
Ci  m  primum  ad  Corpus  hoc  Poetarum  publici  juris  faciendum  operam 
meam  librariis  pollicerer,  id  tantum  a  me  exigebatur,  ut  typographi 
culpas  corrigerem,  breviculasque  singulis  auctoribus  notitias,  quas 
dicunt,  praemitterem.  Quod  monitum  volui  lectorem,  ne,  quod  alieni 
consilii  esset,  id  mihi,  velut  totius  rei  auctori  atque  ordinatori,  tribue¬ 
retur.  Quod  si,  animi  studio  ultra  praescriptos  fines  provectus,  aliquid 
de  meo  adjecerim,  id  vero,  quale  quantumque  sit,  cum  fusius  exponere 
olim  statuissem,  tacere  decrevi.  In  hujusmodi  scilicet  rebus  non,  quo¬ 
modo  quid  effectum  sit,  quaeritur,  sed  quale  sit  id,  quod  effectum  est. 
Illud  autem  agebatur,  ut  opus  ejusmodi  prodiret,  quod  neque  erudi¬ 
tioribus  prorsus  displiceret,  et  Romanae  poeseos  studiosis  gratum 
acceptumque  esset.  Quod  si  consecuti  sumus,  ut  aliqua  certe  ex  parte 
consecutos  nos  esse  speramus,  minime  sane  opus  erit,  ut  aut  meritorum 
praeconio  aut  vitiorum  excusatione  lectorem  moremur. 

Dabam  e  Collegio  SS.  Trinitatis  apud  Cantabrigienses,  XVI.  Kai. 


Dec.  MDCCCXXVII. 


GULIELMUS  SIDNEY  WALKER. 

I— C.  VALF.KIUS  CATULLUS. 


,  Valerius  Catullus  Veronae  natus  est  honestis  parentibus,  U.  C.  667.  Literis  bene  imbutum 
esse  constat  veterum  testimonio,  simul  et  ipsius  carminibus  meram  Graecae  poeseos  venustatem 
exprimentibus.  Juvenis  factus,  ut  opes  paternas  luxu  sumtuosisque  amicitiis  imminutas  aliqua 
ex  parte  reficeret,  C,  Memmium  praetorem  in  Bithyniam  comitatus  est  cum  fratre,  cujus  imma¬ 
turam  ibi  mortem  pulcherrimis  ipse  versibus  deflet.  De  reliqua  ejus  vita  nihil  cognitum  habe¬ 
mus.  Amicos  habuit  Corn.  Nepotem,  Licinium  Calvum,  Asinium  Pollionem,  aliosque  primores 
ejus  saeculi  viros.  Mortuus  est  circa  710,  U.  C. 


Carmen  I. — Ad  Cornelium  Nepotem. 
QUOI  dono  lepidum  novum  libellum, 

Arida  modo  pumice  expolitum  ? 

Corneli,  tibi :  namque  tu  solebas 
Meas  esse  aliquid  putare  nugas, 

Jam  tum,  cum  ausus  es  unus  Italorum  5 
Omne  aevum  tribus  explicare  chartis, 

Doctis,  Jupiter  1  et  laboriosis. 

Quare  habe  tibi,  quidquid  hoc  libelli  est, 
Qualecumque  ;  quod,  o  patrona  Virgo, 

Plus  uno  maneat  perenne  saeclo.  10 

Carmen  II. — Ad  Passerem  Lesbia. 

Passer,  deliciae  meae  puellae, 

Quicum  ludere,  quem  in  sinu  tenere, 

Quoi  primum  digitum  dare  appetenti, 

Et  acres  solet  incitare  morsus ; 

Cum  desiderio  meo  nitenti  5 

Carum  nescio  quid  lubet  jocari, 

(Ut  solatiolum  sui  doloris, 

Credo,  ut  tum  gravis  acquiescat  ardor) 
Tecum  ludere,  sicut  ipsa,  possem, 

Et  tristes  animi  levare  curas  ;  10 

Tam  gratum  mihi,  quam  ferunt  puellae 
Pernici  aureolum  fuisse  malum, 

Quod  zonam  soluit  diu  ligatam. 

Carmen  III. — Luctus  in  Morte  Passe t  is. 
Lugete,  o  Veneres,  Cupidinesque, 

Et  quantum  est  hominum  venustiorum  : 
Passer  mortuus  est  meae  puellae, 

Passer  deliciae  meae  puellae, 

Quem  plus  illa  oculis  suis  amahat :  5 

Nam  mellitus  erat,  suam  que  norat 
Ipsam  tam  bene,  quam  puella  matrem  : 

Nec  sese  a  gremio  illius  movebat; 

Sed  circumsiliens  modo  huc,  modo  illuc, 

Ad  solam  dominam  usque  pipilabat.  10 

Qui  nunc  it  per  iter  tenebricosum 
Illuc,  unde  negant  redire  quemquam. 

At  vobis  male  sit,  malae  tenebrae 
Orci,  quae  omnia  bella  devoratis  ! 

Tam  bellum  mihi  passerem  abstulistis  !  15 

O  factum  male  !  O  miselle  passer  ! 

Tua  nunc  opera  meae  puellae 
Flendo  turgiduli  rubent  ocelli. 


Carmen  IV. — Dedicatio  Phaseli. 
Phaselus  ille,  quem  videtis,  hospites. 

Ait  fuisse  navium  celerrimus, 

Neque  ullius  natantis  impetum  trabis 
Nequisse  praeterire,  sive  palmulis 
Opus  foret  volare,  sive  linteo.  5 

Et  hoc  negat  minacis  Adriatici 
Negare  litus,  insulasve  Cycladas, 

Rhodumve  nobilem,  horridamve  Thraciam, 
Propontida,  trucemve  Ponticum  sinum  ; 

Ubi  iste,  post  phaselus,  antea  fuit  10 

Comata  silva  :  nam,  Cytorio  in  jugo, 
Loquente  saepe  sibilum  edidit  coma. 

Amastri  Pontica,  et  Cytore  buxifer, 

Tibi  haec  fuisse  et  esse  cognitissima 

Ait  phaselus  ;  ultima  ex  origine  15 

Tuo  stetisse  dicit  in  cacumine, 

Tuo  imbuisse  palmulas  in  aequore, 

Et  inde  tot  per  impotentia  freta 
Herum  tulisse  ;  laeva,  sive  dextera 
Vocaret  aura,  sive  utrumque  Jupiter  20 
Simul  secundus  incidisset  in  pedem  ; 

Neque  ulla  vota  litoralibus  Diis 
Sibi  esse  facta,  cum  veniret  a  mare 
Novissimo  hunc  ad  usque  limpidum  lacum. 
Sed  haec  prius  fuere  :  nunc  recondita  25 
Senet  quiete,  seque  dedicat  tibi, 

Gemelle  Castor,  et  gemelle  Castoris. 

Carmen  V. — Ad  Lesbiam. 

Vivamus,  mea  Lesbia,  atque  amemus  ; 
Rumoresque  senum  severiorum 
Omnes  unius  aestimemus  assis. 

Soles  occidere  et  redire  possunt : 

Nobis,  cum  semel  occidit  brevis  lux,  5 

Nox  est  perpetua  una  dormienda. 

Da  mi  basia  mille,  deinde  centum  : 

Dein  mille  altera,  dein  secunda  centum, 

Dein  usque  altera  mille,  deinde  centum  . 

Dein,  cum  millia  multa  fecerimus,  ’0 

Conturbabimus  illa,  ne  sciamus, 

Aut  ne  quis  malus  invidere  possit, 

Cum  tantum  sciat  esse  basiorum. 

Carmen  VI. — Ad  Flavium. 

Flavi,  delicias  tuas  Catullo, 

Ni  sint  illepidae  atque  inelegantes 

B 

CATULLUS. 


V  elles  dicere,  nec  tacere  posses. 

Verum  nescio-quid  febriculosi 
Scorti  diligis  :  hoc  pudet  fateri.  5 

Nam,  te  non  viduas  jacere  noctes, 
Nequidquam  tacitum  cubile  clamat, 

Sertis  ac  Syrio  fragrans  olivo, 

Pulvinusque  peraeque  et  hic  et  illic 
Attritus,  tremulique  quassa  lecti  10 

Argutatio,  inambulatioque. 

Nam  nil  praevalet  ista  mi  tacere. 

Cur  nunc  tam  latera  exfututa  pandas, 

Ni  tu  quid  facias  ineptiarum  ? 

Quare,  quidquid  habes  boni  malique,  15 

Dic  nobis.  Volo  te  ac  tuos  amores 
Ad  coelum  lepido  vocare  versu. 

Carmen  VII. — Ad  Lesbiam. 

Quaeris,  quot  mihi  basiationes 
Tuae,  Lesbia,  sint  satis  superque  ? 

Quam  magnus  numerus  Libyssae  arenae 
Laserpiciferis  jacet  Cyrenis, 

Oraclum  Jovis  inter  aestuosi  5 

Et  Batti  veteris  sacrum  sepulcrum  ; 

Aut  quam  sidera  multa,  cum  tacet  nox, 
Furtivos  hominum  vident  amores  ; 

Tam  te  basia  multa  basiare, 

Vesano  satis  et  super  Catullo  est,  10 

Quae  nec  pernumerare  curiosi 
Possint,  nec  mala  fascinare  lingua. 

Carmen  VIII. — Ad  Seipsum. 

Miser  Catulle,  desinas  ineptire, 

Et,  quod  vides  perisse,  perditum  ducas. 

Fulsere  quondam  candidi  tibi  soles, 

Cum  ventitabas,  quo  puella  ducebat 

Amata  nobis,  quantum  amabitur  nulla.  5 

Ibi  illa  multa  tam  jocosa  fiebant, 

Quae  tu  volebas,  nec  puella  nolebat. 

Fulsere  vere  candidi  tibi  soles. 

Nunc  jam  illa  non  vult :  tu  quoque  impotens 
noli, 

Nec,  quae  fugit,  sectare,  nec  miser  vive  ;  10 

Sed  obstinata  mente  perfer,  obdura. 

Vale,  puella  !  jam  Catullus  obdurat ; 

Nec  te  requiret,  nec  rogabit  invitam. 

At  tu  dolebis,  cum  rogaberis  nulla, 

Scelesta,  nocte.  Quae  tibi  manet  vita  ?  15 

Quis  nunc  te  adibit  ?  quoi  videberis  bella  ? 
Quem  nunc  amabis  ?  quojus  esse  diceris  ? 

Quem  basiabis  ?  quoi  labella  mordebis  ? 

At  tu,  Catulle,  destinatus  obdura. 

Carmen  IX. — Ad  Verannium. 

Veranni,  omnibus  e  meis  amicis 
Antistans  mihi  millibus  trecentis, 

Venistine  domum  ad  tuos  Penates, 

Fratresque  unanimos,  anumque  matrem  ? 
Venisti  :  o  mihi  nuntii  beati  !  5 

Visam  te  incolumem  ;  audiamque  Iberum 
Narrantem  loca,  facta,  nationes, 

Ut  mos  est  tuus ;  applicansque  collum, 
Jucundum  os  oculosque  suaviabor. 

O,  quantum  est  hominum  beatiorum,  10 

Quid  me  laetius  est,  beatiusve  ? 

Carmen  X. — De  Varri  Scorto. 

Varrus  me  meus  ad  suos  amores 
Visum  duxerat  e  foro  otiosum  ; 

Scortillum  (ut  mihi  tum  repente  visum  est) 
Non  sane  illepidum,  nec  invenustum. 


Huc  ut  venimus,  incidere  nobis  5 

Sermones  varii ;  in  quibus,  quid  ess<  t 
Jam  Bithynia,  quomodo  se  haberet, 

Et  quonam  mihi  profuisset  sere  ? 

Respondi  (id  quod  erat)  nihil  neque  ipsis 
Nec  praetoribus  esse,  nec  cohorti,  10 

Cur  quisquam  caput  unctius  referret ; 
Praesertim  quibus  esset  irrumator 
Praetor,  nec  faceret  pili  cohortem. 

At  certe  tamen,  inquiunt,  quod  illic 
Natum  dicitur  esse,  comparasti  15 

Ad  lecticam  homines.  Ego,  ut  puellae 
Unum  me  facerem  beatiorem, 

Non,  inquam,  mihi  tam  fuit  maligne, 

Ut,  provincia  quod  mala  incidisset, 

Non  possem  octo  homines  parare  rectos.  20 
At  mi  nullus  erat  neque  hic  neque  illic, 
Fractum  qui  veteris  pedem  grabati 
In  collo  sibi  collocare  posset. 

Hic  illa,  ut  decuit  cinaediorem, 

Quaeso,  inquit,  mihi,  mi  Catulle,  paulum  25 
Istos  commoda ;  nam  volo  ad  Serapin 
Deferri.  Mane,  inquii  puellae  : 

Istud,  quod  modo  dixeram  me  habere, 

Fugit  me  ratio  :  meus  sodalis 
Cinna  est  Caius  :  is  sibi  paravit.  30 

Verum,  utrum  illius  an  mei,  quid  ad  me  ? 
Utor  tam  bene,  quam  mihi  pararim. 

Sed  tu  insulsa  male  et  molesta  vivis, 

Per  quam  non  licet  esse  negligentem. 

Carmen  XI. — Ad  Furium  et  Aurelium. 
Furi  et  Aureli,  comites  Catulli, 

Sive  in  extremos  penetrabit  Indos, 

Litus  ut  longe  resonante  Eoa 
Tunditur  unda ; 

Sive  in  Hyrcanos,  Arabasque  molles,  5 

Seu  Sacas,  sagittiferosque  Parthos, 

Sive  qua  septemgeminus  colorat 
iEquora  Nilus ; 

Sive  trans  altas  gradietur  Alpes, 

Caesaris  visens  monimenta  magni,  0 

Gallicum  Rhenum,  horribilesque  ultim- 
osque  Britannos ; 

Omnia  haec,  quaecumque  feret  voluntas 
Ccelitum,  tentare  simul  parati. 

Pauca  nuntiate  meae  puellae  15 

Non  bona  dicta : 

Cum  suis  vivat  valeatque  moechis, 

Quos  simul  complexa  tenet  trecentos, 

Nullum  amans  vere,  sed  identidem  omnium 

Ilia  rumpens.  20 

Nec  meum  respectet,  ut  ante,  amorem, 

Qui  illius  culpa  cecidit ;  velut  pra¬ 
ti  ultimi  flos,  praetereunte  postquam 
Tactus  aratro  est. 

Carmen  XII. — Ad  Asinium. 
Marrucine  Asini,  manu  sinistra 
Non  belle  uteris  in  joco  atque  vino  : 

Tollis  lintea  negligentiorum. 

Hoc  salsum  esse  putas  ?  fugit  te,  inepte  ; 
Quamvis  sordida  res  et  invenusta  est.  5 

Non  credis  mihi  ?  crede  Pollioni 
Fratri,  qui  tua  furta  vel  talento 
Mutari  velit :  est  enim  leporum 
Disertus  puer,  ac  facetiarum. 

Quare  aut  hendecasyllabos  trecentos  10 

Exspecta,  aut  mihi  linteum  remitte ; 

Quod  me  non  movet  aestimatione ; 


CATULLUS. 


3 


Verum  est  mnemosynon  mei  sodalis  : 

Nam  sudaria  Setaba  ex  Iberis 

Miserunt  mihi  muneri  Fabullus  15 

Et  Verannius.  Haec  amem  necesse  est, 

Ut  Veranniolum  meum  et  Fabullum. 

Cabmen  XIII. — Ad  Fabullum. 

Comabis  bene,  mi  Fabulle,  apud  me 
Paucis,  si  tibi  Di  favent,  diebus, 

Si  tecum  attuleris  bonam  atque  magnam 
Ccenam,  non  sine  candida  puella, 

Et  vino  et  sale,  et  omnibus  cachinnis.  5 
Haec  si,  inquam,  attuleris,  venuste  noster, 
Coenabis  bene ;  nam  tui  Catulli 
Plenus  sacculus  est  aranearum. 

Sed  contra  accipies  meros  amores, 

Seu  quid  suavius  elegantiusve  est ;  10 

Nam  unguentum  dabo,  quod  meae  puellae 
Donarunt  Veneres  Cupidinesque ; 

Quod  tu  cum  olfacies,  Deos  rogabis 
Totum  ut  te  faciant,  Fabulle,  nasum. 

Carmen  XIV. — Ad  Calvum  Licinium. 

Ni  te  plus  oculis  meis  amarem, 

Jucundissime  Calve,  munere  isto 
Odissem  te  odio  Vatiniano. 

Nam  quid  feci  ego,  quidve  sum  locutus, 

Cur  me  tot  male  perderes  poetis  ?  5 

Isti  Di  mala  multa  dent  clienti, 

Qui  tantum  tibi  misit  impiorum. 

Quod  si  (ut  suspicor)  hoc  novum  ac  repertum 
Munus  dat  tibi  Sulla  literator, 

Non  est  mi  male,  sed  bene  ac  beate,  10 

Quod  non  dispereunt  tui  labores. 

Di  magni !  horribilem  et  sacrum  libellum  ! 
Quem  tu  scilicet  ad  tuum  Catullum 
Misti,  continuo  ut  die  periret, 

Saturnalibus,  optimo  dierum.  15 

Non,  non  hoc  tibi,  salse,  sic  abibit : 

Nam,  si  luxerit,  ad  librariorum 
Curram  scrinia  ;  Caesios,  Aquinios, 

Suffenum,  omnia  colligam  venena, 

Ac  te  his  suppliciis  remunerabor.  20 

Vos  hinc  interea  valete,  abite 
Illuc,  unde  malum  pedem  tulistis, 

Saecli  incommoda,  pessimi  poetae  ! 

*  *  *  *  * 

Siqui  forte  mearum  ineptiarum 

Lectores  eritis,  manusque  vestras  25 

Non  horrebitis  admovere  nobis ; 

Paedicabo  ego  vos,  et  irrumabo. 

Carmen  XV. — Ad  Aurelium. 
Commendo  tibi  me  ac  meos  amores, 

Aureli.  Veniam  peto  pudentem, 

Ut,  si  quidquam  animo  tuo  cupisti, 

Quod  castum  expeteres  et  integellum, 
Conserves  puerum  mihi  pudice  ;  5 

N  on  dico  a  populo  :  nihil  veremur 
Istos,  qui  in  platea  modo  huc,  modo  illuc, 

In  re  praetereunt  sua  occupati : 

Verum  a  te  metuo,  tuoque  pene, 

Infesto  pueris  bonis  malisque  :  10 

Quem  tu,  qua  lubet,  ut  lubet,  moveto, 
Quantum  vis,  ubi  erit  foris  paratum. 

Hunc  unum  excipio,  ut  puto,  pudenter. 

Quod  si  te  mala  mens,  furorque  vecors 
In  tantam  impulerit,  sceleste,  culpam,  15 
Ut  nostrum  insidiis  caput  lacessas ; 

A.h  !  tum  te  miser  im,  malique  fati ! 


Quem,  attractis  pedibus,  patente  porta, 
Percurrent  raphanique,  mugilesque. 

Carmen  XVI. — Ad  Aurelium  et  Furium. 

Paedicabo  ego  vos,  et  irrumabo, 

Aureli  pathice,  et  cinaede  Furi, 

Qui  me  ex  versiculis  meis  putatis, 

Quod  sint  molliculi,  parum  pudicum  : 

Nam  castum  esse  decet  pium  poetam  5 

Ipsum  ;  versiculos  nihil  necesse  est ; 

Qui  tum  denique  habent  salem  ac  leporem 
Si  sunt  molliculi,  ac  parum  pudici, 

Et,  quod  pruriat,  incitare  possunt, 

Non  dico  pueris,  sed  his  pilosis,  10 

Qui  duros  nequeunt  movere  lumbos. 

Vos,  quod  millia  multa  basiorum 
Legistis,  male  me  marem  putatis : 

Paedicabo  ego  vos,  et  irrumabo. 

Carmen  XVII. — Ad  Coloniam. 

O  Colonia,  quae  cupis  ponte  ludere  longo, 

Et  salire  paratum  habes ;  sed  vereris  inepta 
Crura  ponticuli  adsulitantis,  irredivivus 
Ne  supinus  eat,  cavaque  in  palude  recumbat, 

Sic  tibi  bonus  ex  tua  pons  libidine  fiat,  5 

In  quo  vel  Salisubsulis  sacra  suscipiantur  : 
Munus  hoc  mihi  maximi  da,  Colonia,  risus. 
Quendam  municipem  meum  de  tuo  volo  ponte 
Ire  praecipitem  in  lutum,  per  caputque  pedesque ; 
Verum  totius  ut  lacus,  putidaeque  paludis,  10 
Lividissima,  maximeque  est  profunda  vorago. 
Insulsissimus  est  homo ;  nec  sapit  pueri  instar 
Bimuli,  tremula  patris  dormientis  in  ulna. 

Quoi  cum  sit  viridissimo  nupta  flore  puella, 

Et  puella  tenellulo  delicatior  haedo,  15 

Asservanda  nigerrimis  diligentius  uvis  ; 

Ludere  hanc  sinit,  ut  lubet,  nec  pili  facit  uni ; 
Nec  se  sublevat  ex  sua  parte  :  sed,  velut  alnus 
In  fossa  Liguri  jacet  suppernata  securi, 
Tantumdem  omnia  sentiens,  quam  si  nulla  sit 
usquam ;  20 

Talis  iste  meus  stupor  nil  videt,  nihil  audit. 

Ipse  qui  sit,  utrum  sit,  an  non  sit,  id  quoque  nescit. 
Nunc  eum  volo  de  tuo  ponte  mittere  pronum, 

Si  pote  stolidum  repente  excitare  veternum, 

Et  supinum  animum  in  gravi  derelinquere  «oeno, 
Ferream  ut  soleam  tenaci  in  voragine  mula.  26 

Carmen  XVIII. — Ad  Hortorum  Deum. 
Hunc  lucum  tibi  dedico,  consecroque,  Priape, 
Qua  domus  tua  Lampsaci  est,  quaque  silva, 
Priape. 

Nam  te  praecipue  in  suis  urbibus  colit  ora 
Hellespontia,  caeteris  ostreosior  oris. 

Carmen  XIX. — Hortorum  Deus. 

Hunc  ego,  juvenes,  locum,  villulamque  palustrem 
Tectam  vimine  junceo,  caricisque  maniplis, 
Quercus  arida,  rustica  conformata  securi, 
Nutrivi,  magis  et  magis  ut  beata  quotannis.  4 
Hujus  nam  domini  colunt  me,  Deumque  salutant, 
Pauperis  tuguri  pater,  filiusque  *  *  * 

Alter  assidua  colens  diligentia,  ut  herba 
Dumosa,  asperaque  a  meo  sit  remota  sacello  ; 
Alter  parva  ferens  manu  semper  munera  larga. 
Florido  mihi  ponitur  picta  vere  corolla  10 
Primitu’,  et  tenera  virens  spica  mollis  arista : 
Luteae  violae  mihi,  luteumque  papaver, 
Pallentesque  cucurbitae,  et  suave  olentia  mala 

Uva  pampinea  rubens  educata  sub  umbra : 
Sanguine  hanc  etiam  mihi  (sed  tacebitis)  aram  15 
Barbatus  linit  hirculus,  cornipesque  capella ; 

Pro  quis  omnia  honoribus  haec  necesse  Priapo 
Prajstare,  et  domini  hortulum,  vineamque  tueri. 
Quare  hinc,  o  pueri,  malas  abstinete  rapinas. 
Vicinus  prope  dives  est,  negligensque  Priapus.  20 
Inde  sumite :  semita  haec  deinde  vos  feret  ipsa. 

Carmen  XX. — Hortorum  Deus. 

Ego  hsec,  ego  arte  fabricata  rustica, 

Ego  arida,  o  viator,  ecce  populus 
Agellulum  hunc,  sinistra,  tute  quem  vides, 
Herique  villulam,  hortulumque  pauperis 
Tuor,  malasque  furis  arceo  manus.  5 

Mihi  corolla  picta  vere  ponitur, 

Mihi  rubens  arista  sole  fervido, 

Mihi  virente  dulcis  uva  pampino, 

Mihique  glauca  duro  oliva  frigore. 

Meis  capella  delicata  pascuis  10 

In  urbem  adulta  lacte  portat  ubera ; 

Meisque  pinguis  agnus  ex  ovilibus 
Gravem  domum  remittit  sere  dexteram  ; 
Teneraque,  matre  mugiente,  vaccula 
Deum  profundit  ante  templa  sanguinem.  15 
Proin’,  viator,  hunc  DeurA  vereberis, 
Manumque  sorsum  habebis.  Hoc  tibi  expedit ; 
Parata  namque  crux,  siiie  arte  mentula. 
Velim,  pol,  inquis :  at,  pol,  ecce  villicus 
Venit,  valente  quoi  revulsa  brachio  20 

Fit  ista  mentula  apta  clava  dexterse. 

Cakmen  XXI. — Ad  Aurelium. 

Aureli,  pater  esuritionum, 

Non  harum  modo,  sed  quot  aut  fuerunt, 
Aut  sunt,  aut  aliis  erunt  in  annis, 

Psedicare  cupis  meos  amores  ! 

Nec  clam  :  nam  simules ;  jocaris  una,  5 
Hseres  ad  latus  ;  omnia  experiris : 

Frustra ;  nam  insidias  mihi  instruentem 
Tangam  te  prior  irrumatione. 

Atque,  si  id  faceres  satur,  tacerem. 

Nunc  ipsum  id  doleo,  quod  esurire  10 
Ah !  meus  puer,  et  sitire  discet. 

Quare  desine,  dum  licet  pudico, 

Ne  finem  facias,  sed  irrumatus. 

Carmen  XXII. — Ad  Varrum. 

Suffenus  iste,  Varre,  quem  probe  nosti, 

Homo  est  venustus,  et  dicax,  et  urbanus  ; 
Idemque  longe  plurimos  facit  versus. 

Puto  esse  ego  illi  millia  aut  decem  aut  plura 
Perscripta  :  nec  sic,  ut  fit,  in  palimpsesto  5 
Relata ;  chartae  regiae,  novi  libri, 

Novi  umbilici,  lora  rubra,  membrana 
Directa  plumbo,  et  pumice  omnia  aequata. 

Haec  cum  legas,  tum  bellus  ille  et  urbanus 
Suffenus,  unus  caprimulgus  aut  fossor  10 

Rursus  videtur :  tantum  abhorret,  ac  mutat. 

Hoc  quid  putemus  esse  ?  qui  modo  scurra, 

Aut  siquid  hac  re  tritius,  videbatur, 

Idem  inficeto  est  inficetior  rure, 

Simul  poemata  attigit :  neque  idem  unquam  15 
/Eque  est  beatus,  ac  poema  cum  scribit : 

Tam  gaudet  in  se,  tamque  se  ipse  miratur. 
Nimirum  idem  omnes  fallimur  ;  neque  est  quis¬ 
quam, 

Quem  non  in  aliqua  re  videre  Suffenum 
Possis.  Suus  quoique  attributus  est  error :  20 

S*d  nf>n  videmus,  mantica?  quod  in  tergo  est. 


Carmen  XXIII  —  Ad  Furium. 

Furi,  quoi  neque  servus  est,  neque  arca,  : 
Nec  cimex,  neque  araneus,  neque  ignis,  I 
Verum  est  et  pater,  et  noverca,  quorum  ; 
Dentes  vel  silicem  comesse  possunt ; 

Est  pulchre  tibi  cum  tuo  parente,  5 

Et  cum  conjuge  lignea  parentis. 

Nec  mirum  :  bene  nam  valetis  omnes  :  1 

Pulchre  concoquitis  ;  nihil  timetis  ; 

Non  incendia,  non  graves  ruinas, 

Non  facta  impia,  non  dolos  veneni,  10 
Non  casus  alios  periculorum. 

Atqui  corpora  sicciora  cornu, 

Aut,  siquid  magis  aridum  est,  habetis,  | 
Sole,  et  frigore,  et  esuritione. 

Quare  non  tibi  sit  bene  ac  beate  ?  15 

A  te  sudor  abest,  abest  saliva, 

Mucusque,  et  mala  pituita  nasi. 

Hanc  ad  munditiem  adde  mundiorem,  | 
Quod  culus  tibi  purior  salillo  est ; 

N  ec  toto  decies  cacas  in  anno  :  20 

Atque  id  durius  est  faba  et  lapillis ; 

Quod  tu  si  manibus  teras,  fricesque, 

Non  unquam  digitum  inquinare  possis.  ] 
Hsec  tu  commoda  tam  beata,  Furi. 

Noli  spernere,  nec  putare  parvi ;  25; 

Et  sestertia,  quae  soles,  precari 
Centum  desine  ;  nam  sat  es  beatus. 

Carmen  XXIV. — Ad  Juventium  Puerum.  1 
O  qui  flosculus  es  Juventiorum, 

Non  horum  modo,  sed  quot  aut  fuerunt, 

Aut  posthac  aliis  erunt  in  annis  : 

Mallem  divitias  mihi  dedisses 

Isti,  quoi  neque  servus  est  neque  arca,  5 1 

Quam  sic  te  sineres  ab  illo  amari. 

Qui  ?  non  est  homo  bellus  ?  inquies.  Est :  I 
Sed  bello  huic  neque  servus  est  neque  arca.  1 
Haec  tu,  quam  lubet,  abjice,  elevaque ; 

Nec  servum  tamen  ille  habet  neque  arcam.  1 ') 

Carmen  XXV.— Ad  Thallum. 

Cinaede  Thalle,  mollior  cuniculi  capillo, 

Vel  anseris  medullula,  vel  imula  ori  cilia, 

Vel  pene  languido  senis,  situque  araneoso  ; 
Idemque,  Thalle,  turbida  rapacior  procella, 

Cum  de  via  mulier  aves  ostendit  oscitantes  :  5 

Remitte  pallium  mihi  meum,  quod  involasti,  1 
Sudariumque  Setabum,  catagraph osque  Thynos,! 
Inepte,  quae  palam  soles  habere,  tamquam  avita ; 
Quas  nunc  tuis  ab  unguibus  reglutina,  et  remitte,  I 
Ne  laneum  latusculum,  natesque  mollicellas,  10 
Inusta  turpiter  tibi  flagella  conscribillent, 

Et  insolenter  aestues,  velut  minuta  magno 
Deprensa  navis  in  mari,  vesaniente  vento. 

Carmen  XXVI. — Ad  Furium. 

Furi,  villula  nostra  non  ad  Austri 
Flatus  opposita  est,  nec  ad  Favoni, 

Nec  saevi  Boreae,  aut  Apeliotae, 

Verum  ad  millia  quindecim  et  ducentos.  J 
O  ventum  horribilem  atque  pestilentem  !  5 . 

Carmen  XXVII. — Ad  Pocillatorem  Puerum.  j 
Minister  vetuli,  puer,  Falerni, 

Inger  mi  calices  amariores, 

Ut  lex  Postumiae  jubet  magistrae, 

Ebriosa  acina  ebriosioris. 

At  vos,  quo  lubet,  hinc  abite,  lymphae.  5 

Vini  pernicies ;  et  ad  severos 
Migrate  :  hic  merus  est  Thyonianus. 

Carmen  XXVIII. — Ad  Verannium  et  Fabullum. 
Pisonis  comites,  cohors  inanis, 

Aptis  sarcinulis  et  expeditis, 

Veranni  optime,  tuque,  mi  Fabulle, 

Quid  rerum  geritis  ?  satisne,  cum  isto 
Vappa,  frigoraque  et  famem  tulistis  ?  5 

Ecquidnam  in  tabulis  patet  lucelli 
Expensum  ?  ut  mihi,  qui  meum  secutus 
Praetorem,  refero  datum  lucello. 

O  Memmi !  bene  me,  ac  diu,  supinum 
Tota  ista  trabe  lentus  irrumasti.  10 

Sed,  quantum  video,  pari  fuistis 
Casu :  nam  nihilo  minore  verpa 
Farti  estis.  Pete  nobiles  amicos. 

At  vobis  mala  multa  Di  Deaeque 
Dent,  opprobria  Romuli  Remique.  15 

Carmen  XXIX. — In  Casarem- 
Quis  hoc  potest  videre,  quis  potest  pati, 

Nisi  impudicus,  et  vorax,  et  aleo, 

Mamurram  habere,  quod  Comata  Gallia 
Habebat  uncti,  et  ultima  Britannia? 

Cinaede  Romule,  haec  videbis,  et  feres  ?  5 

Es  impudicus,  et  vorax,  et  aleo. 

Et  ille  nunc  superbus  et  superfluens 
Perambulabit  omnium  cubilia, 

Ut  albulus  columbus,  aut  Adoneus? 

Cinaede  Romule,  haec  videbis,  et  feres  ?  10 

Es  impudicus,  et  vorax,  et  aleo. 

Eone  nomine,  imperator  unice, 

Fuisti  in  ultima  Occidentis  insula, 

.  Ut  ista  vostra  difiututa  mentula 
Ducenties  comesset,  aut  trecenties  ?  15 

Quid  est  ?  ait  sinistra  liberalitas  : 

Parum  expatravit.  An  parum  helluatus  est  ? 
Paterna  prima  lancinata  sunt  bona ; 

Secunda  praeda  Pontica ;  inde  tertia 
Ibera,  quam  scit  amnis  aurifer  Tagus.  20 
Hunc  Galliae  timetis  et  Britanniae  ? 

Quid  hunc  (malum!)  fovetis?  aut  quid  hic 
potest, 

Nisi  uncta  devorare  patrimonia? 

Eone  nomine,  imperator  unice, 

Socer  generque  perdidistis  omnia  ?  25 

Carmen  XXX. — Ad  Alphenum. 

Alphene  immemor,  atque  unanimis  false  soda¬ 
libus  ! 

Jam  te  nil  miseret,  dure,  tui  dulcis  amiculi : 

Jam  me  prodere,  jam  non  dubitas  fallere,  perfide ! 

Nec  facta  impia  fallacum  hominum  Coelicolis 
placent ; 

Quae  tu  negligis,  ac  me  miserum  deseris  in  malis. 5 

Eheu!  quid  faciant  dehinc  homines,  quoive 
habeant  fidem  ? 

Certe  tute  jubebas  animam  tradere,  inique,  me 

Inducens  in  amorem,  quasi  tuta  omnia  mi  forent. 

Idem  nunc  retrahis  te ;  ac  tua  dicta  omnia  fac¬ 
taque 

Ventos  irrita  ferre,  et  nebulas  aerias,  sinis.  10 

Si  tu  oblitus  es,  at  Di  meminerunt,  meminit 
Fides, 

Quae  te  ut  poeniteat  postmodo  facti  faciet  tui. 

Carmen  XXXI. — Ad  Sirmionem  Pceninsulam. 

Paeninsularum,  Sirmio,  insularumque 

Ocello,  quascumque  in.  liquentibus  stagnis, 

Marique  vasto,  fert  uterque  Neptunus  ! 


Quam  te  libenter,  quamque  laetus,  inviso ! 

Vix  mi  ipse  credens,  Thyniam  atque  Bithynos  5 
Liquisse  campos,  et  videre  te  in  tuto. 

O  !  quid  solutis  est  beatius  curis  ? 

Cum  mens  onus  reponit,  ac  peregrino 
Labore  fessi  venimus  larem  ad  nostrum, 
Desideratoque  acquiescimus  lecto.  10 

Hoc  est,  quod  unum  est  pro  laboribus  tantis. 
Salve,  o  venusta  Sirmio  !  atque  hero  gaude  : 
Gaudete  vosque,  Lydiae  lacus  undae  : 

Ridete,  quidquid  est  domi  cachinnorum. 
Carmen  XXXII. — Ad  Ipsithillam. 
Amabo,  mea  dulcis  Ipsithilla, 

Meae  deliciae,  mei  lepores, 

Jube  ad  te  veniam  meridiatum. 

Quod  si  jusseris,  illud  adjuvato, 

Nequis  liminis  obseret  tabellam,  5 

Neu  tibi  lubeat  foras  abire ; 

Sed  domi  maneas,  paresque  nobis 
Novem  continuas  fututiones. 

Verum,  siquid  ages,  statim  jubeto  ; 

Nam  pransus  jaceo,  et  satur  supinus  10 

Pertundo  tunicamque,  palliumque. 

Carmen  XXXIII. — In  Vibennios. 

O  furum  optime  balneariorum, 

Vibenni  pater,  et  cinaede  fili ! 

(Nam  dextra  pater  inquinatiore, 

Culo  filius  est  voraciore) 

Cur  non  exsilium  malasque  in  oras 
Itis  ?  quandoquidem  patris  rapinae 
Notae  sunt  populo;  et  nates  pilosas, 

Fili,  non  potes  asse  venditare. 

Carmen  XXXIV. — Ad  Dianam. 

Dianae  sumus  in  fide 
Puellae,  et  pueri  integri : 

Dianam  pueri  integri, 

Puellaeque,  canamus. 

O  Latonia,  maximi  5 

Magna  progenies  Jovis ! 

Quam  mater  prope  Deliam 
Deposivit  olivam ; 

Montium  domina  ut  fores, 

Silvarumque  virentium,  10 

Saltuumque  recondito¬ 
rum,  amniumque  sonantum. 

Tu  Lucina  dolentibus 
Juno  dicta  puerperis : 

Tu  potens  Trivia,  et  notho  es  15 

Dicta  lumine  Luna. 

Tu,  cursu,  Dea,  menstruo 
Metiens  iter  annuum, 

Rustica  agricolae  bonis 

Tecta  frugibus  exples.  2' 

Sis  quocumque  placet  tibi 
Sancta  nomine  ;  Romuli- 
que  antiquam,  ut  solita  es,  bona 
Sospites  ope  gentem. 

Carmen  XXXV. —  Cacilium  invitat. 

Poetae  tenero,  meo  sodali, 

Velim  Caecilio,  papyre,  dicas, 

V eronam  veniat,  N  ovi  relinquens 
Comi  moenia,  Lariumque  litus  : 

Nam  quasdam  volo  cogitationes 
Amici  accipiat  sui,  meique. 

Quare,  si  sapiet,  viam  vorabit. 

Quamvis  candida  millies  puella 
Euntem  revocet,  manusque  collo 

Ambas  injiciens,  roget  morari ;  10 

Quae  nunc  (si  mihi  vera  nuntiantur) 

Illum  deperit  impotente  amore. 

Nam,  quo  tempore  legit  inchoatam 
Dindymi  dominam,  ex  eo  misellae 
Ignes  interiorem  edunt  medullam.  15 

Ignosco  tibi,  Sapphica  puella 
Musa  doctior ;  est  enim  venuste 
Magna  Caecilio  inchoata  Mater. 

Carmen  XXXVI. — In  Annales  Volusii. 
Annales  Volusi,  cacata  charta, 

Votum  solvite  pro  mea  puella : 

Nam  sanctae  Veneri  Cupidinique 
Vovit,  si  sibi  restitutus  essem, 

Desissemque  truces  vibrare  iambos,  5 

Electissima  pessimi  poetae 
Scripta  tardipedi  Deo  daturam 
Infelicibus  ustulanda  lignis  : 

Et  haec  pessima  se  puella  vidit 

Jocose  et  lepide  vovere  Divis.  10 

Nunc,  o  caeruleo  creata  ponto, 

Quae  sanctum  Idalium,  Syrosque  apertos, 
Quaeque  Ancona,  Cnidumque  arundinosam 
Colis,  quaeque  Amathunta,  quaeque  Golgos, 
Quaeque  Dyrrhachium  Adriae  tabernam ;  15 

Acceptum  face,  redditumque  votum, 

Si  non  illepidum,  neque  invenustum  est. 

At  vos  interea  venite  in  ignem, 

Pleni  ruris  et  inficetiarum, 

Annales  Volusi,  cacata  charta.  20 

Carmen  XXXVII. — Ad  Petulantes  Quosdam. 
Salax  taberna,  vosque  contubernales, 

A  Pileatis  nona  Fratribus  pila, 

Solis  putatis  esse  mentulas  vobis  ? 

Solis  licere,  quidquid  est  puellarum, 

Confutuere,  et  putare  caeteros  hircos  ?  5 

An,  continenter  quod  sedetis  insulsi 
Centum  aut  ducenti,  non  putatis  ausurum 
Me  una  ducentos  irrumare  sessores  ? 

Atqui  putate ;  namque  totius  vobis 
Frontem  tabernae  scipionibus  scribam :  10 

Puella  nam  mea,  quae  meo  sinu  fugit, 

Amata  tantum,  quantum  amabitur  nulla, 

Pro  qua  mihi  sunt  magna  bella  pugnata, 
Consedit  istic.  Hanc  boni  beatique 
Omnes  amatis ;  et  quidem,  quod  indignum  est, 
Omnes  pusilli  et  semitarii  moechi  ;  16 

Tu,  praeter  omnes,  une  de  capillatis 
Cuniculosae  Celtiberiae  fili, 

Egnati,  opaca  quem  bonum  facit  barba, 

Et  dens  Ibera  defricatus  urina.  20 

Carmen  XXXVIII. — Ad  Cornificium. 

Male  est,  Cornifici,  tuo  Catullo  : 

Male  est  mebercule,  et  laboriose, 

Et  magis  magis  in  dies  et  horas  : 

Quem  tu,  quod  minimum  facillimumque  est, 
Qua  solatus  es  allocutione  ?  5 

Irascor  tibi.  Sic  meos  amores  ? 

Paulum  quid  lubet  allocutionis, 

Mcestius  lacrymis  Simonideis. 

Carmen  XXXIX. — In  Egnatium. 
Egnatius,  quod  candidos  habet  dentes, 

Renidet  usquequaque.  Seu  ad  rei  ventum  est 
Subsellium,  cum  orator  excitat  fletum, 

Renidet  ille ;  seu  pii  ad  rogum  fili 

Lugetur,  orba  cum  flet  unicum  mater,  5 


Renidet  ille  :  quidquid  est,  ubicumque  est, 
Quodcumque  agit,  renidet.  Hunc  habet  mor 
bum, 

Neque  elegantem,  ut  arbitror,  neque  urbanum. 
Quare  monendus  es  mihi,  bone  Egnati : 

Si  urbanus  esses,  aut  Sabinus,  aut  Tiburs,  10 
Aut  pastus  Umber,  aut  obesus  Etruscus, 

Aut  Lanuvinus  ater  atque  dentatus, 

Aut  Transpadanus,  (ut  meos  quoque  attingam) 
Aut  quilibet,  qui  puriter  lavit  dentes ; 

Tamen  renidere  usquequaque  te  nollem  :  1? 

Nam  risu  inepto  res  ineptior  nulla  est. 

Nunc  Celtiber  es  :  in  Celtiberia  terra 
Quod  quisque  minxit,  hoc  solet  sibi  mane 
Dentem  atque  russam  defricare  gingivam ; 

Ut,  quo  iste  vester  expolitior  dens  est,  20 

Hoc  te  amplius  bibisse  prsedicet  loti. 

Carmen  XL. — Ad  Ravidum. 

Quaenam  te  mala  mens,  miselle  Ravi¬ 
de,  agit  praecipitem  in  meos  iambos  ? 

Quis  Deus,  tibi  non  bene  advocatus, 

V ecordem  parat  excitare  rixam  ? 

Anne,  ut  pervenias  in  ora  volgi  ?  5 

Quid  vis  ?  qua  lubet  esse  notus  optas, 

Eris  ;  quandoquidem  meos  amores 
Cum  longa  voluisti  amare  poena. 

Carmen  XLI. — In  Amicam  Mamurrae. 

An  sana  illa  puella  defututa 
Tota  ?  millia  me  decem  poposcit ; 

Ista  turpiculo  puella  naso, 

Decoctoris  amica  Formiani. 

Propinqui,  quibus  est  puella  curse,  5 

Amicos  medicosque  convocate : 

Non  est  sana  puella ;  nec  rogate 
Qualis  sit :  solet  hsec  imaginosum. 

Carmen  XLII. — In  Quandam. 

Adeste,  hendecasyllabi,  quot  estis, 

Omnes  undique,  quotquot  estis,  omnes. 
Jocum  me  putat  esse  moecha  turpis, 

Et  negat  mihi  vostra  reddituram 
Pugillaria,  si  pati  potestis.  5 

Persequamur  eam,  et  reflagitemus. 

Quae  sit,  quaeritis  ?  illa,  quam  videtis 
Turpe  incedere,  mimice  ac  moleste 
Ridentem  catuli  ore  Gallicani. 
Circumsistite  eam,  et  reflagitate  :  10 

Moecha  putida,  redde  codicillos  ; 

Redde,  putida  moecha,  codicillos. 

Non  assis  facis  ?  O  lutum  !  lupanar  ! 

Aut  si  perditius  potest  quid  esse. 

Sed  non  est  tamen  hoc  satis  putandum.  15 
Quod  si  non  aliud  pote  est,  ruborem 
Ferreo  canis  exprimamus  ore. 

Conclamate  iterum  altiore  voce : 

Moecha  putida,  redde  codicillos  ; 

Redde,  putida  moecha,  codicillos.  20 

Sed  nil  proficimus  ;  nihil  movetur. 

Mutanda  est  ratio,  modusque  vobis, 

Siquid  proficere  amplius  potestis  : 

Pudica  et  proba,  redde  codicillos. 

Carmen  XLIII. — In  Amicam  Mamurra. 
Salve,  nec  minimo  puella  naso, 

Nec  bello  pede,  nec  nigris  ocellis, 

Nec  longis  digitis,  nec  ore  sicco 
Nec  sane  nimis  elegante  lingua, 

Decoctoris  amica  Formiani.  5 

Ten’  provincia  narrat  esse  bellam  ? 

Tecum  Lesbia  nostra  comparatur  ? 

O  saeclum  insipiens  et  inficetum  ! 

Carmen  XLIV.—  Ad  Fundum  suum. 

O  funde  noster,  seu  Sabine,  seu  Tiburs, 

Nam  te  esse  Tiburtem  autumant,  quibus  non  est 
Cordi  Catullum  laedere ;  at,  quibus  cordi  est, 
Quovis  Sabinum  pignore  esse  contendunt. 

Sed,  seu  Sabine,  sive  verius  Tiburs,  5 

Fui  libenter  in  tua  suburbana 

Villa,  malamque  pectore  expuli  tussim ; 

Non  immerenti  quam  mihi  meus  venter, 

Dum  sumtuosas  appeto,  dedit,  ccenas. 

Nam,  Sextianus  dum  volo  esse  conviva,  10 
Orationem  in  Antium  petitorem, 

Plenam  veneni  et  pestilentiae,  legit. 

Hic  me  gravedo  frigida,  et  frequens  tussis 
Quassavit,  usquedum  in  tuum  sinum  fugi, 

Et  me  recuravi  otioque  et  urtica.  15 

Quare  refectus  maximas  tibi  grates 
Ago,  meum  quod  non  es  ulta  peccatum. 

Nec  deprecor  jam,  si  nefaria  scripta 
Sexti  recepso,  quin  gravedinem  et  tussim 
Non  mi,  sed  ipsi  Sextio,  ferat  frigus,  20 

Qui  tunc  vocat  me,  cum  malum  legit  librum. 

Carmen  XLV. — De  Acme  et  Septimio . 
Acmen  Septimius,  suos  amores. 

Tenens  in  gremio,  Mea,  inquit,  Acme, 

Ni  te  perdite  amo,  atque  amare  porro 
Omnes  sum  assidue  paratus  annos, 
Quantum  qui  pote  plurimum  perire ;  5 

Solus  in  Libya,  Indiave  tosta, 

Caesio  veniam  obvius  leoni. 

Hoc  ut  dixit,  Amor,  sinistram  ut  ante, 
Dextram  sternuit  approbationem. 

At  Acme  leviter  caput  reflectens,  10 

Et  dulcis  pueri  ebrios  ocellos 
Illo  purpureo  ore  suaviata, 

Sic,  inquit,  mea  vita,  Septimille, 

Huic  uno  domino  usque  serviamus, 

Ut  multo  mihi  major  acriorque  15 

Ignis  mollibus  ardet  in  medullis. 

Hoc  ut  dixit,  Amor,  sinistram  ut  ante, 
Dextram  sternuit  approbationem. 

Nunc,  ab  auspicio  bono  profecti, 

Mutuis  animis  amant,  amantur.  20 

Unam  Septimius  misellus  Acmen 
Mavolt,  quam  Syrias  Britanniasque  : 

Uno  in  Septimio  fidelis  Acme 
Facit  delicias,  libidinesque. 

Quis  ullos  homines  beatiores  25 

Vidit?  quis  Venerem  auspicatiorem? 

Carmen  XLVI. — Ad  se  ipsum,  de  Adventu  Veris. 
Jam  ver  egelidos  refert  tepores ; 

Jam  coeli  furor  aequinoctialis 
Jucundis  Zephyri  silescit  auris. 

Linquantur  Phrygii,  Catulle,  campi, 
Nicaeaeque  ager  uber  aestuosae.  5 

Ad  claras  Asiae  volemus  urbes. 

Jam  mens  praetrepidans  avet  vagari ; 

Jam  laeti  studio  pedes  vigescunt. 

O  dulces  comitum  valete  coetus, 

Longe  quos  simul  a  domo  profectos  10 
Diverse  variae  viae  reportant. 

Carmen  XLVII. — Ad  Porcium  et  Sacrationem. 
Porci  et  Socration,  duae  sinistrae 
Pisonis,  scabies  famesque  Memmi, 


Vos  Veranniolo  meo  et  Fabullo 
Verpus  praeposuit  Priapus  ille? 

Vos  convivia  lauta  sumtuose  5 

De  die  facitis ;  mei  sodales 
Quaerunt  in  triviis  vocationes  ? 

Carmen  XLVIII. — Ad  Juventium. 
Mellitos  oculos  tuos,  Juventi, 

Siquis  me  sinat  usque  basiare. 

Usque  ad  millia  basiem  trecenta ; 

Nec  unquam  saturum  inde  cor  futurum  est ; 
Non,  si  densior  aridis  aristis  5 

Sit  nostrae  seges  osculationis. 

Carmen  XLIX.—  Ad  M.  T.  Ciceronem. 
Dissertissime  Romuli  nepotum, 

Quot  sunt,  quotque  fuere,  Marce  Tulli, 
Quotque  post  aliis  erunt  in  annis  ; 

Gratias  tibi  maximas  Catullus 

Agit,  pessimus  omnium  poeta ;  5 

Tanto  pessimus  omnium  poeta, 

Quanto  tu  optimus  omnium  patronus. 

Carmen  L. — Ad  Licinium. 

Hesterno,  Licini,  die  otiosi 
Multum  lusimus  in  meis  tabellis, 

Ut  convenerat  esse  ;  delicatos 
Scribens  versiculos  uterque  nostrum 
Ludebat  numero  modo  hoc,  modo  illoc,  5 
Reddens  mutua  per  jocum  atque  vinum. 
Atque  illinc  abii,  tuo  lepore 
Incensus,  Licini,  facetiisque, 

Ut  nec  me  miserum  cibus  juvaret, 

Nec  somnus  tegeret  quiete  ocellos;  10 

Sed  toto  indomitus  furore  lecto 
Versarer,  cupiens  videre  lucem, 

Ut  tecum  loquerer,  simulque  ut  essem. 

At,  defessa  labore  membra  postquam 
Semimortua  lectulo  jacebant,  15 

Hoc,  jucunde,  tibi  poema  feci, 

Ex  quo  perspiceres  meum  dolorem. 

Nunc  audax  cave  sis,  precesque  nostras, 
Oramus,  cave  despuas,  ocelle, 

Ne  poenas  Nemesis  reposcat  a  te  :  20 

Est  vehemens  Dea ;  laedere  hanc  caveto. 

Carmen  LI. — Ad  Lesbiam. 

Ille  mi  par  esse  Deo  videtur, 

Ille  (si  fas  est)  superare  Divos, 

Qui,  sedens  adversus,  identidem  te 
Spectat  et  audit 

Dulce  ridentem  ;  misero  quod  omnes  5 
Eripit  sensus  mihi  :  nam  simul  te, 

Lesbia,  adspexi,  nihil  est  super  mi 


Lingua  sed  torpet :  tenuis  sub  artus 
Flamma  dimanat :  sonitu  suopte  10 

Tintinant  aures  :  gemina  teguntur 
Lumina  nocte. 

Otium,  Catulle,  tibi  molestum  est ; 

Otio  exsultas,  nimiumque  gestis : 

Otium  et  reges  prius,  et  beatas 
Perdidit  urbes. 

Carmen  LII. — Ad  Seipsum,  de  Struma  et  Vatinio 
Quid  est,  Catulle,  quid  moraris  emori  ? 
Sella  in  curuli  Struma  Nonius  sedet : 

Per  consulatum  pejerat  Vatinius. 

Quid  est,  Catulle,  quid  moraris  emori  ? 

Carmen  LIII. — De  Calvo. 

Risi  nescio  quem  modo  in  corona, 

Qui,  cum  mirifice  Vatiniana 
Meus  crimina  Calvus  explicasset, 

Admirans  ait  haec,  manusque  tollens : 

Di  magni !  salaputium  disertum !  5 

Carmen  LIV. — Ad  Casarem. 

Othonis  caput  oppido  pusillum, 

Vetti,  rustice,  semilauta  crura, 

Subtile  et  leve  peditum  Libonis ; 

Si  non  omnia  displicere  vellem 
Tibi,  et  Fuffitio  seni  recocto.  5 

Irascere  iterum  meis  iambis 
Immerentibus,  unice  imperator. 

Carmen  LV. — Ad  Camerium. 

Oramus,  si  forte  non  molestum  est, 
Demonstres  ubi  sint  tuae  tenebrae. 

Te  quaesivimus  in  minore  Campo, 

Te  in  Circo,  te  in  omnibus  libellis, 

Te  in  templo  superi  Jovis  sacrato,  5 

In  Magni  simul  ambulatione  : 

Femellas  omnes,  amice,  prendi, 

Quas  voltu  vidi  tamen  sereno ; 

Has  [vel  te  sic]  ipse  flagitabam  : 

Camerium  mihi,  pessimae  puellae.  10 

Quaedam  inquit,  nudum  sinum  reducens  : 
En  hic  in  roseis  latet  papillis. 

Sed  te  jam  ferre  Herculei  labos  est : 

Tanto  te  in  fastu  negas,  amice. 

Dic  nobis,  ubi  sis  futurus  :  ede,  i5 

Audacter  committe,  crede  luci. 

Num  te  lacteolae  tenent  puellae  ? 

Si  linguam  clauso  tenes  in  ore, 

Fructus  projicies  amoris  omnes  : 

Verbosa  gaudet  Venus  loquela.  20 

Vel,  si  vis,  licet  obseres  palatum, 

Dum  vostri  sim  particeps  amoris  : 

Non,  custos  si  fingar  ille  Cretum, 

Non  si  Pegaseo  ferar  volatu, 

Non  Ladas  si  ego,  pennipesve  Perseus,  25 
Non  Rhesi  niveae  Gitaeque  bigae  ; 

Adde  huc  plumipedes  volatilesque, 
Ventorumque  simul  require  cursum, 

Quos  junctos,  Cameri,  mihi  dicares ; 
Defessus  tamen  omnibus  medullis,  30 

Et  multis  languoribus  peresus 
Essem,  te,  mi  amice,  quaeritando. 

Carmen  LVI. — Ad  Catonem. 

O  rem  ridiculam,  Cato,  et  jocosam, 
Dignamque  auribus,  et  tuo  cachinno  ! 

Ride,  quidquid  amas,  Cato,  Catullum : 

Res  est  ridicula  et  nimis  jocosa. 

Deprendi  modo  pupulum  puellae  5 

Trusantem.  Hunc  ego,  si  placet  Dionae, 

Pro  telo  rigida  mea  cecidi. 

Carmen  LVII. — In  Mamurram  et  Casarem. 
Pulchre  convenit  improbis  cinaedis, 
Mamurrae  pathicoque,  Caesarique. 

Nec  mirum  :  maculae  pares  utrisque, 
Urbana  altera,  et  illa  Formiana, 

Impressae  resident,  nec  eluentur.  5 

Morbosi  pariter,  gemelli  utrique  : 

Uno  in  lectulo,  erudituli  ambo  : 

Non  hic,  quam  ille,  magis  vorax  adultwr : 


Rivales  socii  puellularum 

Pulchre  convenit  improbis  cinaedis.  10 

Carmen  LVIII. — Ad  Calium,  de  Lesbia. 

Coeli,  Lesbia  nostra,  Lesbia  illa, 

Illa  Lesbia,  quam  Catullus  unam 
Plus  quam  se  atque  suos  amavit  omnes. 

Nunc  in  quadriviis  et  angiportis 

Glubit  magnanimos  Remi  nepotes.  5  * 

Carmen  LIX. — De  Rufa  et  Rufulo. 
Bononiensis  Rufa  Rufulum  fellat, 

Uxor  Meneni,  saepe  quam  in  sepulcretis 
Vidistis  ipso  rapere  de  rogo  ccenam, 

Cum,  devolutum  ex  igne  prosequens  panem, 

Ab  semiraso  tunderetur  ustore.  5 

Carmen  LX. 

Num  te  leaena  montibus  Libyssinis, 

Aut  Scylla  latrans  infima  inguinum  parte, 

Tam  mente  dura  procreavit  ac  tetra, 

Ut  supplicis  vocem  in  novissimo  casu 
Contemtam  haberes  ?  O  nimis  fero  corde  !  5 

Carmen  LXI. — In  Nuptias  Julice  et  Manlii. 
Collis  o  Heliconii 
Cultor,  Uraniae  genus, 

Qui  rapis  teneram  ad  virum 
Virginem,  o  Hymenaee  Hymen ! 

Hymen  o  Hymenaee  !  5 

Cinge  tempora  floribus 
Suaveolentis  amaraci : 

Flammeum  cape :  laetus  huc 
Huc  veni,  niveo  gerens 

Luteum  pede  soccum  :  10 

Excitusque  hilari  die, 

Nuptialia  concinens 
Voce  carmina  tinnula, 

Pelle  humum  pedibus,  manu 

Pineam  quate  taedam.  15 

Namque  Julia  Manlio, 

Qualis  Idalium  colens 
Venit  ad  Phrygium  Venus 
Judicem,  bona  cum  bona 

Nubit  alite  virgo ;  20 

Floridis  velut  enitens 
Myrtus  Asia  ramulis. 

Quos  Hamadryades  Deae 
Ludicrum  sibi  roscido 

Nutriunt  humore.  25 

Quare  age,  huc  aditum  ferens, 

Perge  linquere  Thespiae 
Rupis  Aonios  specus, 

Lympha  quos  super  irrigat 

Frigerans  Aganippe  :  30  .1 

Ac  domhm  dominam  voca, 

Conjugis  cupidam  novi, 

Mentem  amore  revinciens, 

Ut  tenax  hedera  huc  et  huc 

Arborem  implicat  errans  35 

Vos  item  simul,  integrae. 

Virgines,  quibus  advenit 
Par  dies,  agite,  in  modum 
Dicite,  O  Hymenaee  Hymen  ! 

Hymen  o  Hymenaee !  40 

Ut  lubentius,  audiens 
Se  citarier  ad  suum 
Munus,  huc  aditum  ferat 
Dux  bonae  Veneris,  boni 

Conjugator  amoris.  45 


CATULLUS. 


Quis  Deus  magis,  ah !  magis 
Est  petendus  amantibus  ? 

Quem  colent  homines  magis 
Coe  litum  ?  O  Hymenaee  Hymen ! 

Hymen  o  Hymenaee ! 

Te  suis  tremulus  parens 
Invocat:  tibi  virgines 
Zonula  soliiunt  sinus : 

Te  timens  cupida  novus 
Captat  aure  maritus. 

Tu  fero  juveni  in  manus 
Floridam  ipse  puellulam 
Matris  e  gremio  suae 
Dedis,  o  Hymenaee  Hymen ! 

Hymen  o  Hymenaee  ! 

Nil  potest  sine  te  Yenus, 

Fama  quod  bona  comprobet, 
Commodi  capere  :  at  potest, 

Te  volente.  Quis  huic  deo 
Compararier  ausit  ? 

Nulla  quit  sine  te  domus 
Liberos  dare,  nec  parens 
Stirpe  jungier  :  at  potest, 

Te  volente.  Quis  huic  deo 
Compararier  ausit  ? 

Quae  tuis  careat  sacris, 

Non  queat  dare  praesides 
Terra  finibus :  at  queat, 

Te  volente.  Quis  huic  deo 
Compararier  ausit  ? 

Claustra  pandite  januae  : 

Virgo  adest.  Viden’,  ut  faces 
Splendidas  quatiunt  comas  ? 

Sed  moraris  ;  abit  dies  : 

Prodeas,  nova  nupta. 
Tardat  ingenuus  pudor, 

Quae  tamen  magis  audiens 
Flet,  quod  ire  necesse  sit. 

Sed  moraris ;  abit  dies : 

Prodeas,  nova  nupta. 

Flere  desine.  Non  tibi,  Au- 
runculeia,  periculum  est, 

Ne  qua  femina  pulchrior 
Clarum  ab  Oceano  diem 
Viderit  venientem. 

Talis  in  vario  solet 
Divitis  domini  hortulo 
Stare  flos  hyacinthinus. 

Sed  moraris  ;  abit  dies : 

Prodeas,  nova  nupta. 
Prodeas,  nova  nupta,  sis, 

(Jam  videtur)  et  audias 
Nostra  verba.  Viden’  ?  faces 
Aureas  quatiunt  comas. 

Prodeas,  nova  nupta. 

Non  tuus  levis  in  mala 
Deditus  vir  adultera, 

Probra  turpia  persequens, 

A  tuis  teneris  volet 
Secubare  papillis ; 

Lenta  qui  velut  assitas 
Vitis  implicat  arbores, 
Implicabitur  in  tuum 
Complexum.  Sed  abit  dies  : 
Prodeas,  nova  nupta. 


O  cubile  !  quot  (o  nimis 
Candido  pede  lecti) 


Quae  tuo  veniunt  hero, 

Quanta  gaudia,  quae  vaga 
Nocte,  quae  media  die 
Gaudeat.  Sed  abit  dies  : 

Prodeas,  nova  nupta. 
Tollite,  o  pueri,  faces : 
Flammeum  video  veni¬ 
re.  Ite,  concinite  in  modum, 
lo  Hymen  Hymenaee,  io  ! 

Io  Hymen  Hymenaee ! 
Neu  diu  taceat  procax 
Fescennina  locutio ; 

Neu  nuces  pueris  neget, 
Desertum  domini  audiens 
Concubinus  amorem. 

Da  nuces  pueris,  iners 
Concubine.  Satis  diu 
Lusisti  nucibus.  Lubet 
Jam  servire  Thalassio. 

Concubine,  nuces  da. 
Sordebant  tibi  villuli, 
Concubine,  hodie  atque  heri : 
Nunc  tuum  cinerarius 
Tondet  os.  Miser,  ah  !  miser 
Concubine,  nuces  da. 
Diceris  male  te  a  tuis, 
Unguentate,  glabris,  mari¬ 
te,  abstinere :  sed  abstine. 

Io  Hymen  Hymenaee,  io  ! 

Io  Hymen  Hymenaee ! 
Scimus  haec  tibi,  quae  licent, 
Sola  cognita :  sed  mari¬ 
to  ista  non  eadem  licent. 

Io  Hymen  Hymenaee,  io  ! 

Io  Hymen  Hymenaee ! 
Nupta,  tu  quoque,  quae  tuus 
Vir  petet,  cave  ne  neges ; 

Ne  petitum  aliunde  eat. 

Io  Hymen  Hymenaee,  io  ! 

Io  Hymen  Hymenaee  ! 

En  tibi  domus  ut  potens 
Et  beata  viri  tui, 

Quae  tibi  sine  serviat, 

(Io  Hymen  Hymenaee,  io  ! 

Io  Hymen  Hymenaee !) 
Usque  dum  tremulum  movens 
Cana  tempus  anilitas 
Omnia  omnibus  annuit. 

Io  Hymen  Hymenaee,  io  ! 

Io  Hymen  Hymenaee ! 
Transfer,  omine  cum  bono, 
Limen  aureolos  pedes, 
Rasilemque  subi  forem. 

Io  Hymen  Hymenaee,  io ! 

Io  Hymen  Hymenaee ! 
Adspice,  intus  ut  accubans 
Vir  tuus  Tyrio  in  toro, 

Totus  immineat  tibi. 

Io  Hymen  Hymenaee,  io ! 

Io  Hymen  Hymenaee ! 

Illi,  non  minus  ac  tibi, 
Pectore  uritur  intimo 
Flamma,  sed  penite  magis. 

Io  Hymen  Hymenaee,  io  ! 

Io  Hymen  Hymenaee ! 
Mitte  brachiolum  teres, 
Praetextate,  puellulae  ; 

Jam  cubile  adeant  viri. 

Io  Hymen  Hymenaee,  io  ! 

Io  Hymen  Hymenaee  ! 


50 

55 

60 

65 

70 

75 

80 

85 

90 

95 

100 

105 

110 

115 


10 


CATULLUS. 


Yos  bonae,  senibus  viris 
Cognitae  bene  feminae, 

Collocate  puellulam. 

Io  Hymen  Hymenaee,  io  ! 

Io  Hymen  Hymenaee  !  190 

Jam  licet  venias,  mari¬ 
te  :  uxor  in  thalamo  est  tibi 
Ore  floridulo  nitens ; 

Alba  parthenice  velut, 

Luteumve  papaver.  195 

At  marite  (ita  me  juvent 
Ccelites)  nihilo  minus 
Pulcher  es,  neque  te  Venus 
Negligit.  Sed  abit  dies  : 

Perge  ;  ne  remorare.  200 

Non  diu  remoratus  es : 

Jam  venis.  Bona  te  Venus 
Juverit,  quoniam  palam, 

Quod  cupis,  capis,  et  bonum 

Non  abscondis  amorem.  205 

Ille  pulvis  Erythrii, 

Siderumque  micantium, 

Subducat  numerum  prius, 

Qui  vostri  numerare  volt 

Multa  millia  ludi.  210 

Ludite,  ut  lubet,  et  brevi 
Liberos  date.  Non  decet 
Tam  vetus  sine  liberis 
Nomen  esse,  sed  indidem 

Semper  ingenerari.  215 

Torquatus,  volo,  parvolus 
Matris  e  gremio  suae 
Porrigens  teneras  manus, 

Dulce  rideat  ad  patrem, 

Semihiante  labello.  220 

Sit  suo  similis  patri 
Manlio,  et  facile  insciis 
Noscitetur  ab  omnibus, 

Et  pudicitiam  suae 

Matris  indicet  ore.  225 

Talis  illius  a  bona 
Matre  laus  genus  approbet, 

Qualis  unica  ab  optima 
Matre  Telemacho  manet 

Eama  Penelopeo.  230 

Claudite  ostia,  virgines : 

Lusimus  satis.  At,  boni 
Conjuges,  bene  vivite,  et 
Munere  assiduo  valen¬ 
tem  exercete  juventam.  235 

Carmen  LXII. — Carmen  Nuptiale. 

JUVENES. 

Vesper  adest;  juvenes,  consurgite:  Vesper 
Olympo 

Exspectata  diu  vix  tandem  lumina  tollit. 

Surgere  jam  tempus,  jam  pingues  linquere 
mensas  : 

Jam  veniet  virgo  ;  jam  dicetur  Hymenaeus. 

Hymen  o  Hymenaee,  Hymen  ades  o  Hymenaee ! 
puel.ua:. 

Cernitis,  innuptae,  juvenes?  consurgite  contra :  6 

Nimirum  (Etaeos  ostendit  Noctifer  ignes. 

Sic  certe  ;  viden’  ut  perniciter  exsiluere  ? 

Non  temere  exsiluere  :  canent,  quod  visere  par 
est. 

Hymen  o  Hymenaee,  Hymen  ades  o  Hymenaee  ! 
juvenes. 

Noa  facilis  nobis,  aequales,  palma  parata  est:  11 


Adspicite,  innuptae  secum  ut  meditata  requirunt. 
Non  frustra  meditantur :  habent,  memorabiie 
quod  sit : 

Nec  mirum  ;  tota  penitus  quae  mente  laborent. 
Nos  alio  mentes,  alio  divisintus  aures.  15 

Jure  igitur  vincemur :  amat  victoria  curam. 
Quare  nunc  animos  saltem  committite  vestros : 
Dicere  jam  incipient ;  jam  respondere  decebit : 
Hymen  o  Hymenaee,  Hymen  ades  o  Hymenaee  ! 
puella:. 

Hespere,  qui  coelo  fertur  crudelior  ignis  ?  20 

Qui  natam  possis  complexu  avellere  matris, 
Complexu  matris  retinentem  avellere  natam, 

Et  juveni  ardenti  castam  donare  puellam  ? 

Quid  faciant  hostes  capta  crudelius  urbe  ? 
Hymen  o  Hymenaee,  Hymen  ades  o  Hymenaee  ! 
JUVENES. 

Hespere,  qui  coelo  lucet  jucundior  ignis  ?  26 

Qui  desponsa  tua  firmes  connubia  flamma, 
[Quae]  pepigere  viri,  pepigerunt  ante  parentes  ; 
Nec  junxere  prius,  quam  se  tuus  extulit  ardor. 
Quid  datur  a  Divis  felici  optatius  hora  ?  30 

Hymen  o  Hymenaee,  Hymen  ades  o  Hymenaee  ! 
puella:. 

Hesperus  e  nobis,  aequales,  abstulit  unam. 
***** 
Namque  tuo  adventu  vigilat  custodia  semper. 
Nocte  latent  fures,  quos  idem  saepe  revertens, 
Hespere,  mutato  comprendis  nomine  eosdem.  35 
JUVENES. 

***** 

At  lubet  innuptis  ficto  te  carpere  questu. 

Quid  tum  si  carpunt,  tacita  quem  mente  requi¬ 
runt  ? 

Hymen  o  Hymenaee,  Hymen  ades  o  Hymenaee  ! 
puella:. 

Ut  flos  in  septis  secretus  nascitur  hortis, 

Ignotus  pecori,  nullo  contusus  aratro,  40 

Quem  mulcent  aurae,  firmat  sol,  educat  imber : 
Multi  illum  pueri,  multae  optavere  puellae  : 

Idem  cum  tenui  carptus  defloruit  ungui, 

Nulli  illum  pueri,  nullae  optavere  puellae : 

Sic  virgo,  dum  intacta  manet,  dum  cara  suis  est. 
Cum  castum  amisit  polluto  corpore  florem,  46 
Nec  pueris  jucunda  manet,  nec  cara  puellis. 
Hymen  o  Hymenaee,  Hymen  ades  o  Hymenaee  ! 
JUVENES. 

Ut  vidua  in  nudo  vitis  quae  nascitur  arvo, 
Numquam  se  extollit,  nunquam  mitem  educat 
uvam ;  50 

Sed,  tenerum  prono  deflectens  pondere  corpus. 
Jam  jam  contingit  summum  radice  flagellum : 
Hanc  nulli  agricolae,  nulli  accoluere  juvenci : 

At,  si  forte  eadem  est  ulmo  conjuncta  marito, 
Multi  illam  agricolae,  multi  accoluere  juvenci  :  55 
Sic  virgo,  dum  intacta  manet,  dum  inculta  se> 
nescit. 

Cum  par  connubium  maturo  tempore  adepta  est, 
Cara  viro  magis,  et  minus  est  invisa  parenti. 

At  tu  ne  pugna  cum  taliconjuge,  virgo.  59 
Non  aequum  est  pugnare,  pater  quoi  tradidit  ipse, 
Ipse  pater  cum  matre,  quibus  parere  necesse  est. 
Virginitas  non  tota  tua  est :  ex  parte  parentum 
est : 

Tertia  pars  patri  data,  pars  data  tertia  matri ; 
Tertia  sola  tua  est :  noli  pugnare  duobus, 

Qui  genero  sua  jura  simul  cum  dote  dede¬ 
runt.  65 

Hymen  o  Hymenaee,  Hymen  ades  o  Hymenaee ! 

Carmen  LX11I. — De  Atye. 

Super  alta  vectus  Atys  celeri  rate  maria, 
Phrygium  nemus  citato  cupide  pede  tetigit, 
Adiitque  opaca  silvis  redimita  loca  Dem  : 
Stimulatus  ubi  furenti  rabie,  vagus  animi, 
©evolvit  illa  acuta  sibi  pondera  silice.  5 

Itaque  ut  relicta  sensit  sibi  membra  sine  viro, 
Et  jam  recente  terrae  sola  sanguine  maculans, 
Niveis  citata  cepit  manibus  leve  typanum, 
Typanum,  tubam,  Cybelle,  tua,  mater,  initia : 
Quatiensque  terga  tauri  teneris  cava  digitis,  10 
Canere  haec  suis  adorta  est  tremebunda  comiti¬ 
bus  : 

Agite,  ite  ad  alta,  Gallae,  Cybeles  nemora 
simul ; 

Simul  ite,  Dindymenae  dominae  vaga  pecora, 
Aliena  quae  petentes,  velut  exsules,  loca, 

Sectam  meam  exsecutae,  duce  me,  mihi  comites, 
Rapidum  salum  tulistis,  truculentaque  peiagi,  16 
Et  corpus  evirastis  Veneris  nimio  odio. 

Hilarate  herae  citatis  erroribus  animum. 

Mora  tarda  mente  cedat :  simul  ite,  sequimini 
Phrygiam  ad  domum  Cybelles,  Phrygia  ad  ne¬ 
mora  Deae,  20 

TJbi  cymbalum  sonat  vox,  ubi  tympana  reboant, 
Tibicen  ubi  canit  Phryx  curvo  grave  calamo, 
Ubi  capita  Maenades  vi  jaciunt  hederigerae, 

Ubi  sacra  sancta  acutis  ululatibus  agitant, 

Ubi  suevit  illa  Divae  volitare  vaga  cohors ;  25 

Quo  nos  decet  citatis  celerare  tripudiis. 

Simul  haec  comitibus  Atys  cecinit,  notha  mu¬ 
lier, 

Thiasus  repente  linguis  trepidantibus  ululat ; 
Leve  tympanum  remugit ;  cava  cymbala  recre¬ 
pant. 

Viridem  citus  adit  Idam  properante  pede  chorus. 
Furibunda  simul,  anhelans,  vaga  vadit,  animi 
egens,  31 

Comitata  tympano  Atys,  per  opaca  nemora  dux, 
Veluti  juvenca  vitans  onus  indomita  jugi. 
Rapidae  ducem  sequuntur  Gallae  pede  propero. 
Itaque,  ut  domum  Cybelles  tetigere,  lassulae  35 
Nimio  e  labore,  somnum  capiunt  sine  Cerere. 
Piger  his  labante  languore  oculos  sopor  operit. 
Abit  in  quiete  molli  rabidus  furor  animi. 

Sed  ubi  oris  aurei  Sol  radiantibus  oculis  39 

Lustravit  aethera  album,  sola  dura,  mare  ferum, 
Pepulitque  noctis  umbras  vegetis  sonipedibus ; 
Ibi  Somnus  excitum  Atyn  fugiens  citus  abiit : 
Trepidantem  eum  recepit  Dea  Pasithea  sinu. 
Ita  de  quiete  molli,  rapida  sine  rabie, 

Simul  ipsa  pectore  Atys  sua  facta  recoluit,  45 
Liquidaque  mente  vidit  sine  quis,  ubique  foret ; 
Animo  aestuante  rursum  reditum  ad  vada  tetulit : 
Ibi  maria  vasta  visens  lacrymantibus  oculis, 
Patriam  allocuta  voce  est  ita  moesta  miseriter : 

Patria  o  mea  creatrix  !  patria  o  mea  genitrix  ! 
Ego  quam  miser  relinquens,  dominus  ut  herifugae 
Famuli  solent,  ad  Idae  tetuli  nemora  pedem  ;  52 
Ut  apud  nivem  et  ferarum  gelida  stabula  forem, 
Et  earum  omnia  adirem  furibunda  latibula  : 
Ubinam,  aut  quibus  locis  te  positam,  patria,  rear  ? 
Cupit  ipsa  pupula  ad  te  sibi  dirigere  aciem,  56 
Rabie  fera  carens  dum  breve  tempus  animus  est. 
Egone  a  mea  remota  haec  ferar  in  nemora  domo  ? 
Eatria,  bonis,  amicis,  genitoribus  abero  ? 

Abero  foro,  palaestra,  stadio  et  gymnasiis  ?  60 

Miser,  ah  miser,  querendum  est  etiam  atque 
etiam,  anime. 


Quod  enim  genus  figurae  est,  ego  non  quod  ha¬ 
buerim  ? 

Ego  puber,  ego  adolescens,  ego  ephebus,  ego 
puer, 

Ego  gymnasi  fui  flos ;  ego  eram  decus  olei. 
Mihi  januae  frequentes,  mihi  limina  tepida,  65 
Mihi  floridis  corollis  redimita  domus  erat, 
Linquendum  ubi  esset  orto  mihi  sole  cubiculum. 
Egone  Deum  ministra,  et  Cybeles  famula  ferar  ? 
Ego  Maenas,  ego  mei  pars,  ego  vir  sterilis  ero  ? 
Ego  viridis  algida  Idae  nive  amicta  loca  colam  ? 
Ego  vitam  agam  sub  altis  Phrygiae  columinibus, 
Ubi  cerva  silvicultrix,  ubi  aper  nemorivagus  ?  72 
Jam  jam  dolet,  quod  egi,  jam  jamque  pcenitet. 

Roseis  ut  huic  labellis  palans  sonitus  abiit, 
Geminas  Deorum  ad  aures  nova  nuntia  referens, 
Ibi  juncta  juga  resolvens  Cybele  leonibus,  76 
Laevumque  pecoris  hostem  stimulans,  ita  loqui¬ 
tur  : 

Agedum,  inquit,  age  ferox,  i  :  face  ut  hinc  fu¬ 
roribus, 

Face  ut  hinc  furoris  ictu,  reditum  in  nemora 
ferat, 

Mea  libere  nimis  qui  fugere  imperia  cupit.  80 
Age,  caede  terga  cauda :  tua  verbera  patere  : 
Face  cuncta  mugienti  fremitu  loca  retonent : 
Rutilam  ferox  torosa  cervice  quate  jubam. 

Ait  haec  minax  Cybelle,  religatque  juga  manu. 
Ferus,  ipse  sese  adhortans,  rapidum  incitat  ani¬ 
mum  :  85 

Vadit,  fremit,  refringit  virgulta  pede  vago. 

At  ubi  ultima  albicantis  loca  litoris  adiit, 
Tenerumque  vidit  Atyn  prope  marmora  pelagi, 
Facit  impetum.  Ille  demens  fugit  in  nemora  fera. 
Ibi  semper  omne  vitae  spatium  famula  fuit.  90 
Dea,  magna  Dea,  Cybelle,  Didymi  Dea  domina, 
Procul  a  mea  tuus  sit  furor  omnis,  hera,  domo  : 
Alios  age  incitatos,  alios  age  rabidos. 

Carmen  LXIV. — Nuptice  Pelei  et  Thetidos. 
Peliaco  quondam  prognatae  vertice  pinus 
Dicuntur  liquidas  Neptuni  nasse  per  undas 
Phasidos  ad  fluctus,  et  fines  iEetaeos  ; 

Cum  lecti  juvenes,  Argivae  robora  pubis, 
Auratam  optantes  Colchis  avertere  pellem,  5 
Ausi  sunt  vada  salsa  cita  decurrere  puppi, 
Caerula  verrentes  abiegnis  aequora  palmis ; 

Diva  quibus,  retinens  in  summis  urbibus  arces, 
Ipsa  levi  fecit  volitantem  flamine  currum, 

Pinea  conjungens  inflexae  texta  carinae.  10 
Illa  rudem  cursu  prima  imbuit  Amphitriten. 
Quae  simul  ac  rostro  ventosum  proscidit  aequor, 
Tortaque  remigio  spumis  incanuit  unda ; 
Emersere  feri  candenti  e  gurgite  vultus, 
iEquoreae  monstrum  Nereides  admirantes;  15 
Iliaque,  haudque  alia,  viderunt  luce  marinas 
Mortales  oculi  nudato  corpore  nymphas, 
Nutricum  tenus  exstantes  e  gurgite  cano. 

Tum  Thetidis  Peleus  incensus  fertur  amore  : 
Tum  Thetis  humanos  non  despexit  hymenaeos :  2(1 
Tum  Thetidi  pater  ipse  jugandum  Pelea  sensit 
O  nimis  optato  saeclorum  tempore  nati 
Heroes,  salvete,  Deum  genus  !  o  bona  mater  ! 
Vos  ego  saepe  meo  vos  carmine  compellabo : 
Teque  adeo  eximie  taedis  felicibus  aucte,  25 
Thessaliae  columen  Peleu,  quoi  Jupiter  ipse, 
Ipse  suos  Divum  genitor  concessit  amores. 

Tene  Thetis  tenuit  pulcherrima  Neptunine  ? 
Tene  suam  Tethys  concessit  ducere  neptem, 
Oceanusque,  mari  totum  qui  amplectitur  orbem  ? 

Quae  simul  optatae  finito  tempore  luces  31 
Advenere,  domum  conventu  tota  frequentat 
Thessalia :  oppletur  laetanti  regia  coetu : 

Dona  ferunt :  prae  se  declarant  gaudia  vultu. 
Deseritur  Scyros :  linquunt  Phthiotica  Tempe, 
Cranonisque  domos,  ac  moenia  Larissaea :  36 

Pharsalon  coeunt,  Pharsalia  tecta  frequentant. 
Rura  colit  nemo  :  mollescunt  colla  juvencis  : 
Non  humilis  curvis  purgatur  vinea  rastris  : 

Non  glebam  prono  convellit  vomere  taurus  :  40 
Non  falx  attenuat  frondatorum  arboris  umbram  : 
Squalida  desertis  robigo  infertur  aratris. 

Ipsius  at  sedes,  quacumque  opulenta  recessit 
Regia,  fulgenti  splendent  auro,  atque  argento. 
Candet  ebur  soliis  ;  collucent  pocula  mensis  :  45 
Tota  domus  gaudet  regali  splendida  gaza. 
Pulvinar  vero  Divae  geniale  locatur 
Sedibus  in  mediis,  Indo  quod  dente  politum 
Tincta  tegit  roseo  conchyli  purpura  fuco. 

Haec  vestis  priscis  hominum  variata  figuris,  50 
Heroum  mira  virtutes  indicat  arte. 

Namque  fluentisono  prospectans  litor  e  Diae 
Thesea  cedentem  celeri  cum  classe  tuetur 
Indomitos  in  corde  gerens  Ariadna  furores  : 
Necdum  etiam  sese,  quae  visit,  visere  credit  ;  55 
Utpote  fallaci  quae  tum  primum  excita  somno 
Desertam  in  sola  miseram  se  cernit  arena. 
Immemor  at  juvenis  fugiens  pellit  vada  remis, 
Irrita  ventosae  linquens  promissa  procellae  : 
Quem  procul  ex  alga  moestis  Minois  ocellis,  60 
Saxea  ut  effigies  bacchantis  prospicit  Evoe, 
Prospicit,  et  magnis  curarum  fluctuat  undis  : 
Non  flavo  retinens  subtilem  vertice  mitram, 
Non  contecta  levi  velatum  pectus  amictu, 

Non  tereti  strophio  luctantes  vincta  papillas ;  65 
Omnia  quae,  toto  delapsa  e  corpore  passim, 
Ipsius  ante  pedes  fluctus  salis  alludebant. 

Sed  neque  tum  mitrae,  neque  tum  fluitantis  amic¬ 
tus 

Illa  vicem  curans,  toto  ex  te  pectore,  Theseu, 
Toto  animo,  tota  pendebat  perdita  mente.  70 
Ah  misera !  assiduis  quam  luctibus  externavit 
Spinosas  Erycina  serens  in  pectore  curas 
Illa  tempestate,  ferox  quo  tempore  Theseus 
Egressus  curvis  e  litoribus  Piraeei 
Attigit  injusti  regis  Gortynia  tecta.  75 

Nam  perhibent  olim  crudeli  peste  coactam 
Androgeoneae  poenas  exsolvere  caedis, 

Electos  juvenes  simul,  et  decus  innuptarum, 
Cecropiam  solitam  esse  dapem  dare  Minotauro  : 
Quis  angusta  malis  cum  moenia  vexarentur,  80 
Ipse  suum  Theseus  pro  caris  corpus  Athenis 
Projicere  optavit  potius,  quam  talia  Cretam 
Funera  Cecropiae  ne-funera  portarentur. 

Atque  ita  nave  levi  nitens  ac  lenibus  auris 
Magnanimum  ad  Minoa  venit,  sedesque  superbas. 
Hunc  simul  ac  cupido  conspexit  lumine  virgo  86 
Regia,  quam  suaves  exspirans  castus  odores 
Lectulus  in  molli  complexu  matris  alebat ; 
(Quales  Eurotae  progignunt  flumina  myrtos, 
Aurave  distinctos  educit  verna  colores)  90 
Non  prius  ex  illo  flagrantia  declinavit 
Lumina,  quam  cuncto  concepit  pectore  flammam 
Funditus,  atque  imis  exarsit  tota  medullis. 

Heu !  misere  exagitans  immiti  corde  furores, 
Sancte  puer,  curis  hominum  qui  gaudia  misces, 95 
Quaeque  regis  Golgos,  quaeque  Idalium  frondo- 

Qualibus  incensam  jactastis  mente  puellam 
Fluctibus*  in  flavo  saepe  hospite  suspirantem  ! 


Quantos  illa  tulit  languenti  corde  timores  y 
Quantum  saepe  magis  fulgore  expalluit  auii !  100 
Cum,  saevum  cupiens  contra  contendere  mon¬ 
strum, 

Aut  mortem  oppeteret  Theseus,  aut  praemia  lau¬ 
dis. 

Non  ingrata,  tamen  frustra,  munuscula  Divis 
Promittens,  tacito  suspendit  vota  labello.  104 
Nam,  velutin  summo  quati  entem  brachia  Tauro 
Quercum,  aut  conigeram  sudanti  corpore  pinum, 
Indomitus  turbo,  contorquens  flamine  robur, 
Eruit ;  illa  procul,  radicibus  exturbata, 

Prona  cadit,  lateque  et  cominus  obvia  frangens  : 
Sic  domito  saevum  prostravit  corpore  Theseus, 
Nequidquam  vanis  jactantem  cornua  ventis.  111 
Inde  pedem  sospes  multa  cum  laude  reflexit, 
Errabunda  regens  tenui  vestigia  filo ; 

Ne  labyrintheis  e  flexibus  egredientem 
Tecti  frustraretur  inobservabilis  error.  115 
Sed  quid  ego,  a  primo  digressus  carmine,  plura 
Commemorem  ?  ut  linquens  genitoris  filia  vul¬ 
tum, 

Ut  consanguineae  complexum,  ut  denique  matris, 
Quae  misera  in  nata  flevit  deperdita,  laeta 
Omnibus  his  Thesei  dulcem  praeoptarit  amorem  ? 
Aut  ut  vecta  ratis  spumosa  ad  litora  Diae  ?  121 
Aut  ut  eam,  tristi  devinctam  lumina  somno, 
Liquerit  immemori  discedens  pectore  conjux  ? 
Saepe  illam  perhibent  ardenti  corde  furentem 
Clarisonas  imo  fudisse  e  pectore  voces,  125 
Ac  tum  praeruptos  tristem  conscendere  montes, 
Unde  aciem  in  pelagi  vastos  protenderet  aestus ; 
Tum  tremuli  salis  adversas  procurrere  in  undas, 
Mollia  nudatae  tollentem  tegmina  surae  ; 

Atque  haec  extremis  mcestam  dixisse  querelis, 
Frigidulos  udo  singultus  ore  cientem  :  131 

Siccine  me  patriis  avectam,  perfide,  ab  oris, 
Perfide,  deserto  liquisti  in  litore,  Theseu  ? 
Siccine  discedens,  neglecto  numine  Divum, 
Immemor,  ah  !  devota  domum  perjuria  portas  ? 
Nullane  res  potuit  crudelis  flectere  mentis  136 
Consilium  ?  tibi  nulla  fuit  clementia  prassto, 
Immite  ut  nostri  vellet  miserescere  pectus  ? 

At  non  haec  quondam  nobis  promissa  dedisti 
Voce  :  mihi  non  hoc  miserae  sperare  jubebas  ; 
Sed  connubia  laeta,  sed  optatos  hymenaeos  :  141 
Quae  cuncta  aerii  discerpunt  irrita  venti. 

Jam  jam  nulla  viro  juranti  femina  credat ; 

Nulla  viri  speret  sermones  esse  fideles : 

Qui,  dum  aliquid  cupiens  animus  praegestit  apisci, 
Nil  metuunt  jurare,  nihil  promittere  parcunt : 
Sed,  simul  ac  cupidae  mentis  satiata  libido  est, 
Dicta  nihil  metuere,  nihil  perjuria  curant.  1 48 
Certe  ego  te  in  medio  versantem  turbine  leti 
Eripui,  et  potius  germanum  amittere  crevi,  1 50 
Quam  tibi  fallaci  supremo  in  tempore  deessem. 
Pro  quo  dilaceranda  feris  dabor  alitibusque 
Praeda,  neque  injecta  tumulabor  mortua  terra. 
Quaenam  te  genuit  sola  sub  rupe  leaena  ? 

Quod  mare  conceptum  spumantibus  exspuit 
undis?  155 

Quae  Syrtis,  quae  Scylla  vorax,  quae  vasta  Cha¬ 
rybdis, 

Talia  qui  reddis  pro  dulci  praemia  vita  ? 

Si  tibi  non  cordi  fuerant  connubia  nostra, 

Saeva  quod  horrebas  prisci  praecepta  parentis  ; 
Attamen  in  vestras  potuisti  ducere  sedes,  16C 
Quae  tibi  jucundo  famularer  serva  labore, 
Candida  permulcens  liquidis  vestigia  lymphis, 
Purpurea  ve  tuum  consternens  veste  cubile. 

Sed  quid  ego  ignaris  nequidquam  conqueror  au- 
ris, 

Extemata  malo,  quae  nullis  sensibus  auctae  165 
Nec  missas  audire  queunt,  nec  reddere  voces  ? 
Ille  autem  prope  jam  mediis  versatur  in  undis  ; 
Nec  quisquam  apparet  vacua  mortalis  in  alga. 
Sic,  nimis  insultans  extremo  tempore,  saeva 
Fors  etiam  nostris  invidit  questibus  aures.  170 
Jupiter  omnipotens,  utinam  ne  tempore  primo 
Gnossia  Cecropiae  tetigissent  litora  puppes  ; 
Indomito  nec  dira  ferens  stipendia  tauro 
Perfidus  in  Cretam  religasset  navita  funem  ; 

Nec  malus  hic,  celans  dulci  crudelia  forma  175 
Consilia,  in  nostris  requiesset  sedibus  hospes  ! 
Nam  quo  me  referam?  quali  spe  perdita  nitar? 
Idomeniosne  petam  montes  ?  at  gurgite  lato 
Discernens  ponti  truculentum  dividit  aequor. 

An  patris  auxilium  sperem  ?  quemne  ipsa  reliqui, 
Respersum  juvenem  fraterna  caede  secuta?  181 
Conjugis  an  fido  consoler  memet  amore  ? 

Quine  fugit  lentos  incurvans  gurgite  remos  ? 
Praeterea  litus,  nullo  sola  insula  tecto  : 

Nec  patet  egressus,  pelagi  cingentibus  undis.  185 
Nulla  fugae  ratio,  nulla  spes:  omnia  muta, 
Omnia  sunt  deserta  :  ostentant  omnia  letum. 
Non  tamen  ante  mihi  languescent  lumina  morte, 
Nec  prius  a  fesso  secedent  corpore  sensus,  189 
Quam  justam  a  Divis  exposcam  prodita  multam, 
Ccelestumque  fidem  postrema  comprecer  hora. 
Quare  facta  virum  multantes  vindice  poena 
F.umenides,  quibus  anguineo  redimita  capillo 
Frons  exspirantes  praeportat  pectoris  iras, 

Huc  huc  adventate,  meas  audite  querelas,  195 
Quas  ego  (vae  miserae  !)  extremis  proferre  me¬ 
dullis 

Cogor,  inops,  ardens,  amenti  caeca  furore. 

Quae  quoniam  vere  nascuntur  pectore  ab  imo, 
Vos  nolite  pati  nostrum  vanescere  luctum  : 

Sed,  quali  solam  Theseus  me  mente  reliquit,  200 
Tali  mente,  Deae,  funestet  seque  suosque. 

Has  postquam  moesto  profudit  pectore  voces, 
Supplicium  saevis  exposcens  anxia  factis  ; 
Annuit  invicto  Ccelestum  numine  rector,  204 
Quo  tunc  et  tellus,  atque  horrida  contremuerunt 
ZEquora,  concussitque  micantia  sidera  mundus. 
Ipse  autem  caeca  mentem  caligine  Theseus 
Consitus,  oblito  dimisit  pectore  cuncta, 

Quae  mandata  prius  constanti  mente  tenebat : 
Dulcia  nec  meesto  sustollens  signa  parenti,  210 
Sospitem  et  ereptum  se  ostendit  visere  portum. 
Namque  ferunt  olim  classi  cum  mcenia  Divae 
Linquentem  natum  ventis  concrederet  JEgeus, 
Talia  complexum  juveni  mandata  dedisse  : 

Nate,  mihi  longa  jucundior  unice  vita,  215 
Nate,  ego  quem  in  dubios  cogor  dimittere  casus, 
Reddite  in  extremae  nuper  mihi  fine  senectae, 
Quandoquidem  fortuna  mea,  ac  tua  fervida,  virtus 
Eripit  invito  mihi  te,  quoi  languida  nondum 
Lumina  sunt  nati  cara  saturata  figura  ;  220 

Non  ego  te  gaudens  laetanti  pectore  mittam, 
Nec  te  ferre  sinam  Fortunae  signa  secundae  : 

Sed  primum  multas  expromam  mente  querelas, 
Canitiem  terra  atque  infuso  pulvere  foedans : 
Indo  infecta  vago  suspendam  lintea  malo,  225 
Nostros  ut  luctus,  nostraeque  incendia  mentis 
Carbasus  obscura  dicat  ferrugine  Ibera. 

Quod  tibi  si  sancti  concesserit  incola  Itoni, 
(Quae  nostrum  genus  ac  sedes  defendere  fretis 
Annuit)  ut  tauri  respergas  sanguine  dextram;  230 
Tum  vero  facito,  ut  memori  tibi  condita  corde 


Haec  vigeant  mandata,  nec  ulla  obliteret  aetas  : 
Ut,  simul  ac  nostros  invisent  lumina  colles, 
Funestam  antennae  deponant  undique  vestem. 
Candidaque  intorti  sustollant  vela  rudentes,  235 
Lucida  qua  splendent  summi  carchesia  mali : 
Quamprimum  cernens  ut  laeta  gaudia  mente 
Agnoscam,  cum  te  reducem  aetas  prospera  sistet. 

Haec  mandata  prius  constanti  mente  tenentem 
Thesea,  ceu  pulsae  ventorum  flamine  nubes  240 
Aerium  nivei  montis  liquere  cacumen. 

At  pater,  ut  summa  prospectum  ex  arce  petebat, 
Anxia  in  assiduos  absumens  lumina  fletus, 

Cum  primum  inflati  conspexit  lintea  veli, 
Praecipitem  sese  scopulorum  e  vertice  jecit,  245 
Amissum  credens  immiti  Thesea  fato. 

Sic  funesta  domus  ingressus  tecta  paterna 
Morte  ferox  Theseus,  qualem  Minoidi  luctum 
Obtulerat,  mente  immemori  talem  ipse  recepit. 
Quae  tum  prospectans  cedentem  mcesta  carinam, 
Multiplices  animo  volvebat  saucia  curas.  251 
At  parte  ex  alia  florens  volitabat  Iacchus, 

Cum  thiaso  Satyrorum,  et  Nysigenis  Silenis, 

Te  quaerens,  Ariadna,  tuoque  incensus  amore  ; 
Qui  tum  alacres  passim  lymphata  mente  furebant, 
Evoe  bacchantes,  Evoe,  capita  inflectentes.  256 
Horum  pars  tecta  quatiebant  cuspide  thyrsos ; 
Pars  e  divulso  raptabant  membra  juvenco  ; 

Pars  sese  tortis  serpentibus  incingebant ; 

Pars  obscura  cavis  celebrabant  orgia  cistis,  260 
Orgia,  quae  frustra  cupiunt  audire  profani : 
Plangebant  alii  proceris  tympana  palmis, 

Aut  tereti  tenues  tinnitus  sere  ciebant. 

Multis  raucisonos  efflabant  cornua  bombos, 
Barbaraque  horribili  stridebat  tibia  cantu.  265 
Talibus  amplifice  vestis  decorata  figuris 
Pulvinar  complexa  suo  velabat  amictu. 

Quse  postquam  cupide  spectando  Thessala  pubes 
Expleta  est,  sanctis  coepit  decedere  Divis. 

Hic  qualis  flatu  placidum  mare  matutino  270 
Horrificans  Zephyrus  proclivas  incitat  undas, 
Aurora  exoriente,  vagi  sub  lumina  solis  ; 

Quse  tarde  primum  clementi  flamine  pulsse 
Procedunt,  leni  resonant  plangore  cachinni : 
Post,  vento  crescente,  magis  magis  increbrescunt, 
Purpureaque  procul  nantes  a  luce  refulgent :  27 6 
Sic  tum  vestibuli  linquentes  regia  tecta, 

Ad  se  quisque  vagp  passim  pede  discedebant. 
Quorum  post  abitum,  princeps  e  vertice  Peli 
Advenit  Chiron  portans  silvestria  dona  :  280 

Nam  quotcumque  ferunt  campi,  quos  Thessala 
magnis 

Montibus  ora  creat,  quos  propter  fluminis  undas 
Aura  parit  flores  tepidi  fcecunda  Favoni, 

Hos  indistinctis  plexos  tulit  ipse  corollis, 

Quis  permulsa  domus  jucundo  risit  odore.  285 
Confestim  Peneos  adest,  viridantia  Tempe, 
Tempe,  quae  silvae  cingunt  superimpendentes, 
Mnemonidum,  linquens,  doctis  celebranda  cho¬ 
reis, 

Non  vacuus :  namque  ille  tulit  radicitus  altas 
Fagos,  ac  recto  proceras  stipite  laurus,  290 
Non  sine  nutanti  platano,  lentaque  sorore 
Flammati  Phaethontis,  et  aeria  cupressu : 

Haec  circum  sedes  late  contexta  locavit, 
Vestibulum  ut  molli  velatum  fronde  vireret. 
Post  hunc  consequitur  sollerti  corde  Prometheus, 
Extenuata  gerens  veteris  vestigia  p cenae,  296 

Quam  quondam  silici  restrictus  membra  catena 
Persolvit,  pendens  e  verticibus  praeruptis. 

Inde  pater  Divum  sancta  cum  conjuge  natisque 

Adrenit  coelo,  te  solum,  Phoebe,  relinquens,  300 
Unigenamque  simul  cultricem  montibus  Idri : 
Pelea  nam  tecum  pariter  soror  adspernata  est, 
Nec  Thetidis  taedas  voluit  celebrare  jugales. 
Qui  postquam  niveos  flexerunt  sedibus  artus, 
Large  multiplici  constructae  sunt  dape  mensae;  305 
Cum  interea,  infirmo  quatientes  corpora  motu, 
Veridicos  Parcae  coeperunt  edere  cantus. 

His  corpus  tremulum  complectens  undique  quer- 
cus, 

Candida  purpurea  quam  Tyro  incinxerat  ora : 
At  roseo  niveae  residebant  vertice  vittae,  310 
iEternumque  manus  carpebant  rite  laborem. 
Laeva  colum  molli  lana  retinebat  amictum : 
Dextera  tum  leviter  deducens  fila  supinis 
Formabat  digitis;  tum  prono  in  pollice  torquens 
Libratum  tereti  versabat  turbine  fusum :  315 

Atque  ita  decerpens  aequabat  semper  opus  dens, 
Laneaque  aridulis  haerebant  morsa  labellis, 

Quae  prius  in  levi  fuerant  exstantia  filo. 

Ante  pedes  autem  candentis  mollia  lanae 
Vellera  virgati  custodibant  calathisci.  320 
Hae  tum  clarisona  pellentes  vellera  voce, 

Talia  divino  fuderunt  carmine  fata, 

Carmine,  perfidiae  quod  post  nulla  arguet  aetas  : 

O  decus  eximium  magnis  virtutibus  augens, 
Emathiae  tutamen  opis,  clarissime  nato  !  325 

Accipe,  quod  laeta  tibi  pandunt  luce  sorores, 
Veridicum  oraclum:  sed  vos,  quae  fata  sequuntur, 
Currite,  ducentes  subtemina,  currite,  fusi. 

Adveniet  tibi  jam  portans  optata  maritis  329 
Hesperus  :  adveniet  fausto  cum  sidere  conjux, 
Quae  tibi  flexanimo  mentem  perfundat  amore, 
Languidulosque  paret  tecum  conjungere  somnos, 
Laevia  substernens  robusto  brachia  collo. 
Currite,  ducentes  subtemina,  currite,  fusi. 

Nulla  domus  tales  unquam  contexit  amores  : 
Nullus  amor  tali  conjunxit  foedere  amantes,  336 
Qualis  adest  Thetidi,  qualis  concordia  Peleo. 
Currite,  ducentes  subtemina,  currite,  fusi. 

Nascetur  vobis  expers  terroris  Achilles, 
Hostibus  haud  tergo,  sed  forti  pectore  notus  : 
Qui,  persaepe  vago  victor  certamine  cursus,  341 
Flammea  praevertet  celeris  vestigia  cervae. 
Currite,  ducentes  subtemina,  currite,  fusi. 

Non  illi  quisquam  bello  se  conferet  heros, 
Cum  Phrygii  Teucro  manabunt  sanguine  rivi ; 
Troicaque  obsidens  longinquo  moenia  bello  346 
Perjuri  Pelopis  vastabit  tertius  haeres. 

Currite,  ducentes  subtemina,  currite,  fusi. 

Illius  egregias  virtutes  claraque  facta 
Saepe  fatebuntur  natorum  in  funere  matres ;  350 
Cum  in  cinerem  canos  solvent  a  vertice  crines, 
Putridaque  infirmis  variabunt  pectora  palmis. 
Currite,  ducentes  subtemina,  currite,  fusi. 

Namque  velut  densas  prosternens  cultor  aristas 
Sole  sub  ardenti  flaventia  demetit  arva,  355 
frojugenum  infesto  prosternet  corpora  ferro. 
Currite,  ducentes  subtemina,  currite,  fusi. 

Testis  erit  magnis  virtutibus  unda  Scamandri, 
Quae  passim  rapido  diffunditur  Hellesponto : 
Quojus  iter  caesis  angustans  corporum  acervis, 
Alta  tepefaciet  permixta  flumina  caede.  361 
Currit  o,  ducentes  subtemina,  currite,  fusi. 

De.-«1  uue  testis  erit  morti  quoque  dedita  praeda, 
Cum  teres,  excelso  coacervatum  aggere,  bustum 
Excipiet  niveos  perculsae  virginis  artus.  365 
Currite,  ducentes  subtemina,  currite,  fusi. 

Nam.  simul  ac  fessis  de  ierit  fors  copiam 
Achivis 


Urbis  Dardaniae  Neptunia  solvere  vincla, 

Alta  Polyxenia  madefient  caede  sepulcra ; 

Quae  velut  ancipiti  succumbens  victima  ferro 
Projiciet  truncum  submisso  poplite  corpus.  371 
Currite,  ducentes  subtemina,  currite,  fusi. 

Quare  agite,  optatos  animi  conjungite  amores ; 
Accipiat  conjux  felici  foedere  Divam  : 

Dedatur  cupido  jamdudum  nupta  marito.  375 
Currite,  ducentes  subtemina,  currite,  fusi. 

Non  illam  nutrix  orienti  luce  revisens, 
Hesterno  collum  poterit  circumdare  filo. 

Currite,  ducentes  subtemina,  currite,  fusi. 

Anxia  nec  mater,  discordis  moesta  puellae  380 
Secubitu,  caros  mittet  sperare  nepotes. 

Currite,  ducentes  subtemina,  currite,  fusi. 

Talia  profantes  quondam,  felicia  Pelei 
Carmina  divino  cecinerunt  omine  Parcae. 
Praesentes  namque  ante  domos  invisere  castas  38J 
Saepius,  et  sese  mortali  ostendere  coetu 
Coelicolae,  nondum  spreta  pietate,  solebant. 
Saepe  pater  Divum  templo  in  fulgente  revisens 
Annua,  cum  festis  venissent  sacra  diebus, 
Conspexit  terra  centum  procurrere  currus.  390 
Saepe  vagus  Liber  Parnassi  vertice  summo 
Thyadas  effusis  evantes  crinibus  egit : 

Cum  Delphi  tota  certatim  ex  urbe  ruentes 
Acciperent  laeti  Divum  fumantibus  aris. 

Saepe  in  letifero  belli  certamine  Mavors,  395 
Aut  rapidi  Tritonis  hera,  aut  Rhamnusia  virgo, 
Armatas  hominum  est  praesens  hortata  cater¬ 
vas. 

Sed  postquam  tellus  scelere  est  imbuta  nefando, 
Justitiamque  omnes  cupida  de  mente  fugarunt ; 
Perfudere  manus  fraterno  sanguine  fratres ;  400 
Destitit  exstinctos  natus  lugere  parentes ; 
Optavit  genitor  primaevi  funera  nati, 

Liber  ut  innuptae  poteretur  flore  novercae  ; 
Ignaro  mater  substernens  se  impia  nato, 

Impia  non  verita  est  Divos  scelerare  penates ;  405 
Omnia  fanda,  nefanda,  malo  permixta  furore, 
Justificam  nobis  mentem  avertere  Deorum. 
Quare  nec  tales  dignantur  visere  coetus, 

Nec  se  contingi  patiuntur  lumine  claro. 

Carmen  LXY. — Ad  Hortalum. 

Etsi  me  assiduo  confectum  cura  dolore 
Sevocat  a  doctis,  Hortale,  virginibus ; 

Nec  potis  est  dulces  Musarum  expromere  foetus 
Mens  animi ;  tantis  fluctuat  ipsa  malis ; 
Namque  mei  nuper  Lethaso  gurgite  fratris  5 
Pallidulum  manans  alluit  unda  pedem ; 

Troia  Rhoeteo  quem  subter  litore  tellus 
Ereptum  nostris  obterit  ex  oculis. 

[Alloquar  ?  audierone  unquam  tua  facta  loquen- 
tem?] 

Nunquam  ego  te  vita,  frater,  amabilior,  10 
Adspiciam  posthac  ?  at  certe  semper  amabo, 
Semper  moesta  tua  carmina  morte  canam  ; 
Qualia  sub  densis  ramorum  concinit  umbris 
Daulias,  absumti  fata  gemens  Ityli. 

Sed  tamen  in  tantis  moeroribus,  Hortale,  mitto 
Haec  expressa  tibi  carmina  Battiadae  ;  1 6 

Ne  tua  dicta  vagis  nequidquam  credita  ventis 
Effluxisse  meo  forte  putes  animo  : 

Ut  missum  sponsi  furtivo  munere  malum 

Procurrit  casto  virginis  e  gremio,  20 

Quod,  miserae  oblitae  molli  sub  veste  locatum. 
Dum  adventu  matris  prosilit,  excutitur ; 
Atque  illud  prono  praeceps  agitur  decursu ; 

Huic  manat  tristi  conscius  ore  rubor. 

Carmen  LXVI. — De  Coma  Berenices. 
Omnia  qui  magni  dispexit  lumina  mundi. 

Qui  stellarum  ortus  comperit  atque  obitus : 
Flammeus  ut  rapidi  solis  nitor  obscuretur, 

Ut  cedant  certis  sidera  temporibus, 

Ut  Triviam  furtim  sub  Latmia  saxa  relegans  5 
Dulcis  amor  gyro  devocet  aerio  : 

Idem  me  ille  Conon  coelesti  lumine  vidit 
E  Bereniceo  vertice  caesariem 
Fulgentem  clare  :  quam  multis  illa  Deorum, 
Laevia  protendens  brachia,  pollicita  est,  10 
Qua  rex  tempestate,  novo  auctus  hymenaeo, 
Vastatum  fines  iverat  Assyrios, 

Dulcia  nocturnae  portans  vestigia  rixae, 

Quam  de  virgineis  gesserat  exuviis. 

Estne  novis  nuptis  odio  Venus  ?  anne  parentum  15 
Frustrantur  falsis  gaudia  lacrymulis, 

Ubertim  thalami  quas  intra  limina  fundunt  ? 

Non,  ita  me  Divi,  vera  gemunt,  juerint. 

Id  mea  me  multis  docuit  regina  querelis, 

Invisende  novo  proelia  torva  viro.  20 

Ut  tu  nunc  orbum  luxti  deserta  cubile, 

Et  fratris  cari  flebile  discidium  ! 

Quam  penitus  moestas  exedit  cura  medullas ! 

Ut  tibi  nunc  toto  pectore  sollicitae 
Sensibus  ereptis  mens  excidit  1  Atqui  ego  certe 
Cognoram  a  parva  virgine  magnanimam.  26 
Anne  bonum  oblita  es  facinus,  quo  regium 
adepta  es 

Conjugium,  quod  non  fortior  ausit  alis  ? 

Sed  tum,  moesta  virum  mittens,  quse  verba 
locuta  es ! 

Jupiter  1  ut  tristi  lumina  saepe  manu !  30 

Quis  te  mutavit  tantus  Deus  ?  an  quod  amantes 
Non  longe  a  caro  corpore  abesse  volunt  ? 
Atque  ibi  me  cunctis  pro  dulci  conjuge  Divis, 
Non  sine  taurino  sanguine,  pollicita  es,  34 
Si  reditum  tetulisset  is  haud  in  tempore  longo,  et 
Captam  Asiam  Aegypti  finibus  adjiceret. 

Quis  ego  pro  factis  caelesti  reddita  coetu, 
Pristina  vota  novo  munere  dissoliio. 

Invita,  o  regina,  tuo  de  vertice  cessi, 

Invita  :  adjuro  teque  tuumque  caput,  40 
Digna  ferat,  quod  siquis  inaniter  adjurarit : 

Sed  qui  se  ferro  postulet  esse  parem  ?  [in  oris 
Ille  quoque  eversus  mons  est,  quem  maximum 
Progenies  Thiae  clara  supervehitur, 

Cum  Medi  peperere  novum  mare,  cumque  ju¬ 
ventus  45 

Per  medium  classi  barbara  navit  Athon. 

Quid  facient  crines,  cum  ferro  talia  cedant  ? 

Jupiter !  ut  Chalybou  omne  genus  pereat, 

Et  qui  principio  sub  terra  quaerere  venas 
Institit,  ac  ferri  fingere  duritiem  !  50 

Abjunctae  paulo  ante  comae  mea  fata  sorores 
Lugebant,  cum  se  Memnonis  Althiopis 
Unigena,  impellens  nutantibus  aera  pennis 
Obtulit  Arsinoes  Chloridos  ales  equus ; 

Isque  per  aetherias  me  tollens  avolat  auras,  55 
Et  Veneris  casto  collocat  in  gremio. 

Ipsa  suum  Zephyritis  eo  famulum  legarat, 

Gratu  Canopeis  in  loca  litoribus. 

Scilicet  in  vario  ne  solum  limite  coeli 

Ex  Ariadnaeis  aurea  temporibus  60 

Fixa  corona  foret ;  sed  nos  quoque  fulgeremus 
JJevotas  flavi  verticis  exuviae. 

U^dukm  a  fletu  cedentem  ad  templa  Deum  me 
Mdus  in  antiquis  Diva  novum  posuit, 
virgims  et  saevi  contingens  namque  Leonis  65 


Lumina,  Callisto  juncta  Lycaoniae 
Vertor  in  occasum,  tardum  dux  ante  Booten, 
Qui  vix  sero  alto  mergitur  Oceano. 

Sed  quamquam  me  nocte  premunt  vestigia  Di¬ 
vum, 

Luce  autem  canae  Tethyi  restituor  ;  70 

(Pace  tua  fari  haec  liceat,  Rhamnusia  virgo  ; 

Namque  ego  non  ullo  vera  timore  tegam, 
Non  si  me  infestis  discerpant  sidera  dictis, 
Condita  quin  veri  pectoris  evoliiam) 

Non  his  tam  laetor  rebus,  quam  me  abfore  semper, 
Abfore  me  a  dominae  vertice  discrucior :  7  6 

Quicum  ego,  dum  virgo  quondam  fuit,  omnibus 
[explens] 

Unguentis,  una  millia  multa  bibi. 

Nunc  vos,  optato  quas  junxit  lumine  taeda, 

Non  prius  unanimis  corpora  conjugibus  SC 
Tradite,  nudantes  rejecta  veste  papillas, 

Quam  jucunda  mihi  munera  libet  onyx ; 
Vester  onyx,  casto  petitis  quae  jura  cubili. 

Sed,  quae  se  impuro  dedit  adulterio, 

Illius,  ah  !  mala  dona  levis  bibat  irrita  pulvis  : 

Namque  ego  ab  indignis  praemia  nulla  peto.  86 
Sic  magis,  o  nuptae,  semper  concordia  vestras, 
Semper  amor  sedes  incolat  assiduus. 

Tu  vero,  regina,  tuens  cum  sidera  Divam, 
Placabis  festis  luminibus  Venerem,  90 

Sanguinis  expertem,  non  votis  esse  tuam  me, 
Sed  potius  largis  effice  muneribus. 

Sidera  cur  retinent  ?  utinam  coma  regia  fiam  : 
Proximus  Hydrochoei  fulgeret  Oarion. 

Carmen  LXVII. — Ad  Januam  Mcechce  cujusdam. 

CATULLUS. 

O  dulci  jucunda  viro,  jucunda  parenti, 

Salve  !  teque  bona  Jupiter  auctet  ope, 

Janua,  quam  Balbo  dicunt  servisse  benigne 
Olim,  cum  sedes  ipse  senex  tenuit ; 

Quamque  ferunt  rursus  voto  servisse  maligno,  5 
Postquam  est  porrecto  facta  marita  sene. 

Dic  agedum  nobis,  quare  mutata  feraris 
In  dominum  veterem  deseruisse  fidem. 

JANUA. 

Non,  ita  Caecilio  placeam,  quoi  tradita  nunc  sum, 
Culpa  mea  est,  quamquam  dicitur  esse  mea.  10 
Nec  peccatum  a  me  quisquam  pote  dicere  quid¬ 
quam  : 

Verum  isti  populo  janua  quidque  facit ; 

Qui,  quacumque  aliquid  reperitur  non  bene 
factum, 

Ad  me  omnes  clamant :  Janua,  culpa  tua  est. 
CATULLUS. 

Non  istuc  satis  est  uno  te  dicere  verbo  ;  15 

Sed  facere,  ut  quivis  sentiat  et  videat. 

JANUA. 

Qui  possum  ?  nemo  quasrit,  nec  scire  laborat. 

CATULLUS. 

Nos  volumus  :  nobis  dicere  ne  dubita. 

JANUA. 

Primum  igitur,  virgo  quod  fertur  tradita  nobis, 
Falsum  est.  Non  illam  vir  prior  attigerat,  2C 
Languidior  tenera  quoi  pendens  sicula  beta 
Nunquam  se  mediam  sustulit  ad  tunicam  : 

Sed  pater  illius  nati  violasse  cubile 

Dicitur,  et  miseram  conscelerasse  domum  ; 
Sive  quod  impia  mens  casco  flagrabat  amore,  25 
Seu  quod  iners  sterili  semine  natus  erat ; 

Et  quasrendum  unde  unde  foret  nervosius  illu  1, 
Quod  posset  zonam  solvere  virgineam. 

Egregiam  narras  mira  pietate  parentem, 

Qui  ipse  sui  nati  minxerit  in  gremium.  30 

JANUA. 

Atqui  non  solum  hoc  se  dicit  cognitum  habere 
Brixia,  Cycnsene  supposita  speculae, 

[Flavus  quam  molli  percurrit  flumine  Mela, 
Brixia,  Veronae  mater  amata  mese  ;] 

Sed  de  Postumio,  et  Corneli  narrat  amore,  35 
Cum  quibus  illa  malum  fecit  adulterium. 
Dixerit  hic  aliquis :  “  Qui  tu  istasc,  janua,  nosti, 
Quoi  nunquam  domini  limine  abesse  licet, 
Nec  populum  auscultare;  sed,  huic  suffixa  tigillo, 
Tantum  operire  soles,  aut  aperire  domum  ?” 
Saepe  illam  audivi  furtiva  voce  loquentem  4 1 

Solam  cum  ancillis  haec  sua  flagitia, 

Nomine  dicentem,  quos  diximus  ;  utpote  quas  mi 
Speraret  nec  linguam  esse,  nec  auriculam. 
Praeterea  addebat  quemdam,  quem  dicere  nolo 
Nomine,  ne  tollat  rubra  supercilia.  46 

Longus  homo  est,  magnas  quoi  lites  intulit  olim 
Falsum  mendaci  ventre  puerperium. 

Carmen  LXVIII. — Ad  Manlium. 

Quod  mihi,  fortuna  casuque  oppressus  acerbo, 
Conscriptum  hoc  lacrymis  mittis  epistolium, 
Naufragum  ut  ejectum  spumantibus  aequoris 
undis 

Sublevem,  et  a  mortis  limine  restituam  ; 
Quem  neque  sancta  Venus  molli  requiescere 
somno  5 

Desertum  in  lecto  ccelibe  perpetitur  ; 

Nec  veterum  dulci  scriptorum  carmine  Musae 
Oblectant,  cum  mens  anxia  pervigilat : 

Id  gratum  est  mihi,  me  quoniam  tibi  ducis 
amicum, 

Muneraque  et  Musarum  hinc  petis  et  Veneris. 
Sed  tibi  ne  mea  sint  ignota  incommoda,  Manli,  1 1 
Neu  me  odisse  putes  hospitis  officium  ; 
Accipe,  quis  merser  fortunae  fluctibus  ipse, 

Ne  amplius  a  misero  dona  beata  petas. 
Tempore  quo  primum  vestis  mihi  tradita  pura  est, 
Jucundum  cum  aetas  florida  ver  ageret,  16 
Multa  satis  lusi :  non  est  Dea  nescia  nostri, 

Quas  dulcem  curis  miscet  amaritiem. 

Sed  totum  hoc  studium  luctu  fraterna  mihi  mors 
Abstulit.  O  misero  frater  ademte  mihi !  20 
Tu  mea,  tu  moriens  fregisti  commoda,  frater  : 

Tecum  una  tota  est  nostra  sepulta  domus : 
Omnia  tecum  una  perierunt  gaudia  nostra, 

Quae  tuus  in  vita  dulcis  alebat  amor. 

Quojus  ego  interitu  tota  de  mente  fugavi  25 
Haec  studia,  atque  omnes  delicias  animi. 
Quare,  quod  scribis,  “  Veronae  turpe  Catullo 
Esse,  quod  hic  quisquis  de  meliore  nota 
Frigida  deserto  tepefecit  membra  cubili 
Id,  Manli,  non  est  turpe  ;  magis  miserum  est. 
Ignosces  igitur,  si,  quae  mihi  luctus  ademit,  31 
Haec  tibi  non  tribuo  munera,  cum  nequeo. 
Nam,  quod  scriptorum  non  magna  est  copia 
apud  me, 

Hoc  fit,  quod  Romae  vivimus :  illa  domus  ; 

Illa  mihi  sedes,  illic  mea  carpitur  aetas  :  35 

Huc  una  ex  multis  capsula  me  sequitur. 

Quod  cum  ita  sit,  nolim  statuas,  nos  mente  ma¬ 
ligna 

Id  facere,  aut  animo  non  satis  ingenuo, 

Quod  tibi  non  utriusque  petiti  copia  facta  est : 

Ultro  ego  deferrem,  copia  siqua  foret.  40 
Non  possum  reticere,  Deae,  qua  Manlius  in  re 


Juverit,  aut  quantis  juverit  officiis ; 

Ne  fugiens  saaclis  obliviscentibus  aetas 
Illius  hoc  caeca  nocte  tegat  studium. 

Sed  dicam  vobis  :  vos  porro  dicite  multis  4  j 

Millibus,  et  facite  haec  charta  loquatur  anus. 


Notescatque  magis  mortuus,  atque  magis  ,  1 
Ne  tenuem  texens  sublimis  aranea  telam 

Deserto  in  Manli  nomine  opus  faciat.  50 
Nam  mihi  quam  dederit  duplex  Amathusia  cui 
ram 

Scitis,  et  in  quo  me  corruerit  genere  : 

Cum  tantum  arderem,  quantum  Trinacria  rupesj 
Lymphaque  in  CEtaeis  Malia  Thermopylis  ;  1 
Moesta  neque  assiduo  tabescere  lumina  fletu  5£ 
Cessarent,  tristique  imbre  madere  genae,  fl 
Qualis  in  aerii  pellucens  vertice  montis 
Rivus  muscoso  prosilit  e  lapide, 

Qui  cum  de  prona  praeceps  est  valle  volutus,  1 
Per  medium  densi  transit  iter  populi,  60 
Dulce  viatori  lasso  in  sudore  levamen, 

Cum  gravis  exustos  aestus  hiulcat  agros 
Ac  veluti  nigro  jactatis  turbine  nautis 
Lenius  adspirans  aura  secunda  venit, 

Jam  prece  Pollucis,  jam  Castoris,  implorata :  65 
Tale  fuit  nobis  Manlius  auxilium. 

Is  clausum  lato  patefecit  limite  campum, 

Isque  domum  nobis,  isque  dedit  dominam, 

Ad  quam  communes  exerceremus  amores, 

Quo  mea  se  molli  candida  Diva  pede  70 
Intulit,  et  trito  fulgentem  in  limine  plantam 
Innixa,  arguta  constitit  in  solea  : 

Conjugis  ut  quondam  flagrans  advenit  amore, ^ 
Protesilaeam  Laodamia  domum, 

Inceptam  frustra,  nondum  cum  sanguine  sacro 
Hostia  coelestes  pacificasset  heros. 


Nil  mihi  tam  valde  placeat,  Rhamnusia  virgo,] 
Quod  temere  invitis  suscipiatur  heris. 


Quam  jejuna  pium  desideret  ara  cruorem, 
Docta  est  amisso  Laodamia  viro  ; 

Conjugis  ante  coacta  novi  dimittere  collum, 
Quam  veniens  una  atque  altera  rursus  hiefljl 
Noctibus  in  longis  avidum  saturasset  amorem! 

Posset  ut  abrupto  vivere  conjugio  ; 

Quod  scibant  Parete  non  longo  tempore  abesses 
Si  miles  muros  isset  ad  Iliacos. 

Nam  tum  Helenae  raptu  primores  Argivorum  j 
Coeperat  ad  sese  Troja  ciere  viros : 

Troja  nefas,  commune  sepulcrum  Europ 
Asiaeque, 

Troja  virum  et  virtutum  omnium  acerba  cinis 
Quae  nempe  et  nostro  letum  miserabile  fratri 
Attulit :  hei  misero  frater  ademte  mihi  ! 

Hei  misero  fratri  jucundum  lumen  ademtum 
Tecum  una  tota  est  nostra  sepulta  domus :] 
Omnia  tecum  una  perierunt  gaudia  nostra, 
Quae  tuus  in  vita  dulcis  alebat  amor  : 

Quem  nunc  tam  longe,  non  inter  nota  sepuloi 
Nec  prope  cognatos  compositum  cineres, 

Sed  Troja  obscoena,  Troja  infelice  sepultura 
Detinet  extremo  terra  aliena  solo  : 

Ad  quam  tum  properans  fertur  simul  undiq 
pubes 

Graeca  penetrales  deseruisse  focos, 

Ne  Paris  abducta  gavisus  libera  moecha 
Otia  pacato  degeret  in  thalamo. 

Quo  tibi  tum  casu,  pulcherrima  Laodamia, 
Ereptum  est  vita  dulcius  atque  anima 
Conjugium  :  tanto  te  absorbens  vortice  am| 
iEstus  in  abruptum  detulerat  barathrum  $ 

Quale  ferunt Graii  Pheneum  prope  Cylleneum 
Siccare  emulsa  pingue  palude  solum,  110 
Quod  quondam  caesis  montis  fodisse  medullis 
Audit  falsiparens  Amphitryoniades, 

Tempore  quo  certa  Stymphalia  monstra  sagitta 
Perculit,  imperio  deterioris  heri ; 

Pluribus  ut  coeli  tereretur  janua  Divis,  115 
Hebe  nec  longa  virginitate  foret. 

Sed  tuus  altus  amor  barathro  fuit  altior  illo, 
Qui  tunc  indomitam  ferre  jugum  docuit. 

Nam  neque  tam  carum  confecto  aetate  parenti 
Una  caput  seri  nata  nepotis  alit :  120 

Qui,  cum  divitiis  vix  tandem  inventus  avitis 
Nomen  testatas  intulit  in  tabulas, 

Impia  derisi  gentilis  gaudia  tollens, 

Suscitat  a  cano  vulturium  capite. 

Nec  tantum  niveo  gavisa  est  ulla  columbo  125 
Compar :  quae  multo  dicitur  improbius 
Oscula  mordenti  semper  decerpere  rostro ; 

Quamquam  praecipue  multivola  est  mulier. 
Sed  tu  horum  magnos  vicisti  sola  furores, 

Ut  semel  es  flavo  conciliata  viro :  130 

Aut  nihil,  aut  paulo  quoi  tum  concedere  digna, 
Lux  mea  se  nostrum  contulit  in  gremium. 
Quam  circumcursans  hinc  illinc  saepe  Cupido 
Fulgebat  crocina  candidus  in  tunica. 

Quae  tamen  etsi  uno  non  est  contenta  Catullo,  135 
Rara  verecundae  furta  feremus  herae, 

Ne  nimium  simus  stultorum  more  molesti. 

Saepe  etiam  Juno,  maxima  coelicolum, 
Conjugis  in  culpa  flagravit  quotidiana, 

Noscens  omnivoli  plurima  furta  Jovis.  140 
Atqui  nec  Divis  homines  componier  aequum  est : 

Ingratum  tremuli  tolle  parentis  onus. 

Nec  tamen  illa  mihi,  dextra  deducta  paterna, 
Fragrantem  Assyrio  venit  odore  domum  : 

Sed  furtiva  dedit  mira  munuscula  nocte,  145 
Ipsius  ex  ipso  demta  viri  gremio. 

Quare  illud  satis  est,  si  nobis  is  datur  unus, 
Quem  lapide  illa  diem  candidiore  notat. 

Hoc  tibi,  quod  potui,  confectum  carmine  munus 
Pro  multis,  Manli,  redditur  officiis :  150 

Ne  vostrum  scabra  tangat  robigine  nomen 
Haec  atque  illa  dies,  atque  alia,  atque  alia. 

Huc  addent  Divi  quam  plurima,  quae  Themis  olim 
Antiquis  solita  est  munera  ferre  piis. 

Sitis  felices  et  tu  simul  et  tua  vita,  155 

Et  domus  ipsa,  in  qua  lusimus,  et  domina : 

Et  qui  principio  nobis  te  tradidit,  a  quo 
Sunt  primo  nobis  omnia  nata  bona : 

Et  longe  ante  omnes,  mihi  quae  me  carior  ipso  est, 
Lux  mea ;  qua  viva  vivere  dulce  mihi  est.  160 

Carmen  LXIX. — Ad  Eiifum.  | 

Noli  admirari,  quare  tibi  femina  nulia, 

Rufe,  velit  tenerum  supposuisse  femur : 

Non  ullam  rarae  labefactes  munere  vestis, 

Aut  pelluciduli  deliciis  lapidis. 

Laedit  te  quaedam  mala  fabula,  qua  tibi  fertur  5 
Valle  sub  alarum  trux  habitare  caper. 

Hunc  metuunt  omnes :  neque  mirum  ;  nam  mala 
valde  est 

Bestia,  nec  quicum  bella  puella  cubet. 

Quare  aut  crudelem  nasorum  interfice  pestem, 
Aut  admirari  desine,  cur  fugiunt.  10 

Carmen  LXX. — De  Inconstantia,  feminei 
Amoris. 

Nulli  se  dicit  mulier  mea  nubere  malle, 

Quam  mihi :  non  si  se  Jupiter  ipse  petat. 


Dicit :  sed  mulier  cupido  quod  dicit  amanti, 

In  vento  et  rapida  scribere  oportet  aqua. 

Carmen  LXXI. — Ad  Virronem. 

Siquoi,  Virro,  bono  sacer  alarum  obstitit  hircus, 
A’it  siquem  merito  tarda  podagra  secat : 
imulus  iste  tuus,  qui  vostrum  exercet  amorem, 
Mirifice  est  a  te  nactus  utrumque  malum. 
Nam,  quoties  futuit,  toties  ulciscitur  ambos  :  5 

Illam  affligit  odore,  ipse  perit  podagra. 
Carmen  LXXII. — Ad  Lesbiam. 
Dicebas  quondam,  solum  te  nosse  Catullum, 
Lesbia  ;  nec  prae  me  velle  tenere  Jovem. 
Dilexi  tum  te,  non  tantum  ut  volgus  amicam, 
Sed  pater  ut  natos  diligit  et  generos. 

Nunc  te  cognovi.  Quare,  etsi  impensius  uror,  5 
Multo  mi  tamen  es  vilior  et  levior. 

Qui  potis  est  ?  inquis.  Quod  amantem  injuria 
talis 

Cogit  amare  magis,  sed  bene  velle  minus. 
Carmen  LXXIII. — In  Ingratum. 

Desine  de  quoquam  quidquam  bene  velle  mereri, 
Aut  aliquem  fieri  posse  putare  pium. 

Omnia  sunt  ingrata  :  nihil  fecisse  benigne  est : 

Immo  etiam  taedet,  taedet  obestque  magis ;  4 

Ut  mihi,  quem  nemo  gravius  nec  acerbius  urget, 
Quam  modo  qui  me  unum  atque  unicum  ami¬ 
cum  habuit. 

Carmen  LXXIV. — In  Gellium. 

Gellius  audierat  patruum  objurgare  solere, 

Siquis  delicias  diceret,  aut  faceret. 

Hoc  ne  ipsi  accideret,  patrui  perdepsuit  ipsam 
Uxorem,  et  patruum  reddidit  Harpocratem. 
Quod  voluit,  fecit:  nam,  quamvis  inrumet  ip¬ 
sum  5 

Nunc  patruum,  verbum  non  faciet  patruus. 
Carmen  LXXV. — Ad  Lesbiam. 

Nulla  potest  mulier  tantum  se  dicere  amatam 
Vere,  quantum  a  me,  Lesbia,  amata,  mea,  es. 
Nulla  fides  ullo  fuit  unquam  foedere  tanta, 
Quanta  in  amore  tuo  ex  parte  reperta  mea  est. 
Nunc  est  mens  adducta  tua,  mea  Lesbia,  culpa,  5 
Atque  ita  se  officio  perdidit  ipsa  pio, 

Ut  jam  nec  bene  velle  queam  tibi,  si  optima  fias, 
Nec  desistere  amare,  omnia  si  facias. 

Carmen  LXXVI. — Ad  Seipsum. 

Siqua  recordanti  benefacta  priora  voluptas 
Est  homini,  cum  se  cogitat  esse  pium, 

Nec  sanctam  violasse  fidem,  nec  foedere  in  ullo 
Divum  ad  fallendos  numine  abusum  homines  ; 
Multa  parata  manent  in  longa  setate,  Catulle,  5 
Ex  hoc  ingrato  gaudia  amore  tibi. 

Nam,  quaecunque  homines  bene  quoiquam  aut 
dicere  possunt, 

Aut  facere,  haec  a  te  dictaque  factaque  sunt ; 
Omnia  quae  ingratae  perierunt  credita  menti. 

Quare  jam  te  cur  amplius  excrucies  ?  10. 

Quin  te  animo  obfirmas,  teque  istinc  usque  re¬ 
ducis, 

Et,  Dis  invitis,  desinis  esse  miser  ? 

Difficile  est  longum  subito  deponere  amorem  :• 
Difficile  est :  verum  hoc  qualubet  efficias. 

Una  salus  haec  est ;  hoc  est  tibi  pervincendum. 

Hoc  facies,  sive  id  non  pote,  sive  pote.  16 
O  Di,  si  vostrum  est  misereri,  aut  si  quibus  un¬ 
quam 

Extrema  jam  ipsa  in  morte  tulistis  opem ; 

Me  miserum  adspicite ;  et,  si  vitam  puriter  egi, 
Eripite  hanc  pestem  pemiciemque  mihi,  20 
Quse  mihi  subrepens  imos,  ut  torpor,  in  artus 
Expulit  ex  omni  pectore  laetitias. 

Non  jam  illud  quaero,  contra  ut  me  diligat  illa. 

Aut,  quod  non  potis  est,  esse  pudica  velit : 
Ipse  valere  opto,  et  tetrum  hunc  deponere  mor¬ 
bum.  25 

O  Di,  reddite  mi  hoc  pro  pietate  mea. 

Cahmen  LXXVH.— Ad  Rufum. 

Rufe,  mihi  frustra  ac  nequidquam  credite  amice, 
Frustra  ?  immo  magno  cum  pretio  atque  malo  ; 
Siccine  subrepsti  mi,  atque,  intestina  perurens, 
Mi  misero  eripuisti  omnia  nostra  bona  ? 
Eripuisti.  Heu  !  heu  nostrae  crudele  venenum  5 
Vitae  !  heu  !  heu  nostrae  pestis  amicitiae  ! 

Carmen  LXXVIII. — De  Gallo. 

Gallus  habet  fratres,  quorum  est  lepidissima 
conjux 

Alterius,  lepidus  filius  alterius. 

Gallus  homo  est  bellus  :  nam  dulces  jungit 
amores, 

Cum  puero  ut  bello  bella  puella  cubet. 

Gallus  homo  est  stultus,  nec  se  videt  esse  mari¬ 
tum,  5 

Qui  patruus  patrui  monstret  adulterium. 

Sed  nunc  id  doleo,  quod  purae  impura  puellae 
Suavia  conjunxit  spurca  saliva  tua. 

Verum  id  non  impune  feres:  nam  te  omnia 
saecla 

Noscent,  et  qui  sis  fama  loquetur  anus.  10 

Carmen  LXXIX. — In  Lesbium. 

Lesbius  est  pulcher  :  quidni  ?  quem  Lesbia  malit, 
Quam  te  cum  tota  gente,  Catulle,  tua. 

Sed  tamen  hic  pulcher  vendat  cum  gente  Catul¬ 
lum, 

Si  tria  notorum  suavia  reppererit. 

Carmen  LXXX. — Ad  Gellium. 

Quid  dicam,  Gelli,  quare  rosea  ista  labella 
Hiberna  fiant  candidiora  nive, 

Mane  domo  cum  exis,  et  cum  te  octava,  quiete 
E  molli,  longo  suscitat  hora  die  ? 

Nescio  quid  certe  est.  An  vere  fama  susurrat,  5 
Grandia  te  medii  tenta  vorare  viri  ? 

Sic  certe  clamant  Virronis  rupta  miselli 
Ilia,  et  emulso  labra  notata  sero. 

Carmen  LXXXI. — Ad  Juventium. 
Nemone  in  tanto  potuit  populo  esse,  Juventi, 
Bellus  homo,  quem  tu  diligere  inciperes : 
Praeterquam  iste  tuus  moribunda  a  sede  Pisauri 
Hospes,  inaurata  pallidior  statua  ? 

Qui  tibi  nunc  cordi  est,  quem  tu  praeponere  nobis 
Audes.  Ah !  nescis,  quod  facinus  facias.  6 

Carmen  LXXXII. — Ad  Quintium. 
Quinti,  si  tibi  vis  oculos  debere  Catullum, 

Aut  aliud,  siquid  carius  est  oculis  ; 

Eripere  ei  noli,  multo  quod  carius  illi 
Est  oculis ;  siquid  carius  est  oculis. 

Carmen  LXXXIII. — In  Maritum  Lesbia. 
Lesbia  mi,  praesente  viro,  mala  plurima  dicit : 

Hoc  illi  fatuo  maxima  laetitia  est. 

Mule,  nihil  senti».  Si  nostri  oblita  taceret. 


Sana  esset :  quod  nunc  gannit  et  .obloquitur^ 
Non  solum  meminit;  sed,  quae  multo  acrior  est 
res,  5 

Irata  est :  hoc  est,  uritur,  et  loquitur. 

Carmen  LXXXIV. — De  Arrio. 
Chommoda  dicebat,  si  quando  commoda  vellet  | 
Dicere,  et  hinsidias  Arrius  insidias  : 

Et  tum  mirifice  sperabat  se  esse  locutum. 

Cum,  quantum  poterat,  dixerat  hinsidias.  ] 
Credo,  sic  mater,  sic  Liber  avunculus  ejus,  5 
Sic  maternus  avus  dixerit,  atque  avia.  1 

Hoc  misso  in  Syriam,  requierant  omnibus  aures  jj 
Audibant  eadem  haec  leniter  et  leviter ;  ] 

Nec  sibi  postilla  metuebant  talia  verba, 

Cum  subito  adfertur  nuntius  horribilis,  10 
Ionios  fluctus,  postquam  illuc  Arrius  isset, 

Jam  non  Ionios  esse,  sed  Hionios. 

Carmen  LXXXV. — De  Amore  suo. 

Odi  et  amo.  Quare  id  faciam,  fortasse  requiris. 
Nescio:  sed  fieri  sentio,  et  excrucior. 

Carmen  LXXXVI. — De  Quintia  et  Lesbia.  > 
Quintia  formosa  est  multis  :  mihi  candida, longa ; 

Recta  est.  Hoc  ego  ;  sic  singula  confiteor : 
Totum  illud,  formosa,  nego  ;  nam  nulla  ve¬ 
nustas  : 

Nulla  in  tam  magno  est  corpore  mica  salis. 
Lesbia  formosa  est ;  quae  cum  pulcherrima  tota 
est,  5 

Tum  omnibus  una  omnes  surripuit  Veneres. 
Carmen  LXXXVII. 

[(Et*  Quatuor  illi  versiculi  (Nulla  potest  mu¬ 
lier,  &c.)  qui,  quasi  integrum  poemation,  hanc 
in  antiquioribus  libris  stationem  usu  occupabant, 
Scaligeri  admonitu  translati  sunt  ad  initium 
Carminis  LXXV.  quam  nunc  sedem  longe  com¬ 
modius  obtinent,  feliciter  admodum  sequentibus 
consentientes.'] 

Carmen  LXXXVIII. — In  Gellium. 

Quid  facit  is,  Gelli,  qui  cum  matre  atque  sorore 
Prurit,  et  abjectis  pervigilat  tunicis  ? 

Quid  facit  is,  patruum  qui  non  sinit  esse  mari¬ 
tum  ? 

Ecquid  scis,  quantum  suscipiat  sceleris  ? 
Suscipit,  o  Gelli,  quantum  non  ultima  Tethys,  5 
Non  genitor  Nympharum  abluat  Oceanus. 
Nam  nihil  est  quidquam  sceleris,  quo  prodeat 
ultra : 

Non  si  demisso  se  ipse  voret  capite. 

Carmen  LXXXIX.— De  Gellio. 

Gellius  est  tenuis :  quidni  ?  quoi  tam  bona  mater, 
Tamque  valens  vivat,  tamque  venusta  soror, 
Tamque  bonus  patruus,  tamque  omnia  plena 
puellis 

Cognatis  :  quare  is  desinat  esse  macer  ? 

Qui  ut  nihil  attingat,  nisi  quod  fas  tangere  non 
est,  5 

Quantumvis  quare  sit  macer,  invenies. 

Carmen  XC. — In  Gellium. 

Nascatur  magus  ex  Gelli  matrisque  nefando 
Conjugio,  et  discat  Persicum  haruspicium : 
Nam  magus  ex  matre  et  nato  gignatur  oportet, 
Si  vera  est  Persarum  impia  relligio  ; 

Natus  ut  accepto  veneretur  carmine  Divos,  5 
Omentum  in  flamma  pingue  liquefaciens. 


CATULLUS. 

Cakmen  XCI. — In  Gellium. 

Non  ideo,  Gelli,  sperabam  te  mihi  fidum 

In  misero  hoc  nostro,  hoc  perdito  amore  fore  : 
Quod  te  cognossem  bene,  constantemve  putarem, 
Aut  posse  a  turpi  mentem  inhibere  probro : 
Sed  quod  nec  matrem  nec  germanam  esse  vide¬ 
bam  5 

Hanc  tibi,  quojus  me  magnus  edebat  amor. 
Et.  quamvis  tecum  multo  conjungerer  usu, 

Non  satis  id  causae  credideram  esse  tibi. 

Tu  satis  id  duxti :  tantum  tibi  gaudium  in  omni 
Culpa  est,  in  quacumque  est  aliquid  sceleris. 

Caesie»  XCII. — De  Lesbia. 

Lesbia  mi  dicit  semper  male,  nec  tacet  unquam 
I)e  me  :  Lesbia  me,  dispeream,  nisi  amat. 
Quo  signo  ?  quasi  non  totidem  mox  deprecor  illi 
Assidue :  verum  dispeream,  nisi  amo. 

Carmen  XCIII. — In  Cessarem. 

Nil  nimium  studeo,  Caesar,  tibi  velle  placere, 
Nec  scire,  utrum  sis  albus  an  ater  homo. 

Carmen  XCIV. — In  Mentulam. 
Mentula  moechatur :  moechatur  mentula  :  certe 
Hoc  est,  quod  dicunt :  Ipsa  olera  olla  legit. 

Carmen  XCY. — De  Smyrna  Cinna;  Poetes. 

“  Smyrna  ”  mei  Cinnae  nonam  post  denique  mes- 
sem, 

Quam  coepta  est,  nonamque  edita  post  hie¬ 
mem; 

Millia  cum  interea  quingenta  Hortensius  uno 

Smyrna  cavas  Atacis  penitus  mittetur  ad  undas ; 

Smyrnam  incana  diu  saecula  pervoliient.  6 
At  Yolusi  annales  [ Paduam  morientur  ad  ipsam,"] 
Et  laxas  scombris  saepe  dabunt  tunicas. 

Parva  mei  mihi  sunt  cordi  monumenta  [ laboris  ;] 
At  populus  tumido  gaudeat  Antimacho.  10 

Carmen  XCVI. — Ad  Calvum  de  Quintilia. 

Si  quidquam  mutis  gratum  acceptumque  sepulcris 
Accidere  a  nostro,  Calve,  dolore  potest, 

Quo  desiderio  veteres  renovamus  amores, 

Atque  olim  amissas  flemus  amicitias : 

Certe  non  tanto  mors  immatura  dolori  est  5 
Quintiliae,  quantum  gaudet  amore  tuo. 

Carmen  XCVII. — In  JEmilium. 

Non,  ita  me  Di  ament,  quidquam  referre  putavi, 
Utrumne  os  an  culum  olfacerem  AEmilio. 
Nihilo  mundius  hoc,  nihiloque  immundius  illud  : 

Verum  etiam  culus  mundior  et  melior ; 

Nam  sine  dentibus  est :  hoc  dentes  sesquipedales, 
Gingivas  vero  ploxemi  habet  veteris  :  6 

Praeterea  rictum,  qualem  diffissus  in  aestu 
Meientis  mulae  cunnus  habere  solet. 

Hic  futuit  multas,  et  se  facit  esse  venustum ; 

Et  non  pistrino  traditur  atque  asino  ?  10 

Quem  siqua  attingit,  non  illam  posse  putemus 
[AEgroti]  culum  lingere  carnificis  ? 

Carmen  XCVIII.— Ad  Vettium. 

In  te,  si  in  quemquam,  dici  pote,  putide  Vetti, 

Id  quod  verbosis  dicitur  et  fatuis : 

Ista  cum  lingua,  si  usus  veniat  tibi,  possis 
^  Culos  et  crepidas  lingere  carbatinas, 
b;  nos  omnino  vis  omnes  perdere,  Vetti,  5 
Dicas :  omnino,  quod  cupis,  efficies. 


Carmen  XCIX. — Ad  Juventium. 
Surripui  tibi,  dum  ludis,  mellite  Juventi, 
Suaviolum  dulci  dulcius  ambrosia. 

Verum  id  non  impune  tuli ;  namque  amplius 
horam 

Suffixum  in  summa  me  memini  esse  cruce  ; 
Dum  tibi  me  purgo,  nec  possum  fletibus  ullis  5 
Tantillum  vostrae  demere  saevitiae. 

Nam,  simul  id  factum  est,  multis  diluta  labella 
Guttis  abstersisti  omnibus  articulis : 

Ne  quidquam  nostro  contractum  ex  ore  maneret, 
Tamquam  comminctae  spurca  saliva  lupae.  10 
Praeterea  infesto  miserum  me  tradere  amori 
Non  cessasti,  omnique  excruciare  modo : 

Ut  mi  ex  ambrosio  mutatum  jam  foret  illud 
Suaviolum  tristi  tristius  helleboro. 

Quam  quoniam  poenam  misero  proponis  amori, 
Non  unquam  posthac  basia  surripiam.  16 

Carmen  C. — De  Ceelio  et  Quintio. 

Coelius  Aufilenum,  et  Quintius  Aufilenam, 

Elos  Veronensium  depereunt  juvenum ; 

Hic  fratrem,  ille  sororem.  Hoc  est,  quod  dicitur, 
illud 

Fraternum  vere  dulce  sodalitium. 

Quoi  faveam  potius  ?  Coeli,  tibi :  nam  tua  nobis  5 
Perspecta  exigit  hoc  unica  amicitia, 

Cum  vesana  meas  torreret  flamma  medullas. 

Sis  felix,  Coeli ;  sis  in  amore  potens. 

Carmen  CI. — Inferiee  ad  Fratris  Tumulum. 
Multas  per  gentes  et  multa  per  aequora  vectus 
Adveni  has  miseras,  frater,  ad  inferias, 

Ut  te  postremo  donarem  munere  mortis, 

Et  mutum  nequidquam  alloquerer  cinerem ; 
Quandoquidem  fortuna  mihi  tete  abstulit  ipsum : 

Heu  misero  indigne  frater  ademte  mihi  !  6 

Nunc  tamen  interea  prisco  quae  more  parentum 
Tradita  sunt  tristes  munera  ad  inferias, 
Accipe,  fraterno  multum  manantia  fletu : 

Atque  in  perpetuum,  frater,  ave,  atque  vale. 

Carmen  CII. — Ad  Cornelium. 

Si  quidquam  tacito  commissum  est  fido  ab  amico, 
Quojus  sit  penitus  nota  fides  animi ; 

Me  unum  esse  invenies  illorum  jure  sacratum, 
Corneli,  et  factum  me  esse  puta  Harpocratem. 

Carmen  CIII. — Ad  Silonem. 

Aut,  sodes,  mihi  redde  decem  sestertia,  Silo, 
Deinde  esto  quamvis  saevus  et  indomitus  ; 

Aut,  si  te  nummi  delectant,  desine,  quaeso, 

Leno  esse,  atque  idem  saevus  et  indomitus. 

Carmen  CIV. — Ad  Quendam  de  Lesbia. 
Credis  me  potuisse  meae  maledicere  vitae, 
Ambobus  mihi  quae  carior  est  oculis  ? 

Nec  potui ;  nec,  si  possem,  tam  perdite  amarem . 
Sed  tu  cum  Tappone  omnia  monstra  facis. 

Carmen  CV. — In  Mentulam. 

Mentula  conatur  Pimpleum  scandere  montem  • 
Musae  furcillis  praecipitem  ejiciunt. 

Carmen  CVI. — De  Puero  et  Prezcone. 

Cum  puero  bello  praeconem  qui  vidit  esse, 

Quid  credat,  nisi  se  vendere  discupere  ? 

C  2 

Carmen  CVII. — Ad  Lesbiam. 

Si  quidquam  cupidoque  optantique  obtigit  un¬ 
quam,  et 

Insperanti,  hoc  est  gratum  animo  proprie  : 
Quare  hoc  est  gratum  nobis  quoque,  carior  auro, 
Quod  te  restituis,  Lesbia,  mi  cupido. 
Restituis  cupido,  atque  insperanti  ipsa  refers  te 
N  obis.  O  lucem  candidiore  nota !  6 

Quis  me  uno  vivit  felicior  ?  aut  magis  hac  quid 
Optandum  vita  dicere  quis  poterit  ? 

Carmen  CYIII. — In  Cominium. 

Si,  Comini,  populi  arbitrio  tua  cana  senectus 
Spurcata  impuris  moribus  intereat : 

Non  equidem  dubito,  quin  primum  inimica  bo¬ 
norum 

Lingua  exsecta  avido  sit  data  volturio : 
Effossos  oculos  voret  atro  gutture  corvus,  5 
Intestina  canes,  caetera  membra  lupi. 

Carmen  CIX. — Ad  Lesbiam. 
Jucundum,  mea  vita,  mihi  proponis  amorem 
Hunc  nostrum  inter  nos,  perpetuumque  fore. 
Di  magni,  facite  ut  vere  promittere  possit, 
Atque  id  sincere  dicat,  et  ex  animo : 

Ut  liceat  nobis  tota  producere  vita  5 

iEternum  hoc  sanctae  foedus  amicitiae. 
Carmen  CX. — Ad  Aufilenam. 

Aufilena,  bonae  semper  laudantur  amicae : 

Accipiunt  pretium,  quae  facere  instituunt. 

Tu,  quod  promisti  mihi,  quod  mentita,  inimica 
es ; 

Quod  nec  das,  et  fers  saepe,  facis  facinus. 

Aut  facere  ingenuae  est,  aut  non  promisse  pudicae, 
Aufilena,  fuit :  sed  data  conripere  6 

Fraudando,  efficitur  plus  quam  meretricis  avarae, 
Quae  sese  toto  corpore  prostituit. 

Carmen  CXI. — Ad  Aufilenam. 

Aufilena,  viro  contentas  vivere  solo, 

Nuptarum  laus  e  laudibus  eximiis. 

Sed  quoivis  quamvis  potius  succumbere  fas  est, 
Quam  matrem  fratres  efficere  ex  patruo. 


Carmen  CXII. — In  Nasonem. 

Multus  homo  es,  Naso :  nam  tecum,  multus  homo 
est,  qui 

Descendit :  Naso,  multus  es  et  patliicus. 

Carmen  CXIII. — Ad  Cinnam. 

Consule  Pompeio  primum,  duo,  Cinna,  solebant 
Mcechulei :  facto  consule  nunc  iterum, 
Manserunt  duo  ;  sed  creverunt  millia  in  unum 
Singula :  fecundum  semen  adulterio. 

Carmen  CXIY. — In  Mentulam. 
Formiano  saltu  non  falso  Mentula  dives 
Fertur  :  qui  quot  res  in  se  habet  egregias ! 
Aucupia  omne  genus,  pisces,  prata,  arva,  fe¬ 
rasque  ; 

Nequidquam  :  fructus  sumtibus  exsuperat. 
Quare  concedo  sit  dives,  dum  omnia  desint.  5 
Saltum  laudemus,  dummodo  ipse  egeat. 

Carmen  CXV. — In  Mentulam. 

Mentula  habet  [instar]  triginta  jugera  prati, 
Quadraginta  arvi :  caetera  sunt  maria. 

Cur  non  divitiis  Croesum  superare  potis  sit  ?  1 

Uno  qui  in  saltu  tot  bona  possideat ; 

Prata,  arva,  ingentes  silvas,  saltusque,  paludes¬ 
que,  5 

Usque  ad  Hyperboreos,  et  mare  ad  Oceanum  ?  • 
Omnia  magna  haec  sunt :  tamen  ipse  est  maximus 
[ultor,] 

Non  homo,  sed  vere  mentula  magna,  minax. 

Carmen  CXVI. — Ad  Gellium. 

Saepe  tibi  studioso  animo  venanda  requirens 
Carmina  uti  possem  mittere  Battiadae, 

Quis  te  lenirem  nobis,  neu  conarere 
Infestum  telis  icere  mi  usque  caput ; 

Hunc  video  mihi  nunc  frustra  sumtum  esse 
laborem,  5 

Gelli,  nec  nostras  hinc  valuisse  preces. 

Contra,  nos  tela  ista  tua  evitamus  amictu  : 

At  fixus  nostris  tu  dabi’  supplicium. 

Bs  T  Lucretii  Cari  vita,  quod  summis  saepe  poetis  contigit,  nihil  fere  traditum  habemus. 
Constat  tantum  Romanum  fuisse,  vetusta  Lucretiorum  stirpe  oriundum.  Memmii  autem, 
nobilis  viri  in  amicitia  fuisse,  e  carminis  inscriptione  liquet.  Narravit  quidam  eum  amatorio 
poculo  ab  uxore  sive  amica  Lucilia  dato  in  furorem  versum,  sibi  ipsi  mortem  conscivisse. 
Natus  est  U.  C.  659 ;  mortuus  circa  700. 

II.— T.  LUCRETII  C 

DE  RERUM  NATURA. 


LIBER  PRIMUS. 


jEneadum  genetrix,  hominum  Divomque  volup¬ 
tas, 

Alma  Venus,  coeli  subter  labentia  signa 
Quae  mare  navigerum,  quae  terras  frugiferenteis 
Concelebras ;  per  te  quoniam  genus  omne  ani- 
mantum 

Concipitur,  visitque  exortum  lumina  solis  :  5 

Te,  Dea,  te  fugiunt  ventei,  te  nubila  coeli, 
Adventumque  tuum  :  tibi  suaveis  daedala  tellus 
Summittit  flores  ;  tibi  rident  aequora  ponti, 
Placatumque  nitet  diffuso  lumine  coelum. 

Nam,  simul  ac  species  patefacta  est  verna  diei, 10 
Et  reserata  viget  genitabilis  aura  Favoni, 

Aeriae  primum  volucreis  te,  Diva,  tuumque 
Significant  initum,  perculsae  corda  tua  vi. 

Inde  ferae,  pecudes  persultant  pabula  laeta, 

Et  rapidos  tranant  amneis :  ita,  capta  lepore,  15 
[Illecebreisque  tueis  omnis  natura  animantum] 
Te  sequitur  cupide,  quo  quamque  inducere 
pergis. 

Denique  per  maria,  ac  monteis,  fluviosque  ra- 
paceis,  [teis, 

Frundiferasque  domos  avium,  camposque  viren- 
Omnibus  incutiens  blandum  per  pectora  amorem, 
Efficis,  ut  cupide  generatim  saecla  propagent. 

Quae  quoniam  rerum  naturam  sola  gubernas, 
Nec  sine  te  quidquam  dias  in  luminis  oras 
Exoritur,  neque  fit  laetum  neque  amabile  quid¬ 
quam  ; 

Te  sociam  studeo  scribundeis  versibus  esse,  25 
Quos  ego  de  rerum  natura  pangere  conor  [omni 
Memmiadae  nostro :  quem  tu,  Dea,  tempore  in 
Omnibus  ornatum  voluisti  excellere  rebus. 

Quo  magis  aeternum  da  dicteis,  Diva,  leporem. 
Effice,  ut  interea  fera  moenera  militiai'  30 
Per  maria  ac  terras  omneis  sopita  quiescant. 
Nam  tu  sola  potes  tranquilla  pace  juvare 
Mortaleis :  quoniam  belli  fera  moenera  Mavors 
Armipotens  regit,  in  gremium  qui  saepe  tuum  se 
Rejicit,  aeterno  devictus  volnere  amoris :  35 

Atque  ita,  suspiciens  tereti  cervice  reposta, 
Pascit  amore  avidos,  inhians  in  te,  Dea,  visus ; 
Eque  tuo  pendet  resupini  spiritus  ore. 

Hunc  tu.  Diva,  tuo  recubantem  corpore  sancto 
Circumfusa  super,  suaveis  ex  ore  loquelas  40 
Funde,  petens  placidam  Romaneis,  incluta,  pa¬ 
cem. 

Nam  neque  nos  agere  hoc  patria!  tempore  iniquo 
Possumus  aequo  animo,  nec  Memmi  clara  pro¬ 
pago 


Talibus  in  rebus  communi  desse  saluti. 

Quod  superest,  vacuas  aureis  mihi,  Memmius, 
et  te,  45 

Semotum  a  cureis,  adhibe  veram  ad  rationem ; 
Ne  mea  dona,  tibi  studio  disposta  fideli, 
Intellecta  prius  quam  sint,  contemta  relinquas. 
Nam  tibi  de  summa  coeli  ratione  deumque 
Disserere  incipiam,  et  rerum  primordia  pandam ; 
Unde  omneis  natura  creet  res,  auctet,  alatque ;  51 
Quoque  eadem  rursum  natura  peremta  resolvat  • 
Quae  nos  materiem,  et  genitalia  corpora  rebus 
Reddunda  in  ratione  vocare,  et  semina  rerum 
Appellare  suemus,  et  haec  eadem  usurpare  55 
Corpora  prima,  quod  ex  illeis  sunt  omnia  primeis. 

[Omnis  enim  per  se  divom  natura  necesse  est 
Immortali  aevo  summa  cum  pace  fruatur, 

Semota  ab  nostreis  rebus,  sejunctaque  longe  ; 
Nam,  privata  dolore  omni,  privata  pericleis,  60 
Ipsa  sueis  pollens  opibus,  nihil  indiga  nostri, 
Nec  bene  promeriteis  capitur,  nec  tangitur  ira.] 
Humana  ante  oculos  fede  quom  vita  jaceret 
In  terreis,  oppressa  gravi  sub  Religione, 

Quas  caput  a  coeli  regionibus  ostendebat,  65 
Horribili  super  aspectu  mortalibus  instans  ; 
Primum  Graius  homo  mortaleis  tollere  contra 
Est  oculos  ausus,  primusque  obsistere  contra : 
Quem  neque  fama  deum,  nec  fulmina,  nec  mini¬ 
tanti 

Murmure  compressit  coelum ;  sed  eo  magis  acrem 
Irritat  animi  virtutem,  effringere  ut  arta  71 
Naturae  primus  portarum  claustra  cupiret. 

Ergo  vivida  vis  animi  pervicit,  et  extra 
Processit  longe  flammantia  moenia  mondi ; 

Atque  omne  immensum  peragravit  mente  ani¬ 
moque  :  75 

Unde  refert  nobis  victor,  quid  possit  oriri, 

Quid  nequeat ;  finita  potestas  denique  quoique 
Quanam  sit  ratione,  atque  alte  terminus  haerens. 
Quare  Religio,  pedibus  subjecta,  vicissim 
Obteritur,  nos  exaequat  victoria  coelo. 

Illud  in  heis  rebus  vereor,  ne  forte  rearis 
Impia  te  rationis  inire  elementa,  viamque 
Indugredi  sceleris ;  quod  contra  saepius  illa 
Religio  peperit  scelerosa  atque  impia  facta. 
Aulide  quo  pacto  Trivia!  virginis  aram  85 
Iphianassa!  turparunt  sanguine  fede 
Ductores  Danaum  delectei,  prima  virorum. 

Cui  simul  infula,  virgineos  circumdata  comtus, 
Ex  utraque  pari  malarum  parte  profusa  est, 

Et  maestum  simu-l  ante  aras  astare  parentem  90 

Sensit,  et  hunc  propter  ferrum  celare  ministros, 
Aspectuque  suo  lacrumas  effundere  civeis, 

Muta  metu,  terram,  genibus  summissa,  petebat ; 
Nec  miserae  prodesse  in  tali  tempore  quibat, 
Quod  patrio  princeps  donarat  nomine  regem.  95 
Nam  sublata  virum  manibus,  tremebundaque, 
ad  aras 

Deducta  est ;  non  ut,  solenni  more  sacrorum 
Perfecto,  posset  claro  comitari  hymenaeo ; 

Sed,  casta  inceste,  nubendi  tempore  in  ipso, 
Hostia  confideret  mactatu  maesta  parentis,  100 
Exitus  ut  classi  felix  faustusque  daretur. 
Tantum  religio  potuit  suadere  malorum  ! 

Tutemet  a  nobis  jam  quovis  tempore,  vatum 
Terriloqueis  victus  dicteis,  desciscere  quaeres. 
Quippe  etenim  quam  multa  tibi  jam  fingere 
possum  105 

Somnia,  quae  vitae  rationes  vortere  possint, 
Fortunasque  tuas  omneis  turbare  timore. 

Et  merito :  nam,  si  certam  finem  esse  viderent 
Aerumnarum  homines,  aliqua  ratione  valerent 
Religionibus  atque  mineis  obsistere  vatum  :  110 
Nunc  ratio  nulla  est  restandi,  nulla  facultas, 
Aeternas  quoniam  poenas  in  morte  timendum. 
Ignoratur  enim,  quae  sit  natura  animal ; 

N  ata  sit,  an  contra  nascentibus  insinuetur ; 

Et  simul  intereat  nobiscum,  morte  diremta, 

An  tenebras  Orci  visat,  vastasque  lacunas  ;  116 
An  pecudes  alias  divinitus  insinuet  se  ; 

Ennius  ut  noster  cecinit,  qui  primus  amoeno 
Detulit  ex  Helicone  perenni  frunde  coronam, 
Per  genteis  Italas  hominum  quae  clara  clueret. 
Etsi  praeterea  tamen  esse  Acherusia  templa  121 
Ennius  aeterneis  exponit  versibus  edens, 

Quo  neque  permanent  animae,  neque  corpora 
nostra, 

Sed  quaedam  simulacra,  modeis  pallentia  mireis : 
Unde  sibi  exortam  semper  florentis  Homeri  125 
Commemorat  speciem  lacrumas  effundere  salsas 
Coepisse,  et  rerum  naturam  expandere  dicteis. 
Quapropter,  bene  quom  supereis  de  rebus 
habenda 

Nobis  est  ratio,  solis  lunaeque  meatus 
Qua  fiant  ratione,  et  qua  vi  quaeque  gerantur  130 
In  terreis ;  tunc  cum  primeis,  ratione  sagaci, 
Unde  anima  atque  animi  constet  natura,  viden¬ 
dum  : 

Et  quae  res,  nobis  vigilantibus  obvia,  mentes 
Terrificet,  morbo  affecteis,  somnoque  sepulteis  ; 
Cernere  utei  videamur  eos,  audireque  coram,  135 
Morte  obita  quorum  tellus  amplectitur  ossa. 

Nec  me  animi  fallit,  Graiorum  obscura  reperta 
Difficile  illustrare  Latineis  versibus  esse ; 

Multa  noveis  verbeis  praesertim  quom  sit  igun- 
dum, 

Propter  egestatem  linguae,  et  rerum  novitatem  : 
Sed  tua  me  virtus  tamen,  et  sperata  voluptas  141 
Suavis  amicitiae,  quemvis  efferre  laborem 
Suadet,  et  inducit  nocteis  vigilare  serenas, 
Quaerentem  dicteis  quibus,  et  quo  carmine  de¬ 
mum 

Clara  tuae  possim  praepandere  lumina  menti,  145 
Res  quibus  occultas  penitus  convisere  possis. 
Hunc  igitur  terrorem  animi  tenebrasque  ne- 
cesse  est 

Non  radiei  solis,  neque  lucida  tela  diei 
Discutiant,  sed  naturae  species,  ratioque : 
Quoius  principium  heinc  nobis  exordia  sumet, 
Nullam  rem  e  nihilo  gigni  divinitus  umquam.151 
Quippe  ita  formido  mortaleis  continet  omneis, 


Quod  multa  in  terreis  fieri  coeloque  tuentur, 
Quorum  operum  caussas  nulla  ratione  videre 
Possunt ;  ac  fieri  divino  numine  rentur.  155 
Quas  ob  res,  ubi  viderimus  nil  posse  creari 
De  nihilo,  tum,  quod  sequimur,  jam  rectius  inde 
Perspiciemus,  et  unde  queat  res  quaeque  creari, 

Et  quo  quaeque  modo  fiant  opera  sine  divom. 

N  am,  si  de  nihilo  fierent,  ex  omnibu’  rebus  1 60 
Omne  genus  nasci  posset :  nil  semine  egeret. 

E  mare  primum  homines,  e  terra  posset  oriri 
Squamigerum  genus,  et  volucreis :  erumpere  coelo 
Armenta :  atque  aliae  pecudes,  genus  omne, 
ferarum 

Incerto  partu,  culta  ac  deserta  tenerent :  165 

Nec  fructus  idem  arboribus  constare  solerent, 
Sed  mutarentur ;  ferre  omneis  omnia  possent,  j 
Quippe,  ubi  non  essent  genitalia  corpora  quoique,  1 
Qui  posset  mater  rebus  consistere  certa  ? 

At  nunc,  seminibus  quia  certeis  quaeque  creantur,  | 
Inde  enascitur,  atque  oras  in  luminis  exit,  1 7 1  i 

Materies  ubi  inest  quoiusque  et  corpora  prima  : 
Atque  hac  re  nequeunt  ex  omnibus  omnia  gigni, 
Quod  certeis  in  rebus  inest  secreta  facultas. 

Praeterea,  quur  vere  rosam,  frumenta  calore, 
Yiteis  auctumno  fundi  suadente  videmus  ;  176 
Si  non,  certa  suo  quia  tempore  semina  rerum 
Quom  confluxerunt,  patefit  quodquomque  crea¬ 
tur, 

Dum  tempestates  assunt,  et  vivida  tellus 
Tuto  res  teneras  effert  in  luminis  oras  ?  180 

Quod  si  de  nihilo  fierent,  subito  exorerentur 
Incerto  spatio,  atque  alieneis  partibus  anni : 
Quippe  ubi  nulla  forent  primordia,  quae  genitali 
Concilio  possent  arceri  tempore  iniquo. 

Nec  porro  augendeis  rebus  spatio  foret  usus 
Seminis  ad  coitum,  e  nihilo  si  crescere  possent. 
Nam  fierent  juvenes  subito  ex  infantibu’  parvis, 

E  terraque,  exorta  repente,  arbusta  salirent : 
Quorum  nil  fieri  manifestum  est,  omnia  quando 
Paullatim  crescunt,  ut  par  est,  semine  certo ;  190 
Crescendoque  genus  servant :  ut  noscere  possis 
Quaeque  sua  de  materia  grandescere,  alique. 

Huc  accedit,  utei  sine  certis  imbribus  anni 
Laetificos  nequeat  fetus  summittere  tellus. 

Nec  porro,  secreta  cibo,  natura  animantum  195 
Propagare  genus  possit,  vitamque  tueri : 

Ut  potius  multeis  communia  corpora  rebus 
Multa  putes  esse,  ut  verbeis  elementa  videmus, 
Quam  sine  principieis  ullam  rem  exsistere  posse. 

Denique,  quur  homines  tantos  natura  parare 
Non  potuit,  pedibus  quei  pontum  per  vada 
possent  201 

Transire,  et  magnos  manibus  divellere  monteis, 
Multaque  vivendo  vitalia  vincere  saecla ; 

Si  non,  materies  quia  rebus  reddita  certa  est 
Gignundeis,  e  qua  constat  quid  possit  oriri  ?  205 
Nil  igitur  fieri  de  nilo  posse  fatendum  est ; 
Semine  quando  opus  est  rebus,  quo  quaeque 
creatae 

Aeris  in  teneras  possent  proferrier  auras. 

Postremo,  quoniam  inculteis  praestare  videmu. 
Culta  loca,  et  manibus  meliores  reddere  fetus, 
Esse  videlicet  in  terreis  primordia  rerum ;  211 

Quae  nos,  fecundas  vortentes  vomere  glebas, 
Terraique  solum  subigentes,  cimus  ad  ortus. 
Quod  si  nulla  forent,  nostro  sine  quaeque  labore 
Sponte  sua  multo  fieri  meliora  videres.  215 
Huc  accedit,  utei  quidque  in  sua  corpora  rur¬ 
sum 

Dissolvat  natura,  neque  ad  nihilum  interimat  res. 

Nam,  si  quid  mortale  e  cuncteis  partibus  esset, 
Ex  oculeis  res  quaeque  repente  erepta  periret ; 
Nulla  vi  foret  usus  enim,  quae  partibus  ejus  220 
Discidium  parere,  et  nexus  exsolvere  posset. 
Quod  nunc,  aeterno  quia  constant  semine  quaeque, 
Donec  vis  obiit,  quae  res  diverberet  ictu, 

Aut  intus  penetret  per  inania,  dissolvatque, 
Nullius  exitium  patitur  natura  videri.  225 
Praeterea,  quaequomque  vetustate  amovet  aetas, 
Si  penitus  perimit  consumens  materiem  omnem, 
Unde  animale  genus  generatim  in  lumina  vitae 
Ilcducit  Venus  ;  et  reductum  daedala  tellus 
Unde  alit,  atque  auget,  generatim  pabula  prae¬ 
bens? 

Unde  mare  ingenuei  fonteis,  aeternaque  longe  231 
Flumina  suppeditant  ?  unde  aether  sidera  pascit  ? 
Omnia  enim  debet,  mortali  corpore  quae  sunt, 
Infinita  aetas  consumpse  anteacta,  diesque. 

Quod  si  in  eo  spatio,  atque  anteacta  aetate 
fuere,  235 

E  quibus  haec  rerum  consistit  summa  refecta ; 
Immortali  sunt  natura  praedita  certe  : 
lluud  igitur  possunt  ad  nilum  quaeque  revorti. 

Denique,  res  omneis  eadem  vis  caussaque  volgo 
Conficeret,  nisi  materies  aeterna  teneret  240 
Inter  se  nexu  minus  aut  magis  indupedita; 
Tactus  enim  leti  satis  esset  caussa  profecto  ; 
Quippe  ubi  nulla  forent  aeterno  corpore  ;  quorum 
Contextum  vis  deberet  dissolvere  quaeque. 

At  nunc,  inter  se  quia  nexus  principiorum  245 
Dissimileis  constant,  aeternaque  materies  est, 
Jncolomi  remanent  res  corpore,  dum  satis  acris 
Vis  obeat,  pro  textura  quoiusque  reperta. 

Haud  igitur  redit  ad  nihilum  res  ulla,  sed  omneis 
Discidio  redeunt  in  corpore  materiai.  250 

Postremo,  pereunt  imbreis,  ubi  eos  pateriEther 
In  gremium  matris  Terra!  praecipitavit : 

At  nitidae  surgunt  fruges,  rameique  virescunt 
Arboribus  ;  crescunt  ipsae,  fetuque  gravantur. 
Hinc  alitur  porro  nostrum  genus,  atque  ferarum : 
Hinc  laetas  urbeis  puerum  florere  videmus,  256 
Frundiferasque  noveis  avibus  canere  undique 
sylvas : 

Hinc  fessae  pecudes  pingueis  per  pabula  laeta 
Corpora  deponunt,  et  candens  lacteus  humor 
Uberibus  manat  distenteis :  hinc  nova  proles  260 
Artubus  infirmeis  teneras  lasciva  per  herbas 
Ludit,  lacte  mero  mentes  perculsa  novellas. 

Haud  igitur  penitus  pereunt  quaequomque  vi¬ 
dentur  ; 

Quando  alid  ex  alio  reficit  natura,  nec  ullam 
Item  gigni  patitur,  nisi  morte  adjuta  aliena.  265 
Nunc  age,  res  quoniam  docui  non  posse  creari 
De  nihilo,  neque  item  genitas  ad  nil  revocari ; 
Ne  qua  forte  tamen  coeptes  diffidere  dicteis, 

Quod  nequeunt  oculeis  rerum  primordia  cerni  ; 
Accipe  praeterea,  quae  corpora  tute  necesse  est 
Confiteare  esse  in  rebus,  nec  posse  videri.  271 
Principio,  venti  vis  verberat  incita  pontum, 
Ingenteisque  ruit  naveis,  et  nubila  differt ; 
Interdum,  rapido  percurrens  turbine,  campos 
Arboribus  magncis  sternit,  monteisque  supremos 
Sylvifrageis  vexat  flabreis :  ita  perfurit  acri 
Cum  fremitu,  smvitque  minaci  murmure,  pontus. 
Sunt  igitur  ventei  nimirum  corpora  caeca, 

Quae  mare,  quae  terras,  quae  denique  nubila  coeli 
Verrunt,  ac  subito  vexantia  turbine  raptant.  280 
J>ec  ratione  fluunt  alia,  stragemque  propagant, 
Ac  quom  mollis  aquae  fertur  natura  repente 
lumine  abundanti,  quem  largeis  imbribus  auget 


n 

Montibus  ex  alteis  magnus  decursus  aquai, 
Fragmina  conjiciens  sylvarum,  arbustaque  tota 
Nec  validei  possunt  ponteis  venientis  aquai  286 
Vim  subitam  tolerare  ;  ita  magno  turbidus  imbri 
Molibus  incurrit,  valideis  cum  viribus,  amnis  ; 
Dat  sonitu  magno  stragem,  volvitque  sub  undeis 
Grandia  saxa,  ruit  qua  quidquam  fluctibus  obstat. 
Sic  igitur  debent  venti  quoque  flamina  ferri :  29 1 
Quae,  velutei  validum  quom  flumen  procubuere 
Quamlibet  in  partem,  trudunt  res  ante,  ruuntque 
Impetibus  crebreis ;  interdum  vortice  torto 
Corripiunt,  rapideique  rotanti  turbine  portant. 
Quare  etiam  atque  etiam  sunt  ventei  corpora 
caeca ;  296 

Quandoquidem  facteis,  et  moribus,  aemula  mag- 

Amnibus  inveniuntur,  aperto  corpore  quei  sunt. 

Tum  porro  varios  rerum  sentimus  odores, 

Nec  tamen  ad  nareis  venienteis  cernimus  um- 
quam :  300 

Nec  validos  aestus  tuimur,  nec  frigora  quimus 
Usurpare  oculeis,  nec  voces  cernere  suemus : 
Quae  tamen  omnia  corporea  constare  necesse  est 
Natura,  quoniam  sensus  impellere  possunt: 
Tangere  enim,  aut  tangi,  nisi  corpus,  nulla 
potest  res.  305 

Denique  fluctifrago  suspensae  in  litore  vesteis 
Uvescunt ;  eadem  dispansae  in  sole,  serescunt : 
At  neque,  quo  pacto  persederit  humor  aquai, 
Visum  est,  nec  rursum  quo  pacto  fugerit  aestu. 
In  parvas  igitur  parteis  dispergitur  humor,  31C 
Quas  oculei  nulla  possunt  ratione  videre. 

Quin  etiam,  multeis  solis  redeuntibus  anneis, 
Annulus  in  digito  subtertenuatur  habendo  : 
Stillicidi  casus  lapidem  cavat :  uncus  aratri 
Ferreus  occulte  decrescit  vomer  in  arveis  :  315 
Strataque  jam  volgi  pedibus  detrita  viarum 
Saxea  conspicimus :  tum,  portas  propter,  ahena 
Signa  manus  dextras  ostendunt  attenuari 
Saepe  salutantum  tactu,  praeterque  meantum. 
Haec  igitur  minui,  quom  sint  detrita,  videmus ; 
Sed,  quae  corpora  decedant  in  tempore  quoque, 
Invida  praeclusit  speciem  natura  videndi. 

Postremo,  quaequomque  dies  naturaque  rebus 
Paullatim  tribuit,  moderatim  crescere  cogens, 
Nulla  potest  oculorum  acies  contenta  tueri ;  325 
Nec  porro  quaequomque  aevo  macieque  senescunt: 
Nec,  mare  quae  impendent,  vesco  sale  saxa 
peresa 

Quid  quoque  amittant  in  tempore  cernere  possis. 
Corporibus  caeceis  igitur  natura  gerit  res. 

Nec  tamen  undique  corporea  stipata  tenentur 
Omnia  natura  ;  namque  est  in  rebus  inane.  331 
Quod  tibi  cognosse  in  multeis  erit  utile  rebus, 

N ec  sinet  errantem  dubitare,  et  quaerere  semper 
De  summa  rerum,  et  nostreis  diffidere  dicteis. 
Quapropter  locus  est  intactus,  inane,  vacansque. 
Quod  si  non  esset,  nulla  ratione  moveri  336 
Res  possent ;  namque,  officium  quod  corporis 
exstat, 

Officere  atque  obstare,  id  in  omni  tempore  ad 
esset 

Omnibus  :  haud  igitur  quidquam  procedere  pos¬ 
sent, 

Principium  quoniam  cedendi  nulla  daret  res.  340 
At  nunc  per  maria,  ac  terras,  sublimaque  coeli, 
Multa  modeis  multeis  varia  ratione  moveri 
Cernimus  ante  oculos :  quas,  si  non  esset  inane, 
Non  tam  solicito  motu  privata  carerent, 

Quam  genita  omnino  nulla  ratione  fuissent :  345 

Undique  materies  quoniam  stipata  quiesset. 

Praeterea,  quamvis  solidae  res  esse  putentur, 
Heinc  tamen  esse  licet  raro  cum  corpore  cernas. 
In  saxeis  ac  spelunceis  permanat  aquarum  349 
Iiiquidus  humor,  et  uberibus  flent  omnia  gutteis  : 
Dissupat  in  corpus  sese  cibus  omne  animantum  : 
Crescunt  arbusta,  et  fetus  in  tempore  fondunt, 
Quod  cibus  in  totas,  usque  ab  radicibus  imeis, 
Per  troncos  ac  per  ramos  diffonditur  omneis : 
Inter  saepta  meant  voces,  et  clusa  domorum  355 
Transvolitant :  rigidum  permanat  frigus  ad  ossa. 
Quod,  nisi  inania  sint,  qua  possent  corpora 
quaeque 

Transire,  haud  ulla  fieri  ratione  videres. 

Denique,  quur  alias  alieis  praestare  videmus 
Pondere  res  rebus,  nihilo  majore  figura  ?  360 

Nam,  si  tantumdem  est  in  lanae  glomere,  quantum 
Corporis  in  plumbo  est,  tantumdem  pendere  par 
est; 

Corporis  officium  est  quoniam  premere  omnia 
deorsum : 

Contra  autem  natura  manet  sine  pondere  inanis. 
Ergo,  quod  magnum  est  aeque,  leviusque  videtur, 
Nimirum  plus  esse  sibi  declarat  inanis  ;  366 

At  contra  gravius  plus  in  se  corporis  esse 
Dedicat,  et  multo  vacuum  minus  intus  habere. 

Est  igitur  nimirum  id,  quod  ratione  sagaci 
Quaerimus,  admixtum  rebus;  quod  inane  vo¬ 
camus.  370 

Illud,  in  heis  rebus  ne  te  deducere  vero 
Possit,  quod  queidam  fingunt,  praecurrere  cogor. 
Cedere  squamigereis  latices  nitentibus  aiunt, 

Et  liquidas  aperire  vias,  quia  post  loca  pisceis 
Linquant,  quo  possint  cedentes  confluere  undae  : 
Sic  alias  quoque  res  inter  se  posse  moveri,  376 
Et  mutare  locum,  quamvis  sint  omnia  plena. 
Scilicet  id  falsa  totum  ratione  receptum  est. 
Nam  quo  squamigerei  poterunt  procedere  tan¬ 
dem, 

Ni  spatium  dederint  latices?  concedere  porro  380 
Quo  poterunt  undae,  quum  pisceis  ire  nequibunt  ? 
Aut  igitur  motu  privandum  est  corpora  quaeque, 
Aut  esse  admixtum  dicundum  est  rebus  inane, 
Unde  initum  primum  capiat  res  quaeque  movendi. 

Postremo,  duo  de  concurso  corpora  lata  385 
Si  cita  dissiliant,  nempe  aer  omne  necesse  est, 
Inter  corpora  quod  fiat,  possidat  inane. 

Is  porro  quamvis,  circum  celerantibus  aureis, 
Confluat,  haud  poterit  tamen  uno  tempore  totum 
Compleri  spatium :  nam  primum  quemque  ne¬ 
cesse  est  390 

Occupet  ille  locum,  deinde  omnia  possideantur. 
Quod  si  forte  aliquis,  quom  corpora  dissiluere, 
Tum  putat  id  fieri,  quia  se  condenseat  aer, 

Errat :  nam  vacuum  tum  fit,  quod  non  fuit  ante ; 
Et  repletur  item,  vacuum  quod  constitit  ante  : 
Nec’tali  ratione  potest  denserier  aer,  396 

Nec,  si  jam  posset,  sine  inani  posset,  opinor, 

Ipse  in  se  trahere,  et  parteis  conducere  in  unum. 
Quapropter,  quamvis  caussando  multa  moreris, 
Esse  in  rebus  inane  tamen  fateare  necesse  est.  400 
Multaque  praeterea  tibi  possum  commemo¬ 
rando 

Argumenta  fidem  dicteis  corradere  nostreis  : 
Yerum  animo  satis  haec  vestigia  parva  sagaci 
Sunt,  per  quae  possis  cognoscere  caetera  tute. 
Namque,  canes  ut  montivagae  persaepe  ferali  405 
Naribus  inveniunt  intectas  frunde  quietes, 
Quom  semel  institerunt  vestigia  certa  viai : 

Sic  alid  ex  alio  per  te  tute  ipse  videre 


Talibus  in  rebus  poteris,  caecasque  latebras 
Insinuare  omneis,  et  verum  protrahere  inde.  410 
Quod  si  pigraris,  paullumve  recesseris  abs  re, 
Hoc  tibi  de  plano  possum  promittere,  Memmi : 
Usque  adeo  largos  haustus  de  fontibu’  magneis 
Lingua  meo  suavis  diti  de  pectore  fondet, 

Ut  verear,  ne  tarda  prius  per  membra  senectus 
Serpat,  et  in  nobis  vitai'  claustra  resolvat,  416 
Quam  tibi  de  quavis  una  re  versibus  omnis 
Argumentorum  sit  copia  missa  per  aureis. 

Sed  nunc,  ut  repetam  coeptum  pertexere  dicteis. 

Omnis,  ut  est,  igitur,  per  se,  natura,  duabus  420 
Constitit  in  rebus :  nam  corpora  sunt,  et  inane, 
Ssec  in  quo  sita  sunt,  et  qua  divorsa  moventur. 
Corpus  enim  per  se  communis  dedicat  esse 
Sensus  ;  quoi  nisi  prima  fides  fundata  valebit, 
Haud  erit,  occulteis  de  rebus  quo  referenteis  425 
Confirmare  animos  quidquam  ratione  queamus. 
Tum  porro  locus,  ac  spatium,  quod  inane  voca¬ 
mus, 

Si  nullum  foret,  haud  quaquam  sita  corpora  pos¬ 
sent 

Esse,  neque  omnino  quoquam  divorsa  meare  : 

Id  quod  jam  supra  tibi  paullo  ostendimus  ante. 

Praeterea,  nihil  est,  quod  possis  dicere  ab  omni 
Corpore  sejunctum,  secretumque  esse  ab  inani ; 
Quod  quasi  tertia  sit  numero  natura  reperta. 
Nam  quodquomque  erit,  esse  aliquid  debebit  id 
ipsum ; 

A  ugmine  vel  grandi,  vel  parvo  denique,  dum  sit ; 
Quoi  si  tactus  erit  quamvis  levis,  exiguusque,  436 
Corporis  augebit  numerum,  summamque  se¬ 
quetur  : 

Sin  intactile  erit,  nulla  de  parte  quod  ullam 
Rem  prohibere  queat  per  se  transire  meantem, 
Scilicet  hocc’  id  erit  vacuum,  quod  inane  vo¬ 
camus.  440 

Praeterea,  per  se  quodquomque  erit,  aut  faciet 
quid, 

Aut  alieis  fungi  debebit  agentibus  ipsum, 

Aut  erit,  ut  possunt  in  eo  res  esse,  gerique : 

At  facere,  et  fungi,  sine  corpore  nulla  potest  res  ; 
Nec  praebere  locum  porro,  nisi  inane  vacansque. 
Ergo  praeter  inane,  et  corpora,  tertia  per  se  446 
Nulla  potest  rerum  in  numero  natura  relinqui, 
Nec  quae  sub  sensus  cadat  ullo  tempore  nostros, 
Nec  ratione  animi  quam  quisquam  possit  apisci. 
Nam  quaequomque  cluent,  aut  heis  conjuncta 
duabus  450 

Rebus  ea  invenies,  aut  horum  eventa  videbis. 
Conjunctum  est  id,  quod  numquam  sine  perniciali 
Discidio  potis  est  sejungi,  seque  gregari, 

Pondus  utei  saxi,  calor  ignis,  liquor  aquai, 
Tactus  corporibus  cuncteis,  intactus  inani.  455 
Servitium  contra,  paupertas,  divitiaeque, 
Libertas,  bellum,  concordia,  caetera,  quorum 
Adventu  manet  incolomis  natura,  abituque  ; 
Haec  soliti  sumus,  ut  par  est,  eventa  vocare.  459 
Tempus  item  per  se  non  est,  sed  rebus  ab  ipseis 
Consequitur  sensus,  transactum  quid  sit  in  sevo, 
Tum,  quae  res  instet,  quid  porro  deinde  sequatur  : 
N  ec  per  se  quemquam  tempus  sentire  fatendum  est 
Semotum  ab  rerum  motu,  placidaque  quiete. 
Denique,  Tyndaridem  raptam,  belloque  sub- 
actas  465 

Trojugenas  genteis  quom  dicunt  esse,  videndum 
est, 

Ne  forte  haec  per  se  cogant  nos  esse  fateri ; 
Quando  ea  saecla  hominum,  quorum  haec  eventa 
fuerunt. 

Irrevocabilis  abstulerit  jam  praeterita  aetas. 
Namque  aliud  terreis,  aliud  legionibus  ipseis,  4/0 
Eventum  dici  poterit,  quodquomque serit  actum. 

Denique,  materies  si  rerum  nulla  luisset, 

Nec  locus,  ac  spatium,  res  in  quo  quaeque  ge¬ 
runtur  ; 

Numquam  Tyndaridis  formae  conflatus  amore 
Ignis,  Alexandri  Phrygio  sub  pectore  gliscens. 
Clara  accendisset  saevi  certamina  belb  :  4/  b 

Nec  clam  Durateus  Trojanis  Pergama  partu 
Inflammasset  equus  nocturno  Grajugenarum  : 
Perspicere  ut  possis,  res  gestas  funditus  omneis 
Non  ita,  utei  corpus,  per  se  constare,  neque  esse; 
Nec  ratione  cluere  eadem,  qua  constat  inane :  481 
Sed  magis  ut  merito  possis  eventa  vocare 
Corporis,  atque  loci,  res  in  quo  quaeque  gerantur. 

Corpora  sunt  porro  partim  primordia  rerum, _ 
Partim  concilio  quae  constant  principiorum.  485 
Sed,  quae  sunt  rerum  primordia,  nulla  potest  vis 
Stringere  ;  nam  solido  vincunt  ea  corpore  de- 

Etsi  difficile  esse  videtur  credere,  quidquam 
In  rebus  solido  reperiri  corpore  posse  : 

Transit  enim  fulmen  coeli  per  saepta  domorum, 
Clamor  ut,  ac  voces  :  ferrum  candescit  in  igni ; 
Dissiliuntque  fere  ferventi  saxa  vapore  :  492 

Collabefactatus  rigor  auri  solvitur  aestu : 

Tum  glacies  aeris,  flamma  devicta,  liquescit : 
Permanat  calor  argentum,  penetraleque  frigus  ; 
Quando  utrumque  manu,  retinentes  pocula  rite. 
Sensimus,  infuso  lympharum  rore  superne :  497 
Usque  adeo  in  rebus  solidi  nihil  esse  videtur. 
Sed  quia  vera  tamen  ratio,  naturaque  rerum 
Cogit,  ades,  pauceis  dum  versibus  expediamus 
Esse  ea,  quae  solido  atque  aeterno  corpore  con¬ 
stent  ;  501 

Semina  quae  rerum,  primordiaque,  esse  docemus : 
Unde  omnis  rerum  nunc  constet  summa  creata. 

Principio,  quoniam  duplex  natura  duarum 
Dissimilis  rerum  longe  constare  reperta  est,  505 
Corporis,  atque  loci,  res  in  quo  quaeque  geruntur, 
Esse  utramque  sibi  per  se,  puramque,  necesse  est. 
Nam  quaquomque  vacat  spatium,  quod  inane 
'  vocamus, 

Corpus  ea  non  est :  qua  porro  quomque  tenet  se 
Corpus,  ea  vacuum  nequaquam  constat  inane.  510 
Sunt  igitur  solida,  ac  sine  inani,  corpora  prima. 

Praeterea,  quoniam  geniteis  in  rebus  inane  est, 
Materiem  circum  solidam  constare  necesse  est : 
Nec  res  ulla  potest  vera  ratione  probari 
Corpore  inane  suo  celare  atque  intus  habere, 

Si  non,  quod  cohibet,  solidum  constare  relin¬ 
quas.  516 

Id  porro  nihil  esse  potest,  nisi  materiai 
Concilium,  quod  inane  queat  tectum  cohibere. 
Materies  igitur,  solido  quae  corpore  constat, 

Esse  aeternapotest,quom  caetera  dissolvantur.520 
Tum  porro,  si  nil  esset,  quod  inane  vacaret, 
Omne  foret  solidum  :  nisi  contra  corpora  certa 
Essent,  quae  loca  complerent,  quaequomque  te¬ 
nerent, 

Omne,  quod  est,  spatium, vacuum  constaret  inane. 
Alterneis  igitur  nimirum  corpus  inani  525 

Distinctum ;  quoniam  nec  plenum  gnaviter  ex¬ 
stat, 

Nec  porro  vacuum :  sunt  ergo  corpora  certa, 
Quae  spatium  pleno  possint  distinguere  inane. 

Haec  neque  dissolvi  plageis  extrinsecus  icta 
lossunt;  nec  porro  penitus  penetrata  re¬ 
texi  ; 


Nec  ratione  queunt  alia  tentata  labare  : 

Id  quod  jam  supra  tibi  paullo  ostendimus  ante. 
Nam  neque  collidi  sine  inani  posse  videtur 
Quidquam, nec  frangi,  nec  fondi  in  bina  secando  • 
Nec  capere  humorem,  neque  item  manabile  fri- 
gus,  _  535 

Nec  penetralem  ignem;  quibus  omnia  confi¬ 
ciuntur. 

Et  quo  quaeque  magis  cohibet  res  intus  inane, 
Tam  magis  heis  rebus  penitus  tentata  labascit. 
Ergo,  si  solida  ac  sine  inani  corpora  prima 
Sunt,  ita  utei  docui,  sint  haec  aeterna  necesse  est. 

Praeterea,  nisi  materies  aeterna  fuisset,  541 
Antehac  ad  nihilum  penitus  res  quaeque  redis¬ 
sent  ; 

De  nihiloque  renata  forent,  quaequomque  vide¬ 
mus. 

At  quoniam  supra  docui  nil  posse  creari 
De  nihilo,  neque,  quod  genitum  est,  ad  nil  re¬ 
vocari  ;  .  ^45 

Esse  immortali  primordia  corpore  debent, 
Dissolvi  quo  quaeque  supremo  tempore  possint, 
Materies  ut  suppeditet  rebus  reparandeis. 

Sunt  igitur  solida  primordia  simplicitate, 

Nec  ratione  queunt  alia,  servata  per  aevom,  550 
Ex  infinito  jam  tempore  res  reparare. 

Denique,  si  nullam  finem  natura  parasset 
Frangundeis  rebus,  jam  corpora  materiai 
Usque  redacta  forent,  sevo  frangente  priore, 

Ut  nihil  ex  illeis  a  certo  tempore  posset,  555 
Conceptum,  summum  setatis  pervadere  finem  ;  ( 
Nam  quidvis  citius  dissolvi  posse  videmus, 
Quam  rursus  refici  :  quapropter  longa  diei 
Infinita  aetas  anteacti  temporis  omnis, 

Quod  fregisset  adhuc,  disturbans  dissolvensque, 
Numquam  in  reliquo  reparari  tempore  posset : 
At  nunc  nimirum  frangundi  reddita  finis  562 
Certa  manet,  quoniam  refici  rem  quamque  vide¬ 
mus, 

Et  finita  simul  generatim  tempora  rebus 
Stare,  quibus  possint  aevi  contingere  florem.  565 
Huc  accedit,  utei  solidissima  materiai 
Corpora  quom  constant,  possint  tamen  omnia 
reddi 

Mollia,  quae  fiunt,  aer,  aqua,  terra,  vapores, 

Quo  pacto  fiant,  et  qua  vi  quomque  gerantur : 
Admixtum  quoniam  semel  est  in  rebus  inane.  570 
At  contra,  si  mollia  sint  primordia  rerum, 

Unde  queant  validei  silices  ferrumque  creari, 
Non  poterit  ratio  reddi  :  nam  funditus  omnis 
Principio  fundamenti  natura  carebit. 

Sunt  igitur  solida  pollentia  simplicitate  ;  575 

Quorum  condenso  magis  omnia  conciliatu 
Artari  possunt,  validasque  ostendere  vireis. 

Porro,  si  nulla  est  frangundeis  reddita  finis 
Corporibus,  tamen  ex  aeterno  tempore  quaeque 
Nunc  etiam  superare  necesse  est  corpora  rebus, 
Quae  nondum  clueant  ullo  tentata  periclo.  581 
At,  quoniam  fragili  natura  praedita  constant, 
Discrepat,  aeternum  tempus  potuisse  manere 
Innumerabilibus  plageis  vexata  per  aevom. 

Denique,  jam  quoniam  generatim  reddita  finis 
Crescendeis  rebus  constat, vitamque  tenendi,  586 
Et  quid  quaeque  queant,  per  foedera  naturai, 
Quid  porro  nequeant,  sancitum  quandoquidem 
exstat ; 

Nec  commutatur  quidquam  ;  quin  omnia  constant 
Usque  adeo, variae  volucreis  ut,  in  ordine  cunctae, 
Ostendant  maculas  gencraleis  corpore  inesse  ; 
Immutabile  materiae  quoque  corpus  habere  592 

Debent  nimirum.  Nam,  si  primordia  rerum 
Commutari  aliqua  possent  ratione  revicta, 
Incertum  quoque  jam  constet,  quid  possit  oriri, 
Quid  nequeat ;  finita  potestas  denique  quoique 
Quanam  sit  ratione,  atque  alte  terminus  haerens ; 
Nec  totiens  possent  generatim  saecla  referre 
Naturam,  motus,  victum,  moresque  parentum. 
Tum  porro,  quoniam  extremum  quojusque 
cacumen  600 

Corporis  est  illud,  quod  nostrei  cernere  sensus 
Jam  nequeunt ;  id  nimirum  sine  partibus  exstat, 
Et  minuma  constat  natura :  nec  fuit  umquam 
Per  se  secretum,  neque  posthac  esse  valebit ; 
Alterius  quoniam  est  ipsum  pars  primaque,  et 
ima :  605 

Inde  aliae  atque  aliae  similes  ex  ordine  parteis 
Agmine  condenso  naturam  corporis  explent. 
Quae,  quoniam  per  se  nequeunt  constare,  ne- 

Haerere  ;  unde  queant  nulla  ratione  revelli. 

Sunt  igitur  solida  primordia  simplicitate,  610 
Quae  minumis  stipata  cohaerent  partibus  arte ; 
Non  ex  ullorum  conventu  conciliata, 

Sed  magis  aeterna  pollentia  simplicitate  : 

Unde  neque  avelli  quidquam,  neque  diminui 
jam, 

Concedit  natura,  reservans  semina  rebus.  615 
Praeterea,  nisi  erit  minumum,  parvissima 
quaeque 

Corpora  constabunt  ex  partibus  infiniteis : 
Quippe  ubi  dimidiae  partis  pars  semper  habebit 
Dimidiam  partem,  nec  res  praefiniet  ulla. 

Ergo  rerum  inter  summam,  minumamque,  quid 
escit  ?  620 

Nil  erit,  ut  distent :  nam,  quamvis  funditus 
omnis 

Summa  sit  infinita,  tamen,  parvissima  quae  sunt, 
Ex  infiniteis  constabunt  partibus  aeque. 

Quod,  quoniam  ratio  reclamat  vera,  negatque624 
Credere  posse  animum, victus  fateare  necesse  est, 
Esse  ea,  quae  nulleis  jam  praedita  partibus  ex¬ 
stent, 

Et  minuma  constant  natura ;  quae  quoniam  sunt, 
Illa  quoque  esse  tibi  solida,  atque  aeterna,  fa¬ 
tendum. 

Denique,  ni  minumas  in  parteis  cuncta  resolvi 
Cogere  consuesset  rerum  natura  creatrix,  630 
Jam  nihil  ex  illeis  eadem  reparare  valeret : 
Propterea,  quia,  quae  nulleis  sunt  partibus  aucta, 
Non  possunt  ea,  quae  debet  genitalis,  habere 
Materies,  varios  connexus,  pondera,  plagas,  634 
Concursus, motus,  per  quos  res  quaeque  geruntur. 
Quapropter,  quei  materiem  rerum  esse  puta¬ 
runt 

Ignem,  atque  ex  igni  summam  consistere  solo, 
Magnopere  a  vera  lapsei  ratione  videntur. 
Heraclitus  init  quorum  dux  proelia  primus,  639 
Clarus  ob  obscuram  linguam  magis  inter  inaneis, 
Quamde  graveis  inter, Graios, qui  vera  requirunt. 
Omnia  enim  stolidei  magis  admirantur  amant- 
que, 

Inverseis  qu®  sub  verbeis  latitantia  cernunt ; 

V eraque  constituunt,  qu®  belle  tangere  possunt 
Aureis,  et  lepido  quse  sunt  fucata  sonore.  645 
Nam  quur  tam  variae  res  possent  esse,  requiro, 
Ex  uno  si  sunt  igni,  puroque  creat®  ? 

Nil  prodesset  enim  calidum  denserier  ignem, 
Nec  rarefieri,  si  parteis  ignis  eamdem 
Naturam,  quam  totus  habet  super  ignis,  habe¬ 
rent. 


Acrior  ardor  enim  conducteis  partibus  esset:  651 
Languidior  porro  disjecteis,  disque  supateis.  1 
Amplius  hoc  fieri  nihil  est  quod  posse  rearis 
Talibus  in  causseis ;  nedum  variantia  rerum 
Tanta  queat  denseis,  rareisque,  ex  ignibus  esse. 
Id  quoque,  si  faciant  admixtum  rebus  inane, 
Denseri  poterunt  igneis,  rareique  relinqui :  I 
Sed  quia  multa  sibi  cernunt  contraria  inesse,  '' 
Et  fugitant  in  rebus  inane  relinquere  purum  ; 
Ardua  dum  metuunt,  amittunt  vera,  viai :  6&D 
Nec  rursum  cernunt  exemtum  rebus  inane, 
Omnia  denseri,  fierique  ex  omnibus  unum 
Corpus,  nil  ab  se  quod  possit  mittere  raptim, 
JEstifer  ignis  utei  lumen  jacit,  atque  vaporem ; 
Ut  videas  non  e  stipateis  partibus  esse.  665 
Quod  si  forte  ulla  credunt  ratione  potesse 
Igneis  in  coetus  stingui,  mutareque  corpus  ; 
Scilicet  ex  nulla  facere  id  si  parte  reparcent, 
Occidet  ad  nihilum  nimirum  funditus  ardor  669 
Omnis,  et  ex  nihilo  fient  qusequomque  creantur. 
Nam  quodquomque  sueis  mutatum  finibus  exit. 
Continuo  hoc  mors  est  ollius,  quod  fuit  ante : 
Proinde  aliquid  superare  necesse  est  incolome 
olleis, 

Ne  tibi  res  redeant  ad  nilum  funditus  omneis, 
De  nihiloque  renata  virescat  copia  rerum.  675 
Nunc  igitur,  quoniam  certissima  corpora 
quaedam 

Sunt,  qu®  conservant  naturam  semper  eamdem, 
Quorum  abitu,  aut  aditu,  mutatoque  ordine, 
mutant 

Naturam  res,  et  convortunt  corpora  sese ; 

Scire  licet,  non  esse  h®c  ignea  corpora  rerum.680 
Nil  referret  enim,  qu®dam  decedere,  abire, 
Atque  alio  attribui,  mutarique  ordine  qu®dam, 
Si  tamen  ardoris  naturam  cuncta  tenerent : 
Ignis  enim  foret  omnimodis,  quodquomque  crea¬ 
ret. 

Yerum,  ut  opinor,  ita  est:  sunt  qu®dam  cor¬ 
pora,  quorum  685 

Concursus,  motus,  ordo,  positura,  figur®, 
Efficiunt  igneis,  mutatoque  ordine  mutant 
Naturam  ;  neque  sunt  igni  simulata,  neque  ull® 
Pr®terea  rei,  qu®  corpora  mittere  possit 
Sensibus,  et  nostros  adjectu  tangere  tactus.  690 
Dicere  porro  ignem  res  omneis  esse,  neque 
ullam  [ignem, 

Rem  veram  in  numero  rerum  constare,  nisi 
Quod  facit  hic  idem,  perdelirum  esse  videtur. 
Nam  contra  sensus  ab  sensibus  ipse  repugnat, 

Et  labefactat  eos,  unde  omnia  credita  pendent ; 
Unde  hic  cognitus  est  ipsi,  quem  nominat  ignem, 
Credit  enim  sensus  ignem  cognoscere  vere  ;  697 
C®tera  non  credit,  qu®  nilo  clara  minus  sunt : 
Quod  mihi  quom  vanum,  tum  delirum  esse  vi¬ 
detur. 

Quo  referemus  enim  t  quid  nobis  certius  ipseis 
Sensibus  esse  potest  ?  qui  vera  ac  falsa  notemus  ? 

Pr®terea,  quare  quisquam  magis  omnia  tollat, 
Et  velit  ardoris  naturam  linquere  solam, 

Quam  neget  esse  igneis,  summam  tamen  esse 
relinquat  ?  704 

iEqua  videtur  enim  dementia  dicere  utrumque. 
Quapropter,  quei  materiem  rerum  esse  puta¬ 
runt 

Ignem,  atque  ex  igni  summam  consistere  posse  ; 
Et  quei  principium  gignundeis  aera  rebus 
Constituere ;  aut  humorem  queiquoraque  puta¬ 
runt 

Fingere  res  ipsum  per  se ;  terram  ve  creare  710 


LlB.  I. 


LUCRETIUS. 


27 


Omnia,  et  in  rerum  naturas  vortier  omneis ; 
Magnopere  a  vero  longei  derrasse  videntur. 
Adde  etiam,  quei  conduplicant  primordia  re- 


*  rum, 

Aera  jungenteis  igni,  terramque  liquori  ; 

Et  quei  quatuor  ex  rebus  posse  omnia  rentur,7l5 
Ex  igni,  terra  atque  anima  procrescere,  et  imbri. 
Quorum  Agragantinus  cum  primeis  Empedocles 
est : 

Insula  quem  triquetreis  terrarum  gessit  in  oreis  ; 
Quam  fluitans  circum  magneis  amfractibus, 
aequor 

Ionium  glauceis  adspergit  virus  ab  undeis,  7  20 
Angustoque  fretu  rapidum,  mare  dividit  undeis 
iEoliae  terrarum  oras  a  finibus  ejus  : 

Heic  est  vasta  Charybdis,  et  heic  iEtnaea  minan¬ 
tur 

Murmura  flammarum  rursum  se  colligere  iras, 
Faucibus  eruptos  iterum  ut  vis  evomat  igneis, 
Ad  coelumque  ferat  flammai  fulgura  rursum.  726 
Quaequom  magna  modeis  multeis  miranda  vide¬ 
tur 

Gentibus  humaneis  regio,  visundaque  fertur, 
Rebus  opima  boneis,  multa  munita  virum  vi :  729 
Nil  tamen  hoc  habuisse  viro  praeclarius  in  se, 

N  ec  sanctum  magis,  et  mirum,  carumque  videtur. 
Carmina  quin  etiam  divini  pectoris  ejus 
Vociferantur,  et  exponunt  praeclara  reperta, 

Ut  vix  humana  videatur  stirpe  creatus. 

Hic  tamen,  et,  supra  quos  diximus,  inferiores  735 
Partibus  egregie  multeis,  multoque  minores  ; 
Quamquam,  multa  bene  ac  divinitus  invenienteis, 
Ex  adyto  tamquam  cordis,  responsa  dedere 
Sanctius,  et  multo  certa  ratione  magis,  quam 
Pythia,  quae  tripode  ex  Phoebi  lauroque  profatur ; 
Principieis  tamen  in  rerum  fecere  ruinas,  741 
Et  graviter  magnei  magno  cecidere  ibi  casu: 
Primum,  quod  motus,  exemto  rebus  inani, 
Constituunt,  et  res  molleis  rarasque  relinquunt, 
Aera,  solem,  ignem,  terras,  animalia,  fruges ;  745 
Nec  tamen  admiscent  in  eorum  corpus  inane  • 
Deinde,  quod  omnino  finem  non  esse  secandeis 
Corporibus  faciunt,  neque  pausam  stare  fragori ; 
Nec  prorsum  in  rebus  minumum  consistere 
quidquam : 

Quom  videamus  id  extremum  quoiusque  cacumen 
Esse,  quod  ad  sensus  nostros  minumum  esse  vi- 
detur;  751 

Conjicere  ut  possis  ex  hoc,  quod  cernere  non  quis, 
Extremum  quod  habent,  minumum  consistere 
rebus. 


accedit  item,  quoniam  primordia  rerum 
Mollia  constituunt,  qua;  nos  nativa  videmus  755 
Esse,  et  mortali  cum  corpore  funditus :  atqui 
iJebeat  ad  nihilum  jam  rerum  summa  revorti, 
iJe  nihiloque  renata  vigescere  copia  rerum  : 
Quorum  utrumque  quid  a  vero  jam  distet,  habe- 


Deinde  inimica  modeis  multeis  sunt,  atqi 
venena  ^ 

Ipsa,  8ibi  inter  se ;  quare  aut  congressa  peribur 
“t,  tempestate  coacta,  7« 
demus^Ugere’  at<*Ue  tureis,  ventosque  a 

Atque  qUatuor  ex  rebus  si  cuncta  creanti 
«ui  mnn.cas.,rursum  res  omnia  dissolvuntur  •  7i 
Quam  ^f1  a  qU!“nt  rerum  Primordia  dici, 
Alterneis  irhtn^V110™111’  retro<lue  putari  ? 

®t  totam  intTrUtUUr  Cnim’  mutantque  colorem 
totam  inter  se  naturam,  tempore  ab  omni. 


Sin  ita  forte  putas  ignis  terraeque  coire  770 
Corpus,  et  aerias  auras,  roremque  liquorum, 

Nil  in  concilio  naturam  ut  mutet  eorum  ; 

Nulla  tibi  ex  olleis  poterit  res  esse  creata, 

Non  animans,  non  exanimo  cum  corpore,  ut 
arbos ; 

Quippe  suam  quidque  in  coetu  variantis  acervi 
Naturam  ostendet,  mixtusque  videbitur  aer 
Cum  terra  simul,  et  quodam  cum  rore,  manere  : 
At  primordia  gignundeis  in  rebus  oportet 
Naturam  clandestinam  csecamque  adhibere  ; 
Emineat  ne  quid,  quod  contra  pugnet  et  obstet, 
Quo  minus  esse  queat  proprie,  quodquomque 
creatur.  781 

Quin  etiam  repetunt  a  coelo, atque  ignibus  ejus; 
Et  primum  faciunt  ignem  se  vortere  in  auras 
Aeris  :  heinc  imbrem  gigni,  terramque  creari 
Ex  imbri;  retroque  a  terra  cuncta  revorti,  785 
Humorem  primum,  post  aera,  deinde  calorem : 
Nec  cessare  haec  inter  se  mutare,  meare 
A  coelo  ad  terram,  de  terra  ad  sidera  mondi : 
Quod  facere  haud  ullo  debent  primordia  pacto. 
Immutabile  enim  quiddam  superare  necesse  est ; 
Ne  res  ad  nihilum  redigantur  funditus  omneis. 
Nam  quodquomque  sueis  mutatum  finibus  exit. 
Continuo  hoc  mors  est  ollius,  quod  fuit  ante. 
Quapropter,  quoniam  quae  paullo  diximus  ante, 
In  commutatum  veniunt,  constare  necesse  est  795 
Ex  alieis  ea,  quae  nequeant  convortier  usquam : 
Ne  tibi  res  redeant  ad  nilum  funditus  omneis. 
Quin  potius  tali  natura  praedita  quaedam 
Corpora  constituas  ;  ignem  si  forte  crearint, 
Posse  eadem,  dempteis  pauceis,  pauceisque  'ri- 
buteis, 

Ordine  mutato,  et  motu,  facere  aeris  auras  :  801 
Sic  alias  alieis  rebus  mutarier  omneis. 

At  manifesta  palam  res  indicat,  inquis,  in 
auras 

Aeris  e  terra  res  omneis  crescere,  alique ; 

Et,  nisi  tempestas  indulget  tempore  fausto  805 
Imbribus,  et  tabe  nimborum  arbusta  vacillant, 
Solque  sua  pro  parte  fovet,  tribuitque  calorem  ; 
Crescere  non  possint  fruges,  arbusta,  animanteis. 
Scilicet ;  et  nisi  nos  cibus  aridus,  et  tener  humor 
Adjuvat,  amisso  jam  corpore,  vita  quoque  omnis 
Omnibus  e  nerveis  atque  ossibus  exsolvatur. 
Adjutamur  enim  dubio  procul,  atque  alimur  nos 
Certeis  ab  rebus,  certeis  alise  atque  aliae  res : 
Nimirum,  quia  multimodeis  communia  multeis 
Multarum  rerum  in  rebus  primordia  multa  815 
Sunt ;  ideo  varieis  variae  res  rebus  aluntur. 
Atque  eadem  magni  refert  primordia  saepe 
Cum  quibus,  et  quali  positura  contineantur, 

Et  quos  inter  se  dent  motus,  accipiantque. 
Namque  eadem  coelum,  mare,  terras,  flumina, 
solem  820 

Constituunt ;  eadem  fruges,  arbusta,  animanteis : 
Verum  alieis  alioque  modo  commixta  moventur. 

Quin  etiam  passim  nostreis  in  versibus  ipseis 
Multa  elementa  vides  multeis  communia  verbeis ; 
Quom  tamen  inter  se  versus,  ac  verba,  necesse  est 
Confiteare  et  re,  et  sonitu  distare  sonanti :  826 
Tantum  elementa  queunt,  permutato  ordine  solo! 
At  rerum  quae  sunt  primordia,  plura  adhibere 
Possunt,  unde  queant  variae  res  quaeque  creari. 

Nunc  et  Anaxagorae  scrutemur  d/noiopiepeiav. 
Quam  Graiei  memorant,  nec  nostra  dicere  lingua 
Concedit  nobis  patrii  sermonis  egestas :  832 

Sed  tamen  ipsam  rem  facile  est  exponere  verbeis, 
Principium  rerum,  quam  dicit  bjxoiofj.ipuay. 


BOSTON  COLLEGE  LIBRARY 
CHESTNUT  HILL,  MAS3, 


28 


LUCRETIUS. 


Lib.  I 


Ossa  videlicet  e  pauxille  is  atque  minuteis  835 
Ossibu’,  sic  et  de  pauxilleis  atque  minuteis 
Visceribus  viscus  gigni,  sanguenque  creari 
Sanguinis  inter  se  multeis  coeuntibu’  gutteis  ; 
Ex  aurique  putat  miceis  consistere  posse 
Aurum,  et  de  terreis  terram  concrescere  parveis; 
Ignibus  ex  igneis,  humorem  humoribus  esse. 
Caetera  consimili  fingit  ratione,  putatque.  842 
Nec  tamen  esse  ulla  parte  idem  in  rebus  inane 
Concedit,  neque  corporibus  finem  esse  secandeis. 
Quare  in  utraque  mihi  pariter  ratione  videtur 
Errare  atque  olleis  juxta,  quos  diximus  ante. 

Adde,  quod  imbecilla  nimis  primordia  fingit ; 
Si  primordia  sunt,  simili  quae  praedita  constant 
Natura,  atque  ipsae  res  sunt,  aequeque  laborant, 
Et  pereunt,  neque  ab  exitio  res  ulla  refrenat.  850 
Nam  quid  in  oppressu  valido  durabit  eorum, 

Ut  mortem  effugiat,  leti  sub  dentibus  ipseis  ? 
Ignis  ?  an  humor  ?  an  aura  ?  quid  horum  ?  san¬ 
guis  an  ?  anne  os  ? 

Nil,  ut  opinor ;  ubi  ex  aequo  res  funditus  omnis 
Tam  mortalis  erit,  quam  quae  manifesta  vide¬ 
mus  855 

Ex  oculeis  nostreis  aliqua  vi  victa  perire. 

At  neque  recidere  ad  nihilum  res  posse,  neque 
autem 

Crescere  de  nihilo,  testor  res  ante  probatas. 

Praeterea,  quoniam  cibus  auget  corpus  alitque, 
Scire  licet,  nobis  venas,  et  sanguen,  et  ossa,  860 
Et  nervos,  alienigeneis  ex  partibus  esse : 

Sive  cibos  omneis  commixto  corpore  dicent 
Esse,  et  habere  in  se  nervorum  corpora  parva, 
Ossaque,  et  omnino  venas,  parteisque  cruoris ; 
Fiet,  utei  cibus  omnis  et  aridus,  et  liquor  ipse, 
Ex  alienigeneis  rebus  constare,  putentur, 
Ossibus,  etnerveis,veneisque,  et  sanguine  mixta. 
Praeterea,  quaequomque  e  terra  corpora  crescunt, 
Si  sunt  in  terreis,  terram  constare  necesse  est 
Ex  alienigeneis,  quae  terreis  exoriuntur.  870 
Transfer  item,  totidem  verbeis  utare  licebit : 

In  ligneis  si  flamma  latet,  fumusque,  cinisque, 
Ex  alienigeneis  consistant  ligna  necesse  est. 

Linquitur  heic  quaedam  latitandi  copia  tenuis, 
Id,  quod  Anaxagoras  sibi  sumit;  ut  omnibus 
omneis  875 

Res  putet  immixtas  rebus  latitare,  sed  illud 
Apparere  unum,  quoius  sint  pluria  mixta, 

Et  magis  in  promtu,  primaque  in  fronte  locata  : 
Quod  tamen  a  vera  longe  ratione  repulsum  est. 
Conveniebat  enim,  fruges  quoque  saepe,  minaci 
Robore  quom  in  saxi  franguntur,  mittere  signum 
Sai.guinis,  aut  aliquid,  nostro  quse  corpore 
aluntur : 

[Quom  lapidem  in  lapidem  terimus,  manare 
eruor  em :] 

Consimili  ratione  herbeis  quoque,  ssepe  decebat 
Et  laticis  dulceis  guttas  similique  sapore  885 
Mittere,  lanigerae  quales  sunt  ubere  lactis : 
Scilicet ;  et  glebeis  terrarum  saepe  friateis 
Herbarum  genera,  et  fruges,  frundeisque  videri 
Dispertita,  ac  in  terram  latitare  minute  :  889 

Postremo  in  ligneis  cinerem  fumumque  videri, 
Quom  praefracta  forent,  igneisque  latere  mi¬ 
nutos. 

Quorum  nil  fieri  quoniam  manifesta  docet  res, 
Scire  licet,  non  esse  in  rebus  res  ita  mixtas  ; 
Verum  semina  multimodeis  immixta  latere  894 
Multarum  rerum  in  rebus  communia  debent. 

At  saepe  in  magneis  fit  montibus,  inquis,  ut 
alicis 


Arboribus  vicina  cacumina  summa  terantur  ■! 
Inter  se,  valideis  facere  id  cogentibus  austreis. 
Donec  flamma!  fulserunt  flore  coorto :  89S  ! 

Scilicet ;  et  non  est  ligneis  tamen  insitus  ignis,  i 
Verum  semina  sunt  ardoris  multa,  terendo 
Quae  quom  confluxere,  creant  incendia  syiveis.  ] 
Quod  si  facta  foret  syiveis  abscondita  flamma, 
Non  possent  ullum  tempus  celarier  igneis  :  904 
Conficerent  volgo  sylvas,  arbusta  cremarent. 

Jamne  vides  igitur,  paullo  quod  diximus  ante, ' 
Permagni  referre,  eadem  primordia  saepe 
Cum  quibus,  et  quali  positura  contineantur, 

Et  quos  inter  se  dent  motus,  accipiantque  ? 
Atque  eadem,  paullo  inter  se  mutata,  creare  910 
Igneis  e  ligneis  ?  quo  pacto  verba  quoque  ipsa 
Inter  se  paullo  mutateis  sunt  elementeis, 

Quom  ligna  atque  igneis  distincta  voce  notemus. 
Denique,  jam  quaequomque  in  rebus  cernis 
aperteis, 

Si  fieri  non  posse  putas,  quin  materia!  915 
Corpora  consimili  natura  praedita  fingas, 

Hac  ratione  tibi  pereunt  primordia  rerum  : 

Fiet,  utei  risu  tremulo  concussa  cachinnent, 

Et  lacrumeis  salseis  humectent  ora,  genasque. 
Nunc  age,  quod  superest,  cognosce,  et  clarius 
audi :  920 

Nec  me  animi  fallit  quam  sint  obscura ;  sed  acri 
Percussit  thyrso  laudis  spes  magna  meum  cor, 

Et  simul  incussit  suavem  mi  in  pectus  amorem 
Musarum  :  quo  nunc  instinctus,  mente  vigenti 
Avia  Pieridum  peragro  loca,  nullius  ante  925 
Trita  solo :  juvat  integros  accedere  funteis, 
Atque  haurire ;  juvatque  novos  decerpere  flores, 
Insignemque  meo  capiti  petere  inde  coronam, 
Unde  prius  nulli  velarint  tempora  Musae.  929 
Primum,  quod  magneis  doceo  de  rebus,  et  arteis 
Religionum  animos  nodeis  exsolvere  pergo  : 
Deinde,  quod  obscura  de  re  tam  lucida  pango 
Carmina,  Musaso  contingens  cuncta  lepore  : 

Id  quoque  enim  non  ab  nulla  ratione  videtur ; 
Sed,  velutei  puereis  absinthia  tetra  medenteis 
Quom  dare  conantur,  prius  oras,  pocula  circum, 
Contingunt  mellis  dulci  flavoque  liquore,  937 
Ut  puerorum  aetas  improvida  ludificetur 
Labrorum  tenus ;  interea  perpotet  amarum 
Absinthi  laticem,  deceptaque  non  capiatur,  940 
Sed  potius  tali  facto  recreata  valescat  : 

Sic  ego  nunc,  quoniam  haec  ratio  plerumque  vi¬ 
detur 

Tristior  esse,  quibus  non  est  tractata,  retroque 
Volgus  abhorret  ab  hac ;  volui  tibi  suaviloquenti 
Carmine  Pierio  rationem  exponere  nostram,  945 
Et  quasi  Musaeo  dulci  contingere  meile ; 

Si  tibi  forte  animum  tali  ratione  tenere 
Versibus  in  nostreis  possem,  dum  perspicis  om¬ 
nem 

Naturam  rerum,  qua  constet  comta  figura. 

Sed  quoniam  docui,  solidissima  materia!  950 
Corpora  perpetuo  volitare,  invicta  per  aevom ; 
Nunc  age,  summa!  quaedam  sit  finis  eorum, 

Necne  sit,  evolvamus:  item,  quod  inane  reper¬ 
tum  est, 

Seu  locus,  ac  spatium,  res  in  quo  quaeque  ge¬ 
rantur, 

Pervideamus,  utrum  finitum  funditus  omne  955 
Constet,  an  immensum  pateat,  vasteque  profun¬ 
dum. 

Omne  quod  est,  igitur,  nulla  regione  viarum 
Finitum  est ;  namque  extremum  debebat  habere, 
Extremum  porro  nullius  posse  videtur 

Esse,  nisi  ultra  sit  quod  finiat ;  ut  rideatur,  960 
Quo  'non  longius  haec  sensus  natura  sequatur. 
Nunc  extra  summam  quoniam  nihil  esse  faten¬ 
dum  est, 

Non  habet  extremum  ;  caret  ergo  fine,  modoque  : 
Nec  refert,  quibus  assistas  regionibus  ejus  : 
Usque  adeo,  quem  quisque  locum  possedit,  in 
omneis  .965 

Tantumdem  parteis  infinitum  omne  relinquit. 

Praeterea,  si  jam  finitum  constituatur 
Omne,  quod  est,  spatium,  si  quis  procurrat  ad  oras 
Ultimus  extremas,  jaciatque  volatile  telum, 

Id  valideis  utrum  contortum  viribus  ire,  970 
Quo  fuerit  missum,  mavis,  longeque  volare ; 

An  prohibere  aliquid  censes  obstareque  posse  ? 
Alterutrum  fatearis  enim,  sumasque  necesse  est : 
Quorum  utrumque  tibi  effugium  praecludit,  et 
omne 

Cogit  ut  exemta  concedas  fine  patere.  975 

N am  sive  est  aliquid,  quod  prohibeat  efficiatque 
Quo  minu’,  quo  missum  est,  veniat,  finique  locet 
se, 

Sive  foras  fertur,  non  est  a  fine  profectum. 

Hoc  pacto  sequar,  atque,  oras  ubiquomque  lo¬ 
edis 

Extremas,  quaeram,  quid  telo  denique  fiat.  980 
Fiet,  utei  nusquam  possit  consistere  finis, 
Efiugiumque  fugae  prolatet  copia  semper. 

Praeterea,  spatium  summai  totius  omne 
Undique  si  inclusum  certeis  consisteret  oreis, 
Finitumque  foret,  jam  copia  materiai'  985 

Undique  ponderibus  solideis  confluxet  ad  imum, 
Nec  res  ulla  geri  sub  coeli  tegmine  posset ; 

Nec  foret  omnino  coelum,  neque  lumina  solis  : 
Quippe  ubi  materies  omnis  cumulata  jaceret 
Ex  infinito  jam  tempore,  subsidendo.  990 

At  nunc  nimirum  requies  data  principiorum 
Corporibus  nulla  est ;  quia  nil  est  funditus  imum, 
Quo  quasi  confluere,  et  sedeis  ubi  ponere,  pos¬ 
sint. 

Semper  in  assiduo  motu  res  quaeque  geruntur  994 
Partibus  in  cuncteis,  aetemaque  suppeditantur, 
Ex  infinito  cita,  corpora  materiai. 

Postremo,  ante  oculos  rem  res  finire  videtur : 
Aer  dissaepit  colleis,  atque  aera  monteis  ; 

Terra  mare,  et  contra  mare  terras  terminat  om- 

Omne  quidem  vero  nihil  est  quod  finiat  extra. 
Est  igitur  natura  loci,  spatiumque  profundi,  1001 
Quod  neque  clara  suo  percurrere  flumina  cursu 
Perpetuo  possint  aevi  labentia  tractu  ; 

Nec  prorsum  facere,  ut  restet  minus  ire,  meando : 
Usque  adeo  passim  patet  ingens  copia  rebus,  1005 
Finibus  exemteis,  in  cunctas  undique  parteis. 

Ipsa  modum  porro  sibi  rerum  summa  parare 
Ne  possit,  natura  tenet :  quia  corpus  inani, 

Et  quod  inane  autem  est,  finiri  corpore  cogit ; 
Ut  sic  alterneis  infinita  omnia  reddat.  1010 
Aut  etiam,  alterutrum  nisi  terminet  alterum 
eorum, 

Simplice  natura,  ut  pateat  tamen  immoderatum  : 
Nec  mare,  nec  tellus,  neque  coeli  lucida  templa, 
Nec  mortale  genus,  nec  divom  corpora  sancta, 
Exiguum  possent  horai'  sistere  tempus.  1015 
Nam  dispulsa  suo  de  coetu,  materiai 
Copia  ferretur  magnum  per  inane,  soluta ; 

Sive  adeo  potius  numquam  concreta  creasset 
Ullam  rem,  quoniam  cogi  disjecta  nequisset.  101 9 
■Nam  certe  neque  consilio  primordia  rerum 
ttoiine  se  suo  quaeque  sagaci  mente  locarunt ; 


Nec  quos  quaeque  darent  motus,  pepigere  pro¬ 
fecto  : 

Sed  quia  multa,  modeis  multeis  mutata,  per  omne, 
Ex  infinito,  nexantur  percita  plageis  ; 

Omne  genus  motus  et  coetus  experiundo,  1025 
Tandem  deveniunt  in  taleis  disposituras, 
Qualibus  haec  rebus  consistit  summa  creata : 

Et  multos  etiam  magnos  servata  per  annos,  1028 
Ut  semel  in  motus  conjecta  est  convenienteis, 
Efficit,  ut  largeis  avidum  mare  fluminis  undeis 
Integrent  amneis,  et  solis  terra  vapore 
Fota  novet  fetus ;  summa  quoque  gens  animantum 
Floreat,  et  vivant  labenteis  aetheris  igneis. 

Quod  nullo  facerent  pacto,  nisi  materiai 
Ex  infinito  suboriri  copia  posset,  1035 

Unde  amissa,  solent  reparare  in  tempora  quoque. 
Nam  velutei  privata  cibo  natura  animantum 
Diffluit,  amittens  corpus  ;  sic  omnia  debent 
Dissolvi,  simul  ac  defecit  suppeditare 
Materies,  aliqua  regione  aversa  viai.  1040 
Nec  plagae  possunt  extrinsecus  undique  summam 
Conservare  omnem,  quaequomque  est  conciliata : 
Cudere  enim  crebro  possunt,  partemque  morari, 
Dum  veniant  aliae,  ac  suppleri  summa  queatur. 
Interdum  resilire  tamen  coguntur,  et  una  1045 
Principiis  rerum  spatium  tempusque  fugai 
Largiri,  ut  possint  a  coetu  libera  ferri. 

Quare  etiam  atque  etiam  suboriri  multa  necesse 
est :  [ipsae, 

Et  tamen,  ut  plagae  quoque  possint  suppetere 
Infinita  opus  est  vis  undique  materiai.  1050 
Ollud  in  heis  rebus  longe  fuge  credere, Memmi, 
In  medium  summae,  quod  dicunt,  omnia  niti  ; 
Atque  ideo  mondi  naturam  stare  sine  ulleis 
Ictibus  externeis,  neque  quoquam  posse  resolvi 
Summa  atque  ima,  quod  in  medium  sint  omnia 
nixa :  1055 

Ipsum  si  quidquam  posse  in  se  sistere  credis  ; 
Et,  quae  pondera  sunt  sub  terreis,  omnia  sursum 
Nitier,  in  terraque  retro  requiescere  posta ; 

Ut  per  aquas  quae  nunc  rerum  simulacra  vide¬ 
mus  : 

Et  simili  ratione  animalia  suppa  vagari  1060 
Contendunt,  neque  posse  e  terreis  in  loca  coeli 
Recidere  inferiora  magis,  quam  corpora  nostra 
Sponte  sua  possint  in  cceli  templa  volare  : 

Oilei  quom  videant  solem,  nos  sidera  noctis 
Cernere,  et  alterneis  nobiscum  tempora  coeli 
Dividere,  et  nocteis  parileis  agitare  diebus. 

Sed  vanus  stolideis  haec  omnia  finxerit  error, 
Amplexei  quod  habent  perverse  prima  viai. 
Nam  medium  nihil  esse  potest, ubi  inane  locusque 
Infinita  :  neque  omnino,  si  jam  medium  sit,  1070 
Possit  ibei  quidquam  hac  potius  consistere 
caussa, 

Quam  quavis  alia  longe  regione  manere. 

Omnis  enim  locus,  ac  spatium,  quod  inane  vo¬ 
camus, 

Per  medium,  per  non  medium,  concedat  oportet 
iEqueis  ponderibus,  motus  quaquomque  fe¬ 
runtur. 

Nec  quisquam  locus  est,  quo  corpora  quom  ve¬ 
nere,  1076 

Ponderis  amissa  vi,  possint  stare  in  inani : 

Nec,  quod  inane  autem  est,  ulli  subsistere  debet, 
Quin,  sua  quod  natura  petit,  concedere  pergat : 
Haud  igitur  possunt  tali  ratione  teneri  1080 
Res  in  concilium,  medii  cupedine  victae. 

Praeterea,  quoniam  non  omnia  corpora  fingunt 
In  medium  niti,  sed  terrarum,  atque  liquores, 

Humorem  ponti,  magnasque  e  montibus  undas 
Et  quasi  terreno  quae  corpore  contineantur  : 

At  contra  tenueis  exponunt  aeris  auras  1086 
Et  calidos  simul  a  medio  differrier  igneis ; 
Atque  ideo  totum  circumtremere  sethera  signeis, 
Et  solis  flammam  per  coeli  caerula  pasci, 

Quod  calor,  a  medio  fugiens,  ibi  colligat  omnis : 
Quippe  etiam  vesci  e  terra  mortalia  saecla ; 

Nec  prorsum  arboribus  summos  frundescere  ra¬ 
mos 

Posse,  nisi  a  terreis  paullatim  quoique  cibatum 
Terra  det :  at  supra  circumtegere  omnia  coelum  ; 
Ne,  volucri  ritu  flammarum,  moenia  mondi  1095 
Diffugiant  subito  magnum  per  inane,  soluta, 


Et  ne  caetera  consimili  ratione  sequantur : 

Ne  ve  ruant  coeli  tonitralia  templa  superne, 
Terraque  se  pedibus  raptim  subducat,  et  omneis, 
Inter  permixtas  rerum  coelique  ruinas,  1100 
Corpora  solventeis, abeant  per  inane  profundum : 
Temporis  ut  puncto  nihil  exstet  reliquiarum, 
Desertum  praeter  spatium,  et  primordia  caeca. 
Nam,  quaquomque  prius  de  parti  corpora  de’sse 
Constitues,  haec  rebus  erit  pars  janua  leti :  1 105 
Hac  se  turba  foras  dabit  omnis  materiai. 

Haec  si  pernosces,  parva  perfunctus  opella  ; 
Namque  alid  ex  alio  clarescet ;  nec  tibi  caeca 
Nox  iter  eripiet,  quin  ultima  naturai 
Pervideas :  ita  res  accendent  lumina  rebus.  1110 

Suave,  mari  magno  turbantibus  aequora  venteis, 
E  terra  magnum  alterius  spectare  laborem  ; 
Nonquia  vexari  quemquam  est  jocunda  voluptas, 
Sed,  quibus  ipse  maleis  careas,  quia  cernere 
suave  est. 

Per  campos  instructa,  tua  sine  parte  pericli,  5 
Suave  etiam  belli  certamina  magna  tueri  : 

Sed  nil  dulcius  est,  bene  quam  munita  tenere, 
Edita  doctrina  sapientum,  templa  serena, 
Despicere  unde  queas  alios,  passimque  videre 
Errare,  atque  viam  palenteis  quaerere  vitae  ;  10 
Certare  ingenio,  contendere  nobilitate, 

Nocteis  atque  dies  niti  praestante  labore 
Ad  summas  emergere  opes,  rerumque  potiri. 

O  miseras  hominum  menteis  !  o  pectora  caeca  ! 
Qualibus  in  tenebreis  vitae, quanteisque  pericleis 
Degitur  hoec’  aevi  quodquomque  est!  Nonne 
videre  est,  16 

Nil  aliud  sibi  naturam  latrare,  nisi  ut,  quoi 
Corpore  sejunctus  dolor  absit,  mente  fruatur 
Jocundo  sensu,  cura  semota  metuque  ? 

Ergo  corpoream  ad  naturam  pauca  videmus 
Esse  opus  omnino,  quae  demant  quomque  do¬ 
lorem,  21 

Delicias  quoque  utei  multas  substernere  possint ; 
Gratius  interdum  neque  natura  ipsa  requirit. 

Si  non  aurea  sunt  juvenum  simulacra  per  aedeis. 
Lampadas  igniferas  manibus  retinentia  dextreis, 
Lumina  nocturneis  epuleis  ut  suppeditentur ;  26 
Nec  domus  argento  fulget,  auroque  renidet ; 

N ec  citharae  reboant  laqueata  aurataque  templa ; 
Quom  tamen  inter  se,prostratei  in  gramine  molli, 
Propter  aquae  rivum,  sub  rameis  arboris  altae,  30 
Non  magneis  opibus  jocunde  corpora  curant : 
Praesertim  quom  tempestas  arridet,  et  anni 
Tempora  conspergunt  viridanteis  floribus  her¬ 
bas. 

Nec  calidae  citius  decedunt  corpore  febreis, 
Textilibus  si  in  pictureis  ostroque  rubenti  35 
Jactaris,  quam  si  plebeia  in  veste  cubandum  est. 
Quapropter,  quoniam  nil  nostro  in  corpore 
gazae 

Proficiunt,  neque  nobilitas,  nec  gloria  regni, 
Quod  superest,  animo  quoque  nil  prodesse  pu¬ 
tandum  : 

Si  non  forte  tuas  legiones  per  loca  campi  40 
Fervere  quom  videas,  belli  simulacra  cienteis ; 
Fervere  quom  videas  classem,  lateque  vagari  ; 
Heis  tibi  cum  rebus  timefactae  religiones 
Effugiunt  animo  pavidae,  mortisque  timores ; 
Tum  vacuum  tempus  linquunt,  curaque  solutum. 


Quod  si  ridicula  haec,  ludibriaque,  esse  videmus, 
Re  veraque  metus  hominum  curaeque  sequaceis 
Nec  metuunt  sonitus  armorum,  nec  fera  tela 
Audacterque  inter  reges,  rerumque  potenteis 
Vorsantur,  neque  fulgorem  reverentur  ab  auro, 
Nec  clarum  vestis  splendorem  purpurea!  :  51 

Quid  dubitas,  quin  omni’  sit  haec  rationi’  po¬ 
testas, 

Omnis  quom  in  tenebreis  praesertim  vita  laboret? 
Nam  velutei  puer  ei  trepidant,  atque  omnia 
caeceis 

In  tenebreis  metuunt :  sic  nos  in  luce  timemus 
Interdum, nihilo  quae  sunt  metuenda  magis,  quam 
Quae  puerei  in  tenebreis  pavitant,  finguntque 
futura.  [est, 

Hunc  igitur  terrorem  animi  tenebrasque, necesse 
Non  radiei  solis,  neque  lucida  tela  diei 
Discutiant,  sed  natur®  species,  ratioque.  60 
Nunc  age,  quo  motu  genitalia  materiai 
Corpora  res  varias  gignant, genitasque  resolvant. 
Et  qua  vi  facere  id  cogantur,  quaeque  sit  olleis 
Reddita  mobilitas  magnum  per  inane  meandi, 
Expediam  :  tu  te  dicteis  praebere  memento.  65 
Nam  certe  non  inter  se  stipata  cohaeret 
Materies, quoniam  minui  rem  quamque  videmus, 
Et  quasi  longinquo  fluere  omnia  cernimus  aevo, 
Exoculeisque  vetustatem  subducere  nostreis  ;69 
Quom  tamen  incolomis  videatur  summa  manere : 
Propterea,  quia,  quae  decedunt  corpora  quoique, 
Unde  abeunt,  minuunt;  quo  venere,  augmine 
donant : 

Olla  senescere,  at  haec  contra  florescere  cogunt. 
Nec  remorantur  ibei  :  sic  rerum  summa  novatur 
Semper,  et  inter  se  mortaleis  mutua  vivunt.  75 
Augescunt  ali®  genteis,  ali®  minuuntur ; 

Inque  brevi  spatio  mutantur  s®cla  animantum, 
Et,  quasi  cursores,  vita!  lampada  tradunt. 

Si  cessare  putas  rerum  primordia  posse, 
Cessandoque  novos  rerum  progignere  motus ;  80 
Avius  a  vera  longe  ratione  vagaris,  [cesse  est 
Nam,  quoniam  per  inane  vagantur,  cuncta  ne- 
Aut  gravitate  sua  ferri  primordia  rerum, 

Aut  ictu  forte  alterius :  nam  concita,  s®pe, 
Obvia  quom  flixere,  fit,  ut  divorsa  repente  85 
Dissiliant :  neque  enim  mirum,  durissima  qu® 
sint,  [ibus  obstet. 

Ponderibus  solideis,  neque  quidquam  a  tergo 
Et  quo  jactari  magis  omnia  materiai 
Corpora  pervideas,  reminiscere,  totius  imum 
Nil  esse  in  summa  ;  neque  habere,  ubi  corpora 
prima  90 

Consistant :  quoniam  spatium  sine  fine  modoque 
est,  .  . 

Immensumque  patere  in  cunctas  undique  parteis, 
Pluribus  ostendit,  certa  et  ratione  probatum  est. 

Quod  quoniam  constat, nimirum  nulla  quies  est 
Reddita  corporibus  primeis  per  inane  profun¬ 
dum  ;  _  95 

Sed  magis,  assiduo  varioque  exercita  motu, 
Partim  intervalleis  magneis  conflicta  resultant, 
Pars  etiam  brevibus  spatieis  nexantur  ab  ictu. 
Iit  queequomque,  magis  condenso  conciliatu, 
Exigueis  intervalleis,  convecta  resultant,  100 
Indupedita  sueis  perplexeis  ipsa  figureis ; 

Hsec  validas  saxi  radices,  et  fera  ferri 
Corpora  constituunt,  eteaetera  de  genere  horum 
Paucula:  quae  porro  magnum  per  inane  va¬ 
gantur, 

Coetera  dissiliunt  longe,  longeque  recursant, 

In  magneis  intervalleis  ;  haec  aera  rarum  106 
Sufficiunt  nobis,  et  splendida  lumina  solis. 
Multaque  praeterea  magnum  per  inane  va¬ 
gantur, 

Concilieis  rerum  quae  sunt  rejecta,  nec  usquam 
Consociare  etiam  motus  potuere  recepta.  1 10 
Quoius,  utei  memoro,  rei  simulacrum  et  imago 
Ante  oculos  semper  nobis  vorsatur  et  instat. 
Contemplator  enim,  quom  solis  lumina  quomque 
Insertim  fondunt  radios  per  opaca  domorum, 
Multa  minuta  modeis  multeis  per  inane  videbis 
Corpora  misceri  radiorum  lumine  in  ipso  ;  116 
Et,  velut  sterno  certamine,  proelia  pugnasque 
Edere,  turmatim  certantia ;  nec  dare  pausam, 
Concilieis  et  discidieis  exercita  crebreis  : 
Conjicere  ut  possis  ex  hoc,  primordia  rerum  120 
Quale  sit  in  magno  jactari  semper  inani. 
Dumtaxat  rerum  magnarum  parva  potest  res 
Exemplare  dare,  et  vestigia  notitia!. 

Hoc  etiam  magis  haec  animum  te  advorterepar  est 
Corpora,  quae  in  solis  radieis  turbare  videntur ; 
Quod  taleis  turbae  motus  quoque  materia!  126 
Significant  clandestinos  caecosque  subesse. 

Multa  videbis  enim  plageis  ibi  percita  cteceis 
Commutare  viam,  retroque  repulsa  revorti,  129 
Nunc  huc,  nunc  illuc,  in  cunctas  undique  par¬ 
teis. 

Scilicet  hicc’  a  principieis  est  omnibus  error : 
Prima  moventur  enim  per  se  primordia  rerum; 
Unde  ea,  quae  parvo  sunt  corpora  conciliatu, 

Et  quasi  proxima  sunt  ad  vireis  principiorum. 
Ictibus  ollorum  caeceis  impulsa,  cientur ;  135 

Ipsaque,  quae  porro  paullo  majora,  lacessunt. 

Sic  a  principieis  ascendit  motus,  et  exit 
Paullatim  nostros  ad  sensus ;  ut  moveantur 
Olla  quoque,  in  solis  quae  lumine  cernere  quimus ; 
Nec  quibus  id  faciant  plageis  apparet  aperte.  140 
Nunc,  quae  mobilitas  sit  reddita  materia! 
orporibus,  pauceis  licet  hinc  cognoscere, 
Memmi.  rras’ 

Primum,  Aurora  novo  quom  spargit  lumine  ter- 
7'..  variae  volucreis,  nemora  avia  pervolitanteis 
Aera  per  tenerum,  liquideis  loca  vocibus  opplent  • 
Quam  subito  soleat  sol  ortus  tempore  tali  146 
Convestire  sua  perfondens  omnia  luce,  [mus. 

Omnibus  in  promptu,  manifestumque  esse  vide- 
At  vapor  ,s,  quem  sol  mittit,  lumenque  serenum, 

;  ‘nane  mcat  vacuum  ;  quo  tardius  ire  150 
Cogitur,  aerias  quod  sic  diverberat  undas: 

Sed  coZ  at’m  corPuscula  quaeque  vaporis, 
bed  complexa  meant  inter  se,  comque  globata  • 
Quapropter  !ta„l  intet  «  reUtXf  et «to 


Officiuntur,  utei  cogantur  tardius  ire.  155 

At,  quae  sunt  solida  primordia  simplicitate,  [tur 
Quom  per  inane  meant  vacuum,  nec  res  remora- 
Ulla  foreis,  atque  ipsa  sueis  e  partibus  unum, 
Unum,  in  quem  coepere  locum,  connixa  feruntur ; 
Debent  nimirum  praecellere  mobilitate,  160 

Et  multo  citius  ferri,  quam  lumina  solis ; 
Multiplexque  loci  spatium  transcurrere  eodem 
Tempore,  quo  solis  pervolgant  fulgura  coelum : 
Nam  neque  consilio  debent  tardata  morari, 

Nec  persectari  primordia  singula  quaeque,  165 
Ut  videant,  qua  quidque  geratur  cum  ratione. 

At  queidam  contra  hsec,  ignarei,  materia! 
Naturam  non  posse,  deum  sine  numine,  reddi 
Tantopere  humaneis  rationibus  admoderate  ; 
Tempora  mutare  annorum,  frugesque  creare  ;170 
Et  jam  caetera,  mortaleis  quas  suadet  adire, 
Ipsaque  deducit  dux  vitae  dia  Voluptas, 

Ut  res  per  Veneris  blanditim  saecla  propagent, 
Ne  genus  occidat  humanum:  quorum  omnia 
caussa  174 

Constituisse  deos  quom  fingunt  omnibu’  rebus, 
Magnopere  a  vera  lapsei  ratione  videntur,  [sint, 
Nam,  quamvis  rerum  ignorem  primordia  quae 
Hoc  tamen  ex  ipseis  coeli  rationibus  ausim 
Confirmare,  alieisque  ex  rebus  reddere  multeis, 
Nequaquam  nobis  divinitus  esse  creatam  180 
Naturam  mondi  :  quamquam  haec  sint  praedita 
culpa ; 

Quae  tibi  posterius,  Memmi,  faciemus  aperta. 
Nunc  id,  quod  superest,  de  motibus  expediemus. 
Nunc  locus  est,  ut  opinor,  in  heis  ollud  quoque 
rebus 

Confirmare  tibei ;  nullam  rem  posse  sua  vi  185 
Corpoream  sursum  ferri,  sursumque  meare. 

Nec  tibi  dent  in  eo  flammarum  corpora  fraudem  ; 
Sursus  enim  vorsus  gignuntur,  et  augmina  su¬ 
munt  : 

Et  sursum  nitidae  fruges  arbustaque  crescunt, 
Pondera,  quantum  in  se  est,  quom  deorsum 
cuncta  ferantur.  190 

Nec  quom  subsiliunt  igneis  ad  tecta  domorum, 
Et  celeri  flamma  degustant  tigna  trabeisque, 
Sponte  sua  facere  id,  sine  vi  subigente,  putan- 
dum  est:  [guig 

Quod  genus,  e  nostro  quom  missus  corpore  san- 
Emicat,  exsultans  alte,  spargitque  cruorem.  195 
Nonne  vides  etiam,  quanta  vi  tigna  trabeisque 
Iiespuat  humor  aquas  ?  non,  quo  magis  ursimus 
altum 

Directa,  et  magna  vi  multei  pressimus  segre, 

Tam  cupide  sursum  revomit  magis,  atque  remit- 


Plus  ut  parte  foras  emergant,  exsiliantque  ?  200 
Nec  tamen  hsec,  quantum  est  in  se,  dubitamus, 
opinor, 

Quin  vacuum  per  inane  deorsum  cuncta  ferantur 
Sic  igitur  debent  flammae  quoque  posse  per  auras 
Aeris,  expressae  sursum,  succedere,  quamquam 
Pondera,  quantum  in  se  est,  deorsum  deducere 
pugnent :  205 

Nocturnasque  faceis,  coeli  sublime  volanteis, 

N  onne  vides  longos  flammarum  ducere  tractus, 
In  quasquomque  dedit  parteis  natura  meatum  ? 
Non  cadere  in  terra  stellas  et  sidera  cernis  ? 

Sol  etiam  summo  de  vortice  dissupat  omneis  210 
Ardorem  in  parteis,  et  lumine  conserit  arva : 

In  terras  igitur  quoque  solis  vergitur  ardor.  [r.is : 
Iransvorsosque  volare  per  imbreis  fulmina  cer- 
extra  Nunc  heinc  nunc  illeinc  abruptei  nubibus  igr  eis 

Concursant ;  cadit  in  terras  vis  flammea  volgo. 
Ollud  in  heis  quoque  te  rebus  cognoscere 
avemus : 

Corpora,  quom  deorsum  rectum  per  inane  fe¬ 
runtur,  217 

Ponderibus  proprieis  incerto  tempore  ferme, 
Incerteisque  loceis,  spatio  depellere  paullum : 
Tantum,  quod  momen  mutatum  dicere  possis. 
Quod  nisi  declinare  solerent,  omnia  deorsum. 
Imbris  utei  guttae,  caderent  per  inane  profun¬ 
dum  ; 

Nec  foret  offensus  natus,  nec  plaga  creata 
Principieis ;  ita  nil  umquam  natura  creasset.224 
Quod  si  forte  aliquis  credit  graviora  potesse 
Corpora,  quo  citius  rectum  per  inane  feruntur, 
Incidere  ex  supero  levioribus,  atque  ita  plagas 
Gignere,  quae  possint  genitaleis  reddere  motus ; 
Avius  a  vera  longe  ratione  recedit. 

Nam  per  aquas  quaequomque  cadunt  atque  aera 
deorsum,  230 

Haec  pro  ponderibus  casus  celerare  necesse  est : 
Propterea,  quia  corpus  aquae  naturaque  tenuis 
Aeris  haud  possunt  aeque  rem  quamque  morari  ; 
Sed  citius  cedunt,  gravioribus  exsuperata. 

At  contra  nulli,  de  nulla  parte,  neque  ullo  235 
Tempore,  inane  potest  vacuum  subsistere  rei, 
Quin,  sua  quod  natura  petit,  concedere  pergat. 
Omnia  quapropter  debent  per  inane  quietum 
JEque,  ponderibus  non  aequeis,  concita  ferri.  239 
Haud  igitur  poterunt  levioribus  incidere  um¬ 
quam 

Ex  supero  graviora,  neque  ictus  gignere  per  se, 
Quei  varient  motus,  per  quos  natura  gerat  res. 
Quare  etiam  atque  etiam  paullum  inclinare  ne¬ 
cesse  est  [motus 

Corpora,  nec  plus  quam  minumum ;  ne  fingere 
Obliquos  videamur,  et  id  res  vera  refutet.  245 
Namque  hoc  in  promtu  manifestumque  esse 
videmus,  [meare, 

Pondera,  quantum  in  se  est,  non  posse  obliqua 
Ex  supero  quom  praecipitant, quod  cernere  possis. 
Sed  nihil  omnino  recta  regione  via! 

Declinare,  quis  est,  qui  possit  cernere,  sese  ?  250 
Denique  si  semper  motus  connectitur  omnis, 
Et  vetere  exoritur  semper  novus  ordine  certo  ; 
Nec  declinando  faciunt  primordia  motus 
Principium  quoddam,  quod  fati  foedera  rumpat, 
Ex  infinito  ne  caussam  caussa  sequatur :  255 

Libera  per  terras  unde  haec  animantibus  exstat, 
Unde  est  haec,  inquam,  fatis  avolsa  voluntas, 
Per  quam  progredimur,  quo  ducit  quemque 
voluptas ; 

Declinamus  item  motus,  nec  tempore  certo, 

Nec  regione  loci  certa,  sed  uti  ipsa  tulit  mens  ? 
Nam  dubio  procul  heis  rebus  sua  quoique  vo¬ 
luntas  [rigantur.  261 

Principium  dat ;  et  heinc  motus  per  membra 
Nonne  vides  etiam,  patefacteis  tempore  puncto 
Carceribus,  non  posse  tamen  prorumpere  equo¬ 
rum  [ipsa  ? 

Vim  cupidam  tam  de  subito,  quam  mens  avet 
Omnis  enim  totum  per  corpus  materiai  266 
Copia  conquiri  debet,  concita  per  artus 
Omneis,  ut  studium  mentis  connexa  sequatur : 
Ut  videas  initum  motus  a  corde  creari, 

Ex  animique  voluntate  id  procedere  primum ; 
Inde  dari  porro  per  totum  corpus  et  artus.  271 
Nec  simile  est,  ut  quom,  impulsei,  procedi¬ 
mus  ictu, 

Viribus  alterius  magneis,  magnoque  coactu ; 


Nam  tum  materiem  totius  corporis  omnem  ji 
Perspicuum  est  nobis  inviteis  ire,  rapique,  27 
Donec  eam  refrenavit  per  membra  voluntas. 
Jamne  vides  igitur,  quamquam  vis  extera  mulfi 
Pellat,  et  invitos  cogat  procedere  saepe,  | 
Praecipiteisque  rapi,  tamen  esse  in  pectore  nosti 
Quiddam,  quod  contra  pugnare  obstareque  pos 
sit ; 

Quoius  ad  arbitrium  quoque  copia  materiai  28: 
Cogitur  interdum  flecti  per  membra,  per  artus 
Et  projecta  refrenatur,  retroque  residit  ? 

Quare,  in  seminibus  quoque  idem  fateare,  ne 
cesse  est, 

Esse  aliam  praeter  plagas  et  pondera,  caussam 
Motibus,  unde  haec  est  olleis  innata  potestas :  j 
De  nihilo  quoniam  fieri  nil  posse  videmus.  28!a 
Pondus  enim  prohibet,  ne  plageis  omnia  fiant,] 
Externa  quasi  vi :  sed  ne  mens  ipsa  necessumj 
Intestinum  habeat  cuneteis  in  rebus  agundeis. 
Et,  devicta  quasi,  cogatur  ferre  patique  :  29; 

Id  facit  exiguum  clinamen  principiorum, 

Nec  regione  loci  certa,  nec  tempore  certo.  ij 
Nec  stipata  magis  fuit  umquam  materiai 
Copia,  nec  porro  majoribus  intervalleis  :  295 

Nam  neque  adaugescit  quidquam,  neque  deperia 
inde. 

Quapropter,  quo  nunc  in  motu  principiorum  ij 
Corpora  sunt,  in  eodem  anteacta  aetate  fuere, 
Et  posthac  semper  simili  ratione  ferentur ;  j 
Et  quae  consuerunt  gigni,  gignentur  eadem  300 
Conditione ;  et  erunt,  et  crescent,  inque  valebunt. 
Quantum  quoique  datum  est  per  foedera  natura! 
Nec  rerum  summam  commutare  ulla  potest  vis. 
Nam  neque  quo  possit  genus  ullum  materiai  9 
Effugere  ex  omni,  quidquam  est,  neque  rursus 
in  omne  305j 

Unde  coorta  queat  nova  vis  irrumpere,  et  omnemjj 
Naturam  rerum  mutare,  et  vortere  motus. 

Ollud  in  heis  rebus  non  est  mirabile,  quare,  | 
Omnia  quom  rerum  primordia  sint  in  motu,  1 
Summa  tamen  summa  videatur  stare  quiete,  3101 
Praeterquam  si  quid  proprio  dat  corpore  motus.] 
Omnis  enim  longe  nostreis  ab  sensibus  infra  1 
Primorum  natura  jacet :  quapropter,  ubi  ipsam  1 
Cernere  jam  nequeas,  motus  quoque  surpere! 
debent ; 

Praesertim  quom,  quae  possimus  cernere,  celent 
Saepe  tamen  motus,  spatio  diducta  locorum.  316 
Nam  saepe  in  colli  tondenteis  pabula  laeta 
Lanigerae  reptant  pecudes,  quo  quamque  vo-l 
canteis 

Invitant  herbae,  gemmanteis  rore  recenti  :  | 

Et  satiatei  agnei  ludunt,  blandeque  coruscant  :| 
Omnia  quae  nobis  longe  confusa  videntur,  321 1 
Et  veluti  in  viridi  candor  consistere  colli.  ; 
Praeterea,  magnae  legiones  quom  loca  cursu  1 
Camporum  complent,  belli  simulacra  cienteis,  ! 
Fulgur  ibi  ad  coelum  se  tollit,  totaque  circum  325 
iEre  renidescit  tellus ;  subterque  virum  vi 
Excitur  pedibus  sonitus,  clamoreque  monteis  1 
Ictei  rejectant  voces  ad  sidera  mondi ; 

Et  circumvolitant  equites,  mediosque  repente  J 
Tramittunt  valido  quatienteis  impete  campos  :  J 
Et  tamen  est  quidam  locus  alteis  montibus,  unde: 
Stare  videntur,  et  in  campeis  consistere  fulgur,  j 
Nunc  age,  jam  deinceps  cunctarum  exordia 
rerum,  333 

Qualia  sint,  et  quam  longe  distantia  formeis,  ] 
Percipe  ;  multigeneis  quam  sint  variata  figureis  ?! 
Non,  quo  multa  parum  simili  sint  praedita  forma» 

Libu  IT- 

Sed  quia  uon  \olgo  paria  omnibus  omnia  con¬ 
stant,  . 

Nec  mirum  :  nam  quom  sit  eorum  copia  tanta, 
Ut  neque  finis,  utei  docui,  neque  summa  sit  ulla  ; 
Debent  nimirum  non  omnibus  omnia  prorsum 
Esse  pari  filo,  similique  affecta  figura.  341 
Praeterea  genus  humanum,  mutaeque  natanteis 
Squamigerum  pecudes,  et  laeta  armenta,  feraeque, 
Et  vari®  volucreis,  laetantia  qu®  loca  aquarum 
Concelebrant,  circum  ripas,  funteisque,  lacusque, 
Et  qu®  pervolgant  nemora  avia  pervolitanteis. 
Horum  unum  quod  vis  generatim  sumere  perge; 
Invenies  tamen  inter  se  differre  figureis. 

Nec  ratione  alia  proles  cognoscere  matrem,  349 
Nec  mater  posset  prolem  :  quod  posse  videmus, 
Nec  minus,  atque  homines,  inter  se  nota  cluere. 
Nam  s®pe  ante  deum  vitulus  delubra  decora 
Turicremas  propter  mactatus  concidit  aras, 
Sanguinis  exspirans  calidum  de  pectore  flumen : 
At  mater,  virideis  saltus  orbata  peragrans,  355 
Linquit  humi  pedibus  vestigia  pressa  bisulceis, 
Omnia  convisens  oculeis  loca,  si  queat  usquam 
Conspicere  amissum  fetum :  completque  quereleis 
Frundiferum  nemus,  assistens ;  et  crebra  revisit 
Ad  stabulum,  desiderio  perfixa  juvenci  :  360 

Nec  tener®  salices,  atque  herb®,  rore  vigenteis, 
Fluminaque  olla  queunt,  summeis  labentia  ripeis, 
Oblectare  animum,  subitamque  avortere  curam  : 
Nec  vitulorum  ali®  species  per  pabula  l®ta 
Derivare  queunt  animum,  curaque  levare :  365 
Usque  adeo  quiddam  proprium  notumque  re¬ 
quirit. 

Prmterea,  tenerei  tremuleis  cum  vocibus  h®dei 
Cornigeras  norunt  matres  ;  agnique  petulci 
Balatum  pecudes :  ita,  quod  natura  reposcit, 

Ad  sua  quisque  fere  decurrunt  ubera  lactis.  370 
Postremo  quodvis  frumentum,  non  tamen 
omne, 


Quidque  suo  genere,  inter  se  simile  esse  videbis, 
Quin  intercurrat  qu®dam  distantia  formeis ; 
Concharumque  genus  parili  ratione  videmus  374 
Pingere  telluris  gremium,  qua  mollibus  undeis 
Li toris  incurvi  bibulam  pavit  ®quor  arenam. 
Quare  etiam  atque  etiam  simili  ratione  necesse 
est>  [sunt, 

Natura  quoniam  constant,  neque  facta  manu 
Unius  ad  certam  formam  primordia  rerum 
Dissimili  inter  se  quadam  volitare  figura.  380 
Perfacile  est  animi  ratione  exsolvere  nobis, 
Quare  fulmineus  multo  penetralior  ignis, 

Quam  noster,  fluat,  e  tedeis  terrestribus  ortus. 
Dicere  enim  possis,  coelestem  fulminis  ignem, 
Subtilem  magis,  e  parveis  constare  figureis ;  385 
Atque  ideo  transire  foramina,  qu®  nequit  ignis 
Noster  hic,  e  ligneis  ortus,  tedaque  creatus. 

Pr®terea,  lumen  per  cornum  transit ;  at  imber 
Respuitur  :  quare  ?  nisi  luminis  illa  minora 
Corpora  sunt,  quam  de  quibus  est  liquor  almus 
aquarum.  c 

Et,  quamvis  subito,  per  colum  vina  videmus^ 
Perfluere  ;  at  contra  tardum  conctatur  olivum  • 
Aut  quia  nimirum  majoribus  est  elementeis. 

Aut  magis  hamateis  inter  se,  perque  plicateis  ; 
Atque  ideo  fit,  utei  non  tam  deducta  repente  395 
inter  se  possint  primordia  singula  qu®que 
cingula  per  quoiusque  foramina  permanare. 

Huc  accedit,  utei  mellis  lactisque  liquores 
Jocundo  sensu  lingu®  tractentur  in  ore ; 
ruJl011  -r  jtra  natura  ferique  400 

(Amtaun  fedo  pertorquent  ora  sapore ; 

Ut  facile  agnoscas,  e  levibus  atque  rotundeis 
Esse  ea,  qu®  sensus  jocunde  tangere  possunt  : 
At  contra,  qu®  amara  atque  aspera  quomquo 
videntur, 

H®c  magis  hamateis  inter  se  nexa  teneri  ;  405 

Proptereaque  solere  vias  rescindere  nostreis 
Sensibus,  introituque  suo  perrumpere  corpus. 

Omnia  postremo  bona  sensibus,  et  mala  tactu. 
Dissimili  inter  se  pugnant  perfecta  figura : 

Ne  tu  forte  putes,  serr®  stridentis  acerbum  410 
Horrorem  constare  elementeis  kevibus  ®que, 

Ac  Mus®a  mele,  per  chordas  organicei  qu® 
Mobilibus  digiteis  expergefacta  figurant : 

Neu  simili  penetrare  putes  primordia  forma 
In  nareis  hominum,  quom  tetra  cadavera  torrent, 
Et  quom  scena  croco  Cilici  perfusa  recens  est, 
Araque  Panch®os  exhalat  propter  odores :  417 
Neve  bonos  rerum  simili  constare  colores 
Semine  constituas,  oculos  quei  pascere  possunt. 
Et  quei  compungunt  aciem,  lacrumareque  co¬ 
gunt, 

Aut  feda  specie  tetrei  turpesque  videntur.  421 
Omnis  enim,  sensus  qu®  mulcet  quomque  viden- 
tum, 

Haud  sine  principiali  aliquo  l®vore  creata  est : 
At  contra,  qu®quomque  molesta  atque  aspera 
constat,  424 

Non  aliquo  sine  materi®  squalore  reperta  est. 

Sunt  etiam,  qu®  jam  nec  l®via  jure  putantur 
Esse,  neque  omnino  flexeis  mucronibus  unca  ; 
Sed  magis  angelleis  paullum  prostantibus,  et  qu® 
Titillare  magis  sensus, quam  l®dere,  possint :  429 
F®culajam  quo  de  genere  est,  inul®que  sapores. 

Denique,  jam  calidos  igneis,  gelidamque  prui¬ 
nam,  431 

Dissimili  dentata  modo  compungere  sensus 
Corporis,  indicio  nobis  est  tactus  uterque. 

Tactus  enim, tactus, pro  divom  numina  sancta  ! 
Corporis  est  sensus,  vel  quom  res  extera  sese  435 
Insinuat,  vel  quom  laedit,  qu®  in  corpore  nata 
est, 

Aut  juvat  egrediens  genitaleis  per  Veneris  res : 
Aut,  ex  offensu  quom  turbant  corpore  in  ipso 
Semina,  confondunt  inter  se  concita  sensum : 
Ut,  si  forte  manu  quamvis  jam  corporis  ipse  440 
Tute  tibi  partem  ferias,  atque  experiare. 
Quapropter  longe  formas  distare  necesse  est 
Principieis,  varios  qu®  possint  edere  sensus. 

Denique,  qu®  nobis  durata  ac  spissa  videntur, 
H®c  magis  hamateis  inter  sese  esse  necesse  est, 
Et  quasi  ramoseis  alte  compacta  teneri.  446 
In  quo  jam  genere  in  primeis  adamantina  saxa 
Prima  acie  constant,  ictus  contemnere  sueta ; 

Et  validei  silices,  ac  duri  robora  ferri, 
iEraque  qu®  claustreis  restantia  vociferantur. 
Olla  quidem  debent  ex  l®vibus  atque  ro¬ 
tundeis 

®*se  magis,  fluido  qu®  corpore  liquida  constant ; 
390  [Namque  papaveris  haustus  item  est  facilis  quod 
aquarum:]  [qu®que, 

Nec  retinentur  enim  inter  se  glomeramina 
Et  procursus  item  in  proclive  volubilis  exstat. 

Omnia  postremo,  qu®  puncto  tempore  cernis 
Diffugere,  ut  fumum,  nebulas,  flammasque,  ne 


Si  minus  omnia  sunt  e  Levibus  atque  rotundeis, 
At  non  esse  tamen  perplexeis  indupedita ;  459 
Pungere  utei  possint  corpus,  penetrareque  saxa  : 
Nec  tamen  h®rere  inter  se,  quod  quisque  vide* 


I* 

Sentibus  esse  datum :  facile  ut  cognoscere  possis, 
Non  e  perplexeis,  sed  acuteis  esse  elementeis. 
Sed  quod  amara  vides  eadem,  quae  fluvida 
constant,  464 

Sudor  utei  maris  est,minume  mirabile  quoiquam. 
Nam  quod  fluvidum  est,  e  levibus  atque  ro- 
tundeis 

Est ;  et  levibus  atque  rotundeis  mixta  doloris 
Corpora :  nec  tamen  haec  retineri  hamata  neces- 
sum :  [stent, 

Scilicet  esse  globosa  tamen,  quom  squalida  con- 
Provolvi  simul  ut  possint,  et  laedere  sensus.  470 
Et  quod  mixta  putes  magis  aspera  levibus  esse 
Principieis,  unde  est  Neptuni  corpus  acerbum ; 
Est  ratio  secernundi,  seorsumque  videndi : 
Humor  dulcis,  ubei  per  terras  crebrius  idem 
Percolatur,  ut  in  foveam  fluat,  ac  mansuescat. 
Linquit  enim  supra  tetri  primordia  viri  476 
Aspera,  quo  magis  in  terreis  haerescere  possint. 
Quod  quoniam  docui,  pergam  connectere  rem, 
quae 

Ex  hoc  apta  fidem  ducit :  primordia  rerum 
Finita  variare  figurarum  ratione.  480 

Quod  si  non  ita  sit,  rursum  jam  semina  quaedam 
Esse  infinito  debebunt  corporis  auctu. 

Nam,  quod  eadem  una  quojusvis  in  brevitate 
Corporis,  inter  se  multum  variare  figurae  484 
Non  possunt :  face  enim,  minumeis  e  partibus 
esse 

Corpora  prima ;  tribus,  vel  paullo  pluribus, auge ; 
Nempe  ubi  eas  parteis  unius  corporis  omneis, 
Summa  atque  ima,  locans,  transmutans  dextera 
laeveis,  [ordo 

Omnimodeis  expertus  eris,  quam  quisque  det 
Formarum  speciem  totius  corporis  ejus  :  490 

Quod  superest,  si  forte  voles  variare  figuras, 
Addendum  parteis  alias  erit :  inde  sequetur, 
Assimili  ratione,  alias  ut  postulet  ordo, 

Si  tu  forte  voles  etiam  variare  figuras. 

Ergo  formarum  novitatem  corporis  augmen  495 
Subsequitur :  quare  non  est  ut  credere  possis 
Esse  infiniteis  distantia  semina  formeis ; 

Ne  quaedam  cogas  immani  maxumitate 
Esse  :  supra  quod  jam  docui  non  esse  probare. 
Jam  tibi  barbaricae  vesteis,  Meliboeaque  ful¬ 
gens  500 

Purpura,  Thessalico  concharum  tincta  colore,  et 
Aurea  pavonum  ridenti  imbuta  lepore 
Pepla,  novo  rerum  superata  colore  jacerent : 
Contemtus  sudos  smyrnae,  mellisque  sapores : 

Et  cycnea  mele,  Phcebeaque  daedala  chordeis 
Carmina, consimili  ratione  oppressa  silerent :  506 
Namque  alieis  aliud  praestantius  exoreretur. 

Cedere  item  retro  possent  in  deteriores 
Omnia  sic  parteis,  ut  diximus  in  meliores  : 
Namque  alieis  aliud  retro  quoque  tetrius  esset 
Naribus,  auribus,  atque  oculeis,  orisque  sapori. 
Quae  quoniam  non  sunt,  quin  rebus  reddita 
certa  [est  512 

Finis  utrimque  tenet  summam  ;  fateare  necesse 
Materiam  quoque  finiteis  differre  figureis. 
Denique,  ab  ignibus  ad  gelidas  hiemisque 
pruinas  515 

Finitum  est,  retroque  pari  ratione  remensum  est. 
Omnis  enim  calor,  ac  frigus,  medieique  tepores 
Inter  utrasque  jacent,  explenteis  ordine  sum¬ 
mam. 

Ergo  finita  distant  ratione  creata ; 

Ancipiti  quoniam  mucroni  utrimque  notantur, 
Heincflammis,  illeinc  rigideis  incessa  pruineis. 


Quod  quoniam  docui,  pergam  connectere  re> 
quae  5 

Ex  hoc  apta  fidem  ducit :  primordia  rerum,! 
Inter  se  simili  quae  sunt  perfecta  figura,  | 
Infinita  cluere  :  etenim  distantia  quom  sit  5] 
Formarum  finita,  necesse  est,  quae  similes  sia 
Esse  infinitas,  aut  summam  materiai 
Finitam  constare  :  id  quod  non  esse  probavi! 
Quod  quoniam  docui,  nunc  suaviloqueis,  ag< 
pauceis 

Versibus  ostendam,  corpuscula  materiai  5i 
Ex  infinito  summam  rerum  usque  tenere,  | 
Undique  protelo  plagarum  continuato. 

Nam  quod  rara  vides  magis  esse  animal 
quaedam, 

Fecundamque  magis  naturam  cernis  in  olleisj 
At  regione  locoque  alio,  terreisque  remoteis,  55 
Multa  licet  genere  esse  in  eo,  numerumque  re 
pleri :  [mi 

Sic,  uti  quadrupedum  cum  primeis  esse  vid 
In  genere  anguimanos  elephantos,  India  quoru: 
Millibus  e  multeis  vallo  munitur  eburno, 

Ut  penitus  nequeat  penetrari :  tanta  ferarum  54 
Vis  est ;  quarum  nos  perpauca  exempla  videmu 
Sed  tamen,  id  quoque  utei  concedam,  quai 
lubet  esto 

Unica  res  quaedam,  nativo  corpore  sola, 

Quoi  similis  toto  terrarum  non  sit  in  orbi  ;  j 
Infinita  tamen  nisi  erit  vis  materiai,  54 

Unde  ea  progigni  possit  concepta,  creari 
Non  poterit,  neque,  quod  superest,  procrescerj 
alique. 

Quippe  etenim  sumant  oculei,  finita  per  omn4 
Corpora  jactari  unius  genitalia  rei ; 

Unde,  ubi,  qua  vi,  et  quo  pacto,  congressa  coi¬ 
bunt 

Materiae  tanto  in  pelago,  turbaque  aliena  ?  551 
Non,  ut  opinor,  habent  rationem  conciliandi :  '1 
Sed,  quasi  naufragieis  magneis  multeisque  co- 
orteis 

Disjectare  solet  magnum  mare  transtra, cavernas 
Antemnas,  proram,  malos,  tonsasque  natanteis' 
Per  terrarum  omneis  oras  fluitantia  apiastra  556 
Ut  videantur,  et  indicium  mortalibus  edant,  | 
Infidi  maris  insidias,  vireisque,  dolumque 
Ut  vitare  velint,  ne  ve  ullo  tempore  credant,  ;] 
Subdola  quom  ridet  placidi  pellacia  ponti :  56*1 
Sic  tibi,  si  finita  semel  primordia  quaedam  ! 
Constitues,  sevom  debebunt  sparsa  per  omnem  ; 
Disjectare  aestus  divorsei  materiai ; 

Numquam  in  concilium  ut  possint  compulsa 
coire, 

Nec  remorari  in  concilio,  nec  crescere  adaucta! 
Quorum  utrumque  palam  fieri  manifesta  docet 
res,  566 

Et  res  progigni,  et  genitas  procrescere  posse.  1 
Esse  igitur  genere  in  quovis  primordia  rerum  ; 
Infinita  palam  est,  unde  omnia  suppeditantur.  ] 
Nec  superare  queunt  motus  itaque  exitialeis' 
Perpetuo,  neque  in  aeternum  sepelire  salutem ; 
Nec  porro  rerum  geni  taleis  auctificeique 
Motus  perpetuo  possunt  servare  creata. 

Sic  aequo  geritur  certamine  principiorum 
Ex  infinito  contractum  tempore  bellum :  575 

Nunc  heic,  nunc  illeic,  superant  vitalia  rerum, 
Et  superantur  item  :  miscetur  funere  vagor,  I 
Quem  puerei  tollunt  visenteis  luminis  oras.  1 
Nec  nox  ulla  diem,  neque  noctem  aurora  se< 
quuta  est, 

Quae  non  audierit  mixtos  vagitibus  aegri  580 

Ploratus,  mortis  comites  et  funeris  atn. 

Ollud  in  heis  obsignatum  quoque  rebus  habere 
Convenit,  et  memori  mandatum  mente  tenere  : 
Nil  esse,  in  promtu  quorum  natura  videtur. 
Quod  genere  ex  uno  consistat  principiorum,  585 
Nec  quidquam,  quod  non  permixto  semine  oon- 


stet.  ,  . ,  .  . 

Et  qusequomque  magis  vis  multas  possidet  in  se 
Atque  potestates,  ita  plurima  principiorum 
In  sese  genera,  ac  varias  docet  esse  figuras. 

Principio, tellus  habet  in  se  corpora  prima,  590 
Unde  mare  immensum  volventeis  flumina  fonteis 
Assidue  renovent ;  habet  igneis  unde  oriantur  : 
Nam  multeis  succensa  ioceis  ardent  sola  terrae  ; 
Eximieis  vero  furit  ignibus  impetus  JEtnae. 
Tum  porro  nitidas  fruges  arbustaque  laeta  595 
Gentibus  humaneis  habet  unde  extollere  possit : 
Unde  etiam  fluidas  frundeis  et  pabula  laeta 
Montivago  generi  possit  praebere  ferarum  : 
Quare  magna  deum  mater,  materque  ferarum, 
Et  nostri  genetrix  haec  dicta  est  corporis  una.  600 
Hanc  veteres  Graium  doctei  cecinere  poetae 
Sedibus  in  curru  bijugos  agitare  leones; 

Aeris  in  spatio  magnam  pendere  docenteis 
Tellurem,  neque  posse  in  terra  sistere  terram.  604 
Adjunxere  feras,  quod,  quamvis  effera,  proles 
Officiis  debet  molliri  victa  parentum  ; 
Muralique  caput  summum  cinxere  corona, 
Eximieis  munita  Ioceis  quod  sustinet  urbeis  : 
Quo  nunc  insigni  per  magnas  praedita  terras 
Horrifice  fertur  divinae  Matris  imago.  610 
Hanc  variae  genteis  antiquo  more  sacrorum 
Idaeam  vocitant  matrem,  Phrygiasque  catervas 
Dant  comites,  quia  primum  ex  olleis  finibus  edunt 
Per  terrarum  orbeis  fruges  coepisse  creari.  614 
Gallos  attribuunt,  quia,  numen  quei  violarint 
Matris,  et  ingratei  genitoribus  inventei  sint, 
Significare  volunt  indignos  esse  putandos 
Vivam  progeniem  quei  in  oras  luminis  edant. 
Tympana  tenta  tonant  palmeis,  et  cymbala  cir¬ 
cum 

Concava,  raucisonoque  minantur  cornua  cantu, 
Et  Phrygio  stimulat  numero  cava  tibia  mentes  ; 
Telaque  praeportant,  violenti  signa  furoris,  622 
Ingratos  animos  atque  impia  pectora  volgi 
Conterrere  metu  quae  possint  numine  divae. 

Ergo  quom  primum  magnas  invecta  per  urbeis 
Munificat  tacita  mortaleis  muta  salute,  626 
jEre  atque  argento  sternunt  iter  omne  viarum, 
Largifica  stipe  ditanteis,  ninguntque  rosarum 
Floribus,  umbranteis  Matrem  comitumque  ca¬ 
tervam. 

Heic  armata  manus,  Curetas  nomine  Graecei  630 
Quos  memorant  Phrygios,  inter  se  forte  catenas 
Ludunt,  in  numerumque  exsultant  sanguine 
laetei : 


Terrificas  capitum  quatienteis  numine  cristas, 
Dictaeos  referunt  Curetas,  quei  Jovis  ollum 
Vagitum  in  Creta  quondam  occultasse  feruntur ; 
Quom  puerei  circum  puerum  pernice  chorea  636 
Armate!  in  numerum  pulsarent  aeribus  aera, 

Ne  Saturnus  eum  maleis  mandaret  adeptus, 
^Eternumque  daret  matri  sub  pectore  volnus. 
Propterea  magnam  armatei  Matrem  comitantur : 
Aut  quia  significant  divam  praedicere,  ut  armeis 
Ac  virtute  velint  patriam  defendere  terram,  642 
Praesidioque  parent  decorique  parentibus  esse. 
Qnae,  bene  et  eximie  quamvis  disposta  fe¬ 
rantur,  r 

Longe  sunt  tamen  a  vera  ratione  repulsa.  645 


Omnis  enim  per  se  divom  natura  necesse  est 
Immortali  aevo  summa  cum  pace  fruatur, 
Semota  a  nostreis  rebus  sejunctaque  longe  : 
Nam  privata  dolore  omni,  privata  pericleis, 

Ipsa  sueis  pollens  opibus,  nihil  indiga  nostri,  650 
N  ec  bene  promeriteis  capitur,  neque  tangitur  ira. 

Terra  quidem  vero  caret  omni  tempore  sensu ; 
Sed,  quia  multarum  potitur  primordia  rerum, 
Multa  modeis  multeis  effert  in  lumina  solis. 
Heic  si  quis  mare  Neptunum,  Cereremque  vo¬ 
care  655 

Constituet  fruges,  et  Bacchi  nomine  abuti 
Mavolt,  quam  laticis  proprium  proferre  vocamen ; 
Concedamus,  ut  hic  terrarum  dictitet  orbem 
Esse  deum  matrem,  dum  vera  re  tamen  ipse. 

Saepe  itaque  ex  uno  tondenteis  gramina  campo 
Lanigerae  pecudes,  et  equorum  duellica  proles, 
Buceriaeque  greges,  eodem  sub  tegmine  cceli, 
Ex  unoque  sitim  sedanteis  flumine  aquai,  663 
Dissimili  vivunt  specie,  retinente  parentem 
Naturam,  et  mores  generatim  quaeque  imitantur. 
Tanta  est,  in  quovis  genere  herbae,  materiai  666 
Dissimilis  ratio ;  tanta  est  in  flumine  quoque. 
Heinc  porro  quem  vis  animantem  ex  omnibus  una 
Ossa,  eruor,  venae,  calor,  humor,  viscera,  nervei 
Constituunt ;  quae  sunt  porro,  distantia  longe, 
Dissimili  perfecta  figura  principiorum.  671 
Tum  porro,  quaequomque  igni  flammata  cre¬ 
mantur, 

Si  nihil  praeterea,  tamen  haec  in  corpore  aluntur, 
Unde  ignem  jacere,  et  lumen  summittere  possint, 
Scintillasque  agere,  ac  late  differre  favillam.  675 
Caetera,  consimili  mentis  ratione  peragrans, 
Invenies  igitur  multarum  semina  rerum 
Corpore  celare,  et  varias  cohibere  figuras,  [una 
Denique  multa  vides,  quibus  et  color  et  sapor 
[Reddita  sunt  cum  odore  ;  in  primeis  pleraque 
dona,  680 

Religione  animum  turpi  quom  tangere  pacto.] 
Haec  igitur  varieis  debent  constare  figureis  : 
Nidor  enim  penetrat,  qua  sucus  non  it  in  artus ; 
Sucus  item  seorsum,  et  seorsum  sapor,  insinuatur 
Sensibus  ;  ut  noscas  primeis  differre  figureis.  685 
Dissimiles  igitur  formae  glomeramen  in  unum 
Conveniunt,  et  res  permixto  semine  constant. 

Quin  etiam  passim  nostreis  in  versibus  ipseis 
Multa  elementa  vides  multeis  communia  verbeis; 
Quom  tamen  inter  se  versus  ac  verba  necesse  est 
Confiteare  alia  ex  alieis  constare  elementeis  :  691 
Non  quo  multa  parum  communis  litera  currat, 
Aut  nulla  inter  se  duo  sint  ex  omnibus  eadem  ; 
Sed  quia  non  volgo  paria  omnibus  omnia  con¬ 
stant  : 

Sic  alieis  in  rebus  item  communia  multa,  695 
Multarum  rerum  quom  sint  primordia,  longe 
Dissimili  tamen  inter  se  consistere  summa 
Possunt :  ut  merito  ex  alieis  constare  feratur 
Humanum  genus,  ut  fruges,  arbustaque  laeta. 
Nec  tamen  omnimodeis  connecti  posse  putan¬ 
dum  est  700 

Omnia :  nam  volgo  fieri  portenta  videres ; 
Semiferas  hominum  species  exsistere  ;  et  altos 
Interdum  ramos  e  gigni  corpore  vivo ; 

Multaque  connecti  terrestria  membra  marineis ; 
Tum  flammam  tetro  spiranteis  ore  Chimseras 
Pascere  naturam  per  terras  omniparenteis.  706 
Quorum  nil  fieri  manifestum  est,  omnia  quando 
Seminibus  certeis  certa  genetrice  creata 
Conservare  genus  crescentia  posse  videmus. 
Scilicet  id  certa  fieri  ratione  necesse  est :  710 

Nam,  su&  quoique,  cibeis  ex  omnibus  intus  in 
artus 

Corpora  discedunt,  connexaque  convenienteis 
Efficiunt  motus  :  at  contra  aliena  videmus 
Rejicere  in  terras  naturam  ;  multaque  cseceis 
Corporibus  fugiunt  e  corpore,  percita  plageis  ; 
QUse  neque  connecti  quoqqam  potuere,  neque 
inter 

Vitaleis  motus  consentire  atque  animari. 

Sed  ne  forte  putes  animalia  sola  teneri 
Legibus  heis,  quaedam  ratio  disterminat  omneis. 
Nam  velutei  tota  natura  dissimileis  sunt  720 
Inter  se  genitae  res  quaeque,  ita  quomque  necesse 
*  est 

Dissimili  constare  figura  principiorum : 

Non  quo  multa  parum  simili  sint  praedita  forma ; 
Sed  quia  non  volgo  paria  omnibus  omnia  con¬ 
stent. 

Semina  quom  porro  distent,  differre  necesse  est 
Intervalla,  vias,  connexus,  pondera,  plagas,  726 
Concursus,  motus  :  quae  non  animalia  solum 
Corpora  sejungunt,  sed  terras  ac  mare  totum 
Secernunt,  coelumque  a  terreis  omne  retentant. 

Nunc  age,  dicta,  meo  dulci  quaesita  labore,  730 
Percipe  :  ne  forte  haec  albeis  ex  alba  rearis 
Principieis  esse,  ante  oculos  quae  candida  cernis ; 
Aut  ea,  quae  nigrant,  nigro  de  semine  nata  : 
Neve  alium  quemvis  quae  sunt  imbuta  colorem, 
Propterea  gerere  hunc  credas,  quod  materiai 
Corpora  consimili  sint  ejus  tincta  colore.  736 
Nullus  enim  color  est  omnino  materiai 
Corporibus,  neque  par  rebus,  neque  denique 
dispar. 

In  quae  corpora  si  nullus  tibi  forte  videtur 
Posse  animi  injectus  fieri,  procul  avius  erras.  740 
Nam  quom  coecigenei,  solis  quei  lumina  num- 
quam 

Dispexere,  tamen  cognoscant  corpora  tactu 
Ex  inaunte  aevo  nullo  conjuncta  colore ; 

Scire  licet,  menti  quoque  nostrae  corpora  posse 
Vorti  in  notitiam,  nullo  circumlita  fuco.  745 

Denique  nos  ipsei,  caeceis  quaequomque  tenebreis 
Tangimus,  haud  ullo  sentimus  tincta  colore. 

Quod,  quoniam  vinco  fieri,  nunc  esse  docebo. 
Omnis  enim  color  omnino  mutatur  in  omneis ; 
Quod  facere  haud  ullo  debent  primordia  pacto  : 
Immutabile  enim  quiddam  superare  necesse 
est,  751 

Ne  res  ad  nihilum  redigantur  funditus  omneis. 
Nam  quodquomque  sueis  mutatum  finibus  exit, 
Continuo  hoc  mors  est  ollius,  quod  fuit  ante. 
Proinde  colore  cave  continguas  semina  rerum, 
Ne  tibi  res  redeant  ad  nilum  funditus  omneis. 

Praeterea,  si  nulla  coloris  principeis  est  757 
Reddita  natura,  et  varieis  sunt  praedita  formeis, 
Equibus  omnigenos  gignunt,  variantque,  co¬ 
lores  : 

Praeterea,  magni  quod  refert,  semina  quaeque 
Cum  quibus,  et  quali  positura  contineantur,  761 
Et  quos  inter  se  dent  motus,  accipiantque  : 
Perfacile  extemplo  rationem  reddere  possis, 
Quur  ea,  quae  nigro  fuerint  paullo  ante  colore, 
Marmoreo  fieri  possint  candore  repente  :  765 

Ut  mare,  quom  magnei  commorunt  aequora 
ventei, 

Yortitur  in  canos  candenti  marmore  fluctus. 
Dicere  enim  possis  nigrum,  quod  saepe  videmus, 
Materies  ubi  permixta  est  ollius,  et  ordo 
Principieis  mutatus,  et  addita  demtaque  qua¬ 
dam,  770 


Continuo  id  fieri  ut  candens  videatur  et  alb^l 
Quod  si  caeruleeis  constarent  aequora  ponti 
Seminibus,  nullo  possent  albescere  pacto  :  J 
Nam  quoquomque  modo  perturbes,  caerula 
sint,  [rem.  £ 

Numquam  in  marmoreum  possint  migrare  coi 
Sin  alio  atque  alio  sunt  semina  tincta  colorei 
Quae  maris  efficiunt  unum  purumque  nitores 
Ut  saepe  ex  alieis  formeis,  varieisque  figureii 
Efficitur  quiddam  quadratum,  unaque  figural 
Conveniebat,  uti  in.quadrato  cernimus  esse  7( 
Dissimileis  formas,  ita  cernere  in  aequore  pon 
Aut  alio  in  quovis  uno  puroque  nitore, 
Dissimileis  longe  inter  se  variosque  colores,  j 
Praeterea,  nihil  officiunt,  obstantque  figura 
Dissimileis,  quo  quadratum  minus  omne  j 
extra :  7 

At  variei  rerum  impediunt  prohibentque  colorj 
Quo  minus  esse  uno  possit  res  tota  nitore. 

Tum  porro,  quae  ducit  et  illicit,  ut  tribuam 
Principieis  rerum  nonnunquam,  caussa,  colorj 
Occidit ;  ex  albeis  quoniam  non  alba  creantur 
Nec,  quae  nigra  cluent,  de  nigreis,  sed  varieis  d< 
Quippe  etenim  multo  proclivius  exorientur  79 
Candida  de  nullo,  quam  nigro  nata  colore,  1 
Aut  alio  quovis,  qui  contra  pugnet  et  obstet.] 
Praeterea,  quoniam  nequeunt  sine  luce  colori 
Esse,  neque  in  lucem  exsistunt  primordia  reruii 
Scire  licet,  quam  sint  nullo  velata  colore.  7S 
Qualis  enim  caeceis  poterit  color  esse  tenebrei 
Lumine  qui  in  ipso  mutatur,  propterea  quod  J 
Recta  aut  obliqua  percussus  luce  refulget  ?  8( 
Pluma  columbarum  quo  pacto  in  sole  videtur! 
Quae  sita  cervices  circum  collumque  coronat  i 
Namque  alia  fit,  utei  claro  fit  rubra  pyropo ;  1 
Interdum  quodam  sensu  fit,  utei  videatur 
Inter  curalium  virideis  miscere  smaragdos ;  80' 
Caudaque  pavonis,  larga  quom  luce  repleta  est 
Consimili  mutat  ratione  obvorsa  colores. 

Quei  quoniam  quodam  gignuntur  luminis  ictu] 
Scire  licet,  sine  eo  fieri  non  posse  putandum.  9 
Et  quoniam  plagae  quoddam  genus  excipit  in  se 
Pupula,  quom  sentire  colorem  dicitur  album,  I 
Atque  aliud  porro,  nigrum  quom,  et  caetena 
sentit ;  812 

Nec  refert,  ea,  quae  tangis,  quo  forte  colore  fl 
Praedita  sint,  verum  quali  magis  apta  figura :  'fl 
Scire  licet,  nil  principieis  opus  esse  colores,  819 
Sed  varieis  formeis  varianteis  edere  tactus.  ■ 
Praeterea,  quoniam  non  certeis  certa  figureisB 
Est  natura  coloris,  et  omnia  principiorum 
Formamenta  queunt  in  quovis  esse  nitore  :  j 
Quur  ea,  quae  constant  ex  olleis,  non.  pariter  sunfl 
Omnigeneis  perfusa  coloribus  in  genere  omni  ?  1 
Conveniebat  enim,  corvos  quoque  saepe  volanteisl 
Ex  albeis  album  penneis  jactare  colorem, 

Et  nigros  fieri  nigro  de  semine  cycnos, 

Aut  alio  quovis  uno,  varioque,  colore.  825| 
Quin  etiam,  quanto  in  parteis  res  qusequM 
minutas  [possjH 

Distrahitur  magis,  hoc  magis  est,  ut  cernerfll 
Evanescere  paullatim,  stinguique,  colorem :  9 

Ut  fit,  ubi  in  parvas  parteis  discerpitur  aurum,  9 
Purpura,  pceniceusque  color  clarissimu’  multo,  1 
Filatim  quom  distractu’st,  disperditur  omnis :  j 
Noscere  ut  heinc  possis,  prius  omnem  efflare 
colorem  832  ] 

Particulas,  quam  discedant  ad  semina  rerum,  fl 
Postremo,  quoniam  non  omnia  corpora  voce»  , 
Mittere  concedis,  neque  odorem :  propterea  fit, 

Tft  non  omnibus  attribuas  sonitus  et  odores :  836 
Sic.  oculeis  quoniam  non  omnia  cernere  quimus, 
Scire  licet,  quaedam  tam  constare  orba  colore, 
Quam  sine  odore  ullo  quaedam,  sonituque  remota : 
Kec  minus  haec  animum  cognoscere  posse  saga- 

Quamquse  sunt  alieis  rebus  privata  noteisque, 
Sed  ne  forte  putes,  solo  spoliata  colore 
Corpora  prima  manere  ;  etiam  secreta  teporis 
Sunt,  ac  frigoris  omnino,  calidique  vaporis, 

Et  sonitu  sterila,  et  suco  jejuna  feruntur,  845 
Nec  jaciunt  ullum  proprio  de  corpore  odorem. 
Sicut  amaracini  blandum  stactaeque  liquorem, 
Et  nardi  florem,  nectar  qui  naribus  halat, 

Quom  facere  instituas;  cum  primeis  quaerere 
par  est. 

Quoad  licet,  ac  possis  reperire,  inolentis  olivi  850 
Naturam,  nullam  quae  mittat  naribus  auram  : 
Quam  minume  ut  possit  mixtos  in  corpore  odores 
Concoctosque,  suo  contactos  perdere  viro. 

Propterea  tandem  debent  primordia  rerum 
Non  adhibere  suum  gignundeis  rebus  odorem, 
Nec  sonitum  ;  quoniam  nihil  ab  se  mittere  pos¬ 
sunt  :  856 

Nec  simili  ratione  saporem  denique  quemquam. 
Nec  frigus,  neque  item  calidum  tepidumque 
vaporem. 

Castera,  quae  quom  ita  sunt  tamen,  ut  mortalia 
constent, 

Molli  lenta,  fragosa  putri,  cava  corpore  raro,  860 
Omnia  sint  a  principieis  sejuncta,  necesse  est ; 
Immortalia  si  volumus  subjungere  rebus 
Fundamenta,  quibus  nitatur  summa  salutis  : 

N  e  tibi  res  redeant  ad  nilum  funditus  omneis. 
Nunc  ea,  quae  sentire  videmus  quomque,  ne¬ 
cesse  est  865 

Ex  insensilibus  tamen  omnia  confiteare 
Principieis  constare :  neque  id  manifesta  re¬ 
futant, 

Nec  contra  pugnant,  in  promtu  cognita  quae 
sunt ; 

Sed  magis  ipsa  manu  ducunt,  et  credere  cogunt, 
Ex  insensilibus,  quod  dico,  animalia  gigni.  870 
Quippe  videre  licet,  vivos  existere  vermeis 
Stercore  de  tetro,  putorem  quom  sibi  nacta  est, 
Intempestiveis  ex  imbribus  humida,  tellus  : 
Praeterea  cunctas  itidem  res  vortere  sese  : 
Vortunt  Se  fluviei  in  frundeis,  et  pabula  laeta  875 
In  pecudes,  vortunt  pecudes  in  corpora  nostra 
Naturam  ;  et  nostro  de  corpore  saepe  ferarum 
Augescunt  vires,  et  corpora  pennipotentum. 
Ergo  omneis  natura  cibos  in  corpora  viva 
Vortit,  et  heinc  sensus  animantum  procreat 
omneis :  880 

Non  alia  longe  ratione,  atque  arida  ligna 
Explicat  in  flammas,  et  in  igneis  omnia  vorsat. 

Jamne  vides  igitur,  magni  primordia  rerum 
Referre  in  quali  sint  ordine  quaeque  locata, 

Et  commixta  quibus  dent  motus,  accipiantque  ? 
Tum  porro,  quid  id  est,  animum  quod  per- 
cutit  ipsum,  886 

Quod  movet,  et  varios  sensus  expromere  cogit, 
'^sensilibus  ne  credas  sensile  gigni  ? 
Nimirum  lapides,  et  ligna,  et  terra,  quod  una 
Mixta  tamen  nequeunt  vitalem  reddere  sensum. 

Ollud  in  heis  igitur  foedus  meminisse  decebit, 
«on  ex  omnibus  omnino,  quaequomque  creant 

Sensile,  et  extemplo  me  gigni  dicere  sensus : 
oea  magm  referre,  ea  primum  quantula  constent, 


Sensile  quae  faciunt,  et  qua  sint  praedita  forma; 
Motibus,  ordinibus,  positureis  denique  quae 
sint : 

Quarum  nil  rerum  in  ligneis  glebeisque  videmus. 
Et  tamen  haec,  quom  sunt  quasi  putrefacta  per 
imbreis, 

Vermiculos  pariunt,  quia  corpora  materiai, 
Antiqueis  ex  ordinibus  permota  nova  re,  900 
Conciliantur  ita,  ut  debent  animalia  gigni. 

Deinde,  ex  sensilibus  quom  sensile  posse  creari 
Constituunt,  porro,  ex  alieis  sentire  sueti, 
Mollia  tum  faciunt :  nam  sensus  jungitur  omnis 
Visceribus,  nerveis,  veneis,  quaequomque  vide¬ 
mus  905 

Mollia  mortali  consistere  corpore  creta. 

Sed  tamen  esto  jam,  posse  haec  aeterna  manere: 
Nempe  tamen  debent  aut  sensum  partis  habere, 
Aut  simileis  toteis  animalibus  esse  putari. 

At,  nequeant  per  se  partes  sentire,  necesse  est. 
Namque  alios  sensus  membrorum  respuit  omnis : 
Nec  manus  a  nobis  potis  est  secreta,  neque  ulla 
Corporis  omnino  sensum  pars  sola  tenere. 
Linquitur,  ut  toteis  animalibus  assimilentur, 
Vitali  ut  possint  consentire  undique  sensu.  915 
Qui  poterunt  igitur  rerum  primordia  dici, 

Et  leti  vitare  vias,  animalia  quom  sint, 

Atque,  animalibus  in  mortalibus,  una  eademque? 

Quod  tamen  ut  possint,  ab  coetu  concilioque 
Nil  facient  praeter  volgum  turbamque  animan¬ 
tum  ;  920 

Scilicet,  ut  nequeant  homines,  armenta,  ferasque, 
Inter  sese  ullam  rem  gignere  conveniundo. 

Sic  itidem,  qua  sentimus,  sentire  necesse  est. 

Quod  si  forte  suum  dimittunt  corpore  sensum, 
Atque  alium  capiunt ;  quid  opus  fuit  attribui 
id,  quod  925 

Detrahitur  ?  tum  praeterea,  quo  fugimus  ante, 
Quatenus  in  pullos  animaleis  vortier  ova 
Cernimus  alituum,  vermeisque  effervere,  terram 
Intempestivos  quom  putor  cepit  ob  imbreis ; 
Scire  licet  gigni  posse  ex  non  sensibu’  sensus.  930 
Quod  si  forte  aliquis  dicet,  dumtaxat  oriri 
Posse  a  non  sensu  sensus  mutabilitate, 

Ante  aliquo  tamquam  partu  quam  proditur  extra: 
Huic  satis  ollud  erit  planum  facere  atque  pro¬ 
bare, 

Non  fieri  partum  nisi  consilio  ante  coacto,  935 
Nec  commutari  quidquam  sine  conciliatu 
Principiom ;  nequeunt  ullius  corporis  esse 
•  Sensus  ante  ipsam  genitam  naturam  animantis 
Nimirum  quia  materies  disjecta  tenetur 
Aere,  fluminibus,  terreis,  terraque  createis  ;  940 
Nec,  congressa  modo,  vitaleis  convenienteis 
Contulit  inter  se  motus,  quibus  omne  tuenteis 
Accensei  sensus  animantum  quamque  tuentur. 

Praeterea,  quamvis  animantem  grandior  ictus, 
Quam  patitur  natura,  repente  afiligit,  et  omneis 
Corporis  atque  animi  pergit  confondere  sensus. 
Dissolvuntur  enim  posituras  principiorum,  947 
Et  penitus  motus  vitaleis  impediuntur ; 

Donec  materies,  omneis  concussa  per  artus, 
Vitaleis  animae  nodos  e  corpore  solvit,  950 
Dispersamque  foras  per  caulas  eicit  omneis. 

Nam  quid  praeterea  facere  ictum  posse  reamur 
Oblatum,  nisi  discutere  ac  dissolvere  quaeque  ? 
Fit  quoque,  utei  soleant,  minus  oblato  acriter 
ictu, 

Reliquiae  motus  vitalis  vincere  saepe  :  953 

Vincere,  et  ingenteis  plagat'  sedare  tumultus, 
Inque  suos  quidquid  rursus  revocare  meatus 

Et  quasi  jam  leti  dominantem  in  corpore  motum 
Discutere,  ac  pene  amissos  accendere  sensus. 
Nam  quare  potius  leti  jam  limine  ab  ipso  960 
Ad  vitam  possint  conjecta  mente  revorti, 

Quam,  quo  decursum  prope  jam  siet,  ire  et  abire  ? 

Praeterea,  quoniam  dolor  est,  ubi  materiai 
Corpora  vi  quadam  per  viscera  viva,  per  artus 
Solicitata,  sueis  trepidant  in  sedibus  intus ;  965 
Inque  locum  quando  remigrant,  fit  blanda  vo¬ 
luptas  : 

Scire  licet,  nullo  primordia  posse  dolore 
Tentari,  nullamque  voluptatem  capere  ex  se ; 
Quandoquidem  non  sunt  ex  olleis  principiorum 
Corporibus,  quorum  motus  novitate  laborent,  970 
Aut  aliquem  fructum  capiant  dulcedinis  almae  : 
Haud  igitur  debent  esse  ullo  praedita  sensu. 
Denique,  utei  possint  sentire  animalia  quae¬ 
que, 

Principieis  si  jam  est  sensus  tribuendus  eorum  ; 
Quid?  genus  humanum  propritim  de  quibus 
auctum  est,  975 

Scilicet  et  risu  tremulo  concussa  cachinnant, 

Et  lacrumeis  spargunt  rorantibus  ora  genasque  : 
Multaque  de  rerum  mixtura  dicere  callent, 

Et,  sibi  proporro  quae  sint  primordia,  quaerunt. 
Quandoquidem  toteis  mortalibus  assimilata,  980 
Ipsa  quoque  ex  alieis  debent  constare  elementeis; 
Inde  alia  ex  alieis,  nusquam  consistere  ut  ausis. 
Quippe  sequar,  quodquomque  loqui  ridereque 
dices, 

Et  sapere,  ex  alieis  eadem  haec  facientibus  ut  sit. 
Quod  si  delira  haec  furiosaque  cernimus  esse, 985 
Et  ridere  potest  non  ex  ridentibus  auctus, 

Et  sapere,  et  docteis  rationem  reddere  dicteis, 
Non  ex  seminibus  sapientibus,  atque  diserteis : 
Qui  minus  esse  queant  ea,  quae  sentire  videmus. 
Seminibus  permixta  carentibus  undique  sensu  ? 
Denique,  coelesti  sumus  omneis  semine  ori¬ 
undi  :  [teis  992 

Omnibus  olle  idem  pater  est,  unde  alma  liquen- 
Humoris  guttas  mater  quom  Terra  recepit, 

Eeta  parit  nitidas  fruges,  arbustaque  laeta, 

Et  genus  humanum  ;  parit  omnia  saecla  ferarum ; 
Pabula  quom  praebet,  quibus  omneis  corpora 
pascunt, 

Et  dulcem  ducunt  vitam,  prolemque  propagant : 
Quapropter  merito  maternum  nomen  adepta  est. 
Cedit  item  retro,  de  terra  quod  fuit  ante, 

In  terras ;  et,  quod  missum  est  ex  aetheris  oreis, 
Id  rursum  coeli  relatum  templa  receptant :  1001 
Nec  sic  interimit  mors  res,  ut  materiai 
Corpora  conficiat,  sed  coetum  dissupat  olleis : 
Inde  alieis  aliud  conjungit,  et  efficit  omneis 
Res  ita  convortant  formas,  mutentque  colores, 
Et  capiant  sensus,  et  puncto  tempore  reddant ; 
Ut  noscas  referre,  eadem  primordia  rerum  1007 
Cum  quibus,  et  quali  positura  contineantur, 

Et  quos  inter  se  dent  motus,  accipiantque  : 

N eve  putes  aeterna  parum  residere  potesse  1010 
Corpora  prima,  quod  in  summeis  fluitare  vide¬ 
mus 

Rebus,  et  interdum  nasci,  subitoque  perire : 
Quin  etiam  refert  nostreis  in  versibus  ipseis, 
Cum  quibus,  et  quali  sint  ordine  quaeque  locata. 
Namque  eadem  coelum,  mare,  terras,  flumina, 
solem  1015 

Significant ;  eadem  fruges,  arbusta,  animanteis ; 
Si  non  omnia  sint,  at  multa  maxuma  pars  est 
Consimilis :  verum  positura  discrepitant  res. 

Sic  ipseis  in  rebus  item  jam  materiai 


Intervalla,  vise,  connexus,  pondera,  plagae,  102( 
Concursus,  motus,  ordo,  positura,  figurae  ] 
Quom  permutantur,  mutari  res  quoque  debenti 
Nunc  animum  nobis  adhibe  veram  ad  ratio! 
nem. 

Nam  tibi  vehementer  nova  res  molitur  ad  aurei 
Accidere,  et  nova  se  species  ostendere  rerum.| 
Sed  neque  tam  facilis  res  ulla  est,  quin  ea  prii 
mum  1026 

Difficilis  magis  ad  credundum  constet ;  itemquJ 
Nil  adeo  magnum,  neque  tam  mirabile  quidquam, 
Quod  non  paullatim  minuant  mirarier  omneis] 
Principio,  coeli  clarum  purumque  colorem,  | 
Quemque  in  se  cohibent  palantia  sidera  passim 
Lunamque,  et  solis  praeclara  luce  nitorem :  1035 
Omnia  quae  nunc  si  primum  mortalibus  essentj 
Ex  improviso  ceu  sint  objecta  repente  ; 

Quid  magis  heis  rebus  poterat  mirabile  dici,  j 
Aut  minus  ante  quod  auderent  fore  credejj 
genteis?  1036 

Nil,  ut  opinor ;  ita  haec  species  miranda  fuisset* 
Quam  tibi  jam  nemo,  fessus  satiate  videndi,  I 
Suspicere  in  coeli  dignatur  lucida  templa. 
Desine  quapropter,  novitate  exterritus  ipsa,  1040 
Exspuere  ex  animo  rationem ;  sed  magis  acri  ] 
Judicio  perpende,  et,  si  tibi  vera  videntur,  1 
Dede  manus ;  aut,  si  falsum  est,  accingere  contraj 
Quaerit  enim  ratione  animus,  quom  summa  loci 
sit 

Infinita  foreis  haec  extra  moenia  mondi,  1046 
Quid  sit  ibei  porro,  quo  prospicere  usque  velit 
mens, 

Atque  animi  jactus  liber  quo  pervelit  ire. 

Principio,  nobis  in  cunctas  undique  parteis,  | 
Et  latere  ex  utroque,  infraque,  superque,  per 
omne 

Nulla  est  finis,  utei  docui,  res  ipsaque  per  se  ■ 
Vociferatur,  et  elucet  natura  profundi.  105  ,1 
Nullo  jam  pacto  veri  simile  esse  putandum  est,  1 
Undique  quom  vorsum  spatium  vacet  infinitum  J 
Seminaque  innumero  numero  summaque  pro  1 
funda 

Multimodeis  volitent,  aeterno  percita  motu, 10551 
Hunc  unum  terrarum  orbem  coelumque  creatum  ;f 
Nil  agere  olla  foreis  tot  corpora  materiai : 

Quom  praesertim  hic  sit  natura  factus,  et  ipsa,  I 
Sponte  sua,  forte  offensando  semina  rerum  ,fl 
Multimodeis,  temere,  incassum,  frustraque,  co-  ] 
acta  10601 

Tandem  coaluerint  ea,  quae,  conjecta  repente,  jl 
Magnarum  rerum  fierent  exordia  semper, 

Terrai,  maris,  et  coeli,  generisque  animantum.  j 
Quare  etiam  atque  etiam  taleis  fateare  necesse  1 
est 

Esse  alios  alibei  congressus  materiai,  1065  i 

Qualis  hic  est,  avido  complexu  quem  tenet  asther.'J 
Praeterea,  quom  materies  est  multa  parata,  fl 
Quom  locus  est  praesto,  nec  res,  nec  caussa  mo-  | 
ratur 

Ulla,  geri  debent  nimirum  et  confieri  res.  1069  j 
Nunc,  et  seminibus  si  tanta  est  copia,  quantam  j 
Enumerare  astas  animantum  non  queat  omnis,  1 
Visque  eadem  et  natura  manet,  quse  semina  re¬ 
rum 

Conjicere  in  loca  quasque  queat,  simili  ratione  1 
Atque  huc  sunt  conjecta,  necesse  est  confiteare  j 
Esse  alios  alieis  terrarum  in  partibus  orbeis,  1075  • 
Et  varias  hominum  genteis,  et  saecla  ferarum.  1 
Huc  accedit,  uti  in  summa  res  nulla  sit  una, 
Unie»  quae  gignatur,  et  unica  solaque  crescat, 

n.n  filiquoju.’  siet  sffidi,  permultaque  eodem 
tenere  in  primeis  animalibus  indice  mente 
Sara  montivagum  genus  esse  ferarum 
Sic  bominum  geminam  prolem,  sic  denique  mutas 
Squamigerum  pecudes,  et  corpora  cuncta  volan- 

Ouapropter  ccelurn  simiU  ratione  fatendum  est 
Terramque,  et  solem,  lunam,  maxe,  csetera  qu® 

Nonusse  unica,  sed  numero  magis  innumerali ; 
Quandoquidem  vitae  depactus  terminus  alte 
Tam  manet  haec,  et  tam  nativo  corpore  constant, 
Quam  genus  omne,  quod  heis  generatim  rebus 
abundans.  ., 

Qu®  bene  cognita  si  teneas,  natura  videtur 
1  ibera  continuo,  domineis  privata  superbeis, 
Ipsa  sua  per  se  sponte  omnia  dis  agere  expers. 

Is  am,  pro  sancta  deum  tranquilla  pectora  pace, 
Qu®  placidum  degunt  ®vom,  multumque  sere- 
num '.  [fundi  1094 

Quis  regere  immensi  summam,  quis  habere  pro- 
Jndu  manu  validas  potis  est  moderanter  habenas? 
Quis  pariter  coelos  omneis  convortere,  et  omneis 
Ignibus  ®therieis  terras  suffire  feraceis ; 
Omnibus  inve  loceis  esse  omni  tempore  pr®sto, 
Nubibus  ut  tenebras  faciat,  coelique  serena  1100 
Concutiat  sonitu  ?  tum  fulmina  mittat,  et  ®deis 
Ipse  suas  disturbet ;  et  in  deserta  recedens 
S®viat,  exercens  telum,  quod  s®pe  nocenteis 
Pr®terit,  exanimatque  indignos  inque  meren- 
teis?  [que  1104 

Multaque,  post  mondi  tempus  genitale,  diem- 
Primigenum  maris,  et  terr®,  solisque  coortum, 
Addita  corpora  sunt  extrinsecus,  addita  circum 
Semina,  qu®  magnum  jaculando  contulit  omne, 
Unde  mare  et  terr®  possent  augescere,  et  unde 
Appareret  spatium  coeli  domus,  altaque  tecta 
Tolleret  a  terreis  procul,  et  consurgeret  aer. 
Nam  sua  quoique,  loceis  ex  omnibus,  omnia 
plageis  1112 

Corpora  distribuuntur,  et  ad  sua  s®cla  recedunt : 
Humor  ad  humorem,  terreno  corpore  terra 
Crescit,  et  ignem  igneis  procudunt,  ®theraque 
®ther:  1115 

Denique  ad  extremum  crescundi  perfica  finem 
Omnia  perduxit  rerum  natura  creatrix  : 

Ut  fit,  ubei  nihilo  jam  plus  est,  quod  datur  intra 
Vitaleis  venas,  quam  quod  fluit,  atque  recedit. 
Omnibus  heis  ®tas  debet  consistere  rebus  :  1120 
Heic  natura  sueis  refrenat  viribus  auctum. 

Nam,  qu®quomque  vides  hilaro  grandescere  ad¬ 
auctu, 

Paullatimque  gradus  ®tatis  scandere  adult®, 
Plura  sibi  assumunt,  quam  de  se  corpora  mittunt; 
Dum  facile  in  venas  cibus  omneis  inditur,  et  dum 
Non  ita  sunt  late  dispersa,  ut  multa  remittant, 


Et  plus  dispendi  faciant,  quam  vescitur  ®t*s. 
Nam  certe  fluere  ac  decedere  corpora  rebus 
Multa,  manus  dandum  est :  sed  plura  accedar* 
debent, 

Donec  alescundi  summum  tetigere  cacumen.l  ISO 
Inde  minutatim  vireis  et  robur  adultum 
Frangit,  et  in  partem  pejorem  liquitur  ®tas. 
Quippe  etenim,  quanto  est  res  amplior,  augmine 
ademto, 

Et  quo  latior  est,  in  cunctas  undique  parteis 
Plura  modo  dispergit,  et  a  se  corpora  mittit  ; 
Nec  facile  en  venas  cibus  omneis  diditur  ei :  1 136 
Nec  satis  est,  pro  quam  largos  ex®stuat  ®stus, 
Unde  queant  tantum  suboriri  ac  suppeditare, 
[Quantum  opus  est,  et,  quod  satis  est,  natura 
novare.] 

Jure  igitur  pereunt,  quom  rarefacta  fluundo  1140 
Sunt,  et  quom  extemeis  succumbunt  omnia  pla¬ 
geis  : 

Quandoquidem  grandi  cibus  ®vo  denique  defit, 
Nec  tuditantia  rem  cessant  extrinsecus  ullam 
Corpora  conficere,  et  plageis  infesta  domare. 

Sic  igitur  magni  quoque  circum  moenia  mondi 
Expugnata  dabunt  labem,  putreisque  ruinas. 
Omnia  debet  enim  cibus  integrare  novando,  1147 
Et  fulcire  cibus ;  cibus  omnia  sustentare. 
Nequidquam ;  quoniam  nec  ven®  perpetiuntur 
Quod  satis  est,  neque,  quantum  opus  est,  natura 
ministrat.  1150 

Jamque  adeo  fracta  est  ®tas,  effetaque  tellus 
Vix  animalia  parva  creat,  qu®  cuncta  creavit 
S®cla,  deditque  ferarum  ingentia  corpora  partu. 
Haud,  ut  opinor,  enim  mortalia  s®cla  superne 
Aurea  de  coelo  demisit  funis  in  arva :  1155 

Nec  mare,  nec  fluctus,  plangenteis  saxa,  crea¬ 
runt  ; 

Sed  genuit  tellus  eadem,  qu®  nunc  alit  ex  se. 

Pr®terea  nitidas  fruges,  vinetaque  l®ta 
Sponte  sua  primum  mortalibus  ipsa  creavit ; 

Ipsa  dedit  dulceis  fetus  per  pabula  laeta :  1 160 
Qu®  nunc  vix  nostro  grandescunt  aucta  labore ; 
Conterimusque  boves,  et  vireis  agricolarum 
Conficimus,  sereis  vix  arveis  suppeditatei : 
Usque  adeo  pereunt  fetus,  augentque  labore. 
Jamque  caput  quassans  grandis  suspirat  arator 
Crebrius  in  cassum  magnum  cecidisse  labores  ;• 
Et,  quom  tempora  temporibus  pr®sentia  confert 
Pr®teriteis,  laudat  fortunas  s®pe  parentis.  1168 
Tristis  item  vetui®  vitis  sator,  [acta  peragrans] 
Temporis,  incusat  numen,  coelumque  fatigat  ; 

Et  crepat,  antiquum  genus  ut,  pietate  repletum, 
Perfacile  angusteis  tolerarit  finibus  ®vom,  1072 
Quom  minor  esset  agri  multo  modus  ante  viri- 
tim : 

Nec  tenet,  omnia  paullatim  tabescere,  et  ire 
|  Ad  capulum,  spatio  ®tatis  defessa  vetusto.  1175 

0,  tenebreis  tanteis  tam  clarum  extollere  lumen 
Qui  primus  potuisti,  illustrans  commoda  vit®, 
Te  sequor,  o  Grai*  gentis  decus  inque  tueis 
nunc 

Fixa  pedum  pono  presseis  vestigia  signeis ; 

N  on  ita  certandi  cupidus,  quam  propter  amorem, 
Quod  te  imitari  aveo.  Quid  enim  contendat 
hirondo  6 


Cycneis?  aut  quidnam  tremuleis facere  artubus 
h®dei 

Consimile  in  cursu  possint,  et  fortis  equi  vis  ? 
Tu,  pater,  es  rerum  inventor ;  tu  patria  nobis 
Suppeditas  pr®cepta ;  tueis  ex,  inclute,  chartei», 
Florifereis  ut  apes  in  saltibus  omnia  libant,  1 1 
Omnia  nos  itidem  depascimur  aurea  dicta, 
Aurea,  perpetua  semper  dignissima  vita.  * 

Nam  simul  ac  ratio  tua  coepit  vociferari 
Naturam  rerum,  divina  mente  coortam,  15 
Diffugiunt  animi  terrores ;  moenia  mondi 
Discedunt ;  totum  video  per  inane  geri  res. 
Apparet  divom  numen,  sedesque  quietae  ; 

Quas  neque  concutiunt  ventei,  nec  nubila  nim- 
beis 

Aspergunt,  neque  nix  acri  concreta  pruina  20 
Cana  cadens  violat ;  semper  sine  nubibus  aether 
Integer,  et  large  diffuso  lumine  ridet. 

Omnia  suppeditat  porro  natura,  neque  ulla 
Res  animi  pacem  delibat  tempore  in  ullo. 

At  contra  nusquam  apparent  Acherusia  templa; 
Nec  tellus  obstat,  quin  omnia  despiciantur,  26 
Sub  pedibus  quaequomque  infra  per  inane  ge¬ 
runtur. 

Heis  ibi  me  rebus  quaedam  divina  voluptas 
Percipit,  atque  horror ;  quod  sic  natura,  tua  vi 
Tam  manifesta  patens,  ex  omni  parte  retecta  est. 

Et  quoniam  docui,  cunctarum  exordia  rerum 
Qualia,  sint,  et  quam,  varieis  distantia  formeis, 
Sponte  sua  volitent,  aeterno  percita  motu ; 
Quoque  modo  possint  res  ex  heis  quaeque  creari : 
Hasce  secundum  res  animi  natura  videtur  35 
Atque  animae  claranda  meeis  jam  versibus  esse ; 
Et  metus  ille  foras  praeceps  Acheruntis  agundus, 
Funditus  humanam  qui  vitam  turbat  ab  imo, 
Omnia  suffuscans  mortis  nigrore,  neque  ullam 
Esse  voluptatem  liquidam  puramque  relinquit. 
Nam  quod  saepe  homines  morbos  magis  esse 
timendos  41 

Infamemque  ferunt  vitam,  quam  tartara  leti ; 

Et  se  scire  animae  naturam,  sanguinis  esse, 

Aut  etiam  venti,  si  fert  ita  forte  voluntas, 

Nec  prorsum  quidquam  nostrae  rationis  egere:  45 
Heinc  licet  ad vortas  animum,  magis  omnia  laudis 
Jactari  caussa,  quam  quod  res  ipsa  probetur : 
Extorres  idem  patria,  longeque  fugatei 
Conspectu  ex  hominum,  fedatei  crimine  turpi, 
Omnibus  aerumneis  affectei  denique,  vivunt ;  50 
Et  quoquomque  tamen  miserei  venere,  paren¬ 
tant, 

Et  nigras  mactant  pecudes,  et  manibu’  diveis 
Inferias  mittunt ;  multoque  in  rebus  acerbeis 
Acrius  advortunt  animos  ad  religionem. 

Quo  magis  in  dubieis  hominem  spectare  peri- 
cleis  [sit.  55 

Convenit,  advorseisque  in  rebus  noscere,  quid 
Nam  verse  voces  tum  demum  pectore  ab  imo 
Eliciuntur,  et  eripitur  persona,  manet  res. 

Denique  avarities,  et  honorum  caeca  cupido, 
Quae  miseros  homines  cogunt  transcendere  fineis 
Juris,  et  interdum,  socios  scelerum  atque  mi¬ 
nistros,  61 

Nocteis  atque  dies  niti  praestante  labore 
Ad  summas  emergere  opes ;  hsec  volnera  vitse 
Non  minumam  partem  mortis  formidine  aluntur. 
Turpis  enim  ferme  contemtus,  et  acris  egestas, 
Semota  ab  dulci  vita  stabilique  videntur,  66 
Et  quasi  jam  leti  portas  conctarier  ante. 

Unde  homines,  dum  se,  falso  terrore  coactei, 
Effugisse  volunt  longe,  longeque  remosse, 
Sanguine  civili  rem  conflant,  divitiasque  70 
Conduplicant  avidei,  csedem  csede  accumulan- 
teis : 

Crudeleis  gaudent  in  tristi  funere  fratris  : 

Et  consanguineum  mensas  odere,  timentque. 

Consimili  ratione,  ab  eodem  saepe  timore 
Macerat  invidia,  ante  oculos  ollum  esse  po¬ 
tentem,  75 

Ollum  adspectari,  claro  qui  incedit  honore  *  I 
Ipsei  se  in  tenebreis  volvi  ccenoque  queruntfl 
Intereunt  partim  statuarum  et  nominis  ergo  «i 
Et  saepe  usque  adeo,  mortis  formidine,  vitae  1 
Percipit  humanos  odium  lucisque  videndae,  | 
Ut  sibi  consciscant  moerenti  pectore  letum:  ' 
Oblitei  funtem  curarum  hunc  esse  timorem  •; 
Hunc  vexare  pudorem  ;  hunc  vincula  amiciti 
Rumpere ;  et,  in  summa,  pietatem  evorte 
suadet.  [renteis  1 

Nam  jam  saepe  homines  patriam  carosque  J, 
Prodiderunt,  vitare  Acherusia  templa  petenti 
Nam  velutei  puer  ei  trepidant,  atque  omnia  ca 
ceis 

In  tenebreis  metuunt ;  sic  nos  in  luce  timemj 
Interdum,  nihilo  quae  sunt  metuenda  magis,  qu® 
Quae  puerei  in  tenebreis  pavitant,  finguntd 
futura.  [est  1 

Hunc  igitur  terrorem  animi  tenebrasque  neces 
Non  radiei  solis,  neque  lucida  tela  diei 
Discutiant,  sed  naturae  species,  ratioque.  1 
Primum,  animum  dico,  mentem  quem  saej 
vocamus, 

In  quo  consilium  vitae  regimenque  locatum  ea 
Esse  hominis  partem  nihilo  minus,  ac  manus, 1 


Atque  oculei,  parteis  animantis  totius  exstanl 
Quamvis  multa  quidem  sapientum  turba  pi 
tarunt 

Sensum  animi  certa  non  esse  in  parte  locatunfl 
Verum  habitum  quemdam  vitalem  corporis  essi 
'Apfxovlav  Graiei  quam  dicunt ;  qui  faciat  nos  10 
Vivere  cum  sensu,  nulla  quom  in  parte  siet  meni 
Ut  bona  saepe  valetudo  quom  dicitur  esse  I 
Corporis,  et  non  est  tamen  hsec  pars  ulla  valenti* 
Sic  animi  sensum  non  certa  parte  reponunt :  I 
Magnopere  in  quo  mi  divorsei  errare  videntui 
Saepe  itaque  in  promtu  corpus,  quod  cerniti 
segrum, 

Quom  tamen  ex  alia  laetamur  parte  latenti :  ] 
Et  retro  fit,  utei  contra  sit  saepe  vicissim, 
Quom  miser  ex  animo  laetatur  corpore  toto:  11( 
Non  alio  pacto,  quam  si,  pes  quom  dolet  aegri,] 
In  nullo  caput  interea  sit  forte  dolore. 
Praeterea,  molli  quom  somno  dedita  membra  j 
Effusumque  jacet  sine  sensu  corpus  onustum,  1 
Est  aliud  tamen  in  nobis,  quod  tempore  in  ollo 
Multimodeis  agitatur,  et  omneis  accipit  in  se  11( 
Laetitiae  motus,  ac  curas  cordis  inaneis. 

Nunc  animam  quoque  ut  in  membreis  cognoS 
cere  possis 


Esse,  neque  harmoniam  corpus  retinere  solerej 
Principio,  fit  utei,  detracto  corpore  multo,  12C 
Saepe  tamen  nobis  in  membreis  vita  moretur  a 
Atque  eadem  rursum, quom  corpora  pauca  calori 
Diffugere,  forasque  per  os  est  editus  aer, 
Deserit  extemplo  venas,  atque  ossa  relinquit  ;| 
Noscere  ut  heinc  possis,  non  aequas  omnia  parte 
Corpora  habere,  neque  ex  aequo  fulcire  saluteni 
Sed  magis  haec,  venti  quae  sunt  calidique  vapori 
Semina,  curare  in  membreis  ut  vita  moretur.  ■ 
Est  igitur  calor  ac  ventus  vitalis  in  ipso 
Corpore,  qui  nobis  moribundos  deserit  artus.  130 
Quapropter,  quoniam  est  animi  natura  reperta 
Atque  animae,  quasi  pars  hominis ;  redde  har¬ 
monia! 

Nomen,  ab  organicis  alto  delatum  Heliconi;  M 
Sive  aliunde  ipsei  porro  traxere,  et  in  ollam  .1 
Transtulerunt,  proprio  quae  tum  res  nomine  ege¬ 
bat  ;  135 

Quidquid  id  est,  habeant;  tu  catera  percipe 

Nunc  animum  atque  animam  dico  conjuncta 
Inter  se,  atque  unam  naturam  conficere  ex  se  , 
Sed  caput  esse  quasi,  et  dominari  in  corpore  toto 
Consilium,  quod  nos  animum,  mentemque  vo¬ 
camus  :  .  ,  , 

Idquc  situm  media  regione  in  pectoris  haeret. 
Heic  exsultat  enim  pavor  ac  metus ;  haec  loca 
circum 

Latita  mulcent :  heic  ergo  mens  animusque  est. 
Caetera  pars  animae,  per  totum  dissita  corpus, 
Paret,  et  ad  numen  mentis  momenque  movetur : 
Idque  sibi  solum  per  se  sapit,  et  sibi  gaudet,  146 
Quom  neque  res  animam,  neque  corpus,  commo¬ 
vet  una. 

Et  quasi  quom  caput,  aut  oculus,  tentante  dolore, 
Laeditur  in  nobis,  non  omni  concruciamur 
Corpore ;  sic  animus  nonnumquam  laeditur  ipse, 
Laetitiaque  viget,  quom  caetera  pars  animal  151 
Per  membra  atque  artus  nulla  novitate  cietur. 
Verum,  ubi  vehementi  magis  est  commota  metu 
meus. 

Consentire  animam  totam  per  membra  videmus : 
Sudoresque  ita,  palloremque  exsistere  toto  155 
Corpore,  et  infringi  linguam,  vocemque  aboriri, 
Caligare  oculos,  sonere  aureis,  succidere  artus. 
Denique  concidere  ex  animi  terrore  videmus 
Sape  homines:  facile  ut  quivis  heinc  noscere 
possit,  [quom  animi  vi  159 

Esse  animam  cum  animo  conjunctam ;  qua, 
Percussa  est,  exin  corpus  propellit,  et  icit. 

lltec  eadem  ratio  naturam  animi,  atque  animai, 
Corpoream  docet  esse :  ubi  enim  propellere 
membra, 

Corripere  ex  somno  corpus,  mutareque  voltum, 
Atque  hominem  totum  regere  ac  vorsare  videtur : 
Quorum  nil  fieri  sine  tactu  posse  videmus,  166 
Nec  tactum  porro  sine  corpore  ;  nonne  fatendum 
est 

Corporea  natura  animum  constare  animamque  ? 

Praeterea,  pariter  fungi  cum  corpore,  et  una 
Consentire  animum  nobis  in  corpore  cernis.  170 
Si  minus  offendit  vitam  vis  horrida  teli, 

Ossibus  ac  nerveis  discluseis,  intus  adacta ; 

At  tamen  insequitur  languor,  terraeque  petitus 
Suavis,  et  in  terra  mentis  qui  gignitur  aestus, 
Interdumque  quasi  exsurgendi  incerta  voluntas. 
Ergo  corpoream  naturam  animi  esse  necesse  est, 
Corporceis  quoniam  teleis  ictuque  laborat.  177 
Is  tibi  nunc  animus  quali  sit  corpore,  et  unde 
Constiterit,  pergam  rationem  reddere  dicteis. 

Principio  esse  aio  persubtilem,  atque  minuteis 
Perquam  corporibus  factum  constare  :  id  ita  esse, 
Heinc,  licet  advortas  animum,  ut  pernoscere 
possis. 

Nil  adeo  fieri  celeri  ratione  videtur, 

Quam  si  mens  fieri  proponit,  et  inchoat  ipsa. 
Ocius  ergo  animus,  quam  res  se  perciet  ulla,  185 
Ante  oculos  quorum  in  promtu  natura  videtur. 
At,  quod  mobile  tantopere  est, constare  rotundeis 
Perquam  seminibus  debet,  perquamque  mi¬ 
nuteis  ; 

Momine  utei  parvo  possint  impulsa  moveri. 
Namque  movetur  aqua,  et  tantillo  momine  flutat, 
Quippe  volubilibus  parveisque  creata  figureis. 
At  contra  mellis  constantior  est  natura,  192 
fjt  pigrei  latices  magis,  et  contantior  actus. 
Haeret  enim  inter  se  magis  omnis  materia! 

<~<>P»a ;  nimirum  quia  non  tam  levibus  exstat 


Corporibus,  neque  tam  subtilibus  atque  rotun¬ 
deis.  . 

Namque  papaveris,  aura  potest  suspensa  levisque 
Cogere,  ut  ab  summo  tibi  diffluat  altus  acervus  ; 
At  contra  lapidum  conjectum,  spicarumque 
Nenu  potest:  igitur  parvissima  corpora  pro  quam 
Et  levissima  sunt,  ita  mobilitate  fruuntur.  201 
At  contra,  quaquomque  magis  cum  pondere 
magno 

Asperaque  inveniuntur,  eo  stabilita  magis  sunt. 

Nunc  igitur,  quoniam  est  animi  natura  reperta 
Mobilis  egregie,  perquam  constare  necesse  est 
Corporibus  parveis,  et  levibus,  atque  rotundeis. 
Qua  tibi  cognita  res  in  multeis,  o  bone,  rebus 
Utilis  invenietur,  et  opportuna  cluebit. 

Haec  quoque  res  etiam  naturam  dedicat  ejus, 
Quam  tenui  constet  textura,  quamque  loco  se 
Contineat  parvo,  si  possit  conglomerari :  211 

Quod,  simul  atque  hominem  leti  secura  quies  est 
Indepta,  atque  animi  natura  animaeque  recessit, 
Nil  ibi  libatum  de  toto  corpore  cernas 
Ad  speciem,  nil  ad  pondus :  mors  omnia  praestat, 
Vitalem  praeter  sensum  calidumque  vaporem. 

Ergo  animam  totam  perparveis  esse  necesse  est 
Seminibus,  nexam  per  venas,  viscera,  nervos  : 
Quatenus,  omnis  ubi  e  toto  jam  corpore  cessit, 
Extima  membrorum  circumcaesura  tamen  se  220 
Incolumem  praestat ;  nec  defit  ponderis  hilum : 
Quod  genus  est,  Bacchi  quom  flos  evanuit,  aut 
quom 

Spiritus  unguenti  suavis  diffugit  in  auras, 

Aut  aliquo  quom  jam  sucus  de  corpore  cessit : 
Nil  oculeis  tamen  esse  minor  res  ipsa  videtur  225 
Propterea,  neque  detractum  de  pondere  quid¬ 
quam  : 

Nimirum  quia  multa  minutaque  semina  sucos 
Efficiunt  et  odorem  in  toto  corpore  rerum. 
Quare  etiam  atque  etiam  mentis  naturam 
animaeque 

Scire  licet  perquam  pauxilleis  esse  creatam  230 
Seminibus,  quoniam  fugiens  nil  ponderis  aufert. 
Nec  tamen  haec  simplex  nobis  natura  putanda 
est : 

Tenuis  enim  quadam  moribundos  deserit  aura 
Mixta  vapore  ;  vapos  porro  trahit  aera  secum  ; 
Nec  calor  est  quisquam,  quoi  non  sit  mixtus  et 
aer.  235 

Rara  quod  ejus  enim  constat  natura,  necesse  est 
Aeris  inter  eum  primordia  multa  moveri. 

Jam  triplex  animi  est  igitur  natura  reperta. 
Nec  tamen  hac  sat  sunt  ad  sensum  cuncta  cre¬ 
andum  ; 

Nil  horum  quoniam  recipit  mens  posse  creare 
Sensiferos  motus  quadam  quei  mente  volutant. 
Quarta  quoque  heis  igitur  quadam  natura  ne¬ 
cesse  est  242 

Attribuatur  :  ea  est  omnino  nominis  expers  : 
Qua  neque  mobilius  quidquam,  neque  tenuius 
exstat, 

Nec  magis  est  parveis  et  levibus  ex  elementeis ; 
Sensiferos  motus  qua  didit  prima  per  artus.  246 
Prima  cietur  enim,  parveis  perfecta  figureis  ; 
Inde  calor  motus,  et  venti  caca  potestas 
Accipit,  inde  aer ;  inde  omnia  mobilitantur  , 
Concutitur  sanguis,  tum  viscera  persentiscunt 
Omnia  ;  postremeis  datur  ossibus  atque  medul- 
leis,  251 

Sive  voluptas  est,  sive  est  contrarius  ardor. 

Nec  temere  huc  dolor  usque  potest  penetraro, 
neque  acre 

Permanare  malum,  quin  omnia  perturbentur 
Usque  adeo,  ut  vitae  desit  locus,  atque  animai  255 
Diffugiant  parteis  per  caulas  corporis  omneis. 
Sed  plerumque  fit,  in  summo  quasi  corpore,  finis 
Motibus  :  hanc  ob  rem  vitam  retinere  valemus. 

Nunc,  ea  quo  pacto  inter  sese  mixta,  quibusque 
Comta  modeis  vigeant,  rationem  reddere  aven¬ 
tem 

Abstrahit  invitum  patrii  sermonis  egestas :  261 
Sed  tamen,  ut  potero  summatim  attingere,  tan¬ 
gam. 

Inter  enim  cursant  primordia,  principiorum 
Motibus  inter  se,  nihil  ut  secernier  unum 
Possit,  nec  spatio  fieri  divisa  potestas ;  265 

Sed  quasi  multae  vis  unius  corporis  exstant. 
Quod  genus,  in  quo  vis  animantum  visere  volgo, 
Est  odor,  et  quidam  calor,  et  sapor ;  et  tamen 
ex  heis 

Omnibus  est  unum  perfectum  corporis  augmen. 
Sic  calor  atque  aer  et  venti  cseca  potestas  270 
Mixta  creant  unam  naturam,  et  mobilis  olla 
Yis,  initum  motus  ab  se  quae  dividit  olleis  ; 
Sensifer  unde  oritur  primum  per  viscera  motus. 
Nam  penitus  prorsum  latet  haec  natura  subestque, 
Nec  magis  hac  infra  quidquam  est  in  corpore 
nostro ;  275 

Atque  anima  est  animae  proporro  totius  ipsa : 
Quod  genus  in  nostreis  membreis  et  corpore  toto 
Mixta  latens  animi  vis  est  animaeque  potestas  ; 
Corporibus  quia  de  parveis  pauceisque  creata  est. 
Sic  tibi  nominis  haec  expers  vis  facta  minuteis 
Corporibus  latet,  atque  animae  quasi  totius  ipsa 
Proporro  est  anima,  et  dominatur  corpore  toto. 
Consimili  ratione  necesse  est  ventus  et  aer 
Et  calor  inter  se  vigeant  commixta  per  artus, 
Atque  alieis  aliud  subsit  magis,  emineatque ;  285 
Ut  quiddam  fieri  videatur  ab  omnibus  unum : 

N e  calor,  ac  ventus  seorsum,  seorsumque  potestas 
Aeris,  interimant  sensum,  diductaque  solvant. 

Est  etiam  calor  ille  animo,  quem  sumit  in  ira, 
Quom  fervescit,  et  ex  oculeis  micat  acrius  ardor. 
Est  et  frigida  multa,  comes  formidinis,  aura,  291 
Quae  ciet  horrorem  membreis,  et  concitat  artus. 
Est  etiam  quoque  pacati  status  aeris  ille, 
Pectore  tranquillo  fit  qui  voltuque  sereno. 

Sed  calidi  plus  est  olleis,  quibus  acria  corda,  295 
Iracundaque  mens  facile  effervescit  in  ira : 

Quo  genere  in  primeis  vis  est  violenta  leonum  ; 
Pectora  quei  fremitu  rumpunt  plerumque  ge- 
menteis, 

Nec  capere  irarum  fluctus  in  pectore  possunt. 
At  ventosa  magis  cervorum  frigida  mens  est, 

Et  gelidas  citius  per  viscera  concitat  auras  ;  30 1 
Quae  tremulum  faciunt  membreis  exsistere  mo¬ 
tum. 

At  natura  boum  placido  magis  aere  vivit, 

Nec  minus  irai  fax  numquam  subdita  percit 
Fumida,  suffundens  caecae  caliginis  umbram ;  305 
Nec  gelideis  torpet  teleis  perfixa  vaporis  : 

Inter  utrasque  sita  est,  cervos  saevosque  leones. 
Sic  hominum  genus  est :  quamvis  doctrina 
politos 

Constituat  pariter  quosdam,  tamen  olla  relinquit 
Naturae  quojusque  animae  vestigia  prima:  310 
Nec  radicitus  evelli  mala  posse  putandum  est, 
Quin  proclivius  hic  iras  decurrat  ad  aereis  ; 

Ille  metu  citius  paullo  tentetur  ;  at  ille 
Tertius  accipiat  quaedam  clementius  aequo :  314 
Inque  alieis  rebus  multeis  differre  necesse  est 
Naturos  hominum  varias,  moresque  sequaceis  : 


Quorum  ego  nunc  nequeo  caecas  expon, 


Nec  reperire  figurarum  tot  nomina,  quot  sui 
Principieis,  unde  haec  oritur  variantia  rerisL 
Ollud  in  heis  rebus  videor  firmare  potessl 
Usque  adeo  naturarum  vestigia  linqui  1 
Parvola,  quae  nequeat  ratio  depellere  dicteisj 
Ut  nihil  impediat  dignam  dis  degere  vitam,  i 
Haec  igitur  natura  tenetur  corpore  ab  omu 
Ipsaque  corporis  est  custos,  et  caussa  salutisf 
Nam  communibus  inter  se  radicibus  haerent,  | 
Nec  sine  pernicie  divelli  posse  videntur.  3 
Quod  genus,  e  turis  glebeis  evellere  odorem 
Haud  fecile  est, quin  intereat  natura  quoque  ej 
Sic  animi  atque  animae  naturam  corpore  toto  I 
Extrahere  haud  facile  est,  quin  omnia  d' 
vantur ; 

Implexeis  ita  principieis  ab  origine  prima 
Inter  se  fiunt  consorti  praedita  vita  : 

Nec  sibi  quaeque  sine  alterius  vi  posse  videtu 
Corporis  atque  animi  seorsum  sentire  potestas 
Sed  communibus  inter  eos  conflatur  utrimque 
Motibus,  accensus  nobis  per  viscera,  sensus. 

Praeterea,  corpus  per  se  nec  gignitur  umqui 
Nec  crescit,  neque  post  mortem  durare  videtur 
Non  enim,  ut  humor  aquae,  dimittit  saepe 
porem,  34QJ 

Qui  datus  est,  neque  ea  caussa  convellitur  ipsel 
Sed  manet  incolomis ;  non,  inquam,  sic  animajl 
Discidium  possunt  artus  perferre  relictei  ; 

Sed  penitus  pereunt  convolsei,  conque  putres! 
eunt. 

Ex  ineunte  aevo  sic  corporis  atque  animai  345'! 
Mutua  vitaleis  discunt  contagia  motus,  J 
Materneis  etiam  membreis,  alvoque  reposta ;  1 
Discidium  ut  nequeat  fieri  sine  peste  maloquej 
Ut  videas,  quoniam  conjuncta  est  caussa  salutia 
Conjunctam  quoque  naturam  consistere  eorum 
Quod  superest,  si  quis  corpus  sentire  refutat, 
Atque  animam  credit,  permixtam  corpore  totol 
Suscipere  hunc  motum,  quem  sensum  nominitjJ 
mus ;  3539 

Vel  manifestas  res  coutra  verasque  repugnat.  1 
Quid  sit  enim  corpus  sentire  quis  afferet  umquam,] 
Si  non  ipsa  palam  quod  res  dedit  ac  docuit  nos  a 
At,  dimissa  anima,  corpus  caret  undique  sensui 
Perdit  enim,  quod  non  proprium  fuit  ejus  in  aevo ;] 
Multaque  praeterea  perdit,  quom  expellitur  aevo.] 
Dicere  porro,  oculos  nullam  rem  cernere  possol 
Sed  per  eos  animum  ut  foribus  spectare  recluseisl 
Difficile  est,  contra  quom  sensus  ducat  eorum ;  I 
Sensus  enim  trahit,  atque  acies  detrudit  ad  ipsas  4 
Fulgida  praesertim  quom  cernere  saepe  nequimus, 
Lumina  luminibus  quia  nobis  praepediuntur ;  365 
Quod  foribus  non  fit :  neque  enim,  qua  cernimus? 
ipsei, 

Ostia  suscipiunt  ullum  reclusa  laborem. 
Praeterea,  si  pro  foribus  sunt  lumina  nostra,  ] 
Jam  magis,  exemteis  oculeis,  debere  videtur 
Cernere  res  animus,  sublateis  postibus  ipseis.  370 
Ollud  in  heis  rebus  nequaquam  sumere  possis, 
Democriti  quod  sancta  viri  sententia  ponit ;  ^ 

Corporis  atque  animi  primordia  singula,  priveis 
Apposita  alterneis  variare  ac  nectere  membra.  1 
Nam  quom  multo  sunt  animai  elementa  minora, 
Quam  quibus  et  corpus  nobis,  et  viscera  con¬ 
stant  ;  376 

Tum  numero  quoque  concedunt,  et  rara  per  artui 
Dissita  sunt,  dumtaxat  ut  hoc  promittere  possis, 
Quantula  prima  queant,  nobis  injecta,  ciere 

Corpora  sensiferos  motus  in  corpore,  tanta  380 
Intervalla  tenere  exordia  prima  animal. 

Nam  neque  polveris  interdum  sentimus  adhaesum 
Corpore,  nec  membreis  incussam  sidere  cretam, 
Nec  nebulam  noctu,  neque  aranei  tenuia  fila 
Obvia  sentimus,  quando  obretimur  eunteis,  385 
Nec  supera  caput  ejusdem  cecidisse  vietam 
Vestem,  nec  plumas  avium,  papposque  volanteis, 
Quei  nimia  levitate  cadunt  plerumque  gravatim: 
Nec  repentis  itum  quojusvisquomque  animantis 
Sentimus,  nec  priva  pedum  vestigia  quaeque, 
Corpore  quae  in  nostro  culices,  et  caetera,  ponunt. 
Usque  adeo  prius  est  in  nobis  multa  ciendum, 
Quam  primordia  sentiscant  concussa  animai, 
Semina,  corporibus  nostreis  immixta  per  artus, 
Et  quam  intervalleis  tanteis  tuditantia  possint 
Concursare,  coire,  et  dissultare  vicissim.  396 
Et  magis  est  animus  vitax  claustra  coercens, 
Et  dominantior  ad  vitam,  quam  vis  animai. 
Nam  sine  mente  animoque  nequit  residere  per 
artus  399 

Temporis  exiguam  partem  pars  ulla  animai  : 

Sed  comes  insequitur  facul,  et  discedit  in  auras, 
Et  gelidos  artus  in  leti  frigore  linquit. 

At  manet  in  vita,  quoi  mens  animusque  remansit, 
Quamvis  est  circum  caeseis  lacer  undique  mem¬ 
breis  :  [remotus,  404 

Troncus,  ademta  anima  circum,  membreisque 
Vivit,  et  aetherias  vitaleis  suscipit  auras  ; 

Si  non  omnimodeis,  at  magna  parte  animai 
Privatus,  tamen  in  vita  conctatur  et  haeret. 

Ut  lacerato  oculo  circum,  si  pupula  mansit 
Incolomis,  stat  cernundi  vivata  potestas  ;  410 

Dummodo  ne  totum  corrumpas  luminis  orbem  ; 
Sed  circumcidas  aciem,  solamque  relinquas. 

Id  quoque  enim  sine  pernicie  non  fiet  eorum : 

At  si  tantula  pars  oculi  media  illa  peresa  est, 
Occidit  extemplo  lumen,  tenebraeque  sequuntur, 
Incolomis  quamvis  alioqui  splendidus  orbis. 

IIoc  anima  atque  animus  junctei  sunt  foedere 
semper. 

Nunc  age,  nativos  animantibus  et  mortaleis 


Esse  animos  animasque  leveis  ut  noscere  possis 
Conquisita  diu,  dulcique  reperta  labore  42( 
Digna  tua  pergam  disponere  carmina  vita. 

Tu  face  utrumque  uno  subjungas  nomine  eorum 
Atque  animam,  verbi  caussa,  quom  dicere  per 
gam,  [credas 

Mortalem  esse  docens,  animum  quoque  dicer< 
Quatenus  est  unum  inter  se,  conjunctaque  res  est 
Principio,  quoniam  tenuem  constare  minutei: 
Corporibus  docui,  multoque  minoribus  esse 
Principieis  factam,  quam  liquidus  humor  aquai, 
Aut  nebula,  aut  fumus  :  nam  longe  mobilitate 
Praestat,  et  a  tenui  caussa  magis  icta  movetur : 
Quippe  ubi  imaginibus  fumi  nebulaeque  mo- 
„  jentur:  [alta  431 

Quod  genus,  in  somneis  sopitei  ubi  cernimus 
Jbxhalare  vapore  altaria,  ferreque  fumum  : 

Nam  procul  haec  dubio  nobis  simulacra  genuntur : 
Nunc  igitur,  quoniam  quassateis  undique  vaseis 
diffluere  humorem,  et  laticem  discedere  cernis, 
P  "ebul“  ac  fumus  quoniam  discedit  in  auras  ; 
^rede  animam  quoque  diffundi,  multoque  perire 
Ocius,  ac  citius  dissolvi  in  corpora  prima, 

Quom  semel  ex  hominis  membreis  ablata  re- 
cessit. 

Quippe  etenim  corpus,  quod  vas  quasi  constitit 
Quam  cohibere  nequit,  conquassatum  ex  aliqua 


Ac  rarefactum,  detracto  sanguine  veneis, 

Aere  qui  credas  posse  hanc  cohiberier  ullo  ? 
Corpore  qui  nostro  rarus  magis  incohibessit  ? 

Praeterea,  gigni  pariter  cum  corpore,  ut  una 
Crescere  sentimus,  pariterque  senescere  mentem, 
Nam  velut  infirmo  puerei  teneroque  vagantur 
Corpore,  sic  animi  sequitur  sententia  tenuis  : 
Inde,  ubi  robusteis  adolevit  viribus  aetas,  450 
Consilium  quoque  majus,  et  auctior  est  animi 

Post,  ubi  jam  valideis  quassatum  est  viribus  aevi 
Corpus,  et  obtuseis  ceciderunt  viribus  artus, 
Claudicat  ingenium,  delirat  linguaque  mensque : 
Omnia  deficiunt,  atque  uno  tempore  desunt.  455 
Ergo  dissolvi  quoque  convenit  omnem  animai 
Naturam,  ceu  fumus  in  altas  aeris  auras, 
Quandoquidem  gigni  pariter,  pariterque  vide¬ 
mus 

Crescere,  et,  ut  docui,  simul  aevo  fessa  fatisci. 

Huc  accedit,  utei  videamus,  corpus  ut  ipsum 
Suscipere  immaneis  morbos,  durumque  laborem ; 
Sic  animum  curas  aereis,  luctumque,  metumque. 
Quare  participem  leti  quoque  convenit  esse. 

Quin  etiam  morbeis  in  corporis  avius  errat 
Saepe  animus ;  dementit  enim,  deliraque  fatur  : 
Interdumque  gravi  lethargo  fertur  in  altum  466 
AEternumque  soporem,  oculeis  nutuque  cadenti : 
Unde  neque  exaudit  voces,  neque  noscere  voltus 
Ollorum  potis  est,  ad  vitam  quei  revocanteis 
Circumstant,  lacrumeis  roranteis  ora  genasque. 
Quare  animum  quoque  dissolvi  fateare  necesse 
est,  471 

Quandoquidem  penetrant  in  eum  contagia  morbi; 
Nam  dolor  ac  morbus  leti  fabricator  uterque  est, 
Multorum  exitio  perdoctei  quod  sumus  ante. 
Denique,  cor  hominum  quom  vini  vis  pene¬ 
travit  475 

Acris,  et  in  venas  discessit  diditus  ardor, 
Consequitur  gravitas  membrorum,  praepediuntur 
Crura  vacillanti,  tardescit  lingua,  madet  mens, 
Nant  oculei ;  clamor,  singultus,  jurgia  gliscunt ; 
Et  jam  esetera  de  genere  hoc,  quaequomque  se¬ 
quuntur  :  48o 

Quur  ea  sunt,  nisi  quod  vehemens  violentia  vini 
Conturbare  animam  consuevit  corpore  in  ipso  ? 
At,  quaequomque  queunt  conturbari,  inque  pe- 
diri, 

Significant,  paullo  si  durior  insinuarit 
Caussa,  fore  ut  pereant,  aevo  privata  futuro.  485 
Quin  etiam  subito  vi  morbi  saepe  coactus 
Ante  oculos  aliquis  nostros,  ut  fulminis  ictu, 
Concidit,  et  spumas  agit ;  ingemit,  et  tremit 
artus ; 

Desipit,  extentat  nervos,  torquetur,  anhelat 
Inconstanter,  et  in  jactando  membra  fatigat :  490 
Nimirum  qua  vis  morbi  distracta  per  artus 
Turbat  agens  animam,  spumanti  ut  in  aequore 
salso 

Ventorum  valideis  fervescunt  viribus  undae. 
Exprimitur  porro  gemitus,  quia  membra  dolore 
Afficiuntur,  et  omnino  quod  semina  vocis  495 
Eliciuntur,  et  ore  foras  glomerata  feruntur, 

Qua  quasi  consuerunt,  et  sunt  munita  viai'. 
Desipientia  fit,  qua  vis  animi  atque  animai 
Conturbatur,  et,  ut  docui,  divisa  seorsum 
Disjectatur,  eodem  illo  distracta  veneno.  500 
Inde,  ubi  jam  morbi  reflexit  caussa,  reditque 
m  latebras  acer  corrupti  corporis  humor ; 

Tum,  quasi  vacillans,  primum  consurgit,  et 
omneie 

Paullatim  redit  in  sensus,  animamque  receptat. 

II age  igitur  tanteis  ubi  morbeis  corpore  in  ipso 
Jactentur,  misereisque  modeis  distracta  labo¬ 
rent  ;  506 

Quur  eadem  credis  sine  corpore,  in  aere  aperto, 
Cum  valideis  venteis  aetatem  degere  posse  ? 

Et  quoniam  mentem  sanari,  corpus  ut  aegrum, 
Cernimus,  et  flecti  medicina  posse  videmus;  510 
Id  quoque  praesagit,  mortalem  vivere  mentem. 
Addere  enim  parteis,  aut  ordine  trajicere  aequum 
est, 

Aut  aliquid  prorsum  de  summa  detrahere  hilum, 
Commutare  animum  quiquomque  adoritur  et 
infit ; 

Aut  aliam  quamvis  naturam  flectere  quaerit.  515 
At  neque  transferri  sibi  parteis  nec  tribui  volt, 
Immortale  quod  est,  quidquam,  neque  defluere 
hilum. 

Nam  quodquomque  sueis  mutatum  finibus  exit, 
Continuo  hoc  mors  est  ollius,  quod  fuit  ante. 

Ergo  animus,  sive  aegrescit,  mortalia  signa 
Mittit,  ut  edocui  ;  seu  flectitur  a  medicina ;  521 
Usque  adeo  falsae  rationi  vera  videtur 
Res  occurrere,  et  effugium  praecludere  eunti, 
Ancipitique  refutatu  convincere  falsum. 

Denique  saepe  hominem  paullatim  cernimus 
ire,  525 

Et  membratim  vitalem  deperdere  sensum  : 

In  pedibus  primum  digitos  livescere  et  ungueis ; 
Inde  pedes  et  crura  mori ;  post  inde  per  artus 
Ire  alios  tractim  gelidi  vestigia  leti. 

Scinditur  atque  animo  quoniam  natura,  nec  uno 
Tempore  sincera  exsistit,  mortalis  habenda  est. 
Quod  si  forte  putas,  ipsam  se  posse  per  artus 
Introrsum  trahere,  et  parteis  conducere  in  unum, 
Atque  ideo  cuncteis  sensum  deducere  membreis ; 
At  locus  ille  tamen,  quo  copia  tanta  animai  535 
Cogitur,  in  sensu  debet  majore  videri. 

Qui  quoniam  nusquam  est,  nimirum,  ut  diximus 
ante, 

Dilaniata  foras  dispergitur  ;  interit  ergo. 

Quin  etiam,  si  jam  libeat  concedere  falsum, 
Et  dare  posse  animam  glomerari  in  corpore 
eorum,  540 

Lumina  quei  linquunt  moribundei  particulatim ; 
Mortalem  tamen  esse  animam  fateare  necesse  est : 
Nec  refert,  utrum  pereat  dispersa  per  auras, 

An  contracta  sueis  e  partibus  obbrutescat; 
Quando  hominem  totum  magis  ac  magis  undique 
sensus  545 

Deficit,  et  vitae  minus  et  minus  undique  restat. 

Et  quoniam  mens  est  hominis  pars  una,  locoque 
Fixa  manet  certo,  velut  aureis  atque  oculei  sunt, 
Atque  aliei  sensus  qui  vitam  quomque  guber¬ 
nant  :  [sum,  549 

Et  velutei  manus,  atque  oculus,  nareisve  seor- 
Secreta  ab  nobis,  nequeunt  sentire,  neque  esse  ; 
Secta  etenim  parvo  liquuntur  tempore  tabi  : 

Sic  animus  per  se  non  quit  sine  corpore,  et  ipso 
Esse  homine,  ollius  quasi  quod  vas  esse  videtur, 
Sive  aliud  quid  vis  potius  connexius  ei  555 
Fingere,  quandoquidem  connexu  corpus  ad¬ 
haeret. 

Denique  corporis  atque  animi  vivata  potestas, 
Inter  se  conjuncta,  valent,  vitaque  fruuntur  : 
Nec  sine  corpore  enim  vitaleis  edere  motus 
Sola  potest  animi  per  se  natura,  nec  autem  560 
Cassum  anima  corpus  durare  et  sensibus  uti : 
Scilicet  avolsus  radicibus  ut  nequit  ullam 
Dispicere  ipse  oculus  rem  seorsum  corpore  toto  : 


Lib. 


Sic  anima  atque  animus  per  se  nil  posse  vid< 
Nimirum  quia  per  venas  et  viscera  mixtim, 
Per  nervos  atque  ossa,  tenentur  corpore  ab  o 
Nec  magneis  intervalleis  primordia  possunt 
Libera  dissultare  ;  ideo  conclusa  moventur 
Sensiferos  motus ;  quos  extra  corpus  in  aure 
Aeris  haud  possunt  post  mortem  ejecta  mov 
Propterea  quia  non  simili  ratione  tenentur. 
Corpus  enim  atque  animam  serit  aer,  si  cohi 
Sese  anima,  atque  in  eos  poterit  conclude] 


Quos  ante  in  nerveis  et  in  ipso  corpore  ageb 
Quare  etiam  atque  etiam,  resoluto  corporis  1 
Tegmine,  et  ejecteis  extra  vitalibus  aureis, 
Dissolvi  sensus  animi  fateare  necesse  est 
Atque  animam  ;  quoniam  conjuncta  est 
duobus.  [an 

Denique,  quom  corpus  nequeat  prefi 
Discidium,  quin  in  tetro  tabescat  odore ;  1 
Quid  dubitas,  quin  ex  imo  penitusque  coort 
Emanarit,  utei  fumus,  diffusa  animae  vis ; 
Atque  ideo  tanta  mutatum  putre  ruina 
Conciderit  corpus  penitus,  quia  mota  loco  s 
Fundamenta,  foras  manant  animaeque  per  ar 
Perque  viarum  omneis  flexus,  in  corpore 
sunt, 

Atque  foramina  ?  multimodeis  ut  noscere  p< 
Dispertitum  animae  naturam  exisse  per  artu 
Et  prius  esse  sibi  distractam  corpore  in  ipso, 
Quam  prolapsa  foras  enaret  in  aeris  auras  ?  5 
Quin  etiam,  tineis  dum  vitae  vortitur  intra; 
Saepe  aliqua  tamen  e  caussa  labefacta  videtui 
Ire  anima,  ac  toto  solvi  de  corpore  mentem  ;i 
Et  quasi  supremo  languescere  tempore  voltus 
Molliaque  exsangui  cadere  omnia  corpore  mei 
bra. 

Quod  genus  est,  animo  male  factum  quom 
hibetur,  [ornis 

Aut  animam  liquisse  ;  ubi  jam  trepidatur, 
Extremum  cupiunt  vitae  reprehendere  vincli 
Conquassatur  enim  tum  mens,  animaeque  poted 
Omnis,  et  haec  ipso  cum  corpore  collabefiunt; 

Ut  gravior  paullo  possit  dissolvere  caussa.  ( 
Quid  dubitas,  tandem  quin  extra  prodita  corp 
Imbecilla  foras,  in  aperto,  tegmine  demto,  9 
Non  modo  non  omnem  possit  durare  per  aevoi 
Sed  minumum  quodvis  nequeat  consistere 
pus?  [tur 

Nec  sibi  enim  quisquam  mori  ens  sentire  videl 
Ire  foras  animam  incolomem  de  corpore  toto,  | 
Nec  prius  ad  jugulum  et  superas  succedere  fajj 
ceis, 

V erum  deficere  in  certa  regione  locatam, 

Ut  sensus  alios  in  parti  quemque  sua  scit 
Dissolvi :  quod  si  immortalis  nostra  foret  mens,j 
Non  jam  se  moriens  dissolvi  conquereretur,  S 
Sed  magis  ire. foras,  vestemque  relinquere,  ut 
anguis, 

Gauderet,  praelonga  senex  aut  cornua  cervus.  9 
Denique  quur  animi  numquam  mens  consij 
liumque  [uneis  615 

Gignitur  in  capite,  aut  pedibus,  manibusve,  sed 
Sedibus,  ac  certeis  regionibus  omnibus  haeret ;  1 
Si  non  certa  loca  ad  nascundum  reddita  quoique 
Sunt,  ut  ubei  quidquid  possit  durare  creatum  || 
Atque  ita  multimodeis  pro  toteis  artubus  esse  ;| 
Membrorum  ut  nunquam  exsistat  praeposteri* 
ordo  ?  [creari  621' 

Usque  adeo  sequitur  res  rem,  neque  flamma 
Fluminibus  solita  est,  neque  in  igni  gignier  algoi 

Pnvterea,  si  immortalis  natura  animai  est 
Kt  sentire  potest  secreta  a  corpore  nostro,  625 
Quinque,  utopinor,  eamfaciundum  est  senibus 
auctam :  , . 

Nec  ratione  alia  nosmet  proponere  nobis 
Possumus  infernas  animas  Acherunte  vagare. 
Pictores  itaque  et  scriptorum  saecla  priora 
Sic  animas  introduxerunt  sensibus  auctas.  630 
At  neque  seorsum  oculei,  neque  nareis,  nec 
manus  ipsa  [aureis 

Esse  potest  anima,  neque  seorsum  lingua,  neque 
Auditum  per  se  possunt  sentire,  neque  esse. 

Et  quoniam  toto  sentimus  corpore  inesse 
Vitalem  sensum,  et  totum  esse  animale  videmus ; 
6i  subito  medium  celeri  praeciderit  ictu  636 

Vis  aliqua,  ut  seorsum  partem  secernat  utramque, 
Dispertita  procul  dubio  quoque  vis  animai 
Et  discissa  simul  cum  corpore  disjicietur. 

At  quod  scinditur,  et  parteis  discedit  in  ullas, 
Scilicet  aeternam  sibi  naturam  abnuit  esse.  641 
Falciferos  memorant  currus  abscidere  membra 
Sa-pc  ita  de  subito,  permixta  caede  calenteis, 

Ut  tremere  in  terra  videatur  ab  artubus  id,  quod 
Decidit  abscisum  ;  quom  mens  tamen  atque  ho¬ 
minis  vis  645 


Mobilitate  mali  non  quit  sentire  dolorem. 

Et  simul  in  pugnae  studio  quod  dedita  mens  est, 
( 'orpore  cuin  reliquo  pugnam  caedeisque  petessit ; 
Nec  tenet,  amissam  laevam  cum  tegmine  saepe 
Inter  equos  abstraxe  rotas,  falceisque  rapaceis, 
Nec  cecidisse  alius  dextram,  quom  scandit  et 
instar.  651 

Inde  alius  conatur  ademto  surgere  crure, 

Quom  digitos  agitat  propter  moribundus  humi 
pes : 

Et  caput,  abscisum  calido  viventeque  tronco, 
Servat  humi  voltum  vitalem,  oculosque  paten- 
teis,  655 

Donec  reliquias  animai  reddidit  omneis. 

Quin  etiam  tibi  si,  lingua  vibrante,  minanti 
Serpentis  cauda  et  procero  corpore,  utrumque 
Sit  lubitum  in  multas  parteis  discidere  ferro ; 
Omnia  jam  seorsum  cernes  amcisa  recenti  660 
Volnere  tortari,  et  terram  conspergere  tabo, 
Ipsam  seque  retro  partem  petere  ore  priorem, 
Voineris  ardenti,  ut  morsu  premat,  icta  dolore. 

Omnibus  esse  igitur  totas  dicemus  in  olleis 
Particuleis  animas  ?  at  ea  ratione  sequetur  665 
Unam  animantem  animas  habuisse  in  corpore 
multas. 

Ergo  divisa  est  ea,  quae  fuit  una  simul  cum 
Corpore :  quapropter  mortale  utrumque  putan¬ 
dum  est ; 


In  multas  quoniam  parteis  disciditur  seque. 

Praiterea,  si  immortalis  natura  animai  670 
Constat,  et  in  corpus  nascentibus  insinuatur ; 
Quur  super  anteactam  aetatem  meminisse  ne¬ 
quimus, 

Nec  vestigia  gestarum  rerum  ulla  tenemus  ? 
Nam  si  tantopere  est  animi  mutata  potestas, 
Omnis  ut  actarum  exciderit  retinentia  rerum  ;675 
Non,  ut  opinor,  id  ab  leto  jam  longiter  errat. 
Quapropter  fateare  necesse  est,  quae  fuit  ante, 
Interiisse,  et  quae  nunc  est,  nunc  esse  creatam. 

Praeterea,  si,  jam  perfecto  corpore,  nobis 
Inferri  solita  est  animi  vivata  potestas,  680 

I  UmOUOm  pitmimnr  „itge  quom  limen  ;nimus  . 

dei  cum  corpora,  et  una 
in  ipso  sanguine  cresse ; 
e  sibi  vivere  solam 


Maud  ita  conveniebat,  u 
Cum  membreis,  videatur 
Sed  v  elut  in  cavea  per  s 


Convenit,  ut  sensu  corpus  tamen  affluat  omne. 
Quare  etiam  atque  etiam  neque  originis  esse 
putandum  est  6<36 

Expexteis  animas,  nec  leti  lege  solutas. 

Nam  neque  tantopere  annecti  potuisse  putandum 
est 

Corporibus  nostreis,  extrinsecus  insinuatas ; 
(Quod  fieri  totum  contra  manifesta  decet  res  •  690 
Namque  ita  connexa  est  per  venas,  viscera,  ner¬ 
vos, 

Ossaque,  utei  dentes  quoque  sensu  participentur ; 
Morbus  ut  indicat,  et  gelida!  stringor  aquai, 

Et  lapis  oppressus  subiteis  e  frugibus  asper ;) 
Nec,  tam  contextas  quom  sint,  exire  videntur  695 
Incolomes  posse,  et  salvas  exsolvere  sese 
Omnibus  e  nerveis,  atque  ossibus  articuleisque. 

Quod  si  forte  putas  extrinsecus  insinuatam 
Permanare  animam  nobis  per  membra  solere, 
Tanto  quoique  magis  cum  corpore  fusa  peribit. 
Quod  permanat  enim,  dissolvitur  :  interit  ergo. 
Dispertita  ergo  per  caulas  corporis  omneis,  702 
(Ut  cibus  in  membra  atque  artus  quom  diditur 
omneis, 

Disperit,  atque  aliam  naturam  sufficit  ex  se) 

Sic  anima  atque  animus,  quamvis  integra  recens 
in  705 

Corpus  eunt,  tamen  in  manando  dissolvuntur, 
Dum  quasi  per  caulas  omneis  diduntur  in  artus 
Particula;,  quibus  haec  animi  natura  creatur : 
Quae  nunc  in  nostro  dominatur  corpore,  nata 
Ex  olla,  quae  tunc  peritat,  partita  per  artus.  710 
Quapropter  neque  natali  privata  videtur 
Esse  die  natura  animae,  nec  funeris  expers. 

Semina  praeterea  linquuntur,  necne,  animai 
Corpore  in  exanimo  ?  quod  si  linquuntur,  et 
insunt, 

Haud  erit  ut  merito  immortalis  possit  haberi ; 
Partibus  amisseis  quoniam  libata  recessit.  716 
Sin  ita,  sincereis  membreis  ablata,  profugit, 

Ut  nullas  parteis  in  corpore  liquerit  ex  se  ; 

Unde  cadavera  rancenti  jam  viscere  vermeis 
Exspirant  ?  atque  unde  animantum  copia  tanta, 
Exos  et  exsanguis,  tumidos  perfluctuat  artus  ? 

Quod  si  forte  animas  extrinsecus  insinuari 
Vermibus,  et  priva  si  in  corpora  posse  venire 
Credis ;  nec  reputas,  quur  millia  multa  animarum 
Conveniant,  unde  una  recesserit :  hoc  tamen 
est,  ut  725 

Quaerundum  videatur,  et  in  discrimen  agundum : 
Utrum  tandem  animas  venentur  semina  quaeque 
Vermiculorum,  ipsaeque  sibi  fabricentur,  ubei 
sint ; 

An  jam  corporibus  perfecteis  insinuentur. 

At  neque  quur  faciant  ipsae,  quareve  laborent, 
Dicere  suppeditat;  neque  enim,  sine  corpore 
quom  sunt,  731 

Solicitae  volitant  morbeis,  alguque,  fameque. 
Corpus  enim  magis  heis  vitieis,  et  fine,  laborat ; 
Et  mala  cuncta  animus  contagi  fungitur  ejus. 

Sed  tamen  heis  esto  quamvis  facere  utile  corpus, 
Quod  subeant;  at,  qua  possint,  via  nulla  videtur. 
Haud  igitur  faciunt  animae  sibi  corpora  et  artus. 
Nec  tamen  est,  qui  cum  perfecteis  insinuentur 
Corporibus  :  neque  enim  poterunt  subtiliter  esse 
Connexae,  neque  consensu  contagia  fient.  740 
Denique,  quur  acris  violentia  triste  leonum 
Seminium  sequitur, volpeis  dolus  ;  et  fuga  cerveis 
A  patribus  datur,  et  patrius  pavor  incitat  artus  5 
Et  jam  caetera  de  genere  hoc  quur  omnia  mem¬ 
breis 

Lib.  u 


Ex  ineunte  sevo  generascunt,  ingenioque ;  745 
Si  non,  certa  suo  quia  semine  seminioque 
Vis  animi  pariter  crescit  cum  corpore  quoque  ? 
Quod  si  immortalis  foret,  et  mutare  soleret 
Corpora,  permixteis  animanteis  moribus  essent : 
Effugeret  canis  Hyrcano  de  semine  saepe  750 
Cornigeri  incursum  cervi,  tremeretque  per  auras 
Aeris  accipiter  fugiens  veniente  columba, 
Desiperent  homines,  saperent  fera  saecla  ferarum. 

Ollud  enim  falsa  fertur  ratione,  quod  aiunt, 
Immortalem  animam  mutato  corpore  flecti  :  755 
Quod  mutatur  enim,  dissolvitur  ;  interit  ergo. 
Trajiciuntur  enimparteis,  atque  ordine  migrant; 
Quare  dissolvi  quoque  debent  posse  per  artus, 
Denique  ut  intereant  una  cum  corpore  cunctae. 

Sin  animas  hominum  dicent  in  corpora  semper 
Ire  humana;  tamen  quaeram,  quur  e  sapienti  761 
Stulta  queat  fieri,  nec  prudens  sit  puer  ullus, 

N ec  tam  doctus  equae  pullus, quam  fortis  equi  vis : 
Si  non,  certa  suo  quia  semine  seminioque 
Vis  animi  pariter  crescit  cum  corpore  quoque  ? 
Scilicet  in  tenero  tenerascere  corpore  mentem 
Confugient ;  quod  si  jam  fit,  fatear  e  necesse  est 
Mortalem  esse  animam,  quoniam,  mutata  per 
artus 

Tantopere,  amittit  vitam  sensumque  priorem. 
Quove  modo  poterit  pariter  cum  corpore  quo¬ 
que  770 

Confirmata  cupitum  aetatis  tangere  florem 
Vis  animi,  nisi  erit  consors  in  origine  prima  ? 
Quidve  foras  sibi  volt  membreis  exire  senectis  ? 
An  metuit  conclusa  manere  in  corpore  putri  ? 
An,  domus  aetatis  spatio  ne  fessa  vetusto  775 
Obruat  ?  at  non  sunt  jam  immortali  ulla  pericla. 
Denique  connubia  ad  Veneris,  partusque  fe¬ 
rarum, 

Esse  animas  praesto,  deridiculum  esse  videtur ; 
Exspectare  immortaleis  mortalia  membra 
Innumero  numero,  certareque  praeproperanter 
Inter  se,  quae  prima  potissimaque  insinuetur  781 
Si  non  forte  ita  sunt  animarum  foedera  pacta, 
Ut,  quae  prima  volans  advenerit,  insinuetur 
Prima,  neque  inter  se  contendant  viribus  hilum. 
Denique  in  aethere  non  arbor,  non  aequore  in 
alto  785 

Nubeis  esse  queunt,  nec  pisceis  vivere  in  arveis, 
Nec  eruor  in  ligneis,  nec  saxeis  sucus  inesse : 
Certum  ac  dispositum  est,  ubi  quidquid  crescat 
et  insit. 

Sic  animi  natura  nequit  sine  corpore  oriri  789 
Sola,  neque  a  nerveis  et  sanguine  longius  esse. 
Quod  si  posset  enim,  multo  prius  ipsa  animi  vis 
In  capite,  aut  humereis,  aut  imeis  calcibus  esse 
Posset,  et  innasci  quavis  in  parte  soleret, 
Quamde  in  eodem  homine  atque  in  eodem  vase 
manere.  [certum,  794 

Quod  quoniam  nostro  quoque  constat  corpore 
Dispositumque  videtur,  ubi  esse  et  crescere  pos¬ 
sit  [ficiandum, 

Seorsum  anima  atque  animus  :  tanto  magis  in- 
Totum  posse  extra  corpus  durare  genique. 
Quare  corpus  ubi  interiit,  periisse  necesse  est 
Confiteare  animam  distractam  in  corpore  toto. 
Quippe  etenim  mortalem  aeterno  jungere,  et 
una  801 

Consentire  putare,  et  fungi  mutua  posse, 
Desipere  est :  quid  enim  divorsius  esse  putan¬ 
dum  est, 

Aut  magis  inter  se  disjunctum  discrepitansque, 
Quam  mortale  quod  est,  immortali  atque  perenni 


Junctum  in  concilio  saevas  tolerare  procella 
Praeterea,  quaequomque  manent  aetern 
cesse  est 

Aut,  quia  sunt  solido  cum  corpore,  respuere  icu 
Nec  penetrare  pati  sibi  quidquam  quod  q 


Dissociare  intus  parteis ;  ut  materia! 

Corpora  sunt,  quorum  naturam  ostendimus  a| 
Aut  ideo  durare  aetatem  posse  per  omnemjl 
Plagarum  quia  sunt  expertia,  sicut  inane  est 
Quod  manet  intactum,  neque  ab  ictu  frangii 
hilum : 

Aut  etiam  quia  nulla  loci  sit  copia  circum,  I 
Quo  quasi  res  possint  discedere  dissolvique 
Sic.uti  summarum  summa  est  aeterna,  neque  ejj 
Quis  locus  est,  quo  diffugiant,  neque  c 
sunt,  quae 

Possint  incidere,  et  valida  dissolvere  plaga :  i 
At  neque,  utei  docui,  solido  cum  corpore  mea 
N atura  est,  quoniam  admixtum  est  in  rebus  ii 
Nec  tamen  est  ut  inane  ;  neque  autem  coi 
desunt, 

Ex  infinito  quae  possint  forte  coorta 
Proruere  hanc  mentis  violento  turbine  moli 
Aut  aliam  quamvis  cladem  importare  pericli 
Nec  porro  natura  loci,  spatiumque  profundi; 
Deficit,  exspergi  quo  possit  vis  anima!,  • 
Aut  alia  quamvis  possit  vi  pulsa  perire. 

Haud  igitur  leti  praeclusa  est  janua  menti,  i 
Quod  si  forte  ideo  magis  immortalis  haben 
est, 

Quod  vitalibus  ab  rebus  munita  tenetur ; 

Aut  quia  non  veniunt  omnino  aliena  salutis, 
Aut  quia,  quae  veniunt,  aliqua  ratione  recedujit 
Pulsa  prius,  quam  quid  noceant  sentire  quej 


Scilicet  a  vera  longe  ratione  remotum  est.  S 
Praeter  enim,  quam  quod  morbeis  tum  corpiT 
aegrit, 

Advenit  id,  quod  eam  de  rebus  saepe  futureisj 
Macerat,  inque  r  metu  male  habet,  cureisquS 
fatigat,  [denti 

Praeteriteisque  male  admisseis  peccata  remori 
Adde  furorem  animi  proprium,  atque  oblivia] 
rerum ; 

Adde,  quod  in  nigras  lethargi  mergitur  unda 
Nil  igitur  mors  est,  ad  nos  neque  pertinet  hilffl 
Quandoquidem  natura  animi  mortalis  habetil 
Et  velut  anteacto  nil  tempore  sensimus  aegri,  fl 
Ad  confligundum  venientibus  undique  Poenis,? 
Omnia  quom  belli  trepido  concussa  tumultu  846i 
Horrida  contremuere  sub  alteis  aetheris  aureip 
In  dubioque  fuere  utrorum  ad  regna  cadundtg 
Omnibus  humaneis  esset  terraque  marique  :  f 
Sic  ubi  non  erimus,  quom  corporis  atque  aninS 
Discidium  fuerit,  quibus  e  sumus  uniter  aptei,8 
Scilicet  haud  nobis  quidquam,  quei  non  erimus! 

tum,  852* 

Accidere  omnino  poterit,  sensumque  movere ;  1 
Non  si  terra  mari  miscebitur,  et  mare  coelo.  ;■ 
Et  si  jam  nostro  sentit  de  corpore,  postquam® 
Detracta  est  animi  natura,  animaeque  potestas  M 
Nil  tamen  est  ad  nos,  quei  comtu  conjugioqueH 
Corporis  atque  animae  consistimus  uniter  aptei.  ] 
Nec,  si  materiam  nostram  collegerit  aetas 
Post  obitum,  rursumque  redegerit,  ut  sita  nunc- 
est,  860 

Atque  iterum  nobis  fuerint  data  lumina  vitae,  1 
Pertineat  quidquam  tamen  ad  nos  id  quoque  j 
factum, 

Lib.  in- 

Interrupto  semel  quom  sit  repetentia  nostreis; 
ri  nnnc  nil  ad  nos  de  nobis  attinet,  ante 
Ouei  fuimus  :  nec  jam  de  olleis  nos  afficit  angor, 
Ouos  de  materia  nostra  nova  proferat  aetas.  866 
Nam  quum  respicias  immensi  temporis  omne 
Praeteritum  spatium  ;  tum  motus  materiai 
Multimodei  quam  sint;  facile  hoc  accredere 

Semina^pe  in  eodem,  ut  nunc  sunt  ordine 
posto:  [mente;  870 

Nec  memori  tamen  id  quimus  reprehendere 
Inter  enim  jecta  est  vitoi  pausa,  vageque 
Deerrarunt  passim  motus  ab  sensibus  omneis. 
Debet  enim,  misere  est  quoi  forte  segreque  fu¬ 
turum, 

Inse  quoque  esse  in  eo  tum  tempore,  quoi  male 
^  pUit  [prohibet  875 

Accidere :  id  quoniam  mors  eximit,  esseque 
Ollum,  quoi  possint  incommoda  conciliari 
Hac  eadem,  quibus  e  nunc  nos  sumus,  ante  fuisse ; 
Scire  licet  nobis  nihil  esse  in  morte  timendum : 
N  ec  miserum  fieri,  qui  non  est,  posse ;  neque 
hilum  880 

Differre,  nullo  fuerit  jam  tempore  natus  ; 
Mortalem  vitam  mors  quom  immortalis  ademit. 
Proinde,  ubi  se  videas  hominem  indignarier 
ipsum, 

Post  mortem  fore,  ut  aut  putrescat  corpore  posto, 
Aut  tlammeis  interfiat,  maleisve  ferarum  ;  885 

Scire  licet,  non  sincerum  sonere,  atque  subesse 
Cacum  aliquem  cordi  stimulum  ;  quamvis  neget 
ipse  [turum. 

Credere  se  quemquam  sibi  sensum  in  morte  fu- 
Non,  ut  opinor,  enim  dat  quod  promittit  et  unde, 
Nec  radicitus  e  vita  se  tollit  et  eicit,  890 

Sed  facit  esse  sui  quiddam  super  inscius  ipse. 
Vivus  enim  sibi  quom  proponit  quisque,  futurum 
Corpus  utei  volucreis  lacerent  in  morte  feraque, 
Ipse  sui  miseret :  neque  enim  se  dividit  hilum, 
N'  ec  removet  satis  a  projecto  corpore ;  et  ollud 
Se  fingit,  sensuque  suo  contaminat  astans.  896 
Ileinc  indignatur  se  mortalem  esse  creatum; 
Nec  videt,  in  vera  nullum  fore  morte  alium  se, 
Qui  possit  vivus  sibi  se  lugere  peremtum, 
Stansque  jacentem  se  lacerari  urive  dolere.  900 
Nam  in  morte  malum  est  maleis  morsuque 
ferarum 

Tractari,  non  invenio  qui  non  sit  acerbum, 
Ignibus  impositum,  calideis  torrescere  flammeis, 
Aut  in  meile  situm  suffocari,  atque  rigere 
Frigore,  quom  summo  gelidi  cubat  aequore  saxi, 
Urgeri  ve  superne  obtritum  pondere  terra.  906 
“  Nam  jam  non  domus  accipiet  te  lata,  ne¬ 
que  uxor 

“  Optuma,  nec  dulceis  occurrent  oscula  natei 
11  Praeripere,  et  tacita  pectus  dulcedine  tangent. 

“  Non  poteris  facteis  florentibus  esse,  tueisque 
“Prasidium:  misero  misere,”  aiunt,  “omnia 
ademit  9H 

“  Una  dies  infesta  tibei  tot  pramia  vita.” 

Ollud  in  heis  rebus  non  addunt :  “  nec  tibi  earum 
Jam  desiderium  rerum  insidet  insuper  una.” 
Quod  bene  si  videant  animo,  dicteisque  sequan¬ 
tur,  915 

Dissolvant  animi  magno  se  angore  metuque. 

u  quidem,  ut  es  loco  sopitus,  sic  eris,  avi 
Quod  superest,  cuncteis  privatu’  doloribus 
aegreis : 

iV  n®s.h°rrifico  c;nefactum  de  prope  busto 
insatiabiliter  deflebimus,  atemumque  920 


Nulla  dies  nobis  moerorem  e  pectore  demet. 
Ollud  ab  hoc  igitur  quarundum  est, quid  sit  amari 
Tantopere,  ad  somnum  si  res  redit  atque  quietem, 
Quur  quisquam  aterno  possit  tabescere  luctu. 

Hoc  etiam  faciunt,  ubi  discubuere,  tenentque 
Pocula  sape  homines,  et  inumbrant  ora  coroneis, 
Ex  animo  ut  dicant :  “  brevis  hicc’  est  fructus 
“  homulleis  :  [“  cebit !”  927 

“  Jam  fuerit ;  neque  post  umquam  revocare  li- 
Tamquam  in  morte  mali  cum  primeis  hoc  sit 
eorum, 

Quod  sitis  exurat  miseros  atque  arida  torreat,  930 
Aut  alia  quojus  desiderium  insideat  rei. 

Nec  sibi  enim  quisquam  tum  se  vitamque  re¬ 
quiret, 

Quom  pariter  mens  et  corpus  sopita  quiescunt ; 
Nam  licet  aternum  per  nos  sic  esse  soporem  : 
Nec  desiderium  nostri  nos  attigit  ullum  :  935 

Et  tamen  haudquaquam  nostros  tunc  olla  per 
artus 

Longe  ab  sensifereis  primordia  motibus  errant, 
Quin  correptus  homo  ex  somno  se  colligit  ipse. 
Multo  igitur  mortem  minus  ad  nos  esse  putan¬ 
dum  est :  [demus.  939 

Si  minus  esse  potest,  quam  quod  nihil  esse  vi- 
Major  enim  turba  disjectus  materiai 
Consequitur  leto ;  nec  quisquam  expergitus  ex¬ 
stat, 

Frigida  quem  semel  est  vital  pausa  sequuta. 

Denique,  si  vocem  rerum  natura  repente 
Mittat,  et  hoc  aliquoi  nostrum  3ic  increpet  ipsa : 
“  Quid  tibi  tantopere  est,  mortalis,  quod  nimis 
“  agreis  [ac  fles  ?  946 

“  Luctibus  indulges  ?  quid  mortem  congemis, 

“  Nam  gratum  fuerit  tibi  vita  anteacta  priorque, 

“  Et  non  omnia,  pertusum  congesta  quasi  in  vas, 

“  Commoda  perfluxere,  atque  ingrata  interiere; 

“  Quur  non,  utplenus  vita  conviva,  recedis,  951 
“  -®quo  animoque  capis  securam,  stulte,  quie¬ 
tem  ?  [fusa, 

“  Sin  ea,  qua  fructus  quomque  es,  periere  pro- 
“  Vitaque  in  offenso  est ;  quur  amplius  addere 
quaris,  [dat  omne  ?  954 

“  Rursum  quod  pereat  male,  et.  ingratum  occi- 
“  Non  potius  vita  finem  jacis  atque  laboris  ? 

“  Nam  tibi  praterea  quod  machiner  inveniam- 
*lue>  [semper. 

“  Quod  placeat,  nihil  est :  eadem  sunt  omnia 
“  Si  tibi  non  anneis  corpus  jam  marcet,  et  artus 
“  Confectei  languent ;  eadem  tamen  omnia  re¬ 
stant,  960 

“  Omnia  si  pergas  vivendo  vincere  sacla; 

“  Atque  etiam  potius,  si  numquam  sis  moritu¬ 
rus.” 

Quid  respondemus,  nisi  justam  intendere  litem 
Naturam,  et  veram  verbeis  exponere  caussam  ? 

At  qui  obitum  lamentetur  miser  amplius  sequo. 
Non  merito  inclamet  magis,  et  voce  increpet 
«  *  [querelas.”  966 

Aufer  abheinc  lacrumas,  barathre,  et  compesce 
Grandior  hic  vero  si  jam  seniorque  queratur : 

“  Omnia  perfunctus  vitai  pramia,  marces  ; 

Sed  quia  semper  aves  quod  abest,  praesentia 
temnis,  q-q, 

“  Imperfecta  tibi  elapsa  est  ingrataque  vita, 

Et  necopinanti  mors  ad  caput  astitit  ante, 
Quam  satur  ac  plenus  possis  discedere  rerum. 
Nunc  aliena  tua  tamen  astate  omnia  mitte. 
iEquo  animoque,  agedum,  magneis  concede ; 

”  976 


necesse  est :” 

Jure,  ut  opinor,  agat,  jure  increpet  inciletque. 
Cedit  enim  rerum  novitate  extrusa  vetustas 
Semper,  et  ex  alieis  aliud  reparare  necesse  est ; 
Nec  quisquam  in  barathrum,  nec  Tartara  dedi¬ 
tur  atra. 

Materies  opus  est,  ut  crescant  postera  saecla :  980 
Quae  tamen  omnia  te,  vita  perfuncta,  sequentur : 
Nec  minus  ergo  ante  haec,  quam  tu,  cecidere, 
cadentque. 

Sic  alid  ex  alio  numquam  desistet  oriri ; 
Vitaque  mancipio  nulli  datur,  omnibus  usu. 
Respice  item,  quam  nil  ad  nos  anteacta  ve¬ 
tustas  985 

Temporis  aeterni  fuerit,  quam  nascimur,  ante. 
Hoc  igitur  speculum  nobis  natura  futuri 
Temporis  exponit  post  mortem  denique  nostram. 
Numquid  ibi  horribile  apparet  ?  num  triste  vi¬ 
detur 

Quidquam  ?  non  omni  somno  securius  exstat  ? 
Atque  animarum  etiam,  quaequomque  Ache¬ 
runte  profundo  991 

Prodita  sunt  esse,  in  vita  sunt  omnia  nobis  : 

Nec  miser  impendens  magnum  timet  aere  saxum 
Tantalus,  ut  fama  est,  cassa  formidine  torpens  ; 
Sed  magis  in  vita  divom  metus  urguet  inanis  995 
Mortaleis,  casumque  timent,  quem  quoique  ferat 
fors.  [centem ; 

Nec  Tityon  volucreis  ineunt  Acherunte  ja- 
Nec,  quod  sub  magno  scrutentur  pectore,  quid¬ 
quam 

Perpetuam  aetatem  poterunt  reperire  profecto, 
Quamlibet  immani  projectu  corporis  exstet,  1000 
Qui  non  sola  novem  disperseis  jugera  membreis 
Obtineat,  sed  qui  terrai  totius  orbem  : 

Non  tamen  aeternum  poterit  perferre  dolorem, 
Nec  praebere  cibum  proprio  de  corpore  semper  : 
Sed  Tityos  nobis  hic  est,  in  amore  jacentem 
Quem  volucreis  lacerant,  atque  exest  anxius 
angor,  1006 

Aut  alia  quavis  scindunt  turpedine  curae. 

Sisyphus  in  vita  quoque  nobis  ante  oculos  est, 
Qui  petere  a  populo  fasceis  saevasque  secureis 
Imbibit,  et  semper  victus  tristisque  recedit.  1010 
Nam  petere  imperium,  quod  inane  est,  nec  datur 
umquam, 

Atque  in  eo  semper  durum  sufferre  laborem  ; 
Hoc  est,  advorso  nixantem  trudere  monte 
Saxum,  quod  tamen  a  sumnojam  vortice  rursum 
Volvitur,  et  plani  raptim  petit  aequora  campi. 
Deinde  animi  ingratam  naturam  pascere  sem¬ 
per,  [quam ;  1016 

Atque  explere  boneis  rebus  satiareque  num- 
Quod  faciunt  nobis  annorum  tempora,  circum 
Quom  redeunt,  fetusque  ferunt  variosque  le¬ 
pores  : 

Nec  tamen  explemur  vitai’  fructibus  umquam  : 
Hoc,  ut  opinor,  id  est,  aevo  florente  puellas 
Quod  memorant  laticem  pertusum  congerere  in 
vas,  1022 

Quod  tamen  expleri  nulla  ratione  potestur. 

Cerberus  et  Furiae  jam  vero,  et  lucis  egestas 
Tartarus,  horriferos  eructans  faucibus  aestus ; 
Quei  neque  sunt  usquam,  nec  possunt  esse  pro¬ 
fecto  :  1026 

Sed  metus  in  vita  poenarum  pro  male  facteis 
Est  insignibus  insignis  ;  scelerisque  luela 
Carcer,  et  horribilis  de  saxo  jactus  eorum,  1029 
Verbera,  carnufices,  robur,  pix,  lamina,  tedae  : 
Quae  tamen  etsi  absunt,  at  mens  sibi  conscia 
facteis 


LlB  1] 

Praemetuens  adhibet  stimulos,  torretqae  fla„ 

leis; 

Nec  videt  interea  qui  terminus  esse  maiorum] 
Possit,  quive  siet  poenarum  denique  finis  ; 
Atque  eadem  metuit  magis  haec  ne  in  mori 
gravescant : 

Heinc  Acherusia  fit  stultorum  denique  vita.l 
Hoc  etiam  tibi  tute  interdum  dicere  possigj 
“  Lumina  suis  oculeis  etiam  bonus  Ancu’  rei}, 
quit 

Qui  melior  multeis  quam  tu  fuit,  improbe,  rebui 
Inde  aliei  multei  reges  rerumque  potentes  I04 
Occiderunt,  magneis  quei  gentibus  imperitarim! 
Ille  quoque  ipse,  viam  qui  quondam  per  mar<, 
magnum 

Stravit,  iterque  dedit  legionibus  ire  per  altumj 
Ac  pedibus  salsas  docuit  superare  lacunas,  IO44 
Et  contemsit  equeis  insultans  murmura  ponti,  ] 
Lumine  adempto,  animam  moribundo  corporJ 
fudit. 

Scipiades,  belli  fulmen,  Carthaginis  horror, 9 
Ossa  dedit  terrae,  proinde  ac  famul  infimus  essetj 
Adde  repertores  doctrinarum  atque  leporum! 
Adde  Heliconiadum  comites ;  quorum  unus  Ho¬ 
merus  1050; 

Sceptra  potitus,  eadem  alieis  sopitu’  quiete  est. 
Denique  Democritum  postquam  matura  ve¬ 
tustas 

Admonuit  memores  motus  languescere  mentis,! 
Sponte  sua  leto  caput  obvius  obtulit  ipse.  1 
Ipse  Epicurus  obit,  decurso  lumine  vitae,  1055; 
Qui  genus  humanum  ingenio  superavit,  et  omneiffl 
Restinxit,  stellas  exortus  uti  aerius  sol. 

Tu  vero  dubitabis,  et  indignabere  obire,  a 
Mortua  quoi  vita  est  prope  jam  vivo  atque  vi¬ 
denti  ? 

Qui  somno  partem  majorem  conteris  sevi,  10605 
Et  vigilans  stertis,  nec  somnia  cernere  cessas,  '■ 
Solicitamque  geris  cassa  formidine  mentem  ;  9 

Nec  reperire  potes,  quid  sit  tibi  saepe  mali,  quom  1 
Ebrius  urgueris  multeis  miser  undique  cureis,! 
Atque  animo  incerto  fluitans,  errore  vagaris  ?  J 
Si  possent  homines,  proinde  ac  sentire  videntua 
Pondus  inesse  animo,  quod  se  gravitate  fatigetJ 
E  quibus  id  fiat  causseis  quoque  noscere,  et  unde 
Tanta  mali  tamquam  moles  in  pectore  constet» 
Haud  ita  vitam  agerent,  ut  nunc  plerumque 
videmus,  [semper  1070, 

Quid  sibi  quisque  velit,  nescire,  et  quaerere;; 
Commutare  locum,  quasi  onus  deponere  possit.  | 
Exit  saepe  foras  magneis  ex  aedibus  ille, 

Esse  domi  quem  pertaesum  est,  subitoque  re- 
ventat,  1071 

Quippe  foreis  nihilo  melius  qui  sentiat  esse :  j 
Currit,  agens  mannos,  ad  villam  praecipitanter,  I 
Auxilium  tecteis  quasi  ferre  ardentibus  instans : 
Oscitat  extemplo,  tetigit  quom  limina  villae,  1 
Aut  abit  in  somnum  gravis,  atque  oblivia  quaerit ; 
Aut  etiam  properans  urbem  petit,  atque  revisit. 
Hoc  se  quisque  modo  fugit :  at  quem  scilicet, 
ut  fit,  1081 

Effugere  haud  potis  est,  ingratis  haeret,  et  odit ; 
Propterea,  morbi  quia  caussam  non  tenet  aeger : 
Quam  bene  si  videat,  jam  rebus  quisque  relicteis 
Naturam  primum  studeat  cognoscere  rerum; 
Temporis  aeterni  quoniam,  non  unius  horae, 
Ambigitur  status,  in  quo  sit  mortalibus  omnis 
JEtas  post  mortem, quae  restat  quomque, manendo. 
Denique  tantopere  in  dubieis  trepidare  peri* 
cleis 

Quit  mala  nos  subigit  vita!  tante  cupido?  1090 
ferta  quidem  finis  vite  mortalibus  astat. 

Nec  devitari  letum  pote,  quiu  obeamus,  [usque, 
Praeterea  vorsamur  ibeidem  atque  insumus 
Nec  nova  vivendo  procuditur  ulla  voluptas  : 
Sed  dum  abest  quod  avemus,  id  exsuperare  vi¬ 
detur  .  1UJ,> 

f  irtera ;  post  aliud,  quom  contigit  ollud,  avemus , 
Kt  <it  is 'aequa  tenet  vitai  semper  hianteis:  [rntas, 
Poateraquc  in  dubio  est  fortunam  quam  vehat 


Quid  ve  ferat  nobis  casus,  qui  ve  exitus  in¬ 
stet. 

Nec  prorsum  vitam  ducundo  demimus  hilum 
Tempore  de  mortis;  nec  delibrare  valemus,  1101 
Quo  minus  esse  diu  possimus  morte  peremtei. 
Proinde,  licet  quot  vis  vivendo  condere  saecla, 
Mors  aeterna  tamen  nihilo  minus  olla  manebit : 
Nec  minus  ille  diu  jam  non  erit,  ex  hodierno 
Lumine  qui  finem  vitai  fecit,  et  ille  1 106 

Mensibus  atque  anneis  qui  multeis  occidit  ante. 


LIBER  QUARTUS. 


Avia  Picridum  peragro  loca,  nullius  ante 
Trita  solo:  juvat  integros  accedere  fonteis, 
Atque  haurire ;  juvatque  novos  decerpere  flores, 
Insignemquc  meo  capiti  petere  inde  coronam, 
fude  prius  nulli  velarint  tempora  Musae.  5 
Primum,  quod  niagneis  doceo  de  rebus,  et  arteis 
Religionum  animos  nodeis  exsolvere  pergo; 
Deinde,  quod  obscura  de  re  tam  lucida  pango 
Carmina,  Musaeo  contingens  cuncta  lepore  : 

Id  quoque  enim  non  ab  nulla  ratione  videtur.  10 
Nam  velutei  puereis  absinthia  tetra  medenteis 
Quoin  dare  conantur,  prius  oras  pocula  circum 
Contingunt  mellis  dulci  flavoque  liquore, 

Ut  puerorum  aetas  improvida  ludificetur 
labrorum  tenus;  interea  perpotet  amarum  15 
Absinthi  laticem,  deccptaque  non  capiatur, 

Sed  potius  tali  attactu  recreata  valescat :  [tur 
Sic  ego  nunc,  quoniam  haec  ratio  plerumque  vide- 
Tristior  esse,  quibus  non  est  tractate,  retroque 
Volgus  abhorret  ab  hac,  volui  tibi  suaviloquenti 
Carmine  Pierio  rationem  exponere  nostram,  21 
Kt  quasi  Musaeo  dulci  contingere  meile ; 

Si  tibi  forte  animum  tali  ratione  tenere 
Versibus  in  nostreis  possem,  dum  percipis  omnem 
Naturam  rerum,  ac  persentis  utilitatem.  25 
Sed  quoniam  docui  cunctarum  exordia  rerum 
Qualia  sint,  et  quam  varicis  distantia  formeis 
Sponte  sua  volitent,  aeterno  percita  motu ; 
Quoque  modo  possint  res  ex  heis  quaeque  creari : 
Atque  animi  quoniam  docui  natura  quid  esset,  30 
Kt  quibus  e  rebus  cum  corpore  comta  vigeret, 
Quove  modo  distracta  rcdiiet  in  ordia  pnrna  : 
Nunc  agere  incipiam  tibi,  quod  vehementer  ad 
has  res 

Attinet,  esse  ea,  quae  rerum  simulacra  vocamus  ; 
Quae,  quasi  membranae  summo  de  corpore  rerum 
Dereptae,  volitant  ultro  citroque  per  auras  36 
Atque  eadem  nobis  vigilantibus  obvia  mentes 
Terrificant,  atque  in  somneis,  quom  saepe  figuras 
Contuimur  miras,  simulacraque  luce  carentum, 
Qua;  nos  horrifice  languenteis  saepe  sopore  40 
Excierunt :  ne  forte  animas  Acherunte  reamur 
F.flugere,  aut  umbras  inter  vivos  volitare ; 

Nevc  aliquid  nostri  post  mortem  posse  relinqui, 
Quom  corpus  simul  atque  animi  natura,  peremta, 
in  sua  discessum  dederunt  primordia  quaeque.  45 
Dico  igitur  rerum  effigias  tenueisque  figuras 
Mittier  ab  rebus,  summo  de  corpore,  eorum  [est, 
Qua;  quasi  membranae,  vel  cortex  nominitanda 
Quod  speciem  ac  formam  similem  gerit  eius 
imago, 

Quojusquomque  cluet  de  corpore  fusa  vagari.  50  I 
id  licet  heinc  quamvis  hebeti  cognoscere  corde : 
i  nncipio,  quoniam  mittunt  in  rebus  aperteis 


Corpora  res  multae,  partim  diffusa  solutae,  *■ 
Robora  ceu  fumum  mittunt,  igneisque  vaporem  ; 
Et  partim  contexta  magis  condensaque,  ut  olim 
Quom  teretes  ponunt  tunicas  aestate  cicadae,  56 
Et  vitulei  quom  membranas  de  corpore  summo 
Nascenteis  mittunt;  et  item  quom  lubrica  serpens 
Exuit  in  spinis  vestem ;  nam  saepe  videmus 
Ollorum  spolieis  vepreis  volitantibus  auctas.  60 
Quae  quoniam  fiunt,  tenuis  quoque  debet  imago 
Ab  rebus  mitti,  summo  de  corpore  rerum. 

Nam  quur  illa  cadant  magis,  ab  rebusque  rece¬ 
dant  [testas ; 

Quam  quae  tenuia  sunt,  hiscundi  est  nulla  po- 
Praesertim,  quom  sint  in  summeis  corpora  rebus 
Multa  minuta,  jaci  quae  possint  ordine  eorum,  66 
Quo  fuerint,  et  forma!  servare  figuram  ; 

Et  multo  citius,  quanto  minus  indupediri 
Pauca  queunt,  et  sunt  in  prima  fronte  locata. 

Nam  certe  jacere  ac  perciri  multa  videmus  ;  70 
Non  solum  ex  alto  penitusque,  ut  diximus  ante, 
Verum  de  summeis  ipsum  quoque  saepe  colorem 
Et  volgo  faciunt  id  lutea,  russaque  vela, 

Et  ferrugina,  quom  magneis  intenta  theatreis 
Per  malos  volgata  trabeisque  trementia  Auctant 
Namque  ibi  consessum  cavea!  subter,  et  omnem 
Sccnalem  speciem  patrum,  matrumque,  deorum¬ 
que 

Inficiunt,  coguntque  suo  fluitare  colore : 

Et,  quanto  circum  mage  sunt  inclusa  theatri 
Moenia,  tam  magis  haec  intus,  perfusa  lepore,  80 
Omnia  corrident  correpta  luce  diei. 

Ergo  lintea  de  summo  quom  corpore  fucum 
Mittunt,  effigias  quoque  debent  mittere  tenueis 
Res  quaeque;  ex  summo  quoniam  jaculantur 
utraeque. 

Sunt  igitur  jam  formarum  vestigia  certa,  85 
Quae  volgo  volitant,  subtili  praedita  filo, 

Nec  singillatim  possunt  secreta  videri.  [res 
Praeterea,  omnis  odos,  fumus,  vapor,  atque  alite 
Consimileis  ideo  diffusae  rebus  abundant, 

Ex  alto  quia,  dum  veniunt  extrinsecus,  ortae  96 
Scinduntur  per  iter  flexum,  nec  recta  viarum 
Ostia  sunt,  qua  contendant  exire  coortae. 

At  contra  tenuis  summi  membrana  coloris 
Quom  jacitur,  nihil  est  quod  eam  discerpere 
possit, 

In  promtu  quoniam  est  in  prima  fronte  locata.  95 
Postremo,  speculeis,  in  aqua,  splendoreque  in 
.  omni  [est, 

Quaequomque  apparent  nobis  simulacra,  necesse 
Quandoquidem  simili  specie  sunt  praedita  rerum, 
Esse  in  imaginibus  misseis  consistere  eorum.  99 
Nam  quur  illa  cadant  magis,  ab  rebusque  recedant 
Corpora,  res  multa;  quae  mittunt  corpore  aperto. 

Quam  quEO  tenuia  eunt,  hiscundi  est  nulla  po¬ 
testas. 

Sunt  igitur  tenueis  formarum  dissimileisque 
Effigies,  singillatim  quas  cernere  nemo  104 
Quom  possit,  tamen,  assiduo  crebroque  repulsu 
Rejectae,  reddunt  speculorum  ex  aequore  visum  : 
Nec  ratione  alia  servari  posse  videntur 
Tantopere,  ut  simileis  reddantur  quoique  figurae. 

Nunc  age,  quam  tenui  natura  constet  imago, 
Percipe  ;  et  in  primeis,  quoniam  primordia  tan¬ 
tum  110 

Sunt  infra  nostros  sensus,  tantoque  minora, 
Quam  quae  primum  oculei  coeptant  non  posse 
tueri.  [rerum 

Nunc  tamen,  id  quoque  utei  conformem,  exordia 
Cunctarum  quam  sint  subtilia,  percipe  pauceis. 
Primum,  animalia  sunt  jam  partim  tantula,  ut 
horum  115 

Tertia  pars  nulla  possit  ratione  videri.  [est  ? 
Horum  intestinum  quodvis  quale  esse  putandum 
Quid  cordis  globus,  aut  oculei  ?  quid  membra  ? 

quid  artus  ?  [que, 

Quantula  sunt  ?  quid  praeterea,  primordia  quae- 
Unde  anima  atque  animi  constet  natura  neces- 


Nonne  vides  quam  sint  subtilia, quamque  minuta? 

Praeterea,  quaequomque  suo  de  corpore  odorem 
Exspirant  acrem,  panaces,  absinthia  tetra, 
Abrotoneique  graveis,  et  tristia  centaurea  : 
Quorum  unumquidvis  leviter  si  forte  ciebis,  125 
Quin  potius  noscas  rerum  simulacra  vagare 
Multa  modeis  multeis,  nulla  vi,  cassaque  sensu  : 
[Quorum  quantula  pars  sit  imago,  dicere  nemo 


Qui  possit,  neque  eam  rationem  reddere  dicteis.] 
Sed  ne  forte  putes  ea  demum  sola  vagari,  130 
Quaequomque  ab  rebus  rerum  simulacra  rece¬ 
dunt; 

Sunt  etiam,  quae  sponte  sua  gignuntur,  et  ipsa 
Constituuntur  in  hoc  coelo,  qui  dicitur  aer ; 

Quae  multeis  formata  modeis  sublime  feruntur, 
Nec  speciem  mutare  suam  liquentia  cessant,  135 
Et  quojusque  modi  formarum  vortere  in  oras. 
Ut  nubes  facere  interdum,  quom  crescere  in  altum 
Cernimus,  et  mondi  speciem  violare  serenam, 
Aera  mulcenteis  motu :  nam  saepe  gigantum 
Ora  volare  videntur,  et  umbram  ducere  late ; 
Interdum  magnei  montes,  avolsaque  saxa  141 
Montibus  anteire,  et  solem  succedere  propter  : 
Inde  alios  trahere  atque  inducere  bellua  nimbos. 

Nunc,  ea  quam  facili  et  celeri  ratione  gerantur, 
Perpetuoque  fluant  ab  rebus,  lapsaque  cedant. 
Semper  enim  summum  quidquid  de  rebus  abun¬ 
dat,  [in  res, 

Quod  jaculentur ;  et  hoc,  alias  quom  pervenit 
Transit,  ut  in  primeis  vestem :  sed  ubi  aspera 
saxa 

Aut  in  materiam  ligni  pervenit,  ibei  jam  149 
Scinditur,  ut  nullum  simulacrum  reddere  possit. 
At  quom  splendida  quae  constant  opposta  fuerunt 
Densaque,  ut  in  primeis  speculum  est,  nihil  ac¬ 
cidit  horum,  [ante 

Nam  neque,  utei  vestem,  possunt  transire,  neque 
Scindi,  quam  meminit  levor  praestare  salutem. 
Quapropter  fit,  ut  heinc  nobis  simulacra  redun¬ 
dent  :  155 

Et  quamvis  subito,  quovis  in  tempore,  quamque 
Rem  contra  speculum  ponas,  apparet  imago : 
Perpetuo  fluere  ut  noscas  e  corpore  summo 
Texturas  rerum  tenueis,  tenueisque  figuras. 


Ergo  multa  brevi  spatio  simulacra  geruntur,  ■ 
Ut  merito  celer  heis  rebus  dicatur  origo. 

Et  quasi  multa  brevi  spatio  summittere  debe(J 
Lumina  sol,  ut  perpetuo  sint  omnia  plena : 

Sic  a  rebus  item  simili  ratione  necesse  est  a 
Temporis  -in  puncto  rerum  simulacra  ferantus 
Multa  modeis  multeis  in  cunctas  undique  partei 
Quandoquidem,  speculum  quoquomque  obvert 
mus  oreis, 

Res  ibi  respondent  simili  forma  atque  colorei 
Praeterea,  modo  quom  fuerit  liquidissima  <3 
Tempestas,  perquam  subito  fit  turbida  fede 
Undique,  utei  tenebras  omneis  Acherunta  reari 
Liquisse,  et  magnas  coeli  complesse  caver 
Usque  adeo  tetra  nimborum  nocte  coorta 
Impendent  atrae  Pormidinis  ora  superne. 
Quorum  quantula  pars  sit  imago,  dicere  nemo  j 
Qui  possit,  neque  eam  rationem  reddere  dicte 
Nunc  age,  quam  celeri  motu  simulacra  ferant 
Et  quae  mobilitas  olleis  tranantibus  auras  1 
Reddita  sit,  longo  spatio  ut  brevis  hora  teratu 
In  quem  quaeque  locum  divorso  numine  tendit 
Suavidiceis  potius,  quam  multeis  versibus  edam 
Parvus  ut  eSt  cycni  melior  canor, ille  gruum  qui 
Clamor  in  aetherieis  dispersus  nubibus  austri] 
Principio,  persaepe  leveis  res,  atque  minute 
Corporibus  stanteis,  celereis  licet  esse  videre. 

In  quo  jam  genere  est  solis  lux,  et  vapor  ejus 
Propterea  quia  sunt  e  primeis  facta  minutef 
Quae  quasi  cuduntur,  perque  aeris  interval^^ 
Non  dubitant  transire,  sequenti  concita  plag 
Suppeditatur  enim  confestim  lumine  lumen/^^ 
Et  quasi  protelo  stimulatur  fulgure  fulgur.. 
Quapropter  simulacra  pari  ratione  necesse  ei 
Immemorabile  per  spatium  transcurrere  pc|j 
Temporis  in  puncto :  primum,  quod  ps^_ 
caussa  [la 

Est  procul  a  tergo,  quae  provehat  atque  prop< 
Deinde,  quod  usque  adeo  textura  praedita  rara 
Mittuntur,  facile  ut  quasvis  penetrare  queant  res, 
Et  quasi  permanare  per  aeris  intervallum.  jH 
Praeterea,  si,  quae  penitus  corpuscula  reruml 
Ex  altoque  foras  mittuntur,  solis  utei  lux  200 
Ac  vapor,  haec  puncto  cernuntur  lapsa  diei  ■ 
Per  totum  coeli  spatium  diffundere  sese, 

Perque  volare  mare  ac  terras,  ccelumque  rigaro 
Quod  super  est;  ubi  tam  volucri  levitate  fe¬ 
runtur  : 

Quid  ?  quae  sunt  igitur  jam  prima  fronte,  parata] 
Quom  jaciuntur,  et  emissum  res  nulla  moraturi 
Quone  vides  citius  debere  et  longius  ire  ;  9 
Multiplcxque  loci  spatium  transcurrere  eodeml 
Tempore,  quo  solis  pervolgant  lumina  coelum  ? 
Hoc  etiam  in  primeis  specimen  verum  esse 
videtur,  210 

Quam  celeri  motu  rerum  simulacra  ferantur® 
Quod,  simul  ac  primum  sub  diu  splendor  aquai 
Ponitur,  extemplo,  coelo  stellante  sereno,  J 
Sidera  respondent  in  aqua  radiantia  mondi.  ® 
Jamne  vides  igitur,  quam  puncto  tempore  imago 
iEtheris  ex  oreis  in  terrarum  occidat  oras  ?  216 
em 


Quare  etiam  atque  etiam  mira  fateare  necesse  est 
Corpora,  quae  feriant  oculos,  visumque  Incessa® 
Perpetuoque  fluant  certeis  ab  rebus  obortu;  IH 
Frigus  ut  a  fluvieis,  calor  ab  sole,  aestus  ab  undeia 
iEquoris,  exesor  moerorum  litora  circum  :  22H 

Nec  variae  cessant  voces  volitare  per  auras:  ® 
Denique  in  os  salsi  venit  humor  saepe  saporis® 
Quom  mare  vorsamur  propter ;  dilutaque  contrs 
Quom  tuimur  misceri  absinthia,  tangit  ara 

iisnue  adeo  omnibus  ab  rebus  res  quaque  fluenter 
Sturfet  in  cunctas  dimittitur  undique  parteis, 
Npc  mora  nec  requies  inter  datur  ulla  fluundi . 
Perpetuo  quoniam  sentimus,  et  omnia  semper 
Cernere,  odorari  licet,  et  sentire  sonare  230 
Praeterea,  quoniam  manibus  tractata  figura 
ln  tenebreis  quaedam  cognoscitur  esse  eadem, quae 
Cernitur  in  luce  et  claro  candore,  necesse  est 
Consimili  caussa  tactum  visumque  moveri. 

Nunc  igitur,  si  quadratum  tentamus  et  id  nos  23o 
Commovet  in  tenebreis,  in  luci  quae  poterit  res 
Accidere  ad  speciem,  quadrata  nisi  ejus  imago. 
Ksse  in  imaginibus  quapropter  caussa  videtur 
Cernundi,  neque  posse  sine  heis  res  ulla  videri. 

Nunc  ea,  quae  dico,  rerum  simulacra  feruntur 
Uudique,  et  in  cunctas  jaciuntur  didita  parteis. 
Veruin,  nos  oculeis  quia  soleis  cernere  quimus, 
Proptcrea  fit,  utei,  speciem  quo  vortimus,  omneis 
lies  ibi  eam  contra  feriant  forma  atque  colore. 
Et  quantum  quaeque  ab  nobis  res  absit,  imago  245 
Efficit  ut  videamus,  et  internoscere  curat. 

Nam  quom  mittitur,  extemplo  procudit  agitque 
Aera,  qui  inter  se  quomque  est  oculosque  locatus ; 
Isquc  ita  per  nostras  acies  perlabitur  omnis, 

Et  quasi  pertergit  pupillas,  atque  ita  transit.  250 
Proptcrea  fit,  utei  videamus,  quam  procul  absit 
lies  quasque  :  et  quanto  plus  aeris  ante  agitatur, 
Et  nostros  oculos  perterget  longior  aura, 

Tam  procul  esse  magis  res  quaeque  remota  videtur 
Scilicet  h®c  summe  celeri  ratione  geruntur,  255 
Quale  sit  ut  videamus,  et  una  quam  procul  absit. 
Ollud  in  heis  rebus  minume  mirabile  haben¬ 
dum  est, 

Quur  ea,  qu®  feriant  oculos  simulacra,  videri 
Singula  quom  nequeant,  res  ips®  perspiciuntur. 
Ventus  enim  quoque  paullatim  quom  verberat, 
et  quom  260 

Acre  fluit  frigus,  non  primam  quamque  solemus 
Particulam  venti  sentire,  et  frigoris  ejus, 

Sed  magis  unvorsum :  ficrique  perinde  videmus 
torpora  tum  plagas  in  nostro,  tamquam  aliqu®  res 
Verberet,  atque  sui  det  sensum  corporis  extra. 
Pnetcrca,  lapidem  digito  quom  tundimus,  ipsum 
Tangimus  extremum  saxi,  summumque  colorem  : 
Nec  sentimus  cum  tactu,  verum  magis  ipsam 
Duritiem  penitus  saxi  sentimus  in  alto. 

Nunc  age,  quur  ultra  speculum  videatur  imago, 
Percipe:  nam  certe  penitus  remota  videtur.  271 
Quod  genus  olla,  forcis  qu®  vere  transpiciuntur, 
•lunuaquom  perse  transpectum  pr®bet  apertum, 
Multa  facitque  foreis  ex  ®dibus  ut  videantur  : 

Is  quoque  enim  duplici  geminoque  fit  aere  visus. 
Primus  enim  citra  posteis  concernitur  aer :  276 
Inde  foreis  ips®  dextra  laevaque  sequuntur : 

Post  extraria  lux  oculos  pertinget,  et  aer 
Alter,  et  olla  foreis  qu®  vere  transpiciuntur. 

Sic,  ubi  se  primum  speculi  projecit  imago,  280 
Dum  venit  ad  nostras  acies,  procudit  agitque 
Aera,  qui  inter  se  quomque  est  oculosque  locatus  : 

*■' t  fac,t>  ut  prius  hunc  omnem  sentire  queamus, 
'ua,n  speculum :  sed  ubi  in  speculum  quoque 
sensimus  ipsum, 

Continuo  &  nobis  in  eum,  qu®  fertur  imago,  235 
ervenit,  et  nostros  oculos  rejecta  revisit: 

Atque  alium  pr®  se  propellens  aera  volvit, 

I"'’11,  ut  Prius  bunequam  se  videamus  :  eoque 
0„„“e®  speculo  tantum  semota  videtur.  289 
OlleU  n!!am  “i1?116  Ctiam  minume  mirari  er  est  par 
Acribi2 hT,  F<:ddunt  sPeculorum  ex  ®quore  visum, 
bus  bineis ;  qioniam  res  confit  utraque 


Nunc  ea,  qu®  nobis  membrorum  dextera  pars 
est, 

In  speculeis  fit  utei  l®va  videatur,  eo  quod  294 
Planitiem  ad  speculi  veniens  quom  offendit  imago, 
Non  convortitur  incolomis,  sed  recta  retrorsum 
Sic  eliditur,  ut  si  quis,  prius  arida  quam  sit 
Cretea  persona,  allidat  pil®ve  trabive, 

Atque  ea  continuo  rectam  si  fronte  figuram 
Servet,  et  elisam  retro  sese  exprimat  ipsa,  300 
Fiet,  ut  ante  oculos  fuerit  qui  dexter,  hic  idem 
N  unc  sit  l®vus,  et  e  l®vo  sit  mutua  dexter. 

Fit  quoque,  de  speculo  in  speculum  ut  trada¬ 
tur  imago ; 

Quinque,  etiam  sex,  ut  fieri  simulacra  suerint. 
Nam  qu®quomque  retro  parte  interiore  latebit, 
Inde  tamen,  quamvis  torte  penitusque  remota, 
Omnia,  per  flexos  aditus  educta,  licebit 
Pluribus  h®c  speculeis  videantur  in  ®dibus  esse. 
Usque  adeo  e  speculo  in  speculum  tralucet  imago, 
Et,  quom  l®va  data  est,  fit  rursum  ut  dextera  fiat, 
Inde  retro  rursum  redit,  et  convortit  eodem.  311 
Quin  etiam,  qu®quomque  latuscula  sunt  spe¬ 
culorum 

Assimili  lateris  flexura  pr®dita  nostri, 

Dextera  eapropter  nobis  simulacra  remittunt : 
Aut  quia  de  speculo  in  speculum  transfertur 
imago,  315 

Inde  ad  nos,  elisa  bis,  advolat ;  aut  etiam  quod 
Circumagitur,  quom  venit  imago,  propterea  quod 
Flexa  figura  docet  speculi  convortier  ad  nos. 

Indugredi  porro  pariter  simulacra,  pedemque 
Ponere  nobiscum  credas,  gestumque  imitari ;  320 
Propterea  quia,  de  speculi  qua  parte  recedas, 
Continuo  nequeunt  illeinc  simulacra  revorti  : 
Omnia  quandoquidem  cogit  natura  referri 
Ac  resilire  ab  rebus,  ad  ®quos  reddita  flexus. 
Splendida  porro  oculei  fugitant,  vitantque 
tueri ; 

Sol  etiam  c®cat,  contra  si  tendere  pergas,  326 
Propterea  quia  vis  magna  est  ipsius,  et  alte 
Aera  per  purum  graviter  simulacra  feruntur, 

Et  feriunt  oculos,  turbantia  composituras.  329 
Pr®terea  splendor,  quiquomque  est  acer,  adurit 
S®pe  oculos,  ideo  quod  semina  possidet  ignis 
Multa,  dolorem  oculeis  qu®  gignunt  insinuando. 

Lurida  pr®terea  fiunt,  qu®quomque  tuentur 
Arquatei ;  quia  luroris  de  corpore  eorum 
Semina  multa  fluunt  simulacreis  obvia  rerum  ; 
Multaque  sunt  oculeis  in  eorum  denique  mixta, 
Qu®  contage  sua  palloribus  omnia  pingunt. 

E  tenebreis  autem,  qu®  sunt  in  luce,  tuemur  ; 
Propterea  quia,  quom  propior  caliginis  aer 
Ater  init  oculos  prior,  et  possedit  apertos,  340 
Insequitur  candens  confestim  lucidus  aer, 

Qui.  quasi  purgat  eos,  ac  nigras  discutit  umbras 
Aeris  ollius :  nam  multeis  partibus  hic  est 
Mobilior,  multeisque  minutior,  et  mage  pollens. 
Qui  simul  atque  vias  oculorum  luce  replevit,  345 
Atque  patefecit,  quas  ante  obsederat  ater, 
Continuo  rerum  simulacra  adaperta  sequuntur, 
Qu®  sita  sunt  in  luce,  lacessuntque,  ut  videamus. 
Quod  contra  fa,cere  in  tenebreis  e  luce  nequimus  ; 
Propterea,  quia  posterior  caliginis  aer  350 
Crassior  insequitur,  qui  cuncta  foramina  complet, 
Obsiditque  vias  oculorum,  ne  simulacra 
Possint  ullarum  rerum  contecta  moveri,  [urbis, 
Quadratasque  procul  turreis  quom  cernimus 
Propterea  fit  utei  videantur  s®pe  rotund®,  355 
Angulus  obtusus  quia  longe  cernitur  omnis  ; 

Sive  etiam  potius  non  cernitur,  ac  perit  ejus 

Plaga,  nec  ad  nostras  acies  perlabitur  ictus ; 
Aera  per  multum  quia  dum  simulacra  feruntur, 
Gogit  hebescere  eum  crebreis  offensibus  aer.  360 
Hinc,  ubi  suffugit  sensum  simul  angulus  omnis, 
Fit  quasi  ut  ad  tornum  saxorum  structa  tuantur  : 
Non  tamen  ut  coram  quae  sunt  vereque  rotunda, 
Sed  quasi  adumbratim  paullum  simulata  vi¬ 
dentur. 

Umbra  videtur  item  nobis  in  sole  moveri,  365 
Et  vestigia  nostra  sequi,  gestumque  imitari ; 
Aera  si  credis  privatum  lumine  posse  [tem. 
Indugredi,  motus  hominum  gestumque  sequen- 
Nam  nihil  esse  potest  aliud  nisi  lumine  cassus 
Aer  id,  quod  nos  umbram  perhibere  suemus.  370 
Nimirum  quia  terra  loceis  ex  ordine  certeis 
Lumine  privatur  solis,  quaquomque  meanteis 
Officimus ;  repletur  item  quod  liquimus  ejus. 
Propterea  fit,  utei  videatur,  quae  fuit  umbra 
Corporis,  e  regione  eadem  nos  usque  sequnta  375 
Seinper  enim  nova  se  radiorum  lumina  fundunt, 
Primaque  dispereunt,  quasi  in  ignem  lana  tra¬ 
hatur. 

Propterea  facile  et  spoliatur  lumine  terra,  378 
Et  repletur  item,  nigrasque  sibi  abluit  umbras. 

Nec  tamen  heic  oculos  falli  concedimus  hilum : 
Nam  quoquomque  loco  sit  lux,  atque  umbra, 
tueri 

Ollorum  est :  eadem  vero  sint  lumina  necne, 
Umbraque,  quae  fuit  heic,  eadem  nunc  transeat 
illuc, 

An  potius  fiat,  paullo  quod  diximus  ante, 

Hoc  animi  demum  ratio  discernere  debet,  385 
Nec  possunt  oculei  naturam  noscere  rerum. 
Proinde  animi  vitium  hoc  oculeis  affingere  noli. 

Qua  vehimur  navi,  fertur,  quom  stare  videtur ; 
Quae  manet  in  statione,  ea  praeter  creditur  ire : 
Et  fugere  ad  puppim  colleis  campeique  videntur, 
Quos  agimus  praeter  navem,  veleisque  volamus. 

Sidera  cessare  aetherieis  affixa  caverneis 
Cuncta  videntur,  et  assiduo  sunt  omnia  motu ; 
Quandoquidem  longos  obitus  exorta  revisunt, 
Quom  permensa  suo  sunt  coelum  corpore  claro : 
Solque  pari  ratione  manere  et  luna  videtur  396 
In  statione,  ea  quae  ferri  res  indicat  ipsa,  [teis, 
Exstanteisque  procul  medio  de  gurgite  mon- 
Classibus  inter  quos  liber  patet  exitus  ;  ingens 
Insula  conjuncteis  tamen  ex  heis  una  videtur. 

Atria  vorsari,  et  circumcursare  columnae  401 
Usque  adeo  fit  utei  puereis  videantur,  ubi  ipsei 
Desierunt  vorti,  vix  ut  jam  credere  possint 
Non  supra  sese  ruere  omnia  tecta  minari. 
Jamque  rubrum  tremuleis  jubar  ignibus  eri¬ 
gere  alte  405 

Quom  coeptat  natura,  supraque  extollere  monteis ; 
Quos  tibi  tum  supra  sol  monteis  esse  videtur, 
Comminus  ipse  suo  contingens  fervidus  igni, 
Vix  absunt  nobis  missus  bis  mille  sagittae  ; 

Vix  etiam  cursus  quingentos  saepe  veruti.  410 
Inter  eos  solemque  jacent  immania  ponti 
.«Equora,  substrata  aetherieis  ingentibus  oreis : 
lnterjectaque  sunt  terrarum  millia  multa, 

Quae  variae  retinent  genteis  et  saecla  ferarum. 

At  conjectus  aquae,  digitum  non  altior  unum,  415 
Qui  lapides  inter  sistit  per  strata  viarum, 
Despectum  praebet  sub  terras  impete  tanto, 

A  terreis  quantum  coeli  patet  altus  hiatus ; 
Nubila  despicere,  et  coelum  ut  videare  videre,  et 
Corpora  mirande  sub  terras  abdita  coelo.  420 
Denique  ubi  in  medio  nobis  equus  acer  ob¬ 
haesit 


Lib.  iy 


Flumine,  et  in  rapidas  amnis  dispeximus  undji 
Stantis  equi  corpus  transvorsum  ferre  videtul 


Vis,  et  in  advorsum  flumen  contrudere  rapth 


Et,  quoquomque  oculos  trajecimus,  omnia  ferrj 


Et  fluere  assimili  nobis  ratione  videntur. 


Porticus  aequali  quamvis  est  denique  dictu 
Stansque  in  perpetuum  paribus  suffulta  coluj 


Longa  tamen,  parte  ab  summa  quom  tota  videtu» 
Paullatim  trahit  angusti  fastigia  coni, 

Tecta  solo  jungens,  atque  omnia  dextera  Itevejj 
Donec  in  obscurum  coni  conduxit  acumen.^B 
In  pelago  nauteis,  ex  undeis  ortus,  in  undeigl 
Sol  fit  utei  videatur  obire,  et  condere  lumen® 
Quippe  ubi  nil  aliud,  nisi  aquam  ccelumqtj 
tuentur,  435 

Ne  leviter  credas  labefactari  undique  sensus® 
At  maris  ignareis  in  portu  clauda  videntur» 
Navigia  aplustreis  fractas  obniti  er  undas:  [est 
Nam  quaequomque  supra  rorem  salis  edita  parg 
Remorum,  reeta  est ;  et  recta  superne  guberna] 
Quse  demersa  liquore  obeunt,  refracta  vide^B 
Omnia  convorti,  sursumque  supina  revorti,^H 
Et  reflexa  prope  in  summo  fluitare  liquore.  9 
ltaraque  per  coelum  tum  ventei  nubila  poj| 
Tempore  nocturno,  quom  splendida  signa  videi 
tur  4 

Labier  advorsum  nimbos,  atque  ire  supero® 
Longe  aliam  in  partem,  quam  quo  ratione  ferm 


tur. 


At  si  forte  oculo  manus  uni  subdita,  subter 
Pressit  eum,  quodam  sensu  fit  utei  videantug 
Omnia,  quae  tuimur,  fieri  tum  bina  tuundo  M 
Bina  lucernarum  florentia  lumina  flammeis® 
Binaque  per  totas  sedeis  geminare  supellex® 

Et  dupliceis  hominum  facies  et  corpora  bina. 

Denique,  quom  suavi  devinxit  membra  sopor*! 
Somnus,  et  in  summa  corpus  jacet  omne  quieti 
Tum  vigilare  tamen  nobis,  ac  membra  movere^ 
Nostra  videntur,  et  in  noctis  caligine  caeca 
Cernere  censemus  solem,  lumenque  diurnum«_ 
Conclusoque  loco  coelum,  mare,  flumina,  monteis 
Mutare,  et  campos  pedibus  transire  videmur,  460 
Et  sonitus  audire,  severa  silentia  noctis  [teis.  i 
Undique  quom  constent,  et  reddere  dicta  tacen-j 
Csetera  de  genere  hoc  mirande  multa  videmus,! 
Quae  violare  fidem  quasi  sensibus  omnia  qf™ 
runt : 

Nequidquam ;  quoniam  pars  horum  maxima  fallit 
Propter  opinatus  animi,  quos  addimus  ipsei,  4<fl 
Pro  viseis  ut  sint,  quse  non  sunt  sensibu’ 

Nam  nihil  aegrius  est,  quam  res  secernere  apB 
Ab  dubieis,  animus  quas  ab  se  protinus  abdit. 
Denique,  nil  sciri  si  quis  putat,  id  qu|^L 
nescit  470 

An  sciri  possit,  quo  se  nil  scire  fatetur. 

Hunc  igitur  contra  mittam  contendere  ( 

Qui  capite  ipse  suo  in  statuit  vestigia  sese.j^_ 
Et  tamen  hoc  quoque- utei  concedam  scire,  afcjid 
ipsum 

Quaeram,  quom  in  rebus  veri  nil  viderit  ante,  475 
Unde  sciat,  quid  sit  scire,  et  nescire  vicissinjjj 
Notitiam  veri  quse  res  falsique  crearit;  3 
Et  dubium  certo  quae  res  differre  probarit.  m 
Invenies  primeis  ab  sensibus  esse  creatam;^^ 
Notitiam  veri,  neque  sensus  posse  refelli:  480 
Nam  majore  fide  debet  reperirier  ollud,  | 
Sponte  sua  vereis  quod  possit  vincere  falsa. 

Quid  majore  fide  porro,  quam  sensus,  haberi 
Debet  ?  an  ab  sensu  falso  ratio  orta  valebit 

nntia  quae  tota  ab  sensibus  orta  est  ? 
Picerc  eos  contia,^  falsa  fit  omnis. 

g-SSSt  .uri  reprehendere 

aur,el«n  hunc  porro  tactum  sapor  arguet 
T#CtU  futabunt  nareis,  oculeive  revincent  ? 
^u/opVnor.ita  est:  nam  seorsum  quorque 

D1,rS“eu.  Vir  quoique  est:  tdcoque 

coloribu’  sin.  e.njun.ta,  ne- 

KeorsSemlpur  oris  habet  vira,  seorsus  odores 
Kascuntur,  seorsum  sonitus  :  ideoque  necesse  est 
NoiHpossint  alios  aliei  convincere  sensus. 

Nec  porro  poterunt  ipsei  reprehendere  sese, 
Vaua  fides  quoniam  debebit  semper  haberi. 
Proinde,  quod  in  quoque  est  heis  visum  tem¬ 
pore,  verum  est.  DUU 

F.t  si  non  poterit  ratio  dissolvere  caussam, 
Quur  ea  quae  fuerint  juxtim  quadrata,  procul  sint 
Visa  rotunda  :  tamen  praestat  rationis  egentem 
Reddere  mendose  caussas  utriusque  figurae, 
Quam  manibus  manifesta  sueis  emittere  quo¬ 
quam,  505 

F,t  violare  fidem  primam,  et  convellere  tota 
Fundamenta,  quibus  nixatur  vita  salusque.  [ipsa 
Non  modo  enim  ratio  ruat  omnis ;  vita  quoque 
Concidat  extemplo,  nisi  credere  sensibus  ausis, 
Praecipitesque  locos  vitare,  et  caetera,  quae  sint 
I  n  genere  hoc  fugiunda ;  sequi,  contraria  quae  sint. 
Olla  tibi  est  igitur  verborum  copia  cassa 
Omnis,  quae,  contra  sensus  instructa,  parata  est. 
Denique,  ut  in  fabrica,  si  prava  est  regula 
prima, 

Normaque  si  fallax  recteis  regionibus  exit,  515 
Jit  libella  aliqua  si  ex  parti  claudicat  hilum, 
Omnia  mendose  fieri  atque  obstipa  necessum  est, 
Prava,cubantia, prona, supina, atque  absona  tecta: 
Jam  ruere  ut  quaedam  videantur  velle,  ruantque 
Prodita  judicieis  fallacibus  omnia  primeis :  520 
Sic  igitur  ratio  tibi  rerum  prava  necesse  est, 
Falsaque  sit,  falseis  quaequomque  ab  sensibus 
orta  est. 

Nunc  aliei  sensus  quo  pacto  quisque  suam  rem 
Sentiat,  haudquaquam  ratio  scruposa  relicta  est. 

Principio,  auditur  sonus  et  vox  omnis,  in  aureis 
Insinuata  suo  pepulere  ubi  corpore  sensum.  526 
Corpoream  quoque  enim  vocem  constare  faten¬ 
dum  est 

F.t  sonitum,  quoniam  possunt  impellere  sensus. 
Propterea  radit  vox  fauceis  saepe,  facitque 
Asperiora  foras  gradiens  arteria  clamor.  530 

Quippe  per  angustum,  turba  majore  coorta, 

Ire  foras  ubi  coeperunt  primordia  vocum, 

8cilicet  expleteis  quoque  janua  raditur  oris 
Kauca  vicis,  et  iter  laedit,  qua  vox  it  in  auras. 
Haud  igitur  dubium  est,'  quin  voces  verbaque 
constent  535 

C®rp°re>8  e  principicis,  ut  laedere  possint. 

Nec  te  fallit  item,  quid  corporis  auferat,  et  quid 
ctrahat  ex  hominum  nerveis  ac  viribus  ipseis 
erpetuus  sermo,  nigrai  noctis  ad  umbram 
uroroe  perductus  ab  exoriente  nitore  ;  540 

rasertim  si  cum  summo  est  clamore  profusus. 

c<JrP°ream  vocem  constare  necesse  est, 

•  u  a  *  quens  quoniam  amittit  de  corpore  par- 

Nec  simili  penetrant  aureis  primordia  forma. 
Quom  tuba  depresso  graviter  sub  murmure  mu¬ 
git,  545 

Et  revocat  raucum  retro  cita  barbara  bombum ; 
Vallibus  et  cycnei  detorteis  ex  Heliconis 
Quom  liquidam  tollunt  lugubri  voce  querelam. 

H asce  igitur  penitus  voces, quom  corpore  nostro 
Exprimimus,  rectoque  foras  emittimus  ore,  550 
Mobilis  articulat,  verborum  daedala,  lingua, 
Formaturaque  labrorum  pro  parte  figurat. 
Asperitas  autem  vocis  fit  ab  asperitate 
Principiorum,  et  item  levor  levore  creatur. 

Hoc  ubi  non  longum  spatium  est,  unde  una  pro¬ 
fecta  [ipsa,  555 

Perveniat  vox  quaeque,  necesse  est  verba  quoque 
Plane  exaudiri,  discernique  articulatim  ; 

Servat  enim  formaturam,  servatque  figuram. 

At  si  interpositum  spatium  sit  longius  aequo, 
Aera  per  multum  confundi  verba  necesse  est, 

Et  conturbari  vocem,  dum  travolat  auras.  561 
Ergo  fit  sonitum  ut  possis  audire,  neque  ollam 
Internoscere,  verborum  sententia  quae  sit : 
Usque  adeo  confusa  venit  vox,  inque  pedita. 

Praeterea,  verbum  saepe  unum  perciet  aureis 
Omnibus,  in  populo  missum  praeconis  ab  ore. 

In  multas  igitur  voces  vox  una  repente 
Diffugit,  in  privas  quoniam  se  dividit  aureis, 
Obsignans  formam  verbeis  clarumque  sonorem. 
At  quae  pars  vocum  non  aureis  incidit  ipsas, 
Praeterlata  perit  frustra,  diffusa  per  auras  ;  571 
Pars  solideis  allisa,  lapis  rejecta,  sonorem 
Reddit,  et  interdum  frustratur  imagine  verbi. 
Quae,  bone,  quom  videas,  rationem  reddere 
possis  574 

Tute  tibi  atque  alieis,  quo  pacto  per  loca  sola 
Saxa  pareis  formas  verborum  ex  ordine  reddant, 
Palanteis  comites  quom  monteis  inter  opacos 
Quaerimus,  et  magna  dispersos  voce  ciemus. 

Sex  etiam  aut  septem  loca  vidi  reddere  voces, 
Unam  quom  jaceres  :  ita  colleis  collibus  ipsei 
Yerba  repulsanteis  iterabant  dicta  referri,  [nere 
Haec  loca  capripedes  Satyros  Nymphasque  te- 
Finitumei  fingunt,  et  Faunos  esse  loquuntur, 
Quorum  noctivago  strepitu  ludoque  jocanti 
Affirmant  volgo  taciturna  silentia  rumpi,  585 
Chordarumque  sonos  fieri,  dulceisque  querelas, 
Tibia  quas  fundit  digiteis  pulsata  canentum  ; 

Et  genus  agricolum  late  sentiscere,  quom  Pan, 
Pinea  semiferi  capitis  vallamina  quassans, 

Udo  saepe  labro  calamos  percurrit  hianteis,  590 
Fistula  sylvestrem  ne  cesset  fundere  musam. 
Caetera  de  genere  hoc  monstra  ac  portenta  lo¬ 
quuntur, 

Ne  loca,  deserta  ab  diveis  quoque,  forte  putentur 
Sola  tenere ;  ideo  jactant  miracula  dicteis  : 

Aut  aliqua  ratione  alia  ducuntur,  ut  omne  595 
Humanum  genus  est  avidum  nimis  auricularum. 

Quod  superest,  non  est  mirandum,  qua  ratione 
Per  loca, qua  nequeunt  oculei  res  cernere  apertas, 
Haec  loca  per  voces  veniant,  aureisque  lacessant : 
Colloquium  cluseis  foribus  quoque  saepe  videmus. 
Nimirum  quia  vox  per  flexa  foramina  rerum 
Incolomis  transire  potest,  simulacra  renutant ; 
Perscinduntur  enim,  nisi  recta  foramina  tranant ; 
Qualia  sunt  vitri,  species  quae  travolat  omnis. 

Praeterea,  parteis  in  cunctas  dividitur  vox, 
Ex  alieis  aliae  quoniam  gignuntur ;  ubei  nam 
Dissiluit  semel  in  multas,  exorta  quasi  ignis 
Saepe  solet  scintilla  suos  se  spargere  in  igneis. 
Ergo  replentur  loca  vocibus,  abdita  retro  609 

Omnia  quae  circum  fuerunt,  sonitnque  cientur. 
At  simulacra  vieis  de  recteis  omnia  tendunt, 

Ut  sunt  missa  semel :  quapropter  cernere  nemo 
Ssepta  supra  potis  est,  at  voces  accipere  extra. 
Et  tamen  ipsa  quoque  haec,  dum  transit  clusa 
viarum,  614 

Yox  obtunditur,  atque  aureis  confusa  penetrat, 
Et  sonitum  potius,  quam  verba  audire  videmur. 

H oc,quo  sentimus  sucum,  linguaatque  palatum, 
Plusculum  habent  in  se  rationis,  plus  operai. 

Principio,  sucum  sentimus  in  ore,  cibum  quom 
Mandundo  exprimimus:  ceu  plenam  spongiam 
aquai  620 

Si  quis  forte  manu  premere  ac  siccare  coepit. 
Inde,  quod  exprimimus,  per  caulas  omne  palati 
Diditur,  et  rarae  perplexa  foramina  linguae. 
Haec,  ubi  levia  sunt  mananteis  corpora  suci, 
Suaviter  attingunt,  et  suaviter  omnia  tractant 
Humida  linguai  circum  sudantia  templa.  626 
At  contra  pungunt  sensum  lacerantque  coorta, 
Quanto  quaque  magis  sunt  asperitate  repleta. 

Deinde,  voluptas  est  e  suco,  fine  palati ; 

Quom  vero  deorsum  per  fauceis  praecipitavit, 
Nulla  voluptas  est,  dum  diditur  omnis  in  artus : 
Nec  refert  quidquam,  quo  victu  corpus  alatur, 
Dummodo  quod  capias  concoctum  didere  possis 
Artubus,  et  stomachi  humectum  servare  tenorem. 

Nunc,  alieis  alius  qui  sit  cibus,  ut  videamus, 
Expediam  ;  quareve,  alieis  quod  triste  et  ama¬ 
rum  est,  636 

Hoc  tamen  esse  alieis  possit  perdulce  videri, 
Tantaque  in  heis  rebus  distantia  differitasque  est, 
Ut  quod  alis  cibus  est,  alieis  fuat  acre  venenum. 
Est  itaque,  ut  serpens,  hominis  quae  tacta  saliveis 
Disperit,  ac  sese  mandundo  conficit  ipsa.  641 
Praeterea,  nobis  veratrum  est  acre  venenum, 

At  capreis  adipes  et  coturnicibus  auget. 

Id  quibus  ut  fiat  rebus  cognoscere  possis, 
Principio  meminisse  decet,  quae  disimus  ante, 
Semina  multimodeis  in  rebus  mixta  teneri. 

Porro  omneis,  quaequomque  cibum  capiunt,  ani- 
manteis, 

Ut  sunt  disimileis  extrinsecus,  et  generatim 
Extima  membrorum  circumcaesura  coercet,  649 
Proinde  et  seminibus  constant, variantque  figura. 
Seinina  quom  porro  distent,  differre  necesse  est 
Intervalla,  viasque  foramina  quae  perhibemus, 
Omnibus  in  membreis,  et  in  ore,  ipsoque  palato. 
Esse  minora  igitur  quaedam  majoraque  debent ; 
Esse  triquetra  alieis,  alieis  quadrata  necesse  est, 
Multa  rotunda,  modeis  multeis  multangula  quae¬ 
dam.  656 

Namque  figurarum  ratio  ut  motusque  reposcunt, 
Proinde  foraminibus  debent  differre  figurae, 

Et  variare  viae,  proinde  ac  textura  coercet. 

Hoc,  ubi  quod  suave  est  alieis,  alieis  fit  amarum  : 
Olli,  quoi  suave  est,  levissima  corpora  debent 
Contractabiliter  caulas  intrare  palati  :  662 

At  contra,  quibus  est  eadem  res  intus  acerba, 
Aspera  nimirum  penetrant  hamataque  fauceis. 
Nunc  facile  est  ex  heis  rebus  cognoscere 
quaeque.  665 

Quippe  ubi  quoi  febris  bili  superante  coorta  est, 
Aut  alia  ratione  aliqua  est  vis  excita  morbi, 
Perturbatur  ibei  totum  jam  corpus,  et  omneis 
Commutantur  ibei  positurae  principiorum  :  669 
Fit,  prius  ad  sensum  quae  corpora  conveniebant, 
Nunc  non  conveniant,  et  caetera  sint  magis  apta, 
Quae  penetrata  queunt  sensum  progignere  acer¬ 
bum. 


Utraque  enim  sunt  in  mellis  commixta  sapore ; 
Id  quod  jam  supra  tibi  saepe  ostendimus  ante. 

Nunc  age,  quo  pacto  nareis  adjectus  odoris 
Tangat,  agam.  Primum  res  multas  esse  necesse 
est,  676 

Unde  fluens  volvat  varius  se  fluctus  odorum  ; 
Etfluere,  etmitti  vdgo  spargique,  putandum  est. 
Yerum  alieis  alius  magis  est  animantibus  aptus, 
Dissimileis  propter  formas  ;  ideoque  per  auras 
Mellis  apes,  quamvis  longe,  ducuntur  odore, 
Volturiique  cadaveribus:  tum  fissa  ferarum 
Ungula  quo  tulerit  gressum,  permissa  canum  vis 
Ducit ;  et  humanum  longe  praesentit  odorem 
Romulidarum  arcis  servator  candidus  anser.  635 
Sic  alieis  alius  nidor  datus  ad  sua  quemque 
Pabula  ducit,  et  a  tetro  resilire  veneno 
Cogit ;  eoque  modo  servantur  saecla  ferarum. 

Hic  odor  ipse  igitur, nareis  quiquomque  lacessit, 
Est  alio  ut  possit  permitti  longius  alter :  [rum, 
Sed  tamen  haud  quisquam  tam  longe  fertur  eo- 
Quam  sonitus,  quam  vox ;  mitto  jam  dicere, 
quam  res, 

Quae  feriunt  oculorum  acies,  visumque  lacessunt. 
Errabundus  enim  tarde  venit,  ac  perit  ante 
Paullatim,  facileis  distractus  in  aeris  auras  :  695 
Ex  alto  primum  quia  vix  emittitur  ex  re. 

Nam  penitus  fluere  atque  recedere  rebus  odores 
Significat,  quod  fracta  magis  redolere  videntur 
Omnia,  quod  contrita,  quod  igni  collabefacta. 

Deinde  videre  licet,  majoribus  esse  creatum 
Principieis,  quam  vox ;  quoniam  per  saxea  saepta 
Non  penetrat,  quavoxvolgo  sonitusque  feruntur. 
Quare  etiam  quod  olet,  non  tam  facile  esse  vi¬ 
debis 

Investigare,  in  qua  sit  regione  locatum.  704 
Refrigescit  enim  conctando  plaga  per  auras, 

Nec  calida  ad  sensum  decurrit,  nuntia  rerum. 
Errant  saepe  canes  itaque,  et  vestigia  quaerunt. 
Nec  tamen  hoc  soleis  in  odoribus,  atque  sapo¬ 
rum  [colores 

In  genere  est :  sed  idem  species  rerum  atque 
Non  ita  conveniunt  ad  sensus  omnibus  omneis, 
Ut  non  sint  alieis  quaedam  magis  acria  visu.  711 
Quin  etiam  gallum,  noctem  explodentibus  aleis, 
Auroram  clara  consuetum  voce  vocare, 

Nenu  queunt  rapidei  contra  constare  leones, 
Inque  tueri ;  ita  continuo  meminere  fugai :  715 
Nimirum  quia  sunt  gallorum  in  corpore  quaedam 
Semina,  quae,  quom  sunt  oculeis  immissa  leonum, 
Pupillas  interfodiunt,  acremque  dolorem 
Praebent,  ut  nequeant  contra  durare  feroceis  : 
Quom  tamen  haec  nostras  acies  nil  laedere  pos¬ 
sint  :  [olleis,  720 

Aut  quia  non  penetrant,  aut  quod  penetrantibus 
Exitus  ex  oculeis  liber  datur,  in  remorando 
Laedere  ne  possint  ex  ulla  lumina  parte,  [et  unde, 
Nunc  age,  quae  moveant  animum  res,  accipe  ; 
Quae  veniunt, veniant  in  mentem, percipe  pauceis. 

Principio  hoc  dico,  rerum  simulacra  vagari 
Multa  modeis  multeis  in  cunctas  undique  parteis 
Tenuia,  quae  facile  inter  se  junguntur  in  aureis, 
Obvia  quom  veniunt,  ut  aranea,  bracteaque  auri. 
Quippe  etenim  multo  magis  haec  sunt  tenuia 
textu,  [sunt : 

Quam  quae  percipiunt  oculos,  visumque  laces- 
Corporis  haec  quoniam  penetrant  per  rara,  cient- 
que  [sunt. 

Tenuem  animi  naturam  intus,  sensumque  laces- 
Centauros  itaque  et  Scy  llarum  membra  vide¬ 
mus,  734 

Cerbereasque  canum  fauceis,  simulacraque  eo¬ 
rum, 

Quorum  morte  obita  tellus  amplectitur  ossa : 
Omne  genus  quoniam  passim  simulacra  feruntur, 
Partim  sponte  sua  quae  fiunt  aere  in  ipso, 
Partirn  quae  varieis  ab  rebus  quomque  recedunt, 
Et  quae  conficiunt  ex  horum  facta  figureis.  740 
Nam  certe  ex  vivo  Centauri  non  fit  imago, 

Nulla  fuit  quoniam  talis  natura  animai :  [imago, 
Verum  ubi  equi  atque  hominis  casu  convenit 
Haerescit  facile  extemplo,  quod  diximus  ante, 
Propter  subtilem  naturam  et  tenuia  texta.  745 
Caetera  de  genere  hoc  eadem  ratione  creantur : 
Quae  quom  mobiliter  summa  levitate  feruntur, 
[Jt  prius  ostendi,  facile  uno  commovet  ictu 
Quaelibet  una  animum  nobis  subtilis  imago. 
Tenuis  enim  mens  est,  et  mire  mobilis  ipsa.  7  50 
Haec  fieri,  ut  memoro,  facile  heinc  cognoscere 
possis,  [mus, 

Quatenus  hoc  simile  est  olli,  quod  mente  vide- 
Atque  oculeis,  simili  fieri  ratione  necesse  est. 
Nunc  igitur,  docui  quoniam  me  forte  leonum 
Cernere  per  simulacra,  oculos  quaequomque 
lacessunt ;  7  55 

Scire  licet,  mentem  simili  ratione  moveri 
Per  simulacra  leonum,  et  caetera,  quae  videt  aeque, 
Nec  minus,  atque  oculei  ;  nisi  quod  mage  tenuia 
cernit.  [fudit,  758 

Nec  ratione  alia,  quom  somnus  membra  pro- 
Mens  animi  vigilat,  nisi  qua  simulacra  lacessunt 
Haec  eadem  nostros  animos,  quae  quom  vigilamus: 
Usque  adeo  certe  ut  videamur  cernere  eum,  quem 
Reddita  vitai  jam  pausa,  et  terra  potita  est. 

Hoc  ideo  fieri  cogit  natura,  quod  omneis 
Corporis  offectei  sensus  per  membra  quiescunt, 
N ec  possunt  falsum  vereis  convincere  rebus.  7  66 
Praeterea,  meminisse  jacet,  languetque  sopore  ; 
Nec  dissentit,  eum  mortis  letique  potitum 
Jam  pridem,  quem  mens  vivum  se  cernere  credit. 
Quod  superest,  non  est  mirum  simulacra  mo¬ 
veri,  [bra.  770 

Brachiaque  in  numerum  jactare,  et  caetera  mem- 
Nam  fit,  ut  in  somneis  facere  hoc  videatur  imago. 
Hoc,  ubi  prima  perit,  alioque  est  altera  nata 
Inde  statu,  prior  heic  gestum  mutasse  videtur. 
Scilicet  id  fieri  celeri  ratione  putandum  est :  775 
Tanta  est  mobilitas,  et  rerum  copia  tanta, 
Tantaque  sensibili  quovis  est  tempore  in  uno 
Copia  particularum,  ut  possit  suppeditare. 
Multaque  in  heis  rebus  quaeruntur,  multaque 
nobis 

Clarandum  est,  plane  si  res  exponere  avemus.780 
Quaeritur  in  primeis,  quare,  quod  quoique 
libido 

Venerit,  extemplo  mens  cogitet  ejus  id  ipsum. 
Anne  voluntatem  nostram  simulacra  tuentur, 
Et,  simul  ac  volumus,  nobis  occurrit  imago  ?  784 
Si  mare,  si  terram  cordi  est,  si  denique  coelum, 
Conventus  hominum,  pompam,  convivia,  pugnas, 
Omnia  sub  verbone  creat  natura  paratque  ? 
Quom  praesertim  alieis,  eadem  in  regione  locoque, 
Longe  dissim  ileis  animus  res  cogitet  omneis  ? 
Quid  porro,  in  numerum  procedere  quom  si¬ 
mulacra  790 

Cernimus  in  somneis,  et  mollia  membra  movere  ; 
Mollia  mobiliter  quom  alterneis  brachia  mittunt, 
Et  repetunt  oculeis  gestum  pede  convenienti  ? 
Scilicet  arte  madent  simulacra,  et  docta  vagantur, 
Nocturno  facere  ut  possint  in  tempore  ludos  ?  795 
“■u  magis  ollud  erit  verum,  quia  tempore  in  uno 


Consentimus  id,  ut,  quom  vox  emittitur  una, 
Tempora  multa  latent,  ratio  quae  comperit  esse? 
Propterea  fit,  utei  quovis  in  tempore  quaeque 
Praesto  sint  simulacra  locos  in  quosque  parata ; 
Tanta  est  mobilitas,  et  rerum  copia  tanta :  80  i 
Hoc,  ubi  prima  perit,  alioque  est  altera  nata 
Inde  statu,  prior  heic  gestum  mutasse  videtur. 

Et  quia  tenuia  sunt,  nisi  quae  contendit,  acute 
Cernere  non  potis  est  animus ;  proinde  omnia, 
quae  sunt  805 

Praeterea,  pereunt,  nisi  sic  sese  ipse  paravit. 
Ipse  parat  sese  porro,  speratque  futurum, 

Ut  videat,  quod  consequitur,  rem  quamque  ;  fit 
ergo.  [sunt, 

Nonne  vides  oculos  etiam,  quom,  tenuia  quae 
Cernere  coeperunt,  contendere  se  atque  parare, 
Nec  sine  eo  fieri  posse,  ut  cernamus  acute?  811 
Et  tamen  in  rebus  quoque  aperteis  noscere  possis; 
Si  nonadvortas  animum,  proinde  esse,  quasi  omni 
Tempore  semotum  fuerit,  longeque  remotum. 
Quur  igitur  mirum  est,  animus  si  caetera  perdit, 
Praeterquam  quibus  est  in  rebus  deditus  ipse  ? 
Deinde  adopinamur  de  signeis.  maxuma  parveis, 
Ac  nos  in  fraudem  induimus  frustraminis  ipsei. 
Eit  quoque,  ut  interdum  non  suppeditetur 
imago 

Ejusdem  generis,  sed,  femina  quae  fuit  ante  820 
In  manibus,  vir  utei  factus  videatur  adesse  : 
Aut  alia  ex  alia  facies  aetasque  sequatur : 

Quod  ne  miremur,  sopor  atque  oblivia  curant. 

Ollud  in  heis  rebus  vitium  vehementer  inesse 
Effugere  errorum,  vitareque  praemetuenter,  825 
Lumina  ne  facias  oculorum  clara  creata, 
Prospicere  ut  possimus ;  et,  ut  proferre  viai 
Proceros  passus,  ideo  fastigia  posse 
Surarum  ac  feminum  pedibus  fundata  plicari : 
Brachia  tum  porro  valideis  ex  apta  lacerteis  830 
Esse,  manusque  datas  utraque  a  parte  ministras, 
Ut  facere  ad  vitam  possemus  quae  foret  usus. 
Caetera  de  genere  hoc,  inter  quaquomque  pre- 
tantur, 

Omnia  pervorsa  praepostera  sunt  ratione  :  834 
Nil  adeo  quoniam  natum  est  in  corpore,  ut  uti 
Possemus ;  sed,  quod  natum  est,  idprocreat  usum. 
N  ec  fuit  ante  videre  oculorum  lumina  nata, 

N  ec  dicteis  orare  prius,  quam  lingua  creata  est : 
‘Sed  potius  longe  linguae  praecessit  origo 
Sermonem,  multoque  creatae  sunt  prius  aureis, 
Quam  sonus  est  auditus;  et  omnia  denique 
membra  841 

Ante  fuere,  ut  opinor,  eorum  quam  foret  usus. 
Haud  igitur  potuere  utundi  crescere  caussa. 

At  contra  conferre  manu  certamina  pugnae, 
Et  lacerare  artus,  fedareque  membra  cruore,  845 
Ante  fuit  multo,  quam  lucida  tela  volarent : 

Et  volnus  vitare  prius  natura  coegit, 

Quam  daret  objectum  parmai  laeva  per  artem. 

Scilicet  et  fessum  corpus  mandare  quieti  849 
Multo  antiquius  est,  quam  lecti  mollia  strata : 
Et  sedare  sitim  prius  est,  quam  pocula,  natum. 

Haec  igitur  possunt  utundi  cognita  caussa 
Credier,  ex  usu  quae  sunt  vitaque  reperta. 

Olla  quidem  seorsum  sunt  omnia,  quae  prius  ipsa 
Nata,  dedere  suae  post  notitiam  utilitatis:  855 
Quo  genereinprimeis  sensus  et  membra  videmus, 
Quare  etiam  atque  etiam  procul  est,  ut  credere 
possis, 

Utilitatis  ob  officium  potuisse  creari, 

Ollud  item  non  est  mirandum,  oorporis  ipsa 
Quod  natura  cibum  quaerit  quoj usque  animantis 

Quippe  etenim  fluere  atque  recedere  corpora 
rebus  861 

Multa  modeis  m  llteis  docui :  sed  plurima  debent 
Ex  animalibus,  haec  quia  sunt  exercita  motu, 
Multaque  per  sudorem  ex  alto  pressa  feruntur, 
Multa  per  os  exhalantur,  quom  languida  anhe¬ 
lant.  865 

Heis  igitur  rebus  rarescit  corpus,  et  omnis 
Subruitur  natura,  dolor  quam  consequitur  rem. 
Propterea  capitur  cibus,  ut  suffulciat  artus, 

Et  recreet  vireis  interdatus,  atque  patentem 
Per  membra  ac  venas  ut  amorem  obturet  edundi. 
Humor  item  discedit  in  omnia,  quae  loca  quam¬ 
que  871 

Poscunt  humorem  :  glomerataque  multa  vaporis 
Corpora,  quae  stomacho  praebent  incendia  nostro, 
Dissupat  adveniens  liquor,  ac  restinguit  ut 
ignem, 

Urere  ne  possit  calor  amplius  aridus  artus.  875 
Sic  igitur  tibi  anhela  sitis  de  corpore  nostro 
Abluitur,  sic  expletur  jejuna  cupido. 

Nunc  qui  fiat,  utei  passus  proferre  queamus, 
Quom  volumus,  vareque  datum  sit  membra 
movere  ; 

Et  quae  res  tantum  hoc  oneris  protrudere  nostri 
Corporis  insuerit,  dicam  :  tu  percipe  dicta.  881 
Dico,  animo  nostro  primum  simulacra  meandi 
A  ccidere,  atque  animum  pulsare,  ut  diximus  ante. 
Inde  voluntas  fit :  neque  enim  facere  incipit  ullam 
Rem  quisquam,  quam  mens  providit,  quid  velit, 
ante.  885 

Td,  quod  providet,  ollius  rei  constat  imago. 

Ergo  animus  quom  sese  ita  commovet,  ut  velit  ire 
Inque  gredi,  ferit  extemplo,  quae  in  corpore  toto 
Per  membra  atque  artus  anima!  dissita  vis  est : 
Et  facile  est  factum,  quoniam  conjuncta  tenetur. 
Inde  ea  proporro  corpus  ferit,  atque  ita  tota  891 
Paullatim  moles  protruditur  atque  movetur. 

Praeterea,  tum  rarescit  quoque  corpus,  et  aer 
Scilicet,  ut  debet,  qui  semper  mobilis  exstat, 
Per  patefacta  venit,  penetratque  foramina  largus, 
Et  dispergitur  ad  parteis  ita  quisque  minutas  896 
Corporis  :  heic  igitur  rebus  fit  utrimque  duabus, 
Corpus  ut,  ac  navis  veleis  ventoque,  feratur. 

N  ec  tamen  ollud  in  heis  rebus  mirabile  constat, 
Tantula  quod  tantum  corpus  corpuscula  possint 
Contorquere,  et  onus  totum  convortere  nostrum. 
Quippe  etenim  ventus  subtili  corpore  tenuis 
Trudit  agens  magnam  magno  molimine  navem  : 
Et  manus  una  regit  quantovis  impete  euntem, 
Atque  gubernaclum  contorquet  quolibet  unum  : 
Multaque  per  toochleas  et  tympana  pondere 
magno  906 

Commovet,  atque  levi  sustollit  machina  nixu. 
Nunc,  quibus  ille  modeis  somnus  per  membra 
quietem 

Irriget,  atque  animi  curas  e  pectore  solvat,  909 
Suavidiceis  potius,  quam  multeis  versibus  edam  : 
Parvus  ut  est  cycni  melior  canor,  ille  gruum 
quam 

Clamor  in  aatherieis  dispersus  nubibus  Austri. 
Tu  mihi  da  tenueis  aureis,  animumque  sagacem, 
Ne  fieri  negites,  quae  dicam,  posse,  retroque 
Vera  repulsanti  discedas  pectore  dicta,  915 
Tutemet  in  culpa  quom  sis,  neque  cernere  possis. 

Principio,  somnus  fit,  ubi  est  distracta  per  artus 
Vis  animae,  partimque  foras  ejecta  recessit, 

Et  partim  contrusa  magis  concessit  in  altum. [que. 
Dissolvuntur  enim  tum  demum  membra,  fluunt- 
Nam  dubium  non  est,  anima!  quin  opera  sit  921 


Lib.  iy 


Sensus  hic  in  nobis,  quem  quom  sopor  impedi! 
esse, 

Tum  nobis  animam  perturbatam  esse  putaiiOT 
Ejectamque  foras :  non  omnem  ;  namque  jacc-^ 

JE  terno  corpus  perfusum  frigore  leti ; 

Quippe  ubi  nulla  latens  anima!  pars  remaneret 
In  membreis,  cinere  ut  multo  latet  obrutus  ignis' 
Unde  reconflari  sensus  per  membra  repente  •  1 
Possit,  et  ex  igni  caeco  consurgere  flamma.  929 

Sed  quibus  haec  rebus  novitas  confletur,  et  unde 
Perturbari  anima,  et  corpus  languescere  possit 
Expediam  :  tu  fac  ne  venteis  verba  profundal 
Principio,  externa  corpus  de  parte  necessf^™ 
est, 

Aerieis  quoniam  vicinum  tangitur  aureis,  M 
Tundier,  atque  ejus  crebro  pulsarier  ictu.  935 
Proptereaque  fere  res  omneis  aut  corio  sunt,’* 
Aut  etiam  concheis,  aut  callo,  aut  cortice  tectae, 
Interiorem  etiam  partem  spirantibus  aer  1 
Verberat  hic  idem,  quom  ducitur,  atque  reflaturi 
Quare  utrimque  secus  quom  corpus  vapulet,, 
quom 

Perveniant  plagae  per  parva  foramina  nobis 
Corporis  ad  primas  parteis,  elementaque  primas 
Fit  quasi  paullatim  nobis  per  membra  ruina : 
Conturbantur  enim  posituras  principiorum  1 
Corporis  atque  animi,  sic,  ut  pars  inde  anima!  ■ 
Eliciatur,  et  introrsum  pars  abdita  cedat ;  94( 

Pars  etiam,  distracta  per  artus,  non  queat  essS  | 
Conjuncta  inter  se,  neque  motu  mutua  fungi 
Inter  enim  sepit  aditus  natura  viasque.  1 
Ergo  sensus  abit  mutateis  motibus  alte  : 

Et  quoniam  non  est,  quasi  quod  suffulciat  artus, 
Debile  fit  corpus,  languescuntque  omnia  membra; 
Brachia  palpebraeque  cadunt,  poplitesque  cu¬ 
banti 

Saepe  tama  summittuntur,  vireisque  resolvunt! 
Deinde  cibum  sequitur  somnus,  quia,  qpae 


Haec  eadem  cibus,  in  venas  dum  diditur  omneis,: 
Efficit :  et  multo  sopor  ille  gravissumus  exstat. ]M 
Quem  satur,  aut  lassus,  capias ;  quia  plurimsS 
tum  se 

Corpora  conturbant,  magno  contusa  labore.  ■ 

Fit  ratione  eadem  conjectus  parte  anima! 

Altior,  atque  foras  ejectus  largior  ejus, 

Et  divisior  inter  se  ac  distractior  intus. 

Et,  quo  quisque  fere  studio  defunctus  adhasB 
Aut  quibus  in  rebus  multum  sumus  ante  morati 
Atque  in  ea  ratione  fuit  contenta  magis  mens|M 
In  somneis  eadem  plerumque  videmur  obire ;  966  J 
Caussidicei  caussas  agere,  et  componere  leges  |T 
Induperatores  pugnare,  ac  proelia  obire  ; 

Nautae  contractum  cum  venteis  degere  bellum  j|_ 
s  agere  hoc  autem,  et  naturam  quaerere  re-i 
rum,  9701 

Semper  et  inventam  patrieis  exponere  charteis.! 
Cseterasicstudiaatquearteis  plerumque  videntur  | 
In  somneis  animos  hominum  frustrata  tenere.^™ 
Et,  queiquomque  dies  multos  ex  ordine  ludeis  • 
Assiduas  dederint  operas,  plerumque  videmuS^^ 
Quom  jam  destiterunt  ea  sensibus  usurpare,  976« 
Relicuas  tamen  esse  vias  in  mente  patenteisj^H 
Qua  possint  eadem  rebus  simulacra  venire.  ,M 
Permultos  itaque  olla  dies  eadem  obvorsantu^H 
Ante  oculos,  etiam  vigilanteis  ut  videantur  9801 
Cernere  saltanteis,  et  mollia  membra  moventeis,  j 
Et  citharae  liquidum  carmen  chordasque  loquen-  J 
teis 

A  iribus  accipere,  et  consessum  cernere  eumdeiaj 

-  „„  cimul  varios  splendere  decores.  984 

Scenaique  s  ^fert  studium  atque  voluntas, 

rebus  consuerint  esse  operatei 
vThomines  solum,  sed  vero  animalia  cuncta. 
^Jppe  videbis  equos  forteis,  quom  membra 

.  «“tdare  tamen  spirareque  semper, 

!"  de  palma  summas  contendere  vireis,  990 
^ ut  quasi  carccribus  patefacteis  saepe  quiete, 
i  intumque  canes  in  molli  saepe  quiete 
inrta.it  crura  tamen  subito,  vocesque  repente 
Mittunt,  et  crebras  reducunt  naribus  auras, 
rt  vestigia  si  teneant  inventa  ferarum,  995 
Kxnergefacteique  sequuntur  inania  saepe 
(' ervorum  simulacra,  fugae  quasi  dedita  cernant ; 
llonec  discusseis  redeant  erroribus  ad  se. 

At  consueta  domu  catulorum  blanda  propago 


Discutere  et  corpus  de  terra  corripere  instant, 
Proinde  quasi  ignotas  facies  atque  ora  tuantur. 
Ft  quo  quaeque  magis  sunt  aspera  seminiorum, 
Tam  magis  in  somneis  eadem  saevire  necessum  est. 

At  variae  fugiunt  volucreis,  pinneisque  repente 
Solicitant  divom  nocturno  tempore  lucos,  1005 
Accipitres  somno  in  leni  si  proelia  pugnasque 
Edere  sunt  persectanteis,  visaeque  volanteis. 
Porro  hominum  mentes,  magnis  quae  motibus 
edunt,  [runtque, 

Magna  itidem  saepe  in  somneis  faciuntque  ge- 
llcges  expugnant,  capiuntur,  proelia  miscent, 
Tollunt  clamorem,  quasi  si  jugulentur  ibeidem. 
M  ultei  depugnant,  gemitusque  doloribus  edunt, 
Et  quasi  pantherae  morsu  saevive  leonis 
Mandantur,  magneis  clamoribus  omnia  complent. 
M ultei  de  magneis  per  somnum  rebu’  loquuntur, 
Indicioque  sui  facti  persaepe  fuere.  1016 

M  ultei  mortem  obeunt:  multei,  de  montibus  alteis 
Ut  quei  praecipitent  ad  terram,  corpore  toto 
Exterruntur,  et  ex  somno,  quasi  mentibu’  captei, 
Vix  ad  se  redeunt,  permotei  corporis  aestu.  1020 
Flumen  item  sitiens  aut  fontem  propter 
amoenum  [nem. 

Assidet,  et  totum  prope  faucibus  occupat  am- 
Puerei  saepe  lacum  propter  se  ac  dolia  curta, 
Somno  devinctei,  credunt  extollere  vestem : 
Totius  humorem  saccatum  corpori’ fundunt ;  1025 
Quom  Babylonica  magnifico  splendore  rigantur. 

Tum,  quibus  aetatis  freta  primitus  insinuantur, 
Semen  ubi  ipsa  dies  membreis  matura  creavit, 
Conveniunt  simulacra  foreis  e  corpore  quoque, 
Nuntia  praeclari  voltus  pulcrique  coloris,  1030 
Qui  ciet  irritans  loca  turguida  semine  multo  ; 
Ut,  quasi  transacteis  saepe  omnibu’  rebu,’  profun¬ 
dant 

Fluminis  ingenteis  fluctus,  vestemque  cruentent. 

Solicitatur  id  in  nobis,  quod  diximu  sante,  1034 
Semen,  adulta  aetas  quom  primum  roborat  artus. 
Namque  alias  aliud  res  commovet  atque  lacessit ; 
Ex  homine  humanum  semen  ciet  una  hominis  vis. 
Quod  simul  atque  sucis  ejectum  sedibus  exit, 
j  er  membra  atque  artus  decedit  corpore  toto 
In  loca  conveniens  nervorum  certa,  cietque  1040 
vontinuo  parteis  genitaleis  corporis  ipsas  : 
rntata  tument  loca  semine,  fitque  voluntas 
f;^cere  U  quo  se  contendit  dira  libido  ; 


Sic  igitur  Veneris  qui  teleis  accipit  ictus, 
Sive  puer  membreis  muliebribus  hunc  jaculatur, 
Seu  mulier,  toto  jactans  e  corpore  amorem ;  1050 
Unde  feritur,  eo  tendit,  gestitque  coire, 

Et  jacere  humorem  in  corpus  de  corpore  ductum; 
Namque  voluptatem  praesagit  multa  cupido. 
Haec  Venus  est  nobis  ;  lieinc  ductum  est  nomen 
Amoris ;  1054 

Heinc  olla  et  primum  Veneris  dulcedinis  in  cor 
Stillavit  gutta,  et  successit  fervida  cura,  [sunt 
Nam  si  abest  quod  ames,  praesto  simulacra  tamen 
Ollius,  et  nomen  dulce  obvorsatur  ad  aureis. 

Sed  fugitare  decet  simulacra,  et  pabula  amoris 
Absterrere  sibi,  atque  alio  convortere  mentem, 
Et  jacere  humorem  conjectum  in  corpora  quaeque, 
Nec  retinere  semel  convorsum  unius  amore, 

Et  servare  sibi  curam,  certumque  dolorem. 
Ulcus  enim  vivescit  et  inveterascit  alundo,  1064 
Inque  dies  gliscit  furor,  atque  aerumna  gravescit ; 
Si  non  prima  noveis  conturbes  volnera  plageis, 
Volgivagaque  vagus  Venere  ante  recentia  cures, 
Aut  alio  possis  animi  traducere  motus. 

Nec  Veneris  fructu  caret  is,  qui  vitat  amorem, 
Sed  potius,  quae  sunt  sine  poena,  commoda  sumit. 
Nam  certe  pura  est  saneis  magis  inde  voluptas, 
Quam  misereis ;  etenim  potiundi  tempore  in  ipso 
Fluctuat  in  certeis  erroribus  ardor  amantum  : 
Nec  constat,  quid  primum  oculeis  manibusque 
fruantur. 

Quod  petiere,  premunt  arte,  faciuntque  dolorem 
Corporis,  et  denteis  illidunt  saepe  labelleis,  1076 
Osculaque  affligunt,  quia  non  est  pura  voluptas  : 
Et  stimulei  subsunt, qui  instigant  laedere  id  ipsum, 
Quodquomque  est,  rabies  unde  illae  germina 
turguent.  1079 

Sed  leviter  poenas  frangit  Venus  inter  amorem, 
Blandaque  refrenat  morsus  admixta  voluptas. 

Namque  in  eo  spes  est,  unde  est  ardoris  origo, 
Restingui  quoque  posse  ab  eodem  corpore  flam 
mam ; 

Quod  fieri  contra  coram  natura  repugnat :  [mus 
Unaque  res  haec  est,  quojus  quo  plurima  habe- 
Tam  magis  ardescit  dira  cupedine  pectus,  [tus : 
Nam  cibus  atque  humor  membreis  assumitur  in- 
Quae  quoniam  certas  possunt  obsidere  parteis, 
Hoc  facile  expletur  laticum  frugumque  cupido : 
Ex  hominis  vero  facie,  pulcroque  colore,  1090 
Nil  datur  in  corpus  praeter  simulacra  fruundum 
Tenuia,  quae  vento  spes  rapta  est  saepe  misella. 
Ut  bibere  in  somneis  sitiens  quom  quaerit,  et 
humor  [sit, 

Non  datur,  ardorem  qui  membreis  stinguere  pos- 
Sed  laticum  simulacra  petit,  frustraque  laborat, 
In  medioque  sitit  torrenti  flumine  potans  :  1096 
Sic  in  amore  Venus  simulacreis  ludit  amanteis  ; 
Nec  satiare  queunt  spectando  corpora  coram, 
Nec  manibus  quidquam  tener  eis  abradere  mem¬ 
breis 

Possunt,  erranteis  incertei  corporo  toto.  1100 
Denique  quom,  membreis  collateis,  flore 
fruuntur 

iEtatis,  jam  quom  praesagit  gaudia  corpus, 
Atque  in  eo  est  Venus,  ut  muliebria  conserat 
arva; 

Affigunt  avide  corpus,  junguntque  salivas 
Oris,  et  inspirant,  pressanteis  dentibus  ora  1105 
Nequidquam  ;  quoniam  nihil  inde  abradere  pos¬ 
sunt, 

Nec  penetrare  et  abire  in  corpus  corpore  toto. 
Nam  facere  interdum  velle,  et  certare  videntur; 

Usque  adeo  cupide  in  Veneris  compagibus 
haerent,  1 109 

Membra  voluptatis  dum  vi  labefacta  liquescunt. 
Tandem  ubi  se  erupit  nerveis  conjecta  cupido, 
Parva  fit  ardoris  violenti  pausa  parumper  ; 

Inde  redit  rabies  eadem,  et  furor  ille  revisit, 
Quom  sibi,  quod  cupiant  ipsei,  contingere  quae¬ 
runt,  [vincat : 

Nec  reperire  malum  id  possunt  quae  machina 
Usque  adeo  incertei  tabescunt  volnere  caeco. 
Adde  quod  absumunt  nervos,  pereuntque 
labore : 

Adde  quod  alterius  sub  nutu  degitur  aetas : 
Labitur  interea  res,  et  vadimonia  fiunt :  1119 

Languent  officia,  atque  aegrotat  fama  vacillans  ; 
Unguenta,  et  pulcra  in  pedibus  Sicyonia,  rident 
Scilicet,  et  grandeis  viridi  cum  luce  smaragdei 
Auro  includuntur,  teriturque  thalassina  vestis 
Assidue,  et  Veneris  sudorem  exercita  potat: 

Et  bene  parta  patrum  fiunt  anademata,  mitrae  : 
Interdum  in  pallam,  atque  Alidensia,  Chiaque 
vortunt. 

Eximia  veste  et  victu  convivia,  ludei,  1127 
Pocula  crebra,  unguenta,  coronae,  serta  parantur; 
Nequidquam  :  quoniam  medio  de  fonte  leporum 
Surgit  amari  aliquid,  quod  in  ipseis  floribus  angat: 
Aut  quom  conscius  ipse  animus  se  forte  remordet 
Desidiose  agere  aetatem,  lustreisque  perire  ; 
Aut  quod  in  ambiguo  verbum  jaculata  reliquit, 
Quod  cupido  affixum  cordi  vivescit,  ut  ignis  ; 
Aut  nimium  jactare  oculos,  aliumve  tueri  1 135 
Quod  putat,  in  voltuque  videt  vestigia  risus. 
Atque  in  amore  mala  haec  proprio  summeque 
secundo 

Inveniuntur :  in  advorso  vero  atque  inopi  sunt, 
Prendere  quae  possis  oculorum  lumine  aperto, 
Innumerabilia :  ut  melius  vigilare  sit,  ante  1140 
Qua  docui  ratione,  cavereque  ne  illiciaris. 

Nam  vitare  plagas  in  Amoris  ne  jaciamur 
Non  ita  difficile  est,  quam  captum  retibus  ipseis 
Exire,  et  validos  Veneris  perrumpere  nodos. 

Et  tamen  implicitus  quoque  possis  inque  pe¬ 
ditus  1145 

Effugere  infestum,  nisi  tute  tibi  obvius  obstes  ; 
Et  praetermittas  animi  vitia  omnia  primum, 
Tum  quae  corpori’  sunt  ejus,  quam  perpetis  ac  vis. 
Nam  faciunt  homines  plerumque  cupidine  caecei, 
Et  tribuunt  ea, quae  non  sunt  heis  commoda  vere. 
Multimodeis  igitur  pravas  turpeisque  videmus 
Esse  in  delicieis,  summoque  in  honore  vigere. 
Atque  alios  aliei  irrident,  Veneremque  suadent 
Ut  placent,  quoniam  fedo  afflictentur  amore ; 
Nec  sua  respiciunt  miserei  malamaxuma  saepe. 
Nigra,  /xe\lxpoos  est ;  immunda  ac  fetida, 

&KO(Tp.OS’ 

Caesia,  XlaWdSioV  nervosa  et  lignea,  Aopicds * 
Parvola,  pumilio,  Xaplrcav  pU,  tota  merum  sal ; 
Magna  atque  immanis,  Kardir\7i^is,  plenaque 
honoris ;  [est ; 

Balba  loqui  non  quit  ?  rpav\[£ei‘  muta,  pudens 
At  flagrans,  odiosa,  loquacula,  Aap.irdSiov  fit ; 
*laXv^v  tpup-*vi°v  tum  fit,  quom  vivere  non  quit 
Prae  macie  ;  paSivl)  vero  est,  jam  mortua  tussi ; 
At  gemina  et  mammosa,  Ceres  est  ipsa  ab  Iaccho ; 
Simula,  2iA t)vii  ac  ta rvpa  est ;  labiosa,  <pl\r]p.a : 
^setera  de  genere  hoc  longum  est,  si  dicere  coner. 

Sed  tamen  esto  jam  quantovis  oris  honore, 
Quoi  Veneris  membreis  vis  omnibus  exoriatur  : 
Nempe  aliae  quoque  sunt :  nempe  hac  sine  vixi¬ 
mus  ante : 


Lib.  Iy 


‘nia 


Nempe  eadem  facit,  et  scimus  facere  omni 
turpeis ; 

Et  miseram  tetreis  se  suffit  odoribus  ipsa,  Qyj 
Quam  famulae  longe  fugitant,  furtimque  cachin  i 
nant. 

At  lacrumans  exclusus  amator  limina  saepe  I 
Floribus  et  serteis  operit,  posteisque  superfit 
Unguit  amaracino,  et  foribus  miser  oscula  figit 
Quem  si  jam  admissum  venientem  offenderit  am* 
Una  modo,  caussas  abeundi  quaerat  honestas, 

Et  meditata  diu  cadat  alte  sumta  querela,  1173 
Stultitiaque  ibi  se  damnet,  tribuisse  quod  olli  ■ 
Plus  videat,  quam  mortali  concedere  par  est.  ■ 
Nec  Veneres  nostras  hoc  fallit :  quo  magis  ips*  B 
Omnia  summopere  hos  vitae  postscenia  celant/® 
Quos  retinere  volunt, adscriptosque  esse  in  amore** 
Nequidquam:  quoniam  tu  animo  tamen  omnia  J 
posses 

Protrahere  in  lucem, atque  omneis  inquirere  risus:  1 
Et,  si  bello  animo  est,  et  non  odiosa  vicissim,  "  y 
Praetermittere  humaneis  concedere  rebus.  1 
Nec  mulier  semper  ficto  suspirat  amore,  B 
Quae  complexa  viri  corpus  cum  corpore  i  ungit.  M 
Et  tenet  assucteis  humectans  oscula  labreis.  1190 
Nam  facit  ex  animo  saepe,  et  communia  quaerens,! 
Gaudia,  solicitat  spatium  decurrere  amoris.  TB 
Nec  ratione  alia  volucreis,  armenta,  feraeque, ^B 
Et  pecudes,  et  equae,  maribus  subsidere  possent,| 
Si  non  ipsa,  quod  ollorum  subat,  ardet  abundraH 
Natura,  et  venerem  salientum  laeta  retractantjB 
Nonne  vides,  Memmi,  quos  mutua  saepe  volup¬ 
tas  1197 

Vinxit,  ut  invincleis  communibus  excrucientur^ 
In  trivieis  quom  saepe  canes,  discedere  aventi 
Divorsei,  cupide  summeis  ex  viribu’  tendunt, 
Quom  interea  valideis  Veneris  compagibus  hae¬ 
rent  ?  [sent,  I 

Quod  facerent  numquam,  nisi  mutua  gaudia  nos- 1 
Quae  jacere  in  fraudem  possent  vinctosque  tenero* 
Quare  etiam  atque  etiam,  ut  dico,  est  communi» 


1197 

atur?  I 
mteis  | 
nt, 


voluptas.  12041 

Et  commiscendo  quom  semine  forte  virilia 
Femina  vim  mulxit  subita  vi,  corripuitque  ;  -1 

Tum  simileis  matrum  materno  semine  fiunt,  -9 
Ut  patribus  patrio  :  sed  quos  utriusque  figurae  ■ 
Esse  vides  juxtim,  miscenteis  volta  parentum,  9 
Corpore  de  patrio  ac  materno  sanguine  crescunt* 
Semina  quom, Veneris  stimuleis  excita  per  artus,  j 
Obvia  conflixit  conspirans  mutuus  ardor, 

Et  neque  utrum  superavit  eorum,  nec  superatum* 
est. 


Fit  quoque,  ut  interdum  simileis  exsistere! 
avorum  1214 1 

Possint,  et  referant  proavorum  saepe  figuras;! 
Propterea  quia  multa  modeis  primordia  multeia! 
Mixta  suo  celant  in  corpore  saepe  parentes,  1 
Quae  patribus  patres  tradunt  a  stirpe  profecta:* 
Inde  Venus  varia  producit  sorte  figuras,  1219  j 
Majorumque  refert  voltus,  vocesque,  comasquejB 
Quandoquidem  nihilo  minus  haec  de  semine  certo  J 
Fiunt, quam  facies,  et  corpora,  membraque  nobis:  ] 
Et  muliebre  oritur  patrio  de  semine  saeclum,  B 
Maternoque  mareis  exsistunt  corpore  cretei.  * 
Semper  enim  partus  duplici  de  semine  constat:  1 
Atque  utri  simile  est  magis  id,  quodquomque  ! 

creatur,  1226 

Ejus  habet  plus  parte  aequa ;  quod  cernere  possis. 
Sive  virum  suboles,  sive  est  muliebris  origo.  1 
Nec  divina  satum  genitalem  numina  quoiquam  j 
Absterrent,  pater  a  nateis  ne  dulcibus  umquam 

Lib.  V. 

,}otnr  et  ut  sterili  Venere  exigat  a>vom  ; 
«jK£U.que  putot,  et  multo  s.ngume 

“To-unt  aras,  adolentque  altaria  doneis, 
Consperg  reJdant  uxores  semine  largo.  1234 
l  t  grfJnuam  divom  numen  sorteisque  fatigant. 
«T«terileis  nimium  crasso  sunt  semine  partim, 
>a.  •  nr-pter  iustum,  tenuique  vicissim. 

1  eUlocefs  quia  non  potis  est  affigere  adhaesum, 
.rCDnitur  extemplo,  et  revocatum  cedit  abortu, 
rrassius  heic  porro,  quoniam  concretius  aequo 
Mit  i  ur,  aut  non  tam  prolixo  provolat  ictu 
w  nenetrare  locos  aeque  nequit, aut  penetratum 
Ivre  admiscetur  muliebri  semine  semen.  1243 
multum  harmoniseVeneris  differre  videntur: 
Atoue  alias  aliei  complent  magis,  ex  alieisque 
Suscipiunt  aliae  pondus  magis,  inque  gravescunt ; 
Quom  multae  sterileis  Hymenaeeis  ante  fuerunt 
Pluribus,  et  nactae  post  sunt  tamen,  unde  puellos 
Suscipere,  et  partu  possent  ditescere  dulci ;  1249 
Et  quibus  ante  domi  fecundae  saepe  nequissent 
Uxores  parere,  inventa  est  olleis  quoque  compar 
Natura,  ut  possent  nateis  munire  senectam. 

Usque  adeo  magni  refert,  ut  semina  possint 
Seminibus  commisceri  genitaliter  apta,  [seis. 
Crassaque  conveniant  liquideis,  et  liquida  cras- 
A  tque  in  eo  refert,  quo  victu  vita  colatur :  [breis, 
Namque  alieis  rebus  concrescunt  semina  mem- 


Atque  alieis  extenuantur,  tabentque  vicissim. 
Et  quibus  ipsa  modeis  tractetur  blanda  voluptas, 
Id  quoque  permagni  refert :  nam  more  ferarum 
Quadrupedumque  magis  ritu  plerumque  putan¬ 
tur  1261 

Concipere  uxores,  quia  sic  loca  sumere  possunt, 
Pectoribus  positeis  sublateis  semina  lumbeis. 
Nec  molles  opu’  sunt  motus  uxoribus  hilum : 
Nam  mulier  prohibet  se  concipere,  atque  repug¬ 
nat,  1265 

Clunibus  ipsa  viri  Venerem  si  laeta  retractet; 
Atque  exossato  ciet  omni  pectore  fluctus. 

Eicit  enim  sulcum  recta  regione  viaque 
Vomeris,  atque  loceis  avortit  seminis  ictum. 
Idque  sua  caussa  consuerunt  scorta  moveri,  1270 
Ne  complerentur  crebro,  gravidaeque  jacerent, 
Et  simul  ipsa  vireis  Venus  ut  concinnior  esset ; 
Conjugibus  quod  nil  nostreis  opus  esse  videtur. 

Nec  divinitus  interdum,  Venerisque  sagitteis, 
Deteriore  fit  ut  forma  muliercula  ametur :  1275 
Nam  facit  ipsa  sueis  interdum  femina  facteis, 
Morigereisque  modeis,  et  mundo  corpore  culto, 
Ut  facile  insuescat  secum  vir  degere  vitam. 

Quod  superest,  consuetudo  concinnat  amorem. 
Nam,  leviter  quamvis,  quod  crebro  tunditur  ictu, 
Vincitur  id  longo  spatio  tamen,  atque  labascit. 
Nonne  vides  etiam  guttas  in  saxa  cadenteis 
Humoris  longo  in  spatio  pertundere  saxa  ?  1283 


LIBER  QUINTUS. 


Quis  potis  est  dignum  pollenti  pectore  carmen 
Condere  pro  rerum  majestate,  heisque  reperteis  ? 
Quisve  valet  verbeis  tantum,  qui  fingere  laudes 
Pro  meriteis  ejus  possit,  qui  talia  nobis 
Pectore  parta  suo  quaesitaque  praemia  liquit  ?  5 
Nemo,  ut  opinor,  erit  mortali  corpore  cretus. 
Nam  si,  ut  ipsa  petit  majestas  cognita  rerum, 
Dicundum  est,  Deus  ille  fuit,  Deus,  inclute 
Memmi, 

Qui  princeps  vitae  rationem  invenit  eam,  quae 
N  unc  appellatur  sapientia ;  quique  per  artem  10 
Fluctibus  e  tanteis  vitam,  tanteisque  tenebreis 
In  tam  tranquillo,  et  tam  clara  luce  locavit. 

Confer  enim  divina  aliorum  antiqua  reperta. 
Namque  Ceres  fertur  fruges,  Liberque  liquoris 
Vitigeni  laticem  mortalibus  instituisse  ;  15 

Quom  tamen  heis  posset  sine  rebus  vita  manere, 
Ut  fama  est  aliquas  etiam  nunc  vivere  genteis  : 
At  bene  non  poterat  sine  puro  pectore  vivi. 

Quo  magis  hic  merito  nobis  Deus  esse  videtur, 
F,x  quo  nunc  etiam  per  magnas  didita  genteis  20 
Dulcia  permulcent  animos  solatia  vitae. 

Herculis  antistare  autem  si  facta  putabis, 
Longius  a  vera  multo  ratione  ferere. 

Quid  Nemeaeus  enim  nobis  nunc  magnus  hiatus 
Ille  leonis  obesset,  et  horrens  Arcadius  sus  ?  25 
Denique  quid  Cretae  taurus,  Lemaeaque  pestis 
Hydra  venenateis  posset  vallata  colubreis  ? 
Quidve  tripectora  tergemini  vis  Geryona!, 

Lt  Diomedis  equei  spiranteis  naribus  ignem  29 
Ihracen,  Bistoniasque  plagas,  atque  Ismara 
propter, 

Tantopere  officerent  nobis,  unceisque  timendae 
Unguibus  Arcadiae  volucreis  Stymphala  colcn- 
teis: 

Aureaque  Hesperidum  servans  fulgentia  mala 


Asper,  acerba  tuens,  immani  corpore  serpens, 
Arboris  amplexus  stirpem ;  quid  denique  obesset 
Propter  Atlanteum  litus,  pelagique  severa,  36 
Quo  neque  noster  adit  quisquam,  nec  barbarus 
audet  ?  [emta, 

Caetera  de  genere  hoc  quae  sunt  portenta  per- 
Si  non  victa  forent,  quid  tandem  viva  nocerent  ? 
Nil,  ut  opinor:  ita  ad  satiatem  terra  ferarum  40 
Nunc  etiam  scatit,  et  trepido  terrore  repleta  est, 
Per  nemora,  ac  monteis  magnos,  sylvasque  pro¬ 
fundas  : 

Quae  loca  vitandi  plerumque  est  nostra  potestas. 
At  nisi  purgatum  est  pectus,  quae  proelia  nobis 
Atque  pericula  sunt  ingratis  insinuandum  ?  45 
Quantae  tum  scindunt  hominem  cupedinis  aereis 
Solicitum  curse,  quanteique  perinde  timores  ? 
Quidve  superbia,spurcitia,ac  petulantia,  quantas 
Efficiunt  cladeis  ?  quid  luxus  desidiaeque  ? 

Haec  igitur  qui  cuncta  subegerit,  ex  animoque 
Expulerit  dicteis,  non  armeis,  nonne  decebit  51 
Hunc  hominem  numero  divom  dignarier  esse  ? 
Quom  bene  praesertim  multa  ac  divinitus  ipseis 
Jam  mortalibu’  de  diveis  dare  dicta  suerit, 
Atque  omnem  rerum  naturam  pandere  dicteis.  55 
Quojus  ego  ingressus  vestigia,  dum  rationes 
Persequor,  ac  doceo  dicteis,  quo  quaeque  creata 
Faedere  sint,  in  eo  quam  sit  durare  necessum, 
Nec  validas  valeant  aevi  rescindere  leges. 

Quo  genere  in  primeis  animi  natura  reperta  est 
Nativo  primum  consistere  corpore  creta;  61 
Nec  posse  incolomem  magnum  durare  per  sevom : 
Sed  simulacra  solere  in  somneis  fallere  mentem, 
Cernere  quom  videamur  eum, quem  vita  reliquit. 

Quod  superest,  nunc  huc  rationis  detulit  ordo, 
Ut  mihi  mortali  consistere  corpore  mondum,  66 
Nativumque  simul,  ratio  reddunda  sit,  esse : 

Et  quibus  ille  modeis  congressus  materia! 
Fundarit  terram,  coelum,  mare,  sidera,  solem, 
Lunaique  globum  :  tum  quae  tellure  animanteis 
Exstiterint,  et  quae  nullo  sint  tempore  natae  :  71 
Quove  modo  genus  humanum  variante  loquela 
Coeperit  inter  se  vesci  per  nomina  rerum  : 

Et  quibus  ille  modeis  divom  metus  insinuarit 
Pectora,  terrarum  qui  in  orbi  sancta  tuetur  75 
Fana,  lacus,  lucos,  aras,  simulacraque  divom. 

Praeterea,  solis  cursus  lunaeque  meatus 
Expediam  qua  vi  flectat  Natura  gubernans: 

Ne  forte  haec  inter  coelum  terramque  reamur 
Libera  sponte  sua  cursus  lustrare  perenneis,  80 
Morigera  ad  frugeis  augendas  atque  animanteis ; 
Neve  aliqua  divom  volvi  ratione  putemus. 

Nam  bene  quei  didicere,  deos  securum  agere 
aevom, 

Si  tamen  interea  mirantur,  qua  ratione 
Quaeque  geri  possint, praesertim  rebus  in  olleis  85 
Quae  supra  caput  aetherieis  cernuntur  in  oreis ; 
Rursus  in  antiquas  referuntur  religiones, 

Et  dominos  aereis  adsciscunt,  omnia  posse 
Quos  miserei  credunt ;  ignarei  quid  queat  esse, 
Quid  nequeat ;  finita  potestas  denique  quoique  90 
Quanam  sit  ratione,  atque  alte  terminus  haerens. 
Quod  superest,  ne  te  in  promisseis  plura  mo¬ 
remur, 

Principio  maria,  ac  terras,  coelumque  tuere : 
Horum  naturam  triplicem,  tria  corpora,  Memmi, 
Treis  species  tam  dissimileis,  tria  talia  texta,  95 
Una  dies  dabit  exitio  ;  multosque  per  annos 
Sustentata  ruet  moles  et  machina  mondi. 

Nec  me  animi  fallit,  quam  res  nova  miraque 
menti 

Accidat  exitium  coeli  terraeque  futurum, 

Et  quam  difficile  id  mihi  sit  pervincere  dicteis : 
Ut  fit,  ubi  insolitam  rem  apportes  auribus  ante, 
Nec  tamen  hanc  possis  oculorum  subdere  visu, 
Nec  jacere  indu  manus,  via  qua  munita  fidei 
Proxuma  fert  humanum  in  pectus  templaque 
mentis.  104 

Sed  tamen  effabor :  dicteis  dabit  ipsa  fidem  res 
Forsitan,  et  graviter  terrarum,  motibus  orteis, 
Omnia  conquassari  in  parvo  tempore  cernes  : 
Quod  procul  a  nobis  flectat  Fortuna  gubernans ; 
Et  ratio  potius,  quam  res  persuadeat  ipsa,  109 
Succidere  horrisono  posse  omnia  victa  fragore. 

Qua  prius  aggrediar  quam  de  re  fundere  fata 
Sanctius,  et  multo  certa  ratione  magis,  quam 
Pythia,  quas  tripode  e  Phoebi  lauroque  profatur; 
Multa  tibi  expediam  docteis  solatia  dicteis ; 
Religione  refrenatus  ne  forte  rearis,  115 

Terras,  et  solem,  coelum,  mare,  sidera,  lunam, 
Corpore  divino,  debere  aeterna  meare  ; 
Proptereaque  putes  ritu  par  esse  gigantum 
Pendere  eos  poenas  immani  pro  scelere  omneis, 
Quei  ratione  sua  disturbent  moenia  mondi,  120 
Praeciarumque  velint  coeli  restinguere  solem, 
Immortalia  mortali  sermone  notanteis  : 

Quae  procul  usque  adeo  divino  ab  numine  distent, 
Inque  deum  numero  quae  sint  indigna  videri ; 
Notitiam  potius  praebere  ut  posse  putentur,  125 
Quid  sit  vitali  motu  sensuque  remotum. 

Quippe  etenim  non  est,  cum  quovis  corpore 
ut  esse 

Posse  animi  natura  putetur  consiliumque  : 

Sicut  in  aethere  non  arbor,  nec  in  aequore  salso 
Nubeis  esse  queunt,  neque  pisceis  vivere  in  ar- 
veis,  ISO 

Nec  eruor  in  ligneis,  nec  saxeis  sucus  inessc ; 


Certum  ac  dispositum  est,  ubi  quidquid  crescat 
et  insit : 


Sic  animi  natura  nequit  sine  corpore  oriri  | 
Sola,  neque  a  nerveis  et  sanguine  longius  esse. 
Quod  si  posset  enim,  multo  prius  ipsa  animi  via 
In  capite,  aut  humereis,  aut  irneis  calcibus  esse 
Posset,  et  innasci  quavis  in  parte  soleret,  137 
Quamde  in  eodem  homine  atque  in  eodem  vase 
manere.  [certum 

Quod  quoniam  nostro  quoque  constat  corpore 
Dispositumque  videtur  ubi  esse  et  crescere  possit 
Seorsum  anima  atque  animus ;  tanto  magis  in- 
ficiandum,  [lem, 

Totum  posse  extra  corpus,  formamque  anima. 
Putribus  in  glebeis  terrarum,  aut  solis  in  igni, 
Aut  in  aqua  durare,  aut  alteis  aetheris  oreis.  II 
Haud  igitur  constant  divino  praedita  sensu,  I45 
Quandoquidem  nequeunt  vitaliter  esse  animata. 

Ollud  item  non  est  ut  possis  credere,  sedeis 
Esse  deum  sanctas  in  mondi  partibus  ulleis.  M 
Tenuis  enim  natura  deum,  longeque  remota  149 
Sensibus  ab  nostreis,  animi  vix  mente  videtur.l 
Quae  quoniam  manuum  tactum  suflugit  et  ictum,! 
Tactile  nil  nobis  quod  sit,  contingere  debet ;  9 
Tangere  enim  non  quit,  si  tangi  non  licet  ipsum.; 
Quare  etiam  sedeis  quoque  nostreis  sedibus  esse 
Dissimileis  debent,  tenueis,  de  corpore  eorum 
Quae  tibi  posterius  largo  sermone  probabo.  156 

Dicere  porro,  hominum  caussa  voluisse  parare 
Praeclaram  mondi  naturam,  proptereaque 
Allaudabile  opus  divom  laudare  decere, 
AKternumque  putare  atque  immortale  futurum. 
Nec  fas  esse,  deum  quod  sit  ratione  vetusta  161 
Gentibus  humaneis  fundatum  perpetuo  aevo, 

Solicitare  sueis  ulla  vi  ex  sedibus  umquam,  _ _ 

Nec  verbeis  vexare,  et  ab  imoevortere  summa: 
Caetera  de  genere  hoc  affingere  et  addere,  Mem¬ 


mi,  165 

Desipere  est :  quid  enim  immortalibus  atque 
beateis 

Gratia  nostra  queat  largirier  emolumenti, 

Ut  nostra  quidquam  caussa  gerere  aggrediantur  ? 
Quidve  novi  potuit  tanto  post  ante  quietos  9 
Illicere,  utcuperent  vitam  mutare  priorem  ?  170  1 
Nam  gaudere  noveis  rebus  debere  videtur,  ? 
Quoi  veteres  obsunt ;  sed  quoi  nihil  accidit  aegri  | 
Tempore  in  anteacto,quom  pulcre  degeret  aevom,  1 
Quid  potuit  novitatis  amorem  accendere  tali?  i 
An,  credo,  in  tenebreis  vita  ac  moerore  jacebat,  J 
Donec  diluxit  rerum  genitalis  origo  ?  176  i 

Quidve  mali  fuerat  nobis  non  esse  createis  ?  1 

Natus  enim  debet,  quiquomque  est,  velle  manere  'I 
In  vita,  donec  retinebit  blanda  voluptas  : 

Qui  numquam  vero  vitae  gustavit  amorem,  180  i 
N ec  fuit  in  numero, quid  obest  non  esse  creatum 
Exemplum  porro  gignundeis  rebus,  et  ipsa  9 
Notities  hominum  dis  unde  est  insita  primum,  m 
Quid  vellent  facere,  ut  scirent,  animoque  vide- 1 
rent  ? 

Quove  modo  est  umquam  vis  cognita  principio- j 
rum,  185  9 

Quidque  inter  sese  permutato  ordine  possent, 

Si  non  ipsa  dedit  specimen  Natura  creandi  ?  9 
Namque  ita,  multimedeis,  multeis  primordia® 
rerum 

Ex  infinito  jam  tempore  percita  plageis,  189  fl 

Ponderibusque  sueis  consuerunt  concita  ferri, 
Omnimodeisque  coire,  atque  omnia  pertentare,® 
Quaequomque  inter  se  possint  congressa  creare 
Ut  non  sit  mirum,  si  in  taleis  disposituras 

n«,i, Ierunt  quoque,  et  in  taleis  venere  meatus, 
Qualibus  haec  rerum  geritur  nunc  summa  no- 

_  'n",nds°‘  jaui  rerum  ignorem  primordia  quae 
p  tamen  ex  ipseis  coeli  rationibus  ausim  197 
infirmare,  alieisque  ex  rebus  reddere  multeis, 
b°  .imnuarn  nobis  divinitus  esse  paratam 
Saturam  rerum  ;  tanta  stat  praedita  culpa.  200 
Principio,  quantum  coeli  tegit  impetus  ingens, 

.  de  avidam  partem  monteis  sylvaeque  ferarum 
p"  edere,  tenent  rupeis,  vastaeque  paludes, 

Ft  mare  quod  late  terrarum  distinet  oras. 

Inde  duas  porro  prope  parteis  fervidus  ardor  205 
Assiduusque  geli  casus  mortalibus  aufert. 

Quod  superest  arvi,  tamen  id  natura  sua  vi 
Sentibus  obducat,  ni  vis  humana  resistat, 

Vitai  caussa  valido  consueta  bidenti  209 

Ingemere, et  terram  presseis  proscindere  aratreis : 
Si  non  fecundas  vortenteis  vomere  glebas, 
'ferraique  solum  subigenteis,  cimus  ad  ortus, 
Sponte  sua  nequeant  liquidas  exsistere  in  auras. 
Kt  tamen  interdum,  magno  quaesita  labore  214 
Quom  jam  per  terras  frondent  atque  omnia 
florent, 

Aut  nimieis  torret  fervoribus  aetherius  sol, 

Aut  subitei  perimunt  imbreis, gelidaeque  pruinae, 
Flabraque  ventorum  violento  turbine  vexant. 

Praeterea  genus  horriferum  Natura  ferarum, 
Humana;  genti  infestum,  terraque  marique  220 
t»uur  alit  atque  auget?  quur  anni  tempora 
morbos 

Apportant  ?  quare  Mors  immatura  vagatur  ? 

Tum  porro  puer,  ut  saeveis  projectus  ab  undeis 
Navita,  nudus  humi  jacet,  infans,  indigus  omni 
Vitali  auxilio,  quom  primum  in  luminis  oras  225 
Nixibus  ex  alvo  matris  Natura  profudit ; 
Vagituque  locum  lugubri  complet,  ut  aequum  est, 
Quoi  tantum  in  vita  restet  transire  malorum. 

At  variae  crescunt  pecudes,  armenta,  feraeque  : 
Nec  crepitacilleis  opus  est,  nec  quoiquam  adhi¬ 
benda  est  230 

Almae  nutricis  blanda  atque  infracta  loquela  ; 

N  cc  varias  quaerunt  vesteis  pro  tempore  coeli ; 
Denique  non  armeis  opus  est,  non  moenibus 
altcis, 

Queis  sua  tutentur,  quando  omnibus  omnia  large 
Tellus  ipsa  par.t,  Naturaque  daedala  rerum.  235 
Principio,  quoniam  terrai  corpus,  et  humor, 
Aurarumque  leveis  animae,  calideique  vapores, 
>.  quibus  haec  rerum  consistere  summa  videtur, 
Dmnia  nativo  ac  mortali  corpore  constant; 
Debet  eodem  omnis  mondi  natura  putari,  [mus, 
Quippe  cteuim,  quorum  parteis  et  membra  vide- 
Corpore  nativo,  in  mortalibus  esse  figureis. 

Haec  eadem  ferme  mortalia  cernimus  esse, 
l.t  nativa  simul :  quapropter  maxuma  mundi 
Quom  videam  membra  ac  parteis,  consumta, 
regigni,  245 

Scire  licet,  coeli  quoque  idem  terraeque  fuisse 
Principiale  aliquod  tempus,  clademque  futuram. 

Ollud  in  heis  rebus  ne  corripuisse  rearis, 
Memmi, quod  terram  atque  ignem  mortalia  sumsi 
"'®se,  neque  humorem  dubitavi  aurasque  perire, 
que  eadem  gigni  rursusque  augescere  dixi : 
nncipio,  pars  terrai  nonnulla,  perusta 
oliuus  assidueis,  multa  pulsata  pedum  vi, 
o  veris  exhalat  nebulam  nubeisque  volanteis, 
luas  validei  toto  dispergunt  aere  ventei :  255 

lmiS  .^tlam  glebarum  ad  diluviem  revocatur 
murribus,  et  ripas  radentia  flumina  rodunt. 


fit 

Praeterea, pro  parte  sua,quodquomquealid  auget. 
Roditur :  et  quoniam  dubio  procul  esse  videtur 
Omniparens  eadem  rerum  commune  sepulcrum  ; 
Ergo  terra  tibi  libatur,  et  aucta  recrescit.  261 
Quod  superest,  humore  novo  mare,  flumina, 
fonteis 

Semper  abundare,  et  latices  manare  perenneis, 
Nil  opus  est  verbeis ;  magnus  decursus  aquarum 
Undique  declarat :  sed  primum,  quidquid  aquai 
Tollitur,  in  summaque  fit, ut  nihil  humor  abundet; 
Partim  quod  validei  verrenteis  aequora  ventei 
Deminuunt,  radieisque  retexens  aetherius  sol ; 
Partim  quod  subter  per  terras  diditur  omneis. 
Percolatur  enim  virus,  retroque  remanat  270 
Materies  humoris,  et  ad  caput  amnibus  omnis 
Convenit ;  inde  super  terras  fluit  agmine  dulci, 
Qua  via  secta  semel  liquido  pede  detulit  undas. 

Aera  nunc  igitur  dicam,  quid  corpore  toto 
Innumerabiliter  privas  mutatur  in  horas  :  27  5 

Semper  enim,  quodquomque  fluit  de  rebus,  id 
omne 

Aeris,  in  magnum  fertur  mare ;  qui  nisi  contra 
Corpora  retribuat  rebus,  recreetque  fluenteis, 
Omnia  jam  resoluta  forent,  et  in  aera  vorsa. 
Haud  igitur  'cessat  gigni  de  rebus,  et  in  res  280 
Recidere  assidue,  quoniam  fluere  omnia  constat. 

Largus  item  liquidi  fons  luminis,  setherius  sol, 
Irrigat  assidue  coelum  candore  recenti, 
Suppeditatque  novo  confestim  lumine  lumen. 
Nam  primum  quidquid  fulgoris  disperit  ei,  285 
Quoquomque  accidit :  id  licet  heinc  cognoscere 
•possis, 

Quod,  simul  ac  primum  nubeis  succedere  soli 
Coepere,  et  radios  inter  quasi  rumpere  lucis, 
Extemplo  inferior  pars  horum  disperit  omnis, 
Terraque  inumbratur,  qua  nimbei  quomque  fe¬ 
runtur  ;  290 

Ut  noscas,  splendore  novo  res  semper  egere, 

Et  primum  jactum  fulgoris  quemque  perire  ; 
Nec  ratione  alia  res  posse  in  sole  videri, 
Perpetuo  ni  suppeditet  lucis  caput  ipsum.  294 
Quin  etiam  nocturna  tibei  terrestria  quae  sunt 
Lumina,  pendenteis  lychnei,  claraeque  corusceis 
Fulguribus,  pingueis  multa  fuligine  tedae, 
Consimili  properant  ratione,  ardore  ministro, 
Suppeditare  novum  lumen,  tremere  ignibus  in¬ 
stant  ;  299 

Instant,  nec  loca  lux  inter  quasi  rupta  relinquit : 
Usque  adeo  properantur  ab  omnibus  ignibus  ei 
Exitium  celeri  celeratur  origine  flammae. 

Sic  igitur  solem,  lunam,  stellasque  putandum 
Ex  alio  atque  alio  lucem  jactare  subortu,  304 
Et  primum  quidquid  flammarum  perdere  semper; 
Inviolabilia  haec  ne  credas  forte  vigere,  [aevo  ? 

Denique,  non  lapides  quoque  vinci  cernis  ab 
Non  altas  turreis  ruere,  et  putrescere  saxa? 
Non  delubra  deum  simulacraque  fessa  fatisci? 
Nec  sanctum  numen  fati  protollere  fineis  310 
Posse, neque  advorsus  naturae  foedera  niti  ?  [mus  ? 

Denique,  non  monimenta  virum  dilapsa  vide- 
Quaerere  proporro  sibi  quomque  senescere  credas. 
Non  ruere  avolsos  silices  a  montibus  alteis, 

Nec  validas  aevi  vireis  perferre  patique  315 
Finiti  ?  neque  enim  caderent  avolsa  repente, 

Ex  infinito  quae  tempore  pertolerassent 
Omnia  tormenta  aetatis,  privata  fragore,  [omne 
Denique,  jam  tuere  hoc  circum  supraque,  quod 
Continet  amplexu  terrarum,  procreat  ex  se  320 
Omnia,  quod  queidam  memorant,  recipitque  pe¬ 
remta  : 

Totum  nativum  mortali  corpore  constat. 

Nam  quodquomque  alias  ex  se  res  auget  alitque, 
Deminui  debet ;  recreari,  quom  recipit  res. 

Praeterea,  si  nulla  fuit  genitalis  origo  325 
Terrarum  et  coeli,  semperque  aeterna  fuere  ; 
Quur  supra  bellum  Thebanum,  et  funera  Trojae, 
Non  alias  aliei  quoque  res  cecinere  poetae  ?  [quam 
Quo  tot  facta  virum  totiens  cecidere,  neque  us- 
A3terneis  famas  monimenteis  insita  florent  ?  330 
Verum,  ut  opinor,  habet  novitatem  summa, 
recensque 

Natura  est  mondi,  neque  pridem  exordia  cepit. 
Quare  etiam  quaedam  nunc  arteis  expoliuntur, 
Nunc  etiam  augescunt:  nunc  addita  navigieis 
sunt 

Multa ;  modo  organicei  melicos  peperere  sonores. 
Denique  natura  haec  rerum  ratioque  reperta  est 
Nuper;  et  hanc, primus  cum  primeis  ipse  repertus 
Nunc  ego  sum,  in  patrias  qui  possim  vortere  voces. 
Quod  si  forte  fuisse  antehac  eadem  omnia 
credis, 

Sed  periisse  hominum  torrenti  saecla  vapore,  340 
Aut  cecidisse  urbeis  magno  vexamine  mundi, 
Aut  ex  imbribus  assidueis  exisse  rapaceis 
Per  terras  amneis,  atque  oppida  cooperuisse ; 
Tanto  quique  magis  victus  fateare  necesse  est, 
Exitium  quoque  terrarum  ccelique  futurum.  345 
Nam,  quom  res  tanteis  morbeis  tanteisque  peri- 
cleis 

Tentarentur,  ibei  si  tristior  incubuisset 
Caussa,  darent  late  cladem  magnasque  ruinas. 
Nec  ratione  alia  mor taleis  esse  videmur  .  349 
Inter  nos,  nisi  quod  morbeis  aegrescimus  isdem 
Atque  ollei,  quos  a  vita  natura  removit. 
Praeterea,  quaequomque  manent  aeterna,  ne- 
cessum  est  [tus, 

Aut,  quia  sunt  solido  cum  corpore,  respuere  ic- 
Nec  penetrare  pati  sibi  quidquam,  quod  queat 


Dissociare  intus  parteis  ;  ut  materia!  355 

Corpora  sunt,  quorum  naturam  ostendimus  ante ; 
Aut  ideo  durare  aetatem  posse  per  omnem, 
Plagarum  quia  sunt  expertia,  sicut  inane  est, 
Quod  manet  intactum,  neque  ab  ictu  fungitur 
hilum ; 

Aut  etiam  quia  nulla  loci  sit  copia  circum,  360 
Quo  quasi  res  possint  discedere,  dissolvique  : 
Sicut  summarum  summa  est  aeterna,  neque  extra 
Quis  locus  est,  quo  dissiliant,  neque  corpora  sunt, 
quae 

Possint  incidere,  et  valida  dissolvere  plaga.  364 
At  neque,  utei  docui,  solido  cum  corpore  mundi 
Natura  est, quoniam  admixtum  est  in  rebus  inane; 
Nec  tamen  est  ut  inane :  neque  autem  corpora 
desunt, 

Ex  infinito  quae  possint  forte  comta 
Corruere  hanc  rerum  violento  turbine  summam, 
Aut  aliam  quamvis  cladem  importare  pericli.  370 
Nec  porro  natura  loci  spatiumque  profundi 
Deficit,  expergi  quo  possint  moenia  mundi; 

Aut  alia  quavis  possunt  vi  pulsa  perire. 

Haud  igitur  leti  praeclusa  est  janua  coelo,  374 
Nec  soli,  terraeque,  neque  alteis  aequoris  undeis ; 
Sed  patet  immane,  et  vasto  respectat  hiatu. 

Quare  etiam  nativa  necessum  est  confiteare 
Haec  eadem  :  neque  enim,  mortali  corpore  quae 
sunt, 

Ex  infinito  jam  tempore  adhuc  potuissent 
Immensi  validas  aevi  contemnere  vireis.  [mundi 
Denique,  tantopere  inter  se  quom  maxurna 


Pugnent  membra,  pio  nequaquam  concita  bello 
Nonne  vides  aliquam  longi  certaminis  olleis  3 
Posse  dari  finem  ?  vel  quom  sol  et  vapor  oinnig 
Omnibus  epoteis  humoribus,  exsuperarint,  335 
Quod  facere  intendunt,  neque  adhuc  conata  pa* 
trantur : 

Tantum  suppeditant  amneis,  ultroque  minantur 
Omnia  diluviare  ex  alto  gurgite  ponti  : 
Nequidquam ;  quoniam  verrenteis  aequora  ventei 
Deminuunt,  radieisque  retexens  aetherius  sol*  'j 
Et  siccare  prius  confidunt  omnia  posse,  39] 
Quam  liquor  incepti  possit  contingere  finem. 
Tantum  spiranteis  sequo  certamine  bellum  I 
Magneis  de  rebus  inter  se  cernere  certant ;  I  ] 
Quom  semel  interea  fuerit  superantior  ignis,  395 
Et  semel,  ut  fama  est,  humor  regnarit  in  arveis. 
Ignis  enim  superavit,  et  ambens  multa  per- 


Avia  quom  Phaethonta  rapax  vis  solis  equorum 
Aethere  raptavit  toto,  terrasque  per  omneis.  a 
At  pater  omnipotens  ira  tum  percitus  acri  400  A 
Magnanimum  Phaethonta  repenti  fulminis  ictu  9 
Deturbavit  equeis  in  terram  ;  Solque,  cadentU^H 
Obvius,  aeternam  suscepit  lampada  mundi,  9 
Disjectosque  redegit  equos,  junxitque  tremen-M 

foio  • 


Inde  suum  per  iter  recreavit  cuncta  gubernans 
Scilicet  ut  veteres  Graium  cecinere  poetae  :  406  I 
Quod  procul  a  vera  nimis  est  ratione  repulsum  J 
Ignis  enim  superare  potest,  ubi  materia!  ^ 

Ex  infinito  sunt  corpora  plura  coorta  ; 

Inde  cadunt  vireis,  aliqua  ratione  revictae  ;  410 
Aut  pereunt  res  exustae  torrentibus  aureis,  fl 
Humor  item  quondam  coepit  superare  coortus,  | 
Ut  fama  est,  hominum  multos  quando  obruit 
undeis. 

Inde  ubi  vis  aliqua  ratione  avorsa  recessit,  J 
Ex  infinito  fuerat  quaequomque  coorta,  415  j 
Constiterunt  imbreis,  et  flumina  vim  minuerunt.® 
Sed  quibus  ille  modeis  conjectus  materia!  ■ 
Fundarit  terram,  et  coelum,  pontique  profunda,! 
Solis,  luna!  cursus,  ex  ordine  ponam. 

Nam  certe  neque  consilio  primordia  rerum  V 
Ordine  se  suo  quaeque  sagaci  mente  locarunt,  9 
Nec,  quos  quaeque  darent  motus,  pepigere  pro¬ 
fecto.  422 

Sed  quia  multa  modeis  multeis  primordia  rerum,  I 
Ex  infinito  jam  tempore  percita  plageis, 
Ponderibusque  sueis  consuerunt  concita  ferri,  M 
Omnimodeisque  coire,  atque  omnia  pertentare,® 
Quaequomque  inter  se  possent  congressa  creare  ;  j 
Propterea  fit,  utei,  magnum  volgata  per  aevom,  i 
Omnigenos  coetus  et  motus  experiundo,  429 
Tandem  conveniant  ea,  quae  conventa  repente  ■ 
Magnarum  rerum  fiunt  exordia  saepe, 

Terra!,  maris,  et  coeli,  generisque  animantum.  9 
Heic  neque  tum  solis  rota  cerni  lumine  largo  | 
Altivolans  poterat,  nec  magni  sidera  mundi,  434 
Nec  mare,  nec  coelum,  nec  denique  terra, nec  aer,  j 
Nec  similis  nostreis  rebus  res  ulla  videri. 

Sed  nova  tempestas  quaedam  molesque  coorta:  ■ 
Diffugere  inde  loci  parteis  coepere,  pareisque 
Cum  paribus  jungi  res,  et  discludere  mundum, 
Membraque  dividere,  et  magnas  disponere  par¬ 
teis 

Omnigeneis  e  principieis  ;  discordia  quorum  441 
Intervalla,  vias,  connexus,  pondera,  plagas,  J 
Concursus,  motus  conturbat  proelia  miscens,  ® 
Propter  dissimileis  formas  variasque  figuras ,  ■ 

Quod  non  omnia  sic  poterant  conjuncta  manere, 

motus  inter  sese  dare  convenienteis.  446 
Nee  ,  “terreis  altum  secernere  coelum, 

Hoc  est  a  mare  utei  Secreto  humore  pateret, 
Et  seorsitem  purei  secreteique  aetheris  igneis. 
Se°rS-  ne  etenim  primum  terrui  corpora  quaeque, 
terea  quod  erant  gravia  et  perplexa,  coibant 
Pr°P  lio  atque  imas  capiebant  omnia  sedeis  : 

I  w  quanto  magis  inter  se  perplexa  coibant, 

Q  muris  expressere  ea,  quae  mare,  sidera, 
Taro  >nafcls  *  454 

T  «namque  efficerent,  et  magni  moenia  mundi. 
Omnia  enim  magis  haec  e  levibus  atque  rotundeis 
L  i  nibus  multoque  minonbu’  sunt  elementeis 
Quam  tellus  :  ideo  per  rara  foramina  terrae 
Partibus  erumpens  primus  se  sustulit  aether 
1  ifer  et  multos  secum  levis  abstulit  igneis:  460 
Non  ali’a  longe  ratione  ac  saepe  videmus, 

Aurea  quom  primum  gemmanteis  rore  per  herbas 
Matutina  rubent  radiati  lumina  solis,  [neis, 
i-vhalantque  lacus  nebulam,  fluvieique  peren- 


Omffia  qu*  sursum  quom  conciliantur  in  alto 
Corpore  concreto,  subtexunt  nubila  coelum. 

Sic  igitur  tum  se  levis  ac  diffusilis  aether 
Corpore  concreto  circumdatus  undique  sepsit, 
Et  late  diffusus  in  omneis  undique  parteis,  470 
Omnia  sic  avido  complexu  caetera  sepsit. 

Hunc  exordia  sunt  solis  lunaeque  sequuta,  et 
Inter  utrasqueglobei  quorum  vortuntur  in  aureis ; 
Qu®  neque  terra  sibi  adscivit,  nec  maxumus 
aether,  [derent,  474 

Quod  neque  tam  fuerint  gravia,  ut  depressa  se- 
Nec  levia,  ut  possent  per  summas  labier  oras ; 
Et  tamen  inter  utrasque  ita  sunt,  ut  corpora  viva 
Vorsent,  et  parteis  ut  mundi  totius  exstent. 
Quod  genus,  in  nobis  quaedam  licet  in  statione 
Membra  manere,  tamen  quom  sint  ea  quae  mo¬ 
veantur.  480 

Heis  igitur  rebus  retracteis,  terra  repente 
Maxuma,  qua  nunc  se  ponti  plaga  caerula  tendit, 
Succidit,  et  salso  suffodit  gurgite  fossas  : 

Inque  dies  quanto  circum  magis  aetheris  aestus 
Et  radiei  solis  cogebant  undique  terram  485 
Verberibus  crebreis,  extrema  ad  limina  apertam, 
In  medio  ut  propulsa  suo  condensa  coiret ; 

Tam  magis  expressus  salsus  de  corpore  sudor 
Augebat  mare  manando,  camposque  natanteis  ; 
Et  tanto  magis  olla  foras  elapsa  volabant  490 
Corpora  multa  vaporis,  et  aeris ;  altaque  coeli 
Densabant  procul  a  terreis  fulgentia  templa ; 
Sidebant  campei ;  crescebant  montibus  alteis 
Ascensus ;  neque  enim  poterant  subsidere  saxa, 
Nec  pariter  tantumdem  omneis  succumbere  par¬ 
teis.  495 

Sic  igitur  terrae  concreto  corpore  pondus 
Constitit,  atque  omnis  mundi  quasi  limus  in  imum 
Confluxit  gravis,  et  subsedit  funditus  ut  faex. 

Inde  mare,  inde  aer,  inde  aether  ignifer  ipse 
Corporibus  liquideis  sunt  omnia  pura  relicta ; 

Et  leviora  alieis  alia ;  et  liquidissimus  aether  501 
Atque  levissimus  aerias  super  influit  auras  ; 

Nec  liquidum  corpus  turbantibus  aeris  auras 
Commisci ;  sinit  haec  violenteis  omnia  vorti 
fUrbinibus,  sinit  incerteis  turbare  procelleis ; 
pse  suos  igneis  certo  fert  impete  labens.  506 
am  modiee  fluere  atque  uno  posse  aethera  nixu 
'gmficat  ponto  mare,  certo  quod  fluit  aestu, 
Abundi  conservans  usque  tenorem,  [mus. 
p  .“otibus  astrorum  nunc  quae  sit  caussa  cana- 
-  nncipio,  magnus  coeli  si  vortitur  orbis,  511 


et  interdum  tellus  fumare  videtur.  465 


Ex  utraque  polum  parti  premere  aera  nobis  [que: 
Dicundum  est,  extraque  tenere,  et  eludere  utrim- 
Inde  alium  supra  fluere,  atque  intendere  eodem, 
Quo  volvunda  micant  externi  sidera  mundi  :  515 
Ast  alium  subter,  contra  qui  subvehat  orbem  ; 
Ut  fluvios  versare  rotas  atque  haustra  videmus. 
Est  etiam  quoque,  utei  possit  coelum  omne 
manere 

In  statione,  tamen  quom  lucida  signa  ferantur : 
Sive  quod  inclusei  rapidi  sunt  setheris  aestus,  520 
Quaerenteisque  viam  circumvorsantur,  et  igneis 
Passim  per  coeli  volvunt  immania  templa ; 

Sive  aliunde  fluens  aliquunde  extrinsecus  aer 
Yorsat agens  igneis;  sive  ipsei  serpere  possunt, 
Quo  quojusque  cibus  vocat  atque  invitat  eunteis, 
Flammea  per  coelum  pascenteis  corpora  passim. 
Nam  quid  in  hoc  mundo  sit  eorum, ponere  certum 
Difficile  est :  sed  quid  possit  fiatque  per  omne 
In  varieis  mundeis,  varia  ratione  createis,  529 
Id  doceo  ;  plureisque  sequor  disponere  caussas 
Motibus  astrorum,  quae  possint  esse  per  omne  : 
E  quibus  una  tamen  sit  et  haec  quoque  caussa 
necesse  est, 

Quae  vegeat  motum  signeis ;  sed,  quae  sit  earum, 
Praecipere,  haudquaquam  est  pedetentim  pro¬ 
gredientis.  534 

Terraque  ut  in  media  mondi  regione  quiescat, 
Evanescere  paullatim  et  decrescere  pondus 
Convenit ;  atque  aliam  naturam  subter  habere, 
Ex  ineiinte  aevo  conjunctam,  atque  uniter  aptam 
Partibus  aerieis  mundi,  quibus  insita  vivit.  539 
Propterea  non  est  oneri,  neque  deprimit  auras  ; 
Ut  sua  quoique  homini  nullo  sunt  pondere  mem¬ 
bra, 

Nec  caput  est  oneri  collo,  nec  denique  totum 
Corporis  in  pedibus  pondus  sentimus  inesse. 

At  quaequomque  foreis  veniunt,  impostaque  nobis 
Pondera  sunt,  laedunt  permulto  saepe  minora :  545 
Usque  adeo  magni  refert,  quid  quaeque  queat  res. 
Sic  igitur  tellus  non  est  aliena  repente 
Allata,  atque  aureis  aliunde  objecta  alieneis  ; 
Sed  pariter  prima  concepta  ab  origine  mondi, 
Certaque  pars  ejus,  quasi  nobis  membra  videntur. 

Praeterea,  grandi  tonitru  concussa  repente  551 
Terra,  supra  se  quae  sunt,  concutit  omnia  motu ; 
Quod  facere  haud  ulla  posset  ratione,  nisi  esset 
Partibus  aerieis  mundi  cceloque  revincta  : 

Nam  communibus  inter  se  radicibus  haerent,  555 
Ex  ineunte  aevo  conjuncta  atque  uniter  aucta. 

N onne  vides  etiam,  quam  magno  pondere  nobis 
Sustineat  corpus  tenuissima  vis  animali,  [est  ? 

Propterea,  quia  tam  conjuncta  atque  uniter  apta 
Denique,  jam  saltu  pernici  tollere  corpus  560 
Quis  potis  est,  nisi  vis  animae,  quae  membra 
gubernat  ? 

Jamne  vides,  quantum  tenuis  natura  valere 
Possit,  ubi  est  conjuncta  gravi  cum  corpore ;  ut  aer 
Conjunctus  terreis,  et  nobis  est  animi  vis  ?  564 
Nec  nimio  solis  major  rota,  nec  minor  ardor 
Esse  potest,  nostreis  quam  sensibus  esse  videtur. 
Nam  quibus  e  spatieis  quomque  igneis  lumina 
possunt 

Allicere,  et  calidum  membreis  afflare  vaporem, 
Nil  missus  intervalleis  de  corpore  librant  569 
Flammarum,  nihil  ad  speciem  est  contractior 
ignis. 

Proinde,  calor  quoniam  solis  lumenque  profusum 
Perveniunt  nostros  ad  sensus,  et  loca  fulgent, 
Forma  quoque  heinc  solis  debet  filumque  videri, 
Nil  adeo  ut  possis  plus  aut  minus  addere  ve1**. 

Lunaque,  sive  notho  fertur  loca  lumine  lus¬ 
trans, 

Sive  suo  proprio  jactat  de  corpore  lucem,  576 
Quidquid  id  est,  nihilo  fertur  majore  figura,  [tur. 
Quam  nostreis  oculeis,  qua  cernimus,  esse  vide- 
Nam  prius  omnia,  quae  longe  semota  tuemur 
Aera  per  multum,  specie  confusa  videntur,  580 
Quam  minui  filum  :  quapropter  luna  necesse  est, 
Quandoquidem  claram  speciem  certamque  figu¬ 
ram 

Praebet,  ut  est  oreis  extremeis  quomque  notata, 
Quantaque  quanta  est,  heinc  nobis  videatur,  in 
alto.  [igneis,  584 

Postremo,  quosquomque  vides  heinc  aetheris 
Quandoquidem,  quosquomque  in  terreis  cerni¬ 
mus  igneis,  [eorum, 

Dum  tremor  est  clarus,  dum  cernitur  ardor 
Perparvum  quiddam  interdum  mutare  videtur 
Alteram  utram  in  partem  filum,  quo  longius  absit; 
Scire  licet,  perquam  pauxillo  posse  minores  500 
Esse,  vel  exigua  majores  parte  orevique. 

Ollud  item  non  est  mirandum,  qua  ratione 
Tantulus  ille  queat  tantum  sol  mittere  lumen, 
Quod  maria  ac  terras  omneis  coelumque  rigando 
Compleat,  et  calido  perfundat  cuncta  vapore. 
Nam  licet  heinc  mundi  patefactum  totius  unum 
Largifluum  fontem  scatere,  atque  erumpere  lu¬ 
men, 

Ex  omni  mundo  quia  sic  elementa  vaporis 
Undique  conveniunt,  et  sic  conjectus  eorum  599 
Confluit,  ex  uno  capite  hic  ut  profluat  ardor. 
Nonne  vides  etiam,  quam  late  parvus  aquai 
Prata  riget  fons  interdum,  campeisque  redundet? 

Est  etiam  quoque,  utei  non  magno  solis  ab  igni 
Aera  percipiat  calideis  fervoribus  ardor  ; 
Opportunus  ita  est  si  forte  et  idoneus  aer,  605 
U t  queat  accendi  parveis  ardoribus  ictus :  [mus 
Quod  genus  interdum  segetes  stipulamque  vide- 
Accipere  ex  una  scintilla  incendia  passim. 

Forsitan  et  rosea  sol  alte  lampade  lucens 
Possideat  multum  caeceis  fervoribus  ignem  610 
Circum  se,  nullo  qui  sit  fulgore  notatus, 
jEstifer  in  tantum  radiorum  exaugeat  ictum. 

N  ec  ratio  solis  simplex  aut  recta  patescit, 

Quo  pacto  aestiveis  e  partibus  Aegocerotis 
Brumaleis  adeat  flexus,  atque  inde  revortens 
Canceris  ut  vortat  metas  ad  solstitialeis  :  6 16 

Lunaque  mensibus  id  spatium  videatur  obire, 
Annua  sol  in  quo  consumit  tempora  cursu :  [est. 
Non,  inquam,  simplex  heis  rebus  reddita  caussa 
Nam  fieri  vel  cum  primeis  id  posse  videtur,  620 
Democriti  quod  sancta  viri  sententia  ponit : 
Quanto  quaeque  magis  sint  terram  sidera  propter, 
Tanto  posse  minus  cum  coeli  turbine  ferri : 
Evanescere  enim  rapidas  ollius,  et  aereis 
Imminui  subter  vireis ;  ideoque  relinqui  625 
Paullatim  solem  cum  posterioribu’  signeis, 
Inferior  multum  quod  sit  quam  fervida  signa  : 

Et  magis  hoc  lunam,  quanto  demissior  ejus  [quat, 
Cursus  abest  procul  a  coelo,  terreisque  propin- 
Tanto  posse  minus  cum  signeis  tendere  cursum. 
Flaccidiore  etiam  quanto  jam  turbine  fertur  631 
Inferior,  quam  sol,  tanto  magis  omnia  signa 
Hanc  adipiscuntur  circum,  prseterque  feruntur. 
Propterea  fit,  ut  haec  ad  signum  quodque  revorti 
Mobilius  videatur,  ad  hanc  quia  signa  revisunt. 

Fit  quoque,  et  e  mundi  transvorseis  partibus  aer 
Alterneis  certo  fluere  alter  tempore  possit, 

Qui  queat  aestiveis  solem  detrudere  signeis 
Brumaleis  usque  ad  lexus  gelidumque  rigorem, 


Et  qui  rejiciat  gelideis  ab  frigoris  umbreis  6tn 
iEstiferas  usque  in  parteis  et  fervida  signa.  9 
Et  ratione  pari  lunam  stellasque  putandum  est 
Quae  volvunt  magnos  in  magneis  orbibus  annos  I 
Aeribus  posse  alterneis  e  partibus  ire.  l|^9 
Nonne  vides  etiam  divorseis  nubila  venteis  645 
Divorsas  ire  in  parteis,  inferna  superneis  ?  T 
Qui  minus  olla  queant  per  magnos  aetheris  orbeisj 
Aestibus  inter  se  divorseis  sidera  ferri  ?  J 
At  nox  obruit  ingenti  caligine  terras, 

Aut  ubi  de  longo  cursu  sol  ultima  coeli  gg^  | 
Impulit,  atque  suos  afflavit  languidus  igneis, 
Concussos  itere,  et  labefactos  aere  multo : 

Aut  quia  sub  terras  cursum  convortere  cogit 
Yis  eadem,  supra  terras  quae  pertulit,  orbem.^B 
Tempore  item  certo  roseam  Matuta  per  oras  ] 
iEtheris  auroram  defert,  et  lumina  pandit ;  656  ' 
Aut  quia  sol  idem  sub  terras  ille,  revortens, 
Anticipat  coelum  radieis  accendere  tentans  ;  ■ 

Aut  quia  conveniunt  igneis,  et  semina  multa 
Confluere  ardoris  consuerunt  tempore  certo,  660 
Quae  faciunt  solis  nova  semper  lumina  gigni.  9 
Quod  genus  Idaeeis  fama  est  e  montibus  alteis  9 
Dispersos  igneis  orienti  lumine  cerni,  [orbem.  I 
Inde  coire  globum  quasi  in  unum,  et  conficere® 
Nec  tamen  ollud  in  heis  rebus  mirabile  debet  I 
Esse,  quod  haec  ignis  tam  certo  tempore  possint, J 
Semina  confluere,  et  solis  reparare  nitorem. 
Multa  videmus  enim  certo  quse  tempore  fiunt  -i9 
Omnibus  in  rebus  :  florescunt  tempore  certo  9 
Arbusta,  et  certo  dimittunt  tempore  florem.  §70 
Nec  minus  in  certo  denteis  cadere  imperat  aetas 
Tempore,  et  impubem  molli  pubescere  veste,  9 
Et  pariter  mollem  maleis  demittere  barbam. 
Fulmina  postremo,  nix,  imbreis,  nubila,  ventei,® 
Non  nimis  incerteis  fiunt  in  partibus  anni.  675  I 
Namque,  ubi  si cjfuerunt  caussarum  exordia prim^H 
Atque  uti  res  mondi  cecidere  ab  origine  prima,  fl 
Consequia;  quodque  est  jam  rerum  ex  ordine  certo. 
Crescere  itemque  dies  licet,  et  tabesccraB 
nocteis, 

Et  minui  luces,  quom  sumant  augmina  nocteis ;  9 
Aut  quia  sol  idem  sub  terras  atque  superne  681 
Imparibus  currens  amfractibus,  aetheris  oras  .9 
Partit,  et  in  parteis  non  aequas  dividit  orbem 
Et  quod  ab  alterutra  detraxit  parte,  reponit  J9 
Ejus  in  advorsa  tanto  plus  parte  relatus  ;  685  ,1 

Donec  ad  id  signum  coeli  pervenit,  ubi  anni  9 
Nodus  nocturnas  exaequat  lucibus  umbras :  M 
(Nam  medio  cursu  flatus  Aquilonis  et  Austri  9 
Distinet  aequato  coelum  discrimine  metas,  J 
Propter  signiferi  posituram  totius  orbis  ;  690  m 

Annua  sol  in  quo  contundit  tempora  serpens, ;^9 
Obliquo  terras  et  coelum  lumine  lustrans  ;  9 

Ut  ratio  declarat  eorum,  quei  loca  cadi 
Omnia  dispositeis  signeis  ornata  notarunt :)  9 
Aut,  quia  crassior  est  certeis  in  partibus  aer,  695  C 
Sub  terreis  ideo  tremulum  jubar  haesitat  igni,  9 
Nec  penetrare  potest  facile  atque  emergere  ad 
ortus ; 

Propterea  nocteis  hiberno  tempore  longae  j 
Cessant,  dum  veniat  radiatum  insigne  diei:  .] 
Aut  etiam  quia  sic  alterneis  partibus  anni  700  ■ 
Tardius  et  citius  consuerunt  confluere  igneis, 

Quei  faciunt  solem  certa  de  surgere  parte.  9 
Luna  potest  solis  radieis  percussa  nitere,  9 
Inque  dies  majus  lumen  convortere  nobis  ^  I 
Ad  speciem,  quantum  solis  secedit  ab  orbe,  705  f 
Donec  eum  contra  pleno  bene  lumine  fulsit,  1H 
Atque  oriens  obitus  ejus  super  edita  v>dit; 

•  xitAtim  retro  quasi  condere  lumen 
Inde  m’n“rnuanto  propius  jam  solis  ad  ignem 
Debet ltero’ ^ia  signorum  parte  per  orbem  :  710 
Labitur  ex  .  fingunt  esse  pilai 

Ut  fo01""  ’  cursusque  viam  sub  sole  tenere  : 
Consimilem,  yideantur  dicere  verum. 

propterea  ni,  « 

proprio  cum  lumine  possit 
E9t  fewaSeplendoris  reddere  formas.  715 
V°':r;n  m  licet  esse  aliud,  quod  fertur,  et  una 

f°hitur  omnimodeis  occursans  officiensque 
Uaninu,  j  qUia  cassum  lumine  iertur ; 

Nec  test,  globus  ut  si  forte  pilai 

'  ex  parti  candenti  lumine  tinctus,  7 20 

pimidia  r  yarianteis  edere  formas. 

JSueTamiartem,  qumquomque  est  ignibus 

.  ,  sneciem  vortit  nobis,  oculosque  patenteis : 
Inde  minutatim  retro  contorquet  et  aufert, 
nriferam  partem  glomeraminis  atque  pilai ;  725 
m  Babylonica  Chaldaeum  doctrina,  refutans 
Astrologorum  artem,  contra  convincere  tendit: 
Proinde  quasi  id  fieri  nequeat,  quod  pugnat  uter- 


Aut  minus  hoc  ollo  sit  quur  amplectier  ausis. 

Denique,  quur  nequeat  semper  nova  luna  creari 
Ordine  formarum  certo,  certeisque  figureis,  731 
Inque  dies  privos  aborisci  quasque  creata, 

Atque  alia  ollius  reparari  in  parte  locoque, 
Ditftcile  est  ratione  docere,  et  vincere  verbeis  ; 
Ordine  quom  videas  tam  certo  multa  creari.  735 
It  Ver,  et  Venus ;  et  Veris  praenuntius  ante 
Pennatus  graditur  Zephyrus,  vestigia  propter 
Flora  quibus  mater  prsespergens  ante  viai 
Cuncta  coloribus  egregieis  et  odoribus  opplet. 
Inde  loci  sequitur  Calor  aridus,  et  comes  una  740 
Polverulenta  Ceres,  et  Etesia  flabra  Aquilonum. 

I  nde  Auctumnus  adit :  graditur  simul  Evius  Evan: 
Inde  aliae  Tempestates  Venteique  sequuntur, 
Altitonans  Vulturnus,  et  Auster  fulmine  pollens. 
Tandem  Bruma  niveis  affert,  pigrumque  rigorem 
Reddit ;  Hiems  sequitur,  crepitans  ac  dentibus 
Algus.  746 

Quo  minus  est  mirum,  si  certo  tempore  luna 
Gignitur,  et  certo  deletur  tempore  rursus ; 

Quom  fieri  possint  tam  certo  tempore  multa. 

Solis  item  quoque  defectus,  lunaeque  latebras 
Pluribus  e  causseis  fieri  tibi  posse  putandum  est. 
Nam  quur  luna  queat  terram  secludere,  poscis, 
Lumine,  et  a  terreis  altum  caput  obstruere  ei, 
Objiciens  caecum  radieis  ardentibus  orbem  ?  754 
Tempore  eodem  aliud  facere  id  non  posse  putetur 
Corpus,  quod  cassum  labatur  lumine  semper  ? 

Solque  suos  etiam  dimittere  languidus  igneis 
Tempore  quur  certo  nequeat,  recreareque  lumen, 
Quom  loca  praeteriit  flammeis  infesta  per  auras, 
Quae  faciunt  igneis  interstingui  atque  pariri?  760 
Et  quur  terra  queat  lunam  spoliare  vicissim 
Lumine,  et  oppressum  solem  super  ipsa  tenere, 
Menstrua  dum  rigidas  coni  perlabitur  umbras  ; 

I  empore  eodem  aliud  nequeat  succurrere  lunae 
Corpus,  vel  supra  solis  perlabier  orbem,  765 
Quod  radios  interrumpat,  lumenque  profusum  ? 

Et  tamen,  ipsa  suo  si  fulget  luna  nitore, 

Quur  nequeat  certa  mundi  languescere  parte, 
Dum  loca  luminibus  proprieis  inimica  peragrat  ? 
Quod  superest,  quoniam  magni  per  caerula 
mundi  770 

Qua  fieri  quidquid  posset  ratione,  resolvi : 
is  utei  varios  cursus  lunaeque  meatus 
oscere  possemus,  quae  vis  et  caussa  cieret ; 
xuove  modo  soleant  offecto  lumine  obire, 


Et  necopinanteis  tenebreis  obducere  terras,  775 
Quom  quasi  connivent,  et  aperto  lumine  rursum 
Omnia  convisunt  clara  loca  candida  luce  : 

Nunc  redeo  ad  mundi  novitatem,  et  mollia  terrae 
Arva,  novo  fetu  quid  primum  in  luminis  oras 
T  ollere,  et  incerteis  tentarint  credere  venteis.  780 
Principio  genus  herbarum,  viridemque  nito¬ 
rem  [neis 

Terra  dedit  circum  colleis  ;  camposque  per  om- 
Elorida  fulserunt  viridanti  prata  colore  ; 
Arboribusque  datum  est  varieis  exinde  per  auras 
Crescundi  magnum  immisseis  certamen  habeneis. 
Ut  pluma  atque  pilei  primum  setaeque  creantur 
Quadrupedum  membreis,  et  corpore  pennipoten- 
tum :  787 

Sic  nova  tum  tellus  herbas  virgultaque  primum 
Sustulit ;  inde  loci  mortalia  saecla  creavit 
Multa  modeis  multeis,  varia  ratione,  coorta.  790 
Nam  neque  de  coelo  cecidisse  animalia  possunt, 
Nec  terrestria  de  salseis  exisse  lacuneis : 
Linquitur,  ut  merito  maternum  nomen  adepta 
Terra  sit,  e  terra  quoniam  sunt  cuncta  creata. 

Multaque  nunc  etiam  exsistuntanimalia  terreis. 
Imbribus  et  calido  solis  concreta  vapore.  796 
Quo  minus  est  mirum,  si  tum  sunt  plura  coorta 
Et  majora,  nova  tellure,  atque  aethere  adulta. 

Principio  genus  alituum,  variaeque  volucreis 
Ova  relinquebant,  exclusae  tempore  verno  :  800 
Folliculos  ut  nunc  tereteis  aestate  cicadae 
Linquunt  sponte  sua,  victum  vitamque  petenteis. 

Tum  tibi  terra  dedit  primum  mortalia  saecla  : 
Multus  enim  calor  atque  humor  superabat  in 
arveis :  804 

Hoc,  ubi  quaeque  loci  regio  opportuna  dabatur, 
Crescebant  uterei  terra  radicibus  aptei  : 

Quos  ubi  tempore  maturo  patefecerat  aetas 
Infantum,  fugiens  humorem,  aurasque  petissens, 
Convortebat  ibei  Natura  foramina  terrae, 

Et  sucum  veneis  cogebat  fundere  aperteis,  810 
Consimilem  lactis :  sicut  nunc  femina  quasque, 
Quom  peperit,  dulci  repletur  lacte,  quod  omnis 
Impetus  in  mammas  convortitur  ille  alimenti. 
Terra  cibum  puereis,  vestem  vapor,  herba  cubile 
Praebebat,  multa,  et  molli  lanugine  abundans. 

At  novitas  mundi  nec  frigora  dura  ciebat, 

Nec  nimios  aestus,  nec  magneis  viribus  auras. 
Omnia  enim  pariter  crescunt,  et  robora  sumunt. 
Quare  etiam  atque  etiam  maternum  nomen 
adepta  819 

Terra  tenet  merito,  quoniam  genus  ipsa  creavit 
Humanum,  atque  animans  prope  certo  tempore 
fudit  [sim, 

Omne,  quod  in  magneis  bacchatur  montibu’  pas- 
Aeriasque  simul  volucreis  variantibu’  formeis. 
Sed,  quia  finem  aliquam  pariundi  debet  habere, 
Destitit,  ut  mulier  spatio  defessa  vetusto.  825 
Mutat  enim  mundi  naturam  totius  setas, 

Ex  alioque  alius  status  excipere  omnia  debet, 
Nec  manet  ulla  sui  similis  res,  omnia  migrant 
Omnia  commutat  Natura,  et  vortere  cogit.  829 
Namque  aliud  putrescit,  et  sevo  debile  languet, 
Porro  aliud  concrescit,  et  e  contemtibus  exit. 
Sic  igitur  mundi  naturam  totius  setas 
Mutat,  et  ex  alio  terram  status  excipit  alter  : 
Quod  potuit,  nequeat;  possit,  quod  non  tulit  ante. 

Multaque  tum  tellus  etiam  portenta  creare  835 
Conata  est,  mira  facie  membreisque  coorta  ; 
[Androgynum  inter  utros,  nec  utrumque,  utrim¬ 
que  remotum :] 

Orba  pedum  partim,  manuum  viduata  vicissim ; 
Muta  sine  ore  etiam,  sine  voltu  cseca  reperta, 

Vinctaqne  membrorum  per  totum  corpus  adhaesu ; 
Nec  facere  ut  possent  quidquam,  nec  cedere 
quoquam,  841 

Nec  vitare  malum,  nec  sumere  quod  foret  usus. 
Csetera  de  genere  hoc  monstra  ac  portenta 
creabat,  [tum : 

Nequidquam  ;  quoniam  Natura  absterruit  auc- 
N  ec  potuere  cupitum  aetatis  tangere  florem,  845 
N  ec  reperire  cibum,  nec  jungi  per  Y eneris  res. 
Multa  (videmus)  enim  rebus  concurrere  debent, 
Ut  propagando  possint  producere  saecla:  [tus 
Pabula  primum  ut  sint ;  genitalia  deinde  per  ar- 
Semina,  quae  possint  membreis  manare  remisseis ; 
F eminaque  ut  maribus  conjungi  possit,  habere 
Mutua,  queis  nectant  inter  se  gaudia  uterque. 
Multaque  tum  interiisse  animantum  saecla  ne- 
cesse  est, 

N  ec  potuisse  propagando  producere  prolem.  854 
Nam  quaequomque  vides  vesci  vitalibus  aureis, 
Aut  dolus,  aut  virtus,  aut  denique  mobilitas  est 
Ex  ineunte  aevo  genus  id  tutata,  reservans  ; 
Multaque  sunt,  nobis  ex  utilitate  sua  quae 
Commendata  manent,  tutelae  tradita  nostrae.  859 
Principio,  genus  acre  leonum  saevaque  saecla 
Tutata  est  virtus,  volpeis  dolus,  et  fuga  cervos ; 
At  levisomna  canum  fido  cum  pectore  corda, 

Et  genus  omne  quod  est  veterino  semine  par¬ 
tum, 

Lanigeraeque  simul  pecudes,  et  bucera  saecla, 
Omnia  sunt  hominum  tutelae  tradita,  Memmi : 
Nam  cupide  fugere  feras,  pacemque  sequutae 
Sunt,  et  larga  suo  sine  pabula  parta  labore  ; 
Quae  damus  utilitatis  eorum  praemia  caussa. 

At  queis  nil  horum  tribuit  Natura,  neque  ipsa 
Sponte  sua  possent  ut  vivere,  nec  dare  nobis  870 
Utilitatem  aliquam,  quare  pateremur  eorum 
Praesidio  nostro  pasci  genus,  esseque  tutum  ? 
Scilicet  haec  alieis  praedas  lucroque  jacebant 
Indupedita  sueis  fatalibus  omnia  vincleis, 
Donec  ad  interitum  genus  id  Natura  redegit.  875 
Sed  neque  Centaurei  fuerunt,  nec  tempore  in 
ullo 

Esse  queunt ;  duplici  natura  et  corpore  bino 
Ex  alienigeneis  membreis  compacta  potestas, 
Heinc  illeinc  par  vis  ut  non  sic  esse  potis  sit,  879 
Id  licet  heinc  quamvis  hebeti  cognoscere  corde. 

Principio,  circum  tribus  acteis  impiger  anneis 
Floret  equus ;  puer  haud  ita  quaquam ;  saspe 
etiam  nunc 

Ubera  mammarum  in  somneis  lactantia  quaeret. 
Post,  ubi  equum  validae  vireis  aetate  'senecta 
Meinbraque  deficiunt,  fugienti  languida  vita,  885 
Tum  demum  puerili  aevo  florente  juventas 
Occipit,  et  molli  vestit  lanugine  malas : 

Ne  forte  ex  homine  et  veterino  semine  equorum 
Confieri  credas  Centauros  posse,  neque  esse  ; 
4ut  rabideis  canibus  succinctas  semimarineis 
Corporibus  Scyllas  ;  et  caetera  de  genere  horum, 
Inter  se  quorum  discordia  membra  videmus :  892 
Quae  neque  florescunt  pariter,  nec  robora  sumunt 
Corporibus,  neque  projiciunt  aetate  senecta ; 
Nec  simili  Venere  ardescunt,  nec  moribus  uneis 
Conveniunt,  nec  sunt  eadem  jocunda  per  artus. 
Quippe  videre  licet  pinguescere  saepe  cicuta  897 
Barbigeras  pecudes,  homini  quae  est  acre  vene¬ 
num.  [num 

Flamma  quidem  vero  quom  corpora  fulva  leo- 
Tam  soleat  torrere  atque  urere,  quam  genus  omne 
Visceris,  in  terreis  quodquomque,  et  sanguinis, 
exstet :  901 

Qui  fieri  potuit,  triplici  cum  corpore  ut  una. 


Lib.  y 

Prima  leo,  postrema  draco,  medio  ipsa  chini®,.  ] 
Ore  ferox  acrem  flaret  de  corpore  flammam?^*4 1 
Quare  etiam  tellure  nova,  coeloque  recenti 
Talia  qui  fingit  potuisse  animalia  gigni, 

Nixus  in  hoc  uno  novitatis  nomine  inani;  '9 
Multa  licet  simili  ratione  effutiat  ore. 

Aurea  tum  dicat  per  terras  flumina  volgo  || 
Fluxisse,  et  gemmeis  florere  arbusta  suesse  ;  g;0 
Aut  hominem  tanto  membrorum  esse  impete  na. 
tum, 

Trans  maria  alta  pedum  nixus  ut  pandere  posset 
Et  manibus  totum  circum  se  vortere  coelum. 
Nam  quod  multa  fuere  in  terreis  semina  rerum 
Tempore  quo  primum  tellus  animalia  fudit ;  9p- 
Nil  tamen  est  signi,  mixtas  potuisse  creari  1 
Inter  se  pecudes,  compactaque  membra  animan-  I 
tum:  [abundanti 

Propterea  quia,  quae  de  terreis  nunc  quoque 
Herbarum  genera,  ac  fruges,  arbustaque  lseti^H 
Non  tamen  inter  se  possunt  complexa  creari.  920 
Sed  si  quaeque  suo  ritu  procedit,  et  omneis, 
Foedere  naturae  certo,  discrimina  servant.  /9 
Et  genus  humanum  multo  fuit  ollud  in  arveis 
Durius,  ut  decuit,  tellus  quod  dura  creasset  jj  I 
Et  majoribus,  et  solideis  magis  ossibus  intus  925 
Fundatum,  valideis  aptum  per  viscera  nerveis*  I 
Nec  facile  ex  aestu,  nec  frigore  quod  caperetur,  | 
Nec  novitate  cibi,  nec  labi  corporis  ulla.  9 
Multaque  per  coelum  solis  volventia  lustra 
Volgivago  vitam  tractabant  more  ferarum.  930 
Nec  robustus  erat  curvi  moderator  aratri  9 
Quisquam,  nec  scibat  ferro  molirier  arva,  [teia 
Nec  nova  defodere  in  terram  virgulta,  neque al- 
Arboribus  veteres  decidere  falcibu’  ramos.  9 
Quod  sol  atque  imbreis  dederant,  quod  terra 
crearat  935 

Sponte  sua,  satis  id  placabat  pectora  donum:  9 
Glandiferas  inter  curabant  corpora  quercus  {  9 
Plerumque ;  et,  quae  nunc  hiberno  tempore  cernis 
Arbuta  puniceo  fieri  matura  colore, 

Plurima  tum  tellus,  etiam  majora,  ferebat :  940 
Multaque  praeterea  novitas  tum  florida  mondi^B 
Pabula  dura  tulit,  misereis  mortalibus  ampla,  9 
At  sedare  sitim  fluviei  fonteisque  vocabant  i9 
Ut  nunc  montibus  e  magneis  decursus  aquai  9 
Claricitat  late  sitientia  saecla  ferarum.  945 

Denique  nota  vageis  sylvestria  templa  tenebant* 
Nympharum,  quibus  exibant  humore  fluenta 
Lubrica,  proluvie  larga  lavere  humida  saxa,  1 
Humida  saxa,  super  viridi  stillantia  musco  ;  949 
Et  partim  plano  scatere  atque  erumpere  campo.  » 
Necdum  res  igni  scibant  tractare,  neque  uti  X 
Pellibus,  et  spolieis  corpus  vestire  ferarum  :*j  ■ 
Sed  nemora  atque  cavos  monteis  sylvasque  cole-  & 
bant, 

Et  frutices  inter  condebant  squalida  membra,  jfl 
Verbera  ventorum  vitare  imbreisque  coactci.  955  - 
Nec  commune  bonum  poterant  spectare,  neque  $ 
ulleis 

Moribus  inter  se  scierant,  nec  legibus  uti,  -jj 
Quod  quoique  obtulerat  prsedse  fortuna,  ferebat** 
Sponte  sua  sibi  quisque  valere  et  vivere  doctus.  1 
Et  V enus  in  sylveis  jungebat  corpora  arnantum:* 
Conciliabat  enim  vel  mutua  quamque  cupido,  961  I 
V el  violenta  viri  vis  atque  impensa  libido,  [ta* 

V  el  pretium,  glandeis,  atque  arbuta,  vel  pira  lec-  j 
Et  manuum  mira  fretei  virtute  pedumque,  ■ 
Consectabantur  sylvestria  saecla  ferarum  965  1 
Missilibus  saxeis,  et  magno  pondere  clavae  ;  ;i  i 
Multaque  vincebant,  vitabant  pauca  latebreis  pM 
Setigereisque  pareis  subus  sylvestribu’,  memoro  j 

,  *  tprrac,  nocturno  tempore  captei, 

V  ,„labant  .g  ac  frundibus  involventeis.  970 

CiNec'^ang0re  <iiCm  magn°’  solemque'  Per 

witnavidei,  palenteis  noctis  inumbreis  : 
Quffrcuan  £  ctabant>  somnoque  sepultei, 
ped  ta!.«ea  face  sol  inferret  lumina  coelo. 

Puro  ros  d  enim  consuerant  cernere  semper 
A  parV„e  tenebras  et  lucem  tempore  gigni,  976 
Alterno  fieri  posset  mirarier  umquam, 

N°n  rffidere  ne  terras  aeterna  teneret 
NeC  .‘rpetuum  detracto  lumine  solis. 

N°f'  “Jo  ollud  erat  curae,  quod  saecla  ferarum 
fnfesTam  misereis  faciebant  saepe  quietem,  981 
Secteique  domo  fugiebant  saxea  tecta 
C  rniceri  suis  adventu,  validique  leonis, 

intempesta  cedebant  nocte  paventeis 
Hospitibus  saeveis  instrata  cubilia  fronde.  985 
Nec  nimio  tum  plus,  quam  nunc,  mortalia  saecla 
n.deia  linquebant  lamenteis  lumina  vitae. 

•nus  enim  tum  quisque  magis  deprensus  eorum 
Pabula  viva  fereis  praebebat,  dentibus  haustus ; 
Kt  nemora  ac  monteis  gemitu  sylvasque  replebat, 
Viva  videns  vivo  sepeliri  viscera  busto.  991 
At  quos  effugium  servarat,  corpore  adeso, 
Posterius,  tremulas  super  ulcera  tetra  tenenteis 
Palmas,  horrifereis  accibant  vocibus  Orcum  : 
Denique  eos  vita  privabant  vermina  saeva,  995 
Experteis  opis,  ignaros  quid  volnera  vellent. 

Vt  non  multa  virum  sub  signeis  millia  ducta 
l'na  dies  dabat  exitio ;  nec  turbida  ponti 
yEquora  laedebant  naveis  ad  saxa  virosque  ; 

Sed  temere  incursu  fluctus  mare  saepe  coortum 
Saevibat,  leviterque  minas  ponebat  inaneis ;  1001 
Nec  poterat  quemquam  placidi  pellacia  ponti 
Subdola  pellicere  in  fraudem  ridentibus  undeis : 
Improba  navigii  ratio  tum  caeca  jacebat. 

Tum  penuria  deinde  cibi  languentia  leto  1005 
Membra  dabat ;  contra  nunc  rerum  copia  mersat. 
Oilei  imprudenteis  ipsei  sibi  saepe  venenum 
Vergebant ;  nunc  dant  alieis  sollertius  ipsei. 

Inde  casas  postquam,  ac  pelleis,  ignemque  pa¬ 
rarunt, 

Et  mulier  conjuncta  viro  concessit  in  unum, 
Castaque  privatae  Veneris  connubia  laeta  1011 
Cognita  sunt,  prolemque  ex  se  videre  creatam ; 
Tum  genus  humanum  primum  mollescere  coepit. 
Ignis  enim  curavit,  ut  alsia  corpora  frigus 
Non  ita  jam  possent  coeli  sub  tegmine  ferre  ;  1015 
Et  Venus  imminuit  vireis  ;  puereique  parentum 
Blanditieis  facile  ingenium  fregere  superbum. 
Tunc  et  amicitiam  coeperunt  jungere  habenteis 
Finitumei  inter  se,  nec  laedere,  nec  violare  ;  1019 
Et  pueros  commendarunt,  muliebreque  saeclum 
Vocibus  et  gestu ;  quom  balbe  signi"' carent, 
Imbecillorum  esse  aequum  misererier  omni. 

Non  tamen  omnimodeis  poterat  concordia  gigni : 
Sed  bona  magnaque  pars  servabat  foedera  castei ; 
Aut  genus  humanum  jam  tum  foret  omne  per¬ 
emtum,  1025 

Nec  potuisset  adhuc  perducere  saecla  propago. 

At  varios  linguae  sonitus  natura  subegit 
Mittere,  et  utilitas  expressit  nomina  rerum : 

Non  ali»  longe  ratione,  atque  ipsa  videtur  1029 
rotrahore  ad  gestum  pueros  infantia  linguae  ; 
Viuonnfacit,  ut  digito,  quae  sint  praesentia,  mon- 

Sentitenim  vim  quisque  suam  quod  possit  abuti. 

nata  prius  vitulo  quam  frontibus  exstent, 
AtCIS.lr.a*us  Petit>  atque  infensus  inurguet : 
catulei  pantherarum  scymneique  leonum 


Unguibus  ac  pedibus  jam  tum  morsuque  repug¬ 
nant,  1036 

Vix  etiam  quom  sunt  denteis  ungueisque  crcatei. 
Alituum  porro  genus  aleis  omne  videmus 
Fidere,  et  a  penneis  tremulum  petere  auxiliatum. 
Proinde  putare,  aliquem  tum  nomina  distribuisse 
Rebus,  et  inde  homines  didicisse  vocabula  prima, 
Desipere  est :  nam  quur  hic  posset  cuncta  notare 
Vocibus,  et  varios  sonitus  emittere  linguae,  [tur? 
Tempore  eodem  aliei  facere  id  non  quisse  puten- 
Praeterea,  si  non  aliei  quoque  vocibus  usei  1045 
Inter  se  fuerant,  unde  insita  notities  est 
Utilitatis,  et  unde  data  est  huic  prima  potestas. 
Quid  vellet  facere  ut  sciret,  animoque  videret  ? 
Cogere  item  plureis  unus,  victosque  domare 
N  on  poterat,  rerum  ut  perdiscere  nomina  vellent ; 
Nec  ratione  docere  ulla,  suadereque  surdeis,  [tur, 
Quid  sit  opus  facto  ;  facileis  neque  enim  pateren- 
N  ec  ratione  ulla  sibi  ferrent  amplius  aureis 
Vocis  inauditos  sonitus  obtundere  frustra,  [re, 
Postremo,  quid  in  hac  mirabile  tantopere  est 
Si  genus  humanum,  cui  vox  et  lingua  vigeret, 
Pro  vario  sensu  varias  res  voce  notaret ;  [rum 
Quom  pecudes  mutae,  quom  denique  saecla  fera- 
Dissimileis  soleant  voces  variasque  ciere, 

Quom  metus  aut  dolor  est,  et  quom  jam  gaudia 
gliscunt  ?  1060 

Quippe  etenim  licet  in  rebus  cognoscere  aperteis. 

Irritata  canum  quom  primum  magna  Molossum 
Mollia  ricta  fremunt,  duros  nudantia  denteis, 
Longe  alio  sonitu  rabies  districta  minatur,  1064 
Et  quom  jam  latrant,  et  vocibus  omnia  complent. 
At  catulos  blande  quom  lingua  lambere  tentant, 
Aut  ubi  eos  jactant  pedibus,  morsuque  petenteis 
Suspenseis  teneros  imitantur  dentibus  haustus, 
Longe  alio  pacto  gannitu  vocis  adulant,  1069 
Et  quom  desertei  baubantur  in  rndibus,  aut  quom 
Ploranteis  fugiunt  summisso  corpore  plagas. 

Denique,  non  hinnitus  item  differre  videtur, 
Inter  equos  ubi  equus  florenti  aetate  juvencus 
Pennigeri  saevit  calcaribus  ictus  Amoris,  1074 
Et  fremitum  patuleis  sub  naribus  edit  ad  arma, 
Et  quom  sis  alias  concusseis  artubus  hinnit  ? 

Postremo  genus  alituum,  variaeque  volucreis, 
Accipitreis,  atque  ossifragae  mergeique,  marineis 
Fluctibus  in  salso  victum  vitamque  petenteis, 
Longe  alias  alio  jaciunt  in  tempore  voces,  1080 
Et  quom  de  victu  certant,  praedaque  repugnant. 
Et  partim  mutant  cum  tempestatibus  una 
Raucisonos  cantus ;  cornicum  saecla  vetusta, 
Corvorumque  greges ;  ubi  aquam  dicuntur  et 
imbreis 

Poscere,  et  interdum  Ventos  aurasque  vocare. 

Ergo  si  variei  sensus  animalia  cogunt,  1086 
Muta  tamen  quom  sint,  varias  emittere  voces  ; 
Quanto  mortaleis  magis  aequum  est  tum  potuisse 
Dissimileis  alia  atque  alia  res  voce  notare  ? 

Ollud  in  heis  rebus  tacitus  ne  forte  requiras, 
Fulmen  detulit  in  terram  mortalibus  ignem 
Primitus ;  inde  omnis  flammarum  diditur  ardor. 
Multa  videmus  enim  coelestibus  incita  flammeis 
Fulgere,  quom  coeli  donavit  plaga  vapores.  1094 
Et  ramosa  tamen  quom  venteis  pulsa  vacillans 
jEstuat,  in  ramos  incumbens  arboris,  arbor, 
Exprimitur  valideis  extritus  viribus  ignis : 
Emicat  interdum  flammai  fervidus  ardor, 
Mutua  dum  inter  se  ramei  stirpeisque  teruntur  : 
Quorum  utrumque  dedisse  potest  mortalibus  ig¬ 
nem.  1 100 

Inde  cibum  coquere,  ac  flammae  mollire  vapore 
Sol  docuit ;  quoniam  mitescere  multa  videbant 
b'  2 

Verberibus  radiorum  atque  aestu  victa  per  agros  : 
Inde  dies  magis  hi  victum  vitamque  priorem 
Commutare  noveis  monstrabant  rebus  et  igni, 
Ingenio  quei  praestabant,  et  corde  vigebant. 

Condere  coeperunt  urbeis,  arcemque  locare 
Praesidium  reges  ipsei  sibi  perfugiumque  ;  1108 
Et  pecudes  et  agros  divisere,  atque  dedere 
Pro  facie  quojusque,  et  viribus,  ingenioque. 

Nam  facies  multum  valuit,  vireisque  vigentes. 
Posterius  res  inventa  est,  aurumque  repertum, 
Quod  facile  et  valideis  et  pulcreis  demsit  hono¬ 
rem  : 

Divitioris  enim  sectam  plerumque  sequuntur  | 
Quamlibet  et  forteis,  et  pulcro  corpore  cretei. 

Quod  si  quis  vera  vitam  ratione  gubernat, 
Divitiae  grandeis  homini  sunt,  vivere  parce 
vEquo  animo ;  neque  enim  est  umquam  penuria 
parvi. 

At  claros  homines  voluerunt  se  atque  potenteis, 
Ut  fundamento  stabili  fortuna  maneret,  1120 
Et  placidam  possent  opulentei  degere  vitam  ; 
Nequidquam :  quoniam  ad  summum  succedere 
honorem 

Certanteis,  iter  infestum  fecere  viai. 

Et  tamen  e  summo,  quasi  fulmen,  dejicit  ictos 
Invidia  interdum  contemtim  in  Tartara  tetra  : 

Ut  satius  multo  jam  sit  parere  quietum,  1126 
Quam  regere  imperio  res  velle,  et  regna  tenere. 
Proinde  sine  incassum  defessei  sanguine  sudent, 
Angustum  per  iter  luctanteis  ambitionis : 

Invidia  quoniam,  ceu  fulmine,  summa  vaporant 
Plerumque,  et  quae  sunt  alteis  magis  edita  quom- 
que :  1131 

Quandoquidem  sapiunt  alieno  ex  ore,  petuntque 
Res  ex  auditeis  potius,  quam  sensibus  ipseis  ; 
Nec  magis  id  nunc  est,  nec  erit  mox,  quam  fuit 
ante. 

Ergo  regibus  occiseis  subvorsa  jacebat  1 1 35 
Fristina  majestas  soliorum,  et  sceptra  superba  ; 
Et  capitis  summi  praeclarum  insigne  cruentum 
Sub  pedibus  volgi  magnum  lugebat  honorem : 
Nam  cupide  conculcatur  nimis  ante  metutum. 
Res  itaque  ad  summam  faecem  turbasque  re¬ 
sidit,  [tebat.  1 140 

Imperium  sibi  quom  ac  summatum  quisque  pe- 
Inde  magistratum  partim  docuere  creare, 
Juraque  constituere,  ut  vellent  legibus  uti. 

Nam  genus  humanum,  defessum  vi  colere  aevom, 
Ex  inimicitieis  languebat :  quo  magis  ipsum 
Sponte  sua  cecidit  sub  leges  artaque  jura.  1146 
Acrius  ex  ira  quod  enim  se  quisque  parabat 
Ulcisci,  quam  nunc  concessum  est  legibus  aequeis; 
Hanc  ob  rem  est  homines  pertaesum  vi  colere 
aevom. 

Inde  metus  maculat  poenarum  praemia  vitae. 
Circumretit  enim  vis  atque  injuria  quemque, 
Atque,  unde  exorta  est,  ad  eum  plerumque  re- 
vortit ; 

Nec  facile  est  placidam  ac  pacatam  degere  vitam, 
Qui  violat  facteis  communia  foedera  pacis. 

Etsi  fallit  enim  divom  genus  humanumque,  1155 
Perpetuo  tamen  id  fore  clam  diffidere  debet : 
Quippe  ubi  se  multei  per  somnia  saepe  loquenteis, 
Aut  morbo  deliranteis,  protraxe  ferantur, 

Et.  celata  diu  in  medium  peccata  dedisse. 

Nunc  quae  caussa  deum  per  magnas  numina 
genteis  1160 

Pervolgarit,  et  ararum  compleverit  urbeis, 
Suscipiendaque  curarit  sollennia  sacra,  - 
f  Quae  nunc  in  magneis  florent  sacra  rebu’  loceis- 
quo  0 


Unde  etiam  nunc  est  mortalibus  insitus  horror  < 
Qui  delubra  deum  nova  toto  suscitat  orbi  HG5 
Terrarum,  et  festeis  cogit  celebrare  diebus, 

Non  ita  difficile  est  rationem  reddere  verbeis.  m 

Quippe  etenim  jam  tum  divom  mortalia  saecla 
Egregias  animo  facies  vigilante  videbant,  11 69 
Et  magis  in  somneis,  mirando  corporis  auctu.  I 
Heis  igitur  sensum  tribuebant,  propterea  quod  : 
Membra  movere  videbantur,  vocesque  superbas 
Mittere  pro  facie  praeclara,  et  viribus  ampleis  :  I 
iEternamque  dabant  vitam,  quia  semper  eorum 
Suppeditabatur  facies,  et  forma  manebat :  11 75 
Et  tamen  omnino,  quod  tanteis  viribus  auctos  | 
Non  temere  ulla  vi  convinci  posse  putabant: 
Fortuneisque  ideo  longe  praestare  putabant,  A 
Quod  mortis  timor  haud  quemquam  vexaret  eo¬ 
rum,  1179 

Et  simul  in  somneis  quia  multa  et  mira  videbant 
Efficere,  et  nullum  capere  ipsos  inde  laborem.  I 

Praeterea,  coeli  rationes  ordine  certo 
Et  varia  annorum  cernebant  tempora  vorti ;  1 

Nec  poterant  quibus  id  fieret  cognoscere  causseis. 
Ergo  perfugium  sibi  habebant,  omnia  diveis  1185 
Tradere,  et  ollorum  nutu  facere  omnia  flecti ;  j 
In  cmloque  deum  sedeis  et  templa  locarunt, 

Per  coelum  volvi  quia  nox  et  luna  videtur ; 

Luna,  dies  et  nox,  et  noctis  signa  severa, 
Noctivagaeque  faceis  coeli,  flammaeque  volanteis,  • 
Nubila,  sol,  imbreis,  nix,  ventei,  fulmina,  grando, 
Et  rapidei  fremitus,  et  murmura  magna  mina¬ 
rum. 

O  genus  infelix  humanum  !  talia  diveis  1193 
Quom  tribuit  facta,  atque  iras  adjunxit  acerbas :  -jj 
Quantos  tum  gemitus  ipsei  sibi,  quantaque  nobis 
Yolnera,  quas  lacrumas  peperere  minoribu’  nos- 
treis ! 

Nec  pietas  ulla  est,  velatum  saepe  videri  1 
Yortier  ad  lapidem,  atque  omneis  accedere  ad 
aras ;  [palmas 

Nec  procumbere  humi  prostratum,  et  pandere 
Ante  deum  delubra,  neque  aras  sanguine  multo 
Spargere  quadrupedum,  nec  voteis  nectere  vota; 
Sed  mage  placata  posse  omnia  mente  tueri.  1 
Nam  quom  suspicimus  magni  coelestia  mundi  1 
Templa  super,  stelleisque  micantibus  aethera 
fixum, 

Et  venit  in  mentem  solis  lunaeque  viarum,  1205 
Tunc  alieis  oppressa  maleis  in  pectora  cura  a 
Olla  quoque  expergefactum  caput  erigere  infit. 
Ecquae  forte  deum  nobis  immensa  potestas  | 
Sit,  vario  motu  quae  candida  sidera  vorset. 
Tentat  enim  dubiam  mentem  rationis  egestas.  I 
Ecquaenam  fuerit  mundi  genitalis  origo,  1211 
Et  simul  ecquae  sit  finis,  quoad  moenia  mundi 
Hunc  tanti  motus  possint  sufferre  laborem  :  S 
An  divinitus  aeterna  donata  salute, 

Perpetuo  possint  aevi  labentia  tractu  1215 

Immensi  validas  aevi  contemnere  vireis. 

Praeterea,  quoi  non  animus  formidine  divom 
Contrahitur ;  quoi  non  correpunt  membra  pa¬ 
vore, 

Fulminis  horribili  quom  plaga  torrida  tellus  .4 
Contremit,  et  magnum  percurrunt  murmura  cie- 
lum  ?  [perbei  1220 

Non  populei  genteisque  tremunt  ?  regesque  su- 
Corripiunt  divom  perculsei  membra  timore,  1 
Ne  quod  ob  admissum  fede,  dictumve  superbe  ■ 
Poenarum  grave  sit  solvundi  tempus  adauctum? 

Summa  etiam  quom  vis  violenti  per  mare  venti 
Induperatorem  classis  super  aequora  verrit,  1225 
Cum  valideis  pariter  legionibus  atque  elephanteis 

divom  pacem  voteis  adit,  ac  prece  quaesit 
r  torum  pavidus  paces,  animasque  secundas  ? 
vtnuidquam  :  quoniam  violento  turbine  saepe 
r  rreptus,  nihilo  fertur  minus  ad  vada  leti.  1231 
iT°aue  adeo  res  humanas  vis  abdita  quaedam 
Obterit,  et  pulcros  fasceis  saevasque  secureis 
P  oculcare,  ac  ludibrio  sibi  habere  videtur. 

IJenique,  sub  pedibus  tellus  quom  tota  vacillat, 
r  oncussaeque  cadunt  urbeis,  dubiaeque  minantur ; 
Ouid  mirum,  si  se  temnunt  mortalia  saecla,  1237 
Atque  potestates  magnas  mirasque  relinquunt 
In  rebus  vireis  divom,  quae  cuncta  gubernent  ? 
Quod  superest,  aes,  atque  aurum,  ferrumque 
repertum  est,  1240 

Et  simul  argenti  pondus,  plumbique  potestas, 
Ignis  ubi  ingenteis  sylvas  ardore  cremarat 
Montibus  in  magneis,  seu  coeli  fulmine  misso, 
Sive  quod  inter  se  bellum  sylvestre  gerenteis 
Hostibus  intulerant  ignem  formidinis  ergo  ;  1245 
Sive  quod,  inductei  terrae  bonitate,  volebant 
pandere  agros  pingueis,  et  pascua  reddere  rura ; 
Sive  feras  interficere,  et  ditescere  praeda  : 

Eam  fovea  atque  igni  prius  est  venarier  ortum, 
Quam  saepire  plageis  saltum,  canibusque  ciere. 
Quidquid  id  est,  quaquomque  ex  caussa  flam¬ 
meus  ardor  1251 

Horribili  sonitu  sylvas  exederat  alteis 
Ab  radicibus,  et  terram  percoxerat  igni, 
Manabat  veneis  ferventibus  in  loca  terrae 
Concava  conveniens  argenti  rivus  et  auri,  1255 
jEris  item  et  plumbi :  quae  quom  concreta  vi¬ 
debant 

Posterius  claro  in  terris  splendere  colore, 
Tollebant,  nitido  captei  laevique  lepore  ; 

Et  simili  formata  videbant  esse  figura, 

Atque  lacunarum  fuerant  vestigia  quoique.  1260 
T um  penetrabat  eos, posse  haec, liquefacta  vapore, 
Quamlibet  in  formam  et  faciem  decurrere  rerum, 
Et  prorsum  quamvis  in  acuta  ac  tenuia  posse 
Mucronum  duci  fastigia  procudendo, 

Ut  sibi  tela  parent,  sylvas  quibu’  caedere  possint, 
Materiem  laevare,  dolare,  ac  radere  tigna,  1166 
Et  terebrare  etiam,  ac  pertundere,  perque  forare. 
Nec  minus  argento  facere  haec  auroque  parar 
bant 

Quam  validi  primum  violenteis  viribus  aeris ; 
Nequidquam :  quoniam  cedebat  victa  potestas, 
Nec  poterat  pariter  durum  sufferre  laborem. 
Nam  fuit  in  pretio  magis  aes,  aurumque  jacebat 
Propter  inutilitatem,  hebeti  mucrone  retusum  ; 
Nunc  jacet  aes,  aurum  in  summum  successit  ho¬ 
norem.  1274 

Sic  volvunda  aetas  commutat  tempora  rerum  : 
Quod  fuit  in  pretio,  fit  nullo  denique  honore  ; 
Porro  aliud  succedit,  et  e  contemtibus  exit, 
Inque  dies  magis  appetitur,  floretque  repertum 
Laudibus,  et  miro  mortaleis  inter  honore  est. 

Nunc  tibi,  quo  pacto  ferri  natura  reperta  1280 
Sit,  facile  est  ipsi  per  te  cognoscere,  Memmi. 
Arma  antiqua  manus,  ungueis,  denteisque  fue¬ 
runt, 

Et  lapides,  et  item  sylvarum  fragmina  ramei ; 
Et,  flamma  atque  igneis  postquam  sunt  cognita 
primum, 

Posterius  ferri  vis  est  aerisque  reperta.  1285 
Et  prior  aeris  erat,  quam  ferri,  cognitus  usus, 
Quo  facilis  magis  est  natura,  et  copia  major. 
-®re  solum  terrae  tractabant,  aereque  belli 
Miscebant  fluctus,  et  volnera  vasta  serebant, 

'jt  pecus  atque  agros  adimebant ;  nam  facile 
ollei»  12  jO 


Omnia  cedebant  armateis  nuda  et  inerma. 

Inde  minutatim  processit  ferreus  ensis, 

Vorsaque  in  obscaenum  species  est  falcis  ahenae, 
Et  ferro  coepere  solum  proscindere  terrae, 
Exaequataque  sunt  creperi  certamina  belli.  1295 
Et  prius  est  armatum  in  equi  conscendere 
costas, 

Et  moderarier  hunc  freneis,  dextraque  ciere, 
Quam  bijugo  curru  belli  tentare  pericla : 

Et  bijugum  prius  est,  quam  bis  conjungere  binos, 
Et  quam  falciferos  armatum  adscendere  currus. 
Inde  boves  Lucas  turrito  corpore  tetros,  1301 
Anguimanos,  belli  docuerunt  volnera  Poenei 
Sufferre,  et  magnas  Martis  turbare  catervas. 

Sic  alid  ex  alio  peperit  discordia  tristis, 
Horribile  humaneis  quod  gentibus  esset  in 
armeis,  1305 

Inque  dies  belli  terroribus  addidit  augmen. 

Tentarunt  etiam  tauros  in  moenere  belli, 
Experteique  sues  sasvos  sunt  mittere  in  hosteis ; 
Et  validos  Parthei  prae  se  misere  leones,  1309 
Cum  ductoribus  armateis,  saeveisque  magistreis, 
Quei  moderarier  heis  possent, vincleisque  tenere ; 
Nequidquam  :  quoniam  permixta  caede  calenteis 
Turbabant  ssevei  nullo  discrimine  turmas,  1313 
Terrificas  capitum  quatienteis  undique  cristas  ; 
Nec  poterant  equites  fremitu  perterrita  equorum 
Pectora  mulcere,  et  freneis  convortere  in  hosteis. 
Irritata  leae  jaciebant  corpora  saltu 
Undique,  et  advorsum  venientibus  ora  petebant ; 
Et  necopinanteis  a  tergo  diripiebant,  1319 
Deplexaeque  dabant  in  terram  volnere  victos, 
Morsibus  affixae  valideis  atque  unguibus  unceis  : 
Jactabantque  suos  taurei,  pedibusque  terebant; 
Et  latera  ac  ventres  hauribant  subter  equorum 
Cornibus,  et  terram  minitanti  mente  ruebant : 
At  valideis  socios  caedebant  dentibus  aprei,  1325 
Tela  infracta  suo  tinguenteis  sanguine  saevei, 
[In  se  fracta  suo  tinguenteis  sanguine  tela,] 
Permixtasque  dabant  equitum  peditumque  ru¬ 
inas. 

Nam  transvorsa  feros  exibant  dentis  ad  actus 
Jumenta,  aut  pedibus  ventos  erecta  petebant ; 
Nequidquam  :  quoniam  ab  nerveis  succisa  vi¬ 
deres  1331 

Concidere,  atque  gravi  terram  consternere  casu. 
Si  quos  ante  domi  domitos  satis  esse  putabant, 
Effervescere  cernebant  in  rebus  agundeis, 
Yolneribus,  clamore,  fuga,  terrore,  tumultu ; 
Nec  poterant  ullam  partem  reducere  eorum. 
Diffugiebat  enim  varium  genus  omne  ferarum : 
Ut  nunc  saepe  boves  Lucae,  ferro  male  mactae, 
Diffugiunt,  fera  facta  sueis  quom  multa  dedere. 

Si  fuit,  ut  facerent :  sed  vix  adducor,  ut  ante 
Non  quierint  animo  praesentire  atque  videre, 
Quam  commune  malum  fueret  fedumque  futu¬ 
rum  : 

Et  magis  id  possis  factum  contendere  in  omni, 
In  varieis  mundeis,  varia  ratione  createis,  1344 
Quam  certo  atque  uno  terrarum  quolibet  orbi. 
Sed  facere  id  non  tam  vincundi  spe  voluerunt, 
Quam  dare  quod  gemerent  hosteis,  ipseiqae 
perire, 

Quei  numero  diffidebant,  armeisque  vacabant. 

Nexilis  ante  fuit  vestis,  quam  textile  tegmen : 
Textile  post  ferrum  est ;  quia  ferro  tela  paratur 
Nec  ratione  alia  possunt  tam  laevia  gigni  135 x 
Insilia,  ac  fusei,  radiei,  scapeique  sonanteis. 

Et  facere  ante  viros  lanam  natura  coegit 
Quam  muliebre  genus ;  nam  longe  praestat  in  arte 
Et  sollertius  est  multo  genus  omne  virile  :  1355 

Agricolae  donec  vitio  vortere  severei, 

Ut  muliebribus  id  manibus  concedere  vellent, 
Atque  ipsei  pariter  durum  sufferre  laborem, 
Atque  opere  induro  durarent  membra  manusque. 

At  specimen  sationis,  et  insitionis  origo  1360 
Ipsa  fuit  rerum  primum  Natura  creatrix: 
Arboribus  quoniam  baccae  glandeisque  caducae 
Tempestiva  dabant  pullorum  examina  subter. 
Unde  etiam  libitum  est  stirpeis  committere  ra¬ 
meis,  1364 

Et  nova  defodere  in  terram  virgulta  per  agros. 

Inde  aliam  atque  aliam  culturam  dulcis  agelli 
Tentabant,  fructusque  feros  mansuescere  terra 
Cernebant  indulgendo,  blandeque  colundo  ; 
Inque  dies  magis  in  montem  succedere  sylvas 
Cogebant,  infraque  situm  concedere  culteis  : 
Prata,  lacus,  rivos,  segetes,  vinetaque  laeta 
Collibus  et  campeis  ut  haberent ;  utque  olearum 
Caerula  distinguens  inter  plaga  currere  posset, 
Per  tumulos  et  convalleis  camposque  profusa : 
Ut  nunc  esse  vides  vario  distincta  lepore  1375 
Omnia,  quae  pomeis  intersita  dulcibus  ornant, 
Arbusteisque  tenent  felicibus  obsita  circum. 

At  liquidas  avium  voces  imitarier  ore 
Ante  fuit  multo,  quam  laevia  carmina  cantu  1379 
Concelebrare  homines  possent,  aureisque  juvare. 
Et  Zephyri  cava  per  calamorum  sibila  primum 
Agresteis  docuere  cavas  inflare  cicutas. 

Inde  minutatim  dulceis  didicere  querelas, 

Tibia  quas  fundit  digiteis  pulsata  canentum, 
Avia  per  nemora  ac  sylvas  saltusque  reperta, 
Per  loca  pastorum  deserta,  atque  otia  dia.  1386 
Sic  unumquidquid  paullatim  protrahit  aetas 
In  medium,  ratioque  in  luminis  eruit  oras. 

Haec  animos  olleis  mulcebant  atque  juvabant 
Cum  satiate  cibi :  nam  tum  sunt  omnia  cordi. 
Saepe  itaque  inter  se,  prostratei  in  gramine 
molli, 

Propter  aquae  rivum,  sub  rameis  arboris  altae, 
Non  magneis  opibus  jocunde  corpora  habebant : 
Praesertim  quom  tempestas  ridebat,  et  anni  1394 
Tempora  pingebant  viridanteis  floribus  herbas. 
Tum  joca,  tum  sermo,  tum  dulceis  esse  cachinnei 
Consuerant ;  agrestis  enim  tum  musa  vigebat. 
Tum  caput  atque  humeros  plexeis  redimire 
coroneis, 

Floribus,  et  folieis  lascivia  laeta  monebat, 

Atque  extra  numerum  procedere,  membra  mo- 
venteis  1 400 

Duriter,  et  duro  terram  pede  pellere  matrem  : 
Unde  oriebantur  risus,  dulceisque  cachinnei, 
Omnia  quod  nova  tum  magis  haec  et  mira  vige¬ 
bant. 

Et  vigilantibus  heinc  aderant  solatia  somno, 
Ducere  multimodeis  voces,  et  flectere  cantus, 


Lib.  Vj 

Et  supera  calamos  unco  percurrere  labro  : 

Unde  etiam  vigileis  nunc  haec  accepta  tuentur 
Et  numereis  servare  genus  didicere ;  neque  hilo 
Majore  interea  capiunt  dulcedine  fructum,  lqoq 
Quam  sylvestre  genus  capiebat  terrigenarum.  1 
Nam  quod  adest  praesto,  nisi  quid  cognovimU9 
ante 

Suavius,  in  primeis  placet,  et  pollere  videtur  •  ] 
Posteriorque  fere  melior  res  olla  reperta 
Perdit,  et  immutat  sensus  ad  pristina  quaeque. 
Sic  odium  coepit  glandis  ;  sic  olla  relicta  1415 
Strata  cubilia  sunt  herbeis,  et  frondibus  aucta 
Pellis  item  cecidit,  vestis  contemta  ferina, 
Quam  reor  invidia  tali  tunc  esse  repertam,  3 
Ut  letum  insidieis,  qui  gessit  primus,  obiret;  9 
Et  tandem  inter  eos  distractam  sanguine  multo 
Disperiisse,  neque  in  fructum  convortere  quisse. 
Tunc  igitur  pelleis,  nunc  aurum  et  purpura, 
cureis 

Exercent  hominum  vitam,  belloque  fatigant ;  I 
Quo  magis  in  nobis,  ut  opinor,  culpa  residit,  fl 
Frigus  enim  nudos  sine  pellibus  excruciabat  J 
Terrigenas ;  at  nos  nil  laedit  veste  carere  1426 
Purpurea, atque  auro  signeisque  rigentibus  apta ; 
Dum  plebeia  tamen  sit,  quae  defendere  possit. 
Ergo  hominum  genus  incassum  frustraque  la¬ 
borat  1429 

Semper,  et  in  cureis  consumit  inanibus  aevom : 
Nimirum  quia  non  cognovit  quae  sit  habendi 
Finis,  et  omnino  quoad  crescat  vera  voluptas :  i 
Idque  minutatim  vitam  provexit  in  altum, 

Et  belli  magnos  commovit  funditus  aestus.  'i 
At  vigiles  mundi  magnum  et  vorsatile  tem¬ 
plum  1435 

Sol  et  luna  suo  lustranteis  lumine  circum 
Perdocuere  homines,  annorum  tempora  vorti,  J 
Et  certa  ratione  geri  rem,  atque  ordine  certo.  .1 
Jam  valideis  saeptei  degebant  turribus  aevom, 
Et  divisa  colebatur,  discretaque,  tellus.  1440 
Tum  mare  velivolum  florebat  navibu!’  pandeis 
Auxilia  ac  socios  jam,  pacto  foedere  habebant :  "M 
Carminibus  quom  res  gestas  coepere  poetae  tj 
Tradere  ;  nec  multo  priu’  sunt  elementa  reperta. 
Propterea,  quid  sit  prius  actum,  respicere  aetas 
Nostra  nequit,  nisi  qua  ratio  vestigia  monstrat,  j 
Navigia,  atque  agri  culturas,  moenia,  leges, 
Arma,  vias,  vesteis,  et  caetera  de  genere  horum 
Praemia,  delicias  quoque  vitae  funditus  omneis,  ! 
Carmina,  picturas,  ac  daedala  signa,  politus  1450 
Usus,  et  impigrae  simul  experientia  mentis  fs 
Paullatim  docuit  pedetentim  progredienteis. 

Sic  unumquidquid  paullatim  protrahit  aetas. 

In  medium,  ratioque  in  luminis  erigit  oras.  1454 
Namque  alid  ex  alio  clarescere  corde  videmus  8 
Artibus,  ad  summum  donec  venere  cacumen.  '8 

Primae  frugiferos  fetus  mortalibus  segreis 
Dididerunt  quondam  praeclaro  nomine  Athenae  ; 
Et  recreaverunt  vitam,  legesque  rogarunt ; 

Et  prima;  dederunt  solatia  dulcia  vitae, 

Quom  genuere  virum  tali  cum  corde  repertum,  5 
Omnia  veridico  qui  quondam  ex  ore  profudit : 
Quojus  et  exstincti  propter  divina  reperta 
Divolgata  vetus  jam  ad  coelum  gloria  fertur. 
Nam  quom  vidit  hi<,  ad  victum  quae  flagitat 
usus, 


Omnia  jam  ferme  mortalibus  esse  parata,  IC 
Et  per  quae  possent  vitam  consistere  tutam,  j 
Divitieis  homines,  et  honore  et  laude  potenteis, 
Affluere,  atque  bona  natorum  extollere  fama ; 
Nec  minus  esse  domi  quoiquam  tamen  anxia 
corda, 

Atque  animi  ingrateis  vitam  vexare  quereleis :  15 
Caussam,  quae  infesteis  cogit  saevire  quereleis, 
Intellegit  ibei  ;  vitium  vas  efficere  ipsum, 
Omniaque  ollius  vitio  corrumpier  intus. 

'1 


hlB.  VI- 


laeta  forcis  et  commoda  quomquG  ve- 

Qu®  con  *  19 

fm^uod  fluxum  pertusumque  esse  videbat, 
ftfnulla  Posset  ratione  explerier  umquam  ; 
ut  quod  tetro  quasi  conspurcare  sapore 
P  ‘a  cernebat,  quasquomque  receperat  intus, 
^"ridiceis  igitur  purgavit  pectora  dicteis, 

'  finem  statuit  cupedinis  atque  timoris,  25 
Exposuitque,  bonum  summum,  quo  tendimus 
omneis, 

n  id  foret,  atque  viam  monstravit  tramite  parvo, 
'  nll  possemus  ad  id  recto  contendere  cursu: 
Onidve  mali  foret  in  rebus  mortalibu’  passim, 
rouod  flueret  naturali,  varieque  volaret,]  30 
keu  casu,  seu  vi,  quod  sic  Natura  parasset; 

Ft  anibus  e  porteis  occurri  quoique  deceret : 

Et  genus  humanum  frustra  plerumque  probavit 
Volvere  curarum  tristeis  in  pectore  fluctus. 

Nam  velutei  puerei  trepidant,  atque  omnia  caeceis 
In  tenebris  metuunt ;  sic  nos  in  luce  timemus  36 
Interdum,  nihilo  quae  sunt  metuenda  magis, 
quam  [futura. 

Qu®  puerei  in  tenebreis  pavitant,  finguntque 
Hunc  igitur  terrorem  animi  tenebrasque  necesse 
est 

Non  radiei  solis,  neque  lucida  tela  diei  40 

Discutiant,  sed  naturae  species  ratioque  : 

Quo  magis  inceptum  pergam  pertexere  dicteis. 

Et  quoniam  docui,  mundi  mortalia  templa 
Esse  et  nativo  consistere  corpore  coelum  ; 

Et  quaequomque  in  eo  fiunt,  fierique  necesse  est, 
Pleraque  dissolvi ;  quae  restant,  percipe,  porro  : 
Quandoquidem  semel  insignem  conscendere 


currum 

Ventorum  excierat  pacator,  et  omnia  rursum, 
Qu®  furerent,  sint  placato  convorsa  furore. 

C®tera,  qu®  fieri  in  terreis  coeloque  tuentur 
Mortaleis,  pavideis  quom  pendent  mentibu’  s®pe, 
Efficiunt  animos  humileis  formidine  divom,  52 
Depressosque  premunt  ad  terram;  propterea 
quod 

Ignorantia  caussarum  conferre  deorum 
Cogit  ad  imperium  res,  et  concedere  regnum  :  55 
Quorum  operum  caussas  nulla  ratione  videre 
Possunt,  ac  fieri  divino  numine  rentur. 

Nam,  bene  quei  didicere,  deos  securum  agere 
®vom, 

Si  tamen  interea  mirantur,  qua  ratione 
Qu®que  geri  possint,  praesertim  rebus  in  olleis  60 
Qu®  supra  caput  mtherieis  cernuntur  in  oreis, 
llursus  in  antiquas  referuntur  religiones, 

Et  dominos  aereis  adsciscunt,  omnia  posse 
Quos  miserei  credunt :  ignarei  quid  queat  esse, 
Quid  nequeat ;  finita  potestas  denique  quoique 
Quanam  sit  ratione,  atque  alte  terminus  h®rens  : 
Quo  magis  erranteis  c®ca  ratione  feruntur. 

Qu®  nisi  respuis  ex  animo,  longeque  remittis 
His  indigna  putare,  alienaque  pacis  eorum ; 
Helibata  deum  per  te  tibi  numina  sancta  70 
S®pe  oberunt :  non  quo  violari  summa  deum  vis 
Possit,  ut  ex  ira  poenas  petere  imbibat  aereis ; 
Sed  quia  tute  tibei,  placida  cum  pace  quietus, 
Constitues  magnos  irarum  volvere  fluctus ; 

Nec  delubra  deum  placido  cum  pectore  adibis; 
N  ec, de  corpore  qu®  sancto  simulacra  fuerunt,  76 
In  mentes  hominum  divin®  nuntia  form®, 
Suspicere  h®c  animi  tranquilla  pace  valebis. 

Inde  videre  licet  qualis  jam  vita  sequatur : 
Quam  quidem  ut  a  nobis  ratio  verissima  longe 
Eejiciat,  quamquam  sunt  a  me  multa  profecta,  81 
•ilulta  tamen  restant,  et  sunt  ornanda  politeis 


Versibus,  et  ratio  superum  coelique  tenenda. 
Sunt  tempestates  et  fulmina  clara  canenda ; 
Quid  faciant, et  qua  de  caussa  quomque  ferantur , 
N  e  trepides  coeli  diviseis  partibus  amens,  86 
Unde  volans  ignis  pervenerit,  aut  in  utram  se 
Vorterit  heinc  partem  ;  quo  pacto  per  loca  s®pta 
Insinuarit,  et  heinc  dominatus  ut  extulerit  se : 
Quorum  operum  caussas  nulla  ratione  videre  90 
Possunt,  ac  fieri  divino  numine  rentur. 

Tu  mihi  suprem®  pr®scripta  ad  candida  calcis 
Currenti  spatium  pr®monstra,  callida  Musa, 
Calliope,  requies  hominum,  divomque  voluptas ; 
Te  duce  ut  insigni  capiam  cum  laude  coronam. 

Principio,  tonitru  quatiuntur  c®rula  coeli,  96 
Propterea  quia  concurrunt,  sublime  volanteis, 
JEtheri®  nubeis,  contra  pugnantibu’  venteis. 
Nec  fit  enim  sonitus  coeli  de  parte  serena; 
Verum  ubiquomque  magis  denso  sunt  agmine 
nubeis,  [s®pe.  100 

Tam  magis  heinc  magno  fremitus  fit  murmure 
Pr®terea,  neque  tam  condenso  corpore  nubeis 
Esse  queunt,  quam  sunt  lapides  ac  tigna  ;  neque 
autem  [lanteis. 

Tam  tenueis  quam  sunt  nebul®  fumeique  vo- 
Nam  cadere  aut  bruto  deberent  pondere  press®, 
Ut  lapides  ;  aut,  ut  fumus,  constare  nequirent, 
Nec  cohibere  niveis  gelidas,  et  grandinis  im- 
breis.  [mundi,  107 

Dant  etiam  sonitum  patuli  super  ®quora 
Carbasus  ut  quondam  magneis  intenta  theatreis 
Dat  crepitum,  malos  inter  jactata  trabeisque  : 
Interdum  perscissa  furit  petulantibus  aureis, 

Et  fragileis  sonitus  chartarum  commeditatur  ; 

Id  quoque  enim  genus  in  tonitru  cognoscere 
possis :  [teis, 

Aut  ubi  suspensam  vestem,  chartasque  volan- 
Verberibus  ventei  vorsant,  planguntque  per 
auras.  [currere  nubeis 

Fit  quoque  enim  interdum,  ut  non  tam  con- 
Frontibus  advorseis  possint,  quam  de  latere  ire, 
Divorso  motu  radenteis  corpora  tractim  : 

Aridus  unde  aureis  terget  sonus  ille,  diuque 
Ducitur,  exierit  donec  regionibus  arteis.  120 
Hoc  etiam  pacto  tonitru  concussa  videntur 
Omnia  s®pe  gravi  tremere,  et  divolsa  repente 
Maxuma  dissiluisse  capacis  moenia  mundi ; 
Quom  subito  validi  venti  collecta  procella 
Nubibus  intorsit  sese,  conclusaque  ibeidem  125 
Turbine  vorsante  magis  ac  magis  undique  nubem 
Cogit,  utei  fiat  spisso  cava  corpore  circum. 

Post,  ubi  commovit  vis  ejus  et  impetus  acer, 
Tum  perterricrepo  sonitu  dat  missa  fragorem. 
Nec  mirum  :  quom  plena  anim®  vesicula  parva 
S®pe  ita  dat  magnum  sonitum,  displosa  repente. 

Est  etiam  ratio,  quom  ventei  nubila  perflant, 
Ut  sonitus  faciant;  etenim  ramosa  videmus  133 
Nubila  s®pe  modeis  multeis  atque  aspera  ferri  : 
Scilicet  ut  crebram  sylvam  quom  flamina  Cauri 
Perflant,  dant  sonitum  frondeis,  rameique  frago¬ 
rem.  136 

Fit  quoque  ut  interdum  validi  vis  incita  venti 
Perscindat  nubem,  perfringens  impete  recto. 
Nam  quid  possit  ibei  flatus,  manifesta  docet  res 
Heic,  ubi  lenior  est,  in  terra,  quom  tamen  alta 
Arbusta  evolv  ens  radicibus  haurit  ab  irneis.  141 
Sunt  etiam  fluctus  per  nubila,  quei  quasi  mur 
mur  [alteis 

Dant  in  frangundo  graviter :  quod  item  fit  in 
Fluminibus,  magnoque  mari,  quom  frangitur 
®stu.  [ardens 

Fit  quoque  ubi  e  nube  in  nubem  vis  incidit 

Fulminis :  haec,  multo  si  forte  humore  recepit 
Ignem,  continuo  magno  clamore  trucidat : 

Ut  calideis  candens  ferrum  e  fornacibus  olim 
Stridit,  ubi  in  gelidum  propter  demersimus  im¬ 
brem. 

Aridior  porro  si  nubes  accipit  ignem,  150 
Uritur  ingenti  sonitu  succensa  repente  : 
Lauricomos  ut  si  per  monteis  flamma  vagetur, 
Turbine  ventorum  comburens  impete  magno  : 
Nec  res  ulla  magis,  quam  Phoebi  Delphica  laurus, 
Terribili  sonitu,  flamma  crepitante,  crematur. 

Denique,  saepe  geli  multus  fragor,  atque  ruina 
Grandinis  in  magneis  sonitum  dat  nubibus  alte. 
Ventus  enim  quom  confercit,  franguntur,  in 
artum 

Coneretei,  monteis  nimborum  et  grandine  mixta. 

Fulgit  item,  nubeis  ignis  quom  semina  multa 
Excussere  suo  concursu,  ceu  lapidem  si  [lumen 
Percutiat  lapis,  aut  ferrum  :  nam  tum  quoque 
Exsilit,  et  claras  scintillas  dissupat  ignis. 

Sed  tonitrum  fit  utei  post  auribus  accipiamus 
Fulgere  quam  cernant  oculei  ;  quia  semper  ad 
aureis  [res.  165 

Tardius  adveniunt,  quam  visum,  quas  moveant, 
Id  licet  heinc  etiam  cognoscere ;  caedere  si  quem 
Ancipiti  videas  ferro  procul  arboris  auctum,  168 
Ante  fit  ut  cernas  ictum,  quam  plaga  per  auras 
Det  sonitum :  sic  fulgorem  quoque  cernimus  ante, 
Quam  tonitrum  accipimus,  pariter  qui  mittitur 
igni 

Et  simili  caussa,  concursu  natus  eodem.  172 
Hoc  etiam  pacto  volucri  loca  lumine  tinguunt 
Nubeis,  et  tremulo  tempestas  impete  fulgit : 

V entus  ubi  invasit  nubem,  et  vorsatus  ibeidem 
Fecit,  ut  ante,  cavam,  docui,  spissescere  nubem, 
Mobilitate  sua  fervescit,  ut  omnia  motu 
Percalefacta  vides  ardescere  :  plumbea  vero 
Glans  etiam  longo  cursu  volvunda  liquescit.  179 
Ergo  fervidus  hic,  nubem  quom  perscidit  atram, 
Dissupat  ardoris  quasi  per  vim  expressa  repente 
Semina,  quae  faciunt  nictantia  fulgura  flammae  : 
Inde  sonus  sequitur,  qui  tardius  allicit  aureis, 
Quam  quae  perveniunt  oculorum  ad  limina  nostra. 
Scilicet  hoc  denseis  fit  nubibus,  et  simul  alte 
Exstructeis  alieis  alias  super  impete  miro.  186 
N  e  tibi  sit  fraudi,  quod  nos  inferne  videmus 
Quam  sint  lata  magis,  quam  sursum  exstructa 
quid  exstent. 

Contemplator  enim,  quom  montibus  assimilata 
N  ubila  portabunt  ventei  transvorsa  per  auras ; 
Aut  ubi  per  magnos  monteis  cumulata  videbis 
Insuper  esse  alieis  alia,  atque  urguere  superna 
In  statione  locata,  sepulteis  undique  venteis :  193 
Tum  poteris  magnas  moleis  cognoscere  eorum, 
Speluncasque  velut,  saxeis  pendentibu’  structas, 
Cernere  ;  quas  ventei  quom,  tempestate  coorta, 
Complerunt,  magno  indignantur  murmure  clusei 
Nubibus,  in  caveeisque  ferarum  more  minantur ; 
N  unc  heinc  nunc  illeinc  fremitus  per  nubila  mit¬ 
tunt,  199 

Quaerenteisque  viam  circumvorsantur,  et  ignis 
Semina  convolvunt  e  nubibus  ;  atque  ita  cogunt 
Multa,  rotantque  caveis  flamma*»  fornacibus 
intus, 

Donec  divolsa  fulserunt  nube  coruscei. 

Hac  etiam  fit  utei  de  caussa  mobilis  ille  204 
Devolet  in  terram  liquidi  color  aureus  ignis  ; 
Semina  quod  nubeis  ipsas  permulta  necesse  est 
Ignis  habere :  etenim, quom  sunt  humore  sine  ullo, 
1*1;  mmeus  est  plerumque  colos  et  splendidus  ol- 
leia. 


Lib.  vi. 

Quippe  etenim  solis  de  lumine  multa  necesse  est 
Concipere,  ut  merito  rubeant,  igneisque  profon. 

dant.  [unum 

Hasce  igitur  quom  ventus  agens  contrusit  in 
Compressitque  locum  cogens  ;  expressa  profon 
dunt  212 

Semina,  quae  faciunt  flamma:  fulgere  colores. 

Fulgit  item, quom  rarescunt  quoque  nubila  coeli. 
Nam  quom  ventus  eas  leviter  diducit  eunteis 
Dissolvitque,  cadant  ingratis  olla  necesse  est 
Semina,  quae  faciunt  fulgorem :  tum  sine  tetro 
Terrore  et  soniteis  fulgit,  nulloque  tumultu.  'ij 
Quod  superest,  quali  natura  praedita  constent 
Fulmina,  declarant  ictus,  et  inusta  vapore  220 
Signa,  notae  que  graveis  halanteis  sulphuris  auras : 
Ignis  enim  sunt  haec,  non  venti  signa,  neque  im. 
bris.  [rum, 

Praeterea,  saepe  accendunt  quoque  tecta  domo- 
Et  celeri  flamma  dominantur  in  aedibus  ipseis. 
Hunc  tibi  subtilem,  cum  primeis  ignibus,  ignem 
Constituit  natura,  minuteis  motibus  atque  226 
Corporibus,  quoi  nil  omnino  obsistere  possit. 
Transit  enimvalidum  fulmen  per  saepta  domorum, 
Clamor  uti,  ac  voces  ;  transit  per  saxa,  per  aera ; 
Et  liquidum  puncto  facit  aes  in  tempore  et  aurum. 
Curat  item,  vaseis  integreis  vina  repente  231 
Diffugiant ;  quia  nimirum  facile  omnia  circum 
Collaxat,  rareque  facit  lateramina  vasi, 
Adveniens  calor  ejus ;  ut,  insinuatus  in  ipsum, 
Mobiliter  solvens  differt  primordia  vini  :  235 

Quod  solis  vapor  aetatem  non  posse  videtur  jl 
Efficere,  usque  adeo  cellens  fervore  corusco : 
Tanto  mobilior  vis  et  dominantior  haec  est.  I 
Nunc,  ea  quo  pacto  gignantur,  et  impete  tanto 
Fiant,  ut  possint  ictu  discludere  turreis,  240 
Disturbare  domos,  avellere  tigna  trabeisque,  ,  v| 
Et  monumenta  virum  demoliri  atque  ciere,  | 
Exanimare  homines,  pecudes  prosternere  passim ; 
Caetera  de  genere  hoc  qua  vi  facere  omnia  possint, 
Expediam,  neque  te  in  promisseis  plura  morabor. 
Fulmina  gignier  e  crasseis,  alteque  putandum 
est  246 

Nubibus  exstructeis  :  nam  coelo  nulla  sereno,  * 
Nec  leviter  denseis  mittuntur  nubibus  umquam. 
Nam  dubio  procul  hoc  fieri  manifesta  docet  res, 
Quod  tunc  per  totum  concrescunt  aera  nubeis 
Undique, utei  tenebras  omneisAcherunta  reamur 
Liquisse,  et  magnas  coeli  complesse  cavernas : 
Usque  adeo  tetra  nimbrorum  nocte  coorta  253 
Impendent  atrae  Formidinis  ora  superne, 

Quom  commoliri  tempestas  fulmina  coeptat. 
Praeterea,  persaepe  niger  quoque  per  mare 
nimbus,  256 

Ut  picis  e  coelo  demissum  flumen,  in  undas 
Sic  cadit,  et  fertur  tenebreis  procul,  et  trahit 
atram  [celleis, 

Fulminibus  gravidam  tempestatem,  atque  pro- 
Ignibus,  ac  venteis,  cum  primeis  ipse  repletus : 
In  terra  quoque  ut  horrescant,  ac  tecta  requirant. 
Sic  igitur  supera  nostrum  caput  esse  putandum  est 
Tempestatem  altam :  neque  enim  caligine  tanta 
Obruerent  terras,  nisi  inaedificata  superne 
Multa  forent  multeis  exemto  nubila  sole  :  265 

Nec  tanto  posset  venienteis  opprimere  imbri, 
Flumina  abundare  ut  facerent, camposque  natare, 
Si  non  exstructeis  foret  alte  nubibus  aether. 

Heic  igitur  venteis  atque  ignibus  omnia  plena 
Sunt :  ideo  passim  fremitus  et  fulgura  fiunt.  270 
Quippe  etenim  supra  docui,  permulta  vaporis 
Semina  habere  cavas  nubeis ;  et  multa  necesse  est 
Concipere  ex  solis  radieis,  ardoreque  eorum. 

ubi  ventus,  eas  idem  qui  cogit  in  unum 
Hcic’ ,  m  quemvis,  expressit  multa  vaporis 
F‘,rt.e  geque  simul  cum  eo  commiscuit  igni ; 
SCI^,Datus  ibei  vortex  vorsatur  in  alto,  277 
^DS,n  Udeis  acuit  fulmen  fornacibus  intus. 

Ca  ,iuplici  ratione  accenditur ;  ipse  sua  cum 
^hilitate  calescit,  et  e  contagibus  ignis.  280 
r  °le  ubi  percaluit  vis  venti,  vel  gravis  ignis 
*na  tuS  incessit ;  maturum  tum  quasi  fulmen 
perscindit  subito  nubem,  ferturque  corusceis 
n  nia  luminibus  lustrans  loca  percitus  ardor  : 
i  m  gravis  insequitur  sonitus,  displosa  repente 
nnrimere  ut  coeli  videantur  templa  superne, 
i  de  tremor  terras  graviter  pertentat,  et  altum 
Murmura  percurrunt  coelum  ;  nam  tota  fere  tum 
Tempestas  concussa  tremit,  fre'mitusque  moven¬ 
tur  : 

Quo  de  concussu  sequitur  gravis  imber  et  uber, 
Omnis  utei  videatur  in  imbrem  vortier  aether, 
Atque  ita  praecipitans  ad  diluviem  revocare  :  292 
Tantus,  discidio  nubis,  ventique  procella, 

Mittitur  ardenti  sonitus  quom  provolat  ictu. 

Est  etiam,  quom  vis  extrinsecus  incita  venti 
Incidit  in  validam  maturo  fulmine  nubem  :  296 
Quam  quom  perscidit,  extemplo  cadit  igneus  ille 
Vortex,  quem  patrio  vocitamus  nomine  fulmen. 
Hoc  fit  idem  in  parteis  alias,  quoquomque  tulit 
vis.  [igni, 

Fit  quoque,  ut  interdum  venti  vis,  missa  sine 
Igniscat  tamen  in  spatio,  longoque  meatu,  301 
Dum  venit,  amittens  in  cursu  corpora  quaedam 
Grandia,  quae  nequeunt  pariter  penetrare  per 
auras : 

Atque  alia  ex  ipso  corradens  aere  portat 
Parvola,  quae  faciunt  ignem,  commixta,  volando  : 
Non  alia  longe  ratione,  ac  plumbea  saepe  306 
Fervida  fit  glans  in  cursu,  quom,  multa  rigoris 
Corpora  dimittens,  ignem  concepit  in  aureis. 

Fit  quoque,  ut  ipsius  plagae  vis  excitet  ignem, 
Frigida  quom  venti  pepulit  vis,  missa  sine  igni ; 
Nimirum  quia,  quom  vehementi  perculit  ictu, 
Confluere  ex  ipso  possunt  elementa  vaporis,  312 
Et  simul  ex  olla,  quae  tum  res  excipit  ictum : 

Ut,  lapidem  ferro  quom  caedimus,  evolat  ignis  ; 
Nec,  quod  frigida  vis  ferri  est,  hoc  secius  olla 
Semina  concurrunt  calidi  fulgoris  ad  ictum.  316 
Sic  igitur  quoque  res  accendi  fulmine  debet, 
Opportuna  fuit  si  forte  et  idonea  flammeis. 

Nec  temere  omnino  plane  vis  frigida  venti 
Esse  potest,  ex  quo  tanta  vi  missa  superne  est ; 
Quin  prius,  in  cursu  si  non  accenditur  igni,  321 
At  tepefacta  tamen  veniat,  commixta  calore. 

Mobilitas  autem  fit  fulminis,  et  gravis  ictus, 
Ac  celeri  ferme  pergunt  sic  fulmina  lapsu, 
Nubibus  ipsa  quod  omnino  prius  incita  se  vis 
Colligit,  et  magnum  conamen  sumit  eundi.  326 
Inde,  ubi  non  potuit  nubes  capere  impetis  auctum, 
Exprimitur  vis ;  atque  ideo  volat  impete  miro, 
Ut  valideis  quae  de  tormenteis  missa  feruntur. 

Adde,  quod  e  parveis  et  laevibus  est  elementeis ; 
Nec  facile  est  tali  naturae  obsistere  quidquam  : 
Inter  enim  fugit,  ac  penetrat  per  rara  viarum. 
Non  igitur  multeis  offensibus  in  remorando 
Haesitat :  hanc  ob  rem  celeri  volat  impete  labens. 
Deinde,  quod  omnino  natura  pondera  deor¬ 
sum 

Omnia  nituntur  :  quom  plaga  sit  addita  vero,  336 
Mobilitas  duplicatur,  et  impetus  ille  gravescit ; 
Ut  vehementius  et  citius,  quaequomque  morantur 
Obvia,  discutiat  plagcis,  itinerque  sequatur. 


Denique,  quod  longo  venit  impete,  sumere  de¬ 
bet  [eundo, 

Mobilitatem,  etiam  atque  etiam  quae  crescit 
Et  validas  auget  vireis,  et  roborat  ictum.  342 
Nam  facit,  ut,  quae  sint  ollius  semina  quomque, 
E  regione  locum  quasi  in  unum  cuncta  ferantur. 
Omnia  conjiciens  in  eum  volventia  cursum.  345 
Forsitan  ex  ipso  veniens  trahat  aere  quaedam 
Corpora,  quae  plageis  incendant  mobilitatem  ; 
Incolumeisque  venit  per  res,  atque  integra  transi* 
Multa,  foraminibus  liquidus  quia  traviat  ignis  ; 
Multaque  perfregit,  quom  corpora  fulminis  ipsa 
Corporibus  rerum  inciderint,  qua  texta  tenentur. 
Dissolvit  porro  facile  aes,  aurumque  repente 
Confervefacit ;  e  parveis  quia  facta  minute 
Corporibus  vis  est,  et  laevibus  ex  elementeis, 
Quae  facile  insinuantur,  et  insinuata  repente  355 
Dissolvunt  nodos  omneis,  et  vincla  relaxant. 

Auctumnoque  magis,  stelleis  fulgentibus  apta, 
Concutitur  coeli  domus  undique,  totaque  tellus. 
Et  quom  tempora  se  veris  florentia  pandunt. 
Frigore  enim  desunt  igneis,  venteique  calore  360 
Deficiunt,  neque  sunt  tam  denso  corpore  nubeis. 
Inter  utrasque  igitur  quom  coeli  tempora  con¬ 
stant, 

Tum  variae  caussae  concurrunt  fulminis  omneis. 
Nam  fretus  ipse  anni  permiscet  frigus  et  aestum  ; 
Quorum  utrumque  opus  est  fabricanda  ad  fulmi¬ 
na  nobis,  365 

Ut  discordia  sit  rerum,  magnoque  tumultu 
Ignibus  et  venteis  furibundus  fluctuet  aer. 
Prima  caloris  enim  pars,  et  postrema  rigoris, 
Tempus  id  est  vernum;  quare  pugnare  necesse  est 
Dissimileis  inter  sese,  turbareque  mixtas.  370 
Et  calor  extremus  primo  cum  frigore  mixtus 
Volvitur,  auctumni  quod  fertur  nomine  tempus. 
Heic  quoque  confligunt  hiemes  aestatibus  aereis. 
Propterea  sunt  haec  bella  anni  nominitanda  ; 

Nec  mirum  est,  in  eo  si  tempore  plurima  fiunt 
Fulmina,  tempestasque  cietur  turbida  coelo,  376 
Ancipiti  quoniam  bello  turbatur  utrimque, 
Heinc  flammeis, illeinc  venteis,  humoreque  mixto. 

Hoc  est  igniferi  naturam  fulminis  ipsam 
Perspicere,  et  qua  vi  faciat  rem  quamque  videre  : 
Non,  Tyrrhena  retro  volventem  carmina  frustra 
Indicia  occultae  divom  perquirere  mentis ;  382 

Unde  volans  ignis  pervenerit,  aut  in  utram  se 
Vorterit  hic  partem,  quo  pacto  per  loca  saepta 
Insinuarit,  et  heinc  dominatus  ut  extulerit  se  ; 
Quidve  nocere  queat  de  coelo  fulminis  ictus.  386 
Quod  si  Jupiter  atque  aliei  fulgentia  divei 
Terrifico  quatiunt  sonitu  coelestia  templa, 

Et  jaciunt  ignem,  quo  quoique  est  quomque  vo¬ 
luntas  ;  [que  est, 

Quur,  quibus  incautum  scelus  avorsabile  quom- 
Non  faciunt,  ictei  flammas  ut  fulguris  halent  391 
Pectore  perfixo,  documen  mortalibus  acre  ? 

Et  potius  nulla  sibi  turpi  conscius  in  re 
Volvitur  in  flammeis  innoxius,  inque  peditur, 
Turbine  coelesti  subito  correptus  et  igni  ?  395 

Quur  etiam  loca  sola  petunt,  frustraque  labo¬ 
rant  ?  [tos  ? 

An  tum  brachia  consuescunt,  firmantque  lacer- 
In  terraque  patris  quur  telum  perpetiuntur 
Obtundi  ?  quur  ipse  sinit,  neque  parcit  in  hos- 
teis  ?  [puro 

Denique,  quur  nunquam  coelo  jacit  undique 
Jupiter  in  terras  fulmen,  sonitusque  profondit  ? 
An,  simul  ac  nubeis  successere,  ipsus  in  aestum 
Descendit,  prope  ut  heinc  teli  determinet  ictus  ? 

In  mare  qua  porro  mittit  ratione  ?  quid  undas 
Arguit,  et  liquidam  molem,  eamposque  natanteis? 

Praeterea,  si  volt  caveamus  fulminis  ictum, 
Quur  dubitat  facere, ut  possimus  cernere  missum? 
Si  necopinanteis  autem  volt  opprimere  igni, 
Quur  tonat  ex  olla  parte,  ut  vitare  queamus  ? 
Quur  tenebras  ante,  et  fremitus,  et  murmura 
concit?  410 

Et  simul  in  multas  parteis  qui  credere  possis 
Mittere?  an  hocc’  ausis  nunquam  contendere 
factum, 

Ut  lierent  ictus  uno  sub  tempore  plureis  ? 

At  saepe  est  numero  factum,  fierique  necesse  est, 
Ut  pluere  in  multeis  regionibus,  et  cadere  im- 
breis, 

Eulmina  sic  uno  fieri  sub  tempore  multa.  416 
Postremo,  quur  sancta  deum  delubra,  suasque 
Discutit  infesto  praeclaras  fulmine  sedeis, 

Et  bene  facta  deum  frangit  simulacra,  sueisque 
Demit  imaginibus  violento  volnere  honorem  ? 
Altaque  quur  plerumque  petit  loca  ;  plurima  quo 
plus  421 

Montibus  in  summeis  vestigia  cernimus  ignis  ? 
Quod  superest,  facile  est  ex  heis  cognoscere 
rebus, 

nprjiTTrjpas  Graiei  quos  ab  re  nominitarunt, 

In  mare  qua  missei  veniant  ratione  superne.  425 
Nam  fit  ut  interdum,  tamquam  demissa  columna, 
In  mare  de  coelo  descendant :  quam  freta  circum 
Fervescunt,  graviter  spirantibus  incita  flabreis  ; 
Et  qusequomque  in  eo  tum  sunt  deprensa  tumultu 
Navigia,  in  summum  veniunt  vexata  periclum. 
Hoc  fit,  ubi  interdum  non  quit  vis  incita  venti 
Iiumpere,  quam  cepit,  nubem  ;  sed  deprimit, ut  sit 
In  mare  de  coelo  tamquam  demissa  columna 
Paullatim ;  quasi  quid  pugno  brachique  superne 
Conjectu  trudatur,  et  extendatur  in  undas  :  435 
Quam  quom  discidit,  heinc  prorumpitur  in  mare 
venti 

Yis,  et  fervorem  mirum  concinnat  in  undeis. 
Vorsabundus  enim  turbo  descendit,  et  ollam 
Deducit  pariter  lento  cum  corpore  nubem  : 
Quam  simul  ac  gravidam  detrudit  ad  sequor  a 
ponti,  440 

Ille  in  aquam  subito  totum  se  immittit,  et  omne 
Excitat  ingenti  sonitu  mare,  fervere  cogens. 

Fit  quoque,  ut  involvat  venti  se  nubibus  ipse 
Vortex,  corradens  ex  aere  semina  nubis, 

Et  quasi  demissum  coelo  irprjcTTripa.  imitetur.  445 
Heic,  ubi  se  in  terras  demisit  dissolvitque,  [lat. 
Turbinis  immanem  vim  provomit,  atque  procel- 
Sed  quia  fit  raro  omnino,  monteisque  necesse  est 
Officere  in  terreis,  apparet  crebrius  idem 
Prospectu  maris  in  magno,  coeloque  patenti.  450 
Nubila  concrescunt,  ubi  corpora  multa  volando 
Hoc  super  in  coelo  spatio  coiere  repente 
Asperiora,  modeis  quse  possint  indupedita 
Exigueis,  tamen  inter  se  compressa  teneri. 

Haec  faciunt  primum  parvas  consistere  nubeis  ; 
Inde  ea  comprendunt  inter  se,  conque  gregantur, 
Et  coniungundo  crescunt,  venteisque  feruntur 
Usque  adeo,  donec  tempestas  saeva  coorta  est. 

Fit  quoque,  utei  montis  vicina  cacumina  coelo 
Quam  sint  quoique  magis,  tanto  magis  edita 
fument  460 

Assidue  fulvae  nubis  caligine  crassa; 

Propterea  quia,  quom  consistunt  nubila  primum, 
Ante  videre  oculei  quam  possint  tenuia,  ventei 
Portanteis  cogunt  ad  summa  cacumina  montis, 
lleic  demum  fit,  utei,  turba  majore  coorta,  465 


Et  condensa  atque  arta  apparere,  et  simul  ipso 
Vortice  de  montis  videatur  surgere  in  aethram. 
N am  loca  declarat  sursum  ventosa  patere  [altos. 
Res  ipsa  et  sensum,  monteis  quom  adscendimus' 
Praeterea,  permulta  mari  quoque  tollere  toto 
Corpora  naturam,  declarant  litore  vesteis  47  \ 
Suspensae,  quom  concipiunt  humoris  adhaesum, 
Quod  magis  ad  nubeis  augendas  multa  videntur 
Posse  quoque  e  salso  consurgere  momine  ponti : 
Nam  ratio  consanguinea  est  humoribus  omnis. 

Praeterea  fluvieis  ex  omnibus,  et  simul  ipsa 
Surgere  de  terra  nebulas,  aestumque  videmus ; 
Quae  velut  halitus  heinc  ita  sursum  expressa 
feruntur,  478 

Suffunduntque  sua  coelum  caligine,  et  altas 
Sufficiunt  nubeis  paullatim  conveniundo.  [aestus, 
Urguet  enim  quoque  signiferi  super  aetheris 
Et  quasi  densendo  subtexit  caerula  nimbeis. 

Fit  quoque,  ut  hunc  veniant  in  coetum  extrin¬ 
secus  olli  [lanteis. 

Corpora,  quae  faciunt  nubeis,  nimbosque  vo» 
Innumerabilem  enim  numerum,  summamque 
profundi  485 

Esse  infinitam  docui,  quantaque  volarent 
Corpora  mobilitate  ostendi,  quamque  repente  ’’ 
Immemorabile  per  spatium  transire  solerent.  -J 
Haud  igitur  mirum  est,  si  parvo  tempore  saepe 
Tam  magnos  monteis  tempestas  atque  tenebrae 
Cooperiant,  maria,  ac  terras,  impensa  superne  : 
Undique  quandoquidem,  per  caulas  aetheris  om- 
neis,  492 

Et  quasi  per  magni  circum  spiracula  mundi,  | 
Exitus  introitusque  elementeis  redditus  exstat. 

N unc  age, quo  pacto  pluvius  concrescat  in  alteis 
Nubibus  humor,  et  in  terras  dimissus  ut  imber 
Decidat,  expediam.  Primum  jam  semina  aquai 
Multa  simul  vincam  consurgere  nubibus  ipseis 
Omnibus  ex  rebus,  pariterque  ita  crescere 
utrumque,  [exstat, 

Et  nubeis,  et  aquam,  quaequomque  in  nubibus 
Ut  pariter  nobis  corpus  cum  sanguine  crescit,  ' 
Sudor  item,  atque  humor  quiquomque  est  deni¬ 
que  membreis.  502 

Concipiunt  etiam  multum  quoque  saepe  marinum 
Humorem,  velutei  pendentia  vellera  lanae, 

Quom  supera  magnum  mare  ventei  nubila  por¬ 
tant.  505 

Consimili  ratione  ex  omnibus  amnibus  humor 
Tollitur  in  nubeis :  quo  quom  bene  semina 
aquarum  [aucta, 

Multa  modeis  multeis  convenere,  undique  ad- 
Confertae  nubeis  tum  se  dimittere  certant 
Dupliciter :  nam  vis  venti  contrudit,  et  ipsa 
Copia  nimborum,  turba  majore  coacta,  511 
Urguens  ex  supero  premit,  ac  facit  effluere  im- 
breis.  [venteis, 

Praeterea,  quom  rarescunt  quoque  nubila 
Aut  dissolvuntur  solis  super  icta  calore,  [igni 
Mittunt  humorem  pluvium,  stillantque,  quasi 
Cera  super  calido  tabescens  multa  liquescat. 

Sed  vehemens  imber  fit,  ubei  vehementer 
utrimque  517 

Nubila  vi  cumulata  premuntur  et  impete  venti. 

At  retinere  diu  pluviae,  longumque  morari 
Consuerunt,  ubi  multa  fluenter  semina  aquarum, 
Atque  alieis  aliae  nubeis  nimbeique  riganteis  521 
Insuper,  atque  omni  volgo  de  parte,  feruntur,  J 
Terraque  quom  fumans  humorem  tota  redhalat. 

Heic  ubi  sol  radieis,  tempestatem  inter  opacam, 
Advorsa  fulsit  nimborum  adspergine  contra  ; 

olor  in  nigreis  exsistit  nubibus  arqui. 
TlSetera  quoe  sursum  crescunt,  sursumque  cre- 

““‘concrescunt  in  nubibus  omnia  prorsum, 
"‘is  nix,  ventei,  grando,  gelidaeque  pruinae, 
magna  geli,  magnum  duramen  aquarum, 
mora  quae  fluvios  passim  refrenat,  aventeis 
Perfacile  est  tamen  haec  reperire,  animoque^vi- 

nmnia  ctuo  pacto  fiant,  qua  reve  creentur, 
o  om  bene  cognoris  elementeis  reddita  quae  sint. 

Nunc  age,  quae  ratio  terrai  motibus  exstet, 
Percipe  :  et  in  primeis  terram  face  ut  esse  rearis 
Subter  item,  ut  supera, ventoseis  undique  plenam 
Snelunceis ;  multosque  lacus,  multasque  lacunas 
j,i  gremio  gerere,  et  rupeis,  diruptaque  saxa; 
Multaque  sub  tergo  terrai  flumina  tecta  [est : 
Volvere  vi  fluctus,  submersaque  saxa  putandum 
Undique  enim  similem  esse  sui  res  postulat  ipsa. 

Heis  igitur  rebus  subjuncteis  suppositeisque, 
Terra  superne  tremit,  magneis  concussa  ruineis 
Subter  ubi  ingenteis  speluncas  subruit  setas : 
Quippe  cadunt  totei  monteis,  magnoque  repente 
Concussu  late  disserpunt  inde  tremores  ; 

Et  merito ;  quoniam  plostris  concussa  tremiscunt 
Vecta  viam  propter,  non  magno  pondere,  tota : 
Nec  minus  exsultant  aestu,  quom  fortis  equum  vis 
Ferratos  utrimque  rotarum  succutit  orbeis.  551 
Fit  quoque,  ubei  magnas  in  aquae  vastaque 


lacunas 

Gleba  vetustate  e  terra  provolvitur  ingens. 

Ut  jactetur  aquae  fluctu  quoque  terra  vacillans ; 
Ut  vas  in  terra  non  quit  constare,  nisi" humor 
Destitit  in  dubio  fluctu  jactarier  intus. 

Praeterea, ventus  quom,  per  loca  subcava  terrae 
Collectus,  parte  ex  una  procumbit,  et  urguet 
Obnixus  magneis  speluncas  viribus  altas  ; 
Incumbit  tellus,  quo  venti  prona  premit  vis  :  560 
Tum,  supra  terram  quae  sunt  exstructa  domorum, 
Ad  coelumque  magis  quanto  sunt  edita  quaeque, 
Inclinata  minent  in  eamdem  prodita  partem, 
Protractaeque  trabeis  impendent,  ire  paratae. 

Et  metuunt  magni  naturam  credere  mundi  565 
Exitiale  aliquod  tempus  clademque  manere, 
Quom  videant  tantam  terrarum  incumbere  mo¬ 
lem  ? 

Quod,  nisi  respirent  ventei,  vis  nulla  refrenet 
lies,  neque  ab  exitio  possit  reprendere  eunteis  : 
N  unc,  quia  respirant  alterneis,  inque  gravescunt, 
Et  quasi  collectei  redeunt,  ceduntque  repulsei ; 
Sa;pius  hanc  ob  rem  minitatur  terra  ruinas,  572 
Quam  facit :  inclinatur  enim,  retroque  recellit, 
Et  recipit  prolapsa  suas  in  pondere  sedeis. 

Hac  igitur  ratione  vacillant  omnia  tecta,  575 
Summa  magis  medieis,media  imeis,  ima  perhilum . 
Est  haec  ejusdem  quoque  magni  caussa  tre¬ 
moris,  [quaedam, 

Ventus  ubi,  atque  animae  subito  vis  mhxuma 
Aut  extrinsecus,  aut  ipsa  tellure  coorta, 

In  loca  se  cava  terrai  conjecit,  ibeique  580 
Speluncas  inter  magnas  fremit  ante  tumultu, 
Vorsabundaque  portatur  ;  post,  incita  quom  vis 
Exagitata  foras  erumpitur,  et  simul,  altam 
Diffindens  terram,  magnum  concinnat  hiatum  : 
n  Syria  Sidone  quod  accidit,  et  fuit  iEgu  585 
in  Peloponneso ;  quas  exitus  hic  animai 
Disturbat  urbeis,  et  terrae  motus  obortus  : 
Multaque  praeterea  ceciderunt  moenia  magneis 
Motibus  in  terreis,  et  multae  per  mare  pessum 
‘sibsederc  sueis  pariter  cum  civibus  urbeis.  5'? 0 


Quod  nisi  prorumpit,  tamen  impetus  ipse  animai' 
Et  fera  vis  venti  per  crebra  foramina  terrae 
Dispertitur,  ut  horror,  et  incutit  inde  tremorem : 
Frigus  utei,  nostros  penitus  quom  venit  in  artus, 
Concutit,  invitos  cogens  tremere  atque  movere. 
Ancipiti  trepidant  igitur  terrore  per  urbeis  ;  596 
Tecta  superne  timent,  metuunt  inferne  cavernas 
Terrai  ne  dissolvat  Natura  repente, 

Neu  distracta  suum  late  dispandat  hiatum, 

Idque  sueis  confusa  velit  complere  ruineis.  600 
Proinde,  licet  quamvis  coelum  terramque  re- 
antur 

Incorrupta  fore,  aeternas  mandata  saluti ; 
Attamen  interdum  praesens  vis  ipsa  pericli 
Subdita!  hunc  stimulum,  quadam  de  parte, 
timoris, 

Ne  pedibus  raptim  tellus  subtracta  feratur  605 
In  barathrum,  rerumque  sequatur  prodita  summa 
Funditus,  et  fiat  mondi  confusa  ruina,  [aequor. 

Nunc  ratio  reddunda,  augmen  quur  nesciat 
Principio,  mare  mirantur  non  reddere  majus 
Naturam,  quo  sit  tantus  decursus  aquarum,  610 
Omnia  quo  veniant  ex  omni  flumina  parte ; 

Adde  vagos  imbreis,  tempestatesque  volanteis, 
Omnia  quae  maria  ac  terras  sparguntque  rigant- 
que ;  [mam 

Adde  suos  fonteis  :  tamen  ad  maris  omnia  sum- 
Guttai  vix  instar  erunt  unius  ad  augmen  :  615 
Quo  minus  est  mirum  mare  non  augescere  mag¬ 
num. 

Praeterea,  magnum  sol  partem  detrahit  aestu  : 
Quippe  videmus  enim  vesteis,  humore  madenteis, 
Exsiccare  sueis  radieis  ardentibu’  solem. 

At  pelage  multa,  et  late  substrata  videmus  :  620 
Proinde,  licet  quamvis  ex  unoquoque  loco  sol 
Humoris  parvam  delibet  ab  aequore  partem, 
Largiter  in  tanto  spatio  tamen  auferet  undeis. 
Tum  porro  ventei  magnam  quoque  tollere 
partem 

Humoris  possunt,  verrenteis  aequora  ponti ;  625 
Una  nocte  vias  quoniam  persaepe  videmus 
Siccari,  mollisque  luti  concrescere  crustas. 

Praeterea,  docui  multum  quoque  tollere  nubeis 
Humorem,  magno  conceptum  ex  aequore  ponti ; 
Et  passim  toto  terrarum  spargere  in  orbi,  630 
Quom  pluit  in  terreis,  et  ventei  nubila  portant. 

Postremo,  quoniam  raro  cum  corpore  tellus 
Est,  et  conjuncta  est,  oras  maris  undique  cingens; 
Debet,  ut  in  mare  de  terreis  venit  humor  aquai, 
In  terras  itidem  manare  ex  aequore  salso  :  635 

Percolatur  enim  virus,  retroque  remanat 
Materies  humoris,  et  ad  caput  amnibus  omnis 
Confluit ;  inde  super  terras  redit  agmine  dulci, 
Qua  via  secta  semel  liquido  pede  detulit  undas. 
Nunc  ratio  quae  sit,  per  fauceis  montis  ut 
iEtnae 

Exspirent  igneis  interdum  turbine  tanto,  641 
Expediam :  neque  enim  dia  de  clade  coorta 
Flammae  tempestas,  Siculum  dominata  per  agros, 
Finitumeis  ad  se  convortit  gentibus  ora, 
Fumida  quom  coeli  scintillare  omnia  templa  645 
Cernenteis,  pavida  complebant  pectora  cura, 
Quid  moliretur  rerum  Natura  novarum. 

Heisce  tibi  in  rebus  late  est  alteque  videndum, 
Et  longe  cunctas  in  parteis  dispiciundum, 

Ut  reminiscaris  summam  rerum  esse  profundam, 
Et  videas,  coelum  summai  totius  unum  651 
Quam  sit  parvola  pars,  et  quam  multesima  con¬ 
stet  : 

Nec  tota  pars,  homo  terrai  quota  totius  unus. 


76 


LUCRETIUS. 


Lib.  Vi, 


Quod  bene  propositum  si  plane  contueare 
Ac  videas  plane,  mirari  multa  relinquas.  655 
Num  quis  enim  nostrum  miratur,  si  quis  in 
artus 

Accepit  calido  febrim  fervore  coortam, 

Aut  alium  quemvis  morbi  per  membra  dolorem  ? 
Obturgescit  enim  subito  pes,  arripit  acer 
Saepe  dolor  denteis,  oculos  invadit  in  ipsos ;  660 
Exsistit  sacer  ignis,  et  urit,  corpore  serpens, 
Quamquomque  arripuit  partem,  repitque  per 
artus ; 

Nimirum  quia  sunt  multarum  semina  rerum  : 

Et  satis  haec  tellus  nobis  coelumque  mali  fert, 
Unde  queat  vis  immensi  procrescere  morbi.  665 
Sic  igitur  toti  coelo  terraeque  putandum  est 
Ex  infinito  satis  omnia  suppeditare, 

Unde  repente  queat  tellus  concussa  moveri, 
Perque  mare  ac  terras  rapidus  percurrere  turbo, 
Ignis  abundare  iEtnaeus,  flammescere  coelum ; 
Id  quoque  enim  fit,  et  ardescunt  coelestia  templa. 
Et  tempestates  pluviae  graviore  coortu  672 
Sunt,  ubi  forte  ita  se  tetulerunt  semina  aquarum. 

At  nimis  est  ingens  incendi  turbidus  ardor. 
Scilicet  et  fluvius,  qui  visus,  maxumus  ei  est, 
Qui  non  ante  aliquem  majorem  vidit ;  et  ingens 
Arbor,  homoque,  videtur ;  et  omnia  de  genere 
omni,  677 

Maxuma  quae  vidit  quisque,  haec  ingentia  fingit : 
Quom  tamen  omnia  cum  coelo,  terraque, marique, 
Nil  sint  ad  summam  summa!  totius  omnem.  680 
Nunc  tamen,  olla  modeis  quibus,  irritata  re¬ 
pente, 

Flamma  foras  vasteis  JEtnae  fornacibus  efflet, 
Expediam.  Primum  totius  subcava  montis 
Est  natura,  fere  silicum  suffulta  caverneis.  684 
Omnibus  est  porro  in  spelunceis  ventus  et  aer  ; 
Ventus  enim  fit,  ubi  est  agitando  percitus  aer : 
Hic  ubi  percaluit,  calefecitque  omnia  circum 
Saxa  furens,  qua  contingit,  terramque,  et  ab 
olleis 

Excussit  calidum  flammeis  velocibus  ignem : 
Tollit  se,  ac  recteis  ita  faucibus  ejicit  alte,  690 
Vortitque  ardorem  longe,  longeque  favillam 
Differt,  et  crassa  volvit  caligine  fumum, 
Extruditque  simul  mirando  pondere  saxa. 

Ne  dubites,  quin  haec  anima!  turbida  sit  vis. 
Praeterea,  magna  ex  parti  mare  montis  ad 
ejus  695 

Iladices  frangit  fluctus,  aestumque  resolvit. 

Ex  hoc  usque  mari  spelunca;  montis  ad  altas 
Perveniunt  subter  fauceis:  hac  ire,  fatendum  est, 
Et  penetrare  mari,  penitus  res  cogit,  aperto, 
Atque  efflare  foras  ;  ideoque  extollere  flammas, 
Saxaque  subjectare,  et  arenae  tollere  nimbos.  701 
In  summo  sunt  vertice  enim  crateres,  ut  ipsei 
Nominitant,  nos  quod  fauceis  perhibemus  et  ora. 
Sunt  aliquot  quoque  res,  quarum  unam  dicere 
caussam  704 

Non  satis  est, verum  plureis  ;  unde  una  tamen  sit. 
Corpus  ut  exanimum  si  quod  procul  ipse  jacere 
Conspicias  hominis,  fit,  ut  omneis  dicere  caussas 
Conveniat  leti,  dicatur  ut  ollius  una. 

Nam  neque  eum  ferro,  nec  frigor  e,  vincere  possis 
Intqriisse,  neque  a  morbo,  neque  forte  veneno ; 
Verum  aliquid  genere  esse  ex  hoc,  quod  conti¬ 
git  ei,  711 

Scimus :  item  in  multeis  hoc  rebus  dicere  habe¬ 
mus. 

Nilus  in  aestatem  crescit,  campeisque  redundat, 
Unicus  in  terreis,  iEgypti  totius  amnis. 


Is  rigat  JEgyptum  medium  per  saepe  calorem  ; 
Aut  quia  sunt  aestate  Aquilones  ostia  contra,  71«, 
Anni  tempore  eo,  qui  Etesiae  esse  feruntur, 

Et  contra  fluvium  flanteis  remorantur,  et  undas 
Cogenteis  sursus,  replent,  coguntque  manere. 
Nam  dubio  procul  haec  advorso  flabra  feruntur 
Flumine,  quae  gelideis  ab  stelleis  axis  aguntur  • 
Ille  ex  aestifera  parte  venit  amnis,  ab  Austro 
Inter  nigra  virum  percocto  saecla  colore, 
Exoriens  penitus  media  ab  regione  diei.  724 
Est  quoque,  utei  possit  magnus  congestus  arenae 
Fluctibus  advorseis  oppilare  ostia  contra, 

Quom  mare  permotum  venteis  ruit  intus  arenam : 
Quo  fit  utei  pacto  liber  minus  exitus  amnis, 

Et  proclivus  item  fiat  minus  impetus  undeis. 

Fit  quoque,  utei  pluviae  forsan  magis  ad  caput 
ejus  730 

Tempore  eo  fiant,  quo  Etesia  flabra  Aquilonum 
Nubila  conjiciunt  in  eas  tunc  omnia  parteis. 
Scilicet  ad  mediam  regionem  ejecta  diei 
Quom  convenerunt,  ibi  ad  altos  denique  monteis 
Contrusae  nubeis  coguntur, vique  premuntur.  735 
ForsitaniEthiopum  penitus  de  montibus  alteis 
Crescat,  ubi  in  campos  albas  descendere  ningueis 
Tabificeis  subigit  radieis  sol,  omnia  lustrans. 
Nunc  age,  Averna  tibei  quae  sint  loca  quom- 
que  lacusque 

Expediam,  quali  natura  praedita  constent.  740 
Principio,  quod  Averna  vocantur  nomine,  id 
ab  re 

Impositum  est,  quia  sunt  avibus  contraria  cunc- 
teis, 

Et  regione  ea  quod  loca  quom  venere  volanteis, 
Kemigium  oblitae,  pennarum  vela  remittunt, 
Praecipiteisque  cadunt  molli  cervice  profusae 
In  terram,  si  forte  ita  fert  natura  locorum,  746 
Aut  in  aquam,  si  forte  lacus  substratus  Averni. 
Hic  locus  est  Cumas  apud,  acri  sulphure  monteis 
Oppletei  calideis  ubi  fumant  fontibus  auctei. 

Est  et  Athenaeeis  in  moenibus,  arcis  in  ipso 
Vertice,  Palladis  ad  templum  Tritonidis  almae, 
Quo  numquam  penneis  appellunt  corpora  raucae 
Cornices,  non  quom  fumant  altaria  doneis  ; 
Usque  adeo  fugitant,  non  iras  Palladis  aereis,  754 
Pervigil!  caussa,  Graium  ut  cecinere  poetae ; 
Sed  natura  loci  opus  efficit  ipsa  suapte. 

In  Syria  quoque  fertur  item  locus  esse  videri, 
Quadrupedes  quoque  quo  simul  ac  vestigia  pri¬ 
mum 

Intulerint,  graviter  vis  cogat  concidere  ipsa, 
Manibus  ut  si  sint  diveis  mactata,  repente.  760 
Omnia  quae  naturali  ratione  geruntur, 

Et,  quibus  e  fiant  causseis,  apparet  origo : 
Janua  ne  posita  heis  Orci  regionibus  esse 
Credatur ;  post  heinc  animas  Acheruntis  in  oras 
Ducere  forte  deos  Maneis  inferne  reamur :  7  65 
Naribus  alipedes  ut  cervei  saepe  putantur 
Ducere  de  latebreis  serpentia  saecla  ferarum. 
Quod  procul  a  vera  quam  sit  ratione  repulsum 
Percipe  :  namque  ipsa  de  re  nunc  dicere  conor. 
Principio  hoc  dico,  quod  dixi  saepe  quoque 
ante,  770 

In  terra  quojusque  modi  rerum  esse  figuras  : 
Multa  homini  quae  sunt  vitalia,  multaque  morbos 
Incutere,  et.mortem  quae  possint  accelerare  : 

Et  magis  esse  alieis  alias  animantibus  aptas 
Res  ad  vita!  rationem,  ostendimus  ante,  775 
Propter  dissimilem  naturam,  dissimileisque 
Texturas  inter  sese,  primasque  figuras  : 

Multa  meant  inimica  per  aureis,  multa  per  ipsas 

[«sinuant  nareis  infesta  atque  aspera  tactu: 

Nec  sunt  inulta  parum  tactu  vitanda, neque  autem 
Aspectu  fugiunda,  saporeque  tristia  quae  sint. 
Deinde,  videre  licet,  quam  multae  sint  homini 
res 

Acriter  infesto  sensu,  spurcaeque,  graveisque. 
Arboribus  primum  certeis  gravis  umbra  tributa ; 
ITsque  adeo  capitis  faciant  ut  saepe  dolores,  785 
gi  quis  eas  subter  jacuit  prostratus  in  herbeis. 

Est  etiam  magneis  Heliconis  montibus  arbos, 
Floris  odore  hominem  tetro  consueta  necare. 
Scilicet  haec  ideo  terreis  ex  omnia  surgunt,  789 
Multa  modeis  multeis  multarum  semina  rerum 
Quod  permixta  gerit  tellus,  discretaque  tradit. 
Nocturnumque  recens  exstinctum  lumen,  ubi 
acreii 

Nidore  offendit  nareis,  tum  sopit  ibeidem, 
Concidere  ut  pronos  qui  morbus  mittere  suevit. 

Castoreoque  gravi  mulier  sopita  recumbit, 

Et  manibus  nitidum  tenereis  opus  effluit  ei, 
Tempore  eo  si  odorata  est,  quo  menstrua  solvit. 
Multaque  praeterea  languentia  membra  per 
artus 

Solvunt, atque  animam  labefactant  sedibus  intus. 

Denique,  si  calideis  etiam  conctere  lavabreis 
Plenior,  et  flueris  solio  ferventis  aquai  ;  801 

Quam  facile  in  medio  fit  utei  des  saepe  ruinas  ? 

Carbonumque  gravis  vis  atque  odor  insinuatur 
Quam  facile  in  cerebrum,  nisi  aquam  praecepi¬ 
mus  ante  ?  [veis 

At,  quom  membra  domus  percepit  fervida,  ner- 
Tum  fit  odor  vini  plagae  mactabilis  instar,  [ipsa 
Nonne  vides  etiam  terra  quoque  sulphur  in 
Gignier,  et  tetro  concrescere  odore  bitumen  ? 
Denique,  ubi  argenti  venas  agrique  sequuntur, 
Terra!  penitus  scrutanteis  abdita  ferro,  810 

Qualeis  exspiret  Scaptensula  subter  odores  ? 

Quidve  mali  fit,  ut  exhalent  aurata  metalla  ? 
Quas  hominum  reddunt  facies,  qualeisque  co¬ 
lores  ? 

Nonne  vides,  audisve,  perire  in  tempore  parvo 
Quam  soleant,  et  quam  vitai  copia  desit ;  [est  ? 
Quos  opere  in  tali  cohibet  vis  magna,  necesse 
Hos  igitur  tellus  omneis  exaestuat  aestus,  817 
Exspiratque  foras  in  apertum,  promtaque  coeli. 

Sic  et  Averna  loca  alitibus  summi ttere  debent 
Mortiferam  vim,  de  terra  quae  surgit  in  auras, 

Ut  spatium  coeli  quadam  de  parte  venenet :  821 
Quo  simul  ac  primum  penneis  delata  sit  ales, 
Impediatur  ibei,  caeco  correpta  veneno, 

Ut  cadat  e  regione  loci,  qua  se  erigit  aestus  : 

Quo  quom  corruit,  haec  eadem  vis  ollius  aestus 
Reliquias  vitae  membreis  ex  omnibus  aufert. 
Quippe  etenim  primo  quasi  quemdam  conciet 
aestum ;  827 

Posterius  fit,  utei,  quom  jam  cecidere  veneni 
In  fonteis  ipsos,  ibi  sit  quoque  vita  vomunda, 
Propterea  quod  magna  mali  sit  copia  circum. 

Fit  quoque,  ut  interdum  vis  haec  atque  aestus 
Averni  [locatus, 

Aera,  qui  inter  aveis  quomque  est  terramque 
Discutiat,  prope  utei  locus  heinc  linquatur  ina¬ 
nis: 

Quojus  ubi  e  regione  loci  venere  volanteis, 
Claudicat  extemplo  pennarum  nixus  inanis,  835 
Et  conamen  utrimque  alarum  proditur  omne. 
Heic,  ubi  nictari  nequeunt,  insistereque  aleis, 
Scilicet  in  terram  delabi  pondere  cogit  [teis, 
Natura  ;  et  vacuum  prope  jam  per  inane  jacen- 
Dispergunt  animas  per  caulas  corporis  omneis. 


Frigidior  porro  in  puteeis  aestate  fit  humor, 
Rarescit  quia  terra  calore,  et  semina  si  qua 
Forte  vaporis  habet,  propere  dimittit  in  auras. 
Quo  magis  est  igitur  tellus  effeta  calore, 

Fit  quoque  frigidior,  qui  in  terra  est  abditus, 
humor.  [itque,  845 

Frigore  quom  premitur  porro  omnis  terra,  co- 
Et  quasi  concrescit ;  fit  scilicet  in  coeundo, 
Exprimat  in  puteos,  si  quem  gerit  ipsa,  calorem. 

Esse  apud  Hammonis  fanum  fons  luce  diurna 
Frigidus,  et  calidus  nocturno  tempore,  fertur. 
Hunc  homines  fontem  nimis  admirantur,  et  acri 
Sole  putant  subter  terras  fervescere  raptim, 

Nox  ubi  terribili  terram  caligine  texit : 

Quod  nimis  a  vera  est  longe  ratione  remotum. 
Quippe  ubi  sol,  nudum  contrectans  corpus  aquai', 
Non  quierit  calidum  supera  de  reddere  parte, 
Quom  superum  lumen  tanto  fervore  fruatur : 
Qui  queat  hic,  subter  tam  crasso  corpore  terram, 
Percoquere  humorem,  et  calido  sociare  vapore  ? 
Praesertim,  quom  vix  possit  per  saepta  domorum 
Insinuare  suum  radieis  ardentibus  aestum?  861 
Quae  ratio  est  igitur?  nimirum  terra  magis 
quod 

Rara  tenet  circum  fontem,  quam  caetera  tellus  ; 
Multaque  sunt  ignis  prope  semina  corpus  aquai. 
Hoc,  ubi  rorifereis  terram  nox  obruit  umbreis, 
Extemplo  subtus  frigescit  terra,  coitque.  866 
Hac  ratione  fit,  ut,  tamquam  compressa  manu  sit, 
Exprimat  in  fontem,  quae  semina  quomque  habet 
ignis ;  [rem. 

Quae  calidum  faciunt  laticis  tactum  atque  vapo- 
Inde,  ubi  sol  radieis  terram  dimovit  oborteis, 

Et  rarefecit,  calido  miscente  vapore,  871 

Rursus  in  antiquas  redeunt  primordia  sedeis 
Ignis,  et  in  terram  cedit  calor  omnis  aquaii : 
Frigidus  hanc  ob  rem  fit  fons  in  luce  diurna. 

Praeterea,  solis  radieis  jactatur  aquai  87 
Humor,  et  in  lucem  tremulo  rarescit  ab  aestu : 
Propterea  fit,  utei,  quae  semina  quomque  habet 
ignis, 

Dimittat ;  quasi  saepe  gelum,  quod  continet  in  se, 
Mittit,  et  exsolvit  glaciem,  nodosque  relaxat. 

Frigidus  est  etiam  fons,  supra  quem  sita  saepe 
Stuppa  jacit  flammam,  concepto  protinus  igni ; 
Tedaque  consimili  ratione  accensa  per  undas 
Collucet,  quoquomque  natans  impellitur  aureis : 
Nimirum  quia  sunt  in  aqua  permulta  vaporis 
Semina,  de  terraque  necesse  est  funditus  ipsa 
Ignis  corpora  per  totum  consurgere  fontem,  886 
Et  simul  exspirare  foras,  exireque  in  auras ; 

Non  tam  viva  tamen,  calidus  queat  ut  fieri  fons. 

Praeterea,  dispersa  foras,  erumpere  cogit  889 
Yis  per  aquam  subito,  sursumque  ea  conciliare  : 
Quod  genus  indu  mari  Aradio  fons  dulcis  aquai, 
Qui  scatit,  et  salsas  circum  se  dimovet  undas ; 

Et  multeis  alieis  praebet  regionibus  aequor 
Utilitatem  opportunam  sitientibu’  nauteis, 

Quod  dulceis  inter  salsas  intervomit  undas.  895 
Sic  igitur  per  eum  possunt  erumpere  fontem 
Et  scatere  olla  foras  in  stuppam  semina ;  quae 
quom 

Conveniunt,  aut  in  tedal  corpore  adhaerent, 
Ardescunt  facile  extemplo,  quod  multa  quoque 
in  se  899 

Semina  habent  ignis  stuppae  tedaeque  tenenteis. 

Nonne  vides  etiam,  nocturna  ad  lumina  linum 
Nuper  ubi  exstinctum  admoveas,  accendier  ante 
Quam  tetigit  flammam  ;  tedamque  pari  ratione  ? 
Multaque  praeterea  prius  ipso  tacta  vapore  904 

Eminus  ardescunt, quam  comminus  imbuat  ignis. 
Hoc  igitur  fieri  quoque  in  ollo  fonte  putandum 
est. 

Quod  superest,  agere  incipiam,  quo  foedere  fiat 
Naturae,  lapis  hicc’  ut  ferrum  ducere  possit, 
Quem  Magneta  vocant  patrio  de  nomine  Graiei, 
Magnetum  quia  sit  patrieis  in  finibus  ortus,  [nam 
Hunc  homines  lapidem  mirantur  ;  quippe  cate- 
Saepe  ex  annelleis  reddit  pendentibus  ex  se  : 
Quinque  etenim  licet  interdum  plureisque  vi¬ 
dere, 

Ordine  demisso,  levibus  jactarier  aureis, 

Unus  ubi  ex  uno  dependet  subter  adhaerens,  915 
Ex  alioque  alius  lapidis  vim  vinclaque  noscit : 
Usque  adeo  permananter  vis  pervalet  ejus. 

Hoc  genus  in  rebus  firmandum  est  multa 
prius,  quam 

Ipsius  rei  rationem  reddere  possis  ;  919 

Et  nimium  longeis  ambagibus  est  adeundum  : 
Quo  magis  attentas  aureis  animumque  reposco. 
Principio,  omnibus  a  rebus,  quasquomque 
videmus, 

Perpetuo  fluere,  ac  mitti,  spargique  necesse  est 
Corpora,  quae  feriant  oculos, visumque  lacessant : 
Perpetuoque  fluunt  certeis  ab  rebus  odores,  925 
Frigus  ut  a  fluvieis,  calor  a  sole,  aestus  ab  undeis 
Aquoris,  exesor  moerorum  litora  propter  : 

N  ec  variei  cessant  sonitus  manare  per  auras. 
Denique,  in  os  salsi  venit  humor  saepe  saporis, 
Quom  mare  vorsamur  propter  ;  dilutaque  contra 
Quom  tuimur  misceri  absinthia,  tangit  amaror. 
Usque  adeo  omnibus  ab  rebus  res  quaeque  flu¬ 
enter 

Fertur,  et  in  cunctas  dimittitur  undique  parteis : 
Nec  mora,  nec  requies,  inter  datur  ulla  fluundi ; 
Perpetuo  quoniam  sentimus,  et  omnia  semper 
Cernere,  odorari  licet,  et  sentire  sonare.  [res 
Nunc  omneis  repetam  quam  raro  corpore  sint 
Commemorare,  quod  in  primo  quoque  carmine 
claret.  [ad  res 

Quippe  etenim,  quamquam  multas  hoc  pertinet 
N  oscere,cum  primeis  hanc  ad  rem  protinus  ipsam, 
Qua  de  disserere  aggredior,  firmare  necesse  est, 
Nil  esse  in  promtu,  nisi  mixtum  corpus  inani. 

Principio,  fit,  ut  in  spelunceis  saxa  superna 
Sudent  humore,  et  gutteis  manantibu’  stillent : 
Manat  item  nobis  e  toto  corpore  sudor :  [artus : 
Crescit  barba,  pileique  per  omnia  membra,  per 
Diditus  in  venas  cibus  omneis  auget,  alitque 
Corporis  extremas  quoque  parteis  unguiculosque. 
Frigus  item  transire  per  aes, calidumque  vaporem 
Sentimus  :  sentimus  item  transire  per  aurum, 
Atque  per  argentum,  quem  pocula  plena  tenemus. 
Denique,  per  dissaepta  domorum  saxea  voces 
Pervolitant,  permanat  odos,  frigusque,  vaposque 
Ignis  :  qui  ferri  quoque  vim  penetrare  suevit 
Denique,  qua  .ircum  colli  lorica  coercet,  [atur. 
Morbida  visque  simul,  quom  extrinsecus  insinu- 
Et  tempestatem,  terra  cceloque  coortam,  957 
In  coelum  terramque  remote  jure  facessunt, 
Quandoquidem  nihil  est,  non  raro  corpore  nexum. 

Huc  accedit,  utei  non  omnia,  quae  jaciuntur 
Corpora  quomque  ab  rebus, eodem  praedita  sensu, 
Atque  eodem  pacto  rebus  sint  omnibus  apta. 

Principio,  terram  sol  excoquit,  et  facit  are  ; 
At  glaciem  dissolvit,  et  alteis  montibus  altas 
Exstructas  ningueis  radieis  tabescere  cogit:  965 
Denique,  cera  liquescit  in  ejus  posta  vapore. 
Ignis  item  liquidum  facit  aes,  aurumque  resolvit ; 
At  coi  ia  et  carnem  trahit,  et  conducit  in  unum. 


Humor  aquae  porro  ferrum  condurat  ab  igni  ;  1 

At  coria  et  carnem  mollit,  durata  calore.  970  W 
Barbigeras  oleaster  eo  juvat  usque  capellas, 

Effluat  ambrosia  quasi  vero  et  nectare  tinctus:  M 
Qua  nihil  est  homini  quod  amariu’  frondeat  estu:  1 
Denique,  amaracinum  fugitat  sus,  et  timet  omne  ! 
Unguentum  ;  nam  setigereis  subus  acre  venenum 
est,  975 

Quod  nos  interdum  tamquam  recreare  videtur.  ' 

At  contra,  nobis  camum  teterrima  quom  sit  ' 
Spurcities,  eadem  suibus  res  munda  videtur,  3 
Insatiabiliter  totei  ut  volvantur  ibeidem.  979 
Hoc  etiam  superest,  ipsa  quam  dicere  de  re  I 
Aggredior,  quod  dicundum  prius  esse  videtur,  j 
Multa  foramina  quom  varieis  sint  reddita  rebus, 
Dissimili  inter  se  natura  praedita  debent 
Esse,  et  habere  suam  naturam  quaeque  viasque.  1 
Quippe  etenim  variei  sensus  animantibus  insunt^  | 
Quorum  quisque  suam  proprie  rem  percipit  in  se.  ; 
N  am  penetrare  alio  sonitus,  alioque  saporem 
Cernimus  e  suceis,  alio  nidoris  odores.  988 
Praeterea  manare  aliud  per  saxa  videtur, 

Atque  aliud  ligneis,  aliud  transire  per  aurum ;  1 

Argentoque  foras  aliud,  vitroque,  meare  ; 

(Nam  fluere  hac  species,  illae  calor  ire,  videtur)  1 
Atque  alieis  aliud  citius  transmittere  eadem.  3 
Scilicet  id  fieri  cogit  natura  viarum, 

Multimodeis  varians,  ut  paullo  ostendimus  ante,  'j 
Propter  dissimilem  naturam  textaque  rerum.  | 
Quapropter,  bene  ubi  haec  confirmata  atque 
locata  997  3 

Omnia  constiterint  nobis  praeposta,  parata ; 

Quod  superest,  facile  heinc  ratio  reddetur-,  et  « 
omnis 

Caussa  patefiet,  quae  ferri  pelliceat  vim.  [est  | 
Principio,  fluere  e  lapide  hoc  permulta  necesse 
Semina,  sive  aestum,  qui  discutit  aera  plageis,  j 
Inter  qui  lapidem  ferrumque  est  quomque  lo- 
catus. 

Hoc  ubi  inanitur  spatium,  multusque  vacescit  9 
In  medio  locus  ;  extemplo  primordia  ferri  1005 
In  vacuum  prolapsa  cadunt  conjuncta,  fit  utqu« 
Annulus  ipse  sequatur,  eatque  ita  corpore  toto,  i 
Nec  res  ulla  magis,  primoribus  ex  elementeis  J 
Indupedita  sueis,  arte  connexa  cohaeret, 

Quam  validi  ferri  naturae  frigidus  horror.  1010 
Quo  minus  est  mirum,  paullo  quod  diximus  ante,  $ 
Corpora  si  nequeunt  de  ferro  plura  coorta 
In  vacuum  ferri,  quin  ananlus  ipse  sequatur : 

Quod  facit;  et  sequitur,  donec  pervenit  ad  ipsum 
Jam  lapidem,  caeceisque  in  eo  compagibus  haesit,  j 
Hoc  fit  item  cunctas  in  parteis ;  unde  vacescit  9 
Quomque  locus,  sive  ex  transvorso,  sive  superne,  9 
Corpora  continuo  in  vacuum  vicina  feruntur.  i 
Quippe  agitantur  enim  plageis  aliunde,  nec  ipsa 
Sponte  sua  sursum  possunt  consurgere  in  auras. 

Huc  accedit  item,  quare  queat  id  magis  esse : 
Quod  simul  a  fronte  est  annelli  rarior  aer  1022 
Factus,  inanitusque  locus  magis  ac  vacuatus; 
Continuo  fit,  utei,  qui  post  est  quomque  locatus 
Aer,  a  tergo  quasi  provehat  atque  propellat. 
Semper  enim  circum  positus  res  verberat  aer  ; 

Sed  tali  fit  utei  propellat  tempore  ferrum, 

Parte  quod  ex  una  spatium  vacat,  et  capit  in  se 
Hic  tibi,  quem  memoro,  per  crebra  foramina  ferri 
Parvas  ad  parteis  subtiliter  insinuatus,  1030 
Trudit  et  impellit,  quasi  navem  velaque  venteis. 
[Haec  quoque  res  adjumento  motuque  juvatur.] 
Denique  res  omneis  debent  in  corpore  habere 
Aera,  quandoquidem  raro  sunt  corpore  et  aer 

ibus  est  rebus  circumdatus  appositusque. 

•  igitur  penitus  qui  in  ferro  est  abditus,  aer 
Eto  motu  semper  jactatur,  eoque 
v  berat  annellum  dubio  procul,  et  ciet  intus 
s  llicet  atque  eodem  fertur,  quo  praecipitavit 
.  cpmel  et  vacuam  in  partem  conamina  sum- 

J  sit  ’  1040 

Fit  quoque,  ut  a  lapide  hoc  ferri  natura  re- 


.  .... 

Interdum,  fugere  atque  sequi  consueta  vicissim. 
*n  Exsultare  etiam  Samothracia  ferrea  vidi, 

Ac  ramenta  simul  ferri  furere  intus  aheneis 
In  scaphieis,  lapis  hic  Magnes  quom  subditus 
esset :  .  1045 

Usque  adeo  fugere  a  saxo  gestire  videtur, 

*'rc  interposito  ;  discordia  tanta  creatur : 
Aopterea,  quia  nimirum  prius  sestus  ubi  aeris 
praecepit,  ferrique  vias  possedit  apertas, 
Posterior  lapidis  venit  aestus,  et  omnia  plena 
Invenit  in  ferro,  neque  habet  qua  tranet,  ut  ante. 
Cogitur  offensare  igitur  pulsareque  fluctu  1052 
Ferrea  texta  suo  :  quo  pacto  respuit  ab  se, 
Atque  per  aes  agitat,  sine  eo  quod  saepe  resorbet. 

Ollud  in  heis  rebus  mirari  mitte,  quod  aestus 
Non  valet  e  lapide  hoc  alias  impellere  item  res. 
Pondere  enim  fretae  partim  stant ;  quod  genus 


aurum : 

Ac  partim,  raro  quia  sunt  cum  corpore,  ut  aestus 
Pervolet  intactus,  nequeunt  impellier  usquam  ; 
Lignea  materies  in  quo  genere  esse  videtur. 
Inter  utrasque  igitur  ferri  natura  locata, 

Airis  ubi  accepit  quaedam  corpuscula,  tum  fit 
Impellant  ut  eam  Magnetis  flumina  saxi. 

Nec  tamen  haec  ita  sunt  aliarum  rerum  aliena, 
Ut  mihi  multa  parum  genore  ex  hoc  suppedi¬ 
tentur,  1065 

Quae  memorare  queam  inter  se  singlariter  apta. 

Saxa  vides  primum  sola  coolescere  calce  : 
Glutine  materies  taurino  jungitur  una, 

Ut  vitio  venae  tabularum  saepius  hiscant, 

Quam  laxare  queant  compages  taurea  vincla. 

Vitigenei  latices  in  aquai  fontibus  audent 
Misceri,  quom  pix  nequeat  gravis,  et  leve  olivum. 

Purpureusque  colos  conchyli  jungitur  uno 
Corpore  cum  lanae, dirimi  qui  non  queat  usquam  ; 
Non,  si  Neptuni  fluctu  renovare  operam  des; 
Non,  mare  si  totum  velit  eluere  omnibus  undeis. 

Denique,  res  auro  argentum  concopulat  una, 
JErique  aes  plumbo  fit  utei  jungatur  ab  albo. 
Caetera  jam  quam  multa  licet  reperire  ?  quid 
ergo  ? 

Nec  tibi  tam  longeis  opus  est  ambagibus  usquam, 
Nec  me  tam  multam  heic  operam  consumere 
par  est :  1081 

Sed  breviter  pauceis  praestat  comprendere multa. 

Quorum  ita  texturae  ceciderunt  mutua  contra, 
Ut  cava  conveniant  pleneis  haec  ollius,  olla 
Hujusque ;  inter  sejunctura  haec  optuma  constat. 
Est  etiam,  quasi  ut  annelleis  hameisque  plicata 
Inter  se  quaedam  possint  copiata  teneri  :  1087 

Quod  magis  in  lapide  hoc  fieri  ferroque  videtur. 

Nunc,  ratio  quae  sit  morbeis,  aut  unde  repente 
Mortiferam  possit  cladem  conflare  coorta  1090 
Morbida  vis  hominum  generi  pecudumque  ca- 
terveis, 

Expediam.  Primum  multarum  semina  rerum 
Esse  supra  docui,  quae  sint  vitalia  nobis  ; 

Et  contra,  quae  sint  morbo  mortique,  necesse  est 
Multa  volare  :  ea  quom  casu  sunt  forte  coorta, 
Et  perturbarunt  coelum,  fit  morbidus  aer.  1096 


Atque  ea  vis  omnis  morborum  pestilitasque 
Aut  extrinsecus,  ut  nubcis  nebula?que,  superno 
Per  coelum  veniunt ;  aut  ipsa  saepe  coorta 
De  terra  surgunt,  ubi  putorem  humida  nacta  est, 
Intempestiveis  pluvieisque  et  solibus  icta.  1101 
Nonne  vides  etiam  coeli  novitate  et  aquarum 
Tentari,  procul  a  patria  queiquomque  domoque 
Adveniunt,  ideo  quia  longe  discrepitant  res  ? 
Nam  quid  Britanneis  coelum  differre  putamus, 
Et  quod  in  JEgypto  est,  qua  mundi  claudicat 
axis  ?  [atque 

Quidve  quod  in  Ponfo  est  differre,  et  Gadibus, 
Usque  ad  nigra  virum  percocto  saecla  calore  ? 
Quae  quom  quatuor,  inter  se  divorsa,  videmus 
Quatuor  a  venteis  et  coeli  partibus  esse  ;  1110 

Tum  color  et  facies  hominum  distare  videntur 
Largiter,  et  morbei  generatim  saecla  tenere. 

Est  elephas  morbus,  qui  propter  flumina  Nili 
Gignitur  JEgypto  in  media,  neque  praeterea  us¬ 
quam.  [eis 

Atthide  tentantur  gressus,  oculeique  in  Achae- 
Finibus  :  inde  alieis  alius  locus  est  inimicus 
Partibus  ac  membreis  ;  varius  concinnat  id  aer. 
Proinde,  ubi  se  coelum,  quod  nobis  forte  alie¬ 
num, 

Commovet,  atque  aer  inimicus  serpere  coepit ; 
Ut  nebula  ac  nubes,  paullatim  repit,  et  omne, 
Qua  graditur,  conturbat  et  immutare  coactat. 
Fit  quoque,  ut  in  nostrum  quom  venit  denique 
coelum, 

Corrumpat,  reddatque  sui  simile,  atque  alienum. 

Haec  igitur  subito  clades  nova,  pestilitasque, 
Aut  in  aquas  cadit,  aut  fruges  persidit  in  ipsas, 
Aut  alios  hominum  pastus,  pecudumque  cibatus ; 
Aut  etiam  suspensa  manet  vis  aere  in  ipso  : 

Et,  quom  spiranteis  mixtas  heinc  ducimus  auras, 
Olla  quoque  in  corpus  pariter  sorbere  necesse  est. 
Consimili  ratione  venit  bubus  quoque  saepe  1130 
Pestilitas  ;  etiam  pigreis  balantibus  aegror. 

Nec  refert,  utrum  nos  in  loca  deveniamus 
Nobis  advorsa,  et  coeli  mutemus  amictum  ; 

An  coelum  nobis  ultro  natura  alienum 
Deferat,  aut  aliquid,  quod  non  consuevimus  uti ; 
Quod  nos  adventu  possit  tentare  recenti.  1136 
Haec  ratio  quondam  morborum,  et  mortifer 
aestus 

Finibu’  Cecropieis  funestos  reddidit  agros, 

,  Yastavitque  vias,  exhausit  civibus  urbem. 

Nam  penitus,  veniens  iEgypti  finibus,  ortus, 
Aera  permensus  multum,  camposque  natanteis, 
Incubuit  tandem  populum  Pandionis  omnem  : 
Inde  catervatim  morbo  mortique  dabantur. 

Principio,  caput  incensum  fervore  gerebant, 
Et  dupliceis  oculos  suffusa  luce  rubenteis.  1145 
Sudabant  etiam  fauceis,  intrinsecus  atrae, 
Sanguine,  et  ulceribus  vocis  via  saepta  coibat, 
Atque  animi  interpres  manabat  lingua  cruore, 
Debilitata  maleis,  motu  gravis,  aspera  tactu. - 
Inde,  ubi  per  fauceis  pectus  complerat,  et  ip¬ 
sum 

Morbida  vis  in  cor  maestum  confluxerat  aegreis ; 
Omnia  tum  vero  vitai  claustra  lababant.  1152 
Spiritus  ore  foras  tetrum  volvebat  odorem, 
Rancida  quo  perolent  projecta  cadavera  ritu. 
Atque  animi  prorsum  vireis  totius,  et  omne 
Languebat  corpus,  leti  jam  limine  in  ipso  :  1156 
Intolerabilibusque  maleis  erat  anxius  angor 
Assidue  comes,  et  gemitu  commixta  querela ; 
Singultusque  frequens  noctem  per  saepe,  die» 
que, 

LUCRETIUS. 


Corripere  assidue  nervos  et  membra  coactans, 
Dissolvebat  eos,  defessos  ante  fatigans.  1161 
Nec  nimio  quoiquam  posses  ardore  tueri 
Corporis  in  summo  summam  fervescere  partem  ; 
Sed  potius  tepidum  manibus  proponere  tactum, 
Et  simul  ulceribus  quasi  inusteis  omne  rubere 
Corpus,  ut  est,  per  membra  sacer  quom  diditur 
ignis.  1166 

Intima  pars  hominum  vero  flagrabat  ad  ossa ; 
Flagrabat  stomacho  flamma,  ut  fornacibus,  in¬ 
tus  :  [breis 

Nil  adeo  posses  quoiquam  leve  tenueque  mem- 
Vnrtere  in  utilitatem :  ad  ventum  et  frigora 
semper,  1170 

In  fluvios  partim  gelidos  ardentia  morbo 
Membra  dabant,  nudum  jacienteis  corpus  in 
undas ; 

Multei  praecipiteis  Iympheis  putealibus  alte 
Inciderunt,  ipso  venienteis  ore  patente  : 
Insedabiliter  sitis  arida,  corpora  mersans,  1175 
liquabat  multum  parveis  humoribus  imbrem. 

Nec  requies  erat  ulla  mali :  defecta  jacebant 
Corpora  ;  mussabat  tacito  medicina  timore  ; 
Quippe  patentia  quom  totas  ardentia  nocteis 
Lumina  vorsarent  oculorum  expertia  somno ; 
Multaque  praeterea  mortis  tum  signa  dabantur : 
Perturbata  animi  mens  in  maerore  metuque ; 
Triste  supercilium ;  furiosus  voltus,  et  acer ; 
Solicitae  porro  plenaeque  sonoribus  aureis ; 
Creber  spiritus,  aut  ingens,  raroque  coortus  ; 
Sudorisque  madens  per  collum  splendidus  hu- 

Tenuia  sputa,  minuta,  croci  contacta  colore, 
Salsaque,  per  fauceis  raucas  vix  edita  tussi ; 

In  manibus  vero  nervei  trahere, et  tremere  artus ; 
A  pedibusque  minutatim  succedere  frigus 
Non  dubitabat:  item  ad  supremum  denique 
tempus 

Compressae  nareis  ;  nasi  primoris  acumen  1192 
Tenue ;  cavatei  oculei ;  cava  tempora  ;  frigida 
pellis  [bat. 

Duraque  ;  inhorrebat  rictum ;  frons  tenta  mea- 
Nec  nimio  rigida  post  artus  morte  jacebant ; 
Octavoque  fere  candenti  lumine  solis,  1196 
Aut  etiam  nona  reddebant  lampade  vitam. 

Quorum  si  quis,  ut  est,  vitarat  funera  leti, 
Visceribus  tetreis,  et  nigra  proluvie  alvi ; 
Posterius  tamen  hunc  tabes  letumque  manebat ; 
Aut  etiam  multus  capitis  cum  saepe  dolore  1201 
Corruptus  sanguis  expleteis  naribus  ibat ; 

Huc  hominis  totae  vireis,  corpusque  fluebat. 

Profluvium  porro  qui  tetri  sanguinis  acre 
Exierat,  tamen  in  nervos  huic  morbus  et  artus 
Ibat,  et  in  parteis  genitaleis  corporis  ipsas  :  1206 
Et  graviter  partim  metuenteis  limina  leti 
Vivebant,  ferro  privatei  parte  virili ;  [bant 
Et  manibus  sine  nonnullei,  pedibusque,  mane- 
In  vita  tamen,  et  perdebant  lumina  partim :  1210 
Usque  adeo  mortis  metus  heis  incesserat  acer. 
Atque  etiam  quosdam  cepere  oblivia  rerum 
Cunctarum,  neque  se  possent  cognoscere  ut  ipsei. 
Multaque  humi  quom  inhumata  jacerent  cor¬ 
pora  supra  1214 

Corporibus,  tamen  alituum  genus  atque  ferarum 
Aut  procul  absiliebat,  ut  acrem  exiret  odorem, 
Aut,  ubi  gustarat,  languebat  morte  propinqua. 

Nec  tamen  omnino  temere  olleis  solibus  ulla 
Comparebat  avis,  nec  noctibu’  saecla  ferarum 
Exibant  sylveis :  languebant  pleraque  morbo, 

Et  moriebantur ;  cum  primeis  fida  canum  vis 


Lib.  vr. 

Strata  vieis  animam  ponebat  in  omnibus  segte: 
Extorquebat  enim  vitam  vis  morbida  menibreis. 

Incomitata  rapi  certabant  funera  vasta. 

Nec  ratio  remedi  communis  certa  dabatur  :  1225 
Nam,  quod  ali  dederat  vi  taleis  aeris  auras 
Volvere  in  ore  licere,  et  coeli  templa  tueri,  < 
Hocc’  alieis  erat  exitio,  letumque  parabat. 

Ollud  in  heis  rebus  miserandum  et  magnopere 
unum  1229 

iErumnabile  erat,  quod,  ubei  se  quisque  videbat 
Implicitum  morbo,  morti  damnatus  ut  esset, 
Deficiens  animo,  maesto  cum  corde  jacebat 
Funera  respectans,  animam  et  mittebat  ibeidem 
Quippe  etenim  nullo  cessabant  tempore  apisci 
Ex  alieis  alios  avidi  contagia  morbi.  1235 

Idque  vel  in  primeis  cumulabat  funere  funus ; 
Nam  queiquomque  suos  fugitabant  visere  ad 
aegros, 

Vitai  nimium  cupidos  mortisque  timenteis 
Poenibat  paullo  post  turpi  morte  malaque, 
Desertos,  opis  experteis,  incuria  mactans  1240 
Lanigeras  tamquam  pecudes,  et  bucera  saecla. 
Quei  fuerant  autem  praesto,  contagibus  ibant, 
Atque  labore,  pudor  quem  tum  cogebat  obire, 
Blandaque  lassorum  vox  mixta  voce  querelae.  I 
Optumus  hoc  leti  genus  ergo  quisque  subibat. 

Inque  alieis  alium,  populum  sepelire  suorum 
Certanteis,  lacrumeis  lassei  luctuque  redibant: 
Inde  bonam  partem  in  letum  maerore  dabantur : 
Nec  poterat  quisquam  reperiri,  quem  neque 
morbus, 

Nec  mors,  nec  luctus  tentaret  tempore  tali.  1250 
Praeterea  jam  pastor  et  armentarius  omnis, 

Et  robustus  item  curvi  moderator  aratri, 
Languebat,  penitusque  casa  contrusa  jacebant 
Corpora,  paupertate  et  morbo  dedita  morti.  1254 
Exanimeis  puereis  super  exanimata  parentum 
Corpora  nonnumquam  posses,  retroque  videre 
Matribus  et  patribus  natos  super  edere  vitam. 
Nec  minumam  partem  ex  agris  moeroris  in 
urbem 

Confluxit,  languens  quem  contulit  agricolarum 
Copia,  conveniens  ex  omni  morbida  parte  :  1260 
Omnia  complebant  loca  tectaque  :  quo  magis 
aestu 

Confertos  ita  acervatim  mors  accumulabat. 

Multa  siti  prostrata  viam  per,  proque  voluta 
Corpora,  silanos  ad  aquarum  strata  jacebant,  i 
Interclusa  anima  nimia  ab  dulcedine  aquarum  : 
Multaque  per  populi  passim  loca  promta,  vias¬ 
que,  [deres, 

Languida  semianimo  cum  corpore  membra  vi- 
Horrida  paedore,  et  pannis  cooperta,  perire 
Corporis  inluvie  :  pellis  super  ossibus  una,  1 269 
Visceribus  tetris  prope  jam  sordique  sepulfa. 

Omnia  denique  sancta  deum  delubra  replerat 
Corporibus  mors  exanimis,  onerataque  passim 
Cuncta  cadaveribus  ccelestum  templa  manebant, 
Hospitibus  loca  quae  complerant  aedituentes.  | 
Nec  jam  religio  divom,  neque  numina  magni  | 
Pendebantur :  enim  praesens  dolor  exsuperabat.  | 
Nec  mos  ille  sepulturae  remanebat  in  urbe,  ;3 
Quo  pius  hic  populus  semper  consuerat  humari  S 
Perturbatus  enim  totus  trepidabat,  et  unus  1279 
Quisque  suum  pro  re  consortem  maestus  humabat.  < 
Multaque  vi  subita  paupertas  horrida  suasit :  3 
Namque  suos  consanguineos  aliena  rogorum 
Insuper  exstructa  ingenti  clamore  locabant,  1233 
Subdebantque  faceis,  multo  cum  sanguine  saepe  > 
Rixantes  potius,  quam  corpora  desererentur.  | 

P.  Vxhgilius  Maro  Andibus,  agri  Mantuani  vico,  domo  rustica  quidem,  sed  libera  et  honesta 
natus  est,  TJ.  C.  684.  Octaviano  autem  Caesare  terram  Mantuanam  militibus  suis  dividente,  ad 
hsereditatem  repetendam  Romam  profectus,  cum  jam  antea  carminum  aliquot  suavitate  innotuisset, 
non  tantum  agros  recepit,  sed  Mecsenatis  opera,  communis  ingeniorum  fautoris,  tum  Principis 
ipsius  tum  clarissimorum  quorumque  ejus  aetatis  virorum  favorem  amicitiamque  adeptus  est. 
Georgica  mox  eodem  hortante  scripsit,  ad  animos  scilicet  hominum  a  bellicis  studiis  ad  agrestia 
revocandos.  Ubi  autem  omnium  jam  consensu  principatum  inter  sui  saeculi  poetas  nactus  esset, 
iEneidem  aggressus  est.  Cui  dum  supremam  manum  imponeret,  Brundisii,  aut,  ut  aliis  placet, 
Tarenti  mortuus  est,  U.  C.  753. 


ECLOGA  I. — Meubceus.  Tityrus. 


MEUBCEUS. 

Tityre,  tu  patulae  recubans  sub  tegmine  fagi 
Sylvestrem  tenui  musam  meditaris  avena  : 

Nos  patriae  fines  et  dulcia  linquimus  arva  ; 

N os  patriam  fugimus :  tu,  Tityre,  lentus  in  umbra 
Formosam  resonare  doces  Amaryllida  sylvas.  5 

TITYRUS. 

O  Meliboee,  deus  nobis  haec  otia  fecit : 

Namque  erit  ille  mihi  semper  deus;  illius  aram 
Saepe  tener  nostris  ab  ovilibus  imbuet  agnus. 
Ille  meas  errare  boves,  ut  cernis,  et  ipsum 
Ludere,  quae  vellem,  calamo  permisit  agresti.  10 
MEUBCEUS. 

Non  equidem  invideo;  miror  magis :  undique  totis 
Usque  adeo  turbatur  agris.  En  ipse  capellas 
Protenus  aeger  ago ;  hanc  etiam  vix,  Tityre,  duco. 
Hic  inter  densas  corylos  modo  namque  gemellos, 
Spem  gregis,  ah !  silice  in  nuda  connixa  reliquit. 
Saepe  malum  hoc  nobis,  si  mens  non  laeva  fuisset, 
De  coelo  tactas  memini  praedicere  quercus. 
[Saepe  sinistra  cava  praedixit  ab  ilice  cornix.] 
Sed  tamen,  iste  deus  qui  sit,  da,  Tityre,  nobis. 

TITYRUS. 

Urbem  quam  dicunt  Romam,  Meliboee,  putavi 
Stultus  ego  huic  nostrae  similem,  quo  saepe  sole¬ 
mus  21 

Pastores  ovium  teneros  depellere  fetus. 

Sic  canibus  catulos  similes,  sic  matribus  haedos 
Noram ;  sic  parvis  componere  magna  solebam. 
V erum  haec  tantum  alias  inter  caput  extulit  urbes, 
Quantum  lenta  solent  inter  viburna  cupressi.  26 
MEUBCEUS. 

Et  quae  tanta  fuit  Romam  tibi  caussa  videndi  ? 
TITYRUS. 

Libertas  :  quae,  sera,  tamen  respexit  inertem, 
Candidior  postquam  tondenti  barba  cadebat ; 
Respexit  tamen,  et  longo  post  tempore  venit,  30 
Postquam  nos  Amaryllis  habet,  Galatea  reliquit. 
Namque,  fatebor  enim,  dum  me  Galatea  tenebat, 
Nec  spes  libertatis  erat,  nec  cura  peculi. 
Quamvis  multa  meis  exiret  victima  saeptis, 
Pinguis  et  ingratae  premeretur  caseus  urbi  :  35 
Non  unquam  gravis  aere  domum  mihi  dextra  re¬ 
dibat. 


MEUBCEUS. 

Mirabar  quid  maesta  deos,  Amarylli,  vocares. ; 
Cui  pendere  sua  patereris  in  arbore  poma. 
Tityrus  hinc  aberat.  Ipsae  te,  Tityre,  pinus, 
Ipsi  te  fontes,  ipsa  haec  arbusta,  vocabant.  40 

TITYRUS. 

Quid  facerem  ?  neque  servitio  me  exire  licebat, 
Nec  tam  praesentes  alibi  cognoscere  divos. 

Hic  illum  vidi  juvenem,  Meliboee,  quotannis 
Bis  senos  cui  nostra  dies  altaria  fumant. 

Hic  mihi  responsum  primus  dedit  ille  petenti  : 
Pascite,  ut  ante,  boves,  pueri ;  submittite  tauros. 

MEUBCEUS. 

Fortunate  senex,  ergo  tua  rura  manebunt : 

Et  tibi  magna  satis ;  quamvis  lapis  omnia  nudus 
Limosoque  palus  obducat  pascua  junco. 

Non  insueta  graves  tentabunt  pabula  fetus ;  50 
Nec  mala  vicini  pecoris  contagia  laedent. 
Fortunate  senex,  hic  inter  flumina  nota 
Et  fontes  sacros  frigus  captabis  opacum. 

Hinc  tibi  quae  semper  vicino  ab  limite  saepes 
Hyblaeis  apibus  florem  depasta  salicti,  55 

Saepe  levi  somnum  suadebit  inire  susurro. 

Hinc  alta  sub  rupe  canet  frondator  ad  auras ; 
Nec  tamen  interea  raucae,  tua  cura,  palumbes, 
Nec  gemere  aeria  cessabit  turtur  ab  ulmo. 

TITYRUS. 

Ante  leves  ergo  pascentur  in  aethere  cervi,  60 
Et  freta  destituent  nudos  in  littore  pisces  : 
Ante,  pererratis  amborum  finibus,  exsul 
Aut  Ararim  Parthus  bibet,  aut  Germania  Tigrim : 
Quam  nostro  illius  labatur  pectore  vultus. 
MEUBCEUS. 

At  nos  hinc  alii  sitientes  ibimus  Afros,  [Oaxem, 
Pars  Scythiam,  et  rapidum  Cretae  veniemus 
Et  penitus  toto  divisos  orbe  Britannos.  67 
En  unquam  patrios  longo  post  tempore  fines, 
Pauperis  et  tuguri  congestum  cespite  culmen, 
Post  aliquot,  mea  regna  videns,  mirabor  aristas  ? 
Impius  haec  tam  culta  novalia  miles  habebit  ? 
Barbarus  has  segetes  ?  en  quo  discordia  cives 
Produxit  miseros !  en  quis  consevimus  agros  ! 
Insere  nunc,  Meliboee,  piros,  pone  ordine  vites. 
Ite  meae,  felix  quondam  pecus,  ite  capellae.  75 

VIRGILIUS. 


Non  ego  vos  posthac,  viridi  projectus  in  antro, 
Dumosa  pendere  procul  de  rupe  videbo  ; 
Carmina  nulla  canam ;  non,  me  pascente,  capellae, 
Florentem  cytisum  et  salices  carpetis  amaras. 

TITYRUS. 

Hic  tamen  hanc  mecum  poteras  requiescere 
noctem  80 

Fronde  super  viridi ;  sunt  nobis  mitia  poma, 
Castaneae  molles,  et  pressi  copia  lactis  : 

Et  jam  summa  procul  villarum  culmina  fumant, 
Majoresque  cadunt  altis  de  montibus  umbrae. 

ECLOGA  H. 

Alexis. 

Formosum  pastor  Corydon  ardebat  Alexin, 
Delicias  domini ;  nec,  quid  speraret,  habebat. 
Tantum  inter  densas,  umbrosa  cacumina,  fagos 
Assidue  veniebat ;  ibi  haec  incondita  solus 
Montibus  et  sylvis  studio  jactabat  inani :  5 

O  crudelis  Alexi,  nihil  mea  carmina  curas  ? 
Nil  nostri  miserere  ?  mori  me  denique  coges. 
Nunc  etiam  pecudes  umbras  et  frigora  captant ; 
Nunc  virides  etiam  occultant  spineta  lacertos ; 
Thestylis  et  rapido  fessis  messoribus  aestu  10 
Allia  serpyllumque  herbas  contundit  olentes  : 

At  mecum  raucis,  tua  dum  vestigia  lustro, 

Sole  sub  ardenti  resonant  arbusta  cicadis. 

Nonne  fuit  satius  tristes  Amaryllidis  iras  14 
Atque  superba  pati  fastidia  ?  nonne  Menalcan  ? 
Quamvis  ille  niger,  quamvis  tu  candidus  esses. 
O  formose  puer,  nimium  ne  crede  colori. 

Alba  ligustra  cadunt,  vaccinia  nigra  leguntur. 
Despectus  tibi  sum,  nec,  qui  sim,  quaeris,  Alexi ; 
Quam  dives  pecoris,  nivei  quam  lactis  abundans. 
Mille  meae  Siculis  errant  in  montibus  agnae.  21 
Lac  mihi  non  aestate  novum,  non  frigore  defit. 
Canto  quae  solitus,  si  quando  armenta  vocabat, 
Amphion  Dircaeus  in  Actaeo  Aracyntho. 

Nec  sum  adeo  informis  :  nuper  me  in  littore  vidi. 
Cum  placidum  ventis  staret  mare  ;  non  ego 
Daphnin,  26 

Judice  te,  metuam,  si  nunquam  fallat  imago. 

O  tantum  libeat  mecum  tibi  sordida  rura 
Atque  humiles  habitare  casas,  et  figere  cervos, 
Haedorumque  gregem  viridi  compellere  hibisco  ! 
Mecum  una  in  sylvis  imitabere  Pana  canendo. 
Pan  primus  calamos  cera  conjungere  plures  32 
Instituit ;  Pan  curat  oves  oviumque  magistros. 
Nec  te  pceniteat  calamo  trivisse  labellum  : 

Haec  eadem  ut  sciret, quid  non  faciebat  Amyntas  ? 
Est  mihi  disparibus  septem  compacta  cicutis  36 
Fistula,  Damoetas  dono  mihi  quam  dedit  olim, 
Et  dixit  moriens  :  Te  nunc  habet  ista  secundum : 
Dixit  Damoetas ;  invidit  stultus  Amyntas. 
Praeterea  duo,  nec  tuta  mihi  valle  reperti,  40 
Capreoli,  sparsis  etiam  nunc  pellibus  albo, 

Bina  die  siccant  ovis  ubera  ;  quos  tibi  servo. 
Jam  pridem  a  me  illos  abducere  Thestylis  orat ; 
Et  faciet ;  quoniam  sordent  tibi  munera  nostra. 
Huc  ades,  o  formose  puer  :  tibi  lilia  plenis  45 
Ecce  ferunt  Nymphae  calathis ;  tibi  candida  Nais, 
Pallentes  violas  et  summa  papavera  carpens, 
Narcissum  et  florem  jungit  bene  olentis  anethi  ; 
Tum,  casia  atque  aliis  intexens  suavibus  herbis, 
Mollia  luteola  pingit  vaccinia  caltha.  50 

Ipse  ego  cana  legam  tenera  lanugine  mala, 
Castaneasque  nuces,  mea  quas  Amaryllis  amabat : 
Addam  cerea  pruna;  honos  erit  huic  quoque 
pomo 


Bucou 

Et  vos,  o  lauri,  carpam,  et  te,  proxima  myrte 
Sic  positas  quoniam  suaves  miscetis  odores.  55 
Rusticus  es,  Corydon  ;  nec  munera  curat  Alexis  • 
Nec,  si  muneribus  certes,  concedat  Iolas.  ’ 
Heu  heu,  quid  volui  misero  mihi !  floribus 
Austrum 

Perditus,  et  liquidis  immisi  fontibus  apros. 
Quem  fugis,  ah  demens  ?  habitarunt  di  qucque 
sylvas,  60 

Dardaniusque  Paris.  Pallas,  quas  condidit,  arces 
Ipsa  colat :  nobis  placeant  ante  omnia  sylvse. 
Torva  leaena  lupum  sequitur ;  lupus  ipse  capellam  % 
Florentem  cytisum  sequitur  lasciva  capella  ; 

Te  Corydon, o  Alexi :  trahit  sua  quemque  voluptas. 
Adspice,  aratra  jugo  referunt  suspensa  juvenci, 
Et  sol  crescentes  decedens  duplicat  umbras :  67 
Me  tamen  urit  amor  ;  quis  enim  modus  adsit 
amori  ? 

Ah  Corydon,  Corydon,  quae  te  dementia  cepit ! 
Semiputata  tibi  frondosa  vitis  in  ulmo  est.  70 
Quin  tu  aliquid  saltem,  potius  quorum  indiget 
usus, 

Viminibus  mollique  paras  detexere  junco. 
Invenies  alium,  si  te  hic  fastidit,  Alexin. 

ECLOGA  III. 

Palcemon. 

MENALCAS.  DAMCETAS.  1'ALiEMON. 
MENALCAS. 

Dic  mihi,  Damoeta,  cujum  pecus  ?  an  Meliboei  ? 
DAMCETAS. 

Non;  verum  JEgonis:  nuper  mihi  tradidit  JEgon,  ' 
MENALCAS. 

Infelix  o  semper,  oves,  pecus  !  ipse  Neaeram 
Dum  fovet,  ac,  ne  me  sibi  praeferat  illa,  veretur, 
Hic  alienus  oves  custos  bis  mulget  in  hora  :  5 

Et  succus  pecori,  et  lac  subducitur  agnis. 
DAMCETAS. 

Parcius  ista  viris  tamen  objicienda  memento. 
Novimus  et  qui  te,  transversa  tuentibus  hircis, 
Et  quo  (sed  faciles  Nymphae  risere)  sacello. 
MENALCAS. 

Tum,  credo,  quum  me  arbustum  videre  Myconis 
Atque  mala  vites  incidere  falce  novellas.  1 1 

DAMCETAS. 

Aut  hic  ad  veteres  fagos,  cum  Daphnidis  arcum 
Fregisti  et  calamos  :  quae  tu,  perverse  Menalca, 
Et  cum  vidisti  puero  donata,  dolebas  ; 

Et,  si  non  aliqua  nocuisses,  mortuus  esses.  15 
MENALCAS. 

Quid  domini  faciant,  audent  quum  talia  fures  1 
Non  ego  te  vidi  Damonis,  pessime,  caprum 
Excipere  insidiis,  multum  latrante  Lycisca  ?  3 

Et  cum  clamarem,  Quo  nunc  se  proripit  ille  ?  ' 

Tityre,  coge  pecus  :  tu  post  carecta  latebas.  20 
DAMCETAS. 

An  mihi  cantando  victus  non  redderet  ille,  1 
Quem  mea  carminibus  meruisset  fistula,  caprum  ?  -j 
Si  nescis,  meus  ille  caper  fuit ;  et  mihi  Damon  j 
Ipse  fatebatur  ;  sed  reddere  posse  negabat. 
MENALCAS. 

Cantando  tu  illum  ?  aut  unquam  tibi  fistula  cera 
Juncta  fuit  ?  non  tu  in  triviis,  indocte,  solebas 
Stridenti  miserum  stipula  disperdere  carmen  ? 
DAMCETAS. 

Vis  ergo  inter  nos  quid  possit  uterque  vicissiui 
Experiamur?  ego  hanc  vitulam  (ne  forte  re¬ 
cuses, 


YIRGILIUS. 


JJUCOL. 

R-c  venit  ad  mulctram,  binos  alit  ubere  fetus)  30 
Pepono :  tu  dic,  mecum  quo  pignore  certes. 

MENALCAS. 

Pe  grege  non  ausim  quidquam  deponere  tecum : 
Est  mihi  namque  domi  pater,  est  injusta  noverca ; 
Pisque  die  numerant  ambo  pecus,  alter  et  haedos. 
Verum,  id  quod  multo  tute  ipse  fatebere  majus, 
(Insanire  libet  quoniam  tibi)  pocula  ponam  36 
Fagina,  caelatum  divini  opus  Alcimedontis : 
Lenta  quibus  torno  facili  superaddita  vitis 
piffusos  hedera  vestit  pallente  corymbos. 

In  medio  duo  signa,  Conon,  et,  quis  fuit  alter, 
pescripsit  radio  totum  qui  gentibus  orbem  ;  41 
Tempora  quae  messor,  quae  curvus  arator  ha¬ 
beret  ? 

Necdum  illis  labra  admovi,  sed  condita  servo. 

DAMCETAS. 

Et  nobis  idem  Alcimedon  duo  pocula  fecit, 

Et  molli  circum  est  ansas  amplexus  acantho ;  45 
Orpheaque  in  medio  posuit,  sylvasque  sequentes. 
Necdum  illis  labra  admovi,  sed  condita  servo. 

Si  ad  vitulam  spectas,  nihil  est  quod  pocula 
laudes. 

MENALCAS. 

Nunquam  hodie  effugies;  veniam,  quocunque 
vocaris.  49 

Audiat  haec  tantum,  vel  qui  venit,  ecce,  Palaemon. 
Efficiam  posthac,  ne  quenquam  voce  lacessas. 
DAMCETAS. 

Quin  age,  si  quid  habes :  in  me  mora  non  erit  ulla ; 
Nec  quenquam  fugio:  tantum,  vicine  Palaemon, 
Sensibus  haec  imis,  res  est  non  parva,  reponas.  54 

PAE33MON. 

Dicite:  quandoquidem  in  molli  consedimus 
herba ; 

Et  nunc  omnis  ager,  nunc  omnis  parturit  arbos, 
Nunc  frondent  sylvae,  nunc  formosissimus  annus. 
Incipe,  Damoeta ;  tu  deinde  sequere,  Menalca. 
Alternis  dicetis  ;  amant  alterna  Camoenae. 
DAMCETAS. 

Ab  Jove  principium  Musae ;  Jovis  omnia  plena : 
Ille  colit  terras  :  illi  mea  carmina  curae.  6 1 
MENALCAS. 

Et  me  Phoebus  amat :  Phoebo  sua  semper  apud  me 
Munera  sunt,  lauri,  et  suave  rubens  hyacinthus. 
DAMCETAS. 

Malo  me  Galatea  petit,  lasciva  puella ; 

Et  fugit  ad  salices,  et  se  cupit  ante  videri.  65 

MENALCAS. 

At  mihi  sese  offert  ultro,  meus  ignis,  Amyntas ; 
Notior  ut  jam  sit  canibus  non  Delia  nostris. 

DAMCETAS. 

Parta  meae  V eneri  sunt  munera :  namque  notavi 
Ipse  locum,  aeriae  quo  congessere  palumbes. 
MENALCAS. 

Quod  potui,  puero  sylvestri  ex  arbore  lecta  70 
Aurea  mala  decem  misi ;  cras  altera  mittam. 

_  .  DAMCETAS. 

quoties,  et  quae  nobis  Galatea  locuta  est ! 
artem  aliquam,  venti,  divum  referatis  ad  aures ! 

Q  MENALCAS, 

quid  prodest,  quod  me  ipse  animo  non  spernis, 
Amynta, 

ai’  dum  tu  sectaris  apros,  ego  retia  senvo  ?  75 

p,  .  DAMCETAS. 

rlUi-damitte  mihi>  meus  est  natalis,  Iola : 
faciam  vitula  pro  frugibus,  ipse  venito. 

MENALCAS. 

Phyllida  amo  ante  alias :  nam  me  discedere 
flevit ; 

Et,  Longum,  formose,  vale,  vale,  inquit,  Iola.  79 
DAMCET4S. 

Triste  lupus  stabulis,  maturis  frugibus  imbres, 
Arboribus  venti,  nobis  Amaryllidis  irae. 

MENALCAS. 

Dulce  satis  humor,  depulsis  arbutus  haedis, 
Lenta  salix  feto  pecori,  mihi  solus  Amyntas. 
DAMCETAS. 

Pollio  amat  nostram,  quamvis  est  rustica,  Musam : 
Pierides,  vitulam  lectori  pascite  vestro.  85 
MENALCAS. 

Pollio  et  ipse  facit  nova  carmina:  pascite  taurum, 
Jam  cornu  petat,  et  pedibus  qui  spargat  arenam. 
DAMCETAS. 

Qui  te,  Pollio,  amat,  veniat,  quo  te  quoque  gaudet: 
Mella  fluant  illi,  ferat  et  rubus  asper  amomum. 
MENALCAS. 

Qfti  Bavium  non  odit,  amet  tua  carmina,  Maevi : 
Atque  idem  jungat  vulpes,  et  mulgeat  hircos.  9 1 
DAMCETAS. 

Qui  legitis  flores  et  humi  nascentia  fraga, 
Frigidus,  o  pueri,  fugite  hinc,  latet  anguis  in 
herba. 

MENALCAS. 

Parcite,  oves,  nimium  procedere  ;  non  bene  ripae 
Creditur:  ipse  aries  etiam  nunc  vellera  siccat.  95 

DAMCETAS. 

Tityre,  pascentes  a  flumine  reice  capellas ; 

Ipse,  ubi  tempus  erit,  omnes  in  fonte  lavabo. 
MENALCAS. 

Cogite  oves,  pueri ;  si  lac  praeceperit  aestus, 

Ut  nuper,  frustra  pressabimus  ubera  palmis. 
DAMCETAS. 

Heu,  heu,  quam  pingui  macer  est  mihi  taurus  in 
ervo !  100 

Idem  amor  exitium  pecori,  pecorisque  magistro. 
MENALCAS. 

His  certe  neque  amor  caussa  est:  vix  ossibus 
haerent. 

Nescio  quis  teneros  oculus  mihi  fascinat  agnos. 
DAMCETAS. 

Dic  quibus  in  terris,  et  eris  mihi  magnus  Apollo, 
Tres  pateat  coeli  spatium  non  amplius  ulnas.  105 
MENALCAS. 

Dic  quibus  in  terris  inscripti  nomina  regum 
Nascantur  flores ;  et  PhyJlida  solus  habeto. 

FALSMON. 

Non  nostrum  inter  vos  tantas  componere  lites: 
[Et vitula  tu  dignus,  et  hic;  et  quisquis  amores 
Aut  metuet  dulces,  aut  experietur  amaros.]  1C 

Claudite  jam  rivos,  pueri  :  sat  prata  biberunt. 

ECLOGA  IV. 

Pollio. 

Sicelides  Musae,  paulo  majora  canamus ; 

Non  omnes  arbusta  juvant  humilesque  my  eae : 
Si  canimus  sylvas,  sylvae  sint  Consule  dignae. 

Ultima  Cumaei  venit  jam  carminis  aetas  : 
Magnus  ab  integro  saeclorum  nascitur  ordo.  5, 
Jam  redit  et  Virgo,  redeunt  Saturnia  regna; 
Jam  nova  progenies  coelo  demittitur  alto. 

Tu  modo  nascenti  puero,  quo  ferrea  primum 
Desinet,  ac  toto  surget  gens  aurea  mundo, 

Casta  fave  Lucina;  tuus  jam  regnat  Apollo.  10 

VIRGILIUS. 


Bucol. 


Teque  adeo  decus  hoc  sevi,  te  Consule  inibit, 
Pollio,  et  incipient  magni  procedere  menses  : 

Te  duce,  si  qua  manent,  sceleris  vestigia  nostri 
Irrita  perpetua  solvent  formidine  terras. 

Ille  Deum  vitam  accipiet,  divisque  videbit  15 
Permixtos  heroas,  et  ipse  videbitur  illis  ; 
Pacatumque  reget  patriis  virtutibus  orbem. 

At  tibi  prima,  puer,  nullo  munuscula  cultu 
Errantes  hederas  passim  cum  baccare  tellus, 
Mixtaque  ridenti  colocasia  fundet  acantho.  20 
Ipsse  lacte  domum  referent  distenta  capellae 
Ubera  ;  nec  magnos  metuent  armenta  leones. 
Ipsa  tibi  blandos  fundent  cunabula  flores. 
Occidet  et  serpens,  et  fallax  herba  veneni 
Occidet ;  Assyrium  vulgo  nascetur  amomum.  25 
At  simul  heroum  laudes  et  facta  parentis 
Jam  legere,  et  quae  sit  poteris  cognoscere  virtus  ; 
Molli  paullatim  flavescet  campus  arista, 
Incultisque  rubens  pendebit  sentibus  uva, 

Et  durae  quercus  sudabunt  roscida  mella.  30 
Pauca  tamen  suberunt  priscae  vestigia  fraudis, 
Quae  tentare  Thetin  ratibus,  quae  cingere  muris 
Oppida,  quae  jubeant  telluri  infindere  sulcos. 
Alter  erit  tum  Tiphys,  et  altera  qua;  vehat  Argo 
Delectos  heroas  :  erunt  etiam  altera  bella  ;  35 

Atque  iterum  ad  Trojam  magnus  mittetur  Achil¬ 
les. 

Hinc  ubi  jam  firmata  virum  te  fecerit  aetas, 
Cedet  et  ipse  mari  vector ;  nec  nautica  pinus 
Mutabit  merces ;  omnis  feret  omnia  tellus  ;  39 
Non  rastros  patietur  humus,  non  vinea  falcem  ; 
Robustus  quoque  jam  tauris  juga  solvet  arator ; 
Nec  varios  discet  mentiri  lana  colores  ; 

Ipse  sed  in  pratis  aries  jam  suave  rubenti 
Murice,  jam  croceo  mutabit  vellera  luto  ; 

Sponte  sua  sandyx  pascentes  vestiet  agnos.  45 
Talia  saecla,  suis  dixerunt,  currite,  fusis 
Concordes  stabili  fatorum  numine  Parcae. 
Aggredere  o  magnos  (aderit  jam  tempus)  honores, 
Cara  deum  soboles,  magnum  Jovis  incrementum ! 
Adspice  convexo  nutantem  pondere  mundum,  50 
Terrasque  tractusque  maris  ccelumque  profun¬ 
dum  ; 

Adspice,  venturo  laetentur  ut  omnia  saeclo. 

O  mihi  tam  longae  maneat  pars  ultima  vitae, 
Spiritus  et,  quantum  sat  erit  tua  dicere  facta  ! 

N on  me  carminibus  vincet  nec  Thracius  Orpheus, 
Nec  Linus;  huic  mater  quamvis,  atque  huic 
pater  adsit,  56 

Orphei  Calliopea,  Lino  formosus  Apollo. 

Pan  etiam  Arcadia  mecum  si  judice  certet, 

Pan  etiam  Arcadia  dicat  se  judice  victum. 

Incipe,  parve  puer,  risu  cognoscere  matrem ; 
Matri  longa  decem  tulerunt  fastidia  menses. 
Incipe,  parve  puer ;  cui  non  risere  parentes, 

Nec  deus  hunc  mensa,  dea  nec  dignata  cubili  est. 

ECLOGA  Y. 

Daphnis. 

MENALCAS.  MOPSUS. 

MENALCAS. 

Cur  non,  Mopse,  boni  quoniam  convenimus  ambo, 
Tu  calamos  inflare  leves,  ego  dicere  versus, 

H  ic  corylis  mixtas  inter  considimus  ulmos  ? 

MOPSUS. 

Tu  major :  tibi  me  est  aequum  parere,  Menalca : 
Sive  sub  incertas  Zephyris  mutantibus  umbras,  5 
Sive  antro  potius  succedimus :  adspice  ut  antrum 
Sylvestris  raris  sparsit  labrusca  racemis. 


MENALCAS. 

Montibus  in  nostris  solus  tibi  certet  Amyntas. 

MOPSUS. 

Quid,  si  idem  certet  Phoebum  superare  canendo  ? 

MENALCAS. 

Incipe,  Mopse,  prior :  si  quos  aut  Phyllidis  Ignes, 
Aut  Alconis  habes  laudes,  aut  jurgia  Codri,  jj 
Incipe  ;  pascentes  servabit  Tityrus  haedos. 

MOPSUS. 

Immo  haec,  in  viridi  nuper  quae  cortice  fagi 
Carmina  descripsi,  et  modulans  alterna  notavi, 
Experiar :  tu  deinde  jubeto  certet  Amyntas.  15 
MENALCAS. 

Lenta  salix  quantum  pallenti  cedit  olivae, 
Puniceis  humilis  quantum  saliunca  rosetis;  17 
Judicio  nostro  tantum  tibi  cedit  Amyntas. 
MOPSUS. 

Sed  tu  desine  plura,  puer  ;  successimus  antro. 

Extinctum  Nymphae  crudeli  funere  Daphnin 
Flebant;  vos  coryli  testes  et  flumina  Nymphis : 
Cum,  complexa  sui  corpus  miserabile  nati,  22 
Atque  deos  atque  astra  vocat  crudelia  mater. 
Non  ulli  pastos  illis  egere  diebus 
Frigida,  Daphni,  boves  ad  flumina ;  nulla  neque 
amnem  25 

Libavit  quadrupes,  nec  graminis  attigit  herbam. 
Daphni,  tuum  Poenos  etiam  ingemuisse  leones 
Interitum,  montesque  feri  sylvseque  loquuntur. 
Daphnis  et  Armenias  curru  subjungere  tigres 
Instituit ;  Daphnis  thiasos  inducere  Bacchi,  30 
Et  foliis  lentas  intexere  mollibus  hastas. 

Yitis  ut  arboribus  decori  est,  ut  vitibus  uvae,  ; 
Ut  gregibus  tauri,  segetes  ut  pinguibus  arvis ; 
Tu  decus  omne  tuis.  Postquam  te  fata  tulerunt, 
Ipsa  Pales  agros,  atque  ipse  reliquit  Apollo.  35 
Grandia  saepe  quibus  mandavimus  hordea  sulcis, 
Infelix  lolium  et  steriles  nascuntur  avenae. 

Pro  molli  viola,  pro  purpureo  narcisso, 

Carduus  et  spinis  surgit  paliurus  acutis. 

Spargite  humum  foliis,  inducite  fontibus  umbras, 
Pastores  ;  mandat  fieri  sibi  talia  Daphnis  :  41 

Et  tumulum  facite,  et  tumulo  superaddite  car¬ 
men: 

Daphnis  ego  in  sylvis,  hinc  usque  ad  sidera  notus, 
Formosi  pecoris  custos,  formosior  ipse. 

MENALCAS. 

Tale  tuum  carmen  nobis,  divine  poeta,  45 
Quale  sopor  fessis  in  gramine,  quale  per  aestum 
Dulcis  aquae  saliente  sitim  restinguere  rivo. 

Nec  calamis  solum  aequiparas,  sed  voce  magis¬ 
trum  : 

Fortunate  puer,  tu  nunc  eris  alter  ab  illo. 

Nos  tamen  haec  quocunque  modo  tibi  nostra 
vicissim  50 

Dicemus,  Daphninque  tuum  tollemus  ad  astra ; 
Daphnin  ad  astra  feremus :  amavit  nos  quoque 
Daphnis. 

MOPSUS. 

An  quicquam  nobis  tali  sit  munere  majus  ? 

Et  puer  ipse  fuit  cantari  dignus ;  et  ista 
Jam  pridem  Stimicon  laudavit  carmina  nobis.  55 

MENALCAS. 

Candidus  insuetum  miratur  limen  Olympi, 

Sub  pedibusque  videt  nubes  et  sidera  Daphnis. 
Ergo  alapris  sylvas  et  csetera  rura  voluptas, 
Panaque  j^sto  resque  tenet  Dryadasque  puellas. 
Nec  lupus  insidias  pecori,  nec  retia  cervis  60 
Ulla  dolum  meditantur :  amat  bonus  t>*  Daph¬ 
nis. 


VIRGILIUS. 


Bucol. 


Tnci  laetitia  voces  ad  sidera  jactant 
intonsi  montes ;  ipsae  jam  carmina  rupes, 
i  :a  S0nant  arbusta:  deus,  deus  ille,  Menalca! 
X  bonus,  o  felixque  tuis  :  en  quatuor  aras  ;  65 
Ecce  duas  tibi,  Daphni,  duas  altaria  Phoebo  : 
Pocula  "bina  novo  spumantia  lacte  quotannis 
Craterasque  duo  statuam  tibi  pinguis  olivi ; 

Et  multo  in  primis  hilarans  convivia  Baccho, 
Ante  focum,  si  frigus  erit,  si  messis,  in  umbra, 
Vina  novum  fundam  calathis  Ariusia  nectar.  71 
Cantabunt  mihi  Damoetas  et  Lyctius  iEgon : 
Saltantes  Satyros  imitabitur  Alphesiboeus. 

'  Haec  tibi  semper  erunt,  et  quum  sollennia  vota 
Reddemus  Nymphis,  et  quum  lustrabimus  agros. 
Dum  juga  montis  aper,  fluvios  dum  piscis  ama- 

Dumque  thymo  pascentur  apes, dum  rore  cicadae ; 
Semper  honos  nomenque  tuum  laudesque  mane¬ 
bunt. 

XJt  Baccho  Cererique,  tibi  sic  vota  quotannis 
Agricolae  facient ;  damnabis  tu  quoque  votis.  80 


MOPSUS. 

Quae  tibi,  quae  tali  reddam  pro  carmine  dona,  ? 
Nam  neque  me  tantum  venientis  sibilus  Austri, 
Nec  percussa  juvant  fluctu  tam  littora,  nec  quae 
Saxosas  inter  decurrunt  flumina  valles. 


MENALCAS. 

Hac  te  nos  fragili  donabimus  ante  cicuta :  85 

Haec  nos,  Formosum  Corydon  ardebat  Alexin ; 
Haec  eadem  docuit,  Cujum  pecus?  an  Meliboei? 


MOPSUS. 

At  tu  sume  pedum,  quod,  me  quum  saepe  ro¬ 
garet, 

Non  tulit  Antigenes,  et  erat  tum  dignus  amari, 
Formosum  paribus  nodis  atque  aere,  Menalca.  90 


ECLOGA  YI. 

Silenus. 

Prima  Syracosio  dignata  est  ludere  versu 
Nostra,  neque  erubuit  sylvas  habitare,  Thalia. 
Cum  canerem  reges  et  proelia,  Cynthius  aurem 
Vellit,  et  admonuit:  Pastorem,  Tityre,  pingues 
Pascere  oportet  oves,  deductum  dicere  carmen.  5 
Nunc  ego  (namque  super  tibi  erunt,  qui  dicere 
laudes, 

Vare,  tuas  cupiant,  et  tristia  condere  bella) 
Agrestem  tenui  meditabor  arundine  Musam. 
Non  injussa  cano.  Si  quis  tamen  haec  quoque, 
si  quis 

Captus  amore  leget,  te  nostrae,  Yare,  myricae,  10 
Te  nemus  omne  canet :  nec  Phoebo  gratior  ulla 
est, 

Quam  sibi  quae  Yari  praescripsit  pagina  nomen. 
Pergite,  Pierides.  Chromis  et  Mnasylus  in 

antro 

Silenum  pueri  somno  videre  jacentem, 

Inflatum  hesterno  venas,  ut  semper,  Iaccho  :  15 
Serta  procul,  tantum  capiti  delapsa,  jacebant, 
Lt  gravis  attrita  pendebat  cantharus  ansa.  ' 
Aggressi  (nam  saepe  senex  spe  carminis  ambo 
Luserat)  injiciunt  ipsis  ex  vincula  sertis. 

Addit  se  sociam,  timidisque  supervenit  iEgle, 
Asglt  Naiadum  pulcherrima;  jamque  videnti  21 
Sanguineis  frontem  moris  et  tempora  pingit. 

Ille  dolum  ridens,  Quo  vincula  nectitis  ?  inquit. 
Solvite  me,  pueri ;  satis  est  potuise  v«deri 

Carmina,  quae  vultis,  cognoscite ;  carmina  vobis, 
Huic  aliud  mercedis  erit.  Simul  incipit  ipse.  26 
Tum  vero  in  numerum  Faunosque  ferasque  vi¬ 
deres 

Ludere,  tum  rigidas  motare  cacumina  quercus. 

N ec  tantum  Phoebo  gaudet  Parnassia  rupes  ; 
Nec  tantum  Rhodope  mirantur  et  Ismarus  Or¬ 
phea.  30 

Namque  canebat,  uti  magnum  per  inane  coacta 
Semina  terrarumque  animaeque  marisque  fuis¬ 
sent, 

Et  liquidi  simul  ignis ;  ut  his  exordia  primis 
Omnia,  et  ipse  tener  mundi  concreverit  orbis ; 
Tum  durare  solum,  et  discludere  Nerea  ponto  35 
Coeperit,  et  rerum  paullatim  sumere  formas ; 
Jamque  novum  terrae  stupeant  lucescere  solem, 
Altius  atque  cadant  summotis  nubibus  imbres ; 
Incipiant  sylvae  cum  primum  surgere,  cumque 
Rara  per  ignotos  errent  animalia  montes.  40 
Hinc  lapides  Pyrrhae  jactos,  Saturnia  regna, 
Caucasiasque  refert  volucres,  furtumque  Prome¬ 
thei. 

His  adjungit,  Hylan  nautae  quo  fonte  relictum 
Clamassent,  ut  littus,  Hyla,  Hyla,  omne  sonaret. 
Et  fortunatam,  si  nunquam  armenta  fuissent,  45 
Pasiphaen  nivei  solatur  amore  juvenci. 

Ah,  virgo  infelix,  quae  te  dementia  cepit  ? 
Proetides  implerunt  falsis  mugitibus  agros  : 

At  non  tam  turpes  pecudum  tamen  ulla  secuta  est 
Concubitus,  quamvis  collo  timuisset  aratrum,  50 
Et  saepe  in  laevi  quaesisset  cornua  fronte. 

Ah,  virgo  infelix,  tu  nunc  in  montibus  erras ; 
Ile,  latus  niveum  molli  fultus  hyacintho, 

Illice  sub  nigra  pallentes  ruminat  herbas  ; 

Aut  aliquam  in  magno  sequitur  grege.  Claudite, 
Nymphae,  55 

Dictaeae  Nymphae,  nemorum  jam  claudite  saltus ; 
Si  qua  forte  ferant  oculis  sese  obvia  nostris 
Errabunda  bovis  vestigia ;  forsitan  illum 
Aut  herba  captum  viridi,  aut  armenta  secutum, 
Perducant  aliquae  stabula  ad  Gortynia  vaccae.  60 
Tum  canit  Hesperidum  miratam  mala  puellam. 
Tum  Phaethontiadas  musco  circumdat  amarae 
Corticis,  atque  solo  proceras  erigit  alnos. 

Tum  canit,  errantem  Permessi  ad  flumina 
Gallum 

Aonas  in  montes  ut  duxerit  una  sororum  ;  65 

Utque  viro  Phoebi  chorus  assurrexerit  omnis ; 
Ut  Linus  haec  illi  divino  carmine  pastor, 
Floribus  atque  apio  crines  ornatus  amaro, 
Dixerit :  Hos  tibi  dant  calamos,  en  accipe,  M 
Ascraeo  quos  ante  seni ;  quibus  ille  solebat 
Cantando  rigidas  deducere  montibus  ornos. 

His  tibi  Grynei  nemoris  dicatur  origo; 

Ne  quis  sit  lucus,  quo  se  plus  jactet  Apollo. 
Quid  loquar,  ut  Scyllam  Nisi,  quam  fama  se¬ 
cuta  est, 

Candida  succinctam  latrantibus  inguina  mon¬ 
stris,  75 

Dulichias  vexasse  rates,  et  gurgite  in  alto, 

Ah  !  timidos  nautas  canibus  lacerasse  marinis  ? 
Aut  ut  mutatos  Terei  narraverit  artus ; 

Quas  illi  Philomela  dapes,  quse  dona  pararit, 
Quo  cursu  deserta  petiverit,  et  quibus  ante  80 
Infelix  sua  tecta  supervolitaverit  alis  ?  [tus 

Omnia  quse,  Phoebo  quondam  meditante,  bea- 
Audiit  Eurotas,  jussitque  ediscere  lauros. 

Ille  canit :  pulsae  referunt  ad  sidera  valles  : 
Cogere  donec  oves  stabulis,  numerumque  referre 
Jussit,  et  invito  processit  Vesper  Olympo.  86 

ECLOGA  VII. 

Meliboeus. 

MELIBOEUS.  CORYDON.  THYRSIS. 
MELIBOEUS. 

Forte  sub  arguta  consederat  ilice  Daphnis, 
Compulerantque  greges  Corydon  et  Thyrsis  in 

unum ; 

Thyrsis  oves,  Corydon  distentas  lacte  capellas ; 
Ambo  florentes  aetatibus,  Arcades  ambo, 

Et  cantare  pares,  et  respondere  parati.  5 

Huc  mihi,  dum  teneras  defendo  a  frigore  myrtos, 
Yir  gregis  ipse  caper  deerraverat ;  atque  ego 
Daphnin 

Adspicio :  ille  ubi  me  contra  videt :  Ocius, 
inquit,  [haedi  •' 

Huc  ades,  o  Meliboee ;  caper  tibi  salvus,  et 
Et,  si  quid  cessare  potes,  requiesce  sub  umbra. 
Huc  ipsi  potum  venient  per  prata  juvenci ;  11 

Hic  virides  tenera  praetexit  arundine  ripas 
Mincius,  eque  sacra  resonant  examina  quercu. 
Quid  facerem  ?  neque  ego  Alcippen,  nec  Phyl- 
lida  habebam, 

Depulsos  a  lacte  domi  quae  clauderet  agnos:  15 
Et  certamen  erat,  Corydon  cum  Thyrside,  mag- 

Posthabui  tamen  illorum  mea  seria  ludo. 
Alternis  igitur  contendere  versibus  ambo 
Coepere  :  alternos  Musae  meminisse  volebant. 
Hos  Corydon, illos  referebat  in  ordine  Thyrsis.  20 

CORYDON. 

Nymphae,  noster  amor,  Libethrides,  aut  mihi 
carmen, 

Quale  meo  Codro,  concedite  ;  proxima  Phoebi 
Versibus  ille  facit:  aut,  si  non  possumus  omnes, 
Hic  arguta  sacra  pendebit  fistula  pinu. 

THYRSIS. 

Pastores,  hedera  crescentem  ornate  poetam,  25 
Arcades,  invidia  rumpantur  ut  ilia  Codro ; 

Aut,  si  ultra  placitum  laudarit,  baccare  frontem 
Cingite,  ne  vati  noceat  mala  lingua  futuro. 

CORYDON. 

Setosi  caput  hoc  apri  tibi,  Delia,  parvus 
Et  ramosa  Mycon  vivacis  cornua  cervi.  30 
Si  proprium  hoc  fuerit,  levi  de  marmore  tota 
Puniceo  stabis  suras  evincta  cothurno. 

THYRSIS. 

Sinum  lactis,  et  haec  te  liba,  Priape,  quotannis 
Exspectare  sat  est :  custos  es  pauperis  horti. 
Nunc  te  marmoreum  pro  tempore  fecimus ;  at  tu, 
Si  fetura  gregem  suppleverit,  aureus  esto.  36 

CORYDON. 

Nerine  Galatea,  thymo  mihi  dulcior  Hyblae, 
Candidior  cycnis,  hedera  formosior  alba ; 

Quum  primum  pasti  repetent  praesepia  tauri, 

Si  qua  tui  Corydonis  habet  te  cura,  venito.  40 
THYRSIS. 

Immo  ego  Sardois  videar  tibi  amarior  herbis, 
Horridior  rusco,  projecta  vilior  alga; 

Si  mihi  non  haec  lux  toto  jam  longior  anno  est. 
Ite  domum  pasti,  si  quis  pudor,  ite  juvenci. 

CORYDON. 

Muscosi  fontes,  et  somno  mollior  herba,  45 
Et  quae  vos  rara  viridis  tegit  arbutus  umbra, 
Solstitium  pecori  defendite  ;  jam  venit  aestas 
Torrida,  jam  laeto  turgent  in  palmite  gemmae. 


THYRSIS. 

Hic  focus,  et  taedae  pingues,  hic  plurimus  ignis 
Semper,  et  assidua  postes  fuligine  nigri.  53 
Hic  tantum  Boreae  curamus  frigora,  quantum 
Aut  numerum  lupus,  aut  torrentia  flumina  ripas. 

CORYDON. 

Stant  et  juniperi,  et  castaneae  hirsutae  ;  [poma  • 
Strata  jacent  passim  sua  quaque  sub  arbore 
Omnia  nunc  rident :  at,  si  formosus  Alexis  55 
Montibus  his  abeat,  videas  et  flumina  sicca. 
THYRSIS. 

Aret  ager,  vitio  moriens  sitit  aeris  herba, 

Liber  pampineas  invidit  collibus  umbras : 
Phyllidis  adventu  nostrae  nemus  omne  virebit, 
Jupiter  et  laeto  descendet  plurimus  imbri.  60 

CORYDON. 

Populus  Alcidae  gratissima,  vitis  Iaccho, 
Formosae  myrtus  Veneri,  sua  laurea  Phoebo  : 
Phyllis  amat  corylos  ;  illas  dum  Phyllis  amabit, 
Nec  myrtus  vincet  corylos,  nec  laurea  Phoebi. 

THYRSIS. 

Fraxinus  in  sylvis  pulcherrima,  pinus  in  hortis, 
Populus  in  fluviis,  abies  in  montibus  altis :  66 

Saepius  at  si  me,  Lycida  formose,  revisas, 
Fraxinus  in  sylvis  cedat  tibi,  pinus  in  hortis. 
MELIBCEUS. 

Haec  memini,  et  victum  frustra  contendere 
Thyrsin.  69 

[Ex  illo  Corydon,  Corydon  est  tempore  nobis.] 

ECLOGA  VIII. 

Pharmaceutria. 

DAMON.  ALPHESIBCEUS. 

Pastorum  Musam  Damonis  et  Alphesiboei, 
Immemor  herbarum  quos  est  mirata  juvenca 
Certantes,  quorum  stupefactae  carmine  lynces. 
Et  mutata  suos  requierunt  flumina  cursus ; 
Damonis  Musam  dicemus  et  Alphesiboei.  5 
Tu  mihi  seu  magni  superas  jam  saxa  Timavi, 
Sive  oram  Illyrici  legis  aequoris ;  en  erit  unquam 
Ille  dies,  mihi  cum  liceat  tua  dicere  facta  ? 

En  erit,  ut  liceat  totum  mihi  ferre  per  orbem 
Sola  Sophocleo  tua  carmina  digna  cothurno  ? 

A  te  principium;  tibi  desinet:  accipe  jussis  11 
Carmina  coepta  tuis,  atque  hanc  sine  tempora 
circum 

Inter  victrices  hederam  tibi  serpere  lauros. 

Frigida  vix  coelo  noctis  decesserat  umbra, 
Cum  ros  in  tenera  pecori  gratissimus  herba,  15 
Incumbens  tereti  Damon  sic  coepit  olivae : 

DAMON. 

Nascere,  praeque  diem  veniens  age,  Lucifer, 
almum ; 

Conjugis  indigno  Nisae  deceptus  amore  [illis 
Dum  queror,  et  Divos,  quanquam  nil  testibus 
Profeci,  extrema  moriens  tamen  alloquor  hora. 
Incipe  Maenalios  mecum,  mea  tibia,  versus.  21 
Maenalus  argutumque  nemus  pinosque  loquentes 
Semper  habet ;  semper  pastorum  ille  audit 
amores,  [ertes. 

Panaque,  qui  primus  calamos  non  passus  in- 
Incipe  Maenalios  mecum,  mea  tibia,  versus.  25 
Mopso  Nisa  datur:  quid  non  speremus  amantes  ? 
Jungentur  jam  gryphes  equis  ;  aevoque  sequenti 
Cum  canibus  timidi  venient  ad  pocula  damae. 
Mopse,  novas  incide  faces ;  tibi  ducitur  uxor. 
Sparge,  marite,  nuces ;  tibi  deserit  Hesperus 
(E  tam.  30 

.  e  Maenalios  mecum,  mea  tibia,  versus. 
nAisno  conjuncta  viro  !  dum  despicis  omnes, 

PumVe  tibi  est  °di°  mea  fistula’  dum(lue  ca‘ 

ttirsutumque  supercilium,  promissaque  barba ; 
Tfec  curare  deum  credis  mortalia  quenquam.  35 
T  cipe  Maenalios  mecum,  mea  tibia,  versus. 
Saepibus  in  nostris  parvam  te  roscida  mala 
?Dux  ego  vester  eram)  vidi  cum  matre  legentem : 
Alter  ab  undecimo  tum  me  jam  ceperat  annus ; 
J  m  fragiles  poteram  a  terra  contingere  ramos. 
TJt  vidi,  ut  perii,  ut  me  malus  abstulit  error ! 
Incipe  Maenalios  mecum,  mea  tibia,  versus.  42 
Nunc  scio  quid  sit  Amor:  duris  in  cautibus  illum 
Aut  Tmaros,  aut  Rhodope,  aut  extremi  Gara¬ 
mantes,  44 

Nec  generis  nostri  puerum  nec  sanguinis,  edunt. 
Incipe  Maenalios  mecum,  mea  tibia,  versus.  46 
Saevus  Amor  docuit  natorum  sanguine  matrem 
Commaculare  manus  :  crudelis  tu  quoque  mater. 
(Crudelis  mater  magis,  an  puer  improbus  ille  ? 
Improbus  ille  puer :  crudelis  tu  quoque  mater.] 
Incipe  Maenalios  mecum,  mea  tibia,  versus. 

Nunc  et  oves  ultro  fugiat  lupus  ;  aurea  durae 
Mala  ferant  quercus  ;  narcisso  floreat  alnus ; 
Pinguia  corticibus  sudent  electra  myricae  ; 
Certent  et  cycnis  ululae  ;  sit  Tityrus  Orpheus ; 
Orpheus  in  sylvis,  inter  delphinas  Arion.  56 
Incipe  Maenalios  mecum,  mea  tibia,  versus. 
Omnia  vel  medium  fiant  mare.  Vivite  sylvae. 
Praeceps  aerii  specula  de  montis  in  undas 
Deferar ;  extremum  hoc  munus  morientis  habeto. 
Desine  Maenalios,  jam  desine,  tibia,  versus.  61 
Haec  Damon :  vos,  quae  responderit  Alphesi- 
boeus, 

Dicite,  Pierides  :  non  omnia  possumus  omnes. 

AEPHESIBCECS. 

Effer  aquam,  et  molli  cinge  haec  altaria  vitta, 
Verbenasque  adole  pingues,  et  mascula  thura ; 
Conjugis  ut  magicis  sanos  avertere  sacris  66 
Experiar  sensus  :  nihil  hic  nisi  carmina  desunt. 
Ducite  ab  urbe  domum,  mea  carmina,  ducite 
Daphnin. 

Carmina  vel  coelo  possunt  deducere  Lunam ; 
Carminibus  Circe  socios  mutavit  Ulixi  ;  70 

Frigidus  in  pratis  cantando  rumpitur  anguis. 
Ducite  ab  urbe  domum,  mea  carmina,  ducite 
Daphnin. 

Terna  tibi  haec  primum  triplici  diversa  colore 
Licia  circumdo,  terque  haec  altaria  circum 
Effigiem  duco  :  numero  deus  impare  gaudet.  75 
Ducite  ab  urbe  domum,  mea  carmina,  ducite 
Daphnin. 

Necte  tribus  nodis  ternos,  Amarylli,  colores ; 
Necte,  Amarylli,  modo;  et,  Veneris,  dic,  vin¬ 
cula  necto.  [Daphnin. 

Ducite  ab  urbe  domum,  mea  carmina,  ducite 
Limus  ut  hic  durescit,  et  haec  ut  cera  liquescit 
Uno  eodemque  igni ;  sic  nostro  Daphnis  amore. 
Sparge  molam,  et  fragiles  incende  bitumine  lau¬ 
ros  :  [laurum. 

Daphnis  me  malus  urit ;  ego  hanc  in  Daphnide 
Ducite  ab  urbe  domum,  mea  carmina,  ducite 
Daphnin.  84 

Talis  amor  Daphnin,  qualis  cum  fessa  juvencum 
ver  nemora  atque  altos  quaerendo  bucula  lucos, 
Propter  aquae  rivum  viridi  procumbit  in  ulva 
Perdita,  nec  serae  meminit  decedere  nocti  ;  88 

ialis  amor  teneat,  nec  sit  mihi  cura  mederi. 


Ducite  ab  urbe  domum,  mea  carmina,  ducite 
Daphnin.  90 

Has  olim  exuvias  mihi  perfidus  ille  reliquit, 
Pignora  cara  sui  ;  quae  nunc  ego  limine  in  ipso, 
Terra,  tibi  mando :  debent  haec  pignora  Daphnin. 
Ducite  ab  urbe  domum,  mea  carmina,  ducite 
Daphnin.  94 

Has  herbas,  atque  haec  Ponto  mihi  lecta  venena 
Ipse  dedit  Moeris  :  nascuntur  plurima  Ponto : 
His  ego  saepe  lupum  fieri,  et  se  condere  sylvis 
Moerin,  saepe  animas  imis  excire  sepulchris. 
Atque  satas  alio  vidi  traducere  messes. 

Ducite  ab  urbe  domum,  mea  carmina,  ducite 
Daphnin.  100 

Fer  cineres,  Amarylli,  foras,  rivoque  fluenti 
Transque  caput  jace ;  nec  respexeris :  his  ego 
Daphnin 

Aggrediar ;  nihil  ille  deos,  nil  carmina  curat. 
Ducite  ab  urbe  domum,  mea  carmina,  ducite 
Daphnin. 

Adspice ;  corripuit  tremulis  altaria  flammis  105 
Sponte  sua,  dum  ferre  moror,  cinis  ipse.  Bonum 
sit ! 

Nescio  quid  certe  est;  et  Hylax  in  limine  latrat. 
Credimus  ?  an,  qui  amant,  ipsi  sibi  somnia 
fingunt  ?  [Daphnis. 

Parcite,  ab  urbe  venit,  jam  parcite,  carmina, 

ECLOGA  IX. 

Moeris. 

IiYCIDAS.  MCERIS. 

LYCIDAS. 

Quo  te,  Moeri,  pedes  ?  an,  quo  via  ducit,  in  urbem  ? 

MCERIS. 

O  Lycida,  vivi  pervenimus,  advena  nostri, 

Quod  nunquam  veriti  sumus,  ut  possessor  agelli 
Diceret,  Haec  mea  sunt :  veteres  migrate  coloni. 
Nunc  victi,  tristes,  quoniam  fors  omnia  versat,  5 
Hos  illi  (quod  nec  bene  vertat)  mittimus  haedos. 

IiYCIDAS. 

Certe  equidem  audieram,  qua  se  subducere  colles 
Incipiunt,  mollique  jugum  demittere  clivo, 
Usque  ad  aquam,  et  veteres,  jam  fracta  cacumina, 
fagos, 

Omnia  carminibus  vestrum  servasse  Menalcan.  10 

MCERIS. 

Audieras ;  et  fama  fuit :  sed  carmina  tantum 
Nostra  valent,  Lycida,  tela  inter  Martia,  quantum 
Chaonias  dicunt  aquila  veniente  columbas. 

Quod  nisi  me  quacunque  novas  incidere  lites 
Ante  sinistra  cava  monuisset  ab  ilice  cornix ;  15 
Nec  tuus  hic  Moeris,  nec  viveret  ipse  Menalcas. 

I.YCIDAS. 

Heu  !  cadit  in  quenquam  tantum  scelus  ?  heu, 
tua  nobis 

Paene  simul  tecum  solatia  rapta,  Menalca  ! 

Quis  caneret  Nymphas  ?  quis  humum  florentibus 
herbis 

Spargeret  ?  aut  viridi  fontes  induceret  umbra? 
Yel  quae  sublegi  tacitus  tibi  carmina  nuper,  21 
Quum  te  ad  delicias  ferres  Amaryllida  nostras  ? 
“  Tityre,  dum  redeo,  brevis  est  via,  pasce  capellas; 
Et  potum  pastas  age,  Tityre  ;  et  inter  agendum 
Occursare  capro  (cornu  ferit  ille)  caveto."  25 

MCERIS. 

Immo  haec,  quae  Yaro  necdum  perfecta  canebat 
“  V are,  tuum  nomen(superet  modo  Mantua  nobis. 

Mantua  vae  miserae  nimium  vicina  Cremonae  !) 
Cantantes  sublime  ferent  ad  sidera  cycni.” 

I.YCIDAS. 

Sic  tua  Cyrneas  fugiant  examina  taxos ;  30 

Sic  cytiso  pastae  distendant  ubera  vaccae  : 

Incipe,  si  quid  habes.  Et  me  fecere  poetam 
Pierides ;  sunt  et  mihi  carmina ;  me  quoque  dicunt 
Vatem  pastores  :  sed  non  ego  credulus  illis. 
Nam  neque  adhuc  Varo  videor,  nec  dicere  Cinna 
Digna,  sed  argutos  inter  strepere  anser  olores.  36 
M(ERIS. 

Id  quidem  ago,  et  tacitus,  Lycida,  mecum  ipse 
voluto, 

Si  valeam  meminisse ;  neque  est  ignobile  carmen. 
“  Huc  ades,  o  Galatea ;  quis  est  nam  ludus  in 
undis  ?  39 

Hic  ver  purpureum  ;  varios  hic  flumina  circum 
Pundit  humus  flores ;  hic  candida  populus  antro 
Imminet,  et  lentae  texunt  umbracula  vites. 

Huc  ades  :  insani  feriant  sine  litora  fluctus.” 

LYCIDAS. 

Quid,  quae  te  pura  solum  sub  nocte  canentem 
Audieram  ?  numeros  memini,  si  verba  tenerem. 

MCERIS. 

“  Daphni,  quid  antiquos  signorum  suspicis  ortus? 
Ecce  Dionaei  processit  Caesaris  astrum  ; 

Astrum,  quo  segetes  gauderent  frugibus,  et  quo 
Duceret  apricis  in  collibus  uva  colorem. 

Insere,  Daphni,  piros;  carpent  tua  poma  ne¬ 
potes.”  [longos  51 

Omnia  fert  aetas,  animum  quoque  :  saepe  ego 
Cantando  puerum  memini  me  condere  soles  : 

N unc  oblita  mihi  tot  carmina ;  vox  quoque  Mcerin 
Jam  fugit  ipsa :  lupi  Moerin  videre  priores. 

Sed  tamen  ista  satis  referet  tibi  saepe  Menalcas. 

LYCIDAS. 

Caussando  nostros  in  longum  ducis  amores.  56 
Et  nunc  omne  tibi  stratum  silet  aequor,  et  omnes, 
Adspice,  ventosi  ceciderunt  murmuris  aurae. 
Hinc  adeo  media  est  nobis  via ;  namque  sepul- 
chrum 

Incipit  apparere  Bianoris :  hic,  ubi  densas  60 
Agricolae  stringunt  frondes,  hic,  Moeri,  canamus; 
Hic  haedos  depone  ;  tamen  veniemus  in  urbem. 
Aut  si,  nox  pluviam  ne  colligat  ante,  veremur, 
Cantantes  licet  usque  (minus  via  laedat)  eamus  ; 
Cantantes  ut  eamus,  ego  hoc  te  fasce  levabo.  65 

MCERIS. 

Desine  plura,  puer ;  et,  quod  nunc  instat,  agamus. 
Carminatum  melius,  quum  venerit  ipse,  canemus. 


ECLOGA  X. 

Gallus. 

Extremum  hunc,  Arethusa, mihi  concede  laborem. 
Pattca  meo  Gallo,  sed  quae  legat  ipsa  Lycoris, 
Carmina  sunt  dicenda :  neget  quis  carmina  Gallo  ? 
Sic  tibi,  quum  fluctus  subterlabere  Sicanos, 
Doris  amara  suam  non  intermisceat  undam.  5 
Incipe  :  sollicitos  Galli  dicamus  amores, 

Dum  tenera  attondent  simae  virgulta  capellae. 
Non  canimus  surdis  :  respondent  omnia  sylvae. 

Quae  nemora,  aut  qui  vos  saltus  habuere,  puellae 
Naides,  indigno  quum  Gallus  amore  periret  ?  10 
Nam  neque  Parnassi  vobis  juga,  nam  neque  Pindi 
Ulla  moram  fecere,  neque  Aonie  Aganippe. 
Illum  etiam  lauri,  etiam  flevere  myricae  ; 

Pinifer  illum  etiam  sola  sub  rupe  Jacentem 


Maenalus,  et  gelidi  fleverunt  saxa  Lycaei.  15 
Stant  et  oves  circum  (nostri  nec  poenitet  illas ; 
Nec  te  poeniteat  pecoris,  divine  poeta : 

Et  formosus  oves  ad  flumina  pavit  Adonis.) 
Venit  et  upilio ;  tardi  venere  bubulci; 

Uvidus  hiberna  venit  de  glande  Menalcas.  20 
Omnes,  unde  amor  iste,  rogant,  tibi?  Venit 
Apollo : 

Galle,  quid  insanis  ?  inquit :  tua  cura  Lycoris 
Perque  nives  alium  perque  horrida  castra  se¬ 
cuta  est. 

Venit  et  agresti  capitis  Silvanus  honore 
Florentes  ferulas  et  grandia  lilia  quassans.  25 
Pan  deus  Arcadiae  venit :  quem  vidimus  ipsi 
Sanguineis  ebuli  baccis  minioque  rubentem. 
Ecquis  erit  modus  ?  inquit.  Amor  non  talia  curat : 
Nec  lacrymis  crudelis  Amor,  nec  gramina  rivis, 
Nec  cytiso  saturantur  apes,  nec  fronde  capellae. 
Tristis  at  ille :  Tamen  cantabitis,  Arcades,  in¬ 
quit,  31 

Montibus  haec  vestris  ;  soli  cantare  periti 
Arcades.  O  mihi  tum  quam  molliter  ossa  qui¬ 
escant, 

Vestra  meos  olim  si  fistula  dicat  amores  ! 

Atque  utinam  ex  vobis  unus,  vestrique  fuissem 
Aut  custos  gregis,  aut  maturae  vinitor  uvae  !  36 
Certe,  sive  mihi  Phyllis,  sive  esset  Amyntas, 
Seu  quicunque  furor,  (quid  tum,  si  fuscus 
Amyntas  ? 

Et  nigrae  violae  sunt,  et  vaccinia  nigra) 

Mecum  inter  salices  lenta  sub  vite  jaceret :  40 
Serta  mihi  Phyllis  legeret,  cantaret  Amyntas. 

IHic  gelidi  fontes,  hic  mollia  prata,  Lycori, 

Hic  nemus ;  hic  ipso  tecum  consumerer  aevo. 
Nunc  insanus  amor  duri  te  Martis  in  armis 
Tela  inter  media  atque  adversos  detinet  hostes. 
Tu  procul  a  patria  (nec  sit  mihi  credere  tantum !) 
Alpinas,  ah  dura  !  nives  et  frigora  Rheni 
Me  sine  sola  vides.  Ah  te  ne  frigora  laedant ! 
Ah  tibi  ne  teneras  glacies  secet  aspera  plantas ! 

Ibo,  et  Chalcidico  quae  sunt  mihi  condita  versu 
Carmina,  pastoris  Siculi  modulabor  avena.  51 
Certum  est  in  sylvis,  inter  spelaea  ferarum, 
Malle  pati,  tenerisque  meos  incidere  amores 
Arboribus :  crescent  illae  ;  crescetis  amores. 
Interea  mixtis  lustrabo  Maenala  Nymphis ;  55 

Aut  acres  venabor  apros  :  non  me  ulla  vetabunt 
Frigora  Parthenios  canibus  circumdare  saltus. 
Jam  mihi  per  rupes  videor  lucosque  sonantes 
Ire  ;  libet  Partho  torquere  Cydonia  cornu  [ris, 
Spicula :  tanquam  haec  sint  nostri  medicina  furo- 
Aut  deus  ille  malis  hominum  mitescere  discat ! 
Jam  neque  Hamadryades  rursum,  nec  carmina 
nobis 

Ipsa  placent ;  ipsae  rursum  concedite  sylvae. 
Non  illum  nostri  possunt  mutare  labores ;  64 

Nec  si  frigoribus  mediis  Hebrumque  bibamus, 
Sithoniasque  nives  hiemis  subeamus  aquosae  ; 
Nec  si,  cum  moriens  alta  liber  aret  in  ulmo, 
iEthiopum  versemus  oves  sub  sidere  Cancri. 
Omnia  vincit  Amor;  et  nos  cedamus  Amori. 

Haec  sat  erit,  divae,  vestrum  cecinisse  poetam, 
Dum  sedet,  et  gracili  fiscellam  texit  hibisco,  71 
Pierides  ;  vos  haec  facietis  maxima  Gallo  : 
Gallo,  cujus  amor  tantum  mihi  crescit  in  horas, 
Quantum  vere  novo  viridis  se  subjicit  alnus. 

Surgamus :  solet  esse  gravis  cantantibus  umbra; 
Juniperi  gravis  umbra;  nocent  et  frugibus  um¬ 
brae. 

Ito  domum  saturae,  venit  Hesperus,  ite,  capeibe, 


(  B9  ) 

GEORGICON 

LIBER  PRIMUS. 


Ad  C.  Cilnium  Mecanatem. 

Quid  faciat  laetas  segetes,  quo  sidere  terram 
Vertere,  Mecaenas,  ulmisque  adjungere  vites 
Conveniat ;  quae  cura  boum,  qui  cultus  habendo 
Sit  pecori  ;  apibus  quanta  experientia  parcis  : 
Hinc  canere  incipiam.  Vos  o  clarissima  mundi 
Lumina,  labentem  coelo  quae  ducitis  annum, 
Liber  et  alma  Ceres,  vestro  si  munere  tellus 
Chaoniam  pingui  glandem  mutavit  arista, 
Poculaque  inventis  Acheloia  miscuit  uvis  ; 

Et  vos  agrestum  praesentia  numina  Fauni,  10 
Ferte  simul  Faunique  pedem  Dryadesque  puellae : 
Munera  vestra  cano.  Tuque  o,  cui  prima  fre¬ 
mentem 

Fudit  equum  magno  tellus  percussa  tridenti, 
Neptune  ;  et  cultor  nemorum,  cui  pinguia  Ceae 
Ter  centum  nivei  tondent  dumeta  juvenci ;  15 

Ipse,  nemus  linquens  patrium  saltusque  Lycaei, 
Pan  ovium  custos,  tua  si  tibi  Maenala  curae, 
Adsis,  o  Tegeaee,  favens  ;  oleaeque  Minerva 
Inventrix ;  uncique  puer  monstrator  aratri ;  19 
Et  teneram  ab  radice  ferens,  Silvane,  cupressum ; 
Dique  deaeque  omnes,  studium  quibus  arva  tueri, 
Quique  novas  alitis  non  ullo  semine  fruges, 
Quique  satis  largum  coelo  demittitis  imbrem. 
Tuque  adeo,  quem  mox  quae  sint  habitura 
deorum  24 

Concilia,  incertum  est ;  urbesne  invisere,  Caesar, 
Terrarumque  velis  curam,  et  te  maximus  orbis 
Auctorem  frugum  tempestatumque  potentem 
Accipiat,  cingens  materna  tempora  myrto ; 

An  deus  immensi  venias  maris,  ac  tua  nautae  29 
Numina  sola  colant,  tibi  serviat  ultima  Thule, 
Teque  sibi  generum  Tethys  emat  omnibus  undis ; 
Anne  novum  tardis  sidus  te  mensibus  addas, 
Qua  locus  Erigonen  inter  Chelasque  sequentes 
Panditur:  ipse  tibi  jam  brachia  contrahit  ardens 
Scorpios,  et  coeli  justa  plus  parte  relinquit :  35 
Quicquid  eris  (nam  te  nec  sperent  Tartara  regem, 
N  ec  tibi  regnandi  veniat~tam  dira  cupido  : 
Quamvis  Elysios  miretur  Graecia  campos, 

Nec  repetita  sequi  curet  Proserpina  matrem) 
Da  facilem  cursum,  atque  audacibus  annue  coep¬ 
tis, 

Ignarosque  viae  mecum  miseratus  agrestes,  41 
Ingredere,  et  votis  jam  nunc  assuesce  vocari. 

Vere  novo,  gelidus  canis  cum  montibus  humor 
Liquitur,  et  Zephyro  putris  se  gleba  resolvit, 
Depresso  incipiat  jam  tum  mihi  taurus  aratro 
Ingemere,  et  sulco  attritus  splendescere  vomer. 
Illa  seges  demum  votis  respondet  avari 
Agricolae,  bis  quae  solem,  bis  frigora  sensit ; 
Illius  immensae  ruperunt  horrea  messes. 

At  prius  ignotum  ferro  quam  scindimus  aequor, 
Ventos  et  varium  coeli  praediscere  morem  51 
Cura  sit,  ac  patrios  cultusque  habitusque  loco¬ 
rum  ;  [cuset.- 

Et  quid  quaeque  ferat  regio,  et  quid  quaeque  re- 
Hic  segetes,  illic  veniunt  felicius  uvae  ; 

Arborei  fetus  alibi,  atque  injussa  virescunt  55 
Gramina.  N onne  vides  croceos  ut  Tmolus  odores, 
India  mittit  ebur,  molles  sua  thura  -Sabaei' 


At  Chalybes  nudi  ferrum,  virosaque  Pontus 
Castorea,  Eliadum  palmas  Epiros  equarum  ? 
Continuo  has  leges  aeternaque  foedera  certis  60 
Imposuit  natura  locis,  quo  tempore  primum 
Deucalion  vacuum  lapides  jactavit  in  orbem, 
Unde  homines  nati, durum  genus.  Ergo  age, terrae 
Pingue  solum  primis  extemplo  a  mensibus  anni 
Fortes  invertant  tauri,  glebasque  jacentes  65 
Pulverulenta  coquat  maturis  solibus  aestas. 

At  si  non  fuerit  tellus  fecunda,  sub  ipsum 
Arcturum  tenui  sat  erit  suspendere  sulco : 

Illic,  officiant  laetis  ne  frugibus  herbae  ; 

Hic,  sterilem  exiguus  ne  deserat  humor  arenam. 

Alternis  idem  tonsas  cessare  novales,  71 
Et  segnem  patiere  situ  durescere  campum. 

Aut  ibi  flava  seres,  mutato  sidere,  farra, 

Unde  prius  laetum  siliqua  quassante  legumen, 
Aut  tenuis  fetus  viciae,  tristisque  lupini  75 
Sustuleris  fragiles  calamos  sylvamque  sonantem. 
Urit  enim  lini  campum  seges,  urit  avenae  ; 
Urunt  Lethaeo  perfusa  papavera  somno. 

Sed  tamen  alternis  facilis  labor :  arida  tantum 
Ne  saturare  fimo  pingui  pudeat  sola ;  neve  80 
Effetos  cinerem  immundum  jactare  per  agros. 
Sic  quoque  mutatis  requiescunt  fetibus  arva ; 
Nec  nulla  interea  est  inaratae  gratia  terrae. 

Saepe  etiam  steriles  incendere  profuit  agros, 
Atque  levem  stipulam  crepitantibus  urere  flam¬ 
mis  ;  85 

Sive  inde  occultas  vires  et  pabula  terrae 
Pinguia  concipiunt ;  sive  illis  omne  per  ignem 
Excoquitur  vitium,  atque  exudat  inutilis  humor ; 
Seu  plures  calor  ille  vias  et  caeca  relaxat 
Spiramenta,  novas  veniat  qua  succus  in  herbas ; 
Seu  durat  magis,  et  venas  adstringit  hiantes,  91 
Ne  tenues  pluviae,  rapidive  potentia  solis 
Acrior,  aut  Boreae  penetrabile  frigus  adurat. 

Multum  adeo,  rastris  glebas  qui  frangit  inertes, 
Vimineasque  trahit  crates,  juvat  arva;  neque  il¬ 
lum  95 

Flava  Ceres  alto  nequidquam  spectat  Olympo  : 
Et  qui,  proscisso  quae  suscitat  aequore  terga, 
Rursus  in  obliquum  verso  perrumpit  aratro, 
Exerce  tque  frequens  tellurem,  atque  imperat 
arvis. 

Humida  solstitia  atque  hiemes  orate  serenas, 
Agricolae  ;  hiberno  laetissima  pulvere  farra,  101 
Laetus  ager  ;  nullo  tantum  se  Mysia  cultu 
Jactat,  et  ipsa  suas  mirantur  Gargara  messes. 

Quid  dicam,  jacto  qui  semine  cominus  arva 
Insequitur,  cumulosque  ruit  male  pinguis  arenae , 
Deinde  satis  fluvium  inducit  rivosque  sequentes, 
Et,  cum  exustus  ager  morientibus  aestuat  herbis, 
Ecce  supercilio  clivosi  tramitis  undam  108 
Elicit  ?  illa  cadens  raucum  per  laevia  murmur 
Saxa  ciet,  scatebrisque  arentia  temperat  arva. 
Quid,  qui,  ne  gravidis  procumbat  culmus  aristis, 
Luxuriem  segetum  tenera  depascit  in  herba, 
Cum  primum  sulcos  aequant  sata  ?  quique  paludis 
Collectum  humorem  bibula  deducit  arena  ? 
Praesertim  incertis  si  mensibus  amnis  abundans 
Exit,  et  obducto  late  tenet  omnia  limo  ;  116 


/ 


90 


VIRGILIUS. 


Geor.  Lib.  I 


Unde  cavae  tepido  sudant  humore  lacunae. 

Nec  tamen,  haec  cum  sint  hominumque  boum¬ 
que  labores 

Versando  terram  experti,  nihil  improbus  anser, 
Strymoniaeque  grues,  et  amaris  intuba  fibris  120 
Officiunt,  aut  umbra  nocet.  Pater  ipse  colendi 
Haud  facilem  esse  viam  voluit ;  primusque  per 
artem 

Movit  agros,  curis  acuens  mortalia  corda ; 

Nec  torpere  gravi  passus  sua  regna  veterno. 
Ante  Jovem  nulli  subigebant  arva  coloni :  125 
Ne  signare  quidem  aut  partiri  limite  campum 
Fas  erat :  in  medium  quaerebant ;  ipsaque  tellus 
Omnia  liberius,  nullo  poscente,  ferebat. 

Ille  malum  virus  serpentibus  addidit  atris, 
Prsedarique  lupos  jussit,  pontumque  moveri,  130 
Mellaque  decussit  foliis,  ignemque  removit, 

Et  passim  rivis  currentia  vina  repressit : 

Ut  varias  usus  meditando  extunderet  artes 
Paullatim,  et  sulcis  frumenti  quaereret  herbam ; 
Ut  silicis  venis  abstrusum  excuderet  ignem.  135 
Tunc  alnos  primum  fluvii  sensere  cavatas ; 
Navita  tum  stellis  numeros  et  nomina  fecit, 
Pleiadas,  Hyadas,  claramque  Lycaonis  Arcton ; 
Tum  laqueis  captare  feras,  et  fallere  visco,  139 
Inventum,  et  magnos  canibus  circumdare  saltus ; 
Atque  alius  latum  funda  jam  verberat  amnem, 
Alta  petens ;  pelagoque  alius  trahit  humida  lina ; 
Tum  ferri  rigor,  atque  argutae  lamina  serrae, 
Nam  primi  cuneis  scindebant  fissile  lignum, 
Tum  variae  venere  artes:  labor  omnia  vicit  145 
Improbus,  et  duris  urguens  in  rebus  egestas. 

Prima  Ceres  ferro  mortales  vertere  terram 
Instituit ;  cum  jam  glandes  atque  arbuta  sacra; 
Deficerent  sylvae,  et  victum  Dodona  negaret. 
Mox  et  frumentis  labor  additus  ;  ut  mala  culmos 
Esset  robigo,  segnisque  horreret  in  arvis  151 
Carduus :  intereunt  segetes ;  subit  aspera  sylva, 
Lappaeque  tribulique,  interque  nitentia  culta 
Infelix  lolium  et  steriles  dominantur  avenae. 
Quod  nisi  et  assiduis  terram  insectabere  rastris, 
Et  sonitu  terrebis  aves,  et  ruris  opaci  156 
Falce  premes  umbras,  votisque  vocaveris  im¬ 
brem  ; 

Heu,  magnum  alterius  frustra  spectabis  acervum, 
Concussaque  famem  in  sylvis  solabere  quercu. 

Dicendum  et  quae  sint  duris  agrestibus  arma, 
Quis  sine  nec  potuere  seri,  nec  surgere  messes ; 
Vomis,  et  inflexi  primum  grave  robur  aratri, 
Tardaque  Eleusinae  matris  volventia  plaustra, 
Tribulaque,  traheaeque,  et  iniquo  pondere  rastri ; 
Virgea  praeterea  Celei  vilisque  supellex,  165 
Arbuteae  crates,  et  mystica  vannus  Iacchi. 
Omnia  quae  multo  ante  memor  provisa  repones, 
Si  te  digna  manet  divini  gloria  ruris. 

Continuo  in  sylvis  magni  vi  flexa  domatur 
In  burim,  et  curvi  formam  accipit  ulmus  aratri: 
Huic  a  stirpe  pedes  temo  protentus  in  octo ;  17 1 

Binae  aures,  duplici  aptantur  dentalia  dorso. 
Caeditur  et  tilia  ante  jugo  levis,  altaque  fagus 
Stivaque,  quae  currus  a  tergo  torqueat  imos  ; 

Et  suspensa  focis  explorat  robora  fumus.  175 
Possum  multa  tibi  veterum  praecepta  referre ; 
Ni  refugis,  tenuesque  piget  cognoscere  curas. 
Area  cum  primis  ingenti  aequanda  cylindro, 

Et  vertenda  manu,  et  creta  solidanda  tenaci, 

Ne  subeant  herbae,  neu  pulvere  victa  fatiscat ; 
Tum  variae  illudant  pestes :  saepe  exiguus  mus 
Sub  terris  posuitque  domos  atque  horrea  fecit ; 
Aut  oculis  capti  fodere  cubilia  talpae  ; 


Inventusque  cavis  bufo,  et  quae  plurima  terrae 
Monstra  ferunt ;  populatque  ingentem  farris 
acervum  185 

Curculio,  atque  inopi  metuens  formica  senectae. 

Contemplator  item,  cum  se  nux  plurima  sylvis 
Induet  in  florem,  et  ramos  curvabit  olentes : 

Si  superant  fetus,  pariter  frumenta  sequentur, 
Magnaque  cum  magno  veniet  tritura  calore  :  , 

At  si  luxuria  foliorum  exuberat  umbra,  19  \ 

Nequicquam  pingues  palea  teret  area  culmos. 

Semina  vidi  equidem  multos  medicare  serentes, 
Et  nitro  prius  et  nigra  perfundere  amurca, 
Grandior  ut  fetus  siliquis  fallacibus  esset ;  195 
Et,  quamvis  igni  exiguo  properata  maderent, 
Vidi  lecta  diu  et  multo  spectata  labore 
Degenerare  tamen,  ni  vis  humana  quotannis 
Maxima  quaeque  manu  legeret :  sic  omnia  fatis 
In  pejus  ruere,  ac  retro  sublapsa  referri.  200 
Non  aliter,  quam  qui  adverso  vix  flumine  lem¬ 
bum 

Remigiis  subigit,  si  brachia  forte  remisit, 

Atque  illum  in  praeceps  prono  rapit  alveus  amni. 

Praeterea  tam  sunt  Arcturi  sidera  nobis 
Haedorumque  dies  servandi  et  lucidus  Anguis, 
Quam  quibus  in  patriam  ventosa  per  aequora 
vectis  206 

Pontus  et  ostriferi  fauces  tentantur  Abydi. 

Libra  die  somnique  pares  ubi  fecerit  horas, 

Et  medium  luci  atque  umbris  jam  dividit  orbem, 
Exercete,  viri,  tauros,  serite  hordea  campis,  210 
Usque  sub  extremum  brumae  intractabilis  im¬ 
brem  ; 

Nec  non  et  lini  segetem  et  Cereale  papaver 
Tempus  humo  tegere,  et  jamdudum  incumbere 
aratris, 

Dum  sicca  tellure  licet,  dum  nubila  pendent. 
Vere  fabis  satio ;  tum  te  quoque,  Medica,  putres 
Accipiunt  sulci,  et  milio  venit  annua  cura  :  216 
Candidus  auratis  aperit  cum  cornibus  annum 
Taurus,  et  adverso  cedens  Canis  occidit  astro. 

At  si  triticeam  in  messem  robustaque  farra 
Exercebis  humum,  solisque  instabis  aristis,  220 
Ante  tibi  Eose  Atlantides  abscondantur, 
Gnossiaque  ardentis  decedat  stella  Coronae, 
Debita  quam  sulcis  committas  semina,  quamque 
Invitae  properes  anni  spem  credere  terrae. 

Multi  ante  occasum  Maiae  coepere  ;  sed  illos 
Expectata  seges  vanis  elusit  aristis.  226 

Si  vero  viciamque  seres  vilemque  faselum, 

Nec  Pelusiacae  curam  adspemabere  lentis, 

Haud  obscura  cadens  mittet  tibi  signa  Bootes ; 
Incipe,  et  ad  medias  sementem  extende  pruinas. 

Idcirco  certis  dimensum  partibus  orbem  231 
Per  duodena  regit  mundi  Sol  aureus  astra. 
Quinque  tenent  coelum  zonas :  quarum  una  co¬ 
rusco 

Semper  sole  rubens,  et  torrida  semper  ab  igni ; 
Quam  circum  extremae  dextra  laevaque  trahuntur 
Coerulea  glacie  concretae  atque  imbribus  atris  : 
Has  inter  mediamque,  duae  mortalibus  aegris 
Munere  concessae  divum  ;  via  secta  per  ambas, 
Obliquus  qua  se  signorum  verteret  ordo.  239 
Mundus  ut  ad  Scythiam  Rhipaeasque  arduus  arces 
Consurgit,  premitur  Libyae  devexus  in  Austros. 
Hic  vertex  nobis  semper  sublimis ;  at  illum 
Sub  pedibus  Styx  atra  videt,  Manesque  profundi. 
Maximus  hic  flexu  sinuoso  elabitur  Anguis 
Circum,  perque  duas  in  morem  fluminis  Arctos, 
Arctos  Oceani  metuentes  aequore  tingui  :  24t 

Illic,  ut  perhibent,  aut  intempesta  silet  nox. 

mner  et  obtenta  densantur  nocte  tenebrae  ; 
i”?  redit  a  nobis  Aurora,  diemque  reducit ; 

ne  ubi  primus  equis  Oriens  afflavit  anhelis, 
nu^sera  rubens  accendit  lumina  Yesper.  251 
1  flinc  tempestates  dubio  praediscere  coelo 
Possumus,  hinc  messisque  diem  tempusque  se¬ 
rendi  ;  ,  ,, 

vt  otiando  infidum  remis  impellere  marmor 
fVmveniat,  quando  armatas  deducere  classes, 
Ant  tempestivam  sylvis  evertere  pinum.  256 
Nec  frustra  signorum  obitus  speculamur  et 


ortus, 

Temporibusque  parem  diversis  quatuor  annum. 
Frigidus  agricolam  si  quando  continet  imber : 
Multa  forent  quae  mox  coelo  properanda  sereno, 
Maturare  datur ;  durum  procudit  arator  261 
Vomeris  obtusi  dentem,  cavat  arbore  lintres,  _ 

A  ut  pecori  signum  aut  numeros  impressit  acervis. 
Exacuunt  alii  vallos  furcasque  bicornes, 

Atque  Amerina  parant  lentae  retinacula  viti. 
Nunc  facilis  rubea  texatur  fiscina  virga  ;  266 

Nunc  torrete  igni  fruges,  nunc  frangite  saxo. 
Quippe  etiam  festis  quaedam  exercere  diebus 
Fas  et  jura  sinunt :  rivos  deducere  nulla 
Religio  vetuit,  segeti  praetendere  saepem,  270 
Insidias  avibus  moliri,  incendere  vepres, 
Balantumque  gregem  fluvio  mersare  salubri. 
Saepe  oleo  tardi  costas  agitator  aselli 
Vilibus  aut  onerat  pomis ;  lapidemque  revertens 
Incusum,  aut  atrae  massam  picis  urbe  reportat. 

Ipsa  dies  alios  alio  dedit  ordine  Luna  276 
Felices  operum :  quintam  fuge  ;  pallidus  Orcus, 
Eumenidesque  satae  ;  tum  partu  Terra  nefando 
Coeumque  Iapetumque  creat,  saevumque  Ty¬ 
phoea, 

Et  conjuratos  coelum  rescindere  fratres.  280 
Ter  sunt  conati  imponere  Pelio  Ossam 
Scilicet,  atque  Ossae  frondosum  involvere  Olym¬ 


pum  : 

Ter  pater  exstructos  disjecit  fulmine  montes. 
Septima  post  decimam  felix,  et  ponere  vitem, 

Et  prensos  domitare  boves,  et  licia  telae  285 
Addere ;  nona  fugae  melior,  contraria  furtis. 

Multa  adeo  gelida  melius  se  nocte  dedere, 

Aut  cum  sole  novo  terras  irrorat  Eous. 

Nocte  leves  melius  stipulae,  nocte  arida  prata 
Tondentur  :  noctes  lentus  non  deficit  humor. 

Et  quidam  seros  hiberni  ad  luminis  ignes  291 
Pervigilat,  ferroque  faces  inspicat  acuto  : 

Interea  longum  cantu  solata  laborem 
Arguto  conjux  percurrit  pectine  telas  ; 

Aut  dulcis  musti  Vulcano  decoquit  humorem, 

Et  foliis  undam  trepidi  despumat  aheni.  296 
At  rubicunda  Ceres  medio  succiditur  aestu, 

Et  medio  tostas  aestu  terit  area  fruges. 

Nudus  ara,  sere  nudus :  hiems  ignava  colono. 
Frigoribus  parto  agricolae  plerumque  fruuntur, 
Mutuaque  inter  se  laeti  convivia  curant.  301 
Invitat  genialis  hiems,  curasque  resolvit : 

Ceu  pressae  cum  jam  portum  tetigere  carinae, 
Puppibus  et  laeti  nautae  imposuere  coronas. 

Sed  tamen  et  quernas  glandes  tum  stringere 
tempus, 

Et  lauri  baccas,  oleamque,  cruentaque  myrta ; 
Tum  gruibus  pedicas,  et  retia  ponere  cervis, 
Auritosque  sequi  lepores  ;  tum  figere  damas, 
Stuppea  torquentem  Balearis  verbera  fundae  : 
Cum  nix  alta  jacet,  glaciem  cum  flumina  trudunt. 

Quid  tempestates  auctumni  et  sidera  dicam  ? 
Atque,  ubi  jam  breviorque  dies  et  mollior  aestas. 


Quae  vigilanda  viris  ?  vel  cum  ruit  imbriferum 
ver,  313 

Spicea  jam  campis  cum  messis  inhorruit,  et  cum 
Frumenta  in  viridi  stipula  lactentia  turgent ' 
Saepe  ego,  cum  flavis  messorem  induceret  arvis 
Agricola,  et  fragili  jam  stringeret  hordea  culmo, 
Omnia  ventorum  concurrere  proelia  vidi,  318 
Quae  gravidam  late  segetem  ab  radicibus  imis 
Sublime  expulsam  eruerent ;  ita  turbine  nigro 
Ferret  hiems  culmumque  levem  stipulasque  vo¬ 
lantes. 

Saepe  etiam  immensum  coelo  venit  agmen  aqua- 

Et  foedam  glomerant  tempestatem  imbribus  atris 
Collectae  ex  alto  nubes ;  ruit  arduus  aether,  324 
Et  pluvia  ingenti  sata  laeta  boumque  labores 
Diluit ;  implentur  fossae, et  cava  flumina  crescunt 
Cum  sonitu,  fervetque  fretis  spirantibus  aequor. 
Ipse  Pater,  media  nimborum  in  nocte,  corusca 
Fulmina  molitur  dextra ;  quo  maxima  motu 
Terra  tremit ;  fugere  ferae ;  et  mortalia  corda  330 
Per  gentes  humilis  stravit  pavor  :  ille  flagranti 
Aut  Atho,  aut  Rhodopen,  aut  alta  Ceraunia  telo 
Dejicit ;  ingeminant  Austri,  et  densissimus  imber ; 
Nunc  nemora  ingenti  vento,  nunc  littora  plan¬ 
gunt.  334 

Hoc  metuens,  coeli  menses  et  sidera  serva : 
Frigida  Saturni  sese  quo  stella  receptet ; 

Quos  ignis  coeli  Cyllenius  erret  in  orbes. 

In  primis  venerare  deos,  atque  annua  magnae 
Sacra  refer  Cereri  laetis  operatus  in  herbis,  339 
Extremae  sub  casum  hiemis,  jam  vere  sereno. 
Tunc  pingues  agni,  et  tunc  mollissima  vina ; 
Tunc  somni  dulces,  densaeque  in  montibus  um¬ 
brae. 

Cuncta  tibi  Cererem  pubes  agrestis  adoret ; 

Cui  tu  lacte  favos  et  miti  dilue  Baccho,  344 
Terque  novas  circum  felix  eat  hostia  fruges  ; 
Omnis  quam  chorus  et  socii  comitentur  ovantes, 
Et  Cererem  clamore  vocent  in  tecta :  neque  ante 
Falcem  maturis  quisquam  supponat  aristis, 

Quam  Cereri  torta  redimitus  tempora  quercu 
D«st  motus  incompositos,  et  carmina  dicat.  350 
Atque  haec  ut  certis  possimus  discere  signis, 
JEstusque,  pluviasque,  et  agentes  frigora  ventos : 
Ipse  Pater  statuit,  quid  menstrua  luna  moneret, 
Quo  signo  caderent  Austri,  quid  saepe  videntes 
Agricolae  propius  stabulis  armenta  tenerent. 

Continuo,  ventis  surgentibus,  aut  freta  ponti 
Incipiunt  agitata  tumescere,  et  aridus  altis 
Montibus  audiri  fragor,  aut  resonantia  longe 
Littora  misceri,  et  nemorum  increbrescere  mur¬ 
mur.  859 

Jam  sibi  tum  curvis  male  temperat  unda  carinis, 
Cum  medio  celeres  revolant  ex  aequore  mergi, 
Clamoremque  ferunt  ad  littora ;  cumque  marinae 
In  sicco  ludunt  fulicae,  notasque  paludes  363 
Deserit,  atque  altam  supra  volat  ardea  nubem. 
Saepe  etiam  stellas,  vento  impendente,  videbis 
Praecipites  coelo  labi,  noctisque  per  umbram 
Flammarum  longos  a  tergo  albescere  tractus ; 
Saepe  levem  paleam  et  frondes  volitare  caducas. 
Aut  summa  nantes  in  aqua  colludere  plumas. 

At  Boreae  de  parte  trucis  cum  fulminat,  et  cum 
Eurique  Zephyrique  tonat  domus ;  omnia  pleni» 
Rura  natant  fossis,  atque  omnis  navita  ponto 
Humida  vela  legit.  Nunquam  imprudentibus 
imber  373 

Obfuit :  aut  illum  surgentem  vallibus  imis 
Aeriae  fugere  grues ;  aut  bucula  coelum 

Suspiciens  patulis  captavit  naribus  auras ; 

Aut  arguta  lacus  circumvolitavit  hirundo  ; 

Et  veterem  in  limo  ranae  cecinere  querelam  ; 
Saepius  et  tectis  penetralibus  extulit  ova 
Angustum  formica  terens  iter  ;  et  bibit  ingens 
Arcus  ;  et  e  pastu  decedens  agmine  magno  381 
Corvorum  increpuit  densis  exercitus  alis. 

Jam  varias  pelagi  volucres,  et  quae  Asia  circum 
Dulcibus  in  stagnis  rimantur  prata  Caystri, 
Certatim  largos  humeris  infundere  rores,  385 
Nunc  caput  objectare  fretis,  nunc  currere  inun¬ 
das, 

Et  studio  incassum  videas  gestire  lavandi. 

Tum  cornix  plena  pluviam  vocat  improba  voce, 
Et  sola  in  sicca  secum  spatiatur  arena.  389 
Ne  nocturna  quidem  carpentes  pensa  puellae 
Nescivere  hiemem,  testa  cum  ardente  viderent 
Scintillare  oleum,  et  putres  concrescere  fungos. 

Nec  minus  ex  imbri  soles  et  aperta  serena 
Prospicere,  et  certis  poteris  cognoscere  signis. 
Nam  neque  tum  stellis  acies  obtusa  videtur  ; 
Nec  fratris  radiis  obnoxia  surgere  Luna ;  396 

Tenuia  nec  lanae  per  coelum  vellera  ferri ; 

Non  tepidum  ad  solem  pennas  in  littora  pandunt 
Dilectae  Thetidi  alcyones  ;  non  ore  solutos 
Immundi  meminere  sues  jactare  maniplos  :  400 
At  nebulae  magis  ima  petunt,  campoque  recum¬ 
bunt; 

Solis  et  occasum  servans  de  culmine  summo 
Nequicquam  seros  exercet  noctua  cantus. 
Apparet  liquido  sublimis  in  aere  Nisus, 

Et  pro  purpureo  poenas  dat  Scylla  capillo  :  405 
Quacunque  illa  levem  fug-iens  secat  aethera  pen¬ 
nis, 

Ecce  inimicus  atrox  magno  stridore  per  auras 
Insequitur  Nisus ;  qua  se  fert  Nisus  ad  auras, 
Illa  levem  fugiens  raptim  secat  aethera  pennis. 
Tum  liquidas  corvi  presso  ter  gutture  voces  410 
Aut  quater  ingeminant;  et  saepe  cubilibus  altis, 
Nescio  qua  praeter  solitum  dulcedine  laeti, 

Inter  se  foliis  strepitant ;  juvat  imbribus  actis 
Progeniem  parvam  dulcesque  revisere  nidos. 
Haud,  equidem  credo,  quia  sit  divinitus  illis 
Ingenium,  aut  rerum  fato  prudentia  major ;  416 
Verum,  ubi  tempestas  et  coeli  mobilis  humor 
Mutavere  vias,  et  Jupiter  uvidus  Austris 
Denset,  erant  quae  rara  modo,  et,  quae  densa, 
relaxat ; 

Vertuntur  species  animorum,  et  pectora  motus 
Nunc  alios,  alios,  dum  nubila  ventus  agebat, 
Concipiunt :  hinc  ille  avium  concentus  in  agris, 
Et  laetae  pecudes,  et  ovantes  gutture  corvi. 

Si  vero  solem  ad  rapidum,  lunasque  sequentes 
Ordine  respicies :  nunquam  te  crastina  fallet 
Hora,  neque  insidiis  noctis  capiere  serenae. 
Luna,  revertentes  cum  primum  colligit  ignes, 

Si  nigrum  obscuro  comprenderit  aera  cornu, 
Maximus  agricolis  pelagoque  parabitur  imber. 
At  si  virgineum  suffuderit  ore  ruborem,  430 
Ventus  erit ;  vento  semper  rubet  aurea  Phoebe. 
Sin  ortu  quarto  (namque  is  certissimus  auctor) 
Pura,  neque  obtusis  per  coelum  cornibus  ibit : 
Totus  et  ille  dies,  et  qui  nascentur  ab  illo 
Exactum  ad  mensem,  pluvia  ventisque  carebunt ; 
Votaque  servati  solvent  in  littore  nautae  436 
Glauco  et  Panopeae  et  Inoo  Melicertae. 

Sol  quoque,  et  exoriens,  et  cum  se  condet  in 
undas, 

Signa  dabit ;  solem  certissima  signa  sequuntur, 
Et  quae  mane  refert,  et  quae  surientibus  astris. 


Geok.  Lib.  I. 

Ille  ubi  nascentem  maculis  variaverit  ortum 
Conditus  in  nubem,  medioque  refugerit  orbe 
Suspecti  tibi  sint  imbres  ;  namque  urget  ab  alto 
Arboribusque  satisque  Notus  pecorique  sinister. 
Aut  ubi  sub  lucem  densa  inter  nubila  sese  445 
Diversi  rumpent  radii,  aut  ubi  pallida  surget 
Tithoni  croceum  linquens  Aurora  cubile  ; 

Heu,  male  tum  mites  defendet  pampinus  uvas 
Tam  multa  in  tectis  crepitans  salit  horrida 
grando. 

Hoc  etiam,  emenso  cum  jam  decedet  Olympo, 
Profuerit  meminisse  magis  :  nam  saepe  videmus 
Ipsius  in  vultu  varios  errare  colores ;  452 

Caeruleus  pluviam  denuntiat,  igneus  Euros. 

Sin  maculae  incipient  rutilo  immiscerier  igni, 
Omnia  tunc  pariter  vento  nimbisque  videbis 
Fervere  :  non  illa  quisquam  me  nocte  per  altum 
Ire,  neque  a  terra  moneat  convellere  funem. 

At  si,  cum  referetque  diem,  condetque  relatum, 
Lucidus  orbis  erit :  frustra  terrebere  nimbis, 
Et  claro  sylvas  cernes  Aquilone  moveri.  460 

Denique,  quid  vesper  serus  vehat,  unde  serenas 
Ventus  agat  nubes,  quid  cogitet  humidus  Auster, 
Sol  tibi  signa  dabit.  Solem  quis  dicere  falsum 
Audeat  ?  ille  etiam  caecos  instare  tumultus 
Saepe  monet,  fraudemque  et  operta  tumescere 
bella ;  465 

Ille  etiam  exstincto  miseratus  Caesare  Romam, 
Cum  caput  obscura  nitidum  ferrugine  texit, 
Impiaque  aeternam  timuerunt  saecula  noctem. 
Tempore  quanquam  illo  tellus  quoque,  et  aequora 
ponti, 

Obscaenique  canes,  importunaeque  volucres,  470 
Signa  dabant.  Quoties  Cyclopum  effervere  in 
agros 

Vidimus  undantem  ruptis  fornacibus  iEtnam, 
Flammarumque  globos  liquefactaque  volvere 
saxa ! 

Armorum  sonitum  toto  Germania  coelo  474 
Audiit ;  insolitis  tremuerunt  motibus  Alpes. 
Vox  quoque  per  lucos  vulgo  exaudita  silentes 
Ingens  ;  et  simulacra  modis  pallentia  miris 
Visa  sub  obscurum  noctis  ;  pecudesque  locutae, 
Infandum !  sistunt  amnes,  terraeque  dehiscunt ; 
Et  maestum  illacrymat  templis  ebur,  aeraque  su¬ 
dant.  480 

Proluit  insano  contorquens  vortice  sylvas 
Fluviorum  rex  Eridanus,  camposque  per  omnes 
Cum  stabulis  armenta  tulit.  Nec  tempore  eodem 
Tristibus  aut  extis  fibrae  apparere  minaces, 

Aut  puteis  manare  eruor  cessavit ;  et  altae  485 
Per  noctem  resonare  lupis  ululantibus  urbes. 
Non  alias  coelo  ceciderunt  plura  sereno 
Fulgura  ;  nec  diri  toties  arsere  cometae. 

Ergo  inter  sese  paribus  concurrere  telis 
Romanas  acies  iterum  videre  Philippi ;  490 

Nec  fuit  indignum  superis,  bis  sanguine  nostro 
Emathiam  et  latos  H  aemi  pinguescere  campos. 
Scilicet  et  tempus  veniet,  cum  finibus  illis 
Agricola,  incurvo  terram  molitus  aratro, 

Exesa  inveniet  scabra  rubigine  pila,  495 

Aut  gravibus  rastris  galeas  pulsabit  inanes, 
Grandiaque  effossis  mirabitur  ossa  sepulchris. 

Di  patrii  Indigetes,  et  Romule,  V estaque  mater, 
Quae  Tuscum  Tiberim  et  Romana  Palatia  servas, 
Hunc  saltem  everso  juvenem  succurrere  saeclo 
Ne  prohibete  !  Satis  jam  pridem  sanguine  nostro 
Laomedonteae  luimus  perjuria  Trojae.  502 

Jam  pridem  nobis  coeli  te  regia,  Caesar,  [phos  : 
Invidet,  atque  hominum  c  ueritur  curare  trium- 

QuiPPe  ubi  fas  versum  atque  nefas,  tot  bella  per 
orbem,  „  505 

'Tam  multae  scelerum  facies,  non  ullus  aratro 
T)j2nus  bonos ;  squalent  abductis  arva  colonis, 
Et  curvae  rigidum  falces  conflantur  in  ensem  : 
Hinc  movet  Euphrates,  illinc  Germania  bellum  ; 


Vicinae  ruptis  inter  se  legibus  urbes  510 

Arma  ferunt ;  saevit  toto  Mars  impius  orbe  : 

Ut,  cum  carceribus  sese  effudere,  quadrigae 
Addunt  in  spatia,  et  frustra  retinacula  tendens 
Fertur  equis  auriga,  neque  audit  currui  habe¬ 
nas. 


LIBER  SECUNDUS. 


Hactenus  arvorum  cultus  et  sidera  coeli ; 

Hunc  te,  Bacche,  canam,  nec  non  sylvestria 
tecum 

Virgulta,  et  prolem  tarde  crescentis  olivae. 

Huc,  pater  o  Lenaee ;  tuis  hic  omnia  plena 
Muneribus  ;  tibi  pampineo  gravidus  auctumno 
Floret  ager,  spumat  plenis  vindemia  labris :  6 

Huc,  pater  o  Lenaee,  veni,  nudataque  musto 
Tinge  novo  mecum  dereptis  crura  cothurnis. 

Principio  arboribus  varia  est  natura  creandis  : 
Namque  aliae,  nullis  hominum  cogentibus,  ipsae 
Sponte  sua  veniunt,  camposque  et  flumina  late  1 1 
Curva  tenent :  ut  molle  siler,  lentaeque  genestae, 
Populus,  et  glauca  canentia  fronde  salicta. 

Pars  autem  posito  surgunt  de  semine  :  ut  altae 
Castaneae,  nemorumque  Jovi  quae  maxima  fron¬ 
det 

jEsculus,  atque  habitae  Graiis  oracula  quercus. 
Pullulat  ab  radice  aliis  densissima  sylva  : 

Ut  cerasis,  ulmisque  ;  etiam  Parnassia  laurus 
Parva  sub  ingenti  matris  se  subjicit  umbra.  19 
Hos  Natura  modos  primum  dedit;  his  genus 
omne 

Sylvarum  fruticumque  viret  nemorumque  sa¬ 
crorum. 

Sunt  alii,  quos  ipse  via  sibi  repperit  usus. 

Hic  plantas  tenero  abscidens  de  corpore  matrum 
Deposuit  sulcis ;  hic  stirpes  obruit  arvo, 
Quadrifidasque  sudes  et  acuto  robore  vallos  ;  25 
Sylvarumque  aliae  pressos  propaginis  arcus 
Exspectant,  et  viva  sua  plantaria  terra ; 

Nil  radicis  egent  aliae  ;  summumque  putator 
Haud  dubitat  terrae  referens  mandare  cacumen. 
Quin  et  caudicibus  secti*  (mirabile  dictu)  30 
Truditur  e  sicco  radix  oleagina  ligno ; 

Et  saepe  alterius  ramos  impune  videmus 
Vertere  in  alterius,  mutatamque  insita  mala 
Ferre  pirum,  et  prunis  lapidosa  rubescere  corna. 

Quare  agite  o, proprios  generatim  discite  cultus, 
Agricolae,  fructusque  feros  mollite  colendo  ;  36 
Neu  segnes  jaceant  terrae.  Juvat  Ismara  Baccho 
Conserere,  atque  olea  magnum  vestire  Tabur¬ 
num. 

Tuque  ades,  inceptumque  una  decurre  laborem, 
O  decus,  o  famae  merito  pars  maxima  nostrae  40 
Mecaenas,  pelagoque  volans  da  vela  patenti. 

Non  ego  cuncta  meis  amplecti  versibus  opto  ; 
Non  mihi  si  linguae  centum  sint,  oraque  centum, 
Ferrea  vox  :  ades,  et  primi  lege  littoris  oram; 
In  manibus  terrae ;  non  hic  te  carmine  ficto,  45 
Atque  per  ambages  et  longa  exorsa,  tenebo. 

Sponte  sua  quae  se  tollunt  in  luminis  oras, 
Infecunda  quidem,  sed  laeta  et  fortia  surgunt ; 
Quippe  solo  natura  subest.  Tamen  haec  quoque 
si  quis 

Inserat,  aut  scrobibus  mandet  mutata  subactis, 
Exuerint  sylvestrem  animum, cultuque  frequenti 
'In  quascunque  voces  artes  haud  tarda  sequentur. 


Nec  non  et  sterilis,  quae  stirpibus  exit  ab  imis, 
Hoc  faciet,  vacuos  si  sit  digesta  per  agros : 
Nunc  altae  frondes  et  rami  matris  opacant,  55 
Crescentique  adimunt  fetus,  uruntque  ferentem. 

Jam,  quae  seminibus  jactis  se  sustulit  arbos, 
Tarda  venit,  seris  factura  nepotibus  umbram ; 
Pomaque  degenerant  succos  oblita  priores  ; 

Et  turpes,  avibus  praedam,  fert  uva  racemos.  60 
Scilicet  omnibus  est  labor  impendendus, et  omnes 
Cogendae  in  sulcum,  ac  multamercede  domandae. 
Sed  truncis  oleae  melius,  propagine  vites 
Respondent,  solido  Paphiae  de  robore  myrtus  ; 
Plantis  et  durae  coryli  nascuntur,  et  ingens  65 
Fraxinus,  Herculeaeque  arbos  umbrosa  coronae, 
Chaoniique  patris  glandes ;  etiam  ardua  palma 
Nascitur,  et  casus  abies  visura  marinos. 
Inseritur  vero  et  fetu  nucis  arbutus  horrida, 

Et  steriles  platani  malos  gessere  valentes ;  70 

Castaneae  fagus,  ornusque  incanuit  olbo 
Flore  piri,  glandemque  sues  fregere  sub  ulmis. 
Nec  modus  inserere  atque  oculos  imponere 
simplex. 

Nam,  qua  se  medio  trudunt  de  cortice  gemmae, 
Ft  tenues  rumpunt  tunicas,  angustus  in  ipso  7  5 
Fit  nodo  sinus ;  huc  aliena  ex  arbore  germen 
Includunt,  udoque  docent  inolescere  libro. 

Aut  rursum  enodes  trunci  resecantur,  et  alte 
Finditur  in  solidum  cuneis  via  ;  deinde  feraces 
Plantae  immittuntur :  nec  longum  tempus,  et 
ingens  80 

Exiit  ad  coelum  ramis  felicibus  arbos, 
Miraturque  novas  frondes  et  non  sua  poma. 

Praeterea  genus  haud  unum,  nec  fortibus  ulmis, 
Nec  salici,  lotoque,  neque  Idaeis  cyparissis. 

Nec  pingues  unam  in  faciem  nascuntur  olivae, 
Orchades,  et  radii,  et  amara  pausia  bacca ;  86 

Pomaque,  et  Alcinoi  sylvae  :  nec  surculus  idem 
Crustumiis  Syriisque  piris,  gravibusque  volemis. 
Non  eadem  arboribus  pendet  vindemia  nostris, 
Quam  Methymnaeo  carpit  de  palmite  Lesbos  ; 
Sunt  Thasiae  vites,  sunt  et  Mareotides  albae  ; 
Pinguibus  hae  terris  habiles,  levioribus  illae  ; 

Et  passo  Psythia  utilior,  tenuisque  Lageos, 
Tentatura  pedes  olim,  vincturaque  linguam  ; 
Purpureae,  preciaeque  ;  et,  quo  te  carmine  dicam, 
Rhaetica?  nec  cellis  ideo  contende  Falernis.  96 
Sunt  et  Aminaeae  vites,  firmissima  vina, 

Tmolus  et  assurgit  quibus,  et  rex  ipse  Phanaeus, 
Argitisque  minor,  cui  non  certaverit  ulla 
Aut  tantum  fluere,  aut  totidem  durare  per 
annos. 

Non  ego  te,  dis  et  mensis  accepta  secundis,  101 
Transierim, Rhodia, et  tumidis,  bumaste,  racemis. 
Sed  neque  quam  multae  species,  nec  nomina  quae 
sint, 

Est  numerus  ;  neque  enim  numero  comprendere 
refert : 

I  Quem  qui  scire  velit,  Libyci  velit  aequoris  idem 

Discere  quam  multas  Zephyro  turbentur  arenae  ; 
Aut,  ubi  navigiis  violentior  incidit  Eurus, 
Nosse  quot  Ionii  veniant  ad  littora  fluctus. 

Nec  vero  terrae  ferre  omnes  omnia  possunt. 
Fluminibus  salices,  crassisque  paludibus  alni 
Nascuntur,  steriles  saxosis  montibus  orni ;  111 
Littora  myrtetis  laetissima ;  denique  apertos 
Bacchus  amat  colles,  Aquilonem  et  frigora  taxi. 
Adspice  et  extremis  domitum  cultoribus  orbem, 
Eoasque  domos  Arabum,  pictosque  Gelonos.  115 
Divisae  arboribus  patriae  :  sola  India  nigrum 
Fert  ebenum  ;  solis  est  thurea  virga  Sabaeis. 
Quid  tibi  odorato  referam  sudantia  ligno 
Balsamaque, et  baccas  semper  frondentis  acanthi? 
Quid  nemora  iEthiopum,  molli  cane.ntia  lana, 
Velleraque  ut  foliis  depectant  tenuia  Seres  ?  121 
Aut  quos  Oceano  propior  gerit  India  lucos, 
Extremi  sinus  orbis ;  ubi  aera  vincere  summum 
Arboris  haud  ullae  jactu  potuere  sagittae  ? 

Et  gens  illa  quidem  sumtis  non  tarda  pharetris. 
Media  fert  tristes  succos  tardumque  saporem 
Felicis  mali,  quo  non  praesentius  ullum,  127 
Pocula  si  quando  saevae  infecere  novercae, 
[Miscueruntque  herbas,  et  non  innoxia  verba,] 
Auxilium  venit,  ac  membris  agit  atra  venena. 
Ipsa  ingens  arbos  faciemque  simillima  lauro  ; 
Et,  si  non  alium  late  jactaret  odorem,  132 
Laurus  erat :  folia  haud  ullis  lab  entia  ventis  ; 
Flos  apprima  tenax  :  animas  et  olentia  Medi 
Ora  fovent  illo,  et  senibus  medicantur  anhelis. 

Sed  neque  Medorum,  sylvae  ditissima,  terra, 
Nec  pulcher  Ganges, atque  auro  turbidusHermus, 
Laudibus  Italiae  certent;  non  Bactra,  neque 
Indi, 

Totaque  thuriferis  Panchaia  pinguis  arenis. 
Haec  loca  non  tauri  spirantes  naribus  ignem 
Invertere,  satis  immanis  dentibus  hydri ;  141 

Nec  galeis  densisque  virum  seges  horruit  hastis : 
Sed  gravidae  fruges  et  Bacchi  Massicus  humor 
Implevere  ;  tenent  oleae,  armentaque  laeta. 

Hinc  bellator  equus  campo  sese  arduus  infert ; 
Hinc  albi,  Clitumne,  greges,  et  maxima  taurus 
Victima,  saepe  tuo  perfusi  flumine  sacro, 
Romanos  ad  templa  deum  duxere  triumphos. 
Hic  ver  assiduum,  atque  alienis  mensibus  aestas ; 
Bis  gravidae  pecudes,  bis  pomis  utilis  arbor. 

At  rabidae  tigres  absunt,  et  saeva  leonum  151 
Semina  ;  nec  miseros  fallunt  aconita  legentes  ; 
Nec  rapit  immensos  orbes  per  humum,  neque 
tanto 

Squameus  in  spiram  tractu  se  colligit  anguis. 
Adde  tot  egregias  urbes,  operumque  laborem, 
Tot  congesta  manu  praeruptis  oppida  saxis,  156 
Fluminaque  antiquos  subterlabentia  muros. 

An  mare,  quod  supra,  memorem,  quodque  alluit 
infra  ? 

Anne  lacus  tantos  ?  te,  Lari  maxime,  teque,  159 
Fluctibus  et  fremitu  assurgens,  Benace,  marino  ? 
An  memorem  portus,  Lucrinoque  addita  claustra, 
Atque  indignatum  magnis  stridoribus  aequor, 
Julia  qua  ponto  longe  sonat  unda  refuso, 
Tyrrhenusque  fretis  immittitur  aestus  Avernis  ? 
Haec  eadem  argenti  rivos  aerisque  metalla  165 
Ostendit  venis,  atque  auro  plurima  fluxit. 

Haec  genus  acre  virum,  Marsos,  pubemque  Sa¬ 
bellam, 

Assuetumque  malo  Ligurem,  Volscosque  veru¬ 
tos 

Extulit ;  haec  Decios,  Marios,  magnosque  Ca¬ 
millos, 

Scipiadas  duros  bello,  et  te,  maxime  Caesar,  17y 
Qui  nunc  extremis  Asiae  jam  victor  in  oris 
Imbellem  avertis  Romanis  arcibus  Indum. 
Salve,  magna  parens  frugum,  Saturnia  tellus, 
Magna  virum  :  tibi  res  antiquae  laudis  et  artis 
Ingredior,  sanctos  ausus  recludere  fontes,  175 
Ascraeumque  cano  Romana  per  oppida  carmen. 
Nunc  locus  arvorum  ingeniis :  quae  robora 
cuique, 

Quis  color,  et  quae  sit  rebus  natura  ferendis. 
Difficiles  primum  terrae,  collesque  maligni, 
Tenuis  ubi  argilla  et  dumosis  calculus  arvis, 
Palladia  gaudent  sylva  vivacis  olivae.  181 

Indicio  est  tractu  surgens  oleaster  eodem 
Plurimus,  et  strati  baccis  sylvestribus  agri. 

At  quae  pinguis  humus,  dulcique  uligine  laeta, 
Quique  frequens  herbis  et  fertilis  ubere  campus ; 
Qualem  saepe  cava  montis  convalle  solemus  186 
Dispicere  :  huc  summis  liquuntur  rupibus  amnes, 
Felicemque  trahunt  limum;  quique  editusAustro, 
Et  filicem  curvis  invisam  pascit  aratris ; 

Hic  tibi  praevalidas  olim  multoque  fluentes  190 
Sufficiet  Baccho  vites  ;  hic  fertilis  uvae, 

Hic  laticis,  qualem  pateris  libamus  et  auro, 
Inflavit  cum  pinguis  ebur  Tyrrhenus  ad  aras, 
Lancibus  et  pandis  fumantia  reddimus  exta. 

Sin  armenta  magis  studium  vitulosque  tueri, 
Aut  fetus  ovium,  aut  urentes  culta  capellas : 
Saltus  et  saturi  petito  longinqua  Tarenti,  197 
Et  qualem  infelix  amisit  Mantua  campum, 
Pascentem  niveos  herboso  flumine  cycnos  :  ' 

Non  liquidi  gregibus  fontes,  non  gramina  dee* 
runt; 

Et,  quantum  longis  carpent  armenta  diebus, 
Exigua  tantum  gelidus  ros  nocte  reponet. 

Nigra  fere  et  presso  pinguis  sub  vomere  terra, 
Et  cui  putre  solum  (namque  hoc  imitamur  aran 
do), 

Optima  frumentis :  non  ullo  ex  aequore  cernes 
Plura  domum  tardis  decedere  plaustra  juvencis : 
Aut  unde  iratus  sylvam  devexit  arator,  207 
Et  nemora  evertit  multos  ignava  per  annos, 
Antiquasque  domos  avium  cum  stirpibus  imis 
Eruit :  illae  altum  nidis  petiere  relictis  ;  210 

At  rudis  enituit  impulso  vomere  campus. 

Nam  jejuna  quidem  clivosi  glarea  ruris 
Vix  humiles  apibus  casias  roremque  ministrat ; 
Et  tophus  scaber,  et  nigris  exesa  chelydris 
Creta,  negant  alios  aeque  serpentibus  agros  215 
Dulcem  ferre  cibum  et  curvas  praebere  late¬ 
bras. 

Quae  tenuem  exhalat  nebulam  fumosquevolucres, 
Et  bibit  humorem,  et,  cum  vult,  ex  se  ipsa  re¬ 
mittit  ; 

Quaque  suo  viridi  semper  se  gramine  vestit, 
Nec  scabie  et  salsa  laedit  rubigine  ferrum,  220 
Illa  tibi  laetis  intexet  vitibus  ulmos  ; 

Illa  ferax  oleo  est ;  illam  experiere  colendo 
Et  facilem  pecori,  et  patientem  vomeris  unci. 
Talem  dives  arat  Capua,  et  vicina  Vesevo 
Ora  jugo,  et  vacuis  Clanius  non  asquus  Acerris. 
Nunc,  quo  quamque  modo  possis  cognoscere, 
dieam.  226 

Rara  sit,  an  supra  morem  si  densa  requiras  : 
Altera  frumentis  quoniam  favet,  altera  Baccho ; 
Densa  magis  Cereri,  rarissima  quasque  Lyaeo  : 
Ante  locum  capies  oculis,  alteque  jubebis  230 
In  solido  puteum  demitti,  omnemque  repones 
Rursus  humum,  et  pedibus  summas  aequabis 
arenas. 

c.  jgerunt,  rarum,  pecorique  et  vitibus  almis 
Antius  uber  erit ;  sin  in  sua  posse  negabunt 
fp  loca  et  scrobibus  superabit  terra  repletis, 

~  .  s  ager ;  glebas  cunctantes  crassaque  terga 
Ixspeeta,  et  validis  terram  proscinde  juvencis. 
«Tlsa  autem  tellus,  et  quae  perhibetur  amara, 
Frueibus  infelix  (ea  nec  mansuescit  arando,  239 
Nec  Baccho  genus,  aut  pomis  sua  nomina  servat), 
Tale  dabit  specimen :  tu  spisso  vimine  qualos 
Tolaque  praelorum  fumosis  deripe  tectis ; 
Hucager  ille  malus,  dulcesque  a  fontibus  undae, 
Ad  plenum  calcentur  :  aqua  eluctabitur  omnis 
Scilicet,  et  grandes  ibunt  per  vimina  guttae ;  245 
At  sapor  indicium  faciet  manifestus,  et  ora 
Tristia  tentantum  sensu  torquebit  amaror. 
Pinguis  item  quae  sit  tellus,  hoc  denique  pacto 
Discimus  :  haud  unquam  manibus  jactata  fatis¬ 
cit, 

Sed  picis  in  morem  ad  digitos  lentescit  habendo. 
Humida  majores  herbas  alit,  ipsaque  justo  251 
paetior  ;  ah  nimium  ne  sit  mihi  fertilis  illa, 

Neu  se  praevalidam  primis  ostendat  aristis  ! 

Quae  gravis  est,  ipso  tacitam  se  pondere  prodit, 
Quaeque  levis.  Promtum  est  oculis  praediscere 
njgram,  255 

Et  quis  cui  color.  At  sceleratum  exquirere  frigus 
Difficile  est :  piceae  tantum  taxique  nocentes 
Interdum,  aut  hederae  pandunt  vestigia  nigrae. 

His  animadversis,  terram  multo  ante  memento 
Excoquere,  et  magnos  scrobibus  concidere  mon¬ 
tes,  260 

Ante  supinatas  Aquiloni  ostendere  glebas, 

Quam  laetum  infodias  vitis  genus ;  optima  putri 
Arva  solo  :  id  venti  curant,  gelidaeque  pruinae, 
Et  labefacta  movens  robustus  jugera  fossor. 

At  si  quos  haud  ulla  viros  vigilantia  fugit,  265 
Ante  locum  similem  exquirunt,  ubi  prima  paretur 
Arboribus  seges,  et  quo  mox  digesta  feratur ; 
Mutatam  ignorent  subito  ne  semina  matrem. 
Quin  etiam  coeli  regionem  in  cortice  signant ; 

Ut  quo  quaeque  modo  steterit,  qua  parte  calores 
Austrinos  tulerit,  quae  terga  obverterit  axi,  271 
Restituant :  adeo  in  teneris  consuescere  multum 
est. 

Collibus,  an  plano  melius  sit  ponere  vitem, 
Quaere  prius.  Si  pinguis  agros  metabere  campi, 
Densa  sere ;  in  denso  non  segnior  ubere  Bacchus : 
Sin  tumulis  acclive  solum  collesque  supinos,  276 
Indulge  ordinibus.  Nec  secius  omnis  in  unguem 
Arboribus  positis  secto  via  limite  quadret. 

Ut  saepe  ingenti  bello  cum  longa  cohortes 
Explicuit  legio,  et  campo  stetit  agmen  aperto, 
Directaeque  acies,  ac  late  fluctuat  omnis  281 
ASre  renidenti  tellus,  necdum  horrida  miscent 
Proelia,  sed  dubius  mediis  Mars  errat  in  armis : 
Omnia  sint  paribus  numeris  dimensa  viarum ; 
Non  animum  modo  uti  pascat  prospectus  in¬ 
anem  ; 

Sed  quia  non  aliter  vires  dabit  omnibus  aequas 
Terra,  neque  in  vacuum  poterunt  se  extendere 
rami. 

Forsitan  et,  scrobibus  quae  sint  fastigia, quaeras. 
Ausim  vel  tenui  vitem  committere  sulco : 

Altior  ac  penitus  terrae  defigitur  arbos  :  290 

A-.scuIus  'n  primis;  quae  quantum  vertice  ad 
auras 

^Etherias,  tantum  radice  in  Tartara  tendit. 

Ergo  non  hiemes  illam,  non  flabra,  neque  imbres 
onvullunt ;  immota  manet,  multosque  nepotes, 
ulta  virum  volvens  durando  saecula,  vincit :  295 


Tum  fortes  late  ramos  et  brachia  tendens 
Huc  illuc,  media  ipsa  ingentem  sustinet  umbram, 
Neve  tibi  ad  solem  vergant  vineta  cadentem 
Neve  inter  vites  corylum  sere ;  neve  flagella 
Summa  pete,  aut  summa  destringe  ex  arbore 
plantas ;  300 

Tantus  amor  terrae  :  neu  ferro  laede  retuso 
Semina ;  neve  oleae  sylvestres  insere  truncos. 
Nam  saepe  incautis  pastoribus  excidit  ignis, 

Qui,  furtim  pingui  primum  sub  cortice  tectus, 
Robora  comprendit,  frondesque  elapsus  in  altas 
Ingentem  coelo  sonitum  dedit,  inde  secutus  306 
Per  ramos  victor  perque  alta  cacumina  regnat, 
Et  totum  involvit  flammis  nemus,  et  ruit  atram 
Ad  coelum  picea  crassus  caligine  nubem  : 
Praesertim  si  tempestas  a  vertice  sylvis  310 

Incubuit,  glomeratque  ferens  incendia  ventus. 
Hoc  ubi,  non  a  stirpe  valent,  caesaeque  reverti 
Possunt,  atque  ima  similes  revirescere  terra : 
Infelix  superat  foliis  oleaster  amaris. 

Nec  tibi  tam  prudens  quisquam  persuadeat 
auctor,  315 

Tellurem  Borea  rigidam  spirante  moveri. 

Rura  gelu  tum  claudit  hiems,  nec  semine  jacto 
Concretam  patitur  radicem  affigere  terrae. 
Optima  vinetis  satio,  cum  vere  rubenti 
Candida  venit  avis  longis  invisa  colubris  ;  320 

Prima  vel  auctumni  sub  frigora,  cum  rapidus  Sol 
Nondum  hiemem  contingit  equis,  jam  praeterit 
aestas. 

Yer  adeo  frondi  nemorum,  ver  utile  sylvis ; 

Vere  tument  terrae,  et  genitalia  semina  poscunt. 
Tum  pater  omnipotens  fecundis  imbribus  iEther 
Conjugis  in  gremium  laetae  descendit,  et  omnes 
Magnus  alit,  magno  commixtus  corpore,  fetus. 
Avia  tum  resonant  avibus  virgulta  canoris, 

Et  Venerem  certis  repetunt  armenta  diebus  ; 
Parturit  almus  ager ;  Zephyrique  tepentibus 
auris 

Laxant  arva  sinus ;  superat  tener  omnibus 
humor ;  331 . 

Inque  novos  soles  audent  se  germina  tuto 
Credere ;  nec  metuit  surgentes  pampinus  Aus¬ 
tros, 

Aut  actum  coelo  magnis  Aquilonibus  imbrem  ; 
Sed  trudit  gemmas,  et  frondes  explicat  omnes. 

Non  alios  prima  crescentis  origine  mundi  336 
Illuxisse  dies,  aliumve  habuisse  tenorem 
Crediderim  :  ver  illud  erat,  ver  magnus  agebat 
Orbis,  et  hibernis  parcebant  flatibus  Euri : 

Cum  primae  lucem  pecudes  hausere,  virumque 
Ferrea  progenies  duris  caput  extulit  arvis,  341 
Immissaeque  ferae  sylvis,  et  sidera  coelo. 

Nec  res  hunc  tenerae  possent  perferre  laborem, 

Si  non  tanta  quies  iret  frigusque  caloremque 
Inter,  et  exciperet  coeli  indulgentia  terras.  345 
Quod  superest,  quaecumque  premes  virgulta 
per  agros, 

Sparge  fimo  pinguJ,  et  multa  memor  occule  terra; 
Aut  lapidem  bibulum,  aut  squalentes  infode 
conchas : 

Inter  enim  labentur  aquae,  tenuisque  subibit 
Halitus,  atque  animos  tollent  sata.  Jamque 
reperti,  350 

Qui  saxo  super  atque  ingentis  pondere  testae 
Urgerent :  hoc  effusos  munimen  ad  imbres  ; 

Hoc,  ubi  hiulca  siti  findit  canis  aestifer  arva. 

Seminibus  positis,  superest  deducere  terram 
Saepius  ad  capita,  et  duros  jactare  bidentes  ;  355 
Aut  presso  exercere  solum  sub  romere,  et  ipsa 

Flectere  luctantes  inter  vineta  juvencos : 

Tum  laeves  calamos,  et  rasae  hastilia  virgae, 
Fraxineasque  aptare  sudes,  furcasque  bicornes, 
Viribus  eniti  quarum,  et  contemnere  ventos  360 
Assuescant,  summasque  sequi  tabulata  per  ul¬ 
mos. 

Ac  dum  prima  novis  adolescit  frondibus  aetas, 
Parcendum  teneris ;  et  dum  se  laetus  ad  auras 
Palmes  agit,  laxis  per  purum  immissus  habenis, 
Ipsa  acie  nondum  falcis  tentanda;  sed  uncis  365 
Carpendae  manibus  frondes,  interque  legendae. 
Inde  ubi  jam  validis  amplexae  stirpibus  ulmos 
Exierint,  tum  stringe  comas,  tum  brachia  tonde : 
Ante  reformidant  ferrum ;  tum  denique  dura 
Exerce  imperia,  et  ramos  compesce  fluentes.  370 
Texendae  saepes  etiam,  et  pecus  omne  tenen¬ 
dum, 

Praecipue  dum  frons  tenera  imprudensque  labo- 

Cui,  super  indignas  hiemes  solemque  potentem, 
Sylvestres  uri  assidue  capreaeque  sequaces 
Illudunt ;  pascuntur  oves  avidaeque  juvencae.  375 
Frigora  nec  tantum  cana  concreta  pruina, 

Aut  gravis  incumbens  scopulis  arentibus  aestas, 
Quantum  illi  nocuere  greges,  durique  venenum 
Dentis,  et  admorso  signata  in  stirpe  cicatrix. 
Non  aliam  ob  culpam  Baccho  caper  omnibus  aris 
Caeditur,  et  veteres  ineunt  proscenia  ludi ;  381 
Praemiaque  ingeniis  pagos  et  compita  circum 
Thesidae  posuere,  atque  inter  pocula  laeti 
Mollibus  in  pratis  unctos  saluere  per  utres. 

Nec  non  Ausonii,  Troja  gens  missa,  coloni  385 
Versibus  incomtis  ludunt  risuque  soluto; 

Oraque  corticibus  sumunt  horrenda  cavatis ; 

Et  te,  Bacche,  vocant  per  carmina  laeta,  tibique 
Oscilla  ex  alta  suspendunt  mollia  pinu. 

Hinc  omnis  largo  pubescit  vinea  fetu ;  390 

Complentur  vallesque  cavae  saltusque  profundi, 
Et  quocunque  deus  circum  caput  egit  hones¬ 
tum. 

Ergo  rite  suum  Baccho  dicemus  honorem 
Carminibus  patriis,  lancesque  et  liba  feremus ; 
Et  ductus  cornu  stabit  sacer  hircus  ad  aram,  395 
Pinguiaque  in  veribus  torrebimus  exta  colurnis. 

Est  etiam  ille  labor  curandis  vitibus  alter, 

Cui  nunquam  exhausti  satis  est ;  namque  omne 
quotannis 

Terque  quaterque  solum  scindendum,  glebaque 
versis 

iEternum  frangenda  bidentibus,  omne  levandum 
Fronde  nemus:  redit  agricolis  labor  actus  in 
orbem,  401 

Atque  in  se  sua  per  vestigia  volvitur  annus. 

Ac  jam  olim,  seras  posuit  cum  vinea  frondes, 
Frigidus  et  sylvis  Aquilo  decussit  honorem  : 
Jam  tum  acer  curas  venientem  extendit  in  annum 
Rusticus,  et  curvo  Saturni  dente  relictam  406 
Persequitur  vitem  attondens,  fingitque  putando. 
Primus  humum  fodito,  primus  Sevecta  cremato 
Sarmenta,  et  vallos  primus  sub  tecta  referto  ; 
Postremus  metito.  Bis  vitibus  ingruit  umbra  ; 
Bis  segetem  densis  obducunt  sentibus  herbae :  41 1 
Durus  uterque  labor.  Laudato  ingentia  rura, 
Exiguum  colito.  •  Nec  non  etiam  aspera  rusci 
Vimina  per  sylvam,  et  ripis  fluvialis  arundo 
Caeditur,  incultique  exercet  cura  salicti.  415 
Jam  vinctae  vites,  jam  falcem  arbusta  reponunt, 
Jam  canit  extremos  effetus  vinitor  antes  : 
Sollicitanda  tamen  tellus,  pulvisque  movendus  ; 
Et  jam  maturis  metuendus  Jupiter  uvis.  419 


Contra,  non  ulla  est  oleis  cultura  ;  neque  illae 
Procurvam  exspectant  falcem  rastrosque  tenace», 
Quum  semel  haeserunt  arvis,  aurasque  tulerunt! 
Ipsa  satis  tellus,  cum  dente  recluditur  unco, 
Sufficit  humorem,  et  gravidas  cum  vomere  fruge». 
Hoc  pinguem  et  placitam  Paci  nutritor  olivam. 
Poma  quoque,  ut  primum  truncos  sensere 
valentes,  426 

Et  vires  habuere  suas,  ad  sidera  raptim 
Vi  propria  nituntur,  opisque  haud  indiga  nostrae. 

Nec  minus  interea  fetu  nemus  omne  gravescit, 
Sanguineisque  inculta  rubent  aviaria  baccis ;  430 
Tondentur  cytisi  ;  taedas  sylva  alta  ministrat, 
Pascunturque  ignes  nocturni,  et  lumina  fundunt. 
Et  dubitant  homines  serere,  atque  impendere 
curam  ? 

Quid  majora  sequar  ?  salices  humilesque  ge¬ 
nestae, 

Aut  illae  pecori  frondem,  aut  pastoribus  umbras 
Sufficiunt,  saepemque  satis,  et  pabula  melli.  436 
Et  juvat  undantem  buxo  spectare  Cytorum, 
Naryciaeque  picis  lucos;  juvat  arva  videre 
Non  rastris,  hominum  non  ulli  obnoxia  curae. 
Ipsae  Caucasio  steriles  in  vertice  sylvae,  440 
Quas  animosi  Euri  assidue  franguntque  ferunt- 
que, 

Dant  alios  aliae  fetus ;  dant  utile  lignum 
Navigiis  pinos,  domibus  cedrumque  cupressos- 
que ; 

Hinc  radios  trivere  rotis,  hinc  tympana  plaustris 
Agricolae,  et  pandas  ratibus  posuere  carinas.  445 
Viminibus  salices  fecundae,  frondibus  ulmi; 

At  myrtus  validis  hastilibus,  et  bona  bello  ij 
Cornus ;  Ituraeos  taxi  torquentur  in  arcus. 

Nec  tiliae  leves,  aut  torno  rasile  buxum,  44$ 
Non  formam  accipiunt,  ferroque  cavantur  acuto  \ 
Nec  non  et  torrentem  undam  levis  innatat  alnus, 
Missa  Pado  ;  nec  non  et  apes  examina  condunt 
Corticibusque  cavis  vitiosaeque  ilicis  alveo. 

Quid  memorandum  aequeBaccheia  dona  tulerunt? 
Bacchus  et  ad  culpam  causas  dedit ;  ille  furente» 
Centauros  leto  domuit,  Rhoetumque  Pholumque, 
Et  magno  Hylaeum  Lapithis  cratere  minantem. 

O  fortunatos  nimium,  sua  si  bona  norint, 
Agricolas ;  quibus  ipsa,  procul  discordibus  armis, 
Fundit  humo  facilem  victum  justissima  tellus. 

Si  non  ingentem  foribus  domus  alta  superbis  46 1 
Mane  salutantum  totis  vomit  aedibus  undam ; 
Nec  varios  inhiant  pulchra  testudine  postes,  - 
Illusasque  auro  vestes,  Ephyreiaque  aera ; 

Alba  neque  Assyrio  fucatur  lana  veneno,  465 
Nec  casia  liquidi  corrumpitur  usus  olivi  : 

At  secura  quies,  et  nescia  fallere  vita, 

Dives  opum  variarum  ;  at  latis  otia  fundis,  '4 
Speluncae,  vivique  lacus ;  at  frigida  Tempe, 
Mugitusque  boum,  mollesque  sub  arbore  somni 
Non  absunt ;  illic  saltus  ac  lustra  ferarum  ;  471 
Et  patiens  operum,  exiguoque  assueta  juventus; ; 
Sacra  deum,  sanctique  patres ;  extrema  per  illos 
Justitia  excedens  terris  vestigia  fecit. 

Me  vero  primum  dulces  ante  omnia  Musae,  475 
Quarum  sacra  fero  ingenti  percussus  amore,  1 
Accipiant,  ccelique  vias  et  sidera  monstrent, 
Defectus  solis  varios,  lunaeque  labores ; 

Unde  tremor  terris ;  qua  vi  maria  alta  tumescant 
Objicibus  ruptis, rursusque  in  se  ipsa  residant;  48C 
Quid  tantum  Oceano  properent  se  tingere  soles 
Hiberni,  vel  quae  tardis  mora  noctibus  obstet. 
Sin,  has  ne  possim  naturae  accedere  partes, 
Frigidus  obstiterit  circum  praecordia  sanguis, 

Flmnina  amem  sylvasque  inglorius.  O  ubi  campi, 
«ncrcheosque,  et  virginibus  bacchata  .  acaems 
JKJetal  o  qui  me  gelidis  in  vallibus  Haemi 
a-atat  et  ingenti  ramorum  protegat  umbra ! 

Felix  qui  potuit  rerum  cognoscere  causas  490 
Atoue  metus  omnes  et  inexorabile  fatum 
ai,  biecit  pedibus,  strepitumque  Acherontis  avari! 
Fortunatus  et  ille,  deos  qui  novit  agrestes, 
Panaque  Silvanumque  senem  Nymphasque  so¬ 
rores  ! 

Tllumnon  populi  fasces,  non  purpura  regum  495 
Flexit  et  infidos  agitans  discordia  fratres, 

Aut  conjurato  descendens  Dacus  ab  Istro  ; 

Non  res  Romanae,  perituraque  regna;  neque  ille 
Aut  doluit  miserans  inopem,  aut  invidit  habenti. 
Quos  rami  fructus,  quos  ipsa  volentia  rura  500 
Sponte  tulere  sua,  carpsit :  nec  ferrea  jura, 
Insanumque  forum,  aut  populi  tabularia  vidit. 
Sollicitant  alii  remis  freta  caeca ;  ruuntque 
In  ferrum  ;  penetrant  aulas  et  limina  regum ; 
Hic  petit  excidiis  Urbem  miserosque  Penates,  505 
Ut  gemma  bibat,  et  Sarrano  indormiat  ostro  ; 
Condit  opes  alius,  defossoque  incubat  auro ; 

Hic  stupet  attonitus  rostris ;  hunc  plausus  hian¬ 
tem  .  [<lue 

Per  cuneos  geminatus  enim  plebisque  patrum- 
Corripuit;  gaudent  perfusi  sanguine  fratrum,  510 
Exilioque  domos  et  dulcia  limina  mutant, 

Atque  alio  patriam  quaerunt  sub  sole  jacentem. 
Agricola  incurvo  terram  dimovit  aratro : 


Hinc  anni  labor ;  hinc  patriam  parvosque  ne¬ 
potes 

Sustinet;  hinc  armenta  boum,  meritosquc  ju¬ 
vencos;  515 

Nec  requies,  quin  aut  pomis  exuberet  annus, 
Aut  fetu  pecorum,  aut  Cerealis  mergite  culmi, 
Proventuque  oneret  sulcos,  atque  horrea  vincat. 
Venit  hiems :  teritur  Sicymia  bacca  trapetis  ; 
Glande  sues  laeti  redeunt ;  dant  arbuta  sylvae  ; 
Et  varios  ponit  fetus  auctumnus ;  et  alte  521 
Mitis  in  apricis  qoquitur  vindemia  saxis. 

Interea  dulces  pendent  circum  oscula  nati ; 
Casta  pudicitiam  servat  domus ;  ubera  vaccae 
Lactea  demittunt;  pinguesque  in  gramine  laeto 
Inter  se  adversis  luctantur  cornibus  haedi.  526 
Ipse  dies  agitat  festos  ;  fususque  per  herbam, 
Ignis  ubi  in  medio,  et  socii  cratera  coronant, 

Te  libans,  Lenaee,  vocat ;  pecorisque  magistris 
Velocis  jaculi  certamina  ponit  in  ulmo :  530 

Corporaque  agresti  nudant  praedura  palaestra. 
Hanc  olim  veteres  vitam  coluere  Sabini ; 

Hanc  Remus  et  frater;  sic  fortis  Etruria  crevit ; 
Scilicet  et  rerum  facta  est  pulcherrima  Roma, 
Septemque  una  sibi  muro  circumdedit  arces.  535 
Ante  etiam  sceptrum  Dictaei  regis,  et  ante 
Impia  quam  caesis  gens  est  epulata  juvencis, 
Aureus  hanc  vitam  in  terris  Saturnus  agebat. 
Necdum  etiam  audierant  inflari  classica,  necdum 
Impositos  duris  crepitare  incudibus  enses.  540 
Sed  nos  immensum  spatiis  confecimus  aequor. 
Et  jam  tempus  equum  fumantia  solvere  colla. 

Te  quoque,  magna  Pales,  et  te,  memorande,  ca¬ 
nemus 

Pstor  ab  Amphryso  ;  vos,  sylvae  amnesque 
Lycaei. 

Caetera,  quae  vacuas  tenuissent  carmine  mentes, 
Omnia  jam  vulgata ;  quis  aut  Eurysthea  durum, 
Aut  illaudati  nescit  Busiridis  aras  ?  5 

Cui  non  dictus  Hylas  puer,  et  Latonia  Delos, 
Hippodameque,  humeroque  Pelops  insignis 
eburno, 

Acer  equis  ?  Tentanda  via  est,  qua  me  quoque 
possim 

Tollere  humo,  victorque  virum  volitare  per  ora. 
Primus  ego  in  patriam  mecum,  modo  vita  su¬ 
persit,  10 

Aonio  rediens  deducam  vertice  Musas ; 

Primus  Idumaeas  referam  tibi,  Mantua,  palmas ; 
Et  viridi  in  campo  templum  de  marmore  ponam 
Propter  aquam,  tardis  ingens  ubi  flexibus  errat 
Mincius,  et  tenera  praetexit  arundine  ripas.  15 
In  medio  mihi  Caesar  erit,  templumque  tenebit. 
Illi  Victor  ego,  et  Tyrio  conspectus  in  ostro, 
Centum  quadrijugos  agitabo  ad  flumina  currus. 
Cuncta  mihi,  Alpheum  linquens  lucosque  Mo- 
lcarchi, 

Cursibus  et  crudo  decernet  Graecia  caestu.  20 
Ipse,  caput  tonsae  foliis  ornatus  olivae, 

Dona  feram.  J am  nunc  sollennes  ducere  pompas 
Ad  delubra  juvat,  caesosque  videre  juvencos  ; 
Vel  scena  ut  versis  discedat  frontibus,  utque 
Purpurea  intexti  tollant  aulaea  Britanni.  25 
In  foribus  pugnam  ex  auro  solidoque  elephanto 


Gangaridum  faciam,  victorisque  arma  Quirini ; 
Atque  hic  undantem  bello  magnumque  fluentem 
Nilum,  ac  navali  surgentes  aere  columnas. 
Addam  urbes  Asiae  domitas,  pulsumque  Ni¬ 
phaten, 

Fidentemque  fuga  Parthum  versisque  sagittis,  31 
Et  duo  rapta  manu  diverso  ex  hoste  tropaea, 
Bisque  triumphatas  utroque  ab  littore  gentes 
Stabunt  et  Parii  lapides,  spirantia  signa, 
Assaraci  proles,  demissaeque  ab  Jove  gentis  35 
Nomina,  Trosque  parens,  et  Trojae  Cynthius 
auctor. 

Invidia  infelix  Furias  amnemque  severum 
Cocyti  metuet,  tortosque  Ixionis  angues, 
Immanemque  rotam,  et  non  exuperabile  saxum. 

Interea  Dryadum  sylvas  saltusque  sequamur  40 
Intactos,  tua,  Mecaenas,  haud  mollia  jussa. 

Te  sine  nil  altum  mens  inchoat.  En  age,  segnes 
Rumpe  moras ;  vocat  ingenti  clamore  Cithaeron, 
Taygetique  canes,  domitrixque  Epidaurus  equo- 

Et  vox  assensu  nemorum  ingeminata  remugit.  45 
[Mox  tamen  ardentes  accingar  dicere  pugnas 
Caesaris,  et  nomen  fama  tot  ferre  per  annos, 
Tithoni  prima  quot  abest  ab  origine  Caesar,  j 
Seu  quis,  Olympiacae  miratus  praemia  palmae, 
Pascit  equos ;  seu  quis  fortes  ad  aratra  juvencos : 
Corpora  praecipue  matrum  legat.  Optima  torvae 
Forma  bovis,  cui  turpe  caput,  cui  plurima  cervix, 
Et  crurum  tenus  a  mento  palearia  pendent ; 
Tum  longo  nullus  lateri  modus ;  omnia  magna, 
Pes  etiam ;  et  camuris  hirtae  sub  cornibus  aures. 

N  eo  mihi  displiceat  maculis  insig-fri  et  albo ;  56 
Aut  juga  detrectans,  interdumque  aspera  cornu, 
Et  faciem  tauro  propior ;  quaeque  ardua  tota 
Et  gradiens  ima  verrit  vestigia  cauda. 

iEtas  Lucinam  justosque  pati  hymenaeos  60 
Desinit  ante  decem,  post  quatuor  incipit  annos : 
Caetera  nec  feturae  habMis,  nec  fortis  aratris. 
Interea,  superat  gregibus  dum  laeta  juventas, 
Solve  mares ;  mitte  in  Venerem  pecuaria  primus, 
Atque  aliam  ex  alia  generando  suffice  prolem,  65 
Optima  quaeque  dies  miseris  mortalibus  aevi 
Prima  fugit ;  subeunt  morbi,  tristisque  senectus, 
Et  labor,  et  durae  rapit  inclementia  mortis. 
Semper  erunt,  quarum  mutari  corpora  malis : 
Semper  euim  refice ;  ac,  ne  post  amissa  requiras, 
Anteveni,  et  subolem  armento  sortire  quotannis. 

Necnon  et  pecori  est  idem  delectus  equino. 
Tu  modo,  quos  in  spem  statues  submittere  gentis, 
Praecipuum  jam  inde  a  teneris  impende  laborem. 
Continuo  pecoris  generosi  pullus  in  arvis  75 
Altius  ingreditur,  et  mollia  crura  reponit. 
Primus  et  ire  viam,  et  fluvios  tentare  minaces 
Audet,  et  ignoto  sese  committere  ponti ; 

Neo  vanos  horret  strepitus.  Illi  ardua  cervix, 
Argutumque  caput,  brevis  alvus,  obesaque  terga ; 
Luxuriatque  toris  animosum  pectus.  Honesti 
Spadices,  glaucique ;  color  deterrimus  albis,  82 
Et  gilvo.  Tum,  si  qua  sonum  procul  arma  de¬ 
dere, 

Stare  loco  nescit ;  micat  auribus,  et  tremit  artus ; 
Collectumque  premens  volvit  sub  naribus  ignem. 
Densa  juba,  et  dextro  jactata  recumbit  in  armo ; 
At  duplex  agitur  per  lumbos  spina ;  cavatque 
Tellurem  et  solido  graviter  sonat  ungula  cornu. 
Talis  Amyclaei  domitus  Pollucis  habenis 
Cyllarus,  et,  quorum  Graii  meminere  poetae,  90 
Martis  equi  bijuges,  et  magni  currus  Achilli. 
Talis  et  ipse  jubam  cervice  effudit  equina 
Conjugis  adventu  pernix  Saturnus,  et  altum 
Pelion  hinnitu  fugiens  implevit  acuto. 

Hunc  quoque,  ubi  aut  morbo  gravis,  aut  jam 
segnior  annis  95 

Deficit,  abde  domo ;  nec  turpi  ignosce  senectae. 
Frigidus  in  Venerem  senior,  frustraque  laborem 
Ingratum  trahit ;  et,  si  quando  ad  proelia  ven¬ 
tum  est, 

Ut  quondam  in  stipulis  magnus  sine  viribus  ignis, 
Incassum  furit.  Ergo  animos  aevumque  notabis 
Praecipue ;  hinc  alias  artes,  prolemque  parentum, 
Et  quis  cuique  dolor  victo,  quae  gloria  palmae. 
Nonne  vides,  quum  praecipi ti  certamine  campum 
Corripuere,  ruuntque  effusi  carcere  currus,  104 
Quum  spes  arrectae  juvenum,  exultantiaque  haurit 
Corda  pavor  pulsans  :  illi  instant  verbere  torto, 
Et  proni  dant  lora ;  volat  vi  fervidus  axis ; 
Jamque  humiles,  jamque  elati  sublime  videntur 
Aera  per  vacuum  ferri,  atque  assurgere  in  auras : 
Nec  mora,  nec  requies;  at  fulvae  nimbus  arenae 
Tollitur ;  humescunt  spumis  flatuque  sequentum : 
Tantus  amor  laudum,  tantae  est  victoria  curae. 

Primus  Erichthonius  currus  et  quatuor  ausus 
Jungere  equos,  rapidusque  rotis  insistere  victor. 
Frena  Pelethronii  Lapithae  gyrosque  dedere  115 
Impositi  dorso,  atque  equitem  docuere  sub  armis 
Insultare  solo,  et  gressus  glomerare  superbos. 
jEquus  uterque  labor;  aeque  juvenemque  ma¬ 
gistri  [acrem ; 

Exquirunt,  calidumque  animis,  et  cursibus 
Quamvis  saepe  fuga  versos  ille  egerit  hostes,  120 
Et  patriam  Epirum  referat,  fortesque  Mycenas, 


Neptunique  ipsa  deducat  origine  gentem. 

His  animadversis  instant  sub  tempus,  et  omnes 
Impendunt  curas,  denso  distendere  pingui, 
Quem  legere  ducem,  et  pecori  dixere  maritum 
Pubentesque  secant  herbas,  fluviosque  minisl 
trant, 

Farraque ;  ne  blando  nequeat  superesse  labori, 
Invalidique  patrum  referant  jejunia  nati. 

Ipsa  autem  macie  tenuant  armenta  volentes ;  129 
Atque  ubi  concubitus  primos  jam  nota  voluptas 
Sollicitat,  frondesque  negant,  et  fontibus  arcent  • 
Saepe  etiam  cursu  quatiunt,  et  sole  fatigant,  ’ 
Quum  graviter  tunsis  gemit  area  frugibus,  et 
quum 

Surgentem  ad  Zephyrum  paleae  jactantur  inanes. 
Hoc  faciunt,  nimio  ne  luxu  obtusior  usus  135 
Sit  genitali  arvo,  et  sulcos  oblimet  inertes ; 

Sed  rapiat  sitiens  V enerem,  interiusque  recondat. 
Rursus  cura  patrum  cadere,  et  succedere  ma¬ 
trum 

Incipit.  Exactis  gravidae  quum  mensibus  errant: 
Non  illas  gravibus  quisquam  juga  ducere  plaus¬ 
tris, 

Non  saltu  superare  viam  sit  passus,  et  acri  141 
Carpere  prata  fuga,  fluviosque  innare  rapaces. 
Saltibus  in  vacuis  pascant,  et  plena  secundum 
Flumina,  muscus  ubi,  et  viridissima  gramine 
ripa, 

Speluncaeque  tegant,  et  saxea  procubet  umbra. 
Est  lucos  Silari  circa  illcibusque  virentem  146 
Plurimus  Alburnum  volitans,  cui  nomen  asilo 
Romanum  est,  oestrum  Graii  vertere  vocantes, 
Asper,  acerba  sonans ;  quo  tota  exterrita  sylvis 
Diffugiunt  armenta;  furit  mugitibus  aether  150 
Concussus,  sylvaeque  et  sicci  ripa  Tanagri. 

Hoc  quondam  monstro  horribiles  exercuit  iras 
Inachiae  Juno  pestem  meditata  juvencae. 

Hunc  quoque,  nam  mediis  fervoribus  acrior  in¬ 
stat, 

Arcebis  gravido  pecori,  armentaque  pasces  155 
Sole  recens  orto,  aut  noctem  ducentibus  astris. 

Post  partum  cura  in  vitulos  traducitur  omnis ; 
Continuoque  notas  et  nomina  gentis  inurunt, 

Et,  quos  aut  pecori  malint  submittere  habendo, 
Aut  aris  servare  sacros,  aut  scindere  terram,  160 
Et  campum  horrentem  fractis  invertere  glebis ; 
Caetera  pascuntur  virides  armenta  per  herbas. 

Tu  quos  ad  studium  atque  usum  formabis  agres¬ 
tem, 

Jam  vitulos  hortare,  viam  que  insiste  domandi. 
Dum  faciles  animi  juvenum,  dum  mobilis  aetas. 
Ac  primum  laxos  tenui  de  vimine  circlos  166 
Cervici  subnecte  ;  dehinc,  ubi  libera  colla 
Servitio  assuerint,  ipsis  e  torquibus  aptos 
Junge  pares,  et  coge  gradum  conferre  juvencos; 
Atque  illis  jam  saepe  rotae  ducantur  inanes  170 
Per  terram,  et  summo  vestigia  pulvere  signent: 
Post  valido  nitens  sub  pondere  faginus  axis 
Instrepat,  et  junctos  temo  trahat  aereus  orbes. 
Interea  pubi  indomitae  non  gramina  tantum,  174 
Nec  vescas  salicum  frondes,  ulvam  que  palustrem. 
Sed  frumenta  manu  carpes  sata.  Nec  tibi  fetae, 
More  patrum,  nivea  implebunt  mulctraria  vaccae ; 
Sed  tota  in  dulces  consument  ubera  natos. 

Sin  ad  bella  magis  studium  turmasque  feroces, 
Aut  Alphea  rotis  praelabi  flumina  Pisae,  180 
Et  Jovis  in  luco  currus  agitare  volantes; 

Primus  equi  labor  est,  animos  atque  arma  videre 
Bellantum,  lituosque  pati ;  tractuque  gementem 
Ferre  rotam,  et  stabulo  frenos  audire  sonantes ; 

Tfludibus,  et  plaus®  sonitum  cervicis  amare.  186 
Atnue  haec  jam  primo  depulsus  ab  ubere  matris 
Audeat  inque  vicem  det  mollibus  ora  capistris 
Tnvalidus,  etiamque  tremens,  etiam  inscius  sevi. 
At  tribus  exactis,  ubi  quarta  accesserit  aestas,  190 
Carpere  mox  gyrum  incipiat,  gradibusque  sonare 
Compositis,  sinuetque  alterna  volumina  crurum, 
Sitaue  laboranti  similis ;  tum  cursibus  auras, 
Tum  vocet,  ac  per  aperta  volans,  ceu  liber  ha¬ 
benis, 

jEquora,  vix  summa  vestigia  ponat  arena :  195 

Qualis  Hyperboreis  Aquilo  quum  densus  ab  oris 
Incubuit,  Scythiseque  hiemes  atque  arida  differt 
Nubila :  tum  segetes  ait®  campique  natantes 
Lenibus  horrescunt  flabris,  summaeque  sonorem 
Dant  sylvse ,longique  urgent  ad  littora  fluctus :  200 
Ille  volat,  simul  arva  fuga,  simul  aequora  verrens 
Hic  vel  ad  Elei  metas  et  maxima  campi 
Sudabit  spatia,  et  spumas  aget  ore  cruentas, 
Belgica  vel  molli  melius  feret  esseda  collo. 

Tum  demum  crassa  magnum  farragine  corpus 
Crescere  jam  domitis  sinito ;  namque  ante  do¬ 
mandum  206 

Ingentes  tollent  animos,  prensique  negabunt 
Verbera  lenta  pati  et  duris  parere  lupatis. 

Sed  non  ulla  magis  vires  industria  firmat, 
Quam  Venerem  et  caeci  stimulos  avertere  amoris, 
Sive  boum,  sive  est  cui  gratior  usus  equorum. 
Atque  ideo  tauros  procul  atque  in  sola  relegant 
Pascua,  post  montem  oppositum,  et  trans  flumi¬ 
na  lata ; 

Aut  intus  clausos  satura  ad  prsesepia  servant. 
Carpit  enim  vires  paullatim  uritque  videndo  215 
Foemina;  nec  nemorum  patitur  meminisse,  nec 
herbae. 

Dulcibus  illa  quidem  illecebris  et  saepe  superbos 
Cornibus  inter  se  subigit  decernere  amantes. 
Pascitur  in  magna  Sila  formosa  juvenca : 

Illi  alternantes  multa  vi  proelia  miscent  220 
Vulneribus  crebris ;  lavit  ater  corpora  sanguis, 
Versaque  in  obnixos  urgentur  cornua  vasto 
Cum  gemitu ;  reboant  sylvaeque  et  longus  Olym¬ 
pus. 

Nec  mos  bellantes  una  stabulare  :  sed  alter 
Victus  abit,  longeque  ignotis  exulat  oris,  225 
Multa  gemens  ignominiam,  plagasque  superbi 
Victoris,  tum  quos  amisit  inultus  amores ; 

Et  stabula  adspectans  regnis  excessit  avitis. 
Ergo  omni  cura  vires  exercet,  et  inter 
Durat  jacet  pernox  instrato  saxa  cubili,  230 
Frondibus  hirsutis  et  carice  pastus  acuta ; 

Et  tentat  sese,  atque  irasci  in  cornua  discit 
Arboris  obnixus  trunco ;  ventosque  lacessit 
Ictibus,  et  sparsa  ad  pugnam  proludit  arena. 
Post,  ubi  collectum  robur  viresque  refectas,  235 
Signa  movet,  praecepsque  oblitum  fertur  in  hos¬ 
tem  : 

Fluctus  uti,  medio  coepit  quum  albescere  ponto, 
LoDgius  ex  altoque  sinum  trahit ;  utque,  volutus 
Ad  terras,  immane  sonat  per  saxa,  neque  ipso 
Monte  minor  procumbit ;  at  ima  exaestuat  unda 
Vorticibus,  nigramque  alte  subjectat  arenam.  241 
Omne  adeo  genus  in  terris  hominumque  fera¬ 
rumque, 

Et  genus  aequoreum,  pecudes,  piet®  que  volucres, 
In  furias  ignemque  ruunt :  amor  omnibus  idem. 
Tempore  non  alio  catulorum  oblita  le®na  245 
Saevior  erravit  campis ;  nec  funera  vulgo 
ram  multa  informes  ursi  stragemque  dedere 


Per  sylvas ;  tum  s®vus  aper,  tum  pessima  tigr> 
Heu,  male  tum  Liby®  solis  erratur  in  agris. 
Nonne  vides,  ut  tota  tremor  pertentet  equoruB' 
Corpora,  si  tantum  notas  odor  attulit  auras?  251 
Ac  neque  eos  jam  frena  virum,  neque  verbera 
s®va, 

Non  scopuli  rupesque  cav®,  atque  c.bjecta  retar¬ 
dant 

Flumina,  correptos  unda  torquentia  montes. 

Ipse  ruit,  dentesque  Sabellicus  exacuit  sus,  255 
Et  pede  prosubigit  terram,  fricat  arbore  costas, 
Atque  hinc  atque  illinc  humeros  ad  vulnera 
durat.  [nem 

Quid  juvenis,  magnum  cui  versat  in  ossibus  ig- 
Durus  amor  ?  nempe  abruptis  turbata  procellis 
Nocte  natat  c®ca  serus  freta ;  quem  super  ingens 
Porta  tonat  coeli,  et  scopulis  illisa  reclamant 
JEquora ;  nec  miseri  possunt  revocare  parentes, 
Nec  moritura  super  crudeli  funere  virgo. 

Quid  lynces  Bacchi  vari®,  et  genus  acre  luporum, 
4^tque  canum  ?  quid,  qu®  imbelles  dant  proelia 
cervi?  265 

Scilicet  ante  omnes  furor  est  insignis  equarum : 
Et  mentem  Venus  ipsa  dedit,  quo  tempore  Glauci 
Potniades  malis  membra  absumsere  quadrig®. 
Illas  ducit  amor  trans  Gargara, transque  sonantem 
Ascanium;  superant  montes,  et  flumina  tranant ; 
Continuoque,  avidis  ubi  subdita  flamma  me¬ 
dullis, 

Vere  magis,  quia  vere  calor  redit  ossibus,  ill® 
Ore  omnes  vers®  in  Zephyrum  stant  rupibus  altis, 
Exceptantque  leves  auras ;  et  s®pe  sine  ullis 
Conjugiis,  vento  gravid®  (mirabile  dictu)  275 
Saxa  per  et  scopulos  et  depressas  convalles 
Diffugiunt ;  non,  Eure,  tuos,  neque  Solis  ad  ortus  • 
In  Borean  Caurumque,  aut  unde  nigerrimus  Aus¬ 
ter 

Nascitur,  et  pluvio  contristat  frigore  coelum. 

Hic  demum,  hippomanes  vero  quod  nomine  di¬ 
cunt  280 

Pastores,  lentum  destillat  ab  inguine  virus ; 
Hippomanes,  quod  s®pe  mal®  legere  novere®, 
Miscueruntque  herbas  et  non  innoxia  verba. 

Sed  fugit  interea,  fugit  irreparabile  tempus, 
Singula  dum  capti  circumvectamur  amore.  285 
Hoc  satis  armentis.  Superat  pars  altera  cur®, 
Lanigeros  agitare  greges  hirtasque  capellas. 

Hic  labor;  hinc  laudem  fortes  sperate  coloni. 

N  ec  sum  animi  dubius,  verbis  ea  vincere  magnum 
Quam  sit,  et  angustis  hunc  addere  rebus  honorem. 
Sed  me  Parnassi  deserta  per  ardua  dulcis  291 
Raptat  amor :  juvat  ire  jugis,  qua  nulla  priorum 
Castaliam  molli  devertitur  orbita  clivo,  [dum. 
Nunc,  veneranda  Pales,  magno  nunc  ore  sonan- 
Incipiens  stabulis  edico  in  mollibus  herbam  295 
Carpere  oves,  dum  mox  frondosa  reducitur  ®stas ; 
Et  multa  duram  stipula  filicumque  maniplis 
Sternere  subter  humum,  glacies  ne  frigida  l®da,t 
Molle  pecus,  scabiemque  ferat  turpesque  poda¬ 
gras. 

Post,  hinc  digressus,  jubeo  frondentia  capris  300 
Arbuta  sufficere,  et  fluvios  pr®bere  recentes ; 
Et  stabula  a  ventis  hiberno  opponere  soli 
Ad  medium  conversa  diem,  quum  frigidus  olim 
Jam  cadit,  extremoque  irrorat  Aquarius  anno. 
H®  quoque  non  cura  nobis  leviore  tuend®,  305 
Nec  minor  usus  erit;  quamvis  Milesia  magno 
Vellera  mutentur  Tyrios  incocta  rubores. 
Densior  hinc  soboles ;  hinc  largi  copia  lactis  : 
Quam  magis  exhausto  spumaverit  ubere  mulctra, 
H  9 

Laeta  magis  p/essis  manabunt  flumina  mammis. 
Nec  minus  interea  barbas  incanaque  menta  311 
Cinyphii  tondent  hirci,  setasque  comantes, 
Usum  in  castrorum,  et  miseris  velamina  nautis. 
Pascuntur  vero  sylvas,  et  summa  Lycaei, 
Horrentesque  rubos,  et  amantes  ardua  dumos  ; 
A.tque  ipsae  memores  redeunt  in  tecta,  suosque 
Ducunt,  et  gravido  superant  vix  ubere  limen. 
Ergo  omni  studio  glaciem  ventosque  nivales, 
Quo  minor  est  illis  curae  mortalis  egestas, 
Avertes  ;  victumque  feres  et  virgea  laetus  320 
Pabula,  nec  tota  claudes  foenilia  bruma. 

At  vero,  Zephyris  quum  laeta  vocantibus  aestas 
In  saltus  utrumque  gregem  atque  in  pascua 
mittet : 

Luciferi  primo  cum  sidere  frigida  rura 
Carpamus,  dum  mane  novum,  dum  gramina  ca¬ 
nent,  325 

Et  ros  in  tenera  pecori  gratissimus  herba. 

Inde,  ubi  quarta  sitim  cceli  collegerit  hora, 

Et  cantu  querulae  rumpent  arbusta  cicadae  :  ^ 

Ad  puteos  aut  alta  greges  ad  stagna  jubeto 
Currentem  ilignis  potare  canalibus  undam  :  330 
iEstibus  at  mediis  umbrosam  exquirere  vallem, 
Sicubi  magna  Jovis  antiquo  robore  quercus 
Ingentes  tendat  ramos,  aut  sicubi  nigrum 
Ilicibus  crebris  sacra  nemus  accubet  umbra : 
Tum  tenues  dare  rursus  aquas,  et  pascere  rursus, 
Solis  ad  occasum,  quum  frigidus  aera  vesper 
Temperat,  et  saltus  reficit  jam  roscida  luna, 
Littoraque  alcyonen  resonant,  acalanthida  dumi. 
Quid  tibi  pastores  Libyae,  quid  pascua  versu 
Prosequar,  et  raris  habitata  mapalia  tectis  ?  340 
Saepe  diem  noctemque,  et  totum  ex  ordine  men¬ 
sem, 

T  ascitur,  itque  pecus  longa  in  deserta  sine  ullis 
vlospitiis  :  tantum  campi  jacet.  Omnia  secum 
Armentarius  Afer  agit,  tect  umque,  Laremque, 
Aymaque,  Amyclaeumque  canem,  Cressamque 
pharetram.  345 

Non  secus  ac  patriis  acer  Romanus  in  armis 
Injusto  sub  fasce  viam  quum  carpit,  et  hosti 
Ante  exspectatum  positis  stat  in  agmine  castris. 

At  non,  qua  Scythiae  gentes,  Maeotiaque  unda, 
Turbidus  et  torquens  flaventes  Ister  arenas,  350 
Quaque  redit  medium  Rhodope  porrecta  sub 
axem, 

Illic  clausa  tenent  stabulis  armenta;  neque  ullae 
Aut  herbae  campo  apparent,  aut  arbore  frondes; 
Sed  jacet  aggeribus  niveis  informis  et  alto 
Terra  gelu  late,  septemque  assurgit  in  ulnas.  355 
Semper  hiems,  semper  spirantes  frigora  Cauri. 
Tum  Sol  pallentes  haud  unquam  discutit  umbras ; 
Nec  quum  invectus  equis  altum  petit  aethera, 
nec  quum 

Praecipitem  Oceani  rubro  lavit  aequore  currum. 
Concrescunt  subitae  currenti  in  flumine  crustae, 
Undaque  jam  tergo  ferratos  sustinet  orbes,  361 
Puppibus  illa  prius,  patulis  nunc  hospita  plau¬ 
stris  ; 

JEraque  dissiliunt  vulgo,  vestesque  rigescunt 
Indutae,  caeduntque  securibus  humida  vina, 

Et  totae  solidam  in  glaciem  vertere  lacunae,  365 
Stiriaque  impexis  induruit  horrida  barbis. 
Interea  toto  non  secius  aere  ninguit ; 

Intereunt  pecudes  ;  stant  circumfusa  pruinis 
Corpora  magna  boum ;  confertoque  agmine  cervi 
Torpent  mole  nova,  et  summis  vix  cornibus  ex¬ 
stant.  370 

los  non  immissis  canibus,  non  cassibus  ullis. 


Puniceaeve  agitant  pavidos  formidine  pinnae : 
Sed  frustra  oppositum  trudentes  pectore  montem 
Cominus  obtruncant  ferro,  graviterque  rudentes 
Caedunt,  et  magno  laeti  clamore  reportant.  375 
Ipsi  in  defossis  specubus  secura  sub  alta 
Otia  agunt  terra,  congestaque  robora  totasque 
Advolvere  focis  ulmos,  ignique  dedere. 

Hic  noctem  ludo  ducunt,  et  pocula  laeti 
Fermento  atque  acidis  imitantur  vitea  sorbis. 
Talis  Hyperboreo  septem  subjecta  trioni  38i 
Gens  effrena  virum  Rhipaeo  tunditur  Euro, 

Et  pecudum  fulvis  velatur  corpora  setis. 

Si  tibi  lanitium  curae  :  primum  aspera  sylva. 
Lappaeque  tribulique,  absint ;  fuge  pabula  lae.Q , 
Continuoque  greges  villis  lege  mollibus  albos. 
Illum  autem,  quamvis  aries  sit  candidus  ipse, 
Nigra  subest  udo  tantum  cui  lingua  palato,  388 
Rejice,  ne  maculis  infuscet  vellera  pullis 
Nascentum;  plenoque  alium  circumspice  campo. 
Munere  sic  niveo  lanae,  si  credere  dignum  est, 
Pan  deus  Arcadiae  captam  te,  Luna,  fefellit,  392 
In  nemora  alta  vocans ;  nec  tu  adspernata  vo¬ 
cantem. 

At  cui  lactis  amor,  cytisum  lotosque  frequentes 
Ipse  manu  salsasque  ferat  praesepibus  herbas. 
Hinc  et  amant  fluvios  magis,  ac  magis  ubera 
tendunt,  396 

Et  salis  occultum  referunt  in  lacte  saporem. 
Multi  jam  excretos  prohibent  a  matribus  haedos, 
Primaque  ferratis  praefigunt  ora  capistris. 

Quod  surgente  die  mulsere  horisque  diurnis,  400 
Nocte  premunt;  quod  jam  tenebris  et  sole  ca¬ 
dente, 

Sub  lucem  exportans  calathis  adit  oppida  pastor; 
Aut  parco  sale  contingunt,  hiemique  reponunt. 

Nec  tibi  cura  canum  fuerit  postrema :  sed  una 
Veloces  Spartae  catulos  acremque  Molossum  405 
Pasce  sero  pingui.  Nunquam  custodibus  illis 
Nocturnum  stabulis  furem,  incursusque  luporum, 
Aut  impacatos  a  tergo  horrebis  Iberos. 

Saepe  etiam  cursu  timidos  agitabis  onagros, 

Et  canibus  leporem,  canibus  venabere  damas ; 
Saepe  volutabris  pulsos  sylvestribus  apros  41 1 
Latratu  turbabis  agens,  montesque  per  altos 
Ingentem  clamore  premes  ad  retia  cervum. 

Disce  et  odoratam  stabulis  accendere  cedrum, 
Galbaneoque  agitare  graves  nidore  chelydros.41 5 
Saepe  sub  immotis  praesepibus  aut  mala  tactu 
Vipera  delituit,  ccelumque  exterrita  fugit, 

Aut  tecto  assuetus  coluber  succedere  et  umbrae, 
Pestis  acerba  boum,  pecorique  adspergere  virus, 
Fovit  humum.  Cape  saxa  manu,  cape  robora, 
pastor,  420 

Tollentemque  minas  et  sibila  colla  tumentem 
Dejice ;  jamque  fuga  timidum  caput  abdidit  alte, 
Quum  medii  nexus  extremaeque  agmina  caudae 
Solvuntur,  tardosque  trahit  sinus  ultimus  orbes. 

Est  etiam  ille  malus  Calabris  in  saltibus  anguis, 
Squamea  convolvens  sublato  pectore  terga,  426 
Atque  notis  longam  maculosus  grandibus  alvum : 
Qui,  dum  amnes  ulli  rumpuntur  fontibus,  et  dum 
V ere  madent  udo  terrae  ac  pluvialibus  austris, 
Stagna  colit,  ripisque  habitans  hic  piscibus 
atram  430 

Improbus  ingluviem  ranisque  loquacibus  explet . 
Postquam  exusta  palus,  terraeque  ardore  dehis 
eunt, 

Exilit  in  siccum,  et  flammantia  lumina  ioj 
quens 

Saevit  agris,  asperque  siti  atque  exterritus  arats. 

mihi  tum  molles  sub  divo  carpere  somnos, 
Neu  dorso  nemoris  libeat  jacuisse  per  herbas : 
Quum  positis  novus  exuviis,  nitidusque  juventa 
Volvitur,  aut  catulos  tectis  aut  ova  relinquens, 
Arduus  ad  solem,  et  linguis  micat  ora  trisulcis. 

Morborum  quoque  te  caussas  et  signa  docebo. 
Turpis  oves  tentat  scabies,  ubi  frigidus  imber  441 
Altius  ad  vivum  persedit,  et  horrida  cano 
Bruma  gelu ;  vel  quum  tonsis  illotus  adhaesit 
Sudor,  et  hirsuti  secuerunt  corpora  vepres. 
Dulcibus  idcirco  fluviis  pecus  omne  magistri 
Perfundunt,  udisque  aries  in  gurgite  villis  446 
Mersatur,  missusque  secundo  defluit  amni ; 

Aut  tonsum  tristi  contingunt  corpus  amurca, 

Et  spumas  miscent  argenti,  vivaque  sulfura, 

Id® asque  pices,  et  pingues  unguine  ceras,  450 
Scillamque,  helleborosque  graves,  nigrumque 
bitumen.  [est, 

Non  tamen  ulla  magis  praesens  fortuna  laborum 
Quam  si  quis  ferro  potuit  rescindere  summum 
Diceris  os  :  alitur  vitium,  vivitque  tegendo ;  454 
Dum  medicas  adhibere  manus  ad  vulnera  pastor 
Abnegat,  aut  meliora  deos  sedet  omina  poscens. 
Quin  etiam,  ima  dolor  balantum  lapsus  ad  ossa 
Quum  furit,  atque  artus  depascitur  arida  febris, 
Profuit  incensos  aestus  avertere,  et  inter 
Ima  ferire  pedis  salientem  sanguine  venam :  460 
Bisaltae  quo  more  solent,  acerque  Gelonus, 
Quum  fugit  in  Rhodopen,  atque  in  deserta 
Getarum, 

Et  lac  concretum  cum  sanguine  potat  equino. 
Quam  procul  aut  molli  succedere  saepius  um¬ 
brae 

Videris,  aut  summas  carpentem  ignavius  herbas, 
Extremamque  sequi,  aut  medio  procumbere 
campo  466 

Pascentem,  et  serae  solam  decedere  nocti : 
Continuo  culpam  ferro  compesce,  priusquam 
Dira  per  incautum  serpant  contagia  vulgus. 

Non  tam  creber  agens  hiemem  ruit  aequore 
turbo,  470 

Quam  multae  pecudum  pestes.  Nec  singula  morbi 
Corpora  corripiunt ;  sed  tota  aestiva  repente, 
Spemque  gregemque  simul,  cunctamque  ab 
origine  gentem. 

Tum  sciat,  aerias  Alpes  et  Norica  si  quis 
Castella  in  tumulis,  et  Iapydis  arva  Timavi,  475 
Nunc  quoque  post  tanto  videat,  desertaque 
regna 

Pastorum,  et  longe  saltus  lateque  vacantes. 

Hic  quondam  morbo  coeli  miseranda  coorta  est 
Tempestas,  totoque  auctumni  incanduit  aestu, 

Et  genus  omne  neci  pecudum  dedit,  omne  fera¬ 
rum,  480 

Corrupitque  lacus,  infecit  pabula  tabo. 

Nec  via  mortis  erat  simplex ;  sed  ubi  ignea  venis 
Omnibus  acta  sitis  miseros  adduxerat  artus, 
Rursus  abundabat  fluidus  liquor,  omniaque  in  se 
Ossa  minutatim  morbo  collapsa  trahebat.  485 
Saepe  in  honore  deum  medio  stans  hostia  ad 
aram, 

Lanea  dum  nivea  circumdatur  infula  vitta, 

Inter  cunctantes  cecidit  moribunda  ministros. 
Aut  si  quam  ferro  mactaverat  ante  sacerdos, 
Inde  neque  impositis  ardent  altaria  fibris,  490 
Nec  responsa  potest  consultus  reddere  vates ; 

Ac  vix  suppositi  tinguuntur  sanguine  cultri, 
Summaque  jejuna  sanie  infuscatur  arena. 

Hinc  laetis  vituli  vulgo  moriuntur  in  herbis, 

Et  dulces  animas  plena  ad  praesepia  reddunt.  495 


Hinc  canibus  blandis  rabies  venit ;  et  quatit  aegros 
Tussis  anhela  sues,  ac  faucibus  angit  obesis. 
Labitur  infelix  studiorum, atque  immemor  herbae, 
Yictor  equus,  fontesque  avertitur,  et  pede  terram 
Crebra  ferit ;  demissae  aures ;  incertus  ibidem  500 
Sudor  ;  et  ille  quidem  morituris  frigidus  ;  aret 
Pellis,  et  ad  tactum  tractanti  dura  resistit. 

Haec  ante  exitium  primis  dant  signa  diebus. 

Sin  in  processu  coepit  crudescere  morbus,  504 
Tum  vero  ardentes  oculi,  atque  attractus  ab  alto 
Spiritus,  interdum  gemitu  gravis:  imaque  longo 
Ilia  singultu  tendunt ;  it  naribus  ater 
Sanguis,  et  obsessas  fauces  premit  aspera  lingua. 
Profuit  inserto  latices  infundere  cornu 
Lenaeos;  ea  visa  salus  morientibus  una ;  510 

Mox  erat  hoc  ipsum  exitio,  furiisque  refecti 
Ardebant,  ipsique  suos,  jam  morte  sub  aegra, 

(Di  meliora  piis,  erroremque  hostibus  illum  !) 
Discissos  nudis  laniabant  dentibus  artus. 

Ecce  autem  duro  fumans  sub  vomere  taurus  515 
Concidit,  et  mixtum  spumis  vomit  ore  cruorem, 
Extremosque  ciet  gemitus.  It  tristis  arator, 
Maerentem  abjungens  fraterna  morte  juvencum, 
Atque  opere  in  medio  defixa  reliquit  aratra. 

Non  umbrae  altorum  nemorum,  non  mollia 
possunt  520 

Prata  movere  animum,  non  qui  per  saxa  volutus, 
Purior  electro,  campum  petit  amnis  :  at  ima 
Solvuntur  latera,  atque  oculos  stupor  urget  in¬ 
ertes, 

Ad  terramque  fluit  devexo  pondere  cervix. 

Quid  labor,  aut  benefacta  juvant?  quid  vomere 
terras  525 

Invertisse  graves  ?  atqui  non  Massica  Bacchi 
Munera,  non  illis  epulae  nocuere  repostae  ; 
Frondibus  et  victu  pascuntur  simplicis  herbae  ; 
Pocula  sunt  fontes  liquidi,  atque  exercita  cursu 
Flumina  ;  nec  somnos  abrumpit  cura  salubres. 

Tempore  non  alio  dicunt  regionibus  illis  531 
Quaesitas  ad  sacra  boves  Junonis,  et  uris 
Imparibus  ductos  alta  ad  donaria  currus. 

Ergo  aegre  rastris  terram  rimantur,  et  ipsis 
Unguibus  infodiunt  fruges,  montesque  per  altos 
Contenta  cervice  trahunt  stridentia  plaustra.  536 
Non  lupus  insidias  explorat  ovilia  circum, 

Nec  gregibus  nocturnus  obambulat ;  acrior  illum 
Cura  domat.  Timidi  damae  cervique  fugaces 
Nunc  interque  canes  et  circum  tecta  vagantur. 
Jam  maris  immensi  prolem,  et  genus  omne  na- 
tantum,  541 

Littore  in  extremo,  ceu  naufraga  corpora,  fluctus 
Proluit ;  insolitae  fugiunt  in  flumina  phocae. 
Interit  et  curvis  frustra  defensa  latebris 
Vipera,  et  attoniti  squamis  adstantibus  hydri. 
Ipsis  est  aer  avibus  non  aequus,  et  illae  546 
Praecipites  alta  vitam  sub  nube  relinquunt. 
Praeterea  jam  nec  mutari  pabula  refert, 
Quaesitaeque  nocent  artes  ;  cessere  magistri, 
Phillyrides  Chiron  Amythaoniusque  Melampus ; 
Saevit  et  in  lucem  Stygiis  emissa  tenebris  551 
Pallida  Tisiphone ;  Morbos  agit  ante  Metumque, 
Inque  dies  avidum  surgens  caput  altius  effert. 
Balatu  pecorum  et  crebris  mugitibus  amnes 
Arentesque  sonant  ripae  collesque  supini.  555 
Jam  que  catervatim  dat  stragem,  atque  aggerat 
ipsis 

In  stabulis  turpi  dilapsa  cadavera  tabo ; 

Donec  humo  tegere,  ac  foveis  abscondere  discunt. 
Nam  neque  erat  coriis  usus ;  nec  viscera  quis¬ 
quam  553 

Aut  undis  abolere  potest,  aut  vincere  flamma ; 
Nec  tondere  quidem  morbo  illuvieque  peresa 
Vellera,  nec  telas  possunt  attingere  putres. 
Verum  etiam,  invisos  si  quis  tentarat  amictus, 


Ardentes  papulae,  atque  immundus  olentia  su¬ 
dor 

Membra  sequebatur :  nec  longo  deinde  moranti 
Tempore  contactos  artus  sacer  ignis  edebat.  566 


LIBER  QUARTUS. 


Protinus  aerii  mellis  coelestia  dona 
Exsequar.  Hanc  etiam,  Mecaenas,  adspice  par¬ 
tem. 

Admiranda  tibi  levium  spectacula  rerum, 
Magnanimosque  duces,  totiusque  ordine  gentis 
Mores,  et  studia,  et  populos,  et  proelia  dicam.  5 
In  tenui  labor ;  at  tenuis  non  gloria :  si  quem 
Numina  laeva  sinunt,  auditque  vocatus  Apollo. 

Principio,  sedes  apibus  statioque  petenda, 
Quo  neque  sit  ventis  aditus  (nam  pabula  venti 
Ferre  domum  prohibent)  neque  oves  haedique 
petulci  10 

Floribus  insultent,  aut  errans  bucula  campo 
Decutiat  rorem,  et  surgentes  atterat  herbas. 
Absint  et  picti  squalentia  terga  lacerti 
Pinguibus  a  stabulis,  meropesque,  aliaeque  vo¬ 
lucres  ; 

Et  manibus  Procne  pectus  signata  cruentis.  15 
Omnia  nam  late  vastant,  ipsasque  volantes 
Ore  ferunt  dulcem  nidis  immitibus  escam. 

At  liquidi  fontes  et  stagna  virentia  musco 
Adsint,  et  tenuis  fugiens  per  gramina  rivus, 
Palmaque  vestibulum  aut  ingens  oleaster  inum¬ 
bret  :  20 

Ut,  quum  prima  novi  ducent  examina  reges 
Vere  suo,  ludetque  favis  emissa  juventus, 
Vicina  invitet  decedere  ripa  calori, 

Obviaque  hospitiis  teneat  frondentibus  arbos. 
Tn  medium,  seu  stabit  iners,  seu  profluet  humor, 
Transversas  salices  et  grandia  conjice  saxa ;  26 
Pontibus  ut  crebris  possint  consistere,  et  alas 
Pandere  ad  aestivum  solem,  si  forte  morantes 
Sparserit,  aut  praeceps  Neptuno  immerserit 
Eurus. 

Haec  circum  casiae  virides,  et  olentia  late  30 
Serpylla,  et  graviter  spirantis  copia  thymbrae 
Floreat,  irriguumque  bibant  violaria  fontem. 

Ipsa  autem,  seu  corticibus  tibi  suta  cavatis, 
Seu  lento  fuerint  alvearia  vimine  texta, 
Angustos  habeant  aditus.  Nam  frigore  mella  35 
Cogit  hiems,  eademque  calor  liquefacta  remittit. 
U  traque  vis  apibus  pariter  metuenda ;  neque  illae 
Nequicquam  in  tectis  certatim  tenuia  cera 
Spiramenta  linunt,  fucoque  et  floribus  oras 
Explent,  collectumque  haec  ipsa  ad  munera  glu¬ 
ten  40 

Et  visco  et  Phrygiae  servant  pice  lentius  Idae. 
Saepe  etiam  effossis,  si  vera  est  fama,  latebris 
Sub  terra  fovere  larem,  penitusque  repertae 
Pumicibusque  cavis  exesaeque  arboris  antro. 

Tu  tamen  e  levi  rimosa  cubilia  limo  45 

Ungue  fovens  circum,  et  raras  super  injice 
frondes ; 

Neu  propius  tectis  taxum  sine ;  neve  rubentes 
Ure  foco  cancros ;  altae  neu  crede  paludi, 

Aut  ubi  odor  coeni  gravis,  aut  ubi  concava  pulsu 
Saxa  sonant,  vocisque  offensa  resultat  imago.  50 
Quod  superest,  ubi  pulsam  hiemem  Sol  aureus 
egit 

Sub  t irras,  coelumque  aestiva  luce  reclusit: 


Illae  continuo  saltus  sylvasque  peragrant, 
Purpureosque  metunt  flores,  et  flumina  libant  54 
Summa  leves.  Hinc  nescio  qua  dulcedine  lretae 
Progeniem  nidosque  fovent ;  hinc  arte  recentes 
Excudunt  ceras,  et  mella  tenacia  fingunt. 

Hinc,  ubi  jam  emissum  caveis  ad  sidera  coeli 
Nare  per  aestatem  liquidam  suspexeris  agmen, 
Obscuramque  trahi  vento  mirabere  nubem  ;  60 
Contemplator ;  aquas  dulces,  et  frondea  semper 
Tecta  petunt.  Huc  tu  jussos  adsperge  sapores. 
Trita  melisphylla,  et  cerinthae  ignobile  gramen , 
Tinnitusque  cie,  et  Matris  quate  cymbala  cir¬ 
cum  : 

Ipsae  consident  medicatis  sedibus ;  ipsae  65 
Intima  more  suo  sese  in  cunabula  condent. 

Sin  autem  ad  pugnam  exierint — nam  saepe 
duobus 

Regibus  incessit  magno  discordia  motu, 
Continuoque  animos  vulgi  et  trepidantia  bello 
Corda  licet  longe  praesciscere,  namque  morantes 
Martius  ille  aeris  rauci  canor  increpat,  et  vox  71 
Auditur  fractos  sonitus  imitata  tubarum — 

Tum  trepidae  inter  se  coeunt,  pennisque  corus¬ 
cant, 

Spiculaque  exacuunt  rostris,  aptantque  lacertos, 
Et  circa  regem  atque  ipsa  ad  praetoria  densae  75 
Miscentur,  magnisque  vocant  clamoribus  hos¬ 
tem. 

Ergo,  ubi  ver  nactae  sudum,  camposque  patentes, 
Erumpunt  portis,  concurritur  ;  aethere  in  alto 
Fit  sonitus ;  magnum  mixtae  glomerantur  in 
orbem, 

Praecipitesque  cadunt ;  non  densior  aere  grando, 
Nec  de  concussa  tantum  pluit  ilice  glandis.  81 
Ipsi  per  medias  acies,  insignibus  alis, 

Ingentes  animos  angusto  in  pectore  versant, 

U sque  adeo  obnixi  non  cedere,  dum  gravis  aut  hos 
Aut  hos  versa  fuga  victor  dare  terga  subegit.  85 
Hi  motus  animorum  atque  haec  certamina  tanta 
Pulveris  exigui  jactu  compressa  quiescent. 

Verum  ubi  ductores  acie  revocaveris  ambo, 
Deterior  qui  visus,  eum,  ne  prodigus  obsit, 
Dede  neci ;  melior  vacua  sine  regnet  in  aula.  £JC 
Alter  erit  maculis  auro  squalentibus  ardens : 
Nam  duo  sunt  genera :  hic  melior,  insignis  et  ore, 
Et  rutilis  clarus  squamis ;  ille  horridus  alter 
Desidia,  latamque  trahens  inglorius  alvum. 

Ut  binae  regum  facies,  ita  corpora  plebis:  95 

Namque  aliae  turpes  horrent,  ceu  pulvere  ab  alto 
Quum  venit,  et  sicco  terram  spuit  ore  viator 
Aridus ;  elucent  aliae,  et  fulgore  coruscant, 
Ardentes  auro,  et  paribus  lita  corpora  guttis. 
Haec  potior  soboles ;  hinc  coeli  tempore  certo 
Dulcia  mella  premes  ;  nec  tantum  dulcia,  quan¬ 
tum  101 

Et  liquida,  et  durum  Bacchi  domitura  saporem. 
At  quum  incerta  volant,  coeloque  examina 
ludunt, 

Contemnuntque  favos, et  frigida  tecta  relinquu  ut: 
Instabiles  animos  ludo  prohibebis  inani.  10J 

Nec  magnus  prohibere  labor;  tu  regibus  alas 
Eripe  :  non  illis  quisquam  cunctantibus  altum 
Tre  iter,  aut  castris  audebit  vellere  signa. 
Invitent  croceis  halantes  floribus  horti, 

Et  custos  furum  atque  avium  cum  falce  saligna 
Hellespontiaci  servet  tutela  Priapi.  111 

Ipse  thymum  pinosque  ferens  de  montibus  altis 
Tecta  serat  late  circum,  cui  talia  curas ; 

Ipse  labore  manum  duro  terat ;  ipse  feraces 
Figat  humo  plantas,  et  amicos  irriget  imbres.  115 
Atque  equidem,  extremo  ni  jam  sub  fine  labo¬ 
rum  [ram, 

Vela  traham,  et  terris  festinem  advertere  pro- 
Forsitan  et  pingues  hortos  quae  cura  colendi 
Ornaret,  canerem,  biferique  rosaria  Paesti ; 
Quoque  modo  potis  gauderent  intuba  rivis,  120 
Et  virides  apio  ripae  ;  tortusque  per  herbam 
Cresceret  in  ventrem  cucumis;  nec  sera  coman¬ 
tem 

Narcissum,  aut  flexi  tacuissem  vimen  acanthi, 
Pallentesque  ederas,  et  amantes  littora  myrtos. 
Namque  sub  CEbaliae  memini  me  turribus  arcis, 
Qua  niger  humectat  flaventia  culta  Galaesus,  126 
Corycium  vidisse  senem,  cui  pauca  relicti 
Jugera  ruris  erant :  nec  fertilis  illa  juvencis, 
Nec  pecori  opportuna  seges,  nec  commoda  Bac¬ 
cho. 

Hic  rarum  tamen  in  dumis  olus  albaque  circum 
Lilia  verbenasque  premens  vescumque  papaver, 
Regum  aequabat  opes  animis ;  seraque  revertens 
Nocte  domum  dapibus  mensas  onerabat  inemtis. 
Primus  vere  rosam,  atque  auctumno  carpere 
poma ;  134 

Et,  quum  tristis  hiems  etiamnum  frigore  saxa 
Rumperet,  et  glacie  cursus  frenaret  aquarum, 
Ille  comam  mollis  jam  tondebat  hyacinthi, 
JEstatem  increpitans  seram  zephyrosque  mo¬ 
rantes 

Ergo  apibus  fetis  idem  atque  examine  multo 
Primus  abundare,  et  spumantia  cogere  pressis  1 40 
Mella  favis  ;  illi  tiliae,  atque  uberrima  pinus  ; 
Quotque  in  flore  novo  pomis  se  fertilis  arbos 
Induerat,  totidem  auctumno  matura  tenebat. 
Ille  etiam  seras  in  versum  distulit  ulmos, 
Eduramque  pirum,  et  spinos  jam  pruna  ferentes, 
Jamque  ministrantem  platanum  potantibus  um¬ 
bras.  146 

Verum  haec  ipse  equidem  spatiis  exclusus  ini¬ 
quis  _  [quo. 

Praetereo,  atque  aliis  post  me  memoranda  relin- 
Nunc  age,  naturas  apibus  quas  Jupiter  ipse 
Addidit,  expediam,  pro  quamercede,  canoros  150 
Curetum  sonitus  crepitantiaque  aera  secutae, 
Dictaeo  coeli  regem  pavere  sub  antro. 

Solae  communes  natos,  consortia  tecta  [aevum  ; 
Urbis  habent,  magnisque  agitant  sub  legibus 
Et  patriam  solae  et  certos  novere  Penates ;  155 
Venturaeque  hiemis  memores  aestate  laborem 
Experiuntur,  et  in  medium  quaesita  reponunt. 
Namque  aliae  victu  invigilant,  et  foedere  pacto 
Exercentur  agris ;  pars  intra  septa  domorum 
Narcissi  lacrymam,  et  lentum  de  cortice  gluten, 
Prima  favis  ponunt  fundamina,  deinde  tenaces 
Suspendunt  ceras ;  aliae,  spem  gentis,  adultos 
Educunt  fetus ;  aliae  purissima  mella 
Stipant,  et  liquido  distendunt  nectare  cellas ; 
Sunt  quibus  ad  portas  cecidit  custodia  sorti ;  165 
Inque  vicem  speculantur  aquas  et  nubila  coeli ; 
Aut  onera  accipiunt  venientum ;  aut  agmine 
lacta 


Ignavum  fucos  pecus  a  praesepibus  arcent. 
Fervet  opus,  redolentque  thymo  fragrantia  mella. 
Ac  veluti  lentis  Cyclopes  fulmina  massis  170 
Quum  properant,  alii  taurinis  follibus  auras 
Accipiunt  redduntque,  alii  stridentia  tinguunt 
iEra  lacu :  gemit  impositis  incudibus  JEtna : 
Illi  inter  sese  magna  vi  brachia  tollunt 
In  numerum,  versantque  tenaci  forcipe  ferrum. 
Non  aliter,  si  parva  licet  componere  magnis,  176 
Cecropias  innatus  apes  amor  urget  habendi, 
Munere  quamque  suo.  Grandaevis  oppida  curse, 
Et  munire  favos,  et  daedala  fingere  tecta : 

At  fessae  multa  referunt  se  nocte  minores,  180 
Crura  thymo  plenae  ;  pascuntur  et  arbuta  passim, 
Et  glaucas  salices,  casiamque,  crocumque  ru¬ 
bentem, 

Et  pinguem  tiliam,  et  ferrugineos  hyacinthos. 
Omnibus  una  quies  operum,  labor  omnibus  unus. 
Mane  ruunt  portis ;  nusquam  mora ;  rursus,  eas¬ 
dem  185 

Vesper  ubi  e  pastu  tandem  decedere  campis 
Admonuit,  tum  tecta  petunt,  tum  corpora  curant. 
Fit  sonitus,  mussantque  oras  et  limina  circum. 
Post,  ubi  jam  thalamis  se  composuere,  siletur 
In  noctem,  fessosque  sopor  suus  occupat  artus. 
Nec  vero  a  stabulis  pluvia  impendente  recedunt 
Longius,  aut  credunt  coelo  adventantibus  Euris ; 
Sed  circum  tutae  sub  moenibus  urbis  aquantur, 
Excursusque  breves  tentant,  et  saepe  lapillos, 

U  t  cymbae  instabiles  fluctu  jactante  saburram,  195 
Tollunt ;  his  sese  per  inania  nubila  librant. 

Illum  adeo  placuisse  apibus  mirabere  morem, 
Quod  nec  concubitu  indulgent,  nec  corpora  segnes 
In  Venerem  solvunt,  aut  fetus  nixibus  edunt: 
Verum  ipsae  e  foliis  natos  et  suavibus  herbis  200 
Ore  legunt ;  ipsae  regem  parvosque  Quirites 
Sufficiunt,  aulasque  et  cerea  regna  refingunt. 

Saepe  etiam  duris  errando  in  cotibus  alas 
Attrivere,  ultroque  animam  sub  fasce  dedere : 
Tantus  amor  florum,  et  generandi  gloria  mellis. 

Ergo  ipsas  quamvis  angusti  terminus  aevi  206 
Excipiat — neque  enim  plus  septima  ducitur 
aetas — 

At  genus  immortale  manet,  multosque  per  annos 
Stat  fortuna  domus,  et  avi  numerantur  avorum. 
Praeterea  regem  non  sic  iEgyptus,  et  ingens  210 
Lydia,  nec  populi  Parthorum,  aut  Medus  Hy¬ 
daspes,  [est ; 

Observant.  Rege  incolumi,  mens  omnibus  una 
Amisso,  rupere  fidem,  constructaque  mella 
Diripuere  ipsae,  et  crates  solvere  favorum.  214 
Ille  operum  custos ;  illum  admirantur,  et  omnes 
Circumstant  fremitu  denso,  stipantque  fre¬ 
quentes  ; 

Et  saepe  attollunt  humeris,  et  corpora  bello  [tem. 
Objectant,  pulchramque  petunt  per  vulnera  mor- 
His  quidam  signis,  atque  haec  exempla  secuti 
Esse  apibus  partem  divinae  mentis  et  haustus  220 
iEtherios  dixere  ;  deum  namque  ire  per  omnes 
Terrasque,  tractusque  maris,  ccelumque  profun¬ 
dum  ;  [rum, 

Hinc  pecudes,  armenta,  viros,  genus  omne  fera- 
Quemque  sibi  tenues  nascentem  arcessere  vitas ; 
Scilicet  huc  reddi  deinde  ac  resoluta  referri  225 
Omnia ;  nec  morti  esse  locum ;  sed  viva  volare 
Sideris  in  numerum,  atque  alto  succedere  coelo. 

Si  quando  sedem  augustam  servataque  mella 
Thesauris  relines :  prius  haustu  sparsus  aquarum 
Ora  fove,  fumosque  manu  praetende  sequaces.230 
Bis  gravidos  cogunt  fetus,  duo  tempora  messis. 


104 


VIRGILIUS. 


Geor.  Lib.  IV. 


'  Taygete  simul  os  terris  ostendit  honestum 
Pleias,  et  Oceani  spretos  pede  repulit  amnes  ; 
Aut  eadem  sidus  fugiens  ubi  Piscis  aquosi 
Tristior  hibernas  coelo  descendit  in  undas.  235 
Illis  ira  modum  supra  est,  laesaeque  venenum 
Morsibus  inspirant,  et  spicula  caeca  relinquunt 
Affixae  venis,  animasque  in  vulnere  ponunt. 

Sin  duram  metues  hiemem,  parcesque  futuro, 
Contusosque  animos  et  res  miserabere  fractas, 
At  suffire  thymo,  cerasque  recidere  inanes  241 
Quis  dubitet  ?  nam  saepe  favos  ignotus  adedit 
Stellio,  et  lucifugis  congesta  cubilia  blattis  ; 
Immunisque  sedens  aliena  ad  pabula  fucus, 

Aut  asper  crabro  imparibus  se  immiscuit  armis ; 
Aut  dirum  tineae  genus  ;  aut  invisa  Minervae 
Laxos  in  foribus  suspendit  aranea  casses. 

Quo  magis  exhaustae  fuerint,  hoc  acrius  omnes 
Incumbent  generis  lapsi  sarcire  ruinas,  249 
Complebuntque  foros,  et  floribus  horrea  texent. 

Si  vero,  quoniam  casus  apibus  quoque  nostros 
Vita  tulit,  tristi  languebunt  corpora  morbo — 
Quod  jam  non  dubiis  poteris  cognoscere  signis — 
Continuo  est  aegris  alius  color ;  horrida  vultum 
Deformat  macies ;  tum  corpora  luce  carentum 
Exportant  tectis,  et  tristia  funera  ducunt ;  256 
Aut  illae  pedibus  connexae  ad  limina  pendent, 
Aut  intus  clausis  cunctantur  in  aedibus,  omnes 
Ignavaeque  fame  et  contracto  frigore  pigrae ;  259 
Tum  sonus  auditur  gravior,  tractimque  susurrant. 
Frigidus  ut  quondam  sylvis  immurmurat  Auster ; 
Ut  mare  sollicitum  stridit  refluentibus  undis; 
iEstuat  ut  clausis  rapidus  fornacibus  ignis : 

Hic  jam  galbaneos  suadebo  incendere  odores, 
Mellaque  arundineis  inferre  canalibus,  ultro  265 
Hortantem  et  fessas  ad  pabula  nota  vocantem. 
Proderit  et  tunsum  gallae  admiscere  saporem, 
Arentesque  rosas,  aut  igni  pinguia  multo 
Defruta,  vel  Psythia  passos  de  vite  racemos, 
Cecropiumque  thymum,  et  grave  olentia  cen¬ 
taurea.  270 

Est  etiam  flos  in  pratis,  cui  nomen  amello 
Fecere  agricolae,  facilis  quaerentibus  herba; 
Namque  uno  ingentem  tollit  de  cespite  sylvam, 
Aureus  ipse  ;  sed  in  foliis,  quae  plurima  circum 
Funduntur,  violae  sublucet  purpura  nigrae;  275 
Saepe  deum  nexis  ornatae  torquibus  arae  ; 

Asper  in  ore  sapor ;  tonsis  in  vallibus  illum 
Pastores  et  curva  legunt  prope  flumina  Mellae. 
Hujus  odorato  radices  incoque  Baccho, 
Pabulaque  in  foribus  plenis  appone  canistris.  280 
Sed  si  quem  proles  subito  defecerit  omnis, 
Nec,  genus  unde  novae  stirpis  revocetur,  habebit, 
Tempus  et  Arcadii  memoranda  inventa  magistri 
Pandere,  quoque  modo  caesis  jam  saepe  juvencis 
Insincerus  apes  tulerit  eruor.  Altius  omnem  285 
Expediam  prima  repetens  ab  origine  famam. 
Nam  qua  Pellaei  gens  fortunata  Canopi 
Accolit  effuso  stagnantem  flumine  Nilum, 

Et  circum  pictis  vehitur  sua  rura  phaselis ; 
Quaque  pharetratae  vicinia  Persidis  urget,  290 
[Et  viridem  iEgyptum  nigra  fecundat  arena, 

Et  diversa  ruens  septem  discurrit  in  ora] 

Usque  coloratis  amnis  devexus  ab  Indis; 

Omnis  in  hac  certam  regio  jacit  arte  salutem.  294 
Exiguus  primum  atque  ipsos  contractus  ad  usus 
Eligitur  locus :  hunc  angustique  imbrice  tecti 
Parietibusque  premunt  arctis,  et  quatuor  addunt, 
Quatuor  a  ventis,  obliqua  luce  fenestras. 

Tum  vitulus,  bima  curvans  jam  cornua  fronte, 
Quaeritur :  huic  geminae  nares  et  spiritus  oris  300 


Multa  reluctanti  obsuitur,  plagisque  peremto 
Tunsa  per  integram  solvuntur  viscera  pellem. 
Sic  positum  in  clauso  linquunt,  et  ramea  costis 
Subjiciunt  fragmenta,  thymum,  casiasque  re¬ 
centes.  [undas,  305 

Hoc  geritur,  Zephyris  primum  impellentibus 
Ante  novis  rubeant  quam  prata  coloribus,  ante 
Garrula  quam  tignis  nidum  suspendat  hirundo. 
Interea  teneris  tepefactus  in  ossibus  humor 
iEstuat ;  et  visenda  modis  animalia  miris,  309 
Trunca  pedum  primo,  mox  et  stridentia  pennis 
Miscentur,  tenuemque  magis  magis  aera  carpunt ; 
Donec,  ut  aestivis  effusus  nubibus  imber. 
Erupere,  aut  ut,  nervo  pulsante,  sagittae, 

Prima  leves  ineunt  si  quando  proelia  Parthi. 
Quis  deus  hanc,  Musae,  quis  nobis  extudit 
artem?  315 

Unde  nova  ingressus  hominum  experientia  cepit  ? 
Pastor  Aristaeus,  fugiens  Peneia  Tempe, 

Amissis,  ut  fama,  apibus  morboque  fameque, 
Tristis  ad  extremi  sacrum  caput  adstitit  amnis, 
Multa  querens,  atque  hac  affatus  voce  parentem. 
Mater  Cyrene,  mater,  quae  gurgitis  hujus  321 
Ima  tenes,  quid  me  praeclara  stirpe  deorum 
(Si  modo,  quem  perhibes,  pater  est  Thymbraeus 
Apollo) 

Invisum  fatis  genuisti  ?  aut  quo  tibi  nostri  324 
Pulsus  amor  ?  quid  me  coelum  sperare  jubebas  ? 
En  etiam  hunc  ipsum  vitae  mortalis  honorem, 
Quem  mihi  vix  frugum  et  pecudum  custodia 
sollers 

Omnia  tentanti  extuderat,  te  matre,  relinquo. 
Quin  age,  et  ipsa  manu  felices  erue  sylvas. 

Fer  stabulis  inimicum  ignem,  atque  interfice 
messes,  330 

Ure  sata,  et  validam  in  vites  molire  bipennem : 
Tanta  meae  si  te  ceperunt  taedia  laudis. 

At  mater  sonitum  thalamo  sub  fluminis  alti 
Sensit :  eam  circum  Milesia  vellera  Nymphae’ 
Carpebant,  hyali  saturo  fucata  colore ;  335 

Drymoque,  Xanthoque,  Ligeaque,  Phyllodo- 
ceque, 

Caesariem  effusae  nitidam  per  candida  colla ; 
[Nesaee,  Spioque,  Thaliaque,  Cymodocequc,] 
Cydippeque,  et  flava  Lycorias ;  altera  virgo, 
Altera  tum  primos  Lucinae  experta  labores ;  340 
Clioque  et  Beroe  soror,  Oceanitides  ambae, 

Ambae  auro,  pictis  incinctae  pellibus  ambae  ; 
Atque  Ephyre,  atque  Opis,  et  Asia  Deiopea ; 

Et  tandem  positis  velox  Arethusa  sagittis. 

Inter  quas  curam  Clymene  narrabat  inanem  345 
Vulcani,  Martisque  dolos  et  dulcia  furta ; 

Aque  Chao  densos  divum  numerabat  amores. 
Carmine  quo  captae  dum  fusis  mollia  pensa 
Devolvunt,  iterum  maternas  impulit  aures 
Luctus  Aristaei,  vitreisque  sedilibus  omnes  350 
Obstupuere  ;  sed  ante  alias  Arethusa  sorores 
Prospiciens,  summa  flavum  caput  extulit  unda  : 
Et  procul :  O  gemitu  non  frustra  exterrita  tanto 
Cyrene  soror,  ipse  tibi,  tua  maxima  cura, 

Tristis  Aristaeus  Penei  genitoris  ad  undam  355 
Stat  lacrimans,  et  te  crudelem  nomine  dicit. 
Huic  percussa  nova  mentem  formidine  mater, 
Duc  agej  duc  ad  nos ;  fas  illi  limina  divum 
Tangere,  ait.  Simul  alta  jubet  discedere  late 
Flumina,  qua  juvenis  gressus  inferret.  At  illum 
Curvata  in  montis  faciem  circumstetit  unda,  361 
Accepitque  sinu  vasto,  misitque  sub  amnem. 
Jamque  domum  mirans  genitricis,  et  humida 
regna, 

crieluncisque  lacus  clausos,  lucosque  sonantes, 
’bat  et,  ingenti  motu  stupefactus  aquarum,  365 
Omnia  sub  magna  labentia  flumina  terra 
Spectabat  diversa  locis,  Phasimque,  Lycumque, 
Et  caput  unde  altus  primum  se  erumpit  Enipeus, 
[Jnde  pater  Tiberinus,  et  unde  Aniena  fluenta, 
saxo  sum  que  sonans  Hypanis,  Mysusque  Caicus, 
Et  gemina  auratus  taurino  cornua  vultu  371 
Eridanus,  quo  non  alius  per  pinguia  culta 
In  mare  purpureum  violentior  effluit  amnis. 
Postquam  est  in  thalami  pendentia  pumice  tecta 
Perventum,  et  nati  fletus  cognovit  inanes  375 
Cyrene :  manibus  liquidos  dant  ordine  fontes 
Germanae,  tonsisque  ferunt  mantelia  villis. 

Pars  epulis  onerant  mensas,  et  plena  reponunt 
Pocula  ;  Panchaeis  adolescunt  ignibus  arae  : 

Et  mater,  Cape  Maeonii  carchesia  Bacchi  ;  380 
Oceano  libemus,  ait.  Simul  ipsa  precatur 
Oceanumque,  patrem  rerum,  Nymphasque  so¬ 
rores,  [vant : 

Centum  quae  sylvas,  centum  quae  flumina  ser- 
Ter  liquido  ardentem  perfudit  nectare  Vestam  : 
Ter  flamma  ad  summum  tecti  subjecta  reluxit. 
Omine  quo  firmans  animum,  sic  incipit  ipsa :  386 
Est  in  Carpathio  Neptuni  gurgite  vates 
Caeruleus  Proteus,  magnum  qui  piscibus  aequor 
Et  juncto  bipedum  curru  metitur  equorum 
Hic  nunc  Emathiae  portus  patriamque  revisit 
Pallenen ;  hunc  et  Nymphae  veneramur,  et  ipse 
Grandaevus  Nereus ;  novit  namque  omnia  vates, 
Quae  sint,  quae  fuerint,  quae  mox  ventura  tra¬ 
hantur.  393 

Quippe  ita  Neptuno  visum  est;  immania  cujus 
Armenta  et  turpes  pascit  sub  gurgite  phocas. 
Hic  tibi,  nate,  prius  vinclis  capiundus,  ut  omnem 
Expediat  morbi  causam,  eventusque  secundet. 
Nam  sine  vi  non  ulla  dabit  praecepta,  neque 
illum  398 

Orando  flectes  ;  vim  duram  et  vincula  capto 
Tende:  doli  circum  haec  demum  frangentur 
inanes.  400 

Ipsa  ego  te,  medios  quum  sol  accenderit  aestus, 
Quum  sitiunt  herbae,  et  pecori  jam  gratior  um¬ 
bra  est, 

In  secreta  senis  ducam,  quo  fessus  ab  undis 
Se  recipit,  facile  ut  somno  aggrediare  jacentem. 
Verum  ubi  correptum  manibus  vinclisque  te¬ 
nebis,  405 

Tum  variae  eludent  species  atque  ora  ferarum : 
Fiet  enim  subito  sus  horridus,  atraque  tigris, 
Squamosusque  draco,  et  fulva  cervice  leaena. ; 
Aut  acrem  flammae  sonitum  dabit, atque  ita  vinclis 
Excidet,  aut  in  aquas  tenues  dilapsus  abibit.  410 
Sed  quanto  ille  magis  formas  se  vertet  in  omnes, 
Tanto,  nate,  magis  contende  tenacia  vincla : 
Donec  talis  erit  mutato  corpore,  qualem 
Videris,  incepto  tegeret  cum  lumina  somno. 
Haec  ait,  et  liquidum  ambrosiee  diffundit  odo¬ 
rem,  415 

Quo  totum  nati  corpus  perduxit ;  at  illi 
Dulcis  compositis  spiravit  crinibus  aura, 

Atque  habilis  membris  venit  vigor.  Est  specus 


Exesi  latere  in  montis,  quo  plurima  vento 
Cogitur  inque  sinus  scindit  sese  unda  reductos ; 
Deprensis  olim  statio  tutissima  nautis ;  421 

Intus  se  vasti  Proteus  tegit  objice  saxi. 

Hic  juvenem  in  latebris  aversum  a  lumine 
Nympha 

Collocat :  ipsa  procul  nebulis  obscura  resistit. 


Jam  rapidus  torrens  sitientes  Sirius  Indos  425 
Ardebat ;  coelo  et  medium  Sol  igneus  orbem 
Hauserat ;  arebant  herbae,  et  cava  flumina  siccis 
Faucibus  ad  limum  radii  tepefacta  coquebant : 
Quum  Proteus  consueta  petens  e  fluctibus  antra 
Ibat ;  eum  vasti  circum  gens  humida  ponti  430 
Exsultans  rorem  late  dispersit  amarum. 
Sternunt  se  somno  diversae  in  littore  phocae. 
Ipse,  velut  stabuli  custos  in  montibus  olim, 
Vesper  ubi  e  pastu  vitulos  ad  tecta  reducit, 
Auditisque  lupos  acuunt  balatibus  agni,  435 
Considit  scopulo  medius,  numerumque  recenset. 
Cujus  Aristaeo  quoniam  est  oblata  facultas : 

Vix  defessa  senem  passus  componere  membra, 
Cum  clamore  ruit  magno,  manicisque  jacentem 
Occupat.  Ille,  suae  contra  non  immemor  artis, 
Omnia  transformat  sese  in  miracula  rerum,  441 
Ignemque,  horribilemque  feram,  fluviumque  li¬ 
quentem. 

Verum  ubi  nulla  fugam  reperit  pellacia,  victus 
In  sese  redit,  atque  hominis  tandem  ore  locutus. 
Nam  quis  te,  juvenum  confidentissime,  nostras 
Jussit  adire  domus  ?  quidve  hinc  petis  ?  inquit. 

At  ille :  446 

Scis,  Proteu,  scis  ipse ;  neque  est  te  fallere 
quidquam  ; 

Sed  tu  desine  velle.  Deum  praecepta  secuti 
Venimus  hinc  lapsis  quaesitum  oracula  rebus. 
Tantum  effatus.  Ad  haec  vates  vi  denique  multa 
Ardentes  oculos  intorsit  lumine  glauco,  45 1 

Et  graviter  frendens  sic  fatis  ora  resolvit : 

Non  te  nullius  exercent  numinis  irae,  [pheus 
Magna  luis  commissa  :  tibi  has  miserabilis  Or- 
Haud  quaquam  ob  meritum  poenas,  ni  Fata 
resistant,  455 

Suscitat,  et  rapta  graviter  pro  conjuge  saevit. 
Illa  quidem,  dum  te  fugeret  per  flumina  praeceps, 
Immanem  ante  pedes  hydrum  moritura  puella 
Servantem  ripas  alta  non  vidit  in  herba. 

At  chorus  aequalis  Dryadum  clamore  supremos 
Implerunt  montes  ;  flerunt  Rhodopeiae  arces,  461 
Altaque  Pangaea,  et  Rhesi  Mavortia  tellus, 
Atque  Getae,  atque  Hebrus,  et  Actias  Orithyia. 
Ipse,  cava  solans  aegrum  testudine  amorem, 

Te,  dulcis  conjux,  te  solo  in  littore  secum,  465 

Te  veniente  die,  te  decedente  canebat. 
Taenarias  etiam  fauces,  alta  ostia  Ditis, 

Et  caligantem  nigra  formidine  lucum 
Ingressus,  Manesque  adiit,  Regemque  tremen¬ 
dum, 

Nesciaque  humanis  precibus  mansuescere  corda. 
At  cantu  commotae  Erebi  de  sedibus  imis  471 
Umbrae  ibant  tenues  simulacraque  luce  carentum: 
Quam  multa  in  foliis  avium  se  millia  condunt, 
Vesper  ubi  aut  hibernus  agit  de  montibus  imber, 
Matres,  atque  viri,  defunctaque  corpora  vita  475 
Magnanimum  heroum,  pueri,  innuptaeque  puellae 
Impositique  rogis  juvenes  ante  ora  parentum ; 
Quos  circum  limus  niger  et  deformis  arundo 
Cocyti  tardaque  palus  inamabilis  unda 
Alligat,  et  novies  Styx  interfusa  coercet.  480 
Quin  ipsae  stupuere  domus  atque  intima  leti 
Tartara,  caeruleosque  implexae  crinibus  angues 
Eumenides,  tenuitque  inhians  tria  Cerberus  ora, 
Atque  Ixionii  vento  rota  constitit  orbis. 

Jamque  pedem  referens  casus  evaserat  omnes, 
Redditaque  Eurydice  superas  veniebat  ad  auras, 
Pone  sequens — namque  hanc  dederat  Proserpina 
legem —  487 

Quum  subita  incautum  dementia  cepit  amantem, 

Ignoscenda  quidem,  scirent  si  ignoscere  Manes. 
Restitit,  Eurydicenque  suam  jam  luce  sub  ipsa, 
Immemor,  heu  !  victusque  animi  respexit.  Ibi 
omnis  491 

Effusus  labor,  atque  immitis  rupta  tyranni 
Foedera,  terque  fragor  stagnis  auditus  Avernis. 
Illa,  Quis  et  me,  inquit,  miseram,  et  te  perdidit, 
Orpheu  ? 

Quis  tantus  furor  ?  En  iterum  crudelia  retro  495 
Fata  vocant,  conditque  natantia  lumina  somnus. 
Jamque  vale.  Feror  ingenti  circumdata  nocte, 
invalidasque  tibi  tendens,  heu  !  non  tua,  palmas. 
Dixit,  et  ex  oculis  subito,  ceu  fumus  in  auras  499 
Commixtus  tenues,  fugit  diversa ;  neque  illum 
Prensantem  nequiuquam  umbras,  et  multa  vo¬ 
lentem 

Dicere,  praeterea  vidit ;  nec  portitor  Orci 
Amplius  objectam  passus  transire  paludem. 
Quid  faceret  ?  quo  se  rapta  bis  conjuge  ferret  ? 
Quo  fletu  Manes,  qua  Numina  voce  moveret  ? 
Illa  quidem  Stygia  nabat  jam  frigida  cymba.  506 
Septem  illum  totos  perhibent  ex  ordine  menses, 
Rupe  sub  aeria,  deserti  ad  Strymonis  undam, 
Flevisse,  et  gelidis  haec  evolvisse  sub  antris,  509 
Mulcentem  tigres,  et  agentem  carmine  quercus. 
Qualis  populea  moerens  Philomela  sub  umbra 
Amissos  queritur  fetus,  quos  durus  arator 
Observans  nido  implumes  detraxit :  at  illa  513 
Flet  noctem,  ramoque  sedens  miserabile  carmen 
Integrat,  et  moestis  late  loca  questibus  implet. 
Nulla  Venus,  non  ulli  animum  flexere  Hymenaei. 
Solus  Hyperboreas  glacies  Tanaimque  nivalem 
Arvaque  Rhipaeis  nunquam  viduata  pruinis 
Lustrabat,  raptam  Eurydicen  atque  irrita  Ditis 
Dona  querens:  spretae  Ciconum  quo  munere 
matres,  520 

Inter  sacra  deum  nocturnique  orgia  Bacchi, 
Discerptum  latos  juvenem  sparsere  per  agros. 
Tum  quoque,  marmorea  caput  a  cervice  revulsum 
Gurgite  quum  medio  portans  CEagrius  Hebrus 
Volveret,  Eurydicen  vox  ipsa  et  frigida  lingua, 
Ah  miseram  Eurydicen !  anima  fugiente  vocabat ; 
Eurydicen  toto  referebant  flumine  ripae.  527 


Haec  Proteus :  et  se  jactu  dedit  aequor  in  altum* 
Quaque  dedit,  spumantem  undam  sub  vortice 
torsit. 

At  non  Cyrene ;  namque  ultro  affata  timentem ; 
Nate,  licet  tristes  animo  deponere  curas.  531 
Haec  omnis  morbi  causa ;  hinc  miserabile  Nym¬ 
phae,  • 

Cum  quibus  illa  choros  lucis  agitabat  in  altis, 
Exitium  misere  apibus.  Tu  munera  supplex  534 
Tende,  petens  pacem,  et  faciles  venerare  Napaeas. 
Namque  dabunt  veniam  votis,  irasque  remittent. 
Sed,  modus  orandi  qui  sit,  prius  ordine  dicam, 
Quatuor  eximios  praestanti  corpore  tauros, 

Qui  tibi  nunc  viridis  depascunt  summa  Lycaei. 
Delige,  et  intacta  totidem  cervice  juvencas.  54 ) 
Quatuor  his  aras  alta  ad  delubra  dearum 
Constitue,  et  sacrum  jugulis  demitte  cruorem  , 
Corporaque  ipsa  boum  frondoso  desere  luco. 
Post,  ubi  nona  suos  Aurora  ostenderit  ortus, 
Inferias  Orphei  Lethaea  papavera  mittes,  545 
Placatam  Eurydicen  vitula  venerabere  caesa, 

Et  nigram  mactabis  ovem,  lucumque  revises. 

Haud  mora :  continuo  matris  praecepta  facessit. 
Ad  delubra  venit ;  monstratas  excitat  aras  ; 
Quatuor  eximios  praestanti  corpore  tauros  559 
Ducit,  et  intacta  totidem  cervice  juvencas. 
Post,  ubi  nona  suos  Aurora  induxerat  ortus, 
Inferias  Orphei  mittit,  lucumque  revisit. 

Hic  vero  subitum  ac  dictu  mirabile  monstrum 
Adspiciunt,  liquefacta  boum  per  viscera  toto  555 
Stridere  apes  utero,  et  ruptis  effervere  costis ; 
Immensasque  trahi  nubes ;  jamque  arbore  summa 
Confluere,  et  lentis  uvam  demittere  ramis. 

Haec  super  arvorum  cultu  pecorumque  canebam, 
Et  super  arboribus :  Caesar  dum  magnus  ad  altum 
Fulminat  Euphraten  bello,  victorque  volentes561 
Per  populos  dat  jura,  viamque  affectat  Olympo. 
[Illo  Virgilium  me  tempore  dulcis  alebat 
Parthenope,  studiis  florentem  ignobilis  oti  : 
Carmina  qui  lusi  pastorum,  audaxque  juventa, 
Tityre,  te  patulae  cecini  sub  tegmine  fagi.]  566 

LIBER 

Ille  ego,  qui  quondam  gracili  modulatus  avena 
Carmen,  et,  egressus  sylvis,  vicina  coegi 
Ut  quamvis  avido  parerent  arva  colono, 

Gratum  opus  agricolis :  at  nunc  horrentia  Martis 

Arma  virumque  cano,  Trojae  qui  primus  ab  oris 
Italiam,  fato  profugus,  Lavinia  venit 
Littora ;  multum  ille  et  terris  jactatus  et  alto, 

Vi  superum,  saevae  memorem  Junonis  ob  iram; 
Multa  quoque  et  bello  passus,  dum  conderet 
urbem, 

Inferretque  deos  Latio  :  genus  unde  Latinum,  6 
Albanique  patres,  atque  altae  moenia  Romae. 

Musa,  mihi  causas  memora,  quo  numine  laeso, 
Quidve  dolens,  regina  deum  tot  volvere  casus 
Insignem  pietate  virum,  tot  adire  labores  10 
Impulerit.  Tantae  ne  animis  coelestibus  irae  ? 


PRIMUS. 

Urbs  antiqua  fuit,  Tyrii  tenuere  coloni, 
Carthago,  Italiam  contra  Tiberinaque  longe 
Ostia,  dives  opum.  studiisque  asperrima  belli  : 
Quam  Juno  fertur  terris  magis  omnibus  unam 
Posthabita  coluisse  Samo ;  hic  illius  arma,  16 
Hic  currus  fuit ;  hoc  regnum  dea  gentibus  esse, 
Si  qua  fata  sinant,  jam  tum  tenditque  fovetque. 
Progeniem  sed  enim  Trojano  a  sanguine  duci 
Audierat,  Tyrias  olim  quae  verteret  arces  ;  20 

Hinc  populum  late  regem,  belloque  superbum 
Venturum  excidio  Libyae  ;  sic  volvere  Parcas. 
Id  metuens,  veterisque  memor  Saturnia  belli, 
Prima  quod  ad  Trojam  pro  caris  gesserat  Argis : 
Necdum  etiam  caussae  irarum  saevique  dolores  25 
Exciderant  animo ;  manet  alta  mente  repostum 
Judicium  Paridis,  spretaeque  injuria  formae. 

Et  genus  invisum,  et  rapti  Ganymedis  honores: 

His  accensa  super,  jactatos  aequore  toto 
Troas,  reliquias  Danaum  atque  immitis  Achilli, 
Arcebat  longe  Latio ;  multosque  per  annos  31 
Errabant  acti  fatis  maria  omnia  circum. 

Tantee  molis  erat  Romanam  condere  gentem. 

Vix  e  conspectu  Siculae  telluris  in  altum 
Vela  dabant  laeti,  et  spumas  salis  aere  ruebant ;  35 
Quum  Juno,  aeternum  servans  sub  pectore  vulnus, 
Haec  secum :  Mene  incepto  desistere  victam, 
Ree  posse  Italia  Teucrorum  avertere  regem  ? 
Quippe  vetor  fatis.  Pallasne  exurere  classem 
Argivum,  atque  ipsos  potuit  submergere  ponto, 
Unius  ob  noxam  et  furias  Ajacis  Oilei  ?  41 

Ipsa,  Jovis  rapidum  jaculata  e  nubibus  ignem, 
Disjecitque  rates,  evertitque  aequora  ventis  ; 
Illum  exspirantem  transfixo  pectore  flammas 
Turbine  corripuit,  scopuloq  ue  infixit  acuto.  45 
Ast  ego,  quae  divum  incedo  regina,  Jovisque 
Et  soror  et  conjux,  una  cum  gente  tot  annos 
Bella  gero.  Et  quisquam  numen  Junonis  adoret 
Praeterea,  aut  supplex  aris  imponat  honorem  ? 

Talia  flammato  secum  dea  corde  volutans,  50 
Nimborum  in  patriam,  loca  feta  furentibus 
Austris, 

jEoliam  venit.  Hic  vasto  rex  JEolus  antro 
Luctantes  ventos  tempestatesque  sonoras 
Imperio  premit,  ac  vinclis  et  carcere  frenat. 

Illi  indignantes  magno  cum  murmure  montis  55 
Circum  claustra  fremunt.  Celsa  sedet  iEolus  arce 
Sceptra  tenens,  mollitque  animos,  et  temperat 
iras. 

Ni  faciat,  maria  ac  terras  ccelumque  profundum 
Quippe  ferant  rapidi  secum, verrantque  per  auras. 
Sed  pater  omnipotens  speluncis  abdidit  atris,  60 
Hoc  metuens ;  molemque  et  montes  insuper  altos 
Imposuit ;  regemque  dedit,  qui  foedere  certo 
Et  premere,  et  laxas  sciret  dare  jussus  habenas. 
Ad  quem  tum  Juno  supplex  his  vocibus  usa  est : 
iEole — namque  tibi  divum  pater  atque  homi¬ 
num  rex  65 

Et  mulcere  dedit  fluctus  et  tollere  vento — 

Gens  inimica  mihi  Tyrrhenum  navigat  sequor, 
Ilium  in  Italiam  portans,  victosque  Penates. 
Incute  vim  ventis,  submersasque  obrue  puppes  : 
Aut  age  diversos ;  et  disjice  corpora  ponto.  70 
Sunt  mihi  bis  septem  praestanti  corpore  Nymphae, 
Quarum,  quae  forma  pulcherrima,  Deiopeam 
Connubio  jungam  stabili,  propriamque  dicabo : 
Omnes  ut  tecum  meritis  pro  talibus  annos 
Exigat,  et  pulchra  faciat  te  prole  parentem.  75 
Ai  olus  haec  contra :  Tuus,  o  regina,  quid  optes, 
Explorare  labor ;  mihi  jussa  capessere  fas  est. 
Tu  mihi  quodeumque  hoc  regni,  tu  sceptra  Jo- 
vemque 

Concilias ;  tu  das  epulis  accumbere  divum,  79 
Nimborum  que  facis  tempestatumque  potentem. 
Haec  ubi  dicta,  cavum  conversa  cuspide  mon¬ 
tem 

Impulit  in  latus  ;  ac  venti,  velut  agmine  facto, 
Qua  data  porta,  ruunt,  et  terras  turbine  perflant. 
Incubuere  mari,  totumque  a  sedibus  imis 
Una  Eurusque  Notusque  ruunt  creberque  pro¬ 
cellis  85 

Africus,  et  vastos  volvunt  ad  littora  fluctus,  [tum. 
Insequitur  clamorque  virum  stridorque  ruden- 
Eripiunt  subito  nubes  coelumque  diemque 
Teucrorum  ex  oculis  ;  ponto  nox  incubat  atra ; 
Intonuere  poli,  et  crebris  micat  ignibus  aether ;  90 
Praescntemque  viris  intentant  omnia  mortem. 
Extemplo  Alneae  solvuntur  frigore  membra. 


Ingemit,  et  duplices  ter  dens  ad  sidera  palmas 
Talia  voce  refert :  O  terque  quaterque  beati,  94 
Quis  ante  ora  patrum  Trojae  sub  moenibus  altis 
Contigit  oppetere  !  o  Danaum  fortissime  gentis 
Tydide,  mene  Iliacis  occumbere  campis  [dextra  '• 
Non  potuisse,  tuaque  animam  hanc  effundere 
Saevus  ubi  -ZEacidae  telo  jacet  Hector,  ubi  ingens 
Sarpedon  ;  ubi  tot  Simois  correpta  sub  undis  100 
Scuta  virum  galeasque  et  fortia  corpora  volvit. 

Talia  jactanti  stridens  Aquilone  procella 
V elum  adversa  ferit,  fluctusque  ad  sidera  tollit 
Franguntur  remi  ;  tum  prora  avertit,  et  undis 
Dat  latus ;  insequitur  cumulo  praeruptus  aquae 
mons.  105 

Hi  summo  in  fluctu  pendent ;  his  unda  dehiscens 
Terram  inter  fluctus  aperit :  furit  aestus  arenis. 
Tres  Notus  abreptas  in  saxa  latentia  torquet : 
[Saxa  vocant  Itali,  mediis  quae  in  fluctibus,  aras :  ] 
Dorsum  immane  mari  summo.  Tres  Eurus  ab  alto 
In  brevia  et  Syrtes  urget,  miserabile  visu,  111 
Illiditque  vadis,  atque  aggere  cingit  arenae. 
Unam,  quae  Lycios  fidum  que  vehebat  Oronten, 
Ipsius  ante  oculos  ingens  a  vertice  pontus 
In  puppim  ferit :  excutitur,  pronusque  magister 
Volvitur  in  caput;  ast  illam  ter  fluctus  ibidem 
Torquet  agens  circum,  et  rapidus  vorat  aequore 
vortex. 

Apparent  rari  nantes  in  gurgite  vasto  ;  118 

Arma  virum,  tabulaeque,  et  Troia  gaza  per  undas. 
Jam  validam  Ilionei  navem,  jam  fortis  Achatae, 
Et  qua  vectus  Abas,  et  qua  grandaevus  Aletes, 
Vicit  hiems;  laxis  laterum  compagibus  omnes 
Accipiunt  inimicum  imbrem,  rimisque  fatiscunt. 

Interea  magno  misceri  murmure  pontum,  124 
Emissamque  hiemem  sensit  Neptunus,  et  imis 
Stagna  refusa  vadis,  graviter  commotus  ;  et  alto 
Prospiciens,  summa  placidum  caput  extulit  unda. 
Disjectam  Alneae  toto  videt  aequore  classem ; 
Fluctibus  oppressos  Troas  coelique  ruina. 

Nec  latuere  doli  fratrem  Junonis  et  irae.  130 
Eurum  ad  se  Zephyrumque  vocat ;  dehinc  talia 
fatur : 

Tantane  -vos  generis  tenuit  fiducia  vestri? 

Jam  coelum  terramque  meo  sine  numine,  Venti, 
Miscere,  et  tantas  audetis  tollere  moles  ? 


Quos  ego . sed  motos  praestat  componere 

fluctus.  13C» 


Post  mihi  non  simili  poena  commissa  luetis. 
Maturate  fugam,  regique  haec  dicite  vestro : 
Non  illi  imperium  pelagi  saevumque  tridentem, 
Sed  mihi  sorte  datum.  Tenet  ille  immania  saxa, 
Vestras,  Eure,  domos ;  illa  se  jactet  in  aula  140 
Alolus,  et  clauso  ventorum  carcere  regnet. 

Sic  ait,  et  dicto  citius  tumida  aequora  placat, 
Collectasque  fugat  nubes,  solemque  reducit. 
Cymothoe  simul  et  Triton  adnixus  acuto 
Detrudunt  naves  scopulo ;  levat  ipse  tridenti ; 
Et  vastas  aperit  Syrtes,  et  temperat  aequor ;  14f 
Atque  rotis  summas  levibus  perlabitur  undas. 
Ac  veluti  magno  in  populo  quum  saepe  coorta  esi 
Seditio,  saevitque  animis  ignobile  vulgus,  149 
Jamque  faces  et  saxa  volant ;  furor  arma  mi 
nistrat :  [quem 

Tum  pietate  gravem  ac  meritis  si  forte  virum 
Conspexere,  silent,  arrectisque  auribus  adstant ; 
Iste  regit  dictis  animos,  et  pectora  mulcet : 

Sic  cunctus  pelagi  cecidit  fragor,  aequora  post¬ 
quam  154 

Prospiciens  genitor,  coeloque  invectus  aperto, 
Flectit  equos,  curruque  volans  dmt  lora  secundo. 

Defessi  iEneadse,  quae  proxima,  littora  cursu 
Contendunt  petere,  et  Libyae  vertuntur  ad  oras. 
Est  In  secessu  longo  locus  :  insula  portum 
Efficit  objectu  laterum,  quibus  omnis  ab  alto  160 
Frangitur  inque  sinus  scindit  sese  unda  reductos. 
Hinc  atque  hinc  vastae  rupes  geminique  minantur 
In  coelum  scopuli,  quorum  sub  vertice  late 
iEquora  tuta  silent ;  tum  sylvis  scena  coruscis 
Desuper,  horrentique  atrum  nemus  imminet 
umbra.  165 

Fronte  sub  adversa  scopulis  pendentibus  antrum ; 
Intus  aquae  dulces,  vivoque  sedilia  saxo, 
Nympharum  domus.  Hic  fessas  non  vinculanaves 
Ulla  tenent,  unco  non  alligat  ancora  morsu. 

Huc  septem  JEneas  collectis  navibus  omni  170 
Ex  numero  subit ;  ac,  magno  telluris  amore 
Egressi,  optata  potiuntur  Troes  arena, 

Et  sale  tabentes  artus  in  littore  ponunt. 

Ac  primum  silici  scintillam  excudit  Achates, 
Suscepitque  ignem  foliis,  atque  arida  circum  175 
Nutrimenta  dedit,  rapui tque  in  fomite  flammam. 
Tum  Cererem  corruptam  undis  Cerealiaque 
arma 

Expediunt  fessi  rerum  ;  frugesque  receptas 
Et  torrere  parant  flammis  et  frangere  saxo.  179 
.iEneas  scopulum  interea  conscendit,  et  omnem 
Prospectum  late  pelago  petit ;  Anthea  si  quem 
Jactatum  vento  videat,  Phrygiasque  biremes, 
Aut  Capyn,  aut  celsis  in  puppibus  arma  Calci. 
Navem  in  conspectu  nullam,  tres  littore  cervos 
Prospicit  errantes  ;  hos  tota  armenta  sequuntur 
A  tergo,  et  longum  per  valles  pascitur  agmen.  186 
Constitit  hic,  arcumque  manu  celeresque  sagittas 
Corripuit ;  fidus  quae  tela  gerebat  Achates  ; 
Ductoresque  ipsos  primum,  capita  alta  ferentes 
Cornibus  arboreis,  sternit ;  tum  vulgus  et  om¬ 
nem 

Miscet  agens  telis  nemora  inter  frondea  turbam. 
Nec  prius  absistit,  quam  septem  ingentia  victor 
Corpora  fundat  humi,  et  numerum  cum  navibus 
aequet.  193 

Hinc  portum  petit,  et  socios  partitur  in  omnes. 
Vina,  bonus  quae  deinde  cadis  onerarat  Acestes 
Littore  Trinacrio,  dederatque  abeuntibus  heros, 
Dividit,  et  dictis  maerentia  pectora  mulcet : 

O  socii — neque  enim  ignari  sumus  ante  ma¬ 
lorum — 

O  passi  graviora,  dabit  deus  his  quoque  finem. 
Vos  et  Scyllaeam  rabiem  penitusque  sonantes  200 
Accestis  scopulos ;  vos  et  Cyclopia  saxa 
Experti.  Revocate  animos,  maestumque  timorem 
Mittite.  Forsan  et  haec  olim  meminisse  juvabit. 
Per  varios  casus,  per  tot  discrimina  rerum, 
Tendimus  in  Latium :  sedes  ubi  fata  quietas  205 
Ostendunt.  Illic  fas  regna  resurgere  Trojae. 
Durate,  et  vosmet  rebus  servate  secundis. 

Talia  voce  refert ;  curisque  ingentibus  aeger 
Spem  vultu  simulat,  premit  altum  corde  dolorem. 
Illi  se  praedae  accingunt  dapibusque  futuris  :  210 
Tergora  deripiunt  costis,  et  viscera  nudant ; 
Pars  in  frusta  secant,  veribusque  trementia 
figunt ; 

Littore  aena  locant  alii,  flammasque  ministrant. 
Tum  victu  revocant  vires ;  fusique  per  herbam 
Implentur  veteris  Bacchi  pinguisque  ferinae.  215 
Postquam  exemta  fames  epulis,  mensaeque  re¬ 
motae  : 

Amissos  longo  socios  sermone  requirunt ;  [dant, 
Spemque  metumque  inter  dubii,  «u  vivere  cre- 
Sive  extrema  pati,  nec  jam  exauaire  vocatos. 


Praecipue  pius  iEneas,  nunc  acris  Oronti,  220 
Nunc  Amyci  casum  gemit,  et  crudelia  secum 
Fata  Lyci,  fortemque  Gyan,  fortemque  Cloan- 
thum. 

Et  jam  finis  erat :  quum  Jupiter  aethere  summo 
Despiciens  mare  velivolum,  terrasque  jacentes, 
Littoraque,  et  latos  populos,  sic  vertice  coeli  225 
Constitit,  et  Libyae  defixit  lumina  regnis. 

Atque  illum  tales  jactantem  pectore  curas 
Tristior,  et  lacrimis  oculos  suffusa  nitentes, 
Alloquitur  Venus :  O  qui  res  hominumque  de¬ 
umque 

JEternis  regis  imperiis,  et  fulmine  terres,  230 
Quid  meus  JEneas  in  te  committere  tantum, 
Quid  Troes  potuere  ?  quibus,  tot  funera  passis, 
Cunctus  ob  Italiam  terrarum  clauditur  orbis. 
Certe  hinc  Romanos  olim,  volventibus  annis, 
Hinc  fore  ductores,  revocato  a  sanguine  Teucri, 
Qui  mare,  qui  terras  omni  ditione  tenerent,  236 
Pollicitus.  Quae  te,  Genitor,  sententia  vertit  ? 
Hoc  equidem  occasum  Trojae  tristesque  ruinas 
Solabar,  fatis  contraria  fata  rependens. 

Nunc  eadem  fortuna  viros  tot  casibus  actos  240 
Insequitur.  Quem  das  finem,  rex  magne,  la¬ 
borum  ? 

Antenor  potuit,  mediis  elapsus  Achivis, 
Illyricos  penetrare  sinus  atque  intima  tutus 
Regna  Liburnorum,  et  fontem  superare  Timavi ; 
Unde  per  ora  novem  vasto  cum  murmure  montis 
It  mare  proruptum,  et  pelago  premit  arva  sonanti : 
Hic  tamen  ille  urbem  Patavi,  sedesque  locavit 
Teucrorum,  et  genti  nomen  dedit,  armaque  fixit 
Troia ;  nunc  placida  compostus  pace  quiescit. 
Nos,  tua  progenies,  coeli  quibus  annuis  arcem, 
Navibus  (infandum)  amissis,  unius  ob  iram  251 
Prodimur,  atque  Italis  longe  disjungimur  oris. 
Hic  pietatis  honos  ?  sic  nos  in  sceptra  reponis  ? 

Olli  subridens  hominum  sator  atque  deorum 
Vultu,  quo  coelum  tempestatesque  serenat,  255 
Oscula  libavit  natae  ;  dehinc  talia  fatur : 

Parce  metu,  Cytherea  ;  manent  immota  tuorum 
Fata  tibi  ;  cernes  urbem  et  promissa  Lavini 
Moenia,  sublimemque  feres  ad  sidera  coeli  259 
Magnanimum  iEnean :  neque  me  sententia  vertit. 
Hic  (tibi  fabor  enim,  quando  haec  te  cura  re¬ 
mordet, 

Longius  et  volvens  fatorum  arcana  movebo) 
Bellum  ingens  geret  Italia,  populosque  feroces 
Contundet,  moresque  viris  et  moenia  ponet : 
Tertia  dum  Latio  regnantem  viderit  aestas,  265 
Ternaque  transierint  Rutulis  hiberna  subactis. 
At  puer  Ascanius,  cui  nunc  cognomen  Iulo 
[Additur,  (Ilus  erat,  dum  res  stetit  Ilia  regno)] 
Triginta  magnos  volvendis  mensibus  orbes 
Imperio  explebit,  regnumque  ab  sede  Lavini  270 
Transferet,  et  longam  multa  vi  muniet  Albam. 
Hic  jam  ter  centum  totos  regnabitur  annos 
Gente  sub  Hectorea ;  donec  regina  sacerdos 
Marte  gravis  geminam  partu  dabit  Ilia  prolem. 
Inde  lupae  fulvo  nutricis  tegmine  laetus  275 
Romulus  excipiet  gentem,  et  Mavortia  condet 
Moenia,  Romanosque  suo  de  nomine  dicet. 

Hic  ego  nec  metas  rerum  nec  tempora  pono ; 
Imperium  sine  fine  dedi.  Quin  aspera  Juno, 
Quae  mare  nunc  terrasque  metu  coelumque  fatigat. 
Consilia  in  melius  referet,  mecumque  fovebit  28  i 
Romanos  rerum  dominos,  gentemque  togatam. 
Sic  placitum.  Veniet  lustris  labentibus  aetas, 
Quum  domus  Assaraci  Phthiam  clarasque  My¬ 
cenas 

Servitio  premet,  ac  victis  dominabitur  Argis.  285 
Nascetur  pulchra  Trojanus  origine  Caesar, 
Imperium  Oceano,  famam  qui  terminet  astris, 
Julius,  a  magno  demissum  nomen  Iulo : 
flunc  tu  olim  coelo,  spoliis  Orientis  onustum, 
Accipies  secura  ;  Vocabitur  hic  quoque  votis. 
Aspera  tum  positis  mitescent  saecula  bellis.  291 
Cana  Fides,  et  Vesta,  Remo  cum  fratre  Quirinus, 
Jura  dabunt ;  dirae  ferro  et  compagibus  arctis 
Claudentur  belli  portae ;  Furor  impius  intus,  294 
Saeva  sedens  super  arma,  et  centum  vinctus  aenis 
Post  tergum  nodis,  fremet  horridus  ore  cruento. 

Haec  ait :  et  Maia  genitum  demittit  ab  alto, 
Ut  terrae,  utque  novae  pateant  Carthaginis  arces 
Hospitio  Teucris  :  ne  fati  nescia  Dido 
Finibus  arceret.  Volat  ille  per  aera  magnum  300 
Remigio  alarum,  ac  Libyae  citus  adstitit  oris : 

Et  jam  jussa  facit ;  ponuntque  ferocia  Poeni 
Corda,  volente  deo.  In  primis  regina  quietum 
Accipit  in  Teucros  animum  mentemque  benig¬ 
nam.  304 

At  pius  JEneas,  per  noctem  plurima  volvens, 
Ut  primum  lux  alma  data  est,  exire,  locosque 
Explorare  novos ;  quas  vento  accesserit  oras, 
Qui  teneant,  (nam  inculta  videt)  hominesne’ 
feraene, 

Quaerere  constituit,  sociisque  exacta  referre.  309 
Classem  in  convexo  nemorum,  sub  rupe  cavata, 
Arboribus  clausam  circum  atque  horrentibus 
umbris 

Occulit ;  ipse  uno  graditur  comitatus  Achate, 
Bina  manu  lato  crispans  hastilia  ferro. 

Cui  mater  media  sese  tulit  obvia  sylva,  314 
Virginis  os  habitumque  gerens,  et  virginis  arma 
Spartanae  ;  vel  qualis  equos  Threissa  fatigat 
Harpalyce, volucremque  fuga praevertiturEurum. 
Namque  humeris  de  more  habilem  suspenderat 
arcum 

Venatrix,  dederatque  comam  diffundere  ventis, 
Nuda  genu,  nodoque  sinus  collecta  fluentes.  320 
Ac  prior,  Heus,  inquit,  juvenes,  monstrate  mea¬ 
rum 

Vidistis  si  quam  hic  errantem  forte  sororum, 
Succinctam  pharetra  et  maculosae  tegmine  lyncis, 
Aut  spumantis  apri  cursum  clamore  prementem. 

Sic  Venus  ;  et  Veneris  contra  sic  filius  orsus  : 
Nulla  tuarum  audita  mihi  neque  visa  sororum, 
O,  quam  te  memorem  ?  virgo ;  namque  haud 
tibi  vultus 

Mortalis,  nec  vox  hominem  sonat ;  o  dea  certe  : 
An  Phoebi  soror  ?  an  Nympharum  sanguinis  una  ? 
Sis  felix,  nostrumque  leves,  quaecumque,  la¬ 
borem  :  330 

Et  quo  sub  coelo  tandem,  quibus  orbis  in  oris 
Jactemur,  doceas.  Ignari  hominumque  loco¬ 
rumque 

Erramus,  vento  huc  et  vastis  fluctibus  acti. 
Multa  tibi  ante  aras  nostra  cadet  hostia  dextra. 
Tum  Venus:  Haud  equidem  tali  me  dignor 
honore ;  335 

Virginibus  Tyriis  mos  est  gestare  pharetram, 
Purpureoque  alte  suras  vincire  cothurno. 

Punica  regna  vides,  Tyrios,  et  Agenoris  urbem  : 
Sed  fines  Libyci,  genus  intractabile  bello. 
Imperium  Dido  Tyria  regit  urbe  profecta,  340 
Germanum  fugiens.  Longa  est  injuria,  longae 
Ambages  ;  sed  summa  sequar  fastigia  rerum. 
Huic  conjux  Sychaeus  erat,  ditissimus  agri 
Phamicum,  et  magno  miserae  dilectus  amore  : 
-ui  pater  intactam  dederat, primisquejugarat  345 


Ominibus.  Sed  regna  Tyri  germanus  habebat 
Pygmalion,  scelere  ante  alios  immanior  omnes. 
Quos  inter  medius  venit  furor.  Ille  Sychaeum 
Impius  ante  aras,  atque  auri  caecus  amore, 

Clam  ferro  incautum  superat, securus  amorum  350 
Germanae  ;  factumque  diu  celavit,  et  aegram, 
Multa  malus  simulans,  vana  spe  lusit  amantem. 
Ipsa  sed  in  somnis  inhumati  venit  imago 
Conjugis ;  ora  modis  attollens  pallida  miris, 
Crudeles  aras  trajectaque  pectora  ferro  355 
Nudavit,  caecumque  domus  scelus  omne  retexit. 
Tum  celerare  fugam  patriaque  excedere  suadet; 
Auxiliumque  vise  veteres  tellure  recludit 
Thesauros,  ignotum  argenti  pondus  et  auri. 

His  commota  fugam  Dido  sociosque  parabat.  360 
Conveniunt,  quibus  aut  odium  crudele  tyranni, 
Aut  metus  acer  erat ;  naves,  quse  forte  paratae, 
Corripiunt,  onerantque  auro.  Portantur  avari 
Pygmalionis  opes  pelago  ;  dux  foemina  facti. 
Devenere  locos,  ubi  nunc  ingentia  cernes  365 
Moenia,  surgentemque  novae  Cajp thaginis  arcem  ; 
Mercatique  solum,  facti  de  nomine  Byrsam, 
Taurino  quantum  possent  circumdare  tergo 
Sed  vos  qui  tandem,  quibus  aut  venistis  ab  oris, 
Quove  tenetis  iter  ?  Quaerenti  talibus  ille  370 
Suspirans,  imoque  trahens  a  pectore  vocem  : 

O  dea,  si  prima  repetens  ab  origine  pergam, 
Et  vacet  annales  nostrorum  audire  laborum, 
Ante  diem  clauso  componet  vesper  Olympo. 

Nos  Troja  antiqua,  si  vestras  forte  per  aures  375 
Trojae  nomen  iit,  diversa  per  aequora  vectos 
Forte  sua  Libycis  tempestas  appulit  oris. 

Sum  pius  AEneas,  raptos  qui  ex  hoste  Penates 
Classe  veho  mecum,  fama  super  aethera  notus. 
Italiam  quaero  patriam;  genus  ab  Jove  summo.  380 
Bis  denis  Phrygium  conscendi  navibus  aequor, 
Matre  dea  monstrante  viam,  data  fata  secutus. 
Vix  septem  convulsae  undis  Euroque  supersunt. 
Ipse  ignotus,  egens,  Libyae  deserta  peragro, 
Europa  atque  Asia  pulsus.  Nec  plura  querentem 
Passa  V enus  medio  sic  interfata  dolore  est :  386 
Quisquis  es,  haud,  credo,  invisus  coelestibus 
auras 

Vitales  carpis,  Tyriam  qui  adveneris  urbem. 
Perge  modo, atque  hinc  te  reginae  ad  limina  perfer. 
Namque  tibi  reduces  socios  classemque  relatam 
Nuntio,  et  in  tutum  versis  Aquilonibus  actam  : 
Ni  frustra  augurium  vani  docuere  parentes.  392 
Adspice  bis  senos  laetantes  agmine  cycnos, 
iEtheria  quos  lapsa  plaga  Jovis  ales  aperto 
Turbabat  coelo ;  nunc  terras  ordine  longo 
Aut  capere,  aut  captas  jam  despectare  videntur. 
Ut  reduces  illi  ludunt  stridentibus  alis, 

Et  coetu  cinxere  polum,  cantusque  dedere  : 
Haud  aliter  puppesque  tuae  pubesque  tuorum 
Aut  portum  tenet,  aut  pleno  subit  ostia  velo.  400 
Perge  modo,  et,  qua  te  ducit  via,  dirige  gressum. 

Dixit,  et  avertens  rosea  cervice  refulsit, 
Ambrosiaeque  ccmae  divinum  vertice  odorem 
Spiravere  ;  pedes  vestis  defluxit  ad  imos ; 

Et  vera  incessu  patuit  dea.  Ille,  ubi  matrem  405 
Agnovit,  tali  fugientem  est  voce  secutus : 

Quid  natum  toties,  crudelis  tu  quoque,  falsis 
Ludis  imaginibus?  cur  dextrae  jungere  dextram 
Non  datur,  ac  veras  audire  et  reddere  voces? 
Talibus  incusat,  gressumque  ad  moenia  tendit.  41C 
At  Venus  obscuro  gradientes  aere  sepsit, 

Et  multo  nebulae  circum  dea  fudit  amictu, 
Cernere  ne  quis  eos,  neu  quis  contingere  posset, 
Molirive  moram,  aut  veniendi  poscere  causas. 

Ipsa  Paphum  sublimis  abit,  sedesque  revisit  415 
Laeta  suas  :  ubi  templum  illi,  centumque  Sabaeo 
Thure  calent  arae,  sertisque  recentibus  halant. 

Corripuere  viam  interea,  qua  semita  monstrat. 
Jamque  adscendebant  collem,  qui  plurimus  urbi 
Imminet,  adversasque  adspectat  desuper  arces. 
Miratur  molem  iEneas,  magalia  quondam ;  421 
Miratur  portas,  strepitumque,  et  strata  viarum. 
Instant  ardentes  Tyrii :  pars  ducere  muros, 
Molirique  arcem,  et  manibus  subvolvere  saxa ; 
Pars  optare  locum  tecto,  et  concludere  sulco.  425 
[Jura,  magistratusque  legunt,  sanctumque  se¬ 
natum.] 

Hic  portus  alii  effodiunt ;  hic  alta  theatris 
Fundamenta  locant  alii,  immanesque  columnas 
Rupibus  excidunt,  scenis  decora  alta  futuris. 
Qualis  apes  aestate  nova  per  florea  rura  430 
Exercet  sub  sole  labor ;  quum  gentis  adultos 
Educunt  fetus,  aut  quum  liquentia  mella 
Stipant,  et  dulci  distendunt  nectare  cellas ; 

Aut  onera  accipymt  venientum,  aut  agmine  facto 
.guavum  fucos  pecus  a  praesepibus  arcent :  435 
Fervet  opus,  redolentque  thymo  fragrantia  mella. 
O  fortunati,  quorum  jam  moenia  surgunt ! 
iEneas  ait,  et  fastigia  suspicit  urbis. 

Infert  se  septus  nebula  (mirabile  dictu)  439 
Per  medios,  miscetque  viris,  neque  cernitur  ulli. 

Lucus  in  urbe  fuit  media,  laetissimus  umbrae, 
Quo  primum,  jactati  undis  et  turbine,  Poeni 
Effodere  loco  signum,  quod  regia  Juno 
Monstrarat,  caput  acris  equi ;  sic  nam  fore  bello 
Egregiam,  et  facilem  victu  per  saecula  gentem. 
Hic  templum  Junoni  ingens  Sidonia  Dido  446 
Condebat,  donis  opulentum  et  numine  divae  : 
iErea  cui  gradibus  surgebant  limina,  nexaeque 
iEre  trabes,  foribus  cardo  stridebat  aenis. 

Hoc  primum  in  luco  nova  res  oblata  timorem  450 
Leniit ;  hic  primum  iEneas  sperare  salutem 
Ausus,  et  afflictis  melius  confidere  rebus. 
Namque,  sub  ingenti  lustrat  dum  singula  templo, 
Reginam  opperiens,  dum,  quae  fortuna  sit  urbi, 
Artificumque  manus  inter  se, operumque  laborem, 
Miratur,  videt  Iliacas  ex  ordine  pugnas,  456 
Bellaque  jam  fama  totum  vulgata  per  orbem, 
Atridas,  Priamumque,  et  saevum  ambobus 
Achillem. 

Constitit ;  et  lacrymans,  Quis  jam  locus,  inquit, 
Achate, 

Quae  regio  in  terris  nostri  non  plena  laboris?  460 
En  Priamus.  Sunt  hic  etiam  sua  praemia  laudi  ; 
Sunt  lacrymae  rerum  ;  et  mentem  mortalia  tan¬ 
gunt. 

Solve  metus ;  feret  haec  aliquam  tibi  fama  salu¬ 
tem. 

Sic  ait,  atque  animum  pictura  pascit  inani, 
Multa  gemens,  largoque  humectat  flumine  vul¬ 
tum.  465 

Namque  videbat,  uti  bellantes  Pergama  circum 
Hac  fugerent  Graii,  premeret  Trojana  juventus : 
Hac  Phryges  ;  instaret  curru  cristatus  Achilles. 
Nec  procul  hinc  Rhesi  niveis  tentoria  velis  469 
Agnoscit  lacrymans  :  primo  quae  prodita  somno 
Tydides  multa  vastabat  caede  cruentus  ; 
Ardentesque  avertit  equos  in  castra,  prius  quam 
Pabula  gustassent  Trojas,  Xanthumque  bibissent. 
Parte  alia  fugiens  amissis  Troilus  armis, 

Infelix  puer,  atque  impar  congressus  Achilli,  475 
Fertur  equis,  curruque  haeret  resupinus  inani, 
Lora  tenens  tamen :  huic  cervixque  comaeque 
trahuntur 


Per  terram,  et  verSa  pulvis  inscribitur  hasta. 
Interea  ad  templum  non  aequae  Palladis  ibant 
Crinibus  Iliades  passis,  peplumque  ferebant  480 
Suppliciter  tristes,  et  tunsae  pectora  palmis : 
Diva  solo  fixos  oculos  aversa  tenebat. 

Ter  circum  Iliacos  raptaverat  Hectora  muros, 
Exanimumque  auro  corpus  vendebat  Achilles. 
Tum  vero  ingentem  gemitum  dat  pectore  ab  imo : 
Ut  spolia,  ut  currus,  utque  ipsum  corpus  amici, 
Tendentemque  manus  Priamum  conspexit  in¬ 
ermes. 

Se  quoque  principibus  permixtum  agnovit  Achi¬ 
vis, 

Eoasque  acies,  et  nigri  Memnonis  arma. 

Ducit  Amazonidum  lunatis  agmina  peltis  490 
Penthesilea  furens,  mediisque  in  millibus  ardet, 
Aurea  subnectens  exsertae  cingula  mammae 
Bellatrix,  audetque  viris  concurrere  virgo. 

Haec  dum  Dardanio  iEneae  miranda  videntur, 
Dum  stupet,  obtutuque  haeret  defixus  in  uno,  495 
Regina  ad  templum,  forma  pulcherrima,  Dido 
Incessit,  magna  juvenum  stipante  caterva. 
Qualis  in  Eurotae  ripis,  aut  per  juga  Cynthi 
Exercet  Diana  choros  ;  quam  mille  secutae 
Hinc  atque  hinc  glomerantur  Oreades  :  illa  pha¬ 
retram  500 

Fert  humero,  gradiensque  deas  supereminet 
omnes : 

Latonae  tacitum  pertentant  gaudia  pectus  : 

Talis  erat  Dido ;  talem  se  laeta  ferebat 
Per  medios,  instans  operi  regnisque  futuris. 
Tum  foribus  divae,  media  testudine  templi,  505 
Septa  armis,  solioque  alte  subnixa  resedit. 

Jura  dabat  legesque  viris ;  operumque  laborem 
Partibus  aequabat  justis,  aut  sorte  trahebat. 
Quum  subito  iEneas  concursu  accedere  magno 
Anthea  Sergestumque  videt  fortemque  Cloan. 

thum,  510 

Teucrorumque  alios,  ater  quos  aequore  turbo 
Dispulerat,  penitusque  alias  avexerat  oras. 
Obstupuit  simul  ipse,  simul  percussus  Achates 
Laetitiaque  metuque  ;  avidi  conjungere  dextras 
Ardebant ;  sed  res  animos  incognita  turbat.  515 
Dissimulant ;  et  nube  cava  speculantur  amicti, 
Quae  fortuna  viris  ;  classem  quo  littore  linquant ; 
Quid  veniant  :  cunctis  nam  lecti  navibus  ibant, 
Orantes  veniam,  et  templum  clamore  petebant. 
Postquam  introgressi,  et  coram  data  copia 
fandi ;  520 

Maximus  Ilioneus  placido  sic  pectore  coepit : 

O  regina,  novam  cui  condere  Jupiter  urbem, 
Justitiaque  dedit  gentes  frenare  superbas, 

Troes  te  miseri,  ventis  maria  omnia  vecti, 
Oramus  ;  prohibe  infandos  a  navibus  ignes  ;  525 
Parce  pio  generi,  et  propius  res  adspice  nostras. 
Non  nos  aut  ferro  Libycos  populare  Penates 
Venimus,  aut  raptas  ad  littora  vertere  praedas  : 
Non  ea  vis  animo,  nec  tanta  superbia  victis. 

Est  locus, Hesperiam  Graii  cognomine  dicunt,  530 
Terra  antiqua,  potens  armis,  atque  ubere  glebae  ; 
CEnotri  coluere  viri  ;  nunc  fama,  minores 
Italiam  dixisse  ducis  de  nomine  gentem. 

Huc  cursus  fuit : 

Quum  subito  assurgens  fluctu  nimbosus  Orion  535 
In  vada  caeca  tulit,  penitusque  procacibus  Austris 
Perque  undas,  superante  salo,  perque  invia  saxa 
Dispulit ;  huc  pauci  vestris  adnavimus  oris. 
Quod  genus  hoc  hominum,  quaeve  hunc  tam 
barbara  morem  539 

Permittit  patria  ?  hosoitio  prohibemur  arenae '. 

Bella  cient,  primaque  vetant  consistere  terra. 

Si  genus  humanum  et  mortalia  temnitis  arma, 

At  sperate  deos  memores  fandi  atque  nefandi. 
Rex  erat  iEneas  nobis,  quo  justior  alter 
Ncc  pietate  fuit,  nec  bello  major  et  armis.  545 
Quem  si  fata  virum  servant,  si  vescitur  aura 
jEtheria,  neque  adhuc  crudelibus  occubat  um¬ 
bris, 

Non  metus,  officio  ne  te  certasse  priorem 
Pceniteat.  Sunt  et  Siculis  regionibus  urbes, 
Arvaque,  Trojanoque  a  sanguine  clarus  Acestes. 
Quassatam  ventis  liceat  subducere  classem, 

Rt  sylvis  aptare  trabes,  et  stringere  remos.  552 
Si  datur  Italiam,  sociis  et  rege  recepto, 

Tendere,  ut  Italiam  laeti  Latiumque  petamus. 
Sin  absumta  salus,  et  te,  pater  optime  Teucrum, 
Pontus  habet  Libyae,  nec  spes  jam  restat  Iuli, 

At  freta  Sicaniae  saltem,  sedesque  paratas, 

Unde  huc  advecti,  regemque  petamus  Acesten. 
Talibus  Ilioneus.  Cuncti  simul  ore  fremebant 
Dardanidae.  560 

Tum  breviter  Dido,  vultum  demissa,  profatur : 
Solvite  corde  metum,  Teucri ;  secludite  curas. 
Res  dura,  et  regni  novitas  me  talia  cogunt 
Moliri,  et  late  fines  custode  tueri.  564 

Quis  genus  iEneadum,  quis  Trojae  nesciat  urbem, 
Yirtutesque  virosque,  aut  tanti  incendia  belli  ? 
Non  obtusa  adeo  gestamus  pectora  Poeni ; 

Nec  tam  aversus  equos  Tyria  Sol  jungit  ab  urbe. 
Seu  vos  Hesperiam  magnam  Saturniaque  arva, 
Sive  Erycis  fines  regemque  optatis  Acesten,  570 
Auxilio  tutos  dimittam,  opibusque  juvabo. 
Yultis  et  his  mecum  pariter  considere  regnis  ? 
Urbem  quam  statuo,  vestra  est ;  subducite  naves ; 
Tros  Tyriusque  mihi  nullo  discrimine  agetur. 
Atque  utinam  rex  ipse,  Noto  compulsus  eodem, 
Afioret  JEneas !  equidem  per  littora  certos  576 
Dimittam,  et  Libyae  lustrare  extrema  jubebo, 

Si  quibus  ejectus  sylvis  aut  urbibus  errat. 

His  animum  arrecti  dictis,  et  fortis  Achates 
Et  pater  JEneas,  jamdudum  erumpere  nubem 
Ardebant.  Prior  iEnean  compellat  Achates :  581 
Nate  dea,  quae  nunc  animo  sententia  surgit  ? 
Omnia  tuta  vides,  classem,  sociosque  receptos ; 
Unus  abest,  medio  in  fluctu  quem  vidimus  ipsi 
Submersum  ;  dictis  respondent  caetera  matris. 
Yix  ea  fatus  erat,  quum  circumfusa  repente  586 
Scindit  se  nubes,  et  in  aethera  purgat  apertum. 
Restitit  Alneas,  claraque  in  luce  refulsit, 

Os  humerosque  deo  similis;  namque  ipsa  de¬ 
coram 

Caesariem  nato  genetrix,  lumenque  juventae  590 
Purpureum,  et  laetos  oculis  affiarat  honores  : 
Quale  manus  addunt  ebori  decus,  aut  ubi  flavo 
Argentum,  Pariusve  lapis,  circumdatur  auro. 
Tum  sic  reginam  alloquitur,  cunctisque  repente 
Improvisus  ait :  Coram,  quem  quaeritis,  adsum 
Troius  JEneas,  Libycis  ereptus  ab  undis.  596 
O  sola  infandos  Trojae  miserata  labores, 

Quae  nos,  reliquias  Danaum,  terraeque  marisque 
Omnibus  exhaustos  jam  casibus,  omnium  egenos, 
Urbe, domo  socias!  grates persolvere  dignas  600 
Non  opis  est  nostrae,  Dido,  nec  quicquid  ubique 
est 

Gentis  Dardaniae,  magnum  quae  sparsa  per  orbem. 
Di  tibi,  si  qua  pios  respectant  numina,  si  quid 
Usquam  justitia  est  et  mens  sibi  conscia  recti, 
Praemia  digna  ferant.  Quae  te  tam  laeta  tulerunt 
»«cula?  qui  tanti  talem  genuere  parentes  ?  606 
In  freta  dum  fluvii  current,  dum  montibus  umbrae 


Lustrabunt  convexa,  polus  dum  sidera  pascet : 
Semper  honos,  nomenque  tuum,  laudesque  ma* 
nebunt ; 

Quae  me  cunque  vocant  terrae.  Sic  fatus,  amicum 
Ilionea  petit  dextra,  laevaque  Serestum ;  61? 

Post  alios,  fortemque  Gyan,  fortemque  Cloan- 
thum. 

Obstupuit  primo  adspectu  Sidonia  Dido ; 

Casu  deinde  viri  tanto ;  et  sic  ore  locuta  est. 
Quis  te,  nate  dea,  per  tanta  pericula  casus  615 
Insequitur  ?  quae  vis  immanibus  applicat  oris  ? 
Tune  ille  jEneas,  quem  Dardanio  Anchisae 
Alma  V enus  Phrygii  genuit  Simoentis  ad  undam  ? 
Atque  equidem  Teucrum  memini  Sidona  venire, 
Finibus  expulsum  patriis,  nova  regna  petentem 
Auxilio  Beli :  genitor  tum  Belus  opimam  621 
Vastabat  Cyprum,  et  victor  ditione  tenebat: 
Tempore  jam  ex  illo  casus  mihi  cognitus  urbis 
Trojanae,  nomenque  tuum,  regesque  Pelasgi. 
Ipse  hostis  Teucros  insigni  laude  ferebat,  625 
Seque  ortum  antiqua  Teucrorum  ab  stirpe  vole¬ 
bat. 

Quare  agite,  o,  tectis,  juvenes,  succedite  nostris. 
Me  quoque  per  multos  similis  fortuna  labores 
Jactatam  hac  demum  voluit  consistere  terra. 
Non  ignara  mali  miseris  succurrere  disco.  630 
Sic  memorat :  simul  iEnean  in  regia  ducit 
Tecta ;  simul  divum  templis  indicit  honorem. 
Nec  minus  interea  sociis  ad  littora  mittit 
Viginti  tauros,  magnorum  horrentia  centum 
Terga  suum,  pingues  centum  cum  matribus  ag¬ 
nos,  6S5 

Munera  laetitiam  que  dei. 

At  domus  interior  regali  splendida  luxu 
Instruitur,  mediisque  parant  convivia  tectis. 
Arte  laboratae  vestes,  ostroque  superbo ; 

Ingens  argentum  mensis,  caelataque  in  auro  640 
Fortia  facta  patrum,  series  longissima  rerum, 
Per  tot  ducta  viros  antiqua  ab  origine  gentis. 

JEneas  (neque  enim  patrius  consistere  mentem 
Passus  amor)  rapidum  ad  naves  praemittit  Acha¬ 
ten, 

Ascanio  ferat  haec,  ipsumque  ad  moenia  ducat. 
Omnis  in  Ascanio  cari  stat  cura  parentis.  646 
Munera  praeterea,  Iliacis  erepta  ruinis, 

Ferre  jubet ;  pallam  signis  auroque  rigentem, 

Et  circumtextum  croceo  velamen  acantho, 
Ornatus  Argivae  Helenae :  quos  illa  Mycenis,  650 
Pergama  quum  peteret  inconcessosque  Hymenae¬ 
os, 

Extulerat,  matris  Ledae  mirabile  donum. 
Praeterea  sceptrum,  Ilione  quod  gesserat  olim, 
Maxima  natarum  Priami,  colloque  monile 
Baccatum,  et  duplicem  gemmis  auroque  coro¬ 
nam. 

Haec  celerans,  iter  ad  naves  tendebat  Achates. 

At  Cytherea  novas  artes,  nova  pectore  versat 
Consilia :  ut  faciem  mutatus  et  ora  Cupido  658 
Pro  dulci  Ascanio  veniat,  donisque  furentem 
Incendat  reginam,  atque  ossibus  implicet  ignem. 
Quippe  domum  timet  ambiguam  Tyriosque  bi' 
lingues:  661 

Urit  atrox  Juno,  et  sub  noctem  cura  recursat. 
Ergo  his  aligerum  dictis  affatur  Amorem  : 

Nate,  meae  vires,  mea  magna  potentia,  solus, 

N ate,  patris  summi  qui  tela  Typhoia  temnis :  665 
Ad  te  confugio,  et  supplex  tua  numina  posco. 
Frater  ut  iEneas  pelago  tuus  omnia  circum 
Littora  jactetur,  odiis  Junonis  iniquae, 

Nota  tibi  et  nostro  doluisti  saepe  dolore. 

Hunc  Phoenissa  tenet  Dido,  blandisque  moretur 
Vocibus;  et  vereor,  quo  se  Junonia  vertant  671 
Hospitia :  haud  tanto  cessabit  cardine  rerum. 
Quocirca  capere  ante  dolis,  et  cingere  flamma 
Reginam  meditor ;  ne  quo  se  numine  mutet : 
Sed  magno  Alneae  mecum  teneatur  amore.  675 
Qua  facere  id  possis,  nostram  nunc  accipe  men¬ 
tem  : 

Regius  accitu  cari  genitoris  ad  urbem 
Sidoniam  puer  ire  parat,  mea  maxima  cura, 
Dona  ferens,  pelago  et  flammis  restantia  Trojae  : 
Hunc  ego  sopitum  somno,  super  alta  Cythera, 
Aut  super  Idalium,  sacrata  sede  recondam ;  681 
Ne  qua  scire  dolos,  mediusve  occurrere  possit : 
Tu  faciem  illius  noctem  non  amplius  unam 
Falle  dolo,  et  notos  pueri  puer  indue  vultus  : 

Ut,  quum  te  gremio  accipiet  laetissima  Dido,  685 
Regales  inter  mensas  laticemque  Lyaeum, 

Quum  dabit  amplexus  atque  oscula  dulcia  figet, 
Occultum  inspires  ignem,  fallasque  veneno. 
Paret  Amor  dictis  carae  genetricis,  et  alas 
Exuit,  et  gressu  gaudens  incedit  Iuli.  690 

At  Venus  Ascanio  placidam  per  membra  quietem 
Irrigat,  et  fatum  gremio  dea  tollit  in  altos 
Idaliae  lucos :  ubi  mollis  amaracus  illum 
Floribus  et  dulci  adspirans  complectitur  umbra. 
Jamque  ibat,  dicto  parens,  et  dona  Cupido  695 
Regia  portabat  Tyriis,  duce  laetus  Achate. 

Quum  venit,  aulaeis  jam  se  regina  superbis 
Aurea  composuit  sponda  mediamque  locavit. 

Jam  pater  Alneas,  et  jam  Trojana  juventus 
Conveniunt,  stratoque  super  discumbitur  ostro. 
Dant  famuli  manibus  lymphas,  Cereremque  ca¬ 
nistris  701 

Expediunt,  tonsisque  ferunt  mantelia  villis. 
Quinquaginta  intus  famulae :  quibus  ordine  longo 
Cura  penum  struere,  et  flammis  adolere  Penates. 
Centum  aliae,  totidemque  pares  aetate  ministri, 
Qui  dapibus  mensas  onerant,  et  pocula  ponunt. 
Nec  non  et  Tyrii  per  limina  laeta  frequentes 
Convenere,  toris  jussi  discumbere  pictis. 
Mirantur  dona  Alneae  ;  mirantur  Iulum, 
Flagrantesque  dei  vultus,  simulataque  verba,  710 
Pallamque,  et  pictum  croceo  velamen  acantho. 
Praecipue  infelix,  pesti  devota  futurae, 

Expleri  mentem  nequit,  ardescitque  tuendo 
Phoenissa,  et  puero  pariter  donisque  movetur. 


Ille,  ubi  complexu  Alneae  colloque  pependit,  7 1  i 
Et  magnum  falsi  implevit  genitoris  amorem ; 
Reginam  petit.  Haec  oculis,  haec  pectore  toto 
Haeret ;  et  interdum  gremio  fovet  inscia  Dido, 
Insidat  quantus  miserae  deus  !  At  memor  ille 
Matris  Acidaliae,  paullatim  abolere  Sychaeum  720 
Incipit,  et  vivo  tentat  praevertere  amore 
Jam  pridem  resides  animos  desuetaque  corda. 
Postquam  prima  quies  epulis,  mensaeque  re¬ 
motae, 

Crateras  magnos  statuunt,  et  vina  coronant, 
i  Fit  strepitus  tectis,  vocemque  per  ampla  volutant 
!  Atria;  dependent  lychni  laquearibus  aureis  726 
!  Incensi,  et  noctem  flammis  funalia  vincunt. 

Hic  regina  gravem  gemmis  auroque  poposcit, 
Implevitque  mero  pateram :  quam  Belus,  et  omnes 
A  Belo  soliti.  Tum  facta  silentia  tectis  :  730 

Jupiter,  hospitibus  nam  te  dare  jura  loquuntur, 
Hunc  laetum  Tyriisque  diem  Trojaque  profectis 
Esse  velis,  nostrosque  hujus  meminisse  minores. 
Adsit  laetitiae  Bacchus  dator,  et  bona  Juno. 

Et  vos,  o,  coetum,  Tyrii,  celebrate  faventes.  735 
Dixit,  et  in  mensam  laticum  libavit  honorem, 
Primaque,  libato,  summo  tenus  attigit  ore. 

Tum  Bitiae  dedit  increpitans ;  ille  impiger  hausit 
Spumantem  pateram,  et  pleno  se  proluit  auro. 
Post  alii  proceres.  Cithara  crinitus  lopas  740 
Personat  aurata,  docuit  quae  maximus  Atlas. 

Hic  canit  errantem  lunam,  solisque  labores ; 
Unde  hominum  genus,  et  pecudes;  unde  imber, 
et  ignes ; 

Arcturum,  pluviasque  Hyadas,  geminosque  Trio 
nes ; 

Quid  tantum  Oceano  properent  se  tinguere  soles 
Hiberni,  vel  quae  tardis  mora  noctibus  obstet.  7  46 
Ingeminant  plausu  Tyrii,  Troesque  sequuntur. 
Nec  non  et  vario  noctem  sermone  trahebat 
Infelix  Dido,  longumque  bibebat  amorem : 

Multa  super  Priamo  rogitans,  super  Hectore 
multa;  750 

Nunc  quibus  Aurorae  venisset  filius  armis ; 

Nunc  quales  Diomedes  equi :  nunc  quantus 
Achilles. 

Immo  age,  et  a  prima,  dic,  hospes,  origine  nobis 
Insidias,  inquit,  Danaum,  casusque  tuorum, 
Erroresque  tuos.  Nam  te  jam  septima  portat  755 
Omnibus  errantem  terris  et  fluctibus  aestas. 

Conticuere  omnes,  intentique  ora  tenebant ; 
Inde  toro  pater  Alneas  sic  orsus  ab  alto : 

Infandum,  regina,  jubes  renovare  dolorem  ; 
Trojanas  ut  opes  et  lamentabile  regnum 
Eruerint  Danai ;  quaeque  ipse  miserrima  vidi,  5 
Et  quorum  pars  magna  fui.  Quis  talia  fando 
Myrmidonum,  Dolopumve,  aut  duri  miles  Ulixi 
Temperet  a  lacrymis  !  Et  jam  nox  humida  coelo 
Praecipitat,  suadentque  cadentia  sidera  somnos. 
Sed,  si  tantus  amor  casus  cognoscere  nostros,  10 
Et  breviter  Trojae  supremum  audire  laborem, 
Quanquam  animus  meminisse  horret,  luctuque 
refugit, 

Incipiam.  Fracti  bello,  fatisque  repulsi 
Ductores  Danaum,  tot  jam  labentibus  annis, 
Instar  montis  equum  divina  Palladis  arte  15 
flSdificant,  soctaque  intexunt  abiete  costas : 


Yotum  pro  reditu  simulant;  ea  fama  vagatur. 
Huc  delecta  virum  sortiti  corpora  furtim 
Includunt  caeco  lateri,  penitusque  cavernas 
Ingentes  uterumque  armato  milite  complent.  20 
Est  in  conspectu  Tenedos,  notissima  fama 
Insula,  dives  opum,  Priami  dum  regna  mane 
bant ; 

Nunc  tantum  sinus,  et  statio  male  fida  carinis. 
Huc  se  provecti  deserto  in  littore  condunt. 

Nos  abiisse  rati,  et  vento  petiisse  Mycenas.  25 
Ergo  omnis  longo  solvit  se  Teucria  luctu. 
Panduntur  portae  ;  juvat  ire,  et  Dorica  castra 
Desertosque  videre  locos  littusque  relictum. 

Hic  Dolopum  manus,  hic  saevus  tendebat  Achil¬ 
les  ; 

Classibus  hic  locus ;  hic  acie  certare  solebant.  <K 
Pars  stupet  innuptae  donum  exitiale  Minei  vae, 

Et  molem  mirantur  equi ;  primusque  Thymop- 
tes 

Duci  intra  muros  hortatur,  et  arce  locari, 
give  dolo,  seu  jam  Trojae  sic  fata  ferebant. 

At  Capys,  et  quorum  melior  sententia  menti,  35 
Aut  pelago  Danaum  insidias  suspectaque  dona 
Praecipitare  jubent,  subjectisve  urere  flammis  ; 
Aut  terebrare  cavas  uteri  et  tentare  latebras. 
Scinditur  incertum  studia  in  contraria  vulgus. 
Primus  ibi  ante  omnes,  magna  comitante  ca¬ 
terva,  40 

Laocoon  ardens  summa  decurrit  ab  arce  ; 

Et  procul,  O  miseri,  quae  tanta  insania,  cives  ? 
Creditis  avectos  hostes  ?  aut  ulla  putatis 
Dona  carere  dolis  Danaum  ?  sic  notus  Ulixes  ? 
Aut  hoc  inclusi  ligno  occultantur  Achivi ;  45 

Aut  haec  in  nostros  fabricata  est  machina  muros, 
Inspectura  domos,  venturaque 'desuper  urbi ; 

Aut  aliquis  latet  error.  Equo  ne  credite,  Teucri. 
Quicquid  id  est,  timeo  Danaos  et  dona  ferentes. 
Sic  fatus,  validis  ingentem  viribus  hastam  50 
In  latus  inque  feri  curvam  compagibus  alvum 
Contorsit.  Stetit  illa  tremens,  uteroque  recusso 
Insonuere  cavae  gemitumque  dedere  cavernae. 

Et  si  fata  deum,  si  mens  non  laeva  fuisset, 
Impulerat  ferro  Argolicas  foedare  latebras,  55 
Trojaque  nunc  stares,  Priamique  arx  alta  ma¬ 
neres.  [vinctum 

Ecce,  manus  juvenem  interea  post  terga  re- 
Pastores  magno  ad  regem  clamore  trahebant 
Dardanidae ;  qui  se  ignotum  venientibus  ultro,  59 
Hoc  ipsum  ut  strueret,  Trojamque  aperiret 
Achivis,  [ratus, 

Obtulerat,  fidens  animi,  atque  in  utrumque  pa- 
Seu  versare  dolos,  seu  certae  occumbere  morti. 
Undique  visendi  studio  Trojana  juventus 
Circumfusa  ruit,  certantque  illudere  capto.  64 
Accipe  nunc  Danaum  insidias,  et  crimine  ab  uno 
Disce  omnes.  [mis, 

Namque,  ut  conspectu  in  medio  turbatus,  iner- 
Constitit,  atque  oculis  Phrygia  agmina  circum¬ 
spexit  : 

Heu,  quae  nunc  tellus,  inquit,  quae  me  asquora 
possunt  69 

Accipere?  aut  quid  jam  misero  mihi  denique 
restat  ?  [ipsi 

Cui  neque  apud  Danaos  usquam  locus  ;  et  super 
Dardanidae  infensi  poenas  cum  sanguine  poscunt. 
Quo  gemitu  conversi  animi,  compressus  et  omnis 
Impetus.  Hortamur  fari,  quo  sanguine  cretus, 
Quidve  ferat,  memoret,  quae  sit  fiducia  capto.  75 
Ille  haec  deposita  tandem  formidine  fatur : 
Cuncta  equidem  tibi,  rex,  fuerit  quodcunque, 
fatebor  [gabo ; 

Yera,  inquit,  neque  me  Argolica  de  gente  ne- 
II oc  primum;  nec,  si  miserum  fortuna  Sinonem 
Finxit,  vanum  etiam  mendacemque  improba 
finget.  80 

Fando  aliquod  si  forte  tuas  pervenit  ad  aures 
Belidae  nomen  Palamedis,  et  inclyta  fama 
Gloria;  quem  falsa  sub  proditione  Pelasgi 
Insontem,  infando  indicio,  quia  bella  vetabat, 
Demisere  neci,  nunc  cassum  lumine  lugent.  85 
Illi  me  comitem,  et  consanguinitate  propinquum, 
Pauper  in  arma  pater  primis  huc  misit  ab  annis. 
Dum  stabat  regno  incolumis,  regumque  vigebat 
Conciliis,  et  nos  aliquod  nomenque  decusque 
Gessimus.  Invidia  postquam  pellacis  Ulixi  90 
(Haud  ignota  loquor)  superis  concessit  ab  oris, 
Afflictus  vitam  in  tenebris  luctuque  trahebam,  i 


Et  casum  insontis  mecum  indignabar  amici. 
Nec  tacui  demens ;  et  me,  fors  si  qua  tulisset. 

Si  patrios  unquam  remeassem  victor  ad  Argos,  95 
Promisi  ultorem  ;  et  verbis  odia  aspera  movi. 
Hinc  mihi  prima  mali  labes ;  hinc  semper  Ulixes 
Criminibus  terrere  novis  ;  hinc  spargere  voces 
In  vulgum  ambiguas,  et  quaerere  conscius  arma. 
Nec  requievit  enim,  donec  Calchante  ministro  — 
Sed  quid  ego  haec  autem  nequidquam  ingrata 
revolvo?  joi 

Quidve  moror?  si  omnes  uno  ordine  habetis 
Achivos, 

Idque  audire  sat,  est,  jamdudum  sumite  poenas. 
Hoc  Ithacus  velit,  et  magno  mercentur  Atridae. 

Tum  vero  ardemus  scitari,  et  quaerere  causas, 
Ignari  scelerum  tantorum  artisque  Pelasgae.  106 
Prosequitur  pavitans,  et  ficto  pectore  fatur. 

Saepe  fugam  Danai  Troja  cupiere  relicta 
Moliri,  et  longo  fessi  discedere  bello. 
Fecissentque  utinam  !  saepe  illos  aspera  ponti  1 10 
Interclusit  hiems,  et  terruit  Auster  euntes. 
Praecipue,  cum  jam  hic  trabibus  contextus  acer¬ 
nis 

Staret  equus,  toto  sonuerunt  aethere  nimbi. 
Suspensi  Eurypylum  scitatum  oracula  Phoebi 
Mittimus,  isque  adytis  haec  tristia  dicta  reportat: 
Sanguine  placastis  ventos  et  virgine  caesa,  116 
Cum  primum  Iliacas  Danai  venistis  ad  oras  : 
Sanguine  quaerendi  reditus,  animaque  litandum 
Argolica.  Vulgi  quae  vox  ut  venit  ad  aures  : 
Obstupuere  animis,  gelidusque  per  ima  cucur¬ 
rit  120 

Ossa  tremor;  cui  fata  parent,  quem  poscat 
Apollo. 

Hic  Ithacus  vatem  magno  Calchanta  tumultu 
Protrahit  in  medios ;  quae  sint  ea  numina  Diviinr, 
Flagitat.  Et  mihi  jam  multi  crudele  canebant 
Artificis  scelus,  et  taciti  ventura  videbant.  125 
Bis  quinos  silet  ille  dies,  tectusque  recusat 
Prodere  voce  sua  quenquam,  aut  opponere  morti 
Yix  tandem  magnis  Ithaci  clamoribus  actus, 
Composito  rumpit  vocem,  et  me  destinat  arae. 
Assensere  omnes  ;  et,  quae  sibi  quisque  timebat, 
Unius  in  miseri  exitium  conversa  tulere.  131 
Jamque  dies  infanda  aderat :  mihi  sacra  parari, 
Et  salsae  fruges,  et  circum  tempora  vittae. 
Eripui,  fateor,  leto  me,  et  vincula  rupi  ; 
Limosoque  lacu  per  noctem  obscurus  in  ulva  135 
Delitui,  dum  vela,  darent  si  forte,  dedissent. 

Nec  mihi  jam  patriam  antiquam  spes  ulla  viden¬ 
di, 

Nec  dulces  natos  exoptatumque  parentem  : 

Quos  illi  fors  ad  poenas  ob  nostra  reposcent 
Effugia,  et  culpam  hanc  miserorum  morte  pia¬ 
bunt.  140 

Quod  te,  per  superos  et  conscia  numina  veri, 
Per.  si  qua  est  quae  restet  adhuc  mortaibus  us¬ 
quam 

Intemerata  fides,  oro,  miserere  laborum 
Tantorum,  miserere  animi  non  digni  ferentis. 
His  lacrymis  vitam  damus,  et  maserescimus 
ultro.  145 

Ipse  viro  primus  manicas  atque  arcta  levari 
V  incla  jubet  Priamus ;  dictisque  ita  fatur  amicis : 
Quisquis  es,  amissos  hinc  jam  obliviscere  Graios ; 
Noster  eris ;  mihique  haec  edissere  vera  roganti. 
Quo  molem  hanc  immanis  equi  statuere  ?  quis 
auctor?  150 

Quidve  petunt  ?  quae  religio  ?  aut  quae  machina 
belli  ? 

Dixerat.  Ille  dolis  instructus  et  arte  Pelasga, 
Sustulit  exutas  vinclis  ad  sidera  palmas : 

Yos.  asterni  ignes,  et  non  violabile  vestrum  154 
Testor  numen,  ait ;  vos,  arae,  ensesque  nefandi, 
Quos  fugi,  vittaeque  deum,  quas  hostia  gessi : 
Fas  mihi  Graiorum  sacrata  resolvere  j  ura, 

Fas  odisse  viros,  atque  omnia  ferre  sub  auras, 

Si  qua  tegunt ;  teneor  patriae  nec  legibus  ullis. 
Tu  modo  promissis  maneas,  servataque  serves 
Troja  fidem;  si  vera  feram,  si  magna  repen¬ 
dam.  161 

Omnes  spes  Danaum,  et  coepti  fiducia  belli 
Palladis  auxiliis  semper  stetit.  Impius  ex  quo 
Tydides  sed  enim,  scelerumque  inventor  Ulixes, 
Fatale  aggressi  sacrato  avellere  templo  165 

Palladium,  caesis  summae  custodibus  arcis, 
Corripuere  sacram  effigiem,  manibusque  cruentis 
Virgineas  ausi  divae  contingere  vittas  : 

Ex  illo  fluere  ac  retro  sublapsa  referri  169 

Spes  Danaum,  fractae  vires,  aversa  Deae  mens. 

N  ec  dubiis  ea  signa  dedit  Tritonia  monstris. 
Vix  positum  castris  simulacrum,  arsere  coruscae 
Luminibus  flammae  arrectis,  salsusque  per  artus 
Sudor  iit;  terque  ipsa  solo  (mirabile  dictu) 
Emicuit,  parmamque  ferens  hastamque  tremen¬ 
tem.  175 

Extemplo  tentanda  fuga  canit  aequora  Calchas ; 
N  ec  posse  Argolicis  exscindi  Pergama  telis, 
Omina  ni  repetant  Argis,  numenque  reducant, 
Quod  pelago  et  curvis  secum  avexere  carinis. 

Et  nunc,  quod  patrias  vento  petiere  Mycenas, 
Arma  deosque  parant  comites,  pelagoque  re¬ 
menso  181 

Improvisi  aderunt.  Ita  digerit  omina  Calchas. 
Hanc  pro  Palladio,  moniti,  pro  numine  laeso 
Effigiem  statuere,  nefas  quae  triste  piaret.  184 
Hanc  tamen  immensam  Calchas  attollere  molem 
Roboribus  textis,  coeloque  educere  jussit : 

N  e  recipi  portis,  aut  duci  in  moenia  posset, 

Neu  populum  antiqua  sub  religione  tueri. 

Nam  si  vestra  manus  violasset  dona  Minervae, 
Tum  magnum  exitium  (quod  di  primus  omen  in 
ipsum  190 

Convertant !)  Priami  imperio  Phrygibusque  fu¬ 
turum.  [bem, 

Sin  manibus  vestris  vestram  adscendisset  in  ur- 
Ultro  Asiam  magno  Pelopea  ad  moenia  bello 
Venturam,  et  nostros  ea  fata  manere  nepotes. 

Talibus  insidiis  perjurique  arte  Sinonis  195 
Credita  res,  captique  dolis  lacrymisque  coactis, 
Quos  neque  Tydides,  nec  Larissaeus  Achilles, 
Non  anni  domuere  decem,  non  mille  carinae. 

Hic  aliud  majus  miseris  multoque  tremendum 
Objicitur  magis,  atque  improvida  pectora  turbat. 
Laocoon,  ductus  Neptuno  sorte  sacerdos,  201 
Sollennes  taurum  ingentem  mactabat  ad  aras. 
Ecce  autem  gemini  a  Tenedo  tranquilla  per  alta 
(Horresco  referens)  immensis  orbibus  angues 
Incumbunt  pelago,  pari  terque  ad  littora  tendunt : 
Pectora  quorum  inter  fluctus  arrecta  jubseque  206 
Sanguineae  exsuperant  undas ;  pars  caetera  pon¬ 
tum 

Pone  legit,  sinuantque  immensa  volumine  terga. 
Fit  sonitus  spumante  salo.  Jamque  arva  tene¬ 
bant, 

Ardentesque  oculos  suffecti  sanguine  et  igni, 210 
Sibila  lambebant  linguis  vibrantibus  ora. 
Diffugimus  visu  exsangues.  Illi  agmine  certo 
I.aocoonta  petunt ;  et  primum  parva  duorum 
Corpora  natorum  serpens  amplexus  uterque  | 


Implicat,  et  miseros  morsu  depascitur  artus ;  215 
Post  ipsum,  auxilio  subeuntem  ac  tela  ferentem, 
Corripiunt,  spirisque  ligant  ingentibus;  et  jam 
Bis  medium  amplexi,  bis  collo  squamea  circum 
Terga  dati,  superant  capite  et  cervicibus  altis. 
Ille  simul  manibus  tendit  divellere  nodos,  220 
Perfusus  sanie  vittas  atroque  veneno  ; 

Clamores  simul  horrendos  ad  sidera  tollit : 
Quales  mugitus,  fugit  cuum  saucius  aram 
Taurus,  et  incertam  excussit  cervice  securim. 
At  gemini  lapsu  delubra  ad  summa  dracones  225 
Effugiunt,  saevaeque  petunt  Tritonidis  arcem  ; 
Sub  pedibusque  deae  clypeique  sub  orbe  te¬ 
guntur. 

Tum  vero  tremefacta  novus  per  pectora  cunctis 
Insinuat  pavor ;  et  scelus  expendisse  merentem 
Laocoonta  ferunt,  sacrum  qui  cuspide  robur  230 
Laeserit,  et  tergo  sceleratam  intorserit  hastam. 
Ducendum  ad  tedes  simulacrum,  orandaque  divae 
Numina  conclamant. 

Dividimus  muros,  et  moenia  pandimus  urbis. 
Accingunt  omnes  operi,  pedibusque  rotarum  235 
Subjiciunt  lapsus,  et  stuppea  vincula  collo 
Intendunt.  Scandit  fatalis  machina  muros, 
Feta  armis.  Pueri  circum  innuptaeque  puellae 
Sacra  canunt,  funemque  manu  contingere  gau¬ 
dent. 

Illa  subit,  mediaeque  minans  illabitur  urbi.  240 
O  patria,  o  divum  domus  Ilium,  et  inclyta  bello 
Moenia  Dardanidum !  quater  ipso  in  limine  portae 
Substitit,  atque  utero  sonitum  quater  arma  de¬ 
dere. 

Instamus  tamen  immemores  caecique  furore, 

Et  monstrum  infelix  sacrata  sistimus  arce.  245 
Tunc  etiam  fatis  aperit  Cassandra  futuris 
Ora,  dei  jussu  non  unquam  credita  Teucris. 

Nos  delubra  deum  miseri,  quibus  ultimus  esset 
Ille  dies,  festa  velamus  fronde  per  urbem. 

Vertitur  interea  coelum,  et  ruit  oceano  nox, 250 
Involvens  umbra  magna  terramque  polumque, 
Myrmidonumque  dolos  :  fusi  per  moenia  Teucri 
Conticuere ;  sopor  fessos  complectitur  artus. 

Et  jam  Argiva  phalanx  instructis  navibus  ibat 
A  Tenedo,  tacitae  per  amica  silentia  lunae,  255 
Littora  nota  petens :  flammas  cum  regia  puppis 
Extulerat ;  fatisque  deum  defensus  iniquis, 
Inclusos  utero  Danaos  et  pinea  furtim 
Laxat  claustra  Sinon :  illos  patefactus  ad  auras 
Reddit  equus ;  laetique  cavo  se  robore  promunt 
Thersandrus  Sthenelusque  duces,  et  dirus  Ulix¬ 
es,  [asque,  261 

Demissum  lapsi  per  funem,  Acamasque,  Tho- 
Pelidesque  Neoptolemus,  primusque  Machaon, 
Et  Menelaus,  et  ipse  doli  fabricator  Epeos. 
Invadunt  urbem  somno  vinoque  sepultam  ;  265 
Caeduntur  vigiles  ;  portisque  patentibus  omnes 
Accipiunt  socios,  atque  agmina  conscia  jungunt. 
Tempus  erat,  quo  prima  quies  mortalibus 
aegris 

Incipit,  et  dono  divum  gratissima  serpit.  269 
In  somnis  ecce  ante  oculos  incestissimus  Hector 
Visus  adesse  mihi,  largosque  effundere  fletus  ; 
Raptatus  bigis,  ut  quondam,  aterque  cruento 
Pulvere,  perque  pedes  trajectus  lora  tumentes. 
Hei  mihi,  qualis  erat !  quantum  mutatus  ab  illo 
Hectore,  qui  redit  exuvias  indutus  Achilli,  275 
Vel  Danaum  Phrygios  jaculatus  puppibus  ignes ! 
Squalentem  barbam,  et  concretos  sanguine  crines. 
Vulneraque  illa  gerens,  qum  circum  plurima  mu- 

Accepit  patrios.  Ultro  flens  ipse  videbar 
Compellare  virum,  et  mcestas  expromere  voces  : 
()  lux  Dardaniae,  spes  o  fidissima  Teucrum,  281 
Quae  tantae  tenuere  morae  ?  quibus  Hector  ab  oris 
Exspectate  venis  ?  ut  te  post  multa  tuorum 
Funera,post  varios  hominumque  urbisque  labores 
Defessi  adspicimus  !  quae  causa  indigna  serenos 
Foedavit  vultus  ?  aut  cur  haec  vulnera  cerno?  286 
Ille  nihil ;  nec  me  quaerentem  vana  moratur : 
Sed  graviter  gemitus  imo  de  pectore  ducens, 
Heu  fuge,  nate  Dea,  teque  his,  ait,  eripe  flammis. 
Hostis  habet  muros ;  ruit  alto  a  culmine  Troja.290 
!  at  patriae  Priamoque  datum.  Si  Pergama  dextra 
Defendi  possent,  etiam  hac  defensa  fuissent. 
Sacra  suosque  tibi  commendat  Troja  Penates  : 
Hos  cape  fatorum  comites  ;  his  moenia  quaere, 
Magna  pererrato  statues  quae  denique  ponto.  295 
Sic  ait ;  et  manibus  vittas,  V estamque  potentem, 
^Eternumque  adytis  effert  penetralibus  ignem. 

Diverso  interea  miscentur  moenia  luctu ; 

Et  magis  atque  magis,  quanquam  secreta  parentis 
Anchisae  domus  arboribusque  obtecta  recessit, 
Clarescunt  sonitus,  armorumque  ingruit  horror. 
Excutior  somno,  et  summi  fastigia  tecti 
Adscensu  supero,  atque  arrectis  auribus  adsto  : 
In  segetem  veluti  cum  flamma  furentibus  Austris 
Incidit,  aut  rapidus  montano  flumine  torrens  305 
Sternit  agros,  sternit  sata  laeta  boumque  labores, 
Praecipitesque  trahit  silvas  ;  stupet  inscius  alto 
Accipiens  sonitum  saxi  de  vertice  pastor. 

Tum  vero  manifesta  fides,  Danaumque  patescunt 
Insidiae.  Jam  Deiphobi  dedit  ampla  ruinam,  310 
Vulcano  superante,  domus ;  jam  proximus  ardet 
Ucalegon.  Sigea  igni  freta  lata  relucent. 
Exoritur  clamorque  virum  clangorque  tubarum. 
Arma  amens  capio ;  nec  sat  rationis  in  armis :  314 
Sed  glomerare  manum  bello,  et  concurrere  in 
arcem 

Cum  sociis  ardent  animi.  Furor  iraque  mentem 
Praecipitant;  pulchrumque  mori  succurrit  in 
armis. 

Ecce  autem  telis  Pantheus  elapsus  Achivum, 
Pantheus  Othryades,  arcis  Phcebique  sacerdos, 
Sacra  manu,  victosque  deos,  parvumque  nepotem 
Ipse  trahit,  cursuque  amens  ad  limina  tendit. 
Quo  res  summa  loco  Pantheu  ?  quam  prendimus 
arcem  ? 

Vix  ea  fatus  eram,  gemitu  quum  talia  reddit : 
Venit  summa  dies  et  ineluctabile  tempus  324 
Dardaniae/  Fuimus  Troes  ;  fuit  Ilium,  et  ingens 
Gloria  Teucrorum.  Ferus  omnia  Jupiter  Argos 
Transtulit.  Incensa  Danai  dominantur  in  urbe. 
Arduus  armatos  mediis  in  moenibus  adstans 
Fundit  equus,  victorque  Sinon  incendia  miscet, 
Insultans.  Portis  alii  bipatentibus  adsunt,  330 
Millia  quot  magnis  unquam  venere  Mycenis. 
Obsedere  alii  telis  angusta  viarum 
Oppositi :  stat  ferri  acies  mucrone  corusco 
Stricta,  parata  neci :  vix  primi  proelia  tentant 
Portarum  vigiles,  et  caeco  Marte  resistunt. 

Talibus  Othryadae  dictis  et  numine  divum  335 
In  flammas  et  in  arma  feror,  quo  tristis  Erinnys, 
Quo  fremitus  vocat,  et  sublatus  ad  aethera  clamor. 
Addunt  se  socios  Rhipeus,  et  maximus  armis  339 
Epytus;  oblati  per  lunam  Hypanisque  Dymasque, 
Et  lateri  agglomerant  nostro,  juvenisque  Co¬ 
roebus 

Mygdonides  ;  illis  ad  Trojam  forte  diebus 
Venerat,  insano  Cassandrae  incensus  amore  ; 

Et  gener  auxilium  Priamo  Phrygibusque  ferebat: 


Infelix,  qui  non  sponsae  praecepta  furentis.  345 
Audierit. 

Quos  ubi  confertos  audere  in  proelia  vidi, 
Incipio  super  his  :  Juvenes,  fortissima  frustra 
Pectora,  si  vobis  audentem  extrema  cupido 
Certa  sequi,  quae  sit  rebus  fortuna  videtis ;  350 
Excessere  omnes  adytis  arisque  relictis  [urbi 
Di,  quibus  imperium  hoc  steterat ;  succurritis 
Incensae  :  moriamur,  et  in  media  arma  ruamus. 
Una  salus  victis  nullam  sperare  salutem.  354 

Sic  animis  juvenum  furor  additus.  Inde,  lupi  ceu 
Raptores  atra  in  nebula,  quos  improba  ventris 
Exegit  caecos  rabies,  catulique  reliqti 
Faucibus  exspectant  siccis,  per  tela,  per  hostes 
Vadimus  haud  dubiam  in  mortem,  mediaeque 
tenemus  359 

Urbis  iter.  Nox  atra  cava  circumvolat  umbra. 
Quis  cladem  illius  noctis,  quis  funera  fando 
Explicet,  aut  possit  lacrymis  aequare  labores  ? 
Urbs  antiqua  ruit,  multos  dominata  per  annos  ; 
Plurima  perque  vias  sternuntur  inertia  passim 
Corpora,  perque  domos,  et  religiosa  Deorum  365 
Limina.  Nec  soli  poenas  dant  sanguine  Teucri : 
Quondam  etiam  victis  redit  in  praecordia  virtus ; 
Victoresque  cadunt  Danai.  Crudelis  ubique 
Luctus,  ubique  pavor,  et  plurima  mortis  imago. 

Primus  se,  Danaum  magna  comitante  caterva, 
Androgeos  offert  nobis,  socia  agmina  credens  37 1 
Inscius  ;  atque  ultro  verbis  compellat  amicis  : 
Festinate,  viri  ;  nam  quae  tam  sera  moratur 
Segnities  ?  alii  rapiunt  incensa  feruntque 
Pergama :  vos  celsis  nunc  primum  a  navibus  itis  ? 
Dixit;  et  extemplo  (neque  enim  responsa  da¬ 
bantur  376, 

Fida  satis)  sensit  medios  delapsus  in  hostes. 
Obstupuit,  retroque  pedem  cum  voce  repressit. 
Improvisum  aspris  veluti  qui  sentibus  anguem 
Pressit  humi  nitens,  trepidusque  repente  refugit 
Attollentem  iras,  et  caerula  colla  tumentem  :  381 
Haud  secus  Androgeos  visu  tremefactus  abibat. 
Irruimus,  densis  et  circumfundimur  armis ; 
Ignarosque  loci  passim  et  formidine  captos 
Sternimus.  Adspirat  primo  Fortuna  labori.  385 
Atque  hic  successu  exsultans  animisque  Coroebus, 
O  socii,  qua  prima,  inquit,  fortuna  salutis 
Monstrat  iter,  quaque  ostendit  se  dextra,  sequa¬ 
mur. 

Mutemus  clypeos,  Danaumque  insignia  nobis  389 
Aptemus :  dolus,  an  virtus,  quis  in  hoste  requirat? 
Arma  dabunt  ipsi.  Sic  fatus,  deinde  comantem 
Androgei  galeam  clypeique  insigne  decorum 
Induitur,  laterique  Argivum  accommodat  ensem. 
Hoc  Rhipeus,  hoc  ipse  Dymas,  omnisque  juventus 
Laeta  facit ;  spoliis  se  quisque  recentibus  armat. 
Vadimus  immixti  Danais,  haud  numine  nostro; 
Multaque  per  caecam  congressi  proelia  noctem 
Conserimus  ;  multos  Danaum  demittimus  Orco. 
Diffugiunt  alii  ad  naves,  et  littora  cursu 
Fida  petunt :  pars  ingentem  formidine  turpi  400 
Scandunt  rursus  equum, et  nota  conduntur  in  alvo. 
Heu  nihil  invitis  fas  quenquam  fidere  Divis  ! 

Ecce  trahebatur  passis  Priameia  virgo 
Crinibus  a  templo  Cassandra  adytisque  Minervae, 
Ad  coelum  tendens  ardentia  lumine  frustra :  405 
Lumina ;  nam  teneras  arcebant  vincula  palmas. 
Non  tulit  hanc  speciem  furiata  mente  Coroebus, 
Et  sese  medium  injecit  periturus  in  agmen. 
Consequimur  cuncti,  et  densis  incurrimus  armis. 
Hic  primum  ex  alto  delubri  culmine  telis  410 
N ostrorum  obruimur,  oriturque  m iserrima  ca'  de* 

Armorum  facie  et  Graiarum  errore  jubarum. 
Tum  Danai,  gemitu  atque  ereptae  virginis  ira, 
Undique  collecti  invadunt;  acerrimus  Ajax, 

Et  gemini  Atridae,  Dolopumque  exercitus  omnis. 
Adversi  rupto  ceu  quondam  turbine  venti  416 
Confligunt,  Zephyrusque,  Notusque,et  laetus  Eois 
Eurus  equis  :  stridunt  silvae,  saevitque  tridenti 
Spumeus  atque  imo  N  ereus  ciet  aequora  fundo. 
Illi  etiam,  si  quos  obscura  nocte  per  umbram  420 
Fudimus  insidiis,  totaque  agitavimus  urbe, 
Apparent ;  primi  clypeos  mentitaque  tela 
Agnoscunt,  atque  ora  sono  discordia  signant. 
Ilicet  obruimur  numero.  Primusque  Coroebus 
Penelei  dextra,  Divae  armipotentis  ad  aram,  425 
Procumbit :  cadit  et  Rhipeus,  justissimus  unus 
Qui  fuit  in  Teucris  et  servantissimus  aequi : 

Dis  aliter  visum  ;  pereunt  Hypanisque  Dymasque 
Confixi  a  sociis  ;  nec  te  tua  plurima,  Pantheu, 
Labentem  pietas  nec  Apollinis  infula  texit.  430 
Iliaci  cineres,  et  flamma  extrema  meorum, 
Testor,  in  occasu  vestro  nec  tela  nec  ullas 
Vitavisse  vices  Danaum  ;  et,  si  fata  fuissent 
Ut  caderem,  meruisse  manu.  Divellimur  inde, 
Iphitus  et  Pelias  mecum  :  quorum  Iphitus  aevo 
Jam  gravior,  Pelias  et  vulnere  tardus  Ulixi :  436 
Protinus  ad  sedes  Priami  clamore  vocati. 

Dic  vero  ingentem  pugnam,  ceu  caetera  nus¬ 
quam 

Bella  forent,  nulli  tota  morerentur  in  urbe ; 

Sic  Martem  indomitum,  Danaosque  ad  tecta 
ruentes  440 

Cernimus,  obsessumque  acta  testudine  limen. 
Haerent  parietibus  scalae,  postesque  sub  ipsos 
Nituntur  gradibus,  clypeosque  ad  tela  sinistris 
Protecti  objiciunt ;  prensant  fastigia  dextris. 
Dardanidae  contra  turras  ac  tecta  domorum  445 
Culmina  convellunt :  his  se,  quando  ultima  cer¬ 
nunt, 

Extrema  jam  in  morte  parant  defendere  telis ; 
Auratasque  trabes,  veterum  decora  alta  pa¬ 
rentum, 

Devolvunt ;  alii  strictis  mucronibus  imas 
Obsedere  fores  :  has  servant,  agmine  denso,  450 
Instaurati  animi,  regis  succurrere  tectis, 
Auxilioque  levare  viros,  vimque  addere  victis. 

Limen  erat,  caecasque  fores,  et  pervius  usus 
Tectorum  inter  se  Priami,  postesque  relicti 
A  tergo  :  infelix  qua  se,  dum  regna  manebant,  455 
Saepius  Andromache  ferre  incomitata  solebat 
Ad  soceros,  et  avo  puerum  Astyanacta  trahebat. 
Evado  ad  summi  fastigia  culminis  :  unde 
Tela  manu  miseri  jactabant  irrita  Teucri.  459 
Turrim  in  praecipiti  stantem, summisque  sub  astra 
Eductam  tectis,  unde  omnis  Troja  videri, 

Et  Danaum  solitse  naves,  et  Achaia  castra, 
Aggressi  ferro  circum,  qua  summa  labantes 
Juncturas  tabulata  dabant,  convellimus  altis  464 
Sedibus,  impulimusque.  Ea  lapsa  repente  ruinam 
Cum  sonitu  trahit,  et  Danaum  super  agmina  late 
Incidit.  Ast  alii  subeunt ;  nec  saxa,  nec  ullum 
Telorum  interea  cessat  genus.  [Pyrrhus 

Vestibulum  ante  ipsum  primoque  in  limine 
Exsultat,  telis  et  luce  coruscus  aena.  470 

Qualis  ubi  in  lucem  coluber  mala  gramina  pastus, 
Frigida  sub  terra  tumidum  quem  bruma  tegebat, 
Nunc  positis  novus  exuviis  nitidusque  juventa 
LubriGa  convolvit  sublato  pectore  terga  474 
Arduus  ad  solem,  et  linguis  micat  ore  trisulcis. 
Una  ingens  Periphas,  et  equorum  agitator  Achil¬ 
lis 


Armiger  Automedon,  una  omnis  Scyria  pubes 
Succedunt  tecto,  et  flammas  ad  culmina  jactant 
Ipse  inter  primos  correpta  dura  bipenni 
Limina  perrumpit,  postesque  a  cardine  vellit  43» 
yEratos  ;  jamque  excisa  trabe  firma  cavavit 
Robora,  et  ingentem  lato  dedit  ore  fenestram. 
Apparet  domus  intus,  et  atria  longa  patescunt , 
Apparent  Priami  et  veterum  penetralia  regum ; 
Armatosque  vident  stantes  in  limine  primo.  485 
At  domus  interior  gemitu  miseroque  tumultu 
Miscetur,  penitusque  cavae  plangoribus  aedes 
Femineis  ululant :  ferit  aurea  sidera  clamor. 
Tum  pavidae  tectis  matres  ingentibus  errant,  489 
Amplexaaque  tenent  postes,  atque  oscula  figunt. 
Instat  vi  patria  Pyrrhus ;  nec  claustra,  neque  ipsi 
Custodes  sufferre  valent.  Labat  ariete  crebro 
Janua,  et  emoti  procumbunt  cardine  postes. 

Fit  via  vi :  rumpunt  aditus,  primosque  trucidant 
Immissi  Danai,  et  late  loca  milite  complent.  495 
Non  sic,  aggeribus  ruptis  cum  spumeus  amnis 
Exiit,  oppositasque  evicit  gurgite  moles, 

Fertur  in  arva  furens  cumulo,  camposque  per 
omnes 

Cum  stabulis  armenta  trahit.  Vidi  ipse  furentem 
Caede  Neoptolemum,  geminosque  in  limine  Atri- 
das ;  [per  aras  500 

Vidi  Hecubam,  centumque  nurus,  Priamumque 
Sanguine  foedantem,  quos  ipse  sacraverat,  ignes. 
Quinquaginta  illi  thalami,  spes  tanta  nepotum, 
Barbarico  postes  auro  spoliisque  superbi,  504 
Procubuere.  Tenent  Danai,  qua  deficit  ignis. 

Forsitan  et  Priami  fuerint  quae  fata  requiras. 
Urbis  uti  captae  casum,  convulsaque  vidit 
Limina  tectorum,  et  medium  in  penetralibus 
hostem, 

Arma  diu  senior  desueta  trementibus  aevo  509 
Circumdat  nequicquam  humeris,  et  inutile 
ferrum 

Cingitur,  ac  densos  fertur  moriturus  in  hostes. 

iEdibus  in  mediis,  nudoque  sub  aetheris  axe, 
Ingens  ara  fuit ;  juxtaque  veterrima  laurus 
Incumbens  arae,  atque  umbra  complexa  Penates. 
Hic  Hecuba  et  natae  nequicquam  altaria  circum, 
Praecipites  atra  ceu  tempestate  columbae,  516 
Condensae,  et  divum  amplexae  simulacra  sede¬ 
bant. 

Ipsum  autem  sumtis  Priamum  juvenilibus  armis 
Ut  vidit :  Quae  mens  tam  dira,  miserrime  conjux, 
Impulit  his  cingi  telis  ?  aut  quo  ruis  ?  inquit.  520 
Non  tali  auxilio,  nec  defensoribus  istis 
Tempus  eget;  non,  si  ipse  meus  nunc  afforet 
Hector. 

Huc  tandem  concede  ;  haec  ara  tuebitur  omnes : 
Aut  moriere  simul.  Sic  ore  effata,  recepit 
Ad  sese,  et  sacra  longaevum  in  sede  locavit.  525 
Ecce  autem  elapsus  Pyrrhi  de  caede  Polites, 
Unus  natorum  Priami,  per  tela,  per  hostes, 
Porticibus  longis  fugit,  et  vacua  atria  lustrat 
Saucius ;  illum  ardens  infesto  vulnere  Pyrrhus 
Insequitur,  jam  jamque  manu  tenet,  et  premit 
hasta.  530 

Ut  tandem  ante  oculos  evasit  et  ora  parentum 
Concidit,  ac  multo  vitam  cum  sanguine  fudit. 
Hic  Priamus,  quanquam  in  media  jam  morte 
tenetur, 

Non  tamen  abstinuit,  nec  voci  irasque  pepercit: 
At  tibi  pro  scelere,  exclamat,  pro  talibus  ausis, 
Di,  si  qua  est  coelo  pietas  quae  talia  curet,  536 
Persolvant  grates  dignas,  et  praemia  reddant 
Debita ;  qui  nati  coram  me  cernere  letum 

Fecisti,  et  patrios  foedasti  funere  vultus, 

Xt  non  ille,  satum  quo  te  mentiris,  Achilles  540 
Talis  in  hoste  fuit  Priamo  ;  sed  jura  fidemque 
Supplici®  erubuit,  corpusque  exsangue  sepulcro 
Reddidit  Hectoreum,  meque  in  mea  regna  re¬ 
misit. 

Sic  fatus  senior,  telumque  imbelle  sine  ictu 
Conjecit :  rauco  quod  protinus  aere  repulsum,  545 
Et  summo  clypei  nequicquam  umbone  pependit. 
Cui  Pyrrhus :  Referes  ergo  hsec,  et  nuntius  ibis 
Pelici ae  genitori.  Illi  mea  tristia  facta, 
Degeneremque  Neoptolemum  narrare  memento. 
Nunc  morere.  Hoc  dicens,  altaria  ad  ipsa  tre¬ 
mentem  550 

Traxit,  et  in  multo  lapsantem  sanguine  nati ; 
Implicuitque  comam  laeva,  dextraque  coruscum 
Extulit,  ac  lateri  capulo  tenus  abdidit  ensem. 
Haec  finis  Priami  fatorum  ;  hic  exitus  illum  554 
Sorte  tulit,  Trojam  incensam  et  prolapsa  videntem 
Pergama,  tot  quondam  populis  terrisque  super¬ 
bum 

Regnatorem  Asiae.  Jacet  ingens  littore  truncus, 
Avulsumque  humeris  caput,  et  sine  nomine  cor¬ 
pus. 

At  me  tum  primum  saevus  circumstetit  horror. 
Obstupui ;  subiit  cari  genitoris  imago,  560 
Ut  regem  aequaevum  crudeli  vulnere  vidi 
Vitam  exhalantem  ;  subiit  deserta  Creusa, 

Et  direpta  domus,  et  parvi  casus  Iuli. 

Respicio,  et  quae  sit  me  circum  copia  lustro. 
Deseruere  omnes  defessi,  et  corpora  saltu  565 
Ad  terram  misere,  aut  ignibus  aegra  dedere. 
[Jamque  adeo  super  unus  eram  :  cum  limina 
Vestae 

Servantem  et  tacitam  secreta  in  sede  latentem 
Tyndarida  adspicio  ;  dant  clara  incendia  lucem 
Erranti,  passimque  oculos  per  cuncta  ferenti. 570 
Illa  sibi  infestos  eversa  ob  Pergama  Teucros, 

Et  poenas  Danaum,  et  deserti  conjugis  iras 
Praemetuens,  Trojae  et  patriae  communis  Erinnys, 
Abdiderat  sese,  atque  aris  invisa  sedebat. 
Exarsere  ignes  animo  ;  subit  ira  cadentem  575 
Ulcisci  patriam,  et  sceleratas  sumere  poenas. 
Scilicet  haec  Spartam  incolumis  patriasque  My¬ 
cenas 

Adspiciet,partoque  ibitregina  triumpho?  [debit, 
Conjugiumque,  domumque,  patres,  natosque  vi- 
Iliadum  turba  et  Phrygiis  comi  tata  ministris?  580 
Occiderit  ferro  Priamus  ?  Troja  arserit  igni  ? 
Dardanium  toties  sudarit  sanguine  littus  ?  [men 
Non  ita.  Namque  etsi  nullum  memorabile  no- 
F oeminea  in  poena  est,  nec  habet  victoria  laudem  ; 
Exstinxisse  nefas  tamen,  et  sumsisse  merentis 
Laudabor  poenas  ;  animumque  explesse  juvabit 
Ultricis  flammae,  et  cineres  satiasse  meorum. 

Talia  jactabam,  et  furiata  mente  ferebar  ;] 
Cum  mihi  se,  non  ante  oculis  tam  clara,  videndam 
Obtulit,  et  pura  per  noctem  in  luce  refulsit  590 
Alma  parens,  confessa  Deam,  qualisque  videri 
Coelicolis  et  quanta  solet ;  dextraque  prehensum 
Continuit,  roseoque  haec  insuper  addidit  ore  : 
Nate,  quis  indomitas  tantus  dolor  excitat  iras  ? 
Quid  furis  ?  aut  quonam  nostri  tibi  cura  recessit  ? 
Non  prius  adspicies,  ubi  fessum  aetate  parentem 
Liqueris  Anchisen  ?  superet  conjuxne  Creusa, 
Ascaniusque  puer  ;  quos  omnes  undique  Graiae 
Hircum  errant  acies,  et,  ni  mea  cura  resistat,  599 
Jam  flammae  tulerint,  inimicus  et  hauserit  ensis. 
Non  tibi  Tyndaridis  facies  invisa  Lacaenae, 
Culpatusve  Paris  ;  divum  inclementia,  divum 


Has  evertit  opes,  sternitque  a  culmine  Trojam. 
Adspice  :  namque  omnem,  quae  nunc  obducta 
tuenti 

Mortales  hebetat  visus  tibi,  et  humida  circum 
Caligat,  nubem  eripiam.  Tu  ne  qua  parentis  606 
Jussa  time,  neu  praeceptis  parere  recusa. 

Hic,  ubi  disjectas  moles  avulsaque  saxis 
Saxa  vides,  mixtoque  undantem  pulvere  fumum, 
Neptunus  muros  magnoque  emota  tridenti  610 
Fundamenta  quatit,  totamque  ab  sedibus  urbem 
Eruit.  Hic  Juno  Scaeas  saevissima  portas 
Prima  tenet,  sociumque  furens  a  navibus  agmen, 
Ferro  accincta,  vocat. 

Jam  summas  arces  Tritonia,  respice,  Pallas  615 
Insedit,  nimbo  effulgens  et  Gorgone  saeva. 

Ipse  pater  Danais  animos  viresque  secundas 
Sufficit ;  ipse  deos  in  Dardana  suscitat  arma. 
Eripe,  nate,  fugam,  finemque  impone  labori. 
Nusquam  abero,  et  tutum  patrio  te  limine  sistam. 
Dixerat ;  et  spssis  noctis  se  condidit  umbris.  621 
Apparent  dirae  facies,  inimicaque  Trojae 
Numina  magna  Deum. 

Tum  vero  omne  mihi  visum  considere  in  ignis 
Ilium,  et  ex  imo  verti  Neptunia  Troja.  625 
Ac  veluti,  summis  antiquam  in  montibus  ornum 
Cum  ferro  accisam  crebrisque  bipennibus  instant 
Eruere  agricolae  certatim  ;  illa  usque  minatur, 
Et  tremefacta  comam  concusso  vertice  nutat ; 
Vulneribus  donec  paulatim  evicta  supremum 
Congemuit,  traxitque  jugis  avulsa  ruinam.  681 
Descendo,  ac  ducente  deo  flammam  inter  et 
hostes 

Expedior ;  dant  tela  locum,  flammseque  recedunt. 
Atque,  ubi  jam  patriae  perventum  ad  limina 
sedis  634 

Antiquasque  domos,  genitor,  quem  tollere  in  altos 
Optabam  primum  montes,  primumque  petebam, 
Abnegat  excisa  vitam  producere  Troja, 
Exsiliumque  pati.  Vos  o,  quibus  integer  aevi 
Sanguis,  ait,  solidaeque  suo  stant  robore  vires, 
Vos  agitate  fugam.  640 

Me  si  coelicolae  voluissent  ducere  vitam, 

Has  mihi  servassent  sedes.  Satis  una  superque 
Vidimus  excidia,  et  captae  superavimus  urbi. 
Sic  o,  sic  positum  allati  discedite  corpus. 

Ij  se  manu  mortem  inveniam.  Miserebitur  hostis, 
Exuviasque  petet.  Facilis  jactura  sepulcri.  646 
Jampridem  invisus  Divis,  et  inutilis,  annos 
Demoror  :  ex  quo  me  divum  pater  atque  homi* 
num  rex 

Fulminis  afflavit  ventis,  et  contigit  igni. 

Talia  perstabat  memorans,  fixusque  manebat.  650 
Nos  contra  effusi  lacrymis,  conjuxque  Creusa, 
Ascaniusque,  omnisque  domus,  ne  vertere  secum 
Cuncta  pater,  fatoque  urgenti  incumbere  vellet. 
Abnegat,  inceptoque  et  sedibus  haeret  in  isdem. 
Rursus  in  arma  feror,  mortemque  miserrimus 
opto.  [batur  ?  655 

Nam  quod  consilium,  aut  quae  jam  fortuna  da- 
Mene  efferre  pedem,  genitor,  te  posse  relicto 
Sperasti  ?  tantumque  nefas  patrio  excidit  ore  ? 
Si  nihil  ex  tanta  superis  placet  urbe  relinqui, 

Et  sedet  hoc  animo,  perituraeque  addere  Trojae 
Teque  tuosque  juvat,  patet  isti  janua  leto  ;  661 
Jamque  aderit  multo  Priami  de  sanguinePyrrhus, 
Natum  ante  ora  patris,  patrem  qui  obtruncat  ad 
aras.  [ignes 

Hoc  erat,  alma  parens,  quod  me  per  tela,  per 
Eripis,  ut  mediis  hostem  in  penetralibus,  utque 
Ascanium,  patremque  meum,  juxtaque  Creiisam 

Alterum  in  alterius  mactatos  sanguine  cernam  ? 
Arma,  viri,  ferte  arma  :  vocat  lux  ultima  victos. 
Reddite  me  Danais  ;  sinite  instaurata  revisam 
Proelia.  Nunquam  omnes  hodie  moriemur  inulti. 

Hinc  ferro  accingor  rursus,clypeoque  sinistram 
Insertabam  aptans,  meque  extra  tecta  ferebam. 
Ecce  autem  complexa  pedes  in  limine  conjux 
Haerebat,  parvumque  patri  tendebat  Iulum : 

Si  periturus  abis,  et  nos  rape  in  omnia  tecum ;  675 
Sin  aliquam  expertus  sumtis  spem  ponis  in  armis, 
Hanc  primum  tutare  domum.  Cui  parvus  Iulus, 
Cui  pater,  et  conjux,  quondam  tua  dicta,  re¬ 
linquor  ? 

Talia  vociferans  gemitu  tectum  omne  replebat : 
Cum  subitum  dictuque  oritur  mirabile  monstrum. 
Namque  manus  inter  moestorumque  ora  paren¬ 
tum,  681 

Ecce  levis  summo  de  vertice  visus  Iuli 
Fundere  lumen  apex,  tractuque  innoxia  molli 
Lambere  flamma  comas,  et  circum  tempora  pasci. 
Nos  pavidi  trepidare  metu,  crinemque  flagrantem 
Excutere,  et  sanctos  restinguere  fontibus  ignes. 
At  pater  Anchises  oculos  ad  sidera  laetus  687 
Extulit,  et  coelo  palmas  cum  voce  tetendit : 
Jupiter  omnipotens,  precibus  si  flecteris  ullis, 
Adspice  nos ;  hoc  tantum ;  et,  si  pietate  meremur, 
Da  deinde  auxilium, pater, atque  haec  omina  firma. 

Yix  ea  fatus  erat  senior,  subitoque  fragore 
Intonuit  laevum,  et  de  coelo  lapsa  per  umbras 
Stella  facem  ducens  multa  cum  luce  cucurrit. 
Illam,  summa  super  labentem  culmina  tecti,  695 
Cernimus  Idaea  claram  se  condere  silva, 
Signantemque  vias  ;  tum  longo  limite  sulcus 
Dat  lucem,  et  late  circum  loca  sulphure  fumant. 
Hic  vero  victus  genitor  se  tollit  ad  auras, 
Affaturque  Deos,  et  sanctum  sidus  adorat.  700 
Jam  jam  nulla  mora  est.  Sequor,  et,  qua  duci¬ 
tis,  adsum. 

Di  patrii,  servate  domum,  servate  nepotem : 
Vestrum  hoc  augurium,  vestroque  in  numine 
Troja  est. 

Cedo  equidem,  nec,  nate,  tibi  comes  ire  recuso. 

Dixerat  ille  ;  et  jam  per  moenia  clarior  ignis 
Auditur,  propiusque  aestus  incendia  volvunt. 
Ergo  age,  care  pater,  cervici  imponere  nostrae  : 
Ipse  subibo  humeris,  nec  me  labor  iste  gravabit ; 
Quo  res  cunque  cadent,  unum  et  commune 
periclum. 

Una  salus  ambobus  erit.  Mihi  parvus  Iulus  710 
Sit  comes,  et  longe  servet  vestigia  conjux. 

Vos  famuli,  quae  dicam,  animis  advertite  vestris. 
Est  urbe  egressis  tumulus  templumque  vetustum 
Desertae  Cereris,  juxtaque  antiqua  cupressus, 
Religione  patrum  multos  servata  per  annos  :  715 
Hanc  ex  diverso  sedem  veniemus  in  unam. 

Tu,  genitor, cape  sacra  manu,  patriosque  Penates : 
Me,  bello  e  tanto  digressum  et  caede  recenti, 
Attrectare  nefas,  donec  me  flumine  vivo 
Abluero.  72  J 

Haec  fatus,  latos  humeros  subjectaque  colla 
Veste  super  fulvi  que  insternor  pelle  leonis  ; 
Succedoque  oneri.  Dextrae  se  parvus  Iulus 
Implicuit,  sequiturque  patrem  non  passibus 
aequis. 

Pone  subit  conjux.  F erimur  per  opaca  locorum'; 
Et  me,  quem  dudum  non  ulla  injecta  movebant 
Tela,  neque  adverso  glomerati  ex  agmine  Graii, 
Nunc  omnes  terrent  aurae,  sonus  excitat  omnis 
Suspensum,  et  pariter  comitiquc  onerique  timen¬ 
tem. 


Jamque  propinquabam  portis,  omnemque  vi¬ 
debar  730 

Evasisse  vicem  :  subito  cum  creber  ad  aures 
Visus  adesse  pedum  sonitus;  genitorque  per 
umbram  [quant ; 

Prospiciens,  Nate,  exclamat,  fuge,  nate ;  propin- 
Ardentes  clypeos  atque  aera  micantia  cerno. 

Hic  mihi  nescio  quod  trepido  male  numen  ami¬ 
cum  735 

Confusam  eripuit  mentem.  Namque,  avia  cursu 
Dum  sequor,  et  nota  excedo  regione  viarum, 
Heu  !  misero  conjux  fatone  erepta  Creusa 
Substitit,  erravitne  via,  seu  lassa  resedit, 
Incertum  :  nec  post  oculis  est  reddita  nostris ; 
Nec  prius  amissam  respexi,  animumve  reflexi, 
Quam  tumulum  antiquae  Cereris  sedemque  sa¬ 
cratam 

Venimus  ;  hic  demum  collectis  omnibus  una 
Defuit,  et  comites,  natumque,  virumque  fefellit. 
Quem  non  incusavi  amens  hominumque  deo¬ 
rumque  ?  745 

Aut  quid  in  t- versa  vidi  crudelius  urbe?  [nates 
Ascanium,  Anchisenque  patrem,  Teucrosque  Pe- 
Commendo  sociis,  et  curva  valle  recondo  ; 

Ipse  urbem  repeto,  et  cingor  fulgentibus  armis. 
Stat  casus  renovare  omnes,  omnemque  reverti 
Per  Trojam,  et  rursus  caput  objectare  periclis. 
Principio  muros  obscuraque  limina  portae, 

Qua  gressum  extuleram,  repeto ;  et  vestigia  retro 
Observata  sequor  per  noctem,  et  lumine  lustro. 
H  orror  ubique  animos,  simul  ipsa  silentia  terrent. 
Inde  domum,  si  forte  pedem,  si  forte  tulisset,  756 
Me  refero.  Irruerant  Danai,  et  tectum  omne 
tenebant. 

Ilicet  ignis  edax  summa  ad  fastigia  vento  [auras. 
Volvitur  ;  exsuperant  flammae  ;  furit  aestus  ad 
Procedo,  et  Priami  sedes  arcemque  reviso.  760 
Et  jam  porticibus  vacuis  Junonis  asylo 
Custodes  lecti  Phoenix  et  dirus  Ulixes 
Praedam  adservabant.  Huc  undique  Troia  gaza 
Incensis  erepta  adytis,  mensaeque  deorum, 
Crateresque  auro  solidi,  captivaque  vestis  765 
Congeritur.  Pueri  et  pavidae  longo  ordine  matres 
Stant  circum. 

Ausus  quin  etiam  voces  jactare  per  umbram, 
Implevi  clamore  vias,  moestusque  Creusam 
Nequicquam  ingeminans  iterumque  iteruinque 
vocavi.  770 

Quaerenti,  et  tectis  urbis  sine  fine  furenti, 
Infelix  simulacrum  atque  ipsius  umbra  Creiisae 
Visa  mihi  ante  oculos,  et  nota  major  imago. 
Obstupui,  steteruntque  comae,  et  vox  faucibus 
haesit. 

Tum  sic  affari,  et  curas  his  demere  dictis:  775 
Quid  tantum  insano  juvat  indulgere  dolori, 

O  dulcis  conjux  ?  non  haec  sine  numine  Divum 
Eveniunt ;  nec  te  hinc  comitem  asportare  Creu¬ 
sam 

Fas,  aut  ille  sinit  superi  regnator  Olympi. 
Longa  tibi  exsilia,  et  vastum  maris  aequor  aran¬ 
dum  ;  780 

Et  terram  Hesperiam  venies,  ubi  Lydius,  arva 
Inter  opima  virum,  leni  fluit  agmine  'fibris. 

Illic  res  laetae,  regnumque,  et  regia  conjux 
Parta  tibi ;  lacrymas  dilectae  pelle  Creusae. 

Non  ego  Myrmidonum  sedes  Dolopumvc  su¬ 
perbas  785 

Adspiciam,  aut  Graiis  servitum  matribus  ibo* 
Dardanis,  et  divae  Veneris  nurus  : 

Sed  me  magna  deum  genitrix  his  detinet  oris. 

Jamque  vale,  et  nati  serva  communis  amorem. 
lla:c  ubi  dicta  dedit,  lacrymantem,  et  multa  vo¬ 
lentem  790 

Dicere,  deseruit,  tenuesque  recessit  in  auras. 
'l'er  conatus  ibi  collo  dare  brachia  circum ; 

1'er  frustra  comprensa  manus  effugit  imago, 

Par  levibus  ventis,  volucrique  simillima  somno. 
Sic  demum  socios  consumta  nocte  reviso.  795 
Atque  hic  ingentem  comitum  affluxisse  novo¬ 
rum 

Invenio  admirans  numerum;  matresque  vi¬ 
rosque, 

Collectam  exsilio  pubem,  miserabile  vulgus.. 
Undique  convenere,  animis  opibusque  parati, 

In  quascunque  velim  pelago  deducere  terras.  800 
.Tamque  jugis  summae  surgebat  Lucifer  Idae, 
Ducebatque  diem  ;  Danaique  obsessa  tenebant 
Limina  portarum :  nec  spes  opis  ulla  dabatur. 
Cessi,  et  sublato  montem  genitore  petivi. 

Postquam  res  Asiae  Priamique  evertere  gentem 
Immeritam  visum  superis,  ceciditque  superbum 
Ilium,  et  omnis  humo  fumat  Neptunia  Troja, 
Diversa  exsilia  et  desertas  quaerere  terras 
Auguriis  agimur  Divum ;  classemque  sub  ipsa  5 
Antandro  et  Phrygiae  molimur  montibus  Idae  ; 
Incerti  quo  fata  ferant,  ubi  sistere  detur ; 
Contrahimusque  viros.  Yix  prima  inceperat 
aestas, 

Et  pater  Anchises  dare  fatis  vela  jubebat :  9 

Litoracum  patriae  lacrymans  portusque  relinquo, 
Et  campos,  ubi  Troja  fuit.  Feror  exsul  in  altum 
Cum  sociis,  natoque,  Penatibus  et  magnis  dis. 

Terra  procul  vastis  colitur  Mavortia  campis  ; 
Thraces  arant  acri  quondam  regnata  Lycurgo  ; 
Hospitium  antiquum  Trojas,  sociique  Penates,  15 
Dum  fortuna  fuit.  Feror  huc,  et  littore  curvo 
Moenia  prima  loco,  fatis  ingressus  iniquis ; 
iEneadasque  meo  nomen  de  nomine  fingo. 

Sacra  Dionaeae  matri  divisque  ferebam 
Auspicibus  ccpptorum  operum,  superoque  ni¬ 
tentem  20 

Coelicolum  regi  mactabam  in  littore  taurum. 
Forte  fuit  juxta  tumulus,  quo  cornea  summo 
Virgulta,  et  densis  hastilibus  horrida  myrtus. 
Accessi ;  viridemque  ab  humo  convellere  sylvam 
Conatus,  ramis  tegerem  ut  frondentibus  aras,  25 
Horrendum  et  dictu  video  mirabile  monstrum. 
Nam,  quae  prima  solo  ruptis  radicibus  arbor 
Vellitur,  huic  atro  liquuntur  sanguine  guttae, 

Et  terram  tabo  maculant.  Mihi  frigidus  horror 
Membra  quatit,  gelidusque  coit  formidine  san¬ 
guis.  30 

Rursus  et  alterius  lentum  convellere  vimen 
Insequor,  et  causas  penitus  tentare  latentes  : 
Ater  et  alterius  sequitur  de  cortice  sanguis,  [tes, 
Multa  movens  animo,  Nymphas  venerabar  agres- 
Gradivumque  patrem, Geticis  qui  praesidet  arvis, 
Rite  secundarent  visus,  omenque  levarent.  36 
Tertia  sed  postquam  majore  hastilia  nisu 
Aggredior,  genibusque  adversae  obluctor  arenae, 
Eloquar,  an  sileam  ?  gemitus  lacrymabilis  imo 
Auditur  tumulo, et  vox  reddita  fertur  ad  aures :  40 
Quid  miserum,  iEnea,  laceras  ?  jam  parce  se- 
pulto ; 

Parce  pias  scelerare  manus.  Non  me  tibi  Troja 
Externum  tulit,  aut  eruor  hic  de  stipite  manat. 
Heu  fuge  crudeles  terras,  fuge  littus  avarum. 
Nam  Polydorus  ego.  Hic  confixum  ferrea  texit 
Telorum  seges,  et  jaculis  increvit  acutis.  46 
Tum  vero  ancipiti  mentem  formidine  pre3sus 
Obstupui,  steteruntque  comae,  et  vox  faucibus 
haesit.  [magno 

Hunc  Polydorum  auri  quondam  cum  pondere 
Infelix  Priamus  furtim  mandarat  alendum  50 


Threicio  regi ;  cum  jam  diffideret  armis 
Dardaniae,  cingique  urbem  obsidione  videret. 
Ille,  ut  opes  fractae  Teucrum,  et  fortuna  recessit. 
Res  Agamemnonias  victriciaque  arma  secutus, 
Fas  omne  abrumpit ;  Polydorum  obtruncat,  et 
auro  55 

Vi  potitur.  Quid  non  mortalia  pectora  cogis, 
Auri  sacra  fames  !  Postquam  pavor  ossa  reliquit, 
Delectos  populi  ad  proceres,  primumque  paren¬ 
tem, 

Monstra  Deum  refero,  et  quae  sit  sententia  posco. 
Omnibus  idem  animus,  scelerata  excedere  terra, 
Linqui  pollutum  hospitium,  et  dare  classibus 
Austros.  61 

Ergo  instauramus  Polydoro  funus,  et  ingens 
Aggeritur  tumulo  tellus ;  stant  Manibus  arae, 
Caeruleis  moestae  vittis  atraque  cupresso  ; 

Et  circum  Iliades  crinem  de  more  solutae.  65 
Inferimus  tepido  spumantia  cymbia  lacte, 
Sanguinis  et  sacri  pateras ;  animamque  sepulchro 
Condimus,  et  magna  supremum  voce  ciemus. 

Inde,  ubi  prima  fides  pelago,  placataque  venti 
Dant  maria,  et  lenis  crepitans  vocat  Auster  in 
altum :  70 

Deducunt  socii  naves,  et  littora  complent. 
Provehimur  portu ;  terraeque  urbesque  recedunt. 
Sacra  mari  colitur  medio  gratissima  tellus 
Nereidum  matri  et  Neptuno  iEgaeo : 

Quam  pius  arcitenens,  oras  et  litora  circum  75 
Errantem,  Gyaro  celsa  Myconoque  revinxit, 
Immotamque  coli  dedit,  et  contemnere  ventos. 
Huc  feror ;  haec  fessos  tuto  placidissima  portu 
Accipit.  Egressi  veneramur  Apollinis  urbem. 
Rex  Anius,  rex  idem  hominum  Phcebique  sa¬ 
cerdos,  80 

Vittis  et  sacra  redimitus  tempora  lauro, 
Occurrit ;  veterem  Anchisen  agnoscit  amicum. 
Jungimus  hospitio  dextras,  et  tecta  subimus. 
Templa  Dei  saxo  venerabar  structa  vetusto : 

Da  propriam,  Thymbraee,  domum ;  da  moevia 

Et  genus,  et  mansuram  urbem;  serva  altera 
Trojae  [Achilli. 

Pergama,  reliquias  Danaum  atque  immitis 
Quem  sequimur  ?  quove  ire  jubes  ?  ubi  ponere 
sedes  ?  [tris. 

Da,  pater,  augurium  ;  atque  animis  illabere  nos- 
Vix  ea  fatus  eram :  tremere  omnia  visa  repente, 
Liminaque,  laurusque  Dei ;  totusque  moveri  91 
Mons  circum,  et  mugire  adytis  cortina  reclusis. 
Submissi  petimus  terram,  et  vox  fertur  ad  aures : 
Dardanidae  duri,  quae  vos  a  stirpe  parentum 
Prima  tulit  tellus,  eadem  vos  ubere  laeto  95 
Accipiet  reduces.  Antiquam  exquirite  matrem. 
Hic  domus  iEneae  cunctis  dominabitur  oris, 

Et  nati  natorum,  et  qui  nascentur  ab  illis. 

Haec  Phoebus :  mixtoque  ingens  exorta  tumultu 
Laetitia ;  et  cuncti,  quae  sint  ea  moenia,  quaerunt 
Quo  Phoebus  vocet  errantes,  jubeatque  reverti. 
Tum  genitor,  veterum  volvens  monumenta  viro¬ 
rum,  102 

Audite,  o  proceres,  ait,  et  spes  discite  vestras. 
Creta  Jovis  magni  medio  jacet  insula  ponto  ; 
Mons  Idaeus  ubi,  et  gentis  cunabula  nostrae. 
Centum  urbes  habitant  magnas,  uberrima  regna  : 
Maximus  unde  pater,  si  rite  audita  recordor,  107 
Teucrus  Rhoeteas  primum  est  advectus  ad  oras, 
Optavitque  locum  regno.  Nondum  Ilium,  et 
arces 

Pergameae  steterant ;  habitabant  vallibus  imis. 
Hinc  mater  cultrix  Cybelae,  Corybantiaque  aera, 
Idaeumque  nemus  ;  hinc  fida  silentia  sacris. 

Et  juncti  currum  dominae  snbiere  leones,  [mur ; 
Ergo  agite,  et,  divum  ducunt  qua  jussa,  sequa- 
Placemus  ventos,  et  Gnossia  regna  petamus.  115 
Nec  longo  distant  cursu  ;  modo  Jupiter  adsit, 
Tertia  lux  classem  Cretaeis  sistet  in  oris. 

Sic  fatus,  meritos  aris  mactavit  honores, 
Taurum  Neptuno,  taurum  tibi,  pulcher  Apollo  ; 
Nigram  Hiemi  pecudem,  Zephyris  felicibus  al¬ 
bam.  120 

Fama  volat,  pulsum  regnis  cessisse  paternis 
Idomenea  ducem,  desertaque  litora  Cretae  ; 
Hoste  vacare  domos,  sedesque  adstare  relictas. 
Linquimus  Ortygiae  portus,  pelagoque  volamus  ; 
Bacchatamque  jugis  Naxon,  viridemque  Dony- 
sam,  125 

Olearon,  niveamque  Paron,  sparsasque  per  aequor 
Cycladas,  et  crebris  legimus  freta  consita  terris. 
Nauticus  exoritur  vario  certamine  clamor; 
Hortantur  socii,  Cretam  proavosque  petamus. 
Prosequitur  surgens  a  puppi  ventus  euntes  ;  130 
Et  tandem  antiquis  Curetum  allabimur  oris. 
Ergo  avidus  muros  optatae  molior  urbis, 
Pergameamque  voco, et  laetam  cognomine  gentem 
Hortor  amare  focos,  arcemque  attollere  tectis. 
Jamque  fere  sicco  subductae  litore  puppes ;  135 
Connubiis  arvisque  novis  operata  juventus;  [bris, 
Jura  domosque  dabam  :  subito  cum  tabida  mem- 
Corrupto  coeli  tractu,  miserandaque  venit 
Arboribusque  satisque  lues,  et  letifer  annus. 
Linquebant  dulces  animas,  aut  aegra  trahebant 
Corpora :  tum  steriles  exurere  Sirius  agros ;  141 
Arebant  herbae,  et  victum  seges  aegra  negabat, 
llursus  ad  oraclum  Ortygiae  Phoebumque  remenso 
Hortatur  pater  ire  mari,  veniamque  precari  : 
Quam  fessis  finem  rebus  ferat ;  unde  laborum 
Tentare  auxilium  jubeat ;  quo  vertere  cursus. 

Nox  erat,  et  terris  animalia  somnus  habebat. 
Effigies  sacrae  divum  Phrygiique  Penates, 

Quos  mecum  a  Troja  mediisque  ex  ignibus  urbis 
Extuleram,  visi  ante  oculos  adstare  jacentis  150 
Insomnis,  multo  manifesti  lumine,  qua  se 
Plena  per  insertas  fundebat  luna  fenestras  : 

Tum  sic  affari,  et  curas  his  demere  dictis : 

Quod  tibi  delato  Ortygiam  dicturus  Apollo  est, 
Hic  canit ;  et  tua  nos  en  ultro  ad  limina  mittit. 
Nos  te,  Dardania  incensa,  tuaque  arma  secuti ; 
Nos  fumidum  sub  te  permensi  classibus  sequor  : 
Idem  venturos  tollemus  in  astra  nepotes,  158 
Imperiumque  urbi  dabimus.  Tu  moenia  magnis 
Magna  para ;  longumque  fugse  ne  linque  laborem. 
Mutandae  sedes.  Non  haec  tibi  littora  suasit  161 
Delius,  aut  Cretae  jussit  considere,  Apollo. 

Est  locus,  Hesperiam  Graii  cognomine  dicunt : 


j  Terra  antiqua,  potens  armis,  atque  vibere  glebae  ; 
(Enotri  coluere  viri :  nunc  fama  minores  165 
Italiam  dixisse,  ducis  de  nomine,  gentem : 

Hae  nobis  propriae  sedes;  hinc  Dardanus  ortus, 
Iasiusque  pater,  genus  a  quo  principe  nostrum. 
Surge  age,  et  haec  laetus  longaevo  dicta  parenti 
Haud  dubitanda  refer :  Corythum,  terrasque  re¬ 
quirat  170 

Ausonias.  Dictaea  negat  tibi  Jupiter  arva. 

Talibus  attonitus  visis,  ac  voce  Deorum,  [tus, 
(Nec  sopor  illud  erat,  sed  coram  agnoscere  vul- 
V elatasque  comas,  praesentiaque  ora  videbar; 
Tum  gelidus  toto  manabat  corpore  sudor)  175 
Corripio  e  stratis  corpus,  tendoque  supinas 
Ad  coelum  cum  voce  manus,  et  munera  libo 
Intemerata  focis.  Perfecto  laetus  honore 
Anchisen  facio  certum,  remque  ordine  pando. 
Agnovit  prolem  ambiguam, geminosque  parentes, 
Seque  novo  veterum  deceptum  errore  locorum. 
Tum  memorat :  Nate,  Iliacis  exercite  fatis, 

Sola  mihi  tales  casus  Cassandra  canebat,  [tro ; 
Nunc  repeto,  haec  generi  portendere  debita  nos- 
Et  saepe  Hesperiam,  saepe  Itala  regna  vocare. 
Sed  quis  ad  Hesperiae  venturos  littora  Teucros 
Crederet  ?  aut  quem  tum  vates  Cassandra  mo¬ 
veret  ? 

Cedamus  Phoebo,  et  moniti  meliora  sequamur. 
Sic  ait :  et  cuncti  dicto  paremus  ovantes.  189 
Hanc  quoque  deserimus  sedem,  paucisque  re¬ 
lictis  [aequor. 

Vela  damus,  vastumque  cava  trabe  currimus 
Postquam  altum  tenuere  rates,  nec  jam  am  • 
piius  ullae  [tus  : 

Apparent  terrae,  coelum  undique  et  undique  pon- 
Tum  mihi  caeruleus  supra  caput  ad  stitit  imber, 
Noctem  hiememque  ferens  ;  et  inhorruit  unda 
tenebris.  195 

Continuo  venti  volvunt  mare,  magnaque  surgunt 
vEquora  ;  dispersi  jactamur  gurgite  vasto. 
Involvere  diem  nimbi,  et  nox  humida  coelum 
Abstulit ;  ingeminant  abruptis  nubibus  ignes. 
Excutimur  cursu,  et  caecis  erramus  in  undis.  200 
Ipse  diem  noctemque  negat  discernere  coelo  ; 
Nec  meminisse  viae  media  Palinurus  in  unda. 
Tres  adeo  incertos  caeca  caligine  soles 
Erramus  pelago,  totidem  sine  sidere  noctes. 
Quarto  terra  die  primum  se  attollere  tandem  205 
Visa,  aperire  procul  montes,  ac  volvere  fumum. 
Vela  cadunt;  remis  insurgimus;  haud  mora, 
nautae 

Adnixi  torquent  spumas,  et  caerula  verrunt. 
Servatum  ex  undis  Strophadum  me  litora  pri¬ 
mum 

Accipiunt,  Strophades  Graio  stant  nomine  dictae, 
Insulae  Ionio  in  magno  :  quas  dira  Celaeno,  211 
Ilarpyiaeque  colunt  aliae,  Phineia  postquam 
Clausa  domus,  mensasque  metu  liquere  priores. 
Tristius  haud  illis  monstrum,  nec  saevior  ulla 
Pestis  et  ira  deum  Stygiis  sese  extulit  undis.  215 
Virginei  volucrum  vultus,  foedissima  ventris 
Proluvies,  uncaeque  manus,  et  pallida  semper 
Ora  fame. 

Huc  ubi  delati  portus  intravimus  :  ecce 
Laeta  boum  passim  campis  armenta  videmus, 
Caprigenumque  pecus  nullo  custode  per  herbas. 
Irruimus  ferro,  et  divos  ipsumque  vocamus 
In  partem  praedamque  Jovem.  Tum  littore  curvo 
Exstruimusque  toros,  dapibusque  epulamur  opi¬ 
mis. 

At  subitae  horrifico  lapsu  de  montibus  adsunt  225 


;£n.  Lib.  III. 


VI RG  ILIUS. 


121 


Harpyi*,  et  magnis  quatiunt  clangoribus  alas, 
Diripiuntque  dapes,  contactuque  omnia  foedant 
Immundo  ;  tum  vox  tetrum  dira  inter  odorem. 
Rursum  in  secessu  longo  sub  rupe  cavata, 
Arboribus  clausi  circum  atque  horrentibus  um¬ 
bris,  230 

Instruimus  mensas,  arisque  reponimus  ignem  : 
Rursum  ex  diverso  coeli  csecisque  latebris  [uncis ; 
1'urba  sonans  praedam  pedibus  circumvolat 
Polluit  ore  dapes.  Sociis  tunc  arma  capessant 
Edico,  et  dira  bellum  cum  gente  gerendum.  235 
Haud  secus  ac  jussi  faciunt,  tectosque  per  her¬ 
bam 

Disponunt  enses,  et  scuta  latentia  condunt. 
Ergo,  ubi  delapsae  sonitum  per  curva  dedere 
Littora,  dat  signum  specula  Misenus  ab  alta 
JEre  cavo  :  invadunt  socii,  et  nova  proelia  ten- 
tant,  240 

Obscaenas  pelagi  ferro  foedare  volucres. 

Sed  neque  vim  plumis  ullam,  nec  vulnera  tergo 
Accipiunt ;  celerique  fuga  sub  sidera  lapsae 
Semesam  praedam  et  vestigia  foeda  relinquunt. 
Una  in  praecelsa  consedit  rupe  Celaeno,  245 
Infelix  vates,  rumpitque  hanc  pectore  vocem  : 
Bellum  etiam  pro  casde  boum  stratisque  ju¬ 
vencis, 

Laomedontiadae,  bellumne  inferre  paratis, 

Et  patrio  Harpyias  insontes  pellere  regno?  249 
Accipite  ergo,  animis  atque  haec  mea  figite  dicta: 
Quae  Phoebo  pater  omnipotens,  mihi  Phoebus 
Apollo 

Praedixit,  vobis  Furiarum  ego  maxima  pando. 
Italiam  cursu  petitis,  ventisque  vocatis 
Ibitis  Italiam,  portusque  intrare  licebit : 

Sed  non  ante  datam  cingetis  mcenibusurbem,  255 
Quam  vos  dira  fames,  nostraeque  injuria  caedis, 
Ambesas  subigat  malis  absumere  mensas. 

Dixit,  et  in  silvam  pennis  ablata  refugit. 

At  sociis  subita  gelidus  formidine  sanguis  259 
Deriguit;  cecidere  animi ;  nec  jam  amplius  armis, 
Sed  votis  precibusque  jubent  exposcere  pacem, 
Sive  deae,  seu  sint  dirae  obscaenaeque  volucres. 
Et  pater  Anchises  passis  de  littore  palmis  [res : 
Numina  magna  vocat,  meritosque  indicit  hono- 
Di,  prohibete  minas ;  di,  talem  avertite  casum  ; 
Et  placidi  servate  pios.  Tum  littore  funem  266 
Deripere,  excussosque  jubet  laxare  rudentes. 

T endunt  vela  N oti :  ferimur  spumantibus  undis, 
Qua  cursum  ventusque  gubernatorque  vocabant. 
Jam  medio  apparet  fluctu  nemorosa  Zacynthos, 
Dulichiumque,  Sameque,  et  Neritos  ardua  saxis. 
Effugimus  scopulos  Ithacae,  Laertia  regna,  272 
Et  terram  altricem  saevi  exsecramur  Ulixi. 

Mox  et  Leucatae  nimbosa  cacumina  montis, 

Et  formidatus  nautis  aperitur  Apollo.  275 
Hunc  petimus  fessi,  et  parvae  succedimus  urbi. 
Anchora  de  prora  jacitur ;  stant  littore  puppes. 

Ergo  insperata  tandem  tellure  potiti, 
Lustramurque  Jovi,  votisque  incendimus  aras  ; 
Actiaque  Iliacis  celebramus  littora  ludis.  280 
Exercent  patrias  oleo  labente  palaestras 
Nudati  socii.  Juvat  evasisse  tot  urbes 
Argolicas,  mediosque  fugam  tenuisse  per  hostes. 
Interea  magnum  sol  circumvolvitur  annum, 

Et  glacialis  hi ems  Aquilonibus  asperat  undas.  285 
iEre  cavo  clypeum,  magni  gestamen  Abantis, 
Postibus  adversis  figo,  et  rem  carmine  signo  : 

-E  nf,as  h.«c  de  Danais  victoribus  arma.  . 
Linquere  tum  portus  jubeo,  et  considere  transtris. 
Certatim  sooii  feriunt  mare,  et  aequora  verrunt. 


Protinus  aerias  Phaeacum  abscondimus  arces,  29  i 
Littoraque  Epiri  legimus,  portuque  subimus 
Chaonio,  et  celsam  Buthroti  accedimus  urbem. 

Hic  incredibilis  rerum  fama  occupat  aures, 
Priamiden  Helenum  Graias  regnare  per  ur¬ 
bes,  295 

Conjugio  iEacidae  Pyrrhi  sceptrisque  potitum : 
Et  patrio  Andromachen  iterum  cessisse  marito. 
Obstupui :  miroque  incensum  pectus  amore, 
Compellare  virum,  et  casus  cognoscere  tantos. 
Progredior  portu,  classes  et  litora  linquens.  300 
Sollennes  tum  forte  dapes  et  tristia  dona, 
Ante  urbem  in  luco,  falsi  Simoentis  ad  undam, 
Libabat  cineri  Andromache,  Manesque  vocabat 
Hectoreum  ad  tumulum :  viridi  quem  cespite 
inanem,  3C  4 

Et  geminas,  causam  lacrymis,  sacraverat  aras. 
Ut  me  conspexit  venientem,  et  Troia  circum 
Arma  amens  vidit,  magnis  exterrita  monstris 
Deriguit  visu  in  medio  ;  calor  ossa  reliquit ; 
Labitur,  et  longo  vix  tandem  tempore  fatur : 

V erane  te  facies,  verus  mihi  nuntius  affers,  310 
Nate  dea  ?  vivisne  ?  aut,  si  lux  alma  recessit, 
Hector  ubi  est  ?  Dixit,  lacrymasque  effudit,  et 
omnem 

Implevit  clamore  locum.  Vix  pauca  furenti 
Subjicio,  et  raris  turbatus  vocibus  hisco.  314 
Vivo  equidem, vitamque  extrema  per  omnia  duco. 
Ne  dubita  :  nam  vera  vides. 

Heu  !  quis  te  casus  dejectam  conjuge  tanto 
Excipit  ?  aut  quae  digna  satis  fortuna  revisit  ? 
Hectoris  Andromache  Pyrrhin’  connubia  servas  ? 
Dejecit  vultum,  et  demissa  voce  locuta  est :  320 
O  felix  una  ante  alias  Priameia  virgo, 

Hostilem  ad  tumulum  Trojae  sub  moenibus  altis 
Jussa  mori,  quae  sortitus  non  pertulit  ullos, 

Nec  victoris  heri  tetigit  captiva  cubile  ! 
Nos,patriaincensa,diversaper  aequora  vectas, 325 
Stirpis  Achilleae  fastus,  juvenemque  superbum. 
Servitio  enixae,  tulimus ;  qui  deinde,  secutus 
Ledaeam  Hermionen  Lacedaemoniosque  Hyme¬ 
naeos,  [bendam. 

Me  famulo  famulamque  Heleno  transmisit  ha- 
Ast  illum,  ereptae  magno  inflammatus  amore  330 
Conjugis,  et  scelerum  furiis  agitatus,  Orestes 
Excipit  incautum,  patriasque  obtruncat  ad  aras. 
Morte  Neoptolemi  regnorum  reddita  cessit  333 
Pars  Heleno ;  qui  Chaonios  cognomine  campos, 
Chaoniamque  omnem  Trojano  a  Chaone  dixit ; 
Pergamaque,  Iliacamque  jugis  hanc  addidit  ar¬ 
cem. 

Sed  tibi  qui  cursum  venti,  quae  fata  dedere  ? 

Aut  quisnam  ignarum  nostris  Deus  appulit  oris  ? 
Quid  puer  Ascanius  ?  superatne,  et  vescitur  aura? 
Quem  tibi  jam  Troja  *  *  *  *  340 

Ecqua  tamen  puero  est  amissae  cura  parentis  ? 
Ecquid  in.  antiquam  virtutem  animosque  viriles 
Et  pater  iEneas  et  avunculus  excitat  Hector  ? 

Talia  fundebat  lacrymans,  longosque  ciebat 
Incassum  fletus  :  quum  sese  a  moenibus  heros  345 
Priamides  multis  H  elenus  comitantibus  affert, 
Agnoscitque  suos,  laetusque  ad  limina  ducit, 

Et  multum  lacrymas  verba  inter  singula  fundit. 
Procedo,  et  parvam  Trojam,  simulataque  magnis 
Pergama,  et  arentem  Xanthi  cognomine  rivum 
Agnosco,  Scaeaeque  amplector  limina  portse.  351 
Necnon  et  Teucri  socia  simul  urbe  fruuntur. 
Illos  porticibus  rex  accipiebat  in  amplis. 

Aulai  in  medio  libabant  pocula  Bacchi, 

Impositis  auro  dapibus,  paterasque  tenebant.  355 

Jamque  dies,  alterque  dies  processit,  et  aurae 
Vela  vocant, tumidoque  inflatur  carbasus  Austro. 
His  vatem  aggredior  dictis,  ac  talia  quaeso  : 
Trojugena,  interpres  divum,  qui  numina  Phoebi, 
Qui  tripodas,  Clarii  lauros,  qui  sidera  sentis,  360 
Et  volucrum  linguas,  et  praepetis  omina  pennae, 
Vare  age — namque  omnem  cursum  mihi  pro¬ 
spera  dixit 

Religio,  et  cuncti  suaserunt  numine  Divi 
/taliam  petere,  et  terras  tentare  repostas ; 

Sola  novum  dictuque  nefas  Harpyia  Celaeno  365 
Prodigium  canit,  et  tristes  denuntiat  iras, 
Obscaenamque  famem — quae  prima  pericula  vito  ? 
Quidve  sequens,  tantos  possim  superare  labores  ? 
Hic  Helenus,  caesis  primum  de  more  juvencis, 
Exorat  pacem  divum,  vittasque  resolvit  370 
Sacrati  capitis,  meque  ad  tua  limina,  Phoebe, 
Ipse  manu  multo  suspensum  numine  ducit ; 
Atque  haec  deinde  canit  divino  ex  ore  sacerdos : 

Nate  Dea — nam  te  majoribus  ire  per  altum 
Auspiciis  manifesta  fides  ;  sic  fata  Deum  rex  375 
Sortitur,  volvitque  vices  ;  is  vertitur  ordo — 
Pauca  tibi  e  multis,  quo  tutior  hospita  lustres 
iEquora,  et  Ausonio  possis  considere  portu, 
Expediam  dictis ;  prohibent  nam  caetera  Parcae 
Scire  Helenum,  farique  vetat  Saturnia  Juno.  380 
Principio  Italiam,  quam  tu  jam  rere  propinquam, 
Vicinosque,  ignare,  paras  invadere  portus, 
Longa  procul  longis  via  dividit  invia  terris. 
Ante  et  Trinacria  lentandus  remus  in  unda, 

Et  salis  Ausonii  lustrandum  navibus  aequor,  385 
Infernique  lacus,  iE  as  aeque  insula  Circes, 

Quam  tuta  possis  urbem  componere  terra. 

Signa  tibi  dicam  ;  tu  condita  mente  teneto. 
Quum  tibi  sollicito  secreti  ad  fluminis  undam 
Littoreis  ingens  inventa  sub  ilicibus  sus,  390 
Triginta  capitum  fetus  enixa,  jacebit, 

Alba,  solo  recubans,  albi  circum  ubera  nati ; 

Is  locus  urbis  erit ;  requies  ea  certa  laborum. 
Nec  tu  mensarum  morsus  horresce  futuros: 

Fata  viam  invenient,  aderitque  vocatus  Apollo. 
Has  autem  terras,  Italique  hanc  littoris  oram,  396 
Proxima  quae  nostri  perfunditur  aequoris  aestu, 
Effuge :  cuncta  malis  habitantur  moenia  Graiis. 
Hic  et  Narycii  posuerunt  moenia  Locri, 

Et  Sallentinos  obsedit  milite  campos  400 

Lyctius  Idomeneus ;  hic  illa  ducis  Meliboei 
Parva  Philoctetae  subnixa  Petilia  muro. 

Quin,  ubi  transmissae  steterint  trans  aequora 
classes, 

Et  positis  aris  jam  vota  in  littore  solves, 
Purpureo  velare  comas  adopertus  amictu  ;  405 

Ne  qua  inter  sanctos  ignes  in  honore  deorum 
Hostilis  facies  occurrat,  et  omina  turbet. 

Hunc  socii  morem  sacrorum,  hunc  ipse  teneto  ; 
Hac  casti  maneant  in  religione  nepotes. 

Ast,  ubi  digressum  Siculas  te  admoverit  orae  410 
Ventus,  et  angusti  rarescent  claustra  Peiori, 
Laeva  tibi  tellus,  et  longo  laeva  petantur 
iEquora  circuitu  ;  dextrum  fuge  littus  et  undas. 
Haec  loca,  vi  quondam  et  vasta  convulsa  ruina, 
— Tantum  aevi  longinqua  valet  mutare  vetustas — 
Dissiluisse  ferunt,  cum  protinus  utraque  tellus 
Una  foret;  venit  medio  vi  pontus,  et  undis  417 
Hesperium  Siculo  latus  abscidit,  arvaque  et  urbes 
Littore  diductas  angusto  interluit  aestu.  [dis 
Dextrum  Scylla  latus,  laevum  implacata  Charyb- 
Obsidet, atque  imo  barathri  ter  gurgite  vastos  421 
Sorbet  in  abruptum  fluctus,  rursusque  sub  auras 
Erigit  alternos,  et  sidera  verberat  unda. 


At  Scyllam  caecis  cohibet  spelunca  latebris, 

Ora  exsertantem,  et  naves  in  saxa  trahentem.  425 
Prima  hominis  facies,  et  pulchro  pectore  virgo 
Pube  tenus ;  postrema  immani  corpore  pistrix, 
Delphinum  caudas  utero  commissa  luporum. 
Praestat  Trinacrii  metas  lustrare  Pachyni 
Cessantem,  longos  et  circum  flectere  cursus,  43C 
Quam  semel  informem  vasto  vidisse  sub  antro 
Scyllam,  et  caeruleis  canibus  resonantia  saxa* 
Praeterea,  si  qua  est  Heleno  prudentia,  vati 
Si  qua  fides,  animum  si  veris  implet  Apollo,  434 
Unum  illud  tibi,  nate  dea,  praeque  omnibus  unum 
Praedicam,  et  repetens  iterumque  iterumque  mo¬ 
nebo. 

Junonis  magnae  primum  prece  numen  adora ; 
Junoni  cane  vota  libens,  dominamque  potentem 
Supplicibus  supera  donis  :  sic  denique  victor 
Trinacria  fines  Italos  mittere  relicta.  440 

Huc  ubi  delatus  Cumaeam  accesseris  urbem, 
Divinosque  lacus,  et  Averna  sonantia  silvis, 
Insanam  vatem  adspicies,  quae  rupe  sub  ima 
Fata  canit,  foliisque  notas  et  nomina  mandat.  444 
Quaecumque  in  foliis  descripsit  carmina  virgo, 
Digerit  in  numerum, atque  antro  seclusa  relinquit. 
Illa  manent  immota  locis,  neque  ab  ordine  cedunt. 
Yerum  eadem,  verso  tenuis  cum  cardine  ventus 
Impulit,  et  teneras  turbavit  janua  frondes,  449 
Nunquam  deinde  cavo  volitantia  prendere  saxo, 
N  ec  revocare  situs,  aut  jungere  carmina  curat. 
Inconsulti  abeunt^  sedemque  odere  Sibyllae. 

Hic  tibi  ne  qua  morae  fuerint  dispendia  tanti,  453 
Quamvis  increpitent  socii,  et  vi  cursus  in  altum 
V eia  vocet,  possisque  sinus  implere  secundos, 
Quin  adeas  vatem,  precibusque  oracula  poscas 
Ipsa  canat,  vocemque  volens  atque  ora  resolvat. 
Illa  tibi  Italiae  populos,  venturaque  bella,  [rem, 
Et  quo  quemque  modo  fugiasque  ferasque  labo- 
Expediet,  cursusque  dabit  venerata  secundos. 460 
Haec  sunt,  quae  nostra  liceat  te  voce  moneri. 
Vade  age,  et  ingentem  factis  fer  ad  aethera  Tro¬ 
jam. 

Quae  postquam  vates  sic  ore  effatus  amico  est, 
Dona  dehinc  auro  gravia,  sectoque  elephanto 
Imperat  ad  naves  ferri,  stipatque  carinis  465 
Ingens  argentum,  Dodonaeosque  lebetas, 
Loricam  consertam  hamis  auroque  trilicem, 

Et  conum  insignis  galeae,  cristasque  comantes, 
Arma  Neoptolemi.  Sunt  et  sua  dona  parenti. 
Addit  equos,  additque  duces ;  •  470 

Remigium  supplet ;  socios  simul  instruit  armis. 

Interea  classem  velis  aptare  jubebat 
Anchises,  fieret  vento  mora  ne  qua  ferenti. 
Quem  Phoebi  interpres  multo  compellat  honore : 
Conjugio,  Anchisa,  Veneris  dignate  superbo,  475 
Cura  deum,  bis  Pergameis  erepte  ruinis, 

Ecce  tibi  Ausoniae  tellus :  hanc  arripe  velis. 

Et  tamen  hanc  pelago  praeterlabare  necesse  est; 
Ausoniae  pars  illa  procul,  quam  pandit  Apollo. 
Vade,  ait,  o  felix  nati  pietate.  Quid  ultra  480 
Provehor,  et  fando  surgentes  demoror  Austros  ? 
N  ec  minus  Andromache, digressu  moesta  supremo. 
Fert  picturatas  auri  subtemine  vestes, 

Et  Phrygiam  Ascanio  chlamydem ;  nec  cedit 
honori ; 

Textilibusque  onerat  donis,  ac  talia  fatur :  485 
Accipe  et  haec,  manuum  tibi  quae  monumenta 
mearum  [amorem, 

Sint,  puer,  et  longum  Andromachae  fcestentur 
Conjugis  Hectoreae.  Cape  dona  extrema  tuorum 
O  mihi  sola  mei  super  Astyanactis  imago. 

Sic  oculos,  sic  ille  manus,  sic  ora  ferebat ;  490 

Et  nunc  aequali  tecum  pubesceret  aevo. 

Hos  ego  digrediens  lacrymis  affabar  obortis  : 
Vivite  felices,  quibus  est  fortuna  peracta 
Jam  sua.  Nos  alia  ex  aliis  in  fata  vocamur.  494 
Vobis  parta  quies ;  nullum  maris  aequor  arandum ; 
Arva  neque  Ausoniae,  semper  cedentia  retro, 
Quaerenda.  Effigiem  Xanthi,  Trojamque  videtis, 
Quam  vestrae  fecere  manus,  melioribus,  opto, 
Auspiciis,  et  quae  fuerit  minus  obvia  Graiis.  499 
Si  quando  Tibrini,  vicinaque  Tibridis  arva 
Intraro,  gentique  meae  data  moenia  cernam, 
Cognatas  urbes  olim,  populosque  propinquos, 
Epiro,  Hesperia,  quibus  idem  Dardanus  auctor, 
Atque  idem  casus,  unam  faciemus  utramque  504 
Trojam  animis.  Maneat  nostros  ea  cura  nepotes. 

Provehimur  pelago  vicina  Ceraunia  juxta  : 
Unde  iter  Italiam  cursusque  brevissimus  undis. 
Sol  ruit  interea,  et  montes  umbrantur  opaci. 
Sternimur  optatae  gremio  telluris  ad  undam, 
Sortiti  remos,  passimque  in  littore  sicco  510 
Corpora  curamus  :  fessos  sopor  irrigat  artus. 
Necdum  orbem  medium  Nox  horis  acta  subibat, 
Haud  segnis  strato  surgit  Palinurus,  et  omnes 
Explorat  ventos,  atque  auribus  aera  captat ; 
Sidera  cuncta  notat  tacito  labentia  coelo,  515 
Arcturum,  pluviasque  Hyadas,  geminosque  Tri- 

Armatumque  auro  circumspicit  Oriona. 

Postquam  cuncta  videt  coelo  constare  sereno, 
Dat  clarum  e  puppi  signum  ;  nos  castra  movemus, 
Tentamusque  viam,  et  velorum  pandimus  alas. 
Jamque  rubescebat  stellis  Aurora  fugatis,  521 
Cum  procul  obscuros  colles  humilemque  vide- 

Italiam.  Italiam  primus  conclamat  Achates  ; 
Italiam  laeto  socii  clamore  salutant. 

Tum  pater  Anchises  magnum  cratera  corona  525 
Induit,  implevitque  mero,  divosque  vocavit 
Stans  celsa  in  puppi : 

Di,  maris  et  terrae  tempestatumque  potentes, 
Ferte  viam  vento  facilem,  et  spirate  secundi. 
Crebrescunt  optatae  aurae,  portusque  patescit 
Jam  propior,  templuinque  apparet  in  arce  Mi¬ 
nervae.  531 

Vela  legunt  socii,  et  proras  ad  litora  torquent. 
Portus  ab  Euroo  fluctu  curvatus  in  arcum ; 
Objectae  salsa  spumant  adspergine  cautes : 

Ipse  latet.  Gemino  demittunt  brachia  muro  535 
Turriti  scopuli,  refugitque  ab  littore  templum. 
Quatuor  hic,  primum  omen,  equos  in  gramine 
vidi 

Tondentes  campum  late,  candore  nivali,  [tas ; 
Et  pater  Anchises  :  Bellum,  o  terra  hopita,  por- 
Bello  armantur  equi;  bellum  haec  armenta  mi¬ 
nantur.  540 

Sed  tamen  idem  olim  curru  succedere  sueti 
Quadrupedes,  et  frena  jugo  concordia  ferre  ; 
Spes  et  pacis,  ait.  Tum  numina  sancta  precamur 
Palladis  armisonae,  quae  prima  accepit  ovantes ; 
Et  capita  ante  aras  Phrygio  velamur  amictu ;  545 
Praeceptisque  H  eleni,  dederat  quae  maxima,  rite 
Junoni  Argivae  jussos  adolemus  honores. 

Haud  mora ;  continuo  perfectis  ordine  votis, 
Cornua  velatarum  obvertimus  antennarum, 
Grajugenumque  domos  suspectaque  linquimus 
arva.  550 

Hinc  sinus  Herculei,  si  vera  est  fama,  Tarenti 
Cernitur.  Attollit  se  diva  Lacinia  contra, 
Caulonisque  arces,  ct  navifragum  Scylaceum. 


Tum  procul  e  fluctu  Trinacria  cernitur  jEtna ; 

Et  gemitum  ingentem  pelagi,  pulsataque  saxa 
Audimus  longe,  fractasque  ad  littora  voces ;  556 
Exsultantque  vada,  atque  aestu  miscentur  arenae. 
Et  pater  Anchises :  N  imirum  haec  illa  Charybdis ; 
Hos  Helenus  scopulos,  haec  saxa  horrenda  cane¬ 
bat. 

Eripite,  o  socii,  pariterque  insurgite  remis.  560 
Haud  minus  ac  jussi  faciunt,  primusque  ruden¬ 
tem 

Contorsit  laevas  proram  Palinurus  ad  undas  ; 
Laevam  cuncta  cohors  remis  ventisque  petivit. 
Tollimur  in  coelum  curvato  gurgite,  et  idem 
Subducta  ad  Manes  imos  desidimus  unda.  565 
Ter  scopuli  clamorem  inter  cava  saxa  dedere  : 
Ter  spumam  elisam  et  rorantia  vidimus  astra. 
Interea  fessos  ventus  cum  sole  reliquit ; 
Ignarique  viae  Cyclopum  allabimur  oris. 

Portus  ab  accessu  ventorum  immotus,  et  in¬ 
gens  570 

Ipse  ;  sed  horrificis  juxta  tonat  iEtna  ruinis, 
Interdumque  atram  prorumpit  ad  aethera  nubem, 
Turbine  fumantem  piceo  et  candente  favilla, 
Attollitque  globos  flammarum,  et  sidera  lambit : 
Interdum  scopulos  avulsaque  viscera  montis  575 
Erigit  eructans,  liquefactaque  saxa  sub  auras 
Cum  gemitu  glomerat,  fundoque  exaestuat  imo. 
Fama  est,  Enceladi  semiustum  fulmine  corpus 
Urgeri  mole  hac,  ingentemque  insuper  JEtnam 
Impositam  ruptis  flammam  expirare  caminis  ; 

Et,  fessum  quoties  mutet  latus,  intremere  omnem 
Murmure  Trinacriam,  et  coelum  subtexere  fumo. 
Noctem  illam  tecti  sylvis  immania  monstra  583 
Perferimus ;  nec,  quae  sonitum  det  causa,  vide¬ 
mus.  [aethra 

Nam  neque  erant  astrorum  ignes,  nec  lucidus 
Siderea  polus  ;  obscuro  sed  nubila  coelo,  586 
Et  lunam  in  nimbo  nox  intempesta  tenebat. 

Postera  jamque  dies  .primo  surgebat  Eoo, 
Humentemque  Aurora  polo  dimoverat  umbram  : 
Cum  subito  e  sylvis,  macie  confecta  suprema,  590 
Ignoti  nova  forma  viri,  miserandaque  cultu, 
Procedit,  supplexque  manus  ad  litora  tendit. 
Respicimus.  Dira  illuvies,  immissaque  barba, 
Consertum  tegumen  spinis ;  at  caetera  Graius, 
Ut  quondam  patriis  ad  Trojam  missus  in  armis. 
Isque  ubi  Dardanios'  habitus  et  Troia  vidit  596 
Arma  procul,  paulum  adspectu  conterritus  haesit, 
Continuitque  gradum  ;  mox  sese  ad  litora  prae¬ 
ceps 

Cum  fletu  precibusque  tulit ;  Per  sidera  testor, 
Per  Superos,  atque  hoc  coeli  spirabile  lumen,  600 
Tollite  me,  Teucri ;  quascunque  abducite  terras : 
Hoc  sat  erit.  Scio  me  Danais  e  classibus  unum, 
Et  bello  Iliacos  fateor  petiisse  Penates  : 

Pro  quo,  si  sceleris  tanta  est  injuria  nostri,  604 
Spargite  me  in  fluctus,  vastoque  immergite  ponto. 
Si  pereo,  hominum  manibus  periisse  juvabit. 
Dixerat ;  et  genua  amplexus,  genibusque  volu¬ 
tans 

Haerebat.  Qui  sit,  fari,  quo  sanguine  crelus, 
Hortamur ;  quae  deinde  agitet  fortuna,  fateri.  609 
Ipse  pater  dextram  Anchises,  haud  multa  mora¬ 
tus,  [mat. 

Dat  juveni,  atque  animum  praesenti  pignore  fir- 
Ille  haec,  deposita  tandem  formidine,  fatur : 

Sum  patria  ex  Ithaca,  comes  infelicis  Ulixi, 
Nomen  Achaemenides, Trojam  genitore  Adamasto 
Paupere  —  mansissetque  utinam  fortuna  —  pro¬ 
fectus.  615 

Hic  me,  dum  trepidi  crudelia  limina  linquunt, 
Immemores  socii  vasto  Cyclopis  in  antro 
Deseruere.  Domus  sanie  dapibusque  cruentis, 
Intus  opaca,  ingens.  Ipse  arduus,  altaque  pulsat 
Sidera — di  talem  terris  avertite  pestem —  620 

Nec  visu  facilis,  nec  dictu  affabilis  ulli 
Visceribus  miserorum  et  sanguine  vescitur  atro. 
Vidi  egomet,  duo  de  numero  cum  corpora  nostro 
Prensa  manu  magna  medio  resupinus  in  antro 
Frangeret  ad  saxum,  sanieque  exspersa  natarent 
Limina ;  vidi  atro  cum  membra  fluentia  tabo  626 
Manderet,  et  tepidi  tremerent  sub  dentibus 
artus. 

Haud  impune  quidem  ;  nec  talia  passus  Ulixes, 
Oblitusve  sui  est  Ithacus  discrimine  tanto.  629 
Nam  simul,  expletus  dapibus,  vinoqjue  sepultus, 
Cervicem  inflexam  posuit,  jacuitque  per  antrum 
Immensus,  saniem  eructans  ac  frusta  cruento 
Per  somnum  commixta  mero,  nos,  magna  precati 
Numina,  sortitique  vices,  una  undique  circum 
Fundimur,  et  telo  lumen  terebramus  acuto  635 
Ingens,  quod  torva  solum  sub  fronte  latebat, 
Argolici  clypei  aut  Phoebeae  lampadis  instar ; 

Et  tandem  laeti  sociorum  ulciscimur  umbras. 
Sed  fugite,  o  miseri,  fugite,  atque  ab  littore  funem 
liumpite.  640 

Nam,  qualis  quan tusque  cavo  Polyphemus  in 
antro 

Lanigeras  claudit  pecudes,  atque  ubera  pressat, 
Centum  alii  curva  haec  habitant  ad  littora  vulgo 
Infandi  Cyclopes,  et  altis  montibus  errant. 
Tertia  jam  lunae  se  cornua  lumine  complent,  645 
Cum  vitam  in  sylvis,  inter  deserta  ferarum 
Lustra  domosque  traho,  vastosque  ab  rupe  Cy- 
clopas  [misco. 

Prospicio,  sonitumque  pedum  vocemque  tre- 
Victum  infelicem,  baccas  lapidosaque  corna, 
Dant  rami,  et  vulsis  pascunt  radicibus  herbae.  650 
Omnia  collustrans,  hanc  primum  ad  litora  classem 
Conspexi  venientem  ;  huic  me,  quaecunque  fu¬ 
isset, 

Addixi ;  satis  est  gentem  effugisse  nefandam. 
Vos  animam  hanc  potius  quocunque  absumite 
leto. 

Vix  ea  fatus  erat,  summo  cum  monte  videmus 
Ipsum  inter  pecudes  vasta  se  mole  moventem  656 
Pastorem  Polyphemum,  et  littora  nota  petentem, 
Monstrum  horrendum,  informe,  ingens,  cui 
lumen  ademtum. 

Trunca  manu  pinus  regit,  et  vestigia  firmat. 
Lanigerae  comitantur  oves,  ea  sola  voluptas,  660 
Solamenque  mali.  [venit, 

Postquam  altos  tetigit  fluctus,  et  ad  aequora 
Luminis  effossi  fluidum  lavit  inde  cruorem, 
Dentibus  infrendens  gemitu ;  graditurque  per 
aequor  664 

Jam  medium,  necdum  fluctus  latera  ardua  tinxit. 


Nos  procul  inde  fugam  trepidi  celerare,  recepto 
Supplice,  sic  merito  ;  tacitique  incidere  funem ; 
Verrimus  et  proni  certantibus  aequora  remis. 
Sensit,  et  ad  sonitum  vocis  vestigia  torsit. 
Verum  ubi  nulla  datur  dextra  affectare  potestas, 
Nec  potis  Ionios  fluctus  aequare  sequendo  :  671 
Clamorem  immensum  tollit,  quo  pontus,  et  om¬ 
nes 

Intremuere  undae,  penitusque  exterrita  tellus 
Italiae,  curvisque  immugiit  iEtna  cavernis. 

At  genus  e  sylvis  Cyclopum  et  montibus  altis  675 
Excitum  ruit  ad  portus,  et  littora  complent. 
Cernimus  adstantes  nequicquam  lumine  torvo 
iEtnaeos  fratres,  coelo  capita  alta  ferentes, 
Concilium  horrendum  :  quales  cum  vertice  celso 
Aeriae  quercus,  aut  coniferae  cyparissi  680 
Constiterunt,  sylva  alta  Jovis,  lucusve  Dianae. 
Praecipitest  metus  acer  agit  quocunque  rudentes 
Excutere,  et  ventis  intendere  vela  secundis. 
[Contra  jussa  monent  Heleni,  Scyllam  atque 
Charybdim 

Inter  utramque  viam,  leti  discrimine  parvo,  685 
Ni  teneant  cursus :  certum  est  dare  lintea  retro.] 
Ecce  autem  Boreas  angusta  ab  sede  Peiori 
Missus  adest.  Vivo  praetervehor  ostia  saxo 
Pantagiae,  'Megarosque  sinus,  Thapsumque  ja¬ 
centem. 

Talia  monstrabat  relegens  errata  retrorsum  690 
Littora  Achaemenides,  comes  infelicis  Ulixi. 

Sicanio  praetenta  sinu  jacet  insula  contra 
Plemmyrium  undosum,  nomen  dixere  priores 
Ortygiam.  Alpheum  fama  est  huc  Elidis  amnem 
Occultas  egisse  vias  subter  mare,  qui  nunc  695 
Ore,  Arethusa,  tuo  Siculis  confunditur  undis. 
Jussi  numina  magna  loci  veneramur;  et  inde 
Exsupero  praepingue  solum  stagnatis  Helori. 
Hinc  altas  cautes  projectaque  saxa  Pachyni 
Kadimus ;  et  fatis  nunquam  concessa  moveri  700 
Apparet  Camarina  procul,  campique  Geloi, 
Immanisque  Gela  fluvii  cognomine  dicta. 
Arduus  inde  Acragas  ostentat  maxima  longe 
Moenia,  magnanimum  quondam  generator  equo¬ 
rum  ; 

Teque  datis  linquo  ventis,  palmosa  Selinus,  705 
Et  vada  dura  lego  saxis  Lilybeia  caecis. 

Hinc  Drepani  me  portus  et  illaetabilis  ora 
Accipit.  Hic,  pelagi  tot  tempestatibus  actus, 
Heu  genitorem,  omnis  curae  casusque  levamen. 
Amitto  Anchisen.  Hic  me,  pater  optime,  fessum 
Deseris,  heu  tantis  nequicquam  erepte  periclis  ! 
N  ec  vates  H  elenus,  cum  multa  horrenda  moneret, 
Hos  mihi  praedixit  luctus,  non  dira  Celaeno.  713 
Hic  labor  extremus,  longarum  haec  meta  viarum. 
Hinc  me  digressum  vestris  deus  appulit  oris. 

Sic  pater  iEneas,  intentis  omnibus,  unus 
Fata  renarrabat  divum,  cursusque  docebat. 
Conticuit  tandem,  factoque  hic  fine  quievit. 


LIBER  QUARTUS. 


At  regina  gravi  jamdudum  saucia  cura 
Vulnus  alit  venis,  et  caeco  carpitur  igni. 

Multa  viri  virtus  animo,  multusque  recursat 
Gentis  honos ;  haerent  infixi  pectore  vultus, 

V erbaque  ;  nec  placidam  membris  dat  cura  quie¬ 
tem.  5 

Postera  Phoebea  lustrabat  lampade  terras, 
Ilumentemque  Aurora  polo  dimoverat  umbram  ; 


Cum  sic  unanimam  alloquitur  male  sana  sororem : 
Anna  soror,  quae  me  suspensam  insomnia  terrent ! 
Quis  novus  hic  nostris  successit  sedibus  hospes ! 
Quem  sese  ore  ferens !  quam  forti  pectore,  ef 
armis !  11 

Credo  equidem,  nec  vana  fides,  genus  esse  Deo 
rum.  [ille 

Degeneres  animos  timor  arguit.  Heu  quibus 

Jactatus  fatis !  quae  bella  exhausta  canebat  1 
Si  mihi  non  animo  fixum  immotumque  sederet, 
>’e  cui  me  vinclo  vellem  sociare  jugali,  16 
Postquam  primus  amor  deceptam  morte  fefellit ; 
Si  non  pertaesum  thalami  taedseque  fuisset, 

Huic  uni  forsan  potui  succumbere  culpae. 

Anna,  fatebor  enim,  miseri  post  fata  Sychaei  20 
Conjugis,  et  sparsos  fraterna  caede  Penates, 
Solus  hic  inflexit  sensus,  animum  que  labantem 
Impulit.  Agnosco  veteris  vestigia  flammae. 

Sed  mihi  vel  tellus  optem  prius  ima  dehiscat, 
Ve-L  pater  omnipotens  adigat  me  fulmine  ad  um¬ 
bras,  25 

Pallentes  umbras  Erebi,  noctemque  profundam, 
Ante,  Pudor,  quam  te  violo,  aut  tua  jura  resolvo. 
Ille  meos,  primus  qui  me  sibi  junxit,  amores 
Abstulit ;  ille  habeat  secum  servetque  sepulcro. 
Sic  effata  sinum  lacrymis  implevit  obortis.  30 
Anna  refert :  O  luce  magis  dilecta  sorori, 
Solane  perpetua  mcerens  carpere  juventa  ? 

Nec  dulces  natos,  Veneris  nec  praemia  noris  ? 

Id  cinerem  aut  Manes  credis  curare  sepultos  ? 
Esto  :  aegram  nulli  quondam  flexere  mariti ;  35 
Non  Libyae,  non  ante  Tyro;  despectus  Iarbas, 
Ductoresque  alii,  quos  Africa  terra  triumphis 
Dives  alit :  placitone  etiam  pugnabis  amori  ? 
Nec  venit  in  mentem,  quorum  consederis  arvis  ? 
Hinc  Gaetulae  urbes,  genus  insuperabile  bello,  40 
Et  Numidae  infreni  cingunt,  et  inhospita  Syrtis  ; 
Hinc  deserta  siti  regio,  lateque  furentes 
Barcaei.  Quid  bella  Tyro  surgentia  dicam, 
Germanique  minas  ? 

Dis  equidem  auspicibus  reor,  et  Junone  secunda, 
Hunc  cursum  Iliacas  vento  tenuisse  carinas.  46 
Quam  tu  urbem,  soror,  hanc  cernes !  quae  sur- 
gere  regna 

Conjugio  tali !  Teucrum  comitantibus  armis, 
Punica  se  quantis  attollet  gloria,  rebus  ! 

Tu  modo  posce  Deos  veniam,  sacrisque  litatis  50 
Indulge  hospitio,  causasque  innecte  morandi ; 
Dum  pelago  desaevit  hiems,  et  aquosus  Orion, 
Quassataeque  rates,  dum  non  tractabile  coelum. 
His  dictis  incensum  animum  inflammavit  amore, 
Spemque  dedit  dubiae  menti,  solvitque  pudorem. 

Principio  delubra  adeunt,  pacemque  per  aras 
Exquirunt ;  mactant  lectas  de  more  bidentes 
Legiferae  Cereri,  Phoeboque,  patrique  Lyaeo ; 
Junoni  ante  omnes,  cui  vincla  jugalia  curae.  59 
Ipsa  tenens  dextra  pateram  pulcherrima  Dido 
Candentis  vaccae  media  inter  cornua  fundit ; 
Aut  ante  ora  Deum  pingues  spatiatur  ad  aras, 
Instauratque  diem  donis,  pecudumque  reclusis 
Pectoribus  inhians  spirantia  consulit  exta. 

Heu  vatum  ignarae  mentes  !  quid  vota  furentem, 
Quid  delubra  juvant  ?  Est  mollis  flamma  me¬ 
dullas  66 

Interea,  et  tacitum  vivit  sub  pectore  vulnus. 
Uritur  infelix  Dido,  totaque  vagatur 
Urbe  furens :  qualis  conjecta  cerva  sagitta, 
Quam  procul  incautam  nemora  inter  Cresia  fixit 
Pastor  agens  telis,  liquitque  volatile  ferrum  7 1 
Nescius  ;  illa  fuga  silvas  saltusque  peragrat 
Dictaeos ;  haeret  lateri  letalis  arundo. 

Nunc  media  iEnean  secum  per  moenia  ducit, 
Sidoniasque  ostentat  opes,  urbemque  paratam ; 
Incipit  effari,  mediaque  in  voce  resistit.  76 
Nunc  eadem,  labente  die,  convivia  quaerit, 
Iliacosque  iterum  demens  audire  labores 
Exposcit,  pendetque  iterum  narrantis  ab  ore. 
Post,  ubi  digressi,  lumenque  obscura  vicissim  80 


Luna  premit,  suadentque  cadentia  sidera  somnos; 
Sola  domo  m  ceret  vacua,  stratisque  relictis 
Incubat.  Illum  absens  absentem  auditque  videt* 
que. 

Aut  gremio  Ascanium,  genitoris  imagine  capta, 
Detinet,  infandum  si  fallere  possit  amorem.  85 
Non  coeptae  assurgunt  turres  ;  non  arma  juventus 
Exercet ;  portusve  aut  propugnacula  bello 
Tuta  parant ;  pendent  opera  interrupta,  minaeque 
Murorum  ingentes,  aequataque  machina  coelo. 

Quam  simul  ac  tali  persensit  peste  teneri  90 
Cara  Jovis  conjux,  nec  famam  obstare  furori ; 
Talibus  aggreditur  Venerem  Saturnia  dictis  : 
Egregiam  vero  laudem  et  spolia  ampla  refertis 
Tuque  puerque  tuus,  magnum  et  memorabile 
nomen, 

Una  dolo  divum  si  foemina  victa  duorum  est.  95 
Nec  me  adeo  fallit,  veritam  te  moenia  nostra, 
Suspectas  habuisse  domos  Carthaginis  altse. 

Sed  quis  erit  modus  ?  aut  quo  nunc  certamina 
tanta  ? 

Quin  potius  pacem  aeternam  pactosque  Hyme¬ 
naeos 

Exercemus  ?  habes,  tota  quod  mente  petisti:  100 
Ardet  amans  Dido,  traxitque  per  ossa  furorem. 
Communem  hunc  ergo  populum,  paribusque  re¬ 
gamus 

Auspiciis ;  liceat  Phrygio  servire  marito, 
Dotalesque  tuae  Tyrios  permittere  dextrae. 

Olli — sensit  enim  simulata  mente  locutam,  105 
Quo  regnum  Italiae  Libycas  averteret  oras — 

Sic  contra  est  ingressa  Venus:  Quis  talia  demens 
Abnuat,  aut  tecum  malit  contendere  bello  ? 

Si  modo,  quod  memoras,  factum  fortuna  sequa¬ 
tur. 

Sed  fatis  incerta  feror,  si  Jupiter  unam  1 10 

Esse  velit  Tyriis  urbem  Trojaque  profectis, 
Miscerive  probet  populos,  aut  foedera  jungi. 

Tu  conjux  ;  tibi  fas  animum  frentare  precando. 
Perge  ;  sequar.  Tum  sic  excepit  regia  Juno : 
Mecum  erit  iste  labor.  Nunc  qua  ratione,  quod 
instat,  '115 

Confieri  possit,  paucis,  adverte,  docebo. 
Venatum  iEneas  unaque  miserrima  Dido 
[n  nemus  ire  parant,  ubi  primos  crastinus  ortus 
Extulerit  Titan,  radiisque  retexerit  orbem.  119 
His  ego  nigrantem  commixta  grandine  nimbum, 
Dum  trepidant  alae,  saltusque  indagine  cingunt, 
Desuper  infundam,  et  tonitru  coelum  omne  ciebo. 
Diffugient  comites,  et  nocte  tegentur  opaca ; 
Speluncam  Dido  dux  et  Trojanus  eandem  124 
Devenient.  Adero,  et,  tua  si  mihi  certa  voluntas, 
Connubio  jungam  stabili,  propriamque  dicabo. 
Hic  Hymenaeus  erit.  Non  adversata  petenti 
Annuit,  atque  dolis  risit  Cytherea  repertis. 

Oceanum  interea  surgens  Aurora  relinquit. 

It  portis  jubare  exorto  delecta  juventus.  1 30 
Retia  rara,  plagae,  lato  venabula  ferro, 
Massylique  ruunt  equites,  et  odora  canum  vis. 
Reginam  thalamo  cunctantem  .ad  limina  primi 
Poenorum  exspectant ;  ostroque  insignis  et  auro 
Stat  sonipes,  ac  frena  ferox  spumantia  mandit. 
Tandem  progreditur,  magna  stipante  caterva, 
Sidoniam  picto  chlamydem  circumdata  limbo  ; 
Cui  pharetra  ex  auro,  crines  nodantur  in  auram ; 
Aurea  purpuream  subnectit  fibula  vestem. 
Necnon  et  Phrygii  comites,  et  laetus  Iulus,  140 
Incedunt.  Ipse  ante  alios  pulcherrimus  omnes 
Infert  se  socium  iEneas,  atque  agmina  jungit. 
Qualis,  ubi  hibernam  Lyciam  Xanthique  fluenta 

Deserit,  ac  Delum  maternam  invisit  Apollo, 
Instauratque  choros,  mixtique  altaria  circum  145 
Cretesque  Dryopesque  fremunt  pictique  Aga¬ 
thyrsi  ; 

Ipse  jugis  Cynthi  graditur,  mollique  fluentem 
Fronde  premit  crinem  fingens,  atque  implicat 
auro ; 

Tela  sonant  humeris.  Haud  illo  segnior  ibat 
^Eneas  ;  tantum  egregio  decus  enitet  ore.  150 
Postquam  altos  ventum  in  montes,  atque  invia 
lustra, 

Ecce  ferae,  saxi  dejectae  vertice,  caprae 
Decurrere  jugis ;  alia  de  parte  patentes 
Transmittunt  cursu  campos  atque  agmina  cervi 
Pulverulenta  fuga  glomerant,  montesque  relin¬ 
quunt.  155 

At  puer  Ascanius  mediis  in  vallibus  acri  [illos, 
Gaudet  equo;  jamque  hos  cursu,  jam  praeterit 
Spumantemque  dari  pecora  inter  inertia  votis 
Optat  aprum,  aut  fulvum  descendere  monte  leo¬ 
nem. 

Interea  magno  misceri  murmure  coelum  1 60 
Incipit.  Insequitur  commixta  grandine  nimbus. 
Et  Tyrii  comites  passim,  et  Trojana  juventus, 
Dardaniusque  nepos  V eneris,  diversa  per  agros 
Tecta  metu  petiere.  Ruunt  de  montibus  amnes. 
Speluncam  Dido  dux  et  Trojanus  eandem  165 
Deveniunt.  Prima  et  Tellus  et  pronuba  Juno 
Dant  signum  :  fulsere  ignes,  et  conscius  aether 
Connubiis  ;  summoque  ulularunt  vertice  Nym¬ 
phae. 

Ille  dies  primus  leti  primusque  malorum 
Causa  fuit.  Neque  enim  specie  famave  movetur, 
Nec  jam  furtivum  Dido  meditatur  amorem;  171 
Conjugium  vocat ;  hoc  praetexit  nomine  culpam. 

Extemplo  Libyae  magnas  it  Fama  per  urbes : 
Fama  malum,  quo  non  aliud  velocius  ullum  ; 
Mobilitate  viget,  viresque  acquirit  eundo ;  175 
Parva  metu  primo  :  mox  sese  attollit  in  auras, 
Ingrediturque  solo,  et  caput  inter  nubila  condit. 
Illam  Terra  parens,  ira  irritata  deorum, 
Extremam,  ut  perhibent,  Coeo  Enceladoque  so¬ 
rorem 

Progenuit,  pedibus  celerem  et  pernicibus  alis ; 
Monstrum  horrendum,  ingens  ;  cui,  quot  sunt 
corpore  plumae,  181 

Tot  vigiles  oculi  subter,  mirabile  dictu, 

Tot  linguae,  totidem  ora  sonant,  tot  subrigit 
aures. 

Nocte  volat  coeli  medio  terraeque,  per  umbram 
Stridens,  nec  dulci  declinat  lumina  somno.  185 
Luce  sedet  custos  aut  summi  culmine  tecti, 
Turribus  aut  altis,  et  magnas  territat  urbes ; 
Tam  ficti  pravique  tenax,  quam  nuntia  veri. 
Haec  tum  multiplici  populos  sermone  replebat 
Gaudens,  et  pariter  facta  atque  infecta  canebat ; 
Venisse  iEnean,  Trojano  a  sanguine  cretum,  191 
Cui  se  pulchra  viro  dignetur  jungere  Dido  ; 
Nunc  hiemem  inter  se  luxu,  quam  longa,  fovere, 
Regnorum  immemores,  turpique  cupidine  cap¬ 
tos. 

Haec  passim  dea  foeda  virum  diffundit  in  ora. 
Protinus  ad  regem  cursus  detorquet  Iarban,  196 
Incenditque  animum  dictis,  atque  aggerat  iras. 
Hic  Hammone  satus,  rapta  Garamantide 
Nympha, 

Templa  Jovi  centum  latis  immania  regnis, 
Centum  aras  posuit ;  vigilemque  sacraverat  ig¬ 
nem,  200 

Excubias  divum  aeternas,  pecudumque  cruore 


Pingue  solum,  et  variis  florentia  limina  sertis. 
Isque  amens  animi,  et  rumore  accensus  amaro, 
Dicitur  ante  aras,  media  inter  numina  divum, 
Multa  Jovem  manibus  supplex  orasse  supinis : 
Jupiter  omnipotens,  cui  nunc  Maurusia  pictis 
Gens  epulata  toris  Lenaeum  libat  honorem,  207 
Adspicis  haec  ?  An  te,  genitor,  cum  fulmina  tor¬ 
ques, 

Ncquicquam  horremus?  caecique  in  nubibus 
ignes 

Terrificant  animos,  et  inania  murmura  miscent  ? 
Foemina,  quae  nostris  errans  in  finibus  urbem  211 
Exiguam  pretio  posuit,  cui  littus  arandum, 
Cuique  loci  leges  dedimus,  connubia  nostra 
Reppulit,  ac  dominum  iEncan  in  regna  recepit. 
Et  nunc  ille  Paris,  cum  semiviro  comitatu,  215 
Maeonia  mentum  mitra  crinemque  madentem 
Subnixus,  rapto  potitur :  nos  munera  templis 
Quippe  tuis  ferimus,  famamque  fovemus  inanem. 

Talibus  orantem  dictis,  arasque  tenentem, 
Audiit  omnipotens,  oculosque  ad  moenia  torsit 
Regia,  et,  oblitos  famae  melioris,  amantes.  221 
Tum  sic  Mercurium  alloquitur,  ac  talia  mandat : 
Vade  age,  nate,  voca  Zephyros,  et  labere  pennis ; 
Dardaniumque  ducem,  Tyria  Carthagine  qui 
nunc 

Exspectat,  fatisque  datas  non  respicit  urbes,  225 
Alloquere,  et  celeres  defer  mea  dicta  per  auras. 
Non  illum  nobis  genitrix  pulcherrima  talem 
Promisit,  Graiumque  ideo  bis  vindicat  armis ; 
Sed  fore,  qui  gravidam  imperiis  belloque  fre¬ 
mentem 

Italiam  regeret,  genus  alto  a  sanguine  Teucri  230 
Proderet,  ac  totum  sub  leges  mitteret  orbem. 

Si  nulla  accendit  tantarum  gloria  rerum, 

Nec  super  ipse  sua  molitur  laude  laborem, 
Ascanione  pater  Romanas  invidet  arces  ? 

Quid  struit?  aut  qua  spe  inimica  in  gente  mo¬ 
ratur  ?  235 

Nec  prolem  Ausoniam  et  Lavinia  respicit  arva? 
Naviget.  Ilsec  summa  est ;  hic  nostri  nuntius 
esto. 

Dixerat.  Ille  patris  magni  parere  parabat 
Imperio ;  et  primum  pedibus  talaria  nectit  239 
Aurea,  quae  sublimem  alis,  sive  aequora  supra, 
Seu  terram,  rapido  pariter  cum  flamine  portant. 
Tum  virgam  capit ;  hac  animas  ille  evocat  Orco 
Pallentes ;  alias  sub  Tartara  tristia  mittit ; 

Dat  somnos  adimitque,  et  lumina  morte  resignat 
Illa  fretus  agit  ventos,  et  turbida  tranat  245 
Nubila.  Jamque  volans  apicem  et  latera  ardua 
cernit 

Atlantis  duri,  coelum  qui  vertice  fulcit ; 
Atlantis,  cinctum  assidue  cui  nubibus  atris 
Piniferum  caput  et  vento  pulsatur  et  imbri ; 

Nix  humeros  infusa  tegit ;  tum  flumina  mento 
Praecipitant  senis,  et  glacie  riget  horrida  barba. 
Hic  primum  paribus  nitens  Cyllenius  alis  252 
Constitit :  hinc  toto  praeceps  se  corpore  ad  undas 
Misit ;  avi  similis,  quae  circum  littora,  circum 
Piscosos  scopulos,  humilis  volat  aequora  juxta.  / 
[Haud  aliter  terras  inter  coelumque  volabat  256 
Littus  arenosum  ad  Libyae,  ventosque  secabat, 
Materno  veniens  ab  avo  Cyllenia  proles.] 

Ut  primum  alatis  tetigit  magalia  plantis  : 
iEnean  fundantem  arces  ac  tecta  novantem  260 
Conspicit ;  atque  illi  stellatus  iaspide  fulva 
Ensis  erat,  Tyrioque  ardebat  murice  laena 
Demissa  ex  humeris,  dives  quae  munera  Dido 
Fecerat,  et  tenui  telas  discreverat  auro. 

Continuo  invadit  Tu  nunc  Carthaginis  altae  265 
Fundamenta  locas,  pulchramque  uxorius  urbem 
Exstruis  ?  heu  regni  rerumque  oblite  tuarum  ! 
Ipse  deum  tibi  me  claro  demittit  Olympo 
Regnator,  coelum  et  terras  qui  numine  torquet ; 
Ipse  haec  ferre  jubet  celeres  mandata  per  auras : 
Quid  struis  ?  aut  qua  spe  Libycis  teris  otia  terris  ? 
gi  te  nulla  movet  tantarum  gloria  rerum,  372 
Nec  super  ipse  tua  moliris  laude  laborem, 
Ascanium  surgentem,  et  spes  heredis  Iuli 
Respice  ;  cui  regnum  Italiae  Romanaque  tellus 
Debentur.  Tali  Cyllenius  ore  locutus  276 
Mortales  visus  medio  sermone  reliquit, 

Et  procul  in  tenuem  ex  oculis  evanuit  auram. 

At  vero  JEneas  adspectu  obmutuit  amens, 
Arrectaeque  horrore  comae,  et  vox  faucibus  haesit. 
Ardet  abire  fuga,  dulcesque  relinquere  terras,  281 
Attonitus  tanto  monitu  imperioque  deorum. 

Heu  quid  agat  ?  quo  nunc  reginam  ambire  fu¬ 
rentem 

Audeat  affatu  ?  quae  prima  exordia  sumat  ? 
[Atque  animum  nunc  huc  celerem,  nunc  dividit 
illuc,  285 

In  partesque  rapit  varias,  perque  omnia  versat.] 
Haec  alternanti  potior  sententia  visa  est : 
Mnesthea  Sergestumque  vocat,  fortemque  Cloan- 
thum, 

Classem  aptent  taciti,  socios  ad  litora  cogant, 
Arma  parent,  et,  quae  sit  rebus  caussa  novandis, 
Dissimulent ;  sese  interea,  quando  optima  Dido 
Nesciat,  et  tantos  rumpi  non  speret  amores,  292 
Tentaturum  aditus,  et  quae  mollissima  fandi 
Tempora,  quis  rebus  dexter  modus.  Ocius  omnes 
Imperio  laeti  parent,  ac  jussa  facessunt.  295 
At  regina  dolos  —  quis  fallere  possit  amantem? — 
Praesensit,  motusque  excepit  prima  futuros  ; 
Omnia  tuta  timens.  Eadem  impia  Fama  furenti 
Detulit  armari  classem,  cursumque  parari. 

Saevit  inops  animi,  totamque  incensa  per  urbem 
Bacchatur  ;  qualis  commotis  excita  sacris  301 
Thyias,  ubi  audito  stimulant  trieterica  Baccho 
Orgia,  nocturnusque  vocat  clamore  Cithaeron. 
Tandem  his  iEnean  compellat  vocibus  ultro  : 

Dissimulare  etiam  sperasti,  perfide,  tantum  305 
Posse  nefas,  tacitusque  mea  decedere  terra  ? 

Nec  te  noster  amor,  nec  te  data  dextera  quon¬ 
dam, 

Nec  moritura  tenet  crudeli  funere  Dido  ? 

Quin  etiam  hiberno  moliris  sidere  classem, 

Et  mediis  properas  Aquilonibus  ire  per  altum, 
Crudelis  ?  Quid  ?  si  non  arva  aliena  domosque 
Ignotas  peteres,  et  Troja  antiqua  maneret,  312 
Troja  per  undosum  peteretur  classibus  sequor  ! 
Mene  fugis  ?  Per  ego  has  lacrymas,  dextram¬ 
que  tuam  te, 

(Quando  aliud  mihi  jam  miserae  nihil  ipsa  reli¬ 
qui)  315 

Per  connubia  nostra,  per  inceptos  Hymenaeos ; 
Si  bene  quid  de  te  merui,  fuit  aut  tibi  quidquam 
Dulce  meum,  miserere  domus  labentis,  et  istam, 
Oro,  si  quis  adhuc  precibus  locus,  exue  mentem. 
Te  propter  Libycae  gentes  Nomadumque  tyranni 
Odere  ;  infensi  Tyrii ;  te  propter  eundem  321 
Exstinctus  pudor,  et,  qua  sola  sidera  adibam, 
Fama  prior.  Cui  me  moribundam  deseris,  hospes? 
Hoc  solum  nomen  quoniam  de  conjuge  restat. 
Quid  moror?  an  mea  Pygmalion  dum  moenia 
frater  325 

Destruat,  aut  captam  ducat  Gaetulus  Iarbas  ? 
Saltem  si  qua  mihi  de  te  suscepta  fuisset 


Ante  fugam  soboles  ;  si  quis  mihi  parvulus  aula 
Luderet  iEneas,  qui  te  tamen  ore  referret ; 

Non  equidem  omnino  capta  ac  deserta  viderer. 

Dixerat.  Ille  Jovis  monitis  immota  tenebat  331 
Lumina,  et  obnixus  curam  sub  corde  premebat. 
Tandem  pauca  refert :  Ego  te,  quae  plurima  fando 
Enumerare  vales,  nunquam,  regina,  negabo 
Promeritam  ;  nec  me  meminisse  pigebit  Elissae, 
Dum  memor  ipse  mei,  dum  spiritus  hos  regit  ar¬ 
tus.  336 

Pro  re  pauca  loquar.  Neque  ego  hanc  abscon¬ 
dere  furto 

Speravi,  ne  finge,  fugam ;  nec  conjugis  unquam 
Praetendi  taedas,  aut  haec  in  foedera  veni. 

Me  si  fata  meis  paterentur  ducere  vitam  340 
Au  piciis,  et  sponte  mea  componere  curas, 
Urbem  Trojanam  primum  dulcesque  meorum 
Reliquias  colerem  ;  Priami  tecta  alta  manerent ; 
Et  recidiva  manu  posuissem  Pergama  victis. 

Sed  nunc  Italiam  magnam  Gryneus  Apollo,  345 
Italiam  Lyciae  jussere  capessere  sortes. 

Hic  amor,  haec  patria  est.  Si  te  Carthaginis  arces 
Phoenissam,  Libycaeque  adspectus  detinet  urbis, 
Quae  tandem  Ausonia  Teucros  considere  terra 
Invidia  est  ?  Et  nos  fas  extera  quaerere  regna.  350 
Me  patris  Anchisae,  quoties  humentibus  umbris 
Nox  operit  terras,  quoties  astra  ignea  surgunt, 
Admonet  in  somnis  et  turbida  terret  imago  : 

Me  puer  Ascanius,  capitisque  injuria  cari,  354 
Quem  regno  Hesperiae  fraudo  et  fatalibus  arvis. 
Nunc  etiam  interpres  divum,  Jove  missus  ab  ipso, 
(Testor  utrumque  caput)  celeres  mandata  per 
auras 

Detulit.  Ipse  deum  manifesto  in  lumine  vidi 
Intrantem  muros,  vocemque  his  auribus  hausi. 
Desine  meque  tuis  incendere  teque  querelis  ;  360 
Italiam  non  sponte  sequor. 

Talia  dicentem  jamdudum  aversa  tuetur, 

Huc  illuc  volvens  oculos,  totumque  pererrat 
Luminibus  tacitis,  et  sic  accensa  profatur : 

Nec  tibi  diva  parens,  generis  nec  Dardanus  auc¬ 
tor,  365 

Perfide  ;  sed  duris  genuit  te  cautibus  horrens 
Caucasus,  Hyrcanaeque  admorunt  ubera  tigres. 
Nam  quid  dissimulo  ?  aut  quae  me  ad  majora  re¬ 
servo  ? 

Num  fletu  ingemuit  nostro  ?  num  lumina  flexit  ? 
Num  lacrymas  victus  dedit,  aut  miseratus  aman¬ 
tem  est?  370 

Quae  quibus  anteferam  ?  Jam,  jam  nec  maxima 
Juno, 

Nec  Saturnius  haec  oculis  pater  adspicit  aequis. 
Nusquam  tuta  fides.  Ejectum  litore,  egentem 
Excepi,  et  regni  demens  in  parte  locavi ; 
Amissam  classem,  socios,  a  morte  reduxi.  375 
Heu  Furiis  incensa  feror  !  Nunc  augur  Apollo, 
Nunc  Lyciae  sortes,  nunc  et  Jove  missus  ab  ipso 
Interpres  divum  fert  horrida  jussa  per  auras. 
Scilicet  is  superis  labor  est ;  ea  cura  quietos  379 
Sollicitat.  Neque  te  teneo,  neque  dicta  refello. 
I,  sequere  Italiam  ventis ;  pete  regna  per  undas. 
Spero  equidem  mediis,  si  quid  pia  numina  pos¬ 
sunt, 

Supplicia  hausurum  scopulis,  et  nomine  Dido 
Saepe  vocaturum.  Sequar  atris  ignibus  absens ; 
Et,  cum  frigida  mors  anima  seduxerit  artus,  385 
Omnibus  umbra  locis  adero.  Dabis,  improbe, 
pcenas.  [imos* 

Audiam ;  et  haec  Manes  veniet  nihi  fama  sub 
His  medium  dictis  sermonem  abrumpit,  et  auras 

^Egra  fugit,  seque  ex  oculis  avertit  et  aufert, 
Linquens  multa  metu  cunctantem,  et  multa  pa¬ 
rantem  390 

Dicere.  Suscipiunt  famulae,  collapsaque  membra 
Marmoreo  referunt  thalamo,  stratisque  reponunt. 

At  pius  A]  neas,  quanquam  lenire  dolentem 
Solando  cupit,  et  dictis  avertere  curas, 

Multa  gemens,  magnoque  animum  labefactus 
amore ;  395 

Jussa  tamen  divum  exsequitur,  classemque  re¬ 
visit. 

Tum  vero  Teucri  incumbunt,  et  littore  celsas 
Deducunt  toto  naves.  Natat  uncta  carina: 
Frondentesque  ferunt  remos  et  robora  silvis 
Infabricata,  fugae  studio.  400 

Migrantes  cernas,  totaque  ex  urbe  ruentes. 

Ac  veluti  ingentem  formicae  farris  acervum 
Cum  populant,  hiemis  memores,  tectoque  repo¬ 
nunt  ; 

It  nigrum  campis  agmen,  praedamque  per  herbas 
Convectant  calle  angusto  ;  pars  grandia  trudunt 
Obnixae  frumenta  humeris ;  pars  agmina  cogunt, 
Castigantque  moras  :  opere  omnis  semita  fervet. 

Quis  tibi  tunc,  Dido,  cernenti  talia  sensus !  408 
Quosve  dabas  gemitus,  cum  littora  fervere  late 
Prospiceres  arce  ex  summa,  totumque  videres 
Misceri  ante  oculos  tantis  clamoribus  aequor!  411 
Improbe  amor,  quid  non  mortalia  pectora  cogis  ? 
Ire  iterum  in  lacrymas,  iterum  tentare  precando 
Cogitur,  et  supplex  animos  submittere  amori, 

Ne  quid  inexpertum  frustra  moritura  relinquat. 

Anna,  vides  toto  properari  littore  ;  circum  416 
Undique  convenere  ;  vocat  jam  carbasus  auras ; 
Puppibus  et  laeti  nautae  imposuere  coronas. 

Hunc  ego  si  potui  tantum  sperare  dolorem, 

Et  perferre,  soror,  potero.  Miserae  hoc  tamen 
unum  420 

Exsequere,  Anna,  mihi  ;  solam  nam  perfidus  ille 
Te  colere,  arcanos  etiam  tibi  credere  sensus ; 
Sola  viri  molles  aditus  et  tempora  noras. 

P  soror,  atque  hostem  supplex  affare  superbum  : 
Non  ego  cum  Danais  Trojanam  exscindere  gen¬ 
tem  425 

Aulide  juravi,  classemve  ad  Pergama  misi ; 

Nec  patris  Anchisae  cinerem  Manesve  revelli  : 
Cur  mea  dicta  negat  duras  demittere  in  aures  ? 
Quo  ruit  ?  extremum  hoc  miserae  det  munus 
amanti : 

Exspectet  facilemque  fugam,  ventosque  ferentes. 
Non  jam  conjugium  antiquum,  quod  prodidit, 
oro ;  431 

Nec  pulchro  ut  Latio  careat,  regnumque  relin¬ 
quat: 

Tempus  inane  peto,  requiem  spatiumque  furori  ; 
Dum  mea  me  victam  doceat  fortuna  dolere. 
Extremam  hanc  oro  veniam — miserere  sororis — 
Quam  mihi  cum  dederis,  cumulatam  morte  re¬ 
mittam.  436 

Talibus  orabat,  talesque  miserrima  fletus 
F ertque  refertque  soror :  sed  nullis  ille  movetur 
Fletibus,  aut  voces  ullas  tractabilis  audit. 

Fata  obstant,  placidasque  viri  deus  obstruit  aures. 
Ac  velut  annoso  validam  quum  robore  quercum 
Alpini  Boreae  nunc  hinc  nunc  flatibus  illinc  442 
Eruere  inter  se  certant ;  it  stridor,  et  alte 
Consternunt  terram  concusso  stipite  frondes  ; 

Ipsa  haeret  scopulis  ;  et  quantum  vertice  ad  auras 
iEtherias,  tantum  radice  in  Tartara  tendit :  446 
Haud  secus  assiduis  hinc  atque  hinc  vocibus 
heros 


Tunditur,  et  magno  persentit  pectore  curas : 
Mens  immota  manet ;  lacrymae  volvuntur  inanes. 

Tum  vero  infelix,  fatis  exterrita,  Dido  456 
Mortem  orat ;  taedet  coeli  convexa  tueri ; 

Quo  magis  inceptum  peragat,  lucemque  relinquat, 
Vidit,  thuricremis  cum  dona  imponeret  aris, 
(Horrendum  dictu)  latices  nigrescere  sacros, 
Fusaque  in  obscaenum  se  vertere  vina  cruorem. 
Hoc  visum  nulli,  non  ipsi  effata  sorori.  456 
Praeterea  fuit  in  tectis  de  marmore  templum 
Conjugis  antiqui,  miro  quod  honore  colebat, 
Velleribus  niveis  et  festa  fronde  revinctum  : 
Hinc  exaudiri  voces  et  verba  vocantis  460 
Visa  viri,  nox  cum  terras  obscura  teneret ; 
Solaque  culminibus  ferali  carmine  bubo 
Saepe  queri,  et  longas  in  fletum  ducere  voces. 
Multaque  praeterea  vatum  praedicta  piorum 
Terribili  monitu  horrificant.  Agit  ipse  furentem 
In  somnis  ferus  JEneas  ;  semperque  relinqui  466 
Sola  sibi,  semper  longam  incomitata  videtur 
Ire  viam,  et  Tyrios  deserta  quaerere  terra,  [theus, 
Eumenidum  veluti  demens  videt  agmina  Pen- 
Et  solem  geminum,  et  duplices  se  ostendere 
Thebas :  470 

Aut  Agamemnonius  scenis  agitatus  Orestes, 
Armatam  facibus  matrem  et  serpentibus  atris 
Cum  fugit,  ultricesque  sedent  in  limine  Dirae. 

Ergo  ubi  concepit  furias  evicta  dolore, 
Decrevitque  mori,  tempus  secum  ipsa  modum¬ 
que  475 

Exigit,  et,  maestam  dictis  aggressa  sororem, 
Consilium  vultu  tegit,  ac  spem  fronte  serenat : 
Inveni,  germana,  viam — gratare  sorori — 

Quae  mihi  reddat  eum,  vel  eo  me  solvat  amantem. 
Oceani  finem  juxta,  solemque  cadentem  480 
Ultimus  iEthiopum  locus  est,  ubi  maximus  Atlas 
Axem  humero  torquet  stellis  ardentibus  aptum. 
Hinc  mihi  Massylae  gentis  monstrata  sacerdos, 
Hesperidum  templi  custos,  epulasque  draconi 
Quae  dabat,  et  sacros  servabat  in  arbore  ramos, 
Spargens  humida  mella  soporiferumque  papaver 
Haec  se  carminibus  promittit  solvere  mentes 
Quas  velit ;  ast  aliis  duras  immittere  curas ; 
Sistere  aquam  fluviis,  et  vertere  sidera  retro ; 
Nocturnosque  ciet  Manes  ;  mugire  videbis  490 
Sub  pedibus  terram,  et  descendere  montibus  or¬ 
nos. 

Testor,  cara,  deos,  et  te,  germana,  tuumque 
Dulce  caput,  magicas  invitam  accingier  artes. 

Tu  secreta  pyram  tecto  interiore  sub  auras 
Erige;  et  arma  viri,  thalamo  quae  fixa  reliquit  495 
Impius,  exuviasque  omnes,  lectumque  jugalem, 
Quo  perii,  superimponas.  Abolere  nefandi 
Cuncta  viri  monumenta  jubet  monstratque  sa¬ 
cerdos. 

Haec  effata  silet :  pallor  simul  occupat  ora. 

Non  tamen  Anna  novis  praetexere  funera  sacris 
Germanam  credit,  nec  tantos  mente  furores  501 
Concipit,  aut  graviora  timet,  quam  morte  Sychaei. 
Ergo  jussa  parat. 

At  regina,  pyra  penetrali  in  sede  sub  auras 
Erecta  ingenti,  taedis  atque  ilice  secta,  505 
Intenditque  locum  sertis,  et  fronde  coronat 
Funerea  ;  super  exuvias,  ensemque  relictum, 
Efiigiemque  toro  locat,  haud  ignara  futuri. 

Stant  arae  circum  ;  et  crines  effusa  sacerdos 
Ter  centum  tonat  ore  deos,  Erebumque,  Chaos- 
que,  510 

Tergeminam  que  Hecaten,  tria  virginis  ora 
Dianae. 

Sparserat  et  latices  simulatos  fontis  Averni ; 
Falcibus  et  messae  ad  Lunam  quaeruntur  aenis 
Pubentes  herbae,  nigri  cum  lacte  veneni ; 
Quaeritur  et  nascentis  equi  de  fronte  revulsus, 
Et  matri  praereptus  amor.  516 

Ipsa  mola  manibusque  piis,  altaria  juxta, 

Unum  exuta  pedem  vinclis,  in  veste  recincta, 
Testatur  moritura  deos,  et  conscia  fati  519 
Sidera ;  tum,  si  quod  non  aequo  foedere  amantes 
Curae  numen  habet  justumque  memorque,  pre¬ 
catur. 

Nox  erat,  efplacidum  carpebant  fessa  soporem 
Corpora  per  terras,  sylvaeque  et  saeva  quierant 
iEquora  ;  cum  medio  volvuntur  sidera  lapsu, 
Cum  tacet  omnis  ager,  pecudes,  pictaeque  volu¬ 
cres,  525 

Quaeque  lacus  late  liquidos,  quaeque  aspera  dumis 
Rura  tenent,  somno  positae  sub  nocte  silenti. 
[Lenibant  curas,  et  corda  oblita  laborum.] 

At  non  infelix  animi  Phoenissa,  neque  unquam 
Solvitur  in  somnos,  oculisve  aut  pectore  noc¬ 
tem  530 

Accipit :  ingeminant  curae  ;  rursusque  resurgens 
Saevit  amor,  magnoque  irarum  fluctuat  aestu. 

Sic  adeo  insistit,  secumque  ita  corde  volutat : 
En  quid  ago  ?  rursusne  procos  irrisa  priores 
Experiar  ?  Nomadumque  petam  connubia  sup¬ 
plex,  535 

Quos  ego  sim  toties  jam  dedignata  maritos  ? 
Iliacas  igitur  classes,  atque  ultima  Teucrum 
Jussa  sequar  ?  quiane  auxilio  juvat  ante  levatos, 
Aut  bene  apud  memores  veteris  stat  gratia  facti  ? 
Quis  me  autem — fac  velle — sinet  ?  ratibusve  su¬ 
perbis  540 

Invisam  accipiet  ?  nescis  heu,  perdita,  necdum 
Laomedonte*  sentis  perjuria  gentis  ? 

Quid  tum  ?  sola  fuga  nautas  comitabor  ovantes  ? 
An  Tyriis  omnique  manu  stipata  meorum 
Inferar  ?  et,  quos  Sidonia  vix  urbe  revelli,  545 
Rursus  agam  pelago,  et  ventis  dare  vela  jubebo  ? 
Quin  morere,  ut  merita  es  ;  ferroque  averte  do¬ 
lorem. 

Tu,  lacrimis  evicta  meis,  tu  prima  furentem 
His,  germana,  malis  oneras,  atque  objicis  hosti. 
Non  licuit  thalami  expertem  sine  crimine  vitam 
Degere,  more  ferae,  tales  nec  tangere  curas  !  551 
Non  servata  fides  cineri  promissa  Sychaeo  ! 
Tantos  illa  suo  rumpebat  pectore  questus. 

A3neas  celsa  in  puppi,  jam  certus  eundi, 
Carpebat  somnos,  rebus  jam  rite  paratis.  555 
Huic  se  forma  dei  vultu  redeuntis  eodem 
Obtulit  in  somnis,  rursusque  ita  visa  monere  est ; 
Omnia  Mercurio  similis,  vocemque,  coloremque, 
Et  crines  flavos,  et  membra  decora  juventae. 
Nate  dea,  potes  hoc  sub  casu  ducere  somnos  ? 
Nec  quae  te  circum  stent  deinde  pericula  cer¬ 
nis,  561 

Demens  ?  nec  Zephyros  audis  spirare  secundos  ? 
Illa  dolos  dirumque  nefas  in  pectore  versat, 
Certa  mori,  varioque  irarum  fluctuat  aestu. 

Non  fugis  hinc  praeceps,  dum  praecipitare  po¬ 
testas  ?  565 

Jam  mare  turbari  trabibus,  saevasque  videbis 
Collucere  faces,  jam  fervere  littora  flammis, 

Si  te  his  attigerit  terris  Aurora  morantem. 

Eia  age,  rumpe  moras.  Yarium  et  mutabile  sem- 
per 

F cemina.  Sic  fatus  nocti  se  immiscuit  atrae.  570 
Tum  vero  iEneas,  subitis  exterritus  umbris, 
Corripit  e  somno  corpus,  sociosque  fatigat ; 


Praecipites  vigilate,  viri,  et  considite  transtris  ; 
Solvite  vela  citi.  Deus,  aethere  missus  ab  alto, 
Festinare  fugam,  tortosque  incidere  funes  575 
Ecce  iterum  stimulat.  Sequimur  te,  sancte 
deorum, 

Quisquis  es,  imperioque  iterum  paremus  ovantes. 
Adsis  o,  placidusque  juves,  et  sidera  coelo 
Dextra  feras.  Dixit ;  vaginaque  eripit  ensem 
Fulmineum,  strictoque  ferit  retinacula  ferro.  580 
Idem  omnes  simul  ardor  habet ;  rapiuntque, 
ruuntque ; 

Littora  deseruere ;  latet  sub  classibus  aequor  ; 
Adnixi  torquent  spumas,  et  caerula  verrunt. 

Et  jam  prima  novo  spargebat  lumine  terras 
Tithoni  croceum  linquens  Aurora  cubile.  585 
Regina  e  speculis  ut  primum  albescere  lucem 
Yidit,  et  aequatis  classem  procedere  velis, 
Littoraque  et  vacuos  sensit  sine  remige  portus  : 
Terque  quaterque  manu  pectus  percussa  de¬ 
corum, 

Flaventesque  abscissa  comas,  Pro  Jupiter  !  ibit 
Hic,  ait,  et  nostris  illuserit  advena  regnis  ?  591 
Non  arma  expedient,  totaque  ex  urbe  sequentur, 
Deripientque  rates  alii  navalibus  ?  Ite, 

Ferte  citi  flammas,  date  vela,  impellite  remos. 
Quid  loquor?  aut  ubi  sum?  quae  mentem  in¬ 
sania  mutat  ?  595 

Infelix  Dido,  nunc  te  facta  impia  tangunt  ? 

Tum  decuit,  cum  sceptra  dabas.  En  dextra 
fidesque  ! 

Quem  secum  patrios  aiunt  portare  Penates  ! 
Quem  subiisse  humeris  confectum  mtate  paren¬ 
tem  ! 

Non  potui  abreptum  divellere  corpus,  et  undis 
Spargere  ?  non  socios,  non  ipsum  absumere 
ferro  601 

Ascanium,  patriisque  epulandum  ponere  mensis  ? 
Verum  anceps  pugnae  fuerat  fortuna.  Fuisset ; 
Quem  metui  moritura  ?  Faces  in  castra  tulissem, 
Implessemque  foros  flammis,  natumque  patrem¬ 
que  605 

Cum  genere  extinxem,  memet  super  ipsa  dedis¬ 
sem. 

Sol,  qui  terrarum  flammis  opera  omnia  lustras, 
Tuque  harum  interpres  curarum  et  conscia  Juno, 
Nocturnisque  Hecate  triviis  ululata  per  urbes. 
Et  Dirae  ultrices,  et  di  morientis  Elissae,  610 
Accipite  haec,  meritumque  malis  advertite  nu¬ 
men, 

Et  nostras  audite  preces.  Si  tangere  portus 
Infandum  caput,  ac  terris  adnare  necesse  est ; 

Et  sic  fata  Jovis  poscunt ;  hic  terminus  haeret : 
At  bello  audacis  populi  vexatus  et  armis,  615 
Finibus  extorris,  complexu  avulsus  Iuli 
Auxilium  imploret,  videatque  indigna  suorum 
Funera ;  nec,  cum  se  sub  leges  pacis  iniquae 
Tradiderit,  regno  aut  optata  luce  fruatur  : 

Sed  cadat  ante  diem  mediaque  inhumatus  arena. 
Haec  precor ;  hanc  vocem  extremam  cum  san¬ 
guine  fundo.  621 

Tum  vos,  o  Tyrii,  stirpem  et  genus  omne  futurum 
Exercete  odiis ;  cinerique  haec  mittite  nostro 
Munera.  Nullus  amor  populis,  nec  foedera  sunto. 
Exoriare  aliquis  nostris  ex  ossibus  ultor,  625 

Qui  face  Dardanios  ferroque  sequare  colonos, 
Nunc,  olim,  quocunque  dabunt  se  tempore  vires. 
Littora  littoribus  contraria,  fluctibus  undas 
Imprecor,  arma  armis :  pugnent  ipsique  nepotes¬ 
que. 

Haec  ait,  et  partes  animum  versabat  in  omnes, 

Invisam  quaerens  quamprimum  abrumpere  lu¬ 
cem.  631 

Tum  breviter  Barcen  nutricem  affata  Sychaei — 
Namque  suam  patria  antiqua  cinis  ater  habebat — 
Annam,  cara  mihi  nutrix,  huc  siste  sororem  ; 
Dic  corpus  properet  fluviali  spargere  lympha,  635 
Et  pecudes  secum  et  monstrata  piacula  ducat : 
Sic  veniat ;  tuque  ipsa  pia  tege  tempora  vitta. 
Sacra  Jovi  Stygio,  quae  rite  incepta  paravi, 
Perficere  est  animus,  finemque  imponere  curis, 
Dardaniique  rogum  capitis  permittere  flammae. 
Sic  ait.  Illa  gradum  studio  celerabat  anili.  641 
At  trepida  et  coeptis  immanibus  effera  Dido, 
Sanguineam  volvens  aciem?  maculisque  tre¬ 
mentes 

Interfusa  genas,  et  pallida  morte  futura. 
Interiora  domus  irrumpit  limina,  et  altos  645 
Conscendit  furibunda  rogos,  ensemque  recludit 
Dardanium,  non  hos  quaesitum  munus  in  usus. 
Hic,  postquam  Iliacas  vestes  notumque  cubile 
Conspexit,  paullum  lacrimis  et  mente  morata, 
Incubuitque  toro,  dixitque  novissima  verba :  650 
Dulcis  exuviae,  dum  fata  deusque  sinebant, 
Accipite  hanc  animam,  meque  his  exsolvite  curis. 
Vixi,  et  quem  dederat  cursum  fortuna  peregi ; 
Et  nunc  magna  mei  sub  terras  ibit  imago. 
Urbem  praeclaram  statui ;  mea  moenia  vidi  ;  655 
Ulta  virum,  poenas  inimico  a  fratre  recepi  : 
Felix,  heu  nimium  felix,  si  littora  tantum 
Nunquam  Dardaniae  tetigissent  nostra  carinae  ! 
Dixit ;  et  os  impressa  toro,  Moriemur  inultae  ! 
Sed  moriamur,  ait.  Sic,  sic  juvat  ire  sub  umbras. 
Hauriat  hunc  oculis  ignem  crudelis  ab  alto  661 
Dardanus,  et  nostrae  secum  ferat  omina  mortis. 

Dixerat.  Atque  illam  media  inter  talia  ferro 
Collapsam  adspiciunt  comites,  ensemque  cruore 
Spumantem,  sparsasque  manus.  It  clamor  ad 
alta  665 

Atria.  Concussam  bacchatur  fama  per  urbem. 
Lamentis,  gemituque,  et  femineo  ululatu 
Tecta  fremunt  ;  resonat  magnis  plangoribus 
aether : 

Non  aliter,  quam  si  immissis  ruat  hostibus  omnis 


Carthago,  aut  antiqua  Tyros ;  flammaeque  fu¬ 
rentes  670 

Culmina  perque  hominum  volvantur  per  que 
deorum. 

Audiit  exanimis,  trepido  que  exterrita  cursu, 
Unguibus  ora  soror  fodans,  et  pectora  pugnis, 
Per  medios  ruit,  ac  morientem  nomine  clamat : 
Hoc  illud,  germana,  fuit?  me  fraude  petebas  ?  675 
Hoc  rogus  iste  mihi,  hoc  ignes  araeque  parabant  ? 
Quid  primum  deserta  querar  ?  comitemne  so¬ 
rorem 

Sprevisti  moriens  ?  eadem  me  ad  fata  vocasses  : 
Idem  ambas  ferro  dolor,  atque  eadem  hora  tu¬ 
lisset. 

His  etiam  struxi  manibus,  patriosque  vocavi  6S0 
Voce  deos,  sic  te  ut  posita,  crudelis,  abessem? 
Extinxti  me  teque,  soror,  populumque,  patresque 
Sidonios,  urbemque  tuam.  Date  vulnera  lymphis, 
Abluam,  et,  extremus  si  quis  super  halitus  errat, 
Ore  legam.  Sic  fata  gradus  evaserat  altos,  685 
Semianimemque  sinu  germanam  amplexa  fovebat 
Cum  gemitu,  atque  atros  siccabat  veste  cruores. 
Illa,  graves  oculos  conata  attollere,  rursus 
Deficit.  Infixum  stridit  sub  pectore  vulnus. 
Ter  sese  attollens  cubitoque  adnixa  levavit ;  690 
Ter  revoluta  toro  est,  oculisque  errantibus  alto 
Quaesivit  coelo  lucem,  ingemuitque  reperta. 
Tum  Juno  omnipotens,  longum  miserata  do¬ 
lorem 

Difficilesque  obitus,  Irim  demisit  Olympo, 

Quae  luctantem  animam  nexosque  resolveret 
artus.  695 

Nam,  quia  nec  fato,  merita  nec  morte  peribat, 
Sed  misera  ante  diem,  subitoque  accensa  furore, 
Nondum  illi  flavum  Proserpina  vertice  crinem 
Abstulerat,  Stygioque  caput  damnaverat  Orco. 
Ergo  Iris  croceis  per  coelum  roscida  pennis,  700 
Mille  trahens  varios  adverso  sole  colores, 
Devolat,  et  supra  caput  adstitit :  Hunc  ego  Diti 
Sacrum  jussa  fero,  teque  isto  corpore  solvo. 

Sic  ait,  et  dextra  crinem  secat.  Omnis  et  una 
Dilapsus  calor,  atque  in  ventos  vita  recessit.  705 


LIBER  QUINTUS. 


Interea  medium  JEneas  jam  classe  tenebat 
Certus  iter,  fluctusque  atros  Aquilone  secabat, 
Moenia  respiciens,  quae  jam  infelicis  Elissae 
Collucent  flammis.  Quae  tantum  accenderit  ig¬ 
nem, 

Caussa  latet :  duri  magno  sed  amore  dolores  5 
Polluto,  notumque,  furens  quid  fomina  possit, 
Triste  per  augurium  Teucrorum  pectora  ducunt. 

Ut  pelagus  tenuere  rates,  nec  jam  amplius  ulla 
Occurrit  tellus ;  maria  undique,  et  undique  coe¬ 
lum  ; 

Olli  caeruleus  supra  caput  adstitit  imber,  10 
Noctem  hiememque  ferens ;  et  inhorruit  unda 
tenebris. 

Ipse  gubernator  puppi  Palinurus  ab  alta : 

Heu  !  quianam  tanti  cinxerunt  aethera  nimbi? 
Quidve,  pater  Neptune,  paras  ?  Sic  deinde  locutus 
Colligere  arma  jubet,  validisque  incumbere  re- 
'  mis ;  15 

Obliquatque  sinus  in  ventum,  ac  talia  fatur  : 
Magnanime  JE nea,  non,  si  mihi  Jupiter  auctor 


Spondeat,  hoc  sperem  Italiam  contingere  coelo. 
Mutati  transversa  fremunt,  et  vespere  ab  atro 
Consurgunt  venti,  atque  in  nubem  cogitur  aer. 
Nec  nos  obniti  contra,  nec  tendere  tantum  21 
Sufficimus.  Superat  quoniam  Fortuna,  sequamur, 
Quoque  vocat,  vertamus  iter.  Nec  littora  longe 
Fida  reor  fraterna  Erycis,  portusque  Sicanos  ; 
Si  modo  rite  memor  servata  remetior  astra.  25 
Tum  pius  iEneas  :  Equidem  sic  poscere  ventos 
Jamdudum,  et  frustra  cerno  te  tendere  contra. 
Flecte  viam  velis.  An  sit  mihi  gratior  ulla, 
Quove  magis  fessas  optem  demittere  naves, 
Quam  quae  Dardanium  tellus  mihi  servat  Acesten, 
Et  patris  Anchisae  gremio  complectitur  ossa  ?  31 
Haec  ubi  dicta,  petunt  portus,  et  vela  secundi 
Intendunt  Zephyri ;  fertur  cita  gurgite  classis ; 
Et  tandem  laeti  notae  advertuntur  arenae. 

At  procul  excelso  miratus  vertice  montis  35 
Adventum  sociasque  rates,  occurrit  Acestes, 
Horridus  in  jaculis  et  pelle  Libystidis  ursae, 
Troia  Crimiso  conceptum  flumine  mater 

Quem  genuit.  Veterum  non  immemor  ille  pa¬ 
rentum 

Gratatur  reduces,  et  gaza  laetus  agresti  40 
Excipit,  ac  fessos  opibus  solatur  amicis. 

Postera  cum  primo  stellas  Oriente  fugarat 
Clara  dies,  socios  in  coetum  littore  ab  omni 
Advocat  jEneas,  tumulique  ex  aggere  fatur : 
Dardanidse  magni,  genus  alto  a  sanguine  divum, 
Annuus  exactis  completur  mensibus  orbis,  46 
Ex  quo  reliquias  divinique  ossa  parentis 
Condidimus  terra,  mcestasque  sacravimus  aras. 
Jam  que  dies,  ni  fallor,  adest,  quem  semper  acer¬ 
bum, 

Semper  honoratum  (sic  di  voluistis),  habebo.  50 
Hunc  ego  Gaetulis  agerem  si  Syrtibus  exui, 
Argolicove  mari  deprensus,  et  urbe  Mycenae, 
Annua  vota  tamen  sollennesque  ordine  pompas 
Exsequerer,  strueremque  suis  altaria  donis. 
Nunc  ultro  ad  cineres  ipsius  et  ossa  parentis,  55 
Haud  equidem  sine  mente,  reor,  sine  numine 
divum, 

Adsumus,  et  portus  delati  intramus  amicos. 
Ergo  agite,  et  laetum  cuncti  celebremus  honorem ; 
Poscamus  ventos ;  atque  haec  me  sacra  quotannis 
Urbe  velit  posita  templis  sibi  ferre  dicatis.  60 
Bina  boum  vobis  Troja  generatus  Acestes 
Dat  numero  capita  in  naves  ;  adhibete  Penates 
Et  patrios  epulis,  et  quos  colit  hospes  Acestes. 
Praeterea,  si  nona  diem  mortalibus  almum 
Aurora  extulerit,  radiisque  retexerit  orbem,  65 
Prima  citae  Teucris  ponam  certamina  classis ; 
Quique  pedum  cursu  valet,  et  qui  viribus  audax 
Aut  jaculo  incedit  melior  levibusque  sagittis, 
Seu  crudo  fidit  pugnam  committere  caestu : 
Cuncti  adsint,  meritaeque  exspectent  praemia 
palmae,  70 

Ore  favete  omnes,  et  tempora  cingite  ramis. 

Sic  fatus,  velat  materna  tempora  myrto. 

Hoc  Elymus  facit,  hoc  aevi  maturus  Acestes, 
Hoc  puer  Ascanius ;  sequitur  quos  caetera  pubes. 
Ille  e  concilio  multis  cum  millibus  ibat  75 

Ad  tumulum,  magna  medius  comitante  caterva. 
Hic  duo  rite  mero  libans  carchesia  Baccho 
Fundit  humi,  duo  lacte  novo,  duo  sanguine  sacro; 
Purpureosque  jacit  flores,  ac  talia  fatur : 

Salve,  sancte  parens,  iterum ;  salvete  recepti  80 
Nequicquam  cineres,  animaeque  umbraeque  pa¬ 
ternae. 

Non  licuit  fines  Italos,  fataliaque  arva, 

Nec  tecum  Ausonium,  quicunque  est,  quaerere 
Tibrim. 

Dixerat  haec :  adytis  cum  lubricus  anguis  ab  imis 
Septem  ingens  gyros,  septena  volumina  traxit,  85 
Amplexus  placide  tumulum,  lapsusque  per  aras : 
Caeruleae  cui  terga  notae,  maculosus  et  auro 
Squamam  incendebat  fulgor :  ceu  nubibus  arcus 
Mille  jacit  varios  adverso  sole  colores. 

Obstupuit  visu  Alneas.  Ille  agmine  longo  90 
Tandem  inter  pateras  et  laevia  pocula  serpens, 
Libavitque  dapes,  rursusque  innoxius  imo 
Successit  tumulo,  et  depasta  altaria  liquit. 

Hoc  magis  inceptos  genitori  instaurat  honores, 
Incertus  Geniumne  loci,  famulumne  parentis  95 
Esse  putet;  caedit  binas  de  more  bidentes, 
Totque  sues,  totidem  nigrantes  terga  juvencos  : 
Vinaque  fundebat  pateris,  animamque  vocabat 
Anchisae  magni,  Manesque  Acheronte  remissos. 
Nec  non  et  socii,  quae  cuique  est  copia,  laeti  100 
Dona  ferunt,  onerantque  aras,  mactantque  ju¬ 
vencos. 


Ordine  aena  locant  alii,  fusique  per  herbam 
Subjiciunt  veribus  prunas,  et  viscera  torrent. 

Exspectata  dies  aderat,  nonamque  serena 
Auroram  Phaethontis  equi  jam  luce  vehebant ; 
Famaque  finitimos  et  clari  nomen  Acestae  106 
Excierat :  laeto  complerant  littora  coetu 
Visuri  iEneadas,  pars  et  certare  parati. 

Munera  principio  ante  oculos  circoque  locantur 
In  medio  ;  sacri  tripodes,  viridesque  corona;,  1 10 
Et  palmae,  pretium  victoribus,  armaque,  et  ostro 
Perfusae  vestes,  argenti  aurique  talenta  ; 

Et  tuba  commissos  medio  canit  aggere  ludos. 

Prima  pares  ineunt  gravibus  certamina  remis 
Quatuor,  ex  omni  delectae  classe,  carinae.  115 
Velocem  Mnestheus  agit  acri  remige  Pristin; 
Mox  Italus  Mnestheus,  genus  a  quo  nomine 
Memmi ; 

Ingentemque  Gyas  ingenti  mole  Chimaeram, 
Urbis  opus,  triplici  pubes  quam  Dardana  versu 
Impellunt,  terno  consurgunt  ordine  remi ;  120 

Sergestusque,  domus  tenet  a  quo  Sergia  nomen, 
Centauro  invehitur  magna ;  Scyllaque  Cloanthus 
Caerulea,  genus  unde  tibi,  Romane  Cluenti. 

Est  procul  in  pelago  saxum  spumantia  contra 
Littora,  quod  tumidis  submersum  tunditur  olim 
Fluctibus,  hiberni  condunt  ubi  sidera  Cori ;  126 
Tranquillo  silet,  immotaque  attollitur  unda 
Campus,  et  apricis  statio  gratissima  mergis. 

Hic  viridem  /Eneas  frondenti  ex  ilice  metam 
Constituit  signum  nautis  pater,  unde  reverti  130 
Scirent,  et  longos  ubi  circumflectere  cursus. 
Tum  loca  sorte  legunt,  ipsique  in  puppibus  auro 
Ductores  longe  effulgent  ostroque  decori ; 
Caetera  populea  velatur  fronde  juventus, 
Nudatosque  humeros  oleo  perfusa  nitescit.  135 
Considunt  transtris,  intentaque  brachia  remis ; 
Intenti  exspectant  signum,  exsultantiaque  haurit 
Corda  pavor  pulsans,  laudumque  arrecta  cupido. 
Inde,  ubi  clara  dedit  sonitum  tuba,  finibus  om¬ 
nes,  139 

Haud  mora,  prosiluere  suis ;  ferit  aethera  clamor 
Nauticus  ;  adductis  spumant  freta  versa  lacertis. 
Infindunt  pariter  sulcos,  totum  que  dehiscit 
Convulsum  remis  rostrisque  tridentibus  aequor. 
Non  tam  praecipites  bijugo  certamine  campum 
Corripuere,  ruuntque  effusi  carcere  currus ;  145 
Nec  sic  immissis  aurigae  undantia  lora 
Concussere  jugis,  pronique  in  verbera  pendent. 
Tum  plausu  fremitque  virum  studiisque  fa- 
ventum 

Consonat  omne  nemus,  vocemque  inclusa  volutant 
Littora ;  pulsati  colles  clamore  resultant.  150 
Effugit  ante  alios,  primisque  elabitur.  undis 
Turbam  inter  fremitumque  Gyas  ;  quem  deinde 
Cloanthus 

Consequitur,  melior  remis :  sed  pondere  pinus 
Tarda  tenet.  Post  hos  aequo  discrimine  Pristis 
Centaurusque  locum  tendunt  superare  priorem ; 
Et  nunc  Pristis  habet,  nunc  victam  praeterit 
ingens  156 

Centaurus ;  nunc  una  ambae  junctisque  feruntur 
Frontibus,  et  longa  sulcant  vada  salsa  carina. 
Jamque  propinquabant  scopulo,  metamque  te¬ 
nebant  : 

Cum  princeps  medioque  Gyas  in  gurgite  victor 
Rectorem  navis  compellat  voce  Menoeten  :  161 
Quo  tantum  mihi  dexter  abis  ?  huc  dirige  gres¬ 
sum  ; 

Littus  ama,  et  laevas  stringat  sine  palmula 
cautes ; 

Altura  alii  teneant.  Dixit :  sed  caeca  Menoetes 
Saxa  timens,  proram  pelagi  detorquet  ad  un¬ 
das.  165 

Quo  diversus  abis  ?  iterum,  pete  saxa,  Menoete, 
Cum  clamore  Gyas  revocabat ;  et  ecce  Cloan- 
thum 

Respicit  instantem  tergo,  et  propiora  tenentem. 
Ille  inter  navemque  Gyae  scopulosque  sonantes 
Radititer  laevum  interior,  subitoque  priorem  170 
Praeterit,  et  metis  tenet  aequora  tuta  relictis. 
Tum  vero  exarsit  juveni  dolor  ossibus  ingens ; 
Nec  lacrymis  caruere  genae :  segnemque  Me¬ 
noeten, 

Oblitus  decorisque  sui  sociumque  salutis, 

In  mare  praecipitem  puppi  deturbat  ab  alta ;  175 
Ipse  gubernaclo  rector  subit,  ipse  magister, 
Hortaturque  viros,  clavumque  ad  littora  torquet. 
At  gravis,  ut  fundo  vix  tandem  redditus  imo  est 
Jam  senior,  madidaque  fluens  in  veste,  Menoetes, 
Summa  petit  scopuli,  siccaque  in  rupe  resedit.  180 
Illum  et  labentem  Teucri,  et  risere  natantem. 
[Et  salsos  rident  revomentem  pectore  fluctus.] 
Hic  laeta  extremis  spes  est  accensa  duobus, 
Sergesto  Mnestheique,  Gyan  superare  moran¬ 
tem. 

Sergestus  capit  ante  locum,  scopuloque  propin¬ 
quat  :  185 

Nec  tota  tamen  ille  prior  praeeunte  carina; 

Parte  prior,  partem  rostro  premit  aemula  Pristis. 
At  media  socios  incedens  nave  per  ipsos  [mis, 
Hortatur  Mnestheus  :  Nunc,  nunc  insurgite  re- 
Hectorei  socii,  Trojae  quos  sorte  suprema  190 
Delegi  comites ;  nunc  illas  promite  vires, 

Nunc  animos,  quibus  in  Gaetulis  Syrtibus  usi, 
Ionioque  mari,  Maleaeque  sequacibus  undis. 

Non  jam  prima  peto  Mnestheus,  neque  vincere 
certo ; 

Quanquam  o !  sed  superent,  quibus  hoc,  Nep¬ 
tune,  dedisti;  195 

Extremos  pudeat  rediisse  :  hoc  vincite,  cives, 

Et  prohibete  nefas.  Olli  certamine  summo 
Procumbunt ;  vastis  tremit  ictibus  aerea  puppis, 
Subtrahiturque  solum ;  tum  creber  anhelitus 
artus 

Aridaque  ora  quatit ;  sudor  fluit  undique  rivis. 
Attulit  ipse  viris  optatum  casus  honorem.  201 
Namque  furens  animi  dum  proram  ad  saxa  sub¬ 
urget 

Interior,  spatioque  subit  Sergestus  iniquo, 

Infelix  saxis  in  procurrentibus  haesit. 

Concussae  cautes,  et  acuto  in  murice  remi  201 
Obnixi  crepuere,  illisaque  prora  pependit. 
Consurgunt  nautae,  et  magno  clamore  morantur ; 
Ferratasque  trudes  et  acuta  cuspide  contos 
Expediunt,  fractosque  legunt  in  gurgite  remos. 
At  laetus  Mnestheus,  successuque  acrior  ipso,  210 
Agmine  remorum  celeri,  ventisque  vocatis, 

Prona  petit  maria,  et  pelago  decurrit  aperto. 
Qualis  spelunca  subito  commota  columba, 

Cui  domus  et  dulces  latebroso  in  pumice  nidi, 
Fertur  in  arva  volans,  plausumque  exterrita 
pennis  215 

Dat  tecto  ingentem  :  mox  aere  lapsa  quieto 
Radit  iter  liquidum,  celeres  neque  commovet 
alas : 

Sic  Mnestheus,  sic  ipsa  fuga  secat  ultima  Pristis 
j®quora,  sic  illam  fert  impetus  ipse  volantem. 

Et  primum  in  scopulo  luctantem  deserit  alto  220 
Sergestum  brevdbusque  vadis,  frustraque  vo¬ 
cantem 


Auxilia,  et  fractis  discentem  currere  remis. 
Inde  Gyan  ipsamque  ingenti  mole  Chimaeram 
Consequitur ;  cedit,  quoniam  spoliata  magistro 
est. 

Solus  jamque  ipso  superest  in  fine  Cloanthus :  225 
Quem  petit,  et  summis  adnixus  viribus  urget. 
Tum  vero  ingeminat  clamor,  cunctique  sequen¬ 
tem 

Instigant  studiis,  resonatque  fragoribus  aether. 
Hi  proprium  decus  et  partum  indignantur  ho¬ 
norem 

Ni  teneant ;  vitamque  volunt  pro  laude  pacisci  : 
Hos  successus  alit ;  possunt,  quia  posse  viden¬ 
tur.  231 

Et  fors  sequatis  cepissent  praemia  rostris, 

Ni,  palmas  ponto  tendens  utrasque,  Cloanthus 
Fudissetque  preces,  divosque  in  vota  vocasset : 
Di  quibus  imperium  est  pelagi,  quorum  aequora 
curro,  235 

Yobis  laetus  ego  hoc  candentem  in  littore  taurum 
Constituam  ante  aras  voti  reus,  extaque  salsos 
Porriciam  in  fluctus,  et  vina  liquentia  fundam. 
Dixit,  eumque  imis  sub  fluctibus  audiit  omnis 
N  ereidum  Phorcique  chorus,  Panopeaque  virgo, 
Et  pater  ipse  manu  magna  Portunus  euntem  241 
Impulit :  illa  noto  citius  volucrique  sagitta 
Ad  terram  fugit,  et  portu  se  condidit  alto. 

Tum  satus  Anchisa,  cunctis  ex  more  vocatis, 
Victorem  magna  praeconis  voce  Cloanthum  245 
Declarat,  viridique  advelat  tempora  lauro  ; 
Muneraque  in  naves  ternos  optare  juvencos, 
Vinaque,  et  argenti  magnum  dat  ferre  talentum. 
Ipsis  praecipuos  ductoribus  addit  honores  ; 
Victori  chlamydem  auratam,  quam  plurima  cir¬ 
cum  250 

Purpura  Maeandro  duplici  Meliboea  cucurrit ; 
Intextusque  puer  frondosa  regius  Ida 
Veloces  jaculo  cervos  cursuque  fatigat 
Acer,  anhelanti  similis,  quem  praepes  ab  Ida  254 
Sublimem  pedibus  rapuit  Jovis  armiger  uncis. 
Longaevi  palmas  nequicquam  ad  sidera  tendunt 
Custodes  ;  saevitque  canum  latratus  in  auras. 

At  qui  deinde  locum  tenuit  virtute  secundum, 
Laevibus  huic  hamis  coneertam  auroque  trilicem 
Loricam,  quam  Demoleo  detraxerat  ipse  260 
Victor  apud  rapidum  Simoenta  sub  Ilio  alto, 
Donat  habere  viro,  decus  et  tutamen  in  armis. 
Vix  illam  famuli  Phegeus  Sagarisque  ferebant 
Multiplicem,  connixi  humeris ;  indutus  at  olim 
Demoleos  cursu  palantes  Troas  agebat.  265 
Tertia  dona  facit  geminos  ex  sere  lebetas, 
Cymbiaque  argento  perfecta,  atque  aspera  signis. 
Jamque  adeo  donati  omnes,  opibusque  superbi, 
Puniceis  ibant  evincti  tempora  tsenis  : 

Cum  saevo  e  scopulo  multa  vix  arte  revulsus,  270 
Amissis  remis,  atque  ordine  debilis  uno, 

Irrisam  sine  honore  ratem  Sergestus  agebat. 
Qualis  saepe  viae  deprensus  in  aggere  serpens, 
.<Erea  quem  obliquum  rota  transiit,  aut  gravis 
ictu 

Seminecem  liquit  saxo  lacerumque  viator,  275 
Nequicquam  longos  fugiens  dat  corpore  tortus, 
Parte  ferox,  ardensque  oculis,  et  sibila  colla 
Arduus  attollens ;  pars  vulnere  clauda  retentat 
Nexantem  nodis,  seque  in  sua  membra  plicantem. 
Tali  remigio  navis  se  tarda  movebat ;  280 

Vela  facit  tamen,  et  velis  subit  ostia  plenis. 
Sergestum  iEneas  promisso  munere  donat, 
Servatam  ob  navem  lsetus  sociosque  reductos. 

Olli  serva  datur,  operum  haud  ignara  Minervae, 

Cressa  genus  Pholoe,  geminique  sub  ubere  nati. 

Hoc  pius  iEneas  misso  certamine  tendit  286 
Gramineum  in  campum,  quem  collibus  undique 
curvis 

Cingebant  sylvae,  mediaque  in  valle  theatri 
Circus  erat,  quo  se  multis  cum  millibus  heros 
Consessu  medium  tulit,  exstructoque  resedit.  290 
Hic,  qui  forte  velint  rapido  contendere  cursu, 
Invitat  pretiis  animos,  et  praemia  ponit. 

Undique  conveniunt  Teucri,  mixti  que  Sicani; 
Nisus  et  Euryalus  primi  : 

Euryalus  forma  insignis  viridique  juventa,  295 
Nisus  amore  pio  puer.  ;  quos  deinde  secutus 
Regius  egregia  Priami  de  stirpe  Diores ; 

Hunc  Salius,  simul  et  Patron:  quorum  alter 
Acarnan, 

Alter  ab  Arcadio  Tegeaeae  sanguine  gentis; 

Tum  duo  Trinacrii  juvenes,  Elymus  Panopes- 
que,  300 

Assueti  sylvis,  comites  senioris  Acestae  ; 

Multi  praeterea,  quos  fama  obscura  recondit. 
iEneas  quibus  in  mediis  sic  deinde  locutus  : 
Accipite  haec  animis,  laetasque  advertite  mentes. 
Nemo  ex  hoc  numero  mihi  non  donatus  abibit. 
Gnossia  bina  dabo  laevato  lucida  ferro  306 
Spicula  caelatamque  argento  ferre  bipennem  : 
Omnibus  hic  erit  unus  honos.  Tres  praemia  primi 
Accipient,  flavaque  caput  nectentur  oliva : 
Primus  equum  phaleris  insignem  victor  habeto ; 
Alter  Amazoniam  pharetram  plenamque  sagittis 
Threiciis,  lato  quam  circumplectitur  auro  312 
Balteus,  et  tereti  subnectit  fibula  gemma ; 
Tertius  Argolica  hac  galea  contentus  abito. 

Haec  ubi  dicta,  locum  capiunt,  signoque  repente 
Corripiunt  spatia  audito,  limenque  relinquunt, 
Effusi  nimbo  similes;  simul  ultima  signant.  317 
Primus  abit,  longeque  ante  omnia  corpora  Nisus 
Emicat,  et  ventis  et  fulminis  ocior  alis. 
Proximus  huic,  longo  sed  proximus  intervallo, 
Insequitur  Salius;  spatio  post  deinde  relicto  321 
Tertius  Euryalus ; 

Euryalumque  Elymus  sequitur ;  quo  deinde  sub 
ipso 

Ecce  volat,  calcemque  terit  jam  calce  Diores, 
Incumbens  humero  :  spatia  et  si  plura  supersint, 
Transeat  elapsus  prior,  ambiguumve  relinquat. 
Jamque  fere  spatio  extremo,  fessique  sub  ipsam 
Einem  adventabant:  laevi  cum  sanguine  Nisus 
Labitur  infelix  ;  caesis  ut  forte  juvencis 
Fusus  humum  viridesque  super  madefecerat 
herbas.  330 

Hic  juvenis  jam  victor  ovans,  vestigia  presso 
Haud  tenuit  titubata  solo ;  sed  pronus  in  ipso 
Concidit  immundoque  fimo  sacroque  cruore. 

N on  tamen  Euryali,  non  ille  oblitus  amorum : 
Nam  sese  opposuit  Salio  per  lubrica  surgens  ; 
Ille  autem  spissa  jacuit  revolutus  arena.  326 

Emicat  Euryalus,  et  munere  victor  amici 
Prima  tenet,  plausuque  volat  fremituque  se¬ 
cundo. 

Post  Elymus  subit,  et  nunc  tertia  palma  Diores. 
Hic  totum  caveae  consessum  ingentis,  et  ora  340 
Prima  patrum  magnis  Salius  clamoribus  implet, 
Ereptumque  dolo  reddi  sibi  poscit  honorem. 
Tutatur  favor  Euryalum,  lacrymaeque  decorae, 
Gratior  et  pulchro  veniens  in  corpore  virtus. 
Adjuvat,  et  magna  proclamat  voce  Diores,  345 
Qui  subiit  palmae,  frustraque  ad  praemia  venit 
Ultima,  si  primi  Salio  redduntur  honores. 

Tum  pater  JEneas,  Vestra,  inquit,  munera  vobis 


Certa  manent,  pueri ;  et  palmam  movet  ordine 
nemo : 

Me  liceat  casus  miserari  insontis  amici.  350 
Sic  fatus,  tergum  Gaetuli  immane  leonis 
Dat  Salio,  villis  onerosum  atque  unguibus  aureis. 
Hic  Nisus,  Si  tanta,  inquit,  sunt  praemia  victis, 
Et  te  lapsorum  miseret :  quae  munera  Niso 
Digna  dabis  ?  primam  merui  qui  laude  coronam  ; 
Ni  me,  quae  Salium,  fortuna  inimica  tulisset.  356 
Et  simul  his  dictis  faciem  ostentabat,  et  udo 
Turpia  membra  fimo.  Risit  pater  optimus  olli ; 
Et  clypeum  efferri  jussit,  Didymaonis  artes, 
Neptuni  sacro  Danais  de  poste  refixum.  360 
Hoc  juvenem  egregium  praestanti  munere  donat. 

Post,  ubi  confecti  cursus,  et  dona  peregit ; 
Nunc,  si  cui  virtus, animusque  in  pectore  praesens. 
Adsit,  et  evinctis  attollat  brachia  palmis. 

Sic  ait,  et  geminum  pugnae  proponit  honorem  : 
Victori  velatum  auro  vittisque  juvencum  ;  366 
Ensem,  atque  insignem  galeam,  solatia  victo. 

N  ec  mora ;  continuo  vastis  cum  viribus  effert 
Ora  Dares,  magnoque  virum  se  murmure  tollit : 
Solus  qui  Paridem  solitus  contendere  contra ;  370 
Idemque  ad  tumulum,  quo  maximus  occubat 
Hector, 

Victorem  Buten  immani  corpore,  qui  se 
Bebrycia  veniens  Amyci  de  gente  ferebat. 
Perculit,  et  fulva  moribundum  extendit  arena. 
Talis  prima  Dares  caput  altum  in  proelia  tollit, 
Ostenditque  humeros  latos,  alternaque  jactat  376 
Brachia  protendens,  et  verberat  ictibus  auras. 
Quaeritur  huic  alius  :  nec  quisquam  ex  agmine 
tanto 

Audet  adire  virum,  manibusque  inducere  caestus. 
Ergo  alacris,  cunctosque  putans  excedere  palma, 
iEneae  stetit  ante  pedes ;  nec  plura  moratus,  381 
Tum  laeva  taurum  cornu  tenet,  atque  ita  fatur  : 
Nate  dea,  si  nemo  audet  se  credere  pugnae, 

Quae  finis  standi  ?  quo  me  decet  usque  teneri  ? 
Ducere  dona  jube.  Cuncti  simul  ore  fremebant 
Dardanidae,reddique  viro  promissajubebant.  386 
His  gravis  Entellum  dictis  castigat  Acestes, 
Proximus  ut  viridante  toro  consederat  herbae  : 
Entelle,  heroum  quondam  fortissime  frustra, 
Tantane  tam  patiens  nullo  certamine  tolli  390 
Dona  sines  ?  ubi  nunc  nobis  deus  ille,  magister 
Nequicquam  memoratus,  Eryx?  ubi  fama  per 
omnem 

Trinacriam,  et  spolia  illa  tuis  pendentia  tectis  ? 
Ille  sub  haec  :  Non  laudis  amor,  nec  gloria  cessit 
Pulsa  metu  :  sed  enim  gelidus  tardante  senecta 
Sanguis  hebet,frigentque  effetae  in  corpore  vires. 
Si  mihi,  quae  quondam  fuerat,  quaque  improbus 
iste  397 

Exsultat  fidens,  si  nunc  foret  illa  juventas, 

Haud  equidem  pretio  inductus  pulchroque  ju¬ 
venco 

Yenissem  ;  nec  dona  moror.  Sic  deinde  locutus 
In  medium  geminos  immani  pondere  caestus  401 
Projecit ;  quibus  acer  Eryx  in  proelia  suetus 
Ferre  manum,  duroque  intendere  brachia  tergo. 
Obstupuere  animi :  tantorum  ingentia  septem 
Terga  boum  plumbo  insuto  ferroque  rigebant. 
Ante  omnes  stupet  ipse  Dares,  longeque  recusat ; 
Magnanimusque  Anchisiades  et  pondus  et  ipsa 
Huc  illuc  vinclorum  immensa  volumina  versat. 
Tum  senior  tales  referebat  pectore  Voces  : 

Quid,  si  quis  caestus  ipsius  et  Herculis  arma  41Q 
Vidisset,  tristemque  hoc  ipso  in  littore  pugnam  ? 
Haec  germanus  Eryx  quondam  tuus  arma  gerebat 

Sanguine  cernis  adhuc  fractoque  infecta  cerebro. 
His  magnum  Alciden  contra  stetit ;  his  ego  sue¬ 
tus  :  414 

Dum  melior  vires  sanguis  dabat,  aemula  necdum 
Temporibus  geminis  canebat  sparsa  senectus. 
Sed,  si  nostra  Dares  haec  Troius  arma  recusat, 
IdqUe  pio  sedet  Aeneae,  probat  auctor  Acestes, 
JEquemus  pugnas.  Erycis  tibi  terga  remitto  ; 
Solve  metus ;  et  tu  Trojanos  exue  caestus.  420 
Haec  fatus,  duplicem  ex  humeris  rejecit  amictum, 
Et  magnos  membrorum  artus,  magna  ossa  lacer¬ 
tosque 

Exuit,  atque  ingens  media  consistit  arena. 

Tum  satus  Anchisa  caestus  pater  extulit  aequos, 
Et  paribus  palmas  amborum  innexuit  armis.  425 
Constitit  in  digitos  extemplo  arrectus  uterque, 
Brachiaque  ad  superas  interritus  extulit  auras. 
Abduxere  retro  longe  capita  ardua  ab  ictu ; 
Immiscentque  manus  manibus,  pugnamque  la¬ 
cessunt  : 

Ille  pedum  melior  motu,  fretusque  juventa ;  430 
Hic  membris  et  mole  valens ;  sed  tarda  trementi 
Genua  labant,  vastos  quatit  aeger  anhelitus  artus. 
Multa  viri  nequicquam  inter  se  vulnera  jactant, 
Multa  cavo  lateri  ingeminant,  et  pectore  vastos 
Dant  sonitus  ;  erratque  aures  et  tempora  circum 
Crebra  manus ;  duro  crepitant  sub  vulnere  mate. 
Stat  gravis  Entellus,  nisuque  immotus  eodem, 
Corpore  tela  modo  atque  oculis  vigilantibus 
exit.  438 

Ille,  velut  celsam  oppugnat  qui  molibus  urbem, 
Aut  montana  sedet  circum  castella  sub  armis, 
Nunc  hos,  nunc  illos  aditus,  omnemque  pererrat 
Arte  locum,  et  variis  assultibus  irritus  urget. 
Ostendit  dextram  insurgens  Entellus,  et  alte 
Extulit :  ille  ictum  venientem  a  vertice  velox 
Praevidit,  celerique  elapsus  corpore  cessit.  445 
Entellus  vires  in  ventum  effudit,  et  ultro 
Ipse  gravis  graviterque  ad  terram  pondere  vasto 
Concidit :  ut  quondam  cava  concidit  aut  Ery¬ 
mantho, 

Aut  Ida  in  magna  radicibus  eruta  pinus. 
Consurgunt  studiis  Teucri  et  Trinacria  pubes  ; 

It  clamor  coelo:  primusque  accurrit  Acestes,  451 
./Equae  vumque  ab  humo  miserans  attollit  ami¬ 
cum. 

At  non  tardatus  casu  neque  territus,  heros 
Acrior  ad  pugnam  redit,  ac  vim  suscitat  ira ; 
Tum  pudor  incendit  vires,  et  conscia  virtus ;  455 
Praecipitemque  Daren  ardens  agit  aequore  toto, 
Nunc  dextra  ingeminans  ictus,  nunc  ille  sinistra. 
Nec  mora,  nec  requies.  Quam  multa  grandine 
nimbi 

Culminibus  crepitant,  sic  densis  ictibus  heros 
Creber  utraque  manu  pulsat  versatque  Dareta. 
Tum  pater  JEneas  procedere  longius  iras,  461 
Et  saevire  animis  Entellum  haud  passus  acerbis  ; 
Sed  finem  imposuit  pugnae,  fessumque  Dareta 
Eripuit,  mulcens  dictis,  ac  talia  fatur : 

Infelix,  quae  tanta  animum  dementia  cepit  ?  465 
Non  vires  alias,  conversaque  numina  sentis  ? 
Cede  deo.  Dixitque,  et  proelia  voce  diremit. 
Ast  illum  fidi  aequales,  genua  aegra  trahentem, 
Jactantem  que  utroque  caput,  crassumque  cruo- 
rem 

Ore  ejectantem,  mixtosque  in  sanguine  dentes, 
Ducunt  ad  naves ;  galeamque  ensemque  vocati 
Accipiunt :  palmam  Entello  taurumque  relin¬ 
quunt.  472 

Hio  victor,  superans  animis,  tauroque  superbus, 


Nate  dea,  vosque  haec,  inquit,  cognoscite,  Teucri, 
Et  mihi  quae  fuerint  juvenili  in  corpore  vires,  47  5 
Et  qua  servetis  revocatum  a  morte  Dareta. 
Dixit,  et  adversi  contra  stetit  ora  juvenci, 

Qui  donum  adstabat  pugnae  ;  durosque  reducta 
Libravit  dextra  media  inter  cornua  caestus 
Arduus,  effractoque  illisit  in  ossa  cerebro.  480 
Sternitur,  exanimisque  tremens  procumbit  humi 
bos. 

Ille  super  tales  effundit  pectore  voces  : 

Hanc  tibi,  Eryx,  meliorem  animam  pro  morte 
Daretis 

Persolvo  :  hic  victor  caestus  artemque  repono. 

Protenus  /Eneas  celeri  certare  sagitta  485 
Invitat,  qui  forte  velint,  et  praemia  ponit ; 
Ingentique  manu  malum  de  nave  Seresti 
Erigit ;  et  volucrem  trajecto  in  fune  columbam, 
Quo  tendant  ferrum,  malo  suspendit  ab  alto. 
Convenere  viri,  dejectamque  aerea  sortem  490 
Accepit  galea ;  et  primus  clamore  secundo 
Hyrtacidae  ante  omnes  exit  locus  Hippocoontis; 
Quem  modo  navali  Mnestheus  certamine  victor 
Consequitur,  viridi  Mnestheus  evinctus  oliva. 
Tertius  Eurytion,  tuus,  o  clarissime,  frater,  495 
Pandare, qui  quondam,  jussus  confundere  foedus, 
In  medios  telum  torsisti  primus  Achivos. 
Extremus  galeaque  ima  subsidit  Acestes ; 

Ausus  et  ipse  manu  juvenum  tentare  laborem. 
Tum  validis  flexos  incurvant  viribus  arcus  5U0 
Pro  se  quisque  viri,  et  depromunt  tela  pharetris ; 
Primaque  per  coelum  nervo  stridente  sagitta 
Hyrtacidae  juvenis  volucris  diverberat  auraS, 

Et  venit,  adversique  infigitur  arbore  mali. 
Intremuit  malus,  timuitque  exterrita  pennis  505 
Ales,  et  ingenti  sonuerunt  omnia  plausu. 

Post  acer  Mnestheus  adducto  constitit  arcu, 
Alta  petens,  pariterque  oculos  telumque  tetendit. 
Ast  ipsam  miserandus  avem  contingere  ferro 
Non  valuit ;  nodos  et  vincula  linea  rupit,  510 
Quis  innexa  pedem  malo  pendebat  ab  alto. 

Illa  Notos  atque  atra  volans  in  nubila  fugit. 
Tum  rapidus  jamdudum  arcu  contenta  parato 
Tela  tenens,  fratrem  Eurytion  in  vota  vocavit, 
Jam  vacuo  tetam  coelo  speculatus,  et  alis  515 
Plaudentem  nigra  figit  sub  nube  columbam. 
Decidit  exanimis,  vitamque  reliquit  in  astris 
JEtheriis,  fixamque  refert  delapsa  sagittam. 
Amissa  solus  palma  superabat  Acestes : 

Qui  tamen  aerias  telum  contendit  in  auras,  520 
Ostentans  artemque  pater,  arcumque  sonantem. 
Hic  oculis  subitum  objicitur,  magnoque  futurum 
Augurio  monstrum  ;  docuit  post  exitus  ingens, 
Seraque  terrifici  cecinerunt  omina  vates. 
Namque  volans  liquidis  in  nubibus  arsit  arundo, 
Signavitque  viam  flammis, tenuesque  recessit  526 
Consumta  in  ventos :  coelo  ceu  saepe  refixa 
Transcurrunt  crinemque  volantia  sidera  ducunt. 
Attonitis  haesere  animis,  superosque  precati 
Trinacrii  Teucrique  viri :  nec  maximus  omen  530 
Abnuit  iEneas  ;  sed  laetum  amplexus  Acesten, 
Muneribus  cumulat  magnis,  ac  talia  fatur  : 
Sume,  pater ;  nam  te  voluit  rex  magnus  Olympi 
Talibus  auspiciis  exsortem  ducere  honores. 
Ipsius  Anchisae  longaevi  hoc  munus  habebis,  535 
Cratera  impressum  signis,  quem  Thracius  olim 
Anchisae  genitori  in  magno  munere  Cisseus 
Ferre  sui  dederat  monumentum  et  pignus  amoris. 
Sic  fatus  cingit  viridanti  tempora  lauro, 

Et  primum  ante  omnes  victorem  appellat  Aces¬ 
te».  54l> 

Nec  bonus  Eurytion  praelato  invidit  honori ; 
Quamvis  solus  avem  coelo  dejecit  ab  alto. 
Proximus  ingreditur  donis,  qui  vincula  rupit ; 
Extremus,  volucri  qui  fixit  arundine  malum. 

At  pater  iEneas,  nondum  certamine  misso,  545 
Custodem  ad  sese  comitemque  impubis  Iuli 
Epytiden  vocat,  et  fidam  sic  fatur  ad  aurem  : 
Vade  age,  et  Ascanio,  si  jam  puerile  paratum 
Agmen  habet  secum,  cursusque  instruxit  equo¬ 
rum, 

Ducat  avo  turmas,  et  sese  ostendat  in  armis,  550 
Dic,  ait.  Ipse  omnem  longo  decedere  circo 
Infusum  populum,  et  campos  jubet  esse  patentes. 
Incedunt  pueri,  pariterque  ante  ora  parentum 
Frenatis  lucent  in  equis ;  quos  omnis  euntes 
Trinacriae  mirata  fremit  Troja? que  juventus.  555 
Omnibus  in  morem  tonsa  coma  pressa  corona  ; 
Cornea  bina  ferunt  praefixo  hastilia  ferro  ; 

Pars  leves  humero  pharetras ;  it  pectore  summo 
Flexilis  obtorti  per  collum  circulus  auri. 

Tres  equitum  numero  turmae,  ternique  vagantur 
Ductores;  pueri  bis  seni  quemque  secuti  561 
Agmine  partito  fulgent,  paribusque  magistris. 
Una  acies  juvenum,  ducit  quam  parvus  ovantem 
Nomen  avi  referens  Priamus,  tua  clara,  Polite, 
Progenies,  auctura  Italos ;  quem  Thracius  albis 
Portat  equus  bicolor  maculis,  vestigia  primi  566 
Alba  pedis  frontemque  ostentans  arduus  albam. 
Alter  Atys,  genus  unde  Atii  duxere  Latini ; 
Parvus  Atys,  pueroque  puer  dilectus  Iulo.  569 
Extremus,  formaque  ante  omnes  pulcher,  Iulus 
Sidonio  est  invectus  equo,  quem  candida  Dido 
Esse  sui  dederat  monumentum  et  pignus  amoris. 
Csetera  Trinacriis  pubes  senioris  Acestae 
Fertur  equis.  574 

Excipiunt  plausu  pavidos,  gaudentque  tuentes 
Dardanidse  ;  veterumque  agnoscunt  ora  paren¬ 
tum.  [suorum 

Postquam  omnem  laeti  consessum  oculosque 
Lustravere  in  equis  :  signum  clamore  paratis 
Epytides  longe  dedit,  insonuitque  flagello. 

Olli  discurrere  pares,  atjue  agmina  terni  580 
Diductis  solvere  choris,  rursusque  vocati 
Convertere  vias,  infestaque  tela  tulere. 

Inde  alios  ineunt  cursus  aliosque  recursus 
Adversis  spatiis,  alternisque  orbibus  orbes  584 
Impediunt,  pugnaeque  cient  simulacra  sub  armis ; 
Et  nunc  terga  fuga  nudant ;  nunc  spicula  vertunt 
Infensi ;  facta  pariter  nunc  pace  feruntur. 

Ut  quondam  Creta  fertur  Labyrinthus  in  alta 
Parietibus  textum  caecis  iter,  ancipitemque 
Mille  viis  habuisse  dolum,  qua  signa  sequendi 
Falleret  indeprensus  et  irremeabilis  error.  591 
Haud  alio  Teucrum  nati  vestigia  cursu 
Impediunt,  texuntque  fugas  et  proelia  ludo, 
Delphinum  similes :  qui  per  maria  humida  nando 
Carpathium  Libycumque  secant,  [luduntque  per 
undas.]  595 

Hunc  morem,  hos  cursus,  atque  haec  certamina 
primus 

Ascanius,  Longam  muris  cum  cingeret  Albam, 
Retulit,  et  priscos  docuit  celebrare  Latinos, 

Quo  puer  ipse  modo,  secum  quo  Troia  pubes. 
Albani  docuere  suos ;  hinc  maxima  porro  600 
Accepit  Roma,  et  patrium  servavit  honorem ; 
Trojaque  nunc,  pueri  Trojanum  dicitur  agmen. 
Hac  celebrata  tenus  sancto  certamina  patri. 

Hic  primum  Fortuna  fidem  mutata  novavit. 
Dum  variis  tumulo  referunt  sollennia  ludis,  605 
Irim  de  coelo  misit  Saturnia  Juno 


Iliacam  ad  classem,  ventosque  adspirat  eunti, 
Multa  movens,  necdum  antiquum  saturata  do¬ 
lorem. 

Illa  viam  celerans  per  mille  coloribus  arcum, 
Nulli  visa,  cito  decurrit  tramite  virgo.  610 

Conspicit  ingentem  concursum,  et  littora  lustrat, 
Desertosque  videt  portus  classemque  relictam. 
At  procul  in  sola  secretae  Troades  acta  [dum 
Amissum  Anchisen  flebant,  cunctaeque  profun- 
Pontum  adspectabant  flentes.  Heu  tot  vada 
fessis,  615 

Et  tantum  superesse  maris  !  vox  omnibus  una. 
Urbem  orant ;  taedet  pelagi  perferre  laborem. 
Ergo  inter  medias  sese  haud  ignara  nocendi 
Conjicit,  et  faciemque  deae  vestemque  reponit : 
Fit  Beroe,  Tmarii  conjux  longaeva  Dorycli ;  620 
Cui  genus,  et  quondam  nomen,  natique  fuissent ; 
Ac  sic  Dardanidum  mediam  se  matribus  infert . 
O  miserae,  quas  non  manus,  inquit,  Achaica  bello 
Traxerit  ad  letum  patriae  sub  moenibus  !  o  gens 
Infelix  !  cui  te  exitio  Fortuna  reservat?  625 
Septima  post  Trojae  excidium  jam  vertitur  aestas : 
Cum  freta,  cum  terras  omnes,  tot  inhospita  saxa 
Sideraque  emensae  ferimur ;  dum  per  mare 
magnum 

Italiam  sequimur  fugientem,  et  volvimur  undis. 
Hic  Erycis  fines  fraterni,  atque  hospes  Acestes : 
Quid  prohibet  muros  jacere,  et  dare  civibus  ur¬ 
bem  ?  631 

O  patria,  et  rapti  nequicquam  ex  hoste  Penates, 
Nullane  jam  Trojae  dicentur  moenia?  nusquam 
H  ectoreos  amnes,  Xanthum  et  Simoenta,  videbo  ? 
Quin  agite,  et  mecum  infaustas  exurite  puppes. 
Nam  mihi  Cassandrae  per  somnum  vatis  imago 
Ardentes  dare  visa  faces  :  Hic  quaerite  Trojam  , 
Hic  domus  est,  inquit,  vobis.  Jam  tempus  agi 
res ; 

Nec  tantis  mora  prodigiis.  En  quatuor  arae 
JN  eptuno.  Deus  ipse  faces  animumque  ministrat. 
Haec  memorans,  prima  infensum  vi  corripit  ig¬ 
nem,  641 

Sublataque  procul  dextra  connixa  coruscat, 

Et  jacit.  Arrectae  mentes,  stupefactaque  corda 
lliadum.  Hic  una  e  multis,  quae  maxima  natu, 
Pyrgo,  tot  Priami  natorum  regia  nutrix,  645 
Non  Beroe  vobis,  non  haec  Rhoeteia,  matres, 

Est  Dorycli  conjux.  Divini  s  gna  decoris, 
Ardentesque  notate  oculos  ;  qui  spiritus  illi, 

Qui  vultus,  vocisve  sonus,  vel  gressus  eunti. 

Ipsa  egomet  dudum  Beroen  digressa  reliqui  650 
iEgram,  indignantem  tali  quod  sola  careret 
Munere,  nec  meritos  Anchisae  inferret  honores. 
Haec  effata. 

At  matres  primo  ancipites,  oculisque  malignis 
Ambiguae,  spectare  rates,  miserum  inter  amorem 
Praesentis  terrae,  fatisque  vocantia  regna :  656 

Cum  dea  se  paribus  per  coelum  sustulit  alis, 
Ingentemque  fuga  secuit  sub  nubibus  arcum. 
Tum  vero  attonitae  monstris,  actaeque  furore 
Conclamant,  rapiuntque  focis  penetralibus  ig¬ 
nem  ;  660 

Pars  spoliant  aras,  frondem  ac  virgulta  facesque 
Conjiciunt.  Furit  immissis  Vulcanus  habenis 
Transtra  per  et  remos  et  pictas  abiete  puppes. 
Nuntius  Anchisae  ad  tumulum  cuneosque  theatri 
Incensas  perfert  naves  Eumelus  ;  et  ipsi  665 
Respiciunt  atram  in  nimbo  volitare  favillam. 
Primus  et  Ascanius,  cursus  ut  laetus  equestres 
Ducebat,  sic  acer  equo  turbata  petivit 
Castra ;  nec  examines  possunt  retinere  magistri 

Quis  furor  iste  novus  ?  quo  nunc,  quo  tenditis, 
inquit,  670 

Heu  miseras  cives?  non  hostem,  inimicaque 
castra 

Argivum  ;  vestras  spes  uritis.  En,  ego  vester 
Ascanius :  galeam  ante  pedes  projecit  inanem, 
Qua  ludo  indutus  belli  simulacra  ciebat. 
Accelerat  simul  iEneas,  simul  agmina  Teucrum. 
Ast  illae  diversa  metu  per  littora  passim  676 
Diffugiunt ;  sylvasque,  et  sicubi  concava  furtim 
Saxa,  petunt.  Piget  incepti,  lucisque  ;  suosque 
Mutatae  agnoscunt,  excussaque  pectore  Juno  est. 
Sed  non  idcirco  flammae  atque  incendia  vires  680 
Indomitas  posuere :  udo  sub  robore  vivit  [nas 
Stuppa,  vomens  tardum  fumum,  lentusque  cari- 
Est  vapor,  et  toto  descendit  corpore  pestis  ; 

Nec  vires  heroum  infusaque  flumina  prosunt. 
Tum  pius  iEneas  humeris  abscindere  vestem,  685 
Auxilioque  vocare  deos,  et  tendere  palmas  : 
Jupiter  omnipotens,  si  nondum  exosus  ad  unum 
Trojanos,  si  quid  pietas  antiqua  labores 
Respicit  humanos  :  da  flammam  evadere  classi 
Nunc,  pater,  et  tenues  Teucrum  res  eripe  leto : 
Vel  tu,  quod  superest,  infesto  fulmine  morti,  691 
Si  mereor,  demitte,  tuaque  hic  obrue  dextra. 
Vix  haec  ediderat,  cum  effusis  imbribus  atra 
Tempestas  sine  more  furit,  tonitruque  tremiscunt 
Ardua  terrarum  et  campi  ;  ruit  aethere  toto  695 
Turbidus  imber  aqua  densisque  nigerrimus 
Austris ; 

Implenturque  super  puppes :  semiusta  madescunt 
Robora  :  restinctus  donec  vapor  omnis,  et  omnes, 
Quatuor  amissis,  servatae  a  peste  carinae. 

At  pater  iEneas,  casu  concussus  acerbo,  700 
Nunc  huc  ingentes,  nunc  illuc  pectore  curas 
Mutabat  versans  :  Siculisne  resideret  arvis, 
Oblitus  fatorum,  Ttalasne  capesseret  oras. 

Tum  senior  Nautes,  unum  Tritonia  Pallas 
Quem  docuit,  multaque  insignem  reddidit  arte  ; 
Hic  responsa  dabat,  vel  quae  portenderet  ira  706 
Magna  deum,  vel  quae  fatorum  posceret  ordo  : 
Isque  his  iEnean  solatus  vocibus  infit : 

Nate  dea,  quo  fata  trahunt  retrahuntque,  sequa¬ 
mur.  [est. 

Quicquid  erit,  superanda  omnis  fortuna  ferendo 
Est  tibi  Dardanius  divinae  stirpis  Acestes  :  711 
Hunc  cape  consiliis  socium, et  conjunge  volentem ; 
Huic  trade,  amissis  superant  qui  navibus,  et  quos 
Pertaesum  magni  incepti  rerumque  tuarum  est ; 
Longae vosque  senes,  ac  fessas  aequore  matres,  715 
Et  quicquid  tecum  invalidum  metuensque  pe¬ 
ricli  est, 

Delige  ;  et  his  habeant  terris  sine  moenia  fessi : 
TJrbem  appellabunt  permisso  nomine  Acestam. 

Talibus  incensus  dictis  senioris  amici. 

Tum  vero  in  curas  animum  diducitur  omnes  : 

Et  Nox  atra  polum  bigis  subvecta  tenebat.  721 
Visa  dehinc  coelo  facies  delapsa  parentis 
Anchisae  subito  tales  effundere  voces  : 

Nate,  mihi  vita  quondam,  dum  vita  manebat, 
Care  magis;  nate,  Iliacis  exercite  fatis  ;  725 

Imperio  Jovis  huc  venio  :  qui  classibus  ignem 
Depulit,  et  coelo  tandem  miseratus  ab  alto  est. 
Consiliis  pare,  quae  nunc  pulcherrima  Nautes 
Dat  senior  :  lectos  juvenes,  fortissima  corda, 
Defer  in  Italiam  :  gens  dura  atque  aspera  cultu 
Debellanda  tibi  Latio  est.  Ditis  tamen  ante  731 
Infernas  accede  domos,  et  Averna  per  alta 
Cmgressus  pete,  nate,  meos.  Non  me  impia  ' 
namque 


Tartara  habent,  tristes  umbrae ;  sed  amoena 
piorum 

Concilia  Elysiumque  colo.  Huc  casta  Sibylla  735 
Nigrarum  multo  pecudum  te  sanguine  ducet. 
Tum  genus  omne  tuum,  et  quae  dentur  moenia, 
disces. 

Jamque  vale.  Torquet  medios  Nox  humi  da 
cursus ; 

Et  me  saevus  equis  Oriens  afflavit  anhelis.  739 
Dixerat :  et  tenues  fugit,  ceu  fumus,  in  auras. 
iEneas,  Quo  deinde  ruis  ?  quo  proripis  ?  inquit, 
Quem  fugis  ?  aut  quis  te  nostris  complexibus 
arcet  ? 

Haec  memorans,  cinerem  et  sopitos  suscitat 
ignes  ; 

Pergameumque  Larem,  et  canae  penetralia 
Vestae, 

Farre  pio  et  plena  supplex  veneratur  acerra.  745 
Extemplo  socios  primumque  arcessit  Acesten, 
Et  Jovis  imperium  et  cari  praecepta  parentis 
Edocet,  et  quae  nunc  animo  sententia  constet. 
Haud  mora  consiliis,  nec  jussa  recusat  Acestes. 
Transscribunt  urbi  matres,  populumque  volentem 
Deponunt,  animos  nil  magnae  laudis  egentes.  751 
Ipsi  transtra  novant,  flammisque  ambesa  repo¬ 
nunt 

Robora  navigiis  ;  aptant  remosque  rudentesque , 
Exigui  numero,  sed  bello  vivida  virtus. 

Interea  iEneas  urbem  designat  aratro,  755 
Sortitusque  domos,  hoc  Ilium,  et  haec  loca  Tro- 
Esse  jubet.  Gaudet  regno  Trojanus  Acestes,  [jam 
Indicitque  forum,  et  patribus  dat  jura  vocatis. 
Tum  vicina  astris  Erycino  in  vertice  sedes 
Fundatur  Veneri  Idaliae,  tumuloque  sacerdos  760 
Ac  lucus  late  sacer  additur  Anchiseo. 

Jamque  dies  epulata  novem  gens  omnis,  et  aris 
Factus  honos :  placidi  straverunt  aequora  venti, 
Creber  et  adspirans  rursus  vocat  Auster  in  altum. 
Exoritur  procurva  ingens  per  littora  fletus  ;  765 
Complexi  inter  se  noctemque  diemque  morantur. 
Ipsae  jam  matres,  ipsi  quibus  aspera  quondam 
Visa  maris  facies,  et  non  tolerabile  nomen, 

Ire  volunt,  omnemque  fugae  perferre  laborem. 
Quos  bonus  iEneas  dictis  solatur  amicis,  770 
Et  consanguineo  lacrymans  commendat  Acestae. 
Tres  Eryci  vitulos,  et  tempestatibus  agnam, 
Caedere  deinde  jubet,  solvique  ex  ordine  funem. 
Ipse,  caput  tonsae  foliis  evinctus  olivae,  [sos 
Stans  procul  in  prora  pateram  tenet,  extaque  sal- 
Porricit  in  fluctus,  ac  vina  liquentia  fundit.  776 
Prosequitur  surgens  a  puppi  ventus  euntes. 
Certatim  socii  feriunt  mare,  et  aequora  verrunt. 

At  Venus  interea  Neptunum  exercita  curis 
Alloquitur,  talesque  effundit  pectore  questus : 
Junonis  gravis  ira,  nec  exsaturabile  pectus,  781 
Cogunt  me, Neptune, preces  descendere  in  omnes : 
Quam  nec  longa  dies,  pietas  nec  mitigat  ulla ; 
Nec  Jovis  imperio  fatisve  infracta  quiescit. 

Non  media  de  gente  Phrygum  exedisse  nefandis 
Urbem  odiis  satis  est,  nec  poenam  traxe  per  om¬ 
nem  786 

Reliquias ;  Trojae  cineres  atque  ossa  peremtae 
Insequitur.  Caussas  tanti  sciat  illa  furoris. 

Ipse  mihi  nuper  Libycis  tu  testis  in  undis 
Quam  molem  subito  excierit :  maria  omnia  coelo 
Miscuit,  .ZEoliis  nequicquam  freta  procellis  ;  79  J 
In  regnis  hoc  ausa  tuis. 

Per  scelus  ecce  etiam  Trojanis  matribus  actis 
Exussit  foede  puppes ;  et  classe  subegit 
Amissa  socios  ignotae  linquere  terrae  79S 

Quod  superest,  oro,  liceat  dare  tuta  per  undas 
V eia  tibi  !  liceat  Laurentem  attingere  Tibrini ! 
Si  concessa  peto,  si  dant  ea  moenia  Parcae. 

Tum  Saturnius  haec  domitor  maris  edidit  alti : 
Fas  omne  est,  Cytherea,  meis  te  fidere  regnis,  800 
Unde  genus  ducis.  Merui  quoque  ;  saepe  furores 
Compressi  et  rabiem  tantam  coelique  marisque. 
N ec  minor  in  terris, Xanthum  Simoentaque  testor, 
jEneae  mihi  cura  tui.  Cum  Troia  Achilles 
Exanimata  sequens  impingeret  agmina  muris, 
Millia  multa  daret  leto,  gemerentque  repleti  806 
Amnes,  nec  reperire  viam  atque  evolvere  posset 
In  mare  se  Xanthus ;  Pelidae  tunc  ego  forti 
Congressum  ADnean,  nec  dis  nec  viribus  aequis, 
Nube  cava  rapui ;  cuperem  cum  vertere  ab  imo 
Structa  meis  manibus  perjurae  moenia  Trojae.  811 
Nunc  quoque  mens  eadem  perstat  mihi  :  pelle 
timorem. 

Tutus,  quos  optas,  portus  accedet  Averni. 

Unus  er  it  tantum,  amissum  quem  gurgite  quaeret ; 
Unum  pro  multis  dabitur  caput.  815 

His  ubi  laeta  deae  permulsit  pectora  dictis, 
Jungit  equos  auro  genitor,  spumantiaque  addit 
Frena  feris,  manibusque  omnes  effundit  habenas. 
Caeruleo  per  summa  levis  volat  aequora  curru. 
Subsidunt  undae,  tumidumque  sub  axe  tonanti 
Sternitur  aequor  aquis  ;  fugiunt  vasto  aethere 
nimbi.  821 

Tum  variae  comitum  facies  ;  immania  cete, 

Et  senior  Glauci  chorus,  Inousque  Palaemon, 
Tritonesque  citi,  Phorcique  exercitus  omnis. 
Laeva  tenentThetis,  et  Melite,  Panopeaque  virgo, 
Nesaee,  Spioque,  Thaliaque,  Cymodoceque.  826 
Hic  patris  ADneae  suspensam  blanda  vicissim 
Gaudia  pertentant  mentem :  jubet  ocius  omnes 
Attolli  malos,  intendi  brachia  velis. 

Una  omnes  fecere  pedem ;  pariterque  sinistros, 
Nunc  dextros  solvere  sinus ;  una  ardua  torquent 
Cornua,  detorquentque.  Ferunt  sua  flamina 
classem.  832 


Princeps  ante  omnes  densum  Palinurus  agebat 
Agmen  :  ad  hunc  alii  cursum  contendere  jussi. 
Jamque  fere  mediam  coeli  Nox  humida  metam 
Contigerat ;  placida  laxarant  membra  quiete 
Sub  remis  fusi  per  dura  sedilia  nautae,  837 
Cum  levis  aetheriis  delapsus  Somnus  ab  astris 
Aera  dimovit  tenebrosum,  et  dispulit  umbras, 
Te,  Palinure,  petens,  tibi  somnia  tristia  portans 
Insonti  ;  puppique  deus  consedit  in  alta,  841 
Phorbanti  similis  ;  funditque  has  ore  loquelas : 
Iaside  Palinure  ferunt  ipsa  aequora  classem ; 

AD  qua  t  ac  spirant  aurae  ;  datur  hora  quieti : 

Pone  caput,  fessosque  oculos  furare  labori.  845 
Ipse  ego  paulisper  pro  te  tua  munera  inibo. 

Cui  vix  attollens  Palinurus  lumina  fatur : 

Mene  salis  placidi  vultum  fluctusque  quietos 
Ignorare  jubes  ?  mene  huic  confidere  monstro  ? 
ADnean  credam  quid  enim  fallacibus  Austris,  850 
Et  coeli  toties  deceptus  fraude  sereni  ? 

Talia  dicta  dabat,  clavumque  affixus  et  haerens 
Nusquam  amittebat,  oculosque  sub  astra  tenebat. 
Ecce  deus  ramum  Lethaeo  rore  madentem,  854 
Vique  soporatum  Stygia,  super  utraque  quassat 
Tempora;  cunctantique  natantia  lumina  solvit. 
Vix  primos  inopina  quies  laxaverat  artus ; 

Et  super  incumbens,  cum  puppis  parte  revulsa, 
Cumque  gubernaclo,  liquidas  projecit  in  undas 
Praecipitem,  ac  socios  nequicquam  saepe  vocan¬ 
tem.  860 

Ipse  volans  tenues  se  sustulit  ales  ad  auras. 
Currit  iter  tutum  non  secius  aequore  classis, 
Promissisque  patris  Neptuni  interrita  fertur. 
Jamque  adeo  scopulos  Sirenum  advecta  subibat, 
Difficiles  quondam,  multorumque  ossibus  albos, 
Tum  rauca  assiduo  longe  sale  saxa  sonabant,  866 
Cum  pater  amisso  fluitantem  errare  magistro 
Sensit,  et  ipse  ratem  nocturnis  rexit  in  undis, 
Multa  gemens,  casuque  animum  concussus  amici ; 
O  nimium  coelo  et  pelago  confise  sereno,  870 
Nudus  in  ignota,  Palinure,  jacebis  arena  ! 


LIBER  SEXTUS. 


Sic  fatur  lacrymans,  classique  immittit  habenas, 
Et  tandem  Euboicis  Cumarum  allabitur  oris. 
Obvertunt  pelago  proras  :  tum  dente  tenaci 
Ancora  fundabat  naves,  et  littora  curvae 
Praetexunt  puppes ;  juvenum  manus  emicat  ar¬ 
dens  5 

Littus  in  Hesperium ;  quaerit  pars  semina  flammae 
Abstrusa  in  venis  silicis ;  pars  densa  ferarum 
Tecta  rapit  sylvas ;  inventaque  flumina  monstrat. 
At  pius  iEneas  arces  quibus  altus  Apollo 
Praesidet,  horrendaeque  procul  secreta  Sibyllae, 
Antrum  immane,  petit ;  magnam  cui  mentem 
animumque  11 

Delius  inspirat  vates,  aperitque  futura. 

Jam  subeunt  Triviae  lucos,  atque  aurea  tecta. 

Daedalus,  ut  fama  est,  fugiens  Minoia  regna, 
Praepetibus  pennis  ausus  se  credere  coelo,  1 5 
Insuetum  per  iter  gelidas  enavit  ad  Arctos, 
Chalcidicaque  levis  tandem  super  adstitit  arce. 
Redditus  his  primum  terris,  tibi,  Phoebe, 
sacravit 

Remigium  alarum,  posuitque  immania  templa. 
In  foribus  letum  Androgei :  tum  pendere  pernas 
Cecropidae  jussi,  (miserum)  septena  quotannis 


Corpora  natorum  ;  stat  ductis  sortibus  urna ;  22 
Contra  elata  mari  respondet  Gnossia  tellus  ; 

Hic  crudelis  amor  tauri,  suppostaque  furto 
Pasiphae,  mixtumque  genus,  prolesque  biformis 
Minotaurus  inest,  Veneris  monimenta  nefandae; 
Hic  labor  ille  domus,  et  inextricabilis  error;  27 
Magnum  reginae  sed  enim  miseratus  amorem 
Daedalus,  ipse  dolos  tecti  ambagesque  resolvit, 
Caeca  regens  filo  vestigia.  Tu  quoque  magnam 
Partem  opere  in  tanto,  sineret  dolor,  Icare,  ha¬ 
beres.  31 

Bis  conatus  erat  casus  effingere  in  auro ; 

Bis  patriae  cecidere  manus.  Quin  protinus  omnia 
Perlegerent  oculis,  ni  jam  praemissus  Achates 
Afforet,  atque  una  Phoebi  Triviaeque  sacerdos, 
Deiphobe  Glauci,  fatur  quae  talia  regi  :  36 

Non  hoc  ista  sibi  tempus  spectacula  poscit : 
Nunc  grege  de  intacto  septem  mactare  juvencos 
Praestiterit,  totidem  lectas  de  more  bidentes. 

Talibus  affata  ADnean — nec  sacra  morantur  40 
J ussa  viri — T eucros  vocat  alta  in  templa  sacerdos. 
Excisum  Euboicae  latus  ingens  rupis  in  antrum, 
Quo  lati  ducunt  aditus  centum,  ostia  centum ; 
Unde  ruunt  totidem  v  tees,  responsa  Sibyllae.  44 

Ventum  erat  ad  limen,  cum  virgo,  Poscere  fata 
Tempus,  ait :  deus,  ecce,  deus.  Cui  talia  fanti 
Ante  fores,  subito  non  vultus,  non  color  unus, 
Non  comtae  mansere  comae  ;  sed  pectus  anhelum, 
Et  rabie  fera  corda  tument ;  majorque  videri, 
Nec  mortale  sonans  ;  afflata  est  numine  quando 
Jam  propiore  dei.  Cessas  in  vota  precesque, 
Tros,  ait,  iEnea  ?  cessas  ?  neque  enim  ante  de¬ 
hiscent 

Attonitae  magna  ora  domus.  Et  talia  fata 
Conticuit.  Gelidus  Teucris  per  dura  cucurrit 
Ossa  tremor  ;  funditque  preces  rex  pectore  ab 
imo :  55 

Phoebe,  graves  Trojae  semper  miserate  labores, 
Dardana  qui  Paridis  direxti  tela  manusque 
Corpus  in  JEacidae  ;  magnas  obeuntia  terras 
Tot  maria  intravi  duce  te,  penitusque  repostas 
Massylum  gentes,  prae  tentaque  Syrtibus  arva ; 
Jam  tandem  Italiae  fugientis  prendimus  oras  ; 
Hac  Trojana  tenus  fuerit  Fortuna  secuta.  62 

Vos  quoque  Pergameae  jam  fas  est  parcere  genti, 
Dique  deaeque  omnes,  quibus  obstitit  Ilium,  et 
ingens 

Gloria  Dardaniae.  Tuque,  o  sanctissima  vates, 
Praescia  venturi,  da — non  indebita  posco  66 

Regna  meis  fatis — Latio  considere  Teucros, 
Errantesque  deos,  agitataque  numina  Trojae. 
Tum  Phoebo  et  Triviae  solido  de  marmore  tem¬ 
plum 

Instituam  festosque  dies  de  nomine  Phoebi.  70 
Te  quoque  magna  manent  regnis  penetralia 
nostris. 

Hic  ego  namque  tuas  sortes,  arcanaque  fata 
Dicta  meae  genti,  ponam,  lectosque  sacrabo, 
Alma,  viros.  Foliis  tantum  ne  carmina  manda; 
Ne  turbata  volent  rapidis  ludibria  ventis.  75 
Ipsa  canas  oro.  Finem  dedit  ore  loquendi. 

At  Phoebi  nondum  patiens,  immanis  in  antro 
Bacchatur  vates,  magnum  si  pectore  possit 
Excussisse  deum  ;  tanto  magis  ille  fatigat 
Os  rabidum,  fera  corda  domans,  fingitque  pre¬ 
mendo.  80 

Ostia  jamque  domus  patuere  ingentia  centum 
Sponte  sua,  vatisque  ferunt  responsa  per  auras : 
O  tandem  magnis  pelagi  defuncte  periclis  ! 

Sed  terra  graviora  manent.  In  regna  Lavini 
Dardanidse  venient ;  mitte  hanc  de  pectore  cu¬ 
ram  :  85 

Sed  non  et  venisse  volent.  Bella,  horrida  bella, 
Et  Tibrim  multo  spumantem  sanguine  cerno. 
Non  Simois  tibi,  nec  Xanthus,  nec  Dorica  castra 
Defuerint.  Alius  Latio  jam  partus  Achilles, 
Natus  et  ipse  dea.  Nec  Teucris  addita  Juno  90 
LTsquam  aberit :  cum  tu  supplex  in  rebus  egenis 
Quas  gentes  Italum,  aut  quas  non  oraveris  urbes ! 
Causa  mali  tanti  conjux  iterum  hospita  Teucris, 
Eternique  iterum  thalami. 

Tu  ne  cede  malis ;  sed  contra  audentior  ito,  95 
Quam  tua  te  fortuna  sinet.  Via  prima  salutis, 
Quod  minime  reris,  Graia  pandetur  ab  urbe. 

Talibus  ex  adyto  dictis  Cumaea  Sibylla 
Horrendas  canit  ambages,  antroque  remugit, 
Obscuris  vera  involvens  :  ea  frena  furenti  100 
Concutit,  et  stimulos  sub  pectore  vertit  Apollo. 
Ut  primum  cessit  furor,  et  rabida  ora  quierunt, 
Incipit  vEneas  heros :  Non  ulla  laborum, 

O  virgo,  nova  mi  facies  inopinave  surgit. 

Omnia  praecepi,  atque  animo  mecum  ante  peregi. 
Unum  oro  :  quando  hic  inferni  janua  regis  106 
Dicitur,  et  tenebrosa  palus  Acheronte  refuso ; 


Ire  ad  conspectum  cari  genitoris  et  ora 
Contingat ;  doceas  iter,  et  sacra  ostia  pandas. 
Illum  ego  per  flammas  et  mille  sequentia  tela  110 
Eripui  his  humeris,  medioque  ex  hoste  recepi ; 
Ille,  meum  comitatus  iter,  maria  omnia  mecum 
Atque  omnes  pelagique  minas  ccelique  ferebat 
Invalidus,  vires  ultra  sortemque  senectas.  114 
Quin,  ut  te  supplex  peterem,  et  tua  limina  adirem, 
Idem  orans  mandata  dabat.  Natique  patrisque, 
Alma,  precor,  miserere  ;  potes  namque  omnia  ; 
nec  te 

Nequicquam  lucis  Hecate  prasfecit  Avernis. 

Si  potuit  Manes  arcessere  conjugis  Orpheus, 
Threicia  fretus  cithara  fidibusque  canoris  ;  120 
Si  fratrem  Pollux  alterna  morte  redemit, 

Itque  reditque  viam  toties :  quidThesea,  magnum 
Quid  memorem  Alciden  ?  et  mi  genus  ab  Jove 
summo. 

Talibus  orabat  dictis,  arasque  tenebat;  124 
Cum  sic  orsa  loqui  vates  :  Sate  sanguine  divum. 
Tros  Anchisiada,  facilis  descensus  Averno  ; 
Noctes  atque  dies  patet  atri  janua  Ditis  : 

Sed  revocare  gradum,  superasque  evadere  ad 
auras,  [amavit 

Hoc  opus,  hic  labor  est.  Pauci,  quos  aequus 
Jupiter,  aut  ardens  evexit  ad  asthera  virtus,  130 
Dis  geniti,  potuere.  Tenent  media  omnia  sylvse, 
Cocytusque  sinu  labens  circumvenit  atro. 

Quod  si  tantus  amor  menti,  si  tanta  cupido  est, 
Bis  Stygios  innare  lacus,  bis  nigra  videre 
Tartara,  et  insano  juvat  indulgere  labori  :  135 

Accipe  quae  peragenda  prius.  Latet  arbore  opaca 
Aureus  et  foliis  et  lento  vimine  ramus, 

Junoni  infernae  dictus  sacer  :  hunc  tegit  omnis 
Lucus,  et  obscuris  claudunt  convallibus  umbrae. 
Sed  non  ante  datur  telluris  operta  subire,  140 
Auricomos  quam  quis  decerpserit  arbore  fetus. 
Hoc  sibi  pulchra  suum  ferri  Proserpina  munus 
Instituit.  Primo  avulso,  non  deficit  alter 
Aureus  ;  et  simili  frondescit  virga  metallo. 

Ergo  alte  vestiga  oculis,  et  rite  repertum  145 
Carpe  manu.  Namque  ipse  volens  facilisque 
sequetur, 

Si  te  fata  vocant :  aliter  non  viribus  ullis 
Vincere,  nec  duro  poteris  convellere  ferro. 
Praeterea  jacet  exanimum  tibi  corpus  amici,  149 
— Heu  nescis — u»tamque  incestat  funere  classem ; 
Dum  consulta  petis,  nostroque  in  limine  pendes. 
Sedibus  hunc  refer  ante  suis,  et  conde  sepulchro. 
Duc  nigras  pecudes :  ea  prima  piacula  sunto. 

Sic  demum  lucos  Stygios,  regna  invia  vivis, 
Adspicies.  Dixit,  pressoque  obmutuit  ore.  155 
iEneas  mcesto  defixus  lumina  vultu 
Ingreditur,  linquens  antrum,  caecosque  volutat 
Eventus  animo  secum :  cui  fidus  Achates 
It  comes,  et  paribus  curis  vestigia  figit. 

Multa  inter  sese  vario  sermone  serebant ;  160 

Quem  socium  exanimem  vates,  quod  corpus  hu¬ 
mandum 

Diceret.  Atque  illi  Misenum  in  littore  sicco, 

Ut  venere,  vident  indigna  morte  peremtum  ; 
Misenum  AEoliden,  quo  non  prasstantior  alter 
2Ere  ciere  viros,  Martemque  accendere  cantu. 

H  ectoris  hic  magni  fuerat  comes ;  H ectora  circum 
Et  lituo  pugnas  insignis  obibat  et  hasta :  167 

Postquam  illum  vita  victor  spoliavit  Achilles, 
Dardanio  iEneas  sese  fortissimus  heros 
Addiderat  socium,  non  inferiora  secutus.  170 
Sed  tum,  forte  cava  dum  personat  ajquora  roncha 
Demens,  et  cantu  vocat  in  certamina  dii  js. 

/Emulus  exceptum  Trito  i — si  credere  dignum 
— 

Inter  saxa  virum  spumosa  immerserat  unda. 
Ergo  omnes  magno  circum  clamore  fremebant ; 
Praecipue  pius  iEneas.  Tum  jussa  Sibyllae — 176 
Haud  mora — festinant  flentes,  aramque  sepulcri 
Congerere  arboribus,  coeloque  educere  certant. 
Itur  in  antiquam  sylvam,  stabula  alta  ferarum  : 
Procumbunt  piceae ;  sonat  icta  securibus  ilex  ; 
Fraxineaeque  trabeis  cuneis  et  fissile  robur  181 
Scinditur  ;  advolvunt  ingentes  montibus  ornos. 
Necnon  iEneas  opera  inter  talia  primus 
Hortatur  socios,  paribusque  accingitur  armis  ; 
Atque  haec  ipse  suo  tristi  cum  corde  volutat, 
Adspectans  sylvam  immensam,  et  sic  voce  pre¬ 
catur  :  186 

Si  nunc  se  nobis  ille  aureus  arbore  ramus 
Ostendat  nemore  in  tanto  !  quando  omnia  vere, 
Heu  nimium  de  te  vates,  Misene,  locuta  est. 

Vix  ea  fatus  erat,  geminae  cum  forte  columbae 
Ipsa  sub  ora  viri  coelo  venere  volantes,  191 
Et  viridi  sedere  solo.  Tum  maximus  heros 
Maternas  agnoscit  aves,  laetusque  precatur : 
Este  duces,  o,  si  qua  via  est,  cursumque  per 
auras 

Dirigite  in  lucos,  ubi  pinguem  dives  opacat  195 
Ramus  humum.  Tuque,  o  dubiis  ne  defice  rebus, 
Diva  parens.  Sic  effatus  vestigia  pressit ; 
Observans  quae  signa  ferant,  quo  tendere  per¬ 
gant. 

Pascentes  illae  tantum  prodire  volando,  199 
Quantum  acie  possent  oculi  servare  sequentum. 
Inde,  ubi  venere  ad  fauces  graveolentis  Averni, 
Tollunt  se  celeres ;  liquidumque  per  aera  lapsae 
Sedibus  optatis  geminae  super  arbore  sidunt, 
Discolor  unde  auri  per  ramos  aura  refulsit. 
Quale  solet  sylvis  brumali  frigore  viscum  205 
Fronde  virere  nova,  quod  non  sua  seminat  arbos, 
Et  croceo  fetu  teretes  circumdare  truncos. 

Talis  erat  species  auri  frondentis  opaca 
Ilice  ;  sic  leni  crepitabat  bractea  vento. 

Corripit  iEneas  extemplo,  avidusque  refringit 
Cunctantem,  et  vatis  portat  sub  tecta  Sibyllae. 211 
Nec  minus  interea  Misenum  in  littore  Teucri 
Flebant,  et  cineri  ingrato  suprema  ferebant. 
Principio  pinguem  taedis  et  robore  secto  214 
Ingentem  struxere  pyram ;  cui  frondibus  atris 
Intexunt  latera,  et  ferales  ante  cupressos  [mis. 
Constituunt,  decorantque  super  fulgentibus  ar- 
Pars  calidos  latices  et  aena  undantia  flammis 
Expediunt,  corpusque  lavant  frigentis  et  un¬ 
guunt.  [nunt, 

Fit  gemitus.  Tum  membra  toro  defleta  repo- 
Purpureasque  super  vestes,  velamina  nota,  221 
Conjiciunt ;  pars  ingenti  subiere  feretro — 
Triste  ministerium — et  subjectam  more  paren¬ 
tum 

Aversi  tenuere  facem.  Congesta  cremantur 
Thurea  dona,  dapes,  fuso  crateres  olivo.  225 
Postquam  collapsi  cineres,  et  flamma  quievit, 
Reliquias  vino  et  bibulam  lavere  favillam  ; 
Ossaque  lecta  cado  texit  Corynaeus  aeno. 

Idem  ter  socios  pura  circumtulit  unda, 

Spargens  rore  levi  et  ramo  felicis  olivae,  230 
Lustravitque  viros,  dixitque  novissima  verba. 
At  pius  iEneas  ingenti  mole  sepulchrum 
Imponit,  suaque  arma  viro,  remumque,  tu¬ 
bamque, 

Monte  sub  aerio ;  qui  nunc  Misenus  ab  illo 
Dicitur,  aeternumque  tenet  per  saecula  nomen. 


His  actis,  propere  exsequitur  praecepta  Si¬ 
byllae.  236 

Spelunca  alta  fuit,  vastoque  immanis  hiatu, 
Scrupea,  tuta  lacu  nigro  nemorumque  tenebris  ; 
Quam  super  haud  ullae  poterant  impune  volantes 
Tendere  iter  pennis  :  talis  sese  halitus  atris  240 
Faucibus  effundens  supera  ad  convexa  ferebat. 
[Unde  locum  Graii  dixerunt  nomine  Aornon.] 
Quatuor  hic  primum  nigrantes  terga  juvencos 
Constituit,  frontique  invergit  vina  sacerdos  ; 

Et  summas  carpens  media  inter  cornua  setas, 
Ignibus  imponit  sacris,  libamina  prima,  246 

Voce  vocans  Hecaten,  Cadoque  Ereboque  po¬ 
tentem. 

Supponunt  alii  cultros,  tepidumque  cruorem 
Suscipiunt  pateris.  Ipse  atri  velleris  agnam 
Ahieas  matri  Eumenidum  m agnaeque  sorori  250 
Ense  ferit,  sterilemque  tibi,  Proserpina,  vaccam. 
Tum  Stygio  regi  nocturnas  inchoat  aras, 

Et  solida  imponit  taurorum  viscera  flammis, 
Pingue  super  oleum  infundens  ardentibus  extis. 
Ecce  autem,  primi  sub  lumina  solis  et  ortus,  255 
Sub  pedibus  mugire  solum,  et  juga  coepta  moveri 
Sylvarum,  visaeque  canes  ululare  per  umbram, 
Adventante  dea.  Procul  o,  procul  este  profani, 
Conclamat  vates,  totoque  absistite  luco  :  259 

Tuque  invade  viam,  vaginaque  eripe  ferrum ; 
Nunc  animis  opus,  iEnea,  nunc  pectore  firmo. 
Tantum  effata,  furens  antro  se  immisit  aperto : 
Ille  ducem  haud  timidis  vadentem  passibus 
aequat. 

Di  quibus  imperium  est  animarum,  umbraque 
silentes,  264 

Et  Chaos,  et  Phlegethon,  loca  nocte  tacentia 
late, 

Sit  mihi  fas  audita  loqui ;  sit,  numine  vestro, 
Pandere  res  alta  terra  et  caligine  mersas. 

Ibant  obscuri  sola  sub  nocte  per  umbram, 
Perque  domos  Ditis  vacuas,  et  inania  regna : 
Quale  perincertam  lunam  sub  luce  maligna  270 
Est  iter  in  sylvis.,  ubi  coelum  condidit  umbra 
Jupiter,  et  rebus  nox  abstulit  atra  colorem. 
Vestibulum  ante  ipsum  primisque  in  faucibus 
Orci 

Luctus  et  ultrices  posuere  cubilia  Curse  ;  274 

Pallentesque  habitant  Morbi, tristisque  Senectus, 
Et  Metus,  et  malesuada  Fames,  ac  turpis  Egestas, 
Terribiles  visu  formas  ;  Letumque,  Labosque ; 
Tum  consanguineus  Leti  Sopor ;  et  mala  mentis 
Gaudia ;  mortiferumque  adverso  in  limine  Bel¬ 
lum  ; 

Ferreique  Eumenidum  thalami,  et  Discordia 
demens,  280 

Vipereum  crinem  vittis  innexa  cruentis. 

In  medio  ramos  annosaque  brachia  pandit 
Ulmus  opaca,  ingens ;  quam  sedem  Somnia  vulgo 
Vana  tenereferunt, foliisque  sub  omnibus  haerent. 
Multaque  praeterea  variarum  monstra  ferarum, 
Centauri  in  foribus  stabulant,  Scyllaeque  bi¬ 
formes, 

Et  centumgeminus  Briareus,  ac  bellua  Lernae 
Horrendum  stridens,  flammisque  armata  Chi¬ 
maera, 

Gorgones,  Ilarpyiaeque,  et  forma  tricorporis 
umbrae.  289 

Corripit  hic  subita  trepidus  formidine  ferrum 
iEneas,  strictamque  aciem  venientibus  offert ; 
Et,  ni  docta  comes  tenues  sine  corpore  vitas 
Admoneat  volitare  cava  sub  imagine  formae, 
Irruat,  et  frustra  ferro  diverberet  umbras. 

H  ino  via,  Tartarei  quae  fert  Acherontis  ad 
undas.  295 

Turbidus  hic  cceno  vastaque  voragine  gurges 
ASstuat,  atque  omnem  Cocyto  eructat  arenam. 
Portitor  has  horrendus  aquas  et  flumina  servat 
Terribili  squalore  Charon  ;  cui  plurima  mento 
Canities  inculta  jacet ;  stant  lumina  flamma ;  300 
Sordidus  ex  humeris  nodo  dependet  amictus. 
Ipse  ratem  conto  subigit,  velisque  ministrat, 

Et  ferruginea  subvectat  corpora  cymba ; 

Jam  senior,  sed  cruda  deo  viridisque  senectus. 
Huc  omnis  turba  ad  ripas  effusa  ruebat ;  305 

Matres  atque  viri,  defunctaque  corpora  vita 
Magnanimum  heroum,  pueri  innuptaeque  puellae, 
Impositique  rogis  juvenes  ante  ora  parentum. 
Quam  multa  in  sylvis  auctumni  frigore  primo 
Lapsa  cadunt  folia ;  aut  ad  terram  gurgite  ab  alto 
Quam  multae  glomerantur  aves,  ubi  frigidus 
annus  311 

Trans  pontum  fugat,  et  terris  immittit  apricis. 
Stabant  orantes  primi  transmittere  cursum, 
Tendebantque  manus  ripae  ulterioris  amore : 
Navita  sed  tristis  nunc  hos,  nunc  accipit  illos  ; 
Ast  alios  longe  summotos  arcet  arena.  316 
ASneas,  miratus  enim,  motusque  tumultu, 

Dic,  ait,  o  virgo,  quid  vult  concursus  ad  amnem  ? 
Quidve  petunt  animae  ?  vel  quo  discrimine  ripas 
Hae  linquunt,  illae  remis  vada  livida  verrunt  ? 

Olli  sic  breviter  fata  est  longaeva  sacerdos : 
Anchisa  generate,  deum  certissima  proles,  322 
Cocyti  stagna  alta  vides,  Stygiamque  paludem, 
Di  cujus  jurare  timent  et  fallere  numen. 

Haec  omnis,  quam  cernis,  inops  inhumataque 
turba  est ;  325 

Portitor  ille,  Charon ;  hi,  quos  vehit  unda,  se- 
pulti. 

Nec  ripas  datur  horrendas  et  rauca  fluenta 
Transportare  prius,  quam  sedibus  ossa  quierunt. 
Centum  errant  annos,  volitantque  haec  littora 
circum. 

Tum  demum  admissi  stagna  exoptata  revisunt. 
Constitit  Anchisa  satus,  et  vestigia  pressit,  331 
Multa  putans,  sortemque  animo  miseratus  ini¬ 
quam. 

Cernit  ibi  moestos,  et  mortis  honore  carentes, 
Leucaspim,  et  Lyciae  ductorem  classis  Oronten  ; 
Quos  simul  a  Troja  ventosa  per  aequora  vectos 
Obruit  Auster,  aqua  involvens  navemque  vi¬ 
rosque.  336 

Ecce  gubernator  sese  Palinurus  agebat ; 
ui  Libyco  nuper  cursu,  dum  sidera  servat, 
Exciderat  puppi,  mediis  eflusus  in  undis. 

Hunc  ubi  vix  multa  moestum  cognovit  in  umbra, 
Sic  prior  alloquitur :  Quis  te,  Palinure,  deorum 
Eripuit  nobis,  medioque  sub  aequore  mersit  ? 
Dic  age :  namque  mihi,  fallax  haud  ante  repertus, 
Hoc  uno  responso  animum  delusit  Apollo,  344 
Qui  fore  te  ponto  incolumem,  finesque  canebat 
Venturum  Ausonios.  En  haec  promissa  fides  est  ? 
Ille  autem  :  Neque  te  Phcebi  cortina  fefellit, 
Dux  Anchisiada,  nec  me  deus  aequore  mersit. 
Namque  gubernaclum  multa  vi  forte  revulsum, 
Cui  datus  haerebam  custos,  cursusque  regebam, 
Praecipitans  traxi  mecum.  Maria  aspera  juro, 
Non  ullum  pro  me  tantum  cepisse  timorem,  352 
Quam  tua  ne,  spoliata  armis,  excussa  magistro, 
Deficeret  tantis  navis  surgentibus  undis. 

Tres  Notus  hibernas  immensa  per  aequora  noctes 
Vexit  me  violentus  aqua:  vix  lumine  quarto  356 
Prospexi  Italiam,  summa  sublimis  ab  unda. 


Paulatim  adnabam  terrae ;  jam  tuta  tenebam ; 
Ni  gens  crudelis  madida  cum  veste  gravatum, 
Prensantemque  uncis  manibus  capita  aspera 
montis,  360 

Ferro  invasisset,  praedamque  ignara  putasset. 
Nunc  me  fluctus  habet,  versantque  in  littore 
venti. 

Quod  te  per  coeli  jucundum  lumen  et  auras, 

Per  genitorem  oro,  per  spes  surgentis  Iuli,  364 
Eripe  me  his,  invicte,  malis,  aut  tu  mihi  terram 
Injice,  namque  potes,  portusque  require  Velinos; 
Aut  tu,  si  qua  via  est,  si  quam  tibi  diva  creatrix 
Ostendit, — neque  enim,  credo,  sine  numine  di¬ 
vum  [dem — 

Flumina  tanta  paras  Stygiamque  innare  palu- 
Da  dextram  misero,  et  tecum  me  tolle  per  undas ; 
Sedibus  ut  saltem  placidis  in  morte  quiescam. 
Talia  fatus  erat,  coepit  cum  talia  vates  :  372 

Unde  haec,  o  Palinure,  tibi  tam  dira  cupido  ? 

Tu  Stygias  inhumatus  aquas  amnemque  severum 
Eumenidum  adspicies,  ripamve  injussus  adibis  ? 
Desine  fata  deum  flecti  sperare  precando.  376 
Sed  cape  dicta  memor,  duri  solatia  casus. 

Nam  tua  finitimi,  longe  lateque  per  urbes 
Prodigiis  acti  coelestibus,  ossa  piabunt ; 

Et  statuent  tumulum,  et  tumulo  sollennia  mit¬ 
tent  ;  380 

iEternumque  locus  Palinuri  nomen  habebit. 

His  dictis  curse  emotse,  pulsusque  parumper 
Corde  dolor  tristi,  gaudet  cognomine  terra. 

Ergo  iter  inceptum  peragunt,  fiuvioque  pro 
pinquant. 

Navita  quos  jam  inde  ut  Stygia  prospexit  ab 
unda  385 

Per  tacitum  nemus  ire,  pedemque  advertere  ripse, 
Sic  prior  aggreditur  dictis,  atque  increpat  ultro: 
Quisquis  es,  armatus  qui  nostra  ad  flumina  ten¬ 
dis,  [gressum. 

Fare  age,  quid  venias  ;  jam  istinc  et  comprime 
Umbrarum  hic  locus  est,  somni  noctisque  so¬ 
porae  ;  390 

Corpora  viva  nefas  Stygia  vectare  carina. 

Nec  vero  Alciden  me  sum  laetatus  euntem 
Accepisse  lacu,  nec  Thesea  Pirithoumque, 

Dis  quanquam  geniti,  atque  invicti  viribus  es¬ 
sent. 

Tartareum  ille  manu  custodem  in  vincla  petivit ; 
Ipsius  a  solio  regis,  traxitque  trementem  ;  396 
Hi  dominam  Ditis  thalamo  deducere  adorti. 

Quae  contra  breviter  fata  est  Amphrysia  vates : 
Nullae  hic  insidiae  tales  ;  absiste  moveri ; 

N  ec  vim  tela  ferunt ;  licet  ingens  janitor  antro 
iEternum  latrans  exsangues  terreat  umbras  ; 
Casta  licet  patrui  servet  Proserpina  limen.  402 
Troius  iEneas,  pietate  insignis  et  armis, 

Ad  genitorem  imas  Erebi  descendit  ad  umbras. 
Si  te  nulla  movet  tantae  pietatis  imago,  405 
At  ramum  hunc — aperit  ramum  qui  veste  late¬ 
bat — 

Agnoscas.  Tumida  ex  ira  tum  corda  residunt. 
Nec  plura  his.  Ille,  admirans  venerabile  donum 
Fatalis  virgae,  longo  post  tempore  visum, 
Caeruleam  advertit  puppim,  ripas  que  propin¬ 
quat.  410 

Inde  alias  animas,  quae  per  juga  longa  sedebant. 
Deturbat,  laxatque  foros  ;  simul  accipit  alveo 
Ingentem  iEnean.  Gemuit  sub  pondere  cymba 
Sutilis,  et  multam  accepit  rimosa  paludem. 
Tandem  trans  fluvium  incolumes  vatemque  vi¬ 
rumque  415 

Informi  limo  glaucaque  exponit  in  ulva. 

Cerberus  hasc  ingens  latratu  regna  trifauci 
Personat,  adverso  recubans  immanis  in  antro ; 
Cui  vates,  horrere  videns  jam  colla  colubris, 
Meile  soporatam  et  medicatis  frugibus  offam  420 
Objicit.  Ille  fame  rabida  tria  guttura  pandens 
Corripit  objectam,  atque  immania  terga  resolvit 
Fusus  humi,  totoque  ingens  extenditur  antro. 
Occupat  iEneas  aditum  custode  sepulto, 
Evaditque  celer  ripam  irremeabilis  undae.  425 
Continuo  auditae  voces,  vagitus  et  ingens, 
Infantumque  animae  flentes  in  limine  primo  ; 
Quos  dulcis  vitae  exsortes,  et  ab  ubere  raptos 
Abstulit  atra  dies,  et  funere  mersit  acerbo. 

Hos  juxta,  falso  damnati  crimine  mortis.  430 
Nec  vero  hae  sine  sorte  datae,  sine  judice  sedes. 
Quaesitor  Minos  urnam  movet ;  ille  silentum 
Conciliumque  vocat,  vitasque  et  crimina  discit. 
Proxima  deinde  tenent  mcesti  loca,  qui  sibi  letum 
Insontes  peperere  manu,  lucemque  perosi  435 
Projecere  animas.  Quam  vellent  aethere  in  alto 
Nunc  et  pauperiem  et  duros  perferre  labores ! 
Fas  obstat,  tristique  palus  inamabilis  unda 
Alligat,  et  novies  Styx  interfusa  coercet. 

N  ec  procul  hinc  partem  fusi  monstrantur  in  om¬ 
nem  440 

Lugentes  campi  ;  sic  illos  nomine  dicunt. 

Hic,  quos  durus  amor  crudeli  tabe  peredit, 
Secreti  celant  calles,  et  myrtea  circum 
Sylva  tegit ;  curte  non  ipsa  in  morte  relinquunt. 
His  Phaedram,  Procrinque  locis,  mcestamque 
Eriphylen  445 

Crudelis  nati  monstrantem  vulnera  cernit, 
Evadnenque,  et  Pasiphaen  ;  his  Laodamia 
It  comes,  et  juvenis  quondam,  nunc  foemina, 
Caenis, 

Rursus  et  in  veterem  fato  revoluta  figuram. 

Inter  quas  Phoenissa  recens  a  vulnere  Dido  450 
Errabat  sylva  in  magna ;  quam  Troius  heros 
Ut  primum  juxta  stetit,  agnovi  tque  per  umbras 
Obscuram,  qualem  primo  qui  surgere  mense 
Aut  videt,  aut  vidisse  putat  per  nubila  lunam ; 
Demisit  lacrymas,  dulcique  affatus  amore  est : 
Infelix  Dido,  verus  mihi  nuntius  ergo  456 
Venerat,  exstinctam,  ferroque  extrema  secutam  ! 
Funeris,  heu,  tibi  causa  fui  ?  Per  sidera  juro, 
Per  superos,  et  si  qua  fides  tellure  sub  ima  est : 
Invitus,  regina,  tuo  de  littore  cessi.  460 

Sed  me  jussa  deum,  quae  nunc  has  ire  per  um¬ 
bras, 

Per  loca  senta  situ  cogunt,  noctemque  profun¬ 
dam, 

Imperiis  egere  suis  ;  nec  credere  quivi 
Hunc  tantum  tibi  me  discessu  ferre  dolorem. 
Siste  gradum,  teque  adspectu  ne  subtrahe  nostro. 
Quem  fugis  ?  extremum  fato,  quod  te  alloquor, 
hoc  est.  466 

Talibus  iEneas  ardentem  et  torva  tuentem 
Lenibat  dictis  animum,  lacrymasque  ciebat. 

Illa  solo  fixos  oculos  aversa  tenebat ; 

Nec  magis  incepto  vultum  sermone  movetur,  470 
Quam  si  dura  silex  aut  stet  Marpesia  cautes. 
Tandem  corripuit  sese,  atque  inimica  refugit 
In  nemus  umbriferum ;  conjux  ubi  pristinus  illi 
Respondet  curis,  aequatque  Sychaeus  amorem. 
Nec  minus  iEneas,  casu  percussus  iniquo,  475 
Prosequitur  lacrymans  longe,  et  miseratur  eun¬ 
tem. 

Inde  datum  molitur  iter.  Jamque  arva  tenebant 
Ultima,  quae  bello  clari  secreta  frequentant. 


Hic  illi  occurrit  Tydeus,  hic  inclytus  armis 
Parthenopaeus,  et  Adrasti  pallentis  imago.  480 
Hic  multum  fleti  ad  superos,  belloque  caduci 
Dardanidas ;  quos  ille  omnes  longo  ordine  cernens 
Ingemuit,  Glaucumque,  Medontaque,  Thersilo- 
chumque, 

Tres  Antenoridas,Cererique  sacrum  Polyphoeten, 
Idaeumque,  etiam  currus,  etiam  arma  tenentem. 
Circumstant  animae  dextra  laevaque  frequentes  : 
Nec  vidisse  semel  satis  est;  juvat  usque  morari, 
Et  conferre  gradum,  et  veniendi  discere  causas. 
At  Danaum  proceres,  Agamemnoniaeque  pha¬ 
langes,  489 

Ut  videre  viram  fulgentiaque  arma  per  umbras, 
Ingenti  trepidare  metu ;  pars  vertere  terga, 

Ceu  quondam  petiere  rates  ;  pars  tollere  vocem 
Exiguam ;  inceptus  clamor  frustratur  hiantes. 

Atque  hic  Priamiden  laniatum  corpore  toto 
Deiphobum  vidit,  lacerum  crudeliter  ora,  495 
Ora  manusque  ambas, populataque  tempora  raptis 
Auribus,  et  truncas  inhonesto  vulnere  nares. 
Vix  adeo  agnovit  pavitantem,  et  dira  tegentem 
Supplicia ;  et  notis  compellat  vocibus  ultro  : 
Deiphobe  armipotens,  genus  alto  a  sanguine 
Teucri  500 

Quis  tam  crudeles  optavit  sumere  poenas  ? 

Cui  tantum  de  te  licuit  ?  Mihi  fama  suprema 
Nocte  tulit,  fessum  vasta  te  caede  Pelasgum 
Procubuisse  super  confusae  stragis  acervum. 
Tunc  egomet  tumulum  Rhoeteo  in  littore  inanem 
Constitui,  et  magna  Manes  ter  voce  vocavi.  506 
Nomen  et  arma  locum  servant ;  te,  amice,  nequivi 
Conspicere,  et  patria  decedens  ponere  terra. 

Ad  quae  Priamides:  Nihil  o,  tibi,  amice,  relic¬ 
tum  ; 

Omnia  Deiphobo  solvisti  et  funeris  umbris.  510 
Sed  me  fata  mea  et  scelus  exitiale  Lacaenae 
His  mersere  malis  ;  illa  haec  monimenta  reliquit. 
Namque  ut  supremam  falsa  inter  gaudia  noctem 
Egerimus,  nosti ;  et  nimium  meminisse  necesse 
est: 

Cum  fatalis  equus  saltu  super  ardua  venit  515 
Pergama,  et  armatum  peditem  gravis  attulit  alvo ; 
Illa,  chorum  simulans,  evantes  orgia  circum 
Ducebat  Phrygias  ;  flammam  media  ipsa  tenebat 
Ingentem,  et  summa  Danaos  ex  arce  vocabat. 
Tum  me,  confectum  curis  somnoque  gravatum, 
Infelix  habuit  thalamus,  pressi  tque  jacentem  521 
Dulcis  et  alta  quies,  placidoeque  simillima  morti. 
Egregia  interea  conjux  arma  omnia  tectis 
Emovet,  et  fidum  capiti  subduxerat  ensem  ; 

Intra  tecta  vocat  Menelaum,  et  limina  pandit ;  525 
Scilicet  id  magnum  sperans  fore  munus  amanti, 
Et  famam  exstingui  veterum  sic  posse  malorum. 
Quid  moror  ?  irrumpunt  thalamo  ;  comes  addi¬ 
tus  una 

Hortator  scelerum  iEolides.  Di,  talia  Graiis 
Instaurate,  pio  si  poenas  ore  reposco.  530 

Sed  te  qui  vivum  casus,  age  fare  vicissim, 
Attulerint.  Pelagine  venis  erroribus  actus, 

An  monitu  divum  ;  an,  quae  te  fortuna  fatigat, 

Ut  tristes  sine  sole  domos,  loca  turbida,  adires? 

Hac  vice  sermonum  roseis  Aurora  quadrigis 
Jam  medium  aetherio  cursu  trajecerat  axem ;  536 
Et  fors  omne  datum  traherent  per  talia  tempus  ; 
Sed  comes  admonuit,  breviterque  affata  Sibylla 
est : 

Nox  ruit,  .ZEnea ;  nos  flendo  ducimus  horas.  539 
Hic  locus  est,  partes  ubi  se  via  findit  in  ambas ; 
Dextera,  quae  Ditis  magni  sub  moenia  tendit ; 

Hac  iter  Elysium  nobis  ;  at  laeva  malorum 
Exercet  poenas,  et  ad  impia  Tartara  mittit. 
Deiphobus  contra:  Ne  saevi,  magna  sacerdos; 
Discedam  ;  explebo  numerum,  reddarque  tene¬ 
bris. 

I  decus,  i,  nostrum  ;  melioribus  utere  fatis.  546 
Tantum  effatus,  et  in  verbo  vestigia  torsit. 

Respicit  JEneas  subito,  et  sub  rupe  sinistra 
Moenia  lata  videt,  triplici  circumdata  muro  ; 
Quae  rapidus  flammis  ambit  torrentibus  amnis 
Tartareus  Phlegethon,  torquetque  sonantia  saxa. 
Porta  adversa  ingens,  solidoque  adamante  co¬ 
lumnae  ; 

Vis  ut  nulla  virum,  non  ipsi  exscindere  ferro 
Coelicolae  valeant.  Stat  ferrea  turris  ad  auras  ; 
Tisiphoneque  sedens,  palla  succincta  cruenta,  555 
Vestibulum  exsomnis  servat  noctesque  diesque. 
Hinc  exaudiri  gemitus,  et  saeva  sonare 
Verbera :  tum  stridor  ferri,  tractaeque  catenae. 
Constitit  JEneas,  strepitumque  exterritus  hausit. 
Quae  scelerum  facies  ?  o  virgo,  effare  ;  quibusve 
Urgentur  poenis  ?  qui  tantus  plangor  ad  auras  ? 

Tum  vates  sic  orsa  loqui :  Dux  inclyte  Teucrum, 
Nulli  fas  casto  sceleratum  insistere  limen ;  563 
Sed  me,  cum  lucis  Hecate  praefecit  Avernis, 

Ipsa  deum  poenas  docuit,  perque  omnia  duxit. 
Gnossius  haec  Rhadamanthus  habet  durissima 
regna ; 

Castigatque  auditque  dolos,  subigitque  fateri, 
Quae  quis  apud  superos,  furto  laetatus  inani, 
Distulit  in  seram  commissa  piacula  mortem. 
Continuo  sontes  ultrix,  accincta  flagello,  570 
Tisiphone  quatit  insultans,  torvosque  sinistra 
Intentans  angues,  vocat  agmina  saeva  sororum, 
Tum  demum  horrisono  stridentes  cardine  sacrae 
Panduntur  portae.  Cernis  cust  >dia  qualis 
Vestibulo  sedeat?  facies  quae  limina  servet  ?575 
Quinquaginta  atris  immanis  hiatibus  Hydra 
Saevior  intus  habet  sedem.  Tum  Tartarus  ipse 
Bis  patet  in  praeceps  tantum,  tenditque  sub  um¬ 
bras, 

Quantus  ad  aetherium  coeli  suspectus  Olympum. 
Hic  genus  antiquum  terrae,  Titania  pubes,  580 
Fulmine  dejecti,  fundo  volvuntur  in  imo. 

Hic  et  Aloidas  geminos,  immania  vidi 
Corpora ;  qui  manibus  magnum  rescindere  coelum 
Aggressi,  superisque  Jovem  detrudere  regnis. 
Vidi  et  crudeles  dantem  Salmonea  poenas,  585 
Dum  flammas  Jovis  et  sonitus  imitatur  Olympi. 
Quatuor  hic  invectus  equis  et  lampada  quassans, 
Per  Graium  populos  mediaeque  per  Elidis  urbem 
Ibat  ovans,  divumque  sibi  poscebat  honorem ; 
Demens !  qui  nimbos  et  non  imitabile  fulmen  590 
JEre  et  cornipedum  pulsu  simularat  equorum. 

At  pater  omnipotens  densa  inter  nubila  telum 
Contorsit ;  non  ille  faces,  nec  fumea  taedis  593 
Lumina ;  praecipitemque  immani  turbine  adegit. 
Nec  non  et  Tityon,  terrae  omniparentis  alumnum, 
Cernere  erat ;  per  tota  novem  cui  jugera  corpus 
Porrigitur ;  rostroque  immanis  vultur  obunco 
Immortale  jecur  tondens,  fecundaque  poenis 
Viscera,  rimaturque  epulis,  habitatque  sub  alto 
Pectore ;  nec  fibris  requies  datur  ulla  renatis.  600 
Quid  memorem  Lapithas,  Ixiona,  Pirithoumque  ? 
Quos  super  atra  silex  jam  jam  lapsura,  cadentique 
Imminet  assimilis  :  lucent  genialibus  altis 
Aurea  fulcra  toris,  epulaeque  ante  ora  paratae 
Regifico  luxu  ;  Furiarum  maxima  juxta  605 
Accubat,  et  manibus  prohibet  contingere  mensas, 
Exsurgitquc  facem  attollens,  atque  intonat  ore. 


Hic  quibus  invisi  fratres,  dum  vita  manebat, 
Pulsatusve  parens,  et  fraus  innexa  clienti ; 

Aut  qui  divitiis  soli  incubuere  repertis,  610 
N ec  partem  posuere  suis ;  quae  maxima  turba  est : 
Quique  ob  adulterium  caesi ;  quique  arma  secuti 
Impia,  nec  veriti  dominorum  fallere  dextras  ; 
Inclusi  poenam  exspectant.  Ne  quaere  doceri 
Quam  poenam  ;  aut  quae  forma  viros  fortuna  ve 
mersit.  615 

Saxum  ingens  volvunt  alii,  radiisve  rotarum 
Districti  pendent ;  sedet,  aeternumque  sedebit, 
Infelix  Theseus  :  Phlegyasque  miserrimus  omnes 
Admonet, et  magna  testatur  voce  per  umbras :  6 1 9 
“  Discite  justitiam  moniti,  et  non  temnere  divos.” 
Vendidit  hic  auro  patriam,  dominumque  poten¬ 
tem 

Imposuit,  fixit  leges  pretio  atque  refixit,  [naeos. 
Hic  thalamum  invasit  natae,  vetitosque  hyme- 
Ausi  omnes  immane  nefas,  ausoque  potiti.  624 
Non,  mihi  si  linguae  centum  sint,  oraque  centum, 
F errea  vox,  omnes  scelerum  comprendere  formas, 
Omnia  poenarum  percurrere  nomina  possim.  627 
Haec  ubi  dicta  dedit  Phoebi  longaeva  sacerdos  : 
Sed  jam  age,  carpe  viam,  et  susceptum  perfice 
munus  ; 

Acceleremus,  ait :  Cyclopum  educta  caminis  630 
Moenia  conspicio,  atque  adverso  fornice  portas, 
Haec  ubi  nos  praecepta  jubent  deponere  dona. 

Dixerat,  et,  pariter  gressi  per  opaca  viarum, 
Corripiunt  spatium  medium,  foribusque  propin 
quant* 

Occupat  JEncas  aditum,  corpusque  recenti  635 
Spargit  aqua,  ramumque  adverso  in  limine  figit. 

His  demum  exactis,  perfecto  munere  divae, 
Devenere  locos  laetos,  et  amoena  vireta 
Fortunatorum  nemorum,  sedesque  beatas, 
Largior  hic  campos  aether  et  lumine  vestit  540 
Purpureo  ;  solemque  suum,  sua  sidera  norunt. 
Pars  in  gramineis  exercent  membra  palaestris  ; 
Contendunt  ludo,  et  fulva  luctantur  arena ; 

Pars  pedibus  plaudunt  choreas,  et  carmina  dicunt. 
Necnon  Threicius  longa  cum  veste  sacerdos  645 
Obloquitur  numeris  septem  discrimina  vocum  ; 
Jamque  eadem  digitis,  jam  pectine  pulsat  eburno. 
Hic  genus  antiquum  Teucri,  pulcherrima  proles, 
Magnanimi  heroes,  nati  melioribus  annis,  649 
Ilusque,  Assaracusque,  et  Trojae  Dardanus  auctor. 
Arma  procul  currusque  virum  miratur  inanes. 
Stant  terra  defixae  hastae,  passimque  soluti 
Per  campos  pascuntur  equi.  Quae  gratia  currum 
Armorumque  fuit  vivis,  quae  cura  nitentes  654 
Pascere  equos,  eadem  sequitur  tellure  repostos. 
Conspicit  ecce  alios  dextra  laevaque  per  herbam 
Vescentes,  laetumque  choro  paeana  canentes, 
Inter  odoratum  lauri  nemus ;  unde  superne 
Plurimus  Eridani  per  sylvam  volvitur  amnis. 
Hic  manus,  ob  patriam  pugnando  vulnera  passi. 
Quique  sacerdotes  casti  dum  vita  manebat,  661 
Quique  pii  vates,  et  Phoebo  digna  locuti, 
.Inventas  aut  qui  vitam  excoluere  per  artes, 
Quique  sui  memores  alios  fecere  merendo ; 
Omnibus  his  nivea  cinguntur  tempora  vitta.  665 
Quos  circumfusos  sic  est  affata  Sibylla ; 

Musaeum  ante  omnes;  medium  nam  plurima 
turba  [altis : 

Hunc  habet,  atque  humeris  exstantem  suspicit 
Dicite,  felices  animae,  tuque  optime  vates,  669 
Quae  regio  Anchisen,  quis  habet  locus?  illius  ergo 
Venimus,  et  magnos  Erebi  tranavimus  amnes. 
Atque  huic  responsum  paucis  ita  reddidit  heros 

Nulli  certa  domus.  Lucis  habitamus  opacis, 
Riparumque  toros  et  prata  recentia  rivis  674 
Incolimus.  Sed  vos,  si  fert  ita  corde  voluntas, 
Hoc  superate  jugum ;  et  facili  jam  tramite  sistam. 
Dixit,  et  ante  tulit  gressum,  camposque  nitentes 
Desuper  ostentat ;  dehinc  summa  cacumina  lin¬ 
quunt. 

At  pater  Anchises  penitus  convalle  virenti 
Inclusas  animas,  superumque  ad  lumen  ituras,  680 
Lustrabat  studio  recolens,  omnemque  suorum 
Forte  recensebat  numerum,  carosque  nepotes, 
Fataque,  fortunasque  virum,  moresque,  manus¬ 
que. 

Isque  ubi  tendentem  adversum  per  gramina  vidit 
iEnean,  alacris  palmas  utrasque  tetendit,  685 
Effusaeque  genis  lacrymae  ;  et  vox  excidit  ore  : 
Venisti  tandem,  tuaque  spectata  parenti 
Vicit  iter  durum  pietas  ?  datur  ora  tueri, 

Nate,  tua,  et  notas  audire  et  reddere  voces  ?  689 
Sic  equidem  ducebam  animo,  rebarque  futurum, 
Tempora  dinumerans  ;  nec  me  mea  cura  fefellit. 
Quas  ego  te  terras,  et  quanta  per  aequora  vectum 
Accipio !  quantis  jactatum,  nate,  periclis  ! 
Quam  metui,  ne  quid  Libyae  tibi  regna  nocerent ! 

Ille  autem  :  Tua  me,  genitor,  tua  tristis  imago, 
Saepius  occurrens,  haec  limina  tendere  adegit. 
Stant  sale  Tyrrheno  classes.  Da  jungere  dex¬ 
tram,  697 

Da,  genitor  ;  teque  amplexu  ne  subtrahe  nostro. 
Sic  memorans  largo  fletu  simul  ora  rigabat. 

Ter  conatus  ibi  collo  dare  brachia  circum  ;  700 
Ter  frustra  comprensa  manus  effugit  imago, 

Par  levibus  ventis,  volucrique  simillima  somno. 

Interea  videt  iEneas  in  valle  reducta 
Seclusum  nemus,  et  virgulta  sonantia  syivis, 
Lethseumque,  domos  placidas  qui  praenatat, 
amnem.  705 

Hunc  circum  innumerae  gentes  populique  vola- 
Ac  veluti  in  pratis  ubi  apes  aestate  serena  [bant ; 
Floribus  insidunt  variis,  et  candida  circum 
Lilia  funduntur ;  strepit  omnis  murmure  campus. 
Horrescit  visu  subito,  causasque  requirit  710 
Inscius  iEneas,  quae  sint  ea  flumina  porro, 
Quive  viri  tanto  complerint  agmine  ripas,  [fato 
Tum  pater  Anchises  :  Animae,  quibus  altera 
Corpora  debentur,  Lethaei  ad  fluminis  undam 
Securos  latices  et  longa  oblivia  potant.  715 
Has  equidem  memorare  tibi  atque  ostendere 
coram,  [rum ; 

Jampridem  hanc  prolem  cupio  enumerare  meo- 
Quo  magis  Italia  mecum  laetere  reperta. 

O  pater,  anne  aliquas  ad  coelum  hinc  ire  pu¬ 
tandum  est, 

Sublimes  animas,  iterumque  in  tarda  reverti  720 
Corpora  ?  quae  lucis  miseris  tam  dira  cupido  ? 
Dicam  equidem,  nec  te  suspensum,  nate, 
tenebo : 

Suscipit  Anchises,  atque  ordine  singula  pandit. 
Principio  coelum  ac  terras,  camposque  li¬ 
quentes, 

Lucentemque  globum  lunae, Titaniaque  astra,  725 
Spiritus  intus  alit,  totamque  infusa  per  artus 
Mens  agitat  molem,  et  magno  se  corpore  miscet. 
Inde  hominum  pecudumque  genus,  vitaeque  vo¬ 
lantum,  [tus. 

Et  quae  marmoreo  fert  monstra  sub  aequore  pon- 
Igneus  est  ollis  vigor  et  coelestis  origo  730 
Seminibus,  quantum  non  noxia  corpora  tardant, 
Terrenique  hebetant  artus,  moribundaque  mem 
bra 


Hinc  metuunt,  cupiuntque  dolent,  gaudentque  f 
neque  auras 

Dispiciunt,  clausae  tenebris  et  carcere  caeco. 
Quin  et  supremo  cum  lumine  vita  reliquit,  735 
Non  tamen  omne  malum  miseris,  nec  funditus 
omnes 

Corporae  excedunt  pestes ;  penitusquenecesse  est 
Multa  diu  concreta  modis  inolescere  miris. 

Ergo  exercentur  poenis,  veterumque  malorum 
Supplicia  expendunt.  Aliae  panduntur  inanes  740 
Suspensae  ad  ventos ;  aliis  sub  gurgite  vasto 
Infectum  eluitur  scelus,  aut  exuritur  igni ;  [pium 
Quisque  suos  patimur  Manes  :  exinde  per  am- 
Mittimur  Elysium,  et  pauci  laeta  arva  tenemus ; 
Donec  longa  dies,  perfecto  temporis  orbe,  745 
Concretam  exemit  labem,  purumque  reliquit 
iEtherium  sensum,  atque  aura!  simplicis  ignem. 
Has  omnes,  ubi  mille  rotam  volvere  per  annos, 
Lethaeum  ad  fluvium  deus  evocat  agmine  magno ; 
Scilicet  immemores  supera  ut  convexa  revisant. 
Rursus  et  incipiant  in  corpora  velle  reverti.  751 
Dixerat  Anchises ;  natumque  unaque  Sibyllam 
Conventus  trahit  in  medios,  turbamque  sonan¬ 
tem  ;  [possit 

Et  tumulum  capit,  unde  omnes  longo  ordine 
Adversos  legere,  et  venientum  discere  vultus. 
Nunc  age,  Dardaniam  prolem  quae  deinde 
sequatur  756 

Gloria,  qui  maneant  Itala  de  gente  nepotes, 
Illustres  animas,  nostrumque  in  nomen  ituras, 
Expediam  dictis,  et  te  tua  fata  docebo. 

Ille  (vides?)  pura  juvenis  qui  nititur  hasta,  760 
Proxima  sorte  tenet  lucis  loca :  primus  ad  auras 
JEtherias  Italo  commixtus  sanguine  surget, 
Sylvius,  Albanum  nomen,  tua  postuma  proles ; 
Quem  tibi  longaevo  serum  Lavinia  conjux 
Educet  syivis  regem,  regumque  parentem :  7  65 
Unde  genus  Longa  nostrum  dominabitur  Alba. 
Proximus  ille  Procas,  Trojanae  gloria  gentis, 

Et  Capys,  et  Numitor,  et  qui  te  nomine  reddet 
Sylvius  yEneas,  pariter  pietate  vel  armis  769 
Egregius,  si  unquam  regnandam  acceperit  Al¬ 
bam. 

Qui  juvenes  quantas  ostentant,  adspice,  vires  1 
At,  qui  umbrata  gerunt  civili  tempora  quercu, 
Hi  tibi  Nomentum,  et  Gabios,  urbemque  Fide¬ 
nam, 

Hi  Collatinas  imponent  montibus  arces,  774 
[Laude  pudicitiae  celebres,  addentque  superbos] 
Pometios,  Castrumque  Inui,  Bolamque,  Coram¬ 
que.  [terrae. 

Haec  tum  nomina  erunt,  nunc  sunt  sine  nomine 
Quin  et  avo  comitem  sese  Mavortius  addet 
Romulus  ;  Assaraci  quem  sanguinis  Ilia  mater 
Educet.  Yiden’  ut  geminae  stant  vertice  cristae, 
Et  pater  ipse  suo  superum  jam  signat  honore  ? 
En  hujus,  nate,  auspiciis  illa  inclyta  Roma  782 
Imperium  terris,  animos  aequabit  Olympo, 
Septemque  una  sibi  muro  circumdabit  arces, 
Felix  prole  virum  ;  qualis  Berecynthia  mater 
Invehitur  curru  Phrygias  turrita  per  urbes,  786 
Laeta  deum  partu,  centum  complexa  nepotes, 
Omnes  ccelicolas,  omnes  supera  alta  tenentes. 
Huc  geminas  nunc  flecte  acies ;  hanc  adspice 
gentem, 

Romanosque  tuos.  Hic  Caesar,  et  omnis  Iuli  790 
Progenies,  magnum  coeli  ventura  sub  axem. 

Hic  vir,  hic  est,  tihi  quem  promitti  saepius  audis, 
Augustus  Caesar,  divi  genus  ;  aurea  condet 
Saecula  qui  rursus  Latio,  regnata  per  arva  <9  4 


144 


VIRGILIUS. 


JEn.  Lib.  Yll 


Saturno  quondam ;  super  et  Garamantas  et  Indos 
Proferet  imperium.  Jacet  extra  sidera  tellus, 
Extra  anni  solisque  vias,  ubi  coelifer  Atlas 
Axem  humero  torquet  stellis  ardentibus  aptum. 
Hujus  in  adventum  jam  nunc  et  Caspia  regna 
Responsis  horrent  divum,  et  Maeotia  tellus,  800 
Et  septemgemini  turbant  trepida  ostia  Nili. 

Nec  vero  Alcides  tantum  telluris  obivit : 

Fixerit  seripedem  cervam  licet,  aut  Erymanthi 
Pacarit  nemora,  et  Lernam  tremefecerit  arcu ; 
Nec,  qui  pampineis  victor  juga  flectit  habenis, 
Liber,  agens  celso  Nysae  de  vertice  tigres.  806 
Et  dubitamus  adhuc  virtutem  extendere  factis  ? 
Aut  metus  Ausonia  prohibet  consistere  terra  ? 
Quis  procul  ille  autem  ramis  insignis  olivae, 
Sacra  ferens  ?  nosco  crines  incanaque  menta  810 
Regis  Romani ;  primus  qui  legibus  urbem 
Fundabit,  Curibus  parvis  et  paupere  terra 
Missus  in  imperium  magnum.  Cui  deinde  sub¬ 
ibit, 

Otia  qui  rumpet  patriae,  residesque  movebit  814 
Tullus  in  arma  viros,  et  jam  desueta  triumphis 
Agmina.  Quem  juxta  sequitur  jactantior  Ancus, 
Nunc  quoque  jam  nimium  gaudens  popularibus 
auris. 

Yis  et  Tarquinios  reges,  animamque  superbam 
Ultoris  Bruti,  facesque  videre  receptos?  819 
Consulis  imperium  hic  primus  saevasque  secures 
(Accipiet ;  natosque  pater,  nova  bella  moventes, 
Ad  poenam  pulchra  pro  libertate  vocabit : 

Infelix  !  utcumque  ferent  ea  facta  minores :  823 
Vincet  amor  patriae,  laudumque  immensa  cupido. 
Quin  Decios,  Drusosque  procul,  saevumque  se¬ 
curi  [lum. 

Adspice  Torquatum,  et  referentem  signa  Camil- 
Illae  autem,  paribus  quas  fulgere  cernis  in  armis, 
Concordes  animae  nunc,  et  dum  nocte  prementur, 
Heu  !  quantum  inter  se  bellum,  si  lumina  vitae 
Attigerint,  quantas  acies  stragemque  ciebunt ! 
Aggeribus  socer  Alpinis  atque  arce  Monoeci  831 
Descendens ;  gener  adversis  instructus  Eois. 

Ne,  pueri,  ne  tanta  animis  assuescite  bella; 

Neu  patriae  validas  in  viscera  vertite  vires.  834 
Tuque  prior,  tu  parce,  genus  qui  ducis  Olympo  ; 
Projice  tela  manu,  sanguis  meus. 

Ille  triumphata  Capitolia  ad  alta  Corintho 
Victor  aget  currum,  caesis  insignis  Achivis.  838 
Eruet  ille  Argos,  Agamemnoniasque  Mycenas, 
Ipsumque  iEaciden,  genus  armipotentis  Achilli ; 
Ultus  avos  Trojae,  templa  et  temerata  Minervae. 
Quis  te,  magne  Cato,  tacitum,  aut  te,  Cosse, 
relinquat  ?  [belli, 

Quis  Gracchi  genus,  aut  geminos,  duo  fulmina 
Scipiadas,  cladem  Libyae,  parvoque  potentem 
Fabricium,  vel  te  sulco,  Serrane,  serentem  ?  845 
Quo  fessum  rapitis,  Fabii  ?  tu  Maximus  ille  es, 
Unus  qui  nobis  cunctando  restituis  rem. 


Excudent  alii  spirantia  mollius  aera  ; 

Credo  equidem,  vivos  ducent  de  marmore  vultus; 
Orabunt  causas  melius,  cuelique  meatus  850 
Describent  radio,  et  surgentia  sidera  dicent : 

Tu  regere  imperio  populos,  Romane,  memento  ; 
Hae  tibi  erunt  artes  ;  pacisque  imponere  morem, 
Parcere  subjectis,  et  debellare  superbos,  [dit : 

Sic  pater  Anchises,  atque  haec  mirantibus  ad- 
Adspice,  ut  insignis  spoliis  Marcellus  opimis  856 
Ingreditur,  victorque  viros  supereminet  omnes ! 
Hic  rem  Romanam,  magno  turbante  tumultu, 
Sistet ;  eques  sternet  Poenos, Gallumque  rebellem, 
Tertiaque  arma  patri  suspendet  capta  Quirino. 
Atque  hic  ^Eneas ;  una  namque  ire  videbat  861 
Egregium  forma  juvenem  et  fulgentibus  armis, 
Sed  frons  laeta  parum,  et  dejecto  lumina  vultu : 
Quis,  pater,  ille  virum  qui  sic  comitatur  euntem  ? 
Filius,  anne  aliquis  magna  de  stirpe  nepotum  ? 
Qui  strepitus  circa  comitum  !  quantum  instar  in 
ipso  est !  866 

Sed  nox  atra  caput  tristi  circumvolat  umbra. 

Tum  pater  Anchises  lacrymis  ingressus  obortis : 
O  nate,  ingentem  luctum  ne  quaere  tuorum  ; 
Ostendent  terris  hunc  tantum  fata,  neque  ultra 
Esse  sinent.  Nimium  vobis  Romana  propago  871 
Visa  potens,  superi,  propria  haec  si  dona  fuissent. 
Quantos  ille  virum  magnam  Mavortis  ad  urbem 
Campus  aget  gemitus  !  vel  quae, Tiberine,  videbis 
Funera,  cum  tumulum  praeterlabere  recentem  ! 
Nec  puer  Iliaca  quisquam  de  gente  Latinos  876 
In  tantum  spe  tollet  avos ;  nec  Romula  quondam 
Ullo  se  tantum  tellus  jactabit  alumno. 

Heu  pietas,  heu  prisca  fides,  invictaque  bello 
Dextera  !  non  illi  se  quisquam  impune  tulisset 
Obvius  armato,  seu  cum  pedes  iret  in  hostem,  88 1 
Seu  spumantis  equi  foderet  calcaribus  armos. 
Heu  miserande  puer  !  si  qua  fata  aspera  rumpas, 
Tu  Marcellus  eris.  Manibus  date  lilia  plenis ; 
Purpureos  spargam  flores,  animamque  nepotis 
His  saltem  accumulem  donis,  et  fungar  inani  886 
Munere.  Sic  tota  passim  regione  vagantur 
Aeris  in  campis  latis,  atque  omnia  lustrant. 

Quae  postquam  Anchises  natum  per  singula  duxit, 
Incenditque  animum  famae  venientis  amore :  890 
Exin  bella  viro  memorat  quae  deinde  gerenda, 
Laurentesque  docet  populos,  urbemque  Latini ; 
Et  quo  quemque  modo  fugiatque  feratque  labo¬ 
rem.  [tur 

Sunt  geminae  somni  portae  :  quarum  altera  fer- 
Comea,  qua  veris  facilis  datur  exitus  umbris  : 
Altera  candenti  perfecta  nitens  elephanto  ;  896 
Sed  falsoa  ad  coelum  mittunt  insomnia  Manes. 
His  ubi  tum  natum  Anchises  unaque  Sibyllam 
Prosequitur  dictis,  portaque  emittit  eburna ; 

Ille  viam  secat  ad  naves,  sociosque  revisit.  900 
Tum  se  ad  Caietae  recto  fert  limite  portum. 
Ancora  de  prora  jacitur ;  stant  littore  puppes. 


LIBER  SEPTIMUS. 


Tu  quoque  littoribus  nostris,  iEneia  nutrix, 
iEternam  moriens  famam,  Caieta,  dedisti ; 

Et  nunc  servat  honos  sedem  tuus,  ossaque  nomen 
Hesperia  in  magna,  si  qua  est  ea  gloria,  signat. 
At  pius  exsequiis  iEneas  rite  solutis,  5 

Aggere  composito  tumuli,  postquam  alta  qui¬ 
erunt 


vEquora,  tendit  iter  velis,  portumque  relinquit. 
Adspirant  aurae  in  noctem,  nec  candida  cursus 
Luna  negat ;  splendet  tremulo  sub  lumine  pontus. 
Proxima  Circaeae  raduntur  littora  terrae  ;  10 

Dives  inaccessos  ubi  Solis  filia  lucos 
Assiduo  resonat  cantu,  tectisque  superbis 
Urit  odoratam  nocturna  in  lumina  cedrum, 

Arguto  tenues  percurrens  pectine  telas. 

Hinc  exaudiri  .gemitus  iras  que  leonum  15 

Vincla  recusantum,  et  sera  sub  nocte  rudentum ; 
Saetigerique  sues,  atque  in  praesepibus  ursi 
Saevire,  ac  formae  magnorum  ululare  luporum ; 
Quos  hominum  ex  facie  dea  saeva  potentibus 
herbis 

Induerat  Circe  in  vultus  ac  terga  ferarum.  20 
Quae  ne  monstra  pii  paterentur  talia  Troes 
Delati  in  portus,  neu  littora  dira  subirent : 
Neptunus  ventis  implevit  vela  secundis, 

Atque,  fugam  dedit,  et  praeter  vada  fervida  vexit. 
Jamque  rubescebat  radiis  mare,  et  aethere  ab 
alto  25 

Aurora  in  roseis  fulgebat  lutea  bigis  : 

Cum  venti  posuere,  omnisque  repente  resedit 
Flatus,  et  in  lento  luctantur  marmore  tonsae. 
Atque  hic  iEneas  ingentem  ex  aequore  lucum 
Prospicit.  Hunc  inter  fluvio  Tiberinus  amoeno, 
Vorticibus  rapidis,  et  multa  flavus  arena,  31 
In  mare  prorumpit.  Variae  circumque  supraque 
Assuetae  ripis  volucres  et  fluminis  alveo 
iEthera  mulcebant  cantu,  lucoque  volabant. 
Flectere  iter  sociis  terraeque  advertere  proras  35 
Imperat,  et  laetus  fluvio  succedit  opaco,  [rum, 
Nunc  age,  qui  reges,  Erato,  quae  tempora  re- 
Quis  Latio  antiquo  fuerit  status,  advena  classem 
Cum  primum  Ausoniis  exercitus  appulit  oris, 
Expediam,  et  primae  revocabo  exordia  pugnae.  40 
Tu  vatem,  tu,  diva,  mone.  Dicam  horrida  bella ; 
Dicam  acies,  ac.tosque  animis  in  funera  reges, 
Tyrrhenamque  manum,  totamque  sub  arma  co¬ 
actam 

Hesperiam.  Major  rerum  mihi  nascitur  ordo  ; 
Majus  opus  moveo.  Ivex  arva  Latinus  et  urbes 
Jam  senior  longa  placidas  in  pace  regebat.  46 
Hunc  Fauno  et  nympha  genitum  Laurente  Ma¬ 
rica 

Accipimus  ;  Fauno  Picus  pater ;  isque  parentem 
Te,  Saturne,  refert ;  tu  sanguinis  ultimus  auctor. 
Filius  huic,  fato  divum,  prolesque  virilis  50 
Nulla  fuit,  primaque  oriens  erepta  juventa  est. 
Sola  domum  et  tantas  servabat  filia  sedes, 

Jam  matura  viro,  jam  plenis  nubilis  annis. 

Multi  illam  magno  e  Latio  totaque  petebant 
Ausonia ;  petit  ante  alios  pulcherrimus  omnes  55 
Turnus,  avis  atavisque  potens  :  quem  regia  con- 
jux 

Adjungi  generum  miro  properabat  amore  ; 

Sed  variis  portenta  deum  terroribus  obstant. 
Laurus  erat  tecti  medio,  in  penetralibus  altis,  59 
Sacra  comam,  multosque  metu  servata  per  annos : 
Quam  pater  inventam, primas  cum  conderet  arces, 
Ipse  ferebatur  Phoebo  sacrasse  Latinus, 
Laurentesque  ab  ea  nomen  posuisse  colonis. 
Hujus  apes  summum  densae  (mirabile  dictu), 
Stridore  ingenti  liquidum  trans  aethera  vectae,  65 
Obsedere  apicem  ;  et,  pedibus  per  mutua  nexis, 
Examen  subitum  ramo  frondente  pependit. 
Continuo  vates,  Externum  cernimus,  inquit, 
Adventare  virum,  et  partes  petere  agmen  easdem 
Partibus  ex  isdem,  et  summa  dominarier  arce.  70 
Praaterea,  castis  adolet  dum  altaria  taedis, 

Ut  juxta  genitorem  adstat  Lavinia  virgo, 

Visa  (nefas)  longis  comprendere  crinibus  ig¬ 
nem, 

Atque  omnem  ornatum  flamma  crepitante  cre¬ 
mari, 

Regalesque  accensa  comas,  accensa  coronam,  75 
Insignem  gemmis ;  tum  fumida  lumine  fulvo 


Involvi,  ac  totis  Vulcanum_spa,rgere  tectis. 

Id  vero  horrendum  ac  visu  mirabile  ferri : 
Namque  fore  illustrem  fama  fatisque  canebant 
Ipsam  ;  sed  populo  magnum  portendere  bellum. 
At  rex  sollicitus  monstris,  oracula  Fauni,  81 
Fatidici  genitoris,  adit,  lucosque  sub  alta 
Consulit  Albunea  :  nemorum  quae  maxima  sacro 
Fonte  sonat,  saevamque  exhalat  opaca  mephitim. 
Hinc  Italae  gentes,  omnisque  CEnotria  tellus,  85 
In  dubiis  responsa  petunt.  Huc  dona  sacerdos 
Cum  tulit,  et  casarum  ovium  sub  nocte  silenti 
Pellibus  incubuit  stratis,  somnosque  petivit : 
Multa  modis  simulacra  videt  volitantia  miris, 

Et  varias  audit  voces,  fruiturque  deorum  90 
Colloquio,  atque  imis  Acheronta  affatur  Avernis. ' 
Hic  et  tum  pater  ipse  petens  responsa  Latinus 
Centum  lanigeras  mactabat  rite  bidentes, 

Atque  harum  effultus  tergo  stratisque  jacebat 
Velleribus.  Subita  ex  alto  vox  reddita  luco  est : 
Ne  pete  connubiis  natam  sociare  Latinis,  96 
O  mea  progenies,  thalamis  neu  crede  paratis ; 
Externi  veniunt  generi,  qui  sanguine  nostrum 
Nomen  in  astra  ferent,  quorumque  ab  stirpe 
nepotes 

Omnia  sub  pedibus,  qua  Sol  utrumque  recurrens 
Adspicit  Oceanum,  vertique  regique  videbunt. 
Haec  responsa  patris  Fauni,  monitusque  silenti 
Nocte  datos,  non  ipse  suo  premit  ore  Latinus : 
Sed  circum  late  volitans  jam  Fama  per  urbes 
Ausonias  tulerat ;  cum  Laomedontia  pubes  105 
Gramineo  ripae  religavit  ab  aggere  classem. 

Alneas,  primique  duces,  et  pulcher  Iulus, 
Corpora  sub  ramis  deponunt  arboris  altae ; 
Instituuntque  dapes,  et  adorea  liba  per  herbam 
Subjiciunt  epulis  (sic  Jupiter  ille  monebat)  11C 
Et  Cereale  solum  pomis  agrestibus  augent. 
Consumtis  hic  forte  aliis,  ut  vertere  morsus 
Exiguam  in  Cererem  penuria  adegit  edendi, 

Et  violare  manu  malisque  audacibus  orbem 
Fatalis  crusti,  patulis  nec  parcere  quadris :  115 
II  eus  !  etiam  mensas  consumimus  ?  inquit  Iulus. 
Nec  plura  alludens.  Ea  vox  audita  laborum 
Prima  tulit  finem,  primamque  loquentis  ab  ore 
Eripuit  pater,  ac  stupefactus  numine  pressit. 
Continuo,  Salve  fatis  mihi  debita  Tellus,  120 
Vosque,  ait,  o  fidi  Trojae  salvete  Penates. 

Hic  domus,  haec  patria  est.  Genitor  mihi  talia, 
namque 

Nunc  repeto,  Anchises  fatorum  arcana  reliquit : 
Cum  te,  nate,  fames  ignota  ad  littora  vectum 
Accisis  coget  dapibus  consumere  mensas  ;  1 25 

Tum  sperare  domos  defessus,  ibique  memento 
Prima  locare  manu  molirique  aggere  tecta. 

Haec  erat  illa  fames ;  haec  nos  suprema  manebat, 
Exitiis  positura  modum. 

Quare  agite,  et  primo  laeti  cum  lumine  solis,  130 
Quae  loca,  quive  habeant  homines,  ubi  moenia 
gentis, 

Vestigemus,  et  a  portu  diversa  petamus. 

Nunc  pateras  libate  Jovi,  precibusque  vocate 
Anchisen  genitorem,  et  vina  reponite  mensis. 

Sic  deinde  effatus  frondenti  tempora  ramo  135 
Implicat,  et  Geniumque  loci,  primamque  deorum 
Tellurem,  Nymphasque,  et  adhuc  ignota  precatur 
Flumina ;  tum  Noctem,  Noctisque  orientia  Signa, 
Idaeumque  Jovem,  Phrygiamque  ex  ordine  Ma¬ 
trem, 

Invocat,  et  duplices  coeloque  Ereboque  parentes. 
Hic  pater  omnipotens  ter  coelo  clarus  ab  alto  141 
Intonuit ;  radiisque  ardentem  lucis  et  auro 

Ipso  manu  q-iittiens  ostendit  ab  aethere  nubem. 
Diditur  hic  subito  Trojana  per  agmina  rumor, 
Advenisse  diem,  quo  debita  moenia  condant.  145 
Certatim  instaurant  epulas,  atque  omine  magno 
Crateras  laeti  statuunt,  et  vina  coronant. 

Postera  cum  prima  lustrabat  lampade  terras 
Orta  dies  ;  urbem,  et  fines,  et  littora  gentis  149 
Diversi  explorant ;  haec  fontis  stagna  Numici, 
Hunc  Tibrim  fluvium,  hic  fortes  habitare  Lati¬ 
nos. 

Tum  satus  Anchisa  delectos  ordine  ab  omni 
Centum  oratores  augusta  ad  moenia  regis 
Ire  jubet,  ramis  velatos  Palladis  omnes,  154 
Donaque  ferre  viro,  pacemque  exposcere  Teucris. 
Haud  mora ;  festinant  jussi,  rapidisque  feruntur 
Passibus.  Ipse  humili  designat  moenia  fossa, 
Moliturque  locum  ;  primasque  in  littore  sedes, 
Castrorum  in  morem,  pinnis  atque  aggere  cingit. 
Jamque  iter  emensi,  turres  ac  tecta  Latinorum 
Ardua  cernebant  juvenes,  muroque  subibant : 
Ante  urbem  pueri,  et  primaevo  flore  juventus,  162 
Exercentur  equis,  domitantque  in  pulvere  currus ; 
Aut  acres  tendunt  arcus,  aut  lenta  lacertis 
Spicula  contorquent,  cursuque  ictuque  lacessunt : 
Cum  praevectus  equo  longaevi  regis  ad  aures  1 66 
Nuntius  ingentes  ignota  in  veste  reportat 
Advenisse  viros.  Ille  intra  tecta  vocari 
Imperat,  et  solio  medius  consedit  avito. 

Tectum  augustum,  ingens,  centum  sublime  co¬ 
lumnis,  170 

Urbe  fuit  summa,  Laurentis  regia  Pici, 
Horiendum  sylvis  et  religione  parentum. 

Hic  sceptra  accipere,  et  primos  attollere  fasces 
Regibus  omen  erat ;  hoc  illis  curia  templum, 

Hae  sacris  sedes  epulis;  hic  ariete  caeso  175 
Perpetuis  soliti  patres  considere  mensis. 

Quin  etiam  veterum  effigies  ex  ordine  avorum 
Antiqua  e  cedro,  Italusque,  paterque  Sabinus 
Vitisator,  curvam  servans  sub  imagine  falcem, 
Saturnusque  senex,  Janique  bifrontis  imago,  180 
Vestibulo  adstabant ;  aliique  ab  origine  reges, 
Martiaque  ob  patriam  pugnando  vulnera  passi. 
Multaque  praeterea  sacris  in  postibus  arma, 
Captivi  pendent  currus,  curvaeque  secures,  184 
Et  cristae  capitum,  et  portarum  ingentia  claustra, 
Spiculaque,  clypeique,  ereptaque  rostra  carinis. 
Ipse  Quirinali  lituo,  parvaque  sedebat 
Succinctus  trabea,  laevaque  ancile  gerebat 
Picus,  equum  domitor :  quem  capta  cupidine 
conjux 

Aurea  percussum  virga,  versumque  venenis,  190 
Fecit  avem  Circe,  sparsitque  coloribus  alas. 

Tali  intus  templo  divum  patriaque  Latinus 
Sede  sedens,  Teucros  ad  sese  in  tecta  vocavit ; 
Atque  haec  ingressis  placido  prior  edidit  ore  : 
Dicite,  Dardanidae,  neque  enim  nescimus  et 
urbem,  195 

Et  genus,  auditique  advertitis  aequore  cursum, 
Quid  petitis  ?  quae  causa  rates,  aut  cujus  egentes 
Littus  ad  Ausonium  tot  per  vada  caerula  vexit  ? 
Sive  errore  viae,  seu  tempestatibus  acti, 

(Qualia  multa  mari  nautae  patiuntur  in  alto)  200 
Fluminis  intrastis  ripas,  portuque  sedetis  ; 

Ne  fugite  hospitium,  neve  ignorate  Latinos 
Saturni  gentem,  haud  vinclo  nec  legibus  aequam, 
Sponte  sua  veterisque  dei  se  more  tenentem.  204 
Atque  equidem  memini  (fama  est  obscurior  annis) 
Auruncos  ita  ferre  senes,  his  ortus  ut  agris 
Dardanus  Idaeas  Phrygiae  penetrarit  ad  urbes, 
Threiciamque  Samum,  quae  nunc  Samothracia 
fertur» 


Hinc  illum  Corythi  Tyrrhena  ab  sede  profectum 
Aurea  nunc  solio  stellantis  regia  coeli  210 

Accipit,  et  numerum  divorum  altaribus  addit. 

Dixerat.  Et  dicta  Ilioneus  sic  voce  secutus. 
Rex,  genus  egregium  Fauni,  nec  fluctibus  actos 
Atra  subegit  hiems  vestris  succedere  terris, 

Nec  sidus  regione  viae  littusve  fefellit :  215 

Consilio  hanc  omnes  animisque  volentibus  ur 
bem 

Afferimur,  pulsi  regnis,  quae  maxima  quondam 
Extremo  veniens  Sol  adspiciebat  Olympo. 

Ab  Jove  principium  generis;  Jove  Dardana 
pubes 

Gaudet  avo  ;  rex  ipse  Jovis  de  gente  suprema 
Troius  iEneas  tua  nos  ad  limina  misit.  221 
Quanta  per  Idaeos  saevis  effusa  Mycenis 
Tempestas  ierit  campos  ;  quibus  actus  uterque 
Europae  atque  Asiae  fatis  concurrerit  orbis : 
Audiit,  et  si  quem  tellus  extrema  refuso  225 
Submovet  Oceano,  et  si  quem  extenta  plagarum 
Quatuor  in  medio  dirimit  plaga  solis  iniqui. 
Diluvio  ex  illo  tot  vasta  per  aequora  vecti 
Dis  sedem  exiguam  patriis,  littusque  rogamus 
Innocuum,  et  cunctis  undamque  auramque  pa¬ 
tentem.  230 

Non  erimus  regno  indecores;  nec  vestra  feretur 
Fama  levis,  tantive  abolescet  gratia  facti  ; 

Nec  Trojam  Ausonios  gremio  excepisse  pigebit. 
Fata  per  iEneae  juro,  dextramque  potentem,  234 
Sive  fide,  seu  quis  bello  est  expertus  et  armis  ; 
Multi  nos  populi,  multae  (ne  temne  quod  ultro 
Praeferimus  manibus  vittas  ac  verba  precantia) 
Et  petiere  sibi  et  voluere  adjungere  gentes. 

Sed  nos  fata  deum  vestras  exquirere  terras 
Imperiis  egere  suis.  Hinc  Dardanus  ortus  240 
Huc  repetit,  jussisque  ingentibus  urget  Apollo 
Tyrrhenum  ad  Tibrim,  et  fontis  vada  sacra 
Numici. 

Dat  tibi  praeterea  fortunae  parva  prioris 
Munera,  reliquias  Troja  ex  ardente  receptas. 
Hoc  pater  Anchises  auro  libabat  ad  aras ;  245 

Hoc  Priami  gestamen  erat,  cum  jura  vocatis 
More  daret  populis ;  sceptrumque,  sacerque  tia- 

Iliadumque  labor  vestes. 

Talibus  Ilionei  dictis  defixa  Latinus 
Obtutu  tenet  ora,  soloque  immobilis  hseret,  250 
Intentos  volvens  oculos.  Nec  purpura  regem 
Picta  movet,  nec  sceptra  movent  Priameia  tan¬ 
tum, 

Quantum  in  connubio  natae  thalamoque  mo¬ 
ratur  ; 

Et  veteris  Fauni  volvit  sub  pectore  sortem. 
Hunc  illum  fatis  externa  ab  sede  profectum  25a 
Portendi  generum,  paribusque  in  regna  vocari 
Auspiciis ;  huic  progeniem  virtute  futuram 
Egregiam,  et  totum  quae  viribus  occupet  orbem. 
Tandem  laetus  ait :  Di  nostra  incepta  secundent, 
Auguriumque  suum !  Dabitur,  Trojane,  quod 
optas.  260 

Munera  nec  sperno.  Non  vobis,  rege  Latino, 
Divitis  uber  agri  Trojaeve  opulentia  deerit. 

Ipse  modo  iEneas,  nostri  si  tanta  cupido  est, 

Si  jungi  hospitio  properat,  sociusque  vocari, 
Adveniat ;  vultus  neve  exhorrescat  amicos.  265 
Pars  mihi  pacis  erit  dextram  tetigisse  tyranni. 
Vos  contra  regi  mea  nunc  mandata  referte. 

Est  mihi  nata,  viro  gentis  quam  jungere  nostrae, 
Non  patrio  ex  adyto  sortes,  non  plurima  coelo  269 
Monstra  sinunt :  generos  externis  affore  ab  oris, 

Hoc  Latio  restare  canunt,  qui  sanguine  nostrum 
Nomen  in  astra  ferant.  Hunc  illum  poscere  fata 
Et  reor,  et,  si  quid  veri  mens  augurat,  opto. 
Haec  effatus,  equos  numero  pater  eligit  omni. 
Stabant  ter  centum  nitidi  in  proesepibus  altis :  275 
Omnibus  extemplo  Teucris  jubet  ordine  duci 
Instratos  ostro  alipedes  pictisque  tapetis. 

Aurea  pectoribus  demissa  monilia  pendent ; 
Tecti  auro,  fulvum  mandunt  sub  dentibus  aurum. 
Absenti  jEneae  currum  geminosque  jugales,  280 
Semine  ab  aetherio,  spirantes  naribus  ignem, 
Illorum  de  gente,  patri  quos  daedala  Circe 
Supposita  de  matre  nothos  furata  creavit. 
Talibus  JEneadae  donis  dictisque  Latini  284 
Sublimes  in  equis  redeunt,  pacemque  reportant. 

Ecce  autem  Inachiis  sese  referebat  ab  Argis 
Saeva  Jovis  conjux,  aurasque  invecta  tenebat : 
Et  laetum  iEnean  classemque  ex  aethere  longo 
Dardaniam  Siculo  prospexit  ab  usque  Pachyno. 
Moliri  jam  tecta  videt,  jam  fidere  terrae  ;  290 

Deseruisse  rates.  Stetit  acri  fixa  dolore. 

Tum  quassans  caput,  haec  effundit  pectore  dicta  : 
Heu  stirpem  invisam,  et  fatis  contraria  nostris 
Fata  Phrygum  !  num  Sigeis  occumbere  campis, 
Num  capti  potuere  capi?  num  incensa  cremavit 
Troja  viros  ?  medias  acies,  mediosque  per  ignes 
Invenere  viam.  At,  credo,  mea  numina  tandem 
Fessa  jacent,  odiis  aut  exsaturata  quievi. 

Quin  etiam  patria  excussos  infesta  per  undas  299 
Ausa  sequi,  et  profugis  toto  me  opponere  ponto. 
Absumtse  in  Teucros  vires  coelique  marisque. 
Quid  Syrtes,  aut  Scylla  mihi,  quid  vasta  Cha- 
rybdis 

Profuit  ?  optato  conduntur  Tibridis  alveo, 
Securi  pelagi  atque  mei.  Mars  perdere  gentem 
Immanem  Lapithum  valuit ;  concessit  in  iras  305 
Ipse  deum  antiquam  genitor  Calydona  Dianae  ; 
Quod  scelus  aut  Lapithas  tantum,  aut  Calydona 
merentem  ? 

Ast  ego,  magna  Jovis  conjux,  nil  linquere  inau- 

Quae  potui  infelix,  quae  memet  in  omnia  verti, 
Vincor  ab  iEnea.  Quod  si  mea  numina  non  sunt 
Magna  satis,  dubitem  haud  equidem  implorare 
quod  usquam  est.  311 

Flectere  si  nequeo  superos,  Acheronta  movebo. 
Non  dabitur  regnis,  esto,  prohibere  Latinis, 
Atque  immota  manet  fatis  Lavinia  conjux  ; 

At  trahere,  atque  moras  tantis  licet  addere  rebus ; 
At  licet  amborum  populos  exscindere  regum.  316 
Hac  gener  atque  socer  coeant  m  er  cede  suorum. 
Sanguine  Trojano  et  Kutulo  dotabere,  virgo, 

Et  Bellona  manet  te  pronuba.  Nec  face  tantum 
Cisseis  praegnans  ignes  enixa  jugales  ;  320 

Quin  idem  Veneri  partus  suus,  et  Paris  alter, 
Funestaeque  iterum  recidiva  in  Pergama  taedae. 

Haec  ubi  dicta  dedit,  terras  horrenda  petivit. 
Luctificam  Allecto  dirarum  ab  sede  sororum 
Infernisque  ciet  tenebris  :  cui  tristia  bella,  325 
Iraeque,  insidiaeque,  et  crimina  noxia  cordi. 

Odit  et  ipse  pater  Pluton ;  odere  sorores 
Tartareae  monstrum ;  tot  sese  vertit  in  ora, 

Tam  saevae  facies,  tot  pullulat  atra  colubris. 
Quam  Juno  his  acuit  verbis,  ac  talia  fatur :  330 
Hunc  mihi  da  proprium,  virgo  sata  Nocte,  labo¬ 
rem, 

Hanc  operam,  ne  noster  honos  infractave  cedat 
Fama  loco  :  neu  connubiis  ambire  Latinum 
iEneadae  possint,  Italosve  obsidere  fines. 

Tu  potes  unanimos  armare  in  proelia  fratres,  335 


Atque  odiis  versare  domos ;  tu  verbera  tectis 
Funereasque  inferre  faces ;  tibi  nomina  mille, 
Mille  nocendi  artes.  Fecundum  concute  pectus 
Disjice  compositam  pacem ;  sere  crimina  belli ; 
Arma  velit,  poscatque  simul,  rapiatque  juventus. 

Exin  Gorgoneis  Allecto  infecta  venenis  34 1 
Principio  Latium  et  Laurentis  tecta  tyranni 
Celsa  petit,  tacitumque  obsedit  limen  Amatae 
Quam  super  adventu  Teucrum  Turnique  hyme- 

Foemineae  ardentem  curaeque  iraeque  coquebant. 
H  uic  dea  caeruleis  unum  de  crinibus  anguem  346 
Conjicit, inque  sinum  praecordia  ad  intima  subdit ; 
Quo  furibunda  domum  monstro  permisceat  om¬ 
nem. 

Ille,  inter  vestes  et  laevia  pectora  lapsus, 
Volvitur  attactu  nullo,  fallitque  furentem,  350 
Vipeream  inspirans  animam  ;  fit  tortile  collo 
Aurum  ingens  coluber  ;  fit  longae  taenia  vittae, 
Innectitque  comas,  et  membris  lubricus  errat. 
Ac  dum  prima  lues  udo  sublapsa  veneno  354 
Pertentat  sensus,  atque  ossibus  implicat  ignem, 
Necdum  animus  toto  percepit  pectore  flammam, 
Mollius,  et  solito  matrum  de  more,  locuta  est, 
Multa  super  nata  lacrymans  Phrygiisque  hyme¬ 
naeis  ; 

Exulibusne  datur  ducenda  Lavinia  Teucris, 

O  genitor  ?  nec  te  miseret  nataeque,  tuique  ?  360 
Nec  matris  miseret,  quam  primo  Aquilone  re¬ 
linquet 

Perfidus,  alta  petens  abducta  virgine,  praedo  ? 
At  non  sic  Phrygius  penetrat  Lacedaemona  pa» 
tor, 

Ledaeamque  Helenam  Trojanas  vexit  ad  urbes  r 
Quid  tua  sancta  fides  ?  quid  cura  antiqua  tuorum, 
Et  consanguineo  toties  data  dextera  Turno  ?  366 
Si  gener  externa  petitur  de  gente  Latinis, 

Idque  sedet,  Faunique  premunt  te  jussa  parentis, 
Omnem  equidem  sceptris  terram  quae  libera 
nostris 

Dissidet,  externam  reor,  et  sic  dicere  divos.  370 
Et  Turno,  si  prima  domus  repetatur  origo, 
Inachus  Acrisiusque  patres,  mediaeque  Mycenae. 

His  ubi  nequicquam  dictis  experta,  Latinum 
Contra  stare  videt,  penitusque  in  viscera  lapsum 
Serpentis  furiale  malum,  totamque  pererrat :  375 
Tum  vero  infelix,  ingentibus  excita  monstris, 
Immensam  sine  more  furit  lymphata  per  urbem. 
Ceu  quondam  torto  volitans  sub  verbere  turbo, 
Quem  pueri  magno  in  gyro  vacua  atria  circum 
Intenti  ludo  exercent ;  ille  actus  habena  380 
Curvatis  fertur  spatiis ;  stupet  inscia  supra 
Impubesque  manus,  mirata  volubile  buxum ; 
Dant  animos  plagae.  Non  cursu  segnior  illo 
Per  medias  urbes  agitur  populosque  feroces. 
Quin  etiam  in  sylvas,  simulato  numine  Baccl  i, 
Majus  adorta  nefas,  majoremque  orsa  furorem, 
Evolat,  et  natam  frondosis  montibus  abdit ;  387 
Quo  thalamum  eripiat  Teucris,  taedasque  more¬ 
tur  : 

Evoe  Bacche,  fremens,  solum  te  virgine  dignum, 
Vociferans;  etenim  molles  tibi  sumere  thyrsos, 
Te  lustrare  choro,  sacrum  tibi  pascere  crinem. 

Fama  volat ;  furiisque  accensas  pectore  matres 
Idem  omnes  simul  ardor  agit,  nova  quaerere 
tecta. 

Deseruere  domos;  ventis  dant  colla  comasque. 
Ast  aliae  tremulis  ululatibus  aethera  complent, 
Pampineasque  gerunt,  incinctae  pellibus,  has- 
tas.  3'jc 

ipsa  inter  inedias  flagrantem  fervida  pinum 
Sustinet,  ac  natas  Turnique  canit  hymenaeos, 
Sanguineam  torquens  aciem ;  torvumque  repente 
Clamat :  Io  matres,  audite,  ubi  quaeque,  La¬ 
tinae  ; 

Si  qua  piis  animis  manet  infelicis  Amatae  401 
Gratia,  si  juris  materni  cura  remordet : 

Solvite  crinales  vittas,  capite  orgia  mecum. 

Talem  inter  sylvas,  inter  deserta  ferarum, 
Reginam  Allecto  stimulis  agit  undique  Bacchi. 
Postquam  visa  satis  primos  acuisse  furores,  406 
Consiliumque  omnemque  domum  vertisse  Latini, 
Protinus  hinc  fuscis  tristis  dea  tollitur  alis 
Audacis  Rutuli  ad  muros :  quam  dicitur  urbem 
Acrisioneis  Danae  fundasse  colonis,  410 

Praecipi ti  delata  Noto.  Locus  Ardea  quondam 
Dictus  avis :  et  nunc  magnum  manet  Ardea  no- 
m(m ; 

Sed  fortuna  fuit.  Tectis  hic  Turnus  in  altis 
Jam  mediam  nigra  carpebat  nocte  quietem. 
Allecto  torvam  faciem  et  furialia  membra  415 
Exuit :  in  vultus  sese  transformat  aniles, 

Et  frontem  obscaenam  rugis  arat ;  induit  albos 
Cum  vitta  crines ;  tum  ramum  innectit  olivae  : 
Fit.Calybe,  Junonis  anus  templique  sacerdos  ; 
Et  juveni  ante  oculos  his  se  cum  vocibus  offert : 

Turne,  tot  incassum  fusos  patiere  labores,  421 
Et  tua  Dardaniis  transscribi  sceptra  colonis  ? 
Rex  tibi  conjugium  et  quaesitas  sanguine  dotes 
Abnegat,  externusque  in  regnum  quaeritur  haeres. 

I  nunc,  ingratis  offer  te,  irrise,  periclis ;  425 

Tyrrhenas,  i,  sterne  acies  ;  tege  pace  Latinos. 
Haec  adeo  tibi  me,  placida  cum  nocte  jaceres, 
Ipsa  palam  fari  omnipotens  Saturnia  jussit. 
Quare  age,  et  armari  pubem,  portisque  moveri 
Laetus  in  arma  para,  et  Phrygios,  qui  flumine 
pulchro  430 

Consedere,  duces  pictasque  exure  carinas. 
Coelestum  vis  magna  jubet.  Rex  ipse  Latinus, 
Ni  dare  conjugium  et  dicto  parere  fatetur, 
Sentiat,  et  tandem  Turnum  experiatur  in  armis. 

Hic  juvenis,  vatem  irridens,  sic  orsa  vicissim 
Ore  refert :  Classes  invectas  Tibridis  alveo  436 
Non,  ut  rere,  meas  effugit  nuntius  aures. 

Ne  tantos  mihi  finge  metus :  nec  regia  Juno 
Immemor  est  nostri. 

Sed  te  victa  situ  verique  effeta  senectus,  440 
O  mater,  curi3  nequicquam  exercet,  et  arma 
Regum  inter  falsa  vatem  formidine  ludit. 

Cura  tibi,  divum  effigies  et  templa  tueri  : 

Bella  viri  pacemque  gerent  [quis  bella  ge¬ 
renda]. 

Talibus  Allecto  dictis  exarsit  in  iras.  445 
At  juveni  oranti  subitus  tremor  occupat  artus ; 
Deriguere  oculi ;  tot  Erinnys  sibilat  hydris, 
Tantaque  se  facies  aperit.  Tum  flammea  tor¬ 
quens 

Lumina,  cunctantem  et  quaerentem  dicere  plura 
Reppulit,  et  geminos  erexit  crinibus  angues,  450 
Yerberaque  insonuit,  rabidoque  haec  addidit  ore : 
En  ego  victa  situ,  quam  veri  effeta  senectus 
Arma  inter  regum  falsa  formidine  ludit ; 

Respice  ad  haec :  adsum  dirarum  ab  sede  soro¬ 
rum  ; 

Bella  manu  letumque  gero.  455 

Sic  effata  facem  juveni  conjecit,  et  atro 
Lumine  fumantes  fixit  sub  pectore  taedas. 

Olli  somnum  ingens  rumpit  pavor,  ossaque  et 
artus 

Perfundit  toto  proruptus  corpore  sudor. 


Arma  amens  fremit ;  arma  toro  tectisque  re¬ 
quirit.  460 

Saevit  amor  ferri,  et  scelerata  insania  belli  ; 

Ira  super :  magno  veluti  cum  flamma  sonore 
Virgea  suggeritur  costis  undantis  aeni, 
Exsultantque  aestu  latices  ;  furit  intus  aquai 
Fumidus  atque  alte  spumis  exuberat  amnis;  465 
Nec  jam  se  capit  unda ;  volat  vapor  ater  ad 
auras. 

Ergo  iter  ad  regem  polluta  pace  Latinum 
Indicit  primis  juvenum,  et  jubet  arma  parari, 
Tutari  Italiam,  detrudere  finibus  hostem  :  46S 

Se  satis  ambobus  Teucrisque  venire  Latinisque. 
Haec  ubi  dicta  dedit,  divosque  in  vota  vocavit, 
Certatim  sese  Rutuli  exhortantur  in  arma. 

Hunc  decus  egregium  formae  movet  atque  ju¬ 
vent*  ; 

Hunc  atavi  reges  ;  hunc  claris  dextera  factis. 
Dum  Turnus  Rutulos  animis  audacibus  im¬ 
plet,  475 

Allecto  in  Teucros  Stygiis  se  concitat  alis ; 

Arte  nova  speculata  locum,  quo  littore  pulcher 
Insidiis  cursuque  feras  agitabat  Iulus, 

Hic  subitam  canibus  rabiem  Cocytia  virgo 
Objicit,  et  noto  nares  contingit  odore,  480 

Ut  cervum  ardentes  agerent :  quae  prima  labo¬ 
rum 

Causa  fuit,  belloque  animos  accendit  agrestes. 
Cervus  erat  forma  praestanti  et  cornibus  ingens, 
Tyrrhidae  pueri  quem  matris  ab  ubere  raptum 
Nutribant,  Tyrrheusque  pater,  cui  regia  parent 
Armenta,  et  late  custodia  credita  campi.  486 
Assuetum  imperiis  soror  omni  Sylvia  cura 
Mollibus  intexens  ornabat  cornua  sertis, 
Pectebatque  ferum,  puroque  in  fonte  lavabat. 
Ille,  manum  patiens,  mensaeque  assuetus  herili, 
Errabat  sylvis ;  rursusque  ad  limina  nota  491 
Ipse  domum  sera  quamvis  se  nocte  ferebat. 

Hunc  procul  errantem  rabidae  venantis  Iuli 
Commovere  canes,  fluvio  cum  forte  secundo 
Deflueret,  ripaque  aestus  viridante  levaret.  495 
Ipse  etiam,  eximiae  laudis  succensus  amore, 
Ascanius  curvo  direxit  spicula  cornu : 

Nec  dextrae  erranti  deus  abfuit ;  actaque  multo 
Perque  uterum  sonitu  perque  ilia  venit  arundo. 
Saucius  at  quadrupes  nota  intra  tecta  refugit,  500 
Successitque  gemens  stabulis,  questuque,  cru¬ 
entus 

Atque  imploranti  similis,  tectum  omne  replebat. 
Sylvia  prima  soror,  palmis  percussa  lacertos, 
Auxilium  vocat,  et  duros  conclamat  agrestes. 

Olli,  pestis  enim  tacitis  latet  aspera  sylvis,  505 
Improvisi  adsunt :  hic  torre  armatus  obusto, 
Stipitis  hic  gravidi  nodis  ;  quod  cuique  repertum 
Rimanti,  telum  ira  facit.  Yocat  agmina  Tyrrheus, 
Quadrifidam  quercum  cuneis  ut  forte  coactis 
Scindebat,  rapta  spirans  immane  securi.  510 
At  saeva  e  speculis  tempus  dea  nacta  nocendi 
Ardua  tecta  petit  stabuli ;  et  de  culmine  summo 
Pastorale  canit  signum,  cornuque  recurvo 
Tartaream  intendit  vocem  :  qua  protenus  omne 
Contremuit  nemus,  et  sylvae  intonuere  profundae  ; 
Audiit  et  Triviae  longe  lacus  ;  audiit  amnis  516 
Sulphurea  Nar  albus  aqua,  fontesque  Yelini ; 

Et  trepidae  matres  pressere  ad  pectora  natos. 
Tum  vero  ad  vocem  celeres,  qua  buccina  signum 
Dira  dedit,  raptis  concurrunt  undique  telis  520 
Indomiti  agricolae  ;  nec  non  et  Troia  pubes 
Ascanio  auxilium  castris  effundit  apertis. 
Direxere  acies.  Non  jam  certamine  agresti, 

Stipitibus  duris  agitur  sudibusve  praeustis  ; 

Sed  ferro  ancipiti  decernunt,  atraque  late  525 
Horrescit  strictis  seges  ensibus,  aeraque  fulgent 
Sole  lacessita,  et  lucem  sub  nubila  jactant : 
Fluctus  uti  primo  coepit  cum  albescere  vento, 
Paullatim  sese  tollit  mare,  et  altius  undas 
Erigit,  inde  imo  consurgit  ad  aethera  fundo.  530 
Hic  juvenis  primam  ante  aciem  stridente  sagitta, 
Natorum  Tyrrhei  fuerat  qui  maximus,  Almo 
Sternitur ;  haesit  enim  sub  gutture  vulnus,  et  udae 
V ocis  iter  tenuemque  inclusit  sanguine  vitam. 
Corpora  multa  virum  circa,  seniorque  Galae- 
sus,  535 

Dum  paci  medium  se  otfert ;  justissimus  unus 
Qui  fuit,  Ausoniisque  olim  ditissimus  arvis : 
Quinque  greges  illi  balantum,  quina  redibant 
Armenta,  et  terram  centum  vertebat  aratris. 
Atque  ea  per  campos  aequo  dum  Marte  gerun¬ 
tur,  540 

Promissi  dea  facta  potens,  ubi  sanguine  bellum 
Imbuit,  et  primae  commisit  funera  pugnae, 
Deserit  Hesperiam,  et,  coeli  convexa  per  auras, 
Junonem  victrix  affatur  voce  superba  : 

En  perfecta  tibi  bello  discordia  tristi ;  545 

Dic,  in  amicitiam  coeant,  et  foedera  jungant. 
Quandoquidem  Ausonio  respersi  sanguine  Teu- 

H  oc  et  iam  his  addam,  tua  si  mihi  certa  voluntas, 
Finitimas  in  bella  feram  rumoribus  urbes, 
Accendamque  animos  insani  Martis  amore,  550 
Undique  ut  auxilio  veniant :  spargam  arma  per 
agros. 

Tum  contra  Juno:  Terrorum  et  fraudis  abunde 
est. 

Stant  belli  causae  ;  pugnatur  cominus  armis. 
[Quae  fors  prima  dedit,  sanguis  novus  imbuit 
arma.] 

Talia  connubia,  et  tales  celebrent  hymenaeos  555 
Egregium  V eneris  genus  et  rex  ipse  Latinus. . 
Te  super  aetherias  errare  licentius  auras 
Haud  pater  ille  velit  summi  regnatur  Olympi. 
Cede  locis.  Ego,  si  qua  super  fortuna  laborum 
est, 

Ipsa  regam.  Tales  dederat  Saturnia  voces.  560 
Illa  autem  attollit  stridentes  anguibus  alas, 
Cocytique  petit  sedem,  supera  ardua  linquens. 
Est  locus  Italiae  medio  sub  montibus  altis 
Nobilis,  et  fama  multis  memoratus  in  oris, 
Amsancti  valles  :  densis  hunc  frondibus  atrum 
Urget  utrinque  latus  nemoris,  medioque  frago¬ 
sus  566 

Dat  sonitum  saxis  et  torto  vertice  torrens  : 

Hic  specus  horrendum,  saevi  spiracula  Ditis, 
Monstratur,  ruptoque  ingens  Acheronte  vorago 
Pestiferas  aperit  fauces  ;  quis  condita  Erinnys, 
Invisum  numen,  terras  ccelumque  levabat.  571 
N  ec  minus  interea  extremam  Saturnia  bello 
Imponit  regina  manum.  Ruit  omnis  in  urbem 
Pastorum  ex  acie  numerus,  csescsque  reportant 
Almonem  puerum  fcedatique  ora  Galaesi ;  575 

Implorantque  deos,  obtestanturque  Latinum. 
Turnus  adest,  medioque  in  crimine  caedis  et 
ignis 

Terrorem  ingeminat :  Teucros  in  regna  vocari ; 
Stirpem  admisceri  Phrygiam  ;  se  limine  pelli. 
Tum,  quorum  attonitae  Baccho  nemora  avia 
matres  580 

Insultant  thiasis  —  neque  enim  leve  nomen 
Amatae — 

Undique  collecti  coeunt,  Martemque  fatigant. 


Ilicet  infandum  cuncti  contra  omina  bellum, 
Contra  fata  deum,  perverso  nomine  poscunt ; 
Certatim  regis  circumstant  tecta  Latini.  585 
Ille,  velut  pelagi  rupes  immota,  resistit : 

[Ut  pelagi  rupes,  magno  veniente  fragore,] 

Quae  sese,  multis  circum  latrantibus  undis, 

Mole  tenet ;  scopuli  nequicquam  et  spumea  cir¬ 
cum 

Saxa  fremunt,  laterique  illisa  refunditur  alga.  590 
Verum,  ubi  nulla  datur  caecum  exsuperare  po¬ 
testas 

Consilium,  et  saevae  nutu  Junonis  eunt  res  : 
Multa  deos  aurasque  pater  testatus  inanes, 
Frangimur  heu  fatis,  inquit,  ferimurque  procella! 
Ipsi  has  sacrilego  pendetis  sanguine  poenas,  595 
O  miseri.  Te,  Turne,  nefas,  te  triste  manebit 
Supplicium  ;  votisque  deos  venerabere  seris. 
Nam  mihi  parta  quies,  omnisque  in  limine  por¬ 
tus  ; 

Funere  felici  spolior.  Nec  plura  locutus 
Saepsit  se  tectis ;  rerumque  reliquit  habenas.  600 
Mos  erat  Hesperio  in  Latio,  quem  protinus 
urbes 

Albanae  coluere  sacrum,  nunc  maxima  rerum 
Roma  colit,  cum  prima  movent  in  proelia  Mar¬ 
tem, 

Sive  Getis  inferre  manu  lacrymabile  bellum, 
Hyrcanisve  Arabisve  parant,  seu  tendere  ad 
Indos,  605 

Auroramque  sequi,  Parthosque  reposcere  signa : 
Sunt  geminae  Belli  portae  (sic  nomine  dicuht) 
Religione  sacrae  et  saevi  formidine  Martis : 
Centum  aerei  claudunt  vectes,  aeternaque  ferri 
Robora  ;  nec  custos  absistit  limine  Janus.  610 
Has,  ubi  certa  sedet  patribus  sententia  pugnae, 
Ipse,  Quirinali  trabea  cinctuque  Gabino 
Insignis,  reserat  stridentia  limina  Consul ; 

Ipse  vocat  pugnas,  sequitur  tum  caetera  pubes, 
iEreaque  assensu  conspirant  cornua  rauco.  615 
Hoc  et  tum  iEneadis  indicere  bella  Latinus 
More  jubebatur,  tristesque  recludere  portas. 
Abstinuit  tactu  pater,  aversusque  refugit 
Foeda  ministeria,  et  caecis  se  condidit  umbris. 
Tum  regina  deum  coelo  delapsa  morantes  620 
Impulit  ipsa  manu  portas,  et  cardine  verso 
Belli  ferratos  rupit  Saturnia  postes. 

Ardet  inexcita,  Ausonia  atque  immobilis  ante. 
Pars  pedes  ire  parat  campis  ;  pars  arduus  altis 
Pulverulentus  equis  furit;  omnes  arma  requi¬ 
runt.  625 

Pars  leves  clypeos  et  spicula  lucida  tergunt 
Arvina  pingui,  subiguntque  in  cote  secures ; 
Signaque  ferre  juvat,  sonitusque  audire  tubarum. 
Quinque  adeo  magnae  positis  incudibus  urbes 
Tela  novant,  Atina  potens,  Tiburque  super¬ 
bum,  630 

Ardea,  Crustumerique,  et  turrigerae  Antemnae. 
Tegmina  tuta  cavant  capitum,  fiectuntque  salig¬ 
nas 

Umbonum  crates  ;  alii  thoracas  aenos, 

Aut  laeves  ocreas  lento  ducunt  argento ;  634 

Vomeris  huc,  et  falcis  honos,  huc  omnis  aratri 
Cessit  amor ;  recoquunt  patrios  fornacibus  enses. 
Classica  jamque  sonant ;  it  bello  tessera  signum. 
Hic  galeam  tectis  trepidus  rapit ;  ille  frementes 
Ad  juga  cogit  equos ;  clypeumque  auroque  tri¬ 
licem 

Loricam  induitur,  fidoque  accingitur  ense.  640 
Pandite  nunc  Helicona,  dem,  cantusque  mo¬ 
vete; 

Qui  bello  exciti  reges,  quae  quemque  secutae 
Complerint  campos  acies ;  quibus  Itala  jam  tum 
Floruerit  terra  alma  viris,  quibus  arserit  armis. 
Et  meministis  enim,  divae,  et  memorare  potestis : 
Ad  nos  vix  tenuis  famae  perlabitur  aura.  646 
Primus  init  bellum  Tyrrhenis  asper  ab  oris 
Contemtor  divum  Mezentius,  agminaque  armat. 
Filius  huic  juxta  Lausus,  quo  pulchrior  alter 
Non  fuit,  excepto  Laurentis  corpore  Turni.  650 
Lausus,  equum  domitor,  debellatorque  ferarum, 
Ducit  Agyllina  nequicquam  ex  urbe  secutos 
Mille  viros  ;  dignus,  patriis  qui  laetior  esset 
Imperiis,  et  cui  pater  haud  Mezentius  esset. 
Post  hos  insignem  palma  per  gramina  cur¬ 
rum  655 

Victoresque  ostentat  equos  satus  Hercule  pul¬ 
chro 

Pulcher  Aventinus ;  clypeoque  insigne  paternum 
Centum  angues  cinctamque  gerit  serpentibus 
Hydram  : 

Collis  Aventini  sylva  quem  Ehea  sacerdos 
Furtivum  partu  sub  luminis  edidit  oras,  660 
Mixta  deo  mulier,  postquam  Laurentia  victor, 
Geryone  exstincto,  Tirynthius  attigit  arva, 
Tyrrhenoque  boves  in  flumine  lavit  Iberas. 

Pila  manu  s  aevosque  gerunt  in  bella  dolones ; 

Et  tereti  pugnant  mucrone  veruque  Sabello.  665 
Ipse  pedes,  tegumen  torquens  immane  leonis, 
Terribili  impexum  seta,  cum  dentibus  albis, 
Indutus  capiti,  sic  regia  tecta  subibat 
Horridus,  Herculeoque  humeros  innexus  amictu. 
Tum  gemini  fratres  Tiburtia  moenia  lin¬ 
quunt,  670 

Fratris  Tiburti  dictam  cognomine  gentem, 
Catillusque  acerque  Coras,  Argiva  juventus  ; 

Et  primam  ante  aciem  densa  inter  tela  feruntur  : 
Ceu,  duo  nubigenae  cum  vertice  montis  ab  alto 
Descendunt  Centauri,  Homolen  Othrymque 
nivalem  675 

Linquentes  cursu  rapido  ;  dat  euntibus  ingens 
Sylva  locum,  et  magno  cedunt  virgulta  fragore. 

Nec  Praenestinae  fundator  defuit  urbis, 
Vulcano  genitum  pecora  inter  agrestia  regem 
Inventumque  focis  omnis  quem  credidit  aetas,  680 
Caeculus.  Hunc  legio  late  comitatur  agrestis  : 
Quique  altum  Praeneste  viri,  quique  arva  Gabinae 
Junonis,  gelidumque  Anienem,  et  roscida  rivis 
Hernica  saxa  colunt ;  quos,  dives  Anagnia,  pas- 

Quos,  Amasene  pater.  Non  illis  omnibus  arma, 
Nec  clypei  currus  ve  sonant:  pars  maxima  glan¬ 
des  686 

Liventis  plumbi  spargit ;  pars  spicula  gestat 
Bina  manu  ;  fulvosque  lupi  de  pelle  galeros 
Tegmen  habent  capiti ;  vestigia  nuda  sinistri 
Instituere  pedis  ;  crudus  tegit  altera  pero.  690 
At  Messapus  equum  domitor,  Neptunia  proles, 
Quem  neque  fas  igni  cuiquam  nec  sternere  ferro, 
Jam  pridem  resides  populos,  desuetaque  bello 
Agmina,  in  arma  vocat  subito,  ferrumque  re¬ 
tractat. 

Hi  Fescenninas  acies -33quosque  Faliscos,  695 
Hi  Soractis  habent  acres  Flaviniaque  arva, 

Et  Cimini  cum  monte  lacum,  lucosque  Capenos. 
Ibant  aequati  numero,  regemque  canebant : 

Ceu  quondam  nivei  liquida  inter  nubila  cycni, 
Cum  sese  e  pastu  referunt,  et  longa  canoros  700 
Dant  per  colla  modos ;  sonat  amnis,  et  Asia  longe 
Pulsa  palus. 

Nec  quisquam  aeratas  acies  ex  agmine  tanto 


Misceri  putet ;  aeriam  sed  gurgite  ab  alto 
Urgeri  volucrum  raucarum  ad  littora  nubem. 
Ecce,  Sabinorum  prisco  de  sanguine,  mag 
num  706 

Agmen  agens  Clausus,  magni  que  ipse  agminis 
instar, 

Claudia  nunc  a  quo  diffunditur  et  tribus  et  gens 
Per  Latium,  postquam  in  partem  data  Roma 
Sabinis. 

Una  ingens  Amiterna  cohors,  priscique  Qui¬ 
rites,  7 10 

Ereti  manus  omnis,  oliviferaeque  Mutuscae  ; 

Qui  Nomentum  urbem,  qui  Rosea  rura  Velini, 
Qui  Tetricae  horrentis  rupes,  montemque  Seve¬ 
rum, 

Casperiamque  colunt,  Forulosque,  et  flumen 
Himellae ; 

Qui  Tibrim  Fabarimque  bibunt,  quos  frigida 
misit  715 

Nursia,  et  Hortinae  classes,  populique  Latini; 
Quosque  secans  infaustum  interluit  Allia  nomen : 
Quam  multi  Libyco  volvuntur  marmore  fluctus, 
Saevus  ubi  Orion  hibernis  conditur  undis : 

Vel  cum  sole  novo  densae  torrentur  aristae  720 
Aut  Hermi  campo,  aut  Lyciae  flaventibus  arvis. 
Scuta  sonant,  pulsuque  pedum  conterrita  tellus. 

Hinc  Agamemnonius,  Trojani  non-inis  hostis, 
Curru  jungit  Halaesus  equos,  Turnoque  feroces 
Mille  rapit  populos  :  vertunt  felicia  Baccho  725 
Massica  qui  rastris  ;  et  quos  de  collibus  altis 
Aurunci  misere  patres,  Sidicinaque  juxta 
iEquora ;  quique  Cales  linquunt ;  amnisque 
vadosi 

Accola  Vulturni,  pariterque  Saticulus  asper, 
Oscorumque  manus.  Teretes  sunt  aclydes  illis 
Tela :  sed  haec  lento  mos  est  aptare  flagello.  731 
Laevas  caetra  tegit ;  falcati  cominus  enses. 

Nec  tu  carminibus  nostris  indictus  abibis, 
CEbale,  quem  generasse  Telon  Sebethide  nympha 
Fertur,  Teleboum  Capreas  cum  regna  teneret 
Jam  senior  ;  patriis  sed  non  et  filius  arvis  736 
Contentus,  late  jam  tum  ditione  premebat 
Sarrastes  populos,  et  quae  rigat  aequora  Sarnus, 
Quique  Rufras  Batulumque  tenet  atque  arva 
Celennae, 

Et  quos  maliferae  despectant  moenia  Abellae  :  740 
Teutonico  ritu  soliti  torquere  cateias ; 

Tegmina  quis  capitum  raptus  de  subere  cortex; 
JErataeque  micant  peltae,  micat  aereus  ensis. 

Et  te  montosae  misere  in  proelia  Nersae, 
Ufens,  insignem  fama  et  felicibus  armis  :  745 

Horrida  praecipue  cui  gens,  assuetaque  multo 
Venatu  nemorum,  duris  JEquicula  flebis. 
Armati  terram  exercent,  semperque  recentes 
Convectare  juvat  praedas,  et  vivere  rapto.  749 
Quin  et  Marrubia  venit  de  gente  sacerdos, 
Fronde  super  galeam  et  felici  comtus  oliva, 
Archippi  regis  missu,  fortissimus  Umbro  : 
Vipereo  generi  et  graviter  spirantibus  hydris 
Spargere  qui  somnos  cantuque  manuque  solebat, 
Mulcebatque  iras,  et  morsus  arte  levabat.  755 
Sed  non  Dardaniae  medicari  cuspidis  ictum 
Evaluit ;  neque  eum  juvere  in  vulnera  cantus 
Somniferi,  et  Marsis  quaesitae  montibus  herbae. 
Te  nemus  Angui tiae,  vitrea  te  Fucinus  unda, 

Te  liquidi  flevere  lacus.  76C 

Ibat  et  Hippolyti  proles  pulcherrima  bello 
Virbius ;  insignem  quem  mater  Aricia  misit, 
Eductum  Egeriae  lucis,  humentia  circum 
Littora,  pinguis  ubi  et  placabilis  ara  Dianae. 


JEn.  Lib.  VIII. 


VIRGILIUS. 


151 


Namque  ferunt  fama  Hippolytum,  postquam 
arte  novercae  765 

Occiderit,  patriasque  explerit  sanguine  poenas 
Turbatis  distractus  equis,  ad  sidera  rursus 
JEtheria  et  superas  coeli  venisse  sub  auras, 
Paeoniis  revocatum  herbis  et  amore  Dianae. 
Tum  pater  omnipotens,  aliquem  indignatus  ab 
umbris  770 

Mortalem  infernis  ad  lumina  surgere  vitae, 

Ipse  repertorem  medicinae  talis  et  artis 
Fulmine  Phoebigenam  Stygias  detrusit  in  undas. 
At  Trivia  Hippolytum  secretis  alma  recondit 
Sedibus,  et  nymphae  Egeriae  nemorique  relegat ; 
Solus  ubi  in  sylvis  Italis  ignobilis  aevum  776 
Exigeret,  versoque  ubi  nomine  Yirbius  esset. 
Unde  etiam  templo  Triviae  lucisque  sacratis 
Cornipedes  arcentur  equi ;  quod  littore  currum 
Et  juvenem  monstris  pavidi  effudere  marinis.  7  80 
Filius  ardentes  haud  secius  aequore  campi 
Exercebat  equos,  curruque  in  bella  ruebat. 

Ipse  inter  primos  praestanti  corpore  Turnus 
V ertitur  arma  tenens,  et  toto  vertice  supra  est : 
Cui  triplici  crinitajubagaleaalta  Chimaeram  785 
Sustinet,  Aitnaeos  efflantem  faucibus  ignes : 
Tam  magis  illa  fremens,  et  tristibus  effera  flam¬ 
mis, 

Quam  magis  effuso  crudescunt  sanguine  pugnae. 
At  levem  clypeum  sublatis  cornibus  Io 
Auro  insignibat,  jam  setis  obsita,  jam  bos,  790 
Argumentum  ingens,  et  custos  virginis  Argus, 


Caelataque  amnem  fundens  pater  Inachus  urna 
Insequitur  nimbus  peditum,  clypeataque  totis 
Agmina  densentur  campis,  Argivaque  pubes, 
Auruncaeque  manus,  Rutuli,  veteresque  Sicani, 
Et  Sacranae  acies,  et  picti  scuta  Labici  :  796 

Qui  saltus,  Tiberine,  tuos,  sacrumque  Numici 
Littus  arant,  Rutulosque  exercent  vomere  colles, 
Circaeumque  jugum ;  quis  Jupiter  Anxurus  arvis 
Praesidet,  et  viridi  gaudens  Feronia  luco  ;  800 
Qua  Saturae  jacet  atra  palus,  gelidusque  per 
imas 

Quaerit  iter  valles,  atque  in  mare  conditur  Ufens. 

Hos  super  advenit  Volsca  de  gente  Camilla, 
Agmen  agens  equitum,  et  florentes  aere  catervas, 
Bellatrix  :  non  illa  colo  calathisve  Minervae  805 
Foemineas  assueta  manus  ;  sed  proelia  virgo 
Dura  pati,  cursuque  pedum  praevertere  ventos. 
Illa  vel  intactae  segetis  per  summa  volaret 
Gramina,  nec  teneras  cursu  laesisset  aristas  ;  809 
V el  mare  per  medium,  fluctu  suspensa  tumenti, 
Ferret  iter,  celeres  nec  tingeret  aequore  plantas. 
Illam  omnis  tectis  agrisque  effusa  juventus 
Turbaque  miratur  matrum,  et  prospectat  eun¬ 
tem, 

Attonitis  inhians  animis ;  ut  regius  ostro 
Velet  honos  laeves  humeros ;  ut  hbula  crinem  815 
Auro  internectat ;  Lyciam  ut  gerat  ipsa  phare¬ 
tram, 

Et  pastoralem  praefixa  cuspide  myrtum. 


LIBER  OCTAVUS. 


Ut  belli  signum  Laurenti  Turnus  ab  arce 
Extulit,  et  rauco  strepuerunt  cornua  cantu ; 
Utque  acres  concussit  equos,  utque  impulit  arma ; 
Extemplo  turbati  animi ;  simul  omne  tumultu 
Conjurat  trepido  Latium,  saevitque  juventus  5 
Effera.  Ductores  primi  Messapus  et  Ufens, 
Contemtorque  deum  Mezentius,  undique  cogunt 
Auxilia,  et  latos  vastant  cultoribus  agros. 
Mittitur  et  magni  Venulus  Diomedis  ad  urbem. 
Qui  petat  auxilium,  et,  Latio  consistere  Teucros, 
Advectum  iEnean  classi,  vic.tosque  Penates  1 1 
Inferre,  et  fatis  regem  se  dicere  posci, 

Edoceat,  multasque  viro  se  adjungere  gentes 
Dardanio,  et  late  Latio  increbrescere  nomen. 
Quid  struat  his  coeptis,  quem,  si  fortuna  sequa¬ 
tur,  15 

Eventum  pugnae  cupiat,  manifestius  ipsi, 

Quam  Turno  regi,  aut  regi  apparere  Latino. 

Talia  per  Latium  :  quae  Laomedontius  heros 
Cuncta  videns,  magno  curarum  fluctuat  aestu  ; 
Atque  animum  nunc  huc  celerem,  nunc  dividit 
illuc,  20 

In  partesque  rapit  varias,  perque  omnia  versat. 
Sicut  aquae  tremulum  labris  ubi  lumen  aenis 
Sole  repercussum,  aut  radiantis  imagine  lunae, 
Omnia  pervolitat  late  loca,  jamque  sub  auras 
Erigitur,  summique  ferit  laquearia  tecti.  25 
Nox  erat :  et  terras  animalia  fessa  per  omnes 
Alituum  pecudumque  genus  sopor  altus  habe¬ 
bat  : 

Cum  pater  in  ripa  gelidique  sub  aetheris  axe 
/Eneas,  tristi  turbatus  pectora  bello, 

Procubui^  seramque  dedit  per  membra  quie¬ 
tem.  30 


Huic  deus  ipse  loci  fluvio  Tiberinus  amoeno 
Populeas  inter  senior  se  attollere  frondes 
Visus  ;  eum  tenuis  glauco  velabat  amictu 
Carbasus,  et  crines  umbrosa  tegebat  arundo ; 
Tum  sic  affari,  et  curas  his  demere  dictis :  35 

O  sate  gente  deum,  Trojanam  ex  hostibus  ur¬ 
bem 

Qui  revehis  nobis,  asternaque  Pergama  servas, 
Exspectate  solo  Laurenti  arvisque  Latinis, 

Hic  tibi  certa  domus ;  certi,  ne  absiste,  Penates ; 
N eu  belli  terrere  minis.  Tumor  omnis  et  irae  40 
Concessere  deum. 

Jamque  tibi,  ne  vana  putes  haec  fingere  somnum, 
Littoreis  ingens  inventa  sub  ilicibus  sus, 
Tringinta  capitum  fetus  enixa,  jacebit, 

Alba,  solo  recubans,  albi  circum  ubera  nati.  45 
Hic  locus  urbis  erit,  requies  ea  certa  laborum  : 
Ex  quo  ter  denis  urbem  redeuntibus  annis 
Ascanius  clari  condet  cognominis  Albam. 

Haud  incerta  cano.  Nunc  qua  ratione,  quod 
instat, 

Expedias  victor,  paucis,  adverte,  docebo.  50 
Arcades  his  oris,  genus  a  Pallante  profectum, 
Qui  regem  Evandrum  comites,  qui  signa  secuti, 
Delegere  locum,  et  posuere  in  montibus  urbem, 
Pallantis  proavi  de  nomine  Pallanteum. 

Hi  bellum  assidue  ducunt  cum  gente  Latina.  55 
Hos  castris  adhibe  socios,  et  foedera  junge. 

Ipse  ego  te  ripis  et  recto  flumine  ducam, 
Adversum  remis  superes  subvectus  ut  amnem. 
Surge  age,  nate  dea ;  primisque  cadentibus  as 
tris 

Junoni  fer  rite  preces,  iramque  minasque  6C 
Supplicibus  supera  votis.  Mihi  victor  honorem 

Persolves.  Ego  sum,  pleno  quem  flumine  cernis 
Stringentem  ripas,  et  pinguia  culta  secantem, 
Caeruleus  Tibris,  coelo  gratissimus  amnis. 

Hic  mihi  magna  domus,  celsis  caput  urbibus, 
exit. 

Dixit,  deinde  lacu  Fluvius  se  condidit  alto, 
Ima  petens.  Nox  iEnean  somnusque  reliquit. 
Surgit,  et,  aetherii  spectans  orientia  solis 
Lumina,  rite  cavis  undam  de  flumine  palmis 
Sustulit,  ac  tales  effundit  ad  aethera  voces  :  70 

Nymphae,  Laurentes  Nymphae,  genus  amnibus 
unde  est, 

Tuque,  o  Tibri  tuo  genitor  cum  flumine  sancto, 
Accipite  iEnean,  et  tandem  arcete  periclis. 

Quo  te  cunque  lacus,  miserantem  incommoda 
nostra,  74 

Fonte  tenet,  quocunque  solo  pulcherrimus  exis  ; 
Semper  honore  meo,  semper  celebrabere  donis 
Corniger  Hesperidum  fluvius  regnator  aquarum. 
Adsis  o  tantum,  et  propius  tua  numina  firmes. 
Sic  memorat,  geminasque  legit  de  classe  biremes, 
Remigioque  aptat ;  socios  simul  instruit  armis.  80 
Ecce  autem,  subitum  atque  oculis  mirabile 
monstrum, 

Candida  per  sylvam  cum  fetu  concolor  albo 
Procubuit,  viridique  in  littore  conspicitur  sus  : 
Quam  piusiEneas  tibi  enim,  tibi,  maxima  Juno, 
Mactat,  sacra  ferens,  et  cum  grege  sistit  ad  aram. 
Tibris  ea  fluvium,  quam  longa  est,  nocte  tumen¬ 
tem  86 

Leniit,  et  tacita  refluens  ita  substitit  unda, 

Mitis  ut  in  morem  stagni  placidaeque  paludis 
Sterneret  aequor  aquis,  remo  ut  luctamen  abesset. 
Ergo  iter  inceptum  celerant ;  rumore  secundo  90 
Labitur  uncta  vadis  abies :  mirantur  et  undae, 
Miratur  nemus  insuetum  fulgentia  longe 
Scuta  virum  fluvio  pictasque  innare  carinas. 

Olli  remigio  noctemque  diemque  fatigant, 

Et  longos  superant  flexus,  variisque  teguntur  95 
Arboribus,  viridesque  secant  placido  aequore 
sylvas. 

Sol  medium  coeli  conscenderat  igneus  orbem : 
Cum  muros  arcemque  procul  ac  rara  domorum 
Tecta  vident ;  quae  nunc  Romana  potentia  coelo 
/Equavit ;  tum  res  inopes  Evandrus  habebat.  100 
Ocius  advertunt  proras,  urbique  propinquant. 

Forte  die  sollennem  illo  rex  Arcas  honorem 
Amphitryoniadae  magno  divisque  ferebat 
Ante  urbem  in  luco.  Pallas  huic  filius  una,  1 04 
Una  omnes  juvenum  primi,  pauperque  senatus, 
Thura  dabant;  tepidusque  eruor  fumabat  ad 
aras. 

Ut  celsas  videre  rates,  atque  inter  opacum 
Allabi  nemus,  et  tacitis  incumbere  remis  : 
Terrentur  visu  subito,  cunctique  relictis  109 
Consurgunt  mensis.  Audax  quos  rumpere  Pallas 
Sacra  vetat,  raptoque  volat  telo  obvius  ipse  ; 

Et  procul  e  tumulo  :  Juvenes,  quae  causa  subegit 
Ignotas  tentare  vias  ?  quo  tenditis  ?  inquit. 

Qui  genus  ?  unde  domo  ?  pacemne  huc  fertis, 
an  arma  ? 

Tum  pater  iEneas  puppi  sic  fatur  ab  alta,  115 
Paciferceque  manu  ramum  praetendit  olivae : 
Trojugenas  ac  tela  vides  inimica  Latinis  ; 

Quos  illi  bello  profugos  egere  superbo. 
Evandrum  petimus.  Ferte  haec,  et  dicite  lectos 
Dardaniae  venisse  duces,  socia  arma  rogantes. 
Obstupuit  tanto  percussus  nomine  Pallas  :  121 

Egredere  o,  quicunque  es,  ait,  coramque  paren¬ 
tem 


Alloquere,  ac  nostris  succede  Pc  natibus  hospes, 
Excepitque  manu,  dextram  que  amplexus  inhaesit. 
Progressi  subeunt  luco,  fluviumque  relinquunt. 

Tum  regem  iEneas  dictis  affatur  amicis :  1?6 
Optime  Grajugenum,  cui  me  fortuna  precari, 

Et  vitta  comtos  voluit  praetendere  ramos ; 

Non  equidem  extimui,  Danaum  quod  ductor  el 
Arcas, 

Quodque  ab  stirpe  fores  geminis  conjunctus 
Atridis;  130 

Sed  mea  me  virtus,  et  sancta  oracula  divum, 
Cognatique  patres,  tua  terris  didita  fama, 
Conjunxere  tibi,  et  fatis  egere  volentem. 
Dardanus,  Iliae  te  primus  pater  urbis  et  auctor, 
Electra,  ut  Graii  perhibent,  Atlantide  cretus,  135 
Advehitur  Teucros ;  Electram  maximus  Atlas 
Edidit,  aetherios  humero  qui  sustinet  orbes. 
Vobis  Mercurius  pater  est,  quem  candida  Maia 
Cyllenae  gelido  conceptum  vertice  fudit ;  139 

At  Maiam,  auditis  si  quicquam  credimus,  Atlas, 
Idem  Atlas  generat,  coeli  qui  sidera  tollit. 

Sic  genus  amborum  scindit  se  sanguine  ab  uno. 
His  fretus,  non  legatos,  neque  prima  per  artem 
Tentamenta  tui  pepigi  :  me  me  ipse,  meumque 
Objeci  caput,  et  supplex  ad  limina  veni.  145 
Gens  eadem,  quae  te,  crudeli  Daunia  bello 
Insequitur nos  si  pellant,  nihil  abfore  credunt, 
Quin  omnem  Hesperiam  penitus  sua  sub  juga 
mittant, 

Et  mare  quod  supra  teneant,  quodque  alluit 
infra. 

Accipe,  daque  fidem.  Sunt  nobis  fortia  bello  150 
Pectora,  sunt  animi,  et  rebus  spectata  juventus. 

Dixerat  iEneas.  Ille  os,  oculosque  loquentis 
Jam  dudum,  et  totum  lustrabat  lumine  corpus. 
Tum  sic  pauca  refert:  Ut  te,  fortissime  Teucrum, 
Accipio  agnoscoque  libens !  ut  verba  parentis  155 
Et  vocem  Anchisae  magni  vultumque  recordor  ! 
Nam  memini  Hesionae  visentem  regna  sororis 
Laomedontiaden  Priamum,  Salamina  petentem, 
Protinus  Arcadiae  gelidos  invisere  fines.  159 
Tum  mihi  prima  genas  vestibat  flore  juventa ; 
Mirabarque  duces  Teucros,  mirabar  et  ipsum 
Laomedontiaden :  sed  cunctis  altior  ibat 
Anchises.  Mihi  mens  juvenili  ardebat  amore 
Compellare  virum,  et  dextrae  conjungere  dex¬ 
tram. 

Accessi,  et  cupidus  Phenei  sub  moenia  duxi.  165 
Ille  mihi  insignem  pharetram  Lyciasque  sagittas 
Discedens,  chlamydemque  auro  dedit  intertex¬ 
tam,  [Pallas. 

Frenaque  bina,  meus  quae  nunc  habet,  aurea, 
Ergo  et,  quam  petitis,  juncta  est  mihi  foedere 
dextra ; 

Et,  lux  cum  primum  terris  se  crastina  reddet,  17C 
Auxilio  laetos  dimittam,  opibusque  juvabo. 
Interea  sacra  haec,  quando  huc  venistis  amici. 
Annua,  quae  differre  nefas,  celebrate  faventes 
Nobiscum,  et  jam  nunc  sociorum  assuescite 
mensis.  174 

Haec  ubi  dicta,  dapes  jubet  et  sublata  reponi 
Pocula,  gramineoque  viros  locat  ipse  sedili ; 
Praecipuumque  toro  et  villosi  pelle  leonis 
Accipit  iEnean,  solioque  invitat  acerno. 

Tum  lecti  juvenes  certatim  araeque  sacerdos  ' 
Viscera  tosta  ferunt  taurorum,  onerantque 
canistris  180 

Dona  laboratae  Cereris,  Bacchumque  ministrant. 
Vescitur  iEneas,  simul  et  Trojana  juventus. 
Perpetui  tergo  bovis  et  lustralibus  extis. 

Postquam  exemta  fames,  et  amor  compressus 
edendi, 

Rex  Evandrus  ait:  Non haec  sollennia nobis,  185 
Has  ex  more  dapes,  hanc  tanti  numinis  aram 
Vana  superstitio  veoterumque  ignara  deorum 
Imposuit :  saevis,  hospes  Trojane,  periclis 
Servati  facimus,  meritosque  novamus  honores. 
Jam  primum  saxis  suspensam  hanc  adspice  ru¬ 
pem.  190 

Disjectae  procul  ut  moles,  desertaque  montis 
Stat  domus,  et  scopuli  ingentem  traxere  ruinam. 
Hic  spelunca  fuit,  vasto  summota  recessu ; 
Semihominis  Caci  facies  quam  dira  tenebat, 
Solis  inaccessam  radiis  ;  semperque  recenti  195 
Caede  tepebat  humus ;  foribusque  affixa  superbis 
Ora  virum  tristi  pendebant  pallida  tabo. 

Huic  monstro  Vulcanus  erat  pater ;  illius  atros 
Ore  vomens  ignes,  magna  se  mole  ferebat. 
Attulit  et  nobis  aliquando  optantibus  aetas  200 
Auxilium  adventumque  dei.  Nam  maximus  ultor, 
Tergemini  nece  Geryonae  spoliisque  superbus, 
Alcides  aderat,  taurosque  hac  victor  agebat 
Ingentes ;  vallemque  boves  amnemque  tenebant. 
At  furiis  Caci  mens  effera,  ne  quid  inausum  205 
Aut  intractatum  scelerisve  dolive  fuisset, 
Quatuor  a  stabulis  praestanti  corpore  tauros 
Avertit,  totidem  forma  superante  juvencas. 
Atque  hos,  ne  qua  forent  pedibus  vestigia  rectis, 
Cauda  in  speluncam  tractos,  versisque  viarum 
Indiciis  raptos,  saxo  occultabat  opaco.  211 

Quaerenti  nulla  ad  speluncam  signa  ferebant. 
Interea,  cum  jam  stabulis  saturata  moveret 
Amphitryoniades  armenta,  abitumque  pararet, 
Discessu  mugire  boves,  atque  omne  querelis  215 
Impleri  nemus,  et  colles  clamore  relinqui. 
Reddidit  una  boum  vocem,  vastoque  sub  antro 
Mugiit,  et  Caci  spem  custodita  fefellit. 

Hic  vero  Alcidae  furiis  exarserat  atro 
Felle  dolor:  rapit  arma  manu,  nodisque  grava¬ 
tum  220 

Robur,  et  aetherii  cursu  petit  ardua  montis. 

Tum  primum  nostri  Cacum  videre  timentem, 
Turbatumque  oculis.  Fugit  ilicet  ocior  Euro, 
Speluncamque  petit ;  pedibus  timor  addidit  alas. 
Ut  sese  inclusit,  ruptisque  immane  catenis  225 
Dejecit  saxum,  ferro  quod  et  arte  paterna 
Pendebat,  fultosque  emuniit  objice  postes. 

Ecce  furens  animis  aderat  Tirynthius ;  omnem- 
que 

Accessum  lustrans  huc  ora  ferebat  et  illuc, 
Dentibus  infrendens.  Ter  totum  fervidus  ira  230 
Lustrat  Aventini  montem ;  ter  saxea  tentat 
Limina  nequicquam  ;  ter  fessus  valle  resedit. 
Stabat  acuta  silex,  praecisis  undique  saxis, 
Speluncae  dorso  insurgens,  altissima  visu ; 
Dirarum  nidis  domus  opportuna  volucrum.  235 
Hanc,  ut  prona  jugo  laevum  incumbebat  ad  am¬ 
nem, 

Dexter  in  adversum  nitens  concussit,  et  imis 
Avulsam  solvit  radicibus  ;  inde  repente 
Impulit :  impulsu  quo  maximus  insonat  aether ; 
Dissultant  ripae,  refluitque  exterritus  amnis.  240 
At  specus  et  Caci  detecta  apparuit  ingens 
Regia,  et  umbrosae  penitus  patuere  cavernae  : 
Non  secus,  ac  si  qua  penitus  vi  terra  dehiscens 
Infernas  reseret  sedes,  et  regna  recludat  244 
Pallida,  dis  invisa ;  superque  immane  barathrum 
Cernatur,  trepiaentque  immisso  lumine  Manes. 
Ergo  insperata  deprensum  in  luce  repente, 
luclusumque  cavo  saxo,  atque  insueta  rudentem, 

Desuper  Alcides  telis  premit,  omniaque  arma 
Advocat,  et  ramis  vastisque  molaribus  instat.  250 
Ille  autem — neque  enim  fuga  jam  super  ulla  pe¬ 
ricli — 

Faucibus  ingentem  fumum,  mirabile  dictu, 
Evomit,  involvitque  domum  caligine  caeca, 
Prospectum  eripiens  oculis ;  glomeratque  sub 
antro 

Fumiferam  noctem  commixtis  igne  tenebris.  255 
Non  tulit  Alcides  animis,  seque  ipse  per  ignem 
Prsecipiti  injecit  saltu,  qua  plurimus  undam 
Fumus  agit,  nebulaque  ingens  specus  aestuat  atra. 
Hic  Cacum  in  tenebris,  incendia  vana  vomentem, 
Corripit  in  nodum  complexus,  et  angit  inhae¬ 
rens  260 

Elisos  oculos,  et  siccum  sanguine  guttur. 
Panditur  extemplo  foribus  domus  atra  revulsis  ; 
Abstractaeque  boves  abjurataeque  rapinae 
Coelo  ostenduntur,  pedibusque  informe  cadaver 
Protrahitur.  Nequeunt  expleri  corda  tuendo  265 
Terribiles  oculos,  vultum,  villosaque  saetis 
Pectora  semiferi,  atque  exstinctos  faucibus  ignes. 
Ex  illo  celebratus  honos,  laetique  minores 
Servavere  diem,  primusque  Potitius  auctor, 

Et  domus  Herculei  custos  Pinaria  sacri.  270 
[Hanc  aram  luco  statuit,  quae  Maxima  semper 
Dicetur  nobis,  et  erit  quae  maxima  semper.] 
Quare  agite,  o  juvenes,  tantarum  in  munere  lau¬ 
dum 

Cingite  fronde  comas,  et  pocula  porgite  dextris, 
Communemque  vocate  deum,  et  date  vina  vo¬ 
lentes.  275 

Dixerat :  Herculea  bicolor  cum  populus  umbra 
Yelavitque  comas,  foliisque  innexa  pependit; 

Et  sacer  implevit  dextram  scyphus.  Ocius  om¬ 
nes 

In  mensam  laeti  libant,  divosque  precantur. 

Devexo  interea  propior  fit  Yesper  Olympo  ; 
Jamque  sacerdotes  primusque  Potitius  ibant,  281 
Pellibus  in  morem  cincti,  flammasque  ferebant. 
[Instaurant  epulas,  et  mensae  grata  secundae 
Dona  ferunt, cumulantque  oneratis  lancibus  aras.] 
Tum  Salii  ad  cantus,  incensa  altaria  circum,  285 
Populeis  adsunt  evincti  tempora  ramis ; 

Hic  juvenum  chorus,  ille  senum ;  qui  carmine 
laudes 

Herculeas  et  facta  ferunt :  ut  prima  novercae 
Monstra  manu  geminosque  premens  eliserit  an¬ 
gues  ; 

Ut  bello  egregias  idem  disjecerit  urbes,  290 
Trojamque  (Eehaliamque ,  ut  duros  mille  la¬ 
bores 

Rege  sub  Eurystheo,  fatis  Junonis  iniquae, 
Pertulerit.  Tu  nubigenas,  invicte,  bimembres 
Hylaeumque  Pholumque  manu,  tu  Cresia  mactas 
Prodigia,  et  vastum  Nemea  sub  rupe  leonem. 

Te  Stygii  tremuere  lacus,  te  janitor  Orci  296 
Ossa  super  recubans  antro  semesa  cruento  ; 

N  ec  te  ullae  facies,  non  terruit  ipse  Typhoeus 
Arduus,  arma  tenens  ;  non  te  rationis  egentem 
Lernaeus  turba  capitum  circumstetit  anguis.  300 
Salve,  vera  Jovis  proles,  decus  addite  divis, 

Et  nos  et  tua  dexter  adi  pede  sacra  secunde. 
Talia  carminibus  celebrant ;  super  omnia  Caci 
Speluncam  adjiciunt,  spirantemque  ignibus  ip¬ 
sum. 

Consonat  omne  nemus  strepitu,  collesque  resul¬ 
tant.  305 

Exin  se  cuncti  divinis  rebus  ad  urbem 
Perfectis  referunt.  Ibat  rex  obsitus  aevo, 

Et  comitem  Cinean  juxta  natumque  tenebat 
Ingrediens,  varioque  viam  sermone  levabat. 
Miratur,  facilesque  oculos  fert  omnia  circum  310 
.E neas,  capiturque  locis  ;  et  singula  laetus 
Exquiritque  auditque  virum  monumenta  prio¬ 
rum. 

Tum  rex  Evandrus,  Romanae  conditor  arcis  : 
Haec  nemora  indigenae  Fauni  Nympbaeque  tene¬ 
bant, 

Gensque  virum  truncis  et  duro  robore  nata:  315 
Quis  neque  mos  neque  cultus  erat ;  nec  jungere 
tauros, 

Aut  componere  opes  norant,  aut  parcere  parto  : 
Sed  rami  atque  asper  victu  venatus  alebat. 
Primus  ab  aetherio  venit  Saturnus  Olympo, 
Arma  Jovis  fugiens,  et  regnis  exui  ademtis.  320 
Is  genus  indocile  ac  dispersum  montibus  altis 
Composuit,  legesque  dedit,  Latiumque  vocari 
Maluit,  his  quoniam  latuisset  tutus  in  oris. 
Aurea  quae  perhibent,  illo  sub  rege  fuerunt 
Saecula :  sic  placida  populos  in  pace  regebat. 
Deterior  donec  paulatim  ac  decolor  aetas,  326 
Et  belli  rabies,  et  amor  successit  habendi. 

Tum  manus  Ausonia  et  gentes  venere  Sicanae  ; 
Saepius  et  nomen  posuit  Saturnia  tellus. 

Tum  reges,  asperque  immani  corpore  Tibris : 

A  quo  post  Itali  fluvium  cognomine  Tibrim  331 
Diximus  ;  amisit  verum  vetus  Albula  nomen. 

Me  pulsum  patria,  pelagique  extrema  sequentem, 
Fortuna  omnipotens  et  ineluctabile  fatum 
His  posuere  locis,  matrisque  egere  tremenda  335 
Carmentis  Nymphae  monita,  et  deus  auctor 
Apollo. 

Vix  ea  dicta ;  dehinc  progressus,  monstrat  et 
aram, 

Et  Carmentalem  Romano  nomine  portam 
Quam  memorant,  Nymphae  priscum  Carmentis 
honorem, 

Vatis  fatidicae ;  cecinit  quae  prima  futuros  340 
iEneadas  magnos  et  nobile  Pallanteum. 

Hinc  lucum  ingentem,  quem  Romulus  acer  Asy¬ 
lum 

Rettulit,  et  gelida  monstrat  sub  rupe  Lupercal, 
Parrhasio  dictum  Panos  de  more  Lycaei. 

Nec  non  et  sacri  monstrat  nemus  Argileti,  345 
Testaturque  locum,  et  letum  docet  hospitis  Argi. 
Hinc  ad  Tarpeiam  sedem  et  Capitolia  ducit, 
Aurea  nunc,  olim  sylvestribus  horrida  dumis. 
Jam  tum  religio  pavidos  terrebat  agrestes  349 
Dira  loci ;  jam  tum  sylvam  saxumque  tremebant. 
Hoc  nemus,  hunc,  inquit,  frondoso  vertice  col¬ 
lem, 

Quis  deus  incertum  est,  habitat  deus  ;  Arcades 
ipsum 

Credunt  se  vidisse  Jovem,  cum  saepe  nigrantem 
iEgida  concuteret  dextra  nimbosque  cieret. 

Haec  duo  praeterea  disjectis  oppida  muris,  355 
Reliquias  veterumque  vides  monumenta  virorum. 
Hanc  Janus  pater,  hanc  Saturnus  condidit  arcem : 
Janiculum  huic,  illi  fuerat  Saturnia  nomen. 
Talibus  inter  se  dictis  ad  tecta  subibant 
Pauperis  Evandri,  passimque  armenta  videbant 
Romanoque  Foro  et  lautis  mugire  Carinis.  361 
Ut  ventum  ad  sedes:  Haec.,  inquit,  limina  victor 
Alcides  subiit ;  haec  illum  regia  cepit. 

Aude,  hospes,  contemnere  opes,  et  te  quoque 
dignum 

Finge  deo ;  rebusque  veni  non  asper  egenis.  365 
Dixit,  et  angusti  subter  fastigia  tecti 
lucentem  JEnean  duxit,  stratisque  locavit 


Effultum  foliis  et  pelle  Libystidis  ursa;. 

Nox  ruit,  et  fuscis  tellurem  amplectitur  alis. 

At  Venus  haud  animo  nequicquam  exterrita 
mater,  37C 

Laurentumque  minis  et  duro  mota  tumultu, 
Vulcanum  alloquitur,  thalamoque  hsec  conjugis 
aureo 

Incipit,  et  dictis  divinum  adspirat  amorem  : 
Dum  bello  Argolici  vastabant  Pergama  reges 
Debita,  casurasque  inimicis  ignibus  arces,  375 
Non  ullum  auxilium  miseris,  non  arma  rogavi 
Artis  opisque  tuae ;  nec  te,  carissime  conjux, 
Incassumve  tuos  volui  exercere  labores  ; 
Quamvis  et  Priami  deberem  plurima  natis, 

Et  durum  iEneae  flevissem  saepe  laborem.  380 
Nunc  Jovis  imperiis  Rutulorum  constitit  oris  : 
Ergo  eadem  supplex  venio,  et  sanctum  mihi 
numen 

Arma  rogo,  genetrix  nato.  Te  filia  Nerei, 

Te  potuit  lacrymis  Tithonia  flectere  conjux. 
Adspice,  qui  coeant  populi,  quae  moenia  clausis 
Ferrum  acuant  portis  in  me  excidiumque  meo¬ 
rum.  386 

Dixerat ;  et  niveis  hinc  atque  hinc  diva  lacertis 
Cunctantem  amplexu  molli  fovet.  Ille  r.epente 
Accepit  solitam  flammam  ;  notusque  medullas 
Intravit  calor,  et  labefacta  per  ossa  cucurrit :  390 
Non  secus  atque  olim,  tonitru  cum  rupta  corusco 
Ignea  rima  micans  percurrit  lumine  nimbos. 
Sensit  laeta  dolis  et  formae  conscia  conjux. 

Tum  pater  aeterno  fatur  devinctus  amore  : 

Quid  causas  petis  ex  alto  ?  fiducia  cessit  395 
Quo  tibi,  diva,  mei  ?  Similis  si  cura  fuisset, 
Tum  quoque  fas  nobis  Teucros  armare  fuisset ; 
Nec  pater  omnipotens  Trojam,  nec  fata  vetabant 
Stare,  decemque  alios  Priamum  superesse  per 
annos. 

Et  nunc,  si  bellare  paras,  atque  haec  tibi  mens 
est,  400 

Quicquid  in  arte  mea  possum  promittere  curse, 
Quod  fieri  ferro  liquidove  potest  electro, 
Quantum  ignes  animaeque  valent ;  absiste  pre¬ 
cando 

Viribus  indubitare  tuis.  Ea  verba  locutus 
Optatos  dedit  amplexus,  placidumque  petivit  405 
Conjugis  infusus  gremio  per  membra  soporem. 

Inde,  ubi  prima  quies  medio  jam  noctis  abactae 
Curriculo  expulerat  somnum,  cum  fcemina  pri¬ 
mum, 

Cui  tolerare  colo  vitam  tenui  que  Minerva 
Impositum,  cinerem  et  sopitos  suscitat  ignes,  410 
Noctem  addens  operi,  famulasque  ad  lumina 
longo 

Exercet  penso,  castum  ut  servare  cubile 
Conjugis,  et  possit  parvos  educere  natos  : 

Haud  secus  ignipotens  nec  tempore  segnior  illo 
Mollibus  e  stratis  opera  ad  fabrilia  surgit.  415 
Insula  Sicanium  juxta  latus  iEoliamque 
Erigitur  Liparen,  fumantibus  ardua  saxis  • 

Quam  subter  specus  et  Cyelopum  exesa  caminis 
Antra  iEtnsea  tonant,  validique  incudibus  ictus 
Auditi  referunt  gemitum,  striduntque  cavernis 
Stricturae  Chalybum,  et  fornacibus  ignis  anhe¬ 
lat  ;  421 

Vulcani  domus,  et  Vulcania  nomine  tellus. 

Hoc  tunc  ignipotens  coelo  descendit  ab  alto. 
Ferrum  exercebant  vasto  Cyclopes  in  antro, 
Brontesque,  Steropesque,  et  nudus  membra  Py 
racmon.  42J 

His  informatum  manibus  jam  parte  polita 

Fulmen  erat ;  toto  genitor  quae  plurima  coelo 
Dejicit  in  terras  ;  pars  imperfecta  manebat. 
Tres  imbris  torti  radios,  tres  nubis  aquosae 
Addiderant,  rutili  tres  ignis,  et  alitis  Austri.  430 
Fulgores  nunc  horrificos,  sonitumque,  metumque 
Miscebant  operi,  flammisque  sequacibus  iras. 
Parte  alia  Marti  currumque  rotasque  volucres 
Instabant ;  quibus  ille  viros,  quibus  excitat  urbes ; 
JEgidaque  horriferam,  turbatae  Palladis  arma, 435 
Certatim  squamis  serpentum  auroque  polibant, 
Connexosque  angues,  ipsamque  in  pectore  divae 
Gorgona,  desecto  vertentem  lumina  collo. 

Tollite  cuncta,  inquit,  cceptosque  auferte  labores, 
iEtnaei  Cyclopes,  et  huc  advertite  mentem :  440 
Arma  acri  facienda  viro.  Nunc  viribus  usus, 
Nunc  manibus  rapidis,  omni  nunc  arte  magistra. 
Praecipitate  moras.  Nec  plura  effatus :  et  illi 
Ocius  incubuere  omnes,  pariterque  laborem 
Sortiti  :  fluit  aes  rivis,  aurique  metallum ;  445 

Yulnificusque  chalybs  vasta  fornace  liquescit.’ 
Ingentem  clypeum  informant,  unum  omnia  contra 
Tela  Latinorum  ;  septenosque  orbibus  orbes 
Impediunt.  Alii  ventosis  follibus  auras  449 
Accipiunt  redduntque  ;  alii  stridentia  tingunt 
iEra  lacu.  Gemit  impositis  incudibus  antrum. 
Illi  inter  sese  multa  vi  brachia  tollunt 
In  numerum,  versantque  tenaci  forcipe  massam. 

Haec  pater  JEoliis  properat  dum  Lemnius  oris, 
Evandrum  ex  humili  tecto  lux  suscitat  alma,  455 
Et  matutini  volucrum  sub  culmine  cantus. 
Consurgit  senior,  tunicaque  inducitur  artus, 

Et  Tyrrhena  pedum  circumdat  vincula  plantis  ; 
Tum  lateri  atque  humeris  Tegeaeum  subligat  en- 

Demissa  ab  laeva  pantherae  terga  retorquens. 
Nec  non  et  gemini  custodes  limine  ab  alto  461 
Praecedunt  gressumque  canes  comitantur  heri¬ 
lem. 

Hospitis  iEneae  sedem  et  secreta  petebat, 
Sermonum  memor  et  promissi  muneris,  heros. 
Nec  minus  iEneas  se  matutinus  agebat.  465 
Filius  huic  Pallas,  illi  comes  ibat  Achates. 
Congressi  jungunt  dextras,  mediisque  residunt 
Idibus,  et  licito  tandem  sermone  fruuntur. 

Rex  prior  haec : 

Maxime  Teucrorum  ductor,  quo  sospite  nun¬ 
quam  470 

Res  equidem  Trojae  victas  aut  regna  fatebor ; 
Nobis  ad  belli  auxilium  pro  nomine  tanto 
Exiguae  vires.  Hinc  Tusco  claudimur  amni, 
Hinc  Rutulus  premit,  et  murum  circumsonat 
armis. 

Sed  tibi  ego  ingentes  populos  opulentaque  reg¬ 
nis  475 

J ungere  castra  paro :  quam  fors  inopina  salutem 
Ostentat.  Fatis  huc  te  poscentibus  affers. 

Haud  procul  hinc  saxo  incolitur  fundata  vetusto 
Urbis  Agyllinae  sedes ;  ubi  Lydia  quondam 
Gens,  bello  praeclara,  jugis  insedit  Etruscis.  480 
Hanc  multos  florentem  annos  rex  deinde  superbo 
Imperio  et  saevis  tenuit  Mezentius  armis. 

Quid  memorem  infandas  caedes !  quid  facta  ty¬ 
ranni 

Effera !  di  capiti  ipsius  generique  reservent ! 
Mortua  quin  etiam  jungebat  corpora  vivis,  485 
Componens  manibusque  manus,  atque  oribus  ora, 
(Tormenti  genus)  et  sanie  taboque  fluentes 
Complexu  in  misero  longa  sic  morte  necabat. 

At  fessi  tandem  cives  infanda  furentem 
Armati  circumsistunt  ipsumque  domumque;  490 


Obtruncant  socios,  ignem  ad  fastigia  jactant. 

Ille  inter  caedes  Rutulorum  elapsus  in  agros 
Confugere,  et  Turni  defendier  hospitis  armis. 
Ergo  omnis  furiis  surrexit  Etruria  justis  ;  494 

Regem  ad  supplicium  praesenti  Marte  reposcunt. 
His  ego  te,  Jiinea,  ductorem  millibus  addam. 
Toto  namque  fremunt  condensae  littore  puppes  ; 
Signaque  ferre  jubent ;  retinet  longaevus  harus¬ 
pex 

Fata  canens  :  O  Maeoniae  delecta  juventus, 

Flos  veterum  virtusque  virum,  quos  justus  in 
hostem  50C 

Fert  dolor,  et  merita  accendit  Mezentius  ira  ; 
Nulli  fas  Italo  tantam  subjungere  gentem ; 
Externos  optate  duces.  Tum  Etrusca  resedit 
Hoc  acies  campo,  monitis  exterrita  divum. 

Ipse  oratores  ad  me  regnique  coronam  505 
Cum  sceptro  misit,  mandatque  insignia  Tarcho, 
Succedam  castris,  Tyrrhenaque  regna  capessam. 
Sed  mihi  tarda  gelu  saeclisque  effeta  senectus 
Invidet  imperium,  seraeque  ad  fortia  vires. 
Natum  exhortarer,  ni  mixtus  matre  Sabella  510 
Hinc  partem  patriae  traheret.  Tu,  cujus  et  annis 
Et  generi  fata  indulgent,  quem  numina  poscunt, 
Ingredere,  o  Teucrum  atque  Italum  fortissime 
ductor. 

Hunc  tibi  praeterea,  spes  et  solatia  nostri, 
Pallanta  adjungam  :  sub  te  tolerare  magistro  515 
Militiam  et  grave  Martis  opus,  tua  cernere  facta 
Assuescat,  primis  et  te  miretur  ab  annis. 
Arcadas  huic  equites  bis  centum,  robora  pubis 
Lecta,  dabo  ;  totidemque  suo  tibi  nomine  Pallas. 

Yix  ea  fatus  erat :  defixique  ora  tenebant  520 
iEneas  Anchisiades  et  fidus  Achates, 

Multaque  dura  suo  tristi  cum  corde  putabant ; 
Ni  signum  ccelo  Cytherea  dedisset  aperto. 
Namque  improviso  vibratus  ab  aethere  fulgor 
Cum  sonitu  venit,  et  ruere  omnia  visa  repente,  525 
Tyrrhenusque  tubae  mugire  per  aethera  clangor. 
Suspiciunt ;  iterum  atque  iterum  fragor  increpat 
ingens ; 

Arma  inter  nubem,  coeli  in  regione  serena, 

Per  sudum  rutilare  vident,  et  pulsa  tonare. 
Obstupuere  animis  alii ;  sed  Troius  heros  530 
Agnovit  sonitum,  et  divae  promissa  parentis. 
Tum  memorat :  Ne  vero,  hospes,  ne  quaere  pro¬ 
fecto, 

Quem  casum  portenta  ferant;  ego  poscor  Olympo. 
Hoc  signum  cecinit  missuram  diva  creatrix, 

Si  bellum  ingrueret ;  Yulcaniaque  arma  per 
auras  53*i 

Laturam  auxilio. 

Heu  quantae  miseris  caedes  Laurentibus  instant ! 
Quas  poenas  mihi,  Turne,  dabis!  quam  multa 
sub  undas 

Scuta  virum  galeasque  et  fortia  corpora  volves, 
Tibri  pater  !  Poscant  acies,  et  foedera  rumpant. 

Haec  ubi  dicta  dedit,  solio  se  tollit  ab  alto ;  541 
Et  primum  Herculeis  sopitas  ignibus  aras 
Excitat,  hesternumque  Larem  parvosque  Penate* 
Laetus  adit ;  mactant  lectas  de  more  bidentes 
Evandrus  pariter,  pariter  Trojana  juventus.  545 
Post  hinc  ad  naves  graditur,  sociosque  revisit ; 
Quorum  de  numero,  qui  sese  in  bella  sequantur, 
Praestantes  virtute  legit ;  pars  caetera  prona 
B'ertur  aqua,  segnisque  secundo  defluit  amni, 
Nuntia  ventura  Ascanio  rerumque  patrisque.  55C 
Dantur  equi  Teucris  Tyrrhena  petentibus  arva : 
Ducunt  exsortem  iEneae,  quem  fulva  leonis 
Pellis  obit  totum,  praefulgens  unguibus  aureis. 

Fama  volat  parvam  subito  vulgata  per  urbem, 
Ocius  ire  equites  Tyrrheni  ad  limina  regis.  555 
Vota  metu  duplicant  matres,  propiusque  periclo 
It  timor,  et  major  Martis  jam  apparet  imago. 
Tum  pater  Evandrus,  dextram  complexus  euntis, 
Haeret,  inexpletum  lacrymans,  ac  talia  fatur  : 

O  mihi  praeteritos  referat  si  Jupiter  annos !  560 
Qualis  eram,  cum  primam  aciem  Praeneste  sub 
ipsa 

Stravi,  scutorumque  incendi  victor  acervos ; 

Et  regem  hac  Herilum  dextra  sub  Tartara  misi ; 
Nascenti  cui  tres  animas  Feronia  mater  564 
(Horrendum  dictu)  dederat,  terna  arma  movenda; 
Ter  leto  sternendus  erat :  cui  tunc  tamen  omnes 
Abstulit  haec  animas  dextra,  et  totidem  exuit 
armis. 

Non  ego  nunc  dulci  amplexu  divellerer  usquam, 
Nate,  tuo  ;  neque  finitimus  Mezentius  usquam, 
Huic  capiti  insultans,  tot  ferro  saeva  dedisset  570 
Funera,  tam  multis  viduasset  civibus  urbem. 

At  vos,  o  superi,  et  divum  tu  maxime  rector 
Jupiter,  Arcadii,  quaeso,  miserescite  regis, 

Et  patrias  audite  preces  :  Si  numina  vestra 
Incolumem  Pallanta  mihi,  si  fata  reservant,  575 
Si  visurus  eum  vivo,  et  venturus  in  unum, 

Vitam  oro  ;  patiar  quemvis  durare  laborem. 

Sin  aliquem  infandum  casum,  Fortuna,  minaris, 
Nunc,  o  nunc  liceat  crudelem  abrumpere  vitam, 
Dum  curae  ambiguae,  dum  spes  incerta  futuri,  580 
Dum  te,  care  puer,  mea  sera  et  sola  voluptas, 
Complexu  teneo ;  gravior  ne  nuntius  aures 
Vulneret.  Haec  genitor  digressu  dicta  supremo 
Fundebat ;  famuli  collapsum  in  tecta  ferebant. 

Jamque  adeo  exierat  portis  equitatus  apertis; 
Aeneas  inter  primos  et  fidus  Achates ;  586 

Inde  alii  Trojae  proceres  ;  ipse  agmine  Pallas 
In  medio,  chlamyde  et  pictis  conspectus  in  armis : 
Qualis  ubi  Oceani  perfusus  Lucifer  unda,  589 
Quem  Venus  ante  alios  astrorum  diligit  ignes, 
Extulit  os  sacrum  coelo,  tenebrasque  resolvit. 
Stant  pavidae  in  muris  matres,  oculisque  sequuntur 
Pulveream  nubem,  et  fulgentes  aere  catervas. 

Olli  per  dumos,  qua  proxima  meta  viarum, 
Armati  tendunt.  It  clamor,  et  agmine  facto  595 
Quadrupedante  putrem  sonitu  quatit  ungula 
campum. 

Est  ingens  gelidum  lucus  prope  Caeritis  amnem, 
Religione  patrum  late  sacer ;  undique  colles 
Inclusere  cavi,  et  nigra  nemus  abiete  cingunt. 
Sylvano  fama  est  veteres  sacrasse  Pelasgos,  600 
Arvorum  pecorisque  deo,  lucumque  diemque, 

Qui  primi  fines  aliquando  habuere  Latinos, 
llaud  procul  hinc  Tarcho  et  Tyrrheni  tuta  tene¬ 
bant 

Castra  locis,  celsoque  omnis  de  colle  videri 
Jam  poterat  legio,  et  latis  tendebat  in  arvis.  605 
Huc  pater  iEneas  et  bello  lecta  juventus 
Succedunt,  fessique  et  equos  et  corpora  curant. 

At  V enus  aetherios  inter  dea  candida  nimbos 
Dona  ferens  aderat :  natumque  in  valle  reducta 
Ut  procul  egelido  secretum  flumine  vidit :  610 

Talibus  affata  est  dictis,  seque  obtulit  ultro  ; 

En  perfecta  mei  promissa  conjugis  arte 
Munera ;  ne  mox  aut  Laurentes,  nate,  superbos, 
Aut  acrem  dubites  in  proelia  poscere  Turnum. 
Dixit,  et  amplexus  nati  Cytherea  petivit;  615 
Arma  sub  adversa  posuit  radiantia  quercu. 

Ille,  dese  donis  et  tanto  laetus  honore, 

Expleri  nequit,  atque  oculos  per  singula  volvit, 
Miraturquc,  interque  manus  et  brachia  versat 


Terribilem  cristis  galeam  flammasque  vementem, 
Fatiferumque  ensem,  loricam  ex  sere  rigentem, 
Sanguineam,  ingentem,  qualis  cum  caerula  nubes 
Solis  inardescit  radiis,  longeque  refulget ; 

Tum  laeves  ocreas  electro  auroque  recocto, 
Hastamque,  et  clypei  non  enarrabile  textum.  625 
Illic  res  Italas  Romanorumque  triumphos, 

Haud  vatum  ignarus  venturique  inscius  aevi, 
Fecerat  ignipotens.  Illic  genus  omne  futurae 
Stirpis  ab  Ascanio,  pugnataque  in  ordine  bella. 
Fecerat  et  viridi  fetam  Mavortis  in  antro  630 
Procubuisse  lupam  ;  geminos  huic  ubera  circum 
Ludere  pendentes  pueros,  et  lambere  matrem 
Impavidos ;  illam  tereti  cervice  reflexam 
Mulcere  alternos,  et  corpora  fingere  lingua. 

Nec  procul  hinc  Romam,  et  raptas  sine  more  Sa¬ 
binas  63  i 

Consessu  caveae,  magnis  Circensibus  actis, 
Addiderat ;  subitoque  novum  consurgere  bellum 
Romulidis,  Tatioque  seni,  Curibusque  severis. 
Post  idem,  inter  se  posito  certamine,  reges 
Armati  Jovis  ante  aram,  paterasque  tenentes,  640 
Stabant,  et  caesa  jungebant  foedera  porca. 

Haud  procul  inde,  citae  Metium  in  diversa  qua¬ 
drigae 

Distulerant  (at  tu  dictis,  Albane,  maneres !), 
Raptabatque  viri  mendacis  viscera  Tullus 
Per  sylvam,  et  sparsi  rorabant  sanguine  vepres. 
Nec  non  Tarquinium  ejectum  Porsena  jubebat 
Accipere,  ingentique  urbem  obsidione  premebat ; 
iEneadae  in  ferrum  pro  libertate  ruebant.  648 
Illum  indignanti  similem,  similemque  minanti 
Adspiceres ;  pontem  auderet  quod  vellere  Cocles, 
Et  fluvium  vinclis  innaret  Cloelia  ruptis. 

In  summo  custos  Tarpeiae  Manlius  arcis 
Stabat  pro  templo,  et  Capitolia  celsa  tenebat. 
[Romuleoque  recens  horrebat  regia  culmo.] 
Atque  hic  auratis  volitans  argenteus  anser  655 
Porticibus,  Gallos  in  limine  adesse  canebat ; 

Galli  per  dumos  aderant,  arcemque  tenebant, 
Defensi  tenebris  et  dono  noctis  ooaese 
Aurea  caesaries  ollis,  ataue  aurea  vestis; 

Virgatis  lucent  sagulis ;  tum  lactea  colla  660 
Auro  innectuntur ;  duo  quisque  Alpina  coruscant 
Gaesa  manu,  scutis  protecti  corpora  longis. 

Hic  exsultantes  Salios,  nudosque  Lupercos, 
Lanigerosque  apices,  et  lapsa  ancilia  coelo 
Extuderat:  castae  ducebant  sacra  per  urbem  665 
Pilentis  matres  in  mollibus.  Hinc  procul  addit 
Tartareas  etiam  sedes,  alta  ostia  Ditis; 

Et  scelerum  poenas,  et  te,  Catilina,  minaci 
Pendentem  scopulo,  Furiarumque  ora  trementem; 
Secretosque  pios :  his  dantem  jura  Catonem.  67  V 
Haec  inter  tumidi  late  maris  ibat  imago 
Aurea ;  sed  fluctu  spumabant  caerula  cano  ; 

Et  circum  argento  clari  delphines  in  orbem 
.ZEquora  verrebant  caudis,  aestumque  secabant. 

In  medio  classes  aeratas,  Actia  bella,  675 

Cernere  erat ;  totumque  instructo  Marte  videres 
Fervere  Leuca ten,  auroque  effulgere  fluctus. 

Hinc  Augustus  agens  Italos  in  proelia  Caesar 
Cum  patribus,  populoque,  Penatibus  et  magnis 
dis, 

Stans  celsa  in  puppi :  geminas  cui  tempora  fiam  - 
mas  580 

Laeta  vomunt,  patriumque  aperitur  vertice  sidus. 
Parte  alia  ventis  et  dis  Agrippa  secundis 
Arduus  agmen  agens  :  cui,  belli  insigne  superbum 
Tempora  navali  fulgent  rostrata  corona. 

Hinc  ope  barbarica,  variisque  Antonius  armis. 

Victor  ab  Aurorae  populis  et  littore  rubro,  636 
jEgyptum  viresque  Orientis  et  ultima  secum 
Bactra  vehit ;  sequiturque  (nefas)  iEgyptia 
conjux. 

Una  omnes  ruere,  ac  totum  spumare,  reductis 
Convulsum  remis  rostrisque  tridentibus,  aequor. 
Alta  petunt;  pelago  credas  innare  revulsas  691 
Cycladas,  aut  montes  concurrere  montibus  altos; 
Tanta  mole  viri  turritis  puppibus  instant. 
Stuppea  flamma  manu  telisque  volatile  ferrum 
Spargitur  ;  arva  nova  Neptunia  caede  rubescunt. 
Regina  in  mediis  patrio  vocat  agmina  sistro  ;  696 
Necdum  etiam  geminos  a  tergo  respicit  angues. 
Omnigenumque  deum  monstra,  et  latrator  Anu¬ 
bis,  [vam 

Contra  Neptunum  et  Venerem  contraque  Miner- 
Tela  tenent.  Saevit  medio  in  certamine  Mavors 
Caelatus  ferro,  tristesque  ex  aethere  Dirae  ;  .701 
Et  scissa  gaudens  vadit  Discordia  palla  : 

Quam  cum  sanguineo  sequitur  Bellona  flagello. 
Actius  haec  cernens  arcum  intendebat  Apollo 
Desuper;  omnis  eo  terrore  iEgyptus,  et  Indi, 
Omnis  Arabs,  omnes  vertebant  terga  Sabaei. 
Ipsa  videbatur  ventis  regina  vocatis 
Vela  dare,  et  laxos  jam  jamque  immittere  funes. 
Illam  inter  caedes  pallentem  morte  futura 


Fecerat  ignipotens  undis  et  Iapyge  ferri;  710 
Contra  autem  magno  moerentem  corpore  Nilum, 
Pandentemque  sinus,  et  tota  veste  vocantem 
Caeruleum  in  gremium  latebrosaque  flumina 
victos. 

At  Caesar,  triplici  invectus  Romana  triumpho 
Moenia,  dis  Italis  votum  immortale  sacrabat, 
Maxima  ter  centum  totam  delubra  per  urbem. 
Laetitia  ludisque  viae  plausuque  fremebant ; 
Omnibus  in  templis  matrum  chorus,  omnibus 
arae ; 

Ante  aras  terram  caesi  stravere  juvenci. 

Ipse,  sedens  niveo  candentis  limine  Phoebi,  720 
Dona  recognoscit  populorum,  aptatque  superbis 
Postibus ;  incedunt  victae  longo  ordine  gentes, 
Quam  variae  linguis,  habitu  tam  vestis  et  armis, 
Hic  Nomadum  genus  et  discinctos  Mulciber 
Afros, 

Hic  Lelegas,  Carasque,  sagittiferosque  Gelonos 
Finxerat.  Euphrates  ibat  jam  mollior  undis,  726 
Extremique  hominum  Morini,  Rhenusque  bi¬ 
cornis, 

Indomitique  Dahae,  et  pontem  indignatus  Araxes. 
Talia  per  clypeum  Vulcani,  dona  parentis, 
Miratur,  rerumque  ignarus  imagine  gaudet,  730 
Attollens  humero  famamque  et  fata  nepotum. 


LIBER 

Atque  ea  diversa  penitus  dum  parte  geruntur, 
Irim  de  coelo  misit  Saturnia  Juno 
Audacem  ad  Turnum.  Luco  tum  forte  parentis 
Pilumni  Turnus  sacrata  valle  sedebat. 

Ad  quem  sic  roseo  Thaumantias  ore  locuta  est : 
Turne,  quod  optanti  divum  promittere  nemo  6 
Auderet,  volvenda  dies  en  attulit  ultro. 
iEneas,  urbe,  et  sociis,  et  classe  relicta, 

Sceptra  Palatini  sedemque  petit  Evandri.  9 
N ec  satis :  extremas  Corythi  penetravit  ad  urbes, 
Lydorumque  manum,  collectos  armat  agrestes. 
Quid  dubitas  ?  nunc  tempus  equos,  nunc  poscere 
currus. 

Rumpe  moras  omnes,  et  turbata  arripe  castra. 
Dixit,  et  in  coelum  paribus  se  sustulit  alis  ; 
Ingentemque  fuga  secuit  sub  nubibus  arcum.  15 
Agnovit  juvenis,  duplicesque  ad  sidera  palmas 
Sustulit,  et  tali  fugientem  est  voce  secutus  : 

Iri,  decus  coeli,  quis  te  mihi  nubibus  actam 
Detulit  in  terras  ?  unde  haec  tam  clara  repente 
Tempestas  ?  medium  video  discedere  coelum,  20 
Palantesque  polo  stellas.  Sequor  omina  tanta, 
Quisquis  in  arma  vocas.  Et  sic  effatus  ad  undam 
Processit,  summoque  hausit  de  gurgite  lymphas, 
Multa  deos  orans  ;  oneravitque  aethera  votis. 

Jamque  omnis  campis  exercitus  ibat  apertis, 
Dives  equum,  dives  pictai  vestis  et  auri.  26 
Messapus  primas  acies,  postrema  coercent 
Tyrrhidae  juvenes  :  medio  dux  agmine  Turnus 
[Vertitur  arma  tenens,  et  toto  vertice  supra  est.] 
Ceu  septem  surgens  sedatis  amnibus  altus  30 
Per  tacitum  Ganges,  aut  pingui  flumine  Nilus, 
Cum  refluit  campis,  et  jam  se  condidit  alveo. 
Hic  subitam  nigro  glomerari  pulvere  nubem 
Prospiciunt  Teucri,  ac  tenebras  insurgere  campis. 
Primus  ab  adversa  conclamat  mole  Caicus ;  35 
Quis  globus,  o  cives,  caligine  volvitur  atra  ! 
Ferte  citi  ferrum,  date  tela,  scandite  muros, 


NONUS. 

Hostis  adest,  eja.  Ingenti  clamore  per  omnes 
Condunt  se  Teucri  portas,  et  moenia  complent. 
Namque  ita  discedens  praeceperat  optimus  armis 
iEneas ;  si  qua  interea  Fortuna  fuisset,  41 
Ne  struere  auderent  aciem,  neu  credere  campo ; 
Castra  modo  et  tutos  servarent  aggere  muros. 
Ergo,  etsi  conferre  manum  pudor  iraque  mon¬ 
strat, 

Objiciunt  portas  tamen,  et  praecepta  facessunt, 
Armatique  cavis  exspectant  turribus  hostem.  46 
Turnus,  ut  ante  volans  tardum  praecesserat  agmen, 
Viginti  lectis  equitum  comitatus  et  urbi 
Improvisus  adest :  maculis  quem  Thracius  albis 
Portat  equus,  cristaque  tegit  galea  aurea  rubra. 
Ecquis  erit  mecum,  juvenes  ?  qui  primus  in 
hostem  ? 

En,  ait ;  et  jaculum  attorquens  emittit  in  auras, 
Principium  pugnae,  et  campo  sese  arduus  infert, 
Clamore  excipiunt  socii,  fremituque  sequuntur 
Horrisono  ;  Teucrum  mirantur  inertia  corda ;  55 
Non  sequo  dare  se  campo,  non  obvia  ferre 
Arma  viros,  sed  castra  fovere.  Huc  turbidus 
atque  huc 

Lustrat  equo  muros,  aditumque  per  avia  quserit. 
Ac  veluti  pleno  lupus  insidiatus  ovili,  59 

Cum  fremit  ad  caulas,  ventos  perpessus  et  imbres, 
Nocte  super  media  ;  tuti  sub  matribus  agni 
Balatum  exercent :  ille  asper  et  improbus  ira 
Saevit  in  absentes  ;  collecta  fatigat  edendi  ^ 

Ex  longo  rabies,  et  siccae  sanguine  fauces. 

Haud  aliter  Rutulo,  muros  et  castra  tuenti,  65 
Ignescunt  irae ;  duris  dolor  ossibus  ardet, 

Qua  tentet  ratione  aditus,  et  quae  via  clausos 
Excutiat  Teucros  vallo,  atque  effundat  in  aequor. 
Classem,  quae  lateri  castrorum  adjuncta  latebat, 
Aggeribus  saeptam  circum  et  fluvialibus  undis, 
Invadit ;  sociosque  incendia  poscit  ovantes  •,  7  i 
Atque  manum  pinu  flagranti  fervidus  implet. 

Tum  vero  incumbunt ;  urget  praesentia  Turni ; 
Atque  omnis  facibus  pubes  accingitur  atris. 
Diripuere  focos  ;  piceum  fert  fumida  lumen  75 
Taeda,  et  commixtam  Vulcanus  ad  astra  favillam. 

Quis  deus,  o  Musae,  tam  saeva  incendia  Teucris 
Avertit  ?  tantos  ratibus  quis  depulit  ignes  ? 
Dicite.  Prisca  fides  facto,  sed  fama  perennis. 
Tempore  quo  primum  Phrygia  formabat  in  Ida 
jEneas  classem,  et  pelagi  petere  alta  parabat, 
Ipsa  deum  fertur  genetrix  Berecynthia  magnum 
Vocibus  his  affata  Jovem  :  Da,  nate,  petenti, 
Quod  tua  cara  parens  domito  te  poscit  Olympo. 
Pinea  sylva  mihi,  multos  dilecta  per  annos,  85 
[Lucus  in  arce  fuit  summa,  quo  sacra  ferebant, 
Nigranti  picea  trabibusque  obscurus  acernis :] 
Has  ego  Dardanio  juveni,  cum  classis  egeret, 
Laeta  dedi ;  nunc  sollicitam  timor  anxius  urget. 
Solve  metus,  atque  hoc  precibus  sine  posse  pa¬ 
rentem  ;  90 

Ne  cursu  quassatae  ullo,  neu  turbine  venti 
Vincantur ;  prosit  nostris  in  montibus  ortas. 
Filius  huic  contra,  torquet  qui  sidera  mundi : 

O  genetrix,  quo  fata  vocas  ?  aut  quid  petis  istis  ? 
Mortaline  manu  factae  immortale  carinae  95 

Fas  habeant?  certusque  incerta  pericula  lustret 
iEneas  ?  cui  tanta  deo  permissa  potestas  ? 

Immo,  ubi  defunctae  finem  portusque  tenebunt 
Ausonios,  olim  quaecunque  evaserit  undis, 
Dardaniumque  ducem  Laurentia  vexerit  arva, 
Mortalem  eripiam  formam,  magnique  jubebo 
.ZEquoris  esse  deas:  qualis  Nereia  Doto 
Et  Galatea  secant  spumantem  pectore  pontum. 
Dixerat :  idque  ratum  Stygii  per  flumina  fratris, 
Per  pice  torrentes  atraque  voragine  ripas  105 
Annuit,  et  totum  nutu  tremefecit  Olympum. 

Ergo  aderat  promissa  dies,  et  tempora  Parcae 
Debita  complerant,  cum  Turni  injuria  Matrem 
Admonuit,  ratibus  sacris  depellere  taedas. 

Hic  primum  nova  lux  oculis  offulsit,  et  ingens  110 
Visus  ab  Aurora  coelum  transcurrere  nimbus, 
Idaeique  chori  :  tum  vox  horrenda  per  auras 
Excidit,  et  Troum  Rutulorumque  agmina  com¬ 
plet  : 

Ne  trepidate  meas,  Teucri,  defendere  naves, 
Neve  armate  manus ;  maria  ante  exurere  Turno, 
Quam  sacras  dabitur  pinus.  Vos  ite  solutae,  116 
Ite,  deae  pelagi;  Genitrix  jubet.  Et,  sua  quaeque, 
Continuo  puppes  abrumpunt  vincula  ripis, 
Delphinumque  modo  demersis  aequora  rostris 
Ima  petunt.  Hinc  virgineae,  mirabile  monstrum, 
[Quot  prius  aeratae  steterant  ad  littora  prorae,] 
Reddunt  se  totidem  facies,  pontoque  feruntur. 

Obstupuere  animis  Rutuli  conterritus  ipse 
Turbatis  Messapus  equis ;  cunctatur  et  amnis 
Rauca  sonans,  revocatque  pedem  Tiberinus  ab 
alto.  125 

At  non  audaci  cessit  fiducia  Turno  ; 

Ultro  animos  tollit  dictis,  atque  increpat  ultro  : 
Trojanos  haec  monstra  petunt ;  his  Jupiter  ipse 
Auxilium  solitum  eripuit ;  non  tela,  nec  ignes 
Exspectant  Rutulos.  Ergo  maria  invia  Teucris, 
Nec  spes  ulla  fuga ;  rerum  pars  altera  ademta  est : 
Terra  autem  in  nostris  manibus ;  tot  millia, 
gentes 

Arma  ferunt  Italas.  Nil  me  fatalia  terrent, 

Si  qua  Phryges  prae  se  jactant,  responsa  deorum. 
Sat  fatis  Venerique  datum,  tetigere  quod  arva 
Fertilis  Ausoniae  Troes.  Sunt  et  mea  contra  136 
Fata  mihi,  ferro  sceleratam  exscindere  gentem, 
Conjuge  praerepta :  nec  solos  tangit  Atridas 


Iste  dolor,  solisque  licet  capere  arma  Mycenis. 
Sed  periisse  semel  satis  est.  Peccare  fuisset  14C 
Ante  satis,  penitos  modo  non  genus  omna  perosos 
Foemineum  :  quibus  haec  medii  fiducia  valli, 
Fossarumque  morae,  leti  discrimina  parva, 

Dant  animos.  At  non  viderunt  moenia  Trojae 
Neptuni  fabricata  manu  considere  in  ignes  ?  145 
Sed  vos,  o  lecti,  ferro  qui  scindere  vallum 
Apparat,  et  mecum  invadit  trepidantia  castra  ? 
Non  armis  mihi  Vulcani,  non  mille  carinis 
Est  opus  in  Teucros.  Addant  se  protinus  omnes 
Etrusci  socios.  Tenebras  et  inertia  furta  150 
[Palladii,  caesis  summae  custodibus  arcis,] 

Ne  timeant ;  nec  equi  caeca  condemur  in  alvo ; 
Luce,  palam,  certum  est  igni  circumdare  muros. 
Haud  sibi  cum  Danais  rem  faxo  et  pube  Pelasga 
Esse  putent,  decumum  quos  distulit  Hector  in 
annum.  155 

Nunc  adeo,  melior  quoniam  pars  acta  diei, 

Quod  superest,  laeti  bene  gestis  corpora  rebus 
Procurate,  viri ;  et  pugnam  sperate  parati. 

Interea  vigilum  excubiis  obsidere  portas 
Cura  datur  Messapo,  et  moenia  cingere  flammis. 
Bis  septem,  Rutulo  muros  qui  milite  servent,  161 
Delecti :  ast  illos  centeni  quemque  sequuntur 
Purpurei  cristis  juvenes  auroque  corusci. 
Discurrunt,  variantque  vices,  fusique  per  herbam 
Indulgent  vino,  et  vertunt  crateras  aenos.  165 
Collucent  ignes :  noctem  custodia  ducit 
Insomnem  ludo. 

Haec  super  e  vallo  prospectant  Troes,  et  armis 
Alta  tenent;  nec  non  trepidi  formidine  portas  169 
Explorant,  pontesque  et  propugnacula  jungunt ; 
Tela  gerunt.  Instant  Mnestheus  acerque  Serestus : 
Quos  pater  iEneas,  si  quando  adversa  vocarent, 
Rectores  juvenum  et  rerum  dedit  esse  magistros. 
Omnis  per  muros  legio,  sortita  periclum, 
Excubat,  exercetque  vices,  quod  cuique  tuen¬ 
dum  est.  175 

Nisus  erat  portae  custos,  acerrimus  armis, 
Hyrtacides ;  comitem  iEneae  quem  miserat  Ida 
Venatrix,  jaculo  celerem  levibusque  sagittis; 

Et  juxta  comes  Euryalus,  quo  pulchrior  alter 
Non  fuit  JEneadum,  Trojana  neque  induit  arma  ; 
Ora  puer  prima  signans  intonsa  juventa.  181 
His  amor  unus  erat,  pariterque  in  bella  ruebant ; 
Tum  quoque  communi  portam  statione  tenebant. 
Nisus  ait :  Dine  hunc  ardorem  mentibus  addunt, 
Euryale  ?  an  sua  cuique  deus  fit  dira  cupido  ? 
Aut  pugnam,  aut  aliquid  jam  dudum  invadere 
magnum  1 86 

Mens  agitat  mihi ;  nec  placida  contenta  quiete 

Cernis,  qua  Rutulos  habeat  fiducia  rerum. 
Lumina  rara  micant ;  somno  vinoque  sepulti 
Procubuere  ;  silent  late  loca.  Percipe  porro,  190 
Quid  dubitem,  et  qua  nunc  animo  sententia 
surgat. 

iEnean  acciri  omnes,  populusque  patresque, 
Exposcunt ;  mittique  viros,  qui  certa  reportent. 
Si  tibi,  qua  posco,  promittunt  (nam  mihi  facti 
Fama  sat  est)  tumulo  videor  reperire  sub  illo 
Posse  viam  ad  muros  et  moenia  Pallantea.  1D6 
Obstupuit,  magno  laudum  percussus  amore, 
Euryalus  ;  simul  his  ardentem  affatur  amicum  : 
Mene  igitur  socium  summis  adjungere  rebus, 
Nise,  fugis  ?  solum  te  in  tanta  pericula  mittam: 
Non  ita  me  genitor  bellis  assuetus  Opheltes  201 
Argolicum  terrorem  inter  Trojaeque  labores 
Sublatum  erudiit ;  nec  tecum  talia  gessi, 


iEN.  Lib.  IX. 


VIRG  ILIUS. 


15S 


Magnanimum  iEnean  et  fata  extrema  secutus. 
Est  hic,  est  animus  lucis  contemtor,  et  istum  205 
Qui  vita  bene  credat  emi,  quo  tendis,  honorem. 
Nisus  ad  haec:  Equidem  de  te  nil  tale  verebar; 
N  ec  fas  ;  non  — ita  me  referat  tibi  magnus  ovan¬ 
tem  [aequis — 

Jupiter,  aut  quicunque  oculis  haec  adspicit 
Sed,  si  quis  (quae  multa  vides  discrimine  tali), 
Si  quis  in  adversum  rapiat,  casusve,  deusve, 

Te  superesse  velim  ;  tua  vita  dignior  aetas.  212 
Sit,  qui  me  raptum  pugna,  pretiove  redemtum 
Mandet  humo  solita ;  aut,  si  qua  id  fortuna  ve¬ 
tabit, 

Absenti  ferat  inferias,  decoretque  sepulchro. 
Neu  matri  miserae  tanti  sim  causa  doloris :  216 
Quae  te  sola,  puer,  multis  e  matribus  ausa 
Persequitur,  magni  nec  moenia  curat  Acestae. 
Ille  autem  :  Causas  nequicquam  nectis  inanes, 
Nec  mea  jam  mutata  loco  sententia  cedit.  220 
Acceleremus,  ait.  Vigiles  simul  excitat.  Illi 
Succedunt,  servantque  vices  :  statione  relicta 
Ipse  comes  Niso  graditur,  regemque  requirunt. 

Caetera  per  terras  omnes  animalia  somno 
Laxabant  curas  et  corda  oblita  laborum :  225 

Ductores  Teucrum  primi,  delecta  juventus, 
Consilium  summis  regni  de  rebus  habebant, 
Quid  facerent,  quisve  iEnese  jam  nuntius  esset. 
Stant  longis  annixi  hastis,  et  scuta  tenentes, 
Castrorum  et  campi  medio.  Tum  Nisus  et  una 
Euryalus  confestim  alacres  admittier  orant :  231 
Rem  magnam,  pretiumque  morse  fore.  Primus 
Iulus 

Accepit  trepidos,  ac  Nisum  dicere  jussit. 

Tum  sic  Hyrtacides  :  Audite  o  mentibus  sequis, 
jEneadse  ;  nevehsec  nostris  spectentur  ab  annis, 
Quse  ferimus.  Rutuli  somno  vinoque  soluti  236 
Conticuere ;  locum  insidiis  conspeximus  ipsi, 
Qui  patet  in  bivio  porta;,  quse  proxima  ponto  ; 
Interrupti  ignes,  aterque  ad  sidera  fumus 
Erigitur.  Si  fortuna  permittitis  uti,  240 

Qusesitum  iEnean  ad  moenia  Pallantea 
Mox  hic  cum  spoliis,  ingenti  csede  peracta, 
Affore  cernetis.  Nec  nos  via  fallit  euntes  : 
Vidimus  obscuris  primam  sub  vallibus  urbem 
Venatu  assiduo,  et  totum  cognovibus  amnem. 
Hic  annis  gravis  atque  animi  maturus  Aletes  : 
Di  patrii,  quorum  semper  sub  numine  Troja  est, 
Non  tamen  omnino  Teucros  delere  paratis,  248 
Cum  tales  animos  juvenum,  et  tam  certa  tulistis 
Pectora.  Sic  memorans,  humeros  dextrasque 
tenebat  250 

Amborum,  et  vultum  lacrymis  atque  ora  rigabat : 
Quse  vobis,  quae  digna,  viri,  pro  laudibus  istis, 
Praemia  posse  rear  solvi?  pulcherrima  primum 
Di  moresque  dabunt  vestri ;  tum  caetera  reddet 
Actutum  pius  iEneas,  atque  integer  aevi  255 
Ascanius,  meriti  tanti  non  immemor  unquam. 
Immo  ego  vos,  cui  sola  salus  genitore  reducto, 
Excipit  Ascanius,  per  magnos,  Nise,  Penates, 
Assarac.ique  Larem,  et  canae  penetralia  Vestae, 
Obtestor  (quaecunque  mihi  fortuna  fidesque  est, 
In  vestris  pono  gremiis)  :  revocate  parentem ; 
Reddite  conspectum ;  nihil  illo  triste  recepto. 
Bina  dabc  argento  perfecta  atque  aspera  signis 
Pocula,  devicta  genitor  quae  cepit  Arisba, 

Et  tripodas  geminos  ;  auri  duo  magna  talenta ; 
Cratera  antiquum,  quem  dat  Sidonia  Dido. 

Si  vero  capere  Italiam  sceptrisque  potiri  .  267 
Contigerit  victori,  et  praedae  ducere  sortem. 
Vidisti,  quo  Turnus  equo,  quibus  ibat  in  armis 


Aureus :  ipsum  illum,  clypeum  cristasque  ru¬ 
bentes,  27  0 

Excipiam  sorti,  jam  nunc  tu£l  praemia,  Nise. 
Praeterea  bis  sex  genitor  lectissima  matrum 
Corpora,  captivosque  dabit,  suaque  omnibus 
arma ; 

Insuper  his,  campi  quod  rex  habet  ipse  Latinus. 
Te  vero,  mea  quem  spatiis  propioribus  aetas 
Insequitur,  venerande  puer,  jam  pectore  toto 
Accipio  et  comitem  casus  complector  in  omnes. 
Nulla  meis  sine  te  quaeretur  gloria  rebus ;  278 
Seu  pacem  seu  bella  geram  :  tibi  maxima  rerum 
Verborumque  fides.  Contra  quem  talia  fatur 
Euryalus  :  Me  nulla  dies  tam  fortibus  ausis  281 
Dissimilem  arguerit :  tantum  fortuna  secunda 
Aut  adversa  cadat.  Sed  te  super  omnia  dona 
Unum  oro.  Genitrix  Priami  de  gente  vetusta 
Est  mihi,  quam  miseram  tenuit  non  Ilia  tellus 
Mecum  excedentem,  non  moenia  regis  Acestae. 
Hanc  ego  nunc  ignarum  hujus  quodcunque  pe¬ 
ricli  est  287 

Inque  salutatam  linquo :  nox  et  tua  testis 
Dextera,  quod  nequeam  lacrymas  perferre  pa¬ 
rentis. 

At  tu,  oro,  solare  inopem,  et  succurre  relictae. 
Hanc  sine  me  spem  ferre  tui :  audentior  ibo  291 
In  casus  omnes.  Percussa  mente  dederunt 
Dardanidae  lacrymas  ;  ante  omnes  pulcher  Iulus ; 
Atque  animum  patriae  strinxit  pietatis  imago. 
Tum  sic  effatur ;  295 

Spondeo  digna  tuis  ingentibus  omnia  coeptis. 
Namque  erit  ista  mihi  genitrix,  nomenque 
Creusae 

Solum  defuerit ;  nec  partum  gratia  talem 
Parva  manet.  Casus  factum  quicunque  sequen¬ 
tur,  299 

Per  caput  hoc  juro,  per  quod  pater  ante  solebat; 
Quae  tibi  polliceor  reduci,  rebusque  secundis, 
Haec  eadem  matrique  tuae  generique  manebunt. 
Sic  ait  illacrymans ;  humero  simul  exuit  ensem 
Auratum,  mira  quem  fecerat  arte  Lycaon  304 
Gnossius,  atque  habilem  vagina  aptarat  eburna. 
Dat  Niso  Mnestheus  pellem  horrentisque  leonis 
Exuvias ;  galeam  fidus  permutat  Aletes. 
Protinus  armati  incedunt :  quos  omnis  euntes 
Primorum  manus  ad  portas  juvenumque  se¬ 
numque 

Prosequitur  votis.  Nec  non  et  pulcher  Iulus,  310 
Ante  annos  animumque  gerens  curamquevirilem, 
Multa  patri  portanda  dabat  mandata.  Sed  aurae 
Omnia  discerpunt,  et  nubibus  irrita  donant. 

Egressi  superant  fossas,  noctisque  per  umbram 
Castra  inimica  petunt,  multis  tamen  ante  futuri 
Exitio.  Passim  somno  vinoque  per  herbam  316 
Corpora  fusa  vident,  arrectos  littore  currus, 
Inter  lora  rotasque  viros,  simul  arma,  jacere, 
Vina  simul.  Prior  Hyrtacides  sic  ore  locutus  : 
Euryale,  audendum  dextra.  N unc  ipsa  vocat  res. 
Hac  iter  est.  Tu,  ne  qua  manus  se  attollere  nobis 
A  tergo  possit,  custodi,  et  consule  longe.  322 
Hasc  ego  vasta  dabo,  et  lato  te  limite  ducam. 

Sic  memorat,  vocemque  premit ;  simul  ense  su¬ 
perbum 

Rhamnetem  aggreditur,  qui  forte  tapetibus  altis 
Exstructus  toto  proflabat  pectore  somnum ;  3£6 
Rex  idem,  et  regi  Turno  gratissimus  augur: 

Sed  non  augurio  potuit  depellere  pestem. 

Tres  juxta  famulos  temere  inter  tela  jacentes, 
Armigerurisque  Remi  premit,  aurigamque  sub 
ipsis 

Nactus  equis ;  ferroque  secat  pendentia  colla ; 
Tum  caput  ipsi  aufert  domino,  truncumque  re¬ 
linquit  S32 

Sanguine  singultantem  ;  atro  tepefacta  cruore 
Terra  torique  madent.  Nec  non  Lamyrum  que 
Lamumque, 

Et  juvenem  Sarranum,  illa  qui  plurima  nocte 
Luserat,  insignis  facie,  multoque  jacebat  336 
Membra  deo  victus  :  felix,  si  protinus  illum 
iEquasset  nocti  ludum,  in  lucemque  tulisset. 
Impastus  ceu  plena  leo  per  ovilia  turbans  339 
(Suadet  enim  vesana  fames)  manditque  trahi tque 
Molle  pecus  mutumque  metu ;  fremit  ore  cruento. 
Nec  minor  Euryali  cmdes  :  incensus  et  ipse 
Perfurit ;  ac  multam  in  medio  sine  nomine  ple¬ 
bem, 

Fadumque  Herbesumque  subit,  Rhoetumque 
Abarimque,  344 

Ignaros ;  Rhoetum  vigilantem,  et  cuncta  viden¬ 
tem  ; 

Sed  magnum  metuens  se  post  cratera  tegebat ; 
Pectore  in  adverso  totum  cui  cominus  ensem 
Condidit  assurgenti,  et  multa  morte  recepit. 
Purpuream  vomit  ille  animam,  et  cum  sanguine 
mixta  349 

Yina  refert  moriens.  Hic  furto  fervidus  instat. 
Jam  que  ad  Messapi  socios  tendebat;  ubi  ignem 
Deficere  extremum,  et  religatos  rite  videbat 
Carpere  gramen  equos  :  breviter  cum  talia  Nisus 
(Sensit  enim  nimia  caede  atque  cupidine  ferri), 
Absistamus,  ait :  nam  lux  inimica  propinquat. 
Poenarum  exhaustum  satis  est;  via  facta  per 
hostes.  356 

Multa  virum  solido  argento  perfecta  relin¬ 
quunt  [tas. 

Armaque,  craterasque  simul,  pulchrosque  tape- 
Euryalus  phaleras  Rhamnetis,  et  aurea  bullis 
Cingula,  Tiburti  Remulo  ditissimus  olim  360 
Quae  mittit  dona,  hospitio  cum  jungeret  absens, 
Caedicus ;  ille  suo  moriens  dat  habere  nepoti  ; 
Post  mortem  bello  Rutuli  pugnaque  potiti ; 

Haec  rapit,  atque  humeris  nequicquam  fortibus 
aptat.  364 

Tum  galeam  Messapi  habilem  cristisque  decoram 
Induit.  Excedunt  castris,  et  tuta  capessunt. 

Interea  praemissi  equites  ex  urbe  Latina, 
Caetera  dum  legio  campis  instructa  moratur, 
Ibant,  et  Turno  regis  responsa  ferebant, 

Ter  centum,  scutati  omnes,  Yolscente  magistro. 
Jamque  propinquabant  castris,  murosque  subi¬ 
bant,  371 

Cum  procul  hos  laevo  flectentes  limite  cernunt ; 
Et  galea  Euryalum  sublustri  noctis  in  umbra 
Prodidit  immemorem,  radiisque  adversa  refulsit. 
Haud  temere  est  visum.  Conclamat  ab  agmine 
Volscens:  •  375 

State,  viri  ;  quae  causa  viae  ?  quive  estis  in  armis  ? 
Quove  tenetis  iter  ?  Nihil  illi  tendere  contra ; 
Sed  celerare  fugam  in  sylvas,  et  fidere  nocti. 
Objiciunt  equites  sese  ad  divortia  nota 
Hinc  atque  hinc,  omnemque  abitum  custode 
coronant.  380 

Sylva  fuit  late  dumis  atque  ilice  nigra 
Horrida,  quam  densi  complerant  undique  sentes ; 
Rara  per  occultos  lucebat  semita  calles. 
Euryalum  tenebrae  ramorum  onerosaque  praeda 
Impediunt,  fallitque  timor  regione  viarum.  385 
Nisus  abit:  jamque  imprudens  evaserat  hostes, 
Atque  lacus  ;  qui  post  Albae  de  nomine  dicti 
Albani :  tum  rex  stabula  alta  Latinus  habebat. 


Ut  stetit,  et  frustra  absentem  respexit  amicum, 
Euryale,  infelix  qua  te  regione  reliqui  ?  390 

Quave  sequar?  Rursus  perplexum  iter  omuo 
revolvens 

Fallacis  sylvae,  simul  et  vestigia  retro 
Observata  legit,  dumisque  silentibus  errat. 
Audit  equos,  audit  strepitus  et  signa  sequentum. 
Nec  longum  in  medio  tempus  ;  cum  clamor  ad 
aures  _  395 

Pervenit,  ac  videt  Euryalum  :  quem  jam  manus 
omnis, 

Fraude  loci  et  noctis,  subito  turbante  tumultu, 
Oppressum  rapit,  et  conantem  plurima  frustra. 
Quid  faciat?  qua  vi  juvenem,  quibus  audeat 
armis 

Eripere  ?  an  sese  medios  moriturus  in  enses  400 
Inferat,  et  pulchram  properet  per  vulnera  mor¬ 
tem  ? 

Ocius  adducto  torquens  hastile  lacerto, 
Suspiciens  altam  Lunam,  sic  voce  precatur : 

Tu,  dea,  tu  praesens  nostro  succurre  labori, 
Astrorum  decus,  et  nemorum  Latonia  custos  ; 

Si  qua  tuis  unquam  pro  me  pater  Hyrtacus  aris 
Dona  tulit,  si  qua  ipse  meis  venatibus  auxi, 
Suspendive  tholo,  aut  sacra  ad  fastigia  fixi  : 
Hunc  sine  me  turbare  globum,  et  rege  tela  per 
auras. 

Dixerat :  et  toto  connixus  corpore  ferrum  410 
Conjicit.  Hasta  volans  noctis  diverberat  umbras, 
Et  venit  aversi  in  tergum  Sulmonis,  ibique 
Frangitur,  ac  fisso  transit  praecordia  ligno. 
Volvitur  ille  vomens  calidum  de  pectore  flumen 
Frigidus,  et  longis  singultibus  ilia  pulsat.  415 
Diversi  circumspiciunt.  Hoc  acrior  idem 
Ecce  aliud  summa  telum  librabat  ab  aure  ; 

Dum  trepidant,  iit  hasta  Tago  per  tempus 
utrumque 

Stridens,  trajectoque  haesit  tepefacta  cerebro. 
Saevit  atrox  Volscens,  nec  teli  conspicit  usquam 
Auctorem,  nec  quo  se  ardens  immittere  possit. 
Tu  tamen  interea  calido  mihi  sanguine  poenas 
Persolves  amborum,  inquit ;  simul  ense  recluso 
Ibat  in  Euryalum.  Tum  vero  exterritus,  amens, 
Conclamat  Nisus;  nec  se  celare  tenebris  425 
Amplius,  aut  tantum  potuit  perferre  dolorem  : 
Me,  me,  (adsum,  qui  feci)  ih  me  convertite  fer¬ 
rum,  [sus, 

O  Rutuli :  mea  fraus  omnis ;  nihil  iste  nec  au- 
Nec  potuit:  coelum  hoc  et  conscia  sidera  testor. 
Tantum  infelicem  nimium  dilexit  amicum.  430 
Talia  dicta  dabat ;  sed  viribus  ensis  adactus 
Transabiit  costas,  et  candida  pectora  rumpit. 
Volvitur  Euryalus  leto,  pulchrosque  per  artus 
It  eruor,  inque  humeros  cervix  collapsa  recum¬ 
bit  : 

Purpureus  veluti  cum  flos,  succisus  aratro,  435 
Languescit  moriens  ;  lassove  papavera  collo 
Demisere  caput,  pluvia  cum  forte  gravantur. 

At  Nisus  ruit  in  medios,  solumque  per  omnes 
Volscentem  petit;  in  solo  Volscente  moratur. 
Quem  circum  glomerati  hostes,  hinc  cominus 
atque  hinc  440 

Proturbant.  Instat  non  secius,  ac  rotat  ensem 
Fulmineum ;  donec  Rutuli  clamantis  in  ore 
Condidit  adverso,  et  moriens  animam  abstulit 
hosti. 

Tum  super  exanimem  sese  projecit  amicum  444 
Confossus,  placidaque  ibi  demum  morte  quievit. 

Fortunati  ambo,  si  quid  mea  carmina  possunt, 
Nulla  dies  unquam  memori  vos  eximet  »vo  • 

Dum  domus  iEneae  Capitoh  immobile  saxum 
Accolet,  imperiumque  pater  Romanus  habebit. 

Victores  praeda  Rutuli  spoliisque  potiti,  450 
Volscentem  exanimum  flentes  in  castra  ferebant. 
N  ec  minor  in  castris  luctus,  Rhamnete  reperto 
Exsangui,  et  primis  una  tot  caede  peremtis,  453 
Sarranoque  N umaque.  Ingens  concursus  ad  ipsa 
Corpora, seminecesque  viros,  tepidaque  recentem 
Caede  locum,  et  plenos  spumanti  sanguine  rivos. 
Agnoscunt  spolia  inter  se,  galeamque  nitentem 
Messapi,  et  multo  phaleras  sudore  receptas. 

Et  jam  prima  novo  spargebat  lumine  terras 
Tithoni  croceum  linquens  Aurora  cubile  :  460 

Jam  sole  infuso,  jam  rebus  luce  retectis, 

Turnus  in  arma  viros,  armis  circumdatus  ipse, 
Suscitat ;  oeratasque  acies  in  proelia  cogit, 
Quisque  suos,  variisque  acuunt  rumoribus  iras. 
Quin  ipsa  arrectis  (visu  miserabile)  in  hastis  465 
Praefigunt  capita,  et  multo  clamore  sequuntur, 
Euryali  et  Nisi. 

JEneadae  duri  murorum  in  parte  sinistra 
Opposuere  aciem  (nam  dextera  cingitur  amni), 
Ingentesque  tenent  fossas,  et  turribus  altis  470 
Stant  maesti :  simul  ora  virum  praefixa  movebant, 
Nota  nimis  miseris,  atroque  fluentia  tabo. 
Interea  pavidam  volitans  pennata  per  urbem 
Nuntia  Fama  ruit,  matrisque  allabitur  aures 
Euryali.  At  subitus  miserae  calor  ossa  reli¬ 
quit.  .  475 

Excussi  manibus  radii,  revolutaque  pensa. 
Evolat  infelix,  et  foemineo  ululatu, 

Scissa  comam,  muros  amens  atque  agmina  cursu 
Prima  petit :  non  illa  virum,  non  illa  pericli 
Telorumque  memor ;  coelum  dehinc  questibus 
implet :  480 

Hunc  ego  te,  Euryale,  adspicio  ?  tune,  illa  se¬ 
nectae 

Sera  meae  requies,  potuisti  linquere  solam, 
Crudelis  ?  nec  te,  sub  tanta  pericula  missum, 
Affari  extremum  miserae  data  copia  matri  ? 

Heu,  terra  ignota  canibus  date  praeda  Latinis  485 
A  litibusque  jaces  ;  nec  te  tua  funera  mater 
Produxi,  pressive  oculos,  aut  vulnera  lavi, 
Veste  tegens;  tibi  quam  noctes  festina  diesque 
Urgebam,  et  tela  curas  solabar  aniles. 

Quo  sequar  ?  aut  quae  nunc  artus,  avulsaque 
membra,  490 

Et  funus  lacerum  tellus  habet  ?  hoc  mihi  de  te, 
Nate,  refers  ?  hoc  sum  terraque  marique  secuta  ? 
Figite  me,  si  qua  est  pietas;  in  me  omnia  tela 
Conjicite,  o  Rutuli  ;  me  primam  absumite  ferro ; 
Aut  tu, magne  pater  divum,  miserere,  tuoque  495 
Invisum  hoc  detrude  caput  sub  Tartara  telo, 
Quando  aliter  nequeo  crudelem  abrumpere 
vitam. 

Hoc  fletu  concussi  animi,  moestusque  per  omnes 
It.  gemitus;  torpent  infractae  ad  proelia  vires. 
Illam  incendentem  luctus  Idaeus  et  Actor,  500 
Ilionei  monitu  et  multum  lacrymantis  Iuli, 
Corripiunt,  interque  manus  sub  tecta  reponunt. 

At  tuba  terribilem  sonitum  procul  aere  canoro 
Tncrepuit.  Sequitur  clamor,  coelumque  remugit. 
Accelerant  acta  pariter  testudine  Volsci ;  505 

Et  fossas  implere  parant,  ac  vellere  vallum. 
Quaerunt  pars  aditum,  et  scalis  adscendere 
muros ; 

Qua  rara  est  acies,  interlucetque  corona 
Non  tam  spissa  viris.  Telorum  effundere  contra 
Omne  genus  Teucri,  ac  duris  detrudere  contis, 
Aesueti  lonpo  muros  defendere  bello.  511 


Saxa  quoque  infesto  volvebant  pondere,  si  qua 
Possent  tectam  aciem  perrumpere  r  cum  tamer 
omnes 

F erre  juvat  subter  densa  testudine  casu* 

Nec  jam  sufficiunt.  Nam,  qua  globus  imminet 
ingens,  •  r. 

Immanem  Teucri  molem  volvuntque  ruuntque  ; 
Quae  stravit  Rutulos  late,  armorumque  resolvit 
Tegmina.  Nec  curant  caeco  contendere  Marte 
Amplius  audaces  Rutuli ;  sed  pellere  vallo 
Missilibus  certant.  520 

Parte  alia  horrendus  visu  quassabat  Etruscam 
Pinum,  et  fumiferos  infert  Mezentius  ignes ; 

At  Messapus  equum  domitor,  Neptunia  proles, 
Rescindit  vallum,  et  scalas  in  moenia  poscit. 

Vos,  o  Calliope,  precor,  adspirate  canenti,  525 
Quas  ibi  tunc  ferro  strages,  quae  funera  Turnus 
Ediderit;  quem  quisque  virum  demiserit  Orco: 
Et  mecum  ingentes  oras  evolvite  belli. 

[Et  meministis  enim,  divae,  et  memorare  po¬ 
testis.]  529 

Turris  erat  vasto  suspectu,  et  pontibus  altis, 
Opportuna  loco :  summis  quam  viribus  omnes 
Expugnare  Itali,  summaque  evertere  opum  vi 
Certabant ;  Troes  contra  defendere  saxis, 
Perque  cavas  densi  tela  intorquere  fenestras. 
Princeps  ardentem  conjecit  lampada  Turnus,  535 
Et  flammam  affixit  lateri ;  quae  plurima  vento 
Corripuit  tabulas,  et  postibus  haesit  adesis. 
Turbati  trepidare  intus,  frustraque  malorum 
Velle  fugam.  Dum  se  glomerant,  retroque 
residunt  539 

In  partem,  quae  peste  caret :  tum  pondere  turris 
Procubuit  subito,  et  coelum  tonat  omne  fragore. 
Semineces  ad  terram,  immani  mole  secuta, 
Confixique  suis  telis,  et  pectora  duro 
Transfossi  ligno,  veniunt.  Vix  unus  Helenor, 
Et  Lycus  elapsi:  quorum  primaevus  Helenor,  545 
Maeonio  regi  quem  serva  Licymnia  furtim 
Sustulerat,  vetitisque  ad  Trojam  miserat  armis, 
Ense  levis  nudo,  parmaque  inglorius  alba. 

Isque  ubi  se  Turni  media  inter  millia  vidit, 
Hinc  acies,  atque  hinc  acies  adstare  Latinas  ;  550 
Ut  fera,  quae,  densa  venantum  saepta  corona, 
Contra  tela  furit,  seseque  haud  nescia  morti 
Injicit,  et  saltu  supra  venabula  fertur  ; 

Haud  aliter  juvenis  medios  moriturus  in  hostes 
Irruit,  et,  qua  tela  videt  densissima,  tendit.  555 
At,  pedibus  longe  melior,  Lycus  inter  et  hostes, 
Inter  et  arma,  fuga  muros  tenet,  altaque  certat 
Prendere  tecta  manu,  sociumque  attingere  dex¬ 
tras. 

Quem  Turnus,  pariter  cursu  teloque  secutus, 
Increpat  his  victor  :  Nostrasne  evadere  demens 
Sperasti  te  posse  manus  ?  simul  arripit  ipsum  56 1 
Pendentem,  et  magna  muri  cum  parte  revellit. 
Qualis  ubi  aut  leporem,  aut  candenti  corpore 
cycnum, 

Sustulit  alta  petens  pedibus  Jovis  armiger  uncis, 
Q  uaesitum  aut  matri  multis  balatibus  agnum  565 
Martius  a  stabulis  rapuit  lupus.  Undique  clamor 
Tollitur.  Invadunt,  et  fessas  aggere  complent 
Ardentes  taedas  alii  ad  fastigia  jactant. 

Ilioneus  saxo  atque  ingenti  fragmine  montis 
Lucetium,  portae  subeuntem,  ignesque  ferentem 
Emathiona  Liger,  Corynaeum  sternit  Asylas :  57 1 
Hic  jaculo  bonus,  hic  longe  fallente  sagitta  ; 
Ortygium  Caeneus,  victorem  Caenea  Turnus ; 
Turnus  Itym,  Cloniumque,  Pioxippum,  Promo- 
iumque,  57  i 

Et  Sagarim,  et  summis  stantem  pro  turribus 
Idan ; 

Privernum  Capys.  Hunc  primo  levis  hasta 
Temillae 

Strinxerat :  ille  manum  projecto  tegmine  demens 
Ad  vulnus  tulit ;  ergo  alis  allapsa  sagitta, 

Et  laevo  affixa  est  lateri  manus,  abditaque  intus 
Spiramenta  animae  letali  vulnere  rumpit.  580 
Stabat  in  egregiis  Arcentis  filius  armis, 

Pictus  acu  chlamydem,  et  ferrugine  clarus  Ibera, 
Insignis  facie,  genitor  quem  miserat  Arcens, 
Eductum  matris  luco,  Symaethia  circum 
Flumina :  pinguis  ubi  et  placabilis  ara  Palici.  585 
Stridentem  fundam,  positis  Mezentius  hastis, 
Ipse  ter  adducta  circum  caput  egit  habena ; 

Et  media  adversi  liquefacto  tempora  plumbo 
Diffidit,  ac  multa  porrectum  extendit  arena. 
Tnm  primum  bello  celerem  intendisse  sagittam 
Dicitur,  ante  feras  solitus  terrere  fugaces, 
Ascanius,  fortemque  manu  fudisse  Numanum  ; 
Cui  Remulo  cognomen  erat ;  Turnique  minorem 
Germanam  nuper  thalamo  sociatus  habebat.  594 
Is  primam  ante  aciem,  digna  atque  indigna  relatu 
Vociferans,  tumidusque  novo  praecordia  regno, 
Ibat,  et  ingentem  sese  clamore  ferebat : 

Non  pudet  obsidione  iterum  valloque  teneri, 
Bis  capti  Phryges,  et  Marti  praetendere  muros  ? 
En,  qui  nostra  sibi  bello  connubia  poscunt !  600 
Quis  deus  Italiam,  quae  vos  dementia  adegit  ? 
Non  hic  Atridae,  nec  fandi  fictor  Ulixes. 

Durum  ab  stirpe  genus,  natos  ad  flumina  primum 
Deferimus,  saevoque  gelu  duramus  et  undis  ; 

V enatu  invigilant  pueri,  silvasque  fatigant ;  605 
Flectere  ludus  equos,  et  spicula  tendere  cornu. 
At  patiens  operum  parvoque  assueta  juventus 
Aut  rastris  terram  domat,  aut  quatit  oppida  bello. 
Omne  aevum  ferro  teritur,  versaque  juvencum 
Terga  fatigamus  hasta;  nec  tarda  senectus  610 
Debilitat  vires  animi,  mutatque  vigorem. 
Canitiem  galea  premimus ;  semperque  recentes 
Comportare  juvat  praedas,  et  vivere  rapto. 

Vobis  picta  croco,  et  fulgenti  murice  vestis; 
Desidiae  cordi  ;  juvat  indulgere  choreis  ;  615 

Et  tunicae  manicas,  et  habent  redimicula  mitrae. 
O  vere  Phrygiae,  neque  enim  Phryges,  ite  peralta 
Dindyma,  ubi  assuetis  biforem  dat  tibia  cantum. 
Tympana  vos  buxusque  vocant  Berecynthia 
matris 

Idaeae.  Sinite  arma  viris,  et  cedite  ferro.  620 
Talia  jactantem  dictis,  ac  dira  canentem, 

Non  tulit  Ascanius  ;  nervoque  obversus  equino 
Intendit  telum,  diversaque  brachia  ducens 
Constitit,  ante  Jovem  supplex  per  vota  precatus  : 
Jupiter  omnipotens,  audacibus  annue  cceptis.  625 
Ipse  tibi  ad  tua  templa  feram  sollennia  dona, 

Et  statuam  ante  aras  aurata  fronte  juvencum 
Candentem,  pariterque  caput  cum  matre  feren¬ 
tem, 

Jam  cornu  petat,  et  pedibus  qui  spargat  arenam. 
Audiit,  et  coeli  genitor  de  parte  serena  630 
Intonuit  laevum  :  sonat  una  fatifer  arcus. 

Effugit  horrendum  stridens  adducta  sagitta ; 
Perque  caput  Remuli  venit,  et  cava  tempora 
ferro 

Trajicit.  I,  verbis  virtutem  illude  superbis.  634 
Bis  capti  Phryges  haec  Rutulis  responsa  remit¬ 
tunt.  [tur, 

Hoc  tantum  Ascanius.  Teucri  clamore  sequun- 
Laetitiaque  fremunt,  animosque  ad  sidera  tollunt 
fitheria  tum  forte  plaga  crinitus  Apollo 


Desuper  Ausonias  acies  urbemque  videbat, 
Nube  sedens  :  atque  his  victorem  affatur  Iulum : 
Macte  nova  virtute,  puer ;  sic  itur  ad  astra ;  641 
Dis  genite,  et  geniture  deos.  Jure  omnia  bella 
Gente  sub  Assaraci  fato  ventura  resident. 

Nec  te  Troja  capit.  Simul,  haec  effatus,  ab  alto 
iEthere  se  mittit,  spirantes  dimovet  auras,  645 
Ascaniumque  petit.  Formam  tum  vertitur  oris 
Antiquum  in  Buten.  Hic  Dardanio  Anchisae 
Armiger  ante  fuit,  fidusque  ad  limina  custos ; 
Tum  comitem  Ascanio  pater  addidit.  Ibat 
Apollo 

Omnia  longaevo  similis,  vocemque,  coloremque, 
Et  crines  albos,  et  saeva  sonoribus  arma;  651 
Atque  his  ardentem  dictis  affatur  Iulum  : 

Sit  satis,  iEneada,  telis  impune  Numanum 
Oppetiisse  tuis ;  primam  hanc  tibi  magnus  Apollo 
Concedit  laudem,  et  paribus  non  invidet  armis ; 
Caetera  parce,  puer,  bello.  Sic  orsus  Apollo  656 
Mortales  medio  adspectus  sermone  reliquit, 

Et  procul  in  tenuem  ex  oculis  evanuit  auram. 
Agnovere  deum  proceres  divinaque  tela 
Dardanidae,  pharetramque  fuga  sensere  sonan 
tem.  66t 

Ergo  avidum  pugnae,  dictis  ac  numine  Phoebi, 
Ascanium  prohibent ;  ipsi  in  certamina  rursus 
Succedunt,  animasque  in  aperta  pericula  mittunt. 
It  clamor  totis  per  propugnacula  muris  ; 
Intendunt  acres  artus,  amentaque  torquent.  665 
Sterniter  omne  solum  telis ;  tum  scuta  cavaeque 
Dant  sonitum  flictu  galeae  ;  pugna  aspera  surgit. 
Quantus  ab  occasu  veniens,  pluvialibus  Haedis, 
Verberat  imber  humum  ;  quam  multa  grandine 
nimbi  [Austris 

In  vada  praecipitant,  cum  Jupiter  horridus 
Torquet  aquosam  hiemem,  et  coelo  cava  nubila 
rumpit.  671 

Pandarus  et  Bitias,  Idaeo  Alcanore  creti, 
Quos  Jovis  eduxit  luco  sylvestris  Iaera, 
Abietibus  juvenes  patriis  et  montibus  aequos, 
Portam,  quae  ducis  imperio  commissa,  recludunt 
Freti  armis,  ultroque  invitant  moenibus  hostem. 
Ipsi  intus  dextra  ac  laeva  pro  turribus  adstant 
Armati  ferro,  et  cristis  capita  alta  corusci.  678 
Quales  aeriae  liquentia  flumina  circum, 

Sive  Padi  ripis,  Athesim  seu  propter  amoenum, 
Consurgunt  geminae  quercus,  intonsaque  coelo 
Attollunt  capita,  et  sublimi  vertice  nutant. 
Irrumpunt,  aditus  Rutuli  ut  videre  patentes. 
Continuo  Quercens,  et  pulcher  Aquicolus  armis, 
Et  praeceps  animi  Tmarus,  -et  Mavortius  Haemon, 
Agminibus  totis  aut  versi  terga  dedere,  686 
Aut  ipso  portae  posuere  in  limine  vitam. 

Tum  magis  increscunt  animis  discordibus  irae ; 
Et  jam  collecti  Troes  glomerantur  eodem, 

Et  conferre  manum,  et  procurrere  longius  audent. 

Ductori  Turno  diversa  in  parte  furenti,  691 
Turbantique  viros,  perfertur  nuntius,  hostem 
Fervere  caeda  nova,  et  portas  praebere  patentes. 
Deserit  inceptum,  atque  immani  concitus  ira 
Dardaniam  ruit  ad  portam  fratresque  superbos  ; 
Et  primum  Antiphaten,  is  enim  se  primus  age¬ 
bat,  696 

Thebana  de  matre  nothum  Sarpedonis  alti, 
Conjecto  sternit  jaculo  :  volat  Itala  cornus 
Aera  per  tenerum,  stomachoque  infixa  sub  altum 
Pectus  abit ;  reddit  specus  atri  vulneris  undam 
Spumantem,  et  fixo  ferrum  in  pulmone  tepescit. 
Tum  Meropem  atque  Erymanta  manu,  tum 
sternit  Aphidnum ;  702 

Tum  Bitian  ardentem  oculis,  animisque  fre¬ 
mentem, 

Non  jaculo — neque  enim  jaculo  vitam  ille  de¬ 
disset — 

Sed  magnum  stridens  contorta  phalarica  venit, 
Fulminis  acta  modo  :  quam  nec  duo  taurea  terga, 
Nec  duplici  squama  lorica  fidelis  et  auro 
Sustinuit ;  collapsa  ruunt  immania  membra  ; 
Dat  tellus  gemitum,  et  clypeum  super  intonat 
ingens. 

Qualis  in  Euboico  Baiarum  litore  quondam  710 
Saxea  pila  cadit,  magnis  quam  molibus  ante 
Constructam  ponto  jaciunt ;  sic  illa  ruinam 
Prona  trahit,  penitusque  vadis  illisa  recumbit ; 
Miscent  se  maria,  et  nigrae  attolluntur  arenae  ; 
Tum  sonitu  Prochyta  alta  tremit,  durumque 
cubile 

Inarime  Jovis  imperiis  imposta  Typhoeo.  716 
Hic  Mars  armipotens  animum  viresque  Latinis 
Addidit,  et  stimulos  acres  sub  pectore  vertit ; 
Immisitque  Fugam  Teucris  atrumque  Timorem. 
Undique  conveniunt ;  quoniam  data  copia  pugnae, 
Bellatorque  animos  deus  incidit.  721 

Pandarus,  ut  fuso  germanum  corpore  cernit. 

Et  quo  sit  fortuna  loco,  qui  casus  agat  res, 
Portam  vi  multa  converso  cardine  torquet, 
Obnixus  latis  humeris,  multosque  suorum  725 
Moenibus  exclusos  duro  in  certamine  linquit ; 
Ast  alios  secum  includit  recipitque  ruentes, 
Demens;  qui  Rutulum  in  medio  non  agmine 
regem 

Viderit  irrumpentem,  ultroque  incluserit  urbi, 
Immanem  veluti  pecora  inter  inertia  tigrim.  730 
Continuo  nova  lux  oculis  offulsit,  et  arma 
Horrendum  sonuere  ;  tremunt  in  vertice  cristae 
Sanguineae,  clypeoque  micantia  fulmina  mit¬ 
tunt.  [bra 

Agnoscunt  faciem  invisam  atque  immania  mem- 
Turbati  subito  Aineadae.  Tum  Pandarus  ingens 
Emicat,  et  mortis  fraternae  fervidus  ira  736 
Effatur  :  Non  haec  dotalis  regia  Amatae, 

Nec  inuris  cohibet  patriis  media  Ardea  Turnum. 
Castra  inimica  vides  ;  nulla  hinc  exire  potestas. 
Olli  subridens  sedato  pectore  Turnus  :  740 

Incipe,  si  qua  animo  virtus,  et  consere  dextram ; 
Hic  etiam  inventum  Priamo  narrabis  Achillem. 
Dixerat.  Ille  rudem  nodis  et  cortice  crudo 
Intorquet  summis  annixus  viribus  hastam. 
Excepere  aurae  vulnus  ;  Saturnia  Juno  745 
Detorsit  veniens  ;  portaeque  infigitur  hasta. 

At  non  hoc  telum,  mea  quod  vi  dextera  versat. 
Effugies  :  neque  enim  is  teli  nec  vulneris  auctor. 
Sic  ait,  et  sublatum  alte  consurgit  in  ensem, 

Et  mediam  ferro  gemina  inter  tempora  frontem 
Dividit,  impubesque  immani  vulnere  malas.  751 
Fit  sonus  ;  ingenti  concussa  est  pondere  tellus. 
Collapsos  artus  atque  arma  cruenta  cerebro 
Sternit  humi  moriens ;  atque  illi  partibus  aequis 
Huc  caput  atque  illuc  humero  ex  utroque  pe¬ 
pendit.  755 

Diffugiunt  versi  trepida  formidine  Troes. 

Et,  ui  continuo  victorem  ea  cura  subisset, 
Rumpere  claustra  manu  sociosque  immittere 
porti*, 


Ultipius  ille  dies  bello  gentique  fuisset. 

Sed  furor  ardentem  caedisque  insana  cupido  760 
Egit  in  adversos. 

Principio  Phalerim,  et  succiso  poplite  Gygen 
Excipit ;  hinc  raptas  fugientibus  ingerit  hastas 
In  tergus:  Juno  vires  animumque  ministrat. 
Addit  Halym  comitem,  et  confixa  Phegea  parma ; 
Ignaros  deinde  in  muris  Martemque  cientes  766 
Alcandrumque  H  aliumque  Noemonaque  Pryta- 
nimque ; 

Lyncea  tendentem  contra,  sociosque  vocantem, 
Vibranti  gladio  connixus  ab  aggere  dexter 
Occupat :  huic  uno  dejectum  cominus  ictu  770 
Cum  galea  longe  jacuit  caput.  Inde  ferarum 
Vastatorem  Amycum,  quo  non  felicior  alter 
Ungere  tela  manu,  ferrumque  armare  veneno ; 
Et  Clytium  JEoliden,  et  amicum  Crethea  Musis ; 
Crethea  Musarum  comitem,  cui  carmina  semper 
Et  citharae  cordi,  numerosque  intendere  nervis ; 
Semper  equos,  atque  arma  virum,  pugnasque 
canebat.  777 

Tandem  ductores,  audita  caede  suorum, 
Conveniunt  Teucri,  Mnestheus  acerque  Serestus ; 
Palantesque  vident  socios,  hostemque  receptum. 
Et  Mnestheus,  quo  deinde  fugam,  quo  tenditis? 

inquit.  781 

Quos  alios  muros,  quae  jam  ultra  moenia  habetis  ? 
Unus  homo,  et  vestris,  o  cives,  undique  saeptus 
Aggeribus,  tantas  strages  impune  per  urbem 
Ediderit  ?  juvenum  primos  tot  miserit  Orco  ?  785 
Non  infelicis  patriae,  veterumque  deorum, 

Et  magni  iEneae  segnes  miseretque  pudetque  ? 
Talibus  accensi  firmantur,  et  agmine  denso 
Consistunt.  Turnus  paullatim  excedere  pugna, 
Et  fluvium  petere,  ac  partem  quae  cingitur  amni. 
Acrius  hoc  Teucri  clamore  incumbere  magno, 

Et  glomerare  manum  :  ceu  saevum  turba  leonem 
Cum  telis  premit  infensis  ;  at  territus  ille,  793 
Asper,  acerba  tuens,  retro  redit ;  et  neque  terga 
Ira  dare  aut  virtus  patitur,  nec  tendere  contra, 
Ille  quidem  hoc  cupiens,  potis  est  per  tela  vi¬ 
rosque. 

Haud  aliter  retro  dubius  vestigia  Turnus 
Improperata  refert,  et  mens  exaestuat  ira. 

Quin  etiam  bis  tum  medios  invaserat  hostes ; 

Bis  confusa  fuga  per  muros  agmina  vertit.  800 
Sed  manus  e  castris  propere  coit  omnis  in  unum. 
Nec  contra  vires  audet  Saturnia  Juno 
Sufficere  ;  aeriam  coelo  nam  Jupitcr  Irim 
Demisit,  germanae  haud  mollia  jussa  ferentem, 

Ni  Turnus  cedat  Teucrorum  moenibus  altis.  805 
Ergo  nec  clypeo  juvenis  subsistere  tantum, 

Nec  dextra  valet :  injectis  sic  undique  telis 
Obruitur.  Strepit  assiduo  cava  tempora  circum 
Tinnitu  galea,  et  saxis  solida  aera  fatiscunt ; 
Discussaeque  jubae  capiti;  nec  sufficit  umbo  810 
Ictibus ;  ingeminant  hastis  et  Troes,  et  ipse 
Fulmineus  Mnestheus.  Tum  toto  corpore  sudor 
Liquitur,  et  piceum  (nec  respirare  potestas) 
Flumen  agit ;  fessos  quatit  acer  anhelitus  artus. 
Tum  demum  praeceps  saltu  sese  omnibus  armis 
In  fluvium  dedit.  Ille  suo  cum  gurgite  flavo  816 
Accepit  venientem,  ac  mollibus  extulit  undis ; 

Et  laetum  sociis  abluta  caede  remisit. 

Panditur  interea  domus  omnipotentis  Olympi, 
Conciliumque  vocat  divum  pater  atque  hominum 
rex 

Sideream  in  sedem ;  terras  unde  arduus  omnes, 
Castraque  Dardanidum  adspectat,  populosque 
Latinos. 

Considunt  tectis  bipatentibus.  Incipit  ipse :  5 
Coelicolae  magni,  quianam  sententia  vobis 
Yersa  retro,  tantumque  animis  certatis  iniquis? 
Abnueram  bello  Italiam  concurrere  Teucris. 
Quae  contra  vetitum  discordia  ?  quis  metus  aut 
hos 

Aut  hos  arma  sequi,  ferrumque  lacessere,  suasit  ? 
Adveniet  justum  pugnae,  ne  arcessite,  tempus,  11 
Cum  fera  Carthago  Romanis  arcibus  olim 
Exitium  magnum  atque  Alpes  immittet  apertas : 
Tum  certare  odiis,  tum  res  rapuisse  licebit. 
Nunc  sinite ;  et  placitum  laeti  componite  foedus. 

Jupiter  haec  paucis ;  at  non  Venus  aurea  contra 
Pauca  refert:  17 

O  pater,  o  hominum  divumque  aeterna  potestas, 
(Namque  aliud  quid  sit,  quod  jam  implorare 
queamus  ?) 

Cernis  ut  insultent  Rutuli ;  Turnusque  feratur  20 
Per  medios  insignis  equis,  tumidusque  secundo 
Marte  ruat?  Non  clausa  tegunt  jam  moenia 
Teucros ; 

Quin  intra  portas  atque  ipsis  proelia  miscent 
Aggeribus  murorum ;  et  inundant  sanguine  fossae. 
H3neas  ignarus  abest.  Nunquamne  levari  25 
Obsidione  sines  ?  Muris  iterum  imminet  hostis 
Nascentis  Trojae  ;  nec  non  exercitus  alter, 
Atque  iterum  in  Teucros  iE  tolis  surgit  ab  Arpis 
Tydides.  Equidem  credo,  mea  vulnera  restant ; 
Et  tua  progenies  mortalia  demoror  arma  !  30 

Si  sine  pace  tua,  atque  invito  numine,  Troes 
Italiam  petiere,  luant  peccata ;  neque  illos 
Juveris  auxilio  :  sin  tot  responsa  secuti, 

Quae  superi  Manesque  dabant,  cur  nunc  tua 
quisquam  34 

V ertere  jussa  potest  ?  aut  cur  nova  condere  fata  ? 
Quid  repetam  exustas  Erycino  in  litore  classes  ? 
Quid  tempestatum  regem,  ventosque  furentes 
JEolia  excitos  ?  aut  actam  nubibus  Irim  ? 

Nunc  etiam  Manes  (haec  intentata  manebat 
Sors  rerum)  movet,  et  superis  immissa  repente 
Allecto,  medias  Italum  bacchata  per  urbes.  41 
Nil  super  imperio  moveor  :  speravimus  ista, 
Dum  fortuna  fuit :  vincant,  quos  vincere  mavis. 
Si  nulla  est  regio,  Teucris  quam  det  tua  conjux 
Dura,  per  eversae,  genitor,  fumantia  Trojae  45 
Excidia  obtestor,  liceat  dimittere  ab  armis 
Incolumem  Ascanium  ;  liceat  superesse  nepotem. 
iEneas  sane  ignotis  jactetur  in  undis, 

Et  quamcumque  viam  dederit  Fortuna,  sequa¬ 
tur: 

Hunc  tegere,  et  dirae  valeam  subducere  pugnae. 
Est  Amathus,  est  celsa  mihi  Paphus,  atque  Cy¬ 
thera,  51 

Idaliaeque  domus  ;  positis  inglorius  armis 
Exigat  hic  aevum.  Magna  ditione  jubeto 
Carthago  premat  Ausoniam  ;  nihil  urbibus  inde 
Obstabit  Tyriis.  Quid  pestem  evadere  belli  55 
Juvit,  et  Argolicos  medium  fugisse  per  ignes, 
Totque  maris  vastaeque  exhausta  pericula  terrae, 


Dum  Latium  Teucri  recidivaque  Pergama  quae¬ 
runt  ? 

Non  satius,  cineres  patriae  insedisse  supremos, 
Atque  solum,  quo  Troja  fuit  ?  Xanthum  et  Si- 
moenta  60 

Redde,  oro,  miseris ;  iterumque  revolvere  casus 
Da,  pater,  Iliacos  Teucris.  Tum  regia  Juno 
Acta  furore  gravi  :  Quid  me  alta  silentia  cogis 
Rumpere,  et  obductum  verbis  vulgare  dolorem  ? 
iEnean  hominum  quisquam  divumve  subegit  65 
Bella  sequi,  aut  hostem  regi  se  inferre  Latino  ? 
Italiam  fatis  petiit  auctoribus ;  esto : 

Cassandrae  impulsus  furiis.  Num  linquere  castra 
Hortati  sumus,  aut  vitam  committere  ventis  ?  69 
Num  puero  summam  belli,  num  credere  muros? 
Tyrrhenamve  fidem  aut  gentes  agitare  quietas  ? 
Quis  deus  in  fraudem,  quae  dura  potentia  nostri 
Egit  ?  Ubi  hic  Juno,  demissave  nubibus  Iris  ? 
Indignum  est,  Italos  Trojam  circumdare  flammis 
Nascentem,  et  patria  Turnum  consistere  terra, 
Cui  Pilumnus  avus,  cui  diva  Venilia  mater:  76 
Quid,  face  Trojanos  atra  vim  ferre  Latinis  ? 
Arva  aliena  jugo  premere,  atque  avertere  prae¬ 
das  ? 

Quid,  soceros  legere,  et  gremiis  abducere  pactas  ? 
Pacem  orare  manu,  praefigere  puppibus  arma  ?  80 
Tu  potes  iEnean  manibus  subducere  Graium, 
Proque  viro  nebulam  et  ventos  obtendere  inanes  • 
Et  potes  in  totidem  classem  convertere  Nym¬ 
phas  : 

Nos  aliquid  Rutulos  contra  juvisse,  nefandum 
est  ? 

iEneas  ignarus  abest :  ignarus  et  absit.  85 
Est  Paphus  Idaliumque  tibi,  sunt  alta  Cythera  : 
Quid  gravidam  bellis  urbem  et  corda  aspera 
tentas  ? 

Nosne  tibi  fluxas  Phrygiae  res  vertere  fundo 
Conamur  ?  nos  ?  an  miseros  qui  Troas  Achivis 
Objecit  ?  quae  causa  fuit,  consurgere  in  arma  90 
Europamque  Asiamque,  et  foedera  solvere  furto  ? 
Me  duce  Dardanius  Spartam  expugnavit  adulter  ? 
Aut  ego  tela  dedi,  fovive  cupidine  bella  ? 

Tum  decuit  metuisse  tuis  :  nunc  sera  querelis 
Haud  justis  assurgis,  et  irrita  jurgia  jactas.  95 
Talibus  orabat  Juno  ;  cunctique  fremebant 
Coelicolae  assensu  vario  :  ceu  flamina  prima 
Cum  deprensa  fremunt  sylvis,  et  caeca  volutant 
Murmura,  venturos  nautis  prodentia  ventos. 
Tum  pater  omnipotens,  rerum  cui  summa  po¬ 
testas,  100 

Infit.  Eo  dicente,  deum  domus  alta  silescit, 

Et  tremefacta  solo  tellus  ;  silet  arduus  aether ; 
Tum  Zephyri  posuere ;  premit  placida  aequora 
pontus. 

Accipite  ergo  animis  atque  haec  mea  figite  dicta. 
Quandoquidem  Ausonios  conjungi  foedere  Teu- 

Haud  licitum ;  nec  vestra  capit  discordia  finem : 
Quae  cuique  est  fortuna  hodie,  quam  quisque 
secat  spem,  107 

Tros  Rutulusve  fuat,  nullo  discrimine  habebo  : 
Seu  fatis  Italum  castra  obsidione  tenentur, 

Sive  errore  malo  Trojae  monitisque  sinistris.  110 
Nec  Rutulos  solvo.  Sua  cuique  exorsa  laborem 
Fortunamque  ferent.  Rex  Jupiter  omnibus  idem, 

Fata  viam  invenient.  Stygii  per  flumina  fratris, 
Per  pice  torrentes  atraque  voragine  ripas, 
Annuit,  et  totum  nutu  tremefecit  Olympum.  115 
Hic  finis  fandi.  Solio  tum  Jupiter  aureo 
Surgit :  coelicolae  medium  quem  ad  limina  ducunt. 

Interea  Rutuli  portis  circum  omnibus  instant 
Sternere  caede  viros,  et  moenia  cingere  flammis. 
At  legio  iEneadum  vallis  obsessa  tenetur ;  120 
Nec  spes  ulla  fugae.  Miseri  stant  turribus  altis 
Nequicquam,  et  rara  muros  cinxere  corona: 
Asius  Imbrasides,  Hicetaoniusque  Thymoetes, 
Assaracique  duo,  et  senior  cum  Castore  Thym¬ 
bris,  124 

Prima  acies.  Hos  germani  Sarpedonis  ambo, 
Et  Clarus  et  Themon,  Lycia  comitantur  ab  alta. 
Fert  ingens  toto  connixus  corpore  saxum, 

Haud  partem  exiguam  montis, Lyrnessius  Acmon, 
Nec  Clytio  genitore  minor,  nec  fratre  Menestheo. 
Hi  jaculis,  illi  certant  defendere  saxis,  130 
Molirique  ignem,  nervoque  aptare  sagittas. 

Ipse  inter  medios,  Veneris  justissima  cura, 

1  >ardanius  caput,  ecce,  puer  detectus  honestum, 
Qualis  gemma,  micat,  fulvum  quae  dividit  aurum, 
Aut  collo  decus,  aut  capiti ;  vel  quale  per  artem 
Inclusum  buxo,  aut  Oricia  terebintho,  136 
Lucet  ebur ;  fusos  cervix  cui  lactea  crines 
Accipit,  et  molli  subnectens  circulus  auro. 

Te  quoque  magnanimae  viderunt,  Ismare,  gentes 
Vulnera  dirigere,  et  calamos  armare  veneno,  140 
Maeonia  generose  domo ;  ubi  pinguia  culta 
Exercentque  viri,  Pactolusque  irrigat  auro. 
Affuit  et  Mnestheus,  quem  pulsi  pristina  Turni 
Aggere  moerorum  sublimem  gloria  tollit, 

Et  Capys ;  hinc  nomen  Campanae  ducitur  urbi. 

Illi  inter  sese  duri  certamina  belli  146 

Contulerant :  media  JEneas  freta  nocte  secabat. 
Namque,  ut  ab  Evandro  castris  ingressus 
Etruscis,  [que*; 

Regem  adit,  et  regi  memorat  nomenque  genus- 
Quidve  petat,  quidve  ipse  ferat ;  Mezentius  arma 
Quae  sibi  conciliet,  violentaque  pectora  Turni, 
Edocet ;  humanis  quae  sit  fiducia  rebus  152 

Admonet,  immiscetque  preces.  Haud  fit  mora ; 
Tarcho 

Jungit  opes,  foedusque  ferit :  tum  libera  fati 
Classem  conscendit  jussis  gens  Lydia  divum,  155 
Externo  commissa  duci.  iEne'ia  puppis 
Prima  tenet,  rostro  Phrygios  subjuncta  leones  : 
Imminet  Ida  super,  profugis  gratissima  Teucris. 
Hic  magnus  sedet  /Eneas,  secumque  volutat 
Eventus  belli  varios ;  Pallasque  sinistro  160 
Affixus  lateri  jam  quaerit  sidera,  opacae 
Noctis  iter,  jam  quae  passus  terraque  marique. 
Pandite  nunc  Helicona,  deae,  cantusque  mo¬ 
vete  ; 

Quae  manus  interea  Tuscis  comitetur  ab  oris 
iEnean,  armetque  rates,  pelagoque  vehatur.  165 
Massicus  aerata  princeps  secat  aequora  Tigri : 
Sub  quo  mille  manus  juvenum,  qui  moenia  Clusi, 
Quique  urbem  liquere  Cosas :  quis  tela  sagittae, 
Corytique  leves  humeris,  et  letifer  arcus. 

Ena  torvus  Abas :  huic  totum  insignibus  armis 
Agmen,  et  aurato  fulgebat  Apolline  puppis.  170, 
Sexcentos  illi  dederat  Populonia  mater 
Expertos  belli  juvenes  ;  ast  Ilva  trecentos 
Insula,  inexhaustis  Chalybum  generosa  metallis. 
Tertius,  ille  hominum  divumque  interpres  Asylas, 
Cui  pecudum  fibrae,  coeli  cui  sidera  parent,  176 
Et  linguae  volucrum,  et  praesagi  fulminis  ignes, 
Mille  rapit  densos  acie  atque  horrentibus  hastis. 


Hos  parere  jubent  Alpheae  ab  origine  Pisae : 
Urb  Etrusca  solo.  Sequitur  pulcherrimus  Astur, 
Astur  equo  fidens,  et  versicoloribus  armis.  181 
Ter  centum  adjiciunt,  mens  omnibus  una  se¬ 
quendi, 

Qui  Caerete  domo,  qui  sunt  Minionis  in  arvis, 
Et  Pyrgi  veteres,  intempestaeque  Graviscae.  184 
Non  ego  te,  Ligurum  ductor  fortissime  bello, 
Transierim,  Cinyra,  et  paucis  comitate  Cupavo, 
Cujus  olorinae  surgunt  de  vertice  pennae, — 
Crimen  amor  vestrum,  formaeque  insigne  pa¬ 
ternae.  [amati, 

Namque  ferunt,  luctu  Cycnum  Phaethontis 
Populeas  inter  frondes  umbramque  sororum  190 
Dum  canit,  et  maestum  Musa  solatur  amorem, 
Canentem  molli  pluma  duxisse  senectam, 
Linquentem  terras,  et  sidera  voce  sequentem. 
Filius,  aequales  comitatus  classe  catervas, 
Ingentem  remis  Centaurum  promovet ;  ille  195 
Instat  aquae,  saxumque  undis  immane  minatur 
Arduus,  et  longa  sulcat  maria  alta  carina. 

Ille  etiam  patriis  agmen  ciet  Ocnus  ab  oris, 
Fatidicae  Mantus  et  Tusci  filius  amnis :  199 

Qui  muros  matrisque  dedit  tibi,  Mantua,  nomen, 
Mantua  dives  avis;  sed  non  genus  omnibus  unum. 
Gens  illi  triplex,  populi  sub  gente  quaterni ; 
Ipsa  caput  populis  ;  Tusco  de  sanguine  vires. 
Hinc  quoque  quingentos  in  se  Mezentius  armat, 
Quos  patre  Benaco  velatus  arundine  glauca  205 
Mincius  infesta  ducebat  in  aequora  pinu. 

It  gravis  Aulestes,  centenaque  arbore  fluctus 
Verberat  assurgens:  spumant  vada  marmore 
verso. 

Hunc  vehit  immanis  Triton,  et  caerula  concha 
Exterrens  freta,  cui  laterum  tenus  hispida  nanti 
Frons  hominem  praefert,  in  pristin  destinit  alvus ; 
Spumea  semifero  sub  pectore  murmurat  unda. 
Tot  lecti  proceres  ter  denis  navibus  ibant  213 
Subsidio  Trojae,  et  campos  salis  aere  secabant. 

Jamque  dies  coelo  concesserat ;  almaque  curru 
Noctivago  Phoebe  medium  pulsabat  Olympum  : 
JEneas  (neque  enim  membris  dat  cura  quietem) 
Ipse  sedens  clavumque  regit  velisque  ministrat. 
Atque  illi  medio  in  spatio  chorus,  ecce,  suarum 
Occurrit  comitum :  Nymphae,  quas  alma  Cybebe 
Numen  habere  maris,  Nymphasque  e  navibus 
esse,  221 

Jusserat,  innabant  pariter,  fluctusque  secabant, 
Quot  prius  aeratae  steterant  ad  litora  prorae. 
Agnoscunt  longe  regem,  lustrantque  choreis. 
Quarum,  quae  fandi  doctissima,  Cymodocea  225 
Pone  sequens  dextra  puppim  tenet,  ipsaque  dorso 
Eminet,  ac  laeva  tacitis  subremigat  undis. 

Tum  sic  ignarum  alloquitur:  Vigilasee,  deum 
gens, 

JEnea  ?  vigila,  et  velis  immitte  rudentes. 

Nos  sumus  Idaeae  sacro  de  vertice  pinus,  230 
Nunc  pelagi  Nymphae,  classis  tua.  Perfidus  ut 

Praecipites  ferro  Rutulus  flammaque  premebat, 
Rupimus  invitae  tua  vincula,  teque  per  aequor 
Quaerimus.  Hanc  Genitrix  faciem  miserata  re¬ 
fecit, 

Et  dedit  esse  deas,  aevumque  agitare  sub  undis. 
At  puer  Ascanius  muro  fossisque  tenetur,  236 
Tela  inter  media  atque  horrentes  Marte  Latinos. 
Jam  loca  jussa  tenent  forti  permixtus  Etrusco 
Arcas  eques.  Medias  illis  opponere  turmas, 

N  e  castris  jungant,  certa  est  sententia  Turno.  240 
Surge  age,  et  Aurora  socios  veniente  vocari 

Primus  in  arma  jube,  et  clypeum  cape,  quem 
dedit  ipse 

Invictum  Ignipotens,  atque  oras  ambiit  auro. 
Crastina  lux,  mea  si  non  irrita  dicta  putaris, 
Ingentes  Rutulae  spectabit  caedis  acervos.  245 
Dixerat :  et  dextra  discedens  impulit  altam, 
Haud  ignara  modi,  puppim.  Fugit  illa  per  undas 
Ocior  et  jaculo  et  ventos  aequante  sagitta. 

Inde  aliae  celerant  cursus.  Stupet  inscius  ipse 
Tros  Anchisiades ;  animos  tamen  omine  tollit. 
Tum  breviter,  supera  adspectans  convexa,  pre¬ 
catur  :  251 

Alma  parens  Idaea  deum,  cui  Dindyma  cordi, 
Turrigeraeque  urbes,  bijugique  ad  frena  leones, 
Tu  mihi  nunc  pugnae  princeps,  tu  rite  propinques 
Augurium,  Phrygibusque  adsis  pede,  diva,  se¬ 
cundo.  255 

Tantum  effatus ;  et  interea  revoluta  ruebat 
Matura  jam  luce  dies,  noctemque  fugarat. 

Principio  sociis  edicit,  signa  sequantur, 

Atque  animos  aptent  armis,  pugnaeque  parent  se. 
Jamque  in  conspectu  Teucros  habet  et  sua  castra, 
Stans  celsa  in  puppi ;  clypeum  cum  deinde  si¬ 
nistra  26 1 

Extulit  ardentem.  Clamorem  ad  sidera  tollunt 
Dardanidae  e  muris.  Spes  addita  suscitat  iras. 
Tela  manu  jaciunt:  quales  sub  nubibus  atris  264 
Strymoniae  dant  signa  grues,  atque  aethera  tranant 
Cum  sonitu,  fugiuntque  Notos  clamore  secundo. 
At  Rutulo  regi  ducibusque  ea  mira  videri 
Ausoniis  ;  donec  versas  ad  littora  puppes 
Respiciunt,  totumque  allabi  classibus  aequor. 
Ardet  apex  capiti,  cristisque  avertice  flamma  270 
Funditur,  et  vastes  umbo  vomit  aureus  ignes  : 
Non  secus,  ac  liquida  si  quando  nocte  cometae 
Sanguinei  lugubre  rubent,  aut  Sirius  ardor 
Ille  sitim  morbosque  ferens  mortalibus  aegris 
Nascitur,  et  laevo  contristat  lumine  coelum.  275 
Haud  tamen  audaci  Turno  fiducia  cessit 
Littora  praecipere,  et  venientes  pellere  terra. 
[Ultro  animos  tollit  dictis,  atque  increpat  ultro  :] 
Quod  votis  optastis,  adest,  perfringere  dextra. 

In  manibus  Mars  ipse,  viri.  Nunc  conjugis  esto 
Quisque  suae  tectique  memor ;  nunc  magna  re¬ 
ferto  281 

Facta  patrum,  laudes.  Ultro  occurramus  ad  un¬ 
dam, 

Dum  trepidi,  egressique  labant  vestigia  prima. 
Audentes  Fortuna  juvat. 

H  aec  ait :  et  secum  versat,  quos  ducere  contra,  285 
Vel  quibus  obsessos  possit  concredere  muros. 

Interea  jEneas  socios  de  puppibus  altis 
Pontibus  exponit.  Multi  servare  recursus 
Languentis  pelagi,  et  brevibus  se  credere  saltu  ; 
Per  remos  alii.  Speculatus  litora.  Tarcho,  290 
Qua  vada  non  spirant,  nec  fracta  remurmurat 
unda, 

Sed  mare  inoffensum  crescenti  allabitur  aestu; 
Advertit  subito  proras,  sociosque  precatur  : 
Nunc,  o  lecta  manus,  validis  incumbite  remis; 
Tollite,  ferte  rates  ;  inimicam  findite  rostris  295 
Hanc  terram,  sulcumque  sibi  premat  ipsa  carina. 
Frangere  nec  tali  puppim  statione  recuso ; 
Arrepta  tellure  semel.  Quae  talia  postquam 
Effatus  Tarcho,  socii  consurgere  tonsis, 
Spumantesque  rates  arvis  inferre  Latinis ;  300 
Donec  rostra  tenent  siccum,  et  sedere  carinae 
Imnes  innocuae.  Sed  non  puppis  tua,  Tarcho  : 
Namque,  inflicta  vadis,  dorso  dum  pendet  iniquo, 
Anceps  sustentata  diu,  fluetusque  fatigat :  | 


Solvitur,  atque  viros  mediis  exponit  in  undis ;  305 
Fragmina  remorum  quos  et  fluitantia  transtra 
Impediunt,  retrahitque  pedem  simul  unda  rela- 
bens.  [acer 

Nec  Turnum  segnis  retinet  mora;  sed  rapit 
Totam  aciem  in  Teucros,  et  contra  in  littore  sistit. 
Signa  canunt.  Primus  turmas  invasit  agrestes 
JEneas,  omen  pugnae,  stravitque  Latinos,  311 
Occiso  Therone,  virum  qui  maximus  ultro 
iEnean  petit :  huic  gladio  perque  aerea  suta, 
Per  tunicam  squalentem  auro,  latus  haurit  aper¬ 
tum. 

Inde  Lichan  ferit,  exsectum  jam  matre  peremta, 
Et  tibi,  Phoebe,  sacrum,  casus  evadere  ferri  316 
Quod  licuit  parvo.  Nec  longe  Cissea  durum 
Immanemque  Gyan,  sternentes  agmina  clava, 
Dejecit  leto  :  nihil  illos  Herculis  arma, 

Nec  validae  juvere  manus,  genitorque  Melampus 
Alcidae  comes,  usque  graves  cum  terra  labores  321 
Praebuit.  Ecce  Pharo,  voces  dum  jactat  inertes, 
Intorquens  jaculum,  clamanti  sistit  in  ore. 

Tu  quoque,  flaventem  prima  lanugine  malas 
Dum  sequeris  Clytium  infelix,  nova  gaudia,  Cy¬ 
don  ;  325 

Dardania  stratus  dextra,  securus  amorum,  [res : 
Qui  juvenum  tibi  semper  erant,  miserande,  jace- 
Ni  fratrum  stipata  cohors  foret  obvia,  Phorci 
Progenies  ;  septem  numero,  septenaque  tela 
Conjiciunt :  partim  galea  clypeoque  resultant 
Irrita ;  deflexit  partim  stringentia  corpus  331 
Alma  Venus.  Fidum  vEneas  affatur  Achaten: 
Suggere  tela  mihi,  non  ullum  dextera  frustra 
Torserit  in  Rutulos,  steterunt  quae  in  corpore 
Graium  334 

Iliacis  campis.  Tum  magnam  corripit  hastam, 
Et  jacit.  Illa  volans  clypei  transverberat  aera 
Maeonis,  et  thoraca  simul  cum  pectore  rumpit. 
Huic  frater  subit  Alcanor,  fratremque  ruentem 
Sustentat  dextra :  trajecto  missa  lacerto  339 
Protinus  hasta  fugit,  servatque  cruenta  tenorem ; 
Dexteraque  ex  humero  nervis  moribunda  pe¬ 
pendit. 

Tum  Numitor,  jaculo  fratris  de  corpore  rapto, 
iEnean  petiit ;  sed  non  et  figere  contra 
Est  licitum,  magnique  femur  perstrinxit  Achatae. 
Hic  Curibus  fidens  primaevo  corpore  Clausus  345 
Advenit,  et  rigida  Dryopem  ferit  eminus  hasta 
Sub  mentum,  graviter  pressa,  pariterque  loquen- 
tis  [ille 

Vocem  animamque  rapit,  trajecto  gutture;  at 
Fronte  ferit  terram,  et  crassum  vomit  ore  cruo- 
rem.  349 

Tres  quoque  Threicios  Boreae  de  genite  suprema, 
Et  tres  quos  Idas  pater  et  patria  Ismara  mittit, 
Per  varios  sternit  casus.  Accurrit  Halaesus, 
Auruncaeque  manus ;  subit  et  Neptunia  proles, 
Insignis  Messapus  equis.  Expellere  tendunt 
Nunc  hi,  nunc  illi;  certatur  limine  in  ipso  355 
Ausoniae.  Magno  discordes  aethere  venti 
Praelia  ceu  tollunt,  animis  et  viribus  aequis  ; 

Non  ipsi  inter  se,  non  nubila,  non  mare  cedunt : 
Anceps  pugna  diu ;  stant  obnixi ;  omnia  contra. 
Haud  aliter  Trojanae  acies  aciesque  Latinae  360 
Concurrunt :  haeret  pede  pes,  densusque  viro  vir. 

At  parte  ex  alia,  qua  saxa  rotantia  late 
Impulerat  torrens  arbustaque  diruta  ripis, 
Arcadas,  insuetos  acies  inferre  pedestres, 

Ut  vidit  Pallas  Latio  dare  terga  sequaci ;  363 

Aspera  quis  natura  loci  dimittere  quando 
Suasit  equos :  unum  quod  rebus  restat  egenis, 

Nunc  prece,  nunc  dictis  virtutem  accendit 
amaris  : 

Quo  fugitis,  socii  ?  per  vos  et  fortia  facta, 

Per  ducis  Evandri  nomen,  devictaque  bella,  370 
Spemque  meam,  patriae  quae  nunc  subit  aemula 
laudi, 

Fidite  ne  pedibus.  Ferro  rumpenda  per  hostes 
Est  via.  Qua  globus  ille  virum  densissimus 
urget : 

Hac  vos  et  Pallanta  ducem  patria  alta  reposcit. 
Numina  nulla  premunt:  mortali  urgemur  ab 
hoste  375 

Mortales  ;  totidem  nobis  animaeque  manusque. 
Ecce,  maris  magna  claudit  nos  objice  pontus ; 
Deest  jam  terra  fugae :  pelagus  Trojamne  pete¬ 
mus? 

Haec  ait,  et  medius  densos  prorumpit  in  hostes. 
Obvius  huic  primum,  fatis  adductus  iniquis,  380 
Fit  Lagus :  hunc,  magno  vellit  dum  pondere 
saxum, 

Intorto  figit  telo,  discrimina  costis 
Per  medium  qua  spina  dabat ;  hastamque  receptat 
Ossibus  haerentem.  Quem  non  super  occupat 
Hisbo,  [tem, 

Ille  quidem  hoc  sperans ;  nam  Pallas  ante  ruen- 
Dum  furit,  incautum  crudeli  morte  sodalis,  386 
Excipit, atque  ensem  tumido  in  pulmone  recondit. 
Hinc  Sthenelum  petit,  et  Rhoeti  de  gente  vetusta 
Anchemolum,  thalamos  ausum  incestare  novercae. 
Vos  etiam  gemini  Rutulis  cecidistis  in  arvis,  390 
Daucia,  Laride  Thymberque,  simillima  proles, 
Indiscreta  suis  gratusque  parentibus  error  ; 

At  nunc  dura  dedit  vobis  discrimina  Pallas  : 
Nam  tibi,  Thymbre,  caput  Evandrius  abstulit 
ensis ; 

Te  decisa  suum,  Laride,  dextera  quaerit ;  395 

Semanimesque  micant  digiti,  ferrumque  retrac¬ 
tant. 

Arcadas  accensos  monitu,  et  praeclara  tuentes 
Facta  viri,  mixtus  dolor  et  pudor  armat  in  hostes. 
Tum  Pallas  bijugis  fugientem  Rhoetea  praeter  399 
Trajicit.  Hoc  spatium  tantumque  morae  fuit  Ilo  ; 
Ilo  namque  procul  validam  direxerat  hastam  ; 
Quam  medius  Rhoeteus  intercipit,  optime  Teu- 
thra, 

Te  fugiens,  fratremque  Tyren :  curruque  volutus, 
Caedit  semanimis  Rutulorum  calcibus  arva. 

Ac  velut,  optato  ventis  aestate  coortis,  405 
Dispersa  immittit  silvis  incendia  pastor  ; 
Correptis  subito  mediis,  extenditur  una 
Horrida  per  latos  acies  Vulcania  campos; 

Ille  sedens  victor  flammas  despectat  ovantes  : 
Non  aliter  socium  virtus  coit  omnis  in  unum,  410 
Teque  juvat,  Palla.  Sed  bellis  acer  Halaesus 
Tendit  in  adversos,  seque  in  sua  colligit  arma. 
Hic  mactat  Ladona,Pheretaque,Demodocumque; 
Strymonio  dextram  fulgenti  deripit  ense 
Elatam  in  jugulum ;  saxo  ferit  ora  Thoantis,  415 
Ossaque  dispersit  cerebro  permixta  cruento. 

Fata  canens  silvis  genitor  celarat  Halaesum  ; 

Ut  senior  leto  canentia  lumina  solvit: 

Injecere  manum  Parcae,  telisque  sacrarunt  419 
Evandri.  Quem  sic  Pallas  petit  ante  precatus  : 
Da  nunc,  Tibri  pater,  ferro,  quod  missile  libro, 
Fortunam  atque  viam  duri  per  pectus  Halaesi. 
Haec  arma  exuviasque  viri  tua  quercus  habebit. 
Audiit  illa  deus :  dum  texit  Imaona  Halaesus, 
Arcadio  infelix  telo  dat  pectus  inermum.  425 
At  non  caede  viri  tanta  perterrita  Lausus, 

Pars  ingens  belli,  sinit  agmina :  primus  Abantem 


Oppositum  interimit,  pugnae  nodumque  moram- 
que. 

Sternitur  Arcadiae  proles ;  sternuntur  Etrusci ; 
Et  vos,  o  Graiis  imperdita  corpora  Teucri.  430 
Agmina  concurrunt  ducibusque  et  viribus  aequis. 
Extremi  addensant  acies  :  nec  turba  moveri 
Tela  manusque  sinit.  Hinc  Pallas  instat  et  urget. 
Hinc  contra  Lausus,  nec  multum  discrepat  aetas, 
Egregii  formae  ;  sed  quis  Fortuna  negarat  435 
In  patriam  reditus.  Ipsos  concurrere  passus 
Haud  tamen  inter  se  magni  regnator  Olympi ; 
Mox  illos  sua  fata  manent  majore  sub  hoste. 

Interea  soror  alma  monet  succurrere  Lauso 
Turnum ;  qui  volucri  curru  medium  secat  agmen. 
Ut  vidit  socios  ;  Tempus  desistere  pugnae  ;  441 
Solus  ego  in  Pallanta  feror ;  soli  mihi  Pallas 
Debetur ;  cuperem  ipse  parens  spectator  adesset. 
Haec  ait ;  et  socii  cesserunt  aequore  jusso.  444 
At,  Rutulum  abscessu,  juvenis  tum,  jussa  superba 
Miratus,  stupet  in  Turno,  corpusque  per  ingens 
Lumina  volvit,  obitque  truci  procul  omnia  visu- 
Talibus  et  dictis  it  contra  dicta  tyranni : 

Aut  spoliis  ego  jam  raptis  laudabor  opimis,  449 
Aut  leto  insigni.  Sorti  pater  aequus  utrique  est. 
Tolle  minas.  Fatus  medium  procedit  in  aequor. 
Frigidus  Arcadibus  coit  in  praecordia  sanguis. 
Desiluit  Turnus  bijugis  ;  pedes  apparat  ire 
Cominus.  Utque  leo,  specula  cum  vidit  ab  alta 
Stare  procul  campis  meditantem  in  proelia  tau¬ 
rum,  455 

Advolat ;  haud  alia  est  Turni  venientis  imago. 
Hunc  ubi  contiguum  missae  fore  credidit  hastae, 
Ire  prior  Pallas,  si  qua  fors  adjuvet  ausum 
Viribus  imparibus ;  magnumque  ita  ad  aethera 
fatur : 

Per  patris  hospitium,  et  mensas  quas  advena 
adisti,  460 

Te  precor,  Alcide,  coeptis  ingentibus  adsis  ; 
Cernat  semineci  sibi  me  rapere  arma  cruenta, 
Victoremque  ferant  morientia  lumina  Turni. 
Audiit  Alcides  juvenem,  magnumque  sub  imo 
Corde  premit  gemitum,  lacrymasque  effudit 
inanes.  465 

Tum  genitor  natum  dictis  affatur  amicis  : 

Stat  sua  cuique  dies ;  breve  et  irreparabile  tempus 
Omnibus  est  vitae  :  sed  famam  extendere  factis, 
Hoc  virtutis  opus.  Trojae  sub  moenibus  altis 
Tot  nati  cecidere  deum ;  quin  occidit  una  470 
Sarpedon,  mea  progenies.  Etiam  sua  Turnum 
Fata  vocant,  metasque  dati  pervenit  ad  aevi. 

Sic  ait,  atque  oculos  Rutulorum  rejicit  arvis. 

At  Pallas  magnis  emittit  viribus  hastam, 
[Vaginaque  cava  fulgentem  deripit  ensem.]  475 
Illa  volans,  humeri  surgunt  qua  tegmina  summa, 
Incidit,  atque,  viam  clypei  molita  per  oras, 
Tandem  etiam  magno  strinxit  de  corpore  Turni. 
Hic  Turnus  ferro  praefixum  robur  acuto 
In  Pallanta  diu  librans  jacit,  atque  ita  fatur :  480 
Adspice,num  mage  sit  nostrum  penetrabile  telum. 
Dixerat ;  at  clypeum,  tot  ferri  terga,  tot  aeris, 
Cum  pellis  toties  obeat  circumdata  tauri, 
Vibranti  medium  cuspis  transverberat  ictu, 
Loricaeque  moras  et  pectus  perforat  ingens.  485 
Ille  rapit  calidum  frustra  de  vulnere  telum ; 

Una  eademque  via  sanguis  animusque  sequuntur. 
Corruit  in  vulnus  ;  sonitum  super  arma  dedere ; 
Et  terram  hostilem  moriens  petit  ore  cruento. 
Quem  Turnus  super  assistens :  490 

Arcades,  haec,  inquit,  memores  mea  dicta  referte 
Evandro  :  qualem  meruit,  Pallanta  remitto. 

Quisquis  honos  tumuli,  quicquid  solamen  hu¬ 
mandi  est, 

Largior.  Haud  illi  stabunt  iEneia  parvo 
Hospitia.  Et  laevo  pressit  pede,  talia  fatus,  495 
Exanimem,  rapiens  immania  pondera  baltei, 
Impressumque  nefas :  una  sub  nocte  jugali 
Caesa  manus  juvenum  foede,  thalamique  cruenti ; 
Quae  Clonus  Eurytides  multo  caelaverat  auro : 
Quo  nunc  Turnus  ovat  spolio  gaudetque  potitus. 
Nescia  mens  hominum  fati  sortisque  futura,  501 
Et  servare  modum,  rebus  sublata  secundis. 
Turno  tempus  erit,  magno  cum  optaverit  emtum 
Intactum  Pallanta,  et  cum  spolia  ista  diemque 
Oderit.  At  socii  multo  gemitu  lacrymisque  505 
Impositum  scuto  referunt  Pallanta  frequentes. 

O  dolor  atque  decus  magnum  rediture  parenti ; 
Haec  te  prima  dies  bello  dedit,  haec  eadem  aufert : 
Cum  tamen  ingentes  Rutulorum  linquis  acervos. 

Nec  jam  fama  mali  tanti,  sed  certior  auctor 
Advolat  iEneae,  tenui  discrimine  leti  511 

Esse  suos  ;  tempus  versis  succurrere  Teucris. 
Proxima  quaeque  metit  gladio,  latumque  per 
agmen 

Ardens  limitem  agit  ferro ,  te,  Turne,  superbum' 
Caede  nova  quaerens.  Pallas,  Evander,  in  ipsis 
Omnia  sunt  oculis ;  mensae  quas  advena  primas 
Tunc  adiit,  dextraeque  datae.  Sulmone  creatos 
Quatuor  hic  juvenes ;  totidem  quos  educat 
Ufens, 

Viventes  rapit,  inferias  quos  immolet  umbris, 
Captivoque  rogi  perfundat  sanguine  flammas.  520 
Inde  Mago  procul  infensam  contenderat  hastam : 
Ille  astu  subit ;  at  tremebunda  supervolat  hasta ; 
Et  genua  amplectens  affatur  talia  supplex : 

Per  patrios  Manes,  per  spes  surgentis  Iuli, 

Te  precor,  hanc  animam  serves  natoque  patri¬ 
que.  525 

Est  domus  alta  ;  jacent  penitus  defossa  talenta 
Caelati  argenti ;  sunt  auri  pondera  facti 
Infectique  mihi.  Non  hic  victoria  Teucrum 
Vertitur,  aut  anima  una  dabit  discrimina  tanta. 
Dixerat :  iEneas  contra  cui  talia  reddit :  530 

Argenti  atque  auri  memoras  quse  multa  talenta, 
Natis  parce  tuis.  Belli  commercia  Turnus 
Sustulit  ista  prior  jam  tum  Pallante  peremto. 
Hoc  patris  Anchisae  Manes,  hoc  sentit  Iulus. 

Sic  fatus,  galeam  laeva  tenet,  atque  reflexa  535 
Cervice  orantis  capulo  tenus  applicat  ensem. 
Nec  procul  Haemonides,  Phoebi  Triviaeque  sa¬ 
cerdos, 

Infula  cui  sacra  redimibat  tempora  vitta, 

Totus  collucens  veste  atque  insignibus  armis : 
Quem  congressus  agit  campo,  lapsumque  super¬ 
stans  540 

Immolat,  ingentique  umbra  tegit ;  arma  Serestus 
Lecta  refert  humeris,  tibi,  rex  Gradive,  tropaeum. 
Instaurant  acies  Vulcani  stirpe  creatus 
Caeculus  et  veniens  Marsorum  montibus  Umbro. 
Dardanides  contra  furit.  Anxuris  ense  sinistram 
Et  totum  clypei  ferro  dejecerat  orbem  ;  546 

Dixerat  ille  aliquid  magnum,  vimque  affore  verbo 
Crediderat,  coeloque  animum  fortasse  ferebat, 
Canitiemque  sibi  et  longos  promiserat  annos. 
Tarquitus  exsultans  contra  fulgentibus  armis,  550 
Sylvicolae  Fauno  Dryope  quem  nympha  crearat, 
Obvius  ardenti  sese  obtulit.  Ille  reducta 
Loricam  clypeique  ingens  onus  impedit  hasta. 
Tum  caput  orantis  nequicquam,  et  multa  parantis 
Dicere,  deturbat  terrae ;  truncumque  tepentem 
Provolvens»  super  haec  inimico  pectore  fatur : 


Istic  nunc,  metuende,  jace.  Non  te  optima  matci 
Condet  humi,patriove  onerabit  membra  sepulcro ; 
Alitibus  linquere  feris  ;  aut  gurgite  mersum 
Unda  feret,  piscesque  impasti  vulnera  lambent. 
Protinus  Antaeum  et  Lucam,  prima  agmina 
Turni,  561 

Persequitur,  fortemque  Numam,  fulvumque  Ca¬ 
mertem, 

Magnanimo  Volscente  saturn,  ditissimus  agri 
Qui  fuit  Ausonidum,  et  tacitis  regnavit  Amyclis. 
iEgaeon  qualis,  centum  cui  brachia  dicunt  565 
Centenasque  manus,  quinquaginta  oribus  ignem 
Pectoribusque  arsisse,  Jovis  cum  fulmina  contra 
Tot  paribus  streperet  clypeis,tot  stringeret  enses : 
Sic  toto  iEneas  desaevit  in  aequore  victor, 

Ut  semel  intepuit  mucro.  Quin  ecce  Niphaei  570 
Quadrijuges  in  equos  adversaque  pectora  tendit : 
Atque  illi,  longe  gradientem  et  dira  frementem 
TJ  t  videre,  metu  versi  retroque  ruentes 
Effundunt  que  ducem,  rapiuntque  ad  litora  currus. 
Interea  bijugis  infert  se  Lucagus  albis  575 
In  medios,  fraterque  Liger ;  sed  frater  habenis 
Flectit  equos ;  strictum  rotat  acer  Lucagus  ensem. 
Haud  tulit  iEneas  tanto  fervore  furentes  : 

Irruit,  adversaque  ingens  apparuit  hasta. 

Cui  Liger :  580 

Non  Diomedis  equos,  nec  currus  cernis  Achilli, 
Aut  Phrygiae  campos  :  nunc  belli  finis  et  aevi 
His  dabitur  terris.  Vesano  talia  late 
Dicta  volant  Ligeri ;  sed  non  et  Troius  heros 
Dicta  parat  contra ;  jaculum  nam  torquet  in 
hostem.  585 

Lucagus  ut  pronus  pendens  in  verbera  telo 
Admonuit  bijugos ;  projecto  dum  pede  laevo 
Aptat  se  pugnae  ;  subit  oras  hasta  per  imas 
Fulgentis  clypei,  tum  laevum  perforat  inguen. 
Excussus  curru  moribundus  volvitur  arvis.  590 
Quem  pius  iEneas  dictis  affatur  amaris : 

Lucage,  nulla  tuos  currus  fuga  segnis  equorum 
Prodidit,  aut  vanae  vertere  ex  hostibus  umbrae  ; 
Ipse  rotis  saliens  juga  deseris.  Haec  ita  fatus 
Arripuit  bijugos.  Frater  tendebat  inermes  595 
Infelix  palmas,  curru  delapsus  eodem  : 

Per  te,  per  qui  te  talem  genuere  parentes, 

Vir  Trojane,  sine  hanc  animam,  et  miserere  pre- 
cantis. 

Pluribus  oranti  iEneas :  Haud  talia  dudum  599 
Dicta  dabas.  Morere,  et  fratrem  ne  desere  frater. 
Tum  latebras  animae  pectus  mucrone  recludit. 

Talia  per  campos  edebat  funera  ductor 
Dardanius,  torrentis  aquae  vel  turbinis  atri 
More  furens.  Tandem  erumpunt,  et  castra  re¬ 
linquunt  604 

Ascanius  puer  et  nequicquam  obsessa  juventus. 

Junonem  interea  compellat  Jupiter  ultro  : 

O  germana  mihi  atque  eadem  gratissima  conjux, 
Ut  rebare,  Venus  (nec  te  sententia  fallit) 
Trojanas  sustentat  opes  ;  non  vivida  bello  609 
Dextra  viris,  animusque  ferox,  patiensque  pe¬ 
ricli. 

Cui  Juno  submissa:  Quid,  o  pulcherrime  conjux, 
Sollicitas  aegram,  et  tua  tristia  dicta  timentem  ? 
Si  mihi,  quae  quondam  fuerat,  quamque  esse  de¬ 
cebat, 

Vis  in  amore  foret:  non  hoc  mihi  namque  ne¬ 
gares,  614 

Omnipotens,  quin  et  pugnae  subducere  Turnum, 
Et  Dauno  possem  incolumem  servare  parenti. 
Nunc  pereat,  Teucrisque  pio  det  sanguine  poenas. 
1  Ille  tamen  nostra  deducit  origine  nomen. 

Pilumnusque  illi  quartus  pater ;  et  tua  larga 
Saepe  manu  multisque  oneravit  limina  donis.  620 
Cui  rex  aetherii  breviter  sic  fatur  Olympi : 

Si  mora  praesentis  leti  tempusque  caduco 
Oratur  juveni,  meque  hoc  ita  ponere  sentis, 
Tolle  fuga  Turnum,  atque  instantibus  eripe  fatis. 
Hactenus  indulsisse  vacat.  Sin  altior  istis  625 
Sub  precibus  venia  ulla  latet,  totumque  moveri 
Mutarive  putas  bellum,  spes  pascis  inanes. 

Et  Juno  allacrymans :  Quid  si,  quod  voce  gra¬ 
varis,  628 

Mente  dares ;  atque  haec  Turno  rata  vita  ma¬ 
neret  !  [veri 

Nunc  manet  insontem  gravis  exitus ;  aut  ego 
Vana  feror.  Quod  ut  o  potius  formidine  falsa 
Ludar,  et  in  melius  tua,  qui  potes,  orsa  reflectas ! 

Haec  ubi  dicta  dedit,  coelo  se  protenus  alto 
Misit,  agens  hiemem  nimbo  succincta  per  auras ; 
Iliacamque  aciem  et  Laurentia  castra  petivit.  635 
Tum  dea  nube  cava  tenuem  sine  viribus  umbram 
In  faciem  JEneae  (visum  mirabile  monstrum) 
Dardaniis  ornat  telis ;  clypeumque  jubasque 
Divini  assimulat  capitis ;  dat  inania  verba  ; 

Dat  sine  mente  sonum,  gressusque  effingit  euntis: 
Morte  obita  quales  fama  est  volitare  figuras,  641 
Aut  quae  sopitos  deludunt  somnia  sensus. 

At  primas  laeta  ante  acies  exsultat  imago, 
Irritatque  virum  telis,  et  voce  lacessit. 

Instat  cui  Turnus,  stridentemque  eminus  hastam 
Conjicit ;  illa  dato  vertit  vestigia  tergo.  646 
Tum  vero,  JEnean  aversum  ut  cedere  Turnus 
Credidit,  atque  animo  spem  turbidus  hausit 
inanem : 

Quo  fugis,  .ZEnea  ?  thalamos  ne  desere  pactos  : 
Hac  dabitur  dextra  tellus  quaesita  per  undas.  650 
Talia  vociferans  sequitur,  strictumque  coruscat 
Mucronem ;  nec  ferre  videt  sua  gaudia  ventos. 
Forte  ratis  celsi  conjuncta  crepidine  saxi 
Expositis  stabat  scalis,  et  ponte  parato  ; 

Qua  rex  Clusinis  advectus  Osinius  oris.  655 
Huc  sese  trepida  iEnese  fugientis  imago 
Conjicit  in  latebras :  nec  Turnus  segnior  instat, 
Exsuperatque  moras,  et  pontes  transilit  altos. 
Vix  proram  attigerat,  rumpit  Saturnia  funem, 
Avulsamque  rapit  revoluta  per  aequora  navem. 
Illum  autbm  iEneas  absentem  in  proelia  poscit ; 
Obvia  multa  virum  demittit  corpora  morti.  662 
Tum  levis  haud  ultra  latebras  jam  quaerit  imago, 
Sed  sublime  volans  nubi  se  immiscuit  atrae  : 
Cum  Turnum  medio  interea  fert  aequore  turbo. 
Respicit  ignarus  rerum,  ingratusque  salutis,  666 
Et  duplices  cum  voce  manus  ad  sidera  tendit : 
Omnipotens  genitor,  tanton’  me  crimine  dignum 
Duxisti,  et  tales  voluisti  expendere  poenas  ? 
Quo  feror  ?  unde  abii  ?  quae  me  fuga,  quemve 
reducet?  670 

Laurentesne  iterum  muros  aut  castra  videbo  ? 
Quid  manus  illa  virum,  qui  me  meaque  arma 
secuti  ? 

Quosne  (nefas)  omnes  infanda  in  morte  reliqui  ? 
Et  nunc  palantes  video,  gemitumque  cadentum 
Accipio.  Quid  ago?  aut  quae  jam  satis  ima 
dehiscat  675 

Terra  mihi  ?  vos  o  potius  miserescite,  venti, 

In  rupes,  in  saxa— volens  vos  Turnus  adoro — 
Ferte  ratem,  saevisque  vadis  immittite  Syrtis, 
Quo  neque  me  Rutuli,  nec  conscia  fama  sequatur. 
Haec  memorans,  animo  nunc  huc,  nunc  fluctuat 
illuc,  680 

An.  sese  mucrone  ob  tantum  dedecus  amens 


Induat,  et  crudum  per  costas  exigat  ensem ; 
Fluctibus  an  jaciat  mediis,  et  littora  nando 
Curva  petat,  Teucrumque  iterum  se  reddat  in 
arma.  684 

Ter  conatus  utramque  viam :  ter  maxima  Juno 
Continuit,  juvenemque  animi  miserata  repressit. 
Labitur  alta  secans  fluctuque  aestuque  secundo : 
Et  patris  antiquam  Dauni  defertur  ad  urbem. 

At  Jovis  interea  monitis  Mezentius  ardens  689 
Succedit  pugnae,  Teucrosque  invadit  ovantes. 
Concurrunt  Tyrrhenae  acies ;  atque  omnibus  uni, 
Uni  odiisque  viro  telisque  frequentibus  instant. 
Ille — velut  rupes,  vastum  quae  prodit  in  aequor, 
Obvia  ventorum  furiis,  expostaque  ponto, 

Yim  cunctam  atque  minas  perfert  ccelique  ma¬ 
risque,  695 

Ipsa  immota  manens — prolem  Dolichaonis  He¬ 
brum  [fugacem ; 

Sternit  humi,  cum  quo  Latagum,  Palmumque 
Sed  Latagum  saxo  atque  ingenti  fragmine  montis 
Occupat  os  faciemque  adversam ;  poplite  Palmum 
Succiso  volvi  segnem  sinit ;  armaque  Lauso  7 00 
Donat  habere  humeris,  et  vertice  figere  cristas 
Nec  non  Evanthen  Phrygium,  Paridisque  Mi- 
manta 

iEqualem  comitemque  :  una  quem  nocte  Theano 
In  lucem  genitori  Amyco  dedit,  et  face  praegnans 
Cisseis  regina  Parin  :  Paris  urbe  paterna  705 
Occubat ;  ignarum  Laurens  habet  ora  Mimanta. 
Ac  velut  ille  canum  morsu  de  montibus  altis 
Actus  aper,  multos  Y esulus  quem  pinifer  annos 
Defendit,  multosve  palus  Laurentia,  silva  709 
Pastus  arundinea,  postquam  inter  retia  ventum 
est, 

Substitit,  infremuitquc  ferox,  et  inhorruit  armos; 
Nec  cuiquam  irasci  propiusve  accedere  virtus  ; 
Sed  jUculis  tutisque  procul  clamoribus  instant ; 
Ille  autem  impavidus  partes  cunctatur  in  omnes, 
Dentibus  infrendens,  et  tergo  decutit  hastas.  715 
Haud  aliter,  justae  quibus  est  Mezentius  irae, 
Non  ulli  est  animus  stricto  concurrere  ferro  ; 
Missilibus  longe  et  vasto  clamore  lacessunt. 

Venerat  antiquis  Corythi  de  finibus  Acron, 
Graius  homo  ;  infectos  linquens  profugus  hyme¬ 
naeos  :  720 

Hunc  ubi  miscentem  longe  media  agmina  vidit, 
Purpureum  pennis  et  pactae  conjugis  ostro, 
Impastus  stabula  alta  leo  ceu  saepe  peragrans 
(Suadet  enim  vesana  fames)  si  forte  fugacem 
Conspexit  capream,  aut  surgentem  in  cornua 
cervum,  '  725 

Gaudet  hians  immane,  comasque  arrexit,  et  haeret 
Visceribus  super  incumbens,  lavit  improba  teter 
Ora  eruor  : 

Sic  ruit  in  densos  alacer  Mezentius  hostes. 
Sternitur  infelix  Acron,  et  calcibus  atram  730 
Tundit  humum  exspirans,  infractaque  tela  cru¬ 
entat. 

Atque  idem  fugientem  haud  est  dignatus  Oroden 
Sternere,  nec  jacta  caecum  dare  cuspide  vulnus  ; 
Obvius  adversoque  occurrit,  seque  viro  vir  734 
Contulit,  haud  furto  melior,  sed  fortibus  armis. 
Tum  super  abjectum  posito  pede  nixus  et  hasta: 
Pars  belli  haud  temnenda,  viri,  jacet  altus 
Orodes. 

Conclamant  socii  laetum  paeana  secuti. 

Ille  autem  exspirans:  Non  me,  quicunque  es, 
inulto, 

Victor,  nec  longum  laetabere :  te  quoque  fata  740 
Prospectant  paria,  atque  eadem  mox  arva  jenebia, 

A(1  quem  subridens  mixta  Mezentius  ira : 

Nunc  morere :  ast  de  me  divum  pater  atque 
hominum  rex 

Viderit.  Hoc  dicens  eduxit  corpore  telum. 

Olli  dura  quies  oculos  et  ferreus  urget  745 
Somnus ;  in  aeternam  clauduntur  lumina  noctem. 
Caedicus  Alcathoum  obtruncat,  Sacrator  Hydas- 
pen,  [Orsen ; 

Partheniumque  Rapo,  et  praedurum  viribus 
Messapus  Cloniumque,  Lycaoniumque  Ericeten ; 
Illum  infrenis  equi  lapsu  tellure  jacentem  :  750 
Hunc  peditem  pedes.  Et  Lycius  processerat  Agis; 
Quem  tamen  haud  expers  Valerus  virtutis  avitae 
Dejicit ;  at  Thronium  Salius,  Saliumque  Nealces, 
Insignis  jaculo  et  longe  fallente  sagitta. 

Jam  gravis  aequabat  luctus  et  mutua  Mavors 
Funera;  cedebant  pariter  pariterque  ruebant756 
Victores  victique  ;  neque  his  fuga  nota,  neque 
illis. 

Di  Jovis  in  tectis  iram  miserantur  inanem 
Amborum,  ut  tantos  mortalibus  esse  labores. 
Hinc  Venus,  hinc  contra  spectat  Saturnia  Juno. 
Pallida  Tisiphone  media  inter  millia  saevit.  761 
At  vero  ingentem  quatiens  Mezentius  hastam 
Turbidus  ingreditur  campo.  Quam  magnus 
Orion, 

Cum  pedes  incedit  medii  per  maxima  Nerei 
Stagna  viam  scindens,  humero  supereminet 
undas;  765 

Aut  summis  referens  annosam  montibus  ornum, 
Ingrediturque  solo,  et  caput  inter  nubila  condit : 
Talis  se  vastis  infert  Mezentius  armis. 

Huic  contra  iEneas,  speculatus  in  agmine  longo, 
Obvius  ire  parat.  Manet  imperterritus  ille,  770 
Hostem  magnanimum  opperiens,  et  mole  sua  stat, 
Atque  oculis  spatium  emensus,  quantum  satis 
hastae, 

Dextra  mihi  deus,  et  telum,  quod  missile  libro, 
Nunc  adsint ;  voveo  praedonis  corpore  raptis 
Indutum  spoliis  ipsum  te,  Lause,  tropaeum  775 
ASneae.  Dixit,  stridentemque  eminus  hastam 
Injicit ;  illa  volans  clypeo  est  excussa,  proculque 
Egregium  Antoren  latus  inter  et  ilia  figit ; 
Herculis  Antoren  comitem,  qui  missus  ab  Argis 
Haeserat  Evandro,  atque  Itala  consederat  urbe. 
Sternitur  infelix  alieno  vulnere,  coelumque  781 
Adspicit,  et  dulces  moriens  reminiscitur  Argos. 
Tum  pius  iEneas  hastam  jacit :  illa  per  orbem 
iEre  cavum  triplici,  per  linea  terga,  tribusque 
Transiit  intextum  tauris  opus,  imaque  sedit  785 
Inguine  ;  sed  vires  haud  pertulit.  Ocius  ensem 
iEneas,  viso  Tyrrheni  sanguine  laetus, 

Eripit  a  femine,  et  trepidanti  fervidus  instat. 
Ingemuit  cari  graviter  genitoris  amore, 

Ut  vidit,  Lausus,  lacrymaeque  per  ora  volutae. 
Hic  mortis  durae  casum,  tuaque  optima  facta,  791 
Si  qua  fidem  tanto  est  operi  latura  vetustas, 

Non  equidem,  nec  te,  juvenis  memorande,  silebo. 
Ille  pedem  referens,  et  inutilis,  inque  ligatus 
Cedebat,  clypeoque  inimicum  hastile  trahebat. 
Prorupit  juvenis,  seseque  immiscuit  armis  ;  796 
Jam  que  assurgentis  dextra  plagamque  ferentis 
iEneae  subiit  mucronem,  ipsumque  morando 
Sustinuit ;  socii  magno  clamore  sequuntur  : 

Dum  genitor  nati  parma  protectus  abiret ;  800 
Telaque  conjiciunt,  proturbantque  eminus  hos¬ 
tem 

Missilibus.  Furit  Alneas,  tectusque  tenet  se. 

Ac  velut,  effusa  si  quando  grandine  nimbi 
Praecipitant,  omnis  campis  diffugit  arator, 


Omnis  et  agricola, et  tua  latet  arce  viator,  805 
Aut  amnis  ripis,  aut  alti  fornice  saxi, 

Dum  pluit  in  terris  ;  ut  possint,  sole  reducto. 
Exercere  diem :  sic  obrutus  undique  telis 
iEneas  nubem  belli,  dum  detonet,  omnem 
Sustinet,  et  Lausum  increpitat,  Lausoque  mina¬ 
tur:  810 

Quo  moriture  ruis,  majoraque  viribus  audes  ? 
Fallit  te  incautum  pietas  tua.  Nec  minus  ille 
Exsultat  demens :  saevae  jamque  altius  irae 
Dardanio  surgunt  ductori,  extremaque  Lauso 
Parcae  fila  legunt :  validum  namque  exigit  ensem 
Per  medium  iEneas  juvenem,  totumque  recon¬ 
dit  ;  816 

Transiit  et  parmam  mucro,  levia  arma  minacis, 
Et  tunicam,  molli  mater  quam  neverat  auro  ; 
Implevitque  sinum  sanguis :  tum  vita  per  auras 
Concessit  maesta  ad  Manes,  corpusque  reliquit. 
At  vero  ut  vultum  vidit  morientis  et  ora,  821 
Ora  modis  Anchisiades  pallentia  miris,  [dit, 

Ingemuit  miserans  graviter,  dextramque  teten- 
Et  mentem  patriae  strinxit  pietatis  imago. 

Quid  tibi  nunc,  miserande  puer,  pro  laudibus 
istis,  825 

Quid  pius  iEneas  tanta  dabit  indole  dignum  ? 
Arma,  quibus  laetatus,  habe  tua :  teque  parentum 
Manibus  et  cineri,  si  qua  est  ea  cura,  remitto. 
Hoc  tamen  infelix  miseram  solabere  mortem ; 
iEneae  magni  dextra  cadis.  Increpat  ultro  830 
Cunctantes  socios,  et  terra  sublevat  ipsum, 
Sanguine  turpantem  comtos  de  more  capillos. 

Interea  genitor  Tiberini  ad  fluminis  undam 
Vulnera  siccabat  lymphis,  corpusque  levabat 
Arboris  acclinis  trunco.  Procul  aerea  ramis  835 
Dependet  galea,  et  prato  gravia  arma  quiescunt. 
Stant  lecti  circum  juvenes  ;  ipse  aeger,  anhelans, 
Colla  fovet,  fusus  propexam  in  pectore  barbam ; 
Multa  super  Lauso  rogitat,  multumque  remittit, 
Qui  revocent,  maestique  ferant  mandata  parentis. 
At  Lausum  socii  exanimem  super  arma  ferebant 
Flentes,  ingentem  atque  ingenti  vulnere  victum. 
Agnovit  longe  gemitum  praesaga  mali  mens. 
Canitiem  multo  deformat  pulvere,  et  ambas 
Ad  coelum  tendit  palmas,  et  corpore  inhaeret.  845 
Tantane  me  tenuit  vivendi,  nate,  voluptas, 

Ut  pro  me  hostili  paterer  succedere  dextrae 
Quem  genui  ?  Tuane  haec  genitor  per  vulnera 
servor,  [mum 

Morte  tua  vivens  ?  Heu,  nunc  misero  mihi  de- 
Exilium  infelix !  nunc  alte  vulnus  adactum  !  850 
Idem  ego,  nate,  tuum  maculavi  crimine  nomen, 
Pulsus  ob  invidiam  solio  sceptrisque  paternis. 
Debueram  patriae  poenas  odiisque  meorum  : 
Omnes  per  mortes  animam  sontem  ipse  dedissem. 
Nunc  vivo  !  neque  adhuc  homines  lucemque 
relinquo !  [aegrum 

Sed  linquam.  Simul  hoc  dicens  attollit  in 
Se  femur  ;  et,  quanquam  vis  alto  vulnere  tardat, 
Haud  dejectus,  equum  duci  jubet.  Hoc  decus  illi, 
Hoc  solamen  erat ;  bellis  hoc  victor  abibat  859 
Omnibus.  Alloquitur  maerentem,  et  talibus  infit : 
Rhcebe,  diu — res  si  qua  diu  mortalibus  ulla  est — 
Viximus.  Aut  hodie  victor  spolia  illa  cruenta 
Et  caput  iEneae  referes,  Lausique  dolorum 
Ultor  eris  mecum ;  aut,  aperit  si  nulla  viam  vis, 
Occumbes  pariter.  Neque  enim,  fortissime, 
credo,  865 

Jussa  aliena  pati  et  dominos  dignabere  Teucros. 
Dixit,  et  exceptus  tergo  consueta  locavit  [tis ; 
Membra,  manusque  ambas  jaculis  oneravit  acu- 

j£re  caput  fulgens,  cristaque  hirsutus  equina. 
Sic  cursum  in  medios  rapidus  dedit ;  aestuat  in¬ 
gens  870 

Uno  in  corde  pudor,  mixtoque  insania  luctu : 
[Et  furiis  agitatus  amor,  et  conscia  virtus :] 
Atque  hic  Hinean  magna  ter  voce  vocavit. 
iEneas  agnovit  enim,  laetusque  precatur  : 

Sic  pater  ille  deum  faciat,  sic  altus  Apollo,  875 
Incipias  conferre  manum. 

Tantum  effatus,  et  infesta  subit  obvius  hasta. 
Ille  autem :  Quid  me,  erepto,  saevissime,  nato, 
Terres  ?  haec  via  sola  fuit,  qua  perdere  posses.  879 
Nec  mortem  horremus,  nec  divum  parcimus  ulli. 
Desine.  Jam  venio  moriturus,  et  haec  tibi  porto 
Dona  prius.  Dixit,  telumque  intorsit  in  hostem  ; 
Inde  aliud  super  atque  aliud  figitque,  volatque 
Ingenti  gyro  :  sed  sustinet  aureus  umbo. 

Ter  circum  adstantem  laevos  equitavit  in  orbes, 
Tela  manu  jaciens ;  ter  secum  Troius  heros  886 
Immanem  aerato  circumfert  tegmine  silvam. 
Inde  ubi  tot  traxisse  moras,  tot  spicula  taedet 
Vellere,  et  urgetur  pugna  congressus  iniqua, 
Multa  movens  animo,  jam  tandem  erumpit, et  inter 


Bellatoris  equi  cava  tempora  conjicit  hastam. 
Tollit  se  arrectum  quadrupes,  et  calcibus  auras 
Verberat,  effusumque  equitem  super  ipse  secu¬ 
tus 

Implicat,  ejectoque  incumbit  cernuus  armo. 
Clamore  incendunt  coelum  Troesque  Latinique. 
Advolat  JEneas,  vaginaque  eripit  ensem  ;  896 

Et  super  haec :  Ubi  nunc  Mezentius  acer,  et  illa 
Effera  vis  animi  ?  Contra  Tyrrhenus,  ut  auras 
Suspiciens  hausit  coelum,  mentemque  recepit, 
Hostis  amare,  quid  increpitas,  mortemque  mi¬ 
naris  ?  900 

Nullum  in  caede  nefas :  nec  sic  ad  praelia  veni ; 
N ec  tecum  meus  haec  pepigit  mihi  foedera  Lausus. 
Unum  hoc,  per,  si  qua  est  victis  venia  hostibus, 
oro; 

Corpus  humo  patiare  tegi.  Scio  acerba  meorum 
Circumstare  odia :  hunc,  oro  defende  furorem ; 
Et  me  consortem  nati  concede  sepulohro. 

Haec  loquitur;  juguloque  haud  inscius  accipit 
ensem,  907 

Undanti  que  animam  diffundit  in  arma  cruore. 

Oceanum  interea  surgens  Aurora  reliquit,  [dis 
yEneas,  quanquam  et  sociis  dare  tempus  human- 
Praecipitant  curae,  turbataque  funere  mens  est : 
Vota  deum  primo  victor  solvebat  Eoo. 

Ingentem  quercum  decisis  undique  ramis  5 
Constituit  tumulo,  fulgentiaque  induit  arma, 
Mezenti  ducis  exuvias,  tibi,  magne,  tropaeum, 
Bellipotens  :  aptat  rorantes  sanguine  cristas, 
Telaque  trunca  viri,  et  bis  sex  thoraca  petitum 
Perfossumque  locis ;  clypeumque  ex  aere  sinis¬ 
trae  10 

Subligat,  atque  ensem  collo  suspendit  eburnum. 
Tum  socios,  namque  omnis  eum  stipata  tegebat 
Turba  ducum,  sic  incipiens  hortatur  ovantes : 
Maxima  res  effecta,  viri;  timor  omuis  abesto, 
Quod  superest ;  haec  sunt  spolia,  et  de  rege  su¬ 
perbo  16 

Primitiae  ;  manibusque  meis  Mezentius  hic  est. 
N  unc  iter  ad  regem  nobis  murosque  Latinos. 
Arma  parate,  animis  et  spe  praesumite  bellum ; 

N  e  qua  mora  ignaros,  ubi  primum  vellere  signa 
Annuerint  superi,  pubemque  educere  castris,  20 
Impediat,  segnisve  metu  sententia  tardet. 
Interea  socios  inhumataque  corpora  teri-ae  [est. 
Mandemus :  qui  solus  honos  Acheronte  sub  imo 
Ite,  ait,  egregias  animas,  quae  sanguine  nobis 
Hanc  patriam  peperere  suo,  decorate  supremis 
Muneribus  ;  maestamque  Evandri  primus  ad  ur¬ 
bem  26 

Mittatur  Pallas,  quem  non  virtutis  egentem, 
Abstulit  atra  dies,  et  funere  mersit  acerbo. 

Sic  ait  illacrymans,  recipitque  ad  limina  gres¬ 
sum  ; 

Corpus  ubi  exanimi  positum  Pallantis  Acoetes 
Servabat  senior,  qui  Parrhasio  Evandro  31 
Armiger  ante  fuit ;  sed  non  felicibus  seque 
Tum  comes  auspiciis  caro  datus  ibat  alumno. 
Circum  omnis,  famulumque  manus,  Trojanaque 
turba, 

Et  maestum  Iliades  crinem  de  more  solutae.  35 
Ut  vero  lineas  foribus  sese  intulit  altis, 
[agentem  gemitum  tunsis  ad  sidera  tollunt 


Pectoribus,  msestoque  immugit  regia  luctu. 

Ipse,  caput  nivei  fultum  Pallantis  et  ora 
Ut  vidit,  laevique  patens  in  pectore  vulnus  40 
Cuspidis  Ausoniae,  lacrymis  ita  fatur  obortis : 
Tene,  inquit,  miserande  puer,  cum  laeta  veniret, 
Invidit  Fortuna  mihi,  ne  regna  videres 
Nostra,  neque  ad  sedes  victor  veherere  paternas? 
Non  haec  Evandro  de  te  promissa  parenti  45 
Discedens  dederam ;  cum  me  complexus  euntem 
Mitteret  in  magnum  imperium,  metuensque  mo¬ 
neret 

Acres  esse  viros,  cum  dura  praelia  gente. 

Et  nunc  ille  quidem  spe  multum  captus  inani 
Fors  et  vota  facit,  cumulatque  altaria  donis  :  50 
Nos  juvenem  exanimum,  et  nil  jam  coelestibus 
ullis 

Debentem,  vano  maesti  comitamur  honore. 
Infelix,  nati  funus  crudele  videbis ! 

Hi  nostri  reditus,  exspectatique  triumphi  ? 

Haec  mea  magna  fides?  At  non,  Evandre,  pu¬ 
dendis  55 

Vulneribus  pulsum  adspicies;  nec  sospite  dirum 
Optabis  nato  funus  pater.  Hei  mihi,  quantum 
Praesidium  Ausonia,  et  quantum  tu  perdis,  Iule ! 

Haec  ubi  deflevit,  tolli  miserabile  corpus 
Imperat,  et  toto  lectos  ex  agmine  mittit  60 
Mille  viros,  qui  supremum  comitentur  honorem, 
Intersintque  patris  lacrymis,  solatia  luctus 
Exigua  ingentis,  misero  sed  debita  patri. 

Haud  segnes  alii  crates  et  molle  feretrum 
Arbuteis  texunt  virgis  et  vimine  quemo,  65 
Exstructosque  toros  obtentu  frondis  inumbrant. 
Hic  juvenem  agresti  sublimem  stramine  ponunt : 
Qualem  virgineo  demessum  pollice  florem, 

Seu  mollis  violae,  seu  languentis  hyacinthi, 

Cui  neque  fulgor  adhuc,  nec  dum  sua  forma  re¬ 
cessit  ;  70 

Non  jam  mater  alit  tellus,  viresque  ministrat. 
Tunc  geminas  vestes,  auroque  ostroque  rigentes, 
Extulit  iEneas :  quas  illi  laeta  laborum 
Ipsa  suis  quondam  manibus  Sidonia  Dido 
Fecerat,  et  tenui  telas  discreverat  auro :  75 

Harum  unam  juveni  supremum  maestus  honorem 
Induit,  arsurasque  comas  obnubit  amictu  ; 
Multaque  praeterea  Laurentis  praemia  pugnae 
Aggerat,  et  longo  praedam  jubet  ordine  duci.  79 
Addit  equos,  et  tela,  quibus  spoliaverat  hostem. 
Vinxerat  et  post  terga  manus,  quos  mitteret 
umbris 

Inferias,  caeso  sparsuros  sanguine  flammam  ; 
Indutosque  jubet  truncos  hostilibus  armis 
Ipsos  ferre  duces,  inimicaque  nomina  figi. 
Ducitur  infelix  aevo  confectus  Acoetes,  85 

Pectora  nunc  foedans  pugnis,  nunc  unguibus  ora; 
Sternitur  et  toto  projectus  corpore  terrae. 
Ducunt  et  Rutulo  perfusos  sanguine  currus. 

Post  bellator  equus,  positis  insignibus,  iEthon 
It  lacrymans,  guttisque  humectat  grandibus  ora. 
Hastam  alii  galeamque  ferunt;  nam  caetera 
Turnus  91 

Vfctor  habet.  Tum  maesta  phalanx,  Teucrique 
sequuntur, 

Tyrrhenique  duces,  et  versis  Arcades  armis. 
Postquam  omnis  longe  comitum  processerat  ordo, 
Substitit  iEneas,  gemituque  haec  addidit  alto :  95 
Nos  alias  hinc  ad  lacrymas  eadem  horrida  belli 
Fata  vocant.  Salve  aeternum  mihi,  maxime  Palla, 
JEternumque  vale.  Nec  plura  effatus,  ad  altos 
Tendebat  muros,  gressumque  in  castra  ferebat. 

Jamque  oratores  aderant  ex  urbe  Latina,  100 
Velati  ramis  oleae,  veniamque  rogantes, 

Corpora,  per  campos  ferro  quae  fusa  jacebant, 
Redderet,  ac  tumulo  sineret  succedere  terrae  : 
Nullum  cum  victis  certamen  et  aethere  cassis :  104 
Parceret  hospitibus  quondam  socerisque  vocatis. 
Quos  bonus  iEneas  haud  aspernanda  precan- 
tes 

Prosequitur  venia,  et  verbis  haec  insuper  addit : 
Quaenam  vos  tanto  fortuna  indigna,  Latini, 
Implicuit  bello,  qui  nos  fugiatis  amicos  ? 

Pacem  me  exanimis  et  Martis  sorte  peremtis  110 
Oratis  ?  equidem  et  vivis  concedere  vellem. 

Nec  veni,  nisi  fata  locum  sedemque  dedissent; 
Nec  bellum  cum  gente  gero  :  rex  nostra  reliquit 
Hospitia,  et  Turni  potius  se  credidit  armis. 
iEquius  huic  Turnum  fuerat  se  opponere  morti, 
Si  bellum  finire  manu,  si  pellere  Teucros  116 
Apparat,  his  mecum  decuit  concurrere  telis ; 
Vixet,  cui  vitam  Deus  aut  sua  dextra  dedisset. 
Nunc  ite,  et  miseris  supponite  civibus  ignem. 

Dixerat  Aeneas.  Olli  obstupuere  silentes ;  120 
Conversique  oculos  inter  se  atque  ora  tenebant. 
Tum  senior,  semperque  odiis  et  crimine  Drances 
Infensus  juveni  Turno,  sic  ore  vicissim 
Orsa  refert :  O  fama  ingens,  ingentior  armis, 
Vir  Trojane,  quibus  coelo  te  laudibus  aequem  ? 
Justitiaene  prius  mirer,  belline  laborum  ?  126 

Nos  vero  haec  patriam  grati  referemus  ad  urbem ; 
Et  te,  si  qua  viam  dederit  fortuna,  Latino 
Jungemus  regi.  Quaerat  sibi  foedera  Turnus. 
Quin  et  fatales  murorum  attollere  moles,  130 
Saxaque  subvectare  humeris  Trojana,  juvabit. 
Dixerat  haec,  unoque  omnes  eadem  ore  freme¬ 
bant. 

Bis  senos  pepigere  dies,  et,  pace  sequestra, 
Per  sylvas  Teucri,  mixtique  impune  Latini, 
Erravere  jugis.  Ferro  sonat  icta  bipenni  135 
Fraxinus ;  evertunt  actas  ad  sidera  pinus ; 
Robora  nec  cuneis  et  olentem  scindere  cedrum, 
Nec  plaustris  cessant  vectare  gementibus  ornos. 

Et  jam  Fama  volans,  itanti  praenuntia  luctus, 
Evandrum  Evandrique  domos  et  moenia  complet, 


Quae  modo  victorem  Latio  Pallanta  ferebat.  141 
Arcades  ad  portas  ruere,  et  de  more  vetusto 
Funereas  rapuere  faces.  Lucet  via  longo 
Ordine  flammarum,  et  late  discriminat  agros. 
Contra  turba  Phrygum  veniens  plangentia  jun¬ 
gunt  145 

Agmina.  Quae  postquam  matres  succedere  tectis 
Viderunt,  maestam  incendunt  clamoribus  urbem. 

At  non  Evandrum  potis  est  vis  ulla  tenere  ; 
Sed  venit  in  medios.  Feretro  Pallanta  reposto 
Procubuit  super,  atque  haeret  lacrymansque  ge- 
mensque ;  150 

Et  via  vix  tandem  voci  laxata  dolore  est : 

Non  haec,  o  Palla,  dederas  promissa  parenti. 
Cautius  ut  saevo  velles  te  credere  Marti. 

Haud  ignarus  eram,  quantum  nova  gloria  in 
armis, 

Et  praedulce  decus  primo  certamine  posset.  155 
Primitiae  juvenis  miserae  !  bellique  propinqui 
Dura  rudimenta !  et  nulli  exaudita  deorum 
Vota  precesque  meae  !  tuque,  o  sanctissima  con- 
jux,  [rem ! 

Felix  morte  tua,  neque  in  hunc  servata  dolo- 
Contra  ego  vivendo  vici  mea  fata,  superstes  160 
Restarem  ut  genitor.  Troum  socia  arma  secutum 
Obruerent  Rutuli  telis  !  animam  ipse  dedissem, 
Atque  haec  pompa  domum  me,  non  Pallanta,  re¬ 
ferret  ! 

N  ec  vos  arguerim,  Teucri,  nec  foedera,  nec  quas 
Junximus  hospitio  dextras :  sors  ista  senectae  165 
Debita  erat  nostrae.  Quod  si  immatura  manebat 
Mors  natum,  caesis  Volscorum  millibus  ante, 
Ducentem  in  Latium  Teucros  cecidisse,  juvabit. 
Quin  ego  non  alio  digner  te  funere,  Palla, 

Quam  pius  iEneas,  et  quam  magni  Phryges,  et 
quam  170 

Tyrrhenique  duces,  Tyrrhenum  exercitus  omnis. 
Magna  tropaea  ferunt,  quos  dat  tua  dextera  leto. 
Tu  quoque  nunc  stares  immanis  truncus  in  armis, 
Esset  par  aetas,  et  idem  si  robur  ab  annis,  174 
Turne.  Sed  infelix  Teucros  quid  demoror  armis, 
Vadite,  et  haec  memores  regi  mandata  referte: 
Quod  vitam  moror  invisam,  Pallante  peremto, 
Dextera  causa  tua  est ;  Turnum  natoque  patrique 
Quam  debere  vides.  Meritis  vacat  hic  tibi  solus 
Fortunaeque  locus.  Non  vitae  gaudia  quaero ;  180 
Nec  fas;  sed  nato  Manes  perferre  sub  imos. 

Aurora  interea  miseris  mortalibus  almam 
Extulerat  lucem,  referens  opera  atque  labores. 
Jam  pater  iEneas,  jam  curvo  in  littore  Tarcho 
Constituere  pyras.  Huc  corpora  quisque  suorum 
More  tulere  patrum ;  subjectisque  ignibus  atris 
Conditur  in  tenebras  altum  caligine  coelum. 

Ter  circum  accensos  cincti  fulgentibus  armis 
Decurrere  rogos;  ter  moestum  funeris  ignem 
Lustravere  in  equis ;  ululatusque  ore  dedere.  190 
Spargitur  et  tellus  lacrymis,  sparguntur  et  arma. 
It  coelo  clamorque  virum  clangorque  tubarum. 
Hinc  alii  spolia  occisis  derepta  Latinis 
Conjiciunt  igni,  galeas,  ensesque  decoros, 
Frenaque,  ferventesque  rotas ;  pars  munera  nota, 
Ipsorum  clypeos.  et  non  felicia  tela.  196 

Multa  boum  circa  mactantur  corpora  Morti ; 
Setigerosque  sues  raptasque  ex  omnibus  agris 
In  flammam  jugulant  pecudes.  Tum  littore  toto 
Ardentes  spectant  socios,  semiustaque  servant 
Busta ;  neque  avelli  possunt ;  nox  humida  donec 
Invertit  coelum  stellis  fulgentibus  aptum.  202 
Nec  minus  et  miseri  diversa  in  parte  Latini 
Innumeras  struxere  pyras,  et  corpora  partim 

Multa  virum  terrae  infodiunt,  avectaque  partim 
Finitimos  tollunt  in  agros,  urbique  remittunt;  206 
Caetera,  confusaeque  ingentem  caedis  acervum, 
Nec  numero  nec  honore  cremant.  Tunc  undi¬ 
que  vasti 

..'ertatim  crebris  collucent  ignibus  agri. 

Tertia  lux  gelidam  coelo  dimoverat  umbram ; 
Maerentes  altum  cinerem  et  confusa  ruebant  211 
Ossa  focis,  tepidoque  onerabant  aggere  terrae. 

Jam  vero  in  tectis,  praedivitis  urbe  Latini, 
Praecipuus  fragor,  et  longi  pars  maxima  luctus. 
Hic  matres,  miseraeque  nurus,  hic  cara  sororum 
Pectora  maerentum,  puerique  parentibus  orbi, 
Dirum  exsecrantur  bellum,  Turnique  hymenaeos; 
Ipsum  armis,  ipsumque  jubent  decernere  ferro, 
Qui  regnum  Italiae  et  primos  sibi  poscat  honores. 
Ingravat  haec  saevus  Drances,  solumque  vocari 
Testatur,  solum  posci  in  certamina  Turnum.  221 
Multa  simul  contra  variis  sententia  dictis 
Pro  Turno ;  et  magnum  reginae  nomen  obumbrat; 
Multa  virum  meritis  sustentat  fama  tropaeis. 

Hos  inter  motus,  medio  in  flagrante  tumultu, 
Ecce  super  maesti  magna  Diomedis  ab  urbe  226 
Legati  responsa  ferunt ;  nihil  omnibus  actum 
Tantorum  impensis  operum :  nil  dona  neque  au- 

N ec  magnas  valuisse  preces ;  alia  arma  Latinis 
Quaerenda,  aut  pacem  Trojano  ab  rege  petendam. 

Deficit  ingenti  luctu  rex  ipse  Latinus.  231 
Fatalem  iEnean  manifesto  numine  ferri 
Admonet  ira  deum,  tumulique  ante  ora  recentes. 
Ergo  concilium  magnum,  primosque  suorum 
[mperio  accitos,  alta  intra  limina  cogit.  235 
Olli  convenere,  fluuntque  ad  regia  plenis 
Tecta  viis.  Sedet  in  mediis  et  maximus  aevo, 
Et  primus  sceptris,  haud  laeta  fronte,  Latinus. 
Atque  hic  legatos  iEtola  ex  urbe  remissos, 

Quae  referant,  fari  jubet,  et  responsa  reposcit 
Ordine  cuncta  suo.  Tum  facta  silentia  linguis, 
Et  Venulus  dicto  parens  ita  farier  infit : 

Vidimus,  o  cives,  Diomede  Argivaque  castra ; 
Atque  iter  emensi  casus  superavimus  omnes  ;  244 
Contigimusque  manum,  qua  concidit  Ilia  tellus. 
Ille  urbem  Argyripam,  patriae  cognomine  gentis, 
Victor  Gargani  condebat  Iapygis  arvis. 
Postquam  introgressi,  et  coram  data  copia  fandi, 
Munera  praeferimus,  nomen  patriamque  doce¬ 
mus  ;  [pos. 

Qui  bellum  intulerint,  quae  causa  attraxerit  Ar- 
Auditis  ille  haec  placido  sit  reddidit  ore  :  251 

O  fortunatae  gentes,  Saturnia  regna, 

Antiqui  Ausonii,  quae  vos  fortuna  quietos 
Sollicitat,  suadetque  ignota  lacessere  bella  ? 
Quicunque  Iliacos  ferro  violavimus  agros  [altis, 
— Mitto  ea,  quae  muris  bellando  exhausta  sub 
Quos  Simois  premat  ille  viros — infanda  per  or¬ 
bem 

Supplicia  et  scelerum  poenas  expendimus  omnes ; 
Vel  Priamo  miseranda  manus.  Scit  triste  Mi¬ 
nervae 

Sidus,  et  Euboicae  cautes,  ultorque  Caphereus. 
Militia  ex  illa  diversum  ad  littus  adacti,  261 
Atrides  Protei  Menelaus  ad  usque  columnas 
Exulat ;  iEtnaeos  vidit  Cyclopas  Ulixes. 

Regna  Neoptolemi  referam,  versosque  penates 
Idomenei  ?  Libycone  habitantes  littore  Locros  ? 
Ipse  Mycenaeus  magnorum  ductor  Achivum  266 
Conjugis  infandae  prima  intra  limina  dextra 
Oppetiit ;  devictam  Asiam  subsedit  adulter. 
Invidisse  deos,  patriis  ut  redditus  aris 


Conjugium  optatum  et  pulchram  Calydona  vi¬ 
derem !  270 

Nunc  etiam  horribili  visu  portenta  sequuntur, 
Et  socii  amissi  petierunt  aethera  pennis, 
Fluminibusque  vagantur  aves,  (heu  dira  meorum 
Supplicia !)  et  scopulos  lacrymosis  vocibus  im¬ 
plent. 

Haec  adeo  ex  illo  mihi  jam  speranda  fuerunt  275 
Tempore,  cum  ferro  coelestia  corpora  demens 
Appetii,  et  Veneris  violavi  vulnere  dextram. 

Ne  vero,  ne  me  ad  tales  impellite  pugnas. 

Nec  mihi  cum  Teucris  ullum  post  eruta  bellum 
Pergama ;  nec  veterum  memini  laetorve  malorum. 
Munera,  quae  patriis  ad  me  portatis  ab  oris,  281 
Vertite  ad  JEnean.  Stetimus  tela  aspera  contra, 
Contulimusque  manus  :  experto  credite,  quantus 
In  clypeum  assurgat,  quo  turbine  torqueat  has¬ 
tam. 

Si  duo  praeterea  tales  Idaea  tulisset  285 

Terra  viros  :  ultro  Inachias  venisset  ad  urbes 
Dardanus,  et  veisis  lugeret  Graecia  fatis. 
Quicquid  apud  durae  cessatum  est  munia  Trojae, 
Hectoris  iEneaeque  manu  victoria  Graium 
Haesit,  et  in  decumum  vestigia  rettulit  annum. 
Ambo  animis,  ambo  insignes  praestantibus  armis ; 
Hic  pietate  prior.  Coeant  in  foedera  dextrae, 
Qua  datur ;  ast,  armis  concurrant  arma,  cavete. 
Et  responsa  simul  quae  sint,  rex  optime,  regis 
Audisti,  et  quae  sit  magno  sententia  bello.  295 
Vix  ea  legati ;  variusque  per  ora  cucurrit 
Ausonidum  turbata  fremor :  ceu,  saxa  morantur 
Cum  rapidos  amnes,  fit  clauso  gurgite  murmur, 
Vicinaeque  fremunt  ripae  crepitantibus  undis. 
Ut  primum  placati  animi,  et  trepida  ora  quie¬ 
runt,  300 

Praefatus  Divos,  solio  rex  infit  ab  alto  : 

Ante  equidem  summa  de  re  statuisse,  Latini, 

Et  vellem,  et  fuerat  melius  ;  non  tempore  tali 
Cogere  concilium,  cum  muros  assidet  hostis. 
Bellum  importunum,  cives,  cum  gente  deorum 
Invictisque  viris  gerimus,  quos  nulla  fatigant  306 
Praelia,  nec  victi  possunt  absistere  ferro,  [mis, 
Spem,  si  quam  adseitis  JEtolum  habuistis  in  ar- 
Ponite.  Spes  sibi  quisque.  Sed  haec  quam  an¬ 
gusta  videtis. 

Caetera  qua  rerum  jaceant  perculsa  ruina,  310 
Ante  oculos  interque  manus  sunt  omnia  vestras. 
N ec  quenquam  incuso.  Potuit  quae  plurima  virtus 
Esse,  fuit.  Toto  certatum  est  corpore  regni. 
Nunc  adeo,  quae  sit  dubiae  sententia  menti,  314 
Expediam,  et  paucis  (animos  adhibete)  docebo. 
Est  antiquus  ager  Tusco  mihi  proximus  amni, 
Longus,  in  occasum,  fines  super  usque  Sicanos  ; 
Aurunci  Rutulique  serunt,  et  vomere  duros 
Exercent  colles,  atque  horum  asperrima  pascunt. 
Haec  omnis  regio,  et  celsi  plaga  pinea  montis, 
Cedat  amicitiae  Teucrorum  ;  et  foederis  aequas 
Dicamus  leges,  sociosque  in  regna  vocemus  : 
Considant,  si  tantus  amor,  et  moenia  condant. 
Sin  alios  fines  aliamque  capessere  gentem  324 
Est  animus,  poscuntque  solo  decedere  nostro, 
Bis  denas  Italo  texamus  robore  naves,  [dam 
Seu  plures  complere  valent :  jacet  omnis  ad  un- 
Materies :  ipsi  numerumque  modumque  carinis 
Praecipiant ;  nos  aera,  manus,  navalia  demus. 
Praeterea,  qui  dicta  ferant,  et  foedera  firment, 
Centum  oratores  prima  de  gente  Latinos 
Ire  placet,  pacisque  manu  praetendere  ramos ; 
Munera  portantes  aurique  eborisque  talenta, 

Et  sellam  regni  trabeamque  insignia  nostri.  334 

Consulite  in  medium,  et  rebus  succurrite  fessis. 

Tum  Drances  idem  infensus,  quem  gloria  Turni 
Obliqua  invidia  stimulisque  agitabat  amaris, 
Largus  opum,  et  lingua  melior,  sed  frigida  bello 
Dextera,  consiliis  habitus  non  futilis  auctor,  339 
Seditione  potens — genus  huic  materna  superbum 
Nobilitas  dabat,  incertum  de  patre  ferebat — 
Surgit,  et  his  onerat  dictis  atque  aggerat  iras : 
Rem  nulli  obscuram,  nostrae  nec  vocis  egentem, 
Consulis,  o  bone  rex.  Cuncti  se  scire  fatentur, 
Quid  fortuna  ferat  populi ;  sed  dicere  mussant. 
Det  libertatem  fandi,  flatusque  remittat,  346 
Cujus  ob  auspicium  infaustum  moresque  sinistros 
— Dicam  equidem,  licet  arma  mihi  mortemque 
minetur — 

Lumina  tot  cecidisse  ducum,  totamque  videmus 
Consedisse  urbem  luctu  ;  dum  Troia  tentat  350 
Castra,  fugae  fidens,  et  coelum  territat  armis. 
Unum  etiam  donis  istis,  quae  plurima  mitti 
Dardanidis  dicique  jubes,  unum,  optime  regum, 
Adjicias  ;  nec  te  ullius  violentia  vincat,  354 
Quin  natam  egregio  genero  dignisque  hymenaeis 
Des,  pater,  et  pacem  hanc  aeterno  foedere  jungas. 
Quod  si  tantus  habet  mentes  et  pectora  terror: 
Ipsum  obtestemur,  veniamque  oremus  ab  ipso, 
Cedat,  jus  proprium  regi  patriaeque  remittat. 
Quid  miseros  toties  in  aperta  pericula  cives  360 
Projicis,  o  Latio  caput  horum  et  causa  malorum  ? 
Nulla  salus  bello  :  pacem  te  poscimus  omnes, 
Turne  ;  simul  pacis  solum  inviolabile  pignus, 
Primus  ego,  invisum  quem  tu  tibi  fingis,  et  esse 
Nil  moror,  en  supplex  venio.  Miserere  tuorum, 
Pone  animos,  et  pulsus  abi.  Sat  funera  fusi  366 
Vidimus,  ingentes  et  desolavimus  agros. 

Aut,  si  fama  movet,  si  tantum  pectore  robur 
Concipis,  et  si  adeo  dotalis  regia  cordi  est, 

Aude,  atque  adversum  fidens  fer  pectus  in  hos¬ 
tem.  370 

Scilicet,  ut  Turno  contingat  regia  conjux, 

Nos,  animae  viles,  inhumata  infletaque  turba, 
Sternamur  campis.  Et  jam  tu,  si  qua  tibi  vis, 

Si  patrii  quid  Martis  habes,  illum  adspice  contra, 
Qui  vocat.  375 

Talibus  exarsit  dictis  violentia  Turni ; 

Dat  gemitum,  rumpitque  has  imo  pectore  voces  : 
Larga  quidem,  Drance,  semper  tibi  copia  fandi 
Tum,  cum  bella  manus  poscunt:  patribusque 
vocatis  379 

Primus  ades.  Sed  non  replenda  est  curia  verbis, 
Quae  tuto  tibi  magna  volant,  dum  distinet  hostem 
Agger  moerorum,  nec  inundant  sanguine  fossae. 
Proinde  tona  eloquio-  solitum  tibi — meque  ti¬ 
moris 

Argue  tu,  Drance ;  quando  tot  stragis  acervos 
Teucrorum  tua  dextra  dedit,  passimque  tropaeis 
Insignis  agros.  Possit  quid  vivida  virtus,  386 
Experiare  licet ;  nec  longe  scilicet  hostes 
Quaerendi  nobis  :  circumstant  undique  muros. 
Imus  in  adversos  ?  quid  cessas  ?  an  tibi  Mavors 
Ventosa  in  lingua  pedibusque  fugacibus  istis  390 
Semper  erit  ? 

Pulsus  ego?  aut  quisquam  merito,  foedissime, 
pulsum 

Arguet,  Iliaco  tumidum  qui  crescere  Tibrim 
Sanguine,  et  Evandri  totam  cum  stirpe  videbit 
Procubuisse  domum,  atque  exutos  Arcadas  ar¬ 
mis?  395 

Haud  ita  me  experti  Bitias  et  Pandarus  ingens, 
Et  quos  mille  die  victor  sub  Tartara  misi, 
Inclusus  muris,  hostilique  aggere  septus 


Nulla  salus  bello.  Capiti  cane  talia  demens  399 
Dardanio,  rebusque  tuis.  Proinde  omnia  magno 
Ne  cessa  turbare  metu,  atque  extollere  vires 
Gentis  bis  victae  ;  contra  premere  arma  Latini. 
Nunc  et  Myrmidonum  proceres  Phrygia  arma 
tremiscunt ;  403 

Nunc  et  Tydides,  et  Larissaeus  Achilles ; 

Amnis  et  Hadriacas  retro  fugit  Aufidus  undas. 
V el  cum  se  pavidum  contra  mea  jurgia  fingit 
Artificis  scelus,  et  formidine  crimen  acerbat.  407 
N  unquam  animam  talem  dextra  hac  (absiste  mo¬ 
veri) 

Amittes ;  habitet  tecum,  et  sit  pectore  in  isto. 
Nunc  ad  te,  et  tua  magna,  pater,  consulta  revertor. 
Si  nullam  nostris  ultra  spem  ponis  in  armis ;  411 
Si  tam  deserti  sumus,  et  semel  agmine  verso 
Funditus  occidimus,  neque  habet  fortuna  re¬ 
gressum, 

Oremus  pacem,  et  dextras  tendamus  inertes. 
Quanquam,  o,  si  solitae  quidquam  virtutis  ades¬ 
set,  415 

Ille  mihi  ante  alios  fortunatusque  laborum 
Egregiusque  animi,  qui,  ne  quid  tale  videret, 
Procubuit  moriens,  et  humum  semel  ore  mo¬ 
mordit. 

Sin  et  opes  nobis,  et  adhuc  intacta  juventus, 
Auxilioque  urbes  Italae  populique  supersunt ; 

Sin  et  Trojanis  cum  multo  gloria  venit 
Sanguine ;  sunt  illis  sua  funera,  parque  per  omnes 
Tempestas  :  cur  indecores  in  limine  primo 
Deficimus  ?  cur  ante  tubam  tremor  occupat  artus  ? 
Multa  dies  variique  labor  mutabilis  aevi  425 
Rettulit  in  melius,  multos  alterna  revisens 
Lusit,  et  in  solido  rursus  Fortuna  locavit. 

Non  erit  auxilio  nobis  Ait  olus  et  Arpi. 

At  Messapus  erit,  felixque  Tolumnius,  et  quos 
Tot  populi  misere  duces ;  nec  tarda  sequetur 
Gloria  delectos  Latio  et  Laurentibus  agris. 

Est  et  Volscorum  egregia  de  gente  Camilla, 
Agmen  agens  equitem,  et  florentes  aere  catervas. 
Quod  si  me  solum  Teucri  in  certamina  poscunt, 
Idque  placet,  tantumque  bonis  communibus 
obsto, 

Non  adeo  has  exosa  manus  Victoria  fugit,  436 
Ut  tanta  quidquam  pro  spe  tentare  recusem. 

Ibo  animis  contra ;  vel  magnum  praestet  Achillem, 
Factaque  Vulcani  manibus  paria  induat  arma 
Ille  licet.  Vobis  animam  hanc  soceroque  Latino 
Turnus  ego,  haud  ulli  veterum  virtute  secundus, 
Devovi.  Solum  Alneas  vocat.  Et  vocet  oro.  442 
Nec  Drances  potius,  sive  est  haec  ira  deorum, 
Morte  luat ;  sive  est  virtus  et  gloria,  tollat. 

Illi  haec  inter  se  dubiis  de  rebus  agebant  445 
Certantes  ;  castra  Alneas  aciemque  movebat. 
Nuntius  ingenti  per  regia  tecta  tumultu 
Ecce  ruit,  magnisque  urbem  terroribus  implet : 
Instructos  acie  Tiberino  a  flumine  Teucros 
Tyrrhenamque  manum  totis  descendere  campis. 
Extemplo  turbati  animi,  concussaque  vulgi  451 
Pectora,  et  arrectae  stimulis  haud  mollibus  irae. 
Arpea  manu  trepidi  poscunt ;  fremit  arma  juven¬ 
tus  ;  [clamor 

Flent  maesti  mussantque  patres.  Hic  undique 
Dissensu  vario  magnus  se  tollit  in  auras :  455 

Haud  secus  atque  alto  in  luco  cum  forte  catervae 
Consedere  avium,  piscosove  amne  Padusae 
Dant  sonitum  rauci  per  stagna  loquacia  cycni. 
Immo,  ait,  o  cives,  arrepto  tempore,  Turnus, 
Cogite  concilium,  et  pacem  laudate  sedentes ;  460 
Illi  armis  in  regna  ruant.  Nec  plura  locutus 

Corripuit  sese  et  tectis  citus  extulit  altis. 

Tu,  Yoluse,  armari  Volscorum  edice  maniplis ; 
Duc,  ait,  et  Rutulos.  Equitem  Messapus  in  ar¬ 
mis, 

Et  cum  fratre  Coras,  latis  diffundite  campis.  465 
Pars  aditus  urbis  firment,  turresque  capessant : 
Caetera,  qua  jusso,  mecum  manus  inferat  arma. 
Ilicet  in  muros  tota  discurritur  urbe. 

Concilium  ipse  pater  et  magna  incepta  Latinus 
Deserit,  ac  tristi  turbatus  tempore  differt ;  470 
Multaque  se  incusat,  qui  non  acceperit  ultro 
Dardanium  iEnean,  generumque  adsciverit  urbi. 
Praefodiunt  alii  portas,  aut  saxa  sudesque 
Subvectant.  Bello  dat  signum  rauca  cruentum 
Buccina.  Tum  muros  varia  cinxere  corona  475 
Matronae  puerique  ;  vocat  labor  ultimus  omnes. 
Nec  non  ad  templum  summasque  ad  Palladis  arces 
Subvehitur  magna  matrum  regina  caterva, 
Dona  ferens  ;  juxtaque  comes  Lavinia  virgo, 
Causa  mali  tanti,  oculos  dejecta  decoros.  480 
Succedunt  matres,  et  templum  thure  vaporant ; 
Et  maestas  alto  fundunt  de  limine  voces  : 
Armipotens,  praeses  belli,  Tritonia  virgo, 
Frange  manu  telumPhrygii  praedonis,  et  ipsum 
Pronum  sterne  solo,  portisque  effunde  sub  altis. 

Cingitur  ipse  furens  certatim  in  praelia  Turnus. 
Jamque  adeo  Rutulum  thoraca  indutus  aenis  487 
Horrebat  squamis,  surasque  incluserat  auro  ; 
Tempera  nudus  adhuc ;  laterique  accinxerat 
ensem ; 

Fulgebatque  alta  decurrens  aureus  arce  ;  490 

Exsultatque  animis,  et  spe  jam  praecipit  hostem. 
Qualis,  ubi  abruptis  fugit  praesepia  vinclis, 
Tandem  liber,  equus,  campoque  potitus  aperto, 
Aut  ille  in  pastus  armentaque  tendit  equarum, 
Aut  assuetus  aquae  perfundi  flumine  noto  495 
Emicat,  arrectisque  fremit  cervicibus  alte 
Luxurians,  luduntque  jubae  per  colla,  per  armos. 
Obvia  cui,  Volscorum  acie  comitante,  Camilla 
Occurrit,  portisque  ab  equo  regina  sub  ipsis 
Desiluit ;  quam  tota  cohors  imitata  relictis  500 
Ad  terram  defluxit  equis :  tum  talia  fatur  : 
Turne,  sui  merito  si  qua  est  fiducia  forti, 
Audeo,  et  JEneadum  promitto  occurrere  turmae, 
Solaque  Tyrrhenos  equites  ire  obvia  contra. 

Me  sine  prima  manu  tentare  pericula  belli :  505 
Tu  pedes  ad  muros  subsiste,  et  moenia  serva. 
Turnus  ad  haec,  oculos  horrenda  in  virgine 
fixus : 

O  decus  Italiae,  virgo,  quas  dicere  grates,  [do 
Quasve  referre  parem  ?  sed  nunc,  est  omnia  quan- 
Iste  animus  supra,  mecum  partire  laborem.  510 
iEneas,  ut  fama  fidem  missique  reportant 
Exploratores,  equitum  levia  improbus  arma 
Praemisit,  quaterent  campos ;  ipse  ardua  montis 
Per  deserta  jugo  superans  adventat  ad  urbem. 
Furta  paro  belli  convexo  in  tramite  sylvse,  515 
Ut  bivias  armato  obsidam  milite  fauces. 

Tu  Tyrrhenum  equitem  collatis  excipe  signis; 
'fecum  acer  Messapus  erit,  turmaeque  Latinae, 
Tiburnique  manus  :  ducis  et  tu  concipe  curam. 
Sic  ait,  et  paribus  Messapum  in  praelia  dictis  520 
Hortatur,  sociosque  duces  ;  et  pergit  in  hostem. 
Est  curvo  anfractu  valles,  accommoda  fraudi 
Armorumque  dolis ;  quam  densis  frondibus  atrum 
Urget  utrimque  latus ;  tenuis  quo  semita  ducit, 
Angustaeque  ferunt  fauces  aditusque  maligni.  525 
Hanc  super,  in  speculis  summoque  in  vertice 
montis 

Planities  ignota  jacet,  tutique  receptus ; 


Seu  dextra  laevaque  velis  occurrere  pugnae, 

Sive  instare  jugis,  et  grandia  volvere  saxa. 

Huc  juvenis  nota  fertur  regione  viarum  ;  530 

Arripuitque  locum,  et  sylvis  insedit  iniquis. 

Velocem  interea  superis  in  sedibus  Opim, 
Unam  ex  virginibus  sociis  sacraque  caterva, 
Compellabat,  et  has  tristi  Latonia  voces  534 
Ore  dabat :  Graditur  bellum  ad  crudele  Camilla, 
O  virgo,  et  nostris  nequicquam  cingitur  armis, 
Cara  mihi  ante  alias.  Neque  enim  novus  iste 
Dianae 

V  enit  amor,  subitaque  animum  dulcedine  movit. 
Pulsus  ob  invidiam  regno  viresque  superbas,  539 
Priverno  antiqua  Metabus  cum  excederet  urbe, 
Infantem,  fugiens  media  inter  praelia  belli, 
Sustulit  exilio  comitem,  matrisque  vocavit 
Nomine  Casmillae,  mutata  parte,  Camillam. 

Ipse,  sinu  prae  se  portans,  juga  longa  petebat  544 
Solorum  nemorum ;  tela  undique  saeva  preme¬ 
bant, 

Et  circumfuso  volitabant  milite  Volsci. 

Ecce,  fugae  medio,  summis  Amasenus  abundans 
Spumabat  ripis  ;  tantus  se  nubibus  imber 
Ruperat.  Ille,  innare  parans,  infantis  amore  549 
Tardatur,  caroque  oneri  timet.  Omnia  secum 
Versanti  subito  vix  haec  sententia  sedit : 

Telum  immane,  manu  valida  quod  forte  gerebat 
Bellator,  solidum  nodis  et  robore  cocto, 

Huic  natam,  libro  et  sylvestri  subere  clausam, 
Implicat,  atque  habilem  mediae  circumligat  has¬ 
tae  ;  555 

Quam  dextra  ingenti  librans,  ita  ad  aethera  fatur : 
Alma,  tibi  hanc,  nemorum  cultrix,  Latonia  virgo, 
Ipse  pater  famulam  voveo ;  tua  prima  per  auras 
Tela  tenens  supplex  hostem  fugit.  Accipe,  testor, 
Diva,  tuam,  quae  nunc  dubiis  committitur  auris. 
Dixit,  et  adducto  contortum  hastile  lacerto  561 
Immittit :  sonuere  undae  :  rapidum  super  amnem 
Infelix  fugit  in  jaculo  stridente  Camilla.  [va. 
At  Metabus,  magna  propius  jam  urguente  cater- 
Dat  sese  fluvio,  atque  hastam  cum  virgine  victor 
Gramineo,  donum  Triviae,  de  cespite  vellit.  566 
Non  illum  tectis  ullae,  non  moenibus  urbes 
Accepere  ;  neque  ipse  manus  feritate  dedisset : 
Pastorum  et  solis  exegit  montibus  aevum. 

Hic  natam,  in  dumis  interque  horrentia  lustra, 
Armentalis  equae  mammis  et  lacte  ferino  571 
Nutribat,  teneris  immulgens  ubera  labris. 

Utque  pedum  primis  infans  vestigia  plantis 
Institerat,  jaculo  palmas  oneravit  acuto,  574 
Spiculaque  ex  humero  parvae  suspendit  et  arcum. 
Pro  crinali  auro,  pro  longae  tegmine  pallae, 
Tigridis  exuviae  per  dorsum  a  vertice  pendent. 
Tela  manu  jam  tum  tenera  puerilia  torsit, 

Et  fundam  tereti  circum  caput  egit  habena  ;  579 
Strymoniamque  gruem,  aut  album  dejecit  olorem. 
Multae  illam  frustra  Tyrrhena  per  oppida  matre» 
Optavere  nurum.  Sola  contenta  Diana, 

.E  ternum  telorum  et  virginitatis  amorem 
Intemerata  colit.  Vellem  haud  correpta  fuisset 
Militia  tali,  conata  lacessere  Teucros  : 

Cara  mihi  comitumque  foret  nunc  una  mearum. 
Verum  age,  quandoquidem  fatis  urgetur  acerbis, 
Labere,  Nympha,  polo,  finesque  invise  Latinos, 
Tristis  ubi  infausto  committitur  omine  pugna. 
Haec  cape,  et  ultricem  pharetra  deprome  sagit¬ 
tam  :  590 

Hac,  quicunque  sacrum  violarit  vulnere  corpus, 
Tros  Italusve,  mihi  pariter  det  sanguine  poenas. 
Post  ego  nube  cava  miserandas  corpus  et  arma 

Inspoliata  feram  tumulo,  patriaeque  reponam. 
Dixit :  at  illa  leves  coeli  delapsa  per  auras  595 
Insonuit,  nigro  circumdata  turbine  corpus. 

At  manus  interea  muris  Trojana  propinquat, 
Etruscique  duces,  equitumque  exercitus  omnis, 
Compositi  numero  in  turmas.  Fremit  aequore  toto 
Insultans  sonipes,  et  pressis  pugnat  habenis,  600 
Huc  obversus  et  huc ;  tum  late  ferreus  hastis 
Horret  ager,  campique  armis  sublimibus  ardent. 
Nec  non  Messapus  contra,  celeresque  Latini, 

Et  cum  fratre  Coras,  et  virginis  ala  Camillae, 
Adversi  campo  apparent,  hastasque  reductis  605 
Protendunt  longe  dextris,  et  spicula  vibrant ; 
Adventusque  virum  fremitusque  ardescit  equo¬ 
rum. 

Jamque  intra  jactum  teli  progressus  uterque 
Substiterat.  Subito  erumpunt  clamore,  fremen- 
tesque  609 

Exhortantur  equos ;  fundunt  simul  undique  tela 
Crebra  nivis  ritu,  ccelumque  obtexitur  umbra. 
Continuo  adversis  Tyrrhenus  et  acer  Aconteus 
Connixi  incurrunt  hastis,  primique  ruinam 
Dant  sonitu  ingenti,  perfractaque  quadrupe- 
dantum  [teus, 

Pectora  pectoribus  rumpunt.  Excussus  Acon- 
Fulminis  in  morem,  aut  tormento  ponderis  acti, 
Praecipitat  longe,  et  vitam  dispergit  in  auras.  6 17 
Extemplo  turbatae  acies,  versique  Latini 
Rejiciunt  parmas,  et  equos  ad  moenia  vertunt. 
Troes  agunt;  princeps  turmas  inducit  Asylas.  620 
Jamque  propinquabant  portis  :  rursusque  Latini 
Clamorem  tollunt,  et  mollia  colla  reflectunt ; 

Hi  fugiunt,  penitusque  datis  referuntur  habenis. 
Qualis  ubi  alterno  procurrens  gurgite  pontus 
Nunc  ruit  ad  terras,  scopulosque  superjacit  un¬ 
dam  625 

Spumeus,  extremamque  sinu  perfundit  arenam  ; 
Nunc  rapidus  retro,  atque  sestu  revoluta  resor¬ 
bens 

Saxa  fugit,  littusque  vado  labente  relinquit. 

Bis  Tusci  Rutulos  egere  ad  moenia  versos  ; 

Bis  rejecti  armis  respectant,  terga  tegentes.  630 
Tertia  sed  postquam  congressi  in  proelia,  totas 
Implicuere  inter  se  acies,  legitque  virum  vir : 
Tum  vero  et  gemitus  morientum,  et  sanguine 
in  alto 

Armaque,  corporaque,  et  permixti  caede  virorum 
Semianimes  volvuntur  equi ;  pugna  aspera  surgit. 
Orsilochus  Remuli,  quando  ipsum  horrebat  adire, 
Hastam  intorsit  equo,  ferrumque  sub  aure  reli¬ 
quit; 

Quo.  sonipes  ictu  furit  arduus,  altaque  jactat 
Vulneris  impatiens  arrecto  pectore  crura. 
Volvitur  ille  excussus  humi.  Catillus  Iolan,  640 
Ingentemque  animis,  ingentem  corpore  et  armis, 
Dejicit  Herminium  :  nudo  cui  vertice  fulva 
Caesaries,  nudique  humeri ;  nec  vulnera  terrent ; 
Tantus  in  arma  patet.  Latos  huic  hasta  per  armos 
Acta  tremit,  duplicatque  virum  transfixa  dolore. 
Funditur  ater  ubique  eruor;  dant  funera  ferro 
Certantes,  pulchramque  petunt  per  vulnera 
mortem.  647 

At  medias  inter  cmdes  exsultat  Amazon, 
Unum  exserta  latus  pugnae,  pharetrata  Camilla; 
Et  nunc  lenta  manu  spargens  hastilia  denset;  650 
Nunc  validam  dextra  rapit  indefessa  bipennem. 
Aureus  ex  humero  sonat  arcus,  et  arma  Dianae. 
Illa  etiam,  si  quando  in  tergum  pulsa  recessit, 
Spicula  converso  fugientia  dirigit  arcu. 

\t  circum  lectae  comites,  Larinaque  virgo,  655 


Tullaque,  et  aeratam  quatiens  Tarpeia  securem, 
Italides ;  quas  ipsa  decus  sibi  dia  Camilla 
Delegit,  pacisque  bonas  bellique  ministras. 
Quales  Threiciae  cum  flumina  Thermodontis 
Pulsant,  et  pictis  bellantur  Amazones  armis  ;  660 
Seu  circum  Hippolyten,  seu  cum  se  Martia  curru 
Penthesilea  refert,  magnoque  ululante  tumultu 
Fceminea  exsultant  lunatis  agmina  peltis. 

Quem  telo  primum,  quem  postremum,  aspera 
virgo,  [dis  ? 

Dejicis  ?  aut  quot  hum.i  morientia  corpora  fun- 
Eunseum  Clytio  primum  patre  ;  cujus  apertum 
Adversi  longa  transverberat  abiete  pectus.  667 
Sanguinis  ille  vomens  rivos  cadit,  atque  cruen¬ 
tam 

Mandit  humum,  moriensque  suo  se  in  vulnere 
versat.  [habenas 

Tum  Lirim,  Pagasumque  super  ;  quorum  alter 
Suffosso  revolutus  equo  dum  colligit,  alter  67 1 
Dum  subit,  ac  dextram  labenti  tendit  inermem, 
Praecipites  pariterque  ruunt;  His  addit  Amas- 
trum  [hasta 

Hippotaden ;  sequiturque  incumbens  eminus 
Tereaque,  Harpalycumque,  et  Demophoonta, 
Chromimque ;  675 

Quotque  emissa  manu  contorsit  spicula  virgo, 
Tot  Phrygii  cecidere  viri.  Procul  Ornytus  armis 
Ignotis,  et  equo  venator  Iapyge  fertur  ; 

Cui  pellis  latos  humeros  erepta  juvenco 
Pugnatori  operit ;  caput  ingens  oris  hiatus  680 
Et  malae  texere  lupi  cum  dentibus  albis  ; 
Agrestisque  manus  armat  sparus.  Ipse  catervis 
Vertitur  in  mediis,  et  toto  vertice  supra  est. 
Hunc  illa  exceptum,  neque  enim  labor  agmine 
verso, 

Trajicit,  et  super  haec  inimico  pectore  fatur :  685 
Sylvis  te,  Tyrrhene,  feras  agitare  putasti  ? 
Advenit  qui  vestra  dies  muliebribus  armis  [trum 
V erba  redarguerit.  Nomen  tamen  haud  leve  pa- 
Manibus  hoc  referes,  telo  cecidisse  Camillae. 
Protinus  Orsilochum  et  Buten,  duo  maxima 
Teucrum  690 

Corpora :  sed  Buten  aversum  cuspide  fixit 
Loricam  galeamque  inter,  qua  colla  sedentis 
Lucent,  et  laevo  dependet  parma  lacerto ;  [Lem, 
Orsilochum,  fugiens  magnumque  agitata  per  or- 
Eludit  gyro  interior,  sequiturque  sequentem  ; 
Tum  validam  perque  arma  viro  perque  ossa 
securim,  696 

Altior  exsurgens,  oranti  et  multa  precanti 
Congeminat ;  vulnus  calido  rigat  ora  cerebro. 
Incidit  huic,  subitoque  adspectu  territus  haesit 
Appenninicolae  bellator  filius  Auni,  700 

Haud  Ligurum  extremus,  dum  fallere  fata  sine¬ 
bant. 

Tsque,  ubi  se  nullo  jam  cursu  evadere  pugnae 
Posse,  neque  instantem  reginam  avertere,  cernit, 
Consilio  versare  dolus  ingressus  et  astu,  704 
Incipithaec;  Quid  tam  egregium,  si  foemina  forti 
Fidis  equo  ?  dimitte  fugam,  et  te  cominus  aequo 
Mecum  crede  solo,  pugnaeque  accinge  pedestri ; 
Jam  nosces,  ventosa  ferat  cui  gloria  laudem. 
Dixit.  At  illa  furens,  acrique  accensa  dolore, 
Tradit  equum  comiti,  paribusque  resistit  in 
armis,  710 

Ense  pedes  nudo,  puraque  interrita  parma. 

At  juvenis,  vicisse  dolo  ratus,  avolat  ipse,  [nis, 
Haud  mora,  conversisque  fugax  aufertur  habe- 
Quadrupedemque  citum  ferrata  calce  fatigat. 
Vane  Ligus,  frustraque  animis  elate  superbis,?  15 

N  equicquam  patrias  tentasti  lubricus  artes  ; 
Nec  fraus  te  incolumem  fallaci  perferet  Auno. 
Haec  fatur  virgo,  et  pernicibus  ignea  plantis 
Transit  equum  cursu,  frenisque  ad  versa  prehensis 
Congreditur,  poenasque  inimico  ex  sanguine  su¬ 
mit.  720 

Quam  facile  accipiter  saxo  sacer  ales  ab  alto 
Consequitur  pennis  sublimem  in  nube  columbam , 
Comprensamque  tenet,  pedibusque  eviscerat 
uncis  ; 

Tum  eruor  et  vulsae  labuntur  ab  aethere  plumae. 
At  non  haec  nullis  hominum  sator  atque  deo¬ 
rum  725 

Observans  oculis  summo  sedet  altus  Olympo. 
Tyrrhenum  genitor  Tarchonem  in  praelia  saeva 
Suscitat,  et  stimulis  haud  mollibus  injicit  iras. 
Ergo  inter  caedes  cedentiaque  agmina  Tarcho 
Fertur  equo,  variisque  instigat  vocibus  alas,  730 
Nomine  quemque  vocans ;  reficitque  in  proelia 
pulsos : 

Quis  metus,  o  nunquam  dolituri,  o  semper  inertes 
Tyrrheni,  qUae  tanta  animis  ignavia  venit  ? 
Foemina  palantes  agit,  atque  haec  agmina  vertit. 
Quo  ferrum,  quidve  haec  gerimus  tela  irrita  dex¬ 
tris  i  735 

At  non  in  Venerem  segnes,  nocturnaque  bella, 
Aut,  ubi  curva  choros  indixit  tibia  Bacchi, 
Exspectare  dapes,  et  plenae  pocula  mensae  ; 

Hic  amor,  hoc  studium ;  dum  sacra  secundus 
haruspex  739 

Nuntiet,  ac  lucos  vocet  hostia  pinguis  in  altos. 
Haec  etfatus,  equum  in  medios,  moriturus  et  ipse, 
Concitat,  et  Venulo  adversum  se  turbidus  infert; 
Dereptumque  ab  equo  dextra  complectitur  hos¬ 
tem, 

Et  gremium  ante  suum  multa  vi  concitus  aufert. 
Tollitur  in  coelum  clamor  ;  cunctique  Latini  745 
Convertere  oculos.  Volat  igneus  aequore  Tarcho, 
Arma  virumque  ferens ;  tum  summa  ipsius  ab 
hasta 

Defringit  ferrum,  et  partes  rimatur  apertas, 

Qua  vulnus  letale  ferat :  contra  ille  repugnans 
Sustinet  a  jugulo  dextram,  et  vim  viribus  exit. 
Utque  volans  alte  raptum  cum  fulva  draconem 
Fert  aquila,  implicuitque  pedes,  atque  unguibus 
haesit;  752 

Saucius  at  serpens  sinuosa  volumina  versat, 
Arrectisque  horret  squamis,  et  sibilat  ore, 
Arduus  insurgens  ;  illa  haud  minus  urget  obunco 
Luctantem  rostro;  simul  aethera  verberat  alis. 
Haud  aliter  praedam  Tiburtum  ex  agmine  Tarcho 
Portat  ovans.  Ducis  exemplum  eventumque  se¬ 
cuti 

Maeonidae  incurrunt.  Tum  fatis  debitus  Arruns 
Velocem  jaculo  et  multa  prior  arte  Camillam  760 
Circuit,  et,  quae  sit  fortuna  facillima,  tentat. 

Qua  se  cunque  furens  medio  tulit  agmine  virgo, 
Hac  Arruns  subit,  et  tacitus  vestigia  lustrat ; 
Qua  victrix  redit  illa, pedemque  ex  hoste  reportat, 
Hac  juvenis  furtim  celeres  detorquet  habenas. 
Hos  aditus,  jamque  hos  aditus,  omnemque  per¬ 
errat  [hastam. 

Undique  circuitum  ;  et  certam  quatit  improbus 
Forte  sacer  Cybelae  Chloreus,  olimque  sacerdos, 
Insignis  longe  Phrygiis  fulgebat  in  armis,  [aenis 
Spumantemque  agitabat  equum,  quem  pellis, 
In  plumam  squamis,  auro  conserta  tegebat.  771 
Ipse,  peregrina  ferrugine  clarus  et  ostro, 

Spicula  torquebat  Lycio  Gortynia  cornu ; 

Aureus  ex  humeris  sonat  arcus,  et  aurea  vati 


Cassida ;  tum  croceam  chlamydemque  sinusque 
crepantes  775 

Carbaseos  fulvo  in  nodum  collegerat  auro, 
Pictus  acu  tunicas,  et  barbara  tegmina  crurum . 
Hunc  virgo,  sive  ut  templis  praefigeret  arma 
Troia,  captivo  sive  ut  se  ferret  in  auro 
Venatrix,  unum  ex  omni  certamine  pugnae  78t 
Caeca  sequebatur  ;  totumque  incauta  per  agmen 
Foemineo  praedae  et  spoliorum  ardebat  amore: 
Telum  ex  insidiis  cum  tandem  tempore  capto 
Concitat,  et  superos  Arruns  sic  voce  precatur  : 
Summe  deum,  sancti  custos  Soractis  Apollo,  785 
Quem  primi  colimus  ;  cui  pineus  ardor  acervo 
Pascitur,  et  medium  freti  pietate  per  ignem 
Cultores  multa  premimus  vestigia  pruna : 

Da,  pater,  hoc  nostris  aboleri  dedecus  armis, 
Omnipotens.  Non  exuvias,  pulsaeve  tropaeum  790 
Virginis,  aut  spolia  ulla  peto  ;  mihi  caetera  laudem 
Facta  ferent ;  haec  dira  meo  dum  vulnere  pestis 
Pulsa  cadat,  patrias  remeabo  inglorius  urbes. 
Audiit,  et  voti  Phoebus  succedere  partem  794 
Mente  dedit ;  partem  volucres  dispersit  in  auras. 
Sterneret  ut  subita  turbatam  morte  Camillam, 
Annuit  oranti :  reducem  ut  patria  alta  videret, 
Non  dedit ;  inque  Notos  vocem  vertere  procellae. 
Ergo,  ut  missa  manu  sonitum  dedit  hasta  per 
auras, 

Convertere  animos  acres  oculosque  tulere  800 
Cuncti  ad  reginam  V olsei.  N ihil  ipsa  neque  aurae 
Nec  sonitus  memor,  aut  venientis  ab  aethere  teli, 
Hasta  sub  exsertam  donec  perlata  papillam 
Haesit,  virgineumque  alte  bibit  acta  cruorem. 
Concurrunt  trepidae  comites,  dominamque  ruen¬ 
tem  805 

Suscipiunt.  Fugit  ante  omnes  exterritus  Arruns, 
Laetitia  mixtoque  metu  ;  nec  jam  amplius  hastae 
Credere,  nec  telis  occurrere  virginis  audet. 

Ac  velut  ille,  prius  quam  tela  inimica  sequantur, 
Continuo  in  montes  sese  avius  abdidit  altos,  810 
Occiso  pastore,  lupus,  magnove  juvenco, 
Conscius  audacis  facti,  caudamque  remulcens 
Subjecit  pavitantem  utero,  sylvasque  petivit : 
Haud  secus  ex  oculis  se  turbidus  abstulit  Arruns, 
Contentusque  fuga  mediis  se  immiscuit  armis. 
Illa  manu  moriens  telum  trahit ;  ossa  sed  inter 
F erreus  ad  costas  alto  stat  vulnere  mucro. 

Labif ur  exsanguis ;  labuntur  frigida  leto 
Lumina;  purpureus  quondam  color  ora  reliquit. 
Tum  sic  exspirans  Accam,  ex  aequalibus  unam, 
Alloquitur ;  fida  ante  alias  quae  sola  Camillae  ; 
Quicum  partiri  curas ;  atque  haec  ita  fatur  :  822 
Hactenus,  Acca  soror,  potui ;  nunc  vulnus  acer¬ 
bum 

Conficit,  et  tenebris  nigrescunt  omnia  circum. 
Effuge,  et  haec  Turno  mandata  novissima  perfer : 
Succedat  pugnae,  Trojanos  arceat  urbe.  826 
J amque  vale.  Simul  his  dictis  linquebat  habenas, 
Ad  terram  non  sponte  fluens.  Tum  frigida  toto 
Paullatim  exsolvit  se  corpore,  lentaque  colla 
Et  captum  leto  posuit  caput,  arma  relinquens  ; 
Vitaque  cum  gemitu  fugit  indignata  sub  umbras. 
Tum  vero  immensus  surgens  ferit  aurea  clamor 
Sidera :  dejecta  crudescit  pugna  Camilla ; 
Incurrunt  densi  simul  omnis  copia  Teucrum, 
Tyrrhenique  duces,  Evandrique  Arcades  alse. 

At  Triviae  custos  jam  dudum  in  montibus  Op5« 
Alta  sedet  summis,  spectatque  interrita  pugnas. 
Utque  procul  medio  juvenum  in  clamore  furen 
tum 

Prospexit  tristi  multatam  morte  Camillam, 

N 

Ingemuitque,  deditque  has  imo  pectore  voces : 
Heu  nimium,  virgo,  nimium  crudele  luisti  841 
Supplicium,  Teucros  conata  lacessere  bello  ! 

Nec  tibi  desertae  in  dumis  coluisse  Dianam 
Profuit,  aut  nostras  humero  gessisse  pharetras. 
Non  tamen  indecorem  tua  te  regina  reliquit  845 
Extrema  jam  in  morte  ;  neque  hoc  sine  nomine 
letum 

Per  gentes  erit ;  aut  famam  patieris  inultae. 
Nam  quicunque  tuum  violavit  vulnere  corpus, 
Morte  luet  merita.  Fuit  ingens  monte  sub  alto 
Regis  Dercenni  terreno  ex  aggere  bustum  850 
Antiqui  Laurentis,  opacaque  ilice  tectum. 

Hic  Dea  se  primum  rapido  pulcherrima  nisu 
Sistit,  et  Arruntem  tumulo  speculatur  ab  alto. 
Ut  vidit  fulgentem  armis,  ac  vana  tumentem,  854 
Cur,  inquit,  diversus  abis  ?  hac  dirige  gressum, 
Huc  periture  veni,  capias  ut  digna  Camillae 
Praemia.  Tune  etiam  telis  moriere  Dianae  ? 
Dixit,  et  aurata  volucrem  Threissa  sagittam 
Depromsit  pharetra,  cornuque  infensa  tetendit, 
Et  duxit  longe,  donec  curvata  coirent  860 
Inter  3e  capita,  et  manibus  jam  tangeret  aequis, 
Laeva  aciem  ferri,  dextra  nervoque  papillam. 
Extemplo  teli  stridorem  aurasque  sonantes 
Audiit  una  Arruns,  haesitque  in  corpore  ferrum. 
Illum  exspirantem  socii  atque  extrema  gementem 
Obliti  ignoto  camporum  in  pulvere  linquunt ;  866 
Opis  ad  aetherium  pennis  aufertur  Olympum. 

Prima  fugit,  domina  amissa,  levis  ala  Camillae  ; 
Turbati  fugiunt  Rutuli  ;  fugit  acer  Atinas  ; 
Disjectique  duces  desolatique  manipli  870 

Tuta  petunt,  et  equis  aversi  ad  moenia  tendunt. 
Nec  quisquam  instantes  Teucros  letumque  fe¬ 
rentes 

Sustentare  valet  telis,  aut  sistere  contra : 

Sed  laxos  referunt  humeris  languentibus  arcus  ; 
Quadrupedumque  putrem  cursu  quatit  ungula 
campum.  875 

Volvitur  ad  muros  caligine  turbidus  atra 


Pulvis,  et  e  speculis  percussae  pectora  matres 
Fcemineum  clamorem  ad  coeli  sidera  tollunt. 

Qui  cursu  portas  primi  irrupere  patentes,  879 
Hos  inimica  super  mixto  premit  agmine  turba; 
Nec  miseram  effugiunt  mortem,  sed  limine  in 
ipso, 

Moenibus  in  patriis,  atque  inter  tuta  domorum 
Confixi  exspirant  animas.  Pars  claudere  portas ; 
Nec  sociis  aperire  viam,  nec  moenibus  audent 
Accipere  orantes ;  oriturque  miserrima  caedes 
Defendentum  armis  aditus,  inque  arma  ruentum. 
Exclusi,  ante  oculos  lacrymantumque  ora  paren- 
Pars  in  praecipites  fossas,  urgente  ruina,  [tum, 
Volvitur;  immissis  pars  caeca  et  concita  frenis 
Arietat  in  portas  et  duros  objice  postes.  890 
Ipsae  de  muris  summo  certamine  matres  [Iam, 
(Monstrat  amor  verus  patriae),  ut  videre  Camil- 
Tela  manu  trepidae  jaciunt ;  ac  robore  duro 
Stipitibus  ferrum  sudibusque  imitantur  obustis 
Praecipites,  primaeque  mori  pro  moenibus  ardent. 

Interea  Turnum  in  sylvis  saevissimus  implet 
Nuntius,  et  juveni  ingentem  fert  Acca  tumultum: 
Deletas  Volscorum  acies,  cecidisse  Camillam, 
Ingruere  infensos  hostes,  et  Marte  secundo 
Omnia  corripuisse  ;  metum  jam  ad  moenia  ferri. 
Ille  furens — et  saeva  Jovis  sic  numina  poscunt — 
Deserit  obsessos  colles,  nemora  aspera  linquit. 
Vix  e  conspectu  exierat,  campumque  tenebat, 
Cum  pater  iEneas,  saltus  ingressus  apertos, 
Exsuperatque  jugum,  sylvaque  evadit  opaca.  905 
Sic  ambo  ad  muros  rapidi  totoque  feruntur 
Agmine,  nec  longis  inter  se  passibus  absunt ; 

Ac  simul  iEneas  fumantes  pulvere  campos 
Prospexit  longe,  Laurentiaque  agmina  vidit ; 

Et  saevum  iEnean  agnovit  Turnus  in  armis,  9 10 
Adventumque  pedum  flatusque  audivit  equorum. 
Continuoque  ineant  pugnas  et  proelia  tentent ; 
Ni  roseus  fessos  jam  gurgite  Phoebus  Ibero 
Tingat  equos,  noctemque  die  labente  reducat.  9 14 
Considunt  castris  ante  urbem,  et  moenia  vallant. 

Turnus  ut  infractos  adverso  Marte  Latinos 
Defecisse  videt,  sua  nunc  promissa  reposci, 

Se  signari  oculis,  ultro  implacabilis  ardet, 
Attollitque  animos.  Poenorum  qualis  in  arvis, 
Saucius  ille  gravi  venantum  vulnere  pectus,  5 
Tum  demum  movet  arma  leo,  gaudetque  coman- 
Excutiens  cervice  toros,  flxumque  latronis  [tes 
Impavidus  frangit  telum,  et  fremit  ore  cruento  : 
Haud  secus  accenso  gliscit  violentia  Turno.  9 
Tum  sic  affatur  regem,  atque  ita  turbidus  infit : 
Nulla  mora  in  Turno  ;  nihil  est  quod  dicta  re¬ 
tractent 

Ignavi  JEneadae  ;  nec,  quae  pepigere,  recusent. 
Congredior.  Fer  sacra,  pater,  et  concipe  foedus. 
Aut  hac  Dardanium  dextra  sub  Tartara  mittam, 
Desertorem  Asiae — sedeant  spectentque  Latini — 
Et  solus  ferro  crimen  commune  refellam,  16 
Aut  habeat  victos ;  cedat  Lavinia  conjux. 

Olli  sedato  respondit  corde  Latinus : 

O  praestans  animi  juvenis,  quantum  ipse  feroci 
Virtute  exsuperas,  tanto  me  impensius  aequum  est 
Consulere,  atque  omnes  metuentem  expandere 
casus. 

SSant  tibi  regna  patris  Dauni,  sunt  oppida  capta 


Multa  manu ;  nec  non  aurumque  animusque 
Latino  est ; 

Sunt  aliae  innuptae  Latio  et  Laurentibus  agris, 
Nec  genus  indecores.  Sine  me  haec  haud  mollia 
fatu  25 

Sublatis  aperire  dolis ;  simul  hoc  animo  hauri. 
Me  natam  nulli  veterum  sociare  procorum 
Fas  erat,  idque  omnes  divique  hominesque  cane¬ 
bant. 

Victus  amore  tui,  cognato  sanguine  victus,  29 
Conjugis  et  maestae  lacrymis,  vincla  omnia  rupi : 
Promissam  eripui  genero  ;  arma  impia  sumsi. 

Ex  illo  qui  me  casus,  quae,  Turne,  sequantur 
Bella,  vides  ;  quantos  primus  patiare  labores 
Bis  magna  victi  pugna,  vix  urbe  tuemur 
Spes  Italas ;  recalent  nostro  Tiberina  fluenta  35 
Sanguine  adhuc,  campique  ingentes  ossibus  al¬ 
bent. 

Quo  referor  toties?  quae  mentem  insania  mutat  ? 
Si  Turno  exstincto  socios  sum  adseire  paratus. 
Cur  non  incolumi  potius  certamina  tollo  ? 

Quid  consanguinei  Rutuli,  quid  castera  dicet  40 
Italia ;  ad  mortem  si  te — fors  dicta  refutet ! — 
Prodiderim,  natam  ct  connubia  nostra  petentem? 

Respite  res  bello  varias ;  miserere  parentis 
Longaevi,  quem  nunc  maestum  patria  Ardea  longe 
Dividit.  Haudquaquam  dictis  violentia  Turni 
Flectitur :  exsuperat  magis,  aegrescitque  me¬ 
dendo. 

IJ  t  primum  fari  potuit,  sic  institit  ore  : 

Quam  pro  me  curam  geris,  hanc  precor,  optime, 
pro  me 

Deponas,  letumque  sinas  pro  laude  pacisci.  49 
Et  nos  tela,  pater,  ferrumque  haud  debile  dextra 
Spargimus,  et  nostro  sequitur  de  vulnere  sanguis. 
Longe  illi  dea  mater  erit,  quae  nube  fugacem 
Foeminea  tegat,  et  vanis  sese  occulat  umbris. 

At  regina,  nova  pugnae  conterrita  sorte,  54 
Flebat ;  et  ardentem  generum  moritura  tenebat : 
Turne,  per  has  ego  te  lacrymas,  per  si  quis 
Amatae 

Tangit  honos  animum — spes  tu  nunc  una,  se¬ 
nectae 

Tu  requies  miserae  ;  decus  imperiumque  Latini 
Te  penes  ;  in  te  omnis  domus  inclinata  recum¬ 
bit — 

Unum  oro ;  desiste  manum  committere  Teucris. 
Qui  te  cunque  manent  isto  certamine  casus,  61 
Et  me,  Turne,  manent.  Simul  haec  invisa  re¬ 
linquam 

Lumina,  nec  generum  iEnean  captiva  videbo. 
Accepit  vocem  lacrymis  Lavinia  matris 
Flagrantes  perfusa  genas ;  cui  plurimus  ignem 
Subjecit  rubor,  et  calefacta  per  ora  cucurrit.  66 
Indum  sanguineo  veluti  violaverit  ostro 
Si  quis  ebur ;  aut  mixta  rubent  ubi  lilia  multa 
Alba  rosa :  tales  virgo  dabat  ore  colores, 

Illum  turbat  amor,  figitque  in  virgine  vultus :  70 
Ardet  in  arma  magis,  paucisque  affatur  Amatam  : 
Ne,  quaeso,  ne  me  lacrymis,  neve  omine  tanto 
Prosequere  in  duri  certamina  Martis  euntem, 

O  mater;  neque  enim  Turno  mora  libera  mortis. 
Nuntius  haec  Idmon  Phrygio  mea  dicta  tyranno 
Haud  placitura  refer :  Cum  primum  crastina  coelo 
Puniceis  invecta  rotis  Aurora  rubescit :  77 

Non  Teucros  agat  in  Rutulos.  Teucrum  arma 
quiescant  [lum. 

Et  Rutulum.  Nostro  dirimamus  sanguine  bel- 
Illo  quaeratur  conjux  Lavinia  campo.  80 

Haec  ubi  dicta  dedit,  rapidusque  in  tecta  re¬ 
cessit,  [tes : 

Poscit  equos,  gaudetque  tuens  ante  ora  fremen- 
Pilumno  quos  ipsa  decus  dedit  Orithyia ; 

Qui  candore  nives  anteirent,  cursibus  auras. 
Circumstant  properi  aurigae,  manibusque  laces¬ 
sunt  85 

Pectora  planisa  cavis,  et  colla  comantia  pectunt. 
Ipse  dehinc  auro  squalentem  alboque  orichalco 
Circumdat  loricam  humeris ;  simul  aptat  habendo 
Ensemque  clypeumque  et  rubrae  cornua  cristae  ; 
Ensem,  quem  Dauno  ignipotens  deus  ipse  pa¬ 
renti  90 

Fecerat,  et  Stygia  candentem  tinxerat  unda. 
Exin,  quae  mediis  ingenti  adnixa  columnae 
Idibus  adstabat,  validam  vi  corripit  hastam, 
Actoris  Aurunci  spolium;  quassatque  trementem, 
Vociferans:  Nunc,  o  nunquam  frustrata  vocatus 
Hasta  meos,  nunc  tempus  adest;  te  maximus 
Actor,  96 

Te  Turni  nunc  dextra  gerit.  Da  sternere  corpus, 
Loricamque  manu  valida  lacerare  revulsam 
Semiviri  Phrygis,  et  foedare  in  pulvere  crines 
Vibratos  calido  ferro,  myrrhaque  madentes.  100 
H  is  agitur  furiis ;  totoque  ardentis  ab  ore 


Scintillae  absistunt ;  oculis  micat  acribus  ignis. 
Mugitus  veluti  cum  prima  in  proelia  taurus 
Terrificos  ciet,  atque  irasci  in  cornua  tentat, 
Arboris  obnixus  trunco;  ventosque  lacessit  105 
Ictibus,  et  sparsa  ad  pugnam  proludit  arena. 

Nec  minus  interea  maternis  saevus  in  armis 
.®neas  acuit  Martem,  et  se  suscitat  ira, 

Oblato  gaudens  componi  foedere  bellum. 

Tum  socios  maestique  metum  solatur  Iuli,  110 
Fata  docens  ;  regique  jubet  responsa  Latino 
Certa  referre  viros,  et  pacis  dicere  leges. 

Postera  vix  summos  spargebat  lumine  montes 
Orta  dies ;  cum  primum  alto  se  gurgite  tollunt 
Solis  equi,  lucemque  elatis  naribus  efflant ;  115 
Campum  ad  certamen  magnae  sub  moenibus  urbis 
Dimensi  Rutulique  viri  Teucrique  parabant ; 

In  medioque  focos  et  dis  communibus  aras 
Gramineas.  Alii  fontemque  ignemque  ferebant, 
Velati  limo,  et  verbena  tempora  vincti.  120 
Procedit  legio  Ausonidum,  pilataque  plenis 
Agmina  se  fundunt  portis.  Hinc  Troius  omnis, 
Tyrrhenusque  ruit  variis  exercitus  armis ; 

Haud  secus  instructi  ferro,  quam  si  aspera  Martis 
Pugna  vocet.  Nec  non  mediis  in  millibus  ipsi 
Ductores  auro  volitant  ostroque  decori,  126 
Et  genus  Assaraci  Mnestheus,  et  fortis  Asylas, 
Et  Messapus  equum  domitor,  Neptunia  proles. 
Utque  dato  signo  spatia  in  sua  quisque  recessit, 
Defigunt  tellure  hastas,  et  scuta  reclinant ;  130 
Tum  studio  effusae  matres,  et  vulgus  inermum, 
Invalidique  senes,  turres  et  tecta  domorum 
Obsedere ;  alii  portis  sublimibus  adstant. 

At  Juno,  e  summo,  qui  nunc  Albanus  habetur, 
(Tum  neque  nomen  erat  nec  honos  aut  gloria 
monti)  [ambas, 

Prospiciens  tumulo,  campum  adspectabat,  et 
Laurentum  Troumque  acies  urbemque  Latini. 
Extemplo  Turni  sic  est  affata  sororem  138 
Diva  deam,  stagnis  quae  fluminibusque  sonoris 
Praesidet ;  hunc  illi  rex  aetheris  altus  honorem 
Jupiter  erepta  pro  virginitate  sacravit :  [tro, 

Nympha,  decus  fluviorum,  animo  gratissima  nos- 
Scis,  ut  te  cunctis  unam,  quaecunque  Latinae 
Magnanimi  Jovis  ingratum  adseendere  cubile, 
Praetulerim,  ccelique  lubens  in  parte  locarim;  145 
Disce  tuum,  ne  me  incuses,  Juturna,  dolorem. 
Qua  visa  est  fortuna  pati,  Parcaeque  sinebant 
Cedere  res  Latio,  Turnum  et  tua  moenia  texi ; 
Nunc  juvenem  imparibus  video  concurrere  fatis; 
Parcarumque  dies  et  vis  inimica  propinquat.  150 
Non  pugnam  adspicere  hanc  oculis,  non  fcedera 
possum. 

Tu,  pro  germano  si  quid  praesentius  audes, 
Perge;  decet.  Forsan  miseros  meliora  sequentur. 
Vix  ea  :  cum  lacrymas  oculis  Juturna  profudit ; 
Terque  quaterque  manu  pectus  percussit  hones¬ 
tum.  155 

Non  lacrymis  hoc  tempus,  ait  Saturnia  Juno : 
Accelera,  et  fratrem,  si  quis  modus,  eripe  morti : 
Aut  tu  bella  cie,  conceptumque  excute  foedus. 
Auctor  ego  audendi.  Sic  exhortata  reliquit 
Incertam,  et  tristi  turbatam  vulnere  mentis.  160 
Interea  reges,  ingenti  mole  Latinus 
Quadrijugo  vehitur  curru,  cui  tempora  circum 
Aurati  bis  sex  radii  fulgentia  cingunt, 

Solis  avi  specimen :  bigis  it  Turnus  in  albis, 
Bina  manu  lato  crispans  hastilia  ferro.  165 

Hinc  pater  iEneas,  Romanae  stirpis  origo, 
Sidereo  flagrans  clypeo  et  coelestibus  armis, 

Et  juxta  Ascanius,  magnae  spes  altera  Romae, 

N  " 

Procedunt  castris ;  puraque  in  veste  sacerdos 
Setigeri  fetum  suis,  intonsamque  bidentem,  170 
Attulit,  admovitque  pecus  flagrantibus  aris. 

Illi,  ad  surgentem  conversi  lumina  solem, 

Dant  fruges  manibus  salsas,  et  tempora  ferro 
Summanotantpecudum,  paterisque  altaria  libant. 
Tum  pius  iEneas  stricto  sic  ense  precatur:  175 
Esto  nunc  Sol  testis  et  haec  mihi  terra  vocanti, 
Quam  propter  tantos  potui  perferre  labores, 

Et  pater  omnipotens,  et  tu  Saturnia  Juno, 

Jam  melior,  jam, 'diva,  precor,  tuque  inclyte 
Mavors,  179 

Cuncta  tuo  qui  bella,  pater,  sub  numine  torques  ; 
Eontesque,  fluviosque  voco,  quaeque  aetheris  alti 
Religio,  et  quae  caeruleo  sunt  numina  ponto ; 
Cesserit  Ausonio  si  fors  victoria  Turno : 
Convenit.  Evandri  victos  discedere  ad  urbem  ; 
Cedet  Iulus  agris;  nec  post  arma  ulla  rebelles  185 
iEneadae  referent,  ferrove  haec  regna  lacessent. 
Sin  nostrum  annuerit  nobis  victoria  Martem 
(Ut  potius  reor,  et  potius  di  numine  firment) 
Non  ego  nec  Teucris  Italos  parere  jubebo, 

Nec  mihi  regna  peto  ;  paribus  se  legibus  ambae 
Invictae  gentes  aeterna  in  foedera  mittant.  191 
Sacra  deosque  dabo  ;  socer  arma  Latinus  habeto  ; 
Imperium  sollenne  socer  :  mihi  moenia  Teucri 
Constituent,  urbique  dabit  Lavinia  nomen.  194 
Sic  prior  iEneas ;  sequitur  sic  deinde  Latinus, 
Suspiciens  coelum,  tenditque  ad  sidera  dextram  : 
Haec  eadem,  iEnea,  terram,  mare,  sidera,  juro, 
Latonaeque  genus  duplex,  Janumque  bifrontem, 
Yimque  deum  infernam  et  duri  sacraria  Ditis ; 
Audiat  haec  genitor,  qui  foedera  fulmine  sancit ; 
Tango  aras ;  medios  ignes  et  numina  testor :  201 
Nulla  dies.pacem  hanc  Italis,  nec  foedera  rumpet, 
Quo  res  cunque  cadent ;  nec  me  vis  ulla  volen¬ 
tem 

Avertet ;  non,  si  tellurem  effundat  in  undas, 
Diluvio  miscens,  coelumque  in  Tartara  solvat:  205 
Ut  sceptrum  hoc — dextra  sceptrum  nam  forte 
gerebat —  [bras, 

Nunquam  fronde  levi  fundet  virgulta  neque  um- 
Cum  semel  in  sylvis,  imo  de  stirpe  recisum, 
Matre  caret,  posuitque  comas  et  brachia  ferro, 
Olim  arbos,  nunc  artificis  manus  sere  decoro  210 
Inclusit,  patribusque  dedit  gestare  Latinis. 
Talibus  inter  se  firmabant  foedera  dictis, 
Conspectu  in  medio  procerum.  Tum  rite  sacratas 
In  flammam  jugulant  pecudes,  et  viscera  vivis 
Eripiunt,  cumulantque  oneratis  lancibus  aras. 

At  vero  Rutulis  impar  ea  pugna  videri  216 
Jamdudum,  et  vario  misceri  pectora  motu; 

Tum  magis,  ut  propius  cernunt,  non  viribus 
aequis. 

Adjuvat,  incessu  tacito  progressus,  et  aram  219 
Suppliciter  venerans  demisso  lumine,  Turnus, 
Tabentesque  genae,  et  juvenili  in  corpore  pallor. 
Quem  simul  ac  Juturna  soror  crebescere  vidit 
Sermonem,  et  vulgi  variare  labantia  corda, 

In  medias  acies,  formam  assimulata  Camerti ; 
Cui  genus  a  proavis  ingens,  clarumque  paternae 
Nomen  erat  virtutis,  et  ipse  acerrimus  armis;  226 
In  medias  dat  sese  acies,  haud  nescia  rerum, 
Rumoresque  serit  varios,  ac  talia  fatur : 

Non  pudet,  o  Rutuli,  pro  cunctis  talibus  unam 
Objectare  animam  ?  numerone,  an  viribus  aequi 
Non  sumus?  En,  omnes  et  Troes,  et  Arcades,  hi 
sunt,  261 

Fatalisque  manus,  infensa  Etruria  Turno. 

Vix  hostem,  alterni  si  congrediamur,  habemus. 


Ille  quidem  ad  superos,  quorum  se  devovet  aris, 
Succedet  fama,  vivusque  per  ora  feretur ;  235 

Nos,  patria  amissa,  dominis  parere  superbis 
Cogemur,  qui  nunc  lenti  consedimus  arvis. 
Talibus  incensa  est  juvenum  sententia  dictis, 
Jam  magis  atque  magis ;  serpitque  per  agmina 
murmur. 

Ipsi  Laurentes  mutati,  ipsique  Latini.  240 
Qui  sibi  jam  requiem  pugna;  rebusque  salutem 
Sperabant ;  nunc  arma  volunt,  foedusque  pre¬ 
cantur 

Infectum,  et  Turni  sortem  miserantur  iniquam. 
His  aliud  majus  Juturna  adjungit,  et  alto  244 
Dat  signum  coelo  ;  quo  non  prgesentius  ullum 
Turbavit  mentes  Italas,  monstroque  fefellit. 
Namque  volans  rubra  fulvus  Jovis  ales  in  aethra 
Littoreas  agitabat  aves,  turbamque  sonantem 
Agminis  aligeri ;  subito  cum  lapsus  ad  undas 
Cycnum  excellentem  pedibus  rapit  improbus 
uncis.  25C 

Arrexere  animos  Itali ;  cunctaeque  volucres 
Convertunt  clamore  fugam  (mirabile  visu) 
iEtheraque  obscurant  pennis,  hostemque  per 
auras 

Facta  nube  premunt ;  donec  vi  victus,  et  ipso 
Pondere  defecit,  praedamque  ex  unguibus  ales 
Projecit  fluvio,  penitusque  in  nubila  fligit.  256 
Tum  vero  augurium  Rutuli  clamore  salutant, 
Expediuntque  manus  ;  primusque  Tolumnius 
augur, 

Hoc  erat,  hoc  votis,  inquit,  quod  saepe  petivi ; 
Accipio,  agnoscoque  deos ;  me,  me  duce,  ferrum 
Corripite,  o  miseri,  quos  improbus  advena  bello 
Territat,  invalidas  ut  aves,  et  littora  vestra  262 
Vi  populat.  Petit  ille  fugam,  penitusque  pro¬ 
fundo 

Vela  dabit.  Vos  unanimi  densate  catervas, 

Et  regem  vobis  pugna  defendite  raptum.  265 
Dixit,  et  adversos  telum  contorsit  in  hostes 
Procurrens ;  sonitum  dat  stridula  cornus,  et  auras 
Certa  secat.  Simul  hoc,  simul  ingens  clamor,  et 
omnes 

Turbati  cunei,  calefactaque  corda  tumultu. 
Hasta  volans,  ut  forte  novem  pulcherrima  fra¬ 
trum 

Corpora  constiterant  contra,  quos  fida  crearat 
Una  tot  Arcadio  conjux  Tyrrhena  Gylippo,  272 
Horum  unum,  ad  medium,  teritur  qua  sutilis  alvo 
Balteus,  et  laterum  juncturas  fibula  mordet, 
Egregium  forma  juvenem,  et  fulgentibus  armis, 
Transadigit  costas,  fulvaque  effundit  arena.  276 
At  fratres,  animosa  phalanx,  accensaque  luctu, 
Pars  gladios  stringunt  manibus,  pars  missile 
ferrum 

Corripiunt,  csecique  ruunt.  Quos  agmina  contra 
Procurrunt  Laurentum  ;  hinc  densi  rursus  inun¬ 
dant  280 

Troes,  Agyllinique,  et  pictis  Arcades  armis. 

Sic  omnes  amor  unus  habet  decernere  ferro. 
Diripuere  aras  ;  it  toto  turbida  coelo 
Tempestas  telorum,  ac  ferreus  ingruit  imber; 
Craterasque  focosque  ferunt.  Fugit  ipse  Latinus 
Pulsatos  referens,  infecto  foedere,  divos.  286 
Infrenant  alii  currus,  aut  corpora  saltu 
Subjiciunt  in  equos,  et  strictis  ensibus  adsunt. 
Messapus  regem,  regisque  insigne  gerentem, 
Tyrrhenum  Aulesten,  avidus  confundere  foedus. 
Adverso  proterret  equo :  ruit  ille  recedens,  29 1 
Et  miser  oppositis  a  tergo  involvitur  aris  [hasta 
In  caput  inque  humeros.  At  fervidus  advolat 

Messapus,  teloque  orantem  multa  trabali  294 
Desuper  altus  equo  graviter  ferit,  atque  ita  fatur: 
Hoc  habet ;  lisec  melior  magnis  data  victima  di¬ 
vis. 

Concurrunt  Itali,  spoliantque  calentia  membra. 
Obvius  ambustum  torrem  Corynseus  ab  ara  298 
Corripit,  et  venienti  Ebuso  plagamque  ferenti 
Occupat  os  flammis  ;  olli  ingens  barba  reluxit, 
Nidoremque  ambusta  dedit;  super  ipse  secutus 
Caesariem  laeva  turbati  corripit  hostis, 
Impressoque  genu  nitens  terrae  applicat  ipsum  ; 
Sic  rigido  latus  ense  ferit.  Podalirius  Alsum 
Pastorem,  primaque  acie  per  tela  ruentem,  305 
Ense  sequens  nudo  superimminet ;  ille  securi 
Adversi  frontem  mediam  mentumque  reducta 
Disjicit,  et  sparso  late  rigat  arma  cruore. 

Olli  dura  quies  oculos  et  ferreus  urget  309 
Somnus  ;  in  aeternam  clauduntur  lumina  noctem. 

At  pius  iEneas  dextram  tendebat  inermem 
Nudato  capite,  atque  suos  clamore  vocabat : 
Quo  ruitis  ?  quoeve  ista  repens  discordia  surgit  ? 
O  cohibete  iras  !  ictum  jam  foedus,  et  omnes 
Compositae  leges;  mihi  jus  concurrere  soli ;  315 
Me  sinite,  atque  auferte  metus.  Ego  fjedera  faxo 
Firma  manu;  Turnum  jam  debent  haec  mihi  sa¬ 
cra. 

Has  inter  voces,  media  inter  talia  verba, 

Ecce,  viro  stridens  alis  allapsa  sagitta  est ;  319 
Incertum,  qua  pulsa  manu,  quo  turbine  adacta ; 
Quis  tantam  Rutulis  laudem,  casusne,  deusne, 
Attulerit.  Pressa  est  insignis  gloria  facti ; 

Nec  sese  iEneae  jactavit  vulnere  quisquam. 

Turnus,  utAEnean  cedentem  ex  agmine  vidit, 
Turbatosque  duces,  subita  spe  fervidus  ardet ; 
Poscit  equos,  atque  arma  simul,  saltuque  super¬ 
bus  326 

Emicat  in  currum,  et  manibus  molitur  habenas. 
Multa  virum  volitans  dat  fortia  corpora  leto  ; 
Semineces  volvit  multos,  aut  agmina  curru 
Proterit,  aut  raptas  fugientibus  ingerit  hastas. 
Qualis  apud  gelidi  cum  flumina  concitus  Hebri 
Sanguineus  Mavors  clypeo  increpat,  atque  fu¬ 
rentes 

Bella  movens  immittit  equos;  illi  aequore  aperto 
Ante  Notos  Zephyrumque  volant;  gemit  ultima 
pulsu  334 

Thraca  pedum  ;  circumque  atrae  Formidinis  ora, 
Iraeque,  Insidiaeque,  dei  comitatus,  aguntur. 

Talis  equos  alacer  media  inter  proelia  Turnus 
Fumantes  sudore  quatit,  miserabile  caesis 
Hostibus  insultans  ;  spargit  rapida  ungula  rores 
Sanguineos,  mixtaque  eruor  calcatur  arena.  340 
Jamque  neci  Sthenelumque  dedit,  Thamyrim- 
que,  Pholumque,  [ambo 

Hunc  congressus,  et  hunc  ;  illum  eminus ;  eminus 
Imbrasidas,  Glaucum  atque  Laden,  quos  Imbra¬ 
sus  ipse 

Nutrierat  Lycia,  paribusque  ornaverat  armis, 

Y el  conferre  manum,  vel  equo  praevertere  ventos. 

.  arte  alia  media  Eumedes  in  proelia  fertur,  346 
An  iqui  proles  bello  praeclara  Dolonis  ; 

Nom.ne  avum  referens,  animo  manibusque  pa- 
_  rentem  :  [adiret, 

Qui  quondam,  castra  ut  Danaum  speculator 
Ausus  Pelidae  pretium  sibi  poscere  currus;  350 
Illum  Tydides  alio  pro  talibus  ausis 
Affecit  pretio  ;  nec  equis  adspirat  Achillis. 

Hunc  procul  ut  campo  Turnus  prospexit  aperto, 
Ante  levi  jaculo  longum  per  inane  secutus, 

Sistit  equos  bijugis,  et  curru  desilit,  atque  355 


Semianimi  lapsoque  supervenit,  et,  pede  collo 
Impresso,  dextrae  mucronem  extorquet,  et  alto 
Fulgentem  tingit  jugulo,  atque  haec  insuper  ad 
dit : 

En,  agros,  et,  quam  bello,  Trojane,  petisti,  359 
Hesperiam  metire  jacens  :  haec  praemia,  qui  me 
Ferro  ausi  tentare,  ferunt ;  sic  moenia  condunt. 
Huic  comitem  Asbuten  conjecta  cuspide  mittit; 
Chloreaque,  Sybarimque,  Daretaque,  Thersilo- 
chumque ; 

Et  sternacis  equi  lapsum  cervice  Thymoeten. 

Ac  velut  Edoni  Boreae  cum  spiritus  alto  365 
Insonat  iEgaeo,  sequiturque  ad  littora  fluctus, 
Qua  venti  incubuere,  fugam  dant  nubila  coelo  ; 
Sic  Turno,  quacunque  viam  secat,  agmina  cedunt, 
Conversaeque  ruunt  acies  ;  fert  impetus  ipsum, 
Et  cristam  adverso  curru  quatit  aura  volantem. 
Non  tulit  instantem  Phegeus  animisque  fremen¬ 
tem  ;  371 

Objecit  sese  ad  currum,  et  spumantia  frenis 
Ora  citatorum  dextra  detorsit  equorum.  [tum 
Dum  trahitur,  pendetque  jugis,  hunc  lata  retec- 
Lancea  consequitur,  rumpitque  infixa  bilicem 
Loricam,  et  summum  degustat  vulnere  corpus. 
Ille  tamen  clypeo  objecto  conversus  in  hostem 
Ibat,  et  auxilium  ducto  mucrone  petebat ; 

Cum  rota  praecipitem,  et  procursu  concitus  axis 
Impulit,  effunditque  solo  ;  Turnusque  secutus, 
Imam  inter  galeam,  summi  thoracis  et  oras,  381 
Abstulit  ense  caput,  truncumque  reliquit  arenae. 

Atque  ea  dum  campis  victor  dat  funera  Turnus, 
Interea  .Enean  Mnestheus  et  fidus  Achates 
Ascaniusque  comes  castris  statuere  cruentum. 
Alternos  longa  nitentem  cuspide  gressus.  386 
Saevit,  et  infracta  luctatur  arundine  telum 
Eripere,  auxilioque  viam,  quae  proxima,  poscit : 
Ense  secent  lato  vulnus,  telique  latebram  389 
Rescindant  penitus,  seseque  in  bella  remittant. 
Jamque  aderat  Phoebo  ante  alios  dilectus  Iapis 
Iasides  ;  acri  quondam  cui  captus  amore 
Ipse  suas  artes,  sua  munera,  laetus  Apollo 
Augurium  citharamque  dabat  celeresque  sagittas. 
Ille,  ut  depositi  proferret  fata  parentis,  395 
Scire  potestates  herbarum  usumque  medendi 
Maluit,  et  mutas  agitare  inglorius  artes. 

Stabat  acerba  fremens,  ingentem  nixus  in  hastam, 
Eneas,  magno  juvenum  et  m  serentis  Iuli 
Concursu,  lacrymis  immobilis.  Ille  retorto  400 
Paeonium  in  morem  senior  succinctus  amictu, 
Multa  manu  medica  Phoebique  potentibus  herbis 
Nequi  equam  trepidat,  nequicquam  spicula  dextra 
Sollicitat,  prensatque  tenaci  forcipe  ferrum. 
Nulla  viam  fortuna  regit ;  nihil  auctor  Apollo 
Subvenit ;  et  saevus  campis  magis  ac  magis  horror 
Crebrescit,  propiusque  malum  est.  Jam  pulvere 
coelum  [castris 

Stare  vident,  subeuntque  equites,  et  spicula 
Densa  cadunt  mediis.  It  tristis  ad  aethera  clamor 
Bellantum  juvenum,  et  duro  sub  Marte  cadentum. 
Hic  Venus,  indigno  nati  concussa  dolore,  411 
Dictamnum  genitrix  Cretaea  carpit  ab  Ida, 
Puberibus  caulem  foliis  et  flore  comantem 
Purpureo  :  non  illa  feris  incognita  capris 
Gramina,  cum  tergo  volucres  haesere  sagittae,  415 
Hoc  Venus,  obscuro  faciem  circumdata  nimbo, 
Detulit ;  hoc  fusum  labris  splendentibus  amnem 
Inficit,  occulte  medicans ;  spargitque  salubres 
Ambrosiae  succos,  et  odoriferam  panaceam. 

Fovit  ea  vulnus  lympha  longaevus  Iapis  42C 
Igr  )rans ;  subitoque  omnis  de  corpore  fugit 

Quippe  iit  lor ;  omnis  stetit  imo  vulnere  sanguis. 
Jamque  secuta  manum,  nullo  cogente,  sagitta 
Excidit,  atque  novas  rediere  in  pristina  vires. 
Arma  citi  properate  viro  :  quid  statis  ?  Iapis  425 
Conclamat,  primusque  animos  accendit  in  hos¬ 
tem. 

Non  haec  humanis  opibus,  non  arte  magistra 
Proveniunt ;  neque  te,  iEnea,  mea  dextera  servat ; 
Major  agit  deus,  atque  opera  ad  majora  remittit. 
Ille,  avidus  pugnae,  suras  incluserat  auro  430 
Hinc  atque  hinc,  oditque  moras,  hastamque  co¬ 
ruscat.  [est, 

Postquam  habilis  lateri  clypeus  loricaque  tergo 
Ascanium  fusis  circum  complectitur  armis,  433 
Summaque  per  galeam  delibans  osculo  fatur: 
Disce,  puer,  virtutem  ex  me,  verumque  laborem ; 
Fortunam  ex  aliis.  Nunc  te  mea  dextera  bello 
Defensum  dabit,  et  magna  inter  praemia  ducet. 
Tu  facito,  mox  cum  matura  adoleverit  aetas, 

Sis  memor;  et  te  animo  repetentem  exempla 
tuorum  439 

Et  pater  vEneas,  et  avunculus  excitet  Hector. 

Haec  ubi  dicta  dedit,  portis  sese  extulit  ingens, 
Telum  immane  manu  quatiens ;  simul  agmine 
denso 

Antheusque  Mnestheusque  ruunt,  omnisque  re¬ 
lictis 

Turba  fluit  castris.  Tum  caeco  pulvere  campus 
Miscetur,  pulsuque  pedum  tremit  excita  tellus. 
Vidit  ab  adverso  venientes  aggere  Turnus,  446 
Videre  Ausonii,  gelidusque  per  ima  cucurrit 
Ossa  tremor.  Prima  ante  omnes  Juturna  Latinos 
Audiit  agnovitque  sonum,  et  tremefacta  refugit. 
Ille  volat,  campoque  atrum  rapit  agmen  aperto. 
Qualis  ubi  ad  terras  abrupto  sidere  nimbus  45 1 
It  mare,  per  medium ;  miseris,  heu,  praescia  longe 
Horrescunt  corda  agricolis,  dabit  ille  ruinas 
Arboribus,  stragemque  satis  ;  ruet  omnia  late ; 
Ante  volant  sonitumque  ferunt  ad  littora  venti : 
Talis  in  adversos  ductor  Rhoeteius  hostes  456 
Agmen  agit ;  densi  cuneis  se  quisque  coactis 
Agglomerant.  Ferit  ense  gravem  Thymbraeus 
Osirim ; 

Archetium  Mnestheus,  Epulonem  obtruncat 
Achates,  459 

Ufentemque  Gyas ;  cadit  ipse  Tolumnius  augur, 
Primus  in  adversos  telum  qui  torserat  hostes. 
Tollitur  in  coelum  clamor,  versique  vicissim 
Pulverulenta  fuga  Rutuli  dant  terga  per  agros. 
Ipse  neque  aversos  dignatur  sternere  morti ; 

Nec  pede  congressos  aequo,  nec  tela  ferentes  465 
Insequitur,  solum  densa  in  caligine  Turnum 
Vestigat  lustrans,  solum  in  certamina  poscit. 
Hoc  concussa  metu  mentem,  Juturna  virago 
Aurigam  Turni  media  inter  lora  Metiscum 
Excutit,  et  longe  lapsum  temone  relinquit;  470 
Ipsa  subit,  manibusque  undantes  flectit  habenas, 
Cuncta  gerens,  vocemque  et  corpus  et  arma 
Metisci. 

Nigra  velut  magnas  domini  cum  divitis  aedes 
Pervolat,  et  pennis  alta  atria  lustrat  hirundo, 
Pabula  parva  legens,  nidisque  loquacibus  escas, 
Et  nunc  porticibus  vacuis,  nunc  humida  circum 
Stagna  sonat,  similis  medios  Juturna  per  hostes 
Fertur  equis,  rapidoque  volans  obit  omnia  curru  ; 
Jamque  hic  germanum,  jamque  hic,  ostentat 
ovantem,  479 

Nec  conferre  manum  patitur;  volat  avia  longe. 
Haud  minus  iEncas  tortos  legit  obvius  orbes, 
Vestiga tque  virum,  et  disjecta  per  agmina  magna 


Voce  vocat.  Quoties  oculos  conjecit  in  hostem 
Alipedumque  fugam  cursu  tentavit  equorum, 
Aversos  toties  currus  Juturna  retorsit.  48E 
Heu  quid  agat  ?  vario  nequicquam  fluctuat  aestu 
Diversaeque  vocant  animum  in  contraria  curae. 
Huic  Messapus,  uti  laeva  duo  forte  gerebat 
Lenta,  levis  cursu,  praefixa  hastilia  ferro, 

Horum  unum  certo  contorquens  dirigit  ictu.  490 
Substitit  .ZEneas,  et  se  collegit  in  arma, 

Poplite  subsidens ;  apicem  tamen  incita  summum 
Hasta  tulit,  summasque  excussit  vertice  cristas. 
Tum  vero  assurgunt  irae  ;  insidiisque  subactus. 
Diversos  ubi  sensit  equos  currumque  referri,  495 
Multa  Jovem  et  laesi  testatus  foederis  aras, 

Jam  tandem  invadit  medios,  et  Marte  secundo 
Terribilis,  saevam  nullo  discrimine  caedem 
Suscitat ;  irarumque  omnes  effundit  habenas. 
Quis  mihi  nunc  tot  acerba  deus,  quis  carmine 
caedes  500 

Diversas,  obitumque  ducum,  quos  aequore  toto 
Inque  vicem  nunc  Turnus  agit,  nunc  Troius  heros, 
Expediat  ?  tanton’  placuit  concurrere  motu, 
Jupiter,  aeterna  gentes  in  pace  futuras  ! 

^EJneas  Rutulum  Sucronem — ea  prima  ruentes 
Pugna  loco  statuit  Teucros, — haud  multa  mo¬ 
ratus, 

Excipit  in  latus,  et,  qua  fata  celerrima,  crudum 
Transadigit  costas  et  crates  pectoris  ensem.  508 
Turnus  equo  dejectum  Amycum,  fratremque 
Diorem,  [longa, 

Congressus  pedes,  hunc  venientem  cuspide 
Hunc  mucrone  ferit ;  curruque  abscisa  duorum 
Suspendit  capita,  et  rorantia  sanguine  portat. 

Ille  Talon  Tanaimque  neci  fortemque  Cethegum, 
Tres  uno  congressu,  et  maestum  mittit  Onyten, 
Nomen  Echionium,  matrisque  genus  Peridiae  ; 
Hic  fratres  Lycia  missos  et  Apollinis  agris,  516 
Et  juvenem  exosum  nequicquam  bella  Menoeten 
Arcada  :  piscosae  cui  circum  flumina  Lernae 
Ars  fuerat,  pauperque  domus ;  nec  nota  potentum 
Limina ;  conductaque  pater  tellure  serebat.  520 
Ac  velut  immissi  diversis  partibus  ignes 
Arentem  in  sylvam  et  virgulta  sonantia  lauro  ; 
Aut  ubi  decursu  rapido  de  montibus  altis 
Dant  sonitum  spumosi  amnes,  et  in  aequora  cur¬ 
runt,  524 

Quisque  suum  populatus  iter ;  non  segnius  ambo 
iEneas  Turnusque  ruunt  per  proelia ;  nunc,  nunc 
Fluctuat  ira  intus  ;  rumpuntur  nescia  vinci 
Pectora  ;  nunc  totis  in  vulnera  viribus  itur. 
Murranum  hic,  atavos  et  avorum  antiqua  sonan¬ 
tem  529 

Nomina,  per  regesque  actum  genus  omne  La¬ 
tinos, 

Praecipitem  scopulo  atque  ingentis  turbine  saxi 
Excutit,  effunditque  solo ;  hunc  lora  et  juga 
subter  532 

Provolvere  rotae  :  crebro  super  ungula  pulsu 
Incita,  nec  domini  memorum,  proculcat  equo¬ 
rum  ; 

Ille  ruenti  Hyllo,  animisque  immane  frementi, 
Occurrit,  telumque  aurata  ad  tempora  torquet ; 
Olli  per  galeam  fixo  stetit  hasta  cerebro. 
Dextera  nec  tua  te,  Graium  fortissime,  Creteu, 
Eripuit  Turno ;  nec  Di  texere  Cupencum, 
iEnea  veniente,  sui ;  dedit  obvia  ferro  540 
Pectora  ;  nec  misero  clypei  mora  profuit  aerei. 
Te  quoque  Laurentes  viderunt,  iEole,  campi 
Oppetere,  et  late  terram  consternere  tergo ; 
Occidis,  Argivae  quem  non  potuere  phalanges 

Sternere,  Lee  Priami  regnorum  eversor  Achilles': 
Hic  tibi  mortis  erant  metae  ;  domus  alta  sub  Ida; 
Lyrnessi  domus  alta,  solo  Laurente  sepulchrum, 
Totae  adeo  conversae  acies,  omnesque  Latini, 
Omnes  Dardanidae;  Mnestheus,  acerque  Serestus. 
Et  Messapus  equum  domitor,  et  fortis  Asylas, 
Tuscorumque  phalanx,  Evandrique  Arcades  alae. 
Pro  se  quisque  viri  summa  nituntur  opum  vi. 
Nec  mora,  nec  requies ;  vasto  certamine  tendunt. 

Hic  mentem  iEneae  genitrix  pulcherrima  misit, 
Iret  ut  ad  muros,  urbique  adverteret  agmen  555 
Ocius,  et  subita  turbaret  clade  Latinos. 

Ille,  ut,  vestigans  diversa  per  agmina  Turnum, 
Huc  atque  huc  acies  circumtulit,  adspicit  urbem 
Immunem  tanti  belli,  atque  impune  quietam. 
Continuo  pugnae  accendit  majoris  imago  ;  560 

Mnesthea  Sergestumque  vocat  fortemque  Seres- 
tum,  [erum 

Ductores,  tumulumque  capit ;  quo  caetera  Teu- 
Concurrit  legio ;  nec  scuta  aut  spicula  densi 
Deponunt.  Celso  medius  stans  aggere  fatur :  564 
Ne  qua  meis  esto  dictis  mora.  Jupiter  hac  stat. 
Neu  quis  ob  inceptum  subitum  mihi  segnior  ito. 
Urbem  hodie,  causam  belli,  regna  ipsa  Latini, 
Ni  frenum  accipere  et  victi  parere  fatentur, 
Eruam,  et  aequa  solo  fumantia  culmina  ponam. 
Scilicet  exspectem,  libeat  dumprcelia  Turno  570 
Nostra  pati ;  rursusque  velit  concurrere  victus  ? 
Hoc  caput,  o  cives,  haec  belli  summa  nefandi. 
Ferte  faces  propere,  foedusque  reposcite  flammis. 

Dixerat, atque  animis  pariter  certantibus  omnes 
Dant  cuneum ;  densaque  ad  muros  mole  feruntur. 
Scalae  improviso,  subitusque  apparuit  ignis.  576 
Discurrunt  alii  ad  portas,  primosque  trucidant ; 
Ferrum  alii  torquent,  et  obumbrant  aethera  telis. 
Ipse  inter  primos  dextram  sub  moenia  tendit 
iEneas,  magnaque  incusat  voce  Latinum,  580 
Testaturque  Deos,  iterum  se  ad  proelia  cogi  ; 

Bis  jam  Italos  hostes ;  haec  altera  foedera  rumpi. 
Exoritur  trepidos  inter  discordia  cives  :  583 

Urbem  alii  reserare  jubent,  et  pandere  portas 
Dardanidis,  ipsumque  trahunt  in  moenia  regem ; 
Arma  ferunt  alii,  et  pergunt  defendere  muros  : 
Inclusas  ut  cum  latebroso  in  pumice  pastor 
Yestigavit  apes,  fumoque  implevit  amaro; 

Illae  intus  trepidae  rerum  per  cerea  castra 
Discurrunt,  magnisque  acuunt  stridoribus  iras ; 
Volvitur  ater  odor  tectis ;  tum  murmure  caeco 
Intus  saxa  sonant ;  vacuas  it  fumus  ad  auras. 

Accidit  haec  fessis  etiam  fortuna  Latinis, 

Quae  totam  luctu  concussit  funditus  urbem, 
llegina  ut  tectis  venientem  prospicit  hostem, 
Incessi  muros,  ignes  ad  tecta  volare;  596 

Nusquam  acies  contra  Rutulas,  nulla  agmina 
Turni, 

Infelix  pugnae  juvenem  in  certamine  credit 
Exstinctum  ;  et,  subito  mentem  turbata  dolore, 
Se  causam  clamat,  crimenque,  caputque  malo¬ 
rum  ;  600 

Multaque  per  maestum  demens  effata  furorem, 
Purpureos  moritura  manu  discindit  amictus, 

Et  nodum  informis  leti  trabe  nectit  ab  alta. 
Quam  cladem  miser*  postquam  accepere  Latinae, 
Filia  prima  manu  flavos  Lavinia  crines  605 

Et  roseas  laniata  genas,  tum  caetera  circum 
Turba,  furit ;  resonant  late  plangoribus  aedes. 
Hinc  totam  infelix  vulgatur  fama  per  urbem. 
Demittunt  mentes  ;  it  scissa  veste  Latinus, 
Conjugis  attonitus  fatis,  urbisque  ruina,  610 

Canitiem  immundo  perfusam  pulvere  turpans, 


Multaque  se  incusat,  qui  non  acceperit  ante 
Dardanium  iEnean,  gener  umque  adseiverit  ultro. 

Interea  extremo  bellator  in  aequore  Turnus 
Palantes  sequitur  paucos,  jam  segnior,  atque 
Jam  minus  atque  minus  successu  laetus  equorum. 
Attulit  hunc  illi  caecis  terroribus  aura 
Commixtum  clamorem,  arrectasque  impulit  aures 
Confusae  sonus  urbis,  et  illaetabile  murmur.  619 
Hei  mihi !  quid  tanto  turbantur  moenia  luctu  ? 
Quisve  ruit  tantus  diversa  clamor  ab  urbe  ? 

Sic  ait,  adductisque  amens  subsistit  habenis. 
Atque  huic,  in  faciem  soror  ut  conversa  Metisci 
Aurigae,  currumque  et  equos  et  lora  regebat, 
Talibus  occurrit  dictis  :  Hac,  Turne,  sequamur 
Trojugenas,  qua  prima  viam  victoria  pandit ;  626 
Sunt  alii,  qui  tecta  manu  defendere  possint. 
Ingruit  iEneas  Italis,  et  proelia  miscet ; 

Et  nos  saeva  manu  mittamus  funera  Teucris. 

N  ec  numero  inferior,  pugnae  nec  honore  recedes. 
Turnus  ad  haec :  631 

O  soror,  et  dudum  agnovi,  cum  prima  per  artem 
Foedera  turbasti,  teque  haec  in  bella  dedisti ; 

Et  nunc  nequicquam  fallis  dea :  sed  quis 
Olympo 

Demissam  tantos  voluit  te  ferre  labores  ?  635 

An  fratris  miseri  letum  ut  crudele  videres  ? 
Nam  quid  ago?  aut  quae  jam  spondet  fortuna 
salutem  ? 

Vidi  oculos  ante  ipse  meos,  me  voce  vocantem, 
Murranum,  quo  non  superat  mihi  carior  alter, 
Oppetere,  ingentem,  atque  ingenti  vulnere  vic¬ 
tum. 

Occidit  infelix,  ne  nostrum  dedecus  Ufens  641 
Adspiceret ;  Teucri  potiuntur  corpore  et  armis. 
Exscindine  domos  (id  rebus  defuit  unum) 
Perpetiar  ?  dextra  nec  Drancis  dicta  refellam  ? 
Terga  dabo?  et  Turnum  fugientem  haec  terra 
videbit  ?  645 

Usque  adeone  mori  miserum  est?  vos  o  mihi 
Manes 

Este  boni  :  quoniam  superis  aversa  voluntas. 
Sancta  ad  vos  anima,  atque  istius  inscia  culpae 
Descendam,  magnorum  haud  unquam  indignus 
avorum. 

Vix  ea  fatus  erat;  medios  volat  ecce  per  hostes 
Vectus  equo  spumante  Saces,  adversa  sagitta 
Saucius  ora,  ruitque  implorans  nomine  Turnum  • 
Turne,  in  te  suprema  salus  ;  miserere  tuorum. 
Fulminat  iEneas  armis,  summasque  minatur  654 
Dejecturum  arces  Italum,  excidioque  daturum ; 
Jamque  faces  ad  tecta  volant.  In  te  ora  Latini, 
In  te  oculos  referunt ;  mussat  rex  ipse  Latinus, 
Quos  generos  vocet,  aut  quae  sese  ad  foedera 
flectat. 

Praeterea  regina,  tui  fidissima,  dextra 
Occidit  ipsa  sua,  lucemque  exterrita  fugit.  660 
Soli  pro  portis  Messapus  et  acer  Atinas  [langes 
Sustentant  aciem.  Circum  hos  utrinque  pha- 
Stant  densae,  strictisque  seges  mucronibus  horret 
Ferrea;  tu  currum  deserto  in  gramine  versas. 

Obstupuit  varia  confusus  imagine  rerum  665 
Turnus,  et  obtutu  tacito  stetit.  iEstuat  ingens 
Uno  in  corde  pudor,  mixtoque  insania  luctu, 

Et  furiis  agitatus  amor,  et  conscia  virtus. 

Ut  primum  discussae  umbrae,  et  lux  reddita 
menti, 

Ardentes  oculorum  orbes  ad  moenia  torsit  670 
Turbidus,  eque  rotis  magnam  respexit  ad  urbem. 
Ecce  autem  flammis  inter  tabulata  volutus 
Ad  coelum  undabat  vortex,  turrimque  tenebat. 

Turrim,  compactis  trabibus  quam  eduxerat  ipse. 
Subdideratque  rotas, pontesque  instraverat  altos. 
Jam  jam  fata,  soror,  superant ;  absiste  morari ; 
Quo  deus,  et  quo  dura  vocat  fortuna,  sequamur. 
Stat  conferre  manum  JEneae ;  stat,  quicquid 
acerbi  est  678 

Morte,  pati ;  nec  me  indecorem,  germana,  vide¬ 
bis  [rem. 

Amplius.  Hunc,  oro,  sine  me  furere  ante  furo- 
Dixit,  et  e  curru  saltum  dedit  ocius  arvis  ;  681 
Perque  hostes, per  tela  ruit ;  maestamque  sororem 
Deserit,  ac  rapido  cursu  media  agmina  rumpit. 
Ac  veluti,  montis  saxum  de  vertice  praeceps 
Cum  ruit  avulsum  vento,  seu  turbidus  imber 
Proluit,  aut  annis  solvit  sublapsa  vetustas,  686 
Fertur  in  abruptum  magno  mons  improbus  actu, 
Exsultatque  solo  ;  sylvas,  armenta,  virosque 
Involvens  secum  :  disjecta  per  agmina  Turnus 
Sic  urbis  ruit  ad  muros,  ubi  plurima  fuso  690 
Sanguine  terra  madet,  striduntque  hastilibus 
auree ; 

Significatque  manu,  et  magno  simul  incipit  ore  : 
Parcite  jam, Rutuli;  et  vos  tela  inhibete,  Latini ; 
Queecunque  est  fortuna,  mea  est ;  me  verius 
unum 

Pro  vobis  foedus  luere,  et  decernere  ferro.  695 
Discessere  omnes  medii,  spatiumque  dedere. 

At  pater  JEneas,  audito  nomine  Turni, 
Deserit  et  muros,  et  summas  deserit  arces  ;  [pit, 
Prsecipitatque  moras  omnes,  opera  omnia  rum- 
Lae  titia  exsultans,  horrendumque  intonat  armis  : 
Quantus  Athos,  aut  quantus  Eryx,  aut  ipse, 
coruscis  701 

Cum  fremit  ilicibus,  quantus,  gaudetque  nivali 
Vertice  se  attollens  pater  Apenninus  ad  auras. 
Jam  vero  et  Rutuli  certatim,  et  Troes,  et  omnes 
Convertere  oculos  Itali,  quique  alta  tenebant  705 
Moenia,  quique  imos  pulsabant  ariete  muros  ; 
Armaque  deposuere  humeris.  Stupet  ipse  La¬ 
tinus, 

Ingentes,  genitos  diversis  partibus  orbis, 

Inter  se  coiisse  viros,  et  cernere  ferro.  709 
Atque  illi,  ut  vacuo  patuerunt  aequore  campi, 
Procursu  rapido,  conjectis  eminus  hastis, 
Invadunt  Martem  clypeis  atque  aere  sonoro. 

Dat  gemitum  tellus  :  tum  crebros  ensibus  ictus 
Congeminant.  Fors  et  virtus  miscentur  in  unum. 
Ac  velut  ingenti  Sila,  summove  Taburno,  716 
Cum  duo  conversis  inimica  in  proelia  tauri 
Frontibus  incurrunt,  pavidi  cessere  magistri ; 
Stat  pecus  omne  metu  mutum,  mussantque  ju¬ 
vencae,  [quantur ; 

Quis  nemori  imperitet,  quem  tota  armenta  se- 
Illi  inter  sese  multa  vi  vulnera  miscent,  720 
Cornuaque  obnixi  infigunt,  et  sanguine  largo 
Colla  armosque  lavant;  gemitu  nemus  omne 
remugit : 

Haud  aliter  Tros  JEneas  et  Daunius  heros  [plet. 
Concurrunt  clypeis.  Ingens  fragor  aethera  com- 
Jupiter  ipse  duas  aequato  examine  lances  725 
Sustinet,  et  fata  imponit  diversa  duorum  ; 

Quem  damnet  labor, et  quo  vefgat  pondere  letum. 
Emicat  hic,  impune  putans,  et  corpore  toto 
Alte  sublatum  consurgit  Turnus  in  ensem, 

Et  ferit.  Exclamant  Troes  trepidique  Latini, 
Arrectaeque  amborum  acies.  At  perfidus  ensis 
Frangitur,  in  medioque  ardentem  deserit  ictu  : 
Ni  fuga  subsidio  subeat.  Fugit  ocior  Euro, 

E  t  capulum  ignotum  dextramque  adspexit  iner¬ 
mem. 


Fama  est,  praecipitem,  cum  prima  in  proelia 
junctos  735 

Conscendebat  equos,  patrio  mucrone  relicto, 
Dum  trepidat,  ferrum  aurigae  rapuisse  Metisci ; 
Idque  diu,  dum  terga  dabant  palantia  Teucri, 
Suffecit ;  postquam  arma  dei  ad  Vulcania  ventum, 
Mortalis  mucro,  glacies  ceu  futilis,  ictu  740 
Dissiluit ;  fulva  resplendent  fragmina  arena. 
Ergo  amens  diversa  fuga  petit  aequora  Turnus ; 
Et  nunc  huc,  inde  huc  incertos  implicat  orbes. 
Undique  enim  densa  Teucri  inclusere  corona ; 
Atque  hinc  vasta  palus,  hinc  ardua  moenia  cin¬ 
gunt.  7  45 

Nec  minus  JEneas,  quanquam  tardata  sagitta 
Interdum  genua  impediunt,  cursumque  recusant, 
Insequitur, trepidique  pedem  pedefervidus  urget. 
'Inclusum  veluti  si  quando  flumine  nactus 
Cervum,  aut  puniceae  septum  formidine  pennae. 
Venator  cursu,  canis  et  latratibus,  instat ;  751 

Ille  autem,  insidiis  et  ripa  territus  alta, 

Mille  fugit  refugitque  vias  :  at  vividus  Umber 
Haeret  hians,  jam  jamque  tenet,  similisque 
tenenti 

Increpuit  malis,  morsuque  elusus  inani  est.  755 
Tum  vero  exoritur  clamor  ;  ripaeque  lacusque 
Responsant  circa,  et  cmlum  tonat  omne  tumultu. 
Ille  simul  fugiens,  Rutulos  simul  increpat  omnes, 
Nomine  quemque  vocans,  notumque  efflagitat 
ensem. 

JEneas  mortem  contra,  praesensque  minatur  760 
Exitium, si  quisquam  adeat ;  terretque  trementes, 
Excisurum  urbem  minitans,  et  saucius  instat. 
Quinque  orbes  explent  cursu,  totidemque  re¬ 
texunt  [tur 

Huc  illuc.  Neque  enim  levia  aut  ludicra  petun- 
Praemia ;  sed  Turni  de  vita  et  sanguine  certant. 
Forte  sacer  Fauno  foliis  oleaster  amaris  766 

Hic  steterat,  nautis  olim  venerabile  lignum ; 
Servati  ex  undis  ubi  figere  dona  solebant 
Laurenti  divo,  et  votas  suspendere  vestes. 

Sed  stirpem  Teucri  nullo  discrimine  sacrum  770 
Sustulerant,  puro  ut  possent  concurrere  campo. 
Hic  hasta  iEneae  stabat;  huc  impetus  illam 
Detulerat,  fixam  et  lenta  in  radice  tenebat. 
Incubuit,  voluitque  manu  convellere  ferrum 
Dardanides,  teloque  sequi,  quem  prendere  cursu 
Non  poterat.  Tum  vero  amens  formidine  Tur¬ 
nus,  [ferrum 

Faune,  precor,  miserere,  inquit;  tuque  optima 
Terra  tene ;  colui  vestros  si  semper  honores, 
Quos  contra  JEneadae  bello  fecere  profanos.  779 
Dixit,  opemque  dei  non  cassa  in  vota  vocavit. 
Namque  diu  luctans,  lentoque  in  stirpe  moratus, 
Viribus  haud  ullis  valuit  discludere  morsus 
Roboris  JEneas.  Dum  nititur  acer,  et  instat, 
Rursus  in  aurigae  faciem  mutata  Metisci  784 
Procurrit,  fratrique  ensem  dea  Daunia  reddit. 
Quod  Venus  audaci  nymphae  indignata  licere, 
Accessit,  telumque  alta  ab  radice  revellit. 

Olli  sublimes,  armis  animisque  refecti, 

Hic  gladio  fidens,  hic  acer  et  arduus  hasta, 
Adsistunt  contra  certamine  Martis  anheli.  790 
Junonem  interea  rex  omnipotentis  Olympi 
Alloquitur,  fulva  pugnas  de  nube  tuentem  : 

Quae  jam  finis  erit,  conjux  ?  quid  denique  restat  ? 
Indigetem  iEnean  scis  ipsa,  et  scire  fateris, 
Deberi  ccelo,  fatisque  ad  sidera  tolli,  [haeres? 
I  Quid  struis  ?  aut  qua  spe  gelidis  in  nubibus 
I  Mortalin’  decuit  violari  vulnere  divum  ?  797 

1  Aut  ensem— quid  enim  sine  te  Juturna  valeret  ?- 

Ereptum  reddi  Turno,  et  vim  crescere  victis? 
Desine  jam  tandem,  precibusque  inflectere  nos¬ 
tris  ;  800 

Nec  te  tantus  edat  tacitam  dolor;  et  mihi  curae 
Saepe  tuo  dulci  tristes  ex  ore  recursent. 

Ventum  ad  supremum  est.  Terris  agitare  vel 
undis 

Trojanos  potuisti;  infandum  accendere  bellum, 
Deformare  domum,  et  luctu  miscere  hymenaeos ; 
Ulterius  tentare  veto.  Sic  Jupiter  orsus ;  806 

Sic  dea  submisso  contra  Saturnia  vultu  : 

Ista  quidem  quia  nota  mihi  tua,  magne,  voluntas, 
Jupiter,  et  Turnum  et  terras  invita  reliqui. 

Nec  tu  me  aeria  solam  nunc  sede  videres  810 
Digna  indigna  pati ;  sed,  flammis  cincta,  sub 
ipsam  [Teucros. 

Starem  aciem,  traheremque  inimica  in  proelia 
Juturnam  misero,  fateor,  succurrere  fratri 
Suasi,  et  pro  vita  majora  audere  probavi ; 

N  on  ut  tela  tamen,  non  ut  contenderet  arcum  ; 
Adjuro  Stygii  caput  implacabile  fontis, 

Una  superstitio  superis  quae  reddita  divis,  [quo. 
Et  nunc  cedo  equidem,  pugnasque  exosa  relin- 
Illud  te,  nulla  fati  quod  lege  tenetur, 

Pro  Latio  obtestor,  pro  majestate  tuorum :  820 
Cum  jam  connubiis  pacem  felicibus,  esto, 
Component,  cum  jam  leges  et  foedera  jungent : 
Ne  vetus  indigenas  nomen  mutare  Latinos, 

Neu  Troas  fieri  jubeas,  Teucrosque  vocari  ; 

Aut  vocem  mutare  viros,  aut  vertere  vestes.  825 
Sit  Latium  ;  sint  Albani  per  saecula  reges  ; 

Sit  Romana  potens  Itala  virtute  propago  ; 
Occidit,  occideritque  sinas  cum  nomine  Troja. 

Olli  subridens  hominum  rerumque  repertor  : 
Et  germana  Jovis,  Saturnique  altera  proles,  830 
Irarum  tantos  volvis  sub  pectore  fluctus  ?  [rem. 
Verum  age,  et  inceptum  frustra  submitte  furo- 
Do,  quod  vis ;  et  me  victusque  volensque  remitto. 
Sermonem  Ausonii  patrium  moresque  tenebunt ; 
Utque  est,  nomen  erit ;  commixti  corpore  tantum 
Subsident  Teucri.  Morem  ritusque  sacrorum  836 
Adjiciam,  faciamque  omnes  uno  ore  Latinos. 
Hinc  genus,  Ausonio  mixtum  quod  sanguine 
surget, 

Supra  homines,  supra  ire  deos  pietate  videbis ; 
Nec  gens  ulla  tuos  aeque  celebrabit  honores.  840 
Annuit  his  Juno,  et  mentem  laetata  retorsit. 
Interea  excedit  coelo,  nubemque  reliquit. 

His  actis,  aliud  genitor  secum  ipse  volutat ; 
Juturnamque  parat  fratris  dimittere  ab  armis. 
Dicuntur  geminae  pestes  cognomine  Dirae,  845 
Quas  et  Tartaream  Nox  intempesta  Megaeram 
Uno  eodem  que  tulit  partu,  paribusque  revinxit 
Serpentum  spiris,  ventosasque  addidit  alas. 

Ilaec  Jovis  ad  solium,  saevique  in  limine  regis, 
Apparent,  acuuntque  metum  mortalibus  aegris, 
Si  quando  letum  horrificum  morbosque  deum  rex 
Molitur,  meritas  aut  bello  territat  urbes.  852 
Harum  unam  celerem  demisit  ab  aethere  summo 
Jupiter,  inque  omen  Juturnae  occurrere  jussit. 
Illa  volat,  celerique  ad  terram  turbine  fertur, 
Non  secus  ac  nervo  per  nubem  impulsa  sagitta, 
Armatam  saevi  Parthus  quam  felle  veneni, 
Parthus,  sive  Cydon,  telum  immedicabile,  torsit, 
Stridens  et  celeres  incognita  transilit  umbras. 
Talis  se  sata  Nocte  tulit,  terrasque  petivit.  860 
Postquam  acies  videt  Iliacas  atque  agmina  Turni, 
Alitis  in  parvae  subitam  collecta  figuram, 

Quae  quondam  in  bustis,  aut  culminibus  desertis 
Nocte  sedens,  serum  canit  importuna  per  umbras ; 


Hanc  versa  in  faciem,  Turni  se  pestis  ob  ora  865 
Fertque  refertque  sonans,  clypeumque  everberat 
alis. 

Illi  membra  novus  solvit  formidine  torpor  ; 
Arrectaeque  horrore  comae,  et  vox  faucibus  haesit 
At,  procul  ut  Dirae  stridorem  agnovit  et  alas, 
Infelix  crines  scindit  Juturna  solutos,  870 
Unguibus  ora  soror  foedans,  et  pectora  pugnis  ; 
Quid  nunc  te  tua,  Turne,  potest  germana  juvare  ? 
Aut  quid  jam  durae  superat  mihi  ?  qua  tibi  lucem 
Arte  morer  ?  talin’  possum  me  opponere  monstro  ? 
Jam  jam  linquo  acies.  Ne  me  terrete  timentem, 
Obscaenae  volucres;  alarum  verbera  nosco,  876 
Letalemque  sonum ;  nec  fallunt  jussa  superba 
Magnanimi  Jovis.  Haec  pro  virginitate  reponit ! 
Quo  vitam  dedit  aeternam  ?  cur  mortis  ademta  est 
Conditio  ?  possem  tantos  finire  dolores  [bras. 
Nunc  certe,  et  misero  fratri  comes  ire  per  um- 
Immortalis  ego  ?  aut  quicquam  mihi  dulce  meo¬ 
rum  882 

Te  sine,  frater,  erit  ?  O  quae  satis  alta  dehiscat 
Terra  mihi,  Manesque  deam  demittat  ad  imos  ? 
Tantum  effata,  caput  glauco  contexit  amictu, 
Multa  gemens,  et  se  fluvio  dea  condidit  alto. 

iEneas  instat  contra,  telumque  coruscat 
Ingens  arboreum,  et  saevo  sic  pectore  fatur  : 
Quas  nunc  deinde  mora  est  ?  aut  quid  jam, 
Turne,  retractas?  889 

Non  cursu,  saevis  certandum  est  cominus  armis. 
Verte  omnes  tete  in  facies ;  et  contrahe,  quicquid 
Sive  animis,  sive  arte  vales  ;  opta  ardua  pennis 
Astra  sequi,  clausumve  cava  te  condere  terra. 
Ille  caput  quassans  :  N  on  me  tua  fervida  ter¬ 
rent  894 

Dicta,  ferox  ;  di  me  terrent,  et  Jupiter  hostis. 
Nec  plura  effatus,  saxum  circumspicit  ingens, 
Saxum  antiquum,  ingens,  campo  quod  forte  jace¬ 
bat, 

Limes  agro  positus,  litem  ut  discerneret  arvis. 
Vix  illud  lecti  bis  sex  cervice  subirent,  899 
Qualia  nunc  hominum  producit  corpora  tellus  ; 
Ille  manu  raptum  trepida  torquebat  in  hostem, 
Altior  insurgens,  et  cursu  concitus,  heros. 

Sed  neque  currentem  se,  nec  cognoscit  euntem, 
Tollentemve  manu  saxumque  immane  moven¬ 
tem  ;  904 

Genua  labant,  gelidus  concrevit  frigore  sanguis. 
Tum  lapis  ipse  viri,  vacuum  per  inane  volutus, 
Nec  spatium  evasit  totum,  nec  pertulit  ictum. 
Ac  velut  in  somnis,  oculos  ubi  languida  pressit 
Nocte  quies,  nequicquam  avidos  extendere  cur¬ 
sus  909 

Velle  videmur,  et  in  mediis  conatibus  aegri 
Succidimus ;  non  lingua  valet,  non  corpore  notae 
Sufficiunt  vires,  nec  vox  aut  verba  sequuntur ; 
Sic  Turno,  quacunque  viam  virtute  petivit, 
Successum  dea  dira  negat.  Tum  pectore  sensus 
Vertuntur  varii.  Rutulos  adspectat,  et  urbem, 
Cunctaturque  metu,  telumque  instare  tremiscit , 
Nec  quo  se  eripiat,  nec  qua  vi  tendat  in  hostem, 
Nec  currus  usquam  videt,  aurigamve  sororem, 
Cunctanti  telum  Aineas  fatale  coruscat, 
Sortitus  fortunam  oculis ;  et  corpore  toto  920 
Eminus  intorquet.  Murali  concita  nunquam 
Tormento  sic  saxa  fremunt,  nec  fulmine  tanti 
Dissultant  crepitus.  Volat  atri  turbinis  instar 
Exitium  dirum  hasta  ferens,  orasque  recludit 
Loricae,  et  clypei  extremos  septemplicis  orbes ; 
Per  medium  stridens  transit  femur.  Incidit 
ictus  926 

Ingens  ad  terram  duplicato  poplite  Turnus. 
Consurgunt  gemitu  Rutuli,  totusque  remugit 
Mons  circum,  et  vocem  late  nemora  alta  remit¬ 
tunt. 

Ille  humilis  supplexque  oculos  dextramque  pre- 
cantem  [quit ; 

Protendens,  Equidem  merui,  nec  deprecor,  in- 
Utere  sorte  tua.  Miseri  te  si  qua  parentis 
Tangere  cura  potest,  oro — fuit  et  tibi  talis  933 
Anchises  genitor — Dauni  miserere  senectae  ; 

Et  me,  seu  corpus  spoliatum  lumine  mavis, 
Redde  meis.  Vicisti  ;  et  victum  tendere  palmas 
Ausonii  videre  :  tua  est  Lavinia  conjux  ; 
Ulterius  ne  tende  odiis.  Stetit  acer  in  armis 
iEneas,  volvens  oculos,  dextramque  repressit ; 


Et  jam  jamque  magis  cunctantem  flectere  sermo 
Coeperat :  infelix  humero  cum  apparuit  alto 
Balteus,  et  notis  fulserunt  cingula  bullis  942 
Pallantis  pueri  ;  victum  quem  vulnere  Turnus 
Straverat,  atque  humeris  inimicum  insigne  ge¬ 
rebat. 

Ille,  oculis  postquam  sasvi  monumenta  doloris 
Exuviasque  hausit,  furiis  accensus,  et  ira  946 
Terribilis :  Tune  hinc  spoliis  indute  meorum 
Eripiare  mihi  ?  Pallas  te  hoc  vulnere,  Pallas 
Immolat,  et  poenam  scelerato  ex  sanguine  sumit. 
Hoc  dicens,  ferrum  adverso  sub  pectore  condit 
Fervidus.  Ast  illi  solvuntur  frigore  membra, 
Vitaque  cum  gemitu  fugit  indignata  sub  umbras 

Lusimus,  Octavi,  gracili  modulante  Thalia, 
Atque,  ut  araneoli,  tenuem  formavimus  orsum : 
Lusimus :  haec  propter  Culicis  sunt  carmina  dicta, 
Omnis  ut  historiae  per  ludum  consonet  ordo. 
Notitiam  ducunt  voces.  Licet  invidus  adsit.  5 
Quisquis  erit  culpare  jocos  Musamque  paratus, 
Pondere  vel  culicis  levior  famaque  feretur. 
Posterius  graviore  sono  tibi  Musa  loquetur 
Nostra,  dabunt  cum  securos  mihi  tempora  portus, 
Ut  tibi  digna  tuo  poliantur  carmina  sensu.  10 

Latonae  magnique  Jovis  genus,  aurea  proles, 
Phoebus  erit  nostri  princeps  et  carminis  auctor, 
Et  recinente  lyra  fautor  ;  seu  detinet  illum 
Alma  Chimaereo  Xanthus  perfusa  liquore, 

Seu  nemus  Asteriae,  seu  qua  Parnassia  rupes  15 
Hinc  atque  hinc  patula  praepandit  cornua  fronte, 
Castaliaeque  sonans  liquido  pede  labitur  unda. 

Vos  quoque  Pierii  laticis  decus,  ite,  sorores 
Naiades,  celebrare  deum  plaudente  chorea.  19 

Et  tu,  sancta  Pales,  ad  quam  ventura  recurrit 
Agrestum  fetura ;  tibi  sit  cura  canentis 
Aerios  nemorum  tractus  sylvasque  ;  virentes, 

Te  cultrice,  vagus  saltus  feror  inter  et  antra. 

At  tu,  cui  meritis  oritur  fiducia  chartis, 
Octavi  venerande,  meis  allabere  coeptis.  25 
Triste  Jovis  Coeique  canit  non  pagina  bellum, 
Phlegra  giganteo  sparsa  est  quo  sanguine  tellus ; 
Nec  Centaureos  Lapithas  compellit  in  enses. 
Urit  Erichthonias  Oriens  non  ignibus  arces  ;  29 
Non  perfossus  Athos,  nec  magno  vincula  ponto 
Jacta,  meo  quaerent  jam  sera  volumine  famam  ; 
Non  Hellespontus  pedibus  pulsatus  equorum, 
Graecia  cum  timuit  venientes  undique  Persas  ; 
Mollia  sed  tenui  percurrere  carmina  versu,  et 
Viribus  apta  suis  Phoebo  duce  ludere  gaudet.  35 

Et  tu,  sancte  puer,  memorabere ;  sic  tibi  perstet 
Gloria  perpetuum  lucis  victura  per  aevum  ; 

Et  tibi  sede  pia  maneat  locus,  et  tibi  sospes 
Debita  felices  memoretur  vita  per  annos  39 
Grata,  bonis  lucens.  Sed  nos  ad  coepta  feramur. 

Igneus  aetherias  jam  Sol  penetrarat  ad  arces, 
Candidaque  aurato  quatiebat  lumina  curru, 


Crinibus  et  roseis  tenebras  Aurora  fugarat : 
Propulit  ut  stabulis  ad  pabula  laeta  capellas 
Pastor,  et  excelsi  montis  juga  summa  petivit,  45 
Uvida  qua  patulos  velabant  gramina  colles. 

Jam  sylvis  dumisque  vagae,  jam  vallibus  abdun-t 
Corpora ;  jamque  omni  nemoris  de  parte  va¬ 
gantes 

Scrupea  desertae  perrepunt  avia  rupis. 
Tondentur  teneyo  viridantia  gramina  dente,  50 
Pendula  projectis  carpuntur  et  arbuta  ramis, 
Densaque  virgultis  avide  labrusca  petuntur. 
Haec  suspensa  rapit  rodente  cacumina  morsu 
Vel  salicis  lentae,  vel,  quae  nova,  nascitur,  alni, 
Haec  tenerae  fruticem  sentis  rimatur ;  at  illa  55 
Imminet  e  ripa  prostans  in  imaginis  umbram. 

O  bona  pastoris,  si  quis  non  pauperis  usum 
Mente  prius  docta  ruris  fastidiat ;  illi 
Omnia,  luxuriae  pretiis  incognita,  curis 
Quae  lacerant  avidas  inimico  pectore  mentes.  60 
Si  non  Assyrio  fuerint  bi„  lauta  colore, 

Attalicis  opibus  data,  vellera ;  si  nitor  auri 
Sub  laqueare  domus  anim,.m  non  tangit  avarum 
Picturaeque  decus  ;  lapidum  nec  fulgor  ab  ulla 
Cognitus  utilitate  movet ;  nec  pocula  Graium  65 
Alconis  referunt  Boethique  toreuma ;  nec  Indi 
Conchea  bacca  maris  pretio  est :  at  pectore  puro 
Saepe  super  tenero  prosternit  gramine  corpus  ; 
Florida  cum  tellus  gemmantes  picta  per  herbas 
Vere  novat  dulci  distincta  coloribus  arva;  70 
Atque  illum  calamo  laetum  recinente  palustri, 
Otiaque  invidia  degentem  et  fraude  remota, 
Pollentemque  sui,  viridi  cum  palmite  ludens 
Tmolia  pampineo  subter  coma  velat  amictu. 

Illi  sunt  gravidae  roranti  lacte  capellae,  75 
Et  nemus,  et  fecunda  Pales,  et  valle  sub  ima 
Semper  opaca  novis  manantia  fontibus  antra. 
Quis  magis  optato  queat  esse  beatior  aevo, 
Quam  qui  mente  procul  pura  sensuque  probando 
Non  avidas  inhiavit  opes  ;  non  tristia  bella  80 
Nec  funesta  timet  validae  certamina  classis  ; 
Non,  spoliis  ut  sancta  deum  fulgentibus  ornet 
Templa,  vel  evectus  finem  transcendat  habendi, 
Adversum  saevis  ultro  caput  hostibus  offert? 

Illi  falce  deus  colitur,  non  arte,  politus  ;  85 

Ille  colit  lucos  ;  illi  Panchaia  rura, 

Floribus  agrestes  herbae  variantibus,  adsunt ; 
Illi  dulcis  adest  requies,  et  pura  voluptas. 
Libera ;  simplicibus  curis  :  huic  imminet,  omnes 

Dirigit  huc  sensus,  haec  cura  est  subdita  cordi, 
Qualibet  ut  tenui  victu  contentus  abundet,  91 
Jucundoque  liget  languentia  lumina  somno. 

O  pecudes,  o  Panes,  et  o  gratissima  Tempe, 
Naiades  ac  Dryades :  quarum  non  divite  cultu 
iEmulus  Ascraeo  pastor  sibi  quisque  poetae  95 
Securam  placido  traducit  pectore  vitam  ! 
Talibus  in  studiis  baculo  dum  nixus  agresti 
Pastor  agit  curas,  et  dum,  non  arte  canorus, 
Compacta  solitum  modulatur  arundine  carmen  : 
Tendit  jam  evectus  radios  Hyperionis  ardor,  100 
Lucidaque  aetherio  ponit  discrimina  mundo, [cas. 
Qua  jacit  Oceanum  flammas  in  utrumque  corus- 
Et  jam  compellente  vagae  pastore  capellae 
Lene  susurrantis  repebant  ad  vada  lymphae,  104 
Quae  subter  viridem  resonabat  garrula  muscum  : 
Jam  medias  operum  partes  evectus  erat  Sol: 
Cum  densas  pastor  pecudes  cogebat  in  umbras, 
Et  procul  adspexit  luco  recubare  virenti, 

Delia  diva,  tuo  ;  quo  quondam  victa  furore 
Venit  Nyctelium  fugiens  Cadmeis  Agave,  110 
Infandas  scelerata  manus  e  caede  cruenta, 

Et  gelidis  bacchata  jugis  requievit  in  antro, 
Posterius  poenam  nati  de  morte  datura. 

Hic  etiam  viridi  ludentes  Panes  in  herba 
Et  Satyri  Dryadesque  choros  egere  puellae,  115 
Naiadum  et  coetus :  tantum  non  Orpheus  He¬ 
brum 

Restantem  tenuit  ripis  sylvasque  canendo, 
Quantum  te  pernix  remorantem,  diva,  chorea, 
Multa  tibi  laeto  fundentes  gaudia  vultu. 

Ipsa  loci  natura  domum  resonante  susurro  120 
His  dabat,  et  dulci  fessas  refovebat  in  umbra. 
Nam  primum  prona  surgebant  valle  patentes 
Aeriae  platanus  ;  inter  quas  impia  lotos, 

Impia,  quae  socios  Ithaci  maerentis  abegit, 
Hospita  dum  nimia  tenuit  dulcedine  captos;  125 
Ac,  quibus  insigni  curru  projectus  equorum 
Ambustus  Phaethon  luctu  mataverat  artus, 
Heliades  teneris  implexae  brachia  truncis 
Candida  pandebant  lentis  velamina  ramis. 
Posterius,  cui  Demophoon  aeterna  reliquit  130 
Perfidiae  lamenta,  [dolis  dum  lusit  inultis  ;] 
Quam  comitabantur,  fatalia  carmina,  quercus, 
Quercus  ante  datae,  Cereris  quam  semina,  vitae ; 
Illas  Triptolemi  mutavit  sulcus  aristis. 

Hic  magnum  Argoae  navi  decus,  edita  pinus  135 
Proceras  decorat  sylvas,  hirsuta  per  artus  ; 

Ac  petit  aeriis  contingere  frondibus  astra 
Ilicis  et  nigrae  et  species  haud  laeta  cupressus  ; 
Umbrosaeque  patent  fagus;  hederaeque  ligantes 
Brachia,  fraternos  plangat  ne  populus  ictus,  140 
Ipsae  succedunt  ad  summa  cacumina  lentae, 
Pinguntque  aureolos  viridi  pallore  corymbos : 
Quis  aderat  veteris  myrtus  non  nescia  fati. 

At  volucres  patulis  residentes  dulcia  ramis 
Carmina  per  varios  edunt  resonantia  cantus ;  145 
Adstrepit  et  gelidis  manans  e  fontibus  unda, 
Quae  levibus  placidum  rivis  sonat  orta  liquorem ; 
Et  circum  geminas  avium  vox  obstrepit  aures  ; 
Hinc  querulas  referunt  voces,  quis  nantia  limo 
Corpora  lympha  fovet ;  sonitus  alit  aeris  Echo, 
Argutis  et  cuncta  fremunt  arbusta  cicadis.  151 
At  circa  fessae  passim  cubuere  capellae 
Excelsis  subter  dumis,  quos  leniter  atflans 
Aura  susurrantis  possit  confundere  venti. 

Pastor,  ut  ad  fontem  densa  requievit  in  umbra, 
Mitem  concepit  projectus  membra  soporem,  156 
Anxius  insidiis  nullis  ;  sed  lentus  in  herbis 
Securo  p  ressos  somno  mandaverat  artus  : 


Stratus  humi  dulcem  capiebat  corde  quietem  : 
Ni  fors  incertos  voluisset  ducere  casus :  160 

Cum  solitum  volvens  ad  tempus  tractibus  isdem 
Immanis  vario  maculatus  corpore  serpens, 
Mersus  ut  in  limo  magnos  subsideret  aestus, 
Obvia  vibranti  lambens  gravis  ore  trilingui, 
Squamosos  late  torquebat  nexibus  orbes.  165 
Pallebant  herbae  visus  liventis  ad  auram ; 

Jam  magis  atque  magis  corpus  resolubile  volvens 
Attollit  nitidis  pectus  fulgoribus,  et  se 
Sublimi  cervice  rapit :  dum  crista  superne 
Edita  purpureo  lucens  maculatur  amictu,  170 
Adspectuque  micant  flammantia  lumina  torvo. 
Metabat  late  circum  loca ;  tum  videt  [herba] 
Adversum  recubare  ducem  gregis.  Acrior  instat 
Lumina  diffundens  intenta,  ore  obvia  torvo 
Saepius  arripiens  infringere,  quod  sua  quisquam 
Ad  vada  venisset,  matura  et  comparat  arma.  176 
Ardet  mente,  furit  stridoribus,  intonat  ore  ; 
Flexibus  et  versis  torquetur  corpus  in  orbes  ; 
Manant  sanguineae  per  tractus  undique  guttae  ; 
Spiritus  et  rumpit  fauces ;  quo  cuncta  parante, 
Parvulus  humoris  pastorem  exterret  alumnus, 

Et  mortem  vitare  monet,  per  spicula ;  [namque 
Qua  diducta  genas  pandebant  lumina  gemmis, 
Hac  senioris  erat  natur®  pupula  telo] 

Icta  levi.  Sic  prosiluit  furibundus,  et  illum  185 
Obtritum  morti  misit ;  cui  dissitus  omnis 
Spiritus  excessit  membris.  Tum  torva  tenentem 
Lumina  prospexit  serpentem  cominus  ;  inde 
Impiger,  exanimis,  vix  compos  mente,  refugit, 
Et  validum  dextra  truncum  detraxit  ab  orno;  190 
Qui  casus  sociari  t  opem  numen  ve  deorum, 
[Namque  illi  dederitne  vitam  casusve  deusve] 
Prodere  sit  dubium  :  voluit  sed  vincere  talem. 
Horrida  squamosi  volventis  membra  draconis, 
Atque  reluctantis,  crebris  foedeque  patentis  195 
Ictibus,  ossa  ferit,  qua  cingunt  tempore  cristae, 
Et  quod  erat  tardus,  somni  languore  remoto. 
[Nescius  adspiciens;  timor  occae  caverat  artus] 
Hoc  minus  implicuit  dira  formidine  mentem  ; 
Tum,  postquam  vidit  caesum  languescere,  sedit. 
Jamque  atro  bijuges  oriens  Erebo  cit  equos 
Nox,  201 

Et  piger  aurata  procedit  Vesper  ab  (Eta, 

Cum  grege  compulso  pastor,  duplicantibus  um¬ 
bris, 

Vadit,  et  in  requiem  fessos  dare  comparat  artus. 
Cujus  ut  intravit  levior  per  corpora  somnus,  205 
Languidaque  infuso  requierunt  membra  sopore, 
Effigies  ad  eum  Culicis  devenit,  et  illi 
Tristis  ab  eventu  cecinit  convicia  mortis. 

En  quid,  ait,  meritus,  aut  quo  delatus,  acerbas 
Cogor  adire  vices  ?  tua  dum  mihi  carior  ipsa  210 
Vita  fuit  vita,  rapior  per  inania  Averni. 

Tu  lentus  refoves  jucunda  membra  quiete, 
Ereptus  tetris  e  cladibus ;  at  mea  Manes 
Viscera  Lethaeas  cogunt  transnare  per  undas. 
Praeda  Charontis  agor  ;  video  ut  flagrantia  taedis 
Lumina  [collucent  infestis  omnia  taedis.]  216 
[Obvia]  Tisiphone  serpentibus  undique  cincta, 
Et  flammas  et  saeva  quatit  mihi  verbera  Poena: 
Cerberus  et  diris  flagrat  latratibus  ora, 

Anguibus  hinc  atque  hinc  horrent  cui  colla  re¬ 
pexis.  '  220 

Sanguineumque  micant  ardorem  luminis  orbes. 
Ecquid  ab  officio  digressa  est  gratia,  cum  te 
Restitui  superis  leti  jam  limine  ab  ipso  ! 

Praemia  ubi  pietatis  ?  ubi  pietatis  honores  ? 

In  vanas  abiere  vices ;  et  rure  recessit  225 

Justitia,  et  prior  illa  Fides.  Instantia  vidi 
Alterius,  sine  respectu  mea  fata  relinquens : 

Ad  pariles  agor  eventus  ;  fit  poena  merenti ; 
Poena  fit  exitium  ;  modo  sit  dum  grata  voluntas, 
Existat  par  officium.  Feror  avia  carpens,  230 
Avia  Cimmerios  inter  distantia  lucos, 

Quae  circa  tristes  densentur  in  omnia  poenae. 

N  am  vinctus  sedet  immanis  serpentibus  Otos, 
Devinctum  maestus  procul  ad  spiciens  Ephialten  ; 
Conati  cum  sint  quondam  rescindere  mundum : 
Et  Tityos,  Latona,  tuae  memor  anxius  irae,  236 
(Implacabilis  ira  nimis  !)  jacet  alitis  esca. 
Terreor,  ah  !  tantis  insistere  terreor  umbris, 

Ad  Stygias  revocatus  aquas  :  vix  ultimus  amni 
Exstat,  nectareas  divum  qui  prodidit  escas,  240 
Gutture  ab  arenti  revolutis  fluminis  undis. 
Quid,  saxum  procul  adverso  qui  monte  revolvit, 
Numina  contemsisse  dolor  quem  vincit  acerbus. 
Otia  quaerentem  frustra  sibi  ?  quidve  puellas, 
Dira  quibus  taedas  accendit  pronuba  Erinnys,245 
(Sicut  Hymen  praesaga  dedit  connubia  mortis) 
Atque  alias  alio  denset  super  agmine  turmas  ? 
Impietate  fera  vecordem  Colchida  matrem 
Anxia  sollicitis  meditantom  vulnera  natis  ? 

An  Pandionias  miserandas  prole  puellas  ?  250 

Quarum  vox  cit  Ityn  et  ltyn,  quo  Bistonius  rex 
Orbus  epops  maeret  volucres  evectus  in  auras. 
At  discordantes  Cadmeo  semine  fratres 
Jam  truculenta  ferunt  infestaque  lumina  corpus 
Alter  in  alterius  ;  jamque  aversatur  uterque,  255 
Impia  germani  manat  quod  sanguine  dextra. 
Heu  !  heu  !  mutandus  nunquam  labor  !  Auferor 
ultra 

In  diversa.  Magis  distantia  limina  cerno  ; 
[Laeta  loca]  Elysiamque  vagor  delatus  ad  um¬ 
bram. 

Obvia  Persephone  comites  heroidas  urguet  260 
Adversas  perferre  vices.  Alcestis  ab  omni 
Inviolata  vacat  cura,  quod  saeva  mariti 
Ipsa  suis  fatis  Admeti  fata  morata  est. 

Ecce  Ithaci  conjux  [Laertiadae]  Icariotis 
Foemineum  incorrupta  decus:  manet  et  procul  illa 
Turba  ferox  juvenum  telis  confixa  mariti.  266 
Quid  misera  Eurydice  ?  tacito  maerore  recessit, 
Poneque  respectantem  et  nunc  manet  Orphea 
serum. 

Audax  ille  quidem,  qui  mitem  Cerberon  unquam 
Credidit,  aut  ulli  Ditis  placabile  numen,  270 
Nec  timuit  Phlegethonta  furentem  ardentibus 
undis, 

Nec  maesta  obtutu,  dira  et  ferrugine  regna, 
Defossasque  domos,  ac  Tartara  nocte  tremenda 
Obsita,  nec  faciles  Ditis  sine  judice  sedes, 
Judice,  post  mortem  qui  vitae  vindicat  acta.  275 
Sed  fortuna  favens  audacem  fecerat  Orphea ; 
Jam  rapidi  steterant  amnes,  et  spissa  ferarum 
Blanda  voce  sequax  insiderat  arva  corona ; 
Jamque  imam  viridi  radicem  emoverat  alta 
Quercus  humo,  sequiturque  comes,  sylvaeque 
sonoros  280 

Sponte  sua  cantus  rapiebant  cortice  amara. 
Labentes  bijuges  etiam  per  sidera  Luna 
Pressit  equos ;  et  tu  currentes,  menstrua  virgo, 
Auditura  lyram  tenuisti  nocte  relecta.  284 
Haec,  eadem  potuit,  Ditis,  te  vincere,  conjux, 
Eurydicenque  viro  ducendam  reddere.  Non  fas, 
Non  erat,  invitam.  Divas  exorabile  numen  ! 
Illa  quidem,  nimium  Manes  experta  severos, 
Praeceptum  signabat  iter  ;  nec  rettulit  intus 
Lumina,  nec  divae  corrupit  munera  lingua.  290 


Sed  tu  crudelis,  crudelis  tu  magis,  Orpheu, 
Oscula  cara  petens  rupisti  jussa  deorum  : 

Dignus  amor  venia,  gratum  si  Tartara  nossent 
Peccatum  ignovisse.  Sed  et  vos  sede  piorum, 
Yos  manet,  heroes,  contra  nemus,  Hic  et 
uterque  295 

iEacides,  Peleus  nempe  et  Telamonia  virtus, 
Per  patris  secura  locantur  numina ;  quorum 
Connubius  Yenus  et  Yirtus  injunxit  honorem  : 
Fune  cepit  serva,  ast  illum  Nereis  amavit. 
Assidet  his  juvenis,  sociat  quem  gloria,  fortis, 
Acer,  inexustis  referens  a  navibus  ignes  301 
Argolicis  Phrygios,  torva  feritate  repulsos. 

O  quis  non  repetat  talis  divortia  belli, 

Quae  Troes  videre  viri,  videreque  Graii ! 
Teucria  cum  multo  manaret  sanguine  tellus, 

Et  Simois  Xanthique  liquor ;  Sigeaque  propter 
Littora  cum  Troas,  saevi  ducis  Hectoris  ira, 
Videre  in  classes  inimica  mente  Pelasgas  308 
Vulnera,  tela,  neces,  ignes,  inferre  paratos. 

Ipsa  jugis  namque  Ida  patens  vernantibus,  ipsa 
Ida  faces  altrix  cupidis  praebebat  alumnis, 
Omnis  ut  in  cineres  Rhoetei  littoris  ora  312 
Classibus  ambustis  flamma  superante  daretur. 
Hinc  erat  oppositus  contra  Telamonius  heros, 
Objectoque  dabat  clypeo  certamina;  et  illinc  315 
Hector  erat,  Trojas  summum  decus :  acer  uterque, 
Fulminibus  coelo  veluti  fragor  editus  alto ; 
Ignibus  hic  taedisque  furens,  si  classibus  Argos 
Eripiat  reditus  ;  ille  at  Vulcania  ferro 
Vulnera  protectis  depellere  navibus  instat.  320 
Hic  erat  ASacides  alter,  laetatus  honore, 
Dardaniis  alte  fuso  quod  sanguine  campis 
Hectoreo  victor  lustravit  corpore  Trojam. 
[Rursus  acerba  fremunt,  Paris  hunc  quod  letat, 
et  hujus 

Alma  dolis  Ithaci  virtus  quod  concidit  icta.] 
Huic  gerit  aversos  proles  Laertia  vultus,  326 
Et  jam  Strymonii  Rhesi  victorque  Dolonis, 
Pallade  jam  laetatur  ovans ;  rursusque  tremiscit 
Jam  Ciconas,  jam  rursus  atrox  Laestrygonas 
horret ; 

Illum  Scylla  rapax  canibus  succincta  Molossis, 
iEtnaeus  Cyclops  illum,  Zanclaea  Charybdis, 331 
Pallentesque  lacus  et  squalida  Tartara  terrent. 
Hic  et  Tantalei  generis  decus  amplus  Atrides 
Assidet,  Argivum  lumen ;  quo  flamma  regente 
Doris  Erichthonias  prostravit  funditus  arces. 
Reddidit  heu  Graius  poenas  tibi,  Troja,  ruenti ! 
[Hellespontiacis  obiturus  reddidit  undis.]  337 
Illa  vices  hominum  testata  est  copia  quondam, 
Ne  quisquam  nimium  fortunae  munere  fidens 
Tenderet  evectus  coelum  super;  omne  propinquo 
Frangitur  invidiae  telo  decus.  Ibat  in  altum  341 
Vis  Argeia,  petens  patriam,  ditataque  praeda 
Arcis  Erichthoniae;  comes  huic  erat  aura  se¬ 
cunda  : 

Per  placidum  cursus  pelagus;  Nereides  undis 
Innabant,  pars  inflexas  circum  acta  carinas  : 
Cum  seu  coelesti  fato,  seu  sideris  ortu,  346 
Undique  mutatur  coeli  nitor  omnia  ventis, 
Omnia  turbinibus  sunt  concita;  jam  maris  unda 
Sideribus  certat  consurgere,  jamque  superne 
Corripere  et  soles  et  sidera  cuncta  minatur  ;  350 
At  ruere  in  terras  coeli  fragor.  Hic  modo  laeta 
Copia,  nunc  miseris  circumdatur  anxia  fatis, 
lmmoriturque  super  fluctus  et  saxa  Capherei, 
Euboicas  et  per.  c  autes  iEgaeaque  late 
Littora :  tum  Ph.'ygiae  passim  vaga  praeda  pe¬ 
remtae  355 

Fluctuat  omnis  in  aequoreo  navifraga  fluctu. 

Hic  alii  sidunt  pariles  virtutis  honore 
Heroes,  mediisque  siti  sunt  sedibus  omnes,  358 
Omnes  Horna  decus  magni  quos  suspicit  orbis. 
Hic  Fabii  Deciique,  hic  est  et  Horatia  virtus, 

H  ic  et  fama  vetus  nullum  peritura  per  aevum 
Curtius,  in  mediis  quondam  quem  sedibus  urbis 
Devotum  tetri  consumsit  gurgitis  haustus  ; 
Mucius  et  prudens  ardorem  corpore  passus. 
[Legitime,  cessit  cui  fracta  potentia  regis.]  365 
Hic  Curius,  clarae  socius  virtutis  et  ille 
Fabricius,  cessit  cui  fracta  potentia  regis. 

Jure  igitur  tales  sedes  pietatis  honorat. 

Illic  Scipiadaeque  duces,  devota  triumphis 
Moenia  quos  rapidis  Libycae  Carthaginis  horrent. 
Tlli  laude  sua  vigeant :  ego  Ditis  opacos  37 1 
Cogor  adire  lacus,  viduatos  lumine  Phaebi, 

Et  vastum  Phlegethonta,  atro  quo  flumine  Mi¬ 
nos 

Conscelerata  pia  discernit  limina  sede. 

Ergo  jam  causam  mortis,  jam  dicere  vitae  37  5 
Verberibus  saevo  cogunt  a  judice  Poenae  ; 

Cum  mihi  tu  sis  causa  mali,  nec  conscius  adsis  ; 
Sed  tolerabilibus  curis  haec  immemor  audis ; 
Haec,  vana  ut,  rapidis  dimittens  somnia  ventis. 
Digredior,  nunquam  rediturus.  Tu  cole  fontes 
Et  virides  nemorum  sylvas  et  pascua  laetus,  381 
Et  mea  diffusas  rapiantur  dicta  per  auras. 
Dixit,  et  extrema  tristis  cum  voce  recessit. 

Hunc  ubi  sollicitum  dimisit  inertia  somni : 
Ingemuit  graviter,  mentem  aeger  ;  nec  tulit  ultra 
Sensibus  infusum  Culicis  de  morte  dolorem.  386 
Quantumcunque  sibi  vires  tribuere  seniles, 
(Quis  tamen  infestum  pugnans  devicerat  hostem) 
Rivum  propter  aquae,  viridi  sub  fronde  latentem 
Conformare  locum  parat  impiger;  hunc  et  in 
orbem  390 

Destinat,  ac  ferri  capulum  repetivit  in  usum, 
Gramineam  ut  viridi  foderet  de  cespite  terram. 
Jam  memor  inceptum  peragens  sibi  cura  laborem 
Aggestam  cumulavit  humum ;  jamque  aggere 
multo 

Telluris  tumulus  formatum  crevit  in  orbem.  395 
Quem  circum  lapidum  laevi  de  marmore  formans 
Conserit,  assiduae  curae  memor:  hic  et  acanthus, 
Et  rosa  purpureo  crescit  rubicunda  colore, 

Et  violae  genus  omne  hic  est,  Spartanaque  myrtus, 
Atque  hyacinthus,  et  hic  Cilici  crocus  editus 
antro ;  400 

Laurus  item  Phoebi  surgens  decus ;  hic  rhodo¬ 
daphne, 

Liliaque,  et  roris  non  avia  cura  marini, 
Herbaque  thuris  opes  priscis  imitata  Sabinis, 
Chrysanthesque,  hederaeque  nitor  pallente  co¬ 
rymbo, 

Et  bocchus  Libyae  regis  memor ;  hic  amarantus 
Buphthalmusque  virens,  et  semper  florida  pinus ; 
Non  illinc  Narcissus  abest,  cui  gratia  formae  407 
Igne  Cupidineo  proprios  exarsit  in  artus ; 

Et  quoscunque  novant  vernantia  tempora  flores. 
Hic  tumulus  superingeritur ;  tum  fronte  locatur 
Elogium,  tacita  quod  format  littera  voce  :  41 1 
Parve  culex,  pecudum  custos  tibi  tale  merenti 
Funeris  officium  vitae  pro  munere  reddit. 

MORETUM. 

Jam  nox  hibernas  bis  quinque  peregerat  horas, 
Excubitorque  diem  cantu  praedixerat  ales, 
Simulus  exigui  cultor  cum  rusticus  agri, 


Tristia  venturae  metuens  jejunia  lucis, 

Membra  levat  sensim,  vili  demissa  grabato,  5 
Sollicitaque  manu  tenebras  explorat  inertes, 
Vestigatque  focum,  laesus  quem  denique  sensit. 

Parvulus  exusto  remanebat  stipite  fumus, 

Et  cinis  obductae  celabat  lumina  prunae. 

Admovet  his  pronam,  submissa  fronte,  lucernam, 

Et  producit  acu  stupas  humore  carentes,  1 1 
Excitat  et  crebris  languentem  flatibus  ignem  ; 
Tandem  concepto  tenebrae  fulgore  recedunt, 
Oppositaque  manu  lumen  defendit  ab  aura, 

Et  reserat  clausa,  quae  praevidet,  ostia  clavi.  15 
Fusus  erat  terra  frumenti  pauper  acervus; 

Hinc  sibi  depromit,  quantum  mensura  patebat, 

Quae  bis  in  octonas  excurrit  pondere  libras. 

Inde  abit,  adsistitque  molae  ;  parvaque  tabella, 

Quam  fixam  paries  illos  servabat  in  usus,  20 
Lumina  fida  locat ;  geminos  tunc  veste  lacertos 
Liberat,  et  cinctus  villosae  tergore  caprae 
Praeverrit  cauda  silices  gremiumque  molarum. 
Advocat  inde  manus  operi,  partitus  utrinque  : 

Laeva  ministerio,  dextra  est  intenta  labori ;  25 

Haec  rotat  assiduis  gyris  et  concitat  orbem. 

Tunsa  Ceres  rapido  silicum  decurrit  ab  ictu. 
Interdum  fessae  succedit  laeva  sorori, 

Alternatque  vices.  Modo  rustica  carmina  cantat, 
Agrestique  suum  solatur  voce  laborem.  30 
Interdum  clamat  Cybalen ;  erat  unica  custos, 

Afra  genus,  tota  patriam  testante  figura ; 

Torta  comam,  labroque  tumens,  et  fusca  colo¬ 
rem, 

Pectore  lata,  jacens  mammis,  compressior  alvo, 
Cruribus  exilis,  spatiosa  prodiga  planta ;  35 

Continuis  rimis  calcanea  scissa  rigebant. 

Hanc  vocat,  atque  arsura  focis  imponere  ligna 
Imperat,  et  flamma  gelidos  adolere  liquores. 

Postquam  implevit  opus  justum  versatile 
finem, 

Transfert  inde  manu  fusas  in  cribra  farinas,  40 
Et  quatit.  At  remanent  summo  purgamina  dorso; 
Subsidit  sincera,  foraminibusque  liquatur 
Emundata  Ceres.  Laevi  tum  protinus  illam 
Componit  tabula,  et  tepidas  super  ingerit  undas. 
Contrahit  admixtos  nunc  fontes  atque  farinas;  45 
Transversat  durata  manu,  liquidoque  coacto 
Interdum  grumos  spargit  sale.  Jamque  subactum 
Laevat  opus,  palmisque  suum  dilatat  in  orbem,  } 
Et  notat,  impressis  aequo  discrimine  quadris. 

Infert  inde  foco  (Cybale  mundaverat  aptum  50 
Ante  locum)  testisque  tegit ;  super  aggerat  ignes. 
Dumque  suas  peragit  Vulcanus  testaque  partes: 
Simulus  interea  vacua  non  cessat  in  hora  ; 

Yerum  aliam  sibi  quaerit  opem  ;  neu  sola  palato 
Sit  non  grata  Ceres,  quas  jungat,  comparat  escas. 

Non  illi  suspensa  focum  carnaria  juxta,  56 
Durati  sale  terga  suis,  truncique,  vacabant : 

Trajectus  medium  sparto  sed  caseus  orbem,  <*.  '  v ' 

Et  vetus  adstricti  fascis  pendebat  anethi. 

Ergo  aliam  molitur  opem  sibi  providus  heros.  60 
Hortus  erat  junctus  casulae,  quem  vimina 
pauca 

Et  calamo  recidiva  levi  munibat  arundo ; 

Exiguus  spatio,  variis  sed  fertilis  herbis. 

Non  illi  deerat,  quod  pauperis  exigit  usus. 

[Interdum  locuples  a  paupere  plura  petebat.  65 
Nec  sumtus  erat  illud  opus.  Sed  regula  curse  :] 

Si  quando  vacuum  casula  pluviaeve  tenebant, 

Festave  lux ;  si  forte  labor  cessabat  aratro  : 

Horti  opus  illud  erat.  Varias  deponere  plantas 
Norat,  et  occultae  committere  semina  terrae,  70 

Vicinosque  apte  cura  submittere  rivos. 

Hio  olus,  hic  late  fundentes' brachia  betae, 
Fecundusque  rumex,  malvaeque,  inulaeque  vire¬ 
bant, 

Hic  siser,  et  capiti  nomen  debentia  porra, 

Hic  ellam  nocuum  capiti  gelidumque  papaver, 
Grataque  nobilium  requies  lactuca  ciborum,  76 
Et  gravis  in  latum  demissa  cucurbita  ventrem. 
Verum  hic  non  domini  (quis  enim  contractior 
illo  ?) 

Sed  populi  proventus  erat ;  nonisque  diebus 
Venales  olerum  fasces  portabat  in  urbem ;  80 

Inde  domum  cervice  levis,  gravis  aere,  redibat, 
Vix  unquam  urbani  comitatus  merce  macelli, 
Cepa  rubens,  sectique  famem  domat  area  porri, 
Quaeque  trahunt  acri  vultus  nasturtia  morsu, 
Intubacue,  et  Venerem  revocans  eruca  moran¬ 
tem.  85 

Tum  quoque  tale  aliquid  meditans  intraverat 
hortum. 

Ac  primum,  leviter  digitis  tellure  refossa, 
Quatuor  educit  cum  spissis  allia  fibris ; 

Inde  comas  apii  graciles,  rutamque  rigentem 
Vellit,  et  exiguo  coriandra  trementia  filo.  90 
Haec  ubi  collegit,  laetum  consedit  ad  ignem, 

Et  clara  famulam  poscit  mortaria  voce. 

Singula  tum  capitum  numeroso  cortice  nudat, 

Et  summis  spoliat  coriis,  contemtaque  passim 
Spargit  humi  atque  abicit.  Servatum  gramine 
bulbum  95 

Tingit  aqua,  lapidisque  cavum  demittit  in  or¬ 
bem. 

Hinc  salis  inspergit  micas ;  sale  durus  adeso 
Caseus  adjicitur ;  dictas  super  ingerit  herbas  ; 
Et  laeva  vestem  setosa  sub  inguina  fulcit. 
Dextera  pistillo  primum  fragrantia  mollit  100 
Allia ;  tum  pariter  misto  terit  omnia  succo. 

It  manus  in  gyrum ;  paulatim  singula  vires 
Deperdunt  proprias ;  color  est  e  pluribus  unus : 
Nec  totus  viridis,  quia  lactea  frusta  repugnant, 
Nec  de  lacte  nitens,  quia  tot  variatur  ab  herbis. 
Saepe  viri  nares  acer  jaculatur  apertae  1 06 
Spiritus,  et  simo  damnat  sua  prandia  vultu  ; 
Saepe  manu  summa  lacrymantia  lumina  tergit, 
Immeritoque  furens  dicit  convicia  fumo. 
Procedebat  opus.  Non  jam  salebrosus,  ut  ante, 
Sed  gravior  lentos  ibat  pistillus  in  orbes.  111 
Ergo  Palladii  guttas  instillat  olivi, 

Exiguique  super  vires  infundit  aceti, 

Atque  iterum  commiscet  opus,  mixtumque  re¬ 
tractat. 

Tum  demum  digitis  mortaria  tota  duobus  115 
Circuit ;  inque  globum  distantia  contrahit  unum, 
Constet  ut  effecti  species  nomenque  moreti. 

Eruit  interea  Cybale  quoque  sedula  panem  ; 
Quem  laetus  recipit  manibus,  pulsoque  timore 
Jam  famis,  inque  diem  securus  Simulus  illam, 
Ambit  crura  ocreis  paribus,  tectusque  galero  121 
Sub  juga  parentes  cogit  lorata  juvencos, 

Atque  agit  in  segetes,  et  terrae  condit  aratrum. 
Copa. 

Copa  Syrisca,  caput  Graia  redimita  mitella, 
Crispum  sub  crotalo  docta  movere  latus, 

I  bria  fumosa  saltat  lasciva  taberna, 

Ad  cubitum  raucos  excutiens  calamos. 

Quid  juvat  aestivo  defessum  pulvere  abesse,  5 
Quam  potius  bibulo  decubuisse  toro  ? 

Sunt  cupae,  calices,  cyathi,  rosa,  tibia,  chordae, 

Et  trichila  umbriferis  frigida  arundinibus; 

L. 


Est  et  Maenalio  quae  garrit  dulce  stib  antro 
Rustica  pastoris  fistula  more  sonans ;  10 

Est  et  vappa,  cado  nuper  diffusa  picato; 

Est  strepitans  rauco  murmure  rivus  aquae  ; 

Sunt  etiam  croceo  violae  de  flore  corollae, 

Sertaque  purpurea  lutea  mista  rosa ; 

Et  quae  virgineo  libata  Achelois  ab  amne  15 
Lilia  vimineis  attulit  in  calathis. 

Sunt  et  caseoli,  quos  juncea  fiscina  siccat ; 

Sunt  auctumnali  cerea  pruna  die  ; 

Castaneaeque  nuces,  et  suave  rubentia  mala  : 

Est  hic  munda  Ceres,  est  Amor,  est  Bromius. 
Sunt  et  mora  cruenta,  et  lentis  uva  racemis;  21  Ao 
Est  pendens  junco  caeruleus  cucumis ; 

Est  tuguri  custos  armatus  falce  saligna  ; 

Sed  non  et  vasto  est  inguine  terribilis. 

Huc,  Calybita,  veni :  fessus  jam  sudat  asellus :  25 
Parce  illi ;  vestrum  delicium  est  asinus. 

Nunc  cantu  crebro  rumpunt  arbusta  ucadae  ; 

Nunc  etiam  in  gelida  sede  lacerta  latet. 

Si  sapis,  aestivo  recubans  te  prolue  vitro  ; 

Seu  vis  crystallo  ferre  novos  calices.  30 
Eja  age,  pampinea  fessus  requiesce  sub  umbra, 

Et  gravidum  roseo  necte  caput  strophio; 
Candida  formosae  decerpes  ora  puellae  : 

Ah  pereat,  cui  sunt  prisca  supercilia  ! 

Quid  cineri  ingrato  servas  bene  olentia  serta  ?  35 
Anne  coronato  vis  lgpide  ista  legi  ? 

PoDe  merum  et  talos.  Pereant,  qui  crastina  cu¬ 
rant  : 

Mors  aurem  vellens,  Vivite,  ait :  venio. 

Ad  M.  I  alerium  Messalam. 

Pauca  mihi,  niveo  sed  non  incognita  Phoebo, 
Pauca  mihi  doctae,  dicite,  Pegasides.  [phi, 
Victor  adest,  magni  magnum  decus  ecce  trium- 
Victor  qua  terrae,  quaque  patent  maria, 

Horrida  barbaricae  portans  insignia  pugnae,  5 
Magnus  ut  GSnides,  utque  superbus  Eryx ; 

Nec  minus  idcirco  nostros  expromere  cantus 
Maximus,  et  sanctos  dignus  inire  choros. 

Hoc  itaque  insuetis  jactor  magis,  optime,  curis, 
Quid  de  te  possim  scribere,  quidve  tibi.  10 
Namque,  fatebor  enim,  quae  maxima  deter¬ 
rendi 

Debuit,  hortandi  maxima  causa  fuit. 

Pauca  tua  in  nostras  venerunt  carmina  chartas, 
Carmina  cum  lingua,  tum  sale  Cecropio  ; 
Carmina  quae  Pylium,  saeclis  accepta  futuris,  15 
Carmina  quae  Pylium  vincere  digna  senem. 
Molliter  hic  viridi  patulae  sub  tegmine  quercus 
Moeris  pastores  et  Meliboeus  erant, 

Dulcia  jactantes  alterno  carmina  versu, 

Qualia  Trinacriae  doctus  amat  juvenis.  20 
Certatim  ornabant  omnes  heroida  divi, 

Certatim  divae  munere  quaeque  suo. 

Felicem  ante  alias  tanto  scriptore  puellam  ! 

Altera  non  fama  dixerit  esse  prior  : 

Non  illa,  Hesperidum  ni  munere  capta  fuisset,  25 
Quae  volucrem  cursu  vicerat  Hippomenem ; 
Candida  cycneo  non  edita  Tyndaris  ovo  ; 

Non  supero  fulgens  Cassiopea  polo ; 

Non  defensa  diu  volucrum  certamine  equorum, 
Optabant  Graiae  quam  sibi  quaeque  manus,  3? 
Saepe  animam  generi  pro  qua  pater  impius  hau¬ 
sit, 

Saepe  rubro  Eleis  sanguine  fluxit  humus , 

Regia  non  Semele,  non  Inachis  Acrisione, 

Immitti  exspectant  fulmine,  et  imbre,  Jovem  ; 
Cujus  et  ob  raptum  pulsi  liquere  Penates  35 

Tarquinii  patrios,  filius  atque  pater, 

Illo  quo  primum  dominatus  Roma  superbos 
Mutavit  placidis  tempore  consulibus.  [nis ; 

Multa,  neque  immeritis,  donavit  praemia  alum- 
Praemia  Messalis  maxima  Poplicolis.  40 

Nam  quid  ego  immensi  memorem  studia  ista  la¬ 
boris  ? 

Horrida  quid  durae  tempora  militiae  ? 

Castra  foro  solitos,  urbi  praeponere  castra,  43 
Tam  procul  hoc  nato,  tam  procul  hac  patria  ? 
Immoderata  pati  nunc  frigora,  nuncque  calores, 
Stertere  vel  dura  posse  super  silice ;  46 

Saepe  trucem  adverso  perlabi  sidere  pontum, 
Saepe  mare  audendo  vincere,  saepe  hiemem ; 
Saepe  etiam  densos  immittere  corpus  in  hostes, 
Communem  belli  nec  timuisse  deum  ?  50 

Nunc  celeres  Afros,  perituraque  millia  gentes, 
Aurea  nunc  rapidi  flumina  adire  Tagi  ? 

Nunc  aliam  ex  alia  bellando  quaerere  gentem, 
Vincere  et  Oceani  finibus  ulterius  ? 

Non  nostrum  est,  inquam,  tantas  attingere  lau¬ 
des; 

Quin  ausim  hoc  etiam  dicere,  vix  hominum 
est.  56 

Ipsa,  haec  ipsa  ferent  rerum  monumenta  per 
orbem, 

Ipsa  sibi  egregium  facta  decus  parient. 

Nos  ea,  quae  tecum  finxerunt  carmina  divi, 
Cynthius,  et  Musae,  Bacchus,  et  Aglaie  :  60 

[Si  laudes  adspirem,  humili  sed  adire  Camena ;] 
Si  patrio  Graios  carmine  adire  sales 
Possumus :  optatis  plus  jam  procedimus  ipsis. 
Hoc  satis  est :  pingui  nil  mihi  cum  populo. 

Ad  Venerem. 

Si  mihi  susceptum  fuerit  decurrere  munus, 

O  Paphon,  o  sedes  quae  colis  Idalias, 

Troius  iEneas  Romana  per  oppida  digno 
Jam  tandem  ut  tecum  carmine  vectus  eat ; 
Non  ego  thure  modo,  aut  picta  tua  templa  ta¬ 
bella  5 

Ornabo,  et  puris  serta  feram  manibus ; 
Corniger  hos  aries  humiles,  et  maxima  taurus 
Victima  sacratos  tinget  honore  focos  ; 
Marmoreusque  tibi,  dea,  versicoloribus  alis, 

-  '•  In  morem  picta  stabit  Amor  pharetra  10 
Adsis,  o  Cytherea ;  tuus  te  Caesar  Olympo, 

Et  Surrentini  littoris  ora  vocat. 


In  Pompeium  Magnum,  vel  in  Mithridatem. 

Adspice,  quem  valido  subnixum  gloria  regno 
Altius  et  coeli  sedibus  extulerat ; 

Terrarum  hic  bello  magnum  concusserat  orbem ; 
Hic  reges  Asiae  fregerat  et  populos  ; 

Hic  grave  servitium  tibi,  jam  tibi,  Roma,  fere¬ 
bat  :  5 

Cetera  namque  viri  cuspide  conciderant : 

Cum  subito  in  medio  rerum  certamine  praeceps 
Corruit,  e  patria  pulsus  in  exilium. 

Tale  deae  numen ;  tali  mortalia  nutu  i 

Fallax  momento  temporis  hora  dedit.  10 

Ad  Villam  Syroms. 

Villula,  quae  Syronis  eras,  et  pauper  agelle. 
Verum  illi  domino  tu  quoque  divitiae,  [vi, 

Me  tibi,  et  hos  una  mecum,  et  quos  semper  ama- 
Si  quid  de  patria  tristius  audiero, 

Commendo,  in  primisque  patrem.  Tu  nu»c  eris 
illi,  5 

Mantua  quod  ferat,  quodque  Cremona  prius. 

De  Sabino  Parodia' Catulliana. 

Sabinus  ille,  «quem  videtis,  hospites, 

Ait  fuisse  mulio  celerrimus  : 

Neque  ullius  volantis  impetum  cisi 
Nequisse  praeterire,  sive  Mantuam 
Opus  foret  volare,  sive  Brixiam.  5 

Neque  hoc  negat  Tryphonis  aemuli  domum 
Negare  nobilem,  insulamve  Caeruli  : 

Ubi  iste,  post  Sabinus,  ante  Quinctio 
Bidente  dicit  attodisse  forfice 
Comata  colla,  nequa  sordidum,  jugo  10 

Premente,  dura  vulnus  ederet  juba. 
Cremona  frigida,  et  lutosa  Gallia, 

Tibi  liaec  fuisse  et  esse  cognitissima 
Ait  Sabinus ;  ultima  ex  origine 
Tua  stetisse  dicit  in  voragine,  1* 

Tua  in  palude  deposisse  sarcinas, 

Et  inde  tot  per  orbitosa  millia 
Jugum  tulisse;  laeva,  sive  dextera 
Strigare  mulas,  sive  utraeque  coeperant : 
Neque  ulla  vota  semitalibus  deis  20 

Sibi  esse  facta,  propter  hoc  novissimum. 
Paterna  lora,  proximumque  pectinem. 

Sed  haec  prius  fuere  ;  nunc  eburnea 
Sedetque  sede,  seque  dedicat  tibi, 

Gemelle  Castor,  et  gemelle  Castoris.  23 

ALBII  TIBULLI  CAKMINUM 

LIBRI  QUATUOR. 


Albius  Tibullus,  eques  Romanus,  circiter  U.  C.  690  natus  est,  honestis  parentibus,  amploque 
patrimonio,  quo  tamen  postea,  sive  civilium  turbarum  injuria  sive  alio  quodam  casu  incertum 

Caeterum  Messalam  mari  in  Asiam  euntem  comitatus,  Corcyrae  morbo  gravi  correptus  est, 
ibique  decessit,  U.  C.  735  vel  736. 


LIBER  PRIMUS. 


ELEGIA  I. 

Divitias  alius  fulvo  sibi  congerat  auro, 

Et  teneat  culti  jugera  multa  soli, 

Quem  labor  assiduus  vicino  terreat  hoste, 
Martia  cui  somnos  classica  pulsa  fugent : 

Me  mea  paupertas  vitae  traducat  inerti,  5 
i  Dum  meus  assiduo  luceat  igne  focus. 

Ipse  seram  teneras  maturo  tempore  vites 
Rusticus,  et  facili  grandia  poma  manu. 

Nec  Spes  destituat ;  sed  frugum  semper  acervos 
Praebeat,  et  pleno  pinguia  musta  lacu.  10 
Nam  veneror,  seu  stipes  habet  desertus  in  agris, 
Seu  vetus  in  trivio  florea  serta  lapis  : 

Et  quodcunque  mihi  pomum  novus  educat  an¬ 
nus, 

Libatum  agricolae  ponitur  ante  deo. 

Flava  Ceres,  tibi  sit  nostro  de  rure  corona  15 
Spicea,  quae  templi  pendeat  ante  fores  ; 
Pomosisque  ruber  custos  ponatur  in  hortis, 
Terreat  ut  saeva  falce  Priapus  aves. 

Vos  quoque,  felicis  quondam,  nunc  pauperis 
agri 

Custodes,  fertis  munera  vestra,  Lares.  20 
Tunc  vitula  innumeros  lustrabat  caesa  juvencos : 

Nunc  agna  exigui  est  hostia  magna  soli. 

Agna  cadet  vobis,  quam  circum  rustica  pubes 
Clamet,  Io  !  messes  et  bona  vina  date. 
***** 

Jam  modo  non  possum  contentus  vivere  parvo, 
Nec  semper  longae  deditus  esse  viae  ;  26 

Sed  Canis  aestivos  ortus  vitare  sub  umbra 
Arboris,  ad  rivos  praetereuntis  aquae. 

Nec  tamen  interdum  pudeat  tenuisse  bidentem, 
Aut  stimulo  tardos  increpuisse  boves.  30 
Non  agnamve  sinu  pigeat,  fetumve  capellae 
Desertum  oblita  matre  referre  domum. 

At  vos  exiguo  pecori,  furesque  lupique, 

Paroite ;  de  magno  est  praeda  petenda  grege. 

Hic  ego  pastoremque  meum  lustrare  quotannis, 
Et  placidam  soleo  spargere  lacte  Palem.  36 
Adsitis,  divi ;  neu  vos  de  paupere  mensa 
Dona,  nec  e  puris  spernite  fictilibus. 

Fictilia  antiquus  primum  sibi  fecit  agrestis 
Pocula,  de  facili  composuitquc  luto.  40 


Non  ego  divitias  patrum,  fructusque  requiro 
Quos  tulit  antiquo  condita  messis  avo : 

Parva  seges  satis  est ;  satis  est,  requiescere  lecto 
Si  licet,  et  solito  membra  levare  toro. 

Quam  juvat  immites  ventos  audire  cubantem. 
Et  dominam  tenero  detinuisse  sinu  !  46 

Aut  gelidas  hibernus  aquas  cum  fuderit  Auster, 
Securum  somnos,  imbre  juvante,  sequi  ! 

Hoc  mihi  contingat :  sit  dives  jure,  furorem 
Qui  maris  et  tristes  ferre  potest  pluvias.  50 
O  quantum  est  auri  potius  pereatque  smaragdi, 
Quam  fleat  ob  nostras  ulla  puella  vias  ! 

Te  bellare  decet  terra,  Messala,  marique, 

Ut  domus  hostiles  praeferat  exuvias. 

Me  retinent  vinctum  formosae  vincla  puellae,  55 
Et  sedeo  duras  janitor  ante  fores. 

Non  ego  laudari  curo,  mea  Delia;  tecum 

Dummodo  sim,  quaeso,  segnis  inersque  vocer. 
Te. spectem,  suprema  mihi  cum  venerit  hora; 

Te  teneam  moriens  deficiente  manu.  60 

Flebis  et  arsuro  positum  me,  Delia,  lecto, 
Tristibus  et  lacrymis  oscula  mixta  dabis. 
Flebis ;  non  tua  sunt  duro  praecordia  ferro 
Vincta,  nec  in  tenero  stat  tibi  corde  silex. 

Illo  non  juvenis  poterit  de  funere  quisquam  65 
Lumina,  non  virgo,  sicca  referre  domum. 

Tu  Manes  ne  laede  meos  ;  sed  parce  solutis 
Crinibus,  et  teneris,  Delia,  parce  genis. 
Interea,  dum  fata  sinunt,  jungamus  amores  ; 

Jam  veniet  tenebris  Mors  adoperta  caput.  7u 
Jam  subrepet  iners  aetas  ;  nec  amare  decebit, 
Dicere  nec  cano  blanditias  capite. 

Nunc  levis  est  tractanda  Venus,  dum  frangere 
postes 

Non  pudet,  et  rixas  inseruisse  juvat. 

Hic  ego  dux  milesque  bonus  ;  vos,  signa  tubae¬ 
que  75 

Ite  procul,  cupidis  vulnera  ferte  viris, 

Ferte  et  opes  :  ego,  composito  securus  acervo, 
Despiciam  dites,  despiciamque  famem. 

ELEGIA  II. 

Adde  meram,  vinoque  novos  compesce  dolores, 
Occupet  ut  fessi  lumina  victa  sopor ; 

Neu  quisquam  multo  perfusum  tempora  Baccho 

Excitet,  infelix  dum  requiescit  amor. 

Nam  posita  est  nostrae  custodia  saeva  puellae,  5 
Clauditur  et  dura  janua  fulta  sera. 

Janua  difficilis  dominae,  te  verberet  imber ; 

Te  Jovis  imperio  fulmina  missa  petant. 

Janua,  jam  pateas  uni  mihi,  victa  querelis  ; 

Neu  furtim  verso  cardine  aperta  sones.  10 
Et  mala  siqua  tibi  dixit  dementia  nostra, 
Ignoscas  ;  capiti  sint,  precor,  illa  meo. 

Te  meminisse  decet,  quae  plurima  voce  peregi 
Supplice,  cum  posti  florea  serta  darem. 

Tu  quoque  ne  timide  custodes,  Delia,  falle:  15 
Audendum  est :  fortes  adjuvat  ipsa  Venus. 
Illa  favet,  seu  quis  juvenis  nova  limina  tentat, 
Seu  reserat  fixo  dente  puella  fores. 

Illa  docet  furtim  molli  descendere  lecto, 

Illa  pedem  nullo  ponere  posse  sono  ;  20 

Illa  viro  coram  nutus  conferre  loquaces, 
Blandaque  compositis  abdere  verba  notis. 
Nec  docet  hoc  omnes,  sed  quos  nec  inertia  tardat, 
Nec  vetat  obscura  surgere  nocte  timor. 

Nec  sinit,  occurrat  quisquam,  qui  corpora  ferro 
Vulneret,  aut  rapta  praemia  veste  petat.  26 
Quisquis  amore  tenetur,  eat  tutusque  sacerque 
Qualibet :  insidias  non  timuisse  decet. 

Non  mihi  pigra  nocent  hibernae  frigora  noctis, 
Non  mihi,  cum  multa  decidit  imber  aqua.  30 
Non  labor  hic  laedit ;  reseret  modo  Delia  postes, 
Et  vocet  ad  digiti  me  taciturna  sonum. 
Parcite  luminibus,  seu  vir,  seu  foemina  fias 
Obvia:  celari  vult  sua  furta  Venus. 

Neu  strepitu  terrete  pedum,  neu  quaerite  nomen, 
Neu  prope’ fulgenti  lumina  ferte  face.  36 
Siquis  et  imprudens  adspexerit,  occulat  ille, 
Perque  deos  omnes  se  meminisse  neget. 

Nam,  fuerit  quicumque  loquax,  is  sanguine 
natam, 

Is  Venerem  e  rapido  sentiet  esse  mari.  40 
N ec  tamen  huic  credet  conjux  tuus ;  ut  mihi  verax 
Pollicita  est  magico  saga  ministerio. 

Hanc  ego  de  coelo  ducentem  sidera  vidi : 

Fluminis  haec  rapidi  carmine  vertit  iter : 

Haec  cantu  finditque  solum,  Manesque  sepulcris 
Elicit,  et  tepido  devocat  ossa  rogo.  46 

Jam  tenet  infernas  magico  stridore  catervas, 
Jam  jubet  adspersas  lacte  referre  pedem. 

Cum  libet,  haec  tristi  depellit  nubila  coelo ; 

Cum  libet,  aestivo  convocat  orbe  nives.  50 
Sola  tenere  malas  Medeae  dicitur  herbas, 

Sola  feros  Hecatae  perdomuisse  canes. 

Haec  mihi  composuit  cantus,  quis  fallere  posses. 

Ter  cane ;  ter  dictis  despue  carminibus : 

Ille  nihil  poterit  de  nobis  credere  cuiquam,  55 
Non  sibi,  si  in  molli  viderit  ipse  toro. 

Tu  tamen  abstineas  aliis  ;  nam  caetera  cernet 
Omnia  :  de  me  uno  sentiet  ipse  nihil. 

Quid  credam  ?  nempe  haec  eadem  se  dixit  amores 
Cantibus  aut  herbis  solvere  posse  meos ;  60 

Et  me  lustravit  taedis  ;  et  nocte  serena 
Concidit  ad  magicos  hostia  pulla  deos. 

Non  ego,  totus  abesset  amor,  sed  mutuus  esset, 
Orabam  ;  nec  te  posse  carere  velim. 
****** 

Ferreus  ille  fuit,  qui,  te  cum  posset  habere,  65 
Maluerit  praedas  stultus  et  arma  sequi. 

Ille  licet  Cilicum  victas  agat  ante  catervas, 
Ponat  et  in  capto  Martia  castra  solo  ; 

Totus  et  argento  contextus,  totus  et  auro, 
Insideat  celeri  conspiciendus  equo.  70 

Ipsa  boves,  mea,  sim  tecum  modo,  Delia,  possim 


Jungere,  et  in  solo  pascere  monte  pecus  ; 

Et,  te  dum  liceat  teneris  retinere  lacertis, 
Mollis  in  inculta  sit  mihi  somnus  humo. 

Quid  Tyrio  recubare  toro  sine  amore  secundo  75 
Prodest,  cum  fletu  nox  vigilanda  venit  ? 

Nam  neque  tum  plumae,  nec  stragula  picta  sopo* 

Nec  sonitus  placidae  ducere  possit  aquae. 

Num  Veneris  magnae  violavi  numina  verbo, 

Et  mea  nunc  poenas  impia  lingua  luit  ?  80 

Num  feror  incestus  sedes  adiisse  deorum, 
Sertaque  de  sanctis  deripuisse  focis  ? 

Non  ego,  si  merui,  dubitem  procumbere  templis, 
Et  dare  sacratis  oscula  liminibus  ; 

Non  ego  tellurem  genibus  perrepere  supplex,  85 
Et  miserum  sancto  tundere  poste  caput. 

At  tu,  qui  laetus  rides  mala  nostra,  caveto 
Mox  tibi ;  non  unus  saeviet  usque  deus. 

Vidi  ego,  qui  juvenum  miseros  lusisset  amores, 
Post  Veneris  vinclis  subdere  colla  senem  ;  90 
Et  sibi  blanditias  tremula  componere  voce, 

Et  manibus  canas  fingere  velle  comas  ; 

Stare  nec  ante  fores  puduit,  caraeve  puellae 
Ancillam  medio  detinuisse  foro. 

Hunc  puer,  hunc  juvenis  turba  circumterit 
arcta ;  95 

Despuit  in  molles  et  sibi  quisque  sinus. 

At  mihi  parce,  Venus :  semper  tibi  dedita  servit 
Mens  mea  :  quid  messes  uris,  acerba,  tuas  ? 

ELEGIA  III. 

Ibitis  ./Egeas  sine  me,  Messala,  per  undas, 

O  utinam  memores,  ipse  cohorsque,  mei ! 

Me  tenet  ignotis  aegrum  Phaeacia  terris. 

Abstineas  avidas,  Mors,  precor,  atra,  manus ! 
Abstineas,  Mors  atra,  precor ;  non  hic  mihi 
mater,  5 

Quae  legat  in  maestos  ossa  perusta  sinus ; 

Non  soror,  Assyrios  cineri  quae  dedat  odores, 

Et  fleat  effusis  ante  sepulcra  comis  ; 

Delia  non  usquam  est ;  quae,  me  quam  mitteret 
urbe, 

Dicitur  ante  omnes  consuluisse  deos.  10 

Illa  sacras  pueri  sortes  ter  sustulit :  illi 
Rettulit  e  triviis  omina  certa  puer. 

Cuncta  dabant  reditus :  tamen  est  deterrita 
nunquam, 

Quin  fleret,  nostras  respiceretque  vias. 

Ipse  ego  solator,  cum  jam  mandata  dedissem,  15 
Quaerebam  tardas  anxius  usque  moras. 

Aut  ego  sum  causatus  aves,  aut  omina  dira, 
Saturni  aut  sacram  me  tenuisse  diem. 

O  quoties,  ingressus  iter,  mihi  tristia  dixi 
Offensum  in  porta  signa  dedisse  pedem !  20 

Audeat  invito  nequis  discedere  Amore  ; 

Aut  sciat  egressum  se  prohibente  deo. 

Quid  tua  nunc  Isis  mihi,  Delia,  quid  mihi  pro¬ 
sunt 

Illa  tua  toties  aera  repulsa  manu  ? 

Quidve,  pie  dum  sacra  colis,  pureque  lavari  25 
Te  (memini)  et  puro  secubuisse  toro  ? 

Nunc,  dea,  nunc  succurre  mihi:  nam  posse 
mederi 

Picta  docet  templis  multa  tabella  tuis : 

Ut  mea  votivas  persolvens  Delia  voces 

Ante  sacras,  lino  tecta,  fores  sedeat;  30 
Bisque  die,  resoluta  comas,  tibi  dicere  laudos 
Insignis  turba  debeat  in  Pharia  : 


194 


TIBULLUS. 


Lib.  L 


At  mihi  contingat  patrios  celebrare  penates, 
Reddereque  antiquo  menstrua  thura  Lari. 
Quam  bene  Saturno  vivebant  rege,  prius  quam 
Tellus  in  longas  est  patefacta  vias  !  36 

Nondum  caeruleas  pinus  contemserat  undas, 
Effusum  ventis  praebueratque  sirum ; 

Nec  vagus  ignotis  repetens  compendia  terris 
Presserat  externa  navita  merce  ratem.  40 
Illo  non  validus  subiit  juga  tempore  taurus  ; 

Non  domito  frenos  ore  momordit  equus ; 

Non  domus  ulla  fores  habuit ;  non  fixus  in  agris, 
Qui  regeret  certis  finibus  arva  lapis. 

Ipsae  mella  dabant  quercus  ;  ultroque  ferebant  45 
Obvia  securis  ubera  lactis  oves. 

Non  acies,  non  ira  fuit,  non  bella  ;  nec  ensem 
Immiti  saevus  duxerat  arte  faber. 

Nunc  Jove  sub  domino  caedes,  nunc  vulnera 
semper 

Nunc  mare  ;  nunc  leti  multa  reperta  via.  50 
Parce,  pater;  timidum  non  me  perjuria  terrent. 
Non  dicta  in  sanctos  impia  verba  deos. 

Quod  si  fatales  jam  nunc  explevimus  annos, 

Fac  lapis  his  scriptus  stet  super  ossa  notis: 

“  Hic  jacet  immiti  consumtus  morte  Tibullus, 
Messalam  terra  dum  sequiturque  mari.”  56 
Sed  me,  quod  facilis  tenero  sum  semper  Amori, 
Ipsa  V enus  campos  ducet  ad  Elysios. 

Hic  choreae  cantusque  vigent,  passimque  va¬ 
gantes 

Dulce  sonant  tenui  gutture  carmen  aves.  60 
Fert  casiam  non  culta  seges,  totosque  per  agros 
Floret  odoratis  terra  benigna  rosis. 

Hic  juvenum  series  teneris  immixta  puellis 
Ludit,  et  assidue  proelia  miscet  Amor. 

Illic  est,  cuicumque  rapax  mors  venit  amanti,  65 
Et  gerit  insigni  myrtea  serta  coma. 

At  scelerata  jacet  sedes  in  nocte  profunda 
Abdita,  quam  circum  flumina  nigra  sonant : 
Tisiphoneque  impexa  feros  pro  crinibus  angues 
Saevit,  et  huc  illuc  impia  turba  fugit.  70 
Tum  niger  intorto  serpentum  Cerberus  ore 
Stridit,  et  seratas  excubat  ante  fores. 

Illic  Junonem  tentare  Ixionis  ausi 
Versantur  celeri  noxia  membra  rota  ; 
Porrectusque  novem  Tityus  per  jugera  terrae  75 
Assiduas  atro  viscere  pascit  aves. 

Tantalus  est  illic,  et  circum  stagna  ;  sed  acrem 
Jamjam  poturi  deserit  unda  sitim: 

Et  Danai  proles,  Veneris  quae  numina  laesit, 

In  cava  Lethaeas  dolia  portat  aquas.  80 

Illic  sit,  quicunque  meos  violavit  amores, 
Optavit  lentas  et  mihi  militias. 

At  tu  casta,  precor,  maneas ;  sanctiaue  nuderis 
Assideat  custos  sedula  semper  anus. 

Haec  tibi  fabellas  referat,  positaque  lucerna  85 
Deducat  plena  stamina  longa  colo  : 

Ac  circa  gravibus  pensis  affixa  puella 
Paulatim  somno  fessa  remittat  opus. 

Tunc  veniam  subito,  nec  quisquam  nuntiet 
ante : 

Sed  videar  coelo  missus  adesse  tibi.  90 

Tunc  mihi,  qualis  eris,  longos  turbata  capillos, 
Obvia  nudato,  Delia,  curre  pede. 

Hoc  precor :  hunc  illum  nobis  Aurora  nitentem 
Luciferum  roseis  candida  portet  equis. 

ELEGIA  IV. 

Sic  umbrosa  tibi  contingant  tecta,  Priape, 

Nc  capiti  soles,  ne  noceantque  nives  : 


Quae  tua  formosos  cepit  sollertia  ?  certe 

Non  tibi  barba  nitet,  non  tibi  culta  coma  est ; 
Nudus  et  hibernae  producis  frigora  brumae,  5 
Nudus  et  aestivi  tempora  sicca  Canis. 

Sic  ego.  Tum  Bacchi  respondet  rustica  proles, 
Armatus  curva,  sic  mihi,  falce  deus 
O  fuge  te  tenerae  puerorum  credere  turbae  ; 

Nam  causam  justi  semper  amoris  habent.  10 
Hic  placet,  angustis  quod  equum  compescit  ha 
benis  ; 

Hic  placidam  niveo  pectore  pellit  aquam. 

Hic,  quia  fortis  adest  audacia,  cepit ;  at  illi 
Virgineus  teneras  stat  pudor  ante  genas. 

Sed  te  ne  capiant,  primo  si  forte  negarit,  15 
Taedia ;  paulatim  sub  juga  colla  dabit. 

Longa  dies  homini  docuit  parere  leones  ; 

Longa  dies  molli  saxa  peredit  aqua. 

Annus  in  apricis  maturat  collibus  uvas  ; 

Annus  agit  certa  lucida  signa  vice.  20 

Nec  jurare  time  :  Veneris  perjuria  venti 
Irrita  per  terras  et  freta  summa  ferant. 
Gratia  magna  Jovi ;  vetuit  pater  ipse  valere, 
Jurasset  cupide  quicquid  ineptus  amer. 
Perque  suas  impune  sinit  Dictynna  sagittas  25 
Affirmes,  crines  perque  Minerva  suos. 

At  si  tardus  eris,  errabis :  transiit  aetas 
Quam  cito  !  non  segnis  stat  remeatve  dies. 
Quam  cito  purpureos  deperdit  terra  colores  ! 

Quam  cito  formosas  populus  alba  comas !  30 

Quam  jacet,  infirmae  venere  ubi  fata  senectae, 
Qui  prior  Eleo  est  carcere  missus  equus  ! 
Vidi  ego  jam  juvenem,  premeret  cum  serior  aetas, 
Maerentem  stultos  praeteriisse  dies. 

Crudeles  divi  !  serpens  novus  exuit  annos ;  35 

Formae  non  ullam  fata  dedere  moram. 

Solis  aeterna  est  Phoebo  Bacchoque  juventas  ; 

Nam  decet  intonsus  crinis  utrumque  deum. 
Tu,  puero  quodcunque  tuo  tentare  libebit, 
Cedas  :  obsequio  plurima  vincit  amor.  40 
Neu  comes  ire  neges,  quamvis  via  longa  paretur, 
Et  Canis  arenti  torreat  arva  siti ; 

Quamvis,  praetexens  picea  ferrugine  coelum, 
Venturam  admittat  imbrifer  arcus  aquam. 

Vel  si  caeruleas  puppi  volet  ire  per  undas,  45 
Ipse  levem  remo  per  freta  pelle  ratem. 

Nec  te  poeniteat  duros  subiisse  labores, 

Aut  opere  insuetas  atteruisse  manus  ; 

Nec,  velit  insidiis  altas  si  claudere  valles, 

Dum  placeas,  humeri  retia  ferre  negent.  50 
Si  volet  arma,  levi  tentabis  ludere  dextra ; 

Saepe  dabis  nudum,  vincat  ut  ille,  latus. 

Tunc  tibi  mitis  erit ;  rapias  tum  cara  licebit 
Oscula  :  pugnabit ;  sed  tamen  apta  dabit. 
Rapta  dabit  primo  ;  mox  offeret  ipse  roganti ;  55 
Post  etiam  collo  se  implicuisse  volet. 

Heu  !  male  nunc  artes  miseras  haec  saecula  trac¬ 
tant  : 

Jam  tener  assuevit  munera  velle  puer. 

At  tibi,  qui  Venerem  docuisti  vendere  primus, 
Quisquis  es,  infelix  urgeat  ossa  lapis.  60 
Pieridas,  pueri,  doctos  et  amate  poetas ; 

Aurea  nec  superent  munera  Pieridas. 

Carmine  purpurea  est  Nisi  coma ;  carmina  ni 
sint, 

Ex  humero  Pelopis  non  nituisset  eour. 

Quem  referent  Musae,  vivet,  dum  robora  tellus, 
Dum  coelum  stellas,  dum  vehet  amnis  aquas. 
,4.t  qui  non  audit  Musas,  qui  vendit  amorem,  67 
Idaeae  currus  ille  sequatur  Opis, 

Et  ter  centenas  erroribus  expleat  urbes, 

Et  secet  ad  Phrygios  vilia  membra  modos.  70 
Blanditiis  vult  esse  locum  Yenus  ipsa  ;  querelis 
Supplicibus,  miseris  fletibus  illa  favet. 

Haec  mihi,  quae  canerem  Titio,  deus  edidit  ore  ; 

Sed  Titium  conjux  haec  meminisse  vetat. 
Pareat  ille  suse  :  vos  me  celebrate  magistrum,  75 
Quos  male  habet  multa  callidus  arte  puer. 
Gloria  cuique  sua  est:  me,  qui  spernentur, 
amantes 

Consultent ;  cunctis  janua  nostra  patet. 
Tempus  erit,  cum  me  Y eneris  praecepta  ferentem 
Deducat  juvenum  sedula  turba  senem.  80 
II  eu  heu  1  quam  lento  Marathus  me  torquet 
amore ! 

Deficiunt  artes,  deficiuntque  doli. 

Parce,  puer,  quaeso,  ne  turpis  fabula  fiam, 

Cum  mea  ridebunt  vana  magisteria. 

ELEGIA  V. 

Asper  eram,  et  bene  dissidium  me  ferre  loque¬ 
bar  ; 

At  mihi  nunc  longe  gloria  fortis  abest. 
Namque  agor,  ut  per  plana  citus  sola  verbere 
turbo, 

Quem  celer  assueta  versat  ab  arte  puer. 

Ure  ferum,  et  torque :  libeat  ne  dicere  quidquam 
Magnificum  posthac,  horrida  verba  doma.  6 
Parce  tamen,  per  te  furtivi  foedera  lecti, 

Per  Venerem,  quaeso,  compositumque  caput. 
Ille  ego,  cum  tristi  morbo  defessa  jaceres, 

Te  dicor  votis  eripuisse  meis :  10 

Ipseque  ter  circum  lustravi  sulfure  puro, 
Carmine  cum  magico  praecinuisset  anus. 

Ipse  ego  curavi,  ne  possent  saeva  nocere 
Somnia,  ter  sancta  deveneranda  mola. 

Ipse  ego,  velatus  filo,  tunicisque  solutis,  15 
Vota  novem  Triviae  nocte  silente  dedi. 

Omnia  persolvi :  fruitur  nunc  alter  amore, 

Et  precibus  felix  utitur  ille  meis. 

At  mihi  felicem  vitam,  si  salva  fuisses, 

Fingebam  demens,  sed  renuente  deo.  20 
Rura  colam,  frugumque  aderit  mea  Delia  custos, 
Area  dum  messes,  sole  calente,  teret ; 

Aut  mihi  servabit  plenis  in  lintribus  uvas, 
Pressaque  veloci  candida  musta  pede. 
Consuescet  numerare  pecus ;  consuescet  amantis 
Garrulas  in  dominae  ludere  verna  sinu.  26 
Illa  deo  sciet  agricolae  pro  vitibus  uvam, 

Pro  segete  spicas,  pro  grege  ferre  dapem. 

Illa  regat  cunctos ;  illi. sint  omnia  curae, 

Et  juvet  in  lota  me  nihil  esse  domo.  30 

Huc  veniet  Messala  meus,  cui  dulcia  poma 
Delia  selectis  detrahet  arboribus. 

[Et  tantum  venerata  virum,  hunc  sedula  curet ; 

Huic  paret,  atque  epulas  ipsa  ministra  gerat.] 
Haec  mihi  fingebam,  quae  nunc  Eurusque  No- 
tusque  35 

Jactat  odoratos  vota  per  Armenios. 

Saepe  ego  tentavi  curas  depellere  vino ; 

At  dolor  in  lacrymas  verterat  omne  merum. 
Saepe  aliam  tenui ;  sed,  jam  cum  gaudia  adirem, 
Admonuit  dominae  deseruitque  Venus.  40 

Tunc  me  devotum  descendens  femina  dixit, 

Et  (pudet  heu  !)  narrat  scire  nefanda  mea. 

Non  facit  hoc  verbis  ;  facie  tenerisque  lacertis 
Devovet,  et  flavis  nostra  puella  comis. 

Talis  ad  Haemonium  Nereis  Pelea  quondam  45 
Vecta  est  frenato  caerula  pisce  Thetis. 


Haec,  nocuere  mihi :  quod  adest  huic  dives  ama¬ 
tor  ; 

Venit  in  exitium  callida  lena  meum. 
Sanguineas  edat  illa  dapes,  atque  ore  cruento 
Tristia  cum  multo  pocula  felle  bibat.  E  0 
Hanc  volitent  animae  circum  sua  fata  querentes 
Semper,  et  e  tectis  strix  violenta  canat. 

Ipsa  fame  stimulante  furens  herbasque  sepulcris 
Quaerat,  et  a  saevis  ossa  relicta  lupis ; 

Currat  et  inguinibus  nudis,  ululetque  per  urbes  ; 

Post  agat  e  triviis  aspera  turba  canum.  56 
Evenient :  dat  signa  deus ;  sunt  numina  amanti, 
Saevit  et  injusta  lege  relicta  Venus. 

At  tu  quam  primum  sagae  praecepta  rapacis 
Desere  ;  non  donis  vincitur  omnis  amor.  60 
Pauper  erit  praesto  tibi ;  praesto  pauper  adibit 
Primus,  et  in  tenero  fixus  erit  latere  ; 

Pauper  in  angusto  fidus  comes  agmine  turbae 
Subjic.ietque  manus,  efficietque  viam. 

Pauper  ad  occultos  furtim  deducit  amicos,  65 
Vinclaque  de  niveo  detrahit  ipse  pede. 

Heu  canimus  frustra  :  nec  verbis  victa  fatiscit 
Janua,  sed  plena  est  percutienda  manu. 

*  *  *  *  * 

At  tu,  qui  potior  nunc  es,  mea  fata  timeto  : 

Versatur  celeri  fors  levis  orbe  rotae.  70 

Non  frustra  quidam  jam  nunc  in  limine  perstat 
Sedulus,  ac  crebro  prospicit,  ac  refugit ; 

Et  simulat  transire  domum,  mox  deinde  recurrit 
Solus  ;  et  ante  ipsas  exscreat  usque  fores. 
Nescio  quid  furtivus  amor  parat :  utere,  quaeso, 
Dum  licet ;  in  liquida  nat  tibi  linter  aqua. 

ELEGIA  VI. 

Semper,  ut  inducar,  blandos  offers  mihi  vultus  ; 

Post  tamen  es  misero  tristis  et  asper,  Amor. 
Quid  tibi,  saeve  puer,  mecum  est  ?  an  gloria 
magna 

Insidias  homini  composuisse  deum  ? 

Jam  mihi  tenduntur  casses ;  jam  Delia  furtim  5 
Nescio  quem  tacita  callida  nocte  fovet. 

Illa  quidem  jurata  negat :  sed  credere  durum  est. 

Sic  etiam  de  me  pernegat  usque  viro. 

Ipse  miser  docui,  quo  posset  ludere  pacto  9 
Custodes  :  heu  heu,  nunc  premor  arte  mea. 
Fingere  tunc  didicit  causas,  cur  sola  cubaret ; 

Cardine  tunc  tacito  vertere  posse  fores. 

Tum  succos  herbasque  dedi,  quis  livor  abiret, 
Quem  facit  impresso  mutua  dente  Venus. 

At  tu,  fallacis  conjux  incaute  puellae,  15 

Me  quoque  servato,  peccet  ut  illa  minus. 

Neu  juvenes  celebret  multo  sermone,  caveto ; 

Neve  cubet  laxo  pectus  aperta  sinu  ; 

Neu  te  decipiat  nutu,  digitoque  liquorem 
Ne  trahat,  et  mensae  ducat  in  orbe  notas.  2C 
Exibit  cum  saepe,  time ;  seu  visere  dicet 
Sacra  Bonae,  maribus  non  adeunda,  Deae. 

At,  mihi  si  credas,  illam  sequar  unus  ad  aras. 

Tunc  mihi  non  oculis  sit  timuisse  meis. 

Saepe,  velut  gemmas  ejus  signumve  probarem, 

Per  causam  memini  me  tetigisse  manum.  26 
Saepe  mero  somnum  peperi  tibi ;  at  ipse  bibebam 
Sobria  supposita  pocula  victor  aqua. 

Non  ego  te  laesi  prudens ;  ignosce  fatenti  : 

Jussit  Amor  :  contra  quis  ferat  arma  deos  ?  30 
Ille  ego  sum  (nec  me  jam  dicere  vera  pudebit) 
Instabat  tota  cui  tua  nocte  canis. 

Quid  tenera  tibi  conjuge  cpus  ?  tua  si  bona 
nescis 

Servare,  ah  frustra  clavis  inest  foribus. 

Te  tenet ;  absentes  alios  suspirat  amores,  35 
Et  simulat  subito  condoluisse  caput. 

At  mihi  servandam  credas ;  non  saeva  recuso 
Verbera,  detrecto  non  ego  vincla  pedum. 
Tunc  procul  absitis,  quisquis  colis  arte  capillos, 
Effluit  effuso  cui  toga  laxa  sinu.  40 

Quisquis  et  occurret,  ne  possit  crimen  habere, 
Stet  procul  ante,  alia  stet  procul  ante  via. 

Sic  fieri  jubet  ipse  deus ;  sic  magna  sacerdos 
Est  mihi  divino  vaticinata  sono. 

Haec,  ubi  Bellonae  motu  est  agitata,  nec  acrem 
Flammam,  non  amens  verbera  torta  timet.  46 
Ipsa  bipenne  suos  caedit  violenta  lacertos, 
Sanguineque  effuso  spargit  inulta  deam  : 
Statque  latus  praefixa  veru,  stat  saucia  pectus ; 

Et  canit  eventus,  quos  dea  magna  monet :  50 
“  Parcite,  quam  custodit  Amor,  violare  puellam, 
Ne  pigeat  magno  post  didicisse  malo. 
Attigeris  ;  labentur  opes,  ut  vulnere  nostro 
Sanguis,  ut  hic  ventis  diripiturque  cinis.” 

Et  tibi  nescio  quas  dixit,  mea  Delia,  poenas  ;  55 
Si  tamen  admittas,  sit  precor  illa  levis. 

Non  ego  te  propter  parco  tibi  :  sed  tua  mater 
Me  movet,  atque  iras  aurea  vincit  anus. 

Haec  mihi  te  adducit  tenebris,  multoque  timore 
Conjungit  nostras  clam  taciturna  manus.  60 
Haec  foribusque  manet  noctu  me  affixa,  proculque 
Cognoscit  strepitus,  me  veniente,  pedum. 
Vive  diu  mihi,  dulcis  anus  ;  proprios  ego  tecum, 
Sit  modo  fas,  annos  contribuisse  velim.  64 
Te  semper,  natamque  tuam  te  propter,  amabo. 

Quicquid  agat,  sanguis  est  tamen  illa  tuus. 

Sit  modo  casta  doce  ;  quamvis  non  vitta  ligatos 
Impediat  crines,  nec  stola  longa  pedes. 

Et  mihi  sint  durae  leges  ;  laudare  nec  ullam  69 
Possim  ego,  quin  oculos  appetat  illa  meos. 

Et  si  quid  peccasse  puter,  ducterque  capillis 
Immerito,  pronas  proripiarque  vias  ; 

Non  ego  te  pulsare  velim ;  sed,  venerit  iste 
Si  furor,  optarim  non  habuisse  manus. 

Nec  saevo  sis  casta  metu  ;  sed  mente  fideli  75 
Mutuus  absenti  te  mihi  servet  amor. 

At  quae  fida  fuit  nulli,  post,  victa  senecta, 

Ducit  inops  tremula  stamina  torta  manu, 
Firmaque  conductis  annectit  licia  telis, 

Tractaque  de  niveo  vellere  ducta  putat.  80 
Hanc  animo  gaudente  vident,  juvenumque  ca¬ 
tervae 

Commemorant  merito  tot  mala  ferre  senem. 
Hanc  Venus  ex  alto  flentem  sublimis  Olympo 
Spectat,  et,  infidis  quam  sit  acerba,  monet. 
Haec  aliis  maledicta  cadant :  nos,  Delia,  amoris 
Exemplum  cana  stemus  uterque  coma. 

ELEGIA  VII. 

Hunc  cecinere  diem  Parcae  fatalia  nentes 
Stamina,  non  ulli  dissoluenda  deo  ; 

Hunc  fore,  Aquitanas  posset  qui  fundere  gentes, 
Quem  tremeret  forti  milite  victus  Atur. 
Evenere  ;  novos  pubes  Romana  triumphos  5 
Vidit,  et  evinctos  brachia  capta  duces. 

At  te  victrices  lauros,  Messala,  gerentem 
Tortabat  niveis  currus  eburnus  equis. 

Non  sine  me  tibi  partus  honos.  Tarbella  Pyrene 
Testis,  et  Oceani  littora  Santonici :  10 

Testis  Arar,  Rhodanusque  celer,  magnusque  Ga¬ 
rumna, 

Csrnuti  et  flavi  caerula  lympha  Liger. 


An  te,  Cydne,  canam,  tacitis  qui  leniter  undis 
Caeruleis  placidus  per  vada  serpis  aquis  ? 
Quantus  et  aetherio  contingat  vtrdce  nubes  15 
Frigidus  intonsos  Taurus  alat  Cilicas? 

Quid  referam,  ut  volitet  crebras  intacta  per  urbes 
Alba  Palaestino  sancta  columba  Syro  ? 

Utque  maris  vastum  prospectet  turribus  aequor 
Prima  ratem  ventis  credere  docta  Tyros  ?  20 
Qualis  et,  arentes  cum  findit  Sirius  agros, 
Fertilis  aestiva  Nilus  abundet  aqua  ? 

Nile  pater,  quanam  possum  te  dicere  causa, 

Aut  quibus  in  terris,  occuluisse  caput  ? 

Te  propter  nullos  tellus  tua  postulat  imbres,  25 
Arida  nec  Pluvio  supplicat  herba  Jovi. 

Te  canit,  atque  suum  pubes  miratur  Osirim 
Barbara,  Memphiten  plangere  docta  bovem. 
Primus  aratra  manu  sollerti  fecit  Osiris, 

Et  teneram  ferro  sollicitavit  humum.  39 
Primus  inexpertae  commisit  semina  terras, 
Pomaque  non  notis  legit  ab  arboribus. 

Hic  docuit  teneram  palis  adjungere  vitem  ; 

Hic  viridem  dura  caedere  falce  comam. 

Illi  jucundos  primum  matura  sapores  35 

Expressa  incultis  uva  dedit  pedibus. 

Ille  liquor  docuit  voces  inflectere  cantu, 

Movit  et  ad  certos  nescia  membra  modos. 
Bacchus  et  agricolae  magno  confecta  labore 
Pectora  laetitia  dissoluenda  dedit :  40 

Bacchus  et  afflictis  requiem  mortalibus  affert, 
Crura  licet  dura  compede  pulsa  sonent. 

Non  tibi  sunt  tristes  curae,  nec  luctus,  Osiri, 

Sed  chorus,  et  cantus,  et  levis  aptus  amor ; 
Sed  varii  flores,  et  frons  redimita  corymbis,  45 
Fusa  sed  ad  teneros  lutea  palla  pedes, 

Et  Tyriae  vestes,  et  dulcis  tibia  cantu, 

Et  levis  occultis  conscia  cista  sacris. 

Huc  ades,  et  Genium  ludis  Geniumque  choreis 
Concelebra,  et  multo  tempora  funde  mero.  50 
Illius  e  nitido  stillent  unguenta  capillo  ; 

Et  capite  et  collo  mollia  serta  gerat. 

Sic  venias,  hodierne  :  tibi  dum  thuris  honores, 
Liba  et  Mopsopio  dulcia  meile  feram. 

At  tibi  succrescat  proles,  quae  facta  parentis  55 
Augeat,  et  circa  stet  veneranda  senem. 

Nec  taceat  monimenta  vias,  quem  Tuscula  tellus, 
Candida  quem  antiquo  detinet  Alba  Lare. 
Namque  opibus  congesta  tuis  hic  glarea  dura 
Sternitur ;  hic  apta  jungitur  arte  silex.  60 
Te  canet  agricola,  e  magna  cum  venerit  urbe 
Serus,  inoffensum  rettulc ritque  pedem. 

At  tu,  natalis,  multos  celebrande  per  annos, 
Candidior  semper  candidiorque  veni. 

ELEGIA  VIII. 

Non  ego  celari  possim,  quid  nutus  amantis, 
Quidve  ferant  miti  lenia  verba  sono. 

Nec  mihi  sunt  sortes,  nec  conscia  fibra  deorum  ; 

Praecinit  eventus  nec  mihi  cantus  avis  : 

Ipsa  Venus  magico  religatum  brachia  nodo  5 
Perdocuit,  multis  non  sine  verberibus. 

Desine  dissimulare  ;  deus  crudelius  urit, 

Quos  videt  invitos  succubuisse  sibi. 

Quid  tibi  nunc  molles  prodest  coluisse  capillos, 
S sepeque  mutatas  disposuisse  comas  ?  10 

Quid  succo  splendente  genas  onerasse  ?  quid 
ungues 

Artificis  docta  subsecuisse  manu  ? 

Frustra  jam  vestes,  frustra  mutantur  amictas, 
Ansaque  compressos  colligit  arcta  pedes. 

Ipsa  placet,  quamvis  inculto  venerit  ore,  15 
Nec  nitidum  tarda  comserit  arte  caput. 

Num  te  carminibus,  num  te  pollentibus  herbis 
Devovit  tacito  tempore  noctis  anus  ? 

Cantus  vicinis  fruges  traducit  ab  agris  : 

Cantus  et  iratse  detinet  anguis  iter :  20 

Cantus  et  e  curru  Lunam  deducere  tentat ; 

Et  faceret,  si  non  sera  repulsa  sonent. 

Quid  queror  (heu)  misero  carmen  nocuisse  ? 
quid  herbas  ? 

Forma  nihil  magicis  utitur  auxiliis  : 

Sed  corpus  tetigisse  nocet,  sed  longa  dedisse  25 
Oscula,  sed  femori  conseruisse  femur. 

Nec  tu  difficilis  puero  tamen  esse  memento  ; 

Persequitur  poenis  tristia  facta  Yenus. 

Munera  ne  poscas  :  det  munera  canus  amator, 
Ut  foveas  molli  frigida  membra  sinu.  30 
Carior  est  auro  juvenis,  cui  laevia  fulgent 
Ora,  nec  amplexus  aspera  barba  terit. 

Huic  tu  candentes  humero  suppone  lacertos, 

Et  regum  magnae  despiciantur  opes. 

At  Venus  inveniet  puero  succumbere  furtim,  35 
Dum  tumet,  et  teneros  conserit  usque  sinus, 
Et  dare  anhelanti  pugnantibus  humida  linguis 
Oscula,  et  in  collo  figere  dente  notas. 

Non  lapis  hanc  gemmaeque  juvent,  quae  frigore 
sola 

Dormiat ;  et  nulli  sit  cupienda  viro.  40 
Heu  sero  revocatur  amor,  seroque  juventas, 

Cum  vetus  infecit  cana  senecta  caput. 

Tum  studium  formae ;  coma  tum  mutatur, ut  annos 
Dissimulet  viridi  cortice  tincta  nucis. 

Tollere  tunc  cura  est  albos  a  stirpe  capillos,  45 
Et  faciem  demta  pelle  referre  novam. 

At  tu,  dum  primi  floret  tibi  temporis  aetas, 

Utere  ;  non  tardo  labitur  illa  pede. 

Neu  Marathum  torque  ;  puero  quae  gloria  victo  ? 

In  veteres  esto  dura,  puella,  senes.  50 

Parce  precor  tenero  ;  non  illi  sontica  causa  est ; 

Sed  nimius  luto  corpora  tingit  amor. 

Ah  miser  absenti  maestas  quam  saepe  querelas 
Conjicit,  et  lacrymis  omnia  plena  madent ! 
Quid  me  spernit  ?  ait :  poterat  custodia  vinci : 

Ipse  dedit  cupidis  fallere  posse  deus.  56 
Nota  Venus  furtiva  mihi  est ;  ut  lenis  agatur 
Spiritus,  ut  nec  dent  oscula  rapta  sonum.  ! 
Et  possim  media  quamvis  obrepere  nocte,  i 
Et  strepitu  nullo  clam  reserare  fores.  60  | 
Quid  prosunt  artes,  miserum  si  spernit  amantem,  i 
Et  fugit  ex  ipso  saeva  puella  toro  ? 

Vel  cum  promittit,  subito  sed  perfida  fallit; 

Est  mihi  nox  multis  evigilanda  modis. 

Dum  mihi  venturam  fingo  quodcunque  movetur, 
Illius  credo  tunc  sonuisse  pedem.  66 

Desistas  lacrymare,  puer :  non  frangitur  illa ; 

Et  tua  jam  fletu  lumina  fessa  tument. 

Oderunt,  Pholoe,  (moneo)  fastidia  divi ; 

Nec  prodest  sanctis  thura  dedisse  focis.  70 
Hic  Marathus  quondam  miseros  ludebat  amantes, 
Nescius  ultorem  post  caput  esse  deum. 

Saepe  etiam  lacrymas  fertur  risisse  dolentis, 

Et  cupidum  ficta  detinuisse  mora. 

Nunc  omnes  odit  fastus  ;  nunc  displicet  illi,  75 
Quaecunque  apposita  est  janua  dura  sera. 

At  te  poena  manet,  ni  desinis  esse  superba. 

Quam  cupies  votis  hunc  revocaie  diem  ! 

ELEGIA  IX. 

Quid  mihi,  si  fueras  miseros  laesurus  amores, 
Foedera  per  divos,  clam  violanda,  dabas  ? 


Ah  miser  !  et  si  quis  primo  perjuria  celat, 

Sera  tamen  tacitis  Poena  venit  pedibus. 
Parcite  coelestes  :  aequum  est  impune  licere  5 
Numina  formosis  laedere  vestra  semel. 

Lucra  petens  habili  tauros  adjungit  aratro, 

Et  durum  terrae  rusticus  urget  opus. 

Lucra  petituras  freta  per  parentia  ventis 

Ducunt  instabiles  sidera  certa  rates.  1 0 

Muneribus  meus  est  captus  puer ;  at  deus  illa 
In  cinerem  et  liquidas  munera  vertat  aquas. 
Jam  mihi  persolvet  poenas  ;  pulvisque  decorem 
Detrahet,  et  ventis  horrida  facta  coma. 
Uretur  facies,  urentur  sole  capilli ;  15 

Deteret  invalidos  et  via  longa  pedes. 
Admonui  quoties  :  “  Auro  ne  pollue  formam ; 

Saepe  solent  auro  multa  subesse  mala.  . 
Divitiis  captus  siquis  violavit  amorem, 

Asperaque  est  illi  difficilisque  Venus.  20 
Ure  meum  potius  flamma  caput,  et  pete  ferro 
Corpus,  et  intorto  verbere  terga  seca. 

Nec  tibi  celandi  spes  sit  peccare  paranti ; 

Est  deus,  occultos  qui  vetat  esse  dolos. 

Ipse  deus  tacito  permisit  lena  ministro  25 
Ederet  ut  multo  libera  verba  mero. 

Ipse  deus  somno  domitos  emittere  vocem 
Jussit,  et  invitos  facta  tegenda  loqui.” 

Haec  ego  dicebam  ;  nunc  me  flevisse  loquentem, 
Nunc  pudet  ad  teneros  procubuisse  pedes.  30 
Tunc  mihi  jurabas,  nullo  te  divitis  auri 
Pondere,  non  gemmis  vendere  velle  fidem ; 
Non  tibi  si  pretium  Campania  terra  daretur, 
Non  tibi  si  Bacchi  cura  Falernus  ager. 

Illis  eriperes  verbis  mihi,  sidera  coelo  35 

Lucere,  et  puras  fulminis  esse  vias. 

Quin  etiam  flebas  :  at,  non  ego  fallere  doctus, 
Tergebam  humentes  credulus  usque  genas. 
Quid  faceres,  nisi  et  ipse  fores  in  amore  puellae  ? 

Sit,  precor,  exemplo  sit  levis  illa  tuo  !  40 

O  quoties,  verbis  ne  quisquam  conscius  esset, 
Ipse  comes  multa  lumina  nocte  tuli  ! 

Ssepe  insperanti  venit  tibi  munere  nostro, 

Et  latuit  clausas  post  adoperta  fores. 

Tum  miser  interii,  stulte  confisus  amari  :  45 

Nam  poteram  ad  laqueos  cautior  esse  tuos. 
Quin  etiam  attonita  laudes  tibi  mente  canebam : 

At  me  nunc  nostri  Pieridumque  pudet. 

Illa  velim  rapida  Vulcanus  carmina  flamma 
Torreat,  et  liquida  deleat  amnis  aqua.  50 
Tu  procul  hinc  absis,  cui  formam  vendere  cura 
est, 

Et  pretium  plena  grande  referre  manu. 

At  te,  qui  puerum  donis  corrumpere  es  a  isus, 
Rideat  assiduis  uxor  inulta  dolis ; 

Et,  cum  furtivo  juvenem  lassaverit  usu,  55 
Tecum  interposita  languida  veste  cubet. 
Semper  sint  externa  tuo  vestigia  lecto, 

Et  pateat  cupidis  semper  aperta  domus  : 

Nec  lasciva  soror  dicatur  plura  bibisse 

Pocula,  vel  plures  emeruisse  viros.  60 

Illam  saepe  ferunt  convivia  ducere  Baccho, 

Dum  rota  Luciferi  provocet  orta  diem. 

Illa  nulla  queat  melius  consumere  noctem, 

Aut  operum  varias  disposuisse  vices. 

At  tua  perdidicit ;  nec  tu,  stultissime,  sentis,  65 
Cum  tibi  non  solita  corpus  ab  arte  movet. 
Tune  putas  illam  pro  te  disponere  crines, 

Aut  tenues  denso  pectere  dente  comas  ? 

Ista  haec  persuadet  facies,  auroque  lacertos 
Vinciat,  et  Tyrio  prodeat  apta  sinu  ?  70 

Non  tibi,  sed  juveni  cuidam  vult  bella  videri, 

Devoveat  pro  quo  remque  domumque  tuam. 
Nec  facit  hoc  vitio  ;  sed  corpora  foeda  podagra, 
Et  senis  amplexus,  culta  puella  fugit. 

Huic  tamen  accubuit  noster  puer  ;  hunc  ego 
credam  75 

Cum  trucibus  Venerem  jungere  posse  feris. 
Blanditiasne  meas  aliis  tu  vendere  es  ausus  ? 

Tune  aliis  demens  oscula  ferre  mea  ? 

Tunc  flebis,  cum  me  vinctum  puer  alter  habebit, 
Et  geret  in  gremio  regna  superba  tuo.  80 
At  tua  tum  me  poena  juvet;  Venerique  me¬ 
renti 

Fixa  notet  casus  aurea  palma  meos  : 

“  Hanc  tibi  fallaci  resolutus  amore  Tibullus 
Dedicat,  et  grata  sis,  dea,  mente  rogat.” 

ELEGIA  X. 

Quis  fuit,  horrendos  primus  qui  protulit  enses  ? 

Quam  ferus,  et  vere  ferreus  ille  fuit  ! 

Tunc  caedes  hominum  generi,  tunc  proelia  nata; 

Tunc  brevior  dira:  mortis  aperta  via  est. 

At  nihil  ille  miser  meruit :  nos  ad  mala  nostra  5 
Vertimus,  in  saevas  quod  dedit  ille  feras. 
Divitis  hoc  vitium  est  auri :  nec  bella  fuerunt, 
Faginus  adstabat  cum  scyphus  ante  dapes  ; 
Non  arces,  non  vallus  erat;  somnumque  petebat 
Securus  varias  dux  gregis  inter  oves.  10 
Tunc  mihi  vita  foret,  vulgi  nec  tristia  nossem 
Arma,  nec  audissem  corde  micante  tubam  ! 
Nunc  ad  bella  trahor;  et  jam  quis  forsitan  hostis 
Haesura  in  nostro  tela  gerit  latere. 

Sed  patrii  servate  Lares ;  aluistis  et  idem,  15 
Cursarem  vestros  cum  tener  ante  pedes. 

Neu  pudeat  prisco  vos  esse  e  stipite  factos  ; 

Sic  veteris  sedes  incoluistis  avi. 

Tunc  melius  tenuere  fidem,  cum  paupere  cultu 
Stabat  in  exigua  ligneus  aede  deus.  20 

Hic  placatus  erat,  seu  quis  libaverat  uvam, 

Seu  dederat  sanctae  spicea  serta  comae. 

Atque  aliquis  voti  compos  liba  ipse  ferebat, 
Postque  comes  purum  filia  parva  favum. 

At  nobis  aerata,  Lares,  depellite  tela :  25 

Hostia  erit  plena  rustica  porcus  hara  ; 


Hanc  pura  cum  veste  sequar,  myrtoque  canistra 
Vincta  geram,  myrto  vinctus  et  ipse  caput. 
Sic  placeam  vobis  :  alius  sit  fortis  in  armis, 
Sternat  et  adversos  Marte  favente  duces  ;  30 
Ut  mihi  potanti  possit  sua  dicere  facta 
Miles,  et  in  mensa  pingere  castra  mero. 

Quis  furor  est  atram  bellis  arcessere  mortem  ? 

Imminet,  et  tacito  clam  venit  illa  pede. 

Non  seges  est  infra,  non  vinea  culta;  sed  audax 
Cerberus,  et  Stygias  navita  turpis  aqua:.  36 
Illic  exesisque  genis  ustoque  capillo 
Errat  ad  obscuros  pallida  turba  lacus. 

Quam  potius  laudandus  hic  est,  quem  prole 
parata 

Occupat  in  parva  pigra  senecta  casa  !  40 

Ipse  suas  sectatur  oves,  at  filius  agnos  ; 

Et  calidam  fesso  comparat  uxor  aquam. 

Sic  ego  sim  ;  liceatque  caput  candescere  canis, 
Temporis  et  prisci  facta  referre  senem. 
Interea  Pax  arva  colat.  Pax  candida  primum  45 
Duxit  araturos  sub  juga  curva  boves. 

Pax  aluit  vites,  et  succos  condidit  uvae, 
Funderet  ut  nato  testa  paterna  merum. 

Pace  bidens  vomerque  vigent :  at  tristia  duri 
Militis  in  tenebris  occupat  arma  situs.  50 
Rusticus  e  lucoque  vehit,  male  sobrius  ipse, 
Uxorem  plaustro  progeniemque  domum. 

Sed  Veneris  tum  bella  calent;  scissosque capillos 
Foemina,  perfractas  conqueriturque  fores. 

Flet  teneras  subtusa  genas  ;  sed  victor  et  ipse 
Flet  sibi  dementes  tam  valuisse  manus.  56 

At  lascivus  amor  rixae  mala  verba  ministrat, 
Inter  et  iratum  lentus  utrumque  sedet,  [lam 
Ah  !  lapis  est  ferrumque,  suam  quicunque  puel- 
Verberat:  e  coelo  deripit  ille  deos.  60 

Sit  satis  e  membris  tenuem  rescindere  vestem  ; 

Sit  satis  ornatus  dissoluisse  comae  ; 

Sit  lacrymas  movisse  satis ;  quater  ille  beatus. 
Quo  tenera  irato  flere  puella  potest. 

Sed  manibus  qui  saevus  erit,  scutumque  sudem¬ 
que  65 

Is  gerat,  et  miti  sit  procul  a  Venere. 

At  nobis,  Pax  alma,  veni,  spicamque  teneto, 
Perpluat  et  pomis  candidus  apte  sinus. 

Quisquis  ades,  faveas ;  fruges  lustramus  et  agros, 
Ritus  ut  a  prisco  traditus  exstat  avo. 

Bacche,  veni,  dulcisque  tuis  e  cornibus  uva 
Pendeat ;  et  spicis  tempora  cinge,  Ceres. 
Luce  sacra  requiescat  humus,  requiescat  arator ; 

Et  grave  suspenso  vomere  cesset  opus.  6 
Solvite  vincla  jugis;  nunc  ad  praesepia  debent 
Plena  coronato  stare  boves  capite. 

Omnia  sint  operata  deo  ,  non  audeat  ulla 

Lanificam  pensis  imposuisse  manum.  10 

Vos  quoque  abesse  procul  jubeo,  discedite  ab 
aris, 

Quis  tulit  hesterna  gaudia  nocte  Venus. 

Casta  placent  superis  :  pura  cum  veste  venite, 
Et  manibus  puris  sumite  fontis  aquam. 
Cernite,  fulgentes  ut  eat  sacer  agnus  ad  aras,  15 
Vinctaque  post  olea  candida  turba  comas. 
Dip  atrii,  purgamus  agros,  purgamus  agrestes : 
Vcs  mala  de  nostris  pellite  limitibus. 


Neu  seges  eludat  messem  fallacibus  herbis, 

Neu  timeat  celeres  tardior  agna  lupos.  20 
Tunc  nitidus  plenis  confisus  rusticus  agris 
Ingeret  ardenti  grandia  ligna  foco ; 

Turbaque  vernarum,  saturi  bona  signa  coloni, 
Ludet,  et  e  virgis  exstruet  ante  casas. 
Eventura  precor.  Viden’  ut  felicibus  extis  25 
Significet  placidos  nuntia  fibra  deos  ? 

Nunc  mihi  fumosos  veteris  proferte  Falernos 
Consulis,  et  Chio  solvite  vincla  cado. 

Vina  diem  celebrent ;  non  festa  luce  madere 
Est  rubor,  errantes  et  male  ferre  pedes.  30 
Sed,  “  Bene  Messalam,”  sua  quisque  ad  pocula 
dicat ; 

Nomen  et  absentis  singula  verba  sonent. 
Gentis  Aquitanae  celeber  Messala  triumphis, 

Et  magna  intonsis  gloria  victor  avis, 

Huc  ades,  adspiraque  mihi,  dum  carmine  nostro 
Redditur  agricolis  gratia  coelitibus.  5  6 

Rura  cano,  rurisque  deos ;  his  vita  magistris 
Desuevit  querna  pellere  glande  famem. 

Illi  compositis  primum  docuere  tigillis 

Exiguam  viridi  fronde  operire  domum.  40 
Illi  etiam  tauros  primum  docuisse  feruntur 
Servitium,  et  plaustro  supposuisse  rotam. 
Tunc  victus  abiere  feri ;  tunc  consita  pomus  ; 

Tunc  bibit  irriguas  fertilis  hortus  aquas. 
Aurea  tunc  pressos  pedibus  dedit  uva  liquores, 
Mixtaque  securo  est  sobria  lympha  mero.  46 
Rura  ferunt  messes,  calidi  cum  sideris  aestu 
Deponit  flavas  annua  terra  comas. 

Rure  levis  verno  flores  apis  ingerit  alveo, 
Compleat  ut  dulci  sedula  meile  favos.  50 
Agricola  assiduo  primum  satiatus  aratro 
Cantavit  certo  rustica  verba  pede  ; 

Et  satur  arenti  primum  est  modulatus  avena 
Carmen,  ut  ornatos  diceret  ante  deos. 
Agricola  et  minio  suffusus,  Bacche,  rubenti  55 
Primus  inexperta  duxit  ab  arte  choros. 

Huic  datus  a  pleno,  memorabile  munus,  ovili 
[Dux  pecoris  hircus  :  duxerat  hircus  oves.] 
Rure  puer  verno  primum  de  flore  coronam 
Fecit,  et  antiquis  imposuit  Laribus.  60 

Rure  etiam  teneris  curam  exhibitura  puellis 
Molle  gerit  tergo  lucida  vellus  ovis ; 

Hinc  et  foemineus  labor  est ;  hinc  pensa  colusque ; 

Fusus  et  apposito  pollice  versat  opus; 

Atque  aliqua  assiduas  textis  operata  Minervae  65 
Cantat,  et  applauso  tela  sonat  latere. 

Ipse  interque  greges  interque  armenta  Cupido 
Natus  et  indomitas  dicitur  inter  equas. 

Illic  indocto  primum  se  exercuit  arcu.  [nus  ! 

Hei  mihi !  quam  doctas  nunc  habet  ille  ma- 
Nec  pecudes,  velut  ante,  petit ;  fixisse  puellas 
Gestit,  et  audaces  perdomuisse  viros. 

Hic  juveni  detraxit  opes  ;  hic  dicere  jussit 
Limen  ad  iratae  verba  pudenda  senem. 

Hoc  duce  custodes  furtim  transgressa  jacentes 
Ad  juvenem  tenebris  sola  puella  venit,  76 
Et  pedibus  praetentat  iter,  suspensa  timore, 
Explorat  caecas  cui  manus  ante  vias. 

Ah  miseri,  quos  hic  graviter  deus  urget !  at  ille 
Felix,  cui  placidus  leniter  afflat  Amor !  80 

Sancte,  veni  dapibus  festis  :  sed  pone  sagittas  ; 

Et  procul  ardentes  hinc,  procul  abde  faces. 

Vos  celebrem  cantate  deum,  pecorique  vocate  ; 

Voce  palam  pecori,  clam  sibi  quisque  vocet ; 
Aut  etiam  sibi  quisque  paiam  :  nam  turba  jocosa 
Obstrepit,  et  Phrygio  tibia  curva  sono.  86 
Ludite :  jam  Nox  jungit  equos,  currumque  se¬ 
quuntur 

Matris  lascivo  sidera  fulva  choro  ; 

Postque  venit  tacitus  fuscis  circumdatus  alis 
Somnus,  et  incerto  Somnia  nigra  pede.  90 

ELEGIA  II. 

Dicamus  bona  verba,  venit  natalis,  ad  aras  : 

Quisquis  ades,  lingua,  vir  mulierque,  fave. 
Urantur  pia  thura  focis,  urantur  odores, 

Quos  tener  e  terra  divite  mittit  Arabs. 

Ipse  suos  adsit  Genius  visurus  honores,  5 

Cui  decorent  sanctas  mollia  serta  comas  ; 
illius  puro  destillent  tempora  nardo, 

Atque  satur  libo  sit,  madeatque  mero. 

Annuat  et,  Cerinthe,  tibi,  quodcunque  rogabis. 

En  age,  quid  cessas  ?  annuet  ille  ;  roga.  10 
Auguror,  uxoris  fidos  optabis  amores ; 

Jam  reor  hoc  ipsos  edidicisse  deos. 

Nec  tibi  malueris,  totum  quaecunque  per  orbem 
Fortis  arat  valido  rusticus  arva  bove  ; 


Nec  tibi  gemmarum  quicquid  felicibus  Indis  15 
Nascitur,  Eoi  qua  maris  unda  rubet.  [alis, 
Vota  cadunt.  Viden’  ut  trepidantibus  advolet 
Flavaque  conjugio  vincula  portet  Amor  ? 
Vincula,  quae  maneant  semper,  dum  tarda  se¬ 
nectus 

Inducat  rugas,  inficiatque  comas.  20 

Hac  venias,  natalis,  avi,  prolemque  ministres, 
Ludat  et  ante  tuos  turba  novella  pedes 

ELEGIA  III. 

Rura  meam,  Cerinthe,  tenent  villaeque  puellam. 

Ferreus  est,  eheu,  quisquis  in  urbe  manet. 
Ipsa  Venus  laetos  jam  nunc  migravit  in  agros, 
Verbaque  aratoris  rustica  discit  Amor. 

O  ego,  cum  dominam  adspicerem,  quam  fortiter 
illic  5 

Versarem  valido  pingue  bidente  solum! 
Agricolaeque  modo,  curvum  sectarer  aratrum,. 
Dum  subigunt  steriles  arva  serenda  boves. 
Nec  quererer,  quod  sol  graciles  exureret  artus, 
Laederet  aut  teneras  pustula  rupta  manus.  10 
Pavit  et  Admeti  tauros  formosus  Apollo ; 

Nec  cithara,  intonsae  profueruntve  comae. 

Nec  potuit  curas  sanare  salubribus  herbis  ; 

Quicquid  erat  medicae  vicerat  artis  amor. 
Tunc  fiscella  levi  texta  est  de  vimine  junci,  15 
Raraque  per  nexus  est  via  facta  sero. 

O  quoties,  illo  vitulum  gestante  per  agros, 
Dicitur  occurrens  erubuisse  soror  ! 

O  quoties  ausae,  caneret  dum  valle  sub  alta, 
Rumpere  mugitu  carmina  docta  boves  !  20 

Saepe  duces  trepidis  p»etiere  oracula  rebus, 

Venit  et  a  templis  irrita  turba  domum. 

Saepe  hprrere  sacros  doluit  Latona  capillos, 

Quos  admirata  est  ipsa  noverca  prius. 

Quisquis  inornatumque  caput,  crinesque  solutos 
Adspiceret,  Phoebi  quaereret  ille  comam.  26 
Delos  ubi  nunc,  Phoebe,  tua  est  ?  ubi  Delphica 
Pytho  ? 

Nempe  amor  in  parva  te  jubet  esse  casa. 
Felices  olim,  Veneri  cum  fertur  aperte 

Servire  aeternos  non  puduisse  deos.  30 

Fabula  nunc  ille  est :  sed  cui  sua  cura  puella  est, 
Fabula  sit  mavult,  quam  sine  amore  deus. 

*  *  *  *  * 

At  tu,  quisquis  is  es,  cui  tristi  fronte  Cupido 
Imperitat,  nostra  sint  tua  castra  domo. 

Ferrea  non  Venerem,  sed  praedam  saecula  lau¬ 
dant  ; 

Praeda  tamen  multis  est  operata  malis.  36 
Praeda  feras  acies  cinxit  discordibus  armis  ; 

Hinc  eruor,  hinc  caedes, mors  propiorque  venit. 
Praeda  vago  jussit  geminare  pericula  ponto, 
Bellica  cum  dubiis  rostra  dedit  ratibus.  40 
Praedator  cupit  immensos  obsidere  campos, 

Ut  multo  innumeram  jugere  pascat  ovem  ; 

Cui  lapis  externus  curae  est ;  urbique  tumultus, 
Portatur  validis  mille  columna  jugis ; 

Claudit  et  indomitum  moles  mare,  lentus  ut  intra 
Negligat  hibernas  piscis  adesse  minas.  46 
At  tibi  laeta  trahant  Samiae  convivia  testae, 
Fictaque  Cumana  lubrica  terra  rota. 

Heu  heu,  divitibus  video  gaudere  puellas  ! 

Jam  veniant  praedae,  si  Venus  optat  opes  ;  50 
Ut  mea  luxuria  Nemesis  fluat,  utque  per  urbem 
Incedat  donis  conspicienda  meis. 

Illa  gerat  vestes  tenues,  quas  foemina  Coa 
Texuit,  auratas  disposuitque  vias. 

Illi  sint  comites  fusci,  quos  India  torret,  55 
Solis  et  admotis  inficit  ignis  equis. 

Illi  selectos  certent  prasbere  colores 

Africa  puniceum,  purpureumque  Tyros. 

Nota  loquor;  regnum  ipse  tenet,  quem  ssepe 
coegit 

Barbara  gypsatos  ferre  catasta  pedes.  60 
***** 

At  tibi,  dura  Ceres,  Nemesin  quae  abducis  ab 
urbe, 

Persolvat  nulla  semina  terra  fide. 

Et  tu,  Bacche  tener,  jucundae  consitor  uvae, 

Tu  quoque  devotos,  Bacche,  relinque  lacus. 
Haud  impune  licet  formosas  tristibus  agris  65 
Abdere  :  non  tanti  sunt  tua  musta,  pater. 

O  valeant  fruges,  ne  sint  modo  rure  puellae  ; 

Glans  alat,  et  prisco  more  bibantur  aquae. 
Glans  aluit  veteres  ;  et  passim  semper  amarunt. 

Quid  nocuit  sulcos  non  habuisse  satos?  70 
Tum,  quibus  adspirabat  Amor,  praebebat  aperte 
Mitis  in  umbrosa  gaudia  valle  Y enus. 

Nullus  erat  custos,  nulla  exclusura  dolentes 
Janua :  si  fas  est,  mos  (precor)  ille,  redi. 
***** 
Horrida  villosa  corpora  veste  tegant.  75 
Kunc  si  clausa  mea  est,  si  copia  rara  videndi, 
Heu  miserum  !  in  laxa  quid  juvat  esse  toga? 
Ducite  ;  ad  imperium  dominae  sulcabimus  agros : 
Non  ego  me  vinclis  verberibusque  nego.  80 

ELEGIA  IV. 

Hic  mihi  servitium  video  dominamque  paratam. 

Jam  mihi,  libertas  illa  paterna,  vale. 
Servitium  sed  triste  datur,  teneorque  catenis, 

Et  nunquam  misero  vincla  remittit  amor. 

Et,  seu  quid  merui,  seu  quid  peccavimus,  urit : 

Uror,  io  !  remove,  saeva  puella,  faces.  6 

O  ego,  ne  possim  tales  sentire  dolores, 

Quam  mallem  in  gelidis  montibus  esse  lapis ; 
Stare  vel  insanis  cautes  obnoxia  ventis, 
Naufraga  quam  vasti  tunderet  unda  maris  ! 
Nunc  et  amara  dies,  et  noctis  amarior  umbra  est ; 

Omnia  jam  tristi  tempora  felle  madent.  12 
Nec  prosunt  elegi,  nec  carminis  auctor  Apollo; 

Illa  cava  pretium  flagitat  usque  manu. 

Ite  procul,  Mus*,  si  nil  prodestis  amanti :  15 

Non  ego  vos,  ut  sint  bella  canenda,  colo; 

Nec  refero  solisque  vias,  et  qualis,  ubi  orbem 
Complevit,  versis  luna  recurrat  equis : 

Ad  dominam  faciles  aditus  per  carmina  quaero. 

Ite  procul,  Musse,  si  nihil  ista  valent.  20 
At  mihi  per  csedem  et  facinus  sunt  dona  paranda, 
Ne  jaceam  clausam  flebilis  ante  domum  ; 

Aut  rapiam  suspensa  sacris  insignia  fanis  : 

Sed  Venus  ante  alios  est  violanda  mihi. 

Illa  malum  facinus  suadet,  dominamque  rapacem 
Dat  mihi  ;  sacrilegas  sentiat  illa  manus.  26 
O  pereat,  quicunque  legit  viridesque  smaragdos, 
Et  niveam  Tyrio  murice  tingit  ovem ! 

Hic  dat  avaritiae  causas,  et  Coa  puellis 

Vestis,  et  a  rubro  lucida  concha  mari.  30 
Haec  fecere  malas  ;  hinc  elavem  janua  sensit, 

Et  coepit  custos  liminis  esse  canis. 

Sed  pretium  si  grande  feras,  custodia  victa  est, 
Nec  prohibent  claves,  et  canis  ipse  tacet. 

Heu,  quicunque  dedit  formam  coelestis  avarae, 
Quale  bonum  multis  addidit  ille  malis  !  36 

Hinc  fletus  rixaeque  sonant ;  haec  denique  causa 
Fecit,  ut  infamis  nunc  deus  esset  amor. 


At  tibi,  quae  praetio  victos  excludis  amantes, 
Diripiant  partas  ventus  et  ignis  opes.  40 
Quin  tua  tunc  juvenes  spectent  incendia  laeti, 
Nec  quisquam  flammae  sedulus  addat  aquam. 
Seu  veniet  tibi  mors ;  neque  erit  qui  lugeat  ullus, 
Nec  qui  det  maestas  munus  in  exequias. 

At  bona  quae,  nec  avara  fuit,  centum  licet  annos 
Vixerit,  ardentem  flebitur  ante  rogum.  46 
Atque  aliquis  senior,  veteres  veneratus  amores, 
Annua  constructo  serta  dabit  tumulo  ;  [escas ; 
Et,  “  Bene,”  discedens  dicet,  “  placideque  qui- 
Terraque  securae  sit  super  ossa  levis  !”  50 

Vera  quidem  moneo  ;  sed  prosunt  quid  mihi  vera? 

Illius  est  nobis  lege  colendus  amor. 

Quin  etiam  sedes  jubeat  si  vendere  avitas, 

Ite  sub  imperium,  sub  titulumque,  Lares.  54 
***** 
Quicquid  habet  Circe,  quicquid  Medea  veneni, 
Quicquid  et  herbarum  Thessala  terra  gerit, 
Et  quod,  ubi  indomitis  gregibus  Venus  afflat 
amores, 

Hippomanes  cupidas  stillat  ab  inguine  equae  ; 
Si  modo  me  placido  videat  Nemesis  mea  vultu, 
Mille  alias  herbas  misceat  illa,  bibam.  60 

ELEGIA  V. 

Phoebe,  fave :  novus  ingreditur  tua  templa  sa¬ 
cerdos  : 

Huc  age  cum  cithara  carminibusque  veni. 
Nunc  te  vocales  impellere  pollice  chordas, 

Nunc  precor  ad  laudes  flectere  verba  meas. 
Ipse,  triumphali  devinctus  tempora  lauro,  5 
Dum  cumulant  aras,  ad  tua  sacra  veni : 

Sed  nitidus  pulcherque  veni :  nunc  indue  vestem 
Sepositam  ;  longas  nunc  bene  pecte  comas : 
Qualem  te  memorant,  Saturno  rege  fugato, 
Victori  laudes  concinuisse  Jovi.  ]  o 

Tu  procul  eventura  vides ;  tibi  debitus  augur 
Scit  bene,  quid  fati  provida  cantet  avis ; 
Tuque  regis  sortes  ;  per  te  praesentit  haruspex, 
Lubrica  signavit  cum  deus  exta  notis  ; 

Te  duce  Romanos  nunquam  frustrata  Sibylla  est, 
Abdita  quae  senis  fata  canit  pedibus.  16 
Phoebe,  sacras  Messalinum  sine  tangere  chartas 
Vatis;  et  ipse,  (precor)  quid  canat  illa,  doce. 
Haec  dedit  JEneae  sortes,  postquam  ille  parentem 
Dicitur  et  raptos  sustinuisse  Lares ,  20 

Nec  fore  credebat  Romam,  cum  maestus  ab  alto 
Ilion,  ardentes  respiceretque  deos  : 

(Romulus  aeternae  nondum  formaverat  urbis 
Moenia,  consorti  non  habitanda  Remo : 

Sed  tunc  pascebant  herbosa  Palatia  vaccae,  25 
Et  stabant  humiles  in  Jovis  arce  casae. 

Lacte  madens  illic  suberat  Pan  ilicis  umbrae, 

Et  facta  agresti  lignea  falce  Pales ; 
Pendebatque  vagi  pastoris  in  arbore  votum, 
Garrula  sylvestri  fistula  sacra  deo  ;  30 

Fistula,  cui  semper  decrescit  arundinis  ordo, 
Nam  calamus  cera  jungitur  usque  minor. 

At  qua  Velabri  regio  patet,  ire  solebat 
Exiguus  pulsa  per  vada  linter  aqua. 

Illa  saepe  gregis  diti  placitura  magistro  35 
Ad  juvenem  festa  est  vecta  puella  die ; 

Cum  qua  fecundi  redierunt  munera  ruris, 
Caseus,  et  niveae  candidus  agnus  ovis.) 
Impiger  Alnea,  volitantis  frater  Amoris, 

Troia  qui  profugis  sacra  vehis  ratibus,  40 
Jam  tibi  Laurentes  assignat  .Jupiter  agros  ; 

Jam  vocat  errantes  hospita  terra  Lares. 


LiB.  II 


TIBULLUS. 


201 


Illic  sanctas  eris,  cum  te  veneranda  Numici 
Unda  deam  coelo  miserit  indigetem. 

Ecce  super  fessas  volitat  Victoria  puppes  ;  45 

Tandem  ad  Trojanos  diva  superba  venit. 

Ecce  mihi  lucent  Rutulis  incendia  castris. 

Jam  tibi  praedico,  barbare  Turne,  necem. 

Ante  oculos  Laurens  castrum,  murusque  Lavini 
est, 

Albaque  ab  Ascanio  condita  Longa  duce.  50 
Te  quoque  jam  video,  Marti  placitura  sacerdos 
Ilia,  Vestales  deseruisse  focos  ; 

Concubitusque  tuos  furtim,  vittasque  jacentes, 
Et  cupidi  ad  ripas  arma  relicta  dei. 

Carpite  nunc,  tauri,  de  septem  montibus  herbas, 
Dum  licet ;  hic  magnae  jam  locus  urbis  erit.  56 
Roma,  tuum  nomen  terris  fatale  regendis, 

Qua  sua  de  coelo  prospicit  arva  Ceres, 
Quaque  patent  ortus,  et  qua  fluitantibus  undis 
Solis  anhelantes  abluit  amnis  equos.  60 

Troja  quidem  tum  se  mirabitur,  et  sibi  dicet 
Vos  bene  tam  longa  consuluisse  via. 

Vera  cano;  sic  usque  sacras  innoxia  laurus 
Vescar,  et  aeternum  sit  mihi  virginitas. 

Haec  cecinit  vates,  et  te  sibi,  Phoebe,  vocavit,  65 
Jactavit  fusas  et  caput  ante  comas. 

Quicquid  Amalthea,  quicquid  Mermessia  dixit, 
Herophile  Phoebo  grataque  quod  monuit, 
Quasque  Albuna  sacras  Tiberis  per  flumina  sortes 
Portarit,  sicco  pertuleritque  sinu.  70 

Hae  fore  dixerunt,  belli  mala  signa,  cometen, 
Multus  ut  in  terras  deplueretque  lapis  ; 

Atque  tubas  atque  arma  ferunt  crepitantia  coelo 
Audita,  et  lucos  praecinuisse  fugam. 

Ipsum  etiam  Solem  defectum  lumine  vidit  75 
Jungere  pallentes  nubilus  annus  equos ; 

Et  simulacra  deum  lacrymas  fudisse  tepentes, 
Fataque  vocales  praemonuisse  boves. 

Haec  fuerint  olim.  Sed  tu  jam  mitis,  Apollo, 
Prodigia  indomitis  merge  sub  aequoribus  ;  80 
Et  succensa  sacris  crepitet  bene  laurea  flammis, 
Omine  quo  felix  et  sacer  annus  erit. 

Laurus,  io,  bona  signa  dedit ;  gaudete,  coloni : 

Distendet  spicis  horrea  plena  Ceres  ; 

Oblitus  et  musto  feriet  pede  rusticus  uvas,  85 
Dolia  dum  magni  deficiantque  lacus. 

At  madidus  Baccho  sua  festa  Palilia  pastor 
Concinet ;  a  stabulis  tunc  procul  este,  lupi. 
Ille  levis  stipulae  sollennes  potus  acervos 
Accendet,  flammas  transilietque  sacras ;  90 

Et  fetus  matrona  dabit,  natusque  parenti 
Oscula  comprensis  auribus  eripiet. 

Nec  taedebit  avum  parvo  advigilare  nepoti, 
Balbaque  cum  puero  dicere  verba  senem. 
Tunc  operata  deo  pubes  discumbet  in  herba,  95 
Arboris  antiquae  qua  levis  umbra  cadit ; 

Aut  e  veste  sua  tendent  umbracula  sertis 
Vincta :  coronatus  stabit  et  ante  calix. 

At  sibi  quisque  dapes  et  festas  exstruet  alte 
Cespitibus  mensas,  cespitibusque  torum.  100 
Ingeret  hic  potus  juvenis  maledicta  puellae, 
Postmodo  quae  votis  irrita  facta  velit. 

Nam  ferus  ille  suae  plorabit  sobrius  idem, 

Et  se  jurabit  mente  fuisse  mala. 

Pace  tua,  pereantque  arcus,  pereantque  sagittae, 
Phoebe,  modo  in  terris  erret  inermis  Amor.  106 
Ars  bona :  sed  postquam  sumsit  sibi  tela  Cupido, 
Heu  heu,  quam  multis  ars  dedit  illa  malum  ! 
Et  mihi  praecipue,  jaceo  cum  saucius  annum, 

Et  faveo  morbo ;  tam  juvat  ipse  dolor  ;  1 10 


Vixque  cano  N emesin,sine  qua  versus  mihi  nullus 
Verba  potest,  justos  aut  reperire  pedes. 

At  tu  (nam  divum  servat  tutela  poetas) 
Praemoneo,  vati  parce,  puella,  sacro  ; 

Ut  Messalinum  celebrem,  cum  praemia  belli  115 
Ante  suos  currus,  oppida  victa,  feret. 

Ipse  gerens  laurus,  lauro  devinctus  agresti, 

Miles  Io,  magna  voce,  Triumphe  canet. 

Tunc  Messala  meus  pia  det  spectacula  turbae, 

Et  plaudat  curru  praetereunte  pater.  120 
Annue  ;  sic  tibi  sint  intonsi,  Phoebe,  capilli ; 

Sic  tua  perpetuo  sit  tibi  casta  soror. 

ELEGIA  VI. 

Castra  Macer  sequitur :  tenero  quid  fiet  Amori  ? 

Sit  comes,  et  collo  fortiter  arma  gerat  ? 

Et  seu  longa  virum  terrae  via,  seu  vaga  ducent 
JEquora,  cum  telis  ad  latus  ire  volet  ? 

Ure,  puer,  quaeso,  tua  qui  ferus  otia  liquit ;  5 

Atque  iterum  erronem  sub  tua  signa  voca. 
Quod  si  militibus  parces,  erit  hic  quoque  miles, 
Ipse  levem  galea  qui  sibi  portet  aquam,  [ellae  : 
Castra  peto:  valeatque  Venus,  valeantque  pu- 
Et  mihi  sunt  vires,  et  mihi  facta  tuba  est.  10 
Magna  loquor :  sed  magnifice  mihi  magna  locuto 
Excutiunt  clausae  fortia  verba  fores. 

Juravi  quoties  rediturum  ad  limina  nunquam  ! 

Cum  bene  juravi,  pes  tamen  ipse  redit. 

Acer  Amor,  fractas  utinam,  tua  tela,  sagittas  15 
Ilicet,  exstinctas  adspiciamque  faces  ! 

Tu  miserum  torques ;  tu  me  mihi  dira  precari 
Cogis,  et  insana  mente  nefanda  loqui. 

Jam  mala  finissem  leto ;  sed  credula  vitam 
Spes  fovet,  et  fore  cras  semper  ait  melius.  20 
Spes  alit  agricolas  ;  spes  sulcis  credit  aratis 
Semina,  quae  magno  foenore  reddat  ager. 

Haec  laqueo  volucres,  haec  captat  arundine  pisces, 
Cum  tenues  hamos  abdidit  ante  cibus. 

Spes  etiam  valida  solatur  compede  vinctum :  25 
Crura  sonant  ferro  ;  sed  canit  inter  opus. 

Spes  facilem  Nemesin  spondet  mihi ;  sed  negat 
illa. 

Hei  mihi !  ne  vincas,  dura  puella,  deam ! 
Parce,  per  immatura  tuae  precor  ossa  sororis  ; 

Sic  bene  sub  tenera  parva  quiescat  humo.  50 
Illa  mihi  sancta  est  •  illius  dona  sepulcro 
Et  madefacta  meis  serta  feram  lacrymis ; 
Illius  ad  tumulum  fugiam,  supplexque  sedebo, 
Et  mea  cum  muto  fata  querar  cinere. 

Non  feret  usque  suum,  te  propter,  flere  clientem; 

Illius  ut  verbis,  sis  mihi  lenta,  veto  ;  36 

Ne  tibi  neglecti  mittant  mala  somnia  Manes, 
Msestaque  sopitse  stet  soror  ante  torum, 
Qualis,  ab  excelsa  praeceps  delapsa  fenestra, 
Venit  ad  infernos  sanguinolenta  lacus.  40 
Desino,  ne  dominae  luctus  renoventur  acerbi : 

Non  ego  sum  tanti,  ploret  ut  illa  semel. 

Nec  lacrymis  oculos  digna  est  foedare  loquaces. 

Lena  nocet  nobis  ;  ipsa  puella  bona  est. 

Lena  necat  miserum  Phryne  ;  furtimque  tabellas 
Occulto  portans  itque  reditque  sinu.  46 

Saepe,  ego  cum  dominae  dulces  a  limine  duro 
Agnosco  voces,  haec  negat  esse  domi. 

Saepe,  ubi  nox  promissa  mihi  est,  languere  pueL 
lam 

Nuntiat,  aut  aliquas  extimuisse  minas.  50 
Tunc  morior  curis ;  tunc  mens  mihi  perdita  fingit, 
Quisve  meam  teneat,  quot  teneatve  modis 
Tunc  tibi,  lena,  precor  diras :  satis  anxia  vives, 
Moverit  e  votis  pars  quotacumque  deos. 

ELEGIA  I. 

Martis  Romani  festae  venere  Calendae; 

Exoriens  nostris  hinc  fuit  annus  avis. 

Et  vaga  nunc  certa  discurrunt  undique  pompa 
Perque  vias  urbis  munera,  perque  domos. 
Dicite,  Pierides,  quonam  donetur  honore  5 
Seu  mea,  seu  fallor,  cara  Neaera  tamen. 
Carmine  formosae,  pretio  capiuntur  avarae. 

Gaudeat,  ut  digna  est,  versibus  illa  meis. 
Lutea  sed  niveum  involvat  membrana  libel¬ 
lum, 

Pumex  cui  canas  tondeat  ante  comas ;  10 

Summaque  praetexat  tenuis  fastigia  chartae, 
Indicet  ut  nomen,  littera  facta,  meum  ; 

Atque  inter  geminas  pingantur  cornua  frontes ; 

Sic  etenim  comtum  mittere  oportet  opus. 

Per,  vos  auctores  hujus  mihi  carminis  oro,  15 
Castaliamque  umbram  Pieriosque  lacus, 

Ite  domum,  cultumque  illi  donate  libellum, 

Sicut  erit ;  nullus  defluat  inde  color. 

Illa  mihi  referat,  si  nostri  mutua  cura  est, 

An  minor,  an  toto  pectore  deciderim.  20 
Sed  primum  meritam  longa  donate  salute, 

Atque  haec  submisso  dicite  verba  sono  : 

Haec  tibi  vir  quondam,  nunc  frater,  casta  Neaera, 
Mittit,  et,  accipias  munera  parva,  rogat ; 
Teque  suis  jurat  caram  magis  esse  medullis  :  25 

Sive  sibi  conjux,  sive  futura  soror. 

Sed  potius  conjux  ;  hujus  spem  nominis  illi 
Auferet  exstincto  pallida  Ditis  aqua. 

ELEGIA  II. 

Qui  primus  caram  juveni,  carumque  puellae 
Eripuit  juvenem,  ferreus  ille  fuit. 

Durus  et  ille  fuit,  qui  tantum  ferre  dolorem, 
Yivere  et  erepta  conjuge  qui  potuit. 

Non  ego  firmus  in  hoc;  non  haec  patientia 
nostro  5 

Ingenio  :  frangit  fortia  corda  dolor. 

Nec  mihi  vera  loqui  pudor  est,  vitaeque  fateri 
Tot  mala  perpessae  taedia  nata  meae. 

Ergo  cum  tenuem  fuero  mjitatus  in  umbram, 
Candidaque  ossa  super  nigra  favilla  teget ;  10 
Ante  meum  veniat,  longos  incomta  capillos, 

Et  fleat  ante  meum  maesta  Neaera  rogum. 

Sed  veniat  carae  matris  comitata  dolore  ; 

Maereat  haec  genero,  maereat  illa  viro. 
Praefatae  ante  meos  Manes,  animamque  pre¬ 
catae,  15 

Perfusaeque  pias  ante  liquore  manus, 

Pars  quae  sola  mei  superabit  corporis,  ossa 
Incinctae  nigra  candida  veste  legant ; 

Et  primum  annoso  spargant  collecta  Lyaeo, 

Mox  etiam  niveo  fundere  lacte  parent ;  20 

Post  haec  carbaseis  humorem  tollere  velis, 

Atque  in  marmorea  ponere  sicca  domo. 

Illuc  quas  mittit  dives  Panchaia  merces, 

Eoi  que  Arabes,  pinguis  et  Assyria, 

Et  nostri  memores  lacrymae  fundantur  eodem  : 

Sic  ego  componi,  versus  in  ossa,  velim.  26 
Sed  tristem  mortis  demonstret  littera  causam, 
Atque  haec  in  celebri  carmina  fronte  notet : 

“  Lygdamus  hic  situs  est ;  dolor  huic  et  cura 
Neaerae 

Conjugis  ereptae  causa  perire  fuit.”  30 


ELEGIA  III. 

Quid  prodest  coelum  votis  implesse,  Neaera, 
Blandaque  cum  multa  thura  dedisse  prece  ? 
Non,  ut  marmorei  prodirem  e  limine  tecti, 
Insignis  clara  conspicuusque  domo ; 

Aut  ut  multa  mei  renovarent  jugera  tauri,  5 
Et  magnas  messes  terra  benigna  daret ; 

Sed  tecum  ut  longae  sociarem  gaudia  vitae, 

Inque  tuo  caderet  nostra  senecta  sinu ; 

Tunc  cum,  praemensae  defunctus  tempora  lucis, 
Nudus  Lethaea  cogerer  ire  rate.  10 

Nam  grave  quid  prodest  pondus  mihi  divitis  auri? 

Arvaque  si  findant  pinguia  mille  boves  ? 
Quidve  domus  prodest  Phrygiis  innixa  columnis, 
Taenare,  sive  tuis,  sive,  Caryste,  tuis  ? 

Et  nemora  in  domibus  sacros  imitantia  lucos  ?  15 
Aurataeque  trabes,  marmoreumque  solum  ? 
Quidve,  in  Erythraeo  legitur  quae  littore  concha, 
Tinctaque  Sidonio  murice  lana  juvat  ? 

Et  quae  praeterea  populus  miratur  ?  in  illis 

Invidia  est :  falso  plurima  vulgus  amat.  20 
Non  opibus  mentes  hominum  curaque  levantur  ; 

Nam  Fortuna  sua  tempora  lege  regit. 

Sit  mihi  paupertas  tecum  jucunda,  N  eaera ; 

At  sine  te  regum  munera  nulla  volo. 

O  niveam,  quae  te  poterit  mihi  reddere,  lucem  !  25 
O  mihi  felicem  terque  quaterque  diem  1 
At  si,  pro  dulci  reditu  quaecunque  voventur, 
Audiat  aversa  non  meus  aure  deus ; 

Nec  me  regna  juvent,  nec  Lydius  aurifer  amnis, 
Nec  quas  terrarum  sustinet  orbis  opes.  30 
Haec  alii  cupiant;  liceat  mihi,  paupere  cultu, 
Securo  cara  conjuge  posse  frui. 

Adsis,  et  timidis  faveas,  Saturnia,  votis, 

Et  faveas  concha,  Cypria,  vecta  tua. 

Aut  si  Fata  negant  reditum,  tristesque  sorores,  35 
Stamina  quae  ducunt,  quaeque  futura  canunt ; 
Me  vocet  in  vastos  amnes  nigramque  paludem 
Dives  in  ignava  luridus  Orcus  aqua. 

ELEGIA  IY. 

Di  meliora  ferant,  nec  sint  insomnia  vera, 

Quae  tulit  extrema  pessima  nocte  quies. 

[Ite  procul.  Vanum  falsumque  avertite  visum; 

Desinite  in  vobis  quaerere  velle  fidem.] 

Divi  vera  monent ;  ventura  nuntia  sortis  5 
Vera  monent  Tuscis  exta  probata  viris  : 
Somnia  fallaci  ludunt  temeraria  nocte, 

Et  pavida9  mentes  falsa  timere  jubent. 

At  natum  in  curas  hominum  genus  omina  noctis 
Farre  pio  placant  et  saliente  sale.  10 

Et  tamen  utcunque  est,  sive  illi  vera  monenti, 
Mendaci  somno  credere  sive  volent ; 

Etficiat  vanos  noctis  Lucina  timores, 

Et  frustra  immeritum  pratimuisse  velit; 

Si  mea  nec  turpi  mens  est  obnoxia  facto,  25 
Nec  laesit,  magnos  impia  lingua  deos. 

Jam  Nox  aetherium  nigris  emensa  quadrigis 
Mundum,  caeruleo  laverat  amne  rotas : 

Nec  me  sopierat  menti  deus  utilis  aegrae 

Somnus  ;  sollicitas  deficit  ante  domos.  20 
Tandem,  cum  summo  Phoebus  prospexit  ab  ortu, 
Pressit  languentis  lumina  sera  quies. 

Hic  juvenis  casta  redimitus  tempora  lauru 
Est  visus  nostra  ponere  sede  pedem. 

[Non  illo  quicquam  formosius  ulla  priorum  25 
yEtas,  humanum  nec  videt  illud  opus.] 

Intonsi  crines  longa  cervice  fluebas»  t; 

Stillabat  Syrio  myrtea  rore  coma. 

Candor  erat,  qualem  praefert  Latonia  Luna, 

Et  color  in  niveo  corpore  purpureus  ;  30 

Ut  juveni  primum  virgo  deducta  marito 
Inficitur  teneras  ore  rubente  genas ; 

Ut  cum  contexunt  amarantis  alba  puellae 
Lilia  ;  ut  auctumno  candida  mala  rubent. 

Ima  videbatur  talis  illudere  palla ;  35 

Namque  haec  in  nitido  corpore  vestis  erat. 
Artis  opus  rarae,  fulgens  testudine  et  auro, 
Pendebat  laeva  garrula  parte  lyra. 

Hanc  primum  veniens  plectro  modulatus  eburno, 
Felices  cantus  ore  sonante  dedit.  40 

Sed  postquam  fuerant  digiti  cum  voce  locuti, 
Edidit  haec  dulci  tristia  verba  modo  : 

Salve,  cura  deum  ;  casto  nam  rite  poetae 

Phoebusque  et  Bacchus  Pieridesque  favent.  44 
Sed  proles  Semelae  Bacchus,  doctaeque  sorores 
Dicere  non  norunt,  quid  ferat  hora  sequens  : 
At  mihi  fatorum  leges,  aevique  futuri 
Eventura  pater  posse  videre  dedit. 

Quare  ego  quae  dico  non  fallax,  accipe,  vates, 
Quodque  deus  vero  Cynthius  ore  feram.  50 
Tantum  cara  tibi,  quantum  nec  filia  matri, 
Quantum  nec  cupido  bella  puella  viro ; 

Pro  qua  sollicitas  coelestia  numina  votis  ; 

Quae  tibi  securos  non  sinit  ire  dies ; 

Et,  cum  te  fusco  Somnus  velavit  amictu,  55 
Vanum  nocturnis  fallit  imaginibus; 
Carminibus  celebrata  tuis,  formosa  Neaera 
Alterius  mavult  esse  puella  viri ; 

Diversasque  tuis  agitat  mens  impia  curas  ; 

Nec  gaudet  casta  nupta  Neaera  domo.  60 
Ah  crudele  genus,  nec  fidum  foemina  nomen ! 

Ah  pereat,  didicit  fallere  siqua  virum  ! 

Sed  flecti  poterit :  mens  est  mutabilis  illis. 

Tu  modo  cum  multa  brachia  tende  prece. 
Saevus  Amor  docuit  validos  tentare  labores  ;  65 
Saevus  Amor  docuit  verbera  posse  pati. 

Me  quondam  Admeti  niveos  pavisse  juvencos 
Non  est  in  vanum  fabula  ficta  jocum. 

Tuns  ego  nec  cithara  poteram  gaudere  sonora, 
Nec  similes  chordis  reddere  voce  sonos;  70 
Sed  perlucenti  cantus  meditabar  avena, 

Ille  ego  Latonae  filius  atque  Jovis. 

Nescis  quid  sit  amor,  juvenis,  si  ferre  recusas 
Immitem  dominam  conjugiumque  ferum. 

Ergo  ne  dubita  blandas  adhibere  querelas.  75 
Vincuntur  molli  pectora  dura  prece. 

Quod  si  vera  canunt  sacris  oracula  templis, 

Haec  illi  nostro  nomine  dicta  refer  : 

Hoc  tibi  conjugium  promittit  Delius  ipse. 

Felix  hoc,  alium  desine  velle  virum.  80 

Dixit,  et  ignavus  defluxit  pectore  somnus. 

Ah  ego  ne  possim  tanta  videre  mala ! 

Nec  tibi  crediderim  nostris  contraria  vota, 

Nec  tantum  crimen  pectore  inesse  tuo. 

Nam  te  nec  vasti  genuerunt  aequora  ponti,  85 
Nec  flammam  volvens  ore  Chimaera  fero, 

Nec  canis  anguinea  redimitus  terga  caterva, 

Cui  tres  sunt  linguae,  tergeminumque  caput, 
Scyllave  virgineam  canibus  succincta  figuram, 
Nec  te  conceptam  saeva  leaena  tulit,  90. 

Barbara  nec  Scythiae  tellus,  horrendave  Syrtis ; 

Sed  culta,  et  duris  non  habitanda  domus, 

Et  longe  ante  alias  omnes  mitissima  mater, 

Isque  pater,  quo  non  alter  amabi  lior. 


Haec  deus  in  melius  crudelia  somnia  vertat,  95 
Et  jubeat  tepidos  irrita  ferre  Notos. 

ELEGIA  V. 

Vos  tenet,  Etruscis  manat  quae  fontibus  unda, 
Unda  sub  aestivum  non  adeunda  Canem, 

Nunc  autem  sacris  Baiarum  maxima  lymphis, 
Cum  se  purpureo  vere  remittit  humus. 

At  mihi  Persephone  nigram  denuntiat  horam  :  5 
Immerito  juveni  parce  nocere,  dea. 

Non  ego  tenta  vi  nulli  temeranda  virorum 
Audax  laudandae  sacra  docere  deae  ; 

Nec  mea  mortiferis  infecit  pocula  succis 

Dextera,  nec  cuiquam  tetra  venena  dedit ;  10 
Nec  nos  sacrilegos  templis  admovimus  ignes  ; 

Nec  cor  sollicitant  facta  nefanda  meum; 

Nec  nos  insanae  meditantes  jurgia  linguae 
Impia  in  adversos  solvimus  ora  deos. 

Et  nondum  cani  nigros  laesere  capillos,  15 

Nec  venit  tardo  curva  senecta  pede. 

[Natalem  nostri  primum  videre  parentes, 

Cum  cecidit  fato  consul  uterque  pari.] 

Quid  fraudare  juvat  vitem  crescentibus  uvis  ? 

Et  modo  nata  mala  vellere  poma  manu  ?  20 

Parcite,  pallentes  undas  quicunque  tenetis, 
Duraque  sortiti  tertia  regna  dei. 

Elysios  olim  liceat  cognoscere  campos, 
Lethaeamque  ratem,  Cimmeriosque  lacus ; 

Cum  mea  rugosa  pallebunt  ora  senecta,  25 
Et  referam  pueris  tempora  prisca  senex. 

Atque  utinam  vano  nequicquam  terrear  aestu  ! 

Languent  ter  quinos  sed  mea  membra  dies. 

At  vobis  Tuscae  celebrantur  numina  lymphae, 

Et  facilis  lenta  pellitur  unda  manu.  30 

Vivite  felices,  memores  et  vivite  nostri, 

Sive  erimus,  seu  nos  fata  fuisse  volent. 

Interea  nigras  pecudes  promittite  Diti, 

Et  nivei  lactis  pocula  mixta  mero. 

ELEGIA  VI. 

Candide  Liber,-  ades :  sic  sit  tibi  mystica  vitis 
Semper,  sic  hedera  tempora  vincta  geras. 
[Aufer  et  ipse  meum  pariter  medicande  dolorem:] 
Saepe  tuo  cecidit  munere  victus  amor. 

Care  puer,  madeant  generoso  pocula  Baccho ;  5 
I,  nobis  prona  funde  Falerna  manu. 

Ite  procul  durum  curae  genus,  ite  labores ; 

Fulserit  hic  niveis  Delius  alitibus. 

Vos  modo  proposito  dulces,  faveatis,  amici, 

Neve  neget  quisquam  me  duce  se  comitem.  1C 
Aut  siquis  vini  certamen  mite  recusat, 

Fallat  eum  tecto  cara  puella  dolo. 

Ille  facit  dites  animos  deus ;  ille  ferocem 
Contudit,  et  dominae  misit  in  arbitrium. 
Armenias  tigres  et  fulvas  ille  leaenas  15 

Vicit,  et  indomitis  mollia  corda  dedit. 

Haec  Amor  et  majora  valet :  sed  poscite  Bacchi 
Munera  ;  quem  vestrum  pocula  sicca  juvant  ? 
Convenit  ex  aequo,  nec  torvus  Liber  in  illis, 

Qui  se,  quique  una  vina  jocosa  colunt.  20 
Nam  venit  iratus  nimium  nimiumque  severis  . 

Qui  timet  irati  numina  magna,  bibat. 

Quas  laesus  poenas,  quales,  quantasque  minetur, 
Cadmeae  matris  praeda  cruenta  docet. 

Sed  procul  a  nobis  hic  sit  timor ;  impia  siqua  est, 
Quid  valeat  laesi,  sentiat,  ira  dei.  26 

Quid  precor,  ah  demens  ?  venti  temeraria  vota, 
Aeriae  et  nubes  diripienda  ferant ! 

Quamvis  nulla  mei  superest  tibi  cura,  Neaera, 
Sis  felix,  et  sint  candida  fata  tua.  30 

At  nos  securae  reddamus  tempora  mensae. 

Venit  post  multos  una  serena  dies. 

Hei  mihi  !  difficile  est  imitari  gaudia  falsa ; 

Difficile  est  tristi  fingere  mente  jocum : 

Nec  bene  mendaci  risus  componitur  ore;  35 
Nec  bene  sollicitis  ebria  verba  sonant. 

Quid  queror  infelix  ?  turpes  discedite  curae. 

Odit  Lenaeus  tristia  verba  pater. 

Gnossia,  Theseae  quondam  perjuria  linguae 
Flevisti  ignoto  sola  relicta  mari.  40 

Sic  cecinit  pro  te  doctus,  Minoi,  Catullus, 
Ingrati  referens  impia  facta  viri. 

Vos  ego  nunc  moneo :  felix,  quicunque  dolore 
Alterius  disces  posse  carere  tuo. 

Nec  vos  aut  capiant  pendentia  brachia  collo,  45 
Aut  fallat  blanda  subdola  lingua  prece. 


Etsi  perque  suos  audax  jurabit  ocellos, 

J  unonemque  suam,  perque  suam  V enerem  ; 
Nulla  fides  inerit :  perjuria  ridet  amantum 
Jupiter,  et  ventos  irrita  ferre  jubet.  50 

Ergo  quid  toties  fallacis  verba  puellas 

Conqueror  ?  ite  a  me,  seria  verba,  procul. 
Quam  vellem  longas  tecum  requiescere  noctes, 
Et  tecum  longos  pervigilare  dies  ! 

Perfida,  nec  merito,  nobis,  nec  amica  merenti ! 

Perfida,  sed,  quamvis  perfida,  cara  tamen.  56 
Naida  Bacchus  amat ;  quid  cessas,  lente  minister  ? 

Temperat  annosum  Marcia  lympha  merum. 
Non  ego,  si  fugiat  nostrae  convivia  mensse 
Ignotum  cupiens  vana  puella  torum,  60 

Sollicitus  repetam  tota  suspiria  nocte. 

Tu,  puer,  i,  liquidum  fortius  adde  merum. 
Jamdudum  Syria  madefactus  tempora  nardo 
Debueram  sertis  implicuisse  comas. 


LIBER  QUARTUS. 


CARMEN  I. 

Te,  Messala,  canam.  Quanquam  me  cognita  virtus 
Terret,  ut  infirmae  nequeant  subsistere  vires, 
Incipiam  tamen.  At  meritas  si  carmina  laudes 
Deficiant,  humilis  tantis  sim  conditor  actis, 

Nec  tua  te  praeter  chartis  intexere  quisquam  5 
Facta  queat,  dictis  ut  non  majora  supersint ; 

Est  nobis  voluisse  satis.  Nec  munera  parva 
Respueris.  Etiam  Phoebo  gratissima  dona 
Cres  tulit ;  et  cunctis  Baccho  jucundior  hospes 
Icarus,  ut  puro  testantur  sidera  coelo,  10 

Erigoneque  Canisque,  neget  ne  longior  aetas. 
Quin  etiam  Alcides,  deus  adscensurus  Olympum, 
Laeta  Molorcheis  posuit  vestigia  tectis. 

Parvaque  coelestes  pacavit  mica,  nec  illis 
Semper  inaurato  taurus  cadit  hostia  cornu.  15 
Hic  quoque  sit  gratus  parvus  labor,  ut  tibi  possim 
Inde  alios  aliosque  memor  componere  versus. 
Alter  dicat  opus  magni  mirabile  mundi, 

Qualis  in  immenso  desederit  aere  tellus ; 

Qualis  et  in  curvum  pontus  confluxerit  orbem, 
Et  vagus,  a  terris  qua  surgere  nititur,  aer,  21 
Huic  et  contextus  passim  fluat  igneus  aether, 
Pendentique  super  claudantur  ut  omnia  coelo. 
At  quodcunque  meae  poterunt  audere  Camoenae, 
Seu  tibi  par  poterunt,  (sed  quod  spes  abnuit 
ultro)  25 

Sive  minus,  (certeque  canent  minus)  omne  vo¬ 
vemus 

Hoc  tibi ;  nec  tanto  careat  mihi  nomine  charta. 
Nam,  quanquam  antiquae  gentis  superant  tibi 
laudes, 

Non  tua  majorum  contenta  est  gloria  fama, 

Nec  quaeris,  quid  quaque  index  sub  imagine 
dicat ;  30 

Sed  generis  priscos  contendis  vincere  honores, 
Quam  tibi  majores,  majus  decus  ipse  futuris. 

At  tua  non  titulus  capiet  sub'  stemmate  facta ; 
vEterno  sed  erunt  tibi  magna  volumina,  versu, 
Convenientque  tuas  cupidi  componere  laudes  35 
Undique  quique  canenc  vincto  pede,  quique 
soluto. 

Quis  potior,  certamen  erit ;  sim  victus  in  illis, 
Ut  nostrum  tantis  inscribam  nomen  in  actis. 
Nam  quis  te  majora  gerit  castrisve  foro  ve? 


Nec  tamen  hinc,  aut  hinc,  tibi  laus  majorve  mi- 
norve ;  40 

Justa  pari  premitur  veluti  cum  pondere  libra, 
Prona  nec  hac  plus  parte  sedet,  nec  surgit  ab  illa  : 
Qualis,  inaequatum  si  quando  onus  urget  utrim- 
Instabilis  natat,  alterno  depressior  orbe,  [que, 
Nam  seu  diversi  fremat  inconstantia  vulgi,  45 
Non  alius  sedare  queat ;  seu  judicis  ira 
Sit  placanda,  tuis  poterit  mitescere  verbis. 

Non  Pylos  aut  Ithace  tantos  genuisse  feruntur 
Nestora,  vel  parvae  magnum  decus  urbis  Ulixen ; 
Vixerit  ille  senex  quamvis,  dum  terna  per  orbem 
Saecula  fertilibus  Titan  decurrerit  horis  :  51 

Ille  per  ignotas  audax  erraverit  urbes, 

Qua  maris  extremis  tellus  excluditur  undis. 

Nam  Ciconumque  manus  adversis  reppulit  armis ; 
Nec  valuit  lotos  coeptos  avertere  cursus,  55 
Cessit  et  Aitnaeae  Neptunius  incola  rupis, 

Victa  Maroneo  foedatus  lumina  Baccho  ; 

V exit  et  JEolios  placidum  per  N  erea  ventos  ; 
Incultos  adiit  Laestrygonas,  Antiphatenque, 
Nobilis  Artacie  gelida  quos  irrigat  unda  ;  60 

Solum  nec  doctae  verterunt  pocula  Circes, 
Quamvis  illa  foret  Solis  genus,  apta  vel  herbis, 
Apta  vel  et  cantu  veteres  mutare  figuras ; 
Cimmeriorum  etiam  obscuras  accessit  ad  arces, 
Quis  nunquam  candente  dies  apparuit  ortu,  65 
Sive  supra  terras  Phoebus,  seu  curreret  infra ; 
Vidit  ut  inferno  Plutonis  subdita  regno 
Magna  deum  proles  levibus  discurreret  umbris  ; 
Praeteriitque  cita  Sirenum  littora  puppi. 

Illum  inter  geminae  nantem  confinia  mortis  70 
Nec  Scyllae  saevo  conterruit  impetus  ore, 

Quin  canibus  rabidas  inter  freta  curreret  undas  ; 
Nec  violenta  suo  consumsit  in  orbe  Charybdis, 
V el  si  sublimis  fluctu  consurgeret  imo, 

Vel  si  interrupto  nudaret  gurgite  pontum.  75 
Non  violata  vagi  sileantur  pascua  Solis, 

Non  amor,  et  fecunda  Atlantidos  arva  Calypsus, 
Finis  et  errorum  misero  Phaeacia  tellus. 

Atque  haec  seu  nostras  inter  sunt  cognita  terras, 
Fabula  sive  novum  dedit  his  erroribus  orbem,  80 
Sit  labor  illius,  tua  dum  facundia  major. 

Jam  te  non  alius  belli  tenet  aptius  artes : 

Qua  deceat  tutam  castris  praeducere  fossam ; 
Qualiter  adversos  hosti  defigere  cervos ; 

Quemve  locum  ducto  melius  sit  claudere  vallo  : 
Fontibus  ut  dulces  erumpat  terra  liquores,  86 
Ut  facilisque  tuis  aditus  sit,  et  arduus  hosti, 
Laudis  et  assiduo  vigeat  certamine  miles ; 

Quis  tardamve  sudem  melius,  celeremve  sagittam 
Jecerit,  aut  lento  perfregerit  obvia  pilo  ;  90 

Aut  quis  equum  celerem  arctato  compescere  freno 
Possit,  et  effusas  tardo  permittere  habenas  ; 
Inque  vicem  modo  directo  contendere  cursu. 
Seu  libeat  curvo  brevius  compellere  gyro ; 

Quis  parma,  seu  dextra  velit  seu  laeva  tueri,  95 
Sive  hac  sive  illae  veniat  gravis  impetus  hastae, 
Amplior,  aut  signata  cita  loca  tangere  funda. 
Jam,  simul  audacis  veniunt  certamina  Martis, 
Adversisque  parant  acies  concurrere  signis : 
Tunc  tibi  non  desit  faciem  componere  pugnae ; 
Seu  sit  opus  quadratum  acies  consistat  in  agmen, 
Rectus  ut  sequatis  decurrat  frontibus  ordo  ;  102 
Seu  libeat  duplici  sejunctim  cernere  Marte, 
Dexter  uti  laevum  teneat,  dextrumque  sinister 
Miles,  sitque  duplex  geminis  victoria  castris.  105 
At  non  per  dubias  errant  mea  carmina  laudes  ; 
Nam  bellis  experta  cano.  Testis  mihi  victae 
Fortis  Iapydiae  miles :  testis  quoque  fallax 
Pannonius  gelidas  passim  disjectus  in  Alpes ; 
Testis  Arupinas  et  pauper,  natus,  in  armis  ;  1 10 
Quem  siquis  videat  vetus  ut  non  fregerit  aetas, 
Terna  minus  Pyliae  miretur  secula  famae. 
Centum  fecundos  Titan  renovaverit  annos  ; 

Ipse  tamen  velox  celerem  super  edere  corpus 
Audet  equum,  validisque  sedet  moderator  habe- 

Te  duce  non  alias  conversus  Dalmata  tergum, 
Libera  Romanae  subjecit  colla  catenae. 

Nec  tamen  his  contentus  eris:  majora  peractis 
Instant ;  compertum  est  veracibus  ut  mihi  signis, 
Quis  Amythaonius  nequeat  certare  Melampus. 
Nam  modo  fulgentem  Tyrio  subtemine  vestem 
Indueras,  oriente  die  duce  fertilis  anni : 
Splendidior  liquidis  cum  sol  caput  extulit  undis, 
Et  fera  discordes  tenuerunt  flamina  venti, 
Curva  nec  assuetos  egerunt  flumina  cursus ;  125 
Quin  rapidum  placidis  etiam  mare  constitit  un¬ 
dis  ; 

Nulla  nec  aerias  volucris  perlabitur  auras, 

Nec  quadrupes  densas  depascitur  aspera  sylvas; 
Quin  largita  tuis  sunt  muta  silentia  votis. 
Jupiter  ipse  levi  vectus  per  inania  curru  130 
Adfuit,  et  ccelo  vicinum  liquit  Olympum, 
Intentaque  tuis  precibus  se  praebuit  aure, 
Cunctaque  veraci  capite  annuit.  Additus  aris 
Laetior  eluxit  structos  super  ignis  acervos. 

Quin,  hortante  deo,  magnis  insistere  rebus  135 
Incipe ;  non  idem  tibi  sint  aliisque  triumphi. 
Non  te  vicino  remorabitur  obvia  Marte 
Gallia,  nec  latis  audax  Hispania  terris ; 

Nec  fera  Theraeo  tellus  obsessa  colono; 

Nec  qua  vel  Nilus,  vel  regia  lympha  Choaspes 
Profluit,  aut  rapidus,  Cyri  dementia,  Gyndes  141 
Radit  Arectaeos  haud  una  per  ostia  campos ; 

Nec  qua  regna  vago  Tomyris  finivit  Araxe, 
Impia  vel  saevis  celebrans  convivia  mensis 
Ultima  vicinus  Phoebo  tenet  arva  Padaeus,  145 
Quaque  Istrus  Tanaisque  Getas  rigat  atque  Ma- 
gynos. 

Quid  moror  ?  Oceanus  ponto  qua  continet  orbem, 
Nulla  tibi  adversis  regio  sese  offeret  armis. 

Te  manet  invictus  Romano  Marte  Britannus, 
leque  interjecto  mundi  pars  altera  sole.  150 
Nam  circumfuso  considit  in  aere  tellus, 


Et  quinque  in  partes  toto  disponitur  orbe  : 
Atque  duae  gelido  vastantur  frigore  semper ; 
Illic  et  densa  tellus  absconditur  umbra, 

Et  nulla  incepto  perlabitur  unda  liquore,  IS  5 
Sed  durata  riget  densam  in  glaciemque  nivem- 
que ; 

Quippe  ubi  non  unquam  Titan  superingerit  or¬ 
tus. 

At  media  est  Phcebi  semper  subjecta  calori, 

Seu  propior  terris  aestivum  fertur  in  orbem, 

Seu  celer  hibernas  properat  decurrere  luces.  160 
Non  ergo  presso  tellus  consurgit  aratro, 

N  ec  frugem  segetes  praebent,  nec  pabula  terrae  ; 
Non  illic  colit  arva  deus  Bacchusve,  Ceresve, 
Nulla  nec  exustas  habitant  animalia  partes.  164 
Fertilis  hanc  inter  posita  est  interque  rigentes, 
Nostraque,  et  huic  adversa  solo  pars  altera  nos¬ 
tro  ; 

Quas  utrinque  tenens  similis  vicinia  coeli 
Temperat,  alter  et  alterius  vires  necat  aer. 

Hinc  placidus  nobis  per  tempora  vertitur  annus : 
Hinc  et  colla  jugo  didicit  submittere  taurus,  170 
Et  lenta  excelsos  vitis  conscendere  ramos ; 
Tondeturque  seges  maturos  annua  partus ; 

Et  ferro  tellus,  pontus  conscinditur  aere. 

Quin  etiam  structis  exsurgunt  oppida  muris. 
Ergo,  ubi  per  claros  ierint  tua  facta  triumphos, 
Solus  utroque  idem  diceris  magnus  in  orbe.  176 
Non  ego  sum  satis  ad  tantae  praeconia  laudis ; 
Ipse  mihi  non  si  praescribat  carmina  Phoebus. 
Est  tibi,  qui  possit  magnis  se  accingere  rebus, 
Valgius  :  aeterno  propior  non  alter  Homero.  180 
Languida  nec  noster  peragit  labor  otia,  quamvis 
Fortuna,  ut  mos  est,  semper  me  adversa  fatiget. 
Nam,  mihi  cum  magnis  opibus  domus  alta  ni¬ 
teret, 

Cui  fuerant  flavi  ditantes  ordine  sulci 
Horrea,  fecundas  ad  deficientia  messes,  185 
Cuique  pecus  denso  pascebant  agmine  colles, 

Et  domino  satis,  et  nimium  furi  que  lupoque ; 
Nunc  desiderium  superest :  nam  cura  novatur, 
Cum  memor  anteactos  semper  dolor  admonet 
annos. 

Sed  licet  asperiora  cadant,  spolierque  relictis, 
Non  te  deficient  nostrae  memorare  Camoenae.  191 
Nec  solum  tibi  Pierii  tribuentur  honores. 

Pro  te  vel  rapidas  ausim  maris  ire  per  undas, 
Adversis  hiberna  licet  tumeant  freta  ventis ; 

Pro  te  vel  solus  densis  subsistere  turmis,  195 
Vel  parvum  JEtnseae  corpus  committere  flam¬ 
mae. 

Sum  quodcunque,  tuum  est :  nostri  sit  parvula 
cura, 

Sit  tibi,  quanta  libet ;  si  sit  modo :  non  mihi 
regna 

Lydia,  non  magni  potior  sit  fama  Gylippi, 

Posse  Meleteas  nec  mallem  vincere  chartas.  200 
Quod  tibi  si  versus  noster  totusve,  minusve, 

Vel  bene  sit  notus,  summo  vel  inerret  in  ore  : 
Nulla  mihi  statuent  finem  te  fata  canendi. 

Quin  etiam  mea  cum  tumulus  contexerit  ossa, 
Seu  matura  dies  celerem  properat  mihi  mor¬ 
tem,  205 

Longa  manet  seu  vita ;  tamen,  mutata  figura 
Seu  me  finget  equum  rigidos  percurrere  campos 
Doctum,  seu  tardi  pecoris  sim  gloria  taurus, 

Sive  ego  per  liquidum  volucri  vehar  aera  penna, 
Quandocunque  hominem  me  longa  receperit 
aetas, 

Inceptis  de  te  subtexam  carmina  chartis  211 

Sulpicia:  et  aliorum,  ut  quibusdam  videtur ,  Ele¬ 
gidia. 

Carmen  II. 

Sulpicia  est  tibi  culta  tuis,  Mars  magne,  Calendis ; 

Spectatum  e  coelo,  si  sapis,  ipse  veni. 

Hoc  Venus  ignoscet :  at  tu,  violente,  caveto, 

Ne  tibi  miranti  turpiter  arma  cadant. 

Illius  ex  oculis,  cum  vult  exurere  divos,  5 

Accendit  geminas  lampadas  acer  Amor. 

Illam,  quicquid  agit,  quoquo  vestigia  flectit, 
Componit  furtim  subsequiturque  decor. 

Seu  solvit  crines,  fusis  decet  esse  capillis ; 

Seu  comsit,  comtis  est  veneranda  comis.  10 
Urit,  seu  Tyria  voluit  procedere  palla ; 

Urit,  seu  nivea  candida  veste  venit. 

Talis  in  aeterno  felix  Vertumnus  Olympo 
Mille  habet  ornatus,  mille  decenter  habet. 

Sola  puellarum  digna  est,  cui  mollia  caris  15 
Vellera  det  succis  bis  madefacta  Tyros, 
Possideatque,  metit  quicquid  bene  olentibus  arvis 
Cultor  odoratae  dives  Arabs  segetis, 

Et  quascunque  niger  rubro  de  littore  conchas 
Proximus  Eois  colligit  Indus  equis.  20 

Hanc  vos,  Pierides,  festis  cantate  Calendis, 

Et  testudinea  Phcebe  superbe  lyra. 

Hoc  sollenne  sacrum  multos  celebretur  in  annos. 
Dignior  est  vestro  nulla  puella  choro. 

Carmen  III. 

Parce  meo  juveni,  seu  quis  bona  pascua  campi, 
Seu  colis  umbrosi  devia  montis,  aper ; 

Neve  velis  duros  acuisse  in  proelia  dentes : 

Incolumem  custos  hunc  mihi  servet  amor. 

Sed  procul  abducit  venandi  Delia  cura.  5 

O  pereant  sylvae,  deficiantque  canes  ! 

Quis  furor  est,  quae  mens,  densos  indagine  colles 
Claudentem  teneras  laedere  vepre  manus  ? 
Quidve  juvat  furtim  latebras  intrare  ferarum, 
Candidaque  hamatis  crura  notare  rubis  ?  10 

Sed  tamen,  ut  tecum  liceat,  Cerinthe,  vagari, 
Ipsa  ego  per  montes  retia  torta  feram. 

Ipsa  ego  velocis  quaeram  vestigia  cervae, 

Et  demam  celeri  ferrea  vincla  cani. 

Tunc  mihi,  tunc  placeant  sylvae,  si,  lux  mea, 
tecum  15 

Arguar  ante  ipsas  concubuisse  plagas. 

Tunc  veniat  licet  ad  casses,  illaesus  abibit, 

Ne  Veneris  cupidae  gaudia  turbet,  aper. 

Nunc  sine  me  sit  nulla  Venus ;  sed  lege  Dianae, 
Caste  puer,  casta  retia  tende  manu :  20 

Et  quaecumque  meo  furtim  subrepet  amori, 
Incidat  in  saevas  diripienda  feras. 

At  tu  venandi  studium  concede  parenti, 

Et  celer  in  nostros  ipse  recurre  sinus. 

Carmen  IV. 

Huc  ades,  et  tenerae  morbos  expelle  puellae ; 

Huc  ades,  intonsa  Phcebe  superbe  coma. 

Crede  mihi,  propera;  nec  te  jam,  Phoebe,  pigebit 
Formosae  medicas  applicuisse  manus. 

Effice,  ne  macies  pallentes  occupet  artus,  5 

N  eu  notet  informis  candida  membra  color : 

Et  quodcunque  mali  est,  et  quicquid  triste  ti¬ 
memus, 

In  pelagus  rapidis  devehat  amnis  aquis. 

Sancte,  veni,  tecumque  feras  quicunque  sopores, 
Quicunque  et  cantus  corpora  fessa  levant.  10 
N  eu  juvenem  torque,  metuit  qui  fata  puellae, 
Votaque  pro  domina  vix  numeranda  facit*  I 


Interdum  vovet,  interdum,  quod  langueat  illa, 
Dicit  in  aeternos  aspera  verba  deos.  1 4 

Pone  metum,  Cerinthe  ;  deus  non  laedit  amantes. 

Tu  modo  semper  ama :  salva  puella  tibi  est. 
Nil  opus  est  fletu  ;  lacrymis  erit  aptius  uti, 

Si  quando  fuerit  tristior  illa  tibi. 

At  nunc  tota  tua  est ;  te  solum  candida  secum 
Cogitat ;  et  frustra  credula  turba  sedet.  20 
Phoebe,  fave  :  laus  magna  tibi  tribuetur,  in  uno 
Corpore  servato  restituisse  duos. 

Jam  celeber,  jam  laetus  eris,  cum  debita  reddet 
Certatim  sanctis  laetus  uterque  focis. 

Tunc  te  felicem  dicet  pia  turba  deorum,  25 
Optabunt  artes  et  sibi  quisque  tuas. 

Carmen  V. 

Qui  mihi  te,  Cerinthe,  dies  dedit,  hic  mihi 
sanctus. 

Atque  inter  festos  semper  habendus  erit. 

Te  nascente  novum  Parcae  cecinere  puellis 
Servitium,  et  dederunt  regna  superba  tibi. 
Uror  ego  ante  alias  :  juvat  hoc,  Cerinthe,  quod 
uror,  5 

Si  tibi  de  nobis  mutuus  ignis  adest. 

Mutuus  adsit  amor,  per  te  dulcissima  furta, 
Perque  tuos  oculos,  per  Geniumque  rogo. 
Magne  Geni,  cape  dona  libens,  votisque  faveto  ; 

Si  modo,  cum  de  me  cogitat,  ille  calet.  10 
Quod  si  forte  alios  jam  nunc  suspirat  amores, 
Tunc  precor  infidos,  sancte,  relinque  focos. 
Nec  tu  sis  injusta,  Venus ;  vel  serviat  aeque 
Vinctus  uterque  tibi,  vel  mea  vincla  leva : 
Sed  potius  valida  teneamur  uterque  catena,  15 
Nulla  queat  posthac  quam  soluisse  dies. 

Optat  idem  juvenis,  quod  nos,  sed  tectius  optat ; 

Nam  pudet  haec  illum  dicere  verba  palam. 

At  tu,  Natalis,  quoniam  deus  omnia  sentis, 
Annue  :  quid  refert  clamne  palamne  roget  ? 

Carmen  VI. 

Natalis  Juno,  sanctos  cape  thuris  honores, 

Quos  tibi  dat  tenera  docta  puella  manu. 

Tota  tibi  est  hodie  ;  tibi  se  laetissima  comsit, 
Staret  ut  ante  tuos  conspicienda  focos. 

Illa  quidem  ornandi  causas  tibi,  diva,  relegat ;  5 
Est  tamen,  occulte  cui  placuisse  velit. 

At  tu,  sancta,  fave,  neu  quid  divellat  amantes ; 

Sed  juveni,  quaeso,  mutua  vincla  para. 

Sic  bene  compones  ;  non  ulli  est  ille  puellae 
Servire,  aut  cuiquam  dignior  illa  viro.  10 
Nec  possit  cupidos  vigilans  deprendere  custos, 
Fallendique  vias  mille  ministret  amor. 

Annue,  purpureaque  veni  perlucida  palla. 

Ter  tibi  fit  libo,  ter,  dea  casta,  mero. 

Praecipit  en  natae  mater  studiosa,  quod  optet ;  15 
Illa  aliud  tacita  clam  sibi  mente  rogat. 

Uritur,  ut  celeres  urunt  altaria  flammae  ; 

N ec,  liceat  quamvis,  sana  fuisse  velit. 

Sic  juveni  placeat :  veniet  cum  proximus  annus, 
Hic  idem  votis  jam  vetus  adsit  amor.  20 

Carmen  VII. 

Tandem  venit  amor,  qualem  texisse  pudore, 
Quam  nudasse  alicui,  sit  mihi  fama  minor. 
Exorata  meis  illum  Cytherea  Camoenis 
Attulit,  in  nostrum  deposuitque  sinum. 
Exsolvit  promissa  Venus  ;  mea  gaudia  narret,  5 
Dicetur  si  quis  non  habuisse  suam. 

Non  ego  signatis  quicquam  mandare  tabellis, 

I  Ne  legat  id  nemo,  quam  meus,  ante,  velim  i 

Sed  peccasse  juvat ;  vultus  componere  famae 
Taedet :  cum  digno  digna  fuisse  ferar.  10 

C  Mt.M  en  VIII. 

Invisus  natalis  adest,  qui  rure  molesto, 

Et  sine  Cerintho  tristis  agendus  erit. 

Dulcius  urbe  quid  est  ?  an  villa  sit  apta  puellae, 
Atque  Reatino  frigidus  annus  agro  ? 

Jam,  nimium  Messala  mei  studiose,  quiescas,  5 
[Non  tempestivae  saepe  propinque  viae.] 

Hic  animum  sensusque  meos  abducta  relinquo, 
Arbitrii  quoniam  non  sinis  esse  mei. 

Carmen  IX. 

Scis,  iter  ex  animo  sublatum  triste  puellae  ? 
Natali  Romae  nunc  sinit  esse  suo. 

Omnibus  ille  dies  nobis  natalis  agatur, 

Qui  nec  opinanti  jam  tibi  forte  venit. 

Carmen  X. 

Gratum  est,  securus  multum  quod  jam  tibi  de  me 
Promittis,  subito  ne  male  inepta  cadam. 

Si  tibi  cura  toga  est  potior,  pressumque  quasillo 
Scortum,  quam  Servi  filia  Sulpicia  ; 

Solliciti  sunt  pro  nobis,  quibus  illa  dolori  est,  5 
Ne  cedam  ignoto,  maxima  cura,  toro. 

Carmen  XI. 

Estne  tibi,  Cerinthe,  tuae  pia  cura  puellae, 

Dum  mea  nunc  vexat  corpora  fessa  calor  ? 

Ah  ego  non  aliter  tristes  evincere  morbos 
Optarim,  quam  si  te  quoque  velle  putem. 

Nam  mihi  quid  prosit  morbos  evincere,  si  tu  5 
Nostra  potes  lento  pectore  ferre  mala? 

Carmen  XII. 

Ne  tibi  sim,  mea  lux,  aeque  jam  fervida  cura, 

Ac  videor  paucos  ante  fuisse  dies, 

Si  quicquam  tota  commisi  stulta  juventa 
Cujus  me  fatear  p (enituisse  magis, 

Hesterna  quam  te  solum  quod  nocte  reliqui, 
Ardorem  cupiens  dissimulare  meum. 


Carmen  XIII. 

Nulla  tuum  nobis  subducet  foemina  lectum. 

Hoc  primum  juncta  est  foedero  nostra  Venus. 
Tu  mihi  sola  places  ;  nec  jam  te  praeter  in  urbs 
Formosa  est  oculis  ulla  puella  meis. 

Atque  utinam  possis  uni  mihi  bella  videri,  5 
Displiceas  aliis  :  sic  ego  tutus  ero. 

Nil  opus  invidia  est ;  procul  absit  gloria  vulgi. 

Qui  sapit,  in  tacito  gaudeat  ille  sinu. 

Tecum  ego  secretis  possim  bene  vivere  sylvis, 
Qua  nulla  humano  sit  via  trita  pede.  10 
Tu  mihi  curarum  requies,  tu  nocte  vel  atra 
Lumen,  et  in  solis  tu  mihi  turba  locis. 

Nunc  licet  e  coelo  mittatur  amica  Tibullo, 
Mittetur  frustra,  deficietque  Venus. 

Haec  tibi  sancta  tuae  Junonis  numina  juro,  15 

Quae  sola  ante  alios  est  mihi  magna  deos. 
Quid  facio  demens  ?  heu,  heu,  mea  pignora 
cedo. 

Juravi  stulte  :  proderat  iste  timor. 

Nunc  tu  fortis  eris  ;  nunc  tu  me  audacius  ures. 

Hoc  peperit  misero  garrula  lingua  malum.  20 
Jam  faciam,  quodcunque  voles;  tuus  usque 
manebo ; 

Nec  fugiam  notae  servitium  dominae: 

Sed  Veneris  sanctae  considam  vinctus  ad  aras. 
Haec  notat  injustos,  supplicibusque  favet. 

Carmen  XIV. 

Rumor  ait,  crebro  nostram  peccare  puellam. 

Nunc  ego  me  surdis  auribus  esse  velim. 
Crimina  non  haec  sunt  nostro  sine  jacta  dolore. 
Quid  miserum  torques,  rumor  acerbe?  tace 


Carmen  XV. 

Domitii  Marsi. 

Te  quoque  Virgilio  comitem  non  aequa,  Tibulle, 
Mors  juvenem  campos  misit  ad  Elysios  ; 

5  Ne  foret,  aut  elegis  molles  qui  fleret  amores, 
Aut  caneret  forti  regia  bella  pede. 

SEX.  AURELII  PROPERTII 

ELEGIARUM 

LIBER  PRIMUS. 


Ssx.  Aurelius  Propertius  Hispello  Umbriae  oppido  natus  est,  U.  C.  702.  De  ejus  vita  nihil 
constat,  nisi  quod  eodem,  quo  Yirgilius  et  Tibullus,  naufragio  afflictus  Romam  videtur  com¬ 
migrasse,  atque  ibi  favore  et  fama  principum  floruisse.  Mortuus  est  circa  739. 


CYNTHIA. 


Elegia  I. — Ad  Tullum. 

Cynthia  prima  suis  miserum  me  cepit  ocellis, 
Contactum  mullis  ante  cupidinibus. 

Tum  mihi  constantis  dejecit  lumina  fastus, 

Et  caput  impositis  pressit  Amor  pedibus  ; 

Donec  me  docuit  castas  odisse  puellas  5 

Improbus,  et  nullo  vivere  consilio. 

Et  mihi  jam  toto  furor  hic  non  deficit  anno ; 
Cum  tamen  adversos  cogor  habere  Deos. 

Milanion,  hullos  fugiendo,  Tulle,  labores, 

Saevitiam  durae  contudit  Iasidos.  10 

Nam  modo  Partheniis  amens  errabat  in  antris, 
Ibat  et  hirsutas  ille  videre  feras  ; 

Ille  etiam,  Hylaei  percussus  vulnere  rami, 
Saucius  Arcadiis  rupibus  ingemuit. 

Ergo  velocem  potuit  domuisse  puellam  :  15 

Tantum  in  amore  preces  et  benefacta  valent. 

In  me  tardus  Amor  non  ullas  cogitat  artes ; 

Nec  meminit  notas,  ut  prius,  ire  vias. 

At  vos,  deductae  quibus  est  fallacia  Lunae, 

Et  labor  in  magicis  sacra  piare  focis  ;  20 

En,  agedum,  dominae  mentem  convertite  nostrae, 
Et  facite  illa  meo  palleat  ore  magis. 

Tunc  ego  crediderim  vobis,  et  sidera  et  amnes 
Posse  Cytaeeis  ducere  carminibus. 

Aut  vos,  qui  sero  lapsum  revocatis,  amici,  25 
Quaerite  non  sani  pectoris  auxilia. 

Fortiter  et  ferrum  saevos  patiemur  et  ignes  ; 

Sit  modo  libertas,  quae  velit  ira,  loqui. 

Ferte  per  extremas  gentes,  et  ferte  per  undas, 
Qua  non  ulla  meum  femina  norit  iter.  30 

Yos  remanete,  quibus  facili  Deus  annuit  aure  ; 
Sitis  et  in  tuto  semper  amore  pares. 

In  me  nostra  Venus  noctes  exercet  amaras, 

Et  nullo  vacuus  tempore  defit  Amor. 

Hoc,  moneo,  vitate  malum ;  sua  quemque  more¬ 
tur  35 

Cura ;  neque  assueto  mutet  amore  locum. 

Quod  siquis  monitis  tardas  adverterit  aures, 
Heu,  referet  quanto  verba  dolore  mea ! 

Elegia  II. — Ad  Cynthium. 

Quid  juvat  ornato  procedere,  vita,  capillo, 

Et  tenues  Coa  veste  movere  sinus  ? 

Aut  quid  Orontea  crines  perfundere  myrrha, 
Teque  peregrinis  vendere  muneribus  ? 

Naturaeque  decus  mercato  perdere  cultu,  5 
Nec  sinere  in  propriis  membra  nitere  bonis? 


Crede  mihi,  non  ulla  tuae  est  medicina  figurae. 

Nudus  Amor  formam  non  amat  artificem. 
Adspice  quos  submittat  humus  formosa  colores, 
Ut  veniant  hederae  sponte  sua  melius  ;  10 

Surgat  et  in  solis  formosior  arbutus  antris, 

Et  sciat  indociles  currere  lympha  vias ; 
Littora  nativos  per  se  dent  picta  lapillos, 

Et  volucres  nulla  dulcius  arte  canant. 

Non  sic  Leucippis  succendit  Castora  Phoebe,  15 
Pollucem  cultu  non  Hilaira  soror ; 

Non,  Idae  et  cupido  quondam  discordia  Phoebo, 
Eveni  patriis  filia  littoribus. 

Nec  Phrygium  falso  traxit  candore  maritum 
Avecta  externis  Hippodamia  rotis  :  20 

Sed  facies  aderat  nullis  obnoxia  gemmis  ; 

Qualis  Apelleis  est  color  in  tabulis. 

Non  illis  studium  vulgo  conquirere  amantes. 

Illis  ampla  satis  forma  pudicitia. 

Non  ego  nunc  vereor,  ne  sis  mihi  vilior  istis.  25 
Uni  siqua  placet,  culta  puella  sat  est. 

Cum  tibi  praesertim  Phoebus  sua  carmina  donet* 
Aoniamque  libens  Calliopea  lyram  ; 

Unica  nec  desit  jucundis  gratia  verbis, 

Omnia  quaequeV enus, quaeque  Minerva  probat, 
His  tu  semper  eris  nostrae  gratissima  vitae,  31 
Taedia  dum  miserae  sint  tibi  luxuriae. 

Elegia  III. — Ad  Cynthiam. 

Qualis  Thesea  jacuit  cedente  carina 
Languida  desertis  Gnossia  littoribus  ; 

Qualis  et  accubuit  primo  Cepheia  somno 
Libera  jam  duris  cautibus  Andromede  ; 

Nec  minus  assiduis  Edonis  fessa  choreis  5 
Qualis  in  herboso  concidit  Apidano  : 

Talis  visa  mihi  mollem  spirare  quietem 
Cynthia,  non  certis  nixa  caput  manibus ; 
Ebria  cum  multo  traherem  vestigia  Baccho, 

Et  quaterent  sera  nocte  facem  pueri.  10 
Hanc  ego,  nondum  etiam  sensus  deperditus  om¬ 
nes, 

Molliter  impresso  conor  adire  toro ; 

Et  quamvis  duplici  correptum  ardore  juberent 
Hac  Amor,  hac  Liber,  durus  uterque  Deus, 
Subjecto  leviter  positam  tentare  lacerto,  15 
Osculaque  admota  sumere  ad  ora  manu  : 

Non  tamen  ausus  eram  dominae  turbare  quietem. 

Expertae  metuens  verbera  saevitiae  : 

Sed  sic  intentis  haerebam  fixus  ocellis, 

Argus  ut  ignotis  cornibus  Inachidos.  20 

Et  modo  solvebam  nostra  de  fronte  corollas, 
Ponebamque  tuis,  Cynthia,  temporibus  ; 

Et  modo  gaudebam  lapsos  formare  capillos  ; 

Nunc  furtiva  cavis  poma  dabam  manibus  : 
Omnia  quae  ingrato  largibar  munera  somno,  25 
Munera  de  prono  saepe  voluta  sinu. 

Et  quoties  raro  duxti  suspiria  motu, 

Obstupui  vano  credulus  auspicio, 

Nequa  tibi  insolitos  portarent  visa  timores, 

Ne  ve  quis  invitam  cogeret  esse  suam  ;  30 

Donec  divisas  percurrens  Luna  fenestras, 

Luna  moraturis  sedula  luminibus, 

Compositos  levibus  radiis  patefecit  ocellos. 

Sic  ait,  in  molli  nixa  toro  cubitum  : 

Tandem  te  nostro  referens  injuria  lecto  35 
Alterius  clausis  expulit  e  foribus. 

Jamque  ubi  longa  meae  consumsti  tempora  noctis, 
Languidus  exactis,  hei  mihi  !  sideribus  ? 

O  utinam  tales  producas,  improbe,  noctes, 

Me  miseram  quales  semper  habere  jubes  !  40 
Nam  modo  purpureo  fallebam  stamine  somnum, 
Rursus  et  Orpheae  carmine  fessa  lyrae  ; 
Interdum  mecum  graviter  deserta  querebar 
Externo  longas  saepe  in  amore  moras ; 

Dum  me  jucundis  lapsam  sopor  impulit  alis.  45 
Illa  fuit  lacrymis  ultima  cura  meis. 

Elegia  IV. — Ad  Bassum. 

Quid  mihi  tam  multas  laudando,  Basse,  puellas, 
Mutatum  domina  cogis  abire  mea  ? 

Quid  me  non  pateris,  vitae  quodcunque  sequetur, 
Hoc  magis  assueto  ducere  servitio  ? 

Tu  licet  Antiopae  formam  Nycteidos,  et  tu  5 
Spartanam  referas  laudibus  Hermionen, 

Et  quascunque  tulit  formosi  temporis  aetas ; 

Cynthia  non  illas  nomen  habere  sinet: 

Nedum,  si  levibus  fuerit  collata  figuris, 

Inferior  duro  judice  turpis  eat.  10 

Haec  sed  forma  mei  pars  est  extrema  furoris  : 

Sunt  majora,  quibus,  Basse,  perire  juvat: 
Ingenuus  color,  et  multis  decus  artibus,  et  quae 
Gaudia  sub  tacita  dicere  mente  libet.  14 
Quo  magis  et  nostros  contendis  solvere  amores, 
Hoc  magis  adducta  [fallit  uterque]  fide. 

Non  impune  feres :  sciet  hoc  insana  puella  ; 

Et  tibi  non  tacitis  vocibus  hostis  erit. 

Nec  tibi  me  post  haec  committet  Cynthia,  nec  te 
Quaeret ;  erit  tanti  criminis  illa  memor :  20 

Et  te  circum  omnes  alias  irata  puellas 
Differet :  heu  !  nullo  limine  carus  eris. 

Nullas  illa  suis  non  tinget  fletibus  aras. 

Et  quicunque  sacer,  qualis  ubique,  lapis. 

Non  ullo  gravius  tentatur  Cynthia  damno,  25 
Quam  sibi  cum  rapto  cessat  amore  deus  ; 
Praecipue  nostro.  Maneat  sic  semper  adoro  ; 

Nec  quicquam  ex  illa,  quod  querar,  inveniam. 

Elegia  V. — Ad  AEmulum  suum  Gallum. 
Invide,  tu  tandem  voces  compesce  molestas, 

Et  sine  nos  cursu,  quo  sumus,  ire  pares. 

Quid  tibi  vis,  insane  ?  meos  sentire  furores  ? 

Infelix  !  properas  ultima  nosse  mala, 

Et  miser  ignotos  vestigia  ferre  per  ignes,  5 
Et  bibere  e  tota  toxica  Thessalia. 

Non  est  illa  vagis  similis  collata  puellis  ; 

Molliter  irasci  non  sciet  illa  tibi. 

Quod  si  forte  tuis  non  est  contraria  votis, 

At  tibi  curarum  millia  quanta  dabit !  10  . 

Non  tibi  jam  somnos,  non  illa  relinquet  ocellos.  ] 
Illa  feros  finimis  alligat  una  viros. 


Ah  !  mea  contemtus  quoties  ad  limina  curres, 
Cum  tibi  singultu  fortia  verba  cadent, 

Et  tremulus  maestis  orietur  fletibus  horror,  15 
Et  timor  informem  ducet  in  ore  notam, 
i  Et,  quascunque  voles, fugient  tibi  verba  querenti, 
Neo  poteris  qui  sis,  aut  ubi,  nosse  miser. 

Tum  grave  servitium  nostrae  cogere  puellae 
Discere,  et  exclusum  quid  sit  abire  domum. 
Nec  jam  pallorem  toties  mirabere  nostrum,  21 
i  Aut  cur  sim  toto  corpore  nullus  ego. 

Nec  tibi  nobilitas  poterit  succurrere  amanti  : 

Nescit  amor  priscis  cedere  imaginibus. 

Quod  si  parva  tuae  dederis  vestigia  curae,  25 
Quam  cito  de  tanto  nomine  rumor  eris  ! 

Non  ego  tum  potero  solatia  ferre  roganti, 

Cum  mihi  nulla  mei  sit  medicina  mali. 

Sed  pariter  miseri  socio  cogemur  amore 

Alter  in  alterius  mutua  flere  sinu.  3C 

Quare  quid  possit  mea  Cynthia,  desine,  Galle, 
Quaerere  :  non  impune  illa  rogata  venit. 

Elegia  VI. — Ad  Tullum. 

Non  ego  nunc  Adrise  vereor  mare  noscere 
tecum, 

Tulle,  neque  JEgaeo  ducere  vela  salo  ; 

Cum  quo  Rhipaeos  possim  conscendere  montes, 
Ulteriusque  domos  vadere  Memnonias. 

Sed  me  complexae  remorantur  verba  puellae,  5 
Mutatoque  graves  saepe  colore  preces. 

Illa  mihi  totis  argutat  noctibus  ignes, 

Et  queritur  nullos  esse  relicta  deos. 

Illa  meam  mihi  se  jam  denegat :  illa  minatur, 
Quae  solet  ingrato  tristis  amica  viro.  10 
His  ego  non  horam  possum  durare  querelis. 

Ah  pereat,  siquis  lentus  amare  potest. 

An  mihi  sit  tanti  doctas  cognoscere  Athenas, 
Atque  Asiae  veteres  cernere  divitias, 

"Ut  mihi  deducta  faciat  convicia  puppi  15 

Cynthia,  et  insanis  ora  notet  manibus ; 
Osculaque  opposito  dicat  sibi  debita  vento, 

Et  nihil  infido  durius  esse  viro  ? 

Tu  patrui  meritas  conare  anteire  secures, 

Et  vetera  oblitis  jura  refer  sociis.  20 

Nam  tua  non  aetas  unquam  cessavit  Amori ; 

Semper  at  armatae  cura  fuit  patriae  : 

Et  tibi  non  unquam  nostros  puer  iste  labores 
Afferat,  et  lacrymis  omnia  nota  meis. 

Me  sine,  quem  semper  voluit  fortuna  jacere,  25 
Hanc  animam  extremae  reddere  nequitiae. 
Multi  longinquo  periere  in  amore  libenter : 

In  quorum  numero  me  quoque  terra  tegat. 

Non  ego  sum  laudi,  non  natus  idoneus  armis: 

Hanc  me  militiam  fata  subire  volunt.  30 
At  tu,  seu  mollis  qua  tendit  Ionia,  seu  qua 
Lydia  Pactoli  tingit  arata  liquor ; 

Seu  pedibus  terras,  seu  pontum  carpere  remis 
Ibis,  et  accepti  pars  eris  imperii ; 

Tum  tibi  siqua  mei  veniet  non  immemor  hora, 
Vivere  me  duro  sidere  certus  eris. 

Elegia  VII. — Ad  Ponticum  Poetam. 

Dum  tibi  Cadmeae  dicuntur,  Pontice,  Thebas, 
Armaque  fraternae  tristia  militiae  ; 

Atque  (ita  sim  felix)  primo  contendis  Homero, 
Sint  modo  fata  tuis  mollia  carminibus, 

Nos,  ut  consuemus,  nostros  agitamus  amores,  5 
Atque  aliquid  duram  quaerimus  in  dominam 
Nec  tantum  ingenio,  quantum  servire  dolori 
Cogor,  et  astatis  tempora  dura  queri. 

Ilie  mihi  conteritur  vita»  modus;  haec  mea  fama 
est : 

Hinc  cupio  nomen  carminis  ire  mei.  10 

Me  laudent  doctas  solum  placuisse  puellae, 
Pontice,  et  injustas  saepe  tulisse  minas. 

Me  legat  assidue  post  haec  neglectus  amator, 

Et  prosint  illi  cognita  nostra  mala. 

Te  quoque  si  certo  puer  hic  concusserit  arcu, 
(Quod  nolim  nostros  evoluisse  deos)  16 

Longe  castra  tibi,  longe  miser  agmina  septem 
Flebis  in  aeterno  surda  jacere  situ  : 

Et  frustra  cupies  mollem  componere  versum  ; 

Nec  tibi  subjiciet  carmina  serus  amor.  20 
Tunc  me  non  humilem  mirabere  saepe  poetam  ; 

Tunc  ego  Romanis  praeferar  ingeniis  : 

Nec  poterunt  juvenes  nostro  reticere  sepulcro, 
“  Ardoris  nostri  magne  poeta,  jaces.” 

Tu  cave  nostra  tuo  contemnas  carmina  fastu : 
Saepe  venit  magno  foenore  tardus  amor.  26 

Elegia  VIII.—  Ad  Cynthiam. 

Tune  igitur  demens?  nec  te  mea  cura  moratur  ? 

An  tibi  sum  gelida  vilior  Illyria  ? 

Et  tibi  jam  tanti,  quicunque  est  iste,  videtur, 
Ut  sine  me  vento  quolibet  ire  velis? 

Tune  audire  potes  vesani  murmura  ponti,  5 
Fortis  et  in  dura  nave  jacere  potes  ? 

Tu  pedibus  teneris  positas  calcare  pruinas, 

Tu  potes  insolitas,  Cynthia,  ferre  nives  ? 

O  utinam  hibernae  duplicentur  tempora  brumae, 
Et  sit  iners  tardis  navita  Vergiliis  ;  10 

Nec  tibi  Tyrrhena  solvatur  funis  in  ora, 

Neve  inimica  meas  elevet  aura  preces  ; 

Atque  ego  non  videam  tales  subsidere  ventos, 
Cum  tibi  provectas  auferet  unda  rates  ; 

Ut  me  defixum  vacua  patiaris  arena  15 

Crudelem  infesta  saepe  vocare  manu. 

Sed,  quocunque  modo  de  me  perjura  mereris. 
Sit  Galatea  tuae  non  aliena  viae  ; 

Ut  te,  praevectam  felice  Ceraunia  remo, 

Accipiat  placidis  Oricos  aequoribus.  20 

Nam  me  non  ullae  poterunt  corrumpere  [taedae,] 
Quin  ego,  vita,  tuo  limine  acerba  querar. 

Nec  me  deficiet  nautas  rogitare  citatos  ; 

Dicite,  quo  portu  clausa  puella  mea  est  ? 

Et  dicam  :  Licet  Atraciis  considat  in  oris,  25 
Et  licet  Eleis,  illa  futura  mea  est. 

***** 

Hic  erit ;  hic  jurata  manet :  rumpantur  iniqui : 

Vicimus  :  assiduas  non  tulit  illa  preces. 

Falsa  licet  cupidus  deponat  gaudia  livor : 

Destitit  ire  novas  Cynthia  nostra  vias.  30 
Illi  carus  ego  :  per  me  carissima  Roma 
Dicitur ;  et  sine  me  dulcia  regna  negat. 

Illa  vel  angusto  mecum  requiescere  lecto, 

Et  quocunque  modo  maluit  esse  mea, 

Quam  sibi  dotatae  regnum  vetus  Hippodamiae, 
Et  quas  Elis  opes  ante  pararat  equis. 
Quamvis  magna  daret,  quamvis  majora  daturus, 
Non  tamen  illa  meos  fugit  avara  sinus. 

Hanc  ego  non  auro,  non  Indis  flectere  conchis, 
Sed  potui  blandi  carminis  obsequio.  40 

Sunt  igitur  Musae,  neque  amanti  tardus  Apollo  ; 
Quis  ego  fretus  amo.  Cynthia  rara  mea 
est. 

Nunc  mihi  summa  licet  contingere  sidera  plan¬ 
tis: 

Sive  dies  seu  nox  venerit,  illa  mea  est. 

Nec  mihi  rivalis  certos  subducit  amores.  45 
Ista  meam  norit  gloria  canitiem. 


Elegia  IX. — Ad  Ponticum  suum. 
Dicebam  tibi  venturos,  irrisor,  amores, 

Nec  tibi  perpetuo  libera  verba  fore. 

Ecce  jaces,  supplexque  venis  ad  jura  puellae  ; 

Ecce  tibi  quovis  imperat  emta  modo. 

Non  me  Chaoniae  vincant  in  amore  columbae  5 
Dicere,  quos  juvenes  quaeque  puella  domet. 
Me  dolor  et  lacrymae  merito  fecere  peritum : 

Atque  utinam  posito  dicar  amore  rudis  ! 

Quid  tibi  nunc  misero  prodest  grave  dicere  car¬ 
men, 

Aut  Amphioniae  moenia  flere  lyrae  ?  10 

Plus  in  amore  valet  Mimnermi  versus  Homero  ; 

Carmina  mansuetus  lenia  quaerit  amor. 

I,  quaeso,  et  tristes  istos  compone  libellos, 

Et  cane,  quod  quaevis  nosse  puella  velit. 
Quid,  si  non  esset  facilis  tibi  copia  ?  nunc  tu 
Insanus  medio  flumine  quaeris  aquam. 
Necdum  etiam  palles,  vero  nec  tangeris  igni : 

Haec  est  venturi  prima  favilla  mali. 

Tunc  magis  Armenias  cupies  accedere  tigres, 
Et  magis  infernae  vincula  nosse  rotae,  20 
Quam  pueri  toties  arcum  sentire  medullis, 

Et  nihil  iratae  posse  negare  tuae. 

Nullus  amor  cuiquam  faciles  ita  praebuit  alas, 
Ut  non  alterna  presserit  ille  manu. 

Nec  te  decipiat,  quod  sit  satis  illa  parata.  25 
Acrius  illa  subit,  Pontice,  siqua  tua  est. 
Quippe  ubi  non  liceat  vacuos  seducere  ocellos, 
Nec  vigilare  alio  nomine,  cedat  Amor  ? 

Qui  non  ante  patet,  donec  manus  attigit  ossa. 

Quisquis  es,  assiduas,  ah  !  fuge  blanditias.  3C 
Illis  et  silices,  et  possunt  cedere  quercus  ; 

Nedum  tu  possis,  spiritus  iste  levis. 

Quare,  si  pudor  est,  quamprimum  errata  fatere. 
Dicere  quo  pereas,  ssepe  in  amore  levat. 

Elegia  X. — Ad  Gallum. 

O  jucunda  quies,  primo  cum  testis  amori 
Affueram  vestris  conscius  in  lacrymis  ! 

O  noctem  meminisse  mihi  jucunda  voluptas  ! 

O  quoties  votis  illa  vocanda  meis  ! 

Cum  te  complexa  morientem,  Galle,  puella  5 
Yidimus,  et  longa  ducere  verba  mora. 
Quamvis  lab  entes  premeret  mihi  somnus  ocellos, 
Et  mediis  coelo  Luna  ruberet  equis  ; 

Non  tamen  a  vestro  potui  secedere  lusu  : 

Tantus  in  alternis  vocibus  ardor  erat.  10 
Sed  quoniam  non  es  veritus  concredere  nobis, 
Accipe  commissae  munera  laetitiae. 

Non  solum  vestros  didici  reticere  dolores  ; 

Est  quiddam  in  nobis  majus,  amice,  fide. 
Possum  ego  diversos  iterum  conjungere  amantes, 
Et  dominae  tardas  possum  aperire  fores  :  16 

Et  possum  alterius  curas  sanare  recentes, 

N  ec  levis  in  verbis  est  medicina  meis. 
Cynthia  me  docuit  semper,  quaecunque  pe¬ 
tenda, 

Quaeque  cavenda  forent:  non  nihil  egit 
amor. 

Tu  cave  ne  tristi  cupias  pugnare  puellae,  21 
Neve  superba  loqui,  neve  tacere  diu ; 

Neu,  siquid  petiit,  ingrata  fronte  negaris 
Neu  tibi  pro  vano  verba  benigna  cadant. 
Irritata  venit,  quando  contemnitur  illa,  25 
Nec  meminit  justas  ponere  laesa  minas. 

At  quo  sis  humilis  magis,  et  subjectus  amori, 
Hoc  magis  effectu  saepe  fruare  bono. 

Is  poterit  felix  una  remanere  puella, 

Qui  nunquam  vacuo  pectore  liber  erit,  3G 

Elegia  XI. — Ad  Cynthiam 
Ecquid  te  inediis  cessantem,  Cynthia,  Baiis, 
Qua  jacet  Herculeis  semita  littoribus, 

Et  modo  Thesproti  mirantem  subdita  regno, 

Et  modo  Misenis  aequora  nobilibus. 

Nostri  cura  subit  memores,  ah !  ducere  noctes  ? 

Ecquis  in  externo  restat  amore  locus  ?  6 

An  te  nescio  quis  simulatis  ignibus  hostis 
Sustulit  e  nostris,  Cynthia,  carminibus  ? 
Atque  utinam  mage  te  remis  confisa  minutis 
Parvula  Lucrina  cymba  moretur  aqua  ;  10 

Aut  teneat  clausam  tenui  Teuthrantis  in  unda 
Alternae  facilis  cedere  lympha  manu ; 

Quam  vacet  alterius  blandos  audire  susurros 
Molliter  in  tacito  littore  compositam  ; 

Ut  solet  amoto  labi  custode  puella  1 5 

Perfida,  communes  nec  meminisse  deos. 

Non  quia  perspecta  non  es  mihi  cognita  fama ; 

Sed  quod  in  hac  omnis  parte  timetur  amor. 
Ignosces  igitur,  siquid  tibi  triste  libelli 

Attulerint  nostri ;  culpa  timoris  erit.  20 
An  mihi  sit  major  carae  custodia  matris, 

Aut  sine  te  vitae  cura  sit  ulla  meae  ? 

Tu  mihi  sola  domus,  tu,  Cynthia,  sola  parentes, 
Omnia  tu  nostrae  tempora  laetitiae. 

Seu  tristis  veniam,  seu  contra  laetus  amicis  ;  25 
Quicquid  ero,  dicam,  Cynthia  causa  fuit. 

Tu  modo  quamprimum  corruptas  desere  Baias : 

Multis  ista  dabunt  littora  discidium  ; 

Littora,  quae  fuerant  castis  inimica  puellis : 

Ah  !  pereant  Baise,  crimen  amoris,  aquae  !  30 

Elegia  XII.  —Ad  Amicum. 

Quid  mihi  desidiae  non  cessas  fingere  crimen, 
Quod  faciat  nobis  conscia  Roma  moram  ? 

Tam  multa  illa  meo  divisa  est  millia  lecto, 
Quanta  Hypanis  Veneto  dissidet  Eridano. 
Nec  mihi  consuetos  amplexu  nutrit  amores  5 
Cynthia,  nec  nostra  dulcis  in  aure  sonat. 

Olim  gratus  eram  :  non  illo  tempore  cuiquam 
Contigit,  ut  simili  posset  amare  fide. 

Invidiae  fuimus  ?  num  me  deus  obruit,  aut  quae 
Lecta  Prometheis  dividit  herba  jugis  ?  10 

Non  sum  ego  qui  fueram  ?  an  mutat  via  longa 
puellas  ? 

Quantus  in  exiguo  tempore  fugit  amor ! 

Nunc  primum  longas  solus  cognoscere  noctes 
Cogor,  et  ipse  meis  auribus  esse  gravis. 

Felix,  qui  potuit  praesenti  flere  puellae  !  15 

Nonnihil  adspersis  gaudet  amor  lacrymis. 

Aut,  si  despectus  potuit  mutare  calores, 

Sunt  quoque  translato  gaudia  servitio. 

Mi  neque  amare  aliam,  neque  ab  hac  discedere 
fas  est : 

Cynthia  prima  fuit,  Cynthia  finis  erit.  20 

Elegia  XIII. — Ad  Gallum. 

Tu,  quod  saepe  soles,  nostro  laetabere  casu, 

Galle,  quod  abrepto  solus  amore  vacem. 

At  non  ipse  tuas  imitabor,  perfide,  voces  : 

Fallere  te  nunquam,  Galle,  puella  velit. 

Dum  tibi  deceptis  augetur  fama  puellis,  5 
Certus  et  in  nullo  quaeris  amore  moram  ; 
Perditus  in  quadam  tardis  pallescere  curis 
Incipis,  et  primo  lapsus  abire  gradu. 

Haec  erit  illarum  contemti  poena  doloris  : 

Multarum  miseras  exiget  una  vices.  10 

Haec  tibi  vulgares  istos  compescet  amores, 

Nec  nova  quaerendo  semper  amicus  eris. 


Haec  ego  non  rumore  malo,  non  augure  doctus ; 

Vidi  ego  :  me,  quaeso,  teste  negare  potes  ? 
Vidi  ego  te  toto  vinctum  languescere  collo,  15 
Et  flere  injectis,  Galle,  diu  manibus, 

Et  cupere  optatis  animam  deponere  labris, 

Et  quae  deinde  meus  celat,  amice,  pudor. 

Non  ego  complexus  potui  diducere  vestros  : 

Tantus  erat  demens  inter  utrosque  furor.  2f 
Non  sic  Haemonio  Salmonida  mixtus  Enipeo 
Taenarius  facili  pressit  amore  deus  ; 

Nec  sic  coelestem  flagrans  amor  Herculis  Heben 
Sensit  ab  CEtaeis  gaudia  prima  jugis. 

Una  [dies]  omnes  potuit  praecurrere  amantes :  25 
Nam  tibi  non  tepidas  subdidit  illa  faces. 

Nec  tibi  praeteritos  passa  est  succedere  fastus  : 

Nec  sinet  abduci :  te  tuus  ardor  aget,  [dae, 
Nec  mirum,  cum  sit  Jove  digna,  et  proxima  Lc- 
Et  Ledae  partu,  gratior  una  tribus  ;  30 

Illa  sit  Inachiis  et  blandior  heroinis, 

Illa  suis  verbis  cogat  amare  Jovem. 

Tu  vero,  quoniam  semel  es  periturus  amore, 
Utere  :  non  alio  limine  dignus  eras. 

Quae  tibi  sit  felix,  quoniam  novus  incidit  error 
Et,  quotcunque  voles,  una  sit  ista  tibi. 

Elegia  XIV.— Ad  Tullum. 

Tu  licet  abjectus  Tiberina  molliter  unda 
Lesbia  Mentoreo  vina  bibas  opere  ; 

Et  modo  tam  celeres  mireris  currere  lintres, 

Et  modo  tam  tardas  funibus  ire  rates ; 

Et  nemus  omne  satas  intendat  vertice  sylvas,  5 
Urgetur  quantis  Caucasus  arboribus ; 

Non  tamen  ista  meo  valeant  contendere  amori. 

Nescit  amor  magnis  cedere  divitiis. 

Nam  sive  optatam  mecuin  trahit  ille  quietem, 
Seu  facili  totum  ducit  amore  diem  ;  10 

Tunc  mihi  Pactoli  veniunt  sutrtecta  liquores, 

Et  legitur  rubris  gemma  sub  aequoribus. 

Tum  mihi  cessuros  spondent  mea  gaudia  reges ; 

Quae  maneant,  dum  me  fata  perire  volent ! 
Nam  quis  divitiis  adverso  gaudet  amore  ?  15 

Nulla  mihi  tristi  praemia  sint  Venere. 

Illa  potest  magnas  heroum  infringere  vires, 

Illa  etiam  duris  mentibus  esse  dolor. 

Illa  neque  Arabium  metuit  transcendere  limen, 
Nec  timet  ostrino,  Tulle,  subire  toro,  20 
Et  miserum  toto  juvenem  versare  cubili : 

Quid  relevant  variis  serica  textilibus  ? 

Quae  mihi  dum  placata  aderit,  non  ulla  verebor 
Regna,  nec  Alcinoi  munera  despicere. 

Elegia  XV. — Ad  Cynthiam. 

Saepe  ego  multa  tuae  levitatis  dura  timebam, 

Hac  tamen  excepta,  Cynthia,  perfidia. 
Adspice,  me  quanto  rapiat  fortuna  periclo  : 

Tu  tamen  in  nostro  lenta  timore  venis. 

Et  potes  hesternos  manibus  componere  crines,  5 
Et  longa  faciem  quaerere  desidia  ; 

Nec  minus  Eois  pectus  variare  lapillis, 

Ac  formosa  novo  quae  parat  ire  viro. 

At  non  sic  Ithaci  digressu  mota  Calypso 

Desertis  olim  fleverat  aequoribus.  10 

Multos  illa  dies  incomtis  maesta  capillis 
Sederat,  injusto  multa  locuta  salo  ; 

Et,  quamvis  nunquam  post  haec  \  isura,  dolebat 
Illa  tamen  longae  conscia  laetitiae. 

Alphesiboea  suos  ulta  est  pro  conjuge  fratres,  1 : 

Sanguinis  et  cari  vincula  rupit  amor. 

Nec  sic  JEsoniden  rapientibus  anxia  ventis 
Hypsipyle  vacuo  constitit  in  thal.uno. 


212 


PROPERTIUS. 


Lib.  I. 


Hypsipyle  nullos  post  illum  sensit  amores, 

Ut  semel  Haemonio  tabuit  hospitio.  20 

Conjugis  Evadne  miseros  elata  per  ignes 
Occidit,  Argivae  fama  pudicitiae. 

Quarum  nulla  tuos  potuit  convertere  mores, 

Tu  quoque  uti  fieres  nobilis  historia. 

Desine  jam  revocare  tuis  perjuria  verbis,  25 
Cynthia,  et  oblitos  parce  movere  deos. 

Audax  ah  nimium,  nostro  dolitura  periclo, 
Siquid  forte  tibi  durius  inciderit. 

Muta  prius  vasto  labantur  flumina  ponto, 

Annus  et  inversas  duxerit  ante  vices,  30 
Quam  tua  sub  nostro  mutetur  pectore  cura, 

(Sis  quodcunque  voles,  non  aliena  tamen) 
Quamve  mihi  viles  isti  videantur  ocelli, 

Per  quos  saepe  mihi  credita  perfidia  est. 

Hos  tu  jurabas,  siquid  mentita  fuisses,  35 

Ut  tibi  suppositis  exciderent  manibus. 

Et  contra  magnum  potes  hos  attollere  Sole, 

Nec  tremis  admissae  conscia  nequitiae  ? 

Quis  te  cogebat  multos  pallere  colores, 

Et  fletum  invitis  ducere  luminibus  ?  40 

Quis  ego  nunc  pereo,  similes  moniturus  amantes. 
O  nullis  tutum  credere  blanditiis! 

Elegia  XVI. —  Verba  Janua  conquerentis. 
Quae  fueram  magnis  olim  patefacta  triumphis, 
Janua  Tarpeiae  nota  pudicitiae, 

Cujus  inaurati  celebrarunt  limina  currus, 
Captorum  lacrymis  humida  supplicibus ; 

Nunc  ego  nocturnis  potorum  saucia  rixis,  5 
Pulsata  indignis  saepe  queror  manibus ; 

Et  mihi  non  desunt  turpes  pendere  corollae 
Semper,  et  exclusi  signa  jacere  faces ; 

Nec  possum  infames  dominae  defendere  noctes 
Nobilis  obscaenis  tradita  carminibus.  10 
Nec  tamen  illa  stiae  revocatur  parcere  famae, 
[Turpior  et  saecli  vivere  luxuria.] 

Haec  inter  gravibus  cogor  deflere  querelis 
Supplicis,  ah !  longas  tristior  excubias. 

Ille  meos  nunquam  patitur  requiescere  postes,  1 5 
Arguta  referens  carmina  blanditia : 

Janua,  vel  domina  penitus  crudelior  ipsa, 

Quid  mihi  tam  duris  clausa  taces  foribus  ? 
Cur  nunquam  reserata  meos  admittis  amores, 
Nescia  furtiva  cedere  mota  prece  ?  20 

Nullane  finis  erit  nostro  concessa  dolori? 

Tristis  et  in  tepido  limine  somnus  erit  ? 

Me  mediae  noctes,  me  sidera  prona  jacentem, 
Prigidaque  Eoo  me  videt  aura  gelu. 

Tu  sola  humanos  nunquam  miserata  labores  25 
Respondes  tacitis  mutua  cardinibus. 

O  utinam  trajecta  cava  mea  vocula  rima 
Percussas  dominae  vertat  in  auriculas ! 

Sit  licet  et  saxo  patientior  illa  Sicano, 

Sit  licet  et  ferro  durior  et  chalybe  ;  30 

Non  tamen  illa  suos  poterit  compescere  ocellos  : 

Surget  et  invitis  spiritus  in  lacrymis. 

Nunc  jacet  alterius  felici  nixa  lacerto  ; 

At  mea  nocturno  verba  cadunt  Zephyro. 

Sed  tu  sola  mei,  tu  maxima  causa  doloris,  35 
Victa  meis  nunquam,  janua,  muneribus. 

Te  non  ulla  meae  laesit  petulantia  linguae, 

Quae  solet  ingrato  dicere  turba  joco  ; 

Ut  me  tam  longa  raucum  patiare  querela 

Sollicitas  trivio  pervigilare  moras,  40 

At  tibi  saepe  novo  deduxi  carmina  versu, 
Osculaque  impressis  fixa  dedi  gradibus. 

Ante  tuas  quoties  verti  me,  perfida,  postes, 
Debitaque  occultis  vota  tuli  manibus ! 


Haec  ille,  et  si  quae,  miseri  novistis  amantes,  45 
En,  matutinis  obstrepit  alitibus. 

Sic  ego  nunc  dominae  vitiis,  nunc  semper  amantis 
Fletibus,  alterna  differor  invidia. 

Elegia  XVII. — Ad  Cynthiam ,  de  Maris  Tem- 
'  pestate. 

Et  merito,  quoniam  potui  fugisse  puellam, 

Nunc  ego  desertas  alloquor  alcyonas ; 

Nec  mihi  Cassiope  solito  visura  carinam  est 
Omine,  et  ingrato  littore  vota  cadunt. 

Quin  etiam  absenti  prosunt  tibi,  Cynthia,  venti. 

Adspice  quam  saevas  increpet  aura  minas.  6 
Nullane  placatae  veniet  fortuna  procellae  ? 

Haeccine  parva  meum  funus  arena  teget? 

Tu  tamen  in  melius  saevas  converte  querelas : 

Sat  tibi  sit  poenae  nox  et  iniqua  vada.  10 
An  poteris  siccis  mea  fata  reponere  ocellis, 
Ossaque  nulla  tuo  nostra  tenere  sinu  ? 

Ah  pereat,  quicunque  rates  et  vela  paravit 
Primus,  et  invito  gurgite  fecit  iter  ! 

Nonne  fuit  levius  dominae  pervincere  mores,  15 
(Quamvis  dura,  tamen  cara  puella  fuit) 

Quam  sic  ignotis  circumdata  littora  sylvis 
Cernere,  et  optatos  quaerere  Tyndaridas  ? 

Illic  siqua  meum  sepelissent  fata  dolorem, 
Ultimus  et  posito  staret  amore  lapis ;  20 

Illa  meo  caros  donasset  funere  crine3, 

Molliter  et  tenera  poneret  ossa  rosa  : 

Illa  meum  extremo  clamasset  pulvere  nomen, 

Ut  mihi  non  ullo  pondere  terra  foret. 

At  vos,  aequoreae  formosa  Doride  natae,  25 
Candida  felici  solvite  vela  choro. 

Si  quando  vestras  labens  Amor  attigit  undas, 
Mansuetis  socio  parcite  littoribus. 

Elegia  XVIII. — Lamentatur  solus. 

Haec  certe  deserta  loca,  et  taciturna  querenti ; 

Hoc  vacuum  Zephyri  possidet  aura  nemus. 
Hic  licet  occultos  proferre  impune  dolores, 

Si  modo  sola  queant  saxa  tenere  fidem. 

Unde  tuos  primum  repetam,  mea  Cynthia,  fastus  ? 

Quod  mihi  das  flendi,  Cynthia,  principium  ?  6 
Qui  modo  felices  inter  numerabar  amantes, 
Nunc  in  amore  tuo  cogor  habere  notam. 

Quid  tantum  merui  ?  quae  te  mihi  crimina  mutant? 

An  nova  tristitiae  causa  puella  tuae  ?  10 

Sic  mihi  te  referas  lenis,  non  altera  nostro 
Limine  formosos  intulit  ulla  pedes. 

Quamvis  multa  tibi  dolor  hic  meus  aspera  debet, 
Non  ita  saeva  tamen  venerit  ira  mihi, 

Ut  tibi  sim  merito  semper  furor,  et  tua  flendo  15 
Lumina  dejectis  turpia  sint  lacrymis. 

An  quia  parva  damus  mutato  signa  colore, 

Et  non  ulla  meo  clamat  in  ore  fides  ? 

Vos  eritis  testes,  si  quos  habet  arbor  amores, 
Fagus,  et  Arcadio  pinus  amica  deo.  20 

Ah  quoties  teneras  resonant  mea  verba  sub  nm- 
Scribitur  et  vestris  Cynthia  corticibus  !  [bras, 
Ah  tua  quot  peperit  nobis  injuria  curas, 

Quae  solum  tacitis  cognita  sunt  foribus  ! 
Omnia  consuevi  timidus  perferre  superbae  25 
Jussa,  neque  arguto  ficta  dolore  queri. 

Fro  quo,  devexi  montes,  et  frigida  rupes, 

Et  datur  inculto  tramite  dura  quies  : 

Et  quodcunque  meae  possunt  narrare  querelae, 
Cogor  ad  argutas  dicere  solus  aves.  30 

Sed,  qualiscunque  es,  resonant  mihi  ‘  Cynthia’ 
sylvae, 

N  ec  deserta  tuo  nomine  saxa  vacant. 

Elegia  XIX. — -Ad  Cynthiam. 

Non  ego  nunc  tristes  vereor,  mea  Cynthia,  Manes, 
Nec  moror  extremo  debita  fata  rogo  : 

Sed,  ne  forte  tuo  careat  mihi  funus  amore, 

Hic  timor  est  ipsis  durior  exequiis. 

Non  adeo  leviter  nostris  puer  haesit  ocellis,  5 
Ut  meus  oblito  pulvis  amore  vacet. 

Sic  et  Phylacides  jucundae  conjugis  heros 
Non  potuit  caecis  immemor  esse  locis ; 

Sed  cupidus  falsis  attingere  gaudia  palmis, 
Thessalis  antiquam  venerat  umbra  domum.  10 

Illic,  quicquid  ero,  semper  tua  dicar  imago : 
rajicit  et  fati  littora  magnus  amor. 

.  —  -  formosae  veniant  chorus  heroinae, 

Quas  dedit  Argivis  Dardana  praeda  viris ; 

Quarum  nulla  tua  fuerit  mihi,  Cynthia,  forma  15 
Gratior:  et  Venus  hoc,  si  dea  justa,  sinat. 

Quamvis  te  longae  remorentur  fata  senectae, 
Cara  tamen  lacrymis  ossa  futura  tuis ; 

Quas  si,  vita,  mea  possim  sentire  favilla, 

Tum  mihi  non  ullo  mors  sit  amara  loco.  20 

Quam  vereor,  ne  te  contemto,  Cynthia,  busto, 
Abstrahat  a  nostro  pulvere  iniquus  amor  ; 

Cogat  et  invitam  lacrymas  siccare  cadentes  ! 
Flectitur  assiduis  certa  puella  minis. 

Dum  licet,  inter  nos  igitur  laetemur  amantes.  25 
Non  satis  est  ullo  tempore  longus  amor. 

Elegia  XX. — Ad  Gallum. 

At  pro  continuo  te,  Galle,  monemus  amore, 

Id  tibi  ne  vacuo  defluat  ex  animo  : 

Saepe  imprudenti  fortuna  occurrit  amanti. 
Crudelis  Minyis  dixerit  Ascanius. 

Est  tibi  non  infra  speciem,  non  nomine  dispar,  5 
Thiodamanteo  proximus  ardor  Hylae. 

Huic  te,  sive  leges  umbrosae  flumina  sylvae, 

Sive  Aniena  tuos  tinxerit  unda  pedes, 

Sive  gigantea  spatiabere  littoris  ora, 

Sive  ubicunque  vago  fluminis  hospitio  ;  10 

Nympharum  cupidas  semper  defende  rapinas. 
Non  minor  Ausoniis  est  amor,  ah  !  Dryasin. 

Ne  tibi  sit  durum  montes  et  frigida  saxa, 

Galle,  neque  expertos  semper  adire  lacus: 

Quae  miser  ignotis  error  perpessus  in  oris  15 
Herculis,  indomito  fleverat  Ascanio! 

Namque  ferunt  olim  Pagasae  navalibus  Argo 
Egressam  longe  Phasidos  isse  viam  ; 

Et  jam  praeteritis  labentem  Athamantidos  undis 
Mysorum  scopulis  applicuisse  ratem.  20 

Hic  manus  heroum  placitis  ut  constitit  oris, 
Mollia  composita  littora  fronde  tegit. 

At  comes  invicti  juvenis  processerat  ultra, 

Raram  sepositi  quaerere  fontis  aquam. 


Hunc  duo  sectati  fratres,  Aquilonia  proles,  25 
Hunc  super  et  Zetes,  hunc  super  et  Calais,  tX 
Oscula  suspensis  instabant  carpere  palmis, 
Oscula  et  alterna  ferre  supina  fuga. 

Ille  sub  extrema  pendens  secluditur  ala, 

Et  volucres  ramo  summovet  insidias.  30 
Jam  Pandioniae  cessat  genus  Orithyiae  : 

Ah  !  dolor  ibat  Hylas,  ibat  Hamadryasin 
Hic  erat  Arganthi  Pege  sub  vertice  montis 
Grata  domus  Nymphis  humida  Thyniasin ; 
Quam  supra  nullae  pendebant  debita  curae  35 
Roscida  desertis  poma  sub  arboribus ; 

Et  circum  irriguo  surgebant  lilia  prato 
Candida,  purpureis  mixta  papaveribus : 

Quae  modo  decerpens  tenero  pueriliter  ungui, 
Proposito  florem  praetulit  officio  ;  40 

Et  modo  formosis  incumbens  nescius  undis, 
Errorem  blandis  tardat  imaginibus. 

Tandem  haurire  parat  demissis  flumina  palmis, 
Innixus  dextro  plena  trahens  humero. 

Cujus  at  accensae  Dryades  candore  puellae  45 
Miratae  solitos  destituere  choros, 

Prolapsum  leviter  facili  traxere  liquore  : 

Tum  sonitum  rapto  corpore  fecit  Hylas. 

Cui  procul  Alcides  iterat  responsa ;  sed  illi 
Nomen  ab  extremis  fontibus  aura  refert.  50 
His,  o  Galle,  tuos  monitis  servabis  amores, 
Formosum  Nymphis  credere  tutus  Hylan. 

Elegia  XXI. — Gallus  loquitur. 

Tu,  qui  consortem  properas  evadere  casum, 

Miles  ab  Etruscis  saucius  aggeribus, 

Quid  nostro  gemitu  turgentia  lumina  torques  ? 

Pars  ego  sum  vestrae  proxima  militiae. 

Sic  te  servato  possint  gaudere  parentes,  5 

Hsec  soror  Aeca  tuis  sentiat  e  lacrymis, 
Gallum,  per  medios  ereptum  Caesaris  enses, 
Effugere  ignotas  non  potuisse  manus : 

Ut  qusecunque  super  dispersa  invenerit  ossa 
Montibus  Etruscis,  hsec  sciat  esse  mea.  10 

Elegia  XXII. — Ad  Tullum ,  de  Patria  sua. 
Qualis,  et  unde  genus,  qui  sint  mihi,  Tulle,  pe¬ 
nates, 

Quaeris  pro  nostra  semper  amicitia. 

Si  Perusina  tibi  patriae  sunt  nota  sepultae 
Italiae  duris  funera  temporibus, 

Cum  Romana  suos  egit  discordia  cives ;  5 

(Sis  mihi  praecipue,  pulvis  Etrusca,  dolor  : 

Tu  projecta  mei  perpessa  es  membra  propinqui : 

Tu  nullo  miseri  contegis  ossa  solo :) 

Proxima  supposito  contingens  Umbria  campo 
Me  genuit,  terris  fertilis  uberibus.  10 


LIBER  SECUNDUS. 


Elegia  I. — Ad  Meccenatem. 

Quaeritis,  unde  mihi  toties  scribantur  amores? 

Unde  meus  veniat  mollis  in  ora  liber? 

Non  haec  Cailiope,  non  haec  mihi  dictat  Apollo. 

Ingenium  nobis  ipsa  puella  facit. 

Sive  illam  Cois  fulgentem  incedere  vidi,  5 
Totum  de  Coa  veste  volumen  erit ; 
ocu  vidi  ad  frontem  sparsos  errare  capillos, 

_  Gaudet  laudatis  ire  superba  comis  ; 

Sive  lyrae  carmen  digitis  percussit  eburnis, 
Miramur,  faciles  ut  premat  arte  manus ;  10 


Seu  cum  poscentes  somnus  declinat  ocellos, 
Invenio  causas  mille  poeta  novas ; 

Seu  nuda,  erepto  mecum  luctatur  amictu, 

Tunc  vero  longas  condimus  Iliadas  ; 

Seu  quicquid  fecit,  sive  est  quodcunque  locuta, 
Maxima  de  nihilo  nascitur  historia.  16 

Quod  mihi  si  tantum,  Mecaenas,  fata  dedissent, 
Ut  possem  heroas  ducere  in  arma  manus ; 

Non  ego  Titanas  canerem,  non  Ossan  Olympo 
Impositum,  ut  coelo  Pelion  esset  iter  ;  20 

Non  veteres  Thebas,  nec  Pergama  nomen  Ho- 
Xerxis  et  imperio  bina  coisse  vada  ;  [meri, 

Regnave  prima  Remi,  aut  animos  Carthaginis 
altae, 

Cimbrorumque  minas,  et  benefacta  Mari. 
Bellaque  resque  tui  memorarem  Caesaris ;  et  tu, 
Caesare  sub  magno,  cura  secunda  fores.  26 
Nam  quoties  Mutinam,  aut  civilia  busta  Philip- 
Aut  canerem  Siculae  classica  bella  fugae,  [pos, 
Eversosque  focos  antiquae  gentis  Etruscae, 

Et  Ptolemaeeae  littora  capta  Phari ;  30 

Aut  canerem  iEgyptum,  et  Nilum,  cum  tractus 
in  urbem 

Septem  captivis  debilis  ibat  aquis ; 

Aut  regum  auratis  circumdata  colla  catenis, 
Actiaque  in  Sacra  currere  rostra  via; 

Te  mea  Musa  illis  semper  contexeret  armis,  35 
Et  sumta  et  posita  pace  fidele  caput. 

[Theseus  infernis,  superis  testatur  Achilles, 

Hic  Ixioniden,  ille  Menoetiaden.]  [tus 

Sed  neque  Phlegraeos  Jovis  Enceladique  tumul- 
Intonet  angusto  pectore  Callimachus  ;  40 

Nec  mea  conveniunt  duro  praecordia  versu 
Caesaris  in  Phrygios  condere  nomen  avo3. 
Navita  de  ventis,  de  tauris  narrat  arator, 
Enumerat  miles  vulnera,  pastor  oves. 

Nos  contra  angusto  versamus  proelia  lecto.  45 
Qua  pote  quisque,  in  ea  conterat  arte  diem. 
Laus  in  amore  mori :  laus  altera,  si  datur  uno 
Posse  frui :  fruar,  o !  solus  amore  meo. 

Si  memini,  solet  illa  leves  culpare  puellas, 

Et  totam  ex  Helena  non  probat  Iliada.  50 
Pocula  seu  Phaedrae  mihi  sint  tangenda  novercae, 
Pocula  privigno  non  nocitura  suo ; 

Seu  mihi  Circaeo  pereundum  gramine,  sive 
Colchis  Iolciacis  urat  aena  focis ; 

Una  meos  quoniam  praedata  est  foemina  sensus, 
Ex  hac  ducentur  funera  nostra  domo.  56 
Omnes  humanos  sanat  medicina  dolores ; 

Solus  amor  morbi  non  amat  artificem. 

Tarda  Philoctetae  sanavit  crura  Machaon, 

Phoenicis  Chiron  lumina  Phillyrides ;  60 

Et  deus  exstinctum  Cressis  Epidaurius  herbis 
Restituit  patriis  Androgeona  focis  ; 

Mysus  et  Haemonii  juvenis  qua  cuspide  vulnus 
Senserat,  hac  ipsa  cuspide  sensit  opem. 

Hoc  siquis  vitium  poterit  mihi  demere,  solus  65 
Tantaleae  poterit  tradere  poma  manu ; 

Dolia  virgineis  idem  ille  repleverit  urnis, 

Ne  tenera  assidua  colla  graventur  aqua  ; 

Idem  Caucasea  solvet  de  rupe  Promethei 

Brachia,  et  a  medio  pectore  pellet  avem.  70 
Quandocunque  igitur  vitam  mea  fata  reposcent, 
Et  breve  in  exiguo  marmore  nomen  ero ; 
Maecenas,  nostrae  pars  invidiosa  juventae, 

Et  vitae  et  morti  gloria  justa  meae, 

Si  te  forte  meo  ducet  via  proxima  busto,  75 
Esseda  caelatis  siste  Britanna  jugis, 

Taliaque  illacrymans  mutae  jace  verba  favillae  : 
Huic  misero  fatum  dura  puella  fuit. 

E ceg ia  II. — Cynthiae  Laudes. 

Liber  eram,  et  vacuo  quaerebam  vivere  lecto ; 

At  me  composita  pace  fefellit  Amor. 

Cur  haec  in  terris  facies  humana  moratur  ? 

Jupiter,  agnosco  pristina  furta  tua.  [toto 
Fulva  coma  est,  longaeque  manus,  et  maxima 
Corpore,  et  incedit  vel  Jove  digna  soror ;  6 

Aut  cum  Munychias  Pallas  spatiatur  ad  aras, 
Gorgonis  anguiferae  pectus  operta  comis ; 
Qualis  et  Ischomache  Lapithum  genus  heroine, 
Centauris  medio  grata  rapina  mero,  10 


Mercurio  et  tanctis  fertur  Bcebeidos  undis 
Virgineum  Brimo  composuisse  latus. 

Cedite  jam,  divae,  quas  pastor  viderat  olim 
Idaeis  tunicam  ponere  verticibus. 

Hanc  utinam  faciem  nolit  mutare  senectus,  15 
Et  sic  Cumaeae  saecula  vatis  agat. 

Elegia  III. — Adversum  se. 

Qui  nullam  tibi  dicebas  jam  posse  nocere, 
Haesisti:  cecidit  spiritus  ille  tuus. 

Vix  unum  potes  infelix  requiescere  mensem, 

Et  turpis  de  te  jam  liber  alter  erit. 
Quaerebam,  sicca  si  posset  piscis  arena, 

Nec  solitus  ponto  vivere  torvus  aper; 

Aut  ego  si  possem  studiis  vigilare  severis. 

Differtur,  nunquam  tollitur  ullus  amor. 

Nec  me  tam  facies,  quamvis  sit  candida,  cepit, 
Lilia  nec  domina  sint  magis  alba  mea ;  10 

Ut  Maeotica  nix  minio  si  certet  Ibero, 

Utque  rosae  puro  lacte  natant  folia : 

Nec  de  more  comae  per  laevia  colla  fluentes, 

Non  oculi,  geminae,  sidera  nostra,  faces  ; 

Nec  siqua  Arabio  lucet  bombyce  puella :  15 

(Non  sum  de  nihilo  blandus  amator  ego) 
Quantum,  quod  posito  formose  saltat  Iaccho, 
Egit  ut  evantes  dux  Ariadna  choros  ; 

Et  quantum,  iEolio  cum  tentat  carmina  plectro, 
Par  Aganippeae  ludere  docta  lyrae  ;  20 

Et  sua  cum  antiquae  committit  scripta  Corinnae, 
Carminaque  Erinnes  non  putat  aequa  suis. 
Nam  tibi  nascenti  primis,  mea  vita,  diebus 
Aureus  argutum  sternuit  omen  Amor. 

Haec  tibi  contulerunt  coelestia  munera  divi,  25 
Haec  tibi :  ne  matrem  forte  dedisse  putes : 
Non,  non  humani  sunt  partus  talia  dona: 

Ista  decem  menses  non  peperere  bona. 

Gloria  Romanis  una  es  tu  nata  puellis. 

Romana  accumbes  prima  puella  Jovi :  30 

Nec  semper  nobis  humana  cubilia  vises. 

Post  Helenam  haec  terris  forma  secunda  redit. 
Hac  ego  nunc  mirer  si  flagret  nostra  juventus  ? 

Pulchrius  hac  fuerat,  Troja,  perire  tibi. 

Olim  mirabar,  cur  tanti  ad  Pergama  belli  35 
Europae  atque  Asiae  causa  puella  fuit. 

Nunc,  Pari,  tu  sapiens,  et  tu,  Menelae,  fuisti : 

Tu,  quia  poscebas  ;  tu,  quia  lentus  eras. 
Digna  quidem  facies,  pro  qua  vel  obiret  Achilles, 
Vel  Priamo  belli  causa  probanda  fuit.  40 
Siquis  vult  fama  tabulas  anteire  vetustas, 

Hic  dominam  exemplo  ponat  in  arte  meam. 
Sive  illam  Hesperiis,  sive  illam  ostendet  Eois, 
Uret  et  Eoos,  uret  et  Hesperios. 

His  saltem  ut  tenear  jam  finibus:  aut  mihi  siquis 
Venerit  alter  amor,  acrius  ut  moriar.  46 
Ac  veluti  primo  taurus  detrectat  aratra, 

Post  venit  assueto  mollis  ad  arva  jugo  ; 

Sic  primo  juvenes  trepidant  in  amore  feroces, 
Dehinc  domiti  post  hsec  aequa  et  iniqua  ferunt. 
Turpia  perpessus  vates  est  vincla  Melampus,  51 
Cognitus  Iphicli  surripuisse  boves  ; 

Quem  non  lucra,  magis  Pero  formosa  coegit, 
Mox  Amythaonia  nupta  futura  domo. 

Elegia  IV. — Ad  Amantem. 

Multa  prius  dominae  delicta  queraris  oportet ; 

Saepe  roges  aliquid,  saepe  repulsus  eas  ; 

Et  saepe  immeritos  corrumpas  dentibus  u.igues. 

Et  crepitum  dubio  suscitet  ira  pede. 
Nequicquam  perfusa  meis  unguenta  capiilis,  5 
!  Ibat  et  expenso  planta  morata  gradu. 

Non  hic  herba  valet,  non  hic  nocturna  Cytaeis, 
Non  Perimedea  gramina  cocta  manu.  [tus, 
Quippe  ubi  nec  causas,  nec  apertos  cernimus  ic- 
Unde  tamen  veniant  tot  mala,  caeca  via  est.  10 
Non  eget  hic  medicis,  non  lectis  mollibus  aeger : 

Huic  nullum  coeli  tempus  et  aura  nocet. 
Ambulat,  et  subitum  mirantur  funus  amici. 

Sic  est  incautum,  quicquid  habetur  amor. 
Nam  cui  non  ego  sum  fallaci  praemia  vati?  15 
Quae  mea  non  decies  somnia  versat  anus  ? 
Hostis  siquis  erit  nobis,  amet  ille  puellas  : 

Gaudeat  in  puero,  siquis  amicus  erit. 
Tranquillo  tuta  descendis  flumine  cymba : 

Quid  tibi  tam  parvi  littoris  unda  nocet  ?  20 

Alter  saepe  uno  mutat  praecordia  verbo  : 

Altera  vix  ipso  sanguine  mollis  erit. 

Elegia  V. — Ad  Cynthiam. 

Hoc  verum  est,  tota  te  ferri,  Cynthia,  Roma, 

Et  non  ignota  vivere  nequitia  ? 

Haec  merui  sperare  ?  dabis  mihi,  perfida,  poenas. 

Et  nobis  Aquilo,  Cynthia,  ventus  erit. 
Inveniam  tamen  e  multis  fallacibus  unam,  5 
Quae  fieri  nostro  carmine  nota  velit ; 

Nec  mihi  tam  duris  insultet  moribus,  et  te 
Vellicet :  heu  !  sero  flebis,  amata  diu. 

Nunc  est  ira  recens;  nunc  est  discedere  tempus: 

Si  dolor  abfuerit,  crede,  redibit  amor.  10 
Non  ita  Carpathiae  variant  Aquilonibus  undae, 
Nec  djibio  nubes  vertitur  atra  Noto  ; 

Quam  facile  irati  verbo  mutantur  amantes. 

Dum  licet,  injusto  subtrahe  colla  jugo. 

Nec  tu  non  aliquid,  sed  prima  nocte,  dolebis  :  15 
Omne  in  amore  malum,  si  patiare,  leve  est. 

At  tu,  per  dominae  Junonis  dulcia  jura, 

Parce  tuis  armis,  vita,  nocere  tibi. 

Non  solum  taurus  ferit  uncis  cornibus  hostem, 

V erum  etiam  instanti  laesa  repugnat  ovis.  20 
Nec  tibi  perjuro  scindam  de  corpore  vestem, 
Nec  mea  praeclusas  fregerit  ira  fores  : 

Nec  tibi  connexos  iratus  carpere  crines, 

Nec  duris  ausim  laedere  pollicibus.  24 

Rusticus  haec  aliquis  tam  turpia  proelia  quaerat, 
Cujus  non  hederae  circuiere  caput. 

Scribam  igitur,  tua  quod  nunquam  deleverit  aetas, 
Cynthia  forma  potens,  Cynthia  forma  levis. 
Crede  mihi,  quamvis  contemnis  murmura  famae, 
Hic  tibi  pallori,  Cynthia,  versus  erit.  30 

Elegia  VI. — Ad  Cynthiam. 

Non  ita  complebant  Ephyreae  Laidos  aedes, 

Ad  cujus  jacuit  Graecia  tota  fores; 

Turba  Menandreae  fuerat  nec  Thaidos  olim 
Tanta,  in  qua  populus  lusit  Erichthonius ; 
Nec,  quae  deletas  potuit  componere  Thebas,  5 
Phryne  tam  multis  facta  beata  viris. 

Quin  etiam  falsos  fingis  tibi  saepe  propinquos, 
Oscula,  ne  desint,  qui  tibi  jure  ferant. 

Me  juvenum  facies  pictae,  me  nomina  laedunt, 
Me  tener  in  cunis  et  sine  voce  puer :  10 

Me  laedit,  si  multa  tibi  dedit  oscula,  mater ; 

Me  soror,  et  tibi  quae  dormit  amica  simul. 
Omnia  me  laedunt :  (timidus  sum ;  ignosce  timori) 
Et  miser  in  tunica  suspicor  esse  virum. 

His  olim,  ut  fama  est,  vitiis  ad  proelia  ventum  est ; 

His  Trojana  vides  funera  principiis.  16 

Aspera  Centauros  eadem  dementia  jussit 
Frangere  in  adversum  pocula  Pirithoum. 

Cur  exempla  petam  Graium  ?  tu  criminis  auctor, 
Nutritus  duro,  Romule,  lacte  lupae.  20 


Tu  rapere  intactas  docuisti  impune  Sabinas ; 

Per  te  nunc  Romae  quidlibet  audet  Amor. 
Felix  Admeti  conjux,  et  lectus  Ulixis, 

Et  quaecunque  viri  foemina  limen  amat.  21 
Templa  Pudicitiae  quid  opus  statuisse  puellis, 

Si  cuivis  nuptae  quidlibet  esse  licet  ? 

Quae  manus  obscaenas  depinxit  prima  tabellas, 
Et  posuit  casta  turpia  visa  domo, 

Illa  puellarum  ingenuos  corrupit  ocellos, 

Nequitiaeque  suae  noluit  esse  rudes.  30 

Ah  !  gemat  in  terris,  ista  qui  protulit  arte 
Jurgia  sub  tacita  condita  laetitia ! 

Non  istis  olim  variabant  tecta  figuris. 

Tum  paries  nullo  crimine  pictus  erat. 

Sed  non  immerito  velavit  aranea  fanum,  35 
Et  mala  desertos  occupat  herba  deos. 

Quos  igitur  tibi  custodes,  quae  limina  ponam, 
Quae  nunquam  supra  pes  inimicus  eat  ? 

Nam  nihil  invitae  tristis  custodia  prodest : 

Quam  peccare  pudet,  Cynthia,  tuta  sat  est.  40 
Uxor  me  nunquam,  nunquam  me  ducet  amica  : 
Semper  amica  mihi,  semper  et  uxor  eris. 

Elegia  VII. — Ad  Cynthiam. 

Gavisa  es  certe  sublatam,  Cynthia,  legem, 

Qua  quondam  edicta  flemus  uterque  diu, 

Ni  nos  divideret ;  quamvis  diducere  amantes 
Non  queat  invitos  Jupiter  ipse  duos. 

At  magnus  Caesar.  Sed  magnus  Caesar  in  armis 
Devictae  gentes  nil  in  amore  valent. 

Nam  citius  paterer  caput  hoc  discedere  collo, 
Quam  possem  nuptae  perdere  amore  faces ; 
Aut  ego  transirem  tua  limina  clausa  maritus, 
Respiciens  udis  prodita  luminibus.  10 

Ah  !  mea  tum  quales  faceret  tibi  tibia  cantus, 
Tibia  funesta  tristior  illa  tuba  ! 

Unde  mihi  patriis  natos  praebere  triumphis  ? 

Nullus  de  nostro  sanguine  miles  erit. 

Quod  si  Romanae  comitarent  castra  puellae,  15 
Non  mihi  sat  magnus  Castoris  iret  equus. 
Hinc  etenim  tantum  meruit  mea  gloria  nomen, 
Gloria  ad  hibernos  lata  Borysthenidas ; 

Tu  mihi  sola  places :  placeam  tibi,  Cynthia,  solus : 
Hic  erit  et  patrio  sanguine  pluris  amor.  20 

Elegia  VIII. — Ad  Amicum. 

Eripitur  nobis  jampridem  cara  puella, 

Et  tu  me  lacrymas  fundere,  amice,  vetas. 
Nullae  sunt  inimicitiae,  nisi  amoris,  acerbae. 

Ipsum  me  jugula  :  lenior  hostis  eris. 

Possum  ego  in  alterius  positam  spectare  lacerto  ? 

Nec  mea  dicetur,  quae  modo  dicta  mea  est?  6 
Omnia  vertuntur  ;  certe  vertuntur  amores. 

Vinceris,  aut  vincis  ;  haec  in  amore  rota  est. 
Magni  saepe  duces,  magni  cecidere  tyranni : 

Et  Thebae  steterunt,  altaque  Troja  fuit.  10 
Munera  quanta  dedi,  [vel]  qualia  carmina  feci ! 

Illa  tamen  nunquam  ferrea  dixit,  Amo. 

Ergo  tam  multos  nimium  temerarius  annos, 
Improba,  qui  tulerim  teque  tuamque  domum. 
Ecquandone  tibi  liber  sum  visus  ?  anusque  l;i 
In  nostrum  jacies  verba  superba  caput  ? 

Sic  igitur  prima  moriere  aetate,  Properti  ? 

Sed  morere  :  interitu  gaudeat  illa  tuo. 
Exagitet  nostros  Manes,  sectetur  et  umbras,  ■ 
Insultetque  rogis,  calcet  et  ossa  mea.  2(' 
Quid?  non  Antigonae  tumulo  Boeotius  Haemon 
Corruit  ipse  suo  saucius  ense  latus  ; 

Et  sua  cum  miserae  permiscuit  ossa  publice, 

Qua  sine  Thebanam  noluit  ire  donc  um  ? 

Sed  non  effugies :  mecum  moriaris,  oportet ;  25 
Hoc  eodem  ferro  stillet  uterque  eruor. 
Quamvis  ista  mihi  mors  est  inhonesta  futura  ; 

Mors  inhonesta  quidem  :  tu  moriere  tamen. 
Ille  etiam  abrepta  desertus  conjuge  Achilles 
Cessare  in  Teucros  pertulit  arma  sua.  30 
Yiderat  ille  fugas,  fractos  in  littore  Achivos, 
Fervere  et  Hectorea  Dorica  castra  face  ; 
Viderat  informem  multa  Patroclon  arena 
Porrectum,  et  sparsas  caede  jacere  comas ; 
Omnia  formosam  propter  Briseida  passus  :  35 

Tantus  in  erepto  ssevit  amore  dolor. 

At  postquam  sera  captiva  est  reddita  poena, 
Fortem  illum  Haemoniis  Hectora  traxit  equis. 
Inferior  multo  cum  sim  vel  matre,  vel  armis, 
Mirum,  si  de  me  jure  triumphat  Amor  ?  40 

Elegia  IX. — Ad  Amicam,  de  Rivali. 

Iste  quod  est,  ego  saepe  fui :  sed  fors  et  in  hora, 
Hoc  ipso  ejecto,  carior  alter  erit. 

Penelope  poterat  bis  denos  sola  per  annos 
Vivere,  tam  multis  foemina  digna  procis. 
Conjugium  falsa  poterat  differre  Minerva,  5 
Nocturno  solvens  texta  diurna  dolo. 

Visura  et  quamvis  nunquam  speraret  Ulixen, 
Illum  exspectando  facta  remansit  anus. 

Nec  non  exanimum  amplectens  Briseis  Achillem 
Candida  vesana  verberet  ora  manu  ;  10 

Et  dominum  lavit  maerens  captiva  cruentum 
Appositum  flavis  in  Simoenta  vadis  ; 

Foedavit  que  comas;  et  tanti  corpus  Achilli 
Maximaque  in  parva  sustulit  ossa  manu ; 
Quando  ibi  nec  Peleus  aderat,  nec  caerula  mater, 
Scyria  nec  viduo  Deidamia  toro.  16 

Tunc  igitur  veris  gaudebat  Graecia  natis  : 

Tunc  etiam  felix  inter  et  arma  pudor. 

At  tu  non  una  potuisti  nocte  vacare, 

Impia,  non  unum  sola  manere  diem.  20 

Quin  etiam  multo  duxisti  pocula  risu  ; 

Forsitan  et  de  me  verba  fuere  mala. 

Hic  etiam  petitur,  qui  te  prius  ipse  reliquit. 

Di  faciant,  isto  capta  fruare  viro  !  24 

Quas  mihi  vota  tuam  propter  suscepta  salutem, 
Cum  capite  hoc  Stygiae  jam  poterentur  aquae, 
Et  lectum  flentes  circumstaremus  amici  ! 

Hic  ubi  tum,  (pro  di)  perfida,  quisve  fuit? 
Quid  si  longinquos  retinerer  miles  ad  Indos  ? 

Aut  mea  si  staret  navis  in  Oceano  ?  30 

Sed  vobis  facile  est  verba  et  componere  fraudes : 

Hoc  unum  didicit  foemina  semper  opus. 

Non  sic  incerto  mutantur  flamine  Syrtes, 

Nec  folia  hiberno  tam  tremefacta  Noto; 
Quam  cito  fceminea  non  constat  foedus  in  ira, 
Sive  ea  causa  gravis,  sive  ea  causa  levis.  36 
Nunc,  quoniam  ista  tibi  placuit  sententia,  cedam. 

Tela  precor,  pueri,  promite  acuta  magis  ; 
Figite  certantes,  atque  hanc  mihi  solvite  vitam  : 

Sanguis  erit  vobis  maxima  palma  meus.  40 
Sidera  sunt  testes,  et  matutina  pruina, 

Et  furtim  misero  janua  aperta  mihi, 

Te  nihil  in  vita  nobis  acceptius  unquam : 

Nunc  quoque  eris,  quamvis  sis  inimica  mihi  : 
Nec  domina  ulla  meo  ponet  vestigia  lecto  ;  45 

Solus  ero,  quoniam  non  licet  esse  tuo. 

Atque  utinam,  si  forte  pios  eduximus  annos, 

Ille  vir  in  medio  fiat  amore  lapis  ! 

N  on  ob  regna  magis  diris  cecidere  sub  armis 
Thebani,  media  non  sine  matre,  duces  ;  50 

Quam,  mihi  si  media  liceat  pugnare  puella, 
Mortem  ego  non  fugiam  morte  subire  tua. 


Elegia  X. — Ad  Musam. 

Jam  tempus  lustrare  aliis  Helicona  choreis, 

Et  campum  Aonio  jam  dare  tempus  equo. 
Jam  libet  et  fortes  memorare  ad  proelia  turma^ 
Et  Romana  mei  dicere  castra  ducis. 

Quod  si  deficiant  vires,  audacia  certe  5 

Laus  erit :  in  magnis  et  voluisse  sat  est. 
vEtas  prima  canat  Veneres,  extrema  tumultus. 

Bella  canam,  quando  scripta  puella  mea  est. 
Nunc  volo  subducto  gravior  procedere  vultu  : 

Nunc  aliam  citharam  me  mea  Musa  docet.  10 
Surge,  anime :  ex  humili  jam  carmine  sumite 
vires, 

Pierides  :  magni  nunc  erit  oris  opus. 

Jam  negat  Euphrates  equitem  post  terga  tueri 
Parthorum,  et  Crassos  se  tenuisse  dolet. 

India  quin,  Auguste,  tuo  dat  colla  triumpho,  15 
Et  domus  intactae  te  tremit  Arabiae. 

Et  siqua  extremis  tellus  se  subtrahit  oris, 

Sentiet  illa  tuas  postmodo  capta  manus,  [do 
Haec  ego  castra  sequar :  vates  tua  castra  canen- 
Magnus  ero  :  servent  hunc  mihi  fata  diem.  20 
Ut,  caput  in  magnis  ubi  non  est  tangere  signis, 
Ponitur  hic  imos  ante  corona  pedes : 

Sic  nos  [nunc,  inopes  laudis  conscendere  car¬ 
men,] 

Pauperibus  sacris  vilia  thura  damus,  [fontes, 
Necdum  etiam  Ascraeos  norunt  mea  carmina 
Sed  modo  Permessi  flumine  lavit  Amor.  26 

Elegia  XI. — Ad  Cynthiam. 

Scribant  de  te  alii,  vel  sis  ignota,  licebit ; 

Laudet,  qui  sterili  semina  ponit  humo. 
Omnia,  crede  mihi,  secum  uno  munera  lecto 
Auferet  extremi  funeris  atra  dies  ; 

Et  tua  transibit  contemnens  ossa  viator,  5 
Nec  dicet,  Cinis  hic  docta  puella  fuit. 

Elegia  XII. — De  Amore. 

Quicunque  ille  fuit,  puerum  qui  pinxit  Amorem, 
Nonne  putas  miras  hunc  habuisse  manus  ? 
Hic  primum  vidit,  sine  sensu  vivere  amantes, 

Et  levibus  curis  magna  perire  bona. 

Idem  non  frustra  ventosas  addidit  alas,  5 

Fecit  et  humano  corde  volare  deum; 

Scilicet  alterna  quoniam  jactamur  in  unda, 
Nostraque  non  ullis  permanet  aura  locis. 

Et  merito  hamatis  manus  est  armata  sagittis,  9 
Et  pharetra  ex  humero  Gnossia  utroque  jacet ; 
Ante  ferit  quoniam,  tuti  quam  cernimus  hostem, 
N  ec  quisquam  ex  illo  vulnere  sanus  abit. 

In  me  tela  manent,  manet  et  puerilis  imago  , 

Sed  certe  pennas  perdidit  ille  suas ;  [quam, 
Evolat,  heu !  nostro  quoniam  de  pectore  nun- 
Assiduusque  meo  sanguine  bella  gerit.  16 
Quid  tibi  jucundum  siccis  habitare  medullis  ? 

Si  pudor  est,  alio  trajice  tela  tua. 

Intactos  isto  satius  tentare  veneno  : 

Non  ego,  sed  tenuis  vapulat  umbra  mei :  20 

Quam  si  perdideris,  quis  erit,  qui  talia  cantet  ? 

Hsec  mea  Musa  levis  gloria  magna  tua  est ; 
Quae  caput,  et  digitos,  et  lumina  nigra  puellae, 
Et  canit,  ut  soleant  molliter  ire  pedes. 

Elegia  XIII. — Ad  Cynthiam. 

Non  tot  Achaemeniis  armantur  Susa  sagittas, 
Spicula  quot  nostro  pectore  fixit  Amor. 

Hic  me  tam  graciles  vetuit  contemnere  Musas, 
Jussit  et  Ascraeum  sic  habitare  nemus : 

Non  ut  Pieriae  quercus  mea  verba  sequantur,  5 
Aut  possim  Ismaria  ducere  valle  feras ; 

Sed  magis  ut  nostro  tepefiat  Cynthia  versu : 

Tunc  ego  sim  Inachio  notior  arte  Lino. 

Non  ego  sum  formae  tantum  mirator  honestae, 
Nec  siqua  illustres  foemina  jactat  avos;  10 
Me  juvat  in  gremio  doctae  legisse  puellae, 
Auribus  et  puris  scripta  probasse  mea. 

Haec  ubi  contigerint,  populi  confusa  valeto 
Fabula ;  nam  domina  judice  tutus  ero ; 

Quae  si  forte  bonas  ad  pacem  verterit  aures,  15 
Possim  inimicitias  tunc  ego  ferre  Jovis. 

*  *  *  *  * 
Quandocunque  igitur  nostros  nox  claudet  ocellos, 
Accipe,  quae  serves  funeris  acta  mei. 

Nec  mea  tunc  longa  spatietur  imagine  pompa, 
Nec  tuba  sit  fati  vana  querela  mei;  20 

Nec  mihi  tum  fulcro  sternatur  lectus  eburno, 
Nec  sit  in  Attalico  mors  mea  nixa  toro. 

Desit  odoriferis  ordo  mihi  lancibus ;  adsint 
Plebeii  parvae  funeris  exequiae. 

Sat  mea,  sat  magna  est,  si  tres  sint  pompa  li¬ 
belli, 

Quos  ego  Persephonae  maxima  dona  feram.  26 
Tu  vero  nudum  pectus  lacerata  sequeris, 

Nec  fueris  nomen  lassa  vocare  meum  ; 
Osculaque  in  gelidis  ponas  suprema  labellis, 
Cum  dabitur  Syrio  munere  plenus  onyx.  30 
Deinde,  ubi  suppositus  cinerem  me  fecerit  ardor, 
Accipiat  Manes  parvula  testa  meos  : 

Et  sit  in  exiguo  laurus  superaddita  busto, 

Quae  tegat  extincti  funeris  umbra  locum. 

Et  duo  sint  versus ;  “  Qui  nunc  jacet  arida 
pulvis,  35 

Unius  hic  quondam  servus  Amoris  erat.” 

Nec  minus  haec  nostri  notescet  fama  sepulcri, 
Quam  fuerant  Phthii  busta  cruenta  viri. 

Tu  quoque,  siquando  venies  ad  fata,  (memento 
Hoc  iter !)  ad  lapides,  cara,  veni  memores.  40 
Interea  cave  sis  nos  adspernata  sepultos. 
Nonnihil  [ad  veruml  conscia  terra  sapit. 

*  #  *  *  * 

Atque  utinam  primis  animam  me  ponere  cunis 
Jussisset  quaevis  de  tribus  una  soror. 

Nam  quo  tam  dubiae  servetur  spiritus  horae  ?  45 
Nestoris  est  visus  post  tria  saecla  cinis. 

Si  tam  longaevae  minuisset  fata  senectae 
[Gallicus]  Iliacis  miles  in  aggeribus, 

Non  ille  Antilochi  vidisset  corpus  humati, 
Diceret  aut,  O  mors  !  cur  mihi  sera  venis  ?  50 
Tu  tamen  amisso  nonnunquam  flebis  amico  : 

Fas  est  praeteritos  semper  amare  viros. 

Testis,  quem  niveum  quondam  percussit,  Adonis, 
Yenantem  Idalio  vertice  durus  aper. 

Illis  formosum  flevisse  paludibus,  illuc  55 
Diceris  effusa  tu,  Venus,  isse  coma. 

Sed  frustra  mutos  revocabis,  Cynthia,  Manes  : 
Nam  mea  quid  poterunt  ossa  minuta  loqui? 

Elegia  XIV. — Laetatur  potitus  Amica. 

Non  ita  Dardanio  gavisus  Atrida  triumpho  est, 
Cum  caderent  magnae  Laomedontis  opes  ; 

Nec  sic  errore  exacto  laetatus  TJlixes, 

Cum  tetigit  carae  littora  Dulichiae  ; 

Nec  sic  Electra,  salvum  cum  adspexit  Oresten,  5 
Cujus  falsa  tenens  fleverat  ossa  soror 
Nec  sic  incolumem  Minois  Thesea  vidit, 
Daedaleum  lino  cum  duce  rexit  iter ; 

Quanta  ego  praeterita  collegi  gaudia  nocte. 
Immortalis  ero,  crastina  talis  eat.  10 


At,  dum  demissis  supplex  cervicibus  ibam 
Dicebar  sicco  vilior  esse  lacu. 

Nec  mihi  jam  fastus  opponere  quaerit  iniquos, 
Nec  mihi  ploranti  lenta  sedere  potest. 

Atque  utinam  non  tam  sero  mihi  nota  fuisset  1 5 
Conditio  :  cineri  nunc  medicina  datur. 

Ante  pedes  caecis  lucebat  semita  nobis. 

Scilicet  insano  nemo  in  amore  videt. 

Hoc  sensi  prodesse  magis.  Contemnite,  amantes  : 

Sic  hodie  veniet,  siqua  negavit  heri.  2C 
Pulsabant  alii  frustra,  dominamque  vocabant : 

Mecum  habuit  positum  lenta  puella  caput. 
Haec  mihi  devictis  potior  victoria  Parthis : 

Haec  spolia,  haec  reges,  haec  mihi  currus  erunt. 
Magna  ego  dona  tua  figam,  Cytherea,  columna,  2  5 
Taleque  sub  nostro  munere  carmen  erit : 

Has  pono  ante  tuam  tibi,  diva,  Propertius  aedem 
Exuvias,  tota  nocte  receptus  amans. 

Nunc  a  te,  mea  lux,  veniat  mea  littore  navis 
Servata,  an  mediis  sidat  onusta  vadis.  30 
Quod  si  forte  aliqua  nobis  mutabere  culpa, 
Vestibulum  jaceam  mortuus  ante  tuum. 

Elegia  XV. — Narrat  Voluptates  suas. 

O  me  felicem  !  o  nox  mihi  candida  !  et  o  tu 
Lectule  deliciis  facte  beate  meis  ! 

Quam  multa  apposita  narramus  verba  lucerna  ! 

Quantaque  sublato  lumine  rixa  fuit ! 

Nam  modo  nudatis  mecum  est  luctata  papillis ;  5 
Interdum  tunica  duxit  operta  moram. 

Illa  meos  somno  lapsos  patefecit  ocellos 

Ore  suo,  et  dixit :  Siccine  lente  jaces  ?  [tum 
Quam  vario  amplexu  mutamus  brachia  !  quan 
Oscula  sunt  labris  nostra  morata  tuis  !  10 

Non  juvat  in  caeco  Venerem  corrumpere  motu. 

Si  nescis,  oculi  sunt  in  amore  duces. 

Ipse  Paris  nuda  fertur  periisse  Lacaena, 

Cum  Menelaeo  surgeret  e  thalamo. 

Nudus  et  Endymion  Phoebi  cepisse  sororem  15 
Dicitur,  et  nudae  concubuisse  deae. 

Quod  si  pertendens  animo  vestita  cubaris, 
Scissa  veste  meas  experiere  manus. 

Quin  etiam,  si  me  ulterius  provexerit  ira, 
Ostendes  matri  brachia  laesa  tuae.  20 

Necdum  inclinatae  prohibent  te  ludere  mammae. 

Viderit  hoc,  siquam  jam  peperisse  pudet. 
Dum  nos  fata  sinunt,  oculos  satiemus  amore  : 

Nox  tibi  longa  venit,  nec  reditura  dies. 

Atque  utinam  haerentes  sic  nos  vincire  catena 
Vellent,  ut  nunquam  solveret  ulla  dies. 
Exemplo  junctae  tibi  sint  in  amore  columbae, 
Masculus  et  totum  foemina  conjugium. 

Errat,  qui  finem  vesani  quaerit  amoris : 

Verus  amor  nullum  novit  habere  modum.  30 
Terra  prius  falso  partu  deludet  arantes, 

Et  citius  nigros  Sol  agitabit  equos, 
Fluminaque  ad  caput  incipient  revocare  liquores, 
Aridus  et  sicco  gurgite  piscis  erit ; 

Quam  possim  nostros  alio  transferre  calores.  35 
Hujus  ero  vivus,  mortuus  hujus  ero. 

Quod  mihi  si  secum  tales  concedere  noctes 
Illa  velit,  vitae  longus  et  annus  erit : 

Si  dabit  haec  multas,  fiam  immortalis  in  illis. 

Nocte  una  quivis  vel  deus  esse  potest.  40 
Qualem  si  cuncti  vellent  decurrere  vitam, 

Et  pressi  multo  membra  jacere  mero  ; 

Non  ferrum  crudele  esset,  neque  bellica  navis, 
Nec  nostra  Actiacum  verreret  ossa  mare  ;  44 
Nec,  toties  propiis  circum  oppugnata  triumphis, 
Lassa  foret  crines  solvere  Roma  suos. 

Me  certe  merito  poterunt  laudare  minores : 

Laeserunt  nullos  pocula  nostra  deos. 

Tu  modo,  dum  licet,  hunc  fructum  ne  desere  vitae. 

Omnia  si  dederis  oscula,  pauca  dabis.  50 
Ac  veluti  folia  arentes  liquere  corollas, 

Quae  passim  calathis  strata  natare  vides ; 

Sic  nobis,  qui  nunc  magnum  spiramus  amantes, 
Forsitan  includet  crastina  fata  dies. 

Elegia  XVI. — Ad  Cynthiam. 

Praetor  ab  Illyricis  venit  modo,  Cynthia,  terris, 
Maxima  praeda  tibi,  maxima  cura  mihi. 

Non  potuit  saxo  vitam  posuisse  Cerauno  ? 

Ah,  Neptune  !  tibi  qualia  dona  darem  ! 

Nunc,  sine  me,  plena  fiunt  convivia  mensa  :  5 

Nunc,  sine  me,  tota  janua  nocte  patet. 

Quare,  si  sapis,  oblatas  ne  desere  messes ; 

Et  stolidum  pleno  vellere  carpe  pecus. 
Deinde,  ubi  consumto  restabit  munere  pauper, 
Dic  alias  iterum  naviget  Illyrias.  10 

Cynthia  non  sequitur  fasces,  non  curat  honores : 

Semper  amatorum  ponderat  illa  sinus. 

At  tu  nunc  nostro,  Venus,  o,  succurre  dolori, 
Rumpat  ut  assiduis  membra  libidinibus. 

Ergo  muneribus  quivis  mercatur  amorem  ?  15 

Jupiter  !  indigna  merce  puella  perit. 

Semper  in  Oceanum  mittit  me  quaerere  gemmas, 
Et  jubet  ex  ipsa  tollere  dona  Tyro. 

Atque  utinam  Romae  nemo  esset  dives ;  et  ipse 
Straminea  posset  dux  habitare  casa.  20 

Nunquam  venales  essent  ad  munus  amicae, 
Atque  una  fieret  cana  puella  domo. 

Non  quia  septenas  noctes  sejuncta  cubaris, 
Candida  tam  foedo  brachia  fusa  viro  ; 

Non  qui  peccaris,  testor  te  ;  sed  quia  vulgo  25 
Formosis  levitas  semper  amica  fuit. 

Barbarus  excussis  agitat  fastidia  lumbis, 

Et  subito  felix  nunc  mea  regna  tenet. 

Adspice  quid  donis  Eriphyla  invenit  amaris  ; 

Arserit  et  quantis  nupta  Creusa  malis.  30 
Nullane  sedabit  nostros  injuria  fletus  ? 

An  dolor  hic  vitiis  nescit  abesse  suis  ? 

Tot  jam  abiere  dies,  cum  me  nec  cura  theatri, 

N  ec  tetigit  Campi,  nec  mea  Musa  juvat. 

Ah !  pudeat,  certe  pudeat ;  nisi  forte  (quod  aiunt) 
Turpis  amor  surdis  auribus  esse  solet.  36 
Cerne  ducem,  modo  qui  fremitu  complevit  inani 
Actia  damnatis  sequora  militibus. 

Hunc  infamis  amor  versis  dare  terga  carinis 
Jussit,  et  extremo  quaerere  in  orbe  fugam.  40 
Caesaris  haec  virtus,  et  gloria  Caesaris  haec  est : 

Illa,  qua  vicit,  condidit  arma  manu,  [ragdos, 
Sed  quascunque  tibi  vestes,  quoscunque  sma- 
Quosve  dedit  flavo  lumine  chrysolithos  ; 

Haec  videam  rapidas  in  vanum  ferre  procellas ;  45 
Quae  tibi  terra,  velim,  quae  tibi  fiat  aqua. 

Non  semper  placidus  perjuros  ridet  amantes 
Jupiter,  et  surda  negligit  aure  preces. 
Vidistin’  toto  sonitus  procurrere  coelo, 

Fulminaque  aetheria  desiluisse  domo  ?  50 

Non  haec  Pleiades  faciunt,  neque  aquosus  Orion ; 

Nec  sic  de  nihilo  fulminis  ira  cadit. 

Perjuras  tunc  ille  solet  punire  puellas  : 

Deceptus  quoniam  flevit  et  ipse  deus. 

Quare  ne  tibi  sit  tanti  Sidonia  vestis,  55 

Ut  timeas,  quoties  nubilus  Auster  erit. 

Elegia  XVII. — De  Exclusione. 

Mentiri  noctem,  promissis  ducere  amantem, 
Hoc  erit  infectas  sanguine  habere  manus, 


Horum  ego  sum  vates,  quoties  desertus  amaras 
Explevi  noctes  fractus  utroque  toro. 

V el  tu  Tantalea  moveare  ad  flumina  sorte,  5 
Ut  liquor  arenti  fallat  ab  ore  sitim ; 

Vel  tu  Sisyphios  licet  admirere  labores, 

Difficile  ut  toto  monte  volutet  onus ; 

Durius  in  terris  nihil  est  quod  vivat  amante  ; 
Nec,  modo  si  sapias,  quod  minus  esse  velis.  16 

Quem  modo  felicem  invidia  mirante  ferebant, 
Nunc  decimo  admittor  vix  ego  quoque  die. 

Nunc  jacere  e  duro  corpus  juvat,  impia,  saxo, 
Sumere  et  in  nostras  tetra  venena  manus. 

Nec  licet  in  triviis  sicca  requiescere  luna,  lb 
Aut  per  rimosas  mittere  verba  fores. 

Quod  quamvis  ita  sit,  dominam  mutare  cavebo. 
Tum  flebit,  cum  in  me  senserit  esse  fidem. 

Elegia  XVIII. — Ad  Cynthiam. 

Assiduae  multis  odium  peperere  querelae  : 
Frangitur  in  tacito  foemina  saepe  viro. 

Siquid  vidisti,  semper  vidisse  negato : 

Aut  siquid  doluit  forte,  dolere  nega. 

Quid,  mea  si  canis  aetas  candesceret  annis,  It 
Et  faceret  scissas  languida  ruga  genas  ? 

At  non  Tithoni  spernens  Aurora  senectam 
Desertum  Eoa  passa  jacere  domo  est. 

Illum  saepe  suis  decedens  fovit  in  ulnis, 

Quam  prius  abjunctos  sedula  lavit  equos.  10 

Illum  ad  vicinos  cum  amplexa  quiesceret  Indos* 
Maturos  iterum  est  questa  redire  dies. 

Illa  deos,  currum  conscendens,  dixit  iniquos, 
Invitum  et  terris  praestitit  officium  ; 

Cui  majora  senis  Tithoni  gaudia  vivi,  15 

Quam  gravis  amisso  Memnone  luctus  erat. 

Cum  sene  non  puduit  talem  dormire  puellam, 
Et  canae  toties  oscula  ferre  coma;. 

At  tu  etiam  juvenem  odisti  me  perfida,  cum  sis 
Ipsa  anus  haud  longa  curva  futura  die.  20 

Quin  ego  deminuo  curam,  quod  saepe  Cupido 
Huic  malus  esse  solet,  cui  bonus  ante  fuit. 

Nunc  etiam  infectos  demens  imitare  Britannos, 
Ludis  et  externo  tincta  nitore  caput. 

Ut  natura  dedit,  sic  omnis  recta  figura  :  25 

Turpis  Romano  Belgicus  ore  color. 

An,  si  caeruleo  quaedam  sua  tempora  fuco 
Tinxerit,  idcirco  caerula  forma  bona  est  ? 

Illi  sub  terris  fiant  mala  multa  puellae, 

Quae  mentita  suas  vertit  inepta  comas.  30 

De  me,  mi  certe  poteris  formosa  videri, 

Mi  formosa  sat  es,  si  modo  saepe  venis. 

Cum  tibi  nec  frater,  nec  sit  tibi  filius  ullus, 
Frater  ego,  et  tibi  sim  filius  unus  ego. 

Ipse  tuus  semper  tibi  sit  custodia  lectus  ;  35 

Nec  nimis  ornata  fronte  sedere  velis. 

Credam  ego  narranti  (noli  committere)  famae : 
Et  terras  rumor  transilit  et  maria. 

Elegia  XIX. — Ad  eandem. 

Etsi  me  invito  discedis,  Cynthia,  Roma. 

Laetor,  quod  sine  me  devia  rura  colis. 

Nullus  erit  castis  juvenis  corruptor  in  agris, 

Qui  te  blanditiis  non  sinat  esse  probam. 

Nulla  neque  ante  tuas  orietur  rixa  fenestras,  5 
Nec  tibi  clamatae  somnus  amarus  erit. 

Sola  eris,  et  solos  spectabis,  Cynthia,  montes, 
Et  jiecus,  et  fines  pauperis  agricolae. 

Illic  te  nulli  poterunt  corrumpere  ludi, 

Fanaque,  peccatis  plurima  causa  tuis.  1C 

Illic  assidue  tauros  spectabis  arantes, 

Et  vitem  docta  ponere  falce  coma». 

Atque  ibi  rara  feres  inculto  thura  sacello, 
Haedus  ubi  agrestes  corruet  ante  focos. 
Protinus  et  nuda  choreas  imitabere  sura;  15 
Omnia  ab  externo  sint  modo  tuta  viro. 

Ipse  ego  venabor :  jam  nunc  me  sacra  Diana; 

Suscipere,  et  Yeneri  ponere  vota  juvat. 
Incipiam  captare  feras,  et  reddere  pinu 

Cornua,  et  audaces  ipse  movere  canes.  20 
Non  tamen  ut  vastos  ausim  tentare  leones, 

Aut  celer  agrestes  cominus  ire  sues. 

Haec  igitur  mihi  sit  lepores  audacia  molles 
Excipere,  et  stricto  figere  avem  calamo, 

Qua  formosa  suo  Clitumnus  flumina  luco  25 
Integit,  et  niveos  abluit  unda  boves. 

Tu,  quoties  aliquid  conabere,  vita,  memento 
Venturum  paucis  me  tibi  Luciferis. 

Sic  me  nec  solae  poterunt  avertere  sylvae, 

Nec  vaga  muscosis  flumina  fusa  jugis.  30 
Quin  ego  in  assidua  mutem  tua  nomina  lingua ; 
Absenti  nemo  ne  nocuisse  velit. 

Elegia  XX. — Ad  Cynthiam. 

Quid  fles  abducta  gravius  Briseide  ?  quid  fles 
Anxia  captiva  tristius  Andromacha  ? 

Quid  ve  mea  de  fraude  deos,  insana,  fatigas  ? 

Quid  quereris  nostram  sic  cecidisse  fidem  ? 
Non  tam  nocturna  volucris  funesta  querela  5 
Attica  Cecropiis  obstrepit  in  foliis ; 

Nec  tantum  Niobe  bis  sex  ad  busta  superba 
Sollicito  lacrymas  depluit  e  Sipylo. 

Me  licet  seratis  adstringant  brachia  nodis,  9 
Sint  mea  vel  Danaes  condita  membra  domo ; 
In  te  ego  et  seratas  rumpam,  mea  vita,  catenas, 
Ferratam  Danaes  transiliamque  domum. 

De  te  quodcunque,  ad  surdas  mihi  dicitur  aures  : 

Tu  modo  ne  dubita  de  gravitate  mea. 

Ossa  tibi  juro  per  matris,  et  «ssa  parentis,  15 
(Si  fallo,  cinis,  heu  !  sit  mihi  uterque  gravis) 
Me  tibi  ad  extremas  mansurum,  vita,  tenebras. 

Ambos  una  fides  auferet,  una  dies. 

Quod  si  nec  nomen,  nec  me  tua  forma  teneret, 
Posset  servitium  mite  tenere  tuum.  20 

Septima  jam  plenae  deducitur  orbita  Lunae, 

Cum  de  me,  et  de  te,  compita  nulla  tacent, 
laterea  nobis  non  nunquam  janua  mollis, 

Non  nunquam  lecti  copia  facta  tui; 

Nec  mihi  muneribus  nox  ulla  est  emta  beatis :  25 
Quicquid  eram,  hoc  animi  gratia  magna  tui. 
Cum  te  tam  multi  peterent,  tu  me  una  petisti. 

Possim  ego  naturae  non  meminisse  tuae  ? 

Tunc  me  vel  tragicae  vexetis  Erinnyes,  et  me 
Inferno  damnes,  iEace,  judicio ;  30 

Tunc  inter  Tityi  volucres  mea  poena  vagetur; 

Atque  ego  Sisyphio  saxa  labore  geram. 

Nec  tu  supplicibus  me  sis  venerata  tabellis. 

Ultima  talis  erit,  quae  mea  prima  fides. 

Hoc  mihi  perpetuo  jus  est,  quod  solus  amator  35 
Nec  cito  desisto,  nec  temere  incipio. 

Elegia  XXI. — Ad  Cynthiam,  de  Pantho. 

At,  quantum  de  me  Panthi  tibi  pagina  finxit, 
Tantum  illi  Pantho  ne  sit  amica  Venus. 

Sed  tibi  jam  videor  Dodona  verior  augur  ? 

Uxorem  ille  tuus  pulcher  amator  habet. 

Tot  noctes  periere :  nihil  pudet  ?  adspice,  cantat 
Liber  :  tu,  nimium  credula,  sola  jaces.  6 
Et  nunc  inter  eos  es  sermo,  et  te  ille  superbus 
Dicit,  se  invito,  saepe  fuisse  domi. 

Dispeream,  si  quicquam  aliud,  quam  gloria,  de  te 
Quaeritur :  has  laudes  ille  maritus  habet.  10 


Colchida  sic  hospes  quondam  decepit  Iason : 

Ejectae  tenuit  namque  Creusa  domum. 

Sic  a  Dulichio  juvene  et  delusa  Calypso 
Vidit  amatorem  pandere  vela  suum. 

Ah  !  nimium  faciles  aurem  praebere  puellae,  1 5 
Discite  desertae  non  temere  esse  bonae. 

Nunc  quoque,  qui  restet,  jampridem  quaeritur 
alter. 

Experta  in  primo,  stulta,  cavere  potes. 

Nos  quocunque  loco,  nos  omni  tempore  tecum, 
Sive  aegra  pariter,  sive  valente,  sumus.  20 

Elegia  XXII. — Ad  Demophoontem. 

Scis  here  mi  multas  pariter  placuisse  puellas ; 

Scis  mihi,  Demophoon,  multa  venire  mala. 
Nulla  meis  frustra  lustrantur  compita  plantis : 

Omnia  in  exitium  nata  theatra  meum ; 

Sive  aliquis  molli  deducit  candida  gestu  5 
Brachia,  seu  varios  incinit  ore  modos. 

Interea  nostri  quaerunt  sibi  vulnus  ocelli, 
Candida  non  tecto  pectore  siqua  sedet ; 

Sive  vagi  crines  puris  in  frontibus  errant, 
Indica  quos  medio  vertice  gemma  tenet :  10 

Quae  si  forte  aliquid  vultu  mihi  dura  negarat, 
Frigida  de  tota  fronte  cadebat  aqua. 

Quaeris,  Demophoon,  cur  sim  tam  mollis  in  om  • 
nes? 

Quod  quaeris,  quare  non  habet  ullus  amor  ? 
Cur  aliquis  sacris  laniat  sua  brachia  cultris,  15 
Et  Phrygis  insanos  caeditur  ad  numeros  ? 
Unicuique  dedit  vitium  natura  creato. 

Mi  natura  aliquid  semper  amare  dedit. 

Me  licet  et  Thamyrae  cantoris  fata  sequantur, 
Nunquam  ad  formosas,  invide,  caecus  ero.  20 
Sed,  tibi  si  exiles  videor  tenuatus  in  artus, 
Falleris  ;  haud  unquam  est  culta  labore  Venus. 
Percontere  licet;  saepe  est  experta  puella 
Officium  tota  nocte  valere  meum. 

Jupiter  Alcmenae  geminas  requieverat  Arctos, 
Et  coelum  noctu  bis  sine  rege  fuit.  26 

Nec  tamen  idcirco  languens  ad  fulmina  venit. 

Nullus  amor  vires  eripit  ipse  suas. 

Quid  ?  cum  e  complexu  Briseidos  iret  Achilles, 
Num  fugere  minus  Thessala  tela  Phryges  ?  30 
Quid  ?  ferus  Andromachae  lecto  cum  surgeret 
Hector, 

Bella  Mycenaeae  non  timuere  rates  ? 

Ille,  vel  hic,  classes  poterat,  vel  perdere  muros. 

Hic  ego  Pelides,  hic  ferus  Hector  ego. 
Adspice,  uti  coelo  modo  sol,  modo  luna  minis¬ 
tret  :  35 

Sic  etiam  nobis  una  puella  parum  est. 

Altera  me  cupidis  teneat  foveatque  lacertis, 
Altera  siquando  non  sinit  esse  locum ; 

Aut,  si  forte  irata  meo  sit  facta  ministro, 

Ut  sciat  esse  aliam,  quae  velit  esse  mea.  40 
Nam  melius  duo  defendunt  retinacula  navem  ; 

Tutius  et  geminos  anxia  mater  alit. 

Aut  si  es  dura,  nega :  sin  es  non  dura,  venito. 

Quid  juvat  in  nullo  pondere  verba  loqui  ? 

Hic  unus  dolor  est  ex  omnibus  acer  amanti,  45 
Speranti  subito  siqua  venire  negat. 

Quanta  illum  toto  versant  suspiria  lecto, 

Cum  recipi,  quem  non  noverit  ille,  putat  ? 

Et  rursum  puerum  quaerendo  audita  fatigat ; 
Quem,  quae  scire  timet,  dicere  plura  jubet.  5C 

Elegia  XXIII. — De  Amoris  Servitute. 

Cui  fuit  indocto  fugienda  haec  semita  vulgi, 

Ipsa  petita  lacu  nunc  mihi  dulcis  aqua  est. 

Ingenuus  quisquam  alterius  dat  munera  servo, 
Ut  commissa  suae  verba  ferat  dominae  ? 

Et  quaerit  toties,  Quaenam  nunc  porticus  il¬ 
lam  5 

Integit  ?  et,  Campo  quo  movet  illa  pedes  ? 
Deinde  ubi  pertuleris,  quos  dicit  fama  labores 
Herculis,  ut  scribat,  Muneris  ecquid  habes  ? 
Cernere  uti  possis  vultum  custodis  avari, 

Captus  et  immunda  saepe  latere  casa.  10 
Quam  care  semel  in  toto  nox  venditur  anno  ! 

Ah  pereant,  siquos  janua  clausa  juvat. 
Contra,  rejecto  quae  libera  vadit  amictu, 
Custodum  et  nullo  septa  timore,  placet ; 

Cui  saepe  immundo  Sacra  conteritur  via  socco,  15 
Nec  sinit  esse  moram,  siquis  adire  velit. 
Differet  haec  nunquam,  nec  poscet  garrula,  quae  te 
Adstrictus  ploret  saepe  dedisse  pater. 

Nec  dicet,  Timeo:  propera  jam  surgere,  quaeso: 

Infelix  !  hodie  vir  mihi  rure  venit.  20 

Et  quas  Euphrates,  et  quas  mihi  misit  Orontes, 
Me  capiant :  nolim  furta  pudica  tori. 

Libertas  quoniam  nulli  jam  restat  amanti, 
Nullus  liber  erit,  siquis  amare  volet. 

Elegia  XXIY. — De  Cynthia,  in  imulum. 
Tu  loqueris,  cum  sis  jam  noto  fabula  libro, 

Et  tua  sit  toto  Cynthia  lecta  foro  ? 

Cui  non  his  verbis  adspergat  tempora  [surdo] 
Aut  pudor  ingenuus,  aut  reticendus  amor  ? 
Quod  si  tam  facilis  spiraret  Cynthia  nobis,  5 
Non  ego  nequitiae  dicerer  esse  caput, 

Nec  sic  per  totam  infamis  traducerer  urbem  : 

Urerer  et  quamvis,  nomine  verba  darem. 
Quare  ne  tibi  sit  mirum  me  quaerere  viles : 

Parcius  infamant :  num  tibi  causa  levis  ?  10 
Et  modo  pavonis  caudae  flabella  superbae, 

Et  manibus  dura  frigus  habere  pila ; 

Et  [cupit  iratum]  talos  me  poscere  eburnos, 
Quaeque  nitent  Sacra  vilia  dona  via. 

Ah  peream,  si  me  ista  movent  dispendia:  verum 
Fallaci  dominae  jam  pudet  esse  jocum.  16 
***** 

Hoc  erat  in  primis  quod  me  gaudere  jubebas  ? 

Tam  te  formosam  non  pudet  esse  levem? 

Una  aut  altera  nox  nondum  est  in  amore  peracta, 
Et  dicor  lecto  jam  gravis  esse  tuo.  20 

Me  modo  laudabas,  et  carmina  nostra  legebas. 

Ille  tuus  pennas  tam  cito  vertit  amor  ? 
Contendat  mecum  ingenio,  contendat  et  arte  ; 

In  primis  una  discat  amare  domo  : 

Si  libitum  tibi-  erit,  Lernaeas  pugnet  ad  hydras, 
Et  tibi  ab  Hesperio  mala  dracone  ferat ;  26 

Tetra  venena  libens,  et  naufragus  ebibat  undas, 
Et  nunquam  pro  te  deneget  esse  miser  ; 

<;Quos  utinam  in  nobis,  vita,  experiare  labores) 
Jam  tibi  de  timidis  iste  protervus  erit,  30 
Qui  nunc  se  in  tumidum  jactando  venit  honorem ; 

Dissidium  vobis  proximus  annus  erit. 

At  me  non  aetas  mutabit  tota  Sibyllae, 

Non  labor  Alcidae,  non  niger  ille  dies. 

Tu  me  compones,  et  dices,  Ossa,  Properti,  35 
Haec  tua  sunt :  eheu  !  tu  mihi  certus  eras. 
Certus  eras,  eheu !  quamvis  nec  sanguine  avito 
Nobilis,  et  quamvis  non  ita  dives  eras. 

Nil  ego  non  patiar :  nunquam  me  injuria  mutat : 

Ferre  ego  formosam  nullum  onus  esse  puto. 
Credo  ego  non  paucos  ista  periisse  figura  ;  41 

Credo  ego  sed  multos  non  habuisse  fidem. 
Parvo  dilexit  spatio  Minoida  Theseus, 

Phyllida  Demophoon,  hospes  uterque  malus. 


Jam  tibi  Iasonia  vecta  est  Medea  carina,  45 
Et  modo  servato  sola  relicta  viro. 

Dura  est,  quse  multis  simulatum  fingit  amorem, 
Et  se  plus  uni  siqua  parare  potest. 

Noli  nobilibus,  noli  te  offerre  beatis. 

Yix  venit,  extremo  qui  legat  ossa  die.  50 
Hi  tibi  nos  erimus  :  sed  tu  potius  precor  ut  me 
Demissis  plangas  pectore  nuda  comis. 

Elegia  XXV. — Ad  Cynthiam. 

Unica  nata  meo  pulcherrima  cura  dolori, 
Excludi  quoniam  sors  mea  saepe,  venis. 

Ista  meis  fiet  notissima  forma  libellis, 

Calve,  tua  venia,  pace,  Catulle,  tua. 

Miles  depositis  annosus  secubat  armis,  5 

Grandaevique  negant  ducere  aratra  boves, 
Putris  et  in  vacua  requiescit  navis  arena, 

Et  vetus  in  templo  bellica  parma  vacat : 

At  me  ab  amore  tuo  diducet  nulla  senectus, 

Sive  ego  Tithonus,  sive  ego  Nestor  ero.  10 
Nonne  fuit  satius  duro  servire  tyranno, 

Et  gemere  in  tauro,  sseve  Perille,  tuo  ? 
Gorgonis  et  satius  fuit  obdurescere  vultu? 

Caucasias  etiam  si  pateremur  aves  ? 

Sed  tamen  obsistam  :  teritur  rubigine  mucro  15 
Ferreus,  et  parvo  saepe  liquore  silex ; 

At  nullo  dominae  teritur  sub  limine  amator : 

Restat,  et  immerita  sustinet  aure  minas. 

Ultro  contemtus  rogat,  et  peccasse  fatetur 
Laesus,  et  invitis  ipse  redit  pedibus.  20 
Tu  quoque,  qui  pleno  fastus  assumis  amore, 
Credule,  nulla  diu  fcemina  pondus  babet. 

An  quisquam  in  mediis  persolvit  vota  procellis, 
Cum  saepe  in  portu  fracta  carina  natet  ? 

Aut  prius  infecto  deposcit  praemia  cursu,  25 
Septima  quam  metam  triverit  ante  rota  ? 
Mendaces  ludunt  flatus  in  amore  secundo. 

Siqua  venit  sero,  magna  ruina  venit. 

Tu  tamen  interea,  quamvis  te  diligat  illa, 

In  tacito  cohibe  gaudia  clausa  sinu.  30 

Namque,  in  amore  suo,  semper  sua  maxima 
cuique 

Nescio  quo  pacto  verba  nocere  solent. 
Quamvis  te  persaepe  vocet,  semel  ire  memento. 

Invidiam  quod  habet,  non  solet  esse  diu. 

At  si  saecla  forent  antiquis  grata  puellis,  35 
Essem  ego,  quod  nunc  tu  :  tempore  vincor  ego. 
Non  tamen  ista  meos  mutabunt  saecula  mores. 

Unusquisque  sua  noverit  ire  via. 

At  vos,  qui  officia  in  multos  revocatis  amores, 
Quantus  sic  cruciat  lumina  vestra  dolor  !  40 

Vidistis  pleno  teneram  candore  puellam  ; 

Vidistis  fusco  :  ducit  uterque  color. 

Vidistis  quandam  Argiva  prodire  figura  ; 

Vidistis  nostras  :  utraque  forma  rapit. 

Iliaque  plebeio,  vel  sit  sandicis  amictu :  45 

Haec  atque  illa  mali  vulneris  una  via  est. 
Cum  satis  una  tuis  insomnia  portet  ocellis, 

Una  sit  et  cuivis  fcemina  multa  mala. 

Elegia  XXVI. — Ad  eandem,  de  Insomnio 
Naufragii. 

Vidi  te  in  somnis  fracta,  mea  vita,  carina 
Ionio  lassas  ducere  rore  manus, 

Et,  quaecunque  in  me  fueras  mentita,  fateri. 
Nec  jam  humore  graves  tollere  posse  comas: 
Qualem  purpureis  agitatam  fluctibus  Hellen,  5 
Aurea  quam  molli  tergore  vexit  ovis. 

Quam  timui,  ne  forte  tuum  mare  nomen  haberet, 
Atque  tua  labens  navita  fleret  aqua ! 

Quse  tum  ego  Neptuno,  quae  tum  cum  Castore 
fratri, 

Quaeque  tibi  excepi  tum,  dea  Leucothee  !  10 
At  tu,  vix  primas  extollens  gurgite  palmas, 
Saepe  meum  nomen  jam  peritura  vocas. 

Quod  shforte  tuos  vidisset  Glaucus  ocellos, 
Esses  Ionii  facta  puella  maris  ; 

Et  tibi  prae  invidia  Nereides  increpitarent,  15 
Candida  Nesaee,  caerula  Cymothoe. 

Sed  tibi  subsidio  delphinum  currere  vidi  ; 

Qui,  puto,  Arioniam  vexerat  ante  lyram. 
.Tamque  ego  conabar  summo  me  mittere  saxo, 
Cum  mihi  discussit  talia  visa  metus.  20 

Nunc  admirentur,  quod  tam  mihi  pulchra  puella 
Serviat,  et  tota  dicar  in  urbe  potens. 

Non  si  Cambysae  redeant,  et  flumina  Croesi, 
Dicat :  De  nostro  surge,  poeta,  toro. 

Nam  mea  cum  recitat,  dicit  se  odisse  beatos.  25 
Carmina  tam  sancte  nulla  puella  colit. 

Multum  in  amore  fides,  multum  constantia  pro¬ 
dest. 

[Qui  dare  multa  potest,  multa  et  amare  potest.] 
Seu  mare  per  longum  mea  cogitet  ire  puella, 
Hanc  sequar,  et  fidos  una  aget  aura  duos.  30 
Unum  littus  erit  sopitis,  unaque  tecto 
Arbor,  et  ex  una  saepe  bibemus  aqua. 

Et  tabula  una  duos  poterit  componere  amantes, 
Prora  cubile  mihi,  seu  mihi  puppis  erit. 
Omnia  perpetiar  ;  saevus  licet  urgeat  Eurus,  35 
Velaque  in  incertum  frigidus  Auster  agat. 
Quicunque  et  venti  miserum  vexastis  Ulixen, 

Et  Danaum  Euboico  littore  mille  rates  ; 

Et  qui  movistis  duo  littora,  cum  rudis  Argus 
Dux  erat  ignoto  missa  columba  mari.  40 
Illa  meis  tantum  non  usquam  desit  ocellis, 
Incendat  navem  Jupiter  ipse  licet. 

Certe  isdem  nudi  pariter  jactabimur  oris, 

Me  licet  unda  ferat,  te  modo  terra  tegat. 

Sed  non  Neptunus  tanto  crudelis  amori ;  45 

Neptunus  fratri  par  in  amore  Jovi. 

Testis  Amymone,  latices  cum  ferret,  in  Argis 
Compressa,  et  Lernae  pulsa  tridente  palus. 
Jam  deus  amplexu  votum  persolvit ;  at  illi 
Aurea  divinas  urna  profudit  aquas.  50 

Crudelem  et  Boream  rapta  Orithyia  negabit. 

Hic  deus  et  terras  et  maria  alta  domat. 

Irede  mihi,  nobis  mitescet  Scylla ;  nec  unquam 
Alternas  revomet  vasta  Charybdis  aquas, 
lpsaque  sidera  erunt  nullis  obscura  tenebris  :  55 
Purus  et  Orion,  purus  et  Haedus  erit. 

Quod  mihi  si  ponenda  tuo  sit  corpore  vita, 
Exitus  hic  nobis  non  inhonestus  erit. 

Elegia  XXVII. —  Quod  incerta  Hora  Mortis. 
At  vos  incertam,  mortales,  funeris  horam 
Quaeritis,  et  qua  sit  Mors  aditura  via ; 
Quaeritis  et  coelo  Phoenicum  inventa  sereno, 
Quae  sit  stella  homini  commoda,  quaeque  mala. 
Seu  pedibus  Parthos  sequimur,  seu  classe  Bri¬ 
tannos,  5 

Et  maris  et  durae  caeca  pericla  viae. 

Rursus  et  objectum  fletis  capiti  esse  tumultum, 
Cum  Mavors  dubias  miscet  utrinque  manus  : 
Praeterea  domibus  flammam,  [domibusque]  rui¬ 
nam, 

Neu  subeant  labris  pocula  nigra  tuis.  10 

Solus  amans  novit  quando  periturus,  et  a  qua 
Morte  :  neque  hic  Boreae  flabra,  neque  arma 
timet. 


Jam  licet  et  Stygia  sedeat  sub  arundine  remex, 
Cernat  et  infernae  tristia  vela  ratis  ; 

Si  modo  clamantis  revocaverit  aura  pueli®,  15 
Concessum  nulla  lege  redibit  iter. 

Elegia  XXVIII. — Ad  Jovem,  pro  Amica  eegro- 
tante. 

Jupiter,  affectas  tandem  miserere  puellae  : 

Tam  formosa  tuum  mortua  crimen  erit. 

Venit  enim  tempus,  quo  torridus  aestuat  aer, 
Incipit  et  sicco  fervere  terra  Cane. 

Sed  non  tam  ardoris  culpa  est,  neque  crimina 
coeli,  5 

Quam  toties  sanctos  non  habuisse  deos. 

Hoc  perdit  miseras,  hoc  perdidit  ante,  puellas. 

Quicquid  jurarunt,  ventus  et  unda  rapit. 

Num  sibi  collatam  doluit  Venus  ?  illa  peraeque 
Prae  se  formosis  invidiosa  dea  est.  10 

An  contemta  tibi  Junonis  templa  Pelasgos  ? 

Palladis  aut  oculos  ausa  negare  bonos  ? 
Semper,  formosae,  non  nostis  parcere  verbis: 

Hoc  tibi  lingua  nocens,  hoc  tibi  forma  dedit. 
Sed  tibi,  vexat®  per  multa  pericula,  \it®  15 
Extremo  veniet  mollior  hora  die. 

Io  versa  caput  primos  mugiverat  annos  : 

Nunc  dea,  qu®  Nili  flumina  vacca  bibit. 

Ino  etiam  prima  terras  ®tate  vagata  est : 

Hanc  miser  imploret  navita  Leucothoen.  20 
Andromede  monstris  fuerat  devota  marinis  : 

H®c  eadem  Persei  nobilis  uxor  erat. 

Callisto  Arcadios  erraverat  ursa  per  agros  : 

H®c  nocturna  suo  sidere  vela  regit. 

Quod  si  forte  tibi  properarint  fata  quietem,  25 
Illa  sepulturae  fata  beata  tu®  ; 

Narrabis  Semel®,  quo  sis  formosa  periclo; 

Credet  et  illa  suo  docta  puella  malo. 

Et  tibi  M®onias  inter  Heroidas  omnes 

Primus  erit,  nulla  non  tribuente,  locus.  30 
Nunc,  utcunque  potes,  fato  gere  saucia  morem. 

Et  deus,  et  durus  vertitur  ipse  dies. 

Hoc  tibi  vel  poterit  conjux  ignoscere  Juno  : 

Frangitur  et  Juno,  si  qua  puella  perit. 
Deficiunt  magico  torti  sub  carmine  rhombi,  35 
Et  tacet  exstincto  laurus  adusta  foco ; 

Et  jam  Luna  negat  toties  descendere  coelo, 
Nigraque  funestum  concinit  omen  avis. 

Dna  ratis  fati  nostros  portabit  amores 
C®rula,  ad  infernos  velificata  lacus.  40 

Si  non  unius,  qu®so  miserere  duorum  : 

Vivam,  si  vivet :  si  cadet  illa,  cadam. 

Pro  quibus  optatis  sacro  me  carmine  damno : 
Scribam  ego :  Per  magnum  salva  puella  Jo¬ 
vem. 

Ante  tuosque  pedes  illa  ipsa  operata  sedebit,  45 
Narrabitque  sedens  longa  pericla  sua. 

H®c  tua,  Persephone,  maneat  clementia ;  nec  tu, 
Persephones  conjux,  s®vior  esse  velis. 

Sunt  apud  infernos  tot  millia  formosarum  : 

Pulchra  sit  in  superis,  si  licet,  una  locis.  50 
Vobiscum  est  Iole,  vobiscum  candida  Tyro, 
Vobiscum  Europe,  nec  proba  Pasiphae  ; 

Et  quot  [Iona]  tulit,  vetus  et  quot  Achaia 
formas, 

Et  Theb®,  et  Priami  diruta  regna  senis. 

Et  qu®cunque  erat  in  numero  Romana  puella. 
Occidit.  Has  omnes  ignis  avarus  habet.  56 
Nec  forma  ®ternum,  aut  cuiquam  est  fortuna 
perennis. 

Longius,  aut  propius,  mors  sua  quemquo 
manet. 

Tu  quoniam  es,  mea  lux,  magno  dimissa  periclo, 
Munera  Dianae  debita  redde,  choros.  60 
Redde  etiam  excubias  divae  nunc,  ante  juvencae  : 
Votivas  noctes  et  mihi  solve  decem. 

Elegia  XXIX. — Ad  Cynthiam. 
Hesterna,  mea  lux,  cum  potus  nocte  vagarer, 
Nec  me  servorum  duceret  ulla  manus, 

Obvia,  nescio  quot  pueri,  mihi  turba  minuta 
Venerat;  (hos  vetuit  me  numerare  timor) 
Quorum  alii  faculas,  alii  retinere  sagittas,  5 
Pars  etiam  visa  est  vincla  parare  mihi. 

°ed  nudi  fuerant :  quorum  lascivior  unus, 
Arripite  hunc,  inquit :  nam  bene  nostis  eum. 
Hic  erat ;  hunc  mulier  nobis  irata  locavit. 

Dixit,  et  in  collo  jam  mihi  nodus  erat.  10 
Hic  alter  jubet  in  medium  propellere  ;  et  alter, 
Intereat,  qui  nos  non  putat  esse  deos. 

Haec  te  non  meritum  totas  exspectat  in  horas ; 

(At  tu  nescio  quas  quaeris,  inepte,  fores) 

Quae  cum  Sidoniae  nocturna  ligamina  mitrae  15 
Solverit,  atque  oculos  moverit  illa  graves  ; 
Afflabunt  tibi  non  Arabum  de  gramine  odores, 
Sed  quos  ipse  suis  fecit  Amor  manibus. 
Parcite  jam,  fratres :  jam  certos  spondet  amo¬ 
res  : 

Et  jam  ad  mandatam  venimus  ecce  domum.  20 
Atque  ita  mi  injecto  dixerunt  rursus  amictu  : 

I  nunc,  et  noctes  disce  manere  domi. 

Mane  erat,  et  volui,  si  sola  quiesceret  illa, 

Visere  :  at  in  lecto  Cynthia  sola  fuit. 
Obstupui :  non  illa  mihi  formosior  unquam  25 
Visa,  neque  ostrina  cum  fuit  in  tunica ; 

Ibat  et  hinc  castae  narratum  somnia  Vestae, 

Neu  sibi,  neve  mihi  quae  nocitura  forent. 

Talis  visa  mihi  somno  dimissa  recenti. 

Heu !  quantum  per  se  candida  forma  valet  1  30 
Quo  tu  matutinus,  ait,  speculator  amicae  ? 

Me  similem  vestris  moribus  esse  putas  ? 

Non  ego  tam  facilis  ;  sat  erit  mihi  cognitus  unus, 
Vel  tu,  vel  siquis  verior  esse  potest. 

Apparent  non  ulla  toro  vestigia  presso,  35 
Signa  voluptatis :  nec  jacuisse  duos. 

Adspice,  ut  in  toto  nullus  mihi  corpore  surgat 
Spiritus,  admisso  [motus]  adulterio. 

Dixit,  et  opposita  propellens  suavia  dextra, 
Prosilit  in  laxa  nixa  pedem  solea.  40 

Sic  ego  tam  sancti  custos  excludor  amoris. 

Ex  illo  felix  nox  mihi  nulla  fuit. 

Elegia  XXX. — Ad  eandem. 

Quo  fugis,  ah  demens  ?  nulla  est  fuga :  tu  licet 
usque 

Ad  Tanaim  fugias,  usque  sequetur  Amor. 

Non  si  Pegaseo  vecteris  in  aere  dorso ; 

Nec  tibi  si  Persei  moverit  ala  pedes. 

Vel,  si  te  sectae  rapiant  talaribus  aurae,  5 

Nil  tibi  Mercurii  proderit  alta  via. 

Instat  semper  Amor  supra  caput,  instat  amanti ; 

Et  gravis  ipse  super  libera  colla  sedet. 
Excubat  ille  acer  custos,  et  tollere  nunquam 
Te  patietur  humo  lumina  capta  semel.  10 
Et  jam  si  pecces,  deus  exorabilis  ille  est, 

Si  mode  praesentes  viderit  esse  preces. 

Ista  senes  licet  accusent  convivia  duri. 

Nos  modo  propositum,  vita,  teramus  iter. 
Illorum  antiquis  onerentur  legibus  aures  :  15 

Hic  locus  est  in  quo,  tibia  docta,  sones, 

Quae  non  jure  vado  Maeandri  jacta  natasti, 
Turpia  cum  faceret  Palladis  ora  tumor. 


Num  jam,  dura,  paras  Phrygias  nunc  ire  per 
undas, 

Et  petere  Hyrcani  littora  nota  maris ;  20 

Spargereque  alterna  communes  caede  penates, 
Et  ferre  ad  patrios  praemia  dira  lares  ? 

Una  contentum  pudeat  me  vivere  amica  ? 

IIoc  si  crimen  erit,  crimen  amoris  erit.  24 
Mi  nemo  objiciat :  libeat  tibi,  Cynthia,  mecum 
Roscida  muscosis  antra  tenere  jugis. 

Illic  adspicias  scopulis  haerere  Sorores, 

Et  canere  antiqui  dulcia  furta  Jovis  ; 

Ut  Semela  est  combustus,  ut  est  deperditus  Io ; 

Denique  ut  ad  Trojae  tecta  volarit  avis.  30 
Quod  si  nemo  exstat,  qui  vicerit  alitis  arma, 
Communis  culpae  cur  reus  unus  agor  ? 

Nec  tu  virginibus  reverentia  moveris  ora  : 

Hic  quoque  non  nescit,  quid  sit  amare,  chorus ; 
Si  tamen  CEagri  quaedam  compressa  figura  35 
Bistoniis  olim  rupibus  accubuit. 

Hic  ubi  me  prima  statuent  in  parte  choreae, 

Et  medius  tecta  cuspide  Bacchus  erit, 

Tum  capiti  sacros  patiar  pendere  corymbos ; 
Nam  sine  te  nostrum  non  valet  ingenium.  40 

Elegia  XXXI. — Ad  eandem 
Quaeris  cur  veniam  tibi  tardior  ?  Aurea  Phoebi 
Porticus  a  magno  Caesare  aperta  fuit. 

Tota  erat  in  speciem  Poenis  digesta  columnis  ; 

Inter  quas  Danai  foemina  turba  senis. 

Hic  [equidem]  Phoebo  visus  mihi  pulchrior  ipso 
Marmoreus  tacita  carmen  hiare  lyra. 

Atque  aram  circum  steterant  armenta  Myronis, 
Qua  tuor  artifices,  vivida  signa,  boves. 

Tum  medium  Clario  surgebat  marmore  templum, 
Et  patria  Phoebo  carius  Ortygia.  10 

Auro  Solis  erat  supra  fastigia  currus  ; 

Et  valvae  Libyci  nobile  dentis  opus. 

Altera  dejectos  Parnassi  vertice  Gallos, 

Altera  maerebat  funera  Tantalidos. 

Deinde  inter  matrem  deus  ipse,  interque  soro¬ 
rem, 

Pythius  in  longa  carmina  veste  sonat.  16 

Elegia  XXXIt  — Ad  eandem. 

Qui  videt,  is  peccat :  qui  non  te  viderit,  ergo 
Non  cupiet :  facti  crimina  lumen  habet. 

Nam  quid  Praenestis  dubias,  o  Cynthia,  sortes, 
Quid  petis  iEaei  moenia  Telegoni  ? 

Curve  te  in  Herculeum  deportant  esseda  Tibur  ? 

Appia  cur  toties  te  via  [ducit  anum  ?]  6 

Hoc  utinam  spatiere  loco,  quodeumque  voca¬ 
bis, 

Cynthia  !  sed  tibi  me  credere  turba  vetat, 
Cum  videt  accensis  devotam  currere  taedis 
In  nemus,  et  Triviae  lumina  ferre  deae.  10 
Scilicet  umbrosis  sordet  Pompeia  columnis 
Porticus,  aulaeis  nobilis  Attalicis  ; 

Et  creber  platanis  pariter  surgentibus  ordo, 
Flumina  sopito  quaeque  Marone  cadunt, 

Et  leviter  Nymphis  tota  crepitantibus  urbe,  15 
Cum  subito  Triton  ore  recondit  aquam. 
Falleris  :  ista  tui  furtum  via  monstrat  amoris. 

Ncn  urbem,  demens,  lumina  nostra  fugis. 

Nil  agis  :  insidias  in  me  componis  inanes  : 

Tendis  iners  docto  retia  nota  mihi.  2C 

Sed  de  me  minus  est :  famae  jactura  pudicae 
Tanta  tibi  miserae,  quanta  mereris,  erit. 

Nuper  enim  de  te  nostras  pervenit  ad  aures 
Rumor,  et  in  tota  non  bonus  urbe  fuit 

Sed  tu  non  debes  inimicae  credere  linguae  ;  25 

Semper  formosis  fabula  poena  fuit- 
Non  tua  deprenso  damnata  est  fama  veneno. 

Testis  eris  puras,  Phoebe,  videre  manus. 

Sin  autem  longo  nox  una  aut  altera  lusu 

Consumta  est,  non  me  crimina  parva  movent. 
Tyndaris  externo  patriam  mutavit  amore,  31 
Et  sine  decreto  viva  reducta  domum  est. 

Ipsa  Venus  fertur  corrupta  libidine  Martis  : 

Nec  minus  in  coelo  semper  honesta  fuit. 
Quamvis  Ida  Parim  pastorem  dicat  amasse,  35 
Atque  inter  pecudes  accubuisse  deam  : 

Hoc  et  Hamadryadum  spectavit  turba  sororum, 
Silenique  senes,  et  pater  ipse  chori ; 

Cum  quibus  Idaeo  legisti  poma  sub  antro, 

Supposita  excipiens,  Nai,  caduca  manu.  40 
An  quisquam  in  tanto  stuprorum  examine  quaerit, 
Cur  htec  tam  dives?  quis  dedit?  unde  dedit? 
O  nimium  nostro  felicem  tempore  Romam, 

Si  contra  mores  una  puella  facit ! 

Haec  eadem  ante  illam  impune  et  Lesbia  fecit.  45 
Quae  sequitur,  certe  est  invidiosa  minus. 

Qui  quaerit  Tatios  veteres,  durasque  Sabinas, 
Hic  posuit  nostra  nuper  in  urbe  pedem. 

Tu  prius  et  fluctus  poteris  siccare  marinos, 
Altaque  mortali  deripere  astra  manu ;  50 

Quam  facere,  ut  nostrae  nolint  peccare  puellae. 

Hic  mos  Saturno  regna  tenente  fuit ; 

Et  cum  Deucalionis  aquae  fluxere  per  orbem, 

Et  post  antiquas  Deucalionis  aquas. 

Dic  mihi, quis  potuit  lectum  servare  pudicum  ?  55 
Quae  dea  cum  solo  vivere  sola  deo  ? 

Uxorem  quondam  magni  Minois,  ut  aiunt, 
Corrupit  torvi  candida  forma  bovis. 

Nec  minus  aerato  Danae  circumdata  muro 
Non  potuit  magno  casta  negare  Jovi.  60 
Quod  seu  tu  Graias  es,  sive  imitata  Latinas, 
Semper  vive  meo  libera  judicio. 

Elegia  XXXIII. — Ad  eandem. 

Tristia  jam  redeunt  iterum  sollennia  nobis 
Cynthia  jam  noctes  est  operata  decem. 

Atque  utinam  Nilo  pereat  quae  sacra  tepente 
Misit  matronis  Inachis  Ausoniis. 

Quae  dea  tam  cupidos  toties  divisit  amantes,  5 
Quaecunque  illa  fuit,  semper  amara  fuit. 

Tu  certe  Jovis  occultis  in  amoribus,  Io. 

Sensisti,  multas  quid  sit  inire  vias  ; 

Cornua  cum  Juno  te  jussit  habere  puellam, 

Et  pecoris  duro  perdere  verba  sono.  10 

Ah  quoties  quernis  laesisti  frondibus  ora, 
Mansisti  ut  stabulis  abdita  pasta  tuis  ! 

An,  quoniam  agrestem  detraxit  ab  ore  figuram 
Jupiter,  idcirco  facta  superba  dea  es  ? 

An  tibi  non  satis  est  fuscis  iEgyptus  alumnis  ?  15 
Cur  tibi  tam  longa  Roma  petita  via? 

Quidve  tibi  prodest,  viduas  dormire  puellas  ? 

Sed  tibi,  crede  mihi,  cornua  rursus  erunt : 

Aut  nos  e  nostra  te,  sseva,  fugabimus  urbe  : 

Cum  Tiberi  Nilo  gratia  nulla  fuit.  20 

At  tu,  quae  nostro  nimium  placata  dolore  es, 
Noctibus  his  vacui  ter  faciamus  iter. 

Non  audis,  et  verba  sinis  mea  ludere  ;  cum  jam 
Flectant  Icarii  sidera  tarda  boves. 

Lenta  bibis  :  medi®  nequeunt  te  frangere  noctes. 

An  nondum  est  talos  mittere  lassa  manus?  26 
Ah  pereat,  quicunque  meracas  repperit  uvas, 
Corrupitque  bonas  nectare  primus  aquas. 

Icare,  Cecropiis  merito  jugulate  colonis, 
Pampineus,  nosti,  quam  sit  amarus  odor.  30 


Tu  quoque,  o  Eurytion,  vino,  Centaure,  peristi; 

Nec  non  Ismario  tu,  Polypheme,  mero. 

Vino  forma  perit ;  vino  corrumpitur  aetas , 

Vino  saepe  suum  nescit  amica  virum. 

Me  miserum !  ut  multo  nihil  est  mutata  Lyaeo !  35 
Jam  bibe ;  formosa  es  :  nil  tibi  vina  nocent ; 
Cum  tua  praependent  demissae  in  pocula  sertae, 
Et  mea  deducta  carmina  voce  legis, 

Largius  effuso  madeat  tibi  mensa  Falerno, 
Spumet  et  aurato  mollius  in  calice.  4C 

Nulla  tamen  lecto  recipit  se  sola  libenter. 

Est  quiddam,  quod  vos  quaerere  cogat  Amor. 
Semper  in  absentes  felicior  aestus  amantes : 
Elevat  assiduos  copia  longa  viros. 

Elegia  XXXIV. — Ad  Lynceum  Poetam. 
Cur  quisquam  faciem  dominae  jam  credat  amico  ? 

Sic  erepta  mihi  paene  puella  mea  est. 
Expertus  dico :  nemo  est  in  amore  fidelis. 

Formosam  raro  non  sibi  quisque  petit. 

Polluit  ille  deus  cognatos,  solvit  amicos,  5 

Et  bene  concordes  tristia  ad  arma  vocat. 
Hospes  in  hospitium  Menelao  venit  adulter  : 

Ignotum  Colchis  nonne  secuta  virum  est  ? 
Lynceu,  tune  meam  potuisti  tangere  curam  ? 

Perfide,  nonne  tu®  tunc  cecidere  manus  ?  10 
Quid  ?  si  non  oonstans  illa  et  tam  certa  fuisset, 
Posses  in  tanto  vivere  flagitio  ? 

Tu  mihi  vel  ferro  pectus,  vel  perde  veneno  : 

A  domina  tantum  te  modo  tolle  mea. 

Te  socium  vit®,  te  corporis,  esse  licebit ;  15 

Te  dominum  admitto  rebus,  amice,  meis. 
Lecto  te  solum,  lecto  te  deprecor  uno  : 

Rivalem  possim  non  ego  ferre  Jovem. 

Ipse  meas  solus,  quod  nil  est,  ®mulor  umbras ; 

Stultus,  quod  stulto  s®pe  timore  tremo.  20 
Una  tamen  causa  est,  qua  crimina  tanta  remitto, 
Errabant  multo  quod  tua  verba  mero. 

Sed  nunquam  vit®  fallet  me  ruga  sever®. 

Omnes  jam  norunt,  quam  sit  amare  bonum. 
Lynceus  ipse  meos  insanit  serus  amores.  25 
Solum  te  nostros  l®tor  adire  deos. 

Quid  tua  Socraticis  tibi  nunc  sapientia  libris 
Proderit  ?  aut  rerum  dicere  posse  vias  ? 

Aut  quid  [Cretasi]  prosunt  tibi  carmina  lecta  ? 

Nil  juvat  in  magno  vester  amore  senex.  30 
Tu  satius  Musis  meliorem  imitere  Philetam, 

Et  non  inflati  somnia  Callimachi. 

Non  cursus  licet  iEtoli  referas  Acheloi, 

Luxerit  ut  magno  fractus  amore  liquor ; 
Atque  etiam  ut  Phrygio  fallax  M®andria  campo 
Errat,  et  ipsa  suas  decipit  unda  vias  ;  36 

Qualis  et  Adrasti  fuerit  vocalis  Arion, 

Tristia  ad  Archemori  funera  victor  equus. 
Amphiarae®  nil  prosunt  fata  quadrig®, 

Aut  Capanei  magno  grata  ruina  Jovi.  40 
Desine  Achilleo  componere  verba  cothurno, 
Desine  ;  et  ad  molles  membra  resolve  choros. 
Incipe  jam  angusto  versus  includere  torno  ; 

Inque  meos  ignes,  dure  poeta,  veni. 

Tu  non  Antimacho,  non  tutior  ibis  Homero.  45 
Despicit  et  magnos  recta  puella  deos. 

Sed  non  ante  gravi  taurus  succumbit  aratro, 
Cornua  quam  validis  h®serit  in  laqueis. 

Nec  tu  tam  duros  per  te  patieris  amores ; 

Trux  tamen  a  nobis  arte  domandus  eris,  50 
Harum  nulla  solet  rationem  qu®rere  mundi, 

Nec  cur  fraternis  Luna  laboret  equis; 

Nec  si  post  Stygias  aliquid  resta verit  undas, 

Nec  si  consulto  fulmina  missa  tonent. 

Adspice  me,  cui  parva  domi  fortuna  relicta  est, 
Nullus  et  antiquo  Marte  triumphus  avi ;  56 

Ut  regnem  mixtas  inter  conviva  puellas 
Hoc,  ego  quo  tibi  nunc  elevor,  ingenio 
Me  juvet  hesternis  positum  languere  corollis, 
Quem  tetigit  jactu  certus  ad  ossa  deus ;  60 

Actia  Yirgilium  custodis  littora  Phoebi, 

Caesaris  et  fortes  dicere  posse  rates  ; 

Qui  nunc  iEnese  Trojani  suscitat  arma, 
Jactaque  Lavinis  moenia  littoribus. 

Cedite,  Romani  scriptores ;  cedite,  Graii.  65 
Nescio  quid  majus  nascitur  Iliade. 

Tu  canis  umbrosi  subter  pineta  Galesi 

Thyrsin,  et  attritis  Daphnin  arundinibus ; 
Utque  decem  possint  corrumpere  mala  puellam, 
Missus  et  impressis  hoedus  ab  uberibus.  70 
Felix,  qui  viles  pomis  mercaris  amores  : 

Huic,  licet  ingratae,  Tityrus  ipse  canat. 

Felix,  intactum  Corydon  qui  tentat  Alexin 
Agricolae  domini  carpere  delicias. 


Quamvis  ille  suam  lassus  requiescat  avenam,  75 
Laudatur  faciles  inter  Hamadryadas. 

Tu  canis  Ascraei  veteris  praecepta  poetae, 

Quo  seges  in  campo,  quo  viret  uva  jugo. 

Tale  facis  carmen  docta  testudine,  quale 

Cynthius  impositis  temperat  articulis.  80 

Non  tamen  haec  ulli  venient  ingrata  legenti, 
Sive  in  amore  rudis,  sive  peritus  erit.  [rus 
Nec  minor  his  animus  ;  nec,  si  minor  ore,  cano- 
Anseris  indocto  carmine  cessit  olor. 

Haec  quoque  perfecto  ludebat  Iasone  Yarro,  85 
Yarro  Leucadiae  maxima  flamma  suae. 

Haec  quoque  lascivi  cantarunt  scripta  Catulli, 
Lesbia  quis  ipsa  notior  est  Helena. 

Haec  etiam  docti  confessa  est  pagina  Calvi, 

Cum  caneret  miserae  funera  Quintiliae.  90 

Et  modo  formosa  qui  multa  Lycoride  Gallus 
Mortuus  inferna  vulnera  lavit  aqua. 

Cynthia  quin  etiam  versu  laudata  Properti  ; 

Hos  inter  si  me  ponere  Fama  volet. 


LIBER  TERTIUS. 

Elegia  II. — Poemata  solum  vacare  Morte 


Callimachi  Manes,  et  Coi  sacra  Philetae, 
fo.  (oqV  X  «rtiv,  In  vestrum,  quaeso,  me  sinite  ire  nemus. 

Primus  ego  ingredior  puro  de  fonte  sacerdos 
'I  rj.  _  v*  k'  •  f- Itala  per  Graios  orgia  ferre  choros. 

*  t  , »  Dicite,  quo  pariter  carmen  tenuastis  in  antro,  5 
"•'  Quove  pede  ingressi,  quamve  bibistis  aquam. 

^  V  '  Ah  valeat,  Phoebum  quicunque  moratur  in 


armis. 

Exactus  tenui  pumice  versus  eat, 

Quo  me  Fama  levet  terra  sublimis,  et  a  me 
Nata  coronatis  Musa  triumphet  equis  ;  10 

Et  mecum  in  curru  parvi  vectentur  Amores  ; 

Scriptorumque  meas  turba  secuta  rotas. 

Quid  frustra  missis  in  me  certatis  habenis  ? 

Non  datur  ad  Musas  currere  lata  via. 

Multi,  Roma,  tuas  laudes  annalibus  addent,  15 
Qui  finem  imperii  Bactra  futura  canant. 

Sed,  quod  pace  legas,  opus  hoc  de  monte  soro- 


Detulit  intacta  pagina  nostra  via. 

Mollia,  Pegasides,  vestro  date  serta  poetae  ; 

Non  faciet  capiti  dura  corona  meo.  20 

At  mihi,  quod  vivo  detraxerit  invida  turba, 
Post  obitum  duplici  fcenore  reddet  honos. 
Omnia  post  obitum  fingit  majora  vetustas  : 

Majus  ab  exequiis  nomen  in  ore  venit. 

Nam  quis  equo  pulsas  abiegno  nosceret  arces  ?  25 
Fluminaque  iEmonio  comminus  isse  viro  ? 
Idaeum  Simoenta,  Jovis  cunabula  parvi  ? 

Hectora  ter  campos,  ter  maculasse  rotas  ? 
Deiphobumque,  Helenumque,  et  Polydamanta 
sine  armis  ? 

Qualemcunque  Parin  vix  sua  noscet  humus. 
Exiguo  sermone  fores  nunc,  Ilion,  et  tu  31 
Troja,  bis  (Etaei  numine  capta  dei. 

Nec  non  ille  tui  casus  memorator  Homerus 
Posteritate  suum  crescere  sentit  opus. 

Meque  inter  seros  laudabit  Roma  nepotes.  35 
Illum  post  cineres  auguror  ipse  diem. 

Ne  mea  contemto  lapis  indicet  ossa  sepulchro, 
Provisum  est,  Lycio  vota  probante  deo. 
Carminis  interea  nostri  redeamus  in  orbem, 
Gaudeat  ut  solito  tacta  puella  sono  40 


Orpheu,  te  lenisse  feras,  et  concita  dicunt 
Flumina  Threicia  sustinuisse  lyra. 

Saxa  Cithaeronis,  Thebas  agitata  per  artem, 
Sponte  sua  in  muri  membra  coisse  ferunt. 
Quin  etiam,  Polypheme,  fera  Galatea  sub  AStna  5 
Ad  tua  rorantes  carmina  flexit  equos. 
Miremur,  nobis  et  Baccho  et  Apolline  dextro, 
Turba  puellarum  si  mea  verba  colit  ? 

Quod  non  Taenariis  domus  est  mihi  fulta  colum¬ 
nis, 

Nec  camera  auratas  inter  eburna  trabes  ;  16 
Nec  mea  Phaeacas  aequant  pomaria  sylvas, 

Non  operosa  rigat  Marcius  antra  liquor  : 

At  Musae  comites,  et  carmina  cara  legenti, 

Et  defessa  choris  Calliopea  meis. 

Fortunata,  meo  siqua  es  celebrata  libello:  15 
Carmina  erunt  formae  tot  monimenta  tuae. 
Nam  neque  Pyramidum  sumtus  ad  sidera  ducti, 
Nec  Jovis  Elei  coelum  imitata  domus, 

Nec  Mausolei  dives  fortuna  sepulcri, 

Mortis  ab  extrema  conditione  vacat.  20 

Aut  illis  flamma,  aut  imber  subducet  honores, 
Annorum  aut  ictu  pondera  victa  ruent. 

At  non  ingenio  quaesitum  nomen  ab  aevo 
Excidet :  ingenio  stat  sine  morte  decus. 

Elegia  III. — Propertii  Somnium. 

Visus  eram  molli  recubans  Heliconis  in  umbra, 
Bellerophontei  qua  fluit  humor  equi, 

Reges,  Alba,  tuos,  et  regum  facta  tuorum, 
Tantum  operis,  nervis  hiscere  posse  meis  : 
Parvaque  tam  magnis  admoram  fontibus  ora,  5 
Unde  pater  sitiens  Ennius  ante  bibit, 

Et  cecinit  Curios  fratres,  et  Horatia  pila, 
Regiaque  iEmilia  vecta  tropaea  rate  ; 
Victricesque  moras  Fabii,  pugnamque  sinistram 
Cannensem,  et  versos  ad  pia  vota  Deos ;  10 

Hannibalemque  Lares  Romana  sede  fugantes, 
Anseris  et  tutum  voce  fuisse  Jovem  ; 

Cum  me  Castalia  speculans  ex  arbore  Phoebus 
Sic  ait,  aurata  nixus  ad  antra  lyra : 

Quid  tibi  cum  tali,  demens,  est  flumine?  quis  te 
Carminis  heroi  tangere  jussit  opus  ?  1€ 

Non  hinc  ulla  tibi  speranda  est  fama,  Properti. 

Mollia  sunt  parvis  prata  terenda  rotis  ; 

Ut  tuus  in  scamno  jactetur  saepe  libellus, 

Quem  legat  exspectans  sola  puella  virum.  20 
Cur  tua  praescriptos  evecta  est  pagina  gyros  ? 

Non  est  ingenii  cymba  gravanda  tui. 

Alter  remus  aquas,  alter  tibi  radat  arenas ; 

Tutus  eris  :  medio  maxima  turba  mari  est. 
Dixerat,  et  plectro  sedem  mihi  monstrat  eburno, 
Qua  nova  muscoso  semita  facta  solo  est.  26 
Hic  erat  affixis  viridis  spelunca  lapillis  ; 

Pendebantque  cavis  tympana  pumicibus. 

Ergo  Musarum,  et  Sileni  patris  imago 
Fictilis,  et  calami,  Pan  Tegeaee,  tui :  30 

Et  Veneris  dominae  volucres,  mea  turba,  co¬ 
lumbae 

Tingunt  Gorgoneo  punica  rostra  lacu : 

Et  diversa  novem  sortitae  jura  puellae 
Exercent  teneras  in  sua  dona  manus. 

Haec  hederas  legit  in  thyrsos ;  haec  carmina 
nervis  35 

Aptat ;  at  illa  manu  texit  utraque  rosam. 

E  quarum  numero  me  contigit  una  sororum  : 

Ut  reor  a  facie,  Calliopea  fuit : 

Contentus  niveis  semper  vectabere  cycnis  ; 

Nec  te  fortis  equi  ducet  ad  arma  sonus.  40 
Ne  tibi  sit  rauco  praetoria  classica  cornu 
Flare,  nec  Aonium  cingere  Marte  nemus ; 

Aut  quibus  in  campis  Mariano  proelia  signo 
Stent,  et  Teutonicas  Roma  refringat  opes ; 
Barbarus  aut  Suevo  perfusus  sanguine  Rhenus 
Saucia  maerenti  corpora  vectet  aqua. 

Quippe  coronatos  alienum  ad  limen  amantes, 
Nocturnaeque  canes  ebria  signa  fugae  ; 

Ut  per  te  clausa3  sciat  excantare  puellas. 

Qui  volet  austeros  arte  ferire  viros.”  50 
Talia  Calliope,  lymphisque  a  fonte  petitis, 

Ora  Philetaea  nostra  rigavit  aqua. 

Elegia  IV. — Descriptio  Triumphi. 

Arma  deus  Caesar  dites  meditatur  ad  Indos, 

Et  freta  gemmiferi  findere  classe  maris. 

Magna  viae  merces ;  parat  ultima  terra  trium¬ 
phos  : 

Tigris  et  Euphrates  sub  tua  jura  fluent : 

Seres  et  Ausoniis  venient  provincia  virgis  :  5 

Assuescent  Latio  Partha  tropaea  Jovi. 

Ite,  agite,  expertae  bello  date  lintea  prorae ; 

Et  solitum,  armigeri,  ducite  munus  equi. 
Omina  fausta  cano.  Crassos  cladesque  piate  ; 

Ite,  et  Romanae  consulite  historiae.  10 

Mars  pater,  et  sacrae  fatalia  lumina  Vestae, 

Ante  meos  obitus  sit,  precor,  illa  dies, 

Qua  videam,  spoliis  onerato  Caesaris  axe, 

Ad  vulgi  plausus  saepe  resistere  equos : 

Inque  sinu  carae  nixus  spectare  puellae  15 

Incipiam,  et  titulis  oppida  capta  legam  : 

Tela  fugacis  equi,  et  braccati  militis  arcus, 

Et  subter  captos  arma  sedere  duces. 

Ipsa  tuam  serva  prolem,  V enus :  hoc  sit  in  aevum, 
Cernis  ab  iEnea  quod  superesse  caput.  20 
Praeda  sit  haec  illis,  quorum  meruere  labores  : 

Mi  sat  erit,  Sacra  plaudere  posse  via. 

Elegia  V. — \_Ad  Amicam  iratam.'] 

Pacis  Amor  deus  est :  pacem  veneramur  aman¬ 
tes. 

Sat  mihi  cum  domina  proelia  dura  mea. 

Non  tamen  inviso  pectus  mihi  carpitur  auro, 

Nec  bibit'  e  gemma  divi  te  nostra  sitis  ; 


|  Nec  mihi  mille  Jugis  Campania  pinguis  aratur; 
Nec  miser  sera  paro  clade,  Corinthe,  tua. 

O  prima  infelix  fingenti  terra  Prometheo  ! 

Ille  parum  cauti  pectoris  egit  opus : 

Corpora  disponens,  mentem  non  vidit  in  arte  : 

Recta  animi  primum  debuit  esse  via.  10 
Nunc  maris  in  tantum  vento  jactamur,  et  hostem 
Quaerimus,  atque  armis  nectimus  arma  nova. 
Haud  ullas  portabis  opes  Acherontis  ad  undas  ; 

Nudus  ab  inferna,  stulte,  vehere  rate. 

Victor  cum  victis  pariter  miscebimur  Indis ;  15 
Consule  cum  Mario,  capte  Jugurtha,  sedes. 
Lydus  Dulichio  non  distat  Croesus  ab  Iro. 

Optima  mors,  parca  quae  venit  apta  die. 

Me  juvat  in  prima  coluisse  Helicona  juventa, 
Musarumque  choris  implicuisse  manus  ;  20 

Me  juvat  et  multo  mentem  vincire  Lyaeo, 

Et  caput  in  verna  semper  habere  rosa,  [aetas, 
Atque,  ubi  jam  Venerem  gravis  interceperit 
Sparserit  et  nigras  alba  senecta  comas ; 

Tum  mihi  naturae  libeat  perdiscere  mores  :  25 

Quis  deus  hanc  mundi  temperet  arte  domum  ; 
Qua  venit  Exoriens,  qua  deficit ;  unde  coactis 
Cornibus  in  plenum  menstrua  luna  redit ; 
Unde  salo  superant  venti ;  quid  flamine  captet 
Eurus ;  et  in  nubes  unde  perennis  aqua  ;  30 
Sit  ventura  dies,  mundi  quae  subruat  arces ; 

Purpureus  pluvias  cur  bibat  arcus  aquas ; 

Aut  cur  Perrhaebi  tremuere  cacumina  Pindi, 
Solis  et  atratis  luxerit  orbis  equis ; 

Cur  serus  versare  boves  et  plaustra  Bootes ;  35 
Pleiadum  spisso  cur  coit  imbre  chorus ; 

Curve  suos  fines  altum  non  exeat  aequor, 

Plenus  et  in  partes  quatuor  annus  eat ; 

Sub  terris  si  jura  deum,  et  tormenta  gigantum  ; 

Tisiphones  atro  si  furit  angue  caput ;  40 

Aut  Alcmaeoniae  furiae,  aut  jejunia  Phinei ; 

Num  rota,  num  scopuli,  num  sitis  inter  aquas ; 
Num  tribus  infernum  custodit  faucibus  antrum 
Cerberus,  et  Tityo  jugera  pauca  novem  ; 

An  ficta  in  miseras  descendit  fabula  gentes,  45 
Et  timor  haud  ultra,  quam  rogus,  esse  potest. 
Exitus  hic  vitae  superet  mihi :  vos,  quibus  arma 
Grata  magis,  Crassi  signa  referte  domum. 

Elegia  VI. — Ad  Lygdamum. 

Dic  mihi  de  nostra,  quae  sentis  vera,  puella : 

Sic  tibi  sint  dominae,  Lygdame,  demta  juga. 
Num  me  laetitia  tumefactum  fallis  inani, 

Haec  referens,  quae  me  credere  velle  putas? 
Omnis  enim  debet  sine  vano  nuntius  esse,  5 
Majoremque  metu  servus  habere  fidem. 

Nunc  mihi,  siqua  tenes,  ab  origine  dicere  prima 
Incipe  :  suspensis  auribus  ista  bibam. 

Siccine  eam  incomtis  vidisti  flere  capillis  ? 

Illius  ex  oculis  multa  cadebat  aqua?  10 
Nec  speculum  strato  vidisti,  Lygdame,  lecto? 

Ornabat  niveas  nullane  gemma  manus  ? 

Ac  maestam  teneris  vestem  pendere  lacertis  ? 

Scriniaque  ad  lecti  clausa  jacere  pedes  ? 

Tristis  erat  domus  ?  et  tristes  sua  pensa  minis¬ 
trae  15 

Carpebant  ?  medio  nebat  et  ipsa  loco  ? 
Humidaque  impressa  siccabat  lumina  lana 
Rettulit  et  querulo  jurgia  nostra  sono  ? 

“  Haec,  te  teste,  mihi  promissa  est,  Lygdame, 
merces? 

Est  poenae  servo  rumpere  teste  fidem.  20 
Ille  potest  nullo  miseram  me  linquere  facto? 
iEqualem  nulla  dicere  habere  domo  ? 

Q 

Gaudet  me  vacuo  solam  tabescere  lecto  ? 

Si  placet,  insultet,  Lygdame,  morte  mea. 

Non  me  moribus  illa,  sed  herbis  improba  vicit. 

Staminea  rhombi  ducitur  ille  rota  ;  26 

Illum  turgentis  ranae  portenta  rubetae, 

Et  lecta  exsuccis  anguibus  ossa  trahunt, 

Et  strigis  inventae  per  busta  jacentia  plumae, 
Cinctaque  funesto  lanea  vitta  toro.  30 

Si  non  vana  canunt  mea,  Lygdame,  somnia,  tes¬ 
tor, 

Poena  erit  ante  meos  sera,  sed  ampla,  pedes : 
Putris  et  in  vacuo  texetur  aranea  lecto  : 

Noctibus  illorum  dormiet  ipsa  Venus.” 

Quae  tibi  si  veris  animis  est  questa  puella,  35 
Hac  eadem  rursus,  Lygdame,  curre  via ; 

Et  mea  cum  multis  lacrymis  mandata  reporta, 
Iram,  non  fraudes,  esse  in  amore  meo  ; 

Me  quoque  consimili  impositum  torquerier  igni ; 

Jurabo  et  bis  sex  integer  esse  dies.  40 

Quod  mihi  si  tanto  felix  concordia  bello 
Exstiterit,  per  me,  Lygdame,  liber  eris. 


Elegia  VII. — De  Morte  Pceti  ob  Avaritiam. 
Ergo  sollicitae  tu  causa,  pecunia,  vitae  es. 

Per  te  immaturum  mortis  adimus  iter. 

Tu  vitiis  hominum  crudelia  pabula  praebes ; 

Semina  curarum  de  capite  orta  tuo. 

Tu  Paetum  ad  Pharios  tendentem  lintea  portus 
Obruis  insano  terque  quaterque  mari.  6 
Nam  dum  te  sequitur,  primo  miser  excidit  aevo, 
Et  nova  longinquis  piscibus  esca  natat. 

Et  mater  non  justa  piae  dare  debita  terrae, 

Nec  pote  cognatos  inter  humare  rogos  :  10 

Sed  tua  nunc  volucres  adstant  super  ossa  mari- 


cj.  ■  k4tv  sA- 


Nunc  tibi  pro  tumulo  Carpathium  omne  mare. 
Infelix  Aquilo,  raptae  timor  Orithyiae, 

Quae  spolia  ex  illo  tanta  fuere  tibi  ? 

Aut  quidnam  fracta  gaudes,  Neptune,  carina? 

Portabat  sanctos  alveus  ille  viros.  1 6 

Paete,  quid  aetatem  numeras  ?  quid  cara  natanti 
Mater  in  ore  tibi  est  ?  non  habet  unda  deos. 
Nam  tibi  nocturnis,  ad  saxa  ligata,  procellis 
Omnia  detrito  vincula  fune  cadunt.  20 

Sunt  Agamemnonias  testantia  littora  curas. 

Qua  notat  Argynni  poena  natantis  aquas. 

Ilie  juvene- amisso  classem  non  solvit  Atrides ; 
Pro  qua  mactata  est  Iphigenia  mora. 


/v  £  Kv\  vv\«4  Reddite  corpus  humo ;  positaque  in  gurgite 

•  *  vita,  25 

'  c  ,r*i**^  Paetum  sponte  tua,  vilis  arena,  tegas  ; 
i^jy***^  ^  *  Ut,  quoties  Pseti  transibit  nauta  sepulcrum, 
Dicat :  Et  audaci  tu  timor  esse  potes. 

Ite,  rates  curvas  et  leti  texite  causas  : 

Ista  per  humanas  mors  venit  acta  manus.  30 
Terra  parum  fuerat :  fatis  adjecimus  undas  : 

Naturae  miseras  auximus  arte  vias. 

Anchora  te  teneat,  quem  non  tenuere  penates  ? 

Quid  meritum  dicas,  cui  sua  terra  parum  est? 
Ventorum  est  quodcunque  paras :  haud  ulla 
carina  35 

Consenuit :  fallit  portus  et  ipse  fidem. 
Fortuna  insidias  pontum  substravit  avaris. 

Ut  tibi  succedat,  vix  semel  esse  potest. 

Saxa  triumphales  fregere  Capharia  puppes, 
Naufraga  cum  vasto  Graecia  tracta  salo  est. 
Palantum  socium  jacturam  flevit  Ulixes,  41 

In  mare  cui  soliti  non  valuere  doli. 

Quod  si  contentus  patrio  bove  verteret  agros, 
Verbaque  duxisset  pondus  habere  mea  ; 


Viveret  ante  suod  dulcis  conviva  Penates,  45 
Pauper,  at  in  terra,  nil  ubi  flere  potest. 

Non  tulit  hic  Pastus  stridorem  audire  procellae, 
Nec  duro  teneras  laedere  fune  manus  : 

Sed  Thyiae  thalamo,  aut  Oriciae  terebinthi, 
Effultum  pluma  versicolore  caput.  56 

Huic  fluctus  vivos  radicitus  abstulit  ungues ; 

Et  niger  invitam  traxit  hiatus  aquam. 

Hunc  parvo  ferri  vidit  nox  improba  ligno. 

Paetus  ut  occideret,  tot  coiere  mala. 

Flens  tamen  extremis  dedit  haec  mandata  que¬ 
relis,  55 

Cum  moribunda  niger  clauderet  ora  liquor  : 
Di  maris,  iEgaei  quos  sunt  penes  aequora,  venti, 
Et  quaecunque  meum  degravat  unda  caput ; 
Quo  rapitis  miseros  primae  lanuginis  annos  ? 

Attulimus  longas  in  freta  vestra  manus.  60 
Ah  miser  !  alcyonum  scopulis  affigar  acutis ; 

In  me  caeruleo  fuscina  sumta  deo  est. 

At  saltem  Italiae  regionibus  advehat  aestus. 

Hoc  de  me,  sat  erit,  si  modo  matris  erit. 
Subtrahit  haec  fantem  torta  vertigine  fluctus ; 

Ultima  quae  Paeto  voxque  diesque  fuit. 

O  centum  aequoreae  Nereo  genitore  puellae, 

Et  tu,  materno  tacta  dolore,  Theti, 

Vos  decuit  lasso  supponere  brachia  mento: 

Non  poterat  vestras  ille  gravare  manus.  70 
At  tu,  saeve  Aquilo,  nunquam  mea  vela  videbis : 
Ante  fores  dominae  condar  oportet  iners. 

Elegia  VIII. — Ad  Cynthiam. 

Dulcis  ad  extremas  fuerat  mihi  rixa  lucernas, 
Vocis  et  insanae  tot  maledicta  tuae, 

Dum  furibunda  mero  mensam  propellis,  et  in  me 
Projicis  insana  cymbia  plena  manu. 

Tu  vero  nostros  audax  invade  capillos,  5 

Et  mea  formosis  unguibus  ora  nota. 

Tu  minitare  oculos  subjecta  exurere  flamma ; 

Fac  mea  rescisso  pectora  nuda  sinu  : 
Nimirum  veri  dantur  mihi  signa  caloris; 

Nam  sine  amore  gravi  foemina  nulla  dolet.  10 
Quae  mulier  rabida  jactat  convicia  lingua, 

Et  Veneris  magnae  volvitur  ante  pedes  ; 
Custodum  gregibus  seu  cum  se  stipat  euntem, 
Seu  sequitur  medias,  Maenas  ut  icta,  vias ; 
Seii  timidam  crebro  dementia  somnia  terrent, 
Seu  miseram  in  tabula  picta  puella  movet : 
His  ego  tormentis  animi  sum  verus  haruspex  : 

Has  certas  didici  saepe  in  amore  notas. 

Non  est  certa  fides,  quam  non  injuria  versat. 

Hostibus  eveniat  lenta  puella  meis.  20 

Immorso  aequales  videant  mea  vulnera  collo  ; 

Me  doceat  livor  mecum  habuisse  meam. 

Aut  in  amore  dolere  volo,  aut  audire  dolentem  ; 

Sive  meas  lacrymas,  sive  videre  tuas ; 

Tecta  superciliis  seu  quando  verba  remittis,  25 
Aut  tua  cum  digitis  scripta  silenda  notas. 

Odi  ego,  quos  nunquam  rumpunt  suspiria,  som¬ 
nos. 

Semper  in  irata  pallidus  esse  velim. 

Dulcior  ignis  erat  Paridi,  cum  Graia  per  arma 
Tyndaridi  poterat  gaudia  ferre  suae.  30 
Dum  vincunt  Danai, dum  restat  barbarus  Hector, 
Ille  Helenae  in  gremio  maxima  bella  gerit. 
Aut  tecum,  aut  pro  te  mihi  cum  rivalibus,  arma 
Semper  erunt :  in  te  pax  mihi  nulla  placet. 
Gaude,  quod  nulla  est  aeque  formosa:  doleres, 
Siqua  foret ;  nunc  sis  jure  superba  licet.  35 
At  tibi,  qui  nostro  nexisti  retia  lectq, 

Sit  socer  aeternum,  nec  sine  matre  domus. 

Cui  nunc  siqua  data  est  furandae  copia  noctis, 
Offensa  illa  mihi,  non  tibi  amica,  dedit.  40 

Elegia  IX. — Ad  Mecanatem. 
Mecaenas,  eques  Etrusco  de  sanguine  regum, 
Intra  fortunam  qui  cupis  esse  tuam  •, 

Quid  me  scribendi  tam  vastum  mittis  in  aequor  ? 

Non  sunt  apta  meae  grandia  vela  rati. 

Turpe  est,  quod  nequeas,  capiti  committere  pon¬ 
dus,  5 

Et  pressum  inflexo  mox  dare  terga  genu. 
Omnia  non  pariter  rerum  sunt  omnibus  apta ; 

Fama  nec  ex  aequo  ducitur  una- jugo. 

Gloria  Lysippo  est  animosa  effingere  signa : 

Exactis  Calamis  se  mihi  jactat  equis.  10 
In  Veneris  tabula  summam  sibi  ponit  Apelles  : 

Parrhasius  parva  vindicat  arte  locum. 
Argumenta  magis  sunt  Mentoris  addita  forrnte  : 

At  Myos  exiguum  flectit  acanthus  iter. 
[Phidiacus  signo  se  Jupiter  ornat  eburno  :  15 

Praxitelem  Paria  vindicat  urbe  lapis.] 

Est  quibus  Eleae  concurrit  palma  quadrigae  : 

Est  quibus  in  celeres  gloria  nata  pedes,  [mis. 
Hic  satus  ad  pacem :  hic  castrensibus  utilis  ar- 
Naturae  sequitur  semina  quisque  suae.  20 
At  tua,  Mecaenas,  vitae  praecepta  recepi ; 

Cogor  et  exemplis  te  superare  tuis. 

Cum  tibi  Romano  dominas  in  honore  secures, 

Et  liceat  medio  ponere  jura  foro  ; 

Vel  tibi  Medorum  pugnaces  ire  per  hastas,  25 
Atque  onerare  tuam  fixa  per  arma  domum  ; 

Et  tibi  ad  effectum  vires  det  Caesar,  et  omni 
Tempore  tam  faciles  insinuentur  opes  ;  [bras : 
Parcis,  et  in  tenues  humilem  te  colligis  um- 
Velorum  plenos  subtrahis  ipse  sinus.  30 
Crede  mihi,  magnos  aequabunt  ista  Camillos 
Judicia,  et  venies  tu  quoque  in  ora  virum; 
Caesaris  et  famae  vestigia  juncta  tenebis. 

Mecaenatis  erunt  vera  tropaea  fides. 

Non  ego  velifera  tumidum  mare  findo  carina  :  35 
Tuta  sit  exiguo  flumine  nostra  ratis. 

Non  flebo  in  cineres  arcem  sidisse  paternos 
Cadmi,  nec  septem  proelia  clade  pari : 

Nec  referam  Scaeas  et  Pergama  Apollinis  arces, 
Et  Danaum  undecimo  vere  redisse  rates,  40 
Moenia  cum  Graio  Neptunia  pressit  aratro 
Victor  Palladiae  ligneus  *.rcis  equus. 

Inter  Callimachi  sat  erit  placuisse  libellos. 

Et  cecinisse  modis,  Coe  poeta,  tuis. 

Haec  pueri  curent,  haec  curent  scripta  puellae  ;  45 
Meque  deum  clament,  et  mihi  sacra  ferant. 

Te  duce  vel  Jovis  arma  canam,  coeloque  minan¬ 
tem 

Caum,  et  Phlegraeis  Oromedonta  jugis ; 
Celsaque  Romanis  decerpta  Palatia  tauris 
Ordiar,  et  caeso  moenia  firma  Remo ;  50 

Eductosque  pares  sylvestri  ex  ubere  reges  : 

Crescet  et  ingenium  sub  tua  jussa  meum. 
Prosequar  et  currus  utroque  ab  littore  ovantes ; 

Parthorum  astutae  tela  remissa  fugae ; 
Claustraque  Pelusi  Romano  subruta  ferro,  55 
Antonique  graves  in  sua  fata  manus. 

Mollia  tu  coeptae  fautor  cape  lora  juventae, 
Dexteraque  immissis  da  mihi  signa  rotis. 

Hoc  mihi,  Mecaenas,  laudis  concedis ;  et  a  te  est, 
Quod  ferar  in  partes  ipse  fuisse  tuas.  60 

Elegia  X.— De  Natali  Amicce  sua. 

Mirabar,  quidnam  misissent  mane  Camoenae, 

Ante  meum  stantes  sole  rubente  torum. 


Natalis  nostrae  signum  misere  puellae, 

Et  manibus  faustos  ter  crepuere  sonos. 
Transeat  hic  sine  nube  dies  ;  stent  aere  venti ;  5 
Ponat  et  in  sicco  molliter  unda  minas. 
Adspiciam  nullos  hodierna  luce  dolentes  ; 

Et  Niobae  lacrymas  supprimat  ipse  lapis. 
Alcyonum  positis  requiescant  ora  querelis, 
Increpet  absumtum  nec  sua  mater  Ityn.  1 0 
Tuque,  o  cara  mihi,  felicibus  edita  pennis, 
Surge,  et  poscentes  justa  precare  deos. 

Ac  primum  pura  somnum  tibi  discute  lympha, 
Et  nitidas  presso  pollice  finge  comas. 

Dein,  qua  pridem  oculos  cepisti  veste  Properti, 
Indue  ;  nec  vacuum  flore  relinque  caput :  16 
Et  pete,  qua  polles,  ut  sit  tibi  forma  perennis, 
Inque  meum  semper  stent  tua  regna  caput. 
Inde,  coronatas  ubi  thure  piaveris  aras, 

Luxerit  et  tota  flamma  secunda  domo ;  20 

Sit  mensae  ratio  ;  noxque  inter  pocula  currat ; 

Et  crocino  nares  murrheus  ungat  onyx. 

Tibia  nocturnis  succumbat  rauca  choreis ; 

Et  sint  nequitiae  libera  verba  tuae  ; 

Dulciaque  ingratos  adimant  convivia  somnos,  25 
Publica  vicinae  perstrepat  aura  viae. 

Sit  sors  et  nobis  talorum  interprete  jactu, 

Quem  gravibus  pennis  verberet  ille  puer. 

Cum  fuerit  multis  exacta  trientibus  hora, 

Noctis  et  instituet  sacra  ministra  Venus ;  30 
Annua  solvamus  thalamo  sollennia  nostro, 
Natalisque  tui  sic  peragamus  iter. 

Elegia  XI. — Fceminas  imperare  Amantibus. 
Quid  mirare,  meam  si  versat  fcemina  vitam, 

Et  trahit  addictum  sub  sua  jura  virum  ? 
Criminaque  ignavi  capitis  mihi  turpia  fingis, 
Quod  nequeam  fracto  rumpere  vincla  jugo  ? 
Venturam  melius  praesagit  navita  [noctem  :]  5 
Vulneribus  didicit  miles  habere  metum. 

Ista  ego  praeterita  jactavi  verba  juventa  : 

Tu  nunc  exemplo  disce  timere  meo. 

Colchis  flagrantes  adamantina  sub  juga  tauros 
Egit,  et  armigera  proelia  sevit  humo ;  10 

Custodisque  feros  clausit  serpentis  hiatus, 

Iret  ut  vEsonias  aurea  lana  domos. 

Ausa  ferox  ab  equo  contra  oppugnare  sagittis 
Maeotis  Danaum  Penthesilea  rates ; 

Aurea  cui  postquam  nudavit  cassida  frontem, 
Vicit  victorem  candida  forma  virum.  16 
Omphala  et  in  tantum  formae  processit  honorem 
Lydia  Gygaeo  tincta  puella  lacu, 

Ut,  qui  pacato  statuisset  in  orbe  columnas, 

Tam  dura  traheret  mollia  pensa  manu.  20 
Persarum  statuit  Babylona  Semiramis  urbem, 

Ut  solidum  cocto  tolleret  aggere  opus ; 

Et  duo  in  adversum  misit  per  moenia  currus, 

Ne  possent  tacto  stringere  ab  axe  latus: 

Duxit  et  Euphratem  medium,  quam  condidit, 
arci,  25 

Jussit  et  imperio  surgere  Bactra  caput. 

Nam  quid  ego  heroas,  quid  raptem  in  crimina 
divos  ? 

Jupiter  infamat  seque  suamque  domum,  [mis, 
Quid  ?  modo  quae  nostris  opprobria  vexerat  ar- 
Et  famulos  inter  foemina  trita  suos,  30 

Conjugii  obscaeni  pretium  Romana  poposcit 
Moenia,  et  addictos  in  sua  regna  patres. 

Noxia  Alexandrea,  dolis  aptissima  tellus, 

Et  toties  nostro  Memphi  cruenta  malo  ! 

Tres  ubi  Pompeio  detraxit  verna  triumphos.  35 
Tollet  nulla  dies  hanc  tibi,  Roma,  notam. 

Q  2 

Issent  Phlegraeo  melius  tibi  funera  campo, 

Vel  tua  si  socero  colla  daturus  eras. 

Scilicet  incesti  meretrix  regina  Canopi 

(Una  Philippeo  sanguine  inusta  nota)  40 
Ausa  Jovi  nostro  latrantem  opponere  Anubim, 
Et  Tiberim  Nili  cogere  ferre  minas ; 
Romanamque  tubam  crepitanti  pellere  sistro, 
Baridos  et  contis  rostra  Liburna  sequi ; 
Foedaque  Tarpeio  conopia  tendere  saxo,  45 
Jura  dare  et  statuas  inter  et  arma  Mari. 

Quid  nunc  Tarquinii  fractas  juvat  esse  secures, 
Nomine  quem  simili  vita  superba  notat; 

Si  muli  er  patienda  fuit?  Cape,  Roma,  triumphum, 
Et  longam  Augusto  salva  precare  diem.  50 
Fugisti  tamen  ^in  timidi  vaga  flumina  Nili: 

Accepere  tuse  Romula  vincla  manus. 

Brachia  spectavi  sacris  admorsa  colubris, 

Et  trahere  occultum  membra  soporis  iter. 
Non  hsec,  Roma,  fuit  tanto  tibi  cive  verenda,  55 
Nec  ducis  assiduo  lingua  sepulta  mero. 
Septem  urbs  alta  jugis,  toto  quse  praesidet  orbi, 
Foemineas  tWnuit,  territa  Marte,  minas. 

Nunc  ubi  Scipiadae  classes  ?  ubi  signa  Camilli, 
Et  modo  Pompeia  Bospora  capta  manu  ;  60 

Hannibalis  spolia,  et  victi  monimenta  Syphacis, 
Et  Pyrrhi  ad  nostros  gloria  fracta  pedes  ? 
Curtius  expletis  statuit  monimenta  lacunis ; 

Admisso  Decius  proelia  rupit  equo  ; 

Coclitis  abscissos  testatur  semita  pontes ;  65 

Est,  cui  cognomen  corvus  habere  dedit. 

Haec  di  condiderunt,  haec  di  quoque  moenia  ser¬ 
vant. 

Vix  timeat,  salvo  Caesare,  Roma  Jovem. 
Leucadius  versas  acies  memorabit  Apollo : 

Tantum  operis  belli  sustulit  una  dies.  70 
At  tu,  sive  petes  portus,  seu,  navita,  linques, 
Caesaris  in  toto  sis  memor  Ionio. 

Elegia  XII. — Ad  Postumum,  de  Galla. 
Postume,  plorantem  potuisti  linquere  Gallam, 
Miles  et  Augusti  fortia  signa  sequi  ? 

Tantine  ulla  fuit  spoliati  gloria  Parthi, 

Ne  faceres,  Galla  multa  rogante  tua  ? 

Si  fas  est,  omnes  pariter  pereatis,  avari,  *  5 
Et  quisquis  fido  praetulit  arma  toro. 

Tu  tamen  injecta  tectus,  vesane,  lacerna, 
Potabis  galea  fessus  Araxis  aquam. 

Illa  quidem  interea  fama  tabescet  inani, 

Haec  tua  ne  virtus  fiat  amara  tibi ;  10 

Ne  ve  tua  Medae  laetentur  caede  sagittae, 

Ferreus  aurato  neu  cataphractus  equo  ; 

Ne  ve  aliquid  de  te  flendum  referatur  in  urna. 

Sic  redeunt,  illis  qui  cecidere  locis. 

Ter  quater  in  casta  felix,  o  Postume,  Galla,  1 5 
Moribus  his  alia  conjuge  dignus  eras. 

Quid  faciet  nullo  munita  puella  timore, 

Cum' sit  luxuriae  Roma  magistra  suae  ? 

Sed  securus  eas.  Gallam  non  munera  vincent ; 

Duritiaeque  tuae  non  erit  illa  memor.  20 

Nam  quocunque  die  salvum  te  fata  remittent, 
Pendebit  collo  Galla  pudica  tuo. 

Postumus  alter  erit  miranda  conjuge  Ulixes  ; 

Non  illi  longae  tot  nocuere  morae  : 

Castra  decem  annorum,  et  Ciconum  manus,  Is¬ 
mara  capta,  25 

Exustaeque  tuae  mox,  Polypheme,  genae  ; 

Et  Circae  fraudes,  lotosque,  herbaeque  tenaces, 
Scyllaque,  et  alternas  scissa  Charybdis  aquas  ; 
Lampeties  Ithacis  verubus  mugisse  juvencos, 
(Paverat  hos  Phoebo  filia.  Lampetie)  30 


Et  thalamum  iEaeae  flentis  fugisse  puellae  ; 

Totque  hiemis  noctes,  totque  natasse  dies  ; 
Nigrantesque  domos  animarum  intrasse  silentum 
Sirenum  surdo  remige  adisse  lacus  ; 

Et  veteres  arcus  leto  renovasse  procorum  ;  35 

Errorisque  sui  sic  statuisse  modum  : 

Nec  frustra  ;  quia  casta  domi  persederat  uxor. 
Vincet  Penelopes  JElia  Galla  fidem. 

Elegia  XIII. — De  Avaritia  Puellarum. 

Quaeritis,  unde  avidis  nox  sit  pretiosa  puellis, 
Et  Venere  exhaustae  damna  querantur  opes  ? 
Certa  quidem  tantis  causa  et  manifesta  ruinis  : 

Luxuriae  nimium  libera  facta  via  est. 

Inda  cavis  aurum  mittit  formica  metallis,  5 
Et  venit  e  rubro  concha  Erycina  salo ; 

Et  Tyros  ostrinos  praebet  Cadmea  colores, 
Cinnamon  et  multi  pastor  odoris  Arabs. 

Hsec  etiam  clausas  expugnant  arma  pudicas, 
Quaeque  terunt  fastus,  Icario ti,  tuos.  10 
Matrona  incedit  census  induta  nepotum, 

Et  spolia  opprobrii  nostra  per  ora  trahit. 
Nulla  est  poscendi,  nulla  est  reverentia  dandi ; 

Aut,  siqua  est,  pretio  tollitur  ista  mora. 

Felix  Eois  lex  funeris  una  maritis,  15 

Quos  Aurora  suis  rubra  colorat  equis  : 
Namque  ubi  mortifero  jacta  est  fax  ultima  lecto, 
Uxorum  positis  stat  pia  turba  comis  : 

Et  certamen  habent  leti,  quae  viva  sequatur 
Conjugium  :  pudor  est  non  licuisse  mori.  20 
Ardent  victrices,  et  flammae  pectora  praebent, 
Imponuntque  suis  ora  perusta  viris. 

Hic  genus  infidum  nuptarum :  hic  nulla  puella 
Nec  fida  Evadne,  nec  pia  Penelope. 

Felix  agrestum  quondam  pacata  juventus,  25 
Diviti®  quorum  messis  et  arbor  erant. 

Illis  pompa  fuit,  decussa  Cydonia  ramo 
Et  dare  puniceis  plena  canistra  rubis  ; 

Nunc  violas  tondere  manu,  nunc  mixta  referre 
Lilia,  vimineos  lucida  per  calathos  ;  30 

Et  portare  suis  vestitas  frondibus  uvas, 

Aut  variam  plumae  versicoloris  avem. 

His  tum  blanditiis  furtiva  per  antra  puellae 
Oscula  sylvicolis  emta  dedere  viris. 

Hinnulei  pellis  totos  operibat  amantes,  35 

Altaque  nativo  creverat  herba  toro  ; 

Pinus  et  incumbens  latas  circumdabat  umbras  ; 

Nec  fuerat  nudas  poena  videre  deas. 

Corniger  Idaei  vacuam  pastoris  in  aulam 

Dux  aries  saturas  ipse  reduxit  oves.  40 

Dique  deaeque  omnes,  quibus  est  tutela  per  agros, 
Praebebant  vestris  verba  secunda  focis. 

Et  leporem,  quicunque  venis,  venaberis,  hos- 
pes, 

Et,  si  forte  meo  tramite  quaeris  avem  : 

Et  me  Pana  tibi  comitem  de  rupe  vocato,  45 
Sive  petas  calamo  praemia,  sive  cane. 

At  nunc  desertis  cessant  sacraria  lucis  : 

Aurum  omnes  victa  jam  pietate  colunt. 

Auro  pulsa  fides  ;  auro  venalia  jura ; 

Aurum  lex  sequitur,  mox  sine  lege  pudor.  50 
Torrida  sacrilegum  testantur  fulmina  Brennum, 
Dum  petit  intonsi  Pythia  regna  dei. 

At  mons  laurigero  concussus  vertice  diras 
Gallica  Parnassus  sparsit  in  ora  nives. 

Te  scelus  accepto  Thracis  Polymestoris  auro  55 
Nutrit  in  hospitio  non,  Polydore,  pio. 

Tu  quoque  ut  auratos  gereres,  Eriphyla,  lacertos. 
Dilapsis  nusquam  est  Amphiaraus  equis. 

Proloquar,  atque  utinam  patriae  sim  vanus  ha¬ 
ruspex  ! 

Frangitur  ipsa  suis  Roma  superha  bonis.  60 
Certa  loquor ;  sed  nulla  fides  :  neque  enim  Ilia 
quondam 

Verax  Pergameis  maenas  habenda  malis. 

Sola  Parin  Phrygiae  fatum  componere,  sola 
Fallacem  patriae  serpere  dixit  equum. 

Ille  furor  patriae  fuit  utilis,  ille  parenti.  65 
Experta  est  veros  irrita  lingua  deos. 

Elegia  XIV. — Ad  Spartam,  de  Ludis  Laconicis. 
Multa  tuae,  Sparte,  miramur  jura  palaestrae, 

Sed  mage  virginei  tot  bona  gymnasii ; 

Quod  non  infames  exercet  corpore  ludos 
Inter  luctantes  nuda  puella  viros  ; 

Cum  pila  veloci  fallit  per  brachia  jactu,  5 

Increpat  et  versi  clavis  adunca  trochi ; 
Pulverulentaque  ad  extremasstat  foemina metas, 
Et  patitur  duro  vulnera  pancratio ; 

Nunc  ligat  ad  caestum  gaudentia  brachia  loris; 

Missile  nunc  disci  pondus  in  orbe  rotat ;  10 

Gyrum  pulsat  equis ;  niveum  latus  ense  revincit, 
Virgineumque  cavo  protegit  aere  caput ; 

Et  modo  Taygeti,  crines  adspersa  pruina, 
Sectatur  patrios  per  juga  longa  canes  : 

Qualis  Amazonidum  nudatis  bellica  mammis  15 
Thermodonteis  turma  vagatur  agris ; 

Qualis  et  Eurotae  Pollux  et  Castor  arenis, 

Hic  victor  pugnis,  ille  futurus  equis  : 

Inter  quos  Helene  nudis  capere  arma  papillis 
Fertur,  nec  fratres  erubuisse  deos.  20 

Lex  igitur  Spartana  vetat  secedere  amantes ; 

Et  licet  in  triviis  ad  latus  esse  suae. 

Nec  timor,  aut  ulla  est  clausae  tutela  puellae, 

Nec  gravis  austeri  poena  cavenda,  viri; 

Nullo  praemisso,  de  rebus  tute  loquaris  25 

Ipse  tuis  :  longae  nulla  repulsa  morae. 

N  on  Tyriae  vestes  errantia  lumina  fallunt ; 

Est  neque  odoratae  cura  molesta  comae. 

At  nostra  ingenti  vadit  circumdata  turba  ; 

Nec  digitum  angusta  est  inseruisse  via.  30 
Nec  quae  sint  facies,  nec  quae  sint  verba  rogandi, 
Invenias  :  caecum  versat  amator  iter. 

Quod  si  jura  fores  pugnasque  imitata  LacOnum, 
Carior  hoc  esses  tu  mihi,  Roma,  bono. 

Elegia  XV. — Ad  Cynthiam,  de  l.ycinna. 

Sic  ego  non  ullos  jam  norim  in  amore  tumultus, 
Nec  veniat  sine  te  nox  vigilanda  mihi ; 

Ut  mihi  praetextae  pudor  est  elatus  amictu, 

Et  data  libertas  noscere  amoris  iter, 

Illa  rudes  animos  per  noctes  conscia  primas  5 
Imbuit,  heu  nullis  capta  Lycinna  datis. 
Tertius, haud  multo  minus  est,  cum  ducitur  annus ; 

Vix  memini  nobis  verba  coisse  decem. 

Cuncta  tuus  sepelivit  amor :  nec  foemina  post  te 
Ulla  dedit  collo  dulcia  vincla  meo.  10 

At  tu  non  meritam  parcas  vexare  Lycinnam. 

Nescit  vestra  ruens  ira  referre  pedem. 

Testis  erit  Dirce,  tam  vero  crimine  saeva, 
Nycteos  Antiopen  accubuisse  Lyco. 

Ah  quoties  pulchros  vulsit  regina  capillos,  15 
Molliaque  immites  fixit  in  ora  manus  ! 

Ah  quoties  famulam  pensis  oneravit  iniquis, 

Et  caput  in  dura  ponere  jussit  humo  ! 

Saepe  illam  immundis  passa  est  habitare  tenebris :  . 

Vilem  jejunae  saepe  negavit  aquam.  20 

J upiter,  Antiopae  nusquam  succurris  habenti 
Tot  mala  ?  corrumpit  dura  catena  manus. 


Si  deus  es,  tibi  turpe  tuam  servire  puellam. 

Invocet  Antiope  quem  nisi  vincta  Jovem? 
Sola  tamen,  quaecunque  aderant  in  corpore  vire» 
Regales  manicas  rupit  utraque  manu.  2  i 
Inde  Cithaeronis  timido  pede  currit  in  arces  • 
Nox  erat,  et  sparso  triste  cubile  gelu. 

Saepe,  vago  Asopi  sonitu  permota  fluentis, 
Credebat  dominae  pone  venire  pedes.  3(E 
Et  durum  Zethum,  et  Iacrymis  Amphiona  mollem. 

Experta  est  stabulis  mater  abacta  suis. 

Ac  veluti,  magnos  cum  ponunt  aequora  motus, 
Eurus  ubi  adverso  desinit  ire  Noto, 

Littore  sub  tacito  sonitus  rarescit  arenae  :  3! 

Sic  cadit  inflexo  lapsa  puella  genu. 

Sera  tamen  pietas  ;  natis  est  cognitus  error : 

Digne,  Jovis  natos  qui  tueare,  senex. 

Tu  reddis  pueris  matrem  ;  puerique  trahendan 
Vinxerunt  Dircen  sub  trucis  ora  bovis.  4f. 
Antiope,  cognosce  Jovem  :  tibi  gloria  Dirce 
Ducitur,  in  multis  mortem  habitura  locis. 
Prata  cruentantur  Zethi ;  victorque  canebat 
Paeana  Amphion  rupe,  Aracynthe,  tua. 
Fabula  nulla  tuas  de  nobis  concitet  aures  :  45 

Te  solam,  et  lignis  funeris  ustus,  amem. 

Elegia  XVI. — De  Imperio  Amica. 
Noxmedia,et  dominae  mihi  venit  epistola  nostrae: 

Tibure  me  missa  jussit  adesse  mora ; 

Candida  qua  geminas  ostendunt  culmina  turres, 
Et  cadit  in  patulos  Nympha  Aniena  lacus. 
Quid  faciam  ?  Obductis  committam  mene  tene¬ 
bris,  5 

Ut  timeam  audaces  in  mea  membra  manus? 
At  si  haec  distulero  nostro  mandata  timore, 
Nocturno  fletus  saevior  hoste  mihi. 

Peccaram  semel,  et  totum  sum  pulsus  in  annum. 

In  me  mansuetas  non  habet  illa  manus.  10 

Nec  tamen  est  quisquam,  sacros  qui  laedat  aman¬ 
tes. 

Scironis  media  sic  licet  ira  via. 

Quisquis  amator  erit, Scythicis  licet  ambulet  oris, 
Nemo  adeo,  ut  noceat,  barbarus  esse  volet. 
Luna  ministrat  equis:  demonstrant  astra  salebras: 

Ipse  Amor  accensas  praecutit  ante  faces.  16 
Saeva  canum  rabies  morsus  avertit  hiantes. 

Huic  generi  quovis  tempore  tuta  via  est. 
Sanguine  tam  parvo  quis  enim  spargatur  amantis 
Improbus?  [exclusis]  fit  comes  ipsa  Venus.  20 
Quod  si  certa  meos  sequerentur  funera  casus, 
Talis  mors  pretio  vel  sit  emenda  mihi. 

Afferet  haec  unguenta  mihi,  sertisque  sepulcrum 
Ornabit,  custos  ad  mea  busta  sedens. 

Di  faciant,  mea  ne  terra  locet  ossa  frequenti,  25 
Qua  facit  assiduo  tramite  vulgus  iter. 

Post  mortem  tumuli  sic  infamantur  amantum. 

Met  tegat  arborea  devia  terra  coma  ; 

Aut  humet  ignotae  cumulus  vallatus  arenae : 

Non  juvat  in  media  nomen  habere  via.  30 

Elegia  XVII. — Ad  Bacchum. 

Nunc,  o  Bacche,  tuis  humiles  advolvimur  aris  ; 

Da  mihi  pacato  vela  secunda,  pater. 

Tu  potes  insanae  V eneris  compescere  fastus, 
Curarumque  tuo  fit  medicina  mero. 

Per  te  junguntur,  per  te  solvuntur  amantes.  5 
Tu  vitium  ex  animo  dilue,,  Bacche,  meo. 

Te  quoque  enim  non  esse  rudem  testatur  in  astris 
Lyncibus  in  coelum  vecta  Ariadna  tuis. 

Hoc  mihi,  quod  veteres  custodit  in  ossibus  ignes, 
Funera  sanabunt,  vel  tua  vina,  malum.  10 

Semper  enim  vacuos  nox  sobria  torquet  amantes  ; 
Spesque  timorque  animum  versat  utroque 
meum. 

Quod  si,  Bacche,  tuis  per  fervida  tempora  donis 
Arcessitus  erit  somnus  in  ossa  mea, 
ipse  seram  vites,  pangamque  ex  ordine  colles,  15 
Quos  carpant  nullas,  me  vigilante,  ferae  : 
JUimmodo  purpureo  spument  mihi  dolia  musto, 
Et  nova  pressantes  inquinet  uva  pedes. 

Quod  superest  vitse,  per  te  et  tua  cornua  vivam, 
Virtutisque  tuse,  Bacche,  poeta  ferar.  20 
Dicam  ego  maternos  iEtnaeo  fulmine  partus ; 

Indica  Nysseis  arma  fugata  choris ;  [gum ; 
Vesanumque  nova  nequicquam  in  vite  Lycur- 
Pentheos  in  triplices  funera  rapta  greges  ; 
Curvaque  Tyrrhenos  delphinum  corpora  nautas 
In  vada  pampinea  desiluisse  rate.  26 

Et  tibi  per  mediam  bene  olenti  flumine  Naxon, 
(Unde  tuum  potant  Naxia  turba  merum) 
Candida  laxatis  onerato  colla  corymbis 

Cinget  Bassaricas  Lydia  mitra  comas.  30 
Laevis  odorato  cervix  manabit  olivo  ; 

Et  feries  nudos  veste  fluente  pedes. 

Mollia  Dircsese  pulsabunt  tympana  Thebae : 

Capripedes  calamo  Panes  hiante  canent. 
Vertice  turrigero  juxta  dea  magna  Cybebe  35 
Tundet  ad  Idaeos  cymbala  rauca  choros. 

Ante  fores  templi  cratere  antistes  et  auro 
Libatum  fundens  in  tua  sacra  merum.  [no, 
Haec  ego  non  humili  referam  memoranda  cothur- 
Qualis  Pindarico  spiritus  ore  tonat.  40 

Tu  modo  servitio  vacuum  me  siste  superbo, 
Atque  hoc  sollicitum  vince  sopore  caput. 

Elegia  XVIII. — Defletur  Mors  Marcelli. 

Clausus  ab  umbroso  qua  ludit  pontus  Averno, 
Fumida  Baiarum  stagna  tepentis  aquae, 

Qua  jacet  et  Trojae  tubicen  Misenus  arena, 

Et  sonat  Herculeo  structa  labore  via ; 

Hic  ubi, Marte  Italas  dextro  cum  quaereret  urbes, 
Cymbala  Thebano  concrepuere  deo  ;  6 

At  nunc  invisae  magno  cum  crimine  Baiae, 

Quis  deus  in  vestra  constitit  hostis  aqua  ? 

His  pressus  Stygias  vultum  demersit  in  undas ; 

Errat  et  in  vestro  spiritus  ille  lacu.  10 

Quid  genus,  aut  virtus,  aut  optima  profuit  illi 
Mater,  et  amplexum  Caesaris  esse  focos  ? 

Aut  modo  tam  pleno  fluitantia  vela  theatro, 

Et  per  maternas  omnia  gesta  manus  ? 

Occidit,  ut  misero  steterat  vigesimus  annus.  15 
Tot  bona  tam  parvo  clausit  in  orbe  dies. 

I  nunc,  tolle  animos,  et  tecum  finge  triumphos, 
Stantiaque  in  plausum  tota  theatra  juvent ; 
Attalicas  supera  vestes,  atque  omnia  magnis 
Gemmea  sint  ludis  :  ignibus  usta  dabis.  20 
Sed  tamen  huc  omnes :  huc  primus  et  ultimus 
ordo : 

Est  mala,  sed  cunctis  ista  terenda  via. 
Exoranda  canis  tria  sunt  latrantia  colla : 

Scandenda  est  torvi  publica  cymba  senis. 

Ille  licet  ferro  cautus  se  condat  et  aere,  25 
Mors  tamen  inclusum  protrahet  inde  caput. 
Nirea  non  facies,  non  vix  exemit  Achillem, 
Croesum  aut,  Pactoli  quas  parit  humor,  opes. 
Sic  olim  ignaros  luctus  populavit  Achivos, 
Atridae  magno  cum  stetit  alter  amor.  30 
At  tibi,  nauta,  pias  hominum  qui  trajicis  um¬ 
bras, 

Huc  animae  portes  corpus  inane  suae ; 


Qua  Siculae  victor  telluris  Claudius,  et  qua 
Caesar  ab  humana  cessit  in  astra  via. 

Elegia  XIX. — De  Incontinentia  Mulierum. 
Objicitur  toties  a  te  mihi  nostra  libido  : 

Crede  mihi,  vobis  imperat  ista  magis. 

Vos,  ubi  contemti  rupistis  frena  pudoris, 
Nescitis  captae  mentis  habere  modum. 
Flamma  per  incensas  citius  sedetur  aristas,  5 
Fluminaque  ad  fontis  sint  reditura  caput ; 

Et  placidum  Syrtes  portum,  et  bona  littora  nautis 
Praebeat  hospitio  saeva  Malea  suo  ; 

Quam  possit  vestros  quisquam  reprehendere 
cursus, 

Et  rabidae  stimulos  frangere  nequitiae.  10 
Testis,  Cretaei  fastus  quae  passa  juvenci 
Induit  abiegnae  cornua  falsa  bovis ; 

Testis  Thessalico  flagrans  Salmonis  Enipeo, 

Quae  voluit  liquido  tota  subire  deo. 

Crimen  et  illa  fuit,  patria  succensa  senecta,  15 
Arboris  in  frondes  condita  Myrrha  novae. 
Nam  quid  Medeae  referam,  quo  tempore  matris 
Iram  natorum  caede  piavit  amor  ?  [cenis 
Quidve  Clytaemnestrae,  propter  quam  tota  My- 
Infamis  stupro  stat  Pelopea  domus?  20 

Tuque  o  Minoa  venundata,  Scylla,  figura, 
Tondens  purpuream,  regna  paterna,  comam. 
Hanc  igitur  dotem  virgo  desponderat  hosti  ? 

Nise,  tuas  portas  fraude  reclusit  amor. 

At  vos,  innuptae,  felicius  urite  taedas  :  25 

Pendet  Cretaea  tracta  puella  rate. 

Non  tamen  immerito  Minos  sedet  arbiter  Orci: 
Victor  erat  quamvis,  aequus  in  hoste  fuit. 

Elegia  XX. — Ad  Amicam. 

Credis  eum  jam  posse  tuae  meminisse  figurae, 
Vidisti  a  lecto  quem  dare  vela  tuo  ; 

Durus  qui  lucro  potuit  mutare  puellam  ? 

Tantine,  ut  lacrymes,  Africa  tota  fuit  ? 

At  tu,  stulta,  deos,  tu  fingis  inania  verba ;  5 

Forsitan  ille  alio  pectus  amore  terit, 

Est  tibi  forma  potens,  sunt  castae  Palladis  artes, 
Splendidaque  a  docto  fama  refulget  avo. 
Fortunata  domus,  modo  sit  tibi  fidus  amicus. 

Fidus  ero;  in  nostros  curre,  puella,  sinus.  10 
Nox  mihi  prima  venit ;  primae  data  tempora  noctis 
Longius  in  primo,  Luna,  morare  toro. 

Tu  quoque,  qui  aestivos  spatiosius  exigis  ignes, 
Phoebe,  moraturae  contrahe  lucis  iter. 

Foedera  sunt  ponenda  prius,  signandaque  jura,  1 5 
Et  scribenda  mihi  lex  in  amore  novo, 

Quam  multae  ante  meis  cedant  sermonibus  horae, 
Dulcia  quam  nobis  concitet  arma  Venus. 

Haec  Amor  ipse  suo  constringet  pignora  signo : 

Testis  sidereae  tota  corona  deae.  20 

Namque  ubi  non  certo  vincitur  foedere  lectus, 
Non  habet  ultores  nox  vigilanda  deos  ; 

Et  quibus  imposuit,  solvit  mox  vincla  libido. 

Contineant  nobis  omina  prima  fidem. 

Ergo,  qui  tactas  in  foedera  ruperit  aras,  25 
Pollueritque  novo  sacra  marita  toro, 

Ille  sint,  quicunque  solent  in  amore  dolores, 

Et  caput  argutae  praebeat  historiae. 

Nec  flenti  dominae  patefiant  nocte  fenestrae  ; 
Semper  amet,  fructu  semper  amoris  egens.  30 

Elegia  XXL — Ad  Cynthiam. 

Magnum  iter  ad  doctas  proficisci  cogor  Athenas, 
Ut  me  longa  gravi  solvat  amore  via. 

Crescit  enim  assidue  spectando  cura  puellae  : 

Inde  alimenta  sibi  maxima  praebet  Amor. 
Omnia  sunt  tentata  mihi,  quacunque  fugari  5 
Possit ;  at  ex  omni  me  premit  ille  deus. 

Vix  tamen  aut  semel  admittit,  cum  saepe  negavit ; 

Seu  venit,  extremo  dormit  amica  toro. 

Unum  erit  auxilium  :  mutatis,  Cynthia,  terris,  9 
Quantum  oculis,  animo  tam  procul  ibit  amor. 
Nunc  agite,  o  socii,  propellite  in  aequora  navem, 
Bemorumque  pares  ducite  sorte  vices, 
Jungiteque  extremo  felicia  lintea  malo  : 

Jam  liquidum  nautis  aura  secundat  iter. 
Romanae  turres,  et  vos  valeatis  amici ;  15 

Qualiscunque  mihi,  tuque,  puella,  vale,  [pes, 
Ergo  ego  nunc  rudis  Adriaci  vehar  aequoris  hos- 
Cogar  et  undosos  nunc  prece  adire  deos. 
Deinde  per  Ionium  vectus,  cum  fessa  Lechaeo 
Sedarit  placida  vela  phaselus  aqua ;  20 

Quod  superest,  sufferte,  pedes  ;  properate  labo¬ 
rem, 

Isthmos  qua  terris  arcet  utrumque  mare. 

Inde  ubi  Piraeei  capient  me  littora  portus, 
Scandam  ego  Theseae  brachia  longa  viae. 

Illic  aut  spatiis  animum  emendare  Platonis  25 
Incipiam,  aut  hortis,  docte  Epicure,  tuis ; 
Persequar  aut  studium  linguae,  Demosthenis 
arma, 

Librorumque  tuos,  munde  JVIenandre,  sales ; 
Aut  certe  tabulae  capient  mea  lumina  pictae, 
Sive  ebore  exactae,  seu  magis  aere  manus.  30 
Aut  spatia  annorum,  aut  longa  intervalla  pro¬ 
fundi, 

Lenibunt  tacito  vulnera  nostra  situ. 

Seu  moriar,  fato,  non  turpi  fractus  amore : 
Atque  erit  illa  mihi  mortis  honesta  dies. 

Elegia  XXII. — Ad  Tullum. 

Frigida  tam  multos  placuit  tibi  Cyzicus  annos, 
Tulle,  Propontiaca  qua  fluit  Isthmos  aqua, 
Dindymus,  et  sacrae  fabricata  juvenca  Cybebae, 
Raptorisque  tulit  qua  via  Ditis  equos  ? 

Si  te  forte  juvant  Helles  Athamantidos  urbes,  5 
Nec  desiderio,  Tulle,  movere  meo ; 

Tu  licet  adspicias  coelum  omne  Atlanta  gerentem, 
Sectaque  Persea  Phorcidos  ora  manu, 
Geryonae  stabula,  et  luctantum  in  pulvere  signa 
Herculis  Antaeique,  Hesperidumque  choros  ; 
Tuque  tuo  Colchon  propellas  remige  Phasin,  1 1 
Peliacaeque  trabis  totum  iter  ipse  legas, 

Qua  rudis  Argoa  natat  inter  saxa  columba 
In  faciem  prorae  pinus  adacta  novae  ; 

Et  qua  Gygaei  visenda  est  ora  Caystri,  15 

Et  qua  septenas  temperat  unda  vias ; 

Omnia  Romanae  cedent  miracula  terrae. 

Natura  hic  posuit,  quicquid  ubique  fuit. 
Armis  apta  magis  tellus,  quam  commoda  noxae, 
Famam,  Roma,  tuae  non  pudet  historiae  :  20 

Nam  quantum  ferro,  tantum  pietate  potentes 
Stamus  :  victrices  temperat  illa  manus. 

Hic,  Anio  Tiburne,  fluis,  Clitumnus  ab  Umbro 
Tramite,  et  aeternum  Marcius  humor  opus ; 
Albanusque  lacus  socii  Nemorensis  ab  unda,  25 
Potaque  Pollucis  nympha  salubris  equo. 

At  non  squamoso  labuntur  ventre  cerastae  ; 

Itala  portentis  nec  furit  unda  novis. 

Non  hic  Andromedae  resonant  pro  matre  catenae ; 

N ec  tremis  Ausonia^  Phoebe  fugate,  dapes ;  30 
Nec  cuiquam  absentes  arserunt  in  caput  ignes, 
Exitium  nato  matre  movente  suo. 


Penthea  non  saevae  venantur  in  arbore  Bacchae 
Nec  solvit  Danaas  subdita  cerva  rates ; 
Cornua  nec  valuit  curvare  in  pellice  Juno,  33 
Aut  faciem  turpi  dedecorare  bove ; 

*  #  *  *  * 
Arboreasque  cruces  Sinis,  et  non  hospita  Graiis 
Saxa,  et  curvatas  in  sua  fata  trabes,  [sedes : 
Haec  tibi,  Tulle,  parens,  haec  est  pulcherrima 
Hic  tibi  pro  digna  gente  petendus  honos.  40 
Hic  tibi  ad  eloquium  cives ;  hic  ampla  nepotum 
Spes,  et  venturae  conjugis  aptus  amor. 

Elegia  XXIII. — De  Tabulis  perditis. 

Ergo  tam  doctae  nobis  periere  tabellae, 

Scripta  quibus  pariter  tot  periere  bona  ! 

Has  quondam  nostris  manibus  detriverat  usus, 
Qui  non  signatas  jussit  habere  fidem. 

Illae  jam  sine  me  norant  placare  puellam,  5 
Et  quaedam  sine  me  verba  diserta  loqui. 

Non  illas  fixum  caras  effecerat  aurum  ; 

Vulgari  buxo  sordida  cera  fuit. 
Qualescunque,  mihi  semper  mansere  fideles, 
Semper  et  effectus  promeruere  bonos.  10 
Forsitan  haec  illis  fuerant  mandata  tabellis : 

Irascor,  quoniam  es,  lente,  moratus  heri. 

An  tibi  nescio  quae  visa  est  formosior  ?  an  tu 
Non  bene  de  nobis  crimina  ficta  jacis  ? 

Aut  dixit:  Venies  hodie:  cessabimus  una :  15 

Hospitium  tota  nocte  paravit  amor. 

Et  quaecunque  volens  repetit  non  stulta  puella, 
Garrula  cum  blandis  ducitur  hora  jocis. 

Me  miserum  !  his  aliquis  rationem  scribit  avarus, 
Et  ponit  duras  inter  ephemeridas.  20 

Quas  siquis  mihi  rettulerit,  donabitur  auro. 

Quis  pro  divitiis  ligna  retenta  velit  ? 

I,  puer,  et  citus  haec  aliqua  propone  columna ; 
Et  dominum  Esquiliis  scribe  habitare  tuum. 

Elegia  XXIV. — Ad  Cynthiam  superbientem. 
Falsa  est  ista  tuae,  mulier,  fiducia  formae, 

Olim  oculis  nimium  facta  superba  meis. 
Noster  amor  tales  tribuit  tibi,  Cynthia,  laudes: 

Versibus  insignem  te,  pudet,  esse  meis. 
Mixtam  te  varia  laudavi  saepe  figura,  5 

Ut,  quod  non  esses,  esse  putaret  amor  ; 

Et  color  est  toties  roseo  collatus  Eoo, 

Cum  tibi  quaesitus  candor  in  ore  foret ; 

Quod  mihi  non  patrii  poterant  avertere  amici, 
Eluere  aut  vasto  Thessala  saga  mari.  10 

Haec  ego,  non  ferro,  non  igne  coactus,  et  ipsa 
Naufragus  JEgsea  vera  fatebar  aqua. 
Correptus  saevo  V eneris  torrebar  aeno ; 

Vinctus  eram  versas  in  mea  terga  manus. 

Ecce  coronatae  portum  tetigere  carinae  ;  15 

Trajectae  Syrtes,  anchora  jacta  mihi  est. 

Nunc  demum  vasto  fessi  resipiscimus  aestu, 
Vulneraque  ad  sanum  nunc  coiere  mea. 

Mens  bona,  siqua  dea  es,  tua  me  in  sacraria 
condo. 

Exciderint  surdo  tot  mea  vota  Jovi.  20 

Elegia  XXV. — Ad  Cynthiam. 

Risus  eram  positis  inter  convivia  mensis, 

Et  de  me  poterat  quilibet  esse  loquax. 
Quinque  tibi  potui  servire  fideliter  annos  : 

Ungue  meam  morso  saepe  querere  fidem. 

Nil  moveor  lacrymis ;  ista  sum  captus  ab  arte.  S 
Semper  ab  insidiis,  Cynthia,  flere  soles. 

Flebo  ego  discedens ;  sed  fletum  injuria  vincit : 

Tu  bene  conveniens  non  sinis  ire  jugum. 
Limina  jam  nostris  valeant  lacrymantia  verbis, 
Nec  tamen  irata  janua  fracta  manu.  10 

At  te  celatis  aetas  gravis  urgeat  annis, 

Et  veniat  formae  ruga  sinistra  tuae. 


Vellere  tum  cupies  albos  a  stirpe  capillos, 

Ah  speculo  rugas  increpitante  tibi ; 

Exclusa  inque  vicem  fastus  patiere  superbos ;  1E 
Et,  quae  fecisti,  facta  quereris  anus. 

Has  tibi  fatales  cecinit  mea  pagina  diras. 
Eventum  formae  disce  timere  tuae. 


LIBER  QUARTUS. 


Elegia  I. — De  Urbe  Roma. 

Hoc,  quodcunque  vides,  hostes,  qua  maxima 
Roma  est, 

Ante  Phrygem  iEnean  collis  et  herba  fuit. 
Atque  ubi  navali  stant  sacra  Palatia  Phoebo, 
Evandri  profugae  concubuere  boves. 
Fictilibus  crevere  deis  haec  aurea  templa,  5 
Nec  fuit  opprobrio  facta  sine  arte  casa; 
Tarpeiusque  pater  nuda  de  rupe  tonabat, 

Et  Tiberis  nostris  advena  bubus  erat. 

Qua  gradibus  domus  ista  Remi  se  sustulit  olim, 
Unus  erat  fratrum  maxima  regna  focus.  10 
Curia,  praetexto  quae  nunc  nitet  alta  senatu, 
Pellitos  habuit,  rustica  corda,  patres. 

Buccina  cogebat  priscos  ad  verba  Quirites. 

Centum  illi  in  prato  saepe  senatus  erant. 

Nec  sinuosa  cavo  pendebant  vela  theatro ;  15 

Pulpita  sollennes  non  oluere  crocos. 

Nulli  cura  fuit  externos  quaerere  divos, 

Cum  tremeret  patrio  pendula  turba  sacro. 
Annuaque  accenso  celebrare  Palilia  foeno, 

Qualia  nunc  curvo  lustra  novantur  equo.  20 
Vesta  coronatis  pauper  gaudebat  asellis  : 

Ducebant  macrae  vilia  sacra  boves. 

Parva  saginati  lustrabant  compita  porci ; 

Pastor  et  ad  calamos  exta  litabat  ovis. 
Verbera  pellitus  setosa  movebat  arator ;  25 

Unde  licens  Fabius  sacra  Lupercus  habet. 

Nec  rudis  infestis  miles  radiabat  in  armis  ; 

Miscebant  usta  proelia  nuda  sude  : 

Prima  galeritus  posuit  praetoria  Lucmo ;  29 

Magnaque  pars  Tatio  rerum  erat  inter  oves. 
Hinc  Tities  Ramnesque  viri,  Luceresque  coloni : 

Quatuor  hinc  albos  Romulus  egit  equos. 
Quippe  suburbanae  parva  minus  urbe  Bovillae  ; 

Et,  qui  nunc  nulli,  maxima  turba  Gabi ; 

Et  stetit  Alba  potens,  albae  suis  omine  nata,  35 
Hac,  ubi  Fidenas  longe  erat  ire,  via. 

Nil  patrium,  nisi  nomen,  habet  Romanus  alum¬ 
nus  ; 

Sanguinis  altricem  nunc  pudet  esse  lupam. 
Huc  melius  profugos  misisti,  Troja,  Penates, 
Heu!  quali  vecta  est  Dardana  puppis  ave  !  40 
Jam  bene  spondebant  tunc  omina,  quod  nihil 
illam 

Laeserat  abiegni  venter  apertus  equi ; 

Cum  pater  in  nati  trepidus  cervice  pependit, 

Et  verita  est  humeros  urere  flamma  pios. 

Tunc  animi  venere  Deci,  Brutique  secures ;  45 
Vexit  et  ipsa  sui  Caesaris  arma  Venus. 

Arma  resurgentis  portans  victricia  Trojae, 

Felix  terra  tuos  cepit,  Iule,  deos : 

Si  modo  Avernalis  tremulae  cortina  Sibyllae 
Dixit  Aventino  rura  pianda  Remo ;  50 

Aut  si  Pergameae  sero  rata  carmina  vatis 
Longaevum  ad  Priami  vera  fuere  caput : 
Vertite  equum,  Danai :  male  vincitis.  Ilia  tellus 
Vivet;  et  huic  cineri  Jupiter  arma  dabit. 


Optima  nutricum  nostris  lupa  Martia  rebus,  55 
Qualia  creverunt  moenia  lacte  tuo  ! 

Moenia  namque  pio  conor  disponere  versu. 

Hei  mihi,  quod  nostro  parvus  in  ore  sonus ! 
Sed  tamen  exiguo  quodcunque  in  pectore  rivi 
Fluxerit,  hoc  patriae  serviat  omne  meae.  60 
Ennius  hirsuta  cingat  sua  dicta  corona : 

Mi  folia  ex  hedera  porrige,  Bacche,  tua ; 

Ut  nostris  tumefacta  superbiat  Umbria  libris, 
Umbria  Romani  patria  Callimachi. 

Scandentes  si  quis  cernet  de  vallibus  arces,  65 
Ingenio  muros  aestimet  ille  meo. 

Roma,  fave ;  tibi  surgit  opus :  date  candida,  cives, 
Omina;  et  inceptis  dextera  cantet  avis,  [rum  : 
Sacra  diesque  canam,  et  cognomina  prisca  loco- 
Has  meus  ad  metas  sudet  oportet  equus.  70 
Dicam,  Troja  cades,  et  Troia  Roma  resurges  ; 

Et  maris  et  terrae  longa  pericla  canam. — 

“  Quo  ruis  imprudens  vaga  dicere  fata,  Properti  ? 

Non  sunt,  ah  !  dextra  condita  fila  colu. 
Aversis  Charisin  cantas  :  aversus  Apollo  75 
Poscitur  invita  verba  pigenda  lyra. 

Certa  feram  certis  auctoribus  ;  aut  ego  vates 
Nescius  aerata  signa  movere  pila. 

Me  creat  Archytae  soboles  Babylonius  Horos, 
Horos,  et  a  proavo  ducta  Conone  domus.  80 
Di  mihi  sunt  testes,  non  degenerasse  propinquis, 
Inque  meis  libris  nil  prius  esse  fide. 

Nunc  pretium  fecere  deos,  et  fallitur  auro 
Jupiter  ;  obliquae  signa  iterata  rotae  ; 
Felicesque  Jovis  stellas,  Martisque  rapacis,  85 
Et  grave  Saturni  sidus  in  omne  caput ; 

Quid  moveant  Pisces,  animosaque  signa  Leonis, 
Laetus  et  Hesperia  quid  Capricornus  aqua. 
Dixi  ego,  cum  geminos  produceret  Arria  natos, 
(Illa  dabat  natis  arma  vetante  deo)  90 

Non  posse  ad  patrios  sua  pila  referre  Penates. 

Nempe  meam  firmant  nunc  duo  busta  fidem. 
Quippe  Lupercus  eques,  dum  saucia  protegit  ora, 
Heu  !  sibi  prolapso  non  bene  cavit  equo  : 
Gallus  at  in  castris,  dum  credita  signa  tuetur,  95 
Concidit  ante  aquilae  rostra  cruenta  suas. 
Fatales  pueri,  duo  funera  matris  avarae  ! 

Vera,  sed  invito,  contigit  ista  fides. 

Idem  ego,  cum  Cinarae  traheret  Lucina  dolores, 
Et  facerent  uteri  pondera  lenta  moram,  100 
Junoni  votum  facito  impetrabile,  dixi. 

Illa  parit :  libris  est  data  palma  meis. 

Hoc  neque  arenosum  Libyci  Jovis  explicat  an¬ 
trum, 

Aut  sibi  commissos  fibra  locuta  deos, 

Aut  siquis  motas  cornicis  senserit  alas,  105 
Umbra  neque  hsec  magicis  mortua  prodit 
aquis : 

Adspicienda  via  est  coeli,  versusque  per  astra 
Trames,  et  ab  zonis  quinque  petenda  fides. 
Exemplum  grave  erit  Calchas  :  namque  Aulide 
solvit 

Ille  bene  haerentes  ad  pia  saxa  rates.  1 I£ 

Idem  Agamemnonia?  ferrum  cervice  puellae 
Tinxit,  et  Atrides  vela  cruenta  dedit. 

Nec  rediere  tamen  Danai.  Tu  diruta  fletum 
Supprime,  et  Euboicos  respice,  Troja,  sinus. 
Nauplius  ultores  sub  noctem  porrigit  ignes  ; 

Et  natat  exuviis  Graecia  pressa  tuis.  116 
Victor  Oilide,  raptam  nunc  dilige  vatem, 

Quam  vetat  avelli  veste  Minerva  sua. 
Hactenus  historiae  :  nunc  ad  tua  devehor  astra : 

Incipe  tu  lacrymis  aequus  adesse  tuis.  120 
Umbria  te  notis  antiqua  penatibus  edit. 

Mentior  ?  an  patriae  tangitur  ora  tuae  ? 

Qua  nebulosa  cavo  rorat  Mevania  campo, 

Et  lacus  aestivis  intepet  Umber  aquis; 
Scandentisque  arcis  consurgit  vertice  murus, 
Murus  ab  ingenio  notior  ille  tuo.  126 

Ossaque  legisti,  non  illa  aetate  legenda, 

Patris ;  et  in  tenues  cogeris  ipse  lares. 

Nam  tua  cum  multi  versarent  rura  juvenci, 
Abstulit  excultas  pertica  tristis  opes.  130 
Mox,  ubi  bulla  rudi  dimissa  est  aurea  collo, 
Matris  et  ante  deos  libera  sumta  toga ; 

Tum  tibi  pauca  suo  de  culmine  dictat  Apollo, 
Et  vetat  insano  verba  tonare  foro. 

At  tu  finge  elegos,  fallax  opus  :  haec  tua  castra  : 

Scribat  ut  exemplo  caetera  turba  tuo.  136 
Militiam  Veneris  blandis  patiere  sub  armis, 

Et  Veneris  pueris  utilis  hostis  eris. 

Nam  tibi,  victrici  quascunque  labore  parasti, 
Eludet  palmas  una  puella  tuas.  140 

Et  bene  cum  fixum  mento  decusseris  uncum, 
Nil  erit  hoc  ;  rostro  te  premet  ansa  suo. 

Illius  arbitrio  noctem  lucemque  videbis : 

Gutta  quoque  ex  oculis  non  nisi  jussa  cadet. 
Nec  mille  excubiae,  nec  te  signata  juvabunt  145 
Limina :  persuasae  fallere  rima  sat  est. 

Nunc  tua  vel  mediis  puppis  luctetur  in  undis, 
Vel  licet  armatis  hostis  inermis  eas, 

Vel  tremefacta  cavo  tellus  diducat  hiatu : 
Octipedis  Cancri  terga  sinistra  cave.”  150 

Elegia  II. —  Vertumnus. 

Quid  mirare  meas  tot  in  uno  corpore  formas  ? 

Accipe  Vertumni  signa  paterna  dei. 

Tuscus  ego,  et  Tuscis  orior  :  nec  poenitet  inter 
Proelia  Volsinios  deseruisse  focos. 

Haec  me  turba  juvat ;  nec  templo  laetor  eburno  : 

Romanum  satis  est  posse  videre  forum.  6 
Hac  quondam  Tiberinus  iter  faciebat,  et  aiunt 
Remorum  auditos  per  vada  pulsa  sonos. 

At  postquam  ille  suis  tantum  concessit  alumnis, 
Vertumnus  verso  dicor  ab  amne  deus.  10 
Seu  quia  vertentis  fructum  praecepimus  anni, 
Vertumni  rursus  creditur  esse  sacrum. 

Prima  mihi  variat  liventibus  uva  racemis, 

Et  coma  lactenti  spicea  fruge  tumet. 

Hic  dulces  cerasos,  hic  auctumnalia  pruna  15 
Cernis,  et  aestivo  mora  rubere  die. 

Insitor  hic  solvit  pomosa  vota  corona, 

Cum  pirus  invito  stipite  mala  tulit. 

Mendax  fama,  noces  :  alius  mihi  nominis  index  : 

De  se  narranti  tu  modo  crede  deo.  20 

Opportuna  mea  est  cunctis  natura  figuris. 

In  quamcunque  voles  verte,  decorus  ero. 
Indue  me  Cois ;  fiam  non  dura  puella : 

Meque  virum  sumta  quis  neget  esse  toga? 

Da  falcem,  et  torto  fronteni  mihi  comprime 
foeno ;  25 

Jurabis  nostra  gramina  secta  manu. 


Arma  tuli  quondam,  et  (memini)  laudabar  in 
illis  : 

Corbis  et  imposito  pondere  messor  eram. 
Sobrius  ad  lites ;  at  cum  est  imposta  corona, 
Clamabis  capiti  vina  subisse  meo.  30 

Cinge  caput  mitra,  speciem  furabor  Iacchi : 

Furabor  Phoebi,  si  modo  plectra  dabis. 
Cassibus  impositis  veuor  ;  sed  arundine  sumta 
Faunus  plumoso  sum  deus  aucupio. 

Est  etiam  aurigae  species  Vertumnus,  et  ejus  35 
Trajicit  alterno  qui  leve  pondus  equo. 
Suppetat ;  hoc  pisces  calamo  praedabor ;  et  ibo 
Mundus  demissis  institor  in  tunicis. 

Pastor  me  ad  baculum  possum  curvare,  vel  idem 
Sirpiculis  medio  pulvere  ferre  rosam.  40 
Nam  quid  ego  adjiciam,  de  quo  mihi  maxima 
cura  est, 

Hortorum  in  manibus  dona  probata  meis  ? 
Caeruleus  cucumis,  tumidoque  cucurbita  ventre, 
Me  notat,  et  junco  brassica  vincta  levi. 

Nec  flos  ullus  hiat  pratis,  quin  ille  decenter  45 
Impositus  fronti  langueat  ante  meae. 

At  mihi,  quod  formas  unus  vertebar  in  omnes, 
Nomen  ab  eventu  patria  lingua  dedit. 

Et  tu,  Roma,  meis  tribuisti  praemia  Tuscis, 
Unde  hodie  vicus  nomina  Tuscus  habet ;  50 

Tempore  quo  sociis  venit  Lucumonius  armis, 
Atque  Sabina  feri  contudit  arma  Tati. 

Vidi  ego  labentes  acies,  et  tela  caduca, 

Atque  hostes  turpi  terga  dedisse  fugae. 

Sed  facias,  divum  sator,  ut  Romana  per  aevum 
Transeat  ante  meos  turba  togata  pedes.  56 
Sex  superant  versus :  te,  qui  ad  vadimonia  curris, 
Non  moror  :  haec  spatiis  ultima  meta  meis. 
Stipes  acernus  eram,  properanti  falce  dolatus, 
Ante  Numam  grata  pauper  in  urbe  deus.  60 
At  tibi,  Mamuri,  formae  caelator  aenae, 

Tellus  artifices  ne  terat  Osca  manus, 

Qui  me  tam  dociles  potuisti  fundere  in  usus. 
Unum  opus  est ;  operi  non  datur  unus  honos. 
Elegia  III. — Epistola  Arethusa  ad  Lycotam. 
Haec  Arethusa  suo  mittit  mandata  Lycotae, 

Cum  toties  absis,  si  potes  esse  meus. 

Siqua  tamen  tibi  lecturo  pars  oblita  deerit, 

Haec  erit  e  lacrymis  facta  litura  meis. 

Aut  siqua  incerto  fallet  te  littera  tractu,  5 
Signa  meae  dextrae  jam  morientis  erunt. 

Te  modo  viderunt  iteratos  Bactra  per  ortus, 

Te  modo  munito  Sericus  hostis  equo ; 
Hibernique  Getae,  pictoque  Britannia  curru, 
Ustus  et  Eoo  decolor  Indus  equo.  10 

Haecne  marita  fides  ?  hae  pactae  sunt  mihi  noctes, 
Cum  rudis  urgenti  brachia  victa  dedi  ? 

Quae  mihi  deductae  fax  omen  praetulit,  illa 
Traxit  ab  everso  lumina  nigra  rogo  ; 

Et  Stygio  sum  sparsa  lacu  ;  nec  recta  capillis  15 
Vitta  data  est:  nupsi  non  comitante  deo. 
Omnibus,  heu !  portis  pendent  mea  noxia  vota  : 

Texitur  haec  castris  quarta  lacerna  tuis. 
Occidat,  immerita  qui  carpsit  ab  arbore  vallum, 
Et  struxit  querulas  rauca  per  ossa  tubas  ;  20 
Dignior  obliquo,  funem  qui  torqueat,  Ocno, 
iEternusque  tuam  pascat,  aselle,  famem. 

Dic  mihi,  num  teneros  urit  lorica  lacertos  ? 

Num  gravis  imbelles  atterit  hasta  manus? 
Haec  noceant  potius,  quam  dentibus  ulla  puella 
Det  mihi  plorandas  per  tua  colla  notas.  26 
Diceris  et  macie  vultum  tenuasse :  sed  opto 
E  desiderio  sit  color  ille  meo. 

At,  mihi  cum  noctes  induxit  Vesper  amaras, 
Siqua  relicta  jacent,  osculor  arma  tua.  30 
Tum  queror,  in  toto  non  sidere  pallia  lecto, 
Lucis  et  auctores  non  dare  carmen  aves. 
Noctibus  hibernis  castrensia  pensa  laboro, 

Et  Tyria  in  radios  vellera  lecta  suos. 

Et  disco,  qua  parte  fluat  vincendus  Araxes,  35 
Quot  sine  aqua  Parthus  millia  currat  eques. 
Cogor  et  e  tabula  pictos  ediscere  mundos, 
Qualis  et  haec  docti  sit  positura  dei ; 

Quae  tellus  sit  lenta  gelu,  quae  putris  ab  aestu  ; 

Ventus  in  Italiam  qui  bene  vela  ferat.  40 
Assidet  una  soror  ;  curis  et  pallida  nutrix 
Dejerat  hiberni  temporis  esse  moras. 

Eelix  Hippolyte  nuda  tulit  arma  papilla, 

Et  texit  galea  barbara  molle  caput. 

Romanis  utinam  patuissent  castra  puellis  ;  45 

Essem  militiae  sarcina  fida  tuae  ; 

Nec  me  tardarent  Scythiae  juga,  cum  pater  altas 
Africus  in  glaciem  frigore  nectit  aquas. 
Omnis  amor  magnus  ;  deserta  in  conjuge  major. 

Hanc  Venus,  ut  vivat,  ventilat  ipsa  facem.  50 
Nam  mihi  quo,  Poenis  si  purpura  fulgeat  ostris, 
Crystallusque  meas  ornet  aquosa  manus  ? 
Limina  surda  tacent :  lanis  assueta  colendis 
Vix  aperit  clausos  una  puella  lares. 

Glaucidos  et  catulae  vox  est  mihi  grata  querentis : 

Illa  tui  partem  vindicat  una  tori.  56 

Flore  sacella  tego,  verbenis  compita  velo, 

Et  crepat  ad  veteres  herba  Sabina  focos. 

Sive  in  finitimo  gemuit  stans  noctua  tigno, 

Seu  voluit  tangi  parca  lucerna  mero  ;  60 

Illa  dies  hornis  caedem  denuntiat  agnis, 
Succinctique  calent  ad  nova  sacra  popae. 

Ne,  precor,  adscensis  tanti  sit  gloria  Bactris, 
Raptave  odorato  carbasa  lina  duci, 

Plumbea  cum  tortae  sparguntur  pondera  fundae, 
Subdolus  et  versis  increpat  arcus  equis.  66 
Sed  (tua  sic,  domitis  Parthae  telluris  alumnis, 
Pura  triumphantes  hasta  sequatur  equos) 
Incorrupta  mei  conserva  foedera  lecti. 

Hac  ego  te  sola  lege  redisse  velim.  70 

Armaque  cum  tulero  portae  votiva  Capenae, 
Subscribam  :  Salvo  grata  puella  viro. 

Elegia  IV. — Fabula  Tarpeia. 
Tarpeium  nemus,  et  Tarpeiae  turpe  sepulcrum 
Fabor,  et  antiqui  limina  capta  Jovis. 

Lucus  erat  felix  hederoso  consitus  antro, 
Multaque  nativis  obstrepit  arbor  aquis  ; 
Silvani  ramosa  domus,  quo  dulcis  ab  aestu  5 
Fistula  poturas  ire  jubebat  oves. 

Hunc  Tatius  fontem  vallo  praecingit  acerno, 
Fidaque  suggesta  castra  coronat  humo. 

Quid  tum  Roma  fuit,  tubicen  vicina  Curetis 
Cum  quateret  lento  murmure  saxa  Jovis?  10 
Atque,  ubi  nunc  terris  dicuntur  jura  subactis, 
Stabant  Romano  pila  Sabina  foro. 

Murus  erant  montes :  ubi  nunc  est  curia  septa, 
Bellicus  ex  illo  fonte  bibebat  equus. 

Hinc  Tarpeia  deae  fontem  libavit:  at  illi  15 
Urgebat  medium  fictilis  urna  caput. 

Et  satis  una  malae  potuit  mors  esse  puellae, 

Quae  voluit  flammas  fallere,  Vesta,  tuas  ? 

Vidit  arenosis  Tatium  proludere  campis, 

Pictaque  per  flavas  arma  levare  jubas.  20 
Obstupuit  regis  facie  et  regalibus  armis ; 

Interque  oblitas  excidit  urna  manus. 

Saepe  illa  immeritae  causata  est  omina  Lunae, 

Et  sibi  tingendas  finxit  in  amne  comas. 


Saepe  tulit  blandis  argentea  lilia  Nymphis,  25 
Romula  ne  faciem  laederet  hasta  Tati. 
Dumque  subit  primo  Capitolia  nubila  fumo, 
Rettulit  hirsutis  brachia  secta  rubis ; 

Et  sua  Tarpeia  residens  ita  flevit  ab  arce 
Vulnera,  vicino  non  patienda  Jovi  :  30 

Ignes  castrorum,  et  Tatiae  praetoria  turmae, 

Et  formosa  oculis  arma  Sabina  meis, 

O  utinam  ad  vestros  sedeam  captiva  Penates, 
Dum  captiva  mei  conspicer  ora  Tati  ! 

Romani  montes,  et  montibus  addita  Roma,  35 
Et  valeat  probro  Vesta  pudenda  meo. 

Ille  equus,  ille  meos  in  castra  reponet  amores, 
Cui  Tatius  dextras  collocat  ipse  jubas. 

Quid  mirum  in  patrios  Scyllam  saevisse  capillos, 
Candidaque  in  saevos  inguina  versa  canes  ?  40 
Prodita  quid  mirum  fraterni  cornua  monstri, 
Cum  patuit  lecto  stamine  torta  via  ?  [ellis, 
Quantum  ego  sum  Ausoniis  crimen  factura  pu- 
Improba  virgineo  lecta  ministra  foco  ! 
Pallados  exstinctos  siquis  mirabitur  ignes,  45 
Ignoscat :  lacrymis  spargitur  ara  meis. 

Cras,  ut  rumor  ait,  tota  pugnabitur  urbe  : 

Tu  cave  spinosi  rorida  terga  jugi. 

Lubrica  tota  via  est,  et  perfida  :  quippe  tacentes 
Fallaci  celat  limite  semper  aquas.  50 

O  utinam  magicae  nossem  cantamina  Musae ! 

Haec  quoque  formoso  lingua  tulisset  opem. 

Te  toga  picta  decet ;  non  quem,  sine  matris  ho¬ 
nore, 

Nutrit  inhumanae  dura  papilla  lupae. 

Sic  hospes,  pariamne  tua  regina  sub  aula,  55 
Dos  tibi  non  humilis  prodita  Roma  venit. 

Sin  minus ;  at,  raptae  ne  sint  impune  Sabinae, 

Me  rape,  et  alterna  lege  repende  vices. 
Commissas  acies  ego  possum  solvere  :  nuptae, 

Vos  medium  palla  foedus  inite  mea.  60 

Adde,  Hymenaee,  modos  :  tubicen,  fera  murmu¬ 
ra  conde. 

Cedite,  vestra  meus  molliat  arma  torus. 

Et  jam  quarta  canit  venturam  buccina  lucem, 
Ipsaque  in  Oceanum  sidera  lapsa  cadunt. 
Experiar  somnum  :  de  te  mihi  somnia  quaeram  ; 

Fac  venias  oculis  umbra  benigna  meis.  66 
Dixit,  et  incerto  permisit  brachia  somno, 

Nescia  se  furiis  accubuisse  novis. 

Nam  Vesta,  Iliacae  felix  tutela  favillae, 

Culpam  alit,  et  plures  condit  in  ossa  faces.  70 
Illa  ruit,  qualis  celerem  prope  Thermodonta 
Strymonis  abscisso  fertur  aperta  sinu. 

Urbi  festus  erat ;  dixere  Palilia  patres  ; 

Hic  primus  coepit  moenibus  esse  dies: 

Annua  pastorum  convivia,  lusus  in  urbe,  75 
Cum  pagana  madent  fercula  deliciis, 

Cumque  super  raros  foeni  flammantis  acervos 
Trajicit  immundos  ebria  turba  pedes. 

Romulus  excubias  decrevit  in  otia  solvi, 

Atque  intermissa  castra  silere  tuba.  80 

Hoc  Tarpeia  suum  tempus  rata,  convenit  hos¬ 
tem  : 

Pacta  ligat,  pactis  ipsa  futura  comes. 

Mons  erat  adscensu  dubius,  festoque  remissus. 

Nec  mora,  vocales  occupat  ense  canes. 

Omnia  praebebant  somni.  Sed  Jupiter  unus  85 
Decrevit  poenis  invigilare  suis.  [tem  ; 

Prodiderat  portaeque  fidem,  patriamque  jacen- 
Nubendique  petit,  quem  velit  ipse,  diem. 

At  Tatius  (neque  enim  sceleri  dedit  hostis  hono¬ 
rem) 

“Nube,”  ait,  “ et  regni  scande  cubile  mei.”  90 

Dixit,  et  ingestis  comitum  superobruit  armis. 

Hmc,  virgo,  officiis  dos  erat  apta  tuis. 
fA  duce  Tarpeio  mons  est  cognomen  adeptus. 

L  O  vigil,  injustae  praemia  sortis  habes.] 

Elegia  V. — In  Lenam. 

Terra  tuum  spinis  obducat,  lena,  sepulcrum, 

Et  tua,  quod  non  vis,  sentiat  umbra  sitim  ; 
Nec  sedeant  cineri  Manes ;  at  Cerberus  ultor 
Turpia  jejuno  terreat  ossa  sono. 

Docta  vel  Hippolytum  Veneri  mollire  negantem, 
Concordique  toro  pessima  semper  avis.  6 
Penelopen  quoque,  neglecto  rumore  mariti, 
Nubere  lascivo  cogeret  Antinoo. 

Illa  velit,  poterit  magnes  non  ducere  ferrum, 

Et  volucris  nidis  esse  noverca  suis.  10 

Quippe  et  Collinas  ad  fossam  moverit  herbas, 
Stagnaque  currenti  diluerentur  aqua. 

Audax  cantatas  leges  imponere  Lunae, 

Et  sua  nocturno  fallere  terga  lupo. 

Possit  ut  intentos  astu  emeare  maritos,  15 

Cornicum  immeritas  eruit  ungue  genas. 
Consuluitque  striges  nostro  de  sanguine,  et  in  me 
Hippomanes  fetae  semina  legit  equae. 
Exornabat  opus  verbis,  ceu  blanda  pererret, 
Saxosamque  terat  sedula  lympha  viam  :  20 

Si  te  Eoa,  [Doroxanium,]  juvat  aurea  ripa, 

Et  quae  sub  Tyria  concha  superbit  aqua  ; 
Eurypylisque  placet  Coae  textura  Minervae, 
Sectaque  ab  Attalicis  putria  signa  toris  ; 

Seu  quae  palmiferae  mittunt  venalia  Thebae,  25 
Murrheaque  in  Parthis  pocula  cocta  focis  ; 
Sperne  fidem ;  provolve  deos ;  mendacia  vin¬ 
cant  ; 

Frange  et  damnosae  jura  pudicitiae. 

Et  simulare  virum  pretium  facit :  utere  causis  : 

Major  dilata  nocte  recurret  amor.  30 

Si  tibi  forte  comas  vexaverit  utilis  ira, 

Postmodo  mercata  pace  premendus  erit. 
Denique,  ubi  amplexu  Venerem  promiseris  emto, 
Fac  simules  puros  Isidis  esse  dies. 

Ingerat  Apriles  Iole  ;  praetendat  Amycle,  35 
Natalem  Maiis  Idibus  esse  tuum. 

Supplex  ille  sedet :  posita  tu  scribe  cathedra 
Quidlibet.  Has  artes  si  pavet  ille,  tenes. 
Semper  habe  morsus  circa  tua  colla  recentes, 
Litibus  alterius  quos  putet  esse  datos.  40 
Nec  te  Medeae  delectent  probra  sequacis  : 

Nempe  tulit  fastus  ausa  rogare  prior. 

Sed  potius  mundi  Thais  pretiosa  Menandri, 

Cum  ferit  astutos  comica  moecha  Getas. 

In  mores  te  verte  viri  :  si  cantica  jactat,  45 
I  comes,  et  voces  ebria  junge  tuas. 

Janitor  ad  dantes  vigilet :  si  pulset  inanis, 
Surdus  in  obductam  somniet  usque  seram. 
Nec  tibi  displiceat  miles  non  factus  amori, 
Nauta  nec,  attrita  si  ferat  sera  manu ;  50 

Aut  quorum  titulus  per  barbara  colla  pependit, 
Cretati  medio  cum  saluere  foro. 

Aurum  spectato,  non  quae  manus  afferat  aurum. 

Versibus  auditis  quid,  nisi  veroa,  feres? 

Qui  versus,  Coae  dederit  nec  munera  vesti,  55 
Istius  tibi  sit  surda  sine  arte  lyra. 

Dum  vernat  sanguis,  dum  rugis  integer  annus, 
Utere,  ne  quid  cras  libet  ab  ore  dies. 

Vidi  ego  odorati  victura  rosaria  Paesti 

Sub  matutino  cocta  jacere  Noto.”  60 

His  animum  nostrae  dum  versat  Acanthis  amicae, 


Sed  cape  torquatae,  Venus  o  regina,  columbae, 
Ob  meritum,  ante  tuos  guttura  secta  focos. 
Vidi  ego  rugoso  tussim  concrescere  collo, 
Sputaque  per  dentes  ire  cruenta  cavos ;  65 

Atque  animam  in  tegetes  putrem  exspirare  pa¬ 
ternas. 

Horruit  algenti  tegula  curta  foco. 

Exequiae  fuerunt  rari  furtiva  capilli 

Vincula,  et  immundo  pallida  mitra  situ, 

Et  canis,  in  nostros  nimis  experrecta  dolores,  70 
Cum  fallenda  meo  pollice  clathra  forent. 

Sit  tumulus  lenae  curto  vetus  amphora  collo  : 

Urgeat  hanc  supra  vis,  caprifice,  tua. 

Quisquis  amas,  scabris  hoc  bustum  caedite  saxis  ; 
Mixtaque  cum  saxis  addite  verba  mala.  75 

Elegia  VI. — De  Pugna  Actiaca  navali. 
Sacra  facit  vates ;  sint  ora  faventia  sacris, 

Et  cadat  ante  meos  icta  juvenca  focos. 

Serta  Philetaeis  certent  Romana  corymbis ; 

Et  Cyrenaeas  urna  ministret  aquas. 

Costum  molle  date,  et  blandi  mihi  thuris  ho¬ 
nores  ;  5 

Terque  focum  circa  laneus  orbis  eat. 

Spargite  me  lymphis ;  carmenque  recentibus  aris 
Tibia  Mygdoniis  libet  eburna  Cadis. 

Ite  procul,  fraudes :  alio  sint  aere  noxae  : 

Pura  novum  vati  laurea  mollit  iter.  10 

Musa,  Palatini  reseramus  Apollinis  aedem  : 

Res  est,  Calliope,  digna  favore  tuo. 

Caesaris  in  nomen  ducuntur  carmina :  Caesar 
Dum  canitur,  quaeso,  Jupiter,  ipse  vaces. 

Est  Phoebi  fugiens  Athamana  ad  littora  portus, 
Qua  sinus  Ioniae  murmura  condit  aquae  ;  16 

Actia  Iuleae  pelagus  monimenta  carinae, 
Nautarum  votis  non  operosa  via. 

Huc  mundi  coiere  manus  :  stetit  aequore  moles 
Pinea  ;  nec  remis  aequa  favebat  avis.  20 
Altera  classis  erat  Teucro  damnata  Quirino, 
Pilaque  foeminea  turpiter  acta  manu. 

Hinc  Augusta  ratis  plenis  Jovis  omine  velis, 
Signaque  jam  patriae  vincere  docta  suae. 
Tandem  acies  geminos  Nereus  lunarat  in  arcus  : 

Armorum  radiis  icta  tremebat  aqua.  26 
Cum  Phoebus,  linquens  stantem  se  vindice  Delon, 
(Nam  tulit  iratos  mobilis  ante  Notos) 

Adstitit  Augusti  puppem  super,  et  nova  flamma 
Luxit  in  obliquam  ter  sinuata  facem.  30- 
Non  ille  attulerat  crines  in  colla  solutos, 

Aut  testudineae  carmen  inerme  lyrae  ; 

Sed  quali adspexit  Pelopeum  Agamemnona  vultu, 
Egessitque  avidis  Dorica  castra  rogis ; 

Aut  qualis  flexos  solvit  Pythona  per  orbes  35 
Serpentem,  imbelles  quem  timuere  lyrae. 

Mox  ait :  O  longa  mundi  servator  ab  Alba, 
Auguste,  Hectoreis  cognite  major  avis ; 

Vince  mari :  jam  terra  tua  est :  tibi  militat  arcus, 
Et  favet  ex  humeris  hoc  onus  omne  meis.  40 
Solve  metu  patriam,  quae  nunc,  te  vindice  freta, 
Imposuit  prorae  publica  vota  tum. 

Quam  nisi  defendes,  murorum  Romulus  auctor 
Ire  Palatinas  non  bene  vidit  aves. 

En  nimium  remis  audent :  pro  turpe,  Latinos, 
Principe  te,  fluctus  regia  vela  pati !  46 

Nec  te,  quod  classis  centenis  remigat  alis, 
Terreat :  invito  labitur  illa  mari. 

Quodque  vehunt  prorae  Centauros  saxa  minantes, 
Tigna  cava,  et  pictos  experiere  metus.  5C 
Frangit,  et  attollit  vires  in  milite  causa ; 

Quae  nisi  justa  subest,  excutit  arma  pudor 

Tempus  adest :  committe  rates  :  ego  temporis 
auctor 

Ducam  laurigera  Julia  rostra  manu. 

Dixerat,  et  pharetrae  pondus  consumit  in  arcus : 

Proxima  post  arcus  Caesaris  hasta  fuit.  56 
Vincit  Roma  fide  Phoebi ;  dat  foemina  poenas ; 

Sceptra  per  Ionias  fracta  vehuntur  aquas. 

At  pater  Idalio  miratus  Caesar  ab  astro, 

Sum  deus :  en  nostri  sanguinis  ista  fides.  60 
Prosequitur  cantu  Triton,  omnesque  marinae 
Plauserunt  circa  libera  signa  deae. 

Illa  petit  Nilum  cymba  male  nixa  fugaci, 

Hoc  unum,  jusso  non  moritura  die. 

Di  melius  :  quantus  mulier  foret  una  triumphus, 
Ductus  erat  per  quas  ante  Jugurtha  vias !  66 
Actius  hinc  traxit  Phoebus  monimenta,  quod 
ejus 

Una  decem  vicit  missa  sagitta  rates. 

Bella  satis  cecini :  citharam  jam  poscit  Apollo 
Victor,  et  ad  placidos  exuit  arma  choros.  70 
Candida  nunc  molli  subeant  convivia  ludo, 
[Blanditiaeque]  fluant  per  mea  colla  rosae  ; 
Vinaque  fundantur  prelis  elisa  Falernis  ; 

Terque  lavet  nostras  spica  Cilissa  comas. 
Ingenium  potis  irritat  Musa  poetis.  75 

Bacche,  soles  Phoebo  fertilis  esse  tuo. 

Ille  paludosos  memoret  servire  Sicambros  ; 

Cepheam  hic  Meroen  fuscaque  regna  canat ; 
Hic  referat  sero  confectum  foedere  Parthum  : 

Reddat  signa  Remi ;  mox  dabit  ipse  sua.  80 
Sive  aliquid  pharetris  Augustus  parcet  Eois, 
Differet  in  pueros  ista  tropaea  suos.  [nas : 
Gaude,  Crasse,  nigras  siquid  sapis  inter  are- 
Ire  per  Euphraten  ad  tua  busta  licet. 

Sic  noctem  patera,  sic  ducam  carmine,  donec  85 
Injiciat  radios  in  mea  vina  dies. 

Elegia  VII. — De  Cynthia. 

Sunt  aliquid  Manes ;  letum  non  omnia  finit, 
Luridaque  evictos  effugit  umbra  rogos. 
Cynthia  namque  meo  visa  est  incumbere  fulcro, 
Marmor  ad  extremae  nuper  humata  viae  ; 

Cum  mihi  ab  exequiis  somnus  penderet  amarus, 
Et  quererer  lecti  frigida  regna  mei.  6 

Eosdem  habuit  secum,  quibus  est  elata,  capillos, 
Eosdem  oculos ;  lateri  vestis  adusta  fuit ; 

Et  solitam  digito  beryllon  adederat  ignis ; 

Summaque  Lethaeus  tinxerat  ora  liquor.  10 
Spirantisque  animos,  et  vocem  misit :  at  illi 
Pollicibus  fragiles  increpuere  manus  : 

Perfide,  nec  cuiquam  melior  sperande  puellae, 

In  te  jam  vires  somnus  habere  potest  ? 

Jamne  tibi  exciderunt  vigilantis  furta  Suburrae, 
Et  mea  nocturnis  trita  fenestra  dolis  ?  16 

Per  quam  demisso  quoties  tibi  fune  pependi, 
Alterna  veniens  in  tua  colla  manu  ! 

Saepe  Venus  trivio  commissa,  et  pectore  mixto 
Fecerunt  tepidas  pallia  nostra  vias.  20 

Foederis  heu  taciti  !  cujus  fallacia  verba 
Non  audituri  diripuere  Noti. 

At  mihi  non  oculos  quisquam  inclinavit  euntes  : 

Unum  impetrassem,  te  revocante,  diem. 

Nec  crepuit  fissa,  me  propter,  arundine  custos  ; 

Laesit  et  objectum  tegula  curta  caput. 
Denique,  quis  nostro  curvum  te  funere  vidit? 

Atram  quis  lacrymis  incaluisse  togam  ? 

Si  piguit  portas  ultra  procedere,  at  illuc 

Jussisses  lectum  lentius  ire  meum.  30 

Cur  ventos  non  ipse  rogis,  ingrate,  petisti  ? 

Cur  nardo  flammae  non  oluere  meae  ? 


Hoc  etiam  grave  erat,  nulla  mercede  hyacinthos 
Injicere,  et  fracto  busta  piare  cado  ? 

Lygdamus  uratur,  candescat  lamina  vernae.  35 
(Sensi  ego,  cum  insidiis  pallida  vina  bibi.) 

Aut  Nomas  arcanas  tollat  versuta  salivas.  <d.«T  «t 
"Dicet  damnatas  ignea  testa  manus,  vikv.  ioJjyn  t, 
Quae  modo  per  viles  inspecta  est  publica  noctes, 
Haec  nunc  aurata  cyclade  signat  humum :  40 , 
Et  graviora  rependit  iniquis  pensa  quasillis, 
Garrula  de  facie  siqua  locuta  mea  est. 
Nostraque  quod  Petale  tulit  ad  monimenta  co¬ 
ronas, 

Caudicis  immundi  vincula  sentit  anus. 

Caeditur  et  Lalage  tortis  suspensa  capillis,  45 
Per  nomen  quoniam  est  ausa  rogare  meum. 

Te  patiente  meae  conflavit  imaginis  aurum, 
Ardenti  e  nostro  dotem  habitura  rogo. 

Non  tamen  insector,  quamvis  mereare,  Properti : 

Longa  mea  in  libris  regna  fuere  tuis.  50 
Juro  ego  fatorum  nulli  revocabile  carmen, 
Tergeminumque  canem  (sic  mihi  molle  sonet) 

Me  servasse  fidem  :  si  fallo,  vipera  nostris 
Sibilet  in  tumulis,  et  super  ossa  cubet. 

Nam  gemina  est  sedes  turpem  sortita  per  amnem. 

Turbaque  diversa  remigat  omnis  aqua.  56 
Una  Clytaemnestrae  stuprum  vehit,  aerate  Cressae 
Portat  mentitae  lignea  monstra  bovis. 

Ecce  coronato  pars  altera  vecta  phaselo, 

Mulcet  ubi  Elysias  aura  beata  rosas  ;  60 

Qua  numerosa  fides,  quaque  aera  rotunda  Cy¬ 
bebes, 

Mitratisque  sonant  Lydia  plectra  choris. 
Andromedeque  et  Hypermnestre,  sine  fraude 
maritae 

Narrant  historias,  pectora  nota,  suas. 

Haec  sua  maternis  queritur  livere  catenis  65 
Brachia,  nec  meritas  frigida  saxa  manus  : 

Narrat  Hypermnestre  magnum  ausas  esse  so¬ 
rores, 

In  scelus  hoc  animum  non  valuisse  suum. 

Sic  ortis  lacrymis  vitae  sanamus  amara. 

Celo  ego  perfidiae  crimina  multa  tuae.  70 
Sed  tibi  nunc  mandata  damus,  si  forte  moveris, 

Si  te  non  totum  Doridos  herba  tenet : 

Nutrix  in  tremulis  ne  quid  desideret  annis 
Parthenie  :  patuit,  nec  tibi  avara  fuit. 
Deliciaeque  meae  Latris,  (cui  nomen  ab  usu)  75 
Ne  speculum  dominae  porrigat  illa  novae. 

Et  quoscunque  meo  fecisti  nomine  versus, 

Ure  mihi  :  laudes  desine  habere  meas. 

Pelle  hederam  tumulo,  mihi  quae  pugnante  co¬ 
rymbo  80 

Mollia  contortis  alligat  ossa  comis. 

Pomosis  Anio  qua  spumifer  incubat  arvis, 

Et  nunquam  Herculeo  numine  pallet  ebur, 

Hoc  carmen  media,  dignum  me,  scribe  columna, 
Sed  breve,  quod  currens  vector  ab  Urbe  legat : 
Hic  Tiburtina  jacet  aurea  Cynthia  terra  :  85 

Accessit  ripae  laus,  Aniene,  tuae. 

Nec  tu  sperne  piis  venientia  somnia  portis  : 

Cum  pia  venerunt  somnia,  pondus  habent. 

Nocte  vagae  ferimur :  nox  clausas  liberat  um¬ 
bras, 

Errat  et  ab  ecta  Cerberus  ipse  sera.  90 
Luce  jubent  leges  Lethaea  ad  stagna  reverti : 

Nos  vehimur:  vectum  nauta  recenset  onus. 
Nunc  te  possideant  aliae  :  mox  sola  tenebo. 

Mecum  eris,  et  mixtis  ossibus  ossa  teram.” 

Haec  postquam  querula  mecum  sub  lite  peregit, 
Inter  complexus  excidit  umbra  meos.  96 

Elegia  VIII. — De  Cynthia. 

Disce,  quid  Esquilias  hac  nocte  fugarit  aquosas, 
Cum  vicina  novis  turba  cucurrit  agris. 
Lanuvium  annosi  vetus  est  tutela  draconis, 

Hic,  ubi  tam  rarae  non  perit  bora  morae, 

Qua  sacer  abripitur  caeco  descensus  hiatu,  5 
Qua  penetrat  virgo,  (tale  iter  omne  cave) 
Jejuni  serpentis  honos,  cum  pabula  poscit 
Annua,  et  ex  ima  sibila  torquet  humo. 

Talia  demissae  pallent  ad  sacra  puellae, 

Cum  tenera  anguino  creditur  ore  manus.  10 
Ille  sibi  admotas  a  virgine  corripit  escas : 

Virginis  in  palmis  ipsa  canistra  tremunt. 

Si  fuerint  castae,  redeunt  in  colla  parentum ; 

Clamantque  agricolae,  Fertilis  annus  erit. 

Huc  mea  detonsis  advecta  est  Cynthia  mannis : 

Causa  fuit  Juno,  sed  mage  causa  Venus. 
Appia,  dic,  quaeso,  quantum,  te  teste,  triumphum 
Egerit,  effusis  per  tua  saxa  rotis  ; 

Turpis  in  arcana  sonuit  cum  rixa  taberna, 

Si  sine  me,  famae  non  sine  labe  meae.  20 
Spectaclum  ipsa  sedens  primo  temone  pependit, 
Ausa  per  impuros  frena  movere  locos. 

Serica  nam  taceo  vulsi  carpenta  nepotis, 

Atque  armillatos  colla  Molossa  canes  ; 

Qui  dabit  immundae  venalia  fata  saginae,  25 
Vincet  ubi  erasas  barba  pudenda  genas. 

Cum  fieret  nostro  toties  injuria  lecto, 

Mutato  volui  castra  movere  toro. 

Phyllis  Aventinae  quaedam  est  vicina  Dianae, 
Sobria  grata  parum  ;  cum  bibit,  omne  decet. 
Altera  Tarpeios  est  inter  Teia  lucos, 

Candida,  sed  potae  non  satis  unus  erit. 

His  ego  constitui  noctem  lenire  vocatis, 

Et  Venere  ignota  furta  novare  mea. 

Unus  erat  tribus  in  secreta  lectulus  umbra.  35 
Quaeris  concubitus  ?  inter  utramque  fui. 
Lygdamus  ad  cyathos,  vitrique  aestiva  supellex, 
Et  Methymnaei  grata  saliva  meri. 

Nilotes  tibicen  erat,  crotalistria  Phyllis, 

Et  facilis  spargi  munda  sine  arte  rosa.  40 
Nanus  et  ipse  suos  breviter  curvatus  in  artus 
Jactabat  truncas  ad  cava  buxa  manus. 

Sed  neque  suppletis  constabat  flamma  lucernis ; 

Recidit  inque  suos  mensa  supina  pedes. 

Me  quoque  per  talos  Venerem  quaerente  se¬ 
cundos  45 

Semper  damnosi  subsiluere  canes. 

Cantabant  surdo  ;  nudabant  pectora  caeco. 

Lanuvii  ad  portas  (hei  mihi)  solus  eram. 

Cum  subito  rauci  sonuerunt  cardine  postes, 

Et  levia  ad  primos  murmura  facta  lares.  50 
Nec  mora,  cum  totas  resupinat  Cynthia  valvas, 
Non  operosa  comis,  sed  furibunda,  decens. 
Pocula  mi  digitos  inter  cecidere  remissos, 
Palluerantque  ipso  labra  soluta  mero. 
Fulminat  illa  oculis,  et,  quantum  foemina,  saevit ; 

Spectaclum  capta  nec  minus  urbe  fuit.  56 
Phyllidos  iratos  in  vultum  conjicit  ignes : 

Territa  vicinas  Teia  clamat  aquas. 

Lumina  sopitos  turbant  elata  Quirites, 

Omnis  et  insana  semita  voce  tonat.  60 

Illas  direptisque  comis  tunicisque  solutis 
Excipit  obscurae  prima  taberna  viae. 

Cynthia  in  exuviis  gaudet,  victrixque  recurrit, 
Et  mea  perversa  sauciat  ora  manu ; 
Imponitque  notam  collo,  morsuque  cruentat ; 

Praecipueque  oculos,  qui  meruere,  ferit.  66 
Atque  ubi  jam  nostris  lassavit  brachia  plagis, 
Lygdamus,  ad  plutei  fulcra  sinistra  latens, 


Exuitur,  geniumque  meum  prostratus  adorat. 

Lyguame,  nil  potui  ;  tecum  ego  captus  eram. 
Supplicibus  palmis  tum  demum  ad  foedera  veni  ; 

Cum  vix  tangendos  praebuit  illa  pedes,  72 
Atque  ait :  Admissae  si  vis  me  ignoscere  culpae, 
Accipe,  quae  nostrae  formula  legis  erit. 

Tu  neque  Pompeia  spatiabere  cultus  in  umbra ; 

Et,  cum  lascivum  sternet  arena  forum,  7  6 

Colla  cave  inflectas  ad  summum  obliqua  thea¬ 
trum, 

Aut  lectica  tuae  sidat  aperta  morae. 

Lygdamus  in  primis,  omnis  mihi  causa  querelae, 
V eneat,  et  pedibus  vincula  bina  trahat.  80 
Indixit  leges ;  respondi  ego,  Legibus  utar. 

Riserat  imperio  facta  superba  dato.  [ellae, 
Dein,  quemcunque  locum  externae  tetigere  pu- 
Sufliit,  et  pura  limina  tergit  aqua ; 

Imperat  et  totas  iterum  mutare  lacernas ;  85 

Terque  meum  tetigit  sulphuris  igne  caput. 
Atque  ita,  mutato  per  singula  pallia  lecto, 

Et  sponda,  et  toto,  movimus  arma,  toro. 


Elegia  IX. — De  Hercule,  et  Morte  Caci. 

Amphitryoniades  qua  tempestate  juvencos 
Egerat  a  stabulis,  ora  Erythia,  tuis, 

Venit  ad  invictos  pecorosa  Palatia  montes, 

Et  statuit  fessos  fessus  et  ipse  boves, 

Qua  V elabra  suo  stagnabant  flumine,  quaque  5 
Nauta  per  urbanas  velificabat  aquas. 

Sed  non  infido  manserunt  hospite  Caco 
Incolumes :  furto  polluit  ille  Jovem. 

Accola  Cacus  erat,  metuendo  raptor  ab  antro, 
Per  tria  partitos  qui  dabat  ora  focos.  10 
Hic,  ne  certa  forent  manifestae  signa  rapinae, 
Aversos  cauda  traxit  in  antra  boves  ; 

Nec  sine  teste  deo  :  furem  sonuere  juvenci  : 

Furis  at  implacidas  diruit  ira  fores. 

Maenalio  jacuit  pulsus  tria  tempora  ramo  15 
Cacus  ;  et  Alcides,  Sic,  ait,  ite,  boves  ; 
Herculis  ite  boves,  nostrae  labor  ultime  clavae, 
Bis  mihi  quaesitae,  bis  mea  praeda,  boves  ; 
Arvaque  mugitu  sancite  boaria  longo. 

Nobile  erunt  Romae  pascua  vestra  forum.  20 
Dixerat,  et  sicco  torquet  sitis  ora  palato  : 

Terraque  non  ullas  fissa  ministrat  aquas. 

Sed  procul  inclusas  audit  ridere  puellas, 

Lucus  ubi  umbroso  fecerat  orbe  nemus, 
Foemineae  loca  clausa  deae,  fontesque  piandos, 
Impune  et  nullis  sacra  retecta  viris.  26 

Devia  puniceae  velabant  limina  vittae  ; 

Putris  odorato  luxerat  igne  casa ; 

Populus  et  longis  ornabat  frondibus  aedem, 
Multaque  cantantes  umbra  tegebat  aves.  30 
Huc  ruit,  in  siccam  congesto  pulvere  barbam, 
Et  jacit  ante  fores  verba  minora  deo  : 

Vos  precor,  o  luci  sacro  quae  luditis  antro, 
Pandite  defessis  hospita  fana  vy-is. 

Fontis  egens  erro,  circaque  sonantia  lymphis  : 

Et  cava  suscepto  flumine  palma  sat  est. 
Audistisne  aliquem,  tergo  qui  sustulit  orbem  ? 

Ille  ego  sum  :  Alciden  terra  recepta  vocat. 
Quis  facta  Herculeae  non  audit  fortia  clavae, 

Et  nunquam  ad  vastas  irrita  tela  feras ;  40 

Atque  uni  Stygias  hominum  luxisse  tenebras  ? 

*  *  *  *  * 

Quod  si  Junoni  sacrum  faceretis  amarae, 

Non  clausisset  aquas  ipsa  noverca  suas. 

Sin  aliquam  vultusque  meus,  setaeque  leonis 
Terrent,  et  Libyco  sole  perusta  coma ;  45 

Idem  ego  Sidonia  feci  servilia  palla 
Officia,  et  Lyda  pensa  diurna  colu  ; 

Mollis  et  hirsutum  cepit  mihi  fascia  pectus, 

Et  manibus  duris  apta  quasilla  tuli. 

Talibus  Alcides  :  at  talibus  alma  sacerdos,  50 
Puniceo  canas  stamine  vincta  comas : 

Parce  oculis,  hospes,  lucoque  abscede  verendo  : 

Cede  agedum,  et  tuta  limina  linque  fuga. 
Interdicta  viris  metuenda  lege  piatur, 

Quae  se  submota  vindicat  ara  casa.  55 

Magno  Tiresias  adspexit  Pallada  vates, 

Fortia  dum  posita  Gorgone  membra  lavat. 

Di  tibi  dent  alios  fontes  :  haec  lympha  puellis 
Avia  secreti  limitis  una  fluit. 

Sic  anus.  Ille  humeris  postes  concussit  opacos  ; 

Nec  tulit  iratam  janua  clausa  sitim.  61 

At  postquam  exhausto  jam  flumine  vicerat  aes¬ 
tum, 

Ponit  vix  siccis  tristia  jura  labris. 

Angulus  hic  mundi  nunc  me  mea  fata  trahen¬ 
tem 

Accipit :  haec  fesso  vix  mihi  terra  patet.  65 
Maxima  quae  gregibus  devota  est  ara  repertis, 
Ara  per  has,  inquit,  maxima  facta  manus, 
Haec  nullis  unquam  pateat  veneranda  puellis  ; 

Herculis  eximii  ne  sit  inulta  sitis.  69 

Sancte  pater,  salve,  cui  jam  favet  aspera  Juno  : 

Sancte,  velis  libro  dexter  adesse  meo.  [bem, 
Hunc,  quoniam  manibus  purgatum  sanxerat  or- 
Sic  Sanctum  Tatiae  composuere  Cures. 

Elegia  X. — Quare  Jupiter  Feretrius  dictus. 
Nunc  Jovis  incipiam  causas  aperire  Feretri, 
Armaque  de  ducibus  trina  recepta  tribus. 
Magnum  iter  adscendo  ;  sed  dat  mihi  gloria 
vires. 

Non  juvat  ex  facili  lecta  corona  jugo. 

Imbuis  exemplum  primae  tu,  Romule,  palmae  5 
Hujus,  et  exuviis  plenus  ab  hoste  redis, 
Tempore  quo  portas  Caeninum  Acrona  petentem 
Yictor  in  eversum  cuspide  fundis  equum. 
Acron  Herculeus,  Caenina  ductor  ab  arce, 

Roma,  tuis  quondam  finibus  horror  erat.  10 
Hic,  spolia  ex  humeris  ausus  sperare  Quirini, 
Ipse  dedit,  sed  non  sanguine  sicca  suo. 

Hunc  videt  ante  cavas  vibrantem  spicula  turres 
Romulus,  et  votis  occupat  ante  ratis : 

Jupiter  1  haec  hodie  tibi  victima  corruet  Acron. 

Voverat ;  et  spolium  corruit  ille  Jovi. 

Urbis  virtutumque  parens  sic  vincere  suevit, 

Qui  tulit  aprico  frigida  castra  lare. 

Idem  equus  et  frenis,  idem  fuit  aptus  aratris ; 

Et  galea  hirsuta  compta  lupina  juba.  20 
Picta  nec  inducto  fulgebat  parma  pyropo  : 

Praebebant  csesi  baltea  lenta  boves. 

Cossus  at  insequitur  Veientis  caede  Tolumni. 

Vincere  tum  Veios  posse  laboris  erat. 

Necdum  ultra  Tiberim  belli  sonus ;  ultima 
praeda  * 

Nomentum,  et  captae  jugera  terna  Corae.  26 
Et  Veii  veteres,  et  vos,  tum  regna  fuistis, 

Et  vestro  posita  est  aurea  sella  foro. 

Nunc  intra  muros  pastoris  buccina  lenti 

Cantat,  et  in  vestris  ossibus  arva  metunt.  30 
Forte  super  portae  dux  Veius  adstitit  arcem, 
Colloquiumque  sua  fretus  ab  urbe  dedit. 
Dumque  aries  murum  cornu  pulsabat  aeno, 
Vineaque  inductum  longa  tegebat  opus, 

Cossus  ait,  Forti  melius  concurrere  campo.  35 
Nec  mora  fit;  plano  sistit  uterque  gradum. 


Di  Latias  juvere  manus :  desecta  Tolumni 
Cervix  Romanos  sanguine  lavit  equos. 

Claudius  Eridanum  trajectos  arcuit  hostes, 

Belgica  cui  vasti  palma  relata  ducis,  40 
Virdumari  :  genus  hic  Rheno  jactabat  ab  ipso, 
Nobilis  e  tectis  fundere  gaesa  rotis. 

Illi  virgatis  jaculantis  ab  agmine  braccis 
Torquis  ab  incisa  decidit  unca  gula. 

Nunc  spolia  in  templo  tria  condita.  Causa  Fe¬ 
retri,  45 

Omine  quod  certo  dux  ferit  ense  ducem  ; 

Seu  quia  victa  suis  humeris  huc  arma  ferebant, 
Hinc  Feretri  dicta  est  ara  superba  Jovis. 

Elegia  XI. — Defuncta  Cornelia  Paulum  allo¬ 
quitur. 

Desine,  Paule,  meum  lacrymis  urgere  sepul¬ 
crum  : 

Panditur  ad  nullas  janua  nigra  preces. 

Cum  semel  infernas  intrarunt  funera  leges, 

Non  exorato  stant  adamante  viae. 

Te  licet  orantem  fuscae  deus  audiat  aulae,  5 
Nempe  tuas  lacrymas  littora  surda  bibent. 

Vota  movent  Superos :  ubi  portitor  aera  recepit, 
Obserat  umbrosos  lurida  porta  rogos. 

Sic  maestae  cecinere  tubae,  cum  subdita  nostrum 
Detraheret  lecto  fax  inimica  caput.  10 

Quid  mihi  conjugium  Pauli,  quid  currus  avorum 
Profuit,  aut  famae  pignora  tanta  meae  ? 

Num  minus  immites  habuit  Cornelia  Parcas? 

En  sum,  quod  digitis  quinque  levatur  onus. 
Damnatae  [noctes,]  et  vos,  vada  lenta,  paludes, 

Et  quaecunque  meos  implicat  unda  pedes, 
Immatura  licet,  tamen  huc  non  noxia  veni  : 

Det  pater  hic  umbrae  mollia  jura  meae. 

Aut  siquis  posita  judex  sedet  iEacus  urna, 

In  mea  sortita  vindicet  ossa  pila.  20 

Assideat  frater  juxta,  Minoia  sella, 

Eumenidum  intento  turba  severa  foro. 

Sisyphe,  mole  vaces  ;  taceant  Ixionis  orbes  ; 

Fallax  Tantaleo  corripere  ore  liquor. 

Cerberus  et  nullas  hodie  petat  improbus  umbras ; 

Sed  jaceat  tacita  lapsa  catena  sera.  26 

Ipsa  loquar  pro  me  :  si  fallo,  poena  sororum 
Infelix  humeros  urgeat  urna  meos. 

Sicui  fama  fuit  per  avita  tropaea  decori, 

Afra  Numantinos  regna  loquuntur  avos.  30 
Altera  maternos  exaequat  turba  Libones  ; 

Et  domus  est  titulis  utraque  fulta  suis. 

Mox  ubi  jam  facibus  cessit  praetexta  maritis, 

Vinxit  et  adspersas  altera  vitta  comas ; 

Jungor,  Paule,  tuo,  sic  discessura,  cubili.  35 
In  lapide  huic  uni  nupta  fuisse  legar. 

Testor  majorum  cineres  tibi,  Roma,  verendos, 

Sub  quorum  titulis  Africa  tonsa  jacet ; 

Qui  Persen  proavi  simulantem  pectus  Achillis,  A 
Et  tumidas  proavo  fregit  Achille  domos  ;  40  j  ' 
Me  neque  censurae  legem  mollisse,  nec  ulla  J 
Labe  mea  nostros  erubuisse  focos. 

Non  fuit  exuviis  damnum  Cornelia  tantis  : 

Quin  et  eram  magnae  pars  imitanda  domus. 

Nec  mea  mutata  est  aetas :  sine  crimine  tota  est : 

Viximus  insignes  inter  utramque  facem.  46 
Mi  natura  dedit  leges  a  sanguine  ductas, 

N  ec  possum  melior  judicis  esse  metu. 

Quamlibet  austeras  de  me  ferat  urna  tabellas, 
Turpior  assessu  non  erit  ulla  meo ;  50 

Vel  tu,  quae  tardam  movisti  fune  Cybeben, 

Claudia,  turrita;  cara  ministra  deae ; 

Vel  cui,  commissos  cum  Vesta  reposceret  ignes, 
Exhibuit  vivos  carbasus  alba  focos. 

Nec  te,  dulce  caput,  mater  Scribonia,  laesi.  55 
In  me  mutatum  quid,  nisi  fata,  velis  ? 
Maternis  laudor  lacrymis,  urbisque  querelis  ; 

Defensa  et  gemitu  Caesaris  ossa  mea. 

Ille  sua  nata  dignam  vixisse  sororem 

Increpat ;  et  lacrymas  vidimus  ire  deo.  60 
Et  tamen  emerui  generosos  vestis  honores ; 

Nec  mea  de  sterili  facta  rapina  domo. 

Tu,  Lepide,  et  tu,  Paule,  meum  post  fata  leva¬ 
men  ; 

Condita  sunt  vestro  lumina  nostra  sinu. 
Vidimus  et  fratrem  sellam  geminasse  curulem  ; 

Consule  quo  fati  tempore  rapta  soror.  66 
Filia,  tu  specimen  censurae  nata  paternae, 

Fac  teneas  unum,  nos  imitata,  virum. 

Et  serie  fulcite  genus.  Mihi  cymba  volenti 
Solvitur,  aucturis  non  mea  fata  malis.  70 
Haec  est  foeminei  merces  extrema  triumphi, 
Laudat  ubi  emeritum  libera  fama  rogum. 
Nunc  tibi  commendo  communia  pignora  natos  : 

Haec  cura  et  cineri  spirat  inusta  meo  : 
Fungere  maternis  vicibus,  pater :  illameorum  75 
Omnis  erit  collo  turba  ferenda  tuo. 

Oscula  cum  dederis  tua  flentibus,  adjice  matris. 
Tota  domus  coepit  nunc  onus  esse  tuum. 


Et  siquid  doliturus  eras  sine  testibus  illis, 

Cum  venient,  siccis  oscula  falle  genis.  80 
Sat  tibi  sint  noctes,  quas  de  me,  Paule,  fatiges ; 

Somniaque  in  faciem  credita  saepe  meam. 
Atque  ubi  secreto  nostra  ad  simulacra  lo¬ 
queris, 

Ut  responsurae  singula  verba  jace. 

Seu  tamen  adversum  mutarit  janua  lectum,  85 
Sederit  et  nostro  cauta  noverca  toro ; 
Conjugium,  pueri,  laudate  et  ferte  paternum. 

Capta  dabit  vestris  moribus  illa  manus. 

Nec  matrem  laudate  nimis  :  collata  priori 
Vertet  in  offensas  libera  verba  suas.  90 

Seu  memor  ille  mea  contentus  manserit  umbra, 
Et  tanti  cineres  duxerit  esse  meos ; 

Discite  venturam  jam  nunc  lenire  senectam  ; 

Coelibis  ad  curas  nec  vacet  ulla  via. 

Quod  mihi  detractum  est,  vestros  accedat  ad 
annos.  95 

Prole  mea  Paulum  sic  juvet  esse  senem. 

Et  bene  habet :  nunquam  mater  lugubria  sumsi. 

Venit  in  exequias  tota  caterva  meas. 

Causa  perorata  est :  flentes  me  surgite  testes, 
Dum  pretium  vitae  grata  rependit  humus.  10C 
Moribus  et  coelum  patuit :  sim  digna  me¬ 
rendo, 

Cujus  honoratis  ossa  vehantur  avi6. 

P.  OVIDII  NASONIS 
HEROIDES. 


P.  Ovidius  Naso  Sulmone  Pelignorum  oppido  natus  U.  C.  711,  vetere  domo  equestri,  censu  satis 
liberali.  Romae  litteris  bonisque  artibus  optime  eruditus,  patre  hortante  foro  se  dedit ;  ibique 
cUm  haud  parum  profecisset,  et  publicis  quibusdam  muneribus  insuper  functus  esset,  mox  legum 
servitutem  solito  poetis  fastidio  exosus,  mortuo  praeterea  patre,  ad  poesin  se  contulit.  Et  hoc 
quidem  tempore  scripsit  opera  amatoria,  Metamorphoseon  libros,  quos  imperfectos  reliquit, 
Medeam  tragoediam  deperditam  ;  per  quae  maximam  apud  suos  famam  adeptus  est.  Tres  duxit 
uxores  ;  quarum  ultimam  et  ob  ingenii  dotes  cultumque,  et  ob  fidum  in  adversis  animum  summa 
ipse  laude  dignatus  est.  Caeterum  Augusto  suspectus,  sive  quod  filiam  ejus  Juliam  sub  ficto 
Corinnae  nomine  amasset,  sive  quod  occulto  alicui  ipsius  principis  flagitio  casu  interfuisset, 
sive  aliam  ob  causam  (de  hoc  enim  nihil  compertum)  ficto  crimine  velut  corruptor  juventutis 
Tomos,  Euxini  littoris  oppidum,  relegatus  est.  Ibi  inter  varia  belli,  barbariae,  immitis  coeli 
mala,  Fastos  composuit,  quorum  sex  tantum  libri  ad  nos  pervenerunt ;  scripsit  item  Tristium 
libros,  epistolas  de  Ponto,  aliaque,  quae  jam  exciderunt.  Ibi  etiam  mortuus  est,  U.  C.  771. 
Sed  de  vita  Ovidii  imprimis  consulendus  ipse,  Trist.  Lib.  IV.  Eleg.  10. 


EPISTOLA  PRIMA. 

PENELOPE  ULIXI. 

Hanc  tua  Penelope  lento  tibi  mittit,  Ulixe. 

Nil  mihi  rescribas  ut  tamen :  ipse  veni. 

Troja  jacet  certe,  Danais  invisa  puellis. 

Yix  Priamus  tanti,  totaque  Troja,  fuit. 

O  utinam  tunc,  cum  Lacedaemona  classe  petebat, 
Obrutus  insanis  esset  adulter  aquis  !  6 

Non  ego  deserto  jacuissem  frigida  lecto, 

Nec  quererer  tardos  ire  relicta  dies  ; 

Nec  mihi  quaerenti  spatiosam  fallere  noctem 
Lassaret  viduas  pendula  tela  manus.  10 

Quando  ego  non  timui  graviora  pericula  veris  ? 

Res  est  solliciti  plena  timoris  amor. 

In  te  fingebam  violentos  Troas  ituros  : 

Nomine  in  Hectoreo  pallida  sempor  eram. 
Sive  quis  Antilochum  narrabat  ab  Hectore 
victum ;  15 

Antilochus  nostri  causa  timoris  erat : 

Sive  Menoetiaden  falsis  cecidisse  sub  armis ; 

Flebam  successu  posse  carere  dolos. 
SanguineTlepolemus  Lyciam  tepefecerat  hastam ; 

Tlepolemi  leto  oura  novata  mea  est.  20 

Denique,  quisquis  erat  castris  jugulatus  Achivis, 
Frigidius  glacie  pectus  amantis  erat. 

Sed  bene  consuluit  casto  deus  aequus  amori. 

Versa  est  in  cinerem  sospite  Troja  viro. 
Argolici  rediere  duces  :  altaria  fumant :  25 

Ponitur  ad  patrios  barbara  praeda  deos. 

Grata  ferunt  nymphae  pro  salvis  dona  maritis  : 

Illi  victa  suis  Troia  fata  canunt. 

Mirantur  justique  senes,  trepidaeque  puellae  : 

Narrantis  conjux  pendet  ab  ore  viri.  30 

Atque  aliquis  posita  monstrat  fera  proelia  mensa, 
Pingit  et  exiguo  Pergama  tota  mero. 

Hac  ibat  Simois ;  haec  est  Sigeia  tellus ; 

Hic  steterat  Priami  regia  celsa  senis ; 

Illic  iEacides,  illic  tendebat  Ulixes  ;  35 

Hic  lacer  admissos  terruit  Hector  equos. 
Omnia  namque  tuo  senior,  te  quaerere  misso, 
Rettulerat  nato  Nestor :  at  ille  mihi. 


Rettulit  et  ferro  Rhesumque  Dolonaque  caesos, 
Utque  sit  hic  somno  proditus,  ille  dolo.  40 
Ausus  es,  o  nimium  nimiumque  oblite  tuorum, 
Thracia  nocturno  tangere  castra  dolo, 

Totque  simul  mactare  viros,  adjutus  ab  uno. 

At  bene  cautus  eras,  et  memor  ante  mei. 
Usque  metu  micuere  sinus,  dum  victor  amicum 
Dictus  es  Ismariis  isse  per  agmen  equis.  46 
Sed  mihi  quid  prodest  vestris  disjecta  lacertis 
Ilios  ?  et,  murus  quod  fuit  ante,  solum  ? 

Si  maneo,  qualis  Troja  durante  manebam ; 

Virque  mihi,  demto  fine  carendus,  abest  ?  50 
Diruta  sunt  aliis,  uni  mihi  Pergama  restant ; 

Incola  captivo  quae  bove  victor  arat : 

Jam  seges  est  ubi  Troja  fuit,  resecandaque  falce 
Luxuriat  Phrygio  sanguine  pinguis  humus  : 
Semisepulta  virum  curvis  feriuntur  aratris  55 
Ossa  :  ruinosas  occulit  herba  domos. 

Victor  abes ;  nec  scire  mihi,  quae  causa  morandi, 
Aut  in  quo  lateas  ferreus  orbe,  licet.  [pim, 
Quisquis  ad  haec  vertit  peregrinam  littora  pup¬ 
ille  mihi  de  te  multa  rogatus  abit.  60 

Quamque  tibi  reddat,  si  te  modo  viderit  usquam. 
Traditur  huic  digitis  charta  notata  meis. 

Nos  Pylon,  antiqui  Neleia  Nestoris  arva, 
Misimus :  incerta  est  fama  remissa  Pylo. 
Misimus  et  Sparten  :  Sparte  quoque  nescia  veri. 

Quas  habitas  terras,  aut  ubi  lentus  abes  ?  66 
Utilius  starent  etiam  nunc  moenia  Phoebi. 

(Irascor  votis  heu  levis  ipsa  meis  !) 

Scirem  ubi  pugnares ;  et  tantum  bella  timerem  ; 

Et  mea  cum  multis  juncta  querela  foret.  70 
Quid  timeam  ignoro  :  timeo  tamen  omnia  de¬ 
mens  ; 

Et  patet  in  curas  area  lata  meas.  [tellus, 
Quaecunque  aequor  habet,  quaecunque  pericula 
Tam  longae  causas  suspicor  esse  morae.  74 
Haec  ego  dum  stulte  meditor  (quae  vestra  libido 
est) 

Esse  peregrino  captus  amore  potes. 

Forsitan  et  narres,  quam  sit  tibi  rustica  conjux ; 
Quae  tantum  lanas  non  sinat  esse  rudes. 

Fallat  et  hoc  crimen  tenues  vanescat  in  auras  : 

Neve  revertendi  liber,  abesse  velis.  80 

Mc  pater  Icarius  viduo  discedere  lecto 

Cogit,  et  immensas  increpat  usque  moras. 
Increpet  usque  licet :  tua  sum,  tua  dicar  oportet 
Penelope  :  conjux  semper  Ulixis  ero. 

Ille  tamen  pietate  mea  precibusque  pudicis  85 
Frangitur,  et  vires  temperat  ipse  suas. 
Dulichii,  Samiique,  et  quos  tulit  alta  Zacynthos, 
Turba  ruunt  in  me  luxuriosa,  proci : 

Inque  tua  regnant,  nullis  prohibentibus,  aula. 

Viscera  nostra,  tuae  dilaniantur  opes.  90 

Quid  tibi  Pisandrum,  Polybumque,  Medontaque 
dirum, 

Eurymachique  avidas,  Antinoique  manus, 
Atque  alios  referam,  quos  omnes  turpiter  absens 
Ipse  tuo  partis  sanguine  rebus  alis  ? 

1  rus  egens,  pecorisque  Melanthius  actor  edendi, 
Ultimus  accedunt  in  tua  damna  pudor.  96 

Tres  sumus  imbelles  numero ;  sine  viribus  uxor, 
Laertesque  senex,  Telemachusque  puer. 

Ille  per  insidias  paene  est  mihi  nuper  ademtus, 
Dum  parat,  invitis  omnibus,  ire  Pylon.  100 
Di  precor  hoc  jubeant,  ut,  euntibus  ordine  fatis, 
Ille  meos  oculos  comprimat,  ille  tuos. 

Hoc  faciunt  custosque  boum,  longaevaque  nutrix, 
Tertius  immundae  cura  fidelis  harae. 

Sed  noque  Laertes,  ut  qui  sit  inutilis  armis,  105 
Hostibus  in  mediis  regna  tenere  valet. 
Telemacho  veniet  (vivat  modo)  fortior  aetas  : 

Nunc  erat  auxiliis  illa  tuenda  patris. 

Nec  mihi  sunt  vires  inimicos  pellere  tectis. 

Tu  citius  venias,  portus  et  ara  tuis.  110 

Est  tibi,  sitque  precor,  natus,  qui  mollibus  annis 
In  patrias  artes  erudiendus  erat. 

Respice  Laerten  :  ut  jam  sua  lumina  condas, 
Extremum  fati  sustinet  ille  diem. 

Certe  ego,  quae  fueram,  te  disceder.te,  puella,  115 
Protinus  ut  redeas,  facta  videbor  anus. 

Demophoon,  ventis  et  verba  et  vela  dedisti :  25 
Yela  queror  reditu,  verba  carere  fide. 

Dic  mihi,  quid  feci ;  nisi  non  sapienter  amavi  ? 

Crimine  te  potui  demeruisse  meo. 

Unum,  in  me  scelus  est,  quod  te,  scelerate, recepi. 

Sed  scelus  hoc  meriti  pondus  et  instar  habet.  30 
Jura,  fides,  ubi  nunc,  commissaque  dextera 
dextra;  ? 

Quique  erat  in  falso  plurimus  ore  deus  ? 
Promissus  socios  ubi  nunc  Hymenaeus  in  annos. 
Qui  mihi  conjugii  sponsor  et  obses  erat  ?  34 

Per  mare,  quod  totum  ventis  agitatur  et  undis  ; 

Per  quod  saepe  ieras,  per  quod  iturus  eras  ; 
Perque  tuum  mihi  jurasti,  (nisi  fictus  et  ille  est) 
Concita  qui  ventis  aequora  mulcet,  avum ; 

Per  Venerem,  nimiumque  mihi  facientia  tela, 
Altera  tela  arcus,  altera  tela  faces ;  40 

Junonemque,  toris  quae  praesidet  alma  maritis, 
Et  per  taediferae  mystica  sacra  deae. 

Si  de  tot  laesis  sua  numina  quisque  deorum 
Vindicet;  in  poenas  non  satis  unus  eris. 

At  laceras  etiam  puppes  furiosa  refeci :  45 

Ut,  qua  desererer,  firma  carina  foret. 
Remigiumque  dedi,  quo  me  fugiturus  abires. 

Heu  patior  telis  vulnera  facta  meis  ! 
Credidimus  blandis,  quorum  tibi  copia,  verbis  ; 

Credidimus  generi,  nominibusque  tuis  ;  50 

Credidimus  lacrymis :  an  et  hae  simulare  docen¬ 
tur  ?  [eunt  ? 

Hae  quoque  habent  artes,  quaque  jubentur, 
Dis  quoque  credidimus.  Quo  jam  tot  pignora 
nobis  ? 

Parta  satis  potui  qualibet  inde  capi. 

Nec  moveor,  quod  te  juvi  portuque  locoque.  55 
Debuit  hoc  meriti  summa  fuisse  mei. 

Turpiter  hospitium  lecto  cumulasse  jugali 
Pcenitet,  et  lateri  conseruisse  latus. 

Quae  fuit  ante  illam,  mallem  suprema  fuisset 

Nox  mihi;  dum  potui  Phyllis  honesta  mori.  60 
Speravi  melius,  quia  me  meruisse  putavi. 

EPISTOLA  H. 

PHYLLIS  DEMOPHOONTI. 

Hospita,  Demophoon,  tua  te,  Rhodopeia  Phyllis, 
Ultra  promissum  tempus  abesse  queror. 

Cornua  cum  Lunae  pleno  quater  orbe  coissent, 
Littoribus  nostris  anchora  pacta  tua  est. 

Luna  quater  latuit ;  pleno  quater  orbe  recrevit ;  5 
Nec  vehit  Actaeas  Sithonis  unda  rates, 
Tempora  si  numeres,  bene  quae  numeramus 
amantes, 

Non  venit  ante  suum  nostra  querela  diem. 

Spes  quoque  lenta  fuit.  Tarde,  quae  credita  lae¬ 
dunt, 

Credimus  :  invita  nunc  et  amante  nocent.  10 
Smpe  fui  mendax  pro  te  mihi ;  saepe  putavi 

Alba  procellosos  vela  referre  Notos. 

Thesea  devovi,  quia  te  dimittere  nollet ; 

Nec  tenuit  cursus  forsitan  ille  tuos. 

Interdum  timui,  ne,  dum  vada  tendis  ad  Hebri, 
Mersa  foret  cana  naufraga  puppis  aqua.  16 
Saepe  deos  supplex  pro  te,  scelerate,  rogavi, 

Cum  prece  thuricremis  devenerata  focis. 

Saepe  videns  ventos  ccelo  pelagoque  faventes, 

Ipsa  mihi  dixi :  Si  valet  ille,  venit.  20 

Denique  fidus  amor,  quicquid  properantibus  ob¬ 
stat, 

Finxit,  et  ad  causas  ingeniosa  fui. 

At  tu  lentus  abes,  nec  te  jurata  reducunt 

Numina,  nec  nostro  motus  amore  redis. 

Quaecunque  ex  merito  spes  venit,  aequa  venit. 
Fallere  credentem  non  est  operosa  puellam 
Gloria.  Simplicitas  digna  favore  fuit. 

Sum  decepta  tuis,  et  amans  et  foemina,  verbis. 

Di  faciant,  laudis  summa  sit  ista  tuae  :  66 

Inter  et  JEgidas  media  statuaris  in  urbe  : 

Magnificus  titulis  stet  pater  ante  suis. 

Cum  fuerit  Scyron  lectus,  torvusque  Procrustes, 
Et  Sinis,  et  tauri  mixtaque  forma  viri ;  70 

Et  domitae  bello  Thebae,  fusique  bimembres, 

Et  pulsata  nigri  regia  caeca  dei : 

Hoc  tua  post  illum  titulo  signetur  imago : 

Hic  est,  cujus  amans  hospita  capta  dolo  est. 

De  tanta  rerum  turba,  factisque  parentis,  75 
Sedit  in  ingenio  Cressa  relicta  tuo. 

Quod  solum  excusat,  solum  miraris  in  illo. 

Haeredem  patriae,  perfide,  fraudis  agis. 

Illa  (nec  invideo)  fruitur  meliore  marito, 

Inque  capistratis  tigribus  alta  sedet.  80 

At  mea  despecti  fugiunt  connubia  Thraces, 

Quod  ferar  externum  praeposuisse  meis. 

Atque  aliquis,  Doctas  jam  nunc  eat,  inquit, 
Athenas : 

Armiferam  Thracen  qui  regat,  alter  erit. 
Exitus  acta  probat.  Careat  successibus  opto,  85 
Quisquis  ab  eventu  facta  notanda  putat. 

A  t  si  nostra  tuo  spumescant  aequore  remo, 

Jam  mihi,  jam  dicar  consuluisse  meis. 

Sed  neque  consului ;  nec  te  mea  regia  tanfef, 
Fessave  Bistonia  membra  lavabis  aqua.  90 

Heroid.  Ep.  III. 


Illa  meis  oculis  species  abeuntis  inhaeret, 

Cum  premeret  portus  classis  itura  meos. 
Ausus  es  amplecti,  colloque  infusus  amantis 
Oscula  per  longas  jungere  pressa  moras  ; 
Cumque  tuis  lacrymis  lacrymas  confundere 
nostras ;  95 

Quodque  foret  velis  aura  secunda,  queri ; 

Et  mihi  discedens  suprema  dicere  voce, 

Phylli,  face  exspectes  Demophoonta  tuum. 
Exspectem,  qui  me  nunquam  visurus  abisti  ? 

Exspectem  pelago  vela  negata  meo  ?  100 

Et  tamen  exspecto  ;  redeas  modo  serus  amanti : 

Ut  tua  sit  solo  tempore  lapsa  fides. 

Quid  precor  infelix?  jam  te  tenet  altera  conjux 
Forsitan,  et,  nobis  qui  male  favit,  amor.  104 
Utque  tibi  excidimus, nullam, puto, Phyllida  nosti. 

Hei  mihi !  si,  quae  sim  Phyllis,  et  unde,  rogas : 
Quae  tibi,  Demophoon,  longis  erroribus  acto 
Threicios  portus  hospitiumque  dedi ; 

Cujus  opes  auxere  meae  ;  cui  dives  egenti 
Munera  multa  dedi,  multa  datura  fui ;  110 

Quae  tibi  subjeci  latissima  regna  Lycurgi, 
Nomine  fcemineo  vix  satis  apta  regi ;  [mum, 
Qua  patet  umbrosum  Rhodope  glacialis  ad  Hae- 
Et  sacer  admissas  exigit  Hebrus  aquas. 

Cui  mea  virginitas  avibus  libata  sinistris,  115 
Castaque  fallaci  zona  recincta  manu. 

Pronuba  Tisiphone  thalamis  ululavit  in  illis, 

Et  cecinit  maestum  devia  carmen  avis. 

Adfuit  Alecto,  brevibus  torquata  colubris ; 

Suntque  sepulcrali  lumina  mota  face.  1 20 
Maesta  tamen  scopulos  fruticosaque  littora  calco, 
Quaque  patent  oculis  aequora  lata  meis. 

Sive  die  laxatur  humus,  seu  frigida  lucent 
Sidera,  prospicio,  quis  freta  ventus  agat. 

Et  quaecunque  procul  venientia  lintea  vidi,  125 
Protinus  illa  meos  auguror  esse  deos. 

In  freta  procurro,  vix  me  retinentibus  undis, 
Mobile  qua  primas  porrigit  aequor  aquas. 

Quo  magis  accedunt,  minus  et  minus  utilis  adsto : 

Linquor,  et  ancillis  excipienda  cado.  130 
Est  sinus,  adductos  modice  falcatus  in  arcus  ; 

Ultima  praerupta  cornua  mole  rigent. 

Hinc  mihi  suppositas  immittere  corpus  in  undas 
Mens  fuit ;  et,  quoniam  fallere  pergis,  erit. 

Ad  tua  me  fluctus  projectam  littora  portent,  135 
Occurramque  oculis  intumulata  tuis. 

Duritie  ferrum  ut  superes,  adamantaque,  teque  ; 

Non  tibi  sic,  dices,  Phylli,  sequendus  eram. 
Saepe  venenorum  sitis  est  mihi :  saepe  cruenta 
Trajectam  gladio  morte  perire  juvat.  140 
Colla  quoque,  infidis  quia  se  nectenda  lacertis 
Praebuerunt,  laqueis  implicuisse  libet. 

Stat  nece  matura  tenerum  pensare  pudorem  : 

In  necis  electum  parva  futura  mora  est. 
Inscribere  meo  causa  invidiosa  sepulcro  :  145 

Aut  hoc,  aut  simili  carmine  notus  eris  : 
Phyllida  Demophoon  leto  dedit,  hospes  aman¬ 
tem  : 

111*  neci  causam  praebuit,  illa  manum. 
EPISTOLA  III. 

BRISEIS  ACHILLI. 

Quam  legis,  a  rapta  Briseide  littera  venit, 

Vix  bene  barbarica  Graeca  notata  manu. 
Quascunque  adspicies,  lacrymae  fecere  lituras ; 

Sed  twnen  et  lacrymae  pondera  vocis  habent. 
Si  mihi  pauca  queri  de  te,  dominoque  viroque,  5 
Fas  est ;  de  domino  pauca  viroque  querar. 


Non,  ego  poscenti  quod  sum  cito  tradita  regi, 
Culpa  tua  est:  quamvis  haec  quoque  culpa 
tua  est. 

Nam  simul  Eurybates  me  Taltliybiusque  voca¬ 
runt, 

Eurybati  data  sum  Talthybioque  comes.  10 
Alter  in  alterius  jactantes  lumina  vultum, 
Quaerebant  taciti,  noster  ubi  esset  amor. 
Differri  potui  :  poenae  mora  grata  fuisset. 

Hei  mihi  !  discedens  oscula  nulla  dedi. 

At  lacrymas  sine  fine  dedi,  rupique  capillos.  15 
Infelix  iterum  sum  mihi  visa  capi. 

Saepe  ego  decepto  volui  custode  reverti ; 

Sed,  me  qui  timidam  prenderet,  hostis  erat. 
Si  progressa  forem,  caperer  ne  forte  timebam, 
Quamlibet  ad  Priami  munus  itura  nurum.  20 
Sed  data  sim,  quia  danda  fui :  tot  noctibus  ab¬ 
sum, 

Nec  repetor.  Cessas,  iraque  lenta  tua  est. 
Ipse  Menoetiades,  tunc  cum  tradebar,  in  aurem, 
Quid  fle$  ?  hic  parvo  tempore,  dixit,  eris. 
Non  repetisse  parum  est :  pugnas,  ne  reddar, 
Achille.  25 

I  nunc,  et  cupidi  nomen  amantis  habe. 
Venerunt  ad  te  Telamone  et  Amyntori  nati ; 

Ille  gradu  propior  sanguinis,  ille  comes ; 
Laertaque  satus  :  per  quos  comitata  redirem. 

Auxerunt  blandae  grandia  dona  preces  :  30 

Viginti  fulvos  operoso  ex  sere  lebetas, 

Et  tripodas  septem,  pondere  et  arte  pares ; 
Addita  sunt  illis  auri  bis  quinque  talenta  ; 

Bis  sex  assueti  vincere  semper  equi ; 

Quodque  supervacuum,  forma  praestante  puellae 
Lesbides,  eversa  corpora  capta  domo.  36 
Cumque  tot  his,  (sed  non  opus  est  tibi  conjuge) 
conjux 

Ex  Agamemnoniis  una  puella  tribus. 

Si  tibi  ab  Atrida  pretio  redimenda  fuissem, 

Quae  dare  debueras,  accipere  illa  neges  ?  40 

Qua  merui  culpa  fieri  tibi  vilis,  Achille  ? 

Quo  levis  a  nobis  tam  cito  fugit  amor? 

An  miseros  tristis  fortuna  tenaciter  urget, 

Nec  venit  inceptis  mollior  aura  meis  ? 

Diruta  Marte  tuo  Lyrnessia  moenia  vidi  :  45 

Et  fueram  patriae  pars  ego  magna  meae. 

Vidi  ego  consortes  pariter  generisque  necisque 
Tres  cecidisse :  tribus,  quae  mihi,  mater  erat. 
Vidi  ego,  quantus  erat,  fusum  tellure  cruenta, 
Pectora  jactantem  sanguinolenta,  virum.  50 
Tot  tamen  amissis  te  compensavimus  unum. 

Tu  dominus,  tu  vir,  tu  mihi  frater  eras. 

Tu  mihi,  juratus  per  numina  matris  aquosae, 
Utile  dicebas  ipse  fuisse  capi. 

Scilicet  ut,  quamvis  veniam  dotata,  repellas,  55 
Et  mecum,  fugias,  quae  tibi  dentur,  opes. 
Quin  etiam  fama  est,  cum  crastina  fulserit  Eos, 
Te  dare  nubiferis  linea  vela  Notis. 

Quod  scelus  ut  pavidas  miserae  mihi  contigit 
aures, 

Sanguinis  atque  animi  pectus  inane  fuit.  60 
Ibis :  et  (o  miseram)  cui  me,  violente,  relinques  ? 

Quis  mihi  desertae  mite  levamen  erit  ? 

Devorer  ante,  precor,  subito  telluris  hiatu, 

Aut  rutilo  missi  fulminis  igne  cremer ; 

Quam  sine  me  Phthiis  canescant  aequora  remis, 
Et  videam  puppes  ire  relicta  tuas.  66 

Si  tibi  jam  reditusque  placent,  patriique  penates ; 

Non  ego  sum  classi  sarcina  magna  tuae. 
Victorem  captiva  sequar,  non  nupta  maritum : 
Est  mihi,  quae  lanas  molliat,  apta  manus.  70 

Inter  Achaladas  longe  pulcherrima  matres 
In  thalamos  conjux  ibit,  eatque,  tuos. 

Digna  nurus  socero,  Jovis  ^ginseque  nepote, 
Cuique  senex  Nereus  prosocer  esse  velit. 

Nos  humiles,  famulaeque  tuae,  data  pensa  tra¬ 
hemus, 

Et  minuent  plenas  stamina  nostra  colos. 
Exagitet  ne  me  tantum  tua,  deprecor,  uxor, 
Quae  mihi  nescio  quo  non  erit  aequa  modo. 
Neve  meos  coram  scindi  patiare  capillos, 

Et  leviter  dicas  :  Haec  quoque  nostra  fuit.  80 
Yel  patiare  licet ;  dum  ne  contemta  relinquar. 

Hic  mihi  vae  miserae  concutit  ossa  metus. 
Quid  tamen  exspectas  ?  Agamemnona  poenitet 
irae, 

Et  jacet  ante  tuos  Graecia  maesta  pedes.  84 
Vince  animos,  iramque  tuam,  qui  caetera  vincis. 

Quid  lacerat  Danaas  impiger  Hector  opes? 
Arma  cape,  Bacide,  sed  me  tamen  ante  recepta : 

Et  preme  turbatos,  Marte  favente,  viros. 
Propter  me  mota  est,  propter  me  desinat  ira : 

Simque  ego  tristitiae  causa  modusque  tuae.  90 
Nec  tibi  turpe  puta  precibus  succumbere  nostris : 

Conjugis  GEnides  versus  in  arma  prece  est. 
Res  audita  mihi,  nota  est  tibi.  Fratribus  orba 
Devovit  nati  spemque  caputque  parens. 
Bellum  erat :  ille  ferox  positis  secessit  ab  armis, 
Et  patriae  rigida  mente  negavit  opem.  96 
Sola  virum  conjux  flexit.  Felicior  illa : 

At  mea  pro  nullo  pondere  verba  cadunt. 

Nec  tamen  indignor :  nec  me  pro  conjuge  gessi, 
Saepius  in  dominum  serva  vocata  torum.  100 
Me  quaedam  (memini)  dominam  captiva  voca¬ 
bat  : 

Servitio,  dixi,  nominis  addis  onus. 

Per  tamen  ossa  viri,  subito  male  tecta  sepulcro, 
Semper  judiciis  ossa  verenda  meis  ; 

Perque  trium  fortes  animas,  mea  numina,  fra¬ 
trum,  105 

Qui  bene  pro  patria,  cum  patriaque  jacent ; 
Perque  tuum  nostrumque  caput,  quae  junximus 
una; 

Perque  tuos  enses,  cognita  tela  meis ; 

Nulla  Mycenaeum  sociasse  cubilia  mecum 

Juro:  fallentem  deseruisse  velis.  110 

Si  tibi  nunc  dicam  :  Fortissime,  tu  quoque  jura, 
N  ulla  tibi  sine  me  gaudia  facta :  neges. 

At  Danai  maerere  putant.  Tibi  plectra  moven¬ 
tur: 

Te  tenet  in  tepido  mollis  amica  sinu. 

Et  si  quis  quaerat,  quare  pugnare  recuses;  115 
Pugna  nocet :  citharae,  voxque,  Venusque  ju¬ 
vant. 

Tutius  est  jacuisse  toro,  tenuisse  puellam, 
Threiciam  digitis  increpuisse  lyram ; 

Quam  manibus  clypeos,  et  acutae  cuspidis  has¬ 
tam, 

Et  galeam  pressa  sustinuisse  coma.  120 

Sed  tibi  pro  tutis  insignia  facta  placebant : 

Partaque  bellando  gloria  dulcis  erat. 

An  tantum,  dum  me  caperes,  fera  bella  proba¬ 
bas  ? 

Cumque  mea  patria  laus  tua  victa  jacet  ? 

Di  melius  :  validoque,  precor,  vibrata  lacerto 
Transeat  Hectoreum  Pelias  hasta  latus.  126 
Mittite  me,  Danai ;  dominum  legata  rogabo : 

Multaque  mandatis  oscula  mixta  feram. 

Plus  ego  quam  Phoenix,  plus  quam  facundus 
Ulixes,  129 

Plus  ego  quam  Teucri  (credite)  frater  agam 


Est  aliquid  collum  solitis  tetigisse  lacertis, 
Praesentisque  oculos  admonuisse  sui. 

Sis  licet  immitis,  matrisque  ferocior  undis ; 

Ut  taceam,  lacrymis  comminuere  meis. 

Nunc  quoque  (sic  omnes  Peleus  pater  impleat 
annos,  135 

Sic  eat  auspiciis  Pyrrhus  in  arma  tuis) 
Respice  sollicitam  Briseida,  fortis  Achille ; 

Nec  miseram  lenta  ferreus  ure  mora. 

Aut  si  versus  amor  tuus  est  in  taedia  nostri ; 

Quam  sine  te  cogis  vivere,  coge  mori.  140 

Utque  facis,  coges.  Abiit  corpusque  colorque  ; 

Sustinet  hoc  animae  spes  tamen  una  tui. 

Qua  si  destituor,  repetam  fratresque  virumque  : 

Nec  tibi  magnificum  fcemina  jussa  mori. 

Cur  autem  jubeas  ?  stricto  pete  corpora  ferro. 

Est  mihi,  qui  fosso  pectore  sanguis  eat.  146 
Me  petat  ille  tuus,  qui,  si  dea  passa  fuisset, 
Ensis  in  Atridae  pectus  iturus  erat. 

Ah  potius  serves  nostram,  tua  munera,  vitam. 

Quod  dederas  hosti  victor,  amica  rogo.  150 
Perdere  quos  melius  possis,  Neptunia  praebent 
Pergama.  Materiam  caedis  ab  hoste  pete. 

Me  modo,  sive  paras  impellere  remige  classem, 
Sive  manes,  domini  jure  venire  jube. 

EPISTOLA  IV. 

PHAEDRA  HIPPOLYTO. 

Qua,  nisi  tu  dederis,  caritura  est  ipsa,  salutem 
Mittit  Amazonio  Cressa  puella  viro. 

Perlege  quodcunque  est :  quid  epistola  lecta 
nocebit  ? 

Te  quoque,  in  hac  aliquid,  quod  juvet,  esse 
potent. 

His  arcana  notis  terra  pelagoque  feruntur :  5 

Inspicit  acceptas  hostis  ab  hoste  notas. 

Ter  tecum  conata  loqui,  ter  inutilis  haesit 
Lingua,  ter  in  primo  destitit  ore  sonus. 

Qua  licet,  et  sequitur,  pudor  est  miscendus 
amori. 

Dicere  qusp  puduit,  scribere  jussit  Amor.  10 
Quicquid  Amor  jussit,  non  est  contemnere  tu¬ 
tum. 

Regnat,  et  in  dominos  jus  habet  ille  deos. 

Ille  mihi  primo  dubitanti  scribere,  dixit. 

Scribe ;  dabit  victas  ferreus  ille  manus. 

Adsit,  et,  ut  nostras  avido  fovet  igne  medullas, 
Figat  sic  animos  in  mea  vota  tuos.  16 

Non  ego  nequitia  socialia  foedera  rumpam. 

Fama  (velim  quaeras)  crimine  nostra  vacat. 
Venit  Amor  gravius,  quo  serius.  Urimur  intus, 
Urimur ;  et  caecum  pectora  vulnus  habent.  20 
Scilicet  ut  teneros  laedunt  juga  prima  juvencos, 
Frenaque  vix  patitur  de  grege  captus  equus. 
Sic  male  vixque  subit  primos  rude  pectus  amores, 
Sarcinaque  haec  animo  non  sedet  apta  meo. 
Ars  fit,  ubi  a  teneris  crimen  condiscitur  annis. 

Quae  venit  exacto  tempore,  pejus  amat.  26 
Tu  nova  servatae  capies  libamina  famae  ; 

Et  pariter  nostrum  fiet  uterque  nocens. 

Est  aliquid  plenis  pomaria  carpere  ramis, 

Et  tenui  primam  deligere  ungue  rosam.  30 
Si  tamen  ille  prior,  quo  me  sine  crimine  gessi, 
Candor  ab  insolita  labe  notandus  erat ; 

At  bene  successit,  digno  quod  adurimur  igni. 

Pejus  adulterio  turpis  adulter  abest. 

Si  mihi  concedat  Juno  fratremque  virumque,  35 
Hippolytum  videar  praepositura  Jovi. 

Jam  quoque  (vix  credas)  ignotas  nitor  in  artes  : 

Est  mihi  per  saevas  impetus  ire  feras. 

Jam  mihi  prima  dea  est  cornu  praesignis  adunco 
Delia  :  judicium  subsequor  ipsa  tuum.  40 
In  nemus  ire  libet,  pressisque  in  retia  cervis 
Hortari  celeres  per  juga  summa  canes ; 

Aut  tremulum  excusso  jaculum  vibrare  lacerto ; 

Aut  in  graminea  ponere  corpus  humo. 

Saepe  juvat  versare  leves  in  pulvere  currus,  45 
Torquentem  frenis  ora  sequacis  equi. 

Nunc  feror,  ut  Bacchi  furiis  Eleleides  actas, 
Quaeque  sub  Idaeo  tympana  colle  movent : 

Aut  quas  semideae  Dryades,  Eaunique  bicornes 
Numine  contactas  attonuere  suo.  50 

Namque  mihi  referunt,  cum  se  furor  ille  re¬ 
misit, 

Omnia.  Me  tacitam  conscius  urit  amor. 
Forsitan  hunc  generis  fato  reddamus  amorem ; 

Et  Venus  e  tota  gente  tributa  petat. 

Jupiter  Europen  (prima  est  ea  gentis  origo)  55 
Dilexit,  tauro  dissimulante  deum. 

Pasiphae  mater,  decepto  subdita  tauro, 

Enixa  est  utero  crimen  onusque  suo. 

Perfidus  JEgides,  ducentia  fila  secutus, 

Curva  meae  fugit  tecta  sororis  ope.  60 

En  ego  nunc,  ne  forte  parum  Minoia  credar, 

In  socias  leges  ultima  gentis  eo. 

Hoc  quoque  fatale  est  :  placuit  domus  una 
duabus. 

Me  tua  forma  capit ;  capta  parente  soror. 
Thesides  Theseusque  duas  rapuere  sorores.  65 
Ponite  de  nostra  bina  tropaea  domo. 

Tempore  quo  vobis  inita  est  Cerealis  Eleusin, 
Gnossia  me  vellem  detinuisset  humus. 

Tunc  mihi  praecipue  (nec  non  tamen  ante)  pla¬ 
cebas  : 

Acer  in  extremis  ossibus  haesit  amor.  70 
Candida  vestis  erat,  praecincti  flore  capilli 
Flava  verecundus  tinxerat  ora  rubor. 
Quemque  vocant  aliae  vultum  rigidumque  tru- 
cemque, 

Pro  rigido,  Phaedra  judice,  fortis  erat. 

Sint  procul  a  nobis  juvenes,  ut  foemina,  comti. 

Fine  coli  modico  forma  virilis  amat.  76 

Te  tuus  iste  rigor,  positique  sine  arte  capilli, 

Et  levis  egregio  pulvis  in  ore  decet. 

Sive  ferocis  equi  luctantia  colla  recurvas ; 

Exiguo  flexos  miror  in  orbe  pedes.  80 

Sive  actum  valido  torques  hastile  lacerto  ; 

Ora  ferox  in  se  versa  lacertus  habet. 

Sive  tenes  lato  venabula  cornea  ferro  : 

Denique,  nostra  juvat  lumina,  quicquid  agas. 
Tu  modo  duritiem  sylvis  depone  jugosis.  85 
Non  sum  materia  digna  perire  tua. 

Quid  juvat  incinctae  studia  exercere  Dianae, 

Et  Veneri  numeros  eripuisse  suos  ? 

Quod  caret  alterna  requie,  durabile  non  est : 

Haec  reparat  vires,  fessaque  membra  novat.  90 
Arcus,  (et  arma  tuae  tibi  sunt  imitanda  Dianae,) 
Si  nunquam  cesses  tendere,  mollis  erit. 

Clarus  erat  sylvis  Cephalus,  multaeque  per  her¬ 
bam 

Conciderant,  illo  percutiente,  ferae. 

Nec  tamen  Aurorae  male  se  praebebat  amandum. 

Ibat  ad  hunc  sapiens  a  sene  diva  viro.  96 
Saepe  sub  ilicibus  Venerem,  Cinyraque  crea¬ 
tum, 

Sustinuit  positos  quaelibet  herba  duos. 

Arsit  et  CEnides  in  Maenalia  Atalanta. 

Illa  ferae  spolium  pignus  amoris  habet.  100 


Nos  quoque  jam  primum  turba  numeremur  in  ista. 

Si  Venerem  tollas,  rustica  sylva  tua  est. 

Ipsa  comes  veniam  :  nec  me  salebrosa  movebunt 
Saxa,  nec  obliquo  dente  timendus  aper. 
iEquora  bina  suis  oppugnant  fluctibus  Isthmon, 
Et  tenuis  tellus  audit  utrumque  mare.  106 
Hic  tecum  Troezena  colam,  Pittheia  regna : 

Jam  nunc  est  patria  gratior  illa  mea. 

Tempore  abest,  aberitque  diu  Neptunius  heros ; 

Illum  Pirithoi  detinet  ora  sui.  110 

Praeposuit  Theseus  (nisi  sic  manifesta  negamus) 
Pirithoum  Phaedrae,  Pirithoumque  tibi. 

Sola  nec  haec  nobis  injuria  venit  ab  illo 
In  magnis  laesi  rebus  uterque  sumus. 

Ossa  mei  fratris  clava  perfracta  trinodi  115 
Sparsit  humi :  soror  est  praeda  relicta  feris. 
Prima  securigeras  inter  virtute  puellas 
Te  peperit,  nati  digna  vigore  parens. 

Si  quaeras,  ubi  sit ;  Theseus  latus' ense  peregit : 

Nec  tanto  mater  pignore  tuta  fuit.  120 

At  ne  nupta  quidem,  taedaque  accepta  jugali. 

Cur  ?  nisi  ne  caperes  regna  paterna  nothus. 
Addidit  et  fratres  ex  me  tibi :  quos  tamen  omnes 
Non  ego  tollendi  causa,  sed  ille  fuit. 

O  utinam  nocitura  tibi,  pulcherrime  rerum,  125 
In  medio  nisu  viscera  rupta  forent ! 

I  nunc,  sic  meriti  lectum  reverere  parentis; 

Quem  fugit,  et  factis  abdicat  ille  suis. 

Nec,  quia  privigno  videar  coitura  noverca, 
Terruerint  animos  nomina  vana  tuos.  130 
Ista  vetus  pietas,  aevo  moritura  futuro, 

Rustica  Saturno  regna  tenente  fuit. 

Jupiter  esse  pium  statuit,  quodcunque  juvaret : 

Et  fas  omne  facit  fratre  marita  soror. 

Illa  coit  firma  generis  junctura  catena,  135 
Imposuit  nodos  cui  Venus  ipsa  suos. 

Nec  labor  est ;  celare  licet.  Pete  munus  ab  illa. 

Cognato  poterit  nomine  culpa  tegi. 

Viderit  amplexos  aliquis ;  laudabimur  ambo. 

Dicar  privigno  fida  noverca  meo.  140 

Non  tibi  per  tenebras  duri  reseranda  mariti 
Janua,  non  custos  decipiendus  erit. 

Ut  tenuit  domus  una  duos,  domus  una  tenebit.  ] 
Oscula  aperta  dabas,  oscula  aperta  dabis. 

Tutus  eris  mecum,  laudemque  merebere  culpa, 

Tu  licet  in  lecto  conspiciare  meo.  146 

Tolle  moras  tantum,  properataque  foedera  junge. 

Qui  mihi  nunc  saevit,  sic  tibi  parcat  Amor. 

Non  ego  dedignor  supplex  humilisque  precari.  J 
Heu  ubi  nunc  fastus  altaque  verba  jacent  ? 

Et  pugnare  diu,  nec  me  submittere  culpae  151 
Certa  fui :  certi  si  quid  haberet  Amor. 

Victa  precor,  genibusque  tuis  regalia  tendo 
Brachia.  Quid  deceat,  non  videt  ullus  amans. 
Depuduit,  profugusque  pudor  sua  signa  relinquit. 

Da  veniam  fassae,  duraque  corda  doma.  156 
Quo  mihi,  quod  genitor,  qui  possidet  aequora, 
Minos  ? 

Quod  veniant  proavi  fulmina  torta  manu  ? 

Quod  sit  avus,  radiis  frontem  vallatus  acutis, 
Purpureo  tepidum  qui  movet  axe  diem  ?  160 
Nobilitas  sub  amore  jacet.  Miserere  priorum  : 

Et,  mihi  si  non  vis  parcere,  parce  meis. 

Est  mihi  dotalis  tellus  Jovis  insula  Crete  : 

Serviat  Hippolyto  regia  tota  meo. 

Flecte  feros  animos.  Potuit  corrumpere  taurum 
Mater.  Eris  tauro  saevior  ipse  truci  ?  166 

Per  Venerem  parcas  oro,  quae  plurima  mecum 
est : 

Sic  nunquam,  quae  te  spernere  possit,  ames. 


OVIDIUS. 


245 


IIeroid.  Kp.  V. 


«M  secretis  agilis  dea  saltibus  adsit. 
Svlvaque  perdendas  praebeat  alta  feras^  170 
Sic  faveant  Satyri,  montanaque  numina  Panes, 
Et  cadat  adversa  cuspide  fossus  aper. 

Sic  tibi  dent  Nymphae  (quamvis  odisse  puellas 
Diceris)  arentem  quae  levet  unda  sitim. 
Addimus  his  lacrymas  precibus  quoque  :  verba 
precantis  1 

Perlegis ;  at  lacrymas  finge  videre  meas. 


EPISTOLA  V. 

CENONE  PARIDI. 

Perlegis?  an  conjux  prohibet  nova?  perlege: 
non  est 

Ista  Mycenaea  litera  facta  manu. 

Pegasis  CEnone,  Phrygiis  celeberrima  sylvis, 
Laesa  queror  de  te,  si  sinis  ipse,  meo. 

Quis  deus  opposuit  nostris  sua  numina  votis  ?  5 
Ne  tua  permaneam,  quod  mihi  crimen  obest  ? 
Lenitur,  ex  merito  quicquid  patiare,  ferendum 
est : 

Quae  venit  indignae  poena,  dolenda  venit. 
Nondum  tantus  eras,  cum  te  contenta  marito, 
Edita  de  magno  flumine  Nympha,  fui.  10 
Qui  nunc  Priamides,  (adsit  reverentia  vero) 
Servus  eras :  servo  nubere  Nympha  tuli. 
Saepe  greges  inter  requievimus  arbore  tecti, 
Mixtaque  cum  foliis  praebuit  herba  torum. 
Saepe  super  stramen,  foenoque  jacentibus  alto  15 
Defensa  est  humili  cana  pruina  casa. 

Quis  tibi  monstrabat  saltus  venatibus  aptos, 

Et  tegeret  catulos  qua  fera  rupe  suos  ? 

Retia  saepe  comes  maculis  distincta  tetendi  : 

Saepe  citos  egi  per  juga  longa  canes.  20 

Incisae  servant  a  te  mea  nomina  fagi, 

Et  legor  CEnone,  falce  notata,  tua : 

Et  quantum  trunci, tantum  mea  nomina  crescunt : 

Crescite,  et  in  titulos  surgite  rite  meos. 
Populus  est  (memini)  fluviali  consita  ripa,  25 
Est  in  qua  nostri  littera  scripta  memor. 
Popule,  vive  precor,  quae  consita  margine  ripae 
Hoc  in  rugoso  cortice  carmen  habes  : 

Cum  Paris  CEnone  poterit  spirare  relicta, 

Ad  fontem  Xanthi  versa  recurret  aqua.  30 
Xanthe,  retro  propera,  versaeque  recurrite  lym¬ 
phae  ; 

Sustinet  CEnonen  deseruisse  Paris. 

Illa  dies  fatum  miserae  mihi  dixit ;  ab  illa 
Pessima  mutati  coepit  amoris  hiems  ; 

3ua  Venus  et  Juno,  sumtisque  decentior  armis 
Venit  in  arbitrium  nuda  Minerva  tuum.  36 
Attoniti  micuere  sinus,  gelidusque  cucurrit, 

Ut  mihi  narrasti,  dura  per  ossa  tremor. 
Consului  (neque  enim  modice  terrebar)  anusque 
Longoevosque  senes  :  constitit  esse  nefas.  40 
Caesa  abies,  sectaeque  trabes,  et,  classe  peracta, 
Caerula  ceratas  accipit  unda  rates. 

Flesti  discedens  :  hoc  saltem  parce  negare. 

Praeterito  magis  est  iste  pudendus  amor. 

Ft  flesti,  et  nostros  vidisti  flentis  ocellos:  45 
Miscuimus  lacrymas  maestus  uterque  suas. 
Non  sic  appositis  vincitur  vitibus  ulmus, 

Ut  tua  sunt  collo  brachia  nexa  meo. 

Ah  quoties,  cum  te  vento  quererere  teneri, 
Riserunt  comites  !  ille  secundus  erat.  50 
Oscula  dimissae  quoties  repetita  dedisti  ! 

Quam  vix  sustinuit  dicere  lingua,  Vale  ! 

Aura  levis  rigido  pendentia  lintea  malo 
Suscitat,  et  remis  eruta  canet  aqua. 


Prosequor  infelix  oculis  abeuntia  vela,  55 

Qua  licet ;  et  lacrymis  humet  arena  meis. 
Utque  celer  venias  virides  Nereidas  oro. 

Scilicet  ut  venias  in  mea  damna  celer. 

Votis  ergo  meis  alii  rediture  redisti  ? 

Hei  mihi,  pro  dira  pellice  blanda  fui  !  60 

Adspicit  immensum  moles  nativa  profundum  ; 

Mons  fuit :  aequoreis  illa  resistit  aquis. 

Hinc  ego  vela  tuse  cognovi  prima  carinae  : 

Et  mihi  per  fluctus  impetus  ire  fuit. 

Dum  moror,  in  summa  fulsit  mihi  purpura  prora  . 

Pertimui :  cultus  non  erat  ille  tuus.  66 

Fit  propior,  terrasque  cita  ratis  attigit  aura  : 

F «emineas  vidi  corde  tremente  genas. 

Non  satis  id  fuerat :  quid  enim  furiosa  morabar  ? 

Haerebat  gremio  turpis  amica  tuo.  70 

Tunc  vero  rupique  sinus,  et  pectora  planxi, 

Et  secui  madidas  ungue  rigente  genas : 
Implevique  sacram  querulis  ululatibus  Iden. 

Illinc  has  lacrymas  in  mea  saxa  tuli. 

Sic  Helene  doleat,  desertaque  conjuge  ploret : 

Quaeque  prior  nobis  intulit,  ipsa  ferat.  7 6 

Nunc  tibi  conveniunt,  quas  te  per  aperta  se¬ 
quantur 

iEquora,  legitimos  destituantque  toros. 

At  cum  pauper  eras,  armentaque  pastor  agebas, 
Nulla,  nisi  CEnone,  pauperis  uxor  erat.  80 
Non  ego  miror  opes,  nec  me  tua  regia  tangit, 

N  ec  de  tot  Priami  dicar  ut  una  nurus. 

Non  tamen  ut  Priamus  Nymphas  socer  esse  re¬ 
cuset, 

Aut  Hecubae  fuerim  dissimulanda  nurus.  84 
Dignaque  sum,  et  cupio  fieri  matrona  potentis. 

Sunt  mihi,  quas  possint  sceptra  decere,  manus. 
Nec  me,  faginea  quod  tecum  fronde  jacebam, 
Despice  :  purpureo  sum  magis  apta  toro. 
Denique,  tutus  amor  meus  est  tibi:  nulla  pa¬ 
rantur 

Bella,  nec  ultrices  advehit  unda  rates.  90 
Tyndaris  infestis  fugitiva  reposcitur  armis. 

Hac  venit  in  thalamos  dote  superba  tuos. 

Quae  si  sit  Danais  reddenda,  vel  Hectora  fratrem, 
Vel  cum  Deiphobo  Polydamanta  roga. 

Quid  gravis  Antenor,  Priamus  quid  censeat  ipse, 
Consule,  quis  aetas  longa  magistra  fuit.  96 
Turpe  rudimentum,  patriae  praeponere  raptam. 

Causa  pudenda  tua  est ;  justa  vir  arma  movet. 
Nec  tibi,  si  sapias,  fidam  promitte  Lacaenam, 
Quae  sit  in  amplexus  tam  cito  versa  tuos.  100 
Ut  minor  Atrides  temerati  foedera  lecti 
Clamat,  et  externo  laesus  amore  dolet ; 

Tu  quoque  clamabis.  Nulla  reparabilis  arte 
Laesa  pudicitia  est :  deperit  illa  semel. 

Ardet  amore  tui :  sic  et  Menelaon  amavit ;  105 
Nunc  jacet  in  viduo  credulus  ille  toro. 

Felix  Andromache,  certo  bene  nupta  marito  ! 

Uxor  ad  exemplum  fratris  habenda  fui. 

Tu  levior  foliis,  tunc  cum,  sine  pondere  succi, 
Mobilibus  ventis  arida  facta  volant ;  110 

Et  minus  est  in  te,  quam  summa  pondus  arista, 
Quae  levis  assiduis  solibus  usta  riget. 

Hoc  tua  (nam  recolo)  quondam  germana  canebat, 
Sic  mihi  diffusis  vaticinata  comis  : 

Quid  facis,  CEnone  ?  quid  arenae  semina  mandas  ? 

Non  profecturis  littora  bubus  aras.  1 16 

Graia  juvenca  venit,  quae  te,  patriamque,  do¬ 
mumque 

Perdat.  Io  prohibe  ;  Graia  juvenca  venit. 
Dum  licet,  obscaenam  ponto,  di,  mergite  puppim 
Heu  quantum  Phrygii  sanguinis  illa  vehit  1 

Dixerat.  In  cursu  famulae  rapuere  furentem ;  121 
At  mihi  flaventes  diriguere  comae. 

Ah  nimium  vates  miserae  mihi  vera  fuisti ! 

Possidet  en  saltus  illa  juvenca  meos. 

Sit  facie  quamvis  insignis,  adultera  certe  est. 

Deseruit  socios  hospite  capta  deos.  126 

Illam  de  patria  Theseus,  (nisi  nomine  fallor) 
Nescio  quis  Theseus,  abstulit  ante  sua. 

A  juvene  et  cupido  credatur  reddita  virgo, 
Unde  hoc  compererim  tam  bene,  quaeris?  amo. 
Vim  licet  appelles,  et  culpam  nomine  veles ;  131 
Quae  toties  rapta  est,  praebuit  ipsa  rapi. 

At  manet  CEnone  fallenti  casta  marito  : 

Et  poteras  falli  legibus  ipse  tuis. 

Me  Satyri  celeres  (sylvis  ego  tecta  latebam)  135 
Quaesierunt  rapido  turba  proterva  pede  ; 
Cornigerumque  caput  pinu  praecinctus  acuta 
Faunus,  in  immensis  qua  tumet  Ida  jugis. 

Me  fide  conspicuus  Trojae  munitor  amavit : 

Ille  meae  spolium  virginitatis  habet.  140 
Id  quoque  luctando :  rupi  tamen  ungue  capil¬ 
los, 

Oraque  sunt  digitis  aspera  facta  meis. 

Nec  pretium  stupri  gemmas  aurumve  poposci. 

Turpiter  ingenuum  munera  corpus  emunt. 
Ipse,  ratus  dignam,  medicas  mihi  tradidit  artes, 
Admisitque  meas  ad  sua  dona  manus.  146 
Quaecunque  herba  potens  ad  opem,  radixque 
medenti 

Utilis  in  toto  nascitur  orbe,  mea  est. 

Me  miseram,  quod  amor  non  est  medicabilis  her¬ 
bis  ! 

Deficior  prudens  artis  ab  arte  mea.  150 

Ipse  repertor  opis  vaccas  pavisse  Pheraeas 
Fertur,  et  a  nostro  saucius  igne  fuit. 

Qucd  neque  graminibus  tellus  fecunda  creandis, 
Nec  deus,  auxilium  tu  mihi  ferre  potes. 

Et  potes,  et  merui.  Dignae  miserere  puellae. 

Non  ego  cum  Danais  arma  cruenta  fero  ;  156 
Sed  tua  sum,  tecumque  fui  puerilibus  annis : 

Et  tua,  quod  superest  temporis,  esse  precor. 

Littora  Thessaliae  reduci  tetigisse  carina 
Diceris,  auratae  vellere  dives  ovis. 

Gratulor  incolumi,  quantum  sinis.  Hoc  tamen 
ipsum 

Debueram  scripto  certior  esse  tuo. 

Nam,  ne  pacta  tibi  [praeter]  mea  regna  redires, 
Cum  cuperes ;  ventos  non  habuisse  potes.  6 
Quamlibet  adverso  signetur  epistola  vento  ; 

Hypsipyle  missa  digna  salute  fui. 

Cur  mihi  fama  prior,  quam  nuntia  littera,  venit, 
Isse  sacros  Marti  sub  juga  panda  boves  ?  10 

Seminibus  jactis  segetes  adolesse  virorum, 
Inque  necem  dextra  non  eguisse  tua  ? 
Pervigilem  spolium  pecudis  servasse  draconem, 
Rapta  tamen  forti  vellera  fulva  manu  ? 

Haec  ego  si  possem  timide  credentibus,  Ista  15 
Ipse  mihi  scripsit,  dicere,  quanta  forem  ! 
Quid  queror  officium  lenti  cessasse  mariti  ? 

Obsequium,  maneo  si  tua,  grande  tuli. 
Barbara  narratur  venisse  venefica  tecum, 

In  mihi  promissi  parte  recepta  tori.  20 

Credula  res  amor  est.  Utinam  temeraria  dicar 
Criminibus  falsis  insimulasse  virum  ! 

Nuper  ab  Haemoniis  hospes  mihi  Thessalus  oris 
Venerat;  et  tactum  vix  bene  limen  erat : 


iEsonides,  dixi,  quid  agit  meus  ?  Ille  pudore  25 
Haesit,  in  opposita  lumina  fixus  humo. 
Protinus  exsilui,  tunicisque  a  pectore  ruptis, 
Vivit?  an,  exclamo, me  quoque  fata  trahunt? 
Vivit,  ait.  Timidumque  mihi  jurare  coegi. 

Vix  mihi  teste  deo  credita  vita  tua  est.  30 
Ut  rediit  animus,  tua  facta  requirere  coepi. 

Narrat  aenipedes  Martis  arasse  boves  ; 
Vipereos  dentes  in  humum  pro  semine  jactos, 
Et  subito  natos  arma  tulisse  viros ; 
Terrigenas  populos,  civili  Marte  peremtos, 
Implesse  astatis  fata  diurna  suae. 

Devicto  serpente,  iterum,  si  vivat  Iason, 

Quaerimus.  Alternant  spesque  timorque  fidem. 
Singula  dum  narrat ;  studio  cursuque  loquendi, 
Detegit  ingenio  vulnera  facta  tuo.  40 

Heu  ubi  pacta  fides  ?  ubi  connubialia  jura  ? 

Faxque  sub  arsuros  dignior  ire  rogos  ? 

Non  ego  sum  furto  tibi  cognita.  Pronuba  Juno 
Adfuit,  et  sertis  tempora  vinctus  Hymen. 

At  mihi  nec  Juno,  nec  Hymen,  sed  tristis  Erinnys 
Praetulit  infaustas  sanguinolenta  faces.  46 

Quid  mihi  cum  Minyis?  quid  cum  Tritonide  pinu? 

Quid  tibi  cum  patria,  navita  Tiphy,  mea  ? 
Non  erat  hic  aries  villo  spectabilis  aureo: 

Nec  senis  iEetae  regia  Lemnos  erat.  50 

Certa  fui  primo  (sed  me  mala  fata  trahebant) 
Hospita  foeminea  pellere  castra  manu  ; 
Lemniadesque  viros,  nimium  quoque,  vincere 
norunt. 

Milite  tam  forti  ripa  tuenda  fuit. 

Urbe  virum  vidi,  tectoque  animoque  recepi  :  55 
Hic  tibi  bisque  aestas,  bisque  cucurrit  hiems. 
Tertia  messis  erat :  cum  tu,  dare  vela  coactus, 
Implesti  lacrymis  talia  verba  tuis  : 

Abstrahor,  Hypsipyle  :  sed  (dent  modo  fata  re¬ 
cursus) 

Vir  tuus  hinc  abeo,  vir  tibi  semper  ero.  60 
Quod  tamen  e  nobis  gravida  celatur  in  alvo, 
Vivat ;  et  ejusdem  simus  uterque  parens. 
Hactenus :  et,  lacrymis  in  falsa  fluentibus  ora, 
Caetera  te  memini  non  potuisse  loqui. 

Ultimus  e  sociis  sacram  conscendis  in  Argo.  65 
Illa  volat :  ventus  concava  vela  tenet. 

Caerula  propulsae  subducitur  unda  carinae  : 

Terra  tibi,  nobis  adspiciuntur  aquae. 

In  latus  omne  patens  turris  circumspicit  undas. 

Huc  feror ;  et  lacrymis  osque  sinusque  madent. 
Per  lacrymas  specto ;  cupidaeque  faventia  menti 
Longius  assueto  lumina  nostra  vident.  72 
Addo  preces  castas,  immixtaque  vota  timori, 
Nunc  quoque  te  salvo  persoluenda  mihi. 

Vota  ego  persolvam?  votis  Medea  fruetur?  75 
Cor  dolet ;  atque  ira  mixtus  abundat  amor. 
Dona  feram  templis,  vivum  quod  Iasona  perdo  ? 

Hostia  pro  damnis  concidat  icta  meis? 

Non  equidem  secura  fui  ;  semperque  verebar. 
Ne  pater  Argolica  sumeret  urbe  nurum.  80 
Argolidas  timui  :  nocuit  mihi  barbara  pellex. 

Non  exspectato  vulnus  ab  hoste  tuli. 

Nec  facie  meritisve  placet ;  sed  carmine  movit : 

Diraque  cantata  pabula  falce  metit. 

Illa  reluctantem  curru  deducere  Lunam  85 
Nititur,  et  tenebris  abdere  Solis  equos. 

Illa  refrenat  aquas,  obliquaque  flumina  sistit : 

Illa  loco  sylvas,  vivaque  saxa  movet. 

Per  tumulos  errat  passis  discincta  capillis, 
Certaque  de  tepidis  colligit  ossa  rogis.  90 
Devovet  absentes,  simulacraque  cerea  figit, 

Et  miserum  tenues  in  jecur  urget  acus. 

Et  quae  nescierim  melius.  Male  quaeritur  herbis, 
Moribus  et  forma  conciliandus,  amor. 

Hanc  potes  amplecti  ?  thalamoque  relictus  in  uno 
Impavidus  somno  nocte  silente  frui  ?  96 

Scilicet  ut  tauros,  ita  te  juga  ferre  coegit ; 

Quaque  feros  angues,  te  quoque  mulcet  ope. 
Adde,  quod  adscribi  factis  procerumque  tuisque 
Se  favet ;  et  titulo  conjugis  uxor  obest.  100 
Atque  aliquis  Peliae  de  partibus  acta  venenis 
Imputat,  et  populum,  qui  sibi  credat,  habet. 
Non  haec  JEsonides,  sed  Phasias  iEetine 
Aurea  Phryxeae  terga  revellit  ovis. 

Non  probat  Alcimede  mater  tua ;  consule  ma¬ 
trem  : 

Non  pater,  a  gelido  cui  venit  axe  nurus.  106 
Illa  sibi  Tanai,  Scythiaeque  paludibus  udae 
Quaerat,  et  a  patria  Phasidos  usque  virum. 
Mobilis  iEsonide,  vernaque  incertior  aura, 

Cur  tua  pollicito  pondere  verba  carent?  110 
Yir  meus  hinc  ieras,  vir  non  meus  inde  redisti. 

Sim  reducis  conjux,  sicut  euntis  eram. 

Si  te  nobilitas,  generosaque  nomina  tangunt ; 

En  ego  Minoo  nata  Thoante  feror. 

Bacchus  avus ;  Bacchi  conjux  redimita  corona 
Praeradiat  stellis  signa  minora  suis.  116 

Dos  tibi  Lemnos  erit,  terra  ingeniosa  colenti. 

Me  quoque  res  tales  inter  habere  potes. 

Nunc  etiam  peperi :  gratare  ambobus,  Iason  : 

Dulce  mihi  gravidse  fecerat  auctor  onus.  120 
Felix  in  numero  quoque  sum ;  prolemque  ge¬ 
mellam 

Pignora  Lucina  bina  favente  dedi. 

Si  quaeris,  cui  sint  similes ;  cognosceris  illis. 

Fallere  non  norunt :  caetera  patris  habent. 
Legatis  quos  pene  dedi  pro  matre  ferendos : 

Sed  tenuit  coeptas  saeva  noverca  vias.  126 
Medeam  timui :  plus  est  Medea  noverca. 

Medeae  faciunt  ad  scelus  omne  manus. 
Spargere  quae  fratris  potuit  laniata  per  agros 
Corpora,  pignoribus  parceret  illa  meis  ?  130 
Hanc  tamen,  o  demens,  Colchisque  ablate  ve¬ 
nenis, 

Diceris  Hypsipyles  praeposuisse  toro. 

Turpiter  illa  virum  cognovit  adultera  virgo  : 

Me  tibi,  teque  mihi  taeda  pudica  dedit.  134 
Prodidit  illa  patrem :  rapui  de  caede  Thoanta. 

Deseruit  Colchos ;  me  mea  Lemnos  habet. 
Quid  refert,  scelerata  piam  si  vincit,  et  ipso 
Crimine  dotata  est,  emeruitque  virum  ? 
Lemniadum  facinus  culpo,  non  miror,  Iason. 

Quamlibet  iratis  ipse  dat  arma  dolor.  140 
Dic  age,  si  ventis  (ut  oportuit)  actus  iniquis 
Intrasses  portus  tuque  comesque  meos ; 
Obviaque  exissem,  fcetu  comitata  gemello : 

(Hiscere  nempe  tibi  terra  roganda  foret :) 

Quo  vultu  natos,  quo  me,  scelerate,  videres  ? 

Perfidiae  pretio  qua  nece  dignus  eras?  146 
Ipse  quidem  per  me  tutus  sospesque  fuisses  : 

Non  quia  tu  dignus,  sed  quia  mitis  ego. 
Pellicis  ipsa  meos  implessem  sanguine  vultus, 
Quosque  veneficiis  abstulit  illa  suis.  150 
Medeae  Medea  forem.  Quod  si  quid  ab  alto 
Justus  adest  votis  Jupiter  ipse  meis  ; 

Quod  gemit  Hypsipyle,  lecti  quoque  subnuba 
nostri 

Maereat,  et  leges  sanciat  ipsa  suas. 

Utque  ego  destituor  conjux,  materque  duorum  ; 

A  totidem  natis  orba  sit,  aque  viro.  156 
Nec  male  parta  diu  teneat,  pej  usque  relinquat. 
JRxulet,  et  toto  quaerat  in  orbe  fugam. 


Quam  fratri  germana  fuit,  miseroque  parenti 
Filia,  tam  natis,  tam  sit  acerba  viro.  160 
Cum  mare,  cum  terras  consumserit ;  aera  tentet. 

Erret  inops,  exspes,  caede  cruenta  sua. 

Haec  ego  conjugio  fraudata  Thoantias  oro. 
Vivite  devoto,  nuptaque  virque,  toro.  164 

Sic,  ubi  fata  vocant,  udis  abjectus  in  herbis, 

Ad  vada  Maeandri  concinit  albus  olor. 

Nec,  quia  te  nostra  sperem  prece  posse  moveri, 
Alloquor :  adverso  movimus  ista  deo. 

Sed  merita,  et  famam,  corpusque  animumque 
pudicum  5 

Cum  male  perdiderim,  perdere  verba  leve  est. 
Certus  es  ire  tamen,  miseramque  relinquere 
Dido : 

Atque  idem  venti  vela  fidemque  ferent. 
Certus  es,  iEnea,  cum  f cedere  solvere  naves : 

Quaeque  ubi  sint  nescis,  Itala  regna  sequi.  10 
Nec  nova  Carthago,  nec  te  crescentia  tangunt 
Moenia,  nec  sceptro  tradita  summa  tuo. 

Facta  fugis ;  facienda  petis.  Quaerenda  per  orbem 
Altera,  quaesita  est  altera  terra  tibi. 

Ut  terram  invenias,  quis  eam  tibi  tradet  haben¬ 
dam?  15 

Quis  sua  non  notis  arva  tenenda  dabit  ? 

Alter  habendus  amor  tibi  restat,  et  altera  Dido  : 

Quamque  iterum  fallas,  altera  danda  fides. 
Quando  erit,  ut  condas  instar  Carthaginis  urbem, 
Et  videas  populos  altus  ab  arce  tuos  ?  20 

Omnia  ut  eveniant,  nec  te  tua  vota  morentur  ; 

Unde  tibi,  quae  te  sic  amet,  uxor  erit  ? 

Uror,  ut  inducto  ceratae  sulphure  taedae  : 

Ut  pia  fumosis  addita  thura  focis. 
iEneas  oculis  semper  vigilantis  inhaeret :  25 

iEnean  animo  noxque  diesque  refert. 

Ille  quidem  male  gratus,  et  ad  mea  munera  sur¬ 
dus  ; 

Et  quo,  si  non  sim  stulta,  carere  velim  : 

Non  tamen  JEnean,  quamvis  male  cogitat,  odi : 

Sed  queror  infidum,  questaque  pejus  amo.  30 
Parce,  Venus,  nurui,  durumque  amplectere  fra¬ 
trem, 

Frater  Amor  :  castris  militet  ille  tuis. 

Aut  ego,  quem  coepi  (neque  enim  dedignor) 
amare  ; 

Materiam  curae  praebeat  ille  meae. 

Fallor,  et  ista  mihi  falso  jactatur  imago.  35 
Matris  ab  ingenio  dissidet  ille  suae. 

Te  lapis,  et  montes,  innataque  rupibus  altis 
Robora,  te  saevae  progenuere  ferae  :  [tis : 

Aut  mare,  quale  vides  agitari  nunc  quoque  ven- 
Quod  tamen  adversis  fluctibus  ire  paras.  40 
Quo  fugis  ?  obstat  hiems :  hiemis  mihi  gratia 
prosit. 

Adspice,  ut  eversas  concitet  Eurus  aquas. 
Quod  tibi  maluerim,  sine  me  debere  procellis. 

Justior  est  animo  ventus  et  unda  tuo. 

Non  ego  sum  tanti,  (quamvis  merearis,  inique,) 
Ut  pereas,  dum  me  per  freta  longa  fugis.  46 
Exerces  pretiosa  odia,  et  constantia  magno, 

Si,  dum  me  careas,  est  tibi  vile  mori. 

Jam  venti  ponent,  strataque  aequaliter  unda, 
Caeruleis  Triton  per  mare  curret  equis.  59 
Tu  quoque  cum  ventis  utinam  mutabilis  esses  ! 

Et,  nisi  duritia  robora  vincis,  eris. 

Quid?  si  nescieris,  insana  quid  aequora  possint? 
Expertae  toties  quam  maic  credis  aqu»  I 

Ut  pelago  suadente  etiam  retinacula  solvas,  55 
Multa  tamen  latus  tristia  pontus  habet. 

Nec  violasse  fidem  tentantibus  aequora  prodest. 

Perfidiae  poenas  exigit  ille  locus. 

Praecipue  cum  laesus  Amor  :  quia  mater  Amoris 
Nuda  Cytheriacis  edita  fertur  aquis.  60 
Perdita  ne  perdam  timeo,  noceamve  nocenti ; 

Neu  bibat  aequoreas  naufragus  hostis  aquas. 
Yive,  precor :  sic  te  melius,  quam  funere,  perdam. 

Tu  potius  leti  causa  ferare  mei.  [dus) 

Finge,  age,  te  rapido  (nullum  sit  in  omine  pon- 
Turbine  deprendi  :  quid  tibi  mentis  erit  ?  66 
Protinus  occurrent  falsae  perjuria  linguae, 

Et  Phrygia  Dido  fraude  coacta  mori. 

Conjugis  ante  oculos  deceptae  stabit  imago 
Tristis,  et  effusis  sanguinolenta  comis.  70 
Quicquid  id  est,  totum  merui,  concedite,  dicas : 

Quaeque  cadent,  in  te  fulmina  missa  putes. 

Da  breve  saevitiae  spatium  pelagique  tuaeque  : 

Grande  morae  pretium  tuta  futura  via  est. 

Nec  mihi  parcatur;  puero  parcatur  Iulo  75 
Te  satis  est  titulum  mortis  habere  meae. 

Quid  puer  Ascanius,  quid  di  meruere  Penates  ? 

Ignibus  ereptos  obruet  unda  deos. 

Sed  neque  fers  tecum :  nec,  quae  mihi,  perfide, 
jactas, 

Presserunt  humeros  sacra  paterque  tuos.  80 
Omnia  mentiris :  nec  enim  tua  fallere  lingua 
Incipit  a  nobis,  primaque  plector  ego. 

Si  quaeras,  ubi  sit  formosi  mater  Iuli : 

Occidit,  a  duro  sola  relicta  viro.  84 

Haec  mihi  narraras :  nec  me  movere :  merentem 
Ure  ;  minor  culpa  poena  futura  mea  est. 

Nec  mihi  mens  dubia  est,  quin  te  tua  numina 
damnent. 

Per  mare,  per  terras  septima  jactat  hiems. 
Fluctibus  ejectum  tuta  statione  recepi, 

Yixque  bene  audito  nomine,  regna  dedi.  90 
His  tamen  officiis  utinam  contenta  fuissem: 

Et  mihi  concubitus  fama  sepulta  foret  1 
Illa  dies  nocuit,  qua  nos  declive  sub  antrum 
Caeruleus  subitis  compulit  imber  aquis. 
Audieram  vocem  ;  Nymphas  ululasse  putavi.  95 
Eumenides  fatis  signa  dedere  meis. 

Exige,  laese  pudor,  poenas,  violate  Sichaeo : 

Ad  quem  (me  miseram  !)  plena  pudoris  eo. 

Est  mihi  marmorea  sacratus  in  aede  Sichaeus : 

Appositae  frondes  velleraque  alba  tegunt.  100 
Hinc  ego  me  sensi  noto  quater  ore  citari :  , 

Ipse  sono  tenui  dixit,  Elissa,  veni. 

Nulla  mora  est ;  venio  ;  venio  tibi  debita  conjux : 

Sed  tamen  admissi  tarda  pudore  mei. 

Da  veniam  culpae  ;  decepit  idoneus  auctor :  105 
Invidiam  noxae  detrahit  ille  meae. 

Diva  parens,  seniorque  pater  pia  sarcina  nati, 
Spem  mihi  mansuri  rite  dedere  viri. 

Si  fuit  errandum,  causas  habet  error  honestas. 

Adde  fidem,  nulla  parte  pigendus  erit.  1 10 
Durat  in  extremum,  vitaeque  novissima  nostrae 
Persequitur  fati,  qui  fuit  ante,  tenor. 

Occidit  internas  conjux  mactatus  ad  aras : 

Et  sceleris  tanti  praemia  frater  habet. 

Exsul  agor,  cineresque  viri  patriamque  relinquo : 

Et  feror  in  duras  hoste  sequente  vias.  110 
Applicor  ignotis :  fratrique  elapsa  fretoque, 
Quod  tibi  donavi,  perfide,  littus  emo. 

Urbem  constitui,  lateque  patentia  fixi 

Moenia,  finitimis  invidiosa  locis.  120 

Bella  tument :  bellis  peregrina  et  foemina  tentor : 
Yixque  rudes  portas  urbis,  et  arma,  paro. 


Mille  procis  placui :  qui  me  coiere,  querentes 
Nescio  quem  thalamis  praeposuisse  suis. 

Quid  dubitas  vinctam  Gaetulo  tradere  Iarbae  ? 

Praebuerim  sceleri  brachia  nostra  tuo.  126 
Est  etiam  frater,  cujus  manus  impia  possit 
Respergi  nostro,  sparsa  cruore  viri. 

Pone  deos,  et  quae  tangendo  sacra  profanas : 

Non  bene  coelestes  impia  dextra  colit.  130 
Si  tu  cultor  eras  elapsis  igne  futurus, 

Poenitet  elapsos  ignibus  esse  deos. 

Forsitan  et  gravidam  Dido,  scelerate,  relinquas, 
Parsque  tui  lateat  corpore  clausa  meo. 
Accedet  fatis  matris  miserabilis  infans,  135 
Et  nondum  nato  funeris  auctor  eris  ; 

Cumque  parente  sua  frater  morietur  Iuli ; 

Poenaque  connexos  auferet  una  duos. 

Sed  jubet  ire  deus.  V ellem  vetuisset  adire ; 

Punica  nec  Teucris  pressa  fuisset  humus.  140 
Hoc  duce  nempe  deo  ventis  agitaris  iniquis, 

Et  teris  in  rapido  tempora  longa  freto. 
Pergama  vix  tanto  tibi  erant  repetenda  labore, 
Hectore  si  vivo,  quanta  fuere,  forent. 

Non  patrium  Simoenta  petis,  sed  Tibridis  un¬ 
das.  145 

Nempe,  ut  pervenias  quo  cupis,  hospes  eris. 
Utque  latet,  vitatque  tuas  abstrusa  carinas, 

Vix  tibi  continget  terra  petita  seni. 

Hos  potius  populos  in  dotem,  ambage  remissa, 
Accipe,  et  advectas  Pygmalionis  opes.  150 

Ilion  in  Tyriam  transfer  felicius  urbem : 

Hancque  locum  regni,  sceptraque  sacra  tene 
Si  tibi  mens  avida  est  belli,  si  quaerit  Iulus 
Unde  suo  partus  Marte  triumphus  eat ; 

Quem  superet, ne  quid  desit,  praebebimus  hostem. 

Hic  pacis  leges,  hic  locus  arma  capit.  156 

Tu  modo,  per  matrem,  fraternaque  tela  sagittas, 
Perque  fugae  comites,  Dardana  sacra,  deos : 
Sic  superent  quoscunque  tua  de  gente  reportas, 
Mars  ferus  et  damnis  sit  modus  ille  tuis  ;  160 
Ascaniusque  suos  feliciter  impleat  annos, 

Et  senis  Anchisae  molliter  ossa  cubent : 

Parce  precor  domui,  quae  se  tibi  tradit  haben¬ 
dam. 

Quod  crimen  dicis,  praeter  amasse,  meum  ? 
Non  ego  sum  Phthias,  magnisque  oriunda  My¬ 
cenis:  165 

Nec  steterunt  in  te  virque  paterque  meus. 

Si  pudet  uxoris ;  non  nupta,  sed  hospita  dicar. 

Dum  tua  sit  Dido,  quodlibet  esse  feret. 

Nota  mihi  freta  sunt  Afrum  frangentia  littus: 

Temporibus  certis  dantque  negantque  viam. 
Cum  dabit  aura  viam,  praebebis  carbasa  ventis. 

Nunc  levis  ejectam  continet  alga  ratem.  172 
Tempus  ut  observem,  manda  mihi ;  certius  ibis: 

Nec  te,  si  cupies  ipse,  manere  sinam. 

Et  socii  requiem  poscunt,  laniataque  classis 
Postulat  exiguas  semirefecta  moras.  176 

Pro  meritis,  et  siqua  tibi  praebebimus  ultra, 

Pro  spe  conjugii,  tempora  parva  peto  ;  [usu 

Dum  freta  mitescunt,  et  Amor :  dum  tempore  et 
Fortiter  edisco  tristia  posse  pati.  180 

Sin  minus  ;  est  animus  nobis  effundere  vitam. 

In  me  crudelis  non  potes  esse  diu. 

Adspicias  utinam,  quae  sit  scribentis  imago  ! 

Scribimus  ;  et  gremio  Troicus  ensis  adest : 
Perque  genas  lacrymae  strictum  labuntur  in  en¬ 
sem  ;  185 

Qui  jam  pro  lacrymis  sanguine  tinctus  erit. 
Quam  bene  conveniunt  fato  tua  munera  nostro  ? 
instruis  impensa  nostra  sepulcra  brevi. 

Nec  mea  nunc  primo  feriuntur  pectora  telo  : 

Ille  locus  saevi  vulnus  Amoris  habet.  190 
Anna  soror,  soror  Anna,  meae  male  conscia  culpae, 
Jam  dabis  in  cineres  ultima  dona  meos. 

Nec  comsumta  rogis,  inscribar,  Elissa  Sichaei ; 

Hoc  tamen  in  tumuli  marmore  carmen  erit : 
Praebuit  ASneas  et  causam  mortis  et  ensem.  195 
Ipsa  sua  Dido  concidit  usa  manu. 

EPISTOLA  VIII. 

HERMIONE  ORESTJE. 

Alloquor  Hermione  nuper  fratremque  virum- 
que, 

Nunc  fratrem  ;  nomen  conjugis  alter  habet. 
Pyrrhus  Achillides,  animosus  imagine  patris, 
Inclusam  contra  jusque  piumque  tenet. 

Quod  potui,  renui ;  ne  non  invita  tenerer  ;  5 

Csetera  foemineae  non  valuere  manus. 

Quid  facis,  Bacide  ?  non  sum  sine  vindice, 
dixi : 

Haec  tibi  sub  domino,  Pyrrhe,  puella  suo  est. 
Surdior  ille  freto  clamantem  nomen  Orestae 
Traxit  inornatis  in  sua  tecta  comis.  10 

Quid  gravius  capta  Lacedaemone  serva  tulissem, 
Si  raperet  Graias  barbara  turba  nurus  ? 
Parcius  Andromachen  vexavit  Achaia  victrix, 
Cum  Danaus  Phrygias  ureret  ignis  opes. 

At  tu,  cura  mei  si  te  pia  tangit,  Oreste,  15 
Injice  non  timidas  in  tua  jura  manus. 

An,  si  quis  rapiat  stabulis  armenta  reclusis, 
Arma  feras  ;  rapta  conjuge  lentus  eris  ? 

Sit  socer  exemplo  nuptae  repetitor  ademtae, 

Cui  pia  militiae  causa  puella  fuit.  20 

Si  socer  ignavus  vidua  sedisset  in  aula, 

Nupta  foret  Paridi  mater,  ut  ante  fuit. 

Nec  tu  mille  rates  sinuosaque  vela  pararis, 

Nec  numeros  Danai  militis  :  ipse  veni. 

Sic  quoque  eram  repetenda  tamen :  nec  turpe 
marito,  25 

Aspera  pro  caro  bella  tulisse  toro. 

Quid,  quod  avus  nobis  idem  Pelopeius  Atreus  ? 

Et  si  non  esses  vir  mihi,  frater  eras  ? 

Vir  precor  uxori,  frater  succurre  sorori  : 

Instant  officio  nomina  bino  tuo.  30 

Me  tibi  Tyndareos,  vita  gravis  auctor  et  annis, 
Tradidit :  arbitrium  neptis  habebat  avus. 

At  pater  JEacidae  promiserit,  inscius  acti ; 

Plus  quoque,  qui  prior  est  ordine,  possit  avus. 
Cum  tibi  nubebam,  nulli  mea  taeda  nocebat :  35 
Si  jungar  Pyrrho,  tu  mihi  laesus  eris. 

Et  pater  ignoscet  nostro  Menelaus  amori : 

Succubuit  telis  praepetis  ipse  dei. 

Quem  sibi  permisit,  genero  permittet  amorem. 

Proderit  exemplo  mater  amata  suo.  40 

Tu  mihi,  quod  matri  pater,  es  :  quas  egerat  olim 
Dardanius  partes  advena,  Pyrrhus  agit. 

Ille  licet  patriis  sine  fine  superbiat  actis ; 

Et  tu,  quae  referas,  acta  parentis  habes. 
Tantalides  omnes,  ipsumque  regebat  Achillen. 

Hic  pars  militiae,  dux  erat  ille  ducum.  46 
Tu  quoque  habes  proavum  Pelopem,  Pelopisque 
parentem : 

Si  melius  numeres,  a  Jove  quintus  eris. 

Nec  virtute  cares  :  arma  invidiosa  tulisti. 

Sed  tu  quid  faceres  ?  induit  illa  pater.  50 
Materia  fellem  fortis  meliore  fuisses  : 

Non  lecta  est,  operi  sed  data  causa  tuo. 

Hanc  tamen  implesti  ;  juguloque  iEgisthus 
aperto 

Tecta  cruentavit,  quae  pater  ante  tuus. 


Increpat  iEacides,  laudemque  in  crimina  vertit; 

Et  tamen  adspectus  sustinet  ille  meos.  56 
Rumpor,  et  ora  mihi  pariter  cum  mente  tumes¬ 
cunt, 

Pectoraque  inclusis  ignibus  usta  dolent. 
Hermione  coram  quicquamne  objectet  Oresta;  ? 

Nec  mihi  sunt  vires,  nec  ferus  ensis  adest.  60 
Flere  licet  certe  :  flendo  diffundimus  iram  : 

Perque  sinum  lacrymse  fluminis  instar  eunt. 
Has  solas  habeo  semper,  semperque  profundo  : 

Hument  incultae  fonte  perenne  genae. 

Hoc  generis  fato,  quod  nostros  errat  in  annos, 
Tantalides  matres  apta  rapina  sumus.  66 
Non  ego  fluminei  referam  mendacia  cycni, 

Nec  querar  in  plumis  delituisse  Jovem. 

Qua  duo  porrectus  longe  freta  distinet  Isthmos, 
Vecta  peregrinis  Hippodamia  rotis.  70 

Castori  Amyclaeo  et  Amyclaeo  Polluci 
Reddita  Mopsopia  Taenaris  urbe  soror. 
Taenaris,  Idaeo  trans  aequor  ab  hospite  rapta, 
Argolicas  pro  se  vertit  in  arma  manus. 

Vix  equidem  memini  ;  memini  tamen :  omnia 
luctus,  75 

Omnia  solliciti  plena  timoris  erant. 

Flebat  avus,  Phcebeque  soror,  fratr.esque  ge¬ 
melli  : 

Orabat  superos  Leda,  suumque  Jovem. 

Ipsa  ego,  non  longos  etiam  nunc  scissa  capillos, 
Clamabam,  Sine  me,  me  sine,  mater,  abis  ?  80 
Nam  conjux  aberat.  Ne  non  Pelopeia  credar, 
Ecce  Neoptolemo  praeda  parata  fui. 

Pelides  utinam  vitasset  Apollinis  arcus  ! 

Damnaret  nati  facta  proterva  pater. 

Nec  quondam  placuit,  nec  jam  placuisset  Achilli, 
Abducta  viduum  conjuge  flere  virum.  86 
Quae  mea  coelestes  injuria  fecit  iniquos  ? 

Quod  mihi  (vae  miserae)  sidus  obesse  querar  ? 
Parva  mea  sine  matre  fui  :  pater  arma  ferebat : 

Et,  duo  cum  vivant,  orba  duobus  eram.  90 
Non  tibi  blanditias  primis,  mea  mater,  in  annis 
Incerto  dictas  ore  puella  tuli. 

Non  ego  captavi  brevibus  tua  colla  lacertis, 

Nec  gremio  sedi  sarcina  grata  tuo. 

Non  cultus  tibi  cura  mei :  nec  pacta  marito  95 
Intravi  thalamos,  matre  parante,  novos. 

Obvia  prodieram  reduci  tibi,  (vera  fatebor) 

N  ec  facies  nobis  nota  parentis  erat. 

Te  tamen  esse  Helenen,  quod  eras  pulcherrima, 
sensi. 

Ipsa  requirebas,  quae  tibi  nata  foret.  100 
Pars  haec  una  mihi  conjux  bene  cessit  Orestes  : 

Is  quoque,  ni  pro  se  pugnet,  ademtus  erit. 
Pyrrhus  habet  raptam,  reduce  et  victore  pa¬ 
rente  : 

Munus  et  hoc  nobis  diruta  Troja  dedit. 

Cum  tamen  altus  equis  Titan  radiantibus  instat, 
Perfruor  infelix  liberiore  malo.  106 

Nox  ubi  me  thalamis  ululantem  et  acerba  ge¬ 
mentem 

Condidit,  in  maesto  procubuique  toro  ; 

Pro  somno  lacrymis  oculi  funguntur  obortis  : 

Quaque  licet  fugio,  sicut  ab  hoste,  virum.  110 
Ssepe  malis  stupeo,  rerumque  oblita  iocique 
Ignara  tetigi  Scyria  membra  manu  ; 

Utque  nefas  sensi,  male  corpora  tacta  relinquo, 
Et  mihi  pollutas  credor  habere  manus. 

Ssepe  Neoptolemi  pro  nomine  nomen  Orestse 
Exit:  et  errorem  vocis,  ut  omen,  amo.  115 
Per  genus  infelix  juro,  generisque  parentem, 

Qui  freta,  qui  terras,  qui  sua  regna  quatit ; 

Per  patris  ossa  tui,  patrui  mihi ;  quae  tibi  de¬ 
bent, 

Quod  se  sub  tumulo  fortiter  ulta  jacent :  120 
Aut  ego  praemoriar,  primoque  extinguar  in  aevo ; 
Aut  ego  Tantalidae  Tantalis  uxor  ero. 

EPISTOLA  IX. 

DEIANIRA  HERCULI. 

Gratulor  CEchaliam  titulis  accedere  nostris : 

Victorem  victae  succubuisse  queror. 

Eama  Pelasgiadas  subito  pervenit  in  urbes 
Decolor,  et  factis  inficianda  tuis  ; 

Quem  nunquam  Juno,  seriesque  immensa  labo¬ 
rum  5 

Fregerit,  huic  Iolen  imposuisse  jugum. 

Hoc  velit  Eurystheus,  velit  hoc  germana  To¬ 
nantis  : 

Laetaque  sit  vitae  labe  noverca  tuae. 

At  non  ille  velit,  cui  nox  (si  creditur)  una 
Non  tanti,  ut  tantus  conciperere,  fuit.  10 

Plus  tibi,  quam  Juno,  nocuit  Venus.  Illa  pre¬ 
mendo 

Sustulit ;  haec  humili  sub  pede  colla  tenet. 
Respice  vindicibus  pacatum  viribus  orbem, 

Qua  latam  Nereus  caerulus  ambit  humum. 

Se  tibi  pax  terrae,  tibi  se  tuta  aequora  debent : 

Implesti  meritis  Solis  utramque  domum.  16 
Quod  te  laturum  est,  coelum  prior  ipse  tulisti : 

Hercule  supposito  sidera  fulcit  Atlas. 

Quid  nisi  notitia  est  misero  quaesita  pudori, 

Si  maculas  turpi  facta  priora  notas  ?  20 

Tene  feyunt  geminos  pressisse  tenaciter  angues, 
Cum  tener  in  cunis  jam  Jove  dignus  eras  ? 
Coepisti  melius,  quam  desinis.  Ultima  primis 
Cedunt :  dissimiles  hic  vir,  et  ille  puer. 

Quem  non  mille  ferae,  quem  non  Stheneleius 
hostis,  25 

Non  potuit  Juno  vincere  ;  vincit  Amor. 

At  bene  nupta  feror,  quia  nominer  Herculis  uxor : 

Sitque  socer,  rapidis  qui  tonat  altus  equis. 
Quam  male  inaequales  veniant  ad  aratra  juvenci, 
Tam  premitur  magno  conjuge  nupta  minor. 
Non  honor  est,  sed  onus  :  species  laesura  feren¬ 
tem.  31 

Si  qua  voles  apte  nubere,  nube  pari. 

Vir  mihi  semper  abest ;  et  conjuge  notior  hospes 
Monstraque,  terribiles  persequiturque  feras. 
Ipsa  domo  vidua,  votis  operata  pudicis,  35 

Torqueor,  infesto  ne  vir  ab  hoste  cadat. 

Inter  serpentes,  aprosque,  avidosque  leones 
Jactor,  et  esuros  terna  per  ora  canes. 

Me  pecudum  fibrae,  simulacraque  inania  somni, 
Ominaque  arcana  nocte  petita  movent.  40 

Aucupor  infelix  incertae  murmura  famae  : 

Speque  timor  dubia,  spesque  timore  cadit. 
Mater  abest;  queriturque  deo  placuisse  potenti; 

Nec  pater  Amphitryon,  nec  puer  Hyllus  adest. 
Arbiter  Eurystheus  irae  Junonis  iniquae  45 

Sentitur  nobis,  iraque  longa  deae.  [amores. 
Haec  mihi  ferre  parum  est:  peregrinos  addis 
Et  mater  de  te  quaelibet  esse  potest. 

Non  ego  Partheniis  temeratam  vallibus  Augen, 
Nec  referam  partus,  Ormeni  nympha,  tuos ;  50 
Non  tibi  crimen  erunt  Teuthrantia  turba  sorores, 
Quarum  de  populo  nulla  relicta  tibi. 

Una,  recens  crimen,  praefertur  adultera  nobis, 
Unde  ego  sum  Lydo  facta  noverca  Lamo. 
Maeandros,  toties  qui  terris  errat  in  isdem,  55  i 
Qui  lassas  in  se  saepe  retorquet  aquas, 


Vidit  in  Herculeo  suspensa  monilia  collo  ; 

Illo,  cui  coelum  sarcina  parva  fuit. 

Non  puduit  fortes  auro  cohibere  lacertos, 

Et  solidis  gemmas  apposuisse  toris.  6C 

Nempe  sub  his  animam  pestis  Nemeaea  lacertis 
Edidit :  unde  humerus  tegmina  laevus  habet. 
Ausus  es  hirsutos  mitra  redimire  capillos  : 

Aptior  Herculeae  populus  alba  comae. 

Nec  te  Maeonia,  lascivae  more  puellae,  65 

Incingi  zona  dedecuisse  putas  ? 

Non  tibi  succurrit  crudi  Diomedis  imago, 
Efferus  humana  qui  dape  pavit  equas  ? 

Si  te  vidisset  cultu  Busiris  in  isto, 

Huic  victor  victo  nempe  pudendus  eras.  70 
Detrahat  Antaeus  duro  redimicula  collo ; 

Ne  pigeat  molli  succubuisse  viro. 

Inter  Ioniacas  calathum  tenuisse  puellas, 
Diceris,  et  dominae  pertimuisse  minas. 

Non  fugis,  Alcide,  victricem  mille  laborum  75 
Rasilibus  calathis  imposuisse  manum  ? 
Crassaque  robusto  deducis  pollice  fila, 

-ZEquaque  famosae  pensa  rependis  herae  ? 

Ah  quoties,  digitis  dum  torques  stamina  duris, 
Praevalidae  fusos  comminuere  manus  !  80 

Crederis,  infelix,  scuticae  tremefactus  habenis 
Ante  pedes  dominae  procubuisse  tuae. 

Eximias  pompas,  praeconia  summa  triumphi, 
Factaque  narrabas  dissimulanda  tibi. 

Scilicet  immanes  elisis  faucibus  hydros  85 
Infantem  cunis  involuisse  manum  ? 

Ut  Tegeaeus  aper  cupressifero  Erymantho 
Incubet,  et  vasto  pondere  laedat  humum  ? 

Non  tibi  Threiciis  affixa  penatibus  ora, 

Non  hominum  pingues  caede  tacentur  equae  ? 
Prodigiumque  triplex,  armenti  dives  Iberi  91 
Geryones  ;  quamvis  in  tribus  unus  erat  ? 
Inque  canes  totidem  trunco  digestus  ab  uno 
Cerberos,  implicitis  angue  minante  comis  ? 
Quaeque  redundabat  fecundo  vulnere  serpens 
Fertilis,  et  damnis  dives  ab  ipsa  suis  ?  [tum. 
Quique  inter  laevumque  latus,  laevumque  lacer 
Praegrave  compressa  fauce  pependit  onus  ? 

Et  male  confisum  pedibus  formaque  bimembri 
Pulsum  Thessalicis  agmen  equestre  jugis  ? 
Haec  tu  Sidonio  potes  insignitus  amictu  101 
Dicere  ?  non  cultu  lingua  retenta  silet  ? 

Se  quoque  nympha  tuis  ornavit  Iardanis  armis, 
E  tulit  e  capto  bina  tropaea  viro. 

I  nunc,  tolle  animos,  et  fortia  facta  recense : 

Quod  tu  non  esses  jure,  vir  illa  fuit :  106 

Qua  tanto  minor  es,  quanto  te,  maxime  rerum, 
Quam  quos  vicisti,  vincere  majus  erat. 

Illi  procedit  rerum  mensura  tuarum. 

Cede  bonis  :  haeres  laudis  amica  tuae.  110 
Pro  pudor  !  hirsuti  costas  exuta  leonis 
Aspera  texerunt  vellera  molle  latus. 

Falleris,  et  nescis :  non  sunt  spolia  ista  leonis, 
Sed  tua ;  tuque  feri  victor  es,  illa  tui. 

Foemina  tela  tulit  Lernaeis  atra  venenis,  115 
Ferre  gravem  lana  vix  satis  apta  colum  : 
Instruxitque  manum  clava  domitrice  ferarum  : 

Vidit  et  in  speculo  conjugis  arma  sui. 

Htec  tamen  audieram :  licuit  non  credere  famae  ; 

En  venit  ad  sensus  mollis  ab  aure  dolor.  120 
Ante  meos  oculos  adducitur  advena  pellex  : 

Nec  mihi,  quae  patior,  dissimulare  licet. 

Non  sinis  averti ;  mediam  captiva  per  urbem 
Invitis  oculis  adspicienda  venit. 

Nec  ver.it  incultis,  captarum  more,  capillis,  125 
Fortunam  vultus  fassa  tegendo  suis. 

Ingreditur  late  lato  spectabitis  auro  : 

Qualiter  in  Phrygia  tu  quoque  cultus  eras. 
Dat  vultum  populo  sublimis  ab  Hercule  victo  : 

CEchaliam  vivo  stare  parente  putes.  130 
Forsitan  et,  pulsa  iEtolide  Deianira, 

Nomine  deposito  pellicis,  uxor  erit : 
Eurytidosque  Ioles,  atque  insani  Alcidae 
Turpia  famosus  corpora  junget  Hymen. 

Mens  fugit  admonitu, frigusque  perambulat  artus, 
Et  jacet  in  gremio  languida  facta  manus.  136 
Me  quoque  cum  multis,  sed  me  sine  crimine, 
amasti : 

Ne  pigeat,  pugnae  bis  tibi  causa  fui. 

Cornua  flens  leget  ripis  Achelous  in  udis, 

Truncaque  limosa  tempora  mersit  aqua.  140 
Semivir  occubuit  in  letifero  Eveno 

Nessus,  et  infecit  sanguis  equinus  aquas. 

Sed  quid  ego  haec  refero?  scribenti  nuntia  venit 
Fama,  virum  tunicae  tabe  perire  meae. 

Hei  mihi !  quid  feci  ?  quo  me  furor  egit  amantem? 

Impia  quid  dubitas  Deianira  mori  ?  146 

An  tuus  in  media  conjux  lacerabitur  (Eta ; 

Tu,  sceleris  tanti  causa,  superstes  eris  ? 

Si  quid  adhuc  habeo  facti,  cur  Herculis  uxor 
Credar  ;  conjugii  mors  mihi  pignus  erit.  150 
Tu  quoque  cognosces  in  me,  Meleagre,  sororem. 

Impia  quid  dubitas  Deianira  mori  ? 

Heu  devota  domus  !  solio  sedet  Agrios  alto  : 

(Enea  desertum  nuda  senecta  premit. 

Exulat  ignotis  Tydeus  germanus  in  oris.  155 
Alter  fatali  [vivus]  in  igne  fuit. 

Exegit  ferrum  sua  per  praecordia  mater. 

Impia  quid  dubitas  Deianira  mori  ? 

Deprecor  hoc  unum,  per  jura  sacerrima  lecti ; 

Ne  videar  fatis  insidiata  tuis.  160 

Nessus,  ut  est  avidum  percussus  arundine  pectus, 
Hic,  dixit,  vires  sanguis  amoris  habet. 

Illita  Nesseo  misi  tibi  texta  veneno. 

Impia  quid  dubitas  Deianira  mori  ?  [Gorge, 
Jamque  vale,  seniorque  pater,  germanaque 
Et  patria,  et  patriae  frater  ademte  tuae.  166 
Et  tu,  lux  oculis  hodierna  novissima  nostris, 
Yirque,  (sed  o  possis  !)  et  puer  Hylle,  vale. 

ARIADNE  THESEO. 

Mitius  inveni,  quam  te,  genus  omne  ferarum  : 

Credita  non  ulli,  quam  tibi,  pejus  eram. 

Quae  legis,  ex  illo,  Theseu,  tibi  littore  mitto, 
Unde  tuam  sine  me  vela  tulere  ratem  : 

In  quo  me  somnusque  meus  male  prodidit,  et  tu, 
Per  facinus  somnis  insidiate  meis.  6 

Tempus  erat,  vitrea  quo  primum  terra  pruina 
Spargitur,  et  tectae  fronde  queruntur  aves. 
Incertum  vigilans,  a  somno  languida,  movi 
Thesea  pressuras  semisupina  manus.  10 

Nullus  erat :  referoque  manus, iterumque  retento, 
Perque  torum  moveo  brachia  :  nullus  erat. 
Excussere  metus  somnum.  Conterrita  surgo  : 

Membraque  sunt  viduo  praecipitata  toro. 
Protinus  adductis  sonuerunt  pectora  palmis:  15 
Utque  erat  a  somno  turbida,  rapta  coma  est. 
Luna  fuit:  specto,  si  quid,  nisi  littora,  cernam. 

Quod  videant  oculi,  nil,  nisi  littus,  habent. 
Nunc  huc,  nunc  illuc,  et  utroque  sine  ordine 
curro : 

Alta  puellares  tardat  arena  pedes.  20 

Interea  toto  clamanti  littore,  Theseu, 
Reddebant  nomen  concava  saxa  tuum : 


Et  quoties  ego  te,  toties  locus  ipse  vocabat. 

Ipse  locus  miserae  ferre  volebat  opem. 

Mons  fuit ;  apparent  frutices  in  vertice  rari :  25 
Hinc  scopulus  raucis  pendet  adesus  aquis. 
Adscendo,  (vires  animus  dabat)  atque  ita  late 
JEquora  prospectu  metior  alta  meo. 

Inde  ego  (nam  ventis  quoque  sum  crudelibus  usa) 
Yidi  praecipiti  carbasa  tenta  Noto.  30 

Aut  vidi,  aut,  etiam,  cum  me  vidisse  putarem, 
Frigidior  glacie  semianimisque  fui. 

Nec  languere  diu  patitur  dolor.  Excftor  illo, 
Excitor,  et  summa  Thesea  voce  voco. 

Quo  fugis  ?  exclamo  :  scelerate,  revertere, 

Theseu.  35 

Flecte  ratem :  numerum  non  habet  illa  suum. 
Haec  ego.  Quod  voci  deerat,  plangore  replebam. 

Verbera  cum  verbis  mixta  fuere  meis. 

Si  non  audires,  ut  saltem  cernere  posses, 

Jactatae  late  signa  dedere  manus.  40 

Candidaque  imposui  longae  velamina  virgae, 
Scilicet  oblitos  admonitura  mei. 

Jamque  oculis  ereptus  eras  :  tum  denique  flevi. 

Torpuerant  molles  ante  dolore  genae. 

Quid  potius  facerent, quam  me  mea  lumina  flerent, 
Postquam  desierant  vela  videre  tua  ?  46 

Aut  ego  diffusis  erravi  sola  capillis, 

Qualis  ab  Ogygio  concita  Baccha  deo  : 

Aut  mare  prospiciens  in  saxo  frigida  sedi  : 

Quamque  lapis  sedes,  tam  lapis  ipsa  fui.  50 
Saepe  torum  repeto,  qui  nos  acceperat  ambos, 
Sed  non  acceptos  exhibiturus  erat. 

Et  tua,  qua  possum,  pro  te,  vestigia  tango, 
Strataque  quae  membris  intepuere  tuis. 
Incumbo,  lacrymisque  toro  manante  profusis, 
Pressimus,  exclamo,  te  duo  :  redde  duos.  56 
Venimus  huc  ambo:  cur  non  discedimus  ambo? 

Perfide,  pars  nostri,  lectule,  major  ubi  est  ? 
Quid  faciam  ?  quo  sola  ferar  ?  vacat  insula  cultu. 

Non  hominum  video,  non  ego  facta  boum.  60 
Omne  latus  terrae  cingit  mare.  Navita  nusquam, 
Nulla  per  ambiguas  puppis  itura  vias. 

Finge  dari  comitesque  mihi, ventosque, ratemque; 

Quid  sequar  ?  accessus  terra  paterna  negat. 
Ut  rate  felici  pacata  per  aequora  labar,  65 

Temperet  ut  ventos  iEolus  ;  exui  ero. 

Non  ego  te,  Crete,  centum  digesta  per  urbes, 
Adspiciam,  puero  cognita  terra  Jovi. 

Nam  pater,  et  tellus  justo  regnata  parenti, 
Prodita  sunt  facto,  nomina  cara,  meo  ••  70 

Cum  tibi,  ne  victor  tecto  morerere  recurvo, 
Quae  regerent  passus,  pro  duce  fila  dedi. 

Cum  mihi  dicebas,  Per  ergo  ipsa  pericula  juro, 
Te  fore,  dum  nostrum  vivet  uterque  meam. 
Vivimus:  et  non  sum,  Theseu,  tua:  si  modo 
vivis,  75 

Foemina,  perjuri  fraude  sepulta  viri. 

Me  quoque,  qua  fratrem,  mactasses,  improbe, 
clava. 

Esset,  quam  dederas,  morte  soluta  fides. 

Nunc  ego  non  tantum,  quae  sum  passura,  recor¬ 
dor, 

Sed  quaecunque  potest  ulla  relicta  pati.  80 
Occurrunt  animo  pereundi  mille  figurae :  [bet. 

Morsque  minus  poenae,  quam  mora  mortis,  ha* 
Jam  jam  venturos  aut  hac,  aut  suspicor  illae, 
Qui  lanient  avido  viscera  dente,  lupos. 
Forsitan  et  fulvos  tellus  alat  ista  leones.  85 
Quis  scit  an  haec  saevas  tigridas  insula  habet  ? 
Et  freta  dicuntur  magnas  expellere  phocas. 
Quid  vetat  et  gladios  per  latus  ire  meum  ? 

Tantum  ne  religer  dul  a  captiva  catena, 

Neve  traham  serva  grandia  pensa  manu  :  90 

Cui  pater  est  Minos,  cui  mater  filia  Phoebi  : 

Quodque  magis  memini,  quae  tibi  pacta  fui. 
Si  mare,  si  terras,  porrectaque  littora  vidi ; 

Multa  mihi  terrae,  multa  minantur  aquae. 
Coelum  restabat :  timeo  simulacra  deorum.  95 
Destituor  rabidis  praeda  cibusque  feris. 

Sive  colunt  habitantque  viri,  diffidimus  illis. 

Externos  didici  laesa  timere  viros. 

Viveret  Androgeos  utinam  :  nec  facta  luisses 
Impia  funeribus,  Cecropi  terra,  tuis  :  100 

Nec  tua  mactasset  nodoso  stipite,  Theseu, 
Ardua  parte  virum  dextera,  parte  bovem  : 
Nec  tibi,  quae  reditus  monstrarent,  fila  dedissem, 
Fila  per  adductas  saepe  recepta  manus  1 
Non  equidem  miror,  si  stat  victoria  tecum,  105 
Strataque  Cretaeam  bellua  tinxit  humum. 

Non  poterant  figi  praecordia  ferrea  cornu  : 

Ut  te  non  tegeres,  pectore  tutus  eras. 

Illic  tu  silices,  illic  adamanta  tulisti : 

Illic,  qui  silices,  Thesea,  vincat,  habes.  110 
Crudeles  somni,  quid  me  tenuistis  inertem  ! 

At  semel  aeterna  nocte  premenda  fui. 

Vos  quoque,  crudeles  venti,  nimiumque  parati, 
Flaminaque  in  lacrymas  officiosa  meas  ; 
Dextera  crudelis,  quae  me  fratremque  necavit ; 

Et  data  poscenti,  nomen  inane,  fides.  116 
In  me  jurarunt  somnus,  ventusque,  fidesque. 

Prodita  sum  causis  una  puella  tribus. 

Ergo  ego  nec  lacrymas  matris  moritura  videbo, 
Nec,  mea  qui  digitus  lumina  condat,  erit?  120 
Spiritus  infelix  peregrinas  ibit  in  auras  ; 

Nec  positos  artus  unguet  amica  manus  ? 

Ossa  superstabunt  volucres  inhumata  marinae  ? 

Haec  sunt  officiis  digna  sepulcra  meis  ? 

Ibis  Cecropios  portus ;  patriaque  receptus  125 
Cum  steteris  urbis  celsus  in  arce  tuae, 

Et  bene  narraris  letum  taurique  virique, 
Sectaque  per  dubias  saxea  tecta  vias  ; 

Me  quoque  narrato  sola  tellure  relictam  : 

Non  ego  sum  titulis  surripienda  tuis.  130 
Nec  pater  est  JEgeus,  nec  tu  Pittheidos  Mithrae 
Filius  :  auctores  saxa  fretumque  tui. 

Di  facerent,  ut  me  summa  de  puppe  videres  ! 

Movisset  vultus  maesta  figura  tuos.  [mente 
Nunc  quoque  non  oculis,  sed,  qua  potes,  adspice 
Haerentem  scopulo,  quem  vaga  pulsat  aqua. 
Adspice  demissos  lugentis  in  ore  capillos, 

Et  tunicas  lacrymis,  sicut  ab  imbre,  graves. 
Corpus,  ut  impulsae  segetes  Aquilonibus,  horret : 

Litteraque  articulo  pressa  tremente  labat.  140 
Non  te  per  meritum,  quoniam  male  cessit,  adoro. 

Debita  sit  facto  gratia  nulla  meo ; 

Sed  nec  poena  quidem.  Si  non  ego  causa  salutis, 
Non  tamen  est,- cur  sis  tu  mihi  causa  necis. 
Has  tibi,  plangendo  lugubria  pectora  lassas, 
Infelix  tendo  trans  freta  longa  manus.  146 
Has  tibi,  qui  superant,  ostendo  maesta  capillos. 

Per  lacrymas  oro,  quas  tua  facta  movent : 
Flecte  ratem,  Theseu,  versoque  relabere  velo. 

Si  prius  >ccidero ;  tu  tamen  ossa  leges.  1 50 

Si  qua  tarr-^n  caecis  errabunt  scripta  lituris, 
Oblitus  a  dominae  caede  libellus  erit. 

Dextra  tenet  calamum ;  strictum  tenet  altera 
ferrum ; 

Et  jacet  in  gremio  charta  soluta  meo. 


Haec  est  iEolidos  fratri  scribentis  imago  :  5 

Sic  videor  duro  posse  placere  patri. 

Ipse  necis  cuperem  nostrae  spectator  adesset, 
Auctorisque  oculis  exigeretur  opus. 

Ut  ferus  est,  multoque  suis  truculentior  Euris, 
Spectasset  siccis  vulnera  nostra  genis.  10 
Scilicet  est  aliquid  cum  saevis  vivere  ventis  : 

Ingenio  populi  convenit  iHe  sui. 

Ille  Noto  Zephyroque,  et  Sithonio  Aquiloni 
Imperat,  et  pennis,  Eure  proterve,  tuis. 
Imperat  (heu)  ventis,  tumidae  non  imperat  irae : 

Possidet  et  vitiis  regna  minora  suis.  1® 

Quid  juvat  admotam  per  avorum  nomina  coelo 
Inter  cognatos  posse  referre  Jovem  ? 

Num  minus  infestum,  funebria  munera,  ferrum 
Fceminea  teneo,  non  mea  tela,  manu  ?  20 

O  utinam,  Macareu,  quae  nos  commisit  in  unum, 
Yenisset  leto  serior  hora  meo  ! 

Cur  unquam  plus  me,  frater,  quam  frater  amasti  ? 

Et  tibi,  non  debet  quod  soror  esse,  fui  ? 

Ipsa  quoque  incalui:  qualemque  audire  sole¬ 
bam,  25 

Nescio  quem  sensi  corde  tepente  deum. 
Fugerat  ore  color :  macies  adduxerat  artus : 

Sumebant  minimos  ora  coacta  cibos. 

Nec  somni  faciles,  et  nox  erat  annua  nobis  : 

Et  gemitum  nullo  laesa  dolore  dabam.  30 

Nec  cur  haec  facerem,  poteram  mihi  reddere 
causam  : 

Nec  noram,  quid  amans  esset:  at  illud  eram. 
Prima  malum  nutrix  animo  praesensit  anili  : 

Prima  mihi  nutrix,  AEoli,  dixit,  amas. 

Erubui,  gremioque  pudor  dejecit  ocellos.  35 

Haec  satis  in  tacita  signa  fatentis  erant. 
Jamque  tumescebant  vitiati  pondera  ventris, 
iEgraque  furtivum  membra  gravabat  onus. 
Quas  mihi  non  herbas,  quae  non  medicamina 
nutrix 

Attulit,  audaci  supposuitque  manu ;  40 

Ut  penitus  nostris  (hoc  te  celavimus  unum) 
Visceribus  crescens  excuteretur  onus  ? 

Ah  !  nimium  vivax  admotis  restitit  infans 
Artibus,  et  tecto  tutus  ab  hoste  fuit. 

Jam  novies  erat  orta  soror  pulcherrima  Phoebi, 
Denaque  luciferos  Luna  movebat  equos.  46 

Nescia  quae  faceret  subitos  mihi  causa  dolores, 
Et  rudis  ad  partus,  et  nova  miles  eram. 

Nec  tenui  vocem.  Quid,  ait,  tua  crimina  pro¬ 
dis? 

Oraque  clamantis  conscia  pressit  anus.  50 

Quid  faciam  infelix  ?  gemitus  dolor  edere  cogit , 
Sed  timor,  et  nutrix,  et  pudor  ipse,  vetant. 
Contineo  gemitus,  elapsaque  verba  reprendo, 

Et  cogor  lacrymas  combibere  ipsa  meas.  54 
Mors  erat  ante  oculos  ;  et  opem  Lucina  negabat ; 

Et  grave, si  morerer,  mors  quoque  crimen  erat. 
Cum  superincumbens,  scissa  tunicaque  comaqne, 
Pressa  refovisti  pectora  nostra  tuis ; 

Et  mihi,  Vive  soror,  soror  o  carissima,  dixti, 
Vive :  nec  unius  corpore  perde  duos.  60 
Spes  bona  det  vires  :  fratri  nam  nupta  futura  es. 

Illius,  es  de  quo  mater,  et  uxor  eris. 

Mortua  (crede  mihi)  tamen  ad  tua  verba  revixi : 

Et  positum  est  uteri  crimen  onusque  mei. 
Quid  tibi  grataris  ?  media  sedet  iEolus  aula  :  65 
Crimina  sunt  oculis  surripienda  patris. 
Frugibus  infantem,  ramisque  albentis  oiivae, 

Et  levibus  vittis  sedula  celat  anus  : 

Fictaque  sacra  facit,  dicitque  precantia  verba. 
Dat  populus  sacris,  dat  pater  ipse,  viam. 

Jam  prope  limen  erat :  patrias  vagitus  ad  aures 
Venit,  et  indicio  proditur  ille  suo. 

Eripit  infantem,  mentitaque  sacra  revelat 
Eoius  :  insana  regia  voce  sonat. 

Ut  mare  fit  tremulum,  tenui  cum  stringitur  aura ; 

Ut  quatitur  tepido  fraxina  virga  Noto  ;  76 

Sic  mea  vibrari  pallentia  membra  videres. 

Quassus  ab  imposito  corpore  lectus  erat. 
Irruit,  et  nostrum  vulgat  clamore  pudorem : 

Et  vix  a  misero  continet  ore  manus.  80 
Ipsa  nihil,  praeter  lacrymas,  pudibunda  profudi  : 

Torpuerat  gelido  lingua  retenta  metu. 

Jamque  dari  parvum  canibusque  avibusque  ne¬ 
potem 

Jusserat,  in  solis  destituique  locis. 

Vagitus  dedit  ille  miser,  (sensisse  putares)  85 
Quaque  suum  poterat  voce  rogabat  avum. 
Quid  mihi  tunc  animi  credas,  germane,  *  sse, 
(Nam  potes  ex  animo  colligere  ipse  tuo) 

Cum  mea  me  coram  sylvas  inimicus  in  altas 
Viscera  montanis  ferret  edenda  lupis  ?  90 

Exierat  thalamo  :  tunc  demum  pectora  plangi 
Contigit,  inque  meas  unguibus  ire  genas. 
Interea  patrius  vultu  maerente  satelles 
Venit,  et  indignos  edidit  ore  sonos  : 

.Eoius  hunc  ensem  mittit  tibi,  (tradidit  ensem) 
Et  jubet  ex  merito  scire,  quid  iste  velit.  96 
Scimus  ;  et  utemur  violento  fortiter  ense  : 

Pectoribus  condam  dona  paterna  meis. 

Ilis  mea  muneribus,  genitor,  connubia  donas  ? 

Hac  tua  dote,  pater,  filia  dives  erit  ?  100 

Tolle  procul  decepte  faces,  Hymenaee,  maritas, 
Et  fuge  turbato  tecta  nefanda  pede. 

Ferte  faces  in  me,  quas  fertis,  Erinnyes  atrae, 

Ut  meus  ex  isto  luceat  igne  rogus. 

Nubite  felices  Parca  meliore  sorores  :  105 

Admissi  memores  sed  tamen  este  mei. 

Quid  puer  admisit,  tam  paucis  editus  horis  ? 

Quo  laesit  facto,  vix  bene  natus,  avum  ? 

Si  potuit  meruisse  necem,  meruisse  putetur. 

Ah  miser  admisso  plectitur  ille  meo  !  110 

Nate  dolor  matris,  rabidarum  praeda  ferarum, 
(Hei  mihi)  natali  dilacerate  tuo  : 

Nate,  parum  fausti  miserabile  pignus  amoris  ; 

Haec  tibi  prima  dies,  haec  tibi  summa  fuit. 

Non  mihi  te  licuit  lacrymis  perfundere  justis, 

In  tua  non  tonsas  ferre  sepulcra  comas ;  116 

Non  superincubui ;  non  oscula  frigida  carpsi  ; 

Diripiunt  avidae  viscera  nostra  ferae,  [bras  ; 
Ipsa  quoque  infantes  cum  vulnere  prosequar  um- 
Nec  mater  fuero  dicta,  nec  orba,  diu.  120 
Tu  tamen,  o  frustra  miserae  sperate  sorori, 

Sparsa,  precor,  nati  collige  membra  tui : 

Et  refer  ad  matrem,  socioque  impone  sepulcro  : 

Urnaque  nos  habeat,  quamlibet  arcta,  duos. 
Vive  memor  nostri,  lacrymasque  in  vulnera 
funde : 

Neve  reformida  corpus  amantis  amans.  126 
[Tu  (rogo)  projectae  nimium  mandata  sororis 
Perfer  :  mandatis  perfruar  ipsa  patris.] 

EPISTOLA  XII. 

MEDEA  JASONI. 

At  tibi  Colchorum  (memini)  regina  vacavi, 

Ars  mea,  cum  peteres,  ut  tibi  ferret  opem. 
Tunc,  quae  dispensant  mortalia  fila,  sorores 
Debuerant  fusos  evoluisse  meos. 

Tunc  potui  Medea  mori  bene.  Quicquid  ab  illo 
Produxi  vitae  tempore,  poena  fuit.  C 


Hei  mihi !  cur  unquam  juvenilibus  acta  lacertis 
Phryxeam  petiit  Pelias  arbor  ovem  ? 

Cur  unquam  Colchi  Magnetida  vidimus  Argo, 
Turbaque  Phasiacam  Graia  bibistis  aquam  ?  10 
Cur  mihi  plus  aequo  flavi  placuere  capilli, 

Et  decor,  et  linguae  gratia  ficta  tuae  ?  [nas 
Aut  (semel  in  nostras  quoniam  nova  puppis  are- 
Venerat,  audaces  attuleratque  viros,) 

Isset  anhelatos  non  praemedicatus  in  ignes  15 
Immemor  Esonides,  oraque  adunca  boum. 
Semina  jecisset,  totidem  sensisset  et  hostes  : 

Ut  caderet  cultu  cultor  ab  ipse  suo. 

Quantum  perfidiae  tecum,  scelerate,  perisset ! 

Demta  forent  capiti  quam  mala  multa  meo  !  20 
Est  aliqua  ingrato  meritum  exprobrare  voluptas : 

Hac  fruar :  haec  de  te  gaudia  sola  feram. 
Jussus  inexpertam  Colchos  advertere  puppim, 
Intrasti  patriae  regna  beata  meae. 

Hoc  illic  Medea  fui,  nova  nupta  quod  hic  est. 

Quam  pater  est  illi,  tam  mihi  dives  erat.  26 
Hic  Ephyren  bimarem,  Scythiae  latus  ille  nivosae 
Omne  tenet,  Ponti  qua  plaga  laeva  jacet. 
Accipit  hospitio  juvenes  Eeta  Pelasgos, 

Et  premitis  pictos  corpora  Graia  toros.  30 
Tunc  ego  te  vidi :  tunc  coepi  scire  quid  esses. 

Illa  fuit  mentis  prima  ruina  meae. 

Ut  vidi,  ut  perii  ;  nec  notis  ignibus  arsi, 

Ardet  ut  ad  magnos  pinea  taeda  deos. 

Et  formosus  eras,  et  me  mea  fata  trahebant :  35 
Abstulerant  oculi  lumina  nostra  tui. 

Perfide,  sensisti :  quis  enim  bene  celat  amorem  ? 

Eminet  indicio  prodita  flamma  suo. 

Dicitur  interea  tibi  lex,  ut  dura  ferorum 
Insolito  premeres  vomere  colla  boum.  40 
[Martis  erant  tauri  plus,  quam  per  cornua,  saevi, 
Quorum  terribilis  spiritus  ignis  erat.] 

Ere  pedes  solidi,  praetentaque  naribus  aera, 
Nigra  per  afflatus  haec  quoque  facta  suos. 
Semina  praeterea  populos  genitura  juberis  45 
Spargere  devota  lata  per  arva  manu, 

Qui  peterent  secum  natis  tua  corpora  telis  : 

Illa  est  agricolae  messis  iniqua  suo. 

Lumina  custodis  succumbere  nescia  somno 
Ultimus  est  aliqua  decipere  arte  labor.  50 
Dixerat  Eetes.  Maesti  consurgitis  omnes, 
Mensaque  purpureos  deserit  alta  toros. 

Quam  tibi  tunc  longe  regnum  dotale  Creusae, 

Et  socer,  et  magni  nata  Creontis  erant  ? 

Tristis  abis.  Oculis  abeuntem  prosequor  udis, 

Et  dixit  tenui  murmure  lingua,  Vale.  56 
Ut  positum  tetigi  thalamo  male  saucia  lectum, 
Acta  est  per  lacrymas  nox  mihi,  quanta  fuit. 
Ante  oculos  taurique  truces,  segetesque  nefandae, 
Ante  meos  oculos  pervigil  anguis  erat.  60 
Hinc  amor,  hinc  timor  est.  Ipsum  timor  auget 
amorem. 

Mane  erat,  et  thalamo  cara  recepta  soror ; 
Disjectamque  comas  aversaque  in  ora  jacentem 
Invenit,  et  lacrymis  omnia  plena  meis. 

Orat  opem  Minyis :  petit  altera,  et  alter  habebit. 

Esonio  juveni,  quod  rogat  illa,  damus.  66 
Est  nemus,  et  piceis  et  frondibus  ilicis  atrum  : 

Vix  illud  radiis  solis  adire  licet. 

Sunt  in  eo,  fuerantque  diu,  delubra  Dianae : 

Aurea  barbarica  stat  dea  facta  manu.  70 
Nostin’,  an  exciderunt  mecum  loca?  venimus 
illuc ; 

Orsus  es  infido  sic  prior  ore  loqui  : 

Jus  tibi  et  arbitrium  nostrae  fortuna  salutis 
Tradidit,  inque  tua  vitaque  morsque  manu.  74 

Perdere  posse  sat  est,  si  quem  juvet  ipsa  potestas : 

Sed  tibi  servatus  gloria  major  ero.  [  vamen  ; 
Per  mala  nostra  precor,  quorum  potes  esse  le- 
Per  genus,  et  numen  cuncta  videntis  avi ; 

Per  triplicis  vultus,  arcanaque  sacra  Dianae, 

Et  si  forte  alios  gens  habet  ista  deos ;  80 

O  virgo,  miserere  mei ;  miserere  meorum : 

Effice  me  meritis  tempus  in  omne  tuum. 
Quod  si  forte  virum  non  dedignare  Pelasgum, 
(Sed  mihi  tam  faciles  unde,  meosque  deos  ?) 
Spiritus  ante  meus  tenues  vanescat  in  auras,  85 
Quam  thalamo,  nisi  tu,  nupta  sit  ulla  meo. 
Conscia  sit  Juno,  sacris  praefecta  maritis, 

Et  dea,  marmorea  cujus  in  aede  sumus. 

Haec  animum  (et  quota  pars  haec  sunt  ?)  movere 
puellae 

Simplicis  ;  et  dextrae  dextera  juncta  meae.  90 
Yidi  etiam  lacrymas.  An  pars  est  fraudis  in  illis  ? 

Sic  cito  sum  verbis  capta  puella  tuis. 

Jungis  et  aeripedes  inadusto  corpore  tauros, 

Et  solidam  jusso  vomere  findis  humum. 

Arva  venenatis  pro  semine  dentibus  imples  :  95 
Nascitur,  et  gladios  scutaque  miles  habet. 

Ipsa  ego,  quae  dederam  medicamina,  pallida  sedi, 
Cum  vidi  subitos  arma  tenere  viros  : 

Donec  terrigenae  (facinus  miserabile)  fratres 
Inter  se  strictas  conseruere  manus.  100 

Pervigil  ecce  draco  squamis  crepitantibus  hor¬ 
rens 

Sibilat,  et  torto  pectore  verrit  humum. 

Dotis  opes  ubi  tunc  ?  ubi  tunc  tibi  regia  conjux  ? 

Quique  maris  gemini  distinet  Isthmos  aquas  ? 
Illa  ego,  quae  tibi  sum  nunc  denique  barbara 
facta,  105 

Nunc  tibi  sum  pauper,  nunc  tibi  visa  nocens  ; 
Flammea  subduxi  medicato  lumina  somno, 

Et  tibi,  quae  raperes,  vellera  tuta  dedi,  [qui ; 
Proditus  est  genitor ;  regnum  patriamque  reli- 
Munus  in  exilio  quodlibet  esse  tuli.  110 
Virginitas  facta  est  peregrini  praeda  latronis  ; 

Optima  cum  cara  matre  relicta  soror. 

At  non  te  fugiens  sine  me,  germane,  reliqui. 

Deficit  hoc  uno  littera  nostra  loco. 

Quod  facere  ausa  mea  est,  non  audet  scribere 
dextra.  115 

Sic  ego,  sed  tecum,  dilaceranda  fui.  [rem  ?) 
Nec  tamen  extimui  (quid  enim  post  illa  time- 
Credere  me  pelago  foemina,  jamque  nocens. 
Numen  ubi  est  ?  ubi  di  ?  meritas  subeamus  in 
alto, 

Tu  fraudis  poenas,  credulitatis  ego.  120 
Complexos  utinam  Symplegades  elisissent, 
Nostraque  adhaererent  ossibus  ossa  tuis  ! 

Aut  nos  Scylla  rapax  canibus  misisset  edendos  ! 

Debuit  ingratis  Scylla  nocere  viris  : 

Quaeque  vomit  fluctus  totidem,  totidemque  re¬ 
sorbet,  125 

Nos  quoque  Trinacriae  supposuisset  aquae  ! 
Sospes  ad  Haemonias  victorque  reverteris  urbes  : 

Ponitur  ad  patrios  aurea  lana  deos. 

Quid  referam  Peliae  natas  pietate  nocentes, 
Caesaque  virginea  membra  paterna  manu  ?  130 
Ut  culpent  alii,  tibi  me  laudare  necesse  est, 

Pro  quo  sum  toties  esse  coacta  nocens. 

Ausus  es  o,  (justo  desunt  sua  verba  dolori) 

Ausus  es,  iEsonia,  dicere,  cede  domo. 

Jussa  domo  cessi,  natis  comitata  duobus,  135 
Et,  qui  me  sequitur  semper,  amore  tui. 

Ut  subito  nostras  Hymen  cantatus  ad  aures 
Venit,  et  accenso  lampades  igne  micant, 


Tibiaque  effundit  socialia  carmina  vobis, 

At  mihi  funerea  flebiliora  tuba ;  1 40 

Pertimui ;  nec  adhuc  tantum  scelus  esse  putabam : 

Sed  tamen  in  toto  pectore  frigus  erat. 

Turba  ruunt,  et,  Hymen,  clamant,  Hymenaee, 
frequentant. 

Quo  propior  vox  haec,  hoc  mihi  pejus  erat. 
Diversi  flebant  servi,  lacrymasque  tegebant. 

Quis  vellet  tanti  nuntius  esse  mali  ?  146 

Me  quoque,  quicquid  erat,  potius  nescire  juva¬ 
bat  : 

Sed,  tanquam  scirem,  mens  mihi  tristis  erat. 
Cum  minor  e  pueris,  jussus,  studioque  videndi, 
Constitit  ad  geminae  limina  prima  foris  :  150 
Hic  mihi,  Mater,  abi;  pompam  pater,  inquit, 
Iason 

Ducet,  et  adjunctos  aureus  urguet  equos. 
Protinus  abscissa  planxi  mea  pectora  veste, 

Tuta  nec  a  digitis  ora  fuere  meis. 

Ire  animus  mediae  suadebat  in  agmina  turbae, 
Sertaque  compositis  demere  rapta  comis.  156 
Vix  me  continui,  quin  sic  laniata  capillos 
Clamarem,  Meus  est,  injiceremque  manus. 
Laese  pater,  gaude  :  Colchi  gaudete  relicti : 

Inferias,  umbrae  fratris,  habete,  mei.  160 
Deseror,  amissis  regno,  patriaque,  domoque, 
Conjuge  :  qui  nobis  omnia  solus  erat. 
Serpentes  igitur  potui,  taurosque  furentes, 

Unum  non  potui  perdomuisse  virum  ?  164 

Quaeque  feros  pepuli  doctis  medicatibus  ignes, 
Non  valeo  flammas  effugere  ipsa  meas  ? 

Ipsi  me  cantus,  herbaeque,  artesque  relinquunt  ? 

Nil  dea,  nil  Hecates  sacra  potentis  agunt  ? 

Non  mihi  grata  dies  :  noctes  vigilantur  amarae  ;  . 

N ec  tener  in  misero  pectore  somnus  adest.  170 
Quae  me  non  possum,  potui  sopire 'draconem. 

Utilior  cuivis,  quam  mihi,  cura  mea  est. 

Quos  ego  servavi,  pellex  amplectitur  artus  : 

Et  nostri  fructus  illa  laboris  habet. 

Forsitan  et,  stultae  dum  te  jactare  maritae  175 
Quaeris,  et  injustis  auribus  apta  loqui, 

In  faciem  moresque  meos  nova  crimina  fingas. 

Rideat,  et  vitiis  laeta  sit  illa  meis. 

Rideat,  et  Tyrio  jaceat  sublimis  in  ostro ; 

Flebit,  et  ardores  vincet  adusta  meos.  180 
Dum  ferrum  flammaeque  aderunt,  succusque  ye- 
1  neni, 

Hostis  Medeae  nullus  inultus  erit. 

Quod  si  forte  preces  praecordia  ferrea  tangunt, 
Nunc  animis  audi  verba  minora  meis. 

Tam  tibi  sum  supplex,  quam  tu  mihi  saepe  fuisti : 

Nec  moror  ante  tuos  procubuisse  pedes.  186 
Si  tibi  sum  vilis,  communes  respice  natos. 

Saeviet  in  partus  dira  noverca  meos. 

Et  nimium  similes  tibi  sunt  :  et  imagine  tangor  : 

Et,  quoties  video,  lumina  nostra  madent.  190 
Per  superos  oro,  per  avitae  lumina  flammae, 

Per  meritum,  et  natos,  pignora  nostra,  duos  : 
Redde  torum,  pro  quo  tot  res  insana  reliqui. 

Adde  fidem  dictis ;  auxiliumque  refer. 

Non  ego  te  imploro  contra  taurosque  virosque, 
Utque  tua  serpens  victa  quiescat  ope.  196 
Tepeto,  quem  merui,  quem  nobis  ipse  dedisti; 

Cum  quo  sum  pariter  facta  parente  parens. 

Dos  ubi  sit,  quaeris  ?  campo  numeravimus  illo, 

Qui  tibi  laturo  vellus  arandus  erat.  200 
Aureus  ille  aries,  villo  spectabilis  aureo, 

Dos  mea :  quam,  dicam  si  tibi,  redde ;  neges. 
Dos  mea,  tu  sospes :  dos  est  mea  Graia  juventus. 

I  nunc,  Sisyphias,  improbe,  confer  opes. 

Quod  vivis ;  quod  habes  nuptam,  socerumque 
potentem ;  205 

Hoc  ipsum,  ingratus  quod  potes  esse,  meum 
est.  .  [nam 

Quos  equidem  actutum  !  sed  quid  praedicere  poe- 
Attinet  ?  ingentes  parturit  ira  minas. 

Quo  feret  ira,  sequar.  Facti  fortasse  pigebit. 

Et  piget  infido  consuluisse  viro.  210 

Viderit  ista  deus,  qui  nunc  mea  pectora  versat. 
Nescio  quid  certe  mens  mea  majus  agit. 

EPISTOLA  XIII. 

LAODAMIA  PROTESILAO. 

Mittit,  et  optat  amans,  quo  mittitur,  ire,  salu¬ 
tem, 

Haemonis  Haemonio  Laodamia  viro. 

Auli  1  e  te  fama  est  vento  retinente  morari. 

Ah  !  me  cum  fugeres,  hic  ubi  ventus  erat  ? 
Tum  freta  debuerant  vestris  obsistere  remis.  5 
Illud  erat  saevis  utile  tempus  aquis. 

Oscula  plura  viro,  mandataque  plura  dedissem  : 

Et  sunt  quae  volui  dicere  plura  tibi. 

Raptus  es  hinc  praeceps :  et,  qui  tua  vela  vocaret, 
Quem  cuperent  nautae,  non  ego,  ventus  erat. 
Ventus  erat  nautis  aptus,  non  aptus  amanti.  11 
Solvor  ab  amplexu,  Protesilae,  tuo ; 
Linguaque  mandantis  verba  imperfecta  relin¬ 
quit  ; 

Vix  illud  potuit  dicere  triste,  Vale. 

Incubuit  Boreas,  abreptaque  vela  tetendit ;  1 5 

Jamque  meus  longe  Protesilaus  erat. 

Dum  potui  spectare  virum,  spectare  juvabat : 

Sumque  tuos  oculos  usque  secuta  meis. 

Ut  te  non  poteram,  poteram  tua  vela  videre  : 

Vela  diu  vultus  detinuere  meos.  20 

At  postquam  nec  te,  nec  vela  fugacia  vidi, 

Et  quod  spectarem,  nil,  nisi  pontus,  erat ; 

Lux  quoque  tecum  abiit  ;  tenebris  exsanguis 
obortis 

Succiduo  dicor  procubuisse  genu. 

Vix  socer  Iphiclus,  vix  me  grandaevus  Acastus, 
Vix  mater  gelida  maesta  refecit  aqua.  26 
Officium  fecere  pium,  sed  inutile  nobis. 

Indignor  miserae  non  licuisse  mori. 

Ut  rediit  animue,  pariter  rediere  dolores  ; 

Pectora  legitimus  casta  momordit  amor.  30 
Nec  mihi  pectendos  cura  est  praebere  capillos, 
Nec  libet  aurata  corpora  veste  tegi. 

Ut  quas  pampinea  tetigisse  Bicorniger  hasta 
Creditur,  huc  illuc,  quo  furor  egit,  eo. 
Conveniunt  matres  Phylleides,  et  mihi  clamant, 
Tndue  regales,  Laodamia,  sinus.  36 

Scilicet  ipsa  geram  saturatas  murice  vestes : 

Bella  sub  Iliacis  moenibus  ille  gerat  ? 

Ipsa  comas  pectar  :  galea  caput  ille  prematur  ? 

Ipsa  novas  vestes  :  dura  vir  arma  ferat  ?  40 

Qua  possum,  squalore  tuos  imitata  labores 
Dicar,  et  haec  belli  tempora  tristis  agam. 

Dux  Pari  Priamide,  damno  formose  tuorum, 

Tam  sis  hostis  iners,  quam  malus  hospes  eras. 
Aut  te  Taenariae  faciem  culpasse  maritae,  45 
Aut  illi  vellem  displicuisse  tuam. 

Iu,  qui  pro  rapta  nimium,  Menelae,  laboras, 

Hei  mihi,  quam  multis  flebilis  ultor  eris  ! 

Di,  precor,  a  nobis  omen  removete  sinistrum  : 

Et  sua  det  reduci  vir  meus  arma  Jovi.  50 
Sed  timeo :  quotiesque  subit  miserabile  bellum, 
More  nivis,  lacrymae,  sole  madentis,  eunt. 
Ilion,  et  Tenedos,  Simoisque,  et  Xanthus, et  Ide, 
Nomina  sunt  ipso  paene  timenda  sono. 


Nec  rapere  ausurus,  nisi  se  defendere  posset, 
Hospes  erat :  vires  noverat  ille  suas.  56 
Venerat,  ut  fama  est,  multo  spectabilis  auro, 
Quique  suo  Phrygias  corpore  ferret  opes ; 
Classe  virisque  potens,  per  quae  fera  bella  ge¬ 
runtur  ; 

Et  sequitur  regni  pars  quotaquaeque  sui  ?  60 
His  ego  te  victam,  consors  Ledaea  gemellis, 
Suspicor :  haec  Danais  posse  nocere  puto. 
Hectora  nescio  quem  timeo.  Paris  Hectora  dixit 
Ferrea  sanguinea  bella  movere  manu. 
Hectora,  quisquis  is  est,  si  sum  tibi  cara,  caveto. 

Signatum  memori  pectore  nomen  habe.  66 
Hunc  ubi  vitaris,  alios  vitare  memento  : 

Et  multos  illic  Hectoras  esse  puta. 

Et  facito  dicas,  quoties  pugnare  parabis, 
Parcere  me  jussit  Laodamia  sibi.  70 

Si  cadere  Argolico  fas  est  sub  milite  Trojam, 

Te  quoque  non  ullum  vulnus  habente  cadat. 
Pugnet,  et  adversos  tendat  Menelaus  in  hostes  : 

Ut  rapiat  Paridi,  quam  Paris  ante  sibi. 

Irruat;  et  causa  quem  vincit,  vincat  et  armis.  75 
Hostibus  e  mediis  nupta  petenda  viro  est. 
Causa  tua  est  dispar.  Tu  tantum  vivere  pugna, 
Inque  pios  dominae  posse  redire  sinus. 

Parcite, Dardanidse, de  tot  (precor)  hostibus  uni : 

Ne  meus  ex  illo  corpore  sanguis  eat.  80 

Non  est,  quem  deceat  nudo  concurrere  ferro, 
Sasvaque  in  oppositos  pectora  ferre  viros. 
Fortius  ille  potest  multo,  cum  pugnat  amore. 

Bella  gerant  alii ;  Protesilaus  amet. 

N unc  fateor ;  volui  revocare ;  animusque  ferebat : 

Substitit  auspicii  lingua  timore  mali.  86 
Cum  foribus  velles  ad  Trojam  exire  paternis. 
Pes  tuus  offenso  limine  signa  dedit. 

Ut  vidi,  ut  gemui ;  tacitoque  in  pectore  dixi, 
Signa  reversuri  sint,  precor,  ista  viri.  90 
Haec  tibi  nunc  refero,  ne  sis  animosus  in  armis. 

Fac  meus  in  ventos  hic  timor  omnis  eat. 

Sors  quoque  nescio  quem  fato  designat  iniquo, 
Qui  primus  Danaum  Troada  tangat  humum. 
Infelix,  quae  prima  virum  lugebit  ademtum !  95 
Di  faciant,  ne  tu  strenuus  esso  velis ! 

Inter  mille  rates  tua  sit  millesima  puppis, 
Jamque  fatigatas  ultima  verset  aquas. 

Hoc  quoque  praemoneo  :  de  nave  novissimus  exi. 

Non  est,  quo  properes,  terra  paterna  tibi.  100 
Cum  venies,  remoque  move  veloque  carinam, 
Inque  tuo  celerem  littore  siste  gradum. 

Sive  latet  Phoebus,  seu  terris  altior  exstat, 

Tu  mihi  luce  dolor,  tu  mihi  nocte,  venis. 
Nocte  tamen,  quam  luce,  magis.  Nox  grata 
puellis,  105 

Quarum  suppositus  colla  lacertus  habet. 
Aucupor  in  lecto  mendaces  caelibe  somnos. 

Dum  careo  veris,  gaudia  falsa  juvant. 

Sed  tua  cur  nobis  pallens  occurrit  imago  ? 

Cur  venit  a  verbis  multa  querela  tuis  ?  110 

Excutior  somno,  simulacraque  noctis  adoro ; 

Nulla  caret  fumo  Thessalis  ara  meo.  [relucet. 
Thura  damus,  lacrymamque  super ;  qua  sparsa 
Ut  solet  affuso  surgere  flamma  mero.  [tis. 

Quando  ego,  te  reducem  cupidis  amplexa  lacer- 
Languida  laetitia  solvar  ab  ipsa  mea?  116 

Quando  erit,  ut  lecto  mecum  bene  junctus  in  uno 
Militiae  referas  splendida  facta  tuae  ? 

Quae  mihi  dum  referes,  quamvis  audire  jui  ibit, 
Multa  tamen  capies  oscula,  multa  dabis.  J  20 
Semper  in  his  apte  narrantia  verba  resistunt 
Promtior  est  dulci  lingua  retenta  mora. 


25G  OVIDIUS.  Heroid.  Ei>.  XIV, 


Sed  cum  Troja  subit,  subeunt  ventique  fretura- 
que, 

Spes  bona  sollicito  victa  timore  cadit,  [rinas, 
Hoc  quoque,  quod  venti  prohibent  exire  ca- 
Me  movet :  invitis  ire  paratis  aquis.  126 
Quis  velit  in  patriam  vento  prohibente  reverti  ? 

A  patria  pelago  vela  vetante  datis. 

Ipse  suam  non  praebet  iter  Neptunus  ad  urbem. 

Quo  ruitis  ?  vestras  quisque  redite  domos. 
Quo  ruitis,  Danai  ?  ventos  audite  vetantes. 

Non  subiti  pasus,  numinis  ista  mora  est. 

Quid  petitur  tanto  nisi  turpis  adultera  bello? 

Dum  licet,  Inachiae  vertite  vela  rates.  134 
Sed  quid  ego  revoco  haec?  omen  revocantis 
abesto, 

Blandaque  compositas  aura  secundet  aquas. 
Troasin  invideo  :  quae  si  lacrymosa  suorum 
Funera  conspicient,  nec  procul  hostis  erit ; 
Ipsa  suis  manibus  forti  nova  nupta  marito 
Imponet  galeam,  barbaraque  arma  dabit.  140 
Arma  dabit ;  dumque  arma  dabit,  simul  oscula 
sumet ; 

Hoc  genus  officii  dulce  duobus  erit : 
Producetque  virum  ;  dabit  et  mandata  reverti ; 

Et  dicet,  Referas  ista  face  arma  Jovi.  144 
Ille,  ferens  dominae  mandata  recentia  secum, 
Pugnabit  caute,  respicietque  domum. 

Exuet  haec  reduci  clypeum,  galeamque  resolvet, 
Excipietque  suo  pectora  lassa  sinu. 

Nos  sumus  incertae  :  nos  anxius  omnia  cogit, 
Quae  possunt  fieri,  facta  putare  timor.  150 
Dum  tamen  arma  geres  diverso  miles  in  orbe, 
Quae  referat  vultus  est  mihi  cera  tuos. 

Illi  blanditias,  illi  tibi  debita  verba 
Dicimus :  amplexus  accipit  illa  meos. 

Crede  mihi,  plus  est, quam  quod  videatur,  imago. 

Adde  sonum  cerae,  Protesilaus  erit.  156 
Hanc  specto,  teneoque  sinu,  pro  conjuge  vero  : 

Et,  tanquam  possit  verba  referre,  queror. 

Per  reditus,  corpusque  tuum,  mea  numina,  juro ; 

Perque  pares  animi  conjugiique  faces  ;  160 

Perque,  quod  ut  videam  canis  albere  capillis, 
Quod  tecum  possis  ipse  referre,  caput ; 

Me  tibi  venturam  comitem,  quocunque  vocaris  ; 

Sive,  (quod  heu  timeo  !)  sive  superstes  eris. 
Ultima  mandato  claudetur  epistola  parvo  ;  165 
Si  tibi  cura  mei,  sit  tibi  cura  tui. 

EPISTOLA  XIV. 

HYPERMNESTRA  LYNCEO. 

Mittit  Hypermnestra  de  tot  modo  fratribus  uni ; 

Caetera  nuptarum  crimine  turba  jacet,  [clis. 
Clausa  domo  teneor,  gravibusque  coercita  vin- 
Est  mihi  supplicii  causa,  fuisse  piam. 

Quod  manus  extimuit  jugulo  demittere  ferrum, 
Sum  rea  :  laudarer,  si  scelus  ausa  forem.  6 
Esse  ream  praestat,  quam  sic  placuisse  parenti. 

Non  piget  immunes  caedis  habere  manus. 

Me  pater  igne  licet,  quem  non  violavimus,  urat, 
Quaeque  aderant  sacris,  tendat  in  ora  faces  ;  10 
Aut  illo  jugulet,  quem  non  bene  tradidit,  ense  ; 

Ut  qua  non  cecidit  vir  nece,  nupta  cadam  : 
Non  tamen,  ut  dicant  morientia,  Poenitet,  ora, 
Efficiet :  non  es,  quam  piget  esse  piam. 
Pceniteat  sceleris  Danaum,  saevasque  sorores.  15 
Hic  solet  eventus  facta  nefanda  sequi. 

Cor  pavet  admonitu  temeratae  sanguine  noctis, 

Et  subitus  dextrae  praepedit  orsa  tremor. 

Quam  tu  caede  putes  fungi  potuisse  mariti, 
Scribere  de  facta  non  sibi  crede  timet.  20 


Sed  tamen  experiar.  Modo  facta  crepuscula 
terris ; 

Ultima  pars  noctis,  primaque  lucis  erat  : 
Ducimur  Inachides  magni  sub  tecta  tyranni, 

Et  socer  armatas  accipit  rede  nurus. 

Undique  collucent  praecinctae  lampades  auro  : 

Dantur  in  invitos  impia  thura  focos.  26 

Vulgus,  Hymen,  Hymenaee,  vocant :  fugit  ille 
vocantes. 

Ipsa  Jovis  conjux  cessit  ab  urbe  sua. 

Ecce  mero  dubii,  comitum  clamore  frequentes. 

Flore  novo  madidas  impediente  comas,  30 
In  thalamos  laeti,  thalamos  sua  busta,  feruntur, 
Strataque  corporibus,  funere  digna,  premunt. 
Jamque  cibo  vinoque  graves  somnoque  jacebant, 
Securumque  quies  alta  per  Argos  erat : 

Circum  me  gemitus  morientum  audire  videbar : 

Et  tamen  audibam,  quodque  verebar,  erat.  36 
Sanguis  abit ;  mentemque  calor  corpusque  re¬ 
linquit  ; 

Inque  novo  jacui  frigida  facta  toro. 

Ut  leni  Zephyro  fragiles  vibrantur  aristre  : 

Frigida  populeas  ut  quatit  aura  comas ;  40 

Aut  sic,  aut  etiam  tremui  magis.  Ipse  jacebas 
Qureque  tibi  dederam  vina,  soporis  erant. 
Excussere  metum  violenti  jussa  parentis  : 

Erigor,  et  capio  tela  tremente  manu. 

Non  ego  falsa  loquar ;  ter  acutum  sustulit  ensem, 
Ter  male  sublato  recidit  ense  manus.  46 
[Admovi  jugulo  (sine  me  tibi  vera  fateri) 
Admovi  jugulo  tela  paterna  tuo.] 

Sed  timor  et  pietas  crudelibus  obstitit  ausis, 
Castaque  mandatum  dextra  refugit  opus.  50 
Purpureos  laniata  sinus,  laniata  capillos, 

Exiguo  dixi  talia  verba  sono  : 

Srevus,  Hypermnestra,  pater  est  tibi :  jussa  pa¬ 
rentis 

Effice  :  germanis  sit  comes  iste  suis. 

F oemina  sum,  et  virgo  ;  natura  mitis,  et  annis. 

Non  faciunt  molles  ad  fera  tela  manus.  56 
Quin  age,  dumque  jacet,  fortes  imitare  sorores. 

Credibile  est  cresos  omnibus  esse  viros. 

Si  manus  hrec  aliquam  posset  committere  eredem, 
Morte  foret  dominre  sanguinolenta  sure.  60 
Quo  meruero  necem  patruelia  regna  tenendo, 
Qure  tamen  externis  danda  forent  generis  ? 
Finge  viros  meruisse  mori :  quid  fecimus  ipsre  ? 

Quo  mihi  commisso  non  licet  esse  pire  ? 

Quid  mihi  cum  ferro  ?  quo  bellica  tela  puellre  ? 

Aptior  est  digitis  lana  colusque  meis.  66 
Hrec  ego :  dumque  queror,  lacrymre  sua  verba 
sequuntur, 

Deque  meis  oculis  in  tua  membra  cadunt. 

Dum  petis  amplexus,  sopitaque  brachia  jactas. 

Prene  manus  telo  saucia  facta  tua  est.  7 0 

Jamque  patrem,  famulosque  patris,  lucemque 
timebam. 

Expulerunt  somnos  hrec  mea  dicta  tuos  : 

Surge  age,  Belide,  de  tot  modo  fratribus  unus  ; 

Nox  tibi,  ni  properas,  ista  perennis  erit. 
Territus  exsurgis  :  fugit  omnis  inertia  somni. 

Adspicis  in  timida  fortia  tela  manu.  76 

Quaerenti  causam,  Dum  nox  sinit,  effuge,  dixi. 

Dum  nox  atra  sinit,  tu  fugis  :  ipsa  moror. 

Mane  erat,  et  Danaus  generos  ex  crede  jacentes 
Dinumerat.  Summae  criminis  unus  abes.  80 
Fert  male  cognatae  jacturam  mortis  in  uno, 

Et  queritur  facti  sanguinis  esse  parum. 
Abstrahor  a  patriis  pedibus,  raptamque  capillis 
(Hrec  meruit  pietas  praemia)  carcer  habet. 

Scilicet  ex  illo  Junonia  permanet  ira, 

Quo  bos  ex  homine  est,  ex  bove  facta  dea. 

At  satis  est  poenae  teneram  mugisse  puellam, 
Nec,  modo  formosam,  posse  placere  Jovi. 
Adstitit  in  ripa  liquidi  nova  vacca  parentis, 
Cornuaque  in  patriis  non  sua  vidit  aquis :  90 
Conatoque  queri  mugitus  edidit  ore  : 

Territaque  est  forma,  territa  voce  sua. 

Quid  furis,  infelix  ?  quid  te  miraris  in  umbra  ? 

Quid  numeras  factos  ad  nova  membra  pedes  ? 
Illa  Jovis  magni  pellex,  metuenda  sorori,  95 
Fronde  levas  nimiam  cespitibusque  famem. 
Fonte  bibis,  spectasque  tuam  stupefacta  figuram : 

Et  te  ne  feriant,  quae  geris,  arma,  times. 
Quaeque  modo,  ut  posses  etiam  Jove  digna  videri, 
Dives  eras  ;  nuda  nuda  recumbis  humo,  100 
Per  mare,  per  terras,  cognataque  flumina  curris  ; 

Dat  mare,  dant  amnes,  dat  tibi  terra  viam. 
Quae  tibi  causa  fugae  ?  quid,  Io,  freta  longa  per¬ 
erras  ? 

Non  poteris  vultus  effugere  ipsa  tuos. 

Inachi, quo  properas?  eadem  sequerisque  fugisque. 

Tu  tibi  dux  comiti :  tu  comes  ipsa  duci.  106 
Per  septem  Nilus  portus  emissus  in  aequor 
Exuit  insanae  pellicis  ora  bovi. 

Ultima  quid  refero,  quorum  mihi  cana  senectus 
Auctor  ?  dant  anni  quod  querar,  ecce,  mei.  110 
Bella  pater  patruusque  gerunt:  regnoque  do¬ 
moque 

Pellimur.  Ejectos  ultimus  orbis  habet. 

Ille  ferox  solus  solio  sceptroque  potitur : 

Cum  sene  nos  inopi  turba  vagamur  inops. 

De  fratrum  populo  pars  exiguissima  restas;  115 
Quique  dati  leto,  quaeque  dedere,  fleo. 

Nam  mihi  quot  fratres,  totidem  periere  sorores. 

Accipiat  lacrymas  utraque  turba  njeas. 

En  ego,  quod  vivis,  poenae  crucianda  reservor. 

Quid  fiet  sonti,  cum  rea  laudis  agar  ?  120 

Et  consanguineae  quondam  centesima  turbae, 
Infelix,  uno  fratre  manente,  cadam. 

At  tu,  si  qua  piae,  Lynceu,  tibi  cura  sororis, 
Quaeque  tibi  tribui  munera  dignus  habes  ; 

Vel  fer  opem  ;  vel  dede  neci  :  defunctaque  vita 
Corpora  furtivis  insuper  adde  rogis  ;  126 

Et  sepeli  lacrymis  perfusa  fidelibus  ossa  ; 

Scriptaque  sint  titulo  nostra  sepulcra  brevi. 
Exui  Hypermnestra  pretium  pietatis  iniquum, 
Quam  mortem  fratri  depulit,  ipsa  tulit.  130 
Scribere  plura  libet :  sed  pondere  lassa  catenae 
Est  manus,  et  vires  subtrahit  ipse  timor. 

EPISTOLA  XV. 

SAPPHO  PHAONI. 

Ecquid,  ut  inspecta  est  studiosae  litera  dextrae, 
Protinus  est  oculis  cognita  nostra  tuis? 

An,  nisi  legisses  auctoris  nomina  Sapphus, 

Hoc  breve  nescires  unde  veniret  opus  ? 
Forsitan  et,  quare  mea  sint  alterna,  requiras,  5 
Carmina ;  cum  lyricis  sim  magis  apta  modis. 
Flendus  amor  meus  est :  elegeia  flebile  carmen. 

Non  facit  ad  lacrymas  barbitos  ulla  meas. 
Uror,  ut,  indomitis  ignem  exercentibus  Euris, 
Fertilis  accensis  messibus  ardet  ager.  10 
Arva  Phaon  celebrat  diversa  Typhoidos  iEtnse  : 

Me  calor  JEtnseo  non  minor  igne  coquit. 

Nec  mihi,  dispositis  quae  jungam  carmina  nervis, 
Proveniunt ;  vacuae  carmina  mentis  opus. 

Nec  me  Pyrrhiades  Methymniadesve  puellae,  1 5 
Nec  me  Lesbjadum  ceetera  turba  juvant 


Vilis  Anactorie,  vilis  mihi  candida  Cydno  : 

Non  oculis  grata  est  Atthis,  ut  ante,  meis  : 
Atque  aliae  centum,  quas  non  sine  crimine  amavi 
Improbe,  multarum  quod  fuit,  unus  habes.  2J 
Est  in  te  facies,  sunt  apti  lusibus  anni. 

O  facies  oculis  insidiosa  meis  ! 

Sume  fidem  et  pharetram ;  fies  manifestus  Ap<  dio. 
Accedant  capiti  cornua ;  Bacchus  eris. 

Et  Phoebus  Daphnen,  et  Gnossida  Bacchus 
amavit, 

Nec  norat  lyricos  illa,  vel  illa,  modos. 

At  mihi  Pegasides  blandissima  carmina  dic¬ 
tant  : 

Jam  canitur  toto  nomen  in  orbe  meum. 

Nec  plus  Alcaeus,  consors  patriaeque  lyraeque, 
Laudis  habet :  quamvis  grandius  ille  sonet.  30 
Si  mihi  difficilis  formam  natura  negavit ; 

Ingenio  formae  damna  rependo  me*. 

Sum  brevis ;  at  nomon,  quod  terras  impleat  omnes, 
Est  mihi :  mensuram  nominis  ipsa  fero. 
Candida  si  non  sum  ;  placuit  Cepheia  Perseo  35 
Andromede,  patriae  fusca  colore  suae. 

Et  variis  albas  junguntur  saepe  columbae . 

Et  niger  a  viridi  turtur  amatur  ave. 

Si,  nisi  quae  facie  poterit  te  digna  videri, 

Nulla  futura  tua  est ;  nulla  futura  tua  est.  40 
At,  me  cum  legeres,  etiam  formosa  videbar : 

Unam  jurabas  usque  decere  loqui. 

Cantabam  ;  memini :  meminerunt  omnia  aman¬ 
tes  : 

Oscula  cantanti  tu  mihi  rapta  dabas. 

Haec  quoque  laudabas :  omnique  a  parte  pla¬ 
cebam.  45 

Sed  tum  praecipuo,  cum  fit  amoris  opus. 

Tunc  te  plus  solito  lascivia  nostra  juvabat, 
Crebraque  mobilitas,  aptaque  verba  joco  ; 
Quique,  ubi  jam  amborum  fuerat  consumta  vo¬ 
luptas, 

Plurimus  in  lasso  corpore  languor  erat.  50 
Nunc  tibi  Sicelides  veniunt  nova  praeda  puellae. 
Quid  mihi  cum  Lesbo  ?  Sicelis  esse  volo. 

At  vos  erronem  tellure  remittite  nostrum, 
Nisiades  matres,  Nisiadesque  nurus. 

Neu  vos  decipiant  blandae  mendacia  linguae.  55 
Quae  dicit  vobis,  dixerat  ante  mihi. 

Tu  quoque,  quae  montes  celebras,  Erycina,  Si¬ 
canos, 

(Nam  tua  sum)  vati  consule,  diva,  tuae. 

An  gravis  inceptum  peragit  fortuna  tenorem, 

Et  manet  in  cursu  semper  acerba  suo  ?  60 

Sex  mihi  natales  ierant,  cum  lecta  parentis 
Ante  diem  lacrymas  ossa  bibere  meas. 

Arsit  inops  frater  captus  meretricis  amore, 
Mixtaque  cum  turpi  damna  pudore  tulit. 
Factus  inops  agili  peragit  freta  caerula  remo,  65 
Quasque  male  amisit,  nunc  male  quaerit  opes. 
Me  quoque, quod  monui  bene  multa  fideliter,  odit. 
Hoc  mihi  libertas,  hoc  pia  lingua  dedit. 

Et  tanquam  desint,  quae  me  sine  fine  fatigent, 
Accumulat  curas  filia  parva  meas.  70 

Ultima  tu  nostris  accedis  causa  querelis. 

Nod  agitur  vento  nostra  carina  suo. 

Ecce  jacent  collo  sparsi  sine  lege  capilli, 

Nec  premit  articulos  lucida  gemma  meos. 
Yeste  tegor  vili :  nullum  est  in  crinibus  aurum : 

Non  Arabo  noster  rore  capillus  olet.  76 
Cui  colar  infelix,  aut  cui  placuisse  laborem  ? 

Ille  mei  cultus  unicus  auctor  abest. 

Molle  meum,  levibusque  cor  est  violabile  telis' 
Et  semper  causa  est,  cur  ego  semper  aiacja, 

Sive  ita  nascenti  legem  dixere  sorores,  81 
Nec  data  sunt  vitae  fila  severa  meae  ; 

Sive  abeunt  studia  in  mores,  artesque  magistrae  ; 

Ingenium  nobis  molle  Thalia  facit. 

Quid  mirum,  primae  si  me  lanuginis  aetas  85 
Abstulit,  atque  anni,  quos  vir  amare  potest  ? 
Hunc  ne  pro  Cephalo  raperes,  Aurora,  timebam. 

Et  faceres :  sed  te  prima  rapina  tenet. 

Hunc  si  conspiciat,  quae  conspicis  omnia,  Phoebe, 
Jussus  erit  somnos  continuare  Phaon.  90 
Hunc  Venus  in  coelum  curru  vexisset  eburno ; 

Sed  videt  et  Marti  posse  placere  suo. 

O  nec  adhuc  juvenis,  nec  jam  puer,  utilis  aetas  ! 

O  decus,  atque  aevi  gloria  magna  tui ! 

Huc  ades,  inque  sinus,  formose,  relabere  nos¬ 
tros.  95 

Non  ut  ames  oro,  verum  ut  amare  sinas. 
Scribimus,  et  lacrymis  oculi  rorantur  obortis. 

Adspice,  quam  sit  in  hoc  multa  litura  loco. 

Si  tam  certus  eras  hinc  ire,  modestius  isses ; 

Et  modo  dixisses,  Lesbi  puella,  vale.  100 
Non  tecum  lacrymas,  non  oscula  summa  tulisti. 

Denique  non  timui,  quod  dolitura  fui. 

Nil  de  te  mecum  est,  nisi  tantum  injuria :  nec  tu, 
Admoneat  quod  te,  pignus  amantis  habes. 
Non  mandata  dedi:  neque  enim  mandata  de¬ 
dissem  105 

Ulla,  nisi  ut  nolles  immemor  esse  mei. 

Per,  tibi  qui  nunquam  longe  discedat,  Amorem, 
Perque  novem  juro,  numina  nostra,  deas ; 
Cum  mihi  nescio  quis,  Fugiunt  tua  gaudia,  dixit ; 

Nec  me  flere  diu,  nec  potuisse  loqui.  110 
Et  lacrymas  deerant  oculis,  et  lingua  palato  : 

Adstrictum  gelido  frigore  pectus  erat. 
Postquam  se  dolor  invenit ;  nec  pectora  plangi, 
Nec  puduit  scissis  exululare  comis: 

Non  aliter,  quam  si  nati  pia  mater  ademti'  115 
Portet  ad  exstructos  corpus  inane  rogos 
Gaudet,  et  e  nostro  crescit  maerore  Charaxus 
Frater ;  et  ante  oculos  itque  reditque  meos. 
Utque  pudenda  mei  videatur  causa  doloris; 

Quid  dolet  haec  ?  certa  filia  vivit,  ait.  120 
Non  veniunt  in  idem  pudor  atque  amor.  Omne 
videbat 

Vulgus ;  eram  lacero  pectus  aperta  sinu. 

Tu  mihi  cura,  Phaon :  te  somnia  nostra  reducunt, 
Somnia  formoso  candidiora  die. 

Illic  te  invenio,  quanquam  regionibus  absis.  125 
Sed  non  longa  satis  gaudia  somnus  habet. 
Saepe  tuos  nostra  cervice  onerare  lacertos, 

Saepe  tuae  videor  supposuisse  meos. 

Blandior  interdum,  verisque  simillima  verba 
Eloquor  :  et  vigilant  sensibus  ora  meis.  130 
Oscula  cognosco,  quae  tu  committere  linguae, 
Aptaque  consueras  accipere,  apta  dare, 
Ulteriora  pudet  narrare  :  sed  omnia  fiunt. 

Et  juvat,  et  sine  te  non  libet  esse  mihi. 

At  cum  se  Titan  ostendit,  et  omnia  secum  ;  135 
Tam  cito  me  somnos  destituisse  queror. 
Antra  nemusque  peto  ;  tanquam  nemus  antraque 
prosint. 

Conscia  deliciis  illa  fuere  tuis. 

Illuc  mentis  inops,  ut  quam  furialis  Erichtho 
Impulit,  in  collo  crine  jacente,  feror.  140 
Antra  vident  oculi  scabro  pendentia  topho, 
Quae*mihi  Mygdonii  marmoris  instar  erant. 
Invenio  sylvam,  quae  saepe  cubilia  nobis 
Praebuit,  et  multa  texit  opaca  coma : 

At  nor  invemio  dominum  sylvaeque  meumque. 
Vile  golum  locus  est:  dos  erat  ille  loci.  146 


Agnovi  pressas  noti  mihi  cespitis  herbas  : 

De  nostro  curvum  pondere  gramen  erat. 
Incubui,  tetigique  locum,  qua  parte  fuisti. 

Grata  prius  lacrymas  combibit  herba  meas. 
Quin  etiam  rami  positis  lugere  videntur  151 
Frondibus,  et  nullae  dulce  queruntur  aves. 
Sola  virum  non  ulta  pie  mustissima  mater 
Concinit  Ismarium  Daulias  ales  Ityn. 

Ales  Ityn,  Sappho  desertos  cantat  amores.  155 
Hactenus  ;  ut  media  csetera  nocte  silent. 

Est  nitidus,  vitroque  magis  perlucidus  omni, 
Fons  sacer :  hunc  multi  numen  habere  putant : 
3uem  supra  ramos  expandit  aquatica  lotos, 

Una  nemus  :  tenero  cespite  terra  viret.  160 
Hic  ego  cum  lassos  posuissem  fletibus  artus, 
Constitit  ante  oculos  Naias  una  meos. 
Constitit,  et  dixit :  Quoniam  non  ignibus  aquis 
Ureris,  Ambracias  terra  petenda  tibi. 
Phoebus  ab  excelso,  quantum  patet,  adspicit 
aquor :  165 

Actiacum  populi  Leucadiumque  vocant. 

Hinc  se  Deucalion,  Pyrrha  succensus  amore, 
Misit,  et  illaso  corpore  pressit  aquas. 

Nec  mora :  versus  amor  tetigit  lentissima  Pyrrha 
Pectora;  Deucalion  igne  levatus  erat.  170 
Hanc  legem  locus  ille  tenet.  Pete  protinus 
altam 

Leucada,  nec  saxo  desiluisse  time. 

Ut  monuit,  cum  voce  abiit.  Ego  frigida  surgo : 

Nec  gravida  lacrymas  continuere  gena. 
Ibimus,  o  Nympha,  monstrataque  saxa  petemus. 

Sit  procul  insano  victus  amore  timor.  176 
Quicquid  erit,  melius  quam  nunc  erit.  Aura, 
subito : 

Hac  mea  non  magnum  corpora  pondus  habent. 
Tu  quoque,  mollis  Amor,  pennas  suppone  ca¬ 
denti  : 

Ne  sim  Leucadia  mortua  crimen  aqua.  180 
Inde  chelyn  Phoebo,  communia  munera,  ponam : 

Et  sub  ea  versus  unus  et  alter  erunt : 

Grata  lyram  posui  tibi,  Phoebe,  poetria  Sappho  : 

Convenit  illa  mihi,  convenit  illa  tibi.  184 
Cur  tamen  Actiacas  miseram  me  mittis  ad  oras, 
Cum  profugum  possis  ipse  referre  pedem  ? 
Tu  mihi  Leucadia  potes  esse  salubrior  unda : 

Et  forma  et  meritis  tu  mihi  Phoebus  eris. 

An  potes,  o  scopulis  undaque  ferocior  illa, 

Si  moriar,  titulum  mortis  habere  meae  ?  190 

At  quanto  melius  jungi  mea  pectora  tecum, 
Quam  poterant  saxis  praecipitanda  dari ! 

Haec  sunt  illa,  Phaon,  quae  tu  laudare  solebas, 
Visaque  sunt  toties  ingeniosa  tibi.  [stat, 
Nunc  vellem  facunda  forent.  Dolor  artibus  ob- 
Ingeniumque  meis  substitit  omne  malis.  196 
Non  mihi  respondent  veteres  in  carmina  vires. 

Plectra  dolore  tacent :  muta  dolore  lyra  est. 
Lesbides  aequoreae,  nupturaque, nuptaque  proles  ; 

Lesbides,  JEolia  nomina  dicta  lyra ;  200 

Lesbides,  infamem  quae  me  fecistis  amatae ; 

Desinite  ad  citharas  turba  venire  meas. 
Abstulit  omne  Phaon,  quod  vobis  ante  placebat 
Me  miseram  !  dixi  quam  modo  paene,  meus  ! 
Efficite  ut  redeat :  vates  quoque  vestra  redibit. 

Ingenio  vires  ille  dat,  ille  rapit.  206 

Ecquid  ago  precibus  ?  pectusne  agreste  movetur? 

An  riget  ?  et  Zephyri  verba  caduca  ferunt  ? 
Qui  mea  verba  ferunt,  vellem  tua  vela  referrent. 

Hoc  te,  si  saperes,  lente,  decebat  opus.  210 
Sive  redis,  puppique  tuae  votiva  parantur 
Munera  ;  quid  laceras  pectora  nostra  mora  ? 

Solve  ratem.  Venus  orta  mari  mare  prmstat 
amanti. 

Aura  dabit  cursum.  Tu  modo  solve  ratem. 
Ipse  gubernabit  residens  in  puppe  Cupido  :  215 
Ipse  dabit  tenera  vela,  legetque  manu. 

Sive  juvat  longe  fugisse  Pelasgida  Sappho  ; 

Non  tamen  invenies,  cur  ego  digna  fuga. 

Hoc  saltem  miser®  crudelis  epistola  dicat : 

Ut  mihi  Leucadi®  fata  petantur  aqu*.  220 

EPISTOLA  XVI. 

PARIS  HELENA. 

Hanc  tibi  Priamides  mitto,  Led®a,  salutem, 
Qu®  tribui  sola  te  mihi  dante  potest. 

Eloquar  ?  an  flamm®  non  est  opus  indice  not®, 
Et  plus,  quam  vellem,  jam  meus  exstat  amor  ? 
Ille  quidem  malim  lateat ;  dum  tempora  dentur 
L®titi®  mixtos  non  habitura  metus.  6 

Sed  male  dissimulo.  Quis  enim  celaverit  ignem, 
Lumine  qui  semper  proditur  ipse  suo  ? 

Si  tamen  exspectas,  vocem  quoque  rebus  ut  ad¬ 
dam  ; 

Uror.  Habes  animi  nuntia  verba  mei.  10 
Parce,  precor,  fasso  :  nec  vultu  c®tera  duro 
Perlege,  sed  form®  conveniente  tu®. 
Jamdudum  gratum  est,  quod  epistola  nostra  re¬ 
cepta 

Spem  facit,  hoc  recipi  me  quoque  posse  modo. 
Qu®  rata  sint,  nec  te  frustra  promiserit,  opto, 
Hoc  mihi  qu®  suasit  mater  Amoris  iter.  16 
Namque  ego  divino  monitu,  ne  nescia  pecces, 
Advehor,  et  coepto  non  leve  numen  adest. 
Pr®mia  magna  quidem,  sed  non  indebita  posco  : 

Pollicita  est  thalamo  te  Cytherea  meo.  20 
ITac  duce  Sigeo  dubias  a  littore  feci 
Longa  Phereclea  per  freta  puppe  vias. 

Illa  dedit  faciles  auras,  ventosque  secundos. 

In  mare  nimirum  jus  habet  orta  mari. 

Perstet :  et  ut  pelagi,  sic  pectoris  adjuvet  as¬ 
tum  :  25 

Deferat  in  portus  et  mea  vota  suos. 

Attulimus  flammas,  non  hic  invenimus,  illas. 

H®  mihi  tam  long®  causa  fuere  vi®. 

Nam  neque  tristis  hiems,  neque  nos  huc  appulit 
error. 

T®naris  est  classi  terra  petita  me®.  30 

Nec  me  crede  fretum  merces  portante  carina 
Findere.  Quas  habeo,  di  tueantur  opes. 

Nec  venio  Graias  veluti  spectator  ad  urbes. 

Oppida  sunt  regni  divitiora  mei.  34 

Te  peto,  quam  lecto  pepigit  Venus  aurea  nostro. 

Te  peius  optavi,  quam  mihi  nota  fores. 

Ante  tuos  animo  vidi,  quam  lumine,  vultus : 

Prima  fuit  vultus  nuntia  fama  tui. 

Nec  tamen  est  mirum,  si,  sicut  oporteat,  [arcu] 
Missilibus  telis  eminus  ictus,  amo.  40 

Sic  placuit  fatis  :  qu®  ne  convellere  tentes, 
Accipe  cum  vera  dicta  relata  fide. 

Matris  adhuc  utero,  partu  remorante,  tenebar : 

Jam  gravidus  justo  pondere  venter  erat.  44 
Illa  sibi  ingentem  visa  est  sub  imagine  somni 
Flammiferam  pleno  reddere  ventre  facem. 
Territa  consurgit-;  metuendaque  noctis  opac® 
Visa  seni  Priamo,  vatibus  ille,  refert. 

Arsuram  Paridis  vates  canit  Ilion  igni. 

Pectoris,  ut  nunc  est,  fax  fuit  illa  mei.  50 
Forma  vigorque  animi,  quamvis  de  plebe  vi¬ 
debar, 

Indicium  tect®  nobilitatis  erant. 


Est  locus  in  medi®  nemorosis  vallibus  Id® 
Devius,  et  piceis  ilicibusque  frequens :  54 

Qui  nec  ovis  placid®,  nec  amantis  saxa  capell®, 
Nec  patulo  tard®  carpitur  ore  bovis. 

Hinc  ego  Dardani®  muros  excelsaque  tecta. 

Et  freta  prospiciens,  arbore  nixus  eram. 

Ecce  pedum  pulsu  visa  est  mihi  terra  moveri : 

Vera  loquar,  veri  vix  habitura  fidem.  60 
Constitit  ante  oculos  actus  velocibus  alis 
Atlantis  magni  Pleionesque  nepos. 

Fas  vidisse  fuit ;  fas  sit  mihi  visa  referre  : 

Inque  dei  digitis  aurea  virga  fuit.  64 

Tresque  simul  div®,  Venus,  et  cum  Pallade  Juno, 
Graminibus  teneros  imposuere  pedes. 
Obstupui,  gelidusque  comas  erexerat  horror ; 

Cum  mihi,  Pone  metum,  nuntius  ales  ait : 
Arbiter  es  form®  :  certamina  siste  dearum, 
Vincere  qu®  forma  digna  sit  una  duas.  70 
Neve  recusarem,  verbis  Jovis  imperat :  et  se 
Protinus  ®theria  tollit  in  astra  via. 

Mens  mea  convaluit,  subitoque  audacia  venit : 

Nec  timui  vultu  quamque  notare  meo.  7  4 
Vincere  erant  omnes  dign® :  judexque  querebar 
Non  omnes  causam  vincere  posse  suam. 

Sed  tamen  ex  illis  jam  tunc  magis  una  placebat : 

Hanc  esse  ut  scires,  unde  movetur  amor. 
Tantaque  vincendi  cura  est,  ingentibus  ardent 
Judicium  denis  sollicitare  meum.  80 

Regna  Jovis  conjux,  virtutem  filia  jactat. 

Ipse  potens  dubito,  fortis  an,  esse  velim. 

Dulce  V enus  risit :  Nec  te,  Pari,  munera  tangant, 
Utraque  suspensi  plena  timoris,  ait.  84 

Nos  dabimus  quod  ames :  et  pulchr®  filia  Led® 
Ibit  in  amplexus,  pulchrior  ipsa,  tuos. 

Dixit :  et  ex  ®quo  donis  formaque  probata, 
Victorem  coelo  rettulit  illa  pedem. 

Interea,  credo,  versis  ad  prospera  fatis, 

Regius  agnoscor  per  rata  signa  puer.  90 
L®ta  domus  nato  per  tempora  longa  recepto  : 

Addit  et  ad  festos  hunc  quoque  Troja  diem. 
Utque  ego  te  cupio,  sic  me  cupiere  pueli®. 

Multarum  votum  sola  tenere  potes. 

Nec  tantum  regum  nat®  petiere  ducumque  :  95 
Sed  Nymphis  etiam  curaque  amorque  fui. 

At  mihi  cunctarum  subeunt  fastidia,  postquam 
Conjugii  spes  est,  Tyndari,  facta  tui. 

Te  vigilans  oculis,  animo  te  nocte  videbam,  99 
Lumina  cum  placido  victa  sopore  jacent,  [bas  ? 
Quid  faceres  pr®sens,  qu®  nondum  visa  place- 
Ardebam,  quamvis  hinc  procul  ignis  erat. 

Nec  potui  debere  mihi  spem  longius  istam, 
C®rulea  peterem  quin  mea  vota  via. 

Troia  c®duntur  Phrygia  pineta  securi,  105 
Qu®que  erat  ®quoreis  utilis  arbor  aquis  : 
Ardua  proceris  spoliantur  Gargara  sylvis  : 

Innumerasque  mihi  longa  dat  Ida  trabes. 
Fundatura  citas  flectuntur  robora  naves, 

Texitur  et  costis  panda  carina  suis.  110 

Addimus  antennas,  et  vela  sequentia  malos  : 

Accipit  et  pictos  puppis  adunca  deos. 

Qua  tamen  ipse  vehor,  comitata  Cupidine  parvo 
Sponsor  conjugii  stat  dea  picta  sui.  114 
Imposita  est  fact®  postquam  manus  ultima  classi, 
Protinus  JEgmis  ire  [jubebar]  aquis. 

EA  pater  et  genitrix  inhibent  mea  vota  rogando, 
Propositumque  pia  voce  morantur  iter  : 

Et  soror  effusis,  ut  erat,  Cassandra  capillis, 

Cum  vellent  nostr®  jam  dare  vela  rates,  12C 
Quos  ruis  ?  exclamat ;  referes  incendia  tecum  : 
Quanta  per  hac,  nescis,  flamma  petatur  aquas. 

Vera  fuit  vates :  dictos  invenimus  ignes ; 

Et  ferus  in  molli  pectore  flagrat  amor.  124 
Portubus  egredior ;  ventisque  ferentibus  usus 
Applicor  in  terras,  CEbali  nympha,  tuas. 
Excipit  hospitio  vir  me  tuus.  Hocquoque  factum 
Non  sine  consilio  numinibusque  deum. 

Ille  quidem  ostendit,  quicquid  Lacedaemone  tota 
Ostendi  dignum  conspicuumque  fuit.  130 

Sed  mihi  laudatam  cupienti  cernere  formam. 
Lumina,  nil  aliud,  quo  caperentur,  erat. 

Ut  vidi,  obstupui ;  prascordiaque  intima  sensi 
Attonitus  curis  intumuisse  novis.  34 

His  similes  vultus,  quantum  reminiscor,  habebat, 
Venit  in  arbitrium  cum  Cytherea  meum. 

Si  tu  venisses  pariter  certamen  in  illud, 

In  dubium  Veneris  palma  futura  fuit. 

Magna  quidem  de  te  rumor  praeconia  fecit, 
Nullaque  de  facie  nescia  terra  tua  est;  140 
Nec  tibi  par  usquam  Phrygia,  nec  solis  ab  ortu 
Inter  formosas  altera  nomen  habet. 

Credis  at  hoc  nobis  ?  minor  est  tua  gloria  vero  : 

Eamaque  de  forma  paene  maligna  tua  est. 
Plus  hic  invenio,  quam  quod  promiserit  illa  : 

Et  tua  materia  gloria  victa  sua  est.  146 

Ergo  arsit  merito,  qui  noverat  omnia,  Theseus  : 

Et  visa  es  tanto  digna  rapina  viro  : 

More  tuae  gentis  nitida  dum  nuda  palaestra  149 
Ludis,  et  es  nudis  femina  mista  viris  ;  [quam. 
Quod  rapuit,  laudo  :  miror,  quod  reddidit  un- 
Tam  bona  constanter  praeda  tenenda  fuit. 
Ante  recississet  caput  hoc  cervice  cruenta, 
Quam  tu  de  thalamis  abstraherere  meis. 

Tene  manus  unquam  nostrae  dimittere  vellent  ? 

Tene  meo  paterer  vivus  abire  sinu  ?  156 

Si  reddenda  fores,  aliquid  tamen  ante  tulissem  : 

Nec  Venus  ex  toto  nostra  fuisset  iners. 

Tei  mihi  virginitas  esset  libata  ;  vel  illud, 

Quod  poterat  salva  virginitate  rapi.  160 
Da  modo  te  ;  quae  sit  Paridi  constantia,  nosce3. 

Flamma  rogi  flammas  finiet  una  meas. 
Praeposui  regnis  ego  te,  quae  maxima  quondam 
Pollicita  est  nobis  nupta  sororque  Jovis.  164 
Dumque  tuo  possem  circumdare  brachia  collo, 
Contemta  est  virtus,  Pallade  dante,  mihi. 

Nec  piget,  aut  unquam  stulte  legisse  videbor  : 

Permanet  in  voto  mens  mea  firma  suo. 

Spem  modo  ne  nostram  fleri  patiare  caducam 
Te  precor,  o  tanto  digna  labore  peti.  170 
Non  ego  conjugium  generosae  degener  opto, 

Nec  mea,  crede  mihi,  turpiter  uxor  eris. 
Pleiada,  si  quaeres,  in  nostra  gente  Jovemque 
Invenies,  medios  ut  taceamus  avos. 

Sceptra  parens  Asiae,  qua  nulla  beatior  ora,  175 
Finibus  immensis  vix  obeunda  tenet. 
Innumeras  urbes,  atque  aurea  tecta  videbis, 
Quaeque  suos  dicas  templa  decere  deos. 

Ilion  adspicies,  firmataque  turribus  altis 

Moenia,  Phoebeae  structa  canore  lyrae.  180 
Quid  tibi  de  turba  narrem  numeroque  virorum  ? 

Vix  populum  tellus  sustinet  illa  suum. 
Occurrent  denso  tibi  Troades  agmine  matres  : 

Nec  capient  Phrygias  atria  nostra  nurus. 

O  quoties  dices,  Quam  pauper  Achaia  nostra  est ! 

Una  domus  quaevis  urbis  habebit  opes.  186 
Nec  mihi  fas  fuerit  Sparten  contemnere  vestram. 

In  qua  tu  nata  es,  terra  beata  mihi  est. 

Parca  sed  est  Sparte  :  tu  cultu  divite  digna  es. 

Ad  talem  formam  non  facit  iste  locus.  190 
Tano  faciem  largis  sine  fine  paratibus  uti, 
Deliciisque  decet  luxuriare  novis. 


Cum  videas  cultum  nostra  de  gente  virorum, 
Qualem  Dardani  das  credis  habere  nurus  ?  1 94 
Da  modo  te  facilem  :  nec  dedignare  maritum, 
Rure  Therapnaeo  nata  puella,  Phrygem. 

Phryx  erat,  et  nostro  genitus  de  sanguine,  qui 
nunc 

Cum  dis  potandas  nectare  miscet  aquas. 

Phryx  erat  Auroras  conjux  :  tamen  abstulit  illum 
Extremum  noctis  quae  dea  finit  iter.  200 
Phryx  etiam  Anchises,  volucrum  cui  mater 
Amorum 

Gaudet  in  Idaeis  concubuisse  jugis. 

Nec,  puto,  collatis  forma  Menelaus  et  annis, 
Judice  te,  nobis  anteferendus  erit.  204 

Non  dabimus  certe  socerum  tibi  clara  fugantem 
Lumina,  qui  trepidos  a  dape  vertat  equos ; 
Nec  pater  est  Priamo  soceri  de  caede  cruentus, 
Et  qui  Myrtoas  crimine  signet  aquas  ; 

Nec  proavo  Stygia  nostro  captantur  in  unda  209 
Poma,  nec  in  mediis  quaeritur  humor  aquis. 
Quid  tamen  hoc  refert,  si  te  tenet  ortus  ab  illis  ? 

Cogitur  huic  domui  Jupiter  esse  socer. 

Heu  facinus  !  totis  indignus  noctibus  ille 

Te  tenet,  amplexu  perfruiturque  tuo  :  214 

At  mihi  conspiceris  posita  vix  denique  mensa : 
Multaque,  quae  laedant,  hoc  quoque  tempus 
habet. 

Hostibus  eveniant  convivia  talia  nostris, 
Experior  posito  qualia  saepe  mero. 

Poenitet  hospitii,  cum,  me  spectante,  lacertos 
Imposuit  collo  rusticus  iste  tuo.  220 

Rumpor,  et  invideo,  quid  enim  tamen  omnia 
narrem  ? 

Membra  superjecta  cum  tua  veste  fovet. 
Oscula  cum  vero  coram  non  dura  daretis, 

Ante  oculos  posui  pocula  sumta  meos. 

Lumina  demitto,  cum  te  tenet  arctius  ille  :  225 
Crescit  et  invito  lentus  in  ore  cibus. 

Saepe  dedi  gemitus :  et  te,  lasciva,  notavi 
In  gemitu  risum  non  tenuisse  meo. 

Saepe  mero  volui  flammam  compescere  :  at  illa 
Crevit,  et  ebrietas  ignis  in  igne  fuit.  230 
Multaque  ne  videam,  versa  cervice  recumbo  ; 

Sed  revocas  oculos  protinus  ipsa  meos. 

Quid  faciam  dubito.  Dolor  est  meus  illa  videre. 

Sed  dolor  a  facie  major  abesse  tua. 

Qua  licet  et  possum,  luctor  celare  furorem  :  235 
Sed  tamen  apparet  dissimulatus  amor. 

Nec  tibi  verba  damus :  sentis  mea  vulnera,  sentis. 

Atque  utinam  soli  sint  ea  nota  tibi ! 

Ah  quoties,  lacrymis  venientibus,  ora  reflexi, 

Ne  causam  fletus  quaereret  ille  mei !  240 

Ah  quoties  juvenum  narravi  potus  amores, 

Ad  vultus  referens  singula  verba  tuos  ! 
Indiciumque  mei  ficto  sub  nomine  feci.  .  ‘ 

Ille  ego,  si  nescis,  verus  amator  eram.  244 
Quin  etiam,  ut  possem  verbis  petulantius  uti, 
Non  semel  ebrietas  est  simulata  mihi. 

Prodita  sunt,  memini,  tunica  tua  pectora  laxa, 
Atque  oculis  aditum  nuda  dedere  meis  ; 
Pectora  vel  puris  nivibus,  vel  lacte,  tuamque 
Complexo  matrem  candidiora  Jove.  250 
Dum  stupeo  visis,  nam  pocula  forte  tenebam, 
Tortilis  e  digitis  excidit  ansa  meis. 

Oscula  si  natae  dederas,  ego  protinus  illa 

Hermiones  tenero  laetus  ab  ore  tuli.  254 
Et  modo  cantabam  veteres  resupinus  amores : 

Et  modo  per  nutum  signa  tegenda  dabam. 

Et  comitum  primas,  Clymenen  iEthrarnqua, 
tuarum 

Ausus  sum  blandis  nuper  adire  sonis  . 

Qua?  mihi  non  aliud,  quam  formidare,  locutae, 
Orantis  medias  deseruere  preces.  260 

Di  facerent,  magni  pretium  certaminis  esses, 
Teque  suo  victor  posset  habere  toro  ! 

L't  tulit  Hippomenes  Sclioeneida proemia  cursus ; 

Venit  ut  in  Phrygios  Hippodamia  sinus  ; 

ITt  ferus  Alcides  Acheloia  cornua  fregit,  265 
Dum  petit  amplexus,  Deianira,  tuos  ; 

Nostra  per  has  leges  audacia  fortior  isset, 
Teque  mei  scires  esse  laboris  opus. 

Nunc  mihi  nilsuperest,  nisi  te,  formosa,  precari, 
Amplectique  tuos,  si  patiare,  pedes  :  270 

O  decus,  o  praesens  geminorum  gloria  fratrum  ; 

O  Jove  digna  viro,  ni  Jove  nata  fores  1 
Aut  ego  Sigeos  repetam  te  conjuge  portus, 

Aut  ego  Taenaria  contegar  exui  humo.  27  4 
Non  mea  sunt  summa  leviter  destricta  sagitta 
Pectora :  descendit  vulnus  ad  ossa  meum. 
Hoc  mihi,  nam  repeto,  fore  ut  a  coeleste  sagitta 
Figar,  erat  verax  vaticinata  soror. 

Parce  datum  fatis,  Helene,  contemnere  amorem. 

Sic  habeas  faciles  in  tua  vota  deos.  280 

Multa  quidem  subeunt :  sed  coram  ut  plura  lo¬ 
quamur, 

Excipe  me  lecto  nocte  silente  tuo. 

An  pudet,  et  metuis  Venerem  temerare  maritam, 
Castaque  legitimi  fallere  jura  tori  ?  284 

Ah  nimium  simplex,  Helene,  ne  rustica  dicam, 
Hanc  faciem  culpa  posse  carere  putas  ! 

Aut  faciem  mutes,  aut  sis  non  dura,  necesse  est. 

Lis  est  cum  forma  magna  pudicitiae.  288 
Jupiter  his  gaudet,  gaudet  Venus  aurea  furtis. 

Haec  tibi  nempe  patrem  furta  dedere  Jovem. 
Vix  fieri,  si  sunt  vires  in  semine  avorum, 

Et  Jovis  et  Ledae  filia,  casta  potes. 

Casta  tamen  tum  sis,  cum  te  mea  Troja  tenebit: 

Et  tua  sim,  quaeso,  crimina  solus  ego.  294 
Nunc  ea  peccemus,  quae  corrigat  hora  jugalis  : 

Si  modo  promisit  non  mihi  vana  Venus. 

Sed  tibi  et  hoc  suadet  rebus,  non  voce,  maritus  : 

Ncve  sui  furtis  hospitis  obstet,  abest. 

Non  habuit  tempus,  quo  Cressia  regna  videret, 
Aptius.  O  mira  calliditate  virum  !  300 

Ivit,  et,  Idaei,  mando  tibi,  dixit  iturus, 

Curam  pro  nobis  hospitis,  uxor,  agas. 

Negligis  absentis,  testor,  mandata  mariti : 

Cura  tibi  non  est  hospitis  ulla  tui.  304 

Hunccine  tu  speres  hominem  sine  pectore  dotes 
Posse  satis  formae,  Tyndari,  nosse  tuae  ? 
Falleris  :  ignorat :  nec,  si  bona  summa  putaret 
Quae  tenet,  externo  crederet  illa  viro. 

Ut  te  nec  mea  vox,  nec  te  meus  incitet  ardor ; 

Cogimur  ipsius  commoditate  frui.  310 

Aut  erimus  stulti,  sic  ut  superemus  et  ipsum, 

Si  tam  securum  tempus  abibit  iners. 

Paene  suis  ad  te  manibus  deducit  amantem. 

Utere  non  vafri  simplicitate  viri. 

Sola  jaces  viduo  tam  longa  nocte  cubili ;  315 

In  viduo  jaceo  solus  et  ipse  toro. 

Te  mihi,  meque  tibi  communia  gaudia  jungant. 

Candidior  medio  nox  erit  illa  die. 

Tunc  ego  jurabo  quaevis  tibi  numina,  meque 
Adstringam  verbis  in  sacra  jura  tuis.  320 
Tunc  ego,  si  non  est  fallax  fiducia  nostri, 

.  Efficiam  praesens,  ut  mea  regna  petas. 

Si  pudet,  et  metuis  ne  me  videare  secuta  ; 

Ipse  reus  sine  te  criminis  hujus  agar.  324 
Nam  sequar  ^Egidae  factum,  fratrumque  tuorum. 
Exemplo  tangi  non  propiore  potes. 


Te  rapuit  Theseus ;  geminas  Leucippidas  illi . 

Quartus  in  exemplis  annumerabor  ego. 

Troia  classis  adest,  armis  instructa  virisque. 

Jam  facient  celeres  remus  et  aura  vias.  330 
Ibis  Dardanias  ingens  regina  per  urbes, 

Teque  novam  credet  vulgus  adesse  deam  : 
Quaqus  feres  gressus,  adolebunt  cinnama  flam¬ 
mae, 

Csesaque  sanguineam  victima  planget  humum  : 
Dona  pater  fratresque,  et  cum  genitrice  sorores, 
Iliadesque  omnes,  totaque  Troja  dabit.  336 
Hei  mihi  !  pars  a  me  vix  dicitur  ulla  futuri. 

Plura  feres,  quam  quae  littera  nostra  refert. 
Nec  tu  rapta  time,  ne  nos  fera  bella  sequantur, 
Concitet  et  vires  Graecia  magna  suas.  340 
Tot  prius  abductis,  dic  quae  repetita  per  arma  est  ? 

Crede  mihi,  vanos  res  habet  ista  metus. 
Nomine  ceperunt  Aquilonis  Erechthida  Thraces : 

Et  tuta  a  bello  Bistonis  ora  fuit. 

Phasida  puppe  nova  vexit  Pagasaeus  Iason  .  345 
La-sa  nec  est  Colcha  Thessala  terra  manu. 

Te  quoque  qui  rapuit,  rapuit  Minoida  Theseus  : 

Nulla  tamen  Minos  Cretas  ad  arma  vocat. 
Terror  in  his  ipso  major  solet  esse  periclo  : 

Quaque  timere  libet,  pertimuisse  pudet.  350 
Finge  tamen,  si  vis,  ingens  consurgere  bellum  : 

Et  mihi  sunt  vires,  et  mea  tela  nocent. 

Nec  minor  est  Asias,  quam  vestrae  copia  terrae  : 

Illa  viris  dives,  dives  abundat  equis. 

Noc  plus  Atrides  animi  Menelaus  habebit,  355 
Quam  Paris,  aut  armis  anteferendus  erit 
Paene  puer  caesis  abducta  armenta  recepi 
Hostibus :  et  causam  nominis  inde  tuli. 

Paene  puer  vario  juvenes  certamine  vici, 

In  quibus  Ilioneus,  Deiphobusque  fuit.  360 
Neve  putes,  non  me,  nisi  cominus,  esse  timendum : 

Figitur  in  jusso  nostra  sagitta  loco. 

Num  potes  haec  illi  primae  dare  facta  juventae  ? 

Instruere  Atriden  num  potes  arte  mea  ? 
Omnia  si  dederis  ;  numquid  dabis  Tlectora  fra¬ 
trem  ?  365 

Unus  is  innumeri  militis  instar  habet. 

Quid  valeam,  nescis  :  et  te  mea  robora  fallunt. 

Ignoras,  cui  sis  nupta  futura  viro. 

Aut  igitur  nullo  belli  repetere  tumultu, 

Aut  cedent  Marti  Dorica  castra  meo.  370 

Nec  tamen  indigner  pro  tanta  sumere  ferrum 
Conjuge  :  certamen  praemia  magna  movent. 
Tu  quoque,  si  de  te  totus  contenderit  orbis, 
Nomen  ab  aeterna  posteritate  feres.  374 

Spe  modo  non  timida,  dis  hinc  egressa  secundis, 
Exige  cum  plena  munera  pacta  fide. 

Nunc  oculos  tua  cum  violarit  epistola  nostros, 
Non  rescribendi  gloria  visa  levis. 

Ausus  es  hospitii  temeratis,  advena,  sacris, 
Legitimam  nuptae  sollicitare  fidem  ? 

Scilicet  idcirco  ventosa  per  aequora  vectum  5 
Excepit  portu  Taenaris  ora  suo; 

Nec  tibi,  diversa  quamvis  e  gente  venires, 
Oppositas  habuit  regia  nostra  fores  ; 

Esset  ut  officii  merces  injuria  tanti  ? 

Qui  sic  intrabas,  hospes,  an  hostis,  eras  ?  10 

Nec  dubito,  quin  haec,  cum  sit  tam  justa,  vocetur 
Rustica  judicio  nostra  querela  tuo. 

Rustica  sim  sane,  dum  non  oblita  pudoris.; 
Dumque  tenor  vitae  sit  sine  labe  m«*. 

Si  non  est  ficto  vultus  mihi  tristis  in  ore,  15 
Nec  sedeo  duris  torva  superciliis; 

Fama  tamen  clara  est,  et  adhuc  sine  crimine  vixi, 
Et  laudem  de  me  nullus  adulter  habet. 

Quo  magis  admiror,  quae  sit  fiducia  coepti, 
Spemque  tori  dederit  quae  tibi  causa  mei.  20 
An,  quia  vim  nobis  Neptunius  attulit  heros, 
Ilapta  semel,  videor  bis  quoque  digna  rapi  ? 
Crimen  erat  nostrum,  si  delenita  fuissem : 

Cum  sim  rapta,  meum  quid,  nisi  nolle,  fuit  ? 
Non  tamen  e  facto  fructum  tulit  ille  petitum :  25 
Excepto  redii  passa  timore  nihil. 

Oscula  luctanti  tantummodo  pauca  protervus 
Abstulit :  ulterius  nil  habet  ille  mei. 

Quae  tua  nequitia  est,  non  his  contenta  fuisset. 

Di  melius  !  similis  non  fuit  ille  tui.  30 

Eeddidit  intactam ;  minuitque  modestia  crimen : 

Et  juvenem  facti  poenituisse  patet. 

Thesea  poenituit,  Paris  ut  succederet  illi  ; 

Ne  quando  nomen  non  sit  in  ore  meum  ?  34 

Nec  tamen  irascor ;  quis  enim  irascatur  amanti  ? 

Si  modo,  quem  praefers,  non  simulatur  amor. 
Hoc  quoque  enim  dubito.  Non  quo  fiducia  desit, 
Aut  mea  si  facies  non  bene  nota  mihi : 

Sed  quia  credulitas  damno  solet  esse  puellis, 
Yerbaque  dicuntur  vestra  carere  fide.  40 
At  peccant  aliae,  matronaque  rara  pudica  est. 

Quid  prohibet  raris  nomen  inesse  meum  ? 
Nam  mea  quod  visa  est  tibi  mater  idonea,  cujus 
Exemplo  flecti  me  quoque  posse  putes ; 

Matris  in  admisso,  falsa  sub  imagine  lusae,  45 
Error  inest :  pluma  tectus  adulter  erat. 

Nil  ego,  si  peccem,  possim  nescisse,  nec  ullus 
Error,  qui  facti  erimen  obumbret,  erit. 

Illa  bene  erravit,  vitiumque  auctore  redemit. 

Felix  in  culpa  quo  Jove  dicar  ego  ?  50 

Quod  genus,  et  proavos,  et  regia  nomina  jactas : 

Clara  satis  domus  haec  nobilitate  sua  est. 
Jupiter  ut  soceri  proavus  taceatur,  et  omne 
Tantalidae  Pelopis  Tyndareique  decus  ;  54 

Dat  mihi  Leda  Jovem  cycno  decepta  parentem, 
Quae  falsam  gremio  credula  fovit  avem. 

I  nunc,  et  Phrygiae  late  primordia  gentis, 
Cumque  suo  Priamum  Laomedonte  refer. 
Quos  ego  suspicio :  sed,  qui  tibi  gloria  magna  est 
Quintus,  is  a  nostro  nomine  primus  erit.  60 
Sceptra  tuae  quamvis  rear  esse  potentia  Trojae, 
Non  tamen  haec  illis  esse  minora  puto. 

Si  jam  divitiis  locus  hic  numeroque  virorum 
Vincitur  :  at  certe  barbara  terra  tua  est. 
Munera  tanta  quidem  promittit  epistola  dives,  65 
"Ut  possint  ipsas  illa  movere  deas. 

Sed  si  jam  fines  vellem  transire  pudoris, 

Tu  melior  culpae  causa  futurus  eras. 

Aut  ego  perpetuo  famam  sine  labe  tenebo ; 

Aut  ego  te  potius,  quam  tua  dona,  sequar.  70 
Utque  ea  non  sperno  ;  sic  acceptissima  semper 
Munera  sunt,  auctor  quae  pretiosa  facit. 

Plus  multo  est,  quod  amas  ;  quod  sum  tibi  causa 
laboris ; 

Quod  per  tam  longas  spes  tua  venit  aquas. 

Illa  quoque,  apposita  quae  nunc  facis,  improbe, 
mensa,  75 

Quamvis  experiar  dissimulare,  noto. 

Cum  modo  me  spectas  oculis,  lascive,  protervis, 
Quos  vix  instantes  lumina  nostra  ferunt ; 

Et  modo  suspiras ;  modo  pocula  proxima  nobis 
Sumis,  quaque  bibi,  tu  quoque  parte  bibis.  80 
%h  quoties  digitis,  quoties  ego  tecta  notavi 
Signa  supercilio  paene  loquente  dari ! 


Et  saepe  extimui,  ne  vir  meus  illa  videret, 

Non  satis  occultis  erubuique  notis. 

Saepe  vel  exiguo,  vel  nullo  murmure,  dixi,  85 
Nil  pudet  hunc.  Nec  vox  haec  mea  falsa  fuit. 
Orbe  quoque  in  mensae  legi  sub  nomine  nostro, 
Quod  deducta  mero  littera  fecit,  Amo. 
Credere  me  tamen  hoc  oculo  renuente  negavi. 

Hei  mihi !  jam  didici,  sic  quoque  posse  loqui. 
His  ego  blanditiis,  si  peccatura  fuissem,  91 
Flecterer  :  his  poterant  pectora  nostra  capi. 
Est  quoque,  confiteor,  facies  tibi  rara:  potestque 
Velle  sub  amplexus  ire  puella  tuos. 

Altera  vel  potius  felix  sine  crimine  fiat,  95 
Quam  cadat  externo  noster  amore  pudor. 
Disce  meo  exemplo,  formosis  posse  carere. 

Est  virtus  placitis  abstinuisse  bonis. 

Quam  multos  credas  juvenes  optare,  quod  optas, 
Qui  sapiant  ?  oculos  an  Paris  unus  habes  ?  100 
Non  tu  plus  cernis  :  sed  plus  temerarius  audes. 

Nec  tibi  plus  cordis,  sed  magis  oris,  inest. 
Tunc  ego  te  vellem  celeri  venisse  carina, 

Cum  mea  virginitas  mille  petita  procis. 

Si  te  vidissem,  primus  de  mille  fuisses.  105 
Judicio  veniam  vir  dabit  ipse  meo. 

Ad  possessa  venis  praeceptaque  gaudia  serus. 

Spes  tua  lenta  fuit :  quod  petis,  alter  habet. 
Ut  tamen  optarem  fieri  tibi  Troia  conjux  ; 

Invitam  sic  me  nec  Menelaus  habet.  110 
Desine  molle,  precor,  verbis  convellere  pectus  : 

Neve  mihi,  quam  te  dicis  amare,  noce  : 

Sed  sine,  quam  tribuit  sortem  fortuna,  tueri : 

Nec  spolium  nostri  turpe  pudoris  habe. 

At  Venus  hoc  pacta  est :  et  in  altas  vallibus  Idas 
Tres  tibi  se  nudas  exhibuere  deae  :  116 

Unaque  cum  regnum,  belli  daret  altera  laudem, 
Tyndaridos  conjux,  tertia  dixit,  eris. 

Credere  vix  equidem  coelestia  corpora  possum 
Arbitrio  formam  supposuisse  tuo.  120 

Utque  sit  hoc  verum,  certe  pars  altera  ficta  est, 
Judicii  pretium  qua  data  dicor  ego. 

Non  est  tanta  mihi  fiducia  corporis,  ut  me 
Maxima,  teste  dea,  dona  fuisse  putem. 
Contenta  est  oculis  hominum  mea  forma  probari ; 

Laudatrix  Venus  est  invidiosa  mihi.  126 

Sed  nihil  infirmo :  faveo  quoque  laudibus  istis  : 

Nam  mea  vox  quare,  quod  cupit,  esse  neget  ? 
Nec  tu  succense,  nimium  mihi  creditus  aegre. 

Tarda  solet  magnis  rebus  inesse  fides.  130 

Prima  mea  est  igitur  Veneri  placuisse  voluptas ; 

Proxima,  me  visam  praemia  summa  tibi : 

Nec  te  Palladios,  nec  te  Junonis  honores 
Auditis  Helenae  praeposuisse  bonis. 

Ergo  ego  sum  virtus  ?  ego  sum  tibi  nobile  reg¬ 
num?  135 

Ferrea  sim,  si  non  hoc  ego  pectus  amem. 

F errea,  crede  mihi,  non  sum :  sed  amare  repugno 
Illum,  quem  fieri  vix  puto  posse  meum. 

Quid  bibulum  curvo  proscindere  littus  aratro, 
Spemque  sequi  coner,  quam  locus  ipse  neget  ? 
Sum  rudis  ad  V eneris  furtum  :  nullaque  fidelem, 
Di  mihi  sunt  testes,  lusimus  arte  virum.  142 
Nunc  quoque,  quod  tacito  mando  mea  verba  li¬ 
bello, 

Fungitur  officio  littera  nostra  novo. 

Felices  quibus  usus  adest:  ego,  nescia  rerum, 
Difficilem  culpae  suspicor  esse  viam.  [omneC 
Ipse  malo  metus  est.  Jam  nunc  confundor,  et 
'In  nostris  oculos  vultibus  esse  reor. 

Nec  reor  hoc  falso.  Sensi  mala  murmura  vulgi 
Et  quasdam  voces  rettulit  vEthra  mihi.  1§C 

At  tu  dissimula ;  nisi  si  desistere  mavis. 

Sed  cur  desistas  ?  dissimulare  potes. 

Lude,  sed  occulte.  Major,  non  maxima,  nobis 
'  Est  data  libertas,  quod  Menelaus  abest. 

Ille  quidem  procul  est,  ita  re  cogente,  profectus. 

Magna  fuit  subitae  justaque  causa  viae  :  156 

Aut  mihi  sic  visum  est.  Ego,  cum  dubitaret 
an  iret, 

Quamprimum,  dixi,  fac  rediturus  eas. 

Omine  laetatus  dedit  oscula:  Resque,  domusque, 
Et  tibi  sit  curae  Troius  hospes,  ait.  160 

Vix  tenui  risum  ;  quem  dum  compescere  luctor, 
Nil  illi  potui  dicere,  praeter,  Erit. 

Vela  quidem  Creten  ventis  dedit  ille  secundis  : 

Sed  tu  non  ideo  cuncta  licere  puta. 

Sic  meus  hinc  vir  abest,  ut  me  custodiat  absens. 

An  nescis  longas  regibus  esse  manus  ?  166 

Famaquoque  estoneri.  Nam  quo  constantius  ore 
Laudamur  vestro,  justius  ille  timet.  [est : 
Quae  juvat,  ut  nunc  est,  eadem  mihi  gloria  damno 
Et  melius  famae  verba  dedisse  foret.  170 
Nec,  quod  abest,  hic  me  tecum  mirare  relictam  : 

Moribus  et  vitae  credidit  ille  meae. 

De  facie  metuit,  vitae  confidit:  et  illum 
Securum  probitas,  forma  timere  facit. 
Tempora  ne  pereant  ultro  data,  praecipis,  utque 
Simplicis  utamur  commoditate  viri.  176 

Et  libet,  et  timeo ;  nec  adhuc  exacta  voluntas 
Est  satis ;  in  dubio  pectora  nostra  labant. 

Et  vir  abest  nobis ;  et  tu  sine  conjuge  dormis  ; 

Inque  vicem  tua  me,  te  mea  forma  capit ;  180 
Et  longae  noctes;  et  jam  sermone  coimus  ; 

Et  tu,  me  miseram  !  blandus ;  et  una  domus. 
Et  peream,  si  non  invitant  omnia  culpam. 

Nescio  quo  tardor,  sed  tamen  ipsa  metu. 

Quam  male  persuades,  utinam  bene  cogere  pos¬ 
sis  !  185 

Vi  mea  rusticitas  excutienda  fuit. 

Utilis  interdum  est  ipsis  injuria  passis. 

Sic  certe  felix  esse  coacta  velim. 

Dum  novus  est,  potius  coepto  pugnemus  amori. 

Flamma  recens  parva  sparsa  resedit  aqua.  190 
Certus  in  hospitibus  non  est  amor  ;  errat, ut  ipsi  : 

Cumque  nihil  speres  firmius  esse,  ftiit. 
Hypsipyle  testis,  testis  Minoia  virgo  est, 

In  non  exhibitis  utraque  lusa  toris. 

Tu  quoque  dilectam  multos,  infide,  per  annos 
Diceris  (Enonen  destituisse  tuam.  196 

N  ec  tamen  ipse  negas ;  et  nobis  omnia  de  te 
Quaerere,  si  nescis,  maxima  cura  fuit. 

Adde  quod,  ut  cupias  constans  in  amore  manere, 
Non  potes :  expediunt  jam  tua  vela  Phryges. 
Dum  loqueris  mecum,  dum  nox  sperata  paratur, 
Qui  ferat  in  patriam,  jam  tibi  ventus  erit.  202 
Cursibus  in  mediis  novitatis  plena  relinques 
Gaudia  :  cum  ventis  noster  abibit  amor. 

An  sequar,  ut  suades, laudataque  Pergama  visam, 
Pronurus  et  magni  Laomedontis  ero  ?  206 

Non  ita  contemno  volucris  praeconia  Famae, 

Ut  probris  terras  impleat  illa  meis. 

Quid  de  me  Sparte  poterit,  quid  Achaia  tota, 
Quid  gentes  Asiae,  quid  tua  Troja  loqui  ?  210 
Quid  Priamus  de  me,  Priami  quid  sentiet  uxor, 
fotque  tui  fratres,  Dardanidesque  nurus  ? 

Tu  quoque  qui  poteris  tibi  me  sperare  fidelem, 

Et  non  exemplis  anxius  esse  tuis  ? 

Quicunque  Iliacos  intraverit  advena  portus,  215 
*s  tibi  solliciti  causa  timoris  erit. 

Inse  mini  quoties  iratus,  Adultera,  dices  1 
Oblitus  nostro  crimen  inesse  tuum. 


Delicti  fies  idem  reprehensor  et  auctor. 

Terra,  precor,  vultus  obruat  ante  meos.  220 
At  fruar  Iliacis  opibus,  cultuque  beato  ; 

Donaque  promissis  uberiora  feram.  [tur, 
Purpura  nempe  mihi,  pretiosaque  texta  dabun- 
Congestoque  auri  pondere  dives  ero. 

Da  veniam  fassae  ;  non  sunt  tua  munera  tanti. 

Nescio  quo  tellus  me  tenet  ista  modo.  226 
Quis  mihi,  si  laedar,  Phrygiis  succurrat  in  oris  ? 

Unde  petam  fratres,  unde  parentis  opem  ? 
Omnia  Medeae  fallax  promisit  Iason : 

Pulsa  est  iEsonia  num  minus  illa  domo  ?  230 
Non  erat  iEetes,  ad  quem  despecta  rediret ; 

Non  Ipsea  parens  Chalciopeque  soror. 

Tale  nihil  timeo :  st  .  nec  Medea  timebat. 

Fallitur  augurio  spes  bona  saepe  suo. 

Omnibus  invenies,  quae  nunc  jactantur  in  alto, 
Navibus  a  portu  lene  fuisse  fretum.  236 
Fax  quoque  me  terret,  quam  se  peperisse  cruen¬ 
tam 

Ante  diem  partus  est  tua  visa  parens. 

Et  vatum  timeo  monitus,  quos  igne  Pelasgo 
Ilion  arsuram  praemonuisse  ferunt.  240 

Utque  favet  Cytherea  tibi,  quia  vicit,  habetque 
Parta  per  arbitrium  bina  tropaea  tuum  ; 

Sic  illas  vereor,  quae,  si  tua  gloria  vera  est, 
Judice  te  causam  non  tenuere  duae. 

Nec  dubito,  quin,  te  si  prosequar,  arma  parentur. 

Ibit  per  gladios,  hei  mihi !  noster  amor.  246 
An  fera  Cantauris  indicere  bella  coegit 
Atracis  Haemonios  Hippodamia  viros  ; 

Tu  fore  tam  justa  lentum  Menelaon  in  ira, 

Et  geminos  fratres,  Tyndareumque  putas  ? 
Quod  bene  te  jactes,  et  fortia  facta  loquaris  ; 

A  verbis  facies  dissidet  ista  suis.  252 

Apta  magis  Veneri,  quam  sunt  tua  corpora 
Marti. 

Bella  gerant  fortes :  tu,  Pari,  semper  ama. 
Hectora,  quem  laudas,  pro  te  pugnare  jubeto  : 

Militia  est  operis  altera  digna  tuis.  256 

His  ego,  si  saperem,  paulloque  audacior  essem, 
Uterer.  Utetur,  si  qua  puella  sapit.. 

Aut  ego  deposito  faciam  fortasse  pudore  ; 

Et  dabo  conjunctas  tempore  victa  manus.  260 
Quod  petis,  ut  furtim  praesentes  plura  loquamur  ; 

Scimus  quid  captes,  colloquiumque  voces. 

Sed  nimium  properas,  et  adhuc  tua  messis  in 
herba  est. 

Haec  mora  sit  voto  forsan  amica  tuo. 

Hactenus  arcanum  furtivae  conscia  mentis  265 
Littera,  jam  lasso  pollice,  sistat  opus. 

Caetera  per  socias  Clymenen  iEthramque  loqua¬ 
mur, 

Quae  mihi  sunt  comites  consiliumque  duae. 

Mittit  Abydenus,  quam  mallet  ferre,  salutem, 

Si  cadat  ira  maris,  Sesti  puella,  tibi. 

Si  mihi  di  faciles,  et  sunt  in  amore  secundi, 
Invitis  oculis  haec  mea  verba  leges.  [tur, 
Sed  non  sunt  faciles  :  nam  cur  mea  vota  moren- 
Currere  me  nota  nec  patiantur  aqua  ?  6 

Ipsa  vides  coelum  pice  nigrius,  et  freta  ventis 
Turbida,  perque  cavas  vix  obeunda  rates. 

Unus,  et  hic  audax,  a  quo  tibi  littera  nostra 
Redditur,  e  portu  navita  movit  iter.  10 
Adscensursvs  eram :  nisi  quod, cum  vincula  pror® 
Solveret,  in  speculis  omnis  Abydos  erat. 

Non  poteram  celare  meos,  velut  ante,  parentes : 

Quemque  tegi  volumus,  non  latuisset  amor. 
Protinus  haec  scribens,  Felix,  i,  littera,  dixi:  15 
Jam  tibi  formosam  porriget  illa  manum. 
Forsitan  admotis  dominae  tangere  labellis, 
Rumpere  dum  niveo  vincula  dente  volet. 
Talibus  exiguo  dictis  mihi  murmure  Verbis, 

C  se  ter  a  cum  charta  dextra  locuta  mea  est.  *20 
At  quanto  mallem,  quam  scriberet,  illa  nataret, 
Meque  per  assuetas  sedula  ferret  aquas  ! 
Aptior  illa  quidem  placido  dare  verbera  ponto  : 

Est  tamen  et  sensus  apta  ministra  mei. 
Septima  nox  agitur,  spatium  mihi  longius  anno, 
Sollicitum  raucis  ut  mare  fervet  aquis.  26 
His  ego  si  vidi  mulcentem  pectora  somnum 
Noctibus,  insani  sit  mora  longa  freti. 

Rupe  sedens  aliqua  specto  tua  littora  tristis, 

Et  quo  non  possum  corpore,  mente  feror.  30 
Lumina  quin  etiam  summa  vigilantia  turre 
Aut  videt,  aut  acies  nostra  videre  putat. 

Ter  mihi  deposita  est  in  sicca  vestis  arena ; 

Ter  grave  tentavi  carpere  nudus  iter. 

Obstitit  inceptis  tumidum  juvenilibus  sequor, 
Mersit  et  adversis  ora  natantis  aquis.  36 
At  tu,  de  rapidis  immansuetissime  ventis, 

Quid  mecum  certa  praelia  mente  geris  ? 

In  me,  si  nescis,  Borea,  non  aequora,  saevis. 

Quid  faceres,  esset  ni  tibi  notus  amor  ?  40 

Tam  gelidus  cum  sis,  non  te  tamen,  improbe, 
quondam 

Ignibus  Actaeis  incaluisse  neges. 

Gaudia  rapturo  si  quis  tibi  claudere  vellet 
Aerios  aditus,  quo  paterere  modo  ? 

Parce,  precor,  facilemque  move  moderatius  au¬ 
ram.  45 

Imperet  Hippotades  sic  tibi  triste  nihil. 

Yana  peto,  precibusque  meis  obmurmurat  ipse: 

Quasque  quatit,  nulla  parte  coercet  aquas. 
Nunc  daret  audaces  utinam  mihi  Daedalus  alas  ! 

Icarium  quamvis  hic  prope  littus  adest.  50 
Quicquid  erit,  patiar :  liceat  modo  corpus  in 
auras 

Tollere,  quod  dubia  saepe  pependit  aqua. 
Interea,  dum  cuncta  negant  ventique  fretumque, 
Mente  agito  furti  tempora  prima  mei. 

Nox  erat  incipiens  (namque  est  meminisse  vo¬ 
luptas)  55 

Cum  foribus  patriis  egrediebar  amans. 

Nec  mora;  deposito  pariter  cum  veste  timore, 
Jactabam  liquido  brachia  lenta  mari. 

Luna  fere  tremulum  praebebat  lumen  eunti, 

Ut  comes  in  nostras  officiosa  vias.  60 

Hanc  ego  suspiciens,  Faveas,  dea  candida,  dixi ; 

Et  subeant  animo  Latmia  saxa  tuo. 

Non  sinat  Endymion  te  pectoris  esse  severi. 

Flecte,  precor,  vultus  ad  mea  furta  tuos. 

Tu,  dea,  mortalem  caelo  delapsa  petebas.  65 
Vera  loqui  liceat;  quam  sequor,  ipsa  dea  est. 
Neu  referam  mores  coelesti  pectore  dignos  ; 

Forma  nisi  in  veras  non  cadit  illa  deas. 

A  Veneris  facie  non  est  prior  ulla,  tuaque. 

Neve  meis  credas  vocibus,  ipsa  vides.  70 

Quanto,  cum  fulges  radiis  argentea  puris, 
Concedunt  flammis  sidera  cuncta  tuis  ; 

Tanto  formosis  formosior  omnibus  illa  est : 

Si  dubitas,  csecum,  Cynthia,  lumen  habes. 
Ilsec  ego,  vel  certe  non  his  diversa,  locutus  75 
Per  mihi  cedentes,  [nocte]  ferebar  aquas. 
Unda  repercussae  radiabat  imagine  Lunae, 

Et  nitor  in  tacita  nocte  diurnus  erat : 


Nullaque  vox,  nostras  nullum  veniebat  ad  aures 
Praeter  dimotae  corpore,  murmur,  aquae.  80 
Alcyones  solae  memores  Ceycis  amati 
Nescio  quid  visae  sunt  mihi  dulce  queri. 
Jamque  fatigatis  humero  sub  utroque  lacertis, 
Fortiter  in  summas  erigor  altus  aquas. 

TJ  t  procul  adspexi  lumen,  Meus  ignis  in  illo  est ; 

Illa  meum,  dixi,  littora  numen  habent.  86 
Et  subito  lassis  vires  rediere  lacertis  : 

Visaque,  quam  fuerat,  mollior  unda  mihi. 
Frigora  ne  possim  gelidi  sentire  profundi, 

Qui  calet  in  cupido  pectore,  praestat  amor.  90 
Quo  magis  accedo,  propioraque  littora  fiunt, 
Quoque  minus  restat ;  plus  libet  ire  mihi. 
Cum  vero  possum  cerni  quoque ;  protinus  addis 
Spectatrix  animos,  ut  valeamque  facis. 

Nunc  etiam  nando  dominae  placuisse  laboro,  95 
Atque  oculis  jacto  brachia  nostra  tuio. 

Te  tua  vix  prohibet  nutrix  descendere  in  altum. 

Hoc  quoque  enim  vidi  :  nec  mihi  verba  dabas. 
Nec  tamen  effecit,  quamvis  retinebat  euntem, 
Ne  fleret  prima  pes  tuus  udus  aqua.  100 
Excipis  amplexu,  felieiaque  oscula  jungis  : 

Oscula,  di  magni !  trans  mare  digna  peti. 
Deque  tuis  demtos  humeris  mihi  tradis  amictus, 
Et  madidam  siccas  aequoris  imbre  comam. 
Caetera  nox,  et  nos,  et  turris  conscia  novit,  105 
Quodque  mihi  lumen  per  vada  monstrat  iter. 
Nec  magis  illius  numerari  gaudia  noctis, 
Hellespontiaci  quam  maris  alga  potest. 

Quo  brevius  spatium  nobis  ad  furta  dabatur, 
Hoc  magis  est  cautum,  ne  foret  illud  iners. 
Jamque,  fugatura  Tithoni  conjuge  noctem, 
Praevius  Aurorae  Lucifer  ortus  erat. 

Oscula  congerimus  properata  sine  ordine  raptim, 
Et  querimur  parvas  noctibus  esse  moras. 
Atque  ita  cunctatus,  monitu  nutricis  amaro  115 
Frigida  deserta  littora  turre  peto. 

Digredimur  flentes  :  repetoque  ego  virginis 
aequor, 

Respiciens  dominam,  dum  licet,  usque  meam. 
Si  qua  fides  vero  est ;  veniens  huc  esse  natator, 
Cum  redeo  videor  naufragus  esse  mihi.  120 
Hoc  quoqde  si  credas  ;  ad  te  via  prona  videtur, 
A  te  cum  redeo,  clivus  inertis  aquae. 

Invitus  repeto  patriam  :  quis  credere  possit  ? 

Invitus  certe  nunc  moror  urbe  mea. 
nei  mihi  !  cur  animo  juncti  secernimur  undis  ? 

Unaque  mens,  tellus  non  habet  una  duos  ?  126 
Vel  tua  me  Sestos,  vel  te  mea  sumat  Abydos  : 

Tam  tua  terra  mihi,  quam  tibi  nostra,  placet. 
Cur  ego  confundor,  quoties  confunditur  aequor  ? 

Cur  mihi  causa  levis,  ventus,  obesse  potest  ? 
Jam  nostros  curvi  norunt  delphines  amores,  131 
Ignotum  nec  me  piscibus  esse  reor. 

Jam  patet  attritus  solitarum  limes  aquarum, 
Non  aliter  multa  quam  via  pressa  rota. 

Quod  mihi  non  esset,  nisi  sic,  iter  ante  quere¬ 
bar  : 

At  nunc  per  ventos  hoc  quoque  deesse  queror. 
Fluctibus  immodicis  Athamantidos  aequora  ca¬ 
nent,  137 

Vixque  manet  portu  tuta  carina  suo. 

Hoc  mare,  cum  primum  de  virgine  nomina 
mersa, 

Quae  tenet,  est  nactum,  tale  fuisse  puto.  14C 
Et  satis  amissa  locus  hic  infamis  ab  Helle  est: 

Utque  mihi  parcat,  crimine  nomen  habet. 
Invideo  Phryxo,  quem  per  freta  tristia  tutum 
Aurea  lanigero  vellere  vexit  ovis. 

Nec  tamen  officium  pecoris  navisve  requiro,  145 
Dummodo,  quas  findam  corpore,  dentur  aquas. 
Arte  egeo  nulla  :  fiat  modo  copia  nandi, 

Idem  navigium,  navita,  vector  ero. 

Nec  sequar  aut  Helicen,  aut,  qua  lyros  utitur, 
Arcton : 

Publica  non  curat  sidera  noster  amor.  loU 
Andromeden  alius  spectet,  claramve  Coronam, 
Quaeque  micat  gelido  Parrhasis  Ursa  polo. 

At  mihi,  quod  Perseus  et  cum  Jove  Liber  ama¬ 
runt, 

Indicium  dubiae  non  placet  esse  viae. 

Est  aliud  lumen  multo  mihi  certius  istis,  155 
Non  erit  in  tenebris  quo  duce  noster  amor. 
Hoc  ego  dum  spectem,  Colchos,  et  in  ultima 
Ponti, 

Quaque  viam  fecit  Thessala  pinus,  eam  : 

Et  juvenem  possim  superare  Palsemona  nando, 
Miraque  quem  subito  reddidit  herba  deum. 
Saepe  per  assiduos  languent  mihi  brachia  motus, 
Vixque  per  immensas  fessa  trahuntur  aquas  : 
His  ego  cum  dixi,  Pretium  non  vile  laboris, 

Jam  dominae  vobis  colla  tenenda  dabo  : 
Protinus  illa  valent,  atque  ad  sua  praemia  tendunt, 
Ut  celer  Eleo  carcere  missus  equus.  166 
Ipse  meos  igitur  servo,  quibus  uror,  amores : 

Teque,  magis  coelo  digna  puella,  sequor. 
Digna  quidem  coelo,  sed  adhuc  tellure  morare  : 

Aut  dic,  ad  superos  et  mihi  qua  sit  iter.  170 
Hic  es,  et  exiguum  misero  contingis  amanti  : 

Cumque  mea  fi unt  turbida  mente  freta. 

Quid  mihi,  quod  lato  non  separor  aequore,  pro¬ 
dest  ? 

Num  minus  haec  nobis  tam  brevis  obstat  aqua  ? 
An  malim,  dubito,  toto  procul  orbe  remotus  175 
Cum  domina  longe  spem  quoque  habere  mea. 
Quo  propius  nunc  es,  flamma  propiore  calesco  : 

Et  res  non  semper,  spes  mihi  semper  adest. 
Paene  manu,  quod  amo,  tanta  est  vicinia,  tango  : 

Saepe  sed,  heu !  lacrymas  hoc  mihi  paene  movet. 
Velle  quid  est  aliud  fugientia  prendere  poma, 
Spemque  suo  refugi  fluminis  ore  sequi  ?  182 

Ergo  ego  te  nunquam,  nisi  cum  volet  unda,  te¬ 
nebo  ? 

Et  me  felicem  nulla  videbit  hiems  ?  [unda, 
Cumque  minus  firmum  nil  sit,  quam  ventus  et 
In  ventis  et  aqua  spes  mea  semper  erit  ?  186 
.flistus  adhuc  tamen  est.  Quid,  cum  mihi  laese¬ 
rit  aequor 

Pleias,  et  Arctophylax,  Oleniumque  pecus  ? 
Aut  ego  non  novi,  quam  sit  temerarius,  aut  me 
In  freta  non  cautum  tunc  quoque  mittet  amor. 
N eve  putes  id  me,  quod  abest, promittere  tempus : 

Pignora  polliciti  non  tibi  tarda  dabo.  192 
Sit  tumidum  paucis  etiam  nunc  noctibus  aequor, 
Ire  per  invitas  experiemur  aquas. 

Aut  mihi  continget  felix  audacia  salvo,  195 
Aut  mors  solliciti  finis  amoris  erit. 

Optabo  tamen,  ut  partes  expellar  in  illas  ; 

Et  teneant  portus  naufraga  membra  tuos. 
Flebis  enim,  tactuque  meum  dignabere  corpus  : 

Et,  Mortis,  dices,  huic  ego  causa  fui.  200 
Scilicet  interitus  offenderis  omine  nostri, 
Litteraque  invisa  est  hac  mea  parte  tibi. 
Desino ;  parce  queri.  Sed  et  ut  mare  finiat  iram, 
Accedant,  quaeso,  fac  tua  vota  meis. 

Pace  brevi  nobis  opus  est,  dum  transferor  isto  : 

Cum  tua  contigero  littera,  perstet  hiems.  206 
Ulic  est  aptum  nostrae  navale  carinae, 

Et  melius  nulla  stat  mea  puppis  aqua. 


Illic  me  claudat  Boreas,  ubi  dulce  morari ; 

Tunc  piger  ad  nandum,  tunc  ego  cautus  ero. 
Nec  faciam  surdis  convicia  fluctibus  ulla,  211 
Triste  nataturo  nec  querar  esse  fretum. 

Me  pariter  venti  teneant,  pariterque  lacerti  : 

Per  causas  istic  impediarque  duas.  214 

Cum  patietur  hiems,  remis  ego  corporis  utar. 

Lumen  in  adspectu  tu  modo  semper  habe. 
Interea  pro  me  pernoctet  epistola  tecum  ; 

Quam,  precor,  ut  minima  prosequar  ipse  mora. 

EPISTOLA  XIX. 

HERO  LEANDRO. 

Quam  mihi  misisti  verbis,  Leandre,  salutem, 

Ut  possim  missam  rebus  habere  ;  veni. 

Longa  mora  est  nobis  omnis,  quae  gaudia  differt. 

Da  veniam  fassae  ;  non  patienter  amo. 
Urimur  igne  pari :  sed  sum  tibi  viribus  impar.  5 
Fortius  ingenium  suspicor  esse  viris. 

Ut  corpus,  teneris  ita  mens  infirma  puellis. 

Deficiam,  parvi  temporis  adde  moram. 

Vos,  modo  venando,  modo  rus  geniale  colendo, 
Ponitis  in  varia  tempora  longa  mora.  10 
Aut  fora  vos  retinent,  aut  unctae  dona  palestrae  : 

Flectitis  aut  freno  colla  sequacis  equi. 

Nunc  volucrem  laqueo,  nunc  piscem  ducitis 
hamo. 

Diluitur  posito  serior  hora  mero. 

His  mihi  submetae,  vel  si  minus  acriter  urar,  15 
Quod  faciam,  superest,  praeter  amare,  nihil. 
Quod  superest,  facio  :  teque,  o  mea  sola  voluptas, 
Plus  quoque,  quam  reddi  quod  mihi  possit,  amo. 
Aut  ego  cum  cara  de  te  nutricS  susurro, 

Quaeque  tuum,  miror,  causa  moretur  iter :  20 
Aut  mare  prospiciens,  odioso  concita  vento 
Corripio  verbis  aequora  paene  tuis  : 

Aut,  ubi  saevitiae  paullum  gravis  unda  remisit, 
Posse  quidem,  sed  te  nolle  venire,  queror. 
Dumque  queror,  lacrymae  per  amantia  lumina 
manant :  25 

Pollice  quas  tremulo  conscia  siccat  anus. 

Saepe  tui,  specto,  si  sint  in  littore  passus  : 

Impositas  tanquam  servet  arena  notas. 

Utque  rogem  de  te,  et  scribam  tibi,  si  quis  Abydo 
Venerit,  aut  quaero,  si  quis  Abydon  eat.  30 
Quid  referam,  quoties  dem  vestibus  oscula,  quas 
tu 

Hellespontiaca  ponis  iturus  aqua  ? 

Sic  ubi  lux  acta  est,  et  noctis  amicior  hora 
Exhibuit  pulso  sidera  clara  die ; 

Protinus  in  summa  vigilantia  lumina  turre  35 
Ponimus,  assuetae  signa  notamque  viae  : 
Tortaque  versato  ducentes  stamina  fuso 
Fceminea  tardas  fallimus  arte  moras. 

Quid  loquar  interea  tam  longo  tempore,  quaeris  ? 

Nil,  nisi  Leandri  nomen,  in  ore  meo  est.  40 
Jamne  putes  exisse  domo  mea  gaudia,  nutrix? 

An  vigilant  omnes  ;  et  timet  ille  suos  ? 

Jamne  suas  humeris  illum  deponere  vestes, 
Pallade  jam  pingui  tingere  membra  putes  ? 
Annuit  illa  fere :  non  nostra  quod  oscula  curet ;  45 
Sed  movet  obrepens  somnus  anile  caput. 
Postque  morae  minimum,  Jam  certe  navigat,  in¬ 
quam, 

Lentaque  dimotis  brachia  jactat  aquis. 
Paucaque  cum  tacta  perfeci  stamina  tela,  49 
An  medio  possis,  quaerimus,  esse  freto,  [mur, 
Et  modo  prospicimus  :  timida  modo  voce  preca- 
Ut  tibi  det  faciles  u*ilis  aura  vias. 

Auribus  interdum  voces  captamus,  et  omnem 
Adventus  strepitum  credimus  esse  tui. 

Sic  ubi  deceptae  pars  est  mihi  maxima  noctis  55 
Acta ;  subit  furtim  lumina  fessa  sopor. 
Forsitan  invitus,  mecum  tamen,  improbe,  dor- 

Et,  quanquam  non  vis  ipse  venire,  venis. 

N  am  modo  te  videor  prope  me  spectare  nat  antem  ; 

Brachia  nunc  humeris  humida  ferre  meis  ;  60 
Nunc  dare,  quas  soleo,  madidis  velamina  mem¬ 
bris  ; 

Pectora  nunc  juncto  vestra  fovere  sinu ; 
Multaque  praeterea,  linguae  reticenda  modestae  : 

Quae  fecisse  juvat,  facta  referre  pudet. 

Me  miseram  !  brevis  est  haec,  et  non  vera  vo¬ 
luptas  ;  65 

Nam  tu  cum  somno  semper  abire  soles. 
Firmius,  o,  cupidi  tandem  coeamus  amantes  : 

Nec  careant  vera  gaudia  nostra  fide. 

Cur  ego  tot  viduas  exegi  frigida  noctes  ? 

Cur  toties  a  me,  lente  natator,  abes  ?  70 

Est  mare,  confiteor,  nondum  tractabile  nanti : 

Nocte  sed  hesterna  lenior  aura  fuit. 

Cur  ea  praeterita  est  ?  cur  non  ventura  timebas  ? 

Tam  bona  cur  periit,  nec  tibi  rapta  via  est  ? 
Protinus  ut  similis  detur  tibi  copia  cursus,  75 
Hoc  melior  certe,  quo  prior,  illa  fuit. 

At  cito  mutata  est  jactati  forma  profundi  : 

Tempore,  cum  properas,  saepe  minore  venis. 
Hic,  puto,  deprensus  nil,  quod  querereris,  ha¬ 
beres  ; 

Meque  tibi  amplexo  nulla  noceret  hiems.  80 
Certe  ego  tum  ventos  audirem  lenta  sonantes, 
Et  nunquam  placidas  esse  precarer  aquas. 
Quid  tamen  evenit,  cur  sis  metuentior  undae, 
Contemtumque  prius  nunc  vereare  fretum  ? 
Nam  memini,  cum  te  saevum  veniente  minax- 
que  85 

Non  minus,  aut  multo  non  minus,  aequor  erat : 
Cum  tibi  clamabam,  Sic  tu  temerarius  esto, 

Ne  misera;  virtus  sit  tua  flenda  mihi.  [git  ? 
Unde  novus  timor  hic?  quoque  illa  audacia  fu- 
Magnus  ubi  est  spretis  ille  natator  aquis  ?  90 
Sis  tamen  hoc  potius,  quam  quod  prius  esse  so¬ 
lebas  : 

Et  facias  placidum  per  mare  tutus  iter  : 
Dummodo  sis  idem ;  dum  sic,  ut  scribis,  amemur, 
Flammaque  non  fiat  frigidus  illa  cinis. 

Non  ego  tam  ventos  timeo  mea  vota  morantes, 
Quam,  similis  vento  ne  tuus  erret  amor ;  96 

Ne  non  sim  tanti,  superentque  pericula  causam, 
Et  videar  merces  esse,  labore  minor. 

Interdum  metuo,  patria  ne  laedar,  et  impar 
Ducar  Abydeno  Thressa  puella  toro.  100 
Ferre  tamen  possum  patientius  omnia,  quam  si 
Otia  nescio  qua  pellice  captus  agas  ; 

In  tua  si  veniant  alieni  colla  lacerti, 

Sitque  novus  nostri  finis  amoris  amor. 

Ah  potius  peream,  quam  crimine  vulnerer  isto, 
Fataque  sint  culpa  nostra  priora  tua  !  106 

Nec,  quia  venturi  dederis  mihi  signa  doloris, 
Haec  loquor,  aut  fama  sollicitata  nova. 

Omnia  sed  vereor  :  quis  enim  securus  amavit  ? 

Cogit  et  absentes  plura  timere  locus.  110 
Felices  illas,  sua  quas  praesentia  nosse 
Crimina  vera  jubet,  falsa  timere  vetat. 

Nos  tam  vana  movet,  quam  facta  injuria  fallit : 

Incitat  et  morsus  error  uterque  pares. 

O  utinam  venias  !  aut  ut  ventusve  paterve  115 
Causa  sit,  aut  certe  foemina  nulla,  morae  ! 


Quod  si  quam  sciero,  moriar,  mihi  crede,  do- 
lendo. 

Jamdudum  peccas,  si  mea  fata  petis. 

Sed  neque  peccabis,  frustraque  ego  terreor  istis : 

Quoque  minus  venias,  invida  pugnat  hiems. 
Me  miseram  !  quanto  planguntur  littora  fluctu, 
Et  latet  obscura  condita  nube  dies  !  122 

Forsitan  ad  pontum  mater  pia  venerit  Helles,  • 
Mersaque  roratis  nata  fleatur  aquis  : 

An  mare  ab  inviso  privignae  nomine  dictum  125 
Vexat  in  aequoream  versa  noverca  deam? 
Non  favet,  ut  nunc  est,  teneris  locus  iste  puellis. 

Hac  Helle  periit;  hac  ego  laedor  aqua. 

At  tibi  flammarum  memori,  Neptune,  tuarum 
Nullus  erat  ventis  impediendus  amor  :  13v 

Si  neque  Amymone,  nec  laudatissima  forma 
Criminis  est  Tyro  fabula  vana  tui ;  [nata, 
Lucidaque  Alcyone,  Circeque,  et  [Alymone] 
Et  nondum  nexis  angue  Medusa  comis ; 
Flavaque  Laodice,  coeloque  recepta  Celaeno  ; 

Et  quarum  memini  nomina  lecta  mihi. 

Has  certe  pluresque  canunt,  Neptune,  poetae 
Molle  latus  lateri  composuisse  tuo. 

Cur  igitur,  toties  vires  expertus  amoris, 

Assuetum  nobis  turbine  claudis  iter  ?  140 

Parce,  ferox,  latoque  mari  tua  praelia  misce. 

Seducit  terras  haec  brevis  unda  duas. 

Te  decet  aut  magnas  magnum  jactare  carinas, 
Aut  etiam  totis  classibus  esse  trucem. 

Turpe  deo  pelagi,  juvenem  terrere  natantem  : 

Gloriaque  est  stagno  quolibet  ista  minor.  146 
Nobilis  ille  quidem  est,  et  clarus  origine :  sed 
non 

A  tibi  suspecto  ducit  Ulixe  genus. 

Da  veniam,  servaque  duos.  Natat  ille:  sed  isdem 
Corpus  Leandri,  spes  mea,  pendet  aquis.  1 50 
Sternuit  et  lumen :  posito  nam  scribimus  illo : 

Sternuit,  et  nobis  prospera  signa  dedit. 

Ecce  merum  nutrix  faustos  instillat  in  ignes, 
Crasque  erimus  plures,  inquit,  et  ipsa  bibit. 
Effice  nos  plures,  evicta  per  sequor  a  lapsus,  155 
O  penitus  toto  corde  recepte  mihi. 

In  tua  castra  redi,  socii  desertor  Amoris. 

Ponuntur  medio  cur  mea  membra  toro  ? 

Quod  timeas  non  est.  Auso  Venus  ipsa  favebit. 
Sternet  et  aequoreas,  aequore  nata,  vias.  160 
Ire  libet  tumidas  ipsi  mihi  saepe  per  undas  : 

Sed  solet  hoc  maribus  tutius  esse  fretum. 

Nam  cur,  hoc  vectis  Phryxo  Phryxique  sorore, 
Sela  dedit  vastis  foemina  nomen  aquis  ? 
Forsitan  ad  reditum  metuas  ne  tempora  desint., 
Aut  gemini  nequeas  ferre  laboris  onus.  166 
At  nos  diversi  medium  coeamus  in  aequor, 
Obviaque  in  summis  oscula  demus  aquis : 
Atque  ita  quisque  suas  iterum  redeamus  ad  urbes. 

Exiguum,  sed  plus  quam  nihil,  illud  erit.  170 
Vel  pudor  hic  utinam,  qui  nos  clam  cogit  amare, 
Vel  timidus  famae  cedere  vellet  amor  !  [nant. 
Nunc  male  res  junctae,  calor  et  reverentia,  pug- 
Quid  sequar,  in  dubio  est.  Haec  decet;  ille 
juvat. 

Ut  semel  intravit  Colchos  Pagasaeus  Iason,  175 
Impositam  celeri  Phasida  puppe  tulit. 

Ut  semel  Idaeus  Lacedaemona  venit  adulter, 

Cum  praeda  rediit  protinus  ille  sua. 

Tu,  quam  saepe  petis  quod  amas,  tam  saepe  re¬ 
linquis  : 

Et  quoties  grave  fit  puppibus  ire,  natas.  180 
Sic  tamen,  o,  juvenis  tumidarum  victor  aquarum. 
Sic  facito  spernas,  ut  vereare,  fretum. 

Arte  laboratae  merguntur  ab  aequore  puppes : 

Tu  tua  plus  remis  brachia  posse  putes  i 
Quod  cupis,  hoc  nautae  metuunt,  Leandre,  natare 
Exitus  hic  fractis  puppibus  esse  solet.  18b 
Me  miseram !  cupio  non  persuadere,  quod  hortor : 

Sisque,  precor,  monitis  fortior  ipse  meis  : 
Dummodo  pervenias,  excussaque  saepe  per  undas 
Injicias  humeris  brachia  lassa  meis.  190 

Sed  mihi,  caeruleas  quoties  obvertor  ad  undas, 
Nescio  quae  pavidum  frigora  pectus  habent. 
Nec  minus  hesternae  confundor  imagine  noctis  ; 

Quamvis  est  sacris  illa  piata  meis. 

Namque  sub  Auroram,  jam  dormitante  lucerna, 
(Somnia  quo  cerni  tempore  vera  solent)  196 
Stamina  de  digitis  cecidere  sopore  remissis, 
Collaque  pulvino  nostra  ferenda  dedi. 

Hic  ego  ventosas  nantem  delphina  per  undas 
Cernere  non  dubia  sum  mihi  visa  fide :  200 

Quem,  postquam  bibulis  illisit  fluctus  arenis, 
Unda  simul  miserum  vitaque  deseruit. 
Quicquid  id  est,  timeo.  Nec  tu  mea  somnia  ride : 

Nec  nisi  tranquillo  brachia  crede  mari. 

Si  tibi  non  parcis,  dilectae  parce  puellae  :  205 

Quae  nunquam,  nisi  te  sospite,  sospes  erit. 
Spes  tamen  est  fractis  vicinae  pacis  in  undis. 

Tum  placidas  tuto  pectore  finde  vias. 

Interea,  nanti  quoniam  freta  pervia  non  sunt, 
Leniat  invisas  littera  missa  moras.  210 

EPISTOLA  XX. 

ACONTIOS  CYDIPP* 

Pone  metum :  nihil  hic  iterum  jurabis  amanti. 

Promissam  satis  est  te  semel  esse  mihi. 
Perlege  :  discedat  sic  corpore  languor  ab  isto, 
Qui  meus  est,  ulla  parte  dolente,  dolor. 

Quid  pudor  ora  subit  ?  nam,  sicut  in  sede  Dianae, 
Suspicor  ingenuas  erubuisse  genas.  6 

Conjugium  pactamque  fidem,  non  crimina,  posco : 

Debitus  ut  conjux,  non  ut  adulter,  amo. 

Yerba  licet  repetas,  quae  demtus  ab  arbore  fcetus 
Pertulit  ad  castas,  me  jaciente,  manus  ;  10 

Invenies  illic  id  te  spondere,  quod  opto 
Te  potius,  virgo,  quam  meminisse  deam. 

Nunc  quoque  idem  timeo :  sed  idem  tamen 
acrius  illud 

Assumsit  vires ;  auctaque  flamma  mora  est. 
Quique  fuit  nunquam  parvus,  nunc  tempore 
longo,  1 5 

Et  spe,  quam  dederas  tu  mihi,  crevit  amor. 
Spem  mihi  tu  dederas :  meus  hic  tibi  credidit 
ardor. 

Non  potes  hoc  factum  teste  negare  dea. 

Affuit,  et  praesens,  ut  erat,  tua  verba  notavit : 

Et  visa  est  mota  dicta  probasse  coma.  20 

Deceptam  dicas  nostra  te  fraude  licebit ; 

Dum  fraudis  nostrae  causa  feratur  amor. 

Fraus  mea  quid  petiit,  nisi  quo  tibi  jungerer  uni  ? 

Id  me,  quod  quereris,  conciliare  potest. 

Non  ego  natura,  nec  sum  tam  callidus  usu :  25 

Sollertem  tu  me,  crede,  puella,  facis. 

Te  mihi  compositis,  si  quid  tamen  egimus,  a  me 
Adstrinxit  verbis  ingeniosus  Amor. 

Dictatis  ab  eo  feci  sponsalia  verbis, 

Consultoque  fui  juris  Amore  vafer.  30 

Sit  fraus  huic  nomen  facto,  dicarque  dolosus  : 

Si  tamen  est,  quod  ames  velle  tenere,  dolus. 
5n  iterum  scribo,  mittoque  rogantia  verba. 

Altera  fraus  hsee  est,  quodque  quseraris  habes. 
Si  noceo,  quod  amo,  fateor,  sine  fine  nocebo  ;  35 
Teque,  peti  caveas  tu  licet  usque,  petam. 


Per  gladios  alii  placitas  rapuero  puellas : 

Scripta  mihi  caute  littera  crimen  erit  ? 

Di  faciant,  possim  plures  imponere  nodos, 

Ut  tua  sit  nulla  libera  parte  fides  l  40 

Mille  doli  restant :  clivo  sudamus  in  imo. 

Ardor  inexpertum  nil  sinet  esse  meus. 

Sit  dubium,  possisne  capi ;  captabere  certe. 

Exitus  in  dis  est :  sed  capiere  tamen. 

Ut  partem  effugias,  non  omnia  retia  falles  ;  45 

Quae  tibi,  quam  credis,  plura  tetendit  amor. 
Si  non  proficiant  artes,  veniemus  ad  arma ; 

Inque  tui  cupido  rapta  ferere  sinu. 

Non  sum,  qui  soleam  Paridis  reprehendere  fac¬ 
tum, 

Nec  quenquam,  qui,  vir  posset  ut  esse,  fuit.  50 
Nos  quoque :  sed  taceo.  Mors  hujus  poena  rapinae 
Ut  sit,  erit,  quam  te  non  habuisse,  minor. 

Aut  esses  formosa  minus,  peterere  modeste. 

Audaces  facie  cogimur  esse  tua. 

Tu  facis  hoc,  oculique  tui,  quibus  ignea  cedunt 
Sidera,  qui  flammae  causa  fuere  meae  ;  56 

Hoc  flavi  faciunt  crines,  et  eburnea  cervix  ; 

Quaeque,  precor,  veniant  in  mea  colla  manus ; 
Et  decor,  et  vultus  sine  rusticitate  pudentes ; 

Et,  Thetidi  quales  vix  rear  esse,  pedes.  60 
Caetera  si  possem  laudare,  beatior  essem : 

Nec  dubito,  totum  quin  sibi  par  sit  opus. 

Ilac  ego  compulsus,  non  est  mirabile,  forma, 

Si  pignus  volui  vocis  habere  tuae. 

Denique,  dum  captam  tu  te  cogare  fateri,  65 
Insidiis  esto  capta  puella  meis. 

Invidiam  patiar :  passo  sua  praemia  dentur. 

Cur  suus  a  tanto  crimine  fructus  abest  ? 
Hesionen  Telamon,  Briseida  cepit  Achilles  : 

Utraque  victorem  victa  secuta  suum.  70 
Quamlibet  accuses,  et  sis  irata,  licebit ; 

Irata  liceat  dum  mihi  posse  frui. 

Idem,  qui  facimus,  factam  tenuabimus  iram : 

Copia  placandae  sit  modo  parva  tui. 

Ante  tuos  flentem  liceat  consistere  vultus ;  75 

Et  liceat  lacrymis  addere  verba  suis  ; 

Utque  solent  famuli,  cum  verbera  saeva  verentur, 
Tendere  submissas  ad  tua  crura  manus. 
Ignoras  tua  jura ;  voca :  cur  arguor  absens  ? 

Jamdudum  dominae  more  venire  jube.  80 
Ipsa  meos  scindas  licet  imperiosa  capillos, 
Oraque  sint  digitis  livida  facta  tuis : 

Omnia  perpetiar :  tantum  fortasse  timebo, 
Corpore  laedatur  ne  manus  ista  meo. 

Sed  neque  compedibus,  nec  me  compesce  catenis : 

Servabor  firmo  vinctus  amore  tui.  86 

Cum  bene  se,  quantumque  volet,  satiaverit  ira, 
Ipsa  tibi  dices,  Quam  patienter  amat  1 
Ipsa  tibi  dices,  ubi  videris  omnia  ferre, 

Tam  bene  qui  servit,  serviat  iste  mihi.  90 
Nunc  reus  infelix  absens  agor  :  et  mea,  cum  sit 
Optima,  non  ullo  causa  tuente  perit. 

Hoc  quoque,  quod  jus  est,  sit  scriptum  injuria 
nostrum : 

Quod  de  me  solo  nempe  queraris,  habes. 

Non  meruit  falli  mecum  quoque  Delia.  Si  non 
Vis  mihi  promissum  reddere,  redde  dege.  96 
Affuit,  et  vidit,  cum  tu  decepta  rubebas  : 

Et  vocem  memori  condidit  aure  tuam. 

Omnia  re  careant :  nihil  est  violentius  illa, 

Cum  sua,  quod  nolim,  numina  laesa  videt.  100 
Testis  erit  Calydonis  aper :  nam  scimus,  ut  illo 
Sit  magis  in  natum  saeva  reperta  parens. 
Testis  et  Actaeon,  quondam  fera  creditus  illis, 
Ipse  dedit  leto  cum  quibus  ante  feras :  104 

Qu»que  superba  parens,  saxo  per  corpus  oborto, 
N  unc  quoque  Mygdonia  flebilis  exstat  humo. 
Hei  mihi,  Cydippe  !  timeo  tibi  dicere  verum. 
Ne  videar  causa  falsa  monere  mea ;  [aegra 
Dicendum  tamen  est :  hoc  est,  mihi  crede,  quod 
Ipso  nubendi  tempore  saepe  jaces.  110 

Consulit  ipsa  tibi ;  neu  sis  perjura  laborat : 

Et  salvam  salva  te  cupit  esse  fide. 

Inde  fit,  ut,  quoties  [existere]  perfida  tentas, 
Peccatum  toties  corrigat  illa  tuum. 

Parce  movere  feros  animosae  virginis  arcus.  115 
Mitis  adhuc  fieri,  si  patiare,  potest. 

Parce,  precor,  teneros  corrumpere  febribus  artus. 

Servetur  facies  ista  fruenda  mihi ; 

Serventur  vultus  ad  nostra  incendia  nati  ; 

Quique  subest  niveo  laetus  in  ore  rubor.  120 
Hostibus  e  si  quis,  ne  fias  nostra,  repugnat ; 

Sic  sit,  ut,  invalida  te,  solet  esse  mihi. 
Torqueor  ex  aequo  vel  te  nubente,  vel  aegra  : 

Dicere  nec  possum,  quid  minus  ipse  velim. 
Maceror  interdum,  quod  sim  tibi  causa  dolendi : 

Teque  mea  laedi  calliditate  puto.  126 

In  caput  haec  nostrum  dominae  perjuria,  quaeso, 
Eveniant :  poena  tuta  sit  illa  mea. 

Ne  tamen  ignorem,  quid  agas,  ad  limina  crebro 
Anxius  huc  illuc  dissimulanter  eo.  130 

Subsequor  ancillam  furtim  famulumve,  requi¬ 
rens, 

Profuerint  somni  quid  tibi,  quidve  cibi. 

Me  miserum !  quod  non  medicorum  jussa  mi¬ 
nistro, 

Effingoque  manus,  insideoque  toro.  134 

Et  rursus  miserum,  quod,  me  procul  inde  remoto, 
Quem  minime  vellem,  forsitan  alter  adest. 

Ille  manus  istas  effingit,  et  assidet  aegrae, 

Invisus  superis,  cum  superisque  mihi. 
Dumque  suo  tentat  salientem  pollice  venam, 
Candida  per  causam  brachia  saepe  tenet ;  140 
Contrectatque  sinus,  et  forsitan  oscula  jungit. 

Officio  merces  plenior  ista  suo  est. 

Quis  tibi  permisit  nostras  praecerpere  messes  ? 

Ad  sepem  alterius  quis  tibi  fecit  iter  ? 

Iste  sinus  meus  est :  mea  turpiter  oscula  sumis. 

A  mihi  promisso  corpore  tolle  manus.  146 
Improbe,  tolle  manus.  Quam  tangis,  nostra 
futura  est. 

Postmodo  si  facias  istud,  adulter  eris. 

Elige  de  vacuis,  quam  non  sibi  vindicet  alter. 

Si  nescis,  dominum  res  habet  ista  suum.  150 
Nec  mihi  credideris  :  recitetur  formula  pacti. 

Neu  falsam  dicas  esse,  face  ipsa  legat. 
Alterius  thalamo,  tibi  nos,  tibi  dicimus,  exi. 

Quid  facis  hic  ?  exi ;  non  vacat  iste  torus. 
Nam  quod  habes  et  tu  humani  verba  altera  pacti ; 

Non  erit  idcirco  par  tua  causa  meae.  156 
II age  mihi  se  pepigit ;  pater  hanc  tibi,  primus 
ab  illa: 

Sed  propior  certe,  quam  pater,  ipsa  sibi  est. 
Promisit  pater  hanc :  haec  adjuravit  amanti. 

Ille  homines,  haec  est  testificata  deam.  1 60 
Hic  metuit  mendax,  timet  hage  perjura  vocari. 

Num  dubites,  hic  sit  major,  an  ille  metus  ? 
Denique,  ut  amborum  conferre  pericula  possis, 
Respice  ad  eventus :  haec  cubat ;  ille  valet. 
Nos  quoque  dissimili  certamina  mente  subimus  ; 

Nec  spes  par  nobis,  nec  timor  aequus  adest. 

Tu  petis  ex  tuto :  gravior  mihi  morte  repulsa  est : 

Idque  ego  jam,  quod  tu  forsan  amabis,  amo. 

6i  tibi  justitiae,  si  recti  cura  fuisset, 

Cedere  debueras  ignibus  ipse  meis  170 


Nunc  quoniam  ferus  hic  pro  causa  pugnat  iniqua. 
Ad  quid,  Cydippe,  littera  nostra  redit  ? 

Hic  facit,  ut  jaceas,  et  sis  suspecta  Dianae. 

Hunc  tu,  si  sapias,  limen  adire  vetes. 

Hoc  faciente  subis  tam  saeva  pericula  vitae.  175 
Atque  utinam  pro  te,  qui  movet  illa,  ferat ! 
Quem  si  reppuleris,  nec,  quem  dea  damnat, 
amaris ; 

Et  tu  continuo,  certe  ego  salvus  ero. 

Siste  metum,  virgo  :  stabili  potiere  salute. 

Fac  modo  polliciti  conscia  templa  colas.  180 
Nec  bove  mactato  coelestia  numina  gaudent, 
Sed,  quae  praestanda  est  et  sine  teste,  fide. 

Ut  valeant  aliae,  ferrum  patiuntur  et  ignes  : 

Fert  aliis  tristem  succus  amarus  opem. 

Nil  opus  est  istis  ;  tantum  perjuria  vita,  185 
Teque  simul  serva,  meque,  datamque  fidem. 
Praeteritae  veniam  dabit  ignorantia  culpae : 

Exciderint  animo  foedera  lecta  tuo. 
Admonita  es  modo  voce  mea,  modo  [cassibus] 
istis, 

Quos,  quoties  tentas  fallere,  ferre  soles.  190 
His  quoque  vitatis,  in  partu  nempe  rogabis, 

Ut  tibi  luciferas  offerat  illa  manus. 

Audiet ;  et,  repetens  quae  sint  audita,  requiret 
Tpsa,  tibi  de  quo  conjuge  partus  eat. 
Promittes  votum ;  scit  te  promittere  falso :  195 
Jurabis  ;  scit  te  fallere  posse  deos. 

Non  agitur  de  me  :  cura  majore  laboro. 

Anxia  sunt  vitae  pectora  nostra  tuae. 

Cur  modo  te  dubiam  pavidi  flevere  parentes, 
Ignaros  culpae  quos  sinis  esse  tuae  ?  200 

Et  cur  ignorent  ?  matri  licet  omnia  narres ; 

Nil  tua,  Cydippe,  facta  ruboris  habent. 
Ordine  fac  referas :  ut  sis  mihi  cognita  primum, 
Sacra  pharetratae  dum  facis  ipsa  deae  ; 

Ut  te  conspecta  subito  (si  forte  notasti)  205 
Restiterim  fixis  in  tua  membra  genis  ; 

Ut,  te  dum  nimium  miror,  nota  certa  furoris, 
Deciderint  humero  pallia  lapsa  meo. 
Postmodo  nescio  qua  venisse  volubile  malum, 
Yerba  ferens  doctis  insidiosa  notis.  210 
Quod  quia  sit  lectum  sancta  praesente  Diana, 
Esse  tuam  vinctam,  numine  teste,  fidem. 

Ne  tamen  ignoret  quae  sit  sententia  scripto, 
Lecta  tibi  quondam  nunc  quoque  verba  refer. 
Nube,  precor,  dicet,  cui  te  bona  numina  jungunt : 

Quem  fore  jurasti,  sit  gener  ille  mihi.  216 
Quisquis  is  est ;  placeat ;  quoniam  placet  ante 
Dianae. 

Talis  erit  mater,  si  modo  mater  erit. 

Sic  tamen  et  quaerat,  qui  sim  quantusque,  jubeto : 

Inveniet  vobis  consuluisse  deam.  /  220 

Insula,  Coryciis  quondam  celeberrima  Nymphis, 
Cingitur  iEgeo,  nomine  Cea,  mari. 

Illa  mihi  patria  est :  nec,  si  generosa  probaris 
Nomina,  despectis  arguor  ortus  avis. 

Sunt  et  opes  nobis:  sunt  et  sine  crimine  mores  : 

Amplius  utque  nihil,  me  tibi  jungit  amor.  226 
Appeteres  talem  vel  non  jurata  maritum: 

Juratae  vel  non  talis  habendus  erat. 

Hsec  tibi  me  in  somr.  Is  jaculatrix  scribere  Phoebe, 
Haec  tibi  me  vigilem  scribere  jussit  Amor.  230 
E  quibus  alterius  mihi  jam  nocuere  sagittae  : 

Alterius  noceant  ne  tibi  tela,  cave. 

Juncta  salus  nostra  est:  miserere  meique  tuique. 

Quid  dubitas  unam  ferre  duobus  opem  ? 

Quod  si  contigerit ;  cum  jam  data  signa  sona¬ 
bunt, 

Tinctaque  votivo  sanguine  Delos  erit,  236 

Aurea  ponetur  mali  felicis  imago, 

Causaque  versiculis  scripta  duobus  erit : 
Effigie  pomi  testatur  Acontius  hujus, 

Quae  fuerint  in  eo  scripta,  fuisse  rata.  240 
Longior  infirmum  ne  lasset  epistola  corpus, 
Clausula  consueto  sit  sibi  fine  ;  vale. 

EPISTOLA  XXI. 

CYDIPPE  ACONTIO. 

Pertimui,  scriptumque  tuum  sine  murmure  legi, 
Juraret  ne  quos  inscia  lingua  deos. 

Et,  puto,  captasses  iterum:  nisi, ut  ipse  fateris, 
Promissam  scires  me  satis  esse  semel. 

Nec  lectura  fui  :  sed,  si  tibi  dura  fuissem,  5 
Aucta  foret  saevae  forsitan  ira  deae. 

Omnia  cum  faciam,  cum  dem  pia  tura  Dianae  ; 

Illa  tamen  justa  plus  tibi  parte  favet. 

Utque  cupis  credi,  memori  te  vindicat  ira. 

Talis  in  Hippolyto  vix  fuit  illa  suo.  10 

At  mc-lius  virgo  favisset  virginis  annis ; 

Quos  vereor  paucos  ne  velit  esse  mihi. 
Languor  enim  causis  non  apparentibus  haeret, 
Adjuvor  et  nulla  fessa  medentis  ope. 

Quam  tibi  nunc  gracilem  vix  haec  rescribere, 
quamque  15 

Pallida  vix  cubito  membra  levare  putas  ? 

Huc  timor  accedit,  ne  quis,  nisi  conscia  nutrix, 
Colloquii  nobis  sentiat  esse  vices. 

Ante  fores  sedet  haec ;  quid  agamque  roganti¬ 
bus  intus, 

Ut  possim  tuto  scribere,  Dormit,  ait.  20 

Mox  ubi,  secreti  longi  causa  optima,  somnus 
Credibilis  tarda  desinit  esse  mora, 

Jamque  venire  videt,  quos  non  admittere  durum 
est : 

Exscreat,  et  ficta  dat  mihi  signa  nota : 

Sicut  eram,  properans  verba  imperfecta  relinquo, 
Et  tegitur  trepido  littera  cauta  sinu.  26 

Inde  meos  digitos  iterum  repetita  fatigat. 

Quantus  sit  nobis,  adspicis  ipse,  labor. 

Quo,  peream,  si  dignus  eras,  ut  vera  loquamur  : 

Sed  melior  justo,  quamque  mereris,  ego.  30 
Ergo  te  propter  toties  incerta  salutis 
Commentis  poenas  doque  dedique  tuis  ? 

Haec  nobis  formas  te  laudatore  superbae 
Contingit  merces  ?  et  placuisse  nocet  ? 

Si  tibi  deformis,  quod  mallem,  visa  fuissem,  35 
Culpatum  nulla  corpus  egeret  ope. 

Nunc  laudata  gemo  :  nunc  me  certamine  vestro 
Proditis,  et  proprio  vulneror  ipsa  bono. 

Dum  neque  tu  cedis,  nec  se  putat  ille  secundum  ; 

Tu  votis  obstas  illius,  ille  tuis.  40 

Ipsa  velut  navis  jactor,  quam  certus  in  altum 
Propellit  Boreas,  aestus  et  unda  refert. 

Cumque  dies  caris  optata  parentibus  instat, 
Immodicus  pariter  corporis  ardor  inest : 

Et  mihi  conjugii  tempus  crudelis  ad  ipsum  45 
Persephone  nostras  pulsat  acerba  fores. 

Jam  pudet :  et  timeo,  quamvis  mihi  conscia  non 
sim, 

Offensos  videar  ne  meruisse  deos. 

Accidere  hoc  aliquis  casu  contendit :  et  alter 
Acceptum  superis  hunc  negat  esse  virum.  50 
Neve  nihil  credas  in  te  quoque  dicere  famam, 
Facta  veneficiis  pars  putat  ista  tuis. 

Causa  latet :  mala  nostra  patent.  Vos  pace 
movetis 

Aspera  submota  praelia  :  plector  ego. 

Dicam  nunc,  solitoque  tibi  me  decipe  more  :  55 
Quid  facies  odio,  sic  ubi  amore  noces  ? 


Si  laedis,  quod  amas,  hostem  sapienter  amabis. 

Me,  precor,  ut  serves,  perdere  velle  velis. 

Aut  tibi  jam  nulla  est  speratae  cura  puellae, 
Quam  ferus  indigna  tabe  perire  sinis :  60 

Aut,  dea  si  frustra  pro  me  tibi  saeva  rogatur, 
Quid  mihi  ts  jactas  ?  gratia  nulla  tua  est. 
Elige,  quid  fingas.  Non  vis  placare  Dianam  ; 

Immemor  es  nostri :  non  potes ;  illa  tui  est. 

V el  nunquam  mallem,  vel  non  mihi  tempore  in 
illo  65 

Esset  in  iEgoeis  cognita  Delos  aquis. 

Tunc  mea  difficili  deducta  est  aequore  navis, 

Et  fuit  ad  coeptas  hora  sinistra  vias. 

Quo  pede  processi !  quo  me  pede  limine  movi  ! 

Picta  citae  tetigi  quo  pede  texta  ratis!  70 
Bis  tamen  adverso  redierunt  carbasa  vento. 

Mentior  ah  demens  !  ille  secundus  erat. 

Ille  secundus  erat,  qui  me  referebat  euntem. 

Quique  parum  felix  impediebat  iter. 

Atque  utinam  constans  contra  mea  vela  fuisset ! 

Sed  stultum  est  venti  de  levitate  queri.  76 
Mota  loci  fama  properabam  visere  Delon ; 

Et  facere  ignava  puppe  videbar  iter. 

Quam  scepe,  ut  tardis,  feci  convicia  remis, 
Questaque  sum  vento  lintea  parca  dari  !  80 

Et  jam  transieram  Myconon,  jam  Tenon  et  An¬ 
dron  : 

Inque  meis  oculis  candida  Delos  erat. 

Quam  procul  ut  vidi,  Quid  me  fugis,  insula  ? 
dixi : 

Laberis  in  magno  numquid,  ut  ante,  mari  ? 
Institeram  terrae,  cum  jam,  prope  luce  peracta, 
Demere  purpureis  Sol  juga  vellet  equis :  86 

Quos  idem  solitos  postquam  revocavit  ad  ortus, 
Comuntur  nostrae,  matre  jubente,  comae. 

Ipsa  dedit  geffimas  digitis,  et  crinibus  aurum, 

Et  vestes  humeris  induit  ipsa  meis.  90 

Protinus  egressae  superis,  quibus  insula  sacra 
est, 

Flava  salutatis  thura  merumque  damus. 
Dumque  parens  aras  votivo  sanguine  tingit, 
Festaque  fumosis  ingerit  exta  focis; 

Sedula  me  nutrix  alias  quoque  ducit  in  aedes, 
Erramusque  vago  per  loca  sacra  pede.  96 
Et  modo  porticibus  spatior  ;  modo  munera 
regum 

Miror,  et  in  cunctis  stantia  signa  locis  ; 

Miror  et  innumeris  structam  de  cornibus  aram, 
Et  dea  qua  pariens  arbore  nixa  fuit ;  100 

Et  quae  praeterea  (neque  enim  meminive  libetve, 
Quicquid  ibi  vidi,  dicere)  Delos  habet. 
Forsitan  haec  spectans,  a  te  spectabar,  Aconti; 

Yisaque  simplicitas  est  mea  posse  capi. 

In  templum  redeo,  gradibus  sublime,  Dianae. 

Tutior  hoc  ecquis  debuit  esse  locus  ? 

Mittitur  ante  pedes  malum  cum  carmine  tali. 

Hei  mihi !  juravi  nunc  quoque  paene  tibi. 
Sustulit  hoc  nutrix,  mirataque,  Perlege,  dixit. 

Insidias  legi,  magne  poeta,  tuas.  110 

Nomine  conjugii  dicto,  confusa  pudore 
Sensi  me  totis  erubuisse  genis  : 

Luminaque  in  gremio  veluti  defixa  tenebam, 
Lumina  propositi  facta  ministra  tui. 

Improbe,  quid  gaudes  ?  aut  quae  tibi  gloria  parta 
est  ?  H5 

Quidve  vir  elusa  virgine  laudis  habes  ? 

Non  ego  constiteram  sumta  peltata  securi, 

Qualis  in  Iliaco  Penthesilea  solo. 

Nullus  Amazoni  o  caelatus  balteus  auro, 

Sicut  ab  Hippolyte,  praeda  relata  tibi  est.  130 

Verba,  quid  exultas,  tua  si  mihi  verba  dede¬ 
runt  ; 

Sumque  parum  prudens  capta  puella  dolis  ? 
Cydippen  pomum,  pomum  Schoeneida  cepit. 

Tu  nunc  Hippomenes  scilicet  alter  eris. 

At  fuerat  melius,  si  te  puer  iste  tenebat,  125 
Quem  tu  nescio  quas  dicis  habere  faces, 

More  bonis  solito  spem  non  corrumpere  fraude. 

Exoranda  tibi,  non  capienda  fui. 

Cur,  me  cum  peteres,  ea  non  profitenda  putabas, 
Propter  quae  nobis  ipse  petendus  eras  ?  130 

Cogere  cur  potius,  quam  persuadere,  volebas, 

Si  poteram  audita  conditione  capi  ? 

Quid  tibi  nunc  prodest  jurandi  formula  juris, 
Linguaque  praesentem  testificata  deam  ? 

Quae  jurat,  mens  est;  nil  conjuravimus  illa.  135 
Illa  fidem  dictis  addere  sola  potest. 

Consilium  prudensque  animi  sententia  jurat : 

Et,  nisi  judicii,  vincula  nulla  valent. 

Si  tibi  conjugium  volui  promittere  nostrum, 
Exige  polliciti  debita  jura  tori :  1 40 

Sed  si  nil  dedimus,  praeter  sine  pectore  vocem, 
Verba  suis  frustra  viribus  orba  tenes. 

Non  ego  juravi :  legi  jurantia  verba. 

Vir  mihi  non  isto  more  legendus  eras. 

Decipe  sic  alias:  succedat  epistola  pomo.  145 
Si  valet  hoc,  magnas  divitis  aufer  opes ; 

Fac  jurent  reges  sua  se  tibi  regna  daturos  ; 

Sitque  tuum,  toto  quicquid  in  orbe  placet. 
Major  es  hoc  ipsa  multo,  mihi  crede,  Diana. 

Si  tua  tam  praesens  littera  numen  habet.  150 
Cum  tamen  haec  dixi,  cum  me  tibi  firma  negavi, 
Cum  bene  promissi  causa  peracta  mei  est ; 
Confiteor,  timeo  saevae  Latoidos  iram : 

Et  corpus  laedi  suspicor  inde  meum. 

Nam  quare,  quoties  socialia  sacra  parantur,  155 
Nupturae  toties  languida  membra  cadunt  ? 

Ter  mihi  jam  veniens  positas  Hymenaeus  ad  aras 
Fugit,  et  e  thalami  limine  terga  dedit : 

Vixque  manu  pigra  toties  [infusa]  resurgunt 
Lumina  ;  vix  moto  corripit  igne  faces.  160 
Saepe  coronatis  stillant  unguenta  capillis, 

Et  trahitur  multo  splendida  palla  croco. 

Cum  tetigit  limen,  lacrymas  mortisque  timorem 
Cernit,  et  a  cultu  multa  remota  suo. 

Projicit  ipse  sua  deductas  fronte  coronas,  165 
Spissaque  de  nitidis  tergit  amoma  comis  ; 

Et  pudet  in  tristi  laetum  consurgere  turba  ; 

Quique  erat  in  palla,  transit  in  ora  rubor. 

At  mihi,  vae  miserae  !  torrentur  febribus  artus  : 

Et  gravius  justo  pallia  pondus  habent.  170 
Nostraque  plorantes  video  super  ora  parentes  : 

Et,  face  pro  thalami,  fax  mihi  mortis  adest. 
Parce  laboranti,  picta  dea  laeta  pharetra ; 

Daque  salutiferam  jam  mihi  fratris  opem. 
Turpe  tibi  est,  illum  causas  depellere  leti,  175 
Te  contra  titulum  mortis  habere  meae. 
Numquid,  in  umbroso  cum  velles  fonte  lavari, 
Imprudens  vultus  ad  tua  labra  tuli  ? 

Prseteriine  tuas  de  tot  coelestibus  aras  ? 

Atque  tua  est  nostra  spreta  parente  parens  ? 
Nil  ego  peccavi,  nisi  quod  perjuria  legi,  181 
Inque  parum  fausto  carmine  docta  fui. 

Tu  quoque  pro  nobis,  si  non  mentiris  amorem, 
Thura  feras.  Prosint,  quae  nocuere,  manus, 
Cur,  quae  succenset,  quod  adhuc  tibi  pacta 
puella 

Non  tua  fit,  fieri  ne  tua  possit,  agit?  186 
Omnia  de  viva  tibi  sunt  speranda.  Quid  aufert 
Saeva  mihi  vitam,  spem  tibi  diva  mei  ? 


Nec  tu  credideris  illum,  cui  destinor  uxor, 
iEgra  superposita  membra  fovere  manu.  190 
Assidet  ille  quidem,  quantum  permittitur  ipsi  : 

Sed  meminit  nostrum  virginis  esse  torum. 
Jam  quoque  nescio  quid  de  me  sensisse  vi¬ 
detur  : 

Nam  lacrymae  causa  saepe  latente  cadunt. 

Et  minus  audacter  blanditur,  et  oscula  rara  195 
Accipit,  et  timido  me  vocat  ore  suam. 

N  ec  miror  sensisse,  notis  cum  prodar  apertis  : 

In  dextrum  versor,  cum  venit  ille,  latus : 

Nec  loquor;  et  tecto  simulatur  lumine  som¬ 
nus  ; 

Captantem  tactus  rejicioque  manum.  200 
Ingemit,  et  tacito  suspirat  pectore  :  meque 
Offensam,  quamvis  non  mereatur,  habet. 

Hei  mihi,  quod  gaudes,  et  te  juvat  ista  volup¬ 
tas  ! 

Hei  mihi,  quod  sensus  sum  tibi  fassa  meos  ! 

Si  mihi  lingua  foret,  tu  nostra  justius  ira,  205 
Qui  mihi  tenebas  retia,  dignus  eras. 

Scribis,  ut  invalidum  liceat  tibi  visere  corpus ; 

Es  procul  a  nobis  :  et  tamen  inde  noces. 
Mirabar,  quare  tibi  nomen  Acontius  esset : 

Quod  faciat  longe  vulnus,  acumen  habes.  210 
Certe  ego  convalui  nondum  de  vulnere  tali, 

Ut  jaculo,  scriptis  eminus  icta  tuis. 

Quid  tamen  huc  venias  ?  anne  ut  miserabile 
corpus, 

Ingenii  videas  digna  tropaea  tui  ? 

Concidimus  macie ;  color  est  sine  sanguine : 
qualem  215 

In  pomo  refero  mente  fuisse  tuo. 

Candida  nec  mixto  sublucent  ora  rubore : 

Forma  novi  talis  marmoris  esse  solet ; 

Argenti  color  est  inter  convivia  talis, 

Quod  tactum  gelidae  frigore  pallet  aquae.  220 
Si  me  nunc  videas,  visam  prius  esse  negabis : 

Arte  nec  est,  dices,  ista  petenda  mea  : 
Promissique  fidem,  ne  sim  tibi  juncta,  remittes ; 

Et  cupies  illud  non  meminisse  deam. 

Forsitan  et  facies,  jurem  ut  contraria  rursus; 

Quaeque  legam,  mittes  altera  verba  mihi.  226 
Sed  tamen  adspiceres  vellem,  prout  ipse  roga¬ 
bas,  * 

Et  discas  sponsae  languida  membra  tuae. 
Durius  et  ferro  cum  sit  tibi  pectus,  Aconti, 

Tu  veniam  nostris  vocibus  ipse  petas.  230 
Ne  tamen  ignores,  ope  qua  revalescere  possim  : 

Quaeritur  a  Delphis  fata  canente  deo. 

Is  quoque  nescio  quam,  nunc  ut  vaga  fama  su¬ 
surrat, 

Neglectam  queritur  testis  habere  fidem. 

Hoc  deus  et  vates,  hoc  et  mea  carmina  dicunt : 

An  desunt  voto  carmina  nulla  tuo  ?  236 

Unde  tibi  favor  hic  ?  nisi  quod  nova  forte  re- 
perta  est, 

Quae  capiat  magnos  littera  lecta  deos. 

Teque  tenente  deos,  numen  sequor  ipsa  deorum : 

Doque  libens  victas  in  tua  vota  manus.  240 
Fassaque  sum  matri  deceptae  foedera  linguae, 
Lumina  fixa  tenens,  plena  pudoris,  humo. 
Caetera  cura  tua  est.  Plus  hoc  quoque  virgine 
factum, 

Non  timuit  tecum  quod  mea  charta  loqui. 

Jam  satis  invalidos  calamo  lassavimus  artus, 

Et  manus  officium  longius  aegra  negat. 

Quid,  nisi,  quod  cupio  me  jam  conjungere  to 
cum, 

Restat,  ut  adseribat  littera  nostra  ?  Vah. 

OVIDII  NASONIS  AMORUM 

LIBRI  TRES. 


LIBER  PRIMUS. 


EPIGRAMMA  IN  AMORES  SUOS. 

Qui  modo  Nasonis  fueramus  quinque  libelli, 
Tres  sumus:  hoc  illi  praetulit  auctor  opus. 

Ut  jam  nulla  tibi  nos  sit  legisse  voluptas ; 

At  levior  demtis  poena  duobus  erit. 

ELEGIA  I. 

Arma  gravi  numero,  violentaque  bella  parabam 
Edere,  materia  conveniente  modis. 

Par  erat  inferior  versus :  risisse  Cupido 
Dicitur,  atque  unum  surripuisse  pedem. 

Quis  tibi,  saeve  puer,  dedit  hoc  in  carminajuris  ? 

Pieridum  vates,  non  tua  turba,  sumus.  6 

Quid,  si  praeripiat  flavae  Venus  arma  Minervae, 
Ventilet  accensas  flava  Minerva  faces? 

Quis  probet  in  sylvis  Cererem  regnare  jugosis, 
Lege  pharetratae  virginis  arva  coli  ?  10 

Crinibus  insignem  quis  acuta  cuspide  Phoebum 
Instruat,  Aoniam  Marte  movente  lyram  ? 

Sunt  tibi  magna,  puer,  nimiumque  potentia 
regna ; 

Cur  opus  affectas,  ambitiose,  novum  ? 

An,  quod  ubique,  tuum?  tua  sunt  Heliconia 
Tempe?  15 

Vix  etiam  Phoebo  jam  lyra  tuta  sua  est  ? 

Cum  bene  «urrexit  versu  nova  pagina  primo, 
Attenuat  nervos  protinus  ille  meos. 

Nec  mihi  materia  est  numeris  levioribus  apta, 
Aut  puer,  aut  longas  comta  puella  comas.  20 
Questus  eram ;  pharetra  cum  protinus  ille  soluta 
Legit  in  exitium  spicula  facta  meum  : 
Lunavitque  genu  sinuosum  fortiter  arcum  : 

Quodque  canas,  vates,  accipe,  dixit,  opus. 

Me  miserum !  certas  habuit  puer  ille  sagittas. 

Uror,  et  in  vacuo  pectore  regnat  Amor. 

Sex  mihi  surgat  opus  numeris  ;  in  quinque  resi¬ 
dat. 

Ferrea  cum  vestris  bella  valete  modis. 
Cingere  littorea  flaventia  tempora  myrto, 

Musa,  per  undenos  emodulanda  pedes.  30 

ELEGIA  II. 

Esse  quid  hoc  dicam,  quod  tam  mihi  dura  viden¬ 
tur 

Strata,  neque  in  lecto  pallia  nostra  sedent ; 

Et  vacuus  somno  noctem,  quam  longa,  peregi, 
Lassaque  versati  corporis  ossa  dolent  ? 

Nam  puto  sentirem,  si  quo  tentarer  amore.  5 
An  subit,  et  tacita  callidus  arte  nocet  ? 

Sic  erat.  Haeserunt  tenues  in  corde  sagittae. 

Et  possessa  ferus  pectora  versat  Amor. 
Cedimus  ?  an  subitum  luctando  accendimus  ig¬ 
nem? 

Cedamus :  leve  fit,  quod  bene  fertur,  onus.  10 
\  idi  ego  jactatas  mota  face  crescere  flammas, 

Et  vidi  nullo  concutiente  mori. 


Verbera  plura  ferunt,  quam  quos  juvat  u;<is 
j  aratri, 

Detrectant  pressi  dum  juga  prima  boves. 
Asper  equus  duris  contunditur  ora  lupatis  :  15 

j  Frena  minus  sentit,  quisquis  ad  arma  facit. 

|  Acrius  invitos  multoque  ferocius  urget, 

Quam  qui  servitium  ferre  fatentur,  Amor. 

En  ego  confiteor  :  tua  sum  nova  praeda,  Cupido  : 

Porrigimus  victas  ad  tua  jura  manus.  20 
Nil  opus  est  bello:  pacem  veniamque  rogamus, 
j  Nec  tibi  laus,  armis  victus  inermis,  ero. 

Necte  comam  myrto:  maternas  junge  columbas. 
!  Qui  deceat,  currum  vitricus  ipse  dabit ; 

|  Inque  dato  curru,  populo  clamante  triumphum, 
j  Stabis  :  et  adjunctas  arte  movebis  aves.  26 
Ducentur  juvenes  capti  captseque  puellae. 

Haec  tibi  magnificus  pompa  triumphus  erit. 
Ipse  ego,  praeda  recens,  factum  modo  vulnus  ha¬ 
bebo, 

Et  nova  captiva  vincula  mente  feram.  30 
Mens  bona  ducetur  manibus  post  terga  retortis, 
Et  Pudor,  et  castris  quicquid  Amoris  obest. 
Omnia  te  metuent :  ad  te  sua  brachia  tendens 
Vulgus,  Io,  magna  voce,  Triumphe,  canet. 
Blanditiae  comites  tibi  erunt,  Errorque,  Fu¬ 
rorque, 

Assidue  partes  turba  secuta  tuas.  36 

His  tu  militibus  superas  hominesque  deosque : 

Haec  tibi  si  demas  commoda,  nudus  eris. 
Laeta  triumphanti  de  summo  mater  Olympo 
Plaudet,  et  appositas  sparget  in  ora  rosas.  40 
Tu,  pennas  gemma,  gemma  variante  capillos, 
Ibis  in  auratis  aureus  ipse  rotis. 

Tum  quoque  non  paucos,  si  te  bene  novimus, 
ures : 

Tum  quoque  praeteriens  vulnera  multa  dabis. 
Non  possunt,  licet  ipse  velis,  cessare  sagittae.  45 
F ervida  vicino  flamma  vapore  nocet. 

Talis  erat  domita  Bacchus  Gangetide  terra. 

Tu  gravis  alitibus,  tigribus  ille  fuit. 

Ergo,  ego  cum  possim  sacri  pars  esse  triumphi, 
Parce  tuas  in  me  perdere,  victor,  opes.  50 
Adspice  cognati  felicia  Caesaris  arma. 

Qua  vincit,  vietos  protegit  ille  manu. 

ELEGIA  III. 

Justa  precor :  quae  me  nuper  praedata  puella  est, 
Aut  amet,  aut  faciat,  cur  ego  semper  amem. 
Ah  nimium  volui !  tantum  patiatur  amari  ; 

Audierit  nostras  tot  Cytherea  preces. 

Accipe,  per  longos  tibi  qui  deserviat  annos  :  5 

Accipe,  qui  pura  norit  amare  fide. 

Si  me  non  veterum  commendant  magna  paren¬ 
tum 

Nomina ;  si  nostri  sanguinis  auctor  eques  ; 
Nec  meus  innumeris  renovatur  campus  aratris; 
Temperat  et  sumtus  parcus  uterque  parens :  10 

At  Phoebus,  comitesque  novem,  vitisque  reper¬ 
tor, 

Hoc  faciant ;  et,  me  qui  tibi  donat,  Amor  ; 
Et  nulli  cessura  fides  ;  sine  crimine  mores  ; 

N  udaque  simplicitas,  purpureusque  pudor. 
Non  mihi  mille  placent :  non  sum  desultor 
Amoris. 

Tu  mihi,  si  qua  fides,  cura  perennis  eris.  16 
Tecum,  quos  dederint  annos  mihi  fila  sororum, 
Yivere  contingat,  teque  dolente  mori. 

Te  mihi  materiem  felicem  in  carmina  praebe  ; 

Provenient  causa  carmina  digna  sua.  20 
Carmine  nomen  habent  exterrita  cornibus  Io, 

Et  quam  fluminea  lusit  adulter  ave ; 

Quseque,  super  pontum  simulato  vecta  juvenco, 
Virginea  tenuit  cornua  vara  manu. 

Nos  quoque  per  totum  pariter  cantabimur  or¬ 
bem,  25 

Junctaque  semper  erunt  nomina  nostra  tuis. 

ELEGIA  IV. 

Vir  tuus  est  epulas  nobis  aditurus  easdem. 

Ultima  ccena  tuo  sit,  precor,  illa  viro. 

Ergo  ego  dilectam  tantum  conviva  puellam 
Adspiciam  ?  tangi  quem  juvet,  alter  erit  ? 
Alteriusque  sinus  apte  subjecta  fovebis  ?  5 

Injiciet  collo,  cum  volet,  ille  manum  ? 

Desine  mirari,  posito  quod  candida  vino 
Atracis  ambiguos  traxit  in  arma  viros. 

Nec  mihi  sylva  domus,  nec  equo  mea  membra 
cohserent : 

Vix  a  te  videor  posse  tenere  manus.  10 

Quas  tibi  sint  facienda  tamen,  cognosce :  nec 
Euris 

Da  mea,  nec  tepidis  verba  ferenda  Notis. 
Ante  veni,  quam  vir.  Nec,  quid,  si  veneris  ante, 
Possit  agi,  video  :  sed  tamen  ante  veni.  14 
Cum  premit  ille  torum,  vultu  comes  ipsa  modesto 
Ibis,  ut  accumbas :  clam  mihi  tange  pedem. 
Me  specta,  nutusque  meos,  vultumque  loquacem  : 

Excipe  furtivas,  et  refer  ipsa,  notas. 

Verba  superciliis  sine  voce  loquentia  dicam: 

Verba  leges  digitis,  verba  notata  mero.  20 
Cum  tibi  succurrit  Veneris  lascivia  nostrae, 
Purpureas  tenero  pollice  tange  genas. 

Si  quid  erit,  de  me  tacita  quod  mente  queraris, 
Pendeat  extrema  mollis  ab  aure  manus. 

Cum  tibi,  quae  faciam,  mea  lux,  dicamve,  place¬ 
bunt,  25 

Versetur  digitis  annulus  usque  tuis. 

Tange  manu  mensam,  quo  tangunt  more  pre- 
cantes, 

Optabis  merito  cum  mala  multa  viro. 

Quod  tibi  miscuerit,  sapias,  bibat  ipse  jubeto : 

Tu  puerum  leviter  posce,  quod  ipsa  velis.  30 
Quae  tu  reddideris,  ego  primus  pocula  sumam  ; 

Et  qua  tu  biberis,  hac  ego  parte  bibam. 

Si  tibi  forte  dabit,  quos  praegustaverit  ipse, 
Rejice  libatos  illius  ore  cibos. 

Nec  premat  impositis  sinito  tua  colla  lacertis, 
Mite  nec  in  rigido  pectore  pone  caput.  36 
Nec  sinus  admittat  digitos,  habilesve  papillas. 

Oscula  praecipue  nulla  dedisse  velis. 

Oscula  si  dederis,  fiam  manifestus  amator  : 

Et  dicam,  Mea  sunt,  injiciamque  manus.  40 
Haec  tamen  adspiciam :  sed  quae  bene  pallia  ce¬ 
lant, 

Illa  mihi  caeci  causa  timoris  erunt. 

Nec  femori  committe  femur,  nec  crure  cohaere, 
Nec  tenerum  duro  cum  pede  junge  pedem 


Multa  miser  timeo,  quia  feci  multa  proterve :  45 
Exemplique  metu  torqueor  ipse  mei. 

Saepe  mihi,  dominaeque  meae  properata  voluptas 
Veste  sub  injecta  dulce  peregit  opus. 

Hoc  tu  non  facies  :  sed  ne  fecisse  puteris, 
Conscia  de  gremio  pallia  deme  tuo.  50 

Vir  bibat  usque  roga :  precibus  tamen  oscula 
desint. 

Dumque  bibit,  furtim,  si  potes,  adde  merum. 
Si  bene  compositus  somno  vinoque  jacebit, 
Consilium  nobis  resque  locusque  dabunt. 

Cum  surges  abitura  domum,  surgemus  et  omnes ; 

In  medium  turbae  fac  memor  agmen  eas.  56 
Agmine  me  invenies,  aut  invenieris,  in  illo. 

Quicquid  ibi  poteris  tangere,  tange  mei. 

Me  miserum !  paucas  monui  quod  prosit  in  horas. 

Separor  a  domina,  nocte  jubente,  mea.  60 
Nocte  vir  includet:  lacrymis  ego  maestus  obor¬ 
tis, 

Qua  licet,  ad  saevas  prosequar  usque  fores. 
Oscula  jam  sumet :  jam  non  tantum  oscula  su  • 
met. 

Quod  mihi  das  furtim,  jure  coacta  dabis. 
Verum  invita  dato  (potes  hoc)  similisque  co¬ 
actae  ;  65 

Blanditiae  taceant,  sitque  maligna  Venus. 

Si  mea  vota  valent,  illum  quoque  nil  juvet  opto : 

Sin  minus  ;  at  certe  te  juvet  inde  nihil. 

Sed  quaecunque  tamen  noctem  fortuna  sequatur, 
Cras  mihi  constanti  voce  dedisse  nega.  70 

ELEGIA  V. 

JEstus  erat,  mediamque  dies  exegerat  horam  : 

Apposui  medio  membra  levanda  toro. 

Pars  adaperta  fuit,  pars  altera  clausa  fenestrae  : 

Quale  fere  sylvae  lumen  habere  solent ; 

Qualia  sublucent  fugiente  crepuscula  Phoebo ; 

Aut  ubi  nox  abiit,  nec  tamen  orta  dies.  6 
Illa  verecundis  lux  est  praebenda  puellis, 

Qua  timidus  latebras  speret  habere  pudor. 
Ecce  Corinna  venit,  tunica  velata  recincta, 
Candida  dividua  colla  tegente  coma:  ID 

Qualiter  in  thalamos  formosa  Semiramis  isse 
Dicitur,  et  multis  Lais  amata  viris. 

Deripui  tunicam  ;  nec  multum  rara  nocebat : 

Pugnabat  tunica  sed  tamen  illa  tegi. 

Cumque  ita  pugnaret,  tanquam  quae  vincere 
nollet,  15 

Victa  est  non  aegre  proditione  sua. 

Ut  stetit  ante  oculos  posito  velamine  nostros, 

In  toto  nusquam  corpore  menda  fuit. 

Quos  humeros,  quales  vidi  tetigique  lacertos  ! 

Forma  papillarum  quam  fuit  apta  premi !  20 
Quam  castigato  planus  sub  pectore  venter  ! 
Quantum  et  quale  latus  !  quam  juvenile  fe¬ 
mur  ! 

Singula  quid  referam  ?  nil  non  laudabile  vidi : 

Et  nudam  pressi  corpus  ad  usque  meum. 
Caetera  quis  nescit  ?  lassi  requievimus  ambo. 
Proveniant  medii  sic  mihi  saspe  dies.  26 

ELEGIA  VI. 

Janitor  (indignum)  dura  religate  catena, 
Difficilem  moto  cardine  pande  forem. 

Quod  precor,  exiguum  est:  aditu  fac  janua  parvo 
Obliquum  capiat  semiadaperta  latus. 

Longus  amor  tales  corpus  tenuavit  in  usus,  5 
Aptaque  subducto  pondere  membra  dedit. 

Ille  per  excubias  custodum  leniter  ire 
Monstrat :  inoffensos  dirigit  ille  pedes. 

At  quondam  noctem,  simulacraque  vana  time¬ 
bam: 

Mirabar,  tenebris  si  quis  iturus  erat.  10 
Itisit,  ut  audirem,  tenera  cum  matre  Cupido, 

Et  leviter,  Fies  tu  quoque  fortis,  ait. 

Nec  mora ;  venit  amor :  non  umbras  nocte  vo¬ 
lantes, 

Non  timeo  strictas  in  mea  fata  manus. 

Te  nimium  lentum  timeo  ;  tibi  blandior  uni  :  15 
Tu,  me  quo  possis  perdere,  fulmen  habes  ; 

A  dspice  (et,  ut  videas,  immitia  claustra  relaxa) 
Uda  sit  ut  lacrymis  janua  facta  meis. 

Certe  ego,  cum  posita  stares  ad  verbera  veste, 
Ad  dominam  pro  te  verba  tremente  tuli.  20 
Ergo,  quae  valuit  pro  te  quoque  gratia  quondam, 
Heu  facinus !  pro  me  nunc  valet  illa  parum  ? 
Redde  vicem  meritis :  grato  licet  esse.  Quod 
optas, 

Tempora  noctis  eunt :  excute  poste  seram. 
Excute  :  sic  unquam  longa  relevere  catena,  25 
Nec  tibi  perpetuo  serva  bibatur  aqua. 

Ferreus  orantem  nequicquam,  janitor,  audis. 

Roboribus  duris  janua  fulta  riget. 

Urbibus  obsessis  clausae  munimina  portae 

Prosint ;  in  media  pace  quid  arma  times  ?  30 
Quid  facias  hosti,  qui  sic  excludis  amantem  ? 

Tempora  noctis  eunt :  excute  poste  seram. 
Non  ego  militibus  venio  comitatus  et  armis. 

Solus  eram,  si  non  saevus  adesset  Amor. 

Ilunc  ego,  si  cupiam,  nusquam  dimittere  possim. 

Ante  vel  a  membris  dividar  ipse  meis.  3 C 

Ergo  Amor,  et  modicum  circa  mea  tempora  vi¬ 
num 

Mecum  est,  et  madidis  lapsa  corona  comis. 
Arma  quis  haec  timeat  ?  quis  non  eat  obvius  illis  ? 

Tempora  noctis  eunt :  excute  poste  seram.  40 
Lentus  es  ?  an  somnus,  qui  se  male  praebet 
amanti, 

Verba  dat  in  ventos  aure  repulsa  tua  ? 

At  (memini)  primo,  cum  te  celare  solebam, 
Pervigil  in  mediae  sidera  noctis  eras. 

Forsitan  et  tecum  tua  nunc  requiescit  amica.  45 
Heu !  melior  quanto  sors  tua  sorte  mea ! 
Dummodo  sic,  in  me  durae  transite  catenae. 

Tempora  noctis  eunt :  excute  poste  seram. 
Fallimur?  an  verso  sonuerunt  cardine  postes, 
Raucaque  concussae  signa  dedere  fores  ?  50 

Fallimur :  impulsa  est  animoso  janua  vento. 

Hei  mihi,  quam  longe  spem  tulit  aura  meam  ! 
Si  satis  es  raptae,  Borea,  memor  Orithyiae, 

Huc  ades,  et  surdas  Hami  ne  tunde  fores. 

Urbe  silent  tota :  vitreoque  madentia  rore  55 
Tempora  noctis  eunt :  excute  poste  seram. 

Aut  ego  jam  ferroque  ignique  paratior  ipse, 
Quem  face  sustineo,  tecta  superba  petam. 

Nox,  et  Amor,  vinumque,  nihil  moderabile  sua¬ 
dent  : 

Illa  pudore  vacat :  Liber  Amorque  metu.  60 
Omnia  consumsi :  nec  te  precibusve  minisve 
Movimus,  o  foribus  surdior  ipse  tuis. 

Non  te  formosas  decuit  servare  puellae 
Limina  :  sollicito  carcere  dignus  eras. 

Jamque  pruinosos  molitur  Lucifer  axes ;  65 

Inque  suum  miseros  excitat  ales  opus. 

At  tu,  non  laetis  detracta  corona  capillis, 

Dura  super  tota  limina  nocte  jace. 

Iu  dominae,  cum  te  projectam  mane  videbit, 
Temporis  absumti  tam  male  testis  eris.  70 
Qualiscunque  vale,  sentique  abeuntis  amorem, 
Lente,  nec  admisso  turpis  amante  :  vale. 


Vos  quoque  crudeles  rigido  cum  limine  i  ostes, 
Duraque  conservae  ligna  valete  fores. 

ELEGIA  VII. 

Adde  manus  in  vincla  meas,  meruere  catenas, 
Dum  furor  omnis  abit,  si  quis  amicus  ades. 
Nam  furor  in  dominam  temeraria  brachia  movit. 

Flet  mea  vesana  laesa  puella  manu. 

Tunc  ego  vel  caros  potui  violare  parentes,  5 
Saeva  vel  in  sanctos  verbera  ferre  deos. 

Quid  ?  non  et  clypei  dominus  septemplicis  Ajax 
Stravit  deprensos  lata  per  arva  greges  ? 

Et,  vindex  in  matre  patris,  malus  ultor  Orestes 
Ausus  in  arcanas  poscere  tela  deas  ?  10 

Ergo  ego  digestos  potui  laniare  capillos ; 

Nec  dominam  motae  dedecuere  comae  ? 

Sic  formosa  fuit ;  talem  Schoeneida  dicunt 
Maenalias  arcu  sollicitasse  feras. 

Talis  perjuri  promissaque  velaque  Thesei  15 
Flevit  praecipites  Cressa  tulisse  Notos. 

Sic,  nisi  vittatis  quod  erat,  Cassandra,  capillis, 
Procubuit  templo,  casta  Minerva,  tuo. 

Quis  mihi  non,  Demens,  quis  non  mihi,  Barbare, 
dixit  ? 

Ipsa  nihil:  pavido  lingua  retenta  metu.  20 
Sed  taciti  fecere  tamen  convicia  vultus. 

Egit  me  lacrymis,  ore  silente,  reum. 

Ante  meos  humeris  vellem  cecidisse  lacertos  : 

Utilius  potui  parte  carere  mei. 

In  mea  vesanas  habui  dispendia  vires,  25 

Et  valui  poenam  fortis  in  ipse  meam. 

Quid  mihi  vobiscum,  caedis  scelerumque  mi¬ 
nistrae  ? 

Debita  sacrilegae  vincla  subite  manus. 

An,  si  pulsassem  minimum  de  plebe  Quiritem, 
Plecterer;  in  dominam  jus  mihi  majus  erit  ?  30 
Pessima  Tydides  scelerum  monumenta  reliquit. 

Ille  deam  primus  perculit ;  alter  ego. 

Sed  minus  ille  nocens :  mihi,  quam  profitebar 
amari, 

Laesa  est ;  Tydides  saevus  in  hoste  fuit. 

I  nunc,  magnificos  victor  molire  triumphos  ;  35 
Cinge  coniam  lauro,  votaque  redde  Jovi ; 
Quaeque  tuos  currus  comitatus,  turba  sequetur, 
Clamet :  lo  forti  victa  puella  viro  1 
Ante  eat  effuso  tristis  captiva  capillo, 

Si  sinerent  laesae,  candida  tota,  genae.  40 
Aptius  impressis  erat  os  livere  labellis, 

Et  collo  blandi  dentis  habere  notam. 

Denique,  si  tumidi  ritu  torrentis  agebar, 
Caecaque  me  praedam  fecerat  ira  suam ; 

Nonne  satis  fuerat  timidae  inclamasse  puellae, 

Nec  nimium  rigidas  intonuisse  minas  ?  46 

Aut  tunicam  summa  deducere  turpiter  ora 
Ad  mediam  ?  mediae  zona  tulisset  opem. 

At  nunc  sustinui,  raptis  a  fronte  capillis, 

Ferreus  ingenuas  ungue  notare  genas.  50 
Adstitit  illa  amens  albo  et  sine  sanguine  vultu, 
Caeduntur  Pariis  qualia  saxa  jugis. 

Exanimes  artus,  et  membra  trementia  vidi  ; 

Ut  cum  populeas  ventilat  aura  comas ; 

Ut  leni  Zephyro  gracilis  vibratur  arundo  ;  55 

Summave  cum  tepido  stringitur  unda  Noto. 
Suspensasque  diu  lacrymae  fluxere  per  ora, 
Qualiter  abjecta  de  nive  manat  aqua. 

Tunc  ego  me  primum  coepi  sentire  nocentem. 

Sanguis  erant  lacrymae,  quas  dabat  illa,  meus 
Ter  tamen  ante  pedes  volui  procumbere  sup 
plex :  g| 

Ter  formidatas  reppulit  illa  manus. 

OVIDIUS. 


Amor.  Lib.  I. 


At  tu  ne  dubita  (minuet  vindicta  dolorem) 
Protinus  in  vultus  unguibus  ire  meos. 

Nec  nostris  oculis,  nec  nostris  parce  capillis.  65 
Quamlibet  infirmas  adjuvet  ira  manus. 

Neve  mei  sceleris  tam  tristia  signa  supersint, 
Pone  recompositas  in  statione  comas. 

ELEGIA  VIII. 

Est  quaedam  (quicunque  volet  cognoscere  lenam, 
Audiat)  est  quaedam,  nomine  Dipsas,  anus. 
Ex  re  nomen  habet.  Nigri  non  illa  parentem 
Memnonis  in  roseis  sobria  vidit  equis. 

Illa  magas  artes,  AEaeaque  carmina  novit,  5 
Inque  caput  rapidas  arte  recurvat  aquas. 

Scit  bene  quid  gramen,  quid  torto  concita  rhombo 
Licia,  quid  valeat  virus  amantis  equae. 

Cum  voluit,  toto  glomerantur  nubila  coelo  : 

Cum  voluit,  puro  fulget  in  orbe  dies.  10 

Sanguine,  si  qua  fides,  stillantia  sidera  vidi : 

Purpureus  Lunae  sanguine  vultus  erat. 

Hanc  ego  nocturnas  versam  volitare  per  umbras 
Suspicor,  et  pluma  corpus  anile  tegi. 

Suspicor ;  et  fama  est.  Oculis  quoque  pupula 
duplex  15 

Fulminat,  et  gemino  lumen  ab  orbe  venit. 
Evocat  antiquis  proavos  atavosque  sepulcris, 

Et  solidam  longo  carmine  findit  humum. 

Haec  sibi  proposuit  thalamos  temerare  pudicos, 
Nec  tamen  eloquio  lingua  nocente  caret.  20 
Fors  me  sermoni  testem  dedit.  Illa  monebat 
Talia ;  me  duplices  occuluere  fores  : 

Scis  here  te,  mea  lux,  juveni  placuisse  beato. 

Haesit,  et  in  vultu  constitit  usque  tuo. 

Et  cui  non  placeas  ?  nulli  tua  forma  secunda  est. 

Me  miseram  !  dignus  corpore  cultus  abest.  26 
Tam  felix  esses,  quam  formosissima,  vellem. 

Non  ego,  te  facta  divite,  pauper  ero. 

Stella  tibi  oppositi  nocuit  contraria  Martis. 

Mars  abiit :  signo  nunc  Venus  apta  tuo.  30 
Prosit  ut  adveniens,  en  adspice  :  dives  amator 
Te  cupit,  et  curae,  quid  tibi  desit,  habet. 

Est  etiam  facies,  quae  se  tibi  comparet,  illi : 

Si  te  non  emtam  vellet,  emendus  erat. 

Erubuit :  decet  alba  quidem  pudor  ora :  sed 
iste,  35 

Si  simules,  prodest :  verus  obesse  solet. 

Cum  bene  dejectis  gremium  spectabis  ocellis, 
Quantum  quisque  ferat,  respiciendus  erit. 
Forsitan  immundae,  Tatio  regnante,  Sabinae 
.  Noluerint  habiles  pluribus  esse  viris.  40 

Nunc  Mars  externis  animos  exercet  in  armis : 

At  V enus  ASneae  regnat  in  urbe  sui. 

Ludite,  formosae.  Casta  est,  quam  nemo  rogavit : 

Aut,  si  rusticitas  non  vetat,  ipsa  rogat. 

Has  quoque,  quas  frontis  rugas  in  vertice  portas, 
Excute :  de  rugis  crimina  multa  cadent.  46 
Penelope  juvenum  vires  tentabat  in  arcu : 

Qui  latus  argueret,  corneus  arcus  erat. 
Labitur  occulte,  fallitque  volubilis  aetas, 

Ut  celer  admissis  labitur  amnis  aquis.  50 

JE ra  nitent  usu  :  vestis  bona  quaerit  haberi : 

Canescunt  turpi  tecta  relicta  situ. 

Forma,  nisi  admittas,  nullo  exercente  senescit : 

Nec  satis  effectus  unus  et  alter  habent. 
Certior  e  multis,  nec  tam  invidiosa,  rapina  est. 

Plena  venit  canis  de  grege  praeda  lupis. 

Ecce,  quid  iste  tuus  praeter  nova  carmina  vates 
Donat  ?  amatoris  millia  multa  leges. 

Ipse  deus  vatum,  palla  spectabilis  aurea, 

Tractat  inauratae  consona  fila  lyrae.  60 


Qui  dabit,  ille  tibi  magno  sit  majur  Homero. 

Crede  mihi,  res  est  ingeniosa  dare. 

Nec  tu,  si  quis  erit  capitis  mercede  redemtus, 
Despice  :  gypsati  crimen  inane  pedis. 

Nec  te  decipiant  veteres  quinquatria  cerae.  65 
Tolle  tuos  tecum,  pauper  amator,  avos. 

Quid  ?  quia  pulcher  erit,  poscet  sine  munere 
noctem  ? 

Quod  dat,  amatorem  flagitet  ante  suum. 
Parcius  exigito  pretium,  dum  retia  tendis, 

Ne  fugiant :  captos  legibus  ure  tuis.  70 

Nec  nocuit  simulatus  amor.  Sine  credat  amari : 

Sed  cave,  ne  gratis  hic  tibi  constet  amor. 
Saepe  nega  noctes.  Capitis  modo  finge  dolorem  : 

Et  modo,  quae  causas  prmbeat,  Isis  erit. 

Mox  recipe  ;  ut  nullum  patiendi  colligat  usum, 
Neve  relentescat  saepe  repulsus  amor.  76 
Surda  sit  oranti  tua  janua,  laxa  ferenti. 

Audiat  exclusi  verba  receptus  amans. 

Et,  quasi  laesa  prior,  nonnunquam  irascere  laeso. 

Vanescat  culpa  culpa  repensa  tua.  80 

Sed  nunquam  dederis  spatiosum  tempus  in  iram ; 

Saepe  simultates  ira  morata  facit. 

Quin  etiam  discant  oculi  lacrymare  coacti, 

Et  faciant  udas  illa  vel  illa  genas. 

Nec,  si  quem  falles,  tu  perjurare  timeto.  85 
Commodat  illusis  numina  surda  Venus. 
Servus,  et  ad  partes  sollers  aucilla,  parentur, 
Qui  doceant,  apte  quid  tibi  possit  emi : 

Et  sibi  pauca  rogent :  multos  si  pauca  rogabunt, 
Postmodo  de  stipula  grandis  acervus  erit.  90 
Et  soror,  et  mater,  nutrix  quoque,  carpat  aman¬ 
tem. 

Fit  cito  per  multas  praeda  petita  manus. 

Cum  te  deficient  poscendi  munera  causas, 
Natalem  libo  testificare  tuum. 

Ne  securus  amet  nullo  rivale,  caveto.  95 

Non  bene,  si  tollas  praelia,  durat  amor. 

Ille  viri  toto  videat  vestigia  lecto, 

Factaque  lascivis  livida  colla  notis. 

Munera  praecipue  videat,  quae  miserit  alter. 

Si  tibi  nil  dederit,  Sacra  roganda  via  est.  100 
Cum  multa  abstuleris,  ut  non  tamen  omnia  donet ; 

Quod  nunquam  reddas,  commodet  usque  roga. 
Lingua  juvet,  mentemque  tegat.  Blandire,  no- 
ceque. 

Impia  sub  dulci  meile  venena  latent. 

Haec  si  praestiteris,  usu  mihi  cognita  longo,  105 
Nec  tulerint  voces  ventus  et  aura  meas  ; 

Saepe  mihi  dices  vivae  bene  :  saepe  rogabis, 

Ut  mea  defunctae  molliter  ossa  cubent. 

Vox  erat  in  cursu,  cum  me  mea  prodidit  umbra. 

At  nostrae  vix  se  continuere  manus,  110 
Quin  albam  raramque  comam,  lacrymosaque  vino 
Lumina,  rugosas  distraherentque  genas. 

Di  tibi  dent  nullosque  lares,  inopemque  senectam, 
Et  longas  hiemes,  perpetuamque  sitim. 

ELEGIA  IX. 

Militat  omnis  amans,  et  habet  sua  castra  Cupido. 

Attice,  crede  mihi ;  militat  omnis  amans. 

Quae  bello  est  habilis,  Veneri  quoque  convenit, 
aetas. 

Turpe  senex  miles,  turpe  senilis  amor. 

Quos  petiere  duces  annos  in  milite  forti,  5 
Hos  petit  in  socio  bella  puella  toro. 
Pervigilant  ambo  :  terra  requiescit  uterque. 

Ille  fores  dominae  servat,  at  ille  ducis. 

Militis  officium  longa  est  via.  Mitte  puellam  ; 
Strenuus,  exemtc  fine,  sequetur  amans.  lfl 


OVIDIUS. 


Amor.  Dib.  I. 


Ibit  in  adversos  montes,  duplicataque  nimbo 
Flumina,  congestas  exteret  ille  nives. 

Nec  freta  pressurus  tumidos  causabitur  Euros, 
Aptave  verrendis  sidera  quaeret  aquis. 

Quis,  nisi  vel  miles  vel  amans,  et  frigora  noctis, 
Et  denso  mistas  perferet  imbre  nives  ?  16 

Mittitur  infestos  alter  speculator  in  hostes : 

In  rivale  oculos  alter,  ut  hoste,  tenet. 

Ille  graves  urbes,  hic  durae  limen  amicae 

Obsidet :  hic  portas  frangit,  at  ille  fores.  20 
Saepe  soporatos  invadere  profuit  hostes, 

Caedere  et  armata  vulgus  inerme  manu. 

Sic  fera  Threicii  ceciderunt  agmina  Rhesi, 

Et  dominum  capti  deseruistis  equi. 

Saepe  maritorum  somnis  utuntur  amantes,  25 
Et  sua  sopitis  hostibus  arma  movent. 
Custodum  transire  manus,  vigilumque  catervas, 
Militis  et  miseri  semper  amantis  opus. 

Mars  dubius,  nec  certa  Venus;  victique  resur¬ 
gunt; 

Quosque  neges  unquam  posse  jacere,  cadunt. 
Ergo  desidiam  quicunque  vocabit  amorem,  31 
Desinat.  Ingenii  est  experientis  amor. 

Ardet  in  abducta  Briseide  magnus  Achilles. 

Dum  licet,  Argolicas  frangite  Troes  opes. 
Hector  ab  Andromaches  complexibus  ibat  in 
arma :  35 

Et,  galeam  capiti  quae  daret,  uxor  erat. 
Summa  ducum  Atrides,  visa  Priameide,  fertur 
Maenadis  effusis  obstupuisse  comis. 

Mars  quoque  deprensus  fabrilia  vincula  sensit. 

Notior  in  coelo  fabula  nulla  fuit.  40 

Ipse  ego  segnis  eram,  discinctaque  in  otia  natus  : 

Mollierant  animos  lectus  et  umbra  meos. 
Impulit  ignavum  formosae  cura  puellae, 

Jussit  et  in  castris  aera  merere  suis. 

Inde  vides  agilem,  nocturnaque  bella  gerentem. 
Qui  nolet  fieri  desidiosus,  amet.  46 

ELEGIA  X. 

Qualis  ab  Eurota  Phrygiis  avecta  carinis 
Conjugibus  belli  causa  duobus  erat  ; 

Qualis  erat  Lede,  quam  plumis  abditus  albis 
Callidus  in  falsa  lusit  adulter  ave ; 

Qualis  Amymone  siccis  errabat  in  agris,  5 
Cum  premeret  summi  verticis  urna  comam  ; 
Talis  eras  ;  aquilamque  in  te  taurumque  time¬ 
bam, 

Et  quicquid  magno  de  Jove  fecit  amor. 

N unc  timor  omnis  abest,  animique  resanuit  error ; 

Nec  facies  oculos  jam  capit  ista  meos.  10 
Cur  sim  mutatus,  quaeris  ?  quia  munera  poscis. 

Haec  te  non  patitur  causa  placere  mihi. 

Donec  eras  simplex,  animum  cum  corpore  amavi : 

Nunc  mentis  vitio  laesa  figura  tua  est. 

Et  puer  est,  et  nudus  Amor :  sine  sordibus  annos, 
Et  nullas  vestes,  ut  sit  apertus,  habet.  16 
Quid  puerum  Veneris  pretio  prostare  jubetis  ? 

Quo  pretium  condat,  non  habet  ille  sinum. 

Nec  Venus  apta  feris,  Veneris  nec  filius,  armis  : 

Non  decet  imbelles  aera  merere  deos.  20 
Stat  meretrix  certo  cuivis  mercabilis  aere, 

Et  miseras  jusso  corpore  quaeret  opes. 

Devovet  imperium  tamen  haec  lenonis  avari, 

Et,  quod  vos  facitis  sponte,  coacta  facit, 
bmmite  in  exemplum  pecudes  ratione  carentes, 
turpe  erit,  ingenium  mitius  esse  feris.  26 
°n  equa  munus  equum,  non  taurum  vacca  po¬ 
poscit  :  y 

Non  aries  placitam  munere  captat  ovem. 


Sola  viro  mulier  spoliis  exultat  ademtis : 

Sola  locat  noctes :  sola  locanda  venit :  30 

Et  vendit,  quod  utrumque  juvat,  quod  uterqua 
petebat : 

Et  pretium,  quanti  gaudeat  ipsa,  facit. 

Quae  Venus  ex  aequo  ventura  est  grata  duobus, 
Altera  cur  illam  vendit,  et  alter  emit  ? 

Cur  mihi  sit  damno,  tibi  sit  lucrosa  voluptas,  35 
Quam  socio  motu  fcemina  virque  ferunt  ? 

Non  bene  conducti  vendunt  perjuria  testes : 

Non  bene  selecti  judicis  arca  patet. 

Turpe  reos  emta  miseros  defendere  lingua : 

Quod  faciat  magnas,  turpe,  tribunal  opes.  40 
Turpe  tori  reditu  census  augere  paternos, 

Et  faciem  lucro  prostituisse  suam. 

Gratia  pro  rebus  merito  debetur  inemtis  : 

Pro  male  conducto  gratia  nulla  toro. 

Omnia  conductor  solvit :  mercede  soluta  45 
Non  manet  officio  debitor  ille  tuo. 

Parcite,  formosae,  pretium  pro  nocte  pacisci. 

Non  habet  eventus  sordida  praeda  bonos. 

Non  fuit  armillas  tanti  pepigisse  Sabinas, 

Ut  premerent  sacrae  virginis  arma  caput.  50 
E  quibus  exierat,  trajecit  viscera  ferro 
Filius :  et  poenae  causa  monile  fuit. 

Nec  tamen  indignum  est,  a  divite  munera  posci. 

Munera  poscenti  quo  dare  possit,  habet. 
Carpite  de  plenis  pendentes  vitibus  uvas:  55 

Praebeat  Alcinoi  poma  benignus  ager. 
Officium  pauper  numeret,  studiumque,  fidem  que : 
Quod  quis  habet,  dominae  conferat  omne 
suae. 

Est  quoque  carminibus  meritas  celebrare  puellas 
Dos  mea ;  quam  volui,  nota  fit  arte  mea.  60 
Scindentur  vestes :  gemmae  frangentur  et  aurum : 

Carmina  quam  tribuent,  fama  perennis  erit. 
Nec  dare,  sed  pretium  posci  dedignor  et  odi. 
Quod  nego  poscenti,  desine  velle  ;  dabo. 

ELEGIA  XI. 

Colligere  incertos,  et  in  ordine  ponere  crines 
Docta,  neque  ancillas  inter  habenda,  Nape  ; 
Inque  ministeriis  furtivae  cognita  noctis 
Utilis,  et  dandis  ingeniosa  notis  ; 

Saepe  venire  ad  me  dubitantem  hortata  Corin¬ 
nam  ;  5 

Saepe  laboranti  fida  reperta  mihi  ; 

Accipe,  et  ad  dominam  peraratas  mane  tabellas 
Perfer,  et  obstantes  sedula  pelle  moras. 

Nec  silicum  vena;,  nec  durum  in  pectore  ferrum, 
Nec  tibi  simplicitas  ordine  major  inest.  10 

Credibile  est,  et  te  sensisse  Cupidinis  arcus ; 

In  me  militiae  signa  tuere  tuae. 

Si  quaeret,  quid  agam ;  spe  noctis  vivere  dices. 

Caetera  fert  blanda  cera  notata  manu. 

Dum  loquor,  hora  fugit ;  vacuae  bene  redde  ta¬ 
bellas  :  i5 

Verum  continuo  fac  tamen  illa  legat. 

Adspicias  oculos  mando  frontemque  legentis. 

E  tacito  vultu  scire  futura  licet. 

Nec  mora  :  perlectis  rescribat  multa  jubeto. 

Odi,  cum  late  splendida  cera  vacat.  20 

Comprimat  ordinibus  versus,  oculosque  moretur 
Margine  in  extremo  littera  rasa  meos. 

Quid  digitos  opus  est  graphio  lassare  tenendo  ? 

Hoc  habeat  scriptum  tota  tabella,  Veni. 

Non  ego  victrices  lauro  redimire  tabellas,  25 

Nec  Veneris  media  ponere  in  aede  morer. 
Subscribam :  Veneri  fidas  sibi  Naso  ministras 
Dedicat ;  at  nuper  vile  fuistis  acer. 

Flete  meos  casus :  tristes  rediere  tabellae. 

Infelix  hodie  littera  posse  negat. 

Omina  sunt  aliquid ;  modo  cum  discedere  vellet, 
Ad  limen  digitos  restitit  icta  Nape. 

Missa  foras  iterum  limen  transire  memento  5 
Cautius,  atque  alte  sobria  ferre  pedem. 

Ite  hinc  difficiles,  funebria  ligna,  tabellae, 
Tuque  negaturis  cera  referta  notis : 

Quam,  puto,  de  longae  collectam  flore  cicutae 
Melie  sub  infami  Corsica  misit  apis.  10 

At,  tanquam  minio,  penitus  medicata  rubebas. 

Ille  color  vere  sanguinolentus  erat. 

Projectae  triviis  jaceatis,  inutile  lignum  : 

Yosque  rotae  frangat  praetereuntis  onus. 

Illum  etiam,  qui  vos  ex  arbore  vertit  in  usum,  15 
Convincam  puras  non  habuisse  manus. 
Praebuit  illa  arbor  misero  suspendia  collo : 

Carnifici  diras  praebuit  illa  cruces. 

Illa  dedit  turpes  raucis  bubonibus  umbras  : 

Vulturis  in  ramis  et  strigis  ova  tulit.  20 
His  ego  commisi  nostros  insanus  amores, 
Molliaque  ad  dominam  verba  ferenda  dedi  ? 
Aptius  hae  capiant  vadimonia  garrula  cerae, 
Quas  aliquis  duro  cognitor  ore  legat. 

Inter  ephemeridas  melius  tabulasque  jacerent, 
In  quibus  absumtas  fleret  avarus  opes. 

Ergo  ego  vos  rebus  duplices  pro  nomine  sensi  ? 

Auspicii  numerus  non  erat  ipse  boni. 

Quid  precer  iratus?  nisi  vos  cariosa  senectus 
Rodat,  et  immundo  cera  sit  alba  situ.  30 

ELEGIA  XIII. 

Jam  super  Oceanum  venit  a  seniore  marito, 
Flava  pruinoso  quae  vehit  axe  diem. 

Quo  properas,  Aurora  ?  mane.  Sic  Memnonis 
umbris 

Annua  sollenni  caede  parentet  avis. 

Nunc  juvat  in  teneris  dominae  jacuisse  lacertis  : 

Si  quando,  lateri  nunc  bene  juncta  meo  est.  6 
Nunc  etiam  somni  pingues :  nunc  frigidus  humor : 

Et  liquidum  tenui  gutture  cantat  avis. 

Quo  properas,  ingrata  viris,  ingrata  puellis  ? 

Roscida  purpurea  supprime  lora  manu.  10 
Ante  tuos  ortus  melius  sua  sideri  servat 
Navita,  nec  media  nescius  errat  aqua. 

Te  surgit,  quamvis  lassus,  veniente  viator  : 

Miles  et  armiferas  aptat  ad  arma  manus. 
Prima  bidente  vides  oneratos  arva  colentes  :  15 
Prima  vocas  tardos  sub  juga  panda  boves. 

Tu  pueros  somno  fraudas,  tradisque  magistris, 
Ut  subeant  tener®  verbera  saeva  manus. 

Atque  eadem  sponsum  consulti  ante  atria  mittis, 
Unius  ut  verbi  grandia  damna  ferat.  20 

Nec  tu  causidico,  nec  tu  jucunda  diserto  : 

Cogitur  ad  lites  surgere  uterque  novas. 

Tu,  cum  foeminei  possint  cessare  labores, 
Lanificam  revocas  ad  sua  pensa  manum. 
Omnia  perpeterer :  sed  surgere  mane  puellas  25 
Quis,  nisi  cui  non  est  ulla  puella,  ferat  ? 
Optavi  quoties,  ne  nox  tibi  cedere  vellet, 

Neu  fugerent  vultus  sidera  mota  tuos  ! 

Optavi  quoties,  aut  ventus  frangeret  axem, 

Aut  caderet  spissa  nube  retentus  equus  !  30 

Invida,  quo  properas  ?  quod  erat  tibi  filius  ater, 
Materni  fuerat  pectoris  ille  color. 

[Quid,  si  non  Cephali  quondam  flagrasset  amore  ? 

An  putat  ignotam  nequitiam  esse  suam  ?] 
Tithono  vellem  de  te  narrare  liceret :  35 

Fabula  non  coelo  turpior  ulla  foret. 


I  Illum  dum  refugis,  longo  quia  frigidus  sevo, 
Surgis  ad  invisas  a  sene  mane  rotas. 

At  si  quem  manibus  Cephalum  complexa  teneres, 
Clamares,  Lente  currite  noctis  equi.  40 
Cur  ego  plectar  amans,  si  vir  tibi  marcet  ab  annis  ? 

Num  me  nupsisti  conciliante  seni  ? 

Adspice,  quot  somnos  juveni  donarit  amato 
Luna :  neque  illius  forma  secunda  tuae. 

Ipse  deum  genitor,  ne  te  tam  saepe  videret,  45 
Commisit  noctes  in  sua  vota  duas. 

Jurgia  finieram.  Scires  audisse  ;  rubebat. 

Nec  tamen  assueto  tardius  orta  dies. 

ELEGIA  XIV. 

Dicebam,  Medicare  tuos  desiste  capillos. 

Tingere  quam  possis,  jam  tibi  nulla  coma  est. 
At,  si  passa  fores,  quid  erat  spatiosius  illis  ? 

Contigerant  imum,  qua  patet  usque,  latus. 
Quid,  quod  erant  tenues,  et  quos  ornare  timeres ; 

Vela  colorati  qualia  Seres  habent ;  G 

Vel  pede  quod  gracili  deducit  aranea  filum, 

Cum  leve  deserta  sub  trabe  nectit  opus  ? 

Nec  tamen  ater  erat,  nec  erat  tamen  aureus  illis, 
Sed,  quamvis  neuter,  mixtus  uterque  color ;  10 
Qualem  clivosae  madidis  in  vallibus  Idae 
Ardua  derepta  cortice  cedrus  habet. 

Adde,  quod  et  dociles,  et  centum  flexibus  apti, 
Et  tibi  nullius  causa  doloris  erant. 

Non  acus  abrupit,  non  vallus  pectinis  illos  :  15 

Ornatrix  tuto  corpore  semper  erat. 

Ante  meos  saepe  est  oculos  ornata,  nec  unquam 
Brachia  derepta  saucia  fecit  acu. 

Saepe  etiam,  nondum  digestis  mane  capillis, 
Puipureo  jacuit  semisupina  toro.  20 

Tum  quoque  erat  neglecta  decens ;  ut  Threcia 
Bacche, 

Cum  temere  in  viridi  gramine  lassa  jacet. 

Cum  graciles  essent  tamen,  et  lanuginis  instar;  j 
Heu  !  mala  vexat®  quanta  tulere  comte  ! 
Quam  se  praebuerunt  ferro  patienter  et  igni,  25  ^ 
Ut  fieret  torto  flexilis  orbe  sinus  ! 

Clamabam,  Scelus  est,  istos  scelus  urere  crines,  j 
Sponte  decent :  capiti,  ferrea,  parce  tuo. 

Vim  procul  hinc  remove:  non  est,  qui  debeat  uri ;  j 
Erudit  admotas  ipse  capillus  acus.  30 

Formosae  periere  coma;,  quas  vellet  Apollo, 

Quas  vellet  capiti  Bacchus  inesse  suo. 

Illis  contulerim,  quas  quondam  nuda  Dione 
Pingitur  humenti  sustinuisse  manu.  34 

Quid  male  dispositos  quereris  periisse  capillos  ?  ] 
Quid  speculum  maesta  ponis,  inepta,  manu  ? 
Non  bene  consuetis  a  te  spectaris  ocellis. 

Ut  placeas,  debes  immemor  esse  tui. 

Non  te  cantat®  l®serunt  pellicis  herb®, 

Non  anus  H®monia  perfida  lavit  aqua ;  40 

Nec  tibi  vis  morbi  nocuit ;  (procul  omen  abesto) 
Nec  minuit  densas  invida  lingua  comas. 

Facta  manu  culpaque  tua  dispendia  sentis. 

Ipsa  dabas  capiti  mixta  venena  tuo. 

Nunc  tibi  captivos  mittet  Germania  crines  :  45 
Culta  triumphat®  munere  gentis  eris. 

O  quam  s®pe,  comas  aliquo  mirante,  rubebis, 

Et  dices,  Emta  nunc  ego  merce  probor  ! 

N  escio  quam  pro  me  laudat  nunc  iste  Sicambram ; 

Fama  tamen,  memini,  cum  fuit  ista  mei.  50 
Me  miserum !  lacrymas  male  continet,  oraque 
dextra 

Protegit,  ingenuas  picta  rubore  genas. 

Sustinet  antiquos  gremio  spectare  capillos, 

Hei  mihi !  non  illo  munera  digna  loco. 

Collige  cum  vultu  mentem  :  reparabile  damnum 
est.  55 

Postmodo  nativa  conspiciere  coma. 

ELEGIA  XV. 

Quid  mihi,  Livor  edax,  ignavos  objicis  annos  ; 

Ingeniique  vocas  carmen  inertis  opus  ? 

Non  me  more  patrum,  dum  strenua  sustinet 
setas, 

Praemia  militiae  pulverulenta  sequi  ; 

Nec  me  verbosas  leges  ediscere;  nec  me  5 
Ingrato  vocem  prostituisse  foro  ? 

Mortale  est,  quod  quaeris,  opus.  Mihi  fama  pe¬ 
rennis 

Quaeritur ;  in  toto  semper  ut  orbe  canar. 
Vivet  Maeonides,  Tenedos  dum  stabit  et  Ide, 
Dum  rapidas  Simois  in  mare  volvet  aquas.  10 
Vivet  et  Ascraeus,  dum  mustis  uva  tumebit, 
Dum  cadet  incurva  falce  resecta  Ceres. 
Battiades  semper  toto  cantabitur  orbe  ; 

Quamvis  ingenio  non  valet,  arte  valet. 

Nulla  Sophocleo  veniet  jactura  cothurno.  15 
Cum  sole  et  luna  semper  Aratus  erit. 

Dum  fallax  servus,  durus  pater,  improba  lena 
V ivent,  dum  meretrix  blanda,  Menandros  erit. 


Ennius  arte  carens,  animosique  Accius  oris. 

Casurum  nullo  tempore  nomen  habent.  20 
Varronem  primamque  ratem  quae  nesciat  aetas, 
Aureaque  iEsonio  terga  petita  duci  ? 
Carmina  sublimis  tunc  sunt  peritura  Lucreti, 
Exitio  terras  cum  dabit  una  dies. 

Tityrus,  et  fruges,  iEneiaque  arma  legentur,  25 
Roma,  triumphati  dum  caput  orbis  eris. 
Donec  erunt  ignes  arcusque  Cupidinis  arma, 
Discentur  numeri,  culte  Tibulle,  tui. 

Gallus  et  Hesperiis,  et  Gallus  notus  Eois, 

Et  sua  cum  Gallo  nota  Lycoris  erit.  30 

Ergo,  cum  silices,  cum  dens  patientis  aratri, 
Depereant  sevo,  carmina  morte  carent. 
Cedant  carminibus  reges,  regumque  triumphi, 
Cedat  et  auriferi  ripa  beata  Tagi. 

Vilia  miretur  vulgus.  Mihi  flavus  Apollo  35 
Pocula  Castaliae  plena  ministret  aquae  : 
Sustineamque  coma  metuentem  frigora  myr¬ 
tum: 

Atque  a  sollicito  multus  amante  legar. 
Pascitur  in  vivis  Livor :  post  fata  quiescit. 

Cum  suus  ex  merito  quemque  tuetur  honos. 
Ergo  etiam,  cum  me  supremus  adederit  ignis, 
Vivam,  parsque  mei  multa  superstes  erit.  42 


LIBER  SECUNDUS. 


ELEGIA  I. 

Hoc  quoque  composui,  Pelignis  natus  aquosis, 
Ille  ego  nequitiae  Naso  poeta  meae. 

Hoc  quoque  jussit  Amor.  Procul  hinc,  procul 
este  severae : 

Non  estis  teneris  apta  theatra  modis. 

Me  legat  in  sponsi  facie  non  frigida  virgo,  5 
Et  rudis  ignoto  tactus  amore  puer. 

Atque  aliquis  juvenum,  quo  nunc  ego,  saucius 
arcu, 

Agnoscat  flammae  conscia  signa  suae : 
Miratusque  diu,  Quo,  dicat,  ab  indice  doctus 
Composuit  casus  iste  poeta  meos  ?  10 

Ausus  eram,  memini,  coelestia  dicere  bella, 
Centimanumque  Gygen  ;  et  satis  oris  erat : 
Cum  male  se  Tellus  ulta  est,  ingestaque  Olympo 
Ardua  devexum  Pelion  Ossa  tulit. 

In  manibus  nimbos,  et  cum  Jove  fulmen  ha¬ 
benti, 

Quod  bene  pro  coelo  mitteret  ille  suo, 

Clausit  amica  fores.  Ego  cum  Jove  fulmtn 
omisi. 

Excidit  ingenio  Jupiter  ipse  meo. 

Jupiter,  ignoscas  :  nil  me  tua  tela  juvabant. 

Clausa  tuo  majus  janua  fulmen  erat.  20 

Blanditias  elegosque  leves,  mea  tela,  resumsi ; 

Mollierunt  duras  lenia  verba  fores. 

Carmina  sanguineae  deducunt  cornua  Lun  r, 

Et  revocant  niveos  Solis  euntis  equos. 

Carmine  dissiliunt  abruptis  faucibus  angues,  25 
Inque  suos  fontes  versa  recurrit  aqua. 
Carminibus  cessere  fores ;  insertaque  posti, 
Quamvis  robur  erat,  carmine  victa  sera  est. 

<  >  “lhl  profuerit  velox  cantatus  Achilles  ? 
Quid  pro  me  Atrides  alter  et  alter  agant  ?  30 
Quique  tot  errando,  quot  bello, perdidit  annos? 
«aptus  et  Haemoniis  flebilis  Hector  equis  ? 


At,  facie  tenerae  laudata  saepe  pueli®, 

Ad  vatem  pretium  carminis  ipsa  venit. 
Magna  datur  merces.  Heroum  clara  valete  35 
Nomina:  non  apta  est  gratia  vestra  mihi. 

Ad  mea  formosae  vultus  adhibete  pueli® 
Carmina,  purpureus  qu®  mihi  dictat  Amor. 

ELEGIA  II. 

Quem  penes  est  dominam  servandi  cura,  Bagoe, 
Dum  perago  tecum  pauca,  sed  apta,  vaca. 
Hesterna  vidi  spatiantem  luce  puellam, 

Illa,  qu®  Danai  porticus  agmen  habet. 
Protinus,  ut  placuit,  misi,  scriptoque  rogavi.  5 
Rescripsit  trepida,  Non  licet,  illa  manu. 

Et,  cur  non  liceat,  qu®renti,  reddita  causa  est, 
Quod  nimium  domin®  cura  molesta  tua  est. 

Si  sapis,  o  custos,  odium,  mihi  crede,  mereri 
Desine.  Quem  metuit  quisque,  perisse  cupit. 
Vir  quoque  non  sapiens :  quid  enim  servare  la¬ 
boret,  j  l 

Unde  nihil,  quamvis  non  tueare,  perit  ? 

Sed  gerat  ille  suo  morem  furiosus  amori, 

Et  castum,  multis  quod  placet,  esse  putet. 
Huic  furtiva  tuo  libertas  munere  detur:  15 

Quam  dederis  illi,  reddat  ut  illa  tibi. 

Conscius  esse  velis  :  domina  est  obnoxia  servo  : 

Conscius  esse  times :  dissimulare  licet. 

Scripta  leget  secum  :  matrem  misisse  putato. 

Venerit  ignotus,  postmodo  notus  eat.  20 

Ibit  ad  affectam,  qu®  non  languebit,  amicam 
_  Visere  ;  judiciis  ®gra  sit  illa  tuis. 

Si  faciet  tarde,  ne  te  mora  longa  fatiget, 

Imposita  gremio  stertere  fronte  potes. 

Nec  tu,  linigeram  fieri  quid  possit  ad  Isin,  25 
Qu®sieris,  nec  tu  curva  theatra  time. 

Conscius  assiduos  commissi  tollet  honores. 

Quis  minor  est  autem,  quam  tacuisse,  labor  ? 

Ille  placet,  versatque  domum,  neque  verbera 
sentit : 

Ille  potens :  alii  sordida  turba  jacent.  30 
Huic,  verse  ut  lateant  causae,  finguntur  inanes  : 

Atque  ambo  domini, quod  probat  una,  probant. 
Cum  bene  vir  traxit  vultum,  rugasque  coegit ; 

Quod  voluit  fieri  blanda  puella,  facit. 

Sed  tamen  interdum  tecum  quoque  jurgia  nectat, 
Et  simulet  lacrymas,  carnificemque  vocet.  36 
Tu  contra  objiciens,  quae  tuto  diluat  illa, 

In  verum  falso  crimine  deme  fidem. 

Sic  tibi  semper  honos,  sic  curta  peculia  crescent : 

Haec  face,  et  exiguo  tempore  liber  eris.  40 
Adspicis  indicibus  .\exas  per  colla  catenas : 

Squalidus  orba  fide  pectora  carcer  habet. 
Quaerit  aquas  in  aquis,  et  poma  fugacia  captat 
Tantalus  :  hoc  illi  garrula  lingua  dedit. 

Dum  nimium  servat  custos  Junonius  Io,  45 
Ante  suos  annos  occidit ;  illa  dea  est. 

Vidi  ego  compedibus  liventia  crura  gerentem, 
Unde  vir  incestum  scire  coactus  erat. 

Poena  minor  merito.  Nocuit  mala  lingua  duo¬ 
bus. 

Vir  doluit ;  famae  damna  puella  tulit.  50 

Crede  mihi,  nulli  sunt  crimina  grata  marito  : 

Nec  quenquam,  quamvis  audiat  illa,  juvant. 
Seu  tepet,  indicium  securas  prodis  ad  aures  : 

Sive  amat,  officio  fit  miser  ille  tuo. 

Culpa  nec  ex  facili,  quamvis  manifesta,  pro¬ 
batur.  55 

Judicis  illa  sui  tuta  favore  venit. 

Viderit  ipse  licet ;  credet  tamen  ipse  neganti, 
Damnabitque  oculos,  et  sibi  verba  dabit. 
Adspiciat  dominae  lacrymas ;  plorabit  et  ipse  : 

Et  dicet,  Poenas  garrulus  iste  dabit.  60 

Quam  dispar  certamen  inis  !  tibi  verbera  victo 
Adsunt :  in  gremio  judicis  illa  sedet. 

Non  scelus  aggredimur :  non  ad  miscenda  coi¬ 
mus 

Toxica :  non  stricto  fulminat  ense  manus. 
Quaerimus,  ut  tuto  per  te  possimus  amare.  65 
Quid  precibus  nostris  mollius  esse  potest  ? 

ELEGIA  III. 

Hei  mihi,  quod  dominam,  nec  vir,  nec  femina, 
servas : 

Mutua  nec  Veneris  gaudia  nosse  potes  ! 

Qui  primus  pueris  genitalia  membra  recidit, 
Vulnera,  quae  fecit,  debuit  ipse  pati. 

Mollis  in  obsequium,  facilisque  rogantibus  esses, 
Si  tuus  in  quavis  praetepuisset  amor.  6 

Non  tu  natus  equo,  non  fortibus  utilis  armis : 

Bellica  non  dextrae  convenit  hasta  tuae. 

Ista  mares  tractent :  tu  spes  depone  viriles. 

Sint  tibi  cum  domina  signa  ferenda  tua.  10 
Hanc  imple  meritis :  hujus  tibi  gratia  prosit. 

Si  careas  illa,  quis  tuus  usus  erit  ? 

Est  etiam  facies,  sunt  apti  lusibus  anni. 

Indigna  est  pigro  forma  perire  situ. 

Fallere  te  potuit,  quamvis  habeare  molestus  :  15 
Non  caret  effectu,  quod  voluere  duo. 

Aptius  ut  fuerit  precibus  tentasse,  rogamus : 
Dum  bene  ponendi  munera  tempus  habes. 

ELEGIA  IV. 

Non  ego  mendosos  ausim  defendere  mores, 
Falsaque  pro  vitiis  arma  movere  meis. 
Confiteor ;  si  quid  prodest  delicta  fateri : 

In  me»  nunc  demens  crimina,  fassus,  eo. 


Odi,  nec  possum  cupiens  non  esse,  quod  odi.  5 
Heu  quam,  quae  studeas  ponere,  ferre  grave 
est !  [dum. 

Nam  desunt  vires  ad  me  mihi  jusque  regen- 
Auferor,  ut  rapida  concita  puppis  aqua. 

Non  est  certa  meos  quae  forma  irritet  amores. 

Centum  sunt  causae,  cur  ego  semper  amem.  10 
Sive  aliqua  est  oculos  in  se  dejecta  modestos  ; 

Uror,  et  insidiae  sunt  pudor  ille  meae. 

Sive  procax  aliqua  est ;  capior,  quia  rustica  non 
est, 

Spemque  dat  in  molli  mobilis  esse  toro.  14 
Aspera  si  visa  est,  rigidasque  imitata  Sabinas  ; 

Velle,  sed  ex  alto  dissimulare,  puto. 

Sive  es  docta  ;  places  raras  dotata  per  artes  : 

Sive  rudis ;  placita  es  simplicitate  tua. 

Est,  quae  Callimachi  prae  nostris  rustica  dicat 
Carmina :  cui  placeo,  protinus  ipsa  placet.  20 
Est  etiam,  quae  me  vatem,  et  mea  carmina  culpet : 

Culpantis  cupiam  sustinuisse  femur. 

Molliter  incedit ;  motu  capit.  Altera  dura  est ; 

At  poterit  tacto  mollior  esse  viro. 

Haec  quia  dulce  canit,  flectitque  facillima  vo¬ 
cem,  25 

Oscula  cantanti  rapta  dedisse  velim. 

Haec  querulas  agili  percurrit  pollice  chordas ; 

Tanj  doctas  quis  non  possit  amare  manus  ? 
Ilta  placet  gestu,  numerosaque  brachia  ducit, 

Et  tenerum  molli  torquet  ab  arte  latus :  30 

Ut  taceam  de  me,  qui  causa  tangor  ab  omni ; 

Illic  Hippolytum  pone  ;  Priapus  erit. 

Tu,  quia  tam  longa  es,  veteres  Heroidas  aequas: 

Et  potes  in  toto  multa  jacere  toro. 

Haec  habilis  brevitate  sua.  Corrumpor  utraque. 

Conveniunt  voto  longa  brevisque  meo.  36 
Non  est  culta  ;  subit  quid  cultae  accedere  possit. 

Ornata  est ;  dotes  exhibet  illa  suas. 

Candida  me  capiet,  capiet  me  flava  puella : 

Est  etiam  fusco  grata  colore  Venus.  40 

Seu  pendent  nivea  pulli  cervice  capilli  ; 

Leda  fuit  nigra  conspicienda  coma. 

Seu  flavent ;  placuit  croceis  Aurora  capillis. 

Omnibus  historiis  se  meus  aptat  amor. 

Me  nova  sollicitat,  me  tangit  serior  aetas :  45 

Haec  melior  specie  corporis  :  illa  sapit. 
Denique,  quas  tota  quisquam  probet  urbe  puel¬ 
las, 

Noster  in  has  omnes  ambitiosus  amor. 
ELEGIA  V. 

Nullus  amor  tanti  est  (abeas,  pharetrate  Cu¬ 
pido) 

Ut  mihi  sint  toties  maxima  vota  mori. 

Vota  mori  mea  sunt,  cum  te  peccasse  recordor. 

Hei  mihi,  perpetuum  nata  puella  malum  1 
Non  mihi  deletae  nudant  tua  facta  tabellae :  5 

Non  data  furtive  munera  crimen  habent. 

O  utinam  arguerem  sic,  ut  non  vincere  possem  ! 

Me  miserum !  quare  tam  bona  causa  mea  est  ? 
Felix,  qui,  quod  amat,  defendere  fortiter  audet : 

Cui  sua,  Non  feci,  dicere  amica  potest.  10 
Ferreus  est,  nimiumque  suo  favet  ille  dolori, 

Cui  petitur  victa  palma  cruenta  rea. 

Ipse  miser  vidi,  cum  me  dormire  putares, 
Sobrius  apposito  crimina  vestra  mero. 

Multa  supercilio  vidi  vibrante  loquentes.  15 
Nutibus  in  vestris  pars  bona  vocis  erat. 

Non  oculi  tacuere  tui,  conscriptaque  vino 
Mensa ;  nec  in  digitis  littera  nulla  fuit. 

Sermonem  agnovi,  quod  non  videatur,  agentem, 
Verbaque  pro  certis  jussa  valere  notis.  20 
Jamque  frequens  ierat  mensa  conviva  remota  : 

Compositi  juvenes  unus  et  alter  erant. 
Improba  tum  vero  jungentes  oscula  vidi. 

Illa  mihi  lingua  nexa  fuisse  liquet. 

Qualia  nec  fratri  tulerit  germana  severo,  25 
Sed  tulerit  cupido  mollis  amica  viro  : 

Qualia  credibile  est,  nec  Phoebum  ferre  Dianae, 
Sed  Venerem  Marti  saepe  tulisse  suo. 

Quid  facis  ?  exclamo ;  quo  nunc  mea  gaudia 
defers  ? 

Tnjiciam  dominas  in  mea  jura  manus.  30 
Haec  tibi  sint  mecum,  mihi  sint  communia  tecum. 

In  bona  cur  quisquam  tertius  ista  venit  ? 

Haec  ego,  quaeque  dolor  linguae  dictavit :  at  illi 
Conscia  purpureus  venit  in  ora  pudor ; 

Quale  coloratum  Tithoni  conjuge  coelum  35 
Subrubet,  aut  sponso  visa  puella  novo  ; 

Quale  rosae  fulgent  inter  sua  lilia  mixtae  ; 

Aut  ubi  cantatis,  Luna,  laborat  equis ; 

Aut  quod,  ne  longis  flavescere  possit  ab  annis, 
Maeonis  Assyrium  foemina  tinxit  ebur.  40 
His  erat,  aut  alicui  color  ille  simillimus  horum  : 

Et  nunquam  casu  pulchrior  illa  fuit. 

Spectabat  terram  ;  terram  spectare  decebat. 

Maesta  erat  in  vultu  ;  maesta  decenter  erat. 
Sicut  erant,  et  erant  culti,  laniare  capillos,  45 
Et  fuit  in  teneras  impetus  ire  genas. 

Ut  faciem  vidi,  fortes  cecidere  lacerti : 

Defensa  est  armis  nostra  puella  suis. 

Qui  modo  saevus  eram,  supplex  ultroque  rogavi, 
Oscula  ne  nobis  deteriora  daret.  50 

Risit,  et  ex  animo  dedit  optima:  qualia  possent 
Excutere  irato  tela  trisulca  Jovi. 

Torqueor  infelix,  ne  tam  bona  sumserit  alter  : 

Et  volo  non  ex  hac  illa  fuisse  nota. 

Haec  quoque,  quam  docui,  multo  meliora  fue¬ 
runt  ;  55 

Et  quiddam  visa  est  addidicisse  novi. 

Quod  nimium  placuere,  malum  est :  quod  tota 
labellis 

Lingua  tua  est  nostris,  nostra  recepta  tuis. 

Nec  tamen  hoc  unum  doleo :  non  oscula  tantum 
Juncta  queror;  quamvis  haec  quoque  juncta 
queror :  60 

Illa,  nisi  in  lecto,  nusquam  potuere  doceri. 

Nescio  quis  pretium  grande  magister  habet. 


ELEGIA  VI. 

Psittacus,  Eois  imitatrix  ales  ab  Indis, 

Occidit.  Exequias  ite  frequenter  aves. 

Ite,  piae  volucres,  et  plangite  pectora  pennis, 
Et  rigido  teneras  ungue  notate  genas. 
Horrida  pro  maestis  lanietur  pluma  capillis  :  £ 

Pro  longa  resonent  carmina  vestra  tuba. 
Qind  scelus  Ismarii  quereris,  Philomela,  tyranni  i 
Expleta  est  annis  ista  querela  suis. 

Alitis  in  rarae  miserum  devertite  funus. 

Magna,  sed  antiqui  causa  doloris  Itys.  1C 
Omnes,  quae  liquido  libratis  in  aere  cursus, 

•tu  tamen  ante  alias,  turtur  amice,  dole. 

A  lena  fuit  vobis  omni  concordia  vita, 

Et  stetit  ad  finem  longa  tenaxque  fides, 
ii  *.u.Argolico  Juvenis  Phoceus  Orestae,  1E 
o"0<; tlbl’  ?um  licuit,  psittace,  turtur  erat. 

^  n  .tan>en  ista  ®des  '•  fiuid  ruri  forma  coloris  r 
yuid  vox  mutandis  ingeniosa  sonis  ? 

V  inf  JvVat’  datus  es>  nostrae  placuisse  puellae  ? 

iniehx  avium  gloria,  nempe  jaces.  20 


Tu  poteras  virides  pennis  hebetare  smaragdos. 
Tincta  gerens  rubro  Punica  rostra  croco. 

Non  fuit  in  terris  vocum  simulantior  ales  : 

Reddebas  blaeso  tam  bene  verba  sono. 

Raptus  es  invidia.  Non  tu  fera  bella  movebas  : 

Garrulus,  et  placidae  pacis  amator  eras.  26 
Ecce  coturnices  inter  sua  praelia  vivunt : 

Forsitan  et  fiant  inde  frequenter  anus. 

Plenus  eras  minimo  :  nec  prae  sermonis  amore 
In  multos  poteras  ora  vacare  cibos.  30 

Nux  erat  esca  tibi,  causaeque  papavera  somni  ; 

Pellebatque  sitim  simplicis  humor  aquae. 
Vivit  edax  vultur,  ducensque  per  aera  gyros 
Miluus,  et  pluviae  graculus  auctor  aquae. 

Vivit  et  armiferae  cornix  invisa  Minervae  ;  35 

Illa  quidem  saeclis  vix  moritura  novem. 
Occidit  ille  loquax,  humanae  vocis  imago, 
Psittacus,  extremo  munus  ab  orbe  datum. 
Optima  prima  fere  manibus  rapiuntur  avaris  ; 

Implentur  numeris  deteriora  suis.  40 

Tristia  Phylacidae  Thersites  funera  vidit : 

Jamque  cinis,  vivis  fratribus,  Hector  erat. 
Quid  referam  timidae  pro  te  pia  vota  puellae, 
Vota  procelloso  per  mare  rapta  Noto  ? 
Septima  lux  aderat,  non  exhibitura  sequentem. 
Et  stabat  vacua  jam  tibi  Parca  colo.  46 

N  ec  tamen  ignavo  stupuerunt  verba  palato. 

Clamavit  moriens  lingua,  Corinna,  vale. 

Colle  sub  Elysio  nigra  nemus  ilice  frondens, 
Udaque  perpetuo  gramine  terra,  viret.  50 

Si  qua  fides  dubiis,  volucrum  locus  ille  piarum 
Dicitur,  obscaenae  quo  prohibentur  aves. 

Illic  innocui  late  pascuntur  olores  ; 

Et  vivax  Phoenix,  unica  semper  avis. 

Explicat  ipsa  suas  ales  Junonia  pennas :  55 

Oscula  dat  cupido  blanda  columba  mari. 
Psittacus  has  inter,  nemorali  sede  receptus, 
Convertit  volucres  in  sua  verba  pias. 

Ossa  tegit  tumulus :  tumulus  pro  corpore  par¬ 
vus  ; 

Quo  lapis  exiguus  par  sibi  carmen  habet :  60 
Colligor  ex  ipso  dominae  placuisse  sepulcro 
Ora  fuere  mihi  plus  ave  docta  loqui. 

ELEGIA  VII. 

Ergo  ego  sutficiam  reus  in  nova  crimina  semper  ? 

Ut  vincam,  toties  dimicuisse  piget. 

Sive  ego  marmorei  respexi  summa  theatri ; 

Eligis  e  multis,  unde  dolere  velis : 

Candida  seu  tacito  me  vidit  foemina  vultu ;  5 

_  In  vultu  tacitas  arguis  esse  notas.  ' 

Si  quam  laudavi ;  miseros  petis  ungue  capillos  : 

_  Si  culpo  ;  crimen  dissimulare  putas. 

Sive  bonus  color  est,  in  te  quoque  frigidus  esse ; 

Seu  malus,  alterius  dicor  amore  mori.  10 
Atque  ego  peccati  vellem  mihi  conscius  essem. 

iEquo  animo  poenam,  qui  meruere,  ferunt. 
Nunc  temere  insimulas :  credendoque  omnia 
frustra, 

Ipsa  vetas  iram  pondus  habere  tuam. 

Adspice,  ut  auritus  miserandae  sortis  asellus  15 
Assiduo  domitus  verbere  lentus  eat. 

Ecce, ..novum  crimen,  sollers  ornare  Cypassis 
Objicitur  dominae  contemerasse  torum. 

Di  melius,  quam  me,  si  sit  peccasse  libido, 
Sordida  contemtae  sortis  amica  juvet !  20 

Quis  V eneris  famulae  connubia  liber  inire, 
Tergaque  complecti  verbere  secta  velit  ? 

Adde,  quod  ornandis  illa  est  operata  capi  lAts, 

Et  tibi  per  doctas  grata  ministra  manui  24 

Scilicet  ancillam,  quae  tam  tibi  fida,  rogarem  ? 

Quid,  nisi  ut  indicio  juncta  repulsa  foret  ? 
Per  Venerem  juro,  puerique  volatilis  arcus, 

Me  non  admissi  criminis  esse  reum. 

ELEGIA  VIII. 

Ponendis  in  mille  modos  perfecta  capillis, 
Comere  sed  solas  digna,  Cypassi,  deas  ; 

Et  mihi  jucundo  non  rustica  cognita  furto  ; 

Apta  quidem  dominae,  sed  magis  apta  mihi ; 
Quis  fuit  inter  nos  sociati  corporis  index  ?  5 

Sensit  concubitus  unde  Corinna  tuos  ? 

Num  tamen  erubui  ?  num  verbo  lapsus  in  ullo 
Furtivae  Veneris  conscia  signa  dedi  ? 

Quid,  quod  in  ancilla  si  quis  delinquere  posset, 
Illum  ego  contendi  mente  carere  bona  ?  10 

Thessalus  ancillae  facie  Briseidos  arsit : 

Serva  Mycenaeo  Phoebas  amata  duci. 

Non  ego  Tantalide  major,  nec  major  Achille. 

Quod  decuit  reges,  cur  mihi  turpe  putem  ? 

Ut  tamen  iratos  in  te  defixit  ocellos,  15 

Vidi  de  totis  erubuisse  genis. 

At  quanto,  si  forte  refers,  praesentior  ipse 
Per  Veneris  feci  numina  magna  fidem  ! 

Tu,  dea,  tu  jubeas  animi  perjuria  puri 

Carpathium  tepidos  per  mare  ferre  Notos.  20 
Pro  quibus  officiis  pretium  mihi  dulce  repende 
Concubitus  hodie,  fusca  Cypassi,  tuos. 

Quid  renuis,  fingisque  novos,  ingrata,  timores  ? 

Unum  est  e  dominis  emeruisse  satis. 

Quod  si  stulta  negas,  index  anteacta  fatebor,  25 
Et  veniam  culpae  proditor  ipse  meae  ; 

Quoque  loco  tecum  fuerim,  quotiesque,  Cypassi, 
Narrabo  dominae,  quotque  quibusque  modis. 

ELEGIA  IX. 

O  nunquam  pro  me  satis  indignate  Cupido, 

O  in  corde  meo  desidiose  puer  ! 

Quid  me,  qui  miles  nunquam  tua  signa  reliqui, 
Laedis  ?  et  in  castris  vulneror  ipse  meis  ? 

Cur  tua  fax  urit,  figit  tuus  arcus  amicos  ?  5 

Gloria  pugnantes  vincere  major  erat. 

Quid  ?  non  Haemonius,  quem  cuspide  perculit, 
heros 

Confossum  medica  postmodo  juvit  ope  ? 
Venator  sequitur  fugientia,  capta  relinquit : 

Semper  et  inventis  ulteriora  petit.  10 

Nfos  tua  sentimus,  populus  tibi  deditus,  arma : 

Pigra  reluctanti  cessat  in  hoste  manus. 

Quid  juvat  in  nudis  hamata  retundere  tela 
Ossibus?  ossa  mihi  nuda  relinquit  amor.  14 
Tot  sine  amore  viri,  tot  sunt  sine  amore  puellae. 

Hinc  tibi  cum  magna  laude  triumphus  eat. 
Roma,  nisi  immensum  vires  promosset  in  orbem, 
Stramineis  esset  nunc  quoque  densa  casis. 
Fessus  in  acceptos  miles  deducitur  agros  : 

Mittitur  in  saltus  carcere  liber  equus  :  20 

Longaque  subductam  celant  navalia  pinum  : 

Tutaque  deposito  poscitur  ense  rudis. 

Me  quoque,  qui  toties  merui  sub  amore  puellae, 
Defunctum  placide  vivere  tempus  erat. 

Vive,  deus,  posito,  si  quis  mihi  dicat,  amore  ;  25 
Deprecer :  usque  adeo  dulce  puella  malum  est. 
Cum  bene  pertaesum  est,  animoque  relanguit 
ardor, 

Nescio  quo  miserae  turbine  mentis  agor. 

Ut  rapit  in  praeceps  dominum,  spumantia  frustra 
Frena  retentantem,  durior  oris  equus :  30 

Ut  subitus,  prope  jam  prensa  tellure,  carinam 
Tangentem  portus  ventus  in  alta  rapit : 


Sic  me  saepe  refert  incerta  Cupidinis  aura ; 

Notaque  purpureus  tela  resumit  Amor. 

Fige,  puer ;  positis  nudus  tibi  praebeor  armis. 

Hic  tibi  sint  vires  :  hic  tua  dextra  facit.  36 
Huc,  tanquam  jussae,  veniunt  jam  sponte  sagittae. 

Vix  illis  prae  me  nota  pharetra  sua  est. 
Infelix,  tota  quicunque  quiescere  nocte 

Sustinet,  et  somnos  praemia  magna  vocat.  40 
Stulte,  quid  est  somnus,  gelidae  nisi  mortis 
imago  ? 

Longa  quiescendi  tempora  fata  dabunt. 

Me  modo  decipiant  voces  fallacis  amicae  : 

Sperando  certe  gaudia  magna  feram. 

Et  modo  blanditias  dicat ;  modo  jurgia  quaerat. 

Saepe  fruar  domina  ;  saepe  repulsus  eam.  46 
Quod  dubius  Mars  est,  per  te,  privigne  Cupido, 
est; 

Et  movet  exemplo  vitricus  arma  tuo. 

Tu  levis  es,  multoque  tuis  ventosior  alis : 

Gaudiaque  ambigua  dasque  negasque  fide.  50 
Si  tamen  exaudis,  pulchra  cum  matre,  rogantem, 
Indeserta  meo  pectore  regna  tene. 

Accedant  regno,  nimium  vaga  turba,  puellae. 
Ambobus  populis  sic  venerandus  eris. 

ELEGIA  X. 

Tu  mihi,  tu  certe,  memini,  Graecine,  negabas, 
Uno  posse  aliquem  tempore  amare  duas. 

Per  te  ego  decipior  :  per  te  deprensus  inermis, 
Ecce,  duas  uno  tempore  turpis  amo. 

Utraque  formosa  est :  operosae  cultibus  ambae  :  5 
Artibus,  in  dubio  est,  haec  sit,  an  illa,  prior. 
Pulchrior  hac  illa  est,  haec  est  quoque  pulchrior 
illa. 

Et  magis  haec  nobis,  et  magis  illa  placet. 
Errant,  ut  ventis  discordibus  acta  phaselos, 
Dividuumque  tenent  alter  et  alter  amor.  10 
Quid  geminas,  Erycina,  meos  sine  fine  dolores  ? 

Nonne  erat  in  curas  una  puella  satis  ? 

Quid  folia  arboribus,  quid  pleno  sidera  coelo, 

In  freta  collectas  alta  quid  addis  aquas  ? 

Sed  tamen  hoc  melius,  quam  si  sine  amore  jace¬ 
rem.  15 

Hostibus  eveniat  vita  severa  meis. 

Hostibus  eveniat  viduo  dormire  cubili, 

Et  medio  laxe  por.ere  membra  toro. 

At  mihi  saevus  amor  somnos  abrumpat  inertes  : 

Simque  mei  lecti  non  ego  solus  onus.  20 

Me  mea  disperdat,  nullo  prohibente,  puella, 

Si  satis  una  potest :  si  minus  una,  duae. 
Sufficiant  graciles,  sed  non  sine  viribus,  artus  : 

Pondere,  non  nervis,  corpora  nostra  carent. 
Et  lateri  dabit  in  vires  alimenta  voluptas.  25 
Decepta  est  opera  nulla  puella  mea. 

Saepe  ego,  lascivae  consumto  tempore  noctis, 
Utilis,  et  forti  corpore,  mane  fui. 

Felix,  quem  Veneris  certamina  mutua  rumpunt! 

Di  faciant,  leti  causa  sit  ista  mei !  30 

Induat  adversis  contraria  pectora  telis 
Miles,  et  aeternum  sanguine  nomen  emat. 
Quaerat  avarus  opes ;  et  quae  lassarit  arando 
JEquora,  perjuro  naufragus  ore  bibat. 

At  mihi  contingat  V eneris  languescere  motu ; 

Cum  moriar,  medium  solvar  et  inter  opus :  36 
Atque  aliquis,  nostro  lacrymans  in  funere,  dicat, 
Conveniens  vitae  mors  fuit  ista  suae. 

ELEGIA  XI. 

Prima  malas  docuit,  mirantibus  aequoris  undis, 
Peliaco  pinus  vertice  caesa  vias : 

nn®  concurrentes  inter  temeraria  cautes 
Conspicuam  fulvo  vellere  vexit  ovem. 

O  utinam,  remo  ne  quis  freta  longa  moveret,  5 
Argo  funestas  pressa  bibisset  aquas  ! 

Ecce  fugit  notumque  torum,  sociosque  penates, 
Fallacesque  vias  ire  Corinna  parat. 

Quid  tibi,  me  miserum !  Zephyros  Eurosque 
timebo, 

Et  gelidum  Borean,  egelidumque  Notum  i  10 
Non  illic  urbes,  non  tu  mirabere  sylvas  : 

Una  est  injusti  caerula  forma  maris. 

Nec  medius  tenues  conchas,  pictosve  lapillos, 
Pontus  habet :  bibuli  littoris  illa  mora  est. 
Littora  marmoreis  pedibus  signanda,  puellae.  15 
Hactenus  est  tutum :  caetera  caeca  via  est. 

Et  vobis  alii  ventorum  praelia  narrent : 

Quas  Scylla  infestet,  quasve  Charybdis  aquas  : 
F.t  ouibus  emineant  violenta  Ceraunia  saxis  : 


ovynu.  iiucoici,  'i**140  ’  - i 

Et  quibus  emineant  violenta  Ceraunia  saxis  : 

Quo  lateant  Syrtes,  quove  Malea  sinu. 

Haec  alii  referant :  at  vos,  quod  quisque  loque- 


tur, 

Credite  ;  credenti  nulla  procella  nocet. 

Sero  respicitur  tellus,  ubi  fune  soluto 

Currit  in  immensum  panda  carina  salum. 
Navita  sollicitus  qua  ventos  horret  iniquos,  25 
Et  prope  tam  letum,  quam  prope  cernit  aquam. 
Quid,  si  concussas  Triton  exasperat  undas  ? 

Quam  tibi  nunc  toto  nullus  in  ore  color! 

Tum  generosa  voces  fecundae  sidera  Ledae  : 

Et,  Felix,  dicas,  quam  sua  terra  tenet !  30 

Tutius  est  fovisse  torum,  legisse  libellos, 
Threiciam  digitis  increpuisse  lyram. 

At,  si  vana  ferunt  volucres  mea  dicta  procellae, 
iEqua  tamen  puppi  sit  Galatea  tuae. 

Vestrum  crimen  erit  talis  jactura  puellae,  35 
Nereidesque  Deae,  Ner  eidum  que  pater. 

Vade  memor  nostri,  vento  reditura  secundo. 

Impleat  illa  tuos  fortior  aura  sinus. 

Tum  mare  in  haec  magnus  proclinet  littora  Ne¬ 
reus: 

Huc  venti  spirent :  huc  agat  aestus  aquas.  40 
Ipsa  roges,  Zephyri  veniant  in  lintea  pleni : 

Ipsa  tua  moveas  turgida  vela  manu. 

Primus  ego  adspiciam  notam  de  littore  pinum  ; 

Et  dicam,  Nostros  advehit  illa  deos  ; 
Excipiamque  humeris,  et  multa  sine  ordine  car¬ 
pam  45 

Oscula.  Pro  reditu  victima  vota  cadet. 

Inque  tori  formam  molles  sternentur  arenae, 

Et  tumulus  mensae  quilibet  instar  erit. 

Illic  apposito  narrabis  multa  Lyaeo, 

Paene  sit  ut  mediis  obruta  navis  aquis  :  50 

Dumque  ad  me  properas,  nec  iniquae  tempora 
noctis, 

Nec  te  praecipites  extimuisse  Notos. 

Omnia  pro  veris  credam,  sint  ficta  licebit. 

Cur  ego  non  votis  blandiar  ipse  meis  ? 

Haec  mihi  quamprimum  coelo  nitidissimus  alto 
Lucifer  admisso  tempora  portet  equo.  56 


ELEGIA  XII. 

Ite  triumphales  circum  mea  tempora  lauri. 

Vicimus  :  in  nostro  est  ecce  Corinna  sinu ; 
Quam  vir,  quam  custos,  quam  janua  firma  (tot 
hostes) 

Servabant,  ne  qua  posset  ab  arte  capi. 

Haec  est  praecipuo  victoria  digna  triumpho,  5 
In  qua,  quaecunque  est,  sanguine  praeda  caret. 

humiles  muri,  non  parvis  oppida  fossis 
Cincta,  sed  est  ductu  capta  puella  meo. 


Pergama  cum  caderent  bello  superata  bi lustri ; 

Ex  tot,  in  Atrida  pars  quota  laudis  erat  ?  10 

At  mea  seposita  est,  et  ah  omni  milite  dissors 
Gloria,  nec  titulum  muneris  alter  habet. 

Me  duce  ad  hanc  voti  finem,  me  milite,  veni : 

Ipse  eques,  ipse  pedes,  signifer  ipse  fui. 

Nec  casum  fortuna  meis  immiscuit  actis.  15 
Huc  ades,  o  cura  parte  Triumphe  mea. 

Nec  belli  nova  causa  mei.  Nisi  rapta  fuisset 
Tyndaris,  Europae  pax  Asiaeque  foret. 
Fcemina  sylvestres  Lapithas,  populumque  bi¬ 
membrem 

Turpiter  apposito  vertit  in  arma  mero.  2C 
Fcemina  Trojanos  iterum  fera  bella  movere 
Impulit  in  regno,  juste  Latine,  tuo. 

Fcemina  Romanis,  etiam  nunc  urbe  recenti, 
Immisit  soceros,  armaque  saeva  dedit. 

Vidi  ego  pro  nivea  pugnantes  conjuge  tauros :  25 
Spectatrix  animos  ipsa  juvenca  dabat. 

Me  quoque  cum  multis,  sed  me  sine  caede,  Cu¬ 
pido 

Jussit  militiae  signa  movere  suae. 

ELEGIA  XIII. 

Dum  labefactat  onus  gravidi  temeraria  ventris, 
In  dubio  vitae  lassa  Corinna  jacet. 

Illa  quidem,  clam  me  tantum  molita  pericli, 

Ira  digna  mea  :  sed  cadit  ira  metu. 

Sed  tamen  aut  ex  me  conceperat,  aut  ego  credo. 

Est  mihi  pro  facto  saepe,  quod  esse  potest.  6 
Isi,  Paraetonium,  genialiaque  arva  Canopi 
Quae  colis,  et  Memphin,  palmiferamque  Pha¬ 
ron, 

Quaque  celer  Nilus  lato  dilapsus  ab  alveo 
Per  septem  portus  in  maris  exit  aquas  ;  1C 
Per  tua  sistra  precor,  per  Anubidis  ora  verendi : 

Sic  tua  sacra  pius  semper  Osiris  amet, 
Pigraque  labatur  circa  donaria  serpens, 

Et  comes  in  pompam  corniger  Apis  eat: 

Huc  adhibe  vultus,  et  in  una  parce  duobus.  15 
Nam  vitam  dominae  tu  dabis,  illa  mihi. 

Saepe  tibi  sedit  certis  operata  diebus, 

Qua  cingit  lauros  Gallica  turma  tuas. 

Tuque  laborantes  utero  miserata  puellas, 

Quarum  tarda  latens  corpora  tendit  onus,  20 
Lenis  ades,  precibusque  meis  fave,  Ilithyia. 

Digna  est,  quam  jubeas  muneris  esse  tui. 

Ipse  ego  thura  dabo  fumosis  candidus  aris  : 

Ipse  feram  ante  tuos  munera  vota  pedes. 
Adjiciam  titulum,  Servata  Naso  Corinna.  25 
Tu  modo  fac  titulo  muneribusque  locum. 

Si  tamen  in  tanto  fas  est  monuisse  timore  ; 

Hac  tibi  sit  pugna  dimicuisse  satis. 

ELEGIA  XIV. 

Quid  juvat  immunes  belli  cessare  puellas, 

Nec  fera  peltatas  agmina  velle  sequi ; 

Si  sine  Marte  suis  patiuntur  vulnera  telis, 

Et  caecas  armant  in  sua  fata  manus  ? 

Quae  prima  instituit  teneros  convellere  foetus  5 
Militia  fuerat  digna  perire  sua. 

Scilicet,  ut  careat  rugarum  crimine  venter, 
Sternatur  pugnae  tristis  arena  tuae  ? 

Si  mos  antiquis  placuisset  matribus  idem, 

Gens  hominum  vitio  deperitura  fuit ;  10 

Quique  iterum  generis  jaceret  primordia  nostri 
In  vacuo  lapides  orbe,  parandus  erat. 

Quis  Priami  fregisset  opes,  si  numen  aquarum 
Justa  recusasset. pondera  ferre  Thetis  ? 

Ilia  si  tumido  geminos  in  ventre  necasset,  15 
Casurus  dominae  conditor  urbis  erat. 

Si  Venus  iEnean  gravida  temerasset  in  alvo, 
Caesaribus  tellus  orba  futura  fuit. 

Tu  quoque,  cum  posses  nasci,  formosa,  perisses, 
Tentasset,  quod  tu,  si  tua  mater  opus.  20 
Ipse  ego,  cum  fuerim  melius  periturus  amando, 
Vidissem  nullos,  matre  necante,  dies. 

Quid  plenam  fraudas  vitem  crescentibus  uvis, 
Pomaque  crudeli  vellis  acerba  manu  ? 

Sponte  fluant  matura  sua.  Sine  crescere  nata :  25 
Est  pretium  parvae  non  leve  vita  morae. 
Vestra  quid  effoditis  subjectis  viscera  telis, 

Et  nondum  natis  dira  venena  datis  ? 

Colchida  respersam  puerorum  sanguine  culpant, 
Atque  sua  caesum  matre  queruntur  Ityn.  30 
Utraque  saeva  parens:  sed  tristibus  utraque 
causis 

Jactura  socii  sanguinis  ulta  virum. 

Dicite,  quis  Tereus,  quis  vos  irritet  Iason 
Figere  sollicita  corpora  vestra  manu? 

Hoc  neque  in  Armeniis  tigres  fecere  latebris,  S5 
Perdere  nec  foetus  ausa  leaena  suos. 

At  tenerae  faciunt,  sed  non  impune,  puellae, 
Saepe,  suos  utero  quae  necat,  ipsa  perit. 

Ipsa  perit,  ferturque  toro  resoluta  capillos : 

Et  clamant,  Merito,  qui  modo  cunque  vident. 
Ista  sed  aetherias  vanescant  dicta  per  auras,  41 
Et  sint  ominibus  pondera  nulla  meis. 

Di  faciles,  peccasse  semel  concedite  tuto  : 

Id  satis  est.  Poenam  culpa  secunda  ferat. 

‘ELEGIA  XV. 

Annule,  formosae  digitum  vincture  puellae, 

In  quo  censendum  nil,  nisi  dantis  amor ; 
Munus  eas  gratum.  Te  laeta  mente  receptum 
Protinus  articulis  induat  illa  suis. 

Tam  bene  convenias,  quam  mecum  convenit  illi ; 

Et  digitum  justo  commodus  orbe  teras.  6 
Felix,  a  domina  tractaberis,  annule,  nostra. 

Invideo  donis  jam  miser  ipse  meis. 

O  utinam  fieri  subito  mea  munera  possim 
Artibus  iEaeis,  Carpathiive  senis  !  10 

Tunc  ego  te  dominae  cupiam  tetigisse  papillas, 
Et  laevam  tunicis  inseruisse  manum. 

Elabar  digito,  quamvis  angustus  et  haerens, 
Inque  sinum  mira  laxus  ab  arte  cadam. 

Idem  ego,  ut  arcanas  possim  signare  tabellas,  15 
Neve  tenax  ceram  siccave  gemma  trahat, 
Humida  formosae  tangam  prius  ora  puellae. 

Tantum  ne  signem  scripta  doleuda  mihi. 

Si  dabor,  ut  condar  loculis  ;  exire  negabo, 
Adstringens  digitos  orbe  minore  tuos.  20 
Non  ego  dedecori  tibi  sim,  mea  vita,  futurus ; 

Quodve  tener  digitus  ferre  recuset,  onus. 

Me  gere,  cum  calidis  perfunderis  imbribus  artus : 

Damnaque  sub  gemma  perfer  euntis  aquae. 
Sed,  puto,  te  nuda  mea  membra  libidine  surgent, 
Et  peragam  partes  annulus  ille  viri.  26 

Irrita  quid  voveo  ?  parvum  proficiscere  munus. 
Illa  datam  tecum  sentiat  esse  fidem. 

ELEGIA  XVI. 

Pars  me  Sulmo  tenet  Peligni  tertia  ruris ; 

Parva,  sed  irriguis  ora  salubris  aquis : 

Sol  licet  admoto  tellurem  sidere  findat, 

Et  micet  Icarii  stella  proterva  canis ; 

Arva  pererrantur  Peligna  liquentibus  undis,  5 
Et  viret  in  tenero  fertilis  herba  solo. 


Terra  ferax  Cereris,  multoque  feracior  uvae: 

Dat  quoque  bacciferam  Pallada  rarus  ager. 
Perque  resurgentes  rivis  labentibus  herbas 
Gramineus  madidam  cespes  obumbrat  hu¬ 
mum.  10 

At  meus  ignis  abest.  Verbo  peccavimus  uno. 

Quae  movet  ardores,  est  procul ;  ignis  adest. 
Non  ego,  si  medius  Polluce  et  Castore  ponar, 

In  coeli  sine  te  parte  fuisse  velim. 

Solliciti  jaceant,  terraque  premantur  iniqua,  15 
In  longas  orbem  qui  secuere  vias. 

Aut  juvenum  comites  jussissent  ire  puellas, 

Si  fuit  in  longas  terra  secanda  vias. 

Tum  mihi,  si  premerem  ventosas  horridus  Alpes, 
Dummodo  cum  domina,  molle  fuisset  iter.  20 
Cum  domina  Libycas  ausim  perrumpere  Syrtes, 
Et  dare  non  aequis  vela  ferenda  Notis. 

Non,  quae  virgineo  portenta  sub  inguine  latrant, 
Nec  timeam  vestros,  curva  Malea,  sinus  : 

Non  qua,  submersis  ratibus  saturata,  Charybdis 
Fundit,  et  affusas  ore  resorbet  aquas.  26 
Quod  si  Neptuni  ventosa  potentia  vincit, 

Et  subventuros  auferet  unda  deos  ; 

Tu  nostris  niveos  humeris  impone  lacertos. 

Corpore  nos  facili  dulce  feremus  onus.  30 
Saepe  petens  Hero  juvenis  tranaverat  undas. 

Tunc  quoque  tranasset ;  sed  via  caeca  fuit. 

At  sine  te,  quamvis  operosi  vitibus  agri 
Me  teneant,  quamvis  amnibus  arva  natent, 

Et  vocet  in  rivos  parentem  rusticus  undam,  35 
Frigidaque  arboreas  mulceat  aura  comas  ; 
Non  ego  Pelignos  videor  celebrare  salubres, 
Non  ego  natalem,  rura  paterna,  locum  ; 

Sed  Scythiam,  Cilicasque  feros,  viridesque  Bri¬ 
tannos, 

Quaeque  Prometheo  saxa  cruore  rubent.  40 
Ulmus  amat  vitem,  vitis  non  deserit  ulmum : 

Separor  a  domina  cur  ego  saepe  mea? 

At  mihi  te  comitem  juraras  usque  futuram, 

Per  me,  perque  oculos,  sidera  nostra,  tuos. 
Verba  puellarum,  foliis  leviora  caducis,  45 
Irrita,  qua  visum  est,  ventus  et  unda  ferunt. 
Si  qua  mei  tamen  est  in  te  pia  cura  relicti, 
Incipe  pollicitis  addere  facta  tuis : 

Parvaque  quamprimum  rapientibus  esseda  man¬ 
nis 

Ipsa  per  admissas  concute  lora  jubas.  50 
At  vos,  qua  veniet,  tumidi  subsidite  montes, 

Et  faciles  curvis  vallibus  este  viae. 

ELEGIA  XVII. 

Si  quis  erit,  turpe  putet  servire  puellae, 

Illo  convincar  judice  turpis  ego. 

Sim  licet  infamis  ;  dum  me  moderatius  urat, 
Quae  Paphon,  et  fluctu  pulsa  Cythera  tenet. 
Atque  utinam  dominae  miti  quoque  praeda  fuis¬ 
sem;  5 

Formosae  quoniam  praeda  futurus  eram. 

Dat  facies  animos.  Facie  violenta  Corinna  est; 

Me  miserum  !  cur  est  tam  bene  nota  sibi? 
Scilicet  a  speculi  sumuntur  imagine  fastus ; 

Nec  nisi  compositam  se  prius  illa  videt.  10 
Non,  tibi  si  facies  nimium  dat  in  omnia  regni, 
(O  facies  oculos  nata  tenere  meos !) 

Collatum  idcirco  tibi  me  contemnere  debes. 

Aptari  magnis  inferiora  licet. 

Creditur  et  Nymphe  mortalis  amore  Calypso  15 
Capta  reluctantem  detinuisse  virum. 

Creditur  aequoream  Phthio  Nereida  regi, 
Egeriam  justo  concubuisse  N urnae  ; 

Vulcano  Venerem,  quamvis,  incude  relicta, 
Turpiter  obliquo  claudicet  ille  pede. 

Carminis  hoc  ipsum  genus  impar ;  sed  tamen  apte 
Jungitur  herous  cum  breviore  modo. 

Tu  quoque  me,  mea  lux,  in  quaslibet  accipe  leges. 

Te  deceat  medio  jura  dedisse  toro. 

Non  tibi  crimen  ero,  nec  quo  laetere  remoto.  25 
Non  erit  hic  nobis  inficiandus  amor. 

Sint  tibi  pro  magno  felicia  carmina  censu : 

Et  multas  per  me  nomen  habere  volunt. 

Novi  aliquam,  quae  se  circumferat  esse  Corinnam. 

Ut  fiat,  quid  non  illa  dedisse  velit  ?  30 

Sed  neque  diversi  ripa  labuntur  eadem 
Frigidus  Eurotas,  populiferque  Padus  ; 

Nec,  nisi  tu,  nostris  cantabitur  ulla  libellis. 
Ingenio  causas  tu  dabis  una  meo. 


ELEGIA  XVIII. 

Carmen  ad  iratum  dum  tu  perducis  Achillen, 
Primaque  juratis  induis  arma  viris  ; 

Nos,  Macer,  ignavae  Veneris  cessamus  in  umbra  : 

Et  tener  ausuros  grandia  frangit  amor. 

Saepe  meae,  Tandem,  dixi,  discede,  puellae  :  5 

In  gremio  sedit  protinus  illa  meo. 

Saepe,  Pudet,  dixi :  lacrymis  vix  illa  retentis, 
Me  miseram  !  jam  te,  dixit,  amare  pudet  ? 
Implicuitque  suos  circum  mea  colla  lacertos, 

Et,  quae  me  perdunt,  oscula  mille  dedit.  10 
Vincor  ;  et  ingenium  sumtis  revocatur  ab  armis  : 

Resque  domi  gestas,  et  mea  bella,  cano. 
Sceptra  tamen  sumsi ;  curaque  Tragoedia  nostra 
Crevit :  et  huic  operi  quamlibet  aptus  eram. 
Risit  Amor  pallamque  meam,  pictosque  cothur¬ 
nos,  15 

Sceptraque  privata  tam  bene  sumta  manu. 
Hinc  quoque  me  dominae  numen  deduxit  iniquae  : 

Deque  cothurnato  vate  triumphat  Amor. 
Quod  licet,  aut  artes  teneri  profitemur  amoris, 
(Hei  mihi,  praeceptis  urgeor  ipse  meis  !)  20 

Aut,  quod  Penelopes  verbis  reddatur  Ulixi. 

Scribimus,  aut  lacrymas,  Phylli  relicta,  tuas  : 
Quod  Paris,  et  Macareus,  et  quod  male  gratus 
Iason, 

Hippolytique  parens,  Hippoly tusque  legant: 
Quodque  tenens  strictum  Dido  miserabilis  ensem 
Dicat,  et  foliae  Lesbis  amica  lyrae.  26 

Quam  celer  e  toto  rediit  meus  orbe  Sabinus, 
Scriptaque  diversis  rettulit  ille  locis  ! 

Candida  Penelope  signum  cognovit  Ulixis : 

Legit  ab  Hippolyto  scripta  noverca  suo.  30 
Jam  pius  A2neas  miserae  rescripsit  Elissae  : 

Quodque  legat  Phyllis,  si  modo  vivit,  habet. 
Tristis  ad  Hypsipylen  ab  Iasone  litera  venit  : 

Det  votam  Phoebo  Lesbis  amata  lyram. 

Nec  tibi,  qua  tutum  vati,  Macer,  arma  canenti, 
Aureus  in  medio  Marte  tacetur  Amor.  36 
Et  Paris  est  illic,  et  adultera  nobile  crimen  ; 

Et  comes  exstincto  Laodamia  viro. 

Si  bene  te  novi,  non  bella  libentius  istis 

Dicis  ;  et  a  vestris  in  mea  castra  redis.  40 


ELEGIA  XIX. 

Si  tibi  non  opus  est  servata,  stulte,  puella  ; 
At  mihi  fac  serves:  quo  magis  ipse  velim. 


Quod  licet,  ingratum  est :  quod  non  licet,  acrius 
urit. 

.Ferreus  est,  si  quis,  quod  sinit  alter,  amat. 
Speremus  pariter,  pariter  metuamus  amantes  : 

Et  faciat  voto  rara  repulsa  locum.  6 

Quo  mihi  fortunam,  quas  nunquam  fallere  curet  ? 

Nil  ego,  quod  nullo  tempore  laedat,  amo. 
Viderat  hoc  in  me  vitium  versuta  Corinna ; 

Quaque  capi  possem,  callida  norat  opem.  10 
Ah  quoties  sani  capitis  mentita  dolores, 
Cunctantem  tardo  jussit  abire  pede  ! 

Ah  quoties  finxit  culpam,  quantumque  libebat, 
Insontis  speciem  praebuit  esse,  nocens ! 

Sic  ubi  vexarat,  tepidosque  refoverat  ignes,  15 
Rursus  erat  votis  comis  et  apta  meis. 

Quas  mihi  blanditias,  quam  dulcia  verba  para¬ 
bat  ! 

Oscula,  di  magni,  qualia  quotque  dabat  1 
Tu  quoque,  quae  nostros  rapuisti  nuper  ocellos, 
Saepe  time  insidias,  saepe  rogata  nega  :  20 

Et  sine  me,  ante  tuos  projectum  in  limine  postes, 
Longa  pruinosa  frigora  nocte  pati. 

Sic  mihi  durat  amor,  longosque  adolescit  in 
usus : 

Hoc  juvat :  haec  animi  sunt  alimenta  mei.  24 
Pinguis  amor,  nimiumque  patens,  in  taedia  nobis 
Vertitur,  et  stomacho,  dulcis  ut  esca,  nocet. 

Si  nunquam  Danaen  habuisset  aenea  turris, 

Non  esset  Danae  de  Jove  facta  parens. 

Dum  servat  Juno  sinuatam  cornibus  Io, 

Facta  est,  quam  fuerat,  gratior  illa  Jovi.  30 
Quod  licet,  et  facile  est,  quisquis  cupit,  arbore 
frondes 

Carpat,  et  e  magno  flumine  potet  aquam. 

Si  qua  volet  regnare  diu,  deludat  amantem. 

Hei  mihi,  quod  monitis  torqueor  ipse  meis  ! 
Cuilibet  eveniat,  nocet  indulgentia  nobis.  35 
Quod  sequitur,  fugio  :  quod  fugit,  usque  se¬ 
quor. 

At  tu,  formosae  nimium  secure  puellae, 

Incipe  jam  prima  claudere  nocte  domum. 
Incipe,  quis  toties  furtim  tua  limina  pulset,  39 
Quaerere  ;  quid  latrent  nocte  silente  canes  , 
Quo  ferat  aut  referat  sollers  ancilla  tabellas  ; 

Cur  toties  vacuo  secubet  ipsa  toro. 

Mordeat  ista  tuas  aliquando  cura  medullas  : 

Daque  locum  nostris  materiamque  dolis. 

Ille  potest  vacuo  furari  littore  arenas,  45 

Uxorem  stulti  si  quis  amare  potest. 

Jamque  ego  praemoneo  ;  nisi  tu  servare  puel¬ 
lam 

Incipis,  incipiet  desinere  esse  mea. 

Multa  diuque  tuli  :  speravi  saepe  futurum, 

Cum  bene  servasses,  ut  bene  verba  darem. 
Lentus  es,  et  pateris  nulli  patienda  marito.  51 
At  mihi  concessi  finis  amoris  erit. 

Scilicet  infelix  nunquam  prohibebor  adire  ? 

Nox  mihi  sub  nullo  vindice  semper  erit  ? 

Nil  metuam?  per  nulla  traham  suspiria  somnos? 

Nil  facies,  cur  te  jure  perisse  velim  ?  56 

Quid  mihi  cum  facili,  quid  cum  lenone  marito  ? 

Corrumpis  vitio  gaudia  nostra  tuo. 

Quin  alium,  quem  tanta  juvet  patientia,  quaeris? 
Me  tibi  rivalem  si  juvat  esse,  veta. 

LIBER  TERTIUS. 


ELEGIA  I. 

Stat  vetus  et  multos  incaedua  sylva  per  annos : 

Credibile  est  ilb  numen  inesse  loco. 

Fons  sacer  in  medio,  speluncaque  pumice  pen¬ 
dens  : 

Et  latere  ex  omni  dulce  queruntur  aves. 

Hic  ego  dum  spatior  tectus  nemoralibus  umbris, 
Quod  mea,  quaerebam,  Musa  moveret  opus.  6 
Venit  odoratos  Elegeia  nexa  capillos  : 

Et,  puto,  pes  illi  longior  alter  erat. 

Forma  decens :  vestis  tenuissima,  cultus  amantis : 

In  pedibus  vitium  causa  decoris  erat.  10 
V enit  et  ingenti  violenta  Tragoedia  passu : 

Fronte  comae  torva,  palla  jacebat  humi  : 

Laeva  manus  sceptrum  late  regale  tenebat : 

Lydius  alta  pedum  vincla  cothurnus  erat. 

Et  prior,  Ecquis  erit,  dixit,  tibi  finis  amandi, 

O  argumenti  lente  poeta  tui  ?  16 

Nequitiam  vinosa  tuam  convivia  narrant ; 

Narrant  in  multas  compita  secto  vias. 

Saepe  aliquis  digito  vatem  designat  euntem, 
Atque  ait,  Hic  ille  est,  quem  ferus  urit  amor. 
Fabula,  nec  sentis,  tota  jactaris  in  urbe,  21 
Dum  tua  praeterito  facta  pudore  refers. 
Tempus  erat  thyrso  pulsum  graviore  moveri. 

Cessatum  satis  est :  incipe  majus  opus. 
Materia  premis  ingenium  ;  cane  facta  virorum  : 

Heec  animo,  dices,  area  digna  meo  est.  26 
Quod  tenerae  cantent,  lusit  tua  Musa,  puellae  ; 

Primaque  per  numeros  acta  juventa  suos. 
Nunc  habeam  per  te  Romana  Tragoedia  nomen. 

Implebit  leges  spiritus  iste  meas.  30 

Hactenus  :  et  movit  pictis  innixa  cothurnis 
Densum  caesarie  terque  quaterque  caput. 
Altera,  si  memini,  limis  subrisit  ocellis. 

Fallor,  an  in  dextra  myrtea  virga  fuit  ?  34 

Quid  gravibus  verbis,  animosa  Tragoedia,  dixit, 
Me  premis  ?  an  nunquam  non  gravis  esse  potes  ? 
Imparibus  tamen  es  numeris  dignata  moveri. 

In  me  pugnasti  versibus  usa  meis.  38 

Non  ego  contulerim  sublimia  carmina  nostris. 

Obruit  exiguas  regia  vestra  fores.  [pido. 
Sum  levis ;  et  mecum  levis  est,  mea  cura,  Cu- 
Non  sum  materia  fortior  ipsa  mea. 

Rustica  fit  sine  me  lascivi  mater  Amoris  : 

Huic  ego  proveni  lena,  comesque  deae.  44 
Quam  tu  non  poteris  duro  reserare  cothurno, 
Haec  est  blanditiis  janua  laxa  meis. 

Et  tamen  emerui  plus,  quam  tu,  posse,  ferendo 
Multa,  supercilio  non  patienda  tuo. 

Per  me  decepto  didicit  custode  Corinna 

Liminis  adstricti  sollicitare  fidem  ;  50 

Delabique  toro  tunica  velata  recincta ; 

Atque  impercussos  nocte  movere  pedes. 

Vel  quoties  foribus  duris  incisa  pependi, 

Non  verita  a  populo  praetereunte  legi ! 

Quin  ego  me  memini,  dum  custos  saevus  abiret, 
Ancillas  missam  delituisse  sinu.  56 

Quid,  cum  me  munus  natali  mittis  ?  at  illa 
Rumpit,  et  apposita  barbara  mersit  aqua  ? 
Prima  tuae  movi  felicia  semina  mentis. 

Munus  habet,  quod  te  jam  petit,  ista  meum. 
Desierant ;  coepi :  Per  vos  utramque  rogamus 
Jn  vacuas  aures  verba  timentis  eant. 


Altera  me  sceptro  decoras,  altoque  cothurno. 

Jam  nunc  contacto  magnus  in  ore  sonor. 
Altera  das  nostro  victurum  nomen  amori.  65 
Ergo  ades,  et  longis  versibus  adde  breves. 
Exiguum  vati  concede,  Tragoedia,  tempus. 

Tu  labor  aeternus :  quod  petit  illa,  breve  est. 
Mota  dedit  veniam.  Teneri  properentur  amores, 
Dum  vacat ;  a  tergo  grandius  urget  opus.  70 

ELEGIA  H. 

Non  ego  nobilium  sedeo  studiosus  equorum  : 

Cui  tamen  ipsa  faves,  vincat  ut  ille  precor. 
Ut  loquerer  tecum,  veni,  tecumque  sederem  : 

Ne  tibi  non  notus,  quem  facis,  esset  amor. 

Tu  cursus  spectas,  ego  te  :  spectemus  uterque  5 
Quod  juvat,  atque  oculos  pascat  uterque  suos. 
O  cuicunque  faves,  felix  agitator  equorum ! 

Ergo  illi  curae  contigit  esse  tuae. 

Hoc  mihi  contingat ;  sacro  de  carcere  missis 
Insistam  forti  mente  vehendus  equis  :  10 

Et  modo  lora  dabo ;  modo  verbere  terga  notabo  ; 

Nunc  stringam  metas  interiore  rota. 

Si  mihi  currenti  fueris  conspecta,  morabor: 

Deque  meis  manibus  lora  remissa  fluent. 

Ah  quam  paene  Pelops  Pisaea  concidit  hasta,  15 
Dum  spectat  vultus,  Hippodamia,  tuos  ! 
Nempe  favore  suae  vicit  tamen  ille  puellae. 

Vincamus  dominae  quisque  favore  suae. 

Quid  frustra  refugis  ?  cogit  nos  linea  jungi. 

Haec  in  lege  loci  commoda  Circus  habet.  20 
Tu  tamen,  a  dextra  quicunque  es,  parce  puellae. 

Contactu  lateris  laeditur  ista  tui. 

Tu  quoque,  qui  spectas  post  nos,  tua  contrahe 
crura, 

Si  pudor  est,  rigido  nec  preme  terga  genu. 
Sed  nimium  demissa  jacent  tibi  pallia  terrae.  25 
Collige  ;  vel  digitis  en  ego  tollo  meis. 

Invida  vestis  eras,  quae  tam  bona  crura  tegebas ; 

Quoque  magis  spectes,  invida  vestis  eras. 
Talia  Milanion  A  talantes  crura  fugacis 

Optavit  manibus  sustinuisse  suis.  30 

Talia  succinctae  pinguntur  crura  Dianae, 

Cum  sequitur  fortes,  fortior  ipsa,  feras. 

His  ego  non  visis  arsi ;  quid  fiet  ab  istis  ? 

In  flammam  flammas,  in  mare  fundis  aquas. 
Suspicor  ex  istis  et  caetera  posse  placere,  35 
Quae  bene  sub  tenui  condita  veste  latent. 

Vis  tamen  interea  faciles  arcessere  ventos, 

Quos  faciat  nostra  mota  tabella  manu  ? 

An  magis  hic  meus  est  animi,  non  aeris,  aestus, 
Captaque  fcemineus  pectora  torret  amor  ?  40 
Dum  loquor,  alba  nigro  sparsa  est  tibi  pulvere 
vestis. 

Sordide  de  niveo  corpore  pulvis  abi. 

Sed  jam  pompa  venit ;  linguis  animisque  favete. 

Tempus  adest  plausus  :  aurea  pompa  venit. 
Prima  loco  fertur  passis  Victoria  pennis  :  45 

Huc  ades,  et  meus  hic  fac,  dea,  vincat  amor. 
Plaudite  Neptuno,  nimium  qui  creditis  undis : 

Nil  mihi  cum  pelago  ;  me  mea  terra  capit. 
Plaude  tuo,  miles,  Marti  :  nos  odimus  arma. 

Pax  juvat,  et  media  pace  repertus  amor.  50 
Auguribus  Phoebus,  Phoebe  v«nantibus  adsit : 
Artifices  in  te  verte,  Minerva,  mai  is. 


OVIDIUS. 

Ruricolae  Cereri,  teneroque  adsurgite  Baccho  : 

Pollucem  pugiles,  Castora  placet  eques. 

Hos  tibi,  blanda  Venus,  puerisque  potentibus 
arcu 

Plaudimus  :  inceptis  annue,  diva,  meis  : 
Daque  novae  mentem  dominae  ;  patiatur  amari. 

Annuit,  et  motu  signa  secunda  dedit. 

Quod  dea  promisit,  promittas  ipsa  rogamus. 

Pace  loquor  Veneris ;  tu  dea  major  ens.  60 
Per  tibi  tot  juro  testes,  pompamque  deerum, 

Te  dominam  nobis  tempus  in  omne  peti. 

Sed  pendent  tibi  crura :  potes,  si  forte  juvabit, 
Cancellis  primos  inseruisse  pedes. 

Maxima  jam  vacuo  Praetor  spectacula  Circo  65 
Quadrijuges  aequo  carcere  misit  equos. 

Cui  studeas  video  :  vincet  cuicunque  favebis. 

Quid  cupias,  ipsi  scire  videntur  equi. 

Me  miserum  !  metam  spatioso  Circuit  orbe. 

Quid  facis  ?  admoto  proximus  axe  subit.  70 
Quid  facis,  infelix?  perdis  bona  vota  puellae. 

Tende  precor  valida  lora  sinistra  manu. 
Favimus  ignavo.  Sed  enim  revocate,  Quirites; 

Et  date  jactatis  undique  signa  togis. 

En  revocant.  At,  ne  turbet  toga  mota  capillos, 
In  nostros  abdas  te  licet  usque  sinus.  76 
Jamque  patent  iterum  reserato  carcere  postes. 

Evolat  admissis  discolor  agmen  equis. 

Nunc  saltem  supera,  spatioque  insurge  patenti. 

Sint  mea,  sint  dominae  fac  rata  vota  meae.  80 
Sunt  dominae  rata  vota  meae  :  mea  vota  super¬ 
sunt. 

Ille  tenet  palmam,  palma  petenda  mihi  est. 
Risit,  et  argutis  quiddam  promisit  ocellis. 

IIoc  satis  hic :  alio  caetera  redde  loco. 


ELEGIA  III. 

Esse  deos,  i,  crede.  Fidem  jurata  fefellit ; 

Et  facies  illi,  quae  fuit  ante,  manet. 

Quam  longos  habuit  nondum  jurata  capillos, 
Tam  longos,  postquam  numina  lusit,  habet, 
Candida  candorem  roseo  suffusa  rubore  5 

Ante  stetit :  niveo  lucet  in  ore  rubor. 

Pes  erat  exiguus :  pedis  est  aptissima  forma. 

Longa  decensque  fuit :  longa  decensque  manet. 
Argutos  habuit,  radiant  ut  sidus,  ocellos, 

Per  quos  mentita  est  perfida  saepe  mihi.  10 
Scilicet  aeterno  falsum  jurare  puellis 

Di  quoque  concedunt ;  formaque  numen  habet. 
Perque  suos  illam  nuper  jurasse  recordor, 
Perque  meos  oculos ;  et  doluere  mei. 

Dicite,  di ;  si  vos  impune  fefellerit  illa,  15 
Alterius  meritis  cur  ego  damna  tuli  ? 

At  non  invidiae  vobis  Cepheia  virgo  est, 

Pro  male  formosa  jussa  parente  mori. 

Non  satis  est,  quoa  vos  habui  sine  pondere  testes, 
Et  mecum  lusos  ridet  inulta  deos  ;  20 

Ut  sua  per  nostram  redimat  perjuria  poenam, 
Victima  deceptus  decipientis  ero?  . 

Aut  sine  re  nomen  deus  est,  frustraque  timetur, 
Et  stulta  populos  credulitate  movet : 

Aut,  si  quis  deus  est,  teneras  amat  ille  puellas, 
Et  nimium  solas  omnia  posse  jubet.  26 

Nobis  fatifero  Mavors  accingitur  ense  : 

Nos  petit  invicta  Palladis  hasta  manu  : 

Nobis  flexibiles  curvantur  Apollinis  arcus  : 

In  nos  alta  Jovis  dextera  fulmen  habet.  30 
Formosas  superi  metuunt  offendere  laesi  : 

Atque  ultro,  quae  se  non  timuere,  timent. 

Et  quisquam  pia  thura  focis  imponere  curet  ? 
Certe  plus  animi  debet  inesse  viris. 

Jupiter  igne  suo  lucos  jaculatur  et  arces,  35 
Missaque  perjuras  tela  ferire  vetat. 

Tot  meruere  peti.  Semele  miserabilis  arsit : 

Officio  est  illi  poena  reperta  suo. 

At  si  venturo  se  subduxisset  amanti, 

Non  pater  in  Baccho  matris  haberet  onus.  40 
Quid  queror,  et  toti  facio  convicia  coelo  ? 

Di  quoque  habent  oculos  :  di  quoque  pectus 
habent. 

Si  deus  ipse  forem,  numen  sine  fraude  liceret 
Fcemina  mendaci  falleret  ore  meum. 

Ipse  ego  jurarem  verum  jurare  puellas  ;  45 

Et  non  de  tetricis  dicerer  esse  deus. 

Tu  tamen  illorum  moderatius  utere  dono : 

Aut  oculis  certe  parce,  puella,  meis. 

ELEGIA  IV. 

Dure  vir,  imposito  tenerae  custode  puellae 
Nil  agis :  ingenio  quaeque  tuenda  suo. 

Si  qua  metu  demto  casta  est,  ea  denique  casta 
est. 

Quae,  quia  non  liceat,  non  facit,  illa  facit. 

Ut  jam  servaris  bene  corpus,  adultera  mens  est : 

Nec  custodiri,  ni  velit,  illa  potest.  6 

Nec  mentem  servare  potes,  licet  omnia  claudas. 

Omnibus  occlusis  intus  adulter  erit. 

Cui  peccare  licet,  peccat  minus.  Ipsa  potestas 
Semina  nequitiae  languidiora  facit.  10 

Desine,  crede  mihi,  vitia  irritare  vetando : 

Obsequio  vincas  aptius  illa  tuo. 

Vidi  ego  nuper  equum,  contra  sua  vincla  tena¬ 
cem, 

Ore  reluctanti  fulminis  ire  modo. 

Constitit,  ut  primum  concessas  sensit  habenas, 
Frenaque  in  effusa  laxa  jacere  juba.  16 

Nitimur  in  vetitum  semper,  cupimusque  negata. 

Sic  interdictis  imminet  aeger  aquis. 

Centum  fronte  oculos,  centum  cervice  gerebat 
Argus :  et  hos  unus  saepe  fefellit  amor.  20 
In  thalamum  Danae  saxo  ferroque  perennem 
Quae  fuerat  virgo  tradita,  mater  erat. 
Penelope  mansit,  quamvis  custode  carebat, 
Inter  tot  juvenes  intemerata  procos. 

Quicquid  servatur,  cupimus  magis  :  ipsaque 
furem  25 

Cura  vocat.  Pauci,  quod  sinit  alter,  amant. 
Nec  facie  placet  illa  sua,  sed  amore  mariti. 

Nescio  quid,  quod  te  ceperit,  esse  putant. 
Non  proba  sit,  quam  vir  servat,  sed  adultera  ; 
cara  est : 

Ipse  timor  pretium  corpore  majus  habet.  30 
Indignere  licet ;  juvat  inconcessa  voluptas. 

Sola  placet,  Timeo,  dicere  si  qua  potest. 

Nec  tamen  ingenuam  jus  est  servare  puellam. 

Hic  metus  externae  corpora  gentis  agat. 
Scilicet  ut  possit  custos,  Ego,  dicere,  feci,  35 
In  laudem  servi  casta  sit  illa  tui. 

Rusticus  est  nimium,  quem  laedit  adultera  con- 

jux ; 

Et  notos  mores  non  satis  urbis  habet : 

In  qua  Martigenae  non  sunt  sine  crimine  nati 
Romulus  Iliades,  Iliadesque  Remus.  40 

Quo  tibi  formosam,  si  non  nisi  casta  placebat  ? 

Non  possunt  ullis  ista  coire  modis. 

Si  sapis,  indulge  dominae,  vultusque  severos 
Exue,  nec  rigidi  jura  tuere  viri. 

Et  cole,  quos  dederit  (multos  dabit)  uxor  amicos. 

Gratia  sic  minimo  magna  labore  venit.  46 
Sic  poteris  juvenum  convivia  semper  inire  : 

Et,  quae  non  dederis,  multa  videre  domi. 

ELEGIA  V. 

Nox  erat,  et  somnus  lassos  submisit  ocellos. 

Terruerunt  animum  talia  visa  meum. 

Colle  sub  aprico  celeberrimus  ilice  lucus 
Stabat ;  et  in  ramis  multa  latebat  avis. 

Area  gramineo  suberat  viridissima  prato,  5 
Uvida  de  guttis  lene  sonantis  aquae. 

Ipse  sub  arboreis  vitabam  frondibus  aestum  ; 

Fronde  sub  arborea  sed  tamen  aestus  erat. 
Ecce,  petens  variis  immixtas  floribus  herbas, 
Constitit  ante  oculos  candida  vacca  meos ;  10 
Candidior  nivibus,  tunc  cum  cecidere  recentes, 
In  liquidas  nondum  quas  mora  vertit  aquas  ; 
Candidior,  quod  adhuc  spumis  stridentibus  albet, 
Et  modo  siccatam,  lacte,  relinquit  ovem. 
Taurus  erat  comes  huic,  feliciter  ille  maritus  : 

Cumque  sua  teneram  conjuge  pressit  humum. 
Dum  jacet,  et  lente  revocatas  ruminat  herbas, 
Atque  iterum  pasto  pascitur  ante  cibo  ; 

Visus  erat,  somno  vires  adimente,  ferenti 
Cornigerum  terrae  deposuisse  caput.  20 

Huc  levibus  cornix  pennis  delapsa  per  auras 
Venit,  et  in  viridi  garrula  sedit  humo; 
Terque  bovis  niveae  petulanti  pectora  rostro 
Fodit,  et  albentes  abstulit  ore  jubas. 

Illa  locum  taurumque  diu  cunctata  relinquit : 

Sed  niger  in  vaccae  pectore  livor  erat. 

Utque  procul  vidit  carpentes  pabula  tauros, 
(Carpebant  tauri  pabula  laeta  procul) 

Illuc  se  rapuit,  gregibusque  immiscuit  illis, 

Et  petiit  herbae  fertilioris  humum.  30 

Dic  age,  nocturnae  quicunque  es  imaginis  augur, 
Si  quid  habent  veri,  visa  quid  ista  ferant. 

Sic  ego  :  nocturnae  sic  dixit  imaginis  augur, 
Expendens  animo  singula  visa  suo  : 

Quem  tu  mobilibus  foliis  vitare  volebas,  35 
Sed  male  vitabas,  aestus  amoris  erat. 

Vacca  puella  tua  est :  aptus  color  ille  puellae. 

Tu  vir,  et  in  vacca  compare  taurus  eras. 
Pectora  quod  rostro  cornix  fodiebat  acuto ; 

Ingenium  dominae  lena  movebit  anus.  40 
Quod  cunctata  diu  taurum  sua  vacca  reliquit ; 

Frigidus  in  viduo  destituere  toro. 

Livor,  et  adverso  maculae  sub  pectore  nigrae, 
Pectus  adulterii  labe  carere  negant. 

Dixerat  interpres  :  gelido  mihi  sanguis  ab  ore 
Fugit,  et  ante  oculos  nox  stetit  alta  meos.  46 

ELEGIA  VI. 

Amnis,  arundinibus  limosas  obsite  ripas, 

Ad  dominam  propero ;  siste  parumper  aquas : 
Nec  tibi  sunt  pontes,  nec  quae  sine  remigis  ictu 
Concava  trajecto  cymba  rudente  vehat. 

Parvus  eras,  memini  ;  nec  te  transire  refugi ;  5 
Summaque  vix  talos  contigit  unda  meos. 

Nunc  ruis  opposito  nivibus  de  monte  solutis, 

Et  turpi  crassas  gurgite  volvis  aquas. 

Quid  properasse  juvat  ?  quid  parca  dedisse  quieti 
Tempora?  quid  nocti  conseruisse  diem?  10 
Si  tamen  hic  standum ;  si  non  datur  artibus 
ullis 

Ulterior  nostro  ripa  premenda  pedi  ? 

Nunc  ego,  quas  habuit  pennas  Danaeius  heros, 
Terribili  densum  cum  tulit  angue  caput ; 

Nunc  opto  currum,  de  quo  Cerealia  primum  15 
Semina  venerunt  in  rude  missa  solum. 
Prodigiosa  loquor  veterum  mendacia  vatum. 

Nec  tulit  haec,  nec  fert,  nec  feret  ulla  dies. 

Tu  potius,  ripis  effuse  capacibus  amnis, 

Sic  aeternus  eas,  labere  fine  tuo.  20 


Non  eris  invidiae,  torrens,  mihi  crede,  ferenda, 
Si  dicar  per  te  forte  retentus  amans. 

Flumina  deberent  juvenes  in  amore  juvare:  'J 
Flumina  senserunt  ipsa,  quid  esset  amor. 
Inachus  in  Melie  Bithynide  pallidus  isse  25 
Dicitur,  et  gelidis  incaluisse  vadis. 

Nondum  Troja  fuit  lustris  obsessa  duobus, 

Cum  rapuit  vultus,  Xanthe,  Neaera  tuos. 
Quid?  non  Alpheon  diversis  currere  terris 
Virginis  Arcadiae  certus  adegit  amor  ?  30 

Te  quoque  promissam  Xantho,  Penee,  Creusam 
Phthiotum  terris  occuluisse  ferunt. 

Quid  referam  Asopon,  quem  cepit  Martia  Thebe, 
Natarum  Thebe  quinque  futura  parens  ?  * 

Cornua  si  tua  nunc  ubi  sint,  Acheloe,  requiram ; 

Herculis  irata  fracta  querere  manu.  36 
Nec  tanti  Calydon,  nec  tota  AStolia  tanti ; 

Una  tamen  tanti  Deianira  fuit. 

Ille  fluens  dives  septena  per  ostia  Nilus, 

Qui  patriam  tantae  tam  bene  celat  aquae,  40 
Fertur  in  Evadne  collectam  Asopide  flammam 
Vincere  gurgitibus  non  potuisse  suis. 

Siccus  ut  amplecti  Salmonida  posset  Enipeus, 
Cedere  jussit  aquam  :  jussa  recessit  aqua. 

Nec  te  praetereo,  qui  per  cava  saxa  volutans  45 
Tiburis  Argei  spumifer  arva  rigas  : 

Ilia  cui  placuit,  quamvis  erat  horrida  cultu, 
Ungue  notata  comas,  ungue  notata  genas. 

Illa  gemens  patruique  nefas,  delictaque  Martis, 
Errabat  nudo  per  loca  sola  pede.  50 

Hanc  amnis  rapidis  animosus  vidit  ab  undis, 
Kaucaque  de  mediis  sustulit  ora  vadis : 

Atque  ita,  Quid  nostras,  inquit,  teris  anxia  ripas, 
Ilia,  ab  Idaeo  Laomedonte  genus  ? 

Quo  cultus  abiere  tui  ?  quid  sola  vagaris  ?  55 

Vitta  nec  evincias  impedit  alba  comas  ?  [los, 
Quid  fles,  et  madidos  lacrymis  corrumpis  ocel- 
Pectoraque  insana  plangis  aperta  manu  ? 

Ille  habet  et  silices,  et  vivum  in  pectore  ferrum, 
Qui  tenero  lacrymas  lentus  in  ore  videt.  60 
Ilia,  pone  metus ;  tibi  regia  nostra  patebit ; 

Teque  colent  amnes  :  Ilia,  pone  metus. 

Tu  centum,  aut  plures,  inter  dominabere  Nym¬ 
phas  : 

Nam  centum,  aut  plures,  flumina  nostra  tenent. 
Ne  me  sperne,  precor,  tantum,  Trojana  propago  : 

Munera  promissis  uberiora  feres.  66 

Dixerat.  Illa  oculos  in  humum  dejecta  mo¬ 
destos 

Spargebat  tepidos  flebilis  imbre  sinus. 

Ter  molita  fugam,  ter  ad  altas  restitit  undas, 
Currendi  vires  eripiente  metu.  70 

Sera  tamen  scindens  inimico  pollice  crinem, 
Edidit  indignos  ore  tremente  sonos  : 

O  utinam  mea  lecta  forent,  patrioque  sepulcro 
Condita,  dum  poterant  virginis  ossa  legi  ! 

Cur  modo  Vestalis  taedas  invitor  ad  ullas  75 
Turpis,  et  Iliacis  inficianda  focis  ? 

Quid  moror?  en  digitis  designor  adultera  vulgi, 
Desit,  famosis  qui  notet  ora,  pudor. 

Hactenus  ;  et  vestem  tumidis  praetendit  ocellis; 

Atque  ita  se  in  rapidas  perdita  misit  aquas.  80 
Supposuisse  manus  ad  pectora  lubricus  amnis 
Dicitur,  et  socii  jura  dedisse  tori. 

Te  quoque  credibile  est  aliqua  caluisse  puella  : 

Sed  nemora  et  sylvae  crimina  vestra  tegunt. 

Dum  loquor,  increvit  latis  spatiosius  undis,  85 
Nec  capit  admissas  alveus  altus  aquas. 

Quid  mecum,  furiose,  tibi  ?  quid  mutua  differs 
Gaudia  ?  quid  coeptum,  rustice,  rumpis  iter  ? 

Quid,  si  legitimum  flueres,  si  nobile  flumen ; 

Si  'tibi  per  terras  maxima  fama  foret  ?  90 

Nomen  habes  nullum,  rivis  collecte  caducis  ; 

Nec  tibi  sunt  fontes,  nec  tibi  certa  domus. 
Fontis  habes  instar  pluviamque  nivesque  solutas, 
Quas  tibi  divitias  pigra  ministrat  hiems. 

Aut  lutulentus  agis  brumali  tempore  cursus,  95 
Aut  premis  arentem  pulverulentus  humum. 
Quis  te  tum  potuit  sitiens  haurire  viator  ? 

Quis  grata  dixit  voce,  Perennis  eas  ? 
Damnosus  pecori  curris,  damnosior  agris.  99 
Forsitan  haec  alios  ;  me  mea  damna  movent. 
Huic  ego,  vae  !  demens  narrabam  fluminum 
amores  ? 

Jactasse  indigno  nomina  tanta  pudet. 

Nescio  quid  spectans  Acheloon  et  Inachon  amnes, 
Et  potui  nomen,  Nile,  referre  tuum.  104 
At  tibi  pro  meritis  opto,  non  candide  torrens, 
Sint  rapidi  soles,  siccaque  semper  hiems. 

ELEGIA  VII. 

At  non  formosa  est,  at  non  bene  culta  puella  ; 

At,  puto,  non  votis  saepe  petita  meis. 

Hanc  tamen  in  nullos  tenui  male  languidus  usus, 
Sed  jacui  pigro  crimen  onusque  toro. 

Nec  potui  cupiens,  pariter  cupiente  puella,  5 
Inguinis  effeti  parte  juvante  frui. 

Illa  quidem  nostro  subjecit  eburnea  collo 
Brachia,  Sithonia  candidiora  nive  ; 

Osculaque  inseruit  cupidae  luctantia  linguae, 
Lascivum  femori  supposuitque  femur  ;  10 

Et  mihi  blanditias  dixit,  dominumque  vocavit, 
Et  quae  praeterea  publica  verba  juvant. 

Tacta  tamen  veluti  gelida  mea  membra  cicuta, 
Segnia  propositum  destituere  suum.  14 

Truncus  iners  jacui,  species,  et  inutile  pondus  : 

Nec  satis  exactum  est,  corpus  an  umbra  forem. 
Quae  mihi  ventura  est,  siquidem  ventura,  senec¬ 
tus, 

Cum  desit  numeris  ipsa  juventa  suis? 

Ah  pudet  annorum  !  quo  me  juvenemque  vi¬ 
rumque, 

Nec  juvenem,  nec  me  sensit  amica  virum.  20 
Sic  flammas  aditura  pias  aeterna  sacerdos 
Surgit,  et  a  caro  fratre  verenda  soror. 

At  nuper  bis  flava  Chlide,  ter  candida  Pitho, 
Ter  Libas  oflicio  continuata  meo. 

Exigere  a  nobis  angusta  nocte  Corinnam,  25 
Me  memini  numeros  sustinuisse  novem. 

Num  mea  Thessalico  languent  devota  veneno 
Corpora?  num  misero  carmen  et  herba  no¬ 
cent  ? 

Sagave  Punicea  defixit  nomina  cera, 

Et  medium  tenues  in  jecur  egit  acus  ?  30 

Carmine  laesa  Ceres  sterilem  vanescit  in  herbam  : 

Deficiunt  laesae  carmine  fontis  aquae  : 

Ilicibus  glandes,  cantataque  vitibus  uva 
Decidjt,  et  nullo  poma  movente  fluunt. 

Quid  vetat  et  nervos  magicas  torpere  per  artes  ? 

Forsitan  impatiens  sit  latus  inde  meum.  36 
Huc  pudor  accessit :  facti  pudor  ipse  nocebat : 

Ille  luit  vitii  causa  secunda  mei. 

At  qualem  vidi  tantum  tetigique  puellam, 

Sm  etiam  tunica  tangitur  ipsa  sua.  40 

Illius  ad  tactum  Pylius  juvenescere  possit, 
Tithonusque  annis  fortior  esse  suis. 

Hkc  mihi  contigerat ;  sed  vir  non  contigit  illi. 

yuas  nunc  cone. piam  per  nova  vota  preces  ? 

,  edo  etiam  magnos,  quo  sum  tam  turpiter  usus, 
allineris  oblati  pcenituisse  deos.  46 


Optabam  certe  recipi ;  sum  nempe  receptus  ; 

Oscula  ferre ;  tuli :  proximus  esse ;  fui. 

Quo  mihi  fortunae  tantum  ?  quo  regna  sine  usu  ? 

Quid,  nisi  possedi  dives  avarus  opes  ?  50 

Sic  aret  mediis  taciti  vulgator  in  undis, 

Pomaque,  quae  nullo  tempore  tangat,  habet. 

A  tenera  quisquam  sic  surgit  mane  puella, 
Protinus  ut  sanctos  possit  adire  deos. 

Sed  non  blanda,  puto,  non  optima  perdidit  in  me 
Oscula,  non  omni  sollicitavit  ope.  56 

Illa  graves  potuit  quercus,  adamantaque  durum, 
Surdaque  blanditiis  saxa  movere  suis. 

Digna  movere  fuit  certe  vivosque  virosque  ; 

Sed  neque  tum  vixi,  nec  vir,  ut  ante,  fui.  60 
Quid  juvet,  ad  surdas  si  cantet  Phemius  aures  ? 

Quid  miserum  Thamyran  picta  tabella  juvet  ? 
At  quae  non  tacita  formavi  gaudia  mente  ! 

Quos  ego  non  finxi  disposuique  modos ! 
Nostra  tamen  jacuere,  velut  praemortua,  membra 
Turpiter,  hesterna  languidiora  rosa.  66 

Quae  nunc  ecce  rigent  intempestiva,  valentque ; 

Nunc  opus  exposcunt,  militiamque  suam. 
Quin  istic  pudibunda  jaces,  pars  pessima  nostri  ? 

Sic  sum  pollicitis  captus  et  ante  tuis.  70 
Tu  dominam  fallis :  per  te  deprensus  inermis 
Tristia  cum  magno  damna  pudore  tuli. 

Hanc  etiam  non  est  mea  dedignata  puella 
Molliter  admota  sollicitare  manu. 

Sed  postquam  nullas  consurgere  posse  per  artes, 
Immemoremque  sui  procubuisse  videt ;  76 

Quid  me  ludis  ?  ait :  quis  te,  male  sane,  jubebat 
Invitum  nostro  ponere  membra  toro  ? 

Aut  te  trajectis  iEaea  venefica  lanis 

Devovet,  aut  alio  lassus  amore  venis.  80 
Nec  mora:  desiluit  tunica  velata  recincta: 

Et  decuit  nudos  proripuisse  pedes. 

Neve  suae  possent  intactam  scire  ministrae, 
Dedecus  hoc  sumta  dissimulavit  aqua. 

ELEGIA  VIII. 

Et  quisquam  ingenuas  etiamnum  suspicit  artes, 
Aut  tenerum  dotes  carmen  habere  putat  ? 
Ingenium  quondam  fuerat  pretiosius  auro : 

At  nunc  barbaries  grandis,  habere  nihil. 

Cum  pulchre  nostri  dominae  placuere  libelli ;  5 
Quo  licuit  libris,  non  licet  ire  mihi.  ' 
Cum  bene  laudavit,  laudato  janua  clausa  est. 

Turpiter  huc  illuc  ingeniosus  eo. 

Ecce  recens  dives,  parto  per  vulnera  censu, 
Praefertur  nobis,  sanguine  pastus  eques.  10 
Hunc  potes  amplecti  formosis,  vita,  lacertis  ? 

Hujus  in  amplexus,  vita,  venire  potes  ? 

Si  nescis,  galeam  caput  hoc  portare  solebat : 

Ense  latus  cinctum,  quod  tibi  servit,  erat. 
Laeva  manus,  cui  nunc  serum  male  convenit  au- 
rum,  j  5 

Scuta  tulit ;  dextram  tange,  cruenta  fuit. 

Qua  periit  aliquis,  potes  hanc  contingere  dex¬ 
tram  ? 

Heu  ubi  mollities  pectoris  illa  tui  ? 

Cerne  cicatrices,  veteris  vestigia  pugnae. 

Quaesitum  est  illi  corpore,  quicquid  habet.  20 
Forsitan  et,  quoties  hominem  jugulaverit,  ille 
Indicet:  hoc  fassas  tangis,  avara,  manus? 

Ille  ego  Musarum  purus  Phcebique  sacerdos 
Ad  rigidas  canto  carmen  inane  fores. 

Discite,  qui  sapitis,  non  quae  nos  scimus  inertes, 
Sed  trepidas  acies,  et  fera  castra  sequi :  26 

Proque  bono  versu  primum  deducite  pilum. 

Hoc  tibi,  si  velles,  possit,  Homere,  dari. 

Jupiter,  admonitus  nihil  esse  potentius  auro, 
Corruptae  pretium  virginis  ipse  fuit.  30 

Dum  merces  aberat ;  durus  pater,  ipsa  severa, 
/Erati  postes,  ferrea  turris  erat : 

ScJ  postquam  sapiens  in  munera  venit  adulter, 
Praebuit  ipsa  sinus,  et,  dare  jussa,  dedit. 

At  cum  regna  senex  coeli  Saturnus  haberet,  35 
Omne  lucrum  tenebris  alta  premebat  humus. 
jEraque  et  argentum,  cumque  auro  pondera  ferri 
Manibus  admorat :  nullaque  massa  fuit. 

At  meliora  dabat ;  curvo  sine  vomere  fruges, 
Pomaque,  et  in  quercu  mella  reperta  cava.  40 
Nec  valido  quisquam  terras  findebat  aratro  : 

Signabat  nullo  limite  mensor  humum. 

Non  freta  demissi  verrebant  eruta  remi. 

Ultima  mortali  tum  via  littus  erat. 

Contra  te  sollers,  hominum  natura,  fuisti,  45 
Et  nimium  damnis  ingeniosa  tuis. 

Quo  tibi,  turritis  incingere  moenibus  urbes  ? 

Quo  tibi,  discordes  addere  in  arma  manus  ? 
Quid  tibi  cum  pelago  ?  terra  contenta  fuisses. 

Cur  non  et  coelum,  tertia  regna,  petis  ?  50 

Qua  licet,  affectas  coelum  quoque.  Templa  Qui¬ 
rinus, 

Liber,  et  Alcides,  et  modo  Caesar,  habent. 
Eruimus  terra  solidum  pro  frugibus  aurum. 

Possidet  inventas  sanguine  miles  opes. 

Curia  pauperibus  clausa  est :  dat  census  honores ; 

Inde  gravis  judex,  inde  severus  eques.  56 
Omnia  possideant :  illis  Campusque  forumque 
Serviat :  hi  pacem  crudaque  bella  gerant. 
Tantum  ne  nostros  avidi  praedentur  amores : 

Et  satis  est,  aliquid  pauperis  esse  sinant.  60 
At  nunc,  exaequet  tetricas  licet  illa  Sabinas, 
Imperat  ut  captae,  qui  dare  multa  potest. 

Me  prohibet  custos :  in  me  timet  illa  maritum. 

Si  dederim,  tota  cedet  uterque  domo. 

O  si  neglecti  quisqnam  deus  ultor  amantis  65 
Tam  male  quaesitas  pulvere  mutet  opes ! 

ELEGIA  IX. 

Memnona  si  mater,  mater  ploravit  Achillen, 

Et  tangunt  magnas  tristia  fata  deas  ; 

Flebilis  indignos,  Elegeia,  solve  capillos. 

Ah  nimis  ex  vero  nunc  tibi  nomen  erit ! 

Ille  tui  vates  operis,  tua  fama,  Tibullus  5 

Ardet  in  exstructo  corpus  inane  rogo. 

Ecce  puer  Veneris  fert  eversamque  pharetram, 
Et  fractos  arcus,  et  sine  luce  facem. 

Adspice,  demissis  ut  eat  miserabilis  alis, 

Pectoraque  infesta  tundat  aperta  manu.  10 
Excipiunt  sparsi  lacrymas  per  colla  capilli, 
Oraque  singultu  concutiente  sonant. 

Fratris  in  iEnese  sic  illum  funere  dicunt 
Egressum  tectis,  pulcher  Iule,  tuis. 

Nec-  minus  est  confusa  Venus,  moriente  Tibullo, 
Quam  juveni  rupit  cum  ferus  inguen  aper.  16 
At  sacri  vates,  et  divum  cura  vocamur  : 

Sunt  etiam,  qui  nos  numen  habere  putent. 
Scilicet  omne  sacrum  Mors  importuna  profanat : 

Omnibus  obscuras  injicit  illa  manus.  20 

Quid  pater  Ismario,  quid  mater  profuit  Orpheo  ? 

Carmine  quid  victas  obstupuisse  feras  ? 
vElinon  in  sylvis  idem  pater,  iElinon,  altis 
Dicitur  invita  concinuisse  lyra. 

Adjice  Maeoniden,  a  quo  ceu  fonte  perenni  25 
Vatum  Pieriis  ora  rigantur  aquis  ; 

Hunc  quoque  summa  dies  nigro  submersit 
Averno. 

Diffugiunt  avidos  carmina  sola  rogos. 


Durat  opus  vatum,  Trojani  fama  laboris, 

Tardaque  nocturno  tela  retexta  dolo.  3$ 
Sic  Nemesis  longum,  sic  Delia,  nomen  habebunt 
Altera  cura  recens,  altera  primus  amor. 

Quid  vos  sacra  juvant  ?  quid  nunc  iEgyptia 
prosunt 

Sistra?  quid  in  vacuo  secubuisse  toro  ? 

Cum  rapiant  mala  fata  bonos  (ignoscite  fqsso)  : 

Sollicitor  nullos  esse  putare  deos.  36 

Vive  pius  ;  moriere  ;  pius  cole  sacra ;  colentem 
Mors  gravis  a  templis  in  cava  busta  trahet,  'j 
Carminibus  confide  bonis ;  jacet  ecce  Tibullus. 

Vix  manet  e  tanto  parva  quod  urna  capit.  40 
Tene,  sacer  vates,  flammas  rapuere  rogales ;  J 
Pectoribus  pasci  nec  timuere  tuis  ? 

Aurea  sanctorum  potuissent  templa  deorum  ; 

Urere  ;  quae  tantum  sustinuere  nefas. 

Avertit  vultus,  Erycis  quae  possidet  arces.  45 
Sunt  quoque,  qui  lacrymas  continuisse  negent. 
Sed  tamen  hoc  melius,  quam  si  Phaeacia  tellus 
Ignotum  vili  supposuisset  humo. 

Hinc  certe  madidos  fugientis  pressit  ocellos  *-| 
Mater,  et  in  cineres  ultima  dona  tulit.  50 
Hinc  soror  in  partem  misera  cum  matre  doloris 
Venit,  inornatas  dilaniata  comas. 

Cumque  tuis  sua  junxerunt  Nemesisque  priorque 
Oscula,  nec  solos  destituere  rogos. 

Delia  discedens,  Felicius,  inquit,  amata  55 
Sum  tibi :  vixisti,  dum  tuus  ignis  eram. 

Cui  Nemesis,  Quid  ais?  tibi  sint  mea  damna 
dolori  ? 

Me  tenuit  moriens  deficiente  manu. 

Si  tamen  e  nobis  aliquid,  nisi  nomen  et  umbra, 
Restat,  in  Elysia  valle  Tibullus  erit.  60 

Obvius  huic  venias,  hedera  juvenilia  cinctus  ,j 
Tempora,  cum  Calvo,  docte  Catulle,  tuo. 

Tu  quoque,  si  falsum  est  temerati  crimen  amici, 
Sanguinis  atque  animae  prodige  Galle  tuae. 

His  comes  umbra  tua  est ;  si  quid  modo  corporis 
umbra  est.  65 

Auxisti  numeros,  culte  Tibulle,  pios. 

Ossa  quieta,  precor,  tuta  requiescite  in  urna, 

Et  sit  humus  cineri  non  onerosa  tuo. 

ELEGIA  X. 

Annua  venerunt  Cerealis  tempora  sacri. 

Secubat  in  vacuo  sola  puella  toro. 

Flava  Ceres,  tenues  spicis  redimita  capillos,  1 
Cur  inhibes  sacris  commoda  nostra  tuis  ?  J 
Te,  dea,  munificam  gentes  ubicunque  loquun¬ 
tur :  5 

Nec  minus  humanis  invidet  ulla  bonis. 

Ante  nec  hirsuti  torrebant  farra  coloni, 

Nec  notum  terris  area  nomen  erat : 

Sed  glandem  quercus,  oracula  prima,  ferebant :  , 
Haec  erat,  et  teneri  cespitis  herba,  cibus.  IC 
Prima  Ceres  docuit  turgescere  semen  in  agris,  3 
Falce  coloratas  subsecuitque  comas. 

Prima  jugo  tauros  supponere  colla  coegit,  ‘ 
Et  veterem  curvo  dente  revellit  humum.  ^ 
Hanc  quisquam  lacrymis  laetari  credit  amantum,] 
Et  bene  tormentis  secubituque  coli?  16 

Nec  tamen  est,  quamvis  agros  amet  illa  feraces,  | 
Rustica:  nec  viduum  pectus  amoris  habet,  j 
Cretes  erunt  testes  ;  nec  fingunt  omnia  Cretes* 
Cretes,  nutrito  terra  superba  Jove.  20 

Illic,  sideream  mundi  qui  temperat  arcem, 
Exiguus  tenero  lac  bibit  ore  puer. 

Magna  fides  testi:  testis  laudatur  alumno. 
Fassuram  Cererem  crimina  nota  puto. 

Viderat  Iasium  Cretaea  Diva  sub  Ida  25 

Figentem  certa  terga  ferina  manu. 

Vidit,  et  ut  tenerae  flammam  rapuere  medullae 
(Hinc  pudor,  ex  alia  parte  trahebat  amor) 
Victus  amore  pudor.  Sulcos  arere  videres, 

Et  sata  cum  minima  parte  redire  sui.  30 
Cum  bene  jactati  pulsarant  arva  ligones, 
Ruperat  et  duram  vomer  aduncus  humum, 
Seminaque  in  latos  ierant  aequaliter  agros ; 

Irrita  decepti  vota  colentis  erant. 

Diva  potens  frugum  sylvis  cessabat  in  altis :  35 
Deciderant  longae  spicea  serta  comae. 

Sola  fuit  Crete  fecundo  fertilis  anno. 

Omnia,  qua  tulerat  se  dea,  messis  erant. 

Ipse  locus  nemorum  canebat  frugibus  Ide, 

Et  ferus  in  sylva  farra  metebat  aper.  40 
Optavit  Minos  similes  sibi  legifer  annos: 

Optavit  Cereris  longus  ut  esset  amor. 

C^uod  tibi  secubitus  tristes,  dea  flava,  fuissent, 
Hoc  cogor  sacris  nunc  ego  ferre  tuis. 

Cur  ego  sim  tristis,  cum  sit  tibi  nata  reperta,  45 
Regnaque,  quam  Juno,  sorte  minora  regat  ? 
Festa  dies  Veneremque  vocat,  cantusque  me¬ 
rumque. 

Haec  decet  ad  dominos  munera  ferre  deos. 
ELEGIA  XI. 

Multa  diuque  tuli :  vitiis  patientia  victa  est. 

Cede  fatigato  pectore,  turpis  amor. 

Scilicet  asserui  jam  me,  rupique  catenas  : 

Et  quae  depuduit  ferre,  tulisse  pudet,  [rem. 
Vicimus;  et  domitum  pedibus  calcamus  amo- 
Venerunt  capiti  cornua  sera  meo.  6 

Perfer,  et  obdura:  dolor  hic  tibi  proderit  olim. 

Saepe  tulit  lassis  succus  amarus  opem. 

Ergo  ego  sustinui  foribus  tam  saepe  repulsus 
Ingenuum  dura  ponere  corpus  humo.  10 
Ergo  ego  nescio  cui,  quem  tu  complexa  tenebas, 
Excubui  clausam,  servus  ut,  ante  domum. 

Vidi  ego,  cum  foribus  lassus  prodiret  amator, 
Invalidum  referens  emeritumque  latus,  [illo. 
Hoc  tamen  est  levius,  quam  quod  sum  visus  ab 
Eveniat  nostris  hostibus  ille  pudor.  16 

Quando  ego  non  fixus  lateri  spatiantis  adhaesi, 
Ipse  tuus  custos,  ipse  vir,  ipse  comes? 

Scilicet  et  populo  per  me  cantata  placebas. 

Causa  fuit  multis  noster  amoris  amor.  20 
Turpia  quid  referam  vanae  mendacia  linguae, 

Et  perjuratos  in  mea  damna  deos  ? 

Quid  juvenum  tacitos  inter  convivia  nutus, 
Verbaque  compositis  dissimulata  notis? 

Dicta  erat  aegra  mihi :  praeceps  amensque  cu¬ 
curri.  25 

V eni ;  et  rivali  non  erat  aegra  meo. 

His,  et  quae  taceo,  duravi  saepe  ferendis. 

Quaere  alium,  pro  me  qui  queat  ista  pati. 

Jam  mea,  votiva  puppis  redimita  corona, 

Lenta  tumescentes  aequoris  audit  aquas.  30 
Desine  blanditias,  et  verba,  potentia  quondam, 
Perdere.  Non  ego  sum  stultus,  ut  ante  fui. 
Luctantur,  pectusque  leve  in  contraria  tendunt  | 
Hac  amor,  hac  odium :  sed,  puto,  vincit  amor.  I 
Odero,  si  potero  :  si  non,  invitus  amabo.  35 
Nec  juga  taurus  amat :  quae  tamen  odit,  habet. 
Nequitiam  fugio;  fugientem  forma  reducit. 

Aversor  morum  crimina ;  corpus  amo. 
lc  ncc  sine  te,  nec  tecum  vivere  possum : 

Et  videor  voti  nescius  esse  mei.  [vellem, 
v  f°™?8a  fores  minus,  aut  minus  improba 
on  facit  ad  mores  tam  bona  forma  malos.  42 


Facta  movent  odium  ;  facies  exorat  amorem. 

Me  miserum !  vitiis  plus  valet  illa  suis. 
Parce,  per  o  lecti  socialia  jura,  per  omnes,  45 
Qui  dent  fallendos  se  tibi  saepe,  deos, 

Perque  tuam  faciem,  magni  mihi  numinis  instar, 
Perque  tuos  oculos,  qui  rapuere  meos ; 
Quicquid  eris,  mea  semper  eris :  tu  selige  tan¬ 
tum, 

Me  quoque  velle  velis,  anne  coactus  amem  ? 
Lintea  dem  potius,  ventisque  ferentibus  utar; 
Ut,  quamvis  nolim,  cogar  amare  tamen.  55 

ELEGIA  XII. 

Quis  fuit  ille  dies,  quo  tristia  semper  amanti 
Omina  non  albae  concinuistis  aves  ? 

Quodve  putem  sidus  nostris  occurrere  fatis  ? 

Quosve  deos  in  me  bella  movere  querar  ? 
Quae  modo  dicta  mea  est,  quam  coepi  solus 
amare,  5 

Cum  multis  vereor  ne  sit  habenda  mihi. 
Fallimur  ?  an  nostris  innotuit  illa  libellis  ? 

Sic  erat :  ingenio  prostitit  illa  meo. 

Et  merito:  quid  enim  formae  praeconia  feci? 

Vendibilis  culpa  facta  puella  mea  est.  10 

Me  lenone  placet :  duce  me  perductus  amator. 

Janua  per  nostras  est  adaperta  manus. 

An  prosint,  dubium  ;  nocuerunt  carmina  certe. 

Invidiae  nostris  illa  fuere  bonis. 

Cum  Thebae,  cum  Troja  forent,  cum  Caesaris 
acta ;  1 5 

Ingenium  movit  sola  Corinna  meum. 

Aversis  utinam  tetigissem  carmina  Musis, 
Phoebus  et  inceptum  destituisset  opus  ! 

Nec  tamen,  ut  testes  mos  est  audire  poetas, 
Malueram  verbis  pondus  abesse  meis.  20 

Per  nos  Scylla,  patri  canos  furata  capillos, 

Pube  premit  rabidos  inguinibusque  canes. 

Nos  pedibus  pennas  dedimus,  nos  crinibus  an 
gues. 

Victor  Abantiades  alite  fertur  equo. 

Iidem  per  spatium  Tityon  porreximus  ingens, 

Et  tria  vipereo  fecimus  ora  cani. 

Fecimus  Enceladum  jaculantem  mille  lacertis: 

Ambiguae  captos  virginis  ore  viros. 
iEolios  Ithacis  inclusimus  utribus  Euros  : 

Proditor  in  medio  Tantalus  amne  sitit.  30 
De  Niobe  silicem,  de  virgine  fecimus  ursam : 

Concinit  Odrysium  Cecropis  ales  Ityn. 

Jupiter  aut  in  aves,  aut  se  transformat  in  au¬ 
rum, 

Aut  secat  imposita  virgine  taurus  aquas. 
Protea  quid  referam,Thebanaque  semina  dentes  ? 

Qui  vomerent  flammas  ore,  fuisse  boves  ?  S6 
Flere  genis  electra  tuas,  auriga,  sorores  ? 

Quaeque  rates  fuerint,  nunc  maris  esse  deas  ? 
Aversumque  diem  mensis  furialibus  Atrei  ? 

Duraque  percussam  saxa  secuta  lyram  ?  40 

Exit  in  immensum  fecunda  licentia  vatum, 
Obligat  historica  nec  sua  verba  fide. 

Et  mea  debuerat  falso  laudata  videri 

Foemina :  credulitas  nunc  mihi  vestra  nocet. 

ELEGIA  XIII. 

Cum  mihi  pomiferis  conjux  foret  orta  Faliscis ; 

Moenia  contigimus,  victa,  Camille,  tibi. 

Casta  sacerdotes  Junoni  festa  parabant 
Per  celebres  ludos,  indigenamque  bovem. 
Grande  morse  pretium,  ritus  cognoscere :  quam¬ 
vis  5 

Difficilis  clivis  huc  via  praebet  iter. 

OVIDIUS. 


Amok.  Lib.  III. 


Stat  vetus,  et  densa  praenubilus  arbore  lucus. 

Adspice ;  concedas  numen  inesse  loco. 
Accipit  ara  preces,  votivaque  thura  piorum ; 

Ara  per  antiquas  facta  sine  arte  manus.  10 
Hinc  ubi  praesonuit  sollenni  tibia  cantu, 

It  per  velatas  annua  pompa  vias. 

Ducuntur  niveae,  populo  plaudente,  juvencae, 
Quas  aluit  campis  herba  Falisca  suis ; 

Et  vituli  nondum  metuenda  fronte  minaces  ;  15 
Et  minor  ex  humili  victima  porcus  hara  ; 
Duxque  gregis  cornu  per  tempora  dura  recurvo. 

Invisa  est  dominae  sola  capella  deae. 

Illius  indicio  sylvis  inventa  sub  altis 

Dicitur  inceptam  destituisse  fugam.  20 

Nunc  quoque  per  pueros  jaculis  incessitur  index, 
Et  pretium  auctori  vulneris  ipsa  datur. 

Qua  ventura  dea  est,  juvenes  timidaeque  puellae 
Praeverrunt  latas  veste  jacente  vias. 

Virginei  crines  auro  gemmaque  premuntur  :  25 
Et  tegit  auratos  palla  superba  pedes. 

More  patrum  Graio  velatae  vestibus  albis 
Tradita  supposito  vertice  sacra  ferunt. 

Ore  favent  populi,  tunc  cum  venit  aurea  pompa : 

Ipsa  sacerdotes  subsequiturque  suas.  30 

Argiva  est  pompse  facies.  Agamemnone  caeso 
Et  scelus  et  patrias  fugit  Halesus  opes. 
Jamque  pererratis  profugus  terraque  fretoque, 
Moenia  felici  condidit  alta  manu. 

Ille  suos  docuit  Junonia  sacra  Faliscos.  35 
Sint  mihi,  sint  populo  semper  amica  suo. 

ELEGIA  XIV. 

Non  ego,  ne  pecces,  cum  sis  formosa,  recuso  ; 

Sed  ne  sit  misero  scire  necesse  mihi. 

Nec  te  nostra  jubet  fieri  censura  pudicam; 

Sed  tantum  tentes  dissimulare,  rogat. 

Non  peccat,  quaecunque  potest  peccasse  negare: 

Solaque  deformem  culpa  professa  facit. 

Quis  furor  est,  quae  nocte  latent,  sub  luce  fateri? 

Et  quae  clam  facias,  facta  referre  palam  ? 
Ignoto  meretrix  corpus  junctura  Quiriti 

Apposita  populum  submovet  ante  sera.  10 
Iu  tua  prostitues  famae  peccata  sinistrae, 
Commissi  perages  indiciumque  tui  ? 

Sit  tibi  mens  melior,  saltemve  imitere  pudicas  ; 

Teque  probam,  quamvis  non  eris,  esse  putem. 
Quae  facis,  haec  facito ;  tantum  fecisse  negato : 

Nec  pudeat  coram  verba  modesta  loqui.  16 
Est  qui  nequitiam  locus  exigat :  omnibus  illum 
Deliciis  imple ;  stet  procul  inde  pudor. 

Hinc  simul  exieris,  lascivia  protinus  omnis 
Absit :  et  in  lecto  crimina  pone  tuo.  20 

Illic  nec  tunicam  tibi  sit  posuisse  rubori, 

Nec  femori  impositum  sustinuisse  femur: 


Illic  purpureis  condatur  lingua  labellis, 

Inque  modos  Venerem  mille  figuret  amorA 
Illic  nec  voces,  nec  verba  juvantia  cessent :  25 

Spondaque  lasciva  mobilitate  tremat. 

Indue  cum  tunicis  metuentem  crimina  vultum : 

Et  pudor  obscaenum  diffiteatur  opus. 

Da  populo,  da  verba  mihi  :  sine  nescius  errem ; 

Et  liceat  stulta  credulitate  frui.  30 

Cur  toties  video  mitti  recipique  tabellas  ? 

Cur  pressus  prior  est  interiorque  torus  ? 

Cur  plus,  quam  somno,  turbatos  esse  capillos, 
Collaque  conspicio  dentis  habere  notam  ? 
Tantum  non  oculos  crimen  deducis  ad  ipsos.  35 
Si  dubitas  famae  parcere ;  parce  mihi. 

Mens  abit,  et  morior,  quoties  peccasse  fateris, 
Perque  meos  artus  frigida  gutta  fluit. 

Tunc  amo :  tunc  odi  frustra,  quod  amare  ne¬ 
cesse  est : 

Tunc  ego,  sed  tecum,  mortuus  esse  velim.  40 
Nil  equidem  inquiram ;  nec,  quae  celare  para¬ 
bis, 

Insequar :  et  falsi  criminis  instar  erit. 

Si  tamen  in  media  deprensa  tenebere  culpa, 

Et  fuerint  oculis  probra  videnda  meis ; 

Quae  bene  visa  mihi  fuerint,  bene  visa  negato. 

Concedent  verbis  lumina  nostra  tuis.  46 
Prona  tibi  vinci  cupientem  vincere  palma  est. 

Sit  modo,  Non  feci,  dicere  lingua  memor. 
Cum  tibi  contingat  verbis  superare  duobus ; 

Et,  si  non  causa,  judice  vince  tuo.  50 

ELEGIA  XV. 

Quaere  novum  vatem,  tenerorum  mater  Amo¬ 
rum  : 

Raditur  hic  Elegis  ultima  meta  meis ; 

Quos  ego  composui,  Peligni  ruris  alumnus  ; 

Nec  me  deliciae  dedecuere  meae. 

Si  quid  id  est,  usque  a  proavis  vetus  ordinis 
haeres,  5 

Non  modo  militiae  turbine  factus  eques. 
Mantua  Virgilio  gaudet,  Verona  Catullo  ; 

Pelignae  dicar  gloria  gentis  ego : 

Quam  sua  libertas  ad  honesta  coegerat  arma, 
Cum  timuit  socias  anxia  Roma  manus.  10 
Atque  aliquis  spectans  hospes  Sulmonis  aquosi 
Mcenia,  qua  campi  jugera  pauca  tenent ; 

Quae  tantum,  dicet,  potuistis  ferre  poetam, 
Quantulacunque  estis,  vos  ego  magna  voco 
Culte  puer,  puerique  parens  Amathusia  culti,  15 
Aurea  de  campo  vellite  signa  meo. 

Corniger  increpuit  thyrso  graviore  Lyaeus : 

Pulsanda  est  magnis  area  major  equis. 
Imbelles  Elegi,  genialis  Musa,  valete  ; 

Post  mea  mansurum  fata  superstes  opus.  ?/> 


P.  OVIDII  NASONIS  ARTIS  AMATORLE 

LIBRI  TRES. 


LIBER  PRIMUS. 


Si  a  uis  in  hoc  artem  populo  non  novit  amandi, 
Me  legat ;  et  lecto  carmine  doctus  amet. 

Arte  cite,  veloque  rates,  remoque  moventur  : 

Arte  leve  currus,  arte  regendus  Amor. 
Curribus  Automedon,  lentisque  erat  aptus  habe- 

Tiphys  in  Haemonia  puppe  magister  erat. 

Me  Venus  artificem  tenero  praefecit  Amori. 

Tiphys  et  Automedon  dicar  Amoris  ego. 

Ille  quidem  ferus  est,  et  qui  mihi  saepe  repugnet ; 

Sed  puer  est :  aetas  mollis  et  apta  regi.  10 
Phillyrides  puerum  cithara  perfecit  Achillen, 
Atque  animos  placida  contudit  arte  feros. 

Qui  toties  socios,  toties  exterruit  hostes, 
Creditur  annosum  pertimuisse  senem. 

Quas  Hector  sensurus  erat,  poscente  magistro, 
Verberibus  jussas  praebuit  ille  manus.  16 
JEacidse  Chiron,  ego  sum  praeceptor  Amoris. 

Saevus  uterque  puer  :  natus  uterque  dea. 

Sed  tamen  et  tauri  cervix  oneratur  aratro, 
Frenaque  magnanimi  dente  teruntur  equi.  20 
Et  mihi  cedet  Amor  :  quamvis  mea  vulneret  arcu 
Pectora,  jactatas  excutiatque  faces. 

Quo  me  fixit  Amor,  quo  me  violentius  ussit, 
Hoc  melior  facti  vulneris  ultor  ero. 

Non  ego,  Phoebe,  datas  a  te  mihi  mentior  artes : 

Nec  nos  aeriae  voce  monemur  avis  :  26 

Nec  mihi  sunt  visae  Clio  Cliusque  sorores, 
Servanti  pecudes  vallibus,  Ascra,  tuis. 

Usus  opus  movet  hoc :  vati  parete  perito. 

Vera  canam  :  coeptis,  mater  Amoris,  ades.  39 
Este  procul  vittae  tenues,  insigne  pudoris, 
Quaeque  tegis  medios,  instita  longa,  pedes. 
Nos  Venerem  tutam,  concessaque  furta,  cane- 


Inque  meo  nullum  carmine  crimen  erit. 
Principio,  quod  amare  velis,  reperire  labora,  35 
Qui  nova  nunc  primum  miles  in  arma  venis. 
Proximus  huic  labor  est,  placitam  exorare  puel¬ 
lam. 

Tertius,  ut  longo  tempore  duret  amor. 

Hic  modus  ;  haec  nostro  signabitur  area  curru ; 

Haec  erit  admissa  meta  terenda  rota.  40 
Dum  licet,  et  loris  passim  potes  ire  solutis, 

Elige, .  cui  dicas,  Tu  mihi  sola  places. 

Haec  tibi  non  tenues  veniet  delapsa  per  auras. 

Quaerenda  est  oculis  apta  puella  tuis, 
ocit  bene  venator,  cervis  ubi  retia  tendat ;  45 

Scit  bene,  qua  frendens  valle  moretur  aper. 
Aucupibus  noti  frutices :  qui  sustinet  hamos, 
JNovit,  quae  multo  pisce  natentur  aquae, 
u  quoque,  materiam  longo  qui  quaeris  amori. 
Ante  frequens  quo  scit  disce  puella  loco.  50 
*N  C^*>-i?-Ua:re.n^em  ven*°  dare  vela  jubebo, 
ec  tibi,  ut  invenias,  longa  terenda  via  est. 


Andromeden  Perseus  nigris  portarit  ab  Indis, 
Raptaque  sit  Phrygio  Graia  puella  viro. 

Tot  tibi  tamque  dabit  formosas  Roma  puellas, 
Haec  habet,  ut  dicas,  quicquid  in  orbe  fuit.  56 
Gargara  quot  segetes,  quot  habet  Methymna  ra¬ 
cemos  ; 

AEquore  quot  pisces,  fronde  teguntur  aves  ; 
Quot  coelum  stellas,  tot  habet  tua  Roma  puellas : 

Mater  et  AEneae  constat  in  urbe  sui.  60 

Seu  caperis  primis  et  adhuc  crescentibus  annis  ; 

Ante  oculos  veniet  vera  puella  tuos  :  [bunt. 
Sive  cupis  juvenem ;  juvenes  tibi  mille  place- 
Cogeris  voti  nescius  esse  tui. 

Seu  te  forte  juvat  sera  et  sapientior  aetas  ;  65 

Hoc  quoque,  crede  mihi,  plenius  agmen  erit. 
Tu  modo  Pompeia  lentus  spatiare  sub  umbra, 
Cum  sol  Herculei  terga  leonis  adit ; 

Aut  ubi  muneribus  nati  sua  munera  mater 
Addidit,  externo  marmore  dives  opus.  70 
Nec  tibi  vitetur,  quae  priscis  sparsa  tabellis 
Porticus  auctoris  Livia  nomen  habet ; 

Quaque  parare  necem  miseris  patruelibus  ausae 
Belides,  et  stricto  stat  ferus  ense  pater. 

Nec  te  praetereat  Veneri  ploratus  Adonis  ;  75 

Cultaque  Judaeo  septima  sacra  Syro. 

Neu  fuge  linigerae  Memphitica  templa  juvencae. 

Multas  illa  facit,  quod  fuit  ipsa  Jovi. 

Et  fora  conveniunt  (quis  credere  possit?) 
amori ; 

Flammaque  in  arguto  saepe  reperta  foro ;  80 

Subdita  qua  Veneris  facto  de  marmore  templo 
Appias  expressis  aera  pulsat  aquis. 

Illo  saepe  loco  capitur  consultus  Amori : 

Quique  aliis  cavit,  non  cavet  ipse  sibi. 

Illo  saepe  loco  desunt  sua  verba  diserto,  85 
Resque  novae  veniunt,  causaque  agenda  sui  est. 
Hunc  Venus  e  templis,  quae  sunt  confinia,  ridet. 

Qui  modo  patronus,  nunc  cupit  esse  cliens. 
Sed  tu  praecipue  curvis  venare  theatris. 

Haec  loco  sunt  voto  fertiliora  tuo.  90 

Illic  invenies,  quod  ames,  quod  ludere  possis, 
Quodque  semel  tangas,  quodque  tenere  velis. 
Ut  redit  itque  frequens  longum  formica  per  ag¬ 
men, 

Granifero  solitum  cum  vehit  ore  cibum  ; 

Aut  ut  apes,  saltusque  suos  et  olentia  nactae  95 
Pascua,  per  flores  et  thyma  summa  volant ; 

Sic  ruit  in  celebres  cultissima  femina  ludos  ; 

Copia  judicium  saepe  morata  meum. 

Spectatum  veniunt,  veniunt  spectentur  ut  ipsae. 

Iile  iocus  casti  damna  pudoris  habet.  100 
Primus  sollicitos  fecisti,  Romule,  ludos : 

Cum  juvit  viduos  rapta  Sabina  viros. 

Tunc  neque  marmoreo  pendebant  vela  theatro, 
Nec  fuerant  liquido  pulpita  rubra  croco. 

U  2 


292 


OVIDIUS. 


Art.  Amat.  Lib.  1. 


Illic,  quas  tulerant  nemorosa  Palatia,  frondes 
Simpliciter  positse  ;  scena  sine  arte  fuit. 

In  gradibus  sedit  populus  de  cespite  factis, 
Qualibet  hirsutas  fronde  tegente  comas. 
Respiciunt,  oculisque  notant  sibi  quisque  puel¬ 
lam,  109 

Quam  velit,  et  tacito  pectore  multa  movent. 
Dumque,  rudem  praebente  modum  tibicine  Tusco, 
Ludius  aequatam  ter  pede  pulsat  humifm  ; 

In  medio  plausu  (plausus  tunc  arte  carebat) 

Rex  populo  praedae  signa  petenda  dedit. 
Protinus  exiliunt,  animum  clamore  fatentes,  115 
Virginibus  cupidas  injieiuntque  manus. 

Ut  fugiunt  aquilas,  timidissima  turba,  columbae, 
Utque  fugit  visos  agna  novella  lupos ; 

Sic  illae  timuere  viros  sine  more  ruentes. 

Constitit  in  nulla,  qui  fuit  ante,  color.  120 
Nam  timo.r  unus  erat ;  facies  non  una  timoris. 

Pars  laniat  crines ;  pars  sine  mente  sedet : 
Altera  maesta  silet ;  frustra  vocat  altera  matrem : 
Haec  queritur  ;  stupet  haec :  haec  manet ;  illa 
fugit. 

Ducuntur  raptae,  genialis  praeda,  puellae  :  125 

Et  potuit  multas  ipse  decere  pudor. 

Si  qua  repugnarat  nimium,  comitemque  negarat, 
Sublatam  cupido  vir  tulit  ipse  sinu. 

Atque  ita,  Quid  teneros  lacrymis  corrumpis  ocel¬ 
los  ? 

Quod  matri  pater  est,  hoc  tibi,  dixit,  ero.  130 
Romule,  militibus  scisti  dare  commoda  solus. 

Haec  mihi  si  dederis  commoda,  miles  ero. 
Scilicet  ex  illo  sollennia  more  theatra 
Nunc  quoque  formosis  insidiosa  manent. 

Nec  te  nobilium  fugiat  certamen  equorum :  13'i 
Multa  capax  populi  commoda  Circus  habet 
Nil  opus  est  digitis,  per  quos  arcana  loquaris  : 

Nec  tibi  per  nutus  accipienda  nota  est. 
Proximus  a  domina,  nullo  prohibente,  sedeto  : 

Junge  tuum  lateri,  quam  potes,  usque  latus. 
Et  bene,  quod  cogit,  si  nolit,  linea  jungi ;  141 

Quod  tibi  tangenda  est  lege  puella  loci. 

Hic  tibi  quaeratur  socii  sermonis  origo : 

Et  moveant  primos  publica  verba  sonos. 

Cujus  equi  veniant,  facito,  studiose,  requiras.  145 
Nec  mora;  quisquis  erit,  cui  favet  illa,  fave. 
At  cum  pompa  frequens  coelestibus  ibit  eburnis, 
Tu  Veneri  dominae  plaude  favente  manu. 
Utque  fit,  in  gremium  pulvis  si  forte  puellae 
Deciderit,  digitis  excutiendus  erit.  150 

Et,  si  nullus  erit  pulvis,  tamen  excute  nudum. 

Quaelibet  officio  causa  sit  apta  tuo. 

Pallia  si  terrae  nimium  demissa  jacebunt, 

Collige,  et  immunda  sedulus  effer  humo. 
Protinus,  officii  pretium,  patiente  puella,  155 
Contingent  oculis  crura  videnda  tuis. 

Respice  praeterea,  post  vos  quicunque  sedebit, 
Ne  premat  opposito  mollia  terga  genu. 

Parva  leves  capiunt  animos.  Euit  utile  multis, 
Pulvinum  facili  composuisse  manu.  160 

Profuit  et  tenui  ventum  movisse  tabella  ; 

Et  cava  sub  tenerum  scamna  dedisse  pedem. 
Hos  aditus  Circusque  novo  praebebit  amori, 
Sparsaque  sollicito  tristis  arena  foro. 

Illa  saepe  puer  Veneris  pugnavit  arena:  165 

Et  qui  spectavit  vulnera,  vulnus  habet. 

Dum  loquitur,  tangitque  manum,  poscitque  li¬ 
bellum, 

Et  quaerit,  posito  pignore,  vincat  uter  ; 

Saucius  ingemuit,  telumque  volatile  sensit : 

Et  pars  spectati  muneris  ipse  fuit.  170 


Quid,  modo  cum  belli  navalis  imagine  Caesar 
Persidas  induxit  Cecropidasque  rates  ?  ; 

Nempe  ab  utroque  mari  juvenes,  ab  utroque  pu« 
ellae 

Venere  :  atque  ingens  orbis  in  Urbe  fuit.  | 
Quis  non  invenit,  turba  quod  amaret  in  illa  ?  175 
Eheu,  quam  multos  advena  torsit  amor  ! 

Ecce  parat  Caesar  domito,  quod  defuit,  orbi  ;] 

Addere  :  nunc,  Oriens  ultime,  noster  eris.  I 

Parthe,  dabis  poenas  :  Crassi  gaudete  sepulti,  179 
Signaque  barbaricas  non  bene  passa  manus. 
Ultor  adest;  primisque  ducem  profitetur  ia 
armis : 

Bellaque  non  puero  tractat  agenda  puer. 
Parcite  natales,  timidi,  numerare  deorum : 

Caesaribus  virtus  contigit  ante  diem. 
Ingenium  coeleste  suis  velocius  annis  18{» 

Surgit,  et  ignavae  fert  male  damna  morae. 
Parvus  erat,  manibusque  duos  Tirynthius  angues 
Pressit:  et  in  cunis  jam  Jove  dignus  erat. 
Nunc  quoque  qui  puer  es,  quantus  tum,  Bacche, 
fuisti, 

Cum  timuit  thyrsos  India  victa  tuos?  190 
Auspiciis  animisque  patris,  puer,  arma  movebis : 

Et  vinces  animis  auspiciisque  patris, 

Tale  rudimentum  tanto  sub  nomine  debes 
Nunc  juvenum  princeps,  deinde  future  senum. 
Cum  tibi  sint  fratres,  fratres  ulciscere  laesos :  195 
Cumque  pater  tibi  sit,  jura  tuere  patris. 

Induit  arma  tibi  genitor  patriaeque  tuusque. 

Hostis  ab  invito  regna  parente  rapit. 

Tu  pia  tela  feres,  sceleratas  ille  sagittas  : 

Stabunt  pro  signis  jusque  piumque  tuis.  200 
Vincuntur  causa  Parthi ;  vincantur  et  armis. 

Eoas  Latio  dux  meus  addat  opes. 

Marsque  pater,  Caesarque  pater,  date  numen 
eunti. 

Nam  deus  e  vobis  alter  es,  alter  eris. 

Auguror  en!  vinces;  votivaque  carmina  reddam : 

Et  magno  nobis  ore  sonandus  eris.  206 

Consistes  ;  aciemque  meis  hortabere  verbis.  ' 
O  desint  animis  ne  mea  verba  tuis  !  . 
Tergaque  Parthorum, Romanaque  pectora  dicam ; 

Telaque,  ab  averso  quae  jacit  hostis  equo.  210 
Qui  fuis,  ut  vincas,  quid  victo,  Parthe,  relinquis  ? 

Parthe,  malum  jam  nunc  Mars  tuus  omen  habet. 
Ergo  erit  illa  dies,  qua  tu,  pulcherrime  rerum, 
Quatuor  in  niveis  aureus  ibis  equis  ? 

Ibunt  ante  duces  onerati  colla  catenis ;  215 

Ne  possint  tuti,  qua  prius,  esse  fuga. 
Spectabunt  laeti  juvenes,  mixtseque  puellae 
Diffundetque  animos  omnibus  ista  dies. 

Atque  aliqua  ex  illis  cum  regum  nomina  quaeret, 
Quae  loca,  qui  montes,  quae  ve  ferantur  aquae  ;  ; 
Omnia  responde:  nec  tantum  si  qua  rogabit ;  221 
Et,  quae  nescieris,  ut  bene  nota  refer. 

Hic  est  Euphrates,  praecinctus  arundine  frontem:  j 
Cui  coma  dependet  caerula,  Tigris  erit. 

Hos  facito  Armenios  :  haec  est  Danaeia  Persis  :  j 
Urbs  in  Achaemeniis  vallibus  ista  fuit.  226 
Ille,  vel  ille,  duces  :  et  erunt,  quae  nomina  dicas  :  ^ 
Si  poteris,  vere  ;  si  minus,  apta  tamen. 

Dant  etiam  positis  aditum  convivia  mensis  : 

Est  aliquid,  praeter  vina,  quod  inde  petas.  230 
Saepe  illic  positi  teneris  adducta  lacertis 
Purpureus  Bacchi  cornua  pressit  Amor. 
Vinaque  cum  bibulas  sparsere  Cupidinis  alas, 
Permanet,  et  capto  stat  gravis  ille  loco. 

Ille  quidem  pennas  velociter  excutit  udas  :  23C 
Sed  tamen  et  spargi  pectus  amore  nocet. 

Vina  parant  animos,  faciuntque  caloribus  aptos  : 

Cura  fugit  multo  diluiturque  mero. 

Tunc  veniunt  risus  :  tunc  pauper  cornua  sumit : 

Tunc  dolor  et  curae,  rugaque  frontis  abit.  243 
Tunc  aperit  mentes,  *vo  rarissima  nostro, 
Simplicitas,  artes  excutiente  deo. 

Illic  saepe  animos  juvenum  rapuere  puellae  : 

Et  Venus  in  vinis,  ignis  in  igne  fuit. 

Hic  tu  fallaci  nimium  ne  crede  lucernae.  245 
Judicio  formae  noxque  merumque  nocent. 
Luce  deas  cceloque  Paris  spectavit  aperto, 

Cum  dixit  Veneri,  Vincis  utramque,  Venus. 
Nocte  latent  mendae,  vitioque  ignoscitur  omni : 

Horaque  formosam  quamlibet  illa  facit.  250 
Consule  de  gemmis,  de  tincta  murice  lana, 
Consule  de  facie  corporibusque  diem. 

Quid  tibi  fcemineos  coetus  venatibus  aptos 
Enumerem  ?  numero  cedet  arena  meo.  2o4 
Quid  referam  Baias,  praetextaque  littora  velis, 
Et,  quae  de  calido  sulphure  fumat,  aquam . 
Hinc* aliquis  vulnus  referens  in  pectore,  dixit: 

Non  haec,  ut  fama  est,  unda  salubris  erat. 
Eccc  suburbanae  templum  nemorale  Diana,  2. 3 9 


Partaque  per  gladios  regna  nocente  manu. 
Illa  quod  est  virgo,  quod  tela  Cupidinis  odit, 
Multa  dedit  populo  vulnera,  multa  dabit. 
Hactenus,  unde  legas  quod  ames,  ubi  retia  ponas, 
Praecipit  imparibus  vecta  Thalia  rotis. 

Nunc  tibi,  quae  placuit,  quas  sit  capienda  per 
artes,  265 

Dicere  praecipuae  molior  artis  opus. 

Quisquis  ubique  viri,  dociles  advertite  mentes, 
Pollicitisque  favens  vulgus  adeste  meis. 
Prima  tuae  menti  veniat  fiducia,  cunctas 
Posse  capi ;  capies :  tu  modo  tende  plagas. 
Vere  prius  volucres  taceant,  aestate  cicadae,  271 
Maenalius  lepori  det  sua  terga  canis  ; 

Fcemina  quam  juveni  blande  tentata  repugnet. 

Haec  quoque,  quam  poteris  credere  nolle,  volet. 
Utque  viro  furtiva  Venus,  sic  grata  puellae.  275 
Vir  male  dissimulat :  tectius  illa  cupit. 
Conveniat  maribus,  ne  quam  nos  ante  rogemus : 

Foemina  jam  partes  victa  rogantis  agat. 
Mollibus  in  pratis  admugit  fcemina  tauro  : 

Foemina  cornipedi  semper  adhinnit  equo.  280 
Fortior  in  nobis,  nec  tam  furiosa  libido. 

Legitimum  finem  flammavirilis  habet. 
Byblida  quid  referam,  vetito  quae  fratris  amore 
Arsit,  et  est  laqueo  fortiter  ulta  nefas  ? 
Myrrha  patrem,  sed  non  quo  filia  debet,  amavit : 

Et  nunc  obducto  cortice  pressa  latet.  286 
Illius  et  lacrymis,  quas  arbore  fundit  odora, 
Ungimur ;  et  dominae  nomina  gutta  tenet. 
Forte  sub  umbrosis  nemorosae  vallibus  Idae 
Candidus,  armenti  gloria,  taurus  erat,  290 
Signatus  tenui  media  inter  cornua  nigro. 

Una  fuit  labes  ;  caetera  lactis  erant. 

Illum  Gnossiadesque  Cydoneaeque  juvencae 
Optarunt  tergo  sustinuisse  suo. 

Pasiphae  fieri  gaudebat  adultera  tauri :  295 

Invida  formosas  oderat  illa  boves. 

Nota  cano.  Non  hoc,  centum  quae  sustinet  ur- 


Quamvis  sit  mendax,  Creta  negare  potest, 
p^  novas  frondes,  et  prata  tenerrima,  tauro 

r  er tur  inassueta  subsecuisse  manu.  300 

«  comes  armentis  ;  nec  ituram  cura  moratur 
Conjugis :  et  Minos  a  bove  victus  erat. 

Quo  tibi,  Pasiphae,  pretiosas  sumere  vestes  ? 

Bite  tuus  nullas  sentit  adulter  opes 


Quid  tibi  cum  speculo  montana  armenta  petenti  ? 

Quid  toties  positas  fingis,  inepta,  comas  ?  306 
Crede  tamen  speculo,  quod  te  negat  esse  juven¬ 
cam. 

Quam  cuperes  fronti  cornua  nata  tuse  ! 

Sive  placet  Minos ;  nullus  quaeratur  adulter : 

Sive  virum  mavis  fallere  ;  falle  viro.  310 
In  nemus  et  saltus  thalamo  regina  relicto 
Fertur,  ut  Aonio  concita  Baccha  deo. 

Ah  quoties  vaccam  vultu  spectavit  iniquo. 

Et  dixit,  Domino  cur  placet  ista  meo  1 
Adspice,  ut  ante  ipsum  teneris  exsultet  in  herbis : 

Nec  dubito,  quin  se  stulta  decere  putet.  316 
Dixit ;  et  ingenti  jamdudum  de  grege  duci 
Jussit,  et  immeritam  sub  juga  panda  trahi : 
Aut  cadere  ante  aras  commentaque  sacra  coegit, 
Et  tenuit  lseta  pellicis  exta  manu.  320 

Pellicibus  quoties  placavit  numina  caesis, 

Atque  ait,  exta  tenens,  Ite,  placete  meo  ! 

Et  modo  se  Europen  fieri,  modo  postulat  Io  : 

Altera  quod  bos  est ;  altera  vecta  bove.  324- 
Hanc  tamen  implevit,  vacca  deceptus  acerna, 
Dux  gregis  :  et  partu  proditus  auctor  erat. 
Cressa  Thyesteo  si  se  abstinuisset  amore, 

(Q  quantum  est,  uni  posse  placere  viro !) 

Non  medium  rupisset  iter,  curruque  retorto 
Auroram  versis  Phoebus  adisset  equis.  330 
Filia  purpureos  Niso  furata  capillos, 

Pube  premit  rabidos  inguinibusque  canes. 

Qui  Martem  terra,  Neptunum  effugit  in  undis, 
Conjugis  Atrides  victima  dira  fuit. 

Cui  non  defleta  est  Ephyra:®  flamma  Cretis®  ? 

Et  nece  natorum  sanguinolenta  parens  ?  336 

Flevit  Amyntorides  per  inania  lumina  Phoenix  : 

Hippolytum  pavidi  diripuistis  equi. 

Quid  fodis  immeritis,  Phineu,  sua  lumina  natis  ? 

Poena  reversura  est  in  caput  ista  tuum.  34C 
Omnia  foeminea  sunt  ista  libidine  mota. 

Acrior  est  nostra,  plusque  furoris  habet. 

Ergo  age,  ne  dubita  cunctas  superare  puellas : 

Vix  erit  e  multis  qu®  neget  una  tibi.  [gat®. 
Qu®  dant,  qu®que  negant,  gaudent  tamen  esse  ro- 
Ut  jam  fallaris,  tuta  repulsa  tua  est.  346 
Sed  cur  fallaris,  cum  sit  nova  grata  voluptas  ? 

Et  capiant  animos  plus  aliena  suos  ? 

Fertilior  seges  est  alienis  semper  in  agris  : 

Vicinumque  pecus  grandius  uber  habet.  35C 
Sed  prius  ancillam  captand®  nosse  pueli® 

Cura  sit :  accessus  molliat  illa  tuos. 

Proxima  consiliis  domin®  sit  ut  illa  videto ; 

NdVe  parum  tacitis  conscia  fida  jocis.  354 
Hanc  tu  pollicitis,  hanc  tu  corrumpe  rogando. 

Quod  petis,  e  facili,  si  volet  illa,  feres,  [vant) 
Illa  legat  tempus  (medici  quoque  tempora  ser- 
Quo  facilis  domin®  mens  sit,  et  apta  capi. 
Mens  erit  apta  capi,  tunc  cum,  l®tissima  rerum, 
Ut  seges  in  pingui  luxuriabit  humo.  360 
Pectora  dum  gaudent,  nec  sunt  adstricta  dolore, 
Ipsa  patent:  blanda  tum  subit  arte  Venus. 
Tum,  cum  tristis  erat,  defensa  est  Ilios  armis  : 

Militibus  gravidum  l®ta  recepit  equum. 

Tum  quoque  tentanda  est,  cum  pellice  l®sa  do- 
lebit :  365 

Tum  facias  opera,  ne  sit  inulta,  tua. 

Hanc  matutinos  pectens  ancilla  capillos 
Incitet :  et  velo  remigis  addat  opem. 

Et,  secum  tenui  suspirans  murmure,  dicat : 

Ut  puto,  non  poteris  ipsa  referre  vicem.  370 
Tum  de  te  narret :  tum  persuadentia  verba 
Addat ;  et  insano  juret  amore  mori. 

Sed  propera,  ne  vela  cadant,  auraeque  residant. 

Ut  fragilis  glacies,  interit  ira  mora. 

Quaeris,  an  hanc  ipsam  prosit  violare  ministram  ? 

Talibus  admissis  alea  grandis  inest.  376 
Haec  a  concubitu  fit  sedula,  tardior  illa : 

Haec  dominae  munus  te  parat,  illa  sibi. 

Casus  in  eventu  est.  Licet  haec  indulgeat  ausis, 
Consilium  tamen  est  abstinuisse  meum.  380 
Non  ego  per  praeceps  et  acuta  cacumina  vadam  : 

Nec  juvenum  quisquam,  me  duce,  captus  erit. 
Si  tamen  illa  tibi,  dum  dat  recipitque  tabellas, 
Corpore,  non  tantum  sedulitate,  placet ; 

Fac  domina  potiare  prius ;  comes  illa  sequatur. 

Non  tibi  ab  ancilla  est  incipienda  Yenus.  386 
Hoc  unum  moneo  (si  quid  modo  creditur  arti, 
Nec  mea  dicta  rapax  per  mare  ventus  agit) 
Aut  non  tentaris,  aut  perfice.  Tollitur  index, 
Cum  semel  in  partem  criminis  ipsa  venit. 
Non  avis  utiliter  viscatis  effugit  alis:  391 

Non  bene  de  laxis  cassibus  exit  aper : 

Saucius  arrepto  piscis  teneatur  ab  hamo. 

Perprime  tentatam  :  nec,  nisi  victor,  abi. 
Tum  neque  te  prodet  communi  obnoxia  culpae  • 
Factaque  erunt  dominae  dictaque  nota  tibi. 
Sed  bene  celetur.  Bene  si  celabitur  index, 
Notitiae  suberit  semper  amica  tuae. 

Tempora  qui  solis  operosa  colentibus  arva, 
Fallitur,  et  nautis  adspicienda  putat.  400 
Nec  semper  credenda  Ceres  fallacibus  arvis, 
Nec  semper  viridi  concava  puppis  aquae. 

Nec  teneras  semper  tutum  captare  puellas. 

Saepe  dato  melius  tempore  fiet  idem. 

Sive  dies  aderit  natalis ;  sive  Kalendae,  405 
Quas  Venerem  Marti  continuasse  juvat ; 

Sive  erit  ornatus  non,  ut  fuit  ante,  sigillis, 

Sed  regum  expositas  Circus  habebit  opes  : 
Differ  opus  i  tunc  tristis  hiems,  tunc  Pleiades 
instant:  409 

Tunc  tener  aequorea  mergitur  Haedus  aqua. 
Tunc  bene  desinitur :  tunc,  si  quis  creditur  alto, 
Vix  tenuit  lacerae  naufraga  membra  ratis. 

Tu  licet  incipias,  qua  flebilis  Allia  luce 
Vulneribus  Latiis  sanguinolenta  fuit : 

Quaque  die  redeunt  rebus  minus  apta  gerendis 
Culta  Palaestino  septima  festa  Syro.  416 
Magna  superstitio  tibi  sit  natalis  amicae  : 

Quaque  aliquid  dandum  est,  illa  sit  atra  dies. 
Cum  bene  vitaris,  tamen  auferet :  invenit  artem 
Foemina,  qua  cupidi  carpat  amantis  opes.  420 
Institor  ad  dominam  veniet  discinctus  emacem, 
Expediet  merces  teque  sedente  suas. 

Quas  illa,  inspicias,  sapere  ut  videare,  rogabit. 

Oscula  deinde  dabit :  deinde  rogabit,  emas. 
Hoc  fore  contentam  multos  jurabit  in  annos. 

Nunc  opus  esse  sibi,  nunc  bene  dicet  emi. 

Si  non  esse  domi,  quos  des,  causabere  nummos ; 

Littera  poscetur  ;  ne  didicisse  juvet. 

Quid,  quasi  natali  cum  poscit  munera  libo  ; 

Et  quoties  opus  est,  nascitur  ipsa  sibi  ?  430 

Quid,  cum  mendaci  damno  maestissima  plorat, 
Elapsusque  cava  fingitur  aure  lapis  ? 

Multa  rogant  utenda  dari :  data  reddere  nolunt. 

Perdis,  et  in  damno  gratia  nulla  tuo. 

Non  mihi,  sacrilegas  meretricum  ut  prosequar 
artes,  435 

Cum  totidem  linguis,  sint  satis  ora  decem. 
Cera  vadum  tentet,  rasis  infusa  tabellis  : 

Cera  tuae  primum  nuntia  mentis  eat. 
Blanditias  ferat  illa  tuas  :  imitataque  amantum 
Verba,  nec  exiguas,  quisquis  es,  adde  preces. 


Hectora  donavit  Priamo,  prece  motus,  Achilles : 

Flectitur  iratus  voce  rogante  deus.  442 
Promittas  facito  :  quid  enim  promittere  laedit  ? 

Pollicitis  dives  quilibet  esse  potest.  [gum  : 
Spes  tenet  in  tempus,  semel  est  si  credita,  lon- 
Illa  quidem  fallax,  sed  tamen  apta  dea  est. 

Si  dederis  aliquid,  poteris  ratione  relinqui. 

Praeteritum  tulerit,  perdideritque  nihil. 

At,  quod  non  dederis,  semper  videare  daturus. 

Sic  dominum  sterilis  saepe  fefellit  ager.  450 
Sic,  ne  perdiderit,  non  cessat  perdere  lusor : 

Et  revocat  cupidas  alea  blanda  manus,  [jungi. 
Hoc  opus,  hic  labor  est,  primo  sine  munere 
Ne  dederit  gratis,  quae  dedit,  usque  dabit. 
Ergo  eat,  et  blandis  peraretur  littera  verbis, 
Exploretque  animos,  primaque  tentet  iter. 
Littera  Cydippen  pomo  perlata  fefellit. 

Insciaque  est  verbis  capta  puella  suis. 

Disce  bonas  artes,  moneo,  Bomana  juventus ; 

Non  tantum,  trepidos  ut  tueare  reos.  460 
Quam  populus,  judexque  gravis,  lectusque  se¬ 
natus, 

Tam  dabit  eloquio  victa  puella  manus. 

Sed  lateant  vires,  nec  sis  in  fronte  disertus. 

Effugiant  cerae  verba  molesta  tuae. 

Quis,  nisi  mentis  inops,  tenerae  declamet  amicae  ? 

Saepe  valens  odii  littera  causa  fuit.  466 

Sit  tibi  credibilis  sermo,  consuetaque  verba : 

Blanda  tamen,  praesens  ut  videare  loqui. 

Si  non  accipiet  scriptum,  illectumque  remittet ; 

Lecturam  spera,  propositumque  tene.  470 
Tempore  difficiles  veniunt  ad  aratra  juvenci ; 

Tempora  lenta  pati  frena  docentur  equi. 
Ferreus  assiduo  consumitur  annulus  usu : 

Interit  assidua  vomer  aduncus  humo. 

Quid  magis  est  saxo  durum,  quid  mollius  unda  ? 

Dura  tamen  molli  saxa  cavantur  aqua.  47  6 
Penelopen  ipsam,  persta  modo,  tempore  vinces. 

Capta  vides  sero  Pergama,  capta  tamen. 
Legerit,  et  nolit  rescribere  ;  cogere  noli. 

Tu  modo  blanditias  fac  legat  usque  tuas.  480 
Quae  voluit  legisse,  volet  rescribere  lectis. 

Per  numeros  venient  ista  gradusque  suos. 
Forsitan  et  primo  veniet  tibi  littera  tristis, 
Quaeque  roget,  ne  se  sollicitare  velis. 

Quod  rogat  illa,  timet :  quod  non  rogat,  optat 
ut  instes.  485 

Insequere,  et  voti  postmodo  compos  eris. 
Interea,  sive  illa  toro  resupina  feretur  ; 

Lecticam  dominae  dissimulanter  adi  : 

Neve  aliquis  verbis  odiosas  afferat  aures,  489 
Quam  potes,  ambiguis  callidus  abde  notis. 
Seu  pedibus  vacuis  illi  spatiosa  teretur 

Porticus ;  hic  socias  tu  quoque  junge  moras. 
Et  modo  praecedas  facito  ;  modo  terga  sequaris : 

Et  modo  festines  ;  et  modo  lentus  eas.  494 
Nec  tibi  de  mediis  aliquot  transire  columnas 
Sit  pudor,  aut  lateri  continuasse  latus. 

Nec  sine  te  curvo  sedeat  spatiosa  theatro: 

Quod  spectes,  humeris  afferet  illa  suis. 

Illam  respicias,  illam  mirere  licebit ; 

Multa  supercilio,  multa  loquare  notis.  500 
Et  plaudas,  aliquam  mimo  saltante  puellam ; 

Et  faveas  illi,  quisquis  agatur  amans. 

Cum  surget,  surges  ;  donec  sedet  illa,  sedebis. 

Arbitrio  domina»  tempora  perde  tuse. 

Sed  tibi  nec  ferro  placeat  torquere  capillos,  505 
Nec  tua  mordaci  pumice  crura  teras. 

Ista  jube  faciant,  quorum  Cybeleia  mater 
Concinitur  Phrygiis  exululata  modis. 

-  rTnft  viros  neglecta  decet.  Minoida  Theseus 
F°Abstulit,  a  nulla  tempora  comtus  acu.  510 

Hippolytum  phaedra> nec  erat  bene  cultus’ ama' 

Cura  deae  sylvis  aptus  Adonis  erat. 

Munditiae  placeant :  fuscentur  corpora  Campo : 

Sit  bene  conveniens,  et  sine  labe  toga : 
r  inmiaaue  ne  rigeat :  careant  rubigine  dentes  : 
L  E  vagus  in  laxa  pes  tibi  pelle  natet :  516 

Nec  male  deformet  rigidos  tonsura  capillos  : 

Sit  coma,  sit  docta  barba  resecta  manu : 

•Pt  nihil  emineant,  et  sint  sine  sordibus  ungues : 

Inque  cava  nullus  stet  tibi  nare  pilus  :  520 

Nec  male  odorati  sit  tristis  anhelitus  oris : 

Nec  laedant  nares  virque  paterque  gregis. 
Caetera  lascivae  faciant,  concede,  puellae, 

Et  si  quis  male  vir  quaerit  habere  virum. 

Ecce  suum  vatem  Liber  vocat :  hic  quoque 
amantes  525 

Adjuvat,  et  flammae,  qua  calet  ipse,  favet. 
Gnossis  in  ignotis  amens  errabat  arenis, 

Qua  brevis  aequoreis  Dia  feritur  aquis. 

TJtque  erat  a  somno  tunica  velata  recincta, 
Nuda  pedem,  croceas  irreligata  comas ;  530 

Thesea  crudelem  surdas  clamabat  ad  undas, 
Indigno  teneras  imbre  rigante  genas.  [bat : 
Clamabat,  flebatque  simul ;  sed  utrumque  dece- 
Nec  facta  est  lacrymis  turpior  illa  suis. 
Jamque  iterum  tundens  mollissima  pectora  pal¬ 


mis, 


535 


Perfidus  ille  abiit :  quid  mihi  fiet  ?  ait. 

Quid  mihi  fiet  ?  ait :  sonuerunt  cymbala  toto 
Littore,  et  attonita  tympana  pulsa  manu. 
Excidit  illa  metu,  rupitque  novissima  verba : 

Nullus  in  exanimi  corpore  sanguis  erat.  540 
Ecce  Mimallonides  sparsis  in  terga  capillis  : 

Ecce  leves  Satyri,  praevia  turba  dei : 

Ebrius  ecce  senex  pando  Silenus  asello 
Vix  sedet,  et  pressas  continet  arte  jubas. 

Dum  sequitur  Bacchas,  Bacchae  fugiuntque  pe- 
tuntque,  545 

Quadrupedem  ferula  dum  malus  urget  eques ; 
In  caput  aurito  cecidit  delapsus  asello. 

Clamarunt  Satyri,  Surge  age,  surge,  pater. 
Jam  deus  e  curru,  quem  summum  texerat  uvis, 
Tigribus  adjunctis  aurea  lora  dabat.  550 

Et  color,  et  Theseus,  et  vox  abiere  puellae : 

Terque  fugam  petiit :  terque  retenta  metu. 
Horruit,  ut  steriles,  agitat  quas  ventus,  aristae  ; 

Ut  levis  in  madida  canna  palude  tremit. 

Cui  deus,  En  adsum  tibi  cura  fidelior,  inquit, 
Pone  metum ;  Bacchi,  Gnossias,  uxor  eris.  556 
Munus  habe  coelum  :  coelo  spectabile  sidus 
Saepe  reges  dubiam  Cressa  Corona  ratem. 
Dixit ;  et  e  curru,  ne  tigres  illa  timeret, 

Desilit :  imposito  cessit  arena  pedi  :  560 

Implicitamque  sinu,  neque  enim  pugnare  vale¬ 
bat, 

Abstulit :  ut  facile  est  omnia  posse  deo.  [evoe! 
Pars,  Hymenaee,  canunt;  pars  clamant,  Evoe, 
Sic  coeunt  sacro  nupta  deusque  toro. 

Ergo,  ubi  contigerint  positi  tibi  munera  Bacchi, 

_  Atque  erit  in  socii  foemina  parte  tori ;  566 

Nycteliumque  patrem,  nocturnaque  sacra  pre¬ 
care, 

Ne  jubeant  capiti  vina  nocere  tuo. 

Hic  tibi  multa  licet  sermone  licentia  tecto 
Dicere,  quae  dici  sentiat  illa  sibi:  570 

Blanditiasque  leves  tenui  perscribere  vino, 

Ut  dominam  in  mensa  se  legat  illa  tuam : 

Atque  oculos  oculis  spectare  fatentibus  ignem. 

Saepe  tacens  vocem  verbaque  vultus  habet. 
Fac  primus  rapias  illius  tacta  labellis  575 

Pocula ;  quaque  bibet  parte  puella,  bibas. 

Et  quodcunque  cibi  digitis  libaverit  illa, 

Tu  pete :  dumque  petes,  sit  tibi  tacta  manus. 
Sint  etiam  tua  vota  viro  placuisse  puellae. 

Utilior  vobis  factus  amicus  erit.  586 

Huic,  si  sorte  bibes,  sortem  concede  priorem : 

Huic  detur  capiti  demta  corona  tuo. 

Sive  sit  inferior,  seu  par,  prior  omnia  sumat : 

Neu  dubites  illi  verba  secunda  loqui. 

Tuta  frequensque  via  est,  per  amicum  fallere 
nomen.  585 

Tuta  frequensque  licet  sit  via,  crimen  habet. 
Inde  procurator  nimium  quoque  multa  procurat, 
Et  sibi  mandatis  plura  videnda  putat. 

Certa  tibi  a  nobis  dabitur  mensura  bibendi : 

Officium  praestent  mensque  pedesque  suum. 
Jurgia  praecipue  vino  stimulata  caveto,  591 

Et  nimium  faciles  ad  fera  bella  manus. 

Occidit  Eurytion  stulte  data  vina  bibendo. 

Aptior  est  dulci  mensa  merumque  joco. 

Si  vox  est,  canta  :  si  mollia  brachia,  salta :  595 
Et,  quacunque  potes  dote  placere,  place. 
Ebrietas  ut  vera  nocet,  sic  ficta  juvabit. 

Fac  titubet  blaeso  subdola  lingua  sono : 

Ut,  quicquid  facies  dicesve  protervius  aequo, 
Credatur  nimium  causa  fuisse  merum.  600 

Et,  Bene,  dic,  dominae ;  bene,  cum  quo  dormiat 
illa: 

Sed,  male  sit,  tacita  mente  precare,  viro. 

At,  cum  discedet  mensa  conviva  remota, 

Ipsa  tibi  accessus  turba  locumque  dabit ; 
Insere  te  turbae,  leviterque  admotus  eunti,  605 
Velle  latus  digitis,  et  pede  tange  pedem. 
Colloquio  jam  tempus  adest :  fuge  rustice  longe 
Hinc  pudor :  audentem  forsque  Venusque  ju¬ 
vant. 

Non  tua  sub  nostras  veniat  facundia  leges. 

Fac  tantum  incipias,  sponte  disertus  eris.  610 
Est  tibi  agendus  amans,  imitandaque  vulnera 
verbis. 

Hinc  tibi  quaeratur  qualibet  arte  fides. 

N  ec  credi  labor  est :  sibi  quaeque  videtur  amanda. 

Pessima  sit,  nulli  non  sua  forma  placet. 

Saepe  tamen  vere  coepit  simulator  amare  :  615 

Saepe,  quod  incipiens  finxerat  esse,  fuit. 

Quo  magis  o  faciles  imitantibus  este,  puellae. 

Fiet  amor  verus,  qui  modo  falsus  erat. 
Blanditiis  animum  furtim  deprendere  nunc  sit, 
Ut  pendens  liquida  ripa  subitur  aqua.  620 
N  ec  faciem,  nec  te  pigeat  laudare  capillos, 

Et  teretes  digitos,  exiguumque  pedem. 
Delectant  etiam  castas  praeconia  formae. 

Virginibus  curse  grataque  forma  sua  est. 

Nam  cur  in  Phrygiis  Junonem  et  Pallada  sylvis 
Nunc  quoque  judicium  non  tenuisse  pudet?  626 
Laudatas  ostentat  avis  Junonia  pennas : 

Si  tacitus  spectes,  illa  recondit  opes. 
Quadrupedes  inter  rapidi  certamina  cursus 
Depexaeque  jubae,  plausaque  colla  juvant.  630 
Nec  timide  promitte:  trahunt  promissa  puellas. 

Pollicito  testes  quoslibet  adde  deos. 

Jupiter  ex  alto  perjuria  ridet  amantum, 

Et  jubet  jEolios  irrita  ferre  Notos. 

Per  Styga  Junoni  falsum  jurare  solebat  635 
Jupiter:  exemplo  nunc  favet  ipse  suo. 
Expedit  esse  deos :  et,  ut  expedit,  esse  putemus 
Dentur  in  antiquos  thura  merumque  foooe. 

Nec  secura  quies  illos  similisque  sopori 

Detinet:  innocue  vivite ;  numen  adest.  640 
Reddite  depositum :  pietas  sua  foedera  servet : 

Fraus  absit :  vacuas  caedis  habete  manus. 
Ludite,  si  sapitis,  solas  impune  puellas. 

Hac  minus  est  una  fraude  tuenda  fides. 
Fallite  fallentes:  ex  magna  parte  profanum  645 
Sunt  genus :  in  laqueos,  quos  posuere,  cadant. 
Dicitur  iEgyptos  caruisse  juvantibus  arva 
Imbribus,  atque  annos  sicca  fuisse  novem : 
Cum  Thrasius  Busirin  adit,  monstratque  piari 
Hospitis  effuso  sanguine  posse  Jovem.  650 
Illi  Busiris,  Fies  Jovis  hostia  primus, 

Inquit,  et  iEgypto  tu  dabis  hospes  aquam. 

Et  Phalaris  tauro  violenti  membra  Perilli 
Torruit :  infelix  imbuit  auctor  opus. 

Justus  uterque  fuit :  neque  enim  lex  aequior  ulla, 
Quam  necis  artifices  arte  perire  sua.  656 
Ergo,  ut  perjuras  merito  perjuria  fallunt, 

Exemplo  doleat  fcemina  lusa  suo.  [bis. 

Et  lacrymae  prosunt :  lacrymis  adamanta  move- 
Fac  madidas  videat,  si  potes,  illa  genas.  660 
Si  lacrymae  (neque  enim  veniunt  in  tempore 
semper) 

Deficient,  uda  lumina  tange  manu. 

Quis  sapiens  blandis  non  misceat  oscula  verbis  ? 

Illa  licet  non  det ;  non  data  sume  tamen. 
Pugnabit  primo  fortassis,  et,  Improbe,  dicet :  665 
Pugnando  vinci  sed  tamen  illa  volet. 

Tantum,  ne  noceant  teneris  male  rapta  labellis, 
Neve  queri  possit  dura  fuisse,  cave. 

Oscula  qui  sumsit,  si  non  et  caetera  sumet, 

Haec  quoque,  quae  data  sunt,  perdere  dignus 
erit.  670 

Quantum  defuerat  pleno  post  oscula  voto  ! 

Hei  mihi !  rusticitas,  non  pudor  ille  fuit. 

Vim  licet  appelles,  grata  est  vis  ista  puellis : 

Quod  juvat,  invitae  saepe  dedisse  volunt. 
Quaecunque  est  subi taVeneris  violata  rapina,  675 
Gaudet,  et  improbitas  muneris  instar  habet. 
At  quae,  cum  cogi  posset,  non  tacta  recessit, 

Ut  simulet  vultu  gaudia,  tristis  erit. 

Vim  passa  est  Phoebe  ;  vis  est  allata  sorori : 

Et  gratus  raptae  raptor  uterque  fuit.  680 

Fabula  nota  quidem,  sed  non  indigna  referri, 
Scyrias  Haemonio  juncta  puella  viro. 

Jam  dea  laudatae  dederat  sua  praemia  formae, 
Colle  sub  Idaeo  vincere  digna  duas. 

Jam  nurus  ad  Priamum  diverso  venerat  orbe, 
Graiaque  in  Iliacis  moenibus  uxor  erat.  686 
Jurabant  omnes  in  laesi  verba  mariti : 

Nam  dolor  unius,  publiea  causa  fuit.  [les 
Turpe,  nisi  hoc  matris  precibus  tribuisset,  Achil- 
Veste  virum  longa  dissimulatus  erat.  690 

Quid  facis,  iEacida?  non  sunt  tua  munera  lanae. 

Tu  titulos  alia  Palladis  arte  petas,  [rendo  est. 
Quid  tibi  cum  calathis  ?  clypeo  manus  apta  te- 
Pensa  quid  in  dextra,  qua  cadet  Hector,  habes  ? 
Rejice  succinctos  operoso  stamine  fusos.  695 
Quassanda  est  ista  Pelias  hasta  manu. 

Forte  erat  in  thalamo  virgo  regalis  eodem  : 

Haec  illum  stupro  comperit  esse  virum,  [tet : 
Viribus  illa  quidem  victa  est;  ita  credere  opor- 
Sed  voluit  vinci  viribus  illa  tamen.  700 

Saepe,  Mane,  dixit,  cum  jam  properaret  Achilles: 

Fortia  nam  posita  sumserat  arma  colo. 

Vis  ubi  nunc  illa  est?  quid  blanda  voce  moraris 
Auctorem  stupri,  Deidamia,  tui  ? 

Scilicet,  ut  pudor  est  quondam  coepisse  priorem. 
Sic  alio  gratum  est  incipiente  pati.  706 


Ah  nimia  est  juveni  propriae  fiducia  formae, 
Exspectat  si  quis,  dum  prior  illa  roget ! 

Vir  prior  accedat :  vir  verba  precantia  dicat. 

Excipiet  blandas  comiter  illa  preces.  710 
Ut  potiare,  roga:  tantum  cupit  illa  rogari. 

Da  causam  voti  principiumque  tui. 

Jupiter  ad  veteres  supplex  Heroidas  ibat : 

Corripuit  magnum  nulla  puella  Jovem. 

Si  tamen  a  precibus  tumidos  accedere  flatus  715 
Senseris ;  incepto  parce,  referque  pedem. 
Quod  refugit,  multae  cupiunt :  odere,  quod  instat. 

Lenius  instando  taedia  tolle  tui. 

Nec  semper  Veneris  spes  est  profitenda  roganti: 

Intret  amicitiae  nomine  tectus  amor.  720 
Hoc  aditu  vidi  tetricae  data  verba  puellae : 

Qui  fuerat  cultor,  factus  amator  erat. 
Candidus  in  nauta  turpis  color :  aequoris  unda 
Debet,  et  a  radiis  sideris  esse  niger. 

Turpis  et  agricolae,  qui  vomere  semper  adunco 
Et  gravibus  rastris  sub  Jove  versat  humum. 
Et  tibi,  Palladiae  petitur  cui  palma  coronae,  727 
Candida  si  fuerint  corpora,  turpis  eris. 
Palleat  omnis  amans :  hic  est  color  aptus  amanti. 

Hic  decet:  hoc  vultu  non  valuisse  putent.  730 
Pallidus  in  [Lyrice]  sylvis  errabat  Orion : 

Pallidus  in  lenta  Naide  Daphnis  erat. 

Arguat  et  macies  animum :  nec  turpe  putaris, 
Palliolum  nitidis  imposuisse  comis. 

Attenuent  juvenum  vigilatae  corpora  noctes,  735 
Curaque,  et,  e  magno  qui  sit  amore,  dolor. 

Ut  voto  potiare  tuo,  miserabilis  esto: 

Ut,  qui  te  videat,  dicere  possit,  Amas. 
Conquerar,  an  moneam,  mistum  fas  omne  nefas¬ 
que? 

Nomen  amicitia  est,  nomen  inane  fides.  740 
Hei  mihi !  non  tutum  est,  quod  ames,  laudare 
sodali. 

Cum  tibi  laudanti  credidit,  ipse  subit. 

At  non  Actorides  lectum  temeravit  Achillis : 

Quantum  ad  Pirithoum,  Phaedra  pudica  fuit. 
Hermionen  Pylades,  quo  Pallada  Phoebus,  ama¬ 
bat  :  7  45 

Quodque  tibi  geminus,  Tyndari,  Castor  erat. 
Si  quis  idem  sperat,  jacturas  poma  myricas 
Speret,  et  e  medio  flumine  mella  petat. 

Nil,  nisi  turpe,  juvat:  curae  est  sua  cuique  VO' 
luptas. 

Haec  quoque  ab  alterius  grata  dolore  venit.  750 
Heu  facinus !  non  est  hostis  metuendus  amanti. 

Quos  credis  fidos,  effuge ;  tutus  eris. 
Cognatum  fratremque  cave,  carumque  sodalem : 

Praebebit  veros  haec  tibi  turba  metus. 
Finiturus  eram  :  sed  sunt  diversa  puellis  755 
Pectora.  Mille  animos  excipe  mille  modis. 
Nec  tellus  eadem  parit  omnia.  Vitibus  illa 
Convenit ;  haec  oleis  :  hac  bene  farra  virent. 
Pectoribus  mores  tot  sunt,  quot  in  orbe  figurae : 

Qui  sapit,  innumeris  moribus  aptus  erit.  760 
Utque  leves  Proteus  modo  se  tenuabit  inundas; 

Nunc  leo,  nunc  arbor,  nunc  erit  hirtus  aper. 
Hi  jaculo  pisces,  illi  capiuntur  ab  hamis : 

Hos  cava  contento  retia  fune  trahunt. 

Nec  tibi  conveniat  cunctos  modus  unus  ad  annos: 

Longius  insidias  cerva  videbit  anus.  766 
Si  doctus  videare  rudi,  petulansve  pudenti ; 

Diffidet  miserae  protinus  illa  sibi. 

Inde  fit,  ut,  quae  se  timuit  committere  honesto, 
Vilis  in  amplexus  inferioris  eat.  770 

Pars  superat  ceepti,  pars  est  exhausta,  laboris. 
Hic  teneat  nostras  anchora  jacta  rates. 

nicite.  Io  Psean,  et,  Io,  bis  dicite,  Paean. 

Decidit  in  casses  praeda  petita  meos, 
f  netus  amans  donet  viridi  mea  carmina  palma  : 

Praeferar  Ascraeo  Maeonioque  seni. 

Talis  ab  armiferis  Priameius  hospes  Amyclis  5 
Candida  cum  rapta  conjuge  vela  dedit. 

Talis  erat,  qui  te  curru  victore  ferebat, 

Vecta  peregrinis  Hippodamia  rotis. 

Quid  properas,  juvenis  ?  mediis  tua  pinus  in 

Navigat,  et  longe,  quem  peto,  portus  abest. 
Non  satis  est  venisse  tibi  me  vate  puellam.  1 1 
Arte  mea  capta  est :  arte  tenenda  mea  est. 
Nec  minor  est  virtus,  quam  qumrere,  parta  tueri. 

Casus  inest  illic  :  hic  erit  artis  opus. 

Nunc  mihi,  si  quando,  Puer  et  Cytherea,  favete  : 

Nunc  Erato  :  nam  tu  nomen  amoris  habes. 
Magna  paro ;  quas  possit  Amor  remanere  per 
artes  U 

Dicere,  tam  vasto  pervagus  orbe  puer. 

Et  levis  est,  et  habet  geminas,  quibus  avolet, 
alas. 

Difficile  est  illis  imposuisse  modum.  20 

Hospitis  effugio  praestruxerat  omnia  Minos  : 

Audacem  pennis  repperit  ille  viam. 

Daedalus  ut  clausit  conceptum  crimine  matris 
Semibovemque  virum,  semivirumque  bovem  ; 
Sit  modus  exilio,  dixit,  justissime  Minos  : 

Accipiat  cineres  terra  paterna  meos. 

Et  quoniam  in  patria,  fatis  agitatus  iniquis, 
Vivere  non  potui,  sit  mihi  posse  mori. 

Da  reditum  puero,  senis  est  si  gratia  vilis  : 

Si  non  vis  puero  parcere,  parce  seni. 

Dixerat  haec:  sed  et  haec,  et  multo  plura  licebat 
Dicere :  regressus  non  dabat  ille  viro. 

Quod  simul  ac  sensit :  Nunc,  o  nunc,  Daedale, 
dixit, 

Materiam,  qua  sis  ingeniosus,  habes. 

Possidet  en  terras,  et  possidet  aequora  Minos  : 

Nec  tellus  nostrae,  nec  patet  unda  fugae.  36 
Restat  iter  coelo  :  coelo  tentabimus  ire. 

Da  veniam  coepto,  Jupiter  alte,  meo. 

Non  ego  sidereas  affecto  tangere  sedes. 

Qua  fugiam  dominum  nulla,  nisi  ista,  via  est. 
Per  Styga  detur  iter  :  Stygias  tranabimus 


das. 

Sint  mihi  naturae  jura  novanda  meae. 
Ingenium  mala  saepe  movent.  Quis  crederet 
unquam 

Aerias  hominem  carpere  posse  vias  ? 
Remigium  volucres  disponit  in  ordine  pennas  ; 

Et  leve  per  lini  vincula  nectit  opus  ;  46 

Imaque  pars  ceris  adstringitur  igne  solutis : 

Finitusque  novae  jam  labor  artis  erat. 
Tractabat  ceramque  puer  pennasque  renidens, 
Nescius  haec  humeris  arma  parata  suis.  50 
Cui  pater,  His,  inquit,  patria  est  adeunda  carinis : 

Hac  nobis  Minos  effugiendus  ope. 

Aera  non  potuit  Minos ;  alia  omnia  clausit. 

Quem  licet,  inventis  aera  rumpe  meis. 

Sed  tibi  nec  virgo  Tegeaea,  comesque  Bootae  55 
Ensiger  Orion  adspiciendus  erit. 

Me  pennis  sectare  datis  :  ego  praevius  ibo. 

Sit  tua  cura  sequi :  me  duce  tutus  eris. 

Nam  sive  aetherias  vicino  sole  per  auras 
Ibimus  impatiens  cera  caloris  erit :  60 


Sive  humiles  propiore  freto  jactabimus  alas’, 
Mobiles  aequoreis  penna  madescet  aquis. 

Inter  utrumque  vola.  Ventos  quoque,  nate, 
timeto ; 

Quaque  ferent  aurae,  vela  secunda  dato. 

Dum  monet ;  aptat  opus  puero,  monstratque 
moveri,  65 

Erudit  infirmas  ut  sua  mater  aves. 

Inde  sibi  factas  humeris  accommodat  alas, 
Perque  novum  timide  corpora  librat  iter. 
Jamque  volaturus  parvo  dedit  oscula  nato  : 

Nec  patriae  lacrymas  continuere  genae.  70 

Monte  minor  collis,  campis  erat  altior  aequis : 

Hinc  data  sunt  miserae  corpora  bina  fugas. 

Et  movet  ipse  suas,  et  nati  respicit  alas 
Daedalus  ;  et  cursus  sustinet  usque  suos. 
Jamque  novum  delectat  iter,  positoque  timore 
Icarus  audaci  fortius  arte  volat.  76 

Hos  aliquis,  tremula  dum  captat  arundine  pisces, 
Vidit,  et  inceptum  dextra  reliquit  opus. 

Jam  Samos  a  laeva  fuerant  Naxosque  relictae, 

Et  Paros,  et  Clario  Delos  amata  deo :  80 

Dextra  Lebynthos  erant,  sylvisque  umbrosa 
Calymne, 

Cinctaque  piscosis  Astypalaea  vadis : 

Cum  puer,  incautis  nimium  temerarius  ausis, 
Altius  egit  iter,  deseruitque  ducem. 

Vincla  labant,  et  cera  deo  propiore  liquescit : 

Nec  tenues  ventos  brachia  mota  tenent.  86 
Territus  e  summo  despexit  in  aequora  coelo : 

Nox  oculis  pavido  venit  oborta  metu. 
Tabuerant  cerae  ;  nudos  quatit  ille  lacertos, 

Et  trepidat ;  nec,  quo  sustineatur,  habet.  90 
Decidit ;  atque  cadens,  Pater,  o  pater,  auferor, 
inquit. 

Clauserunt  virides  ora  loquentis  aquae. 

At  pater  infelix,  nec  jam  pater,  Icare,  clamat, 
Icare,  clamat,  ubi  es  ?  quove  sub  axe  volas  ? 
Icare,  clamabat:  pennas  adspexit  in  undis.  95 
Ossa  tegit  tellus  ;  aequora  nomen  habent. 

Non  potuit  Minos  hominis  compescere  pennas: 

Ipse  deum  volucrem  detinuisse  paro. 

Fallitur,  Haemonias  si  quis  decurrit  ad  artes, 
Datque,  quod  a  teneri  fronte  revellit  equi. 
Non  facient,  ut  vivat  amor,  Medeides  herbae, 
Mixtaque  cum  magicis  naenia  Marsa  sonis. 
Phasias  iEsonideu,  Circe  tenuisset  Ulixen, 

Si  modo  servari  carmine  posset  amor.  104 
Nec  data  profuerint  pallentia  philtra  puellis. 

Philtra  nocent  animis,  vimque  furoris  habent. 
Sit  procul  omne  nefas.  Ut  ameris,  amabilis 
esto: 

Quod  tibi  non  facies,  solave  forma  dabit. 

Sis  licet  antiquo  Nireus  adamatus  Homero, 
Naiadumque  tener  crimine  raptus  Hylas  ;  110 
Ut  dominam  teneas,  nec  te  mirere  relictum, 
Ingenii  dotes  corporis  adde  bonis,  [ad  annos, 
Forma  bonum  fragile  est,  quantumque  accedit 
Fit  minor ;  et  spatio  carpitur  ipsa  suo. 

Nec  violae  semper,  nec  hiantia  lilia  florent ;  115 
Et  riget  amissa  spina  relicta  rosa. 

Et  tibi  jam  cani  venient,  formose,  capilli : 

Jam  venient  rugae,  quae  tibi  corpus  arent. 
Jam  molire  animum,  qui  duret,  et  adstrue  for¬ 
mae. 

Solus  ad  extremos  permanet  ille  rogos.  120 

Nec  levis,  ingenuas  pectus  coluisse  per  artes, 
Cura  sit,  et  linguas  edidicisse  duas. 

Non  formosus  erat,  sed  erat  facundus  Ulixes  ; 

Et  tamen  aequoreas  torsit  amore  deas. 

O  quoties  illum  doluit  properare  Calypso,  125 
Remigioque  aptas  esse  negavit  aquas  ! 

Haec  Trojae  casus  iterumque  iterumque  rogabat. 

Ille  referre  aliter  saepe  solebat  idem. 

Littore  constiterant :  illic  quoque  pulchra  Calypso 
Exigit  Odrysii  fata  cruenta  ducis.  130 

Ille  levi  virga  (virgam  nam  forte  tenebat) 

Quod  rogat,  in  spisso  littore  pingit  opus. 
Haec,  inquit,  Troja  est:  (muros  in  littore  fecit :) 

Hic  tibi  sit  Simois  :  haec  mea  castra  puta. 
Campus  erat,  (campumque  facit,)  quem  caede 
Dolonis  135 

Sparsimus,  Haemonios  dum  vigil  optat  equos. 
Illic  Sithonii  fuerant  tentoria  Rhesi : 

Hac  ego  sum  raptis  parte  revectus  equis. 
Pluraque  pingebat :  subitus  cum  Pergama  fluctus 
Abstulit,  et  Rhesi  cum  duce  castra  suo.  140 
Tum  dea,  Quas,  inquit,  fidas  tibi  credis  ituro, 
Perdiderint  undae  nomina  quanta,  vides  ? 
Ergo  age,  fallaci  timide  confide  figurae, 

Quisquis  es  :  aut  aliquid  corpore  pluris  habe. 
Dextera  praecipue  capit  indulgentia  mentes : 

Asperitas  odium,  saevaque  verba,  movent. 
Odimus  accipitrem,  qui  semper  vivit  in  armis, 
Et  pavidum  solitos  in  pecus  ire  lupos. 

At  caret  insidiis  hominum,  quia  mitis,  hirundo  : 

Quasque  colat  turres  Chaonis  ales  habet.  1 50 
Este  procul  lites,  et  amarae  proelia  linguae. 

Dulcibus  est  verbis  mollis  alendus  amor. 

Lite  fugent  nuptaeque  viros,  nuptasque  mariti : 

Inque  vicem  credant  res  sibi  semper  agi. 

Hoc  decet  uxores :  dos  est  uxoria,  lites.  155 
Audiat  optatos  semper  amica  sonos. 

Non  legis  jussu  lectum  venistis  in  unum: 

Fungitur  in  vobis  munere  legis  amor. 
Blanditias  molles,  auremque  juvantia  verba 
Affer,  ut  adventu  laeta  sit  illa  tuo.  160 

Non  ego  divitibus  venio  praeceptor  amoris. 

Nil  opus  est  illi,  qui  dabit,  arte  mea. 

Secum  habet  ingenium,  qui,  cum  libet,  Accipe, 
dicit. 

Cedimus :  inventis  plus  placet  ille  meis.  164 
Pauperibus  vates  ego  sum,  quia  pauper  amavi. 

Cum  dare  non  possem  munera,  verba  dabam. 
Pauper  amet  caute  :  timeat  maledicere  pauper : 

Multaque,  divitibus  non  patienda,  ferat. 

Me  memini  iratum  dominae  turbasse  capillos  : 

Haec  mihi  quam  multos  abstulit  ira  dies  !  170 
Nec  puto,  nec  sensi  tunicam  laniasse  ;  sed  ipsa 
Dixerat :  et  pretio  est  illa  redemta  meo. 

At  vos,  qui  sapitis,  vestri  peccata  magistri 
Effugite,  et  culpae  damna  timete  meae.  174 
Proelia  cum  Parthis,  cum  culta  pax  sit  amica ; 

Et  jocus,  et  causas  quicquid  amoris  habet. 

Si  nec  blanda  satis,  nec  erit  tibi  comis  amanti, 
Perfer,  et  obdura :  postmodo  mitis  erit. 
Flectitur  obsequio  curvatus  ab  arbore  ramus, 
Frangis,  si  vires  experiere  tuas.  180 

Obsequio  tranantur  aquae  :  nec  vincere  possis 
Flumina,  si  contra,  quam  rapit  unda,  nates. 
Obsequium  tigresque  domat  Numidasque  leones. 

Rustica  paullatim  taurus  aratra  subit. 

Quid  fuit  asperius  Nonacrina  Atalanta  ?  185 

Succubuit  meritis  trux  tamen  illa  viri. 

Saepe  su  is  casus,  "nec  mitia  facta  puellae 
Flesse  sub  arboribus  Milaniona  ferunt. 


I  Saepe  tulit  jusso  fallacia  retia  collo  : 

/  Saepe  fera  torvos  cuspide  fixit  apros.  190 
Sensit  et  Hylaei  contentum  saucius  arcum : 

Sed  tamen  hoc  arcu  notior  alter  erat. 

Non  te  Maenalias  armatum  scandere  sylvas, 

Nec  jubeo  collo  retia  ferre  tuo  : 

Pectora  nec  missis  jubeo  praebere  sagittis.  19.5 
Artis  erunt  cauto  mollia  jussa  meae. 

Cede  repugnanti ;  cedendo  victor  abibis. 

Fac  modo,  quas  partes  illa  jubebit,  agas. 
Arguet,  arguito  ;  quicquid  probat  illa,  probato : 

Quod  dicet,  dicas ;  quod  negat  illa,  neges. 
Riserit,  arride  :  si  flebit,  flere  memento.  201 
Imponat  leges  vultibus  illa  tuis. 

Seu  ludet,  numerosque  manu  jactabit  eburnos ; 

Tu  male  jactato,  tu  male  jacta  dato. 

Seu  jacies  talos,  victam  ne  poena  sequatur,  205 
Damnosi  facito  stent  tibi  saepe  canes  : 

Sive  latrocinii  sub  imagine  calculus  ibit ; 

Fac  pereat  vitreo  miles  ab  hoste  tuus. 

Ipse  tene  distenta  suis  umbracula  virgis : 

Ipse  face  in  turba,  qua  venit  illa,  locum.  210 
Nec  dubita  tereti  scamnum  producere  lecto  : 

Et  tenero  soleam  deme,  vel  adde,  pedi. 

Saepe  etiam  dominae,  quamvis  horrebis  et  ipse, 
Algentis  manus  est  calfacienda  sinu. 

Nec  tibi  turpe  puta  (quamvis  tibi  turpe,  place¬ 
bit)  215 

Ingenua  speculum  sustinuisse  manu. 

Ille,  fatigatae  perimendo  monstra  novercae 
Qui  meruit  coelum,  quod  prior  ipse  tulit, 
Inter  Ioniacas  calathum  tenuisse  puellas 

Creditur,  et  lanas  excoluisse  rudes.  220 

Paruit  imperio  dominae  Tirynthius  heros. 

I  nunc,  et  dubita  ferre,  quod  ille  tulit. 

Jussus  adesse  foro,  jussa  maturius  hora 
Fac  semper  venias  ;  nec  nisi  serus  abi. 
Occurras  aliquo  tibi  dixerit ;  omnia  differ.  225 
Curre,  nec  inceptum  turba  moretur  iter. 
Nocte  domum  repetens  epulis  perfuncta  redibit : 

Tunc  quoque  pro  servo,  si  vocat  illa,  veni. 
Rure  eris,  et  dicet,  Venias:  (Amor  odit  inertes) 
Si  rota  defuerit,  tu  pede  carpe  viam.  230 

Nec  grave  te  tempus  sitiensve  Canicula  tardet, 
Nec  via  per  jactas  candida  facta  nives. 
Militiae  species  amor  est:  discedite  segnes. 

Non  sunt  haec  timidis  signa  tuenda  viris.  234 
Nox,  et  hiems,  longaeque  viae,  saevique  dolores 
Mollibus  his  castris,  et  labor  omnis  inest. 
Saepe  feres  imbrem  coelesti  nube  solutum  : 

Frigidus  et  nuda  saepe  jacebis  humo. 
Cynthius  Admeti  vaccas  pavisse  Pheraeas 
Fertur,  et  in  parva  delituisse  casa.  240 

Quod  Phoebum  decuit,  quem  non  decet  ?  exue 
fastus, 

Curam  mansuri  quisquis  amoris  habes. 

Si  tibi  per  tutum  planumque  negabitur  ire, 
Atque  erit  apposita  janua  fulta  sera ; 

At  tu  per  praeceps  tecto  delabere  aperto :  245 

Det  quoque  furtivas  alta  fenestra  vias. 

Laeta  erit,  ut  causam  tibi  se  sciet  esse  pericli. 

Hoc  dominae  certi  pignus  amoris  erit. 

Saepe  tua  poteras,  Leandre,  carere  puella : 

Tranabas,  animum  nosset  ut  illa  tuum.  250 
Nec  pudor  ancillas,  ut  quaeque  erit  ordine  prima. 
Nec  tibi  sit  servos  demeruisse  pudor. 

Nomine  quemque  suo  (nulla  est  jactura)  saluta 
Junge  tuis  humiles,  ambitiose,  manus. 

Sed  tamen  et  servo  (levis  est  impensa)  roganti 
Porrige  fortunae  munera  parva  tuae.  256 


OVIDIUS. 


299 


A-rt.  Amat.  Lib.  II. 

Porrige  et  ancillae,  qua  poenas  luce  pependit 
Lusa  maritali  Gallica  veste  manus. 

Fac  nlebem,  mihi  crede,  tuam  :  sit  semper  in  illa 
Janitor,  et  thalami  qui  jacet  ante  fores.  260 
Nec  dominam  jubeo  pretioso  munere  dones  : 

Parva,  sed  e  parvis  callidus  apta  dato. 

Dum  bene  dives  ager,  dum  rami  pondere  nutant, 
Afferat  in  calatho  rustica  dona  puer. 

Rure  suburbano  poteris  tibi  dicere  missa,  265 
Illa  vel  in  Sacra  sint  licet  emta  via. 

Afferat  aut  uvas,  aut  quas  Amaryllis  amabat ; 

At  nunc  castaneas  non  amat  illa  nuces. 

Quin  etiam  turdoque  licet  missaque  columba 
Te  memorem  dominae  testificere  tuae.  270 
Turpiter  his  emitur  spes  mortis,  et  orba  senectus. 

Ah  pereant,  per  quos  munera  crimen  habent ! 
Quid  tibi  praecipiam  teneros  quoque  mittere 
versus  ? 

Hei  mihi !  non  multum  carmen  honoris  habet. 
Carmina  laudantur,  sed  munera  magna  petuntur. 

Dummodo  sit  dives,  barbarus  ipse  placet.  276 
Aurea  nunc  vere  sunt  saecula :  plurimus  auro 
Venit  honos :  auro  conciliatur  amor. 

Tpse  licet  Musis  venias  comitatus,  Homere ; 

Si  nihil  attuleris,  ibis,  Homere,  foras.  280 
Sunt  tamen  et  doctae,  rarissima  turba,  puellae  : 

Altera  non  doctae  turba,  sed  esse  volunt. 
Utraque  laudentur  per  carmina :  carmina  lector 
Commendet  dulci  qualiacunque  sono. 

His  ergo,  aut  illis,  vigilatum  carmen  in  ipsas, 
Forsitan  exigui  muneris  instar  erit.  28( 
At,  quod  eris  per  te  facturus,  et  utile  credis, 

Id  tua  te  facito  semper  amica  roget. 

Libertas  alicui  fuerit  promissa  tuorum  ; 

Hanc  tamen  a  domina  fac  petat  ille  tua.  290 
Si  poenam  servo,  si  vincula  sseva  remittis ; 

Quod  facturus  eras,  debeat  illa  tibi. 

Utilitas  tua  sit :  titulus  donetur  amicae. 

Perde  nihil :  partes  illa  potentis  agat. 

Sed  te,  cuicunque  est  retinendae  cura  puellae, 
Attonitum  forma  fac  putet  esse  sua.  29  ( 
Sive  erit  in  Tyriis ;  Tyrios  laudabis  amictus  : 

Sive  erit  in  Cois  ;  Coa  decere  puta. 

Aurata  est ;  ipso  tibi  sit  pretiosior  auro  : 

Gausapa  si  sumsit ;  gausapa  sumta  proba.  300 
Adstiterit  tunicata ;  Moves  incendia,  clama  : 

Sed  timida,  caveat  frigora,  voce  roga. 
Compositum  discrimen  erit ;  discrimina  lauda : 

Torserit  igne  comam  ;  torte  capille,  place. 
Brachia  saltantis,  vocem  mirare  canentis  :  305 

Et,  quod  desierit,  verba  querentis  habe. 

Ipsos  concubitus,  ipsum  venerere  licebit, 

Quod  juvat ;  et  querula  gaudia  voce  notes. 

Ut  fuerit  torva  violentior  illa  Medusa, 

Fiet  amatori  lenis  et  aequa  suo.  310 

Tantum,  ne  pateas  verbis  simulator  in  illis, 
Effice  :  nec  vultu  destrue  dicta  tuo. 

Si  latet  ars,  prodest ;  affert  deprensa  pudorem, 
Atque  adimit  merito  tempus  in  omne  fidem. 
Saepe  sub  auctumno,  cum  formosissimus  annus, 
Plenaque  purpureo  subrubet  uva  mero  ;  316 

Cum  modo  frigoribus  premimur,  modo  solvimur 
aestu, 

Aere  non  certo  corpora  languor  hdbet. 

Illa  quidem  valeat :  sed  si  male  firma  cubarit, 

Et  vitium  coeli  senserit  aegra  sui ;  320 

Tunc  amor  et  pietas  tua  sit  manifesta  pueli*  : 

Tunc  sere,  quod  plena  postmodo  falce  metas. 
I*  ec  tibi  morosi  veniant  fastidia  morbi  ; 

Per  que  tuas  fiant,  quae  sinet  ipsa,  manus. 


Et  videat  flentem ;  nec  taedeat  oscula  ferre ,  325 
Et  sicco  lacrymas  combibat  ore  tuas. 

Multa  vove :  sed  cuncta  palam ;  quotiesque 
libebit, 

Quae  referas  illi,  somnia  laeta  vide. 

Et  veniat,  quae  lustret,  anus,  lectumque  locum¬ 
que, 

Praeferat  et  tremula  sulphur  et  ova  manu.  330 
Omnibus  his  inerunt  gratae  vestigia  curae  : 

In  tabulas  multis  haec  via  fecit  iter. 

Ne  tamen  officiis  odium  quaeratur  ab  aegra, 

Sit  suus  in  blanda  sedulitate  modus. 

Neve  cibo  prohibe,  nec  amari  pocula  succi  335 
Porrige  :  rivalis  misceat  illa  tuus. 

Sed  non,  cui  dederis  a  littore  carbasa,  vento 
Utendum,  medio  cum  potiere  freto. 

Dum  novus  errat  amor,  vires  sibi  colligat  usu : 

Si  bene  nutrieris,  tempore  firmus  erit.  340 
Quem  taurum  metuis,  vitulum  mulcere  solebas : 

Sub  qua  nunc  recubas  arbore,  virga  fuit. 
Nascitur  exiguus,  sed  opes  acquirit  eundo, 
Quaque  venit,  multas  accipit  amnis  aquas. 

Fac  tibi  consuescat :  nil  consuetudine  majus : 

Quam  tibi  dum  capias,  taedia  nulla  fuge.  346 
Te  semper  videat :  tibi  semper  praebeat  aurem : 

Exhibeat  vultus  noxque  diesque  tuos. 

Cum  tibi  major  erit  fiducia,  posse  requiri ; 

Tum  procul,  absenti  cura  futurus,  abi.  350 
Da  requiem ;  requietus  ager  bene  credita  reddit : 

Terraque  coelestes  arida  sorbet  aquas. 
Phyllida  Demophoon  praesens  moderatius  ussit : 

Exarsit  velis  acrius  illa  datis. 

[Penelopen  absens  sollers  torquebat  Ulixes :  355 
Phylacides  aberat,  Laodamia,  tuus.] 

Sed  mora  tuta  brevis :  lentescunt  tempore  curae  ; 

Vanescitque  absens,  et  novus  intrat,  amor. 
Dum  Menelaus  abest,  Helene,  ne  sola  jaceret, 
Hospitis  est  tepido  nocte  recepta  sinu.  360 
Qui  stupor  hic,  Menelae,  fuit  ?  tu  solus  abibas : 

Isdem  sub  tectis  hospes  et  uxor  erant. 
Accipitri  timidas  credis,  furiose,  columbas  ? 

Plenum  montano  credis  ovile  lupo  ?  364 

Nil  Helene  peccat ;  nil  hic  committit  adulter: 

Quod  tu,  quod  faceret  quilibet,  ille  facit. 
Cogis  adulterium,  dando  tempusque  locumque. 

Quo,  nisi  consilio  est  usa  puella  tuo  ? 

Quid  faciat  ?  vir  abest,  et  adest  non  rusticus 
hospes  : 

Et  timet  in  vacuo  sola  cubare  toro.  370 
Viderit  Atrides.  Helenen  ego  crimine  solvo. 

Usa  est  humani  commoditate  viri. 

Sed  neque  fulvus  aper  media  tam  saevus  in  ira, 
Fulmineo  rabidos  cum  rotat  ore  canes ; 

Nec  lea,  cum  catulis  lactentibus  ubera  praebet : 

Nec  brevis  ignaro  vipera  laesa  pede ;  376 

Foemina  quam,  socii  deprensa  pellice  lecti, 
Ardet ;  et  in  vultu  pignora  mentis  habet. 

In  ferrum  flammasque  ruit :  positoque  decore 
Fertur,  ut  Aonii  cornibus  icta  dei.  380 

Conjugis  admissum,  violataque  jura  maritae, 
Barbara  per  natos  Phasias  ulta  suos. 

Altera  dira  parens ;  haec  est,  quam  cernis,  hi¬ 
rundo  : 

Adspice,  signatum  sanguine  pectus  habet.  384 
Hoc  bene  compositos,  hoc  firmos  solvit  amores : 

Crimina  sunt  cautis  ista  timenda  viris. 

Nec  mea  vos  uni  damnat  censura  puellae. 

Di  melius  !  vix  hoc  nupta  tenere  potest. 
Ludite  :  sed  furto  celetur  culpa  modesto. 

Gloria  peccati  nulla  petenda  sui.  &9C 

Nec  dederis  munus,  cogriossequod  altera  possit: 

Nec  sint  nequitiae  tempora  certa  tuae. 

Et,  ne  te  latebris  capiat  sibi  foemina  notis, 

Non  uno  est  omnis  convenienda  loco. 

Et  quoties  scribes,  totas  prius  ipse  tabellas  395 
Inspice :  plus  multae,  quam  sibi  missa,  legunt. 
Laesa  Yenus  justa  arma  movet,  telumque  re¬ 
mittit  : 

Et,  modo  quod  questa  est,  ipse  querare,  facit. 
Dum  fuit  Atrides  una  contentus,  et  illa 

Casta  fuit ;  vitio  est  improba  facta  viri.  400 
Audierat,  laurumque  manu  vittasque  ferentem 
Pro  nata  Chrysen  non  valuisse  sua. 

Audierat,  Lyrnessi,  tuos,  abducta,  dolores ; 

Bellaque  per  turpes  longius  isse  moras. 

Haec  tamen  audierat :  Priameida  viderat  ipsam. 

Victor  eras  praedae  praeda  pudenda  tuae.  406 
Inde  Thyestiaden  thalamoque  animoque  recepit, 
Et  male  peccantem  Tyndaris  ulta  virum  est. 
Quae  bene  celaris,  si  qua  tamen  acta  patebunt, 
Illa  licet  pateant,  tu  tamen  usque  nega.  410 
Tum  neque  subjectus,  solito  nec  blandior  esto. 

Haec  animi  multum  signa  nocentis  habent. 
Sed  lateri  ncc  parce  tuo  :  pax  omnis  in  uno 
Concubitu  :  prior  hoc  inficianda  Venus. 

Sunt,  qui  praecipiant  herbas  satureia  nocentes 
Sumere  :  judiciis  ista  venena  meis.  416 

Aut  piper  urticae  mordacis  semine  miscent, 
Tritaque  in  annoso  flava  pyrethra  mero. 

Sed  dea  non  patitur  sic  ad  sua  gaudia  cogi, 
Colle  sub  umbroso  quam  tenet  altus  Eryx.  420 
Candidus,  Alcathoi  qui  mittitur  urbe  Pelasga, 
Bulbus,  et,  ex  horto  quae  venit,  herba  salax, 
Ovaque  sumantur,  sumantur  Hymettia  mella, 
Quasque  tulit  folio  pinus  acuta  nuces. 

Docta,  quid  ad  medicas,  Erato,  diverteris  artes  ? 

Interior  curru  meta  terenda  meo  est.  426 
Qui  modo  celabas  monitu  tua  crimina  nostro, 
Plecte  iter,  et  monitu  detege  furta  meo. 

N ec  levitas  culpanda  mea  est.  N on  semper  eodem 
Impositos  vento  panda  carina  vehit.  430 
Nam  modo  Threicio  Borea,  modo  currimus 
Euro : 

Saepe  tument  Zephyro  lintea,  saepe  Noto. 
Adspice,  ut  in  curru  modo  det  fluitantia  rector 
Lora,  modo  admissos  arte  retentet  equps. 
Sunt,  quibus  ingrate  timida  indulgentia  servit : 

Et,  si  nulla  subest  aemula,  languet  amor.  436 
Luxuriant  animi  rebus  plerumque  secundis, 

Nec  facile  est  aequa  commoda  mente  pati. 

Ut  levis  absumtis  paullatim  viribus  ignis 

Ipse  latet,  summo  canet  in  igne  cinis :  440 

Sed  tamen  extinctas  admoto  sulphure  flammas 
Invenit,  et  lumen,  quod  fuit  ante,  redit : 

Sic,  ubi  pigra  situ  securaque  pectora  torpent, 
Acribus  est  stimulis  eliciendus  amor. 

Fac  timeat  de  te,  tepidamque  recalface  mentem : 

Palleat  indicio  criminis  illa  tui.  446 

O  quater,  et  quoties  numero  comprendere  non  est 
Felicem,  de  quo  laesa  puella  dolet ! 

Quae,  simul  invitas  crimen  pervenit  ad  aures, 
Excidit ;  et  miserae  voxque  colorque  fugit. 
Ille  ego  sim,  cujus  laniet  furiosa  capillos :  451 

Ille  ego  sim,  teneras  cui  petat  ungue  genas : 
Quem  videat  lacrymans:  quem  torvis  spectet 
ocellis : 

Quo  sine  non  possit  vivere ;  posse  velit. 

Si  spatium  quaeras ;  breve  sit,  quo  laesa  quera¬ 
tur  :  455 

Ne  lenta  vires  colligat  ira  mora. 


Candida  jamdudum  cingantur  eolla  lacertis : 

Inque  tuos  flens  est  accipienda  sinus. 

Oscula  da  flenti :  Veneris  da  gaudia  flenti. 

Pax  erit :  hoc  uno  solvitur  ira  modo.  46 
Cum  bene  saevierit,  cum  certa  videbitur  hostis, 
Tum  pete  concubitus  foedera :  mitis  erit. 

Illic  depositis  habitat  Concordia  telis  : 

Illo,  crede  mihi,  Gratia  nata  loco  est. 

Quae  modo  pugnarunt,  jungunt  sua  rostra  colum¬ 
bae  :  465 

Quarum  blanditias,  verbaque  murmur  habet 
Prima  fuit  rerum  confusa  sine  ordine  moles, 
Unaque  erant  facies  sidera,  terra,  fretum. 
Mox  coelum  impositum  terris ;  humus  aequori 
cincta  est : 

Inque  suas  partes  cessit  inane  Chaos.  47( 
Sylva  feras,  volucres  aer  accepit  habendas : 

In  liquida  pisces  delituistis  aqua. 

Tum  genus  humanum  solis  errabat  in  agris: 

Idque  merae  vires,  et  rude  pectus  erat. 

Sylva  domus  fuerat,  cibus  herba, cubilia  frondes 
Jamque  diu  nulli  cognitus  alter  erat.  47t 
Blanda  truces  animos  fertur  mollisse  voluptas : 

Constiterant  uno  foemina  virque  loco  : 

Quod  facerent,  ipsi  nullo  didicere  magistro : 

Arte  Venus  nulla  dulce  peregit  opus.  48f 
Ales  habet,  quod  amet:  cum  quo  sua  gaudi 
jungat, 

Invenit  in  media  foemina  piscis  aqua. 

Cerva  parem  sequitur :  serpens  serpente  tenetur ; 

Haeret  adulterio  cum  cane  nexa  canis. 

Laeta  salitur  ovis :  tauro  quoque  laeta  juvenca 
est :  485 

Sustinet  immundum  sima  capella  marem. 

In  furias  agitantur  equae,  spatioque  remota 
Per  loca  dividuos  amne  sequuntur  equos. 
Ergo  age,  et  iratae  medicamina  fortia  praebe : 

Illa  feri  requiem  sola  doloris  habent.  490 

Illa  Machaonios  superant  medicamina  succos  ; 

His,  ubi  peccaris,  restituendus  eris. 

Haec  ego  cum  canerem,  subito  manifestus  Apollo 
Movit  inauratae  pollice  fila  lyrae. 

In  manibus  laurus  :  sacris  inducta  capillis  495 
Laurus  erat :  vates  ille  videndus  agit. 

Is  mihi,  Lascivi,  dixit,  praeceptor  amoris, 

Duc,  age,  discipulos  ad  mea  templa  tuos. 

Est  ibi  diversum  fama  celebrata  per  orbem 
Littera,  cognosci  quae  sibi  quemque  jubet. 
Qui  sibi  notus  erit,  solus  sapienter  amabit :  501 
Atque  opus  ad  vires  exiget  omne  suas. 

Cui  faciem  natura  dedit,  spectetur  ab  illa : 

Cui  color  est,  humero  saepe  patente  cubet. 
Qui  sermone  placet,  taciturna  silentia  rumpat : 

Qui  canit  arte,  canat :  qui  bibit  arte,  bibat. 
Sed  neque  declament  medio  sermone  diserti  : 

Nec  sua  non  sanus  scripta  poeta  legat. 

Sic  monuit  Phoebus :  Phoebo  parete  monenti. 

Certa  dei  sacro  est  hujus  in  ore  fides.  51C 
Ad  propiora  vocor.  Quisquis  sapienter  amabit, 
Vincet ;  et  e  nostra,  quod  petet,  arte  feret. 
Credita  nec  semper  sulci  cum  foenore  reddunt, 
Nec  semper  dubias  adjuvat  aura  rates. 

Quod  juvat,  exiguum ;  plus  est,  quod  laedit 
amantes.  515 

Proponant  animo  multa  ferenda  suo. 

Quot  lepores  in  Atho,  quot  apes  pascuntur  i:; 
Hybla, 

Caerula  quot  baccas  Pallados  arbor  habet ; 
Littore  quot  conchae ;  tot  sunt  in  amore  dolores. 
Quae  patimur,  multo  spicula  felle  madent. 

Akt.  Amat.  Lib.  II. 

Dicta  erit  isse  foras,  quam  tu  fortasse  videbis  : 

Isse  foras,  et  te  falsa  videre  puta. 

Clausa  tibi  fuerit  promissa  janua  nocte  : 

Perfer  et  immunda  ponere  corpus  humo. 
Forsitan  et  vultu  mendax  ancilla  superbo  525 
Dicet,  Quid  nostras  obsidet  iste  fores  ? 
Postibus  et  durae  supplex  blandire  puellae, 

Ei  capiti  demtas  in  fore  pone  rosas. 

Cum  volet,  accedes  :  cum  te  vitabit,  abibis. 

Dedecet  ingenuos  taedia  ferre  sui.  530 

Effugere  hunc  non  est,  quare  tibi  possit  amica 
Dicere  ?  non  omni  tempore  sensus  adest. 

Nec  maledicta  puta,  nec  verbera  ferre  puellae 
Turpe,  nec  ad  teneros  oscula  ferre  pedes.  534 
Quid  moror  in  parvis?  animus  majoribus  instet. 

Magna  canam :  toto  pectore,  vulgus,  ades. 
Ardua  molimur :  sed  nulla,  nisi  ardua,  virtus. 

Difficilis  nostra  poscitur  arte  labor. 

Rivalem  patienter  habe ;  victoria  tecum 
Stabit :  eris  magni  victor  in  arce  Jovis.  540 
Haec  tibi  non  hominem,  sed  quercus  crede  Pe¬ 
lasgas 

Dicere.  Nil  istis  ars  mea  majus  habet. 
Innuet  illa,  feras  :  scribet,  ne  tange  tabellas  : 

Unde  volet,  veniat :  quoque  libebit,  eat. 

Hoc  in  legitima  praestant  uxore  mariti,  545 
Cum,  tener,  ad  partes  tu  quoque,  somne, 
venis. 

Hac  ego,  confiteor,  non  sum  perfectus  in  arte. 

Quid  faciam  ?  monitis  sum  minor  ipse  meis. 
Mene  palam  nostrae  det  quisquam  signa  puellae, 
Et  patiar  ?  nec  me  quolibet  ira  ferat  ?  550 

Oscula  vir  dederat,  memini,  suus :  oscula  questus 
Sum  data.  Barbarie  noster  abundat  amor. 
Non  semel  hoc  vitium  nocuit  mihi :  doctior  ille 
est, 

Quo  veniunt  alii  conciliante  viro. 

Sed  melius  nescisse  fuit.  Sine  furta  tegantur  : 

Ne  fugiat  victo  fassus  ab  ore  pudor.  556 
Quo  magis,  o  juvenes,  deprendere  parcite  ves¬ 
tras. 

Peccent :  peccantes  verba  dedisse  putent. 
Crescit  amor  prensis.  Ubi  par  fortuna  duorum 
est, 

In  causa  damni  perstat  uterque  sui.  560 
Fabula  narratur  toto  notissima  coelo, 

Mulciberis  capti  Marsqae  Yenusque  dolis. 
Mars  pater,  insano  Veneris  turbatus  amore, 

De  duce  terribili  factus  amator  erat. 

Nec  Venus  oranti  (neque  enim  dea  mollior  ulla 
est)  565 

Rustica  Gradivo  difficilisve  fuit. 

Ah  quoties  lasciva  pedes  risisse  mariti 
Dicitur,  et  duras  igne  vel  arte  manus  ! 

Marte  palam  simulat  Vulcanum  imitata  ;  dece¬ 
bat: 

Multaque  cum  forma  gratia  mixta  fuit.  570 
Sed  bene  concubitus  primos  celare  solebant : 

Plena  verecundi  culpa  pudoris  erat. 

Indicio  Solis  (quis  Solem  fallere  possit?) 

Cognita  Vulcano  conjugis  acta  suae. 

Quam  mala,  Sol,  exempla  moves  ?  pete  munus 
ab  illa;  575 

Et  tibi,  si  taceas,  quod  dare  possit,  habet. 
Mulciber  obscuros  lectum  circaque  superque 
Disponit  laqueos :  lumina  fallit  opus. 

Fingit  iter  Lemnon:  veniunt  ad  foedus  amantes  : 

Impliciti  laqueis  nudus  uterque  jacent.  580 
Convocat  ille  deos :  praebent  spectacula  capti. 
Vix  lacrymas  Venerem  continuisse  putant. 


Non  vultus  texisse  suos,  non  denique  possunt 
Partibus  obscaenis  opposuisse  manus. 

His  aliquis  ridens,  In  me,  fortissime  Mavors, 

Si  tibi  sunt  oneri,  vincula  transfer,  ait. 

Vix  precibus,  Neptune,  tuis  captiva  resolvit 
Corpora.  Mars  Thracen  occupat ;  illa  Pa- 
phon. 

Hoc  tibi  profectum,  Vulcane  :  quod  ante  tege¬ 
bant, 

Liberius  faciunt,  ut  pudor  omnis  abest.  590 
Saepe  tamen  demens  stulte  fecisse  fateris  : 

Teque  ferunt  irae  pcenituisse  tuas. 

Hoc  vetui :  vqs  ecce  vetat  deprensa  Dione 
Insidias  illas,  quas  tulit  ipsa,  pati. 

Nec  vos  rivali  laqueos  disponite  :  nec  vos  595 
Excipite  arcana  verba  notata  manu. 

Ista  viri  captent  (si  jam  captanda  putabunt) 
Quos  faciunt  justos  ignis  et  unda  viros. 

En  iterum  testor:  nihil  hic,  nisi  lege  remis¬ 
sum, 

Luditur :  in  nostris  instita  nulla  jocis.  600 
Quis  Cereris  ritus  ausit  vulgare  profanis, 
Magnaque  Threicia  sacra  reperta  Samo  ? 
Exigua  est  virtus,  praestare  silentia  rebus  : 

At  contra  gravis  est  culpa,  tacenda  loqui. 

O  bene,  quod,  frustra  captatis  arbore  pomis, 
Garrulus  in  media  Tantalus  aret  aqua ! 
Praecipue  Cytherea  jubet  sua  sacra  taceri. 

Admoneo,  veniat  ne  quis  ad  illa  loquax. 
Condita  si  non  sunt  Veneris  mysteria  cistis, 
Nec  cava  vesanis  ictibus  aera  sonant ;  610 

Attamen  inter  nos  medio  versantur  in  usu : 

Sed  sic,  inter  nos  ut  latuisse  velint. 

Ipsa  Venus  pubem,  quoties  velamina  ponit, 
Protegitur  laeva  semireducta  manu. 

In  medio  passimque  coit  pecus :  hoc  quoque 
viso 

Avertit  vultus  saepe  puella  suos.  616 

Conveniunt  thalami  furtis  et  janua  nostris : 

Parsque  sub  injecta  veste  pudenda  latet : 

Et  si  non  tenebras,  at  quiddam  nubis  opacae 
Quaerimus,  atque  aliquid  luce  patente  minus. 
Tunc  quoque,  cum  solem  nondum  prohibebat  et 
imbrem  621 

Tegula,  sed  quercus  tecta  cibumque  dabat, 

In  nemore  atque  antris,  non  sub  Jove,  juncta 
voluptas : 

Tanta  rudi  populo  cura  pudoris  erat. 

At  nunc  nocturnis  titulos  imponimus  actis,  625 
Atque  emitur  magno  nil,  nisi  posse  loqui. 
Scilicet  excuties  omnes  ubicunque  puellas, 
Cuilibet  ut  dicas,  Haec  quoque  nostra  fuit : 
Ne  desint, quas  tu  digitis  ostendere  possis; 

Ut  quamque  attigeris,  fabula  turpis  erit.  630 
Parva  queror :  fingunt  quidam,  quae  vera  nega¬ 
rent  ; 

Et  nulli  non  se  concubuisse  ferunt. 

Corpora  si  nequeunt,  quae  possunt,  nomina  trac¬ 
tant  : 

Famaque,  non  tacto  corpore,  crimen  habet. 

I  nunc,  claude  fores,  custos  odiose,  puellae,  635 
Et  centum  duris  postibus  adde  seras. 

Quid  tuti  superest,  cum  nominis  extat  adulter. 
Et  credi,  quod  non  contigit  esse,  cupit  ? 

Nos  etiam  veros  parce  profitemur  amores: 

Tectaque  sunt  solida  mystica  furta  fide.  640 
Parcite  praecipue  vitia  exprobrare  puellae, 

Utile  quae  multis  dissimulasse  fuit. 

Nec  suus  Andromedae  color  est  objectus  ab  illo, 
Mobilis  in  gemino  cui  pede  penna  fuit. 

Omnibus  Andromache  visa  est  spatiosior  sequo : 

Unus,  qui  modicam  diceret,  Hector  erat. 
Quod  male  fers,  assuesce ;  feres  bene.  Multa 
vetustas 

Lenit :  at  incipiens  omnia  sentit  amor. 

Dum  novus  in  viridi  coalescit  cortice  ramus, 
Concutiat  tenerum  quaelibet  aura,  cadet.  650 
Mox  eadem  ventis,  spatio  durata,  resistet, 
Firmaque  adoptivas  arbor  habebit  opes. 
Eximet  ipsa  dies  omnes  e  corpore  mendas  : 

Quodque  fuit  vitium,  desinit  esse  mora. 
Ferre  novae  nares  taurorum  terga  recusant :  655 
Assiduo  domitas  tempore  fallit  odor. 
Nominibus  mollire  licet  mala.  Fusca  vocetur, 
Nigrior  Illyrica  cui  pice  sanguis  erit. 

Si  pasta  est,  Veneri  similis:  si  flava,  Minervae. 

Sit  gracilis,  macie  quae  male  viva  sua  est.  660 
Dic  habilem,  quaecunque  brevis  :  quae  turgida, 
plenam : 

Et  lateat  vitium  proximitate  boni. 

Nec  quotus  annus  eat,  nec  quo  sit  nata  require 
Consule  :  quae  rigidus  munera  Censor  habet. 
Praecipue,  si  flore  caret,  meliusque  peractum  665 
Tempus,  et  albentes  jam  legit  illa  comas. 
Utilis,  o  juvenes,  aut  haec,  aut  serior  aetas. 

Iste  feret  segetes ;  iste  serendus  ager. 

Dum  vires  annique  sinunt,  tolerate  labores  : 

Jam  veniet  tacito  curva  senecta  pede.  670 
Aut  mare  remigiis,  aut  vomere  findite  terras  : 

Aut  fera  belligeras  addite  in  arma  manus : 
Aut  latus,  et  vires,  operamque  afferte  puellis. 
Hoc  quoque  militiae  est;  hoc  quoque  quaerit 
opes.  674 

Adde,  quod  est  illis  operum  prudentia  major : 

Solus  et  artifices  qui  facit,  usus  adest. 

Illae  munditiis  annorum  damna  rependunt, 

Et  faciunt  cura,  ne  videantur  anus. 

Utque  velis,  Venerem  jungunt  per  mille  figuras. 

Inveniat  plures  nulla  tabella  modos.  680 

Illis  sentitur  non  irritata  voluptas  : 

Quod  juvet,  ex  aequo  foemina  virque  ferant 
Odi  concubitus,  qui  non  utrumque  resolvunt : 

Hoc  est,  cur  pueri  tangar  amore  minus.  684 
Odi,  quae  praebet,  quia  sit  praebere  necesse ; 

Siccaque  de  lana  cogitat  ipsa  sua. 

Quae  datur  officio,  non  est  mihi  grata  volup¬ 
tas. 

Officium  faciat  nulla  puella  mihi. 

Me  voces  audire  juvat  sua  gaudia  fassas :  689 

Utque  morer  memet,  sustineamque,  roget. 
Adspiciam  dominae  victos  amentis  ocellos. 

Langueat,  et  tangi  se  vetet  illa  diu. 

Haec  bona  non  primae  tribuit  natura  juventae, 
Quae  cito  post  septem  lustra  venire  solent. 


Art.  Amat,  Lib.  III. 

Qui  properant,  nova  musta  bibant :  mihi  fundat 
avitum  695 

Consulibus  priscis  condita  testa  merum. 

Nec  platanus,  nisi  sera,  potest  obsistere  Phoebo  : 

Et  laedunt  nudos  prata  novella  pedes. 

Scilicet  Hermionen  Helenae  praeponere  posses? 

Et  melior  Gorge,  quam  sua  mater,  erat  ?  700 
Ad  Venerem  quicunque  voles  attingere  seram, 
Si  modo  duraris,  praemia  digna  feres. 
Conscius  ecce  duos  accepit  lectus  amantes  : 

Ad  thalami  clausas,  Musa,  resiste  fores. 
Sponte  sua  sine  te  celeberrima  verba  loquentur  : 

Nec  manus  in  lecto  laeva  jacebit  iners.  706 
Invenient  digiti,  quod  agant  in  partibus  illis, 

In  quibus  occulte  spicula  figit  Amor.  [tor ; 

Fecit  in  Andromache  prius  hoc  fortissimus  Hee- 
Nec  solum  bellis  utilis  ille  fuit.  710 

Fecit  et  in  capta  Lyrnesside  magnus  Achilles, 
Cum  premeret  mollem  lassus  ab  hoste  torern. 
Illis  te  tangi  manibus,  Brisei,  sinebas, 

Imbutae  Phrygia  quae  nece  semper  erant. 

An  fuit  hoc  ipsum,  quod  te,  lasciva,  juvaret, 

Ad  tua  victrices  membra  venire  manus  ?  716 
Crede  mihi,  non  est  Veneris  properanda  volup¬ 
tas  : 

Sed  sensim  tarda  prolicienda  mora. 

Cum  loca  reppereris,  quae  tangi  foemina  gaudet ; 

Non  obstet,  tangas  quo  minus  illa,  pudor.  720 
Adspicies  oculos  tremulo  fulgore  micantes, 

Ut  sol  a  liquida  saepe  refulget  aqua. 

Accedent  questus,  accedet  amabile  murmur, 

Et  dulces  gemitus,  aptaque  verba  loco. 

Sed  neque  tu  dominam  velis  majoribus  usus  725 
Desine  ;  nec  cursus  anteeat  illa  tuos. 

Ad  metam  properate  simul.  Tum  plena  voluptas, 
Cum  pariter  victi  foemina  virque  jacent. 

Hic  tibi  servandus  tenor  est,  cum  libera  dantur 
Otia,  furtivum  nec  timor  urget  opus.  730 
Cum  mora  non  tuta  est,  totis  incumbere  remis 
Utile,  et  admisso  subdere  calcar  equo. 

Finis  adest  operi.  Palmam  date,  grata  juventus, 
Sertaque  odoratae  myrtea  ferte  comae. 

Quantus  apud  Danaos,  Podalirius  arte  medendi, 
JEacides  dextra,  pectore  Nestor  erat ;  736 

Quantus  erat  Calchas  extis,  Telamonius  armis, 
Automedon  curru ;  tantus  amator  ego. 

Me  vatem  celebrate,  viri,  mihi  dicite  laudes : 

Cantetur  toto  nomen  in  orbe  meum.  740 
Arma  dedi  vobis  :  dederat  Vulcanus  Achilli. 

Vincite  muneribus,  vicit  ut  ille,  datis. 

Sed  quicunque  meo  superarit  Amazona  ferro, 
Inscribat  spoliis,  Naso  magister  erat. 

Ecce  rogant  tenerae,  sibi  dem  praecepta,  puellae  ; 
Vos  eritis  chartae  proxima  cura  meae.  746 


LIBER  TERTIUS. 


Arma  dedi  Danais  in  Amazonas :  arma  supersunt 
Quae  tibi  dem,  et  turmae,  Penthesilea,  tuae. 

Ite  in  bella  pares  :  vincant  quibus  alma  Dione 
Faverit,  et,  toto  qui  volat  orbe,  puer. 

Non  erat  armatis  aequum  concurrere  nudas :  5 

Sic  etiam  vobis  vincere  turpe,  viri. 

Dixerit  e  multis  aliquis,  Quid  virus  in  anguem 
Adjicis  ?  et  rabidae  tradis  ovile  lupae  ? 

Parcite  paucarum  liffundere  crimen  in  omnes : 
Spectetur  meritis  quaeque  puella  suis.  10 


Si  minor  Atrides  Helenen,  Helenesque  sororem 
Quo  premat  Atrides  crimine  major  habet ; 

Si  scelere  CEclides  Talaioniae  Eriphyles 
Vivus,  et  in  vivis  ad  Styga  venit  equis ; 

Est  pia  Penelope,  lustris  errante  duobus,  15 
Et  totidem  lustris  bella  gerente  viro. 

Respice  Phylaciden  :  et  quae  comes  isse  marita 
Fertur,  et  ante  annos  occubuisse  suos. 

Fata  Pheretiadae  conjux  Pagasaea  redemit, 
Proque  sui  est  uxor  funere  lata  viri.  20 


OVIDIUS. 

a  ccipe  me,  Capaneu ;  cineres  miscebimur,  inquit 
Tnhifa“  in  medios  desiluitque  rogos, 
fpsaquoque  et  cultu  est  et  nomine  foemma  Virtus. 
‘1)S“  1  nopulo  si  favet  illa  suo. 

Nec  "tamen  hm  mentes  nostra  poscuntur  ab  arte. 
N  Conveniunt  cymbae  vela  minora  meae.  26 
Nil  nisi  lascivi  per  me  discuntur  amores  s 
Foemina  praecipiam  quo  sit  amanda  modo. 
Foemina  nec  flammas,  nec  saevos  discutit  arcus. 

Parcius  haec  video  tela  nocere  viris.  30 

Same  viri  fallunt,  tenerae  non  saepe  puellae  : 

Paucaque,  si  quaeras,  crimina  fraudis  habent. 
Phasida  jam  matrem  fallax  dimisit  Iason  : 

Venit  in  ASsonios  altera  nupta  sinus. 

Quantum  in  te,  Theseu,  volucres  Ariadna  man- 

Pavit,  in  ignoto  sola  relicta  loco. 

Quaere,  novem  cur  isse  vias  dicatur ;  et  audi 
Depositis  sylvas  Phyllida  flesse  comis. 

At  famam  pietatis  habet ;  tamen  hospes  et  ensem 
Praebuit,  et  causam  mortis,  Elissa,  tuae.  40 
Quid  vos  perdiderit,  dicam  ?  nescistis  amare. 

Defuit  ars  vobis ;  arte  perennat  amor. 

Nunc  quoque  nescirent :  sed  me  Cytherea  docere 
Jussit :  et  ante  oculos  constitit  ipsa  meos. 
Tum  mihi,  Quid  miserae,  dixit,  meruere  puellae  ? 

Traditur  armatis  vulgus  inerme  viris.  46 
Illos  artifices  gemini  fecere  libelli : 

Haec  quoque  pars  monitis  erudienda  tuis. 
Probra  Therapnaeae  qui  dixerat  ante  maritae, 
Mox  cecinit  laudes  prosperiore  lyra.  50 


Si  bene  te  novi,  cultas  ne  laede  puellas. 

Gratia,  dum  vives,  ista  petenda  tibi. 

Dixit :  et  e  myrto  (myrto  nam  vincta  capillos 
Constiterat)  folium,  granaque  pauca  dedit. 
Sensimus  acceptis  numen  quoque :  purior  aether 
Fulsit,  et  e  toto  pectore  cessit  onus.  56 

Dum  facit  ingenium ;  petite  hinc  praecepta,  pu¬ 
ellae, 

Quas  pudor,  et  leges,  et  sua  jura  sinunt. 
Venturae  memores  jam  nunc  estote  senectae  : 

Sic  nullum  vobis  tempus  abibit  iners.  60 
Dum  licet,  et  vernos  etiam  nunc  editis  annos, 
Ludite  :  eunt  anni  more  fluentis  aquae. 

Nec,  quae  praeteriit, iterum  revocabitur  unda, 
Nec,  quae  praeteriit,  hora  redire  potest. 
Utendum  est  aetate  ;  cito  pede  labitur  aetas  :  65 
Nec  bona  tam  sequitur,  quam  bona  prima  fuit. 
Hos  ego,  qui  canent  frutices,  violaria  vidi : 

Hac  mihi  de  spina  grata  corona  data  est. 
Tempus  erit,  quo  tu,  quae  nunc  excludis  amantem, 
Frigida  deserta  nocte  jacebis  anus  :  70 

Nec  tua  nocturna  frangetur  janua  rixa  : 

Sparsa  nec  invenies  limina  mane  rosa. 

Quam  cito,  me  miserum !  laxantur  corpora  rugis, 
Et  perit,  in  nitido  qui  fuit  ore,  color  ; 
Quasque  fuisse  tibi  canas  a  virgine  jures,  75 
Spargentur  subitae  per  caput  omne  comae. 
Anguibus  exuitur  tenui  cum  pelle  vetustas, 

Nec  faciunt  cervos  cornua  jacta  senes. 

N ostra  sine  auxilio  fugiunt  bona.  Carpite  florem : 

Qui,  nisi  carptus  erit,  turpiter  ipse  cadet.  80 
Adde,  quod  et  partus  faciunt  breviora  juventae 
Tempora ;  continua  messe  senescit  ager. 
Latmius  Endymion  non  est  tibi,  Luna,  rubori ; 

Nec  Cephalus  roseae  praeda  pudenda  deae. 

Ut  Veneri,  quem  luget  adhuc,  donetur  Adonis  ; 

Unde  habet  iEnean  Harmonienque  suos?  86 
ite  per  exemplum,  genus  o  mortale,  dearum, 
Gaudia  nec  cupidis  vestra  negate  viris. 


Ut  jam  decipiant,  quid  perditis  ?  omnia  constant. 

Mille  licet  sumant ;  deperit  inde  nihil.  90 
Conteritur  ferrum  ;  silices  tenuantur  ab  usu. 

Sufficit,  et  damni  pars  caret  illa  metu. 

Quid  vetet  apposito  lumen  de  lumine  sumi  ? 

Quisve  cavo  vastas  in  mare  servet  aquas  ?  94 
Det  tamen  ulla  viro  mulier,  non  expedit,  inquis. 

Quid,  nisi  quam  sumes, dic  mihi,  perdis,  aquam? 
Nec  vos  prostituit  mea  vox  ;  sed  vana  timere 
Damna  vetat.  Damnis  munera  vestra  carent. 
Sed  me  flaminibus  venti  majoris  iturum, 

Dum  sumus  in  portu,  provehat  aura  levis.  100 
Ordior  a  cultu.  Cultis  bene  Liber  ab  uvis 
Provenit,  et  culto  stat  seges  alta  solo. 

Forma  dei  munus :  forma  quota  quaeque  superbit  ? 

Pars  vestrum  tali  munere  magna  caret. 

Cura  dabit  faciem  :  facies  neglecta  peribit,  105 
Idaliae  similis  sit  licet  illa  deae. 

Corpora  si  veteres  non  sic  coluere  puellae  ; 

Nec  veteres  cultos  sic  habuere  viros. 

Si  fuit  Andromache  tunicas  induta  valentes, 
Quid  mirum  ?  duri  militis  uxor  erat.  110 
Scilicet  Ajaci  conjux  ornata  venires, 

Cui  tegimen  septem  terga  fuere  boum. 
Simplicitas  rudis  ante  fuit ;  nunc  aurea  Roma 
Edomiti  magnas  possidet  orbis  opes. 

Adspice,  quae  nunc  sunt  Capitolia,  quaeque  fu¬ 
erunt;  115 

Alterius  dicas  illa  fuisse  Jovis. 

Curia,  concilio  quae  nunc  dignissima  tanto  est, 
De  stipula,  Tatio  regna  tenente,  fuit. 

Quae  nunc  sub  Phcebo  ducibusque  Palatia  ful¬ 
gent, 

Quid,  nisi  araturis  pascua  bubus,  erant  ?  120 
Prisca  juvent  alios  :  ego  me  nunc  denique  natum 
Gratulor:  haec  aetas  moribus  apta  meis. 

Non  quia  nunc  terrae  lentum  subducitur  aurum, 
Lectaque  diverso  littore  concha  venit : 

Nec  quia  decrescunt  effosso  marmore  montes  : 

Nec  quia  caeruleae  mole  fugantur  aquae  :  126 

Sed  quia  cultus  adest;  nec  nostros  mansit  in 
annos 

Rusticitas,  priscis  illa  superstes  avis. 

Vos  quoque  non  caris  aures  onerate  lapillis, 
Quos  legit  in  viridi  decolor  Indus  aqua :  130 
Nec  prodite  graves  insuto  vestibus  auro : 

Per  quas  nos  petitis,  saepe  fugatis,  opes. 
Munditiis  capimur  :  non  sint  sine  lege  capilli. 

Admotae  formam  dantque  negantque  manus. 
Nec  genus  ornatus  unum  est :  quod  quamque  de¬ 
cebit,  135 

Eligat,  et  speculum  consulat  ante  suum. 
Longa  probat  facies  capitis  discrimina  puri : 

Sic  erat  ornatis  Laodamia  comis. 

Exiguum  summa  nodum  sibi  fronte  relinqui, 

Ut  pateant  aures,  ora  rotunda  volunt.  140 
Alterius  crines  humero  jactentur  utroque : 

Talis  es  assumta,  Phoebe  canore,  lyra. 

Altera  succinctae  religetur  moreDianae, 

Ut  solet,  attonitas  cum  petit  illa  feras. 

Huic  decet  inflatos  laxe  jacuisse  capillos :  145 

Illa  sit  adstrictis  impedienda  comis. 

Hanc  placet  ornari  testudine  Cyllenea: 

Sustineat  similes  fluctibus  illa  sinus. 

Sed  neque  ramosa  numerabis  in  ilice  glandes  ; 

Nec  quot  apes  Hyble,  nec  quot  inAlpe  ferae  ; 
Nec  mihi  tot  positus  numero  comprendere  fas  est. 

Adjicit  ornatus  proxima  quaeque  dies.  152 
Et  neglecta  decet  multas  coma :  saepe  jacere 
Hesternam  credas  ;  illa  repexa  modo  est. 

Ars  casum  simulet.  Sic  capta  vidit  ut  urbe  155 
Alcides  Iolen,  Hanc  ego,  dixit,  amo. 

Talem  te  Bacchus,  Satyris  clamantibus  Evoe, 
Sustulit  in  currus,  Gnossi  relicta,  suos. 

O  quantum  indulget  vestro  Natura  decori. 

Quarum  sunt  multis  damna  pianda  modis  !  160 
Nos  male  detegimur,  raptique  aetate  capilli, 

Ut  Borea  frondes  excutiente,  cadunt. 

Foemina  canitiem  Germanis  inficit  herbis, 

Et  melior  vero  quaeritur  arte  color. 

Foemina  procedit  densissima  crinibus  emtis,  165 
Proque  suis  alios  efficit  aere  suos. 

Nec  rubor  est  emisse  palam.  Venire  videmus 
Herculis  ante  oculos,  Virgineumque  chorum. 
Quid  de  veste  loquar  ?  nec  vos,  segmenta,  requiro, 
Nqc  quae  bis  Tyrio  murice  lana  rubes.  170 
Cum  tot  prodierint  pretio  leviore  colores, 

Quis  furor  est,  census  corpore  ferre  suo  ? 
Aeris  ecce  color,  tum  cum  sine  nubibus  aer, 

Nec  tepidus  pluvias  concitat  Auster  aquas. 
Ecce  tibi  similis,  qui  quondam  Phryxon  et 
Hellen  175 

Diceris  Inois  eripuisse  dolis. 

Hic  undas  imitatus,  habet  quoque  nomen  ab  un¬ 
dis  : 

Crediderim  Nymphas  hac  ego  veste  tegi. 

Ille  crocum  simulat :  croceo  velatur  amictu, 
Roscida  luciferos  cum  dea  jungit  equos.  180 
Hic  Paphias  myrtos  :  hic  purpureas  amethystos, 
Albentesve  rosas,  Threiciamve  gruem. 

Nec  glandes,  Amary Ili,  tuae,  nec  amygdala  desunt : 

Et  sua  velleribus  nomina  cera  dedit. 

Quot  nova  terra  parit  flores,  cum  vere  tepenti 
Vitis  agit  gemmas,  pigraque  cedit  hiems  :  186 
Lana  tot,  aut  plures  succos  bibit.  Elige  certos : 

Nam  non  conveniens  omnibus  omnis  erit. 
Pulla  decent  niveas  :  Briseida  pulla  decebant. 

Cui  rapta  est,  pulla  tum  quoque  veste  fuit,  190 
Alba  decent  fnscas  :  albis,  Cephei,  placebas. 

Sic  tibi  vestitae  pressa  Seriphos  erat. 

Quam  paene  admonui,  ne  trux  caper  iret  in  alas, 
Neve  forent  duris  aspera  crura  pilis  ! 

Sed  non  Caucasea  doceo  de  rupe  puellas,  195 
Quaeque  bibant  undas,  Myse  Caice,  tuas. 
Quid,  si  praecipiam,  ne  fuscet  inertia  dentes ; 

Oraque  suscepta  mane  laventur  aqua? 

Scitis  et  inducta  candorem  quaerere  creta. 

Sanguine  quae  vero  non  rubet,  arte  rubet,  200 
Arte  supercilii  confinia  nuda  repletis, 

Parvaque  sinceras  velat  aluta  genas. 

Nec  pudor  est  oculos  tenui  signare  favilla, 

Vel  prope  te  nato,  lucide  Cydne,  croco. 

Est  mihi,  quo  dixi  vestrae  medicamina  formae, 
Parvus,  sed  cura  grande,  libellus,  opus.  206 
Hinc  quoque  praesidium  laesae  petitote  figurae  : 

Non  est  pro  vestris  ars  mea  rebus  iners. 

Non  tamen  expositas  mensa  deprendat  amator 
Pyxidas:  ars  faciem  dissimulata  juvat.  210 
Quem  non  offendat  toto  faex  illita  vultu, 

Cum  fluit  in  tepidos  pondere  lapsa  sinus  ? 
GSsypa  quid  redolent,  quamvis  mittatur  Athenis 
Demtus  ab  immundo  vellere  succus  ovis  ? 

N ec  coram  mixtas  cervae  sumsisse  medullas,  215 
Nec  coram  dentes  defricuisse  probem. 

Ista  dabunt  faciem,  sed  erunt  deformia  visu : 

Multaque,  dum  fiunt  turpia,  facta  placent. 
Quae  nunc  nomen  habent  operosi  signa  Myronis, 
Pondus  iners  quondam,  duraque  massa  fuit. 
Annulus  ut  fiat,  primo  colliditur  aurum  :  221 

Quas  geritis  vestes,  sordida  lana  fuit. 


Cum  fieret,  lapis  asper  erat ;  nunc  nobile  signum 
Nuda  Venus  madidas  exprimit  imbre  comas. 
Tu  quoque  dum  coleris,  nos  te  dormire  putemus  ; 

Aptius  a  summa  conspiciare  manu.  226 

Cur  mihi  nota  tuo  causa  est  candoris  in  ore  ? 

Claude  forem  thalami :  quid  rude  prodis  opus? 
Multa  viros  nescire  decet.  Pars  maxima  rerum 
Offendat,  si  non  interiora  tegas.  230 

Aurea  quae  pendent  ornato  signa  theatro, 
Inspice,  quam  tenuis  bractea  ligna  tegat. 

Sed  neque  ad  illa  licet  populo,  nisi  facta,  venire ; 

Nec  nisi  submotis  forma  paranda  viris. 

At  non  pectendos  coram  praebere  capillos,  235 
Ut  jaceant  fusi  per  tua  terga,  vetem. 

Illo  praecipue,  ne  sis  morosa,  caveto 

Tempore  :  nec  lapsas  saepe  resolve  comas. 
Tuta  sit  ornatrix.  Odi,  quae  sauciat  ora 

Unguibus,  et  rapta  brachia  figit  acu.  240 
Devovet,  et  dominae  tangit  caput  illa,  simulque 
Plorat  ad  invisas  sanguinolenta  comas. 

Quae  male  crinita  est,  custodem  in  limine  ponat ; 

Orneturve  Bonae  semper  in  aede  deae. 

Dictus  eram  cuidam  subito  venisse  puellae  ;  245 
Turbida  perversas  induit  illa  comas. 

Hostibus  eveniat  tam  foedi  causa  pudoris, 

Inque  nurus  Parthas  dedecus  illud  eat. 

Turpe  pecus  mutilum:  turpe  est  sine  gramine 
campus, 

Et  sine  fronde  frutex ;  et  sine  crine  caput.  250 
Non  mihi  venistis,  Semele,  Ledeve,  docendae  ; 

Perque  fretum  falso,  Sidoni,  vecta  bove : 

Aut  Helene,  quam  non  stulte,  Menelae,  reposcis, 
Tu  quoque  non  stulte,  Troie  raptor,  habes. 
Turba  docenda  venit,  pulchrae  turpesque  puellae  : 

Pluraque  sunt  semper  deteriora  bonis.  256 
Formosae  minus  artis  opem  praeceptaque  curant : 

Est  illis  sua  dos,  forma  sine  arte  potens. 

Cum  mare  compositum  est,  securus  navita  cessat: 

Cum  tumet,  auxiliis  assidet  ille  suis.  260 
Rara  tamen  mendo  facies  caret.  Occule  men¬ 
das: 

Quamque  potes,  vitium  corporis  abde  tui. 

Si  brevis  es,  sedeas  ;  ne  stans  videare  sedere : 

Inque  tuo  jaceas  quantulacunque  toro. 

Hic  quoque,  ne  possit  fieri  mensura  cubantis, 
Injecta  lateant  fac  tibi  veste  pedes.  266 

Quos  nimium  gracilis,  pleno  velamina  filo 
Sumat,  et  ex  humeris  laxus  amictus  eat. 
Pallida  purpureis  tingat  sua  corpora  virgis : 

Nigrior  ad  Pharii  confuge  piscis  opem.  270 
Pes  malus  in  nivea  semper  celetur  aluta, 

Arida  nec  vinclis  crura  resolve  suis. 
Conveniunt  tenues  scapulis  analectrides  altis ; 

Inflatum  circa  fascia  pectus  eat. 

Exiguo  signet  gestu  quodcunque  loquetur,  275 
Cui  digiti  pingues,  et  scaber  unguis  erunt. 
Cui  gravis  oris  odor,  nunquam  jejuna  loquatur; 

Et  semper  spatio  distet  ab  ore  viri. 

Si  niger,  aut  ingens,  aut  non  erit  ordine  natus 
Dens  tibi ;  ridendo  maxima  damna  feres.  280 
Quis  credat  ?  discunt  etiam  ridere  puellae  : 

Quaeritur  atque  illis  hac  quoque  parte  decor. 
Sint  modici  rictus,  sint  parvae  utrimque  lacunas  ; 

Et  summos  dentes  ima  labella  tegant. 

Nec  sua  perpetuo  contendant  ilia  risu:  285 

Sed  leve  nescio  quid  fcemineumque  sonent. 
Est,  quae  perverso  distorqueat  ora  cachinno : 

Cum  risu  laeta  est  altera,  flere  putes. 

Illa  sonat  raucum,  quiddamque  inamabile  stridet, 
Ut  rudit  ad  scabram  turpis  asella  molam.  290 

quo  non  ars  penetrat?  discunt  lacrymare  de- 

Onoaue  volunt  plorant  tempore,  quoque  modo. 
n  «id?  cum  legitima  fraudatur  littera  voce, 
Blsesaque  fit  iusso  lingua  coacta  sono  : 

Tn  vitio  decor  est,  quaedam  male  reddere  verba. 

Discunt  posse  minus,  quam  potuere,  loqui.  296 
Omnibus  his,  quoniam  prosunt,  impendite  curam. 

Discite  fcemineo  corpora  ferre  gradu. 

Fst  et  in  incessu  pars  non  temnenda  decoris. 

Allicit  ignotos  ille,  fugatque  viros.  300 

„  c  movet  arte  latus,  tunicisque  fluentibus  auras 
Excipit,  extensos  fertque  superba  pedes. 

Illa  velut  conjux  Umbri  rubicunda  mariti, 
Ambulat,  ingentes  varica  fertque  gradus. 

Sed  sit,  ut  in  multis,  modus  hic  quoque  :  rusti¬ 
cus  alter  305 

Motus ;  in  incessu  mollior  alter  erit. 

Pars  humeri  tamen  ima  tui,  pars  summa  lacerti 
Nuda  sit,  a  laeva  conspicienda  manu. 

Hoc  vos  praecipue,  niveae,  decet :  hoc  ubi  vidi, 
Oscula  ferre  humero,  qua  patet,  usque  libet. 
Monstra  maris  Sirenes  erant,  quae  voce  canora 
Quamlibet  admissas  detinuere  rates.  312 

His  sua  Sisyphides  auditis  paene  resolvit 
Corpora  :  nam  sociis  illita  cera  fuit. 

Res  est  blanda  canor :  discant  cantare  puellae. 

Pro  facie  multis  vox  sua  lena  fuit. 

Et  modo  marmorei?  referant  audita  theatris, 

Et  modo  Niliacis  carmina  lusa  modis. 

Nec  plectrum  dextra,  citharam  tenuisse  sinistra 
Nesciat  arbitrio  fcemina  docta  meo.  320 

Saxa  ferasque  lyra  movit  Rhodopeius  Orpheus, 
Tartareosque  lacus,  tergeminumque  canem. 
Saxa  tuo  cantu,  vindex  justissime  matris, 
Fecerunt  muros  officiosa  novos. 

Quamvis  mutus  erat,  voci  favisse  putatur  325 
Piscis,  Arionise  fabula  nota  lyrae. 

Disce  etiam  duplici  genialia  naulia  palma 
Verrere  :  conveniunt  dulcibus  illa  jocis. 

Sit  tibi  Callimachi,  sit  Coi  nota  poetae, 

Sit  quoque  vinosi  Teia  Musa  senis.  330 

Nota  sit  et  Sappho  :  quid  enim  lascivius  illa  ? 

Cuive  pater  vafri  luditur  arte  Getae. 

Et  teneri  possis  carmen  legisse  Properti  : 

Sive  aliquid  Galli,  sive,  Tibulle,  tuum. 
Dictaque  Varroni  fulvis  insignia  villis  335 
Vellera,  germanae,  Phryxe,  querenda  tuae. 

Et  profugum  ASnean,  altae  primordia  Romae, 
Quo  nullum  Latio  clarius  extat  opus. 

Forsitan  et  nostrum  nomen  miscebitur  istis  : 

Nec  mea  Lethaeis  scripta  dabuntur  aquis.  340 
Atque  aliquis  dicet,  Nostri  lege  culta  magistri 
Carmina,  quis  partes  instruit  ille  duas. 

Deve  tribus  libris,  titulus  quos  signat  Amorum, 
Elige,  quod  docili  molliter  ore  legas. 

Vel  tibi  composita  cantetur  Epistola  voce ;  345 
Ignotum  hoc  aliis  ille  novavit  opus. 

O  ita,  Phoebe,  velis ;  ita  vos,  pia  numina  vatum, 
Insignis  cornu  Bacche,  novemque  deae  ! 

Quis  dubitet,  quin  scire  velim  saltare  puellam  ; 

Ut  moveat  posito  brachia  jussa  mero  ?  350 

Artifices  lateris,  scenae  spectacula,  amantur : 

Tantum  mobilitas  illa  decoris  habet. 

Parva  monere  pudet :  talorum  ducere  jactus 
Ut  sciat,  et  vires,  tessera  missa,  tuas.  354 
Et  modo  tres  jactet  numeros  :  modo  cogitet,  apte 
Quam  subeat  partem  callida,  quamque  vocet. 
Cautaque  non  stulte  latronum  praelia  ludat  • 
Unus  cum  gemino  calculus  hoste  perit, 


Bellatorque  sua  prensus  sine  compare  bellat ; 

imulus  et  coeptum  saepe  recurrit  iter.  360 
Reticuloque  pilae  leves  fundantur  aperto  : 

Nec,  nisi  quam  tolles,  ulla  movenda  pila  est. 
Est  genus  in  totidem  tenui  ratione  redactum 
Scriptula,  quot  menses  lubricus  annus  habet. 
Parva  tabella  capit  ternos  utrimque  lapillos ; 

In  qua  vicisse  est,  continuasse  suos.  366 
Mille  facesse  jocos  ;  turpe  est  nescire  puellam 
Ludere  :  ludendo  saepe  paratur  amor. 

Sed  minimus  labor  est,  sapienter  jactibus  uti : 

Majus  opus,  mores  composuisse  suos.  370 
Dum  sumus  incauti,  studioque  aperimur  in  ipso, 
Nudaque  per  lusus  pectora  nostra  patent ; 

Ira  subit,  deforme  malum,  lucrique  cupido, 
Jurgiaque,  et  rixae,  sollicitusque  dolor.  374 
Crimina  dicuntur :  resonat  clamoribus  aether  : 

Invocat  iratos  et  sibi  quisque  deos. 

Nulla  fides  ;  tabulaeque  novae  per  vota  petuntur. 

Et  lacrymis  vidi  saepe  madere  genas. 

Jupiter  a  vobis  tam  turpia  crimina  pellat, 

In  quibus  est  ulli  cura  placere  viro.  380 
Hos  ignava  jocos  tribuit  natura  puellis  : 

Materia  ludunt  uberiore  viri. 

Sunt  illis  celeresque  pilae,  jaculumque,  trochique, 
Armaque,  et  in  gyros  ire  coactus  equus.  384 
N ec  vos  Campus  habet,  nec  vos  gelidissima  Virgo, 
Nec  Tuscus  placida  devehit  amnis  aqua. 

At  licet,  et  prodest,  Pompeias  ire  per  umbras, 
Virginis  aetheriis  cum  caput  ardet  equis. 
Visite  laurigero  sacrata  Palatia  Phoebo  : 

Ille  Paraetonias  mersit  in  alta  rates.  390 
Quaeque  soror  conjuxque  Ducis  monumenta  pa¬ 
rarunt, 

Navalique  gener  cinctus  honore  caput. 

Visite  thuricremas  vaccae  Memphitidos  aras  : 

Visite  conspicuis  terna  theatra  locis.  394 
Spectentur  tepido  maculosae  sanguine  arenae, 
Metaque  ferventi  circueunda  rota. 

Quod  latet,  ignotum  est :  ignoti  nulla  cupido. 

Fructus  abest,  facies  cum  bona  teste  caret. 

Tu  licet  et  Thamyran  superes,  et  Amoebea  cantu, 
Non  erit  ignotae  gratia  magna  lyrae.  400 
Si  Venerem  Cous  nusquam  posuisset  Apelles, 
Mersa  sub  aequoreis  illa  lateret  aquis. 

Quid  petitur  sacris,  nisi  tantum  fama,  poetis  ? 

Hoc  votum  nostri  summa  laboris  habet. 

Cura  ducum  fuerunt  olim  regumque  poetae,  405 
Praemiaque  antiqui  magna  tulere  chori : 
Sanctaque  majestas,  et  erat  venerabile  nomen 
Vatibus  :  et  largae  saepe  dabantur  opes. 
Ennius  emeruit,  Calabris  in  montibus  ortus, 
Contiguus  poni,  Scipio  magne,  tibi.  410 
Nunc  hederae  sine  honore  jacent :  operataque 
doctis 

Cura  vigil  Musis  nomen  inertis  habet. 

Sed  famae  vigilare  juvet :  quis  nosset  Homerum, 
Ilias  aeternum  si  latuisset  opus?  414 

Quis  Danaen  nosset,  si  semper  clausa  fuisset, 
Inque  sua  turri  perlatuisset  anus  ? 

Utilis  est  vobis,  formosae,  turba,  puellae. 

Saepe  vagos  ultra  limina  ferte  pedes. 

Ad  multas  lupa  tendit  oves,  praedetur  ut  unam  : 

Et  Jovis  in  multas  devolat  ales  aves.  420 
Se  quoque  det  populo  mulier  speciosa  videndam 
Quem  trahat,  e  multis  forsitan  unus  erit. 
Omnibus  illa  locis  maneat  studiosa  placendi : 

Et  curam  tota  mente  decoris  agat. 

Casus  ubique  valet :  semper  tibi  pendeat  hamus 
Quo  minime  credas  gurgite,  piscis  erit.  42S 

Saepe  canes  frustra  nemorosis  montibus  errant : 

Inque  plagam  nullo  cervus  agente  cadit. 

Quid  minus  Andromedae  fuerat  sperare  revinctae, 
Quam  lacrymas  ulli  posse  placere  suas  ?  430 
Funere  saepe  viri  vir  quaeritur.  Isse  solutis 
Crinibus,  et  fletus  non  tenuisse  decet. 

Sed  vitate  viros  cultum  formamque  professos  ; 

Quique  suas  ponunt  in  statione  comas. 

Quae  vobis  dicunt,  dixerunt  mille  puellis.  435 
Errat,  et  in  nulla  sede  moratur  amor. 

Fcemina  quid  faciat,  cum  sit  vir  laevior  ipsa ; 

Forsitan  et  plures  possit  habere  viros? 

Vix  mihi  credetis  ;  sed  credite  :  Troja  maneret, 
Praeceptis  Priami  si  foret  usa  sui.  440 

Sunt  qui  mendaci  specie  grassentur  amoris, 
Perque  aditus  tales  lucra  pudenda  petant. 
Nec  coma  vos  fallat  liquida  nitidissima  nardo, 
Nec  brevis  in  rugas  cingula  pressa  suas  ; 

Nec  toga  decipiat  filo  tenuissima ;  nec  si  445 
Annulus  in  digitis  alter  et  alter  erit. 

Forsitan  ex  horum  numero  cultissimus  ille 
Fur  sit,  et  uratur  vestis  amore  tuae. 

Redde  meum,  clamant  spoliatae  saepe  puellae  : 

Redde  meum,  toto  voce  boante  foro.  450 
Has  Venus  e  templis  multo  radiantibus  auro 
Lenta  vides  lites,  Appiadesque  deae,  [fama : 
Sunt  quoque  non  dubia  quaedam  mala  nomina 
Deceptae  a  multis  crimen  amantis  habent. 
Discite  ab  alterius  vestris  timuisse  querelis  : 

Janua  fallaci  nec  sit  aperta  viro.  456 

Parcite,  Cecropides,  juranti  credere  Theseo  ; 

Quos  faciet  testes,  fecit  et  ante,  deos. 

Et  tibi,  Demophoon,  Thesei  criminis  heres, 
Phyllide  decepta  nulla  relicta  fides.  460 
Si  bene  promittant,  totidem  promittite  verbis  : 

Si  dederint,  et  vos  gaudia  pacta  date. 

Illa  potest  vigiles  flammas  extinguere  Vestae, 

Et  rapere  e  templis,  Inachi,  sacra  tuis ; 

Et  dare  mista  viro  tritis  aconita  cicutis  ;  465 

Accepto  Venerem  munere  si  qua  negat. 

Fert  animus  propius  consistere  :  supprime  ha¬ 
benas, 

Musa,  nec  admissis  excutiare  rotis. 

Verba  vadum  tentent  abiegnis  scripta  tabellis. 

Accipiat  missas  apta  ministra  notas.  470 
Inspice  :  quodque  leges,  ex  ipsis  collige  verbis, 
Fingat,  an  ex  animo,  sollicitusque  roget. 
Postque  brevem  rescribe  moram :  mora  semper 
amantes 

Incitat,  exiguum  si  modo  tempus  habet.  474 
Sed  neque  te  facilem  juveni  promitte  roganti, 
Nec  tamen  eduro,  quod  petit,  ore  nega. 

Fac  timeat  speretque  simul :  quotiesque  remittes, 
Spesque  magis  veniat  certa,  minorque  metus. 
Munda,  sed  e  medio,  consuetaque  verba,  puellae, 
Scribite  :  sermonis  publica  forma  placet.  480 
Ah  quoties  dubius  scriptis  exarsit  amator  ; 

Et  nocuit  forma;  barbara  lingua  bonae  ! 

Sed  quoniam,  quamvis  vittae  careatis  honore, 

Est  vobis  vestros  fallere  cura  viros  ; 

Ancillae  puerive  manus  ferat  apta  tabellas :  485 
Pignora  nec  juveni  credite  vestra  novo. 

Vidi  ego  pallentes  isto  terrore  puellas 
Servitium  miseras  tempus  in  omne  pati. 
Perfidus  ille  quidem,  qui  talia  pignora  servat : 

Sed  tamen  JEtnaei  fulminis  instar  habet.  490 
Judice  me  fraus  est  concessa,  repellere  fraudem  : 

Armaque  in  armatos  sumere  jura  sinunt. 
Ducere  consuescat  multas  manus  una  figuras. 

Ah  pereant,  per  quos  ista  monenda  mihi ! 


Nec  nisi  deletis  tutum  rescribere  ceris :  495 

Ne  teneat  geminas  una  tabella  manus. 
Fcemina  dicatur  scribenti  semper  amator ; 

Illa  sit  in  vestris,  qui  fuit  ille,  notis. 

Sed  libet  a  parvis  animum  ad  majora  referre, 
Plenaque  curvato  pandere  vela  sinu.  500 
Pertinet  ad  faciem  rabidos  compescere  mores. 

Candida  pax  homines,  trux  decet  ira  feras. 
Ora  tument  ira  ;  nigrescunt  sanguine  venae  ; 

Lumina  Gorgoneo  saevius  igne  micant.  504 
I  procul  hinc,  dixit,  non  es  mihi,  tibia,  tanti, 

Ut  vidit  vultus  Pallas  in  amne  suos. 

Vos  quoque  si  media  speculum  spectetis  in  ira, 
Cognoscat  faciem  vix  satis  ulla  suam. 

Nec  minus  in  vultu  damnosa  superbia  vestro  : 

Comibus  est  oculis  alliciendus  amor.  510 
Odimus  immodicos  (experto  credite)  fastus. 

Saepe  tacens  odii  fcemina  vultus  habet. 
Spectantem  specta :  ridenti  mollia  ride. 

Innuet ;  acceptas  tu  quoque  redde  notas. 

Sic  ubi  prolusit,  rudibus  puer  ille  relictis  515 
Spicula  de  pharetra  promit  acuta  sua. 

Odimus  et  maestas.  Tecmessam  diligat  Ajax  : 

Nos,  hilarem  populum,  fcemina  laeta  capit. 
Nunquam  ego  te,  Andromache,  nec  te,  Tecmessa, 
rogarem, 

Ut  mea  de  vobis  altera  amica  foret.  520 
Credere  vix  videor,  cum  cogar  credere  partu, 
Vos  ego  cum  vestris  concftbuisse  viris. 

Scilicet  Ajaci  mulier  maestissima  dixit, 

Lux  mea ;  quaeque  solent  verba  juvare  viros ; 
Quid  vetat  a  magnis  ad  res  exempla  minores 
Sumere,  nec  nomen  pertimuisse  ducis  ?  526 

Dux  bonus  huic  centum  commisit  vite  regendos  ; 

Huic  equites ;  illi  signa  tuenda  dedit. 

Vos  quoque,  de  nobis  quem  quisque  sit  aptus  ad 
usum, 

Inspicite,  et  certo  ponite  quemque  loco.  530 
Munera  det  dives  :  jus  qui  profitebitur,  adsit,: 

Facundus  causam  saepe  clientis  agat. 

Carmina  qui  facimus,  mittamus  carmina  tan 
tum. 

Hic  chorus  ante  alios  aptus  amare  sumus. 

Nos  facimus  placitae  late  praeconia  formae.  535 
Nomen  habet  Nemesis :  Cynthia  nomen  habet. 
Vesper  et  Eoae  novere  Lycorida  terrae. 

Et  multi,  quae  sit  nostra  Corinna,  rogant. 
Adde,  quod  insidiae  sacris  a  vatibus  absunt : 

Et  facit  ad  mores  ars  quoque  nostra  suos.  540 
Nec  nos  ambitio,  nec  amor  nos  tangit  habendi : 

Contemto  colitur  lectus  et  umbra  foro. 

Sed  facile  haeremus,  validoque  perurimur  aestu ; 

Et  nimium  certa  scimus  amare  fide. 

Scilicet  ingenium  placida  mollimur  ab  arte,  545 
Et  studio  mores  convenienter  eunt. 

Vatibus  Aoniis  faciles  estote,  puellae. 

Numen  inest  illis,  Pieridesque  favent. 

Est  deus  in  nobis,  et  sunt  commercia  coeli. 

Sedibus  aetheriis  spiritus  ille  venit.  550 
A  doctis  pretium  scelus  est  sperare  poetis. 

Me  miserum  !  scelus  hoc  nulla  puella  timet. 
Dissimulate  tamen,  nec  prima  fronte  rapaces 
Este  :  novus  viso  casse  resistet  amans. 

Sed  neque  vector  equum,  qui  nuper  sensit  ha¬ 
benas, 

Comparibus  frenis,  artificemque  regat.  556 
Nec  stabiles  annis  animos,  viridemque  juventam 
Ut  capias,  idem  limes  agendus  erit. 

Hic  rudis,  et  castris  nunc  primum  notus  amoris, 
Qui  tetigit  thalamos  praeda  novella  tuos ;  560 

T_  solam  norit ;  tibi  semper  inhaereat  uni. 

Cingenda  est  altis  sepibus  ista  seges. 

Fffutre  rivalem:  vinces,  dum  sola  tenebis. 

Non  bene  cum  sociis  regna  Yenusque  manent. 
Tlle  vetus  miles  sensim  et  sapienter  amabit : 

Multaque  tironi  non  patienda  feret.  56( 

Nec  franget  postes,  nec  saevis  ignibus  uret ; 

Nec  dominae  teneras  appetet  ungue  genas ; 
Nec  scindet  tunicasve  suas  tunicasve  puellae  ; 

Nec  raptus  flendi  causa  capillus  erit.  570 
Ista  decent  pueros,  aetate  et  amore  calentes : 

Hic  fera  composita  vulnera  mente  feret. 
Ignibus  hic  lentis  uretur,  ut  humida  taeda ; 

Ut  modo  montanis  sylva  recisa  jugis. 

Certior  hic  amor  est :  brevis  et  fecundior  ille.575 
Quae  fugiunt,  celeri  carpite  poma  manu. 
Omnia  tradantur  :  portas  reseravimus  hosti-, 

Et  sit  in  infida  proditione  fides. 

Quod  datur  ex  facili,  longum  male  nutrit  amorem. 

Miscenda  est  laetis  rara  repulsa  jocis.  580 
Ante  fores  jaceat :  Crudelis  janua,  clamet : 

Multaque  submisse,  multa  minanter  agat. 
Dulcia  non  ferimus  :  succo  renovemur  amaro. 

Saepe  perit  ventis  obruta  cymba  suis. 

Hoc  est,  uxores  quod  non  patiatur  amari  :  585 
Conveniunt  illas,  cum  voluere,  viri. 

Obde  forem,  et  duro  dicat  tibi  janitor  ore, 

Non  potes  :  exclusum  te  quoque  tanget  amor. 
Ponite  jam  gladios  hebetes  ;  pugnetur  acutis. 

Nec  dubito,  telis  quin  petar  ipse  meis.  590 
Dum  cadit  in  laqueos  captus  quoque  nuper 
amator, 

Solum  se  thalamos  speret  habere  tuos. 
Postmodo  rivalem,  partitaque  foedera  lecti 
Sentiat :  has  artes  tolle  ;  senescet  amor.  594 
Tum  bene  fortis  equus  reserato  carcere  currit, 
Cum,  quos  praetereat,  quosque  sequatur,  habet. 
Quamlibet  exstinctos  injuria  suscitat  ignes. 

En  ego,  confiteor,  non  nisi  laesus  amo. 

Causa  tamen  nimium  non  sit  manifesta  doloris  : 

Pluraque  sollicitus,  quam  sciat,  esse  putet. 
Incitet  et  ficti  tristis  custodia  servi,  601 

Et  nimium  duri  cura  molesta  viri. 

Quae  venit  ex  tuto,  minus  est  accepta  voluptas. 

Ut  sis  liberior  Thaide  ;  finge  metus. 

Cum  melius  foribus  possis,  admitte  fenestra :  605 
Tnque  tuo  vultu  signa  timentis  habe. 

Callida  prosiliat,  dicatque  ancilla,  Perimus : 

Tu  juvenem  trepidum  quolibet  abde  loco. 
Admiscenda  tamen  Venus  est  secura  timori  ; 

Ne  tanti  noctes  non  putet  esse  tuas.  610 
Qua  vafer  eludi  possit  ratione  maritus, 

Quaque  vigil  custos,  praeteriturus  eram. 
Nupta  virum  timeat:  rata  sit  custodia  nuptae. 
Hoc  decet:  hoc  leges  jusque  pudorque  ju¬ 
bent. 

Te  quoque  servari,  modo  quam  vindicta  redemit, 
Quis  ferat?  ut  fallas,  ad  mea  sacra  veni.  616 
Tot  licet  observent,  adsit  modo  certa  voluntas, 
Quot  fuerant  Argo  lumina,  verba  dabis. 
Scilicet  obstabit  custos,  ne  scribere  possis, 
Sumendae  detur  cum  tibi  tempus  aquae  ?  620 
Conscia  cum  possit  scriptas  portare  tabellas, 
Quas  tegat  in  tepido  fascia  lata  sinu  ? 

Cum  possit  sura  chartas  celare  ligatas, 

Et  vincto  blandas  sub  pede  ferre  notas  ? 
Caverit  haec  custos  :  pro  charta  conscia  tergum 
Praebeat,  inque  suo  corpore  verba  ferat.  626 
Tuta  quoque  est,  fallitque  oculos  e  lacte  recenti 
Littera :  carbonis  pulvere  tange  ;  leges. 


Fallet  et  humiduli  quae  fiet  acumine  lini, 

Et  feret  occultas  pura  tabella  notas.  630 
Affuit  Acrisio  servandae  cura  puellae  : 

Hunc  tamen  illa  suo  crimine  fecit  avum. 
Quid  faciat  custos,  cum  sint  tot  in  Urbe  theatra  ? 

Cum  spectet  junctos  illa  libenter  equos  ? 

Cum  sedeat  Phariae  sistris  operata  juvencae;  635 
Quoque  sui  comites  ire  vetentur,  eat  ? 

Cum  fuget  e  templis  oculos  Bona  Diva  virorum 
Praeterquam  si  quos  illa  venire  jubet : 

Cum,  custode  foris  tunicas  servante  puellae, 
Celent  furtivos  balnea  tuta  viros  :  640 

Cum,  quoties  opus  est,  fallax  aegrotet  amica ; 

Et  cedat  lecto  quamlibet  aegra  suo : 

Nomine  cum  doceat,  quid  agamus,  adultera  clavis, 
Quasque  petas,  non  det  janua  sola,  vias. 
Fallitur  et  multo  custodis  cura  Lyaeo  :  645 

Illa  vel  Hispano  lecta  sit  uva  jugo. 

Sunt  quoque  quae  faciant  altos  medicamina 
somnos, 

Victaque  Lethaea  lumina  nocte  premant. 

Nec  male  deliciis  odiosum  conscia  tardis 

Detinet,  et  longa  jungitur  ipsa  mora.  650 
Quid  juvat  ambages,  praeceptaque  parva  movere, 
Cum  minimo  custos  munere  possit  emi  ? 
Munera,  crede  mihi,  capiunt  hominesque  de¬ 
osque  : 

Placatur  donis  Jupiter  ipse  datis. 

Quid  sapiens  faciat?  stultus  quoque  munere 
gaudet.  655 

Ipse  vir,  accepto  munere,  mutus  erit,  [num : 
Sed  semel  est  custos  longum  redimendus  in  an- 
Saepe  dabit,  dederit  quas  semel,  ille  manus. 
Questus  eram,  memini,  metuendos  esse  sodales  : 

Non  tangit  solos  ista  querela  viros.  660 

Credula  si  fueris,  aliae  tua  gaudia  carpent, 

Et  lepus  hic  aliis  exagitandus  erit. 

Haec  quoque,  quae  prebet  lectum  studiosa  locum- 
que, 

Crede  mihi,  necum  non  semel  illa  fuit. 

Nec  nimium  vobis  formosa  ancilla  ministret: 

Saepe  vicem  dominae  praestitit  illa  mihi.  666 
Quo  feror  insanus  ?  quid  aperto  pectore  in  hostem 
Nitor,  et  indicio  prodor  ad  ipse  meo? 

Non  avis  aucupibus  monstrat,  qua  parte  petatur  : 

Non  docet  infestos  currere  cerva  canes.  670 
Viderit  utilitas :  praecepta  fideliter  edam. 

Lemniasi  gladios  in  mea  fata  dabo. 

Efficite,  et  facile  est,  ut  nos  credamus  amari : 

Prona  venit  cupidis  in  sua  vota  fides. 

Spectet  amabilius  juvenem ;  suspiret  ab  imo  675 
F  Gemina ;  tam  sero  cur  veniatque  roget. 
Accedant  lacrymae,  dolor  et  de  pellice  fictus 
Et  laniet  digitis  illius  ora  suis. 

Jamdudum  persuasus  erit ;  miserebitur  ultro: 

Et  dicet,  Cura  carpitur  ista  mei.  680 

Praecipue,  si  cultus  erit,  speculoque  placebit, 
Posse  suo  tangi  credet  amore  deas. 

Sed  te,  quaecunque  es,  moderate  injuria  turbet ; 

Neu  sis  audita  pellice  mentis  inops. 

Nec  cito  credideris :  quantum  cito  credere  lae¬ 
dat,  685 

Exemplum  vobis  non  leve  Procris  erit. 

Est  prope  purpureos  colles  florentis  Hymetti 
Fons  sacer,  et  viridi  cespite  mollis  humus. 
Sylva  nemus  non  alta  facit :  tegit  arbutus  her¬ 
bam  :  689 

Ros  maris,  et  lauri,  nigraque  myrtus  olent. 
Nec  densae  foliis  buxi,  fragilesque  myricae, 

Nec  tenues  cytisi,  cultaque  pinus  abest. 

X  2 

Art.  Amat.  Lib.  TU, 


Lenibus  impulsae  Zephyris  auraque  salubri 
Tot  generum  frondes,  herbaque  summa,  tre¬ 
munt. 

Grata  quies  Cephalo ;  famulis  canibusque  relictis 
Lassus  in  hac  juvenis  saepe  resedit  humo.  696 
Quoque  meos  releves  aestus,  cantare  solebat, 
Accipienda  sinu,  mobilis  Aura,  veni, 

Conjugis  ad  timidas  aliquis  male  sedulus  aures 
Auditos  memori  detulit  ore  sonos.  700 

Procris  ut  accepit  nomen,  quasi  pellicis,  Aurae, 
Excidit :  et  subito  muta  dolore  fuit. 

Palluit,  ut  serae,  lectis  de  vite  racemis, 
Pallescunt  frondes,  quas  nova  laesit  hiems ; 
Quaeque  suos  curvant  matura  cydonia  ramos ; 

Cornaque  adhuc  nostris  non  satis  apta  cibis. 
Ut  rediit  animus,  tenues  a  pectore  vestes 
Rumpit,  et  indignas  sauciat  ungue  genas. 

Nec  mora  ;  per  medias  sparsis  furibunda  capillis 
Evolat,  ut  thyrso  concita  Baccha,  vias.  7 10 

Ut  prope  perventum  ;  comites  in  valle  relinquit. 

Ipsa  nemus  tacito  clam  pede  fortis  init. 

Quid  tibi  mentis  erat,  cum  sic  male  sana  lateres, 
Procri  ?  quis  attoniti  pectoris  ardor  erat  ? 

Jam  jam  venturam,  qusecunque  erat  Aura,  pu¬ 
tabas 

Scilicet,  atque  oculis  probra  videnda  tuis.  716 
Nunc  venisse  piget;  neque  enim  deprendere 
velles : 

Nunc  juvat :  incertus  pectora  versat  amor. 
Credere  quae  jubeant,  locus  est,  et  •  nomen,  et 
index ; 

Et  quia  amans  semper,  quod  timet,  esse  putat. 
Vidit  ut  oppressam,  vestigia  corporis,  herbam, 
Pulsantur  trepidi  corde  micante  sinus.  722 
Jamque  dies  medius  tenues  contraxerat  umbras, 
Inque  pari  spatio  vesper  et  ortus  erant. 

Ecce  redit  Cephalus  sylvis,  Cyllenia  proles,  725 
Oraque  fontana  fervida  spargit  aqua. 

Anxia,  Procri,  lates;  solitas  jacet  ille  per  herbas; 

Et,  Zephyri  molles,  Auraque,  dixit,  ades. 

Ut  patuit  miserae  jucundus  nominis  error, 

Et  mens,  et  rediit  verus  in  ora  color.  730 
Surgit,  et  appositas  agitato  corpore  frondes 
Movit,  in  amplexus  uxor  itura  viri. 

Ille  feram  sonuisse  ratus,  juveniliter  arcum 
Corripit :  in  dextra  tela  fuere  manu. 

Quid  facis,  infelix  ?  non  est  fera  :  supprime  tela. 

Me  miserum  !  jaculo  fixa  puella  tuo  est.  736 
Hei  mihi  !  conclamat,  fixisti  pectus  amicum. 

Hic  locus  a  Cephalo  vulnera  semper  habet. 
Ante  diem  morior,  sed  nulla  pellice  lassa  : 

Hoc  faciet  positae  te  mihi,  terra,  levem.  740 
Nomine  suspectas  jam  spiritus  exit  in  auras  : 

Labor ;  io  !  cara  lumina  conde  manu. 

Ille  sinu  dominae  morientia  corpora  maesto 
Sustinet,  et  lacrymis  vulnera  saeva  lavat. 

Exit,  et,  incauto  paullatim  pectore  lapsus,  745 
Excipitur  miseri  spiritus  ore  viri.  [est, 

Sed  repetamus  iter :  nudis  mihi  rebus  agendum 
Ut  tangat  portus  fessa  carina  suos. 

Scilicet  exspectes,  dum  te  in  convivia  ducam, 

Et  quaeras  monitus  hac  quoque  parte  meos  ? 
Sera  veni  ;  positaque  decens  incede  lucerna.  751 
Grata  mora  est  Veneri :  maxima  lena  mora  est. 


Etsi  turpis  eris,  formosa  videbere  potis  : 

Et  latebras  vitiis  nox  dabit  ipsa  tuis. 

Carpe  cibos  digitis ;  est  quiddam  gestus  edendi : 

Ora  nec  immunda  tota  perunge  manu.  756 
Neve  domi  praesume  dapes:  et  desine,  citra 
Quam  capies  paullo,  quam  potes  esse,  minus. 
Priamides  Helenen  avide  si  spectet  edentem, 
Oderit ;  et  dicat,  Stulta  rapina  mea  est.  760 
Aptius  est,  deceatque  magis  potare  puellas. 

Cum  Veneris  puero  non  male,  Bacche,  facis. 
Hoc  quoque,  qua  patiens  caput  est,  animusque 
pedesque 

Constent,  nec,  quae  sint  singula,  bina  vide. 
Turpe  jacens  mulier,  multo  madefacta  Lyaeo : 

Dignaque  concubitus  quoslibet  illa  pati.  766 
Nec  somnis  posita  tutum  succumbere  mensa : 

Per  somnos  fieri  multa  pudenda  solent. 
Ulteriora  pudet  docuisse  :  sed  alma  Dione, 
Praecipue  nostrum  est,  quod  pudet,  inquit, 
opus.  770 

Nota  sibi  sint  quaeque  :  modos  a  corpore  certos 
Sumite  :  non  omnes  una  figura  decet. 

Quae  facie  praesignis  eris,  resupina  jaceto : 

Spectentur  tergo,  quis  sua  terga  placent. 
Milanion  humeris  Atalantes  crura  ferebat:  775 
Si  bona  sunt,  hoc  sunt  accipienda  modo. 

Parva  vehatur  equo :  quod  erat  longissima,  nun¬ 
quam 

Thebais  Hectoreo  nupta  resedit  equo. 

Strata  premat  genibus,  paullum  cervice  reflexa, 
Eoemina  per  longum  conspicienda  latus.  730 
Cui  femur  est  juvenile,  carent  cui  pectora 
menda, 

Stet  vir,  in  obliquo  fusa  sit  ipsa  toro. 

Nec  tibi  turpe  puta  crinem,  ut  Phylleia  mater, 
Solvere,  et  effusis  colla  reflecte  comis. 

Tu  quoque,  cui  rugis  uterum  Lucina  notavit,  ; 

Ut  celer  aversis  utere  Parthus  equis.  786 
Mille  modi  Veneris.  Simplex  minimique  laboris, 
Cum  jacet  in  dextrum  semisupina  latus. 

Sed  neque  Phoebei  tripodes,  nec  corniger  Ammon, 
Vera  magis  vobis,  quam  mea  Musa,  canent,  i 
Si  qua  fides  arti,  quam  longo  fecimus  usu,  791 
Credite  :  praestabunt  carmina  nostra  fidem.  .  J 
Sentiat  ex  imis  Venerem  resoluta  medullis 
Fcemina ;  et  ex  sequo  res  juvet  illa  duos. 

Nec  blandse  voces,  jucundaque  murmura  cessent, 
Nec  taceant  mediis  improba  verba  jocis.  796 
Tu  quoque,  cui  Veneris  sensum  natura  negavit, 
Dulcia  mendaci  guadia  finge  sono. 

Infelix,  cui  torpet  hebes  locus  ille,  puella  es,  ' 
Quo  pariter  debent  foemina  virque  frui.  800 
Tantum,  cum  finges,  ne  sis  manifesta  caveto :  ■ 

Effice  per  motum  luminaque  ipsa  fidem. 

Quod  juvet,  et  voces  et  anhelitus  arguat  oris.  1 
Ah  pudet !  arcanas  pars  habet  ista  notas.  1 
Gaudia  post  V eneris  quae  poscet  munus  amantem, 
Ipsa  suas  nolet  pondus  habere  preces.  806 
Nec  lucem  in  thalamos  totis  admitte  fenestris.  4 
Aptius  in  vestro  corpore  multa  latent. 

Lusus  habet  finem :  cycnis  descendere  tempus,  ■! 

Duxerunt  collo  qui  juga  nostra  suo.  810 
Ut  quondam  juvenes,  ita  nunc,  mea  turba,  puellas 
Inscribant  spoliis,  Naso  magister  erat. 

P.  OVIDII  NASONIS  REMEDIORUM  AMORIS 
LIBER  UNUS 


,  hu;u9  Amor  titulum  nomenque  libelli: 
LefnSvideo,  bella  parantur,  ait. 

_  i  ?uum  vatem  sceleris  damnare,  Cupido, 

^Tradit*  <lui  toties’  te  dUCG’  sig™  ^  . 

vnn  ego  Tydides,  a  quo  tua  saucia  mater  5 
Tnlfquidum  rediit  aethera  Martis  equis. 

Jne  tepent  alii  juvenes  ;  ego  semper  amavi : 

vt  si  ouid  faciam  nunc  quoque,  quaeris ;  amo. 
Ouin  etiam  docui,  qua  possis  arte  parari : 

Q  Ft  ouod  nunc  ratio  est,  impetus  ante  fuit.  10 
Kpc  te  blande  puer,  nec  nostras  prodimus  artes: 

Nec  nova  praeteritum  Musa  retexit  opus. 

Si  ouis  amat,  quod  amare  juvat,  feliciter  ardens 
Gaudeat,  et  vento  naviget  ille  suo. 

At  si  quis  male  fert  indignae  regna  puellae,  15 
Ne  pereat,  nostrae  sentiat  artis  opem. 

Cur  aliquis,  collum  laqueo  nodatus  ab  arcto, 

E  trabe  sublimi  triste  pependit  onus  ? 

Cur  aliquis  rigido  fodit  sua  viscera  ferroj^ 
Invidiam  caedis,  pacis  amator,  habes.  20 
Qui  nisi  desierit,  misero  periturus  amore  est, 
Desinat :  et  nulli  funeris  auctor  eris.  [tet. 
Et  puer  es  ;  nec  te  quicquam,  nisi  ludere,  opor- 
Lude  :  decent  annos  mollia  regna  tuos. 

Nam  poteras  uti  nudis  ad  bella  sagittis  :  25 

Sed  tua  letifero  sanguine  tela  carent. 

Vitricus  et  gladiis  et  acuta  dimicet  hasta, 

Et  victor  multa  caede  cruentas  eat. 

Tu  cole  maternas,  tuto  quibus  utimur,  artes, 

Et  quarum  vitio  nulla  fit  orba  parens.  30 
Effice  nocturna  frangatur  janua  rixa, 

Et  tegat  ornatas  multa  Corona  fores. 

Fac  coeant  furtim  juvenes,  timidaeque  puellae  : 

Verbaque  dent  cauto  qualibet  arte  viro. 

Et  modo  blanditias,  rigido  modo  jurgia  posti 
Dicat,  et  exclusus  flebile  cantet  amans.  36 
His  lacrymis  contentus  eris  sine  crimine  mortis. 

Non  tua  fax  avidos  digna  subire  rogos. 

Haec  ego :  movit  Amor  gemmatas  aureus  alas, 

Et  mihi,  Propositum  perfice,  dixit,  opus.  40 
Ad  mea,  decepti  juvenes,  praecepta  venite, 

Quos  suus  ex  omni  parte  fefellit,  amor. 

Discite  sanari,  per  quem  dedifelsFis  amare : 

IJna  manus  vobis  vulnus  opemque  feret. 

Terra  salutares  herbas,  eadem  que  nocentes  45 
Nutrit ;  et  urticae  proxima  saepe  rosa  est. 
Vulnus  in  Herculeo  quae  quondam  fecerat  hoste, 
Vulneris  auxilium  Pelias  hasta  tulit. 

Sed  quaecunque  viris,  vobis  quoque  dicta,  puellae, 
Credite  :  diversis  partibus  arma  damus. 

E  quibus  ad  vestros  si  quid  non  pertinet  usus, 
Attamen  exemplo  multa  docere  potest. 

Utile  propositum,  saevas  extinguere  flammas, 
Nec  servum  vitii  pectus  habere  sui. 

Vixisset  Phyllis,  si  me  foret  uso  magistro  ;  55 

Et  per  quod  novies,  saepius  isset  iter, 
bec  mori  ens  Dido  summa  vidisset  ab  arce 
Dardanidas  vento  vela  dedisse  rates. 

Nec  dolor  armasset  contra  sua  viscera  matrem, 
Quse  socii  damno  sanguinis  ulta  virum  est.  60 


Arte  mea  Tereus,  quamvis  Philomela  placeret, 
Per  facinus  fieri  non  meruisset  avis. 

Da  mihi  Pasiphaen ;  jam  tauri  ponet  amorem  : 

Da  Phaedram  ;  Phaedrae  turpis  abibit  amor. 
Redde  Parin  nobis;  Helenen  Menelaus  habe¬ 
bit:  65 

Nec  manibus  Danais  Pergama  victa  cadent. 
Impia  si  nostros  legisset  Scylla  libellos  ; 

Haesisset  capiti  purpura,  Nise,  tuo. 

Me  duce  damnosas,  homines,  compescite  curas  : 

Rectaque  cum  sociis,  me  duce,  navis  eat.  70 
Naso  legendus  erat,  tunc  cum  didicistis  amare ; 

Idem  nunc  vobis  Naso  legendus  erit. 

Publicus  assertor  dominis  oppressa  levabo 
Pectora  :  vindictae  quisque  favete  suae. 

Te  precor,  o  vates,  adsit  tua  laurea  nobis,  75 
Carminis  et  medicae,  Phoebe,  repertor  opis. 

Tu  pariter  vati,  pariter  succurre  medenti : 

Utraque  tutelae  subdita  cura  tuae. 

Dum  licet,  et  modici  tangunt  praecordia  motu3, 
Si  piget,  in  primo  limine  siste  pedem.  80 
Opprime,  dum  nova  sunt,  subiti  mala  semina 
morbi ; 

Et  tuus,  incipiens  ire,  resistat  equus,  [uvas  : 
Nam  mora  dat  vires  ;  teneras  mora  percoquit 
Et  validas  segetes,  quod  fuit  herba,  facit. 
Quae  praebet  latas  arbor  spatiantibus  umbras, 
Quo  posita  est  primum  tempore,  virga  fuit. 
Tum  poterat  manibus  summa  tellure  revelli ; 

Nunc  stat  in  immensum  viribus  aucta  suis. 
Quale  sit  id,  quod  amas,  celeri  circumspice 
mente : 

Et  tua  laesuro  subtrahe  colla  jugo.  90 

Principiis  obsta  :  sera  medicina  paratur, 

Cum  mala  per  longas  convaluere  moras. 

Sed  propera,  nec  te  venturas  differ  in  horas. 

Qui  ncn  est  hodie,  cras  minus  aptus  erit. 
Verba  dat  omnis  amor,  reperitque  alimenta  mo¬ 
rando.  95 

Optima  vindictae  proxima  quaeque  dies. 
Flumina  pauca  vides  de  magnis  fontibus  orta : 

Plurima  collectis  multiplicantur  aquis. 

Si  cito  sensisses,  quantum  peccare  parares, 

Non  tegeres  vultus  cortice,  Myrrha,  tuos.  100 
Vidi  ego,  quod  primo  fuerat  sanabile,  vulnus 
Dilatum  longae  damna  tulisse  morae. 

Sed,  quia  delectat  Veneris  decerpere  flores, 
Dicimus  assidue,  Cras  quoque  fiet  idem. 
Interea  tacitae  serpunt  in  viscera  flammae,  105 
Et  mala  radices  altius  arbor  agit. 

Si  tamen  auxilii  perierunt  tempora  primi, 

Et  vetus  in  capto  pectore  sedit  amor ; 

Majus  opus  superest :  sed  non,  quia  serior  aegro 
Advocor,  ille  mihi  destituendus  erit.  1 10 
Quam  laesus  fuerat  partem  Poeantius  heros, 
Certa  debuerat  praesecuisse  manu. 

Post  tamen  hic  multos  sanatus  creditur  anno* 
Supremam  bellis  imposuisse  manum. 

Qui  modo  nascentes  properabam  pellere  morbos, 
Admoveo  tardam  nunc  tibi  lentus  opem.  116 

Remed.  Amoh. 


Aut  nova,  si  possis,  sedare  incendia  tentes: 

Aut  ubi  per  vires  procubuere  suas. 

Cum  furor  in  cursu  est,  currenti  cede  furori. 

Difficiles  aditus  impetus  omnis  habet.  120 
Stultus,  ab  obliquo  qui  cum  descendere  possit, 
Pugnat  in  adversas  ire  natator  aquas. 
Impatiens  animus,  nec  adhuc  tractabilis  arte, 
Respuit,  atque  odio  verba  monentis  habet. 
Aggrediar  melius  tunc,  cum  sua  vulnera  tangi 
Jam  sinet,  et  veris  vocibus  aptus  erit.  126 
Quis  matrem,  nisi  mentis  inops,  in  funere  nati 
Flere  vetet  ?  non  hoc  illa  monenda  loco. 

Cum  dederit  lacrymas,  animumque  expleverit 
aegrum, 

Ille  dolor  verbis  emoderandus  erit.  130 

Temporis  ars  medicina  fere  est :  data  tempore 
prosunt, 

Et  data  non  apto  tempore  vina  nocent. 

Quin  etiam  accendas  vitia,  irritesque  vetando, 
Temporibus  si  non  aggrediare  suis. 

Ergo,  ubi  visus  eris  nostrae  medicabilis  arti, 

Fac  monitis  fugias  otia  prima  meis.  136 
Haec,  ut  ames,  faciunt :  haec,  ut  fecere,  tuentur: 

Haec  sunt  jucundi  causa  cibusque  mali. 

Otia  si  tollas,  periere  Cupidinis  arcus, 

Contemtaeque  jacent,  et  sine  luce,  faces.  140 
Quam  platanus  vino  gaudet,  quam  populus  unda, 
Et  quam  limosa  canna  palustris  humo ; 

Tam  Y enus  otia  amat.  Qui  finem  quaeris  amoris, 
(Cedit  amor  rebus)  res  age :  tutus  eris. 
Languor,  et  immodici  sub  nullo  vindice  somni, 
Aleaque,  et  multo  tempora  quassa  mero,  146 
Eripiunt  omnes  animis  sine  vulnere  nervos. 

Adfluit  incautis  insidiosus  Amor. 

Desidiam  puer  ille  sequi  solet :  odit  agentes. 

Da  vacuae  menti,  quo  teneatur,  opus.  150 
Sunt  fora,  sunt  leges,  sunt,  quos  tuearis,  amici : 

Vade  per  urbanae  candida  castra  togae. 

Vel  tu  sanguinei  juvenilia  munera  Martis 
Suscipe  :  deliciae  jam  tibi  terga  dabunt. 

Ecce  fugax  Parthus,  magni  nova  causa  tri¬ 
umphi,  155 

Jam  videt  in  campis  Caesaris  arma  suis. 

Vince  Cupidineas  pariter  Parthasque  sagittas  : 

Et  refer  ad  patrios  bina  tropaea  deos. 

Ut  semel  AEtola  Venus  est  a  cuspide  laesa, 
Mandat  amatori  bella  gerenda  suo.  160 

Quaeritis,  AEgisthus  quare  sit  factus  adulter  ? 

In  promtu  causa  est :  desidiosus  erat. 
Pugnabant  alii  tardis  apud  Ilion  armis  : 

Transtulerat  vires  Graecia  tota  suas. 

Sive  operam  bellis  vellet  dare,  nulla  gerebat ; 

Sive  foro,  vacuum  litibus  Argos  erat.  166 

Quod  potuit,  fecit ;  ne  nil  ageretur,  amavit. 

Sic  venit  ille  puer  :  sic  puer  ille  manet. 

Rura  quoque  oblectant  animos,  studiumque  co¬ 
lendi  : 

Quaelibet  huic  curae  cedere  cura  potest.  170 

Colla  jube  domitos  oneri  supponere  tauros, 
Sauciet  ut  duram  vomer  aduncus  humum. 
Obrue  versata  Cerealia  semina  terra, 

Quae  tibi  cum  multo  foenore  reddat  ager. 
Adspice  curvatos  pomorum  pondere  ramos,  175 
Ut  sua,  quod  peperit,  vix  ferat  arbor  onus. 
Adspice  jucundo  labentes  murmure  rivos  : 

Adspice  tondentes  fertile  gramen  oves. 

Ecce  petunt  rupes  praeruptaque  saxa  capellae. 

Jam  referent  haedis  ubera  plena  suis.  180 
Pastor  inaequali  modulatur  arundine  carmen : 
Nec  desunt  comites,  sedula  turba,  canes. 


Parte  sonant  alia  sylvae  mugitibus  altae, 

Et  queritur  vitulum  mater  abesse  suum.  184 
Quid,  cum  suppositas  fugiunt  examina  taxoa, 
Ut  relevent  demti  vimina  torta  favi  ? 

Poma  dat  autumnus ;  formosa  est  messibus  aestas : 

Ver  praebet  flores :  igne  levatur  hiems. 
Temporibus  certis  maturam  rusticus  uvam 
Deligit,  et  nudo  sub  pede  musta  fluunt:  190 
Temporibus  certis  desectas  alligat  herbas, 

Et  tonsam  raro  pectine  verrit  humum. 

Ipse  potes  riguis  plantam  deponere  in  hortis  : 

Ipse  potes  rivos  ducere  lenis  aquae. 

Venerit  insitio  ;  fac  ramum  ramus  adoptet,  195 
Stetque  peregrinis  arbor  operta  comis. 

Cum  semel  haec  animum  coepit  mulcere  voluptas. 
Debilibus  pennis  irritus  exit  Amor. 

Vel  tu  venandi  studium  cole :  saepe  recessit 
Turpiter  a  Phoebi  victa  sorore  Venus.  200 
Nunc  leporem  pronum  catulo  sectare  sagaci : 

Nunc  tua  frondosis  retia  tende  jugis  : 

Aut  pavidos  terre  varia  formidine  cervos  : 

Aut  cadat  adversa  cuspide  fossus  aper. 

Nocte  fatigatum  somnus,  non  cura  puellae,  205 
Excipit,  et  pingui  membra  quiete  levat. 
Lenius  est  studium,  studium  tamen,  alite  capta, 
Aut  lino,  aUt  calamis  praemia  parva  sequi : 
Vel,  quae  piscis  edax  avido  male  devoret  ore, 
Abdere  supremis  aera  recurva  cibis.  210 
Aut  his,  aut  aliis,  donec  dediscis  amare, 

Ipse  tibi  furtim  decipiendus  eris. 

Tu  tantum  i,  quamvis  firmis  retinebere  vinclis, 
I  procul,  et  longas  carpere  perge  vias. 

Flebis,  ut  occurret  desertae  nomen  amicae  :  215 
Stabit  et  in  media  pes  tibi  saepe  via. 

Sed  quanto  minus  ire  voles,  magis  ire  memento : 

Perfer :  et  invitos  currere  coge  pedes. 

Nec  pluvias  vites :  nec  te  peregrina  morentur 
Sabbata  :  nec  damnis  Allia  nota  tuis.  2*20 
Nec  quot  transieris, sed  quot  tibi, quaere,  supersint 
Millia  :  nec,  maneas  ut  prope,  finge  moras  : 
Tempora  nec  numera :  nec  crebro  respice  Ro¬ 
mam  :  [est. 

Sed  fuge :  tutus  adhuc  Parthus  ab  hoste  fuga 
Dura  aliquis  praecepta  vocet  mea ;  dura  fatemur 
Esse  :  sed,  ut  valeas,  multa  dolenda  feres. 
Saepe  bibi  succos,  quamvis  invitus,  amaros  227 
AEger ;  et  oranti  mensa  negata  mihi. 

Ut  corpus  redimas,  ferrum  patieris  et  ignes, 
Arida  nec  sitiens  ora  levabis  aqua ;  230 

Ut  valeas  animo,  quicquam  tolerare  negabis? 

At  pretium  pars  haec  corpore  majus  habet. 
Sed  tamen  est  artis  strictissima  janua  nostrae, 

Et  labor  est  unus  tempora  prima  pati. 
Adspicis,  ut  prensos  urant  juga  prima  juvencos  ? 

Ut  nova  velocem  cingula  laedat  equum  ?  236 
Forsitan  a  Laribus  patriis  exire  pigebit. 

Sed  tamen  exibis  :  deinde  redire  voles. 

Nec  te  Lar  patrius,  sed  amor  revocabit  amicae, 
Praetendens  culpae  splendida  verba  suae.  240 
Cum  semel  exieris,  centum  solatia  curae 
Et  rus,  et  comites,  et  via  longa  dabunt. 

Nec  satis  esse  puta  discedere:  lentus  abesto, 
Dum  perdat  vires,  sitque  sine  igne,  cinis. 

Si  nisi  firmata  properabis  mente  reverti,  245 
Inferet  arma  tibi  saeva  rebellis  Amor. 

Quid  quod,  ut  abfueris,  avidus  sitiensque  re-' 
dibis  ; 

Et  spatium  damno  cesserit  omne  tuo  r 
Viderit,  Haemoniae  si  quis  mala  pabula  terrae, 

Et  magicas  artes  posse  juvare  putat.  250 


OVIDIUS. 


Remed.  Amor. 

Ista  veneficii  vetus  est  m  ia :  noster  Apollo 
Innocuam  sacro  carmine  monstrat  opem, 
jle  duce  non  tumulo  prodire  jubebitur  umbra: 

Non  anus  infami  carmine  rumpet  humum  : 
Non  seges  ex  aliis  alios  transibit  in  agros :  255 
Nec  subito  Phoebi  pallidus  orbis  erit. 

Ut  solet,  aequoreas  ibit  Tiberinus  in  undas : 

Ut  solet,  in  niveis  Luna  vehetur  equis. 

Nulla  recantatas  deponent  pectora  curas, 

Nec  fugiet  vivo  sulphure  victus  amor.  260 
Quid  te  Phasiacae  juverunt  gramina  terrae, 

Cum  cuperes  patria,  Colchi,  manere  domo  ? 
Quid  tibi  profuerunt,  Circe,  Perseides  herbae, 
Cum  sua  Neritias  abstulit  aura  rates  ? 

Omnia  fecisti,  ne  callidus  hospes  abiret:  265 
Ille  dedit  certae  lintea  plena  fugae. 

Omnia  fecisti,  ne  te  ferus  ureret  ignis : 

Longus  at  invito  pectore  sedit  amor. 

Vertere  quae  poteras  homines  in  mille  figuras, 
Non  poteras  animi  vertere  jura  tui.  270 

Diceris  his  etiam,  cum  jam  discedere  vellet, 
Dulichium  verbis  detinuisse  ducem : 

Non  ego,  quod  primo,  memini,  sperare  solebam, 
Jam  precor,  ut  conjux  tu  meus  esse  velis. 

Et  tamen,  ut  conjux  essem  tua,  digna  videbar : 

Quod  dea,  quod  magni  filia  Solis  eram.  276 
Ne  properes  oro  ;  spatium  pro  munere  pcsco. 

Quid  minus  optari  per  mea  vota  potest  ? 

Et  freta  mota  vides ;  et  debes  illa  timere. 

Utilior  velis  postmodo  ventus  erit.  280 

Quae  tibi  causa  fugae  ?  non  hic  nova  Troja  re¬ 
surgit  : 

Non  alius  socios  Rhesus  ad  arma  vocat. 

Hic  amor,  hic  pax  est ;  in  qua  male  vulneror 

una : 

Totaque  sub  regno  terra  futura  tuo  est. 

Illa  loquebatur :  navem  solvebat  Ulixes  :  285 

Irrita  cum  velis  verba  tulere  Noti. 

Ardet,  et  assuetas  Circe  decurrit  ad  artes  : 

Nec  tamen  est  illis  attenuatus  amor. 

Ergo  age,  quisquis  opem  nostra  tibi  poscis  ab 
arte, 

Deme  veneficiis  carminibusque  fidem.  290 
Si  te  causa  potens  domina  retinebit  in  Urbe, 
Accipe,  consilium  quod  sit  in  Urbe  meum. 
Optimus  ille  fuit  vindex,  laedentia  pectus 
Vincula  qui  rupit,  dedoluitque  semel. 

Si  cui  tantum  animi  est,  illum  mirabor  et  ipse  : 

Et  dicam,  Monitis  non  eget  ille  meis.  296 
Tu  mihi,  qui,  quod  amas,  aegre  dediscis  amare  ; 

Nec  potes, et  velles  posse;  docendus  eris. 
Saepe  refer  tecum  sceleratae  facta  puellae, 

Et  pone  ante  oculos  omnia  damna  tuos.  300 
Illud  et  illud  habet :  nec  ea  contenta  rapina, 

Sub  titulum  nostros  misit  avara  lares. 

Sic  mihi  juravit :  sic  me  jurata  fefellit 
Ante  suam  quoties  passa  jacere  forem  ! 

Diligit  ipsa  alios :  a  me  fastidit  amari.  305 
Institor  heu  noctes,  quas  mihi  non  dat,  ha¬ 
bet! 

Haec  tibi  per  totos  inacescant  omnia  sensus : 

Haec  refer  :  hinc  odii  semina  quaere  tui. 
Atque  utinam  possis  etiam  facundus  in  illis 
Esse  !  dole  tantum  ;  sponte  disertus  eris.  310 
Ha? serat  in  quadam  nuper  mea  cura  puella : 

Conveniens  animo  non  erat  illa  meo. 

Curabar  propriis  aeger  Podalirius  herbis  : 

Et,  fateor,  medicus  turpiter  aeger  eram. 
Profuit  assidue  vitiis  insistere  amicae ;  315 

Idque  mihi  factum  saepe  salubre  fuit. 


31! 

Quam  mala  sunt  nostrae,  dicebam,  crura  puellae ; 

Nec  tamen,  ut  vere  confiteamur,  erant. 
Brachia  quam  non  sunt  nostrae  formosa  puellae  ! 

Et  tamen,  ut  vere  confiteamur,  erant.  320 
Quam  brevis  est !  nec  erat :  quam  multum  poscit 
amantem ! 

Hinc  odio  venit  maxima  causa  meo. 

Et  mala  sunt  vicina  bonis  :  errore  sub  illo 
Pro  vitio  virtus  crimina  saepe  tulit. 

Quam  potes,  in  pejus  dotes  deflecte  puellae,  325 
Judiciumque  brevi  limite  falle  tuum. 
Turgida,  si  plena  est :  si  fusca  est,  nigra  vocetur. 

In  gracili  macies  crimen  habere  potest. 

Et  poterit  dici  petulans,  quae  rustica  non  est : 

Et  poterit  dici  rustica,  si  qua  proba  est.  330 
Quin  etiam,  quacunque  caret  tua  fcemina  dote, 
Hanc  moveat,  blandis  usque  precare  sonis. 
Exige  quod  cantet,  si  qua  est  sine  voce  puella  • 
Fac  saltet,  nescit  si  qua  movere  manum. 
Barbara  sermone  est ;  fac  tecum  multa  loquatur. 

Non  didicit  chordas  tangere ;  posce  lyram.  336 
Durius  incedit ;  face  inambulet :  omne  papillae 
Pectus  habent  tumidae  ;  fascia  nulla  tegat. 

Si  male  dentata  est ;  narra,  quod  rideat,  illi. 

Mollibus  est  oculis  ;  quod  fleat  illa,  refer.  340 
Proderit  et  subito,  cum  se  non  finxerit  ulli, 

Ad  dominam  celeres  mane  tulisse  gradus. 
Auferimur  cultu :  gemmis  auroque  teguntur 
Omnia ;  pars  minima  est  ipsa  puella  sui. 
Saepe,  ubi  sit,  quod  ames,  inter  tam  multa  re¬ 
quiras. 

Decipit  hac  oculos  aegide  dives  amor.  346 
Improvisus  ades  ;  deprendes  tutus  inermem  : 

Infelix  vitiis  excidet  illa  suis. 

Nec  tamen  huic  nimium  praecepto  credere  tutum 
est: 

Fallit  enim  multos  forma  sine  arte  decens. 
Tum  quoque,  cum  positis  sua  collinet  ora  vene¬ 
nis,  351 

Ad  dominae  vultus,  nec  pudor  obstet,  eas. 
Pyxidas  invenies,  et  rerum  mille  colores  ; 

Et  fluere  in  tepidos  oesypa  lapsa  sinus. 

Illa  tuas  redolent,  Phineu,  medicamina  mensas  : 

Non  semel  hinc  stomacho  nausea  facta  meo. 
Nunc  tibi,  quae  medio  Veneris  praestentur  in  usu, 
Eloquar  :  ex  omni  parte  fugandus  amor. 
Multa  quidem  ex  illis  pudor  est  mihi  dicere : 
sed  tu  359 

Ingenio  verbis  concipe  plura  meis. 

Nuper  enim  nostros  quidam  carpsere  libellos, 
Quorum  censura  Musa  proterva  mea  est. 
Dummodo  sic  placeam,  dum  toto  canter  in  orbe ; 

Quam  volet,  impugnent  unus  et  alter  opus. 
Ingenium  magni  detrectat  livor  Homeri:  365 
Quisquis  es,  ex  illo,  Zoile,  nomen  habes. 

Et  tua  sacrilegae  laniarunt  carmina  linguae, 
Pertulit  huc  victos  quo  duce  Troja  deos. 
Summa  petit  livor :  perflant  altissima  venti  : 

Summa  petunt  dextra  fulmina  missa  Jovis. 

At  tu,  quicunque  es,  quem  nostra  licentia  laedit. 
Si  sapis,  ad  numeros  exige  quidque  suos. 
Fortia  Maeonio  gaudent  pede  bella  referri. 

Deliciis  illic  quis  locus  esse  potest  ? 

Grande  sonant  Tragici ;  Tragicos  decet  ira  co¬ 
thurnos:  375 

Usibus  e  mediis  soccus  habendus  erit. 

Liber  in  adversos  hostes  stringatur  Iambus  ; 

Seu  celer,  extremum  seu  trahat  ille  pedem. 
Blanda  pharetratos  Elegeia  cantet  Amores, 

Et  levis  arbitrio  ludat  amica  suo  383 


312 


OVIDIUS. 


Remed.  Amor, 


Callimachi  numeris  non  est  dicendus  Achilles: 

Cydippe  non  est  oris,  Homere,  tui. 

Quis  ferat  Andromaches  peragentem  Thaida 
partes  ? 

Peccat,  in  Andromache  Thaida  si  quis  agat. 
Thais  in  arte  mea :  lascivia  libera  nostra  est. 

Nil  mihi  cum  vitta:  Thais  in  arte  mea  est. 

Si  mea  materiae  respondet  Musa  jocosae, 
Vicimus,  ut  falsi  criminis  acta  rea  est. 
Rumpere,  livor  edax ;  jam  magnum  nomen  ha¬ 
bemus  : 

Majus  erit ;  tantum,  quo  pede  coepit,  eat.  390 
Sed  nimium  properas :  vivam  modo,  plura  dole- 
bis : 

Et  capiunt  animi  carmina  multa  mei. 

Nam  juvat,  et  studium  famae  mihi  crescit  amore: 

Principio  clivi  noster  anhelat  equus. 

Tantum  se  nobis  elegi  debere  fatentur,  395 
Quantum  Virgilio  nobile  debet  opus. 
Hactenus  invidiae  respondimus  :  attrahe  lora 
Fortius,  et  gyro  curre,  poeta,  tuo. 

Ergo  ubi  concubitus,  et  opus  juvenile  petetur, 
Et  prope  promissae  tempora  noctis  erunt ; 
Gaudia  ne  dominae,  pleno  si  pectore  sumes, 

Te  capiant ;  ineas  quamlibet  ante  velim. 
Quamlibet  invenias,  in  qua  tibi  prina  voluptas 
Hesinat :  a  prima  proxima  segnis  erit. 
Sustentata  Venus  gratissima:  frigore  soles,  405 
Sole  juvant  umbrae:  grata  fit  unda  siti. 

Et  pudet,  et  dicam,  Venerem  quoque  junge 
figura, 

Qua  minime  jungi  quamque  decere  putes. 

Nec  labor  efficere  est :  rarae  sibi  vera  fatentur : 

Et  nihil  est,  quod  se  dedecuisse  putent.  410 
Tunc  etiam  jubeo  totas  aperire  fenestras, 
Turpiaque  admisso  membra  notare  die. 

At,  simul  ad  metas  venit  finita  voluptas, 
Lassaque  cum  tota  corpora  mente  jacent ; 
Dum  piget,  et  nullam  malis  tetigisse  puellam, 
Tacturusque  tibi  non  videare  diu ; 

Tunc  animo  signa,  quodcunque  in  corpore  men¬ 
dae  est, 

Luminaque  in  vitiis  illius  usque  tene. 

Forsitan  haec  aliquis,  nam  sunt  quoque,  parva 
vocabit:  419 

Sed,  quae  non  prosunt  singula,  multa  juvant. 
Parva  necat  morsu  spatiosum  vipera  taurum : 

A  cane  non  magno  saepe  tenetur  aper. 

Tu  tantum  numero  pugna,  praeceptaque  in  unum 
Contrahe :  de  multis  grandis  acervus  erit. 

Sed  quoniam  mores  totidem,  totidemque  figurae, 
Non  sunt  judiciis  omnia  danda  meis.  426 
Quo  tua  non  possunt  offendi  pectora  facto, 
Forsitan  hoc  alio  judice  crimen  erit. 

Ille  quod  obscaenas  in  aperto  corpore  partes 
Viderat,  in  cursu  qui  fuit,  haesit  amor:  430 
Ille  quod,  a  Veneris  rebus  surgente  puella, 

Vidit  in  immundo  signa  pudenda  toro. 
Luditis  o,  si  quos  potuerunt  ista  movere. 

Afflarant  tepidae  pectora  vestra  faces. 
Attrahat  ille  puer  contentos  fortius  arcus ;  435 

Saucia  majorem  turba  petetis  opem. 

Quid,  qui  clam  latuit  reddente  obscaena  puella, 
Et  vidit,  quae  mos  ipse  videre  vetat  ?  [quam  ! 
Di  melius,  quam  nos  moneamus  talia  quem- 
Ut  prosint,  non  sunt  experienda  tamen.  440 
Hortor  et,  ut  pariter  binas  habeatis  amicas. 

Fortior  est,  plures  si  quis  habere  potest. 

Secta  bipartito  cum  mens  discurrit  utroque, 
Alterius  vires  subtrahit  alter  arnor. 


Grandia  per  multos  tenuantur  flumina  rivos, 
Cassaque  seducto  stipite  flamma  perit.  446 
Non  satis  una  tenet  ceratas  anchora  puppes: 

Non  satis  est  liquidis  unicus  hamus  aquis. 
Qui  sibi  jam  pridem  solatia  bina  paravit, 

Jam  pridem  summa  victor  in  arce  fuit.  450 
At  tibi,  qui  dominae  fueris  male  creditus  uni, 
Nunc  saltem  novus  est  inveniendus  amor. 
Pasiphaes  Minos  in  Procride  prodidit  ignes : 

Cessit  ab  Idaea  conjuge  victa  prior. 

Amphiloci  frater  ne  Phegida  semper  amaret, 
Callirhoe  fecit  parte  recepta  tori.  456 

Et  Parin  CEnone  summos  tenuisset  ad  annos, 

Si  non  CEbalia  pellice  laesa  foret. 

Conjugis  Odrysio  placuisset  forma  tyranno : 

Sed  melior  clausae  forma  sororis  erat.  460 
Quid  moror  exemplis,  quorum  me  turba  fatigat  ? 

Successore  novo  vincitur  omnis  amor. 

Fortius  e  multis  mater  desiderat  unum, 

Quam  cui  flens  clamat,  Tu  mihi  solus  eras. 
Ac  ne  forte  putes  nova  me  tibi  condere  jura ; 

(Atque  utinam  inventi  gloria  nostra  foret !) 
Vidit  id  Atrides  :  quid  enim  non  ille  videret, 
Cujus  in  arbitrio  Graecia  tota  fuit  ? 

Marte  suo  captam  Chryseida  victor  amabat: 

At  senior  stulte  flebat  ubique  parens.  470 
Quid  lacrymas,  odiose  senex?  bene  convenit 
illis. 

Officio  natam  laedis,  inepte,  tuo. 

Quam  postquam  reddi  Calchas,  ope  tutus  Achil¬ 
lis, 

Jusserat,  et  patria  est  illa  recepta  domo ; 

Est,  ait  Atrides,  illi  quam  proxima  forma ;  475 
Et,  si  prima  sinat  syllaba,  nomen  idem  : 

Hanc  mihi,  si  sapiat,  per  se  concedat  Achilles : 

Sin  minus  ;  imperium  sentiat  ille  meum. 
Quod  si  quis  vestrum  factum  hoc  incusat,  Achivi, 
Est  aliquid  valida  sceptra  tenere  manu.  480 
Nam,  si  rex  ego  sum,  nec  mecum  dormiet  illa, 
In  mea  Thersites  regna,  licebit,  eat. 

Dixit ;  et  hanc  habuit  solatia  magna  prioris : 

Et  prior  est  cura  cura  sepulta  nova. 

Ergo  assume  novas,  auctore  Agamemnone,  flam¬ 
mas  ;  485 

Et  tuus  in  bivio  distineatur  amor. 

Quaeris,  ubi  invenias  ?  artes,  i,  perlege  nostras. 

Plena  puellarum  jam  tibi  navis  eat. 

Quod  si  quid  praecepta  valent  mea,  si  quid 
Apollo 

Utile  mortales  perdocet  ore  meo ;  490 

Quamvis  infelix  media  torreberis  iEtna, 
Frigidior  glacie  fac  videare  tuae. 

Et  sanum  simula,  ne,  si  quid  forte  dolebis, 
Sentiat :  et  ride,  cum  tibi  flendus  eris. 

Non  ego  te  jubeo  medias  abrumpere  curas:  495 
Non  sunt  imperii  tam  fera  jura  mei. 

Quod  non  es,  simula ;  positosque  imitare  furores : 

Sic  facies  vere,  quod  meditatus  eris. 

Saepe  ego,  ne  biberem,  volui  dormire  videri : 

Dum  videor,  somno  lumina  victa  dedi.  500 
Deceptum  risi,  qui  se  simulabat  amare, 

In  laqueos  auceps  decideratque  suos. 

Intrat  amor  mentes  usu  :  dediscitur  usu. 

Qui  poterit  sanum  fingere,  sanus  erit. 
Dixerit,  ut  venias  pacta  tibi  nocte  ;  venito : 

Veneris,  et  fuerit  janua  clausa;  feras.  506 
Nec  dic  blanditias,  nec  fac  convicia  posti, 

Nec  latus  in  duro  limine  pone  tuum. 

Postera  lux  aderit ;  careant  tua  verba  querelis, 
Et  nulla  in  vultu  signa  dolentis  habe.  510 

Jam  ponet  fastus,  cum  te  languere  videbit: 

Hoc  etiam  nostra  munus  ab  arte  feres. 

Te  quoque  falle  tamen,  nec  sit  tibi  finis  amandi. 

Propositis  frenis  saepe  repugnat  equus. 
Utilitas  lateat ;  quod  non  profitebere,  fiet.  515 
Quce  nimis  apparent  retia,  vitat  avis. 

Nc  sibi  tam  placeat,  quo  te  contemnere  possit, 
Sume  animos :  animis  cedat  ut  illa  tuis. 

Janua  forte  patet ;  quamvis  revocabere,  transi. 

Est  data  nox  ;  dubita  nocte  venire  data.  520 
Posse  pati  facile  est ;  tibi  ni  sapientia  desit, 
Promtius  e  facili  gaudia  ferre  licet. 

Et  quisquam  praecepta  potest  mea  dura  vocare  ? 

En  etiam  partes  conciliantis  ago. 

Nam,  quoniam  variant  animi,  variamus  et  artes. 

Mille  mali  species,  mille  salutis  erunt.  526 
Corpora  vix  ferro  quaedam  sanantur  acuto  : 

Auxilium  multis  succus  et  herba  fuit. 

Mollior  es,  nec  abire  potes,  vinctusque  teneris, 
Et  tua  saevus  Amor  sub  pede  colla  premit; 
Desine  luctari ;  referant  tua  carbasa  venti :  531 
Quaque  vocant  fluctus,  hac  tibi  remus  eat. 
Explenda  est  sitis  ista  tibi,  qua  perditus  ardes. 

Cedimus :  e  medio  jam  licet  amne  bibas. 

Sed  bibe  plus  etiam,  quam  quod  praecordia  pos¬ 
cunt  :  535 

Gutture  fac  pleno  sumta  redundet  aqua. 
Perfruere  usque  tua,  nullo  prohibente,  puella. 

Illa  tibi  noctes  auferat,  illa  dies. 

Taedia  quaere :  malis  faciunt  et  taedia  finem.  539 
Jam  quoque,  cum  credas  posse  carere,  mane. 
Dum  bene  te  cumules,  et  copia  tollat  amorem  ; 

E  fastidita  non  juvet  isse  domo. 

Fit  quoque  longus  amor,  quem  diflidentia  nutrit. 

Hunc  tu  si  quaeres  ponere,  pone  metum. 

Qui  timet,  ut  sua  sit,  neu  quis  sibi  detrahat  illam, 
Ille  Machaonia  vix  ope  sanus  erit.  546 

Plus  amat  e  natis  mater  plerumque  duobus, 

Pro  cujus  reditu,  quod  gerit  arma,  timet. 

Est  prope  Collinam  templum  venerabile  portam : 

Imposuit  templo  nomina  celsus  Eryx.  550 
Est  illic  Lethaeus  Amor,  qui  pectora  sanat, 
Inque  suas  gelidam  lampadas  addit  aquam. 
Illic  et  juvenes  votis  oblivia  poscunt, 

Et  si  qua  est  duro  capta  puella  viro. 

Is  mihi  sic  dixit :  (dubito,  verusne  Cupido,  555 
An  somnus  fuerit ;  sed  puto  somnus  erat :) 

O  qui  sollicitos  modo  das,  modo  demis,  amores, 
Adjice  praeceptis  hoc  quoque,  Naso,  tuis. 

Ad  mala  quisque  animum  referat  sua;  ponet 
amorem  : 

Omnibus  ilia  deus  plusve  minusve  dedit.  560 
Qui  Puteal  Janumque  timet, celeresque  Kalendas, 
Torqueat  hunc  aeris  mutua  summa  sui. 

Cui  pater  est  durus,  votis  ut  caetera  cedant, 
Huic  pater  ante  oculos  durus  habendus  erit. 
Hic  male  dotata  pauper  cum  conjuge  vivit :  565 
Uxorem  fato  credat  obesse  suo. 

Est  tibi  rure  bono  generosae  fertilis  uvae 
Vinea  :  ne  nascens  uva  sit  usta  time. 

Ille  habet  in  reditu  navim :  mare  semper  iniquum 
Cogitet,  et  damno  littora  foeda  suo.  570 

Filius  hunc  miles,  te  filia  nubilis  angant. 

Et  quis  non  causas  mille  doloris  habet  ? 

Ut  posses  odisse  tuam,  Pari,  funera  fratrum 
Debueras  oculis  substituisse  tuis. 

Plura  loquebatur  ;  placidum  puerilis  imago  575 
Destituit  somnum  :  si  modo  somnus  erat. 
Quid  faciam  ?  media  navim  Palinurus  in  unda 
Deserit :  ignotas  cogor  inire  vias. 


Quisquis  amas,  loca  sola  nocent :  loca  sola  caveto 
Quo  fugis  ?  in  populo  tutior  esse  potes.  580 
Non  tibi  secretis  (augent  secreta  furores) 

Est  opus :  auxilio  turba  futura  tibi  est. 

Tristis  eris,  si  solus  eris :  dominseque  relictae 
Ante  oculos  facies  stabit,  ut  ipsa,  tuos. 
Tristior  idcirco  nox  est,  quam  tempora  Phoebi : 

Quae  relevet  luctus,  turba  sodalis  abest.  586 
Nec  fuge  colloquium  :  nec  sit  tibi  janua  clausa : 

Nec  tenebris  vultus  flebilis  abde  tuos. 

Semper  habe  Pyladen,  qui  consoletur  Oresten. 

Hic  quoque  amicitiae  non  levis  usus  erit.  590 
Quid  nisi  secretae  laeserunt  Phyllida  sylvae  ? 

Certa  necis  causa  est :  incomitata  fuit. 

Ibat,  ut  Edono  referens  trieterica  Baccho 
Ire  solet  fusis  barbara  turba  comis. 

Et  modo,  qua  poterat,  longum  spectabat  in  aequor. 

Nunc  in  arenosa  lassa  jacebat  humo.  596 
Perfide  Demophoon,  surdas  clamabat  ad  undas  : 

Ruptaque  singultu  verba  dolentis  erant. 
Limes  erat  tenuis  longa  subnubilus  umbra, 

Quo  tulit  illa  suos  ad  mare  saepe  pedes.  600 
Nona  terebatur  miserae  via.  Videris,  inquit : 

Et  spectat  zonam  pallida  facta  suam,  [audet : 
Adspicit  et  ramos :  dubitat,  refugitque  quod 
Et  timet :  et  digitos  ad  sua  colla  refert. 
Sithoni,  tunc  certe  vellem  non  sola  fuisses  ;  605 
Non  fleres  positis  Phyllida,  sylva,  comis. 
Phyllidis  exemplo  nimium  secreta  timete, 

Laese  vir  a  domina,  laesa  puella  viro. 
Praestiterat  juvenis,  quicquid  mea  Musa  jubebat, 
Inque  suae  portu  paene  salutis  erat.  610 

Recidit,  ut  cupidos  inter  devenit  amantes  : 

Et,  quae  condiderat,  tela  resumsit  Amor. 

Si  quis  amas,  nec  vis  ;  facito  contagia  vites. 

Haec  etiam  pecori  saepe  nocere  solent. 

Dum  spectant  oculi  laesos,  laeduntur  et  ipsi  :  615 
Multaque  corporibus  transitione  nocent. 

In  loca  nonnunquam  siccis  arentia  glebis 
De  prope  currenti  flumine  manat  aqua. 

Manat  amor  tectus,  si  non  ab  amante  recedas : 

Turbaque  in  hoc  omnes  ingeniosa  sumus.  620 
Alter  item  jam  sanus  erat ;  vicinia  laesit. 

Occursum  dominae  non  tulit  ille  suae. 

Vulnus  in  antiquum  rediit  male  firma  cicatrix, 
Successumque  artes  non  habuere  meae. 
Proximus  a  tectis  ignis  defenditur  aegre  :  625 

Utile  finitimis  abstinuisse  locis. 

Nec,  quae  ferre  solet  spatiantem  porticus  illam, 
Te  ferat :  officium  neve  colatur  idem,  [tem  ? 
Quid  juvat  admonitu  tepidam  recalescere  men- 
Alter,  si  possis,  orbis  habendus  erit.  630 
Non  facile  esuriens  posita  retinebere  mensa  : 

Et  multam  saliens  incitat  unda  sitim. 

Non  facile  est  visa  taurum  retinere  juvenca  : 

Fortis  equus  visae  semper  adhinnit  equae.  634 
Haec  ubi  praestiteris,  ut  tandem  littora  tangas, 
Non  satis  est  ipsam  deseruisse  tibi. 

Et  soror,  et  mater,  valeant,  et  conscia  nutrix, 

Et  quicquid  dominae  pars  erit  ulla  tuae. 

Nec  veniat  servus:  nec  flens  ancillula  fictum 
Suppliciter  dominae  nomine  dicat,  Ave.  640 
Nec,  si  scire  voles,  quid  agat  tamen  illa,  rogabis. 

Profer :  erit  lucro  lingua  retenta  suo. 

Tu  quoque,  qui  causam  finiti  reddis  amoris, 
Deque  tua  domina  multa  querenda  refers  , 
Parce  queri :  melius  sic  ulciscere  tacendo  ;  645 
Dum  desideriis  effluat  illa  tuis. 

Et  malim  taceas,  quam  te  desisse  loquaris. 

Qui  nimium  multis,  Non  amo,  dicit ;  aiuat. 

Sed  meliore  fide  paullatim  extinguitur  ignis, 
Quam  subito  :  lente  desine ;  tutus  eris.  650 
Flumine  perpetuo  torrens  solet  acrius  ire  : 

Sed  tamen  haec  brevis  est,  illa  perennis  aqua. 
Fallat,  et  in  tenues  evanidus  exeat  auras, 
Ferque  gradus  molles  emoriatur  amor. 

Sed  modo  dilectam  scelus  est  odisse  puellam : 

Exitus  ingeniis  convenit  iste  feris.  656 

Non  curare  sat  est:  odio  qui  finit  amorem, 

Aut  amat,  aut  aegre  desinet  esse  miser. 

Turpe,  vir  et  mulier,  juncti  modo,  protinus  hostes : 

Non  illas  lites  Appias  ipsa  probat.  660 

Saepe  reas  faciunt,  et  amant :  ubi  nulla  simultas 
Incidit,  admonitu  liber  aberrat  amor. 

Forte  aderam  juveni :  dominam  lectica  tenebat : 

Horrebant  saevis  omnia  verba  minis. 

Jamque  vadaturus,  Lectica  prodeat,  inquit.  665 
Prodierat :  visa  conjuge  mutus  erat. 

Et  manus,  et  manibus  duplices  cecidere  tabellae  : 

Venit  in  amplexus :  atque  ita,  Vincis,  ait. 
[Tutius  est,  aptumque  magis,  discedere  pace, 
Quam  petere  a  thalamis  litigiosa  fora:]  670 
Munera  quae  dederis,  habeat  sine  lite  jubeto  : 

Esse  solent  magno  damna  minora  bono. 

Quod  si  vos  aliquis  conducet  casus  in  unum, 
Mente  memor  tota,  quae  damus  arma,  tene. 
Nunc  opus  est  armis :  hic,  o  fortissime,  pugna. 

Vincenda  est  telo  Penthesilea  tuo.  676 

Nunc  tibi  rivalis,  nunc  durum  limen,  .amanti : 

Nunc  mediis  subeant  irrita  verba  deis. 

Nec  compone  comas,  quia  sis  venturus  ad  illam  : 

Nec  toga  sit  laxo  conspicienda  sinu.  680 
Nulla  sit  ut  placeas  alienae  cura  puellae  ; 

Jam  facito  e  multis  una  sit  illa  tibi. 

Sed  quid  praecipue  nostris  conatibus  obstet, 
Eloquar ;  exemplo  quemque  docente  suo. 
Desinimus  tarde,  quia  nos  speramus  amari.  685 
Dum  sibi  quisque  placet,  credula  turba  sumus. 
At  tu  nec  voces  (quid  enim  fallacius  illis  ?) 

Crede,  nec  aeternos  pondus  habere  deos. 

N  eve  puellarum  lacrymis  moveare  caveto  : 

Ut  flerent,  oculos  erudiere  suos.  690 

Artibus  innumeris  mens  oppugnatur  amantum, 
Ut  lapis  aequoreis  undique  pulsus  aquis. 

Nec  causas  aperi,  quare  divortia  malis : 

Nec  dic,  quid  doleas ;  clam  tamen  usque  dole. 
Nec  peccata  refer ;  ne  diluat.  Ipse  favebis : 

Ut  melior  causa  causa  sit  illa  tua.  696 

Qui  silet,  est  firmus  :  qui  dicit  multa  puellae 
Probra,  satisfieri  postulat  ille  sibi. 

Non  ego  Dulichio  furiales  more  sagittas, 

Nec  rapidas  ausim  tingere  in  amne  faces.  700 
Nec  nos  purpureas  pueri  resecabimus  alas, 

Nec  sacer  arte  mea  laxior  arcus  erit. 
Consilium  est,  quodcunque  cano.  Parete  canenti : 

Utque  facis,  coeptis,  Phoebe  saluber,  ades.  704 
Phoebus  adest:  sonuere  lyrae;  sonuere  pharetrae. 

Signa  deum  nosco  per  sua :  Phoebus  adest. 
Confer  Amyclaeis  medicatum  vellus  ahenis 
Murice  cum  Tyrio  :  turpius  illud  erit. 

Vos  quoque  formosis  vestras  conferte  puellas: 

Incipiet  dominae  quemque  pudepe  suae.  710 
Utraque  formosae  Paridi  potuere  videri  : 

Sed  sibi  collatam  vicit  utramque  Venus. 

Nec  solam  faciem,  mores  quoque  confer  et  artes  : 

Tantum  judicio  ne  tuus  obsit  amor.  [illud 
Exiguum  est,  quod  deinde  canam :  sed  profuit 
Exiguum  multis :  in  quibus  ipse  fui.  716 
Scripta  cave  relegas  blandae  servata  puellae  : 
Constantes  animos  scripta  relecta  movent. 


Omnia  pone  feros,  quamvis  invitus,  in  ignes  : 

Et  dic,  Ardoris  sit  rogus  iste  mei.  720 

Thestias  absentem  succendit  stipite  natum  : 

Tu  timide  flammae  perfida  verba  dabis  ? 

Si  potes,  et  ceras  remove ;  quid  imagine  muta 
Carperis  ?  hoc  periit  Laodamia  modo. 

Et  loca  multa  nocent :  fugito  loca  conscia  vestn 
Concubitus :  causas  mille  doloris  habent.  726 
Hic  fuit :  hic  cubuit :  thalamo  dormivimus  isto  : 

Hic  mihi  lasciva  gaudia  nocte  dedit. 
Admonitu  refricatur  amor,  vulnusque  novatum 
Scinditur  :  infirmis  causa  pusilla  nocet.  730 
Ut  paene  exstinctum  cinerem  si  sulphure  tangas, 
Vivet,  et  e  minimo  maximus  ignis  erit : 

Sic,  nisi  vitaris  quicquid  renovabit  amorem, 
Flamma  redardescet,  quae  modo  nulla  fuit. 
Argolides  cuperent  fugisse  Capharea  puppes, 
Teque,  senex,  luctus  ignibus  ulte  tuos.  736 
Praeterita  cautus  Niseide  navita  gaudet. 

Tu  loca,  quae  nimium  grata  fuere,  cave. 

Haec  tibi  sint  Syrtes:  haec  Acroceraunia  vita: 

Hic  vomit  epotas  dira  Charybdis  aquas.  740 
Sunt,  quae  non  possint  aliquo  cogente  juberi, 
Saepe  tamen  casu  facta  juvare  solent. 

Perdat  opes  Phaedra;  parces,  Neptune,  nepoti: 

Nec  faciet  pavidos  taurus  avitus  equos. 
Gnossida  fecisses  inopem ;  sapienter  amasset. 

Divitiis  alitur  luxuriosus  amor.  746 

Cur  nemo  est,  Hecalen, nulla  est,  quae  ceperit  Iron? 

Nempe  quod  alter  egens,  altera  pauper  erat. 
Non  habet,  unde  suum  paupertas  pascat  amorem. 

Non  tamen  hoc  tanti  est,  pauper  ut  esse  velis. 
At  tibi  sit  tanti,  non  indulgere  theatris,  751 
Dum  bene  de  vacuo  pectore  cedat  amor. 
Enervant  animos  citharae,  lotosque,  lyraeque, 

Et  vox,  et  numeris  brachia  mota  suis. 

Illic  assidue  ficti  saltantur  amantes:  755 

Quid  caveas  actor,  quid  juvet,  arte  docet. 
Eloquar  invitus :  teneros  ne  tange  poetas. 

Submoveo  dotes  impius  ipse  meas. 
Callimachum  fugito  ;  non  est  inimicus  amori : 

Et  cum  Callimacho  tu  quoque,  Coe,  noces. 

Me  certe  Sappho  meliorem  fecit  amicae  :  761 

Nec  rigidos  mores  Teia  Musa  dedit. 

Carmina  quis  potuit  tuto  legisse  Tibulli  ? 

Vel  tua,  cujus  opus  Cynthia  sola  fuit? 

Quis  potuit  lecto  durus  discedere  Gallo  ?  765 

Et  mea  nescio  quid  carmina  dulce  sonant. 
Quod  nisi  dux  operis  vatem  frustratur  Apollo, 
AEmulus  est  nostri  maxima  causa  mali. 

At  tu  rivalem  noli  tibi  fingere  quenquam : 

Inque  suo  solam  crede  jacere  toro.  770 

Acrius  Hermionen  ideo  dilexit  Orestes, 

Esse  quod  alterius  coeperat  illa  viri. 

Quid,  Menelae,  doles  ?  ibas  sine  conjuge  Creten : 

Et  poteras  nupta  lentus  abesse  tua. 

Ut  Paris  hanc  rapuit,  nunc  demum  uxore  carere 
Non  potes  :  alterius  crevit  amore  tuus.  776 
Hoc  et  in  abducta  Briseide  flebat  Achilles, 

Illam  Plisthenio  gaudia  ferre  toro. 

Nec  frustra  flebat;  mihi  credite.  Fecit  Atrides, 
Quod  si  non  faceret,  turpiter  esset  iners.  780 
Certe  ego  fecissem  ;  nec  sum  sapientior  illo. 

Invidiae  fructus  maximus  ille  fuit. 

Nam  sibi  quod  nunquam  tactam  Briseida  jurat 
Per  sceptrum  ;  sceptrum  non  putat  esse  deos. 
Di  faciant,  dominae  possis  transire  relictae  785 
Limina,  proposito  sufficiantque  pedes. 

Et  poteris  ;  modo  velle  tene :  nunc  fortiter  ire, 
Nunc  opus  est  celeri  subdere  calcar  equo. 

Meo-  Fac. 

Illo  Lotophagos,  illo  Sirenas  in  antro 

Esse  puta :  remis  adjice  vela  tuis.  790 

Hunc  quoque,  quo  quondam  nimii  im  rivale  do- 
lebas, 

Vellem  desineres  hostis  habere  loco. 

4t  certe,  quamvis  odio  remanente,  saluta. 

Oscula  cum  poteris  jam  dare,  sanus  eris. 

Ecce  cibos  etiam,  medicinae  fungar  ut  omni  795 
Munere,  quos  fugias,  quosve  sequare,  dabo. 
Daunius,  an  Libycis  bulbus  tibi  missus  ab 
oris, 

An  veniat  Megaris,  noxius  omnis  erit. 

Nec  minus  erucas  aptum  vitare  salaces, 

Et  quicquid  Veneri  corpora  nostra  parat.  800 


Utilius  sumas  acuentes  lumina  rutas, 

Et  quicquid  Veneri  corpora  nostra  negat. 
Quid  tibi  praecipiam  de  Bacchi  munere,  quaeris  ? 

Spe  brevius  monitis  expediere  meis. 

Vina  parant  animum  Veneri,  nisi  plurima  sumas, 
Et  stupeant  multo  corda  sepulta  mero.  800 
Nutritur  vento,  vento  restinguitur  ignis. 

Lenis  alit  flammam,  grandior  aura  necat. 

Aut  nulla  ebrietas,  aut  tanta  sit,  ut  tibi  curas 
Eripiat :  si  qua  est  inter  utramque,  nocet. 
Hoc  opus  exegi :  fessae  date  serta  carinae.  8  ’  1 
Contigimus  portum,  quo  mihi  cursus  erat. 
Postmodo  reddetis  sacro  pia  vota  poetae, 
Carmine  sanati  foemina  virque  meo. 


MEDICAMINA  FACIEI,  FRAGMENTUM. 


Discite,  quae  faciem  commendet  cura,  puellae, 

Et  quo  sit  vobis  forma  tuenda  modo. 

Cultus  humum  sterilem  Cerealia  pendere  jussit 
Munera :  mordaces  interiere  rubi. 

Cultus  et  in  pomis  succos  emendat  acerbes,  5 
Fissaque  adoptivas  accipit  arbor  opes. 

Culta  placent :  auro  sublimia  tecta  linuntur ; 

Nigra  sub  imposito  marmore  terra  latet. 
Vellera  saepe  eadem  Tyrio  medicantur  aheno  : 

Sectile  deliciis  India  praebet  ebur.  10 

Forsitan  antiquae,  Tatio  sub  rege,  Sabinae 
Maluerint,  quam  se,  rura  paterna  coli : 

Cum  matrona,  premens  altum  rubicunda  sedile, 
Assiduo  durum  pollice  nebat  opus  ; 

Ipsaque  claudebat,  quos  filia  paverat,  agnos:  15 
Ipsa  dabat  virgas  caesaque  ligna  foco. 

At  vestrae  teneras  matres  peperere  puellas. 

Vultis  inaurata  corpora  veste  tegi : 

Vultis  odoratos  positu  variare  capillos : 

Conspicuam  gemmis  vultis  habere  manum.  20 
Induitis  collo  lapides  Oriente  paratos, 

Et  quantos  oneri  est  aure  tulisse  duos. 

Nec  tamen  indignum,  si  vobis  cura  placendi, 
Cum  comtos  habeant  saecula  nostra  viros. 
Fceminea  vestri  poliuntur  lege  mariti :  25 

Et  vix  ad  cultus  nupta,  quot  addat,  habet. 
Proin  se  quaeque  parent :  nec,  quo  venentur 
amores, 

Refert :  munditiae  crimina  nulla  merent. 

Rure  latent,  finguntque  comas :  licet  arduus  illas 
Celet  Athos,  cultas  altus  habebit  Athos.  30 
Est  etiam  placuisse  sibi  quotacunque  voluptas : 

Virginibus  cordi  grataque  forma  sua  est. 
Laudatas  homini  volucris  Junonia  pennas 
Explicat,  et  forma  muta  superbit  avis. 

Sic  potius  nos  uret  amor,  quam  fortibus  herbis, 
Quas  maga  terribili  subsecat  arte  manus.  36 
Nec  vos  graminibus,  nec  mixto  credite  succo  : 

Nec  tentate  nocens  virus  amantis  equae. 

Nec  mediae  Marsis  finduntur  cantibus  angues, 
Nec  redit  in  fontes  unda  supina  suos.  40 
Et  quamvis  aliquis  Temesaea  removerit  aera, 

N  unquam  Luna  suis  excutietur  equis. 

Prima  sit  in  vobis  morum  tutela,  puellae. 

Ingenio  facies  conciliante  placet. 

Certus  amor  morum  est:  formam  populabitur 
aetas,  45 

Et  placitus  rugis  vultus  aratus  erit. 

Tempus  erit,  quo  vos  speculum  vidisse  pigebit, 
Et  veniet  rugis  altera  causa  dolor. 

Sufficit,  et  longum  probitas  perdurat  in  aivum, 
Fertque  suos  annos :  hinc  bene  pendet  amor. 


Disce  age,  cum  teneros  somnus  dimiserit  artus. 
Candida  quo  possint  ora  nitere  modo. 

Hordea,  quae  Libyci  ratibus  misere  coloni, 

Exue  de  palea  tegminibusque  suis. 

Par  ervi  mensura  decem  madefiat  ab  ovis  :  55 

Sed  cumulent  libras  hordea  nuda  duas. 

Haec  ubi  ventosas  fuerint  siccata  per  auras, 
Lenta  jube  scabra  frangat  asella  mola. 

Et,  qu??  prima  cadunt  vivaci  cornua  cervo, 
Contere  :  in  haec  solidi  sexta  face  assis  eat.  60 
Jamque  ubi  pulvereae  fuerint  confusa  farinae, 
Protinus  in  cribris  omnia  cerne  cavis. 

Adjice  Narcissi  bis  sex  sine  cortice  bulbos, 
Strenua  quos  puro  marmore  dextra  terat : 
Sextantemque  trahat  gummi  cum  semine  Tusco. 

Huc  novies  tanto  plus  tibi  mellis  eat.  66 
Quaecunque  afficiet  tali  medicamine  vultum, 
Fulgebit  speculo  laevior  ipsa  suo. 

Nec  tu  pallentes  dubita  torrere  lupinos, 

Et  simul  inflantes  corpora  frige  fabas.  70 
Utraque  sex  habeant,  aequo  discrimine,  libras ; 

Utraque  da  nigris  comminuenda  molis. 

Nec  cerussa  tibi,  nec  nitri  spuma  rubentis 
Desit,  et  Illyrica  quae  venit  iris  humo. 

Da  validis  juvenum  pariter  subigenda  lacertis : 

Sed  justum  tritis  uncia  pondus  erit.  7  6 

Addita  de  querulo  volucrum  medicamina  nido 
Ore  fugant  maculas :  Halcyonea  vocant. 
Pondere,  si  quaeris,  quo  sim  contentus  in  illis ; 

Quod  trahit  in  partes  uncia  sexta  duas.  80 
Ut  coeant,  apteque  lini  per  corpora  possint, 
Adjice  de  flavis  Attica  mella  favis. 

Quamvis  thura  deos  irataque  numina  placent, 
Non  tamen  accensis  omnia  danda  focis. 

Thus  ubi  miscueris  radenti  tubera  nitro  ;  85 

Ponderibus  justis  fac  sit  utrinque  triens. 
Parte  minus  quarta  dereptum  cortice  gummi, 

Et  modicum  e  myrrhis  pinguibus  adde  cubum. 
Haec  ubi  contriris,  per  densa  foramina  cerne : 

Pulvis  ab  infuso  meile  premendus  erit.  9 Q 
Profuit  et  marathros  bene  olentibus  addere 
myrrhis ;  [novem. 

Quinque  trahant  marathri  scrupula,  myrrha 
Arentisque  rosae  quantum  manus  una  prehendat, 
Cumque  Ammoniaco  mascula  thura  sale, 
i  Hordea  quem  faciunt  illis  affunde  cremorem.  95 
1  iEquent  expensas  cum  sale  thura  rosas. 
Tempore  sis  parvo  molles  licet  illita  vultus, 
Haerebit  toto  multus  in  ore  color. 

Vidi  quae  gelida  madefacta  papavera  lympha 
Contereret,  teneris  illineretque  genis.  100 

FRAGMENTUM. 


Accepit  mundus  legem  :  dedit  arma  per  omnes, 
Admonuitque  sui  :  vitulus  sic  namque  minatur, 
Qui  nondum  gerit  in  tenera  jam  cornua  fronte  : 
Sic  damae  fugiunt,  pugnant  virtute  leones, 

Et  morsu  canis,  et  caudae  sic  scorpius  ictu :  5 

Concussisque  levis  pennis  sic  evolat  ales. 
Omnibus  ignotae  mortis  timor,  omnibus  hostem, 
Praesidiumque  datum  sentire,  et  noscere  teli 
Vimque  modumque  sui :  sic  et  Scarus  arte  sub 

undis  . 

Incidit,  assumtamque  dolo  tandem  pavet  escam. 
Non  audet  radiis  obnixa  occurrere  fronte,  1 1 
Aversus  crebro  veniens  sed  verbere  caudae 
Laxans  subsequitur,  tutumque  evadit  in  aequor. 
Quin  etiam  si  forte  aliquis,  dum  pone  nataret, 
Mitis  luctantem  Scarus  hunc  in  vimine  vidit,  15 
Aversi  caudam  morsu  tenet :  atque  ita  * 

*Uber  servato,  quem  texit,  in  *resultet. 

Sepia  tarda  fugae,  tenui  cum  forte  sub  unda 
Deprensa  est,  jamjamque  manus  timet  illa  ra¬ 
paces, 

Inficiens  aequor  nigrum  vomit  ore  cruorem,  20 
Avertitque  vias,  oculos  frustrata  sequentes. 
Clausus  rete  Lupus,  quamvis  immanis  et  acer, 
Dimotis  cauda  submissus  sidit  arenis. 

. .  .in  auras 

Emicat,  atque  dolos  saltu  deludit  inultus  ;  25 

Et  Muraena  ferox  teretis  sibi  conscia  tergi, 

Ad  laxata  magis  conversa  foramina  retis, 
Tandem  permultos  evadit  lubrica  flexus, 
Exemploque  nocens  cunctis  intervenit  una. 

At  contra  scopulis  crinali  corpore  segnis  30 
Polypus  haeret,  et  hac  eludit  retia  fraude, 

Et  sub  lege  loci  sumit  mutatque  colorem, 
Semper  ei  similis,  quem  contigit:  atque  ubi 
praedam 

Pendentem  saetis  avidus  rapit,  hic  quoque  fallit 
Elato  calamo,  cum  demum  emersus  in  auras  35 
Brachia  dissolvit,  populatumque  exspuit  hamum. 
At  Mugil  cauda  pendentem  everberat  escam, 
Excussam  que  legit.  Lupus  acri  concitus  ira 
Discursu  fertur  vario,  fluctusque  ferentes 
Prosequitur,  quassatque  caput,  dum  vulnere 
saevus  40 

Laxato  cadat  hamus,  et  ora  patentia  linquat. 
Nec  proprias  vires  nescit  Muraena  nocendi : 
Auxilioque  sibi,  morsu  nec  cominus  acri 
Deficit,  aut  animos  ponit  captiva  minaces. 
Anthias  his,  tergo  quae  non  videt,  utitur  armis, 
Vim  spinae  novitque  suae,  versoque  supinus  46 
Corpore,  lina  secat,  fixumque  intercipit  hamum. 


C aetera  quae  densas  habitant  animalia  sylvas, 
Aut  vani  quatiunt  semper  lymphata  timores, 
Aut  trahit  in  praeceps  non  sana  ferocia  mentis. 
Ipsa  sequi  natura  monet,  vel  cominus  ire.  51 
Impiger  ecce  Leo  venantum  sternere  pergit 
Agmina,  et  adversis  infert  sua  pectora  telis : 
Quoque  venit,  fidens  magis  et  sublatior  ardet, 
Concussitque  toros,  et  viribus  addidit  iram.  55 
•Prodidit,  atque  suo  properat  sibi  robore  letum. 


Foedus  Lucanis  provolvitur  Ursus  ab  antris, 
Quid  nisi  pondus  iners,  stolidaeque  ferocia  meu* 
tis? 

Actus  Aper  saetis  iram  denuntiat  hirtis : 

Et  ruit  oppositi  nitens  in  vulnera  ferri,  60 
Pressus  et  emisso  moritur  per  viscera  telo. 
Altera  pars  fidens  pedibus,  dat  terga  sequenti, 
Ut  pavidi  Lepores,  ut  fulvo  tergore  Damae, 

Et  capto  fugiens  Cervus  sine  fine  timore. 

[Ipsa  sequi  natura  docet,  vel  cominus  ire.]  65 
Hic  generosus  honos,  et  gloria  major  Equorum  : 
Nam  capiunt  animis  palmam,  gaudentque  tri¬ 
umpho. 

Seu  septem  spatiis  Circo  meruere  coronam ; 
Nonne  vides  victor  quanto  sublimius  altum 
Attollat  caput,  et  vulgi  se  venditet  aurae  ?  70 

Celsave  cum  caeso  decoratur  terga  leone,  [actu, 
Quam  tumidus,  quantoque  venit  spectabilis 
•Compescatque  solum  generoso  concita  pulsu 
Ungula  sub  spoliis  graviter  redeuntis  opimis. 
Quae  laus  prima  Canum?  quibus  est  audacia 
praeceps,  75 

Venandique  sagax  virtus,  viresque  sequendi. 
Quae  nunc  elatis  rimantur  naribus  auras, 

Et  nunc  demisso  quaerunt  vestigia  rostro, 

Et  produnt  clamore  feram,  dominumque  vocando 
Increpitant ;  quem  si  collatis  effugit  armis,  80 
Insequitur  tumulosque  canis  camposque  per  om¬ 
nes.  . 

Noster  in  arte  labor  positus  :  spes  omnis  in 
illa. 

Nec  tamen  in  medias  pelagi  te  pergere  sedes 
Admoneam,  vastique  maris  tentare  profundum. 
Inter  utrumque  loci  melius  moderabere  finem, 
Aspera  num  saxis  loca  sint :  nam  talia  lentos : 
Deposcunt  calamos  ;  at  purum  retia  littus,  87 
Num  mons  horrentes  demittat  celsior  umbras 
In  mare:  nam  varie  quidam  fugiuntque  petuntque. 
Num  vada  subnatis  imo  viridentur  ab  herbis 
*  *  * 

Objectetque  moras,  et  molli  serviat  algse. 
Descripsit  sedes  varie  Natura  profundi: 

Nec  cunctos  una  voluit  consistere  pisces. 

Nam  gaudent  pelago,  quales  Scombrique,  Bo¬ 
vesque, 

Hippuri  celeres,  et  nigro  tergore  Milvi :  95 

Et  pretiosus  Helops,  nostris  incognitus  undis  : 
Ac  durus  Xiphias,  ictu  non  mitior  ensis': 

Et  pavidi  magno  fugientes  agmine  Thunni : 
Parva  Echeneis  adest  (mirum)  mora  puppibus 
ingens :  99 

Tuque  comes  ratium,  tractique  per  sequora  sulci, 
Qui  semper  spumas  sequeris,  Pompile,  nitentes : 
Cercyrosque  ferox  scopulorum  fine  moratus  : 
Cantharus  ingratus  succo  :  tum  concolor  illi 
Orphus,  cseruleaque  rubens  Erythinus  in  unda  : 
Insignis  Sargusque  notis,  insignis  et  alis  :  105 

Et  superaurata  Sparulus  cervice  refulgens : 

Et  rutilus  Pagur,  et  fulvi  Synodontes,  et  ex  se 
Concipiens  Channe,  gemino  fraudata  parente. 

Tum  viridis  squamis  parvo  Saxatilis  ore, 

Et  rarus  Faber,  et  pictae  Mormyres,  et  auri  1 10 
Chrysophrys  imitata  decus:  tum  corporis  Um¬ 
brae 

Liventis,  rapidique  Lupi,  Percaeque,  Tragique. 
Quin  laude  insignis  caudae  Melanurus,  et  ardens 
Auratis  Muraena  notis,  Merulaeque  virentes, 
Immitisque  suae  Conger  par  vulnera  gentis  :  115 
Et  capitis  duro  nociturus  Scorpius  ictu : 

Ac  nunquam  aestivo  conspectus  sidere  Glaucus. 
At  contra  herbosa  pisces  laxantur  arena, 

Ut  Scarus,  epastas  solus  qui  ruminat  escas  ; 
Fecundumque  genus  Maenae,  Lamyrosque,  Sma¬ 
risque,  120 


Atque  immunda  Chromis,  merito  vilissima  Salpa  • 
Atque  avium  [dulces]  nidos  imitata  sub  undis, 
Et  Squalus,  et  tenui  suffusus  sanguine  Mullus : 
Fulgentes  Soleae  candore,  et  concolor  illis 
Passer,  et  Adriaco  mirandus  littore  Rhombus  : 
Tunc  Epodes  lati,  tum  molles  tergore  Ranae.  126 
Extremi  parent  * 


Lubricus  et  spina  nocuus  non  Gobius  ulla, 

Et  nigrum  niveo  portans  in  corpore  virus 
Loligo,  durique  Sues,  sinuosaque  Caris:  130 

Et  tam  deformi  non  dignus  nomine  Asellus : 
Tuque  peregrinis,  Acipenser,  nobilis  undis. 


EPICEDION  DRUSI  CAESARIS,  ET  NUX  ELEGIA, 

QUAE  OVIDIO  DUBIE  ADSCRIB UNTUR ; 

A.  SABINI  EPISTOLAE  TRES, 

qua:  PENELOPA:,  PHYLLIDI,  ET  (ENONA  NASONIANIS  RESPONDENT 


INCERTI  AUCTORIS  CONSOLATIO 
AD  LIVIAM  AUGUSTAM 
DE  MORTE  DRUSI  NERONIS 

FII.II  EJUS 

QUI  IN  GERMANIA  MORBO  PERIIT. 

Visa  diu  felix,  mater  modo  dicta  Neronum,  . 

Jam  tibi  dimidium  nominis  hujus  abest. 

Jam  legis  in  Drusum  miserabile,  Livia,  carmen. 

Unum,  qui  dicat  jam  tibi,  Mater,  habes. 

Nec  tua  te  pietas  distendit  amore  duorum :  5 

Nec  posito  fili  nomine,  dicis,  Uter? 

Et  quisquam  leges  audet  tibi  dicere  flendi  ? 

Et  quisquam  lacrymas  temperat  ore  tuas  ? 

Hei  mihi  !  quam  facile  est,  quamvis  hic  contigit 
omnes, 

Alterius  luctu  fortia  verba  loqui !  10 

Scilicet  exiguo  percussa  es  fulminis  ictu  ; 

Fortior  ut  possis  cladibus  esse  tuis. 

Occidit  exemplum  juvenis  venerabile  morum : 

Maximus  ille  armis,  maximus  ille  toga. 

Ille  modo  eripuit  latebrosas  hostibus  Alpes,  15 
Et  titulum  belli  dux,  duce  fratre,  tulit. 

Ille  genus  Suevos  acre,  indomitosque  Sygambros 
Contudit,  inque  fugam  barbara  terga  dedit ; 
Ignotumque  tibi  meruit,  Remane,  triumphum, 
Protulit  in  terras  imperiumque  novas.  20 
Solvere,  vota  Jovi,  fatorum  ignara  tuorum, 
Mater,  et  armiferae  solvere  vota  deae, 
Gradivumque  patrem  donis  implere  parabas, 

Et  quoscunque  coli  jusque  piumque  deos.  24 
Maternaque  sacros  agitabas  mente  triumphos : 

Forsitan  et  curae  jam  tibi  currus  erat. 

Funera  pro  sacris  tibi  sunt  ducenda  triumphis : 

Et  tumulus  Drusum  pro  Jovis  arce  manet. 
Fingebas  reducem,  praeceptaque  mente  fovebas 
Gaudia  ;  et  ante  oculos  jam  tibi  victor  erat.  30 
Jam  veniet :  jam  me  gratantem  turba  videbit : 
Jam  mihi  pro  Druso  dona  ferenda  meo. 


Obvia  progrediar,  felixque  per  oppida  dicar ; 

Collaque  et  hoc  oculos  illius  ore  premam. 
Talis  erit :  sic  occurret :  sic  oscula  junget :  35 
Hoc  mihi  narrabit :  sic  prior  ipsa  loquar. 
Gaudia  vana  foves  :  spem,  pone  miserrima,  fal- 

Desine  de  Druso  laeta  referre  tuo. 

Caesaris  illud  opus,  voti  pars  altera  vestri, 
Occidit ;  indignas,  Livia,  solve  comas.  40 
Quid  tibi  nunc  mores  prosunt,  actumque  pudice 
Omne  aevum,  et  tanto  tam  placuisse  viro  ? 
[Quidque,  pudicitia  tantum  inviolata  bonorum,] 
Ultima  sit  laudes  inter  ut  illa  tuas  ? 

Quid,  tenuisse  animum  contra  sua  saecula  rec¬ 
tum,  45 

Altius  et  vitiis  exseruisse  caput  ? 

Nec  nocuisse  ulli,  et  fortunam  habuisse  nocendi  ? 

Nec  quenquam  nervos  extimuisse  tuos  ? 

Nec  vires  errasse  tuas  Campoque  Foroque ; 

Quamque  licet  citra  constituisse  domum  ?  50 
Nempe  per  hos  etiam  Fortuna  injuria  mores 
Regnat,  et  incerta  est  hic  quoque  nixa  rota. 
Hic  quoque  sentitur :  ne  quid  non  improba  carpat, 
Saevit,  et  injustum  jus  sibi  ubique  facit. 
Scilicet  immunis  si  luctus  una  fuisset  55 

Livia,  Fortunae  regna  minora  forent? 

Quid,  si  non  habitu  sic  se  gessisset  in  omni, 

Ut  sua  non  essent  invidiosa  bona  ? 

Cassaris  adde  domum  :  quae  certe,  funeris  expers, 
Debuit  humanis  altior  esse  malis.  60 

Ille  vigil,  summa  sacer  ipse  locatus  in  arce, 

Res  hominum  ex  tuto  cernere  dignus  erat. 
Nec  fleri  ipse  suis,  nec  quenquam  flere  suorum  . 

Nec,  quae  nos  patimur  vulgus,  et  ipse  pati. 
Vidimus  erepta  maerentem  stirpe  sororis.  65 

Luctus,  ut  in  Druso,  publicus  ille  fuit. 
Condidit  Agrippam,  quo  te,  Marcelle,  sepulcro  : 

Et  cepit  generos  jam  locus  ille  duos. 

Vix  posito  Agrippa  tumuli  bene  janua  clausa  est : 

Perficit  officium  funeris,  ecce,  soror.  70 

Ecce,  ter  ante  datis,  jactura  novissima,  Drusus 
A  magno  lacrymas  Caesare  quartus  habet. 

Claudite  jam,  Parcas,  nimium  reserata  sepulcra ; 

Claudite  :  plus  justo  jam  domus  ista  patet. 
Cedis,  et  incassum  tua  nomina,  Druse,  levantur. 

Ultima  sit  fati  haec  summa  querela  tui.  76 
Iste  potest  implere  dolor  vel  saecula  tota, 

Et  magni  luctus  obtinuisse  locum. 

Multi  in  te  amissi :  nec,  cui  tot  turba  bonorum, 
Omnis  cui  virtus  contigit,  unus  eras.  80 
Nec  genetrice  tua  fecundior  ulla  parentum, 

Tot  bona  per  partus  quae  dedit  una  duos. 

Heu  par  illud  ubi  est,  totidem  virtutibus 
aequum  ? 

Et  concors  pietas,  nec  dubitatus  amor  ? 
Yidimus,  attonitum  fraterna  morte,  Neronem  85 
Squalida  promissa  flere  per  ora  coma, 
Dissimilemque  sui  vultu  profitente  dolorem : 

Hei  mihi  !  quam  toto  luctus  in  ore  fuit ! 

Tu  tamen  extremo  moriturum  tempore  fratrem 
Vidisti ;  lacrymas  vidit  et  ille  tuas :  90 

Affigique  suis  moriens  tua  pectora  sensit, 

Et  tenuit  vultu  lumina  fixa  tuo : 

Lumina,  caerulea  jam  jamque  natantia  morte, 
Lumina,  fraternas  jam  subitura  manus. 

At  miseranda  parens  suprema  neque  oscula  fixit, 
Frigida  nec  fovit  membra  tremente  sinu.  96 
Non  animam  apposito  fugientem  excepit  hiatu  ; 

Nec  traxit  caesas  per  tua  membra  comas. 
Raptus  es  absenti,  dum  te  fera  bella  morantur, 
Utilior  patriae,  quam  tibi,  Druse,  tuae.  100 
Liquitur,  ut  quondam  Zephyris  et  solibus  ictae 
Solvuntur  tenerae,  vere  tepente,  nives. 

Te  queritur,  casusque  malos,  irrisaque  tales,  * 
Accusatque  annos,  ut  diuturna,  suos.  104 
Talis  in  umbrosis,  mitis  nunc  denique,  sylvis 
Deflet  Threicium  Daulias  ales  Ityn  : 
Halcyonum  tales  ventosa  per  aequora  questus 
Ad  surdas  tenui  voce  sonantur  aquas. 

Sic  plumosa  novis  plangentes  pectora  pennis 
CEniden  subitae  concinuistis  aves.  110 

Sic  flevit  Clymene :  sic  et  Clymeneides,  alte 
Cum  juvenis  patriis  excidit  ictus  equis. 
Congelat  interdum  lacrymas,  duratque,  tenetque, 
Suspensasque  oculos  fortior  intus  agit. 
Erumpunt,  iterumque  gravant  gremiumque  si¬ 
nusque,  115 

Effusae  gravidis  uberibusque  genis. 

In  vires  abiit  flendi  mora :  plenior  unda 
Defluit,  exigua  si  qua  retenta  mora. 

Tandem  ubi  per  lacrymas  licuit,  sic  flebilis  orsa 
est, 

Singultu  medios  impediente  sonos :  120 

Nate,  brevis  fructus,  duplicis  sors  altera  partus, 
Gloria  confectae,  nate,  parentis,  ubi  es  ? 

Sed  neque  jam  duplicis,  neque  jam  sors  altera, 
partus, 

Gloria  confectae  nunc  quoque  matris,  ubi  es  ? 
Heu !  modo  tantus,  ubi  es  ?  tumulo  poutaris  et 
igni.  125 

Haec  sunt  in  reditus  dona  paranda  tuos  ? 
Siccine  dignus  eras  oculis  occurrere  matris  ? 

Sic  ego  te  reducem  digna  videre  fui  ? 

Caesaris  uxori  si  talia  dicere  fas  est, 

Jam  dubito,  magnos  an  rear  esse  deos.  130 
Nam  quid  ego  admisi  ?  quae  non  ego  numina 
cultu, 

Quos  ego  non  potui  demeruisse  deos  ? 

Hic  pietatis  honos  ?  artus  amplector  inanes, 

Et  vorat  hos  ipsos  flamma  rogusque  sinus. 
Tene  ego  sustineo  positum  scelerata  videre  ?  135 
Tene  meae  poterunt  ungere  nate,  manus  ? 


Nunc  ego  te  infelix  summum  teneoque  tuorque  ? 

Effingoque  manus  ?  oraque  ad  ora  fero  ? 

Nunc  primum  adspiceris  consul  victorque  pa- 
enti? 

Sic  mihi,  sic  miserae  nomina  tanta  refers  ?  140 
Quos  primum  vidi  fasces,  in  funere  vidi, 

Et  vidi  eversos,  indiciumque  mali. 

Quis  credat  ?  matri  lux  haec  maestissima  venit, 
Qua  natum  in  summo  vidit  honore  suum. 
Jamne  ego  non  felix  ?  jam  pars  mihi  rapta  Ne- 
ronum,  145 

Materni  celeber  nomine  Drusus  avi  ? 

Jamne  meus  non  est,  nec  me  facit  ille  parentem? 

Jamne  fui  Drusi  mater?  et  ipse  fuit? 

Nec  cum  victorem  referetur  adesse  Neronem, 
Dicere  jam  potero,  Major,  an  alter,  adest?  150 
Ultima  contigimus :  jus  matris  habemus  ab  uno  ; 

Unius  est  munus,  quod  tamen  orba  negor. 

Me  miseram!  extimui,  frigusque  per  ossa  cu¬ 
currit. 

Nil  ego  jam  possum  certa  vocare  meum. 

Hic  meus  ecce  fuit :  jubet  hic  de  fratre  vereri. 

Omnia  jam  metuo :  fortior  ante  fui.  156 
Sospite  te  saltem  moriar,  Nero ;  tu  mea  condas 
Lumina,  et  excipias  hanc  animam  ore  pio. 
Atque  utinam  Drusi  manus  altera,  et  altera  fratris 
Formarent  oculos,  comprimerentque,  meos  ! 
Quod  licet,  hoc  certe  tumulo  ponemur  in  uno, 
Druse :  neque  ad  veteres  conditus  ibis  avos. 
Miscebor  cinerique  cinis,  atque  ossibus  ossa. 

Hanc  lucem  celeri  turbine  Parca  neat !  [tur, 
Haec  et  plura  refert :  lacrymse  sua  verba  sequun- 
Oraque  nequicquam  per  modo  questa  fluunt. 
Quin  etiam  corpus,  matri  vix  vixque  remissum, 
Exsequiis  caruit,  Livia,  paene  suis. 

Quippe  ducem  arsuris  exercitus  omnis  in  armis, 
Inter  quae  periit,  ponere  certus  erat.  170 
Abstulit  invitis  corpus  venerabile  frater, 

Et  Drusum  patriae,  quod  licuitque,  dedit. 
Funera  ducuntur  Romana  per  oppida  Drusi, 
(Heu  facinus  !)  per  quae  victor  iturus  erat : 
Per  quae  deletis  Rhae torum  venerat  armis.  175 
Hei  mihi  !  quam  dispar  huic  fuit  illud  iter ! 
Consul  init  fractis  maerentem  fascibus  Urbem  : 

Quid  faceret  victus,  sic  ubi  victor  init  ? 

Maesta  domus  plangore  sonat,  cui  figere  laetus 
Parta  sua  dominus  voverat  arma  manu.  180 
Urbs  gemit,  et  vultum  miserabilis  induit  unum. 

Gentibus  adversis  forma  sit  illa  precor  ! 
Incerti  clauduntque  domos,  strepitantque  per 
urbem ; 

Hic  illic  pavidi  clamque  palamque  dolent. 
Jura  silent,  mutaeque  tacent  sine  vindice  leges : 

Adspicitur  toto  purpura  nulla  foro.  186 

Dique  latent  templis:  neque  iniqua  ad  funera 
vultus 

Praebent :  nec  poscunt  thura  ferenda  rogo. 
Obscuros  delubra  tenent :  pudet  ora  colentum 
Adspicere,  invidiae,  quam  meruere,  metu.  190 
Atque  aliquis  de  plebe  pius  pro  paupere  nato 
Sustulerat  timidas  sidera  ad  alta  manus : 
Jamque  precaturus,  Quid  ego  autem  credulus, 
inquit, 

Suscipiam  in  nullos  irrita  vota  deos  ? 

Livia,  non  illos  pro  Druso  Livia  movit:  195 

Nos  erimus  magno  maxima  cura  Jovi  ? 

Dixit ;  et  iratus  vota  insuscepta  reliquit, 
Duravitque  animam,  destituitque  preces. 
Obvia  turba  ruit,  lacrymisque  rigantibus  ora 
Consulis  erepti  publica  damna  refert.  200 


OVIDIUS. 


319 


4.P  Liv.  Aug. 

nmnibus  idem  oculi ;  par  est  concordia  flendi. 

Funeris  exsequiis  adsumus  omnis  eques. 

Omnis  adest  aetas:  maerent  juvenesque  senesque, 
Ausoniae  matres,  Ausoniaeque  nurus. 
Auctorisque  sui  praefertur  imagine  maesta,  205 
Quae  victrix  templis  debita  laurus  erat. 

Certat  onus  lecti  generosa  subire  juventus, 

Et  studet  officio  sedula  colla  dare. 

Et  voce  et  lacrymis  laudasti,  Caesar,  alumnum : 

tristia  cum  medius  rumperet  orsa  dolor.  210 
Tu  letum  optasti,  dis  aversantibus  omen, 

Par  tibi :  si  sinerent  te  tua  fata  mori. 

Sed  tibi  debetur  coelum:  te  fulmine  pollens 
Accipiet  cupidi  regia  magna  Jovis. 

Quod  petiit  tulit  ille,  tibi  ut  sua  facta  placerent: 

Magnaque  laudatus  praemia  mortis  habet.  216 
Armataeque  rogum  celebrant  de  more  cohortes, 
Et  pedes  exsequias  reddit  equesque  duci. 

Te  clamore  vocant  iterumque  iterumque  supre¬ 
mo  : 

At  vox  adversis  collibus  icta  redit.  220 

Ipse  pater  flavis  Tiberinus  inhorruit  undis, 
Sustulit  et  medio  nubilus  amne  caput. 

Tum  salice  implexum  muscoque  et  arundine  cri¬ 
nem 

Caeruleo  magna  legit  ab  ore  manu  : 
Uberibusque  oculis  lacrymarum  flumina  misit. 

•  Vix  capit  adjectas  alveus  altus  aquas.  226 
Jamque  rogi  flammas  extinguere  fluminis  ictu, 
Corpus  et  intactum  tollere,  certus  erat. 
Sustentabat  aquas,  cursusque  inhibebat  equorum, 
TJt  posset  toto  proluere  amne  rogum.  230 
Sed  Mavors  templo  vicinus,  et  accola  Campi 
Tot  dixit,  siccis,  verba,  nec  ipse  genis  : 
Quanquam  amnes  decet  ira,  tamen,  Tiberine, 
quiescas : 

Non  tibi,  non  ullis  vincere  fata  datur. 

Iste  meus  periit :  periit  arma  inter  et  enses :  235 
Et  dux  pro  patria ;  funere  causa  patet. 

Quod  potui  tribuisse,  dedi :  victoria  parta  est. 

Auctor  abit  operis,  sed  tamen  exstat  opus. 
Quondam  ego  tentavi  Clothoque,  duasque  soro- 

Pollice  quae  certo  pensa  severa  trahunt ;  240 
Ut  Remus  Iliades,  et  frater  conditor  Urbis 
Effugerent  aliqua  stagna  profunda  via. 

De  tribus  una  mihi,  Partem  accipe,  quae  datur, 
inquit, 

Muneris  :  ex  istis,  quod  petis,  alter  erit. 

Hic  tibi;  mox  Veneri  Caesar  promissus  uterque. 

Hos  debet  solos  Martia  Roma  deos.  246 

Sic  cecinere  deas :  nec  tu,  Tiberine,  repugna, 
Irrite :  nec  flammas  amne  morare  tuo  : 

Nec  juvenis  positi  supremos  destrue  honores. 

Vade  age,  et  admissis  labere  pronus  aquis.  250 
Paret,  et  in  longum  spatiosas  explicat  undas ; 

Structaque  pendenti  pumice  tecta  subit. 
Flamma,  diu  cunctata  caput  contingere  sanctum, 
Erravit  posito  lenta  sub  usque  toro. 

Tandem  ubi  complexa  est  sylvas,  alimentaque 
sumit,  255 

-dEthera  subjectis  lambit  et  afctra  comis : 
Qualis  in  Herculeae  colluxit  collibus  (Etse, 

Cum  sunt  imposito  membra  cremata  deo. 
Uritur  heu  decor  ille  viri,  generosaque  forma, 
Et  faciles  vultus ;  uritur  ille  vigor ;  260 

Victricesque  manus,  facundaque  principis  ora, 
Pectoraque,  ingenii  magna  capaxque  domus. 
Spes  quoque  multorum  flammis  uruntur  in  isdem 
Iste  rogus  miserae  viscera  matris  habet. 


Facta  ducis  vivent,  operosaque  gloria  rerum.  265 
Haec  manet :  haec  avidos  effugit  una  rogos. 
Pars  erit  historiae,  totoque  legetur  in  aevo : 

Seque  opus  ingeniis  carminibusque  dabit. 
Stabis  et  in  rostris  tituli  speciosus  honore ; 

Causaque  dicemur  nos  tibi,  Druse,  necis.  270 
At  tibi  jus  veniae  superest,  Germania,  nullum. 

Postmodo  tu  poenas,  barbare,  morte  dabis. 
Adspiciam  regum  liventia  colla  catenis, 

Duraque  per  saevas  vincula  nexa  manus : 

Et  tandem  trepidos  vultus:  inque  illa  ferocum 
Invitis  lacrymas  decidere  ora  genis.  276 
Spiritus  ille  minax,  et  Drusi  morte  superbus, 
Carnifici  in  maesto  carcere  dandus  erit. 
Consistam,  laetisque  oculis  lentusque  videbo 
Strata  per  obscaenas  corpore  nuda  vias.  280 
Hunc  Aurora  diem,  spectacula  tanta  ferentem, 
Quam  primum  croceis  roscida  portet  equis. 
Adjice  Ledaeos,  concordia  sidera,  fratres, 
Templaque  Romano  conspicienda  foro. 

Quam  parvo  numeros  implevit  principis  ®vo,  285 
In  patriam  meritis  occubuitque  senex  ! 

Nec  sua  conspiciet,  (miserum  me  !)  munera  Dru¬ 
sus, 

Nec  sua  pro  templi  nomina  fronte  leget. 

Saepe  Nero,  illacrymans,  submissa  voce  loquetur, 
Cur  adeo  fratres,  heu  sine  fratre,  deos  ?  290 
Certus  eras,  nunquam,  nisi  victor,  Druse,  reverti. 

Haec  te  debuerant  tempora  :  victor  eras. 
Consule  nos,  duce  nos,  duce  jam  victore,  caremus : 

Invenit  en  tota  maeror  in  Urbe  locum. 

At  comitum  squalent  immissis  ora  capillis,  295 
Infelix,  Druso  sed  pia  turba  suo. 

Quorum  aliquis,  tendens  in  te  sua  brachia,  dixit, 
Cur  sine  me,  cur  sic  incomitatus  abis  ? 

Quid  referam  de  te,  dignissima  conjuge  Druso, 
Atque  eadem  Drusi  digna  parente  nurus  ?  300 
Par  bene  compositum ;  juvenum  fortissimus  alter, 
Altera  tam  forti  mutua  cura  viro. 

Fcemina  tu  princeps  ;  tu  filia  Caesaris :  illi 
Nec  minor  es  magni  conjuge  visa  Jovis. 

Tu  concessus  amor,  tu  solus  et  ultimus  illi,  305 
Tu  requies  fesso  grata  laboris  eras. 

Te  moriens  per  verba  novissima  questus  abesse . 

Et  mota  in  nomen  frigida  lingua  tuum. 

Infelix  recipis,  non  quem  promiserat  ipse, 

Nec  qui  missus  erat :  nec  tuus  ille  redit.  31C 
Nec  tibi  deletos  poterit  narrare  Sicambros, 
Ensibus  et  Suevos  terga  dedisse  suis : 
Fluminaque,  et  montes,  et  nomina  magna  loco¬ 
rum  : 

Et  si  quid  miri  vidit  in  orbe  novo. 

Frigidus  ille  tibi,  corpusque  refertur  inane :  315 
Quemque  premat  sine  te,  sternitur  ecce  torus. 
Quo  raperis,  laniata  comas,  similisque  furenti  ? 

Quo  ruis  ?  attonita  quid  petis  ora  manu  ? 
Hoc  fuit  Andromache,  cum  vir  religatus  ad 
axem 

Terruit  admissos  sanguinolentus  equos.  32C 
Hoc  fuit  Evadne,  tunc  cum  ferienda  coruscis 
Fulminibus  Capaneus  impavida  ora  dedit. 
Quid  mortem  tibi  maesta  rogas  ?  amplexaqu* 
natos 

Pignora  de  Druso  sola  relicta  tenes? 

Et  modo  per  somnos  agitaris  imagine  falsa,  325 
Teque  tuo  Drusum  credis  habere  sinu  ? 

Et  subito  tentasque  manu,  sperasque  receptum 
Quaeris  et  in  vacui  parte  priore  tori  ? 

Ille  pio,  si  non  temere  haec  creduntur,  in  arvo 
Inter  honoratos  excipietur  avos :  330 

Magnaque  maternis  majoribus,  asqua  paternis 
Gloria,  quadrijugis  aureus  ibit  equis  : 
Regalique  habitu,  curruque  superbus  eburno, 
Fronde  triumphali  tempora  vinctus  erit. 
Accipient  juvenem  Germanica  signa  ferentem 
Consulis  imperio,  conspicuumque  decus :  336 
Gaudebuntque  suae  merito  cognomine  gentis; 

Quod  solum  domito  victor  ab  hoste  tulit. 

Vix  credent  tantum  rerum  cepisse  tot  annos. 

Magna  viri  latum  quserere  facta  locum.  340 
Haec  ipsum  sublime  ferent :  haec,  optima  mater, 
Debuerant  luctus  attenuare  tuos. 

Fcemina  digna  illis,  quos  aurea  condidit  aetas, 
Principibus  natis,  principe  digna  viro  : 

Quid  deceat  Drusi  matrem,  matremque  Neronis, 
Adspice ;  quo  surgas,  adspice,  mane  toro.  346 
Non  eadem  vulgusque  decent,  et  lumina  rerum. 

Est  quod  praecipuum  debeat  ista  domus. 
Imposuit  te  alto  fortuna,  locumque  tueri 

Jussit  honoratum,  Livia:  perfer  onus.  350 
Ad  te  oculos,  auresque  trahis;  tua  facta  nota¬ 
mus. 

Nec  vox  missa  potest  principis  ore  tegi. 

Alta  mane ;  supraque  tuos  exsurge  dolores : 

Infragilemque  animum,  quod  potes,  usque  tene. 
An  melius  per  te  virtutum  exempla  petemus,  355 
Quam  si  Romanae  principis  edis  opus  ? 

Fata  manent  omnes :  omnes  exspectat  avarus 
Portitor:  et  turbae  vix 'satis  una  ratis. 
Tendimus  huc  omnes:  metam  properamus  ad 
unam. 

Omnia  sub  leges  mors  vocat  atra  suas.  360 
Ecce  necem  intentam  coelo,  terraeque,  fretoque, 
Casurumque  triplex  vaticinatur  opus. 

I  nunc,  et,  rebus  tanta  impendente  ruina, 

In  te  solam  oculos  et  tua  damna  refer. 
Maximus  ille  quidem  juvenum,  spes  publica 
vixit ; 

Et,  qua  natus  erat,  gloria  summa  domus.  366 
Sed  mortalis  erat :  nec  tu  secura  fuisti, 

Fortia  progenie  bella  gerente  tua. 

Vita  data  est  utenda:  data  est  sine  foenore  nobis 
Mutua,  nec  certa  persoluenda  die.  370 

Fortuna  arbitriis  tempus  dispensat  iniquis. 

Illa  rapit  juvenes :  sustinet  illa  senes. 

Quaque  ruit,  furibunda  ruit:  totumque  per 
orbem 

Fulminat,  et  caecis  caeca  triumphat  equis. 
Regna  deae  immitis  parce  irritare  querendo :  375 
Sollicitare  animos  parce  potentis  herae. 

Quae  tamen  hoc  uno  tristis  tibi  tempore  venit, 
Saepe  eadem  rebus  favit  amica  tuis. 

Nata  quod  en  alte  es,  quod  foetibus  aucta  duobus ; 

Quodque  etiam  magno  consociata  Jovi:  380 
Quod  semper  domito  rediit  tibi  Caesar  ab  orbe, 
Gessit  et  invicta  prospera  bella  manu : 

Quod  spes  implerunt  maternaque  vota  Nerones; 

Quod  pulsus  toties  hostis  utroque  duce. 
Rhenus',  et  Alpinae  valles,  et  sanguine  nigro  385 
Decolor  infecta  testis  Itargus  aqua : 
Danubiusque  rapax,  et  Dacius  orbe  remoto 
[Apulus]  huic  hosti  perbreve  Pontus  iter : 
Armeniusque  fugax,  et  tandem  Dalmata  supplex, 
Summaque  dispersi  per  juga  Pannonii :  390 

Et  modo  Germanus  Romanis  cognitus  orbis. 

Adspice  quot  meritis  culpa  sit  una  minor. 
Adde  quod  est  absens  functus :  nec  cernere  nati 
Semineces  oculos  sustinuere  tui. 

Quique  dolor  menti  lenissimus  influit  aegrae,  395 
A.Mipere  es  luctus  aure  coacta  tuos : 


Praevertitque  metus  per  longa  pericula  luctum, 
Tu  quibus  auditis  anxia  mentis  eras. 

Non  ex  praecipiti  dolor  in  tua  pectora  venit, 
Sed  per  mollitos  ante  timore  gradus.  400 
Jupiter  ante  dedit  fati  mala  signa  cruenti, 
Flammifera  petiit  cum  tria  templa  manu : 
[Junonisque  gravi  nocte  impavidaeque  Minervae, 
Sanctaque  et  immensi  Caesaris  icta  domus :] 
Sidera  quin  etiam  coelo  fugisse  feruntur,  405 
Lucifer  et  solitas  destituisse  vias. 

Lucifer  in  toto  nulli  comparuit  orbe, 

Et  venit  stelia  non  praeeunte  dies. 

Sideris  hoc  obitus  terris  instare  monebat, 

Et  mergi  Stygia  nobile  lumen  aqua.  410 
At  tu,  qui  superes  maestae  solatia  matri, 
Comprecor,  illi  ipsi  conspiciare  senex : 

Perque  annos  diuturnus  eas  fratrisque  tuosque : 

Et  vivat  nato  cum  sene  mater  anus. 

Eventura  precor.  Deus  excusare  priora  415 
Dum  volet,  a  Druso  caetera  laeta  dabit. 

Tu  tamen  ausa  potes  tanto  indulgere  dolori : 

Longius  ut  nolis,  heu  male  fortis,  ali. 

Vix  etiam  fueras  paucas  vitalis  in  horas, 

Obtulit  invitae  cum  tibi  Caesar  opem :  420 

Admovitque  preces,  et  jus  immiscuit  illis: 

Aridaque  affusa  guttura  tinxit  aqua. 

Nec  minor  est  nato  servandae  cura  parentis  s 
Hic  adhibet  blandas,  nec  sine  jure,  preces. 
Conjugis  et  nati  meritum  pervenit  ad  omnes :  425 
Conjugis  et  nati,  Livia,  sospes  ope  es. 
Supprime  jam  Iacrymas:  non  est  revocabilis 
istis, 

Quem  semel  umbrifera  navita  lintre  tulit. 
Hectora  tot  fratres,  tot  deflevere  sorores, 

Et  pater,  et  conjux,  Astyanaxque  puer,  430 
Et  longaeva  parens :  tamen  ille  redemtus  ad  ignes, 
Nullaque  per  Stygias  umbra  renavit  aquas. 
Contigit  hoc  etiam  Thetidi :  populator  Achilles 
Iliaca  ambustis  ossibus  arva  premit. 

Illi  caeruleum  Panope  matertera  crinem  435 
Solvit,  et  immensas  fletibus  auxit  aquas : 
Consortesque  deae  centum,  longaevaque  magni 
Oceani  conjux,  Oceanusque  pater  : 

Et  Thetis  ante  omnes:  sed  nec  Thetis  ipsa, 
neque  omnes 

Mutarunt  avidi  tristia  jura  dei.  440 

Prisca  quid  huc  repeto?  Marcellum  Octavia 
flevit, 

Et  flevit  populo  Caesar  utrumque  palam. 

Sed  rigidum  jus  est  et  inevitabile  mortis. 

Stant  rata,  non  ulla  fila  renenda  manu. 

Ipse  tibi  emissus  nebulosi  littore  Averni,  445 
Si  liceat,  forti  verba  tot  ore  sonet : 

Quid  numeras  annos  ?  vixi  maturior  annis. 

Acta  senem  faciunt :  haec  numeranda  tibi. 

His  aevum  fuit  implendum,  non  segnibus  annis. 

Hostibus  eveniat  longa  senecta  meis.  450 

Hoc  atavi  monuere  mei,  proavique  Nerone?. 

Fregerunt  ambo  Punica  bella  duces. 

Hoc  domus  ista  docet,  per  te  mea,  Caesaris  citi. 

Exitus  hic,  njgter,  debuit  esse  meus. 

Nec  meritis,  quanquam  illa  juvant  magis,  abfuit 
illis,  455 

Mater,  honos :  titulis  nomina  plena  vides. 
Consul,  et  ignoti  victor  Germanicus  orbis. 

Cui  fuit  heu,  mortis  publica  causa,  leger. 
Cingor  Apollinea  victricia  tempora  lauro, 

Et  sensi  exsequias  funeris  ipse  mei  :  46C 

Decursusque  virum  notos  mihi,  donaque  regum 
Cunctaque  per  titulos  oppida  lecta  suos : 


OVIDIUS. 

Ad  Liv.  Aua. 

vt  auo  me  officio  portaverit  illa  juventus, 

Ouse  fuit  ante  meum  tam  generosa  torum. 
Denique  laudari  sacrato  Caesaris  ore  465 

Emerui,  lacrymas  elicuique  deo. 

Et  cuiquam  miserandus  ero?  jam  comprime 
fletus. 

Hoc  ego,  qui  flendi  sum  tibi  causa,  rogo. 


Haec  sentit  Drusus,  si  quid  modo  sentit  in  umbra : 

Nec  tu  de  tanto  crede  minora  viro.  470 

Est  tibi,  sitque  precor,  multorum  filius  instar  : 

Parsque  tui  partus  sit  tibi  salva  prior. 

Est  conjux,  tutela  hominum :  quo  sospite  ves¬ 
tram, 

Livia,  funestam  dedecet  esse  domum. 


NUX  ELEGIA. 


Nux  ego  juncta  viae,  cum  sim  sine  crimine  vitae, 

A  populo  saxis  praetereunte  petor.  j 

Obruere  ista  solet  manifestos  poena  nocentes, 
Publica  cum  lentam  non  capit  ira  moram.  i 
Nil  ego  peccavi :  nisi  si  peccasse  vocatur,  5  i 
Annua  cultori  poma  referre  suo. 

At  prius  arboribus,  tum  cum  meliora  fuere 
Tempora,  certamen  fertilitatis  erat : 

Cum  domini  memores  sertis  ornare  solebant  | 
Agricolas,  fructu  proveniente,  deos.  10 

Saepe  tuas  igitur,  Liber,  miratus  es  uvas  : 

Mirata  est  oleas  saepe  Minerva  suas. 

Pomaque  laesissent  matrem,  ni  subdita  ramo 
Longa  laboranti  furca  tulisset  opem. 

Quin  etiam  exemplo  pariebat  foemina  nostro ; 

Nullaque  non  illo  tempore  mater  erat.  16 
At  uostquam  platanis,  sterilem  praebentibus  um¬ 
bram, 

Uberior  quavis  arbore  venit  honos  ; 

Nos  quoque  frugiferae,  si  nux  modo  ponor  in  illis, 
Coepimus  in  patulas  luxuriare  comas.  20 
Nunc  neque  continuos  nascuntur  poma  per  an¬ 
nos  : 

Uvaque  laesa  domum,  laesaque  bacca  venit. 
Nunc  uterum  vitiat,  quae  vult  formosa  videri : 

Raraque  in  hoc  aevo  est,  quae  velit  esse  parens. 
Certe  ego,  si  nunquam  peperissem,  tutior  essem. 

Ista  Clytemnestrae  digna  querela  fuit.  26 
Si  sciat  hoc  vitis,  nascentes  supprimet  uvas  : 

Orbaque,  si  sciat  hoc,  Palladis  arbor  erit. 

Hoc  in  notitiam  veniat  maloque  piroque  ; 

Destituent  sylvas  utraque  poma  suas.  30 
Quaeque  sibi  vario  distinguit  poma  colore, 
Audiat  hoc  cerasus  ;  stipes  inanis  erit. 

Non  equidem  invideo :  numquid  tamen  ulla 
feritur, 

Quae  sterilis  sola  conspicienda  coma  est  ? 
Cernite  sinceros  omnes  ex  ordine  truncos,  35 
Qui  modo  nil,  quare  percutiantur,  habent. 

At  mihi  saeva  nocent  mutilatis  vulnera  ramis, 
Nudaque  dejecto  cortice  ligna  patent. 

Non  odium  facit  hoc,  sed  spes  indulta  rapinae. 

Sustineant  aliae  poma  ;  querentur  idem.  40 
Sic  reus  ille  fere  est,  de  quo  victoria  lucro 
_  Esse  potest :  inopis  vindice  facta  carent. 

Sic  timet  insidias,  qui  scit  se  ferre  viator 
<  Cui  timeat :  tutum  carpit  inanis  iter. 

Sic  ego  sola  petor,  soli  quia  causa  petendi  est. 

Frondibus  intactis  caetera  turba  virent.  46 
Nam  quod  habent  frutices  alii  quoque  proxima 
nobis 

Fragmina,  quae  laeso  vimine  multa  jacent ; 
Non  istis  sua  facta  nocent :  vicinia  damno  est. 

Excipiunt  ictu  saxa  repulsa  meo.  50 

fdque  fide  careat ;  si  non,  quae  longius  absunt, 
NaPvum  retinent  inviolata  decus. 


Ergo,  si  sapiant,  et  mentem  verba  sequantur, 
Devoveant  umbras  proxima  quaeque  meas. 
Quam  miserum  est,  odium  damnis  accedere 
nostris ; 

Meque  ream  nimiae  proximitatis  agi  1  56 

Sed,  puto,  magna  mei  est  operoso  cura  colono. 

Invenias,  qui  det  nil  mihi,  praeter  humum. 
Sponte  mea  facilis  contemto  nascor  in  agro  : 

Parsque  loci,  qua  sto,  publica  paene  via  est. 
Me,  sata  ne  laedam,  (quoniam  sata  laedere  dicor,) 
Imus  in  extremo  margine  fundus  habet. 

Non  mihi  falx  nimias  Saturnia  deputat  umbras: 

Duratam  renovat  non  mihi  fossor  humum. 

Sole  licet  siccaque  siti  peritura  laborem,  65 
Irriguae  dabitur  non  mihi  sulcus  aquae. 

At  cum  maturas  fisso  nova  cortice  rimas 
Nux  agit,  ad  partes  pertica  saeva  venit. 
Pertica  dat  plenis  immitia  vulnera  ramis  : 

Ne  possim  lapidum  verbera  sola  queri.  "0 
Poma  cadunt,  mensis  non  interdicta  secundis 
Et  condis  lectas,  parca  colona,  nuces. 

Has  puer  aut  rectus  certo  dilaminat  ictu, 

Aut  pronus  digito  bisve  semelve  petit. 
Quatuor  in  nucibus,  non  amplius,  alea  tota  est, 
Cum  sibi  suppositis  additur  una  tribus.  76 
Per  tabulae  clivum  labi  jubet  alter,  et  optat, 
Tangat  ut  e  multis  quamlibet  una  suam. 

Est  etiam,  par  sit  numerus  qui  dicat,  an  impar  : 

Ut  divinatas  auferat  augur  opes.  80 

Fit  quoque  de  creta,  quaelem  coeleste  figuram 
Sidus,  et  in  Graecis  littera  quarta  gerit. 

Haec  ubi  distincta  est  gradibus, qui  constitit  intus 
Quot  tetigit  virgas,  tot  capit  inde  nuces.  - 
Vas  quoque  saepe  cavum,  spatio  distante,  locatur, 
In  quod  missa  levi  nux  cadat  una  manu.  86 
Felix,  secreto  quae  nata  est  arbor  in  arvo, 

Et  soli  domino  ferre  tributa  potest  1 
Non  hominum  strepitus  audit,  non  illa  rotarum  : 

Non  a  vicina  pulverulenta  via  est.  90 

Illa  suo,  quaecunque  tulit,  dare  dona  colono, 

Et  plenos  fructus  annumerare  potest. 

At  mihi  maturos  nunquam  licet  edere  foetus, 
Ante  dieirque  meae  decutiuntur  opes ; 
Lamina  mollis  adhuc  tenero  dum  lacte,  quod 
intro  est ;  95 

Nec  mala  sunt  ulli  nostra  futura  bono  : 

Jam  tamen  invenias,  qui  me  jaculentur,  et  ictu 
Praefestinato  munus  inane  petant. 

Si  fiat  rapti,  fiat  mensura  relicti, 

Majorem  domini  parte,  viator,  habes.  1 00 
Saepe  aliquis,  foliis  ut  nuda  cacumina  vidit, 
Esse  putat  Boreae  triste  furentis  opus. 
Astibus  hic,  hic  me  spoliatam  frigore  credit : 

Est  quoque,  qui  crimen  grandinis  esse  putet. 
At  mihi  nec  grando,  duris  invisa  colonin,  105 
Nec  ventus  fraudi,  solvp,  geluve  fuit. 

Y 

OVIDIUS. 


Nux  Elegia. 


Fructus  obest:  peperisse  nocet :  nocet  esse  fe¬ 
racem  : 

Quaeque  fuit  multis,  et  mihi  praeda  malo  est. 
Praeda  malo,  Polydore,  fuit  tibi  :  praeda  nefandae 
Conjugis  Aonium  misit  in  arma  virum.  110 
Hesperii  regis  pomaria  tuta  fuissent : 

Una  sed  immensas  arbor  habebat  opes. 

At  rubus,  et  sentes  tantummodo  laedere  natae, 
Spinaque  vindicta  caetera  tuta  sua  est. 

Me,  quia  nec  noceo,  nec  obuncis  vindicor  hamis, 

■  Missa  petunt  avida  saxa  proterva  manu.  116 
Quid,  si  non  aptas  solem  fugientibus  umbras, 
Finditur  Icario  cum  cane  terra,  darem  ? 

Quid,  nisi  suffugium  nimbos  vitantibus  essem, 
Non  exspectata  cum  venit  imber  aqua?  120 
Omnia  cum  faciam,  cum  praestem  sedula  cunctis 
Officium,  saxis  officiosa  petor. 

Haec  mihi  perpessae,  domini  patienda  querela 
est. 

Causa  habeor,  quare  sit  lapidosus  ager. 
Dumque  repurgat  humum,  collectaque  saxa  re¬ 
mittit,  125 

Semper  habent  in  me  tela  parata  viae. 

Ergo  invisa  aliis,  uni  mihi  frigora  prosunt : 

Illo  me  tutam  tempore  praestat  hiems. 

Nuda  quidem  tunc  sum  ;  nudam  tamen  expedit 
esse : 

Nec  spolium  de  me,  quod  petat,  hostis  habet. 
At  simul  induimus  nostris  sua  munera  ramis,  131 
Saxa  novos  fructus  grandine  plura  petunt. 
Forsitan  hic  aliquis  dicat:  Quae  publica  tan¬ 
gunt, 

Carpere  concessum  est :  hoc  via  juris  habet. 
Si  licet  hoc,  oleas  destringite :  caedite  messes. 

Improbe,  vicinum  carpe,  viator,  olus.  136 
Intret  et  urbanas  eadem  petulantia  portas, 
Sitque  tuis  muris,  Romule,  juris  idem. 
Quilibet  argentum  prima  de  fronte  tabernae 
Tollat,  et  ad  gemmas  quilibet  alter  eat.  140 
Auferat  hic  aurum,  peregrinos  ille  lapillos  ; 

Et  quascunque  potest  tangere,  tollat  opes. 


Sed  neque  tolluntur :  nec, dum  regit  omnia  Caesar, 
Incolumis,  tanto  praeside,  raptor  erit. 

At  non  ille  deus  pacem  intra  moenia  finit.  145 
Auxilium  toto  spargit  in  orbe  suum. 

Quid  tamen  hoc  prodest,  media  si  luce  palamque 
Verberor,  et  tutae  non  licet  esse  mihi  ? 

Ergo  nec  nidos  foliis  haerere,  nec  ullam 

Sedibus  in  nostris  stare  videtis  avem.  15( 
At.  lapis,  in  ramo  sedit  quicunque  bifurco, 
Haeret,  et  ut  capta  victor  in  arce  manet. 
Caetera  saepe  tamen  potuere  admissa  negari,  j 
Et  crimen  nox  est  inficiata  suum. 

Nostra  notat  fusco  digitos  injuria  succo,  155 
Cortice  contactas  inficiente  manus. 

Ille  eruor  meus  est :  illo  maculata  cruore 
Non  profectura  dextra  lavatur  aqua. 

O  ego,  cum  longae  venerunt  taedia  vitae, 

Optavi  quoties  arida  facta  mori  !  160 

Optavi  quoties,  aut  caeco  turbine  verti, 

Aut  valido  missi  fulminis  igne  peti ! 

Atque  utinam  subitae  raperent  mea  poma  pro¬ 
cellae  : 

V el  possem  fructus  excutere  ipsa  meos  ! 

Sic,  ubi  detracta  est  a  te  tibi  causa  pericli,  165 
Quod  superest,  tutum,  Pontice  castor,  habes. 
Quid  mihi  tunc  animi  est,  cum  sumit  tela  viator, 
Atque  oculis  plagae  destinat  ante  locum  ? 

Nec  vitare  licet  moto  fera  verbera  trunco, 

Quem  sub  humo  radix  vinclaque  firma  tenent. 
Corpora  praebemus  plagis :  ut  saepe  sagittis,  171 
Cum  populus  manicas  deposuisse  vetat : 

Utve  gravem  candens  ubi  tolli  vacca  securim, 
Aut  stringi  cultros  in  sua  colla  videt. 

Saepe  meas  vento  frondes  tremuisse  putastis  : 

Sed  metus  in  nobis  causa  tremoris  erat.  176 
Si  merui,  videorque  nocens ;  imponite  flammae, 
Nostraque  fumosis  urite  membra  focis. 

Si  merui,  videorque  nocens  ;  excidite  ferro  : 

Et  liceat  miserae  dedecus  esse  semel.  180 
Si  nec  cur  urar,  nec.  cur  excidar,  habetis  ; 
Parcite  :  sic  coeptum  perficiatis  iter. 


A.  SABINI  EPISTOLA  TRES 

TRIBUS  OVIDII  EPISTOLIS  RESPONDENTES. 


EPISTOLA  I. 

ULIXES  PENELOP-E. 

Pertulit  ad  miserum  tandem  tua  casus  Ulixen, 
Penelope,  chartis  verba  notata  piis. 

Agnovi  caramque  manum,  gemmasque  fideles. 

Solamen  longis  illa  fuere  malis. 

Arguis  ut  lentum :  mallem  quoque  forsitan  esse, 
Quam  tibi  quaeque  tuli  dicere,  quaeque  feram. 
Non  hoc  objecit  mihi  Graecia,  cum  mea  fictus 
Detinuit  patrio  littore  vela  furor ; 

Sed  thalamis  nec  velle  tuis,  nec  posse  carere : 

Causaque  fingendae  tu  mihi  mentis  eras.  10 
Nil  tibi  rescribam  curae  est,  properemque  venire. 

Dum  propero,  adversi  vela  tulere  Noti. 

Non  me  Troja  tenet,  Graiis  odiosa  puellis, 

Jam  cinis,  et  tantum  flebile  Troje  solum. 


Deiphobusque  jacet,  jacet  Asius,  et  jacet  He<  tor, 
Et  quicunque  tui  causa  timoris  erat.  16 
Evasi  et  Thracum  caeso  duce  praelia  Rheso, 

In  mea  captivis  castra  revectus  equis : 

Tutus  et  e  media  Phrygiae  Tritonidis  arce 
Fatalis  palmae  pignora  capta  tuli.  20 

Nec  timui  commissus  equo,  male  sedula  quamvis 
Clamabat  vates,  Urite,  Troes,  equum : 

Urite  ;  mendaci  celantur  robore  Achivi, 

Et  Phrygas  in  miseros  ultima  bella  ferunt. 
Perdiderat  tumuli  supremum  munus  Achilles ;  i 
Sed  Thetidi  est  humeris  redditus  ille  meis.  26 
Nec  laudem  Danai  tanto  renuere  labori : 

Erepti  pretium  corporis  arma  tuli. 

Quid  refert?  pelago  sunt  obruta:  nrn  mihi 
classes, 

Non  socii  superant:  omnia  pontus  habet.  30 


OVIDIUS 


Ulixes  Penelopa. 


k  Jus  adhuc  mecum,  qui  me  tot  casibus  unus 
Duravit,  patiens  ad  mala,  perstat  amor. 

Tlluin  non  avidis  canibus  Niseia  virgo 

Fregit:  non  tumidis  torta  Charybdis  aquis: 
Non  ferus  Antiphates,  nec  in  uno  corpore  dissors 
^  Parthenope,  blandis  insidiosa  modis  :  36 

Non  quod  Colchiacis  Circe  tentaverit  herbis, 
Non  quod  sollennes  altera  diva  toros. 

Utraque  se  nobis  mortalia  demere  fila 

Spondebat,  Stygias  utraque  posse  vias.  40 
Te  tamen,  hac  etiam  spreta  mercede,  petivi, 
Passurus  terra  tot  mala,  totque  mari. 

Sed  tu  f ce  mineo  nunc  forsan  nomine  tacta, 

Non  secura  leges  caetera  verba  mea : 

Quaeque  mihi  Circe,  quae  sit  mihi  causa  Ca¬ 
lypso, 

Jamdudum  ignoto  sollicitere  metu. 

Certe  ego  cum  Antinoum,  Polybumque,  Medon- 
taque  legi, 

Heu  toto  sanguis  corpore  nullus  erat ! 

Tot  juvenes  inter,  tot  vina  licentia,  semper 
(Hei  mihi!  quo  credam  pignore?)  casta 
manes.  50 

Curve  placent  ulli,  si  sunt  in  fletibus  ora, 
Deperit  et  lacrymis  non  decor  iste  tibi  ? 

Pacta  quoque  es  thalamo,  nisi  mendax  tela  mo¬ 


retur, 

Et  coeptum  revoces  callida  semper  opus. 

Ars  pia ;  sed  quoties  oculos  frustrabere  lana,  55 
Successum  toties  ars  dabit  ista  tibi. 

Ah  melius,  Polypheme,  tuo  superatus  in  antro 
Finissem  ingratos  ad  mala  tanta  dies ! 
Threicio  melius  cecidissem  milite  victus, 


Ismaron  errantes  cum  tenuere  rates  :  60 

Crudelem  ve  illo  satiassem  tempore  Ditem, 

Quo  redii  Stygiis  fata  moratus  aquis. 

Vidi  ubi,  nequicquam  quod  me  tua  littera  celat, 
Sospes  digresso  quae  mihi  mater  erat, 
lletulit  illa  domus  eadem  mala  :  meque  queren- 
tem  65 


Fugit,  ab  implexu  ter  resoluta  meo. 
Phylaciden  vidi :  contemtis  sortibus  ille 
Primus  in  Hectoreas  intulit  arma  domos. 
Felix  laudata  cum  conjuge  !  lseta  per  umbras 
Illa  suum  fortes  it  comitata  virum.  70 

Necdum  illi  Lachesis  dictos  numeraverat  an- 


Sed  juvat  ante  suum  sic  cecidisse  diem. 

Vidi,  nec  lacrymas  oculi  tenuere  cadentes, 
Deformem  Atriden,  hei  mihi !  caede  nova. 
Illum  Troja  virum  non  laeserat :  ille  furentem  75 
Nauplion,  Euboicos  transieratque  sinus. 

Quid  refert  ?  animam  per  vulnera  mille  profudit, 
Jam  reduci  solvens  debita  vota  Jovi. 
Tyndaris  has  illi  laeso  pro  foedere  poenas 

Struxerat,  externos  ipsa  secuta  viros.  80 

Ah  !  mihi  quid  prodest,  captivas  Teucridas  inter 
Cum  staret  conjux  Hectoris,  atque  soror, 
Defectis  Hecuben  potius  legisse  sub  annis, 

Ne  tibi  suspectus  pellicis  esset  amor? 

Prima  meis  omen  metuendum  puppibus  illa  85 
Fecit,  non  membris  ipsa  reperta  suis. 

Latratu  miseras  finivit  maesta  querelas, 

Et  stetit  in  rabidam  protinus  acta  canem. 
Prodigio  tali  placidum  Thetis  abstulit  aequor, 
-ffiolus  [infusis]  incubuitque  Notis.  90 

Pervagus  hinc  toto  non  felix  differor  orbe, 

Et,  quocunque  vocant  fluctus  et  aura,  feror. 
Sed  si  Tiresias  tam  laeti  providus  augur, 

Quam  verax  vates  in  mala  nostra  fuit ; 

Et  terra  et  pelago,  quicquid  mihi  triste  canebat, 
Emensus,  fato  jam  meliore  vagor.  96 

Jam  mihi  nescio  quo  comitem  se  in  littore 
jungit 

Pallas,  et  hospitibus  per  loca  tuta  trahit 
Nunc  primum  Pallas  versae  post  funera  Trojae 
Visa  mihi :  medium  temporis  ira  tulit.  100 
Quicquid  Oilides  commiserat,  omnibus  unus 
Peccavit :  Danais  omnibus  ira  nocens. 

Nec  te,  Tydide,  cujus  modo  foverat  arma, 
Eximit :  errato  tu  quoque  ab  orbe  venis. 

Non  Telamone  satum  capta  de  conjuge  Teu¬ 
crum,  105 

Non  ipsum,  pro  quo  mille  fuere  rates. 

Felix  Plisthenide,  quacunque  in  sorte  fuisti 
Conjuge  cum  cara :  non  gravis  illa  fuit. 

Seu  venti  fecere  moras,  sive  aequora  vobis ; 

Ad  nulla  est  vester  damna  retentus  amor.  110 
Oscula  nec  venti  certe  tenuere,  nec  undae  : 

Promtaque  in  amplexus  brachia  semper  erant. 
Sic  utinam  errarem  !  faceres  tu  mollia,  conjux, 
iEquora:  te  socia  nil  mihi  triste  foret. 

Nunc  quoque,  Telemacho  tecum  mihi  sospite 
lecto,  115 

Omnia  sunt  animo  jam  leviora  mala. 

Quem  tamen  infestas  rursus  queror  ire  per  undas 
Herculeam  Sparten,  Nestoreamque  Pylon. 
Ingrata  est  pietas,  cui  tanta  pericula  subsunt : 

Nam  male  commissus  fluctibus  ipse  fuit.  120 
Sed  labor  in  fine  est :  occursum  in  littore  vates 
Dixit :  in  amplexus,  care,  serere  tuos. 
Noscendus  soli  veniam  tibi  :  tu  preme  sollers 
Laetitiam,  et  tacito  gaudia  conde  sinu. 

Non  vi  certandum,  nec  aperta  in  bella  ruendum  : 

Sic  cecinit  laurus  ille  monere  suas.  126 

Forsitan  ante  dapes,  interque  vacantia  vina, 
Ultoris  pharetris  utile  tempus  erit : 

Et  modo  despectum  subito  mirentur  Ulixen 
Heu  precor,  ut  properet  ille  venire  dies  !  130 
Antiqui  renovet  qui  laetus  foedera  lecti  : 

Et  tandem  incipias  conjuge,  cara,  frui. 

EPISTOLA  II. 

DEMOPHOON  PHYLLIDI. 

Hanc  tibi  Demophoon  patria  dimittit  ab  urbe  : 

Et  patriam  meminit  muneris  esse  tui. 

Nec  face  Demophoon  alia,  nec  conjuge  captus, 
Sed  tam  non  felix,  quam  tibi  notus  erat. 
Thesea,  (quo  socero  nequicquam,  Phylli,  tu¬ 
mebas  ;  5 

Impuleritque  ignes  forsitan  ille  tuos  :) 

Turpe  pati  nobis,  regno  ferus  expulit  hospes  : 

Hunc  illi  finem  longa  senecta  dedit. 

Qui  modo  peltiferas  fudit  Maeotidas  armis, 
Alcidae  magni,  non  minor  ipse,  comes :  10 

Qui  socerum  Minoa  gravi  sibi  fecit  ab  hoste, 
Mirantem  monstri  cornua  victa  sui. 

Arguor  exilii,  quis  credat?  causa  fuisse, 

Nec  tacitum  frater  me  sinit  esse  reum : 

Dum  thalamos,  inquit,  dilectae  Phyllidos  urges, 
Et  tuus  externo  cessat  in  igne  furor ;  16 

Fluxere  interea  pede  tempora  lapsa  fugaci, 
Praevenitque  tuas  flebilis  hora  moras. 
Forsitan  aut  nondum  fractis  occurrere  rebus, 
Aut  poteras  fractis  utilis  esse  tamen.  20 
Cur  potiora  tibi  Rhodopeia  regna  fuere, 

Quaeque  magis  regnis  cara  puella'  fuit  ? 
Intonat  his  Acamas  :  eadem  mox  objicit  JEthra, 
Infelix  functae  jam  prope  sortis  anus. 

Demophoon  Phyllidi 


Et  quod  non  condant  nati  sua  lumina  palmae, 

,  Fecisse  haec  nostras  arguit  usque  moras.  26 
Non  equidem  inficior :  multum  clamavit  uterque 
Staret  Threiciis  cum  mihi  puppis  aquis:  (_ti : 
Poscunt,  Demophoon,  quid  cessas?  carbasa  ven- 
Demophoon,  patrios  respice,  dure,  deos  :  30 

Respice  :  et  exemplum,  qua  gaudes,  Phyllida 
sume. 

Sic  amat,  ut  terra  nolit  abire  sua. 

Utque  redire  velis,  non  ut  comitetur  euntem, 
Te  rogat :  et  praefert  barbara  regna  tuis. 

Me  tamen  haec  inter  tacitum  convicia  saepe  35 
Adversis  memini  vota  tulisse  Notis: 

Saepe  abitura  tuo  ponentem  brachia  collo, 
Gavisum  in  fluctus  aequora  mota  truces. 

Nec  metuam  hoc  ipso  coram  genitore  fateri : 

Libertas  meritis  est  mihi  facta  tuis;  40 

Dicere,  Non  duro  dilectam  Phyllida  liqui 
Pectore :  nec  praeceps  vela  ferenda  dedi. 

Et  flevi,  et  flentem  solan  Io  saepe,  remansi, 

Cum  staret  cursus  jam  mihi  certa  dies. 
Denique  Threicia  veni  raic:  non  dare  Phyllis 
Quam  potuit,  jussit  tardius  ire  ratem.  46 
Ignoscet  fasso  :  memor  est  Minoidos  ipse. 

Antiquus  necdum  pectore  cessit  amor. 

Et  quoties  oculis  circumdat  sidera,  dicit, 

Quae  fulget  coelo,  nostra  puella  fuit.  50 

Illum  dilecta  Bacchus  sibi  cedere  jussit 
Conjuge ;  desertae  crimen  at  ille  subit. 
Exemploque  patris  perjurus  dicor  et  ipse  : 

Nec  quaeris  causas,  Sithoni  dura,  morae : 

Nec  satis  ampla  putas  redituri  pignora,  si  me 
Non  amor  alterius,  non  amor  ullus  habet.  56 
Nullane  fama  tibi  turbatos,  Phylli,  penates 
Theseos,  et  miserae  retulit  acta  domus  ? 

Non  laqueos  audis  cari  me  flere  parentis  ? 

Flebilior  laqueis  (hei  mihi  !)  causa  subest.  60 
Non  fratrem  Hippolytum?  cecidit  miserabilis 
ille 

Praeceps  attonitis  per  freta  raptus  equis. 

Non  tamen  excuso  reditus:  licet  undique  fata 
Accumulent  causas  :  tempora  parva  peto.  64 
Thesea,  quod  superest,  patrem  tumulabimus 

Succedat  tumulo  non  sine  honore  decens. 

Da  spatium  veniamque,  peto  :  non  perfidus  ab¬ 
sum  : 

Nec  mihi  jam  terra  tutior  ulla  tua  est. 
Quicquid  mite  fuit  post  diruta  Pergama,  quic- 
quid 

Aut  bella,  aut  pelagi  detinuere  morae;  70 
Sola  fuit  Thrace  :  patria  quoque  jactor  in  ipsa: 

Auxilium  superes  casibus  una  meis. 

Si  modo  mens  eadem  :  nec,  quod  sit  jam  [mihi] 
dives 

Regia,  Cecropia  non  minor  arce,  movet:  74 
Nec  patris  olfendunt  casus,  nec  crimina  matris; 

Nec  jam  non  felix  omine  Demophoon. 

Quid,  si  Phoebeam  peterem  te  conjuge  Trojam, 
Perque  annos  sequerer  bella  gerenda  decem  ? 
Penelopen  audis  :  toto  laudatur  in  orbe 

Exemplum  fidi  non  leve  facta  tori.  80 

Illa  piae,  sic  rumor  ait,  mendacia  telae 
Struxit,  et  instantes  distulit  arte  procos  : 

Cum  properata  p  alam  revocaret  stamina  noctu, 
Atque  iterum  in  lanas  omne  rediret  opus. 

At  tua  ne  fugiant  spreti  connubia  Thraces,  85 
Phylli,  times  :  ulli  nubere,  dura,  potes  ? 
F.stque  tibi  pectus  cujusquam  accedere  taedae  ? 
Olstat  perfidiae  nec  metus  iste  tuae  ? 


Ah  tibi  quantus  erit  facti  rubor  !  ah  tibi  quantus 
Tum  dolor,  adspicies  cum  mea  vela  procul  1  1 

Damnabisque  tuos  sero  temeraria  questus  :  9j 
Demophoon,  dices,  hei  mihi,  fidus  erat ! 
Demophoon  rediit,  et  saevos  forsitan  Euros  1 
Passus,  et  hibernas  dum  quoque  currit  aquas. 
Ah  cur  nescio  quam  properavimus,  (hei  mihi  1)  I 
culpam  ? 

Rupi,  quam  ruptam  sum  mihi  questa,  fidem.  J 
Sic  tamen  ah  potius,  sic  perstes,  quam  mihi 
de  te 

Ulterior  tangat  pectora,  Phylli,  dolor ! 

Quos  tibi,  (me  miserum !)  laqueos,  quae  fata 
minaris  ? 

Et  nimis  audaces  gens  habet  ista  deos.  100 
Parce,  precor:  famamque  domus  mihi  crimen  5 
habentis 

Perfidiae,  gemina  ne  preme,  dura,  nota.  i* 
Excuset  patrem  fatis  in  parte  relicta 

Gnossis :  non  merui,  cur  ferar  ipse  nocens.  jH 
Nec  venti  mea  verba  ferunt,  qui  vela  tulerunt»  1 
Est  animus  reditus  ;  sed  pia  causa  tenet.  106 

EPISTOLA  III. 

PARIS  CENON2E. 

Quae  satis  apta  tibi  tam  juste,  Nympha,  querenti  1 
Rescribam,  fateor  quaerere  verba  manum.  1 
Quaerit,  nec  subeunt ;  sentit  sua  crimina  tantum: 

Solvere,  quae  sentit,  non  sinit  alter  amor. 

Si  levat  hoc  iras,  ipso  me  judice  damnor.  5 
Quid  refert  ?  causa  tu  meliore  cales. 
Damnatumque  tibi  me  sub  sua  jura  Cupido  I 
Retrahit :  alterius  sic  quoque  praeda  sumus.  ■ 
Prima  meis  tu  pacta  toris,  fassusque  juventam» 
Te  primum  accepta  est  conjuge  noster  amor.  I 
Nondum  tantus  eram.  Quo  me  genitore  superbum 
Arguis,  hoc  domino  tunc  retinendus  eram.  12 
Non  ego  Deiphobum  sperabam,  aut  Hectora 
fratrem, 

Cum  pastos  agerem,  te  comitante,  greges:  'I 
Reginamque  Hecuben,  non  matris  nomine,  no¬ 
ram  :  1 5 

Et  fueras  illi  digna  manere  nurus. 

Sed  non  est  rationis  amor  :  te  consule,  Nympha.  ] 
Laesa  es  :  sed  laesam  scribis  amare  tamen.  Jfl 
Cumque  petant  Satyri  connubia,  cum  tua  Panes,  j 
Rejectae  memor  es  tu  tamen  usque  facis.  20 
Adde,  quod  hic  fatis  amor  est  adjutus,  et  illum  i 
Praescia  venturi  viderat  ante  soror. 

Nondum  Tyndaridos  nomen  mihi  sederat  aure,  ] 
Et  cecinit  Graios  illa  vocare  toros. 

Omnia  vera  vides :  superant  mea  vulnera  tantum,  J 
Utque  tuam  supplex  poscere  cogar  opem.  26 
Te  penes  arbitrium  nostrae  vitaeque  necisque  :■ 
Victuri  jam  nunc  pectora  sume  tibi. 

Flevisti,  memini,  tamen  hac  in  voce  canentis:  ] 
Et,  Mala,  dixisti,  sint  precor  ista  procul :  30 
Nec  sic  fata  ferant,  tulerint  sic.csetera  quamvis^ 
Ut  possim  CEnone  perdere  laesa  Parin. 

Tot  superare  metus,  qui  me,  nec  credere  cogit,  j 
(Ignoscas)  idem  te  quoque  fallit  Amor. 

Imperat  ille  deis  :  cum  vult,  in  cornua  tauri,  j| 
Cum  vult,  in  pennas  destruit  ille  Jovem.  36 
Non  foret  in  terris  tanto  miranda  decore 
Tyndaris,  heu  flammis  nata  puella  meis  ! 

Si  sua  non  cycno  mutasset  Jupiter  ora. 

Fluxerat  in  Danaes  aureus  ante  sinus:  4C 

Piniferamque  Iden  falsus  lustraverat  ales : 

Inter  Agenoreas  constiteratque  boves. 

Victorem  Alciden  dominae  quis  pensa  tenere 
Crederet?  at  lanas  nere  coegit  Amor. 

Dicitur  et  Coa  sedisse  in  veste  puellae  :  45 

Illa  Cleonaeo  tecta  leone  fuit. 

Te  memini  Phoebum,  (Enone,  (mea  crimina 
dico) 

Fugisse,  et  nostros  praeposuisse  toros. 

Non  ego  praestabam  Phoebo  :  sed  tela  Cupido 
His  in  te  voluit  legibus  ire  sua.  50 

Consolare  tamen  digna  tua  pellice  damna : 

Quam  tibi  praetulimus,  nata  puella  Jove  est. 
Sed  quod  nata  Jove  est,  minimum  me  tangit  in 
illa: 

Quod  non  est  facies  pulchrior  ulla,  nocet. 
Atque  uti  nam  formae  judex  incallidus  essem  55 
Creditus  Idaeis,  Pegasi  Nympha,  jugis! 

Non  mihi  Junonis,  nec  obesset  Pallados  ira. 
Laudata  est  oculis  quod  Cytherea  meis. 
Dividit  haec  aliis  flammas  celeresque  paresque : 

Ut  libitum  est,  nati  temperat  ipsa  faces.  60 
Non  tamen  evaluit  vitare  domestica  tela. 

Quos  aliis  arcus,  et  sibi  dura  tulit. 
Deprensam  conjux  illam  in  Mavorte  dolebat. 

Testibus  hic  divis  cum  Jove  questus  erat. 

Jam  dolet  et  Mavors,  terras  ultroque  reliquit: 

Prwtulit  Anchisen  huic  habitura  suum.  66 
Anchisen  propter  voluit  formosa  videri : 
Visaque  post  latam  jacuit  ulta  deam.* 


Quid  mirum  est,  potuisse  Parin  succumbere 
amori, 

Immunis  sub  quo  non  fuit  ipsa  parens  ?  70 

Quam  laesus  Menelaus  amat,  non  laesus  amavi. 

Adjice,  non  laeso  quod  comes  ipsa  fuit. 

Et  magnos,  video,  cogit  mihi  rapta  tumultus, 
Armataeque  petunt  Pergama  mille  rates. 

Non  vereor  belli  ne  non  sit  causa  probanda:  75 
Est  illi  facies  digna  movere  duces. 

Si  mihi  nulla  fides,  armatos  respice  Atridas. 
Quam  sibi  sic  repetunt,  sic  retinenda  mihi 
est. 

Quod  si  vertendae  spem  mentis  concipis  hujus, 
Cur  cessant  herbae,  carmina  curve  tua  ?  80 

Nam  te  nec  Phoebi  sollertior  artibus  ulla  est, 
Phoebeaeque  Hecates  somnia  vera  vides. 
Tecum  sideribus,  tecum  deducere  Lunam 
Nubibus,  et  memini  surripuisse  diem. 
Pascebam  tauros,  interque  armenta  leones  85 
Obstupui  placidos  vocibus  ire  tuis. 

Quid  retro  Xanthum,  retro  Simoenta  voca¬ 
tum 

Adjiciam  cursus  non  tenuisse  suos  ? 

Ipse  pater  Cebren,  natae  male  tutus  ab  ore, 
Cantatas  quoties  restitit  inter  aquas  !  90 

Nunc  locus  CEnonae  est,  nunc  illam  ostende: 
parabis 

Sive  tuos  ignes  pellere,  sive  meos. 


P.  OVIDII  NASONIS  METAMORPHOSEON 

LIBRI  XV. 


NASONIS  EPIGRAMMA. 

Orba  parente  suo  quicunque  volumina  tangis, 
His  saltem  vestra  detur  in  urbe  locus. 
Quoque  magis  faveas,  non  sunt  haec  edita  ab 
illo, 

Sed  quasi  de  domini  funere  rapta  sui. 
Quicquid  in  his  igitur  vitii  rude  carmen  habe¬ 
bit, 

Emendaturus,  si  licuisset,  erat. 


LIBER  PRIMUS. 

In  nova  fert  animus  mutatas  dicere  formas 
Corpora.  Di,  coeptis  (nam  vos  mutastis  et  illas) 
Adspirate  meis  :  primaque  ab  origine  mundi 
Ad  mea  perpetuum  deducite  tempora  carmen. 
Ante  mare  et  tellus,  et,  quod  tegit  omnia, 
coelum,  5 

Unus  erat  toto  N  aturse  vultus  in  orbe, 

Quem  dixere  Chaos ;  rudis  indigestaque  moles, 
Nec  quicquam,  nisi  pondus  iners,  congestaque 
eodem  g 

Non  bene  junctarum  discordia  semina  reruir.. 
Nullus  adhuc  mundo  praebebat  lumina  Titan  : 
ec  nova  crescendo  reparabat  cornua  Phoebe  : 
ec  circumfuso  pendebat  in  aere  tellus 
ponderibus  librata  suis :  nec  brachia  longo 
margine  terrarum  porrexerat  Amphitrite. 
Quaque  fuit  tellus,  illic  et  pontus  et  aer:  15 

c  era^  instabilis  tellus,  innabilis  unda, 


Lucis  egens  aer  nulli  sua  forma  manebat. 
Obstabatque  aliis  aliud  :  quia  corpore  in  uno 
Frigida  pugnabant  calidis,  humentia  siccis, 
Mollia  cum  duris,  sine  pondere  habentia  pondus. 
Hanc  Deus  et  melior  litem  Natura  diremit:  21 
Nam  coelo  terras,  et  terris  abscidit  undas, 

Et  liquidum  spisso  secrevit  ab  aere  coelum. 

Quse  postquam  evolvit,  ese  coque  exemit  acervo, 
Dissociata  locis  concordi  pace  ligavit.  25 

Ignea  convexi  vis  et  sine  pondere  coeli 
Emicuit,  summaque  locum  sibi  legit  in  arce. 
Proximus  est  aer  illi  levitate  locoque  : 

Densior  his  tellus,  elementaque  grandia  traxit ; 
Et  pressa  est  gravitate  sui :  circumfluus  humor 
Ultima  possedit,  solidumque  coercuit  orbem. 

Sic  ubi  dispositam,  quisquis  fuit  ille  deorum, 
Congeriem  secuit,  sectamque  in  membra  redegit ; 
Principio  terram,  ne  non  aequalis  ab  omni  34 
Parte  foret,  magni  speciem  glomeravit  in  orbis. 
Tum  freta  diffundi,  rabidisque  tumescere  ventis 
Jussit,  et  ambitae  circumdare  littora  terrae. 
Addidit  et  fontes,  immensaque  stagna, lacusque  ; 
Fluminaque  obliquis  cinxit  declivia  ripis  :  39 

Quae,  diversa  locis,  partim  sorbentur  ab  ipsa ; 

In  mare  perveniunt  partim,  campoque  recepta 
Liberioris  aquae,  pro  ripis  littora  pulsant. 

Jussit  et  extendi  campos,  subsidere  valles, 
Fronde  tegi  sylvas,  lapidosos  surgere  montes. 
Utque  duae  dextra  coelum,  totidemque  sinistra 
Parte  secant  zonae,  quinta  est  ardentior  illis ;  45 
Sic  onus  inclusum  numero  distinxit  eodem 
Cura  dei,  totidemque  plagae  tellurr  premantur- 

Met.  Lib.  1 


Q  uar  ura  quae  media  est,  non  est  habitabilis  aestu  : 
Nix  tegit  alta  duas:  totidem  inter  utramque  lo¬ 
cavit,  50 

Temperiemque  dedit,  mixta  cum  frigore  flamma. 
Imminet  his  aer,  qui,  quanto  est  pondere  terrae 
Pondus  aquae  levius,  tanto  est  onerosior  igni. 
Illic  et  nebulas,  illic  consistere  nubes 
Jussit,  et  humanas  motura  tonitrua  mentes,  55 
Et  cum  fulminibus  facientes  frigora  ventos. 

His  quoque  non  passim  mundi  fabricator  haben¬ 
dum 

Aera  permisit.  Yix  nunc  obsistitur  illis, 

Cum  sua  quisque  regant  diverso  flamina  tractu, 
Quin  lanient  mundum  ;  tanta  est  discordia  fra¬ 
trum.  60 

Eurus  ad  Auroram,  Nabataeaque  regna  recessit, 
Persidaque,  et  radiis  juga  subdita  matutinis. 
Vesper,  et  occiduo  quse  littora  sole  tepescunt, 
Proxima  sunt  Zephyro:  Scythiam  septemque 
trionem 

Horrifer  invasit  Boreas  :  contraria  tellus  65 
Nubibus  assiduis, pluvioque  madescit  ab  Austro. 
Haec  super  imposuit  liquidum,  et  gravitate  ca¬ 
rentem 

JEtliera,  nec  quicquam  terrena:  faecis  habentem. 
Vix  ea  limitibus  dissepserat  omnia  certis, 

Cum,  quae  pressa  diu  massa  latuere  sub  illa,  70 
Sidera  coeperunt  toto  effervescere  coelo. 

Neu  regio  foret  ulla  suis  animantibus  orba, 
Astra  tenent  coeleste  solum,  formaeque  deorum  : 
Cesserunt  nitidis  habitandae  piscibus  undae  : 
Terra  feras  cepit:  volucres  agitabilis  aer.  75 
Sanctius  his  animal,  mentisque  capacius  altae 
Deerat  adhuc, et  quod  dominari  in  coetera  posset. 
Natus  homo  est:  sive  hunc  divino  semine  fecit 
Ille  opifex  rerum,  mundi  melioris  origo  : 

Sive  recens  tellus,  seductaque  nuper  ab  alto  80 
.33 there,  cognati  retinebat  semina  coeli; 

Quam  satus  Iapeto,  mixtam  fluvialibus  undis, 
Finxit  in  effigiem  moderantum  cuncta  deorum. 
Pronaque  cum  spectent  animalia  caetera  terram, 
Os  homini  sublime  dedit,  coelumque  tueri  85 
Jussit,  et  erectos  ad  sidera  tollere  vultus. 

Sic,  modo  quse  fuerat  rudis  et  sine  imagine,  tellus 
Induit  ignotas  hominum  conversa  figuras. 

Aurea  prima  sata  est  aetas,  quae,  vindice  nullo, 
Sponte  sua,  sine  lege,  fidem  rectumque  colebat. 
Poena  metusque  aberant ;  nec  verba  minacia  fixo 
.33  re  legebantur  :  nec  supplex  turba  timebant 
Judicis  ora  sui :  sed  erant  sine  vindice  tuti. 
Nondum  caesa  suis, peregrinum  ut  viseret  orbem, 
Montibus,  in  liquidas  pinus  descenderat  undas  : 
Nullaque  mortales,  praeter  sua,  littora  norant. 
Nondum  praecipites  cingebant  oppida  fossae  : 

Non  tuba  directi,  non  aeris  cornua  flexi, 

N on  galeae,  non  ensis,  erant :  sine  militis  usu 
Mollia  securae  peragebant  otia  gentes.  100 
Ipsa  quoque  immunis,  rastroque  intacta,  nec  ullis 
Saucia  vomeribus,  per  se  dabat  omnia  tellus : 
Contentique  cibis  nullo  cogente  creatis, 

Arbuteos  foetus,  montanaque  fraga  legebant, 
Cornaque,  et  in  duris  haerentia  mora  rubetis, 

Et  quae  deci.lcrant  patula  Jovis  arbore  glandes. 
Ver  erat  aeternum,  placidique  tepentibus  auris 
Mulcebant  Zephyri  natos  sine  semine  flores. 

Mox  etiam  fruges  tellus  inarata  ferebat : 

Nec  renovatus  ager  gravidis  canebat  aristis.  110 
Flumina  jam  lactis,  jam  flumina  nectaris  ibant: 
Flavaque  de  viridi  stillabant  ilice  mella. 

Postquam,  Saturno  tenebrosa  in  Tartara  misso, 


Sub  Jove  mundus  erat ;  subiit  argentea  proles, 
Auro  deterior,  fulvo  pretiosior  sere.  115 

Jupiter  antiqui  contraxit  tempora  veris  :  [nos, 
Perque  hiemes,  sestusque,  et  inaequales  autum- 
Et  breve  ver,  spatiis  exegit  quatuor  annum. 
Tum  primum  siccis  aer  fervoribus  ustus 
Canduit,  et  ventis  glacies  adstricta  pependit. 
Tum  primum  subiere  domos :  domus  antra  fue¬ 
runt,  121 

Et  densi  frutices,  et  vinctse  cortice  virgae. 
Semina  tum  primum  longis  Cerealia  sulcis 
Obruta  sunt,  pressique  jugo  gemuere  juvenci. 

Tertia  post  illas  successit  aenea  proles,  125 
Saevior  ingeniis,  et  ad  horrida  promtior  arma ; 
Nec  scelerata  tamen.  De  duro  est  ultima  ferro. 
Protinus  irrumpit  venae  pejoris  in  aevum 
Omne  nefas :  fugere  pudor,  verumque,  fidesque : 
In  quorum  subiere  locum  fraudesque,  dolique, 
Insidiaeque,  et  vis,  et  amor  sceleratus  habendi. 
Vela  dabant  ventis,  nec  adhuc  bene  noverat  illos 
Navita :  quaeque  diu  steterant  in  montibus  altis, 
Fluctibus  ignotis  insultavere  carinae.  134 

Communemque  prius,  ceu  lumina  solis  et  auras, 
Cautus  humum  longo  signavit  limite  mensor. 
Nec  tantum  segetes  alimentaque  debita  dives 
Poscebatur  humus ;  sed  itum  est  in  viscera  terrae: 
Quasque  recondiderat,  Stygiisque  admoverat 
umbris, 

Effodiuntur  opes,  irritamenta  malorum.  140 
Jamque  nocens  ferrum, ferroque  nocentius  aurum 
Prodierant :  prodit  bellum, quod  pugnat  utroque; 
Sanguineaque  manu  crepitantia  concutit  arma. 
Vivitur  ex  rapto:  non  hospes  ab  hospite  tutus, 
Non  socer  a  genero :  fratrum  quoque  gratia  rara 
est.  145 

Imminet  exitio  vir  conjugis,  illa  mariti : 

Lurida  terribiles  miscent  aconita  novercae  : 
Filius  ante  diem  patris  inquirit  in  annos. 

Victa  jacet  Pietas  :<  et  virgo  caede  madentes, 
Ultima  coelestum,  terras  Astraea  reliquit.  150 
Neve  foret  terris  securior  arduus  aether ;. 
Affectasse  ferunt  regnum  coeleste  Gigantas, 
Altaque  congestos  struxisse  ad  sidera  montes. 
Tum  pater  omnipotens  misso  perfregit  Olympum 
Fulmine,  et  excussit  subjecto  Pelion  Ossae.  155 
Obruta  mole  sua  cum  corpora  dira  jacerent; 
Perfusam  multo  natorum  sanguine  Terram 
Incaluisse  ferunt,  calidumque  animasse  cruorem : 
Et,  ne  nulla  suae  stirpis  monumenta  manerent, 

In  faciem  vertisse  hominum  :  sed  et  illa  propago 
Contemtrix  superum,  sae  vaeque  avidissima  caedis, 
Et  violenta  fuit :  scires  e  sanguine  natos. 

Quae  pater  ut  summa  vidit  Saturnius  arce, 
Ingemit :  et  facto  nondum  vulgata  recenti 
Foeda  Lycaoniae  referens  convivia  mensae,  1 65 
Ingentes  animo  et  dignas  Jove  concipit  iras  ; 
Conciliumque  vocat.  Tenuit  mora  nulla  vocatos. 
Est  via  sublimis,  coelo  manifesta  sereno : 

Lactea  nomen  habet ;  candore  notabilis  ipso. 

Hac  iter  est  superis  ad  magni  tecta  Tonantis, 
Regalemque  domum.  Dextra  laevaque  deorum 
Atria  nobilium  valvis  celebrantur  apertis. 

Plebs  habitant  diversa  locis  ;  a  fronte  potentes  . 
Coelicolae,  clarique  suos  posuere  penates. 

Hic  locus  est,  quem,  si  verbis  audacia  detur, 
Haud  timeam  magni  dixisse  Palatia  coeli.  176 
Ergo  ubi  marmoreo  superi  sedere  recessu, 

Celsior  ipse  loco,  sceptroque  innixus  eburno,  • 
Terrificam  capitis  concussit  terque  quaterque  1 
Caesariem,  cum  qua  terram,  mare,  sidera,  moviu  , 

Talibus  inde  modis  ora  indignantia  solvit :  181 
Non  ego  pro  mundi  regno  magis  anxius  illa 
Tempestate  fui,  qua  centum  quisque  parabant 
Injicere  anguipedum  captivo  brachia  coelo. 

Nam,  quanquam  ferus  hostis  erat,  tamen  illud 
ab  uno  .  .  135 

Corpore,  et  ex  una  pendebat  origine  bellum. 

N  unc  mihi,  qua  totum  N ereus  circumtonat  orbem, 
Perdendum  mortale  genus.  Per  flumina  juro 
Infera,  sub  terras  Stygio  labentia  luco, 

Cuncta  prius  tentata  :  sed  immedicabile  vulnus 
Ense  recidendum,  ne  pars  sincera  trahatur.  191 
Sunt  mihi  Semidei,  sunt  rustica  numina,  Nym¬ 
phae, 

Faunique,  Satyrique,  et  monticolae  Silvani : 
Quos  quoniam  coeli  nondum  dignamur  honore, 
Quas  dedimus,  certe  terras  habitare  sinamus. 
An  satis,  o  superi,  tutos  fore  creditis  illos,  196 
Cum  mihi,  qui  fulmen,  qui  vos  habeoque,  regoque, 
Struxerit  insidias  notus  feritate  I.ycaon  ?  [sum 
Confremuere  omnes :  studiisque  ardentibus  au- 
Tnlia  deposcunt.  Sic,  cum  manus  impia  saevit 
Sanguine  Caesareo  llomanum  extinguere  nomen, 
Attonitum  tanto  subitae  terrore  ruinae  2C2 
Humanum  genus  est,  totusque  perhorruit  orbis. 
Nec  libi  grata  minus  pietas,  Auguste,  tuorum, 
Quam  fuit  illa  Jovi.  Qui  postquam  voce  manuque 
Murmura  compressit,  tenuere  silentia  cuncti. 
Substitit  ut  clamor,  pressus  gravitate  regentis, 
Jupiter  hoc  iterum  sermone  silentia  rumpit: 
Ille  quidem  poenas  (curam  hanc  dimittite)  solvit ; 
Quod  tamen  admissum,  quae  sit  vindicta,  docebo. 
Contigerat  nostras  infamia  temporis  aures  :  211 
Quam  cupiens  falsam,  summo  delabor  Olympo, 
Et  deus  humana  lustro  sub  imagine  terras 
Longa  mora  est,  quantum  noxae  sit  ubique  re¬ 
pertum. 

Enumerare  :  minor  fuit  ipsa  infamia  vero.  215 
Maenala  transieram,  latebris  horrenda  ferarum, 
Et  cum  Cylleno  gelidi  pineta  Lycei. 

Arcados  hinc  sedes  et  inhospita  tecta  tyranni 
Ingredior,  traherent  cum  sera  crepuscula  noctem. 
Signa  dedi  venisse  deum  ;  vulgusque  precari 
Coeperat.  Irridet  primo  pia  vota  Lycaon ;  221 
Mox  ait,  Experiar,  deus  hic,  discrimine  aperto, 
An  sit  mortalis :  nec  erit  dubitabile  verum. 
Nocte  gravem  somno  necopina  perdere  morte 
Me  parat :  haec  illi  placet  experientia  veri.  225 
Nec  contentus  eo,  missi  de  gente  Molossa 
Obsidis  unius  jugulum  mucrone  resolvit : 

Atque  ita  semineces  partim  ferventibus  artus 
Mollit  aquis,  partim  subjecto  torruit  igni. 

Quos  simul  imposuit  mensis ;  ego  vindice  flamma 
In  domino  dignos  everti  tecta  Penates.  231 
Territus  ille  fugit ;  nactusque  silentia  ruris 
Exululat,  frustraque  loqui  conatur :  ab  ipso 
Colligit  os  rabiem,  solitaeque  cupidine  caedis 
Vertitur  in  pecudes:  et  nunc  quoque  sanguine 
gaudet.  235 

In  villos  abeunt  vestes,  in  crura  lacerti. 

Fit  lupus,  et  veteris  servat  vestigia  formae. 
Canities  eadem  est,  eadem  violentia  vultu  : 

Idem  oculi  lucent :  eadem  feritatis  imago.  239 
Occidit  una  domus :  sed  non  domus  una  perire 
Ligna  fuit ;  qua  terra  patet,  fera  regnat  Erinnys. 
In  facinus  jurasse  putes.  Dent  ocius  omnes, 
Quas  meruere  pati,  sic  stat  sententia,  poenas. 
Dicta  Jovis  pars  voce  probant,  stimulosque 
furenti 

Adjiciunt :  alii  partes  assensibus  implent.  245 


Est  tamen  humani  generis  jactura  dolori 
Omnibus :  et,  quae  sit  terrae,  mortalibus  orbas, 
Forma  futura,  rogant :  quis  sit  laturus  in  aras 
Thura:  ferisne  paret  populandas  tradere  terras  ? 
Talia  quaerentes,  sibi  enim  fore  caetera  cur®, 
Rex  superum  trepidare  vetat:  sobolemque  priori 
Dissimilem  populo  promittit  origine  mira.  252 
Jamque  erat  in  totas  sparsurus  fulmina  terras  ; 
Sed  timuit,  ne  forte  sacer  tot  ab  ignibus  aether 
Conciperet  flammas,  longusque  ardesceret  axis. 
Esse  quoque  in  fatis  reminiscitur,  affore  tempus, 
Quo  mare,  quo  tellus,  correptaque  regia  coeli 
Ardeat,  et  mundi  moles  operosa  laboret.  258 
Tela  reponuntur  manibus  fabricata  Cyclopum. 
Poena  placet  diversa ;  genus  mortale  sub  undis 
Perdere,  et  ex  omni  nimbos  dimittere  coelo. 
Protinus  jEoliis  Aquilonem  claudit  in  antris, 

Et  quaecunque  fugant  inductas  flamina  nubes  : 
Emittitque  Notum.  Madidis  Notus  evolat  alis, 
Terribilem  picea  tectus  caligine  vultum.  265 
Barba  gravis  nimbis  :  canis  fluit  unda  capillis : 
Fronte  sedent  nebulae :  rorant  pennaeque,  sinus¬ 
que. 

Utque  manu  lata  pendentia  nubila  pressit, 

Fit  fragor :  hinc  densi  funduntur  ab  aethere  nimbi. 
Nuntia  Junonis,  varios  induta  colores,  270 
Concipit  Iris  aquas,  alimentaque  nubibus  affert. 
Sternuntur  segetes,  et  deplorata  coloni 
Vota  jacent,  longique  labor  perit  irritus  anni. 
Nec  coelo  contenta  suo  Jovis  ira  :  sed  illum 
Caeruleus  frater  juvat  auxiliaribus  undis.  275 
Convocat  hic  amnes :  qui  postquam  tecta  tyranni 
Intravere  sui,  Non  est  hortamine  longo 
Nunc,  ait,  utendum:  vires  effundite  vestras. 

Sic  opus  est.  Aperite  domos,  ac,  mole  remota, 
Fluminibus  vestris  totas  immittite  habenas.  280 
Jusserat :  hi  redeunt,  ac  fontibus  ora  relaxant, 
Et  defrenato  volvuntur  in  aequora  cursu. 

Ipse  tridente  suo  terram  percussit :  at  illa 
Intremuit,  motuque  sinus  patefecit  aquarum. 
Exspatiata  ruunt  per  apertos  flumina  campos ; 
Cumque  satis  arbusta  simul,  pecudesque,  viros¬ 
que,  286 

Tectaque,  cumque  suis  rapiunt  penetralia  sacris. 
Si  qua  domus  mansit,  potuitque  resistere  tanto 
Indejecta  malo  ;  culmen  tamen  altior  hujus 
Unda  tegit,  pressaeque  labant  sub  gurgite  turres. 
Jamque  mare  et  tellus  nullum  discrimen  habe¬ 
bant.  [ponto. 

Omnia  pontus  erant :  deerant  quoque  littora 
Occupat  hic  collem  :  cymba  sedet  alter  adunca, 
Et  ducit  emos  illic,  ubi  nuper  ararat.  294 
Ille  supra  segetes,  aut  mersae  culmina  villae, 
Navigat:  hic  summa  piscem  deprendit  in  ulmo. 
Figitur  in  viridi,  si  fors  tulit,  anchora  prato  : 
Aut  subjecta  terunt  curvae  vineta  carinae.  298 
Et,  modo  qua  graciles  gramen  carpsere  capellae, 
Nunc  ibi  deformes  ponunt  sua  corpora  phocae. 
Mirantur  sub  aqua  lucos,  urbesque,  domosque 
Nereides:  sylvasque  tenent  delphines,  et  altis 
Incursant  ramis,  agitataque  robora  pulsant. 

Nat  lupus  inter  oves  :  fulvos  vehit  unda  leones: 
Unda  vehit  tigres :  nec  vires  fulminis  apro,  305 
Crura  nec  ablato  prosunt  velocia  cervo. 
Quaesitisque  diu  terris,  ubi  sidere  detur, 

In  mare  lassatis  volucris  vaga  decidit  alis. 
Obruerat  tumulos  immensa  licentia  ponti,  309 
Pujsabantque  novi  montana  cacumina  fluctus. 
Maxima  pars  unda  rapitur :  quibus  unda  peperci  f, 
Illos  longa  domant  inopi  jejunia  victu. 

Separat  Aonios  Actaeis  Phocis  ab  arvis,  313 
Terra  ferax,  dum  terra  fuit ;  sed  tempore  in  illo 
Pars  maris,  et  latus  subitarum  campus  aquarum. 
Mons  ibi  Terticibus  petit  arduus  astra  duobus, 
Nomine  Parnassus,  superatque  cacumine  nubes. 
Hic  ubi  Deucalion,  nam  caetera  texerat  aequor, 
Cum  eonsorte  tori  parva  rate  vectus  adhaesit ; 
Corycidas  Nymphas,  et  numina  montis  adorant, 
Fatidicamque  Themin,  quae  nunc  oracla  tenebat. 
Non  illo  melior  quisquam,  nec  amantior  aequi 
Vir  fuit,  aut  illa  metuentior  ulla  deorum.  323 
Jupiter  ut  liquidis  stagnare  paludibus  orbem, 
Et  superesse  videt  de  tot  modo  millibus  unum, 
Et  superesse  videt  de  tot  modo  millibus  unam  ; 
Innocuos  ambos,  cultores  numinis  ambos  ; 
Nubila  disjecit :  nimbisque  Aquilone  remotis, 
Et  ccelo  terras  ostendit,  et  aethera  terris.  329 
N  ec  maris  ira  manet ;  positoque  tricuspide  telo 
Mulcet  aquas  rector  pelagi :  supraque  profundum 
Exstantem,  atque  humeros  innato  murice  tectum 
Caeruleum  Tritona  vocat ;  conchaeque  sonaci 
Inspirare  jubet,  fluctusque  et  flumina  signo  334 
Jam  revocare  dato.  Cava  buccina  sumitur  illi 
Tortilis,  in  latum  quae  turbine  crescit  ab  imo : 
Buccina,  quae  medio  concepit  ut  aera  ponto, 
Littora  voce  replet  sub  utroque  jacentia  Phoebo. 
Tum  quoque,  ut  ora  dei  madida  rorantia  barba 
Contigit,  et  cecinit  jussos  inflata  receptus,  340 
Omnibus  audita  est  telluris  et  aequoris  undis : 

Et  quibus  est  undis  audita,  coercuit  omnes. 

J am  mare  littus  habet :  plenos  capit  alveus  amnes : 
Flumina  subsidunt :  colles  exire  videntur,  [dis. 
Surgit  humus :  crescunt  loca,  decrescentibus  un- 
Postque  diem  longam  nudata  cacumina  sylvae 
Ostendunt,  limumque  tenent  in  fronde  relictum. 
Redditus  orbis  erat.  Quem  postquam  vidit 
inanem, 

Et  desolatas  agere  alta  silentia  terras; 
Deucalion  lacrymis  ita  Pyrrham  affatur  obortis : 
O  soror,  o  conjux,  o  foemina  sola  superstes,  351 
Quam  commune  mihi  genus,  et  patruelis  origo, 
Deinde  torus  junxit ;  nunc  ipsa  pericula  jungunt : 
Terrarum,  quascunque  vident  occasus  et  ortus, 
Nos  duo  turba  sumus :  possedit  caetera  pontus. 
Nunc  quoque  adhuc  vitae  non  est  fiducia  nostrae 
Certa  satis :  terrent  etiamnum  nubila  mentem. 
Quid  tibi,  si  sine  me  fatis  erepta  fuisses, 

Nunc  animi,  miseranda,  foret  ?  quo  sola  timorem 
Ferre  modo  posses  ?  quo  consolante  doleres  ?  360 
Namque  ego,  crede  mihi,  si  te  modo  pontus  ha¬ 
beret,  [beret. 

Te  sequerer,  conjux :  et  me  quoque  pontus  ha- 
O  utinam  possim  populos  reparare  paternis 
Artibus,  atque  animas  formatae  infundere  terrae  ! 
Nunc  genus  in  nobis  restat  mortale  duobus,  365 
(Sic  visum  superis,)  hominumque  exempla  ma¬ 
nemus. 

Dixerat,  et  flebant.  Placuit  coeleste  precari 
Numen,  et  auxilium  per  sacras  quaerere  sortes. 
N  ulla  mora  est ;  adeunt  pariter  Cephisidas  undas, 
Ut  nondum  liquidas,  sic  jam  vada  nota  secantes. 
Inde  ubi  libatos  irroravere  liquores  371 

Vestibus  et  capiti ;  flectunt  vestigia  sanctae 
Ad  delubra  deae  :  quorum  fastigia  turpi 
Squalebant  musco,  stabantque  sine  ignibus  arae. 
Ut  templi  tetigere  gradus,  procumbit  uterque 
Pronus  humi,  gelidoque  pavens  dedit  oscula  saxo. 
Atque  ita,  Si  precibus,  dixerunt,  numina  justis 
Victa  remollescunt,  si  flectitur  ira  deorum  ;  [tri 
Dic,  Themr,  qua  generis  damnum  reparabile  nos- 


Arte  sit :  et  mersis  fer  opem,  mitissima,  rebus. 
Mota  dea  est,  sortemque  dedit :  Discedite  templo. 
Et  velate  caput,  cinctasque  resolvite  vestes : 
Ossaque  post  tergum  magnas  jactate  parentis. 
Obstupuere  diu  :  rumpitque  silentia  voce 
Pyrrha  prior,  jussisque  deae  parere  recusat :  385 
Detque  sibi  veniam,  pavido  rogat  ore :  pavetque 
Laedere  jactatis  maternas  ossibus  umbras. 
Interea  repetunt  caecis  obscura  latebris 
Verba  datae  sortis  secum,  inter  seque  volutant. 
Inde  Promethides  placidis  Epimethida  dictis 
Mulcet ;  et,  Aut  fallax,  ait,  est  sollertia  nobis, 
Aut  pia  sunt,  nullumque  nefas  oracula  suadent. 
Magna  parens  terra  est :  lapides  in  corpore  terrae 
Ossa  reor  dici :  jacere  hos  post  terga  jubemur. 
Conjugis  augurio  quanquam  Titania  mota  est ; 
Spes  tamen  in  dubio  est.  Adeo  coelestibus  ambo 
Diffidunt  monitis  :  sed  quid  tentare  nocebit  ? 
Descendunt ;  velantque  caput,  tunicasque  recin¬ 
gunt  ;  398 

Et  jussos  lapides  sua  post  vestigia  mittunt. 

Saxa  (quis  hoc  credat,  nisi  sit  pro  teste  vetustas  ?) 
Ponere  duritiem  coepere,  suumque  rigorem  ; 
Mollirique  mora,  mollitaque  ducere  formam. 
Mox,  ubi  creverunt,  naturaque  mitior  illis 
Contigit,  ut  quaedam,  sic  non  manifesta,  videri 
Forma  potest  hominis ;  sed  uti  de  marmore  coepto 
Non  exacta  satis,  rudibusque  simillima  signis. 
Quae  tamen  ex  illis  aliquo  pars  humida  succo, 
Et  terrena  fuit,  versa  est  in  corporis  usum. 
Quod  solidum  est,  flectique  nequit,  mutatur  in 
ossa :  [sit : 

Quod  modo  vena  fuit,  sub  eodem  nomine  man- 
Inque  brevi  spatio,  superorum  munere,  saxa 
Missa  viri  manibus  faciem  traxere  virilem :  412 
Et  de  foemineo  reparata  est  foemina  jactu. 

Inde  genus  durum  sumus,  experiensque  laborum : 
Et  documenta  damus,  qua  simus  origine  nati. 

Caetera  diversis  tellus  animalia  formis  [igne 
Sponte  sua  peperit,  postquam  vetus  humor  ab 
Percaluit  solis ;  coenumque,  udaeque  paludes 
Intumuere  aestu :  fecundaque  semina  rerum 
Vivaci  nutrita  solo,  ceu  matris  in  alvo,  420 
Creverunt,  faciemque  aliquam  cepere  morando. 
Sic  ubi  deseruit  madidos  septemfluus  agros 
Nilus,  et  antiquo  sua  flumina  reddidit  alveo, 
iEtherioque  recens  exarsit  sidere  limus ; 
Plurima  cultores  versis  animalia  glebis  425 

Inveniunt,  et  in  his  quaedam  modo  coepta,  sub 
ipsum 

Nascendi  spatium :  quaedam  imperfecta,  suisque 
Trunca  vident  numeris  :  et  eodem  in  corpore 
saepe 

Altera  pars  vivit,  rudis  est  pars  altera  tellus. 
Quippe  ubi  temperiem  sumsere  humorque  ca¬ 
lorque,  430 

Concipiunt :  et  ab  his  oriuntur  cuncta  duobus. 
Cumque  sit  ignis  aquae  pugnax,  vapor  humidus 
omnes 

Res  creat,  et  discors  concordia  foetibus  apta  est. 
Ergo  ubi  diluvio  tellus  lutulenta  recenti 
Solibus  aetheriis  altoque  recanduit  aestu ;  435 

Edidit  innumeras  species :  partimque  figuras 
Rettulit  antiquas  ;  partim  nova  monstra  creavit. 
Illa  quidem  nollet,  sed  te  quoque,  maxime  Py¬ 
thon, 

Tum  genuit;  populisque  novis,  incognita  ser¬ 
pens, 

Terror  eras :  tantum  spatii  de  monte  tenebas.  44(1 
Hanc  deus  arcitenens,  et  nunquam  talibus  armis 

Ante,  nisi  in  damis  capreisque  fugacibus,  usus, 
Mille  gravem  telis,  exhausta  paene  pharetra, 
Perdidit,  effuso  per  vulnera  nigra  veneno. 

Neve  operis  famam  possit  delere  vetustas,  445 
Instituit  sacros  celebri  certamine  ludos, 

Pythia,  de  domitae  serpentis  nomine  dictos. 

His  juvenum  quicunque  manu,  pedibusve,  rotave 
Vicerat,  aesculeae  capiebat  frondis  honorem. 
Nondum  laurus  erat;  longoque  decentia  crine  450 
Tempora  cingebat  de  qualibet  arbore  Phoebus. 
Primus  amor  Phoebi  Daphne  Peneia ;  quem 

Fors  ignara  dedit,  sed  saeva  Cupidinis  ira. 
Delius  hunc  nuper,  victa  serpente  superbus, 
Viderat  adducto  flectentem  cornua  nervo :  455 
Quidque  tibi,  lascive  puer,  cum  fortibus  armis  ? 
Dixerat :  ista  decent  humeros  gestamina  nostros, 
Qui  dare  certa  ferae, dare  vulnera  possumus  hosti ; 
Qui  modo,  pestifero  tot  jugera  ventre  prementem, 
Stravimus  innumeris  tumidum  Pythona  sagittis. 
Tu  face  nescio  quos  esto  contentus  amores  461 
Irritare  tua:  nec  laudes  assere  nostras. 

Filius  huic  Veneris:  Figat  tuus  omnia,  Phoebe, 
Te  meus  arcus,  ait :  quantoque  animalia  cedunt 
Cuncta  tibi,  tanto  minor  est  tua  gloria  nostra. 
Dixit :  et  eliso  percussis  aere  pennis  466 

Impiger  umbrosa  Parnassi  constitit  arce : 

Eque  sagittifera  promsit  duo  tela  pharetra 
Diversorum  operum :  fugat  hoc,  facit  illud  amo¬ 
rem. 

Quod  facit,  auratum  est,  et  cuspide  fulget  acuta : 
Quod  fugat,  obtusum  est,  et  habet  sub  arundine 
plumbum.  471 

Hoc  deus  in  Nympha  Peneide  fixit ;  at  illo 
Laesit  Apollineas  trajecta  per  ossa  medullas. 
Protinus  alter  amat ;  fugit  altera  nomen  amantis, 
Sylvarum  latebris,  captivarumque  ferarum  475 
Exuviis  gaudens,  innuptaeque  aemula  Phoebes. 
Vitta  coercebat  positos  sine  lege  capillos. 

Multi  illam  petiere  :  illa  aversata  petentes, 
Impatiens  expersque  viri,  nemorum  avia  lustrat ; 
Nec  quid  Hymen,  quid  amor,  quid  sint  connu- 
bia,  curat.  480 

Sape  pater  dixit :  Generum  mihi,  filia,  debes. 
Saepe  pater  dixit :  Debes  mihi,  nata,  nepotes. 
Illa,  velut  crimen  taedas  exosa  jugales, 

Pulchra  verecundo  suffunditur  ora  rubore ; 

Inque  patris  blandis  haerens  cervice  lacertis,  485 
Da  mihi  perpetua,  genitor  carissime,  dixit, 
Virginitate  frui :  dedit  hoc  pater  ante  Dianae. 
Ille  quidem  obsequitur :  sed  te  decor  iste,  quod 
optas, 

Esse  vetat :  votoque  tuo  tua  forma  repugnat. 
Phoebus  amat,  visaeque  cupit  connubia  Dapli- 
nes :  490 

Quaeque  cupit,  sperat:  suaque  illum  oracula 
fallunt. 

Utque  leves  stipulae  demtis  adolentur  aristis ; 

Ut  facibus  sepes  ardent,  quas  forte  viator 
Vel  nimis  admovit,  vel  jam  sub  luce  reliquit ; 
oie  deus  in  flammas  abiit :  sic  pectore  toto  495 
Uritur,  et  sterilem  sperando  nutrit  amorem, 
opectat  inornatos  collo  pendere  capillos  ; 
c.tj  si  comantur  ?  ait :  videt  igne  micantes 
oideribus  similes  oculos :  videt  oscula;  quae  non 
st  vidisse  satis.  Laudat  digitosque,  manusque, 
rachiaque,  et  nudos  media  plus  parte  lacertos. 

»»  qua  latent,  meliora  putat.  Fugit  ocior  aura 
Aua  levi :  neque  ad  haec  revocantis  verba  re¬ 
sistit  • 

Nympha,  precor,  Penei,  mane :  non  insequor 
hostis : 

Nympha,  mane.  Sic  agna  lupum,  sic  cerva  leo¬ 
nem,  505 

Sic  aquilam  penna  fugiunt  trepidante  columbae  ; 
Hostes  quaeque  suos  :  amor  est  mihi  causa  se¬ 
quendi. 

Me  miserum  !  ne  prona  cadas,  indignave  laedi 
Crura  secent  sentes :  et  sim  tibi  causa  doloris. 
Aspera,  qua  properas,  loca  sunt:  moderatius, 
oro,  5*10 

Curre,  fugamque  inhibe:  moderatius  insequar 
ipse. 

Cui  placeas,  inquire  tamen ;  non  incola  montis, 
Non  ego  sum  pastor  :  non  hic  armenta,  gregesve 
Horridus  observo.  Nescis,  temeraria,  nescis 
Quem  fugias:  ideoque  fugis.  Mihi  Delphica 
tellus,  515 

Et  Claros,  et  Tenedos,  Pataraeaque  regia  servit. 
Jupiter  est  genitor.  Per  me,  quod  eritque, 
fuitque, 

Estque,  patet :  per  me  concordant  carmina  ner¬ 
vis. 

Certa  quidem  nostra  est,  nostra  tamen  una  sa¬ 
gitta 

Certior,  in  vacuo  quae  vulnera  pectore  fecit.  520 
Inventum  medicina  meum  est;  opiferque  per 
orbem 

Dicor,  et  herbarum  subjecta  potentia  nobis 
Hei  mihi,  quod  nullis  amor  est  medicabilis  her¬ 
bis  :  [artes ! 

Nec  prosunt  domino,  quae  prosunt  omnibus, 
Plura  locuturum  timida  Peneia  cursu  525 

Fugit,  cumque  ipso  verba  imperfecta  reliquit. 
Tum  quoque  visa  decens:  nudabant  corpora 
venti, 

Obviaque  adversas  vibrabant  flamina  vestes  ; 

Et  levis  impexos  retro  dabat  aura  capillos  : 
Auctaque  forma  fuga  est.  Sed  enim  non  sustinet 
ultra  530 

Perdere  blanditias  juvenis  deus  :  utque  movebat 
Ipse  amor,  admisso  sequitur  vestigia  passu. 

Ut  canis  in  vacuo  leporem  cum  Gallicus  arvo 
Vidit,  et  hic  praedam  pedibus  petit,  ille  salutem  : 
Alter  inhaesuro  similis,  jam  jamque  tenere  535 
Sperat,  et  extento  stringit  vestigia  rostro  : 

Alter  in  ambiguo  est,  an  sit  deprensus,  et  ipsis 
Morsibus  eripitur,  tangentiaque  ora  relinquit : 
Sic  deus,  et  virgo  est :  hic  spe  celer,  illa  timore. 
Qui  tamen  insequitur,  pennis  adjutus  Amoris, 
Ocior  est,  requiemque  negat :  tergoque  fugaci 
Imminet,  et  crinem  sparsum  cervicibus  afflat. 
Viribus  absumtis  expalluit  illa :  citseque 
Victa  labore  fugae,  spectans  Peneidas  undas, 

Fer,  pater,  inquit,  opem  ;  si  flumina  numen  ha¬ 
betis.  545 

Qua  nimium  placui,  tellus,  aut  hisce,  vel  istam, 
Quae  facit,  ut  laedar,  mutando  perde  figuram. 

Vix  prece  finita,  torpor  gravis  alligat  artus  : 
Mollia  cinguntur  tenui  praecordia  libro.  549 
In  frondem  crines,  in  ramos  brachia  crescunt : 

P es,  modo  tam  velox,  pigris  radicibus  haeret : 

Ora  cacumen  obit :  remanet  nitor  unus  in  illa. 
Hanc  quoque  Phoebus  amat :  positaque  in  stipite 
dextra  553 

Sentit  adhuc  trepidare  novo  sub  cortice  pectus : 
Complexusque  suis  ramos,  ut  membra,  lacertis. 
Oscula  dat  ligno :  refugit  tamen  oscula  lignum. 
Cui  deus,  At  conjux  quoniam  mea  non  potes  esse, 
Arb  *r  eris  certe,  dixit,  mea.  Semper  habebunt 

Te  coma,  te  citharae,  te  nostrae,  laure,  pharetrae. 
Tu  ducibus  Latiis  aderis,  cum  laeta  triumphum 
Vox  canet,  et  longas  visent  Capitolia  pompas. 
Postibus  Augustis  eadem  fidissima  custos  562 
Ante  fores  stabis,  mediamque  tuebere  quercum. 
Utque  meum  intonsis  caput  est  juvenile  capillis, 
Tu  quoque  perpetuos  semper  gere  frondis  hono¬ 
res.  565 

Finierat  Paean.  Factis  modo  laurea  ramis 
Annuit :  utque  caput,  visa  est  agitasse  cacumen. 
Est  nemus  Haemoniae,  praerupta  quod  undique 
claudit 

Sylva :  vocant  Tempe  :  per  quae  Peneus,  ab  imo 
Effusus  Pindo,  spumosis  volvitur  undis  :  570 

Dejectuque  gravi  tenues  agitantia  fumos 
Nubila  conducit,  summasque  adspergine  sylvas 
Impluit,  et  sonitu  plus  quam  vicina  fatigat. 

Haec  domus,  haec  sedes,  haec  sunt  penetralia 
magni  574 

Amnis :  in  hoc,  residens  facto  de  cautibus  antro, 
Undis  jura  dabat,  Nymphisque  colentibus  undas. 
Conveniunt  illuc  popularia  flamina  primum  ; 
Nescia  gratentur,  consolenturne  parentem  : 
Populifer  Spercheos,  et  irrequietus  Enipeus, 
Apidanusque  senex,  lenisque  Amphrysos,  et 
iEas ;  580 

Moxque  amnes  alii,  qui,  qua  tulit  impetus  illos, 
In  mare  deducunt  fessas  erroribus  undas. 
Inachus  unus  abest :  imoque  reconditus  antro 
Fletibus  auget  aquas,  natamque  miserrimus  Io 
Luget,  ut  amissam.  Nescit,  vitane  fruatur,  585 
An  sit  apud  manes :  sed  quam  non  invenit  us¬ 
quam, 

Esse  putat  nusquam  ;  atque  animo  pejora  vere¬ 
tur. 

Viderat  a  patrio  redeuntem  Jupiter  Io 
Flumine :  et,  O  virgo  Jove  digna,  tuoque  bea¬ 
tum 

Nescio  quem  factura  toro,  pete,  dixerat,  umbras 
Altorum  nemorum,  (et  nemorum  monstraverat 
umbras,)  591 

Dum  calet,  et  medio  Sol  est  altissimus  orbe. 
Quod  si  sola  times  latebras  intrare  ferarum, 
Praeside  tuta  deo  nemorum  secreta  subibis : 

Nec  de  plebe  deo,  sed  qui  coelestia  magna  595 
Sceptra  manu  teneo  ;  sed  qui  vaga  fulmina  mitto. 
Ne  fuge  me  ;  fugiebat  enim.  Jam  pascua  Ler¬ 
nae, 

Consitaque  arboribus  Lyrcea  reliquerat  arva  ; 
Cum  deus  inducta  latas  caligine  terras 
Occuluit,  tenuitque  fugam,  rapuitque  pudorem. 
Interea  medios  Juno  despexit  in  agros,  601 

Et  noctis  faciem  nebulas  fecisse  volucres 
Sub  nitido  mirata  die  ;  non  fluminis  illas 
Esse,  nec  humenti  sentit  tellure  remitti : 

Atque  suus  conjux,  ubi  sit,  circumspicit;  ut 
quae  605 

Deprensi  toties  jam  nosset  furta  mariti. 

Quem  postquam  coelo  non  reperit ;  Aut  ego  fallor, 
Aut  ego  laedor,  ait ;  delapsaque  ab  aethere  summo 
Constitit  in  terris,  nebulascfue  recedere  jussit. 
Conjugis  adventum  praesenserat,  inque  nitentem 
Inachidos  vultus  mutaverat  ille  juvencam,  611 
Bos  quoque  formosa  est.  Speciem  Saturnia 
vaccae, 

Quanquam  invita,  probat :  nec  non  et  cujus,  et 
unde, 

Quove  sit  armento,  veri  quasi  nescia,  quaerit. 
Jupiter  e  terra  genitum  mentitur,  ut  auctor  615 
Desinat  inquiri.  Petit  hanc  Saturnia  munus. 


Quid  faciat  ?  crudele,  suos  addicere  amores  : 
Non  dare,  suspectum.  Pudor  est,  qui  suadeat 
illinc  ; 

Hinc  dissuadet  amor.  Victus  pudor  esset  amore : 
Sed,  leve  si  munus  sociae  generisque  torique  620 
Vacca  negaretur,  poterat  non  vacca  videri. 
Pellice  donata,  non  protinus  exuit  omnem 
Diva  metum ;  timuitque  Jovem,  et  fuit  anxia 
furti  ; 

Donec  Arestoridae  servandam  tradidit  Argo. 
Centum  luminibus  cinctum  caput  Argus  habebat : 
Inde  suis  vicibus  capiebant  bina  quietem  :  626 
Caetera  servabant,  atque  in  statione  manebant. 
Constiterat  quocunque  modo,  spectabat  ad  Io  : 
Ante  oculos  Io,  quamvis  aversus,  habebat. 

Luce  sinit  pasci :  cum  Sol  tellure  sub  alta  est,  63'1 
Claudit,  et  indigno  circumdat  vincula  collo. 
Frondibus  arboreis,  et  amara  pascitur  herba : 
Proque  toro,  terrae,  non  semper  gramen  habenti, 
Incubat  infelix ;  limosaque  flumina  potat. 

Illa  etiam  supplex  Argo  cum  brachia  vellet  635 
Tendere,  non  habuit,  quae  brachia  tenderet  Argo: 
Conatoque  queri  mugitus  edidit  ore, 
Pertimuitque  sonos,  propriaque  exterrita  voce 
est. 

Venit  et  ad  ripas,  ubi  ludere  saepe  solebat, 
Inachidas  ripas  :  novaque  ut  conspexit  in  unda 
Cornua,  pertimuit,  seque  externata  refugit.  641 
Naides  ignorant,  ignorat  et  Inachus  ipse, 

Quae  sit:  at  illa  patrem  sequitur,  sequi turque 
sorores : 

Et  patitur  tangi,  seque  admirantibus  offert. 
Decerptas  senior  porrexerat  Inachus  herbas  ;  645 
Illa  manus  lambit,  patriisque  dat  oscula  palmis ; 
Nec  retinet  lacrymas:  et,  si  modo  verba  sequan¬ 
tur, 

Oret  opem,  nomenque  suum,  casusque  loquatur. 
Littera  pro  verbis,  quam  pes  in  pulvere  duxit, 
Corporis  indicium  mutati  triste  peregit.  650 
Me  miserum!  exclamat  pater  Inachus:  inque 
gementis 

Cornibus,  et  niveae  pendens  cervice  juvencae, 

Me  miserum  !  ingeminat.  Tune  es  quaesita  per 
omnes, 

Nata,  mihi  terras?  tu  non  inventa  reperta  654 
Luctus  eras  levior.  Retices,  nec  mutua  nostris 
Dicta  refers ;  alto  tantum  suspiria  ducis 
Pectore, 'quodque  unum  potes,  ad  mea  verba  re¬ 
mugis. 

At  tibi  ego  ignarus  thalamos  taedasque  parabam : 
Spesque  fuit  generi  mihi  prima,  secunda  nepotum. 
De  grege  nunc  tibi  vir,  nunc  de  grege  natus  ha¬ 
bendus.  660 

Nec  finire  licet  tantos  mihi  morte  dolores: 

Sed  nocet  esse  deum,  praeclusaque  janua  leti 
iEtemum  nostros  luctus  extendit  in  aevum. 

Talia  maerenti  stellatus  submovet  Argus, 
Ereptamque  patri  diversa  in  pascua  natam  665 
Abstrahit :  ipse  procul  montis  sublime  cacumen 
Occupat,  unde  sedens  partes  speculetur  in  om- 

Nec  superum  rector  mala  tanta  Phoronidos 
ultra 

Ferre  potest:  natumque  vocat,  quem  lucida, 
partu 

Pleias  enixa  est,  letoque  det  imperat  Argum.  670 
Parva  mora  est,  alas  pedibus,  virgamque  potenti 
Somniferam  sumsisse  manu,  tegimenque  capillis. 
Hsec  ubi  disposuit,  patria  Jove  natus  ab  arce 
Desilit  in  terras.  Illic  tegimenque  removit, 

Et  posuit  pennas:  tantummodo  virga  retenta 
est.  675 

Uac  agit,  ut  pastor,  per  devia  rura  capellas, 
Dum  venit,  abductas  :  et  structis  cantat  avenis. 
Voce  nova  captus  custos  Junonius,  At  tu, 
Quisquis  es,  hoc  poteras  mecum  considere  saxo, 
Argus  ait :  neque  enim  pecori  fecundior  ullo  680 
Herba  loco  est,  aptamque  vides  pastoribus  um¬ 
bram. 

Sedit  Atlantiades,  et  euntem  multa  loquendo 
Detinuit  sermone  diem  :  junctisque  canendo 
Vincere  arundinibus  servantia  lumina  tentat. 
Ille  tamen  pugnat  molles  evincere  somnos  :  685 
Et,  quamvis  sopor  est  oculorum  parte  receptus, 
Parte  tamen  vigilat :  quaerit  quoque,  (namque 
reperta 

Fistula  nuper  erat,)  qua  sit  ratione  reperta. 

Tum  deus,  Arcadiae  gelidis  in  montibus,  inquit, 
Inter  Hamadryadas  celeberrima  Nonacrinas  690 
Naias  una  fuit.  Nymphae  Syringa  vocabant. 
Non  semel  et  Satyros  eluserat  ille  sequentes, 

Et  quoscunque  deos  umbrosave  sylva,  feraxve 
Kus  habet.  Ortygiam  studiis  ipsaque  colebat 
Virginitate  deam.  Ritu  quoque  cincta  Dianae 
Falleret,  et  credi  posset  Latonia,  si  non  696 
Corneus  huic  arcus,  si  non  foret  aureus  illi. 

Sic  quoque  fallebat.  Redeuntem  colle  Lycaeo 
Pan  videt  hanc,  pinuque  caput  praecinctus  acuta 
Talia  verba  refert.  Restabat  verba  referre  ; 

Et  precibus  spretis  fugisse  per  avia  Nympham, 
Donec  arenosi  placidum  Ladonis  ad  amnem 
Venerit :  hic  illi  cursum  impedientibus  undis, 
Ut  se  mutarent,  liquidas  orasse  sorores ; 
Panaque,  cum  prensam  sibi  jam  Syringa  pu¬ 
taret,  705 

Corpore  pro  Nymphae  calamos  tenuisse  palustres : 
Dumque  ibi  suspirat,  motos  in  arundine  ventos 
Effecisse  sonum  tenuem,  similemque  querenti  : 
Arte  nova  vocisque  deum  dulcedine  captum, 
Hoc  mihi  concilium  tecum,  dixisse,  manebit : 
Atque  ita  disparibus  calamis  compagine  cerae 
Inter  se  junctis  nomen  tenuisse  puellae. 

Talia  dicturus  vidit  Cyllenius  omnes 
Succubuisse  oculos,  adopertaque  lumina  somno. 
Supprimit  extemplo  vocem  :  firmatque  soporem, 
Languida  permulcens  medicata  lumina  virga. 
Nec  mora:  falcato  nutantem  vulnerat  ense,  717 
Qua  collo  confine  caput :  saxoque  cruentum 
Dejicit,  et  maculat  praeruptam  sanguine  cautem. 
Arge,  jaces :  quodque  in  tot  lumina  lumen 
habebas,  720 

Exstinctum  est,  centumque  oculos  nox  occupat 
una. 

Excipit  hos,  volucrisque  suae  Saturnia  pennis 
Collocat,  et  gemmis  caudam  stellantibus  implet. 

Protinus  exarsit,  nec  tempora  distulit  irae  ; 
Horriferamque  oculis  animoque  objecit  Erin- 
nyn  725 

Pellicis  Argolicae,  stimulosque  in  pectora  caecos 
Condidit,  et  profugam  per  totum  terruit  orbem. 
Ultimus  immenso  restabas,  Nile,  labori  : 

Quem  simul  ac  tetigit,  positisque  in  margine 
ripte 


Procubuit  genibus,  resupinoque  ardua  collo ; 
Quos  potuit,  solos  tollens  ad  sidera  vultus,  731 
Et  gemitu,  et  lacrymis,  et  luctisono  mugitu 
Cum  Jove  visa  queri  est,  finemque  orare  malo 
rum. 

Conjugis  ille  suae  complexus  colla  lacertis, 
Finiat  ut  poenas  tandem,  rogat :  Inque  futurum 
Pone  metus,  inquit,  nunquam  tibi  causa  doloris 
Haec  erit :  et  Stygias  jubet  hoc  audire  paludes. 
Ut  lenita  dea  est,  vultus  capit  illa  priores : 
Fitque,  quod  ante  fuit.  Fugiunt  e  corpore  setae  : 
Cornua  decrescunt :  fit  luminis  arctior  orbis : 
Contrahitur  rictus :  redeunt  humerique  manus¬ 
que  :  741 

Ungulaque  in  quinos  dilapsa  absumitur  ungues. 
De  bove  nil  superest,  formae  nisi  candor,  in  illa : 
Officioque  pedum  Nymphe  contenta  duorum 
Erigitur:  metuitque  loqui,  ne  more  juvencae  745 
Mugiat :  et  timide  verba  intermissa  retentat. 
Nunc  dea  linigera  colitur  celeberrima  turba. 
Huic  Epaphus  magni  genitus  de  semine  tan¬ 
dem 

Creditur  esse  Jovis:  perque  urbes  juncta  pa¬ 
renti 

Templa  tenet.  Fuit  huic  animis  aequalis  et 
annis  750 

Sole  satus  Phaethon :  quem  quondam  magna 
loquentem, 

Nec  sibi  cedentem,  Phoeboque  parente  super¬ 
bum, 

Non  tulit  Inachides :  Matrique,  ait,  omnia  de¬ 
mens 

Credis,  et  es  tumidus  genitoris  imagine  falsi. 
Erubuit  Phaethon,  iramque  pudore  repressit : 
Et  tulit  ad  Clymenen  Epaphi  convicia  matrem. 
Quoque  magis  doleas,  genitrix,  ait,  ille  ego  liber, 
Ille  ferox  tacui.  Pudet  haec  opprobria  nobis 
Et  dici  potuisse,  et  non  potuisse  repelli. 

At  tu,  si  modo  sum  coelesti  stirpe  creatus,  7  60 
Ede  notam  tanti  generis,  meque  assere  coelo. 
Dixit ;  et  implicuit  materno  brachia  collo : 
Perque  suum,  Meropisque  caput,  taedasque  soro¬ 
rum 

Traderet,  oravit,  veri  sibi  signa  parentis. 
Ambiguum,  Clymene  precibus  Phaethontis,  an 
ira  765 

Mota  magis  dicti  sibi  criminis,  utraque  coelo 
Brachia  porrexit :  spectansque  ad  lumina  Solis, 
Per  jubar  hoc,  inquit,  radiis  insigne  coruscis, 
Nate,  tibi  juro,  quod  nos  auditque  videtque  ; 
Hoc  te,  quem  spectas,  hoc  te,  qui  temperat  or¬ 
bem,  770 

Sole  satum.  Si  ficta  loquor,  neget  ipse  videndum 
Se  mihi;  sitque  oculis  lux  ista  novissima  nos¬ 
tris. 

Nec  longus  labor  est  patrios  tibi  nosse  penates : 
Unde  oritur,  domus  est  terrae  contermina  nostrae. 
Si  modo  fert  animus,  gradere ;  et  scitabere  ab 
ipso.  775 

Emicat  extemplo  laetus  post  talia  matris 
Dicta  suae  Phaethon,  et  concipit  aethera  mente  : 
HSthiopasque  suos,  positosque  sub  ignibus  Indos 
Sidereis,  transit,  patriosque  adit  impiger  ortus. 

Regia  Solis  erat  sublimibus  alta  columnis, 

Clara  micante  auro,  flammasque  imitante  py¬ 
ropo: 

Cujus  ebur  nitidum  fastigia  summa  tenebat : 
Argenti  bifores  radiabant  lumine  valvae. 
Materiem  superabat  opus :  nam  Mulciber  illic  5 
iEquora  caelarat  medias  cingentia  terras, 
Terrarumque  orbem,  coelumque  quod  imminet 
orbi. 

Caeruleos  habet  unda  deos  ;  Tritona  canorum, 
Proteaque  ambiguum,  balaenarumque  prementem 
JEgseona  suis  immania  terga  lacertis :  10 

Doridaque,  et  natas  :  quarum  pars  nare  videntur, 
Pars  in  mole  sedens  virides  siccare  capillos  ; 
Pisce  vehi  quaedam.  Facies  non  omnibus  una, 
Nec  diversa  tamen  :  qualem  decet  esse  sororum. 
Terra  viros,  urbesque  gerit,  sylvasque,  ferasque, 
Fluminaque,  et  Nymphas,  et  caetera  numina 
ruris.  16 

Haec  super  imposita  est  coeli  fulgentis  imago  : 
Signaque  sex  foribus  dextris,  totidemque  sinis¬ 
tris. 

Quo  simul  acclivo  Clymeneia  limite  proles 
Venit,  et  intravit  dubitati  tecta  parentis;  20 
Protinus  ad  patrios  sua  fert  vestigia  vultus, 
Consistitque  procul :  neque  enim  propiora  fere¬ 
bat 

Lumina.  Purpurea  velatus  veste  sedebat 
In  solio  Phoebus,  claris  lucente  smaragdis. 

A  dextra,  laevaque  Dies,  et  Mensis,  et  Annus,  25 
Saeculaque,  et  positae  spatiis  aequalibus  Horae  : 
Verque  novum  stabat,  cinctum  florente  corona: 
Stabat  nuda  JEstas,  et  spioea  serta  gerebat : 
Stabat  et  Autumnus,  calcatis  sordidus  uvis : 

Et  glacialis  Hiems,  canos  hirsuta  capillos.  30 
Inde  loco  medius,  rerum  novitate  paventem 
Sol  oculis  juvenem,  quibus  adspicit  omnia,  vidit : 
Quaeque  viae  tibi  causa  ?  quid  hac,  ait,  arce  pe¬ 
tisti, 

Progenies,  Phaethon,  haud  inficianda  parenti  ? 
Ille  refert :  O  lux  immensi  publica  mundi,  35 
Phoebe  pater,  si  das  hujus  mihi  nominis  usum, 

N  ec  falsa  Clymene  culpam  sub  imagine  celat ; 
Pignora  da,  genitor,  per  quae  tua  vera  propago 
Credar,  et  hunc  animis  errorem  detrahe  nostris. 
Dixerat.  At  genitor  circum  caput  omne  mi¬ 
cantes  40 

Deposuit  radios,  propiusque  accedere  jussit  : 
Amplexuque  dato,  Nec  tu  meus  esse  negari 
Dignus  es  ;  et  Clymene  veros,  ait,  edidit  ortus. 
Quoque  minus  dubites,  quodvis  pete  munus  :  ut 
illud, 

Me  tribuente,  feras.  Promissis  testis  adesto  45 
Dis  juranda  palus,  oculis  incognita  nostris. 

Vix  bene  desierat :  currus  rogat  ille  paternos. 
Inque  diem  alipedum  jus  et  moderamen  equorum. 
Pcenituit  jurasse  patrem  :  qui  terque  quaterque 
Concutiens  illustre  caput,  Temeraria,  dixit,  50 
Vox  mea  facta  tua  est.  U tinam  promissa  liceret 
Non  dare  !  confiteor,  solum  hoc  tibi,  nate,  ne¬ 
garem. 

Dissuadere  licet.  Non  est  tua  tuta  voluntas. 
Magna  petis,  Phaethon,  et  quae  nec  viribus  istis 
Munera  conveniant,  nec  tam  puerilibus  annis.  55 
Sors  tua  mortalis :  non  est  mortale,  quod  optas. 
Plus  etiam,  quam  quod  superis  contingere  fas  sit, 


Nescius  affectas.  Placeat  sibi  quisque  licebit ; 
Non  tamen  ignifero  quisquam  consistere  in  axe 
Me  valet  excepto.  Vasti  quoque  rector  Olympi, 
Qui  fera  terribili  jaculatur  fulmina  dextra,  61 
Non  agat  hos  currus :  et  quid  Jove  majus  habe¬ 
mus  ? 

Ardua  prima  via  est,  et  qua  vix  mane  recentes 
Enitantur  equi :  medio  est  altissiraa  coelo  ; 

Unde  mare  et  terras  ipsi  mihi  saepe  videre  65 
Fit  timor,  et  pavida  trepidat  formidine  pectus. 
Ultima  prona  via  est,  et  eget  moderamine  certo. 
Tunc  etiam,  quse  me  subjectis  excipit  undis, 

Ne  ferar  in  praeceps,  Tethys  solet  ipsa  vereri. 
Adde,  quod  assidua  rapitur  vertigine  coelum,  70 
Sideraque  alta  trahit,  celerique  volumine  torquet. 
Nitor  in  adversum  :  nec  me,  qui  caetera,  vincit 
Impetus  ;  et  rapido  contrarius  evehor  orbi. 
Finge  datos  currus.  Quid  agas?  poterisne  ro¬ 
tatis 

Obvius  ire  polis,  ne  te  citus  auferat  axis  ?  75 

Forsitan  et  lucos  illic  urbesque  domosque 
Concipias  animo,  delubraque  ditia  donis 
Esse.  Per  insidias  iter  est,  formasque  ferarum. 
Utque  viam  teneas,  nulloque  errore  traharis  ; 
Per  tamen  adversi  gradieris  cornua  Tauri,  80 
Haemoniosque  arcus,  violentique  ora  Leonis, 
Saevaque  circuitu  curvantem  brachia  longo 
Scorpion,  atque  aliter  curvantem  brachia  Can¬ 
crum. 

Nec  tibi  quadrupedes  animosos  ignibus  illis, 
Quos  in  pectore  habent,  quos  ore  et  naribus 
efflant,  85 

In  promtu  regere  est.  Vix  me  patiuntur,  ut 
acres 

Incaluere  animi ;  cervixque  repugnat  habenis. 
At  tu,  funesti  ne  sim  tibi  muneris  auctor, 

Nate,  cave  :  dum  resque  sinit,  tua  corrige  vota. 
Scilicet,  ut  nostro  genitum  te  sanguine  credas, 
Pignora  certa  petis :  do  pignora  certa  timendo  ; 
Et  patrio  pater  esse  metu  probor.  Adspice  vul¬ 
tus 

Ecce  meos  :  utinamque  oculos  in  pectora  posses 
Inserere,  et  patrias  intus  deprendere  curas ! 
Denique  quicquid  habet  dives,  circumspice, 
mundus :  95 

Eque  tot  ac  tantit  coeli,  terraeque,  marisque, 
Posce  bonis  aliquid :  nullam  patiere  repulsam. 
Deprecor  hoc  unum  ;  quod  vero  nomine  poena, 
Non  honor  est :  poenam,  Phaethon,  pro  munere 
poscis. 

Quid  mea  colla  tenes  blandis,  ignare,  lacertis  ? 
Ne  dubita;  dabitur,  Stygias  juravimus  undas, 
Quodcunque  optaris  ;  sed  tu  sapientius  opta.  102 
Finierat  monitus.  Dictis  tamen  ille  repugnat, 
Propositumque  tenet,  flagratque  cupidine  currus. 
Ergo,  qua  licuit,  genitor  cunctatus,  ad  altos  105 
Deducit  juvenem,  Vulcania  munera,  currus. 
Aureus  axis  erat,  temo  aureus,  aurea  summae 
Curvatura  rotae  ;  radiorum  argenteus  ordo. 

Per  juga  chrysolithi,  positaeque  ex  ordine  gem¬ 
mae, 

Clara  repercusso  reddebant  lumina  Phoebo.  1 10 
Dumque  ea  magnanimus  Phaethon  miratur, 
opusque 

Perspicit:  ecce  vigil  rutilo  patefecit  »b  ortu 
Purpureas  Aurora  fores,  et  plena  rosar  lm 

Atria.  Diffugiunt  stellas :  quarum  agmina  cogit 
Lucifer,  et  coeli  statione  novissimus  exit.  115 
At  pater  ut  terras,  mundumque  rubescere  vidit, 
Cornuaque  extremae  velut  evanescere  Lunae, 
jungere  equos  Titan  velocibus  imperat  Horis. 
Jussa  deae  celeres  peragunt:  ignemque  vo¬ 
mentes, 

Ambrosiae  succo  saturos,  praesepibus  altis  120 
Quadrupedes  ducunt,  adduntque  sonantia  frena. 
Tum  pater  ora  sui  sacro  medicamine  nati 
Contigit,  et  rapidae  fecit  patientia  flammae : 
Imposuitque  comae  radios :  praesagaque  luctus 
Pectore  sollicito  repetens  suspiria,  dixit:  125 
Si  potes  hic  saltem  monitis  parere  paternis  ; 
Parce,  puer,  stimulis ;  et  fortius  utere  loris. 
Sponte  sua  properant:  labor  est  inhibere  vo¬ 
lentes. 

Nec  tibi  directos  placeat  via  quinque  per  arcus. 
Sectus  in  obliquum  est  lato  curvamine  limes,  130 
Zonarumque  trium  contentus  fine  :  polumque 
Effugito  Australem,  junctamque  Aquilonibus 
Arcton. 

Hac  sit  iter  :  manifesta  rotae  vestigia  cernes. 
Utque  ferant  aequos  et  coelum  et  terra  calores, 
Nec  preme,  nec  summum  molire  per  aethera  cur¬ 
rum.  135 

Altius  egressus  coelestia  tecta  cremabis  ; 

Inferius  terras  :  medio  tutissimus  ibis. 

N  eu  te  dexterior  tortum  declinet  in  Anguem, 
Neve  sinisterior  pressam  rota  ducat  ad  Aram  : 
Inter  utrumque  tene.  Fortunae  caetera  mando ; 
Quae  juvet,  et  melius,  quam  tu  tibi,  consulat, 
opto. 

Dum  loquor,  Hesperio  positas  in  littore  metas 
IT  umida  nox  tetigit.  Non  est  mora  libera  nobis : 
Poscimur.  Effulget  tenebris  Aurora  fugatis. 
Corripe  lora  manu:  vel,  si  mutabile  pectus  145 
Est  tibi,  consiliis,  non  curribus,  utere  nostris, 
Dum  potes,  et  solidis  etiamnum  sedibus  adstas : 
Dumque  male  optatos  nondum  premis  inscius 
axes. 

Quae  tutus  spectes,  siue  me  dare  lumina  terris. 
Occupat  ille  levem  juvenili  corpore  currum  : 
Statque  super,  manibusque  datas  contingere  ha¬ 
benas  151 

Gaudet,  et  invito  grates  agit  inde  parenti. 
Interea  volucres  Pyroeis,  Eous,  et  iEthon, 

Solis  equi,  quartusque  Phlegon,  hinnitibus  auras 
Flammiferis  implent,  pedibusque  repagula  pul¬ 
sant.  155 

Quae  postquam  Tethys,  fatorum  ignara  nepotis, 
Reppulit,  et  facta  est  immensi  copia  mundi ; 
Corripuere  viam,  pedibusque  per  aera  motis 
Obstantes  findunt  nebulas,  pennisque  levati 
Praetereunt  ortos  isdem  de  partibus  Euros.  160 
Sed  leve  pondus  erat,  nec  quod  cognoscere  pos¬ 
sent 

Solis  equi :  solitaque  jugum  gravitate  carebat. 
Utque  labant  curvae  justo  sine  pondere  naves, 
Perque  mare,  instabiles  nimis  levitate,  feruntur  ; 
Sic  onere  assueto  vacuos  dat  in  aera  saltus,  165 
Succutiturque  alte,  similisque  est  currus  inani. 
Quod  simul  ac  sensere,  ruunt,  tritumque  relin¬ 
quunt 

Quadrijugi  spatium,  nec,  quo  prius,  ordine  cur¬ 
runt. 

Ipse  pavet ;  nec  qua  commissas  flectat  habenas, 
N  ec  scit,  qua  sit  iter :  nec,  si  sciat,  imperet  illis. 
Tum  primum  radiis  gelidi  caluere  Triones,  1 7 1 
Et  vetito  frustra  tentarunt  aequore  tingi. 


Quaeque  polo  posita  est  glaciali  proxima  Serpens, 
Frigore  pigra  prius,  nec  formidabilis  ulli, 
Incaluit,  sumsitque  novas  fervoribus  iras.  175 
Te  quoque  turbatum  memorant  fugisse,  Boote, 
Quamvis  tardus  eras,  et  te  tua  plaustra  tenebant. 
Ut  vero  summo  despexit  ab  aethere  terras 
Infelix  Phaethon,  penitus  penitusque  jacentes  ; 
Palluit,  et  subito  genua  intremuere  timore  :  180 
Suntque  oculis  tenebrae  per  tantum  lumen  obortae. 
Et  jam  mallet  equos  nunquam  tetigisse  paternos: 
J amque  agnosse  genus  piget,  et  valuisse  rogando : 
Jam  Meropis  dici  cupiens  ;  ita  fertur,  ut  acta 
Praecipiti  pinus  Borea,  cui  victa  remisit  185 
Frena  suus  rector,  quam  Dis  votisque  reliquit. 
Quid  faciat  ?  multum  coeli  post  terga  relictum  : 
Ante  oculos  plus  est ;  animo  metitur  utrumque. 
Et  modo,  quos  illi  fato  contingere  non  est, 
Prospicit  occasus:  interdum  respicit  ortus.  190 
Quidque  agat  ignarus,  stupet :  et  nec  frena  re¬ 
mittit, 

Nec  retinere  valet :  nec  nomina  novit  equorum. 
Sparsa  quoque  in  vario  passim  miracula  coelo, 
Yastarumque  videt  trepidus  simulacra  ferarum. 
Est  locus,  in  geminos  ubi  brachia  concavat 
arcus  195 

Scorpios,  et  cauda  flexisque  utrimque  lacertis 
Porrigit  in  spatium  signorum  membra  duorum. 
Hunc  puer  ut  nigri  madidum  sudore  veneni 
Vulnera  curvata  minitantem  cuspide  vidit ; 
Mentis  inops,  gelida  formidine  lora  remisit.  200 
Quae  postquam  summum  tetigere  jacentia  ter¬ 
gum, 

Exspatiantur  equi :  nulloque  inhibente  per  auras 
Ignotae  regionis  eunt,  quaque  impetus  egit, 

Hac  sine  lege  ruunt:  altoque  sub  aethere  fixis 
Incursant  stellis,  rapiuntque  per  avia  currum. 
Et  modo  summa  petunt,  modo  per  decliva, 
viasque  206 

Praecipites  spatio  terrae  propiore  feruntur. 
Inferiusque  suis  fraternos  currere  Luna 
Admiratur  equos :  ambustaque  nubila  fumant. 
Corripitur  flammis,  ut  quaeque  altissima,  tellus, 
Fissaque  agit  rimas,  et  succis  aret  ademtis.  211 
Pabula  canescunt :  cum  frondibus  uritur  arbos  : 
Materiamque  suo  praebet  seges  arida  damno. 
Parva  queror;  magnae  pereunt  cum  moenibus 
urbes : 

Cumque  suis  totas  populis  incendia  gentes  215 
In  cinerem  vertunt.  Sylvae  cum  montibus  ardent : 
Ardet  Athos, Taurusque  Cilix,  et  Tmolus,  et  CEte : 
Et  nunc  sicca,  prius  celeberrima  fontibus,  Ide : 
Virgineusque  Helicon,  et  nondum  (E  agrius  Hae- 
mos.  219 

Ardet  in  immensum  geminatis  ignibus  iEtne : 
Parnassusque  biceps,  et  Eryx,  et  Cynthus,  et 
Othrys,  [que 

Et  tandem  Rhodope  nivibus  caritura,  Mimas- 
Dindymaque,  et  Mycale,  natusque  ad  sacra 
Cithaeron. 

Nec  prosunt  Scythiae  sua  frigora :  Caucasus  ardet, 
Ossaque  cum  Pindo,  major  que  ambobus  Olym¬ 
pus  :  225 

Aeriaeque  Alpes,  et  nubifer  Apenninus. 

Tunc  vero  Phaethon  cunctis  e  partibus  orbem 
Adspicit  accensum,  nec  tantos  sustinet  aestus  : 
Ferventesque  auras,  velut  e  fornace  profunda, 
Ore  trahit,  currusque  suos  candescere  sentit. 

Et  neque  jam  cineres  ejectatamque  favillam 
Ferre  potest:  calidoque  involvitur  undique  fuma 
Quoque  eat,  aut  ubi  sit,  picea  caligine  tectus, 

Nescit ;  et  arbitrio  volucrum  raptatur  equorum. 
Sanguine  tum  credunt  in  corpora  summa  vocato, 
iEthiopum  populos  nigrum  traxisse  colorem. 
Tum  facta  est  Libye,  raptis  humoribus  aestu, 
Arida:  tum  Nymphae  passis  fontesque,  lacusque 
Deflevere  comis.  Quaerit  Boeotia  Dircen, 
Argos  Amymonen,  Ephyre  Pirenidas  undas.  240 
Nec  sortita  loco  distantes  flumina  ripas 
Tuta  manent :  mediis  Tanais  fumavit  in  undis, 
Peneosque  senex,  Teuthranteusque  Caicus, 

Et  celer  Ismenos,  cum  Phocaico  Erymantho, 
Arsurusque  iterum  Xanthus,  flavusque  Lycor¬ 
mas, 

Quique  recurvatis  ludit  Maeandros  in  undis  : 
Mygdoniusque  Melas,  et  Taenarius  Eurotas.  247 
Arsit  et  Euphrates  Babylonius,  arsit  Orontes, 
Thermodonque  citus,  Gangesque,  et  Phasis,  et 
Ister. 

iEstuat  Alpheos  :  ripae  Spercheides  ardent :  250 
Quodque  suo  Tagus  amne  vehit,  fluit  ignibus 
aurum. 

Et,  quae  Maeonias  celebrarant  carmine  ripas, 
Flumineae  volucres  medio  caluere  Caystro. 

Nilus  in  extremum  fugit  perterritus  orbem, 
Occuluitque  caput,  quod  adhuc  latet.  Ostia 
septem  255 

Pulverulenta  vacant,  septem  sine  flumine  valles. 
Fors  eadem  Ismarios  Hebrum  cum  Strymone 
siccat, 

Hesperiosque  amnes,  Rhenum,  Rhodanumque, 
Padumque, 

Cuique  fuit  rerum  promissa  potentia,  Tibrin. 
Dissilit  omne  solum  ;  penetratque  in  Tartara 
rimis,  260 

Lumen,  et  infernum  terret  cum  conjuge  regem. 
Et  mare  contrahitur :  siccaeque  est  campus 
arenae, 

Quod  modo  pontus  erat :  quosque  altum  texerat 
aequor, 

Exsistunt  montes,  et  sparsas  Cycladas  augent. 
Ima  petunt  pisces :  nec  se  super  aequora  curvi 
Tollere  consuetas  audent  delphines  in  auras.  266 
Corpora  phocarum  summo  resupina  profundo 
Exanimata  jacent.  Ipsum  quoque  Nerea  fama  est, 
Doridaque,  et  natas,  tepidis  latuisse  sub  antris. 
Ter  Neptunus  aquis  cum  torvo  brachia  vultu 
Exserere  ausus  erat :  ter  non  tulit  aeris  aestus. 
Alma  tamen  Tellus,  ut  erat  circumdata  ponto, 
Inter  aquas  pelagi,  contractosque  undique  fontes, 
Qui  se  condiderant  in  opacae  viscera  matris  ; 
Sustulit  omniferos  collo  tenus  arida  vultus,  275 
Opposuitque  manum  fronti  :  magnoque  tremore 
Omnia  concutiens  paullum  subsedit,  et  infra, 
Quam  solet  esse,  fuit :  siccaque  ita  voce  locuta 
est : 

Si  placet  hoc,  meruique,  quid  o  tua  fulmina  ces¬ 
sant, 

Summe  deum  ?  liceat  periturae  viribus  ignis,  280 
Igne  perire  tuo,  clademque  auctore  levare. 

Vix  equidem  fauces  haec  ipsa  in  verba  resolvo  ; 
(Presserat  ora  vapor  ;)  tostos  en  adspice  crines, 
Inque  oculis  tantum,  tantum  super  ora  favilla;. 
Hosne  mihi  fructus,  hunc  fertilitatis  honorem 
Ofliciique  refers  ;  quod  adunci  vulnera  aratri, 
Rastrorumque  fero,  totoque  exerceor  anno  ?  287 
Quod  pecori  frondes,  alimentaque  mitia  fruges 
Humano  generi,  vobis  quod  thura  ministro  ? 

Sed  tamen  exitium  fac  me  meruisse :  quid  undse, 
Quid  meruit  frater  ?  cur  illi  tradita  sorte  291 
yEquora  decrescunt,  et  ab  aethere  longius  absunt  ?  | 


Quod  si  nec  fratris,  nec  te  mea  gratia  tangit ; 
At  coeli  miserere  tui.  Circumspice  utrumque  , 
Fumat  uterque  polus :  quos  si  vitiaverit  ignis, 
Atria  vestra  ruent.  Atlas  en  ipse  laborat,  296 
Vixque  suis  humeris  candentem  sustinet  axem. 
Si  freta,  si  terrae  pereunt,  si  regia  coeli ; 

In  chaos  antiquum  confundimur.  Eripe  flammis, 
Si  quid  adhuc  superest :  et  rerum  consule  summae. 
Dixerat  haec  Tellus :  neque  enim  tolerare  va¬ 
porem  301 

Ulterius  potuit,  nec  dicere  plura:  suumque 
Rettulit  os  in  se,  propioraque  manibus  antra. 

At  pater  omnipotens  superos  testatus,  et  ipsum, 
Qui  dederat  currus,  nisi  opem  ferat,  omnia  fato 
Interitura  gravi ;  summam  petit  arduus  arcem, 
Unde  solet  latis  nubes  inducere  terris  :  307 

Unde  movet  tonitrus,  vibrataque  fulmina  jactat. 
Sed  neque,  quas  posset  terris  inducere,  nubes 
Tunc  habuit,  nec,  quos  cmlo  dimitteret,  imbres. 
Intonat :  et  dextra  libratum  fulmen  ab  aure  311 
Misit  in  aurigam :  pariterque  animaque  rotisque 
Expulit,  et  saevis  compescuit  ignibus  ignes. 
Consternantur  equi,  et  saltu  in  contraria  facto 
Colla  jugo  excutiunt,  abruptaque  lora  relin¬ 
quunt.  315 

Illic  frena  jacent,  illic  temone  revulsus 
Axis  ;  in  hac  radii  fractarum  parte  rotarum  : 
Sparsaque  sunt  late  laceri  vestigia  currus. 

At  Phaethon,  rutilos  flamma  populante  capillos, 
Volvitur  in  praeceps,  longoque  per  aera  tractu 
Fertur ;  ut  interdum  de  coelo  stella  sereno,  321 
Etsi  non  cecidit,  potuit  cecidisse  videri. 

Quem  procul  a  patria  diverso  maximus  orbe 
Excipit  Eridanus,  spumantiaque  abluit  ora. 

Naides  Hesperiae  trifida  fumantia  flamma  325 
Corpora  dant  tumulo  :  signantque  hoc  carmine 
saxum : 

Hic  situs  est  Phaethon,  currus  auriga  pa¬ 
terni  : 

Quem  si  non  tenuit,  magnis  tamen  excidit 
ausis. 

Nam  pater  obductos,  luctu  miserabilis  aegro, 
Condiderat  vultus  :  et  si  modo  credimus,  unum 
Isse  diem  sine  Sole  ferunt:  incendia  lumen  331 
Praebebant ;  aliquisque  malo  fuit  usus  in  illo. 

At  Clymene  postquam  dixit,  quaecunque  fuerunt 
In  tantis  dicenda  malis  ;  lugubris  et  amens, 

Et  laniata  sinus  totum  percensuit  orbem  ;  335 

Exanimesque  artus  primo,  mox  ossa  requirens, 
Repperit  ossa  tamen  peregrina  condita  ripa, 
incubuitque  loco :  nomenque  in  marmore  lectum 
Perfudit  lacrymas,  et  aperto  pectore  fovit. 

Nec  minus  Heliades  fletus,  et  inania  morti  340 
Munera  dant  lacrymas,  et  caesae  pectora  palmis 
Non  auditorum  miseras  Phaeontha  querelas 
N  octe  dieque  vocant,  adsternunturque  sepulcro. 
Luna  quater  junctis  implerat  cornibus  orbem  : 
Illae  more  suo  (nam  morem  fecerat  usus)  345 
Plangorem  dederant.  E  quis  Phaethusa,  sororum 
Maxima,  cum  vellet  terrae  procumbere,  questa  est 
Diriguisse  pedes  :  ad  quam  conata  venire 
Candida  Lampetie,  subita  radice  retenta  est. 
Tertia,  cum  crinem  manibus  laniare  pararet, 
Avellit  frondes.  Haec  stipite  crura  teneri, 

Illa  dolet  fieri  longos  sua  brachia  ramos.  352 
Dumque  ea  mirantur,  complectitur  inguina  cor¬ 
tex  : 

Perque  gradus  uterum,  pectusque,  humerosque, 
manusque  [trem.  355 

Ambit :  et  exstabant  tantum  ora  vocantia  ma- 

Quid  faciat  mater?  nisi,  quo  trahat  impetus 
illam, 

Huc  eat,  atque  illuc?  et,  dum  licet,  oscula 
jungat  ? 

Non  satis  est ;  truncis  avellere  corpora  tentat, 

Et  teneros  manibus  ramos  abrumpere  :  at  inde 
Sanguineae  manant,  tanquam  de  vulnere,  guttae. 
Parce,  precor,  mater,  quaecunque  est  saucia, 
clamat:  361 

Parce, precor :  nostrum  laniatur  in  arbore  corpus. 
Jamque  vale.  Cortex  in  verba  novissima  venit. 

Inde  fluunt  lacrymae,  stillataque  sole  rigescunt 
De  ramis  electra  novis  :  quae  lucidus  amnis  365 
Excipit,  et  nuribus  mittit  gestanda  Latinis. 

Afluit  huic  monstro  proles  Stheneleia  Cycnus  ; 
Qui,  tibi  materno  quamvis  a  sanguine  junctus, 
Mente  tamen,  Phaethon,  propior  fuit.  Ille  relicto 
(Nam  Ligurum  populos, et  magnas  rexerat  urbes) 
Imperio  ripas  virides,  amnemque  querelis  371 
Eridanum  implerat,sylvamque  sororibus  auctam: 
Cum  vox  est  tenuata  viro :  canaeque  capillos 
Dissimulant  plumae,  collumque  a  pectore  longum 
Porrigitur,  digitosque  ligat  junctura  rubentes  : 
Penna  latus  vestit :  tenet  os  sine  acumine  ros¬ 
trum.  376 

Fit  nova  Cycnus  avis  ;  nec  se  coeloque  Jovique 
Credit,  ut  injuste  missi  memor  ignis  ab  illo. 
Stagna  petit,  patulosque  lacus :  ignemque  per¬ 
osus, 

Quae  colat,  elegit  contraria  flumina  flammis.  380 
Squalidus  interea  genitor  Phaethontis,  et  ex¬ 
pers 

Ipse  sui  decoris,  qualis,  cum  deficit  orbem, 

Esse  solet :  lucemque  xlit,  seque  ipse,  diemque  : 
Datque  animum  in  luctus;  et  luctibus  adjicit 
iram  : 

Officiumque  negat  mundo.  Satis,  inquit,  ab  aevi 
Sors  mea  principiis  fuit  irrequieta  :  pigetque  386 
Actorum  sine  fine  mihi,  sine  honore,  laborum. 
Quilibet  alter  agat  portantes  lumina  currus. 

Si  nemo  est,  omnesque  dei  non  posse  fatentur  ; 
Ipse  agat :  ut  saltem,  dum  nostras  tentat  habenas, 
Orbatura  patres  aliquando  fulmina  ponat.  391 
Tum  sciet,  ignipedum  vires  expertus  equorum, 
Non  meruisse  necem,  qui  non  bene  rexerit  illos. 
Talia  dicentem  circumstant  omnia  Solem 
Numina:  neve  velit  tenebras  inducere  rebus, 
Supplice  voce  rogant.  Missos  quoque  Jupiter 
ignes 

Excusat,  precibusque  minas  regaliter  addit. 
Colligit  amentes,  et  adhuc  terrore  paventes, 
Phoebus  equos,  stimuloque  domans  et  verbere 
saevit : 

Saevit  enim,  natumque  objectat,  et  imputat  illis. 

At  pater  omnipotens  ingentia  moenia  coeli  401 
Circuit,  et,  ne  quid  labefactum  viribus  ignis 
Corruat,  explorat.  Quae  postquam  firma,  suique 
Roboris  esse  videt ;  terras,  hominumque  labores 
Perspicit.  Arcadiae  tamen  est  impensior  illi  405 
Cura  suae  :  fontesque,  et  nondum  audentia  labi 
Flumina  restituit ;  dat  terrae  gramina,  frondes 
Arboribus,  laesasque  jubet  revirescere  sylvas. 
Dumredit,  itque  frequens ;  in  virgine  Nonacrina  < 
Haesit,  et  accepti  caluere  sub  ossibus  ignes.  410  ! 

Non  erat  hujus  opus  lanam  mollire  trahendo. 

Nec  positu  variare  comas.  Ubi  fibula  vestem, 
Vitta  coercuerat  neglectos  alba  capillos, 

Et  modo  laeve  manu  jaculum,  modo  sumserat  < 
arcum ; 

Miles  erat  Phoebes :  nec  Maenalon  attigit  ulla 


s  Gratior  hac  Triviae.  Sed  nulla  potentia  longa 
est.  416 

i  Ulterius  medio  spatium  Sol  altus  habebat, 

Cum  subit  illa  nemus,  quod  nulla  ceciderat  aetas. 
Exuit  hic  humero  pharetram,  lentosque  retendit 
Arcus,  inque  solo,  quod  texerat  herba,  jacebat : 
Et  pictam  posita  pharetram  cervice  premebat. 
Jupiter  ut  vidit  fessam,  et  custode  vacantem  ; 
Hoc  certe  conjux  furtum  mea  nesciet,  inquit : 
Aut  si  rescierit ;  sunt  o,  sunt  jurgia  tanti.  424 
Protinus  induitur  faciem  cultumque  Dianae  : 

'  Atque  ait,  O  comitum,  virgo,  pars  una  mearum, 
In  quibus  es  venata  jugis  ?  De  cespite  virgo 
Se  levat :  et,  Salve  numen,  me  judice,  dixit, 
Audiat  ipse  licet,  majus  Jove.  Ridet,  et  audit ; 
Et  sibi  praeferri  se  gaudet,  et  oscula  jungit,  430 
Nec  moderata  satis,  nec  sic  a  virgine  danda. 
Qua  venata  foret  sylva  narrare  parantem 
Impedit  amplexu :  nec  se  sine  crimine  prodit. 
Illa  quidem  contra, quantum  modo  fcemina  possit, 
(Adspiceres  utinam,  Saturnia,  mitior  esses  ! )  435 
Illa  quidem  pugnat :  sed  quae  superare  puella, 
Quisve  Jovem  poterat  ?  superum  petit  aethera 
vietv/r 

Jupiter :  huic  odio  nemus  est,  et  conscia  sylva. 
Unde  pedem  referens,  paene  est  oblita  phare¬ 
tram  439 

Tollere  cum  telis,  et,  quem  suspenderat,  arcum. 

Ecce  suo  comitata  choro  Dictynna  per  altum 
Maenalon  ingrediens,  et  caede  superba  ferarum, 
Adspicit  hanc,  visamque  vocat :  clamata  refugit ; 
Et  timuit  primo,  ne  Jupiter  esset  in  illa. 

Sed  postquam  pariter  Nymphas  incedere  vidit, 
Sensit  abesse  dolos,  numerumque  accessit  ad 
harum.  446 

Heu  quam  difficile  est,  crimen  non  prodere 
vultu ! 

Vix  oculos  attollit  humo :  nec,  ut  ante  solebat, 
Juncta  deae  lateri,  nec  toto  est  agmine  prima: 
Sed  silet ;  et  laesi  dat  signa  rubore  pudoris.  450 
Et,  nisi  quod  virgo  est,  poterat  sentire  Diaria 
Mille  notis  culpam.  Nymphae  sensisse  feruntur. 
Orbe  resurgebant  Lunaria  cornua  nono  ; 

Cum  dea  venatrix,  fraternis  languida  flammis, 
Nacta  nemus  gelidum,  de  quo  cum  murmure 
labens  455 

Ibat,  et  attritas  versabat  rivus  arenas. 

Ut  loca  laudavit,  summas  pede  contigit  undas. 
His  quoque  laudatis,  Procul  est,  ait,  arbiter 
omnis : 

Nuda  superfusis  tingamus  corpora  lymphis. 
Parrhasis  erubuit.  Cunctae  velamina  ponunt : 
Una  moras  quaerit :  dubitanti  vestis  ademta  est : 
Qua  posita  nudo  patuit  cum  corpore  crimen. 
Attonitae,  manibusque  uterum  celare  volenti, 

I  procul  hinc,  dixit,  nec  sacros  pollue  fontes, 
Cynthia,  deque  suo  jussit  secedere  coetu.  465 
Senserat  hoc  olim  magni  matrona  Tonantis, 
Distuleratque  graves  in  idonea  tempora  poenas. 
Causa  morae  nulla  est :  et  jam  puer  Arcas  (id 
ipsum 

Indoluit  Juno)  fuerat  de  pellice  natus. 

Quo  simul  obvertit  saevam  cum  lumine  mentem  ; 
Scilicet  hoc  unum  restabat,  adultera,  dixit,  47 1 
Ut  fecunda  fores,  fieretque  injuria  partu 
Nota,  Jo visque  mei  testatum  dedecus  esset. 

Haud  impune  feres :  adimam  tibi  nempe  figuram, 
Qua  tibi,  quaque  places  nostro,  importuna, 
marito.  475 

Dixit :  et  adversa  prensis  a  fronte  capillis 

Stravit  humi  pronam.  Tendebat  brachia  sup¬ 
plex  : 

Brachia  coeperunt  nigris  horrescere  villis, 
Carvarique  manus, et  aduncos  crescere  in  ungues, 
Officioque  pedum  fungi :  laudataque  quondam 
Ora  Jovi  lato  fieri  deformia  rictu.  481 

N  eve  preces  animos  et  verba  potentia  flectant, 
Posse  loqui  eripitur :  vox  iracunda,  minaxque, 
Plenaque  terroris  rauco  de  gutture  fertur. 

Mens  antiqua  tamen  facta  quoque  mansit  in 
ursa :  485 

Assiduoque  suos  gemitu  testata  dolores, 
Qualescunque  manus  ad  coelum  et  sidera  tollit ; 
Ingratumque  Jovem,  nequeat  cum  dicere,  sentit. 
Ah  quoties,  sola  non  ausa  quiescere  sylva, 

Ante  domum,  quondamque  suis  erravit  in  agris  ! 
Ah  quoties  per  saxa  canum  latratibus  acta  est, 
Venatrixque  metu  venantum  territa  fugit !  492 
Saepe  feris  latuit  visis,  oblita  quid  esset, 
Ursaque  conspectos  in  montibus  horruit  ursos : 
Pertimuitque  lupos,  quamvis  pater  esset  in  illis. 

Ecce  Lycaoniae  proles  ignara  parentis  496 
Arcas  adest,  ter  quinque  fere  natalibus  actis. 
Dumque  feras  sequitur,  dum  saltus  eligit  aptos, 
Nexilibusque  plagis  sylvas  Erymanthidas  ambit ; 
Incidit  in  matrem  :  quae  restitit  Arcade  viso, 

Et  cognoscenti  similis  fuit.  Ille  refugit,  501 
Immotosque  oculos  in  se  sine  fine  tenentem 
Nescius  extimuit:  propiusque  accedere  aventi 
Vulnifico  fuerat  fixurus  pectora  telo. 

Arcuit  Omnipotens:  pariterque  ipsosque  nefas¬ 
que  505 

Sustulit,  et  celeri  raptos  per  inania  vento 
Imposuit  coelo,  vicinaque  sidera  fecit. 

Intumuit  Juno,  postquam  inter  sidera  pellex 
Fulsit :  et  ad  canam  descendit  in  aequora  Tethyn, 
Oceanumque  senem,  quorum  reverentia  movit 
Saepe  deos  :  causamque  viae  scitantibus  infit : 
Quaeritis,  aetheriis  quare  regina  deorum  512 
Sedibus  huc  adsim  ?  pro  me  tenet  altera  coelum. 
Mentiar,  obscurum  nisi  nox  cum  fecerit  orbem, 
Nuper  honoratas  summo,  mea  vulnera,  ccelo  515 
Videritis  stellas  illic,  ubi  circulus  axem 
Ultimus  extremum,  spatioque  brevissimus,  am¬ 
bit. 

Est  vero,  cur  quis  Junonem  laedere  nolit, 
Offensamque  tremat,  quae  prosim  sola  nocendo  ? 
En  ego  quantum  egi !  quam  vasta  potentia 
nostra  est !  520 

Esse  hominem  vetui:  facta  est  dea.  Sic  ego 
poenas 

Sontibus  impono  :  sic  est  mea  magna  potestas. 
Vindicet  antiquam  faciem,  vultusque  ferinos 
Detrahat,  Argolica  quod  et  ante  Phoronide  fecit. 
Cur  non  et  pulsa  ducat  Junone,  meoque  525 
Collocet  in  thalamo,  socerumque  Lycaona  su¬ 
mat  ? 

it  vos  si  laesae  contemtus  tangit  alumnae, 
Gurgite  caeruleo  septem  prohibete  triones, 
Sideraque  in  coelo  stupri  mercede  recepta 
Pellite,  ne  puro  tingatur  in  aequore  pellex.  530 
Di  maris  annuerant.  Habili  Saturnia  curru 
Ingreditur  liquidum  pavonibus  aera  pictis : 

Tam  nuper  pictis  caeso  pavonibus  Argo, 

Quam  tu  nuper  eras,  cum  candidus  ante  fuisses, 
Corve  loquax,  subito  nigrantes  versus  in  alas. 
Nam  fuit  haec  quondam  niveis  argentea  pennis 
Ales,  ut  aequaret  totas  sine  labe  columbas: 

Nec  servaturis  vigili  Capitolia  voce 
Cederet  anseribus,  nec  amanti  flumina  cycno. 


Lingua  fuit  damno :  lingua  faciente  loquaci, 

Cui  color  albus  erat,  nunc  est  contrarius  albo. 
Pulchrior  in  tota,  quam  Larissaea  Coronis, 

Non  fuit  Haemonia.  Placuit  tibi,  Delphice, certo, 
Dum  vel  casta  fuit,  vel  inobservata:  sed  ales 
Sensit  adulterium  Phoebeius  :  utque  latentem 
Detegeret  culpam  non  exorabilis  index,  546 

Ad  dominum  tendebat  iter  :  quem  garrula  motig 
Consequitur  pennis,  scitetur  ut  omnia,  cornix. 
Auditaque  viae  causa,  Non  utile  carpis, 

Inquit,  iter:  ne  sperne  meae  praesagia  linguae. 
Quid  fuerim,  quid  simque,  vide ;  meritumque 
require:  551 

Invenies  nocuisse  fidem.  Nam  tempore  quodam 
Pallas  Erichthonium, prolem  sine  matre  creatam, 
Clauserat  Actaeo  texta  de  vimine  cista : 
Virginibusque  tribus,  gemino  de  Cecrope  natis, 
Hanc  legem  dederat,  sua  ne  secreta  viderent. 
Abdita  fronde  levi  densa  speculabar  ab  ulmo, 
Quid  facerent.  Commissa  duae  sine  fraude 
tuentur, 

Pandrosos  atque  Herse  :  timidas  vocat  una  so¬ 
rores 

Aglauros,  nodosque  manu  diducit :  at  intus  560 
Infantemque  vident,  apporrectumque  draconem. 
Acta  deae  refero  :  pro  quo  mihi  gratia  talis 
Redditur,  ut  dicar  tutela  pulsa  Minervae, 

Et  ponar  post  noctis  avem.  Mea  poena  volucres 
Admonuisse  potest,  ne  voce  pericula  quaerant. 
At,  puto,  non  ultro,  nec  quicquam  tale  rogantem 
Me  petiit.  Ipsa  licet  hoc  a  Pallade  quaeras  : 
Quamvis  irata  est,  non  hoc  irata  negabit. 

Nam  me  Phocaica  clarus  tellure  Coroneus,  569 
N  ota  loquor,  genuit,  fueramque  ego  regia  virgo : 
Divitibusque  procis  (ne  me  contemne)  petebar. 
Forma  mihi  nocuit :  nam  cum  per  littora  lentis 
Passibus,  ut  soleo,  summa  spatiarer  arena,  573 
Vidit,  et  incaluit  pelagi  deus  :  utque  precando 
Tempora  cum  blandis  consumsit  inania  verbis; 
Vim  parat,  et  sequitur.  Fugio,  densumque  re¬ 
linquo  576 

Littus,  et  in  molli  nequicquam  lassor  arena. 
Inde  deos,  hominesque  voco :  nec  contigit  ullum 
Vox  mea  mortalem.  Mota  est  pro  virgine  virgo, 
Auxiliumque  tulit.  Tendebam  brachia  ccelo :  580 
Brachia  coeperunt  levibus  nigrescere  pennis. 
Rejicere  ex  humeris  vestem  molibar  ;  at  illa 
Pluma  erat,  inque  cutem  radices  egerat  imas. 
Plangere  nuda  meis  conabar  pectora  palmis  : 
Sed  neque  jam  palmas,  nec  pectora  nuda  gere¬ 
bam.  585 

Currebam :  nec,  ut  ante,  pedes  retinebat  arena, 
Sed  summa  tollebar  humo :  mox  acta  per  auras 
Evehor,  et  data  sum  comes  inculpata  Minervae. 
Quid  tamen  hoc  prodest,  si  diro  facta  volucris 
Crimine  Nyctimene  nostro  successit  honori  ?  590 
An,  quae  per  totam  res  est  notissima  Lesbon, 
Non  audita  tibi  est,  patrium  temerasse  cubile 
Nyctimenen  ?  avis  illa  quidem,  sed  conscia 
culpae  [rem 

Conspectum  lucemque  fugit,  tenebrisque  pudo- 
Celat,  et  a  cunctis  expellitur  aethere  toto.  595 
Talia  dicenti,  Tibi,  ait,  revocamina,  corvus, 
Sint  precor  ista  malo ;  nos  vanum  spernimus 
omen. 

Nec  coeptum  dimittit  iter ;  dominoque  jacentem 
Cum  juvene  Haemonio  vidisse  Coronida  narrat. 
Laurea  delapsa  est,  audito  crimine,  amanti:  600 
Et  pariter  vultusque  deo,  plectrumque,  colorque 
Excidit.  Utque  animus  tumida  fervebat  ab  ira 

Arma  assueta  rapit ;  flexumque  a  cornibus  arcum 
Tendit :  et  illa  suo  toties  cum  pectore  juncta 
Indevitato  trajecit  pectora  telo.  605 

Icta  dedit  gemitum,  tractoque  a  vulnere  ferro, 
Candida  puniceo  perfudit  membra  cruore : 

Et  dixit,  Potui  poenas  tibi,  Phoebe,  dedisse  ; 

Sed  peperisse  prius :  duo  nunc  moriemur  in  una. 
Hactenus ;  et  pariter  vitam  cum  sanguine  fudit. 
Corpus  inane  animae  frigus  letale  secutum  est. 

Poenitet  heu  sero  poenae  crudelis  amantem  : 
Seque,  quod  audierit,  quod  sic  exarserit,  odit : 
Odit  avem,  per  quam  crimen  causamque  dolendi 
Scire  coactus  erat:  nervumque,  arcum  que,  ma¬ 
numque  615 

Odit,  cumque  manu,  temeraria  tela,  sagittas. 
Collapsamque  fovet :  seraque  ope  vincere  fata 
Nititur,  et  medicas  exercet  inaniter  artes. 

Quae  postquam  frustra  tentata,  rogumque  parari 
Sensit,  et  arsuros  supremis  ignibus  artus ;  620 

Tum  vero  gemitus  (neque  enim  coelestia  tingi 
Ora  licet  lacrymis)  alto  de  corde  petitos 
Edidit,  haud  aliter,  quam  cum,  spectante  ju¬ 
venca, 

Lactentis  vituli,  dextra  libratus  ab  aure, 
Tempora  discussit  claro  cava  malleus  ictu.  625 
Ut  tamen  ingratos  in  pectora  fudit  odores, 

Et  dedit  amplexus,  injustaque  justa  peregit: 
Non  tulit  in  cineres  labi  sua  Phoebus  eosdem 
Semina :  sed  natum  flammis  uteroque  parentis 
Eripuit,  geminique  tulit  Chironis  in  antrum.  630 
Sperantemque  sibi  non  falsae  praemia  linguae 
Inter  aves  albas  vetuit  considere  corvum. 

Semifer  interea  divinae  stirpis  alumno 
I.aetus  erat,  mixtoque  oneri  gaudebat  honore. 
Ecce  venit  rutilis  humeros  protecta  capillis  635 
Filia  Centauri :  quam  quondam  Nympha  Cha¬ 
riclo, 

Fluminis  in  rapidi  ripis  enixa,  vocavit 
Ocyrhoen.  Non  haec  artes  contenta  paternas 
Edidicisse  fuit :  fatorum  arcana  canebat. 

Ergo  ubi  fatidicos  concepit  mente  furores,  640 
Incaluitque  deo,  quem  clausum  pectore  habebat ; 
Adspicit  infantem,  Totique  salutifer  orbi 
Cresce  puer,  dixit :  tibi  se  mortalia  saepe 
Corpora  debebunt :  animas  tibi  reddere  ademtas 
Fas  erit:  idque  semel  dis  indignantibus  ausus, 
Posse  dare  hoc  iterum  flamma  prohibere  avita : 
Eque  deo  corpus  fies  exsangue  :  deusque, 

Qui  modo  corpus  eras :  et  bis  tua  fata  novabis. 
Tu  quoque,  care  pater,  non  jam  mortalis,  et  as  vis 
Omnibus  ut  maneas,  nascendi  lege  creatus  ;  650 
Posse  mori  cupies  tum,  cum  cruciabere  dirae 
Sanguine  serpentis,  per  saucia  membra  recepto : 
Teque  ex  aeterno  patientem  numina  mortis 
Efficient,  triplicesque  deae  tua  fila  resolvent. 
Restabat  fatis  aliquid  :  suspirat  ab  imis  655 
Pectoribus,  lacrymaeque  genis  labuntur  obortae  : 
Atque  ita,  Praevertunt,  inquit,  me  fata,  vetorque 
Plura  loqui ;  vocisque  meae  praecluditur  usus. 
Non  fuerant  artes  tanti,  quae  numinis  iram 
Contraxere  mihi ;  mallem  nescisse  futura.  660 
Jam  mihi  subduci  facies  humana  videtur : 

Jam  cibus  herba  placet:  jam  latis  currere  cam¬ 
pis 

Impetus  est :  in  equam,  cognataque  corpora 
vertor. 

Tota  tamen  quare  ?  pater  est  mihi  nempe  bi¬ 
formis. 

Talia  dicenti  pars  est  extrema  querelae  665  I 
Intellecta  parum,  confusaque  verba  fuere, 


Mox  nec  verba  quidem,  nec  equae  sonus  ille 
videtur, 

Sed  simulantis  equam:  parvoque  in  tempore 
cortos 

Edidit  hinnitus  :  et  brachia  movit  in  herbas. 
Tum  digiti  coeunt,  et  quinos  alligat  ungues  670 
Perpetuo  cornu  levis  ungula :  crescit  et  oris, 

Et  colli  spatium:  longae  pars  maxima  pallae 
Cauda  fit.  Utque  vagi  crines  per  colla  jacebant, 
In  dextras  abiere  jubas:  pariterque  novata  est 
Et  vox,  et  facies:  nomen  quoque  monstra  de¬ 
dere.  675 

Flebat,  opemque  tuam  frustra  Philyreius  he¬ 
ros, 

Delphice,  poscebat ;  nam  nec  rescindere  magni 
Jussa  Jovis  poteras  :  nec,  si  rescindere  posses, 
Tunc  aderas.  Elin  Messaniaque  arva  colebas. 
Illud  erat  tempus,  quo  te  pastoria  pellis  680 

Texit,  onusque  fuit  dextrae  sylvestris  oliva ; 
Alterius,  dispar  septenis  fistula  cannis. 

Dumque  amor  est  curse,  dum  te  tua  fistula  mul 
cet ; 

Incustoditae  Pylios  memorantur  in  agros 
Processisse  boves.  Videt-  has  Atlantide  Maia 
Natus ;  et  arte  sua  sylvis  occultat  abactas.  686 
Senserat  hoc  furtum  nemo,  nisi  notus  in  illo 
Rure  senex ;  Battum  vicinia  tota  vocabant. 
Divitis  hic  saltus  herbosaque  pascua  Nelei, 
Nobiliumque  greges  custos  servabat  equarum. 
Hunc  timuit,  blandaque  manu  seduxit :  et  illi, 
Quisquis  es,  hospes,  ait,  si  forte  armenta  requiret 
11  a? e  aliquis,  vidisse  nega :  neu  gratia  facto  693 
Nulla  rependatur,  nitidam  cape  praemia  vaccam. 
Et  dedit.  Accepta  voces  has  reddidit  hospes : 
Tutus  eas  ;  lapis  iste  prius  tua  furta  loquatur : 
Et  lapidem  ostendit.  Simulat  Jove  natus  abire. 
Mox  redit:  et,  versa  pariter  cum  voce  figura, 
Rustice,  vidisti  si  quas  hoc  limite,  dixit,  699 
Ire  boves,  fer  opem ;  furtoque  silentia  deme 
Juncta  suo  pretium  dabitur  tibi  foemina  tauro. 
At  senior,  postquam  merces  geminata,  Sub  illi* 
Montibus,  inquit,  erunt :  et  erant  sub  montibus 
illis. 

Risit  Atlantiades  :  et,  Me  mihi,  perfide,  prodis  ? 
Me  mihi  prodis  ?  ait :  perjuraque  pectora  vertit 
In  durum  silicem  ;  qui  nunc  quoque  dicitur  In¬ 
dex  :  706 

Inque  nihil  merito  vetus  est  infamia  saxo. 

Hinc  se  sustulerat  paribus  Caducifer  alis: 
Munychiosque  volans  agros,  gratamque  Minervae 
Despectabat  humum,  cultique  arbusta  Lycei. 

Illa  forte  die  castae  de  more  puellae  711 

Vertice  supposito  festas  in  Palladis  arces 
Pura  coronatis  portabant  sacra  canistris. 

Inde  revertentes  deus  adspicit  ales  :  iterque 
Non  agit  in  rectum,  sed  in  orbem  curvat  eun 
dem.  715 

Ut  volueris  visis  rapidissima  miluus  extis, 

Dum  timet,  et  densi  circumstant  sacra  ministri, 
Flectitur  in  gyrum  ;  nec  longius  audet  abire : 
Spemque  suam  motis  avidus  circumvolat  alis : 

Sic  super  Actaeas  agilis  Cyllenius  arces  720 
Inclinat  cursus,  et  easdem  circinat  auras. 

Quanto  splendidior,  quam  caetera  sidera,  fulget 
Lucifer  :  et  quanto  te,  Lucifer,  aurea  Phoebe  ; 
Tanto  virginibus  prsestantior  omnibus  Herse 
Ibat:  eratque  decus  pompae,  comitumque  sua¬ 
rum.  725 

Obstupuit  forma  Jove  natus :  et  aethere  pendens 
Non  secus  exarsit,  quam  cum  Balearica  plumbum 

Fu  uda  jacit;  volat  illud,  et  incandescit  eundo  : 
Et  quos  non  habuit,  sub  nubibus  invenit,  ignes. 
Vertit  iter,  coeloque  petit  diversa  relicto :  730 

N  ec  se  dissimulat :  tanta  est  fiducia  formae. 

Quae  quanquam  justa  est ;  cura  tamen  adjuvat 
illam  : 

Permulcetque  comas,  chlamydemque,  ut  pendeat 
apte, 

Collocat :  ut  limbus,  totumque  appareat  aurum : 
Ut  teres  in  dextra,  qua  somnos  ducit,  et  arcet, 
Virga  sit:  ut  tersis  niteant  talaria  plantis.  736 
Pars  secreta  domus  ebore  et  testudine  cultos 
Tres  habuit  thalamos :  quorum  tu,  Pandrose, 
dextrum, 

Aglauros  laevum,  medium  possederat  Herse. 
Quas  tenuit  laevum,  venientem  prima  notavit 
Mercurium  :  nomenque  dei  scitarier  ausa  est, 
Et  causam  adventus.  Cui  sic  respondit  Atlantis 
Pleionesque  nepos:  Ego  sum,  qui  jussa  per  auras 
Verba  patris  porto  :  pater  est  mihi  Jupiter  ipse, 
N  ec  fingam  causas  :  tu  tantum  fida  sorori  7  45 
Esse  velis,  prolisque  meae  matertera  dici. 

Herse  causa  viae  ;  faveas  oramus  amanti. 
Adspicit  hunc  oculis  isdem,  quibus  abdita  nuper 
Viderat  Aglauros  flavae  secreta  Minervae  : 
Proque  ministerio  magni  sibi  ponderis  aurum 
Postulat :  interea  tectis  excedere  cogit. 

Vertit  ad  hanc  torvi  dea  bellica  luminis  orbem, 
Et  tanto  penitus  traxit  suspiria  motu,  753 
Ut  pariter  pectus,  positamque  in  pectore  forti 
.ASgida  concuteret.  Subit,  hanc  arcana  profana 
Detexisse  manu  tum,  cum  sine  matre  creatam 
Lemnicolae  stirpem  contra  data  foedera  vidit : 

Et  gratamque  deo  fore  jam,  gratamque  sorori, 
Et  ditem  sumto,  quod  avara  poposcerit,  auro. 
Protinus  Invidiae,  nigro  squalentia  tabo,  760 
Tecta  petit.  Domus  est  imis  in  vallibus  antri 
Abdita,  sole  carens,  non  ulli  pervia  vento  ; 
Tristis,  et  ignavi  plenissima  frigoris  ;  et  quae 
Igne  vacet  semper,  caligine  semper  abundet. 
Huc  ubi  pervenit  belli  metuenda  virago  :  [tectis 
Constitit  ante  domum  ;  neque  enim  succedere 
Fas  habet:  et  postes  extrema  cuspide  pulsat. 
Concussae  patuere  fores.  Videt  intus  edentem 
Vipereas  carnes,  vitiorum  alimenta  suorum, 
Invidiam :  visaque  oculos  avertit :  at  illa  770 
Surgit  humo  pigre,  semesarumque  relinquit 
Corpora  serpentum,  passuque  incedit  inerti. 
Utque  deam  vidit,  formaque  armisque  decoram, 
Ingemuit,  vultumque  ima  ad  suspiria  duxit. 
Pallor  in  ore  sedet :  macies  in  corpore  toto :  775 
Nusquam  recta  acies  :  livent  rubigine  dentes : 
Pectora  felle  virent :  lingua  est  suffusa  veneno. 
Risus  abest ;  nisi  quem  visi  movere  dolores. 

Nec  fruitur  somno,  vigilacibus  excita  curis : 

Sed  videt  ingratos,  intabescitque  videndo,  780 
Successus  hominum :  carpitque  et  carpitur  una : 
Suppliciumque  suum  est.  Quamvis  tamen  oderat 
illam, 

Talibus  affata  est  breviter  Tritonia  dictis : 

Infice  tabe  tua  natarum  Cecropis  unam : 

Sic  opus  est.  Aglauros  ea  est.  Haud  plura  locuta 
Fugit,  et  impressa  tellurem  reppulit  hasta.  786 
Illa,  deam  obliquo  fugientem  lumine  cernens, 
Murmura  parva  dedit,  successurumque  Minervae 
Indoluit :  baculumque  capit,  quod  spinea  totum 
Vincula  cingebant:  adopertaque  nubibus  atris, 
Quacunque  ingreditur,  florentia  proterit  arva, 
Exuritque  herbas,  et  summa  cacumina  carpit : 

A  filat  iique  suo  populos,  urbesque.  domosque 


Polluit :  et  tandem  Tritonida  conspicit  arcem, 
Ingeniis,  opibusque,  et  festa  pace  virentem :  [nit, 
Vixque  tenet  lacrymas ;  quia  nil  lacrymabile  cer- 
Sed  postquam  thalamos  intravit  Cecrope  natae, 
Jussa  facit:  pectusque  manu  ferrugine  tincta 
Tangit,  et  hamatis  praecordia  sentibus  implet : 
Inspiratque  nocens  virus  ;  piceumque  per  ossa 
Dissipat,  et  medio  spargit  pulmone  venenum. 
Neve  mali  spatium  causae  per  latius  errent,  802 
Germanam  ante  oculos,  fortunatumque  sororis 
Conjugium,  pulchraque  deum  sub  imagine  ponit : 
Cunctaque  magna  facit :  quibus  irritata,  dolore 
Cecropis  occulto  mordetur  ;  et  anxia  nocte, 
Anxia  luce  gemit ;  lentaque  miserrima  tabe 
Liquitur,  ut  glacies  incerto  saucia  sole : 
Felicisque  bonis  non  secius  uritur  Herses,  809 
Quam  cum  spinosis  ignis  supponitur  herbis, 
Quae  neque  dant  flammas,  lenique  vapore  cre¬ 
mantur. 

Saepe  mori  voluit,  ne  quicquam  tale  videret : 
Saepe,  velut  crimen,  rigido  narrare  parenti. 
Denique  in  adverso  venientem  limine  sedit  814 
Exclusura  deum.  Cui  blandimenta,  precesque, 
Verbaque  jactanti  mitissima,  Desine,  dixit: 
Hinc  ego  me  non  sum  nisi  te  motura  repulso. 
Stemus,  ait,  pacto,  velox  Cyllenius,  isto : 

Caelat  asque  fores  virga  patefecit.  At  illi  819 
Surgere  conanti  partes,  quaseunque  sedendo 
Flectimus,  ignava  nequeunt  gravitate  moveri. 
Illa  quidem  recto  pugnat  se  attollere  trunco  : 
Sed  genuum  junctura  riget,  frigusque  per  artus 
Labitur,  et  pallent  amisso  sanguine  venae.  824 
Utque  malum  late  solet  immedicabile  cancer 
Serpere,  et  illaesas  vitiatis  addere  partes  ; 

Sic  letalis  hiems  paullatim  in  pectora  venit, 
Vitalesque  vias,  et  respiramina  clausit. 

Nec  conata  loqui  est ;  nec,  si  conata  fuisset, 
Vocis  haberet  iter.  Saxum  jam  colla  tenebat, 
Oraque  duruerant:  signumque  exsangue  sedebat. 
Nec  lapis  albus  erat:  sua  mens  infecerat  illam. 

Hac  ubi  verborun  poenas  mentisque  profanae 
Cepit  Atlantiades  ;  dictas  a  Pallade  terras 
Linquit,  et  ingreditur  jactatis  aethera  pennis. 
Sevocat  hunc  genitor ;  nec  causam  fassus  amoris, 
Fide  minister,  ait,  jussorum,  nate,  meorum, 
Pelle  moram,  solitoque  celer  delabere  cursu : 
Quasque  tuam  matrem  tellus  a  parte  sinistra 
Suspicit,  (indigenae  Sidonida  nomine  dicunt,) 
Hanc  pete  :  quodque  procul  montano  gramine 
pasci  841 

Armentum  regale  vides,  ad  littora  verte. 

Dixit :  et  expulsi  jamdudum  monte  juvenci 
Littora  jussa  petunt :  ubi  magni  filia  regis 
Ludere,  virginibus  Tyriis  comitata,  solebat.  845 
Non  bene  conveniunt,  nec  in  una  sede  morantur 
Majestas  et  amor.  Sceptri  gravitate  relicta, 

Ille  pater  rectorque  deum,  cui  dextra  trisulcis 
Ignibus  armata  est,  qui  nutu  concutit  orbem, 
rnduitur  tauri  faciem  :  mixtusque  juvencis  850 
Mugit,  et  in  teneris  formosus  obambulat  herbis. 
Quippe  color  nivis  est,  quam  nec  vestigia  duri 
Calcavere  pedis,  nec  solvit  aquaticus  Auster. 
Colla  toris  exstant :  armis  palearia  pendent : 
Cornua  parva  quidem,  sed  quae  contendere  possis 
Facta  manu,  puraque  magis  perlucida  gemma. 
Nullae  in  fronte  minae,  nec  formidabile  lumen: 
Pacem  vultus  habet.  Miratur  Agenore  nata, 
Quod  tam  formosus,  quod  proelia  pulla  minetur. 
Sed,  quamvis  mitem,  metuit  contingere  primo: 
Mox  adit :  et  flores  ad  candida  porrigit  ora. 

Gaudet  amans ;  et,  dum  veniat  sperata  voluptas, 
Oscula  dat  manibus:  vix,  ah!  vix,  csetera  dif- 

Etnunc  alludit,  viridique  exsultat  in  herba : 
Nufic  latus  in  fulvis  niveum  deponit  arenis.  865 
Paullatimque  metu  demto,  modo  pectora  praebet 
Virginea  plaudenda  manu  ;  modo  cornua  sertis 
Impedienda  novis.  Ausa  est  quoque  regia  virgo, 


Nescia  quem  premeret,  tergo  considere  tauri. 
Cum  deusa  terra,  siccoque  a  littore,  sensim  870 
Falsa  pedum  primis  vestigia  ponit  in  undis. 
Inde  abit  ulterius,  mediique  per  aequora  conti 
Fert  praedam.  Pavet  haec,  littusque  ablata  re¬ 
lictum 

Respicit,  et  dextra  cornum  tenet;  altera  dorso- 
Imposita  est :  tremulae  sinuantur  flamine  vestes. 


LIBER  TERTIUS. 


Jamque  deus,  posita  fallacis  imagine  tauri, 

Se  confessus  erat ;  Dictaeaque  rura  tenebat : 
Cum  pater  ignarus  Cadmo  perquirere  raptam 
Imperat :  et  poenam,  si  non  invenerit,  addit 
Exsilium,  facto  pius  et  sceleratus  eodem.  5 
Orbe  pererrato  (quis  enim  deprendere  possit 
Furta  Jovis  ?)  profugus  patriamque,  iramque  pa¬ 
rentis 

Vitat  Agenorides ;  Phoebique  oracula  supplex 
Consulit,  et,  quae  sit  tellus  habitanda,  requirit. 
Bos  tibi,  Phoebus  ait,  solis  occurret  in  arvis,  10 
Nullum  passa  jugum,  curvique  immunis  aratri.] 
Hac  duce  carpe  vias,  et,  qua  requieverit  herba, 
Moenia  fac  condas,  Boeotiaque  illa  vocato. 

Vix  bene  Castalio  Cadmus  descenderat  antro : 
Incustoditam  lente  videt  ire  juvencam,  15 

Nullum  servitii  signum  cervice  gerentem. 
Subsequitur,  pressoque  legit  vestigia  gressu ; 
Auctoremque  vise  Phoebum  taciturnus  adorat. 
Jam  vada  Cephisi,  Panopesque  evaserat  arva  : 
Bos  stetit ;  et  tollens  spatiosam  cornibus  altis  20 
Ad  coelum  frontem,  mugitibus  impulit  auras. 
Atque  ita,  respiciens  comites  sua  terga  sequentes, 
Procubuit,  teneraque  latus  submisit  in  herba. 
Cadmus  agit  grates,  peregrinseque  oscula  terrae 
Figit,  et  ignotos  montes  agrosque  salutat.  25 
Sacra  Jovi  facturus  erat  •.  jubet  ire  ministros, 
Et  petere  e  vivis  libandas  fontibus  undas. 

Sylva  vetus  stabat,  nulla  violata  securi  ; 

Est  specus  in  medio,  virgis  ac  vimine  densus, 
Efficiens  humilem  lapidum  compagibus  arcum  ; 
Uberibus  fecundus  aquis ;  hoc  conditus  antro  31 
Martius  anguis  erat,  cristis  praesignis  et  auro  ; 
Igne  micant  oculi  ;  corpus  tumet  omne  veneno  : 
Tresque  vibrant  linguae  :  triplici  stant  ordine 
dentes. 

Quem  postquam  Tyria  lucum  de  gente  profecti 
Infausto  tetigere  gradu  ;  demissaque  in  undas  36 
Urna  dedit  sonitum  ;  longum  caput  extulit  antro 
Caeruleus  serpens,  horrendaque  sibila  misit. 
Effluxere  urnae  manibus  :  sanguisque  relinquit 
Corpus,  et  attonitos  subitus  tremor  occupat  artus. 
Ille  volubilibus  squamosos  nexibus  orbes  41 

Torquet,  et  immensos  saltu  sinuatur  in  arcus : 
Ac  media  plus  p  arte  leves  erectus  in  auras 
Despicit  omne  nemus:  tantoque  est  corpore, 
quanto,  44 

Si  totum  spectes,  geminas  qui  separat  Arctos. 
Nec  mora:  Phoei.icas,  sive  illi  tela  parabant, 
Sive  fugam,  sive  ipse  timor  prohibebat  utrumque, 
Occupat ;  hos  morsu,  longis  complexibus  illos, 
Hos  necat  afflatos  funesti  tabe  veneni. 

Fecerat  exiguas  jam  Sol  altissimus  umbras  :  50 
Quae  mora  sit  sociis  miratur  Agenore  natus  : 
Yestigatque  viros.  Tegimen  derepta  leoni 
Pellis  erat :  telum  splendenti  lancea  ferro, 

Ft  jitculism  ;  teloque  animus  prsestantior  cirni. 


Ut  nemus  intravit,  letataque  corpora  vidit,  55 
Victoremque  supra  spatiosi  corporis  hostem, 
Tristia  sanguinea  lambentem  vulnera  lingua ; 
Aut  ultor  vestrae,  fidissima  corpora,  mortis, 

Aut  comes,  inquit,  ero.  Dixit :  dextraque  mo¬ 
larem 

Sustulit,  et  magnum  magno  conamine  misit.  60 
Illius  impulsu  cum  turribus  ardua  celsis 
Moenia  mota  forent ;  serpens  sine  vulnere  mansit : 
Loricaeque  modo  squamis  defensus,  et  atrae 
Duritia  pellis,  validos  cute  reppulit  ictus. 

At  non  duritia  jaculum  quoque  vincit  eadem  ; 
Quod  medio  lentae  fixum  curvamine  spinae  66 
Constitit,  et  toto  descendit  in  ilia  ferro. 

Ille,  dolore  ferox,  caput  in  sua  terga  retorsit, 

V ulneraque  adspexit,  fixumque  hastile  momordit. 
Idque,  ubi  vi  multa  partem  labefecit  in  omnem, 
Vix  tergo  eripuit :  ferrum  tamen  ossibus  haeret. 
Tum  vero,  postquam  solitas  accessit  ad  iras 
Plaga  recens,  plenis  tumuerunt  guttura  venis : 
Spumaque  pestiferos  circumfluit  albida  rictus  : 
Terraque  rasa  sonat  squamis  ;  quique  halitus  exit 
Ore  niger  Stygio,  vitiatas  inficit  auras.  76 

Ipse  modo  immensum  spiris  facientibus  orbem 
Cingitur  :  interdum  longa  trabe  rectior  exit : 
Impete  nunc  vasto,  ceu  concitus  imbribus  amnis, 
Fertur,  et  obstantes  proturbat  pectore  sylvas.  80 
Cedit  Agenorides  paullum,  spolioque  leonis 
Sustinet  incursus,  instantiaque  ora  retardat 
Cuspide  praetenta.  Furit  ille,  et  inania  duro 
Vulnera  dat  ferro,  frangi tque  in  acumine  dentes. 
Jamque  venenifero  sanguis  manare  palato  85 
Coeperat,  et  virides  adspergine  tinxerat  herbas  : 
Sed  leve  vulnus  erat :  quia  se  retrahebat  ab  ictu, 
Laesaque  colla  dabat  retro,  plagamque  sedere 
Cedendo  arcebat,  nec  longius  ire  sinebat.  89 
Donec  Agenorides  conjectum  in  gutture  ferrum 
Usque  sequens  pressit,  dum  retro  quercus  eunti 
Obstitit ;  et  fixa  est  pariter  cum  robore  cervix. 
Pondere  serpentis  curvata  est  arbor,  et  imae 
Parte  flagellari  gemuit  sua  robora  caudae. 

Dum  spatium  victor  victi  considerat  hostis  ;  95 
Vox  subito  audita  est:  neque  erat  cognoscere 
promtum 

Unde;  sed  audita  est ;  Quid,  Agenore  nate,  per¬ 
emtum 

Serpentem  spectas  ?  et  tu  spectabere  serpens. 
Ille  diu  pavidus,  pariter  cum  mente  colorem 
Perdiderat,  gelidoque  comae  terrore  rigebant. 
Ecce  viri  fautrix,  superas  delapsa  per  auras  101 
Pallas  adest :  motaeque  jubet  supponere  terrae 
Viperos  dentes,  populi  incrementa  futuri. 

Paret :  et,  ut  presso  sulcum  patefecit  aratro, 
Spargit  humi  jussos,  mortalia  semina,  dentes. 
Inde,  fide  majus,  glebae  coepere  moveri :  100 

Primaque  de  sulcis  acies  apparuit  hastae : 
Tegmina  mox  capitum  picto  nutantia  cono  : 

Mox  humeri  pectusque,  onerataque  brachia  telis 
Exsistunt :  crescitque  seges  clypeata  virorum. 
Sic,  ubi  tolluntur  festis  aulaea  theatris,  111 
Surgere  signa  solent,  primumque  ostendere  vul¬ 
tum, 

Csetera  paullatim  :  placidoque  educta  tenore 
Tota  patent,  imoque  pedes  in  margine  ponunt. 
Territus  hoste  novo  Cadmus  capere  arma  para¬ 
bat :  115 

Ne  cape,  de  populo,  quem  terra  creaverat,  unus 
Exclamat,  nec  te  civilibus  insere  bellis. 

Atque  ita  terrigenis  rigido  de  fratribus  unum 
Cominus  ense  ferit :  jaculo  cadit  eminus  ipse. 
Hic  quoque,  qui  leto  dederat,  non  longius  illo 
Yivit,  et  exspirat,  modo  quas  acceperat,  auras. 
Exemploque  pari  furit  omnis  turba :  suoque 
Marte  cadunt  subiti  per  mutua  vulnera  fratres. 
Jamque  brevis  spatium  vitae  sortita  juventus 
Sanguineam  trepido  plangebant  pectore  ma¬ 
trem,  125 

Quinque  superstitibus :  quorum  fuit  unus  Echion. 
Is  sua  jecit  humi,  monitu  Tritonidis,  arma  ; 
Praternseque  fidem  pacis  petiitque,  deditque. 
Hos  operis  comites  habuit  Sidonius  hospes, 

Cum  posuit  jussam  Phoebeis  sortibus  urbem. 
Jam  stabant  Thebae  :  poteras  jam,  Cadme, 
videri  131 

Exsilio  felix  :  soceri  tibi  Marsque  Yenusque 
Contigerant ;  huc  adde  genus  de  conjuge  tanta, 
Tot  natos,  natasque,  et  pignora  cara  nepotes. 
Hos  quoque  jam  juvenes ;  sed  scilicet  ultima 
semper  135 

Exspectanda  dies  homini :  dicique  beatus 
Ante  obitum  nemo  supremaque  funera  debet. 
Prima  nepos  inter  tot  res  tibi,  Cadme,  se¬ 
cundas 

Causa  fuit  luctus,  alienaque  cornua  fronti 
Addita,  vosque  canes  satiatae  sanguine  herili. 

At  bene  si  quaeras  ;  fortunae  crimen  in  illo,  141 
Non  scelus  invenies ;  quod  enim  scelus  error  ha¬ 
bebat  ? 

Mons  erat  infectus  variarum  caede  ferarum  : 
Jamque  dies  rerum  medias  contraxerat  umbras, 
Et  Sol  ex  aequo  meta  distabat  utraque ;  145 

Cum  juvenis  placido  per  devia  lustra  vagantes 
Participes  operum  compellat  Hyantius  ore  : 
Lina  madent,  comites, ferrumque  cruore  ferarum : 
Fortunamque  dies  habuit  satis.  Altera  lucem 
Cum  croceis  evecta  rotis  Aurora  reducet,  150 
Propositum  repetamus  opus:  nunc  Phoebus 
utraque 

Distat  idem  terra,  finditque  vaporibus  arva. 
Sistite  opus  praesens,  nodosaque  tollite  lina. 
Jussa  viri  faciunt  intermittuntque  laborem. 

Yallis  erat,  piceis  et  acuta  densa  cupressu,  155 
Nomine  Gargaphie,  succinctae  sacra  Dianae  : 
Cujus  in  extremo  est  antrum  nemorale  recessu, 
Arte  laboratum  nulla :  simulaverat  artem 
Ingenio  Natura  suo  :  nam  pumice  vivo, 

Et  levibus  tophis  nativum  duxerat  arcum.  160 
Fons  sonat  a  dextra,  tenui  perlucidus  unda, 
Margine  gramineo  patulos  incinctus  hiatus. 

Hic  dea  sylvarum,  venatu  fessa,  solebat 
Virgineos  artus  liquido  perfundere  rore. 

Quo  postquam  subiit ;  Nympharum  tradidit  uni 
Armigerae  jaculum,  pharetramque,  arcusque  re¬ 
tentos  :  166 

Altera  depositae  subjecit  brachia  pallae. 

Vincla  duae  pedibus  demunt :  nam  doctior  illis 
Ismenis  Crocale,  sparsos  per  colla  capillos 


Colligit  in  nodum ;  quamvis  erat  ipsa  solutis. 
Excipiunt  laticem  Nepheleque,  Hyaleque,  ltha- 
nisque,  171 

Et  Psecas,  et  Phiale ;  funduntque  capacibus 
urnis. 

Dumque  ibi  perluitur  solita  Titania  lympha ; 
Ecce  nepos  Cadmi,  dilata  parte  laborum, 

Per  nemus  ignotum  non  certis  passibus  errans, 
Pervenit  in  lucum :  sic  illum  fata  ferebant.  176 
Qui  simul  intravit  rorantia  fontibus  antra  ; 
Sicut  erant,  viso  nudae  sua  pectora  Nymphae 
Percussere  viro  :  subitisque  ululatibus  omne 
Implevere  nemus  :  circumfusaeque  Dianam  1 S0 
Corporibus  texere  suis.  Tamen  altior  illis 
Ipsa  dea  est,  colloque  tenus  supereminet  omnes. 
Qui  color  infectis  adversi  Solis  ab  ictu 
Nubibus  esse  solet,  aut  purpureae  Aurorae  : 

Is  fuit  in  vultu  visae  sine  veste  Dianae.  185 
Quae  quanquam  comitum  turba  est  stipata  sua¬ 
rum, 

In  latus  obliquum  tamen  adstitit :  oraque  retro 
Flexit :  et  ut  vellet  promtas  habuisse  sagittas, 
Quas  habuit,  sic  hausit  aquas :  vultumque  vi¬ 
rilem  189 

Perfudit :  spargensque  comas  ultricibus  undis, 
Addidit  haec  cladis  praenuntia  verba  futurae  : 
Nunc  tibi  me  posito  visam  velamine  narres, 

Si  poteris  narrare,  licet.  Nec  plura  minata, 
Dat  sparso  capiti  vivacis  cornua  cervi : 

Dat  spatium  collo :  summasque  cacuminat  au¬ 
res  :  195 

Cum  pedibusque  manus,  cum  longis  brachia 
mutat 

Cruribus :  et  velat  maculoso  vellere  corpus. 
Additus  et  pavor  est.  Fugit  Autonoeius  heros 
Et  se  tam  celerem  cursu  miratur  in  ipso. 

Ut  vero  solitis  sua  cornua  vidit  in  undis,  200 
Me  miserum !  dicturus  erat :  vox  nulla  secuta  est. 
Ingemuit ;  vox  illa  fuit ;  lacrymaeque  per  ora 
Non  sua  fluxerunt ;  mens  tantum  pristina  mansit. 
Quid  faciat  ?  repetatne  domum,  regalia  tecta  ? 
An  lateat  sylvis  ?  timor  hoc,  pudor  impedit 
illud.  205 

Dum  dubitat,  videre  canes :  primusque  Me¬ 
lampus, 

Ichnobatesque  sagax  latratu  signa  dedere  : 
Gnossius  Ichnobates,  Spartana  gente  Melampus. 
Inde  ruunt  alii  rapida  velocius  aura, 
Pamphagus,  et  Dorceus,  et  Oribasus,  Arcades 
omnes:  210 

Nebrophonosque  valens,  et  trux  cum  Lselape 
Theron, 

Et  pedibus  Pterelas,  et  naribus  utilis  Agre, 
Hylaeusque  fero  nuper  percussus  ab  apro, 

Deque  lupo  concepta  Nape,  pecudesque  secuta 
Poemenis,  et  natis  comitata  Harpyia  duobus, 

Et  substricta  gerens  Sicyonius  ilia  Ladon,  216 
Et  Dromas,  et  Canace,  Sticteque,  et  Tigris,  et 
Alce, 

Et  niveis  Leucon,  et  villis  Asbolus  atris, 
Prsevalidusque  Lacon,  et  cursu  fortis  Aello, 

Et  Thous,  et  Cyprio  velox  cum  fratre  Lycisce : 
Et  nigram  medio  frontem  distinctus  ab  albo  221 
Harpalos,  et  Melaneus,  hirsutaque  corpore 
Lachne : 

Et  patre  Dictaeo,  sed  matre  Laconide  nati, 
Labros,  et  Agriodos,  et  acutae  vocis  Hylactor : 
Quosque  referre  mora  est.  Ea  turba  cupidine 
praedae  225 

Per  rupes;  scopulosqne;  adituque  carentia  saxa, 

Qua  via  difficilis,  quaque  est  via  nulla,  feruntur ; 
Ille  fugit,  per  quae  fuerat  loca  saepe  secutus. 
Heu  famulos  fugit  ipse  suos  !  clamare  libebat, 
Actaeon  ego  sum  :  dominum  cognoscite  vestrum 
Verba  animo  desunt :  resonat  latratibus  aether. 
Prima  Melanchaetes  in  tergo  vulnera  fecit :  232 
Proxima  Theridamas;  Oresitrophus  haesit  in 
armo. 

Tardius  exierant ;  sed  per  compendia  montis 
Anticipata  via  est.  Dominum  retinentibus  illis, 
Caetera  turba  coit,  confertque  in  corpore  dentes. 
Jam  loca  vulneribus  desunt.  Gemit  ille,  sonum¬ 
que, 

Etsi  non  hominis,  quem  non  tamen  edere  possit 
Cervus,  habet,  maestisque  replet  juga  nota  que¬ 
relis  :  239 

Et  genibus  supplex  positis,  similisque  roganti, 
Circumfert  tacitos,  tanquam  sua  brachia,  vultus. 
At  comites  rapidum  solitis  hortatibus  agmen 
Ignari  instigant,  oculisque  Actaeona  quaerunt, 

Et  velut  absentem  certatim  Actaeona  clamant. 
Ad  nomen  caput  ille  refert :  ut  abesse  queruntur, 
Nec  capere  oblatae  segnem  spectacula  praedae, 
Vellet  abesse  quidem;  sed  adest:  velletque  vi¬ 
dere, 

Non  etiam  sentire,  canum  fera  facta  suorum. 
Undique  circumstant,  mersisque  in  corpore  ros¬ 
tris 

Dilacerant  falsi  dominum  sub  imagine  cervi.  250 
[Nec  nisi  finita  per  plurima  vulnera  vita 
Ira  pharetratae  fertur  satiata  Dianae.] 

Rumor  in  ambiguo  est :  aliis  violentior  aequo 
Visa  dea  est :  alii  laudant,  dignamque  severa 
Virginitate  vocant.  Pars  invenit  utraque  causas. 
Sola  Jovis  conjux  non  tam  culpetne  probetne  256 
Eloquitur,  quam  clade  domus  ab  Agenore  ductae 
Gaudet,  et  a  Tyria  collectum  pellice  transfert 
In  generis  socios  odium.  Subit  ecce  priori 
Causa  recens ;  gravidamque  dolet  de  semine 
magni  260 

Esse  Jovis  Semelen:  tum  linguam  ad  jurgia  solvit. 
Profeci  quid  enim  toties  per  jurgia  ?  dixit. 

Ipsa  petenda  mihi  est :  ipsam,  si  maxima  Juno 
Rite  vocor,  perdam ;  si  me  gemmantia  dextra 
Sceptra  tenere  decet ;  si  sum  regina,  Jovisque  265 
Et  seror  et  conjux :  certe  soror.  At  puto,  furto 
est 

Contenta :  et  thalami  brevis  est  injuria  nostri. 
Concipit;  id  deerat:  manifestaque  crimina  pleno 
Fert  utero,  et  mater,  quod  vix  mihi  contigit  uni, 
De  Jove  vult  fieri  :  tanta  est  fiducia  formas.  270 
Fallat  eam  faxo  :  nec  sim  Saturnia,  si  non 
Ab  Jove  mersa  suo  Stygias  penetrarit  in  undas. 

Surgit  ab  his  solio,  fulvaque  recondita  nube 
Limen  adit  Semeles ;  nec  nubes  ante  removit, 
Quam  simulavit  anum :  posuitque  ad  tempora 
canos:  275 

Sulcavitque  cutem  rugis  :  et  curva  trementi 
Membra  tulit  passu :  vocem  quoque  fecit  anilem : 
Ipsaque  fit  Beroe,  Semeles  Epidauria  nutrix. 
Ergo  ubi,  captato  sermone,  diuque  loquendo, 
Ad  nomen  venere  Jovis  ;  suspirat :  et,  Optem 
Jupiter  ut  sit,  ait :  metuo  tamen  omnia.  Multi 
Nomine  divorum  thalamos  subiere  pudicos. 

Nec  tamen  esse  Jovis  satis  est :  det  pignus 
amoris,  [alta 

Si  modo  verus  is  est :  quantusque,  et  qualis  ab 
Junone  excipitur,  tantus,  talisque  rogatos  285 
Det  tibi  complexus  :  suaque  ante  insignia  sumat. 
Talibus  ignarum  Juno  Cadmeida  dictis 


Formarat.  Rogat  illa  Jovem  sine  nomine  munus. 
Cui  deus,  Elige,  ait :  nullam  patiere  repulsam. 
Q,uoque  magis  credas;  Stygii  quoque  conscia 
sunto  290 

Numina  torrentis,  timor  et  deus  ille  deorum. 
Laeta  malo,  nimiumque  potens,  perituraque 
amantis 

Obsequio  Semele,  Qualem  Saturnia,  dixit, 

Te  solet  amplecti,  Veneris  cum  foedus  initis, 

Da  mihi  te  talem.  Voluit  deus  ora  loquentis  295 
Opprimere :  exierat  jam  vox  properata  sub  au¬ 
ras.  [ille 

Ingemuit :  neque  enim  non  haec  optasse,  neque 
Non  jurasse  potest.  Ergo  maestissimus  altum 
iEthera  conscendit,  nutuque  sequentia  traxit 
Nubila ;  quis  nimbos,  immixtaque  fulgura  ventis 
Addidit,  et  tonitrus,  et  inevitabile  fulmen.  301 
Qua  tamen  usque  potest,  vires  sibi  demere  tentat : 
Nec,  quo  centimanum  dejecerat  igne  Typhoea, 
Nunc  armatur  eo  :  nimium  feritatis  in  illo. 

Est  aliud  levius  fulmen,  cui  dextra  Cyclopum 
Saevitiae,  flammaeque  minus,  minus  addidit  irae  : 
Tela  secunda  vocant  superi.  Capit  ille, domumque 
Intrat  Agenoream.  Corpus  mortale  tumultus 
Non  tulit  aetherios,  donisque  jugalibus  arsit. 
Imperfectus  adhuc  infans  genetricis  ab  alvo  31C 
Eripitur,  patrioque  tener,  si  credere  dignum, 
Insuitur  femori  ;  maternaque  tempora  complet. 
Furtim  illum  primis  Ino  matertera  cunis 
Educat:  inde  datum  Nymphae  Nyseides  antris 
Occuluere  suis,  lactisque  alimenta  dedere.  315 
Dumque  ea  per  terras  fatali  lege  geruntur, 
Tutaque  bis  geniti  sunt  incunabula  Bacchi : 
Forte  Jovem  memorant,  diffusum  nectare,  curas 
Seposuisse  graves,  vacuaque  agitasse  remissos 
Cum  Junone  jocos  :  et,  Major  vestra  profecto 
est,  320 

Quam  quae  contingat  maribus,  dixisse,  voluptas. 
Illa  negat.  Placuit,  quae  sit  sententia  docti, 
Quaerere,  Tiresiae.  Venus  huic  erat  utraque  nota. 
Nam  duo  magnorum  viridi  coeuntia  sylva 
Corpora  serpentum  baculi  violaverat  ictu :  325 

Deque  viro  factus,  mirabile,  fcemina,  septem 
Egerat  autumnos :  octavo  rursus  eosdem 
Vidit :  et,  Est  vestrae  si  tanta  potentia  plagae, 
Dixit,  ut  auctoris  sortem  in  contraria  mutet : 
Nunc  quoque  vos  feriam.  Percussis  anguibus 
isdem  330 

Forma  prior  rediit,  genitivaque  rursus  imago. 
Arbiter  hic  igitur  sumtus  de  lite  jocosa, 

Dicta  Jovis  firmat.  Gravius  Saturnia  justo, 
Nec  pro  materia  fertur  doluisse:  suique 
Judicis  aeterna  damnavit  lumina  nocte.  335 

At  pater  omnipotens  (neque  enim  licet  irrita 
cuiquam 

Facta  dei  fecisse  deo)  pro  lumine  ademto 
Scire  futura  dedit,  poenamque  levavit  honore. 

Ille  per  Aonias,  fama  celeberrimus,  uri  es 
Irreprehensa  dabat  populo  responsa  petenti.  340 
Prima  fide  vocisque  ratae  tentamina  sumsit 
Caerula  Liriope  :  quam  quondam  flumine  curvo 
Implicuit,  clausaeque  suis  Cephisos  in  undis 
Vim  tulit.  Enixa  est  utero  pulcherrima  pleno 
Infantem,  Nymphis  jam  nunc  qui  posset  amari; 
Narcissumque  vocat.  De  quo  consultus,  an  esset 
Tempora  maturae  visurus  longa  senectae  :  347 

Fatidicus  vates,  Si  se  non  viderit,  inquit. 

Vana  diu  visa  est  vox  auguris.  Exitus  illam, 
Resque  probat,  letique  genus,  novitasque  furo¬ 
ris.  3£0 

Jamque  ter  ad  quinos  unum  Cephisius  annum 
Addiderat :  poteratque  puer,  juvenisque  videri. 
Multi  illum  juvenes,  multae  cupiere  puellae. 

Sed  fuit  in  tenera  tam  dira  superbia  forma ; 
Nulli  illum  juvenes,  nullae  tetigere  puellae.  35o 
Adspicit  hunc,  trepidos  agitantem  in  retia 
cervos, 

Vocalis  Nymphe,  quae  nec  reticere  loquenti, 
Nec  prior  ipsa  loqui  didicit,  resonabilis  Echo. 
Corpus  adhuc  Echo,  non  vox  erat :  et  tamen 
usum 

Garrula  non  alium,  quam  nunc  habet,  oris  ha¬ 
bebat,  360 

Reddere  de  multis  ut  verba  novissima  posset. 
Fecerat  hoc  Juno,  quia,  cum  deprendere  posset 
Cum  Jove  saepe  suo  Nymphas  in  monte  jacentes, 
Illa  deam  longo  prudens  sermone  tenebat, 

Dum  fugerent  Nymphae.  Postquam  Saturnia 
sensit;  365 

Hujus,  ait,  linguae,  qua  sum  delusa,  potestas 
Parva  tibi  dabitur,  vocisque  brevissimus  usus  ; 
Reque  minas  firmat.  Tamen  haec  in  fine  loquendi 
Ingeminat  voces,  auditaque  verba  reportat. 

Ergo  ubi  Narcissum  per  devia  lustra  vagantem 
Vidit,  et  incaluit :  sequitur  vestigia  furtim  ;  37 1 
Quoque  magis  sequitur,  flamma  propiore  ca¬ 
lescit. 

Non  aliter,  quam  cum  summis  circumlita  taedis 
Admotam  rapiunt  vivacia  sulfura  flammam. 

O  quoties  voluit  blandis  accedere  dictis,  375 

Et  molles  adhibere  preces  !  natura  repugnat, 
Nec  sinit  incipiat :  sed,  quod  sinit,  illa  parata  est 
Exspectare  sonos,  ad  quos  sua  verba  remittat. 
Forte  puer,  comitum  seductus  ab  agmine  fido, 
Dixerat,  Ecquis  adest  ?  et,  Adest,  responderat 
Echo.  380 

Hic  stupet :  utque  aciem  partes  dimisit  in  omnes, 
Voce,  Veni,  clamat  magna.  Vocat  ilia  vocantem. 
Respicit :  et  nullo  rursus  veniente,  Quid,  inquit, 
Me  fugis  ?  et  totidem,  quot  dixit,  verba  recepit. 
Perstat ;  et  alternae  deceptus  imagine  vocis,  385 
Huc  coeamus,  ait :  nullique  libentius  unquam 
Responsura  sono,  Coeamus,  rettulit  Echo  : 

Et  verbis  favet  ipsa  suis ;  egressaque  sylvis 
Ibat,  ut  injiceret  sperato  brachia  collo. 

Ille  fugit :  fugiensque,  Manus  complexibus  au¬ 
fers  : 

Ante,  ait,  emoriar,  quam  sit  tibi  copia  nostri. 
Rettulit  illa  nihil,  nisi,  Sit  tibi  copia  nostri.  392 
Spreta  latet  sylvis,  pudibundaque  frondibus  ora 
Protegit :  et  solis  ex  illo  vivit  in  antris. 

Sed  tamen  haeret  amor,  crescitque  dolore  re¬ 
pulsae.  395 

Attenuant  vigiles  corpus  miserabile  curae  : 
Adducitque  cutem  macies ;  et  in  aera  succus 
Corporis  omnis  abit  :  vox  tantum,  atque  ossa 
supersunt. 

Vox  manet:  ossa  ferunt  lapidis  traxisse  figuram. 
[Inde  latet  sylvis,  nulloque  in  monte  videtur  ; 
Omnibus  auditur,  sonus  est,  qui  vivit  in  illa.] 
Sic  hanc,  sic  alias,  undis  aut  montibus  ortas, 
Luserat  hic  Nymphas ;  sic  coetus  ante  viriles. 
Inde  manus  aliquis  despectus  ad  aethera  tollens, 
Sic  amet  iste  licet,  sic  non  potiatur  amato,  405 
Dixerat.  Assensit  precibus  Rhamnusia  justis. 

Fons  erat  illimis,  nitidis  argenteus  undis, 
Quem  neque  pastores,  neque  pastae  monte  ca¬ 
pellae 

Contigerant,  aliudve  pecus :  quem  nulla  volucris, 
Nec  fera  turbarat,  nec  lapsus  ab  arbore  ramus. 


Gramen  erat  circa,  quod  proximus  humor  alebat : 
Sylvaque,  sole  lacum  passura  tepescere  nullo. 
Hic  puer,  et  studio  venandi  lassus  et  aestu, 
Procubuit,  faciemque  loci,  fontemque  secutus. 
Dumque  sitim  sedar.e  cupit,  sitis  altera  crevit : 
Dumque  bibit,  visae  correptus  imagine  formae, 
Spem  sine  corpore  amat:  corpus  putat  esse, 
quod  umbra  est. 

Adstupet  ipse  sibi :  vultuque  immotus  eodem 
Haeret,  ut  e  Pario  formatum  marmore  signum. 
Spectat  humi  positus  geminum,  sua  lumina, 
sidus,  420 

Et  dignos  Baccho,  dignos  et  Apolline  crines ; 
Impubesque  genas,  et  eburnea  colla,  decusque 
Oris,  et  in  niveo  mixtum  candore  ruborem ; 
Cunctaque  miratur,  quibus  est  mirabilis ;  ipse 
Se  cupit  imprudens;  et,  qui  probat,  ille  pro¬ 
batur  ;  425 

Dumque  petit,  petitur  ;  pariterque  incendit,  et 
ardet. 

Irrita  fallaci  quoties  dedit  oscula  fonti ! 

In  medias  quoties  visum  captantia  collum, 
Brachia  mersit  aquas,  nec  se  deprendit  in  illis  ! 
Quid  videat,  nescit;  sed,  quod  videt,  uritur 
illo :  430 

Atque  oculos  idem,  qui  decipit,  incitat  error. 
Credule,  quid  frustra  simulacra  fugacia  captas  ? 
Quod  petis,  est  nusquam :  quod  amas,  avertere, 
perdes. 

Ista  repercussae,  quam  cernis,  imaginis  umbra  est. 
Nil  habet  ista  sui,  tecumque  venitque,  manetque : 
Tecum  discedat ;  si  tu  discedere  possis.  436 
Non  illum  Cereris,  non  illum  cura  quietis 
Abstrahere  inde  potest :  sed  opaca  fusus  in  herba 
Spectat  inexpleto  mendacem  lumine  formam  : 
Perque  oculos  perit  ipse  suos :  paullumque  le¬ 
vatus,  440 

Ad  circumstantes  tendens  sua  brachia  sylvas  ; 
Ecquis,  io  sylvse,  crudelius,  inquit,  amavit  ? 
Scitis  enim,  et  multis  latebra  opportuna  fuistis. 
Ecquem,  cum  vestrae  tot  agantur  saecula  vitae, 
Qui  sic  tabuerit,  longo  meministis  in  asvo  ?  445 
Et  placet,  et  video :  sed  quod  videoque,  placet- 
que, 

Non  tamen  invenio  :  tantus  tenet  error  amantem. 
Quoque  magis  doleam ;  nec  nos  mare  separat 
ingens, 

Nec  via,  nec  montes,  nec  clausis  moenia  portis. 
Exigua  prohibemur  aqua.  Cupit  ipse  teneri.  450 
Nam  quoties  liquidis  porreximus  oscula  lymphis, 
Hic  toties  ad  me  resupino  nititur  ore. 

Posse  putes  tangi :  minimum  est,  quod  amanti¬ 
bus  obstat. 

Quisquis  es,  huc  exi  :  quid  me,  puer  unice,  fallis? 
Quove  petitus  abis  ?  certe  nec  forma,  nec  aetas  455 
Est  mea,  quam  fugias  :  et  amarunt  me  quoque 
Nymphae. 

Spem  mihi  nescio  quam  vultu  promittis  amico : 
Cumque  ego  porrexi  tibi  brachia,  porrigis  ultro : 
Cum  risi,  arrides :  lacrymas  quoque  saepe  notavi, 
Me  lacrymante,  tuas ;  nutu  quoque  signa  re¬ 
mittis  :  460 

Et,  quantum  motu  formosi  suspicor  oris, 

Verba  refers,  aures  non  pervenientia  nostras. 

In  te  ego  sum,  sensi :  nec  me  mea  fallit  imago. 
Uror  amore  mei  :  flammas  moveoque  feroque. 
Quid  faciam  ?  roger,  anne  rogem  ?  quid  deinde 
rogabo  ?  465 

Quod  cupio,  mecum  est :  inopem  me  copia  fecit. 
O  utinam  nostro  secedere  corpore  possem ! 

Votum  in  amante  novum ;  vellem,  quod  ama¬ 
mus,  abesset. 

Jamque  dolor  vires  adimit,  nec  tempora  vitae 
Longa  meae  superant :  primoque  exstinguor  in 
aevo.  470 

Nec  mihi  mors  gravis  est,  posituro  morte  dolores. 
Hic,  qui  diligitur,  vellem  diuturnior  esset. 

Hunc  duo  concordes  anima  moriemur  in  una. 
Dixit,  et  ad  faciem  rediit  male  sanus  eandem  ; 
Et  lacrymis  turbavit  aquas  :  obscuraque  moto 
Reddita  forma  lacu  est.  Quam  cum  vidisset  abire ; 
Quo  fugis  ?  o  remane  ;  nec  me,  crudelis,  aman¬ 
tem  477 

Desere,  clamavit :  liceat,  quod  tangere  non  est, 
Adspicere,  et  misero  praebere  alimenta  furori. 
Dumque  dolet,  summa  vestem  deduxit  ab  ore,  480 
Nudaque  marmoreis  percussit  pectora  palmis. 
Pectora  traxerunt  tenuem  percussa  ruborem  ; 
Non  aliter,  quam  poma  solent,  quae  candida  parte, 
Parte  rubent ;  aut  ut  variis  solet  uva  racemis 
Ducere  purpureum,  nondum  matura,  colorem.  485 
Quae  simul  adspexit  liquefacta  rursus  in  unda ; 
Non  tulit  ulterius  :  sed,  ut  intabescere  flavae 
Igne  levi  cerae,  matutinaeve  pruinae 
Sole  tepente  solent,  sic  attenuatus  amore 
Liquitur,  et  caeco  paulatim  carpitur  igni.  490 
Et  neque  jam  color  est  mixto  candore  rubori ; 
Nec  vigor,  et  vires,  et  quae  modo  visa  placebant, 
Nec  corpus  remanet,  quondam  quod  amaverat 
Echo. 

Quae  tamen  ut  vidit,  quamvis  irata  memorque, 
Indoluit:  quotiesque  puer  miserabilis,  Eheu,  495 
Dixerat,  haec  resonis  iterabat  vocibus,  Eheu. 
Cumque  suos  manibus  percusserat  ille  lacertos, 

H aec  quoque  reddebat  sonitum  plangaris  eundem. 
Ultima  vox  solitam  fuit  haec  spectantis  in  undam : 
Heu  frustra  dilecte  puer !  totidemque  remisit  500 
Verba  locus:  dictoque  Vale,  Vale  inquit  et  Echo. 
Ille  caput  viridi  fessum  submisit  in  herba : 
Lumina  nox  claudit  domini  mirantia  formam. 
Tum  quoque  se,  postquam  est  inferna  sede  re¬ 
ceptus, 

In  Stygia  spectabat  aqua.  Planxere  sorores  505 
Naides,  et  sectos  fratri  posuere  capillos. 
Planxere  et  Dryades:  plangentibus  adsonat  Echo. 
Jamque  rogum,  quassasque  faces,  feretrumque 
parabant :  [florem 

Nusquam  corpus  erat:  croceum  pro  corpore 
Inveniunt,  foliis  medium  cingentibus  albis.  510 
Cognita  res  meritam  vati  per  Achaidas  urbes 
Attulerat  famam :  nomenque  erat  auguris  ingens. 
Spernit  Echionides  tamen  hunc,  ex  omnibus  unus 
Contemtor  superum,  Pentheus :  prsesagaque  ridet 
Verba  senis,  tenebrasque  et  cladem  lucis  ademtae 
Objicit.  Tlle  movens  albentia  tempora  canis,  516 
Quam  felix  esses,  si  tu  quoque  luminis  hujus 
Orbus/ttit,  fieres,  ne  Bacchia  sacra  videres ! 
Jamque  dies  aderit,  jamque  haud  procul  auguror 
esse, 

Qua  novus  huc  veniat,  proles  Semeleia,  Liber.  520 
Quem  nisi  templorum  fueris  dignatus  honore, 
Mille  lacer  spargere  locis,  et  sanguine  sylvas 
Foedabis,  matremque  tuam,  matrisque  sorores. 
Evenient :  neque  enim  dignabere  numen  honore : 
Meque  sub  his  tenebris  nimium  vidisse  quereris. 
Talia  dicentem  proturbat  Echione  natus.  526 
Dicta  fides  sequitur ;  responsaque  vatis  aguntur. 
Liber  adest,  festisque  fremunt  ululatibus  agri. 
Turba  ruunt:  mixtaeque  viris  matresque  nu- 
mque, 


Vulgusque,  proceresque  ignota  ad  sacra  ferun¬ 
tur.  530 

Quis  furor,  anguigenae,  proles  Mavortia,  vestras 
Attonuit  mentes  ?  Pentheus  ait :  aerane  tantum 
iEre  repulsa  valent  ?  et  adunco  tibia  cornu  ? 

Et  magicae  fraudes  ?  ut  quos  non  belliger  ensis, 
Non  tuba  terruerint, non  strictis  agmina  telis:  535 
Foemineae  voces,  et  mota  insania  vino, 
Obscoenique  greges,  et  inania  tympana  vincant  ? 
Vosne,  senes,  mirer?  qui  longa  per  aequora  vecti 
Hac  Tyron,  hac  profugos  posuistis  sede  Penates, 
Nunc  sinitis  sine  Marte  capi  ?  vosne,  acrior  aetas, 
O  juvenes,  propiorque  meae  ;  quos  arma  tenere, 
Non  thyrsos,  galeaque  tegi,  non  fronde  decebat? 
Este,  precor,  memores,  qua  sitis  stirpe  creati  : 
Illiusque  animos,  qui  multos  perdidit  unus, 
Sumite  serpentis.  Pro  fontibus  ille  lacuque  545 
Interiit :  at  vos  pro  fama  vincite  vestra. 

Ille  dedit  leto  fortes :  vos  pellite  molles, 

Et  patrium  revocate  decus.  Si  fata  vetabant 
Stare  diu  Thebas ;  utinam  tormenta  virique  549 
Moenia  diruerent,  ferrumque  ignisque  sonarent ! 
Essemus  miseri  sine  crimine  :  sorsque  querenda, 
Non  celanda  foret :  lacrymaeque  pudore  carerent. 
At  nunc  a  puero  Thebae  capientur  inermi : 

Quem  neque  bella  juvant,  nec  tela,  nec  usus 
equorum,  554 

Sed  madidus  myrrha  crinis,  mollesque  coronae, 
Purpuraque,  et  pictis  intextum  vestibus  aurum. 
Quem  quidem  ego  actutum,  modo  vos  absistite, 
cogam 

Assumtumque  patrem  commentaque  sacra  fateri. 
An  satis  Acrisio  est  animi,  contemnere  vanum 
Numen,  et  Argolicas  venienti  claudere  portas; 
Penthea  terrebit  cum  totis  advena  Thebis?  561 
Ite  citi,  (famulis  hoc  imperat)  ite,  ducemque 
Attrahite  huc  vinctum :  jussis  mora  segnis  abesto. 
Hunc  avus,  hunc  Athamas,  hunc  caetera  turba 
suorum 

Corripiunt  dictis,  frustraque  inhibere  laborant. 
Acrior  admonitu  est,  irritaturque  retenta  566 
Et  crescit  rabies  :  remoraminaque  ipsa  nocebant 
Sic  ego  torrentem,  qua  nil  obstabat  eunti, 
Lenius,  et  modico  strepitu  decurrere  vidi. 

At, quacunque  trabes  obstructaque  saxa  tenebant, 
Spumeus,  et  fervens,  et  ab  objice  saevior  ibat.  57 1 
Ecce  cruentati  redeunt :  et,  Bacchus  ubi  esset, 
Quaerenti  domino,  Bacchum  vidisse  negarunt. 
Hunc,  dixere,  tamen  comitem,  famulumque  sa 
erorum 

Cepimus  :  et  tradunt  manibus  post  terga  ligatis 
Sacra  dei  quondam  Tyrrhena  gente  secutum.  576 
Adspicit  hunc  oculis  Pentheus,  quos  ira  tre¬ 
mendos 

Fecerat :  et,  quanquam  poenae  vix  tempora  differt, 
O  periture,  tuaque  aliis  documenta  dature 
Morte,  ait,  ede  tuum  nomen,  nomenque  paren¬ 
tum,  580 

Et  patriam  ;  morisque  novi  cur  sacra  frequentes. 
Ille  metu  vacuus,  Nomen  mihi,  dixit,  Acoetes; 
Patria  Maeonia  est :  humili  de  plebe  parentes. 
Non  mihi,  quae  duri  colerent,  pater,  arva  juvenci, 
Lanigerosve  greges,  non  uKa  armenta  reliquit. 
Pauper  et  ipse  fuit :  linoque  solebat  et  hamo  586 
Decipere,  et  calamo  salientes  ducere  pisces. 

Ars  illi  sua  census  erat.  Cum  traderet  artem, 
Accipe,  quas  habeo,  studii  successor  et  haeres, 
Dixit,  opes  :  moriensque  mihi  nihil  ille  reliquit 
Praeter  aquas ;  unum  hoc  possum  appellare  pa¬ 
ternum.  591 

Mox  ego,  ne  scopulis  haererem  semper  in  isdem, 
Addidici  regimen,  dextra  moderante,  carinae 
Flectere  :  et  Oleniae  sidus  pluviale  capellae, 
Taygetenque,  Hyadasque  oculis  Aretonque 
notavi  595 

Yen torumque  domos,  et  portus  puppibus  aptos. 
Forte  petens  Delon,  Diae  telluris  ad  oras 
Applicor,  et  dextris  adducor  littora  remis  : 
Doque  leves  saltus,  udaeque  immittor  arenae. 
Nox  ubi  consum ta  est ;  Aurora  rubescere  pri¬ 
mum  600 

Coeperat :  exsurgo,  laticesque  inferre  recentes 
Admoneo,  monstroque  viam,  quae  ducat  ad  undas. 
Ipse,  quid  aura  mihi  tumulo  promittat  ab  alto, 
Prospicio  :  comitesque  voco,  repetoque  carinam. 
Adsumus  en,  inquit  sociorum  primus  Opheltes : 
Utque  putat,  praedam  deserto  nactus  in  agro,  606 
Virginea  puerum  ducit  per  littora  forma. 

Ille,  mero  somnoque  gravis,  titubare  videtur, 
Vixque  sequi.  Specto  cultum,  faciemque,  gra¬ 
dumque  ; 

Nil  ibi,  quod  posset  credi  mortale,  videbam.  610 
Et  sensi,  et  dixi  sociis,  Quod  numen  in  isto 
Corpore  sit,  dubito :  sed  corpore  numen  in  isto 
est. 

Quisquis  es,  o,  faveas,  nostrisque  laboribus  adsis: 
His  quoque  des  veniam.  Pro  nobis  mitte  precari, 
Dictys  ait :  quo  non  alius  conscendere  summas 
Ocior  antennas,  prensoque  rudente  relabi.  616 
Hoc  Libys,  hoc  flavus,  prorae  tutela,  Melanthus, 
Hoc  probat  Alcimedon,  et,  qui  requiemque  mo¬ 
dumque 

Voce  dabat  remis,  animorum  hortator  Epopeus  : 
Hoc  omnes  alii.  Praedae  tam  caeca  cupido  est.  620 
Non  tamen  hanc  sacro  violari  pondere  pinum 
Perpetiar,  dixi :  pars  hic  mihi  maxima  juris. 
Inque  aditu  obsisto.  Furit  audacissimus  omni 
De  numero  Lycabas :  qui  Tusca  pulses  ab  urbe 
Exsilium,  dira  poenam  pro  caede,  luebat.  625 
Is  mihi,  dum  resto,  juvenili  guttura  pugno 
Rupit :  et  excussum  misisset  in  aequora,  si  non 
Haesissem,  quamvis  amens,  in  fune  retentus. 
Impia  turba  probant  factum.  Tum  denique 
Bacchus, 

Bacchus  enim  fuerat,  veluti  clamore  solutus  630 
Sit  sopor,  aque  mero  redeant  in  pectora  sensus  ; 
Quid  facitis  ?  quis  clamor  ?  ait ;  qua,  dicite, 
nautae, 

Huc  ope  perveni  ?  quo  me  deferre  paratis  ? 

Pone  metum,  Proreus,  et  quos  contingere  portus 
Ede  velis,  dixit ;  terra  sistere  petita.  635 

Naxon,  ait  Liber,  cursus  advertite  vestros, 

Illa  mihi  domus  est :  vobis  erit  hospita  tellus. 
Per  mare  fallaces,  perque  omnia  numina  jurant 
Sic  fore  :  meque  jubent  pictae  dare  vela  carinas. 
Dextera  Naxos  erat:  dextra  mihi  lintea  danti, 640 
Quid  facis,  o  demens?  quis  te  furor,  inquit, 
Acoete, 

Pro  se  quisque,  tenet?  laevam  pete.  Maxima 
nutu 

Pars  mihi  significat ;  pars,  quid  velit,  aure  su¬ 
surrat. 

Obstupui :  Capiatque  alius  moderamina,  dixi : 
Meque  ministerio  scelerisque  artisque  removi. 
Increpor  a  cunctis ;  totumque  immurmurat 
agmen. 

E  quibus  .33thalion,  Te  scilicet  omnis  in  uno 
Nostra  salus  posita  est !  ait,  et  subit  ipse,  me¬ 
umque 

Explet  opus  ;  Naxoque  petit  diversa  relicta. 


Tum  deus  illidens,  tanquam  modo  denique 
fraudem  650 

Senserit,  e  puppi  pontum  prospectat  adunca : 

Et  flenti  similis,  Non  haec  mihi  littora,  nautae, 
Promisistis,  ait :  non  haec  mihi  terra  rogata  est. 
Quo  merui  poenam  facto?  quae  gloria  vestra  est, 
Si  puerum  juvenes,  si  multi  fallitis  unum  ?  655 
Jamdudum  flebam.  Lacrymas  manus  impia  nos¬ 
tras 

Ridet,  et  impellit  properantibus  aequora  remis. 
Per  tibi  nunc  ipsum  (nec  enim  praesentior  illo 
Est  deus)  adjuro,  tam  me  tibi  vera  referre, 
Quam  veri  majora  fide.  Stetit  aequore  puppis  660 
Haud  aliter,  quam  si  siccum  navale  teneret. 

Illi  admirantes  remorum  in  verbere  perstant, 
Velaque  deducunt;  geminaque  ope  currere  ten- 
tant. 

Impediunt  hederae  remos,  nexuque  recurvo 
Serpunt,  et  gravidis  distinguunt  vela  corymbis. 
Ipse,  racemiferis  frontem  circumdatus  uvis,  666 
Pampineis  agitat  velatam  frondibus  hastam  : 
Quem  circa  tigres,  simulacraque  inania  lyncum, 
Pictarumque  jacent  fera  corpora  pantherarum. 
Exsiluere  viri  ;  sive  hoc  insania  fecit,  670 
Sive  timor :  primusque  Medon  nigrescere  pinnis 
Corpore  depresso,  et  spinae  curvamina  flecti 
Incipit :  huic  Lycabas,  In  quae  miracula,  dixit, 
Verteris?  et  lati  rictus,  et  panda  loquenti 
Naris  erat,  squamamque  cutis  durata  trahebat. 
At  Libys,  obstantes  dum  vult  obvertere  remos, 
In  spatium  resilire  manus  breve  vidit ;  et  illas 
Jam  non  esse  manus,  jam  pinnas  posse  vocari. 
Alter,  ad  intortos  cupiens  dare  brachia  funes, 
Brachia  non  habuit,  truncoque  repandus  in  un¬ 
das  680 

Corpore  desiluit :  falcata  novissima  cauda  est, 
Qualia  dividuae  sinuantur  cornua  Lunae. 
Undique  dant  saltus,  multaque  adspergine  ro¬ 
rant  : 

Emerguntque  iterum :  redeuntque  sub  aequora 
rursus : 

Inque  chori  ludunt  speciem :  lascivaque  jac¬ 
tant  685 

Cerpora,  et  acceptum  patulis  mare  naribus  ef¬ 
flant. 

De  modo  viginti,  tot  enim  ratis  illa  ferebat, 
Restabam  solus.  Pavidum,  geiidumque  trementi 
Corpore,  vixque  meum  firmat  deus,  Excute, 
dicens, 

Corde  metum,  Diamque  tene.  Delatus  in  illam 
Acceneis  aris  Baccheia  sacra  frequento.  691 
Praebuimus  longis,  Pentheus,  ambagibus  aures, 
Inquit,  ut  ira  mora  vires  absumere  posset. 
Praecipitem  famuli  rapite  hunc,  cruciataque 
diris, 

Corpora  tormentis  Stygiae  demittite  nocti.  695 
Protinus  abstractus  solidis  Tyrrhenus  Acoetes 
Clauditur  in  tectis  :  et  dum  crudelia  jussae 
Instrumenta  necis  ferrumque  ignisque  parantur ; 
Sponte  sua  patuisse  fores,  lapsasque  lacertis 
Sponte  sua  fama  est,  nullo  solvente,  catenas.  700 
Perstat  Echionides :  nec  jam  jubet  ire,  sed  ipse 
Vadit,  ubi  electus  facienda  ad  sacra  Cithaeron 
Cantibus  et  clara  bacchantum  voce  sonabat. 

Ut  fremit  acer  equus,  cum  bellicus  aere  canoro 
Signa  dedit  tubicen,  pugnaeque  assumit  amorem: 
Penthea  sic  ictus  longis  ululatibus  aether  704 
Movit,  et  audito  clangore  recanduit  ira. 

Monte  fero  medio  est,  cingentibus  ultima 
sylvi8, 

Purus  ab  arboribus,  spectabilis  undique  campus. 
Hic  oculis  illum  cernentem  sacra  profanis  710 
Prima  videt,  prima  est  insano  concita  motu. 
Prima  suum  misso  violavit  Penthea  thyrso 
Mater :  Io,  geminae,  clamavit,  adeste  sorores. 
Ille  aper,  in  nostris  errat  qui  maximus  agris, 

Ille  mihi  feriendus  aper.  Ruit  omnis  in  unum  715 
Turba  furens:  cunctae  coeunt,  cunctseque  se¬ 
quuntur 

Jam  trepidum,  jam  verba  minus  violenta  lo- 
quentem, 

Jam  se  damnantem,  jam  se  peccasse  fatentem. 
Saucius  ille  tamen,  Fer  opem,  matertera,  dixit, 
Autonoe  :  moveant  animos  Actaeonis  umbrae. 
Illa,  quid  Actaeon,  nescit,  dextramque  precanti 


Abstulit :  Inoo  lacerata  est  altera  raptu. 

Non  habet  infelix  quae  matri  brachia  tendat  • 
Trunca  sed  ostendens  disjectis  corpora  mem- 


Dns, 

Adspice,  mater,  ait.  Yisis  ululavit  Agave,  725 
Collaque  jactavit,  movitque  per  aera  crinem : 
Avulsumque  caput  digitis  complexa  cruentis 
Clamat,  Io  comites, opus  hsec  victoria  nostrum  est. 
Non  citius  frondes  autumno  frigore  tactas, 
Jamque  male  haerentes,  alta  rapit  arbore  ventus  ; 
Quam  sunt  membra  viri  manibus  direpta  ne¬ 
fandis.  731 

Talibus  exemplis  monitae  nova  sacra  frequen¬ 
tant, 

Thuraque  dant,sanctasque  colunt  Ismenidesaras. 


LIBER  QUARTUS. 


At  non  Alcithoe  Minyeias  orgia  censet 
Accipienda  dei :  sed  adhuc  temeraria  Bacchum 
Progeniem  negat  esse  Jovis:  sociasque  sorores 
Impietatis  habet.  Festum  celebrare  sacerdos, 
Immunesque  operum  dominas,  famulasque  suo¬ 
rum  5 

Pectora  pelle  tegi,  crinales  solvere  vittas, 

Serta  coma,  manibus  frondentes  sumere  thyrsos, 
Jusserat :  et  saevam  laesi  fore  numinis  iram 
Vaticinatus  erat.  Parent  matresque  nurusque; 
Telasque,  calathosque,  infectaque  pensa  repo¬ 
nunt  :  10 

Thuraque  dant :  Bacchumque  vocant,  Bromium- 
que,  Lyaeumque, 

Ignigenamque,  satumque  iterum,  solumque  bi¬ 
matrem  : 

Additur  his  Nyseus,  indetonsusque  Thyoneus, 
Et  cum  Lenaeo  genialis  consitor  uvae, 
Nycteliusque,  Eleleusque  parens,  et  Iacchus,  et 
Evan:  15 

Et  quae  praeterea  per  Graias  plurima  gentes 
Nomina,  Liber,  habes.  Tibi  enim  inconsumta 
juventas : 

Tu  puer  aeternus,  tu  formosissimus  alto 
Conspiceris  coelo :  tibi,  cum  sine  cornibus  ad- 
stas, 

Virgineum  caput  est :  Oriens  tibi  victus, adusque 
Decolor  extremo  qua  tingitur  India  Gange.  21 
Penthea  tu,  venerande,  bipenniferumque  Ly¬ 
curgum 

Sacrilegos  mactas  :  Tyrrhenaque  mittis  in  aequor 
Corpora.  Tu  bijugum  pictis  insignia  frenis 
Colla  premis  lyncum:  Bacchae  Satyrique  se¬ 
quuntur,  25 

Quique  senex  ferula  titubantes  ebrius  artus 
Sustinet,  et  pando  non  fortiter  haeret  asello. 
Quacunque  ingrederis,  clamor  juvenilis,  et  una 
Fcemineae  voces,  impulsaque  tympana  palmis, 
Concavaque  aera  sonant,  longoque  foramine 
buxus.  30 

Pacatus  mitisque,  rogant  Ismenides,  adsis  : 
Jussaque  sacra  colunt.  Solae  Minyeides  intus, 
Intempestiva  turbantes  festa  Minerva, 

Aut  ducunt  lanas,  aut  stamina  pollice  versant, 
Aut  haerent  telae,  famulasque  laboribus  urgent. 

E  quibus  una  levi  deducens  pollice  filum :  36 

Dum  cessant  aliae,  commentaque  sacra  frequen¬ 
tant, 

Nos  quoque,  quas  Pallas,  melior  dea,  detinet, 
inquit, 


Utile  opus  manuum  vario  sermone  levemus  :  39 
Perque  vices  aliquid,  quod  tempora  longa  videri 
Non  sinat,  in  medium  vacuas  referamus  ad  aures. 
Dicta  probant,  primamque  jubent  narrare  so¬ 
rores. 

Illa,  quid  e  multis  referat,  nam  plurima  norat, 
Cogitat ;  et  dubia  est,  de  te,  Babylonia,  narret, 
Derceti,  quam  versa  squamis  velantibus  artus 
Stagna  Palaestini  credunt  celebrasse  figura:  46 
An  magis  ut  sumtis  illius  filia  pennis 
Extremos  albis  in  turribus  egerit  annos : 

Nais  an  ut  cantu,  nimiumque  potentibus  herbis, 
Verterit  in  tacitos  juvenilia  corpora  pisces,  50 
Donec  idem  passa  est :  an,  quae  poma  alba  fere¬ 
bat, 

Ut  nunc  nigra  ferat  contactu  sanguinis  arbor. 
Haec  placet ;  hanc,  quoniam  vulgaris  fabula  non 
est, 

Talibus  orsa  modis,  lana  sua  fila  sequente : 
Pyramus  et  Thisbe,  juvenum  pulcherrimus 
alter,  55 

Altera,  quas  Oriens  habuit,  praelata  puellis, 
Contiguas  tenuere  domos,  ubi  dicitur  altam 
Coctilibus  muris  cinxisse  Semiramis  urbem. 
Notitiam,  primosque  gradus  vicinia  fecit ; 
Tempore  crevit  amor :  taedae  quoque  jure  cois¬ 
sent  ;  60 

Sed  vetuere  patres.  Quod  non  potuere  vetare, 
Ex  aequo  captis  ardebant  mentibus  ambo. 
Conscius  omnis  abest :  nutu,  signisque  loquun¬ 
tur. 

Quoque  magis  tegitur,  tectus  magis  aestuat  ignis. 
Fissus  erat  tenui  rima,  quam  duxerat  olim,  65 
Cum  fieret,  paries  domui  communis  utrique. 

Id  vitium  nulli  per  saecula  longa  notatum 
(Quid  non  sentit  amor  ?)  primi  sensistis  amantes, 
Et  voci  fecistis  iter  :  tutaeque  per  illud 
Murmure  blanditiae  minimo  transire  solebant. 
Saepe,  ut  constiterant,  hinc  Thisbe,  Pyramuf 
illinc,  71 

Inque  vicem  fuerat  captatus  anhelitus  oris ; 
Invide,  dicebant,  paries,  quid  amantibus  obstas  ? 
Quantum  erat,  ut  sineres  nos  toto  corpore  jungi  ? 
Aut  hoc  si  nimium,  vel  ad  oscula  danda  pateres  ? 
Nec  sumus  ingrati  :  tibi  nos  debere  fatemur,  76 
Quod  datus  est  verbis  ad  amicas  transitus  aures. 
Talia  diversa  nequicquam  sede  locuti, 

Sub  noctem  dixere  Vale:  partique  dedere 
Oscula  quisque  suse,  non  pervenientia  contra. 
Postera  nocturnos  Aurora  removerat  igaea, 

Solque  pruinosas  radiis  siccaverat  herbas  : 

Ad  solitum  coiere  locum.  Tum  murmure  parvo 
Multa  prius  questi,  statuunt,  ut  nocte  silenti 
Fallere  custodes,  foribusque  excedere  tentent : 
Cumque  domo  exierint,  urbis  quoque  claustra 
relinquant : 

Neve  sit  errandum  lato  spatiantibus  arvo, 
Conveniant  ad  busta  Nini,  lateantque  sub  umbra 
Arboris.  Arbor  ibi,  niveis  uberrima  pomis, 
Ardua  morus,  erat,  gelido  contermina  fonti.  90 
Pacta  placent :  et  lux,  tarde  decedere  visa, 
Praecipitatur  aquis,  et  aquis  nox  surgit  ab  isdem. 
Callida  per  tenebras,  versato  cardine,  Thisbe 
Egreditur,  fallitque  suos :  adopertaque  vultum 
Pervenit  ad  tumulum,  dictaque  sub  arbore  sedit. 
Audacem  faciebat  amor.  Yenit  ecce  recenti  96 
Caede  leaena  boum  spumantes  oblita  rictus, 
Depositura  sitim  vicini  fontis  in  unda. 

Quam  procul  ad  Lunae  radios  Babylonia  Thisbe 
Yidit,  et  obscurum  trepido  pede  fugit  in  an¬ 
trum:  100 

Dumque  fugit,  tergo  velamina  lapsa  relinquit. 
Ut  lea  saeva  sitim  multa  compescuit  unda, 

Dum  redit  in  sylvas,  inventos  forte  sine  ipsa 
Ore  cruentato  tenus  laniavit  amictus. 

Serius  egressus  vestigia  vidit  in  alto  105 

Pulvere  certa  ferae,  totoque  expalluit  ore 
Pyramus.  Ut  vero  vestem  quoque  sanguine 
tinctam 

Kepperit ;  Una  duos  nox,  inquit,  perdet  amantes : 
E  quibus  illa  fuit  longa  dignissima  vita. 

Nostra  nocens  anima  est :  ego  te,  miseranda, 
peremi,  110 

In  loca  plena  metus  qui  jussi  nocte  venires, 

Nec  prior  huc  veni.  Nostrum  divellite  corpus, 
Et.scelerata  fero  consumite  viscera  morsu, 

O,  qui  cunque  sub  hac  habitatis  rupe,  leones  114 
Sed  timidi  est  optare  necem.  Velamina  Thisbes 
Tollit,  et  ad  pactae  secum  fert  arboris  umbram. 
Utque  dedit  notae  lacrymas,  dedit  oscula,  vesti : 
Accipe  nunc,  inquit,  nostri  quoque  sanguinis 
haustus : 

Quoque  erat  accinctus,  demittit  in  ilia  ferrum. 
Nec  mora ;  ferventi  mori  ens  e  vulnere  traxit.  120 
Ut  jacuit  resupinus  humi,  eruor  emicat  alte  ; 
Non  aliter,  quam  cum  vitiato  fistula  plumbo 
Scinditur,  et  tenues  stridente  foramine  longe 
Ejaculatur  aquas,  atque  ictibus  aera  rumpit. 
Arborei  fetus  adspergine  caedis  in  atram  125 
Vertuntur  faciem,  madefactaque  sanguine  radix 
Puniceo  tingit  pendentia  mora  colore. 

Ecce  metu  nondum  posito,  ne  fallat  amantem, 
Illa  redit :  juvenemque  oculis, animoque  requirit : 
Quantaque  vitarit  narrare  pericula  gestit.  130 
Utque  locum,  et  versam  cognovit  in  arbore  for¬ 
mam  ; 

(Sic  facit  incertam  pomi  color)  hseret,  an  haec  sit. 
Dum  dubitat,  tremebunda  videt  pulsare  cruen¬ 
tum  [buxo 

Membra  solum,  retroque  pedem  tulit:  oraque 
Pallidiora  gerens,  exhorruit,  aequoris  instar,  135 
Quod  tremit,  exigua  cum  summum  stringitur 
aura. 

Sed  postquam  remorata  suos  cognovit  amores ; 
Percutit  indignos  claro  plangore  lacertos : 

Et  laniata  comas,  amplexaque  corpus  amatum, 
Vulnera  supplevit  lacrymis,  fletumque  cruori 
Miscuit :  et  gelidis  in  vultibus  oscula  figens, 
Pyrame,  clamavit,  quis  te  mihi  casus  ademit  ? 
Pyrame,  responde  :  tua  te,  carissime,  Thisbe 


Nominat:  exaudi,  vultusque  attolle  jacentes. 
Ad  nomen  Thisbes  oculos  jam  morte  gravatos 
Pyramus  erexit,  visaque  recondidit  illa.  146 

Quae  postquam  vestemque  suam  cognovit,  et 
ense 

Vidit  ebur  vacuum ;  Tua  te  manus,  inquit, 
amorque 

Perdidit,  infelix.  Est  et  mihi  fortis  in  unum 
Hoc  manus  :  est  et  amor,  dabit  hic  in  vulnera 
vires.  150 

Persequar  extinctum,  letique  miserrima  dicar 
Causa,  comesque  tui :  quique  a  me  morte  revelli 
Heu  sola  poteras,  poteris  nec  morte  revelli. 

Hoc  tamen  amborum  verbis  estote  rogati, 

O  multum  miseri,  meus  illiusque,  parentes,  155 
Ut,  quos  serus  amor,  quos  hora  novissima  junxit, 
Componi  tumulo  non  invideatis  eodem. 

At  tu,  quae  ramis  arbor  miserabile  corpus 
Nunc  tegis  unius,  mox  es  tectura  duorum  ; 
Signa  tene  caedis,  pullosque  et  luctibus  aptos 
Semper  habe  fetus,  gemini  monumenta  cruoris. 
Dixit :  et  aptato  pectus  mucrone  sub  imum  162 
Incubuit  ferro,  quod  adhuc  a  caede  tepebat. 

Vota  tamen  tetigere  deos,  tetigere  parentes. 
Nam  color  in  pomo  est,  ubi  permaturuit,  ater: 
Quodque  rogis  superest,  una  requiescit  in  urna. 
Desierat ;  mediumque  fuit  breve  tempus,  et 
orsa  est  167 

Dicere  Leuconoe  :  vocem  tenuere  sorores. 

Hunc  quoque,  siderea  qui  temperat  omnia  luce, 
Cepit  amor  Solem.  Solis  referemus  amores. 
Primus  adulterium  Veneris  cum  Marte  putatur 
Hic  vidisse  deus  :  videt  hic  deus  omnia  primus. 
Indoluit  facto :  Junonigenaeque  marito  173 
Furta  tori,  furtique  locum,  monstravit.  At  illi 
Et  mens,  et  quod  opus  fabrilis  dextra  tenebat, 
Excidit.  Extemplo  graciles  ex  aere  catenas, 
Retiaque,  et  laqueos,  quae  lumina  fallere  possint, 
Elimat.  Non  illud  opus  tenuissima  vincant 
Stamina,  non  summo  quae  pendet  aranea  tigno. 
Utque  leves  tactus,  momentaque  parva  sequan¬ 
tur,  180 

Efficit :  et  lecto  circumdata  collocat  apte. 

Ut  venere  torum  conjux  et  adulter  in  unum  ; 
Arte  viri,  vinclisque  nova  ratione  paratis, 

In  mediis  ambo  deprensi  amplexibus  haerent. 
Lemnius  extemplo  valvas  patefecit  eburnas,  1 85 
Admisitque  deos.  Illi  jacuere  ligati 
Turpiter :  atque  aliquis  de  dis  non  tristibus  optet 
Sic  fieri  turpis.  Superi  risere  :  diuque 
Haec  fuit  in  toto  notissima  fabula  coelo.  189 

Exigit  indicii  memorem  Cythereia  poenam  : 
Inque  vices  illum,  tectos  qui  laesit  amores, 
Laedit  amore  pari.  Quid  nunc,  Hyperione  nate, 
Forma, calorque  tibi,radiataque  lumina  prosunt? 
Nempe,  tuis  omnes  qui  terras  ignibus  uris, 
Ureris  igne  novo  ;  quique  omnia  cernere  debes, 
Leucotheen  spectas  :  et  virgine  figis  in  una,  196 
Quos  mundo  debes,  oculos.  Modo  surgis  Eoo 
Temperius  coelo  :  modo  serius  incidis  undis, 
Spectandique  mora  brumales  porrigis  horas. 
Deficis  interdum,  vitiumque  in  lumina  mentis 
Transit,  et  obscurus  mortalia  pectora  terres.  201 
Nec,  tibi  quod  Qunae  terris  propioris  imago 
Obstiterit,  palles  :  facit  hunc  amor  iste  colorem. 
Diligis  hanc  unam  :  nec  te  Clymeneve,  Rho- 
dosve,  204 

Nec  tenet  iEsese  genitrix  pulcherrima  Circes, 
Quaeque  tuos  Clytie,  quamvis  despecta,  petebat 
Concubitus,  ipsosque  illo  grave  vulnus  habebat 

Tempore.  Leucothee  multarum  oblivia  fecit. 
Gentis  odoriferae  quam  formosissima  partu 
Edidit  Eurynome  ;  sed  postquam  filia  crevit, 
Quam  mater  cunctas,  tam  matrem  filia  vicit. 
Rexit  Achaemenias  urbes  pater  Orchamus:  isque 
Septimus  a  prisci  numeratur  origine  Beli. 

Axe  sub  Hesperio  sunt  pascua  Solis  equorum: 
Ambrosiam  pro  gramine  habent.  Ea  fessa  diurnis 
Membra  ministeriis  nutrit,  reparatque  labori. 
Dumque  ibi  quadrupedes  coelestia  pabula  car¬ 
punt,  [amatos, 

Noxque  vicem  peragit;  thalamos  deus  intrat 
Versus  in  Eurynomes  faciem  genitricis  :  et  inter 
Bis  sex  Leucotheen  famulas  ad  limina  cernit 
Laevia  versato  ducentem  stamina  fuso.  221 
Ergo  ubi,  ceu  mater,  carae  dedit  oscula  natae  ; 
Res,  ait,  arcana  est :  famulae,  discedite  :  neve 
Eripite  arbitrium  matri  secreta  loquenti. 
Paruerant :  thalamoque  deus  sine  teste  relicto, 
Ille  ego  sum,  dixit,  qui  longum  metior  annum, 
Omnia  qui  video  ;  per  quem  videt  omnia  tellus  : 
Mundi  oculus.  Mihi  crede,  places.  Pavet  illa : 
metuque 

Et  colus,  et  fusus  digitis  cecidere  remissis. 

Ipse  timor  decuit.  Nec  longius  ille  moratus,  230 
In  veram  rediit  faciem,  solitumque  nitorem. 

At  virgo,  quamvis  inopino  territa  visu, 

Victa  nitore  dei,  posita  vim  passa  querela  est. 
Invidit  Clytie  (neque  enim  moderatus  in  illa 
Solis  amor  fuerat)  stimulataque  pellicis  ira  235 
Vulgat  adulterium,  diffamatumque  parenti 
Indicat.  Ille  ferox  immansuetusque  precantem, 
Tendentemque  manus  ad  lumina  Solis,  et,  Ille 
Vim  tulit  invitae,  dicentem,  defodit  alta 
Crudus  humo  :  tumulumque  super  gravis  addit 
arenae.  240 

Dissipat  hunc  radiis  Hyperione  natus,  iterque 
Dat  tibi,  quo  possis  defossos  promere  vultus. 
Nec  tum  jam  poteras  enectum  pondere  terrae 
Tollere,  Nympha,  caput:  corpusque  exsangue 
jacebas. 

Nil  illo  fertur  volucrum  moderator  equorum  245 
Post  Phaethonteos  vidisse  dolentius  ignes. 

Ille  quidem  gelidos  radiorum  viribus  artus, 

Si  queat,  in  vivum  tentet  revocare  calorem ; 

Sed,  quoniam  tantis  fatum  conatibus  obstat,  249 
Nectare  odorato  spargit  corpusque  locumque  : 
Multaque  praequestus,  Tanges  tamen  aethera, 
dixit. 

Protinus  imbutum  coelesti  nectare  corpus 
Delicuit,  terramque  suo  madefecit  odore : 
Virgaque  per  glebas  sensim  radicibus  actis  254 
Thurea  surrexit,  tumulumque  cacumine  rupit. 

Ad  Clytien,  quamvis  amor  excusare  dolorem, 
Indiciumque  dolor  poterat,  non  amplius  auctor 
Lucis  adit,  V  enerisque  modum  sibi  fecit  in  illa. 
Tabuit  ex  illo  dementer  amoribus  usa, 
Nympharum  impatiens ;  et  sub  Jove,  nocte 
dieque,  260 

Sedit  humo  nuda,  nudis  incomta  capillis : 
Perque  novem  luces  expers  undaeque  cibique, 
Kore  mero,  lacrymisque  suis  jejunia  pavit : 

Nec  se  movit  humo.  Tantum  spectabat  euntis 
Ora  dei,  vultusque  suos  flectebat  ad  illum.  265 
Membra  ferunt  haesisse  solo  :  partemque  coloris 
Luridus  exsangues  pallor  com  crtit  in  herbas  : 
Est  in  parte  rubor,  violaeque  simillimus  ora 
Flos  tegit.  Illa  suum,  quamvis  radice  tenetur, 
Vertitur  ad  Solem,  mutataque  servat  amorem. 
Dixerat :  et  factum  mirabile  ceperat  aures. 


Pars  fieri  potuisse  negant ;  pars  omnia  veros 
Posse  deos  memorant :  sed  non  et  Bacchus  in  illis 
Poscitur  Alcithoe,  postquam  siluere  sorores  : 
Quae  radio  stantis  percurrens  stamina  telae,  27E 
Vulgatos  taceo,  dixit,  pastoris  amores 
Daphnidis  Idaei,  quem  Nymphe  pellicis  ira 
Contulit  in  saxum :  tantus  dolor  urit  amantes. 

N  ec  loquor,  ut  quondam  naturae  jure  novato 
Ambiguus  fuerit  modo  vir,  modo  foemina  Scy- 
thon.  280 

Te  quoque,  nunc  adamas,  quondam  fidissime 
parvo, 

Celmi,  Jovi,  largoque  satos  Curetas  ab  imbri, 
Et  Crocon  in  parvos  versum  cum  Smilace  flores 
Praetereo  :  dulcique  animos  novitate  tenebo. 

Unde  sit  infamis  ;  quare  male  fortibus  undis 
Salmacis  enervet,  tactosque  remolliat  artus  ;  286 
Discite.  Causa  latet :  vis  est  notissima  fontis. 
Mercurio  puerum  diva  Cythereide  natum 
Naides  Idaeis  enutrivere  sub  antris: 

Cujus  erat  facies,  in  qua  materque  paterque  29( 
Cognosci  possent :  nomen  quoque  traxit  ab  illis. 
Is  tria  cum  primum  fecit  quinquennia,  montes 
Deseruit  patrios  :  Idaque  altrice  relicta 
Ignotis  errare  locis,  ignota  videre 
Flumina  gaudebat,  studio  minuente  laborem.  295 
Ille  etiam  Lycias  urbes,  Lyciaeque  propinquos 
Caras  adit.  Videt  hic  stagnum  lucentis  ad  imum 
Usque  solum  lymphae.  Non  illic  canna  palustris, 
Nec  steriles  ulvae,  nec  acuta  cuspide  junci. 
Perspicuus  liquor  est.  Stagni  tamen  ultima 
vivo  300 

Cespite  cinguntur,  semperque  virentibus  herbis. 
Nympha  colit :  sed  nec  venatibus  apta,  nec  arcus 
Flectere  quae  soleat,  nec  quae  contendere  cursu  : 
Solaque  Naiadum  celeri  non  nota  Dianae. 

Saepe  suas  illi  fama  est  dixisse  sorores  :  305 

Salmaci,  vel  jaculum,  vel  pictas  sume  pharetras ; 
Et  tua  cum  duris  venatibus  otia  misce. 

Nec  jaculum  sumit,  nec  pictas  illa  pharetras  : 
Nec  sua  cum  duris  venatibus  otia  miscet. 

Sed  modo  fonte  suo  formosos  perluit  artus  :  310 
Saepe  Cytoriaco  deducit  pectine  crines ; 

Et  quid  se  deceat,  spectatas  consulit  undas. 
Nunc  perlucenti  circumdata  corpus  amictu, 
Mollibus  aut  foliis,  aut  mollibus  incubat  herbis. 
Saepe  legit  flores  :  et  tunc  quoque  forte  legebat, 
Cum  puerum  vidit :  visumque  optavit  habere. 

N  ec  tamen  ante  adiit,  etsi  properabat  adire, 
Quam  se  composuit,  quam  circumspexit  amictus, 
Et  finxit  vultum  ;  et  meruit  formosa  videri. 
Tunc  sic  orsa  loqui  :  Puer  o  dignissime  credi  320 
Esse  deus ;  seu  tu  deus  es,  potes  esse  Cupido : 
Sive  es  mortalis ;  qui  te  genuere,  beati  : 

Et  frater  felix,  et  fortunata  profecto 
Si  qua  tibi  soror  est,  et  quas  dedit  ubera  nutrix. 
Sed  longe  cunctis,  longeque  potentior  illis,  325 
Si  qua  tibi  sponsa  est ;  si  quam  dignabere  taeda. 
Haec  tibi  sive  aliqua  est ;  mea  sit  furtiva  voluptas : 
Seu  nulla  est ;  ego  sim  :  thalamumque  ineamus 
eundem. 

Nais  ab  his  tacuit :  pueri  rubor  ora  notavit, 
Nescia  quid  sit  amor :  sed  et  erubuisse  decebat. 
Hic  color  aprica  pendentibus  arbore  pomis,  331 
Aut  ebori  tincto  est,  aut  sub  candore  rubenti, 
Cum  frustra  resonant  aera  auxiliaria,  Lunae. 
Poscenti  Nymphae  sine  fine  sororia  saltem  334 
Oscula,  jamque  manus  ad  eburnea  colla  ferenti, 
Desinis?  an  fugio,  tecumque,  ait,  ista  relinquo! 
Salmacis  extimuit ;  Locaque  haec  tibi  libera  trado, 

Hospes,  ait :  simulatque  gradu  discedere  verso. 
Tum  quoque  respiciens,  fruticumque  recondita 
sylva 

Delituit,  flexumque  genu  submisit.  At  ille,  340 
Ut  puer,  et  vacuis  ut  inobservatus  in  herbis, 
Huc  it,  et  hinc  illuc  ;  et  in  alludentibus  undis 
Summa  pedum,  taloque  tenus  vestigia  tingit. 
Nec  mora  ;  temperie  blandarum  captus  aquarum, 
Mollia  de  tenero  velamina  corpore  ponit.  345 
Tum  vero  obstupuit,  nudaeque  cupidine  formae 
Salmacis  exarsit  :  flagrant  quoque  lumina 
Nymphes : 

Non  aliter,  quam  cum  puro  nitidissimus  orbe 
Opposita  speculi  referitur  imagine  Phoebus. 
Yixque  moram  patitur :  vix  jam  sua  gaudia 
differt.  350 

Jam  cupit  amplecti :  jam  se  male  continet  amens. 
Ille,  cavis  velox  applauso  corpore  palmis, 

Desilit  in  latices,  alternaque  brachia  ducens 
In  liquidis  translucet  aquis :  ut  eburnea  si  quis 
Signa  tegat  claro,  vel  candida  lilia,  vitro.  355 
Vicimus,  en  meus  est,  exclamat  Nais  :  et,  omni 
Veste  procul  jacta,  mediis  immittitur  undis  : 
Pugnacemque  tenet,  luctantiaque  oscula  carpit ; 
Subjectatque  manus,  invitaque  pectora  tangit : 
Et  nunc  hac  juveni,  nunc  circumfunditur  illae. 
Denique  nitentem  contra,  elabique  volentem 
Implicat,  ut  serpens,  quam  regia  sustinet  ales, 
Sublimemque  rapit :  pendens  caput  illa,  pedesque 
Alligat,  et  cauda  spatiantes  implicat  alas. 

Utve  solent  hederae  longos  intexere  truncos :  365 
Utque  sub  aequoribus  deprensum  polypus  hostem 
Continet,  ex  omni  dimissis  parte  flagellis. 

Perstat  Atlantiades,  sperataque  gaudia  Nymphae, 
Denegat.  Illa  premit ;  commissaque  corpore  toto 
Sicut  inhaerebat,  Pugnes  licet,  improbe,  dixit,  370 
Non  tamen  effugies  :  ita  di  jubeatis,  et  istum 
Nulla  dies  a  me,  nec  me  diducat  ab  isto. 

Vota  suos  habuere  deos  ;  nam  mixta  duorum 
Corpora  junguntur,  faciesque  inducitur  illis 
Una  ;  velut  si  quis  conducta  cortice  ramos  375 
Crescendo  jungi,  pariterque  adolescere  cernat. 
Sic  ubi  complexu  coierunt  membra  tenaci, 

Nec  duo  sunt,  et  forma  duplex,  nec  foeminadici, 
Nec  puer  ut  possint:  neutrum  que,  et  utrumque 
videntur. 

Ergo  ubi  se  liquidas,  quo  vir  descenderat,  undas 
Semimarem  fecisse  videt,  molli taque  in  illis  381 
Membra;  manus  tendens,  sed  jam  non  voce  virili, 
Hermaphroditus  ait,  Nato  date  munera  vestro, 
Et  pater  et  genitrix,  amborum  nomen  habenti : 
Quisquis  in  hos  fontes  vir  venerit,  exeat  inde  385 
Semivir,  et  tactis  subito  mollescat  in  undis. 
Motus  uterque  parens  nati  rata  verba  biformis 
Pecit,  et  incerto  fontem  medicamine  tinxit. 

Finis  erat  dictis  ;  et  adhuc  Minyeia  proles 
Urget  opus,  spernitque  deum,  festumque  pro¬ 
fanat  ;  390 

Tympana  cum  subito  non  apparentia  raucis 
Obstrepuere  sonis,  et  adunco  tibia  cornu, 
Tinnulaque  aera  sonant.  Redolent  myrrhaeque, 
crocique  ; 

Resque  fide  major,  coepere  virescere  telae,  394 
Inque  hederae  faciem  pendens  frondescere  vestis. 
Pars  abit  in  vites  :  et  quae  modo  fila  fuerunt, 
Palmite  mutantur :  de  stamine  pampinus  exit : 
Purpura  fulgorem  pictis  accommodat  uvis. 
Jamque  dies  exactus  erat,  tempusque  subibat, 
Quod  tu  nec  tenebras,  nec  possis  dieere  lucem, 
Sed  cum  luce  tamen  dubiae  confinia  noctis. 


Tecta  repente  quati,  pinguesque  ardere  videntur 
Lampades,  et  rutilis  collucere  ignibus  aedes, 
Falsaque  saevarum  simulacra  ululare  ferarum. 
Fumida  jamdudum  latitant  per  tecta  sorores,  405 
Diversaeque  locis  ignes  ac  lumina  vitant. 
Dumque  petunt  latebras  ;  parvos  membrana  pc  r 
•  artus 

Porrigitur,  tenuique  inducit  brachia  penna. 

Nec,  qua  perdiderint  veterem  ratione  figuram, 
Scire  sinunt  tenebrae.  Non  illas  pluma  levavit : 
Sustinuere  tamen  se  perlucentibus  alis.  41 1 
Conataeque  loqui,  minimam  pro  corpore  vocem 
Emittunt,  peraguntque  levi  stridore  querelas  : 
Tectaque, non  sylvas, celebrant :  lucemque  perosae 
Nocte  volant,  seroque  trahunt  a  vespere  no¬ 
men.  415 

Tum  vero  totis  Bacchi  memorabile  Thebis 
Numen  erat ;  magnasque  novi  matertera  vires 
Narrat  ubique  dei :  de  totque  sororibus  expers 
Una  doloris  erat,  nisi  quem  fecere  sorores. 
Adspicit  hanc  natis,  thalamoque  Athamantis  ha¬ 
bentem  420 

Sublimes  animos,  et  alumno  numine,  Juno  ; 

Nec  tulit:  et  secum  :  Potuit  de  pellice  natus 
Vertere  Maeonios,  pelagoque  immergere,  nautas, 
Et  laceranda  suae  nati  dare  viscera  matri, 

Et  triplices  operire  novis  Minyeidas  alis :  425 

Nil  poterit  Juno,  nisi  inultos  flere  dolores  ? 
Idque  mihi  satis  est  ?  haec  una  potentia  nostra  est  ? 
Ipse  docet,  quid  agam ;  fas  est  et  ab  hoste  doceri : 
Quidque  furor  valeat,  Penthea  caedo  satisque 
Ac  super  ostendit.  Cur  non  stimuletur,  eatque 
Per  cognata  suis  exempla  furoribus  Ino  ?  431 

Est  via  declivis  funesta  nubila  taxo : 

Ducit  ad  infernas  per  muta  silentia  sedes. 

Styx  nebulas  exhalat  iners :  umbraeque  recentes 
Descendunt  illae,  simulacraque  functa  sepul¬ 
cris.  435 

Pallor  Hiemsque  tenent  late  loca  senta :  novique, 
Qua  sit  iter,  manes, Stygiam  quod  ducit  ad  urbem, 
Ignorant :  ubi  sit  nigri  fera  regia  Ditis. 

Mille  capax  aditus,  et  apertas  undique  portas 
Urbs  habet.  Utque  fretum  de  tota  flumina  terra, 
Sic  omnes  animas  locus  accipit  ille,  nec  ulli  441 
Exiguus  populo  est,  turbamve  accedere  sentit. 
Errant  exsangues  sine  corpore  et  ossibus  umbras : 
Parsque  forum  celebrant,  pars  imi  tecta  tyranni ; 
Pars  alias  artes,  antiquae  imitamina  vitae.  445 
Sustinet  ire  illuc,  coelesti  sede  relicta, 

(Tantum  odiis  iraeque  dabat,)  Saturnia  Juno. 
Quo  simul  intravit,  sacroque  a  corpore  pressum 
Ingemuit  limen ;  tria  Cerberus  extulit  ora, 

Et  tres  latratus  simul  edidit.  Illa  sorores  450 
Nocte  vocat  genitas,  grave  et  implacabile  numen. 
Carceris  ante  fores  clausas  adamante  sedebant, 
Deque  suis  atros  pectebant  crinibus  angues. 
Quam  simul  agnorunt  inter  caliginis  umbras, 
Surrexere  deae  :  sedes  Scelerata  vocatur.  455 
Viscera  praebebat  Tityos  lanianda,  novemque 
Jugeribus  distentus  erat.  Tibi,  Tantale,  nullae 
Deprenduntur  aquae  :  quaeque  imminet,  effugit 
arbos. 

Aut  petis,  aut  urges  ruiturum,  Sisyphe,  saxum. 
Volvitur  Ixion,  et  se  sequiturque,  fugitque.  460 
Molirique  suis  letum  patruelibus  ausae, 

Assiduae  repetunt,  quas  perdant,  Belides  undas. 
Quos  omnes  acie  postquam  Saturnia  torva 
Vidit,  et  ante  omnes  Ixiona ;  rursus  ab  illo  464 
Sisyphon  adspiciens,  Cur  hic  e  fratribus,  inquit, 
Perpetuas  patitur  poenas  ;  Athamanta  super  bunj 

Regia  dives  habet,  qui  me  cum  conjuge  semper 
Sprevit  ?  et  exponit  causas  odiique  viasque,  468 
Quidque  velit.  Quod  vellet,  erat,  ne  regia  Cadmi 
Staret ;  et  in  facinus  traherent  Athamanta  so¬ 
rores. 

Imperium,  promissa,  preces  confundit  in  unum  : 
Sollicitatque  deas.  Sic  haec  Junone  locuta,  472 
Tisiphone  canos,  ut  erat,  turbata  capillos 
Movit,  et  obstantes  rejecit  ab  ore  colubras. 
Atque  ita,  Non  longis  opus  est  ambagibus,  infit : 
Facta  puta,  quaecunque  jubes ;  inamabile  regnum 
Desere,  teque  refer  coeli  melioris  ad  auras.  477 
~  Laeta  redit  J uno :  quam  coelum  intrare  parantem 
Roratis  lustravit  aquis  Thaumantias  Iris. 

Nec  mora;  Tisiphone  madefactam  sanguine 
sumit  480 

Importuna  facem :  fluidoque  cruore  rubentem 
Induitur  pallam :  tortoque  incingitur  angue  : 
Egrediturque  domo.  Luctus  comitantur  euntem, 
Et  Pavor,  et  Terror,  trepidoque  Insania  vultu. 
Limine  constiterat :  postes  tremuisse  feruntur 
iEolii,  pallorque  fores  infecit  acernas  :  486 

Solque  locum  fugit.  Monstris  exterrita  conjux, 
Territus  est  Athamas :  tectoque  exire  parabant. 
Obstitit  infelix,  aditumque  obsedit,  Erinnys  : 
Nexaque  vipereis  distendens  brachia  nodis,  490 
Csesariem  excussit.  Motae  sonuere  colubrae. 
Parsque  jacens  humeris,  pars  circum  tempora 
lapsae 

Sibila  dant,  saniemque  vomunt,  linguasque  co¬ 
ruscant. 

Inde  duos  mediis  abrumpit  crinibus  angues, 
Pestiferaque  manu  raptos  immisit.  At  illi  495 
Inoosque  sinus,  Athamanteosque  pererrant; 
Inspirantque  graves  animas:  nec  vulnera  membris 
Ulla  ferunt :  mens  est,  quae  diros  sentiat  ictus. 
Attulerat  secum  liquidi  quoque  monstra  veneni, 
Oris  Cerberei  spumas,  et  virus  Echidnae ;  500 

Erroresque  vagos,  caecaeque  oblivia  mentis, 

Et  scelus,  et  lacrymas,  rabiemque,  et  caedis  amo¬ 
rem, 

Omnia  trita  simul:  quae  sanguine  mixta  recenti 
Coxerat  «re  cavo,  viridi  versata  cicuta. 

Dumque  pavent  illi ;  vertit  furiale  venenum  505 
Pectus  in  amborum,  praecordiaque  intima  movit. 
Tum  face  jactata  per  eundem  saepius  orbem, 
Consequitur  motos  velociter  ignibus  ignes. 

Sic  victrix,  jussique  potens,  ad  inania  magni 
Regna  redit  Ditis,  sumtumque  recingitur  an¬ 
guem.  510 

Protinus  bolides  media  furibundus  in  aula 
Clamat,  Io,  comites,  his  retia  tendite  sylvis  : 

Hic  modo  cum  gemina  visa  est  mihi  prole  leaena. 
Utque  ferae,  sequitur  vestigia  conjugis  amens  : 
Deque  sinu  matris  ridentem  et  parva  Learchum 
Brachia  tendentem  rapit,  et  bis  terque  per  auras 
More  rotat  fundae,  rigidoque  infantia  saxo  517 
Discutit  ossa  ferox.  Tum  denique  concita  mater 
(Seu  dolor  hoc  fecit,  seu  sparsi  causa  veneni) 
Exululat,  passisque  fugit  male  sana  capillis.  520 
Te^ue  ferens  parvum  nudis,  Melicerta,  lacertis, 
Evoe,  Bacche,  sonat.  Bacchi  sub  nomine  Juno 
Risit:  et,  Hos  usus  praestet  tibi,  dixit,  alumnus. 

Imminet  aequoribus  scopulus :  pars  ima  cavatur 
Fluctibus,  et  tectas  defendit  ab  imbribus  undas : 
Summa  riget,  frontemque  in  apertum  porrigit 
aequor.  526 

Occupat  hunc  (vires  insania  fecerat)  Ino ; 

Seque  super  pontum,  nullo  tardata  timore, 
Mittit,  onusque  suum.  Percussa  recanduit  unda. 


At  Venus  immeritae  neptis  miserata  labores,  530 
Sic  patruo  blandita  suo  est :  O  numen  aquarum, 
Proxima  cui  coelo  cessit,  Neptune,  potestas  ; 
Magna  quidem  posco :  sed  tu  miserere  meorum, 
Jactari  quos  cernis  in  Ionio  immenso  : 

Et  dis  adde  tuis :  aliqua  et  mihi  gratia  ponto 
est :  535 

Si  tamen  in  dio  quondam  concreta  profundo 
Spuma  fui,  Graiumque  manet  mihi  nomen  ab  illa. 
Annuit  oranti  Neptunus  ;  et  abstulit  illis, 

Quod  mortale  fuit,  majestatemque  verendam 
Imposuit,  nomenque  simul  faciemque  novavit: 
Leucotheeque  deum  cum  matre  Palsemona  dixit. 

Sidoniae  comites,  quantum  valuere,  secutae  542 
Signa  pedum,  primo  videre  novissima  saxo : 

Nec  dubium  de  morte  ratae,  Cadmeida  palmis 
Deplanxere  domum,  scissae  cum  veste  capillos. 
Utque  parum  jurtae,  nimiumque  in  pelliee  saevae, 
Invidiam,  fecere  deae.  Convicia  Juno  547 
Non  tulit:  et,  laciam  vos  ipsas  maxima,  dixit, 
Saevitiae  monumenta  meae.  Res  dicta  secuta  est. 
Nam  quae  praecipue  fuerat  pia,  Persequar,  inquit, 
In  freta  reginam  :  saltumque  datura,  moveri  551 
Haud  usquam  potuit,  scopuloque  affixa  cohaesit. 
Altera,  dum  solito  tentat  plangore  ferire 
Pectora,  tentatos  sentit  riguisse  lacertos.  554 
Illa,  manus  ut  forte  tetenderat  in  maris  undas, 
Saxea  facta  manus  in  easdem  porrigit  undas : 
Hujus,  ut  arreptum  laniabat  vertice  crinem, 
Duratos  subito  digitos  in  crine  videres. 

Quo  quaeque  in  gestu  deprenditur,  haesit  in  illo. 
Pars  volucres  factae  ;  quae  nunc  quoque  gurgite 
in  illo  560 

iEquora  destringunt  sumtis  Ismenides  alis. 

Nescit  Agenorides  natam,  parvumque  nepotem 
iEquoris  esse  deos.  Luctu  serieque  malorum 
Victus,  et  ostensis,  quae  plurima  viderat,  exit 
Conditor  urbe  sua ;  tanquam  fortuna  locorum, 

N  on  sua  se  premeret :  longisque  erratibus  actus 
Contigit  Illyricos  profuga  cum  conjuge  fines.  567 
Jamque  malis  annisque  graves,  dum  prima  re¬ 
tractant 

Fata  domus,  releguntque  sues  sermone  labores; 
Num  sacer  ille  mea  trajectus  cuspide  serpens,  570 
Cadmus  a't,  fuerit,  tum  cum  Sidone  profectus 
Vipereos  sparsi  per  humum,  nona  semina,  dentes? 
Quem  si  cura  deum  tam  certa  vindicat  ira, 

Ipse  precor  serpens  in  longam  porrigar  alvum. 
Dixit :  et,  ut  serpens,  in  longam  tenditur  alvum 
Duratseque  cuti  squamas  increscere  sentit,  576 
Nigraque  cseruleis  variari  corpora  guttis: 

In  pectusque  cadit  pronus :  commissaque  in  unum 
Paullatim  tereti  sinuantur  acumine  crura. 
Brachia  jam  restant :  quse  restant,  brachia  ten¬ 
dit  ;  580 

Et  lacrymis  per  adhuc  humana  fluentibus  ora, 
Accede,  o  conjux,  accede,  miserrima,  dixit, 
Dumque  aliquid  superest  de  me,  me  tange  :  ma¬ 
numque 

Accipe,  dum  manus  est;  dum  non  totum  occu¬ 
pat  anguis. 

Ille  quidem  vult  plura  loqui  :  sed  lingua  repente 
In  partes  est  fissa  duas  ;  nec  verba  volenti  586 
Sufficiunt :  quotiesque  aliquos  parat  edere  ques¬ 
tus, 

Sibilat :  hanc  illi  vocem  natura  relinquit. 

Nuda  manu  feriens  exclamat  pectora  conjux, 
Cadme,  mane  :  teque  his,  infelix,  exue  monstris. 
Cadme,  quid  hoc  ?  ubi  pes  ?  ubi  sunt  humerique, 
manusque  ?  591 

Et  color,  et  facies,  et,  (lum  loquor,  omnia  ?  cur 

Me  quoque,  coelestes,  in  eandem  vertitis  anguem? 
Dixerat.  Ille  suae  lambebat  conjugis  ora, 

Inque  sinus  caros,  veluti  cognosceret,  ibat,  595 
Et  dabat  amplexus,  assuetaque  colla  petebat. 
Quisquis  adest  (aderant  comites)  terretur.  At 
illa 

Lubriea  permulcet  cristati  colla  draconis, 

Et  subito  duo  sunt,  junctoque  volumine  serpunt; 
Donec  in  appositi  nemoris  subiere  latebras.  600 
Nunc  quoque  nec  fugiunt  hominem,  nec  vul¬ 
nere  laedunt :  [cones. 

Quidque  prius  fuerint,  placidi  meminere  dra- 
Sed  tamen  ambobus  versae  solatia  formae 
Magna  nepos  fuerat,  quem  debellata  colebat 
India,  qupm  positis  celebrabat  Achaia  templis. 
Bolus  Abantiades  ab  origine  cretus  eadem  606 
Acrisius  superest,  qui  moenibus  arceat  urbis 
Argolicae,  contraque  deum  ferat  arma,  genusque 
Non  putet  esse  Jovis:  neque  enim  Jovis  esse 
putabat 

Persea,  quem  pluvio  Danae  conceperat  auro.  610 
Mox  tamen  Acrisium  (tanta  est  praesentia  veri) 
Tam  violasse  deum,  quam  non  agnosse  nepotem, 
Poenitet.  Impositus  jam  coelo  est  alter  :  at  alter 
Viperei  referens  spolium  memorabile  monstri 
Aera  carpebat  tenerum  stridentibus  alis.  615 
Cumque  super  Libycas  victor  penderet  arenas, 
Gorgonei  capitis  guttae  cecidere  cruentae : 

Quas  humus  exceptas  varios  animavit  in  angues  ; 
Unde  frequens  illa  est  infestaque  terra  colubris. 

Inde  per  immensum  ventis  discordibus  actus 
Nunc  huc,  nunc  illuc,  exemplo  nubis  aquosae,  621 
Fertur,  et  ex  alto  seductas  aethere  longe 
Despectat  terras,  totumque  supervolat  orbem. 
Ter  gelidas  Arctos,  ter  Cancri  brachia  vidit : 
Saepe  sub  occasus,  saepe  est  ablatus  in  ortus.  625 
Jamque  cadente  die  veritus  se  credere  nocti 
Constitit  Hesperio,  regnis  Atlantis,  in  orbe, 
Exiguamque  petit  requiem,  dum  Lucifer  ignes 
Evocet  Aurorae,  currus  Aurora  diurnos. 

Hic  hominum  cunctos  ingenti  corpore  praestans 
Iapetionides  Atlas  fuit.  Ultima  tellus  631 
licge  sub  hoc,  et  pontus  erat,  qui  Solis  anhelis 
iEquora  subdit  equis,  et  fessos  excipit  axes. 
Mille  greges  illi,  totidemque  armenta  per  herbas 
Errabant :  et  humum  vicinia  nulla  premebant. 
Arboreae  frondes,  auro  radiante  virentes,  636 
Ex  auro  ramos,  ex  auro  poma  tegebant. 

Hospes,  ait  Perseus  illi,  seu  gloria  tangit 
Te  generis  magni :  generis  mihi  Jupiter  auctor : 
Sive  es  mirator  rerum :  mirabere  nostras.  640 
Hospitium,  requiemque  peto.  Memor  ille  ve¬ 
tustae 

Sortis  erat  :  Themis  hanc  dederat  Parnassia 
sortem ; 

Tempus,  Atia,  veniet,  tua  quo  spoliabitur  auro 
Arbor :  et  hunc  praedae  titulum  Jove  natus  ha¬ 
bebit. 

Id  metuens,  solidis  pomaria  clauserat  Atlas  645 
Moenibus,  et  vasto  dederat  servanda  draconi : 
Arcebatque  suis  externos  finibus  omnes. 

Huic  quoque,  Vade  procul,  ne  longe  gloria  rerum, 
Quas  mentiris,  ait,  longe  tibi  Jupiter  absit. 
Vimque  minis  addit :  foribusque  expellere  ten- 
xat  650 

Cunctantem,  et  placidis  miscentem  fortia  dicti 
Viribus  inferior  (quis  enim  par  esset  Atlanti 
Vr iribus  ?)  At  quoniam  parvi  tibi  gratia  nostra  est  ; 


Met.  Lib.  IV. 

Accipe  munus,  ait :  Isevaqut  a  parte  Medus® 
Ipse  retroversus  squalentia  prodidit  ora.  655 
Quantus  erat,  mons  factus  Atlas :  jam  barba  co- 
m  seque  [que. 

In  sylvas  abeunt :  juga  sunt  humerique  manus- 
Quod  caput  ante  fuit,  summo  est  in  monte  ca¬ 
cumen. 

Ossa  lapis  fiunt.  Tum  partes  auctus  in  omnes 
Crevit  in  immensum  (sic  di  statuistis)  et  omne 
Cum  tot  sideribus  coelum  requievit  in  illo.  661 
Clauserat  Hippotades  aeterno  carcere  ventos: 
Admonitorque  operum  coelo  clarissimus  alto 
Lucifer  ortus  erat.  Pennis  ligat  ille  resumtis 
Parte  ab  utraque  pedes,  teloque  accingitur  unco, 
Et  liquidum  motis  talaribus  aera  findit.  666 
Gentibus  innumeris  circumque  infraque  relictis, 
iEthiopum  populos,  Cepheia,  conspicit,  arva. 
Illic  immeritam  maternae  pendere  linguae  669 
Andromedan  poenas  immitis  jusserat  Ammon. 
Quam  simul  ad  duras  religatam  brachia  cautes 
Vidit  Abantiades  ;  nisi  quod  levis  aura  capillos 
Moverat,  et  trepido  manabant  lumina  fletu, 
Marmoreum  ratus  esset  opus.  Trahit  inscius 
ignes,  674 

Et  stupet ;  et,  vis®  correptus  imagine  form®, 
P®ne  suas  quatere  est  oblitus  in  aere  pennas. 

Ut  stetit,  O,  dixit,  non  istis,  digna  catenis, 

Sed  quibus  inter  se  cupidi  jungantur  amantes ; 
Pande  requirenti  nomen  terrmque  tuumque  ; 

Et  cur  vincla  geras.  Primo  silet  illa :  nec  au¬ 
det  680 

Appellare  virum  virgo ;  manibusque  modestos 
Celasset  vultus,  si  non  religata  fuisset. 

Lumina,  quod  potuit,  lacrymis  implevit  obortis. 
S®pius  instanti,  sua  ne  delicta  fateri 
Nolle  videretur,  nomen  terrseque  suumque,  685 
Quantaque  matern®  fuerit  fiducia  form®, 
Indicat :  et,  nondum  memoratis  omnibus,  unda 
Insonuit :  veniensque  immenso  bellua  ponto 
Eminet,  et  latum  sub  pectore  possidet  ®quor. 
Conclamat  virgo  :  genitor  lugubris,  et  amens 
Mater  adest ;  ambo  miseri,  sed  justius  illa.  691 
Nec  secum  auxilium,  sed  dignos  tempore  fletus 
Plangoremque  ferunt :  vinctoque  in  corpore  ad- 
h®rent. 

Cum  sic  hospes  ait :  Lacrymarum  longa  manere 
Tempora  vos  poterunt:  ad  opem  brevis  hora 
ferendam  est.  695 

Hanc  ego  si  peterem  Perseus  Jove  natus,  et  illa. 

Quam  clausam  implevit  fecundo  Jupiter  auro, 
Gorgonis  anguieom®  Perseus  superator,  et  alis 
iEtheriis  ausus  jactatis  ire  per  auras ; 

Pr®ferrer  cunctis  certe  gener.  Addere  tantis 
Dotibus  et  meritum  (faveant  modo  numina) 
tento.  701, 

Ut  mea  sit,  servata  mea  virtute,  paciscor. 
Accipiunt  legem,  (quis  enim  dubitaret  ?)  et 
orant, 

Promittuntque  super  regnum  dotale  parentes. 
Ecce  velut  navis,  prmfixo  concita  rostro,  705 

Sulcat  aquas,  juvenum  sudantibus  acta  lacertis ; 
Sic  fera  dimotis  impulsu  pectoris  undis, 

Tantum  aberat  scopulis,  quantum  Balearica  torto 
Funda  potest  plumbo  medii  transmittere  coeli : 
Cum  subito  juvenis,  pedibus  tellure  repulsa,  710 
Arduus  in  nubes  «abiit.  Ut  in  ®quore  summo 
Umbra  viri  visa  est,  visam  fera  s®vit  in  umbram. 
Utque  Jovis  pr®pes,  vacuo  cum  vidit  in  arvo 
Pr®bentem  Phoebo  liventia  terga  draconem, 
Occupat  aversum  :  neu  saeva  retorqueat  ora,  715 

Squamigeris  avidos  figit  cervicibus  ungues  : 

Sic  celeri  fissum  praeceps  per  inane  volatu 
Terga  ferae  pressit,  dextroque  frementis  in  armo 
Inachides  ferrum  curvo  tenus  abdidit  hamo. 
Vulnere  laesa  gravi  modo  se  sublimis  in  auras  720 
Attollit :  modo  subdit  aquis  :  modo  more  ferocis 
Versat  apri,  quem  turba  canum  circumsona  ter¬ 
ret. 

Ille  avidos  morsus  velocibus  effugit  alis : 

Quaque  patent,  nunc  terga  cavis  super  obsita 
conchis, 

Nunc  laterum  costas,  nunc  qua  tenuissima  cauda 
Desinit  in  piscem,  falcato  verberat  ense.  726 
Bellua  puniceo  mixtos  cum  sanguine  fluctus 
Ore  vomit.  Maduere  graves  adspergine  pennae. 
Nec  bibulis  ultra  Perseus  talaribus  ausus  729 
Credere ;  conspexit  scopulum,  qui  vertice  summo 
Stantibus  exit  aquis  ;  operitur  ab  aequore  moto. 
Nixus  eo,  rupisque  tenens  juga  prima  sinistra, 
Ter  quater  exegit  repetita  per  ilia  ferrum. 
Littora  cum  plauso  clamor  superasque  deorum 
Implevere  dqmos.  Gaudent,  generumque  salu¬ 
tant,  735 

Auxiliumque  domus  servatoremque  fatentur 
Cassiope,  Cepheusque  pater.  Resoluta  catenis 
Incedit  virgo,  pretiumque  et  causa  laboris. 

Ipse  manus  hausta  victrices  abluit  unda : 
Anguiferumque  caput  dura  ne  laedat  arena,  740 
Mollit  humum  foliis,  natasque  sub  aequore  virgas 
Sternit,  et  imponit  Phorcynidos  ora  Medusae. 
Virga  recens,  bibulaque  etiamnum  viva  medulia, 
Vim  rapuit  monstri,  tactuque  induruit  hujus, 
Percepitque  novum  ramis  et  fronde  rigorem.  745 
At  pelagi  Nymphae  factum  mirahile  tentant  - 
Pluribus  in  virgis,  et  idem  contingere  gaudent, 
Seminaque  ex  illis  iterant  jactata  per  undas. 
Nunc  quoque  curaliis  eadem  natura  remansit, 
Duritiem  tacto  capiant  ut  ab  aere,  quodque  7 50 
Vimen  in  aequore  erat,  fiat  super  aequora  saxum. 

Dis  tribus  ille  focos  totidem  de  cespite  ponit ; 
Laevum  Mercurio,  dextrum  tibi,  bellica  virgo  ; 
Ara  Jovis  media  est.  Mactatur  vacca  Minervae, 
Alipedi  vitulus,  taurus  tibi,  summe  deorum.  755 
Protinus  Andromedan,  et  tanti  praemia  facti 
Indotata  rapit.  Taedas  Hymenaeus  Amorque 
Praecutiunt :  largis  satiantur  odoribus  ignes  : 
Sertaque  dependent  tectis  :  lotique,  lyraeque, 


Tibiaque,  et  cantus,  animi  felicia  laeti  76C 
Argumenta,  sonant.  Reseratis  aurea  valvis 
Atria  tota  patent :  pulchroque  instructa  paratu 
Cephenis  proceres  ineunt  convivia  regis. 
Postquam  epulis  functi  generosi  munere  Bacchi 
Diffudere  animos,  cultusque  habitusque  locorum 
Quaerit  Abantiades  ;  quaerenti  protinus  unus  766 
[Narrat  Lyncides  moresque  habitusque  viro- 

Quae  simul  edocuit,  Nunc,  o,  fortissime,  dixit, 
Fare  precor,  Perseu,  quanta  virtute,  quibusque 
Artibus  abstuleris  crinita  draconibus  ora.  770 
Narrat  Agenorides,  gelido  sub  Atlante  jacentem 
Esse  locum,  solidae  tutum  munimine  molis  : 
Cujus  in  introitu  geminas  habitasse  sorores 
Phorcidas,  unius  partitas  luminis  usum  : 

Id  se  solerti  furtim,  dum  traditur,  astu  775 
Supposita  cepisse  manu :  perque  abdita  longe, 
Deviaque,  et  sylvis  horrentia  saxa  fragosis 
Gorgoneas  tetigisse  domos :  passimque  per  agros, 
Perque  vias  vidisse  hominum  simulacra,  fera¬ 
rumque, 

In  silicem  ex  ipsis  visa  conversa  Medusa  :  780 

Se  tamen  horrendae  clypei,  quod  laeva  gerebat, 
2Ere  repercusso  formam  aspexisse  Medusae  : 
Dumque  gravis  somnus  colubrasque  ipsamque 
tenebat, 

Eripuisse  caput  collo  :  pennisque  fugacem 
Pegason,  et  fratrem,  matris  de  sanguine  natos. 
Addidit  et  longi  non  falsa  pericula  cursus  :  78 1 

Quae  freta,  quas  terras  sub  se  vidisset  ab  alto : 
Et  quae  jactatis  tetigisset  sidera  pennis. 

Ante  exspectatum  tacuit  tamen.  Excipit  unus 
E  numero  procerum,  quaerens,  cur  sola  sororum 
Gesserit  alternis  immixtos  crinibus  angues.  791 
Hospes  ait,  Quoniam  scitaris  digna  relatu, 
Accipe  quaesiti  causam.  Clarissima  forma, 
Multorumque  fuit  spes  invidiosa  procorum 
Illa:  nec  in  tota  conspectior  ulla  capillis  795 
Pars  fuit.  Inveni,  qui  se  vidisse  referret. 

Hanc  pelagi  rector  templo  vitiasse  Minervae 
Dicitur.  Aversa  est,  et  castos  aegide  vultus 
Nata  Jovis  texit :  neve  hoc  impune  fuisset, 
Gorgoneum  turpes  crinem  mutavit  in  hydros.  800 
Nunc  quoque,  ut  attonitos  formidine  terreat 
hostes, 

Pectore  in  adverso,  quos  fecit,  sustinet  angues. 

Dumque  ea  Cephenum  medio  Danaeius  heros 
Agmine  commemorat ;  fremitu  regalia  turbae 
Atria  complentur  :  nec  conjugialia  festa 
Qui  canat,  est  clamor ;  sed  qui  fera  nuntiet  arma. 
Inque  repentinos  convivia  versa  tumultus  5 
Assimulare  freto  possis,  quod  saeva  quietum 
Ventorum  rabies  motis  exasperat  undis. 

Primus  in  his  Phineus,  belli  temerarius  auctor, 
Fraxineam  quatiens  seratae  cuspidis  hastam; 

En,  ait,  en  adsum  praereptae  conjugis  ultor.  10 
Nec  mihi  te  pennae,  nec  falsum  versus  in  aurum 
Jupiter,  eripient.  Conanti  mittere  Cepheus, 
Quid  facis  ?  exclamat :  quae  te,  germane,  furen¬ 
tem  [tis 

Mens  agit  in  facinus  ?  meritisne  haec  gratia  tan- 
Redditur  ?  hac  vitam  servatae  dote  rependis  ?  15 
Quam  tibi  non  Perse-. s,  verum  si  quaeris,  ade- 
nit : 


Sed  grave  Nereidum  numen,  sed  corniger  Am- 
Sed  quae  visceribus  veniebat  bellua  ponto  [mon, 
Exsaturanda  meis.  Illo  tibi  tempore  rapta  est, 
Quo  peritura  fuit.  Nisi  si,  crudelis  id  ipsum  20 
Exigis,  ut  pereat :  luctuque  levabere  nostro. 
Scilicet  haud  satis  est,  quod,  te  spectante,  re¬ 
vincta  est, 

Et  nullam  quod  opem  patruus  sponsusve  tulisti  : 
Insuper,  a  quoquam  quod  sit  servata,  dolebis, 
Praemiaque  eripies  ?  quae  si  tibi  magna  videntur ; 
Ex  illis  scopulis,  ubi  erant  affixa,  petisses  :  26 

Nunc  sine,  qui  petiit,  per  quem  haec  non  orba 
senectus,  •  [qu« 

Ferre,  quod  et  meritis  et  voce  est  pactus :  eum* 
Non  tibi,  sed  certae  praelatum  intellige  morti. 
Ille  nihil  contra :  sed  et  hunc,  et  Persea  vultu  30 
Alterno  spectans,  petat  hunc  ignorat,  an  illum. 
Cunctatusque  brevi,  contortam  viribus  hastam, 

Quantas  ira  dabat,  nequicquam  in  Persea  misit. 
Ut  stetit  illa  toro  ;  stratis  tum  denique  Perseus 
Exsiluit,  teloque  ferox  inimica  remisso  35 
Pectora  rupisset,  nisi  post  altaria  Phineus 
Isset :  et  (indignum)  scelerato  profuit  ara. 
Pronte  tamen  Rhseti  non  irrita  cuspis  adhaesit : 
Qui  postquam  cecidit,  ferrumque  ex  osse  revul¬ 
sum  est,  39 

Palpitat,  et  positas  adspergit  sanguine  mensas. 
Tum  vero  indomitas  ardescit  vulgus  in  iras  : 
Telaque  conjiciunt:  et  sunt,  qui  Cephea  dicant 
Cum  genero  debere  mori.  Sed  limine  tecti 
Exierat  Cepheus,  testatus  jusque,  fidemque, 
Hospitiique  deos,  ea,  se  prohibente,  moveri.  45 
Bellica  Pallas  adest,  et  protegit  asgide  fratrem, 
Datque  animos.  Erat  Indus  Athis,  quem  flu¬ 
mine  Gange 

Edita  Limnate  vitreis  peperisse  sub  antris 
Creditur,  egregius  forma,  quam  divite  cultu 
Augebat,  bis  adhuc  octonis  integer  annis  ;  50 

Indutus  chlamydem  Tyriam,  quam  limbus  obibat 
Aureus  ;  ornabant  aurata  monilia  collum, 

Et  madidos  myrrha  curvum  crinale  capillos. 

Ille  quidem  jaculo  quamvis  distantia  misso 
Eigere  doctus  erat;  sed  tendere  doctior  arcus.  55 
Tum  quoque  lenta  manu  flectentem  cornua  Per¬ 
seus 

Stipite,  qui  media  positus  fumabat  in  aula, 
Perculit,  et  fractis  confudit  in  ossibus  ora. 

Hunc  ubi  laudatos  jactantem  in  sanguine  vultus 
Assyrius  vidit  Lycabas,  junctissimus  illi  60 
Et  comes,  et  veri  non  dissimulator  amoris  ; 
Postquam  exhalantem  sub  acerbo  vulnere  vitam 
Deploravit  Athin,  quos  ille  tetenderat,  arcus 
Arripit :  et,  Mecum  tibi  sint  ceftamina,  dixit : 
Nec  longum  pueri  fato  Isetabere,  quo  plus  65 
Invidiae,  quam  laudis,  habes.  Haec  omnia  non¬ 
dum 

Dixerat:  emicuit  nervo  penetrabile  telum  : 
Vitatumque,  tamen  sinuosa  veste  pependit. 
Vertit  in  hunc  harpen,  spectatam  caede  Medus», 
Acrisioniades,  adigi tque  in  pectus.  At  ille  70 
Jam  moriens,  oculis  sub  nocte  natantibus  atra, 
Circumspexit  Athin,  seque  acclinavit  in  illum, 
Et  tulit  ad  manes  junctae  solatia  mortis. 

Ecce  Syenites  genitus  Methione  Phorbas, 

Et  Libys  Amphimedon,  avidi  committere  pug¬ 
nam,  75 

Sanguine,  quo  tellus  late  madefacta  tepebat, 
Conciderant  lapsi :  surgentibus  obstitit  ensis, 
Alterius  costis,  jugulo  Phorbantis  adactus. 

At  non  Actoriden  Erithon,  cui  lata  bipennis 
Telum  erat,  hamato  Perseus  petit  ense :  sed  altis 
Exstantem  signis,  multaeque  in  pondere  massae, 
Ingentem  manibus  tollit  cratera  duabus, 
Infregitque  viro.  Rutilum  vomit  ille  cruorem, 
Et  resupinus  humum  moribundo  vertice  pulsat. 
Inde  Semiramio  Polydaemona  sanguine  cretum, 
Caucasiumque  Abarin,  Sperchionidenque  Ly- 
cetum,  86 

Intonsumque  comas  Elycen,  Phlegiamque,  Cly- 
tumque 

Sternit :  et  adstructos  morientum  calcat  acervos. 
Nec  Phineus  ausus  concurrere  cominus  hosti, 
Intorquet  jaculum  :  quod  detulit  error  in  Idan,  90 
Expertem  frustra  belli,  et  neutra  arma  secutum. 
Ille  tuens  oculis  immitem  Phinea  torvis, 
Quandoquidem  in  partes,  ait,  attrahor,  accipe, 
Phineu,  [nus. 

Quem  fecisti  hostem,  pensaque  hoc  vulnere  vul- 


Jamque  remissurus  tractum  de  corpore  telum  95 
Sanguine  defectos  cecidit,  collapsus  in  artus. 
Hic  quoque  Cephenum  post  regem  primus  Odites 
Ense  jacet  Clymeni :  Prothoenora  perculit  Hyp- 
seus: 

Hypsea  Lyncides.  Fuit  et  grandaevus  in  illis 
Emathion,  aequi  cultor,  timidusque  deorum  :  100 
Quem  quoniam  prohibent  anni  bellare,  loquendo 
Pugnat ;  et  incessit,  scelerataque  devovet  arma. 
Huic  Chromis  amplexo  tremulis  altaria  palmis 
Demetit  ense  caput ;  quod  protinus  incidit  arae, 
Atque  ibi  semanimi  verba  exsecrantia  lingua  105 
Edidit,  et  medios  animam  exspiravit  in  ignes. 
Hinc  gemini  fratres,  Broteasque  et  caestibus 
Ammon 

Invicti,  vinci  si  possent  caestibus  enses, 

Phinea  cecidere  manu ;  Cererisque  sacerdos 
Ampycus,  albenti  velatus  tempora  vitta.  110 
Tu  quoque,  Iapetide,  ncn  has  adhibendus  in 
usus, 

Sed  qui,  pacis  opus,  citharam  cum  voce  moveres, 
Jussus  eras  celebrare  dapes,  festumque  canendo. 
Cui  procul  adstanti,  plectrumque  imbelle  tenenti, 
Pettalus  irridens,  Stygiiscane  caetera,  dixit,  115 
Manibus :  et  laevo  mucronem  tempore  figit. 
Concidit,  et  digitis  morientibus  ille  retentat 
Fila  lyrae,  casuque  canit  miserabile  carmen. 

Non  sinit  hunc  impune  ferox  cecidisse  Lycormas: 
Raptaque  de  dextro  robusta  repagula  posti  120 
Ossibus  illidit  mediae  cervicis.  At  ille 
Procubuit  terrae,  mactati  more  juvenci. 

Demere  tentabat  laevi  quoque  robora  postis 
Cinyphius  Pelates  :  tentanti  dextera  fixa  est 
Cuspide  Marmaridae  Corythi,  lignoque  cohaesit. 
Haerenti  latus  hausit  Abas :  nec  corruit  ille  ;  126 
Sed  retinente  manum  moriens  e  poste  pependit. 
Stenitur  et  Menaleus,  Perseia  castra  secutus, 

Et  Nasamoniaci  Dorylas  ditissimus  agri ; 

Dives  agri  Dorylas :  quo  non  possederat  alter 
Latius,  aut  totidem  tollebat  farris  acervos.  131 
Hujus  in  obliquo  missum  stetit  inguine  ferrum : 
Letifer  ille  locus.  Quem  postquam  vulneris 
auctor 

Singultantem  animam,  et  versantem  lumina  vidit 
Bactrius  llalcyoneus,  Hoc,  quod  premis,  inquit, 
habeto  135 

De  tot  agris  terrae  :  corpusque  exsangue  reliquit. 
Torquet  in  hunc  hastam  calide  de  vulnere  raptam 
Ultor  Abantiades :  media  quae  nare  recepta 
Cervice  exacta  est,  in  partesque  eminet  ambas. 
Dumque  manum  fortuna  juvat ;  Clytiumque 
Claninque,  140 

Matre  satos  una,  diverso  vulnere  fudit. 

Nam  Clytii  per  utrumque  gravi  librata  lacerto 
Fraxinus  acta  femur  :  jaculum  Clanis  ore  mo¬ 
mordit. 

Occidit  et  Celadon  Mendesius  :  occidit  Astreus, 
Matre  Palaestina,  dubio  genitore  creatus  :  145 

iEthionque  sagax  quondam  ventura  videre, 

Nunc  ave  deceptus  falsa:  regisque  Thoactes 
Armiger,  et  caeso  genitore  infamis  Agyrtes. 

Plus  tamen  exhausto  superest :  namque  omnibus 
unum 

Opprimere  est  animus.  Conjurata  undique  pug¬ 
nant  150 

Agmina  pro  causa,  meritum  impugnante  fidem¬ 
que. 

Hac  pro  parte  socer  frustra  pius,  et  nova  conjux 
;im  genitrice,  favent,  ululatuque  atria  com¬ 
plent. 

Sed  sonus  armorum  superat,  gemitusque  caden- 
tum : 

Pollutosque  semel  multo  Bellona  penates  155 
Sanguine  perfundit,  renovataque  praelia  miscet. 
Circueunt  unum  Phineus,  et  mille  secuti 
Phinea.  Tela  volant  hiberna  grandine  plura 
Praeter  utrumque  latus,  praeterque  et  lumen,  et 
aures. 

Applicat  hinc  humeros  ad  magnae  saxa  columnae  : 
Tutaque  terga  gerens,  adversaque  in  agmina 
versus,  161 

Sustinet  instantes.  Instabant  parte  sinistra 
Chaonius  Molpeus,  dextra  Nabataeus  Ethemon. 
Tigris  ut,  auditis  diversa  valle  duorum 
Exstimulata  fame  mugitibus  armentorum,  165 
Nescit  utro  potius  ruat ;  et  ruere  ardet  utroque : 
Sic  dubius  Perseus,  dextra  laevane  feratur, 
Molpea  trajecti  submovit  vulnere  cruris, 
Contentusque  fuga  est :  neque  enim  dat  tempus 
Ethemon ; 

Sed  furit:  et,  cupiens  alto  dare  vulnera  collo,  170 
Non  circumspectis  exactum  viribus  ensem 
Fregit,  et  extrema  percussae  parte  columnae 
Lamina  dissiluit,  dominique  in  gutture  fixa  est. 
Non  tamen  ad  letum  causas  satis  illa  valentes 
Plaga  dedit.  Trepidum  Perseus,  et  inermia 
frustra  175 

Brachia  tendentem  Cyllenide  confodit  harpe. 
Verum  ubi  virtutem  turbae  succumbere  vidit, 
Auxilium,  Perseus,  quoniam  sic  cogitis  ipsi, 
Dixit,  ab  hoste  petam.  Vultus  avertite  vestros, 
Si  quis  amicus  adest :  et  Gorgonis  extulit  ora.  180 
Quaere  alium,  tua  quem  moveant  miracula,  dixit 
Theseelus:  utque  manu  jaculum  fatale  parabat 
Mittere,  in  hoc  haesit  signum  de  marmore  gestu. 
Proximus  huic  Ampyx  animi  plenissima  magni 
Pectora  Lyncidae  gladio  petit :  inque  petendo 
Dextera  diriguit,  nec  citra  mota,  nec  ultra.  186 
At  Nileus,  qui  se  genitum  septemplice  Nilo 
Ementitus  erat,  clypeo  quoque  flumina  septem 
Argento  partim,  partim  caelaverat  auro, 
Adspice,  ait,  Perseu,  nostrae  primordia  gentis  : 
Magna  feres  tacitas  solatia  mortis  ad  umbras, 

A  tanto  cecidisse  viro.  Pars  ultima  vocis 
In  medio  suppressa  sono  est :  adapertaque  velle 
Ora  loqui  credas,  nec  sunt  ea  pervia  verbis. 
Increpat  hos,  Vitioque  animi,  non  crinibus,  in¬ 
quit,  195 

Gorgoneis  torpetis,  Eryx  :  incurrite  mecum, 

Et  prosternite  humi  juvenem  magica  arma  mo¬ 
ventem. 

Incursurus  erat ;  tenuit  vestigia  tellus : 
Immotusque  silex,  armataque  mansit  imago. 

Hi  tamen  ex  merito  poenas  subiere :  sed  unus 
Miles  erat  Persei,  pro  quo  dum  pugnat,  Aconteus, 
Gorgone  conspecta  saxo  concrevit  oborto.  202 
Quem  ratus  Astyages  etiamnum  vivere,  longo 
Ense  ferit :  sonuit  tinnitibus  ensis  acutis. 

Dum  stupet  Astyages,  naturam  traxit  eandem  : 
Marmoreoque  manet  vultus  mirantis  in  ore.  206 
Nomina  longa  mora  est  media  de  plebe  virorum 
Dicere.  Bis  centum  restabant  corpora  pugnae : 
Gorgone  bis  centum  riguerunt  corpora  visa. 

P cenitet  injusti  nunc  denique  Phinea  belli.  210 
Sed  quid  agat  ?  simulacra  videt  diversa  figuris, 
Agnoscitque  suos,  et  nomine  quemque  vocatos 
Voscit  opem :  credensque  parum,  sibi  proxima 
tangit 

Corpora :  marmor  erant.  Avertitur ;  atque  ita 
supplex, 


Confessasque  manus,  obliquaque  brachia  ten¬ 
dens,  215 

Vincis,  ait,  Perseu:  remove  fera  monstra,  tuaeque 
Saxificos  vultus,  quaecunque  ea,  tolle  Medusae. 
Tolle,  precor ;  non  nos  odium  regnive  cupido 
Compulit  ad  bellum:  pro  conjuge  movimus  arma. 
Causa  fuit  meritis  melior  tua,  tempore  nostra. 
Non  cessisse  piget.  Nihil,  o  fortissime,  praeter 
Hanc  animam  concede  mihi  :  tua  caetera  sunto. 
Talia  dicenti,  neque  eum,  quem  voce  rogabat, 
Respicere  audenti,  Quod,  ait,  timidissime  Phi¬ 
neu, 

Et  possum  tribuisse,  et  magnum  munus  inerti 
est,  225 

(Pone  metum)  tribuam  :  nullo  violabere  ferro. 
Quin  etiam  mansura  dabo  monumenta  per  aevum, 
Inque  domo  soceri  semper  spectabere  nostri : 

Ut  mea  se  sponsi  soletur  imagine  conjux. 

Dixit :  et  in  partem  Phorcynida  transtulit  illam, 
Ad  quam  se  trepido  Phineus  obverterat  ore,  231 
Tum  quoque  conanti  sua  flectere  lumina  cervix 
Diriguit,  saxoque  oculorum  induruit  humor. 

Sed  tamen  os  timidum,  vultusque  in  marmore 
supplex,  234 

Submissaeque  manus,  faciesque  obnoxia  mansit. 

Victor  Abantiades  patrios  cum  conjuge  muros 
Intrat,  et  immeriti  vindex  ultorque  parentis 
Aggreditur  Proetum :  nam  fratre  per  arma  fugato 
Acrisioneas  Proetus  possederat  arces. 

Sed  nec  ope  armorum,  nec,  quam  male  ceperat, 
arce  240 

Torva  colubriferi  superavit  lumina  monstri. 

Te  tamen,  o  parvae  rector,  Polydecta,  Seriphi, 
Nec  juvenis  virtus  per  tot  spectata  labores, 

Nec  mala  mollierant :  sed  inexorabile  durus 
Exerces  odium,  nec  iniqua  finis  in  ira  est.  245 
Detrectas  etiam  laudes  :  fictamque  Medusae 
Arguis  esse  necem.  Dabimus  tibi  pignora  veri ; 
Parcite  luminibus,  Perseus  ait :  oraque  regis 
Ore  Medusaeo  silicem  sine  sanguine  fecit. 

Hactenus  aurigenae  comitem  Tritonia  fratri 
Se  dedit :  inde  cava  circumdata  nube  Seriphon 
Deserit,  a  dextra  Cythno  Gyaroque  relictis, 
Quaque  super  pontum  via  visa  brevissima,  Th» 
bas, 

Virgineumque  Helicona  petit ;  quo  monte  potita 
Constitit,  et  doctas  sic  est  affata  sorores :  255 

Fama  novi  fontis  nostras  pervenit  ad  aures, 
Dura  Medusaei  quem  praepetis  ungula  rupit. 

Is  mihi  causa  viae  :  volui  mirabile  monstrum 
Cernere  :  vidi  ipsum  materno  sanguine  nasci. 
Excipit  Uranie  :  Quaecunque  est  causa  videndi 
Has  tibi,  diva,  domos,  animo  gratissima  nostro 
est.  261 

Vera  tamen  fama  est,  et  Pegasus  hujus  origo 
Fontis:  et  ad  latices  deducit  Pallada  sacros. 
Quae  mirata  diu  factas  pedis  ictibus  undas, 
Sylvarum  lucos  circumspicit  antiquarum,  265 
Antraque,  et  innumeris  distinctas  floribus  herbas: 
Felicesque  vocat  pariter  studiique,  locique 
Mnemonidas  :  quam  sic  affata  est  una  sororum : 
O,  nisi  te  virtus  opera  ad  majora  tulisset, 

In  partem  ventura  chori  Tritonia  nostri,  270 
Vera  refers  ;  meritoque  probas  artesque  locum 
que : 

Et  gratam  sortem,  tutae  modo  simus,  habemus. 
Sed,  vetitum  est  adeo  sceleri  nihil,  omnia  ter 
rent 

Virgineas  mentes :  dirusque  ante  ora  Pyreneus 
V ertitur,  et  nondum  me  tota  mente  recepi.  275 

Daulia  Threicio,  Phoceaque  milite  rura 
Ceperat  ille  ferox,  injustaque  regna  tenebat. 
Templa  petebamus  Parnassia :  vidit  euntes : 
Nostraque  fallaci  veneratus  numina  cultu, 
Mnemonides,  cognorat  enim,  consistite,  dixit, 
Nec  dubitate,  precor,  tecto  grave  sidus,  et  im¬ 
brem  281 

(Imber  erat)  vitare  meo  :  subiere  minores 
Saepe  casas  superi.  Dictis  et  tempore  motae 
Annuimusque  viro,  primasque  intravimus  aedes. 
Desierant  imbres,  victoque  Aquilonibus  Austro, 
Fusca  repurgato  fugiebant  nubila  coelo.  286 
Impetus  ire  fuit :  claudit  sua  tecta  Pyreneus, 
Vimque  parat :  quam  nos  sumtis  effugimus  alis. 
Ipse  secuturo  similis  stetit  arduus  arce  : 

Quaque  via  est  vobis,  erit  et  mihi,  dixit,  eadem  ; 
Seque  jacit  vecors  e  summae  culmine  turris:  291 
Et  cadit  in  vultus,  discussique  ossibus  oris 
Tundit  humum  moriens,  scelerato  sanguine  tinc¬ 
tam. 

Musa  loquebatur.  Pennae  sonuere  per  auras  : 
Voxque  salutantum  ramis  veniebat  ab  altis.  295 
Suspicit,  et  linguae,  quaerit,  tam  certa  loquentes 
Unde  sonent,  hominemque  putat  Jove  nata  lo¬ 
cutum. 

Ales  erat ;  numeroque  novem,  sua  fata  querentes, 
Institerant  ramis  imitantes  omnia  picae. 

Miranti  sic  orsa  deae  dea :  Nuper  et  istae  300 
Auxerunt  volucrem  victae  certamine  turbam. 
Pieros  has  genuit  Pellaeis  dives  in  arvis  : 

Paeonis  Evippe  mater  fuit.  Illa  potentem 
Lucinam  novies,  novies  paritura,  vocavit. 
Intumuit  numero  stolidarum  turba  sororum  :  305 
Perque  tot  Haemonias,  et  per  tot  Achaidas  urbes 
Huc  venit,  et  tali  committunt  proelia  voce  : 
Desinite  indoctum  vana  dulcedine  vulgus 
Fallere  ;  nobiscum,  si  qua  est  fiducia  vocis, 
Thespiades  certate  deae  :  nec  voce,  nec  arte  310 
Vincemur ;  totidemque  sumus.  Vel  cedite  victae 
Fonte  Medusaeo,  et  Hyantea  Aganippe: 

Vel  nos  Emathiis  ad  Paeonas  usque  nivosos 
Cedamus  campis  :  dirimant  certamina  Nymphae. 
Turpe  quidem  contendere  erat ;  sed  cedere  vi¬ 
sum  315 

Turpius.  Electae  jurant  per  flumina  Nymphae, 
Factaque  de  vivo  pressere  sedilia  saxo. 

Tunc,  sine  sorte  prior  quae  se  certare  professa 
est,  [tas 

Bella  canit  superum  :  falsoque  in  honore  gigan- 
Ponit,  et  extenuat  magnorum  facta  deorum;  320 
Emissumque  ima  de  sede  Typhoea  terrae 
Caelitibus  fecisse  metum  ;  cunctosque  dedisse 
Terga  fugae  :  donec  fessos  iEgyptia  tellus 
Ceperit,  et  septem  discretus  in  ostia  Nilus. 

Huc  quoque  terrigenam  venisse  Typhoea  narrat, 
Et  se  mentitis  superos  celasse  figuris :  326 

Duxque  gregis,  dixit,  fit  Jupiter ;  unde  recurvis 
Nunc  quoque  formatus  Libys  est  cum  cornibus 
Amnion. 

Delius  in  corvo,  proles  Semeleia  capro, 

Fele  soror  Phoebi,  nivea  Saturnia  vacca,  330 

Pisce  V enus  latuit,  Cyllenius  ibidis  alis. 

Hactenus  ad  citharam  vocalia  moverat  ora. 
Poscimur  Aonides :  sed  forsitan  otia  non  sint, 
Nec  nostris  praebere  vacet  tibi  cantibus  aurem. 
Ne  dubita,  vestrumque  mihi  refer  ordine  carmen, 
Pallas  ait :  nemorisque  levi  consedit  in  umbra. 
Musa  refert :  Dedimus  summam  certaminis  uni. 
Surgit,  et  immissos  hedera  collecta  capillos  338 
Calliope  querulas  praetentat  pollice  chordas  : 


Atque  haec  percussis  subjungit  carmina  nervis. 
Prima  Ceres  unco  glebas  dimovit  aratro  :  34 1 

Prima  dedit  fruges,  alimentaque  mitia  terris : 
Prima  dedit  leges.  Cereris  sumus  omnia  munus. 
Illa  canenda  mihi  est :  utinam  modo  dicere  pos- 

Carmina  digna  deae !  certe  dea  carmine  digna  est. 
Vasta  giganteis  injecta  est  insula  membris  346 
Trinacris,  et  magnis  subjectum  molibus  urget 
JEtherias  ausum  sperare  Typhoea  sedes. 

Nititur  ille  quidem,  pugnatque  resurgere  saepe: 
Dextra  sed  Ausonio  manus  est  subjecta  Peloro  : 
Laeva,  Pachyne,  tibi :  Lilybaeo  crura  premuntur : 
Degravat  JEtna  caput :  sub  qua  resupinus  arenas 
Ejectat,  flammamque  fero  vomit  ore  Typhoeus. 
Saepe  remoliri  luctatur  pondera  terrae,  354 
Oppidaque,  et  magnos  evolvere  corpore  montes. 
Inde  tremit  tellus :  et  rex  pavet  ipse  silentum, 
Ne  pateat,  latoque  solum  retegatur  hiatu, 
Immissusque  dies  trepidantes  terreat  umbras. 
Hanc  metuens  cladem  tenebrosa  sede  tyrannus 
Exierat,  curruque  atrorum  vectus  equorum  360 
Ambibat  Siculae  cautus  fundamina  terrae. 
Postquam  exploratum  satis  est  loca  nulla  labare, 
Depositique  metus :  videt  hunc  Erycina  vagan¬ 
tem  [erem. 

Monte  suo  residens:  natumque  amplexa  volu- 
Arma,  manusque  meae,  mea,  nate,  potentia  ,  dixit, 
Illa,  quibus  superas  omnes,  cape  tela,  Cupido, 
Inque  dei  pectus  celeres  molire  sagittas,  367 
Cui  triplicis  cessit  fortuna  novissima  regni. 

Tu  superos,  ipsumque  Jovem,  tu  numina  ponti 
Victa  domas,  ipsumque,  regit  qui  numina  ponti. 
Tartara  quid  cessant  ?  cur  non  matrisque  tuum¬ 
que 

Imperium  profers  ?  agitur  pars  tertia  mundi.  372 
Et  tamen  in  coelo,  quae  jam  patientia  nostra  est, 
Spernimur,  ac  mecum  vires  tenuantur  Amoris. 
Pallada  nonne  vides,  jaculatricemque  Dianam 
Abscessisse  mihi  ?  Cereris  quoque  filia  virgo, 
Si  patiamur,  erit :  nam  spes  affectat  easdem. 

At  tu,  pro  socio  si  qua  est  mea  gratia  regno, 
Junge  deam  patruo.  Dixit  Venus:  ille  phare¬ 
tram 

Solvit,  et  arbitrio  matris  de  mille  sagittis  380 
Unam  seposuit,  sed  qua  nec  acutior  ulla, 

Nec  minus  incerta  est,  nec  quae  magis  audiat 
arcum : 

Oppositoque  genu  curvavit  flexile  cornu, 

Inque  cor  hamata  percussit  arundine  Ditem. 
Haud  procul  Hennaeis  lacus  est  a  moenibus 
altae,  385 

Nomine  Pergus,  aquae  :  non  illo  plura  Caystros 
Carmina  cycnorum  labentibus  audit  in  undis. 
Sylva  coronat  aquas,  cingens  latus  omne,  suis¬ 
que  388 

Frondibus,  ut  velo,  Phoebeos  submovet  ictus. 
Frigora  dant  rami,  Tyrios  humus  humida  flores. 
Perpetuum  ver  est.  Quo  dum  Proserpina  luco 
Ludit,  et  aut  violas,  aut  candida  lilia  carpit ; 
Dumque  puellari  studio  calathosque  sinumque 
Implet,  et  aequales  certat  superare  legendo ;  394 
Paene  simul  visa  est,  dilectaque,  raptaque  Diti : 
Usque  adeo  properator  amor.  Dea  territa  maesto 
Et  matrem,  et  comites,  sed  matrem  saepius,  ore 
Clamat :  et,  ut  summa  vestem  laniarat  ab  ora, 
Collecti  flores  tunicis  cecidere  remissis.  399 
Tantaque  simplicitas  puerilibus  adfuit  annis, 
Haec  quoque  virgineum  movit  jactura  dolorem. 
Raptor  agit  currus,  et  nomine  quemque  vocatos 

Exhortatur  equos,  quorum  per  colla,  jubasque 
Excutit  obscura  tinctas  ferrugine  habenas. 
Perque  lacus  altos,  et  olentia  sulfure  fertur  405 
Stagna  Palicorum,  rupta  ferventia  terra : 

Et  qua  Bacchiadae,  bimari  gens  orta  Corintho, 
Inter  inaequales  posuerunt  moenia  portus. 

Est  medium  Cyanes,  et  Pisaeae  Arethusae,  409 
Quod  coit  angustis  inclusum  cornibus,  aequor. 
Hic  fuit,  a  cujus  stagnum  quoque  nomine  dictum 
est, 

Inter  Sicelidas  Cyane  celeberrima  Nymphas ; 
Gurgite  quae  medio  summa  tenus  extitit  alvo, 
Agnovi tque  deum :  Nec  longius  ibitis,  inquit.  414 
Non  potes  invitae  Cereris  gener  esse  :  roganda, 
Non  rapienda  fuit.  Quod  si  componere  magnis 
Parva  mihi  fas  est,  et  me  dilexit  Anapus. 
Exorata  tamen,  nec,  ut  haec,  exterrita  nupsi. 
Dixit :  et,  in  partes  diversas  brachia  tendens, 
Obstitit.  Haud  ultra  tenuit  Saturnius  iram :  420 
Terribilesque  hortatus  equos,  in  gurgitis  ima 
Contortum  valido  sceptrum  regale  lacerto 
Condidit.  Icta  viam  tellus  in  Tartara  fecit, 

Et  pronos  currus  medio  cratere  recepit. 

At  Cyane,  rapt.amque  deam,  contemtaque  fontis 
Jura  sui  maerens,  inconsolabile  vulnus  426 
Mente  gerit  tacita,  lacrymisque  absumitur  om¬ 
nis: 

Et,  quarum  fuerat  magnum  modo  numen,  in  illas 
Extenuatur  aquas.  Molliri  membra  videres  : 
Ossa  pati  flexus  :  ungues  posuisse  rigorem  :  430 
Primaque  de  tota  tenuissima  quaeque  liquescunt, 
Caerulei  crines,  digitique,  et  crura,  pedesque  : 
Nam  brevis  in  gelidas  membris  exilibus  undas 
Transitus  est.  Post  haec  tergumque,  humerique, 
latusque, 

Pectoraque  in  tenues  abeunt  evanida  rivos.  435 
Denique  pro  vivo  vitiatas  sanguine  venas 
Lympha  subit :  restatque  nihil,  quod  prendere 
possis. 

Interea  pavidae  nequicquam  filia  matri 
Omnibus  est  terris,  omni  quaesita  profundo. 
Illam  non  rutilis  veniens  Aurora  capillis  440 
Cessantem  vidit,  non  Hesperus  ;  illa  duabus 
Flammifera  pinus  manibus  succendit  ab  iEtna ; 
Perque  pruinosas  tulit  irrequieta  tenebras. 
Rursus,  ubi  alma  dies  hebetarat  sidera,  natam 
Solis  ad  occasum,  solis  quaerebat  ab  ortu.  445 
Fessa  labore  sitim  collegerat,  oraque  nulli 
Colluerant  fontes :  cum  tectam  stramine  vidit 
Forte  casam,  parvasque  fores  pulsavit:  at  inde 
Prodit  anus,  divamque  videt ;  lymphamque  ro¬ 
ganti,  449 

Dulce  dedit,  tosta  quod  coxerat  ante  polenta. 
Dum  bibit  illa  datum,  duri  puer  oris  et  audax 
Constitit  ante  deam  ;  risitque,  avidamque  voca¬ 
vit. 

Offensa  est :  neque  adhuc  epota  parte,  loquentem 
Cum  liquido  mixta  perfudit  diva  polenta. 
Combibit  os  maculas:  et,  qua  modo  brachia 
gessit,  455 

Crura  gerit :  cauda  est  mutatis  addita  membris : 
Inque  brevem  formam,  ne  sit  vis  magna  nocendi, 
Contrahitur,  ’  parvaque  minor  mensura  lacerta 
est. 

Mirantem,  flentemque,  et  tangere  monstra  pa¬ 
rantem 

Fugit  anum,  latebramque  petit :  aptumque  co¬ 
lori  460 

Nomen  habet,  variis  stellatus  corpora  guttis. 
Qua?  dea  per  terras,  et  quas  erraverit  undas, 


Dicere  longa  mora  est.  Quaerenti  defuit  orbis. 
Sicaniam  repetit:  dumque  omnia  lustrat  eundo. 
Venit  et  ad  Cyanen  :  ea,  ni  mutata  fuisset,  465 
Omnia  narrasset :  sed  et  os  et  lingua  volenti 
Dicere  non  aderant,  nec,  quo  loqueretur,  habe¬ 
bat. 

Signa  tamen  manifesta  dedit,  notamque  parenti, 
Illo  forte  loco  delapsam  gurgite  sacro 
Persephones  zonam  summis  ostendit  in  undis. 
Quam  simul  agnovit,  tanquam  tum  denique  rap¬ 
tam  47 1 

Scisset,  inornatos  laniavit  diva  capillos, 

Et  repetita  suis  percussit  pectora  palmis. 

Nec  scit  adhuc  ubi  sit;  terras  tamen  increpat 
omnes ; 

Ingratasque  vocat,  nec  frugum  munere  dignas. 
Trinacriam  ante  alias,  in  qua  vestigia  damni  476 
Repperit.  Ergo  illic  saeva  vertentia  glebas 
Fregit  aratra  manu  :  parilique  irata  colonos 
Ruriculasque  boves  leto  dedit:  arvaque  jussit 
Fallere  depositum,  vitiataque  semina  fecit.  480 
Fertilitas  terrae,  latum  vulgata  per  orbem, 

Cassa  jacet :  primis  segetes  moriuntur  in  herbis  : 
Et  modo  sol  nimius,  nimius  modo  corripit  imber  : 
Sideraque,  ventique  nocent :  avidaeque  volucres 
Semina  jacta  legunt :  lolium,  tribulique  fatigant 
Triticeas  messes,  et  inexpugnabile  gramen.  486 
Tum  caput  Eleis  Alpheias  extulit  undis, 
Rorantesque  comas  a  fronte  removit  ad  aures : 
Atque  ait :  O  toto  quaesitae  virginis  orbe, 

Et  frugum  genetrix,  immensos  siste  labores :  490 
Ne  ve  tibi  fidae  violenta  irascere  terrae. 

Terra  nihil  meruit:  patuitque  invita  rapinae. 
Nec  sum  pro  patria  supplex  :  huc  hospita  veni. 
Pisa  mihi  patria  est,  et  ab  Elide  ducimus  ortum. 
Sicaniam  peregrina  colo :  sed  gratior  omni  495 
Haec  mihi  terra  solo  est :  hos  nunc  Arethusa  pe¬ 
nates, 

Hanc  habeo  sedem :  quam  tu,  mitissima,  serva. 
Mota  loco  cur  sim,  tantique  per  aequoris  undas 
Advehar  Ortygiam,  veniet  narratibus  hora 
Tempestiva  meis  ;  cum  tu  curisque  levata,  500 
Et  vultus  melioris  eris.  Mihi  pervia  tellus 
Praebet  iter  :  subterque  imas  ablata  cavernas 
Hic  caput  attollo,  desuetaque  sidera  cerno. 

Ergo,  dum  Stygio  sub  terris  gurgite  labor, 

Yisa  tua  est  oculis  illic  Proserpina  nostris.  505 
Illa  quidem  tristis,  nec  adhuc  interrita  vultu  ; 
Sed  regina  tamen,  sed  opaci  maxima  mundi ; 

Sed  tamen  inferni  pollens  matrona  tyranni. 
Mater  ad  auditas  stupuit  ceu  saxea  voces : 
Attonitaeque  diu  similis  fuit.  Utque  dolore  510 
Pulsa  gravi  gravis  est  amentia  ;  curribus  auras 
Exit  in  aetherias :  ibi  toto  nubila  vultu 
Ante  Jovem  passis  stetit  invidiosa  capillis: 
Proque  meo  supplex  venio  tibi,  Jupiter,  inquit, 
Sanguine,  proque  tuo.  Si  nulla  est  gratia  matris ; 
Nata  patrem  moveat :  neu  sit  tibi  cura,  precamur, 
Vilior  illius,  quod  nostro  est  edita  partu.  517 
En  quaesita  diu  tandem  mihi  nata  reperta  est : 

Si  reperire  vocas,  amittere  certius ;  aut  si 
Scire,  ubi  sit,  reperire  vocas.  Quod  rapta,  fere¬ 
mus  :  [marito 

Dummodo  reddat  eam :  neque  enim  praedone 
Filia  digna  tua  est ;  si  jam  mea  filia  digna  est. 
Jupiter  excepit :  Commune  est  pignus  onusque 
Nata  mihi  tecum  :  sed,  si  modo  nomina  rebus 
Addere  vera  placet,  non  hoc  injuria  factum,  525 
Veram  amor  est:  neque  erit  nobis  gener  ille  pu* 
dori. 

Tu  modo,  diva,  velis.  Ut  desint  cetera,  quantum 
est 

Esse  Jovis  fratrem !  quid  quod  nec  caetera  desunt, 
Nec  cedit  nisi  sorte  mihi?  sed  tanta  cupido 
Si  tibi  discidii  est,  repetat  Proserpina  coelum  • 
Lege  tamen  certa,  si  nullos  contigit  illic  531 
Ore  cibos:  nam  sic  Parcarum  foedere  cautum  est. 

Dixerat :  at  Cereri  certum  est  educere  natam. 
Non  ita  fata  sinunt :  quoniam  jejunia  virgo 
Soli  erat :  et,  cultis  dum  simplex  errat  in  hortis, 
Puniceum  curva  decerpserat  arbore  pomum,  536 
Sumtaque  pallenti  septem  de  cortice  grana 
Presserat  ore  suo :  solusque  ex  omnibus  illud 
Yiderat  Ascalaphus :  quem  quondam  dicitur 
Orphne, 

Inter  Avernales  haud  ignotissima  Nymphas,  540 
Ex  Acheronte  suo  furvis  peperisse  sub  antris. 
Vidit:  et  indicio  reditum  crudelis  ademit. 
Ingemuit  regina  Erebi ;  testemque  profanam 
Fecit  avem  :  sparsumque  caput  Phlegethontide 
lympha 

In  rostrum,  et  plumas,  et  grandia  lumina  vertit. 
Ille  sibi  ablatus  fulvis  amicitur  ab  alis  ;  546 

Inque  caput  crescit;  longosque  reflectitur  un¬ 
gues  ; 

Vixque  movet  natas  per  inertia  brachia  pennas  ; 
Foedaque  fit  volucris,  venturi  nuntia  luctus, 
Ignavus  bubo,  dirum  mortalibus  omen.  550 
Hic  tamen  indicio  poenam  linguaque  videri 
Commeruisse  potest.  Vobis,  Acheloides,  unde 
Pluma  pedesque  avium,  cum  virginis  ora  geratis? 
An  quia,  cum  legeret  vernos  Proserpina  flores, 
In  comitum  numero  mixtas,  Sirenes,  eratis  ?  555 
Quam  postquam  toto  frustra  quassistis  in  orbe  ; 
Protinus  ut  vestram  sentirent  aequora  curam, 
Posse  super  fluctus  alarum  insistere  remis 
Optastis  :  facilesque  deos  habuistis,  et  artus 
Vidistis  vestros  subitis  flavescere  pennis.  560 
Ne  tamen  ille  canor,  mulcendas  natus  ad  aures, 
Tantaque  dos  oris  linguae  deperderet  usum  ; 
Virginei  vultus,  et  vox  humana  remansit. 

At  medius  fratrisque  sui  maestaeque  sororis 
Jupiter  ex  aequo  volventem  dividit  annum.  565 
Nunc  dea,  regnorum  numen  commune  duorum, 
Cum  matre  est  totidem,  totidem  cum  conjuge 
menses. 

Vertitur  extemplo  facies  et  mentis  et  oris 
Nam,  modo  quae  poterat  Diti  quoque  maesta 
videri, 

Laeta  deae  frons  est :  ut  sol,  qui  tectus  aquosis 
Nubibus  ante  fuit,  victis  ubi  nubibus  exit.  571 
Exigit  alma  Ceres,  nata  secura  reperta, 

Quae  tibi  causa  viae  ?  cur  sis,  Arethusa,  sacer 
fons? 

Conticuere  undae  ;  quarum  dea  sustulit  alto 
Fonte  caput,  viridesque  manu  siccata  capillos 
Fluminis  Elei  veteres  narravit  amores.  576 
Pars  ego  Nympharum,  quae  sunt  in  Achaide, 
dixit, 

Una  fui :  nec  me  studiosius  altera  saltus 
Legit,  nec  posuit  studiosius  altera  casses. 

Sed,  quamvis  formae  nunquam  mihi  fama  petita 
est,  580 

Quamvis  fortis  eram,  formosae  nomen  habebam. 
N  ec  mea  me  facies  nimium  laudata  juvabat : 
Quaque  aliae  gaudere  solent,  ego  rustica  dote 
Corporis  erubui,  crimenque  placere  putavi. 
Lassa  revertebar,  memini,  Stymphalide  sylva.585 
Justus  erat :  magnumque  labor  geminaverat 
s*tvm . 


Invenio  sine  vortice  aquas,  sine  murmure  euntes, 
Perspicuas  imo ;  per  quas  numerabilis  alte 
Calculus  omnis  erat ;  quas  tu  vix  ire  putares. 
Cana  salicta  dabant,  nutritaque  populus  unda, 
Sponte  sua  natas  ripis  declivibus  umbras.  591 
Accessi;  primumque  pedis  vestigia  tinxi  : 
Poplite  deinde  tenus :  neque  eo  contenta, recingor, 
Molliaque  impono  salici  velamina  curvae  ; 
Nudaque  mergor  aquis:  quas  dum  ferioque, 
trahoque,  595 

Mille  modis  labens,  excussaque  brachia  jacto  r 
Nescio  quod  medio  sensi  sub  gurgite  murmur* 
Territaque  insisto  propioris  margine  ripae. 

Quo  properas,  Arethusa  ?  suis  Alpheus  ab  undis, 
Quo  properas  ?  iterum  rauco  mihi  dixerat  ore. 600 
Sicut  eram,  fugio  sine  vestibus  :  altera  vestes 
Ripa  meas  habuit.  Tanto  magis  instat,  et  ardet : 
Et  quia  nuda  fui,  sum  visa  paratior  illi. 

Sic  ego  currebam,  sic  me  ferus  ille  premebat, 

Ut  fugere  accipitrem  penna  trepidante  columbae, 
Ut  solet  accipiter  trepidas  agitare  columbas.  606 
Usque  sub  Orchomenon,  Psephidaque,  Cylle- 
nenque, 

Maenaliosque  sinus,  gelidumque  Erymanthon,  et 
Elin 

Currere  sustinui  :  nec  me  velocior  iile. 

Sed  tolerare  diu  cursus  ego,  viribus  impar,  610 
Non  poteram:  longi  patiens  erat  ille  laboris. 
Per  tamen  et  campos,  per  opertos  arbore  montes, 
Saxa  quoque,  et  rupes,  et  qua  via  nulla*,  cucurri. 
Sol  erat  a  tergo  :  vidi  praecedere  longam 
Ante  pedes  umbram  ;  nisi  si  timor  illa  videbat. 
Sed  certe  sonituque  pedum  terrebar,  et  ingens 
Crinales  vittas  afflabat  anhelitus  oris. 

Fessa  labore  fugae,  Fer  opem,  deprendimur,  in¬ 
quam, 

Armigerae,  Dictynna,  tuae :  cui  saepe  sdeidti 
Ferre  tuos  arcus,  inclusaque  tela  pharetra.  620 
Mota  dea  est ;  spissisque  ferens  e  nubibus  unam 
Me  super  injecit.  Lustrat  caligine  tectam 
Amnis,  et  ignarus  circum  cava  nubila  quaerit : 
Bisque  locum,  quo  me  dea  texerat,  inscius  ambit: 
Et  bis,  Io  Arethusa,  Io_  Arethusa,  vocavit.  625 
Quid  mihi  tunc  animi  miserae  fuit?  anne  quod 
agnas  est, 

Si  qua  lupos  audit  circum  stabula  alta  frementes? 
Aut  lepori,  qui  vepre  latens  hostilia  cernit 
Ora  canum,  nullosque  audet  dare  corpore  motus? 
Non  tamen  abscedit:  neque  enim  vestigia  cer¬ 
nit  630 

Longius  ire  pedum :  servat  nubemque  locumque. 
Occupat  obsessos  sudor  mihi  frigidus  artus, 
Caeruleaeque  cadunt  toto  de  corpore  guttae. 
Quaque  pedem  movi,  manat  lacus :  eque  capillis 
Ros  cadit :  et  citius,  quam  nunc  tibi  facta  re¬ 
narro,  635 

In  laticem  mutor.  Sed  enim  cognoscit  amatas 
Amnis  aquas :  positoque  viri,  quod  sumserat,  ore 
Vertitur  in  proprias,  ut  se  mihi  misceat,  undas. 
Delia  rumpit  humum.  Caecis  ego  mersa  cavernis 
Advehor  Ortygiam :  quae  me  cognomine  divae 
Grata  meae  superas  eduxit  prima  sub  auras.  641 
Hac  Arethusa  tenus.  Geminos  dea  fertilis 
angues 

Curribus  admovit,  frenisque  coercuit  ora: 

Et  medium  coeli  terraeque  per  aera  vecta  est : 
Atque  levem  currum  Tritonida  misit  in  arcem645 
Triptolemo ;  partimque  rudi  data  semina  jussit 
Spargere  humo,  partim  post  tempora  longa  re* 
cultae. 

Jam  super  Europen  sublimis,  et  Asida,  terras 
Vectus  erat  juvenis;  Scythias  advertitur  oras. 
Rex  ibi  Lyncus  erat.  Regis  subit  ille  penates. 
Qua  veniat,  causamque  vise,  nomenque  rogatus, 
Et  patriam,  Patria  est  clarae  mihi,  dixit,  Athenae  ; 
Triptolemus  nomen :  veni  nec  puppe  per  undas, 
N  ec  pede  per  terras  :  patuit  mihi  pervius  sether. 
Dona  fero  Cereris,  latos  quae  sparsa  per  agros  655 
Frugiferas  messes,  alimentaque  mitia  reddant. 
Barbarus  invidit :  tantique  ut  muneris  auctor 
Ipse  sit,  hospitio  >-»sipit,  somnoque  gravatum 
Aggreditur  ferro.  Conantem  figere  pectus 
Lynca  Ceres  fecit:  rursusque  per  aera  misit  660 
Mopsopium  juvenem  sacres  agitare  jugales. 

Finierat  dictos  e  nobis  maxima  cantus. 

At  Nymphae  vicisse  deas  Helicona  colentes 
Concordi  dixere  sono.  .Convicia  victae 


Sol 

Cum  jacerent :  Quoniam,  dixit,  certamine  vobis 
Supplicium  meruisse  parum  est,  maledictaque 
culpae  666 

Additis,  et  non  est  patientia  libera  nobis  ; 
Ibimus  in  poenas,  et,  quo  vocat  ira,  sequemur. 
Rident  Emathides,  spernuntque  minacia  verba  ; 
Conataeque  loqui,  et  magno  clamore  protervas 
Intentare  manus,  pennas  exire  per  ungues  671 
Adspexere  suos  ;  operiri  brachia  plumis  : 
Alteraque  alterius  rigido  concrescere  rostro 
Ora  vident,  volucresque  novas  accedere  sylvis. 
Dumque  volunt  plangi  ;  per  brachia  mota  leva¬ 
tae 

Aere  pendebant,  nemorum  convicia,  picae.  676 
N unc  quoque  in  alitibus  facundia  pri  sca  remansit, 
Raucaque  garrulitas,  studiumque  immane  lo¬ 
quendi. 


LIBER  SEXTUS. 


Praebuerat  dictis  Tritonia  talibus  aurem. ; 
Carminaque  Aonidum,  justamque  probaverat 

Tum  secum,  Laudare  parum  est ;  laudemur  et 
ipsae : 

Numina  nec  sperni  sine  poena  nostra  sinamus. 
Maeoniaeque  animum  fatis  intendit  Arachnes :  5 
Quam  sibi  lanificae  non  cedere  laudibus  artis 
Audierat.  Non  illa  loco,  nec  origine  gentis 
Clara,  sed  arte  fuit.  Pater  huic  Colophonius 
Idmon 

Phocaico  bibulas  tingebat  murice  lanas.  9 

Occiderat  mater :  sed  et  haec  de  plebe,  suoque 
iEqua  viro  fuerat.  Lydas  tamen  illa  per  urbes 
Quaesierat  studio  nomen  memorabile,  quamvis 
Orta  domo  parva,  parvis  habitabat  Hypaepis. 
Hujus  ut  adspicerent  opus  admirabile,  saepe 
Deseruere  sui  Nymphae  vineta  Tymoli :  15 

Deseruere  suas  Nymphae  Pactolides  undas. 

Nec  factas  solum  vestes  spectare  juvabat ; 

Tum  quoque,  cum  fierent :  tantus  decor  affuit  arti. 
Sive  rudem  primos  lanam  glomerabat  in  orbes ; 
Seu  digitis  subigebat  opus,  repetitaque  longo  20 
Vellera  mollibat  nebulas  aequantia  tractu  ; 

Sive  levi  teretem  versabat  pollice  fusum  ; 

Seu  pingebat  acu ;  scires  a  Pallade  doctam. 
Quod  tamen  ipsa  negat :  tantaque  offensa  ma¬ 
gistra, 

Certet,  ait,  mecum ;  nihil  est,  quod  victa  re¬ 
cusem.  25 

Pallas  anum  simulat :  falsosque  in  tempora  canos 
Addit,  et  infirmos  baculo  quoque  sustinet  artus. 

Tum  sic  orsa  loqui :  Non  omnia  grandior  aetas, 
Quae  fugiamus,  habet :  seris  venit  usus  ab  annis. 
Consilium  ne  sperne  meum.  Tibi  fama  petatur 
Inter  mortales  faciendae  maxima  lanae.  31 

Cede  deae  :  veniamque  tuis,  temeraria,  dictis 
Supplice  voce  roga  :  veniam  dabit  illa  roganti. 
Adspicit  hanc  torvis,  inceptaque  fila  relinquit, 
Vixque  manum  retinens,  confessaque  vultibus 
iram,  35 

Talibus  obscuram  resecuta  est  Pallada  dictis  : 
Mentis  inops,  longaque  venis  confecta  senecta  : 
Et  nimium  vixisse  diu  nocet.  Audiat  istas, 

Si  qua  tibi  nurus  est,  si  qua  est  tibi  filia,  voces. 
Consilii  satis  est  in  me  mihi :  neve  monendo  40 
Profecisse  putes ;  eadem  sententia  nobis. 

Cur  non  ipsa  venit  ?  cur  haec  certamina  vitat  ? 


Tum  dea,  Venit,  ait;  formamque  removit  anilem, 
Palladaque  exhibuit.  Venerantur  numina  Nym¬ 
phae, 

Mygdonidesque  nurus  :  sola  est  non  territa  virgo. 
Sed  tamen  erubuit,  subitusque  invita  notavit  46 
Ora  rubor,  rursusque  evanuit :  ut  solet  aer 
Purpureus  fieri,  cum  primum  Aurora  movetur, 
Et  breve  post  tempus  candescere  solis  ab  ortu. 
Perstat  in  incepto,  stolidaeque  cupidine  palmae  50 
In  sua  fata  ruit.  Neque  enim  Jove  nata  recusat : 
N  ec  monet  ulterius,  nec  jam  certamina  differt. 
Haud  mora;  consistunt  diversis  partibus  ambae, 
Et  gracili  geminas  intendunt  stamine  telas. 

Tela  jugo  vincta  est:  stamen  secernit  arundo :  55 
Inseritur  medium  radiis  subtemen  acutis ;  [tum 
Quod  digiti  expediunt,  atque  inter  stamina  duc- 
Percusso  feriunt  insecti  pectine  dentes. 

Utraque  festinant:  cinctaequead  pectora  vestes 
Brachia  docta  movent,  studio  fallente  laborem, 
Illic  et  Tyrium  quae  purpura  sensit  aenum  61 
Texitur,  et  tenues  parvi  discriminis  umbrae : 
Qualis  ab  imbre  solet  percussus  solibus  arcus 
Inficere  ingenti  longum  curvamine  coelum  : 

In  quo  diversi  niteant  cum  mille  colores,  65 
Transitus  ipse  tamen  spectantia  lumina  fallit ; 
Usque  adeo  quod  tangit  idem  est :  tamen  ultima 
distant. 

Illic  et  lentum  filis  immittitur  aurum, 

Et  vetus  in  tela  deducitur  argumentum. 
Cecropia  Pallas  scopulum  Mavortis  in  arce  70 
Pingit,  et  antiquam  de  terrae  nomine  litem. 

Bis  sex  coelestes,  medio  Jove,  sedibus  altis 
Augusta  gravitate  sedent.  Sua  quemque  deorum 
Inscribit  facies.  Jovis  est  regalis  imago. 

Stare  deum  pelagi,  longoque  ferire  tridente  75 
Aspera  saxa  facit,  medioque  e  vulnere  saxi 
Exsiluisse  fretum ;  quo  pignore  vindicet  urbem. 
At  sibi  dat  clypeum,  dat  acutae  cuspidis  hastam : 
Dat  galeam  capiti  :  defenditur  aegide  pectus. 
Percussamque  sua  simulat  de  cuspide  terram  80 
Prodere  cum  baccis  foetum  canentis  olivae  : 
Mirarique  deos.  Operi  victoria  finis 
Ut  tamen  exemplis  intelligat  aemula  laudis, 
Quod  pretium  speret  pro  tam  furialibus  ausis  ; 
Quatuor  in  partes  certamina  quatuor  addit  85 
Clara  colore  suo,  brevibus  distincta  sigillis. 
Threiciam  Rhodopen  habet  angulus  unus,  >9i 
Haemon ; 

Nunc  gelidos  montes,  mortalia  corpora  quon¬ 
dam  ; 

Nomina  summorum  sibi  qui  tribuere  deorum. 
Altera  Pygmaeae  fatum  miserabile  matris  90 
Pars  habet.  Hanc  Juno  victam  certamine  jussit 
Esse  gruem,  populisque  suis  indicere  bellum. 
Pingit  et  Antigonen,  ausam  contendere  quondam 
Cum  magni  consorte  Jovis ;  quam  regia  Juno 
In  volucrem  vertit :  nec  profuit  Ilion  illi,  95 
Laomedonve  paterv  sumtis  quin  candida  pennis 
Ipsa  sibi  plaudat  crepitante  ciconia  rostro. 

Qui  superest  solus  Cinyran  habet  angulus  or¬ 
bum  : 

Isque  gradus  templi,  natarum  membra  suarum, 
Amplectens,  srxoque  jacens,  lacrymare  videtur. 
Circuit  extremas  oleis  pacalibus  oras  ;  101 

Is  modus  est ;  operique  sua  facit  arbore  finem. 

Maeonis  elusam  designat  imagine  tauri 
Europen  :  verum  taurum,  freta  vera  putares. 
Ipse  videbatur  terras  spectare  relictas,  105 
Et  comites  clamare  suas,  tactumque  vereri 
Assilientis  aquae,  timidasque  reducere  plantas. 
Fecit  et  Asterien  aquila  luctante  teneri : 

Fecit  olorinis  Ledam  recubare  sub  alis : 

Addidit,  ut  Satyri  celatus  imagine  pulchram  110 
Jupiter  implerit  gemino  Nycteida  foetu  : 
Amphitryon  fuerit,  cum  te,  Tirynthia,  cepit : 
Aureus  ut  Danaen,  Asopida  luserit  igneus : 
Mnemosynen  pastor :  varius  Deoida  serpens. 

Te  quoque  mutatam  torvo,  Neptune,  juvenco  115 
Virgine  in  JEolia  posuit.  Tu  visus  Enipeus 
Gignis  Aloidas  :  aries  Bisaltida  fallis. 

Et  te,  flava  comas,  frugum  mitissima  mater, 
Sensit  equum :  te  sensit  avem  crinita  colubris 
Mater  equi  volucris :  sensit  Delphina  Melantho. 
Omnibus  his  faciemque  suam,  faciemque  lo¬ 
corum  121 

Reddidit.  Est  illic  agrestis  imagine  Phoebus : 

U  tque  modo  accipitris  pennas,  modo  terga  leonis 
Gesserit :  ut  pastor  Macareida  luserit  Issen. 
Liber  ut  Erigonen  falsa  deceperit  uva  :  125 

Ut  Saturnus  equo  geminum  Chirona  crearit. 
Ultima  pars  telae,  tenui  circumdata  limbo, 
Nexilibus  flores  hederis  habet  intertextos. 

Non  illud  Pallas,  non  illud  carpere  livor 
Possit  opus.  Doluit  successu  flava  virago :  130 
Et  rupit  pictas,  coelestia  crimina,  vestes. 

Utque  Cytoriaco  radium  de  monte  tenebat, 

Ter  quater  Idmoniae  frontem  percussit  Arachnes. 
Non  tulit  infelix :  laqueoque  animosa  ligavit 
Guttura.  Pendentem  Pallas  miserata  levavit : 
Atque  ita,  Vive  quidem,  pende  tamen,  improba, 
dixit;  136 

Lexque  eadem  poenae,  ne  sis  secura  futuri, 

Dicta  tuo  generi,  serisque  nepotibus  esto. 

Post  ea  discedens  succis  Hecateidos  herbae 
Spargit:  et  extemplo  tristi  medicamine  tactae  140 
Defluxere  coma»,  cumque  bis  et  naris  et  auris : 
Fitque  caput  minimum,  totoque  in  corpore  parva 
est. 

In  latere  exiles  digiti  pro  cruribus  haerent. 
Caetera  venter  habet :  de  quo  tamen  illa  remittit 
Stamen,  et  antiquas  exercet  aranea  telas.  145 
Lydia  tota  fremit :  Phrygiaeque  per  oppida 
facti  [bem. 

Rumor  it,  et  magnum  sermonibus  occupat  or- 
A.r.te  suos  Niobe  thalamos  cognoverat  illam, 

Tum  cum  Maeoniam  virgo  Sipylumque  colebat  : 
Nec  tamen,  admonita  est  poena  popularis  Arach¬ 
ne»  150 


Cedere  coelitibus,  verbisque  minoribus  uti. 
Multa  dabant  animos.  Sed  enim  nec  conjugis 
artes, 

Nec  genus  amborum,  magni  que  potentia  regni, 
Sic  placuere  illi,  quamvis  ea  cuncta  placebant, 
Ut  sua  progenies  :  et  felicissima  matrum  155 
Dicta  foret  Niobe,  si  non  sibi  visa  fuisset. 

Nam  sata  Tiresia,  venturi  praescia,  Manto 
Per  medias  fuerat,  divino  concita  motu, 
Vaticinata  vias :  Ismenides,  ite  frequentes, 

Et  date  Latonae,  Latonigenisque  duobus,  160 
Cum  prece  thura  pia,  lauroque  innectite  crinem. 
Ore  meo  Latona  jubet.  Paretur:  et  omnes 
Thebaides  jussis  sua  tempora  frondibus  ornant, 
Thuraque  dant  sanctis,  et  verba  precantia, 
flammis. 

Ecce  venit  comitum  Niobe  celeberrima  turba, 
Vestibus  intexto  Phrygiis  spectabilis  auro:  166 
Et,  quantum  ira  sinit,  formosa :  movensque  de- 

Cum  capite  immissos  humerum  per  utrumque 
capillos. 

Constitit :  utque  oculos  circumtulit  aita  superbos ; 
Quis  furor  auditos,  inquit,  praeponere  visis  170 
Coelestes  ?  aut  cur  colitur  Latona  per  aras  ; 
Numen  adhuc  sine  thure  meum  est  ?  mihi  Tan¬ 
talus  auctor, 

Cui  licuit  soli  superorum  tangere  mensas. 
Pleiadum  soror  est  genitrix  mihi ;  maximus 
Atlas  174 

Est  avus,  aetherium  qui  fert  cervicibus  axem : 

J upiter  alter  avus :  socero  quoque  glorior  illo. 
Me  gentes  metuunt  Phrygiae  :  me  regia  Cadmi 
Sub  domina  est :  fidibusque  mei  commissa  ma¬ 
riti 

Mcenia  cum  populis  a  meque  viroque  reguntur. 
In  quamcunque  domus  adverto  lumina  partem, 
Immensae  spectantur  opes.  Accedit  eodem  181 
Digna  dea  facies :  huc  natas  adjice  septem, 

Et  totidem  juvenes ;  et  mox  generosque  nurusque. 
Quaerite  nunc,  habeat  quam  nostra  superbia 
causam : 

Nescio  quoque  audete  satam  Titanida  Coeo  185 
Latonam  praeferre  mihi ;  cui  maxima  quondam 
Exiguam  sedem  pariturae  terra  negavit. 

Nec  coelo,  nec  humo,  nec  aquis  dea  vestra  re¬ 
cepta  est. 

Exui  erat  mundi ;  donec  miserata  vagantem, 
Hospita  tu  terris  erres,  ego,  dixit,  in  undis,  190 
Instabilemque  locum  Delos  dedit.  Illa  duobus 
Facta  parens:  uteri  pars  est  haec  septima  nostri. 
Sum  felix  :  quis  enim  neget  hoc  ?  felixque  ma¬ 
nebo  : 

Hoc  quoque  quis  dubitet  ?  tutam  me  copia  fecit. 
Major  sum,  quam  cui  possit  Fortuna  nocere  :  195 
Multaque  ut  eripiat,  multo  mihi  plura  relinquet. 
Excessere  metum  mea  jam  bona.  Fingite  demi 
Huic  aliquid  populo  natorum  posse  meorum  ; 
Non  tamen  ad  numerum  redigar  spoliata  duorum 
Latonae.  Turba  quo  quantum  distat  ab  orba  ? 
Ite  sacris,  properate  sacris;  laurumque  capillis 
Ponite.  Deponunt,  infectaque  sacra  relinquunt : 
Quodque  licet,  tacito  venerantur  murmure  nu¬ 
men. 

Indignata  dea  est :  summoque  in  vertice  Cynthi 
Talibus  est  dictis  gemina  cum  prole  locuta  :  205 
En  ego  vestra  parens,  vobis  animosa  creatis, 

Et,  nisi  Junoni,  nulli  cessura  dearum, 

An  dea  sim,  dubitor :  perque  omnia  saecula  quitis 
Arceor,  o  nati,  nisi  vos  succurritis,  aris. 

Nec  dolor  hic  solus  :  diro  convicia  facto  210 
Tantalis  adjecit,  vosque  est  postponere  natis 
Ausa  suis  :  et  me,  quod  in  ipsam  recidat,  orbam 
Dixit,  et  exhibuit  linguam  scelerata  paternam. 
Adjectura  preces  erat  his  Latona  relatis :  [las. 
Desine,  Phoebus  ait,  (poenae  mora  longa)  quere- 
Dixit  idem  Phoebe  :  celerique  per  aera  lapsu  216 
Contigerant  tecti  Cadmeida  nubibus  arcem. 
Planus  erat  lateque  patens  prope  moenia  campus, 
Assiduis  pulsatus  equis ;  ubi  turba  rotarum, 
Duraque  mollierant  subjectas  ungula  glebas. 
Pars  ibi  de  septem  genitis  Amphione  fortes  221 
Conscendunt  in  equos,  Tyrioque  rubentia  fuco 
Terga  premunt,  auroque  graves  moderantur  ha¬ 
benas. 

E  quibus  Ismenos,  qui  matri  sarcina  quondam 
Prima  suae  fuerat,  dum  certum  flectit  in  orbem 
Quadrupedes  cursus,  spumantiaque  ora  coercet ; 
Hei  mihi  !  conclamat  ;  medioque  in  pectore 
fixus 

Tela  gerit,  frenisque  manu  moriente  remissis 
In  latus  a  dextro  paulatim  defluit  armo. 
Proximus,  audito  sonitu  per  inane  pharetrae, 
Frena  dabat  Sipylus :  veluti  cum  praescius  imbris 
Nube  fugit  visa,  pendentiaque  undique  rector 
Carbasa  deducit,  ne  qua  levis  effluat  aura. 

Frena  tamen  dantem  non  evitabile  telum  234 
Consequitur,  summaque  tremens  cervice  sagitta 
Haesit,  et  exstabat  nudum  de  gutture  ferrum, 
Ille,  ut  erat  pronus,  per  colla  admissa  jubasque 
Volvitur,  et  calido  tellurem  sanguine  foedat. 
Phaedimus  infelix,  et  aviti  nominis  haeres 
Tantalus,  ut  solito  finem  imposuere  labori,  240 
Transierant  ad  opus  nitidae  juvenile  palaestrae  : 
Et  jam  contulerant  arcto  luctantia  nexu 
Pectora  pectoribus  ;  cum  tento  concita  cornu, 
Sicut  erant  juncti,  trajecit  utrumque  sagitta. 
Ingemuere  simul ;  simul  incurvata  dolore  245 
Membra  solo  posuere  ;  simul  suprema  jacentes 
Lumina  versarunt ;  animam  simul  exhalarunt. 
Adspicit  Alphenor,  laniataque  pectora  plangens 
Advolat,  ut  gelidos  complexibus  allevet  artus  : 
Inque  pio  cadit  officio.  Nam  Delius  illi  250 
Intima  fatifero  rumpit  praecordia  ferro. 

Quod  simul  eductum,  pars  est  pulmonis  in  hamis 
Eruta :  cumque  anima  eruor  est  effusus  in  auras. 
At  non  intonsum  simplex  Damasichthona  vulnus 
Afficit.  Ictus  erat,  qua  crus  esse  incipit,  et  qua 
Mollia  nervosus  facit  internodia  poples.  256 
Dumque  manu  tentat  trahere  exitiabile  telum, 
Altera  per  jugulum  pennis  tenus  acta  sagitta  est. 
Expulit  hanc  sanguis  :  seque  ejaculatus  in  altum 
Emicat,  et  longe  terebrata  prosilit  aura.  260 
Ultimus  Ilioneus  non  profectura  precando 
Brachia  sustulerat :  Dique  o  communiter  omnes, 
Dixerat,  ignarus  non  omnes  esse  rogandos, 
Parcite.  Motus  erat,  cum  jam  revocabile  telum 
Non  fuit,  Arcitenens  :  minimo  tamen  occidit  ille 
Vulnere,  non  alte  percusso  corde  sagitta.  266 
Fama  mali,  populique  dolor,  lacrymaeque  suo¬ 
rum 

Tam  subitae  matrem  certam  fecere  ruinas, 
lirantem  potuisse,  irascentemque,  quod  ausi 
oc  essent  superi,  quod  tantum  juris  haberent, 
am  pater  Amphion,  ferro  per  pectus  adacto, 
r  inierat  moriens  pariter  cum  luce  dolorem.  272 
«eu  quantum  haec  Niobe  Niobe  distabat  ab  illa, 
p'las  “edo  Latois  populum  submoverat  aris, 

am  ^ulerat  gressus  resupina  per  urbem 
icliosa  suis;  at  nunc  miseranda  vel  hosti.  276 


Corporibus  gelidis  incumbit,  et  ordine  nullo 
Oscula  dispensat  natos  suprema  per  omnes. 

A  quibus  ad  coelum  liventia  brachia  tendens, 
Pascere,  crudelis,  nostro  Latona  dolore,  280 
[Pascere,  ait ;  satiaque  meo  tua  pectora  luctu  •] 
Corque  ferum  satia,  dixit :  per  funera  septem 
Efferor :  exsulta,  victrixque  inimica  triumpha. 
Cur  autem  victrix  ?  miserae  mihi  plura  supersunt, 
Quam  tibi  felici :  post  tot  quoque  funera  vinco. 
Dixerat :  insonuit  contento  nervus  ab  arcu ;  286 
Qui,  praeter  Nioben  unam,  conterruit  omnes. 
Illa  fnalo  est  audax.  Stabant  cum  vestibus  atris 
Ante  toros  fratrum  demisso  crine  sorores. 

E  quibus  una,  trahens  haerentia  viscere  tela, 
Imposito  fratri  moribunda  relanguit  ore.  291 
Altera,  solari  miseram  conata  parentem, 
Conticuit  subito;  dupli cataque vulnere  caeco  est. 
[Oraque  non  pressit,  nisi  postquam  spiritus  exit.] 
Haec  frustra  fugiens  collabitur ;  illa  sorori  295 
Immoritur  :  latet  haec ;  illam  trepidare  videres. 
Sexque  datis  leto,  diversaque  vulnera  passis, 
Ultima  restabat :  quam  toto  corpore  mater, 
Tota  veste  tegens,  Unam,  minimamque  relinque, 
De  multis  minimam  posco,  clamavit,  et  unam. 
Dumque  rogat,  pro  qua  rogat,  occidit.  Orba 
resedit  301 

Exanimes  inter  natos,  natasque,  virumque : 
Diriguitque  malis.  N ullos  movet  aura  capillos. 
In  vultu  color  est  sine  sanguine :  lumina  maestis 
Stant  immota  genis :  nihil  est  in  imagine  vivi. 
Ipsa  quoque  interius  cum  duro  lingua  palato 
Congelat,  et  venae  desistunt  posse  moveri. 

Nec  flecti  cervix,  nec  brachia  reddere  gestus, 
Nec  pes  ire  potest:  intra  quoque  viscera  saxum 
est.  309 

Flet  tamen,  et  validi  circumdata  turbine  venti 
In  patriam  rapta  est.  Ibi  fixa  cacumine  montis 
Liquitur,  et  lacrymas  etiamnum  marmora  ma¬ 
nant. 

Tum  vero  tanti  manifestam  numinis  iram 
Fcemina  virque  timent :  cultuque  impensius 
omnes 

Magna  gemelliparae  venerantur  numina  divae. 
Utque  fit,  a  facto  propiore  priora  renarrant.  316 
E  quibus  unus  ait :  Lyciae  quoque  fertilis  agris 
Haud  impune  deam  veteres  sprevere  coloni. 

Res  obscura  quidem  est  ignobilitate  virorum ; 
Mira  tamen.  Yidi  praesens  stagnumque  locumque 
Prodigio  notum:  nam  me  jam  grandior  aevo,  321 
Impatiensque  viae  genitor  deducere  lectos 
Jusserat  inde  boves;  gentisque  illius  eunti 
Ipse  ducem  dederat :  cum  quo  dum  pascua  lustro, 
Ecce  lacus  medio  sacrorum  nigra  favilla  325 
Ara  vetus  stabat,  tremulis  circumdata  cannis. 
Restitit,  et  pavido,  Faveas,  mihi  murmure  dixit 
Dux  meus:  et  simili,  Faveas,  ego  murmure  dixi. 
Naiadum,  Faunine  foret,  tamen,  ara,  rogabam, 
Indigenaeve  dei:  cum  talia  reddidit  hospes:  330 
Non  hac,  o  juvenis,  montanum  numen  in  ara  est. 
Illa  suam  vocat  hanc,  cui  quondam  regia  Juno 
Orbem  interdixit :  quam  vix  erratica  Delos 
Orantem  accepit,  tum  cum  levis  insula  nabat. 
Illic  incumbens  cum  Palladis  arbore  palmae,  335 
Edidit  invita  geminos  Latona  noverca. 

Hinc  quoque  Junonem  fugisse  puerpera  fertur, 
Inque  suo  portasse  sinu,  duo  numina,  natos. 
Jamque  Chimaeriferae, cum  sol  gravis  ureret  arva 
Finibus  in  Lyciae  longo  dea  fessa  labore  340 
Sidereo  siccata  sitim  collegit  ab  aestu 
Uberaque  ebiberant  avidi  lactantia  natL 

Forte  lacum  melioris  aquae  prospexit  in  imis 
Vallibus  :  agrestes  illic  fruticosa  legebant 
Vimina  cum  juncis,  gratamque  paludibus  ulvam. 
Accessit,  positoque  genu  Titania  terram  346 
Pressit,  ut  hauriret  gelidos  potura  liquores. 
Rustica  turba  vetant.  Dea  sic  affata  vetantes : 
Quid  prohibetis  aquis  ?  usus  communis  aquarum. 
Nec  solem  proprium  natura,  nec  aera  fecit,  350 
Nec  tenues  undas :  ad  publica  munera  veni. 
Quae  tamen,  ut  detis,  supplex  peto.  Non  ego 
nostros 

Abluere  hic  artus,  lassataque  membra  parabam  : 
Sed  relevare  sitim.  Caret  os  humore  loquentis  ; 
Et  fauces  arent,  vixque  est  via  vocis  in  illis.  355 
Haustus  aquae  mihi  nectar  erit,  vitamque  fatebor 
Accepisse  simul :  vitam  dederitis  in  unda. 

Hi  quoque  vos  moveant,  qui  nostro  brachia 
tendunt 

Parva  sinu  :  et  casu  tendebant  brachia  nati.  359 
Quem  non  blanda  dem  potuissent  verba  movere  ? 
Hi  tamen  orantem  perstant  prohibere :  minasque, 
Ni  procul  abscedat,  conviciaque  insuper  addunt. 
Nec  satis  hoc :  ipsos  etiam  pedibusque  manuque 
Turbavere  lacus,  imoque  e  gurgite  mollem 
Huc  illuc  limum  saltu  movere  maligno.  365 
Distulit  ira  sitim.  Neque  enim  jam  filia  Coei 
Supplicat  indignis,  nec  dicere  sustinet  ultra 
Verba  minora  dea:  tollensque  ad  sidera  palmas, 
iEternum  stagno,  dixit,  vivatis  in  isto. 
Eveniunt  optata  deae  :  juvat  isse  sub  undas  ; 

Et  modo  tota  cava  submergere  membra  palude : 
Nunc  proferre  caput :  summo  modo  gurgite  nare : 
Saepe  super  rigam  stagni  considere  :  saepe 
In  gelidos  resilire  lacus.  Et  nunc  quoque  turpes 
Litibus  exercent  linguas,  pulsoque  pudore,  375 
Quamvis  sint  sub  aqua,  sub  aqua  maledicere 
tentant. 

Vox  quoque  jam  rauca  est;  inflataque  colla  tu¬ 
mescunt  ; 

Ipsaque  dilatant  patulos  convicia  rictus.  378 
Terga  caput  tangunt ;  colla  intercepta  videntur  ; 
Spina  viret ;  venter,  pars  maxima  corporis, albet ; 
Limosoque  novae  saliunt  in  gurgite  ranae. 

Sic  ubi  nescio  quis  Lycia  de  gente  virorum 
Rettulit  exitium ;  Satyri  reminiscitur  alter, 
Quem  Tritoniaca  Latous  arundine  victum  334 
Affecit  poena.  Quid  me  mihi  detrahis  ?  inquit. 
Ah  piget :  ah  non  est,  clamabat,  tibia  tanti ! 
Clamanti  cutis  est  summos  derepta  per  artus : 
Nec  quicquam,  nisi  vulnus,  erat.  Cruor  undique 
manat ; 

Detectique  patent  nervi,  trepidaeque  sine  ulla 
Pelle  micant  venae.  Salientia  viscera  possis,  390 
Et  perlucentes  numerare  in  pectore  fibras. 

Illum  ruricolae,  sylvarum  numina,  Fauni, 

Et  Satyri  fratres, et  tunc  quoque  clarus  Olympus, 
Et  Nymphae  flerunt :  et  quisquis  montibus  illis 
Lanigerosque  greges,  armentaque  bucera  pavit. 
Fertilis  immaduit,  madefactaque  terra  caducas 
Concepit  lacrymas,  ac  venis  perbibit  imis.  397 
Quas  ubi  fecit  aquam,  vacuas  emisit  in  auras. 
Inde  petens  rapidum  ripis  declivibus  aequor, 
Marsya  nomen  habet,  Phrygiae  liquidissimus 
amnis.  400 

Talibus  extemplo  redit  ad  praesentia  dictis 
Vulgus,  et  exstinctum  cum  stirpe  Amphiona  lu¬ 
gent. 

Mater  in  invidia  est.  Tamen  hanc  quoque  dici¬ 
tur  unus  [quam 

Flesse  Pelops :  humeroque,  Buas  ad  pectora  post- 


Deduxit  vestes,  ebur  ostendisse  sinistro.  405 
Concolor  hic  humerus,  nascendi  tempore,  dextro 
Corporeusque  fuit.  Manibus  mox  caesa  paternis 
Membra  ferunt  junxisse  deos,  aliisque  repertis 
Qui  locus  est  juguli  medius,  summique  lacerti 
Defuit.  Impositum  est  non  comparentis  .in  usum 
Partis  ebur  :  factoque  Pelops  fuit  integer  illo. 

Finitimi  proceres  coeunt :  urbesque  propinquae 
Oravere  suos  ire  ad  solatia  reges, 

Argosque,  et  Sparte,  Pelopeiadesque  Mycenae, 
Et  nondum  torvae  Calydon  invisa  Dianae,  415 
Orchomenosque  ferax,  et  nobilis  aere  Corinthos, 
Messeneque  ferox, Patraeque,humilesque  Cleonae, 
Et  Nelea  Pylos,  neque  adhuc  Pittheia  Troezen: 
Quaeque  urbes  aliae  bimari  clauduntur  ab  Isth¬ 
mo,  419 

Exteriusque  sitae  bimari  spectantur  ab  Tsthmo. 
Credere  quis  possit  ?  solae  cessastis  Athenae. 
Obstitit  officio  bellum,  subvectaque  ponto 
Barbara  Mopsopios  terrebant  agmina  muros. 
Threicius  Tereus  haec  auxiliaribus  armis  424 
Luderat,  et  clarum  vincendo  nomen  habebat. 
Quem  sibi  Pandion  opibusque  virisque  potentem, 
Et  genus  a  magno  ducentem  forte  Gradivo, 
Connubio  Procnes  junxit.  Non  pronuba  Juno, 
Non  Hymenaeus  adest,  non  illi  gratia  lecto. 
Eumenides  tenuere  faces  de  funere  raptas :  430 
Eumenides  stravere  torum  :  tectoque  profanus 
Incubuit  bubo,  thalamique  in  culmine  sedit. 
Hac  ave  sunt  juncti  Procne  Tereusque ;  parentes 
Hac  ave  sunt  facti.  Gratata  est  scilicet  illis  434 
Thracia:  -disque  ipsi  grales  egere,  diemque, 
Quaque  data  est  claro  Pandione  nata  tyranno, 
Quaque  erat  ortus  Itys,  festam  jussere  vocari. 
Usque  adeo  latet  utilitas.  Jam  tempora  Titan 
Quinque  per  autumnos  repetiti  duxerat  anni  : 
Cum  blandita  viro  Procne,  Si  gratia,  dixit,  440 
Ulla  mea  est,  vel  me  visendae  mitte  sorori, 

Vel  soror  huc  veniat.  Redituram  tempore  parvo 
Promittes  socero  :  magni  mihi  numinis  instar 
Germanam  vidisse  dabis.  Jubet  ille  carinas 
In  freta  deduci,  veloque  et  remige  portus  445 
Cecropios  intrat,  Pirseaque  littora  tangit. 

Ut  primum  soceri  data  copia,  dextera  dextrae 
Jungitur,  et  fausto  committitur  omine  sermo. 
Coeperat,  adventus  causam,  mandata  referre  449 
Conjugis,  et  celeres  missae  spondere  recursus : 
Ecce  venit  magno  dives  Philomela  paratu, 
Divitior  forma :  quales  audire  solemus 
Naidas  et  Dryadas  mediis  incedere  sylvis: 

Si  modo  des  illis  cultus,  similesque  paratus. 

Non  secus  exarsit  conspecta  virgine  Tereus,  455 
Quam  si  quis  canis  ignem  supponat  aristis, 

Aut  frondem, positasque  cremet  foenilibusherbas. 
Digna  quidem  facies :  sed  et  hunc  innata  libido 
Exstimulat,  pronumque  genus  regionibus  illis 
In  Venerem  est.  Flagrat  vitio  gentisque  suoque. 
Impetus  est  illi,  comitum  corrumpere  curam, 
Nutricisque  fidem :  nec  non  ingentibus  ipsam 
Solicitare  datis,  totumque  impendere  regnum : 
Aut  rapere,  et  saevo  raptam  defendere  bello. 

Et  nihil  est,  quod  non  effreno  captus  amore  465 
Ausit :  nec  capiunt  inclusas  pectora  flammas. 
Jamque  moras  male  fert ;  cupidoque  revertitur 

Ad  mandata  Procnes,  et  agit  sua  vota  sub  illis. 
Facundum  faciebat  amor:  quotiesque  rogabat 
Ulterius  justo,  Procnen  ita  velle  ferebat.  47  J 

Addidit  et  lacrymas ;  tanquam  mandasset  et  illas 
Pro  superi,  quantum  mortalia  pectora  caecae 

Noctis  habent !  ipso  sceleris  molimine  Tereus 
Creditur  esse  pius,  laudemque  a  crimine  sumit. 
Quid  ?  quod  idem  Philomela  cupit,  patriosque 
lacertis  47  5 

Blanda  tenens  humeros,  ut  eat  visura  sororem, 
Perque  suam,  contraque  suam,  petit  usque,  sa¬ 
lutem. 

Spectat  eam  Tereus,  prsecontrectatque  videndo  : 
Osculaque,  et  collo  circumdata  brachia  cernens, 
Omnia  pro  stimulis,  facibusque,  ciboque  furoris 
Accipit ;  et  quoties  amplectitur  illa  parentem, 
Esse  parens  vellet :  neque  enim  minus  impius 
esset.  482 

Vincitur  ambarum  genitor  prece :  gaudet,  agitque 
Illa  patri  grates :  et  successisse  duabus 
Id  putat  infelix;  quod  erit  lugubre  duabus.  485 
Jam  labor  exiguus  Phoebo  restabat,  equique 
Pulsabant  pedibus  spatium  declivis  Olympi. 
Kegales  epulse  mensis,  et  Bacchus  in  auro 
Ponitur :  hinc  placido  dantur  sua  corpora  somno. 
At  rex  Odrysius,  quamvis  secessit,  in  illa  490 
JSstuat :  et  repetens  faciem,  motusque,  manus¬ 
que, 

Qualia  vult  fingit,  quae  nondum  vidit ;  et  ignes 
Ipse  suos  nutrit,  cura  removente  soporem.  493 
Lux  erat :  et  generi  dextram  complexus  euntis, 
Pandion  comitem  lacrymis  commendat  obortis : 
Hanc  ego,  care  gener,  quoniam  pia  causa  coegit, 
[Et  voluere  ambae,  voluisti  tu  quoque,  Tereu,] 
Do  tibi :  perque  fidem,  cognataque  pectora  sup¬ 
plex, 

Per  superos  oro,  patrio  tuearis  amore  : 

Et  mihi  sollicitae  lenimen  dulce  senectae  500 
Quam  primum  (omnis  erit  nobis  mora  longa)  re¬ 
mittas. 

Tu  quoque  quam  primum  (satis  est  procul  esse 
sororem) 

Si  pietas  ulla  est,  ad  me,  Philomela,  redito. 
Mandabat,  pariterque  suae  dabat  oscula  natae  : 
Et  lacrymae  mites  inter  mandata  cadebant.  505 
Ut  fidei  pignus  dextras  utriusque  poposcit, 

Inter  seque  datas  junxit,  natamque,  nepotemque, 
Absentes  memori  pro  se  jubet  ore  salutent : 
Supremumque  vale,  pleno  singultibus  ore, 

Vix  dixit:  timuitquo  suae  praesagia  mentis.  510 
At  simul  imposita  est  pictae  Philomela  carinae  ; 
Admotumque  fretum  remis,  tellusque  repulsa  ; 
Vicimus,  exclamat:  mecum  mea  vota  feruntur: 
Exsultatque  animo,  vix  et  sua  gaudia  differt  514 
Barbarus :  et  nusquam  lumen  detorquet  ab  illa. 
Non  aliter,  quam  cum  pedibus  praedator  obuncis 
Deposuit  nido  leporem  Jovis  ales  in  alto. 

Nulla  fuga  est  capto  :  spectat  sua  praemia  raptor. 
Jamque  iter  effectum ;  jamque  in  sua  littora 
fessis  519 

Puppibus  exierant :  cum  rex  Pandione  natam 
In  stabula  alta  trahit,  sylvis  obscura  vetustis, 
Atque  ibi  pallentem,  trepidamque,  et  cuncta  ti¬ 
mentem, 

F-t  jam  cum  lacrymis,  ubi  sit  germana,  rogantem, 
Includit :  fassusque  nefas,  et  virginem,  et  unam 
Vi  superat ;  frustra  clamato  saepe  parente,  525 
^•aepe  sorore  sua,  magnis  super  omnia  divis. 

Illa  tremit,  velut  agna  pavens,  quae  saucia  cani 
Ore  excussa  lupi,  nondum  sibi  tuta  videtur  : 
Utque  columba,  suo  madefactis  sanguine  plumis, 
Horret  adhuc,  avidosque  timet,  quibus  haeserat, 
ungues.  530 

Mox  ubi  mens  rediit ;  passos  laniata  capillos, 
Dugeuti  similis,  caesis  plangore  lacertis,] 


Intendens  palmas,  Pro  diris,  barbare,  factis, 

Pro  crudelis  !  ait :  nec  te  mandata  parentis 
Cum  lacrymis  movere  piis,  nec  cura  sororis,  535 
Nec  mea  virginitas,  nec  conjugalia  jura  ? 

Omnia  turbasti :  pellex  ego  facta  sorori  : 

Tu  geminus  conjux ;  non  haec  mihi  debita  poena. 
Quin  animam  hanc,  ne  quod  facinus  tibi,  per¬ 
fide,  restet, 

Eripis  ?  atque  utinam  fecisses  ante  nefandos  540 
Concubitus  !  vacuas  habuissem  criminis  umbras. 
Si  tamen  haec  superi  cernunt ;  si  numina  divum 
Sunt  aliquid ;  si  non  perierunt  omnia  mecum  ; 
Quandocunque  mihi  poenas  dabis.  Ipsa,  pudore 
Projecto,  tua  facta  loquar.  Si  copia  detur,  545 
In  populos  veniam  :  si  sylvis  clausa  tenebor, 
Implebo  sylvas,  et  conscia  saxa  movebo. 

Audiat  haec  aether,  et  si  deus  ullus  in  illo  est. 
Talibus  ira  feri  postquam  commota  tyranni ; 

Nec  minor  hac  metus  est :  causa  stimulatus  utra- 
.  que,  550 

Quo  fuit  accinctus,  vagina  liberat  ensem  ; 
Arreptamque  coma,  flexis  post  terga  lacertis, 
Vincla  pati  cogit.  Jugulum  Philomela  parabat, 
Spemque  suae  mortis  viso  conceperat  ense.  554 
Ille  indignanti,  et  nomen  patris  usque  vocanti, 
Luctantique  loqui,  compressam  forcipe  linguam 
Abstulit  ense  fero  :  radix  micat  ultima  linguae. 
Ipsa  jacet,  terraeque  tremens  immurmurat  atrae. 
Utque  salire  solet  mutilatae  cauda  colubrae, 
Palpitat ;  et  moriens  dominae  vestigia  quaerit. 
Hoc  quoque  post  facinus  (vix  ausim  credere) 
fertur  5GI 

Saepe  sua  lacerum  repetisse  libidine  corpus. 
Sustinet  ad  Procnen  post  talia  facta  reverti. 
Conjuge  quae  viso  germanam  quaerit :  at  ille 
Dat  gemitus  fictos,  commentaque  funera  narrat. 
Et  lacrymae  fecere  fidem.  Velamina  Procne  566 
Deripit  ex  humeris  auro  fulgentia  lato  : 
Tnduiturque  atras  vestes  :  et  inane  sepulcrum 
Constituit,  falsisque  piacula  manibus  infert ; 

Et  luget  non  sic  lugendae  fata  sororis.  570 
Signa  deus  bis  sex  acto  lustraverat  anno. 

Quid  faciat  Philomela  ?  fugam  custodia  claudit : 
Structa  rigent  solido  stabulorum  moenia  saxo  : 
Os  mutum  facti  caret  indice.  Grande  dolori 
Ingenium  est,  miserisque  venit  solertia  rebus. 
Stamina  barbarica  suspendit  callida  tela  :  576 

Purpureasque  notas  filis  intexuit  albis, 

Indicium  sceleris :  perfectaque  tradidit  uni : 
Utque  ferat  dominae  gestu  rogat.  Ille  rogata 
Pertulit  ad  Procnen :  nec  scit  quid  tradat  in  illis. 
Evoluit  vestes  saevi  matrona  tyranni,  581 

Germanseque  suae  carmen  miserabile  legit : 

Et  (mirum  potuisse)  silet.  Dolor  ora  repressit, 
V erbaque  quaerenti  satis  indignantia  linguae 
Defuerunt :  nec  flere  vacat ;  sed  fasque  nefasque 
Confusura  ruit,  poenaeque  in  imagine  tota  est. 

T empus  erat,  quo  sacra  solent  Trieterica  Bacchi 
Sithoniae  celebrare  nurus :  nox  conscia  sacris. 
Nocte  sonat  Rhodope  tinnitibus  aeris  acuti : 
Nocte  sua  est  egressa  domo  regina,  deique  590 
Ritibus  instruitur,  furialiaque  accipit  arma. 

Vite  caput  tegitur  :  lateri  cervina  sinistro 
Vellera  dependent :  humero  levis  incubat  hasta. 
Concita  per  sylvas,  turba  comitante  suarum, 
Terribilis  Procne,  furiisque  agitata  doloris,  595 
Bacche,  tuas  simulat.  Venit  ad  stabula  avia  tan¬ 
dem  : 

Exululatque,  Evceque  sonat,  portasque  refringit, 
Germanamque  rapit:  raptseque  insignia  Bacchi 

Induit,  et  vultus  hederarum  frondibus  abdit : 
Attonitamque  trahens  intra  sua  limina  ducit.  600 
Ut  sentit  tetigisse  domum  Philomela  nefandam, 
Horruit  infelix  :  totoque  expalluit  ore. 

Nacta  locum  Procne,  sacrorum  pignora  demit, 
Oraque  develat  miserae  pudibunda  sorori ; 
Amplexuque  petit.  Sed  non  attollere  contra  605 
Sustinet  haec  oculos,  pellex  sibi  visa  sororis : 
Dejectoque  in  humum  vultu,  jurare  volenti, 
Testarique  deos,  per  vim  sibi  dedecus  illud 
Illatum,  pro  voce  manus  fuit.  Ardet,  et  iram 
Non  capit  ipsa  suam  Procne:  fletum  que  sororis 
Corripiens,  Non  est  lacrymis  hic,  inquit,  agen¬ 
dum,  611 

Sed  ferro ;  sed  si  quid  habes,  quod  vincere  fer¬ 
rum 

Possit ;  in  omne  nefas  ego  me,  germana,  paravi. 
Aut  ego,  cum  facibus  regalia  tecta  cremaro, 
Artificem  mediis  immittam  Terea  flammis  :  615 
Aut  linguam,  aut  oculos,  aut  quae  tibi  membra 
pudorem 

Abstulerunt,  ferro  rapiam  :  aut  per  vulnera  mille 
Sontem  animam  expellam.  Magnum  quodcun¬ 
que  paravi ; 

Quid  sit,  adhuc  dubito.  Peragit  dum  talia  Procne, 
Ad  matrem  veniebat  Itys.  Quid  possit,  ab  illo 
Admonita  est:  oculisque  tuens  immitibus,  Ah 
quam  621 

Es  similis  patri !  dixit.  Nec  plura  locuta, 
Triste  parat  facinus  ;  tacitaque  exaestuat  ira. 

Ut  tamen  accessit  natus,  matrique  salutem 
Attulit,  et  parvis  adduxit  colla  lacertis,  625 

Mixtaque  blanditiis  puerilibus  oscula  junxit ; 
Mota  quidem  est  genitrix,  infractaque  constitit 

Invitique  oculi  lacrymis  maduere  coactis. 

Sed  simul  ex  nimia  matrem  pietate  labare 
Sensit,  ab  hoc  iterum  est  ad  vultus  versa  sororis  ; 
Inque  vicem  spectans  ambos,  Cur  admovet,  in¬ 
quit,  631 

Alter  blanditias  ;  rapta  silet  altera  lingua  ? 
Quam  vocat  hic  matrem,  cur  non  vocat  illa  so¬ 
rorem  ? 

Cui  sis  nupta  vide,  Pandione  nata,  marito.  634 

Degeneras :  scelus  est  pietas  in  conjuge  Tereo. 
Nec  mora  ;  traxit  Ityn:  veluti  Gangetica  cervae 
Lactentem  foetum  per  sylvas  tigris  opacas. 
Utque  domus  altae  partem  tenueque  remotam ; 
Tendentemque  manus,  et  jam  sua  fata  videntem, 
Et,  Mater,  mater,  clamantem,  et  colla  petentem 
Ense  ferit  Procne,  lateri  qua  pectus  adhaeret. 
Nec  vultum  avertit.  Satis  illi  ad  fata  vel  unum 
Vulnus  erat :  jugulum  ferro  Philomela  resolvit. 
Vivaque  adhuc,  animaeque  aliquid  retinentia 
membra 

Dilaniant.  Pars  inde  cavis  exsultat  aenis  :  645 
Pars  verubus  stridet :  manant  penetralia  tabo. 
His  adhibet  conjux  ignarum  Terea  mensis  : 

Et  patrii  moris  sacrum  mentita,  quod  uni 
Fas  sit  adire  viro,  comites  famulosque  removit. 
Ipse  sedens  solio  Tereus  sublimis  avito  650 

Vescitur:  inque  suam  sua  viscera  congerit  alvum. 
Tantaque  nox  animi  est,  Ityn  huc  arcessite,  dixit. 
Dissimulare  nequit  crudelia  gaudia  Procne  : 
Jamque  suae  cupiens  exsistere  nuntia  cladis, 
Intus  habes,  quod  poscis,  ait.  Circumspicit  ille, 
Atque  ubi  sit,  quaerit.  Quaerenti,  iterumque 
vocanti,  656 

Sicut  erat,  sparsis  furiali  caede  capillis, 

Prosiliit,  Ityosquc  caput  Philomela  cruentum 


Misit  in  ora  patri :  nec  tempore  maluit  ullo' 
Posse  loqui,  et  meritis  testari  gaudia  dictis.  660 
Thracius  ingenti  mensas  clamore  repellit, 
Vipereasque  ciet  Stygia  de  valle  sorores : 

Et  modo,  si  possit,  reserato  pectore  diras 
Egerere  inde  dapes,  demersaque  viscera  gestit  ? 
Flet  modo,  seque  vocat  bustum  miserabile  nati ; 
Nunc  sequitur  nudo  genitas  Pandione  ferro.  666 
Corpora  Cecropidum  pennis  pendere  putares ; 
Pendebant  pennis.  Quarum  petit  altera  sylvas, 
Altera  tecta  subit.  N eque  adhuc  de  pectore  caedis 
Excessere  notae,  signataque  sanguine  pluma  est. 
Ille  dolore  suo,  pcenaeque  cupidine  velox,  671 
Vertitur  in  volucrem ;  cui  stant  in  vertice  cristae : 
Prominet  immodicum  pro  longa  cuspide  rostrum. 
Nomen  Epops  volucri :  facies  armata  videtur. 
Hoc  dolor  ante  diem  longaeque  extrema  se¬ 
nectae  675 

Tempora,  Tartareas  Pandiona  misit  ad  umbras. 
Sceptra  loci,  rerumque  capit  moderamen 
Erechtheus ; 

Justitia  dubium,  validisne  potentior  armis. 
Quatuor  ille  quidem  juvenes,  totidemque  crearat 
Fcemineae  sortis :  sed  erat  par  forma  duarum.  680 
E  quibus  iEolides  Cephalus  te  conjuge  felix, 
Procri,  fuit:  Boreae  Tereus  Thracesque  noce¬ 
bant  : 

Dilectaque  diu  caruit  deus  Orithyia, 

Dum  rogat,  et  precibus  mavult,  quam  viribus,  uti. 
Ast  ubi  blanditiis  agitur  nihil ;  horridus  ira,  685 
Quae  solita  est  illi,  nimiumque  domestica,  vento  ; 
Et  merito,  dixit :  quid  enim  mea  tela  reliqui, 
Saevitiam,  et  vires,  iramque,  animosque  minaces, 
Admovique  preces,  quarum  me  dedecet  usus  ? 
Apta  mihi  vis  est :  vi  tristia  nubila  pello  :  690 

Vi  freta  concutio,  nodosaque  robora  verto, 
Induroque  nives,  et  terras  grandine  pulso. 

Idem  ego.  cum  fratres  coelo  sum  nactus  aperto, 
(Nam  mihi  campus  is  est.)  tanto  molimine  luctor, 
Ut  medius  nostris  concursibus  intonet  aether, 
Exsiliantque  cavis  elisi  nubibus  ignes.  696 
Idem  ego,  cum  subii  convexa  foramina  terrae, 
Supposuique  ferox  imis  mea  terga  cavernis, 
Sollicito  manes,  totumque  tremoribus  orbem. 
Hac  ope  debueram  thalamos  petiisse  :  socerque 
Non  orandus  erat,  sed  vi  faciendus,  Erech¬ 
theus.  701 

Haec  Boreas,  aut  his  non  inferiora  locutus, 
Excussit  pennas.  Quarum  jactatibus  omnis 
Afflata  est  tellus,  latumque  perhorruit  aequor 
Pulvereamque  trahens  per  summa  cacumina 
pallam,  705 

Verrit  humum  :  pavidamque  metu  caligine  tectus 
Orithyian  amans  fulvis  amplectitur  alis. 

Dum  volat,  arserunt  agitati  fortius  ignes. 

N  ec  prius  aerii  cursus  suppressit  iiabenas, 

Quam  Ciconum  tenuit  populos,  sua  moenia, 
raptor.  710 

Illic  et  gelidi  conjux  Actaea  tyranni, 

Et  genitrix  facta  est,  partus  enixa  gemellos, 
Caetera  qui  matris,  pennas  genitoris  haberent. 
Non  tamen  has  una  memorant  cum  corpore 
natas : 

Barbaque  dum  rutilis  ab  erat  submissa  capillis, 
Implumes  Calaisque  puer  Zetesque  fuerunt.  716 
Mox  pariter  ritu  pennae  coepere  volucrum 
Cingere  utrumque  latus,  pariter  flavescere  malae. 
Ergo,  ubi  concessit  tempus  puerile  juventae, 
Vellera  cum  Minyis  nitido  radiantia  villo  720 
Per  mare  non  uotum  prima  petiere  carina 


Met.  Lib.  VII. 


OVIDIUS. 


363 


LIBER  SEPTIMUS. 


Jamque  fretum  Minyse  Pagasaea  puppe  secabant, 
Perpetuaque  trahens  inopem  sub  nocte  senectam 
Phineus  visus  erat ;  juvenesque  Aquilone  creati 
Virgineas  volucres  miseri  senis  ore  fugarant ; 
Multaque  perpessi  claro  sub  Iasone,  tandem  5 
Contigerant  rapidas  limosi  Phasidos  undas. 
Dumque  adeunt  regem,  Phryxeaque  vellera 
poscunt, 

Lexque  datur  numeris  magnorum  horrenda  la¬ 
borum; 

Concipit  interea  validos  JEetias  ignes  : 

Et  luctata  diu,  postquam  ratione  furorem  10 

Vincere  non  poterat ;  Frustra,  Medea,  repugnas; 
Nescio  quis  deus  obstat,  ait:  mirumque,  nisi 
hoc  est, 

Aut  aliquid  certe  simile  huic,  quod  amare  vo¬ 
catur.  [tur  ? 

Nam  cur  jussa  patris  nimium  mihi  dura  viden- 
Sunt  quoque  dura  nimis.  Cur,  quem  modo  de¬ 
nique  vidi,  15 

Ne  pereat,  timeo  ?  quae  tanti  causa  timoris  ? 
Excute  virgineo  conceptas  pectore  flammas, 

Si  potes,  infelix.  Si  possem,  sanior  essem. 

Sed  trahit  invitam  nova  vis ;  aliudque  Cupido, 
Mens  aliud  suadet.  Video  meliora,  proboque :  20 
Deteriora  sequor.  Quid  in  hospite  regia  virgo 
Ureris  ?  et  thalamos  alieni  concipis  orbis? 

Haec  quoque  terra  potest,  quod  ames,  dare.  Vi¬ 
vat,  an  ille 

Occidat,  in  dis  est :  vivat  tamen ;  idque  precari 
Vel  sine  amore  licet.  Quid  enim  commisit 
Iason  ?  25 

Quam,  nisi  crudelem,  non  tanget  Iasonis  aetas, 
Et  genus,  et  virtus?  quam  non,  ut  caetera  desint, 
Forma  movere  potest  ?  certe  mea  pectora  movit. 
At,  nisi  opem  tulero,  taurorum  afflabitur  ore, 
Concurretque  suae  segeti,  tellure  creatis  30 
Hostibus,  aut  avido  dabitur  fera  praeda  draconi. 
Hoc  ego  si  patiar,  tum  me  de  tigride  natam, 
Tum  ferrum  et  scopulos  gestare  in  corde  fatebor. 
Cur  non  et  specto  pereuntem  ?  oculosque  videndo 
Conscelero  ?  cur  non  tauros  exhortor  in  illum,  35 
Terrigenasque  feros,  insopitumque  draconem  ? 
Di  meliora  velint.  Quanquam  non  ista  precanda, 
Sed  facienda  mihi.  Prodamne  ego  regna  parentis, 
Atque  ope  nescio  quis  servabitur  advena  nostra, 
Ut  per  me  sospes,  sine  me,  det  lintea  ventis,  40 
Virque  sit  alterius ;  poenas  Medea  relinquar  ? 

Si  facere  hoc,  aliamve  potest  praeponere  nobis, 
Occidat  ingratus.  Sed  non  is  vultus  in  illo, 
Non  ea  nobilitas  animo  est,  ea  gratia  formae, 

Ut  timeam  fraudem,  meritique  oblivia  nostri.  45 
Et  dabit  ante  fidem,  cogamque  in  foedera  testes 
Esse  deos.  Quid  tuta  times  ?  accingere,  et  om¬ 
nem 

Pelle  moram.  Tibi  se  semper  debebit  Iason, 
Te  face  solenni  junget  sibi :  perque  Pelasgas 
Servatrix  urbes  matrum  celebrabere  turba.  50 
Ergo  ego  germanam,  fratremque,  patremque, 
deosque, 

Et  natale  solum  ventis  ablata  relinquam  ? 
Nempe  pater  saevus,  nempe  est  mea  barbara 
tellus, 

Frater  adhuc  infans :  stant  mecum  vota  sororis 
Maximus  intra  me  deus  est.  Non  magna  relin¬ 
quam  ;  55 


Magna  sequar :  titulum  servatae  pubis  Achivse, 
Notitiamque  loci  melioris,  et  oppida,  quorum 
Hic  quoque  fama  viget,  cultusque,  artesque  vi¬ 
rorum  : 

Quemque  ego  cum  rebus,  quas  totus  possidet 
orbis, 

JEsoniden  mutasse  velim  :  quo  conjuge  felix  60 
Et  dis  cara  ferar,  et  vertice  sidera  tangam. 
Quid,  quod  nescio  qui  mediis  concurrere  in 
undis 

Dicuntur  montes,  ratibusque  inimica  Charybdis 
Nunc  sorbere  fretum,  nunc  reddere;  cinctaque 
saevis 

Scylla  rapax  canibus  Siculo  latrare  profundo?  65 
N  empe  tenens,  quod  amo,  gremioque  in  Iasonis 
haerens 

Per  freta  longa  trahar.  Nihil  illum  amplexa 
verebor : 

Aut  si  quid  metuam,  metuam  de  conjuge  solo. 
Conjugiumne  putas,  speciosaque  nomina  culpae 
Imponis,  Medea,  tuae?  quin  adspice,  quantum  70 
Aggrediare  nefas,  et,  dum  licet,  effuge  crimen. 
Dixit :  et  ante  oculos  rectum,  pietasque,  pudor¬ 
que 

Constiterant,  et  victa  dabat  jam  terga  Cupido. 

Ibat  ad  antiquas  Hecates  Perseidos  aras, 

Quas  nemus  umbrosum,  secretaque  sylva  tege¬ 
bant.  75 

Et  jam  fortis  erat,  pulsusque  residerat  ardor, 
Cum  videt  jEsoniden :  exstinctaque  flamma  re¬ 
vixit  ; 

Et  rubuere  genae,  totoque  recanduit  ore. 

Ut  solet  a  ventis  alimenta  assumere,  quaeque 
Parva  sub  inducta  latuit  scintilla  favilla,  80 

Crescere,  et  in  veteres  agitata  resurgere  vires : 
Sic  jam  lentus  amor,  jam  quem  languere  putares, 
Ut  vidit  juvenem,  specie  praesentis  inarsit. 

Et  casu  solito  formosior  iEsone  natus 
Illa  luce  fuit.  Posses  ignoscere  amanti.  85 

Spectat ;  et  in  vultu,  veluti  tum  denique  viso, 
Lumina  fixa  tenet :  nec  se  mortalia  demens 
Ora  videre  putat :  nec  se  declinat  ab  illo. 

Ut  vero  coepitque  loqui,  dextramque  prehendit 
Hospes,  et  auxilium  submissa  voce  rogavit,  90 
Promisitque  torum  ;  lacrymis  ait  illa  profusis : 
Quid  faciam  video  :  nec  me  ignorantia  veri 
Decipiet,  sed  amor.  Servabere  munere  nostro ; 
Servatus  promissa  dato.  Per  sacra  triformis 
Ille  deae,  lucoque  foret  quod  numen  in  illo,  95 
Perque  patrem  soceri,  cernentem  cuncta,  futuri, 
Eventusque  suos,  et  tanta  pericula  jurat. 
Creditus,  accepit  cantatas  protinus  herbas, 
Edidicitque  usum  ;  laetusque  in  castra  recessit. 

Postera  depulerat  stellas  Aurora  micantes : 
Conveniunt  populi  sacrum  Mavortis  in  arvum, 
Consistuntque  jugis.  Medio  rex  ipse  resedit 
Agmine  purpureus,  sceptroque  insignis  eburno. 
Ecce  adamanteis  Vulcanum  naribus  efflant 
JEripedes  tauri :  tactaeque  vaporibus  herbae  105 
Ardent.  Utque  solent  pleni  resonare  camini, 
Aut  ubi  terrena  silices  fornace  soluti 
Concipiunt  ignem  liquidarum  adspergine  aqua¬ 
rum  ; 

Pectora  sic  intus  clausas  volventia  flammas, 
Gutturaque  usta  sonant.  Tamen  illis  iEsonc 
natus  i  10 

Obvius  it.  Vertere  truces  venientis  ad  ora 
Terribiles  vultus,  proefixaque  cornua  ferro  ; 
Pulvereumque  solum  pede  pulsavere  bisulco ; 
Fumificisque  locum  mugitibus  implevere. 
Diriguere  metu  Minyae.  Subit  ille ;  nec  ignes  115 
Sentit  anhelatos  :  tantum  medicamina  possunt : 
Pendulaque  audaci  mulcet  palearia  dextra ; 
Suppositoque  jugo  pondus  grave  cogit  aratri 
Ducere,  et  insuetum  ferro  proscindere  campum. 
Mirantur  Colchi :  Minyae  clamoribus  implent,  120 
Adjiciuntque  animos.  Galea  tum  sumit  aena 
Vipereos  dentes,  et  aratos  spargit  in  agros. 
Semina  mollit  humus  valido  praetincta  veneno: 
Et  crescunt,  fiuntque  sati  nova  corpora  dentes. 
Utque  hominis  speciem  materna  sumit  in  alvo, 
Perque  suos  intus  numeros  componitur  infans, 
Nec  nisi  maturus  communes  exit  in  auras  ; 

Sic  ubi  visceribus  gravidae  telluris  imago 
Effecta  est  hominis,  feto  consurgit  in  arvo  : 
Quodque  magis  mirum,  simul  edita  concutit 
arma.  130 

Quos  ubi  viderunt  praeacutae  cuspidis  hastas 
In  caput  Haemonii  juvenis  torquere  paratos; 
Demisere  metu  vultumque  animumque  Pelasgi. 
Ipsa  quoque  extimuit,  quae  tutum  fecerat  illum : 
Utque  peti  juvenem  tot  vidit  ab  hostibus  unum, 
Palluit,  et  subito  sine  sanguine  frigida  sedit.  136 
Ne  ve  parum  valeant  a  se  data  gramina,  carmen 
Auxiliare  canit,  secretasque  advocat  artes. 

Ille  gravem  medios  silicem  jaculatus  in  hostes, 

A  se  depulsum  Martem  convertit  in  ipsos.  140 
Terrigenae  pereunt  per  mutua  vulnera  fratres, 
Civili  que  cadunt  acie.  Gratantur  Achivi, 
Victoremque  tenent,  avidisque  amplexibus  hae¬ 
rent. 

Tu  quoque  victorem  complecti,  barbara,  velles ; 
Obstitit  incepto  pudor:  et  complexa  fuisses:  145 
Sed  te,  ne  faceres,  tenuit  reverentia  famae. 

Quod  licet,  affectu  tacito  laetaris,  agisque 
Carminibus  grates,  et  dis  auctoribus  horum. 

Pervigilem  superest  herbis  sopire  draconem  : 
Qui  crista  linguisque  tribus  praesignis,  et  uncis 
Dentibus  horrendus,  custos  erat  arietis  aurei. 
Hunc  postquam  sparsit  Lethaei  gramine  succi, 
Verbaque  ter  dixit  placidos  facientia  somnos, 
Quae  mare  turbatum,  quae  concita  flumina  sis¬ 
tant  ; 

Somnos  in  ignotos  oculos  advenit :  et  auro  155 
Heros  Aesonius  potitur  :  spolioque  superbus, 
Muneris  auctorem  secum,  spolia  altera,  portans, 
Victor  Iolciacos  tetigit  cum  conjuge  portus. 

Haemoniae  matres  pro  natis  dona  receptis, 
Grandaevique  ferunt  patres :  congestaque  flamma 
Thura  liquefiunt,  inductaque  cornibus  aurum  161 
Victima  vota  cadit.  Sed  abest  gratantibus  JEson, 
Jam  propior  leto,  fessusque  senilibus  annis. 

Tum  sic  iEsonides :  O,  cui  debere  salutem 
Confiteor,  conjux,  quanquam  mihi  cuncta  de¬ 
disti,  165 

Excessitque  fidem  meritorum  summa  tuorum  ; 

Si  tamen  hoc  possunt,  (quid  enim  non  carmina 
possint  ?) 

Deme  meis  annis,  et  demtos  adde  parenti. 

Nec  tenuit  lacrymas.  Mota  est  pietate  rogantis: 
Dissimilemque  animum  subiit  .Eeta  relictus.  170 
Non  tamen  affectus  tales  confessa,  Quod,  inquit, 
Excidit  orc  pio,  conjux,  scelus  ?  ergo  ego  cui¬ 
quam 

Posse  tuse  videar  spatium  transcribere  vitae  ? 

K  ac  sinat  hoc  Hecate,  nec  tu  petis  «equa :  sed  isto, 


Quod  petis,  experiar  majus  dare  munus,  Iason. 
Arte  mea  soceri  longum  tentabimus  aevum,  176 
Non  annis  revocare  tuis.  Modo  diva  triformis 
Adjuvet,  et  praesens  ingentibus  annuat  ausis. 
Tres  aberant  noctes,  ut  cornua  tota  coirent, 
Efflcerentque  orbem.  Postquam  plenissima  fulsit, 
Ac  solida  terras  spectavit  imagine  Luna  :  18 1 

Egreditur  tectis,  vestes  induta  recinctas, 

Nuda  pedem,  nudos  humeris  infusa  capillos: 
Fertque  vagos  mediae  per  muta  silentia  noctis 
Incomitata  gradus.  Homines,  volucresque,  fe¬ 
rasque  185 

Solverat  alta  quies  :  nullo  cum  murmure  sepes, 
Immotaeque  silent  frondes ;  silet  humidus  aer. 
Sidera  sola  micant :  ad  quae  sua  brachia  tendens 
Ter  se  convertit;  ter  sumtis  flumine  crinem 
Irroravit  aquis;  ternis  ululatibus  ora  190 

Solvit :  et  in  dura  submisso'  poplite  terra, 

Nox,  ait,  arcanis  fidissima,  quaeque  diurnis 
Aurea  cum  Luna  succeditis  ignibus  astra, 
Tuque,  triceps  Hecate,  quae  coeptis  conscia  nos¬ 
tris 

Adjutrixque  venis,  cantusque,  artesque  maga¬ 
rum,  195 

Quaeque  magas,  Tellus,  pollentibus  instruis 
herbis ; 

Auraeque,  et  venti,  montesque,  amnesque,  la¬ 
cusque,  [adeste  : 

Dique  omnes  nemorum,  dique  omnes  noctis, 
Quorum  ope,  cum  volui,  ripis  mirantibus  amnes 
In  fontes  rediere  suos  :  concussaque  sisto,  20<* 
Stantia  concutio  cantu  freta  :  nubila  pello  : 
Nubilaque  induco  :  ventos  abigoque,  vocoque  : 
Vipereas  rumpo  verbis  et  carmine  fauces : 
Vivaque  saxa,  sua  convulsaque  robora  terra, 

Et  sylvas  moveo  :  jubeoque  tremiscere  montes, 
Et  mugire  solum,  manesque  exire  sepulo-ris.  200 
Te  quoque  Luna,  traho,  quamvis  Temesaea  la 
bores 

iEra  tuos  minuant :  currus  quoque  carmine  nostro 
Pallet  avi ;  pallet  nostris  Aurora  venenis. 

Vos  mihi  taurorum  flammas  hebetastis,  et  unco 
Haud  patiens  oneris  collum  pressistis  aratro.  211 
Vos  serpentigenis  in  se  fera  bella  dedistis: 
Custodemque  rudem  somni  sopistis  :  et  aurum, 
Vindice  decepto,  Graias  misistis  in  urbes. 

Nunc  opus,  est  succis  per  quos  renovata  senec¬ 
tus  215 

In  florem  redeat,  primosque  recolligat  annos. 

Et  dabitis:  neque  enim  micuerunt  sidera  frustra; 
Nec  frustra  volucrum  tractus  cervice  draconum 
Currus  adest.  Aderat  demissus  ab  aethere  currus. 
Quo  simul  adscendit,  frenataque  colla  draco¬ 
num  220 

Permulsit,  manibusque  leves  agitavit  habenas  ; 
Sublimis  rapitur,  subjectaque  Thessala  Tempe 
Despicit,  et  certis  regionibus  applicat  angues : 
Et  quas  Ossa  tulit,  quas  altus  Pelion  herbas, 
Othrysque,  Pindusque,  et  Pindo  major  Olympus, 
Perspicit:  et  placita  partim  radice  revellit,  226 
Partim  succidit  curvamine  falcis  aenae. 

Multa  quoque  Apidani  piacuerunt  gramina  ripis, 
Multa  quoque  Amphrysi :  neque  eras  immanis, 
Enipeu : 

Nec  non  Peneae,  nec  non  Spercheides  undae  230 
Contribuere  aliquid,  juncosaque  littora  Boebes : 
Carpit  et  Euboica  vivax  Anthedone  gramen, 
Nondum  mutato  vulgatum  corpore  Glauci. 

Et  jam  nona  dies  curru  pennisque  draconum, 
Nonaque  nox,  omnes  lustrantem  viderat  agros; 


Met.  Lib.  VII. 


OVIDIUS. 


365 


Cum  rediit :  neque  erant  tacti,  nisi  odore,  dra¬ 
cones  ;  236 

Et  tamen  annosae  pellem  posuere  senectae. 
Constitit  adveniens  citra  limenque,  foresque  ; 

Et  tantum  coelo  tegitur  :  refugitque  viriles 
Contactus  ;  statuitque  aras  e  cespite  binas,  240 
Dexteriore  Hecates,  at  laeva  parte  Juventae. 
Quas  ubi  verbenis,  sylvaque  incinxit  agresti, 
Haud  procul  egesta  scrobibus  tellure  duabus 
Sacra  facit,  cultrosque  in  guttura  velleris  atri 
Conjicit,  et  patulas  perfundit  sanguine  fossas.  245 
Tum  super  invergens  liquidi  carchesia  Bacchi, 
jEneaque  invergens  tepidi  carchesia  lactis, 
Yerba  simul  fundit,  .terrenaque  numina  poscit : 
Umbrarumque  rogat  rapta  cum  conjuge  regem, 
Ne  properent  artus  anima  fraudare  seniles.  250 
Quos  ubi  placavit  precibusque,  et  murmure 
longo, 

jEsonis  effetum  proferri  corpus  ad  aras 
Jussit:  et  in  plenos  resolutum  carmine  somnos, 
Exanimi  similem,  stratis  porrexit  in  herbis. 
Hinc  procul  JEsoniden,  procul  hinc  jubet  ire 
ministros,  255 

Et  monet  arcanis  oculos  removere  profanos. 
Diffugiunt  jussi.  Sparsis  Medea  capillis, 
Bacchantum  ritu,  flagrantes  Circuit  aras ; 
Multifidasque  faces  in  fossa  sanguinis  atra 
Tingit,  et  intinctas  geminis  accendit  in  aris  ;  260 
Terque  senem  flamma,  ter  aqua,  ter  sulfure  lus¬ 
trat. 

Interea  validum  posito  medicamen  aeno 
Fervet,  et  exsultat,  spumisque  tumentibus  albet. 
Illic  Haemonia  radices  valle  resectas, 

Seminaque,  floresque,  et  succos  incoquit  acres. 
Adjicit  extremo  lapides  Oriente  petitos,  266 
Et,  quas  Oceani  refluum  mare  lavit,  arenas. 
Addit  et  exceptas  luna  pernocte  pruinas, 

Et  strigis  infames,  ipsis  cum  carnibus,  alas, 
Inque  virum  soliti  vultus  mature  ferinos  270 
Ambigui  prosecta  lupi.  Nec  defuit  illic 
Squamea  Cinyphii  tenuis  membrana  chelydri, 
Vivacisque  jecur  cervi ;  quibus  insuper  addit 
Ora  caputque  novem  cornicis  saecula  passae. 

His  et  mille  aliis  postquam  sine  nomine  rebus 
Propositum  instruxit  mortali  barbara  munus ;  276 
Arenti  ramo  jampridem  mitis  olivae 
Omnia  confudit,  summisque  immiscuit  ima. 
Ecce  vetus  calido  versatus  stipes  aeno 
Fit  viridis  primo  :  nec  longo  tempore  frondem 
Induit,  et  subito  gravidis  oneratur  olivis.  281 
At  quacunque  cavo  spumas  ejecit  aeno 
Ignis,  et  in  terram  guttae  cecidere  calentes, 
Vernat  humus,  floresque  et  mollia  pabula  sur- 
gunt. 

Quod  simul  ac  vidit ;  stricto  Medea  recludit  285 
t^nse  senis  jugulum :  veteremque  exire  cruo- 
rem 

Passa  replet  succis.  Quos  postquam  combibit 
-oison 

ut  ore  acceptos,  aut  vulnere;  barba  comaeque 
amtie  posita  nigrum  rapuere  colorem, 
ulsa  fugit  macies ;  abeunt  pallorque  situsque  ; 
M  Jei?to<lue  cavae  supplentur  sanguine  venae  ;  291 
embraque  luxuriant.  iEson  miratur,  et  olim 
me  quater  denos  hunc  se  reminiscitur  annos. 
Lib lderat  ex  a*to  tanti  miracula  monstri 
p  er :  admonitus  juvenes  nutricibus  annos 
se  suis  reddi,  petit  hoc  ASetida  munus.  296 
p,  e.ve  cessent ;  odium  cum  conjuge  falsum 
a»»as  assimulat,  Peliaeque  ad  limina  supplex 


Confugit;  atque  illam,  quoniam  gravis  ipse  se¬ 
necta, 

Excipiunt  natae :  quas  tempore  callida  parvo  300 
Colchis  amicitiae  mendacis  imagine  cepit,  [tos 
Dumque  refert,  inter  meritorum  maxima,  dem- 
iEsonis  esse  situs  ;  atque  hac  in  parte  moratur  ; 
Spes  est  virginibus  Pelia  subjecta  creatis, 

Arte  suum  parili  revirescere  posse  parentem.  305 
Jamque  petunt,  pretiumque  jubent  sine  fine 
pacisci. 

Illa  brevi  spatio  silet,  et  dubitare  videtur : 
Suspenditque  animos  ficta  gravitate  rogantes. 
Mox  ubi  pollicita  est,  Quo  sit  fiducia  major 
Muneris  hujus,  ait,  qui  vestras  maximus  aevo  est 
Dux  gregis  inter  oves,  agnus  medicamine  fiet. 
Protinus  innumeris  effetus  laniger  annis  312 
Attrahitur,  flexo  circum  cava  tempora  cornu  : 
Cujus  ut  Haemonio  marcentia  guttura  cultro 
Fodit,  et  exiguo  maculavit  sanguine  ferrum ;  31 5 
Membra  simul  pecudis,  validosque  venefica  suc- 

Mergit  in  aere  cavo.  Minuuntur  corporis  artus, 
Cornuaque  exuitur,  nec  non  cum  cornibus  an¬ 
nos  : 

Et  tener  auditur  medio  balatus  aeno. 

N  ec  mora ;  balatum  mirantibus,  exsilit  agnus  : 
Lascivitque  fuga,  lactantiaque  ubera  quaerit.  321 
Obstupuere  satae  Pelia :  promissaque  postquam 
Exhibuere  fidem,  tum  vero  impensius  instant. 
Ter  juga  Phoebus  equis  in  Ibero  gurgite  mersis 
Demserat,  et  quarta  radiantia  nocte  micabant 
Sidera ;  cum  rapido  fallax  iEetias  igni  326 
Imponit  purum  laticem,  et  sine  viribus  herbas. 
Jamque  neci  similis  resoluto  corpore  regem, 

Et  cum  rege  suo  custodes  somnus  habebat, 
Quem  dederant  cantus,  magicaeque  potentia 
linguae.  330 

Intrarant  jussae  cum  Colchide  limina  natae. 
Ambierantque  totum  :  Quid  nunc  dubitatis  in¬ 
ertes  ?  [orem, 

Stringite,  ait,  gladios,  veteremque  haurite  cru- 
Ut  repleam  vacuas  juvenili  sanguine  venas. 

In  manibus  vestris  vita  est,  aetasque  parentis. 

Si  pietas  ulla  est,  nec  spes  agitastis  inanes,  336 
Officium  praestate  patri,  telisque  senectam 
Exigite,  et  saniem  conjecto  emittite  ferro,  [est : 
His,  ut  quaeque  pia  est,  hortatibus  impia  prima 
Et  ne  sit  scelerata,  facit  scelus.  Haud  tamen 
ictus  340 

Ulla  suos  spectare  potest,  oculosque  reflectunt, 
Caecaque  dant  saevis  aversae  vulnera  dextris. 
Ille,  cruore  fluens,  cubito  tamen  allevat  artus, 
Semilacerque  toro  tentat  consurgere  ;  et  inter 
Tot  medius  gladios  pallentia  brachia  tendens ; 
Quid  facitis,  natae  ?  quid  vos  in  fata  parentis  346 
Armat,  ait  ?  Cecidere  illis  animiq-ue  manusque. 
Plura  locuturo  cum  verbis  guttura  Colchis 
Abstulit,  et  calidis  laniatum  mersit  aenis. 

Quod  nisi  pennatis  serpentibus  isset  in  auras, 
Non  exemta  foret  poenae.  Fugit  alta  super- 
que  351 

Pelion  umbrosum,  Philyreia  tecta,  superque 
Othryn,  et  eventu  veteris  loca  nota  Cerambi. 
Hic  ope  Nympharum  sublatus  in  aera  pennis, 
Cum  gravis  infuso  tellus  foret  obruta  ponto,  355 
Deucalioneas  effugit  inobrutus  undas. 

ASoliam  Pitanen  a  laeva  parte  relinquit. 
Factaque  de  saxo  longi  simulacra  draconis  : 
IdaeUmque  nemus,  quo,  nati  furta,  juvencum 
Occuluit  Liber  falsi  sub  imagine  cer  ri :  36C 

Quaque  pater  Corythi  parva  tumulatus  arena : 
Et  quos  Maera  novo  latratu  terruit  agros  : 
Eurypylique  urbem,  qua  Coas  cornua  matres 
Gesserunt,  tum  cum  discederet  Herculis  agmen  : 
Phcebeamque  Rhodon,  et  Ialysios  Telchinas,  365 
Quorum  oculos  ipso  vitiantes  omnia  visu 
Jupiter  exosus,  fraternis  subdidit  undis. 

Transit  et  antiquae  Cartheia  moenia  Ceae, 

Qua  pater  Alcidamas  placidam  de  corpore  natae 
Miraturus  erat  nasci  potuisse  columbam.  370 
Inde  lacus  Hyries  videt,  et  Cycneia  Tempe, 
Quae  subitus  celebravit  olor.  Nam  Phy  Ilius 
illic 

Imperio  pueri  volucresque  ferumque  leonem 
Tradiderat  domitos:  taurum  quoque  vincere 
jussus 

Vicerat :  et,  spreto  toties  iratus  amore,  375 
Premia  poscenti  taurum  suprema  negarat. 

Ille  indignatus,  Cupies  dare,  dixit :  et  alto 
Desiluit  saxo.  Cuncti  cecidisse  putabant : 
Factus  olor  niveis  pendebat  in  aere  pennis. 

At  genitrix  Hyrie,  servati  nescia,  flendo  380 
Delicuit,  stagnumque  suo  de  nomine  fecit. 
Adjacet  his  Pleuron,  in  qua  trepidantibus  alis 
Ophias  effugit  natorum  vulnera  Combe. 

Inde  Calaureae  Letoidos  adspicit  arva, 

In  volucrem  versi  cum  conjuge  conscia  regis.  385 
Dextera  Cyllene  est,  in  qua  cum  matre  Mene- 
phron 

Concubiturus  erat,  saevarum  more  ferarum. 
Cephison  procul  hinc  deflentem  fata  nepotis 
Respicit  in  tumidam  Phocen  ab  Apolline  versi : 
Eumelique  domum  lugentis  in  aere  natam.  390 
Tandem  vipereis  Ephyren  Pirenida  pennis 
Contigit.  Hic  aevo  veteres  mortalia  primo 
Corpora  vulgarunt  pluvialibus  edita  fungis. 

Sed  postquam  Cochis  arsit  nova  nupta  venenis, 
Flagrantemque  domum  regis  mare  vidit  utrum¬ 
que  ;  395 

[Sanguine  natorum  perfunditur  impius  ensis : 
Ultaque  se  male  mater,  Iasonis  effugit  arma.] 
Hinc  Titaniacis  ablata  draconibus,  intrat 
Palladias  arces  :  quae  te,  justissima  Phini, 
Teque,  senex  Peripha,  pariter  videre  volantes, 
Innixamque  novis  neptem  Polypemonis  alis.  401 
Excipit  hanc  jEgeus,  facto  damnandus  in  uno  : 
Nec  satis  hospitium  est :  thalami  quoque  foedere 
jungit. 

Jamque  aderat  Theseus,  proles  ignara  parenti, 
Qui  virtute  sua  bimarem  pacaverat  Isthmon.  405 
Hujus  in  exitium  miscet  Medea,  quod  olim 
Attulerat  secum  Scythicis  aconitou  ab  oris. 
Illud  Echidneae  memorant  e  dentibus  ortum 
Esse  cavis.  Specus  est  tenebroso  caecus  hiatu  : 
Est  via  declivis,  per  quam  Tirynthius  heros  410 
Restantem,  contraque  diem,  radiosque  micantes 
Obliquantem  oculos,  nexis  adamante  catenis 
Cerberon  abstraxit :  rabida  qui  concitus  ira 
Implevit  pariter  ternis  latratibus  auras, 

Et  sparsit  virides  spumis  albentibus  agros.  415 
Has  concresse  putant,  nactasque  alimenta  feracis 
Fecundique  soli,  vires  cepisse  nocendi. 

Quae,  quia  nascuntur  dura  vivacia  caute, 
Agrestes  aconita  vocant.  Ea  conjugis  astu 
Ipse  parens  iEgeus  nato  porrexit  ut  hosti.  420 
Sum  serat  ignara  Theseus  data  pocula  dextra ; 
Cum  pater  in  capulo  gladii  cognovit  eburno 
Signa  sui  generis,  facinusque  excussit  ab  ore. 
Effugit  illa  necem  nebulis  per  carmina  motis. 

At  genitor,  quanquam  laetatur  sospite  nato, 


Attonitus  tantum,  leti  discrimine  parvo,  426 
Committi  potuisse  nefas,  fovet  ignibus  aras, 
Muneribusque  deos  implet :  feriuntque  secures 
Colla  torosa  boum,  vinctorum  cornua  vittis. 
Nullus  Erechthidis  fertur  celebratior  illo  430 
Illuxisse  dies.  Agitant  convivia  patres, 

Et  medium  vulgus :  nec  non  et  carmina,  vino 
Ingenium  faciente,  canunt.  Te,  maxime  Theseu, 
Mirata  est  Marathon  Cretaei  sanguine  tauri : 
Quodque  suis  securus  arat  Cromyona  colonus, 
Munus  opusque  tuum  est.  Tellus  Epidauria 
par  te  433 

Clavigeram  vidit  Vulcani  occumbere  prolem  : 
Vidit  et  immitem  Cephisias  ora  Procrusten  : 
Cercyonis  letum  vidit  Cerealis  Eleusin. 

Occidit  ille  Sinis,  magnis  male  viribus  usus,  440 
Qui  poterat  curvare  trabes,  et  agebat  ab  alto 
Ad  terram  late  sparsuras  corpora  pinus. 

Tutus  ad  Alcathoen,  Lelegeia  moenia,  limes 
Composito  Scirone  patet :  sparsique  latronis 
Terra  negat  sedem,  sedem  negat  ossibus  unda : 
Quae  jactata  diu  fertur  durasse  vetustas  446 
In  scopulos  :  scopulis  nomen  Scironis  inhaeret. 

Si  titulos,  annosque  tuos  numerare  velimus : 
Facta  premant  annos.  Pro  te,  fortissime,  vota 
Publica  suscipimus :  Bacchi  tibi  sumimus  haus¬ 
tus.  450 

Consonat  assensu  populi,  precibusque  faventum 
Regia :  nec  tota  tristis  locus  ullus  in  urbe  est. 

Nec  tamen  (usque  adeo  nulli  sincera  voluptas, 
Sollicitique  aliquid  laetis  intervenit)  iEgeus 
Gaudia  percepit  nato  secura  recepto.  455 

Bella  parat  Minos :  qui  quanquam  milite,  quan¬ 
quam 

Classe  valet,  patria  tamen  est  firmissimus  ira : 
Androgeique  necem  justis  ulciscitur  armis. 

Ante  tamen  bello  vires  acquirit  amicas, 

Quaque  potens  habitus,  volucri  freta  classe  per¬ 
errat.  460 

Hinc  Anaphen  .sibi  jungit,  et  Astypaleia  regna ; 
Promisis  Anaphen,  regna  Astypaleia  bello: 
Hinc  humilem  My conon,  cretosaque  rura  Cimoli, 
Florentemque  Cythnon,  Scyron,  planamque 
Seriphon, 

Marmoreamque  Paron,  quamque  impia  prodidit 
Arne  465 

Sithonis  accepto,  quod  avara  poposcerat,  auro. 
Mutata  est  in  avem,  quae  nunc  quoque  diligit 
aurum ; 

Nigra  pedem,  nigris  velata  monedula  pennis. 

At  non  Olearos,  Didymaeque,  et  Tenos,  et 
Andros, 

Et  Gyaros,  nitidaeque  ferax  Peparethos  olivae, 
Gnossiacas  juvere  rates  :  latere  inde  sinistro  47 1 
CEnopiam  Minos  petit,  iEacideia  regna. 
GEnopiam  veteres  appellavere  :  sed  ipse 
iEacus  iEginam  genetricis  nomine  dixit. 

Turba  ruit,  tantaeque  virum  cognoscere  famae  475 
Expetit.  Occurrunt  illi  Telamonque,  minorque 
Quam  Telamon  Peleus,  et  proles  tertia  Phocus. 
Ipse  quoque  egreditur,  tardus  gravitate  senili, 
iEacus,  et  quae  sit  veniendi  causa  requirit. 
Admonitus  patrii  luctus  suspirat,  et  illi  480 
Dicta  refert  rector  populorum  talia  centum  : 
Arma  juves  oro  pro  nato  sumta,  piaeque 
Pars  sis  militiae :  tumulo  solatia  posco. 

Huic  Asopiades,  Petis  irrita,  dixit,  et  urbi 
Haud  facienda  meae  :  neque  enim  conjunctior 
ulla  485 

Cecropidis  hac  est  tellus :  ea  foedera  nobis. 

Tristis  abit,  Stabuntque  tibi  tua  foedera  magno, 
Dixit  et  utilius  bellum  putat  esse  minari, 
Quam  gerere,  atque  suas  ibi  praeconsumere  vires. 
Classis  ab  CEnopiis  etiamnum  Lyctia  muris  490 
Spectari  poterat,  cum  pleno  concita  velo 
Attica  puppis  adest,  in  portusque  intrat  amic0s : 
Quae  Cephalum,  patriaeque  simul  mandata  fere¬ 
bat. 

jEacidae  longo  juvenes  post  tempore  visum  494 
Agnovere  tamen  Cephalum,  dextrasque  dedere  : 
Inque  patris  duxere  domum.  Spectabilis  heros, 
Et  veteris  retinens  etiamnum  pignora  formae, 
Ingreditur :  remumque  tenens  popularis  olivae, 
A  dextra  laevaque  duos  aetate  minores 
Major  habet,  Clyton  et  Buten  Pallante  crea¬ 
tos.  500 

Postquam  congressus  primi  sua  verba  tulerunt ; 
Cecropidum  Cephalus  peragit  mandata,  rogatque 
Auxilium  ;  foedusque  refert,  et  jura  parentum  : 
Imperiumque  peti  totius  Achaidos  addit. 

Sic  ubi  mandatam  juvit  facundia  causam  ;  5o5 
iEacus  in  capulo  sceptri  nitente  sinistra, 

Ne  petite  auxilium,  sed  sumite,  dixit,  Athen®. 
Nec  dubie  vires,  quas  haec  habet  insula,  vestras 
Ducite,  et  omnis  eat  rerum  status  iste  mearum. 
Kobora  non  desunt :  superat  mihi  miles,  et  hosti. 
Gratia  dis ;  felix  et  inexcusabile  tempus.  5l  1 
Immo  ita  sit,  Cephalus,  crescat  tua  civibus  opto 
Res,  ait.  Adveniens  equidem  modo  gaudia  cepi, 
Cum  tam  pulchra  mihi,  tam  par  aetate  juventus 
Obvia  processit.  Multos  tamen  inde  requiro,  51 5 
Quos  quondam  vidi  vestra  prius  urbe  receptus. 
^Eacus  ingemuit ;  tristique  ita  voce  locutus: 
Flebile  principium  melior  fortuna  secuta  est. 
Hanc  utinam  possem  vobis  memorare  sine  ill0  ! 
Ordine  nunc  repetam :  neu  longa  ambage  morer 
vos :  520 

Ossa  cinisque  jacent,  memori  quos  mente  re¬ 
quiris. 

Et  quota  pars  illi  rerum  periere  mearum! 

Dira  lues  ira  populis  Junonis  iniquae 
Incidit,  exosae  dictas  a  pellice  terras. 

Dum  visum  mortale  malum,  tantaeque  latebat 
Causa  nocens  cladis ;  pugnatum  est  arte  me¬ 
dendi.  .  526 

Exitium  superabat  opem,  quae  victa  jacebat. 
Principio  coelum  spissa  caligine  terras 
Pressit,  et  ignavos  inclusit  nubibus  aestus. 
Dumque  quater  junctis  implevit  cornibus  orbem 
Luna,  quater  plenum  tenuata  retexuit  orbem,  531 
Letiferis  calidi  spirarunt  flatibus  Austri. 
Constat  et  in  fontes  vitium  venisse  lacusque; 
Milliaque  incultos  serpentum  multa  per  agros 
Errasse,  atque  suis  fluvios  temerasse  venenis. 
Strage  canum  prima,  volucrumque,  oviumque, 
boumque,  536 

Inque  feris  subiti  deprensa  potentia  morbi. 
Concidere  infelix  validos  miratur  arator 
Inter  opus  tauros,  medioque  recumbere  sulco. 
Lanigeris  gregibus,  balatus  dantibus  aegros,  540 
Sponte  sua  lanaeque  cadunt,  et  corpora  tabent. 
Acer  equus  quondam,  magnaeque  in  pulvere  fa¬ 
mae, 

degenerat  palmas,  veterumque  oblitus  honoram, 
Ad  praesepe  gemit,  morbo  moriturus  inerti. 

Non  aper  irasci  meminit,  non  fidere  cursu  545 
Cerva,  nec  armentis  incurrere  fortibus  ursi. 
Dmnia  languor  habet :  sylvisque,  agrisque,  Tiis- 
que 

^rpora  foeda  jacent :  vitiantur  odoribus  aurae. 


Mira  loquor :  non  illa  cante,  avidaeque  \  oluorcs, 
Non  cani  tetigere  lupi :  dilapsa  liquescunt,  550 
Afllatuque  nocent,  et  agunt  contagia  late. 
Pervenit  ad  miseros  damno  graviore  colonos 
Pestis,  et  in  magnae  dominatur  moenibus  urbis. 
Viscera  torrentur  primo  :  flammaeque  latentis 
Indicium  rubor  est,  et  ductus  anhelitus  aegre. 
Aspera  lingua  tumet :  tepidisque  arentia  ventis 
Ora  patent :  auraeque  graves  captantur  hiatu. 
Non  stratum,  non  ulla  pati  velamina  possunt: 
Dura  sed  in  terra  ponunt  praecordia  :  nec  fit 
Corpus  humo  gelidum,  sed  humus  de  corpore 
fervet.  560 

Nec  moderator  adest :  inque  ipsos  saeva  medentes 
Erumpit  clades :  obsuntque  auctoribus  artes. 
Quo  propior  quisque  est,  servitque  fidelius  aegro, 
In  partem  leti  citius  venit.  Utque  salutis  564 
Spes  abiit,  finemque  vident  in  funere  morbi ; 
Indulgent  animis  :  et  nulla,  quid  utile,  cura  est. 
Utile  enim  nihil  est.  Passim,  positoque  pudore, 
Fontibus,  et  fluviis,  puteisque  capacibus  haerent: 
Nec  prius  est  exstincta  sitis,  quam  vita,  bibendo. 
Inde  graves  multi  nequeunt  consurgere,  et  ipsis 
Immoriuntur  aquis  :  alius  tamen  haurit  et  illas. 
Tantaque  sunt  miseris  invisi  tapdia  lecti,  572 
Prosiliunt :  aut,  si  prohibent  consistere  vires, 
Corpora  devolvunt  in  humum  :  fugiuntque  pe¬ 
nates 

Quisque  suos :  sua  cuique  domus  funesta  vide¬ 
tur.  57  5 

Et  quia  causa  latet,  locus  est  in  crimine.  Noti* 
Semanimes  errare  viis,  dum  stare  valebant, 
Adspiceres  ;  flentes  alios,  terraeque  jacentes, 
Lassaque  versantes  supremo  lumina  motu. 
Membraque  pendentis  tendunt  ad  sidera  coeli, 
Hic,  illic  ubi  mors  deprenderat,  exhalantes.  581 
Quid  mihi  tunc  animi  fuit  ?  an,  quod  debuit  esse, 
Ut  vitam  odissem,  et  cuperem  pars  esse  meorum  ? 
Quo  se  cunque  acies  oculorum  flexerat,  illic 
Vulgus  erat  stratum,  veluti  cum  putria  motis 
Poma  cadunt  ramis,  agitataeque  ilice  glandes. 

Templa  vides  contra,  gradibus  sublimia  longis : 
Jupiter  illa  tenet.  Quis  non  altaribus  illis  588 
Irrita  thura  tulit  ?  quoties  pro  conjuge  conjux, 
Pro  nato  genitor,  dum  verba  precantia  dicit, 
Non  exoratis  animam  finivit  in  aris: 

Inque  manu  thuris  pars  inconsumta  reperta  est ! 
Admoti  quoties  templis,  dum  vota  sacerdos 
Concipit,  et  fundit  purum  inter  cornua  vinum, 
Haud  exspectato  ceciderunt  vulnere  tauri !  595 
Ipse  ego  sacra  Jovi  pro  me,  patriaque,  tribusque 
Cum  facerem  natis,  mugitus  victima  diros 
Edidit,  et  subito  collapsa  sine  ictibus  ullis 
Exiguo  tinxit  subjectos  sanguine  cultros. 

Fibra  quoque  aegra  notas  veri,  monitusque  deo¬ 
rum  600 

Prodiderat :  tristes  penetrant  ad  viscera  morbi. 
Ante  sacros  vidi  projecta  cadavera  postes : 

Ante  ipsas,  quo  mors  foret  invidiosior,  aras. 
Pars  animam  laqueo  claudunt,  mortisque  timo¬ 
rem  604 

Morte  fugant,  ultroque  vocant  venientia  fata. 
Corpora  missa  neci  nullis  de  more  feruntur 
Funeribus :  neque  enim  capiebant  funera  portae. 
Aut  inhumata  premunt  terras,  aut  dantur  in  altos 
Indotata  rogos.  Et  jam  reverentia  nulla  est : 
Deque  rogis  pugnant,  alienisque  ignibus  ardent 
Qui  lacryment,  desunt :  indefletaeque  vagantur 
Natarum  matrumque  animae,  juvenumque  se¬ 
numque  :  6 !  2 

Nec  locus  in  tumulos,  nec  sufficit  arbor  in  ignes. 

Attonitus  tanto  miserarum  turbine  rerum, 
.Tupiter  o,  dixi,  si  te  non  falsa  loquuntur  615 
Dicta  sub  amplexus  iEginae  Asopidos  isse, 

Nec  te,  magne  pater,  nostri  pudet  esse  paren¬ 
tem  ;  [pulcro. 

Aut  mihi  redde  meos,  aut  me  quoque  conde  se- 
Ille  notam  fulgore  dedit,  tonitruque  secundo. 
Accipio,  Sintque  ista  precor  felicia  mentis  620 
Signa  tuae,  dixi  :  quod  das  mihi,  pigneror,  omen. 
Forte  fuit  juxta  patulis  rarissima  ramis 
Sacra  Jovi  quercus  de  semine  Dodonaeo. 

Hic  nos  frugilegas  aspeximus  agmine  longo 
Grande  onus  exiguo  formicas  ore  gerentes,  625 
Rugosoq  je  suum  servantes  cortice  callem. 

Dum  numerum  miror,  Totidem,  pater  optime, 
dixi, 

Tu  mihi  da  cives :  et  inania  moenia  supple. 
Intremuit,  ramisque  sonum  sine  flamine  motis 
Alta  dedit  quercus.  Pavido  mihi  membra  ti¬ 
more.  630 

Horruerant,  stabantque  comae.  Tamen  oscula 
terrae, 

Roboribusque  dedi :  nec  me  sperare  fatebar ; 
Sperabam  tamen  ;  atque  animo  mea  vota  fove¬ 
bam. 

Nox  subit,  et  curis  exercita  corpora  somnus 
Occupat.  Ante  oculos  eadem  mihi  quercus  ad¬ 
esse,  635 

Et  ramos  totidem,  totidemque  animalia  ramis 
Ferre  suis  visa  est :  pariterque  tremiscere  motu : 
Graniferumque  agmen  subjectis  spargere  in  arvis. 
Crescere  quod  subito,  et  majus  majusque  videri, 
Ac  se  tollere  humo,  rectoque  adsistere  trunco; 
Et  maciem,  numerumque  pedum,  nigrumque 
colorem  641 

Ponere,  et  humanam  membris  inducere  formam. 
Somnus  abit.  Damno  vigilans  mea  visa;  que- 
rorque 

In  superis  opis  esse  nihil.  At.  in  sedibus  ingens 
Murmur  erat :  vocesque  hominum  exaudire  vi¬ 
debar  645 

Jam  mihi  desuetas.  Dum  suspicor  has  quoque 
somni,  [clusis, 

Ecce  venit  Telamon  properus:  foribusque  re- 
Speque  fideque,  pater,  dixit,  majora  videbis : 
Egredere.  Egredior :  qualesque  in  imagine  somni 
Visus  eram  vidisse  viros,  ex  ordine  tales  650 
Adspicio,  agnoscoque.  Adeunt,  regemque  salu¬ 
tant. 

Vota  Jovi  solvo,  populisque  recentibus  urbem 
Partior,  et  vacuos  priscis  cultoribus  agros ; 
Myrmidonasque  voco  :  nec  origine  nomina  frau¬ 
do. 

Corpora  vidisti.  Mores,  quos  ante  gerebant  655 
Nunc  quoque  habent;  parcumque  genus,  pa- 
tiensque  laborum, 

Quaesitique  tenax,  et  qui  quaesita  reservent. 

Hi  te  ad  bella,  pares  annis  animisque,  sequentur, 
Cum  primum,  qui  te  feliciter  attulit,  Eurus  659 
(Eurus  enim  attulerat)  fuerit  mutatus  in  Austros. 

Talibus  atque  aliis  longum  sermonibus  illi 
Implevere  diem.  Lucis  pars  ultima  mensae 
Est  data,  nox  somnis.  Jubar  aureus  extulerat 
sol :  663 

Flabat  adhuc  Eurus,  redituraque  vela  tenebat. 
Ad  Cephalum  Pallante  sati,  cui  grandior  aetas, 
Ad  regem  Cephalus,  simul  et  Pallante  creati 
Conveniunt.  Sed  adhuc  regem  sopor  altus  ha¬ 
labat.  667 


Excipit  iEacides  illos  in  limine  Phocus : 

Nam  Telamon  fraterque  viros  ad  bella  legebant. 
Phocus  in  interius  spatium  pulchrosque  recessus 
Cecropidas  ducit :  cum  quis  simul  ipse  resedit. 
Adspicit  iEoliden  ignota  ex  arbore  factum 
Ferre  manu  jaculum,  cujus  fuit  aurea  cuspis. 
Pauca  prius  mediis  sermonibus  ille  locutus, 

Sum  nemorum  studiosus,  ait,  caedisque  ferinae : 
Qua  tamen  e  sylva  teneas  hastile  recisum,  676 
Jamdudum  dubito  :  certe,  si  fraxinus  esset, 
Fulva  colore  foret:  si  cornus,  nodus  inesset. 
Unde  sit  ignoro  :  sed  non  formosius  isto 
Viderunt  oculi  telum  jaculabile  nostri.  6£0 
Excipit  Actaeis  e  fratribus  alter :  et,  Usum 
Majorem  specie  mirabere,  dixit,  in  isto. 
Consequitur,  quodcunque  petit ;  fortunaque 
missum 

Non  regit :  et  revolat  nullo  referente  cruentum. 
Tum  vero  juvenis  Nereius  omnia  quaerit :  685 

Cur  sit,  et  unde  datum ;  quis  tanti  muneris  auc¬ 
tor. 

Quae  petit.  Ille  refert ;  sed,  quae  narrare  pudori 
est, 

Qua  tulerit  mercede,  silet :  tactusque  dolore 
Conjugis  amissae,  Jacrymis  ita  fatur  obortis  : 

Hoc  me,  nate  dea,  (quis  possit  credere  ?)  telum 
Flere  facit,  facietque  diu,  si  vivere  nobis  691 
Fata  diu  dederint.  Hoc  me  cum  conjuge  cara 
Perdidit ;  hoc  utinam  caruissem  munere  semper  1 
Procris  erat,  si  forte  magis  pervenit  ad  aures 
Orithyia  tuas,  raptae  soror  Orithyiae.  695 

Si  faciem  moresque  velis  conferre  duarum. 
Dignior  ipsa  rapi.  Pater  hanc  mihi  junxit 
Erechtheus : 

Hanc  mihi  junxit  amor.  Felix  dicebar,  eramque: 
Non  ita  dis  visum  est;  ac  nunc  quoque  forsitan 
essem. 

Alter  agebatur  post  sacra  jugalia  mensis  ;  700 

Cum  me  cornigeris  tendentem  retia  cervis 
Vertice  de  summo  semper  florentis  Hymetti 
Lutea  mane  videt  pulsis  Aurora  tenebris, 
Invitumque  rapit.  Liceat  mihi  vera  referre 
Pace  deae,  quod  sit  roseo  spectabilis  ore,  705 
Quod  teneat  lucis,  teneat  confinia  noctis, 
Nectareis  quod  alatur  aquis  ;  ego  Procrin  ama¬ 
bam  : 

Pectore  Procris  erat,  Procris  mihi  semper  in  ore. 
Sacra  tori,  coitusque  novos,  thalamosque  recen¬ 
tes, 

Primaque  deserti  referebam  foedera  lecti.  710 
Mota  dea  est :  et,  Siste  tuas,  ingrate,  querelas  ; 
Procrin  habe,  dixit.  Quod  si  mea  provida 
mens  est: 

Non  habuisse  voles :  meque  illi  irata  remisit. 
Dum  redeo,  mecumque  dem  memorata  retracto ; 
Esse  metus  coepit,  ne  jura  jugalia  conjux  715 
Non  bene  servasset.  Faciesque  aetasque  jube¬ 
bant 

Credere  adulterium :  prohibebant  credere  mores. 
Sed  tamen  abfueram  :  sed  et  haec  erat,  unde  re¬ 
dibam, 

Criminis  exemplum  :  sed  cuncta  timemus  aman 
tes. 

Quaerere,  quod  doleam,  studeo ;  donisque  pudi¬ 
cam  72J 

Sollicitare  fidem.  Favet  huic  Aurora  timori  : 
Immutatque  meam  (videor  sensisse)  figuram. 
Palladias  ineo  non  cognoscendus  Athenas. 
Ingrediorque  domum.  Culpa  domas  ipsa  care¬ 
bat  ; 

Castaque  signa  dabat :  dominoque  erat  anxia 
rapto.  725 

Vix  aditu  per  mille  dolos  ad  Erechthida  facto, 
Ut  vidi,  obstupui :  meditataque  paene  reliqui 
Tentamenta  fide  :  male  me,  quin  vera  faterer, 
Continui ;  male  quin,  ut  oportuit,  oscula  ferrem. 
Tristis  erat;  sed  nulla  tamen  formosior  illa  730 
Esse  potest  tristi  ;•  desiderioque  calebat 
Conjugis  abrepti.  Tu  collige,  qualis  in  illa, 
Phoce,  decor  fuerit,  quam  sic  dolor  ipse  dece¬ 
bat. 

Quid  referam,  quoties  tentamina  nostra  pudici 
Repulerint  mores  ?  quoties,  Ego,  dixerit,  uni 
Servor,  ubicunque  est :  uni  mea  gaudia  servo  ? 
Cui  non  ista  fide  satis  experientia  sano  737 
Magna  foret,  non  sum  contentus,  et  in  mea 
pugno 

Vulnera,  dum  census  dare  me  pro  nocte  pacis- 

Muneraque  augendo  tandem  dubitare  coegi. 
Exclamo :  Male  tectus  ego  en !  male  pactus 
adulter,  741 

Verus  eram  conjux  :  me,  perfida,  teste  teneris. 
Illa  nihil :  tacito  tantummodo  victa  pudore 
Insidiosa  malo  cum  conjuge  limina  fugit : 
Offensaque  mei  genus  omne  perosa  virorum  745 
Montibus  errabat,  studiis  operata  Dianae. 

Tum  mihi  deserto  violentior  ignis  ad  ossa 
Pervenit :  orabam  veniam  ;  et  peccasse  fatebar : 
Et  potuisse  datis  simili  succumbere  culpae  749 
Me  quoque  muneribus ;  si  munera  tanta  daren¬ 
tur. 

Hoc  mihi  confesso,  laesum  prius  ulta  pudorem, 
Redditur,  et  dulces  concorditer  exigit  annos. 
Dat  mihi  praeterea,  tanquam  se  parva  dedisset 
Dona,  canem  munus  :  quem  cum  sua  traderet  illi 
Cynthia,  Currendo  superabit,  dixerat,  omnes. 
Dat  simul  et  jaculum;  manibus  quod  (cernis) 
habemus.  756 

Muneris  alterius  quae  sit  fortuna  requiris  ? 
Accipe  :  mirandi  novitate  movebere  facti. 

Carmina  Laiades  non  intellecta  priorum 
Solverat  ingeniis ;  et  praecipitata  jacebat  760 
Immemor  ambagum  vates  obscura  suarum. 
Scilicet  alma  Themis  non  talia  linquit  inulta. 
Protinus  Aoniis  immittitur  altera  Thebis 
Pestis  ;  et  exitio  multi  pecorumque  suoque 
Rurigenae  pavere  feram.  Vicina  juventus  765 
Venimus,  et  latos  indagine  cinximus  agros. 

Illa  levi  velox  superabat  retia  saltu, 

Summaque  transibat  positarum  lina  plagarum. 
Copula  detrahitur  canibus,  quas  illa  sequentes 
Effugit,  et  volucri  non  segnius  alite  ludit.  770 
Poscor  et  ipse  meum  consensu  Laelapa  magno. 
Muneris  hoc  nomen.  Jamdudum  vincula  pugnat 
Exuere  ipse  sibi,  colloque  morantia  tendit. 

Vix  bene  missus  erat ;  nec  jam  poteramus,  ubi 
esset, 

Scire  :  pedum  calidus  vestigia  pulvis  habebat ; 
Ipse  oculis  ereptus  erat.  Non  ocior  illo  776 
Hasta,  nec  excussae  contorto  verbere  glandes, 
Nec  Gortyniaco  calamus  levis  exit  ab  arcu. 
Collis  apex  medii  subjectis  imminet  arvis : 
Tollor  eo, capioque  novi  spectacula  cursus:  780 
Quo  modo  deprendi,  modo  se  subducere  ab  ipso 
\  ulnere  visa  fera  est.  Nec  limite  callida  recto, 
In  spatiumve  fugit ;  sed  decipit  ora  sequentis, 
Et  redit  in  gyrum,  ne  sit  suus  impetus  hosti. 
Lnminet  hic,  sequiturque  parem,  similisque  te¬ 
nenti  785 


Non  tenet,  et  vacuos  exercet  in  aera  morsus. 

Ad  jaculi  vertebar  opem  :  quod  dextera  librat 
Dum  mea,  dum  digitos  amentis  indere  tento ; 
Lumina  deflexi ;  revocataque  rursus  eodem 
Retuleram  :  medio  (mirum)  duo  marmora  campo 
Adspicio  ;  fugere  hoc,  illud  latrare  putares.  791 
Scilicet  invictos  ambo  certamine  cursus 
Esse  deus  voluit ;  si  quis  deus  affuit  illis. 
Hactenus :  et  tacuit.  Jaculo  quod  crimen  in 
ipso?  794 

Phocus  ait.  Jaculi  sic  crimina  reddidit  ille : 
Gaudia  principium  nostri  sunt,  Phoce,  doloris. 
Illa  prius  referam.  Juvat  o  meminisse  beati 
Temporis,  iEacida,  quo  primos  rite  per  annos 
Conjuge  eram  felix,  felix  erat  illa  marito.  799 
Mutua  cura  duos,  et  amor  socialis  habebat. 

Nec  Jovis  illa  meo  thalamos  praeferret  amori  : 
Nec,  me  quae  caperet,  non  si  Venus  ipsa  veniret, 
Ulla  erat:  aequales  urebant  pectora  flammae. 
Sole  fere  radiis  feriente  cacumina  primis, 
Venatum  in  sylvas  juveniliter  ire  solebam  :  805 
Nec  mecum  famulos,  nec  equos,  nec  naribus 
acres 

Ire  canes,  nec  lina  sequi  nodosa  sinebam. 

Tutus  eram  jaculo.  Sed  cum  satiata  ferinae 
Dextera  caedis  erat ;  repetebam  frigus,  et  um¬ 
bras, 

Et,  quae  de  gelidis  halabat  vallibus,  auram.  810 
Aura  petebatur  medio  mihi  lenis  in  aestu : 
Auram  exspectabam:  requies  erat  illa  labori. 
Aura,  recordor  enim,  venias,  cantare  solebam 
Meque  juves,  intresque  sinus,  gratissima,  nos¬ 
tros:  815 

Utque  facis,  relevare  velis,  quibus  urimur, 
aestus. 

Forsitan  addiderim,  sic  me  mea  fata  trahebant, 
Blanditias  plures :  et,  Tu  mihi  magna  voluptas, 
Dicere  sim  solitus :  tu  me  reficisque,  fovesque : 
Tu  facis,  ut  sylvas,  ut  amem  loca  sola :  meoque 
Spiritus  iste  tuus  semper  captatur  ab  ore.  820 
Vocibus  ambiguis  deceptam  praebuit  aurem 
N  escio  quis,  nomenque  aurae  tam  saepe  vocatum 
Esse  putans  Nymphae,  Nympham  mihi  credit 
amari. 

Criminis  extemplo  ficti  temerarius  auctor  824 
Procrin  adit :  linguaque  refert  audita  susurra. 
Credula  res  amor  est.  Subito  collapsa  dolore, 
Ut  sibi  narratur,  cecidit :  longoque  refecta 
Tempore,  se  miseram,  se  fati  dixit  iniqui : 
Deque  fide  questa  est :  et  crimine  concita  vano, 
Quod  nihil  est,  metuit ;  metuit  sine  corpore  no¬ 
men  :  830 

Et  dolet  infelix  veluti  de  pellice  vera. 

Saepe  tamen  dubitat ;  speratque  miserrima  falli : 
Indicioque  fidem  negat ;  et,  nisi  viderit  ipsa, 
Damnatura  sui  non  est  delicta  mariti. 

Postera  depulerant  Aurorae  lumina  noctem ;  835 
Egredior,  sylvasque  peto  :  victorque  per  herbas, 
Aura  veni,  dixi,  nostroque  medere  labori. 

Et  subito  gemitus  inter  mea  verba  videbar 
N  escio  quos  audisse.  V eni,  tamen,  optima,  dixi. 
Fronde  levem  rursus  strepitum  faciente  caduca, 
Sum  ratus  esse  feram  :  telumque  volatile  misi. 
Procris  erat :  medioque  tenens  in  pectore  vul¬ 
nus,  842 

Heu  mihi !  conclamat.  Vox  est  ubi  cognita 
fidae 

Conjugis;  ad  vocem  praeceps  amensque  cucurri. 
Semanimem,  et  sparsas  foedantem  sanguine  ves¬ 
tes, 

Et  sua,  me  miserum !  de  vulnere  dona  trahen¬ 
tem 

Invenio :  corpusque  meo  mihi  carius  ulnis 
Sontibus  attollo :  scissaque  a  pectore  veste 
Vulnera  saeva  ligo :  conorque  inhibere  cruorem : 
Neu  me  morte  sua  sceleratum  deserat,  oro.  850 
Viribus  illa  carens,  et  jam  moribunda,  coegit 
Hsec  se  pauca  loqui :  Per  nostri  foedera  lecti, 
Perque  deos  supplex  oro,  superosque,  meosque  ; 
Per  si  quid  merui  de  te  bene  ;  perque  manentem 
Nunc  quoque,  cum  pereo,  causam  mihi  mortis, 
amorem ;  855 


Ne  thalamis  Auram  patiare  innubere  nostris. 
Dixit :  et  errorem  tum  denique  nominis  esse 
Et  sensi,  et  docui.  Sed  quid  docuisse  juvabat  ? 
Labitur,  et  parvae  fugiunt  cum  sanguine  vires. 
Dumque  aliquid  spectare  potest,  me  spectat :  et 
in  me  860 

Infelicem  animam  nostroque  exhalat  in  ore. 

Sed  vultu  meliore  mori  secura  videtur.  [ecce 
Flentibus  hsec  lacrymans  heros  memorabat ;  et 
iEacus  ingreditur  duplici  cum  prole,  novoque 
Milite ;  quem  Cephalus  cum  fortibus  accipit 
armis.  865 


LIBER  OCTAVUS. 


Jam  nitidum  retegente  diem,  noctisque  fugante 
Tempora  Lucifero,  cadit  Eurus ;  et  humida  sur- 
gunt 

Nubila.  Dant  placidi  cursum  redeuntibus  Austri 
Bacidis,  Cephaloque  ;  quibus  feliciter  acti 
Ante  exspectatum  portus  tenuere  petitos.  5 
Interea  Minos  Lelegeia  littora  vastat: 
Praetentatque  sui  vires  Mavortis  in  urbe 
Alcathoi,  quam  Nisus  habet;  cui  splendidus 
ostro 

Inter  honoratos  medio  de  vertice  canos 
Crinis  inhaerebat,  magni  fiducia  regni.  10 

Sexta  resurgebant  orientis  cornua  Phoebes : 
Expendebat  adhuc  belli  fortuna,  diuque 
Inter  utrumque  volat  dubiis  Victoria  pennis. 
Regia  turris  erat  vocalibus  addita  muris : 

In  quibus  auratam  proles  Letoia  fertur  15 
Deposuisse  lyram :  saxo  sonus  ejus  inhaesit. 

Saepe  illuc  solita  est  adscendere  filia  Nisi, 

Et  petere  exiguo  resonantia  saxa  lapillo, 

Tum  cum  pax  esset.  Bello  quoque  saepe  solebat 
Spectare  ex  illa  rigidi  certamina  Martis.  20 
Jamque  mora  belli  procerum  quoque  nomina, 
norat, 

Armaque,  equosque,  habitusque,  Cydoneasque 
pharetras. 

Noverat  ante  alios  faciem  ducis  Europaei ; 

Plus  etiam,  quam  nosse  sat  est.  Hac  judice  Mi¬ 
nos, 

Seu  caput  abdiderat  cristata  casside  pennis,  25 
In  galea  formosus  erat:  seu  sumserat  auro 
Fulgentem  clypeum,  clypeum  sumsisse  decebat. 
Torserat  adductis  hastilia  lenta  lacertis  ; 
Laudabat  virgo  junctam  cum  viribus  artem. 
Imposito  patulos  calamo  sinuaverat  arcus ;  30 

Sic  Phoebum  sumtis  jurabat  stare  sagittis. 

Cum  vero  faciem  demto  nudaverat  sere, 
Purpureusque  albi  stratis  insignia  pictis 
Terga  premebat  equi,  Spumantiaque  ora  rege¬ 
bat  ; 

Vix  sua,  vix  sanae  virgo  Niseia  compos  35 
Mentis  erat.  Felix  jaculum,  quod  tangeret  ille, 
Quaeque  manu  premeret,  felicia  frena  vocabat. 
Impetus  est  illi,  liceat  modo,  ferre  per  agmen 
Virgineos  hostile  gradus :  est  impetus  illi 
Turribus  e  summis  in  Gnossia  mittere  corpus  40 
Castra :  vel  aeratas  hosti  recludere  portas  : 

Vel  si  quid  Minos  aliud  velit.  Utque  sedebat 
Candida  Dictaei  spectans  tentoria  regis  ; 

Laeter,  ait,  doleamne  geri  lacrymabile  hellum, 

In  dubio  est.  Doleo,  quod  Minos  hostis  amanti 
est.  45 


Sed  nisi  bella  forent,  numquid  mihi  cognitus 
esset  ? 

Me  tamen  accepta  poterat  deponere  bellum 
Obside  :  me  comitem,  me  pacis  pignus  habere. 
Si,  quae  te  genuit,  talis,  pulcherrime  rerum, 
Qualis  es  ipse,  fuit;  merito  deus  arsit  in  illa.  50 
O  ego  ter  felix,  si  pennis  lapsa  per  auras 
Gnossiaci  possim  castris  insistere  regis  : 
Fassaque  me,  flammasque  meas,  qua  dote,  roga¬ 
rem, 

Vellet  emi !  tantum  patrias  ne  posceret  arces. 
Nam  pereant  potius  sperata  cubilia,  quam  sim 
Proditione  potens  :  quamvis  saepe  utile  vinci  56 
Victoris  placidi  fecit  clementia  multis. 

Justa  gerit  certe  pro  nato  bella  peremto, 

In  causaque  valet ;  causamque  tuentibus  armis, 
Ut  puto,  vincemur.  Qui  si  manet  exitus  urbem, 
Cur  suus  haec  illi  reserabit  moenia  Mavors,  61 
Et  non  noster  amor  ?  melius  sine  caede,  mora- 
que, 

Impensaque  sui  poterit  superare  cruoris. 

Quam  metuo  certe,  ne  quis  tua  pectora,  Minos, 
Vulneret  imprudens  !  quis  enim  tam  dirus,  ut 
in  te  65 

Dirigere  immitem,  nisi  nescius,  audeat  hastam  ? 
Ceepta  placent,  et  stat  sententia  tradere  mecum 
Dotalem  patriam,  finemque  imponere  bello. 

V erum  velle  parum  est.  Aditus  custodia  servat, 
Claustraque  portarum  genitor  tenet :  hunc  ego 
solum  70 

Infelix  timeo :  solus  mea  vota  moratur. 

Di  facerent,  sine  patre  forem  !  sibi  quisque  pro¬ 
fecto 

Fit  deus  :  ignavis  precibus  Fortuna  repugnat. 
Altera  jamdudum  succensa  Cupidine  tanto 
Perdere  gauderet,  quodcunque  obstaret  amori. 
Et  cur  ulla  foret  me  fortior  ?  ire  per  ignes,  76 
Per  gladios  ausim.  Neque  in  hoc  tamen  igni¬ 
bus  ullis, 

Aut  gladiis  opus  est :  opus  est  mihi  crine  pa¬ 
terno. 

Illa  mihi  est  auro  pretiosior ;  illa  beatam 
Purpura  me,  votique  mei  factura  potentem.  80 
Talia  dicenti  curarum  maxima  nutrix 
Nox  intervenit;  tenebrisque  audacia  crevit. 
Prima  quies  aderat,  qua  curis  fessa  diurnis 
Pectora  somnus  hahet.  Thalamos  taciturna  pa¬ 
ternos 

Intrat,  et  (heu  facinus)  fatali  nata  parentem  85 
Crine  suum  spoliat :  prmdaque  potita  nefanda 
Fert  secum  spolium  sceleris,  progressaque  porta 
Per  medios  hostes  (meritis  fiducia  tanta  est) 

Pervenit  ad  regem :  quem  sic  affata  paventem  : 
Suasit  amor  facinus.  Proles  ego  regia  Nisi  90 
Scylla,  tibi  trado  patriosque,  meosque  penates. 
Praemia  nulla  peto,  nisi  te :  cape  pignus  amoris 
Purpureum  crinem  :  nec  me  nunc  tradere  crinem, 
Sed  patrium  tibi  crede  caput :  scelerataque  dextra 
Munera  porrexit.  Minos  porrecta  refugit ;  95 
Turbatusque  novi,  respondit,  imagine  facti  : 

Di  te  summoveant,  o,  nostri  infamia  saecli, 

Orbe  suo :  tellusque  tibi  pontusque  negentur. 
Certe  ego  non  patiar  Jovis  incunabula  Creten, 
Quae  meus  est  orbis,  tantum  contingere  mon¬ 
strum.  100 

Dixit :  et,  ut  leges  captis  justissimus  auctor 
Hostibus  imposuit,  classis  retinacula  solvi 
Jussit,  et  aeratas  impelli  remige  puppes. 

Scylla,  freto  postquam  deductas  nare  carinas,  104 
Nec  praestare  ducem  sceleris  sibi  praemia  vidit ; 
Consumtis  precibus  violentam  transit  in  iram  : 
Intendensque  manus,  sparsis  furibunda  capillis, 
Quo  fugis,  exclamat,  meritorum  auctore  relicta, 
O  patriae  praelatae  meae,  praelate  parenti  ? 

Quo  fugis  immitis  ?  cujus  victoria  nostrum  1 10 
Et  scelus  et  meritum  est.  Nec  te  data  munera, 
nec  te 

Noster  movit  amor ;  nec  quod  spes  omnis  in 
unum 

Te  mea  congesta  est.  Nam  quo  deserta  rever¬ 
tar  ? 

In  patriam  ?  superata  jacet.  Sed  finge  manere : 
Proditione  mea  clausa  est  mihi.  Patris  ad  ora  ? 
Quae  tibi  donavi.  Cives  odere  merentem :  116 
Finitimi  exemplum  metuunt.  Obstruximus  or¬ 
bem 

Terrarum,  nobis  ut  Crete  sola  pateret.  [quis, 
Hac  quoque  si  prohibes,  et  nos,  ingrate,  relin- 
Non  genitrix  Europa  tibi,  sed  inhospita  Syrtis, 
Armeniaeve  tigres,  Austrove  agitata  Charybdis. 
Nec  Jove  tu  natus :  nec  mater  imagine  tauri 
Ducta  tua  est :  generis  falsa  est  ea  fabula  vestri : 
Et  ferus,  et  captus  nullius  amore  juvencae, 

Qui  te  progenuit,  taurus  fuit.  Exige  poenas,  125 
Nise  pater.  Gaudete  malis  modo  prodita  nostris 
Moenia :  nam  fateor,  merui,  et  sum  digna  perire. 
Me  tamen  ex  illis  aliquis,  quos  impia  laesi, 

Me  perimat.  Cur,  qui  vicisti  crimine  nostro, 
Insequeris  crimen?  scelus  hoc  patriaeque,  pa¬ 
trique  130 

Officium  tibi  sit.  Te  vere  conjuge  digna  est, 
Quae  torvum  ligno  decepit  adultera  taurum, 
Discordemqi*!  utero  foetum  tulit.  Ecquid  ad 
aures 

Perveniunt  mea  dicta  tuas?  an  inania  venti  134 
Y erba  ferunt,  idemque  tuas,  ingrate,  carinas  ? 
Jam  jam  Pasiphaen  non  est  mirabile  taurum, 
Praeposuisse  tibi  :  tu  plus  feritatis  habebas. 

Me  miseram!  properare  juvat :  divulsaque  remis 
Unda  sonat.  Mecum  simul  ah  mea  terra  recedit. 
Nil  agis,  o,  frustra  meritorum  oblite  meorum. 
Insequar  invitum,  puppimque  amplexa  recur- 


Consequiturque  rates,  faciente  Cupidine  vires, 
Gnossiacaeque  haeret  comes  invidiosa  carinae. 
Quam  pater  ut  vidit ;  nam  jam  pendebat  in  auras, 
Et  modo  factus  erat  fulvis  Haliaeetos  alis ;  146 

Ibat,  ut  haerentem  rostro  laniaret  adunco. 

Illa  metu  puppim  dimittit :  at  aura  cadentem 
omtinuisse  levis,  ne  tangeret  aequora,  visa  est. 


Pluma  fuit:  plumis  in  avem  mutata  vocatur  150 
Ciris :  et  a  tonso  est  hoc  nomen  adepta  capillo. 

Yota  Jovi  Minos  taurorum  corpora  centum 
Solvit,  ut  egressus  ratibus  Curetida  terram 
Contigit ;  et  spoliis  decorata  est  regia  fixis. 
Creverat  opprobrium  generis,  foedumque  pate¬ 
bat  155 

Matris  adulterium  monstri  novitate  biformis. 
Destinat  hunc  Minos  thalamis  removere  pudo¬ 
rem, 

Multiplicique  domo,  csec.isque  includere  tectis. 
Daedalus  ingenio  fabrae  celeberrimus  artis 
Ponit  opus :  turbatque  notas,  et  lumina  flexum 
Ducit  in  errorem  variarum  ambage  viarum.  161 
Non  secus  ac  liquidus  Phrygiis  Maeandros  in 
arvis 

Ludit,  et  ambiguo  lapsu  refluitque  fluitque  : 
Occurrensque  sibi  venturas  adspicit  undas  : 

Et  nunc  ad  fontes,  nunc  in  mare  versus  apertum, 
Incertas  exercet  aquas.  Ita  Daedalus  implet  166 
Innumeras  errore  vias  :  vixque  ipse  reverti 
Ad  limen  potuit ;  tanta  est  fallacia  tecti. 

Quo  postquam  tauri  geminam  juvenisque  figuram 
Clausit,  et  Actaeo  bis  pastum  sanguine  monstrum 
Tertia  sors  annis  domuit  repetita  novenis  ;  171 
Utque  ope  virginea  nullis  iterata  priorum 
Janua  difficilis  filo  est  inventa  relecto  ; 

Protinus  rigides,  rapta  Minoide,  Dian 
Vela  dedit :  comitemque  suam  crudelis  in  illo 
Littore  deseruit.  Desertae,  et  multa  querenti, 
Amplexus  et  opem  Liber  tulit.  Utque  perenni 
Sidere  clara  foret,  sumtam  de  fronte  coronam 
Immisit  coelo.  Tenues  volat  illa  per  auras : 
Dumque  volat,  gemmae  subitos  vertuntur  in 
ignes:  180 

Consistuntque  loco,  specie  remanente  Coronae, 
Qui  medius  nixique  genu  est,  anguemque  te¬ 
nentis. 

Daedalus  interea  Creten  longumque  perosus 
Exsilium,  tactusque  soli  natalis  amore, 

Clausus  erat  pelago.  Terras  licet,  inquit,  et 
undas  185 

Obstruat :  at  coelum  certe  patet :  ibimus  illae. 
Omnia  possideat ;  non  possidet  aera  Minos. 
Dixit :  et  ignotas  animum  dimittit  in  artes, 
Naturamque  novat.  Nam  ponit  in  ordine  pennas, 
A  minima  coeptas,  longam  breviore  sequenti :  190 
TJt  clivo  crevisse  putes.  Sic  rustica  quondam 
Fistula  disparibus  paulatim  surgit  avenis. 

Tum  lino  medias,  et  ceris  alligat  imas, 

Atque  ita  compositas  parvo  curvamine  flectit, 

Ut  veras  imitentur  aves.  Puer  Icarus  una  195 
Stabat :  et,  ignarus  sua  se  tractare  pericla, 

Ore  renidenti  modo,  quas  vaga  moverat  aura, 
Captabat  plumas :  flavam  modo  pollice  ceram 
Mollibat ;  lusuque  suo  mirabile  patris 
Impediebat  opus.  Postquam  manus  ultima 
coeptis  200 

Imposita  est ;  geminas  opifex  libravit  in  alas 
Tpse  suum  corpus,  motaque  pependit  in  aura. 
Instruit  et  natum :  Medioque  ut  limite  curras, 
Icare,  ait,  moneo,  ne,  si  demissior  ibis, 

Unda  gravet  pennas ;  si  celsior,  ignis  adurat.  205 
Inter  utrumque  vola.  Nec  te  spectare  Booten, 
Aut  Helicen  jubeo,  strictumve  Orionis  ensem. 

Me  duce  carpe  viam.  Pariter  praecepta  volandi 
Tradit,  et  ignotas  humeris  accommodat  alas. 
Inter  opus  monitusque  genae  maduere  seniles,  210 
Et  patriae  tremuere  manus.  Dedit  oscula  nato 
Non  iterum  repetenda  suo ;  pennisque  levatus 
2  B  2 

Ante  volat,  comitique  timet :  velut  ales,  ab  alto 
Quae  teneram  prolem  produxit  in  aera  nido : 
Hortaturque  sequi,  damnosasque  erudit  artes: 

Et  movet  ipse  suas,  et  nati  respicit  alas.  216 
Hos  aliquis,  tremula  dum  captat  arundine  pisces, 
Aut  pastor  baculo,  stivave  innixus  arator, 

Vidit,  et  obstupuit :  quique  aethera  carpere 
possent, 

Credidit  esse  deos.  Et  jam  Junonia  laeva  220 
Parte  Samos  fuerant,  Delosque,  Parosque  re¬ 
lictae  :  [lymne : 

Dextra  Lebynthos  erant,  fecundaque  meile  Ca- 
Cum  puer  audaci  coepit  gaudere  volatu, 
Deseruitque  ducem,  coelique  cupidine  tactus 
Altius  egit  iter.  Rapidi  vicinia  solis  225 

Mollit  odoratas,  pennarum  vincula,  ceras. 
Tabuerant  cerae  :  nudos  quatit  ille  lacertos, 
Remigioque  carens  non  ullas  percipit  auras. 
Oraque  caerulea,  patrium  clamantia  nomen, 
Excipiuntur  aqua:  quae  nomen  traxit  ab  illo.  230 
At  pater  infelix,  nec  jam  pater,  Icare,  dixit, 
Icare,  dixit,  ubi  es?  qua  te  regione  requiram? 
Icare,  dicebat :  pennas  conspexit  in  undis ; 
Devovitque  suas  artes  ;  corpusque  sepulcro 
Condidit ;  et  tellus  a  nomine  dicta  sepulti.  235 
Hunc  miseri  tumulo  ponentem  corpora  nati 
Garrula  ramosa  prospexit  ab  ilice  perdix  : 

Et  plausit  pennis,  testataque  gaudia  cantu  est ; 
Unica  tunc  volucris,  nec  visa  prioribus  annis, 
Factaque  nuper  avis,  longum  tibi,  Daedale,  cri¬ 
men.  240 

Namque  huic  tradiderat,  fatorum  ignara,  docen¬ 
dam 

Progeniem  germana  suam,  natalibus  actis 
Bis  puerum  senis,  animi  ad  praecepta  capacis. 
Ille  etiam  medio  spinas  in  pisce  notatas 
Traxit  in  exemplum,  ferroque  incidit  acuto  245 
Perpetuos  dentes,  et  serrae  reperit  usum. 

Primus  et  ex  uno  duo  ferrea  brachia  nodo 
Vinxit,  ut,  aequali  spatio  distantibus  illis, 

Altera  pars  staret,  pars  altera  duceret  orbem. 
Daedalus  invidit ;  sacraque  ex  arce  Minervae  250 
Praecipitem  mittit,  lapsum  mentitus.  At  illum, 
Quae  favet  ingeniis,  excepit  Pallas,  avemque 
Reddidit,  et  medio  velavit  in  aere  pennis. 

Sed  vigor  ingenii  quondam  velocis  in  alas, 
Inque  pedes  abiit :  nomen,  quod  et  ante,  re¬ 
mansit.  255 

Non  tamen  haec  alte  volucris  sua  corpora  tollit, 
Nec  facit  in  ramis,  altoque  cacumine,  nidos  ; 
Propter  humum  volitat,  ponitque  in  saepibus 
ova: 

Antiquique  memor  metuit  sublimia  casus. 

Jamque  fatigatum  tellus  iEtnaea  tenebat  260 
Daedalon  :  et  sumtis  pro  supplice  Cocalus  armis 
Mitis  habebatur.  Jam  lamentabile  Athenae 
Pendere  desierant,  Thesea  laude,  tributum. 
Templa  coronantur,  bellatricemque  Minervam 
Cum  Jove  disque  vocant  aliis:  quos  sanguine 
voto,  265 

Muneribusque  datis,  et  acerris  turis  adorant. 
Sparserat  Argolicas  nomen  vaga  Fama  per  urbes 
Theseos  :  et  populi,  quos  dives  Achaia  cepit, 
Hujus  opem  magnis  imploravere  periclis : 

Hujus  opem  Calydon,  quamvis  Meleagron  ha¬ 
beret,  270 

Sollicita  supplex  petiit  prece.  Causa  petendi 
Sus  erat,  infestae  famulus  vindexque  Dianse, 
CEnea  namque  ferunt  pleni  successibus  anni 
Primitias,  frugem  Cereri,  sua  vina  Lyaeo, 


Palladios  flavae  latices  libasse  Minervae.  275 
Coeptus  ab  agricolis  superos  pervenit  ad  omnes 
Invidiosus  honos  :  solas  sine  thure  relictas 
Praeteritae  cessasse  ferunt  Letoidos  aras. 

Tangit  et  ira  deos.  At  non  impune  feremus ; 
Quaeque  inhonoratae,  non  et  dicemur  inultae,  280 
Inquit :  et  (Eneos  ultorem  spreta  per  agros 
Misit  aprum  :  quanto  majores  herbida  tauros 
Non  habet  Epiros:  sed  habent  Sicula  arva  mi¬ 
nores. 

Sanguine  et  igne  micant  oculi  :  riget  ardua  cer¬ 
vix  : 

Et  setae  densis  similes  hastilibus  horrent  :  285 

[Stantque  velut  vallum,  vel  ut  alta  hastilia  setae.] 
Fervida  cum  rauco  latos  stridore  per  armos 
Spuma  fluit :  dentes  aequantur  dentibus  Indis  : 
Fulmen  ab  ore  venit :  frondes  afflatibus  ardent. 
Is  modo  crescenti  segetes  proculcat  in  herba : 
Nunc  matura  metit  fleturi  vota  coloni  :  291 

Et  Cererem  in  spicis  intercipit.  Area  frustra, 
Et  frustra  exspectant  promissas  horrea  messes. 
Sternuntur  gravidi  longo  cum  palmite  fetus, 
Baccaque  cum  ramis  semper  frondentis  olivae. 
Saevit  et  in  pecudes.  Non  has  pastorve  canesve, 
Non  armenta  truces  possunt  defendere  tauri. 
Diffugiunt  populi,  nec  se,  nisi  moenihus  urbis, 
Esse  putant  tutos :  donec  Meleagros,  et  una 
Lecta  manus  juvenum  coiere  cupidine  laudis.  300 
Tyndaridae  gemini,  spectatus  caestibus  alter, 
Alter  equo :  primaeque  ratis  molitor  Iason, 

Et  cum  Pirithoo,  felix  concordia,  Theseus, 

Et  duo  Thestiadae,  prolesque  Aphareia  Lynceus, 
Et  velox  Idas,  et  jam  non  foemina  Caeneus,  305 
Leucippusque  ferox,  jaculoque  insignis  Acastus, 
Hippothoosque,  Dryasque,  et  cretus  Amyntore 
Phoenix, 

Actoridaeque  pares,  et  missus  ab  Elide  Phyleus. 
Nec  Telamon  aberat,  magnique  creator  Achillis : 
Cumque  Pheretiade,  et  Hyanteo  Iolao  310 
Impiger  Eurytion,  et  cursu  invictus  Echion, 
Naryciusque  Lelex,  Panopeusque,  Hyleusque, 
feroxque 

Hippasus,  et  primis  etiamnum  Nestor  in  armis. 
Et  quos  Hippocoon  antiquis  misit  Amyclis ; 
Penelopesque  socer,  cum  Parrhasio  Ancaeo,  315 
Ampycidesque  sagax,  et  adhuc  a  conjuge  tutus 
(Eclides,  nemorisque  decus  Tegeaea  Lycaei. 
Rasilis  huic  summam  mordebat  fibula  vestem ; 
Crinis  erat  simplex,  nodum  collectus  in  unum : 
Ex  humero  pendens  resonabat  eburnea  laevo  320 
Telorum  custos  :  arcum  quoque  laeva  tenebat. 
Talis  erat  cultus  :  facies,  quam  dicere  vere 
Virgineam  in  puero,  puerilem  in  virgine  possis. 
Hanc  pariter  vidit,  pariter  Calydonius  heros 
Optavit,  renuente  deo  :  flammasque  latentes  325 
Hausit,  et,  O  felix,  si  quem  dignabitur,  inquit, 
Ista  virum  !  nec  plura  sinunt  tempusque,  pudor¬ 
que 

Dicere  :  majus  opus  magni  certaminis  urget. 
Sylva  frequens  trabibus,  quam  nulla  ceciderat 


Incipit  a  plano,  devexaque  prospicit  arva.  330 
Quo  postquam  venere  viri  ;  pars  retia  tendunt : 
Vincula  pars  adimunt  canibus  :  pars  pressa  se¬ 
quuntur 

Signa  pedum,  cupiuntque  suum  reperire  peri- 
clum. 

Concava  vallis  erat,  qua  se  demittere  rivi 
Assuerant  pluvialis  aqua.  Tenet  ima  lacunae  332 
Lenta  salix,  ulvaeque  leves,  juncique  palustres, 

Viminaque,  et  longa  parvae  sub  arundine  cannae. 
Hinc  aper  excitus  medios  violentus  in  hostes 
Fertur,  ut  excussis  elisi  nubibus  ignes. 

Sternitur  incursu  nemus,  et  propulsa  fragorem 
Svlva  dat.  Exclamant  juvenes:  prmtentaque 
3  forti  341 

Tela  tenent  dextra,  lato  vibrantia  ferro. 

Ille  ruit,  spargitque  canes,  ut  quisque  ruenti 
Obstat,  et  obliquo  latrantes  dissipat  ictu. 

Cuspis  Echionio  primum  contorta  lacerto  345 
Yana  fuit,  truncoque  dedit  leve  vulnus  acerno. 
Proxima,  si  nimiis  mittentis  viribus  usa 
Non  foret,  in  tergo  visa  est  haesura  petito  : 
Longius  it :  auctor  teli  Pagasaeus  Iason. 

Phoebe,  ait  Ampycides,  si  te  coluique,  coloque, 
Da  mihi,  quod  petitur,  certo  contingere  telo.  351 
Qua  potuit,  precibus  deus  annuit.  Ictus  ab  illo, 
Sed  sine  vulnere,  aper :  ferrum  Diana  volanti 
Abstulerat  jaculo :  lignum  sine  acumine  venit. 
Ira  feri  mota  est :  nec  fulmine  lenius  arsit :  355 
Lux  micat  ex  oculis,  spiratque  e  pectore  flamma. 
Utque  volat  moles,  adducto  concita  nervo, 

Cum  petit  aut  muros,  aut  plenas  milite  turres  ; 
Tn  juvenes  vasto  sic  impete  vulnificus  sus 
Fertur,  et  Eupalamon  Pelagonaque,  dextra  tu¬ 
entes  _  360 

Cornua,  prosternit.  Socii  rapuere  jacentes. 

At  non  letiferos  effugit  Ensesimus  ictus  [rantem 
Hippocoonte  satus.  Trepidantem,  et  terga  pa- 
Yertere,  succiso  liquerunt  poplite  nervi. 

Forsitan  et  Pylius  citra  Trojana  perisset  365 
Tempora :  sed  sumto  posita  conamine  ab  hasta, 
Arboris  insiluit,  quae  stabat  proxima,  ramis, 
Despexitque,  loco  tutus,  quem  fugerat,  hostem. 
Dentibus  ille  ferox  in  querno  stipite  tritis 
Imminet  exitio,  fidensque  recentibus  armis  370 
Othryadae  magni  rostro  femur  hausit  adunco. 

At  gemini,  nondum  coelestia  sidera,  fratres, 
Ambo  conspicui,  nive  candidioribus  ambo 
Vectabantur  equis  :  ambo  vibrata  per  auras 
Hastarum  tremulo  quatiebant  spicula  motu.  375 
Vulnera  fecissent;  nisi  setiger  inter  opacas 
Nec  jaculis  isset,  nec  equo  loca  pervia,  sylvas. 
Persequitur  Telamon,  studioque  incautus  eundi, 
Pronus  ab  arborea  cecidit  radice  retentus. 

Dum  levat  hunc  Peleus,  celerem  Tegeaea  sagit¬ 
tam  380 

Imposuit  nervo,  sinuatoque  expulit  arcu. 

Fixa  sub  aure  feri  summum  destringit  arundo 
Corpus,  et  exiguo  rubefecit  sanguine  setas. 

Nec  tamen  illa  sui  successu  laetior  ictus, 

Quam  Meleagros  erat.  Primus  vidisse  putatur, 
Et  primus  sociis  visum  ostendisse  cruorem  :  386 
Et,  Meritum,  dixisse,  feres  virtutis  honorem. 
Erubuere  viri,  seque  exhortantur,  et  addunt 
Cum  clamore  animos,  jaciuntque  sine  ordine  tela. 
Turba  nocet  jactis,  et,  quos  petit,  impedit  ictus. 
Ecce  furens  contra  sua  fata  bipennifer  Arcas, 
Discite,  foemineis  quid  tela  virilia  praestent,  392 
O  juvenes,  operique  meo  concedite,  dixit. 

Ipsa  suis  licet  hunc  Latonia  protegat  armis  ; 
Hunc  tamen  invita  perimet  mea  dextra  Diana. 
Talia  magniloquo  tumidus  memoraverat  ore  : 
Ancipitemque  manu  tollens  utraque  securim, 
Institerat  digitis,  primos  suspensus  in  artus. 
Occupat  audacem,  quaque  est  via  proxima  leto, 
Summa  ferus  geminos  direxit  in  inguina  dentes. 
Concidit  Ancaeus  ;  glomerataque  sanguine  multo 
Viscera  lapsa  fluunt,  madefactaque  terra  cruore 
est.  402 


Ibat  in  ad\  ersum  proles  Ixionis  hostem 
Pirithous,  valida  quatiens  venabula  dextra. 

Cui  procul  iEgides,  O  me  mihi  carior,  inquit, 
Pars  animae,  consiste,  meae  :  licet  eminus  esse 
Fortibus  :  Ancaeo  nocuit  temeraria  virtus. 

Dixit,  et  aerata  torsit  grave  cuspide  cornum : 
Quo  bene  librato,  votique  potente  futuro, 
Obstitit  aesculea  frondosus  ab  arbore  ramus.  410 
Misit  et  iEsonides  jaculum  :  quod  casus  ab  illo 
Vertit  in  immeriti  fatum  latrantis,  et,  inter 
Ilia  conjectum,  tellure  per  ilia  fixum  est. 

At  manus  CEnidae  variat :  missisque  duabus, 
Hasta  prior  terra,  medio  stetit  altera  tergo.  415 
Nec  mora  :  dum  saevit,  dum  corpora  versat  in 
orbem, 

Stridentemque  novo  spumam  cum  sanguine  fun¬ 
dit  ; 

Vulneris  auctor  adest,  hostemque  irritat  ad  iram ; 
Splendidaque  adversos  venabula  condit  in  armos. 
Gaudia  testantur  socii  clamore  secundo  :  420 

Victricemque  petunt  dextrae  conjungere  dextram: 
Immanemque  ferum  multa  tellure  jacentem 
Mirantes  spectant :  neque  adhuc  contingere  tutum 
Esse  putant :  sed  tela  tamen  sua  quisque  cruentant. 
Ipse  pede  imposito  caput  exitiabile  pressit:  425 
Atque  ita,  Sume  mei  spolium,  Nonacria,  juris, 
Dixit,  et  in  partem  veniat  mihi  gloria  tecum. 
Protinus  exuvias,  rigidis  horrentia  setis 
Terga,  dat,  et  magnis  insignia  dentibus  ora. 

Illi  laetitiae  est  cum  munere  muneris  auctor,  430 
Invidere  alii ;  totoque  erat  agmine  murmur. 

E  quibus,  ingenti  tendentes  brachia  voce, 

Pone  age,  nec  titulos  intercipe,  fcemina,  nostros, 
Thestiadae  clamant :  neu  te  fiducia  formae 
Decipiat;  longeque  tuo  sit  captus  amore  435 
Auctor:  et  huic  adimunt  munus,  jus  muneris 
illi. 

Non  tulit,  et  tumida  frendens  Mavortius  ira, 
Discite  raptores  alieni,  dixit,  honoris, 

Facta  minis  quantum  distent :  hausitque  nefando 
Pectora  Plexippi,  nil  tale  timentia,  ferro.  440 
Toxea,  quid  faciat,  dubium,  pariterque  volentem 
Ulcisci  fratrem,  fraternaque  fata  timentem, 
Haud  patitur  dubitare  diu:  calidumque  priori 
Csede  recalfecit  consorti  sanguine  telum. 

Dona  deum  templis,  nato  victore,  ferebat,  445 
Cum  videt  exstinctos  fratres  Althaea  referri. 
Quae,  plangore  dato,  maestis  ululatibus  urbem 
Implet,  et  auratis  mutavit  vestibus  atras. 

At  simul  est  auctor  necis  editus  ;  excidit  omnis 
Luctus,  et  a  lacrymis  in  poenae  versus  amorem 
est.  450 

Stipes  erat,  quem,  cum  partus  enixa  jaceret 
Thestias,  in  flammam  triplices  posuere  Sorores  : 
Staminaque  impresso  fatalia  pollice  nentes, 
Tempora,  dixerunt  eadem  lignoque  tibique, 

O  modo  nate,  damus.  Quo  postquam  carmine 
dicto  455 

Excessere  deas ;  flagrantem  mater  ab  igne 
Eripuit  torrem,  sparsitque  liquentibus  undis. 
Ille  diu  fuerat  penetralibus  abditus  imis, 
Servatusque  tuos,  juvenis,  servaverat  annos. 
Protulit  hunc  genetrix,  taedasque  in  fragmina 
poni  460 

Imperat,  et  positis  inimicos  admovet  ignes. 

Tum  conata  quater  flammis  imponere  ramum, 
Coepta  quater  tenuit.  Pugnant  ir  at  er  que  soror- 
que, 

Et  diversa  trahunt  unum  duo  nomina  pectus. 
Saepe  inetu  sceleris  pallebant  ora  futuri  :  46-r 

Saepe  suum  fervens  oculis  dabat  ira  ruborem. 
Et  modo  nescio  quid  similis  crudele  minanti 
V ultus  erat :  modo  quem  misereri  credere  posses. 
Cumque  ferus  lacrymas  animi  siccaverat  ardor, 
Inveniebantur  lacrymae  tamen.  Utque  carina,  470 
Quam  ventus,  ventoque  rapit  contrarius  aestus, 
Vim  geminam  sentit,  paretque  incerta  duobus: 
Thestias  haud  aliter  dubiis  affectibus  errat, 
Inque  vicem  ponit,  positamque  resuscitat  iram. 
Incipit  esse  tamen  melior  germana  parente :  47 5 
Et,  consanguineas  ut  sanguine  leniat  umbras, 
Impietate  pia  est.  Nam  postquam  pestifer  ignis 
Convaluit ;  Rogus  iste  cremet  mea  viscera, 
dixit : 

Utque  manu  dira  lignum  fatale  tenebat, 

Ante  sepulcrales  infelix  adstitit  aras  :  480 

Poenarumque  deae  triplices,  furialibus,  inquit, 
Eumenides,  sacris  vultus  advertite  vestros. 
Ulciscor  facioque  nefas :  mors  morte  pianda  est : 
In  scelus  addendum  scelus  est,  in  funera  funus. 
Per  coacervatos  pereat  domus  impia  luctus.  485 
An  felix  CEneus  nato  victore  fruetur, 

Thestius  orbus  erit  ?  melius  lugebitis  ambo. 

Yos  modo,  fraterni  manes,  animaeque  recentes, 
Officium  sentite  meum  :  magnoque  paratas 
Accipite  inferias,  uteri  mala  pignora  nostri.  490 
Heu  mihi  !  quo  rapior  ?  fratres  ignoscite  matri. 
Deficiunt  ad  coepta  manus.  Meruisse  fatemur 
Illum,  cur  pereat :  mortis  mihi  displicet  auctor. 
Ergo  impune  feret,  vivusque,  et  victor,  et  ipso 
Successu  tumidus  regnum  Calydonis  habebit  ? 
Vos  cinis  exiguus,  gelidaeque  jacebitis  umbrae  ? 
Haud  equidem  patiar.  Pereat  sceleratus,  et  ille 
Spemque  patris,  regnique  trahat,  patriaeque  rui¬ 
nam. 

Mens  ubi  materna  est  ?  ubi  nunc  pia  vota  pa¬ 
rentum  ? 

Et,  quos  sustinui,  bis  mensum  quinque  labores  ? 
O  utinam  primis  arsisses  ignibus  infans  :  501 

Idque  ego  passa  forem  !  vixisti  munere  nostro  : 
Nunc  merito  moriere  tuo.  Cape  praemia  facti, 
Bisque  datam,  primum  partu,  mox  stipite  rapto, 
Redde  animam  :  vel  me  fraternis  adde  sepulcris. 
Et  cupio,  et  nequeo.  Quid  agam  ?  modo  vul¬ 
nera  fratrum  506 

Ante  oculos  mihi  sunt,  et  tantae  caedis  imago : 
Nunc  animum  pietas,  maternaque  nomina  fran¬ 
gunt. 

Me  miseram !  male  vincetis :  sed  vincite,  fratres  : 
Dummodo,  quae  dedero  vobis  solatia,  vosque  510 
Ipsa  sequar.  Dixit,  dextraque  aversa  trementi 
Funereum  torrem  medios  conjecit  in  ignes. 

Aut  dedit,  aut  visus  gemitus  est  ille  dedisse 
Stipes :  et  invitis  correptus  ab  ignibus  arsit. 
Inscius  atque  absens  flamma  Meleagros  in  illa 
Uritur,  et  caecis  torreri  viscera  sentit  516 
Ignibus :  at  magnos  superat  virtute  dolores. 
Quod  tamen  ignavo  cadat  et  sine  sanguine  leto, 
Maeret :  et  Ancaei  felicia  vulnera  dicit : 
Grandaevumque  patrem,  fratrem  que,  piasque 
sorores  520 

Cum  gemitu,  sociamque  tori  vocat  ore  supremo  ; 
Forsitan  et  matrem.  Crescunt  ignisque  dolorque, 
Languescuntque  iterum :  simul  est  exstinctus 
uterque, 

Inque  leves  abiit  paulatim  spiritus  auras. 

Alta  jacet  Calydon :  lugent  juvenesque  senesque  : 
Vulgusque  proceresque  gemunt :  scissaeque  ca¬ 
pillos  526 

Planguntur  matres  Calydonides  Fveninae. 


Pulvere  canitiem  genitor,  vultusque  seniles 
Foedat  humi  fusus,  spafiosumque  increpat 
aevum. 

Nam  de  matre  manus,  diri  sibi  conscia  facti,  530 
Exegit  poenas,  acto  per  viscera  ferro. 

Non  mihi  si  centum  deus  ora  sonantia  linguis, 
Ingeniumque  capax,  totumque  H  elicona  dedisset ; 
Tristia  persequerer  miserarum  dicta  sororum. 
Immemores  decoris  liventia  pectora  tundunt : 
Dumque  manet  corpus,  corpus  refoventque  fo- 
ventque.  536 

Oscula  dant  ipsi,  posito  dant  oscula  lecto. 

Post  cinerem,  cineres  haustos  ad  pectora  pres¬ 
sant  : 

Affusseque  jacent  tumulo,  signataque  saxa 
Nomine  complexae,  lacrymas  in  nomine  fundunt. 
Quas  Parthaoniae  tandem  Letoia  clade  541 
Exsatiata  domus,  praeter  Gorgenque,  nurumque 
Nobilis  Alcmena;,  natis  in  corpore  pennis 
Adlevat,  et  longas  per  brachia  porrigit  alas,  . 
Corneaque  ora  facit ;  versasque  per  aera  mittit. 

Interea  Theseus,  sociati  parte  laboris  546 
Functus,  Erechtheas  Tritonidos  ibat  ad  arces. 
Clausit  iter,  fecitque  moras  Achelous  eunti, 
Imbre  tumens.  Succede  meis,  ait,  inclyte,  tectis, 
Cecropida,  nec  te  committe  rapacibus  undis.  550 
Ferre  trabes  solidas,  obliquaque  volvere  magno 
Murmure  saxa  solent.  Vidi  contermina  ripae 
Cum  gregibus  stabula  alta  trahi :  nec  fortibus 
illic 

Profuit  armentis,  nec  equis  velocibus  esse. 
Multa  quoque  hic  torrens,  nivibus  de  monte  so¬ 
lutis,  555 

Corpora  turbineo  juvenilia  vortice  mersit. 
Tutior  est  requies,  solito  dum  flumina  currant 
Limite  ;  dum  tenues  capiat  suus  alveus  undas. 
Annuit  iEgides :  Utarque,  Acheleo,  domoque, 
Consilioque  tuo,  respondit :  et  usus  utroque 
est.  560 

Pumice  multicavo,  nec  laevibus  atria  tophis 
Structa  subit :  molli  tellus  erat  humida  musco. 
Summa  lacunabant  alterno  murice  conchae. 
Jamque  duas  lucis  partes  Hyperione  menso, 
Discubuere  toris  Theseus  comitesque  laborum  : 
Hac  Ixionides,  illa  Troezenius  heros  566 

Parte  Lelex,  raris  jam  sparsus  tempora  canis : 
Quosque  alios  parili  fuerat  dignatus  honore 
Amnis  Acarnanum,  laetissimus  hospite  tanto. 
Protinus  appositas  nudae  vestigia  Nymphae  570 
Instruxere  epulis  mensas  :  dapibusque  remotis 
In  gemma  posuere  merum.  Tum  maximus  heros, 
Aequora  prospiciens  oculis  subjecta,  Quis,  inquit, 
Ille  locus  ?  digitoque  ostendit,  et,  Insula  nomen 
Quod  gerat  illa,  doce  :  quanquam  non  una  vide¬ 
tur.  575 

Amnis  ad  haec,  Non  est,  inquit,  quod  cernimus, 
unum. 

Quinque  jacent  terrae  :  spatium  discrimina  fallit. 
Quoque  minus  spretae  factum  mirere  Dianae  ; 
Naides  hae  fuerant:  quae  cum  bis  quinque  ju¬ 
vencos 

Mactassent,  rurisque  deos  ad  sacra  vocassent,  580 
Immemores  nostri  festas  duxere  choreas. 
Intumui,  quantusque  feror,  cum  plurimus,  Un¬ 
quam, 

Tantus  eram  :  pariterque  animis  immanis,  et  un¬ 
dis, 

A  sylvis  sylvas,  et  ab  arvis  arva  revelli. 

Cumque  loco  Nymphas,  memores  tum  denique 
nostri,  585 

In  freta  provolvi.  Fluctus  nosterque  marisque 
Continuam  diduxit  humum,  partesque  resolvit 
In  totidem,  mediis  quot  cernis  Echinadas  undis.- 
Ut  tamen  ipse  vides,  procul,  en,  procul  una 
recessit 

Insula  grata  mihi,  Perimelen  navita  dicit.  590 
Huic  ego  virgineum  dilectae  nomen  ademi. 

Quod  pater  Hippodamas  aegre  tulit :  inque  pro¬ 
fundum 

Propulit  e  scopulo  pariturae  corpora  natae. 
Excepi ;  nantemque  ferens,  O  proxima  coelo 
Regna  vagae,  dixi,  sortite,  Tridentifer,  undae, 

Iu  quo  desinimus,  quo  sacri  currimus  amnes, 
[Huc  ades,  atque  audi  placidus,  Neptune,  pre- 
cantem.]  597 

Huic  ego,  quam  porto,  nocui.  Si  mitis,  et  aequus, 
Si  pater  Hippodamas,  aut  si  minus  impius  esset ; 
Debuit  illius  misereri,  ignoscere  nobis. 

Affer  opem ;  mersaeque,  precor,  feritate  paterna 
Da,  Neptune,  locum  :  vel  sit  locus  ipsa,  licebit. 
Hunc  quoque  complectar.  Movit  caput  aequo¬ 
reus  rex, 

Concussitque  suis  omnes  assensibus  undas. 
Extimuit  Nymphe  ;  nabat  tamen.  Ipse  natantis 
Pectora  tangebam  trepido  salientia  motu :  606 

Dumque  ea  contrecto,  totum  durescere  sensi 
Corpus,  et  inducta  condi  praecordia  terra. 

[Dum  loquor ;  amplexa  est  artus  nova  terra  na¬ 
tantes, 

Et  gravis  increvit  mutatis  insula  membris.]  610 
Amnis  ab  his  tacuit.  Factum  mirabile  cunctos 
Moverat.  Irridet  credentes :  utque  deorum 
Spretor  erat,  mentisque  ferox  Ixione  natus, 
Ficta  refers,  nimiumque  putas,  Acheloe,  potentes 
Esse  deos,  dixit,  si  dant  adimuntque  figuras. 
Obstupuere  omnes  ;  nec  talia  dicta  probarunt : 
Ante  omnesque  Lelex,  animo  maturus  et  sevo, 
Sic  ait :  Immensa  est,  finemque  potentia  coeli 
Non  habet:  et  quicquid  superi  voluere,  perac¬ 
tum  est.  619 

Quoque  minus  dubites ;  tilise  contermina  quercus 
Collibus  est  Phrygiis,  modico  circumdata  muro. 
Ipse  locum  vidi :  nam  me  Pelopeia  Pittheus 
Misit  in  arva,  suo  quondam  regnata  parenti. 
Haud  procul  hinc  stagnum,  tellus  habitabilis 
olim  ; 

Nunc  celebres  mergis,  fulicisque  palustribus 
undae.  625 

Jupiter  huc,  specie  mortali,  cumque  parente 
Venit  Atlantiades  positis  caducifer  alis. 

Mille  domos  adiere,  locum  requiemque  petentes: 
Mille  domos  clausere  serae.  Tamen  una  recepit, 
Parva  quidem,  stipulis  et  canna  tecta  palustri  : 
Sed  pia  Baucis  anus,  parilique  aetate  Philemon 
Illa  sunt  annis  juncti  juvenilibus,  illa  632 

Consenuere  casa  :  paupertatemque  fatendo 
Effecere  levem,  nec  iniqua  mente  ferendam. 

Nec  refert,  dominos  illic,  famulosve  requiras  ; 
Tota  domus  duo  sunt :  idem  parentque  jubent- 
que.  636 

Ergo  ubi  coelicolae  parvos  tetigere  penates, 
Submissoque  humil  s  intrarunt  vertice  postes  ; 
Membra  senex  posito  jussit  revelare  sedili : 

Quo  superinjecit  textum  rude  sedula  Baucis. 
Inde  foco  tepidum  cinerem  dimovit,  et  ignes 
Suscitat  hesternos,  foliisque  et  cortice  sicco 
Nutrit,  et  ad  flammas  anima  producit  anili : 
Multifidasque  faces,  ramaliaque  arida  tecto 
Detulit,  et  minuit,  parvoque  admovit  aeno.  645 
Quodque  suus  conjux  riguo  collegerat  horto, 


Truncat  olus  foliis.  Furca  levat  ille  bicorni 
Sordida  terga  suis  nigro  pendentia  tigno  : 
Servatoque  diu  resecat  de  tergore  partem 
Exiguam,  sectamque  domat  ferventibus  undis. 
Interea  medias  fallunt  sermonibus  horas,  65] 
Sentirique  moram  prohibent.  Erat  alveus  illic 
Fagineus,  curva  clavo  suspensus  ab  ansa  : 

Is  tepidis  impletur  aquis,  artusque  fovendos 
Accipit.  In  medio  torus  est  de  mollibus  ulvis 
Impositus  lecto,  sponda  pedibusque  salignis. 
Vestibus  hunc  velant,  quas  non  nisi  tempore 
festo  [que 

Sternere  consuerant :  sed  et  haec  vilisque  vetus- 
Vestis  erat,  lecto  non  indignanda  saligno.  659 
Accubuere  dei :  mensam  succincta  tremensque 
Ponit  anus.  Mensae  sed  erat  pes  tertius  impar  : 
Testa  parem  fecit.  Quae  postquam  subdita  cli¬ 
vum 

Sustulit,  aequatam  mentae  tersere  virentes. 
Ponitur  hic  bicolor  sincerae  bacca  Minervae, 
Conditaque  in  liquida  corna  autumnalia  faece, 
Intubaque,  et  radix,  et  lactis  massa  coacti,  666 
Ovaque  non  acri  leviter  versata  favilla ; 

Omnia  fictilibus.  Post  haec  'caelatus  eadem 
Sistitur  argilla  crater,  fabricataque  fago 
Pocula,  qua  cava  sunt,  flaventibus  illita  ceris. 
Parva  mora  est,  epulasque  foci  misere  calentes : 
Nec  longae  rursus  referuntur  vina  senectae  ; 
Dantque  locum  mensis  paullum  seducta  secundis 
Hic  nux,  hic  mixta  est  rugosis  carica  palmis, 
Prunaque,  et  in  patulis  redolentia  mala  canistris, 
Et  de  purpureis  collectae  vitibus  uvae.  676 
Candidus  in  medio  favus  est.  Super  omnia  vultus 
Accessere  boni,  nec  iners  pauperque  voluntas. 
Interea,  quoties  haustum  cratera  repleri 
Sponte  sua,  per  seque  vident  succrescere  vina, 
Attoniti  novitate  pavent,  manibusque  supinis 
Concipiunt  Baucisque  preces  timidusque  Phile¬ 
mon  : 

Et  veniam  dapibus,  nullisque  paratibus  orant. 
Unicus  anser  erat,  minimae  custodia  villae  : 
Quem  dis  hospitibus  domini  mactare  parabant : 
Ille  celer  penna  tardos  aetate  fatigat,  686 

Eluditque  diu :  tandemque  est  visus  ad  ipsos 
Confugisse  deos.  Superi  vetuere  necari  ; 
Dique  sumus;  meritasque  luet  vicinia  poenas 
Impia,  dixerunt :  vobis  immunibus  hujus  690 
Esse  mali  dabitur :  modo  vestra  relinquite  tecta, 
Ac  nostros  comitate  gradus,  et  in  ardua  montis 
Ite  simul.  Parent  ambo,  baculisque  levati 
Nituntur  longo  vestigia  ponere  clivo. 

Tantum  aberant  summo,  quantum  semel  ire  sa¬ 
gitta  695 

Missa  potest :  flexere  oculos,  et  mersa  palude 
Caetera  prospiciunt :  tantum  sua  tecta  manere. 
Dumque  ea  mirantur  ;  dum  deflent  fata  suo¬ 
rum  : 

Illa  vetus,  dominis  etiam  casa  parva  duobus, 

V ertitur  in  templum  :  furcas  subiere  columnae  : 
Stramina  flavescunt:  adopertaque  marmore  tel¬ 
lus,  701 

Caelataeque  fores,  aurataque  tecta  videntur. 
Talia  cum  placido  Saturnius  edidit  ore  : 

Dicite,  juste  senex,  et  foemina  conjuge  justo 
Digna,  quid  optetis.  Cum  Baucide  pauca  lo¬ 
cutus,  705 

Judicium  superis  aperit  commune  Philemon : 
Esse  sacerdotes,  delubraque  vestra  tueri 
Poscimus  :  et  quoniam  concordes  egimus  annos, 
Auferat  hora  duos  eadem,  nec  conjugis  unquam 

Busta  meae  videam,  neu  sim  tumulandus  ab  illa. 
Vota  fides  sequitur  :  templi  tutela  fuere,  711 
Donec  vita  data  est :  annis  aevoque  soluti 
Ante  gradus  sacros  cum  starent  forte,  locique 
Inciperent  casus ;  frondere  Philemona  Baucis, 
Baucida  conspexit  senior  frondere  Philemon. 
Jamque  super  geminos  crescente  cacumine  vul¬ 
tus, 

Mutua,  dum  licuit,  reddebant  dicta ;  Valeque, 
O  conjux,  dixere  simul,  simul  abdita  texit 
Ora  frutex.  Ostendit  adhuc  Tyaneius  illic 
Incola  de  gemino  vicinos  corpore  truncos.  720 
Haec  mihi  non  vani,  neque  erat  cur  fallere  vel¬ 
lent, 

Narravere  senes.  Equidem  pendentia  vidi 
Serta  super  ramos  :  ponensque  recentia,  dixi, 
Cura  pii  dis  sunt,  et,  qui  coluere,  coluntur.  724 
Desierat :  cunctosque  et  res  et  moverat  auctor ; 
Thesea  praecipue  :  quem  facta  audire  volentem 
Mira  deum,  nixus  cubito  Calydonius  amnis 
Talibus  alloquitur,  Sunt,  o  fortissime,  quorum 
Forma  semel  mota  est,  et  in  hoc  renovamine 
mansit.  729 

Sunt,  quibus  in  plurcs  jus  est  transire  figuras  : 
Ut  tibi,  complexi  terram  maris  incola,  Proteu. 
Nam  modo  te  juvenem,  modo  te  videre  leonem, 
Nunc  violentus  aper,  nunc,  quem  tetigisse  ti¬ 
merent, 

Anguis  eras :  modo  te  faciebant  cornua  taurum. 
Saepe  lapis  poteras,  arbor  quoque  saepe  videri. 
Interdum,  faciem  liquidarum  imitatus  aquarum, 
Flumen  eras  :  interdum  undis  contrarius  ignis. 

Nec  minus  Antolyci  conjux, Erysichthone  nata, 
Juris  habet.  Pater  hujus  erat,  qui  numina  di¬ 
vum  739 

Sperneret,  et  nullos  aris  adoleret  honores. 

Ille  etiam  Cereale  nemus  violasse  securi 
Dicitur,  et  lucos  ferro  temerasse  vetustos. 

Stabat  in  his  ingens  annoso  robore  quercus  ; 
Una  nemus:  vittae  mediam, memoresque  tabellae, 
Sertaque  cingebant,  voti  argumenta  potentis.  745 
Saepe  sub  hac  Dryades  festas  duxere  choreas : 
Saepe  etiam,  manibus  nexis  ex  ordine,  trunci 
Circuiere  modum  ;  mensuraque  roboris  ulnas 
Quinque  ter  implebat :  nec  non  et  caetera  tanto 
Sylva  sub  hac,sylva  quanto  jacet  herba  sub  omni. 
Non  tamen  idcirco  ferrum  Triopeius  illa  751 
Abstinuit ;  famulosque  jubet  succidere  sacrum 
Robur :  et  ut  jussos  cunctari  vidit,  ab  uno 
Edidit  haec  rapta  sceleratus  verba  securi : 

Non  dilecta  deae  solum,  sed  et  ipsa  licebit  755 
Sit  dea,  jam  tanget  frondente  cacumine  terram. 
Dixit :  et,  obliquos  dum  telum  librat  in  ictus, 
Contremuit,  gemitumque  dedit  Deoia  quercus  : 
Et  pariter  frondes,  pariter,  pallescere  glandes 
Coepere,  ac  longi  pallorem  ducere  rami.  760 
Cujus  ut  in  trunco  fecit  manus  impia  vulnus ; 
Haud  aliter  fluxit,  discussa  cortice,  sanguis, 
Quam  solet,  ante  aras  ingens  ubi  victima  taurus 
Concidit,  abrupta  eruor  e  cervice  profusus. 
Obstupuere  omnes  :  aliquisque  ex  omnibus  au¬ 
det  765 

Deterrere  nefas,  saevamque  inhibere  bipennem. 
Adspicit  hunc,  Mentisque  pise  cape  praemia, dixit 
Thessalus:  inque  virum  convertit  ab  arbore 
ferrum, 

Detruncatque  caput ;  repetitaque  robora  caedit. 
Editus  e  medio  sonus  est  cum  robore  talis  : 
Nympha  sub  hoc  ego  sum,  Cereri  gratissima, 
ligno:  771 


Quae  tibi  factorum  poenas  instare  tuorum 
Vaticinor  moriens,  nostri  solatia  leti. 
.Persequitur  scelus  ille  suum  :  labefactaque  tan¬ 
dem  774 

Ictibus  innumeris,  adductaque  funibus  arbor 
Corruit,  et  multam  prostravit  pondere  sylvam. 
Attonitae  Dryades  damno  nemorisque,  suoque, 
Omnes  germanae,  Cererem  cum  vestibus  atris 
Maerentes  adeunt,  pcenamque  Erysichthonis 
orant. 

Annuit  his :  capitisque  sui  pulcherrima  motu 
Concussit  gravidis  oneratos  messibus  agros:  781 
Moliturque  genus  poenae  miserabile,  si  non 
Ille  suis  esset  nulli  miserabilis  actis, 

Pestifera  lacerare  Fame.  Quae  quatenus  ipsi 
Non  adeunda  deae,  (neque  enim  Cereremque 
Famemque  785 

Fata  coire  sinunt)  montani  numinis  unam 
Talibus  agrestem  compellat  Oreada  dictis  : 

Est  locus  extremis  Scythiae  glacialis  in  oris, 
Triste  solum,  sterilis,  sine  fruge,  sine  arbore, 
tellus ; 

Frigus  iners  illic  habitant,  Pallorque, Tremorque, 
Et  jejuna  Fames :  ea  se  in  praecordia  condat  791 
Sacrilegi  scelerata  jube :  nec  copia  rerum 
Vincat  eam  ;  superetque  meas  certamine  vires. 
Neve  vise  spatium  te  terreat;  accipe  currus : 
Accipe,  quos  frenis  alte  moderere,  dracones.  795 
Et  dedit.  Illa  dato  subvecta  per  aera  curru 
Devenit  in  Scythiam :  rigidique  cacumine  montis 
(Caucason  appellant)  serpentum  colla  levavit : 
Qusesitamque  Famem  lapidoso  vidit  in  agro, 
Unguibus  et  raras  vellentem  dentibus  herbas. 
Hirtus  erat  crinis ;  cava  lumina :  pallor  in  ore  1 
Labra  incana  situ  :  scabri  rubigine  dentes : 
Dura  cutis,  per  quam  spectari  viscera  possent : 
Ossa  sub  incurvis  exstabant  arida  lumbis  : 
Ventris  erat  pro  ventre  locus.  Pendere  putares 
Pectus,  et  a  spinae  tantummodo  crate  teneri. 
Auxerat  articulos  macies,  genuumque  rigebat 
Orbis,  et  immodico  prodibant  tubere  tali,  [juxta 
Hanc  procul  ut  vidit,  neque  enim  est  accedere 
Ausa,  refert  mandata  deae  ;  paullumque  morata, 
Quanquam  aberat  longe,  quanquam  modo  vene¬ 
rat  illuc,  811 

Visa  tamen  sensisse  Famem  ;  retroque  dracones 
Egit  in  Haemoniam  versis  sublimis  habenis. 
Dicta  Fames  Cereris,  quamvis  contraria  sem- 
per 

Illius  est  operi,  peragit;  perque  aera  vento  815 
Ad  jussam  delata  domum  est :  et  protinus  intrat 
Sacrilegi  thalamos,  altoque  sopore  solutum 
(Noctis  erat  tempus)  geminis  amplectitur  alis : 
Seque  viro  inspirat,  faucesque,  et  pectus,  et  ora 
Afflat,  et  in  vacuis  spargit  jejunia  venis.  820 
Functaque  mandato  fecundum  deserit  orbem 
Inque  domos  inopes,  assueta  revertitur  arva. 
Lenis  adhuc  somnus  placidis  Erysichthona  pen¬ 
nis 

Mulcebat.  Petit  ille  dapes  sub  imagine  somni : 
Oraque  vana  movet,  dentemque  in  dente  fatigat, 
Exercetque  cibo  delusum  guttur  inani :  826 

Proque  epulis  tenues  nequicquam  devorat  auras. 
Ut  vero  est  expulsa  quies  ;  furit  ardor  edendi, 
Perque  avidas  fauces, immensaque  viscera  regnat. 
Nec  mora:  quod  pontus,  quod  terra,  quod  edu¬ 
cat  aer,  830 

Poscit ;  et  appositis  queritur  jejunia  mensis : 
Inque  epulis  epulas  quaerit:  quodque  urbibu 
esse, 

Quodque  satis  populo  poterat,  non  sufficit  uni. 
Plusque  cupit,  quo  plura  suam  demittit  in  alvum. 
Utque  fretum  recipit  de  tota  flumina  terra,  835 
Nec  satiatur  aquis,  peregrinosque  ebibit  amnes  ; 
Utque  rapax  ignis  non  unquam  alimenta  recusat, 
Innumerasque  trabes  cremat,  et,  quo  copia 
major 

Est  data,  plura  petit,  turbaque  voracior  ipsa 
est : 

Sic  epulas  omnes  Erysichthonis  ora  profani  840 
Accipiunt,  poscuntque  simul.  Cibus  omnis  in 
illo 

Causa  cibi  est:  semperque  locus  fit  inanis 
edendo. 

Jamque  fame  patrias  altique  voragine  ventris 
Attenuarat  opes :  sed  inattenuata  manebas 
Tum  quoque,  dira  fames ;  implacatseque  vigebat 
Flamma  gulae.  Tandem  demisso  in  viscera 
censu,  846 

Filia  restabat,  non  illo  digna  parente. 

Hanc  quoque  vendit  inops.  Dominum  generosa 
recusat : 

Et  vicina  suas  tendens  super  aequora  palmas, 
Eripe  me  domino,  qui  raptae  praemia  nobis  850 
Virginitatis  habes,  ait:  haec  Neptunus  habebat: 
Qui  prece  non  spreta,  quamvis  modo  visa  se¬ 
quenti 

Esset  hero,  formamque  novat,  vultumque  viri¬ 
lem 

Induit,  et  cultus  piscem  capientibus  aptos. 

Hanc  dominus  spectans,  O,  qui  pendentia  parvo 
Mra,  cibo  celas,  moderator  arundinis,  inquit,  856 
Sic  mare  compositum,  sic  sit  tibi  piscis  in  unda 
Credulus,  et  nullos,  nisi  fixus,  sentiat  hamos  : 


Quae  modo  cum  vili  turbatis  veste  capillis 
Littore  in  hoc  steterat,  (nam  stantem  in  littore 
vidi)  860 

Dic  ubi  sit :  neque  enim  vestigia  longius  exstant 
Illa  dei  munus  bene  cedere  sentit :  et  a  se 
Se  quaeri  gaudens,  his  est  resecuta  rogantem: 
Quisquis  es,  ignoscas ;  in  nullam  lumina  par¬ 
tem 

Gurgite  ab  hoc  flexi;  studioque  operatus  in¬ 
haesi.  865 

Quoque  minus  dubites,  sic  has  deus  aequoris 
artes 

Adjuvet,  et  nemo  jamdudum  littore  in  isto, 

Me  tamen  excepto,  nec  foemina  constitit  ulla. 
Credidit,  et  verso  dominus  pede  pressit  arenam, 
Elususque  abiit.  Illi  sua  reddita  forma  est.  870 
Ast  ubi  habere  suam  transformia  corpora  sentit, 
Saepe  pater  dominis  Triopeida  vendit.  At  illa 
Nunc  equa,  nunc  ales,  modo  bos,  modo  cervus 
abibat : 

Praebebatque  avido  non  justa  alimenta  parenti. 
Vis  tamen  illa  mali  postquam  consumserat  om¬ 
nem  875 

Materiam,  dederatque  gravi  nova  pabula  morbo ; 
Ipse  suos  artus  lacero  divellere  morsu 
Coepit,  et  infelix  minuendo  corpus  alebat. 

Quid  moror  externis  ?  etiam  mihi  saepe  novandi 
Corporis,  o  juvenes,  numero  finita  potestas.  880 
Nam  modo,  quod  nunc  sum,  videor:  modo  flec¬ 
tor  in  anguem : 

Armenti  modo  dux  vires  in  cornua  sumo : 
Cornua,  dum  potui :  nunc  pars  caret  altera  telo 
Frontis,  ut  ipse  vides.  Gemitus  sunt  verba  se¬ 
cuti. 


LIBER  NONUS. 


Quae  gemitus,  truncasque  deo  Neptunius  heros 
Causa  rogat  frontis:  cum  sic  Calydonius  amnis 
Coepit,  inornatos  redimitus  arundine  crines: 
Triste  petis  munus  :  quis  enim  sua  praelia  victuS 
Commemorare  velit?  referam  tamen  ordine. 

Nec  tam  5 

Turpe  fuit  vinci,  quam  contendisse  decorum  est : 
Magnaque  dat  nobis  tantus  solatia  victor. 
Nomine  si  qua  suo  tandem  pervenit  ad  aures 
Deianira  tuas  ;  quondam  pulcherrima  virgo, 
Multorumque  fuit  spes  invidiosa  procorum.  10 
Cum  quibus  ut  soceri  domus  est  intrata  petiti ; 
Accipe  me  generum,  dixi,  Parthaone  nate. 

Dixit  et  Alcides.  Alii  cessere  duobus. 

Ille  Jovem  socerum  dare  se,  famamque  laborum, 
Et  superata  suas  referebat  jussa  novercae.  15 

Contra  ego :  turpe  deum  mortali  cedere  duxi : 
(Nondum  erat  ille  deus :)  Regem  me  cernis  aqua¬ 
rum 

Cursibus  obliquis  inter  tua  regna  fluentem. 

Nec  gener  externis  hospes  tibi  missus  ab  oris, 
Sed  popularis  ero,  et  rerum  pars  una  tuarum.  20 
Tantum  ne  noceat,  quod  me  nec  regia  Juno 
Odit,  et  omnis  abest  jussorum  poena  laborum. 
Nam  quod  te  jactas  Alcmena  matre  creatum  ; 
«Jupiter  aut  falsus  pater  est,  aut  crimine  verus. 
Matris  adulterio  patrem  petis.  Elige,  fictum  25 
ni8,?  'I°vem  malis,  an  te  per  dedecus  ortum, 
lalia  dicentem  jamdudum  lumine  torvo 
Spectat,  et  accensae  non  fortiter  imperat  irae, 


Verbaque  tot  reddit :  Melior  mihi  dextera  lingua. 
Dummodo  pugnando  superem,  tu  vince  loquendo. 
Congrediturque  ferox.  Puduit  modo  magna  lo¬ 
cutum  31 

Cedere.  Rejeci  viridem  de  corpore  vestem, 
Brachiaque  opposui,  tenuique  a  peetore  varas 
In  statione  manus  ;  et  pugnae  membra  paravi. 
Ille  cavis  hausto  spargit  me  pulvere  palmis,  35 
Inque  vicem  fulvae  jactu  flavescit  arenas 
Et  modo  cervicem,  modo  crura  micantia  captat, 
Aut  captare  putes  :  omnique  a  parte  lacessit. 

Me  mea  defendit  gravitas,  frustraque  petebar. 
Haud  secus  ac  moles,  quam  magno  murmure 
fluctus  40 

Oppugnat :  manet  illa,  suoque  est  pondere  tuta. 
Digredimur  paullum  :  rursumque  ad  bella  coi- 

Inque  gradu  stetimus,  certi  non  cedere  :  eratque 
Cum  pede  pes  junctus:  totoque  ego  pectore 
pronus 

Et  digitos  digitis,  et  frontem  fronte  premebam. 
Non  aliter  fortes  vidi  concurrere  tauros,  46 

Cum  pretium  pugnae,  toto  nitidissima  saltu, 
Expetitur  conjux.  Spectant  armenta,  paventque, 
N  escia  quem  maneat  tanti  victoria  regni. 

Ter  sine  profectu  voluit  nitentia  contra  50 

Rejicere  Alcides  a  se  mea  pectora ;  quarto 
Exuit  amplexus,  adductaque  brachia  solvit : 
Impulsumque  manu  (certum  mihi  vera  fateri) 
Protinus  avertit,  tergoque  onerosus  inhaesit. 

Si  qua  fides  (neque  enim  ficta  mihi  gloria  voce  55 
Quaeritur)  imposito  pressus  mihi  monte  videbar. 
Vix  tamen  exserui  sudore  fluentia  multo 
Brachia ;  vix  solvi  duros  a  corpore  nexus. 

Instat  anhelanti,  prohibetque  resumere  vires  : 

Et  cervice  mea  potitur.  Tum  denique  tellus  6C 
Pressa  genu  nostro  est,  et  arenas  ore  momordi. 
Inferior  virtute,  meas  devertor  ad  artes, 
Elaborque  viro,  longum  formatus  in  anguem. 
Qui  postquam  flexos  sinuavi  corpus  in  orbes, 
Cumque  fero  movi  linguam  stridore  bisulcam  ; 
Risit,  et  illudens  nostras  Tirynthius  artes :  66 

Cunarum  labor  est  angues  superare  mearum, 
Dixit :  et,  ut  vincas  alios,  Acheloe,  dracones, 
Pars  quota  Lernaeae  serpens  eris  unus  Echidnae  ? 
Vulneribus  fecunda  suis  erat  illa:  nec  ullum  70 
De  centum  numero  caput  est  impune  recisum, 
Quin  gemino  cervix  herede  valentior  esset. 
Hanc  ego  ramosam  natis  e  caede  colubris, 
Crescentemque  malo,  domui,  domitamque  pe¬ 
remi.  74 

Quid  fore  te  credas,  falsum  qui  versus  in  anguem 
Arma  aliena  moves  ;  quem  forma  precaria  celat  ? 
Dixerat :  et  summo  digitorum  vincula  collo 
Injicit.  Angebar,  oeu  guttura  forcipe  pressus : 
Pollicibusque  meas  pugnabam  evellere  fauces. 
Sic  quoque  devicto  restabat  tertia  tauri  80 
Forma  trucis  :  tauro  mutatus  membra  rebello. 
Induit  ille  toris  a  lasva  parte  lacertos, 
Admissumque  trahens  sequitur:  deprensaque 
dura 

Cornua  figit  humo,  meque  alta  sternit  arena. 
Nec  satis  id  fuerat :  rigidum  fera  dextera  cornu  85 
Dum  tenet,  infregit,  truncaque  a  fronte  revellit. 
Naides  hoc,  pomis  et  odoro  flore  repletum, 
Sacrarunt ;  divesque  meo  bona  Copia  cornu  est. 
Dixerat :  at  Nymphe,  ritu  succincta  Dianae, 

Una  ministrarum,  fusis  utrinque  capillis,  90 
Incessit,  totumque  tulit  praedivite  cornu 
Autumnum,  et  mensas,  felicia  poma,  secundas. 
Lux  subit :  et,  primo  feriente  cacumina  sole, 
Discedunt  juvenes:  neque  enim  dum  flumina 
pacem, 

Et  placidos  habeant  lapsus,  motaeque  residant,  95 
Opperiuntur,  aquae.  Vultus  Achelous  agrestes 
Et  lacerum  cornu  mediis  caput  abdidit  ut.dis. 

Hunc  tamen  ablati  domuit  jactura  decoris  ; 
Caetera  sospes  erat.  Capitis  quoque  fronde  sa¬ 
ligna 

Aut  superimposita  celatur  arundine  damnum.  100 
At  te,  Nesse  ferox,  ejusdem  virginis  ardor 
Perdiderat,  volucri  trajectum  terga  sagitta. 
Namque,  nova  repetens  patrios  cum  conjuge 
muros 

Venerat  Eveni  rapidas  Jove  natus  ad  undas. 
Uberius  solito  nimbis  hiemalibus  auctus,  105 
Vorticibusque  frequens  erat,  atque  impervius 
amnis. 

Intrepidum  pro  se,  curam  de  conjuge  agentem 
Nessus  adit,  membrisque  valens,  scitusque  va¬ 
dorum. 

Officioque  meo  ripa  sistetur  in  illa 
Haec,  ait,  Alcide:  tu  viribus  utere  nando.  110 
Pallentemque  metu,  fluviumque,  ipsumque  ti¬ 
mentem 

Tradidit  Aonius  pavidam  Calydonida  Nesso. 
Mox,  ut  erat,  pharetraque  gravis  spolioque  leonis, 
(Nam  clavam,  et  curvos  trans  ripam  miserat 
arcus)  ! 

Quandoquidem  coepi,  superentur  flumina,  dixit,  j 


Nec  dubitat;  nec  qua  sit  clementissimus  am¬ 
nis  H6 

Quaerit :  et  obsequio  deferri  spernit  aquarum. 
Jamque  tenens  ripam,  missos  cum  tolleret  arcus, 
Conjugis  agnovit  vocem :  N  essoque  parante 
Fallere  depositum,  Quo  te  fiducia,  clamat,  120 
Vana  pedum,  violente,  rapit?  tibi,  Nesse  bi¬ 
formis, 

Dicimus,  exaudi :  nec  res  intercipe  nostras. 

Si  te  nulla  mei  reverentia  movit ;  at  orbes 
Concubitus  vetitos  poterant  inhibere  paterni. 
Haud  tamen  effugies,  quamvis  ope  fidis  equina. 
Vulnere,  non  pedibus  te  consequar.  Ultima 
dicta  126 

Re  probat,  et  missa  fugientia  terga  sagitta 
Trajicit.  Exstabat  ferrum  de  pectore  aduncum. 
Quod  simul  evulsum  eat,  sanguis  per  utrumque 
foramen 

Emicuit,  mixtus  Lernaei  tabe  veneni.  130 

Excipit  hunc  Nessus:  Neque  enim  moriemur 
inulti, 

Secum  ait :  et  calido  velamina  tincta  cruore 
Dat  munus  raptae,  velut  irritamen  amoris. 
Longa  fuit  medii  mora  temporis:  actaque 
magni 

Herculis  implerant  terras,  odiumque  novercae. 
Victor  ab  CEchalia  Cenaeo  sacra  parabat  136 
Vota  Jovi:  cum  Fama  loquax  praecessit  ad  aures, 
Deianira,  tuas,  quae  veris  addere  falsa 
Gaudet,  et  e  minimo  sua  per  mendacia  croscit, 
Amphitryoniaden  Ioles  ardore  teneri.  140 

Credit  amans:  Venerisque  novae  perterrita  fama 
Indulsit  primo  lacrymis,  flendoque  dolorem 
Diffudit  miseranda  suum:  mox  deinde,  Quid 
autem 

Flemus,  ait  ?  pellex  lacrymis  laetabitur  istis : 
Quae  quoniam  adventat,  properandum,  aliquid» 
que  novandum  est,  145 

Dum  licet,  et  nondum  thalamos  tenet  altera 
nostros.  [rerne  ? 

Conquerar,  an  sileam  ?  repetam  Calydona,  mo- 
Excedam  tectis  ?  an,  si  nihil  amplius,  obstem  ? 
Quid  si,  me,  Meleagre,  tuam  memor  esse  so¬ 
rorem, 

Forte  paro  facinus;  quantumque  injuria  possit, 
Fcemineusque  dolor,  jugulata  pellice  testor  ?  151 
Incursus  animus  varios  habet :  omnibus  illi 
Praetulit  imbutam  Nesseo  sanguine  vestem 
Mittere,  quae  vires  defecto  reddat  amori. 
Ignaroque  Lichae,  quid  tradat  nescia,  luctus  155 
Ipsa  suos  tradit :  blandisque  miserrima  verbis, 
Dona  det  illa  viro,  mandat.  Capit  inscius  heros 
Induiturque  humeris  Lernaeae  virus  Echidnae. 
Thura  dabat  primis,  et  verba  precantia,  flammis, 
Vinaque  marmoreas  patera  fundebat  in  aras : 
Incaluit  vis  illa  mali,  resolutaque  flammis  161 
Herculeos  abiit  late  diffusa  per  artus. 

Dum  potuit,  solita  gemitum  virtute  repressit. 
Victa  malis  postquam  patientia,  repulit  aras, 
Implevitque  suis  nemorosum  vocibus  (Eten.  165 
Nec  mora;  letiferam  conatur  scindere  vestem  : 
Qua  trahitur,  trahit'  illa  cutem ;  foedumque  re¬ 
latu, 

Aut  haeret  membris  frustra  tentata  revelli ; 

Aut  laceros  artus,  et  grandia  detegit  ossa. 

Ipse  eruor,  gelido  ceu  quondam  lamina  can¬ 
dens  170 

Tincta  lacu,  stridit  coquiturque  ardente  veneno 
Nec  modus  est:  sorbent  avidae  praecordia  flam¬ 
mae  » 

Cneruleusque  fluit  toto  de  corpore  sudor : 
Ambustique  sonant  nervi :  caecaque  medullis 
Tabe  liquefactis,  tendens  ad  sidera  palmas,  175 
Cladibus,  exclamat,  Saturnia,  pascere  nostris : 
Pascere :  et  hanc  pestem  specta,  crudelis,  ab 
alto: 

Corque  ferum  satia :  vel  si  miserandus  et  hosti, 
(Hostis  enim  tibi  sum)  diris  cruciatibus  aegram, 
Invisamque  animam,  natamque  laboribus,  aufer. 
Mors  mihi  munus  erit:  decet  haec  dare  dona 
novercam.  181 

Ergo  ego  foedantem  peregrino  templa  cruore 
Busirin  domui  ?  saevoque  alimenta  parentis 
Antaeo  eripui  ?  nec  me  pastoris  Iberi 
Forma  triplex,  nec  forma  triplex  tua,  Cerbere, 
movit  ?  185 

Vosne,  manus,  validi  pressistis  cornua  tauri  ? 
Vestrum  opus  Elis  habet,  vestrum  Stymphalides 
undae, 

Partheniumque  nemus  ?  vestra  virtute  relatus 
Thermodontiaco  caelatus  balteus  auro, 

Pomaque  ab  insomni  male  custodita  dracone  ? 

N ec  mihi  Centauri  potuere  resistere,  nec  mi  191 
Arcadi®  vestator  aper  ?  nec  profuit  Hydrae 
Crescere  per  damnum,  geminasque  resumere 
vires  ? 

Quid  ?  cum  Thracas  equos  humano  sanguine 
pingues, 

Plenaque  corporibus  laceris  prae  sepia  vidi,  195 
Visaque  dejeci,  dominumque  ipsosque  peremi  ? 
His  elisa  jacet  moles  Nemesa  lacertis? 

Hac  coelum  cervice  tuli  ?  defessa  jubendo  est 
Saeva  Jovis  conjux :  ego  sum  indefessus  agendo. 
Sed  nova  pestis  adest,  cui  nec  virtute  resisti, 
Nec  telis  armisve  p«test.  Pulmonibus  errat  201 
Ignis  edax  imis,  perque  omnes  pascitur  artus. 
At  valet  Eurystheus :  et  sunt,  qui  credere  possint 
Esse  deos  ?  Dixit :  perque  altum  saucius  (Eten 
Haud  aliter  graditur,  quam  si  venabula  tigris  205 
Corpore  fixa  gerat,  factique  refugerit  auctor. 
Saepe  illum  gemitus  edentem,  saepe  frementem, 
Saepe  retentantem  totas  refringere  vestes, 
Sternentemque  trabes,  irascentemque  videres 
Montibus,  aut  patrio  tendentem  brachia  coelo.  210 
Ecce  Lichan  trepidum,  et  latitantem  rupe  cavata 
Adspicit :  utque  dolor  rabiem  collegerat  omnem, 
Tune,  Licha,  dixit,  feralia  dona  tulisti  ?  [que 
Tune  me®  necis  auctor  eris?  tremit  ille,  pavet- 
Pallidus,  et  timide  verba  excusantia  dicit.  215 
Dicentem,  genibusque  manus  adhibere  paran¬ 
tem, 

Corripit  Alcides  ;  et  terque  quaterque  rotatum 
Mittit  in  Euboicas  tormento  fortius  undas. 

Ille  per  aerias  pendens  induruit  auras  : 

Utque  ferunt  imbres  gelidis  concrescere  ven¬ 
tis  ;  220 

Inde  nives  fieri ;  nivibus  quoque  molle  rotatis 
Adstringi,  et  spissa  glomerari  grandine  corpus  ; 
bic  illum  validis  actum  per  inane  lacertis, 
Exsanguemque  metu,  nec  quicquam  humoris 
habentem, 

I?  rigidas  versum  silices  prior  edidit  ®tas.  225 
Nunc  quoque  in  Euboico  scopulus  brevis  emicat 
alte 

Uurgite,  et  human®  servat  vestigia  form®  : 
vtuem,  quasi  sensurum,  naut®  calcare  verentur  ; 
Ppellantque  Lichan.  At  tu,  Jovis  inclyta  proles, 
rboribus  c®sis,  quas  ardua  gesserat  (Ete,  230 
que  pyram  structis,  arcus,  pharetramque  ca¬ 
pacem, 


Regnaque  visuras  iterum  Trojana  sagittas, 
Ferre  jubes  Poeante  satum:  quo  flamma  minis- 
tro  [agger, 

Subita;  dumque  avidis  comprenditur  ignibus 
Congeriem  sylv®  Nemeso  vellere  summam  235 
Sternis,  et  imposita  clav®  cervice  recumbis ; 
Haud  alio  vultu,  quam  si  conviva  jaceres 
Inter  plena  meri  redimitus  pocula  sertis. 
Jamque  valens,  et  in  omne  latus  diffusa  sonabat, 
Securosque  artus,  contemtoremque  petebat  240 
Flamma  suum.  Timuere  dei  pro  vindice  terr®. 
Quos  ita  (sensit  enim)  l®to  Saturnius  ore 
Jupiter  alloquitur  :  Nostra  est  timor  iste  volup¬ 
tas, 

O  superi :  totoque  libens  mihi  pectore  grator, 
Quod  memoris  populi  dicor  rectorque  pater¬ 
que,  245 

Et  mea  progenies  vestro  quoque  tuta  favore  est. 
Nam  quanquam  ipsius  datur  hoc  immanibus 
actis, 

Obligor  ipse  tamen.  Sed  enim,  ne  pectora  vano 
Fida  metu  paveant,  CEt®as  spernite  flammas. 
Omnia  qui  vicit,  vincet,  quos  cernitis,  ignes :  250 
Nec  nisi  materna  Vulcanum  parte  potentem 
Sentiet.  iEternum  est,  a  me  quod  traxit,  et 
expers 

Atque  immune  necis,  nullaque  domabile  flamma. 
Idque  ego  defunctum  terra  coelestibus  oris 
Accipiam,  cunctisque  meum  l®tabile  factum  255 
Dis  fore  confido.  Si  quis  tamen  Hercule,  si  quis 
Forte  deo  doliturus  erit,  data  pr®mia  nolet : 

Sed  meruisse  dari  sciet,  invitusque  probabit. 
Assensere  dei :  conjux  quoque  regia  visa  est 
C®tera  non  duro,  duro  tamen  ultima  vultu  260 
Dicta  tulisse  Jovis,  seque  indoluisse  notatam. 
Interea,  quodcunque  fuit  populabile  flamm®, 
Mulciber  abstulerat ;  nec  cognoscenda  remansit 
Herculis  effigies;  nec  quicquam  ab  imagine 
ductum  264 

Matris  habet,  tantumque  Jovis  vestigia  servat. 
Utque  novus  serpens,  posita  cum  pelle  senecta, 
Luxuriare  solet,  squamaque  virere  recenti ; 

Sic,  ubi  mortales  Tirynthius  exuit  artus, 

Parte  sui  meliore  viget,  majorque  videri 
Coepit,  et  augusta  fieri  gravitate  verendus.  270 
Quem  pater  omnipotens,  inter  cava  nubila  rap- 
tum, 

Quadrijugo  curru  radiantibus  intulit  astris. 
Sensit  Atlas  pondus.  Neque  adhuc  Sthene¬ 
leius  iras  [num 

Solverat  Eurystheus  ;  odiumque  in  prole  pater- 
Exercebat  atrox.  At  longis  anxia  curis  275 
Argolis  Alcmene,  questus  ubi  ponat  aniles, 

Cui  referat  nati  testatos  orbe  labores, 

Cuive  suos  casus,  Iolen  habet.  Herculis  illam 
Imperiis,  thalamoque  animoque  receperat  Hyl- 
lus,  279 

Impleratque  uterum  generoso  germine.  Cui  sic 
Incipit  Alcmene  :  Faveant  tibi  numina  saltem, 
Corripiantque  moras,  tum  cum  matura  vocabis 
Pr®positam  timidis  parientibus  Ilithyiam  ; 
Quam  mihi  difficilem  Junonis  gratia  fecit. 
Namque  laboriferi  cum  jam  natalis  adesset  285 
Herculis,  et  decimum  premeretur  sidere  signum : 
Tendebat  gravitas  uterum  mihi :  quodque  fere¬ 
bam, 

Tantum  erat,  ut  posses  auctorem  dicere  tecti 
Ponderis  esse  Jovem.  Nec  jam  tolerare  labores 
Ulterius  poteram:  quin  nunc  quoque  frigidus 
artus,  290 

Dum  loquor,  horror  habet ;  parsque  est  memi¬ 
nisse  doloris. 

Septem  ego  per  noctes,  totidem  cruciata  diebus, 
Fessa  malis,  tendensque  ad  coelum  brachia, 
magno 

Lucinam,  Nixosque  pares,  clamore  vocabam. 

Illa  quidem  venit,  sed  praecorrupta,  meumque 
Quas  donare  caput  Junoni  vellet  iniquae.  296 
U  tque  meos  audit  gemitus ;  subsedit  in  illa 
Ante  fores  ara,  dextroque  a  poplite  laevum 
Pressa  genu,  digitis  inter  se  pectine  junctis, 
Sustinuit  partus.  Tacita  quoque  carmina  voce 
Dixit:  et  inceptos  tenuerunt  carmina  partus.  301 
Nitor,  et  ingrato  facio  convicia  demens 
Vana  Jovi  :  cupioque  mori  :  mo turaque  duras 
Y erba  queror  silices.  Matres  Cadmeides  adsunt, 
Votaque  suscipiunt,  exhortanturque  dolentem. 

IT na  ministrarum,  media  de  plebe,  Galanthis,  306 
Flava  comas,  aderat,  faciendis  strenua  jussis, 
Officiis  dilecta  suis.  Ea  sensit  iniqua 
Nescio  quid  Junone  geri :  dumque  exit,  et  intrat 
Saepe  fores,  divam  residentem  vidit  in  ara,  310 
Brachiaque  in  genibus  digitis  connexa  tenen¬ 
tem  :  [est 

Et,  Quaecunque  es,  ait,  dominae  gratare ;  levata 
Argolis  Alcmene,  potiturque  puerpera  voto 
Exsiluit,  junctasque  manus  pavefacta  remisit 
Diva  potens  uteri.  Vinclis  levor  ipsa  remissis. 
Numine  decepto  risisse  Galanthida  fama  est.  316 
Ridentem,  prensamque  ipsis  dea  saeva  capillis 
Traxit,  et  e  terra  corpus  relevare  volentem 
Arcuit :  inque  pedes  mutavit  brachia  primos. 
Strenuitas  antiqua  manet :  nec  terga  colorem  320 
Amisere  suum  :  forma  est  diversa  priori. 

Quae,  quia  mendaci  parientem  juverat  ore, 

Ore  parit :  nostrasque  domos,  ut  et  ante,  fre¬ 
quentat. 

Dixit :  et  admonitu  veteris  commota  ministrae 
Ingemuit ;  quam  sic  nurus  est  affata  dolentem : 
Te  tamen,  o  genetrix,  alisenae  sanguine  vestro  326 
Rapta  movet  facies.  Quid  si  tibi  mira  sororis 
Fata  meae  referam?  quamquam  lacrymaeque 
dolorque  [matri 

Impediunt,  prohibentque  loqui.  Fuit  unica 
(Me  pater  ex  alia  genuit)  notissima  forma  330 
GSclialidum  Dryope :  quam  virginitate  carentem, 
Vimque  dei  passam  Delphos  Delonque  tenentis, 
Excipit  Andraemon ;  et  habetur  conjuge  felix. 
Est  lacus,  acclivi  devexo  margine  formam 
Littoris  efficiens  :  summum  myrteta  coronant. 

V enerat  huc  Dryope  fatorum  nescia ;  quoque  330 
Indignere magis,  Nymphis  latura  coronas,  [num, 
Inque  sinu  puerum,  qui  nondum  impleverat  an- 
Dulce  ferebat  onus,  tepidique  ope  lactis  alebat. 
Haud  procul  a  stagno,  Tyrios  imitata  colores, 

In  spem  baccarum  florebat  aquatica  lotos.  341 
Carpserat  hinc  Dryope,  quos  oblectamina  nato 
Porrigeret,  flores  :  et  idem  factura  videbar  ; 
Namque  aderam.  Vidi  guttas  e  flore  cruentas 
Decidere,  et  tremulo  ramos  horrore  moveri.  345 
Scilicet,  ut  referunt  tardi  nunc  denique  agrestes, 
Lotis  in  hanc  Nymphe,  fugiens  obscaana  Priapi, 
Contulerat  versos,  servato  nomine,  vultus. 

N escierat  soror  hoc ;  quae  cum  perterrita  retro 
Ire,  et  adoratis  vellet  discedere  Nymphis  ;  350 
Haeserunt  radice  pedes.  Convellere  pugnat : 

Nec  quicquam,  nisi  summa,  movet.  Succrescit 
ab  imo, 

Totaque  paulatim  lentus  premit  inguina  cortex. 
Ut  vidit;  conata  manu  laniare  capillos, 


Fronde  manum  implevit:  frondes  caput  omne 
tenebant.  355 

At  puer  Amphissos,  namque  hoc  avus  Eurytus 
illi 

Addiderat  nomen,  materna  rigescere  sentit  • 
Ubera :  nec  sequitur  ducentem  lacteus  humor. 
Spectatrix  aderam  fati  crudelis,  opemque 
Non  poteram  tibi  ferre,  soror:  quantumque  va¬ 
lebam,  36O 

Crescentem  truncum,  ramosque  amplexa  mora¬ 
bar, 

Et,  fateor,  volui  sub  eodem  cortice  condi. 

Ecce  vir  Andraemon,  genitorque  miserrimus, 
adsunt,  [illis 

Et  quaerunt  Dryopen:  Dryopen  quaerentibus 
Ostendi  loton.  Tepido  dant  oscula  ligno,  365 
Affusique  suae  radicibus  arboris  haerent. 

Nil,  nisi  jam  faciem,  quod  non  foret  arbor,  ha¬ 
bebas, 

Cara  soror.  Lacrymae  misero  de  corpore  factis 
Irrorant  foliis :  ac  dum  licet,  oraque  praestant 
Vocis  iter,  tales  effundit  in  aera  questus:  370 
Si  qua  fides  miseris,  hoc  me  per  numina  juro 
Non  meruisse  nefas :  patior  sine  crimine  poenam. 
Viximus  innocuae  ;  si  mentior,  arida  perdam, 
Quas  habeo,  frondes,  et  caesa  securibus  urar. 
Hunc  tamen  infantem  maternis  demite  ramis,  375 
Et  date  nutrici :  nostraque  sub  arbore  saepe 
Lac  facitote  bibat,  nostraque  sub  arbore  ludat. 
Cumque  loqui  poterit,  matrem  facitote  salutet ; 
Et  tristis  dicat,  Latet  hoc  sub  stipite  mater. 
Stagna  tamen  timeat ;  nec  carpat  ab  arbore 
flores :  380 

Et  frutices  omnes  corpus  putet  esse  dearum. 
Care  vale  conjux,  et  tu  germana,  paterque : 

Quis  si  qua  est  pietas,  ab  acutae  vulnere  falcis, 

A  pecoris  morsu  frondes  defendite  nostras. 

Et  quoniam  mihi  fas  ad  vos  incumbere  non  est, 
Erigite  huc  artus,  et  ad  oscula  nostra  venite,  386 
Dum  tangi  possum,  parvumque  attollite  natum. 
Plura  loqui  nequeo:  nam  jam  per  candida  mollis 
Colla  liber  serpit,  summoque  cacumine  condor. 
Ex  oculis  removete  manus.  Sine  munere  vestro 
Contegat  inductus  morientia  lumina  cortex.  391 
Desierant  simul  ora  loqui,  simul  esse  :  diuque 
Corpore  mutato  rami  caluere  recentes. 

Dumque  refert  Iole  fatum  miserabile,  dumque 
Eurytidos  lacrymas  admoto  pollice  siccat  395 
Alcmene,  flet  et  ipsa  tamen :  compescuit  omnem 
Res  nova  tristitiam.  Nam  limine  constitit  alto 
Paene  puer,  dubiaque  tegens  lanugine  malas 
Ora  reformatus  primos  Iolaus  in  annos. 

Hoc  illi  dederat  Junonia  muneris  Hebe,  400 
Victa  viri  precibus.  Quae  cum  j-urare  pararet 
Dona  tributuram  posthac  se  talia  nulli ; 

Non  est  passa  Themis.  Nam  jam  discordia 
Thebae  [vinci 

Bella  movent,  dixit :  Capaneusque  nisi  ab  Jove 
H  aud  poterit :  ibuntque  pares  in  vulnera  fratres : 
Subductaque  suos  manes  tellure  videbit  406 
Vivus  adhuc  vates:  ultusque  parente  parentem 
Natus  erit  facto  pius  et  sceleratus  eodem; 
Attonitusque  malis,  exui  mentisque  domusque, 
Vultibus  Eumenidum,  matrisque  agitabitur  um¬ 
bris;  410 

Donec  eum  conjux  fatale  poposcerit  aurum, 
Cognatumque  latus  Phegeius  hauserit  ensis, 

Tum  demum  magno  petet  hos  Acheloia  supplex 
Ab  Jove  Callirhoe  natis  infantibus  annos. 

Jupiter  his  motus,  privignae  dona  nutusque  41  £ 

Praecipiet,  facietque  viros  impubibus  annis. 

Haec,  ubi  faticano  venturi  praescia  dixit 
Ore  Themis ;  vario  superi  sermone  fremebant : 
Et,  cur  non  aliis  eadem  dare  dona  liceret, 
Murmur  erat.  Queritur  veteres  Pallantias  annos 
Conjugis  esse  sui :  queritur  canescere  mitis  421 
Iasiona  Ceres :  repetitum  Mulciber  aevum 
Poscit  Erichthonio.  V enerem  quoque  cura  futuri 
Tangit,  et  Anchisae  renovare  paciscitur  annos. 
Cui  studeat,  deus  omnis  habet,  crescitque  favore 
Turbida  seditio  ;  donec  sua  Jupiter  ora  426 
Solvit :  et,  O,  nostri  si  qua  est  reverentia,  dixit, 
Quo  ruitis  ?  tantumne  sibi  quis  posse  videtur, 
Fata  quoque  ut  superet  ?  fatis  Iolaus  in  annos, 
Quos  egit,  rediit :  fatis  juvenescere  debent  430 
Callirhoe  geniti ;  non  ambitione,  nec  armis. 

Vos  etiam,  quoque  hoc  animo  meliore  feratis, 
Me  quoque  fata  regunt:  quas  si  mutare  valerem, 
Nec  nostrum  seri  curvarent  ASacon  anni, 
Perpetuumque  aevi  florem  Rhadamanthus  habe¬ 
ret,  435 

Cum  Minoe  meo :  qui  propter  amara  senectae 
Pondera  despicitur,  nec,  quo  prius,  ordine  reg¬ 
nat. 

Dicta  Jovis  movere  deos :  nec  sustinet  ullus, 
Cum  videant  fessos  Rhadamanthon  et  iEacon 
annis 

Et  Minoa  queri.  Qui,  dum  fuit  integer  aevi, 440 
Terruerat  magnas  ipso  quoque  numine  gentes. 
Tunc  erat  invalidus ;  Deionidenque  juventae 
Robore  Miletum,  Phoeboque  parente  superbum, 
Pertimuit ;  credensque  suis  insurgere  regnis, 
Haud  tamen  est  patriis  arcere  penatibus  ausus. 
Sponte  fugis,  Milete,  tua ;  celerique  carina  446 
jEgaeas  metiris  aquas,  et  in  Aside  terra 
Moenia  constituis,  positoris  habentia  nomen. 
Hic  tibi,  dum  sequitur  patriae  curvamina  ripae, 
Filia  Maeandri  toties  redeuntis  eodem,  450 
Cognita  Cyanee,  praestanti  corpora  forma 
Byblida  cum  Cauno  prolem  est  enixa  gemellam. 
Byblis  in  exemplo  est,  ut  ament  concessa  puellae : 
Byblis  Apollinei  correpta  cupidine  fratris, 

Non  soror  ut  fratrem,  nec  qua  debebat,  amavit. 
Illa  quidem  primo  nullos  intelligit  ignes  :  456 

Nec  peccare  putat,  quod  saepius  oscula  jungat : 
Quod  sua  fraterno  circumdet  brachia  collo : 
Mendacique  diu  pietatis  fallitur  umbra. 
Paulatim  declinat  amor  ;  visuraque  fratrem  460 
Culta  venit ;  nimiumque  cupit  formosa  videri : 
Et,  si  qua  est  illic  formosior,  invidet  illi. 

Sed  nondum  manifesta  sibi  est,  nullumque  sub 
illo 

Igne  facit  votum  :  verumtamen  aestuat  intus. 
Jam  dominum  appellat:  jam  nomina  sanguinis 
odit:  465 

Byblida  jam  mavult,  quam  se  vocet  ille  sororem. 
Spes  tamen  obscaenas  animo  demittere  non  est 
Ausa  suo  vigilans.  Placida  resoluta  quiete 
Saepe  videt,  quod  amat.  Visa  est  quoque  jungere 
fratri 

Corpus ;  et  erubuit,  quamvis  sopita  jacebat.  470 
Somnus  abit :  silet  illa  diu,  repetitque  quietis 
Ipsa  suae  speciem ;  dubiaque  ita  mente  profatur : 
Me  miseram  !  tacitae  quid  vult  sibi  noctis  imago  ? 
Quam  nolim  rata  sit !  cur  haec  ego  somnia  vidi  ? 
Ille  quidem  est  oculis  quamvis  formosus  iniquis: 
Et  placet,  et  possum,  si  non  sit  frater,  amare  : 
Ut  me  dignus  erat.  Verum  nocet  esse  sororem. 
Dummodo  tale  nihil  vigilans  committere  tentem, 
Saepe  licet  simili  redeat  sub  imagine  somnus. 


Testis  abest  somno  ;  nec  abest  imitata  voluptas. 
Pro  Venus,  et  tenera  volucer  cum  matre  Cu¬ 
pido,  48 1 

Gaudia  quanta  tuli !  quam  me  manifesta  libido 
Contigit !  ut  jacui  totis  resoluta  medullis  ! 

Ut  meminisse  juvat !  quamvis  brevis  illa  volup¬ 
tas, 

Noxque  fuit  praeceps,  et  coeptis  invida  nostris. 
O,  ego,  si  liceat  mutato  nomine  jungi,  486 

Quam  bene,  Caune,  tuo  poteram  nurus  esse  pa¬ 
renti  ;  [renti ! 

Quam  bene,  Caune,  meo  poteras  gener  esse  pa- 
Omnia,  di  facerent,  essent  communia  nobis, 
Praeter  avos.  Tu  me  vellem  generosior  esses. 
Nescio  quam  facies  igitur, pulcherrime,  matrem  : 
At  mihi,  quae  male  sum,  quos  tu,  sortita  parentes, 
Nil  nisi  frater  eris.  Quod  obest,  id  habebimus 
unum.  [tem 

Quid  mihi  significant  ergo  mea  visa  ?  quod  au- 
Somnia  pondus  habent?  an  habent  et  somnia 
pondus  ?  495 

Di  melius  !  di  nempe  suas  habuere  sorores. 

Sic  Saturnus  Opim,  junctam  sibi  sanguine,  duxit, 
Oceanus  Tethyn,  Junonem  rector  Olympi. 

Sunt  superis  sua  jura.  Quid  ad  coelestia  ritus 
Exigere  humanos,  diversaque  foedera  tento  ?  500 
Aut  nostro  vetitus  de  corde  fugabitur  ardor  : 
Aut,  hoc  si  nequeo,  peream  precor  ante,  toroque 
Mortua  componar,  positaeque  det  oscula  frater. 
Et  tamen  arbitrium  quaerit  res  ista  duorum. 
Finge  placere  mihi :  scelus  esse  videbitur  illi. 
At  non  iEolidae  thalamos  timuere  sororum. 
Unde  sed  hos  novi  ?  cur  haec  exempla  paravi  ? 
Quo  feror  ?  obscaenae  procul  hinc  discedite  flam¬ 
mae: 

Nec,  nisi  qua  fas  est  germanae,  frater  ametur. 

Si  tamen  ipse  mei  captus  prior  esset  amore,  510 
Forsitan  illius  possem  indulgere  furori. 

Ergo  ego,  quem  fueram  non  rejectura  petentem, 
Ipsa  petam  ?  poterisne  loqui  ?  poterisne  fateri  ? 
Coget  amor;  potero.  Vel,  si  pudor  ora  tenebit, 
Litera  celatos  arcana  fatebitur  ignes.  515 

Haec  placet,  haec  dubiam  vincit  sententia  men¬ 
tem. 

In  latus  erigitur  ;  cubitoque  innixa  sinistro, 
Viderit :  insanos,  inquit,  fateamur  amores. 

Heu  mihi !  quo  labor  ?  quem  mens  mea  concipit 
ignem  ? 

Et  meditata  manu  componit  verba  trementi.  520 
Dextra  tenet  ferrum :  vacuam  tenet  altera  ceram. 
Incipit ;  et  dubitat :  scribit ;  damnatque  tabellas: 
Et  notat;  et  delet:  mutat;  culpatque.probatque : 
Inque  vicem  sumtas  ponit,  positasque  resumit. 
Quid  velit,  ignorat :  quicquid  factura  videtur, 
Displicet.  In  vultu  est  audacia  mixta  pudori. 
Scripta  soror  fuerat :  visum  est  delere  sororem, 
Verbaque  correctis  incidere  talia  ceris: 

Quam,  nisi  tu  dederis,  non  est  habitura  salutem, 
Hanc  tibi  mittit  amans :  pudet  ah,  pudet  edere 
nomen.  530 

Et  si,  quid  cupiam,  quaeris ;  sine  nomine  vellem 
Posset  agi  mea  causa  meo :  nec  cognita  Byblis 
Ante  forem,  quam  spes  votorum  certa  fuisset. 
Esse  quidem  laesi  poterant  tibi  pectoris  index, 
Et  color,  et  macies,  et  vultus,  humida  saepe  535 
Lumina,  nec  causa  suspiria  mota  patenti  ; 

Et  crebri  amplexus,  et  quae,  si  forte  notasti, 
Oscula  sentiri  non  esse  sororia  possent. 

Ipsa  tamen,  quamvis  animo  grave  vulnus  haba- 
bam, 

Quamvis  intus  erat  furor  igneus,  omnia  feci,  540 
(Sunt  mihi  di  testes)  ut  tandem  sanior  essem : 
Pugnavique  diu  violenta  Cupidinis  arma 
Effugere  infelix  ;  et  plus,  quam  ferre  puellam 
Posse  putes,  ego  dura  tuli.  Superata  fateri 
Cogor,  opemque  tuam  timidis  exposcere  votis. 
Tu  servare  potes,  tu  perdere  solus  amantem. 
Elige,  utrum  facias.  Non  hoc  inimica  precatur  : 
Sed  quae,  cum  tibi  sit  junctissima,  junctior  esse 
Expetit,  et  vinclo  tecum  propiore  ligari.  549 

Jura  senes  norint :  et  quid  liceatque,  nefasque, 
Fas  que  sit,  inquirant,  legumque  examina  ser- 
nent : 

Conveniens  Yenus  est  annis  temeraria  nostris. 
Quid  liceat,  nescimus  adhuc  :  et  cuncta  licere 
Credimus  :  et  sequimur  magnorum  exempla 
deorum.  554 

Nec  nos  aut  durus  pater,  aut  reverentia  famae, 
Aut  timor  impedient;  tantum  absit  causa  ti¬ 
mendi. 

Dulcia  fraterno  sub  nomine  furta  tegemus. 

Est  mihi  libertas  tecum  secreta  loquendi  : 

Et  damus  amplexus,  et  jungimus  oscula  coram. 
Quantum  est,  quod  desit  ?  miserere  fatentis 
amorem,  560 

Et  non  fassurae,  nisi  cogeret  ultimus  ardor  : 
Neve  merere,  meo  subscribi  causa  sepulcro. 
Talia  nequicquam  perarantem  plena  reliquit 
Cera  manum :  summusque  in  margine  versus 
adhaesit.  564 

Protinus  impressa  signat  sua  crimina  gemma, 
Quam  tinxit  lacrymis  :  linguam  defecerat  humor. 
Deque  suis  unum  famulis  pudibunda  vocavit : 

Et  pavidum  blandita,  fer  has,  fidissime,  nostro. 
Dixit,  et  adjecit  longo  post  tempore,  fratri.  569 
Cum  daret,  elapsae  manibus  cecidere  tabellae. 
Omine  turbata  est :  misit  tamen.  Apta  minister 
Tempora  nactus  adit,  traditque  latentia  verba. 
Attonitus  subita  juvenis  M  aeandrius  ira, 

Projicit  acceptas,  lecta  sibi  parte,  tabellas : 
Vixque  manus  retinens  trepidantis  ab  ore  mi¬ 
nistri,  575 

Dum  licet,  o  vetitae  scelerate  libidinis  auctor, 
Effuge,  ait :  qui,  si  nostrum  tua  fata  pudorem 
N  on  traherent  secum, poenas  mihi  morte  dedisses. 
Ille  fugit  pavidus,  dominaeque  ferocia  Cauni 
Dicta  refert.  Palles  audita,  Bybli,  repulsa,  580 
Et  pavet  obsessum  glaciali  frigore  pectus. 

Mens  tamen  ut  rediit,  pariter  rediere  furores : 
Linguaque  vix  tales  icto  dedit  aere  voces : 

Et  merito :  quid  enim  temeraria  vulneris  hujus 
Indicium  feci  ?  quid,  quae  celanda  fuerunt,  585 
Tam  cito  commisi  properatis  verba  tabellis  ? 
Ante  erat  ambiguis  animi  sententia  dictis 
Praetentanda  mihi.  Ne  non  sequeretur  euntem, 
Parte  aliqua  veli,  qualis  foret  aura,  notare 
Debueram,  tutoque  mari  decurrere :  quae  nunc 
Non  exploratis  implevi  lintea  ventis.  591 

Auferor  in  scopulos  igitur,  submersaque  toto 
Obruor  Oceano,  neque  habent  mea  vela  recursus. 
Quid  ?  quod  et  ominibus  certis  prohibebar  amori 
Indulgere  meo,  tum  cum  mihi  ferre  jubenti  595 
Excidit,  et  fecit  spes  nostras  cera  caducas  ? 
Nonne  vel  illa  dies  fuerat,  vel  tota  voluntas, 

Sed  potius  mutanda  dies  ?  deus  ipse  monebat, 
Signaque  certa  dabat,  si  non  male  sana  fuissem. 
Et  tamen  ipsa  loqui,  nec  me  committere  cerse 
Debueram,  praesensque  meos  aperire  furores. 
Yidisset  lacrymas  :  vultus  vidisset  amantis.  602 
Plura  loqui  poteram,  quam  quae  cepere  tabellae. 


Invito  potui  circumdare  brachia  collo : 
Amplectique  pedes,  affusaque  poscere  vitam  : 
Et,  si  rejicerer,  potui  moritura  videri.  606 
Omnia  fecissem  ;  quorum  si  singula  duram  [tem. 
Flectere  non  poterant,  potuissent  omnia,  men- 
Forsitan  et  missi  sit  quaedam  culpa  ministri. 
Non  adiit  apte  :  non  legit  idonea,  credo,  610 
Tempora :  nec  petiit  horamque  animumque  va¬ 
cantem.  [tus, 

Haec  nocuere  mihi.  Neque  enim  de  tigride  na- 
Nec  rigidas  silices,  solidumve  in  pectore  ferrum, 
Aut  adamanta  gerit  :  nec  lac  bibit  ille  leaenae. 
Vincetur.  Repetendus  erit :  nec  taedia  coepti 
Ulla  mei  capiam,  dum  spiritus  iste  manebit. 
Nam  primum,  si  facta  mihi  revocare  liceret, 
Non  coepisse  fuit :  coepta  expugnare  secundum 
est.  [quam, 

Quippe  nec  ille  potest,  ut  jam  mea  vota  relin- 
Non  tamen  ausorum  semper  memor  esse  meorum. 
Et,  quia  desierim,  leviter  voluisse  videbor:  621 
Aut  etiam  tentasse  illum,  insidiisque  petisse. 
Vel  certe  non  hoc,  qui  plurimus  ussit  et  urit 
Pectora  nostra,  deo,  sed  victa  libidine  credar. 
Denique  jam  nequeo  nil  commisisse  nefandum. 
Et  scripsi,  et  petii :  temerata  est  nostra  voluntas. 
Ut  nihil  adjiciam,  non  possum  innoxia  dici.  627 
Quod  superest,  multum  est  in  vota,  in  crimina 
parvum. 

Dixit :  et,  incertae  tanta  est  discordia  mentis, 
Cum  pigeat  tentasse,  libet  tentare :  modumque 
Exit,  et  infelix  committit  saepe  repelli.  631 
Mox  ubi  finis  abest ;  patriam  fugit  ille,  nefasque, 
Inque  peregrina  ponit  nova  moenia  terra. 

Tum  vero  maestam  tota  Miletida  mente 
Defecisse  ferunt:  tum  vero  a  pectore  vestem 
Deripuit,  planxitque  suos  furibunda  lacertos. 
Jamque  palam  est  demens,  inconcessamque  fa¬ 
tetur  [nates 

Spem  Veneris,  sine  qua  patriam,  invisosque  pe- 
Deserit,  et  profugi  sequitur  vestigia  fratris. 
Utque  tuo  motae,  proles  Semeleia,  thyrso  640 
Ismariae  celebrant  repetita  triennia  Bacchae  ; 
Byblida  non  aliter  latos  ululasse  per  agros 
Bubasides  videre  nurus  :  quibus  illa  relictis 
Caras,  et  armiferos  Lelegas,  Lyciamque  pererrat. 
Jam  Cragon,  et  Lymiren,  Xanthique  reliquerat 
undas,  645 

Quoque  Chimaera  jugo  mediis  in  partibus  ignem, 
Pectus  et  ora  leae,  caudam  serpentis  habebat. 
Deficiunt  sylvae  :  cum  tu  lassata  sequendo 
Procidis  et  dura  positis  tellure  capillis,  649 
Bybli,  taces,  frondesque  tuo  premis  ore  caducas. 
Saepe  etiam  Nymphae  teneris  Lelegeides  ulnis 
Tollere  conantur  :  saepe,  ut  moderetur  amori, 
Praecipiunt,  surdaeque  adhibent  solatia  menti. 
Muta  jacet, viridesque  suis  terit  unguibus  herbas 
Byblis,  et  humectat  lacry marum  gramina  rivo. 
Naidas  his  venam,  quae  nunquam  arescere  posset, 
Supposuisse  ferunt :  quid  enim  dare  majus  habe¬ 
bant  ? 

Protinus,  ut  secto  piceae  de  cortice  guttae, 

Utve  tenax  gravida  manat  tellure  bitumen ; 

Utve  sub  adventum  spirantis  lene  Favoni  t>60 
Sole  remollescit,  quae  frigore  constitit  unda ; 

Sic  lacrymis  consumta  suis  Phoebeia  Byblis 
V ertitur  in  fontem,  qui  nunc  quoque  vallibus  illis 
Nomen  habet  dominae, nigraque  sub  ilice  manat. 

Fama  novi  centum  Cretaeas  forsitan  urbes  66  i 
Implesset  monstri ;  si  non  miracula  nuper 
Iphide  mutata  Crete  propiora  tulisset. 

Proxima  Gnossiaco  nam  quondam  Phaestia  regno 
Progenuit  tellus,  ignoto  nomine  Lygdum, 
Ingenua  de  plebe  virum  :  nec  census  in  illo  670 
Nobilitate  sua  major:  sed  vita  fidesque 
Inculpata  fuit :  gravidae  qui  conjugis  aures 
Vocibus  his  movit,  cum  jam  prope  partus  ades¬ 
set  :  [bore ; 

Quae  voveam  duo  sunt :  minimo  ut  relevere  la- 
Utque  marem  parias.  Onerosior  altera  sors  est : 
Et  vires  fortuna  negat.  Quod  abominor,  ergo 
Edita  forte  tuo  fuerit  si  foemina  pa.tu  ;  677 

(Invitus  mando :  Pietas,  ignosce)  necetur. 
Dixerat :  et  lacrymis  vultum  lavere  profusis, 
Tam  qui  mandabat,  quam  cui  mandata  dabantur. 
Sed  tamen  usque  suum  vanis  Telethusa  maritum 
Sollicitat  precibus,  ne  spem  sibi  ponat  in  arcto. 
Certa  sua  est  Lygdo  sententia.  Jamque  ferendo 
Vix  erat  illa  gravem  maturo  pondere  ventrem; 
Cum  medio  noctis  spatio,  sub  imagine  somni, 
Inachis  ante  torum,  pompa  comitata  suorum, 
Aut  stetit,  aut  visa  est.  Inerant  lunaria  fronti 
Cornua,  cum  spicis  nitido  flaventibus  auro,  688 
Et  regale  decus  ;  cum  qua  latrator  Anubis, 
Sanctaque  Bubastis,  variusque  coloribus  Apis : 
Quique  premit  vocem,  digitoque  silentia  suadet : 
Sistraque  erant,  nunquamque  satis  quaesitus 
Osiris, 

Plenaque  somniferi  serpens  peregrina  veneni. 
Cum  velut  excussam  somno,  et  manifesta  viden¬ 
tem  694 

Sic  affata  dea  est :  Pars  o  Telethusa  mearum, 
Pone  graves  curas,  mandataque  falle  mariti. 

Nec  dubita,  cum  te  partu  Lucina  levari t, 

Tollere  quicquid  erit.  Dea  sum  auxiliaris, 
opemque 

Exorata  fero :  nec  te  coluisse  quereris  699 
Ingratum  numen.  Monuit,  thalamoque  recessit. 
Laeta  toro  surgit,  purasque  ad  sidera  supplex 
Cressa  manus  tollens,  rata  sint  sua  visa  precatur. 
Ut  dolor  increvit,  seque  ipsum  pondus  in  auras 
Expulit,  et  nata  est  ignaro  foemina  patri ; 

Jussit  ali  mater,  puerum  mentita:  fidemque  705 
Res  habuit :  neque  erat  facti,  nisi,  conscia,  nu¬ 
trix. 

Vota  pater  solvit,  nomenque  imponit  avitum. 
Iphis  avus  fuerat.  Gavisa  est  nomine  mater, 
Quod  commune  foret,  nec  quenquam  falleret  illo. 
Impercepta  pia  mendacia  fraude  latebant.  710 
Cultus  erat  pueri  :  facies,  quam  sive  puellae, 

Sive  dares  puero,  fieret  formosus  uterque. 
Tertius  interea  decimo  successerat  annus  ; 

Cum  pater,  Iphi,  tibi  flavam  despondet  Ianthen, 
Inter  Phaestiadas  quae  laudatissima  formae  715 
Dote  fuit  virgo,  Dictaeo  nata  Teleste. 

Par  aetas,  par  forma  fuit:  primasque  magistris 
Accepere  artes,  elementa  aetatis,  ab  isdem. 

Hinc  amor  ambarum  tetigit  rude  pectus,  et 
aequum 

Vulnus  utrique  tulit ;  sed  erat  fiducia  dispar. 
Conjugii  pactaeque  exspectat  tempora  taedae,  721 
Quamque  virum  putat  esse,  suum  fore  credit 
Ianthe. 

Iphis  amat,  qua  posse  frui  desperat,  et  auget 
Hoc  ipsum  flammas  :  ardetque  in  virgine  virgo. 
Vixque  tenens  lacrymas,  Quis  me  manet  exitus, 
inquit,  725 

Cognita  quam  nulli,  quam  prodigiosa,  novaeque 
Cura  tenet  Veneris?  Si  di  mihi  parcere  vellent, 
Perdere  debuerant :  si  non  et  perdere  vellent, 
Naturale  malum  «altem  et  de  more  dedissent. 


Nec  vaccam  vaccae,  nec  equas  amor  urit  equa 
rum.  734. 

Urit  oves  aries :  sequitur  sua  foemina  cervum. 
Sic  et  aves  coeunt :  interque  animalia  cuncta 
Foemina  foemineo  correpta  cupidine  nulla  est. 

V ellem  nulla  forem.  N  e  non  tamen  omnia  Crete 
Monstra  ferat ;  taurum  dilexit  filia  Solis,  735 
Foemina  nempe  marem.  Meus  est  furiosior  illo, 
Si  verum  profitemur,  amor.  Tamen  illa  secuta  est 
Spem  V eneris :  tamen  illa  dolis  et  imagine  vaccae 
Passa  bovem  est :  et  erat,  qui  deciperetur,  adulter. 
Huc  licet  e  toto  solertia  confluat  orbe,  740 
Ipse  licet  revolet  ceratis  Daedalus  alis  ; 

Quid  faciet  ?  num  me  puerum  de  virgine  doctis 
Artibus,  efficiet  ?  num  te  mutabit,  Ianthe  ? 

Quin  animum  firmas,  teque  ipsa  recolligis,  Iphi, 
Consiliique  inopes  et  stultos  excutis  ignes  ?  745 
Quid  sis  nata  vide :  nisi  te  quoque  decipis  ipsam ; 
Et  pete  quod  fas  est :  et  ama,  quod  foemina  debes. 
Spes  est,  quae  capiat,  spes  est  quae  pascat  amo¬ 
rem. 

Hanc  tibi  res  adimit :  non  te  custodia  caro 
Arcet  ab  amplexu,  nec  cauti  cura  mariti,  750 
Non  patris  asperitas,  non  se  negat  ipsa  roganti. 
N  ec  tamen  est  potiunda  tibi :  nec,  ut  omnia  fiant, 
Esse  potes  felix ;  ut  dique  hominesque  laborent, 
N unc  quoque  votorum  pars  una  est  vana  meorum : 
Dique  mihi  faciles,  quicquid  valuere,  dederunt ; 
Quodque  ego,  vult  genitor,  vult  ipsa,  soeerque 
futurus : 

At  non  vult  natura,  potentior  omnihus  istis  ; 
Quae  mihi  sola  nocet.  Venit  ecce  optabile 
tempus, 

Luxque  jugalis  adest :  ut  jam  mea  fiat  Ianthe ; 

N  ec  mihi  continget :  mediis  sitiemus  in  undis.  7  60 
Pronuba  quid  Juno,  quid  ad  haec,  Hymenaee, 
venitis 

Sacra;  quibus  qui  ducat  abest,  ubi  nubimus 
ambae  ? 

Pressit  ab  his  vocem.  Nec  lenius  altera  virgo 
iEstuat:  utque  celer  venias,  Hymenaee, precatur. 
Quod  petit  haec,  Telethusa  timens,  modo  tem¬ 
pora  differt,  765 

Nunc  ficto  languore  moram  trahit.  Omina  saepe, 
Visaque  causatur.  Sed  jam  consumserat  omnem 
Materiam  ficti :  dilataque  tempora  taedae 
Institerant,  unusque  dies  restabat :  at  illa 
Crinalem  capiti  vittam  nataeque  sibique  770 
Detrahit:  et  passis  aram  complexa  capillis, 

Isi,  Paraetonium,  Mareoticaque  arva,  Pharonqqe 
Quae  colis,  et  septem  digestum  in  cornua  Nilum  ; 
Fer,  precor,  inquit,  opem,  nostroque  medere  ti¬ 
mori.  774 

Te,  dea,  te  quondam,  tuaque  haec  insignia  vidi, 
Cunctaque  cognovi,  comitesque,  facesque,  so¬ 
numque 

Sistrorum,  memorique  animo  tua  jussa  notavi. 
Quod  videt  haec  lucem, quod  non  ego  punior  ipsa, 
Consilium,  monitumque  tuum  est.  Miserere 
duarum,  779 

Auxilioque  juva.  Lacrymae  sunt  verba  secutae. 
Visa  dea  est  movisse  suas  (et  moverat)  aras : 

Et  templi  tremuere  fores,  imitataque  Lunam 
Cornua  fulserunt,  crepuitque  sonabile  sistrum. 
Non  secura  quidem,  fausto  tamen  omine  laeta 
Mater  abit  templo.  Sequitur  comes  Iphis  eun¬ 
tem,  785 

Quam  solita  est,  majore  gradu  :  neo  candor  iu 
ore 

Permanet :  et  vires  augentur :  et  acrior  ipse  est 

Vultus  :  et  incomtis  brevior  mensura  capillis  : 
Plusque  vigoris  adest,  habuit  quam  foemina. 
Jam,  quae 

Foemina  nuper  eras,  puer  es.  Date  munera  tem¬ 
plis:  790 

Nec  timida  gaudete  fide.  Dant  munera  tem¬ 
plis  : 


Addunt  et  titulum :  titulus  breve  carmen  habe¬ 
bat: 

Dona  puer  solvit,  qua-  foemina  voverat,  Iphis. 
Postera  lux  radiis  latum  patefecerat  orbem ; 
Cum  Venus,  et  Juno,  sociosque  Hymenaeus  ad 
ignes  795 

Conveniunt :  potiturque  sua  puer  Iphis  Ianthe. 


LIBER  DECIMUS. 


Inde  per  immensum  croceo  velatus  amictu 
Aera  digreditur,  Ciconumque  Hymenaeus  ad  oras 
Tendit ;  et  Orphea  nequicquam  voce  vocatur. 
Affuit  ille  quidem :  sed  nec  solennia  verba, 

Nec  laetos  vultus,  nec  felix  attulit  omen.  5 
Fax  quoque,  quam  tenuit,  lacrymoso  stridula 
fumo 

Usque  fuit,  nullosque  invenit  motibus  ignes. 
Exitus  auspicio  gravior :  nam  nupta  per  herbas 
Dum  nova  Naiadum  turba  comitata  vagatur, 
Occidit,  in  talum  serpentis  dente  recepto.  10 
Quam  satis  ad  superas  postquam  .Rhodopeius 
auras 

Deflevit  vates ;  ne  non  tentaret  et  umbras, 

Ad  Styga  Taenaria  est  ausus  descendere  porta : 
Perque  leves  populos,  simulacraque  functa  sepul¬ 
cris,  14 

Persephonen  adiit,  inamoenaque  regna  tenentem 
Umbrarum  dominum :  pulsisque  ad  carmina  ner¬ 
vis 

Sic  ait :  O  positi  sub  terra  numina  mundi, 

In  quem  recidimus,  quicquid  mortale  creamur ; 
Si  licet,  et  falsi  positis  ambagibus  oris 
Vera  loqui  sinitis;  non  huc,  ut  opaca  viderem 
Tartara,  descendi ;  nec  uti  villosa  colubris  21 
Terna  Medusaei  vincirem  guttura  monstri. 
Causa  viae  conjux,  in  quam  calcata  venenum 
Vipera  diffudit,  crescentesque  abstulit  annos. 
Posse  pati  volui :  nec  me  tentasse  negabo.  25 
Vicit  Amor :  supera  deus  hic  bene  notus  in  ora  est: 
An  sit  et  hic,  dubito  :  sed  et  hic  tamen  auguror 
esse. 

Famaque  si  veterem  non  est  mentita  rapinam, 
Vos  quoque  junxit  Amor.  Per  ego  haec  loca  plena 
timoris,  29 

Per  Chaos  hoc  ingens,  vastique  silentia  regni, 
Eurydices,  oro,  properata  retexite  fila. 

Omnia  debemur  vobis  :  paullumque  morati, 
Serius  aut  citius  sedem  properamus  ad  unam. 
Tendimus  huc  omnes  :  haec  est  domus  ultima  : 
vosque 

Humani  generis  longissima  regna  tenetis.  35 
Haec  quoque,  cum  justos  matura  peregerit  annos, 
Juris  erit  vestri.  Pro  munere  poscimus  usum. 
Quod  si  fata  negant  veniam  pro  conjuge, certum 
est 

Nolle  redire  mihi.  Leto  gaudete  duorum.  39 
Talia  dicentem,  nervosque  ad  verba  moventem, 
Exsangues  flebant  animae  :  nec  Tantalus  undam 
Captavit  refugam ;  stupuitque  Ixionis  orbis : 
Nec  carpsere  jecur  volucres  :  urnisque  vacarunt 
Belides  :  inque  tuo  sedisti,  Sisyphe,  saxo.  44 
Tum  primum  lacrymis  victarum  carmine  fama  est 
Eumenidum  maduisse  genas:  nec  regia  conjux 
Sustinet  oranti,  nec  qui  regit  ima,  negare : 
Eurydicenque  vocant.  Umbras  erat  illa  recentes 
Inter :  et  incessit  passu  de  vulnere  tardo. 


Hanc  simul,  et  legem  Rhodopeius  accipit  heros, 
Ne  flectat  retro  sua  lumina,  donec  Avernas  51 
Exierit  valles :  aut  irrita  dona  futura. 

Carpitur  acclivus  per  muta  silentia  trames, 
Arduus,  obscurus,  caligine  densus  opaca. 

Nec  procul  abfuerunt  telluris  margine  summae. 
Hic,  ne  deficeret,  metuens,  avidusque  videndi, 
Flexit  amans  oculos  :  et  protinus  illa  relapsa  est. 
Brachiaque  intendens,  prendique  et  prendere 
captans 

Nil  nisi  cedentes  infelix  arripit  auras. 

Jamque  iterum  moriens  non  est  de  conjuge 
quicquam  60 

Questa  suo :  quid  enim  nisi  se  queretur  ama¬ 
tam  ? 

Supremumque  vale,  qvod  jam  vix  auribus  ille 
Acciperet,  dixit :  revolutaque  rursus  eodem  est. 
N  on  aliter  stupuit  gemina  nece  conjugis  Orpheus, 
Quam  tria  qui  timidus,  medio  portante  catenas, 
Colla  canis  vidit :  quem  non  pavor  ante  reliquit, 
Quam  natura  prior,  saxo  per  corpus  oborto  : 
Quique  in  se  crimen  traxit,  voluitque  videri 
Olenos  esse  nocens,  tuque  o  confisa  figurae, 
Infelix  Lethaea,  tuae  ;  junctissima  quondam  70 
Pectora,  nunc  lapides,  quos  humida  sustinet  Ide. 
Orantem,  frustraque  iterum  transire  volentem, 
Portitor  arcuerat.  Septem  tamen  ille  diebus 
Squalidus  in  ripa,  Cereris  sine  munere,  sedit. 
Cura  dolorque  animi, lacrymaeque  alimenta  fuere. 
Esse  deos  Erebi  crudeles  questus,  in  altam  76 
Se  recipit  Rhodopen,  pulsumque  Aquilonibus 
Haemon. 

Tertius  aequoreis  inclusum  Piscibus  annum 
Finierat  Titan  :  omnemque  refugerat  Orpheus 
Foemineam  Venerem  ;  seu  quod  male  cesserat 
illi,  80 

Sive  fidem  dederat.  Multas  tamen  ardor  habebat 
Jungere  se  vati  :  multae  doluere  repulsae. 

Ille  etiam  Thracum  populis  fuit  auctor,  amorem 
In  teneros  transferre  mares :  citraque  juventam 
tatis  breve  ver,  et  primos  carpere  flores.  85 
Collis  erat,  collemque  super  planissima  campi 
Area,  quam  viridem  faciebant  graminis  herbae. 
Umbra  loco  deerat.  Qua  postquam  parte  resedit 
Dis  genitus  vates,  et  fila  sonantia  movit ; 

Umbra  loco  venit.  Non  Chaonis  abfuit  arbos, 
Non  nemus  Heliadum,  non  frondibus  aesculus 
altis,  91 

Nec  tiliae  molles,  nec  fagus,  et  innuba  laurus, 

Et  coryli  fragiles,  et  fraxinus  utilis  hastis, 
Enodisque  abies,  curvataque  glandibus  ilex, 

Et  platanus  genialis,  acerque  coloribus  impar,  95 
Amnicolaeque  simul  salices,  et  aquatica  lotos, 
Perpetuoque  virens  buxus,  tenuesque  myricae, 
Et  bicolor  myrtus,  et  baccis  caerula  tinus  : 

Vos  quoque  flexipedes  hederae  venistis,  et  una 
Pampineae  vites,  et  amictae  vitibus  ulmi :  100 

Ornique,  et  piceae,  pomoque  onerata  rubenti 
Arbutus,  et  lentae,  victoris  praemia,  palmae  ; 

Et  succincta  comas,  hirsutaque  vertice  pinus, 
Grata  deum  matri,  siquidem  Cybeleius  Attis 
Exuit  hac  hominem,  truncoque  induruit  illo. 

Affuit  huic  turbae  metas  imitata  cupressus,  106 
Nunc  arbor,  puer  ante  deo  dilectus  ab  illo, 

Qui  citharam  nervis,  et  nervis  temperat  arcus. 
Namque  sacer  Nymphis  Carthaea  tenentibus  arva 
Ingens  cervus  erat :  lateque  patentibus  altas  1 10 
Ipse  suo  capiti  praebebat  cornibus  umbras  : 
Cornua  fulgebant  auro :  demissaque  in  armos 
Pendebant  tereti  gemmata  monilia  collo. 

Bulla  super  frontem  parvis  argentea  loris  114 
Vincta  movebatur  :  parilesque  ex  aere  nitebant 
Auribus  in  geminis  circum  cava  tempora  baccae. 
Isque  metu  vacuus,  naturalique  pavore 
Deposito,  celebrare  domos,  mulcendaque  colla 
Quamlibet  ignotis  manibus  praebere  solebat : 
Sed  tamen  ante  alios, Ceae  pulcherrime  gentis,  120 
Gratus  erat,  Cyparisse,  tibi.  Tu  pabula  cervum 
Ad  nova,  tu  liquidi  ducebas  fontis  ad  undam : 
Tu  modo  texebas  varios  per  cornua  flores, 

Nunc  eques  in  tergo  residens,  huc  laetus  et  illuc 
Mollia  purpureis  frenabas  ora  capistris.  125 
jEstus  erat,  mediusque  dies :  solisque  vapore 
Concava  littorei  fervebant  brachia  Cancri. 
Fessus  in  herbosa  posuit  sua  corpora  terra 
Cervus,  et  arborea  ducebat  frigus  ab  umbra. 
Hunc  puer  imprudens  jaculo  Cyparissus  acuto 
Fixit :  et,  ut  saevo  morientem  vulnere  vidit, 
Velle  mori  statuit.  Quae  non  solatia  Phoebus 
Dixit  ?  et  ut  leviter,  pro  materiaque  doleret, 
Admonuit.  Gemit  ille  tamen :  munusque  su¬ 
premum 

Hoc  petit  a  superis,  ut  tempore  lugeat  omni.  130 
Jamque,  per  immensos  egesto  sanguine  fletus, 

In  viridem  verti  coeperunt  membra  colorem ; 

Et  modo,  qui  nivea  pendebant  fronte  capilli, 
Horrida  caesaries  fieri :  sumtoque  rigore 
Sidereum  gracili  spectare  cacumine  coelum.  140 
Ingemuit,  tristisque  deus,  Lugebere  nobis, 
Lugebisque  alios,  aderisque  dolentibus,  inquit. 

Tale  nemus  vates  attraxerat :  inque  ferarum 
Concilio  medius,  turba  volucrumque  sedebat. 

Ut  satis  impulsas  tentavit  pollice  chordas,  145 
Et  sensit  varios,  quamvis  diversa  sonarent, 
Concordare  modos;  hoc  vocem  carmine  rupit: 
Ab  Jove,  Musa  parens,  (cedunt  Jovis  omnia 
regno,)  [testas 

Carmina  nostra  move.  Jovis  est  mihi  saepe  po- 
Dicta  prius.  Cecini  plectro  graviore  Gigantas, 
Sparsaque  Phlegraeis  victricia  fulmina  campis. 
Nunc  opus  est  leviore  lyra  :  puerosque  canamus 
Dilectos  superis,  inconcessisque  puellas 
Ignibus  attonitas  meruisse  libidine  poenam. 

Kex  superum  Phrygii  quondam  Ganymedis 
amore  155 

Arsit :  et  inventum  est  aliquid,  quod  Jupiter  esse, 
Quam  quod  erat,  mallet.  Nulla  tamen  alite  verti 
Dignatur,  nisi  quae  possit  sua  fulmina  ferre. 

N  ec  mora  :  percusso  mendacibus  aere  pennis 
Abripit  Iliaden,  qui  nunc  quoque  pocula  miscet, 
Invitaque  Jovi  nectar  Junone  ministrat.  161 
Te  quoque,  Amyclide,  posuisset  in  aethere 
Phoebus, 

Tristia  si  spatium  ponendi  fata  dedissent. 

Qua  licet,  aeternus  tamen  es :  quotiesque  repellit 
Ver  hiemem,  Piscique  Aries  succedit  aquoso, 

Ta  toties  oreris,  viridique  in  cespite  flores.  166 


Te  meus  ante  alios  genitor  dilexit:  et  orbe 
In  medio  positi  caruerunt  praeside  Delphi, 

Dum  deus  Eurotan,  immunitamque  frequentat 
Sparten  ;  nec  citharae,  nec  sunt  in  honore  sagit¬ 
tae.  170 

Immemor  ipse  sui  non  retia  ferre  recusat, 

Non  tenuisse  canes,  non  per  juga  montis  iniqui 
Isse  comes  :  longaque  alit  assuetudine  flammas. 
Jamque  fere  medius  Titan  venientis  et  actae 
Noctis  erat,  spatioque  pari  distabat  utrinque; 
Corpora  veste  levant,  et  succo  pinguis  olivi 
Splendescunt,  latique  ineunt  certamina  disci. 
Quem  prius  aerias  libratum  Phoebus  in  auras 
Misit,  et  oppositas  disjecit  pondere  nubes  : 
Recidit  in  solidam  longo  post  tempore  terram  180 
Pondus,  et  exhibuit  junctam  cum  viribus  artem. 
Protinus  imprudens,  actusque  cupidine  ludi, 
Tollere  Taenarides  orbem  properabat :  at  illum 
Dura  repercussum  subjecit  in  aera  tellus, 

In  vultus,  Hyacinthe,  tuos.  Expalluit  aeque,  185 
Ac  puer,  ipse  deus  :  collapsosque  excipit  artus  : 
Et  modo  te  refovet,  modo  tristia  vulnera  siccat : 
Nunc  animam  admotis  fugientem  sustinet  herbis. 
Nil  prosunt  artes  :  erat  immedicabile  vulnus. 

Ut  si  quis  violas,  riguove  papaver  in  horto,  190 
Liliaque  infringat  fulvis  haerentia  virgis, 
Marcida  demittant  subito  caput  illa  gravatum, 
Nec  se  sustineant,  spectentque  cacumine  terram. 
Sic  vultus  moriens  jacet,  et  defecta  vigore 
Ipsa  sibi  est  oneri  cervix,  humeroque  recumbit 
Laberis,  CEbalide,  prima  fraudate  juventa,  196 
Phoebus  ait :  videoque  tuum,  mea  crimina,  vul¬ 
nus. 

Tu  dolor  es,  facinusque  meum.  Mea  dextera  leto 
Inscribenda  tuo  est.  Ego  sum  tibi  funeris  auctor. 
Quae  mea  culpa  tamen  ?  nisi  si  lusisse  vocari  200 
Culpa  potest :  nisi  culpa  potest  et  amasse  vocari ; 
Atque  utinam  pro  te  vitam,  tecumve  liceret 
Reddere  !  sed  quoniam  fatali  lege  tenemur  ; 
Semper  eris  mecum,  memorique  haerebis  in  ore. 
Te  lyra  pulsa  manu,  te  carmina  nostra  sona¬ 
bunt  :  205 

Flosque  novus  scripto  gemitus  imitabere  nostros. 
Tempus  et  illud  erit,  quo  se  fortissimus  heros 
Addat  in  hunc  florem,  folioque  legatur  eodem. 
Talia  dum  vero  memorantur  Apollinis  ore, 

Ecce  eruor,  qui  fusus  humi  signaverat  herbam, 
Desinit  esse  eruor  :  Tyrioque  nitentior  ostro  211 
Flos  oritur,  formamque  capit,  quam  lilia,  si  non 
Purpureus  color  huic,  argenteus  esset  in  illis. 
Non  satis  hoc  Phoebo  est,  (is  enim  fuit  auctor 
honoris,) 

Ipse  suos  gemitus  foliis  inscribit :  et  AI  AI  215 
Flos  habet  inscriptum,  funestaque  littera  ducta 
est.  [norque 

Nec  genuisse  pudet  Sparten  Hyacinthon  :  ho- 
Durat  in  hoc  aevi,  celebrandaque  more  priorum 
Annua  praelata  redeunt  Hyacinthia  pompa. 

At  si  forte  roges  fecundam  Amathunta  metalli, 
An  genuisse  velit  Propoetidas :  abnuat  aeque,  22 1 
Atque  illos,  gemino  quondam  quibus  aspera  cornu 
Frons  erat,  unde  etiam  nomen  traxere  Cerastae. 
Ante  fores  horum  stabat  Jovis  Hospitis  ara, 
Lugubris  sceleris  :  quam  si  quis  sanguine  tinctam 
Advena  vidisset,  mactatos  crederet  illic  226 

Lactentes  vitulos,  Amathusiacasve  bidentes  : 
Hospes  erat  caesus.  Sacris  offensa  nefandis, 

Ipsa  suas  urbes,  Ophiusiaque  arva  parabat 
Deserere  alma  Venus  S°d  quid  loca  grata,  quid 
urbes  230 

Peccavere  meae  ?  quod  crimen,  dixit,  in  illis  ? 
Exsilio  poenam  potius  gens  impia  pendat, 

Yel  nece ;  vel  si  quid  medium  mortisque  fugaeque. 
Idque  quid  esse  potest,  nisi  versae  poena  figurae  ? 
Dum  dubitat,  quo  mutet  eos  ;  ad  cornua  vultum 
Flexit :  et  admonita  est  haec  illis  posse  relinqui : 
Grandiaque  in  torvos  transformat  membra  ju¬ 
vencos. 

Sunt  tamen  obscaenaeYenerem  Propoetides  ausae 
Esse  negare  deam  :  pro  quo  sua,  numinis  ira, 
Corpora  cum  forma  primae  vulgasse  feruntur. 
Utque  pudor  cessit,  sanguisque  induruit  oris,  241 
In  rigidum  parvo  silicem  discrimine  versae. 

Quas  quia  Pygmalion  aevum  per  crimen  agentes 
Viderat,  offensus  vitiis,  quae  plurima  menti 
Foemineae  natura  dedit,  sine  conjuge  coelebs  245 
Vivebat,  thalamique  diu  consorte  carebat. 
Interea  niveum  mira  feliciter  arte 
Sculpit  ebur,  formamque  dedit,  quafoemina  nasci 
Nulla  potest :  operisque  sui  concepit  amorem. 
Virginis  est  verae  facies,  quam  vivere  credas,  250 
Et,  si  non  obstet  reverentia,  velle  moveri. 

Ars  adeo  latet  arte  sua.  Miratur,  et  haurit 
Pectore  Pygmalion  simulati  corporis  ignes. 
Saepe  manus  operi  tentantes  admovet,  an  sit 
Corpus,  an  illud  ebur:  nec  ebur  tamen  esse 
fatetur.  255 

Oscula  dat,  reddique  putat :  loquiturque,  tenet- 
que : 

Et  credit  tactis  digitos  insidere  membris : 

Et  metuit,  pressos  veniat  ne  livor  in  artus. 

Et  modo  blanditias  adhibet :  modo  grata  puellis 
Munera  fert  illi  conchas,  teretesque  lapillos,  260 
Et  parvas  volucres,  et  flores  mille  colorum. 
Liliaque,  pictasque  pilas,  et  ab  arbore  lapsas 
Heliadum  lacrymas :  ornat  quoque  vestibus  artus : 
Dat  digitis  gemmas,  longoque  monilia  collo. 
Aure  leves  baccae,  redimicula  pectore  pendent. 
Cuncta  decent :  nec  nuda  minus  formosa  videtur. 
Collocat  hanc  stratis  concha  Sidonide  tinctis, 
Appellatque  tori  sociam,  acclinataque  colla 
Mollibus  in  plumis,  tanquam  sensura,  reponit. 
Festa  dies  Veneri  tota  celeberrima  Cypro  270 
V  enerat :  et  pandis  inductae  cornibus  aurum 
Conciderant  ictae  nivea  cervice  juvencae : 
Thuraque  fumabant :  cum  munere  functus  ad  aras 
Constitit ;  et  timide,  Si  di  dare  cuncta  potestis, 
Sit  conjux  opto,  (non  ausus,  eburnea  virgo,  275 
Dicere  Pygmalion,)  similis  mea,  dixit,  eburnae. 
Sensit,  ut  ipsa  suis  aderat  Venus  aurea  festis, 
Vota  quid  illa  velint:  et  amici  numinis  omen 
Flamma  ter  accensa  est,  apicemque  per  aera 
duxit. 

Ut  rediit,  simulacra  suae  petit  ille  puellae,  280 
Incumbensque  toro  dedit  oscula.  Visa  tepere  est. 
Admovet  os  iterum:  manibus  quoque  pectora 
tentat. 

Tentatum  mollescit  ebur  :  positoque  rigore 
Subsidit  digitis,  ceditque  :  ut  Hymettia  sole 
Cera  remollescit,  tractataque  pollice  multas  285 
Flectitur  in  facies,  ipsoque  fit  utilis  usu. 

Dum  stupet,  et  timide  gaudet,  fallique  veretur ; 
Rursus  amans,  rursusque  manu  sua  vota  retractat. 
Corpus  erat :  saliunt  tentatae  pollice  venae.  289 
Tum  vero  Paphius  plenissima  concipit  heros 
Verba,  quibus  Veneri  grates  agat ;  oraque  tandem 
Ore  suo  non  falsa  premit :  dataque  oscula  virgo 
Sensit,  et  erubuit :  timidumque  ad  lumina  lumen 
Attollens,  pariter  cum  coelo  vidit  amantem. 
Conjugio,  quod  fecit,  ades*  iea.  Jamque  coactis 


Cornibus  in  plenum  novies  lunaribus  orbem,  296 
Illa  Paphon  genuit :  de  quo  tenet  insula  nomen. 

Editus  hac  ille  est,  qui,  si  sine  prole  fuisset, 
Inter  felices  Cinyras  potuisset  haberi. 

Dira  canam ;  nata:  procul  hinc,  procul  este  pa¬ 
rentes  :  300 

Aut,  mea  si  vestras  mulcebunt  carmina  mentes, 
Desit  in  hac  mihi  parte  fides,  nec  credite  fac¬ 
tum  : 

V el,  si  credetis,  facti  quoque  credite  poenam. 

Si  tamen  admissum  sinit  hoc  natura  videri ; 
Gentibus  Ismariis,  et  nostro  gratulor  orbi  305 
Gratulor  huic  terrae,  quod  abest  regionibus  illis, 
Quae  tantum  genuere  nefas.  Sit  dives  amomo, 
Cinnamaque,  costumque  suam,  sudataque  ligno 
Thura  ferat,  floresque  al:os  Panchaia  tellus  ; 
Dum  ferat  et  Myrrham.  Tanti  nova  non  fuit 
arbos.  310 

Ipse  negat  nocuisse  tibi  sua  tela  Cupido, 
Myrrha,  facesque  suas  a  crimine  vindicat  isto. 
Stipite  te  Stygio,  tumidisque  afflavit  Echidnis 
E  tribus  una  soror.  Scelus  est  odisse  parentem  : 
Hic  amor  est  odio  majus  scelus.  Undique  lecti315 
Te  cupiunt  proceres,  totoque  Oriente  juventus 
Ad  thalami  certamen  adest.  Ex  omnibus  unum 
Elige,  Myrrha,  tibi ;  dum  ne  sit  in  omnibus  unus. 
Illa  quidem  sentit,  foedoque  repugnat  amori  : 

Et  secum,  Quo  mente  feror  ?  quid  molior  ?  in¬ 
quit.  320 

Di  precor,  et  Pietas,  sacrataque  jura  parentum, 
Hoc  prohibete  nefas,  scelerique  resistite  tanto  ; 
Si  tamen  hoc  scelus  est.  Sed  enim  damnare  ne¬ 
gatur 

Hanc  Venerem  Pietas :  coeuntque  animalia  nullo 
Caetera  delectu  :  nec  habetur  turpe  juvencae  325 
Ferre  patrem  tergo :  fit  equo  sua  filia  conjux  : 
Quasque  creavit,  init  pecudes  caper :  ipsaque, 
cujus 

Semine  concepta  est,  ex  illo  concipit  ales. 
Felices,  quibus  ista  licent !  humana  malignas 
Cura  dedit  leges :  et  quod  natura  remittit,  330 
Invida  jura  negant.  Gentes  tamen  esse  feruntur, 
In  quibus  et  nato  genitrix,  et  nata  parenti 
Jungitur,  et  pietas  geminato  crescit  amore. 

Me  miseram  !  quod  non  nasci  mihi  contigit  illic, 
Fortunaque  loci  laedor !  Quid  in  ista  revolvor  ? 
Spes  interdictae  discedite.  Dignus  amari  336 
Ille,  sed  ut  pater,  est.  Ergo  si  filia  magni 
Non  essem  Cinyrae,  Cinyrae  concumbere  possem. 
Nunc  quia  tam  meus  est,  non  est  meus;  ipsaque 
damno  339 

Est  mihi  proximitas.  Aliena  potentior  essem. 
Ire  libet  procul  hinc,  patriosque  relinquere  fines, 
Dum  scelus  effugiam.  Retinet  malus  error 
amantem ;  [quarque, 

Ut  praesens  spectem  Cinyram,  tangamque,  lo- 
Osculaque  admoveam,  si  nil  conceditur  ultra. 
Ultra  autem  sperare  aliquid  potes,  impia  virgo  ? 
Nec,  quot  confundas  et  jura  et  nomina,  sentis  ? 
Tune  eris  et  matris  pellex,  et  adultera  patris  ? 
Tune  soror  nati,  genitrixque  vocabere  fratris  ? 
Nec  metues  atro  crinitas  angue  sorores, 

Quas  facibus  saevis  oculos  atque  ora  petentes  350 
Noxia  corda  vident?  at  tu,  dum  corpore  non  es 
Passa,  nefas  animo  ne  concipe  :  neve  potentis 
Concubitu  vetito  naturae  pollue  foedus. 

Velle  puta:  res  ipsa  vetat.  Pius  ille,  memorque 
Juris  :  et  o  vellem  similis  furor  esset  in  illo  !  355 
Dixerat :  at  Cinyras,  quem  copia  digna  proco- 
rum, 

Quid  faciat,  dubitare  facit,  scitatur  ab  ipsa, 
Nominibus  dictis,  cujus  velit  esse  mariti. 

Illa  silet  primo,  patriisque  in  vultibus  haerens 
iEstuat,  et  tepido  suffundit  lumina  rore.  360 
Virginei  Cinyras  haec  credens  esse  timoris, 

Flere  vetat,  siccatque  genas,  atque  oscula  jungit, 
Myrrha  datis  nimium  gaudet:  consultaque, qualem 
Optet  habere  virum;  Similem  tibi,  dixit.  At  ille 
Non  intellectam  vocem  collaudat;  et,  Esto  365 
Tam  pia  semper,  ait,  Pietatis  nomine  dicto 
Demisit  vultus,  sceleris  sibi  conscia,  virgo. 

N  octis  erat  medium,  curasque  et  pectora  somnus 
Solverat.  At  virgo  Cinyreia  pervigil  igni 
Carpitur  indomito,  furiosaque  vota  retractat. 370 
Et  modo  desperat ;  modo  vult  tentare :  pudetque, 
Et  cupit;  et,  quod  agat,  non  invenit.  Utque 
securi 

Saucia  trabs  ingens,  ubi  plaga  novissima  restat, 
Quo  cadat,  in  dubio  est,  omnique  a  parte  timetur ; 
Sic  animus  vario  labefactus  vulnere  nutat  375 
Huc  levis  atque  illuc,  momentaque  sumit  utro¬ 
que.  [ris. 

Nec  modus  autrequies,  nisi  mors,  reperitur  amo- 
Mors  placet.  Erigitur, laqueoque  innectere  fauces 
Destinat:  et,  zona  summo  de  poste  revincta, 
Care  vale  Cinyra,  causamque  intellige  mortis, 380 
Dixit:  et  aptabat  pallenti  vincula  collo. 
Murmura  verborum  fidas  nutricis  ad  aures 
Pervenisse  ferunt,  limen  servantis  alumnae. 
Surgit  anus,  reseratque  fores :  mortisque  paratae 
Instrumenta  videns,  spatio  conclamat  eodem,  385 
Seque  ferit,  scinditque  sinus,  ereptaque  collo 
Vincula  dilaniat.  Tum  denique  flere  vacavit, 
Tum  dare  complexus,  laqueique  requirere  cau¬ 
sam. 

Muta  silet  virgo,  terramque  immota  tuetur, 

Et  deprensa  dolet  tardae  conamina  mortis.  390 
Instat  anus ;  canosque  suos,  et  inania  nudans 
Ubera,  per  cunas  alimentaque  prima  precatur, 

ITt  sibi  committat,  quicquid  dolet.  Illa  rogantem 
A  versata  gemit.  Certa  est  exquirere  nutrix : 
Nec  solam  spondere  fidem.  Dic,  inquit,  opem¬ 
que  395 

Me  sine  ferre  tibi ;  non  est  mea  pigra  senectus. 
Seu  furor  est ;  habeo  quae  carmine  sanet  et  herbis : 
Sive  aliquis  nocuit ;  magico  lustrabere  ritu  : 
Sive  est  ira  deum  :  sacris  placabilis  ira. 

Quid  rear  ulterius  ?  certe  fortuna  domusque  400 
Sospes,  et  in  cursu  est ;  vivunt  genitrixque  pa¬ 
terque. 

Myrrha,  patre  audito,  suspiria  duxit  ab  imo 
Pectore.  Nec  nutrix  etiamnum  concipit  ullum 
Mente  nefas :  aliquemque  tamen  praesentit  amo¬ 
rem. 

Propositique  tenax,  quodcunque  sit,  orat,  ut  ipsi 
Indicet,  et  gremio  lacrymantem  tollit  anili :  406 
Atque  ita  complectens  infirmis  membra  lacertis, 
Sensimus,  inquit,  amas:  et  in  hoc  mea,  pone 
timorem, 

Sedulitas  erit  apta  tibi :  nec  sentiet  unquam 
Hoc  pater.  Exsiluit  gremio  furibunda,  torum¬ 
que  410 

Ore  premens,  Discede,  precor,  miseroque  pudori 
Parce,  ait.  Instanti,  Discede,  aut,  desine,  dixit, 
Quaerere  quid  doleam.  Scelus  est,  quod  scire 
laboras. 

Horret  anus ;  tremulasque  manus  annisque  me¬ 
tuque  414 

Tendit,  et  ante  pedes  supplex  procumbit  alumnae. 
St  modo  blanditur  ;  modo,  si  non  conscia  fiat, 


Terret,  et  indicium  laquei,  eoeptaeque  minatur 
Mortis :  et  officium  commisso  spondet  amori. 
Extulit  illa  caput,  lacrymisque  implevit  obortis 
Pectora  nutricis  :  conataque  saepe  fateri,  420 
Saepe  tenet  vocem  :  pudibundaque  vestibus  ora 
Texit,  et,  O,  dixit,  felicem  conjuge  matrem  ! 
Hactenus:  et  gemuit.  Gelidos  nutricis  in  artus 
Ossaque  (sensit  enim)  penetrat  tremor,  albaque 
toto 

Vertice  canities  rigidis  stetit  hirta  capillis.  425 
Multaque,  ut  excuteret  diros,  si  posset,  amores, 
Addidit.  At  virgo  scit  se  non  falsa  moneri. 
Certa  mori  tamen  est,  si  non  potiatur  amato. 
Vive,  ait  haec  ;  potiere  tuo ;  non  ausa,  parente 
Dicere,  conticuit :  promissaque  numine  firmat. 
Festa  piae  Cereris  celebrabant  annua  matres 
Illa,  quibus  nivea  velatae  corpora  veste  432 
Primitias  frugum  dant  spicea  serta  suarum. 
Perque  novem  noctes  Venerem,  tactusque  viriles 
In  vetitis  numerant.  Turba  Cenchreis  in  illa  435 
Regis  abest  conjux,  arcanaque  sacra  frequentat. 
Ergo  legitima  vacuus  dum  conjuge  lectus, 

Nacta  gravem  vino  Cinyram  male  sedula  nutrix, 
Nomine  mentito,  veros  exponit  amores: 

Et  faciem  laudat.  Quaesitis  virginis  annis,  440 
Par,  ait,  est  Myrrhae.  Quam  postquam  adducere 
jussa  est, 

Utque  domum  rediit,  Gaude  mea,  dixit,  alumna: 
Vicimus.  Infelix  non  toto  corpore  sentit 
Laetitiam  virgo,  praesagaque  pectora  maerent : 
Sed  tamen  et  gaudet:  tanta  est  discordia  mentis. 
Tempus  erat,  quo  cuncta  silent,  interque  Triones 
Flexerat  obliquo  plaustrum  temone  Bootes.  447 
Ad  facinus  venit  ila  suum.  Fugit  aurea  ccelo 
Luna :  tegunt  nigrae  latitantia  sidera  nubes  : 
Nox  caret  igne  suo.  Primos  tegis,  Icare,  vultus, 
Erigoneque  pio  sacrata  parentis  amore.  451 
Ter  pedis  offensi  signo  est  revocata :  ter  omen 
Funereus  bubo  letali  carmine  fecit. 

It  tamen  :  et  tenebrae  minuunt,  noxque  atra  pu¬ 
dorem  : 

Nutricisque  manum  laeva  tenet;  altera  motu  455 
Caecum  iter  explorat.  Thalami  jam  limina 
tangit : 

Jamque  fores  aperit:  jam  ducitur  intus:  at  illi 
Poplite  succiduo  genua  intremuere  :  fugitque 
Et  color  et  sanguis :  animusque  relinquit  euntem. 
Quoque  suo  propior  sceleri,  magis  horret,  et 
ausi  460 

Poenitet :  et  vellet  non  cognita  posse  reverti. 
Cunctantem  longaeva  manu  deducit :  et  alto 
Admotam  lecto  cum  traderet^  Accipe,  dixit ; 

Ista  tua  est,  Cinyra ;  devotaque  corpora  junxit. 
Accipit  obscaeno  genitor  sua  viscera  lecto  ;  465 
Virgineosque  metus  levat,  hortaturque  timen¬ 
tem. 

Forsitan  aetatis  quoque  nomine,  Filia,  dicat : 
Dicat  et  illa,  Pater ;  sceleri  ne  nomina  desint. 
Plena  patris  thalamis  excedit,  et  impia  diro 
Semina  fert  utero,  conceptaque  crimina  portat. 
Postera  nox  facinus  geminat :  nec  finis  in  illa 
est.  471 

Cum  tandem  Cinyras,  avidus  cognoscere  aman¬ 
tem 

Post  tot  concubitus,  illato  lumine  vidit 
Et  scelus,  et  natam :  verbisque  dolore  retentis. 
Pendenti  nitidum  vagina  deripit  ensem.  475 
Myrrha  fugit,  tenebris  et  caecae  munere  noctis 
Intercepta  neci :  latosque  vagata  per  agros. 
Palmiferos  Arabas,  Panchaaque  rura  relinquit, 

Perque  novem  erravit  redeuntis  cornua  lunae  , 
Cum  tandem  terra  requievit  fessa  Sabaea  :  48L 
Vixque  uteri  portabat  onus.  Tum  nescia  voti, 
Atque  inter  mortisque  metus,  et  taedia  vitae, 
Est  tales  exorsa  preces :  O  si  qua  patetis 
N  umina  confessis,  merui,  nec  triste  recuso  484 
Supplicium.  Sed,  ne  violem  vivosque  superstes, 
Mortuaque  exstinctos,  ambobus  pellite  regnis, 
Mutataeque  mihi  vitamque  necemque  negate. 
Numen  confessis  aliquod  patet.  Ultima  certe 
V ota  suos  habuere  deos :  nam  crura  loquentis 
Terra  supervenit:  ruptosque  obliqua  per  ungues 
Porrigitur  radix,  longi  firmamina  trunci:  491 
Ossaque  robur  agunt:  mediaque  manente  medulla 
Sanguis  it  in  succos ;  in  magnos  brachia  ramos  ; 
In  parvos  digiti :  duratur  cortice  pellis. 

Jamque  gravem  crescens  uterum  perstrinxerat 
arbor ;  495 

Pectoraque  obruerat,  collumque  operire  parabat ; 
Non  tulit  illa  moram  :  venientique  obvia  ligno 
Subsedit,  mersitque  suos  in  cortice  vultus. 

Quae,  quanquam  amisit  veteres  cum  corpore 
sensus,  499 

Flet  tamen,  et  tepidae  manant  ex  arbore  guttae. 
Est  honor  et  lacrymis :  stillataque  cortice 
Myrrha 

Nomen  herile  tenet,  nullique  tacebitur  aevo. 

At  male  conceptus  sub  robore  creverat  infans ; 
Quaerebatque  viam,  qua  se,  genitrice  relicta, 
Exsereret.  Media  gravidus  tumet  arbore  venter. 
Tendit  onus  matrem :  nec  habent  sua  verba  do¬ 
lores  ; 

Nec  Lucina  potest  parientis  voce  vocari. 

Nitenti  tamen  est  similis,  curvataque  crebros 
Dat  gemitus  arbor,  lacrymisque  cadentibus 
humet. 

Constitit  ad  ramos  mitis  Lucina  dolentes,  510 
Admovitque  manus,  et  verba  puerpera  dixit. 
Arbor  agit  rimas,  et  fissa  cortice  vivum 
Reddit  onus,  vagitque  puer:  quem  mollibus 
herbis 

Naides  impositum  lacrymis  unxere  parentis. 
Laudaret  faciem  livor  quoque.  Qualia  namque 
Corpora  nudorum  tabula  pinguntur  Amorum, 
Talis  erat :  sed,  ne  faciat  discrimina  cultus, 

Aut  huic  adde  leves,  aut  illis  deme  pharetras. 
Labitur  occulte  fallitque  volatilis  aetas, 

Et  nihil  est  annis  velocius.  Ille  sorore  520 
Natus  avoque  suo,  qui  conditus  arbore  nuper, 
Nuper  erat  genitus  j  modo  formosissimus  in¬ 
fans; 

Jam  juvenis,  jam  vir,  jam  se  formosior  ipso  est : 
Jam  placet  et  Veneri,  matrisque  ulciscitur  ignes. 
Namque  pharetratus  dum  dat  puer  oscula  matri, 
Inscius  exstanti  destrinxit  arundine  pectus.  526 
Laesa  manu  natum  dea  repulit :  altius  actum 
Vulnus  erat  specie,  primoque  fefellerat  ipsam. 
Capta  viri  forma  non  jam  Cythereia  curat 
Littora :  non  alto  repetit  Paphon  aequore  cinc¬ 
tam,  530 

Piscosamque  Cnidon,  gravidamve  Amathunta 
metalli : 

Abstinet  et  coelo:  coelo  praefertur  Adonis. 

Hunc  tenet :  huic  comes  est :  assuetaque  semper 
in  umbra 

Indulgere  sibi,  formamque  augere  colendo, 

Per  juga,  per  sylvas,  dumosaque  saxa  vagatur 
Nuda  genu,  vestem  ritu  succincta  Dianae  ;  536 
Hortaturque  canes;  tutaeque  animalia  praedae, 
Aut  pronos  lepores,  aut  celsum  in  cornua  cervum, 


Aut  ;ii»itat  damas :  a  fortibus  abstinet  apris ; 
Raptoresque  lupos,  armatosque  unguibus  ursos 
Vitat,  et  armenti  saturatos  caede  leones.  541 
Te  quoque,  ut  hos  timeas,  si  quid  prodesse  mo¬ 
nendo 

Possit,  Adoni,  monet :  Fortisque  fugacibus  esto, 
Inquit :  in  audaces  non  est  audacia  tuta. 

Parce  meo,  juvenis,  temerarius  esse  periclo :  545 
Neve  feras,  quibus  arma  dedit  natura,  lacesse  : 
Stet  mihi  ne  magno  tua  gloria.  Non  movet  aetas, 
Nec  facies,  nec  quae  Venerem  movere,  leones, 
Setigerosque  sues,  oculosque  animosque  ferarum. 
Fulmen  habent  acres  in  aduncis  dentibus  apri  : 
Impetus  est  fulvis,  et  vasta  leonibus  ira :  551 

Invisumque  mihi  genus  est.  Quae  causa,  roganti, 
Dicam,  ait:  et  veteris  monstrum  mirabere  culpae. 
Sed  labor  insolitus  jam  me  lassavit :  et  ecce 
Opportuna  sua  blanditur  populus  umbra  :  555 

Datque  torum  cespes.  Libet  hac  requiescere 
tecum, 

Et  requievit,  humo,  pressitque  et  gramen,  et 
ipsum : 

Inque  sinu  juvenis  posita  cervice,  renidens 
Sic  ait,  ac  mediis  interserit  oscula  verbis.  559 
Forsitan  audieris  aliquam  certamine  cursus 
Veloces  superasse  viros.  Non  fabula  rumor 
Ille  fuit :  superabat  enim :  nec  dicere  posses, 
Laude  pedum,  formaene  bono  praestantior  esset. 
Scitanti  deus  huic  de  conjuge,  Conjuge,  dixit, 
Nil  opus  est,  Atalanta,  tibi.  Fuge  conjugia 
usum.  555 

Nec  tamen  effugies  ;  teque  ipsa  viva  carebis. 
Territa  sorte  dei  per  opacas  innuba  sylvas 
Vivit,  et  instantum  turbam  violenta  procorum 
Conditione  fugat :  Nec  sum  potiunda,  nisi,  in¬ 
quit,  569 

Victa  prius  cursu.  Pedibus  contendite  mecum. 
Praemia  veloci  conjux  thalamique  dabuntur ; 
Mors  pretium  tardis.  Ea  lex  certaminis  esto. 
Illa  quidem  immitis :  sed,  tanta  potentia  formae 
est, 

Venit  ad  hanc  legem  temeraria  turba  procorum. 
Sederat  Hippomenes  cursus  spectator  iniqui  :575 
Et,  Petitur  cuiquam  per  tanta  pericula  conjux  ? 
Dixerat :  at  nimios  juvenum  damnarat  amores. 
Ut  faciem,  et  posito  corpus  velamine  vidit, 
Quale  meum,  vel  quale  tuum,  si  foemina  fias  ; 
Obstupuit,  tollensque  manus,  Ignoscite,  dixit, 580 
Quos  modo  culpavi :  nondum  mihi  praemia  nota. 
Quae  peteretis,  erant.  Laudando  concipit  ignem ; 
Et,  ne  quis  juvenum  currat  velocius,  optat : 
Invidiaque  timet.  Sed  cur  certaminis  hujus 
Intentata  mihi  fortuna  relinquitur  ?  inquit.  585 
Audentes  deus  ipse  juvat.  Dum  talia  secum 
Exigit  Hippomenes  ;  passu  volat  alite  virgo. 
Quae  quanquam  Scythica  non  secius  ire  sagitta 
Aonio  visa  est  juveni ;  tamen  ille  decorem 
Miratur  magis  :  et  cursus  facit  ipse  decorem.  590 
Aura  refert  oblata  citis  talaria  plantis  : 

Tergaque  jactantur  crines  per  eburnea,  quaeque 
Poplitibus  suberant  picto  genualia  limbo  : 

Inque  puellari  corpus  candore  ruborem 
Traxerat :  haud  aliter,  quam  cum  super  atria 
velum  595 

Candida  purpureum  simulatas  inficit  umbras. 
Dum  notat  haec  hospes,  decursa  novissima  meta 
est: 

Et  tegitur  festa  victrix  Atalanta  corona. 

Dant  gemitum  victi,  penduntque  ex  foedera 
poenas. 

Non  tamen  eventu  juvenum  deterritus  horum  600 
Constitit  in  medio  ;  vultuque  in  virgine  fixo, 
Quid  facilem  titulum  superando  quaeris  inertes  ? 
Meciim  confer,  ait.  Seu  me  fortuna  potentem 
Fecerit ;  a  tanto  non  indignabere  vinci. 

Namque  mihi  genitor  Megareus  Onchestius  ;  illi 
Est  Neptunus  avus  ;  pronepos  ego  regis  aqua¬ 
rum  :  606 

Nec  virtus  citra  genus  est.  Seu  vincar,  habebis 
Hippomene  victo  magnum  et  memorabile  nomen. 
Talia  dicentem  molli  Schceneia  vultu 
Adspicit ;  et  dubitat,  superari  an  vincere  malit 
Atque  ita,  Quis  deus  hunc  formosis,  inquit,  ini¬ 
quus  611 

Perdere  vult  ?  carasque  jubet  discrimine  vitae 
Conjugium  petere  hoc  ?  non  sum,  me  judice,  tanti. 
Nec  forma  tangor.  Poteram  tamen  hac  quoque 
tangi. 

Quid?  quod  adhuc  puer  est?  non  me  movet 
ipse,  sed  aetas.  615 

Quid?  quod  inest  virtus,  et  mens  interrita  leti? 
Quid?  quod  ab  aequorea  numeratur  origine 
quartus  ? 

Quid  ?  quod  amat,  tantique  putat  connubia  nos¬ 
tra, 

Ut  pereat,  si  me  fors  illi  dura  negarit  ? 

Dum  licet,  hospes,  abi,  thalamosque  relinque 
cruentos.  620 

Conjugium  crudele  meum  est.  Tibi  nubere  nulla 
Nolet :  et  optari  potes  a  sapiente  puella,  [tis  ? 
Cur  tamen  est  mihi  cura  tui,  tot  jam  ante  perem- 
Yiderit :  intereat,  quoniam  tot  caede  procorum 
Admonitus  non  est,  agiturque  in  taedia  vitae.  625 
Occidet  hic  igitur,  voluit  quia  vivere  mecum  ? 
Indignamque  necem  pretium  patietur  amoris  ? 
Non  erit  invidiae  victoria  nostra  ferendae. 

Sed  non  culpa  mea  est.  Utinam  desistere  velles  ! 
Aut,  quoniam  es  demens,  utinam  velocior  esses  ! 
At  quam  virgineus  puerili  vultus  in  ore  est !  631 
Ah  miser  Hippomene,  nollem  tibi  visa  fuissem  ! 
Vivere  dignus  eras.  Quod  si  felicior  essem, 
Nec  mihi  conjugium  fata  importuna  negarent; 
Unus  eras,  cum  quo  sociare  cubilia  possem.  635 
Dixerat :  utque  rudis,  primoque  Cupidine  tacta, 
Quid  facit  ignorans,  amat,  et  non  sentit  amorem. 
Jam  solitos  poscunt  cursus  populusque  pater- 
que; 

Cum  me  sollicita  proles  Neptunia  voce 
Invocat  Hippomenes.  Cythereia,  comprecor, 
ausis  640 

Adsit,  ait,  nostris,  et  quos  dedit  adjuvet  ignes. 
Detulit  aura  preces  ad  me  non  invida  blandas : 
Motaque  sum,  fateor ;  nec  opis  mora  longa  da¬ 
batur. 

Est  ager,  indigenae  Tamaseum  nomine  dicunt : 
Telluris  Cypriae  pars  optima:  quem  mihi  prisci 
Sacravere  senes,  templisque  accedere  dotem  646 
Hanc  jussere  meis.  Medio  nitet  arbor  in  arvo, 
Fulva  comam,  fulvo  ramis  crepitantibus  auro. 
Hinc  tria  forte  mea  veniens  decerpta  ferebam 
Aurea  poma  manu  :  nullique  videnda,  nisi  ipsi, 
Hippomenen  adii,  docuique  quis  usus  in  illis. 
Signa  tubae  dederant ;  cum  carcere  pronus  uter¬ 
que 

Emicat,  et  summam  celeri  pede  libat  arenam. 
Posse  putes  illos  sicco  freta  radere  passu, 

Et  segetis  canae  stantes  percurrere  arista3.  655 
Adjiciunt  animos  juveni  clamorque  favorque, 

V  erbaque  dicentum,  N  unc,  nunc  incumbere  tem- 
pus, 


Hippomene:  propera.  Nunc  viribus  utere  totis. 
Pelle  moram  :  vinces.  Dubium  Megareius  heros 
Gaudeat,  an  virgo  magis  his  Schceneia  dictis. 

O  quoties,  cum  jam  pcsset  transire,  morata  est, 
Spectatosque  diu  vultus  invita  reliquit  1  662 

Aridus  e  lasso  veniebat  anhelitus  ore  : 

Metaque  erat  longe.  Tum  denique  de  tribus 
unum 

Fcetibus  arboreis  proles  Neptunia  misit.  665 
Obstupuit  virgo  :  nitidique  cupidine  pomi 
Declinat  cursus,  aurumque  volubile  tollit. 
Praeterit  Hippomenes.  Resonant  spectacula 
plausu. 

Illa  moram  celeri,  cessataque  tempora,  cursu 
Corrigit,  atque  iterum  juvenem  post  terga  relin¬ 
quit.  670 

Et  rursus  pomi  jactu  remorata  secundi, 
Consequitur  transitque  virum.  Pars  ultima  cur¬ 
sus 

Restabat;  Nunc,  inquit,  ades,  dea  muneris  auc¬ 
tor: 

Inque  latus  campi,  quo  tardius  illa  rediret, 
Jecit  ab  obliquo  nitidum  juveniliter  aurum.  675 
An  peteret,  virgo  visa  est  dubitare :  coegi 
Tollere,  et  adjeci  sublato  pondera  malo : 
Tmpediique  oneris  pariter  gravitate  moraque. 
Neve  meus  sermo  cursu  sit  tardior  illo, 
Prseterita  est  virgo  :  duxit  sua  praemia  victor.  680 
Dignane  cui  grates  ageret,  cui  thuris  honorem 
Ferret,  Adoni,  fui  ?  Nec  grates  immomor  egit, 
N  ec  mihi  thura  dedit.  Subitam  convertor  in  iram ; 
Contemnique  dolens,  ne  sim  spernenda  futuris, 
Exemplo  caveo,  meque  ipsa  exhortor  in  ambos. 
Templa  deum  matri,  quae  quondam  clarus  Echion 
Fecerat  ex  voto,  nemorosis  abdita  sylvis,  687 
Transibant :  et  iter  longum  requiescere  suasit. 
Illic  concubitus  intempestiva  cupido 
Occupat  Hippomenen,  a  numine  concita  nostro. 
Luminis  exigui  fuerat  prope  templa  recessus, 
Speluncae  similis,  nativo  pumice  tectus  ; 
Religione  sacer  prisca  :  quo  multa  sacerdos 
Lignea  contulerat  veterum  simulacra  deorum. 
Hunc  init,  et  vetito  temerat  sacraria  probro.  695 
Sacra  retorserunt  oculos  :  turritaque  mater, 

An  Stygia  sontes,  dubitavit,  mergeret  unda. 
Poena  levis  visa  est.  Ergo  modo  laevia  fulvae 
Colla  jubae  velant :  digiti  curvantur  in  ungues  : 
Ex  humeris  armi  fiunt :  in  pectora  totum  700 
Pondus  abit :  summae  cauda  verruntur  arenae. 
Iram  vultus  habet :  pro  verbis  murmura  reddunt: 
Pro  thalamis  celebrant  sylvas  :  aliisque  timendi 
Dente  premunt  domito  Cybeleia  frena  leones. 
Hos  tu,  care  mihi,  cumque  his  genus  omne  fera¬ 
rum,  705 

Quae  non  terga  fugae,  sed  pugnae  pectora  praebent, 
Effuge  :  ne  virtus  tua  sit  damnosa  duobus. 

Illa  quidem  monuit,  junctisque  per  aera  cygnis 
Caipit  iter:  sed  stat  monitis  contraria  virtus. 
Forte  suem  latebris,  vestigia  certa  secuti,  710 
Excivere  canes  ;  sylvisque  exire  parantem 
Fixerat  obliquo  juvenis  Cinyreius  ictu. 

Protinus  excussit  pando  venabula  rostro, 
Sanguine  tincta  suo,  trepidumque,  et  tuta  pe¬ 
tentem 

Trux  aper  insequitur,  totosque  sub  inguine  den¬ 
tes  715 

Abdidit,  et  fulva  moribundum  stravit  ar.ena. 
Vecta  levi  curru  medias  Cytherea  per  auras 
Cypron  olorinis  nondum  pervenerat  alis. 
Agnovit  longe  gemitum  morientis,  et  albas 

Flexit  aves  illuc.  Utque  aethere  vidit  ab  alto 
Exanimem,  inque  suo  jactantem  sanguine  corpus ; 
Desiluit,  pariterque  sinus,  pariterque  capillos 
Rupit,  et  indignis  percussit  pectora  palmis.  723 
Questaque  cum  fatis,  At  non  tamen  omnia  vestri 
Juris  erunt,  inquit :  luctus  monumenta  manebunt 
Semper,  Adoni,  mei,  repetitaque  mortis  imago 
Annua  plangoris  peraget  simulamina  nostri. 

At  eruor  in  florem  mutabitur.  An  tibi  quondam 
Foemineos  artus  in  olentes  vertere  menthas, 
Persephone,  licuit?  nobis  Cinyreius  heros  730 


Invidiae  mutatus  erit?  sic  fata,  cruorem 
Nectare  odorato  spargit:  qui  tactus  ab  illo 
Intumuit ;  sic,  ut  pluvio  perlucida  coelo 
Surgere  bulla  solet.  Nec  plena  longior  hora 
Facta  mora  est ;  cum  flos  de  sanguine  concoloi 
ortus ;  735 

Qualem,  quae  lento  celant  sub  cortice  granum, 
Punica  ferre  solent :  brevis  est  tamen  usus  in  illo. 
Namque  male  haerentem,  et  nimia  levitate  cadu¬ 
cum 

Excutiunt  idem,  qui  praestant  nomina,  venti. 


LIBER  UNDECIMUS. 


Carmine  dum  tali  sylvas,  animosque  ferarum 
Threicius  vates,  et  saxa  sequentia  ducit ; 

Ecce  nurus  Ciconum  tectae  lymphata  ferinis 
Pectora  velleribus,  tumuli  de  vertice  cernunt 
Orphea  percussis  sociantem  carmina  nervis.  5 
E  quibus  una,  levem  jactato  crine  per  auram, 
En,  ait,  en  hic  est  nostri  contemtor :  et  hastam 
Yatis  Apollinei  vocalia  misit  in  ora: 

Quae  foliis  praesuta  notam  sine  vulnere  fecit. 
Alterius  telum  lapis  est :  qui  missus,  in  ipso  10 
Aere  concentu  victus  vocisque  lyraeque  est, 

Ac  veluti  supplex  pro  tam  furialibus  ausis 
Ante  pedes  jacuit.  Sed  enim  temeraria  crescunt 
Bella,  modusque  abiit,  insanaque  regnat  Erinnys. 
Cunctaque  tela  forent  cantu  mollita :  sed  ingens 
Clamor,  et  inflato  Berecynthia  tibia  cornu,  16 
Tympanaque,  plaususque,  et  Bacchei  ululatus 
Obstrepuere  sono  citharae.  Tum  denique  saxa 
Non  exauditi  rubuerunt  sanguine  vatis. 

Ac  primum  attonitas  etiamnum  voce  canentis  20 
Innumeras  volucres,  anguesque,  agmenque  fe¬ 
rarum, 

Maenades  Orphei  titulum  rapuere  theatri : 

Inde  cruentatis  vertuntur  in  Orphea  dextris  : 

Et  coeunt,  ut  aves,  si  quando  luce  vagantem 
Noctis  avem  cernunt;  structoque  utrinque  the¬ 
atro  25 

Ceu  matutina  cervus  periturus  arena 
Praeda  canum  est :  vatemque  petunt,  et  fronde 
virenti 

Conjiciunt  thyrsos,  non  haec  in  munera  factos. 
Hae  glebas,  illae  dereptos  arbore  ramos, 

Pars  torquent  silices.  Neu  desint  tela  furori  ;  30 
Forte  boves  presso  subigebant  vomere  terram: 
Nec  procul  hinc,  multo  fructum  sudore  parantes, 
Dura  lacertosi  fodiebant  arva  coloni. 

Agmine  qui  viso  fugiunt,  operisque  relinquunt 
Arma  sui :  vacuosque  jacent  dispersa  per  agros 
Sarculaque,  rastrique  graves,  longique  ligones.36 
Quae  postquam  rapuere  ferae,  cornuque  minaci 
Divellere  boves,  ad  vatis  fata  recurrunt ; 
Tendentemque  manus,  atque  illo  tempore  pri¬ 
mum 

Irrita  dicentem,  nec  quicquam  voce  moventem, 
Sacrilegae  perimunt:  perque  os  (pro  Jupiter) 
illud  41 

Auditum  saxis,  intellectumque  ferarum 
Sensibus,  in  vestos  anima  exhalata  recessit. 

Te  maestae  volucres,  Orpheu,  te  turba  ferarum 
Te  rigidi  silices,  tua  carmina  saepe  secutae  45 
Fleverunt  sylvae  :  positis  te  frondibus  arbos, 
Tonsa  comam,  luxit  :-lacrymis  quoque  flumina 
dicunt 

Increvisse  suis :  obscuraque  carbasa  pullo 


Naides  et  Dryades,  passosque  habuere  capillos. 
Membra  jacent  diversa  locis.  Caput,  Hebre, 
lyramque.  50 

Excipis ;  et  (mirum)  medio  dum  labitur  amne, 
Flebile  nescio  quid  queritur  lyra,  flebile  lingua 
Murmurat  exanimis :  respondent  flebile  ripae. 
Jamque  mare  invectae  flumen  populare  relin¬ 
quunt, 

Et  Methymnaeae  potiuntur  littore  Lesbi.  55 
Hic  ferus  expositum  peregrinis  anguis  arenis 
Os  petit,  et  sparsos  stillanti  rore  capillos. 
Tandem  Phcebus  adest,  morsusque  inferre  pa¬ 
rantem 

Arcet,  et  in  lapidem  rictus  serpentis  apertos 
Congelat,  et  patulos,  ut  erant,  indurat  hiatus.  60 
Umbra  subit  terras  :  et,  quae  loca  viderat  ante. 
Cuncta  recognoscit:  quaerensque  per  arva  piorum 
Invenit  Eurydicen,  cupidisque  amplectitur  ulnis. 
Hic  modo  conjunctis  spatiantur  passibus  ambo: 
Nunc  praecedentem  sequitur,  nunc  praevius  an¬ 
teit,  65 

Eurydicenque  suam  jam  tuto  respicit  Orpheus. 
Non  impune  tamen  scelus  hoc  sinit  esse 
Lyaeus : 

Amissoque  dolens  sacrorum  vate  suorum, 
Protinus  in  sylvis  matres  Edonidas  omnes, 

Quae  fecere  nefas,  torta  radice  ligavit.  70 

Quippe  pedum  digitos,  in  quantum  quaeque 
secuta  est, 

Traxit,  et  in  solidam  detrusit  acumine  terram. 
Utque  suum  laqueis,  quos  callidus  abdidit  auceps, 
Crus  ubi  commisit  volucris,  sensitque  teneri. 
Plangitur,  ac  trepidans  adstringit  vincula  motu : 
Sic,  ut  quaeque  solo  defixa  cohaeserat  harum,  76 
Externata  fugam  frustra  tentabat :  at  illam 
Lenta  tenet  radix,  exsultantemque  coercet. 
Dumque  ubi  sint  digiti,  dum  pes  ubi  quaerit,  et 
ungues, 

Adspicit  in  teretes  lignum  succedere  suras  80 
Et  conata  femur  maerenti  plangere  dextra, 
Robora  percussit.  Pectus  quoque  robora  fiunt : 
Robora  sunt  humeri :  porrectaque  brachia  veros 
Esse  putes  ramos,  et  non  fallare  putando. 

Nec  satis  hoc  Baccho  est:  ipsos  quoque  deserit 
agros,  85 

Cumque  choro  meliore  sui  vineta  Tymoli, 
Pactolonque  petit :  quamvis  non  aureus  illo 
Tempore,  nec  caris  erat  invidiosus  arenis. 

Hunc  assueta  cohors  Satyri,  Bacchaeque  fre¬ 
quentant  : 

At  Silenus  abest.  Titubantem  annisque,  mero¬ 
que  90 

Ruricolae  cepere  Phryges,  vinctumque  coronis 
Ad  regem  traxere  Midan :  cui  Thracius  Orpheus 

Orgia  tradiderat  cum  Cecropio  Eumolpo. 

Qui  simul  agnovit  socium,  comitemque  sacrorum, 
Hospitis  adventu  festum  genialiter  egit  95 
Per  bis  quinque  dies,  et  junctas  ordine  noctes. 
Et  jam  stellarum  sublime  coegerat  agmen 
Lucifer  undecimus,  Lydos  cum  laetus  in  agros 
Rex  venit,  et  juveni  Silenum  reddit  alumno. 
Huic  deus  optandi  gratum,  sed  inutile,  fecit 
Muneris  arbitrium,  gaudens  altore  recepto  101 
Ille  male  usurus  donis,  ait,  Effice,  quicquid 
Corpore  contigero,  fulvum  vertatur  in  aurum. 
Annuit  optatis,  nocituraque  munera  solvit 
Liber ;  at  indoluit,  quod  non  meliora  petisset. 
Laetus  abit,  gaudetque  malo  Berecyntius  heros  : 
Pollicitamque  fidem  tangendo  singula  tentat. 
Vixque  sibi  credens,  non  alta  fronde  virentem 
Ilice  detraxit  virgam :  virga  aurea  facta  est. 
Tollit  humo  saxum  :  saxum  quoque  palluit  auro. 
Contigit  et  glebam :  contactu  gleba  potenti  111 
Massa  fit.  Arentes  Cereris  decerpsit  aristas : 
Aurea  messis  erat.  Demtum  tenet  arbore  po¬ 
mum: 

Hesperidas  donasse  putes.  Si  postibus  altis 
Admovit  digitos  :  postes  radiare  videntur.  115 
Ille  etiam  liquidis  palmas  ubi  la verat  undis, 
Unda  fluens  palmis  Danaen  eludere  posset. 

Vix  spes  ipse  suas  animo  capit,  aurea  fingens 
Omnia.  Gaudenti  mensas  posuere  ministri, 
Exstructas  dapibus,  nec  tostae  frugis  egentes. 
Tum  vero,  sive  ille  sua  Cerealia  dextra  121 
Munera  contigerat ;  Cerealia  dona  rigebant : 
Sive  dapes  avido  convellere  dente  parabat ; 
Lamina  fulva  dapes  admoto  dente  nitebant. 
Miscuerat  puris  auctorem  muneris  undis :  125 

Fusile  per  rictus  aurum  fluitare  videres. 
Attonitus  novitate  mali,  divesque  miserque, 
Effugere  optat  opes,  et,  quae  modo  voverat,  odit. 
Copia  nulla  famem  relevat :  sitis  arida  guttur 
Urit,  et  inviso  meritus  torquetur  ab  auro.  130 
Ad  coelumque  manus,  et  splendida  brachia  tol¬ 
lens, 

Da  veniam,  Lenaee  pater  ;  peccavimus,  inquit ; 
Sed  miserere,  precor,  speciosoque  eripe  damno. 
Mite  deum  numen :  Bacchus  peccasse  fatentem 
Restituit,  pactamque  fidem,  data  munera,  solvit. 
Ne  ve  male  optato  maneas  circumlitus  auro,  136 
Vade,  ait,  ad  magnis  vicinum  Sardibus  amnem  ; 
Perque  jugum  montis  labentibus  obvius  undis 
Carpe  viam,  donec  venias  ad  fluminis  ortus : 
Spumiferoque  tuum  fonti,  qua  plurimus  exit, 
Subde  caput :  corpusque  simul,  simul  elue  cri¬ 
men. 

Rex  jussae  succedit  aquae.  Vis  aurea  tinxit 
Flumen,  et  humano  de  corpore  cessit  in  amnem. 
Nunc  quoque  jam  veteris  percepto  semine  venae 
Arva  rigent,  auro  madidis  pallentia  glebis.  145 
Ille,  perosus  opes,  sylvas  et  rura  colebat, 
Panaque  montanis  habitantem  semper  in  antris. 
Pingue  sed  ingenium  mansit :  nocituraque,  ut 
ante, 

Rursus  erant  domino  stolidae  praecordia  mentis. 
Nam  freta  prospiciens  late  riget  arduus  alto  150 
Tmolus  in  adscensu :  clivoque  extentus  utroque, 
Sardibus  hinc,  illinc  parvis  finitur  Hypaepis. 
Pan  ibi  dum  teneris  jactat  sua  carmina  Nymphis, 
Et  leve  cerata  modulatur  arundine  carmen  ; 
Ausus  Apollineos  prae  se  contemnere  cantus, 
Judice  sub  Tmolo  certamen  venit  ad  impar.  156 
Monte  suo  senior  judex  consedit ;  et  aures 
Liberat  arboribus  Quercu  coma  cmrula  tantum 


Cingitur,  et  pendent  circum  cava  tempora  glan 
des. 

Isque  deum  pecoris  spectans,  In  judice,  dixit, 
Nulla  mora  est.  Calamis  agrestibus  insonat  ille : 
Barbaricoque  Midan  (aderat  nam  forte  canenti) 
Carmine  delenit.  Post  hunc  sacer  ora  retorsit 
Tmolus  ad  os  Phoebi :  vultum  zaia  sylva  secuta 
est. 

Ille  caput  flavum  lauro  Parnasside  vinctus  165 
Verrit  humum  Tyrio  saturata  murice  palla  : 
Instructamque  fidem  gemmis  et  dentibus  Indis 
Sustinet  a  laeva :  tenuit  manus  altera  plectrum. 
Artificis  status  ipse  fuit.  Tum  stamina  docto 
Pollice  sollicitat :  quorum  dulcedine  captus  170 
Pana  jubet  Tmolus  citharae  submittere  cannas. 
Judicium  sanctique  placet  sententia  montis 
Omnibus.  Arguitur  tamen,  atque  injusta  voca¬ 
tur 

Unius  sermone  Midae.  Nec  Delius  aures 
Humanam  stolidas  patitur  retinere  figuram  ; 

Sed  trahit  in  spatium,  villisque  albentibus  im¬ 
plet,  176 

Instabilesque  imo  facit,  et  dat  posse  moveri. 
Caetera  sunt  hominis :  partem  damnatur  in  unam, 
Induiturque  aures  lente  gradientis  aselli. 

Ille  quidem  celat,  turpique  onerata  pudore 
Tempora  purpureis  tentat  velare  tiaris. 

Sed  solitus  longos  ferro  resecare  capillos 
Viderat  hoc  famulus.  Qui,  cum  nec  prodere 
visum 

Dedecus  auderet,  cupiens  efferre  sub  auras, 

Nec  posset  reticere  tamen,  secedit ;  humumque 
Effodit,  et,  domini  quales  adspexerit  aures,  186 
Voce  refert  parva,  terraeque  immurmurat  haustae; 
Indiciumque  sum  vocis  tellure  regesta 
Obruit,  et  scrobibus  tacitus  discedit  opertis.  189 
Creber  arundinibus  tremulis  ibi  surgere  lucus 
Coepit ;  et,  ut  primum  pleno  maturuit  anno, 
Prodidit  agricolam.  Leni  nam  motus  ab  Austro 
Obruta  verba  refert,  dominique  coarguit  aures. 
Ultus  abit  Tmolo,  liquidumque  per  aera  vec¬ 
tus  194 

Angustum  citra  pontum  Nepheleidos  Helles 
Laomedonteis  Letoius  adstitit  arvis. 

Dextera  Sigei,  Rhoetei  laeva  profundi 
Ara  Panomphaeo  vetus  est  sacrata  Tonanti. 

Inde  novae  primum  moliri  moenia  Trojae  199 
Laomedonta  videt,  susceptaque  magna  labore 
Crescere  difficili,  nec  opes  exposcere  parvas. 
Cumque  tridentigero  tumidi  genitore  profundi 
Mortalem  induitur  formam, Phrygioque  tyra 
iEdificant  muros,  pacto  pro  moenibus  auro. 
Stabat  opus  :  pretium  rex  inficiatur,  et  addit, 
Perfidiae  cumulum,  falsis  perjuria  verbis. 

Non  impune  feres,  rector  maris  inquit :  et  om 
Inclinavit  aquas  ad  avarae  littora  Trojae ; 

Inque  freti  formam  terras  convertit,  opesque 
Abstulit  agricolis,  et  fluctibus  obruit  arva.  210 
Poena  neque  haec  satis  est:  regis  quoque  filia 
monstro 

Poscitur  aequoreo :  quam  dura  ad  saxa  revinctam 
Vindicat  Alcides,  promissaque  munera,  dictos 
Poscit  equos :  tantique  operis  mere  ede  negata, 
Bis  perjura  capit  superatae  moenia  Trojae.  215 
Nec  pars  militiae  Telamon  sine  honore  recessit, 
Hesioneque  data  potitur.  Nam  conjuge  Peleus 
Clarus  erat  diva :  nec  avi  magis  ille  superbit 
Nomine,  quam  soceri:  siquidem  Jovis  esse  ne« 
poti 

Contigit  haud  uni ;  conjux  dea  contigit  uni. 

Namque  senex  Thetidi  Proteus,  Dea,  dixerat, 
undae, 

Concipe  :  mater  eris  juvenis,  qui  fortibus  actis 
Acta  patris  vincet,  majorque  vocabitur  illo. 
Ergo,  ne  quicquam  mundus  Jove  majus  haberet, 
Quamvis  haud  tepidos  sub  pectore  senserat  ignes 
Jupitor,  aequoreae  Thetidis  connubia  vitat,  226 
Inque  sua  iEaciden  succedere  vota  nepotem 
Jussit,  et  amplexus  in  virginis  ire  marinae. 

Est  sinus  Haemoniae  curvos  falcatus  in  arcus : 
brachia  procurrunt:  ubi,  si  foret  altior  unda, 
Portus  erat :  summis  inductum  est  aequor  arenis. 
Littus  habet  solidum,  quod  nec  vestigia  servet, 
Nec  remoretur  iter,  nec  opertum  pendeat  alga. 
Myrtea  sylva  subest,  bicoloribus  obsita  baccis. 
Est  specus  in  medio,  natura  factus  an  arte  235 
Ambiguum,  magis  arte  tamen:  quo  saepe  venire 
Frenato  delphine  sedens,  Theti  nuda,  solebas. 
Illic  te  Peleus,  ut  somno  vincta  jacebas. 
Occupat:  et  quoniam  precibus  tentata  repugnas, 
Yim  parat,  innectens  ambobus  colla  lacertis. 
Quod  nisi  venisses,  variatis  saepe  figuris,  241 
Ad  solitas  artes,  auso  foret  ille  potitus. 

Sed  modo  tu  volucris ;  volucrem  tamen  ille  te¬ 
nebat  : 

Nunc  gravis  arbor  eras  ;  haerebat  in  arbore  Pe¬ 
leus. 

Tertia  forma  fuit  maculosae  tigridis :  illa  245 
Territus  iEacides  a  corpore  brachia  solvit. 

Inde  deos  pelagi  vino  super  aequora  fuso, 

Et  pecoris  fibris,  et  fumo  thuris  adorat: 

Donec  Carpathius  medio  de  gurgite  vates, 
iEacida,  dixit,  thalamis  potiere  petitis.  250 
Tu  modo,  cum  gelido  sopita  quiescet  in  antro, 
Ignaram  laqueis  vincloque  innecte  tenaci. 

N  ec  te  decipiat  centum  mentita  figuras  : 

Sed  preme,  quicquid  erit,  dum,  quod  fuit  ante, 
reformet. 

Dixerat  haec  Proteus  :  et  condidit  aequore  vul¬ 
tum,  255 

Admisitque  suos  in  verba  novissima  fluctus. 
Pronus  erat  Titan,  inclinatoque  tenebat 
Hesperium  temone  fretum  :  cum  pulchra  relicto 
Nereis  ingreditur  consueta  cubilia  ponto. 

Yix  bene  virgineos  Peleus  invaserat  artus  ;  260 
Illa  novat  formas:  donec  sua  membra  teneri 
Sentit,  et  in  partes  diversas  brachia  tendi. 

Tum  demum  ingemuit:  Neque,  ait,  sine  numine 
vincis ; 

Exhibita  estque  Thetis.  Confessam  amplecti¬ 
tur  heros, 

Et  potitur  votis,  ingentique  implet  Achille.  265 
Felix  et  nato,  felix  et  conjuge  Peleus  ; 

Et  cui,  si  demas  jugulati  crimina  Phoci, 

Omnia  contigerant.  Fraterno  sanguine  sontem, 
Expulsumque  domo  patria  Trachinia  tellus 
Accipit.  Hic  regnum  sine  vi,  sine  caede,  tene¬ 
bat  270 

Lucifero  genitore  satus,  patriumque  nitorem 
Ore  ferens  Ceyx  ;  illo  qui  tempore  maestus, 
Dissimilisque  sui,  fratrem  lugebat  ademtum. 
Quo  postquam  iEacides  fessus  curaque  viaque 
Venit,  et  intravit  paucis  comitantibus  urbem  ; 
Quosque  greges  pecorum,  quae  secum  armenta 
trahebat, 

Haud  procul  a  muris  sub  opaca  valle  reliquit: 
Copia  cum  facta  est  adeundi  prima  tyranni, 
Velamenta  manu  praetendens  supplice,  qui  sit, 
Quoque  satus,  memorat :  tantum  sua  crimina 
celat :  230 


Mentitusque  fugae  causam,  petit  urbe  vel  agro 
Se  juvet.  Hunc  contra  placido  Trachinius  ore 
Talibus  alloquitur  :  Mediae  quoque  commoda 
plebi 

Nostra  patent,  Peleu,  nec  inhospita  regna  tene¬ 
mus.  284 

Adjicis  huic  animo  momenta  potentia,  clarum 
Nomen,  avumque  Jovem:  nec  tempora  perde 
precando. 

Quod  petis,  omne  feres  :  tuaque  haec  pro  parte 
videto, 

Qualiacunque  vides.  Utinam  meliora  videres! 
Et  flebat.  Moveat  quae  tantos  causa  dolores, 
Peleusque  comitesque  rogant.  Quibus  ille  pro¬ 
fatur  :  290 

Forsitan  hanc  volucrem,  rapto  quae  vivit,  et 
omnes 

Terret  aves,  semper  pennas  habuisse  putetis. 
[Vir  fuit :  et  tanta  est  animi  constantia,  quan¬ 
tum] 

Acer  erat,  belloque  ferox,  ad  vimque  paratus, 
Nomine  Daedalion  ;  illo  genitore  creatus,  295 
Qui  vocat  Auroram,  cceloque  novissimus  exit. 
Culta  mihi  pax  est ;  pacis  mihi  cura  tuendas, 
Conjugiique  fuit :  fratri  fera  bella  placebant. 
Illius  virtus  reges  gentesque  subegit,  299 

Quae  nunc  Thisbaeas  agitat  mutata  columbas. 
Nata  erat  huic  Chione:  quae  dotatissima  forma 
Mille  procis  placuit,  bis  septem  nubilis  annis. 
Forte  revertentes  Phoebus  Maiaque  creatus, 

Ille  suis  Delphis,  hic  vertice  Cylleneo, 

Videre  hanc  pariter,  pariter  traxere  calorem. 
Spem  Veneris  differt  in  tempora  noctis  Apollo. 
Non  tulit  ille  moras,  virgaque  movente  soporem 
Virginis  os  tangit.  Tactu  jacet  illa  potenti, 
Vimque  dei  patitur.  Nox  coelum  sparserat  as¬ 
tris  ; 

Phoebus  anum  simulat,  praeceptaque  gaudia 
sumit.  310 

Ut  sua  maturus  complevit  tempora  venter ; 
Alipedis  de  stirpe  dei  versuta  propago 
Nascitur  Autolycus,  furtum  ingeniosus  ad  omne, 
Qui  facere  assuerat,  patriae  non  degener  artis, 
Candida  de  nigris,  et  de  candentibus  atra.  315 
Nascitur  e  Phoebo  (namque  est  enixa  gemellos) 
Carmine  vocali  clarus  citharaque  Philammon. 
Quid  peperisse  duos,  et  dis  placuisse  duobus, 

Et  forti  genitore,  et  progenitore  Tonanti 
Esse  satam  prodest?  an  obest  quoque  gloria 
multis  ?  320 

Obfuit  huic  certe  ;  quae  se  praeferre  Dianae 
Sustinuit,  faciemque  deae  culpavit.  At  illi 
Ira  ferox  mota  est :  Factisque  placebimus,  in¬ 
quit. 

Nec  mora  ;  curvavit  cornu,  nervoque  sagittam 
Impulit,  et  meritam  trajecit  arundine  linguam. 
Lingua  tacet,  nec  vox,  tentataque  verba  sequun¬ 
tur : 

Conantemque  loqui  cum  sanguine  vita  reliquit 
Quem,  misera  o  pietas  !  ego  tum  patruoque  do¬ 
lorem 

Corde  tuli,  fratrique  pio  solatia  dixi. 

Quae  pater  haud  aliter,  quam  cautes  murmura 
ponti,  330 

Accipit :  et  natam  delamentatur  ademtam. 

Ut  vero  ardentem  vidit,  quater  impetus  illi 
In  medios  fuit  ire  rogos  :  quater  inde  repulsus 
Concita  membra  fugae  mandat,  similisque  ju¬ 
venco 

Spicula  crabronum  pressa  cervice  gerenti,  3S£ 

Qua  via  nulla,  ruit.  Jam  tum  mihi  currere  visus 
Plus  homine  est:  alasque  pedes  sumsisse  putares. 
Effugit  ergo  omnes,  veloxque  cupidine  leti 
Vertice  Parnassi  potitur.  Miseratus  Apollo, 
Cum  se  Daedalion  saxo  misisset  ab  alto,  340 
Pecit  avem,  et  subitis  pendentem  sustulit  alis : 
Oraque  adunca  dedit,  curvos  dedit  unguibus 
hamos, 

Virtutem  antiquam,  majores  corpore  vires. 

Et  nunc  accipiter,  nulli  satis  aequus,  in  omnes 
Saevit  aves,  aliisque  dolens  fit  causa  dolendi.  345 
Quae  dum  Lucifero  genitus  miracula  narrat 
De  consorte  suo  ;  cursu  festinus  anhelo 
Advolat  arnrenti  custos  Phoceus  Anetor. 

Heu  Peleu,  Peleu,  magnae  tibi  nuntius  adsum 
Cladis,  ait.  Quodcunque  ferat,  jubet  edere  Pe¬ 
leus.  350 

Pendet,  et  ipse  metu  trepidat  Trachinius  heros. 
Ille  refert :  Fessos  ad  littora  curva  juvencos 
Appuleram,  medio  cum  sol  altissimus  orbe 
Tantum  respiceret,  quantum  superesse  videret. 
Parsque  boum  fulvis  genua  inclinarat  arenis,  355 
Latarumque  jacens  campos  spectabat  aquarum  : 
Pars  gradibus  tardis  illuc  errabat,  et  illuc : 

Nant  alii,  celsoque  exstant  super  sequora  collo. 
Templa  mari  subsunt,  nec  marmore  clara  nec 
auro,  359 

Sed  trabibus  densis,  lucoque  umbrosa  vetusto. 
Nereides  Nereusque  tenent.  Hos  navita  templi 
Edidit  esse  deos,  dum  retia  littore  siccat. 
Juncta  palus  huic  est,  densis  obsessa  salictis, 
Quam  restagnantis  fecit  maris  unda  paludem. 
Inde  fragore  gravi  strepitans  loca  proxima  ter¬ 
ret  365 

Bellua  vasta  lupus,  sylvisque  palustribus  exit, 
Oblitus  et  spumis,  et  spisso  sanguine  rictus 
Fulmineos,  rubra  suffusus  lumina  flamma. 

Qui,  quanquam  saevit  pariter  rabieque  fame- 
que, 

Acrior  est  rabie.  Neque  enim  jejunia  curat  370 
Caede  boum,  diramque  famem  satiare,  sed  omne 
Vulnerat  armentum,  sternitque  hostiliter  omne. 
Pars  quoque  de  nobis  funesto  saucia  morsu, 
Dum  defensamus,  leto  est  data.  Sanguine  littus, 
Undaque  prima  rubent,  demugitaeque  paludes. 
Sed  mora  damnosa  est,  nec  res  dubitare  remittit. 
Dum  superest  aliquid,  cuncti  coeamus,  et  arma, 
Arma  capessamus,  conjunctaque  tela  feramus. 
Dixerat  agrestis.  Nec  Pelea  damna  movebant : 
Sed,  memor  admissi,  N ereida  colligit  orbam  380 
Damna  suo  inferias  exstincto  mittere  Phoco. 
Induere  arma  viros,  violentaque  sumere  tela 
Ilex  jubet  (Etasus :  cum  quis  simul  ipse  parabat 
Ire  :  sed  Alcyone  conjux  excita  tumultu 
Prosilit,  et,  nondum  totos  ornata  capillos,  385 
Disjicit  hos  ipsos  :  colloque  infusa  mariti, 
Mittat  ut  auxilium  sine  se,  verbisque  precatur 
Et  lacrymis,  animasque  duas  ut  servet  in  una. 
ASacides  illi,  Pulchros,  regina,  piosque 
Pone  metus :  plena  est  promissi  gratia  vestri.  390 
Non  placet  arma  mihi  contra  nova  monstra  mo¬ 
veri. 

N umen  adorandum  pelagi  est.  Erat  ardua  turris, 
Arce  patens  summa,  fessis  loca  grata  carinis. 
Adscendunt  illuc,  stratosque  in  littore  tauros 
Cum  gemitu  adspiciunt,  vastatoremque  cruento 
Ore  ferum,  longos  infectum  sanguine  villos.  396 
Inde  manus  tendens  in  aperti  littora  ponti, 
Caeruleam  Peleus  Psamathen,  ut  finiat  iram, 
Orat,  opemque  ferat.  Nec  vocibus  illa  rogantis 


Flectitur  iEacidae.  Thetis  hanc  pro  conjuge 
supplex  400 

Accepit  veniam.  Sed  enim  revocatus  ab  acri 
Caede  lupus  perstat,  dulcedine  sanguinis  asper ; 
Donec  inhaerentem  lacerae  cervice  juvencae 
Marmore  mutavit-.  Corpus,  praeterque  colorem 
Omnia  servavit :  lapidis  color  indicat,  illum  405 
Jam  non  esse  lupum,  jam  non  debere  timeri. 

Nec  tamen  hac  profugum  consistere  Pelea  terra 
Fata  sinunt :  Magnetas  adit  vagus  exui,  et  illic 
Sumit  ab  Haemonio  purgamina  caedis  Acasto. 

Interea  fratrisque  sui,  fratremque  secutis  410 
Anxia  prodigiis  turbatus  pectora  Ceyx, 

Consulat  ut  sacras,  hominum  oblectamina,  sortes, 
Ad  Clarium  parat  ire  deum  :  nam  templa  pro¬ 
fanus 

Invia  cum  Phlegyis  faciebat  Delphica  Phorbas. 
Consilii  tamen  ante  sui,  fidissima,  certam  415 
Te  facit,  Alcyone.  Cui  protinus  intima  frigus 
Ossa  receperunt,  buxoque  simillimus  ora 
Pallor  obit,  lacrymisque  genae  maduere  profusis. 
Ter  conata  loqui,  ter  fletibus  ora  rigavit : 
Singultuque  pias  interrumpente  querelas,  420 
Quae  mea  culpa  tuam,  dixit,  carissime,  mentem 
Vertit?  ubi  est,  quae  cura  mei  prius  esse  sole¬ 
bat  ? 

Jam  potes  Alcyone  securus  abesse  relicta: 

Jam  via  longa  placet :  jam  sum  tibi  carior  ab¬ 
sens. 

At,  puto,  per  terras  iter  est,  tantumque  aoieuo  -, 
Non  etiam  metuam  ;  curaeque  timore  carebunt. 
iEquora  me  terrent,  et  ponti  tristis  imago.  427 
Et  laceras  nuper  tabulas  in  littore  vidi  ; 

Et  saepe  in  tumulis  sine  corpore  nomina  legi. 
Neve  tuum  fallax  animum  fiducia  tangat,  430 
Quod  socer  Hippotades  tibi  sit,  qui  carcere  fortes 
Contineat  ventos,  et,  cum  velit,  aequora  placet. 
Cum  semel  emissi  tenuerunt  aequora  venti, 

Nil  illis  vetitum  est,  incommendataque  tellus 
Omnis,  et  omne  fretum.  Coeli  quoque  nubila 
vexant,  435 

Excutiuntque  feris  rutilos  concursibus  ignes. 
Quo  magis  hos  novi,  (nam  novi,  et  saepe  paterna 
Parva  domo  vidi,)  magis  hos  reor  esse  timendos. 
Quod  tua  si  flecti  precibus  sententia  nullis,  439 
Care,  potest,  conjux,  nimiumque  es  certus  eundi ; 
Me  quoque  tolle  simul.  Certe  jactabimur  una : 
Nec,  nisi  quae  patiar,  metuam :  pariterque  fere¬ 
mus, 

Quicquid  erit :  pariter  super  aequora  lata  feremur. 
Talibus  iEolidis  dictis  lacrymisque  movetur 
Sidereus  conjux :  neque  enim  minor  ignis  in  ipso 
est.  445 

Sed  neque  propositos  pelagi  dimittere  cursus, 
Nec  vult  Alcyonen  in  partem  adhibere  pericli  ’ 
Multaque  respondit  timidum  solantia  pectus. 
Nec  tamen  idcirco  causam  probat.  Addidit  illis 
Hoc  quoque  lenimen,  quo  solo  flexit  amantem  : 
Longa  quidem  nobis  omnis  mora  :  sed  tibi  juro 
Per  patrios  ignes,  si  me  modo  fata  remittent, 
Aute  reversurum,  quam  Luna  bis  impleat  orbem. 
His  ubi  promissis  spes  est  admota  recursus ; 
Protinus  eductam  navalibus  aequore  tingi,  455 
Aptarique  suis  pinum  jubet  armamentis. 

Qua  rursus  visa,  veluti  praesaga  futuri, 

Horruit  Alcyone,  lacrymasque  emisit  obortas  : 
Amplexusque  dedit :  tristique  miserrima  tandem 
Ore,  Vale,  dixit :  collapsaque  corpore  tota  est. 
A  st  juvenes,  quaerente  moras  Ceyce,  reducunt 
J  Ordinibus  geminis  ad  fortia  pectora  remos, 

vEqualique  ictu  scindunt  freta.  Sustulit  illa 
Humentes  oculos  ;  stantemque  in  puppe  recurva, 
Concussaque  manu  dantem  sibi  signa  maritum 
Prima  videt,  redditque  notas.  Ubi  terra  recessit 
Longius,  atque  oculi  nequeunt  cognoscere  vul¬ 
tus  ; 

Dum  licet,  insequitur  fugientem  lumine  pinum. 
Haec  quoque  ut  haud  poterat  spatio  submota  vi¬ 
deri  ; 

Vela  tamen  spectat  summo  fluitantia  malo.  470 
Ut  nec  vela  videt ;  vacuum  petit  anxia  lectnm, 
Seque  toro  ponit.  Renovat  lectusque  locusque 
Alcyonae  lacrymas,  et  quae  pars,  admonet,  ab¬ 
sit. 

Portubus  exierant,  et  moverat  aura  rudentes ; 
Obvertit  lateri  pendentes  navita  remos,  475 
Cornuaque  in  summa  locat  arbore,  totaque  malo 
Carbasa  deducit,  venientesque  accipit  auras. 
Aut  minus,  aut  certe  medium  non  amplius  sequor 
Puppe  secabatur,  longeque  erat  utraque  tellus ; 
Cum  mare  sub  noctem  tumidis  albescere  coepit 
Fluctibus,  et  praeceps  spirare  valentius  Eurus. 
Ardua  jamdudum  demittite  cornua,  rector 
Clamat,  et  antennis  totum  subnectite  velum. 
Hic  jubet :  impediunt  adversae  jussa  procellae, 
Nec  sinit  audiri  vocem  fragor  aequoris  ullam.  485 
Sponte  tamen  properant  alii  subducere  remos : 
Pars  munire  latus :  pars  ventis  vela  negare. 
Egerit  hic  fluctus,  aequorque  refundit  in  aequor  : 
Hic  rapit  antennas.  Quae  dum  sine  lege  geruntur ; 
Aspera  crescit  hiems,  omnique  e  parte  feroces 
Bella  gerunt  venti,  fretaque  indignantia  miscent. 
Ipse  pavet,  nec  se,  qui  sit  status,  ipse  fatetur 
Scire  ratis  rector,  nec  quid  jubeatve,  vetetve  : 
Tanta  mali  moles,  totaque  potentior  arte  est. 
Quippe  sonant  clamore  viri,  stridore  rudentes, 
Undarum  incursu  gravis  unda,  tonitribus  aether. 
Fluctibus  erigitur,  coelumque  aequare  videtur 
Pondus,  et  inductas  adspergine  tangere  nubes. 
Et  modo,  cum  fulvas  ex  imo  verrit  arenas, 
Concolor  est  illis,  Stygia  modo  nigrior  unda :  500 
Sternitur  interdum,  spumisque  sonantibus  albet. 
Ipsa  quoque  his  agitur  vicibus  Trachinia  puppis : 
Et  modo  sublimis,  veluti  de  vertice  montis, 
Despicere  in  valles, imumque  Acheronta  videtur: 
Nunc,  ubi  demissam  curvum  circumstetit  aequor, 
Suspicere  inferno  summum  de  gurgite  coelum. 
Saepe  dat  ingentem  fluctu  latus  icta  fragorem  : 
Nec  levius  pulsata  sonat,  quam  ferreus  olim 
Cum  laceras  aries  ballistave  concutit  arces. 
Utque  solent,  sumtis  in  cursu  viribus,  ire  510 
Pectore  in  arma  feri,  praetentaque  tela  leones ; 
Sic  ubi  se  ventis  admiserat  unda  coortis, 

Ibat  in  arma  ratis,  multoque  erat  altior  illis. 
Jamque  labant  cunei,  spoliataque  tegmine  cerae 
Rima  patet,  praebetque  viam  letalibus  undis.  515 
Ecce  cadunt  largi  resolutis  nubibus  imbres  ; 
Inque  fretum  credas  totum  descendere  coelum, 
Inque  plagas  coeli  tumefactum  adscendere  pon¬ 
tum. 

Vela  madent  nimbis,  et  cum  coelestibus  undis 
iEquoreae  miscentur  aquae.  Caret  ignibus  aether, 
Caecaque  nox  premitur  tenebris  hiemisque  suis¬ 
que.  521 

Discutiunt  tamen  has,  praebentque  micantia  lu- 

Fulmina :  fulmineis  ardescunt  ignibus  undae. 
Dat  quoque  jam  saltus  intra  cava  texta  carinae 
Fluctus :  et,  ut  miles  numero  praestantior  omni, 
Cum  saepe  assiluit  defensae  moenibus  urbis,  52fi 


Spe  potitur  taudem,  laudisque  accensus  amore, 
Inter  mille  viros,  murum  tamen  occupat  unus. 
Sic  ubi  pulsarunt  acres  latera  ardua  fluctus, 
Vastius  insurgens  decimae  ruit  impetus  undae  : 
Nec  prius  absistit  fessam  oppugnare  carinam, 
Quam  velut  in  captae  descendat  moenia  navis. 
Pars  igitur  tentabat  adhuc  invadere  pinum  ;  533 
Pars  maris  intus  erat.  Trepidant  haud  secius 
omnes, 

Quam  solet  urbs,  aliis  murum  fodientibus  extra, 
Atque  aliis  murum,  trepidare,  tenentibus  intus. 
Deficit  ars,  animi  que  cadunt :  totidemque  viden¬ 
tur,  537 

Quot  veniant  fluctos,  ruere  atque  irrumpere 
mortes. 

Non  tenet  hic  lacrymas:  stupet  hic:  vocat  ille 
beatos, 

Funera  quos  maneant :  hic  votis  numen  adorat, 
Brachiaque  ad  coelum,  quod  non  videt,  irrita 
tollens  541 

Poscit  opem  :  subeunt  illi  fratresque  parensque  : 
Huic  cum  pignoribus  domus,  et  quod  cuique  re¬ 
lictum  est. 

Alcyone  Ceyca  movet :  Ceycis  in  ore 
Nulla  nisi  Alcyone  est:  et,  cum  desideret  unam, 
Gaudet  abesse  tamen.  Patriae  quoque  vellet  ad 
oras  546 

Respicere,  inque  domum  supremos  vertere  vul¬ 
tus  ; 

V erum  ubi  sit  nescit :  tanta  vertigine  pontus 
Fervet,  et  inducta  piceis  e  nubibus  umbra 
Omne  latet  coelum,  duplicataque  noctis  imago  est. 
Frangitur  incursu  nimbosi  turbinis  arbos  :  551 
Frangitur  et  regimen  :  spoliisque  animosa  super¬ 
stans 

Unda,  velut  victrix,  sinuatas  despicit  undas. 
Nec  levius,  quam  si  quis  Athon  Pindumve  re¬ 
vulsos 

Sede  sua  totos  in  apertum  everterit  sequor,  555 
Praecipitata  ruit :  pariterque  et  pondere  et  ictu 
Mergit  in  ima  ratem  ;  cum  qua  pars  magna  vi¬ 
rorum 

Gurgite  pressa  gravi,  neque  in  aera  reddita,  fato 
Functa  suo  est.  Alii  partes  et  membra  carinae 
Trunca  tenent.  Tenet  ipse  manu,  qua  sceptra 
solebat,  560 

Fragmina  navigii  Ceyx,  socerumque  patremque 
Invocat,  heu,  frustra.  Sed  plurima  nantis  in  ore 
Alcyone  conjux.  Illam  meminitque  refertque: 
Illius  ante  oculos  ut  agant  sua  corpora  fluctus, 
Optat,  et  exanimis  manibus  tumuletur  amicis. 
Dum  natat,  absentem,  quoties  sinit  hiscere  fluc¬ 
tus,  566 

Nominat  Alcyonen,  ipsisque  immurmurat  un¬ 
dis. 

Ecce  super  medios  fluctus  niger  arcus  aquarum 
Frangitur,  et  rupta  mersum  caput  obruit  unda. 
Lucifer  obscurus,  nec  quem  cognoscere  posses, 
Illa  nocte  fuit :  quoniamque  excedere  Olympo 
Non  licuit,  densis  texit  sua  nubibus  ora.  572 
iEolis  interea  tantorum  ignara  malorum 
Dinumerat  noctes :  et  jam,  quas  induat  ille, 
Festinat  vestes,  jam  quas,  ubi  venerit  ille,  575 
Ipsa  gerat :  reditusque  sibi  promittit  inanes. 
Omnibus  illa  quidem  superis  pia  thura  ferebat ; 
Ante  tamen  cunctos  Junonis  templa  colebat: 
Proque  viro,  qui  nullus  erat,  veniebat  ad  aras. 
Utque  foret  sospes  conjux  suus,  utque  rediret, 
Optabat ;  nullamque  sibi  praeferret.  At  illi  581 
Hoc  de  tot  votis  poterat  contingere  solum. 

At  dea  non  ultra  pro  functo  morte  rogari 
Sustinet :  utque  manus  funestas  arceat  aris, 

Iri,  meae,  dixit,  fidissima  nuntia  vocis,  585 
Vise  soporiferam  Somni  velociter  aulam  : 
Exstinctique  jube  Ceycis  imagine  mittat 
Somnia  ad  Alcyonen  veros  narrantia  casus. 
Dixerat.  Induitur  velamina  mille  colorum 
Iris,  et  arquato  coelum  curvamine  signans  590 
Tecta  petit  jussi  sub  rupe  latentia  regis. 

Est  prope  Cimmerios  longo  spelunca  recessu, 
Mons  cavus,  ignavi  domus  et  penetralia  Somni  : 
Quo  nunquam  radiis  oriens,  mediusve,  cadensve 
Phoebus  adire  potest.  Nebulae  caligine  mixtae 
Exhalantur  humo,  dubiaeque  crepuscula  lucis. 
Non  vigil  ales  ibi  cristati  cantibus  oris  597 
Evocat  Auroram  :  nec  voce  silentia  rumpunt 
Sollicitive  canes,  canibusve  sagacior  anser. 

Non  fera,  non  pecudes,  non  moti  flamine  rami, 
Humanaeve  sonum  reddunt  convicia  linguae.  601 
Muta  quies  habitat.  Saxo  tamen  exit  ab  imo 
Itivus  aquae  Lethes :  per  quem  cum  murmure 
labens 

Invitat  somnos  crepitantibus  unda  lapillis. 

Ante  fores  antri  fecunda  papavera  florent,  605 
Innumeraeque  herbae :  quarum  de  lacte  soporem 
Nox  legit,  et  spargit  per  opacas  humida  terras. 
Janua,  quae  verso  stridorem  cardine  reddat, 

N  ulla  domo  tota  ;  custos  in  limine  nullus. 

At  medio  torus  est,  ebeno  sublimis  in  atra,  610 
Plumeus,  unicolor,  pullo  velamine  tectus : 

Quo  cubat  ipse  deus,  membris  languore  solutis. 
Hunc  circa  passim,  varias 'imitantia  formas, 
Somnia  vana  jacent  totidem,  quot  messis  aristas, 
Sylva  gerit  frondes,  ejectas  littus  arenas.  615 
Quo  simul  intravit,  manibusque  obstantia  virgo 
Somnia  dimovit ;  vestis  fulgore  reluxit 
Sacra  domus,  tardaque  deus  gravitate  jacentes 
Vix  oculos  tollens,  iterumque  iterumque  rela- 
bens. 

Summaque  percutiens  nutanti  pectora  mento,  620 
Excussit  tandem  sibi  se  :  cubitoque  levatus, 
Quid  veniat  (cognorat  enim)  scitatur.  At  illa : 
Somne,  quies  rerum,  placidissime,  Somne,  deo* 
rum, 

Pax  animi,  quem  cura  fugit,  qui  corda  diurnis 
Fessa  ministeriis  mulces,  reparasque  labori  ;  625 
Somnia,  quae  veras  aequent  imitamine  formas, 
Herculea  Trachine  jube  sub  imagine  regis 
Alcyonen  adeant,  simulacraque  naufraga  fingant. 
Imperat  hoc  Juno.  Postquam  mandata  peregit 
Iris,  abit :  neque  enim  ulterius  tolerare  vaporis 
Vim  poterat;  labique  ut  Somnum  sensit  in 
artus, 

Effugit,  et  remeat  per  quos  modo  venerat  arcus. 

At  pater  e  populo  natorum  mille  suorum 
Excitat  artificem,  simulatoremque  figurae 
Morphea.  Non  illo  jussos  sollertius  alter  635 

Exprimit  incessus,  vultumque  sonumque  lo¬ 
quendi  ; 

Adjicit  et  vestes,  et  consuetissima  cuique 
Verba.  Sed  hic  solos  homines  imitatur :  at  alter 
Fit  fera,  fit  volucris,  fit  longo  corpore  serpens. 
Hunc  Icelon  superi,  mortale  Phobetora  vulgus 
Nominat.  Est  etiam  diversae  tertius  artis  641 
Phantasos.  Ille  in  humum,  saxumque,  undamque, 
trabemque, 

Quaeque  vacant  anima,  feliciter  omnia  transit. 
Begibus  hi,  ducibusque  suos  ostendere  vultus 
Nocte  solent:  populos  alii  plebemque  perer¬ 
rant. 


Praeterit  hos  senior,  cunctisque  e  fratribus  unum 
Morphea,  qui  peragat  Thaumantidos  edita,  Som¬ 
nus  647 

Eligit :  et  rursus  molli  languore  solutus 
Deposuitque  caput,  stratoque  recondidit  alto. 
Ille  volat,  nullos  strepitus  facientibus  alis,  650 
Per  tenebras:  intraque  morae  breve  tempus  in 
urbem 

Pervenit  H  aemoniam :  positisque  e  corpore  pennis 
In  faciem  Ceycis  abit,  formaque  sub  illa 
Luridus,  exsangui  similis,  sine  vestibus  ullis. 
Conjugis  ante  torum  miserae  stetit.  Uda  videtur 
Barba  viri,  madidisque  gravis  fluere  unda  capil¬ 
lis. 

Tum  lecto  incumbens,  fletu  super  ora  refuso,  657 
Haec  ait :  Agnoscis  Ceyca,  miserrima  conjux  ? 
An  mea  mutata  est  facies  nece  ?  respice ;  nosces, 
Inveniesque  tuo  pro  conjuge  conjugis  umbram. 
Nil  opis,  Alcyone,  nobis  tua  vota  tulerunt.  661 
Occidimus  :  falsae  tibi  me  promittere  noli. 
Nubilus  iEgaeo  deprendit  in  aequore  navim 
Auster,  et  ingenti  jactatam  flamine  solvit : 
Oraque  nostra,  tuum  frustra  clamantia  nomen, 
Implerunt  fluctus.  Non  haec  tibi  nuntiat  auctor 
Ambiguus :  non  ista  vagis  rumoribus  audis :  667 
Ipse  ego  fata  tibi  praesens  mea  naufragus  edo. 
Surge,  age,  da  lacrymas,  lugubriaque  indue :  nec 
me 

Indeploratum  sub  inania  Tartara  mitte.  670 
Adjicit  his  vocem  Morpheus,  quam  conjugis  illa 
Crederet  esse  sui.  Fletus  quoque  fundere  veros 
Visus  erat :  gestumque  manus  Ceycis  habebant. 
Ingemit  Alcyone  lacrymans,  motatque  lacertos 
Per  somnum,  corpusque  petens  amplectitur 
auras : 

Exclamatque,  Mane.  Quo  te  rapis  ?  ibimus  una. 
Voce  sua,  specieque  viri  turbata  soporem  677 
Excutit :  et  primo  si  sit,  circumspicit,  illic, 

Qua  modo  visus  erat :  nam  moti  voce  ministri 
Intulerant  lumen.  Postquam  non  invenit  us 
quam,  680 

Percutit  ora  manu,  laniatque  a  pectore  vestes, 
Pectoraque  ipsa  ferit.  N  ec  crinem  solvere  curat ; 
Scindit ;  et  altrici,  quae  luctus  causa,  roganti, 
Nulla  est  Alcyone,  nulla  est,  ait:  occidit  una 
Cum  Ceyce  suo.  Solantia  tollite  verba.  685 
Naufragus  interriit.  Vidi,  agnovique,  manusque 
Ad  discedentem,  cupiens  retinere,  tetendi. 
Umbra  fuit:  sed  et  umbra  tamen  manifesta, 
virique 

Vera  mei.  Non  ille  quidem,  si  quaeris,  habebat 
Assuetos  vultus,  nec,  quo  prius  ore,  nitebat.  690 
Pallentem,  nudumque,  et  adhuc  humente  capillo 
Infelix  vidi.  Stetit  hoc  miserabilis  ipso 
Ecce  loco :  et  quaerit,  vestigia  si  qua  supersint. 
Hoc  erat,  hoc  animo  quod  divinante  timebam, 

Et  ne,  me  fugiens,  ventos  sequerere  rogabam. 

At  certe  vellem,  quoniam  periturus  abibas,  696 
Me  quoque  duxisses.  Tecum  fuit  utile,  tecum 
Ire  mihi.  Neque  enim  de  vitae  tempore  quic- 
quam 

Non  simul  egissem  ;  nec  mors  discreta  fuisset. 
Nunc  absens  pereo,  jactor  nunc  fluctibus  absens: 
Et  sine  me  te  pontus  habet.  Crudelior  ipso 
Sit  mihi  mens  pelago,  si  vitam  ducere  nitar  702 
Longius,  et  tanto  pugnem  superesse  dolori. 

Sed  neque  pugnabo :  nec  te,  miserande,  relin¬ 
quam  :  [pulcro, 

Et  tibi  nunc  saltem  veniam  comes ;  inque  se- 
Si  non  urna,  tamen  junget  nos  littera :  Si  non 

Ossibus  ossa  meis,  at  nomen  nomine  tangam. 
Plura  dolor  prohibet ;  verboque  intervenit  omni 
Plangor,  et  attonito  gemitus  e  corde  trahuntur. 
Mane  erat :  egreditur  tectis  ad  littus,  et  illum  710 
Maesta  locum  repetit,  de  quo  spectarat  euntem. 
Dumque,  Moratus  ibi ;  dumque,  Hic  retinacula 
solvit, 

Hoc  mihi  discedens  dedit  oscula  littore,  dicit, 
Dumque  notata  oculis  reminiscitur  acta,  fretum¬ 
que 

Prospicit ;  in  liquida,  spatio  distante,  tuetur  715 
Nescio  quid  quasi  corpus  aqua;  primoque,  quid 
illud 

Esset,  erat  dubium.  Postquam  paulo  appulit 
unda, 

Et,  quamvis  aberat,  corpus  tamen  esse  liquebat ; 
Qui  foret,  ignorans,  quia  naufragus  .ne  mota 
est : 

Et,  tanquam  ignoto  lacrymam  daret,  Heu  miser, 
inquit,  720 

Quisquis  es,  et  si  qua  est  eonjux  tibi  !  Fluctibus 
actum 

Fit  propius  corpus.  Quod  quo  magis  illa  tuetur, 
Hoc  minus,  et  minus  est  amens  sua.  Jamque 
propinquae 

Admotum  terrae,  jam  quod  cognoscere  posset, 
Cernit :  erat  eonjux.  Ille  est,  exclamat :  et  una 
Ora,  comas,  vestem  lacerat:  tendensque  tre¬ 
mentes 

Ad  Ceyca  manus,  Sic,  o  carissime  eonjux,  727 
Sic  ad  me,  miserande,  redis  ?  ait.  Adjacet  undis 
Facta  manu  moles,  quae  primas  aequoris  iras 
Frangit,  et  incursus  quae  praedelassat  aquarum. 
Insilit  huc  :  mirumque  fuit  potuisse  :  volabat : 
Percutiensque  levem  modo  natis  aera  pennis,  732 
Stringebat  summas  ales  miserabilis  undas. 
Dumque  volat,  maesto  similem,  plenumque  que¬ 
relae 

Ora  dedere  sonum,  tenui  crepitantia  rostro.  735 
Ut  vero  tetigit  mutum  et  sine  sanguine  corpus  ; 
Dilectos  artus  amplexa  recentibus  alis, 

Frigida  nequicquam  duro  dedit  oscula  rostro. 
Senserit  hoc  Ceyx,  an  vultum  motibus  undae 
Tollere  sit  visus,  populus  dubitabat ;  at  ille  740 
Senserat.  Et  tandem,  superis  miserantibus,  ambo 
Alite  mutantur.  Fatis  obnoxius  isdem 
Tunc  quoque  mansit  amor,  nec  conjugiale  solu¬ 
tum 

Foedus  in  alitibus.  Coeunt,  fiuntque  parentes  : 
Perque  dies  placidos,  hiberno  tempore,  septem 
Incubat  Alcyone  pendentibus  aequore  nidis.  746 
Tum  via  tuta  maris :  ventos  custodit,  et  arcet 
JEolus  egressu,  praestatque  nepotibus  aequor. 
Hos  aliquis  senior  circum  freta  lata  volantes 


Spectat,  et  ad  finem  servatos  laudat  am  Ires.  750 
Proximus,  aut  idem,  si  fors  tulit,  Hic  quoque, 
dixit, 

Quem  mare  carpentem,  substrictaque  crura  ge¬ 
rentem 

Adspicis,  (ostendens  spatiosum  gutture  mergum,) 
Regia  progenies ;  et,  si  descendere  ad  ipsum 
Ordine  perpetuo  quaeris,  sunt  hujus  origo  755 
Ilus,  et  Assaracus,  raptusque  Jovi  Ganymedes, 
Laomedonque  senex,  Priamusque  novissima 
Trojae 

Tempora  sortitus.  Frater  fuit  Hectoris  iste: 
Qui  nisi  sensisset  prima  nova  fata  juventa, 
Forsitan  inferius  non  Hectore  nomen  haberet: 
Quamvis  est  illum  proles  enixa  Dymantis,  761 
iEsacon  umbrosa  furtim  peperisse  sub  Ida 
Fertur  Alexirhoe,  Granico  nata  bicorni. 

Oderat  hic  urbes :  nitidaque  remotus  ab  aula 
Secretos  montes  et  inambitiosa  colebat  765 
Rura,  nec  Iliacos  coetus  nisi  rarus  adibat. 

Non  agreste  tamen,  nec  inexpugnabile  amori 
Pectus  habens,  sylvas  captatam  saepe  per  omnes 
Adspicit  H  esperien  patria  Cebrenida  ripa 
Injectos  humeris  siccantem  sole  capillos.  770 
Visa  fugit  Nymphe,  veluti  perterrita  fulvum 
Cerva  lupum,  longeque  lacu  deprensa  relicto 
Accipitrem  fluvialis  anas.  Quam  Troius  heros 
Insequitur,  celeremque  metu  celer  urget  amore. 
Ecce  latens  herba  coluber  fugientis  adunco 
Dente  pedem  strinxit,  virusque  in  corpore  liquit. 
Cum  vita  suppressa  fuga  est.  Amplectitur  amens 
Exanimem :  clamatque,  Piget,  piget  esse  secu¬ 
tum  : 

Sed  non  hoc  timui  ;  nec  erat  mihi  vincere  tanti. 
Perdidimus  miseram  nos  te  duo.  Vulnus  ab  an¬ 
gue,  780 

A  me  causa  data  est.  Ego  sim  sceleratior  illo, 
Ni  tibi  morte  mea  mortis  solatia  mittam. 

Dixit :  et  e  scopulo,  quem  rauca  subederat  unda, 
Se  dedit  in  pontum.  Tethys  miserata  cadentem 
Molliter  excepit,  nantemque  per  aequora  pennis 
Texit :  et  optatae  non  est  data  copia  mortis.  786 
Indignatur  amans  invitum  vivere  cogi, 
Obstarique  animae  misera  de  sede  volenti 
Exire.  Utque  novas  humeris  assumserat  alas, 
Subvolat,  atque  iterum  corpus  super  aequora 
mittit.  790 

Pluma  levat  casus.  Furit  iEsacos :  inque  pro¬ 
fundum 

Pronus  abit,  letique  viam  sine  fine  retentat. 
Fecit  amor  maciem  :  longa  internodia  crurum, 
Longa  manet  cervix  :  caput  est  a  corpore  longe. 
jEquor  amat :  nomenque  tenet,  quia  mergitur 
illo.  795 


LIBER  DUODECIMUS. 


Nescius  assumtis  Priamus  pater  iFsacon  alis 
Vivere,  lugebat :  tumulo  quoque  nomen  habenti 
Inferias  dederat  cum  fratribus  Hector  inanes. 
Defuit  officio  Paridis  praesentia  tristi, 

Postmodo  qui  rapta  longum  cum  conjuge  bellum 
Attulit  in  patriam  ;  conjurataeque  sequuntur  6 
Mille  rates,  gentisque  simul  commune  Pelasgae. 
Nec  dilata  foret  vindicta,  nisi  aequora  saevi 
Invia  fecissent  venti,  Boeotaque  tellus 
Aulide  piscosa  puppes  tenuisset  ituras.  10 

Hic  patrio  de  mere  Jovi  cum  sacra  parassent ; 


Ut  vetus  accensis  incanduit  ignibus  ara, 

Serpere  caeruleum  Danai  videre  draconem 
In  platanum,  coeptis  quae  stabat  proxima  sacris. 
Nidus  erat  volucrum bis  quatuor  arbore  summa: 
Quas  simul,  et  matrem  circum  sua  damna  vo¬ 
lantem,  is 

Corripuit  serpens,  avidaque  recondidit  alvo. 
Obstupuere  omnes :  at  veri  providus  augur 
Thestorides,  Vincemus,  ait ;  gaudete,  Pelasgi. 
Troja  cadet ;  sid  erit  nostri  mora  longa  laboris. 
Atque  novem  volucres  in  belli  digerit  annos.  21 

Ille,  ut  erat,  virides  amplexus  in  arbore  ramos, 
Fit  lapis,  et  servat  serpentis  imagine  saxum. 

Permanet  Aoniis  Nereus  violentus  in  undis, 
Bellaque  non  transfert;  et  sunt,  qui  parcere 
Trojae 

Neptunum  credant,  quia  moenia  fecerat  urbi. 

At  non  Thestorides.  Nec  enim  nesci tve,  tacetve 
Sanguine  virgineo  placandam  virginis  iram  28 
Esse  deae.  Postquam  pietatem  publica  causa, 
Kexque  patrem  vicit,  castumque  datura  cruorem 
Flentibus  ante  aram  stetit  Iphigenia  ministris ; 
Victa  dea  est,  nubemque  oculis  objecit,  et  inter 
Officium  turbamque  sacri,  vocesque  precantum, 
Supposita  fertur  mutasse  Mycenida  cerva. 

Ergo  ubi,  qua  decuit,  lenita  est  caede  Diana,  35 
Et  pariter  Phoebes,  pariter  maris  ira  recessit ; 
Accipiunt  ventos  a  tergo  mille  carinae, 

Multaque  perpessae  Phrygia  potiuntur  arena. 
Orbe  locus  medio  est  inter  terrasque,  fretum- 
que, 

Coelestesque  plagas,  triplicis  confinia  mundi :  40 
Unde  quod  est  usquam,  quamvis  regionibus  ab¬ 
sit, 

Inspicitur,penetratque  cavas  vox  omnis  ad  aures. 
F ama  tenet,  summaque  domum  sibi  legit  in  arce : 
Innumerosque  aditus,  ac  mille  foramina  tectis 
Addidit,  et  nullis  inclusit  limina  portis.  45 
N  octe  dieque  patent.  Tota  est  ex  aere  sonanti : 
Tota  fremit,  vocesque  refert,  iteratque  quod 
audit. 

Nulla  quies  intus,  nullaque  silentia  parte. 

Nec  tamen  est  clamor,  sed  parvae  murmura  vocis: 
Qualia  de  pelagi,  si  quis  procul  audiat,  undis  50 
Esse  solent  :  qualemve  sonum,  cum  Jupiter 
atras 

Increpuit  nubes,  extrema  tonitrua  reddunt. 
Atria  turba  tenet :  veniunt  leve  vulgus,  eunt- 
que  : 

Mixtaque  cum  veris  passim  commenta  vagantur 
Millia  rumorum,  confusaque  verba  volutant.  55 
E  quibus  hi  vacuas  implent  sermonibus  aures: 
Hi  narrata  ferunt  alio  :  mensuraque  ficti 
Crescit,  et  auditis  aliquid  novus  adjicit  auctor. 
Illic  Credulitas,  illic  temerarius  Error,  59 

Vanaque  Laetitia  est,  consternatique  Timores, 
Seditioque  repens,  dubioque  auctore  Susurri. 
Ipsa  quid  in  coelo  rerum,  pelagoque  geratur, 

Et  tellure  videt,  totumque  inquirit  in  orbem. 

Fecerat  haec  notum,  Graias  cum  milite  forti 
Adventare  rates :  neque  inexspectatus  in  armis 
Hostis  adest.  Prohibent  aditu,  littusque  tuentur 
Troes  :  et  Hectorea  primus  fataliter  hasta, 
Protesilae,  cadis,  commissaque  proelia  magno 
Stant  Danais,  fortisque  animae  nece  cognitus 
Hector. 

Nec  Phryges  exiguo,  quid  Achaia  dextera  posset, 
Sanguine  senserunt.  Et  jam  Sigea  rubebant  71 
Littora  :  jam  leto  proles  Neptunia  Cycnus 
Mille  viros  dederat :  jam  curru  instabat  Achilles, 
Troaque  Peliacae  sternebat  cuspidis  ictu 
Agmina,  perque  acies  aut  Cycnum  aut  Hectora 
quaerens  75 

Congreditur  Cycno :  decimum  dilatus  in  annum 
Hector  erat.  Tum  colla  jugo  candentia  pressos 
Exhortatus  equos,  currum  direxit  in  hostem : 
Concutiensque  suis  vibrantia  tela  lacertis, 
Quisquis  es,  o  juvenis,  solatia  mortis  habeto,  80 
Dixit,  ab  Haemonio  quod  sis  jugulatus  Achille. 
Hactenus  iEacides.  Vocem  gravis  hasta  secuta 
est. 


Sed  quanquam  certa  nullus  fuit  error  in  hasta, 
Nil  tamen  emissi  profecit  acumine  ferri : 

Utque  hebeti  pectus  tantummodo  contudit  ictu; 
Nate  dea,  nam  te  fama  praenovimus,  inquit  86 
Ille,  quid  a  nobis  vulnus  miraris  abesse  ? 
(Mirabatur  enim  :)  non  haec,  quam  cernis,  equi- 

Fulva  jubis  cassis,  neque  onus  cava  parma  si¬ 
nistrae  89 

Auxilio  mihi  sunt :  decor  est  quaesitus  ab  istis. 
Mars  quoque  ob  hoc  capere  arma  solet.  Remo¬ 
vebitur  omne 

Tegminis  officium ;  tamen  indestrictus  abibo. 
Est  aliquid,  non  esse  satum  Nereide,  sed  qui 
Nereaque,  et  natas,  et  totum  temperet  aequor. 
Dixit:  et  haesurum  clypei  curvamine  telum  95 
Misit  in  JEaciden,  quod  et  aes,  et  proxima  rupit 
Terga  novena  boum,  decimo  tamen  orbe  mora¬ 
tum. 

Excutit  hoc  heros,  rursusque  trementia  forti 
Tela  manu  torsit :  rursus  sine  vulnere  corpus, 
Sincerumque  fuit :  nec  tertia  cuspis  apertum  100 
Et  se  praebentem  valuit  destringere  Cycnum. 
Haud  secus  exarsit,  quam  Circo  taurus  aperto, 
Cum  sua  terribili  petit  irritamina  cornu 
Puniceas  vestes,  elusaque  vulnera  sentit. 

N  um  tamen  exciderit  ferrum,  considerat,  hastae : 
Haerebat  ligno.  Manus  est  mea  debilis  ergo, 
Quasque,  ait,  ante  habuit  vires,  effudit  in  uno. 
Nam  certe  valuit,  vel  cum  Lyrnessia  primus 
Moenia  disjeci ;  vel  cum  Tenedonque  suoque 
Eetioneas  implevi  sanguine  Thebas;  110 

V el  cum  purpureus  populari  caede  Caicus 
Fluxit,  opusque  meae  bis  sensit  Telephus  hastae. 
Hic  quoque  tot  caesis,  quorum  per  littus  acervos 
Et  feci,  et  video,  valuit  mea  dextra,  valetque. 
Dixit :  et,  ante  actis  veluti  male  crederet,  has¬ 
tam  1 15 

Misit  in  adversum  Lycia  de  plebe  Menoeten, 
Loricamque  simul,  subjectaque  pectora  rupit. 
Quo  plagente  gravem  moribundo  vertice  terram 
Extrahit  illud  idem  calido  de  vulnere  telum, 
Atque  ait ;  Haec  manus  est,  haec,  qua  modo  vi¬ 
cimus,  hasta.  120 

Utar  in  hunc  isdem :  sic  in  hoc  precor  exitus 
idem. 

Sic  fatus,  Cycnumque  petit :  nec  fraxinus  errat, 
Inque  humero  sonuit  non  evitata  sinistro. 

Inde,  velut  muro,  solidave  a  caute,  repulsa  est. 
Qua  tamen  ictus  erat,  signatum  sanguine  Cyc¬ 
num  125 

Viderat,  et  frustra  fuerat  gavisus  Achilles. 
Vulnus  erat  nullum  :  sanguis  erat  ille  Menoetae. 
Tum  vero  praeceps  curru  fremebundus  ab  alto 
Desilit,  et  nitido  securum  cominus  hostem. 

Ense  petens,  parmam  gladio,  galeamque  cavari 
Cernit,  et  in  duro  laedi  quoque  corpore  ferrum. 
Haud  tulit  ulterius :  clypeoque  adversa  reducto 
Ter  quater  ora  viri,  capulo  cava  tempora  pul¬ 
sat  :  133 

Cedentique  sequens  instat,  turbatque,  ruitque, 
Attonitoquo  negat  requiem.  Pavor  occupat  il¬ 
lum  : 

Ante  oculosque  natant  tenebrae :  retroque  ferenti 
Aversos  passus,  medio  lapis  obstitit  arvo  ; 

Quem  super  impulsum  resupino  pectore  Cycnum 
Vi  multa  vertit,  terraeque  afflixit  Achilles. 

Tum  clypeo  genibusque  premens  praecordia 
duris,  140 

Vincla  trahit  galeae :  quae  presso  subdita  mento 

Elidunt  fauces,  et  respiramen  iterque 
Eripiunt  animae.  Victum  spoliare  parabat ; 
Arma  relicta  videt :  corpus  deus  aequoris  albam 
Contulit  in  volucrem,  cujus  modo  nomen  habe¬ 
bat.  1 45 

Hic  labor,  haec  requiem  multorum  pugna  die¬ 
rum 

Attulit,  et  positis  pars  utraque  substitit  armis. 
Durnque  vigil  Phrygios  servat  custodia  muros, 
Et  vigil  Argolicas  servat  custodia  fossas  ; 

Festa  dies  aderat,  qua  Cycni  victor  Achilles  150 
Pallada  vittatae  placabat  sanguine  vaccae. 

Cujus  ut  imposuit  prosecta  calentibus  aris, 

Et  dis  acceptus  penetravit  in  aethera  nidor ; 
Sacra  tulere  suam,  pars  est  data  caetera  mensis. 
Discubuere  toris  proceres,  et  corpora  tosta  155 
Carne  replent,  vinoque  levant  curasque  sitimque. 
Non  illos  citharae,  non  illos  carmina  vocum, 
I.onga ve  multifori  delectat  tibia  buxi : 

Sed  noctem  sermone  trahunt :  virtusque  loquendi 
Materia  est.  Pugnam  referunt  hostisque  suam- 
que ;  160 

Inque  vices  adita  atque  exhausta  pericula  saepe 
Commemorare  juvat.  Quid  enim  loqueretur 
Achilles,  [Achillem  ? 

Aut  quid  apud  magnum  potius  loquerentur 
Proxima  praecipue  domito  victoria  Cycno 
In  sermone  fuit.  Visum  mirabile  cunctis,  165 
Quod  juveni  corpus  nullo  penetrabile  telo, 

In  victumque  ad  vulnera  erat,  ferrumque  terebat. 
Hoc  ipse  iEacides,  hoc  mirabantur  Achivi. 

Cum  sic  Nestor  ait:  Vestro  fuit  unicus  aevo 
Contemtor  ferri,  nulloque  forabilis  ictu  170 
Cycnus.  At  ipse  olim  patientem  vulnera  mille 
Corpore  non  laeso  Perrhaebum  Caenea  vidi : 
Caenea  Perrhaebum,  qui  factis  inclytus  Othryn 
Incoluit.  Quoque  id  mirum  magis  esset  in  illo, 
Foemina  natus  erat.  Monstri  novitate  moven¬ 
tur,  175 

Quisquis  adest,  narretque  rogant.  Quos  inter 
Achilles, 

Dic  age,  nam  cunctis  eadem  est  audire  voluntas, 
O  facunde  senex,  sevi  prudentia  nostri ; 

Quis  fuerit  Caeneus,  cur  in  contraria  versus : 

Qua  tibi  militia,  cujus  certamine  pugnae  180 
Cognitus:  a  quo  sit  victus,  si  victus  ab  ullo  est. 
Tum  senior :  Quamvis  obstet  mihi  tarda  vetustas, 
Multaque  me  fugiant  primis  spectata  sub  annis; 
Plura  tamen  memini :  nec, quae  magis  haereat  illa, 
Pectore  res  nostro  est  inter  bellique  domique  185 
Acta  tot.  Ac  si  quem  potuit  spatiosa  senectus 
Spectatorem  operum  multorum  reddere :  vixi 
Annos  bis  centum :  nunc  tertia  vivitur  aetas. 
Clara  decore  fuit  proles  Elateia  Caenis, 
Thessalidum  virgo  pulcherrima,  perque  propin¬ 
quas,  190 

Perque  tuas  urbes,  tibi  enim  popularis,  Achille, 
Multorum  frustra  votis  optata  procorum. 
Tentasset  Peleus  thalamos  quoque  forsitan  illos ; 
Sed  jam  aut  contigerant  illi  connubia  matris, 

Aut  fuerant  promissa,  tuae.  Nec  Caenis  in  ullos 
Denupsit  thalamos  :  secretaque  littora  carpens 
iEquorei  vim  passa  dei  est :  ita  fama  ferebat. 
Utque  novae  Veneris  Neptunus  gaudia  cepit; 
Sint  tua  vota  licet,  dixit,  secura  repulsae : 

Elige  quid  voveas :  eadem  hoc  quoque  fama 
ferebat.  200 

Magnum,  Caenis  ait,  facit  haec  injuria  votum, 
Tale  pati  nil  posse,  mihi :  da,  foemina  ne  sim : 
Omnia  praestiteris.  Graviore  novissima  dixit 


Verba  sono,  poteratque  viri  vox  illa  videri, 
Sicut  erat.  Nam  jam  voto  deus  aequoris  alti  205 
Annuerat :  dederatque  super,  ne  saucius  ullis 
Vulneribus  fieri,  ferrove  occumbere  posset. 
Munere  laetus  abit,  studiisque  virilibus  aevum 
Exigit  Atracides,  Peneiaque  arva  pererrat. 

Duxerat  Hippodamen  audaci  Ixione  natus, 
Nubigenasque  feros,  positis  ex  ordine  mensis, 
Arboribus  tecto  discumbere  jusserat  antro. 
Haemonii  proceres  aderant ;  aderamus  et  ipsi  : 
Festaque  confusa  resonabat  regia  turba. 

Ecce  canunt  Hymenaeon :  et  ignibus  atria  fu¬ 
mant:  215 

Cinctaque  adest  virgo  matrum  nuruumque  ca¬ 
terva, 

Praesignis  facie.  Felicem  dicimus  illa 
Conjuge  Pirithoum :  quod  paene  fefellimus  omen. 
Nam  tibi,  saevorum  saevissime  Centaurorum, 
Euryte,  quam  vino  pectus,  tam  virgine  visa  220 
Ardet,  et  ebrietas  geminata  libidine  regnat. 
Protinus  eversae  turbant  convivia  mensae :  [sis. 
Raptaturque  comis  per  vim  nova  nupta  prehen- 
Eurytus  Hippodamen,  alii,  quam  quisque  pro- 
barant, 

Aut  poterant,  rapiunt:  captaeque  erat  urbis 
imago.  225 

Fcemineo  clamore  sonat  domus.  Ocius  omnes 
Surgimus :  et  primus,  Quae  te  vecordia,  Theseus, 
Euryte,  pulsat,  ait,  qui  me  vivente  lacessas 
Pirithoum,  violesque  duos  ignarus  in  uno  ? 

Neve  ea  magnanimus  frustra  memoraverit  heros. 
Submovet  instantes,  raptamque  furentibus  au¬ 
fert. 

Ille  nihil  contra :  neque  enim  defendere  verbis 
Talia  facta  potest :  sed  vindicis  ora  protervis 
Insequitur  manibus,  generosaque  pectora  pulsat. 
Forte  fuit  juxta  signis  exstantibus  asper  235 
Antiquus  crater,  quem  vastum  vastior  ipse 
Sustulit  iEgides,  adversaque  misit  in  ora. 
Sanguinis  ille  globos  pariter,  cerebrumque,  me¬ 
rumque 

Vulnere  et  ore  vomens,  madida  resupinus  arena 
Calcitrat.  Ardescunt  germani  caede  bimembres : 
Certatimque  omnes  uno  ore,  Arma,  arma,  lo¬ 
quuntur.  241 

Vina  dabant  animos :  et  prima  pocula  pugna 
Missa  volant,  fragilesque  cadi,  curvique  lebetes: 
Res  epulis  quondam,  nunc  bello  et  caedibus  aptae. 
Primus  Ophionides  Amycus  penetralia  donis 
Haud  timuit  spoliare  suis  :  et  primus  ab  aede 
Lampadibus  densum  rapuit  funale  coruscis  : 
Elatumque  alte,  veluti  qui  candida  tauri 
Rumpere  sacrifica  molitur  colla  securi, 

Illisit  fronti  Lapithae  Celadontis,  et  ossa  250 
Non  agnoscendo  confusa  reliquit  in  ore. 
Exsiluere  oculi,  disjectisque  ossibus  oris 
Acta  retro  naris,  medioque  infixa  palato  est. 
Hunc  pede  convulso  mensae  Pellaeus  acernae  254 
Stravit  humi  Belates,  disjecto  in  pectora  mento : 
Cumque  atro  mixtos  sputantem  sanguine  dentes 
V ulnere  Tartareas  geminato  mittit  ad  umbras. 
Proximus  ut  steterat,  spectans  altaria  vultu 
Fumida  terribili,  Cur  non,  ait,  utimur  istis  ? 
Cumque  suis  Gryneus  immanem  sustulit  aram 
Ignibus,  et  medium  Lapitharum  jecit  in  agmen. 
Depressitque  duos,  Brotean  et  Orion.  Orio 
Mater  erat  Mycale,  quam  deduxisse  canendo 
Saepe  reluctantis  constabat  cornua  Lunae. 

Non  impune  feres,  teli  modo  copia  detur,  265 
Dixerat  Exadius :  telique  habet  instar,  iu  alta 

Quae  fuerant  pinu  votivi  cornua  cervi. 

Figitur  huic  duplici  Gryneus  in  lumina  ramo, 
Eruiturque  oculos :  quorum  pars  cornibus  haeret, 
Pars  fluit  in  barbam,  concretaque  sanguine  pen¬ 
det.  270 

Ecce  rapit  mediis  flagrantem  Rhoetus  ab  aris 
Prunitium  torrem,  dextraque  a  parte  Charaxi 
Tempora  perfringit  fulvo  protecta  capillo. 
Correpti  rapida,  veluti  seges  arida,  flamma 
Arserunt  crines,  et  vulnere  sanguis  inustus  275 
Terribilem  stridore  sonum  dedit ;  ut  dare  ferrum 
Igne  rubens  plerumque  solet,  quod  forcipe  curva 
Cum  faber  eduxit,  lacubus  demittit :  at  illud 
Stridet,  et  in  trepida  submersum  sibilat  unda, 
Saucius  hirsutis  avidum  de  crinibus  ignem  280 
Excutit,  inque  humeros  limen  tellure  revulsum 
Tollit,  onus  plaustri :  quod  ne  permittat  in  hos¬ 
tem, 

Ipsa  facit  gravitas.  Socium  quoque  saxea  moles 
Oppressit  spatio  stantem  propriore  Cometen. 
Gaudio  nec  retinet  Rhoetus.  Sic  comprecor,  in¬ 
quit,  285 

Caetera  sit  fortis  castrorum  turba  tuorum  ; 
Semicremoque  novat  repetitum  stipite  vulnus ; 
Terque  quaterque  gravi  juncturas  verticis  ictu 
Rupit,  et  in  liquido  sederunt  ossa  cerebro. 
Yictor  ad  Evagrum,  Corythumque,  Dryantaque 
transit.  290 

E  quibus  ut  prima  tectus  lanugine  malas 
Procubuit  Corythus  ;  Puero  quae  gloria  fuso 
Parta  tibi  est  ?  Evagros  ait.  Nec  dicere  Rhoetus 
Plura  sinit :  rutilasque  ferox  in  aperta  loquentis 
Condidit  ora  viri,  perque  os  in  pectora,  flammas. 
Te  quoque,  saeve  Drya,  circum  caput  igne  rotato 
Insequitur :  sed  non  in  te  quoque  constitit  idem 
Exitus  ;  assiduae  successu  caedis  ovantem, 

Qua  juncta  est  humero  cervix,  sude  figis  obusta. 
Ingemuit,  duroque  sudem  vix  osse  revellit  300 
Rhoetus,  et  ipse  suo  madefactus  sanguine  fugit. 
Fugit  et  Orneus,  Lycabasque,  et  saucius  armo 
Dexteriore  Medon,  et  cum  Pisenore  Thaumas : 
Quique  pedum  nuper  certamine  vicerat  omnes 
Mermeros,  accepto  nunc  vulnere  tardius  ibat:  305 
Et  Pholus,  et  Melaneus,  et  Abas  praedator  apro- 

Quique  suis  frustra  bellum  dissuaserat  augur 
Astylos.  Ille  etiam  metuenti  vulnera  Nesso, 

Ne  fuge  :  ad  Herculeos,  inquit,  servaberis  arcus. 
At  non  Eurynomus,  Lycidasque,  et  Areos,  et 
Imbreus  310 

Effugere  necem  :  quos  omnes  dextra  Dryantis 
Perculit  adversos.  Adversum  tu  quoque,  quam¬ 
vis 

Terga  fugas  dederis,  vulnus,  Crenaee,  tulisti. 
Nam  grave  respiciens  inter  duo  lumina  ferrum, 
Qua  naris  fronti  committitur,  accipis,  imae.  315 
In  tanto  fremitu  ductis  sine  fine  jacebat 
Sopitus  vinis,  et  inexperrectus  Aphidas : 
Languentique  manu  carchesia  mixta  tenebat, 
Fusus  in  Ossaeae  villosis  pellibus  ursae. 

Quem  procul  ut  vidit  frustra  nulla  arma  moven¬ 
tem,  320 

Inserit  amento  digitos,  Miscendaque,  dixit, 

Cum  Styge  vina  bibas,  Phorbas.  N  ec  plura  mo¬ 
ratus 

In  juvenem  torsit  jaculum  :  ferrataque  collo 
Fraxinus,  ut  casu  jacuit  resupinus,  adacta  est. 
Morscaruit  sensu:  plenoque  e  gutture  fluxit  325 
Inque  toros,  inque  ipsa  niger  carchesia  sanguis. 
Vidi  ego  Petraeum  conantem  ev  jllere  terra 


Glandiferam  quercum  :  quam  dum  complexibus 
ambit, 

Et  quatit  huc  illuc,  labefactaque  robora  jactat ; 
Lancea  Pirithoi,  costis  immissa  Petraei,  330 
Pectora  cum  duro  luctantia  robore  fixit. 

Pirithoi  virtute  Lycum  cecidisse  ferebant : 
Pirithoi  cecidisse  Chromin.  Sed  uterque  mino¬ 
rem  [runt. 

Victori  titulum,  quam  Dictys  Helopsque,  dede- 
Fixus  Helops  jaculo,  quod  pervia  tempora  fecit, 
Et  missum  a  dextra  laevam  penetravit  in  aurem. 
Dictys,  ab  ancipiti  delapsus  acumine  montis, 
Dum  fugit  instantem  trepidans  Ixione  natum, 
Decidit  in  praeceps,  et  pondere  corporis  ornum 
Ingentem  fregit,  suaque  induit  ilia  fractae.  340 
Ultor  adest  Aphareus,  saxumque  e  monte  revul¬ 
sum 

Mittere  conatur.  Conantem  stipite  querno 
Occupat  JEgides,  cuhitique  ingentia  frangit 
Ossa  :  nec  ulterius  dare  corpus  inutile  leto 
Aut  vacat,  aut  curat :  tergoque  Bianoris  alti  345 
Insilit,  haud  solito  quemquam  portare,  nisi 
ipsum : 

Opposuitque  genu  costis,  prensamque  sinistra 
Caesariem  retinens,  vultum,  minitantiaque  ora 
Robore  nodoso,  praeduraque  tempora,  fregit. 
Robore  N  edymnum,  jaculatoremque  Lycotan  350 
Sternit,  et  immissa  protectum  pectora  barba 
Hippason,  et  summis  exstantem  Riphea  sylvis, 
Tereaque,  Haemoniis  qui  prensos  montibus  ursos 
Ferre  domum  vivos,  indignantesque  solebat. 
Haud  tulit  utentem  pugnae  successibus  ultra  355 
Thesea  Demoleon :  solidoque  revellere  trunco 
Annosam  pinum  magno  molimine  tentat. 

Quod  quia  non  potuit,  praefractam  misit  in  hos¬ 
tem. 

Sed  procul  a  telo  Theseus  veniente  recessit, 
Pallados  admonitu  ;  credi  sic  ipse  volebat.  360 
Non  tamen  arbor  iners  cecidit :  nam  Crantoris 
alti  [trum. 

Abscidit  jugulo  pectusque,  humerumque  sinis- 
Armiger  ille  tui  fuerat  genitoris,  Achille : 

Quem  Dolopum  rector,  bello  superatus,  Amyntor 
jEacidae  dederat  pacis  pignusque  fidemque.  365 
Hunc  procul  ut  foedo  disjectum  vulnere  Peleus 
Vidit,  At  inferias,  juvenum  gratissime  Cranton 
Accipe,  ait :  validoque  in  Demoleonta  lacerto 
Fraxineam  misit,  mentis  quoque  viribus,  hastam. 
Quae  laterum  cratem  perrumpit,  et  ossibus 
haerens 

Intremuit.  Trahit  ille  manu  sine  cuspide  lignum : 
Id  quoque  vix  sequitur :  cuspis  pulmone  retenta 
est. 

Ipse  dolor  vires  animo  dabat :  aeger  in  hostem 
Erigitur,  pedibusque  virum  proculcat  equinis. 
Excipit  ille  ictus  galea  clypeoque  sonantes,  375 
Defensatque  humeros,  praetentaque  sustinet 
arma : 

Perque  armos  uno  duo  pectora  perforat  ictu. 
Ante  tamen  leto  dederat  Phlegraeon  et  Hylen 
Eminus :  Iphinoum  collato  Marte  Claninque. 
Additur  his  Dorylas:  qui  tempora  tecta  gerebat 
Pelle  lupi,  saevique  vicem  praestantia  teli  381 
Cornua  vara  boum  multo  rubefacta  cruore. 

Huic  ego,  nam  vires  animus  dabat,  Adspice,  dixi, 
Quantum  concedant  nostro  tua  cornua  ferro : 

Et  jaculum  torsi :  quod  cum  vitare  nequiret,  385 
Opposuit  dextram  passurae  vulnera  fronti. 

Affixa  est  cum  fronte  manus :  fit  clamor :  at  illum 
Haerentem  Peleus,  et  acerbo  vulnere  victum, 

(Stabat  enim  propior,)  mediam  ferit  ense  sub  al¬ 
vum. 

Prosiluit,  terraque  ferox  sua  viscera  traxit,  330 
Tractaque  calcavit,  calcataque  rupit,  et  illis 
Crura  quoque  impediit,  et  inani  concidit  alvo. 
Nec  te  pugnantem  tua,  Cyllare,  forma  redemit, 
Si  modo  naturae  formam  concedimus  illi. 

Barba  erat  incipiens ;  barbae  color  aureus:  au- 
reaque  335 

Ex  humeris  medios  coma  dependebat  in  armos. 
Gratus  in  ore  vigor  :  cervix,  humerique,  manus¬ 
que, 

Pectoraque  artificum  laudatis  proxima  signis, 
Ex  qua  parte  viri  est :  nec  equi  mendosa  sub  illa 
Deteriorque  viro  facies.  Da  colla,  caputque,  400 
Castore  dignus  erit :  sic  tergum  sessile,  sic  stant 
Pectora  celsa  toris :  totus  pice  nigrior  atra ; 
Candida  cauda  tamen:  color  est  quoque  cruribus 
albus. 

Multse  illum  petiere  sua  de  gente ;  sed  una 
Abstulit  Hylonome,  quanulla  decentior inter  405 
Semiferos  altis  habitavit  fcemina  sylvis. 

Haec  et  blanditiis,  et  amando,  et  amare  fatendo 
Cyllaron  una  tenet.  Cultus  quoque  quantus  in 
illis 

Esse  potest  membris ;  ut  sit  coma  pectine  levis : 
Ut  modo  rore  maris,  modo  se  violave,  rosave  410 
Implicet,  interdum  canentia  lilia  gestet : 

Bisque  die  lapsis  Pagasaeae  vertice  sylvae 
Fontibus  ora  lavet,  bis  flumine  corpora  tingat : 
Nec,  nisi  quae  deceant,  electarumque  ferarum, 
Aut  humero,  aut  lateri  praetendat  vellera  laevo. 
Par  amor  est  illis  :  errant  in  montibus  una :  41 6 
Antra  simul  subeunt:  et  tum  Lapitheia  tecta 
Intrarant  pariter,  pariter  fera  bella  gerebant. 
Auctor  in  incerto  est:  jaculum  de  parte  sinistra 
Venit,  et  inferius,  quam  collo  pectora  subsunt, 
Cyllare,  te  fixit :  parvo  cor  vulnere  laesum  421 
Corpore  cum  toto  post  tela  educta  refrixit. 
Protinus  Hylonome  morientes  excipit  artus, 
Impositaque  manu  vulnus  fovet,  oraque  ad  ora 
Admovet,  atque  animae  fugienti  obsistere  tentat. 
Ut  videt  exstinctum,  dictis,  quae  clamor  ad  aures 
Arcuit  ire  meas,  telo,  quod  inhaeserat  illi,  [est. 
Incubuit,  moriensque  suum  complexa  maritum 
Ante  oculos  stat  et  ille  meos,  qui  sena  leonum 
Vinxerat  inter  se  connexis  vellera  nodis,  430 
Phaeocomes, hominemque  simul  protectus  equum¬ 
que. 

Codice  qui  misso,  quem  vix  juga  bina  moverent 
Juncta,  Phonoleniden  a  summo  vertice  fregit. 
Fracta  volubilitas  capitis  latissima  :  perque  os, 
Perque  cavas  nares,  oculosque,  auresque  cere¬ 
brum  435 

Molle  fluit,  veluti  concretum  vimine  querno 
Lac  solet ;  utve  liquor  rari  sub  pondere  cribri 
Manat,  et  exprimitur  per  densa  foramina  spissus. 
Ast  ego,  dum  parat  hunc  armis  nudare  jacentem, 
(Scit  tuus  hoc  genitor,)  gladium  spoliantis  in  ima 
Ilia  demisi.  Chthonius  quoque  Teleboasque 
Ense  jacent  nostro.  Ramum  prior  ille  bifurcum 
Gesserat,  hic  jaculum.  Jaculo  mihi  vulnera  fecit. 
Signa  vides  :  apparet  adhuc  vetus  ecce  cicatrix. 
Tunc  ego  debueram  capienda  ad  Pergama  mitti : 
Tunc  poteram  magni,  si  non  superare,  morari  446 
Hectoris  arma  meis.  Illo  sed  tempore  nullus, 
Aut  puer,  H  ector  erat.  Nunc  me  mea  deficit  setas. 
Quid  tibi  victorem  gemini  Periphanta  Pyreti, 
Ampyca  quid  referam?  qui  quadrupedantis 
Oiclei 


Fixit  in  adverso  cornum  sine  cuspide  vultu.  456 
Vecte  Pelethronium  Macareus  in  pectus  adacto 
Stravit  Erigdupum.  Memini  et  venabula  condi 
Inguine,  Nesseis  manibus  conjecta,  Cymeli. 

Nec  tu  credideris  tantum  cecinisse  futura  455 
Ampyciden  Mopsum.  Mopso  jaculante  biformis 
Occubuit,  frustraque  loqui  tentavit  Hodites, 

Ad  mentum  lingua,  mentoque  ad  guttura  fixo. 
Quinque  neci  Caeneus  dederat,  Styphelumque, 
Bromumque,  [Pyracmon. 

Antimaehumque,  Helymumque,  securiferumque 
Vulnera  non  memini:  numerum  nomenque  notavi. 
Provolat  Emathii  spoliis  armatus  lialesi, 

Quem  dederat  leto,  membris  et  corpore  Latreus 
Maximus.  Huic  aetas  inter  juvenemque,  senem- 
que, 

Vis  juvenilis  erat :  variabant  tempora  cani.  465 
Qui  clypeo,  galeaque,  Macedoniaque  sarissa 
Conspicuus,  faciemque  obversus  in  agmen  utrum¬ 
que,  [orbem, 

Armaque  concussit,  certumque  equitavit  in 
Verbaque  tot  fudit  vacuas  animosus  in  auras : 

Et  te,  Caeni,  feram  ?  nam  tu  mihi  fcemina  semper, 
Tu  mihi  Caenis  eris  :  nec  te  natalis  origo  47 1 
Comminuit  ?  mentemque  subit,  quo  praemia  facto, 
Quaque  viri  falsam  speciem  mercede  pararis  ? 
Vel  quid  nata  vide,  vel  quid  sis  passa :  columque, 
I,  cape  cum  calathis,  et  stamina  pollice  torque : 
Bella  relinque  viris.  Jactanti  talia  Caeneus  47  6 
Extentum  cursu  missa  latus  eruit  hasta, 

Qua  vir  equo  commissus  erat.  Furit  ille  dolore, 
Nudaque  Phyllei  juvenis  ferit  ora  sarissa. 

Non  secus  haec  resilit,  quam  tecti  a  culmine 
grando,  480 

Aut  si  quis  parvo  feriat  cava  tympana  saxo. 
Cominus  aggreditur,  laterique  recondere  duro 
Luctatur  gladium.  Gladio  loca  pervia  non  sunt. 
Haud  tamen  effugies  :  medio  jugulaberis  ense, 
Quandoquidem  mucro  est  hebes,  inquit;  et  in 
latus  ensem  485 

Obliquat,  longaque  amplectitur  ilia  dextra. 
Plaga  facit  gemitus,  ceu  corpore  marmoris  icti, 
Fractaque  dissiluit  percusso  lamina  collo. 

Ut  satis  illaesos  miranti  praebuit  artus ;  489 

Nunc  age,  ait  Caeneus,  nostro  tua  corpora  ferro 
Tentemus ;  capuloque  tenus  demisit  in  armos 
Ensem  fatiferum,  caecamque  in  viscera  movit 
Versavitque  manum,  vulnusque  in  vulnere  fecit. 
Ecce  ruunt  vasto  rabidi  clamore  bimembres, 
Telaque  in  hunc  omnes  unum  mittuntque,  fe- 
runtque.  495 

Tela  retusa  cadunt ;  manet  imperfossus  ab  omni 
Inque  cruentatus  Caeneus  Elateius  ictu. 

F'ecerat  attonitos  nova  res.  Heu  dedecus  ingens  ! 
Monychus  exclamat :  populus  superamur  ab  uno, 
Vixque  viro  :  quanquam  ille  vir  est ;  nos  segni¬ 
bus  actis,  [prosunt  ? 

Quod  fuit  ille,  sumus.  Quid  membra  immania 
Quid  geminae  vires  ?  quid,  quod  fortissima  rerum 
In  nobis  duplex  natura  animalia  junxit  ? 

Nec  nos  matre  dea,  nec  nos  Ixione  natos 
Esse  reor,  qui  tantus  erat,  Junonis  ut  altae  505 
Spem  caperet :  nos  semimari  superamur  ab  hoste. 
Saxa,  trabesque  super,  totosque  involvite  montes, 
Vivacemque  animam  missis  elidite  sylvis: 

Sylva  premat  fauces  :  et  erit  pro  vulnere  pondus. 
Dixit :  et  insani  dejectam  viribus  Austri  510 
Forte  trabem  nactus,  validum  conjecit  in  hostem. 
Exemplumque  fuit :  parvoque  in  temp  re  nudus 
Arboris  Othrys  erat,  nec  habebat  Pelion  umbras 

Obrutus  immani  cumulo  sub  pondere  Caeneus 
iEstuat  arborea,  congestaque  robora  duris  515 
Fert  humeris.  Sed  enim  postquam  super  ora 
caputque-  [auras, 

Crevit  onus,  neque  habet,  quas  ducat,  spiritus 
Deficit  interdum  :  modo  se  super  aera  frustra 
Tollere  conatur,  jactasque  evolvere  sylvas  ; 
Interdumque  movet:  veluti,  quam  cernimus, 
(ecce)  520 

Ardua  si  terrae  quatiatur  motibus  Ide. 

Exitus  in  dubio  est :  alii  sub  inania  corpus 
Tartara  detrusum  sylvarum  mole  ferebant. 
Abnuit  Ampycides  :  medioque  ex  aggere  fulvis 
Vidit  avem  pennis  liquidas  exire  sub  auras,  525 
Quae  mihi  tunc  primum,  tunc  est  conspecta  su¬ 
premum. 

Hanc  ubi  lustrantem  leni  sua  castra  volatu 
Mopsus,  et  ingenti  circum  clangore  sonantem 
Adspexit,  pariterque  oculis  animoque  secutus  ; 
O  salve,  dixit,  Lapithaeae  gloria  gentis,  530 
Maxime  vir  quondam, sed  nunc  avis  unica, Caeneu. 
Credita  res  auctore  suo  est.  Dolor  addidit  iram  : 
Oppressumque  aegre  tulimus  tot  ab  hostibus 
unum : 

Nec  prius  abstitimus  ferrum  exercere  cruore, 
Quam  data  pars  leto,  partem  fuga  noxque  dire¬ 
mit.  535 

Haec  inter  Lapithas  et  semihomines  Centauros 
Praelia  Tlepolemus,  Pylio  referente,  dolorem 
Praeteriti  Alcidae  tacito  non  pertulit  ore  : 

Atque  ait,  Herculeae  mirum  est  oblivia  laudis 
Acta  tibi,  senior  :  certe  mihi  saepe  referre  540 
Nubigenas  domitos  a  se  pater  ipse  solebat. 
Tristis  ad  haec  Pylius :  Quid  me  meminisse  ma¬ 
lorum 

Cogis,  et  obductos  annis  rescindere  luctus  ? 
Inque  tuum  genitorem  odium,  offensasque  fateri  ? 
Ille  quidem  majora  fide,  di  1  gessit,  et  orbem  545 
Implevit  meritis,  quod  mallem  posse  negari : 
Sed  neque  Deiphobum,  nec  Polydamanta,  nec 
ipsum 

H ectora  laudamus.  Quis  enim  laudaverit  hostem? 
Ille  tuus  genitor  Messania  moenia  quondam 
Stravit,  et  immeritas  urbes  Elinque  Pylonque  550 
Diruit,  inque  meos  ferrum  flammamque  penates 
Impulit.  Utque  alios  taceam,  quos  ille  peremit ; 
Bis  sex  Nelidae  fuimus,  conspecta  juventus : 

Bis  sex  Herculeis  ceciderunt,  me  minus  uno, 
Viribus.  Atque  alios  vinci  potuisse  ferendum  est. 
Mira  Periclymeni  mors  est :  cui  posse  figuras  556 
Sumere  quas  vellet,  rursusque  reponere  sumtas 
Neptunus  dederat,  Nelei  sanguinis  auctor. 

Hic, ubi  nequicquam  est  formas  variatus  in  omnes, 
Vertitur  in  faciem  volucris,  quae  fulmina  curvis 
Ferre  solet  pedibus,  divum  gratissima  regi.  561 
Viribus  usus  avis,  pennis  rostroque  redunco 
Hamatisque  viri  laniaverat  unguibus  ora. 
Tendit  in  hunc  nimium  certos  Tirynthius  arcus, 
Atque  inter  nubes  sublimia  membra  ferentem 
Pendentemque  ferit,  lateri  qua  jungitur  ala.566 
Nec  grave  vulnus  erat :  sed  rupti  vulnere  nervi 
Deficiunt,  motumque  negant  viresque  volandi. 


Decidit  in  terram,  non  concipientibus  auras 
Infirmus  pennis  :  et  qua  levis  haeserat  alae,  570 
Corporis  affixi  pressa  est  gravitate  sagitta, 
Perque  latus  summum  jugulo  est  exacta  sinistro. 
Num  videor  debere  tui  praeconia  rebus 
Herculis,  o  Rhodiae  ductor  pulcherrime  classis  ? 
Nec  tamen  ulterius,  quam  fortia  facta  silendo, 
Ulciscar  fratres  :  solida  est  mihi  gratia  tecum. 

Haec  postquam  dulci  Neleius  edidit  ore  ;  577 
A  sermone  senis,  repetito  munere  Bacchi, 
Surrexere  toris  :  nox  est  data  caetera  somno. 

At  deus,  aequoreas  qui  cuspide  temperat  undas, 
In  volucrem  corpus  nati  Stheneleida  versum  581 
Mente  dolet  patria :  saevumque  perosus  Achillem 
Exercet  memores  plus  quam  civiliter  iras. 
Jamque  fere  tracto  duo  per  quinquennia  bello, 
Talibus  intonsum  compellat  Sminthea  dictis  :  585 
O  mihi  de  fratris  longe  gratissime  natis, 

Irrita  qui  mecum  posuisti  moenia  Trojae, 
Ecquid,  ut  has  jam  jam  casuras  adspicis  arces, 
Ingemis  ?  aut  ecquid  tot  defendentia  muros  589 
Millia  caesa  doles  ?  ecquid,-  ne  persequar  omnes, 
H ectoris  umbra  subit  circum  sua  Pergama  tracti  ? 
Cum  tamen  ille  ferox,  belloque  cruentior  ipso, 
Vivit  adhuc,  operis  nostri  populator  Achilles. 
Det  mihi  se  :  faxo,  triplici  quid  cuspide  possim, 
Sentiat.  At  quoniam  concurrere  cominus  hosti 
Non  datur,  occulta  necopinum  perde  sagitta.  596 
Annuit :  atque  animo  pariter  patruoque  suoque 
Delius  indulgens,  nebula  velatus  in  agmen 
Pervenit  Iliacum,  mediaque  in  caede  virorum 
Rara  per  ignotos  spargentem  cernit  Achivos  600 
Tela  Parin :  fassusque  deum,  Quid  spicula  perdis 
Sanguine  plebis  ?  ait :  si  qua  est  tibi  cura  tuorum, 
Vertere  in  JEaciden,  csesosque  ulciscere  fratres. 
Dixit :  et  ostendens  sternentem  Troia  ferro 
Corpora  Peliden,  arcus  obvertit  in  illum,  605 
Certaque  letifera  direxit  spicula  dextra.  [set, 
Quod  Priamus  gaudere  senex  post  Hectora  pos- 
Hoc  fuit.  Ille  igitur  tantorum  victor,  Achille, 
Vinceris  a  timido  Grajae  raptore  maritae  ! 

At  si  fcemineo  fuerat  tibi  Marte  cadendum,  610 
Thermodontiaca  malles  cecidisse  bipenni. 

Jam  timor  ille  Phrygum,  decus  et  tutela  Pelasgi 
Nominis  JEacides,  caput  insuperabile  bello, 
Arserat ;  armarat  deus  idem,  idemque  cremarat. 
Jam  cinis  est;  et  de  tam  magno  restat  Achille615 
Nescio  quid,  parvam  quod  non  bene  compleat 
urnam. 

At  vivit,  totum  quae  gloria  compleat  orbem. 
Haec  illi  mensura  viro  respondet :  et  hac  est 
Par  sibi  Pelides  ;  nec  inania  Tartara  sentit. 
Ipse  etiam,  ut  cujus  fuerit  cognoscere  possis,  620 
Bella  movet  clypeus,  deque  armis  arma  ferun¬ 
tur. 

Non  ea  Tydides,  non  audet  Oileos  Ajax, 

Non  minor  Atrides,  non  bello  major  et  sevo 
Poscere,  non  alii :  soli  Telamone  creato 
Laertaque  fuit  tantae  fiducia  laudis.  625 

A  se  Tantalides  onus  invidiamque  removit : 
Argolicosque  duces  mediis  considere  castris 
Jussit,  et  arbitrium  litis  trajecit  in  omnes. 


LIBER  TERTIUS  DECIMUS. 

Consedere  duces,  et,  vulgi  stante  corona,  I  Littora  respexit,  elassemque  in  littore  vultu ;  4 

Surgit  ad  hos  clypei  dominus  septemplicis  Ajax.  Intendensque  manus, Agimus,  pro  Jupiter,  inquit, 
Utque  erat  impatiens  irse,  Sigeia  torvo  |  Ante  rates  causam  ;  et  mecum  confertur  Ulixes  1 

At  non  Hectoreis  dubitavit  cedere  flammis, 
Quas  ego  sustinui ;  quas  hac  a  classe  fugavi. 
Tutius  est  igitur  fictis  contendere  verbis, 

Quam  pugnare  manu.  Sed  nec  mihi  dicere 
promtum,  10 

Nec  facere  est  isti :  quantumque  ego  Marte  feroci, 
Quantum  acie  valeo,  tantum  valet  iste  loquendo. 
Nec  memoranda  tamen  vobis  mea  facta,  Pelasgi, 
Esse  reor,  vidistis  enim  :  sua  narret  Ulixes, 
Quae  sine  teste  gerit,  quorum  nox  conscia  sola  est. 
Praemia  magna  peti  fateor:  sed  demit  honorem 
ADmulus.  Ajaci  non  est  tenuisse  superbum, 

Sit  licet  hoc  ingens,  quicquid  speravit  Ulixes. 
Iste  tulit  pretium  jam  nunc  certaminis  hujus, 
Quo  cum  victus  erit,  mecum  certasse  feretur.  20 
Atque  ego,  si  virtus  in  me  dubitabilis  esset, 
Nobilitate  potens  essem,  Telamone  creatus, 
Moenia  qui  forti  Trojana  sub  Hercule  cepit, 
Littoraque  intravit  Pagasaea  Colcha  carina. 
.33acus  huic  pater  est,  qui  jura  silentibus  illic  25 
Reddit, ubi  JEoliden  saxum  grave  Sisyphon  urget. 
iEacon  agnoscit  summus,  prolemque  fatetur 
Jupiter  esse  suam.  Sic  ab  Jove  tertius  Ajax. 
Nec  tamen  haec  series  in  causa  prosit,  Achivi, 
Si  mihi  cum  magno  non  est  communis  Achille.  30 
Frater  erat :  fraterna  peto.  Quid  sanguine  cretus 
Sisyphio,  furtisque  et  fraude  simillimus  illi, 
Inserit  iEacidis  alienae  nomina  gentis  ? 

An  quod  in  arma  prior,  nulloque  sub  indice  veni, 
Arma  neganda  mihi  ?  potiorque  videbitur  ille,  35 
Ultima  qui  cepit,  detrectavitque  furore 
Militiam  ficto  :*  donec  sollertior  isto, 

Sed  sibi  inutilior,  timidi  commenta  retexit 
Naupliades  animi,  vitataque  traxit  in  arma? 
Optima  nunc  sumat,  qui  sumere  noluit  ulla ;  40 
Nos  inhonorati,  et  donis  patruelibus  orbi, 
Obtulimus  qui  nos  ad  prima  pericula,  simus. 
Atque  utinam  aut  verus  furor  ille,  aut  creditus, 
esset ; 

N ec  comes  hic  Phrygias  unquam  venisset  ad  arces 
Hortator  scelerum  !  non  te,  Poeantia  proles,  45 
Expositum  Lemnos  nostro  cum  crimine  haberet : 
Qui  nunc,  ut  memorant,  sylvestribus  abditus 
antris 

Saxa  moves  genitu,  Laertiadseque  precaris, 

Quae  meruit :  quae,  si  di  sunt,  non  vana  preceris. 
Et  nunc  ille  eadem  nobis  juratus  in  arma,  50 
Heu,  pars  una  ducum,  quo  successore  sagittae 
Herculis  utuntur,  fractus  morboque  fameque, 
Velaturque,  aliturque  avibus;  volucresque  pe¬ 
tendo 

Debita  Trojanis  exercet  spicula  fatis. 

Ille  tamen  vivit,  quia  non  comitavit  Ulixen.  55 
Mallet  et  infelix  Palamedes  esse  relictus. 
Viveret :  aut  certe  letum  sine  crimine  haberet. 
Quem  male  convicti  nimium  memor  iste  furoris 
Prodere  rem  Danaam  finxit,  fictumque  probavit 
Crimen, et  ostendit, quod  jam  praefoderat,  aurum. 
Ergo  aut  exsilio  vires  subduxit  Achivis,  61 
Aut  nece.  Sic  pugnat,  sic  est  metuendus  Ulixes. 
Qui,  licet  eloquio  fidum  quoque  Nestora  vincat, 
Haud  tamen  efficiet,  desertum  ut  Nestora  crimen 
Esse  rear  nullum.  Qui,  cum  imploraret  Ulixen  65 
Vulnere  tardus  equi,  fessusque  senilibus  annis, 
Proditus  a  socio  est.  Non  haec  mihi  crimina  fingi 
Scit  bene  Tydides,  qui  nomine  saepe  vocatum 
Corripuit,  trepidoque  fugam  exprobravit  amico. 
Adspiciunt  oculis  superi  mortalia  justis.  70 
En  eget  auxilio,  qui  non  tulit :  utque  reliquit, 
Sic  linquendus  erat.  Legem  sibi  dixerat  ipse. 


Conclamat  socios.  Adsum,  videoque  trementem, 
Pallentemque  metu,  et  trepidantem  morte  futura. 
Opposui  molem  clypei,  texique  jacentem,  75 
Servavique  animam  (minimum  est  hoc  laudis) 
inertem. 

Si  perstas  certare,  locum  redeamus  in  illum  : 
Redde  hostem,  vulnusque  tuum,  solitumque  ti¬ 
morem  :  [illo. 

Post  clypeumque  late :  et  mecum  contende  sub 
At  postquam  eripui,  cui  standi  vulnera  vires  80 
Non  dederant,  nullo  tardatus  vulnere  fugit. 
Hector  adest,  secumque  deos  in  proelia  ducit: 
Quaque  ruit,  non  tu  tantum  terroris,  Ulixe, 

Sed  fortes  etiam  :  tantum  trahit  ille  timoris. 
Hunc  ego  sanguineae  successu  caedis  ovantem  85 
Cominus  ingenti  resupinum  pondere  fudi. 

Hunc  ego  poscentem,  cum  quo  concurreret,  unus 
Sustinui :  sortemque  meam  vovistis,  Achivi : 

Et  vestrae  valuere  preces.  Si  quaeritis  hujus 
Fortunam  pugnae  ;  non  sum  superatus  ab  illo.  90 
Ecce  ferunt  Troes  ferrumque,  ignemque,  Jo- 
vemque 

In  Danaas  classes.  Ubi  nunc  facundus  Ulixes  ? 
Nempe  ego  mille  meo  protexi  pectore  puppes, 
Spem  vestri  reditus.  Date  tot  pro  navibus  arma. 
Quod  si  vera  licet  mihi  dicere,  quaeritur  istis,  95 
Quam  mihi,  major  honos:  conjunctaque  gloria 
nostra  est : 

Atque  Ajax  armis,  non  Ajaci  arma  petuntur. 
Conferat  his  Ithacus  Rhesum,  imbellemque  Do- 
lona,  [tum. 

Priamidenque  Helenum  rapta  cum  Pallade  cap- 
Luce  nihil  gestum,  nihil  est  Diomede  remoto.  100 
Si  semel  ista  datis  meritis  tam  vilibus  arma  ; 
Dividite,  et  major  pars  sit  Diomedis  in  illis. 
Quo  tamen  haec  Ithaco  ?  qui  clam,  qui  semper 
inermis 

Rem  gerit,  et  furtis  incautum  decipit  hostem  ? 
Ipse  nitor  galeae  claro  radiantis  ab  auro  105 
Insidias  prodet,  manifestabitque  latentem. 

Sed  neque  Dulichius  sub  Achillis  casside  vertex 
Pondera  tanta  feret ;  nec  non  onerosa,  gravisque 
Pelias  esse  potest  imbellibus  hasta  lacertis. 

Nec  clypeus  vasti  caelatus  imagine  mundi  110 
Conveniet  timidae,  nataeque  ad  furta  sinistrae. 
Debilitaturum  quid  te  petis,  improbe,  munus  ? 
Quod  tibi  si  populi  donaverit  error  Achivi, 

Cur  spolieris  erit,  non  cur  metuaris  ab  hoste. 

Et  fuga,  qua  sola  cunctos, timidissime,  vincis,  1 1 5 
Tarda  futura  tibi  est,  gestamina  tanta  trahenti. 
Adde,  quod  iste  tuus,  tam  raro  proelia  passus, 
Integer  est  clypeus  :  nostro,  qui  tela  ferendo 
Mille  patet  plagis,  novus  est  successor  habendus. 
Denique  (quid  verbis  opus  est?)  spectemur 
agendo :  120 

Arma  viri  fortis  medios  mittantur  in  hostes  : 
Inde  jubete  peti,  et  referentem  ornate  relatis. 

Finierat  Telamone  satus ;  vulgique  secutum 
Ultima  murmur  erat :  donec  Laertius  heros 
Adstitit,  atque  oculos  paulum  tellure  moratos  125 
Sustulit  ad  proceres,  exspectatoque  resolvit 
Ora  sono :  neque  abest  facundis  gratia  dictis. 

Si  mea  cum  vestris  valuissent  vota,  Pelasgi, 

Non  foret  ambiguus  tanti  certaminis  haeres  : 
Tuque  tuis  armis,  nos  te  poteremur,  Achille.  130 
Quem  quoniam  non  aequa  mihi,  vobisque  negarunt 
Fata,  (manuque  simul  veluti  lacrymantia  tersit 
Lumina,)  quis  magno  melius  succedat  Achilli, 
Quam  per  quem  magnus  Danais  successit 
Achilles  ? 

Huic  modo  ne  prosit,  quod,  ut  est,  hebes  esse 
videtur : 

Nevc  mihi  noceat,  quod  vobis  semper,  Achivi, 
Profuit,  ingenium  :  meaque  haec  facundia,  si  qua 
est,  137 

Quae  nunc  pro  domino,  pro  vobis  saepe  locuta  est, 
Invidia  careat :  bona  nec  sua  quisque  recuset. 
Nam  genus,  et  proavos,  et  quae  non  fecimus  ipsi, 
Vix  ea  nostra  voco.  Sed  enim,  quia  retulit  Ajax 
Esse  Jovis  pronepos,  nostri  quoque  sanguinis 
auctor 

Jupiter  est,  totidemque  gradus  distamus  ab  illo. 
Nam  mihi  Laertes  pater  est,  Arcesius  illi, 

Jupiter  huic:  neque  in  his  quicquam  damnatus, 
et  exsul.  145 

Est  quoque  per  matrem  Cyllenius  addita  nobis 
Altera  nobilitas.  Deus  est  in  utroque  parente. 
Sed  neque  materno  quod  sum  generosior  ortu, 

N  ec  mihi  quod  pater  est  fraterni  sanguinis  insons, 
Proposita  arma  peto :  meritis  expendite  causam. 
Dummodo  quod  fratres  Telamon,  Peleusque 
fuerunt,  151 

Ajacis  meritum  non  sit :  nec  sanguinis  ordo, 

Sed  virtutis  honos  spoliis  quaeratur  in  istis. 

Aut  si  proximitas,  primusque  requiritur  haeres ; 
Est  genitor  Peleus,  est  Pyrrhus  filius  illi.  155 
Quis  locus  Ajaci  ?  Phthiam  Scyronve  ferantur. 
Nec  minus  est  isto  Teucer  patruelis  Achilli. 
Num  petit  ille  tamen,  num  sperat,  ut  auferat 
arma? 

Ergo  operum  quoniam  nudum  certamen  habetur ; 
Pluraquidem  feci,  quam  quae  comprendere  dictis 
In  promtu  mihi  sit:  rerum  tamen  ordine  ducar. 
Praescia  venturi  genitrix  Nereia  leti 
Dissimulat  cultu  natum  :  deceperat  omnes, 

In  quibus  Ajacem,  sumtae  fallacia  vestis.  164 
Arma  ego  fcemineis,  animum  motura  virilem, 
Mercibus  inserui.  Neque  adhuc  projecerat  heros 
Virgineos  habitus,  cum  parmam  hastamque  te¬ 
nenti. 

Nate  dea,  dixi,  tibi  peritura  reservant  [jam  ? 
Pergama.  Quid  dubitas  ingentem  evertere  Tro- 
Injecique  manum,  fortemque  ad  fortia  misi.  170 
Ergo  opera  illius  mea  sunt.  Ego  Telephon  hasta 
Pugnantem  domui :  victum  orantemque  refeci. 
Quod  Thebae  cecidere,  meum  est.  Me  credite 
Lesbon,  [urbes, 

Me  Tenedon,  Chrysenque,  et  Cillan,  Apollinis 
Et  Syron  cepisse:  mea  concussa  putate  175 
Procubuisse  solo  Lyrnessia  moenia  dextra. 

Utque  alias  taceam,  qui  saevum  perdere  posset 
Hectora,  nempe  dedi :  per  me  jacet  inclytus 
Hector. 

Illis  haec  armis,  quibus  est  inventus  Achilles, 
Arma  peto  :  vivo  dederam ;  post  fata  reposco. 
Ut  dolor  unius  Danaos  pervenit  ad  omnes, 
Aulidaque  Euboicam  complerunt  mille  carinae  ; 
Exspectata  diu,  nulla,  aut  contraria  classi,  [sortes 
Flamina  sunt:  duraeque  jubent  Agamemnona 
Immeritam  saevae  natam  mactare  Dianae.  185 
Denegat  hoc  genitor,  divisque  irascitur  ipsis  : 
Atque  in  rege  tamen  pater  est.  Ego  mite  parentis 
Ingenium  verbis  ad  publica  commoda  verti. 

Nunc  equidem  fateor, fassoque  ignoscat  Atrides ; 
Difficilem  tenui  sub  iniquo  judice  causam.  190 
Hunc  tamen  utilitas  populi,  fraterque,  datique 
Summa  movet  sceptri,  laudem  ut  cum  sanguine 
penset.  [astu 

Mittor  et  ad  matrem  ;  quae  non  hortanda,  sed 
Decipienda  fuit.  Quo  si  Telamonius  isset, 


Orba  suis  essent  etiamnum  lintea  venti».  195 
Mittor  et  Iliacas  audax  orator  ad  arces 
Visaque,  et  intrata  est  altae  mihi  curia  Trojae ; 
Plenaque  adhuc  erat  illa  viris.  Interritus  egi. 
Quam  mihi  mandarat  communis  Graecia,  causam : 
Accusoque  Parin,  praedamque  Helenamque  re¬ 
posco  :  [tum. 

Et  moveo  Priamum,  Priamoque  Antenora  junc- 
At  Paris,  et  fratres,  et  qui  rapuere  sub  illo, 

Vix  tenuere  manus,  scis  hoc,  Menelae,  nefandas: 
Primaque  lux  nostri  tecum  fuit  illa  pericli,  [que 
Longa  referre  mora  est,  quae  consilioque,  manu- 
Utiliter  feci  spatiosi  tempore  belli. 

Post  acies  primas,  urbis  se  moenibus  hostes 
Continuere  diu ;  nec  aperti  copia  Martis 
Ulla  fuit :  decimo  demum  pugnavimus  anno.209 
Quid  facis  interea,  qui  nil,  nisi  proelia,  nosti  ? 
Quis  tuus  usus  erat  ?  nam  si  mea  facta  requiris ; 
Hostibus  insidior  :  fossas  munimine  cingo  : 
Consolor  socios,  ut  longi  taedia  belli 
Mente  ferant  placida  :  doceo  quo  simus  alendi 
Armandive  modo :  mittor  quo  postulat  usus. 
Ecce  Jovis  monitu,  deceptus  imagine  somni, 
Rex  jubet  incepti  curam  dimittere  belli.  217 

Ille  potest  auctore  suam  defendere  causam. 

Non  sinat  hoc  Ajax,delendaque  Pergama  poscat: 
Quodque  potest,  pugnet.  Cur  non  remoratur 
ituros  ?  [quaturV 

Cur  non  arma  capit  ?  dat,  quod  vaga  turba  se- 

Non  erat  hoc  nimium  nunquam  nisi  magna  lo- 
quenti.  222 

Quid,  quod  et  ipse  fugis  ?  vidi,  puduitque  videre, 
Cum  tu  terga  dares,  inhonestaque  vela  parares. 
N  ec  mora, Quid  facitis  ?  quae  vos  dementia,  dixi, 
Concitat,  o  socii,  captam  dimittere  Trojam  ?  226 
Quidve  domum  fertis  decimo, nisi  dedecus, anno  ? 
Talibus  atque  aliis,  in  quae  dolor  ipse  disertum 
Fecerat,  aversos  profuga  de  classe  reduxi. 
Convocat  Atrides  socios  terrore  paventes :  230 
Nec  Telamoniades  etiam  nunc  hiscere  quicquam 
Ausit:  at  ausus  erat  reges  incessere  dictis 
Thersites,  etiam  per  me  haud  impune,  protervis. 
Erigor,  et  trepidos  cives  exhortor  in  hostem, 
Amissamque  mea  virtutem  voce  reposco.  235 
Tempore  ab  hoc, quodcunque  potest  fecisse  videri 
Fortiter  iste,  meum  est,  qui  dantem  terga  retraxi. 
Denique  de  Danais  quis  te  laudatve  petitve  ? 

At  sua  Tydides  mecum  communicat  acta, 

Me  probat,  et  socio  semper  confidit  Ulixe.  240 
Est  aliquid,  de  tot  Graiorum  millibus,  unum 
A  Diomede  legi.  Nec  me  sors  ire  jubebat : 

Sic  tamen  et  spreto  noctisque  hostisque  periclo, 
Ausum  eadem, quae  nos,  Phrygia  de  gente  Dolona 
Interimo :  non  ante  tamen,  quam  cuncta  coegi 
Prodere,  et  edidici,  quid  perfida  Troja  pararet. 
Omnia  cognoram,  nec,  quod  specularer,  habe¬ 
bam  :  247 

Et  jam  promissa  poteram  cum  laude  reverti. 
Haud  contentus  ea,  petii  tentoria  Rhesi, 

Inque  suis  ipsum  castris  comitesque  peremi : 
Atque  ita  captivo  victor  votisque  potitus, 
Ingredior  curru  laetos  imitante  triumphos. 

Cujus  equos  pretium  pro  nocte  poposcerat  hosti», 
Arma  negate  mihi :  fueritque  benignior  Ajax. 
Quid  Lycii  referam  Sarpedonis  agmina  ferro 
Devastata  meo  ?  cum  multo  sanguine  fudi  256 
Coeranon,  Hippasiden,  et  Alastoraque  Chromi- 
que.  [umtaninque, 

Alcandrumque,  Haliumque,  Noemonaque,  Pry- 
Exitioque  dedi  cum  Chersidamante  Thoona. 

Et  Charopen,  fatisque'  immitibus  Ennomon  ac¬ 
tum  ;  [bis 

Quique  minus  celebres  nostra  sub  moenibus  ur- 
Procubuere  manu.  Sunt  et  mihi  vulnera,  cives, 
Ipso  pulchra  loco :  nec  vanis  credite  verbis. 
Adspicite  en :  vestemque  manu  diducit,  et,  Haec 
sunt 

Pectora  semper,  ait,  vestris  exercita  rebus.  265 
At  nihil  impendit  per  tot  Telamonius  annos 
Sanguinis  in  socios:  et  habet  sine  vulnere  corpus. 
Quid  tamen  hoc  refert,  si  se  pro  classe  Pelasga 
Arma  tulisse  refert  contra  Troasque,  Jovemque? 
Confiteorque,  tulit :  neque  enim  benefacta  ma¬ 
ligne 

Detrectare  meum  est :  sed  nec  communia  solus 
Occupet,  atque  aliquem  vobis  quoque  reddat 
honorem.  272 

Repulit  Actorides,  sub  imagine  tutus  Achillis, 
Troas  ab  arsuris  cum  defensore  carinis. 

Ausum  etiam  Hectoreo  solum  concurrere  Marti 
Se  putat,  oblitus  regisque,  decumque,  meique  ; 
Nonus  in  officio,  et  praelatus  munere  sortis. 

Sed  tamen  eventus  vestrae,  fortissime,  pugnas 
Quis  fuit  ?  Hector  abit  violatus  vulnere  nullo. 
Me  miserum,  quanto  cogor  meminisse  dolore 
Temporis  illius,  quo  Graium  murus  Achilles 
Procubuit !  nec  me  lacrymae,  luctusve,  timorve 
‘Tardarunt,  quin  corpus  humo  sublime  referrem. 
His  humeris,  his,  inquam,  humeris  ego  corpus 
Achillis,  [boro. 

Et  simul  arma  tuli,  quas  nunc  quoque  ferre  la- 
Sunt  mihi,  quae  valeant  in  talia  pondera,  vires  : 
Est  animus  vestros  certe  sensurus  honores.  287 
Scilicet  idcirco  pro  nato  caerula  mater 
Ambitiosa  suo  fuit,  ut  coelestia  dona, 

Artis  opus  tantae,  rudis  et  sine  pectore  miles 
Indueret  ?  neque  enim  clypei  caelamina  norit, 
Oceanum,  et  terras,  cumque  alto  sidera  coelo, 
Pleiadasque,  Hyadasque,  immunemque  aequoris 
Arcton, 

Diversasque  urbes,  nitidumque  Orionis  ensem. 
Postulat  ut  capiat,  quae  non  intelligit,  arma.  295 
Quid  ?  quod  me,  duri  fugientem  munera  belli, 
Arguit  incepto  serum  accessisse  labori  ? 

Nec  se  magnanimo  maledicere  sentit  Achilli? 

Si  simulasse  vocat  crimen ;  simulavimus  ambo. 
Si  mora  pro  culpa  est ;  ego  sum  maturior  illo. 

Me  pia  detinuit  conjux  :  pia  mater  Achillem  : 
Primaque  sunt  illis  data  tempora,  caetera  vobis. 
Haud  timeo,  si  jam  nequeo  defendere  crimen 
Cum  tanto  commune  viro.  Deprensus  Ulixis 
Ingenio  tamen  ille  ;  at  non  Ajacis  Ulixes.  305 
N  eve  in  me  stolidae  convicia  fundere  linguae 
Admiremur  eum  :  vobis  quoque  digna  pudore 
Objicit.  An  falso  Palameden  crimine  turpe 
Accusasse  mihi,  vobis  damnasse  decorum  est  ? 
Sed  neque  Naupliades  facinus  defendere  tantum, 
Tamque  patens,  valuit ;  nec  vos  audistis  in  illo 
Crimina:  vidistis:  pretioque  objecta  patebant. 
Nec,  Poeantiaden  quod  habet  Vulcania  Lemnos, 
Esse  reus  merui :  factum  defendite  vestrum, 
Consensistis  enim,  nec  me  suasisse  negabo;  315 
.  Ut  se  subtraheret  bellique  viaeque  labori, 
Tentaretque  feros  requie  lenire  dolores. 

Paruit ;  et  vivit.  Non  haec  sententia  tantum 
Fida,  sed  et  felix ;  cum  sit  satis  esse  fidelem. 
Quem  quoniam  vates  delenda  ad  Pergama  pos¬ 
cunt  ;  320 

Ne  mandate  mihi :  melius  Telamonius  ibit, 
Eioqnioque  virum  morbis  iraque  furentem  I 


Molliet,  aut  aliqua  producet  callidus  arte. 

Ante  retro  Simois  fluet,  et  sine  frondibus  Ide 
Stabit,  et  auxilium  promittet  Achaia  Trojae,  325 
Quam,  cessante  meo  pro  vestris  pectore  rebus, 
Ajacis  stolidi  Danais  sollertia  prosit. 

Sis  licet  infestus  sociis,  regique,  mihique, 

Dure  Philoctete  ;  licet  exsecrere,  meumque 
Devoveas  sine  fine  caput,  cupiasque  dolenti  330 
Me  tibi  forte  dari,  uostrumque  haurire  cruorem : 
[Utque  tui  mihi,  sic  fiat  tibi  copia  nostri  :] 

Te  tamen  aggrediar :  [mecumque  reducere  nitar.] 
Tamque  tuis  potiar,  faveat  fortuna,  sagittis,  334 
Quam  sum  Dardanio,  quem  cepi,  vate  potitus. 
Quam  responsa  deum,  Trojanaque  fata  retexi: 
Quam  rapui  Phrygiae  signum  penetrale  Minervae 
Hostibus  e  mediis.  Et  se  mihi  comparet  Ajax  ? 
N  empe  capi  Trojam  prohibebant  fata  sine  illo. 
Fortis  ubi  est  Ajax  ?  ubi  sunt  ingentia  magni 
V erba  viri  ?  cur  hic  metuis  ?  cur  audet  Ulixes 
Ire  per  excubias,  et  se  committere  nocti  ? 
Perque  feros  enses,  non  tantum  moenia  Troum, 
Verum  etiam  summas  arces  intrare,  suaque 
Eripere  aede  deam,raptamque  efferre  per  hostes  ? 
Quae  nisi  fecissem,  frustra  Telamone  creatus 
Gestasset  laeva  taurorum  tergora  septem. 

Illa  nocte  mihi  Trojae  victoria  parta  est : 
Pergama  tum  vici,  cum  vinci  posse  coegi. 
Desine  Tydiden  vultuque  et  murmure  nobis  35 C 
Ostentare  meum  :  pars  est  sua  laudis  in  illis. 
Nec  tu,  cum  socia  clypeum  pro  classe  tenebas, 
Solus  eras  :  tibi  turba  comes,  mihi  contigit  unus ; 
Qui,  nisi  pugnacem  sciret  sapiente  minorem 
Esse,  nec  indomitae  deberi  praemia  dextrae,  355 
Ipse  quoque  haec  peteret :  peteret  moderatior 
Ajax, 

Eurypylusque  ferox,  claroque  Andraemone  natus : 
Nec  minus  Idomeneus,  patriaque  creatus  eadem 
Meriones  :  peteret  majoris  frater  Atridae. 
Quippe  manu  fortes  (nec  sunt  tibi  Marte  secundi) 
Consiliis  cessere  meis.  Tibi  dextera  bello  361 
Utilis:  ingenium  est,  quod  eget  moderamine 
nostri. 

Tu  vires  sine  mente  geris  :  mihi  cura  futuri  est. 
Tu  pugnare  potes:  pugnandi  tempora  mecum 
Eligit  Atrides.  Tu  tantum  corpore  prodes :  365 
Nos  animo.  Quantoque  ratem  qui  temperat, 
anteit 

Remigis  officium,  quanto  dux  milite  major; 
Tanto  ego  te  supero.  Nec  non  in  corpore  nostro 
Pectora  sunt  potiora  manu  :  vigor  omnis  in  illis. 
At  vos,  o  proceres,  vigili  date  praemia  vestro  :  370 
Proque  tot  annorum  cura,  quos  anxius  egi, 

Hunc  titulum  meritis  pensandum  reddite  nostris. 
Jam  labor  in  fine  est:  obstantia  fata  removi, 
Altaque,  posse  capi  faciendo,  Pergama  cepi. 

Per  spes  nunc  socias,  casuraque  moenia  Troum, 
Perque  deos  oro,  quos  hosti  nuper  ademi  ;  376 
Per,  si  quid  superest,  quod  sit  sapienter  agen¬ 
dum  ;  [dum ; 

Si  quid  adhuc  audax,  ex  proecipitique  peten- 
Si  Trojae  fatis  aliquid  restare  putatis  ; 

Este  mei  memores  :  aut  si  mihi  non  datis  arma, 
Huic  date.  Et  ostendit  signum  fatale  Minervae. 
Mota  manus  procerum  est :  et,  quid  facundia 
posset, 

Re  patuit ;  fortisque  viri  tulit  arma  disertus. 
Hectora  qui  solus, qui  ferrum,  ignemque,  Jovem¬ 
que 

Sustinuit  toties,  unam  non  sustinet  iram :  385 

Invictumque  virum  vincit  dolor.  Arripit  ensem 

Et,  Meus  hic  certe  est.  An  et  hunc  sibi  poscet 
Ulixes  ? 

Hoc,  ait,  utendum  est  in  me  mihi :  quique  cruore 
Saepe  Phrygum  maduit,  domini  nunc  caede  made¬ 
bit  ;  389 

Ne  quisquam  Ajacem  possit  superare,  nisi  Ajax. 
Dixit :  et  in  pectus, tum  denique  vulnera  passum, 
Qua  patuit  ferro,  letalem  condidit  ensem  : 

Nec  valuere  manus  infixum  educere  telum. 
Expulit  ipse  eruor ;  rubefactaque  sanguine  tellus 
Purpureum  viridi  genuit  de  cespite  florem,  395 
Qui  prius  CEbalio  fuerat  de  vulnere  natus. 
Littera  communis  mediis  pueroque  viroque 
Inscripta  est  foliis  :  haec  nominis,  illa  querelae. 
Victor  ad  Hypsipyles  patriam  clarique  Tho¬ 
antis, 

Et  veterum  terras  infames  caede  virorum  400 
Vela  dat,  ut  referat  Tirynthia  tela  sagittas. 

Quae  postquam  ad  Graios  domino  comitante  re¬ 
vexit, 

Imposita  est  sero  tandem  manus  ultima  bello. 
Troja  simul  Priamusque  cadunt :  Priameia  conjux 
Perdidit  infelix  hominis  post  omnia  formam,  405 
Externasque  npvo  latratu  terruit  auras. 

Longus  in  angustum  qua  clauditur  Hellespontus, 
Ilion  ardebat ;  neque  adhuc  consederat  ignis : 
Exiguumque  senis  Priami  Jovis  ara  cruorem 
Combiberat.  Tractata  comis  antistita  Phoebi  410 
Non  profecturas  tendebat  ad  aethera  palmas. 
Dardanidas  matres  patriorum  signa  deorum, 
Dum  licet,  amplexas,  succensaque  templa  te¬ 
nentes 

Invidiosa  trahunt  victores  praemia  Graii. 
Mittitur  Astyanax  illis  de  turribus,  unde  415 
Pugnantem  pro  se,  proavitaque  regna  tuentem 
Saepe  videre  patrem  monstratum  a  matre  solebat. 
Jamque  viam  suadet  Boreas,  flatuque  secundo 
Carbasa  mota  sonant :  jubet  uti  navita  ventis. 
Troja,  vale:  rapimur,  clamant,  dantque  oscula 
terrae  420 

Troades,  et  patriae  fumantia  tecta  relinquunt. 
Ultima  conscendit  classem,  miserabile  visu, 

In  mediis  Hecube  natorum  inventa  sepulcris. 
Prensantem  tumulos, atque  ossibus  oscula  dantem 
Dulichiae  traxere  manus.  Tamen  unius  hausit, 
Inque  sinu  cineres  secum  tulit  Hectoris  haustos. 
Hectoris  in  tumulo  canum  de  vertice  crinem, 
Inferias  inopes,  crinem,  lacrymasque  relinquit. 
Est,  ubi  Troja  fuit,  Phrygiae  contraria  tellus, 
Bistoniis  habitata  viris.  Polymestoris  illic  430 
Regia  dives  erat,  cui  te  commisit  alendum 
Clam,  Polydore,  pater,  Phrygiisque  removit  ab 
armis. 

Consilium  sapiens,  sceleris  nisi  praemia  magnas 
Adjecisset  opes,  animi  irritamen  avari. 

Ut  cecidit  fortuna  Phrygum,  capit  impius  ensem 
Rex  Thracum,  juguloque  sui  defigit  alumni  :  436 
Et,  tanquam  tolli  cum  corpore  crimina  possent, 
Exanimem  e  scopulo  subjectas  misit  in  undas. 
Littore  Threicio  classem  religarat  Atrides, 

Dum  mare  pacatum,  dum  ventus  amicior  esset. 
Hic  subito,  quantus,  cum  viveret,  esse  solebat, 
Exit  humo  late  rupta,  similisque  minaci  442 
Temporis  illius  vultum  referebat  Achilles, 

Quo  ferus  injusto  petiit  Agamemnona  ferro.  444 
Immemoresque  mei  disceditis,  inquit,  Achivi  ? 
Obrutaque  est  mecum  virtutis  gratia  nostrae  ? 
Ne  facite  :  utque  meum  non  sit  sine  honore  se¬ 
pulcrum, 

Elacet  Achilleos  mactata  Polyxena  manes. 


Dixit :  et,  immiti  sociis  parentibus  umbrae,  449 
Rapta  sinu  matris,  quam  jam  prope  sola  fovebat, 
Fortis,  et  infelix,  et  plus  quam  foemina,  virgo 
Ducitur  ad  tumulum,  diroque  fit  hostia  busto. 
Quae  memor  ipsa  sui,  postquam  crudelibus  aris 
Admota  est,  sentitque  sibi  f  era  sacra  parari ; 
Utque  Neoptolemum  stantem,  ferrumque  tenen¬ 
tem,  455 

Inque  suo  vidit  figentem  lumina  vultu  ; 

Utere  jamdudum  generoso  sanguine,  dixit : 
Nulla  mora  est.  At  tu  jugulo  vel  pectore  telum 
Conde  meo:  jugulumque  simul,  pectusque  re¬ 
texit. 

Scilicet  aut  ulli  servire  Polyxena  ferrem,  460 
Aut  per  tale  sacrum  numen  placabitur  ullum  ! 
Mors  tantum  vellem  matrem  mea  fallere  posset. 
Mater  obest,  minuitque  necis  mihi  gaudia: 
quamvis 

Non  mea  mors  illi,  verum  sua  vita  gemenda  est. 
Vos  modo,  ne  Stygios  adeam  non  libera  manes, 
Este  procul,  si  justa  peto,  tactuque  viriles  466 
Virgineo  removete  manus.  Acceptior  illi, 
Quisquis  is  est,  quem  caede  mea  placare  paratis, 
Liber  erit  sanguis.  Si  quos  tamen  ultima  nostri 
Vota  movent  oris  :  Priami  vos  filia  regis,  470 
Non  captiva,  rogat:  genitrici  corpus  inemtum 
Reddite  ;  neve  auro  redimat  jus  triste  sepulcri, 
Sed  lacrymis :  tunc,  cum  poterat,  redimebat  et 
auro. 

Dixerat.  At  populus  lacrymas,  quas  illa  tenebat, 
Non  tenet.  Ipse  etiam  flens  invitusque  sacerdos 
Praebita  conjecto  rupit  praecordia  ferro.  476 
Illa,  super  terram  defecto  poplite  labens, 
Pertulit  intrepidos  ad  fata  novissima  vultus. 
Tunc  quoque  cura  fuit  partes  velare  tegendas, 
Cum  caderet,  castique  decus  servare  pudoris.  480 
Troades  excipiunt,  deploratosque  recensent 
Priamidas,  et  quid  dederit  domus  una  cruoris. 
Teque  gemunt,  virgo,  teque,  o  modo  regia  conjux, 
Regia  dicta  parens,  Asiae  florentis  imago  ;  484 

Nunc  etiam  praedae  mala  sors :  quam  victor  Ulixes 
Esse  suam  nollet,  nisi  quod  tamen  Hectora partu 
Edideras.  Dominum  matri  vix  reperit  Hector. 
Quae  corpus  complexa  animae  tam  fortis  inane, 
Quas  toties  patriae  dederat,  natisque,  viroque, 
Huic  quoque  dat  lacrymas ;  lacrymas  in  vulnera 
fundit,  490 

Osculaque  ore  tegit, consuetaque  pectora  plangit ; 
Canitiemque  suam  concreto  in  sanguine  verrens, 
Plura  quidem,  sed  et  haec  laniato  pectore  dixit : 
Nata,  tuae  (quid  enim  superest?)  dolor  ultime 
matri, 

Nata,  jaces :  videoque  tuum,  mea  vulnera,  vulnus. 
En,  ne  perdiderim  quenquam  sine  caede  meorum, 
Tu  quoque  vulnus  habes.  At  te,  quia  foemina, 
rebar 

A  ferro  tutam  :  cecidisti  et  foemina  ferro : 
Totque  tuos  idem  fratres,  te  perdidit  idem, 
Exitium  Trojae  nostrique  orbator,  Achilles.  500 
At  postquam  Paridis  cecidit  Phoebique  sagittis, 
Nunc  certe,  dixi,  non  est  metuendus  Achilles. 
Nunc  quoque  mi  metuendus  erat.  Cinis  ipse 
sepulti  [hostem : 

In  genus  hoc  saevit :  tumulo  quoque  sensimus 
iEacidae  fecunda  fui.  Jacet  Ilion  ingens,  505 
Eventuque  gravi  finita  est  publica  clades  : 

Si  finita  tamen.  Soli  mihi  Pergama  restant : 

In  cursuque  meus  doler  est.  Modo  maxima  rerum, 
Tot  generis  natisque  potens,  nuribusque,  viroque, 
Nunc  trahor  exsul,  ineps,  tumulis  avulsa  meoium, 

Penelopae  munus  :  quae  me  data  pensa  trahentem 
Matribus  ostendens  Ithacis,  Haec  Hectoris  illa  est 
Clara  parens  :  haec  est,  dicet,  Priameia  conjux. 
Postque  tot  amissos  tu  nunc,  quae  sola  levabas 
Maternos  luctus,  hostilia  busta  piasti.  515 
Inferias  hosti  peperi.  Quo  ferrea  resto  ?  [tus  ? 
Quidve  moror  ?  quo  me  servas,  damnosa  senec- 
Quid,  di  crudeles,  nisi  quo  nova  funera  cernam, 
Vivacem  differtis  anum  ?  quis  posse  putaret 
Pelicem  Priamum,  post  diruta  Pergama, dici  ?  520 
Felix  morte  sua  nec  te,  mea  nata,  peremtam 
Adspicit,  et  vitam  pariter  regnumque  reliquit. 
At,  puto,  funeribus  dotabere  regia  virgo, 
Condeturque  tuum  monumentis  corpus  avitis. 
Non  haec  est  fortuna  domus.  Tibi  munera  matris 
Contingent  fletus,  peregrinaeque  haustus  arenae. 
Omnia  perdidimus  :  superest,  cur  vivere  tempus 
In  breve  sustineam,  proles  gratissima  matri, 
Nunc  solus,  quondam  minimus  de  stirpe  virili, 
Has  datus  Ismario  regi  Polydorus  in  oras.  530 
Quid  moror  interea  crudelia  vulnera  lymphis 
Abluere,  et  sparsos  immiti  sanguine  vultus  ? 
Dixit :  et  ad  littus  passu  processit  anili, 
Albentes  laniata  comas.  Date,  Troades,  urnam, 
Dixerat  infelix,  liquidas  hauriret  ut  undas :  535 
Adspicit  ejectum  Polydori  in  littore  corpus, 
Factaque  Threiciis  ingentia  vulnera  telis. 
Troades  exclamant :  obmutuit  illa  dolore  ; 

Et  pariter  vocem,  lacrymasque  introrsus  obortas 
Devorat  ipse  dolor,  duroque  simillima  saxo  540 
Torpet ;  et  adversa  figit  modo  lumina  terra : 
Interdum  torvos  sustollit  ad  aethera  vultus  : 
Nunc  positi  spectat  vultum,  nunc  vulnera,  nati, 
Vulnera  praecipue  :  seque  armat  et  instruit  ira. 
Qua  simul  exarsit,  tanquam  regina  maneret,  545 
Ulcisci  statuit ;  poenaeque  in  imagine  tota  est. 
Utque  furit  catulo  lactente  orbata  leaena, 
Signaque  nacta  pedum  sequitur,  quem  non  videt, 
hostem : 

Sic  Hecube,  postquam  cum  luctu  miscuit  iram, 
Non  oblita  animorum,  annorum  oblita  suorum, 
Vadit  ad  artificem  dirae  Polymestora  caedis,  551 
Colloquiumque  petit :  nam  se  monstrare  relictum 
Velle  latens  illi,  quod  nato  redderet,  aurum. 
Credidit  Odrysius,  praedaeque  assuetus  amore 
In  secreta  venit ;  cum  blando  callidus  ore,  555 
Tolle  moras,  Hecube,  dixit:  da  munera  nato. 
Omne  fore  illius  quod  das,  quod  et  ante  dedisti, 
Per  superos  juro.  Spectat  truculenta  loquentem, 
Falsaque  jurantem  :  tumidaque  exaestuat  ira. 
Atque  ita  correptum  captivarum  agmine  matrum 
Involat,  et  digitos  in  perfida  lumina  condit,  561 
Exspoliatque  genas  oculis,  (facit  ira  valentem,) 
Immergitque  manus,  fcedataque  sanguine  sonti 
Non  lumen,  (neque  enim  superest,)  loca  luminis 
haurit. 

Clade  sui  Thracum  gens  irritata  tyranni  565 

Troada  telorum,  lapidumque  incessere  jactu 
C cepit.  At  haec  missum  rauco  cum  murmure  saxum 
Morsibus  insequitur ;  rictuque  in  verba  parato 
Latravit,  conata  loqui.  Locus  exstat,  et  ex  re 
Nomen  habet:  veterumque  diu  memor  illa  ma¬ 
lorum  570 

Tum  quoque  Sithonios  ululavit  maesta  per  agros. 
Illius  Troasque  suos  hostesque  Pelasgos, 

Illius  fortuna  deos  quoque  moverat  omnes  ; 

Sic  omnes,  ut  et  ipsa  Jovis  conjuxque  sororque 
Eventus  Hecubam  meruisse  negaverit  illos.  575 
Non  vacat  Aurorae,  quanquam  isdem  faverat 
armis, 


Cladibus  et  casu  Trojaeque  Hecubaeque  moveri. 
Cura  deam  propior,  luctusque  domesticas  angit 
Memnonis  amissi :  Phrygiis  quem  lutea  campis 
Vidit  Achillea  pereuntem  cuspide  mater.  580 
Vidit ;  et  ille  color,  quo  matutina  rubescunt 
Tempora,  palluerat,  latuitque  in  nubibus  aether. 
At  non  impositos  supremis  ignibus  artus 
Sustinuit  spectare  parens :  sed  crine  soluto,  584 
Sicut  erat,  magni  genibus  procumbere  non  est 
Dedignata  Jovis,  lacrymisque  has  addere  voces : 
Omnibus  inferior,  quas  sustinet  aureus  aether, 
(Nam  mihi  sunt  totum  rarissima  templa  per  or¬ 
bem,) 

Diva  tamen  venio,  non  ut  delubra,  diesque  589 
Des  mihi  sacrificos,  caliturasque  ignibus  aras. 

Si  tamen  adspicias,  quantum  tibi  foemina  prae¬ 
stem, 

Tum  cum  luce  nova  noctis  confinia  servo ;  [hic  est 
Praemia  danda  putes.  Sed  non  ea  cura  :  neque 
Nunc  status  Aurorae,  meritos  ut  poscat  honores. 
Memnonis  orba  mei  venio  :  qui  fortia  frustra 
Pro  patruo  tulit  arma  suo,  primisque  sub  annis 
Occidit  a  forti,  sic  vos  voluistis,  Achille,  [rem, 
Da,  precor,  huic  aliquem,  solatia  mortis,  hono- 
Summe  deum  rector,  maternaque  vulnera  leni. 
Jupiter  annuerat:  cum  Memnonis  arduus  alto 
Corruit  igne  rogus,  nigrique  volumina  fumi  601 
Infecere  diem ;  veluti  cum  flumina  natas 
Exhalant  nebulas,  nec  sol  admittitur  infra. 

Atra  favilla  volat,  glomerataque  corpus  in  unum 
Densatur, faciemque  capit,  sumitque  calorem  605 
Atque  animam  ex  igni ;  levitas  sua  praebuit  alas. 
Et  primo  similis  volucri,  mox  vera  volucris 
Insonuit  pennis  :  pariter  sonuere  sorores 
Innumerae,  quibus  est  eadem  natalis  origo. 
Terque  rogum  lustrant,  et  consonus  exit  in  auras 
Ter  clangor:  quarto  seducunt  castra  volatu.  611 
Tum  duo  diversa  populi  de  parte  feroces 
Bella  gerunt,  rostrisque  et  aduncis  unguibus  iras 
Exercent,  alasque  adversaque  pectora  lassant. 
Inferiaeque  cadunt  cineri  cognata  sepulto  615 
Corpora :  seque  viro  forti  meminere  creatas. 
Praepetibus  subitis  nomen  facit  auctor ;  ab  illo 
Memnonides  dictae,  cum  sol  duodena  peregit 
Signa,  parentali  periturae  Marte  rebellant. 

Ergo  aliis  latrasse  Dymantida  flebile  visum  :  620 
Luctibus  est  Aurora  suis  intenta  ;  piasque 
Nunc  quoque  dat  lacrymas,  et  toto  rorat  in  orbe. 

Nec  tamen  eversam  Trojae  cum  moenibus  esse 
Spem  quoque  fata  sinunt.  Sacra,  et  sacra  altera 
patrem  624 

Fert  humeris  venerabile  onus  Cythereius  heros. 
De  tantis  opibus  praedam  pius  eligit  illam, 
Ascaniumque  suum :  profugaque  per  aequora 
classe  [cum 

Fertur  ab  Antandro,  scelerataque  limina  Thra- 
Et  Polydoreo  manantem  sanguine  terram 
Linquit :  et  utilibus  ventis  aestuque  secundo  630 
Intrat  Apollineam  sociis  comitantibus  urbem. 
Hunc  Anius,  quo  rege  homines,  antistite  Phoebus 
Rite  colebantur,  temploque  domoque  recepit : 
Urbemque  ostendit,  delubraque  vota,  duasque 
Latona  quondam  stirpes  pariente  retentas.  635 
Thure  dato  flammis,  vinoque  in  thura  profuso, 
Cassorumque  boum  fibris  de  more  crematis. 
Regia  tecta  petunt :  positique  tapetibus  altis  * 
Munera  cum  liquido  capiunt  Cerealia  Baccho. 
Tum  pius  Anchises  :  O  Phoebi  lecte  sacerdos,  640 
Fallor  ?  an  et  natum,  cum  primum  haec  moenia 
vidi. 


Met.  Lib.  XIII.  OVIDIUS. 


Bisque  duas  natas,  quantum  reminiscor,  habe¬ 
bas  ? 

Huic  Anius  niveis  circumdata  tempora  vittis 
Concutiens,  et  tristis,  ait:  Non  falleris,  heros 
Maxime  :  natorum  vidisti  quinque  parentem.  645 
Quem  nunc,  tanta  homines  rerum  inconstantia 
versat, 

Paene  vides  orbum.  Quid  enim  mihi  filius  absens 
Auxilii  ?  quem  dicta  suo  de  nomine  tellus 
Andros  habet,  pro  patre  locumque  et  regna  te¬ 
nentem. 

Delius  augurium  dedit  huic :  dedit  altera  Liber 
Foemineae  sorti  voto  majora  fideque  651 

Munera  :  nam  tactu  natarum  cuncta  mearum 
In  segetem,  laticemque  meri,  baccamque  Mi¬ 
nervae 

Transformabantur  :  divesque  erat  usus  in  illis. 
Hoc  ubi  cognovit  Trojae  populator  Atrides  ;  655 
N  e  non  ex  aliqua  vestram  sensisse  procellam 
Nos  quoque  parte  putes,  armorum  viribus  usus 
Abstrahit  invitas  gremio  genitoris,  alantque 
Imperat  Argolicam  coelesti  munere  classem. 
Effugiunt  quo  quaeque  potest.  Euboea  duabus, 
Et  totidem  natis  Andros  fraterna  petita  est.  661 
Miles  adest,  et,  ni  dedantur,  bella  minatur. 
Victa  metu  pietas  consortia  pectora  poenae 
Dedit :  et  ut  timido  possis  ignoscere  fratri, 

Non  hic  JEneas,  non  qui  defenderet  Andron  665 
Hector  erat,  per  quos  decimum  durastis  in  an¬ 
num. 

Jamque  parabantur  captivis  vincla  lacertis  : 

Illae  tollentes  etiamnum  libera  coelo  [que 

Brachia,  Bacche  pater,  fer  opem,  dixere :  tulit- 
Muneris  auctor  opem  :  si  miro  perdere  more670 
Ferre  vocatur  opem.  Nec,  qua  ratione  figuram 
Perdiderint,  potui  scire,  aut  nunc  dicere  possim. 
Summa  mali  nota  est :  pennas  sumsere,  tuaeque 
Conjugis  in  volucrem  niveas  abiere  columbas. 

Talibus  atque  aliis  postquam  convivia  dictis 
Implerunt,  mensa  somnum  petiere  remota.  676 
Cumque  die  surgunt,  adeuntque  oracula  Phoebi  ; 
Qui  petere  antiquam  matrem,  cognataque  jussit 
Littora.  Prosequitur  rex,  et  dat  munus  ituris, 
Anchisae  sceptrum,  chlamydem  pharetramque 
nepoti,  680 

Cratera  iEneae,  quem  quondam  miserat  illi 
Hospes  ab  Aoniis  Therses  Ismenius  oris. 

Miserat  hunc  illi  Therses,  fabricaverat  Alcon 
Myleus,  et  longo  caelaverat  argumento. 

Urbs  erat :  et  septem  posses  ostendere  portas  : 
Hae  pro  nomine  erant,  et,  quae  foret  illa,  docebant. 
Ante  urbem  exsequiae,  tumulique,  ignesque,  ro¬ 
gique,  687 

Effusaeque  comas,  et  apertae  pectora  matres 
Significant  luctum.  Nymphae  quoque  flere  vi¬ 
dentur, 

Siccatosque  queri  fontes.  Sine  frondibus  arbos 
Nuda  riget :  rodunt  arentia  saxa  capellae.  691 
Ecce  facit  mediis  natas  Orione  Thebis, 

Hanc  non  fcemineum  jugulo  dare  pectus  aperto, 
Illam  demisso  per  fortia  vulnera  telo  [bem 
Uro  populo  cecidisse  suo ;  pulchrisque  per  ur- 
Funeribus  ferri,  celebrique  in  parte  cremari. 
Tum  de  virginea  geminos  exire  favilla, 

Ne  genus  intereat,  juvenes,  quos  fama  Coronas 
Nominat,  et  cineri  materno  ducere  pompam. 
Hactenus  antiquo  signis  fulgentibus  aere  700 
Summus  inaurato  crater  erat  asper  acantho. 

Nec  leviora  datis  Trojani  dona  remittunt : 
Dantque  sacerdoti  custodem  thuris  acerram, 

Dant  pateram,  claramque  auro  gemmisque  coro- 

Inde  recordati  Teucros  a  sanguine  Teucri  705 
Ducere  principium,  Creten  tenuere,  locique 
Ferre  diu  nequiere  Jovem  :  centumque  relictis 
Urbibus,  Ausonios  optant  contingere  portus. 
Saevit  hiems,  jactatque  viros :  Strophadumque 
receptos 

Portubus  infidis  exterruit  ales  Aello.  710 

Et  jam  Dulichios  portus,  Ithacamque,  Samenque, 
Neritiasque  domos,  regnum  fallacis  Ulixi, 
Praeter  erant  vecti :  certatam  lite  deorum 
Ambraciam,  versique  vident  sub  imagine  saxum 
Judicis,  Actiaco  quae  nunc  ab  Apolline  nota  est, 
Vocalemque  sua  terram  Dodonida  quercu,  716 
Chaoniosque  sinus,  ubi  nati  rege  Molosso 
Impia  subjectis  fugere  incendia  pennis, 

Proxima  Phaeacum  felicibus  obsita  pomis 
Rura  petunt.  Epiros  ab  his,  regnataque  vati  720 
Buthrotos  Phrygio,  simulataque  Troja  tenentur. 
Inde  futurorum  certi,  quae  cuncta  fideli 
Priamides  Helenus  monitu  praedixerat,  intrant 
Sicaniam.  Tribus  haec  excurrit  in  aequora  lin¬ 
guis  :  [tros : 

E  quibus  imbriferos  obversa  Pachynos  ad  Aus- 
Mollibus  expositum  Zephyris  Lilybaeon :  at  Arc¬ 
ton  726 

JEquoris  expertem  spectat  Boreanque  Peloros. 
Hac  subeunt  Teucri,  remisque  aestuque  secundo 
Sub  noctem  potitur  Zanclaea  classis  arena. 

Scylla  latus  dextrum,  laevum  irrequieta  Charyb¬ 
dis  730 

Infestant.  Vorat  haec  raptas, revomitque  carinas : 
Illa  feris  atram  canibus  succingitur  alvum, 
Virginis  ora  gerens :  et,  si  non  omnia  vates 
Ficta  reliquerunt,  aliquo  quoque  tempore  virgo. 
Hanc  multi  petiere  proci :  quibus  illa  repulsis 
Ad  pelagi  Nymphas,  pelagi  gratissima  Nymphis, 
Ibat,  et  elusos  juvenum  narrabat  amores.  737 
Quam,  dum  pectendos  praebet  Galatea  capillos, 
Talibus  alloquitur,  repetens  suspiria,  dictis : 

Te  tamen,  o  virgo,  genus  haud  immite  virorum 
Expetit :  utque  facis,  potes  his  impune  negare. 
At  mihi, cui  pater  est  Nereus, quam  caerula  Doris 
Enixa  est,  quae  sum  turba  quoque  tuta  sororum, 
Non  nisi  per  fluctus  licuit  Cyclopis  amorem  744 
Etfugere :  et  lacrymae  vocem  impediere  loquentis. 
Quas  ubi  marmoreo  detersit  pollice  virgo, 

Et  solata  deam  est ;  Refer,  o  carissima,  dixit, 
Neve  tui  causam  tege,  sum  tibi  fida,  doloris. 
Nereis  his  contra  resecuta  Crataeide  natam:  74? 
Acis  erat  Fauno  Nymphaque  Simaethide  cretus, 
Magna  quidem  patrisque  sui,  matrisque  voluptas, 
Nostra  tamen  major  :  nam  me  sibi  junxerat  uni 
Pulcher :  et  octonis  iterum  natalibus  actis, 
Signarat  dubia  teneras  lanugine  malas. 

Hunc  ego,  me  Cyclops,  nullo  cum  fine  petebat. 
Nec,  si  quaesieris,  odium  Cyclopis,  amorne  756 
Acidis  in  nobis  fuerit  praesentior,  edam. 

Par  utrumque  fuit.  Pro  quanta  potentia  regni 
Est,  Venus  alma,  tui !  nempe  ille  immitis,  et  ipsis 
Horrendus  sylvis,  et  visus  ab  hospite  nullo  760 
Impune,  et  magni  cum  dis  contemtor  Olympi, 
Quid  sit  amor  sentit,  nostrique  cupidine  captus 
Uritur,  oblitus  pecorum  antrorumque  suorum. 
Jamque  tibi  formae,  jamque  est  tibi  cura  pla¬ 
cendi  : 

Jam  rigidos  pectis  rastris,  Polypheme,  capil¬ 
los  :  765 

Jam  libet  hirsutam  tibi  falce  recidere  barbam  : 

OVIDIUS. 


Met.  Lib.  XII?, 


Et  spectare  feros  in  aqua,  et  componere  vultus. 
Caedis  amor,  feritasque,  sitisque  immensa  cruoris 
Cessant :  et  tutae  veniuntque  abeuntque  carinae. 
Telemus  interea  Siculam  delatus  ad  iEtnen,  770 
Telemus  Eurymides,  quem  nulla  fefellerat  ales, 
Terribilem  Polyphemon  adit ;  Lumenque,  quod 
unum 

Fronte  geris  media,  rapiet  tibi,  dixit,  Ulixes. 
Risit,  et,  O  vatum  stolidissime,  falleris,  inquit : 
Altera  jam  rapuit.  Sic  frustra  vera  monentem 
Spernit:  et  aut  gradieris  ingenti  littora  passu  776 
Degradat,  aut  fessus  sub  opaca  revertitur  antra. 
Prominet  in  pontum  cuneatus  acumine  longo 
Collis:  utrumque  latus  circumfluit  aequoris  unda. 
Huc  ferus  adscendit  Cyclops, mediusque resedit. 
Lanigerae  pecudes  nullo  ducente  secutae.  781 
Cui  postquam  pinus,  baculi  quae  praebuit  usum, 
Ante  pedes  posita  est,  antennis  apta  ferendis, 
Sumtaque  arundinibus  compacta  est  fistula  cen¬ 
tum  ; 

Senserunt  toti  pastoria  sibila  montes,  785 

Senserunt  undae.  Latitans  ego  rupe,  meique 
Acidis  in  gremio  residens,  procul  auribus  hausi 
Talia  dicta  meis,  auditaque  mente  notavi : 
Candidior  nivei  folio  Galatea  ligustri, 

Floridior  pratis,  longa  procerior  alno,  790 
Splendidior  vitro,  tenero  lascivior  haedo, 

Laevior  assiduo  detritis  aequore  conchis, 

Solibus  hibernis,  aestiva  gratior  umbra, 

Nobilior  pomis,  platano  conspectior  alta, 
Lucidior  glacie,  matura  dulcior  uva,  795 

Mollior  et  cygni  plumis,  et  lacte  coacto, 

Et,  si  non  fugias,  riguo  formosior  horto. 

Saevior  indomitis  eadem  Galatea  juvencis, 

Durior  annosa  quercu,  fallacior  undis, 

Lentior  et  salicis  virgis,  et  vitibus  albis,  800 
His  immobilior  scopulis,  violentior  amne, 
Laudato  pavone  superbior,  acrior  igni, 

Asperior  tribulis,  foeta  truculentior  ursa, 

Surdior  aequoribus,  calcato  immitior  hydro, 

Et,  quod  praecipue  vellem  tibi  demere  possem, 

N  on  tantum  cervo  claris  latratibus  acto,  806 
Verum  etiam  ventis,  volucrique  fugacior  aura. 
At,  bene  si  noris,  pigeat  fugisse,  morasque 
Ipsa  tuas  damnes,  et  me  retinere  labores. 

Sunt  mihi,  pars  montis,  vivo  pendentia  saxo  810 
Antra,  quibus  nec  sol  medio  sentitur  in  aestu, 
Nec  sentitur  hiems :  sunt  poma  gravantia  ramos : 
Sunt  auro  similes  longis  in  vitibus  uvae  : 

Sunt  et  purpureae  :  tibi  et  has  servamus  et  illas. 
Ipsa  tuis  manibus  sylvestri  nata  sub  umbra  815 
Mollia  fraga  leges :  ipsa  autumnalia  coma, 
Prunaque,  non  solum  nigro  liventia  succo, 

Verum  etiam  generosa, novasque  imitantia  ceras. 
Nec  tibi  castaneae,  me  conjuge,  nec  tibi  deerunt 
Arborei  foetus  :  omnis  tibi  serviet  arbos.  820 
Hoc  pecus  omne  meum  est :  multae  quoque  val¬ 
libus  errant : 

Multas  sylva  tegit:  multae  stabulantur  in  antris. 
Nec,  si  forte  roges,  possim  tibi  dicere,  quot  sint. 
Pauperis  est  numerare  pecus.  De  laudibus  ha- 

Nil  mihi  credideris :  presens  potes  ipsa  videre, 
Ut  vix  sustineant  distentum  cruribus  uber.  826 
Sunt  fetura  minor  tepidis  in  ovilibus  agni : 

Sunt  quoque,  par  aetas,  aliis  in  ovilibus  hoedi. 

Lac  mihi  semper  adest  niveum.  Pars  inde  bi¬ 
benda 

Servatur,  partem  liquefacta  coagula  durant.  830 
Nec  tibi  deliciae  faciles,  vulgataque  tantum 


Munera  contingent, damae,  leporesque, capraeqne 
Parve  columbarum,  demtusve  cacumine  nidus  : 
Inveni  geminos,  qui  tecum  ludere  possint, 

Inter  se  similes,  vix  ut  dignoscere  possis,  835 
Villosae  catulos  in  summis  montibus  ursae. 
Inveni  :  et  dominae,  dixi,  servabimus  istos. 

Jam  modo  caeruleo  nitidum  caput  exsere  ponto  : 
Jam,  Galatea,  veni :  nec  munera  despice  nostra. 
Certe  ego  me  novi,  liquidaeque  in  imagine  vidi 
Nuper  aquae,  placuitque  mihi  mea  forma  videnti. 
Adspice,  sim  quantus.  Non  est  hoc  corpore 
major  842 

Jupiter  in  coelo :  nam  vos  narrare  soletis 
Nescio  quem  regnare  Jovem.  Coma  plurima 
torvos 

Prominet  in  vultus,  humerosque  ut  lucus  obum¬ 
brat.  845 

Nec  mihi  quod  rigidis  horrent  densissima  setis 
Corpora,  turpe  puta.  Turpis  sine  frondibus 
arbos : 

Turpis  equus,  nisi  colla  jubae  flaventia  velent. 
Pluma  tegit  volucres :  ovibus  sua  lana  decori 
est:  849 

Barba  viros,  hirtaeque  decent  in  corpore  setae. 
Unum  est  in  media  lumen  mihi  fronte,  sed  instar 
Ingentis  clypei.  Quid  ?  non  haec  omnia  magno 
Sol  videt  e  coelo?  soli  tamen  unicus  orbis. 

Adde,  quod  in  vestro  genitor  meus  aequore  reg¬ 
nat.  [cesque 

Hunc  tibi  do  socerum.  Tantum  miserere,  pre- 
Supplicis  exaudi :  tibi  enim  succumbimus  uni. 
Quique  Jovem,  et  coelum  sperno,  et  penetrabile 
fulmen, 

Nerei,  te  vereor :  tua  fulmine  saevior  ira  est. 
Atque  ego  contemptus  essem  patientior  hujus, 

Si  fugeres  omnes.  Sed  cur  Cyclope  repulso  860 
Acin  amas,  praefersque  meis  amplexibus  Acin  ? 
Ille  tamen  placeatque  sibi,  placeatque  licebit, 
Quod  nollem,  Galatea,  tibi :  modo  copia  detur, 
Sentiet  esse  mihi  tanto  pro  corpore  vires. 

Viscera  viva  traham  divulsaque  membra  per 
agros,  865 

Perque  tuas  spargam  (sic  se  tibi  misceat)  undas. 
Uror  enim,  laesusque  exaestuat  acrius  ignis : 
Cumque  suis  videor  translatam  viribus  iEtnam 
Pectore  ferre  meo :  nec  tu,  Galatea,  moveris. 
Talia  nequicquam  questus,  nam  cuncta  videbam, 
Surgit :  et  ut  taurus,  vacca  furibundus  ademta, 
Stare  nequit,  sylvaque  et  notis  saltibus  errat. 
Cum  ferus  ignaros,  nec  quicquam  tale  timentes, 
Me  videt  atque  Acin:  Videoque,  exclamat,  et 
ista 

Ultima  sit,  faciam,  Veneri  concordia  vestrae.  875 
Tantaque  vox,  quantam  Cyclops  iratus  habere 
Debuit,  illa  fuit.  Clamore  perhorruit  ^Etne. 

Ast  ego  vicino  pavefacta  sub  aequore  mergor. 
Terga  fugae  dederat  conversa  Symaethius  heros  : 
Et,  Fer  opem,  Galatea,  precor,  mihi:  ferte  pa¬ 
rentes,  880 

Dixerat,  et  vestris  periturum  admittite  regnis. 
Insequitur  Cyclops,  partemque  e  monte  revul¬ 
sam 

Mittit ;  et  extremus  quamvis  pervenit  ad  illum 
Angulus  e  saxo,  totum  tamen  obruit  AciD. 

At  nos,  quod  solum  fieri  per  fata  licebat,  885 
Fecimus,  ut  vires  adsumeret  Acis  avitas. 
Puniceus  de  mole  eruor  manabat,  et  intra 
Temporis  exiguum  rubor  evanescere  coepit : 

Fique  color  primo  turbati  fluminis  imbre,  889 
Purgaturque  mora.  Tum  moles  fracta  deniacit, 

Vivaque  per  rimas,  proceraque  surgit  arundo  : 
Osque  cavum  saxi  sonat  exsultantibus  undis. 
Miraque  res,  subito  media  tenus  exstitit  alvo 
Incinctus  juvenis  flexis  nova  cornua  cannis:  894 
Qui  nisi  quod  major,  quod  toto  caerulus  ore  est, 
Acis  erat.  Sed  sic  quoque  erat  tamen  Acis  in 
amnem 

Versus :  et  antiquum  tenuerunt  flumina  nomen. 

Desierat  Galatea  loqui :  ccetuque  soluto 
Discedunt,  placidisque  natant  Nereides  undis. 
Scylla  redit :  neque  enim  medio  se  credere  ponto 
Audet ;  et  aut  bibula  sine  vestibus  errat  arena, 
Aut,  ubi  lassata  est,  seductos  nacta  recessus 
Gurgitis,  inclusa  sua  membra  refrigerat  unda. 
Ecce  fretum  findens  alti  novus  incola  ponti,  904 
Nuper  in  Euboica  versis  Anthedone  membris 
Glaucus  adest,  visaeque  cupidine  virginis  haeret : 
Et,  quaecunque  putat  fugientem  posse  morari, 
Verba  refert:  fugit  illa  tamen,  veloxque  timore 
Pervenit  in  summum  positi  prope  littora  montis. 
Ante  fretum  est  ingens,  apicem  collectus  in 
unum,  [tex. 

Longa  sine  arboribus  convexus  ad  aequora  ver- 
Constitit  hic  :  et  tuta  loco,  monstrumne,  Deusne 
Ille  sit  ignorans,  admiraturque  colorem, 
Caesariemque  humeros  subjectaque  terga  tegen¬ 
tem,  914 

Ultimaque  excipiat  quod  tortilis  inguina  piscis. 
Sentit ;  et  innitens,  quae  stabat  proxima,  moli, 
Non  ego  prodigium,  non  sum  fera  bellua,  virgo; 
Sum  deus,  inquit,  aquae :  nec  majus  in  aequora 
Proteus  [mon. 

Jus  habet,  aut  Triton,  Athamantiadesve  Palae- 
Ante  tamen  mortalis  eram  :  sed  scilicet  altis  920 
Deditus  aequoribus,  jam  tum  exercebar  in  illis. 
Nam  modo  ducebam  ducentia  retia  pisces  : 
Nunc  in  mole  sedens  moderabar  arundine  linum. 
Sunt  viridi  prato  confinia  littora,  quorum 
Altera  pars  undis,  pars  ultera  cingitur  herbis : 
Quas  neque  cornigerae  morsu  laesere  juvencae, 
Nec  placidae  carpsistis  oves,  hirtae  ve  capellae. 
Non  apis  inde  tulit  collectos  sedula  flores: 

Non  data  sunt  capiti  genialia  serta  :  nec  unquam 
Falciferae  secuere  manus.  Ego  primus  in  illo 
Cespite  consedi,  dum  lina  madentia  sicco.  931 


Utque  recenserem  cadivos  ordine  pisces. 
Insuper  exposui,  quos  aut  in  retia  casus, 

Aut  sua  credulitas  in  aduncos  egerat  hamos. 
Res  similis  fictae  :  sed  quid  mihi  fingere  prodest  ? 
Gramine  contacto  coepit  mea  praeda  moveri,  936 
Et  mutare  latus,  terraque,  ut  in  aequore,  niti. 
Dumque  moror,  mirorque  simul,  fugit  omnis  in 
undas 

Turba  suas,  dominumque  novum  littusque  re. 
linquunt. 

Obstupui :  dubiusque  diu,  quae  causa,  requiro : 
Num  deus  hoc  aliquis,  num  succus  fecerit  herbae. 
Quae  tamen  has,  inquam,  vires  habet  herba? 
manuque 

Pabula  decerpsi,  decerptaque  dente  momordi. 
Vix  bene  combiberant  ignotos  guttura  succos, 
Cum  subito  trepidare  intus  praecordia  sensi,  945 
Alteriusque  rapi  naturae  pectus  amore. 

Nec  potui  restare  loco  :  Repetendaque  nunquam 
Terra,  vale,  dixi,  corpusque  sub  aequora  mersi. 
Di  maris  exceptum  socio  dignantur  honore  : 
Utque  mihi  quaecunque  feram  mortalia  demant, 
Oceanum  Tethynque  rogant.  Ego  lustror  ab 
illis:  951 

Et  purgante  nefas  novies  mihi  carmine  dicto 
Pectora  fluminibus  jubeor  supponere  centum. 
Nec  mora:  diversis  lapsi  de  fontibus  amnes, 
Totaque  vertuntur  supra  caput  aequora  nostrum. 
Hactenus  acta  tibi  possum  memoranda  referre  : 
Hactenus  et  memini:  nec  mens  mea  caetera 
sensit. 

Quae  postquam  rediit;  alium  me  corpore  toto 
Ac  fueram  nuper,  nec  eundem  mente,  recepi. 
Hanc  ego  tum  primum  viridem  ferrugine  bar¬ 
bam, 

Caesariemque  meam,  quam  longa  per  aequora 
verro,  961 

Ingentesque  humeros,  et  caerula  brachia  vidi, 
Cruraque  pinnigero  curvata  novissima  pisce. 
Quid  tamen  haec  species,  quid  dis  placuisse  ma¬ 
rinis, 

Quid  juvat  esse  deum,  si  tu  non  tangeris  istis  ? 
Talia  dicentem,  dicturum  plura,  reliquit  966 
Scylla  deum.  Furit  ille,  irritatusque  repulsa 
Prodigiosa  petit  Titanidos  atria  Circes. 

Jamque  giganteis  injectam  faucibus  iEtnen, 
Arvaque  Cyclopum,  quid  rastra,  quid  usus  aratri 
Nescia,  nec  qui  equam  junctis  debentia  bubus, 
Liquerat  Euboicus  tumidarum  cultor  aquarum  : 
Liquerat  et  Zanclen,  adversaque  moenia  Rhegi,  5 
Navifragumque  fretum,  gemino  quod  littore 
pressum 

Ausoniae  Siculseque  tenet  confinia  terrae. 

Inde  manu  magna  Tyrrhena  per  aequora  lapsus, 
Herbiferos  adiit  colles,  atque  atria  Glaucus 
Sole  satae  Circes  variarum  plena  ferarum.  10 
Quam  simul  adspexit ;  dicta,  acceptaque  salute, 
Diva,  dei  miserere,  precor :  nam  sola  levare 
Tu  potes  hunc,  dixit,  videar  modo  dignus,  amo¬ 
rem. 

Quanta  sit  herbarum,  Titani,  potentia  nulli, 
Quam  mihi,  cognitius,  qui  sum  mutatus  ab  illis. 
Neve  mei  non  nota  tibi  sit  causa  furoris  ;  16 

Littore  in  Italico,  Messania  moenia  contra. 


Scylla  mihi  visa  est.  Pudor  est  promissa,  pre¬ 
cesque, 

Blanditiasque  meas,  contemtaque  verba  referre. 
At  tu,  sive  aliquid  regni  est  in  carmine  ;  carmen 
Ore  move  sacro :  sive  expugnacior  herba  est ; 
Utere  tentatis  operosae  viribus  herbae.  22 

Nec  medeare  mihi,  sanesque  haec  vulnera  mando, 
Fineque  nil  opus  est :  partem  ferat  illa  caloris. 
At  Circe,  neque  enim  flammis  habet  aptius  u 
Talibus  ingenium,  seu  causa  est  hujus  in  ipsa, 
Seu  Venus  indicio  facit  hoc  offensa  paterno, 
Talia  verba  refert :  Melius  sequerere  volentem, 
Optantemque  eadem,  parilique  cupidine  caj  tam. 
Dignus  eras,  ultro  poteras  certeque  rogari :  30 
Et,  si  spem  dederis,  mihi  crede,  rogaberis  ultro. 
Neu  dubites,  absitque  tuae  fiducia  formae  ; 

En  ego,  cum  dea  sim,  nitidi  cum  filia  Solis. 
Carmine  cum  tantum,  tantum  cum  gramine  pos¬ 
sim, 


410 


OVIDIUS. 


Met.  Lib.  XIV. 


Ut  tua  sim,  voveo.  Spernentem  sperne  :  sequenti 
Redde  vices  :  unoque  duos  ulciscere  facto.  36 
Talia  tentanti,  Prius,  inquit,  in  aequore  frondes, 
Glaucus,  et  in  summis  nascentur  montibus  algae, 
Sospite  quam  Scylla  nostri  mutentur  amores. 
Indignata  dea  est:  et  laedere  quatenus  ipsum  40 
Non  poterat,  nec  vellet  amans ;  irascitur  illi, 
Quae  sibi  praelata  est:  Venerisque  offensa  repulsa, 
Protinus  horrendis  infamia  pabula  succis 
Conterit,  et  tritis  Hecateia  carmina  miscet ; 
Caerulaque  induitur  velamina,  perque  ferarum 
Agmen  adulantum  media  procedit  ab  aula,  46 
Oppositamque  petens  contra  Zancleia  saxa 
Rhegion,  ingreditur  ferventes  aestibus  undas, 

In  quibus  ut  solida  ponit  vestigia  ripa, 
Summaque  decurrit  pedibus  super  aequora  siccis. 
Parvus  erat  gurges,  curvos  sinuatus  in  arcus,  51 
Grata  quies  Scyllae,  quo  se  referebat  ab  aestu 
Et  maris  et  coeli,  medio  cum  plurimus  orbe 
Sol  erat,  et  minimas  a  vertice  fecerat  umbras. 
Hunc  dea  praevitiat,  portentiferisque  venenis  55 
Inquinat :  huic  fusos  latices  radice  nocenti 
Spargit,  et  obscurum  verborum  ambage  novorum 
Ter  novies  carmen  magico  demurmurat  ore. 
Scylla  venit,  mediaque  tenus  descenderat  alvo, 
Cum  sua  foedari  latrantibus  inguina  monstris  60 
Adspicit :  ac  primo  non  credens  corporis  illas 
Esse  sui  partes,  refugitque,  abigitque,  timetque 
Ora  proterva  canum ;  sed  quos  fugit,  attrahit  una. 
Et  corpus  quaerens  femorum,  crurumque,  pe¬ 
dumque, 

Cerbereos  rictus  pro  partibus  invenit  illis.  65 
Statque  canum  rabies :  subjectaque  terga  ferarum 
Inguinibus  truncis,  uteroque  exstante  cohaerent. 
Flevit  amans  Glaucus,  nimiumque  hostiliter 
usae 

Viribus  herbarum  fugit  connubia  Circes. 

Scylla  loco  mansit :  cumque  est  data  copia  pri¬ 
mum,  70 

In  Circes  odium  sociis  spoliavit  Ulixen. 

Mox  eadem  Teucras  fuerat  mersura  carinas, 

Ni  prius  in  scopulum,  qui  nunc  quoque  saxeus 
exstat,  [vitat. 

Transformata  foret:  scopulum  quoque  navita 
Hanc  ubi  Trojanae  remis,  avidamque  Cha- 
rybdin  75 

Evicere  rates;  cum  jam  prope  littus  adessent 
Ausonium,  Libycas  vento  referuntur  ad  oras. 
Excipit  iEnean  illic  animoque  domoque, 

Non  bene  discidium  Phrygii  latura  mariti, 
Sidonis :  inque  pyra  sacri  sub  imagine  facta  80 
Incubuit  ferro,  deceptaque  decipit  omnes. 
Rursus  arenosae  fugiens  nova  moenia  terrae, 

Ad  sedemque  Erycis  fidumque  relatus  Acesten 
Sacrificat,  tumulumque  sui  genitoris  honorat. 
Quasque  rates  Iris  Junonia  paene  cremarat,  85 
Solvit:  et  Hippotadae  regnum,  terrasque  calenti 
Sulfure  fumantes,  Acheloiadumque  relinquit 
Sirenum  scopulos  :  orbataque  praeside  pinus 
Inarimen,  Prochytenque  legit,  sterilique  locatas 
Colle  Pithecusas,  habitantum  nomine  dictas.  90 
Quippe  deum  genitor  fraudem  et  perjuria  quon¬ 
dam 

Cercopum  exosus,  gentisque  admissa  dolosae, 

In  deforme  viros  animal  mutavit,  ut  idem 
Dissimiles  homini  possent,  similesque  videri : 
Membraque  contraxit,  naresque  a  fronte  resimas 
Contudit,  et  rugis  peraravit  anilibus  ora:  96 

Totaque  velatos  flaventi  corpora  villo 
Misit  ir.  has  sedes  •  nec  non  prius  abstulit  usum 


Verborum,  et  natae  dira  in  perjuria  linguae. 
Posse  queri  tantum  rauco  stridore  relinquit.  100 
Has  ubi  praeteriit,  et  Parthenopeia  dextra 
Moenia  deseruit,  laeva  de  parte  canori 
iEolidae  tumulum,  et  loca  feta  palustribus  ulvis 
Littora  Cumarum,  vivacisque  antra  Sibyllae 
Intrat :  et  ut  manes  adeat  per  Averna  paternos, 
Orat.  At  illa  diu  vultus  tellure  moratos  106 
Erexit :  tandemque  deo  furibunda  recepto, 
Magna  petis,  dixit,  vir  factis  maxime,  cujus 
Dextera  per  ferrum,  pietas  spectata  per  ignes. 
Pone  tamen,  Trojane,  metum :  potiere  petitis, 
Elysiasque  domos,  et  regna  novissima  mundi 
Me  duce  cognosces,  simulacraque  cara  parentis. 
Invia  virtuti  nulla  est  via.  Dixit :  et  auro 
Fulgentem  ramum  sylva  Junonis  Avernae 
Monstravit,  jussitque  suo  divellere  trunco.  115 
Paruit  iEneas,  et  formidabilis  Orci 
Vidit  opes,  atavosque  suos,  umbramque  senilem 
Magnanimi  Anchisae :  didicit  quoque  jura  lo¬ 
corum, 

Quaeque  novis  essent  adeunda  pericula  bellis. 
Inde  ferens  lassos  averso  tramite  passus,  120 
Cum  duce  Cumaea  fallit  sermone  laborem. 
Dumque  iter  horrendum  per  opaca  crepuscula 
carpit, 

Seu  dea  tu  praesens,  seu  dis  gratissima,  dixit, 
Numinis  instar  eris  semper  mihi  :  meque  fatebor 
Muneris  esse  tui,  quae  me  loca  mortis  adire,  125 
Quae  loca  me  visae  voluisti  evadere  mortis. 

Pro  quibus  aerias  meritis  evectus  ad  auras 
Templa  tibi  statuam,  tribuam  tibi  thuris  ho¬ 
norem. 

Respicit  hunc  vates,  et  suspiratibus  haustis, 

Nec  dea  sum,  dixit,  nec  sacri  thuris  honore  130 
Humanum  dignare  caput.  Neu  nescius  erres  ; 
Lux  aeterna  mihi,  carituraque  fine  dabatur, 

Si  mea  virginitas  Phoebo  patuisset  amanti. 

Dum  tamen  hanc  sperat,  dum  praecorrumpere 
donis 

Me  cupit ;  Elige,  ait,  virgo  Cumaea,  quid  optes  : 
Optatis  potiere  tuis.  Ego  pulveris  hausti  [vis, 
Ostendens  cumulum,  quot  haberet  corpora  pul- 
Tot  mihi  natales  contingere  vana  rogavi : 
Excidit,  optarem  juvenes  quoque  protinus  annos. 
Hos  tamen  ille  mihi  dabat,  aeternamque  juven¬ 
tam, 

Si  V enerem  paterer.  Contemto  munere  Phoebi 
Innuba  permaneo.  Sed  jam  felicior  aetas  1 42 
Terga  dedit,  tremuloque  gradu  venit  aegra  se¬ 
nectus,  [septem 

Quae  patienda  diu  est.  Nam  jam  mihi  saecula 
Acta  vides:  superest,  numeros  ut  pulveris 
aequem, 

Tercentum  messes,  tercentum  musta  videre.  146 
Tempus  erit,  cum  me  de  tanto  corpore  parvam 
Longa  dies  faciat,  consumtaque  membra  senecta 
Ad  minimum  redigantur  onus;  nec  amata  vide¬ 
bor, 

Nec  placuisse  deo.  Phoebus  quoque  forsitan  ipse 
Vel  non  agnoscet,  vel  dilexisse  negabit ;  151 

Usque  adeo  mutata  ferar :  nullique  videnda, 
Voce  tamen  noscar:  vocem  mihi  fata  relinquent. 

Talia  convexum  per  iter  memorante  Sibylla, 
Sedibus  Euboicam  Stygiis  emergit  in  urbem  155 
Troius  JEneas :  sacrisque  e  more  litatis, 

Littora  adit  nondum  nutricis  habentia  nomen. 
Hic  quoque  substiterat  post  taedia  longa  laborum 
Neritius  Macareus,  comes  experientis  Ulixi. 
Desertum  quondam  mediis  qui  rupibus  iEtnw 

Noscit  Achsemenidcn ;  improvisoque  repertum 
Vivere  miratus,  Qui  te  casusve  deus  ve 
Servat,  Achaemenide  ?  cur,  inquit,  barbara 
Graium 

Prora  vehit  ?  petitur  vestrae  quae  terra  carinae  ? 
Talia  quaerenti  jam  non  hirsutus  amictu,  165 
Jam  suus,  et  spinis  conserto  tegmine  nullis, 
Fatur  Achaemenides :  Iterum  Polyphemon,  et 
illos 

Adspiciam  fluidos  humano  sanguine  rictus, 

Hac  mihi  si  potior  domus  est  Ithaceque  carina, 
Si  minus  AEnean  veneror  genitore  ;  nec  unquam 
Esse  satis  potero,  praestem  licet  omnia,  gratus. 
Quod  loquor,  et  spiro,  coelumque  et  sidera  solis 
Respicio,  possimne  ingratus  et  immemor  esse  ? 
Ille  dedit,  quod  non  anima  haec  Cyclopis  in  ora 
V enit ;  et,  ut  lumen  jam  nunc  vitale  relinquam,  175 
Aut  tumulo,  aut  certe  non  illa  condar  in  alvo. 
Quid  mihi  tunc  animi  (nisi  si  timor  abstulit  om¬ 
nem  [relictus 

Sensum  animumque)  fuit,  cum  vos  petere  alta 
JEquora  prospexi  ?  volui  inclamare,  sed  hosti 
Prodere  me  timui :  vestrae  quoque  clamor  Ulixis 
Paene  rati  nocuit:  vidi,  cum  monte  revulso  181 
Immanem  scopulum  medias  permisit  in  undas. 
Vidi  iterum,  veluti  tormenti  viribus  acta, 

Vasta  giganteo  jaculantem  saxa  lacerto  ; 

Et,  ne  deprimeret  fluctusve  lapisve  carinam, 185 
Pertimui,  jam  me  non  esse  oblitus  in  illa. 

Ut  vero  fuga  vos  ab  acerba  morte  removit, 

Ille  quidem  totam  fremebundus  obambulat  JEt- 
nam, 

Praetentatque  manu  sylvas,  et  luminis  orbus 
Rupibus  incursat,  fcedataque  brachia  tabo  190 
In  mare  protendens,  gentem  exsecratur  Achivam. 
Atque  ait:  O  si  quis  referat  mihi  casus  Ulixen, 
Aut  aliquem  e  sociis,  in  quem  mea  saeviat  ira, 
Viscera  cujus  edam,  cujus  viventia  dextra  194 
Membra  mea  laniem,  cujus  mihi  sanguis  inundet 
Guttur,  et  elisi  trepident  sub  dentibus  artus ; 
Quam  nullum,  aut  leve  sit  damnum  mihi  lucis 
ademtae ! 

Haec,  et  plura  ferox.  Me  luridus  occupat  horror, 
Spectantem  vultus  etiamnum  caede  madentes, 
Crudelesque  manus,  et  inanem  luminis  orbem, 200 
Membraque,  et  humano  concretam  sanguine 
barbam.  [malorum. 

Mors  erat  ante  oculos;  minimum  tamen  illa 
Et  jam  prensurum,  jamjam  mea  viscera  rebar 
In  sua  mersurum  :  mentique  haerebat  imago 
Temporis  illius,  quo  vidi  bina  meorum  205 
Ter  quater  affligi  sociorum  corpora  terrae  ; 

Quae  super  ipse  jacens,  hirsuti  more  leonis, 

V isceraque,  et  carnes,  cumque  albis  ossa  medullis, 
Semanimesque  artus  avidam  condebat  in  alvum. 
Me  tremor  invasit :  stabam  sine  sanguine  maestus: 
Mandentemque  videns  ejectantemque  cruentas 
Ore  dapes,  et  frusta  mero  glomerata  vomentem, 
Talia  fingebam  misero  mihi  fata  parari.  213 
Perque  dies  multos  latitans,  omnemque  tremis- 
cens  [moriri, 

Ad  strepitum,  mortemque  timens,  cupidusque 
Glande  famem  pellens,  et  mixta  frondibus  herba, 
Solus,  inops,  exspes,  leto  poenaeque  relictus, 
Haud  procul  adspexi  longo  post  tempore  navim ; 
Oravique  fugam  gestu,  ad  littusque  cucurri, 

Et  movi :  Graiumque  ratis  Trojana  recepit.  220 
Tu  quoque  pande  tuos,  comitum  gratissime, 
casus, 

Et  ducis,  et  turbae,  quae  tecum  credita  ponto  est. 


^Eolon  ille  retert  Tusco  regnare  profundo, 
iEolon Hippotaden,  cohibentem  carcere  ventos* 
Quos  bovis  inclusos  tergo,  memorabile  munus, 
Dulichium  sumsisse  ducem,  flatuque  secundo 
Lucibus  isse  novem,  et  terram  adspexisse  peti¬ 
tam, 

Proxima  post  nonam  cum  sese  Aurora  moveret ; 
Invidia  socios  praedaeque  cupidine  ductos, 

Esse  ratos  aurum,  demsisse  ligamina  ventis ;  230 
Cum  quibus  isse  retro,  per  quas  modo  venerat 
undas, 

iEoliique  ratem  portus  repetisse  tyranni,  [bem 
Inde  Lami  veterem  Laestrygonis,  inquit,  in  ur- 
Venimus.  Antiphates  terra  regnabat  in  illa. 
Missus  ad  hunc  ego  sum,  numero  comitante 
duorum,  235 

Vixque  fuga  quaesita  salus  comitique  mihique  : 
Tertius  e  nobis  Laestrygonis  impia  tinxit 
Ora  cruore  suo :  fugientibus  instat,  et  agmen 
Concitat  Antiphates.  Coeunt,  et  saxa  trabesque 
Continuant,  merguntque  viros,  merguntque  cari¬ 
nas.  240 

Una  tamen,  quae  nos  ipsumque  vehebat  Ulixen, 
Effugit.  Amissa  sociorum  parte  dolentes 
Multaque  conquesti  terris  allabimur  illis, 

Quas  procul  hinc  cernis.  Procul  hinc  tibi, 
cerne,  videnda  est 

Insula,  visi  mihi.  Tuque,  o  justissime  Troum, 
Nate  dea,  neque  enim  finito  Marte  vocandus  246 
Hostis  es,  iEnea,  moneo,  fuge  littora  Circes. 

Nos  quoque  Circaeo  religata  in  littore  pinu 
Antiphatae  memores,  immansuetique  Cyclopis, 
Ire  negabamus,  et  tecta  ignota  subire.  250 
Sorte  sumus  lecti :  sors  me,  fidumque  Politen, 
Eurylochumque  simul,  nimiique  Elpenora  vini, 
Bisque  novem  socios  Circaea  ad  moenia  misit. 
Quae  simul  attigimus,  stetimusque  in  limine  tecti, 
Mille  lupi,  mixtaeque  lupis  ursaeque  leaeque  255 
Occursu  fecere  metum :  sed  nulla  timenda, 
Nullaque  erat  nostro  factura  in  corpore  vulnus. 
Quin  etiam  blandas  movere  per  aera  caudas, 
Nostraque  adulantes  comitant  vestigia  ;  donec 
Excipiunt  famulae,  perque  atria  marmore  tecta 
Ad  dominam  ducunt.  Pulchro  sedet  illa  recessu, 
Sublimis  solio,  pallamque  induta  nitentem  262 
Insuper  aurato  circumvelatur  amictu. 

Nereides  Nymphaeque  simul,  quae  vellera  motis 
Nulla  trahunt  digitis,  nec  fila  sequentia  ducunt; 
Gramina  disponunt,  sparsosque  sine  ordine  flores 
Secernunt  calathis,  variasque  coloribus  herbas. 
Ipsa,  quod  hae  faciunt,  opus  exigit :  ipsa,  quis 
usus 

Quoque  sit  in  folio,  quae  sit  concordia  mixtis, 

N  ovit,  et  advertens  pensas  examinat  herbas.  270 
Haec  ubi  nos  vidit,  dicta  acceptaque  salute, 
Diffudit  vultus,  et  reddidit  omnia  votis. 

Nec  mora;  misceri  tosti  jubet  hordea  grani, 
Mellaque,  vimque  meri,  cum  lacte  coagula  passo : 
Quique  sub  hac  lateant  furtim  dulcedine,  succof 
Adjicit.  Accipimus  sacra  data  pocula  dextra. 
Quae  simul  arenti  sitientes  hausimus  ore,  277 
Et  tetigit  summos  virga  dea  dira  capillos ; 

(Et  pudet,  et  referam,)  setis  horrescere  coepi, 
Nec  jam  posse  loqui ;  pro  verbis  edere  raucum 
Murmur,  et  in  terram  toto  procumbere  vultu : 
Osque  meum  sensi  pando  occallescere  rostro, 
Colla  tumere  toris :  et  qua  modo  pocula  parte 
Sumta  mihi  fuerant,  illa  vestigia  feci.  [sunt) 
Cumque  eadem  passis  (tantum  medicamina  pos- 
Claudor  hara :  solumque  suis  caruisse  figura 

Vidimus  Eurylochum  :  solus  data  pocula  fugit. 
Quae  nisi  vitasset,  pecoris  pars  una  manerem 
Nunc  quoque  setigeri:  nec  tantae  cladis  ab  illo 
Certior  ad  Circen  ultor  venisset  Ulixes.  290 
Pacifer  huic  dederat  florem  Cyllenius  album ; 
Moly  vocant  superi :  nigra  radice  tenetur. 
Tutus  eo,  monitisque  simul  cu  lestibus  intrat 
Ille  domum  Circes  :  et  ad  insidiosa  vocatus 
Pocula,  conantem  virga  mulcere  capillos  295 
Repulit,  et  stricto  pavidam  deterruit  ense. 

Inde  fides,  dextraeque  datae  :  thalamoque  receptus 
Conjugii  dotem  sociorum  corpora  poscit. 
Spargimur  innocuae  succis  melioribus  herbae, 
Percutimurque  caput  conversae  verbere  virgae, 
Verbaque  dicuntur  dictis  contraria  verbis.  301 
Quo  magis  illa  canit,  magis  hoc  tellure  levati 
Erigimur,  setaeque  cadunt,  bifidosque  relinquit 
Rima  pedes :  redeunt  humeri :  subjecta  lacertis 
Brachia  sunt.  Flentem  flentes  amplect.mur  il¬ 
lum,  305 

Haeremusque  ducis  collo:  nec  verba  locuti 
Ulla  priora  sumus,  quam  nos  testantia  gratos. 
Annua  nos  illic  tenuit  mora :  multaque  praesens 
Tempore  tam  longo  vidi,  multa  auribus  hausi. 
Hoc  quoque  cum  multis,  quod  clam  mihi  retulit 
una  310 

Quatuor  e  famulis  ad  talia  sacra  paratis. 

Cum  duce  namque  meo  Circe  dum  sola  moratur, 
Illa  mihi  niveo  factum  de  marmore  signum 
Ostendit  juvenile,  gerens  in  vertice  picum, 
iEde  sacra  positum,  multisque  insigne  coronis. 
Quis  foret,  et  quare  sacra  coleretur  in  sede,  316 
Cur  hanc  ferret  avem,  quaerenti,  et  scire  volenti, 
Accipe,  ait,  Macareu,  dominaeque  potentia  quae 
sit 

Hinc  quoque  disce  meae :  tu  dictis  adjice  mentem. 

Picus  in  Ausoniis,  proles  Saturnia,  terris  320 
Rex  fuit,  utilium  bello  studiosus  equorum. 
Forma  viro,  quam  cernis,  erat.  Licet  ipse  de¬ 
corem 

Adspicias,  fictaque  probes  ab  imagine  veram. 
Par  animus  formae :  nec  adhuc  spectasse  per  annos 
Quinquennem  poterat  Graia  quater  Elide  pug¬ 
nam.  325 

Ille  suos  Dryadas  Latiis  in  montibus  ortas 
V erterat  in  vultus :  illum  fontana  petebant 
Numina  Naiades,  quas  Albula,  quasque  Numici, 
Quasque  Anienis  aquae,  cursuque  brevissimus 
Almo,  [brae ; 

Narque  tulit  praeceps,  et  amoenae  Farfarus  um- 
Quaeque  colunt  Scythicae  regnum  nemorale 
Dianae, 

Finitimosque  lacus.  Spretis  tamen  omnibus  unam 
Ille  fovet  Nymphen,  quam  quondam  in  colle 
Palati 

Dicitur  ancipiti  peperisse  Venilia  Jano. 

Haec,  ubi  nubilibus  primum  maturuit  annis,  335 
Praeposito  cunctis  Laurenti  tradita  Pico  est : 
Rara  quidem  facie,  sed  rarior  arte  canendi : 
Unde  Canens  dicta  est.  Sylvas  et  saxa  movere, 
Et  mulcere  feras,  et  flumina  longa  morari 
Ore  suo,  volucresque  vagas  retinere  solebat.  340 
Quae  dum  foeminea  modulatur  carmina  voce, 
Exierat  tecto  Laurentes  Picus  in  agros, 
Indigenas  fixurus  apros  :  tergumque  premebat 
Acris  equi,  laevaque  hastilia  bina  ferebat, 
Puniceam  fulvo  chlamydem  comprensus  ab  auro. 
V enerat  in  sylvas  et  filia  Solis  easdem,  346 
Utque  novas  legeret  fecundis  collibus  herbas, 
Nomine  dicta  suo  Circaea  reliquerat  arva. 


Quae  simul  ac  juvenem  virgultis  abdita  vidit, 
Obstupuit :  cecidere  sinu,  quas  legerat  herbas  : 
Flammaque  per  totas  visa  est  errare  medullas.  351 
Ut  primum  valido  mentem  collegit  ab  aestu, 
Quid  cuperet,  fassura  fuit.  Ne  posset  adire, 
Cursus  equi  fecit,  circumfususque  satelles. 

Non  tamen  effugies,  vento  rapiare  licebit,  355 
Si  modo  me  novi :  si  non  evanuit  omnis 
Herbarum  virtus,  nec  me  mea  carmina  fallunt. 
Dixit :  et  effigiem,  nullo  cum  corpore,  falsi 
Finxit  apri,  praeterque  oculos  transcurrere  regis 
Jussit,  et  in  densum  trabibus  nemus  ire  videri, 
Plurima  qua  sylva  est,  et  equo  loca  pervia  non 
sunt.  [bram  361 

Haud  mora  :  continuo  praedae  petit  inscius  um- 
Picus,  equique  celer  fumantia  terga  relinquit, 
Spemque  sequens  vanam,  sylva  pedes  errat  in  alta. 
Concipit  illa  preces,  et  verba  venefica  dicit,  365 
Ignotosque  deos  ignoto  carmine  adorat, 

Quo  solet  et  niveae  vultum  confundere  Lunae, 

Et  patrio  capiti  bibulas  subtexere  nubes.  368 
Tum  quoque  cantato  densetur  carmine  coelum, 
Et  nebulas  exhalat  humus;  caecisque  vagantur 
Limitibus  comites,  et  abest  custodia  regi. 

Nacta  locum  tempusque,  Per  o  tua  lumina  dixit, 
Quae  mea  ceperunt,  perque  hanc,  pulcherrime, 
formam,  373 

Quae  facit  ut  supplex  tibi  sim  dea,  consule  nostris 
Ignibus,  et  socerum,  qui  pervidet  omnia,  Solem 
Accipe,  nec  durus  Titanida  despice  Circen. 
Dixerat.  Ille  ferox  ipsamque  precesque  repellit  • 
Et,  Quaecunque  es,  ait,  non  sum  tuus :  altera 
captum  [aevum, 

Me  tenet,  et  teneat  per  longum,  comprecor, 
Nec  Venere  externa  socialia  foedera  laedam,  380 
Dum  mihi  Janigenam  servabunt  fata  Canentem. 
Saepe  retentatis  precibus  Titania  frustra, 

Non  impune  feres,  neque  enim  reddere  Canenti : 
Laesaque  quid  faciat,  quid  amans,  quid  foemina, 
disces  384 

Rebus,  ait :  sed  amans,  et  laesa,  et  foemina  Circe. 
Tum  bis  ad  occasum,  bis  se  convertit  ad  ortus  : 
Ter  juvenem  baculo  tetigit :  tria  carmina  dixit. 
Ille  fugit :  sese  solito  velocius  ipse 
Currere  miratus,  pennas  in  corpore  vidit : 

Seque  novam  subito  Latiis  accedere  sylvis  391 
Indignatus  avem,  duro  fera  robora  rostro 
Figit,  et  iratus  longis  dat  vulnera  ramis. 
Purpureum  chlamydis  pennae  traxere  colorem  : 
Fibula  quod  fuerat,  vestemque  momorderat  au 
rum, 

Pluma  fit :  et  fulvo  cervix  praecingitur  auro  : 
Nec  quicquam  antiqui  Pico,  nisi  nomina,  restat. 
Interea  comites,  clamato  saepe  per  agros  397 
N  equicquam  Pico,  nullaque  in  parte  reperto, 
Inveniunt  Circen,  nam  jam  tenuaverat  auras, 
Passaque  erat  nebulas  ventis  ac  sole  resolvi ;  400 
Criminibusque  premunt  veris,  regemque  repos¬ 
cunt, 

Vimque  ferunt,  saevisque  parant  incessere  telis. 
Illa  nocens  spargit  virus,  succosque  veneni, 

Et  Noctem,  Noctisque  deos  Ereboque  Chaoque 
Convocat,  et  longis  Hecaten  ululatibus  orat.  405 
Exsiluere  loco,  dictu  mirabile,  sylvae, 
Ingemuitque  solum,  vicinaque  palluit  arbos, 
Sparsaque  sanguineis  maduerunt  pabula  guttis, 
Et  lapides  visi  mugitus  edere  raucos. 

Et  latrare  canes,  et  humus  serpentibus  atris  410 
Squalere,  et  tenues  animae  volitare  silentum. 
Attonitum  monstris  vulgus  pavet.  Illa  paventum 

Ora  venenata  tetigit  mirantia  virga : 

Cujus  ab  attactu  variarum  monstra  ferarum 
In  juvenes  veniunt:  nulli  sua  mansit  imago.  415 
Presserat  occiduus  Tartessia  littora  Phoebus  : 

Et  frustra  conjux  oculis  animoque  Canentis 
Exspectatus  erat.  Famuli  populusque  per  omnes 
Discurrunt  sylvas,  atque  obvia  lumina  portant. 
Nec  satis  est  Nymphae  flere,  et  lacerare  capillos, 
Et  dare  plangorem;  facit  haec  tamen  omnia:  sese 
Proripit,  ac  Latios  errat  vesana  per  agros. 

Sex  illam  noctes,  totidem  redeuntia  solis 
Lumina  viderunt,  inopem  somnique  cibique, 

Per  juga,  per  valles,  qua  fors  ducebat,  euntem. 
Ultimus  adspexit  fessam  luctuque  viaque  426 
'fibris,  et  in  gelida  ponentem  corpora  ripa. 

Illic  cum  lacrymis  ipso  modulata  dolore 
Verba  sono  tenui  maerens  fundebat,  ut  olim 
Carmina  jam  moriens  canit  exsequialia  cygnus. 
Luctibus  extremum  tenues  liquefacta  medullas 
Tabuit,  inque  leves  paullatim  evanuit  auras. 
Fama  tamen  signata  loco  est :  quem  rite  Canentem 
Nomine  de  Nymphae  veteres  dixere  Cam cenae. 
Talia  multa  mihi  longum  narrata  per  annum  435 
Visaque  sunt.  Resides,  et  desuetudine  tardi 
Rursus  inire  fretum,  rursus  dare  vela  jubemur ; 
Ancipitesque  vias,  et  iter  Titania  vastum 
Dixerat,  et  saevi  restare  pericula  ponti. 
Pertimui,  fateor:  nactusque  hoc  littus  adhaesi.440 
Finierat  Macareus  :  urnaque  iEneia  nutrix 
Condita  marmorea,  tumulo  breve  carmen  ha¬ 
bebat: 

Hic  me  Cajeten,  not^e  pietatis  alumnus 
Argolico  ereptam,  quo  debuit  igne,  cremavit. 
Solvitur  herboso  religatus  ab  aggere  funis,  445 
Et  procul  insidias  infamatseque  relinquunt 
Tecta  deae  :  lucosque  petunt,  ubi  nubilus  umbra 
In  mare  cum  flava  prorumpit  Tibris  arena  : 
Faunigenaeque  domo  potitur  nataque  "Latini ;  449 
Non  sine  Marte  tamen.  Bellum  cum  gente  feroci 
Suscipitur,  pactaque  furit  pro  conjuge  Turnus. 
Concurrit  Latio  Tyrrhenia  tota:  diuque 
Ardua  sollicitis  victoria  quaeritur  armis. 

Auget  uterque  suas  externo  robore  vires : 

Et  multi  Rutulos,  multi  Trojana  tuentur  455 
Castra  :  neque  ^Eneas  Evandri  ad  limina  frustra, 
At  Venulus  magnam  profugi  Diomedis  ad  urbem 
Venerat.  Ille  quidem  sub  Iapyge  maxima  Dauno 
Moenia  condiderat,  dotaliaque  arva  tenebat.  459 
Sed  V enulus  Turni  postquam  mandata  peregit, 
Auxiliumque  petit ;  vires  .SStolius  heros 
Excusat :  nec  se  soceri  committere  pugnae 
Velle  sui  populos :  nec,  quos  e  gente  suorum 
Armet, habere  viros.Neve  haec  commenta  putetis ; 
Admonitu  quanquam  luctus  renovantur  amaro, 
Perpetiar  memorare  tamen.  Postquam  alta  cre¬ 
mata  est  466 

Ilion,  et  Danaas  paverunt  Pergama  flammas ; 
Naryciusque  heros  a  virgine,  virgine  rapta, 
Quam  meruit  solus  poenam,  digessit  in  omnes ; 
Spargimur,  et  ventis  inimica  per  aequora  rapti, 470 
r  ulmi  na,  noctem,  imbres,  iram  cadique  marisque 
erpetimur  Danai, cumulumque  Capharea  cladis. 
Ne  ve  morer  referens  tristes  ex  ordine  casus; 
Draecia  tum  potuit  Priamo  quoque  flenda  videri. 
Nle  tamen  armiferae  servatum  cura  Minervae  475 
*  luctibus  eripuit.  Patriis  sed  rursus  ab  agris 
ellor,  et  antiquo  memores  de  vulnere  poenas 
Exigit  alma  Venus  :  tantosque  per  alta  labores 
/fcquora  sustinui,  tantos  terrestribus  armis, 

Ut  mihi  felices  sint  illi  saepe  vocati.  480 


Quos  communis  hiems,importunusque  Caphareus 
Mersit  aquis,  vellemque  horum  pars  una  fuissem. 
Ultima  jam  passi  comites  belloque  fretoque 
Deficiunt,  finemque  rogant  erroris.  At  Acmon 
Fervidus  ingenio,  tum  vero  et  cladibus  asper,  485 
Quid  superest,  quod  jam  patientia  vestra  recuset 
Ferre,  viri  ?  dixit.  Quid  habet  Cytherea,  quod 
ultra, 

Velle  puta,  faciat?  nam  dum  pejora  timentur, 
Est  in  vota  locus :  sors  autem  ubi  pessima  rerum, 
Sub  pedibus  timor  est,  securaque  summa  malo¬ 
rum.  490 

Audiat  ipsa  licet ;  licet,  ut  facit,  oderit  omnes 
Sub  Diomede  viros ;  odium  tamen  illius  omnes 
Spernimus,  et  magno  stat  magna  potentia  nobis. 
Talibus  invitam  Venerem  Pleuronius  Acmon 
Instimulat  verbis,  veteremque  resuscitat  iram.  49  5 
Dicta  placent  paucis.  Numeri  majoris  amici 
Acmona  corripimus :  cui  respondere  paranti 
Vox  pariter,  vocisque  via  est  tenuata:  comaeque 
In  plumas  abeunt :  plumis  nova  colla  teguntur, 
Pectoraque,  et  tergum :  majores  brachia  pennas 
Accipiunt,  cubitique  leves  sinuantur  in  alas. 
Magna  pedum  digitos  pars  occupat:  oraque  cornu 
Indurata  rigent,  finemque  in  acumine  ponunt. 
Hunc  Lycus,  hunc  Idas,  et  cum  Rhethenore 
Nycteus,  504 

Hunc  mirantur  Abas:  et  dum  mirantur,  eandem 
Accipiunt  faciem  :  numerusque  et  agmine  major 
Subvolat,  et  remos  plausis  circumsonat  alis. 

Si  volucrum  quse  sit  subitarum  forma  requiris  ; 
Ut  non  cygnorum,  sic  albis  proxima  cygnis.  509 
Vix  equidem  has  sedes,  et  Iapygis  arida  Dauni 
Arva  gener  teneo,  minima  cum  parte  meorum. 

Hactenus  CEnides.  Venulus  Calydonia  regna, 
Peucetiosque  sinus,  Messapiaque  arva  relinquit. 
In  quibus  antra  videt,  quae  multa  nubila  sylva, 
Et  levibus  guttis  manantia,  semicaper  Pan  515 
Nunc  tenet ;  at  quodam  tenuerunt  tempore  Nym¬ 
phae. 

Appulus  has  illa  pastor  regione  fugatus 
Terruit,  et  primo  subita  formidine  movit : 

Mox,  ubi  mens  rediit,  et  contemsere  sequentem, 
Ad  numerum  motis  pedibus  duxere  choreas.  520 
Improbat  has  pastor,  saltuque  imitatus  .agresti 
Addidit  obscaenis  convicia  rustica  dictis  : 

Nec  prius  obticuit,  quam  guttura  condidit  arbor. 
Arbore  enim  succoque  licet  cognoscere  mores. 
Quippe  notam  linguae  baccis  oleaster  amaris  525 
Exhibet :  asperitas  verborum  cessit  in  illas. 

Hinc  ubi  legati  rediere,  negata  ferentes 
Arma  iEtola  sibi,  Rutuli  sine  viribus  illis 
Bella  instructa  gerunt,  multumque  ab  utraque 
cruoris 

Parte  datur.  Fert  ecce  avidas  in  pinea  Turnus  530 
Texta  faces  :  ignesque  timent,  quibus  unda  pe¬ 
percit.  [flammae 

Jamque  picem,  et  ceras,  alimentaque  caetera 
Mulciber  urebat,  perque  altum  ad  carbasa  malum 
Ibat,  et  incurvae  fumabant  transtra  carinae  : 
Cum  memor  has  pinus  Idaeo  vertice  caesas  535 
Sancta  deum  genitrix,  tinnitibus  aera  pulsi 
iEris,  et  inflati  complevit  murmure  buxi : 
Perque  leves  domitis  invecta  leonibus  auras, 
Irrita  sacrilega  jactas  incendia  dextra,  539 
Turne,  ait.  Eripiam ;  nec  me  patiente  cremabit 
Ignis  edax  nemorum  partes  et  membra  meorum. 
Intonuit  dicente  dea ;  tonitrumque  secuti 
Cum  saliente  graves  ceciderunt  grandine  nimbi : 
Aeraque,  et  subitis  tumidum  concursibus  sequor 

.-•itraei  turbant,  et  eunt  in  praelia  fratres.  545 
E  quibus  alma  parens  unius  viribus  usa. 

Stuppea  praerumpit  Phrygiae  retinacula  classis, 
Fertque  rates  pronas,  imoque  sub  aequore  mergit. 
Robore  mollito,  lignoque  in  corpora  verso, 

In  capitum  faciem  puppes  mutantur  aduncae :  550 
In  digitos  abeunt  et  crura  natantia  remi : 
Quodque  prius  fuerat,  latus  est :  mediisque  carina 
Subdita  navigiis  spinae  mutatur  in  usum. 

Lina  comae  molles,  antennae  brachia  fiunt. 
Caerulus,  ut  fuerat,  color  est.  Quasque  ante  ti¬ 
mebant,  555 

Illas  virgineis  exercent  lusibus  undas 
Naides  aequoreae,  durisque  in  montibus  ortae 
Molle  fretum  celebrant,  nec  eas  sua  tangit  origo. 
Non  tamen  oblitae,  quam  multa  pericula  saevo 
Pertulerint  pelago,  jaciatis  saepe  carinis  560 
Supposuere  manus :  nisi  si  qua  vehebat  Achivos. 
Cladis  adhuc  Phrygiae  memores,  odere  Pelasgos, 
Neritiaeque  ratis  viderunt  fragmina  laetis 
Vultibus :  et  laetae  videre  rigescere  puppim 
Cautibus  Alcinoi, saxumque  increscere  ligno.  565 
Spes  erat,  in  Nymphas  animata  classe  marinas 
Posse  metu  monstri  Rutulum  desistere  bello. 
Perstat :  habetque  deos  pars  utraque,  quique 
deorum 

Instar  habent  animos.  Nec  jam  dotalia  regna, 
Nec  soceri  sceptrum,  nec  te,  Lavinia  virgo,  570 
Sed  vicisse  petunt :  deponendique  pudore 
Bella  gerunt.  Tandemque  Venus  victricia  nati 
Arma  videt, Turnusque  cadit ;  cadit  Ardea, Turno 
Sospite  dicta  potens.  Quam  postquam  barbarus 
ignis 

Abstulit,  et  tepida  latuerunt  tecta  favilla ;  575 
Congerie  e  media  tum  primum  cognita  praepes 
Subvolat,  et  cineres  plausis  everberat  alis. 

Et  sonus,  et  macies,  et  pallor,  et  omnia,  captam 
Quae  deceant  urbem,  nomen  quoque  mansit  in  illa 
Urbis  :  et  ipsa  suis  deplangitur  Ardea  pennis.580 
Jamque  deos  omnes,  ipsamque  iEneia  virtus 
Junonem  veteres  finire  coegerat  iras : 

Cum,  bene  fundatis  opibus  crescentis  Iuli, 
Tempestivus  erat  ccelo  Cythereius  heros  ; 
Ambieratque  Venus  superos,  colloque  parentis 
Circumfusa  sui,  Nunquam  mihi,  dixerat,  ullo  586 
Tempore  dure  pater,  nunc  sis  mitissimus  oro  ; 
vEneaeque  meo,  qui  te  de  sanguine  nostro 
Fecit  avum,  quamvis  parvum  des,  optime,  nu¬ 
men,  [regnum 

Dummodo  des  aliquod.  Satis  est  inamabile 
Adspexisse  semel,  Stygios  semel  isse  per  amnes. 
Assensere  dei  :  nec  conjux  regia  vultus 
Immotos  tenuit,  placatoque  annuit  ore. 

Tum  pater,  Estis,  ait,  coelesti  munere  digni, 
Quaeque  petis,  pro  quoque  petis.  Cape,  nata, 
quod  optas.  595 

Fatus  erat.  Gaudet,  gratesque  agit  illa  parenti : 
Perque  leves  auras  junctis  invecta  columbis 
Littus  adit  Laurens,  ubi  tectus  arundine  serpit 
In  freta  flumineis  vicina  Numicius  undis. 

Hunc  jubet  JEneae,  quaecunque  obnoxia  morti, 600 
Abluere,  et  tacito  deferre  sub  aequora  cursu. 
Corniger  exsequitur  Veneris  mandata,  suisque, 
Quicquid  in  iEnea  fuerat  mortale,  repurgat, 

Et  respergit  aquis.  Pars  optima  restitit  illi. 
Lustratum  genetrix  divino  corpus  odore  605 
Unxit,  et  ambrosia  cum  dulci  nectare  mixta 
Contigit  os,  fecitque  deum  ;  quem  turba  Quirini 
Nuncupat  Indigetem,  temploque  arisque  recepit, 
inde  sub  Ascanii  ditione  binominis  Alba 


Resque  Latina  fuit :  suet  edit  Sylvius  illi :  610 
Quo  satus,  antiquo  tenuit  repetita  Latinus  [num: 
Nomina  cum  sceptro  :  claram  subit  Alba  Lati- 
Epitos  ex  illo.  Post  hunc  Capetusque,  Capysque ; 
Sed  Capys  ante  fuit.  Regnum  Tiberinus  ab  illis 
Cepit :  et  in  Tusci  demersus  fluminis  undis  615 
N  omina  fecit  aquae.  De  quo  Remulusque,  fe- 
roxque 

Acrota  sunt  geniti  :  Remulus  maturior  annis 
Fulmineo  periit,  imitator  fulminis,  ictu. 

Fratre  suo  sceptrum  moderatior  Acrota  forti 
Tradit  Aventino :  qui,  quo  regnarat,  eodem  620 
Monte  jacet  positus,  tribuitque  vocabula  monti. 
Jamque  Palatinae  summam  Proca  gentis  habebat. 
Rege  sub  hoc  Pomona  fuit :  qua  nulla  Latinas 
Inter  Hamadryadas  coluit  sollertius  hortos. 

Nec  fuit  arborei  studiosior  altera  foetus  :  625 

Unde  tenet  nomen.  Non  sylvas  illa,  nec  amnes, 
Rus  amat,  et  ramos  felicia  poma  ferentes. 

Nec  jaculo  gravis  est,  sed  adunca  dextera  falce  : 
Qua  modo  luxuriem  premit,  et  spatiantia  passim 
Brachia  compescit ;  fissa  modo  cortice  virgam 
Tnserit,  et  succos  alieno  praestat  alumno.  631 
Nec  patitur  sentire  sitim,  bibulaeque  recurvas 
Radicis  fibras  labentibus  irrigat  undis,  [cupido. 
Hic  amor,  hoc  studium  ;  Veneris  quoque  nulla 
Vim  tamen  agrestum  metuens,  pomaria  claudit 
Intus,  et  accessus  prohibet,  refugitque  viriles. 
Quid  non  et  Satyri,  saltatibus  apta  juventus, 
Fecere,  et  pinu  praecincti  cornua  Panes, 
Sylvanusque  suis  semper  juvenilior  annis, 
Quique  deus  fures  vel  falce  vel  inguine  terret, 640 
Utpoterentur  ea?  sed  enim  superabat  amando 
Hos  quoque  Vertumnus:  nec  erat  felicior  illis. 
O  quoties  habitu  duri  messoris  aristas 
Corbe  tulit,  verique  fuit  messoris  imago  ! 
Tempora  saepe  gerens  foeno  religata  recenti,  645 
Desectum  poterat  gramen  versasse  videri. 

Saepe  manu  stimulos  rigida  portabat,  ut  illum 
Jurares  fessos  modo  disjunxisse  juvencos. 

Falce  data  frondator  erat,  vitisque  putator. 
Induerat  scalas,  lecturum  poma  putares.  650 
Miles  erat  gladios,  piscator  arundine  sumta. 
Denique  per  multas  aditum  sibi  saepe  figuras 
Reperit,  ut  caperet  spectatae  gaudia  formae. 

Ille  etiam  picta  redimitus  tempora  mitra, 
Innitens  baculo,  positis  ad  tempora  canis,  655 
Assimulavit  anum,  cultosque  intravit  in  hortos ; 
Pomaque  mirata  est :  Tantoque  potentior,  inquit, 
Paucaque  laudatae  dedit  oscula,  qualia  numquam 
Vera  dedisset  anus  :  glebaque  incurva  resedit, 
Suspiciens  pandos  autumni  pondere  ramos.  660 
Ulmus  erat  contra  spatiosa  tumentibus  uvis  : 
Quam  socia  postquam  pariter  cum  vite  probavit ; 
At  si  staret,  ait,  caelebs  sine  palmite  truncus, 
Nil  praeter  frondes,  quare  peteretur,  haberet. 
Haec  quoque,  quae  juncta  vitis  requiescit  in  ulmo, 
Si  non  nupta  foret,  terrae  acclinata  jaceret.  666 
Tu  tamen  exemplo  non  tangeris  arboris  hujus, 
Concubitusque  fugis,  nec  te  conjungere  curas. 
Atque  utinam  velles  1  Helene  non  pluribus  esset 
Sollicitata  procis,  nec  quae  Lapitheia  movit  670 
Proelia,  nec  conjux  timidis  audacis  Ulixi. 

Nunc  quoque,  cum  fugias  averserisque  petentes, 
Mille  proci  cupiunt,  et  semideique,  deique, 

Et  quaecunque  tenent  Albanos  numina  montes. 
Sed  tu,  si  sapies,  si  te  bene  jungere,  anumque  675 
Hanc  audire  voles,  quae  te  plus  omnibus  illis, 
Plus  quam  credis,  amo,  vulgares  rejice  taedas, 
Vertumnumque  tori  socium  tibi  selige :  pro  quo 

Me  quoque  pignus  habe ;  neque  enim  sibi  notior 
ille  est, 

Quam  mihi :  nec  toto  passim  vagus  errat  in  orbe ; 
Haic  loca  sola  colit:  nec, uti  pars  magna  procorum, 
Quam  modo  vidit,  amat.  Tu  primus  et  ultimus  illi 
Ardor  eris,  solique  suos  tibi  devovet  annos. 
Adde,  quod  est  juvenis,  quod  naturale  decoris 
Munus  habet :  formasque  apte  fingetur  in  omnes, 
Et,  quod  erit  jussus,  jubeas  licet  omnia,  fiet. 
Quid,  quod  amatis  idem  ?  quod,  quae  tibi  poma 
coluntur,  687 

Primus  habet,  laetaque  tenet  tua  munera  dextra  ? 
Sed  neque  jam  foetus  desiderat  arbore  demtos, 
Nec,  quas  hortus  alit, cum  succis  mitibus  herbas  ; 
Nec  quicquam,  nisi  te.  Miserere  ardentis :  et 
ipsum, 

Qui  petit,  ore  meo  praesentem  crede  precari : 
Ultoresque  deos,  et  pectora  dura  perosam 
Idalien,  memoremque  time  Rhamnusidis  iram. 
Quoque  magis  timeas,  (etenim  mihi  multa  ve¬ 
tustas  695 

Scire  dedit,)  referam  tota  notissima  Cypro 
Facta,  quibus  flecti  facile  et  mitescere  possis. 

Viderat  a  veteris  generosam  sanguine  Teucri 
Iphis  Anaxareten  humili  de  stirpe  creatus ; 
Viderat,  et  totis  perceperat  ossibus  aestum.  700 
Luctatusque  diu,  postquam  ratione  furorem 
Vincere  non  potuit,  supplex  ad  limina  venit: 

Et  modo  nutrici  miserum  confessus  amorem, 

Ne  sibi  dura  foret,  per  spes  oravit  alumnae ;  704 
Et  modo  de  multis  blanditus  cuique  ministris, 
Sollicita  petiit  propensum  voce  favorem. 

Saepe  ferenda  dedit  blandis  sua  verba  tabellis  : 
Interdum  madidas  lacrymarum  rore  coronas 
Postibus  intendit,  posuitque  in  limine  duro 
Molle  latus,  tristique  serae  convicia  fecit.  710 
Surdior  illa  freto  surgente  cadentibus  Haedis, 
Durior  et  ferro,  quod  Noricus  excoquit  ignis, 

Et  saxo,  quod  adhuc  viva  radice  tenetur, 
Spernit,  et  irridet ;  factisque  immitibus  addit 
Verba  superba  ferox,  et  spe  quoque  fraudat 
amantem.  715 

Non  tulit  impatiens  longi  tormenta  doloris 
Iphis,  et  ante  fores  haec  verba  novissima  dixit : 
Vincis,  Anaxarete  :  neque  erunt  tibi  taedia 
tandem 

Ulla  ferenda  mei.  Laetos  molire  triumphos, 

Et  Paeana  voca,  nitidaque  incingere  lauro,  720 
Vincis  enim,moriorque  libens :  age, ferrea,  gaude. 
Certe  aliquid  laudare  mei  cogeris,  eritque  [trum. 
Quo  tibi  sim  gratus,  meritumque  fatebere  nos- 
Non  tamen  ante  tui  curam  cessisse  memento, 
Quam  vitam,  geminaque  simul  mihi  luce  caren¬ 
dum.  725 

Nec  tibi  fama  mei  ventura  est  nuntia  leti ; 

Ipse  ego,  ne  dubites,  adero,  prarsensque  videbor, 
Corpore  ut  exanimi  crudelia  lumina  pascas. 

Si  tamen,  o  superi,  mortalia  fata  videtis,  729 
Este  mei  memores,  (nihil  ultra  lingua  precari 
Sustinet,)  et  longo  facite  ut  memoremur  in  aevo  ; 
Et,  quae  demsistis  vitae,  date  tempora  famae. 
Dixit :  et  ad  postes,  ornatos  saepe  coronis, 
Humentes  oculos,  et  pallida  brachia  tendens, 

<  um  foribus  laquei  religaret  vincula  summi ; 
Haec  tibi  serta  placent,  crudelis  et  impia  ?  dixit, 
Inseruitque  caput,  sed  tum  quoque  versus  ad  il¬ 
lam  :  737 

Atque  onus  infelix  elisa  fauce  pependit.  [tem 
Icta  pedum  motu  trepidantum  ut  multa  gemen- 
Vi8adcdissc  sonum  est,adapertaque  janua  factum 


Prodidit;  exclamant  famuli,  frustraque  levatum 
(Nam  pater  occiderat)  referunt  ad  limina  matris. 
Accipit  illa  sinu,  complexaque  frigida  nati  [tum 
Membra  sui,  postquam  miserorum  verba  paren- 
Edidit,  et  matrum  miserarum  facta  peregit ;  745 
Funera  ducebat  mediaiA  lacrymosa  per  urbem, 
Luridaque  arsuro  portabat  membra  feretro. 
Forte  vise  vicina  domus,  qua  flebilis  ibat 
Pompa,  fuit,  duraeque  sonus  plangoris  ad  aures 
V enit  Anaxaretes,  quam  jam  deus  ultor  agebat. 
Mota  tamen,  Videamus,  ait,  miserabile  funus ; 
Et  patulis  iniit  tectum  sublime  fenestris. 
Vixque  bene  impositum  lecto  prospexerat  Iphin ; 
Deriguere  oculi,  calidusque  e  corpore  sanguis 
Inducto  pallore  fugit :  conataque  retro  755 
Ferre  pedes,  haesit:  conata  avertere  vultus, 

Hoc  quoque  non  potuit:  paulatimque  occupat 
artus, 

Quod  fuit  in  duro  jam  pridem  pectore,  saxum. 
Neve  ea  ficta  putes,  dominae  sub  imagine  signum 
Servat  adhuc  Salamis :  V eneris  quoque  nomine 
templum  [lentos  760 

Prospicientis  habet.  Quorum  memor,  o  mea, 
Pone,  precor,  fastus,  et  amanti  jungere,  Nymphe. 
Sic  tibi  nec  vernum  nascentia  frigus  adurat 
Poma,  nec  excutiant  rapidi  florentia  venti. 

Haec  ubi  nequicquam  formas  deus  aptus  in  omnes 
Edidit,  in  juvenem  rediit,  et  anilia  demit  766 
Instrumenta  sibi  :  talisque  apparuit  illi, 

Qualis  ubi  oppositas  nitidissima  solis  imago 
Evicit  nubes,  nullaque  obstante  reluxit. 

Vimque  parat*  sed  vi  non  est  opus  ;  inque  figura 
Capta  dei  Nymphe  est,  et  mutua  vulnera  sentit. 

Proximus  Ausonias  injusti  miles  Amuli  722 
Rexit  opes:  Numitorque  senex  amissa  nepotum 
Munere  regna  capit:  festisque  Palilibus  Urbis 
Moenia  conduntur  :  Tatiusque  patresque  Sabini 
Bella  gerunt :  arcisque  via  Tarpeia  reclusa 
Digna  animam  poena  congestis  exuit  armis. 

Inde  sati  Curibus  tacitorum  more  luporum 
Ore  premunt  voces,  et  corpora  victa  sopore 
Invadunt,  portasque  petunt,  quas  objice  firma 
Clauserat  Iliades.  Unam  tamen  ipsa  recludit. 
Nec  strepitum  verso  Saturnia  cardine  fecit. 

Sola  Venus  portae  cecidisse  repagula  sensit, 

Et  clausura  fuit ;  nisi  quod  rescindere  nunquam 
Dis  licet  acta  deum.  Jano  loca  juncta  tenebant 
Naides  Ausoniae  gelido  rorantia  fonte :  786 

Has  rogat  auxilium :  nec  Nymphae  justa  petentem 
Sustinuere  deam,  venasque  et  flumina  fontis 
Elicuere  sui.  Nondum  tamen  invia  Jani 
Ora  patentis  erant,  neque  iter  praecluserat  unda. 
Lurida  supponunt  fecundo  sulfura  fonti,  791 
Incenduntque  cavas  fumante  bitumine  venas. 
Viribus  his  aliisque  vapor  penetravit  ad  ima 
Fontis,  et  Alpino  modo  quae  certare  rigori 
Audebatis  aquae,  non  ceditis  ignibus  ipsis.  795 
Flammifera  gemini  fumant  adspergine  postes : 
Portaque,  nequicquam  rigidis  permissa  Sabinis, 
Fonte  fuit  praestructa  novo,  dum  Martius  arma 
Indueret  miles.  Quae  postquam  Romulus  ultro 
Obtulit,  et  strata  est  tellus  Romana  Sabinis  800 
Corporibus,  strata  estque  suis ;  generi  que  eruor  em 
Sanguine  cum  soceri  permiscuit  impius  ensis ; 
Pace  tamen  sisti  bellum,  nec  in  ultima  ferro 
Decertare,  placet,  Tatiumque  accedere  regno. 
Occiderat  Tatius,  populisque  aequata  duobus, 
Romule,  jura  dabas ;  posita  cum  casside  Mavors 
Talibus  affatur  divumque  hominumque  paren¬ 
tem  :  807 

Tempus  adest,  genitor,  quoniam  fundamine 
magno 

Jies  Romana  valet,  nec  praeside  pendet  ab  uno, 
Praemia,  quae  promissa  mihi  dignoque  nepoti, 
Solvere,  et  ablatum  terris  imponere  coelo. 

Tu  mihi  concilio  quondam  praesente  deorum, 
(Nam  memini,  memorique  animo  pia  verba  no¬ 
tavi,)  813 

Unus  erit,  quem  tu  tolles  in  caerula  coeli, 

Dixisti :  rata  sit  verborum  summa  tuorum. 
Annuit  omnipotens,  et  nubibus  aera  caecis 
Occuluit,  tonitruque  et  fulgure  terruit  Urbem. 
Quae  sibi  promissae  sensit  data  signa  rapinae  : 
Innixusque  hastae,  pressos  temone  cruento  819 
Impavidus  conscendit  equos  Gradivus,  et  ictu 
Verberis  increpuit,  pronumque  per  aera  lapsus 
Constitit  in  summo  nemorosi  colle  Palati : 
Ileddentemque  suo  jam  regia  jura  Quiriti 
Abstulit  Iliaden.  Corpus  mortale  per  auras 
Dilapsum  tenues  ;  ceu  lata  plumbea  funda  825 
Missa  solet  medio  glans  intabescere  coelo. 
Pulchra  subit  facies,  et  pulvinaribus  altis 
Dignior,  et  qualis  trabeati  forma  Quirini. 
Flebat  ut  amissum  conjux :  cum  regia  Juno 


Trin  ad  Hersiliam  descendere  limite  curvo  831 
Imperat,  et  vacuas  sua  sic  mandata  referre : 

O  et  de  Latia,  o  et  de  gente  Sabina 
Praecipuum  matrona  decus,  dignissima  tanti 
Ante  fuisse  viri,  conjux  nunc  esse  Quirini ; 

Siste  tuos  fletus,  et,  si  tibi  cura  videndi  835 
Conjugis  est,  duce  me  lucum  pete,  colle  Quirino 
Qui  viret,  et  templum  Romani  regis  obumbrat. 
Paret,  et  in  terram  pictos  delapsa  per  arcus 
H  ersiliam  jussis  compellat  vocibus  Iris. 

Illa  verecundo  vix  tollens  lumina  vultu,  [est, 

O  dea,  namque  mihi  nec  quae  sis  dicere  promtum 
Et  liquet  esse  deam,  duc  o,  duc,  inquit,  et 
offer  842 

Conjugis  ora  mihi :  quae  si  modo  posse  videre 
Fata  semel  dederint,  coelum  accepisse  fatebor. 
Nec  mora,  Romuleos  cum  virgine  Thaumantea 
Ingreditur  colles.  Ibi  sidus  ab  aethere  lapsum 
Decidit  in  terras  :  a  cujus  lumine  flagrans  847 
Hersiliae  crinis  cum  sidere  cessit  in  auras. 

Hanc  manibus  notis  Romanae  conditor  urbis 
Excipit,  et  priscum  pariter  cum  corpore  nomen 
Mutat,  Horamque  vocat ;  quae  nunc  dea  juncta 
Quirino  est. 


LIBER  DECIMUS  QUINTUS. 


Quaeritur  interea,  qui  tantae  pondera  molis 
Sustineat,  tantoque  queat  succedere  regi. 
Destinat  imperio  clarum  praenuntia  veri 
Fama  Numam,-  Non  ille  satis  cognosse  Sabinae 
Gentis  habet  ritus:  animo  majora  capaci  5 
Concipit,  et  quae  sit  rerum  natura  requirit. 
Hujus  amor  curae,  patria  Curibusque  relictis, 
Fecit,  ut  Herculei  penetraret  ad  hospitis  urbem. 
Graia  quis  Italicis  auctor  posuisset  in  oris 
Moenia  quaerenti,  sic  e  senioribus  unus  10 

Retulit  indigenis,  veteris  non  inscius  aevi : 
Dives  ab  Oceano  bubus  Jove  natus  Iberis 
Littora  felici  tenuisse  Lacinia  cursu 
Fertur,  et,  armento  teneras  errante  per  herbas, 
Ipse  domum  magni  nec  inhospita  tecta  Crotonis 
Intrasse,  et  requie  longum  relevasse  laborem  ; 
Atque  ita  discedens,  iEvo,  dixisse,  nepotum  17 
llic  locus  urbis  erit;  promissaque  vera  fuerunt. 
Nam  fuit  Argolico  generatus  Alemone  quidam 
Myscelos,  illius  dis  acceptissimus  aevi. 

Hunc  super  incumbens  pressum  gravitate  soporis 
Claviger  alloquitur  :  Patrias,  age,  desere  sedes  : 
T,  pete  diversi  lapidosas  TEsaris  undas.  23 

Et,  nisi  paruerit,  multa  ac  metuenda  minatur. 
Post  ea  discedunt  pariter  somnusque  deusque. 
Surgit  Alemonides,  tacitaque  recentia  mente 
Visa  refert,  pugnatque  diu  sententia  secum. 
Numen  abire  jubet:  prohibent  discedere  leges, 
Pcenaque  mors  posita  est  patriam  mutare  volenti. 
Candidus  Oceano  nitidum  caput  abdiderat  sol, 

Et  caput  extulerat  densissima  sidereum  nox  :  31 
Visus  adesse  idem  deus  est,  eademque  monere ; 
Et,  nisi  paruerit,  plura  et  graviora  minari. 
Pertimuit,  patriumque  simul  transferre  parabat 
In  sedes  penetrale  novas.  Fit  murmur  in  urbe, 
Spretarumque  agitur  legum  reus :  utque  peracta 
est  [tum,  36 

Causa  prior,  crimenque  patet  sine  teste  proba- 
Squali  dus  ad  superos  tollens  reus  ora  manusque, 
O  cui  jus  coeli  bis  sex  fecere  labores.  [auctor. 
Fer  precor,  inquit,  opem :  nam  tu  mihi  criminis 


Mos  erat  antiquus,  niveis  atrisque  lapillis, 

His  damnare  reos,  illis  absolvere  culpae,  [omnis 
Nunc  quoque  sic  lata  est  sententia  tristis ;  et 
Calculus  immitem  demittitur  ater  in  urnam. 
Quae  simul  effudit  numerandos  versa  lapillos,  45 
Omnibus  e  nigro  color  est  mutatus  in  album  : 
Candidaque  Herculeo  sententia  munere  facta 
Solvit  Alemoniden.  Grates  agit  ille  parenti 
Amphitryoniadae:  ventisque  faventibus  aequor 
Navigat  Ionium,  Lacedaemoniumque  Tarentum 
Praeterit,  et  Sybarin,  Sallentinumque  Neaethum, 
Thurinosque  sinus,  Temesenque,  et  Iapygis  arva. 
Vixque  pererratis,  quae  spectant  littora,  terris, 
Invenit  -33sarei  fatalia  fluminis  ora :  [tonis  55 
Nec  procul  hinc  tumulum,  sub  quo  sacrata  Cro- 
Ossa  tegebat  humus  :  jussaque  ibi  moenia  terra 
Condidit,  et  nomen  tumulati  traxit  in  urbem. 
Talia  constabat  certa  primordia  fama 
Esse  loci,  positaeque  Italis  in  finibus  urbis. 

Vir  fuit  hic,  ortu  Samius :  sed  fugerat  una  60 
Et  Samon  et  dominos,  odioque  tyrannidis  exsul 
Sponte  erat.  Isque,  licet  coeli  regione  remotos, 
Mente  deos  adiit,  et,  quae  natura  negabat 
Visibus  humanis,  oculis  ea  pectoris  hausit.  64 
Cumque  animo,  et  vigili  perspexerat  omnia  cura, 
In  medium  discenda  dabat :  coetumque  silentum, 
Dictaque  mirantum,  magni  primordia  mundi, 
Et  rerum  causas,  et  quid  natura,  docebat, 

Quid  deus :  unde  nives :  quae  fulminis  esset  origo : 
Jupiter  an  venti  discussa  nube  tonarent :  70 

Quid  quateret  terras:  qua  sidera  lege  mearent: 
Et  quodcunque  latet.  Primusque  animalia  mensis 
Arcuit  imponi  :  primus  quoque  talibus  ora 
Docta  quidem  solvit,  sed  non  et  credita,  verbis  : 
Parcite,  mortales,  dapibus  temerare  nefandis  75 
Corpora :  sunt  fruges,  sunt  deducentia  ramos 
Pondere  poma  suo,  tumidseque  in  vitibus  uvae  : 
funt  herbae  dulces  :  sunt  quae  mitescere  flamma 
Mollirique  queant :  nec  vobis  lacteus  humor 
Eripitur,  nec  mella  thymi  redolentia  florem.  «0 
Prodiga  divitias,  alimentaque  mitia  tellus 

Suggerit,  atque  epulas  sine  caede  et  sanguine 
praebet. 

Carne  ferae  sedant  jejunia,  nec  tamen  omnes: 
Quippe  equus,  et  pecudes,  armentaque  gramine 
vivunt. 

At  quibus  ingenium  est  immansuetumque  ferum¬ 
que,  85 

Armeniaeque  tigres,  iracundique  leones, 

Cumque  lupis  ursi,  dapibus  cum  sanguine  gau¬ 
dent. 

Heu  quantum  scelus  est,  in  viscera  viscera  condi, 
Congestoque  avidum  pinguescere  corpore  corpus, 
Alteriusque  animantem  animantis  vivere  leto!  90 
Scilicet  in  tantis  opibus,  quas  optima  matrum 
Terra  parit,  nil  te  nisi  tristia  mandere  3aevo 
Vulnera  dente  juvat,  ritusque  referre  Cyclopum’ 
Nec,  nisi  perdideris  alium,  placare  voracis 
Et  male  morati  poteris  jejunia  ventris 5  95 

At  vetus  illa  retas,  cui  fecimus  Aurea  nomen, 
Fetibus  arboreis,  et  quas  humus  educat  herbis 
Fortunata  fuit,  nec  polluit  ora  cruore. 

Tunc  et  aves  tutas  movere  per  aera  pennas  : 

Et  lepus  impavidus  mediis  erravit  in  agris :  100 

Nec  sua  credulitas  piscem  suspenderat  hamo  : 
Cuncta  sine  insidiis,  nullamque  timentia  fraudem, 
Plenaque  pacis  erant.  Postquam  non  utilis  auctor 
Victibus  invidit,  quisquis  fuit  ille  virorum, 
Corporeasque  dapes  avidam  demersit  in  alvum; 
Fecit  iter  sceleri:  primaque  e  crede  ferarum  106 
Incaluisse  putem  maculatum  sanguine  ferrum. 
Idque  satis  fuerat :  nostrumque  petentia  letum 
Corpora  missa  neci  salva  pietate  fatemur: 

Sed  quam  danda  neci,  tam  non  epulanda  fuerunt. 
Longius  inde  nefas  abiit,  et  prima  putatur  1 1 1 
Hostia  sus  meruisse  mori,  quia  semina  pando 
Eruerit  rostro,  spemque  interceperit  anni. 

Vite  caper  morsa  Bacchi  mactandus  ad  aras 
Ducitur  ultoris.  Nocuit  sua  culpa  duobus.  115 
Quid  meruistis,  oves,  placidum  pecus,  inque  tu¬ 
endos 

Natum  homines,  pleno  quae  fertis  in  ubere  nectar; 
Mollia  quas  nobis  vestras  velamina  lanas 
Praebetis,  vitaque  magis  quam  morte  juvatis? 

Quid  meruere  boves,  animal  sine  fraude  dolisque, 
Innocuum,  simplex,  natum  tolerare  labores  ?  121 
Immemorest  demum,  nec  frugum  munere  dignus. 
Qui  potuit  curvi  demto  modo  pondere  aratri 
Ruricolam  mactare  suum ;  qui  trita  labore 
Illa,  quibus  toties  durum  renovaverat  arvum,  125 
Tot  dederat  messes,  percussit  colla  securi. 

Nec  satis  est,  quod  tale  nefas  committitur :  ipsos 
Inscripsere  deos  sceleri,  numenque  supernum 
Caede  laboriferi  credunt  gaudere  juvenci. 

Victima  labecarens,et  prsestantissima  forma,  180 
(Nam  placuisse  nocet)  vittis  praesignis  et  auro 
Sistitur  ante  aras,  auditque  ignara  p  recantem, 
Imponique  suae  videt  inter  cornua  fronti 
Quas  coluit  fruges  ;  percussaque  sanguine  cultros 
Inficit  in  liquida  praevisos  forsitan  unda.  135 
Protinus  ereptas  viventi  pectore  fibras 
Inspiciunt,  mentesque  deftm  scrutantur  in  illis. 
Unde  fames  homini  vetitorum  tanta  ciborum? 
Audetis  vesci,  genus  o  mortale  ?  quod  oro  139 
Ne  tacite,  et  monitis  animos  advertite  nostris: 
Cumque  boum  dabitis  caesorum  membra  palato. 
Mandere  vos  vestros  scite  et  sentite  colonos. 

Et  quoniam  deus  ora  movet,  sequar  ora  moven¬ 
tem 

Bite  deum  ;  Delphosque  meos  ipsumque  reclu¬ 
dam 


/Ethera,  et  »ugustae  reserabo  oracula  mentis  1  45 
Magna,  nec  ingeniis  evestigata  priorum. 

Quaeque  diu  latuere,  canam.  Juvat  ire  per  alta 
Astra;  juvat,  terris  et  inerti  sede  relictis, 

Nube  vehi,  validique  humeris  insistere  Atlantis  • 
Palantesque  animos  passim,ac  rationis  egentes 
Despectare  procul  :  trepidosque,  obitumque  ti¬ 
mentes  151 

Sic  exhortari,  seriemque  evolvere  fati. 

O  genus  attonitum  gelidae  formidine  mortis. 
Quid  Styga,  quid  tenebras,  quid  nomina  vana  ti¬ 
metis. 

Materiem  vatum,  falsique  piacula  mundi  ?  155 

Corpora  sive  rogus  flamma,  seu  tabe  vetustas 
Abstulerit,  mala  posse  pati  non  ulla  putetis. 
Morte  carent  animae  :  semperque  priore  relicta 
Sede  novis  domibus  habitant,  vivuntque  receptae. 
Ipse  ego  (nam  memini)  Trojani  tempore  belli  160 
Panthoides  Euphorbus  eram,  cui  pectore  quon 
dam 

Sedit  in  adverso  gravis  hasta  minoris  Atridae. 
Cognovi  clypeum,  laevae  gestamina  nostra. 

Nuper  Abanteis  templo  Junonis  in  Argis. 

Omnia  mutantur  :  nihil  interit.  Errat,  et  illinc 
Huc  venit,  hinc  illuc,  et  quoslibet  occupat  artus 
Spiritus,  eque  feris  humana  in  corpora  transit, 
Inque  feras  noster,  nec  tempore  deperit  ullo. 
Utque  novis  facilis  signatur  cera  figuris. 

Nec  manet  ut  fuerat,  nec  formas  servat  easdem. 
Sed  tamen  ipsa  eadem  est;  animam  sic  semper 
eandem  1 7 1 

Esse,  sed  in  varias  doceo  migrare  figuras. 

Ergo,  ne  pietas  sit  victa  cupidine  ventris. 

Parcite,  vaticinor,  cognatas  caede  nefanda 
Exturbare  animas .  nec  sanguine  sanguis  alatur. 
Et  quoniam  magno  feror  aequore,  plenaque  ventis 
Vela  dedi;  nihil  est  toto  quod  perstet  in  orbe. 
Cuncta  fluunt,  omnisque  vagans  formatur  imago 
Ipsa  quoque  assiduo  labuntur  tempora  motu, 

Non  secus  ac  flumen.  Neque  enim  consistere 
flumen,  180 

Nec  levis  hora  potest:  sed  ut  unda  impellitur  unda, 
Urgeturque  prior  veniente,  urgetque  priorem  ; 
Tempora  sic  fugiunt  pariter,  pariterque  sequun¬ 
tur  : 

Et  nova  sunt  semper  :  nam  quod  fuit  ante  relic¬ 
tum  est, 

Fitque  quod  haud  fuerat,  momentaque  cuncta 
novantur.  185 

Cernis  et  emersas  in  lucem  tendere  noctes. 

Et  jubar  hoc  nitidum  nigrae  succedere  nocti. 

Nec  color  est  idem  coelo,  cum  lassa  quiete 
Cuncta  jacent  media,  cumque  albo  Lucifer  exit 
Clarus  equo  ;  rursumque  alius,  cum  praevia  luci 
Tradendum  Phoebo  Pallantias  inficit  orbem.  191 
Ipse  dei  clypeus,  terra  cum  tollitur  ima, 

Mane  rubet,  terraque  rubet  cum  conditur  ima  , 
Candidus  in  summo  est:  melior  natura  quod  illic 
jEtheris  est,  terraeque  procul  contagia  vitat.  195 
Nec  par  aut  eadem  nocturnae  forma  Dianae 
Esse  potest  unquam  :  semperque  hodierna  se¬ 
quente. 

Si  crescit,  minor  est ;  major,  si  contrahit  orbem. 
Quid?  non  in  species  succedere  quatuor  annum 
Adspicis,  aetatis  peragentem  imitamina  nostrae  ? 
Nam  tener,  et  lactens,  puerique  simillimus  aevo 

IVere  novo  est.  Tunc  herba  nitens,  et  roboris  ex 
pers  202 

Turget,  et  insolida  est,  et  spe  delectat  agrestem. 
Omnia  tum  florent,  florumque  coloribus  almus 
2  E 

Ridet  ager  ;  neque  adhuc  virtus  in  frondibus  ulla 
est.  205 

Transit  in  jEstatem  post  Ver  robustior  Annus, 
Fitque  valens  juvenis  ;  neque  enim  robustior  aetas 
Ulla,  nec  uberior,  nec  quae  magis  aestuet  ulla  est. 
Excipit  Autumnus  posito  fervore  juventae 
Maturus,  mitisque,  inter  juvenemque  senemque 
Temperie  medius,  sparsis  per  tempora  canis.  211 
Inde  senilis  Hiems  tremulo  venit  horrida  passu. 
Aut  spoliata  suos,  aut,  quos  habet,  alba  capillos. 
Nostra  quoque  ipsorum  semper  requieque  sine 
ulla,  214 

Corpora  vertuntur  :  nec  quod  fuimusve,  sumusve. 
Cras  erimus.  Fuit  illa  dies,  qua  semina  tantum, 
Spesque  hominum  primae  materna  habitavimus 
alvo. 

Artifices  Natura  manus  admovit,  et  angi 
Corpora  visceribus  distentae  condita  matris 
Noluit,  eque  domo  vacuas  emisit  in  auras.  220 
Editus  in  lucem  jacuit  sine  viribus  infans  : 

Mox  quadrupes,  rituque  tulit  sua  membra  fera¬ 
rum 

Paullatimque  tremens,  et  nondum  poplite  firmo 
Constitit, adjutis  aliquo  conamine  nervis.  224 
Inde  valens  veloxque  fuit :  spatiumque  juventae 
Transit,  et,  emensis  medii  quoque  temporis  annis, 
Labitur  occiduae  per  iter  declive  senectae 
Subruit  haec  aevi  demoliturque  prioris 
Robora ;  fletque  Milon  senior,  cum  spectat  inanes 
Illos,  qui  fuerant  solidorum  mole  tororum  280 
Herculeis  similes,  fluidos  pendere  lacertos. 

Flet  quoque,  ut  in  speculo  rugas  adspexit  aniles, 
Tyndaris,  et  secum,  cur  sit  bis  rapta,  requirit 
Tempus  edax  rerum,  tuque  invidiosa  vetustas. 
Omnia  destruitis,  vitiataque  dentibus  aevi  285 
Paullatim  lenta  consumitis  omnia  morte. 

Haec  quoque  non  perstant,  quae  nos  elementa  vo¬ 
camus 

Quasque  vices  peragant(animosadhibete)docebo. 

Quatuor  aeternus  genitalia  corpora  mundus 
Continet:  ex  illis  duo  sunt  onerosa,  suoque  240 
Pondere  in  inferius,  tellus  atque  unda,  feruntur . 
Et  totidem  gravitate  carent,  nulloque  premente 
Alta  petunt,  aer,  atque  aere  purior  ignis. 

Quae  quanquam  spatio  distant,  tamen  omnia  fiunt 
Ex  ipsis,  ?t  in  ipsa  cadunt ;  resolutaque  tellus  245 
In  liquidas  rorescit  aquas  :  tenuatus  in  auras 
Aeraque  humor  abit:  demto  quoque  pondere, 
rursus 

In  superos  aer  tenuissimus  emicat  ignes. 

Inde  retro  redeunt,  idemque  retexitur  ordo 
Ignis  enim  densum  spissatus  in  aera  transit:  250 
Hic  in  aquas  :  tellus  glomerata  cogitur  unda. 

Nec  species  sua  cuique  manet ;  rerumque  nova¬ 
trix 

Ex  aliis  alias  reparat  Natura  figuras. 

Nec  perit  in  tanto  quicquam,  mihi  credite,  mundo, 
Sed  variat,  faciemque  novat:  nascique  vocatur, 
Incipere  esse  aliud,  quam  quod  fuit  ante  j  mori¬ 
que,  256 

Desinere  illud  idem,  cum  sint  huc  forsitan  illa, 
Haec  translata  illuc ;  summa  tamen  omnia  con- 
stant 

Nil  equidem  durare  diu  sub  imagine  eadem 
Crediderim.  Sic  ad  ferrum  venistis  ab  auro,  260 
Sreeula  :  sic  toties  versa  est  fortuna  locorum. 

Vidi  ego,  quod  fuerat  quondam  solidissima  tellus, 
Esse  fretum;  vidi  factas  ex  aequore  terras : 

Et  procul  a  pelago  conchae  jacuere  marinae;  264 
Et  vetus  inventa  est  in  montibus  ancora  summis. 


Quodque  fuit  campus,  vallem  decursus  aquarum 
Fecit ;  et  eluvie  mons  est  deductus  in  aequor  • 
Eque  paludosa  siccis  humus  avet  arenis ; 

Quaeque  sitim  tulerant,  stagnata  paludibus  hu¬ 
ment. 

Hic  fontes  Natura  novos  emisit ;  at  illic  270 
Clausit:  et  antiqui  tam  multa  tremoribus  orbis 
Flumina  prosiliunt,  aut  excaecata  residunt. 

Sic  ubi  terreno  Lycus  est  epotus  hiatu. 

Exsistit  procul  hinc,  alioque  renascitur  ore. 

Sic  modo  combibitur,  tecto  modo  gurgite  lapsus 
Redditur  Argolicis  ingens  Erasinus  in  arvis  2^6 
Et  Mysum  capitisque  sui,  ripaeque  prioris 
P «enituisse  ferunt,  alia  nunc  ire,  Caicum. 

Nec  non  Sicanias  volvens  Amenanus  arenas 
Nunc  fluit,  interdum  suppressis  fontibus  aret.  280 
Ante  bibebatur,  nunc  quas  contingere  nolis 
Fundit  Anigros  aquas;  postquam,  nisi  vatibus 
omnis 

Eripienda  fides,  illic  lavere  bimembres 
Vulnera,  clavigeriquse  fecerat  Herculis  arcus. 
Quid?  non  et  Scythicis  Hypanis  de  montibus  or 
tus,  28 

Qui  fuerat  dulcis,  salibus  vitiatur  amaris  ? 
Fluctibus  ambitae  fuerant  Antissa,  Pharosque, 

Et  Phoenissa  Tyros :  quarum  nunc  insula  nullaest. 
Leucada  continuam  veteres  habuere  coloni : 
Nunc  freta  circueunt.  Zancle  quoque  juncta 
fuisse  290 

Dicitur  Italiae  ;  donec  confinia  pontus 
Abstulit,  et  media  tellurem  repulit  unda. 

Si  quaeras  Helicen  et  Burin  Achaidas  urbes, 
Invenies  sub  aquis  ;  et  adhuc  ostendere  nautae 
Inclinata  solent  cum  moenibus  oppida  mersis. 295 
Est  prope  Pittheam  tumulus  Troezena,  sine  ullis 
Arduus  arboribus,  quondam  planissima  campi 
Area,  nunc  tumulus:  nam,  res  horrenda  relatu. 
Vis  fera  ventorum,  caecis  inclusa  cavernis, 
Exspirare  aliqua  cupiens,  luctataque  frustra  800 
Liberiore  frui  coelo,  cum  carcere  rima 
Nulla  foret  toto,  nec  pervia  flatibus  esset, 
Extentam  tumefecit  humum ;  ceu  spiritus  oris 
Tendere  vesicam  solet,  aut  derepta  bicorni 
Terga  capro.  Tumor  ille  loci  permansit,  et  alti 
Collis  habet  speciem,  longoque  induruit  aevo.  306 
Plurima  cum  subeant,  audita  aut  cognita  vobis, 
Pauca  super  referam.  Quid  ?  non  et  lympha  fi¬ 
guras 

Datque  capitque  novas  ?  medio  tua,  corniger  Am- 
mon. 

Unda  die  gelida  est ;  ortuque  obituque  calescit. 
Admotis  Athamantis  aquis  accendere  lignum  31 1 
Narratur,  minimos  cum  luna  recessit  in  orbes. 
Flumen  habent  Cicones,  quod  potum  saxea  reddit 
Viscera,  quod  tactis  inducit  marmora  rebus. 
Crathis,  et  huic  Sybaris  nostris  conterminus  arvis, 
Electro  similes  faciunt  auroque  capillos.  316 
Quodque  magis  mirum,  sunt  qui  non  corpora  tan¬ 
tum, 

Verum  animos  etiam  valeant  mutare,  liquores. 
Cui  non  audita  est  obscaenae  Salmacis  undae  ? 
jEthiopesque  lacus  ?  quos  si  quis  faucibus  hausit, 
Aut  furit,  aut  mirum  patitur  gravitate  soporem. 
Clitorio  quicunque  sitim  de  fonte  levarit,  322 
Vina  fugit,  gaudetque  meris  abstemius  undis: 
Seu  vis  est  in  aqua  calido  contraria  vino , 

Sive, quod  indigenae  memorant,  Amythaone  natus, 
Proetidas  attonitas  postquam  per  carmen  et  herbas 
Eripuit  furiis,  purgamina  mentis  in  illas  327 
Misit  aquas,  odiumque  meri  permansit  in  undis. 

Huic  fluit  effectu  dispar  Lyncestius  amnis, 

Quem  quicunque  parum  moderato  gutture  traxit, 
Haud  aliter  titubat,  quam  si  mera  vina  bibisset 
Est  locus  Arcadiae,  Pheneon  dixere  priores, 
Ambiguis  suspectus  aquis;  quas  nocte  timeto  : 
Nocte  nocent  potae  :  sine  noxa  luce  bibuntur. 

Sic  alias,  aliasque  lacus  et  flumina  vires  335 
Concipiunt.  Tempusque  fuit  quo  navit  in  undis. 
Nunc  sedet  Ortygie.  Timuit  concursibus  Argo 
Undarum  sparsas  Symplegadas  elisarum  : 

Quae  nunc  immotae  perstant,  ventisque  res.s»unt. 
Nec,  quae  sulfureis  ardet  fornacibus,  .*Etne  310 
Ignea  semper  erit :  neque  enim  fuitignea  semper 
Nam  sive  est  animal  tellus,  et  vivit,  habetque 
Spiramenta,  locis  flammam  exhalantia  multis, 
Spirandi  mutare  vias,  quotiesque  movetur. 

Has  finire  potest,  illas  aperire  cavernas  :  345 

Sive  leves  imis  venti  cohibentur  in  antris. 
Saxaque  cum  saxis,  et  habentem  semina  flammae 
Materiem  jactant,  ea  concipit  ictibus  ignem  ; 
Antra  relinquentur  sedatis  frigida  ventis  : 

Sive  bitumineae  rapiunt  incendia  vire3,  350 
Luteave  exiguis  ardescunt  sulfura  fumis  ; 

Nempe  ubi  terra  cibos  alimentaque  pinguia  flam¬ 
mse 

Non  dabit,  absumtis  per  longum  viribus  sevum, 
Naturseque  suum  nutrimen  deerit  edaci, 

Non  feret  illa  famem,  desertaque  deseret  ignes. 
Esse  viros  fama  est  in  Hyperborea  Pallene,  356 
Qui  soleant  levibus  velari  corpora  plumis. 

Cum  Tritoniacam  novies  subiere  paludem. 

Haud  equidem  credo,  sparsae  quoque  membra 
veneno 

Exercere  artes  Scythides  memorantur  easdem. 360 
Si  qua  fides  rebus  tamen  est  addenda  probatis ; 
Nonne  vides,  qusecunque  mora  fluidove  calore 
Corpora  tabuerint,  in  parva  animalia  verti  ? 

I  quoque,  delectos  mactatos  obrue  tauros; 
Cognita  res  usu, de  putri  viscere  passim  365 
Florilegae  nascuntur  apes,  quae  more  parentum 
Rura  colunt,  operique  favent,  in  spemque  laborant. 
Pressus  humo  bellator  equus  crabronis  origo  est. 
Concava  littoreo  si  demas  brachia  cancro, 

Caetera  supponas  terrae  ;  de  parte  sepulta  370 
Scorpius  exibit,  caudaque  minabitur  unca 
Quaeque  solent  canis  frondes  intexere  filis 
Agrestes  tineae,  res  observata  colonis. 

Ferali  mutant  cum  papilione  figuram. 

Semina  limus  habet  virides  generantia  ranas,  375 
Et  generat  truncas  pedibus,  mox  apta  natando 
Crura  dat ;  utque  eadem  sint  longis  saltibus  apta. 
Posterior  partes  superat  mensura  priores. 

Nec  catulus,  partu  quem  reddidit  ursa  recenti. 
Sed  male  viva  caro  est :  lambendo  mater  in  artus 
Fingit,  et  in  formam,  quantam  capit  ipsa,  reducit. 
Nonne  vides,  quos  cera  tegit  sexangula,  foetus 
Melliferarum  apium  sine  membris  corpora  nasci. 
Et  serosque  pedes,  serasque  assumere  pennas  ? 
Junonis  volucrem,  quae  cauda  sidera  portat,  385 
Armigerumque  Jovis, Cythere  iadasque  columbas, 
Et  genus  omne  avium,  mediis  e  partibus  ovi 
Ni  sc>ret  fieri,  fieri  quis  posse  putaret? 
oun  tqui,cum  clauso  putrefactaest  spina  sepulchro, 
Mutari  credant  humanas  angue  medullas.  390 
Haec  tamen  ex  aliis  ducunt  primordia  rebus  . 

Jna  est,  quae  reparet, seque  ipsa  reseminet,  ales; 
Assyrii  Phoenica  vocant.  Non  fruge,  neque  herbis, 
ed  thuris  lacrymis,  et  succo  vivit  amomi, 
aec  ubi  quinque  sua;  complevit  saecula  vitae,  395 
lCIS  in  ramis,  tremulaeve  cacumine  palmae. 


Unguibus  et  j.t.ndo  nidum  sibi  construit  ore. 

Quo  simulae  casias,  et  nardi  lenis  aristas, 
Quassaque  cum  fu'va  substravit  cinnama  myrrha. 
Se  superimponit,  finitque  in  odoribus  aevum.  400 
Inde  ferunt,  totidem  qui  vivere  debeat  annos* 
Corpore  de  patrio  parvum  Phoenica  renasci. 

Cum  dedit  huic  aetas  vires,  onerique  ferendo  est , 
Ponderibus  nidi  ramos  levat  arboris  altae, 

Fertque  pius  cunasque  suas  patriumque  sepui 
chrum  405 

Perque  leves  auras  Hyperionis  urbe  potitus, 

Ante  fores  sacras  Hyperionis  aede  reponit. 

Si  tamen  est  aliquid  mirae  novitatis  in  istis  ; 
Alternare  vices,  et  quae  modo  foemina  tergo 
Passa  marem  est,  nunc  esse  marem  miremur  hyae¬ 
nam.  410 

Id  quoque,  quod  ventis  animal  nutritur  et  aura. 
Protinus  assimulat  tactu  quoscunque  colores. 
Victa  racemifero  lyncas  dedit  India  Baccho ; 

E  quibus,  ut  memorant,  quicquid  vesica  remisit, 
Vertitur  in  lapides,  et  congelat  aere  tacto.  415 
Sic  et  curalium,  quo  primum  contigit  auras 
Tempore, durescit :  mollis  fuit  herba  sub  undis. 
Deseret  ante  dies,  et  in  alto  Phoebus  anhelos 
iEquore  tinget  equos,  quam  consequar  omnia  dictis 
ln  species  translata  novas.  Sic  tempore  verti  420 
Cernimus,  atque  illas  assumere  robora  gentes. 
Concidere  has.  Sic  magna  fuitcensuque  virisque, 
Perque  decem potuittantum  dare  sanguinis  annos, 
Nunc  humilis  veteres  tantummodo  Troja  ruinas, 
Et  pro  divitiis  tumulos  ostendit  avorum.  425 

Clara  fuit  Sparte  :  magnae  viguere  Mycenae  . 

Nec  non  Cecropiae,  nec  non  Amphionis  arces 
Vile  solum  Sparte  est :  altae  cecidere  Mycenae 
CEdipodioniae  quid  sunt,  nisi  fabula,  Thebae  ? 
Quid  Pandioniae  restant,  nisi  nomen,  Athenae  ? 
Nunc  quoque  Dardaniam  fama  est  consurgere 
Romam :  431 

Appenninigenae  quae  proxima  Tibridis  undis 
Mole  sub  ingenti  rerum  fundamina  ponit. 

Haec  igitur  formam  crescendo  mutat,  et  olim 
Immensi  caput  orbis  erit.  Sic  dicere  vates  435 
Faticinasque  ferunt  sortes ;  quantumque  recordor, 
Priamides  Helenus  flenti,  dubioque  salutis. 
Dixerat  iEneae,  cum  res  Trojana  labaret : 

Nate  dea,  si  nota  satis  praesagia  nostrae 
Mentis  habes ;  non  tota  cadet  te  sospite  Troja. 
Flamma  tibi  ferrumque  dabunt  iter.  Ibis,  et  una 
Pergama  rapta  feres,  donec  Trojaeque  tibique 
Externum  patrio  contingat  amicius  arvum.  443 
Urbem  et  jam  cerno  Phrygios  debere  nepotes. 
Quanta  nec  est,  nec  erit, nec  visa  prioribus  annis. 
Hanc  alii  proceres  per  saecula  longa  potentem, 
Sed  dominam  rerum  de  sanguine  natus  Iuli 
Efficiet;  quo,  cum  tellus  erit  usa,  fluentur 
yEtheriae  sedes,  coelumque  erit  exitus  illi. 

Haec  Helenum  cecinisse  Penatigero  /Eneae  450 
Mente  memor  refero,  cognalaque  moenia  laetor 
Crescere,  et  utiliter  Phrygibus  vicisse  Pelasgos 
Ne  tamen  oblitis  ad  metam  tendere  longe 
Esspatiemur  equis ;  coelum,  et  quodcunque  sub 
illo  est, 

Immutat  formas,  tellusque,  et  quicquid  in  illa  est. 
Nos  quoque  pars  mundi,  quoniam  nan  corpora 
solum,  456 

Verum  etiam  volucres  animae  sumus,  inque  ferinas 
Possumus  ire  domos,  pecudumque  in  pectora 
condi, 

Corpora,  quae  possint  animas  habuisse  parentum, 
Aut  fratrum,  aut  aliquo  junctorum  foedere  nobis, 
2  E  2 

Aut  hominum  certe, tuta  esse  et  honesta  sinamus : 
Neve  Thyesteis  cumulemur  viscera  mensis 
Quam  male  consuescit,  quam  se  parat  ille  cruori 
Impius  humano,  vituli  qui  guttura  cultro 
Rumoit,  et  immotas  praebet  mugitibus  aures!  465 
Aut  qui  vagitus  similes  puerilibus  haedum 
Edentem  jugulare  potest ;  aut  alite  vesci, 

Cui  dedit  ipse  cibos  !  quantum  est,  quod  desit  in 
istis  468 

Ad  plenum  facinus  ?  quo  transitus  inde  paratur  ? 
Bos  aret,  aut  mortem  senioribus  imputet  annis  : 
Horriferum  contra  Borean  ovis  arma  ministret: 
Ubera  dent  saturae  manibus  pressanda  capellae: 
Retia  cum  pedicis,  laqueosque.  artesque  dolosas 
Tollite;  nec  volucrem  viscata  fallite  virga  : 

Nec  formidatis  cervos  includite  pinnis  :  475 

Nec  celate  cibis  uncos  fallacibus  hamos. 
Peidite,si  qua  nocent;  verum  haec  quoque  perdite 
tantum. 

Ora  vacent  epulis,  alimentaque  congrua  carpant. 

Talibus  atque  aliis  instructo  pectore  dictis 
In  patriam  remeasse  ferunt,  ultroque  petitum  480 
Accepisse  Numam  populi  Latialis  habenas. 
Conjugequi  felix  Nympha, ducibusque  Camcenis, 
Sacrificos  docuit  ritus,  gentemque  feroci 
Assuetam  bello  pacis  traduxit  ad  artes. 

Quem,  postquam  senior  regnumque  aevumque 
peregit,  485 

Exstinctum  Latiaeque  nurus,  populusque,  patres¬ 
que, 

Deflevere  Numam.  Nam  conjux  urbe  relicta 
Vallis  Aricinae  densis  latet  abdita  sylvis, 

Sacraque  Oresteae  gemitu  questuque  Dianae 
Impedit.  Ah  quoties  Nymphae  nemorisque  la¬ 
cusque,  490 

Ne  faceret,  monuere,  et  consolantia  verba 
Dixere!  ah  quoties  flenti  Theseius  heros, 

Siste  modum,  dixit;  neque  enim  fortuna  que¬ 
renda 

Sola  tua  est :  similes  aliorum  respice  casus ;  494 
Mitius  ista  feres.  Utinamque  exempla  dolentem 
Non  mea  te  possent  relevare !  sed  et  mea  possunt. 
Fando  aliquem  Hippolytum  vestras,  puto,  conti¬ 
git  aures 

Credulitate  patris,  sceleratae  fraude  novercae. 
Occubuisse  neci.  Mirabere,  vixque  probabo; 

Sed  tamen  ille  ego  sum.  Me  Pasiphaeia  quon¬ 
dam  500 

rentatum  frustra,  patrium  temerasse  cubile, 
[Quod  voluit,  finxit  voluisse  :  et  crimine  verso,] 
Indiciine  metu  magis,  offensane  repulsae, 

Arguit ;  immeritumque  pater  projecit  ab  urbe, 
Ilostilique  caput  prece  detestatur  euntis.  505 

Pittheam  profugo  curru  Troezena  petebam; 
Jamque  Corinthiaci  carpebam  littora  ponti. 

Cum  mare  surrexit, cumulusque  immanisaquarum 
In  montis  speciem  curvari  et  crescere  visus, 

Et  dare  mugitus,  summoque  cacumine  findi.  510 
Corniger  hinc  taurus  ruptis  expellitur  undis. 
Pectoribusque  tenus  molles  erectus  in  auras, 
Naribus  et  patulo  partem  maris  evomit  ore. 

Corda  pavent  comitum;  mihi  mens  interrita 
mansit. 

Exsiliis  contenta  suis :  cum  colla  feroces  515 
Ad  freta  convertunt,  arrectisque  auribus  horrent 
Quadrupedes,  monstrique  metu  turbantur,et  altis 
Praecipitant  currum  scopulis.  Ego  ducere  vana 
Frena  manu,  spumis  albentibus  oblita,  luctor. 

Et  retro  lentas  tendo  resupinus  habenas.  520 
Ncc  vires  tamen  has  rabies  superasset  equorum 


Ni  rota,  perpetuum  qua  circumverfitur  axem. 
Stipitis  occursu  fracta  ac  disjecta  fuisset. 
Excutior  curru  ;  lorisque  tenentibus  artus 
Viscera  viva  trahi,  nervos  in  stirpe  teneri,  525 
Membrarapi  partim,  parti m  reprensa  relinqui, 
Ossa  gravem  dare  fracta  sonum,  fessamque  videre* 
Exhalari  animam,  nullasque  in  corpore  partes, 
Noscere  quas  posses;  unumque  erat  omnia  vulnus. 
Num  potes,  aut  audes  cladi  componere  nostrae,530 
Nympha,  tuam  ?  vidi  quoque  luce  carentia  regna, 
Et  lacerum  fovi  Phlegethontide  corpus  in  unda. 
Nec,  nisi  Apollineae  valido  medicamine  prolis, 
Reddita  vita  foret.  Quam  postquam  fortibus 
herbis 

Atque  ope  Paeonia,  Dite  indignante,  recepi ,  535 
Tum  mihi, ne  praesens  augerem  muneris  hujus 
Invidiam,  densas  objecit  Cynthia  nubes  : 

Utque  forem  tutus,  possemque  impune  videri. 
Addidit  aetatem,  nec  cognoscenda  reliquit 
Ora  mihi;  Cretenque  diu  dubitavit  habendam  5 10 
Traderet,  an  Delon  :  Delo  Cretaque  relictis 
Hic  posuit,nomenque  simul, quod  possit  equorum 
Admonuisse,  jubet  deponere  :  Quique  fuisti 
Hippolytus,  dixit,  nunc  idem  Virbius  esto 
Hoc  nemus  inde  colo,  de  disque  minoribus  unus 
Numine  sub  dominae  lateo,  atque  accenseor  illi. 

Non  tamen  Egeriae  luctusaliena  levare  547 
Damna  valent;  montisque  jacens  radicibus  imis 
Liquitur  in  lacrymas  :  donec  pietate  dolentis 
Mo.a,  soror  Phoebi  gelidum  de  corpore  fontem 
Fecit,  et  mternas  artus  tenuavit  in  undas.  551 
At  Nymphas  tetigit  nova  res  :  et  Amazone  natus 
Haud  aliter  stupuit,  quam  cum  Tyrrhenus  arator 
Fatalem  glebam  mediis  adspexit  in  arvis 
Sponte  sua  primum,  nulloque  agitante  moveri; 
Sumere  mox  hominis,  terraeque  amittere  formam, 
Oraque  venturis  aperire  recentia  fatis. 

Indigenae  dixere  Tagen  :  qui  primus  Etruscam 
Edocuit  gentem  casus  aperire  futuros. 

Utque  Palatinis  haerentem  collibus  olim  560 
Cum  subito  vidit  frondescere  Romulus  hastatp. 
Quae  radice  nova,  non  ferro  stabat  adacto ; 

Et  jam  non  telum,  sed  lenti  viminis  arbor 
Non  exspectatas  dabat  admirantibus  umbras 
Aut  sua  fluminea  cum  vidit  Cipus  in  unda  565 
Cornua;  viditenim,falsamque  in  imagine  credens 
Esse  fidem,  digitis  ad  frontem  saepe  relatis, 

Quae  vidit,  tetigit,  nec  jam  sua  lumina  damnans 
Restitit,  ut  victor  domito  remeabat  ab  hoste: 

Ad  coelumque  oculos,  et  eodem  brachia  tollens, 
Quicquid,  ait,  superi,  monstro  portenditur  isto. 
Seu  laetum  est,  patriae  laetum,  populoque  Quirini , 
Sive  minax,  mihi  sit :  viridique  e  cespide  factas 
Placat  odoratis  herbosas  ignibus  aras,  574 

Vinaque  dat  pateris,  mactatarumque  bidentum. 
Quid  sibi  significent,  trepidantia  consulit  exta. 
Quae  simul  inspexit  Tyrrhenae  gentis  haruspex, 
Magna  quidem  rerum  molimina  vidit  in  illis. 

Non  manifesta  tamen.  Cum  vero  sustulit  acre 
A  pecudis  fibris  ad  Cipi  cornua  lumen ;  589 

Rex,  ait,  o,  salve  :  tibi  enim,  tibi,  Cipe,  tuisque 
Hic  locus,  et  Latiae  parebunt  cornibus  arces. 

Tu  modo  rumpe  moram,  portasque  intrare  pa¬ 
tentes 

Appropera:  sic  fata  jubent.  Namque  Urbe  re¬ 
ceptus 

Rexeris,  et  sceptro  tutus  potiere  perenni.  585 
Retulit  ille  pedem,  toi  vamque  a  moenibus  Urbis 
Avertens  faciem,  Procul  ah,  procul  omina,  dixit, 
Talia  di  pellant,  multoque  ego  justius  aevum 

Exsul  agam,  quam  me  videant  Capitolia  regem. 
Dixit ;  et  extemplo  populumque  gravemque  se¬ 
natum  590 

Convocat :  ante  tamen  pacali  cornua  lauro 
Velat,  et  aggeribus  factis  a  milite  forti 
Insistit ;  priscoque  deo3  e  more  precatus, 

Est,  ait,  hic  unus,  quem  vos  ni  pellitis  urbe, 

Rex  erit.  Is  qui  sit,  signo,  non  nomine,  dicam. 
Cornua  fronte  gerit,  quem  vobis  indicat  augur, 

Si  Romam  intrarit,  famularia  jura  daturum.  597 
lllequidem  potuit  portas  irrumpere  apertas  ; 

Sed  nos  obstitimus  :  quamvis  conjunctior  illo 
Nemo  mihi  est.  Vos  uibe  virum  prohibete, 
Quirites :  600 

Vel,  si  dignus  erit,  gravibus  vincite  catenis: 

Aut  finite  metum  fatalis  morte  tyranni. 

Qualia  succinctis,  ubi  trux  insibilat  Eurus, 
Murmura  pinetis  fiunt;  aut  qualia  fluctus 
iEquorei  faciunt,  si  quis  procul  audiat  illos  ;  605 
Tale  sonat  populus.  Sed  per  confusa  frementis 
Verba  tamen  vulgi  vox  eminet  una,  Quis  ille  ? 

Et  spectant  frontes,  pr®dictaque  cornua  quaerunt. 
Rursus  ad  hos  Cipus,  Quem  poscitis,  inquit,  ha¬ 
betis; 

Et  demta  capiti,  populo  prohibente,  corona  610 
Exhibuit  gemino  praesignia  tempora  cornu. 
Demisere  oculos  omnes,  gemitumque  dedere: 
Atque  illud  meritis  clarum  (quis  credere  possit  ?) 
Inviti  videre  caput ;  nec  honore  carere 
Ulterius  passi,  festam  imposuere  coronam.  615 
At  proceres,  quoniam  muros  intrare  vereris. 
Ruris  honorati  tantum  tibi,  Cipe,  dedere  ; 
Quantum  depresso  subjectis  bubus  aratro 
Complecti  posses  ad  finem  solis  ab  ortu. 
Cornuaque  aeratis  miram  referentia  formam  620 
Postibus  insculpunt,  longum  mansura  per  aevum. 

Pandite  nunc,  Musae,  praesentia  numina  vatum, 
(Scitis  enim,  nec  vos  fallit  spatiosa  vetustas,) 
Unde  Coroniden  circumflua  Tibridis  alveo 
Insula  Romuleae  sacris  adsciverit  urbis.  625 
Dira  lues  quondam  Latias  vitiaverat  auras, 
Pallidaque  exsangui  squalebant  corpora  tabo  : 
Euneribus  fessi  postquam  mortaiia  cernunt 
Tentamenta  nihil,  nihil  artes  posse  medentum  , 
Auxilium  coeleste  petunt,  mediamque  tenentes 
Orbis  humum  Delphos  adeunt  oracula  Phoebi ; 
Utque  salutifera  miseris  succurrere  rebus 
Sorte  velit,  tantseque  urbis  mala  finiat  orant. 

Et  locus,  et  laurus,  et  quas  habet  illa  pharetrae. 
Intremuere  simul;  cortinaque  reddidit  imo  635 
Hanc  adyto  vocem,  pavefactaque  pectora  movit : 
Quod  petis  hinc,  propiore  loco,  Romane,  pe- 
tisses; 

Et  pete  nunc  propiore  loco  :  nec  Apolline  vobis, 
Qui  minuat  luctus,  opus  est,  sed  Apolline  nato. 
Ite  bonis  avibus,  prolemque  arcessite  nostram. 6 10 
Jussa  dei  prudens  postquam  accepere  senatus. 
Quam  colat,  explorant,  juvenis  Phoebeius  urbem, 
Quique  petant  ventis  Epidauria  littora  mittunt. 
Quae  simul  incurva  missi  tetigere  carina. 
Concilium  Graiosque  patres  adiere,  darentque 
Oravere  deum, qui  praesens  funera  gentis  616 

Finiat  Ausoni®  ;  certas  ita  dicere  sortes. 

Dissidet,  et  variat  sententia  :  parsque  negandum 
Non  putat  auxilium;  multi  renuere,  suamque 
Non  emittere  opem,  nec  numina  tradere  suadent. 
Dum  dubitant, seram  pepulere  crepuscula  lucem, 
Umbraque  telluris  tenebras  induxerat  orbi : 

Cum  deus  in  somnis  opifer  consistere  visus 
Ante  tuum,  Romane,  torum;  sedqual.s  in  ®de 


Esse  solet .  baculumque  tenens  agreste  sinistra, 
Ctesariem  longae  dextra  deducere  barbae,  656 
Et  placido  tales  emittere  pectore  voces  : 

Pone  metus  :  veniam,  simulacraque  nostra  relin¬ 
quam. 

Hunc  modo  serpentem,  baculum  qui  nexibus 
ambit, 

Perspice.et  usquenota  visu,  ut  cognoscere  possis. 
Vertar  in  hunc:  sed  major  ero,  tantusque  videbor, 
In  quantum  verti  coelestia  corpora  debent. 
Extemplo  cum  voce  deus,  cum  voce  deoque 
Somnus  abit;  somnique  fugam  lux  alma  secuta  est. 
Postera  sidereos  Aurora  fugaverat  ignes  :  665 

Incerti  quid  agant  proceres,  ad  templa  petiti 
Conveniunt  operosa  dei,  quaque  ipse  morari 
Sede  velit,  signis  coelestibus  indicet  orant. 

Vix  bene  desierant;  cum  cristis  aureus  altis 
In  serpente  deus  praenuntia  sibila  misit :  6T0 

Adventuque  suo  signumque,  arasque,  foresque, 
Marmoreumque  solum,’ fastigiaque  aurea  movit  : 
Pectoribusque  tenus  media  sublimis  in  aede 
Constitit,  atque  oculos  circumtulit  igne  micantes. 
Territa  turba  pavet :  cognovit  numina  castos  675 
Evinctus  vitta  crines  albente  sacerdos ; 

Et,  deus  en,  deus  en,  linguisque  animisque  favete. 
Quisquis  ades,  dixit.  Sis,  o  pulcherrime,  visus 
Utiliter,  populosque  juves  tua  sacra  colentes. 
Quisquis  adest,  jussum  venerantur  numen  ;  et 
omnes  680 

Verba  sacerdotis  referunt  geminata,  piumque 
jEnead®  praestant  et  mente  et  voce  favorem. 
Annuit  his  :  motisque  deus  rata  pignora  cristis. 
Ter  repetita  dedit  vibrata  sibila  lingua. 

Tum  gradibus  nitidis  delabitur,  oraque  retro  685 
Flectit,  et  antiquas  abiturus  respicit  aras, 
Adsuetasque  domos,  habitataque  templa  salutat. 
Inde  per  injectis  adopertam  floribus  ingens 
Serpit  humum,  flectilque  sinus,  mediamque  per 
urbem 

Tendit  ad  incurvo  munitos  aggere  portus.  690 
Restitit  hic,  agmenque  suum, turbaeque  sequentis 
Officium  placido  visus  dimittere  vultu. 

Corpus  in  Ausonia  posuit  rate.  Numinis  illa 
Sensit  onus  :  pressaquedei  gravitate  carina 
ASnead®  gaudent,  caesoque  in  littore  tauro  695 
Torta  coronat®  solvunt  retinacula  puppis. 
Impulerat  levis  aura  ratem.  Deus  eminet  alte, 
impositaque  premens  puppim  cervice  recurvam 
C®ruleas  despectat  aquas  ;  modicisque  per  ®quor 
Ionium  Zephyris  sex.o  Pallantidos  ortu  700 
Italiam  tenuit,  pr®terque  Lacinia,  templo 
Nobilitata  de®,  Scylaceaque  littora  fertur. 

Linquit  Iapygiam,  l®vaque  Amphissia  remis 
Saxa  fugit  :  dextra  pr®rupta  Ceraunia  parte, 
Romechiumque  legit,  Caulonaque,  Naryciamque 
Evincitque  fretum,  Siculique  angusta  Peiori,  706 
Hippotad®que  domos  regis,  Temesesque  metalla, 
Leucosiamque  petit,  tepidique  rosaria  P®sti. 

Inde  legit  Capreas,  promontoriumque  Minerv®, 

Et  Surrentino  generosos  palmite  colles,  710 
Hereuleamque  urbem,  Stabiasque,  et  in  otia  na¬ 
tam 

Parthenopen,  et  ab  hac  Cum®®  templa  Sibyll®. 
Hinc  calidi  fontes,  lentisciferumque  tenentur 
Liternum,  multamque  trahens  sub  gurgite  arenam 
Vulturnus,  niveisque  frequens  Sinuessa  columbis, 
Mintuin®que  graves, et  quam  tumulavitalumnus 
Antiphat®qqe  domus,  T rachasque  obsessa  palude 
Et  tellus  Circ®a,  et  spissi  littoris  Antium.  718 
Huc  ubi  veliferam  naut®  advertere  carinam 

t Asper  enim  jam  pontus  erat,  deus  explicat  orbes, 
Perque  sinus  crebros  et  magna  volumina  labens, 
Templa  parentis  init  flavum  tangentia  littus. 
./Equore  pacato  patrias  Epidaurius  aras 
Linquit,  et  hospitio  juncti  sibi  nominis  usus, 
Littoream  tractu  squamae  crepitantis  arenam  725 
Sulcat,  et  innixus  moderamine  navis,  in  alta 
Puppe  caput  posuit  ,  donec  Castrumque,  sacras- 
que 

Lavini  sedes,  Tiberinaque  ad  ostia  venit. 

Iluc  omnes  populi  passim, matrumque  patrumque 
Obvia  turba  ruit,  quaeque  ignes,Troica,  servant, 
Vesta,  tuos,  laetoque  deum  clamore  salutant.  731 
Quaque  per  adversas  navis  cita  ducitur  undas. 
Thura  super  ripas,  aris  ex  ordine  factis, 

Parte  ab  utraque  sonant,  et  odorant  aera  fumis: 
Ictaque  conjectos  incalfacit  hostia  cultros.  735 
Jamque  caput  rerum  Romanam  intraverat  urbem; 
Erigitufr  serpens,  summoque  acclinia  malo 
Colla  movet,  sedesque  sibi  circumspicit  aptas. 
Scinditur  in  geminas  partes  circumfluus  amnis, 
(Insula  nomen  habet, llaterumque  a  parte  duorum 
Porrigit  aequales  media  tellure  lacertos.  741 
lluc  se  de  Latia  pinu  Phoebeius  anguis 
Contulit;  et  finem, specie  coeleste  resumta, 
Luctibus  imposuit,  veDitque  salutifer  Urbi 

Hic  tamen  accessit  delubris  advena  nostris,  745 
Caesar  in  urbe  sua  deus  est.  Quem  Marte  togaque 
Praecipuum,  non  bella  magis  finita  triumphis, 
Resque  domi  gestae,  properataque  gloria  rerum 
In  srdus  vertere  novum,  stellamque  comantem. 
Quam  sua  progenies.  Neque  enim  de  Caesaris 
actis  750 

Ullum  majus  opus,  quam  quod  pater  exstitit  hu 


Scilicet  aequoreos  plus  est  domuisse  Britannos, 
Perque  papyriferi  septemflua  flumina  Nili 
Victrices  egisse  rates  :  Numidasque  rebelles, 
Cinvphiumque  J ubam,Mithridateisque  tumentem 
Nominibus  Pontum  populo  adjecisse  Quirini, 

Et  mullos  meruisse, aliquos  egisse  triumphos  , 
Quam  tantum  genuisse  virum :  quo  praeside  rerum 
Humano  generi,  superi,  cavistis  abunde 
Ne  foret  hic  igitur  mortali  semine  cretus,  760 
Ille  deus  faciendus  erat.  Quod  ut  aurea  vidit 
jEneae  genitrix,  vidit  quoque  triste  parari 
Pontifici  letum,  et  conjurata  arma  moveri 
Palluit,  et  cunctis,  ut  cuique  erat  obvia,  divis 
Adspice,  dicebat,  quanta  mihi  mole  parentur  765 
Insidiae,  quantaque  caput  cum  fraude  petatur 
Quod  de  Dardanio  solum  mihi  restat  Iulo 
Solane  sem per  ero  justis  exercita  curis  ? 

Quam  modo  Tydidae  Calydonia  vulneret  hasta, 
Nunc  male  defensaeconfundantmoeniaTrojae  770 
Quae  videam  natum  longis  erroribus  actum 
Jactarique  freto,  sedesque  intrare  silentum. 
Bellaque  cum  Turno  gerere,  aut,  si  vera  fatemur. 
Cum  Junone  magis.  Quid  nunc  antiqua  recordor 
Damna  mei  generis  ?  timor  hic  meminisse  priorum 
Non  sinit  :  in  me  acui  sceleratos  cernitis  enses. 
Quos  prohibete,  precor,  facinusque  repellite ; 
neve 

Caede  sacerdotis  flammas  exstinguite  Vestae 
Talia  nequicquam  toto  Venus  anxia  ccelo 
Verba  jacit,  superosque  movet:  qui  rumpere 
quanquam  780 

Ferrea  non  possunt  veterum  decreta  sororum, 
Signa  tamen  luctus  dant  haud  incerta  futuri 
Arma  ferunt  nigras  inter  crepitantia  nubes, 
Terribilesque  tubas,  auditaque  cornua  c  alo 


Praemonuisse  nefas.  Phoebi  quoque  tristis  imago 
Lurida  sollicitis  praebebat  lumina  terris.  786 
Saepe  faces  visae  mediis  ardere  sub  astris : 

Saepe  inter  nimbos  guttae  cecidere  cruentae. 
Caerulus,  et  vultum  ferrugine  Lucifer  atra 
Sparsus  erat,  sparsi  lunares  sanguine  currus.  790 
Tristia  mille  locis  Stygius  dedit  omina  bubo  : 
Mille  locis  lacrymavit  ebur:  cantusque  feruntur 
Auditi,  sanctis  et  verba  minacia  lucis. 

Victima  nulla  litat .  magnosque  instare  tumultus 
Fibra  monet  :  caesumque  caput  reperitur  in  extis. 
Inque  foro,  circumque  domos,  et  templa  deorum 
Nocturnos  ululasse  canes,  umbrasque  silentum 
Erravisse  ferunt,  motamque  tremoribus  urbem. 
Non  tamen  insidias,  venturaque  vincere  fata  799 
Praemonitus  potuere  deum  ;  strictique  feruntur 
In  templum  gladii  :  neque  enim  locus  ullus  io 
Urbe 

Ad  facinus  diramque  placet,  nisi  curia,  caedem. 
Tum  vero  Cytherea  manu  percussit  utraque 
Pectus  ;  et  aetheria  molitur  condere  nube, 

Qua  prius  infesto  Paris  est  ereptus  Atridae,  805 
Et  Diomedeos  yEneas  fugerat  enses. 

Talibus  hanc  genitor :  Sola  insuperabile  fatum, 
Nata,  movere  paras  5  intres  licet  ipsa  sororum 
Tecta  trium  cernes  illic  molimine  vasto 
Ex  aere  et  solido  rerum  tabularia  ferro  :  810 

Quae  neque  concursum  coeli,  neque  fulminis  iram 
Nec  metuunt  ullas  tuta  atque  aeterna  ruinas. 
Invenies  illic  inclusa  adamante  perenni 
Fata  tui  generis:  legi  ipse,  animoque  notavi , 

Et  referam,  ne  sis  etiamnum  ignara  futuji.  815 
Hic  sua  complevit,  pro  quo,  Cytherea,  laboras. 
Tempora,  perfectis, quos  terrae  debuit,  annis. 

Ut  deus  accedat  coelo,  templisque  colatur, 

Tu  facies,  natusque  suus  :  qui  nominis  haeres 
Impositum  feret  Urbis  onus,caesique  parentis 820 
Nos  in  bella  suos  fortissimus  ultor  habebit. 

Illius  auspiciis  obsessae  moenia  pacem 
Victa  petent  Mutinae  .  Pharsalia  sentiet  illum, 
Emathiaque  iterum  madefacti  caede  Philippi . 

Et  magnum Siculisnomen  superabitur  undis:  825 
Romanique  ducis  conjux  ^Egyptia  taedae 
Non  bene  fisa  cadet ;  frustraque  erit  illa  minata 
Servitura  suo  Capitolia  nostra  Canopo. 

Quid  tibi  Barbariem,  gentes  ab  utroque  jacentes 
Oceano,  numerem?  quodcunque  habitabile  tellus 
Sustinet,  hujus  erit:  pontus  quoque  serviet  illi 
Pace  data  terris, animum  ad  civilia  vertet 
Jura  suum,  legesque  feret  justissimus  auctor  . 
Exemploque  suo  mores  reget,  inque  futuri 
Temporis  aetatem  venturorumque  nepotum  8S5 
Prospiciens,  prolem  sancta  de  conjuge  natam 
Ferre  simul  nomenque  suum  curasque  jubebit 
Nec,  nisi  cum  senior  similes  aequaverit  annos, 
/Etherias  sedes,  cognataque  sidera  tanget. 

Hanc  animam  interea  caeso  de  corpore  raptam 
Fac  jubar,  ut  semper  Capitolia  nostra  forumque 
Divus  ab  excelsa  prospectet  Julius  aede. 

Vix  ea  fatus  erat ;  media  cum  sede  senatus 
Constitit  alma  Venus  nulli  cernenda,  suique 
Caesaris  eripuit  membris,  nec  in  aera  solvi  845 
Passa  recentem  animam,  coelestibus  intulit  astris 
Dumque  tulit,  lumen  capere,  atque  ignescere  sen¬ 
sit, 

Emisitque  sinu.  Luna  volat  altius  illa, 
Flammiferumque  trahens  spatioso  limite  crinem 
Stella  micat:  natique  videns  benefacta,  fatetur  850 
Esse  suis  majora,  et  vinci  gaudet  ab  illo. 

Ilie  sua  praeferri  quanquam  vetat  acta  paternis, 

Libera  fama  tamen,  nullisque  obnoxia  jussis. 
Invitum  praefert,  unaque  in  parte  repugnat.. 

Sic  magni  cedit  titulis  Agamemnonis  Atreus:  855 
/Egea  sic  Theseus,  sic  Pelea  vincit  Achilles. 
Denique,  ut  exemplis  ipsos  aequantibus  utar. 

Sic  et  Saturnus  minor  est  Jove.  Jupiter  arces 
Temperat  aetherias,  et  mundi  regna  triformis  : 
Terra  sub  Augusto  :  pater  est  et  rector  uterque. 
Di,  precor,  .Enese  comites,  quibus  ensis  et  ignis 
Cesserunt,  dique  indigetes,  genitorque  Quirine 
Urbis,  et  invicti  genitor  Gradive  Quirini, 
Vestaque  Caesareos  inter  sacrata  Penates, 

Et  cum  Caesarea  tu,  Phoebe  domestice,  Vesta, 
Quique  tenes  altus  Tarpeias  Jupiter  arces,  866 


Quosque  alios  vati  fas  appellare  piumque, 
Tarda  sit  illa  dies,  et  nostro  serior  aevo, 

Qua  caputAugustum,quem  temperat, orbe  relicto 
Accedat  coelo,  faveatque  precantibus  absens.  B7C 

j  Jamque  opus  exegi,quod  nec  Jovis  ira,  nec  ignes 
I  Nec  poterit  ferrum,  nec  edax  abolere  vetustas. 

I  Cum  volet  illa  dies,  quae  nil  nisi  corporis  huius 
I  Jus  habet,  incerti  spatium  mihi  finiat  aevi , 

I  Parte  tamen  meliore  mei  super  alta  perennis  675 
|  Astra  ferar,  nomenque  erit  indelebile  nostrum: 

,  Quaque  patet  domitis  Romana  potentia  terris 
I  Ore  legar  populi,  perque  omnia  saecula  fama. 

I  Si  quid  habent  veri  vatum  praesagia,  vivam 

JANUARIUS. 

A  Kal.  Januarii.  Jani  festum,  Juno¬ 
nis,  Jovis,  et  Aesculapii, 
b  IV.  No. 

c  III.  No.  Gancer  occidit  cos- 

■1  ll!'  No 

e  Nonis”.  Lyra  oritur, 
f  VIII.  Id. 

g  VII.  Id. 

A  VI.  Id.  Festa  Jani.  Agona¬ 
lia.  Delphin  oritur, 
b  V.  Id.  Medietas  hiemis, 

c  IV.  Id. 

d  III.  id.  Festa  Carmentis et  Ju¬ 
turnae. 

e  11.  Id. 

f  Idubus.  Festum  Jovis.  Redditae 
sunt  provinciae  populo  Romano, 
g  XIX.  Kal.  Feb.  Caesar  Augustus 
vocatur. 

A  XVIII.  Kal.  Sacrificinrr  Carmen¬ 
tis.  Festum  Porrimae  et  Postvertae. 

Festum  Concordiae. 

Sol  in  Aquario. 


Lyra  occidit. 

Pectus  Leonis  occn- 


Festuin  Castoris  [et 


Festum  Pacis. 


XIV. 

XIII. 

XII. 


Kal. 

Kal. 


d  VIII. 

litur. 
e  VII. 


FEBRUARIUS, 
d  Kal.  Feb.  Templum  factum  est 
Carmenti.  Celebratur  Asylum 
e  IV.  No.  Lyra  penitus  occidit, 
f  III.  No.  Occidit  Delphin, 
g  II.  No. 

A  Nonis.  Augustus  dictns  est  pater 
patriae.  Aquarius  vadit  ad  occasum, 
b  VI 11.  Id. 

c  VII.  Id.  [Primus dies  Feralium.] 
d  VI  Id. 

e  V  Id.  Ver  incipit, 
f  IV.  Id.  Initium  Veris, 

g  III.  Id.  Bootes  oritur  :  et  est 
festum  Fauni. 

A  II.  Id. 

b  Idubus.  Festum  Jovis  et  Fauni. 

Nefastus  dies  Fabiorum. 
c  XVI.  Kal.  Martii.  Anguis,  Cor- 

d  XV.  Kal.  Sol 'intrat  in  Pisces. 

Iternm  Fauni, 
e  XIV.  Kal. 

f  XIII.  Kal.  Festum  Quirini. 

Festum  stultorum  et  Fornacis, 
g  XII.  Kal.  Feralia. 

A  IX.  Kal.  Caristia  virorum, 

b  X.  Kal.  Termini, 

c  IX.  Kal. 

d  VIII.  Kal  Fuga  Tarquinii  Su¬ 
perbi.  Veris  initium, 
e  VII.  Kal. 

f  VI.  Kal. 

g  V.  Kal. 

A  IV.  Kal. 

b  III.  Kal.  Equiria  in  campo 
Martio. 

c  II.  Kal. 

MARTIUS. 

d  Kal.  Martii.  Festum  Martis  et  Ju¬ 


nonis.  Ancilia  feruntur.  Non  est 


bom 


e  VI. 

f  V.  No  Alter  Piscium  cor 

ditur.  Oritur  Vindemitor, 
g  IV.  No.  Bootes  citius,  Virnle 

mitor  tardius  occidunt  cosmice. 

A  III.  No.  Festum  Vestae.  Ca¬ 

thedra  Julii. 

b  II.  No.  Festum  Vejovis.  Te- 

gasus  oritur  lieliace. 
c  Nonis. 

d  VIII.  Idibus.  Corona  Ariadnes 

e  VII.'  Id. 

f  VI.  Id. 

g  V.  Id. 

A  IV.  Id. 

b  II  i.  Id. 

c  II.  Id.  Altera  Equiria  fiuii: 

juxta  Tiberim. 

d  Idibus  Festum  Annae  P<  retina!, 
Julins  Caesar  occisus  in  Capitolio, 
e  XVII.  Kal.  Aprilis.  Scorpius 

f  XVI.  Kal.  Milvius  oritur.  Fes 
tum  Bacchi.  Vilis  anicula  hederis 
coronata  vendit  populo  libatum.  Mel¬ 
ie  Libero  patri  sacrificamus.  Libera 
toga  datur.  Milvius  oritur  chronice. 
Festum  est  Ledaeorum,  Qui  fuerunt 
Argivi,  vel  Larium, 
g  XV.  Kal. 

A  XIV.  Kal.  Quinquatria  Palladii 

b  Caxfll.  Kal. 
c  XII.  Kal. 

d  XI.  Kal.  Sol  in  Arietem, 
e  X.  Kal.  Ultimus  dies  Quiit 
qnatrum. 
f  IX.  Kal 

g  VIII.  Kal-  /Equinyctimn  vcrnaie 

A  VII.  Kal. 

b  VI.  Kal. 

c  V.  Kal.  Festum  Jani,  Con¬ 

cordiae,  Paci»  ei  Salutis. 

<1  IV.  Kal. 

e  III.  Kal. 

f  II.  Ka..  Festa  l.unae  labentis : 
templum  in  Aventino  monte. 

APRILIS. 


A  IV.  No.  Pleiades  oriuntur, 

b  III.  No.  Meretrices  lavantur 

sub  myrrho.  Fors  Fortuna  Virilis. 
Scorpius  occidit  cosmice, 
c  II.  No.  Hebae  et  Matri  deo¬ 

rum  Megalenses  ludi  tiunt. 
d  Nonis.  Festum  Publicae 

Fortunae. 

i  VIII.  Jd.  Orion  occidit  chronice, 

f  VII.  Id  Festum  Cerealium  lu¬ 

dorum.  Libra  occidit  cosmice.  Juba 
victus  a  Julio  Caesare. 


VI. 


III. 

II. 


Id. 

Id. 


Id. 

Id. 


e  Idibus.  Festum  Jovis  Victoris. 

Templum. . . .  Ubertatis, 
f  XVIII.  Kal.  Mai.  Dies  grandinosa. 

Augustus  Caesar  vicit  Mutinenses. 
g  XVII.  Kal.  Forda  litatur  Telluri. 
A  XVI.  Kal.  Triumphus  Augusti. 

Hyades  occidunt  heliace. 
b  XV.  Kal.  Sol  in  Taurum, 

c  XIV.  Kal.  Equiria.  Combusti* 

vulpium. 

d  XIII.  Kal.  Festa  Palis.  Roma 

condita. 

e  XII.  Kal. 

f  XI.  Kal.  Festa  Veneris  Vinalia, 

g  X.  Kal. 

A  IX.  Kal. 

b  VIII.  Kal. 

c  VII.  Kal. 

d  VI.  Kal.  Festum  Rubiginis. 

Aries  oritur  heliace.»  Prothius  oritur 
cosmice,  occidit  heliace.  Tempora 
veris  prima  fixita  sunt. 

V.  Kal. 

IV.  Kal.  Festum  Florae  et  Ves¬ 
tae 

III.  Kal. 


OVIDIUS. 

MAIUS. 

b  Kal.  Maii.  Amalthea  capra  oritur 
cosmice.  Ara  Laribus  posita, 
c  VI.  No.  Flat  ventus  Argestes. 
Hyades  oriuntur  cosmice.  Finis  Flo¬ 
ralium. 

d  V.  No.  Panthera  Chironis  ori- 
chronice. 

IV. 


No. 


f  III.  No.  Stellificatio  Lyrae. 

Sagittarius  oritur. 

g  II.  No.  Scorpius  apparet  in 

parte  media. 

A  Nonis. 

b  VIII.  Id.  Lemuria  celebrantur. 

Non  est  bonum  nubere, 
c  VII.  Id.  Orion  occidit  chronice, 

d  VI.  Id.  Festum  Martis  Bisul- 


V. 


Id 


f  IV. 

g  III.  Id. 

A  II.  Id.  Pleiades  oriuntur  heli- 
acae.  jEstas  incipit, 
b  Idibus.  Ora  Tauri  oriuntur  heliace. 
Scirpea  simulacra  mittuntur  iu  Ti¬ 
berim.  Festum  est  Merctuii. 
c  XVII.  Kal.  Junii, 

d  XVI.  Kal. 

e  XV.  Kal.  Sol  it  in  Geminos. 

Agonia  Junii  fiunt, 
f  XIV.  Kal.  Canis  Orionis  exit, 
g  XIII.  Kal.  Lustia  Vulcani  fiunt. 

A  XII.  Kal. 

b  XI.  Kal. 

c  X.  Kal.  Mos  sacrorum  pro 

fuga  Tarquinii  faciundorum.  Non 
modo  inest  fuga  Tarquinii.  Inest 
VIII.  Kal.  Mart. 

d  IX.  Kal.  Feslutn  Public» 

Fortunae. 

e  VIII.  Ral.  Rostra  aquilae  oriun¬ 

tur  chronice. 

f  VII.  Kal. Bootes  occidit  heliace. 

g  VI.  Kal.  Hyas  oqcidit  heliace, 
oriens  cosmice. 

A  V.  Kal. 

b  IV.  Kal. 

c  III.  Kal. 

d  U.  Kal, 

JUNIUS. 

e  Kal.  Junii.  Festa  Carnae,  Junonis 
Monetae,  Martis,  et  Tempestatis. 
Aquila  oritur  chronice, 
f  IV.  No.  Hyades  oriuntur  heli- 


g  III.  No-  Bellonae  Festum. 

A  II.  No.  Dedicatio  templi  Her¬ 

culis. 

b  Nonis.  Festum  Trinomii  dei  Fidii 

Sanci  Semipatris.  Malum  est  nubere 
ante  Idus, 
c  VIII.  Idus. 

d  VII.  Id.  Tergeum  ursae  occidit 

heliace, et  regis  Lycaonis.  Lycaonida 
fiunt,  ludi  Tiberis. 

e  VI.  Id.  Datum  est  templum 

Menti.  Festum  et  Vestae.  Asinns 
coronatur.  Ara  Priapi.  Priori  Pal¬ 
ladium  liberatur  ab  igni  Gallico. 
Mors  Crassi  et  suoium. 
f  V.  Id. Delphin  oritur  chronice, 
g  IV.  Id.  Matralia  fiunt.  Rutilius 
et  Didius  occiduntur.  Templum  For¬ 
tunae  Servius,  Concordiae  Livia  de¬ 
dicavit. 

A  III. 


II. 


Id. 


d  XVIII.  Kal.  Julii, 

e  XVII.  Kal.  Dione  orta  est  he¬ 

liace  in  fronte  Tauri, 
f  XVI.  Kal.  Flat  Zephyrus  pro¬ 

sper  navigantibus. 

~  vir  IT..I  C..I  in 


A  XIV.  Kal.  Secundus  ventus. 

Orion  oritur  heliace. 
b  XIII.  Kal.  Delphin  oritur  chro¬ 

nice.  Sol  in  Cancrum.  Volsci  et 
AGqui  vincuntur. 

c  XII.  Kal.  Templum  datum  est 

Summano  Jovi. 

d  XI.  Kal.  jEsculapius,  qui  et 

dicitor  Ophiuchus  et  Serpentarins, 
chronice  01  ititr. 
e  X.  Kai. 

f  IX.  Kal.  Victus  est  Flaminius, 

g  VIII.  Kal.  Syphax  vincitur. 


A  VII.  Kal.  Festum  Larium  et 

Jovis  Statoris. 

b  VI.  Kal.  Orion  apparet  a  Zona 

inferius.  Solstitium, 
c  V.  Kal.  Larium, 

d  IV.  Kal.  Templum  Quirino 

factum. 


LIBER  PRIMUS. 


Tempora  cum  causis  Latium  digesta  per  annum, 
Lapsaque  sub  terras,  ortaque  signa  canam. 

Excipe  pacato,  Caesar  Germanice,  vultu 
Hoc  opus,  et  timidae  dirige  navis  iter : 

Officioque,  levem  non  aversatus  honorem,  5 
Huic  tibi  devoto  numine  dexter  ades. 

Sacra  recognosces  Annalibus  eruta  priscis, 

Et  quo  sit  merito  quaeque  notata  dies. 

Invenies  illic  et  festa  domestica  vobis  : 

Saepe  tibi  pater  est,  saepe  legendus  avus.  10 

Quaeque  ferunt  illi  pictos  signantia  fastos, 

Tu  quoque  cum  Druso  praemia  fratre  feres. 

Capsaris  arma  canant  alii ;  nos  Caesaris  aras, 

Et  quoscunque  sacris  addidit  ille  dies. 


Annue  conanti  per  laudes  ire  tuorum,  15 

Deque  meo  pavidos  excute  corde  metus. 

Da  mihi  te  placidum  :  dederis  in  carmina  vires 
Ingenium  vultu  statque  caditque  tuo. 

Pagina  judicium  docti  subitura  movetur 

Principis,  ut  Clario  missa  legenda  deo.  2C 

Quae  sit  enim  culti  facundia  sensimus  oris, 

Civica  pro  trepidis  cum  tulit  arma  reis. 

Scimus  et,  ad  nostras  cum  se  tulit  impetus  artes. 
Ingenii  currant  flumina  quanta  tui. 

Si  licet,  et  fas  est,  vates  rege  vatis  habenas  .  2a 
Auspice  te  felix  totus  ut  annus  eat. 

Tempora  digereret  cum  conditor  urbis,  in  anno 
Constituit  menses  quinque  bis  esse  suo 

OVIDIUS 

Scilicetarma  magis,  quam  sidera,  Romule,  noras  : 

Curaflbe  finitimos  vincere  major  erat.  30 

Est  tamen  et  ratio,  Caesar,  quae  moverit  illum  • 
Erroremque  suum  quo  tueatur  habet. 

Quod  satis  est,  utero  matris  dum  prodeat  infans, 
lloc  anno  statuit  temporis  esse  satis. 

Per  totidem  menses  a  funere  conjugis  uxor  35 
.Sustinet  in  vidua  tristia  signa  domo. 

Hoc  igitur  vidit  trabeati  cura  Quirini, 

Cum  rudibus  populis  annua jura  daret. 

Martis  erat  primus  mensis.  Venerisque  secundus. 

Haec  generis  princeps,  ipsius  ille  pater.  40 
Tertius  a  Senibus,  Juvenum  de  nomine  quartus  : 

Quae  sequitur,  numero  turba  notata  fuit. 

At  Numa  nec  Janum, nec  avitas  praeterit  umbras  : 
Mensibus  antiquis*addidit  ille  duos. 

N E  tamen  ignores  variorum  jura  dierum ;  45 

Non  habet  officii  Lucifer  omnis  idem. 

Ille  Nefastus  erit,  per  quem  tria  verba  silentur  ; 

Pastus  erit,  per  quem  lege  licebit  agi 
Neu  toto  perstare  die  sua  jura  putaris. 

Qui  jam  Fastus  erit,  mane  Nefastus  erat.  50 
Nam  simul  exta  deo  data  sunt,  licet  omnia  fari, 
Verbaque  honoratus  libera  praetor  habet. 

Est  quoque,  quo  populum  jus  est  includere  sep¬ 
tis  ; 

Est  quoque,  qui  nono  semper  ab  orbe  redit. 
Vindicat  Ausonias  Junonis  cura  Kalendas:  55 
Idibus  alba  Jovi  grandior  agna  cadit. 

Nonarum  tutela  deo  caret.  Omnibus  istis. 

Ne  lallare  cave,  proximus  Ater  erit. 

Omen  ab  eventu  est :  illis  nam  Roma  diebus 
Damna  sub  adverso  tristia  Marte  tulit.  60 
Ilaec  mihi  dicta  semel,  totis  haerentia  fastis, 

Ne  seriem  rerum  scindere  cogar,  erunt. 

Eccetibi  faustum,  Germanice,  nuntiat  annum, 
Inque  meo  primus  carmine  Janus  adest. 

Jane  biceps,  anni  tacite  labentis  origo,  65 

Solus  de  superis  qui  tua  terga  vides  ; 

Dexter  ades  ducibus,  quorum  secura  labore 
Otia  terra  ferax,  otia  pontus  agit. 

Dexter  ades  patribusque  tuis,  populoque  Quirini, 
Et  resera  nutu  condita  templa  tuo.  70 

Prospera  lux  oritur:  Unguisque  animisque  favete. 

Nunc  dicenda  bono  sunt  bona  verba  die. 

Lite  vacent  aures,  insanaque  protinus  absint 
Jurgia:  differ  opus,  livida  lingua,  tuum. 

Cernis,  odoratis  ut  luceat  ignibus  tether,  75 

Et  sonet  accensis  spica  Cilissa  focis  ? 

Flamma  nitore  suo  templorum  verberat  aurum. 

Et  tremulum  summa  spargit  in  sede  jubar. 
Vestibus  intactis  Tarpeias  itur  in  arces: 

Et  populus  festo  concolor  ipse  suo  est.  80 
Jamque  novi  praeeunt  fasces  :  nova  purpura  ful¬ 
get: 

Et  nova  conspicuum  pondera  sentit  ebur. 

Colla  rudes  operum  praebent  ferienda  juvenci. 
Quos  aluit  campis  herba  Falisca  suis. 

Jupiter,  arce  sua  totum  cum  spectet  in  orbem, 

Nil  nisi  Romanum,  quod  tueatur,  habet  86 
Salve,  laeta  dies,  meliorque  revertere  semper, 

A  populo  rerum  digna  potente  coli. 

Quem  tamen  esse  deum  te  dicam,  Jane  biformis? 

Nam  tibi  par  nullum  Graecianumen  habet.  90 
Ede  simul  causam,  cur  de  coelestibus  unus 
Sitque  quod  a  tergo,  sitque  quod  ante,  vides. 
Haec  ego  cum  sumtis  agitarem  mente  tabellis; 
Lucidior  visa  est,  quam  fuit  ante,  domus 


Tum  sacer,  ancipiti  mirandus  imagine,  Janus  95 
Bina  repens  oculis  obtulit  ora  meis. 

Obstupui,  sensique  metu  riguisse  capillos, 

Et  gelidum  subito  frigore  pectus  erat. 

Ille  teneris  dextra  baculum,  clavemque  sinistra, 
Edidit  hos  nobis  ore  priore  sonos :  llK 

Disce,  metu  posito,  vates  operose  dierum. 

Quod  petis,  et  voces  percipe  mente  meas 
Me  Chaos  antiqui  (nam  res  sum  prisca)  vocabant 
Adspice,  quam  longi  temporis  acta  canam. 
Lucidus  hic  aer,  et,  quse  tria  corpora  restant,  105 
Ignis,  aquae,  tellus,  unus  acervus  erant. 

Ut  semel  haec  rerum  secessit  lite  suarum, 

Inque  novas  abiit  massa  soluta  domos  ; 
Flamma  petit  altum  ;  propior  locus  aera  cepit. 

Sederunt  medio  terra  fretumque  solo.  1 1C 
Tunc  ego,  qui  fueram  globus,  et  sine  imagine 
moles, 

In  faciem  redii  dignaque  membra  deo. 

Nunc  quoque,  confusae  quondam  nota  parva  fi¬ 
gurae, 

Ante  quod  est  in  me,  postque  videtur  idem. 
Accipe,  quaesitae  quae  causa  sit  altera  formae  :  115 
Hanc  simul  ut  noris,  officiumque  meum, 
Quicquid  ubique  vides,  coelum,  mare,  nubila, 
terras, 

Qirniasunt  nostra  clausa  patentque  manu 
Me  penes  est  unum  vasti  custodia  mundi  : 

Et  jus  vertendi  cardinis  omne  meum  est.  1 20 
Cum  libuit  pacem  placidis  emittere  tectis, 

Libera  perpetuas  ambulat  illa  vias. 

Sanguine  lethifero  totus  miscebitur  orbis. 

Ni  teneant  rigidae  condita  bella  serae. 

Praesideo  foribus  coeli  cum  mitibus  Horis  :  125 

It,  redit  officio  Jupiter  ipse  meo. 

Inde  vocor  Janus.  Cui  cum  Cereale  sacerdos 
Imponit  libum,  mixtaque  farra  sale  ; 

Nomina  ridebis:  modo  namque  Patulcius  idem. 
Et  modo  sacrifico  Clusius  ore  vocor.  130 

Scilicet  alterno  voluit  rudis  illa  vetustas 
Nomine  diversas  significare  vices. 

Vis  mea  narrata  est  :  causam  nunc  disce  figurae. 

Jam  tamen  hanc  aliqua  tu  quoque  parte  vides. 
Omnis  habet  geminas,  hinc  atque  hinc,  janua 
frontes:  135 

E  quibus  haec  populum  spectat,  at  illa  Larem. 
Utque  sedens  vester  primi  prope  limina  tecti 
Janitor  egressus  introitusque  videt : 

Sic  ego  prospicio  coelestis  janitor  aulae 

Eoas  partes  Hesperiasque  simul.  140 

Ora  vides  Hecates  in  tres  vergentia  partes. 

Servet  ut  in  ternas  compita  secta  vias. 

Et  mihi,  ne  flexu  cervicis  tempora  perdam, 
Cernere  non  moto  corpore  bina  licet. 

Dixerat;  et  vultu,  si  plura  requirere  vellem,  145 
Se  mihi  difficilem  non  fore,  fassus  erat. 

Sumsi  animum,  gratesque  deo  non  territus  egi ; 

Verbaque  sum, spectans,  pauca  locutus,  humum. 
Dic  age,  frigoribus  quare  novus  incipit  annus. 

Qui  melius  per  ver  incipiendus  erat  ?  150 

Omnia  tunc  florent :  tunc  est  nova  temporis  aetas  : 

Et  nova  de  gravido  palmite  gemma  tumet: 

Et  modo  formatis  amicitur  frondibus  arbos  : 

Prodit  et  in  summum  seminis  herba  solum  : 

Et  tepidum  volucres  concentibus  aera  mulcent: 

Ludit  et  in  pratis  luxuriatque  pecus.  156 

Tum  blandi  soles:  ignotaque  prodit  hirundo. 

Et  luteum  celsa  sub  trabe  fingit  opus: 

Tum  patitur  cultus  ager,  et  renovatur  aratro  ; 

Ilsec  anni  novitas  jure  vocanda  fuit  1 69 

ovi  di  as. 

Quaesieram  multis :  non  multis  ille  moratus. 
Contulit  in  versus  sic  sua  verba  duos 
Bruma  novi  prima  est,  veterisque  novissima  solis: 

Principium  capiunt  Phoebus  et  annus  idem. 

Post  ea  mirabar,  cur  non  sine  litibus  esset  165 
Prima  dies.  Causam  percipe,  Janus  ait. 
Tempora  commisi  nascentia  rebus  agendis, 

Totus  ab  auspicio  ne  foret  annus  iners. 

Quisque  suas  artes  ob  idem  delibat  agendo: 

Nec  plus  quam  solitum  testificatur  opus  170 
Mox  ego :  Cur,  quamvis  aliorum  numina  placem, 
Jane,  tibi  primo  thura  merumque  fero  > 

Ut  per  me  possis  aditum,  qui  limina  servo, 

Ad  quoscunque  velim  prorsus,  habere  deos 
At  cur  laeta  tuis  dicuntur  verba  Kalendis,  175 
Et  damus  alternas  accipimusque  preces’ 

Tum  deus  incumbens  baculo,  quem  dextra  gere¬ 
bat, 

Omnia  principiis,  inquit,  inesse  solent. 

Ad  primam  vocem  timidas  advertitis  aures 

Et  visam  primum  consulit  augur  avem.  1 80 
Templa  patent  auresque  deum,  nec  lingua  cadu¬ 
cas 

Concipit  ulla  preces,  dictaque  pondus  habent 
Desierat  paucis:  nec  longa  silentia  feci, 

Sed  tetigi  verbis  ultima  verba  meis  . 

Quid  vult  palma  sibi,  rugosaque  carica,  dixi,  185 
Et  data  sub  niveo  condita  mella  favo  ? 

Omen,  ait,  causa  est,  ut  res  sapor  ille  sequatur, 

Et  peragat  coeptum  dulcis  ut  annus  iter. 

Dulcia  cur  dentur,  video ;  stipis  adjice  causam, 
Pars  mihi  de  festo  ne  labet  ulla  tuo.  190 
Risit;  et,  O  quam  te  fallunt  tua  saecula,  dixit. 

Qui  stipe  mei  sumta  dulcius  esse  putes! 

Vix  ego  Saturno  quenquam  regnante  videbam. 
Cujus  non  animo  dulcia  lucra  forent. 

Tempore  crevit  amor,  qui  nunc  est  summus,  ha¬ 
bendi  :  195 

Vix  ultra,  quo  jam  progrediatur,  habet- 
Pluris  opes  nunc  sunt,quam  prisci  temporis  annis. 
Dum  populus  pauper,  dum  nova  Roma  fuit; 
Dum  casa  Martigenam  capiebat  parva  Quirinum, 
Et  dabat  exiguum  fluminis  ulva  torum.  200 
Jupiter  angusta  vix  totus  stabat  in  sede  : 

Inque  Jovis  dextra  fictile  fulmen  erat 
Frondibus  ornabant,  quae  nunc  Capitolia  gemmis . 

Pascebatque  suas  ipse  senator  oves. 

Nec  pudor  in  stipula  placidam  cepisse  quietem. 
Nec  foenum  capiti  supposuisse  fuit.  206 

Jura  dabat  populis  posito  modo  consul  aratro  : 

Et  levis  argenti  lamina  crimen  erat. 

At  postquam  fortuna  loci  caput  extulit  hujus. 

Et  tetigit  summos  vertice  Roma  deos  ;  210 

Creverunt  et  opes,  et  opum  furiosa  cupido  : 

Et,  cum  possideant  plurima,  plura  volunt. 
Quaerere,  ut  absumant,  absumta  requirere  certant: 

Atque  ipsae  vitiis  sunt  alimenta  vices. 

Sic,  quibus  intumuit  suffusa  venter  ab  unda,  215 
Quo  plus  sunt  potae,  plus  sitiuntur  aquae. 

In  pretio  pretium  nunc  est :  dat  census  honores. 
Census  amicitias:  pauper  ubique  jacet. 

Tu  tamen,  auspicium  si  sit  stipis  utile,  quaeris, 
Curque  juvent  nostras  aera  vetusta  manus.  220 
iEra  dabant  olim;  melius  nunc  omen  in  auro  est. 

Victaque  concedit  prisca  moneta  novae. 

Nos  quoque  templa  juvant,  quamvis  antiqua  pro¬ 
bemus, 

Aurea;  majestas  convenit  ista  deo. 

Laudamus  veteres,  sed  nostris  utimur  annis.  225 
Mos  tamen  est  aeque  dignus  uterque  coli  i 


Finierat  monitus.  Placidis  ita  rursus,  ut  ante. 

Clavigerum  verbis  alloquor  ipse  deurtfc 
Multa  quidem  didici;  sed  cur  navalis  in  aere 
Altera  signata  est,  altera  forma  biceps  ?  230 

Noscere  me  duplici  posses  in  imagine,  dixit. 

Ni  ve‘us  ipsa  dies  extenuaret  opus. 

Causa  ratis  superest:  Tuscum  rate  venit  in  am¬ 
nem 

Ante  pererrato  falcifer  orbe  deus. 

Hac  ego  Saturnum  memini  tellure  receptum.  235 
Coelitibus  regnis  ab  Jove  pulsus  era-t. 

Inde  diu  genti  mansit  Saturnia  nomen : 

Dicta  quoque  est  Latium  terra,  latente  deo. 

At  bona  posteritas  puppim  servavit  in  sere, 
Hospitis  adventum  testificata  dei.  2 10 

Ipse  solum  colui,  cujus  placidissima  laevum 
Radit  arenosi  Tibridis  unda  latus. 

Hic,  ubi  nunc  Roma  est,  incaedua  sylva  virebat : 

Tantaque  res  paucis  pascua  bubus  erat. 

Arx  mea  collis  erat,  quem  cultrix  nomine  nostro 
Nuncupat  haec  aetas,  Janiculumque  vocat.  246 
Tunc  ego  regnabam,  patiens  cum  terra  deorum 
Esset,  et  humanis  numina  mista  locis. 

Nondum  justitiam  facinus  mortale  fugarat  : 

Ultima  de  superis  illa  reliquit  humum.  250 
Proque  metu  populum  sine  vi  pudor  ipse  regebat. 

Nullus  erat,  justis  reddere  jura,  labor. 

Nil  mihi  cum  bello  :  pacem  postesque  tuebar : 

Et  elavem  ostendens,  Haec,  ait,  arma  gero. 
Presserat  ora  deus.  Tunc  sic  nostra  ora  resolvo, 
Voce  mea  voces  eliciente  dei :  256 

Cum  tot  sint  Jani,  cur  stas  sacratus  in  uno. 

Hic  ubi  juncta  foris  templa  duobus  habes  ? 

Ille  manu  mulcens  propexam  ad  pectora  barbam, 
Protinus  CEbalii  retulit  arma  Titi;  260 

Utque  levis  custos,  armillis  capta  Sabinis, 

Ad  summae  Tatium  duxerit  arcis  iter. 

Inde,  velut  nunc  est,  per  quem  descenditis,  in¬ 
quit. 

Arduus  in  valles  et  Fora  clivus  erat 
Et  jam  contigerat  portam  :  Saturnia  cujus  265 
Demserat  appositas  insidiosa  seras 
Cum  tanto  veritus  committere  numine  pugnam. 
Ipse  meae  movi  callidus  artis  opus, 

Oraque,  qua  pollens  ope  sum,  fontana  reclusi ; 

Sumque  repentinas  ejaculatus  aquas  270 

Ante  tamen  gelidis  subjeci  sulphura  venis. 

Clauderet  ut  Tatio  fervidus  humor  iter. 

Cujus  ut  utilitas  pulsis  percepta  Sabinis  ; 

Quaeque  fuit,  tuto  reddita  forma  loco  est ; 

Ara  mihi  posita  est,  parvo  conjuncta  sacello  275 
Haec  adolet  flammis  cum  strue  farra  suis. 

At  cur  pace  lates,  motisque  recluderis  armis? 

Nec  mora  ;  quaesiti  reddita  causa  mihi. 

Ut  populo  reditus  pateant  ad  bella  profecto. 

Tota  patet  demta  janua  nostra  sera.  280 

Pace  fores  obdo,  ne  qua  discedere  possit : 

Caesareoque  diu  nomine  clausus  ero. 

Dixit;  et,  attollens  oculos  diversa  tuentes, 

Adspexit  toto  quicquid  in  orbe  fuit ;  281 

Pax  erat :  et  vestri,  Germanice,  causa  triumphi 
Tradiderat  famulas  jam  tibi  Rhenus  aquas. 
Jane,  face  aeternos,  pacem,  pacisque  ministros: 

Neve  suum,  praesta,  deserat  auctor  opus. 

Quod  tamen  ex  ipsis  licuit  mihi  discere  fastis; 

Sacravere  patres  hac  duo  templa  die.  290 
Accepit  Phoebo  Nymphaque  Coronide  natum 
Insula,  dividua  quam  premit  amnis  aqua. 
Jupiter  in  parte  est.  Cepit  locus  unus  utrumque 
J unciaque  sunt  magno  templa  nepotis  avo. 

Quid  vetat  et  stellas  ut  quaeque  oriturque  cadit- 
que.  295 

Dicere  ?  promissi  pars  sit  et  ista  mei. 

Felices  animos,  quibus  hsec  cognoscere  primis. 

Inque  domos  superas  scandere  cura  fuit ! 
Credibile  est  illos  pariter  vitiisque  locisque 

Altius  humanis  exseruisse  caput.  300 

Non  Venus  et  vinum  sublimia  pectora  fregit, 
Officiumve  fori,  militiseve  labor ; 

Nec  levis  ambitio,  perfusaque  gloria  fuco 
Magnarumve  fames  solicitavit  opum 
Admovere  oculis  distantia  sidera  terris,  805 

Aitheraque  ingenio  supposuere  suo 
Sic  petitur  coelum  :  non  ut  ferat  Ossan  Olympus, 
Summaque  Peliacus  sidera  tangat  apex 
Nos  quoque  sub  ducibus  coelum  metabimur  illis, 
Ponemusque  suos  ad  stata  signa  dies  310 

Ergo  ubi  nox  aderit  venturis  tertia  Nonis. 

Sparsaque  coelesti  rore  madebit  humus, 
Octipedis  frustra  quaeruntur  brachia  Cancri. 
Praeceps  occiduas  ille  subivit  aquas 

Institerint  Nonae ;  missi  tibi  nubibus  atris  315 
Signa  dabunt  imbres,  exoriente  Lyra 

Quatuor  adde  dies  ductis  ex  ordine  Nonis, 

Janus  Agonali  luce  piandus  erit 
Nominis  esse  potes  succinctus  causa  minister. 
Hostia  coelitibus  quo  feriente  cadit:  320 

Qui  calido  strictos  tincturus  sanguine  cultros, 
Semper,  Agone?  rogas;  nec  nisi  jussus  agis. 
Pars,  quia  non  veniant  pecudes,  sed  agantur,  ab 
actu 

Nomen  Agonalem  credit  habere  diem 
Pars  putat  hoc  festum  priscis  Agnalia  dictum  ; 

Una  sit  ut  proprio  littera  demta  loco  826 

An,  quia  praevisos  in  aqua  timet  hostia  cultros, 

A  pecoris  lux  est  ista  notata  metu  > 

Pars  etiam,  fieri  solitis  aetate  priorum 

Nomina  de  ludis  Graja  tulisse  diem.  330 

Et  pecus  antiquus  dicebat  Agonia  sermo 
Veraque  judicio  est  ultima  causa  meo. 

Utque  ea  nunc  certa  est ;  ita  rex  placare  sacrorum 
Numina  lanigerae  conjuge  debet  ovis. 

Victima,  quae  dextra  cecidit  victrice,  vocatur. 

Hostibus  amotis  hostia  nomen  habet.  386 
Ante,  deos  homini  quod  conciliare  valeret. 

Far  erat,  et  puri  lucida  mica  salis. 

Nondum  pertulerat  lacrymatas  cortice  myrrhas 
Acta  per  aequoreas  hospita  navis  aquas.  340 
Thura  nec  Euphrates,  nec  miserat  India  costum, 
Nec  fuerant  rubri  cognita  fila  croci. 

Ara  dabat  fumos  herbis  contenta  Sabinis, 

Et  non  exiguo  laurus  adusta  sono. 

Si  quis  erat,  factis  prati  de  flore  coronis  345 
Qui  posset  violas  addere,  diveS  erat. 

Hic,  qui  nunc  aperit  percussi  viscera  tauri 
In  sacris  nullum  culter  habebat  opus. 

Prima  Ceres  avidse  gavisa  est  sanguine  porcse, 
Ulta  suas  merita  cgede  nocentis  opes.  350 
Nam  sata  vere  novo  teneris  lactentia  succis 
Eruta  setigerae  comperit  ore  suis. 

Sus  dederat  poenas.  Exemplo  territus  hujus 
Palmite  debueras  abstinuisse,  caper. 

spcctans  aliquis  dentes  in  vitae  prementem, 
Talia  non  tacito  dicta  dolore  dedit :  356 

°de,  caper,  vitem  :  tamen  hinc,  cum  stabis  ad 
aram, 

In  tua  quod  spargi  cornua  possit,  erit 


Verba  fides  sequitur  :  noxae  tibi  deditus  hostis 
Spargitur  affuso  cornua,  Bacche,  mero,  360 
Culpa  sui  nocuit :  nocuit  quoque  culpa  capellae 
Quid  bos,  quid  placidae  commeruistis  oves  ? 
Flebat  Aristaeus,  quod  apes  cum  stirpe  necatas 
Viderat  inceptos  destituisse  favos. 

Caerula  quem  genitrix  aegre  solata  dolentem,  865 
Addidit  haec  dictis  ultima  verba  suis  : 

Siste,  puer,lacrymas :  Proteus  tua  damna  levabit ; 

Quoque  modo  repares,  quae  periere,  dabit. 
Decipiat  ne  te  versis  tamen  ille  figuris, 

Impediant  geminas  vincula  firma  manus.  870 
Pervenit  ad  vatem  juvenis,  resolutaque  somno 
Alligat  aequorei  brachia  capta  senis. 

Illa  sua  faciem  transformis  adulterat  arte : 

Mox  domitus  vinclis  in  sua  membra  redit. 
Oraque  caerulea  tollens  rorantia  barba,  375 

Qua,  dixit,  repares  arte,  requiris,  apes  ? 

Obrue  mactati  corpus  tellure  juvenci : 

Quod  petis  a  nobis,  obrutus  ille  dabit. 

Jussa  facit  pastor.  Fervent  examina  putri 

De  bove  :  mille  animas  una  necata  dedit.  380 
Poscit  ovem  fatum.  Verbenas  improba  carpsit, 
Quas  pia  dis  ruris  ferre  solebat  anus. 

Quid  tuti  superest;  animam  cum  ponat  in  aris 
Lanigerumque  pecus,  ruricolseque  boves  ? 
Placat  equo  Persis  radiis  Hyperiona  cinctum,  385 
Ne  detur  celeri  victima  tarda  deo. 

Quod  semel  est  triplici  pro  virgine  ceesa  Dianae, 
Nunc  quoque  pro  nulla  virgine  cerva  cadit. 
Exta  canum  vidi  Triviae  libare  Sapaeos, 

Et  quicunque  tuas  accolit,  Haeme,  nives.  89c 
Caeditur  et  rigido  custodi  ruris  asellus. 

Causa  pudenda  quidem  est,  huic  tamen  apta  deo. 
Festa  corymbiferi  celebrabas,  Graecia,  Bacchi, 
Tertia  quae  solito  tempore  bruma  refert. 

Di  quoque  cultores  in  idem  venere  Lyaei,  395 
Et  quicunque  joci  non  alienus  erat: 

Panes,  et  in  Venerem  Satyrorum  prona  juventus; 

Quaeque  colunt  amnes  solaque  rura  deae. 
Venerat  et  senior  pando  Silenus  asello. 

Quique  rubro  pavidas  inguine  terret  aves.  400 
Dulcia  qui  dignum  nemus  in  convivia  nacti 
Gramine  vestitis  accubuere  toris. 

Vina  dabat  Liber :  tuleratsibi  quisque  coronam 
Miscendas  parce  rivus  agebat  aquas. 

Naides  effusis  aliae  sine  pectinis  usu,  405 

Pars  aderant  positis  arte  manuque  comis. 

Illa  super  suras  tunicam  collecta  ministrat; 

Altera  dissuto  pectus  aperta  sinu. 

Exserit  haec  humerum;  vestem  trahit  illa  per 
herbas. 

Impediunt  teneros  vincula  nulla  pedes.  410 
Hinc  aliae  Satyris  incendia  mitia  praebent; 

Pars  tibi,  qui  pinu  tempora  nexa  geris. 

Te  quoque,  inexstinctae  Silene  libidinis,  urunt. 

Nequitia  est,  quae  te  non  sinit  esse  senem. 

At  ruber,  hortorum  decus  et  tutela,  Priapus  415 
Omnibus  ex  illis  Lotide  captus  erat. 

Hanc  cupit,  hanc  optat :  sola  suspirat  in  illa . 

Signaque  dat  nutu,  solicitatque  notis. 

Fastus  inest  pulchris,  sequiturque  superbia  for¬ 
mam 

Irrisum  vultu  despicit  illa  suo.  h2Q 

Nox  erat:  et,  vino  somnum  faciente,  jacebant 
Corpora  diversis  victa  sopore  locis. 

Lotis  in  herbosa,  sub  acernis  ultima  ramis. 

Sicut  erat  lusu  fessa  quievit  humo  424 

Surgit amans;  animamque  tenens,  vestigia  furttia 
Suspenso  digitis  fert  taciturna  gradu. 

Ut  tetigit  nivete  secreta  cubilia  Nymphse; 

Ipsa  sui  flatus  ne  sonet  aura,  cavet. 

Et  jam  finitima  corpus  librabat  in  herba  . 

Illa  tamen  multi  plena  soporis  erat.  430 

Gaudet ;  et  a  pedibus  tracto  velamine,  vota 
Ad  sua  felici  coeperat  ire  via. 

Ecce  rudens  rauco  Sileni  vector  asellus 
Intempestivos  edidit  ore  sonos. 

Territa  consurgens  Nymphe  manibusque  Priapum 
Rejicit,  et  fugiens  concitat  omne  nemus.  436 
At  deus,  obscrena  nimium  quoque  parte  paratus, ' 
Omnibus  ad  lunae  lumina  risus  erat. 

Morte  dedit  poenas  auctor  clamoris:  et  hinc  est 
Hellespontiaco  victima  grata  deo.  440 

Intactae  fueratis  aves,  solatia  ruris, 

Assuetum  sylvis,  innocuumque  genus ; 

Quae  facitis  nidos,  quae  plumis  ova  fovetis 
Et  facili  dulces  editis  ore  modos 
Sed  nihil  ista  juvant;  quia  linguae  crimen  habe¬ 
tis,  445 

Dique  putant  mentes  vos  aperire  suas. 

Nec  tamen  id  falsum.  Nam,  dis  ut  proxima 
quaeque. 

Nunc  penna  veras,  nunc  datis  ore  notas 
Tuta  diu  volucrum  proles,  tum  denique  caesa  est  : 

Juveruntque  deos  indicis  exta  sui.  450 

Ergo  saepe  suo  conjux  abducta  marito 
Uritur  in  calidis  alba  columba  focis. 

Nec  defensa  juvant  Capitolia,  quo  minus  anser 
Det  jecur  in  lances,  Inachi  lauta,  tuas 
Nocte  deae  Nocti  cristatus  caeditur  ales  455 

Quod  tepidurn  vigili  provocat  ore  diem 
Interea  Delphin  clarum  super  aequora  sidus 
Tollitur,  et  patriis  exserit  ora  vadis. 

Postera  lux  hiemem  medio  discrimine  signat : 
iEquaque  praeteritae,  quae  superabit,  erit.  460 

Proxima  prospiciet  Tithono  nupta  relicto 
Arcadiae  sacrum  pontificale  deae. 

Te  quoque  lux  eadem,  Turni  soror,  aede  recepit, 
Hic  ubi  Virginea  Campus  obitur  aqua. 

Unde  petam  causas  horum  moremque  sacrorum  ? 

Dirigat  in  medio  quis  mea  vela  freto  ?  4.66 

Ipsa  mone,  quae  nomen  habes  a  carmine  ductum, 
Piopositoque  fave,  ne  tuus  erret  honos. 

Orta  prior  Luna,  de  se  si  creditur  ipsi, 

A  magno  tellus  Arcade  nomen  habet.  470 

Hic  fuit  Evander,  qui,  quanquam  clarus  utroque, 
Nobilior  sacrae  sanguine  matris  erat ; 

Quae,  simul  aetherios  animo  conceperat  ignes 
Ore  dabat  vero  carmina  plena  dei. 

Dixerat  haec  nato  metus  instare  sibique,  475 
Multaque  praeterea,  tempore  uacta  fidem. 

Nam  juvenis,  vera  nimium  cum  matre  fugatus, 
Deserit  Arcadium  Parrhasiumque  larem. 

Cui  genitrix  flenti,  Fortuna  viriliter,  inquit, 
(Siste,  puer, lacrymas,)  ista  ferenda  tibi  est.  480 
Sic  erat  in  fatis:  nec  te  tua  culpa  fugavit, 

Sed  deus  :  offenso  pulsus  es  urbe  deo. 

Non  meriti  poenam  pateris,  sed  numinis  iram. 

Est  aliquid  magnis  crimen  abesse  malis.  484 
Conscia  mens  utcuique  sua  est,  ita  concipit  intra 
Pectora  pro  facto  spemque  metumque  suo. 

Nec  tamen  ut  primus  meere  mala  talia  passus: 

Obruit  ingentes  ista  procella  viros. 

Passus  idem,  Tyriis  qui  quondam  pulsus  ab  oris 
Cadmus  in  Aonia  constitit  exsul  humo.  400 
Passus  idem  Tydeus,  et  idem  Pagasam»  Iason  : 

Et  quos  praeterea  longa  referre  mora  est 


Omne  solum  forti  patria  est ;  ut  piscibus  sequor  , 
Ut  volucri,  vacuo  quicquid  in  orbe  patet. 

Nec  fera  tempestas  toto  tamen  horret  in  anno  . 

Et  tibi,  crede  mihi,  tempora  veris  erunt  496 
Vocibus  Evander  firmata  mente  parentis 
Nave  secat  fluctus,  Hesperiamque  tenet 
Jamque  ratem  doctae  monitu  Carinentis  in  amnem 
Egerat,  et  Tuscis  obvius  ibat  aquis.  500 

Fluminis  illa  latus,  cui  sunt  vada  juncta  Terenti, 
Adspicit,  et  sparsas  per  loca  sola  casas. 

Utque  erat,  immissis  puppim  stetit  ante  capillis, 
Continuitque  manum  torva  regentis  iter. 

Et  procul  in  dextram  tendens  sua  brachia  ripam. 
Pinea  non  sano  ter  pede  texta  ferit.  506 

Ne  ve  daret  saltum  properans  insistere  teirse. 

Vix  est  Evandri  vixque  retenta  manu. 

Dique  petitorum,  dixit,  salvete  locorum  ; 

Tuque  novos  coelo  terra  datura  deos  ;  510 

Fluminaque,  et  fontes,  quibus  utitur  hospita  tel¬ 
lus, 

Et  nemora,  et  sylvse,  Naiadumque  chori ; 

Este  bonis  avibus  visi  natoque  mihique: 

Ripaque  felici  tacta  sit  ista  pede. 

Fallor?  an  hi  fient  ingentia  moenia  colles?  515 
Juraque  ab  hac  terra  csetera  terra  petet  ? 
Montibus  his  olim  totus  promittitur  orbis. 

Quis  tantum  fati  credat  habere  locum? 

Et  jam  Dardaniae  tangent  haec  littora  pinus. 

Hic  quoque  causa  novi  fcemina  Martis  erit. 520 
Care  nepos,  Palla,  funesta  quid  induis  arma  ? 

Indue  :  non  humili  vindice  caesus  eris. 

Victa  tamen  vinces,  eversaque  Troja  resurges. 

Obruet  hostiles  ista  ruina  domos. 

Urite  victrices  Neptunia  Pergama  flammae;  525 
Num  minus  hic  toto  est  altior  orbe  cinis? 

Jam  pius  ASneas  sacra,  et  sacra  altera  patrem, 
AfT  ret :  Iliacos  excipe,  Vesta,  deos. 

Tempus  erit,  cum  vos,  orbemque  tuebitur  idem  : 

Et  fient  ipso  sacra  colente  deo  :  530 

Et  penes  Augustos  patriae  turela  manebit. 

Hanc  fas  imperii  frena  tenere  domum. 

Inde  nepos  natusque  dei,  licet  ipse  recuset, 
Pondera  coelesti  mente  paterna  feret. 

Utque  ego  perpetuis  olim  sacrabor  in  aris,  535 
Sic  Augusta  novum  Julia  numen  erit. 

Talibus  ut  nostros  dictis  descendit  in  annos. 
Substitit  in  medios  praescia  lingua  sonos. 
Puppibus  egressus  Latia  stetit  exsul  in  herba. 

Felix,  exsilium  cui  locus  ille  fuit !  510 

Nec  mora  longa  fuit.  Stabant  nova  tecta:  nec  alter 
Montibus  Ausoniis  Arcade  major  erat. 

Ecce  boves  illuc  Erytheidas  applicat  heros 
Emensus  longi  claviger  orbis  iter. 

Dumque  huic  hospitium  domus  est  Tegeaea  ;  va¬ 
gantur  515 

Incustoditae  laeta  per  arva  boves. 

Mane  erat :  excussus  somno  Tirynthius  hospes 
De  numero  tauros  sentit  abesse  d<ios. 

Nulla  videt  taciti  quaerens  vestigia  furti. 

Traxerat  aversos  Cacus  in  antra  feros  ;  550 

Cacus,  Aventinae  timor  atque  infamia  sylvae. 

Non  leve  finitimis  hospitibusque  malum. 

Dira  viro  facies;  vires  pro  corpore  ;  corpus 
Grande  :  pater  monstri  Mulciber  hujus  erat. 
Proque  domo  longis  spelunca  recessibus  ingens 
Abdita,  vix  ipsis  invenienda  feris.  556 

Ora  super  postes  affixaque  brachia  pendent, 
Squalidaque  humanis  ossibus  albet  humus. 
Servata  male  parte  boum  Jove  natas  abibas: 
Mugitum  rauco  furta  dedere  sono  5&i 

Accipio  revocamen,  ait ;  vocemque  secutus 
Impia  per  sylvas  ultor  ad  antra  venit. 

Ille  aditum  fracti  praestruxerat  objice  montis: 

Vix  juga  movissent  quinque  bis  illud  opus. 
Nititur  hic  humeris.(coelumquoque  sederat  illis.) 

Et  vastum  motu  collabefactat  onus  566 

Quod  simul  evulsum  est;  fragor  aethera  terruit 
ipsum, 

Ictaque  subsedit  pondere  molis  humus. 

Prima  movet  Cacus  collata  praelia  dextra. 

Remque  ferox  saxis  stipitibusque  gerit.  570 
Quis  ubi  nil  agitur;  patrias  male  fortis  ad  artes 
Confugit,  et  flammas  ore  sonante  vomit. 

Quas  quoties  proflat,  spirare  Typhoea  credas. 

Et  rapidum  iEtnaeo  fulgur  ab  igne  jaci. 

Occupat  Alcides  :  adductaque  clava  trinodis  575 
Ter  quater  adversi  sedit  in  ore  viri. 

Ille  cadit,  mixtosque  vomit  cum  sanguine  fumos, 
Et  lato  moriens  pectore  plangit  humum. 
Immolat  ex  illis  taurum  tibi,  Jupiter,  unum 
Victor,  et  Evandrum  ruricolasque  vocat.  580 
Constituitque  sibi,  quae  Maxima  dicitur,  aram. 

Hic  ubi  pars  Urbis  de  bove  nomen  habet. 

Nec  tacet  Evandri  mater,  prope  tempus  adesse, 
Hercule  quo  tellus  sit  satis  usa  suo. 

At  felix  vates,  ut  dis  gratissima  vixit,  585 

Possidet  hunc  Jani  sic  dea  mense  diem. 

Idibus  in  magni  castus  Jovis  sede  sacerdos 
Semimaris  flammis  viscera  libat  ovis: 
Redditaque  est  omnis  populo  provincia  nostro  : 

Et  tuus  Augusto  nomine  dictus  avus.  590 

Perlege  dispositas  generosa  per  atria  ceras; 

Contigerunt  nulli  nomina  tauta  viro. 

Africa  victorem  de  se  vocat :  alter  Isauras, 

Aut  Cretum  domitas  testificatur  opes. 

Hunc  Numidae  faciunt,  illum  Messana  superbum  . 

Ille  Numantina  traxit  ab  urbe  notam.  596 
Et  morlem^et  nomen  Druso  Germania  fecit 
Me  miserum,  virtus  quam  brevis  illa  fuit ! 

Si  petat  a  viciis,  tot  sumat  nomina  Caesar, 

Quot  numero  gentes  maximus  orbis  habet.  600 
Ex  uno  quidam  celebres, aut  torquis  ademptae. 
Aut  corvi  titulos  auxiliaris  habent. 

Magne, tuum  nomen  rerum  mensura  tuarum  est: 

Sed  qui  te  vicit,  nomine  major  erat. 

Nec  gradus  est  ultra  Fabios  cognominis  ullus. 

Illa  domus  meritis  Maxima  dicta  suis. 

Sed  tamen  humanis  celebrantur  honoribus  om¬ 
nes; 

Hic  socium  summo  cum  Jove  nomen  habet. 
Sancta  vocant  augusta  patres:  augusta  vocantur 
Templa,  sacerdotum  rite  dicata  manu.  610 
Hujus  et  augurium  dependet  origine  verbi 
Et  quodcunque  sua  Jupiter  auget  ope. 

Augeat  imperium  nostri  ducis,  augeatannos  : 

Protegat  ei  vestras  querna  corona  fores. 
Auspicibusque  deis  tanti  cognominis  haeres  615 
Omine  suscipiat,  quo  pater,  orbis  onus. 

Respiciet  Titan  actas  ubi  tertius  Idus; 

Fient  Parrhasiae  sacra  relata  deae. 

Nam  prius  Ausonias  matres  carpenta  vehebant ; 

Haec  quoque  ab  Evandri  dicta  parente  reor.  620 
Mox  honor  eripitur ;  matronaque  destinat  omnis 
Ingratos  nulla  prole  novare  viros. 

Neve  daret  partus,  ictu  temeraria  caeco 
Visceribus  crescens  excutiebat  onus. 
Corripuisse  patres  ausas  immitia  nuptas,  625 
Jus  tamen  exemtum  restituisse,  ferunt 


Binaque  nunc  pariter  Tegeaeae  sacra  parenti 
Pro  pueris  fieri  virginibusque  jubent. 

Scortea  non  illi  fas  est  inferre  sacello. 

Ne  violent  puros  exanimata  focos.  CSC 

Si  quis  amas  ritus  veteres,  adsiste  precanti : 

Nomina  percipies  non  tibi  nota  prius. 

Porrima  placantur  Postvertaque,  sive  so  ores, 
Sive  fugae  comites,  Maenali  Nympha,  tuae. 
Altera,  quod  porro  fuerat,  cecinisse  putatur,  635 
Altera  versurum  postmodo  quicquid  erat. 

Candida  te  niveo  posuit  lux  proxima  templo. 

Qua  fert  sublimes  alta  Moneta  gradus: 

Nunc  bene  prospicies  Latiam,  Concoidia,  turbam  ; 

Nunc  te  sacratae  restituere  manus.  641) 

Furius  (antiquum)  populi  superator  Etrusci 
Voverat,  et  voti  solverat  ante  fidem. 

Causa,  quod  a  patribus  sumtis  secesserat  armis 
Vulgus,  et  ipsa  suas  Roma  timebat  opes. 
Causa  recens  melior:  passos  Germania  crines  615 
Porrigit  auspiciis,  dux  venerande,  tuis. 

Inde  triumphatae  libasti  munera  gentis, 
Templaque  fecisti,  quam  colis  ipse,  deae. 

Haec  tua  constituit  genitrix  et  rebus  et  ara, 

Sola  toro  magni  digna  reperta  Jc  vis.  650 

Haec  ubi  transierint ;  Capricorno,  Phoebe,  relicto, 
Per  juvenis  curres  signa  gerentis  aquam. 

Septimus  hinc  Oriens  cum  se  demiserit  undis  , 
Fulgebit  toto  jam  Lyra  nulla  polo. 

Sidere  ab  hoc,  ignis  venienti  nocte.  Leonis  655 
Qui  micat  in  medio  pectore,  mersus  erit 

Ter  quater  evolvi  signantes  tempora  fastos, 

Nec  Sementina  est  ulia  reperta  dies: 

Cum  mihi  sensit  enim,  Lux  haec  indicitur,  in¬ 
quit 

Musa;  quid  a  fastis  non  stata  sacra  petis?  660 
Utque  dies  incerta  sacro,  sic  tempora  certa. 
Seminibus  jactis  est  ubi  fetus  ager. 

State  coronali  plenum  ad  praesepe  juvenci , 

Cum  tepido  vestrum  vere  redibit  opus. 

Rusticus  emeritum  palo  suspendat  aratrum  .  665 
Omne  reformidat  frigida  vulnus  humus. 

Villice,  da  requiem  terrae  semente  peracta ; 

Da  requiem,  terram  qui  coluere,  viris 
Pagus  agat  festum  :  pagum  lustrate,  coloni. 

Et  date  paganis  annua  liba  focis.  670 

Placentur  matres  frugum  Tellusque  Ceresque, 
Farre  suo  gravidae  visceribusque  suis. 

Officium  commune  Ceres  et  Terra  tuentur: 

Haec  praebet  causam  frugibus,  illa  locum 
Consortes  operum,  per  quas  correcta  vetustas, 675 
Quernaque  glans  victa  est  utiliore  cibo; 
Frugibus  immensis  avidos  satiate  colonos, 

Ut  capiant  cultus  praemia  digna  sui. 

Vos  date  perpetuos  teneris  sementibus  auctus  . 

Nec  nova  per  gelidas  herba  sit  usta  nives.  680 
Cum  serimus,  coelum  ventis  aperite  serenis: 

Cum  latet,  aetheria  spargite  semen  aqua. 

Neve  graves  cultis  Cerealia  dona  cavete 
Agmine  laesuro  depopulentur  aves. 

Vos  quoque  subjectis,  formicae,  parcite  granis  : 

Post  messem  praedae  copia  major  erit.  686 
Interea  crescat  scabrae  robiginis  expers. 

Nec  vitio  coeli  palleat  aegra  seges. 

Et  neque  deficiat  macie,  neque  pinguior  aequo 
Divitiis  pereat  luxuriosa  suis  690 

Et  careant  loliis  oculos  vitiantibus  agri. 

Nec  sterilis  culto  surgat  avena  solo 
Triticeos  fetus,  passuraque  farra  bis  ignein 
Hordeaque  ingenti  tenore  reddat  ager. 

Hoc  ego  pro  vobis,  hoc  vos  optate  coloni :  695 

Efficiantque  ratas  utraque  diva  preces. 

Bella  diu  tenuere  viros:  erat  aptior  ensis 
Vomere:  cedebat  taurus  arator  equo. 

Sarcula  cessabant :  versique  in  pila  ligones, 
Factaque  de  rastri  pondere  cassis  erat.  700 
Gratia  dis,  domuique  tuae;  religata  catenis 
Jampridem  nostro  sub  pede  bella  jacent. 

Sub  juga  bos  veniat ;  sub  terras  semen  ara 
tas. 

Pax  Cererem  nutrit :  pacis  alumna  Ceres. 

At  quae  venturas  praecedet  sexta  Kalendas,  705 
Hac  sunt  Ledaeis  templa  dicata  deis. 


Fratribus  illa  deis  fratres  de  gente  deorum 
Circa  Juturnae  composuere  lacus. 

Ipsum  nos  carmen  deducet  Pacis  ad  aram 

Haec  erit  a  mensis  fine  secunda  dies.  710 
Frondibus  Actiacis  comtos  redimita  capillos 
Pax,  ades,  et  toto  mitis  in  orbe  mane. 

Dum  desint  hostes,  desit  quoque  causa  triumphi 
Tu  ducibus  bello  gloria  major  eris. 

Sola  gerat  miles,  quibus  arma  coerceat,  arma  : 

Canteturque  fera  nil  nisi  pompa  tuba.  716 
Horreat  yEneadas  et  primus  et  ultimus  orbis  ; 

Si  qua  parum  Romam  terra  timebit,  amet. 
Thura,  sacerdotes,  pacalibus  addite  flammis, 
Albaque  percussa  victima  fronte  cadat.  720 
Utquedomus,quae  praestat  eam,  cum  Pace  perennet, 
Ad  pia  propensos  vota  rogate  deos 
Sed  jam  prima  mei  pars  est  exacta  laboris 
Cumque  suo  finem  mense  libellus  habet. 


LIBER  SECUNDUS. 


Janus  habetfinem  :  cum  carmine  crescit  et  annus; 

Alter  ut  hinc  mensis,  sic  liber  alter  eat. 

Nunc  primum  velis,  elegi,  majoribus  itis. 

Exiguum,  memini,  nuper  eratis  opus. 

Certe  ego  vos  habui  faciles  in  amore  ministros,  5 
Cum  lusit  numeris  prima  juventa  suis. 

Idem  sacra  cano,  signataque  tempora  fastis. 

Ecquis  ad  haec  illinc  crederet  esse  viam? 

Haec  mea  militia  est:  ferimus  quae  possumus  arma: 

Dextraque  non  omni  munere  nostra  vacat.  10 
Si  mihi  non  valido  torquentur  pila  lacerto, 

Nec  bellatoris  terga  premuntur  equi ; 

Nec  galea  tegimur,  nec  acuto  cingimur  ense; 

His  habilis  telis  quilibet  esse  potest . 

At  tua  prosequimur  studioso  pectore,  C®sar,  15 
Nomina,  per  titulos  ingredimurque  tuos. 

Ergo  ades,  et  placido  paulum  mea  munera  vultu 
Respice,  pacando  si  quid  ab  hoste  vacas. 

Februa  Romani  dixere  piamina  patres 

Nunc  quoque  dant  verbo  plurima  signa  fidein.20 
Pontifices  ab  rege  petunt  et  flamine  lanas, 

Quis  veteri  lingua  Februa  nomen  erat. 
Quaeque  capit  lictor  domibus  purgamina  certis, 
Torrida  cum  mica  farra,  vocantur  idem. 
Nomen  idem  ramo,  qui,  caesus  ab  arbore  pura,  25 
Casta  sacerdotum  tempora  fronde  tegit. 

Ipse  ego  Flaminicam  poscentem  februa  vidi: 

Februa  poscenti  pinea  virga  data  est. 

Denique  quodcunque  est,  quo  pectora  nostra  pia¬ 
mur. 

Hoc  apud  intonsos  nomen  habebat  avos.  30 
Mensis  ab  his  dictus,  secta  quia  pelle  Luperci 
Omne  solum  lustrant,  idque  piamen  habent. 
Aut  quia  placatis  sunt  tempora  pura  sepulchris. 
Tunc  cum  ferales  praeteriere  dies. 

Omne  nefas,  omnemque  mali  purgamina  causam 
Credebant  nostri  tollere  posse  senes.  36 

Graecia  principium  moris  fuit.  Illa  nocentes 
Impia  lustratos  ponere  facta  putat. 

Actoriden  Peleus,  ipsum  quoque  Pelea  Phoci 
Caede  per  Haemonias  solvit  Acastus  aquas.  40 
Vectam  frenatis  perinane  draconibus  yEgeus 
Credulus  immerita  Phasida  juvit  ope. 


Amphiaraides  Naupactoo  Acheloo, 

Solve  nefas,  dixit;  solvit  et  ille  nefas. 

Ah  nimium  faciles,  qui  tristia  crimina  caedis  45 
Fluminea  tolli  posse  putetis  aqua! 

Sed  tamen,  antiqui  ne  nescius  ordinis  erres. 
Primus,  ut  est,  Jani  mensis  et  ante  fuit. 

Qui  sequitur  Janum,  veteris  fuit  ultimus  anni. 

Tu  quoque  sacrorum,  Termine,  finis  eras.  50 
Primus  enim  Jani  mensis,  quia  janua  prima  est. 

Qui  sacer  est  imis  Manibus,  imus  erat. 
Postmodo  creduntur  spatio  distantia  longo 
Tempora  bis  quini  continuasse  viri. 

Principio  mensis,  Phrygiae  contermina  Matri  55 
Sospita  delubris  dicitur  aucta  novis. 

Nunc  ubi  sint  illis,  quaeris,  sacrata  Kalendis 
Templa  deae  ?  longo  procubuere  die. 

Caetera  ne  simili  caderent  labefacta  ruina, 

Cavit  sacrati  provida  cura  ducis:  f0 

Sub  quo  delubris  sentitur  nulla  senectus 
Nec  satis  est  homines,  obligat  ille  deos. 
Templorum  positor,  templorum  sancte  repostor 
Sit  superis,  opto,  mutua  cura  tui. 

Dent  tibi  coelestes,  quot  tu  coelestibus,  annos,  65 
Proque  tua  maneant  in  statione  domo. 

Tum  quoque  vicini  lucus  celebratur  Asyli, 

Qua  petit  aequoreas  advena  Tibiis  aquas. 

Ad  penetrale  Numae,  Capitolinumque  Tonantem, 
Inque  Jovis  summa  caeditur  arce  bidens.  70 
Saepe  graves  pluvias  adopertus  nubibus  Auster 
Concitat,  aut  posita  sub  nive  terra  latet 

Proximus  Hesperias  Titan  abiturus  in  undas 
Gemmea  purpureis  cum  juga  demit  equis; 

Illa  nocte  aliquis,  tollens  ad  sidera  vultum,  75 
Dicet,  Ubi  est  hodie, quae  Lyra  fulsit  heri? 
Dumque  Lyram  quaeret,  medii  quoque  terga 
Leonis 

In  liquidas  subito  mersa  notabit  aquas 

Quem  modo  caelatum  stellis  Delphina  videbas, 
is  fugiet  visus  nocte  sequente  tuos.  8J 

Seu  fuit  occultis  felix  in  amoribus  index  : 

Lesbida  cum  domino  seu  tulit  ille  lyram 

Quod  mare  non  novit,  quie  nescit  Ariona  tellus  ? 

Carmine  currentes  ille  tenebat  aquas. 

Ssepe  sequens  agnam  lupus  est  hac  voce  re¬ 
tentus;  85 

Srepe  avidum  fugiens  restititagna  lupum  : 
Ssepe  canes  leporesque  umbra  cubuere  sub  una  • 
Et  stetit  in  saxo  proxima  cerva  lese : 

Et  sine  lite  loquax  cum  Palladis  alite  cornix 
Sedit :  et  accipitri  juncta  columba  fuit  90 

Cynthia  saepe  tuis  fertur,  vocalis  Arion, 

Tanquam  fraternis  obstupuisse  modis. 

Nomen  Arionium  Siculas  impleverat  urbes; 

Captaque  erat  lyricis  Ausonis  ora  sonis. 

Inde  domum  repetens  puppim  conscendit  Arion, 
Atque  ita  queesitas  arte  ferebat  opes.  96 

Forsitan,  infelix,  ventos  undamque  timebas 
At  tibi  nave  tua  tutius  aequor  erat. 

Namque  gubernator  destricto  constitit  ense, 
Caeteraque  armata  conscia  turba  manu.  100 
Quid  tibi  cum  gladio  ?  dubiam  rege,  navita, 
pinum. 

Non  sunt  haec  digitis  arma  tenenda  tuis. 

Ille  metu  vacuus.  Mortem  non  deprecor,  inquit; 

Sed  liceat  sumta  pauca  referre  lyra. 

Dant  veniam,  ridentque  moram.  Capit  ille  co¬ 
ronam;  105 

Quae  possit  crines,  Phoebe,  decere  tuos. 
Induerat  Tyrio  bis  tinctam  murice  pallam  . 

Reddidit  icta  suos  pollice  chorda  sonos. 
Flebilibus  veluti  numeris  canentia  dura 
Trajectus  penna  tempora  cantat  olor.  1 10 
Protinus  in  medias  ornatus  desilit  undas. 

Spargitur  impulsa  caerula  puppis  aqua. 

Inde  (fide  majus)  tergo  delphina  recurvo 
Se  memorant  oneri  supposuisse  novo. 

Ille  sedens  citharamque  tenet,  pretiumque  ve¬ 
hendi  1 1 5 

Cantat,  et  aequoreas  carmine  mulcet  aquas. 

Di  pia  facta  vident.  Astris  delphina  recepit 
Jupiter,  et  stellas  jussit  habere  novem. 

Nunc  mihi  mille  sonos,  quoque  est  memoratus 
Achilles, 

Vellem,  Maeonide,  pectus  inesse  tuum;  120 
Dum  canimus  sacras  alterno  carmine  Nonas  : 

Maximus  hinc  fastis  accumulatur  honos. 
Deficit  ingenium,  majoraque  viribus  urgent. 

Haec  mihi  praecipuo  est  ore  canenda  dies. 

Quid  volui  demens  elegis  imponere  tantum  125 
Ponderis  ?  heroi  res  erat  ista  pedis 
Sancte  pater  patriae,  tibi  plebs,  tibi  curia  nomen 
Hoc  dedit ;  hoc  dedimus  nos  tibi  nomen 
eques. 

Res  tamen  ante  dedit.  Sero  quoque  vera  tulisti 
Nomina:  jampridem  tu  pater  orbis  eras.  130 
Hoc  tu  per  terras,  quod  in  aethere  Jupiter  alto, 
Nomen  habes.  Hominum  tu  pater,  ille  deftm 
Romule,  concedas  :  facit  hic  tua  magna  tuendo 
Moenia;  tu  dederas  transilienda  Remo. 

Te  Tatius,  parvique  Cures,  Caeninaque  sensit ;  135 
Hoc  duce  Romanum  est  solis  utrumque  latus. 
Tu  breve  nescio  quid  victae  telluris  habebas ; 

Quodcunque  est  alto  sub  Jove,  Caesar  habet. 
Pu  rapis,  hic  castas  duce  se  jubet  esse  ma¬ 
ritas. 

Tu  recipis  luco,  submovet  ille  nefas.  140 
V  is  tibi  grata  fuit ;  florent  sub  Caesare  leges, 
r  n  ^om!n*  nomen,  Principis  ille  tenet, 
e  Remus  incusat ;  veniam  dedit  hostibus  ille. 
Coelestem  fecit  te  pater ;  ille  patrem 


Jam  puer  Idaeus  media  tenus  eminet  alv,  145 
Et  liquidas  mixto  nectare  fundit  aquas. 

En  etiam,  si  quis  Borean  horrere  solebat, 
Gaudeat ;  a  Zephyris  mollior  aura  venit. 

Quintus  ab  aequoreis  nitidum  jubar  extulit  unda 
Lucifer,  et  primi  tempora  veris  eunt.  150 
Ne  fallare  tamen  ;  restant  tibi  frigora,  restant; 
Magnaque  discedens  signa  relinquit  liiems. 

Tertia  nox  veniat :  Custodem  protinus  Ursae 
Adspicies  geminos  exseruisse  pedes. 

Inter  Hamadryadas  jaculatricemque  Dianam  155 
Callisto  sacri  pars  fuit  una  chori. 

Illa  deae  tangens  arcus.  Quos  tangimus,  arcus. 
Este  meae  testes  virginitatis,  ait. 

Cynthia  laudavit,  Promissaque  foedera  serva. 

Et  comitum  princeps  tu  mihi,  dixit,  eris.  1 C0 
Foedera  servasset,  si  non  formosa  fuisset. 

Cavit  mortales ;  de  Jove  crimen  habet. 

Mille  feras  Phoebe  sylvis  venata  redibat. 

Aut  plus,  aut  medium  sole  tenente  diem. 

Ut  tetigit  lucum,  (densa  niger  ilice  lucus ;  165 

In  medio  gelidae  fons  erat  altus  aquae  :) 

Hac,  ait,  in  sylva,  virgo  Tegeaea,  lavemur : 

Erubuit  falso  virginis  illa  sono. 

Dixerat  et  Nymphis:  Nymphae  velamina  ponunt 
Hanc  pudet,  et  tardae  dat  mala  signa  morae.  170 
Exuerat  tunicas  :  uteri  manifesta  tumore 
Proditur  indicio  ponderis  ipsa  sui. 

Cui  dea.  Virgineos,  perjura  Lycaoni,  coetus 
Desere,  nec  castas  pollue,  dixit,  a^uas. 

Luna  novum  decies  implerat  cornibus  orbem  :175 
Quae  fuerat  virgo  credita,  mater  erat. 

Laesa  furit  Juno,  formam  mutatque  puellae. 

Quid  facis  ?  invito  pectore  passa  Jovem  est. 
Utque  ferae  vidit  turpes  in  pellice  vultus  ; 

Hujus  in  amplexus  Jupiter,  inquit,  eat.  180 
Ursa  per  incultos  errabat  squalida  montes. 

Quae  fuerat  summo  nuper  amanda  Jovi. 

Jam  tria  lustra  puer  furto  conceptus  agebat, 
Cum  mater  nato  est  obvia  facta  suo. 

Illa  qu  idem,  tanquam  cognosceret,  adstit it  amen  s. 
Et  gemuit :  gemitus  verba  parentis  erant.  186 
Hanc  puer  ignarus  jaculo  fixisset  acuto  ; 

Ni  foret  in  superas  raptus  uterque  domos. 
Signa  propinqua  micant.  Prior  est,  quam  dici 
mus  Arcton; 

Arctophylax  formam  terga  sequentis  habet.  190 
Saevit  adhuc,  canamque  rogat  Saturnia  Tethyn, 
Maenaliam  tactis  ne  lavet  Arcton  aquis. 

Idibus  agrestis  fumant  altaria  Fauni, 

Hic  ubi  discretas  insula  rumpit  aquas. 

Haec  fuit  illa  dies,  in  qua  Veientibus  arvis  1 95 
Ter  centum  Fabii,  ter  cecidere  duo. 

Una  domus  vires  et  onus  susceperat  urbis: 

Sumunt  gentiles  arma  professa  manus. 
Egreditur  castris  miles  generosus  ab  isdem, 

E  quis  dux  fieri  quilibet  aptus  erat.  200 

Carmentis  portae  dextro  via  proxima  Jano  est. 

Ire  per  hanc  noli,  quisquis  es ;  omen  habet 
Illa  fama  refert  Fabios  exisse  trecentos. 

Porta  vacat  culpa ;  sed  tamen  omen  habet. 

Ut  celeri  passu  Cremeram  tetigere  rapacem,  205 
(Turbidus  hibernis  ille  fluebat  aquis,) 

Castra  loco  ponunt ;  destrictis  ensibus  ipsi 
Tyrrhenum  valido  Marte  per  agmen  eunt 
Non  aliter,  quam  cum  Libyca  de  rupe  leones 
Invadunt  sparsos  lata  per  arva  greges.  2  .J 

Diffugiunt  hostes,  inhonestaque  vulnera  tergo 
Accipiunt :  Tusco  sanguine  terra  rubet. 

Sic  iterum,  sic  saepe  cadunt.  Ubi  vincere  aperte 
Non  datur,  insidias  armaque  caeca  parant.. 
Campus  erat :  campi  claudebant  ultima  colles,2 15 
Sylvaque  montanas  occulere  apta  feras. 

In  medio  paucos,  armentaque  rara  relinquunt ; 

Caetera  virgultis  abdita  turba  latet. 

Ecce,  velut  torrens  undis  pluvialibus  auctus. 

Aut  nive,  quae  Zephyro  victa  tepente  fluit,  220 
Per  sata  perque  vias  fertur,  nec,  ut  ante  solebat. 
Riparum  clausas  margine  finit  aquas  : 

Sic  Fabii  latis  vallem  discursibus  implent; 
Quosque  vident,  sternunt:  nec  metus  alter 
inest. 

Quo  ruitis,  generosa  domus  ?  male  credilut  hosti. 

Simplex  nobilitas,  perfida  tela  cave.  226 
Fraude  perit  virtus.  In  apertos  undique  campos 
Prosiliunt  hostes,  et  latus  omne  tenent. 

Quid  faciant  pauci  contra  tot  millia  fortes? 

Quidve,quod  in  misero  tempore  restet,  habent? 
Sicut  aper,  syTvis  longe  Laurentibus  actus,  23 1 
Fulmineo  celeres  dissipat  ore  canes; 

Mox  tamen  ipse  perit :  sic  non  moriuntur  inulti, 
Vulneraque  alterna  dantque  feruntque  manu. 
Una  dies  Fabios  ad  bellum  miserat  omnes:  235 
Ad  bellum  missos  perdidit  una  dies. 

Ut  tamen  Herculeae  superessent  semina  gentis. 
Credibile  est  ipsos  consuluisse  deos. 

Nam  puer  impubes,  et  adhuc  non  utilis  armis, 
Unus  de  Fabia  gente  relictus  erat.  2 10 

Scilicet  ut  posses  olim  tu,  Maxime,  nasci. 

Cui  res  cunctando  restituenda  foret. 

Continuata  loco  tria  sidera,  Corvus  et  Anguis, 

Et  medius  Crater  inter  utrumque  jacet. 

Idibus  illa  latent:  oriuntur  nocte  sequenti.  245 
Quae  sibi  cur  tria  sint  consociata,  canam. 

Forte  Jovi  festum  Phoebus  sollenne  parabat: 

Non  faciet  longas  fabula  nostra  moras. 

1  mea,  dixit,  avis,  ne  quid  pia  sacra  moretur, 

Et  tenuem  vivis  fontibus  affer  aquam.  250 
Corvus  inauratum  pedibus  cratera  recurvis 
Tollit,  et  aerium  pervolat  altus  iter. 

Stabat  adhuc  duris  ficus  densissima  pomis , 
Tentat  eam  rostro;  non  erat  apta  legi. 
Immemor  imperii  sedisse  sub  arbore  fertur,  255 
Dum  fierer.ttarda  dulcia  poma  mora. 

Jamque  satur,  nigris  longum  rapit  unguibus  hy¬ 
drum, 

Ad  dominumque  redit,  fictaque  verba  refert : 
Hic  mihi  causa  morse  vivarum  obsessor  aquarum ; 

Hic  tenuit  fontes,  officiumque  meum.  260 
Addis,  ait,  culpae  mendacia,  Phoebus,  et  audes 
Fatidicum  verbis  fallere  velle  deum  ? 

At  tibi,  dum  lactens  haerebit  in  arbore  ficus. 

De  nullo  gelidae  fonte  bibantur  aquae. 

Dixit:  et  antiqui  monumenta  perennia  facti  265 
Anguis,  Avis,  Crater,  sidera  juncta  micant. 

Tertia  post  Idus  nudos  Aurora  Lupercos 
Adspicit :  et  Fauni  sacra  bicornis  eunt 
Dicite,  Pierides,  sacrorum  quae  sit  origo. 

Attigerint  Latias  unde  petita  domos.  270 
Pana  deum  pecoris  veteres  coluisse  feruntur 
Arcades ;  Arcadiis  plurimus  ille  jugis. 

Testis  erit  Pholoe,  testes  Stymphalides  undae, 
Quique  citis  Ladon  in  mare  currit  aquis, 
Cinctaque  pinetis  nemoris  juga  Nonacrini,  275 
Altaque  Cyllene,  Parrhasiaeque  nives. 


Pan  erat  armenti  custos,  Pan  numen  equarum 
Munus  ob  incolumes  ille  ferebat  oves. 
Transtulit  Evander  sylvestria  numina  secum 
Hic,ubinunc  urbs  est,  tumlocusurliserat.  28C 
Inde  deum  colimus,  devectaque  sacra  Pelasgis 
Flamen  adhuc  prisco  more  Dialis  erat. 

Cur  igitur  currant,  et  cur  (sic  currere  mos  est) 
Nuda  ferant  posita  corpora  veste,  rogas  ? 

Ipse  deus  velox  discurrere  gaudet  in  altis  285 
Montibus,  et  subitas  concitat  ille  feras. 

Ipse  deus  nudus  nudos  jubet  ire  ministros : 

Nec  satis  ad  cursum  commoda  vestis  erat. 
Ante  Jovem  genitum  terras  habuisse  feruntur 
Arcades  :  et  Luna  gens  prior  illa  fuit.  290 
Vita  ferae  similis, nullos  agitata  per  usus  • 

Artis  adhuc  expers,  et  rude  vulgus  erant. 

Pro  domibus  frondes  norant,  pro  frugibus  herbas 
Nectar  erat  palmis  hausta  duabus  aqua. 

Nullus  anhelabat  sub  adunco  vomere  taurus  :  29a 
Nulla  sub  imperio  terra  colentis  erat : 

Nullus  adhuc  erat  usus  equi :  se  quisque  ferebat 
Ibat  ovis  lana  corpus  amicta  sua. 

Sub  Jove  durabant,  et  corpora  nuda  gerebant. 
Docta  graves  imbres  et  tolerare  Notos.  300 
Nunc  quoque  detecti  referunt  monumenta  vetusti 
Moris,  et  antiquas  testificantur  opes. 

Sed  cur  praecipue  fugiat  velamina  Faunus, 
Traditur  antiqui  fabula  plena  joci. 

Forte  comes  dominae  juvenis  Tirynthius  ibat  :305 
Vidit  ab  excelso  Faunus  utrumque  jugo. 

Vidit,  et  incaluit,  Montanaque  numina,  dixit, 
Nil  mihi  vobiscum  est :  haec  meus  ardor  erit. 
Ibat  odoratis  humeros  perfusa  capillis 

Maeonis,  aurato  conspicienda  sinu  310 

Aurea  pellebant  rapidos  umbracula  soles ; 

Quae  tamen  Herculeae  sustinuere  manus. 
Jamque  nemus  Bacchi,  Tmoli  vineta,  tenebat, 
Hesperus  et  fusco  roscidus  ibat  equo. 

Antra  subit, tophis laqueataque pumice  vivo.  315 
Garrulus  in  primo  limine  rivus  erat. 

Dumque  parant  epulas  potandaque  vina  ministri 
Cultibus  Alciden  instruit  illa  suis. 

Dat  tenues  tunicas,  Gaetulo  murice  tinctas: 

Dat  teretem  zonam,  qua  modo  cincta  fuit.  320 
Ventre  minor  zona  est :  tunicarum  vincla  re 
laxat, 

Ut  possit  vastas  exseruisse  manus. 

Fregerat  armillas  non  illa  ad  brachia  factas: 

Stringebant  magnos  vincula  parva  pedes. 

Ipsa  capit  clavamque  gravem,  spoliumque  leonis 
Conditaque  in  pharetra  tela  minora  sua.  326 
Sic  epulis  functi,  sic  dant  sua  corpora  somno ; 

Et  positis  juxta  secubuere  toris. 

Causa,  repertori  vitis  pia  sacra  parabant. 

Quae  facerent  pure,  cum  foret  orta  dies.  330 
Noctis  erat  medium;  (quid  non  amor  improbus 
audet  ?) 

Roscida  per  tenebras  Faunus  ad  antra  venit. 
Utque  videt  somno  comites  vinoque  solutos. 
Spem  capit  in  dominis  esse  soporis  idem. 
Intrat,  et  huc  illuc  temerarius  errat  adulter  .  335 
Et  praefert  cautas  subsequiturque  manus. 
Venerat  ad  strati  captata  cubilia  lecti ; 

Et  prima  felix  sorte  futurus  erat. 

Ut  tetigit  fulvi  setis  hirsuta  leonis 

Vellera,  pertimuit,  sustinuitque  manum ,  34t 
Attonitusque  metu  rediit,  ut  saepe  viator 
Turbatum  viso  retulit  angue  pedem 
Inde  tori,  qui  junctus  erat,  velamina  tangit 
Mollia,  mendaci  decipiturquenota. 

A  ds  tendit,  spondaque  sibi  propiore  recumbit ;  345 
Et  rigido  cornu  durius  inguen  erat. 

Interea  tunicas  ora  subducit  ab  ima : 

Horrebant  densis  aspera  crura  pilis. 

Caetera  tentantem  cubito  Tirynthius  heros 

Repulit,  et  summo  decidit  ille  toro.  350 

Fit  sonus :  inclamat  comites,  et  lumina  poscit 
Mseonis.  Illatis  ignibus  acta  patent. 

Ille  gemit  lecto  graviter  dejectus  ab  alto  : 

Membraque  de  dura  vix  sua  tollit  humo. 

Ridet  et  Alcides,  et  qui  videre  jacentem ;  355 

Ridet  amatorem  Lyda  puella  suum. 

Yeste  deus  lusus  fallentes  lumina  vestes 
Non  amat,  et  nudos  ad  sua  sacra  vocat. 

Adde  peregrinse  causam,  mea  Musa,  Latinam : 

Inque  suo  noster  pulvere  currat  equus.  360 
Cornipedi  Fauno  csesa  de  more  capella 
Yenit  ad  exiguas  turba  vocata  dapes.' 

Dumque  sacerdotes  verubus  transsuta  salignis 
Exta  parant,  medias  sole  tenente  vias  ; 
•Romulus,  et  frater,  pastoralisque  juventus,  365 
Solibus  et  campo  corpora  nuda  dabant : 
[Caestibus,  et  jaculis,  et  missi  pondere  saxi 
Brachia  per  lusus  experienda  dabant.  J 
Pastor  ab  excelso,  Per  devia  rura  juvencos, 
Romule,  praedones,  eripe,  dixit,  agunt,  370 
Longum  erat  armari.  Diversis  exit  uterque 
Partibus.  Accursu  praeda  recepta  Remi. 

Ut  rediit,  verubus  stridentia  detrahit  exta; 

Atque  ait,  Haec  certe  non  nisi  victor  edet. 
Dicta  facit,  Fabiique  simul.  Yenit  irritus  illuc 
Romulus,  et  mensas  ossaque  nuda  videt.  376 
Risit ;  et  indoluit  Fabios  potuisse  Remumque 
Yincere,  Quinctilios  non  potuisse  suos. 

Fama  manet  facti  :  posito  velamine  currunt, 

Et  memorem  famam,  quod  bene  cessit,  habet. 
Forsitan  et  quaeras,  cur  sit  locus  ille  Lupercal,  381 
Quseve  diem  tali  nomine  causa  notet. 

Ilia  Vestalis  coelestia  semina  partu 
Ediderat,  patruo  regna  tenente  suo. 

Is  jubet  auferri  parvos,  et  in  amne  necari.  385 
Quid  facis  I  ex  istis  Romulus  alter  erit. 

Jussa  recusantes  peragunt  lacrymosa  ministri. 

Flent  tamen,  et  geminos  in  loca  jussa  ferunt. 
Albula,  quem  Tibrin  mersus  Tiberinus  in  unda 
Reddidit,  hibernis  forte  tumebat  aquis.  390 
Hic,  ubi  nunc  fora  sunt,  lintres  errare  videres, 
Quaque  jacent  valles,  Maxime  Circe,  tuse. 

Huc  ubi  venerunt,  (neque  enim  procedere  possunt 
Longius,)  ex  illis  unus,  an  alter,  ait : 

At  quam  sunt  similes !  at  quam  formosus  uterque ! 

Plus  tamen  ex  illis  iste  vigoris  habet.  396 
Si  genus  arguitur  vultu,  ni  fallit  imago, 

Nescio  quem  vobis  suspicor  esse  deum. 

At  si  quis  vestrse  deus  esset  originis  auctor, 

In  tam  prsecipiti  tempore  ferret  opem.  400 
Ferret  opem  certe,  si  non  ope  mater  egeret, 

Qu®  facta  est  uno  mater  et  orba  die. 

Nata  simul,  peritura  simul,  simul  ite  sub  undas 
Corpora.  Desierat ;  deposuitque  sinu. 
Vagierunt  clamore  pari :  sentire  putares.  405 
Hi  redeunt  udis  in  sua  tecta  genis. 

Sustinet  impositos  summa  cavus  alveus  unda. 

Heu  quantum  fati  parva  tabella  vehit! 

Alveus  in  limo  sylvis  appulsus  opacis, 

Paullatim  fluvio  deficiente,  sedet.  410 

Arbor  erat:  remanent  vestigia,  quseque  vocatur 
Rumina  nunc  ficus,  Romula  ficus  erat. 

Venit  ad  expositos  (mirum)  lupa  feta  gemellos. 
Quis  credat  pueris  non  nocuisse  feram  % 


Non  nocuisse  parum  est;  prodest  quoque:  quos 
lupa  nutrit,  415 

Prodere  cognat*  sustinuere  manus. 

Constitit,  et  cauda  teneris  blanditur  alumnis, 

Et  fingit  lingua  corpora  bina  sua. 

Marte  satos  scires ;  timor  abfuit.  Ubera  dueunf , 
Nec  cibi  promissi  lactis  aluntur  ope.  420 

Illa  loco  nomen  fecit,  locus  ipse  Lupercis. 

Magna  dati  nutrix  pr®mia  lactis  habet. 

Quid  vetat  Arcadio  dictos  a  monte  Lupercosl 
Faunus  in  Arcadia  templa  Lycseus  habet. 

Nupta,  quid  exspectas  1  non  tu  pollentibus  herbis, 
Nec  prece,  nec  magico  carmine  mater  eris.  426 
Excipe  fecund®  patienter  verbera  dextra; ; 

Jam  socer  optati  nomen  habebit  avi. 

Nam  fuit  illa  dies,  dura  cum  sorte  marit® 

Reddebant  uteri  pignora  rara  sui.  430 

Quid  mihi,  clamabat,  prodest  rapuisse  Sabinas, 
Romulus  1  (hoc  illo  sceptra  tenente  fuit :) 

Si  mea  non  vires,  sed  bellum  injuria  fecit, 

Utilius  fuerat  non  habuisse  nurus. 

Monte  sub  Esquilio,  multis  incsduus  annis,  435 
Junonis  magnse  nomine  lucus  erat. 

Huc  ubi  venerunt,  pariter  nuptseque  virique 
Suppliciter  posito  procubuere  genu. 

Cum  subito  mot®  tremuere  cacumina  sylv®, 

Et  dea  per  lucos  mira  locuta  suos.  44C 

Italidas  matres,  inquit,  caper  hirtus  inito. 

Obstupuit  dubio  territa  turba  sono. 

Augur  erat :  nomen  longis  intercidit  annis. 

Nuper  ab  Etrusca  venerat  exsul  humo. 

Ille  caprum  mactat :  juss®  sua  terga  marit®  445 
Pellibus  exsectis  percutienda  dabant. 

Luna  resumebat  decimo  nova  cornua  motu ; 

Yirque  pater  subito,  nuptaque  mater  erat. 

Gratia  Lucin®  :  dedit  h®c  tibi  nomina  lucus ; 

Aut  quia  principium  tu,  dea,  lucis  habes.  450 
Parce  precor  gravidis,  facilis  Lucina,  puellis, 
Maturumque  utero  molliter  effer  onus. 

Orta  dies  fuerit ;  tu  desine  credere  ventis. 

Perdidit  illius  temporis  aura  fidem. 

Flamina  non  constant :  et  sex  reserata  diebus  45c 
Carceris  iEolii  janua  laxa  patet. 

Jam  levis  obliqua  subsidit  Aquarius  urna. 

Proximus  ffitherios  excipe,  Piscis,  equos. 

Te  memorant  fratremque  tuum  (nam  juncta 
micatis 

Signa)  duos  tergo  sustinuisse  deos.  460 

Terribilem  quondam  fugiens  Typhona  Dione, 
Tunc  cum  pro  coelo  Jupiter  arma  tulit, 

Yenit  ad  Euphraten  comitata  Cupidine  parvo, 
Inque  Palffistin®  margine  sedit  aqu®. 

Populus  et  cann®  riparum  summa  tenebant :  465 
Spemque  dabant  salices,  hos  quoque  posse 
tegi. 

Dum  latet,  insonuit  vento  nemus.  Illa  timore 
Pallet,  et  hostiles  credit  adesse  manus. 

Utque  sinu  natum  tenuit,  Succurrite,  Nymph®, 

Et  dis  auxilium  ferte  duobus,  ait.  470 

Nec  mora  ;  prosiluit.  Pisces  subiere  gemelli. 

Pro  quo  nunc  dignum  sidera  munus  habent. 
Inde  nefas  ducunt  genus  hoc  imponere  mensis, 

Nec  violant  timidi  piscibus  ora  Syri. 

Proxima  lu  xvacua  est :  at  tertia  dicta  Quirino.  ^ 
Qui  tenet  hoc  nomen,  Romulus  ante  fuit.  476 
Sive  quod  hasta  curis  priscis  est  dicta  Sabinis, 
Bellicus  a  telo  venit  in  astra  deus  ; 

Sive  suum  regi  nomen  posuere  Quirites ; 

Se  a  quia  Romanis  junxerat  ille  Cures.  .  480 

Nam  pater  armipotens,  postquam  nova  moenia 
vidit, 

Multaque  Romulea  bella  peracta  manu, 

3  upiter,  inquit,  habet  Romana  potentia  vires : 

Sanguinis  officio  non  eget  illa  mei. 

Redde  patri  natum :  quamvis  intercidit  alter,  485 
Pro  se,  proque  Remo,  qui  mihi  restat  erit. 
Unus  erit,  quem  tu  tolles  in  cserula  coeli, 

Tu  mihi  dixisti:  sint  rata  dicta  Jovis. 

J upiter  annuerat.  N utu  tremefactus  uterque 
Est  polus,  et  coeli  pondera  sensit  Atlas.  490 
E  rt  locus,  antiqui  Capream  dixere  paludem  ; 

Forte  tuis  illic,  Romule,  jura  dabas. 

Sol  fugit,  et  removent  subeuntia  nubila  coelum : 

Et  gravis  effusis  decidit  imber  aquis. 

Hinc  tonat,  hinc  missis  abrumpitur  ignibus  sether. 

Fit  fuga,  rex  patriis  astra  petebat  equis.  496 
Uuctus  erat,  falsseque  latres  in  crimine  caedis. 

Hsesissetque  animis  forsitan  illa  fides ; 

Sed  Proculus  Longa  veniebat  Julius  Alba ; 

Lunaque  fulgebat,  nec  facis  usus  erat :  600 

Cum  subito  motu  nubes  crepuere  sinistrae. 

Retulit  ille  gradus  ;  horrueruntque  comae. 
Pulcher,  et  humano  major,  trabeaque  decorus 
Romulus  in  media  visus  adesse  via ; 

Et  dixisse  simul,  Prohibe  lugere  Quirites ;  505 

Nec  violent  lacrymis  numina  nostra  suis. 

Th  ura  ferant,  placentque  novum  pia  turba  Quiri¬ 
num, 

Et  patrias  artes  militiamque  colant. 

Jussit,  et  in  tenues  oculis  evanuit  auras. 

Convocat  hic  populos,  jussaque  verba  refert. 
Templa  deo  fiunt :  collis  quoque  dictus  ab  illo ;  511 
Et  referunt  certi  sacra  paterna  dies. 

Lux  quoque  cur  eadem  Stultorum  festa  vocetur, 
Accipe  :  parva  quidem  causa,  sed  apta  subest. 
Non  habuit  tellus  doctos  antiqua  colonos:  515 
Lassabant  agiles  aspera  bella  viros. 

PJus  erat  in  gladio,  quam  curvo  laudis  aratro  ; 

Neglectus  domino  pauca  ferebat  ager. 

F  arra  tamen  veteres  jaciebant,  farra  metebant: 

Primitias  Cereri  farra  resecta  dabant.  520 
U sibus  admoniti  flammis  torrenda  dedere : 

Multaque  peccato  damna  tulere  suo. 

N  am  modo  verrebant  nigras  pro  farre  favillas ; 

Nunc  ipsas  igni  corripuere  casas. 

Facta  dea  est  Fornax  :  laeti  Fornace  coloni  525 
Orant,  ut  fruges  temperet  illa  suas. 

Curio  legitimis  nunc  Fornacalia  verbis 
Maximus  indicit :  nec  stata  sacra  facit : 

Inque  foro,  multa  circum  pendente  tabella. 
Signatur  certa  curia  quaeque  nota.  530 

Stultaque  pars  populi,  quae  sit  sua  curia,  nescit ; 
Sed  facit  extrema  sacra  relata  die. 

Est  honor  et  tumulis.  Animas  placate  pater¬ 
nae.. 

Parvaque  in  exstinctas  munera  ferte  pyras. 
Parva  petunt  manes  :  pietas  pro  divite  grata  est 
Munere  :  non  avidos  Styx  habet  ima  deos,  536 
Tegula  projectis  satis  est  velata  coronis, 

Et  6parsse  fruges,  parcaque  mica  salis, 

Inque  mero  mollita  Ceres,  violaeque  solutae. 

Haec  habeat  media  testa  relicta  via.  540 

Nec  majora  veto  :  sed  et  his  placabilis  umbra  est. 

Adde  preces,  positis  et  sua  verba  focis. 

Hunc  morem  -ZKneas,  pietatis  idoneus  auctor, 
Attulit  in  terras,  juste  Latine,  tuas. 


Ille  patris  Genio  sollennia  dena  ferebat ;  545 

Hinc  populi  ritus  edidicere  pios. 

At  quondam,  dum  longa  gerunt  pugnacibus  a  rmis 
Bella,  parentales  deseruere  dies. 

Non  impune  fuit :  nam  dicitur  omine  ab  isto 
Roma  suburbanis  incaluisse  rogis.  550 

Yix  equidem  credo  ;  bustis  exisse  feruntur,  - 
Et  tacitse  questi  tempore  noctis  avi. 

Perque  vias  urbis,  Latiosque  ululasse  per  agros 
Deformes  animas,  vulgus  inane,  ferunt. 

Post  ea  praeteriti  tumulis  redduntur  honores ;  555 
Prodigiisque  venit  funeribus  que  modus. 

Dum  tamen  haec  fiunt,  viduae  cessate  puellae  : 

Exspectet  puros  pinea  taeda  dies. 

Nec  tibi,  quae  cupidae  matura  videbere  matri, 
Comat  virgineas  hasta  recurva  comas.  560 

Conde  tuas,  Hymenaee,  faces,  et  ab  ignibus  atris 
Aufer  ;  habent  alia3  maesta  sepulcra  faces. 

Di  quoque  templorum  foribus  celentur  opertis  : 

Thure  vacent  arae,  stentque  sine  igne  foci. 
Nunc  animae  tenues,  et  corpora  functa  sepulcris 
Errant :  nunc  posito  pascitur  umbra  cibo.  566 
Nec  tamen  haec  ultra,  quam  tot  de  mense  super¬ 
sint 

Luciferi,  quot  habent  carmina  nostra  pedes. 
Hanc,  quia  justa  ferunt,  dixere  Feralia  lucem. 

Ultima  placandis  manibus  illa  dies.  570 

Ecce  anus  in  mediis  residens  annosa  puellis 
Sacra  facit  Tacitae  ;  vix  tamen  ipsa  tacet. 

Et  digitis  tria  thura  tribus  sub  limine  ponit, 

Qua  brevis  occultum  mus  sibi  fecit  iter. 

Tum  cantata  ligat  cum  fusco  licia  rhombo,  575 
Et  septem  nigras  versat  in  ore  fabas. 

Quodque  pice  adstrinxit,  quod  acu  trajecit  aena, 
Obsutum  maenae  torret  in  igne  caput. 

Vina  quoque  instillat.  Vini  quodcunque  relic¬ 
tum  est, 

Aut  ipsa  aut  comites,  plus  tamen  ipsa,  bibit. 
Hostiles  linguas  inimicaque  vinximus  ora,  581 
Dicit,  discedens,  ebriaque  exit  anus. 

Forsitan  a  nobis,  quae  sit  Dea  Muta,  requiras. 

Disce,  per  antiquos  quae  mihi  nota  senes. 
Jupiter,  indomito  Juturnae  captus  amore,  585 
Multa  tulit,  tanto  non  patienda  deo. 

Illa  modo  in  sylvis  inter  coryleta  latebat ; 

Nunc  in  cognatas  desiliebat  aquas. 

Convocat  hic  Nymphas,  Latium,  quotcunque  te¬ 
nebas, 

Et  jacit  in  medio  talia  verba  choro :  590 

Invidet  ipsa  sibi,  vitatque,  quod  expedit  illi, 
Vestra  soror  summo  jungere  membra  deo. 
Consulite  ambobus:  nam  quse  mea  magna  vo¬ 
luptas, 

Utilitas  vestrse  magna  sororis  erit. 

Vos  illi  in  prima  fugienti  obsistite  ripa,  595 
Ne  sua  fluminea  corpora  mergat  aqua. 

Dixerat:  annuerunt Nymphse  Tiberinides  omnes, 
Quseque  colunt  thalamos,  Ilia  diva,  tuos. 

Forte  fuit  Nais,  Lara  nomine :  prima  sed  illi 
Dicta  bis  antiquum  syllaba  nomen  erat,  600 
Ex  vitio  positum.  Ssepe  illi  dixerat  Almo, 

Nata,  tene  linguam  ;  nec  tamen  illa  tenet. 
Quse,  simul  ac  tetigit  Jutumse  stagna  sororis, 
Effuge,  ait,  ripas;  dicta  refertque  Jovis. 

Illa  etiam  Junonem  adiit;  miserataque  nuptam, 
Naida  Juturnam  vir  tuus,  inquit,  amat.  606 
Jupiter  intumuit;  quaque  est  non  usa  modeste, 
Eripuit  linguam,  Mercuriumque  vocat ; 

Duc,  ait,  ad  manes  ;  locus  ille  silentibus  aptus. 
Nympha,  sed  infernte  Nympha  paludis,  erit.  610 

Jussa  Jovis  fiunt ;  accepit  lucus  euntes. 

Dicitur  illa  duci  tum  placuisse  deo. 

Vim  parat  hic :  vultu  pro  verbis  illa  precatur. 

Et  frustra  muto  nititur  ore  loqui. 

Fitque  gravis;  geminosque  parit,  qui  compita 
servant,  615 

Et  vigilant  nostra  semper  in  urbe,  Lares. 

Proxima  cognati  dixere  Caristia  cari, 

Et  venit  ad  socias  turba  propinqua  dapes. 
Scilicet  a  tumulis,  et,  qui  periere,  propinquis, 
Protinus  ad  vivos  ora  referre  juvat :  620 

Postque  tot  amissos,  quicquid  de  sanguine  restat, 
Adspicere,  et  generis  dinumerare  gradus. 
Innocui  veniant :  procul  hinc,  procul  impius  esto 
Frater,  et  in  partus  mater  acerba  suos : 

Cui  pater  est  vivax,  qui  matris  digerit  annos :  625 
Quae  premit  invisam  socrus  iniqua  nurum. 
Tantalidae  fratres  absint,  et  Iasonis  uxor, 

Et  quae  ruricolis  semina  tosta  dedit : 

Et  soror,  et  Procne,  Tereusque  duabus  iniquus  : 

Et  quicunque  suas  per  scelus  auget  opes.  630 
Dis  generis  date  thura  boni.  Concordia  fertur 
Illo  praecipue  mitis  adesse  die. 

Et  libate  dapes  :  ut  grati  pignus  honoris 
Nutriat  incinctos  missa  patella  Lares. 

Jamque  ubi  suadebit  placidos  nox  ultima  som¬ 
nos,  635 

Parca  precaturae  sumite  vina  manus  : 

Et,  Bene  nos,  patriae,  bene  te,  pater,  optime 
Caesar, 

Dicite,  suffuso  per  sacra  verba  mero. 

Nox  ubi  transierit,  solito  celebretur  honore, 
Separat  indicio  qui  deus  arva  suo.  640 

Termine,  sive  lapis,  sive  es  defossus  in  agro 
Stipes  ab  antiquis,  sic  quoque  numen  habes. 

Te  duo  diversa  domini  pro  parte  coronant ; 

Binaque  serta  tibi,  binaque  liba  ferunt. 

Ara  fit :  huc  ignem  curto  fert  rustica  testu  645 
Sumtum  de  tepidis  ipsa  colona  focis. 

Ligna  senex  minuit,  concisaque  construit  alte  : 

Et  solida  ramos  figere  pugnat  humo. 

Dum  sicco  primas  irritat  cortice  flammas, 

Stat  puer,  et  manibus  lata  canistra  tenet.  650 
Inde,  ubi  ter  fruges  medios  immisit  in  ignes, 
Porrigit  incisos  filia  parva  avos. 

Vina  tenent  alii :  libantur  singula  flammis. 

Spectant,  et  linguis  candida  turba  favent. 
Spargitur  et  caesa  communis  Terminus  agna;  655 
Nec  queritur,  lactens  cum  sibi  porca  datur. 
Conveniunt,  celebrantque  dapes  vicinia  simplex, 
Et  cantant  laudes,  Termine  sancte,  tuas. 

Tu  populos,  urbesque,  et  regna  ingentia  finis  : 

Omnis  erit  sine  te  litigiosus  ager.  660 

Nulla  tibi  ambitio  est :  nullo  corrumperis  auro. 

Legitima  servas  credita  rura  fide. 

Si  tu  signasses  olim  Thyreatida  terram, 

Corpora  non  leto  missa  trecenta  forent : 

Nec  foret  Othryades  congestis  tectus  in  armis. 665 
O  quantum  patrise  sanguinis  ille  dedit ! 

Quid,  nova  cum  fierent  Capitolial  nempe  deo¬ 
rum 

Cuncta  Jovi  cessit  turba,  locumque  dedit. 
Terminus,  ut  veteres  memorant,  conventus  in  sede 
Restitit :  et  magno  cum  Jove  templa  tenet.  670 
Nunc  quoque,  se  supra  ne  quid  nisi  sidera  cernat, 
Exiguum  templi  tecta  foramen  habent. 

Termine,  post  illud  levitas  tibi  libera  non  est : 

Qua  positus  fueris  in  statione,  mane. 


Nec  tu  vicino  quicquam  concede  roganti ;  675 

Ne  videare  hominem  prseposuisse  Jovi. 

Et  seu  vomeribus,  seu  tu  pulsabere  rastris. 

Clamato,  Meus  est  hic  ager,  ille  tuus. 

Est  via,  quse  populum  Laurentes  ducit  in  agrcs, 
Quondam  Dardanio  regna  petita  duci.  680 
Illae  lanigeri  pecoris  tibi,  Termine,  fibris 
Sacra  videt  fieri  sextus  ab  Urbe  lapis. 

Gentibus  est  aliis  tellus  data  limite  certo  ; 
Romanae  spatium  est  Urbis  et  orbis  idem. 

Nunc  dicenda  mihi  regis  fuga.  Traxit  ab  illa 
Sextus  ab  extremo  nomina  mense  dies.  686 
Ultima  Tarquinius  Romanae  gentis  habebat 
Regna,  vir  injustus,  fortis  ad  arma  tamen. 
Ceperat  hic  alias,  alias  everterat  urbes ; 

Et  Gabios  turpi  fecerat  arte  suos.  690 

N amque  trium  minimus,  proles  manifesta  Superbi, 
In  medios  hostes  nocte  silente  venit. 

Nudarant  gladios  :  Occidite,  dixit,  inermem. 

Hoc  cupiant  fratres,  Tarquiniusque  pater  ; 

Qui  mea  crudeli  laceravit  verbere  terga.  695 
Dicere  ut  hoc  posset,  verbera  passus  erat. 

Luna  fuit.  Spectant  juvenem,  gladiosque  re¬ 
condunt  : 

Tergaque,  deducta  veste,  notata  vident. 

Flent  quoque,  et  ut  secum  tueatur  bella,  pre¬ 
cantur. 

Callidus  ignaris  annuit  ille  viris.  700 

Jamque  potens,  misso  genitorem  appellat  amico, 
Prodendi  Gabios  quod  sibi  monstret  iter. 
Hortus  odoratis  suberat  cultissimus  herbis, 

Sectus  humum  rivo  lene  sonantis  aquae. 

Illic  Tarquinius  mandata  latentia  nati  705 

Accipit,  et  virga  lilia  summa  metit. 

Nuntius  ut  rediit,  decussaque  lilia  dixit ; 

Filius,  Agnosco  jussa  parentis,  ait. 

Nec  mora  :  principibus  caesis  ex  urbe  Gabina, 
Traduntur  ducibus  moenia  nuda  suis.  710 

Ecce  (nefas  visu)  mediis  altaribus  anguis 
Exit,  et  exstinctis  ignibus  exta  rapit. 

Consulitur  Phoebus.  Sors  est  ita  reddita  :  Matri 
Qui  dederit  princeps  oscula,  victor  erit. 

Oscula  quisque  suae  matri  properata  tulerunt,  715 
Non  intellecto  credula  turba  deo. 

Brutus  erat  stulti  sapiens  imitator,  ut  esset 
Tutus  ab  insidiis,  dire  Superbe,  tuis. 

Ille,  jacens  pronus,  matri  dedit  oscula  terra;, 
Creditus  offenso  procubuisse  pede.  720 

Cingitur  interea  Romanis  Ardea  signis, 

Et  patitur  lentas  obsidione  moras. 

Dum  vacat,  et  metuunt  hostes  committere  pug¬ 
nam  ; 

Luditur  in  castris  :  otia  miles  agit. 

Tarquinius  juvenis  socios  dapibusque  meroque 
Accipit,  atque  illis  rege  creatus  ait :  726 

Dum  nos  difficilis  pigro  tenet  Ardea  bello, 

Nec  sinit  ad  patrios  arma  referre  deos ; 

Ecquid  in  officio  torus  est  socialis  1  et  ecquid 
Conjugibus  nostris  mutua  cura  sumus  %  730 

Quisque  suam  laudant :  studiis  certamina  cres¬ 
cunt, 

Et  fervent  multo  linguaque  corque  mero. 

Surgit,  cui  clarum  dederat  Collatia  nomen ; 

Non  opus  est  verbis,  credite  rebus,  ait. 

Nox  superest:  tollamur  equis.  Urbemque  pe¬ 
tamus.  735 

Dicta  placent ;  frenis  impediuntur  equi. 
Pertulerant  dominos.  Regalia  protinus  illi 
Tecta  petunt ;  custos  in  fore  nullus  erat. 

Ecce  nurum  regis  fusis  per  colla  coronis 

Inveniunt  posito  pervigilare  mero.  740 

Inde  cito  passu  petitur  Lucretia.  Nebat : 

Ante  torum  calathi  lanaque  mollis  erant. 
Lumen  ad  exiguum  famulae  data  pensa  trahe¬ 
bant  ; 

Inter  quas  tenui  sic  ait  ipsa  sono  : 

Mittenda  est  domino  (nunc,  nunc  properate, 
puellae)  745 

Quamprimum  nostra  facta  lacerna  manu. 

Quid  tamen  audistis  I  nam  plura  audire  soletis : 

Quantum  de  bello  dicitur  esse  super  1 
Postmodo  victa  cades  :  melioribus,  Ardea,  restas, 
Improba,  quae  nostros  cogis  abesse  viros !  750 
•Sint  tantum  reduces.  Sed  enim  temerarius  ille 
Est  meus,  et  stricto  quolibet  ense  ruit. 

Mens  abit,  et  morior,  quoties  pugnantis  imago 
Me  subit :  et  gelidum  pectora  frigus  habet. 
Desinit  in  lacrymas,  intentaque  fila  remittit,  755 
In  gremio  vultum  deposuitque  suum. 

Hoc  ipsum  decuit :  lacrymae  decuere  pudicam : 

Et  facies  animo  dignaque  parque  fuit. 

Pone  metum,  venio,  conjux  ait.  Illa  revixit ; 

Deque  viri  collo  dulce  pependit  onus.  760 
Interea  juvenis  furiales  regius  ignes 
Concipit,  et  caeco  raptus  amore  furit. 

Forma  placet,  niveusque  color,  flavique  capilli ; 

Quique  aderat  nulla  factus  ab  arte  decor. 

Verba  placent,  et  vox;  et  quod  corrumpere  non 
est :  765 

Quoque  minor  spes  est,  hoc  magis  ille  cupit. 
Jam  dederat  cantum  lucis  praenuntius  ales  ; 

Cum  referunt  juvenes  in  sua  castra  pedem. 
Carpitur  attonitos  absentis  imagine  sensus 

Ille :  recordanti  plura  magisque  placent.  770 
Sic  sedit :  sic  culta  fuit :  sic  stamina  nevit : 

Neglectae  collo  sic  jacuere  comae: 

Hos  habuit  vultus  :  haec  illi  verba  fuere  : 

Hic  decor,  haec  facies,  hic  color  oris  erat. 

Ut  solet  a  magno  fluctus  languescere  flatu;  775 
Sed  tamen  a  vento,  qui  fuit,  unda  tumet: 

Sic,  quamvis  aberat  placitae  praesentia  formae, 
Quem  dederat  praesens  forma,  manebat  amor. 
Ardet ;  et  injusti  stimulis  agitatus  amoris 

Comparat  indigno  vimque  dolumque  toro.  780 
Exitus  in  dubio  est :  audebimus  ultima,  dixit. 

Viderit  audentes  forsne  deusne  juvet. 

Cepimus  audendo  Gabios  quoque.  Talia  fatus 
Ense  latus  cingit,  tergaque  pressit  equi. 

Accipit  aerata  juvenem  Collatia  porta,  785 

Condere  jam  vultus  sole  parante  suos. 

Hostis,  ut  hospes,  init  penetralia  Collatina  : 

Comiter  excipitur  ;  sanguine  junctus  erat. 
Quantum  animis  erroris  inest!  parat  inscia  re¬ 
rum 

Infelix  epulas  hostibus  illa  suis.  790 

Functus  erat  dapibus:  poscunt  sua  tempora 
somni. 

Nox  erat,  et  tota  lumina  nulla  domo. 

Surgit,  et  auratum  vagina  liberat  ensem  : 

Et  venit  in  thalamos,  nupta  pudica,  tuos. 
Utque  torum  pressit;  Ferrum,  Lucretia,  mecum 
est :  795 

Natus,  ait,  regis,  Tarquiniusque  vocor. 

Illa  nihil :  neque  enim  vocem  viresque  loquendi, 
Aut  aliquid  toto  pectore  mentis  habet. 

Sed  tremit,  ut  quondam  stabulis  deprensa  relictis, 
Parva  sub  infesto  cum  jacet  agna  lupo.  800 
Quid' faciat  1  pugnet I  vincetur  fcemina  pugna. 
Clamet  1  at  in  dextra,  qui  necet,  ensis  adest. 


Effugiat  1  positis  urgentur  j  ect ora  palmis, 

Nunc  primum  externa  pectora  tacta  manu. 
Instat  amans  hostis  precibus,  pretioque,  minis¬ 
que  ;  805 

Nec  prece,  nec  pretio,  nec  movet  ille  minis. 
Nil  agis  ;  eripiam,  dixit,  pro  crimine  vitam  : 

Falsus  adulterii  testis  adulter  erit. 

Interimam  famulum,  cum  quo  deprensa  fereris. 

Succubuit  famae  victa  puella  metu.  810 

Quid  victor  gaudes  1  haec  te  victoria  perdet. 

Heu  quanto  regnis  nox  stetit  una  tuis  ! 
Jamque  erat  orta  dies  :  passis  sedet  illa  capillis, 
Ut  solet  ad  nati  mater  itura  rogum. 
Grandaevumque  patrem  fido  cum  conjuge  castris 
Evocat:  et  posita  venit  uterque  mora.  816 

U tque  vident  habitum ;  quae  luctus  causa,  re¬ 
quirunt  : 

Cui  paret  exsequias,  quove  sit  icta  malo. 

Illa  diu  reticet,  pudibundaque  celat  amictu 

Ora :  fluunt  lacrymae  more  perennis  aquae.  820 
Hinc  pater,  hinc  conjux  lacrymas  solantur,  et 
orant 

Indicet:  et  caeco  flentque  paventque  metu. 

Ter  conata  loqui ;  ter  destitit:  ausaque  quarto, 
Non  oculos  adeo  sustulit  illa  suos. 

Hoc  quoque  Tarquinio  debebimus  1  eloquar,  in¬ 
quit,  825 

Eloquar  infelix  dedecus  ipsa  meum. 

Quaeque  potest  narrat.  Restabant  ultima;  flevit, 
Et  matronales  erubuere  genae. 

Dant  veniam  facto  genitor  conjuxque  coacto. 

Quam,  dixit,  veniam  vos  datis,  ipsa  nego.  830 
Nec  mora ;  celato  figit  sua  pectora  ferro  ; 

Et  cadit  in  patrios  sanguinolenta  pedes. 

Tunc  quoque,  jam  moriens,  ne  non  procumbat 
honeste 

Respicit.  Haec  etiam  cura  cadentis  erat. 

Ecce  super  corpus  communia  damna  gementes, 
Obliti  decoris,  virque  paterque  jacent.  836 
Brutus  adest ;  tandemque  animo  sua  nomina  fallit : 

Fixaque  semanimi  corpore  tela  rapit. 
Stillantemque  tenens  generoso  sanguine  cultrum, 
Edidit  impavidos  ore  minante  sonos :  840 

Per  tibi  ego  hunc  juro  fortem  castumque  cruorem, 
Perque  tuos  manes,  qui  mihi  numen  erunt ; 
Tarquinium  poenas  profuga  cum  stirpe  daturum. 

Jam  satis  est  virtus  dissimulata  diu. 

Illa  jacens  ad  verba  oculos  sine  lumine  movit ; 

Visaque  concussa  dicta  probare  coma.  846 

F ertur  in  exsequias  animi  matrona  virilis, 

Et  secum  lacrymas  invidiamque  trahit. 

Vulnus  inane  patet.  Brutus  clamore  Quirites 
Concitat,  et  regis  facta  nefanda  refert.  850 

Tarquinius  cum  prole  fugit.  Capit  annua  consul 
Jura.  Dies  regnis  illa  suprema  fuit. 

Fallimur1?  an  veris  praenuntia  venit  hirundo, 

Et  metuit,  ne  qua  versa  recurrat  hiems  1 
Saepe  tamen,  Procne,  nimium  properasse  quere¬ 
ris,  855 

Virque  tuo  Tereus  frigore  laetus  erit. 

Jamque  duae  restant  noctes  de  mense  secundo, 
Marsque  citos  junctis  curribus  urget  equos  : 
Ex  vero  positum  permansit  Equiria  nomen. 

Quae  deus  in  Campo  prospicit  ipse  suo.  8  0 
Jure  venis,  Gradive  ;  locum  tua  tempora  poscunt ; 

Signatusque  tuo  nomine  mensis  adest. 

T enimus  in  portum,  libro  cum  mense  peracto. 
Naviget  hinc  alia  jam  mihi  linter  aqua. 

Bellice,  depositis  clypeo  paulisper  et  hasta, 

Mars,  ades,  et  nitidas  casside  solve  comas. 
Forsitan  ipse  roges,  quid  sit  cum  Marte  poetae. 

A  te,  qui  canitur,  nomina  mensis  habet. 

Ipse  vides  manibus  peragi  fera  bella  Minervae.  5 
Num  minus  ingenuis  artibus  illa  vacat  ? 
Palladis  exemplo  ponendae  tempora  sume 
Cuspidis.  Invenies  et  quod  inermis  agas. 
Tum  quoque  inermis  eras,  cum  te  Romana  sa¬ 
cerdos 

Cepit,  ut  huic  Urbi  semina  digna  dares.  10 
Ilia  Vestalis  (quid  enim  vetat  inde  moveri?) 

Sacra  lavaturas  mane  petebat  aquas. 

Ventum  erat  ad  molli  declivem  tramite  ripam : 

Ponitur  e  summa  fictilis  urna  coma. 

Fessa  resedit  humi,  ventosque  accepit  aperto  15 
Pectore,  turbatas  restituitque  comas. 

Dum  sedet ;  umbrosae  salices,  volucresque  ca¬ 
norae 

Fecerunt  somnos,  et  leve  murmur  aquae. 
Blanda  quies  victis  furtim  subrepit  ocellis, 

Et  cadit  a  mento  languida  facta  manus.  20 
Mars  videt  hanc,  visamque  cupit,  potiturque  cu¬ 
pitam  : 

Et  sua  divina  furta  fefellit  ope. 

Somnus  abit:  jacet  illa  gravis.  Jam  scilicet  intra 
Viscera,  Romanae  conditor  urbis,  eras. 
Languida  consurgit ;  nec  scit  cur  languida  surgat : 

Et  peragit  tales  arbore  nixa  sonos :  26 

U  tile  sit  faustumque,  precor,  quod  imagine  somni 
Vidimus.  An  somno  clarius  illud  erat  ? 
Ignibus  Iliacis  aderam  :  cum  lapsa  capillis 

Decidit  ante  sacros  lanea  vitta  focos.  30 

Inde  duae  pariter,  visu  mirabile,  palmae 
Surgunt.  Ex  illis  altera  major  erat : 

Et  gravibus  ramis  totum  protexerat  orbem  ; 

Contigeratque  nova  sidera  summa  coma. 

Ecce  meus  ferrum  patruus  molitur  in  illas.  35 
Terreor  admonitu ;  corque  timore  micat. 
Martia  picus  avis  gemino  pro  stipite  pugnant, 

Et  lupa.  Tuta  per  hos  utraque  palma  fuit. 
Dixerat ;  et  plenam  non  firmis  viribus  urnam 
Sustulit.  Implerat,  dum  sua  visa  refert.  40 
Interea  crescente  Remo,  crescente  Quirino, 
Coelesti  tumidus  pondere  venter  erat. 

Quo  minus  emeritis  exiret  cursibus  annus, 
Restabant  nitido  jam  duo  signa  deo. 

Sylvia  fit  mater :  Vestae  simulacra  feruntur  45 
Virgineas  oculis  opposuisse  manus. 

Ara  deae  certe  tremuit  pariente  ministra, 

Et  subiit  cineres  territa  flamma  suos. 

Haec  ubi  cognovit  contemtor  Amulius  sequi, 
(Nam  raptas  fratri  victor  habebat  opes,)  50 
Amne  jubet  mergi  geminos.  Scelus  unda  refugit. 

In  sicca  pueri  destituuntur  humo. 

Lacte  quis  infantes  nescit  crevisse  ferino, 
t  Et  picum  expositis  ssepe  tulisse  cibos  ? 

Non  ego  te,  tantse  nutrix  Larentia  gentis,  55 
Nec  taceam  vestras,  Faustule  pauper,  opes. 

V ester  honos  veniet,  cum  Larentalia  dicam : 
Acceptus  Geniis  illa  December  habet. 


Martia  ter  senos  prcles  adolei  erat  annos : 

Et  suberat  flavae  jam  nova  barba  coniae.  60 
Omnibus  agricolis  aimentorumque  magistris 
Iliadae  fratres  jura  petita  dabant. 

Saepe  domum  veniunt  praedonum  sanguine  laeti, 
Et  redigunt  actos  in  sua  rura  boves. 

Ut  genus  audierunt ;  animos  pater  editus  auget  :65 
Et  pudet  in  paucis  nomen  habere  casis  : 
Romuleoque  cadit  trajectus  Amulius  ense  : 

Regnaque  longaevo  restituuntur  avo. 

Moenia  conduntur  :  quae,  quamvis  parva  fuerunt, 
Non  tamen  expediit  transiluisse  Remo.  70 
Jam,  modo  qua  fuerant  sylvae,  pecorumque  re¬ 
cessus, 

Urbs  erat ;  aeternae  cum  pater  urbis  ait: 
Arbiter  armorum,  de  cujus  sanguine  natus 
Credor;  et  ut  credar,  pignora  certa  dabo: 

A  te  principium  Romano  ducimus  anno:  75 

Primus  de  patrio  nomine  mensis  eat. 

Vox  rata  fit,  patrioque  vocat  de  nomine  mensem. 

Dicitur  haec  pietas  grata  fuisse  deo. 

Et  tamen  ante  omnes  Martem  coluere  priores. 

Hoc  dederat  studiis  bellica  turba  suis.  80 
Pallada  Cecropidae,  Minoia  Creta  Dianam, 
Vulcanum  tellus  Hypsipylea  colit: 

Junonem  Sparte,  Felopeiadesque  Mycenae  : 

Pinigerum  Fauni  Maenalis  ora  caput. 

Mars  Latio  venerandus  erat,  quia  praesidet  armis. 

Arma  ferae  genti  remque  decusque  dabant,  86 
Quod  si  forte  vacas,  peregrinos  inspice  fastos ; 

Mensis  in  his  etiam  nomine  Martis  erit. 
Tertius  Albanis,  quintus  fuit  ille  Faliscis : . 

Sextus  apud  populos,  Hernica  terra,  tuos.  90 
Inter  Aricinos,  Albanaque  tempora  constant, 
Factaque  Telegoni  moenia  celsa  manu. 
Quintum  Laurentes,  bis  quintum  JEquieolus 
asper, 

A  tribus  hunc  primum  turba  Curensis  habet. 

Et  tibi  cum  proavis,  miles  Peligne,  Sabinis  95 
Convenit :  hic  genti  quartus  utrique  deus. 
Romulus,  hos  omnes  ut  vinceret  ordine  saltem, 
Sanguinis  auctori  tempora  prima  dedit. 

Nec  totidem  veteres,  quot  nunc,  habuere  Ka- 
lendas. 

Ille  minor  geminis  mensibus  annus  erat.  100 
Nondum  tradideras  victas  victoribus  artes, 
Griecia,  facundum  sed  male  forte  genus. 

Qui  bene  pugnarat,  Romanam  noverat  artem : 

Mittere  qui  poterat  pila,  disertus  erat. 

Quis  tunc  aut  Hyadas,  aut  Pleiadas  Atlanteas  105 
Senserat,  aut  geminos  esse  sub  axe  polos  ? 

Esse  duas  Arctos,  quarum  Cynosura  petatur 
Sidoniis,  Helicen  Graia  carina  notet? 

Signaque,  quae  longo  frater  percenseat  anno, 

Ire  per  haec  uno  mense  sororis  equos?  113 
Libera  currebant,  et  inobservata  per  annum 
Sidera  :  constabat  sed  tamen  esse  deos. 

Non  illi  coelo  labentia  signa  movebant, 

Sed  sua  ;  quae  magnum  perdere  crimen  erat. 
Iliaque  de  freno  :  sed  erat  reverentia  fceno,  115 
Quantum  nunc  aquilas  cernis  habere  tuas. 

Pertica  suspensos  portabat  longa  maniplos : 

Unde  maniplaris  nomina  miles  habet. 

Ergo  animi  indociles*  et  adhuc  ratione  carentes 
Mensibus  egerunt  lustra  minora  decem.  120 
Annus  erat,  decimum  cum  luna  repleverat  or¬ 
bem. 

Hic  numerus  magno  tunc  in  honore  fuit. 

Seu  quia  tot  digiti,  per  quos  numerare  solemus  ; 

Seu  quia  bis  quino  fcemina  mense  parit ; 

Seu  quod  adusque  decem  numero  crescente  ve¬ 
nitur,  125 

Principium  spatiis  sumitur  inde  novis. 

Inde  pares  centum  denos  secrevit  in  orbes 
Romulus,  hastatos  instituitque  decem. 

Et  totidem  princeps,  totidem  pilanus,  habebat 
Corpora,  legitimo  quique  merebat  equo.  130 
Quin  etiam  partes  totidem  Titiensibus  idem, 
Quosque  vocant  Ramnes,  Luceribusque  dedit. 
Assuetos  igitur  numeros  servavit  in  anno. 

Hoc  luget  spatio  fcemina  maesta  virum. 

N  eu  dubites,  primae  fuerint  quin  ante  Kalendae 
Martis  ;  ad  haec  animum  signa  referre  potes.  136 
Laurea  Flaminibus,  quae  toto  perstitit  anno, 
Tollitur,  et  frondes  sunt  in  honore  novae. 
Janua  nunc  regis  posita  viret  arbore  Phoebi : 

Ante  tuas  fit  idem,  curia  prisca,  fores.  140 
Testa  quoque  ut  folio  niteat  velata  recenti, 

Cedit  ab  Iliacis  laurea  cana  focis. 

Adde,  quod  arcana  fieri  novus  ignis  in  aede 
Dicitur,  et  vires  flamma  refecta  capit. 

Nec  mihi  parva  fides,  annos  hinc  isse  priores,  145 
Anna  quod  hoc  coepta  est  mense  Perenna  coli. 
Hinc  etiam  veteres  initi  memorantur  honores 
Ad  spatium  belli,  perfide  Poene,  tui. 

Denique  quintus  ab  hoc  fuerat  Quintilis :  et  inde 
Incipit,  a  numero  nomina  quisquis  habet.  150 
Primus,  oliviferis  Romam  deductus  ab  arvis, 
Pompilius  menses  sensit  abesse  duos. 

Sive  hoc  a  Samio  doctus,  qui  posse  renasci 
Nos  putat;  Egeria  sive  monente  sua. 

Sed  tamen  errabant  etiamnum  tempora ;  donec 
Caesaris  in  multis  haec  quoque  cura  fuit.  156 
Non  haec  ille  deus  tantaeque  propaginis  auctor 
Credidit  officiis  esse  minora  suis  : 
Promissumque  sibi  voluit  praenoscere  coelum  ; 

Nec  deus  ignotas  hospes  inire  domos.  160 
Ille  moras  solis,  quibus  in  sua  signa  rediret, 
Traditur  exactis  disposuisse  notis. 

Is  decies  senos  tercentum  et  quinque  diebus 
Junxit,  et  e  pleno  tempora  quarta  die. 

Hic  anni  modus  est.  In  lustrum  accedere  debet, 
Quae  consummatur  partibus,  una  dies.  166 

Si  licet  occultos  monitus  audire  deorum 
Vatibus  ;  ut  certe  fama  licere  putat : 

Cum  sis  officiis,  Gradive,  virilibus  aptus, 

Dic  mihi,  matronae  cur  tua  festa  colant.  170 
Sic  ego  :  sic  posita  dixit  mihi  casside  Mavors, 

Sed  tamen  in  dextra  missilis  hasta  fuit ; 

Nunc  primum  studiis  pacis,  deus  utilis  armis, 
Advocor,  et  gressus  in  nova  castra  sero. 

Nec  piget  incepti.  Juvat  hac  quoque  parte  mo¬ 
rari  :  175 

Hoc  solam  ne  se  posse  Minerva  putet. 

Disce,  Latinorum  vates  operose  dierum, 

Quod  petis :  et  memori  pectore  dicta  nota. 
Parva  fuit,  si  prima  velis  elementa  referre, 

Roma:  sed  in  parva  spes  tamen  hujus  erat.  180 
Moenia  jam  stabant,  populis  augusta  futuris  : 
Credita  sed  turba:  tunc  nimis  ampla  sua:. 


Quae  fuerit  nostri,  si  quseris,  regia  nati ; 

Adspice  de  canna  straminibusque  domum. 

In  stipula  placidi  carpebat  munera  somni :  185 

Et  tamen  ex  illo  venit  in  astra  toro. 

Jamque  loco  majus  nomen  Romanus  habebat ; 

Nec  conjux  illi,  nec  socer  ullus  erat. 
Spernebant  generos  inopes  vicinia  dives : 

Et  male  credebar  sanguinis  auctor  ego.  190 
In  stabulis  habitasse,  boves  pavisse,  nocebat, 
Jugeraque  inculti  pauca  tenere  soli. 

Cum  pare  quseque  suo  coeunt  volucresque  ferse- 
que : 

Atque  aliquam,  de  qua  procreet,  anguis  habet 
Extremis  dantur  connubia  gentibus :  at,  quie  195 
Romano  vellet  nubere,  nulla  fuit. 

Indolui ;  patriamque  dedi  tibi,  Romule,  mentem. 

Tolle  preces,  dixi :  quod  petis,  arma  dabunt. 
Festa  para  Conso  :  Consus  tibi  caetera  dicet, 

Illo  facta  die  cum  sua  sacra  canet.  200 

Intumuere  Cures,  et  quos  dolor  attigit  idem. 

Tum  primum  generis  intulit  arma  socer. 
Jamque  fere  raptae  matrum  quoque  nomen  habe¬ 
bant  : 

Tractaque  erant  longa  bella  propinqua  mora. 
Conveniunt  nuptae  dictam  Junonis  in  aedem :  205 
Quas  inter  mea  sic  est  nurus  orsa  loqui : 

O  pariter  raptae,  quoniam  hoc  commune  tene¬ 
mus, 

Non  ultra  lente  possumus  esse  piae. 

Stant  acies  ;  sed  utra  di  sint  pro  parte  rogandi, 
Eligite.  Hinc  conjux,  hinc  pater  arma  tenent. 
Quaerendum,  viduae  fieri  malimus,  an  orbae.  211 
Consilium  vobis  forte  piumque  dabo. 

Consilium  dederat.  Parent,  crinemque  resol  vunt, 
Maestaque  funerea  corpora  veste  tegunt. 

Jam  stabant  acies  ferro  mortique  paratae  ;  215 

Jam  lituus  pugnae  signa  daturus  erat: 

Cum  raptae  veniunt  inter  patresque  virosque  ; 

Inque  sinu  natos  pignora  cara  ferunt. 

Ut  medium  campi  passis  tetigere  capillis  ; 

In  terram  posito  procubuere  genu.  220 

Et,  quasi  sentirent,  blando  clamore  nepotes 
Tendebant  ad  avos  brachia  parva  suos. 

Qui  poterat,  clamabat  avum,  tum  denique  visum ; 

Et  qui  vix  poterat,  posse  coactus  erat. 

Tela  viris  animusque  cadunt ;  gladiisque  remotis 
Dant  soceri  generis,  accipiuntque,  manus.  226 
Laudatasque  tenent  natas  :  scutoque  nepotem 
Fert  avus  :  hic  scuti  dulcior  usus  erat. 

Inde  diem,  quse  prima,  meas  celebrare  Kalendas 
CEbalides  matres  non  leve  munus  habent.  230 
An  quia,  committi  strictis  mucronibus  ausa1, 
Finierant  lacrymis  Martia  bella  suis  1 
Yel,  quod  erat  de  me  feliciter  Ilia  mater, 

Rite  colunt  matres  sacra,  diemque  meum. 
Quid?  quod  hiems,  adoperta  gelu,  nunc  denique 
cedit ;  235 

Et  pereunt  victae  sole  tepente  nives. 

Arboribus  redeunt  detonsae  frigore  frondes  ; 

Uvidaque  e  tenero  palmite  gemma  tumet. 
Quaeque  diu  latuit,  nunc,  se  qua  tollat  in  auras, 
Fertilis  occultas  invenit  herba  vias.  240 

Nunc  fecundus  ager :  pecoris  nunc  hora  creandi : 

Nunc  avis  in  ramo  tecta  laremque  parat. 
Tempora  jure  colunt  Latia:  fecunda  parentes, 
Quarum  militiam  votaque  partus  habet. 

Adde,  quod  excubias  regi  Romanus  agebat,  245 
Qua  nunc  Esquilias  nomina  collis  habet, 

Illic  a  nuribus  Junoni  templa  Latinis 
Hac  sunt,  si  memini,  publica  facta  die. 


Fast.  Lib.  III.  OVIDIUS.  439 


Quid  moror,  et  variis  onero  tua  pectora  causis  1 
Eminet  ante  oculos,  quod  petis,  eccetuos.  250 
Mater  amat  nuptas  :  matris  me  turba  frequentant. 

Ilasc  nos  praecipue  tam  pia  causa  decet. 

Ferte  deae  flores :  gaudet  florentibus  herbis 
Haec  dea  :  de  tenero  cingite  flore  caput. 
Dicite,  Tu  lucem  nobis,  Lucina,  dedisti ;  255 

Dicite,  Tu  voto  parturientis  ades. 

Si  qua  tamen  gravida  est,  resoluto  crine  precetur, 
Ut  solvat  partus  molliter  illa  suos. 

Quis  mihi  nunc  dicat,  quare  coelestia  Martis 
Arma  ferant  Salii,  Mamuriumque  canant  1  260 
Nympha,  mone,  nemori  stagnoque  operata  Di¬ 
anae  ; 

Nympha,  Numae  conjux,  ad  tua  facta  veni. 
Vallis  Aricinae  sylva  praecinctus  opaca 

Est  lacus,  antiqua  religione  sacer.  264 

Hic  latet  Hippolytus  furiis  distractus  equorum  : 

Unde  nemus  nullis  illud  initur  equis. 

Licia  dependent,  longas  velantia  sepes, 

Et  posita  est  meritae  multa  tabella  deae. 

Saepe  potens  voti,  frontem  redimita  coronis, 
Foeinina  lucentes  portat  ab  Urbe  faces.  270 
Regna  tenent  fortesque  manu,  pedibusque  fu¬ 
gaces  : 

Et  perit  exemplo  postmodo  quisque  suo. 
Defluit  incerto  lapidosus  murmure  rivus  : 

Saepe,  sed  exiguis  haustibus,  inde  bibes. 

Egeria  est,  quae  prsebet  aquas,  dea  grata  Camce- 
nis.  275 

Illa  Numae  conjux  consiliumque  fuit. 

Principio  nimium  promtos  ad  bella  Quirites 
Molliri  placuit  jure,  dehmque  metu. 

Inde  datae  leges,  ne  firmior  omnia  posset : 

Coeptaque  sunt  pure  tradita  sacra  coli.  280 
Exuitur  feritas,  armisque  potentius  aequum  est : 

Et  cum  cive  pudet  conseruisse  manus. 

Atque  aliquis,  modo  trux,  visa  jam  vertitur  ara; 

Vinaque  dat  tepidis  salsaque  farra  focis. 

Ecce  detlm  genitor  rutilas  per  nubila  flammas  285 
Spargit,  et  effusis  aethera  siccat  aquis. 

Non  alias  missi  cecidere  frequentius  ignes. 

Rex  pavet ;  et  vulgi  pectora  terror  habet. 

Cui  dea,  Ne  nimium  terrere ;  piabile  fulmen 
Est,  ait,  et  saevi  flectitur  ira  Jovis.  290 

Sed  poterunt  ritum  Picus  Faunusque  piandi 
Prodere,  Romani  numen  uterque  soli. 

Nec  sine  vi  tradent.  Adhibeto  vincula  captis. 

Atque  ita,  qua  possint,  erudit,  arte  capi. 

Lucus  Aventino  suberat  niger  ilicis  umbra,  295 
Quo  posses  viso  dicere,  Numen  inest. 

In  medio  gramen,  muscoque  adoperta  virenti 
Manabat  saxo  vena  perennis  aquae. 

Inde  fere  soli  Faunus  Picusque  bibebant. 

Huc  venit,  et  fonti  rex  Numa  mactat  ovem ;  300 
Plenaqae  odorati  disponit  pocula  Bacchi ; 

Cumque  suis  antro  conditus  ipse  latet. 

Ad  solitos  veniunt  sylvestria  numina  fontes, 

Et  relevant  multo  pectora  sicca  mero. 

Vina  quies  sequitur:  gelido  Numa  prodit  ab 
antro,  305 

Vinclaque  sopitas  addit  in  arcta  manus. 

Somnus  ut  abscessit,  tentando  vincula  pugnant 
Rumpere  :  pugnantes  fortius  illa  tenent. 

Tum  N  uma :  Di  nemorum,  factis  ignoscite  nos¬ 
tris, 

Si  scelus  ingenio  scitis  abesse  meo :  310 

Quoque  modo  possit  fulmen,  monstrate,  piari. 

Sic  Numa;  sic  quatiens  cornua  Faunus  ait: 


Magna  petis,  nec  quae  monitu  tibi  discere  nostro 
Fas  sit.  Habent  fines  numina  nostra  suos. 

Di  sumus  agrestes,  et  qui  dominemur  in  altis  315 
Montibus.  Arbitrium  est  in  sua  tela  Jovi. 
Hunc  tu  non  poteris  per  te  deducere  coelo  : 

At  poteris  nostra  forsitan  usus  ope. 

Dixerat  haec  Faunus :  par  est  sententia  Pici. 

Deme  tamen  nobis  vincula,  Picus  ait.  320 
Jupiter  huc  veniet,  valida  deductus  ab  arte. 

Nubila  promissi  Styx  mihi  testis  erit. 

Emissi  quid  agant  laqueis,  quse  carmina  dicant, 
Quaque  trahant  superis  sedibus  arte  Jovem  ; 
Scire  nefas  homini.  Nobis  concessa  canantur,  325 
Quseque  pio  dici  vatis  ab  ore  licet. 

Eliciunt  ccelo  te,  Jupiter :  unde  minores 

Nunc  quoque  te  celebrant,  Eliciumque  vocant. 
Constat  Aventinse  tremuisse  cacumina  sylvset, 
Terraque  subsedit  pondere  pressa  Jovis.  330 
Corda  micant  regis,  totoque  e  pectore  sanguis 
F ugit,  et  hirsutse  diriguere  comse. 

Ut  rediit  animus,  Da  certa  piamina,  dixit, 
Fulminis,  altorum  rexque  paterque  defim  ; 

Si  tua  contigimus  manibus  donaria  puris  ;  335 

Hoc  quoque,  quod  petitur,  si  pia  lingua  rogat. 
Annuit  oranti :  sed  verum  ambage  remota 
Abdidit,  et  dubio  terruit  ore  virum. 

Caede  caput,  dixit.  Cui  rex,  Parebimus,  inquit: 

Caedenda  est  hortis  eruta  cepa  meis.  340 
Addidit  hic,  Hominis:  summos,  ait  ille,  capillos. 

Postulat  hic  animam  :  cui  Numa,  Piscis,  ait. 
Risit ;  et,  his,  inquit,  facito  mea  tela  procures, 
O  vir  colloquio  non  abigende  meo. 

Sed  tibi,  protulerit  cum  totum  crastinus  orbem 
Cynthius,  imperii  pignora  certa  dabo.  346 
Dixit,  et  ingenti  tonitru  super  aethera  motum 
Fertur,  adorantem  destituique  Numam. 

Ille  redit  laetus,  memoratque  Quiritibus  acta. 

Tarda  venit  dictis  difflcilisque  fides.  350 

At  certe  credemur,  ait,  si  verba  sequatur 
Exitus.  En  audi  crastina,  quisquis  ades. 
Protulerit  terris  cum  totum  Cynthius  orbem, 
Jupiter  imperii  pignora  certa  dabit. 

Discedunt  dubii,  promissaque  tarda  videntur :  355 
Dependetque  fides  a  veniente  die. 

Mollis  erat  tellus,  rorataque  mane  pruina ; 

Ante  sui  populus  limina  regis  adest. 

Prodit,  et  in  solio  medius  consedit  acerno. 

Innumeri  circa  stantque  silentque  viri.  360 

Ortus  erat  summo  tantummodo  margine  Phcebus  . 

Sollicitae  mentes  speque  metuque  pavent. 
Constitit,  atque  caput  niveo  velatus  amictu 
Jam  bene  dis  notas  sustulit  ille  manus. 

Atque  ita,  Tempus  adest  promissi  muneri»,  in¬ 
quit.  365 

Pollicitam  dictis,  Jupiter,  adde  fidem. 

Dum  loquitur,  totum  jam  sol  emerserat  orbem 
Et  gravis  aetherio  venit  ab  axe  fragor. 

Ter  tonuit  sine  nube  deus,  tria  fulgura  misit. 

Credite  dicenti ;  mira,  sed  acta  loquor.  370 

A  media  coelum  regione  dehiscere  coepit : 

Submisere  oculos  cum  duce  turba  suos. 

Ecce  levi  scutum  versatum  leniter  aura 
Decidit.  A  populo  clamor  ad  astra  venit. 
Tollit  humo  munus,  caesa  prius  ille  juvenca,  375 
Quae  dederat  nulli  colla  premenda  jugo. 

Idque  ancile  vocat,  quod  ab  omni  parte  recisum 
est; 

Quaque  notes  oculis,  angulus  omnis  abest. 
Tum,  memor  imperii  sortem  consistere  in  ille, 
Consilium  multae  calliditatis  init.  380 

Plura  jubet  fieri  simili  caelata  figura, 

Error  ut  ante  oculos  insidiantis  eat. 

Mamurius,  morum  fabraene  exactior  artis, 
Difficile  est,  illud,  dicere,  clausit  opus. 

Cui  Numa  munificus,  Facti  pete  praemia,  dixit : 

Si  mea  nota  fides,  irrita  nulla  petes.  386 
Jam  dederat  Saliis  (a  saltu  nomina  ducunt) 
Armaque,  et  ad  certos  verba  canenda  modos. 
Tum  sic  Mamurius  :  Merces  mihi  gloria  detur, 

N ominaque  extremo  carmine  nostra  sonent.  390 
Inde  sacerdotes  operi  promissa  vetusto 

Praemia  persolvunt,  Mamuriumque  vocant. 

N  ubere  si  qua  voles,  quamvis  properabitis  ambo, 
Differ  :  habent  parvae  commoda  magna  morse. 
Arma  movent  pugnam,  pugna  est  aliena  maritis. 

Condita  cum  fuerint,  aptius  omen  erit.  396 
His  etiam  conjux  apicati  cincta  Dialis 
Lucibus  impexas  debet  habere  comas. 

Tertia  nox  emersa  suos  ubi  moverit  ignes, 

Conditus  e  geminis  Piscibus  alter  erit.  400 
Nam  duo  sunt:  Austris  hic  est,  Aquilonibus  ille 
Proximus.  A  vento  nomen  uterque  tenet. 
Cum  croceis  rorare  genis  Tithonia  conjux 
Coeperit,  et  quintae  tempora  lucis  aget ; 

Sive  est  Arctophylax,  sive  est  piger  ille  Bootes ; 

Mergetur,  visus  effugietque  tuos.  406 

At  non  effugiet  Vindemitor.  Hoc  quoque  causam 
Unde  trahat  sidus  parva  referre  mora  est. 
Ampelon  intonsum  Satyro  Nymphaque  creatum 
Fertur  in  Ismariis  Bacchus  amasse  jugis.  410 
[Tradidit  huic  vitem  pendentem  frondibus  ulmi ; 

Quae  nunc  de  pueri  nomine  nomen  habet.] 
Dum  legit  in  ramo  pictas  temerarius  uvas, 
Decidit :  amissum  Liber  in  astra  vehit. 

Sextus  uhi  Oceano  clivosum  scandit  Olympum 
Phoebus,  et  alatis  aethera  carpit  equis  ;  416 

Quisquis  ades,  canaeque  colis  penetralia  V estae, 
Cratera  Iliacis  thuraque  pone  focis. 

Caesaris  innumeris,  quem  maluit  ille  mereri, 
Accessit  titulis  pontificalis  honos.  420 

Ignibus  aeternis  aeterni  numina  praesunt 
Caesaris.  Imperii  pignora  juncta  vides. 

De  veteris  Trojae  dignissima  praeda  favilla, 

Qua  gravis  iEneas  tutus  ab  hoste  fuit ; 

Ortus  ab  iEnea  tangit  cognata  sacerdos  425 
Numina;  cognatum,  Vesta,  tuere  caput. 

Quos  sancta  fovet  ille  manu,  bene  vivitis  ignes. 
Vivite  inexstincti,  flammaque  duxque,  precor. 

Una  nota  est  Martis  Nonis  :  sacrata  quod  illis 
Templa  putant  lucos  Vejovis  ante  duos.  430 
Romulus  ut  saxo  lucum  circumdedit  alto, 
Quilibet,  huc,  inquit,  confuge  ;  tutus  eris. 

O  quam  de  tenui  Romanus  origine  crevit ! 

Turba  vetus  quam  non  invidiosa  fuit ! 

Ne  tamen  ignaro  novitas  tibi  nominis  obstet,  435 
Disce  quis  iste  deus,  curve  vocetur  ita. 

Jupiter  est  juvenis :  juveniles  adspice  vultus  : 

Adspice  deinde  manum  :  fulmina  nulla  tenet. 
Fulmina,  post  ausos  coelum  affectare  gigantas, 
Sumta  Jovi  ;  primo  tempore  inermis  erat.  440 
Ignibus  Ossa  novis,  et  Pelion  altior  Ossa 
Arsit,  et  in  solida  fixus  Olympus  humo. 

Stat  quoque  capra  simul :  Nymphae  pavisse  fe¬ 
runtur 

Cretides  :  infanti  lac  dedit  illa  Jovi. 

N  unc  vocor  ad  nomen.  Vegrandia  farra  coloni, 
Quae  male  creverunt,  vescaoue  parva  vocant.  446 


Vis  ea  si  verbi  est;  cur  non  ego  Vejovis  sedem, 
JEdem  non  magni  suspicer  esse  Jovis  1 
Jamque,  ubi  caeruleum  variabunt  sidera  coelum. 
Suspice  :  Gorgonei  colla  videbis  equi.  450 
Creditur  hic  csesse  gravida  cervice  Medusae 
Sanguine  respersis  prosiluisse  jubis. 

Huic  supra  nubes  et  subter  sidera  lapso 
Coelum  pro  terra,  pro  pede  penna  fuit. 

Jamque  indignanti  nova  frena  receperat  ore,  455 
Cum  levis  Aonias  ungula  fodit  aquas. 

Nunc  fruitur  coelo,  quod  pennis  ante  petebat : 

Et  nitidus  stellis  quinque  decemque  micat. 

Protinus  adspicies  venienti  nocte  Coronam 
Gnossida.  Theseo  crimine  facta  dea  est.  460 
Jam  bene  perjuro  mutarat  conjuge  Bacchum, 
Quae  dedit  ingrato  fila  legenda  viro. 

Sorte  tori  gaudens,  Quid  flebam  rustica,  dixit  I 
U  tiliter  nobis  perfidus  ille  fuit. 

Interea  Liber  depexus  crinibus  Indos  465 

Vincit,  et  Eoo  dives  ab  orbe  venit. 

Inter  captivas  facie  praestante  puellas 
Grata  nimis  Baccho  filia  regis  erat. 

Flebat  amans  conjux,  spatiataque  littore  curro 
Edidit  incultis  talia  verba  comis :  470 

En  iterum  similes,  fluctus,  audite  querelas ; 

En  iterum  lacrymas  accipe,  arena,  meas. 
Dicebam,  memini,  perjure  et  perfide  Theseu. 

Ille  abiit :  eadem  crimina  Bacchus  habet. 
Nunc  quoque,  nulla  viro,  clamabo,  foemina  credat. 

Nomine  mutato  causa  relata  mea  est.  476 
O  utinam  mea  sors,  qua  primum  coeperat,  isset! 

Jamque  ego  praesenti  tempore  nulla  forem  ! 
Quid  me  desertis  perituram,  Liber,  arenis 

Servabas  1  potui  dedoluisse  semel.  480 

Bacche  levis,  leviorque  tuis,  quae  tempora  cin¬ 
gunt, 

Frondibus ;  in  lacrymas  cognite  Bacche  meas  ; 
Ausus  es  ante  oculos  adducta  pellice  nostros 
Tam  bene  compositum  sollicitare  torum  1 
Heu  ubi  pacta  fides  I  ubi,  quae  jurare  solebas  1  485 
Me  miseram,  quoties  haec  ego  verba  loquor ! 
Thesea  culpabas,  fallacemque  ipse  vocabas  : 

Judicio  peccas  turpius  ipse  tuo. 

Ne  sciat  hoc  quisquam,  tacitisque  doloribus  urar : 

N  e  toties  falli  digna  fuisse  puter.  490 

Praecipue  cupiam  celari  Thesea ;  ne  te 
Consortem  culpae  gaudeat  esse  suae. 

At,  puto,  praeposita  est  fuscae  mihi  candida  pellex. 

Eveniat  nostris  hostibus  ille  color. 

Quid  tamen  hoc  refert,  vitio  si  gratior  ipso  est  1 
Quid  facis  1  amplexus  inquinat  illa  tuos.  496 
Bacche,  fidem  praesta  ;  nec  praefer  amoribus  ul¬ 
lam' 

Conjugis,  assuetae  semper  amare  virum. 
Ceperunt  matrem  formosi  cornua  tauri ; 

Me  tua :  at  hic  laudi  est,  ille  pudendus  amor. 
Ne  noceat,  quod  amo :  neque  enim  tibi,  Bacche, 
nocebat,  501 

Quod  flammas  nobis  fassus  es  ipse  tuas. 

Nec,  quod  nos  uris,  mirum  facis.  Ortus  iit  igne 
Diceris,  et  patria  raptus  ab  igne  manu. 

Illa  ego  sum,  cui  tu  solitus  promittere  coelum.  505 
H  eu  mihi,  pro  coelo  qualia  dona  fero ! 

Dixerat :  audibat  jamdudum  verba  querentia 
Liber,  ut  a  tergo  forte  secutus  erat. 

Occupat  amplexu,  lacrymasque  per  oscula  siccat 
Et,  Pariter  coeli  summa  petamus,  ait.  510 
Tu  mihi  juncta  toro,  mihi  juncta  vocabula  sumes ; 
Jam  tibi  mutatae  Libera  nomen  erit. 

Sintque  tuse  tecum  faciam  monumenta  coronae, 
Vulcanus  Veneri  quam  dedit,  illa  tibi. 

Picta  facit,  gemmasque  novem  transformat  in 
ignes.  515 

Aurea  per  stellas  nunc  micat  illa  novem. 

Sex  ubi  sustulerit,  totidem  demerserit  orbes, 
Purpureum  rapido  qui  vehit  axe  diem ; 

Altera  gramineo  spectabis  Equiria  campo, 

Quem  Tiberis  curvis  in  latus  urget  aquis.  520 
Qui  tamen  ejecta  si  forte  tenebitur  unda, 

Ccelius  accipiet  pulverulentus  equos. 

Idibus  est  Annse  festum  geniale  Perennse, 

Haud  procul  a  ripis,  advena  Tibri,  tuis. 

Plebs  venit,  ac  virides  passim  disjecta  per  herbas 
Potat,  et  accumbit  cum  pare  quisque  sua.  526 
Sub  Jove  pars  durat :  pauci  tentoria  ponunt : 

Sunt,  quibus  e  ramis  frondea  facta  casa  est : 
Pars  ibi  pro  rigidis  calamos  statuere  columnis, 
Desuper  extentas  imposuere  togas.  530 

Sole  tamen  vinoque  calent :  annosque  percantur, 
Quot  sumant  cyathos,  ad  numerumque  bibunt. 
Invenies  illic,  qui  Nestoris  ebibat  annos  ; 

Quae  sit  per  calices  facta  Sibylla  suos. 

Illic  et  cantant,  quicquid  didicere  theatris  :  535 
Et  jactant  faciles  ad  sua  verba  manus  : 

Et  ducunt  posito  duras  cratere  choreas, 

Cultaque  diffusis  saltat  amica  comis. 

Cum  redeunt,  titubant ;  et  sunt  spectacula  vulgo  : 

Et  fortunatos  obvia  turba  vocant.  540 

Occurri  nuper :  visa  est  mihi  digna  relatu 
Pompa :  senem  potum  pota  trahebat  anus. 
Quae  tamen  haec  dea  sit,  quoniam  rumoribus 
errant, 

Fabula  proposito  nulla  tacenda  meo. 

Arserat  JEneae  Dido  miserabilis  igne  :  545 

Arserat  exstructis  in  sua  fata  rogis. 
Compositusque  cinis,  tumulique  in  marmore 
carmen 

Hoc  breve,  quod  moriens  ipsa  reliquit,  erat: 
Prcebuit  JEneas  et  causam  mortis  et  ensem : 

Ipsa  sua  Dido  concidit  usa  manu.  550 

Protinus  invadunt  Numidae  sine  vindice  regnum ; 

Et  potitur  capta  Maurus  Iarba  domo. 

Seque  memor  spretum,  Thalamis  tamen,  inquit, 
Elissce, 

En  ego,  quem  toties  repulit  illa,  fruor. 
Diffugiunt  Tyrii,  quo  quemque  agit  error,  ut  olim 
Amisso  dubiae  rege  vagantur  apes.  556 

Tertia  nudandas  acceperat  area  messes, 

Inque  cavos  ierant  tertia  musta  lacus  ; 

Pellitur  Anna  domo  :  lacrymansque  sororia  lin¬ 
quit 

Mceniji.  Germanae  justa  dat  ante  suae.  560 
Mista  bibunt  molles  lacrymis  unguenta  favillae  ; 

Vertice  libatas  accipiuntque  comas. 

Terque,  Vale  dixit:  cineres  ter  ad  ora  relatos 
Pressit,  et  est  illis  visa  subesse  soror. 

Nacta  ratem  comitemque  fugae  pede  labitur 
aequo,  565 

Moenia  respiciens,  dulce  sororis  opus. 

Fertilis  est  Melite,  sterili  vicina  Cosyrae 
Insula,  quam  Libyci  verberat  unda  freti. 

Hanc  petit,  hospitio  regis  confisa  vetusto. 

Hospes  opum  dives  rex  ibi  Battus  erat.  570 
Qui  postquam  didicit  casus  utriusque  sororis  ; 

Haec,  inquit,  tellus  quantulacunque  tua  est. 

Et  tamen  hospitii  servasset  ad  ultima  munus  ; 

Sed  timuit  magnas  Pygmalionis  opes. 


Signa  recensuerat  bis  sol  sua  :  tertius  ibat  575 
Annus,  et  exsulibus  terra  petenda  nova  est. 
Frater  adest,  belloque  petit.  Rex  arma  perosus, 
Nos  sumus  imbelles,  tu  fuge  sospes,  ait. 

Jussa  fugit;  ventoque  ratem  committit  et  undis. 

Asperior  quovis  aequore  frater  erat.  580 

Est  prope  piscosos  lapidosi  Crathidis  amnes 
Purus  ager  :  Cameren  incola  turba  vocant. 
Illuc  cursus  erat.  Nec  longius  abfuit  inde, 
Quam  quantum  novies  mittere  funda  potest. 

V eia  cadunt  primo,  et  dubia  librantur  ab  aura.  585 
Findite  remigio,  navita  dixit,  aquas. 

Dumque  parant  torto  subducere  carbasa  lino, 
Percutitur  rapido  puppis  adunca  Noto  : 

Inque  patens  sequor,  frustra  pugnante  magistro, 
Fertur  :  et  ex  oculis  visa  refugit  humus.  590 
Adsiliunt  fluctus,  imoque  a  gurgite  pontus 
Vertitur,  et  canas  alveus  haurit  aquas. 
Vincitur  ars  vento  :  nec  jam  moderator  habenis 
Utitur;  at  votis:  hic  quoque  poscit  opem. 
Jactatur  tumidas  exsul  Phoenissa  per  undas,  595 
Humidaque  opposita  lumina  veste  tegit. 

Tum  primum  Dido  felix  est  dicta  sorori, 

Et  qusecunque  aliquam  corpore  pressit  humum. 
Figitur  ad  Laurens  ingenti  flamine  littus 

Puppis :  et,  expositis  omnibus,  hausta  perit.  600 
Jam  pius  ASneas  regno  nataque  Latini 
Auctus  erat,  populos  miscueratque  duos. 
Littore  dotali,  solo  comitatus  Achate, 

Secretum  nudo  dum  pede  carpit  iter  ; 

Adspicit  errantem,  nec  credere  sustinet  Annam 
Esse.  Quid  in  Latios  illa  veniret  agros  1  606 
Dum  secum  iEneas  :  Anna  est,  exclamat  Achates. 

Ad  nomen  vultus  sustulit  illa  suos. 

Quo  fugiat  1  quid  agat  1  quos  terrae  quaerat  hiatus  1 
Ante  oculos  miserae  fata  sororis  erant.  610 
Sensit,  et  alloquitur  trepidam  Cythereius  heros : 

Flet  tamen  admonitu  mortis,  Elissa,  tuae. 
Anna,  per  hanc  juro,  quam  quondam  audire  sole¬ 
bas 

Tellurem  fato  prosperiore  dari; 

Perque  deos  comites,  hac  nuper  sede  locatos  ;615 
Saepe  meas  illos  increpuisse  moras. 

Nec  timui  de  morte  tamen :  metus  abfuit  iste. 

Heu  mihi !  credibili  fortior  illa  fuit. 

Ne  refer.  Adspexi  non  illo  pectore  digna 

Vulnera,  Tartareas  ausus  adire  domos.  620 
At  tu.  seu  ratio  te  nostris  appulit  oris, 

Sive  deus  ;  regni  commoda  carpe  mei. 

Multa  tibi  memores,  nil  non  debemus  Elissae. 

Nomine  grata  tuo,  grata  sororis,  eris. 

Talia  dicenti,  neque  enim  spes  altera  restat,  625 
Credidit,  errores  exposuitque  suos. 

Utque  domum  intravit  Tyrios  induta  paratus  ; 

Incipit  iEneas ;  caetera  turba  silet : 

Hanc  tibi  cur  tradam,  pia  causa,  Lavinia  conjux, 
Est  mihi :  consumsi  naufragus  hujus  opes. 

Orta  Tyro,  regnum  Libyca  possedit  in  ora :  631 
Quam  precor  ut  carae  more  sororis  ames. 
Omnia  promittit,  falsumque  Lavinia  vulnus 
Mente  premit  tacita,  dissimulatque  fremens. 
Donaque  cum  videat  praeter  sua  lumina  ferri  635 
Multa  palam  ;  mitti  clam  quoque  multa  putat. 
J^on  tamen  exactum,  quid  agat.  Furialiter  odit, 
Et  parat  insidias,  et  cupit  ulta  mori. 

Nox  erat:  ante  torum  visa  est  adstare  sororis 
Squalenti  Dido  sanguinolenta  coma-;  640 
Et  Fuge,  ne  dubita,  maestum,  fuge,  dicere,  tec 
tum. 

Sub  verbum  querulas  impulit  aura  foros. 

Esilit ;  et  velox  humili  super  arva  fenestra 
Se  jacit.  Audacem  fecerat  ipse  timor. 

Quaque  metu  rapitur,  tunica  velata  recincta  645 
Currit,  ut  auditis  territa  dama  lupis. 

Corniger  hanc  cupidis  rapuisse  Numicius  undis 
Creditur,  et  stagnis  occuluisse  suis. 

Sidonis  interea  magno  clamore  per  agros 

Quaeritur.  Apparent  signa  notaeque  pedum.  650 
Ventum  erat  ad  ripas  :  inerant  vestigia  ripis. 

Sustinuit  tacitas  conscius  amnis  aquas. 

Ipsa  loqui  visa  est,  Placidi  sum  Nympha  Nu- 

Amne  perenne  latens  Anna  Perenna  vocor. 
Protinus  erratis  laeti  vescuntur  in  agris,  655 
Et  celebrant  largo  seque  diemque  mero. 

Sunt  quibus  haec  Luna  est,  quia  mensibus  im¬ 
pleat  annum: 

Pars  Themin,  Inachiam  pars  putat  esse  bovem. 
Invenies,  qui  te  Nymphen  Atlantida  dicant, 
Teque  Jovi  primos,  Anna,  dedisse  cibos.  660 
Haec  quoque,  quam  referam,  nostras  pervenit  ad  , 
auras 

Fama :  nec  a  vera  dissidet  illa  fide. 

Plebs  vetus,  et  nullis  etiamnum  tuta  tribunis, 
Fugit,  et  in  Sacri  vertice  montis  erat. 

Jam  quoque,  quem  secum  tulerant,  defecerat 
illos  665 

Victus,  et  humanis  usibus  apta  Ceres. 

Orta  suburbanis  quaedam  fuit  Anna  Bovillis, 
Pauper,  sed  multae  sedulitatis  anus. 

Illa,  levi  mitra  canos  redimita  capillos, 

Fingebat  tremula  rustica  liba  manu ;  670 

Atque  ita  per  populum  fumantia  mane  solebat 
Dividere.  Haec  populo  copia  grata  fuit. 

Pace  domi  facta  signum  posuere  Perennse, 

Quod  sibi  defectis  illa  tulisset  opem. 

Nunc  mihi,  cur  cantent,  superest,  obscaena  pu¬ 
ellae,  675 

Dicere  :  nam  coeunt,  certaque  probra  canunt. 
Nuper  erat  dea  facta  ;  venit  Gradivus  ad  Annam, 
Et  cum  seducta  talia  verba  facit : 

Mense  meo  coleris ;  junxi  mea  tempora  tecum : 

Pendet  ab  officio  spes  mihi  magna  tuo.  680 
Armifer  armiferae  correptus  amore  Minervae 
Uror,  et  hoc  longo  tempore  vulnus  alo. 

Effice,  di  studio  similes  coeamus  in  unum. 

Conveniunt  partes  hae  tibi,  comis  anus. 
Dixerat.  Illa  deum  promisso  ludit  inani,  685 
Et  stultam  dubia  spem  trahit  usque  mora. 
Saepius  instanti,  Mandata  peregimus,  inquit ; 

Evictas  precibus  vix  dedit  illa  manus. 

Gaudet  amans,  thalamosque  parat.  Deducitur 
illuc 

Anna  tegens  vultus,  ut  nova  nupta,  suos.  690 
Oscula  sumturus  subito  Mars  adspicit  Annam  ; 

Nunc  pudor  elusum,  nunc  subit  ira  deum. 
Ridet  amatorem  carae  nova  diva  Minervae  : 

Nec  res  hac  Veneri  gratior  ulla  fuit. 

Inde  joci  veteres  obscaenaque  dicta  canuntur :  695 
Et  juvat  hanc  magno  verba  dedisse  deo. 
Praeteriturus  eram  gladios  in  principe  fixos ; 

Cum  sic  a  castis  Vesta  locuta  focis : 

Ne  dubita  meminisse  :  meus  fuit  ille  sacerdos. 

Sacrilegae  telis  me  petiere  manus.  700 

Ipsa  virum  rapui,  simulacraque  nuda  reliqui. 

Quae  cecidit  ferro,  Caesaris  umbra  fuit. 

Ille  quidem  coelo  positus  Jovis  atria  servat, 

Et  tenet  in  Magno  templa  dicata  Foro. 

At  quicunque  nefas  ausi,  prohibente  deorum  705 
N  umine,  polluerant  pontificale  caput ; 


Morte  jacent  merita.  Testes  estote  Philippi, 

Et  quorum  sparsis  ossibus  albet  humus. 

Hoc  opus,  haec  pietas,  haec  prima  elementa 
fuerunt 

Caesaris,  ulcisci  justa  per  arma  patrem.  710 

Postera  cum  teneras  Aurora  refecerit  herbas, 
Scorpios  a  prima  parte  videndus  erit. 

Tertia  post  Idus  lux  est  celeberrima  Baccho. 

Bacche,  fave  vati,  dum  tua  festa  cano. 

Nec  referam  Semelen,  ad  quam  nisi  fulmina  se¬ 
cum  715 

Jupiter  adferret,  parvus  inermis  eras: 

Nec,  puer  ut  posses  maturo  tempore  nasci, 
Expletum  patrio  corpore  matris  onus. 

Sithonas,  et  Scythicos  longum  enumerare  trium¬ 
phos, 

Et  domitas  gentes,  thurifer  Inde,  tuas  :  720 

Tu  quoque  Thebanae  mala  praeda  tacebere  ma¬ 
tris  : 

Inque  tuum  Furiis  acte,  Lycurge,  genu. 

Ecce  libet  subitos  pisces,  Tyrrhenaque  monstra 
Dicere.  Sed  non  est  carminis  hujus  opus. 
Carminis  hujus  opus,  causas  expromere  ;  quare 
Vilis  anus  populos  ad  sua  liba  vocet.  726 
Ante  tuos  ortus  arae  sine  honore  fuerunt, 

Liber,  et  in  gelidis  herba  reperta  focis. 

Te  memorant  Gange,  totoque  Oriente  subacto. 

Primitias  magno  seposuisse  Jovi.  730 

Cinnama  tu  primus  captivaque  thura  dedisti, 
Deque  triumphato  viscera  tosta  bove. 

Nomine  ab  auctoris  ducunt  libamina  nomen, 
Libaque,  quod  sacris  pars  datur  inde  focis. 
Liba  deo  fiunt :  succis  quia  dulcibus  ille  735 
Gaudet,  et  a  Baccho  mella  reperta  ferunt. 

Ibat  arenoso  Satyris  comitatus  ab  Hebro  : 

(Non  habet  ingratos  fabula  nostra  jocos  :) 
Jamque  erat  ad  Rhodopen,  Pangaeaque  florida 
ventum : 

JEriferae  comitum  concrepuere  manus.  740 
Ecce  novae  coeunt  volucres  tinnitibus  actae  : 

Quaque  movent  sonitus  sera,  sequuntur  apes. 
Colligit  errantes,  et  in  arbore  claudit  inani 
Liber :  et  inventi  praemia  mellis  habet. 

Ut  Satyri  lsevisque  senex  tetigere  saporem,  745 
Quserebant  flavos  per  nemus  omne  favos. 
Audit  in  exesa  stridorem  examinis  ulmo, 
Adspicit  et  ceras,  dissimulatque  senex. 

Utque  piger  pandi  tergo  residebat  aselli ; 

Applicat  hunc  ulmo  corticibusque  cavis.  75C 
Constitit  ipse  super  ramoso  stipite  nixus, 

Atque  avide  trunco  condita  mella  petit. 

Millia  crabronum  coeunt ;  et  vertice  nudo 
Spicula  defigunt,  oraque  summa  notant. 

Ille  cadit  praeceps,  et  calce  feritur  aselli :  755 

Inclamatque  suos,  auxiliumque  rogat. 
Concurrunt  Satyri,  turgentiaque  ora  parentis 
Rident.  Percusso  claudicat  ille  genu. 

Ridet  et  ipse  deus,  limumque  inducere  monstrat 
Hic  paret  monitis,  et  linit  ora  luto.  76C 

Melie  pater  fruitur :  liboque  infusa  calenti 
Jure  repertori  candida  mella  damus. 

Fcemina  cur  p  ree  st  et,  non  est  rationis  opertae. 

Foemineos  thyrso  concitat  ille  choros. 

Cur  anus  hoc  faciat,  quaeris  ;  vinosior  aetas  765 
Haec  est,  et  gravidae  munera  vitis  amans. 

Cur  hedera  cincta  est  1  hedera  est  gratissima 
Baccho. 

Hoc  quoque  cur  ita  sit,  dicere  nulla  mora  est, 

Nysiades  Nymphae,  puerum  quaerente  noverca, 
Hanc  frondem  cunis  opposuere  novis  770 

llestat,  ut  inveniam,  quare  toga  libera  detur 
Lucifero  pueris,  candide  Bacche,  tuo. 

Sive  quod  ipse  puer  semper,  juvenisque  videris  ; 

Et  media  est  aetas  inter  utrumque  tibi ; 

Seu  quia  tu  pater  es,  patres,  sua  pignora,  natos 
Commendant  curse  numinibusque  tuis.  776 

Sive,  quod  es  Liber,  vestis  quoque  libera  per  te 
Sumitur,  et  vitae  liberioris  iter. 

An  quia,  cum  prisci  colerent  studiosius  agros, 

Et  patrio  faceret  rure  senator  opus,  780 

Et  caperet  fasces  a  curvo  consul  aratro, 

Nec  crimen  duras  esset  habere  manus: 
Rusticus  ad  ludos  populus  veniebat  in  Urbem  1 
Sed  dis,  non  studiis  ille  dabatur  honos. 

Luce  sua  ludos  uvae  commentor  habebat:  785 

Quos  cum  taedifera  nunc  habet  ipse  dea. 

Ergo,  ut  tironem  celebrare  frequentia  possit, 
Visa  dies  dandae  non  aliena  togae. 

Mite,  pater,  caput  huc  placataque  cornua  vertas, 
Et  des  ingenio  vela  secunda  meo.  790 

Itur  ad  Argeos  (qui  sint,  sua  pagina  dicet) 

Hac,  si  commemini,  praeteritaque  die. 

Stella  Lycaoniam  vergit  proclivis  ad  Arcton 
Miluus.  Haec  illa  nocte  videnda  venit. 

Quid  dederit  volucri,  si  vis  cognoscere,  coelum ; 

Saturnus  regnis  ab  Jove  pulsus  erat.  796 
Concitat  iratus  validos  Titanas  in  arma, 

Quaeque  fuit  fatis  debita,  poscit  opem. 

Matre  satus  Terra,  monstrum  mirabile,  taurus 
Parte  sui  serpens  posteriore  fuit.  800 

Hunc  triplici  muro  lucis  incluserat  atris 
Parcarum  monitu  Styx  violenta  trium. 

Viscera  qui  tauri  flammis  adolenda  dedisset, 

Sors  erat,  aeternos  vincere  posse  deos. 

Immolat  hunc  Briareus  facta  ex  adamante  securi : 

Et  jam  jam  flammis  exta  daturus  erat.  806 
Jupiter  alitibus  rapere  imperat.  Attulit  illi 
Miluus  :  et  meritis  venit  in  astra  suis. 

Una  dies  media  est,  et  fiunt  sacra  Minervae ; 

Nominaque  a  junctis  quinque  diebus  habent. 
Sanguine  prima  vacat :  nec  fas  concurrere  ferro. 

Causa,  quod  est  illa  nata  Minerva  die. 

Altera,  tresque  super  strata  celebrantur  arena. 

Ensibus  exsertis  bellica  laeta  dea  est. 

Pallada  nunc  pueri,  teneraeque  ornate  puellae.  815 
Qui  bene  nlacarit  Pallada,  doctus  erit. 

Pallade  placita,  lanam  mollire  puellae 
Discant,  et  plenas  exonerare  colos. 

Illa  etiam  stantes  radio  percurrere  telas 

Erudit,  et  rarum  pectine  denset  opus.  820 
Hanc  cole,  qui  maculas  laesis  de  vestibus  aufers  : 

Hanc  cole,  velleribus  quisquis  ahena  paras. 

Nec  quisquam  invita  faciat  bene  vincula  plantae 
Pallade ;  sit  Tychio  doctior  ille  licet. 

Et  licet  antiquo  manibus  collatus  Epeo  825 
Sit  prior ;  irata  Pallade  mancus  erit. 

Vos  quoque,  Phoebea  morbos  qui  pellitis  arte, 
Munera  de  vestris  pauca  referte  deae. 


Nec  vos  turba  deam,  censu  fraudata,  magistri 
Spernite  :  discipulos  attrahit  illa  novos.  830 
Quique  moves  coelum,  tabulamque  coloribus  uris  ; 

Quique  facis  docta  mollia  saxa  manu. 

Mille  dea  est  operum ;  certe  dea  carminis  illa  est. 

Si  mereor,  studiis  adsit  amica  meis. 

Coelius  ex  alto  qua  mons  descendit  in  aequum  ;  835 
Hic  ubi  non  plana  est,  sed  prope  plana  via  est ; 
Parva  licet  videas  Captae  delubra  Minervae, 

Quae  dea  natali  coepit  habere  suo. 

Nominis  in  dubio  causa  est.  Capitale  vocamus 
Ingenium  sollers  :  ingeniosa  dea  est.  «40 

An,  quia  de  capitis  fertur  sine  matre  paterni 
Vertice  cum  clypeo  prosiluisse  suo? 

An,  quia  perdomitis  ad  nos  captiva  F aliscis 
Venit?  et  hoc  ipsum  littera  prisca  docet. 

An,  quod  habet  legem,  capitis  quae  pendere  poe¬ 
nas  845 

Ex  illo  jubeat  furta  reperta  loco  ? 

A  quacunque  trahis  ratione  vocabula,  Pallas  ; 

Pro  ducibus  nostris  aegida  semper  habe. 
Summa  dies  e  quinque  tubas  lustrare  canoras 
Admonet,  et  forti  sacrificare  deae.  850 

Nunc  potes  ad  solem  sublato  dicere  vultu : 

Hic  here  Phryxeae  vellera  pressit  ovis. 
Seminibus  tostis  sceleratae  fraude  novercae 
Sustulerat  nullas,  ut  solet,  herba  comas. 
Mittitur  ad  tripodas,  certa  qui  sorte  reportet,  855 
Quam  ster  ili  terrae  Delphicus  edat  opem. 

Hic  quoque  corruptus  cum  semine  nuntiat  Helles 
Et  juvenis  Phryxi  funera  sorte  peti. 

Utque  recusantem  cives,  et  tempus,  et  Ino 
Compulerunt  regem  jussa  nefanda  pati  ;  860 

Et  soror,  et  Phrixus,  velati  tempora  ramis 
Stant  simul  ante  aras,  junctaque  fata  gemunt. 
Adspicit  hos,  ut  forte  pependerat  aethere,  mater. 
Et  ferit  attonita  pectora  nuda  manu  ; 

Inque  draconigenam  nimbis  comitantibus  urbem 
Desilit,  et  natos  eripit  inde  suos.  «66 

Utque  fugam  capiant,  aries  nitidissimus  auro 
Traditur.  Ille  vehit  per  freta  longa  duos. 
Dicitur  infirma  cornu  tenuisse  sinistra 

Fcemina,  cum  de  se  nomina  fecit  aquae.  870 
Paene  simul  periit,  dum  vult  succurrere  lapsae, 
Frater,  et  extentas  porrigit  usque  manus. 
Flebat,  ut  amissa  gemini  consorte  pericli, 

Caeruleo  junctam  nescius  esse  deo. 

Littoribus  tactis  aries  fit  sidus  :  at  hujus  875 
Pervenit  in  Colchas  aurea  lana  domos. 

Tres  ubi  Luciferos  veniens  praemiserit  Eos, 
Tempora  nocturnis  aequa  diurna  feres. 

Inde  quater  pastor  saturos  ubi  clauserit  haedos. 
Canuerint  herbae  rore  recente  quater  ;  880 

Janus  adorandus,  cumque  hoc  Concordia  mitis, 

Et  Romana  Salus,  araque  Pacis  erit. 

Luna  regit  menses.  Hujus  quoque  tempora  mec» 
sis 

Finit  Aventino  Luna  colenda  jugo. 

Alma,  fave  \ati,  geminorum  mater  Amorum. 

Ad  vatem  vultus  retulit  illa  suos. 

Quid  tibi,  ait,  mecum  1  certe  majora  canebas. 

Num  vetus  in  molli  pectore  vulnus  habes  1 
Scis,  dea,  respondi,  de  vulnere :  risit :  et  aether  5 
Protinus  ex  illa  parte  serenus  erat. 

Saucius,  an  sanus,  numquid  tua  signa  reliqui  1 
Tu  mihi  propositum,  tu  mihi  semper  opus. 
Qua  decuit,  primis  sine  crimine  lusimus  annis : 

Nunc  teritur  nostris  area  major  equis.  10 
Tempora  cum  causis,  Annalibus  eruta  priscis, 
Lapsaque  sub  terras,  ortaque  signa  cano. 
Venimus  ad  quartum,  quo  tu  celeberrima,  men- 

Et  vatem  et  mensem  scis,  Venus,  esse  tuos. 
Mota  Cytheriaca  leviter  mea  tempora  myrto  15 
Contigit,  et  Coeptum  perfice,  dixit,  opus. 
Sensimus  ;  et  subito  causa;  patuere  dierum. 

Dum  licet,  et  spirant  flamina,  navis  eat. 

Si  qua  tamen  pars  te  de  Fastis  tangere  debet, 
Csesar,  in  Aprili,  quo  tenearis,  habes.  20 
Hic  ad  te  magna  descendit  imagine  mensis, 

Et  fit  adoptiva  nobilitate  tuus. 

Hoc  pater  Iliades,  cum  longum  scriberet  annum, 
Vidit,  et  auctores  retulit  ipse  suos. 

Utque  fero  Marti  primam  dedit  ordine  sortem,  25 
Quod  sibi  nascenti  proxima  causa  fuit ; 

Sic  Venerem,  gradibus  multis  in  gente  repertam, 
Alterius  voluit  mensis  habere  locum. 
Principiumque  sui  generis,  revolutaque  quaerens 
Saecula,  cognatos  venit  ad  usque  deos.  30 
Dardanon  Electra  nesciret  Atlantide  cretum 
Scilicet ;  Electran  concubuisse  Jovi? 

Hujus  Erichthonius :  Tros  est  generatus  ab  illo  : 

Assaracon  creat  hic  :  Assaracusque  Capyn. 
Proximus  Anchisen,  cum  quo  commune  parentis 
Non  dedignata  est  nomen  habere  Venus.  36 
Hinc  satus  iEneas,  pietas  spectata  per  ignes, 
Sacra,  patremque  humeris,  altera  sacra,  tulit. 
Venimus  ad  felix  aliquando  nomen  Iuli, 

Unde  domus  Teucros  Julia  tangit  avos.  40 
Postumus  huic,  qui,  quod  sylvis  fuit  ortus  in  altis, 
Sylvius  in  Latia  gente  vocatus  erat. 

Isque,  Latine,  tibi  pater  est :  subit  Alba  Latinum : 

Proximus  est  titulis  Epytos,  Alba,  tuis. 

Ille  dedit  Capyi  recidiva  vocabula  Trojse  :  45 

Et  tuus  est  idem,  Calpete,  factus  avus. 

Cumque  patris  regnum  post  hunc  Tiberinus  ha¬ 
beret  ; 

Dicitur  in  Tuscse  gurgite  mersus  aquse. 

Jam  tamen  Agrippan  genitum,  Remulumque  ne¬ 
potem 

Viderat :  in  Remulum  fulmina  missa  ferunt.  50 
Venit  Aventinus  post  hos :  locus  inde  vocatus  ; 

Mons  quoque.  Post  illum  tradita  regna  Proca:. 
Quem  sequitur  diri  N  umitor  germanus  Amuli. 

Ilia  cum  Lauso  de  Numitore  sati. 

Ense  cadit  patruo  Lausus :  placet  Ilia  Marti ;  55 
Teque  parit,  gemino  juncte  Quirine  Remo. 
Ille  suos  semper  Venerem  Martemque  parentes 
Dixit  et  emeruit  vocis  habere  fidem. 


Neve  secuturi  possent  nescire  nepotes, 

Tempora  dis  generis  continuata  dedit.  60 
Sed  Veneris  mensem  Graio  sermone  notatum 
Auguror :  a  spumis  est  dea  dicta  maris. 

Nec  tibi  sit  mirum  Graio  rem  nomine  dici : 

Itala  nam  tellus  Gnecia  major  erat. 

Venerat  Evander  plena  cum  classe  suorum  :  65 

Venerat  Alcides,  Graius  uterque  genus. 
Hospes  Aventiuis  armentum  pavit  in  herbis 
Claviger :  et  tanto  est  Albula  pota  deo. 

Dux  quoque  Neritius.  Testes  La:strygones  ex¬ 
stant, 

Et  quod  adhuc  Circes  nomina  littus  habet.  70 
Et  jam  Telegoni,  jam  moenia  Tiburis  udi 
Stabant,  Argolica;  quod  posuere  manus. 
Venerat  Atrida:  fatis  agitatus  Halesus  ; 

A  quo  se  dictam  terra  Falisca  putat. 

Adjice  Trojanae  suasorem  Antenora  pacis,  75 
Et  generum  (Eniden,  Appule  Daune,  tuum. 
Serus  ab  Iliacis,  et  post  Antenora,  flammis 
Attulit  iEneas  in  loca  nostra  deos. 

Hujus  erat  Solymus  Phrygia  comes  exsul  ab  Ida, 
A  quo  Sulmonis  moenia  nomen  habent ;  80 

Sulmonis  gelidi,  patriae,  Germanice,  nostrae. 

Me  miserum,  Scythico  quam  procul  illa  solo 
est! 

Ergo  ego  tam  longe  1  sed  supprime,  Musa,  que¬ 
relas  : 

Non  tibi  sunt  maesta  sacra  canenda  lyra. 

Quo  non  livor  abit  ?  sunt  qui  tibi  mensis  hono¬ 
rem  85 

Eripuisse  velint,  invideantque,  Venus. 

Nam,  quia  ver  aperit  tunc  omnia,  densaque  cedit 
Frigoris  asperitas,  fetaque  terra  patet: 
Aprilem  memorant  ab  aperto  tempore  dictum  : 

Quem  Venus  injecta  vindicat  alma  manu.  90 
Illa  quidem  totum  dignissima  temperat  orbem : 

Illa  tenet  nullo  regna  minora  deo  : 

Juraque  dat  coelo,  terree,  natalibus  undis  ; 

Perque  suos  initus  continet  omne  genus. 

Illa  deos  omnes  (longum  enumeraitr)  creavit :  95 
Illa  satis  causas  arboribusque  dedit : 

Illa  rudes  animos  hominum  contraxit  in  unum, 
Et  docuit  jungi  cum  pare  quemque  sua. 

Quid  genus  omne  creat  volucrum,  nisi  blanda 
voluptas  1 

Nec  coeant  pecudes,  si  levis  absit  amor.  100 
Cum  mare  trux  aries  cornu  decertat :  at  idem 
Frontem  dilectae  laedere  parcit  ovis. 

Deposita  taurus  sequitur  feritate  juvencam, 
Quem  toti  saltus,  quem  nemus  omne,  tremunt. 
Vis  eadem,  lato  quodcunque  sub  aequore  vivit, 
Servat,  et  innumeris  piscibus  implet  aquas. 
Prima  feros  habitus  homini  detraxit :  ab  illa 
Venerunt  cultus  mundaque  cura  sui. 

Primus  amans  carmen  vigilatum  nocte  negata 
Dicitur  ad  clausas  concinuisse  fores.  110 
Eloquiumque  fuit  duram  exorare  puellam : 

Proque  sua  causa  quisque  disertus  erat. 

Mille  per  hanc  artes  mota; :  studioque  placendi 
Qua:  latuere  prius,  multa  reperta  ferunt. 

Hanc  quisquam  titulo  mensis  spoliare  secundi 
Audeat  1  a  nobis  sit  procul  iste  furor.  116 
Quid  1  quod  ubique  potens,  templisque  frequen¬ 
tibus  aucta, 

Urbe  tamen  nostra  jus  dea  majus  habet  1 
Pro  Troja,  Romane,  tua  Venus  arma  ferebat, 
Cum  gemuit  teneram  cuspide  laesa  manum ;  120 
Ccelestesque  duas  Trojano  judice  vicit ; 

Ah !  nolim  victas  hoc  meminisse  deas  ; 
Assaracique  nurus  dicta  est ;  ut  scilicet  olim 
Magnus  Iuleos  Caesar  haberet  avos. 

Ner  Veneri  tempus,  quam  ver,  erat  aptius 
ullum.  125 

Vere  nitent  terrae  ;  vere  remissus  ager. 

Nunc  herbae  rupta  tellure  cacumina  tollunt; 

Nunc  tumido  gemmas  cortice  palmes  agit. 

Et  formosaVenus  formoso  tempore  digna  est : 

Utque  solet,  Marti  continuata  suo.  130 

Vere  monet  curvas  materna  per  aequora  puppes 
Tre,  nec  hibernas  jam  timuisse  minas. 

Rite  deam  Latiae  colitis  matresque  nurusque, 

Et  vos,  quis  vittae  longaque  vestis  abest. 

Aurea  marmoreo  redimicula  solvite  collo  ;  135 

Demite  divitias :  tota  lavanda  dea  est. 

Aurea  siccato  redimicula  reddite  collo  ; 

Nunc  alii  flores,  nunc  nova  danda  rosa  est. 

Vos  quoque  sub  viridi  myrto  jubet  illa  lavari  : 

Causaque  cur  jubeat  (discite)  certa  subest.  140 
Littore  siccabat  rorantes  nuda  capillos. 

Viderunt  Satyri,  turba  proterva,  deam. 

Sensit,  et  opposita  texit  sua  corpora  myrto. 

Tuta  fuit  facto  :  vosque  referre  jubet. 

Discite  nunc,  quare  Fortunae  thura  Virili  145 
Detis  eo,  calida  qui  locus  humet  aqua. 

Accipit  ille  locus  posito  velamine  cunctas, 

Et  vilium  nudi  corporis  omne  videt. 

Ut  tegat  hoc,  celetque  viros,  Fortuna  Virilis 
Praestat,  et  hoc  parvo  thure  rogata  facit.  150 
Nec  pigeat  niveo  tritum  cum  lacte  papaver 
Sumere,  et  expressis  mella  liquata  favis. 

Cum  primum  cupido  Venus  est  deducta  marito, 
Hoc  bibit.  Ex  illo  tempore  nupta  fuit. 
Supplicibus  verbis  illam  placate  :  sub  illa  155 
Et  forma,  et  mores,  et  bona  fama  manet. 
Roma  pudicitia  proavorum  tempore  lapsa  est : 

Cumaeam,  veteres,  consuluistis  anum. 

Templa  jubet  Veneri  fieri ;  quibus  ordine  factis, 
Inde  Venus  verso  nomina  corde  tenet.  160 
Semper  ad  ASneadas  placido,  pulcherrima,  vultu 
Respice,  totque  tuas,  divas,  tuere  nurus. 

Dum  loquor,  elatse  metuendus  acumine  caudae 
Scorpios  in  virides  praecipitatur  aquas. 

Nox  ubi  transierit,  coelumque  rubescere  primo  165 
Coeperit,  et  tactae  rore  querentur  aves ; 
Semustamque  facem  vigilata  nocte  viator 
Ponet,  et  ad  solitum  rusticus  ibit  opus  ; 
Pleiades  incipiunt  humeros  relevare  paternos : 

Quae  septem  dici,  sex  tamen  esse  solent.  170 
Seu  quod  in  amplexum  sex  hinc  venere  deorum  ; 

Nam  Steropen  Marti  concubuisse  ferunt: 
Neptuno  Halcyonen,  et  te,  formosa  Celaeno : 

Maian,  et  Electran,  Taygetenque  Jovi : 
Septima  mortali  Merope  tibi,  Sisyphe,  nupsit.  175 
Poenitet ;  et  facti  sola  pudore  latet. 

Sive  quod  Electra  Trojae  spectare  ruinas 
Non  tulit,  ante  oculos  opposuitque  manum. 

Ter  sine  perpetuo  coelum  versetur  in  axe ; 

Ter  jungat  Titan,  terque  resolvat  equos ;  180 


Protinus  inflexo  Berecyntia  tibia  cornu 
Flabit,  et  Idaeae  festa  Parentis  erunt. 

Ibunt  semimares,  et  inania  tympana  tundent, 
iEraque  tinnitus  aere  repulsa  dabunt. 

Ipsa  sedens  molli  comitum  cervice  feretur  185 
Urbis  per  medias  exululata  vias. 

Scena  sonat,  ludique  vocant.  Spectate,  Quirites ; 

Et  fora  Marte  suo  litigiosa  vacent. 

Quaerere  multa  libet :  sed  me  sonus  aeris  acuti 
Terret,  et  horrendo  lotos  adunca  sono.  190 
Da,  dea,  quas  sciter  doctas,  Cybeleia,  neptes. 

Audit ;  et  has  curae  jussit  adesse  meae. 

Pandite  mandati  memores,  Heliconis  alumnae, 
Gaudeat  assiduo  cur  dea  magna  sono. 

Sic  ego ;  sic  Erato  :  Mensis  Cythereius  illi  195 
Cessit,  quod  teneri  nomen  Amoris  habet. 
Reddita  Saturno  sors  haec  erat :  Optime  regum, 
A  nato  sceptris  excutiere  tuis. 

Ille  suam  metuens,  ut  quaeque  erat  edita,  prolem 
Devorat,  immersam  visceribusque  tenet.  200 
Saepe  Rhea  questa  est  toties  fecunda,  nec  un¬ 
quam 

Mater ;  et  indoluit  fertilitate  sua. 

Jupiter  ortus  erat.  Pro  magna  teste  vetustas 
Creditur.  Acceptam  parce  movere  fidem. 
Veste  latens  saxum  coelesti  viscere  sedit.  205 
Sic  genitor  fatis  decipiendus  erat. 

Ardua  jamdudum  resonat  tinnitibus  Ide, 

Tutus  ut  infanti  vagiat  ore  puer. 

Pars  clypeos  rudibus,  galeas  pars  tundit  inanes  : 

Hoc  Curetes  habent,  hoc  Corybantes  opus.  210 
Res  latuit  patrem :  priscique  imitamina  facti 
.aira  deae  comites  raucaque  terga  movent. 
Cymbala  pro  galeis,  pro  scutis  tympana  pulsant : 

Tibia  dat  Phrygios,  ut  dedit  ante,  modos. 
Desierat.  Coepi :  Cur  huic  genus  acre  leones 
Praebent  insolitas  ad  juga  curva  jubas  1  216 

Desieram.  Coepit :  Feritas  mollita  per  illam 
Creditur :  id  curru  testificata  suo  est. 

At  cur  turrita  caput  est  ornata  corona  1 
An  Phrygiis  turres  urbibus  illa  dediti  220 
Annuit.  Unde  venit,  dixi,  sua  membra  secandi 
Impetus  1  Ut  tacui,  Pieris  orsa  loqui : 

Phryx  puer  in  sylvis  facie  spectabilis  Attis 
Turrigeram  casto  vinxit  amore  deam. 

Hunc  sibi  servari  voluit,  sua  templa  tueri :  225 

Et  dixit,  Semper  fac  puer  esse  velis. 

Ille  fidem  jussis  dedit ;  et,  Si  mentiar,  inquit, 
Ultima,  qua  fallam,  sit  Venus  illa  mihi. 

Fallit ;  et  in  Nympha  Sagaritide  desinit  esse, 
Quod  fuit.  Hinc  poenas  exigit  ira  deae.  230 
Naida  vulneribus  succidit  in  arbore  factis ; 

Illa  perit :  fatum  Naidos  arbor  erat. 

Hic  furit ;  et,  credens  thalami  procumbere  tec¬ 
tum, 

Effugit,  et  cursu  Dindyma  summa  petit. 

Et  modo,  Tolle  faces ;  Remove,  modo,  verbera, 
clamat.  235 

Saepe  Palaestinas  jurat  adesse  deas. 

Ille  etiam  saxo  corpus  laniavit  acuto, 

Longaque  in  immundo  pulvere  tracta  coma  est. 
Voxque  fuit,  Merui :  meritas  dem  sanguine  poe¬ 
nas. 

Ah  pereant  partes,  quae  nocuere  mihi !  240 

Ah’  pereant !  dicebat  adhuc.  Onus  inguinis  au¬ 
fert; 

Nullaque  sunt  subito  signa  relicta  viri. 

Venit  in  exemplum  furor  hinc,  mollesque  minis¬ 
tri 

Caedunt  jactatis  vilia  membra  comis. 

Talibus  Aoniae  facunda  voce  Camoenae  245 
Reddita  quaesiti  causa  furoris  erat. 

Hoc  quoque,  dux  operis,  moneas  precor,  unde 
petita 

Venerit;  an  nostra  semper  in  urbe  fuit  % 
Dindymon,  et  Cybelen,  et  amoenam  fontibus 
Iden 

Semper,  et  Iliacas  Mater  amavit  opes.  250 
Cum  Trojam  JEneas  Italos  portaret  in  agros, 

Est  dea  sacriferas  paene  secuta  rates. 

Sed  nondum  fatis  Latio  sua  numina  posci 
Senserat :  assuetis  substiteratque  locis. 

Post,  ut  Roma  potens  opibus  jam  saecula  quin¬ 
que  255 

Vidit,  et  edomito  sustulit  orbe  caput : 

Carminis  Euboici  fatalia  verba  sacerdos 
Inspicit.  Inspectum  tale  fuisse  ferunt : 

Mater  abest;  Matrem  jubeo,  Romane,  requiras. 

Cum  veniet,  casta  est  accipienda  manu.  260 
Obscursfi  sortis  patres  ambagibus  errant : 

Quaeve  parens  absit,  quove  petenda  luco. 
Consulitur  Paean  ;  Divftmque  arcessite  matrem, 
Inquit :  in  Idaeo  est  invenienda  jugo. 
Mittuntur  proceres.  Phrygiae  tum  sceptra  tenebat 
Attalus  ;  Ausoniis  rem  negat  ille  viris.  266 
Mira  canam :  longo  tremuit  cum  murmure  tel¬ 
lus  ; 

Et  sic  est  adytis  diva  locuta  suis  : 

Ipsa  peti  volui :  ne  sit  mora :  mitte  volentem. 

Dignus  Roma  locus,  quo  deus  omnis  eat.  270 
Ille  soni  terrore  pavens,  Proficiscere,  dixit ; 
Nostra  eris;  in  Phrygios  Roma  refertur 
avos. 

Protinus  innumerae  caedunt  pineta  secures 
Illa,  quibus  fugiens  Phryx  pius  usus  erat. 

Mille  manus  coeunt,  et  picta  coloribus  ustis  275 
Ccelestum  matrem  concava  puppis  habet. 

Illa  sui  per  aquas  fertur  tutissima  nati, 

Longaque  Phryxeae  stagna  sororis  adit : 
Rhoeteumque  rapax,  Sigeaque  littora  transit : 

Et  Tenedon,  veteres  Eetionis  opes.  280 

Cyclades  excipiunt,  Lesbo  post  terga  relicta : 

Quaque  Carysteis  frangitur  unda  vadis. 

Transit  et  Icarium,  lapsas  ubi  perdidit  alas 
Icarus,  et  vastae  nomina  fecit  aquae. 

Tum  laeva  Creten,  dextra  Pelopeidas  undas  285 
Deserit :  et  Veneri  sacra  Cythera  petit. 

Hinc  mare  Trinacrium,  candens  ubi  tingere  fer¬ 
rum 

Brontesque,  et  Steropes,  Acmonidesque  solent : 
JEquoraque  Afra  legit,  Sardoaque  regna  sinistris 
Prospicit  a  remis,  Ausoniamque  tenet.  290 
Ostia  contigerat,  qua  se  Tiberinus  in  altum 
Dividit,  et  campo  liberiore  natat. 

Omnis  eques,  mixtaque  gravis  cum  plebe  se¬ 
natus, 

Obvius  ad  Tusci  fluminis  ora  venit. 

Procedunt  pariter  matres,  nataeque,  nurusque ;  295 
Quaeque  colunt  sanctos  virginitate  focos. 
Sedula  fune  viri  contento  brachia  lassant. 

Vix  subit  adversas  hospita  navis  aquas. 

Sicca  diu  tellus  fuerat :  sitis  usserat  herbas  : 

Sedit  limoso  pressa  carina  vado :  300 

Quisquis  adest  operi,  plus  quam  pro  parte  la¬ 
borat  ; 

Adjuvat  et  fortes  voce  sonante  manus. 

Illa  velut  medio  stabilis  sedet  insula  ponto. 

Attoniti  monstro  stantque  paventque  viri. 
Claudia  Quinta  genus  Clauso  referebat  ab  alto  ; 
Nec  facies  impar  nobilitate  fuit.  306 


Casta  quidem  ;  sed  non  et  credita.  Rumor  ini¬ 
quus 

Laeserat,  et  falsi  criminis  acta  rea  est. 

Cultus,  et  ornatis  varie  prodisse  capillis, 

Obfuit,  ad  rigidos  promtaque  lingua  senes.  310 
Conscia  mens  recti  famae  mendacia  risit : 

Sed  nos  in  vitium  credula  turba  sumus. 

Haec  ubi  castarum  processit  ab  agmine  matrum, 
Et  manibus  puram  fluminis  hausit  aquam ; 

Ter  caput  irrorat,  ter  tollit  in  aethera  palmas.  315 
Quicunque  adspiciunt,  mente  carere  putant. 
Submissoque  genu,  vultus  in  imagine  divae 
Figit,  et  hos  edit  crine  jacente  sonos  : 
Supplicis,  alma,  tuae,  genitrix  fecunda  deorum, 
Accipe  sub  certa  conditione  preces.  320 

Casta  negor.  Si  tu  damnas,  meruisse  fatebor. 

Morte  luam  poenas  judice  victa  dea. 

Sed  si  crimen  abest,  tu  nostrae  pignora  vitae 
Re  dabis,  et  castas  casta  sequere  manus. 

Dixit ;  et  exiguo  funem  conamine  traxit.  325 
Mira,  sed  et  scena  testificata  loquar. 

Mota  dea  est ;  sequiturque  ducem,  laudatque 
sequendo. 

Index  laetitiae  fertur  in  astra  sonus. 

Fluminis  ad  flexum  veniunt:  Tiberina  priores 
Ostia  dixerunt,  unde  sinister  abit.  330 

Nox  aderat:  querno  religant  a  stipite  funem, 
Dantque  levi  somno  corpora  functa  cibo. 

Lux  aderat :  querno  solvunt  a  stipite  funem  : 

Ante  tamen  posito  thura  dedere  foco. 

Ante  coronatum  puppim  sine  labe  juvencam  335 
Mactarunt,  operum  conjugiique  rudem. 

Est  locos,  in  Tiberin  qua  lubricus  influit  Almo, 
Et  nomen  magno  perdit  ab  amne  minor. 

Illic  purpurea  canus  cum  veste  sacerdos 

Almonis  Dominam  sacraque  lavit  aquis.  340 
Exululant  comites,  furiosaque  tibia  flatur ; 

Et  feriunt  molles  taurea  terga  manus. 

Claudia  praecedit  laeto  celeberrima  vultu. 

Credita  vix  tandem  teste  pudica  dea. 

Ipsa  sedens  plaustro  porta  est  invecta  Capena :  345 
Sparguntur  juncta;  flore  recente  boves. 

Nasica  accepit :  templi  tunc  exstitit  auctor. 

Augustus  nunc  est :  ante  Metellus  erat. 
Substitit  hic  Erato.  Mora  sit,  si  caetera  quae¬ 
ram. 

Dic,  inquam,  parva  cur  stipe  quaerat  opes  1  350 
Contulit  aes  populus,  de  quo  delubra  Metellus 
Fecit,  ait.  Dandae  mos  stipis  inde  manet. 

Cur  vicibus  factis  ineant  convivia,  quaero, 

Tum  magis,  indictas  conceiebrentque  dapes. 
Quod  bene  mutarit  sedem  Berecyntia,  dixit,  355 
Captant  mutatis  sedibus  omen  idem. 
Institeram,  quare  primi  Megalesia  ludi 

Urbe  forent  nostra:  cum  dea  (sensit  enim) . 
Illa  deos,  inquit,  peperit.  Cessere  parenti, 
Principiumque  dati  mater  honoris  habet.  360 
Cur  igitur  Gallos,  qui  se  excidere,  vocamus, 

Cum  tanto  Phrygia  Gallica  distet  humus  % 
Inter,  ait,  viridem  Cybelen  altasque  Celaenas 
Amnis  it  insana,  nomine  Gallus,  aqua. 

Qui  bibit  inde,  furit.  Procul  hinc  discedite, 
quis  est  365 

Cura  bona;  mentis :  qui  bibit  inde,  furit. 

Non  pudet  herbosum,  dixi,  posuisse  moretum 
In  Dominae  mensis  1  an  sua  causa  subest  1 
Lacte  mero  veteres  usi  memorantur,  et  herbis, 
Sponte  sua  si  quas  terra  ferebat,  ait.  370 
Candidus  elisae  miscetur  caseus  herbae ; 

Cognoscat  priscos  ut  dea  prisca  cibos. 

/ostera  cum  ccelo  motis  Pallantias  astris 
Fulserit,  et  niveos  Luna  levarit  equos ; 

Qui  dicet,  Quondam  sacrata  est  colle  Quirini  375 
Hac  Fortuna  die  Publica ;  verus  erit. 

Tertia  lux,  memini,  ludis  erat.  At  mihi  quidam 
Spectanti  senior,  contiguusque  loco, 

Haec,  ait,  illa  dies,  Libycis  qua  Caesar  in  oris 
Perfida  magnanimi  contudit  arma  Jubae.  380 
Dux  mihi  Caesar  erat,  sub  quo  meruisse  tribunus 
Glorior.  Officio  praefuit  ille  meo. 

Hanc  ego  militia  sedem,  tu  pace  parasti, 

Inter  bis  quinos  usus  honore  viros. 

Plura  locuturi  subito  seducimur  imbre.  385 
Pendula  coelestes  Libra  movebat  aquas. 

Ante  tamen,  quam  sumina  dies  spectacula  sistat, 
Ensifer  Orion  aequore  mersus  erit. 

Proxima  victricem  cum  Romam  inspexerit  Eos, 
Et  dederit  Plicebo  stella  fugata  locum ;  390 

Circus  erit  pompa  celeber  numero  que  deorum  : 

Primaque  ventosis  palma  petetur  equis. 

Hi  Cereris  ludi  :  non  est  «jpus  indice  causa. 

Sponte  deae  munus  promeritumque  patet. 
Messis  erant  primis  virides  mortalibus  herbae, 395 
Quas  tellus  nullo  sollicitante  dabat. 

Et  modo  carpebant  vivaci  cespite  gramen ; 

Nunc  epulae  tenera  fronde  cacumen  erant. 
Postmodo  glans  nata  est.  Bene  erat  jam  glande 
reperta, 

Duraque  magnificas  quercus  habebat  opes.  400 
Prima  Ceres  homini,  ad  meliora  alimenta  vo¬ 
cato, 

Mutavit  glandes  utiliore  cibo. 

Illa  jugo  tauros  collum  praebere  coegit : 

Tum  primum  soles  eruta  vidit  humus. 

Ais  erat  in  pretio  :  chalybeia  massa  latebat.  405 
Heu  quam  perpetuo  debuit  illa  tegi ! 

Pace  Ceres  laeta  est.  At  vos  optate,  coloni, 
Perpetuam  pacem,  perpetuumque  Ducem. 
Farra  deae,  micaeque  licet  salientis  honorem 
Detis,  et  in  veteres  thurea  grana  focos.  410 
Et,  si  thura  aberunt,  unctas  accendite  taedas. 

Parva  bonae  Cereri,  sint  modo  casta,  placent. 

A  bove  succincti  cultros  removete  ministri. 

Bos  aret :  ignavam  sacrificate  suem. 

Apta  jugo  cervix  non  est  ferienda  securi.  415 
Vivat,  et  in  dura  saepe  laboret  humo. 

Exigit  ipse  locus,  raptus  ut  virginis  edam. 

Plura  recognosces  ;  pauca  docendus  eris. 

Terra  trihus  scopulis  vastum  procurrit  in  aequor 
Trinacris,  a  positu  nomen  adepta  loci.  420 
Grata  domus  Cereri.  Multas  ibi  possidet  urbes ; 

In  quibus  est  culto  fertilis  Henna  solo. 

Frigida  coelestum  matres  Arethusa  vocarat. 

Venerat  ad  sacras  et  dea  flava  dapes. 

Filia,  consuetis  ut  erat  comitata  puellis,  425 
Errabat  nudo  per  sua  prata  pede. 

Valle  sub  umbrosa  locus  est,  adspergine  multa 
Uvidus  ex  alto  desilientis  aquae. 

Tot  fuerant  illic,  quot  habet  natura,  colores : 

Pictaque  dissimili  fiore  nitebat  humus.  430 
Quam  simul  adspexit ;  Comites,  accedite,  dixit, 
Et  mecum  vestros  flore  replete  sinus. 

Praeda  puellares  animos  prolectat  inanis ; 

Et  non  sentitur  sedulitate  labor. 

Haec  implet  lento  calathos  e  vimine  textos  :  435 
Haec  gremium,  laxos  degravat  illa  sinus. 

Illa  ltgit  calthas  :  huic  sunt  violaria  curse ; 

Illa  papavereas  subsecat  ungue  comas. 


Has,  hyacinthe,  tenes :  illas,  amarante,  moraris : 
Pars  thyma,  pars  casiam,  pars  meliloton 
amant :  440 

Plurima  lecta  rosa  est;  et  sunt  sine  nomine 
flores. 

Ipsa  crocos  tenues,  liliaque  alba  legit. 
Carpendi  studio  paullatim  longius  itur ; 

Et  dominam  casu  nulla  secuta  comes. 

Hanc  videt,  et  visam  patruus  velociter  aufert ;  445 
Regnaque  caeruleis  in  sua  portat  equis. 

Illa  quidem  clamabat,  Io,  carissima  mater, 
Auferor ;  ipsa  suos  absoideratque  sinus. 
Panditur  interea  Diti  via  ;  jamque  diurnum 
Lumen  inassueti  vix  patiuntur  equi.  450 

At  chorus  aequalis,  cumulatis  flore  canistris, 
Persephone,  clamant,  ad  tua  dona  veni. 

Ut  clamata  silet,  montes  ululatibus  implent, 

Et  feriunt  maesta  pectora  nuda  manu. 

Attonita  est  plangore  Ceres ;  modo  venerat  Hen¬ 
nam  :  455 

Nec  mora,  Me  miseram,  filia,  dixit,  ubi  esi 
Mentis  inops  rapitur,  quales  audire  solemus 
Threicias  passis  Maenadas  ire  comis. 

Ut  vitulo  mugit  sua  mater  ab  ubere  rapto, 

Et  quaerit  fetus  per  nemus  omne  suos  :  460 

Sic  dea  :  nec  retinet  gemitus,  et  concita  cursu 
Fertur,  et  e  campis  incipit,  Henna,  tuis. 

Inde  puellaris  nacta  est  vestigia  plantae, 

Et  pressam  noto  pondere  vidit  humum. 
Forsitan  illa  dies  errori  summa  fuisset,  465 

Si  non  turbassent  signa  reperta  sues. 

Jamque  Leontinos,  Amenanaque  flumina  cursu 
Praeterit,  et  ripas,  herbifer  Aci,  tuas  : 

Praeterit  et  Cyanen,  et  fontem  lenis  Anapi : 

Et  te,  vorticibus  non  adeunde  Gela.  470 
Liquerat  Ortygien,  Megareaque,  Pantagienque : 

Quaque  Symaetheas  accipit  aequor  aquas: 
Antraque  Cyclopum,  positis  exusta  caminis, 
Quique  locus  curvae  nomina  falcis  habet : 
Himeraque,  et  Didymen,  Acragantaque,  Tauro- 
menonque,  475 

Sacrorumque  Melan  pascua  laeta  boum. 

Hinc  Camerinan  adit,  Thapsonque,  et  Heloria 
Tempe : 

Quaque  patet  Zephyro  semper  apertus  Eryx. 
Jamque  Peloriaden.  Lilybaeaque,  jamque  Pachy- 

Lustrarat,  terrae  cornua  prima  suae.  480 

Quacunque  ingreditur,  miseris  loca  cuncta  que¬ 
relis 

Implet,  ut  amissum  cum  gemit  ales  Ityn. 
Perque  vices  modo,  Persephone,  modo,  Filia, 
clamat. 

Clamat,  et  alternis  nomen  utrumque  ciet. 

Sed  neque  Persephone  Cererem,  neque  filia  ma¬ 
trem  485 

Audit ;  et  alternis  nomen  utrumque  perit. 
Unaque,  pastorem  vidisset  an  arva  colentem, 
Vox  erat,  Hac  gressus  siqua  puella  tulit  1 
Jam  color  unus  inest  rebus,  tenebrisque  tegun¬ 
tur 

Omnia  :  jam  vigiles  conticuere  canes.  49© 

Alta  jacet  vasti  super  ora  Typhoeos  iEtne, 

Cujus  anhelatis  ignibus  ardet  humus. 

Illic  accendit  geminas  pro  lampade  pinus  : 

Hinc  Cereris  sacris  nunc  quoque  taeda  dat  ir. 
Est  specus  exesi  structura  pumicis  aspei,  49" 

Non  homini  regio,  non  adeunda  ferae  : 

Quo  simul  ac  venit,  frenatos  curribus  angues 
Jungit,  et  aequoreas  sicca  pererrat  aquas. 

Effugii  et  Syrtes,  et  te,  Zanclsca  Charybdi : 

Et  vos,  N  isse  i,  naufraga  monstra,  canes:  500 
Adriacumque  patens  late,  bimaremque  Corinthon. 

Sic  venit  ad  portus,  Attica  terra,  tuos. 

Hic  primum  sedit  gelido  msestissima  saxo. 

Illud  Cecropidae  nunc  quoque  triste  vocant. 
Sub  Jove  duravit  multis  immota  diebus,  505 
Et  lunae  patiens,  et  pluvialis  aquae. 

Fors  sua  cuique  loco  est.  Quo  nunc  Cerealis 
Eleusin, 

Dicitur  hoc  Celei  rura  fuisse  senis. 

Ille  domum  glandes  excussaque  mora  rubetis 
Portat,  et  arsuris  arida  ligna  focis.  510 

Filia  parva  duas  redigebat  rupe  capellas  ; 

Et  tener  in  cunis  filius  aeger  erat. 

Mater,  ait  virgo,  (mota  est  dea  nomine  matris,) 
Quid  facis  in  solis  incomitata  jugis  1 
Restitit  et  senior,  quamvis  onus  urget :  et  orat  515 
Tecta  suae  subeat  quantulacunque  casae. 

Illa  negat :  (simularat  anum,  mitraque  capillos 
Presserat :)  instanti  talia  dicta  refert : 

Sospes  eas,  semperque  parens  ;  mihi  filia  rapta  est. 

Heu  melior  quanto  sors  tua  sorte  mea’  520 
Dixit :  et,  ut  lacrymae,  (neque  enim  lacrymare 
deorum  est,) 

Decidit  in  tepidos  lucida  gutta  sinus. 

Flent  pariter  molles  animi  virgoque  senexque  : 

E  quibus  haec  justi  verba  fuere  senis  : 

Sic  tibi,  quam  raptam  quereris  sit  filia  sospes,  525 
Surge  :  nee  exiguae  despice  tecta  casae. 

Cui  dea,  Duc,  inquit ;  scisti,  qua  cogere  posses : 

Seque  levat  saxo,  subsequiturque  senem. 

Dux  comiti  narrat,  quam  sit  sibi  filius  aeger, 

Nec  capiat  somnos,  invigiletque  malis.  530 
Illa  soporiferum,  parvos  initura  penates, 

Colligit  agresti  lene  papaver  humo. 

Dum  legit,  oblito  fertur  gustasse  palato, 
Longamque  imprudens  exsoluisse  famem. 

Quae  quia  principio  posuit  jejunia  noctis,  535 
Tempus  habent  mystae  sidera  visa  cibi. 

Limen  ut  intravit,  luctus  videt  omnia  plena : 

Jam  spes  in  puero  nulla  salutis  erat. 

Matre  salutata  (mater  Metanira  vocatur) 

Tangere  dignata  est  os  puerile  suo.  540 

Pallor  abit,  subitaeque  vigent  in  corpore  vires. 

Tantus  coelesti  venit  ab  ore  vigor. 

Tota  domus  laeta  est,  hoc  est,  materque  pater¬ 
que 

N  ataque  :  tres  illi  tota  fuere  domus. 

Mox  epulas  ponunt,  liquefacta  coagula  lacte,  545 
Pomaque,  et  in  teneris  aurea  mella  favis. 
Abstinet  alnia  Ceres,  somnique  papavera  causas 
Dat  tibi  cum  tepido  lacte  bibenda,  puer. 
Noctis  erat  medium,  placidique  silentia  somni ; 

Triptolemum  gremio  sustulit  illa  suo  :  550 

Terque  manu  permulsit  eum,  tria  carmina  dixit, 
Carmina  mortali  non  referenda  sono. 

Inque  foco  pueri  corpus  vivente  favilla 
Obruit,  humanum  purget  ut  ignis  onus. 
Excutitur  somno  stulte  pia  mater ;  et  amens,  555 
Quid  facis  %  exclamat;  membraque  ab  igne 
rapit. 

Cui  dea,  Dum  non  es,  dixit,  scelerata  fuisti : 

Irrita  materno  sunt  mea  dona  metu. 

Iste  quidem  mortalis  erit ;  sed  primus  arabit, 

Et  seret,  et  culta  praemia  tollet  humo.  560 
Dixit,  et  egrediens  nubem  trahit,  inque  dracones 
Transit,  et  aligero  tollitur  axe  Ceres. 

Sunion  expositum,  Pirceaque  tuta  recessu 
Linquit,  et  in  dextrum  quae  jacet  ora  latus, 


Hinc  init  iEgseum,  quo  Cycladas  adspicit  omnes : 

Ioniumque  rapax  Icariumque  legit :  563 

Perque  urbes  Asiae  longum  petit  Hellespontum . 

Diversumque  locis  alta  pererrat  iter. 

Nam  modo  thurilegos  Arabas,  modo  despicit  In¬ 
dos  : 

Hinc  Libys,  hinc  Meroe  siccaque  terra  subest. 
Nunc  adit  Hespeims,  Rhenum,  Rhodanumque, 
Padum  que,  571 

Teque  future  parens,  Tibri,  potentis  aquae. 

Quo  feror  1  immensum  est  erratas  dicere  terras : 

Praeteritus  Cereri  nullus  in  orbe  locus. 

Errat  et  in  coelo  :  liquidique  immunia  ponti  575 
Alloquitur  gelido  proxima  signa  polo. 
Parrhasides  stellae,  namque  omnia  nosse  potestis, 
iEquoreas  nunquam  cum  subeatis  aquas  : 
Persephonen  miserae  natam  monstrate  parenti. 

Dixerat.  Huic  Helice  talia  verba  refert :  580 
Crimine  nox  vacua  est.  Solem  de  virgine  rapta 
Consule,  qui  late  facta  diurna  videt. 

Sol  aditus.  Quam  quaeris,  ait,  ne  vana  labores, 
Nupta  Jovis  fratri  tertia  regna  tenet. 

Questa  diu  secum  sic  est  aliata  Tonantem  :  585 
Maximaque  in  vultu  signa  dolentis  erant : 

Si  memor  es,  de  quo  mihi  sit  Proserpina  nata ; 

Dimidium  curse  debet  habere  tuse. 

Orbe  pererrato,  sola  est  injuria  facti 

Cognita  ;  commissi  prsemia  raptor  habet.  590 
At  neque  Persephone  digna  est  prsedone  marito, 
Nec  gener  hoc  nobis  more  parandus  erat. 

Quid  gravius  victore  Gyge  captiva  tulissem, 
Quam  nunc,  te  coeli  sceptra  tenente,  tuli  1 
Yerum  impune  ferat :  noshsec  patiamur  inultae. 

Reddat,  et  emendet  facta  priora  novis.  596 
Jupiter  hanc  lenit,  factumque  excusat  amore  ; 

Nec  gener  est  nobis  ille  pudendus,  ait. 

Non  ego  nobilior.  Posita  est  mihi  regia  coelo, 
Possidet  alter  aquas,  alter  inane  Chaos.  600 
Sed  si  forte  tibi  non  est  mutabile  pectus, 

Statque  semel  juncti  rumpere  vincla  tori  ; 

Hoc  quoque  tentemus,  siquidem  jejuna  remansit ; 

Sin  minus,  inferni  conjugis  uxor  erit. 

Tartara  jussus  adit  sumtis  Caducifer  alis  :  605 

Speque  redit  citius,  visaque  certa  refert. 

Rapta  tribus,  dixit,  solvit  jejunia  granis, 

Punica  quse  lento  cortice  poma  tegunt. 

Haud  secus  indoluit,  quam  si  modo  rapta  fuisset, 
M  testa  parens  ;  longa  vixque  refecta  mora  est. 
Atque  ita,  Nec  nobis  coelum  et  habitabile, 
dixit :  61.1 

Tsenaria  recipi  me  quoque  valle  jube. 

Et  factura  fuit ;  pactus  nisi  Jupiter  esset, 

Bis  tribus  ut  coelo  mensibus  illa  foret. 

Tum  demum  vultusque  Ceres  animumque  rece¬ 
pit  ;  615 

Imposuitque  suse  spicea  serta  comse. 

Largaque  provenit  cessatis  messis  in  arvis, 

Et  vix  congestas  area  cepit  opes. 

Alba  decent  Cererem  :  vestes  Cerealibus  albas 
Sumite  :  nunc  pulli  velleris  usus  abest.  620 

Occupat  Apriles  Idus  cognomine  Yictor 
Jupiter :  hac  illi  sunt  data  templa  die. 

Hac  quoque,  ni  fallor,  populo  dignissima  nostro 
Atria  Libertas  coepit  habere  sua. 

Luce  secutura  tutos  pete,  navita,  portus ;  621 

Tentus  ab  occasu  grandine  mistus  erit. 

Sit  licet  et  fuerit ;  tamen  hac  Mutinensia  Csssar 
Grandine  militia  contudit  arma  sua. 

Tertia  post  Veneris  cum  lux  surrexerit  Idus, 

Por  tifices  forda  sacra  litate  bove.  630 

Forda  ferens  bos  est  fecundaque,  dicta  ferendo  : 

Hinc  etiam  fetus  nomen  habere  putant. 

Nunc  gravidum  pecus  est :  gravida;  nunc  semine 
terrae. 

Telluri  plenae  victima  plena  datur. 

Pars  cadit  arce  Jovis:  ter  denas  Curia  vaccas 
Accipit,  et  largo  sparsa  cruore  madet.  636 
Ast  ubi  visceribus  vitulos  rapuere  ministri, 
Sectaque  fumosis  exta  dedere  focis ; 

Igne  cremat  vitulos,  quae  natu  maxima  virgo ; 

Luce  Palis  populos  purget  ut  ille  cinis.  640 
Rege  Numa,  fructu  non  respondente  labori, 

Irrita  decepti  vota  colentis  erant. 

Nam  modo  siccus  erat  gelidis  Aquilonibus  annus ; 

N  unc  ager  assidua  luxuriabat  aqua 
Saepe  Ceres  primis  dominum  fallebat  in  herbis  : 

Et  levis  obsesso  stabat  avena  solo :  646 

Et  pecus  ante  diem  partus  edebat  acerbos : 

Agnaq.ue  nascendo  saepe  necabat  ovem. 

Sylva  vetus,  nullaque  diu  violata  securi, 

Stabat,  Maenalio  sacra  relicta  deo.  660 

Ille  dabat  tacitis  animo  responsa  quieto 

Noctibus.  Hic  geminas  rex  Numa  mactat 

Prima  cadit  Fauno ;  leni  cadit  altera  Somno. 

Sternitur  in  duro  vellus  utrumque  solo. 

Bis  caput  intonsum  fontana  spargitur  unda ;  655 
Bis  sua  faginea  tempora  fronde  premit. 

Usus  abest  Veneris  :  nec  fas  animalia  mensis 
Ponere  :  nec  digitis  annulus  ullus  inest. 

Veste  rudi  tectum  supra  nova  vellera  corpus 
Ponit,  adorato  per  sua  verba  deo.  660 

Interea  placidam  redimita  papavere  frontem 
Nox  venit,  et  secum  somnia  nigra  trahit. 
Faunus  adest;  oviumque  premens  pede  vellera 
duro, 

Edidit  a  dextro  talia  dicta  toro  : 

Morte  boum  tibi,  rex,  tellus  placanda  duarum : 

Det  sacris  animas  una  necata  duas.  666 

Excutitur  terrore  quies ;  Numa  visa  revolvit, 

Et  secum  ambages  caecaque  jussa  referit. 
Expedit  errantem  nemori  gratissima  conjux, 

Et  dixit,  Gravidae  posceris  exta  bovis.  670 
Exta  bovis  dantur  gravidae  :  felicior  annus 
Provenit,  et  fructum  terra  pecusque  ferunt. 
Hanc  quondam  Cytherea  diem  properantius  ire 
Jussit,  et  aetherios  praecipitavit  equos ; 

Ut  titulum  imperii  quamprimum  luce  sequenti 
Augusto  juveni  prospera  bella  darent.  676 

Sed  jam  praeteritos  quartus  tibi  Lucifer  Idus 
Respicit.  Hac  Hyades  Doridanocte  petunt. 

Tertia  post  Hyadas  cum  lux  erit  orta  remotas, 
Carcere  partitos  Circus  habebit  equos.  680 
Cur  igitur  missae  vinctis  ardentia  taedis 
Terga  ferant  vulpes,  causa  docenda  mihi. 
Frigida  Carseoli,  nec  olivis  apta  ferendis 
Terra,  sed  ad  segetes  ingeniosus  ager. 

Hac  ego  Pelignos  natalia  rura  petebam,  685 
Parva,  sed  assiduis  uvida  semper  aquis. 
Hospitis  antiqui  solitas  intravimus  sedes. 

Demserat  emeritis  jam  juga  Phoebus  equis. 

Is  mihi  multa  quidem,  sed  et  hsec,  narrare  sole¬ 
bat, 

Unde  meum  prsesens  instrueretur  opus:  690 
Hoc,  ait,  in  campo  (campumque  ostendit)  habebat 
Rus  breve  cum  duro  parca  colona  viro. 


Ille  suam  peragebat  humum  ;  sive  usus  aratri, 
Sive  cavae  falcis,  sive  bidentis  erat. 

Haec  modo  verrebat  stantem  tibicine  villam  :  695 
Nunc  matris  plumis  ova  fovenda  dabat. 

Aut  virides  malvas,  aut  fungos  colligit  albos : 

Aut  humilem  grato  calfacit  igne  focum. 

Et  tamen  assiduis  exercet  brachia  telis  ; 

Adversumque  minas  frigoris  arma  parat.  700 
Filius  hujus  erat  primo  lascivus  in  ?evo. 

Addideratque  annos  ad  duo  lustra  duos, 

Is  capit  extremi  vulpem  sub  valle  salicti : 

Abstulerat  multas  illa  cohortis  aves. 

Captivam  stipula  fcenoque  involvit,  et  ignes  705 
Admovet.  Urentes  effugit  illa  manus. 

Qua  fugit,  incendit  vestitos  messibus  agros  : 

Damnosis  vires  ignibus  aura  dabat. 

Factum  abiit:  monumenta  manent.  Nam  vivere 
captam 

Nunc  quoque  lex  vulpem  Carseolana  vetat.710 
Utque  luat  poenas  gens  hsec,  Cerealibus  ardet: 
Quoque  modo  segetes  perdidit,  ipsa  perit. 

Postera  cum  veniet  terras  visura  patentes 
Memnonis  in  roseis  lutea  mater  equis  ; 

E  duce  lanigeri  pecoris,  qui  prodidit  Hellen,  715 
Sol  abit :  egresso  victima  major  adest. 

Yacca  sit  an  taurus,  non  est  congnoscere  prom- 
tum : 

Pars  prior  apparet ;  posteriora  latent. 

Seu  tamen  est  taurus,  sive  est  hoc  foemina  signum  ; 

Junone  invita  munus  amoris  habet.  720 

Nox  abiit,  oriturque  Aurora.  Palilia  poscor. 

Non  poscor  frustra,  si  favet  alma  Pales. 

Alma  Pales,  faveas  pastoria  sacra  canenti, 
Prosequor  officio  si  tua  festa  pio. 

Certe  ego  de  vitulo  cinerem.,  stipulasque  fabales, 
Saepe  tuli  plena,  februa  casta,  manu.  726 
Certe  ego  transilui  positas  ter  in  ordine  flammas, 
Yirgaque  roratas  laurea  misit  aquas. 

Mota  dea  est,  operique  favet.  Navalibus  exi, 
Puppis  :  habent  ventos  jam  tua  vela  suos.  730 
I  pete  virginea,  populus,  suffimen  ab  ara  : 

Vesta  dabit.  Vestae  munere  purus  eris. 
Sanguis  equi  suffimen  erit,  vitulique  favilla : 

Tertia  res,  durae  culmen  inane  fabae. 

Pastor,  oves  saturas  ad  prima  crepuscula  lustra. 

Uda  prius  spargat,  virgaque  verrat  humum. 733 
Frondibus  et  fixis  decorentur  ovilia  ramis, 

Et  tegat  ornatas  longa  corona  fores. 

Caerulei  fiant  vivo  de  sulfure  fumi, 

Tactaque  fumanti  sulfure  balet  ovis.  740 

Ure  mares  oleas,  taedamque,  herbasque  Sabinas, 
Et  erepet  in  mediis  laurus  adusta  focis. 
Libaque  de  milio  milii  fiscella  sequatur : 

Rustica  praecipue  quo  dea  laeta  cibo  est. 

Adde  dapes  mulctramque  suas :  dapibusque  re¬ 
sectis  745 

Sylvicolam  tepido  lacte  precare  Palen. 
Consule,  dic,  pecori  pariter  pecorisque  magistris : 

Effugiat  stabulis  noxa  repulsa  meis. 

Sive  sacro  pavi,  sedive  sub  arbore  sacra  ; 

Pabulaque  in  bustis  inscia  carpsit  ovis :  750 

Seu  nemus  intravi  vetitum,  nostrisve  fugatae 
Sunt  oculis  Nymphae,  semicaperve  deus  : 

Seu  mea  falx  ramo  lucum  spoliavit  opaco, 

Unde  data  est  aegrae  fiscina  frondis  ovi : 

Da  veniam  culpae  :  nec,  dum  degrandinat,  obsit 
Agresti  fano  supposuisse  pecus.  756 

Nec  noceat  turbasse  lacus.  Ignoscite,  Nymphae, 
Mota  quod  obscuras  ungula  fecit  aquas. 

Tu,  dea,  pro  nobis  fontes  fontanaque  placa 
N  umina,  tu  sparsos  per  nemus  omne  deos.  760 
Nec  Dryadas,  nec  nos  videamus  labra  Dianie: 

Nec  Faunum,  medio  cum  premit  arva  die. 
Polle  procul  morbos.  Yaleant  hominesque  gre¬ 
gesque  ; 

Et  valeant  vigiles,  provida  turba,  canes. 

Neve  min»us  multas  redigam,  quam  mane  fuerunt ; 

Neve  gemam  referens  vellera  rapta  lupo.  766 
Absit  iniqua  fames.  Herbae,  frondesque  super¬ 
sint  : 

Quaeque  lavent  artus,  quasque  bibantur,  aquae. 
Ubera  plena  premam.  Referat  mihi  caseus  aera  ; 

Dentque  viam  liquido  vimina  rara  sero.  770 
Sitque  salax  aries  ;  conceptaque  semina  conjux 
Reddat ;  et  in  stabulo  multa  sit  agna  meo. 
Lanaque  proveniat  nullas  laesura  puellas, 

Mollis,  et  ad  teneras  quamlibet  apta  manus. 
Quae  precor,  eveniant :  et  nos  faciamus  ad  annum 
Pastorum  dominae  grandia  liba  Pali.  776 
His  dea  placanda  est:  haec  tu  conversus  adortus 
Dic  ter,  et  in  vivo  perlue  rore  manus. 

Tum  licet  apposita,  veluti  cratere,  camella, 

Lac  niveum  potes,  purpureamque  sapam :  780 
Moxque  per  ardentes  stipulae  crepitantis  acervos 
Trajicias  celeri  strenua  membra  pede. 
Expositus  mos  est.  Moris  mihi  restat  origo. 

Turba  facit  dubium,  cceptaque  nostra  tenet. 
Omnia  purgat  edax  ignis,  vitiumque  metallis  785 
Excoquit :  idcirco  cum  duce  purgat  oves. 

An,  quia  cunctarum  contraria  semina  rerum 
Sunt  duo  discordes,  ignis  et  unda,  dei, 
Junxerunt  elementa  patres,  aptumque  putarunt 
Ignibus  et  sparsa  tangere  corpus  aqua?  790 
An,  quod  in  his  vitae  causa  est :  haec  perdidit  exui : 

His  nova  fit  conjux  ;  haec  duo  magna  putant? 
Yix  equidem  credo  ;  sunt  qui  Phaethonta  referri 
Credant,  et  nimias  Deucalionis  aquas. 

Pars  quoque,  cum  saxis  pastores  saxa  feribant, 
Scintillam  subito  prosiluisse  ferunt.  796 

Prima  quidem  periit ;  stipulis  excepta  secunda  et. 

Hoc  argumenti  flamma  Palilis  habet. 

An  magis  hunc  morem  pietas  JEneia  fecit, 

Innocuum  victo  cui  dedit  ignis  iter  ?  800 

Num  tamen  est  vero  propius,  cum  condita  Roma 
est, 

Transferri  jussos  in  nova  tecta  Lares  ; 
Mutantesque  domum  tectis  agrestibus  ignem, 

Et  cessaturae  supposuisse  casse  ; 

Per  flammas  saluisse  pecus,  saluisse  colonos?  805 
Quod  fit  natali  nunc  quoque,  Roma,  tuo. 

Ipse  locus  causas  vati  facit.  Urbis  origo 
Yenit:  ades  festis,  magne  Quirine,  tuis. 

Jam  luerat  poenas  frater  Numitoris,  et  omne 
Pastorum  gemino  sub  duce  vulgus  erat.  810 
Contrahere  agrestes,  et  moenia  ponere  utrique 
Convenit.  Ambigitur  moenia  ponat  uter. 

Nil  opus  est,  dixit,  certamine,  Romulus,  ullo  : 

Magna  fides  avium  est :  experiamur  aves. 

Res  placet.  Alter  adit  nemorosi  saxa  Palati ;  81 5 
Alter  Aventinum  mane  cacumen  init. 

Sex  Remus,  hic  volucres  bis  sex  videt  ordine ; 
pacto 

Statur  :  et  arbitrium  Romulus  urbis  habet. 
Apta  dies  legitur,  quse  moenia  signet  aratro. 

Sacra  Palis  suberant :  inde  movetur  opus.  820 
Fossa  fit  ad  solidum  :  fruges  jaciuntur  in  ima, 

Et  de  vicino  terra  petita  solo. 

Fossa  repletur  humo,  plenseque  imponitur  ara  : 

Et  novus  accenso  fungitur  igne  focus. 


Inde  premens  stivam  designat  moenia  sulco  :  825 
Alba  fugum  niveo  cum  bove  vacca  tulit, 

Yox  fuit  haec  regis  :  Condenti,  Jupiter,  urbem, 
Et  genitor  Mavors,  Yestaque  mater  ades  ; 
Quosque  pium  est  adhibere  deos,  advertite  cuncti : 

Au -picibus  vobis  hoc  mihi  surgat  opus.  830 
Longa  sit  huic  aetas,  dominaeque  potentia  terree  : 

Sitque  sub  hac  oriens  occiduusque  dies. 

Ille  precabatur.  Tonitru  dedit  omina  laevo 
Jupiter :  et  lsevo  fulmina  missa  polo. 

Augurio  laeti  jaciunt  fundamina  cives ;  835 

Et  novus  exiguo  tempore  murus  erat. 

Hoc  Celer  urget  opus,  quem  Romulus  ipse  yo- 
carat ; 

Sintque,  Celer,  curae,  dixerat,  ista  tuae. 

Neve  quis  aut  muros,  aut  factam  vomere  fossam 
Transeat ;  audentem  talia  dede  neci.  840 
Quod  Remus  ignorans,  humiles  contemnere  mu 
ros 

Coepit,  et,  His  populus,  dicere,  tutus  erit  ? 

Nec  mora,  transiluit.  Rutro  Celer  occupat  ausum 
Ille  premit  duram  sanguinolentus  humum. 
Haec  ubi  rex  didicit ;  lacrymas  introrsus  obortas 
Devorat,  et  clausum  pectore  vulnus  habet.  84(-' 
Flere  palam  non  vult,  exemplaque  fortia  servat : 

Sicque  meos  muros  transeat  hostis,  ait. 

Dat  tamen  exsequias:  nec  jam  suspendere  fletum 
Sustinet ;  et  pietas  dissimulata  patet.  85t 
Osculaque  applicuit  posito  suprema  feretro  : 

Atque  ait,  Invito  frater  ademte,  vale. 
Arsurosque  artus  unxit :  fecere,  quod  ille, 
Faustulus,  et  maestas  Acca  soluta  comas. 

Tum  juvenem  nondum  facti  flevere  Quirites.  855 
Ultima  plorato  subdita  flamma  rogo  est. 

Urbs  oritur  (quis  tunc  hoc  ulli  credere  posset?) 

Yictorem  terris  impositura  pedem. 

Cuncta  regas  :  et  sis  magno  sub  Caesare  semper  : 

Saepe  etiam  plures  nominis  hujus  habe.  860 
Et  quoties  steteris  domito  sublimis  in  orbe, 
Omnia  sint  humeris  inferiora  tuis. 

Dicta  Pales  nobis  :  idem  Yinalia  dicam. 

Una  tamen  media  est  inter  utramque  dies. 
Numina  vulgares  Veneris  celebrate  puellae.  865 
Multa  professarum  quaestibus  apta  Yenus. 
Poscite  thure  dato  formam,  populique  favorem  ; 

Poscite  blanditias,  dignaque  verba  joco. 
Cumque  sua  dominae  date  grata  sisymbria  myrto, 
Textaque  composita  juncea  vincla  rosa.  870 
Templa  frequentari  Collinae  proxima  portae 
Nunc  decet:  a  Siculo  nomina  colle  tenent. 

U tque  Syracusas  Aret husidas  abstulit  armis 
Claudius,  et  bello  te  quoque  cepit,  Eryx  ; 
Carmine  vivacis  Yenus  est  translata  Sibyllae  ; 

Inque  suae  stirpis  maluit  urbe  coli.  876 

Cur  igitur  Yeneris  festum  Yinalia  dicant, 
Quaeritis ;  et  quare  sit  Jovis  ista  dies? 

Turnus,  an  iEneas  Latiae  gener  esset  Amatae, 
Bellum  erat.  Etruscas  Turnus  adoptat  opes. 
Clarus  erat,  sumtisque  ferox  Mezentius  armis :  881 
Et  vel  equo  magnus,  vel  pede  major  erat. 

Quem  Rutuli  Turnusque  suis  adsciscere  tentant 
Partibus,  Haec  contra  dux  ita  Tuscus  ait : 

Stat  mihi  non  parvo  virtus  mea.  Yulnera  testor, 
Armaque,  quae  sparsi  sanguine  saepe  meo.  886 
Qui  petis  auxilium,  non  grandia  divide  mecum 
Pra?mia,  de  lacubus  proxima  musta  tuis. 

Nulla  mora  est  operae.  Yestrum  dare,  vincere 
nostrum  est. 

Quam  velit  iEneas  ista  negata  mihi !  890 


Fast.  Lib.  V. 


OVIDIUS. 


451 


Annuerant  Rutuli.  Mezentius  induit  arma: 

Induit  iEneas  ;  alloquiturque  Jovem. 

Hostica  Tyrrheno  vota  est  vindemia  regi : 

Jupiter,  e  Latio  palmite  musta  feras. 

Vota  valent  meliora  ;  cadit  Mezentius  ingens,  895 
Atque  indignanti  pectore  plangit  humum. 
Venerat  Autumnus  calcatis  sordidus  uvis: 

Redduntur  merito  debita  vina  Jovi. 

Dicta  dies  hinc  est  Vinalia.  Jupiter  illam 
Vindicat,  et  festis  gaudet  inesse  suis.  900 

Sex  ubi,  qu®  restant,  luces  Aprilis  habebit, 

In  medio  cursu  tempora  veris  erunt : 

Et  frustra  pecudem  quseres  Athamantidos  Helles : 

Signaque  dant  imbres :  exoriturque  Canis. 

Hac  mihi  Nomento  Romam  cum  luce  redirem, 
Obstitit  in  media  candida  pompa  via.  906 
Flamen  in  antiqusc  lucum  Robiginis  ibat, 

Exta  canis  flammis,  exta  daturus  ovis. 

Protinus  accessi,  ritus  ne  nescius  essem. 

Edidit  h®c  Flamen  verba,  Quirine,  tuus :  910 
A.spera  Robigo,  parcas  Cerealibus  herbis ; 

Et  tremat  in  summa  laeve  cacumen  humo. 

Tu  sata  sideribus  coeli  nutrita  secundi 
Crescere,  dum  fiant  falcibus  apta,  sinas. 

Vis  tua  non  levis  est.  Quae  tu  frumenta  notasti, 
Maestus  in  amissis  illa  colonus  habet.  916 
Nec  venti  tantum  Cererj  nocuere,  nec  imbres  ; 

Nec  sic  marmoreo  pallet  adusta  gelu ; 
Quantum,  si  culmos  Titan  incalfacit  udos. 

Tum  locus  est  irae,  diva  timenda,  tuae.  920 
Parce  precor,  scabrasque  manus  a  messibus  aufer ; 
Neve  noce  cultis :  posse  nocere  sat  est. 


Nec  teneras  segetes,  sed  durum  amplectereferrum; 

Quodque  potest  alios  perdere,  perde  prior. 
Utilius  gladios  et  tela  nocentia  carpes.  925 
Nil  opus  est  illis :  otia  mundus  agat. 

Sarcula  nunc,durusque  bidens,  et  vomer  aduncus, 
Ruris  opes  niteant :  inquinet  arma  situs. 
Conatusque  aliquis  vagina  ducere  ferrum, 

Adstrictum  longa  sentiat  esse  mora.  930 
At  tu  ne  viola  Cererem :  semperque  colonus 
Absenti  possit  solvere  vota  tibi. 

Dixerat.  A  dextra  villis  mantele  solutis, 
Cumque  meri  patera  thuris  acerra  fuit. 

Thura  focis  vinum  que  dedit,  fibrasque  bidentis, 
Turpiaque  obsc®n®  (vidimus)  exta  canis.  936 
Tum  mihi,  Cur  detur  sacris  nova  victima,  quajrisl 
Quaesieram  :  causam  percipe,  Flamen  ait : 

Est  Canis,  Icarium  dicunt,  quo  sidere  moto 
Tosta  sitit  tellus,  prsecipiturque  seges.  940 
Pro  cane  sidereo  canis  hic  imponitur  arae : 

Et,  quare  pereat,  nil  nisi  nomen  habet. 

Cum  Phrygis  Assaraci  Titania  fratre  relicto 
Sustulit  immenso  ter  jubar  orbe  suum  ; 

Mille  venit  variis  florum  dea  nexa  coronis :  945 

Scena  joci  morem  liberioris  habet. 

Exit  et  in  Maias  sacrum  Florale  Kalendas. 

Tunc  repetam  :  nunc  me  grandius  urget  opus. 
Aufert  Vesta  diem :  cognato  Vesta  recepta  est 
Limine:  sic  justi  constituere  patres.  95C 
Phoebus  habet  partem ;  Vest®  pars  altera  cessit : 

Quod  superest  illis,  tertius  ipse  tenet. 

State  Palatina  laurus,  prsetextaque  quercu 
Stet  domus.  Alternos  tres  habet  una  Deos. 


LIBER  QUINTUS. 


Quaritis,  unde  putem  Maio  data  nomina  mensi  ? 

Non  satis  est  liquido  cognita  causa  mihi. 

Ut  stat,  et  incertus,  qua  sit  sibi,  nescit,  eundum, 
Cum  videt  ex  omni  parte  viator  iter  : 

Sic,  quia  posse  datur  diversas  reddere  causas,  5 
Qua  ferar,  ignoro  :  copiaque  ipsa  nocet. 

Dicite,  qu®  fontes  Aganippidos  Hippocrenes 
Grata  Medussei  signa  tenetis  equi. 

Dissensere  de® ;  quarum  Polyhymnia  coepit 
Prima :  silent  ali®,  dictaquc  mente  notant.  10 
Post  Chaos,  ut  primum  data  sunt  tria  corpora 
mundo, 

Inque  novas  species  omne  recessit  opus ; 
Pondere  terra  suo  subsedit,  et  ®quora  traxit : 

At  coelum  levitas  in  loca  summa  tulit. 

Sol  quoque  cum  stellis  nulla  gravitate  retentus, 
Et  vos  Lunares  exsiluistis  equi.  16 

Sed  neque  terra  diu  coelo,  nec  cstera  Phoebo 
Sidera  cedebant :  par  erat  omnis  honos. 

S®pe  aliquis  solio,  quod  tu,  Saturne,  tenebas, 
Ausus  de  media  plebe  sedere  deus  :  20 

Et  latus  Oceano  quisquam  deus  advena  junxit : 

Tethys  et  extremo  s®pe  recepta  loco  est.- 
Donec  Honor,  placidoque  decens  Reverentia 
vultu 

Corpora  legitimis  imposuere  toris. 

Hinc  sata  Majestas ;  hos  est  dea  censa  parentes : 
Quaque  die  partu  est  edita,  magna  fuit.  26 


Nec  mora :  consedit  medio  sublimis  Olympo, 
Aurea,  purpureo  conspicienda  sinu. 

Consedere  simul  Pudor  et  Metus.  Omne  videres 
Numen  ad  hanc  cultus  composuisse  suos.  30 
Protinus  intravit  mentes  suspectus  honorum : 

Fit  pretium  dignis ;  nec  sibi  quisque  placet. 
Hic  status  in  coelo  multos  permansit  in  annos, 
Dum  senior  fatis  excidit  arce  deus. 

Terra  feros  partus,  immania  monstra,  gigantas 
Edidit,  ausuros  in  Jovis  ire  domum.  36 

Mille  manus  illis  dedit,  et  pro  cruribus  angues  . 

Atque  ait,  In  magnos  arma  movete  deos. 
Exstruere  hi  montes  ad  sidera  summa  parabant, 
Et  magnum  bello  sollicitare  Jovem.  40 

Fulmina  de  coeli  jaculatus  Jupiter  arce, 

Vertit  in  auctores  pondera  vasta  suos. 

His  bene  Majestas  armis  defensa  deorum 
Restat :  et  ex  illo  tempore  firma  manet. 
Assidet  illa  Jovi :  Jovis  est  fidissima  custos :  45 
Et  pr®stat  sine  vi  sceptra  tenenda  Jovi. 

Venit  et  in  terras :  coluerunt  Romulus  illam 
Et  Numa  :  mox  alii,  tempore  quisque  suo. 

Illa  patres  in  honore  pio  matresque  tuetur : 

Illa  comes  pueris  virginibusque  venit.  59 
Illa  datos  fasces  commendat,  eburque  curule  : 

Illa  coronatis  alta  triumphat  equis. 

Finierat  voces  Polyhymnia.  Dicta  probarunt 
Clioque,  et  curv®  scita  Thalia  lyr®. 

Excipit  Lranie;  fecere  silen  ia  cunct®  ;  55 

Et  vox  audiri  nulla,  nisi  illa,  potest. 

Magna  fuit  quondam  capitis  reverentia  cani, 
Inque  suo  pretio  ruga  senilis  erat. 

Martis  opus  juvenes  animosaque  bella  gerebant, 
Et  pro  dis  aderant  in  statione  suis.  60 

Viribus  illa  minor,  nec  habendis  utilis  armis, 
Consilio  patri®  s®pe  ferebat  opem. 

Nec  nisi  post  annos  patuit  tunc  Curia  seros: 

Nomen  et  aetatis  mite  senatus  erat. 

Jura  dabat  populo  senior :  finitaque  certis  65 
Legibus  est  aetas,  unde  petatur  honos. 

Et  medius  juvenum,  non  indignantibus  ipsis, 

Ibat :  et  interior,  si  comes  unus  erat. 

Verba  quis  auderet  coram  sene  digna  rubore 
Dicere  1  censuram  longa  senecta  dabat.  70 
Komulus  hoc  vidit,  selectaque  pectora  patres 
Dixit.  Ad  hos  urbis  summa  relata  novae. 

Hinc  sua  majores  posuisse  vocabula  Maio 

Tangor,  et  aetati  consuluisse  suaa,  74 

Et  Numitor  dixisse  potest,  Da,  Romule,  mensem 
Hunc  senibus  ;  nec  avum  sustinuisse  nepos. 
Nec  leve  praepositi  pignus  successor  honoris 
Junius,  a  juvenum  homine  dictus,  habet. 

Tum  sic,  neglectos  hedera  redimita  capillos, 
Prima  sui  coepit  Calliopea  chori :  80 

Duxerat  Oceanus  quondam  Titanida  Tethyn, 

Qui  terram  liquidis,  qua  patet,  ambit  aquis. 
Hinc  sata  Pleione  cum  coelifero  Atlante 
Jungitur,  ut  fama  est,  Pleiadasque  parit. 
Quarum  Maia  suas  forma  superasse  sorores  85 
Traditur,  et  summo  concubuisse  Jovi. 

Hsec  enixa  jugo  cupressifer®  Cyllenes, 

.ZEtherium  volucri  qui  pede  carpit  iter. 
Arcades  hunc,  Ladonque  rapax,  et  Msenalos  in¬ 
gens 

Rite  colunt,  Luna  credita  terra  prior.  90 

Exsul  ab  Arcadiis  Latios  Evander  in  agros 
Venerat,  impositos  attuleratque  deos. 

Hic,  ubi  nunc  Roma  est  orbis  caput,  arbor  et 
herbae, 

Et  paucae  pecudes,  et  casa  rara  fuit. 

Quo  postquam  ventum  ;  Consistite,  praescia  ma¬ 
ter,  95 

Nam  locus  imperii  rus  erit  istud,  ait. 

Et  matri  et  vati  paret  Nonacrius  heros, 

Inque  peregrina  constitit  hospes  humo. 
Sacraque  multa  quidem,  sed  F auni  prima  bicornis 
Has  docuit  gentes,  alipedsique  dei.  100 

Semicaper,  coleris  cinctutis,  F aune,  Lupercis, 
Cum  lustrant  celebres  vellera  secta  vias. 

At  tu  materno  donasti  nomine  mensem. 

Inventor  curvae,  furibus  apte,  fidis. 

Nec  pietas  haec  prima  tua  est:  septena  putaris, 
Pleiadum  numerum,  fila  dedisse  lyrae.  1 06 

Haec  quoque  desierat ;  laudata  est  voce  sororum. 

Quid  faciam  1  turbae  pars  habet  omnis  idem. 
Gratia  Pieridum  nobis  aequaliter  adsit ; 

Nullaque  laudetur  plusve  minusve  mihi.  110 

Ab  Jove  surgat  opus.  Prima  mihi  nocte  videnda 
Stella  est  in  cunas  officiosa  Jovis. 

Nascitur  Oleni®  signum  pluviale  Capella  : 

Illa  dati  coelum  pramia  lactis  habet. 

Nais  Amalthee,  Cretaa  nobilis  Ida,  115 

Dicitur  in  sylvis  occuluisse  Jovem. 

Huic  fuit  hadorum  mater  formosa  duorum 
Inter  Dictffios  conspicienda  greges  ; 

Cornibus  aeriis,  atque  in  sua  terga  recurvis  ; 
Ubere,  quod  nutrix  posset  habere  Jovis.  120 


Lac  dabat  illa  deo ;  sed  fregit  in  arbore  co 
Truncaque  dimidia  parte  decoris  erat. 

Sustulit  hoc  Nymphe,  cinctumque  recentibui 
herbis, 

Et  plenum  pomis  ad  Jovis  ora  tulit. 

Ille,  ubi  res  coeli  tenuit,  solioque  paterno  125 

Sedit,  et  invicto  nil  Jove  majus  erat; 

Sidera  nutricem,  nutricis  fertile  cornu 

Fecit ;  quod  domin®  nunc  quoque  nomen  haoe*., 
Prastitibus  Mai®  Laribus  videre  Kalend® 

Aram  constitui,  signaque  parva  detlm.  130 

Voverat  illa  quidem  Curius  :  sed  multa  vetustas 
Destruit,  et  saxo  longa  senecta  nocet. 

Causa  tamen  positi  fuerat  cognominis  illis, 

Quod  prffistant  oculis  omnia  tuta  suis. 

Stant  quoque  pro  nobis,  et  pr®sunt  moenibus 
Urbis,  135 

Et  sunt  prffiseutes,  auxiliumque  ferunt. 

At  canis  ante  pedes,  saxo  fabricatus  eodem, 
Stabat.  Qu®  standi  cum  Lare  caussa  fuit  1 
Servat  uterque  domum  :  domino  quoque  fidus 
uterque : 

Compita  grata  deo  ;  compita  grata  cani.  140 
Exagitant  et  Lar  et  turba  Diania  fures  : 

Pervigilantque  Lares,  pervigilantque  canes. 
Bina  gemellorum  qu®rebam  signa  deorum 
Viribus  annos®  facta  caduca  mor®  : 

Mille  Lares,  Geniumque  ducis,  qui  tradidit  illos, 
Urbs  habet;  et  vici  numina  trina  colunt.  146 
Quo  feror  1  Augustus  mensis  mihi  carminis  hujus 
Jus  dabit.  Interea  Diva  canenda  Bona  est. 
Est  moles  nativa :  loco  res  nomina  fecit. 

Appellant  saxum  :  pars  bona  montis  ea  est.  15C 
Huic  Remus  institerat  frustra,  quo  tempore  fratri 
Prima  Palatin®  signa  dedistis  aves. 

Templa  patres  illic,  oculos  exosa  viriles, 

Leniter  acclivi  constituere  jugo. 

Dedicat  h®c  veteris  Clausorum  nominis  h®res, 
Virgineo  nullum  corpore  passa  virum.  156 
Livia  restituit;  ne  non  imitata  maritum 
Esset,  et  ex  omni  parte  secuta  virum. 

Postera  cum  roseam  pulsis  Hyperionis  astris 
In  matutinis  lampada  tollit  equis ;  160 

Frigidus  Argestes  summas  mulcebit  aristas, 
Candidaque  a  Calabris  vela  dabuntur  aquis. 
At  simul  inducunt  obscura  crepuscula  noctem, 
Pars  Hyadum  toto  de  grege  nulla  latet.  164 
Ora  micant  Tauri  septem  radiantia  flammis, 
Navita  quas  Hyadas  Graius  ab  imbre  vocat. 
Pars  Bacchum  nutrisse  putat :  pars  credidit  esse 
Tethyos  has  neptes,  Oceanique  senis. 

Nondum  stabat  Atlas,  humeros  oneratus  Olympo, 
Cum  fatus  est  forma  conspiciendus  Hyas.  170 
Hunc  stirps  Oceani  maturis  nisibus  AEthra 
Edidit,  et  Nymphas  ;  sed  prior  ortus  Hyas. 
Dum  nova  lanugo,  pavidos  formidine  cervos 
Terret,  et  est  illi  pr®da  benigna  lepus. 

At  postquam  virtus  annis  adolevit;  in  apros  175 
Audet,  et  hirsutas  cominus  ire  feras. 

Dumque  petit  latebras  fet®  catulosque  lesen®, 
Ipse  fuit  Libye®  pr®da  cruenta  le®. 

Mater  Hyan,  et  Hyan  m®st®  flevere  sorores, 
Cervicemque  polo  suppositurus  Atlas.  180 
Victus  uterque  parens  tamen  est  pietate  sororum. 

Illa  dedit  coelum :  nomina  fecit  Hyas. 

Mater  ades  florum,  ludis  celebrata  jocosis  : 

Distuleram  partes  mense  priore  tuas. 

Incipis  AprUi :  transis  in  tempora  Maii.  ISc 
Alter  (e  fugiens,  cum  venit  alter,  habet. 


Fast.  Lib  V. 


0\  IDIUS.  453 


Cum  tua  sint,  cedantque  tibi  confinia  mensum ; 

Convenit  in  laudes  ille  vel  iste  tuas. 

Circus  in  hunc  exit,  clamataque  palma  theatris : 

Hoc  quoque  cum  Circi  munere  carmen  eat.  190 
Ipsa  doce  quae  sis  :  hominum  sententia  fallax. 

Optima  tu  proprii  nominis  auctor  eris. 

Sic  ego ;  sic  nostris  respondit  diva  rogatis  ; 

Dum  loquitur,  vernas  efflat  ab  ore  rosas : 
Chloris  eram,  quae  Flora  vocor.  Corrupta  Latino 
Nominis  est  nostri  littera  Graeca  sono.  196 
Chloris  eram,  Nymphe  campi  felicis,  ubi  audis 
Rem  fortunatis  ante  fuisse  viris. 

Quae  fuerit  mihi  forma,  grave  est  narrare  modestae : 

Sed  generum  matri  reperit  illa  deum.  200 
Ver  erat:  errabam.  Zephyrus  conspexit ;  abibam, 
Insequitur;  fugio.  Fortior  ille  fuit. 

Et  dederat  fratri  Boreas  jus  omne  rapinae, 

Ausus  Erechthea  praemia  ferre  domo. 

Vim  tamen  emendat  dando  mihi  nomina  nuptae  : 

Inque  meo  non  est  ulla  querela  toro.  206 
Vere  fruor  semper:  vere  est  nitidissimus  annus. 

Arbor  habet  frondes,  pabula  semper  humus. 
Est  mihi  fecundus  dotalibus  hortus  in  agris : 

Aura  fovet :  liquidae  fonte  rigatur  aquae.  210 
Hunc  meus  implevit  generoso  flore  maritus : 

Atque  ait,  Arbitrium  tu,  dea,  floris  habe. 

Saepe  ego  digestos  volui  numerare  colores, 

Nec  potui.  Numero  copia  major  erat. 

Roscida  cum  primum  foliis  excussa  pruina  est. 

Et  variae  radiis  intepuere  comae  ;  216 

Conveniunt  pictis  incinctae  vestibus  Horae, 

Inque  leves  calathos  munera  nostra  legunt. 
Protinus  arripiunt  Charites,  nectuntque'  coronas, 
Sertaque,  coelestes  implicitura  comas.  220 
Prima  per  immensas  sparsi  nova  semina  gentes. 

Unius  tellus  ante  coloris  erat. 

Prima  Therapnaeo  feci  de  sanguine  florem : 

Et  manet  in  folio  scripta  querela  suo. 

Tu  quoque  nomen  habes  cultos,  Narcisse,  per 
hortos :  225 

Infelix,  quod  non  alter  et  alter  eras ! 

Quid  crocon,  aut  Attin  referam,  Cinyraque  crea¬ 
tum, 

De  quorum  per  me  vulnere  surgit  honori 
Mars  quoque,  si  nescis,  per  nostras  editus  artes. 

Jupiter  hoc  ut  adhuc  nesciat,  usque  precor.  230 
Sancta  Jovem  Juno,  nata  sine  matre  Minerva, 
Officio  doluit  non  eguisse  suo. 

Ibat,  ut  Oceano  quereretur  facta  mariti  ; 

Restitit  ad  nostras  fessa  labore  fores. 

Quam  simul  adspexi ;  Quid  te,  Saturnia,  dixi,  235 
Attulit  1  exponit,  quem  petat,  illa  locum. 
Addidit  et  causam.  Verbis  solabar  amicis. 

Non,  inquit,  verbis  cura  levanda  mea  est. 

Si  pater  est  factus  neglecto  conjugis  usu 

Jupiter,  et  nomen  solus  utrumque  tenet;  240 
Cur  ego  desperem  fieri  sine  conjuge  mater, 

Et  parere  intacto,  dummodo  casta,  viro  % 
Omnia  tentabo  latis  medicamina  terris, 

Et  freta,  Tartareos  excutiam  que  sinus. 

Vox  erat  in  cursu  :  vultum  dubitantis  habebam. 

Nescio  quid,  Nymphe,  posse  videris,  ait.  246 
Ter  volui  promittere  opem,  ter  lingua  retenta 
est: 

Ira  Jovis  magni  causa  timoris  erat. 

Fer  precor  auxilium,  dixit ;  celabitur  auctor  : 

Et  Stygiae  numen  testificatur  aquae.  250 

Quod  petis,  Oleniis,  inquam,  mihi  missus  ab 
arvis 

Flos  dabit.  Est  hortis  unicus  ille  meis 


Qui  dabat,  Hoc,  dixit,  sterilem  quoque  tange 
juvencam ; 

Mater  erit.  Tetigi ;  nec  mora,  mater  erat. 
Protinus  haerentem  decerpsi  pollice  florem.  255 
Tangitur,  et  tacto  concipit  illa  sin.i. 

Jamque  gravis  Thracen,  et  laeva  Prope  ntidos 
intrat : 

Fitque  potens  voti ;  Marsque  creatus  erat. 

Qui  memor  accepti  per  me  natalis,  Habeto 
Tu  quoque  Romulea,  dixit,  in  urbe  locum.  26( 
Forsitan  in  teneris  tantum  mea  regna  coronis 
Esse  putes.  Tangunt  numen  et  arva  meum. 

Si  bene  floruerint  segetes  ;  erit  area  dives. 

Si  bene  floruerit  vinea ;  Bacchus  erit. 

Si  bene  floruerint  oleae,  nitidissimus  annus  :  265 
Pomaque  proventum  temporis  hujus  habent. 
Flore  semel  laeso  pereunt  viciaeque  fabaeque, 

Et  pereunt  lentes,  advena  Nile,  tuae. 

Vina  quoque  in  magnis  operose  condita  cellis 
Florent ;  et  nebulae  dolia  summa  tegunt.  270 
Mella  meum  munus.  Volucres  ego  mella  daturas 
Ad  violam,  et  cytisos,  et  thyma  cana  voco. 

Nos  quoque  idem  facimus,  tunc  cum  juvenilibus 
annis 

Luxuriant  animi,  corporaque  ipsa  vigent. 

Talia  dicentem  tacitus  mirabar.  At  illa,  275 
Jus  tibi  discendi,  si  qua  requiris,  ait. 

Dic,  dea,  ludorum,  respondi,  quae  sit  origo. 

Vix  bene  desieram  ;  retulit  illa  mihi. 

Csetera  luxuriae  nondum  instrumenta  vigebant : 

Aut  pecus,  aut  latam  dives  habebat  humum.  280 
Hinc  etiam  locuples,  hinc  ipsa  pecunia  dicta  est. 

Sed  jam  de  vetito  quisque  parabat  opes. 
Venerat  in  morem  populi  depascere  saltus : 

Idque  diu  licuit,  pcenaque  nulla  fuit. 

Vindice  servabat  nullo  sua  publica  vulgus  :  285 

Jamque  in  privato  pascere  inertis  erat. 

Plebis  ad  aediles  delata  licentia  talis 
Publicios  :  animus  defuit  ante  viris. 

Rem  populus  recipit :  mulctam  subiere  nocentes. 

Vindicibus  laudi  publica  cura  fuit.  290 

Mulcta  data  est  ex  parte  mihi :  magnoque  favore 
Victores  ludos  instituere  novos. 

Parte  locant  clivum,  qui  tunc  erat  ardua  rupes. 

Utile  nunc  iter  est,  Publiciumque  vocant. 
Annua  credideram  spectacula  facta :  negavit :  295 
Addidit  et  dictis  altera  verba  suis. 

Nos  quoque  tangit  honos :  festis  gaudemus  et 
aris, 

Turbaque  coelestes  ambitiosa  sumus. 

Saepe  deos  aliquis  peccando  fecit  iniquos, 

Et  pro  delictis  hostia  blanda  fuit.  300 

Saepe  Jovem  vidi,  cum  jam  sua  mittere  vellet 
Fulmina,  thure  dato  sustinuisse  manum. 

At  si  negligimur,  magnis  injuria  poenis 
Solvitur,  et  justum  praeterit  ira  modum. 
Respice  Thestiaden;  flammis  absentibus  arsit. 

Causa  est,  quod  Phoebes  ara  sine  igne  fuit.  306 
Respice  Tantaliden ;  eadem  dea  vela  tenebat. 

Virgo  est;  et  spretos  bis  tamen  ulta  focos. 
Hippolyte  infelix,  velles  coluisse  Dionen, 

Cum  consternatis  diripereris  equis.  310 

Longa  referre  mora  est  correcta  oblivia  damnis. 

Me  quoque  Romani  praeteriere  patres. 

Quid  facerem  1  per  quod  fierem  manifesta  dolori  1 
Exigerem  nostrae  qualia  damna  notae  1 
Excidit  officium  tristi  mihi.  Nulla  tuebar  315 
Rura,  nec  in  pretio  fertilis  hortus  erat. 

Lilia  deciderant :  violas  arere  videres, 

Filaque  punicei  languida  facta  crcci. 

Saepe  mihi  Zephyrus,  Dotes  corrumpere  noli 
Ipsa  tuas,  dixit :  dos  mihi  vilis  erat.  320 
Florebant  oleae :  venti  nocuere  protervi. 

Florebant  segetes ;  grandine  laesa  Ceres. 

In  spe  vitis  erat ;  coelum  nigrescit  ab  Austris, 

Et  subita  frondes  decutiuntur  aqua. 

Nec  volui  fieri,  nec  sum  crudelis  in  ira:  325 

Cura  repellendi  sed  mihi  nulla  fuit. 

Convenere  patres :  et,  si  bene  floreat  annus, 
Numinibus  nostris  annua  festa  vovent. 
Annuimus  voto.  Consul  cum  consule  ludos 
Postumio  Laenas  persoluere  mihi.  330 

Quaerere  conabar,  quare  lascivia  major 
His  foret  in  ludis,  liberiorque  jocus : 

Sed  mihi  succurrit,  numen  non  esse  severum, 
Aptaque  deliciis  munera  ferre  deam. 

Tenipora  sutilibus  cinguntur  tota  coronis,  335 
Et  latet  injecta  splendida  mensa  rosa. 

Ebrius  incinctis  philyra  conviva  capillis 
Saltat,  et  imprudens  vertitur  arte  meri. 

Ebrius  ad  durum  formosae  limen  amicae 

Cantat.  Habent  unctae  mollia  serta  comae.  340 
Nulla  coronata  peraguntur  seria  fronte ; 

Nec  liquidae  vinctis  flore  bibuntur  aquae. 

Donec  eras  mistus  nullis,  Acheloe,  racemis, 

Gratia  sumendae  non  erat  ulla  rosae. 

Bacchus  amat  flores :  Baccho  placuisse  coronam, 
Ex  Ariadnaeo  sidere  nosse  potes.  346 

Scena  levis  decet  hanc;  non  est,  mihi  credite, 
non  est 

Illa  cothurnatas  inter  habenda  deas. 

Turba  quidem  cur  hos  celebret  meretricia  ludos, 
Non  ex  difficili  causa  petenda  subest.  350 
Non  est  de  tetricis,  non  est  de  magna  professis : 

Yult  sua  plebeio  sacra  patere  choro. 

Et  monet  aetatis  specie,  dum  floreat,  uti  ; 

Contemni  spinam,  cum  cecidere  rosae. 

Cur  tamen,  ut  dantur  vestes  Cerealibus  albae,  355 
Sic  haec  est  cultu  versicolore  decens  1 
An  quia  maturis  albescit  messis  aristis  ; 

Et  color  et  species  floribus  omnis  inest  I 
Annuit ;  et  motis  flores  cecidere  capillis : 

Accidere  in  mensas  ut  rosa  missa  solet.  360 
Lumina  restabant ;  quorum  me  causa  latebat. 

Cum  sic  errores  abstulit  illa  meos. 

Vel  quia  purpureis  collucent  floribus  agri, 
Lumina  sunt  nostros  visa  decere  dies  : 

Vei  quia  nec  flos  est  hebeti,  nec  flamma,  colore, 
Atque  oculos  in  se  splendor  uterque  trahit :  366 
V  el  quia  deliciis  nocturna  licentia  nostris 
Convenit.  A  vero  tertia  causa  venit. 

Est  breve  praeterea,  de  quo  mihi  quaerere  restat, 
Si  liceat,  dixi.  Dixit  et  illa,  Licet.  370 

Cur  tibi  pro  Libycis  claudantur  rete  leaenis 
Imbelles  capreae,  sollicitusque  lepus. 

Non  sibi,  respondit,  sylvas  cessisse,  sed  hortos, 
Arvaque  pugnaci  non  adeunda  ferae. 

Omnia  finierat :  tenues  secessit  in  auras.  375 
Mansit  odor :  posses  scire  fuisse  deam. 

Floreat  ut  toto  carmen  Nasonis  in  aevo, 

Sparge,  precor,  donis  pectora  nostra  tuis. 

N  octe  minus  quarta  promet  sua  sidera  Chiron 
Semivir,  et  flavi  corpore  mixtus  equi.  380 
Pelion  Haemoniae  mons  est  obversus  in  Austros  : 

Summa  virent  pinu :  caetera  quercus  habet. 
Phillyrides  tenuit.  Saxo  stant  antra  vetusto, 
Quae  justum  memorant  incoluisse  senem. 

Ille  manus,  olim  missuras,  Hectora  leto,  385 
Creditur  in  lyricis  detinuisse  modis. 


Venerat  Alcides  exacta  parte  laborum  ; 

Jussaque  restabant  ultima  paene  viro. 

Stare  simul  casu  Trojae  duo  fata  videres : 

Hinc  puer  iEacides,  hinc  Jove  natus  erat.  390 
Excipit  hospitio  juvenem  Philyreius  heros  r 
Et  causam  adventus  hic  rogat,  ille  docet. 
Perspicit  interea  clavam  spoliumque  leonis  : 

Virque,  ait,  his  armis,  armaque  digna  viro. 

Nec  se,  quin  horrens  auderent  tangere  setis  395 
Vellus,  Achilleae  continuere  manus. 

Dumque  senex  tractat  squalentia  tela  venenis  ; 

Excidit,  et  laevo  fixa  sagitta  pede  est. 

Ingemuit  Chiron,  traxitque  e  corpore  ferrum : 

Adgemit  Alcides,  Haemoniusque  puer.  400 
Ipse  tamen  lectas  Pagasaeis  collibus  herbas 
Temperat,  et  varia  vulnera  mulcet  ope. 

Virus  edax  superabat  opem:  penitusque  recepta 
Ossibus,  et  toto  corpore  pestis  erat. 

Sanguine  Centauri  Lernaeae  sanguis  Echidnae  405 
Mixtus  ad  auxilium  tempora  nulla  dabant. 
Stabat,  ut  ante  patrem,  lacrymis  perfusus  Achilles : 

Sic  flendus  Peleus,  si  moreretur,  erat, 

Saepe  manus  aegras  manibus  fingebat  amicis ; 

Morum,  quos  fecit,  praemia  doctor  habet.  410 
Oscula  saepe  dedit.  Dixit  quoque  saepe  jacenti, 
Vive  precor,  nec  me,  care,  relinque,  pater. 
Nona  dies  aderat ;  cum  tu,  justissime  Chiron, 

Bis  septem  stellis  corpora  cinctus  eras. 

Hunc  Lyra  curva  sequi  cuperet;  sed  idonea  non¬ 
dum  415 

Est  via.  Nox  aptum  tertia  tempus  erit. 

Scorpius  in  ccelo,  cum  cras  lucescere  Nonas 
Dicimus,  a  media  parte  notandus  erit. 

Hinc  ubi  protulerit  formosa  ter  Hesperus  ora, 
Ter  dederint  Phoebo  sidera  victa  locum;  420 
Ritus  erit  veteris,  nocturna  Lemuria,  sacri ; 

Inferias  tacitas  Manibus  illa  dabunt. 

Annus  erat  brevior  ;  nec  adhuc  pia  februa  norant, 
Nec  tu  dux  mensum,  Jane  biformis,  eras. 

Jam  tamen  exstincto  cineri  sua  dona  ferebant, 
Compositique  nepos  busta  piabat  avi.  426 
Mensis  erat  Maius,  majorum  nomine  dictus, 

Qui  partem  prisci  nunc  quoque  moris  habet. 
Nox  ubi  jam  media  est,  somnoque  silentia  praebet, 
Et  canis,  et  variae  conticuistis  aves;  430 

Ille  memor  veteris  ritus,  timidusque  deorum, 
Surgit :  habent  gemini  vincula  nulla  pedes. 
Signaque  dat  digitis  medio  cum  pollice  junctis, 
Occurrat  tacito  ne  levis  umbra  sibi. 

Terque  manus  puras  fontana  perluit  unda ;  435 

Vertitur,  et  nigras  accipit  ore  fabas : 
Aversusque  jacit :  sed  dum  jacit,  Haec  ego  mitto ; 

His,  inquit,  redimo  meque  meosque  fabis. 

Hoc  novies  dicit,  nec  respicit.  Umbra  putatur 
Colligere,  et  nullo  terga  vidente  sequi.  440 
Rursus  aquam  tangit,  Temesaeaque  concrepat  aera : 

Et  rogat,  ut  tectis  exeat  umbra  suis. 

Cum  dixit  novies,  Manes  exite  paterni ; 

Respicit,  et  pure  sacra  peracta  putat. 

Dicta  sit  unde  dies,  quae  nominis  exstet  origo,  445 
Me  fugit.  Ex  aliquo  est  invenienda  deo. 
Pleiade  nate,  mone,  virga  venerande  potenti : 

Saepe  tibi  Stygii  regia  visa  Jovis. 

Venit  adoratus  Caducifer.  Accipe  causam 
Nominis  ;  ex  ipso  cognita  causa  deo  est.  450 
Romulus  ut  tumulo  fraternas  condidit  umbras, 
Et  male  veloci  justa  solute  Remo  ; 

Faustulus  infelix,  et  passis  Acca  capillis 
Spargebant  lacrymis  ossa  perusta  suis. 

Inde  domum  redeunt  sub  prima  crepuscula  mae¬ 
sti,  455 

U tque  erat,  in  duro  procubuere  toro. 

U  mbra  cruenta  Remi  visa  est  adsistere  lecto, 
Atque  haec  exiguo  murmure  verba  loqui : 

En  ego  dimidium  vestri  parsaque  altera  voti 
Cernite,  sim  qualis ;  qui  modo  qualis  eram !  460 
Qui  modo,  si  volucres  habuissem  regna  jubentes, 
In  populo  potui  maximus  esse  meo. 

Nunc  elapsa  rogi  flammis,  et  inanis  imago. 

Haec  est  ex  illo  forma  relicta  Remo. 

Heu  ubi  Mars  pater  est?  si  vos  modo  vera  locuti, 
Uberaque  expositis  ille  ferina  dedit.  466 
Quem  lupa  servavit,  manus  hunc  temeraria  civis 
Perdidit.  O  quanto  mitior  illa  fuit ! 

Saeve  Celer,  crudelem  animam  per  vulnera  reddas  : 

Utque  ego,  sub  terras  sanguinolentus  eas.  470 
Noluit  hoc  frater.  Pietas  aequalis  in  illo  est. 

Quod  potuit,  lacrymas  in  mea  fata  dedit. 

Hunc  vos  per  lacrymas,  per  vestra  alimenta  ro¬ 
gate, 

Ut  celebrem  festo  signet  honore  diem. 
Mandantem  amplecti  cupiunt,  et  brachia  tendunt. 

Lubrica  prensantes  effugit  umbra  manus.  476 
U  t  secum  fugiens  somnos  abduxit  imago  ; 

Ad  regem  voces  fratris  uterque  ferunt. 
Romulus  obsequitur,  lucemque  Remuria  dixit 
Illam,  qua  positis  justa  feruntur  avis.  480 
Aspera  mutata  est  in  lenem  tempore  longo 
Littera,  quae  toto  nomine  prima  fuit. 

Mox  etiam  Lemures  animas  dixere  silentum. 

Is  verbi  sensus,  vis  ea  vocis  erat. 

Fana  tamen  veteres  illis  clausere  diebus,  485 
Ut  nunc  ferali  tempore  operta  vides. 

Nec  viduae  taedis  eadem,  nec  virginis  apta 
Tempora.  Quae  nupsit,  non  diuturna  fuit. 

Hac  quoque  de  causa,  si  te  proverbia  tangunt, 
Mense  malas  Maio  nubere  vulgus  ait.  490 
Sed  tamen  haec  tria  sunt  sub  eodem  tempore  festa 
Inter  se  nullo  continuata  die. 

Quorum  si  mediis  Bceoton  Oriona  quaeres, 

Falsus  eris.  Signi  causa  canenda  mihi. 

Jupiter,  et  lato  qui  regnat  in  aequore  frater,  495 
Carpebant  socias,  Mercuriusque,  vias. 

Tempus  erat,  quo  versa  jugo  referuntur  aratra, 

Et  pronum  saturae  lac  bibit  agnus  ovis. 

Forte  senex  Hyrieus,  angusti  cultor  agelli, 

Hos  videt,  exiguam  stabat  ut  ante  casam.  500 
Atque  ita,  Longa  via  est,  nec  tempora  longa  su¬ 
persunt, 

Dixit,  et  hospitibus  janua  nostra  patet. 

Addidit  et  vultum  verbis,  iterumque  rogavit. 

Parent  promissis ;  dissimulantque  deos. 

Tecta  senis  subeunt,  nigro  deformia  fumo :  505 

Ignis  in  extremo  stipite  parvus  erat. 

Ipse  genu  posito  flammas  exsuscitat  aura, 

Et  promit  quassas  comminuitque  faces. 

Stant  calices :  minor  inde  fabas,  olus  alter  ha¬ 
bebant  : 

Et  fumant  testu  pressus  uterque  suo.  510 
Dumque  mora  est,  tremula  dat  vina  rubentia 
dextra. 

Accipit  aequoreus  pocula  prima  deus. 

Quae  simul  exhausit ;  Da  nunc  bibat  ordine,  dixit, 
Jupiter.  Audito  palluit  ille  Jove. 

Ut  rediit  animus ;  cultorem  pauperis  agri  515 
Immolat,  et  magno  torret  in  igne  bovem. 


Quasque  puer  quondam  primis  liffuderat  annis. 
Prodit  fumoso  condita  vina  cado. 

Nec  mora :  flumineam  lino  celantibus  ulvam, 

Sic  quoque  non  altis,  discubuere  toris.  526 
Nunc  dape,  nunc  posito  mensae  nituere  Lyaeo. 

Terra  rubens  crater,  pocula  fagus  erant 
Yerba  fuere  Jovis ;  Si  quid  fert  impetus,  jpta : 

Omne  feres.  Placidi  verba  fuere  senis  : 

Cara  fuit  conjux,  primae  mihi  cura  juventae  525 
Cognita :  nunc  ubi  sit  quaeritis  1  urna  tegit. 
Huic  ego  juratus,  vobis  in  verba  vocatis, 
Conjugio,  dixi,  sola  fruere  meo. 

Et  dixi,  et  servo.  Sed  enim  diversa  volunta» 

Est  mihi :  nec  conjux,  et  pater  esse  volo.  530 
Annuerant  omnes  :  omnes  ad  terga  juvenci 
Constiterant.  Pudor  est  ulteriora  loqui. 

Tum  superinjecta  texere  madentia  terra. 

Jamque  decem  menses,  et  puer  ortus  erat. 
Hunc  Hyrieus,  quia  sic  genitus,  vocat  Uriona. 

Perdidit  antiquum  littera  prima  sonum.  536 
Creverat  immensum :  comitem  sibi  Delia  sumsit. 

Ille  deae  custos,  ille  satelles  erat. 

Yerba  movent  iras  non  circumspecta  deorum. 

Quam  nequeam,  dixit,  vincere,  nulla  fera  est. 
Scorpion  immisit  Tellus.  Fuit  impetus  illi  541 
Curva  gemelliparae  spicula  ferre  deae. 

Obstitit  Orion.  Latona  nitentibus  astris 
Addidit,  et,  Meriti  praemia,  dixit,  habe. 

Sed  quid  et  Orion,  et  caetera  sidera  mundo  545 
Cedere  festinant,  noxque  coarctat  iter? 

Quid  solito  citius  liquido  jubar  aequore  tollit 
Candida,  Lucifero  praeveniente,  dies? 

Fallor?  an  arma  sonant?  non  fallimur:  arma 
sonabant. 

Mars  venit;  et  veniens  bellica  signa  dedit.  550 
Ultor  ad  ipse  suos  coelo  descendit  honores, 
Templaque  in  Augusto  conspicienda  Foro. 

Et  deus  est  ingens,  et  opus.  Debebat  in  urbe 
Non  aliter  nati  Mars  habitare  sui. 

Digna  giganteis  haec  sunt  delubra  tropaeis :  555 

Hinc  fera  Gradivum  bella  movere  decet : 

Seu  quis  ab  Eoo  nos  impius  orbe  lacesset, 

Seu  quis  ab  occiduo  sole  domandus  erit. 
Prospicit  Armipotens  operis  fastigia  summi, 

Et  probat  invictos  summa  tenere  deos.  560 
Prospicit  in  foribus  diversae  tela  figurae, 

Armaque  terrarum  milite  victa  suo. 

Hinc  videt  JEnean  oneratum  pondere  sacro, 

Et  tot  Iuleae  nobilitatis  avos. 

Hinc  videt  Iliaden  humeris  ducis  arma  ferentem 
Claraque  dispositis  acta  subesse  viris.  560 
Spectat  et  Augusto  praetextum  nomine  templum, 
Et  visum  lecto  Caesare  majus  opus. 

Voverat  hec  juvenis  tunc,  cum  pia  sustulit  arma. 

A  tantis  Princeps  incipiendus  erat.  ■  570 
Ille  manus  tendens,  hinc  stanti  milite  justo, 

Hinc  conjuratis,  talia  dicta  dedit; 

Si  mihi  bellandi  pater  est,  Yestaeque  sacerdos 
Auctor,  et  ulcisci  numen  utrumque  paro ; 

Mars,  ades,  et  satia  scelerato  sanguine  ferrum  : 

Stetque  favor  causa  pro  meliore  tuus.  576 
Templa  feres,  et,  me  victore,  vocaberis  Ultot. 

Voverat ;  et  fuso  laetus  ab  hoste  redit. 

Nec  satis  est  meruisse  semel  cognomina  Marti : 

Persequitur  Parthi  signa  retenta  manu.  580 
Gens  fuit  et  campis,  et  equis,  et  tuta  sagittis, 

Et  circumfusis  invia  fluminibus. 

Addiderant  animos  Crassorum  funera  genti ; 

Cum  periit  miles,  signaque,  duxque  simul. 

OVIDILS. 


Fast.  Lib.  V. 


Signa,  decus  belli,  Parthus  Romana  tenebat,  585 
liomanseque  aquilas  signifer  hostis  et- 1. 

Isque  pudor  mansisset  adhuc  ;  nisi  fortibus  armis 
Caesaris  Ausoniae  protegerentur  opes. 

Ille  notas  veteres,  et  longi  dedecus  aevi 

Sustulit.  Agnorunt  signa  recepta  suos.  590 
Quid  tibi  nunc  solitae  mitti  post  terga  sagittae, 
Quid  loca,  quid  rapidi  profuit  usus  equi  I 
Parthe,  refers  aquilas :  victos  quoque  porrigis 
arcus. 

Pignora  jam  nostri  nulla  pudoris  habes. 

Rite  deo  templumque  datum,  nomenque  bis 
ulto ;  595 

Et  meritus  votis  debita  solvit  honos. 

Sollennes  ludos  Circo  celebrate,  Quirites : 

Non  visa  est  fortem  scena  decere  deum. 

Pleiadas  adspicies  omnes,  totumque  sororum 
Agmen,  ubi  ante  Idus  nox  erit  una  super.  600 
Tum  mihi  non  dubiis  auctoribus  incipit  aestas, 

Et  tepidi  finem  tempora  veris  habent. 

Idibus  ora  prior  stellantia  tollere  taurum 
Indicat :  huic  signo  fabula  nota  subest. 
Praebuit,  ut  taurus,  Tyriae  sua  terga  puellae  605 
«Tupiter,  et  falsa  cornua  fronte  tulit; 

Illa  jubam  dextra,  laeva  retinebat  amictus  ; 

Et  timor  ipse  novi  causa  decoris  erat. 

Aura  sinus  implet :  flavos  movet  aura  capillos  ; 

Sidoni,  sic  fueras  adspicienda  Jovi.  610 

Saepe  puellares  subducit  ab  aequore  plantas, 

Et  metuit  tactas  assilientis  aquae  : 

Saepe  deus  prudens  tergum  demittit  in  undas, 
Haereat  ut  collo  fortius  illa  suo. 

Littoribus  tactis  stabat  sine  cornibus  ullis  615 
Jupiter,  in  que  deum  de  bove  versus  erat. 
Taurus  init  coelum.  Te,  Sidoni,  Jupiter  implet: 

Parsque  tuum  terrae  tertia  nomen  habet. 

Hoc  alii  signum  Phariam  dixere  juvencam, 

Quae  bos  ex  homine  est,  ex  bove  facta  dea.  620 
Tum  quoque  priscorum  virgo  simulacra  virorum 
Mittere  roboreo  scirpea  ponte  solet. 

Corpora  post  decies  senos  qui  credidit  annos 
Missa  neci,  sceleris  crimine  damnat  avos. 

Fama  vetus :  tum  cum  Saturnia  terra  vocata  est, 
Talia  fatidici  dicta  fuere  dei :  026 

Falcifero,  libata  seni  duo  corpora,  gentes, 

Mittite,  quae  Tuscis  excipiantur  aquis. 

Donec  in  haec  venit  Tirynthius  arva,  quotannis 
Tristia  Leucadio  sacra  peracta  modo.  630 
Illum  stramineos  in  aquam  misisse  Quirites  ; 

Herculis  exemplo  corpora  falsa  jaci. 

Pars  putat,  ut  ferrent  juvenes  suffragia  soli, 
Pontibus  infirmos  praecipitasse  senes. 

Tibri,  doce  verum :  tua  ripa  vetustior  Urbe.  635 
Principium  ritus  tu  bene  nosse  potes. 

Tibris  arundiferum  medio  caput  extulit  alveo, 
Raucaque  dimovit  talibus  ora  sonis  : 

Haec  loca  desertas  vidi  sine  moenibus  herbas  : 

Pascebat  sparsos  utraque  ripa  boves.  640 
Et  quem  nunc  gentes  Tiberin  noruntque  timentque, 
Tunc  etiam  pecori  despiciendus  eram. 

Arcadis  Evandri  nomen  tibi  saepe  refertur : 

Ille  meas  remis  advena  torsit  aquas. 

Venit  et  Alcides  turba  comitatus  Achiva.  645 
Albula,  si  memini,  tunc  mihi  nomen  erat. 
Excipit  hospitio  juvenem  Pallantius  heros : 

Et  tandem  Caco  debita  poena  venit. 

Victor  abit,  secumque  boves,  Erytheida  praedam, 
Abstrahit.  At  comites  longius  ire  negant.  650 


Magnaque  pars  horum  desertis  venerat  Argis : 
Montibus  his  ponunt  spemque  laremque 
suum. 

Saepe  tamen  patriae  dulci  tanguntur  amore. 
Atque  aliquis  moriens  hoc  breve  mandat  opus . 
Mittite  me  Tiberi ;  Tiberinis  vectus  ut  undis  655 
Littus  ad  Inachium  pulvis  inanis  eam 
Displicet  ha  redi  mandati  cura  sepulcri ; 

Mortuus  Ausonia  conditur  hospes  humo. 
Scirpea  pro  domino  Tiberi  jactatur  imago, 

Ut  repetat  Graias  per  freta  longa  domos.  660 
Hactenus :  ut  vivo  subiit  rorantia  saxo 
Antra,  leves  cursum  sustinuistis  aquae. 

Clare  nepos  Atlantis,  ades,  quem  montibus  olim 
Edidit  Arcadiis  Pleias  una  Jovi; 

Pacis  et  armorum  superis  imisque  deorum  665 
Arbiter,  alato  qui  pede  carpis  iter ; 

Laete  lyrae  pulsu,  nitida  quoque  laete  palaestra : 

Quo  didicit  culte  lingua  favente  loqui. 

Templa  tibi  posuere  patres  spectantia  Circum 
Idibus.  Ex  illo  est  haec  tibi  festa  dies.  670 
Te,  quicunque  suas  profitetur  vendere  merces, 
Thure  dato,  tribuas  ut  sibi  lucra,  rogat. 

Est  aqua  Mercurii  portae  vicina  Capenae  : 

Si  juvat  expertis  credere,  numen  habet. 

Huc  venit  incinctus  tunicas  mercator,  et  urna  675 
Purus  suffita,  quam  ferat,  haurit  aquam. 

Uda  fit  hinc  laurus  :  lauro  sparguntur  ab  uda 
Omnia,  quae  dominos  sunt  habitura  novos. 
Spargit  et  ipse  suos  lauro  rorante  capillos : 

Et  peragit  solita  fallere  voce  preces.  680 

Ablue  praeteriti  perjuria  temporis,  inquit ; 

Ablue  praeterita  perfida  verba  die. 

Sive  ego  te  feci  testem,  falsove  citavi 
Non  audituri  numina  magna  Jovis ; 

Sive  deum  prudens  alium  divamve  fefelli ;  685 

Abstulerint  celeres  improba  dicta  Noti. 

Et  pereant  veniente  die  perjuria  nobis  ; 

Nec  curent  superi,  si  qua  locutus  ero. 

Da  modo  lucra  mihi,  da  facto  gaudia  luc,  o  ; 

Et  face,  ut  emtori  verba  dedisse  juvet.  690 
Talia  Mercurius  poscentem  ridet  ab  alto, 

Se  memor  Ortygias  surripuisse  boves. 

At  mihi  pande,  precor,  tanto  meliora  petenti, 

In  Geminos  ex  quo  tempore  Phoebus  eat. 

Cum  totidem  de  mense  dies  superesse  videbis, 
Quot  sunt  Herculei  facta  laboris,  ait.  696 
Dic,  ego  respondi,  causam  mihi  sideris  hujus. 

Causam  facundo  prodidit  ore  deus : 

Abstulerant  raptas  Phoeben  Phcebesque  so¬ 
rorem 

Tyndaridi»  fratres,  hic  eques,  ille  pugil.  700 
Pella  parant,  repetuntque  suas  et  frater  et  Idas, 
Leucippo  fieri  pactus  uterque  gener. 

His  amor,  ut  repetant,  illis,  ut  reddere  nolint, 
Suadet ;  et  ex  causa  pugnat  uterque  pari. 
Effugere  (Ebalidae  cursu  potuere  sequentes  ;  705 
Sed  visum  celeri  vincere  turpe  fuga. 

Liber  ab  arboribus  locus  est,  apta  area  pugnae. 

Constiterant  illic  :  nomen  Aphidna  loco. 
Pectora  trajectus  Lynceo  Castor  ab  ense 

Non  exspectato  vulnere  pressit  humum.  710 
Ultor  adest  Pollux,  et  Lyncea  perforat  hasta, 

Qua  cervix  humeros  continuata  premit. 

Ibat  in  hunc  Idas,  vixque  est  Jovis  igne  repulsus: 

Tela  tamen  dextrae  fulmine  rapta  negant. 
Jamque  tibi  ccelum,  Pollux,  sublime  patebat ;  715 
Cum,  Mea,  dixisti,  percipe  verba,  Pater. 


Tast.  Lib.  VI. 

Quod  mihi  das  uni,  ccelum  partire  duobus : 

Dimidium  toto  munere  majus  erit. 

Dixit,  et  alterna  fratrem  statione  redemit : 

Utile  sollicitae  sidus  uterque  rati.  720 

Ad  Janum  redeat,  qui  quaerit,  Agonia  quid  sint ; 
Quae  tamen  in  fastis  hoc  quoque  tempus  habent. 

Nocte  sequente  diem  canis  Erigoneius  exit. 

Est  alio  signi  reddita  causa  loco. 

Proxima  Vulcani  lux  est;  Tubilustria  dicunt.  725 
Lustrantur  purae,  quas  facit  ille,  tubae. 

Quatuor  inde  notis  locus  est ;  quibus  ordine 
lectis 

Yel  mos  sacrorum,  yel  fuga  regis  inest. 

Nec  te  praetereo,  populi  Fortuna  potentis 
Publica,  cui  templum  luce  sequente  datun  . 
Hanc  ubi  dives  aquis  acceperit  Amphitrite,  731 
Grata  Jovi  fulvae  rostra  videbis  avis. 

Auferet  ex  oculis  veniens  Aurora  Booten : 
Continuaque  die  sidus  Hyantis  erit. 


OVIDIUS. 


LIBER  SEXTUS. 


Hic  quoque  mensis  habet  dubias  in  nomine 
causas : 

Quae  placeant,  positis  omnibus,  ipse  leges. 
Facta  Canam;  sed  erunt,  qui  me  finxisse  lo¬ 
quantur, 

Nullaque  mortali  numina  visa  putent. 

Est  deus  in  nobis  :  agitante  calescimus  illo.  5 
Impetus  hic  sacrae  semina  mentis  habet. 

Fas  mihi  praecipue  vultus  vidisse  deorum  ; 

Vel  quia  sum  vates  ;  vel  quia  sacra  cano. 

Est  nemus  arboribus  densum,  secretus  ab  omni 
Voce  locus,  si  non  obstreperetur  aquis.  10 
Hic  ego  quaerebam,  cccpti  quae  mensis  origo 
Esset,  et  in  cura  nominis  hujus  eram. 

Ecce  deas  vidi ;  non  quas  praeceptor  arandi 
Viderat,  Ascraeas  cum  sequeretur  oves  ; 

Nec  quas  Priamides  in  aquosae  vallibus  Idae  15 
Contulit :  ex  illis  sed  tamen  una  fuit. 

Ex  illis  fuit  una,  sui  germana  mariti. 

Haec  erat,  agnovi,  quae  stat  in  arce  Jovis. 
Horrueram,  tacitoque  animum  pallore  fatebar. 

Cum  dea,  quos  fecit,  sustulit  ipsa  metus.  20 
Namque  ait :  O  vates  Romani  conditor  anni, 
Ause  per  exiguos  magna  referre  modos  ; 

Jus  tibi  fecisti  numen  coeleste  videndi, 

Cum  placuit  numeris  condere  festa  tuis. 

Ne  tamen  ignores,  vulgique  errore  traharis;  25 
Junius  a  nostro  nomine  nomen  habet. 

Est  aliquid  nupsisse  Jovi,  Jovis  esse  soj-orem. 

Fratre  magis,  dubito,  glorier,  anne  viro. 

Si  genu3  adspicitur ;  Saturnum  prima  parentem 
Feci,  Saturni  sors  ego  prima  fui.  30 

A  patre  dicta  meo  quondam  Saturnia  Roma  est : 

Haec  illi  a  coelo  proxima  terra  fuit. 

Si  torus  in  pretio  est;  dicor  matrona  Tonantis; 

Junctaque  Tarpeio  sunt  mea  templa  Jovi. 

An  potuit  Maio  pellex  dare  nomina  mensi  ;  35 

Hic  honor  in  nobis  invidiosus  erit  % 

Cur  igitur  regina  vocor,  princepsque  dearum  I 
Aurea  cur  dextrae  sceptra  dedere  meae  1 
An  faciant  mensem  luces,  Lucinaque  ab  illis 
Dicar ;  et  a  nullo  nomina  mense  traham  1  40 

Tum  me  poeniteat  posuisse  fideliter  iras 
In  genus  Electrae,  Dardaniamque  domum. 
Causa  duplex  irae.  Rapto  Ganymede  dolebam; 

Forma  quoque  Idaeo  judice  victa  mea  est. 
Poeniteat,  quod  non  foveo  Carthaginis  arces ;  45 
Cum  mea  sint  illo  currus  et  arma  locc. 
Poeniteat  Sparten,  Argosque,  measque  Mycenas, 
Et  veterem  Latio  supposuisse  Samon. 


Adde  senem  Tatium,  Junonicolasque  Faliscos, 
Quos  ego  Romanis  succubuisse  tuli.  5 

Sed  neque  poeniteat ;  nec  gens  mihi  carior  ulla  est 
Hic  colar,  hic  teneam  cum  Jove  templa  meo» 
Ipse  mihi  Mavors,  Commendo  moenia,  dixit, 
Hsec  tibi :  tu  pollens  urbe  nepotis  eris. 

Dicta  fides  sequitur.  Centum  celebramur  in 
aris :  55 

Nec  levior  quovis  est  mihi  mensis  honor. 

Nec  tamen  hunc  nobis  tantummodo  praestat 
honorem 

Roma  :  suburbani  dant  mihi  munus  idem. 
Inspice,  quos  habeat  nemoralis  Aricia  fastos, 

Et  populus  Laurens,  Lanuviumque  meum :  60 
Est  illic  mensis  Junonius.  Inspice  Tibur, 

Et  Praenestinae  moenia  sacra  deae  : 

Junonale  leges  tempus.  Nec  Romulus  illas 
Condidit ;  at  nostri  Roma  nepotis  erat. 
Finierat  Juno.  Respeximus.  Herculis  uxor  65 
Stabat ;  et  in  vultu  signa  dolentis  erant. 

Non  ego,  si  toto  mater  me  cedere  coelo 

Jusserit,  invita  matre  morabor,  ait.  [hujus. 
Nunc  quoque  non  luctor  de  nomine  temporis 
Blandior,  et  partes  paene  rogantis  ago  ;  70 

Remque  mei  juris  malim  tenuisse  precando  : 

Et  faveas  caussae  forsitan  ipse  meae. 

Aurea  possedit  socio  Capitolia  templo 

Mater,  et  ut  debet,  cum  Jove  summa  tenet. 

At  decus  omne  mihi  contingit  origine  mensis.  75 
Unicus  est,  de  quo  sollicitamur,  honor. 

Quid  grave,  si  titulum  mensis,  Romane,  dedistis 
Herculis  uxori,  posteritasque  memor  1  [magni 
Htec  quoque  terra  aliquid  debet  mihi  nomine 
Conjugis.  Huc  captas  appulit  ille  boves.  80 
Hic  male  defensus  flammis  et  dote  paterna 
Cacus  Aventinam  sanguine  tinxit  humum. 

Ad  propiora  vocor.  Populum  digessit  ab  annis 
Romulus,  in  partes  distribuitque  duas. 

Haec  dare  consilium,  pugnare  paratior  illa  est :  85 
Haec  aetas  bellum  suadet,  at  illa  gerit. 

Sic  statuit,  mensesque  nota  secrevit  eadem. 

Junius  est  Juvenum;  qui  fuit  ante,  senum. 
Dixit ;  et  in  litem  studio  certaminis  issent ; 

Atque  ira  pietas  dissimulata  foret.  90 

Venit  Apollinea  longas  Concordia  lauro 
Nexa  comas,  placidi  numen  opusque  Ducis. 
Haec  ubi  narravit  Tatium,  fortemque  Quirinum, 
Binaque  cum  populis  regna  coisse  suis ; 

Et  lare  communi  soceros  generosque  receptos ;  95 
His  nomen  junctis  Junius,  inquit,  habet. 

OVIDIUS. 


FaST.  T  AB.  VI 


Dicta  triplex  causa  est.  At  vos  ignoscite,  divae  : 

Res  est  arbitrio  non  dirimenda  meo. 

Ite  pares  a  me.  Perierunt  judice  formae  99 
Pergama :  plus  laedunt,  quam  juvet  una,  duae. 

Prima  dies  tibi,  Carna,  datur.  Dea  cardinis  haec 
Numine  clausa  aperit,  claudit  aperta  suo.  [est. 
Unde  datas  habeat  vires,  obscurior  sevo 
Fama ;  sed  e  nostro  carmine  certus  eris. 
Adjacet  antiqui  Tiberino  lucus  Helerni :  105 

Pontifices  illuc  nunc  quoque  sacra  ferunt. 

Inde  sata  est  Nymphe,  Granen  dixere  priores, 
Nequicquam  multis  saepe  petita  procis. 

Rura  sequi,  jaculisque  feras  agitare  solebat, 
Nodosasque  cava  tendere  valle  plagas.  110 
Non  habuit  pharetram ;  Phoebi  tamen  esse  so¬ 
rorem 

Credebant.  Nec  erat,  Phoebe,  pudenda  tibi. 
Huic  aliquis  juvenum  dixisset  amantia  verba ; 

Reddebat  tales  protinus  illa  sonos  : 

Hsec  loca  lucis  habent  nimis,  et  cum  luce 
pudoris.  115 

Si  secreta  magis  ducis  in  antra,  sequor.  [tit, 
Credulus  antra  subit.  Frutices  hsec  nacta  resis- 
Et  latet,  et  nullo  est  invenienda  loco. 

Viderat  hanc  Janus  ;  visseque  cupidine  captus 
Ad  duram  verbis  mollibus  usus  erat.  120 

Nympha  jubet  quseri  de  more  remotius  antrum ; 

Utque  comes  sequitur,  destituitque  ducem. 
Stulta,  videt  Janus,  quse  post  sua  terga  gerantur. 

Nil  agis  en !  latebras  respicit  ille  tuas. 

Nil  agis  en !  dixi.  Nam  te  sub  rupe  latentem  125 
Occupat  amplexu ;  speque  potitus  ait : 

Jus  pro  concubitu  nostro  tibi  cardinis  esto. 

Hoc  pretium  positae  virginitatis  habe. 

Sic  fatus,  spinam,  qua  tristes  pellere  posset 
A  foribus  noxas  (hsec  erat  alba)  dedit.  130 
Sunt  avidse  volucres ;  non  quse  Phineia  mensis 
Guttura  fraudabant ;  sed  genus  inde  trahunt. 
Grande  caput,  stantes  oculi,  rostra  apta  rapinae  : 

Canities  pennis,  unguibus  hamus  inest. 

Nocte  volant,  puerosque  petunt  nutricis  egentes, 
Et  vitiant  cunis  corpora  rapta  suis.  136 

Carpere  dicuntur  lactentia  viscera  rostris, 

Et  plenum  poto  sanguine  guttur  habent. 

Est  illis  strigibus  nomen  :  sed  nominis  hujus 
Caussa,  quod  horrenda  stridere  nocte  solent.140 
Sive  igitur  nascuntur  aves,  seu  carmine  fiunt, 
Nseniaque  in  volucres  Marsa  figurat  anus ; 

In  thalamos  venere  Procae.  Proca  natus  in  illis 
Praeda  recens  avium  quinque  die.bus  erat. 
Pectoraque  exsorbent  avidis  infantia  linguis.  145 
At  puer  infelix  vagit,  opemque  petit. 

Territa  voce  sui  nutrix  accurrit  alumni, 

Et  rigido  sectas  invenit  ungue  genas. 

Quid  faceret  1  color  oris  erat,  qui  frondibus  olim 
Esse  solet  seris,  quas  nova  laesit  hiems.  150 
Pervenit  ad  Granen,  et  rem  docet.  Illa,  Timorem 
Pone  ;  tuus  sospes,  dixit,  alumnus  erit. 
Venerat  ad  cunas  :  flebant  materque  paterque. 

Sistite  vos  lacrj  jaas,  ipsa  medebor,  ait. 
Protinus  arbutea  postes  ter  in  ordine  tangit  155 
Fronde  ;  ter  arbutea  limina  fronde  notat. 
Spargit  aquis  aditus,  (et  aquae  medicamen  ha¬ 
bebant,) 

Extaque  de  porca  cruda  bimestre  tenet. 

Atque  ita,  Noctis  aves,  extis  puerilibus,  inquit, 
Parcite  :  pro  parvo  victima  parva  cadit.  160 
Cor  pro  corde,  precor,  pro  fibris  sumite  fibras. 
Hanc  animam  vobis  pro  meliore  damus. 


Sic  ubi  libavit,  prosecta  sub  aethere  ponit, 

Quique  sacris  adsunt,  respicere  illa  vetat. 
Virgaque  Janalis  de  spina  ponitur  alba,  165 
Qua  lumen  thalamis  parva  fenestra  dabat. 

Post  illud  nec  aves  cunas  violasse  feruntur ; 

Et  rediit  puero,  qui  fuit  ante,  color. 

Pinguia  cur  illis  gustentur  larda  Kalendis, 

Mixtaque  cum  calido  sit  faba  farre,  rogas  I  170 
Prisca  dea  est,  aliturque  cibis,  quibus  ante 
solebat ; 

Nec  petit  adscitas  luxuriosa  dapes. 

Piscis  adhuc  illi  populo  sine  fraude  natabat : 

Ostreaque  in  conchis  tuta  fuere  suis. 

Nec  Latium  norat,  quam  praebet  Ionia  dives,  175 
Nec,  quse  Pygmaeo  sanguine  gaudet,  avem: 

Et  praeter  pennas  nihil  in  pavone  placebat : 

Nec  tellus  captas  miserat  ante  feras. 

Sus  erat  in  pretio  :  caesa  sue  festa  colebant. 

Terra  fabas  tantum,  duraque  farra  dabat.  180 
Quae  duo  mixta  simul  sextis  quicunque  Kalendis 
Ederit,  huic  laedi  viscera  posse  negant. 

Arce  quoque  in  summa  Junoni  templa  Monetae 
Ex  voto  memorant  facta,  Camille,  tuo. 

Ante  domus  Manli  fuerant,  qui  Gallica  quondam 
A  Capitolino  repulit  arma  Jove.  186 

Quam  bene,  di  magni !  pugna  cecidisset  in  illa 
Defensor  solii,  Jupiter  alte,  tui ! 

Vixit,  ut  occideret  damnatus  crimine  regni. 

Hunc  illi  titulixn  longa  senecta  dabat.  190 

Lux  eadem  Marti  festa  est,  quem  prospicit  extra 
Appositum  Tectae  porta  Capena  vise. 

Te  quoque,  Tempestas,  meritam  delubra  fatemur, 
Cum  psene  est  Corsis  obruta  classis  aquis. 

Hsec  hominum  monumenta  patent.  Si  quseritis 

astra,  195 

Tunc  oritur  magni  prcepes  adunca  Jovis. 

Postera  lux  Hypdas,  Taurinse  cornua  frontis, 
Evocat :  et  multa  terra  madescit  aqua. 

Mane  ubi  bis  fuerit,  Phcebusque  iteraverit  ortus, 
Factaque  erit  posito  rore  bis  uda  seges ;  200 

Hac  sacrata  die  Tusco  Bellona  duello 
Dicitur ;  et  Latio  prospera  semper  adest. 
Appius  est  auctor,  Pyrrho  qui  pace  negata 
Multum  animo  vidit,  lumine  captus  erat. 
Prospicit  a  templo  summum  brevis  area  Circum. 

Est  ibi  non  parvse  parva  columna  notse.  206 
Hinc  solet  hasta  manu  belli  prsenuntia  mitti, 

In  regem  et  gentes  cum  placet  arma  capi. 

Altera  pars  Circi  custode  sub  Hercule  tuta  est ; 

Quod  deus  Euboico  carmine  munus  habet.  210 
Muneris  est  tempus,  qui  Nonas  Lucifer  ante  est. 
Si  titulos  quaeris ;  Sylla  probavit  opus. 

Quaerebam  Nonas  Sanco  Fidione  referrem, 

An  tibi,  Semo  pater ;  cum  mihi  Sancus  ait : 
Cuicunque  ex  illis  dederis,  ego  munus  habebo. 

Nomina  trina  fero  :  sic  voluere  Ciires.  216 
Hunc  igitur  veteres  donarunt  aede  Sabini, 

Inque  Quirinali  constituere  jugo. 

Est  mihi,  sitque,  precor,  nostris  diuturnior  annis, 
Filia :  qua  felix  sospite  somper  ero.  220 

Hanc  ego  cum  vellem  genero  dare;  tempera 
taedis 

Apta  requirebam,  quaeque  cavenda  forent. 

Tum  mihi  post  sacras  monstratur  Junius  Idus 
U  tilis  et  nuptis,  utilis  esse  viris. 

Pi  imaque  pars  hujus  thalamis  aliena  reperta  est. 

Nam  mihi  sic  conjux  sancta  Dialis  ait :  226 

Donec  ah  Iliaca  placidus  purgamina  Yesta 
Detulerit  flavis  in  mare  Tibris  aquis  ; 

Non  mihi  detonsos  crines  depectere  buxo, 

Non  ungues  ferro  subsecuisse  licet ;  230 

Non  tetigisse  virum ;  quamvis  Jovis  ille  sacerdos, 
Quamvis  perpetua  sit  mihi  lege  datus. 

Tu  quoque  ne  propera :  melius  tua  filia  nubet, 
Ignea  cum  pura  Yesta  nitebit  humo. 

Tertia  post  Nonas  removere  Lycaona  Phcebe  235 
Fertur:  et  a  tergo  non  habet  Ursa  metum. 
Tunc  ego  me  memini  ludos  in  gramine  Campi 
Adspicere :  et  didici,  lubrice  Tibri,  tuos. 

F esta  dies  illis,  qui  lina  madentia  ducunt, 

Quique  tegunt  parvis  sera  recurva  cibis.  240 

Mens  quoque  numen  habet.  Menti  delubra  vi¬ 
demus 

Yota  metu  belli,  perfide  Poene,  tui. 

Poene,  rebellaras  :  et  leto  consulis  omnes 
Attoniti  Mauras  pertimuere  manus, 
pem  metus  expulerat ;  cum  Menti  vota  senatus 
Suscipit ;  et  melior  protinus  illa  venit.  246 
Adspicit  instantes  mediis  sex  lucibus  Idus 
Illa  dies,  qua  sunt  vota  soluta  deae. 

Vesta,  fave  :  tibi  nunc  operata  resolvimus  ora  ; 

Ad  tua  si  nobis  sacra  venire  licet.  250 

In  prece  totus  eram.  Coelestia  numina  sensi, 
Lsetaque  purpurea  luce  refulsit  humus. 

Non  equidem  vidi  (valeant  mendacia  vatum) 

Te,  dea;  nec  fueras  adspicienda  viro. 

Sed  quse  nescieram,  quorumque  errore  tenebar, 
Cognita  sunt,  nullo  praecipiente,  mihi.  256 
Dena  quater  memorant  habuisse  Palilia  Romam, 
Cum  flammae  custos  aede  recepta  sua  est. 

Regis  opus  placidi,  quo  non  metuentius  ullum 
Numinis  ingenium  terra  Sabina  tulit.  260 
Quae  nunc  aere  vides,  stipula  tunc  tecta  videres : 

Et  paries  lento  vimine  textus  erat. 

Hic  locus  exiguus,  qui  sustinet  atria  Vestae, 

Tunc  erat  intonsi  regia  magna  Numae. 

Forma  tamen  templi,  quae  nunc  manet,  ante 
fuisse  265 

Dicitur :  et  formae  causa  probanda  subest. 

Vesta  eadem  est,  quae  Terra  :  subest  vigil  ignis 
utrique. 

Significant  sedem  terra  focusque  suam. 

Terra  pilae  similis,  nullo  fulcimine  nixa, 

Aere  subjecto  tam  grave  pendet  onus.  270 

Ipsa  volubilitas  libratum  sustinet  orbem : 

Quique  premat  partes,  angulus  omnis  abest. 
Cumque  sit  in  media  rerum  regione  locata, 

Et  tangat  nullum  plusve  minusve  latus  ; 

Ni  convexa  foret,  parti  vicinior  esset :  275 

Nec  medium  terram  mundus  haberet  onus. 

Arte  Syracosia  suspensus  in  aere  clauso 
Stat  globus,  immensi  parva  figura  poli. 

Et  quantum  a  summis,  tantum  secessit  ab  imis 
Terra.  Quod  ut  fiat,  forma  rotunda  facit.  280 
Par  facies  templi :  nullus  procurrit  in  illo 
Angulus.  A  pluvio  vindicat  imbre  tholus. 

Cur  sit  virgineis,  quaeris,  dea  culta  ministris  1 
Inveniam  causas  hac  quoque  parte  suas. 

Ex  Ope  Junonem  memorant  Cereremque  creatas 
Semine  Saturni :  tertia  Vesta  fuit.  286 

Utraque  nupserunt;  ambae  peperisse  feruntur: 

De  tribus  impatiens  restitit  una  viri. 


Quid  mirum,  virgo  si  virgine  laeta  ministra 
Admittit  castas  in  sua  sacra  manus  1  290 

Nec  tu  aliud  Vestam,  quam  vivam  intellige  flam¬ 
mam  ; 

Nataque  de  flamma  corpora  nulla  vides. 

Jure,  igitur  virgo  est,  quae  semina  nulla  remittit. 
Nec  capit:  et  comites  virginitatis  habet. 

Esse  diu  stultus  Vestae  simulacra  putavi :  295 

Mox  didici  curvo  nulla  subesse  tholo. 

Ignis  inexstinctus  templo  celatur  in  illo. 

Effigiem  nullam  Vesta,  nec  ignis,  habent. 

Stat  vi  terra  sua :  vi  stando  Vesta  vocatur. 

Causaque  par  Graii  nominis  esse  potest.  300 
At  focus  a  flammis,  et  quod  fovet  omnia,  dictus : 

Qui  tamen  in  primis  aedibus  ante  fuit. 

Hinc  quoque  vestibulum  dici  reor :  inde  precando 
Affamur  Vestam,  quae  loca  prima  tenes. 

Ante  focos  olim  longis  considere  scamnis  305 
Mos  erat,  et  mensae  credere  adesse  deos. 

Nunc  quoque,  cum  fiunt  antiquae  sacra  Vacunae, 
Ante  Vacunales  stantque  sedentque  focos. 
Venit  in  hos  annos  aliquid  de  more  vetusto  : 

Fert  missos  Vestae  pura  patella  cibos.  310 
Ecce  coronatis  panis  dependet  asellis, 

Et  velant  scabras  florida  serta  molas. 

Sola  prius  furnis  torrebant  farra  coloni ; 

Et  Fornacali  sunt  sua  sacra  deae. 

Suppositum  cineri  panem  focus  ipse  parabat ; 

Strataque  erat  tepido  tegula  quassa  solo.  316 
Inde  focum  servat  pistor,  dominamque  focorum, 
Et  quae  pumiceas  versat  asella  molas. 
Praeteream,  referamne  tuum,  rubicunde  Priape, 
Dedecus  1  est  multi  fabula  plena  joci.  320 

Turrigera  frontem  Cybele  redimita  corona 
Convocat  aeternos  ad  sua  festa  deos. 

Convocat  et  Satyros,  et  rustica  numina  Nymphas. 

Silenus,  quamvis  nemo  vocarat,  adest. 

Nec  licet,  et  longum  est  epulas  narrare  deorum  : 

In  multo  nox  est  pervigilata  mero.  326 

Hi  temere  errabant  in  opacae  vallibus  Idae  ; 

Pars  jacet,  et  molli  gramine  membra  levat. 

Hi  ludunt,  hos  somnus  habet :  pars  brachia  nectit, 
Et  viridem  celeri  ter  pede  pulsat  humum.  330 
Vesta  jacet,  placidamque  capit  secura  quietem, 
Sicut  erat  positum  cespite  fulta  caput. 

At  ruber  hortorum  custos  Nymphasque  deasque 
Captat,  et  errantes  fertque  refertque  pedes. 
Adspicit  et  Vestam,  dubium,  Nymphamne  putari t, 
An  scierit  Vestam:  scisse  sed  ipse  negat.  336 
Spem  capit  obscsenam,  furtimque  accedere  ten- 
tat, 

Et  fert  suspensos  corde  micante  gradus. 

Forte  senex,  quo  vectus  erat,  Silenus  asellum 
Liquerat  ad  ripas  lene  sonantis  aquae.  340 
Ibat,  ut  inciperet  longi  deus  Hellesponti ; 

Intempestivo  cum  rudit  ille  sono. 

Territa  voce  gravi  surgit  dea.  Convolat  omnis 
Turba.  Per  infestas  effugit  ille  manus. 
Lampsacos  hoc  animal  solita  est  mactare  Priapo : 

Apta  asini  flammis  indicis  exta  damus.  34f 
Quem  tu,  diva  memor,  de  pane  monilibus  ornas. 

Cessat  opus :  vacuae  conticuere  molae. 

Nomine,  quam  pretio,  celebratior  arce  Tonantis, 
Dicam,  Pistoris  quid  velit  ara  Jovis.  350 
Cincta  premebantur  trucibus  Capitolia  Gallis : 

Fecerat  obsidio  jam  diuturna  famem. 

Jupiter,  ad  solium  superis  regale  vocatis, 

Incipe,  ait  Marti.  Protinus  ille  refert : 

Scilicet  ignotum  est,  quae  sit  fortuna  meorum, 

Et  dolor  hic  animi  voce  querentis  eget  1  356 

Si  tamen,  ut  referam  breviter  mala  juncta  pudori, 
Exigis  ;  Alpino  Roma  sub  hoste  jacet. 

Ha»c  est,  cui  fuerat  promissa  potentia  rerum, 

J  upiter  1  hanc  terris  impositurus  eras  1  360 

Jamque  Suburbanos,  Etruscaque  contudit  arma; 

Spes  erat  in  cursu :  nunc  lare  pulsa  suo  est. 
Vidimus  ornatos  serata  per  atria  picta 
Veste  triumphales  occubuisse  senes. 

Vidimus  Iliacse  transferri  pignora  Vestse  365 
Sede.  Putant  aliquos  scilicet  esse  deos. 

At  si  respicerent,  qua  vos  habitatis  in  arce, 
Totque  domos  vestras  obsidione  premi ; 

Nil  opis  in  cura  scirent  superesse  deorum, 

Et  data  sollicita  thura  perire  manu.  370 

Atque  utinam  pugnae  pateat  locus  1  arma  capes¬ 
sant  ; 

Et,  si  non  poterunt  exsuperare,  cadant. 

N unc  inopes  victus,  ignavaque  fata  timentes 
Monte  suo  clausos  harhara  turba  premit. 

Tum  Venus,  et  lituo  pulcher  trabeaque  Quirinus, 
Vestaque  pro  Latio  multa  locuta  suo.  376 
Publica,  respondit,  cura  est  pro  moenibus  istis, 
Jupiter  :  et  poenas  Gallia  victa  dabit. 

Tu  modo,  quae  desunt  fruges,  superesse  putentur, 
Effice :  nec  sedes  desere,  Vesta,  tuas.  380 
Quodcunque  est  Cereris  solidae,  cava  machina 
frangat, 

Mollitamque  manu  duret  in  igne  focus. 
Jusserat,  et  fratris  virgo  Saturnia  jussis 
Annuit ;  et  mediae  tempora  noctis  erant. 

Jam  ducibus  somnum  dederat  labor.  Tncrepat  illos 
Jupiter,  et  sacro,  quid  velit,  ore  docet :  386 

Surgite,  et  in  medios  de  summis  arcibus  hostes 
Mittite,  quam  minime  perdere  vultis,  opem. 
Somnus  ahit :  quseruntque  novis  ambagibus  acti, 
Perdere  quam  nolint,  et  jubeantur,  opem.  390 
Ecce  Ceres  visa  est.  Jaciunt  Cerealia  dona. 

Jacta  super  galeas  scutaque  longa  sonant. 

Posse  fame  vinci  spes  excidit.  Hoste  repulso 
Candida  Pistori  ponitur  ara  Jovi. 

Forte  revertebar  festis  Vestalibus  illae,  395 
Qua  nova  Romano  nunc  Via  juncta  foro  est. 
Huc  pede  matronam  vidi  descendere  nudo  : 

Obstupui,  tacitus  sustinuique  gradum. 

Sensit  anus  vicina  loci;  jussumque  sedere 

Alloquitur  quatiens,  voce  tremente,  caput.  400 
Hoc,  ubi  nunc  fora  sunt,  uda;  tenuere  paludes, 
Amne  redundatis  fossa  madebat  aquis. 

Curtius  ille  lacus,  siccas  qui  sustinet  aras, 

Nunc  solida  est  tellus,  sed  lacus  ante  fuit. 

Qua  Velabra  solent  in  Circum  ducere  pompas, 
Nil  praeter  salices  cassaque  canna  fuit.  406 
Saepe  suburbanas  rediens  conviva  per  undas 
Cantat,  et  ad  nautas  ebria  verba  jacit. 

Nondum  conveniens  diversis  iste  figuris 

Nomen  ab  averso  ceperat  amne  deus.  410 
Hic  quoque  lucus  erat,  juncis  et  arundine  densus, 
Et  pede  velato  non  adeunda  palus. 

Stagna  recesserunt,  et  aquas  sua  ripa  coercet, 
Siccaque  nunc  tellus  ;  mos  tamen  inde  manet. 
Reddiderat  causam.  Valeas,  anus  optima,  dixi ; 

Quod  superest  sevi  molle  sit  omne  tui.  416 
Caetera  jam  pridem  didici  puerilibus  annis  ; 

Non  tamen  idcirco  praetereunda  mihi. 

Moenia  Dardanides  nuper  nova  fecerat  Ilus : 

Ilus  adhuc  Asiae  dives  habebat  opes.  420 

Creditur  armiferae  signum  coeleste  Minervae 
Urbis  in  Iliacae  desiluisse  juga. 

Cura  videre  fuit :  vidi  templumque  locumque. 
Hoc  superest  illi :  Pallada  Roma  tenet. 


Consulitur  Smintheus :  lucoque  obscurus  opaco 
Hos  non  mentito  reddidit  ore  sonos  :  426 

iEtheriam  servate  deam  ;  servabitis  urbem  : 

Imperium  secum  transferet  illa  loci. 

Servat,  et  inclusam  summa  tenet  Ilus  in  arce  ; 

Curaque  ad  haeredem  Laomedonta  venit.  430 
Sub  Priamo  servata  parum.  Sic  ipsa  volebas, 
Ex  quo  judicio  forma  revicta  tua  est. 

Seu  genus  Adrasti,  seu  furtis  aptus  Ulixes, 

Seu  pius  JEneas,  eripuisse  datur ; 

Auctor  in  incerto :  res  est  Romana ;  tuetur  435 
Vesta,  quod  assiduo  lumine  cuncta  videt. 

Heu  quantum  timuere  patres,  quo  tempore  Vesta 
Arsit,  et  est  adytis  obruta  paene  suis  ! 
Flagrabant  sancti  sceleratis  ignibus  ignes, 

Mixtaque  erat  flammae  flamma  profana  piae.440 
Attonitae  flebant  demisso  crine  ministrae  : 

Abstulerat  vires  corporis  ipse  timor. 

Provolat  in  medium,  et  magna,  Succurrite,  voce, 
Non  est  auxilium  flere,  Metellus  ait. 

Pignora  virgineis  fatalia  tollite  palmis :  445 

Non  ea  sunt  voto,  sed  rapienda  manu. 

Me  miserum!  dubitatis?  ait.  Dubitare  videbat 
Et  pavidas  posito  procubuisse  genu. 

Haurit  aquas  :  tollensque  manus,  Ignoscite,  dixit, 
Sacra :  vir  intrabo  non  adeunda  viro.  450 
Si  scelus  est,  in  me  commissi  poena  redundet. 

Sit  capitis  damno  Roma  soluta  mei. 

Dixit,  et  irrupit :  factum  dea  rapta  probavit, 
Pontificisque  sui  munere  tuta  fuit. 

Nunc  bene  lucetis  sacrae  sub  Caesare  flammae  : 

Ignis  in  Iliacis  nunc  erit,  estque,  focis.  456 
Nullaque  dicetur  vittas  temerasse  sacerdos 
Hoc  duce,  nec  viva  defodietur  humo. 

Sic  incesta  perit ;  quia  quam  violavit,  in  illam 
Conditur:  et  Tellus  Vestaque  numen  idem  est. 
Tum  sibi  Callaico  Brutus  cognomen  in  hoste  461 
Fecit,  et  Hispanam  sanguine  tinxit  humum. 
Scilicet  interdum  miscentur  tristia  laetis  ; 

Ne  populum  toto  pectore  festa  juvent. 

Crassus  ad  Euphraten  aquilas,  natumque,  suosque 
Perdidit :  et  leto  est  ultimus  ipse  datus.  466 
Parthe,  quid  exsultas  1  dixit  dea  ;  signa  remittes : 
Quique  necem  Crassi  vindicet,  ultor  erit. 

At  simul  auritis  violae  demuntur  asellis, 

Et  Cereris  fruges  aspera  saxa  terunt ;  470 

Navita  puppe  sedens,  Delphina  videbimus,  inquit, 
Humida  cum  pulso  nox  erit  orta  die. 

Jam,  Phryx,  a  nupta  quereris,  Tithone,  relinqui, 
Et  vigil  Eois  Lucifer  exit  aquis. 

Ite,  bonae  matres,  (vestrum  Matralia  festum, )475 
Flavaque  Thebanae  reddite  liba  deae. 

Pontibus  et  magno  juncta  est  celeberrima  C5  co 
Area,  quae  posito  de  bove  nomen  habet. 

Hac  ibi  luce  ferunt  Matutae  sacra  parenti 

Sceptriferas  Servi  templa  dedisse  manus.  480 
Quae  dea  sit ;  quare  famulas  a  limine  templi 
Arceat  (arcet  enim)  libaque  tosta  petat ; 
Bacche,  racemiferos  hedera  redimite  capillos, 

Si  domus,  illa  tua  est,  dirige  navis  iter. 

Arserat  obsequio  Semele  Jovis.  Accipit  Ino  485 
Te,  puer,  et  summa  sedula  nutrit  ope. 

Intumuit  Juno,  rapta  quod  pellice  natum 
Educet.  At  sanguis  ille  sororis  erat. 

Hinc  agitur  furiis  Athamas  et  imagine  falsa, 
Tuque  cadis  patria,  parve  Learche,  manu.  49ff 
Maesta  Learcheas  mater  tumulaverat  umbras. 

Et  dederat  miseris  omnia  justa  rogis. 

Haec  quoque,  funestos  ut  erat  laniata  cap  llos, 
Prosilit,  et  cunis  te,  Melicerta,  rapit. 

Est  spatio  contracta  brevi,  freta  bina  rep  illit, 
Unaque  pulsatur  terra  duabus  aquis.  496 
Huc  venit  insanis  natum  complexa  lacertis, 

Et  secum  e  celso  mittit  in  alta  jugo. 

Excipit  illaesos  Panope,  centumque  sorores, 

Et  placido  lapsu  per  sua  regna  ferunt.  500 
Nondum  Leucothee,  nondum  puer  ille  Palaemon 
Vorticibus  densi  Tibridis  ora  tenent. 

Lucus  erat :  dubium  Semelae  Stimulaene  vocetur ; 

Maenadas  Ausonias  incoluisse  ferunt. 

Quaerit  ab  his  Ino,  quae  gens  foret.  Arcadas  esse 
Audit,  et  Evandrum  sceptra  tenere  loci  506 
Dissimulata  deam  Latias  Saturnia  Bacchas 
Instimulat  fictis  insidiosa  sonis : 

O  nimium  faciles,  o  toto  pectore  captae, 

N on  venit  haec  nostris  hospes  amica  choris.  510 
Fraude  petit,  sacrique  parat  cognoscere  ritum. 

Quo  possit  poenas  pendere,  pignus  habet. 

Vix  bene  desierat ;  complent  ululatibus  auras 
Thyiades,  effusis  per  sua  colla  comis ; 
Injiciuntque  manus,  puerumque  revellere  pug¬ 
nant.  515 

Quos  ignorat  adhuc,  invocat  illa  deos : 

Dique,  virique  loci,  miserae  succurrite  matri. 

Clamor  Aventini  saxa  propinqua  ferit. 
Appulerat  ripae  vaccas  CEtaeus  Iberas. 

Audit ;  et  ad  vocem  concitus  urget  iter.  520 
Herculis  adventu,  quae  vim  modo  ferre  parabant, 
Turpia  foemineae  terga  dedere  fugae. 

Quid  petis  hinc,  (cognorat  enim,)  matertera  Bac¬ 
chii 

An  numen,  quod  me,  te  quoque  vexat,  aitl 
Illa  docet  partim ;  partim  praesentia  nati  525 
Continet :  et  furiis  in  scelus  isse  pudet. 

Rumor,  ut  est  velox,  agitatis  pervolat  alis  : 

Estque  frequens,  Ino,  nomen  in  ore  tuum. 
Hospita  Carmentis  fidos  intrasse  penates 

Diceris,  et  longam  deposuisse  famem.  530 
Liba  sua  properata  manu  Tegeaea  sacerdos 
Traditur  in  subito  cocta  dedisse  foco. 

Nunc  quoque  liba  juvant  festis  Matralibus  illam. 

Rustica  sedulitas  gratior  arte  fuit. 

Nunc,  ait,  o  vates,  venientia  fata  resigna,  535 
Qua  licet :  hospitiis  hoc,  precor,  adde  meis. 
Parva  mora  est :  coelum  vates  ac  numina  sumit ; 

Fitque  sui  toto  pectore  plena  dei. 

Vix  illam  subito  posses  cognoscere ;  tanto 

Sanctior,  et  tanto,  quam  modo,  major  erat.  540 
Laeta  canam  :  gaude  defuncta  laboribus,  Ino, 
Dixit,  et  huic  populo  dextera  semper  ades. 

N  umen  eris  pelagi :  natum  quoque  pontus  habebit. 

In  vestris  aliud  sumite  nomen  aquis. 

Leucothee  Graiis,  Matuta  vocabere  nostris.  545 
In  portus  nato  jus  erit  omne  tuo. 

Quem  nos  Portunum,  sua  lingua  Palaemona  dicet. 

Ite  precor  nostris  aequus  uterque  locis. 
Annuerant :  promissa  fides  :  posuere  labores. 

Nomina  mutarunt :  hic  deus,  illa  dea  est.  550 
Cur  vetet  ancillas  accedere,  quaeritis]  odit. 

Principiumque  odii,  si  sinat  ipsa,  canam. 

Una  ministrarum  solita  est,  Cadmei,  tuarum 
Saepe  sub  amplexus  conjugis  ire  tui. 

Improbus  hanc  Athamas  furtim  dilexit :  ab  illa 
Comperit  agricolis  semina  tosta  dari.  556 
Ipsa  quidem  fecisse  negat,  sed  fama  recepit. 

Hoc  est,  cur  odio  sit  tibi  serva  manus. 

Non  tamen  hanc  pro  stirpe  sua  pia  mater  adoret : 
Ipsa  parum  felix  visa  fuisse  parens.  560 


Alterius  prolem  melius  mandabitis  illi : 

Utilior  Baccho  quam  fuit  ipsa  suis. 

Hanc  tibi,  Quo  properas  1  memorant  dixisse, 
Rutili : 

Luce  mea  Marso  consul  ab  hoste  cades. 

Exitus  accessit  verbis,  flumenque  Tolenum 
Purpureo  mixtis  sanguine  fluxit  aquis.  566 
Proximus  annus  erat :  Pallantide  csesus  eadem 
Didius  hostiles  ingeminavit  opes. 

Lux  eadem,  Fortuna,  tua  est,  auctorque,  locusque. 

Sed  superinjectis  quis  latet  sede  togis]  570 
Servius  est :  hoc  constat  enim ;  sed  causa  la¬ 
tendi 

Discrepat,  et  dubium  me  quoque  mentis  habet. 
Dum  dea  furtivos  timide  profitetur  amores, 
Coelestemque  homini  concubuisse  pudet ; 

(Arsit  enim  magno  correpta  cupidine  regis,  575 
Csecaque  in  uno  non  fuit  illa  viro  ;) 

Nocte  domum  parva  solita  est  intrare  fenestra  : 

Unde  Fenestella  nomina  porta  tenet. 

Nunc  pudet,  et  vultus  velamine  celat  amatos  : 

Oraque  sunt  multa  regia  tecta  toga.  5S0 

An  magis  est  verum,  post  Tulli  funera  plebem 
Confusam  placidi  morte  fuisse  ducis  ] 

Nec  modus  ullus  erat :  crescebat  imagine  luctus 
Donec  eam  positis  occuluere  togis. 

Tertia  causa  mihi  spatio  majore  canenda  est ; 

Nos  tamen  adductos  intus  agemus  equos.  586 
Tullia,  conjugio,  sceleris  mercede,  peracto, 

His  solita  est  dictis  exstimulare  virum : 

Quid  juvat  esse  pares,  te  nostrae  caede  sororis, 
Meque  tui  fratris,  si  pia  vita  placet  1  590 

Vivire  debuerant  et  vir  meus,  et  tua  conjux, 

Si  nullum  ausuri  majus  eramus  opus. 

Et  caput  et  regnum  facio  dotale  parentis. 

Si  vir  es,  i,  dictas  exige  dotis  opes. 

Regia  res  scelus  est.  Socero  cape  regna  necato  : 

Et  nostras  patrio  sanguine  tinge  manus.  596 
Talibus  instinctus  solio  privatus  in  alto 
Sederat.  Attonitum  vulgus  ad  arma  ruit. 
Hinc  eruor,  hinc  cades :  infirmaque  vincitur 
setas. 

Sceptragener  socero  rapta  Superbus  habet.  600 
Ipse  sub  Esquiliis,  ubi  erat  sua  regia,  caesus 
Concidit  in  dura  sanguinolentus  humo. 

Filia,  carpento  patrios  initura  penates, 

Ibat  per  medias  alta  feroxque  vias. 

Corpus  ut  adspexit,  lacrymis  auriga  profusis  605 
Restitit.  Hunc  tali  corripit  illa  sono  : 

Vadis  ]  an  exspectas  pretium  pietatis  amarum  ] 
Duc,  inquam,  invitas  ipsa  per  ora  rotas.  \ 
Certa  fides  facti :  dictus  Sceleratus  ab  illa 

Vicus,  et  seterna  res  ea  pressa  nota.  610 

Post  tamen  hoc  ausa  est  templum,  monumenta 
parentis, 

Tangere :  mira  quidem,  sed  tamen  acta  loquar. 
Signum  erat  in  solio  residens  sub  imagine  Tulli : 

Dicitur  hoc  oculis  opposuisse  manum. 

Et  vox  audita  est,  Vultus  abscondite  nostros, 

Ne  nata  videant  ora  nefanda  mea.  616 

Veste  data  tegitur  :  vetat  hanc  Fortuna  moveri. 
Et  sic  e  templo  est  ipsa  locuta  suo : 

Ore  revelato  qua  primum  luce  patebit 

Servius,  hac  positi  prima  pudoris  erit.  620 
Parcite,  matrona,  vetitas  attingere  vestes : 

Sollenni  satis  est  voce  movere  preces : 

Sitque  caput  semper  Romano  tectus  amictu, 

Qui  rex  in  nostra  septimus  urbe  fuit. 

Arserat  hoc  templum :  signo  tamen  ille  pepercit 
Ignis :  opem  nato  Mulciber  ipse  tulit.  626 

Namque  pater  Tulli  Vulcanus,  Ocresia  mater, 
Praesignis  facie  Corniculana,  fuit. 

Hanc  secum  Tanaquil,  sacris  de  more  paratis, 
Jussit  in  ornatum  fundere  vina  focum.  630 
Hic  inter  cineres  obscseni  forma  virilis 
Aut  fuit,  aut  visa  est ;  sed  fuit  illa  magis. 

Jussa  loco  captiva  fovet.  Conceptus  ab  illa 
Servius  a  coelo  semina  gentis  habet. 

Signa  dedit  genitor,  tum  cum  caput  igne  corusco 
Contigit,  inque  coma  flammeus  arsit  apex.  636 
Te  quoque  magnifica,  Concordia,  dedicat  aede 
Livia,  quam  caro  praestitit  illa  viro. 

Disce  tamen,  veniens  aetas,  ubi  Livia  nunc  est 
Porticus,  immensae  tecta  fuisse  domus.  640 
Urbis  opus  domus  una  fuit:  spatiumque  tenebat, 
Quo  brevius  muris  oppida  multa  tenent. 

Haec  aequata  solo  est,  nullo  sub  crimine  regni, 
Sed  quia  luxuria  visa  nocere  sua. 

Sustinuit  tantas  operum  subvertere  moles,  645 
Totque  suas  haeres  perdere  Caesar  opes. 

Sic  agitur  censura,  et  sic  exempla  parantur  ; 

Cum  vindex,  alios  quod  monet,  ipse  facit. 
Nulla  nota  est  veniente  die,  quam  ducere  possis. 

Idibus  Invicto  sunt  data  templa  Jovi.  650 
Et  jam  Quinquatrus  jubeor  narrare  minores. 

Nunc  ades  o  coeptis,  flava  Minerva,  meis. 

Cur  vagus  incedit  tota  tibicen  in  Urbe  1 

Quid  sibi  personae,  quid  stola  longa,  volunt  1 
Sic  ego  ;  sic  posita  Tritonia  cuspide  dixit :  655 

(Pace  velim  doctae  verba  referre  deae  :) 
Temporibus  veterum  tibicinis  usus  avorum 
Magnus,  et  in  magno  semper  honore  fuit. 
Cantabat  fanis,  cantabat  tibia  ludis, 

Cantabat  maestis  tibia  funeribus.  660 

Dulcis  eratmercede  labor:  tempusque  secutum, 
Quod  subito  Graiae  frangeret  artis  opus. 

Adde  quod  iEdilis,  pompam  qui  funeris  irent, 
Artifices  solos  jusserat  esse  decem. 

Exsilio  mutant  Urbem,  Tiburque  recedunt ;  665 
(Exsilium  quodam  tempore  Tibur  erat.) 
Quaeritur  in  scena  cava  tibia ;  quaeritur  aris ; 

Ducit  supremos  naenia  nulla  toros. 

Servierat  quidam,  quantolibet  ordine  dignus, 
Tibure  :  sed  longo  tempore  liber  erat.  670 
Rure  dapes  parat  ille  suo,  turbamque  canoram 
Convocat.  Ad  festas  convenit  illa  dapes. 

Nox  erat;  et  vinis  oculique  animique  natabant : 

Cum  praecomposito  nuntius  ore  venit : 

Atque  ita,  Quid  cessas  convivia  solvere  1  dixit : 

Auctor  vindictae  jam  venit  ecce  tuae.  676 

Nec  mora ;  convivae  valido  titubantia  vino 

Membra  movent:  dubii  stantque  labantque 
pedes. 

At  dominus,  Discedite,  ait :  plaustroque  morantes 
Sustulit.  In  plaustro  scirpea  lata  fuit.  680 
Alliciunt  somnos  tempus,  motusque,  merumque  ; 

Potaque  se  Tibur  turba  redire  putat. 

Jamque  per  Esquilias  Romanam  intraverat  ur¬ 
bem, 

Et  mane  in  medio  plaustra  fuere  foro. 

Plautius,  ut  possent  specie  numeroque  senatum 
Fallere,  personis  imperat  ora  tegi.  683 

Admiscetque  alios :  et,  ut  hunc  tibicina  coetum 
Augeat,  in  longis  vestibus  ire  jubet. 

Sic  reduces  bene  posse  tegi :  ne  forte  notentur 
Contra  collegae  jussa  redisse  sui.  690 

Res  placuit :  cultuque  novo  libet  Idibus  uti, 

Et  canere  ad  veteres  verba  jocosa  modos. 

Haec  ubi  perdocuit,  Superest  mihi  discere,  dixi, 
Cur  sit  Quinquatrus  illa  vocata  dies. 


Martius,  inquit,  agit  tali  mea  nomine  festa :  695 
Estque  sub  inventis  haec  quoque  turba  meis. 
Prima  terebrato  per  rara  foramina  buxo, 

U  t  daret,  effeci,  tibia  longa  sonos. 

Vox  placuit :  liquidis  faciem  referentibus  undis 
Vidi  virgineas  intumuisse  genas.  70J 

Ars  mihi  non  tanti  est ;  valeas,  mes  tibia,  dixi. 

Excipit  abjectam  cespite  ripa  suo. 

Inventam  Satyrus  primum  miratur :  at  usum 
Nescit,  et  inflatam  sentit  habere  sonum. 

Et  modo  dimittit  digitis,  modo  concipit  auras : 

Jamque  inter  Nymphas  arte  superbus  erat.  706 
Provocat  et  Phoebum.  Phoebo  superante  pe¬ 
pendit  : 

Caesa  recesserunt  a  cute  membra  sua. 

Sum  tamen  inventrix  auctorque  ego  carminis 
hujus. 

Hoc  est  cur  nostros  ars  colat  ista  dies.  71 0 

Tertia  lux  veniat,  qua  tu,  Dodoni  Thyene, 

Stabis  Agenorei  fronte  videnda  bovis. 

Haec  est  illa  dies,  qua  tu  purgamina  Vestae, 

Tibri,  per  Etruscas  in  mare  mittis  aquas. 

Si  qua  fides  ventis,  Zephyro  date  carbasa,  nautae  ; 
Cras  veniet  vestris  ille  secundus  aquis.  716 

At  pater  Heliadum  radios  ubi  tinxerit  urdis, 

Et  cinget  geminos  stella  serena  polos  ; 

Tollet  humo  validos  proles  Hyriea  lacertos  : 

Continua  Delphin  nocte  videndus  erit.  720 
Scilicet  hic  olim  Volscos  iEquosque  fugatos 
Viderat  in  campis,  Algida  terra,  tuis. 

Unde  suburbano  clarus,  Tuberte,  triumpho, 
Vectus  es  in  niveis,  Postume,  victor  equis. 

Jam  sex  et  totidem  luces  de  mense  supersunt ; 

Huic  unum  numero  tu  tamen  adde  diem  :  726 
Sol  abit  e  Geminis,  et  Cancri  signa  rubescunt : 
Coepit  Aventina  Pallas  in  arce  coli. 

Jam  tua,  Laomedon,  oritur  nurus,  ortaque  noc¬ 
tem 

Pellit,  et  e  pratis  uda  pruina  fugit.  730 

Reddita,  quisquis  is  est,  Summano  templa  fe¬ 
runtur, 

Tum  cum  Romanis,  Pyrrhe,  timendus  eras. 

Hanc  quoque  cum  patriis  Galatea  receperit  un¬ 
dis, 

Plenaque  securae  terra  quietis  erit ; 

Surgit  humo  juvenis  telis  afflatus  avitis,  735 
Et  gemino  nexas  porrigit  angue  manus. 

Notus  amor  Phaedrae,  nota  est  injuria  Thesei: 

Devovit  natum  credulus  ille  suum. 

Non  impune  pius  juvenis  Troezena  petebat. 

Dividit  obstantes  pectore  taurus  aquas.  740 
Solliciti  terrentur  equi,  frustraque  retenti 

Per  scopulos  dominum  duraque  saxa  trahunt. 
Exciderat  curru,  lorisque  morantibus  artus 
Hippolytus  lacero  corpore  raptus  erat : 
Reddider  atque  animam,  multum  indignante 
Diana.  745 

Nulla,  Coronides,  causa  doloris,  ait. 

Namque  pio  juveni  vitam  sine  vulnere  reddam  ; 

Et  cedent  arti  tristia  fata  meae. 

Gramina  continuo  loculis  depromit  eburnis : 

Profuerunt  Glauci  manibus  illa  prius  ;  750 

Tunc  cum  observatas  augur  descendit  in  he.bas, 
Usus  et  auxilio  est  anguis  ab  angue  dato. 

Pectora  ter  tetigit,  ter  verba  salubria  dixit: 

Depositum  terra  sustulit  ille  caput. 

Lucus  eum,  nemorisque  tui,  Dictynna,  recessus 
Celat:  Aricino  Yirbius ille  lacu.  756 

At  Clymenus  Clothoque  dolent,  haec  fila  reneri, 
Hic  fieri  regni  jura  minora  sui. 

Jupiter,  exemplum  veritus,  direxit  in  illum 
Fulmina,  qui  nimiae  moverat  artis  opem.  760 
Phoebe,  querebaris.  Deus  est :  placare  parenti. 
Propter  te,  fieri  quod  vetat,  ipse  facit. 

Non  ego  te,  quamvis  properabis  vincere,  Caesar, 
Si  vetet  auspicium,  signa  movere  velim. 

Sint  tibi  Flaminius  Trasimenaque  littora  testes, 
Per  volucres  aequos  multa  monere  deos.  766 
Tempora  si  veteris  quaeris  temeraria  damni ; 
Quartus  ab  extremo  mense  bis  ille  dies. 

Postera  lux  melior.  Superat  Masinissa  Sypha¬ 
cem  ; 

Et  cecidit  telis  Hasdrubal  ipse  suis.  770 

Tempora  labuntur,  tacitisque  senescimus  annis, 
Et  fugiunt  freno  non  remorante  dies. 

Quam  cito  venerunt  Fortunae  Fortis  honores ! 

Post  septem  luces  Junius  actus  erit. 

Ite,  deam  laeti  Fortem  celebrate,  Quirites  :  775 
In  Tiberis  ripa  munera  regis  habet. 

Pars  pede,  pars  etiam  celeri  decurrite  cymba. 

Nec  pudeat  potos  inde  redire  domum. 

Ferte  coronatae  juvenum  convivia  lintres, 

Multaque  per  medias  vina  bibantur  aquas.  780 
Plebs  colit  hanc,  quia,  qui  posuit,  de  plebe 
fuisse 

Fertur,  et  ex  humili  sceptra  tulisse  loco. 


Convenit  et  servis,  serva  quia  Tullius  ortus 
Constituit  dubiae  templa  propinqua  deae. 

Ecce  suburbana  rediens  male  sobrius  aede  785 
Ad  stellas  aliquis  talia  verba  jacit: 

Zona  latet  tua  nunc,  et  cras  fortasse  latebit : 

Dehinc  erit,  Orion,  adspicienda  mihi. 

At  si  non  esset  potus ;  dixisset  eadem 

Yenturum  tempus  solstitiale  die.  790 

Lucifero  subeunte  Lares  delubra  tulerunt, 

Hic  ubi  fit  docta  multa  corona  manu. 

Tempus  idem  Stator  aedis  habet,  quam  Romu¬ 
lus  olim 

Ante  Patatini  condidit  ora  jugi. 

Tot  restant  de  mense  dies,  quot  nomina  Parcis, 
Cum  data  sunt  trabeae  templa,  Quirine,  tuae.  796 

Tempus  Iuleis  cras  est  natale  Kalendis : 

Pierides,  coeptis  addite  summa  meis. 

Dicite,  Pierides,  quis  vos  adjunxerit  isti, 

Cui  dedit  invitas  victa  noverca  manus.  800 
Sic  ego ;  sic  Clio :  Clari  monumenta  Philippi 
Adspicis,  unde  trahit  Marcia  casta  genus  ; 
Marcia  sacrifico  deductum  nomen  ab  Anco, 

In  qua  par  facies  nobilitate  sua. 

Par  animo  quoque  forma  suo  respondet  in  illa  : 

Et  genus,  et  facies,  ingeniumque  simul.  806 
Nec  quod  laudamus  formam,  tam  turpe  putaris. 

Laudamus  magnas  hac  quoque  parte  deas. 

N  upta  fuit  quondam  matertera  Caesaris  illi. 

O  decus,  o  sacra  fcemina  digna  domo !  810 

Sic  cecinit  Clio :  doctae  adsensere  sorores. 
Annuit  Alcides,  increpuitque  lyram. 


LIBER  PRIMER  TRISTIUM. 


Elegia  I. 

Parve,  nec  invideo,  sine  me,  liber,  ibis  in  Ur¬ 
bem, 

Heu  mihi !  quo  domino  non  licet  ire  tuo. 
Vade,  sed  incultus  ;  qualem  decet  exsulis  esse. 

Infelix,  habitum  temporis  hujus  habe. 

Nec  te  purpureo  velent  vaccinia  fuco  ;  5 

Non  est  conveniens  luctibus  ille  color: 

Nec  titulus  minio,  nec  cedro  charta  notetur ; 

Candida  nec  nigra  cornua  fronte  geras. 

Felices  ornent  haec  instrumenta  libellos. 

Fortunae  memorem  te  decet  esse  meae.  10 
Nec  fragili  geminae  poliantur  pumice  frontes: 

Hirsutus  passis  ut  videare  comis. 

Neve  liturarum  pudeat.  Qui  viderit  illas, 

De  lacrymis  factas  sentiet  esse  meis. 

Vade,  liber,  verbisque  meis  loca  grata  saluta. 

Contingam  certe,  quo  licet,  illa  pede.  16 

Si  quis,  ut  in  populo,  nostri  non  immemor  illic, 
Si  quis,  qui,  quid  agam,  forte  requirat,  erit ; 
Vivere  me  dices:  salvum  tamen  esse  negabis. 

Id  quoque,  quod  vivam,  munus  habere  dei.  20 
Atque  ita  te  tacitus,  quaerenti  plura,  legendum, 
Ne  quod  non  opus  est,  forte  loquare,  dabis. 
Protinus  admonitus  repetet  mea  crimina  lector ; 
Et  peragar  populi  publicus  ore  reus. 


Neu  cave  defendas,  quamvis  mordebere  dictis. 

Causa  patrocinio  non  bona  pejor  erit.  26 
Invenies  aliquem,  qui  me  suspiret  ademtum 
Carmina  nec  siccis  perlegat  ista  genis  : 

Et  tacitus  secum,  ne  quis  malus  audiat,  optet, 

Sit  mea,  lenito  Caesare,  poena  minor.  30 

Nos  quoque,  quisquis  erit,  ne  sit  miser  ille, 
precamur, 

Placatos  misero  qui  volet  esse  deos. 

Quaeque  volet,  rata  sint:  ablataque  principis 
ira 

Sedibus  in  patriis  det  mihi  posse  mori. 

Ut  peragas  mandata,  liber,  culpabere  forsan; 

Ingeniique  minor  laude  ferere  mei.  36 

J udicis  officium  est,  ut  res,  ita  tempora  rerum 
Quaerere.  Quaesito  tempore  tutus  eris. 
Carmina  proveniunt  animo  deducta  sereno  : 

Nubila  sunt  subitis  tempora  nostra  malis.  40 
Carmina  secessum  scribentis  et  otia  quaerunt : 

Me  mare,  me  venti,  me  fera  jactat  hiems. 
Carminibus  metus  omnis  abest:  ego  perditus 
ensem 

Haesurum  jugulo  jam  puto  jamque  meo. 

Haec  quoque  quod  facio,  judex  mirabitur  aequus ; 

Scriptaque  cum  venia  qualiacunque  leget.  46 
Da  mihi  Maeoniden,  et  tot  circumspice  casus  ; 
Ingenium  tantis  excidet  omne  malis, 

Denique  securus  famae,  liber,  ire  memento  ; 

Nec  tibi  sit  lecto' displicuisse  pudor.  60 

Non  ita  se  nobis  praebet  fortuna  secundam, 

Ut  tibi  sit  ratio  laudis  habenda  tuae. 

Donec  eram  sospes,  tituli  tangebar  amore, 
Quaerendique  mihi  nominis  ardor  erat. 
Carmina  nunc  si  non  studiumque,  quod  obfuit, 
odi,  55 

Sit  satis.  Ingenio  sic  fuga  parta  meo. 

I  tamen,  i,  pro  me  tu,  cui  licet,  adspice  Romam. 

Di  facerent,  possem  nunc  meus  esse  liber. 

Nec  te,  quod  venias  magnam  peregrinus  in  Ur¬ 
bem,  60 

Ignotum  populo  posse  venire  puta. 

Ut  titulo  careas  ;  ipso  noscere  colore: 

Dissimulare  velis ;  te  liquet  esse  meum. 

Clam  tamen  intrato,  ne  te  mea  carmina  laedant. 

Non  sunt,  ut  quondam  plena  favoris  erant. 

Si  quis  erit,  qui  te,  quia  sis  meus,  esse  legendum 
Non  putet,  e  gremio  rejiciatque  suo  ;  66 

Inspice,  dic,  titulum.  Non  sum  praeceptor  amoris ; 

Quas  meruit,  poenas  jam  dedit  illud  opus. 
Forsitan  exspectes,  ut  in  alta  Palatia  missum 
Scandere  te  jubeam,  Caesareamque  domum.  70 
Ignoscant  augusta  mihi  loca,  Dique  locorum. 

Yenit  in  hoc  illa  fulmen  ab  arce  caput. 

Esse  quidem  memini  mitissima  sedibus  illis 
Numina  ;  sed  timeo,  qui  nocuere,  deos. 
Terretur  minimo  pennae  stridore  columba,  75 

Unguibus,  accipiter,  saucia  facta  tuis. 

Nec  procul  a  stabulis  audet  secedere,  si  qua 
Excussa  est  avidi  dentibus  agna  lupi. 

Vitaret  coelum  Phaethon,  si  viveret,  et  quos 
Optarat  stulte,  tangere  nollet  equos.  80 

Me  quoque,  quae  sensi,  fateor  Jovis  arma  timere : 

Me  reor  infesto,  cum  tonat,  igne  peti. 
Quicunque  Argolica  de  classe  Capharea  fugit, 
Semper  ab  Euboicis  vela  retorquet  aquis. 

Et  mea  cymba,  semfel  vasta  percussa  procella, 
Illum,  quo  laesa  est,  horret  adire  locum.  86 
Ergo,  care  liber,  timida  circumspice  mente  ; 

Et  satis  a  media  sit  tibi  plebe  legi. 

Dum  petit  infirmis  nimium  sublimia  pennis 
Icarus,  Icariis  nomina  fecit  aquis.  90 

Difficile  est  tamen,  hic  remis  utaris  an  aura, 
Dicere.  Consilium  resque  locusque  dabunt. 

Si  poteris  vacuo  tradi ;  si  cuncta  videbis 
Mitia ;  si  vires  fregerit  ira  suas ; 

Si  quis  erit,  qui  te  dubitantem  et  adire  timentem 
Tradat,  et  ante  tamen  pauca  loquatur ;  adi.  96 
Luce  bona,  dominoque  tuo  felicior  ipse 
Pervenias  illuc,  et  mala  nostra  leves. 

Namque  ea  vel  nemo,  vel  qui  mihi  vulnera  fecit, 
Solus  Achilleo  tollere  more  potest.  100 

Tantum  ne  noceas,  dum  vis  prodesse,  videto. 

Nam  spes  est  animi  nostra  timore  minor. 
Quaeque  quiescebat,  ne  mota  resaeviat  ira, 

Et  poenae  tu  sis  altera  causa,  cave. 

Cum  tamen  in  nostrum  fueris  penetrale  receptus, 
Contigerisque  tuam,  scrinia  curva,  domum  ;  106 
Adspicies  illic  positos  ex  ordine  fratres, 

Quos  studium  cunctos  evigilavit  idem. 

Caetera  turba  palam  titulos  ostendet  apertos, 

Et  sua  detecta  nomina  fronte  geret.  1 10 

Tres  procul  obscura  latitantes  parte  videbis. 

Hi  quoque,  quod  nemo  nescit,  amare  docent. 
Hos  tu  vel  fugias,  vel,  si  satis  oris  habebis, 
(Edipodas  facito  Telegonosque  voces. 

Deque  tribus,  moneo,  si  quae  tibi  cura  parentis, 
Ne  quenquam,  quamvis  ipse  docebit,  ames.  116 


Sunt  quoque  mutatae  ter  quinque  volumina  for¬ 
mae. 

Nuper  ab  exsequiis  carmina  rapta  meis : 

His  mando  dicas,  inter  mutata  referri 

Fortunae  vultum  corpora  posse  meae.  120 
Namque  ea  dissimilis  subito  est  effecta  priori : 

Flendaque  nunc,  aliquo  tempore  laeta  fuit. 
Plura  quidem  mandare  tibi,  si  quaeris,  habebam ; 

Sed  vereor  tards  causa  fuisse  morae. 

Quod  si,  quae  subeunt,  tecum,  liber,  omnia 
ferres,  125 

Sarcina  laturo  magna  futurus  eras. 

Longa  via  est ;  propera.  Nobis  habitabitur  orbis 
Ultimus,  a  terra  terra  remota  mea. 

Elegia  II. 

Di  maris  et  coeli,  (quid  enim  nisi  vota  supersunt  1) 
Solvere  quassatae  parcite  membra  ratis  ; 

Neve,  precor,  magni  subscribite  Caesaris  irae. 

Saepe  premente  deo  fert  deus  alter  opem. 
Mulciber  in  Trojam,  pro  Troja  stabat  Apollo  :  5 
iEqua  Venus  Teucris,  Pallas  iniqua  fuit. 
Oderat  -E  ne  an  propior  Saturnia  Turno  ; 

Ille  tamen  Veneris  numine  tutus  erat. 

Saepe  ferox  cautum  petiit  Neptunus  Ulixem  ; 

Eripuit  patruo  saepe  Minerva  suo.  10 

Et  nobis  aliquod,  quamvis  distamus  ab  illis, 

Quid  vetat  irato  numen  adesse  deo? 

Verba  miser  frustra  non  proficientia  perdo : 

Ipsa  graves  spargunt  ora  loquentis  aquae. 
Terribilisque  Notus  jactat  mea  dicta,  precesque, 
Ad  quos  mittuntur,  non  sinit  ire  deos.  16 
Ergo  idem  venti,  ne  causa  laedar  in  una, 

Velaque  nescio  quo,  votaque  nostra  ferunt? 

Me  miserum,  quanti  montes  volvuntur  aquarum ! 

Jam  jam  tacturos  sidera  summa  putes.  20 
Quantae  diducto  subsidunt  aequore  valles ! 

Jam  jam  tacturas  Tartara  nigra  putes. 
Quocunque  adspicias,  nihil  est  nisi  pontus  et  aer, 
Fluctibus  hic  tumidis,  nubibus  ille  minax. 
Inter  utrumque  fremunt  immani  turbine  venti.  25 
Nescit,  cui  domino  pareat,  unda  maris. 

Nam  modo  purpureo  vires  capit  Eurus  ab  ortu : 

Nunc  Zephyrus  sero  vespere  missus  adest: 
Nunc  gelidus  sicca  Boreas  bacchatur  ab  Arcto : 

Nunc  Notus  adversa  proelia  fronte  gerit.  30 

Rector  in  incerto  est,  nec  quid  fugiatve  petatve, 
Invenit.  Ambiguis  ars  stupet  ipsa  malis. 
Scilicet  occidimus,  nec  spes,  nisi  vana,  salutis : 

Dumque  loquor,  vultus  obruit  unda  meos. 
Opprimet  hanc  animam  fluctus  :  frustraque 

precanti  35 

Ore  necaturas  accipiemus  aquas. 

At  pia  nil  aliud  quam  me  dolet  exsule  eonjux : 

Hoc  unum  nostri  scitque  gemitque  mali. 
Nescit  in  immenso  jactari  corpora  ponto  : 

Nescit  agi  ventis:  nescit  adesse  necem.  40 

Di  bene,  quod  non  sum  mecum  conscendere 
passus ; 

Ne  mihi  mors  misero  bis  patienda  foret! 

At  nunc,  ut  peream,  quoniam  caret  illa  periclo, 
Dimidia  certe  parte  superstes  ero. 

Heu  mihi  quam  celeri  micuerunt  nubila  flamma  1 
Quantus  ab  aetherio  personat  axe  fragor !  46 

Nec  levius  laterum  tabulae  feriuntur  ab  undis. 
Quam  grave  balistae  moenia  pulsat  onus. 

Qui  venit  hic  fluctus,  fluctus  supereminet  om¬ 
nes  : 

Posterior  nono  est,  undecimoque  prior.  5C 

Nec  letum  timeo  :  genus  est  miserabile  leti. 

Demite  naufragium ;  mors  mihi  munus  erit. 
Est  aliquid,  fatove  suo  ferrove  cadentem 
In  solida  moriens  ponere  corpus  humo  : 

Et  mandare  suis  aliquid,  sperare  sepulcra,  55 
Et  ncn  aequoreis  piscibus  esse  cibum. 

Fingite  me  dignum  tali  nece ;  non  ego  solus 
Hic  vehor.  Immeritos  cur  mea  poena  trahit  ? 
Pro  superi,  viridesque  dei,  quibus  aequora  curae  ! 

Utraque  jam  vestras  sistite  turba  minas.  60 
Quamque  dedit  vitam  mitissima  Caesaris  ira. 
Hanc  sinite  infelix  in  loca  jussa  feram* 

Si,  quam  promerui,  poenam  me  pendere  vultis , 
Culpa  mea  est,  ipso  judice,  morte  minor. 
Mittere  me  Stygias  si  jam  voluisset  ad  undas  65 
Caesar,  in  hoc  vestra  non  eguisset  ope. 

Est  illi  nostri  non  invidiosa  cruoris 
Copia :  quodque  dedit,  cum  volet,  ipse 
feret. 

Vos  modo,  quos  nullo  certe  puto  crimine  laesos, 
Contenti  nostris,  di,  precor,  este  malis.  70 
Nec  tamen,  ut  cuncti  miserum  servare  velitis. 
Quod  periit,  salvum  jam  caput  esse  potest. 

Ut  mare  considat,  ventisque  ferentibus  utar; 

Ut  mihi  parcatis  ;  num  ininus  exsul  ero? 

Non  ego  divitias  avidus  sine  fine  parandi  75 
Latum  mutandis  mercibus  aequor  aro  : 

Nec  peto,quas  quondam  petiistudiosus,  Athenas: 

Oppida  non  Asiae,  non  loca  visa  prius. 

Non  ut,  Alexandri  claram  delatus  in  urbem. 
Delicias  videam,  Nile  jocose,  tuas.  H0 

Quod  faciles  opto  ventos  (quis  credere  possit  ?) 

Sarmatis  est  tellus,  quam  mea  vota  petunt. 
Obligor,  ut  tangam  laevi  fera  littora  Ponti ; 

Quodque  sit  a  patria  tam  fuga  tarda,  queror. 
Nescioquo  videam  positosut  in  orbeTomiias,  S5 
Exilem  facio  per  mea  vota  viam. 

Seu  me  diligitis,  tantos  compescite  fluctus, 
Pronaque  sint  nostrae  numina  vestra  rati  • 

Seu  magis  odistis,  jussae  me  advertite  terrae. 

Supplicii  pars  est  in  regione  mei.  90 

Ferte  (quid  hic  facio  ?)  rapidi  mea  carbasa  venti. 

Ausonios  fines  cur  mea  vela  vident? 

Noluit  hoc  Caesar ;  quid,  quem  fugat  ille,  tenetis? 

Adspiciat  vultus  Pontica  terra  meos. 

Et  jubet,  et  merui:  nec,  quae  damnaverit  ille,  95 
Crimina  defendi  fasve  piumve  puto. 

Si  tamen  acta  deos  nunquam  mortalia  fallunt ; 

A  culpa  facinus  scitis  abesse  mea. 

Immo  ita,  vos  scitis  ;  si  me  meus  abstulit  error, 
Stultaque  mens  nobis,  non  scelerata,  fuit :  1 00 
Quamlibet  e  minimis,  domui  si  favimus  illi . 

Si  satis  Augusti  publica  jussa  mihi : 

Hoc  duce  si  dixi  felicia  saecula,  proque 
Caesare  thura  pius  Caesaribusque  dedi : 

Si  fuit  hic  animus  nobis,  ita  parcite,  divi.  105 
Sin  miuus  ;  alta  cadens  obruat  unda  caput. 
Fallor  ?  an  incipiunt  gravidae  vanescere  nubes, 
Victaque  mutati  frangitur  ira  maris  ? 

Non  casus,  sed  vos  sub  conditione  vocati,  [  109 
Fallere  quos  non  est,  hanc  mihi  fertis  opem. 

Elegia  III 

Cum  subit  illius  tristissima  noctis  imago, 

Quae  mihi  supremum  tempus  in  Urbe  fuit : 
Cum  repeto  noctem,  qua  tot  mihi  cara  reliqui, 
Labitur  ex  oculis  nunc  quoque  gutta  meis. 
Jam  prope  lux  aderat,qua  me  discedere  Caesar  5 
Finibus  extremae  jusserat  Ausoniae 


Nec  mens,  nec  spatium  fuerant  satis  apta  paranti: 

Torpuerant  longa  pectora  nostra  mora. 

Non  mihi  servorum,  comitis  non  cura  legendi, 
Non  aptae  profugo  vestis  opisve  fuit.  10 

Non  aliter  stupui,  quam  qui  Jovis  ignibus  ictue 
Vivit,  et  est  vitee  nescius  ipse  suae 
Ut  tamen  hanc  animo  nubem  dolor  ipse  removit. 
Et  tandem  sensus  convaluere  mei ; 

Alloquor  extremum  maestos  abiturus  amicos,  1 5 
Qui  modo  de  multis  unus  et  alter  erant. 

Uxor  amans  flentem  flens  acrius  ipsa  tenebat, 
Imbre  per  indignas  usque  cadente  genas. 

Nata  procul  Libycis  aberat  diversa  sub  oris,  19 
Nec  poterat  fati  certior  esse  mei.  [bant : 

Quodcunque  adspiceres, luctus  gemitusque  sona- 
Formaque  non  taciti  funeris  intus  erat,  [rem, 
Foemina,  virque,  meo  pueri  quoque  funere  mae- 
Inque  domo  lacrymas  angulus  omnis  habet. 

Si  licet  exemplis  in  parvo  grandibus  uti;  25 
Haec  facies  Trojae,  cum  caperetur,  erat. 

Jamque  quiescebant  voces  hominumque  canum¬ 
que. 

Lunaque  nocturnos  alta  regebat  equos. 

Hanc  ego  suspiciens,  et  ab  hac  Capitolia  cernens, 
Quae  nostro  frustra  juncta  fuere  lari ;  30 

Numina  vicinis  habitantia  sedibus,  inquam, 
Jamque  oculis  nunquam  templa  videnda  meis ; 
Dique  relinquendi,  quos  urbs  habet  alta  Quirini; 

Este  salutati  tempus  in  omne  mihi. 

Et  quanquam  sero  clypeum  post  vulnera  sumo ; 

Attamen  hanc  odiis  exonerate  fugam ;  36 

Coelestique  viro,  quis  me  deceperit  error. 

Dicite ;  pro  culpa  ne  scelus  esse  putet : 

Ut,  quod  vos  scitis,  poenae  quoque  sentiat  auctor. 

Placato  possum  non  miser  esse  deo.  40 

Hac  prece  adoravi  superos  ego  :  pluribus  uxor : 

Singultu  medios  praepediente  sonos. 

Illa  etiam  ante  Lares  passis  prostrata  capillis 
Contigit  exstinctos  ore  tremente  focos : 
Multaque  in  aversos  effudit  verba  Penate  45 
Pro  deplorato  non  valitura  viro. 

Jamque  morae  spatium  nox  praecipitata  negabat, 
Versaque  ab  axe  suo  Parrhasis  Arctos  erat. 
Quid  facerem  ?  blando  patriae  retinebar  amore  : 

Ultima  sed  jussae  nox  erat  illa  fugae.  50 

Ah  quoties  aliquo  dixi  properante.  Quid  urges  ? 

Vel,  quo  festines  ire,  vel  unde,  vide. 

Ah  quoties  certam  me  sum  mentitus  habere 
Horam,  propositae  quae  foret  apta  viae. 

Ter  limen  tetigi ;  ter  sum  revocatus:  et  ipse  55 
Indulgens  animo  pes  mihi  tardus  erat. 

Saepe,  Vale  dicto,  rursus  sum  multa  locutus; 

Et  quasi  discedens  oscula  summa  dedi 
Saepe  eadem  mandata  dedi,  meque  ipse  fefelli. 
Respiciens  oculis  pignora  cara  meis.  60 

Denique,  Quid  propero  ?  Scythia  est,  quo  mit¬ 
timur,  inquam  | 

Roma  relinquenda  est :  utraque  justa  mora  es: 
Uxor  in  aeternum  vivo  mihi  viva  negatur, 

Et  domus,  et  fidae  dulcia  membra  domus; 
Quosque  ego  fraterno  dilexi  more  sodales.  65 
O  mihi  Thesea  pectora  juncta  fide ! 

Dum  licet,  amplectar :  nunquam  fortasse  licebit 
Amplius.  In  lucro,  quae  datur  hora,  mihi  est 
Nec  mora  ;  sermonis  verba  imperfecta  relinquo 
Complectens  animo  proxima  quaeque  meo.  7C 
Dum  loquor,  et  flemus;  coelo  nitidissimus  alto, 
Stella  gravis  nobis,  Lucifer  ortus  erat,  [quam 
Dividor  haud  aliter,  quam  si  mea  membra  relio 
Et  pars  abrumpi  corpore  visa  suo  est . 

iSic  Priamus  doluit,  ‘unc  cum  iri  contraria  I 
versus  75  | 

Ultores  habuit  proditionis  equus.] 

Tum  vero  exoritur  clamor  gemitusque  meorum. 
Et  feriunt  rurestre  pectora  nuda  manus. 

Tum  vero  conjux  humeris  abeuntis  inhaerens 
Miscuit  haec  lacrymis  tristia  dicta  suis  :  80 

Non  potes  avelli:  simul  ah  simul  ibimus,  inquit: 

Te  sequar;  et  conjux  exsulis  exsul  ero. 

Et  mihi  facta  via  est :  et  me  capit  ultima  tellus. 

Accedam  profugae  sarcina  parva  rati. 

Te  jubet  e  patria  discedere  Caesaris  ira ;  85 

Me  pietas.  Pietas  haec  mihi  Caesar  erit. 

Talia  tentabat :  sic  et  tentaverat  ante  : 

Vixque  dedit  victas  utilitate  manus. 

Egredior,  sive  illud  erat  sine  funere  ferri, 
Squalidus  immissis  hirta  per  ora  comis. 

Illa  dolore  amens  tenebris  narratur  obortis 
Semianimis  media  procubuisse  domo. 

Utque  resurrexit  foedatis  pulvere  turpi 
Crinibus,  et  gelida  membra  levavit  humo 
Se  modo,  desertos  modo  complorasse  penates .  95 
Nomen  et  erepti  saepe  vocasse  viri : 

Nec  gemuisse  minus,  quam  si  nataeve  meumve 
Vidisset  structos  corpus  habere  rogos : 

Et  voluisse  mori :  et  moriendo  ponere  sensus: 

Respeotuque  tamen  non  posuisse  mei.  1 00 
Vivat :  et  absentem,  quoniam  sic  fata  tulerunt. 
Vivat,  et  auxilio  sublevet  usque  suo. 

Elegia  IV. 

Tingitur  Oceano  custos  Erymanthidos  Ursae, 
/Equoreasque  suo  sidere  turbat  aquas  : 

Nos  tamen  Ionium  non  nostra  findimus  aequor 
Sponte :  sed  audaces  cogimur  esse  metu. 

Me  miserum!  quantis  increscuntaequora  ventis,  5 
Erutaque  ex  imis  fervet  arena  vadis ! 

Monte  nec  inferior  prorse  puppique  recurvae 
Insilit,  et  pictos  verberat  unda  deos. 

Pinea  texta  sonant :  pulsi  stridore  rudentes  : 

Adgemit  et  nostris  ipsa  carina  malis.  10 

Navita  confessus  gelido  pallore  timorem 
Jam  sequitur  victam,  non  regit  arte,  ratem. 
Utque  parum  validus  non  proficientia  vector 
Cervicis  rigidae  frena  remittit  equo : 

Sic  non  quo  voluit,  sed  quo  rapit  impetus  i 

undae,  15  ! 

Aurigam  video  vela  dedisse  rati. 

Quod  nisi  mutatas  emiserit ^Eolus  auras; 

In  loca  jam  nobis  non  adeunda  ferar. 

Nam  procul,  Illyriis  laeva  de  parte  relictis. 
Interdicta  mihi  cernitur  Italia.  20 

Desinat  in  vetitas  quaeso  contendere  terras, 

Et  mecum  magno  pareat  aura  deo. 

Dum  loquor,  et  cupio  pariter  timeoque  revelli, 
Increpuit  quantis  viribus  unda  latus! 

Parcite,  caerulei,  vos  parcite,  numina  ponti ;  25 

Infestumque  mihi  sit  satis  esse  Jovem. 
tros  animam  saevae  fessam  subducite  morti ; 

Si  modo,  qui  periit,  non  periisse  potest. 

Elegia  V. 

O  mihi  post  ullos  nunquam  memorande  sodales, 

O  cui  praecipue  sors  mea  visa  sua  est ; 
Attonitum  qui  me  (memini)  carissime,  primus 
Ausus  es  ali  uio  sustinuisse  tuo  ; 

Qui  mihi  consilium  vivendi  mite  dedisti,  5 
Cum  foret  in  misero  pectore  mortis  amor  ; 


Scis  bene,  cui  dicam,  positis  pro  nomine. 

Officium  nec  te  fallit,  amice,  tuum 
Haec  mihi  semper  erunt  imis  infixa  medums; 

Perpetuusque  animae  debitor  huj  js  ero.  1 0 
Spiritus  et  vacuas  prius  hic  tenuanous  in  auras 
Ibit,  et  in  tepido  deseret  ossa  rogo ; 

Quam  subeant  animo  meritorum  oblivia  nostro 
Et  longa  pietas  excidat  ista  die. 

Di  tibi  sint  faciles,  et  opis  nullius  egentem  15 
Fortunam  praestent,  dissimilemque  meae. 

Si  tamen  haec  navis  vento  ferretur  amico. 
Ignoraretur  forsitan  ista  fides. 

Thesea  Pirithous  non  tam  sensisset  amicum. 

Si  non  infernas  vivus  adisset  aquas.  20 

Ut  foret  exemplum  veri  Phoceus  amoris, 
Fecerunt  furiae,  tristis  Oresta,  tuae. 

90  i  Si  non  Euryalus  Rutulos  cecidisset  in  hostes, 

|  Hyrtacidae  Niso  gloria  nulla  foret, 
j  Scilicet  ut  fulvum  spectatur  in  ignibus  aurum,  25 
/  Tempore  sic  duro  est  inspicienda  fides. 

Dum  juvat,  et  vullu  ridet  fortuna  sereno. 
Indelibatas  cuncta  sequuntur  opes. 

At  simul  intonuit,  fugiunt;  nec  noscitur  ulli, 
Agminibus  comitum  qui  modo  cinctus  erat  30 
Atque  haec  exemplis  quondam  collecta  priorum 
Nunc  mihi  sunt  propriis  cognita  vera  malis. 
Vix  duo  tresve  mihi  de  tot  superestis  amici. 

Caetera  fortunae,  non  mea,  turba  fuit. 

Quo  magis,  o  pauci,  rebus  succurrite  lapsis,  35 
Et  date  naufragio  littora  tuta  meo  : 

Neve  metu  falso  nimium  trepidate,  timentes 
Hac  offendatur  ne  pietate  deus, 
j  Saepe  fidem  adversis  etiam  laudavit  in  armis, 

1  nque  suis  amat  hanc  Caesar,  in  hoste  probat  1n 
Causa  mea  est  melior;  qui  non  contraria  fov' 
Arma,  sed  hanc  merui  simplicitate  fugat» 
Invigiles  igitur  nostris  pro  casibus  oro ; 

Diminui  si  qua  numinis  ira  potest. 

Scire  meos  si  quis  casus  desideret  omnes  ; 

Plus,  quam  quod  fieri  res  sinit,  ille  petat 
Tot  mala  sum  passus,  quot  in  aethere  sidera 
lucent, 

Parvaque  quot  siccus  corpora  pulvis  habet. 
Multaque  credibili  tulimus  majora,  ratamque, 
Quamvis  acciderint,  non  habitura  fidem.  50 
Pars  etiam  quaedam  mecum  moriatur  oportet, 
Meque  velim  possit  dissimulante  tegi. 

Si  vox  infragilis,  pectus  mihi  firmius  aere. 
Pluraque  cum  linguis  pluribus  ora  forent; 

|  Non  tamen  idcirco  complecterer  omnia  verbis,  55 
Materia  vires  exsuperante  meas. 

Pro  duce  Neritio  docti  mala  nostra  poetae 
Scribite  :  Neritio  nam  mala  plura  tuli. 

Ille  brevi  spatio  multis  erravit  in  annis 

Inter  Dulichias  lliacasque  domos  •  60 

Nos,  freta  sideribus  notis  distantia  mensos, 

Sors  tulit  in  Geticos  Sarmaticosque  sinus. 

Ille  habuit  fidamque  manum,  sociosque  fideles 
Me  profugum  comites  deseruere  mei. 

Ille  suam  laetus  patriam  victorque  petebat : 

A  patria  fugio  victus  et  exsul  ego. 

Nec  mihi  Dulichium  domus  est,  lthaceve. 
me  ve, 

Poena  quibus  non  est  grandis  abesse  locis , 

Sed  quae  de  septem  totum  circumspicit  orbem 
Montibus,  imperii  Roma  deumque  locus 
Illi  corpus  erat  durum  patiensque  laborum 
Invalidae  vires  ingenuaeque  mihi. 

1  Ille  erat  assidue  saevis  agitatus  in  armis  . 

Assuetus  studiis  mollibus  ipse  fui 

Me  deus  oppressit,  nullo  mala  nostra  levante :  7 5 
Bellatrix  illi  diva  ferebat  opem. 

Cumque  minor  Jove  sit,  tumidis  qui  regnat  in 
undis; 

Illum  Neptuni,  me  Jovis  ira  premit 
Adde,  quod  illius  pars  maxima  ficta  laborum  est : 

Ponitur  in  nostris  fabula  nulla  malis. 

Denique  qusesitos  tetigit  tamen  ille  penates. 
Quaeque  diu  petiit,  contigit  arva  tamen. 

At  mihi  perpetuo  patria  tellure  carendum  est. 

Ni  fuerit  laesi  mollior  ira  dei. 

Elegia  VI. 

Nec  tantum  Clario  Lyde  dilecta  poetae, 

Nec  tantum  Coo  Battis  amata  suo  est; 
Pectoribus  quantum  tu  nostris,  uxor,  inhaeres : 

Digna  minus  misero,  non  meliore  viro. 

Te  mea,  supposita  veluti  trabe,  fulta  ruina  est:  5 
Si  quid  adhuc  ego  sum,  muneris  omne  tui  est. 
Tu  facis,  ut  spolium  ne  sim,  neu  nuder  ab  illis. 
Naufragii  tabulas  qui  petiere  mei. 

Utque  rapax,  stimulante  fame,cupidusquecruoris 
Incustoditum  captat  ovile  lupus  :  10 

Aut  ut  edax  vultur  corpus  circumspicit,  ecquod 
Sub  nulla  positum  cernere  possit  huir.o  : 

Sic  mea  nescio  quis,  rebus  male  fidus  acerbis, 
ln  bona  venturus,  si  paterere,  fuit. 

Hunc  tua  per  fortes  virtus  submovit  amicos,  15 
Nulla  quibus  rtddi  gratia  digna  potest. 

Ergo  quam  misero,  tam  vero,  teste  probaris : 

Hic  aliquod  pondus  si  modo  testis  habet. 

Nec  probitate  tua  prior  est  aut  Hectoris  uxor. 

Aut  comes  exstincto  Laodamia  viro  20 

Tu  si  Maeonium  vatem  sortita  fuisses  : 

Penelopes  esset  fama  secunda  tu*. 

Sive  tibi  hoc  debes,  nulla  pia  facta  magistra  ; 

Cumque  nova  mores  sunt  tibi  luce  dati : 
Fceminaseu  princeps,  omnes  tibi  culta  peranno», 
Te  docet  exemplum  conjugis  esse  bonae  ;  2(5 

Adsimilemque  sui  longa  adsuetudine  fecit, 
Grandia  si  parvis  adsimilare  licet. 

Ileu  mihi, non  magnas  quod  habent  mea  carmina 
vires, 

Nostraque  sunt  meritis  ora  minora  tuis !  30 

Si  quid  et  in  nobis  vivi  fuit  ante  vigoris, 
Exstinctum  longis  occidit  omne  malis. 

Prima  locum  sanctas  heroidas  inter  haberes ; 

Prima  bonis  animi  conspicerere  tui. 
Quantumcunque  tamen  praeconia  nostra  vale¬ 
bunt,  35 

Carminibus  vives  tempus  in  omne  meis. 

Elegia  VII. 

Si  quis  habes  nostris  similes  in  imagine  vultus; 

Deme  meis  hederas,  Bacchica  serta,  comis. 
Ista  decent  laetos  felicia  signa  poetas. 

Temporibus  non  est  apta  corona  meis. 

Haec  tibi  dissimulas,  sentis  tamen,  optime, 
dici,  5 

In  digito  qui  me  fersque  refersque  tuo; 
Effigiemque  meam  fulvo  complexus  in  auro 
Cara  relegati,  qua  potes,  ora  vides 
Quae  quoties  spectas,  subeat  tibi  dicere  forsan. 
Quam  procul  a  nobis  Naso  sodalis  abest !  10 

Grata  tua  est  pietas :  sed  carmina  major  imago 
Sunt  mea;  quae  mando  qualiacunque  legas; 
Carmina  mutatas  hominum  dicentia  formas : 
Infelix  domini  quod  fuga  rupit  opus. 


Haec  ego  discedens,  sicut  bene  multa  meorum, 
Ipse  mea  posui  maestus  in  igne  manu. 

Utque  cremasse  suum  fertur  sub  stipite  natum 
Thestias,  et  melior  matre  fuisse  soror; 

Sic  ego  non  meritos  mecum  peritura  libellos 
Imposui  rapidis  viscera  nostra  rogis.  2C 

Vel  quod  eram  Musas, ut  crimina  nostra,  perosus 
Vel  quod  adhuc  crescens  et  rude  carmen  erat 
Quae  quoniam  non  sunt  penitus  sublata,  sed 
exstant; 

Pluribus  exemplis  scripta  fuisse  reor. 

Nunc  precor  utvivant,  et  non  ignava  legentum  25 
Otia  delectent,  admoneantque  mei. 

Nec  tamen  illa  legi  poterunt  patienter  ab  ullo. 
Nesciet  his  summam  si  quis  abesse  manum. 
Ablatum  mediis  opus  est  incudibus  istud, 

Defuit  et  scriptis  ultima  lima  meis. 

Et  veniam  pro  laude  peto ;  laudatus  abunde. 
Non  fastiditus  si  tibi,  lector,  ero- 
Hos  quoque  sex  versus,  in  prima  fronte  libelli 
Si  praeponendos  esse  putabis,  habe. 

Orba  parente  suo  quicunque  volumina  tangis,  35 
His  saltem  vestra  detur  in  urbe  locus. 

Quoque  magis  faveas,  non  sunt  haec  edita  ab  ipso, 
Sed  quasi  de  domini  funere  rapta  sui. 
Quicquid  in  his  igitur  vitii  rude  carmen  habebi 
Emendaturus,  si  licuisset,  eram.  40 

Elegia  VIII. 

In  caput  alta  suum  labentur  ab  aequore  retro 
Flumina  :  conversis  solque  recurret  equis. 
Terra  feret  stellas  :  coelum  findetur  aratro  : 

Unda  dabit  flammas  :  et  dabit  ignis  aquas. 
Omnia  naturae  praepostera  legibus  ibunt :  £ 

Parsque  suum  mundi  nulla  tenebit  iter. 

Omnia  jam  fient,  fieri  quae  posse  negabam 
Et  nihil  est,  de  quo  non  sit  habenda  fides. 

Haec  ego  vaticinor,  quia  sum  deceptus  ab  illo. 

Laturum  misero  quem  mihi  rebar  opem.  10 
Tantane  te,  fallax,  cepere  oblivia  nostri ; 

Afflictumne  fuit  tantus  adire  pudor; 

Ut  neque  respiceres,  nec  solarere  jacentem, 

Dure,  neque  exsequias  prosequerere  meas 
lilud  amicitiae  sanctum  ac  venerabile  nomen  15 
Re  tibi  pro  vili  sub  pedibusque  jacet  ? 

Quid  fuit,  ingenti  prostratum  mole  sodalem 
Visere,  et  alloquii  parte  levare  tui  ? 

Inque  meos  si  non  lacrymam  demittere  casus, 
Pauca  tamen  ficto  verba  dolore  queri J  2C 
Idque  quod  ignoti  faciunt,  valedicere  saltem, 

Et  vocem  populi  publicaque  ora  sequi  ? 
Denique  lugubres  vultus,  nunquamque  videndos 
Cernere  supremo,  dum  licuitque,  die? 
Dicendumque  semel  toto  non  amplius  aevo  25 
Accipere,  et  parili  reddere  voce  Vale  ? 

At  fecere  alii  nullo  mihi  foedere  juncti. 

Et  lacrymas  animi  signa  dedere  sui. 

Quid?  nisi  convictu  causisque  valentibus  essem 
Temporis  et  longi  vinctus  amore  tibi  ?  30 

Quid  ?  nisi  tot  lusus  et  tot  mea  seria  nosses, 

Tot  nossem  lusus  seriaque  ipse  tua  ? 

Quid  ?  si  duntaxat  Romae  mihi  cognitus  esses, 
Adscitus  toties  in  genus  omne  loci  ? 

Cunctane  in  aequoreos  abierunt  irrita  ventos  ?  35 
Cunctane  Lethaeis  mersa  feruntur  aquis  ? 

Non  ego  te  placida  genitum  reor  urbe  Quirini, 
Urbe  mec  quae  jam  non  adeunda  pede  est ; 

Sed  scopulis,  Ponti  quos  haec  habet  ora  sinistri, 
Inque  feris  Scythiae  Sarmaticisque  jugis.  40 
2  H  2 

Et  tua  sunt  silicis  circum  pi  secordia  venae, 

Et  rigidum  ferri  semina  pectus  habent. 
Quaeque  tibi  quondam  tenero  ducenda  palato 
Plena  dedit  nutrix  ubera,  tigris  erat. 

At  mala  nostra  minus,  quam  nunc,  aliena  pu- 
tasses,  45 

Duritiieque  mihi  non  agerere  reus. 

Sed  quoniam  acceditfatalibushocquoque  damnis, 
Ut  careant  numeris  tempora  prima  suis ; 

Effice,  peccati  ne  sim  memor  hujus,  et  illo 
Officium  laudem,  quo  queror,  ore  tuum.  50 

Elegia  IX. 

Detur  inoffensae  metam  tibi  tangere  vitae, 

Qui  legis  hoc  nobis  non  inimicus  opus. 

Atque  utinam  pro  te  possint  mea  vota  valere. 
Quae  pro  me  duros  non  tetigere  deos ! 

Donec  eris  felix,  multos  numerabis  amicos  :  5 

Tempora  si  fuerint  nubila,  solus  eris. 

Aspicis  ut  veniant  ad  candida  tecta  columbae  ; 

Accipiat  nullas  sordida  turris  aves. 

Horrea  formicae  tendunt  ad  inania  nunquam  : 

Nullus  ad  amissas  ibit  amicus  opes.  10 

Utque  comes  radios  per  solis  euntibus  umbra. 
Cum  latet  hic  pressus  nubibus,  illa  fugit ; 
Mobile  sic  sequitur  fortunae  lumina  vulgus  : 

Quae  simul  inducta  nube  teguntur,  abit. 

Ha?c  precor  ut  semper  possint  tibi  falsa  videri ; 

Sunt  tamen  eventu  vera  fatenda  meo.  16 
Dum  stetimus,  turbae  quantum  satis  esset  habebat 
Nota  quidem,  sed  non  ambitiosa  domus. 

At  simul  impulsa  est,  omnes  timuere  ruinam, 
Cautaque  communi  terga  dedere  fugae  20 
Saeva  nec  admiror  metuunt  si  fulmina,  quorum 
Ignibus  afflari  proxima  quaeque  solent. 

Sed  tamen  in  duris  remanentem  rebus  amicum 
Quamlibet  inviso  Caesar  in  ho3te  probat. 

Nec  solet  irasci  (neque  enim  moderatior  alter)  25 
Cum  quis  in  adversis,  si  quid  amavit,  amat. 

De  comite  Argolici  postquam  cognovit  Orestae, 
Narratur  Pyladen  ipse  probasse  Thoas. 

Quae  fuit  Actoridae  cum  magno  semper  Achille, 
Laudari  solita  est  Hectoris  ore  fides.  30 
Quod  pius  ad  manes  Theseuscomes  isset  amico, 
Tartareum  dicunt  indoluisse  deum. 

Euryali  Nisique  fide  tibi,  Turne,  relata, 

Credibile  est  lacrymis  immaduisse  genas. 

Est  etiam  miseris  pietas,  et  in  hoste  probatur.  35 
lleu  mihi,  quam  paucos  haec  mea  dicta  movent! 
Hic  status,  haec  rerum  nunc  est  fortuna  mearum, 
Debeat  ut  lacrymis  nullusadesse  modus. 

At  mea  sunt,  proprio  quamvis  maestissima  casu. 
Pectora  processu  facta  serena  tuo.  40 

Hoc  eventurum  jam  tum,  carissime,  vidi, 

Ferret  adhuc  istam  cum  minor  aura  ratem. 

Sive  aliquod  morum,  seu  vitae  labe  carentis 
Est  pretium  ;  nemo  pluris  habendus  erit : 

Sive  per  ingenuas  aliquis  caput  extulit  artes ;  45 
Quaelibet  eloquio  fit  bona  causa  tuo. 

His  ego  commotus,  dixi  tibi  protinus  ipsi : 

Scena  manet  dotes  grandis,  amice,  tuas. 

Haec  mihi  non  ovium  fibrae,  tonitrusve  sinistri, 
Linguave  servatae,  pennave  dixit  avis.  50 
Augurium  ratio  est,  et  conjectura  futuri : 

Hac  divinavi,  notitiamque  tuli. 

Quae  quoniam  vera  est  ,•  tota  mihi  mente  tibique 
Gratulor,  ingenium  non  latuisse  tuum. 

At  nostrum  tenebris  utinam  latuisset  in  imis  !  55 
Expedit  in  studio  lumen  abesse  meo. 


Utque  tibi  prosunt  artes,  facunde,  severae  ; 

Dissimiles  illis  sic  nocuere  mihi. 

Vita  tamen  tibi  nota  mea  est :  scis  artibus  il  is 
Auctoris  mores  abstinuisse  sui.  60 

Scis  vetus  hoc  juveni  lusum  mihi  carmen  ;  et 
istos, 

Ut  non  laudandos,  sic  tamen  esse  jocos. 

Ergo  ut  defendi  nullo  mea  posse  colore. 

Sic  excusari  crimina  posse  puto. 

Qua  potes, excusa;  nec  amici  desere  caussam.  65 
Quo  bene  coepisti,  sic  pede  semper  eas. 

Elegia  X. 

Est  mihi,  sitque  precor,  flavae  tutela  Minervae 
Navis,  et  a  picta  casside  nomen  habet. 

Sive  opus  est  velis ;  minimam  bene  currit  ad 
auram : 

Sive  opus  est  remo  ;  remige  carpit  iter. 

Nec  comites  volucri  contenta  est  vincere  cursu;  5 
Occupat  egressas  quamlibet  ante  rates. 

Et  patitur  fluctus,  fertque  adsilientia  longe 
JEquora,  nec  saevis  icta  fatiscit  aquis. 

Illa,  Corinthiacis  primum  mihi  cognita  Cenchris, 
Fida  manettrepidae  duxque  comesque  fugae.  10 
Perque  tot  eventus,  et  iniquis  concita  ventis 
iEquora,  Palladio  numine  tuta  fuit. 

Nunc  quoque  tuta  precor  vasti  secet  ostia  Ponti 
Quasque  petit,  Getici  littoris  intret  aquas. 

Quae  simul  iEoliae  mare  me  deduxit  in  Helles,  .5 
Et  longum  tenui  limite  fecit  iter; 

Fleximus  in  laevum  cursus,  et  ab  Hectoris  urbe 
Venimus  ad  portus,  Imbria  terra,  tuos. 

Inde  levi  vento  Zerynthia  littora  nactis 

Threiciam  tetigit  fessa  carina  Samon.  2C 
Saltus  ab  hac  terra  brevis  est  Tempyra  petenti. 

Hac  dominum  tenus  est  illa  secuta  suum. 

Nam  mihi  Bistonios  placuit  pede  carpere  campos 
Hellespontiacas  illa  relegit  aquas: 
Dardaniamque  petit  auctoris  nomen  habentem, 

Et  te  ruricola,  Lampsace,  tuta  deo :  26 

Quaque  per  angustas  vectae  male  virginis  undas 
Seston  Abydena  separat  urbe  fretum : 

Hincqie  Propontiacis  haerentem  Cyzicon  oris, 
Cvzicon  Haemoniae  nobile  gentis  opus  :  30 

Quaque  tenent  Ponti  Byzantia  littora  fauces. 

Hic  locus  est  gemini  janua  vasta  maris. 

Haec  precor  evincat,  propulsaque  fortibus  Austris 
Transeat  instabiles  strenua  Cyaneas : 
Thynniacosque  sinus,  et  ab  his  per  Apollinis 
urbem  35 

Alta  sub  Anchiali  moenia  tendat  iter: 

Inde  Mesembriacos  portus,  et  Odesson,  et  arces 
Praetereat  dictas  nomine,  Bacche,  tuo  : 

Et  quos  Alcathoi  memorant  a  moenibus  ortos 
Sedibus  his  profugum  constituisse  Larem.  40 
A  quibus  adveniat  Miletida  sospes  ad  urbem. 
Offensi  quo  me  compulit  ira  dei. 

Hanc  si  contigerit,  meritae  cadet  agna  Minervae. 

Non  facit  ad  nostras  hostia  major  opes. 

Vos  quoque,  Tyndaridae,  quos  haec  colit  insula, 
fratres  45 

Mite,  precor,  duplici  numen  adeste  viae- 
Altera  namque  parat  Symplegadas  ire  per  arctas 
Scindere  Bistonias  altera  puppis  aquas. 

Vos  facite,  ut  ventos,  loca  cum  diversa  petamus, 
Illa  suos  habeat,  nec  minus  illa  suos.  50 

Elegia  XI. 

Littera  quaecunque  est,  toto  tibi  lecta  libello 
Est  mihi  sollic  tempore  facta  viae 

Aut  hanc  me,  gelidi  tremerem  cum  mense  De¬ 
cembris, 

Scribentem  mediis  Adria  vidit  aquis  : 

Aut,  postquam  bimarem  cursu  superavimus 
Isthmon,  5 

Alteraque  est  nostrae  sumta  carina  fugae. 

Quod  facerem  versus  inter  fera  murmura  ponti, 
Cycladas  rEgseas  obstupuisse  puto. 

Ipse  ego  nunc  miror,  tantis  animique  marisque 
Fluctibus  ingenium  non  cecidisse  meum.  10 
Seu  stupor  huic  studio,  sive  est  insania  nomen ; 

Omnis  ab  hac  cura  mens  relevata  mea  est. 
Saepe  ego  nimbosis  dubius  jactabar  ab  Haedis  : 

Saepe  minax  Steropes  sidere  pontus  erat: 
Fuscabatque  diem  custos  Erymanthidos  Ursae  : 

Aut  Hyadas  saevi3  auxerat  Auster  aquis :  1 6 

Saepe  maris  pars  intus  erat;  tamen  ipse  tre¬ 
menti 

Carmina  ducebam  qualiacunque  manu. 

Nunc  quoque  contenti  stridunt  Aquilone  rudentes, 
Inque  modum  tumuli  concava  surgit  aqua,  20 
Ipse  gubernator  tollens  ad  sidera  palmas 
Exposcit  votis,  immemor  artis,  opem. 


Quocunque  adspicio,  nihil  esi,  nisi  mortis  imago. 
Quam  dubia  timeo  mente,  timensque  precor. 
Attigero  portum,  portu  terreborab  ipso.  25 
Plus  habet  infesta  terra  timoris  aqua. 

Nam  simul  insidiis  hominum  pelagique  laboro. 

Et  faciunt  geminos  ensis  et  unda  metus. 

Ille  meo  vereor  ne  speret  sanguine  praedam, 

Haec  titulum  nostrae  mortis  habere  velit.  30 
Barbara  pars  laeva  est.avidaeque  instructa  rapinae. 
Quam  eruor  et  caedes  bellaque  semper  habent. 
Cumque  sit  hibernis  agitatum  fluctibus  aequor; 

Pectora  sunt  ipso  turbidiora  mari. 

Quo  magis  his  debes  ignoscere,  candide  lector, 
Si  spe  sunt,  ut  sunt,  inferiora  tua.  36 

Non  haec  in  nostris,  utquondam,  scribimus  hortis. 

Nec,  consuete,  meum,  lectule,  corpus  habes. 
Jactor  in  indomito  brumali  luce  profundo, 
Ipsaque  caeruleis  charta  feritur  aquis.  IU 

Improba  pugnat  hiems,indignaturque  quod  ausim 
Scribere,  se  rigidas  incutiente  minas. 

Vincat  hiems  hominem.  Sed  eodem  tempore, 
quaeso. 

Ipse  modum  statuam  carminis,  illa  sui. 


LIBER  SECUNDUS. 


Quid  mihi  vobiscum  est,  infelix  cura,  libelli. 
Ingenio  perii  qui  miser  ipse  meo  ? 

Cur  mododamnatasrepeto,  mea  crimina,  Musas? 

An  semel  est  poenam  commeruisse  parum  ? 
Carmina  fecerunt,  ut  me  cognoscere  vellent  5 
Omine  non  fausto  foemina  virque,  mea. 
Carmina  fecerunt,  ut  me  moresque  notaret 
Jam  demum  visa  Caesar  ab  Arte  meos. 

Deme  mihi  studium ;  vitae  quoque  crimina  demes. 

Acceptum  refero  versibus,  esse  nocens.  10 
Hoc  pretium  curae  vigilato rumque  laborum 
Cepimus  ;  ingenio  poena  reperta  meo. 

Si  saperem,  doctas  odissem  jure  sorores. 

Numina  cultori  perniciosa  suo. 

At  nunc,  tanta  meo  comes  est  insania  morbo,  15 
Saxa  malum  refero  rursus  ad  icta  pedem. 
Scilicet  et  victus  repetit  gladiator  arenam  ; 

Et  redit  in  tumidas  naufraga  puppis  aqua3. 
rorsitan,  utquondam  Teuthrantia  regna  tenenti. 
Sic  mihi  res  eadem  vulnus  opemque  feret :  20 
Musaque,  quam  movit,  motam  quoque  leniet 
iram : 

Exorant  magnos  carmina  saepe  deos. 

Ipse  quoque  Ausonias  Cajsar  matresque  nurusque 
Carmina  turrigerae  dicere  jussit  Opi. 

Jusserat  et  Phoebo  dici,  quo  tempore  ludos  25 
Fecit,  quos  aetas  adspicit  una  semel. 

His  precor  exemplis  tua  nunc,  mitissime  Caesar, 
Fiat  ab  ingenio  mollior  ira  meo. 

Illa  quidem  justa  est,  nec  me  meruisse  negabo. 

Non  adeo  nostro  fugit  ab  ore  pudor.  30 

Sed,  nisi  peccassem,  quid  tu  concedere  posses  ? 

Materiam  veniae  sors  tibi  nostra  dedit. 

Si,  quoties  homines  peccant,  sua  fulmina  mittat 
Jupiter;  exiguo  tempore  inermis  erit. 

Hic,  ubi  detonuit,  strepituque  exterruit  orbem,35 
Purum  discussis  aera  reddit  aquis. 


Jure  igitur  genitorque  deum  rectorque  vocatur 
Jure  capax  mundus  nil  Jove  majus  habet 
Tu  quoque,  cum  patriae  rector  dicare  paterque. 
Utere  more  dei  nomen  habentis  idem.  40 
Idque  facis:  nec  te  quisquam  moderatius  unquam 
Imperii  potuit  frena  tenere  sui. 

Tu  veniam  parti  superatae  saepe  dedisti. 

Non  concessurus  quam  tibi  victor  erat. 
Divitiis  etiam  multos  et  honoribus  auctos  45 
Vidi,  qui  tulerant  in  caput  arma  tuum. 
Quaeque  dies  bellum,  belli  tibi  sustulit  iram  : 

Parsque  simul  templis  utraque  dona  tulit. 
Utque  tuus  gaudet  miles,  quod  vicerit  hostem  ; 

Sic,  victum  cur  se  gaudeat,  hostis  habet.  50 
Causa  mea  est  melior ;  qui  nec  contraria  dicor 
Arma,  nec  hostiles  esse  secutus  opes. 

Per  mare,  per  terras,  per  tertia  numina  juro. 

Per  te,  praesentem  conspicuumque  deum ; 
Hunc  animum  favisse  tibi,  vir  maxime  :  meque. 
Qua  sola  potui,  mente  fuisse  tuum.  56 

Optavi  peteres  coelestia  sidera  tarde ; 

Parsque  fui  turbae  parva  precantis  idem. 

Et  pia  thura  dedi  pro  te  :  cumque  omnibus  unus 
Ipse  quoque  adjuvi  publica  vota  meis.  60 
Quid  referam  libros, illosquoque,  crimina  nostra. 
Mille  locis  plenos  nominis  esse  tui  ? 

Inspice  majus  opus,  quod  adhuc  sine  fine  reliqui, 
ln  non  credendos  corpora  versa  modos  ; 
Invenies  vestri  praeconia  nominis  illic  .  65 

Invenies  animi  pignora  multa  mei. 

Non  tua  carminibus  major  fit  gloria,  nec  quo, 

Ut  major  fiat,  crescere  possit,  habet. 

Fama  Jovis  superest:  tamen  hunc  sua  facta  ra 
ferri, 

Et  se  materiam  carminis  esse,  juvat :  70 

Cumque  gigantei  memorantur  proelia  belli, 
Credibile  esi  laetum  laudibus  esse  suis 

Te  celebrant  alii  quanto  decet  ore,  tuasque 
Ingenio  laudes  uberiore  canunt. 

Sed  tamen,  ut  fuso  taurorum  sanguine  centum,  75 
Sic  capitur  ninimo  thurishonore  deus. 

Ah  ferus,  et  imois  nimium  crudeliter  hostis, 
Delicias  legit  qui  tibi  cunque  meas  ! 

Carmina  ne  nostris  sic  te  venerantia  libris 

Judicio  possint  candidiore  legi.  80 

Esse  sed  irato  quis  te  mihi  posset  amicus  ? 

Vix  tunc  ipse  mihi  non  inimicus  eram. 

Cum  coepit  quassata  domus  sub-sidere,  partes 
ln  proclinatas  omne  recumbit  onus ; 
Cunctaque  fortuna  rimam  faciente  dehiscunt.  85 
Ipsa  suo  quondam  pondere  tecta  ruunt 
Ergo  hominum  quaesitum  odium  mihi  carmine  : 
quaque 

Debuit,  est  vultus  turba  secuta  tuos. 

At  (memini)  vitamque  meam  moresque  probabas 
Illo,  quem  dederas,  praetereuntis  equo.  90 
[Quod  si  non  prodest,  et  honesti  gratia  nulla 
Redditur  ;  at  nullum  crimen  adeptus  eram.] 
Nec  male  commissa  est  nobis  fortuna  reorum. 
Lisque  decem  decies  inspicienda  viris. 

Res  quoque  privatas  statui  sine  crimine  judex  : 

Deque  mea  fassa  est  pars  quoque  victa tide.  96 
Me  miserum !  potui,  si  non  extrema  nocerent, 
Judicio  tutus  non  semel  esse  tuo. 

Ultima  me  perdunt :  imoque  sub  sequore  mergit 
Incolumem  toties  una  procella  ratem.  100 
Nec  mihi  pars  nocuit  de  gurgite  parva :  sed  omnes 
Pressere  hoc  fluctus,  Oceanusque  caput. 

Cur  aliquid  vidi  ?  cur  noxia  lumina  feci  ? 

Cur  imprudenti  cognita  culpa  mihi  ? 

Inscius  Actaeon  vidit  sine  veste  Dianam  :  105 

Praeda  fuit  canibus  non  minus  ille  suis. 
Scilicet  in  superis  etiam  fortuna  luenda  est. 

Nec  veniam,  laeso  numine,  casus  habet. 

Illa  namque  die,  qua  me  malus  abstulit  error. 
Parva  quidem  periit,  sed  sine  labe,  domus.  110 
S  c  quoque  parva  tamen,  patrio  dicatur  ut  aevo 
Clara,  nec  ullius  nobilitate  minor : 

Et  neque  divitiis,  nec  paupertate  notanda  : 

Unde  fit  in  neutrum  conspiciendus  eques. 

Sit  quoque  nostra  domus  vel  censu  parva,  vel 
ortu;  115 

Ingenio  certe  non  latet  illa  meo. 

Quo  videar  quamvis  nimium  juveniliter  usus, 
Grande  tamen  toto  nomen  ab  orbe  fero. 
Turbaque  doctorum  Nasonem  novit,  et  audet 
Non  fastiditis  annumerare  viris.  120 

Corruit  haec  igitur  Musis  accepta,  sub  uno. 

Sed  non  exiguo,  crimine  lapsa  domus. 

Atque  ea  sic  lapsa  est,  ut  surgere,  si  modo  laesi 
Ematuruerit  Caesaris  ira,  queat. 

Cujus  in  eventu  poenae  clementia  tanta  est,  125 
Ut  fuerit  nostro  lenior  illa  metu. 

Vita  data  est,  citraque  necem  tua  constitit  ira, 

O  Princeps,  parce  viribus  use  tuis. 

Insuper  accedunt,  te  non  adimente,  paternae, 
Tanquam  vita  parum  muneris  esset,  opes.  130 
Nec  mea  decreto  damnasti  facta  senatus. 

Nec  mea  selecto  judice  jussa  fuga  est. 
Tristibus  invectus  verbis  (ita  principe  dignum) 
Ultus  es  offensas,  ut  decet,  ipse  tuas. 

Adde, quod  edictum,  quamvis  immane  minaxque, 
Attamen  in  poenae  nomine  lene  fuit.  136 

Quippe  relegatus,  non  exui,  dicor  in  illo* 
Parcaque  fortunae  sunt  data  verba  meae. 

Nulla  quidem  sano  gravior  mentisque  potenti 
Poena  est,  quam  ‘anto  displicuisse  viro.  140 


Sed  solet  interdum  fieri  placabile  numen  : 

Nube  solet  pulsa  candidus  ire  dies. 

Vidi  ego  pampineis  oneratam  vitibus  ulmum. 
Quae  fuerat  saevi  fulmine  tacta  Jovis. 

Ipse  licet  sperare  vetes,  sperabimus  •  atque  1  45 
Hoc  unum  fieri  te  prohibente  potest. 

Spes  mihi  magna  subit,  cum  te,  mitissime  prin 
ceps ; 

Spes  mihi,  respicio  cum  mea  fata,  cadit. 

Ac  veluti  ventis  agitantibus  aequora  non  est 
iEqualis  rabies,  continuusque  furor ;  150 

Sed  modo  subsidunt,  intermissique  silescunt. 
Vimque  putes  illos  deposuisse  suam  ; 

Sic  abeunt,  reaeuntque  mei,  variantque  timores: 

Et  spem  placandi  dantque  negantque  tui. 

Per  superos  igitur,  qui  dent  tibi  longa, dabuntque 
Tempora,  Romanum  si  modo  nomen  amant  ;1 56 
Per  patriam,  quae  te  tuta  et  secura  parente  est ; 

Cujus,  ut  in  populo,  pars  ego  nuper  eram; 

Sic  tibi,  quem  semper  factis  animo  que  mereris, 
Reddatur  gratae  debitus  Urbis  amor :  1 60 

Livia  sic  tecum  sociales  compleat  annos, 

Quae,  nisi  te,  nullo  conjuge  digna  fuit : 

Quae  si  non  esset,  coelebs  te  vita  deceret . 

Nullaque,  cui  posses  esse  maritus,  erat. 
Sospite  sic  te  sit  natus  quoque  sospes  ;  et  olim 
Imperium  regat  hoc  cum  seniore  senex  •.  1 66 

Utque  tui  faciunt,  sidus  juvenile,  nepotes. 

Per  tua  perque  sui  facta  parentis  eant. 

Sic  assueta  tuis  semper  Victoria  castris 

Nunc  quoque  se  praestet,  notaque  signa  petat : 
Ausoniumque ducem  solitis  circumvolet  alis. 

Ponat  et  in  nitida  laurea  serta  coma.  172 
Perquem  bella  geris,  cujus  nunc  corpore  pugnas; 

Auspicium  cui  das  grande,  deosque  tuos  ; 
Dimidioque  tui  praesens  hanc  respicis  urbem. 
Dimidio  procul  es,  ssevaque  bella  geris;  176 
Hic  tibi  sic  redeat  superato  victor  ab  hoste, 
Inque  coronatis  fulgeat  altus  equis ; 

Parce,  precor,  fulmenque  tuum,  fera  tela,  re¬ 
conde, 

Heu  nimium  misero  cognita  tela  mihi !  1 80 

Parce,  pater  patriae :  nec  nominis  immemor  hujus 
Olim  placandi  spem  mihi  tolle  tui. 

Nec  precor  ut  redeam;  quamvis  majora  petitis 
Credibile  est  magnos  saepe  dedisse  deos. 
Mitius  exsilium  si  das,  propiusque,  roganti,  185 
Pars  erit  e  poena  magna  levata  mea. 

Ultima  perpetior,  medios  projectus  in  hostes  : 

Nec  quisquam  patria  longius  exsul  abest. 
Solus  ad  egressus  missus  septemplicis  Istri, 
Parrhasiae  gelido  virginis  axe  premor.  190 
Jazyges,  et  Colchi,  Metereaque  turba,  Getaeque, 
Danubii  mediis  vix  prohibentur  aquis. 
Cumque  alii  causa  tibi  sint  graviore  fugati. 
Ulterior  nulli,  quam  mihi,  terra  data  est. 
Longius  hac  nihil  est,  nisi  tantum  frigus  et  hostis, 
Et  maris  adstricto  quae  coit  unda  gelu.  196 
Hactenus  Euxini  pars  est  Romana  sinistri : 

Proxima  Bastarnae  Sauromataeque  tenent. 

Haec  est  Ausonio  sub  jure  novissima,  vixque 
Haeret  in  imperii  margine  terra  tui.  200 

Unde,  precor  supplex,  ut  nos  in  tuta  releges. 

Ne  sit  cum  patria  pax  quoque  demta  mihi. 

Ne  timeam  gentes, quas  non  bene  submovet  Ister 
Neve  tuus  possim  civis  ab  hoste  capi. 

Fas  prohibet  Latio quenquam  de  sanguine  natum, 
Caesaribus  salvis,  barbara  vincla  pati.  206 
Perdiderint  cum  meduo  crimina,  carmen  et  error; 
Alterius  facti  culpa  silenda  mihi 


Trist.  Lib.  II.  OVIDIUS  471 


Nam  non  sum  tanti,  ut  renovem  tua  vulnera, 
Caesar, 

Quem  nimio  plus  est  indoluisse  semel.  210 
Altera  pars  superest,  qua  turpi  crimine  tactus 
Arguor  obscseni  doctor  adulterii. 

Fas  ergo  est  aliqua  coelestia  pectora  falli  ; 

Et  sunt  notitia  multa  minora  tua. 

Utque  deos, coelumque  simul  sublime  tuenti  215 
Non  vacat  exiguis  rebus  adesse  Jovi ; 

A  te  pendentem  sic  dum  circumspicis  orbem, 
Effugiunt  curas  inferiora  tuas. 

Scilicet  imperii  princeps  statione  relicta 

Imparibus  legeres  carmina  facta  modis  ?  220 

Non  ea  te  moles  Romani  nominis  urget, 

Inque  tuis  humeris  tam  leve  fertur  onus ; 
Lusibus  ut  possis  advertere  numen  ineptis, 
Excutiasque  oculis  otia  nostra  tuis. 

Nunctibi  Pannonia  est, nunc  Illyris  ora  domanda: 
Rhsetica  nunc  praebent  Thraciaque  arma  me¬ 
tum  226 

Nunc  petit  Armenius  pacem  «  nunc  porrigitarcus 
Parthus  eques  timida,  captaque  signa  manu. 
Nunc  te  prole  tua  juvenem  Germania  sentit. 
Bellaque  pro  magno  Caesare  Caesar  obit.  230 
Denique, ut  in  tanto, quantum  non  exstitit  unquam. 
Corpore  pars  nulla  est,  quae  labet,  imperii ; 
Urbs  quoque  te  et  legum  lassat  tutela  tuarum. 

Et  morum,  similes  quos  cupis  esse  tuis 
Nec  tibi  contingunt,  quae  gentibus  otia  praestas ; 

Bellaque  cum  multis  irrequieta  geris.  236 

Mirer  in  hoc  igitur  tantarum  pondere  rerum 
Nunquam  te  nostros  evoluisse  jocos? 

At  si,  quod  mallem,  vacuus  fortasse  fuisses, 
Nullum  legisses  crimen  in  Arte  mea.  240 

Illa  quidem  fateor  fronti  non  esse  severae 
Scripta,  nec  a  tanto  principe  digna  legi  s 
Non  tamen  idcirco  legum  contraria  jussis 
Sunt  ea,  Romanas  erudiuntque  nurus. 

Neve,  quibus  scribam,  possis  dubitare;  libellus 
Quatuor  hos  versus  e  tribus  unus  habet :  246 

Este  procul,  vittae  tenues,  insigne  pudoris ; 

Quaeque  tegis  medios  instita  longa  pedes; 

Nil  nisi  legitimum, concessaque  furta  canemus, 
Inque  meo  nullum  carmine  crimen  erit.  850 

Ecquid  ab  hac  omnes  rigide  submovimus  Arte, 
Quas  stola  contingi  vittaque  sumta  vetat  ? 

At  matrona  potest  alienis  artibus  uti ; 

Quoque  trahat,  quamvis  non  doceatur,  habet. 
Nil  igitur  matrona  legat :  quia  carmine  ab  omni 
Ad  delinquendum  doctior  esse  potest.  256 
Quodcunque  attigerit,  si  qua  est  studiosa  sinistri, 
Ad  vitium  mores  instruet  inde  suos. 

Sumserit  Annales,  (nihil  est  hirsutius  illis,) 

Facta  sit  unde  parens  Ilia  nempe  leget.  260 
Sumserit,  iEneadum  genitrix  ubi  prima;  requi¬ 
ret, 

yEneadum  genitrix  unde  sit  alma  Venus. 
Persequar  inferius,  modo  si  licet  ordine  ferri, 
Posse  nocere  animis  carminis  omne  genus. 
Non  tamen  idcirco  crimen  liber  omnis  habebit. 

Nil  prodest,  quod  non  laedere  possit  idem.  266 
Igne  quid  utilius  ?  si  quis  tamen  urere  tecta 
Comparat,  audaces  instruit  igne  manus. 

Eripit  interdum,  modo  dat  medicina  salutem  : 
Quaeque  juvans  monstrat,  quaeque  sit  herba 
nocens.  270 

Et  latro,  et  cautus  praecingitur  ense  viator  : 

Ille  sed  insidias,  hic  sibi  portat  opem. 
Discitur,  innocuas  ut  agat,  facundia, causas : 
Protegit  haec  sontes,  immeritosque  premit 


Sic  igitur  carmen,  recta  si  mente  legatur,  275 
Constabit  nulli  posse  nocere  meum. 

At  quiddam  vitii  quicunque  hinc  concipit,  errat  • 
Et  nimium  scriptis  abrogat  ille  meis. 

Ut  tamen  hoc  fatear ;  ludi  quoque  semina  praebent 
Nequitiae.  Tolli  tota  theatra  jube ;  280 

Peccandi  causam  quae  multis  saepe  dederunt, 
Martia  cum  durum  sternit  arena  solum. 
Tollatur  Circus ;  non  tuta  licentia  Circi . 

Hic  sedet  ignoto  juncta  puella  viro. 

Cum  quaedam  spatientur  in  hac,  ut  amator  eadem 
Conveniat,  quare  porticus  ulla  patet  ?  286 

Quis  locus  est  templis  augustior?  haec  quoque 
vitet. 

In  culpam  si  qua  est  ingeniosa  suam. 

Cum  steterit  Jovis  aede ;  Jovis  succurret  in  aede. 
Quam  multas  matres  fecerit  ille  deus.  290 
Proxima  adoranti  Junonia  templa  subibit. 
Pellicibus  multis  hanc  doluisse  deam. 

Pallade  conspecta,  natum  de  crimine  virgo 
Sustulerit  quare,  quaeret,  Erichthonium. 
Venerit  in  magni  templum,  tua  munera,  Martis, 
Stat  Venus  Ultori  juncta  viro  ante  fores.  296 
Isidis  aede  sedens,  cur  hanc  Saturnia,  quaeret. 
Egerit  Ionio  Bosporioque  mari 
In  Venere  Anchises,  in  Luna  Latmius  heros. 

In  Cerere  Iasion,  qui  referatur,  erit.  300 

Omnia  perversas  possunt  corrumpere  mentes : 

Stant  tamen  illa  suis  omnia  tuta  locis. 

At  procul  ab  scripta  solis  meretricibus  Arte 
Submovet  ingenuas  pagina  prima  nurus. 
Quaecunque  irrumpit, quo  non  sinit  ire  sacerdos, 
Protinus  hoc  vetiti  criminis  acta  rea  est.  306 
Nec  tamen  est  facinus  molles  evolvere  versus: 

Multa  licet  castae  non  facienda  legant. 

Saepe  supercilii  nudas  matrona  severi 

Et  Veneris  stantes  ad  genus  omne  videt.  3 1 0 
Corpora  Vestales  oculi  meretricia  cernunt: 

Nec  domino  poen®  res  ea  causa  fuit. 

At  cur  in  nostria  nimia  est  lascivia  Musa? 

Curve  meus  cuiquam  suadet  amare  liber  ? 

Nil  nisi  peccatum  manifestaque  culpa  fatendum 
est:  _  315 

Poenitet  ingenii  judiciique  mei. 

Cur  non  Argolicis  potius  quae  concidit  armis 
Vexata  est  iterum  carmine  Troja  meo? 

Cur  tacui  Thebas,  et  mutua  vulnera  fratrum. 

Et  septem  portas  sub  duce  quamque  suo  ?  320 
Nec  mihi  materiam  bellatrix  Roma  negabat : 

Et  pius  est  patriae  facta  referre  labor. 

Denique,  cum  meritis  impleveris  omnia,  Caesar, 
Pars  mihi  de  multis  una  canenda  fuit. 

Utque  trahunt  oculos  radiantia  lumina  solis, 
Traxissent  animum  sic  tua  facta  meum.  326 
Arguor  immerito.  Tenuis  mihi  campus  aratur 
Illud  erat  magnae  fertilitatis  opus. 

Non  ideo  debet  pelago  se  credere,  si  qua 

Audet  in  exiguo  ludere  cymba  lacu.  330 

Forsan  (et  hoc  dubitem)  numeris  levioribus  aptus 
Sim  satis,  in  parvos  sufficiamque  modos. 

At  si  me  jubeas  domitos  Jovis  igne  gigantas 
Dicere,  conantem  debilitabit  onus. 

Divitis  ingenii  est  immania  Casaris  acta  33J 
Condere,  materia  ne  superetur  opus. 

Et  tamen  ausus  eram  :  sed  detrectare  videbar. 
Quodque  nefas,  damno  viribus  esse  tuis. 

Ad  leve  rursus  opus,  juvenilia  carmina, veni, 

Et  falso  movi  pectus  amore  meum.  340 

Non  equidem  vellem  :  sed  me  mea  fata  trahebant 
Inque  meas  pcenas  ingeniosus  eram. 

Heu  mihi,  quod  didici!  quod  me  docuere  pa¬ 
rentes. 

Litteraque  est  oculos  ulla  morata  meos ! 

Haec  tibi  me  invisum  lascivia  fecit,  ob  Artes 
Quas  ratus  es  vetitos  sollicitasse  toros.  316 
Sed  neque  me  nuptae  didicerunt  furta  magistro, 
Quodque  parum  novit,  nemo  docere  potest. 

Sic  ego  delicias,  et  mollia  carmina  feci, 

Strinxerit  ut  nomen  fabula  nulla  meum.  350 
Nec  quisquam  est  adeo  media  de  plebe  maritus. 
Ut  dubius  vitio  sit  pater  ille  meo. 

Crede  mihi,  mores  distant  a  carmine  nostro. 

Vita  verecunda  est,  Musa  jocosa  mihi. 
Magnaque  pars  operum  mendax  et  ficta  meorum 
Plus  sibi  permisit  compositore  suo.  356 

Nec  liber  indicium  est  animi,  sed  honesta  vo¬ 
luptas. 

Plurima  mulcendis  auribus  apta  ferens. 

Accius  esset  atrox  :  conviva  Terentius  esset : 

Essent  pugnaces,  qui  fera  bella  canunt.  360 
Denique  composui  teneros  non  solus  amores ; 

Composito  poenas  solus  amore  dedi. 

Quid  nisi  cum  multo  Venerem  confundere  vino 
Praecepit  lyrici  Teia  Musa  senis  ? 

Lesbia  quid  docuit  Sappho,  uisi  amare,  puellas  ? 

Tuta  tamen  Sappho,  tutus  et  ille  fuit.  366 
Nec  tibi,  Battiade,  nocuit,  quod  saepe  legenti 
Delicias  versu  fassus  es  ipse  tuas. 

Fabula  jucundi  nulla  est  sine  amore  Menandri : 

Et  solet  hic  pueris  virginibusque  legi.  870 

Ilias  ipsa  quid  est,  nisi  turpis  adultera,  de  qua 
Inter  amatorem  pugna  virumque  fuit  ? 

Quid  prius  est  illi  flamma  Chryseidos,  utque 
Fecerit  iratos  rapta  puella  duces  ? 

Aut  quid  Odyssea  est,  nisi  foemina  propter  amo¬ 
rem,  875 

Dum  vir  abest,  multis  una  petita  precis  : 

Quid  nisi  Maeonides  Venerem  Martemque  ligatos 
Narrat,  in  obscaeno  corpora  prensa  toro  ? 

Unde  nisi  indicio  magni  sciremus  Homeri, 
Hospitis  igne  duas  incaluisse  deas  ?  380 

Omne  genus  scripti  gravitate  Tragoedia  vincit : 

Haec  quoque  materiam  semper  amoris  habet. 
Nam  quid  in  Hippolyto,  nisi  caecae  flamma  no¬ 
vercae  ? 

Nobilis  est  Canace  fratris  amore  sui. 

Quid  ?  non  Tantalides,  agitante  Cupidine  currus, 
Pisaeam  Phrygiis  vexit  eburnus  equis  ?  386 

Tingeret  ut  ferrum  natorum  sanguine  mater. 
Concitus  a  laeso  fecit  amore  dolor. 

Fecit  amor  subitas  volucres,  cum  pellice  regem, 
Quaeque  suum  luget  nunc  quoque  mater  Ityn. 
Si  non  Aeropen  frater  sceleratus  amasset,  391 
Aversos  Solis  non  legeremus  equos. 

Impia  nec  tragicos  tetigisset  Scylla  cothurnos, 

Ni  patrium  crinem  desecuisset  amor. 

Qui  legis  Electran,  et  egentem  mentis  Oresten, 
iEgisthi  crimen  Tyndaridosque  legis.  396 
Nam  quid  de  tetrico  referam  domitore  Chimaerae, 
Quem  leto  fallax  hospita  paene  dedit ? 

Quid  loquor  Hermionen  ?  quidte,Schceneia  virgo  ? 

Teque,  Mycenaeo  Phoebas  amata  duci  ?  400 

Quid  Danaen,  Danaesque  nurum,  matremrue 
Lyaei? 

Haemonaque,  et  noctes  cui  coiere  duae  ? 

Quid  generum  Peliae  ?  quid  Thesea  ?  quidve  Pe¬ 
lasgum, 

Iliacam  tetigit  qui  rate  primus  humum  ? 

Huc  Iole,  Pyrrhique  parens,  huc  Herculis  uxor, 
Huc  accedat  Hylas,  lliadesque  puer.  406 


Tempore  deficiar,  tragicos  si  persequar  ignes, 
Vixque  meus  capiat  nomina  nuda  liber. 

Est  et  in  obscaenos  deflexa  Tragoedia  risus, 
Multaque  praeteriti  verba  pudoris  habet  4 1 0 

Nec  nocet  auctori,  mollem  qui  fecit  Achillem, 
Infregisse  suis  fortia  facta  modis. 

Junxit  Aristides  Milesia  crimina  secum  ; 

Pulsus  Aristides  nec  tamen  urbe  sua. 

Nec  qui  descripsit  corrumpi  semina  matrum,  415 
Eubius,  impurae  conditor  historiae; 

Nec  qui  composuit  nuper  Sybaritida,  fugit ; 

Nec  quae  concubitus  non  tacuere  suos. 
Suntque  ea  doctorum  monumentis  mixta  virorum. 
Muneribusque  ducum  publicafacta  patent.  420 
Neve  peregrinis  tantum  defendar  ab  armis ; 

Et  Romanus  habet  mulla  jocosa  liber. 

Utque  suo  Martem  cecinit  gravis  Ennius  ore, 
Ennius  ingenio  maximus,  arte  rudis ; 

Explicat  ut  causas  rapidi  Lucretius  ignis,  425 
Casurumque  triplex  vaticinatur  opus  ; 

Sic  sua  lascivo  cantata  est  saepe  Catullo 
Fcemina,cui  falsum  Lesbia  nomen  erat. 

Nec  contentus  ea,  multos  vulgavit  amores, 
ln  quibus  ipse  suum  fassus  adulterium  est.  430 
Par  fuit  exigui  similisque  licentia  Calvi, 

Detexit  variis  qui  sua  furta  modis. 

Quid  referam  Ticidae,  quid  Memmi  carmen,  apud 
quos 

Rebus  abest  omnis  nominibusque  pudor  ? 
Cinna  quoque  his  comes  est,  Cinnaque  procacior 
Anser,  435 

Et  leve  Cornifici,  parque  Catonis  opus. 

Et  quorum  libris  modo  dissimulata  Perillee 
Nomine,  nunc  legitur  dicta  Metella  suo. 
is  quoque,  Phasiacas  Argo  qui  duxit  in  undas, 
Non  potuit  Veneris  furta  tacere  suae.  440 

Nec  minus  Hortensi,  nec  sunt  minus  improba 
Servi 

Carmina.  Quis  dubitet  nomina  tanta  sequi  ? 
Vertit  Aristiden  Sisenna;  nec  obfuit  illi 
Historiae  turpes  inseruisse  jocos. 

Nec  fuit  opprobrio  celebrasse  Lycorida  Gallo, 
Sed  linguam  nimio  non  tenuisse  mero.  446 

Credere  juranti  durum  putat  esse  Tibullus; 

Sic  etiam  de  se  quod  neget  illa  viro. 

Fallere  custodem  demum  docuisse  fatetur. 

Seque  sua  miserum  nunc  ait  arte  premi.  4 5 A 
Saepe,  velut  gemmam  dominae  signumve  proba¬ 
ret. 

Per  causam  meminit  se  tetigisse  manum. 
Utque  refert,  digitis  saepe  est  nutuque  locutus, 

Et  tacitam  mensae  duxit  in  orbe  notam. 

Et  quibus  e  succis  abeat  de  corpore  livor,  455 
Impresso  fieri  qui  solet  ore,  docet. 

Denique  ab  incauto  nimium  petit  ille  marito. 

Se  quoque  uti  servet;  peccet  ut  illa  minus. 
Scit  cui  latretur,  cum  solus  obambulat  ipse : 

Cur  'oties  clausas  exscreet  ante  fores.  460 
Multaque  dat  talis  furti  praecepta,  docetque 
Qua  nuptae  possint  fallere  ab  arte  viros. 

Nec  fuit  hoc  illi  fraudi ;  legiturque  Tibullus, 

Et  placet,  et  jam  te  principe  notus  erat. 
Invenies  eadem  blandi  praecepta  Properti ;  46o 

Districtus  minima  nec  tamen  ille  nota  est. 

His  ego  success  quoniam  praestantia  candor 
Nomina  vivorum  dissimulare  jubet 
Non  timui,  fateor,  ne,  qua  tot  iere  carinae. 

Naufraga,  servatis  omnibus,  una  foret.  47C 
Sunt  aliis  scriptae,  quinus  alea  luditur,  artes 
1  Ilee  est  ad  nostros  non  leve  crimen  avos. 

Quid  valeant  tali  :  quo  possis  plurima  jactu 
Fingere,  damnosos  effugiasve  canes  : 

Tessera  quot  numeros  habeat :  distante  vocato 
Mittere  quo  doceat,  quo  dare  missa  modo.  476 
Discolor  ut  recto  grassetur  limite  miles, 

Cum  medius  gemino  calculus  hoste  perit 
Ut  mage  velle  sequi  sciat,  et  revocare  priorem 
Ne  tuto  fugiens  incomitatus  eat.  480 

Parva  sedet  ternis  instructa  tabella  lapillis, 
ln  qua  vicisse  est,  continuasse  suos. 

Quique  alii  lusus  (neque  enim  nunc  persequar 
omnes) 

Perdere  rem  caram,  tempora  nostra,  solent. 
Ecce  canit  formas  alius  jactusque  pilarum.  485 
llic  artem  nandi  praecipit,  ille  trochi. 
Composita  est  a-liis  fucandi  cura  coloris. 

Hic  epulis  leges  hospitioque  dedit. 

Alter  humum,  de  qua  tingantur  pocula, monstrat, 
Quaeque  docet  liquido  testa  sit  ajDta  mero.  490 
Talia  fumosi  luduntur  mense  Decembris; 

Quse  damno  nulli  composuisse  fuit. 

Ilis  ego  deceptus  non  tristia  carmina  feci ; 

Sed  tristis  nostros  poena  secuta  jocos. 

Denique  nec  video  de  tot  scribentibus  unum,  495 
Quem  sua  perdiderit  Musa ;  repertus  ego. 

Quid  ?  si  scripsissem  mimos  obscaena  jocantes, 
Qui  semper  vetiti  crimen  amoris  habent  ? 

In  quibus  assidue  cultus  procedit  adulter. 

Verbaque  dat  stulto  callida  nupta  viro.  500 
Nubilis  hos  virgo,  matronaque,  virque,  puerque 
Spectat,  et  e  magna  parte  senatus  adest. 

Nec  satis  incestis  temerari  vocibus  aures : 

Adsuescunt  oculi  multa  pudenda  pati. 

Cumque  fefellit  amans  aliqua  novitate  maritum, 
Plauditur,  et -magno  palma  favore  datur.  506 
Quoque  minus  prodest,  scena  est  lucrosa  poetse : 

Tantaque  non  parvo  crimina  praetor  emit. 
Inspice  ludorum  sumtus,  Auguste, tuorum; 

Emta  tibi  magno  talia  multa  leges.  510 

Haec  tu  spectasti,  spectandaque  saepe  dedisti. 

Majestas  adeo  comis  ubique  tua  est. 
Euminibusque  tuis,  totus  quibus  utimur  orbis, 
Scenica  vidisti  lentus  adulteria. 

Scribere  si  fas  est  imitantes  turpia  mimos ;  515 

Materiae  minor  est  debita  pcena  meae. 

An  genus  hoc  scripti  faciunt  sua  pulpita  tutum; 

Quodque  libet, mimis  scena  licere  dedit? 

Et  mea  sunt  populo  saltata  poemata  saepe  ; 

Saepe  oculos  etiam  detinuere  tuos.  520 

Scilicet  in  domibus  vestris  ut  prisca  virorum 
Artifici  fulgent  corpora  picta  manu ; 

Sic  quae  concubitus  varios  Venerisque  figuras 
Exprimat,  est  aliquo  parva  tabella  loco. 
Utque  sedet  vultu  fassus  Telamonius  iram,  525 
Inque  oculis  facinus  barbara  mater  habet ; 


Sic  madidos  siccat  digitis  Venus  uda  capillos, 

Et  modo  maternis  tecta  videtur  aquis. 

Bella  sonant  alii  telis  instructa  cruentis, 

Parsque  tui  generis,  pars  tua  facta  canunt.  530 
Invida  me  spatio  natura  coercuit  arcto. 

Ingenio  vires  exiguasque  dedit. 

Et  tamen  ille,  tuse  felix  iEneidos  auctor, 
Contulit  in  Tyrios  arma  virumque  toros  : 

Nec  legitur  pars  ulla  magis  de  corpore  toto.  535 
Quam  non  legitimo  foedere  junctus  amor. 
Phyllidis  hic  idem  tenerosque  Amaryllidis  ignes 
Bucolicis  juvenis  luserat  ante  modis. 

Nos  quoque  jam  pridem  scripto  peccavimus 

Supplicium  patitur  non  nova  culpa  novum.  540 
Carminaque  edideram,  cum  te 'delicta  notantem 
Praeterii  toties  jure  quietus  eques. 

Ergo,  quse  juveni  mihi  non  nocitura  putavi 
Scripta  parum  prudens,  nunc  nocuere  seni  ? 
Sera  redundavit  veteris  vindicta  libelli,  545 
Distat  et  a  meriti  tempore  pcena  sui. 

Nec  tamen  omne  meum  credas  opus  esse  remis¬ 
sum  , 

Saepe  dedi  nostrae  grandia  vela  rati. 

Sex  ego  Fastorum  scripsi  totidemque  libellos  ; 

Cumque  suo  finem  mense  volumen  habet.  550 
Idqufe  tuo  nuper  scriptum  sub  nomine,  Caesar, 

Et  tibi  sacratum  sors  mea  rupit  opus. 

Et  dedimus  tragicis  scriptum  regale  cothurnis  : 

Quaeque  gravis  debet  verba  cothurnus  habet. 
Dictaque  sunt  nobis,quamvis  manus  ultima  coepto 
Defuit,  in  facies  corpora  versa  novas.  556 
Atque  utinam  revoces  animum  paulisper  ab  ira. 
Et  vacuo  jubeas  hinc  tibi  pauca  legi ! 

Pauca,  quibus  prima  surgens  ab  origine  mundi 
In  tua  deduxi  tempora,  Caesar,  opus.  560 
Adspicias,  quantum  dederis  mihi  pectoris  ipse. 
Quoque  favore  animi  teque  tuosque  canam. 
Non  ego  mordaci  destrinxi  carmine  quenquam, 
Nec  meus  ullius  crimina  versus  habet. 
Candidus  a  salibus  suffusis  felle  refugi  565 

Nulla  venenato  littera  mixta  joco  est. 

Inter  tot  populi,  tot  scripti  millia  nostri, 

Quem  mea  Calliope  laeserit,  unus  ego. 

Non  igitur  nostris  ullum  gaudere  Quiritem 
Auguror,  at  multos  indoluisse,  malis.  570 
Nec  mihi  credibile  est  quenquam  insultasse  ja¬ 
centi, 

Gratia  candori  si  qua  relata  meo  est. 

His  precor  atque  aliis  possint  tua  numina  flecti. 

O  pater,  o  patriae  cura  salusque  tuae. 

Non  ut  in  Ausoniam  redeam,  nisi  forsitan  olim 
Cum  longo  pcenae  tempore  victus  eris.  57' 
Tutius  exsilium,  pauloque  quietius  oro  ; 

Ut  par  delicto  sit  mea  poena  suo 

Missus  in  hanc  venio  timidi  liber  exsulis  urbem. 

Da  placidam  fesso,  lector  amice,  manum  : 
Neve  reformida,  ne  sim  tibi  forte  pudon. 

Nullus  in  hac  charta  versus  amare  docet. 


Nec  domini  fortuna  mei  eat,  ut  debeat  illam  5 
Infelix  ullis  dissimulare  jocis. 

Id  quoque,quod  viridi  quondam  malelusit  in  aevo, 
Heu  nimium  sero  damnat  et  odit  opus. 

Inspice  quid  portem:  nihil  hic  nisi  triste  videbis. 
Carmine  temporibus  conveniente  suis.  1C 

Clauda  quod  alterno  subsidunt  carmina  versu, 
Vel  pedis  hoc  ratio,  vel  via  longa  facit. 

Quod  neque  sum  cedro  flavus,  nec  pumice  laevis; 

Erubui  domino  cultior  esse  meo. 

Littera  suffusas  quod  habet  maculosa  lituras;  15 
Lresit  opus  lacrymis  ipse  poeta  suum. 

Si  qua  videbuntur  casu  non  dicta  Latine; 

ln  qua  scribebat,  barbara  terra  fuit. 

Dicit%  lectores,  si  non  grave,  qua  sit  eundum, 
Quasque  petam  sedes  hospes  in  Urbe  liber.  20 
Haec  ubi  sum  lingua  furtim  titubante  locutus; 

Qui  mihi  monstraret,  vix  fuit  unus,  iter. 

Di  tibi  dent,  nostro  quod  non  tribuere  parenti, 
Molliter  in  patria  vivere  posse  tua. 

Duc  age:  namque  sequor;  quamvis  terraque 
marique  25 

Longinquo  referam  lassus  ab  orbe  pedem 
Paruit;  et  ducens,  Haec  sunt  fora  Caesaris,  inquit : 

Haec  est  a  sacris  quae  via  nomen  habet. 

Ilie  locus  est  Vestae,  qui  Pallada  servat  et  ignem: 

Hic  fuit  antiqui  regia  parva  Numae.  30 

Inde  petens  dextram.  Porta  est,  ait,  ista  Palati : 

Hic  Stator:  hoc  primum  condita  Roma  loco  est. 
Singula  dum  miror ;  video  fulgentibus  armis 
Conspicuos  postes,  tectaque  digna  deo. 

An  Jovis,  haec,  dixi,  domus  est  ?  Quod  ut  esse 
putarem,  S5 

Augurium  menti  querna  corona  dabat. 

Cujus  ut  accepi  dominum,  Non  fallimur,inquam : 

Et  magni  verum  est  hanc  Jovis  esse  domum. 
Cur  tamen  apposita  velatur  janua  lauro, 

Cingit  et  augustas  arbor  opaca  fores  ?  40 

Num  quia  perpetuos  meruit  domus  ista  trium¬ 
phos? 

An  quia  Leucadio  semper  amata  deo  ? 

Ipsane  quod  festa  est?  an  quod  facit  omnia  festa? 

Quam  tribuit  terris,  pacis  an  ista  nota  est ? 
Utque  viret  semper  laurus,  nec  fronde  caduca  45 
Carpitur ;  aeternum  sic  habet  illa  decus  ? 
Causa,  superpositae  scripto  testata  coronae, 
Servatos  cives  indicat  hujus  ope. 

Adjice  servatis  unum,  pater  optime,  civem. 

Qui  procul  extremo  pulsus  in  orbe  jacet.  50 
In  quo  poenarum,  quas  se  meruisse  fatetur, 

Non  facinus  causam,  sed  suus  error  habet. 

Me  miserum !  vereorque  locum,  venerorque  po¬ 
tentem. 

Et  quatitur  trepido  littera  nostra  metu. 
Adspicis  exsangui  chartam  pallere  colore ?  55 

Adspicis  alternos  intremuisse  pedes  ? 
Quandocunque,  precor,  nostro  placata  parenti 
Isdem  sub  dominis  adspiciare  domus. 

Inde  tenore  pari  gradibus  sublimia  celsis 

Ducor  ad  intonsi  candida  templa  dei :  60 

Signa  peregrinis  ubi  sunt  alterna  columnis 
Belides,  et  stricto  barbarus  ense  pater  : 
Quaeque  viri  docto  veteres  cepere  novique 
Pectore,  lecturis  inspicienda  patent. 
Quaerebam  fratres,  exceptis  scilicet  illis,  65 
Quos  suus  optaret  non  genuisse  parens. 
QuserenSem  frustra  custos  me,  sedibus  illis 
Praepositus,  sancto  jussit  abire  loco. 

Altera  templa  peto  vicino  juncta  theatro  ; 

Haec  quoque  erant  pedibus  non  adeunda  meis. 
Nec  me,  quae  doctis  patuerunt  prima  libellis,  7 1 
Atria  Libertas  tangere  passa  sua  est. 

In  genus  auctoris  miseri  fortuna  redundat, 

Et  patimur  nati,  quam  tulit  ipse,  fugam 
Forsitan  et  nobis  olim  minus  asper,  et  illi  75 
Evictus  longo  tempore  Caesar  erit. 


Di  precor,  atque  adeo  (neque  enim  mihi  turba 
roganda  est) 

Caesar,  ades  voto,  maxime  dive,  meo. 

Interea,  statio  quoniam  mihi  publica  clausa  est. 
Privato  liceat  delituisse  loco.  80 

Vos  quoque,  si  fas  est,  confusa  pudore  repulsae 
Sumite  plebeiae  carmina  nostra  manus. 

Elegia  II. 

Ergo  erat  in  fatis  Scythiam  quoque  visere  nos¬ 
tris. 

Quaeque  Lycaonio  terra  sub  axe  jacet  ? 

Nec  vos,  Pierides,  nec  stirps  Latoia,  vestro 
Docta  sacerdoti  turba  tulistis  opem  ? 

Nec  mihi,  quod  lusi  vero  sine  crimine,  prodest,  5 
Quodque  magis  vita  Musa  jocosa  mea  est 5 
Plurima  sed  pelago  terraque  pericula  passum 
Ustus  ab  assiduo  frigore  Pontus  habet. 

Quique  fugax  rerum,  securaque  in  otia  natus, 
Moliis,et  impatiens  ante  laboris  eram  ;  IC 
Ultima  nunc  patior :  nec  me  mare  portubus  orbum 
Perdere,  diversae  nec  potuere  vise. 

Suffecitque  malis  animus:  nam  corpus  ab  illo 
Accepit  vires,  vixque  ferenda  tulit. 

Dum  tamen  et  ventis  dubius  jactabar  et  undis,  15 
Fallebat  curas  aegraque  corda  labor. 

Ut  via  finita  est,  et  opus  requievit  eundi. 

Et  poenee  tellus  est  mihi  tacta  meae ; 

Nil  nisi  flere  libet:  nec  nostro  parcior  imber 
Lumine,  de  verna  quam  nive  manat  aqua.  20 
Roma  domusque  subit,  desideriumque  locorum, 
Quicquid  et  amissa  restat  in  urbe  mei. 

Heu  mihi,  quod  nostri  toties  pulsata  sepulchri 
Janua,  sed  nullo  tempore  aperta  fuit ! 

Cur  ego  tot  gladios  fugi,  totiesque  minata  25 
Obruit  infelix  nulla  procella  caput  ? 

Di,  quos  experior  nimium  constanter  iniquos, 
Paiticipes  irae  quos  deus  unus  habet ; 
Exstimulate,  precor,  cessantia  fata,  meique 
Interitus  clausas  esse  vetate  fores.  30 

Elegia  III. 

Haec  mea,  si  casu  miraris,  epistola  quare 
Alterius  digitis  scripta  sit;  aeger  eram. 
iEger  in  extremis  ignoti  partibus  orbis, 
Incertusque  meae  paene  salutis  eram. 

Quid  mihi  nunc  anirni  dira  regione  jacenti  5 
Inter  Sauromatas  esse  Getasque  putes  ? 

Nec  coelum  patimur,  nec  aquis  assuevimus  istis 
Terraque  nescio  quo  non  placet  ipsa  modo. 
Non  domus  apta  satis :  non  hic  cibus  utilis  aegro 
Nullus,  Apollinea  qui  levet  arte  malum.  10 
Non  qui  soletur,  non  qui  labentia  tarde 
Tempora  narrando  fallat, amicus  adest. 

Lassus  in  extremis  jaceo  populisque  locisque  ; 

Et  subit  affecto  nunc  mihi,  quicquid  abest 
Omnia  cum  subeant;  vincis  tamenomnia,conjux, 
Et  plus  in  nostro  pectore  parte  tenes.  16 
Te  loquor  absentem :  te  vox  mea  nominat  unam: 

Nulla  venit  sine  te  nox  mihi,  nulla  dies. 

Quin  etiam  sic  me  dicunt  aliena  locutum, 

Ut  foret  amenti  nomen  in  ore  tuum.  20 

Sii  jam  deficiat  suppresso  lingua  palato, 

Vix  instillato  restituenda  mero  ; 

N untiet  huc  aliquis  dominam  venisse ,  resurgam : 

Spesque  tui  nobis  causa  vigoris  erit 
Ergo  ego  sum  vitae  dubius;  tu  forsitan  illic  25 
Jucundum,  nostri  nescia,  tempus  agis ? 

Non  agis,  affirmo ;  liquet,  o  carissima  nobis. 
Tempus  agi  sine  me  non  nisi  triste  tibi. 

Si  tamen  implevit  mea  sors,  quos  debuit,  annos, 
Et  mihi  vivendi  tam  cito  finis  adest;  30 
Quantum  erat,  o  magni,  perituro  parcere,  divi; 

Ut  saltem  patria  contumularer  humo! 

Vel  poena  in  mortis  tempus  dilata  fuisset. 

Vel  praecepisset  mors  properata  fugam. 

Integer  hanc  potu  i  nuper  bene  reddere  lucem ;  35 
Exsul  ut  occiderem,  nunc  mihi  vita  data  est. 
Tam  procul  ignotis  igitur  moriemur  in  oris, 

Et  fient  ipso  tristia  fata  loco  ? 

Nec  mea  consueto  languescent  corpora  lecto  ? 

Depositum  nec  me  qui  fleat,  ullus  erit  ?  40 

Nec  dominae  lacrymis  in  nostra  cadentibus  ora 
Accedent  animae  tempora  parva  meae  ? 

Nec  mandata  dabo  ?  nec  cum  clamore  supremo 
Labentes  oculos  condet  amica  manus  ? 

Sed  sine  funeribus  caput  hoc,  sine  honore 
sepulcri  45 

Indeploratum  barbara  terra  teget? 

Ecquid,  ut  audieris,  tota  turbabere  mente. 

Et  feries  pavida  pectora  fida  manu  ? 

Ecquid,  in  has  frustra  tendens  tua  brachia  partes, 
Clamabis  miseri  nomen  inane  viri  ?  50 

Parce  tamen  lacerare  genas,  nec  scinde  capillos. 

Non  tibi  nunc  primum,  lux  mea,  raptus  ero. 
Cum  patriam  amisi,  tum  me  periisse  putato  : 

Et  prior  et  gravior  mors  fuit  illa  mihi. 

Nunc,  si  forte  potes,  (sed  non  potes,)  optima 
conjux,  55 

Finitis  gaude  tot  mihi  morte  malis. 

Quam  potes,  extenua  forti  mala  corde  ferendo  ; 

Ad  quae  jampridem  non  rude  pectus  habes. 
Atque  utinam  pereantanimee  cum  corpore  nosti®, 
Effugiatque  avidos  pars  mihi  nulla  rogos  !  60 
Nam  si  morte  carens  vacuam  volat  altus  in  auram 
Spiritus,  et  Samii  sunt  rata  dicta  senis; 

Inter  Sarmaticas  Romana  vagabitur  umbras  ; 

Perque  feros  manes  hospita  semper  erit. 

Ossa  tamen  facito  parva  referantur  in  urna.  65 

Sic  ego  non  etiam  mortuus  exsul  ero. 

Nec  vetat  hoc  quisquam.  Fratrem  Thebana 
peremtum 

Supposuit  tumulo,  rege  vetante,  soror. 

Atque  ea  cum  foliis  et  amomi  pulvere  misce  : 

lnque  suburbano  condita  pone  solo.  70 

Quosque  legat  versus  oculo  properante  viator. 
Grandibus  in  tumuli  marmore  caede  notis  : 

Hic  ego  qui  jaceo,  tenerorum  lusor  amorum, 
Ingenio  perii  Naso  poeta  meo. 

At  tibi  qui  transis, ne sitgra ve, quisquis  amasti,  75 
Dicere,  Nasonis  molliter  ossa  cubent. 

Hoc  satis  in  titulo  est.  Etenim  majora  libelli 
Et  diuturna  magis  sunt  monumenta  mei. 

Quos  ego  confido,  quamvis  nocuere,  daturos 
Nomen,  et  auctori  tempora  longa  suo.  80 

Tu  tamen  exstincto  feralia  munera  ferto, 

Deque  tuis  lacrymis  humida  serta  dato. 
Quamvis  in  cinerem  corpus  mutaverit  ignis. 
Sentiet  officium  maesta  favilla  pium. 

Scribere  plura  libet :  sed  vox  mihi  fessa  loquendo 
Dictandi  vires,  siccaque  lingua  negat.  86 

Accipe  supremo  dictum  mihi  forsitan  ore, 

Quod,  tibi  qui  mittit,  non  habet  ipse.  Vale. 

Elegia  IV. 

O  mihi  care  quidem  semper,  sed  tempore  duro 
Cognite,  res  postquam  procubuere  me®  : 


Usibus  edocto  si  quicquam  credis  amico, 

Vive  tibi,  et  longe  nomina  magna  fuge. 

Vive  tibi,  quantumque  potes  praelustria  vita.  5 
Saevum  praelustri  fulmen  ab  arce  venit. 

Nam  quanquam  soli  possunt  prodesse  potentes. 
Non  prosit  potius,  si  quis  obesse  potest. 
Effugit  hibernas  demissa  antenna  procellas, 
Lataque  plus  parvis  vela  timoris  habent.  10 
Adspicis,  ut  summa  cortex  levis  innatet  unda. 
Cum  grave  nexa  simul  retia  mergat  onus. 

Hac  ego  si  monitor  monitus  prius  ipse  fuissem. 
In  qua  debueram,  forsitan  Urbe  forem. 

Dum  tecum  vixi,  dum  me  levis  aura  ferebat,  15 
Haec  mea  per  placidas  cymba  cucurrit  aquas. 
Qui  cadit  in  plano  (vix  hoc  tamen  evenit  ipsum) 
Sic  cadit,  ut  tacta  surgere  possit  humo ; 

At  miser  Elpenor  tecto  delapsus  ab  alto 
Occurrit  regi  debilis  umbra  suo. 

Quid  fuit,  ut  tutas  agitarit  Daedalus  alas, 

Icarus  immensas  nomine  signet  aquas  ? 

Nempe  quod  hic  alte,  demissius  ille  volabat. 

Nam  pennas  ambo  non  habuere  suas  ? 

Crede  mihi;  bene  qui  latuit,  bene  vixit:  et 
intra  25 

Fortunam  debet  quisque  manere  suam. 

Non  foret  Eumedes  orbus,  si  filius  ejus 
Stultus  Achilleos  non  adamasset  equos. 

Nec  natum  in  flamma  vidisset,  in  arbore  natas, 
Cepisset  genitor  si  Phaethonta  Merops.  3C 

T u  quoque  formida  nimium  sublimia  semper ; 

Propositique  memor  contrahe  vela  tui. 

Nam  pede  inoffenso  spatium  decurrere  vitee 
Dignus  es,  et  fato  candidiore  frui. 

Quae  pro  te  ut  voveam,  miti  pietate  mereris,  35 
Haesuraque  mihi  tempus  in  omne  fide. 

Vidi  ego  te  tali  vullu  mea  fata  gementem. 
Qualem  credibile  est  ore  fuisse  meo. 

Nostra  tuas  vidi  lacrymas  super  ora  cadentes, 
Tempore  quas  uno,  fidaque  verba,  bibi.  40 

Nuncquoque  submotum  sludio  defendis  amicum. 
Et  mala,  vix  ulla  parte  levanda,  levas. 

Vive  sine  invidig,  mollesque  inglorius  annos 
Exige;  amicitias  et  tibi  junge  pares. 
Nasonisque  tui,  quod  adhuc  non  exsulat  unum,  45 
Nomen  ama.  Scythicus  caetera  Pontus  habet. 
Proxima  sideribus  tellus  Erymanthidos  Ursae 
Me  tenet,  adstricto  terra  perusta  gelu. 
Bosporos  et  Tanais  superant,  Scythicaeque  pa¬ 
ludes, 

Vixque  satis  noti  nomina  pauca  loci.  50 

Ulterius  nihil  est,  nisi  non  habitabile  frigus. 

Heu  quam  vicina  est  ultima  terra  mihi! 

At  longe  patria  est,  longe  carissima  conjux, 
Quicquid  et  haec  nobis  post  duo  dulce  fuit. 

Sic  tamen  haec  absunt,  ut,  quae  contingere  non 
est  55 

Corpore,  sint  animo  cuncta  videnda  meo. 

Ante  oculos  errat  domus, Urbs, et  forma  locorum ; 

Succeduntque  suis  singula  facta  locis. 
Conjugis  ante  oculos,  sicut  praesentis,  imago  est. 

Illa  meos  casus  ingravat,  illa  levat.  60 

Ingravat  hoc,  quod  abest ;  levat  hoc,  quod  prae¬ 
stat  amorem, 

Impositumque  sibi  firma  tuetur  onus. 

Vos  quoque  pectoribus  nostris  haeretis,  amici ; 

Dicere  quos  cupio  nomine  quemque  suo. 

Sed  timor  officium  cautus  compescit;  et  ipsos  65 
In  nostro  poni  carmine  nolle  puto. 

Ante  volebatis,  gratique  erat  instar  honoris 
Versibus  in  nostris  nomina  vestra  legi. 

Quod  qioniam  est  anceps;  intra  mea  pectora 
quemque 

Alloquar,  et  nulli  causa  timoris  ero  70 

Nec  meus  indicio  latitantes  versus  amicos 
Protrahet.  Occulte,  si  quis  amavit,  amet. 
[Scite  tamen,  quamvis  longa  regione  remotus 
Absim,  vos  animo  semper  adesse  meo.] 

Et,  quam  quisque  potest,  aliqua  mala  nostra 
levate;  75 

Fidam  projecto  neve  negate  manum. 

Prospera  sic  vobis  maneat  fortuna,  nec  unquam 
Contacti  simili  sorte  rogetis  opem. 

Elegia  V. 

Usus  amicitiae  tecum  mihi  parvus,  ut  illum 
Non  aegre  posses  dissimulare,  fuit; 

Ni  me  complexus  vinclis  propioribus  esses, 

Nave  mea  vento  forsan  eunte  suo. 

Ut  cecidi,  cunctique  metu  fugere  ruinae,  5 

Versaque  amicitiae  terga  dedere  meae; 

Ausus  es  igne  Jovis  percussum  tangere  corpus 
Et  deploratae  limen  adire  domus. 

Idque  recens  praestas,  nec  longo  cognitus  usu. 
Quod  veterum  misero  vix  duo  tresve  mihi.  30 
Vidi  ego  confusos  vultus,  visusque  notavi. 

Osque  madens  fletu,  pallidiusque  meo  : 

Et  lacrymas  cernens  in  singula  verba  cadentes, 
Ore  ineo  lacrymas,  auribus  illa  bibi : 
Brachiaque  accepi  maesto  pendentia  collo,  1 5 

Et  singultatis  oscula  mixta  sonis. 

Sum  quoque,  Care,  tuis  defensus  viribus  absens : 

Scis  Carum  veri  nominis  esse  loco. 

Multaque  praeterea  manifesti  signa  favoris 

Pectoribus  teneo  non  abitura  meis.  20 

Di  tibi  posse  tuos  tribuant  defendere  semper. 
Quos  in  materia  prosperiore  juves. 

Si  tamen  interea,  quid  in  his  ego  perditus  oris, 
Quod  te  credibile  est  quaerere,  quaeris,  agam  ; 
Spe  trahor  exigua  (quam  tu  mihi  demere  noli)  25 
Tristia  leniri  numina  posse  dei. 

Seu  temere  exspecto,  sive  id  contingere  fas  est ; 

Tu  mihi,  quod  cupio,  fas,  precor,  esse  proba. 
Quaeque  tibi  linguae  est  facundia,  confer  in  illud, 
Ut  doceas  votum  posse  valere  meum.  30 

Quo  quis  enim  major,  magis  est  placabilis  irae; 

Et  faciles  motus  mens  generosa  capit. 

Corpora  magnanimo  satis  est  prostrasse  leoni  : 

Pugna  suum  finem,  cum  jacet  hostis,  habet. 

At  lupus,  et  turpes  instant  morientibus  ursi,  35 
Et  quaecunque  minor  nobilitate  fera  est. 

Majus  apud  Trojam  forti  quid  habemus  Achille? 

Dardanii  lacrymas  non  tulit  ille  senis. 

Quae  ducis  Emathii  fuerit  clementia,  Poros 
Praeclarique  docent  funeris  exsequiae.  40 

Neve  hominum  referam  flexas  ad  mitius  iras ; 

Junonis  gener  est, qui  prius  hostis  erat. 

Denique  non  possum  nullam  sperare  salutem, 
Cum  poenae  non  sit  causa  cruenta  meae. 

Non  mihi,  quaerenti  pessundare  cuncta,  peti¬ 
tum  45 

Caesareum  caput  est,  quod  caput  orbis  erat. 
Non  aliquid  dixi,  violentaque  lingua  locuta  est, 
Lapsaque  sunt  nimio  verba  profana  mero. 
Inscia  quod  crimen  viderunt  lumina,  plector. 
Peccatumque  oculos  est  habuisse  meum.  50 
Non  equidem  totam  possum  defendere  culpam  : 

Sed  partem  nostri  criminis  error  habet. 

Spes  igitur  superest,  facturum  ut  molliat  ipse 
Mutati  poenam  conditione  loci.  ' 


Ilunc  utinam  nitidi  Solis  praenuntius  ortum  55 
Afferat  admisso  Lucifer  albus  equo. 

Elegia  VI. 

Foedus  amicitiae  nec  vis,  carissime,  nostrae. 

Nec,  si  forte  velis,  dissimulare  potes. 

Donec  enim  licuit,  nec  te  mihi  carior  alter. 

Nec  tibi  me  tota  junctior  Urbe  fuit. 

Isque  erat  usque  adeo  populo  testatus,  ut  esset  5 
Paene  magis  quam  tu,  quamque  ego,  notus 
amor. 

Quique  erat  in  caris  animi  tibi  candor  amicis. 
Cognitus  est  illi,  quem  colis  ipse,  viro. 

Nil  ita  celabas,  ut  non  ego  conscius  essem: 

Pectoribusque  dabas  multa  tegenda  meis.  10 
Cuique  ego  narrabam,  secreti  quicquid  habebam, 
Excepto  quod  me  perdidit,  unus  eras. 

Id  quoque  si  scisses,  salvo  fmerere  sodali, 
Consilioque  forem  sospes,  amice,  tuo. 

[Sed  mea  me  in  poenam  nimirum  fata  trahe¬ 
bant  :  1 5 

Omne  bonse  claudunt  utilitatis  iter.] 

Sive  malum  potui  tamen  hoc  vitare  cavendo, 

Seu  ratio  fatum  vincere  nulla  valet ; 

Tu  tamen,  o  nobis  usu  junctissime  longo. 

Pars  desiderii  maxima  paene  mei,  20 

Sis  memor;  et  si  quas  fecit  tibi  gratia  vires. 

Illas  pro  nobis  experiare  rogo ; 

Numinis  ut  laesi  fiat  mansuetior  ira, 

Mutatoque  minor  sit  mea  poena  loco. 

Idque  ita,si  nullum  scelus  est  in  pectore  nostro,  25 
Principiumque  mei  criminis  error  habet. 

Nec  leve-,  nec  tutum  est,  quo  sint  mea,  dicere, 
casu 

Lumina  funesti  conscia  facta  mali. 

Mensque  reformidat,  veluti  sua  vulnera,  tempus 
Illud,  et  admonitu  fit  novus  ipse  dolor.  30 
Et  quaecunque  adeo  possunt  afferre  pudorem, 

Illa  tegi  caeca  condita  nocte  decet. 

Nil  igitur  referam,  nisi  me  peccasse;  sed  illo 
Praemia  peccato  nulla  petita  mihi  : 
Stultitiamque  meum  crimen  debere  vocari,  35 
Nomina  si  facto  reddere  vera  velis. 

Quae  si  non  ita  sunt,  alium,  quo  longius  absim. 
Quaere,  suburbana  hic  sit  mihi  terra,  locum 

Elegia  VII. 

Vade  salutatum  subito  perarata  Perillam 
Littera,  sermonis  fida  ministra  mei. 

Aut  illam  invenies  dulci  cum  matre  sedentem. 
Aut  inter  libros  Pieridasque  suas. 

Quicquid  aget,  cum  te  scierit  venisse,  relinquet;  5 
Nec  mora,  quid  venias, quidve,  requiiet, agam. 
Vivere  me  dices  ;  sed  sic  ut  vivere  nolim  : 

Nec  mala  tam  longa  nostra  levata  mora. 

Et  tamen  ad  Musas,  quamvis  nocuere,  reverti, 
Aptaque  in  alternos  cogere  verba  pedes.  10 
Tu  quoque,  dic,  studiis  communibus  ecquid 
inhaeres,  _ 

Doctaque  non  patrio  carmina  more  canis? 

Nam  tibi  cum  Fatis  mores  Natura  pudicos. 

Et  raras  dotes,  ingeniumque  dedit. 

Hoc  ego  Pegasidas  deduxi  primus  ad  undas,  15 
Ne  male  fecundae  vena  periret  aquae. 

Primus  id  adspexi  teneris  in  virginis  annis: 

Utque  patet,  vense  duxque  comesque  fui. 

Ergo,  si  remanent  ignes  tibi  pectoris  idem, 

Sola  tuum  vates  Lesbia  vincet  opus.  20 

Sed  vereor,  ne  te  mea  nunc  fortuna  retardet, 
Postque  meos  casus  sit  tibi  pectus  iners. 

Dum  licuit,  tua  saepe  mihi,  tibi  nostra  legebam; 

Saepe  tui  judex,  saepe  magister  eram. 

Aut  ego  praebebam  factis  modo  versibus 
aures,  25 

Aut  ubi  cessaras,  causa  ruboris  eram. 

Forsitan  exemplo,  quia  me  laesere  libelli, 

Tu  quoque  sis  poenae  fata  secuta  meae. 

Pone,  Perilla,  metum.  Tantummodo  foemina 
non  sit 

Devia,  nec  scriptis  discat  amare  tuis.  30 

Ergo  desidiae  remove,  doctissima,  causas, 

Inque  bonas  artes  et  tua  sacra  redi. 

Ista  decens  facies  longis  vitiabitur  annis, 
Rugaque  in  antiqua  fronte  senilis  erit. 
Injicietque  manum  formae  damnosa  senectus,  35 
Quae  strepitum  passu  non  faciente  venit. 
Cumquealiquisdicet,Fuithaecformosa;  dolebis, 
Et  speculum  mendax  esse  querere  tuum. 

Sunt  tibi  opes  modicae,  cum  sis  dignissima 
magnis. 

Finge  sed  immensis  censibus  esse  pares;  40 
Nempe  dat  id  cuicunque  libet  Fortuna,  rapitque 
Irus  et  est  subito,  qui  modo  Croesus  erat. 
Singula  quid  referam?  nil  non  mortale  tenemus, 
pectoris  exceptis  ingeniique  bonis. 

En  ego,  cum  patria  caream, vobisque,  domoque,  45 
Raptaque  sint,  adimi  quae  potuere,  mihi; 
Ingenio  tamen  ipse  meo  comitorque  fruorque  j 
Caesar  in  hoc  potuit  juris  habere  nihil. 

Quilibet  hanc  saevo  vitam  mihi  finiat  ense; 

Me  tamen  exstincto  fama  superstes  erit.  50 
Dumque  suis  victrix  omnem  de  montibus  orbem 
Prospiciet  domitum  Martia  Roma,  legar. 

Tu  quoque,  quam  studii  maneat  felicior  usus. 
Effuge  venturos,  qua  potes,  usque  rogos. 

Elegia  VIII 

NuncegoTriptolemicuperemconscenderecurrus. 

Misit  in  ignotam  qui  rude  semen  humum  : 

Nunc  ego  Medeae  vellem  frenare  dracones. 

Quos  habuit  fugiens  arce, Corinthe,  tua: 

Nunc  ego  jactandas  optarem  sumere  pennas,  5 
Sive  tuas,  Perseu,  Daedale,  sive  tuas : 

Ut,  tenera  nostris  cedente  volatibus  aura, 
Adspicerem  patriae  dulce  repente  solum : 
Desertaeque  domus  vultum,  memoresque  sodales, 
Caraque  praecipue  conjugis  ora  mihi.  10 

Stulte,  quid  o  frustra  votis  puerilibus  optas, 

Quae  non  ulla  tulit,  fertque,  feretque  dies  ? 

Si  semel  optandum  est;  Augustum  numen  adora, 
Et  quem  laesisti,  rite  precare  deum. 

Ille  tibi  pennasque  potest  currusque  volucres  15 
Tradere.  Det  reditum;  protinus  ales  eris. 

Si  precer  haec,  (neque  enim  possim  majora 
precari.) 

Ne  mea  sint,  timeo,  vota  modesta  parum. 
Forsitan  hoc  olim,  cum  se  satiaverit  ira, 

Tum  quoque  sollicita  mente  rogandus  erit.  20 
Quod  minus  interea  est,  instar  mihi  muneris 
ampli. 

Ex  his  me  jubeat  quolibet  ire  locis. 

Nec  coelum,  nec  aquae  faciunt,  nec  terra,  nec 
aurse; 

Et  mihi  perpetuus  corpora  languor  habet. 

Seu  vitiant  artus  aegrae  contagia  mentis,  25 
Sive  mei  causa  est  in  regione  mali ; 

U'  ’"t  gi  Pontum,  vexant  insomnia :  vixque 
Ossa  tegit  macies  :  nec  juvat  ora  cibus 


I  Quique  per  autumnum  percussis  frigore  primo 
!  Est  color  in  foliis,  quee  nova  laesit  hiems,  3G 
j  Is  mea  membra  tenet.  Nec  viribus  allevor  ullis; 
I  Et  nunquam  queruli  causa  doloris  abest. 

Nec  melius  valeo,  quam  corpore,  mente  ■,  sed 
aegra  est 

Utraque  pars  aeque,  binaque  damna  fero. 
Haeret,  et  ante  oculos  veluti  spectabile  corpus  35 
Adstat  Fortunae  forma  legenda  meae. 

Cumque  locum,  moresque  hominum,  cultusque, 
sonumque, 

Cernimus  ;  et  quid  sim,  quid  fuerimque  subit ; 
Tantus  amor  necis  est,  querar  ut  cum  Caesaris 
ira, 

Quod  non  offensas  vindicet  ense  suas,  40 
At  quoniam  semel  esi  odio  civiliter  usus. 

Mutato  levior  sit  fuga  nostra  loco. 

Elegia  IX. 

Hic  quoque  sunt  igitur  Graiae  (quis  credere*?) 

tirbes, 

Inter  inhumanae  nomina  barbariae. 

Huc  quoque  Mileto  missi  venere  coloni, 

Inque  Getis  Graias  constituere  domos. 

Sed  vetus  huic  nomen,  positaqueantiquiusurbe,  5 
Constat  ab  Absyrti  caede  fuisse  loco. 

Nam  rate,  quae  cura  pugnacis  facta  Minervae 
Per  non  ten tatas  prima  cucurrit  aquas. 

Impia  desertum  fugiens  Medea  parentem 

Dicitur  his  remos  applicuisse  vadis.  10 

Quem  procul  ut  vidit  tumulo  speculator  ab  alto. 
Hospes,  ait,  nosco,  Colchide,  vela,  venit 
Dum  trepidant  Minyae,  dum  solvitur  aggere 
funis. 

Dum  sequitur  celeres  anc-hora  tracta  manus  ; 
Conscia  percussit  meritorum  pectora  Colchis  15 
Ausa  atque  ausura  multa  nefanda  manu. 

Et,  quanquam  superest  ingens  audacia  menti, 
Pallor  in  attonito  virginis  ore  sedet. 

Ergo  ubi  prospexit  venientia  vela;  Tenemur, 

Et  pater  est  aliqua  fraude  morandus,  ait.  20 
Dum  quid  agat  quaerit,  dum  versat  in  omnia 
vultus, 

Ad  fratrem  casu  lumina  flexa  tulit. 

Cujus  ut  oblata  est  praesentia  ;  Vincimus,  inquit. 

Ilie  mihi  morte  sua  causa  salutis  erit. 

Protinus  ignari,  nec  quicquam  tale  timentis,  25 
Innocuum  rigido  perforat  ense  latus. 

Atque  ita  divellit,  divulsaque  membra  per  agros 
Dissipat,  in  multis  invenienda  locis. 

Neu  pater  ignoret,  scopulo  proponit  in  alto 
Pallentesque  manus,  sanguineumque  caput;  30 
Ut  genitor  luctuque  novo  tardetur,  et  artus 
Dum  legit  exstinctos,  triste  moretur  iter. 

Inde  Tomi  dictus  locus  hic  ;  quia  fertur  in  illo 
Membra  soror  fratris  consecuisse  sui 

Elegia  X. 

Si  quis  adhuc  istic  meminit  Nasonis  ademti. 

Et  superest  sine  me  nomen  in  Urbe  meum  ; 
Suppositum  stellis  nunquam  tangentibus  sequor 
Me  sciat  in  media  vivere  barbarie. 

Sauromatse  cingunt  fera  gens,  Bessique,  Getae 
que : 

Quam  non  ingenio  nomina  digna  meo! 

Dum  tamen  aura  tepet,  medio  defendimur  Istro 
Ille  suis  liquidus  bella  repellit  aquis. 

At  cum  tristis  hiems  squalentia  protulit  ora, 
Terraque  marmoreo  candida  facta  gelu  est ;  10 

[Dum  patet  et  Boreas  et  nix  injecta  sub  Arcto; 

Tum  liquet  has  gentes  axe  tremente  premi.] 
Nix  jacet,  et  jactam  nec  sol  pluviaeve  resolvunt: 

Indurat  Boreas,  perpetuamque  facit 
Ergo,  ubi  delicuit  nondum  prior,  altera  venit :  15 
Et  solet  in  multis  bima  manere  locis. 

Tantaque  commoti  vis  est  Aquilonis,  ut  altas 
^Equet  humo  turres,  tectaque  rapta  ferut. 
Pellibus  et  sutis  arcent  male  frigora  braccis. 
Oraque  de  toto  corpore  sola  patent.  20 

Saepe  sonant  moti  glacie  pendente  capilli. 

Et  nitet  inducto  candida  barba  gelu : 

Udaque  consistunt,  formam  servantia  testae. 

Vina:  nec  hausta  meri,  sed  data  frusta  bibunt. 
Quid  loquar,  ut  vincticoncrescant  frigore  rivi,  25 
Deque  lacu  fragiles  effodiantur  aquae  ? 

Ipse,  papyrifero  qui  non  angustior  amne 
Miscetur  vasto  multa  per  ora  freto. 

Caeruleos  ventis  latices  durantibus  Ister 

Congelat,  et  tectis  in  mare  serpit  aquis.  30 
Quaque  rates  ierant,  pedibus  nunc  itur :  et  undas 
Frigore  concretas  ungula  pulsat  equi. 

Perque  novos  pontes  subter  labentibus  undis 
Ducunt  Sarmatici  barbara  plaustra  boves. 

Vix  equidem  credar;  sed  cum  sint  praemia  falsi  35 
Nulla,  ratam  testis  debet  habere  fidem. 
Vidimus  ingentem  glacie  consistere  Pontum, 
Lubricaque  immotas  testa  premebat  aquas. 
Nec  vidisse  sat  est.  Durum  calcavimus  aequor, 
Undaque  non  udo  sub  pede  summa  fuit.  40 
Si  tibi  tale  fretum  quondam,  Leandre,  fuisset, 
Non  foret  angustae  mors  tua  crimen  aquae. 
Tum  neque  se  pandi  possunt  delphines  in  auras 
Tollere;  conantesdura  coercet  hiems. 

Et  quamvis  Boreas  jactatis  insonet  alis,  45 
Fluctus  in  obsesso  gurgite  nullus  erit. 
Inclusaeque  gelu  stabunt,  ut  marmore,  puppes  : 

Nec  poterit  rigidas  findere  remus  aquas. 
Vidimus  in  glacie  pisces  haerere  ligatos  : 

Et  pars  ex  illis  tum  quoque  viva  fuit.  50 
Sive  igitur  nimii  Boreae  vis  saeva  marinas, 

Sive  redundatas  flumine  cogit  aquas  : 

Protinus,  aequato  siccis  Aquilonibus  Istro, 
Invehitur  celeri  barbarus  hostis  equo  : 

Hostis  equo  pollens,  longeque  volante  sagitta,  55 
Vicinam  late  depopulatur  humum. 

Diffugiunt  alii,  nullisque  tuentibus  agros 
Incustoditae  diripiuntur  opes: 

Ruris  opes  parvae,  pecus,  et  stridentia  plaustra, 
Et  quas  divitias  incola  pauper  habet.  60 
Pars  agitur  victis  post  tergum  capta  lacertis. 
Respiciens  frustra  rura  laremque  suum : 

Pars  cadit  hamatis  misere  confixa  sagittis  : 

Nam  volucri  ferro  tinctile  virus  inest. 

Quae  nequeunt  secum  ferre  aut  abducere,  per¬ 
dunt  65 

Et  cremat  insontes  hostica  flamma  casas. 

Tum  quoque,  cum  pax  est,  trepidant  formidine 
belli: 

Nec  quisquam  presso  vomere  sulcat  humum. 
Aut  videt,  aut  metuit  locus  hic,  quem  non 
videt,  hostem. 

Cessat  iners  rigido  terra  relicta  situ. 

Non  hic  pampinea  dulcis  latet  uva  sub  umbra. 
Nec  cumulant  altos  fervida  musta  lacus. 

Poma  negat  regio ;  nec  haberet  Acontius,  in  quo 
Scriberet  hic  dominae  verba  legenda  suae. 
Adspiceres  nudos  sine  fronde,  sine  arbore  cam¬ 
pos.  75 

Heu  loca  felici  non  adeunda  viro 


Ergo,  tam  late  pateat  cum  maximus  orbis. 

Haec  est  in  poenam  terra  reperta  meam  t 

Elegia  XI. 

Si  quis  es,  insultes  qui  casibus,  improbe,  nostris 
Meque  reum  demto  fine  cruentus  agas; 

Natus  es  e  scopulis,  nutritus  lacte  ferino. 

Et  dicam  silices  pectus  habere  tuum. 

Quis  gradus  ulterior,  quo  se  tua  porrigat  ira,  5 
Restat?  quidve  meis  cernis  abesse  malis  ? 
Barbara  me  tellus,  et  inhospita  littora  Ponti, 
Cumque  suo  Borea  Maenalis  Ursa  videt. 

Nulla  mihi  cum  gente  fera  commercia  linguae  : 

Omnia  solliciti  sunt  loca  plena  metus.  10 
Ulque  fugax  avidis  cervus  deprensus  ab  ursis, 
Cinetave  montanis  ut  pavet  agna  lupis: 

Sic  ego  belligeris  a  gentibus  undique  septus 
Terreor,  hoste  meum  paene  premente  latus. 
Utque  sit  exiguum  poenae,  quod  conjuge  cara,  .5 
Quod  patria  careo,  pignoribusque  meis ; 

Ut  mala  nulla  feram,  nisi  nudam  Caesaris  iram 
Nuda  parum  nobis  Caesaris  ira  mali  est? 

Et  tamen  est  aliquis,  qui  vulnera  cruda  Retracte  , 
Solva  et  in  mores  ora  diserta  meos. 

In  causa  facili  cuivis  licet  esse  diserto : 

Et  minimae  vires  frangere  quassa  valent. 
Subruere  est  arces  et  stantia  moenia  virtus ; 

Quamlibet  ignavi  praecipitata  premunt 
Non  sum  ego  quod  fueram.  Quid  inanem  pro 
tenis  umbram  ?  25 

Quid  cinerem  saxis  bustaque  nostra  premis  i 
Hector  erat,  tunc  cum  bello  certabat ;  at  idem 
Vinctus  ad  Haemonios  non  erat  Hector  equos. 
Me  quoque,  quem  norasolim,  non  esse  memento  ; 

Ex  illo  superant  haec  simulacra  viro.  30 

Quid  simulacra,  ferox,  dictis  incessis  amaris? 

Parce,  precor,  manes  sollicitare  meos. 

Omnia  vera  puta  mea  crimina:  nil  sit  in  illis. 
Quod  magis  errorem,  quam  scelus,  esse  putes ; 
Pendimus  en  profugi  (satia  tua  pectora)  poenas,  35 
Exsilioque  graves,  exsiliique  loco. 

Carnifici  fortuna  potest  mea  flenda  videri ; 

Te  tamen  est  uno  judice  maesta  parum. 

Saevior  es  tristi  Busiride  :  saevior  illo, 

Qui  falsum  lento  torruit  igne  bovem ;  40 

Quique  bovem  Siculo  fertur  donasse  tyranno. 

Et  dictis  artes  conciliasse  suas: 

Munere  in  hoc,  rex,  est  usus,  sed  imagine  major 
Nec  sola  est  operis  forma  probanda  mei. 
Adspicis  a  dextra  latus  hoc  adapertile  tauri  ?  45 
Uuc  tibi,  quem  perdes,  conjiciendus  erit. 
Protinus  inclusum  lentis  carbonibus  ure. 

Mugiet,  et  veri  vox  erit  illa  bovis. 

Pro  quibus  inventis,  ut  munus  munere  penses, 
Da,  precor,  ingenio  praemia  digna  meo.  53 

Dixerat.  At  Phalaris,  Poenae  mirande  repertor, 
Ipse  tuum  praesens  imbue,  dixit,  opus. 

Nec  mora ;  monstratis  crudeliter  ignibus  ustus 
Exhibuit  querulos  ore  tremente  sonos. 

Quid  mihi  cum  Siculis  inter  Scythiamque  Ge 
tasque  ?  55 

Ad  te,  quisquis  is  es,  nostra  querela  redit. 
Utque  sitim  nostro  possis  explere  cruore  ; 

Quantaque  vis, avido  gaudia  corde  feras; 

Tot  mala  sum  fugiens  tellure,  tot  aequore 
passus, 

Te  quoque  ut  auditis  posse  dolere  putem.  b'J 
Crede  mihi,  si  sit  nobis  collatus  Ulixes, 

Neptuni  minor  est,  quam  Jovis  ira  fuit. 

Ergo,  quicunque  es,  rescindere  vulnera  noli, 
Deque  gravi  duras  ulcere  tolle  manus : 

Utque  meae  tamam  tenuent  oblivia  culpae,  65 
Facta  cicatricem  ducere  nostra  sine. 
Humanaeque  memor  sortis,  quae  tollit  eosdem 
Et  premit,  incertas  ipse  verere  vices. 

Et  quoniam,  fieri  quod  nunquam  posse  putavi, 
Est  tibi  de  rebus  maxima  cura  meis;  70 

Non  est  quod  timeas.  Fortuna  miserrima  nostra 

Omne  trahit  secum  Caesaris  ira  malum. 

Quod  magis  ut  liqueat,  neve  hoc  tibi  fingere 
credar, 

Ipse  velim  poenas  experiare  meas. 

Elegia  XII. 

Frigora  jam  Zephyri  minuunt,  annoque  peracto 
Longior  antiquis  visa  Maeotis  hiems  : 
Impositamque  sibi  qui  non  bene  pertulit  Hellen 
Tempora  nocturnis  aequa  diurna  facit. 

Jam  violam  puerique  legunt,  hilaresque  puellae. 
Rustica  quam  nullo  terra  serente  gerit.  6 
Prataque  pubescunt  variorum  flore  colorum, 
lndocilique  loquax  gutture  vernat  avis. 

Utque  malae  crimen  matris  deponat  hirundo. 

Sub  trabibus  cunas  parvaque  tecta  facit.  10 
llerbaque,  quae  latuit  Cerealibus  obruta  sulcis, 
Exserit  e  tepida  molle  cacumen  humo. 

Quoque  loco  est  vitis,  de  palmite  gemma  mo¬ 
vetur  s 

Nam  procul  a  Getico  littore  vitis  abest. 
Quoque  loco  est  arbor,  turgescit  in  arbore  ramus : 

Nam  procul  a  Geticis  finibus  arbor  abest.  16 
Otia  nunc  istic:  junctisque  ex  ordine  ludis 
Cedunt  verbosi  garrula  bella  fori. 

Usus  equi  nunc  est:  levibus  nunc  luditur  armi»  . 

Nunc  pila,  nunc  celeri  volvitur  orbe  trochus.  90 
Nunc,  ubi  perfusa  est  oleo  labente  juventus, 
Defessos  artus  Virgine  tingit  aqua. 

Scena  viget,  studiisque  favor  distantibus  ardet, 
Proque  tribus  resonant  terna  theatra  foris. 

O  quater,  et  quoties  non  est  numerare  beatum,  25 
Non  interdicta  cui  licet  Urbe  frui ! 

At  mihi  sentitur  nix  verno  sole  soluta. 

Quaeque  lacu  duro  vix  fodiantur  aquae. 

Nec  mare  concrescit  glacie,  nec,  ut  ante,  per 
Istrum 

Stridula  Sauromates  plaustra  bubulcus  agit.  30 
Incipient  aliquae  tamen  huc  adnare  carinae. 
Hospitaque  in  Ponti  littore  puppis  erit ; 
Sedulus  occurram  nautae:  dictaque  salute. 

Quid  veniat,  quaeram,  quisve,quibusve  locis. 
Ille  quidem,  mirum,  ni  de  regione  propinqua  35 
Non  nisi  vicinas  tutus  ararit  aquas. 

Rarus  ab  Italia  tantum  mare  navita  transit : 

Littora  rarus  in  haec  portubus  orba  venit. 

Sive  tamen  Graia  scierit,  sive  ille  Latina 

Voce  loqui;  certe  gratior  hujus  erit.  40 

Fas  quoque  ab  ore  freti  longaeque  Propontidos 
undis 

Huc  aliquem  certo  vela  dedisse  Noto. 
Quisquis  is  est,  memori  rumorem  voce  referre. 
Et  fieri  famae  parsque  gradusque  potest. 

Is  precor  auditos  possit  narrare  triumphos  45 
Caesaris,  et  Latio  reddita  vota  Jovi ; 

Teque,  rebellatrix,  tandem,  Germania,  magni 
Triste  caput  pedibus  supposuisse  ducis 
Haec  mihi  qui  referet,  quae  non  vidisse  dolebo, 
Ille  meae  domui  protintis  hospes  erit.  50 


4.79 

Heu  mihi!  jamne  domus  Scythico  Nasonis  in 
orbe  ? 

Jamque  suum  mihi  dat  pro  Lare  poena  locum  ? 
Di  faciant,  Caesar  non  hic  penetrale  domumque, 
Hospitium  poenae  sed  velit  esse  meae. 

Elegia  XIII. 

Ecce  supervacuus  (quid  enim  fuit  utile  gigni  ?) 

Ad  sua  natalis  tempora  noster  adest. 

Dure,  quid  ad  miseros  veniebas  exsulis  annos  ? 

Debueras  illis  imposuisse  modum. 

Si  tibi  cura  mei,  vel  si  pudor  ullus  inesset,  a 
Non  ultra  patriam  me  sequerere  meam. 
Quoque  loco  primum  tibi  sum  male  cognitus  in¬ 
fans. 

Illo  tentasses  ultimus  esse  mihi. 

Jamque  relinquenda,  quod  idem  fecere  sodales. 
Tu  quoque  dixisses  tristis  in  Urbe,  Vale.  10 
Quid  tibi  cum  Ponto  ?  num  tequoque  Caesaris  ira 
Extremam  gelidi  misit  in  orbis  humum  ? 
Scilicet  exspectas  soliti  tibi  moris  honorem, 
Pendeat  ex  humeris  vestis  ut  alba  meis  ? 
Fumida  cingatur  florentibus  ara  coronis  ?  15 

Micaque  sollenni  thuris  in  igne  sonet  ? 
Libaque  dem  pro  me  genitale  notantia  tempus  t 
Concipiamque  bonas  ore  favente  preces  ? 

Non  ita  sum  positus,  nec  sunt  ea  tempora  nobis. 
Adventu  possim  laetus  ut  esse  tuo.  2C 

Funeris  ara  mihi  ferali  cincta  cupresso 
Convenit,  et  structis  flamma  parata  rogis. 

Nec  dare  thura  libet  nihil  exorantia  divos ; 

In  tantis  subeunt  nec  bona  verba  malis. 

Si  tamen  est  aliquid  nobis  hac  luce  petendum, 

In  loca  ne  redeas  amplius  ista,  precor;  26 
Dum  me  terrarum  pars  paene  novissima  Pontus, 
Euxini  falso  nomine  dictus,  habet. 

Elegia  XIV. 

Cultor  et  antistes  doctorum  sancte  virorum. 

Qui  facis  ingenio  semper,  amice,  meo  ; 
Ecquid,  ut  incolumem  quondam  celebrare  sole¬ 
bas, 

Nunc  quoque,  ne  videar  totus  abesse,  canes  ? 
Suscipis,  exceptis,  ecquid  mea  carmina,  solis  5 
Artibus,  artifici  quae  nocuere  suo  ? 

Immo  ita  fac,  vatum,  quaeso,  studiose  novorum  : 

Quaque  potes,  retine  corpus  in  Urbe  meum. 
Est  fuga  dicta  mihi,  non  est  fuga  dicta  libellis. 
Qui  domini  poenam  non  meruere  sui.  10 

Saepe  per  extremas  profugus  pater  exsulat  oras. 
Urbe  tamen  natis  exsulis  esse  licet. 

Palladis  exemplo  de  me  sine  matre  creata 
Carminasunt.  Stirps  haec  progeniesque  mea  est. 
Hanc  tibi  commendo  :  quse,  quo  magis  orba  pa¬ 
rente,  lf 

Hoc  tibi  tutori  sarcina  major  erit. 

Tres  mihi  sunt  nati  contagia  nostra  secuti  : 

Caetera  fac  curse  sit  tibi  turba  palam. 
Suntquoque  mutatae  terquinque  volumina  formae. 
Carmina  de  domini  funere  rapta  sui.  20 

Illud  opus  potuit,  si  non  prius  ipse  perissem. 
Certius  a  summa  nomen  habere  manu. 

Nunc  incorrectum  populi  pervenit  in  ora  ; 

In  populi  quicquam  si  tamen  ore  meum  est. 
Hoc  quoque  nescio  quid  nostris  appone  libellis. 
Diverso  missum  quod  tibi  ab  orbe  venit.  26 
Quod  quicunque  leget,  si  quis  leget,  aestimet  ante 
Compositum  quo  sit  tempore,  quoque  loco. 


480 


OVIDIUS. 


Trist.  Lib  IV 


j&quus  erit  scriptis,  quorum  cognoverit  esse 
Exsilium  tempus,  barbariemque  locum.  30 

Inque  tot  adversis  carmen  mirabitur  ullum 
Ducere  me  tristi  sustinuisse  manu. 

Ingenium  f  regere  meum  mala  :  cujus  et  ante 
Fons  infecundus  parvaque  vena  fuit. 

Sed  qusecunque  fuit,  nullo  exercente  refugit,  35 
Et  longo  periit  arida  facta  situ. 

Non  hic  librorum,  per  quos  inviter  alarque, 
Copia.  Pro  libris  arcus  et  arma  sonant. 
Nullus  in  hac  terra,  recitem  si  carmina,  cujus 
Intellecturis  auribus  utar,  adest.  40 


Nec,  quo  secedam,  locus  est.  Custoaia  muri 
Submovet  infestos,  clausaque  porta  Getas. 
Saepe  aliquod  verbum  quaero,  nomenque,  locum- 
que  : 

Nec  quisquam  est,  a  quo  certior  esse  queam. 
Dicere  saepe  aliquid  conanti  (turpe  fateri)  45 
Verba  mihi  desunt,  dedidicique  loqui. 
Threicio  Scythicoque  fere  circumsonor  ore  ; 

Et  videor  Geticis  scribere  posse  modis. 

Crede  mihi ;  timeo,  ne  sint  immixta  Latinis, 
Inque  meis  scriptis  Pontica  verba  legas.  50 
Qualemcunque  igitur  venia  dignare  libellum  ; 
Sortis  et  excusa  conditione  meae. 


LIBER  QUARTUS. 


Elegia  I. 

Si  qua  meis  fuerint,  ut  erunt,  vitiosa  libellis; 

Excusata  suo  tempore,  lector,  habe. 

Exsul  eram,  requiesque  mihi,  non  fama  petita 
est ; 

Mens  intenta  suis  ne  foret  usque  malis. 

Hoc  est,cur  cantet  vinctus  quoque  compede  fossor. 
Indocili  numero  cum  grave  mollit  opus  :  6 

Cantet  et,  innitens  limosae  pronus  arenae. 
Adverso  tardam  qui  trahit  amne  ratem: 
Quique  ferens  pariter  lentos  ad  pectora  remos 
In  numerum  pulsa  brachia  versat  aqua.  10 
Fessus  ut  incuhuit  baculo,  saxove  resedit 
Pastor,  arundineo  carmine  mulcet  oves. 
Cantantis  pariter,  pariter  data  pensa  trahentis 
Fallitur  ancillae  decipiturque  labor. 

Fertur  et  abducta  Lyrnesside  tristis  Achilles  15 
Haemonia  curas  attenuasse  lyra. 

Cum  traheret  sylvas  Orpheus  et  dura  canendo 
Saxa,  bis  amissa  conjuge  maestus  erat. 

Me  quoqueMusa levat  Pontilocajussa  petentem. 

Sola  comes  nostrae  perstitit  illa  fugae.  20 
Sola  nec  insidias  hominum,  nec  militis  ensem, 
Nec  mare,  nec  ventos,  barbariemque  timet. 

Scit  quoque,  cum  perii,  quis  me  deceperit  error: 

Et  culpam  in  facto,  non  scelus,  esse  meo. 
Scilicet  hoc  ipso  nunc  aequa,  quod  obfuit  ante. 
Cum  mecum  juncti  criminis  acta  rea  est.  26 
Non  equidem  vellem,  quoniam  nocitura  fuerunt, 
Pieridum  sacris  imposuisse  manum. 

Sed  nunc  quid  faciam?  vis  me  tenet  ipsa  sororum; 

Et  carmen  demens,  carmine  laesus,  amo  30 
Sic  nova  Dulichio  lotos  gustata  palato, 

Illo,  quo  nocuit,  grata  sapore  fuit. 

Sentit  amans  sua  damna  fere,  tamen  haeret  in  illis, 
Materiam  culpae  persequiturque  suae. 

Nos  quoque  delectant,  quamvis  nocuere, libelli, 
Quodque  mihi  telum  vulnera  fecit,  amo.  36 
Forsitan  hoc  studium  possit  furor  esse  videri; 

Sed  quiddam  furor  hic  utilitatis  habet. 

Semper  in  obtutu  mentem  vetat  esse  malorum, 
Praesentis  casus  immemoremque  facit.  40 
Utque  suum  Bacchis  non  sentit  saucia  vulnus, 
Dum  stupet  Edonis  exululata  jugis  ; 

Sic,  ubi  mota  calent  viridi  mea  pectora  thyrso, 
Allior  humano  spiritus  ille  malo  est. 

Ille  nec  exsilium,  Scythici  nec  littora  ponti,  45 
I  ile  nec  iratos  sentit  aaesse  deos. 


Utque  soporiferae  biberem  si  pocula  Lethes, 
Temporis  adversi  sic  mihi  sensus  abest. 

Jure  deas  igitur  veneror  mala  nostra  levantes, 
Sollicitae  comites  ex  Helicone  fugae ;  5C 

Et  partim  pelago,  partim  vestigia  terra, 

Vel  rate  dignatas,  vel  pede  nostra  sequi. 

Sint  precor  hae  saltem  faciles  mihi :  namque 
deorum 

Caetera  cum  magno  Caesare  turba  facit ; 

Meque  tot  adversis  cumulant,  quot  littus  arenas, 
Quotque  fretum  pisces,  ovaque  piscis  habet. 
Vere  prius  flores,  aestu  numerabis  aristas,  57 
Poma  per  autumnum,  frigoribusque  nives  ; 
Quam  mala,  quae  toto  patior  jactatus  in  orbe. 
Dum  miser  Euxini  littora  saeva  peto,  60 

Nec  tamen,  ut  veni,  levior  fortuna  malorum  est . 

Huc  quoque  sunt  nostras  fata  secuta  vias. 

Hic  quoque  cognosco  natalis  stamina  nostri. 
Stamina  de  nigro  vellere  facta  mihi. 

Utque  nec  insidias,  capitisque  pericula  narrem; 

Vera  quidem,  vera  sed  graviora  fide ; 

Vivere  quam  miserum  est  inter  Bessosque  Ge- 
tasque 

TU  i,  qui  populi  semper  in  ore  fuit ! 

Quam  miserum,  porta  vitam  muroque  tueri, 
Vixque  sui  tutum  viribus  esse  loci  !  70 

Aspera  militiae  juvenis  certamina  fugi. 

Nec  nisi  lusura  movimus  arma  manu. 

Nunc  senior  gladioque  latus,  scutoque  sinistram 
Canitiem  galeae  subjicioquemeam. 

Nam  dedit  e  specula  custos  ubi  signa  tumultus 
Induimur  trepida  protinus  arma  manu.  76 
Hostis,  habens  arcus  imbutaque  tela  veneno, 
Seevus  anhelanti  moenia  lustrat  equo. 

Utque  rapax  pecudem,  quae  se  non  texit  ovili, 

Per  sata,  per  sylvas  fertque  trahitque  lupus ; 
Sic,  si  quem  nondum  portarum  saepe  receptum 
Barbarus  in  campis  reperit  hostis,  agit. 

Aut  sequitur  captus,  conjectaque  vincula  collo 
Accipit ;  aut  telo  virus  habente  cadit. 

Hic  ego  sollicitae  jaceo  novus  incola  sedis.  85 
Heu  nimium  fati  tempora  longa  mei ! 

Et  tamen  ad  numeros  antiquaque  sacra  reverti 
Sustinet  in  tantis  hospita  Musa  malis. 

Sed  neque,  cui  recitem,  quisquam  est,  mea  car¬ 
mina,  nec  qui 

Auribus  accipiat  verba  Latina  suis.  90 

Ipse  mihi(quidenim  faciam  ?)  scriboque  legoque 
Tutaque  judicio  littera  nostra  suo  est 

Sa:ue  tamen  dixi,  Cui  nunc  hmc  cura  laborat  ? 

An  mea  Sauromatse  scripta  Getseque  legent  ? 
5®pe  etiam  lacrymte  me  sunt  scribente  profusae, 
Humidaque  est  fletu  littera  facta  meo.  96 
Corque  vetusta  meum,  tanquam  nova,  vulnera 
sentit.; 

Inque  sinum  maestae  labitur  imber  aquae. 

Cum  vice  mutata  quid  sim  fuerimque  recordor, 
Et  tulerit  quo  me  casus,  et  unde,  subit ;  100 

Saepe  manus  demens,  studiis  irata  malignis. 
Misit  in  arsuros  carmina  nostra  focos. 

Atque  ita  de  multis,  quoniam  non  multa  super¬ 
sunt. 

Cum  venia  facito,  quisquis  es,  ista  legas. 

Tu  quoque  non  melius,  quam  sunt  mea  tempora, 
carmen  105 

Interdicta  mihi,  consule,  Roma,  boni. 

Elegia  II. 

Jam  fera  Caesaribus  Germania,  totus  ut  orbis, 
Victa  potes  flexo  procubuisse  genu  : 

Altaque  velentur  fortasse  Palatia  sertis  : 

Thuraque  in  igne  sonent,  inficianlque  diem  ; 
Candidaque  adducta  collum  percussa  securi  5 
Victima  purpureo  sanguine  tingat  humum  : 
Donaque  amicorum  templis  promissa  deorum 
Reddere  victores  Caesar  uterque  parent, 

Et  qui  Caesareo  juvenes  sub  nomine  crescunt. 
Perpetuo  terras  ut  domus  ista  regat :  10 

Cumque  bonis  nuribus  pro  sospite  Livia  nato 
Munera  det  meritis,  saepe  datura,  deis ; 

Et  pariter  matres,  et  quae  sine  crimine  castos 
Perpetua  servant  virginitate  focos. 

Plebs  pia,  cumque  pia  laetentur  plebe  senatus. 
Parvaque  cujus  eram  pars  ego  nuper,  eques.  1 6 
\Tos  procul  expulsos  communia  gaudia  fallunt : 

Famaque  tam  longe  non  nisi  parva  venit. 

Ergo  omnis  poterit  populus  spectare  triumphos, 
Cumque  ducum  titulis  oppida  capta  leget:  20 
V  inclaque  captiva  reges  cervice  gerentes 
Ante  roronatos  ire  videbit  equos  : 

Et  cernet  vultus  aliis  pro  tempore  versos, 
Terribiles  aliis,  immemoresque  sui. 

Quorum  pars  causas  et  res,  et  nomina  quaeret ; 

Pais  referet,  quamvis  noverit  ipsa  parum  :  26 
Is,  qui  Sidonio  fulget  sublimis  in  ostro, 

Dux  fuerat  belli  :  proximus  ille  duci. 

Hic,  qui  nunc  in  humo  lumen  miserabile  figit, 
Non  isto  vultu,  cum  tulit  arma,  fuit.  30 

Ille  ferox,  oculis  et  adhuc  hostilibus  ardens, 
Hortator  pugn*  consiliumque  fuit. 

Perfidus  hic  nostros  inclusit  fraude  locorum, 
Squalida  promissis  qui  tegit  ora  comis. 

Illo,  qui  sequitur,  dicunt  mactata  ministro  35 
Saepe  recusanti  corpora  capta  deo. 

Hic  lacus,  hi  montes,  haec  tot  castella,  tot  amnes, 
Plena  ferae  caedis,  plena  cruoris  erant. 

Drusus  in  his  quondam  meruit  cognomina  terris, 
Quae  bona  progenies  digna  parente  fuit.  40 
Cornibus  hic  fractis  viridi  male  tectus  ab  ulva. 
Decolor  ipse  suo  sanguine,  Rhenus  erit. 
Crinibus  en  etiam  fertur  Germania  passis, 

Et  ducis  invicti  sub  pede  maesta  sedet; 
Collaque  Romanae  praebens  animosa  securi  45 
Vincula  fert  illa,  qua  tulit  arma,  manu. 

IIos  super  in  curru,  Caesar,  victore  veheris 
Purpureus  populi  rite  per  ora  tui : 

Quaque  ibis,  manibus  circumplaudere  tuorum, 
Undique  jactato  flore  tegente  via'»  50 


Tempora  Phoebea  lauro  cingetur,  Ioque, 

Miles,  Io,  magna  voce.  Triumphe,  canet. 

Ipse  sono  plausuque  simul  fremituque  canentura 
Quadrijugos  cernes  saepe  resistere  equos. 

Inde  petes  arcem,  delubra  faventia  votis,  55 
Et  dabitur  merito  laurea  vota  Jovi. 

Haec  ego  submotus,  qua  possum,  mente  videbo  : 

Erepti  nobis  jus  habet  illa  loci. 

Illa  per  immensas  spatiatur  libera  terras : 

In  coelum  celeri  pervenit  illa  via.  60 

Illa  meos  oculos  mediam  deducit  in  Urbem, 
Immunes  tanti  nec  sinit  esse  boni. 

Invenietque  viam,  qua  currus  spectet  eburnos. 

Sic  certe  in  patria  per  breve  tempus  ero. 

Vera  tamen  populus  capiet  spectacula  felix,  65 
Leetaque  erit  praesens  cum  duce  turba  suo. 

At  mihi  fingenti  tantum,  longeque  remoto, 
Auribus  hic  fructus  percipiendus  erit. 

Atque  procul  Latio  diversum  missu  in  orbem 
Qui  narret  cupido,  vix  erit,  ista  mihi.  70 
Is  quoque  jam  serum  referet  veleremque  trium¬ 
phum. 

Quo  tamen  audiero  tempore,  laetus  ero. 

Illa  dies  veniet,  mea  qua  lugubria  ponam  ; 
Caussaque  privata  publica  major  erit 

Elegia  III. 

Magnaminorque  ferae,  quarum  regis  altera  Graias, 
Altera  Sidonias,  utraque  sicca,  rates  : 

Omnia  cum  summo  positae  videatis  in  axe. 

Et  maris  occiduas  non  subeatis  aquas  ; 
/Etheriamque  suis  cingens  amplexibus  arcem  5 
Vester  ab  intacta  circulus  exstet  humo  ; 
Adspicite  illa,  precor,  quae  non  bene  moenia 
quondam 

Dicitur  Iliades  transiluisse  Remus: 

Inque  meam  nitidos  dominam  convertite  vultus: 

Sitque  memor  nostri  necne,  referte  mihi.  10 
Heu  mihi !  cur,  nimium  quae  sunt  manifesta,  re 
quiro  ? 

Cur  labat  ambiguo  spes  mihi  mixta  metu  ? 
Crede  quod  est,  quod  vis  ;  ac  desine  tuta  vereri . 

Deque  fide  certa  sit  tibi  certa  fides. 
Quodquepolo  fixae  nequeunt  tibi  dicere  flammae, 
Non  mentitura  tu  tibi  voce  refer  ;  16 

Esse  tui  memorem,  de  qua  tibi  maxima  cura  est ; 

Quodque  potest,  secum  nomen  habere  tuum. 
Vultibus  illa  tuis,  tanquam  praesentis,  inhaeret, 
Teque  remota  procul,  si  modo  vivit,  amat.  20 
Ecquid,  ut  incubuit  justo  mens  aegra  dolori, 
Lenis  ab  admonito  pectore  somnus  abit? 

Tunc  subeunt  curae,  dum  te  lectusque  locusque 
Tangit,  et  oblitam  non  sinit  esse  mei. 

Et  vestiunt  aestus,  et  nox  immensa  videtur,  25 
Fessaque  jactati  corporis  ossa  dolent. 

Non  equidem  dubito,  quin  haec  et  caetera  fiant, 
Detque  tuus  casti  signa  doloris  amor : 

Nec  cruciere  minus,  quam  cum  Thebana  cruen 
tum 

Hectora  Thessalico  vidit  ab  axe  rapi.  30 
Quid  tamen  ipse  precer,  dubito :  nec  dicere 
possum, 

Allectum  quem  te  mentis  habere  velim. 

Tristis  es?  indignor, quod  sum  tibi  causa  doloris. 

Non  es  ?  ut  amisso  conjuge  digna  fores. 

Tu  vero  tua  damna  dole,  mitissima  conjux,  33 
Tempus  et  a  nostris  exige  triste  malis  : 
leque  meos  casus.  Est  qu*dam  flere  voluptas 
Expletur  lacrymis  egeriturque  dolor. 

Atque  utinam  lugenda  tibi  non  vita,  sed  esset 
Mors  mea ;  morte  fores  sola  relicta  mea  !  40 

Spiritus  hic  per  te  patrias  exisset  in  auras  1 
Sparsissent  lacrvmae  pectora  nostra  piae  ! 
Supremoque  flie  notum  spectantia  coelum 
Texissent  digiti  lumina  nostra  tui ! 

Et  cinis  in  tumulo  positus  jacuisset  avito  1  45 

Taclaque  nascenti  corpus  haberet  humus ! 
Denique  et,  ut  vixi,  sine  crimine  mortuus  essem  ! 

Nunc  mea  supplicio  vita  pudenda  suo  est. 

Me  miserum,  si  tu,  cum  diceris  exsulis  uxor, 
Avertis  vultus,  et  subit  ora  rubor  !  .'0 

Me  miserum,  si  turpe  putas  mihi  nupta  videri ! 

Me  miserum,  si  te  jam  pudet  esse  meam  ! 
Tempus  ubi  est  illud,  quo  te  jactare  solebas 
Conjuge,  nec  nomen  dissimulare  viri  ? 

Tempus  ubi  est,  quo  te,  nisi  si  fugis  illa  referre, 
Et  dici  memini,  juvit  et  esse  meam  ?  '6 

Uique  probae  dignum  est, omni  tibi  dote  placebam: 

Addebat  veris  multa  faventis  amor. 

Nec  quem  praeferres,  ita  res  tibi  magna  videbar, 
Quemve  tuum  malles  esse,  vir  alter  erat.  60 
Nunc  quoque  ne  pudeat,  quod  sis  mihi  nupta  : 
tuusque 

Non  dolor  hinc  debet,  debet  abesse  pudor. 
Cum  cecidit  Capaneus  subito  temerarius  ictu, 
Num  legis  Evadnen  erubuisse  viro  ? 

Nec,  quia  rex  mundi  compescuit  ignibus  ignes, 
Ipse  tuis,  Phaethon,  inficiandus  eras.  66 
Nec  Semele  Cadmo  facta  est  aliena  parenti, 
Quod  precibus  periit  ambitiosa  suis. 

Nec  tibi,  quod  saevis  ego  sum  Jovis  ignibus  ictus, 
Purpureus  molli  fiat  in  ore  rubor ;  70 

Sed  magis  in  nostri  curam  consurge  tuendi, 
Exemplumque  mihi  conjugis  esto  bonae* 
Materiamque  tuis  tristem  virtutibus  imple 
Ardua  per  praeceps  gloria  vadat  iter. 

Hectora  quis  nosset,  si  felix  Troja  fuisset  ?  75 

Publica  virtuti  per  mala  facta  via  est. 

Ars  tua,  Tiphy,  jacet,  si  non  sit  in  aequore  fluctus: 

Si  valeant  homines,  ars  tua,  Phoebe,  jacet. 
Quae  latet,  inque  bonis  cessat  non  cognita  rebus, 
Apparet  virtus  arguiturque  malis.  80 

Dat  tibi  nostra  locum  tituli  fortuna,  caputque 
Conspicuum  pietas  qua  tua  tollat,  habet. 

Utere  temporibus,  quorum  nunc  munere  freta  es. 
En  patet  in  laudes  area  lata  tuas. 

Elegia.  IV. 

O  qui,  nominibus  cum  sis  generosus  avitis. 
Exsuperas  morum  nobilitate  genus: 

Cujus  inest  animo  patrii  candoris  imago. 

Non  careat  nervis  candor  ut  iste  suis : 

Cujus  in  ingenio  patriae  facundia  linguae  est,  5 
Qua  prior  in  Latio  non  fuit  ulla  foro  : 

Quod  minime  volui,  positis  pro  nomine  signis 
Dictus  es  :  ignoscas  laudibus  ista  tuis. 

Nil  ego  peccavi :  tua  te  bona  cognita  produnt. 

Si,  quod  es,  appares  ;  culpa  soluta  mea  est.  10 
Nec  tamen  officium  nostro  tibi  carmine  factum 
Principe  tam  justo  posse  nocere  puta. 

Ipse  pater  patriae  (quid  enim  civilius  illo?) 

Sustinet  in  nostro  carmine  saepe  legi. 

Nec  prohibere  potest,  quia  res  est  publica  Caesar ; 

Et  de  communi  pars  quoque  nostra  bono  est.  16 
Jupiter  ingeniis  praebet  sua  numina  vatum. 

Seque  celebrari  quolibet  ore  sinit. 

Causa  tua  exemplo  superorum  tuta  duorum  est ; 
Quorum  hic  conspicitur,  creditur  ille  deus.  20 


Ut  non  debuerim,  tamen  hoc  ego  crimen  amabo 
Non  fuit  arbitrii  littera  nostra  tui. 

Nec  nova,  quod  tecum  loquor,  est  injuria  n<  stra, 
Incolumis  cum  quo  saepe  locutus  eram. 

Quo  vereare  minus,  ne  sim  tibi  crimen  amicus ; 

Invidiam,  si  qua  est,  auctor  habere  potest.  26 
Nam  tuus  est  primis  cultus  mihi  semper  ab  annis 
(Hoc  noli  certe  dissimulare)  pater: 
Ingeniumque  meum  (potes  hoc  meminisse)  pro¬ 
babat, 

Plus  etiam,  quam  me  judice  dignus  eram.  30 
Deque  meis  illo  referebat  versibus  ore. 

In  quo  pars  altae  nobilitatis  erat. 

Non  igitur  tibi  nunc,  quod  me  domus  ista  recepit, 
Sed  prius  auctori  sunt  data  verba  tuo. 

Nec  data  sunt,  mihi  crede,  tamen ;  sed  in  omni¬ 
bus  actis,  35 

Ultima  si  demas,  vita  tuenda  mea  est. 

Ilar.c  quoque,  qua  perii,  culpam  scelus  esse  ne¬ 
gabis, 

Si  tanti  series  sit  tibi  nota  mali. 

Aut  timor,  aut  error  nobis,  prius  abfuit  error. 

Ah  sine  me  fati  non  meminisse  mei !  40 

Neve  retractando  nondum  coeuntia  rumpam 
Vulnera ;  vix  illis  proderit  ipsavquies. 

Ergo  ut  jure  damus  poenas  ;  sic  abfuit  omne 
Peccato  facinus  consiliumque  meo. 

Idque  deus  sentit :  pro  quo  nec  lumen  adem¬ 
tum  est,  45 

Nec  mihi  detractas  possidet  alter  opes. 
Forsitan  hanc  ipsam,  vivat  modo,  finiet  olim. 
Tempore  cum  fuerit  lenior  ira,  fugam. 

Nunc  precor  hinc  alio  jubeat  discedere  ;  si  non 
Nostra  verecundo  vota  pudore  carent.  £0 

Mitiusexsilium,  paulloque  propinquius  opto, 
Quique  sit  a  saevo  longius  hoste,  locum. 
Quantaque  in  Augusto  clementia,  si  quis  ab  illo 
Hoc  peteret  pro  me,  forsitan  ille  daret 
Frigida  me  cohibent  Euxini  littora  Ponti .  55 

Dictus  ab  antiquis  Axenus  ille  fuit. 

Nam  neque  jactantur  moderatis  aequora  ventis, 
Nec  placido^  portus  hospita  navis  adit. 
Suntcirca  gentes, quae  praedam  sanguine  quaerant: 

Nec  minus  infida  terra  timetur  aqua.  60 

Illi,  quos  audis  hominum  gaudere  cruore, 

Paene  sub  ejusdem  sideris  axe  jacent. 

Nec  procul  a  nobis  locus  est,  ubi  Taurica  dira 
Caede  pharetratae  pascitur  ara  deae. 

Haec  prius,  ut  memorant,  non  invidiosa  nefandis, 
Nec  cupienda  bonis,  regna  Thoantis  erant. 

Hic  pro  supposita  virgo  Pelopeia  cerva 
Sacra  deae  coluit  qualiacunque  suae. 

Quo  postquam, dubium  pius  an  sceleratus,Orestes 
Exactus  furiis  venerat  ipse  suis,  70 

Et  comes  exemplum  veri  Phoceus  amoris ; 

Qui  duo  corporibus,  mentibus  unus  erant; 
Protinus  evincti  Triviae  ducuntur  ad  aram. 

Quae  stabat  geminas  ante  cruenta  fores. 

Nec  tamen  hunc  sua  mors,  nec  mors  sua  terruit 
illum  :  75 

Alter  ob  alterius  funera  maestus  erat. 

Et  jam  constiterat  stricto  mucrone  sacerdos ; 

Cinxerat  et  Graias  barbara  vitta  comas  : 

Cum  vice  sermonis  fiatrem  cognovit,  et  illi 
Pro  nece  complexus  Iphigenia  dedit.  80 

Laeta  deae  signum,  crudelia  sacra  perosae, 
Transtulit  ex  illis  in  meliora  locis. 

Haec  igitur  regio,  magni  pars  ultima  mundi, 
Quam  fugere  homines  dique,  propinqua  mih' 
est. 

[Atque  meam  terram  prope  sunt  funebria  sacra. 
Si  modo  Nasoni  barbara  terra  sua  est.]  86 

O  utinam  venti,  quibus  est  ablatus  Orestes, 
Placato  referant  et  mea  vela  deo  ! 

Elegia  V 

O  mihi  dilectos  inter  sors  prima  sodales. 

Unica  fortunis  ara  reperta  meis  ; 

Cujus  ab  alloquiis  anima  haec  moribunda  revixit. 
Ut  vigil  infusa  Pallade  flamma  solet : 

Qui  veritus  non  es  portus  aperire  fideles,  5 
Fulmine  percussae  confugiumque  rati : 

Cujus  eram  censu  non  me  sensurus  egentem. 

Si  Caesar  patrias  eripuisset  opes : 

Temporis  oblitum  dum  me  rapit  impetus  hujus, 
Excidit  heu  nomen  quam  mihi  paene  tuum  !  10 

Te  tamen  agnoscis,  tactusque  cupidine  laudis, 
Ille  ego  sum,  cuperes  dicere  posse  palam. 

Certe  ego,  si  sineres,  titulum  tibi  reddere  vellem. 
Et  raram  famae  conciliare  fidem. 

Ne  noceam  grato  vereor  tibi  carmine,  neve  15 
Intempestivus  nominis  obstet  honos. 

Quod  licet  et  tutum  est,  intra  tua  pectora  gaude, 
Meque  tui  memorem,  teque  fuisse  mei. 

Utque  facis,  remis  ad  opem  luctare  ferendam. 
Dum  veniat  placido  mollior  aura  deo  .  20 

Et  tutare  caput  nulli  servabile  ;  si  non. 

Qui  mersit  Stygia,  sublevet  illud,  aqua. 

Teque,  quod  est  rarum,  praesta  constanter  ad 
omne 

Indeclinatae  munus  amicitiae. 

Sic  tua  processus  habeat  fortuna  perennes  :  25 

Sic  ope  non  egeas  ipse,  juvesque  tuos. 

Sic  ae.juet  tua  nupta  virum  bonitate  perenni  j 
Incidat  et  vestro  rara  querela  toro. 

Diligat  et  semper  socius  te  sanguinis  illo, 

Quo  pius  affectu  Castora  frater  amat.  30 

Sic  juvenis,  similisque  tibi  sit  natus,  et  illum 
Moribus  agnoscat  quilibet  esse  tuum. 

Sic  socerum  faciat  taeda  te  nata  jugali. 

Nec  tardum  juveni  det  tibi  nomen  avi. 

Elegia  VI. 

Tempore  ruricolae  patiens  fit  taurus  aratri, 
Praebet  et  incurvo  colla  premenda  jugo. 

Tempore  paret  equus  lentis  animosus  habenis. 

Et  placido  duros  accipit  ore  lupos. 

Tempore  Poenorum  compescitur  ira  leonum,  5 
Nec  feritas  animo,  quae  fuit  ante,  manet. 

Quaeque  sui  monitis  obtemperat  Inda  magistri 
Bellua,  servitium  tempore  victa  subit. 

Tempus,  ut  extentis  tumeat,  facit,  uva  racemis, 
Vixque  merum  capiant  grana,  quod  intus  ha 
bent.  10 

Tempus  et  in  canas  semen  producit  aristas, 

Et,  ne  sint  tristi  poma  sapore,  facit. 

Hoc  tenuat  dentem  terram  findentis  aratri: 

Hoc  rigidas  silices,  hoc  adamanta  terit. 

Hoc  etiam  saevas  paullatim  mitigat  iras :  1 5 

IIoc  minuit  luctus,  maestaque  corda  levat. 

Cuncta  potest  igitur  tacito  pede  lapsa  vetustas, 
Praeterquam  curas  attenuare  meas. 

Ut  patria  careo,  bis  frugibus  area  trita  est, 

Dissiluit  nudo  pressa  bis  uva  pede.  20 

Nec  quaesita  tamen  spatio  patientia  longo  est, 
Mensque  mali  sensum  nostra  rScentis  habet. 

Scilicet  et  veteres  fugiunt  juga  curva  juvenci : 

Et  domitus  freno  saepe  repugnat  equus 


Tristior  est  etiam  praesens  aerumna  pi  iore  :  25 

Ut  sit  enim  sibi  par,  crevit,  et  aucta  mora  est 
Nec  tam  nota  mihi,  quam  sunt,  mala  nostra  fue¬ 
runt: 

Sed  magis  hoc,  quo  sunt  cognitiora,  gravant. 
Est  quoque  non  minimum,  vires  afferre  recentes, 
Nec  praeconsumtum  temporis  esse  malis.  80 
Fortior  in  fulva  novus  est  luctator  arena, 

Quam  cui  sunt  tarda  brachia  fessa  mora. 
Integer  est  melior  nitidis  gladiator  in  armis, 
Quam  cui  tela  suo  sanguine  tincta  rubent. 

Fert  bene  praecipites  navis  modo  facta  procellas  : 

Quamlibet  exiguo  solvitur  imbre  vetus.  36 
Nos  quoque,  quae  ferimus,  tulimus  patientius 
ante  ,• 

Et  mala  sunt  longo  multiplicata  die. 

Credite,  deficio,  nostroque  a  corpore  quantum 
Auguror,  accedent  tempora  parva  malis.  40 
Nam  neque  sunt  vires,  neque  qui  color  ante  sole 
bat; 

Vixque  habeo  tenuem,  quae  tegat  ossa,  cutem 
Corpore  sed  mens  est  aegro  magis  aegra,  malique 
In  circumspectu  stat  sine  fine  sui. 

Urbis  abest  facies, absunt,  mea  cura,  sodales :  15 
Et,  qua  nulla  mihi  carior,  uxor  abest. 

Vulgus  adest  Scythicum,  braccataque  turba  Ge¬ 
tarum. 

Sic  male,  quae  video,  non  videoque,  nocent. 
Una  tamen  spes  est,  quae  me  soletur  in  istis, 

Haec  fore  morte  mea  non  diuturna  mala.  50 

Elegia  VII. 

Bis  me  sol  adiit  gelidae  post  frigora  brumae, 
Bisque  suum  tacto  Pisce  peregit  iter. 

Tempore  tam  longo  cur  non  tua  dextera  versus 
Quamlibet  in  paucos  officiosa  fuit? 

Cur  tua  cessavit  pietas,  scribentibus  illis,  5 
Exiguus  nobis  cum  quibus  usus  erat? 

Cur,  quoties  alicui  chartae  sua  vincula  demsi, 
Illam  speravi  nomen  habere  tuum  ? 

Di  faciant,  ut  saepe  tua  sit  epistola  dextra 
Scripta,  sed  e  multis  reddita  nulla  mihi !  10 

Quod  precor,  esse  liquet.  Credam  prius  ora  Me  ■ 
dusae 

Gorgonis  anguineis  cincta  fuisse  comis  : 

Esse  canes  utero  sub  virginis  :  esse  Chimaeram, 
A  truce  quae  flammis  separet  angue  leam  : 
Quadrupedesque  hominum  cum  pectore  pectora 
junctos:  15 

Tergeminumque  virum,  tergeminumque  ca¬ 
nem  : 

Sphingaque,  et  Harpyias,  serpentipedesque  gi- 
gantas: 

Centimanumque  Gygen,  semibovemque  virum. 
Haec  ego  cuncta  prius, quam  te,carissime,credam 
Mutatum  curam  deposuisse  mei.  20 

Innumeri  montes  inter  me  teque,  viaeque, 

Fluminaque,  et  campi,  nec  freta  pauca,  jacent 
Mille  potest  causis,  a  te  quae  littera  saepe 
Missa  sit,  in  nostras  nulla  venire  manus. 

Mille  tamen  causas  scribendo  vince  frequenter, 
Excusem  ne  te  semper,  amice,  mihi.  26 

Elegia  VIII. 

Jam  mea  cycneas  imitantur  tempora  plumas, 
Inficit  et  nigras  alba  senecta  comas  : 

Jam  subeunt  anni  fragiles,  et  inertior  aetas  : 
Jamque  parum  firmo  me  mihi  ferre  grave  est 
2  1  2 

Nunc  era»,  ut  posito  deberem  fine  laborum  5 
Vivere,  me  nullo  sollicitante  metu  . 

Qu®que  me®  semper  placuerunt  otia  menti. 
Carpere,  et  in  studiis  molliter  esse  meis  : 

Et  parvam  celebrare  domum,  veteresque  Penates, 
Et  qu®  nunc  domino  rura  paterna  carent :  10 
Inque  sinu  domin®,  carisque  nepotibus,  inque 
Securus  patria  consenuisse  mea 
Hsec  meaosic  quondam  peragi  speraverat  setas  : 

Hos  eg  sic  annos  ponere  dignus  eram. 

Non  ita  dii  viaum  :  qui  me  terraque  marique  15 
Actum  Sarmaticis  exposuere  locis. 

In  cava  ducuntur  quassae  navalia  puppes, 

Ne  temere  in  mediis  dissoluantur  aquis. 

Ne  cadat,  et  inultas  palmas  inhonestet  adeptas, 
Languidus  in  pratis  gramina  carpit  equus.  20 
Miles,  ut  emeritis  non  est  satis  utilis  annis. 

Ponit  ad  antiquos,  qu®  tulit  arma,  Lares. 

Sic  igitur,  tarda  vires  minuente  senecta. 

Me  quoque  donari  jam  rude,  tempus  erat : 
Tempus  erat  nec  me  peregrinum  ducere  caelum, 
Nec  siccam  Getico  fonte  levare  sitim;  26 
Sed  modo,  quos  habui,  vacuum  secedere  in  hor¬ 
tos  : 

Nunc  hominum  visu  rursus  et  Urbe  frui. 

Sic  animo  quondam  non  divinante  futura 

Optabam  placide  vivere  posse  senex.  30 
Fata  repugnarunt :  quae, cum  mihi  tempora  prima 
Mollia  praebuerint,  posteriora  gravant. 
Jamque,  decem  lustris  omni  sine  labe  peractis, 
Parte  premor  vitae  deteriore  meae. 

Nec  procul  a  metis,  quas  paene  tenere  videbar, 
Curriculo  gravis  est  facta  ruina  meo  36 

Ergo  illum  demens  in  me  saevire  coegi. 

Mitius  immensus  quo  nihil  orbis  habet : 
Ipsaque  delictis  victa  est  clementia  nostris : 

Nec  tamen  errori  vita  negata  meo.  40 

Vita  procul  patria  peragenda  3ub  axe  Boreo, 
Qua  maris  Euxini  terra  sinistra  jacet. 

Hoc  mihi  si  Delphi,  Dodonaque  diceret  ipsa, 
Esse  viderentur  vanus  uterque  locus. 

Nil  adeo  validum  est,  adamas  licet  alliget  illud. 
Ut  maneat  rapido  firmius  igne  Jovis.  46 

Nil  ita  sublime  est,  supraque  pericula  tendit, 
Non  sit  ut  inferius  suppositumque  deo. 

Nam  quanquam  vitio  pars  est  contracta  malorum, 
Plus  tamen  exitii  numinis  ira  dedit.  50 

At  vos  admoniti  nostris  quoque  casibus  este, 
iEquanlem  superos  emeruisse  virum 

Elegia  IX. 

Si  licet,  et  pateris,  nomen  facinusque  tacebo, 

Et  tua  Lethaeis  acta  dabuntur  aquis; 
Nostraque  vincetur  lacrymis  clementia  seris  : 

Fac  modo  te  pateat  poenituisse  tui. 

Fac  modo  te  damnes,  cupiasque  eradere  vitae  5 
Tempora,  si  possis,  Tisiphonea  tu®. 

Sin  minus,  et  flagrant  odio  tua  pectora  nostro  ; 

Induet  infelix  arma  coacta  dolor. 

Sim  licet  extremum,  sicut  sum,  missus  in  orbem, 
Nostra  suas  istuc  porriget  ira  manus.  10 

Omnia,  si  nescis,  Uaesar  mihi  jura  reliquit : 

Et  sola  est  patria  posna  carere  mea. 

Et  patriam,  modo  sit  sospes,  speramus  ab  illo. 

Saepe  Jovis  telo  quercus  adusta  viret. 

Denique  vindictae  si  sit  mihi  nulla  facultas,  15 
Pierides  vires  et  sua  tela  dabunt. 

Ut  Scythicis  habitem  longe  submotus  in  oris, 
Skcaque  sint  oculis  proxima  signa  meis 


Nostra  per  immensas  ibunt  praeconia  gentes. 
Quodque  querar,  notum,  qua  patet  orbis,  erit. 
Ibit  ad  occasum,  quicquid  dicemus,  ab  ortu,  21 
Testis  et  Hesperi®  vocis  Eous  erit 
Trans  ego  tellurem,  trans  latas  audiar  undas  : 

Et  gemitus  vox  est  magna  futura  mei. 

Nec  tua  te  sontem  tantummodo  s®cula  norint : 

Perpetu®  crimen  posteritatis  eris.  26 

Jam  feror  in  pugnas,  et  nondum  cornua  sumsi. 

Nec  mihi  sumendi  causa  sit  ulla  velim. 

Circus  adhuc  cessat :  spargit  tamen  acer  arenam 
Taurus,  et  infesto  jam  pede  pulsat  humum.  30 
Hoc  quoque,  quam  volui,  plus  est.  Cane,  Musa, 
receptus; 

Dum  licet  huic  nomen  dissimulare  suum. 
Elegia  X. 

Ille  ego,  qui  fuerim,  tenerorum  lusor  amorum, 
Quem  legis,  ut  noris,  accipe,  posteritas. 

Sulmo  mihi  patria  est,  gelidis  uberrimus  undis. 
Millia  qui  novies  distat  ab  Urbe  decem. 
Editus  hic  ego  sum  :  nec  non  (ut  tempora  noris) 
Cum  cecidit  fato  consul  uterque  pari.  6 

Siquid  id  est, usque  a  proavis  vetus  ordinish®res. 
Non  modo  fortun®  munere  factus  eques. 

Nec  stirps  prima  fui;  genito  jam  fratre  creatus. 
Qui  tribus  ante  quater  mensibus  ortus  erat.  1 0 
Lucifer  amborum  natalibus  affuit  idem  : 

Una  celebrata  est  per  duo  liba  dies. 

H®c  est  armifer®  festis  de  quinque  Minetv®, 
Qu®  fieri  pugna  prima  cruenta  solet. 

Protinus  excolimur  teneri,  curaque  parentis  1 5 
Imus  ad  insignes  Urbis  ab  arte  viros. 

Frater  ad  eloquium  viridi  tendebat  ab  ®vo. 
Fortia  verbosi  natus  ad  arma  fori. 

At  mihi  jam  puero  coelestia  sacra  placebant, 
Inque  suum  furtim  Musa  trahebat  opus.  20 
S®pe  pater  dixit:  Studium  quid  inutile  tentas  ? 

M®onides  nullas  ipse  reliquit  opes. 

Motus  eram  dictis  :  totoque  Helicone  relicto. 
Scribere  conabar  verba  soluta  modis. 

Sponte  sua  numeros  carmen  veniebat  ad  aptos ; 

Et,  quod  tentabam  dicere,  versus  erat.  26 
Interea,  tacito  passu  labentibus  annis, 

Liberior  fratri  sumta  mihique  toga  est, 
Induiturque  humeros  cum  lato  purpura  clavo  : 

Et  studium  nobis,  quod  fuit  ante,  inanet.  80 
Jamque  decem  vit®  frater  geminaverat  annos. 
Cum  perit,  et  coepi  parte  carere  mei. 

Cepimus  et  tener®  primos  ®tatis  nonores, 

Eque  viris  quondam  pars  tribus  una  fui. 

Curia  restabat ;  clavi  mensura  coacta  est :  35 

Majus  erat  nostris  viribus  illud  on«s 
Nec  patiens  corpus,  nec  mens  fuit  apta  labori, 
Sollicil®que  fugax  ambitionis  eram  ; 

Et  petere  Aoni®  suadebant  tuta  sorores 

Otia,  judicio  semper  amata  meo.  40 

Temporis  illius  colui  fovique  poetas; 

Quotque  aderant  vates,  rebar  adesse  deos. 
S®pe  suas  volucres  legit  mihi  grandior  ®vo, 
Qu®que  necet  serpens, qn®  juvet  herba,  Macer. 
S®pe  suos  solitus  recitare  Propertius  ignes,  45 
Jure  sodalitio  qui  mihi  junctus  erat. 

Ponticus  heroo,  Bassus  quoque  clarus  iambo, 
Dulcia  convictus  membra  fuere  mei. 

Et  tenuit  nostras  numerosus  Horatius  aures, 
Dum  ferit  Ausonia  carmina  culta  lyra.  5C 
Virgilium  vidi  tantum  :  nec  amara  Tibullo 
Temnus  amiciti®  fata  dedere  me® 

Successor  fuit  hic  tibi,  Galle  ;  Propertius  illi 
Quartus  ab  his  serie  temporis  ipse  fui. 
f  Itque  ego  majores,  sic  me  coluere  miriores  :  55 
Notaque  non  tarde  facta  Thalia  mea  est. 
Carmina  cum  primum  populo  juvenilia  legi, 
Barba  resecta  mihi  bisve  semelve  fuit. 
Noverat  ingenium  totam  cantata  per  Urbem 
Nomine  non  vero  dicta  Corinna  mihi.  60 
Multa  quidem  scripsi :  sed  quae  vitiosa  putavi. 
Emendaturis  ignibus  ipse  dedi. 

Tum  quoque,  cum  fugerem,  quaedam  placitura 
cremavi, 

Iratus  studio  carminibusque  meis. 

Molle, Cupidineis  nec  inexpugnabile  telis  65 
Cor  mihi,  quodque  levis  causa  moveret,  erat. 
Cum  tamen  hoc  essem,  minimoque  accendeTer 
igni ; 

Nomine  sub  nostro  fabula  nulla  fuit. 

Paene  mihi  puero  nec  digna,  nec  utilis  uxor 
Est  data  :  quae  tempus  perbreve  nupta  fuit.  70 
Illi  successit,  quamvis  sine  crimine,  conjux, 

Non  tamen  in  nostro  firma  futura  toro. 

Ultima,  quae  mecum  seros  permansit  in  annos. 
Sustinuit  conjux  exsulis  esse  viri 
Filia  me  mea  bis  prima  fecunda  juventa,  75 
Sed  non  ex  uno  conjuge,  fecit  avum, 

Et  jam  complerat  genitor  sua  fata,  novemque 
Addiderat  lustris  altera  lustra  novem. 

Non  aliter  flevi,  quam  me  fleturus  ademtum 
Ille  fuit.  Matri  proxima  justa  tuli.  80 

Felices  ambo,  tempestiveque  sepultos. 

Ante  diem  poenae  quod  periere  meae  ; 

Me  quoque  felicem,  quod  non  viventibus  illis 
Sum  miser,  et  de  me  quod  doluere  nihil ! 

Si  tameu  exstinctis  aliquid,  nisi  nomina,  restat,  85 
Et  gracilis  structos  effugit  umbra  rogos  ; 
Fama,  parentales,  si  vos  mea  contigit,  umbrae. 

Et  sunt  in  Stygio  crimina  nostra  foro : 

Scite,  precor,  causam  (nec  vos  mihi  fallere  fas  est) 
Errorem  jussae,  non  scelus,  esse  fugae.  90 
Manibus  id  satis  est.  Ad  vos,  studiosa,  revertor 
Pectora,  qui  vitae  quaeritis  acta  meae. 


Jam  mihi  canitiej,  pulsis  melioribus  annis, 
Venerat,  antiquas  miscueratque  comas  : 
Postque  meos  ortus  Pisaea  vinctus  oliva  95 
Abstulerat  decies  praemia  victor  equus  : 

Cum  maris  Euxini  positos  ad  laeva  Tomitas 
Quaerere  me  laesi  principis  ira  jubet. 

Causa  meae,  cunctis  nimium  quoque  nota,  ruinae 
Indicio  non  est  testificanda  meo.  100 

Quid  referam  comitumque  nefas,  famulosque  no¬ 
centes? 

Ipsa  multa  tuli  non  leviora  fuga 
Indignata  malis  mens  est  succumbere,  seque 
Praestitit  invictam  viribus  usa  suis  : 
Oblitusque  togae,  ductaeque  per  otia  vitae,  105 
Insolita  cepi  temporis  arma  manu. 

Totque  tuli  terra  casus  pelagoque, quot  inter 
Occultum  stellae  conspicuumque  polum. 

Tacta  mihi  tandem  longis  erroribus  acto 

Juncta  pharetratis  Sarmatis  ora  Getis.  1 10 
Hic  ego,  finitimis  quamvis  circumsoner  armis. 
Tristia,  quo  possum,  carmine  fata  levo. 

Quod,  quamvis  nemo  est,  cujus  referatur  ad  aures. 
Sic  tamen  absumo  decipioque  diem. 

Ergo,  quod  vivo,  durisque  laboribus  obsto,  1 1 5 
Nec  me  sollicitae  taedia  lucis  habent, 

Gratia,  Musa,  tibi :  nam  tu  solatia  praebes 
Tu  curae  requies,  tu  medicina  mali : 

Tu  dux,  tu  comes  es  :  tu  nos  abducis  ab  Istro, 

In  medioque  mihi  das  Helicone  locum.  120 
Tu  mihi  (quod  rarum)  vivo  sublime  dedisti 
Nomen,  ab  exsequiis  quod  dare  fama  solet. 
Nec,  qui  detrectat  praesentia,  livor  iniquo 
Ullum  de  nostris  dente  momordit  opus. 

Nam  tulerint  magnos  cum  saecula  nostra  poetas, 
Non  fuit  ingenio  fama  maligna  meo.  126 
Cumque  ego  praeronam  multos  mihi,  non  minor 
illis 

Dicor :  et  in  toto  plurimus  orbe  legor. 

Si  quid  habent  igitur  vatum  praesagia  veri. 
Protinus  ut  moriar,  non  ero,  terra,  tuus.  1 30 
Sive  favore  tuli,  sive  hanc  ego  carmine  famam. 
Jure  tibi  grates,  candide  lector,  ago. 


LIBER  QUINTUS. 


Elegia  I. 

Hunc  quoque  de  Getico,nostri  studiose, libellum 
Littore,  prwmissis  quatuor  adde  meis. 

Hic  quoque  talis  erit,  qualis  fortuna  poetae 
Invenies  toto  carmine  dulce  nihil. 

Flebilis  ut  noster  status  est,  ita  flebile  carmen,  5 
Materiae  scripto  conveniente  suae. 

Integer  et  laetus  laeta  et  juvenilia  lusi : 

Illa  tamen  nunc  me  composuisse  piget. 

Ut  cecidi,  perago  subiti  praeconia  casus, 

Sumque  argumenti  conditor  ipse  mei.  10 

Utque  jacens  ripa  deflere  Caystrius  ales 
Dicitur  ore  suam  deficiente  necem  : 

Sic  ego,  Sarmaticas  longe  projectus  in  oras. 
Efficio  tacitum  ne  mihi  funus  eat. 

Delicias  si  quis  lascivaque  carmina  quaerit,  15 
Praemoneo,  nunquam  scripta  quod  ista  legat. 


Aptior  huic  Gallus,  blandique  Propertius  oris. 
Aptior  ingenium  come  Tibullus  erit. 

Atque  utinam  numero  ne  nos  essemus  in  ists  ! 

Heu  mihi, cur  unquam  Musa  jocatamea  est  ?20 
Sed  dedimus  prjenas:  Scythicique  in  finibus  Istri 
Ille  pharetrati  lusor  Amoris  abest. 

Quod  superest,  animos  ad  publica  carmina  flexi, 
Et  memores  jussi  nominis  esse  sui. 

Si  tamen  e  vobis  aliquis,  tam  multa,  requiret,  25 
Unde  dolenda  canam ;  multa  dolenda  tuli. 

Non  haec  ingenio,  non  haec  componimus  arte. 

Materia  est  propriis  ingeniosa  malis. 

Et  quota  fortunae  pars  est  in  carmine  nostrae  ? 

Felix,  qui  patitur  quae  numerare  valet !  80 

Quot  frutices  sylvae,  quot  flavas Tibris  arenas, 
Mollia  quot  Martis  gramina  campus  habet  $ 
Tot  mala  pertulimus :  quorum  medicina  quiesque 
Nulla,  nisi  in  studio  Pieridumque  mora  est. 

Quis  tibi,  Naso,  modus  lacrvmosi  carminis  ?  in¬ 
quis  35 

Idem,  fortuna?  qui  modus  hujus  erit. 

Quod  querar,  illa  mihi  pleno  de  fonte  ministrat : 

Nec  mea  sunt,  fati  verba  sed  ista  mei. 

At  mihi  si  cara  patriam  cum  conjuge  reddas, 
Sint  vultus  hilares,  simque  quod  ante  fui.  40 
Lenior  invicti  si  sit  mihi  Caesaris  ira. 

Carmina  laetitiae  jam  tibi  plena  dabo. 

Nec  tamen,  ut  lusit,  rursus  mea  littera  ludet : 

Sit  semel  illa  meo  luxuriata  malo. 

Quod  probet  ipse,  canam  :  poenae  modo  parte  le¬ 
vata  45 

Barbariem,  rigidos  effugiamque  Getas, 
late  rea  nostri  quid  agant,  nisi  triste,  libelli  ? 

Tibia  funeribus  convenit  ista  meis. 

At  poteras,  inquis,  melius  mala  ferre  silendo, 

Et  tacitus  casus  dissimulare  tuos.  50 

Exigis,  ut  nulli  gemitus  tormenta  sequantur ; 

Acceptoque  gravi  vulnere  flere  vetas. 

Jpse  Perilleo  Phalaris  permisit  in  aere 
Edere  mugitus,  et  bovis  ore  queri. 

Cum  Priami  lacrymis  offensus  non  sit  Achilles, 
Tu  fletus  inhibes,  durior  hoste,  meos.  56 

Cum  faceret  Nioben  orbam  Latoia  proles, 

Non  tamen  et  siccas  jussit  habere  genas. 

Est  aliquid,  fatale  malum  per  verba  levare : 

lloc  querulam  Prognen  Halcyonenque  facit.  60 
Hoc  erat,  in  gelido  quare  Poeantius  antro 
Voce  fatigaret  Lemnia  saxa  sua. 

Strangulat  inclusus  dolor,  atque  exaestuat  intus, 
Cogitur  et  vires  multiplicare  suas. 

Da  veniam  potius ;  vel  totos  tolle  libellos ;  65 

Si,  mihi  quod  prodest,  hoc  tibi,  lector,  obest. 
Sed  neque  obesse  potest ;  ulli  nec  scripta  tue 
runt 

Nostra,  nisi  auctori  perniciosa  suo. 

At  mala  sunt :  fateor.  Quis  te  mala  sumere  co 
git?  . 

Aut  quis  deceptum  ponere  surnta  vetat  ?  70 

Ipse  nec  emendo  :  sed  ut  hic  deducta  legantur 
Non  sunt  illa  suo  barbariora  loco 
Nec  me  Roma  suis  debet  conferre  poetis. 

Inter  Sauromatas  ingeniosus  ero. 

Denique  nulla  mihi  captatur  gloria,  quaeque  75 
Ingenio  stimulos  subdere  fama  solet. 

Nolumus  assiduis  animum  tabescere  curis ; 

Quae  tamen  irrumpunt,  quoque  vetantur,  eunt. 
Cur  scribam,  docui :  cur  mittam,  quaeritis,  istos? 
Vobiscum  cupiam  quolibet  esse  modo.  80 

Elegia.  II. 

Ecquid,  ut  e  Ponto  nova  venit  epistola,  palles, 
Et  tibi  sollicita  solvitur  illa  manu  ? 

Pone  metum  ;  valeo  :  corpusque,  quod  ante  la¬ 
borum 

Impatiens  nobis  invalidumque  fuit. 

Sufficit,  atque  ipso  vexatum  induruit  usu.  5 
An  magis  infirmo  non  vacat  esse  mihi  ? 

Mens  tamen  aegra  jacet,  nec  tempore  robora 
sumsit : 

Affectusque  animi,  qui  fuit  ante,  manet 
Quaeque  mora  spatioque  suo  coitura  putavi 
Vulnera,  non  aliter,  quam  modo  facta,  dolent. 
Scilicet  exiguis  prodest  annosa  vetustas,  ]  1 
Grandibus  accedunt  tempore  damna  malis. 
Paene  decem  totis  aluit  Poeantius  annis 
Pestiferum  tumido  vulnus  ab  angue  datum 


Telephus  aeterna  consumtus  tabe  perisset,  15 
Si  non,  quae  nocuit,  dextra  tulisset  opem. 

Et  mea,  si  facinus  nullum  commisimus,  opto 
Vulnera  qui  fecit,  facta  levare  velit; 
Contentusque  mei  jam  tandem  parte  laboris, 
Exiguum  pleno  de  mare  demat  aquae.  2 
Detrahat  ut  multum,  multum  restabit  acerbi : 

Parsque  meae  poenae  totius  instar  erit. 

Littora  quot  conchas, quot  amoena  rosaria  flores, 
Quotve  soporiferum  grana  papaver  habet, ; 
Sylva  feras  quot  alit,  quot  piscibus  unda  natatur, 
Quot  tenerum  pennis  aera  pulsat  avis;  26 
Tot  premor  adversis  :  quae  si  comprendere  coner, 
Icariae  numerum  dicere  coner  aquae. 

Utque  viae  casus,  ut  amara  pericula  ponti, 

Ut  taceam  strictas  in  mea  fata  manus ;  30 

Barbara  me  tellus,  orhisque  novissima  magni 
Sustinet,  et  saevo  cinctus  ab  hoste  locus. 

Hinc  ego  trajicerer,  (neque  enim  mea  culpa  cru¬ 
enta  est,) 

Esset,  quae  debet,  si  tibi  cura  mei. 

Ille  deus,  bene  quo  Romana  potentia  nixa  est, 
Saepe  suo  victor  lenis  in  hoste  fuit.  36 

Quid  dubitas  ?  quid  tuta  times  ?  accede,  rogaaue 
Caesare  nil  ingens  mitius  orbis  habet. 

Me  miserum  !  quid  agam,  si  proxima  quaeque  re¬ 
linquunt? 

Subtrahis  effracto  tu  quoque  colla  jugo  ?  40 

Quo  ferar  ?  unde  petam  lapsis  solatia  rebus? 

Anchora  jam  nostram  non  tenet  ulla  ratem. 
Viderit :  ipse  sacram,  quamvis  invisus,  ad  aram 
Confugiam  :  nullas  submovet  ara  manus. 
Alloquor  en  absens  praesentia  numina  supplex  ; 

Si  fas  est  homir.i  cum  Jove  posse  loqui.  46 
Arbiter  imperii,  quo  certum  est  sospite  cunctos 
Ausoniae  curam  gentis  habere  deos; 

O  decus,  o  patriae  per  te  florentis  imago ; 

O  vir  non  ipso,  quem  regis,  orbe  minor,  50 
Sic  habites  terras,  sic  te  desideret  aether. 

Sic  ad  pacta  tibi  sidera  tardus  eas; 

Parce  precor,  minimamque  tuo  de  fulmine  par¬ 
tem 

Deme  :  satis  poenae,  quod  superabit, erit. 

Ira  quidem  moderata  tua  est,  vitamque  dedisti. 

Nec  mihi  jus  civis,  nec  mihi  nomen  abest:  56 
Nec  mea  concessa  est  aliis  fortuna  :  nec  exsul 
Edicti  verbis  nominor  ipse  tui. 

Omniaquehaec  timui, quia  me  meruisse  videbam, 
Sed  tua  peccato  lenior  ira  meo  est.  60 

Arva  relegatum  jussisti  visere  Ponti, 

Et  Scythicum  profuga  findere  puppe  fretum. 
Jussus  ad  Euxini  deformia  littora  veni 
iEquoris ;  haec  gelido  terra  sub  axe  jacet. 

Nec  me  tam  cruciat  nunquam  sine  frigore  coelum, 
Glebaque  canenti  semper  obusta  gelu ;  66 

Nesciaque  est  vocis  quod  barbara  lingua  Latinae, 
Graiaque  quod  Getico  victa  loquela  sono ; 
Quam  quod  finitimo  cinctus  premor  undique 
Marte, 

Vixque  brevis  tutum  murus  ab  hoste  facit.  70 
Pax  tamen  interdum,  pacis  fiducia  nunquam  est. 

Sic  nunc  hic  patitur,  nunc  timet  arma  locus 
Hinc  ego  dum  muter,  vel  me  Zanclaea  Charybdis 
Devoret,  aque  suis  ad  Styga  mittat  aquis  ; 

Vel  rapidae  flammis  urar  patienter  in  iEtnae;  75 
Vel  freta  Leucadii  mittar  in  alta  dei. 

Quod  petitur,  poena  est :  neque  enim  miser  esse 
recuso ; 

Sed  precor,  ut  possim  tutius  esse  miser 

Elegia  III. 

Illa  dies  haec  est,  qua  te  celebrare  poetae, 

Si  modo  non  fallunt  tempora,  Bacche,  solent; 
Festaque  odoratis  innectunt  tempora  sertis. 

Et  dicunt  laudes  ad  tua  vina  tuas. 

Inter  quos,  memini,  dum  me  mea  fata  sinebant,  6 
Non  invisa  tibi  pars  ego  saepe  fui ; 

Quem  nunc  suppositum  stellis  Cynosuridos  Ursae 
Juncta  tenet  crudis  Sarmatis  ora  Geti3. 

Quique  prius  mollem  vacuamque  laboribus  egi 
In  studiis  vitam,  Pieridumque  choro  ;  10 

Nunc  procul  a  patria  Geticis  circumsonor  armis, 
Multa  prius  pelago,  multaque  passus  humo. 
Sive  mihi  casus,  sive  hoc  dedit  ira  deorum, 
Nubila  nascenti  seu  mihi  Parca  fuit; 

Tu  tamen  e  sacris  hederae  cultoribus  unum  15 
Numine  debueras  sustinuisse  tuo. 

Ah,  dominae  fati  quicquid  cecinere  sorores, 
Omne  sub  arbitrio  desinit  esse  dei  ? 

Ipse  quoque  aetherias  meritis  invectus  es  arces ; 

Qua  non  exiguo  facta  labore  via  est.  20 

Nec  patriaest  habitata  tibi;  sed  ad  usquenivosum 
Strymona  venisti,  Marticolamque  Geten  : 
Persidaque,  et  lato  spatianlem  flumine  Gangen, 
Et  quascunque  bibit  decolor  Indus  aquas. 
Scilicet  hanc  legem  nentes  fatalia  Parcae  25 
Stamina  bis  genito  bis  cecinere  tibi. 

Me  quoque,  si  fas  est  exemplis  ire  deorum. 
Ferrea  sors  vitae  difficilisque  premit. 

Illo  nec  levius  cecidi, quem  magna  locutum 
Repulit  a  Thebis  Jupiter  igne  suo.  30 

Ut  tamen  audisti  percussum  fulmine  vatem. 
Admonitu  matris  condoluisse  potes. 

Et  potes,  adspiciens  circum  tua  sacra  poetas. 
Nescio  quis  nostri,  dicere,  cultor  abest. 

Fer,  bone  Liber,opem :  sic  altam  degravet  ulmum 
Vitis,  et  incluso  plena  sit  uva  mero.  36 

Sic  tibi  cum  Bacchis  Satyrorum  gnava  juventus 
Adsit,  et  attonito  non  taceare  sono. 

Ossa  bipenniferi  sic  sint  male  pressa  Lycurgi, 
Impia  nec  poena  Pentheos  umbra  vacet.  40 
Sic  micet  aeternum,  vicinaque  sidera  vincat 
Conjugis  in  coelo  Cressa  corona  tum. 

Huc  ades,  et  casus  releves,  pulcherrime, nostros, 
Unum  de  numero  me  memor  esse  tuo. 

Sunt  dis  inter  se  commercia  ;  flectere  tenta  45 
Csesareum  numen  numine,  Bacche,  tuo. 

Vos  quoque,  consortes  studii,  pia  turba,  poetae. 
Haec  eadem  sumto  quisque  rogate  mero. 

Atque  aliquis  vestrum,  Nasonis  nomine  dicto, 
Deponat  lacrymis  pocula  mixta  suis;  50 
Admonitusque  mei,  cum  circumspexerit  omnes, 
Dicat,  Ubi  est  nostri  pars  modo  Naso  chori  ? 
Idque  ita,  si  vestrum  merui  candore  favorem, 
Nullaque  jpdicio  littera  laesa  meo  est; 

Si,  veterum  digne  veneror  cum  scripta  virorum, 
Proxima  non  illis  esse  minora  reor.  56 

Sic  igitur  dextro  faciatis  Apolline  carmen  • 

Quod  licet,  inter  vos  nomen  habete  meum. 

Elegia  IV. 

Littore  ab  Euxino  Nasonis  epistola  veni, 
Lassaque  facta  mari,  lassaque  facta  via 
Qui  mihi  flens  dixit, Tu, cui  licet, adspice  Romam: 

Heu  quanto  melior  sors  tua  sorte  mea ! 

Flens  quoque  me  scripsit:  nec,  qua  signabar,  ad 
os  est  5 

Ante,  sed  ad  madidas  gemma  relata  gena*. 


Tristitiae  causam  si  quis  cognoscere  quaerit, 
Ostendi  solem  postulat  ille  sibi ; 

Nec  frondem  in  sylvis,  nec  aperto  mollia  prato 
Gramina,  nec  pleno  flumine  cernit  aquas.  10 
Quid  Priamus  doleat,  mirabitur,  Hectore  rapto, 
Quidve  Philoctetes  ictus  ab  angue  gemat. 

Di  facerent  utinam,  talis  status  esset  in  illo. 

Ut  non  tristitiae  causa  dolenda  foret. 

Fert  tamen,  ut  debet,  casus  patienter  amaros,  1 5 
More  nec  indomiti  frena  recusat  equi. 

Nec  fore  perpetuam  sperat  sibi  numinis  iram. 
Conscius  in  culpa  non  scelus  esse  sua. 

Saepe  refert,  sit  quanta  dei  clementia;  cujus 
Se  quoque  in  exemplis  annumerare  solet.  20 
Nam  quod  opes  teneat  patrias,  quod  nomina  civis. 

Denique  quod  vivat,  munus  habere  dei. 

Te  tamen,  o  si  quid  credis  mihi  carior,  ille. 
Omnibus,  in  toto  pectore  semper  habet. 

Teque  Menoetiaden,  te  qui  comitavit  Oresten,  25 
Te  vocat  ^Egiden,  Euryalumque  suum. 

Nec  patriam  magis  ille  suam  desiderat,  etqu 
Plurima  cum  patria  sentit  abesse  sui  ; 

Quam  vultus,  oculosque  tuos,  o  dulcior  illo 
Meile,  quod  in  ceris  Attica  ponit  apis!  30 
Saepe  etiam  maerens  tempus  reminiscitur  illud. 
Quod  non  praeventum  morte  fuisse  dolet. 
Cumque  alii  fugerent  subitae  contagia  cladis. 

Nec  vellent  ictae  limen  adire  domus ; 

Te  sibi  cum  paucis  meminit  mansisse  fidelem :  3.5 
Si  paucos  aliquis  tresve  duosve  vocat. 
Quamvis  attonitus,  sensit  tamen  omnia, nec  te 
Se  minus  adversis  indoluisse  suis. 

Verba  solet,  vultumque  tuum,  gemitusque  referre, 
Et  te  flente  suos  immaduisse  sinus  ;  40 

Quam  sibi  praestiteris,  qua  consolatus  amicum 
Sis  ope ;  solandus  cum  simul  ipse  fores,  [que . 
Pro  quibus  affirmat  fore  se  memoremque  pium- 
Sive  diem  videat,  sive  tegatur  humo. 

Per  caput  ipse  suum  solitus  jurare,  tuumque,  45 
Quod  scio  non  illi  vilius  esse  suo. 

Plena  tot  ac  tantis  referetur  gratia  factis, 

Nec  sinet  ille  tuos  littus  arare  boves. 

Fac  modo  constanter  profugum  tueare  :  quod  ille, 
Qui  bene  te  novit,  non  rogat ;  ipsa  rogo.  50 

Elegia  V 

Annuus  adsuetum  dominae  natalis  honorem 
Exigit:  ite  manus  ad  pia  sacra  meae. 

Sic  quondam  festum  Laertius  egerit  heros 
Forsan  in  extremo  conjugis  orbe  diem. 

Lingua  favens  adsit,  longorum  oblita  malorum  . 

Quae,  puto,  dedidicit  jam  bona  verba  loqui.  6 
Quaeque  semel  toto  vestis  mihi  sumitur  anno. 
Sumatur  fatis  discolor  alba  meis. 

Araque  gramineo  viridis  de  cespite  fiat. 

Et  velet  tepidos  nexa  corona  focos  10 

Da  mihi  thura,  puer,  pingues  facientia  flammas, 
Quodque  pio  fusum  stridat  in  igne  merum- 
Optime  natalis,  quamvis  procul  absumus,  opto 
Candidus  huc  venias, dissimilisque  meo. 

Sique  quod  instabat  dominae  miserabile  vulnus; 

Sit  perfuncta  meis  tempus  in  omne  malis.  1  f 
Quaeque  gravi  nuper  plus  quam  quassata  procella 
est, 

Quod  superest,  tutum  per  mare  navis  eat. 

Illa  domo,  nataque  sua,  patriaque  fruatar. 

Erepta  haec  uni  sit  satis  esse  mihi.  20 

Quatenus  et  non  est  in  caro  conjuge  fe.-x. 

Pars  vitee  tristi  caetera  nube  vacet. 

Vivat,  ametque  virum  quoniam  sic  cogitur, 
absens : 

Consumatque  annos,  sed  diuturna,  suos 
Adjicerem  et  nostros  ;  sed  ne  contagia  fati  25 
Corrumpant  timeo,  quos  agit  ipsa,  mei. 

Nil  homini  certum  est :  fieri  quis  posse  putaret 
Ut  facerem  in  mediis  haec  ego  sacra  Getis  ? 
Adspice  ut  aura  tamen  fumos  e  thure  coortos 
In  partes  Italas  et  loca  dextra  ferat.  30 

Sensus  inest  igitur  nebulis,  quas  exigit  ignis ; 

Consilium  fugiunt  caetera  paene  meum- 
Consilio,  commune  sacrum  cum  fiat  in  ara 
Fratribus,  alterna  qui  periere  manu. 

Ipsa  sibi  discors,  tanquam  mandetur  ab  illis,  35 
Scinditur  in  partes  atra  favilla  duas. 

Hoc,  memini,  quondam  fieri  non  posse  loquebar, 
Et  me  Battiades  judice  falsus  erat. 

Omnia  nunc  credo ;  cum  tu  non  stultus  ab  Arcto 
Terga  vapor  dederis,  Ausoniamque  petas  40 
Hsec  igitur  lux  est,  quae  si  non  orta  fuisset, 

Nulla  fuit  misero  festa  videnda  mihi. 

Edidit  haec  mores  illis  heroisin  aequos. 

Quis  erat  Eetion  Icariusque  pater. 

Nata  pudicitia  est,  mores,  probitasque,  fidesque : 

At  non  sunt  ista  gaudia  nata  die ;  46 

Sed  labor,  et  curae,  fortunaque  moribus  impar, 
Justaque  de  viduo  paene  querela  toro. 

Scilicet  adversis  probitas  exercita  rebus 

Tristi  materiam  tempore  laudis  habet.  50 
Si  nihil  infesti  durus  vidisset  Ulixes, 

Penelope  felix,  sed  sine  laude,  foret. 

Victor  Echionias  si  vir  penetrasset  in  arces. 
Forsitan  Evadnen  vix  sua  nosset  humus. 

Cum  Pelia  tot  sint  gentiae,  cur  nobilis  una  est  ?  55 
Nupta  fuit  misero  nempe  quod  una  viro. 

Effice  ut  Iliacas  tangat  prior  alter  arenas, 
Laodamia,  nihil,  cur  referatur,  erit. 

Et  tua,  quod  mallem,  pietas  ignota  maneret, 
Implessent  venti  si  mea  vela  sui.  60 

Di  tamen,  et  Caesar  d>a  accessure,  sed  olim, 
^Eauarint  Pjlios  cum  tua  fata  dies; 

Non  mihi,  qui  poenam  fateor  meruisse,  sed  illi 
Parcite,  quae  nullo  digna  dolore  dolet. 

Elegia  VI. 

Tu  quoque,  nostrarum  quondam  fiducia  rerum, 
Qui  mihi  confugium,  qui  mihi  portus  eras; 

Tu  quoque  suscepti  causam  dimittis  amici, 
Officiique  pium  tam  cito  ponis  onus  ? 

Sarcina  sum,  fateor;  quam  si  tu  tempore  duro  5 
Depositurus  eras,  nou  subeunda  fuit. 

Fluctibus  in  mediis  navem,  Palinure,  relinquis, 
Ne  fuge  ;  neve  tua  sit  minor  arte  fides. 
Numquid  Achilleos  inter  fera  proelia  fidi 

Deseruit  levitas  Automedontis  equos  ?  1 0 

Quem  semel  excepit,  numquid  Podalirius  segio 
Promissam  medicae  non  tulit  artis  opem  ? 
Turpius  ejicitur,  quam  non  admittitur  hospes 
Quae  patuit,  dextrae  firma  sit  ara  meae. 

Nil.  nisi  me  solum,  primo  tutatus  es;  at  nunc  15 
Me  pariter  serva,  judiciumque  tuum. 

Si  modo  non  aliqua  est  in  me  nova  culpa; 
tuamque 

Mutarunt  subito  crimina  nostra  fidem. 

Spiritus  hic,  Scythica  quem  non  bene  ducimus 
aura, 

Quod  cupio,  membris  exeat  ante  meis  ;  20 

Quam  tua  delicto  stringantur  pectora  nostro 
Et  videar  merito  vilior  esse  tibi 


Non  adeo  toti  fatis  urgemur  iniquis, 

Ut  mea  sit  longis  mens  quoque  mota  malis 
Finge  tamen  motam ;  quoties  Agamemnone  natum 
Dixisse  in  Pyladen  verba  poterva  putas  ?  26 

Nec  procul  a  vero  est,  quod  vel  pulsarit  amicum : 

Mansit  in  officiis  non  minus  ille  suis. 

Hoc  est  cum  miseris  solum  commune  beatis, 
Ambobus  tribui  quod  solet  obsequium.  30 
Ceditur  et  caecis,  et  quos  praetexta  verendos. 
Virgaque  cum  verbis  imperiosa  facit. 

Si  mihi  non  parcis,  fortunae  parcere  debes. 

Non  habet  in  nobis  ullius  ira  locum 
Elige  nostrorum  minimum  minimumque  labo¬ 
rum;  35 

Isto,  quo  reris,  grandius  illud  erit. 

Quam  multa  madidae  celebrantur  arundine  fossae. 
Florida  quam  multas  Hybla  tuetur  apes ; 
Quam  multae  gracili  terrena  sub  horrea  ferre 
Limite  formicae  grana  reperta  solent ;  40 

Tam  me  circumstant  densorum  turba  malorum 
Crede  mihi,  vero  est  nostra  querela  minor. 

Ilis  qui  contentus  non  est,  in  littus  arenas, 

In  segetem  spicas,  in  mare  fundat  aquas. 
Intempestivos  igitur  compesce  timores,  45 

Vela  nec  in  medio  desere  nostra  mari. 

Elegia  VII. 

Quam  legis,  ex  illa  tibi  venit  epistola  terra, 
Latus  ubi  aequoreis  additur  Ister  aquis. 

Si  tibi  contingit  cum  dulci  vita  salute  ; 

Candida  fortunae  pars  manet  una  meae 
Sc  i  1  icet,  u  t  semper,  qu  id  agam,  carissime,  quaeris 
Quamvis  hoc  vel  me  scire  tacente  potes.  6 
Sum  miser :  haec  brevis  est  nostrorum  summa 
malorum . 

Quisquis  et  offenso  Caesare  vivet,  erit. 

Turba  Tomitanae  quae  sit  regionis,  et  inter 

Quos  habitem  meres,  discere  cura  tibi  est  ?  10 
Mixta  sit  haec  quamvis  inter  GraiosqueGetasque, 
A  male  pacatis  plus  trahit  ora  Getis. 
Sarmaticae  major  Geticaeque  frequentia  gentis 
Per  medias  in  equis  itquereditque  vias. 

In  quibus  estnemo,  qui  non  coryton,  et  arcum,  15 
Telaque  vipereo  lurida  felle  gerat. 

Vox  fera,  trux  vultus,  verissima  Martis  imago  : 

Non  coma,  non  ulla  barba  resecta  manu. 
Dextera  nori  segnis  fixo  dare  vulnera  cultro, 
Quem  vinctum  lateri  barbarus  omnis  ha¬ 
bet  -  20 

Vivit  in  his,  eheu,  tenerorum  oblitus  amorum, 
IIos  videt,  hos  vates  audit,  amice,  tuus  ! 

Atque  utinam  vivat,  sed  non  moriatur  in  illis  ' 
Absit  ab  invisis  et  tamen  umbra  locis  ! 
Carmina  quod  pleno  saltari  nostra  theatro,  25 
Versibus  et  plaudi  scribis,  amice,  meis  , 

Nil  equidem  feci  (tu  scis  hoc  ipse)  theatris. 

Musa  nec  in  plausus  ambitiosa  mea  est. 

Nec  tamen  ingratum  est,  quodcunque  oblivia 
nostri 

Impedit,  et  profugi  nomen  in  ora  refert.  80 
Quamvis  interdum,  qure  me  laesisse  recordor. 
Carmina  devoveo,  Pieridasque  meas  : 

Cum  bene  devovi,  nequeo  tamen  esse  sine  illis, 
Vulneribusque  meis  tela  cruenta  sequor 
Quaeque  modo  Euboicis  lacerata  est  fluctibus, 
audet  85 

Graia  Caphaream  currere  puppis  aquam. 

Nec  tamen,  ut  lauder,  vigilo,  curamque  futuri 
Nominis,  utilius  quod  latuisset,  ago 

Detineo  studiis  animum,  fatloque  dolores, 
Experior  curis  et  dare  verba  meis.  40 

Qoid  potius  faciam  desertis  solus  in  oris  ? 

Quamve  malis  aliam  quaerere  coner  opem  ? 
Sive  locum  specto  ;  locus  est  inamabilis,  et  quo 
Esse  nihil  toto  tristius  orbe  potest:  44 

Sive  homines;  vix  sunt  homines  hoc  nomine  digni : 

Quamque  lupi,  saevae  plus  feritatis  habent. 

Non  metuunt  leges,  sen  cedit  viribus  aequum, 

V  ictaque  pugnaci  jura  sub  ense  jacent. 
Pellibus  et  laxis  arcent  male  frigora  braccis. 
Oraque  sunt  longis  horrida  tecta  comis.  50 
In  paucis  remanent  Graiae  vestigia  linguae  $ 

Haec  quoque  jam  Getico  barbara  facta  sono. 
Unus  in  hoc  populo  nemo  est,  qui  forte  Latine 
Quaelibet  e  medio  reddere  verba  queat. 

Ille  ego  Romanus  vates  (ignoscite  Musae)  55 
Sarmatico  cogor  plurima  more  loqui. 

En  pudet,  et  fateor  ;  jam  desuetudine  longa 
Vix  subeunt  ipsi  verba  Latina  mihi. 

Nec  dubito,  quin  sint  et  in  hoc  non  pauca  libello 
Barbara  :  non  hominis  culpa,  sed  ista  loci.  60 
Ne  tamen  Ausoniae  perdam  commercia  linguae, 
Et  fiat  patrio  vox  mea  muta  sono ; 

Ipse  loquor  mecum,  desuetaque  verba  retracto  ; 

Et  studii  repeto  signa  sinistra  mei.  64 

Sic  animum  tempusque  traho  :  meque  ipse  reduco 
A  contemplatu,  submoveoque,  mali. 
Carminibus  quaero  miserarum  oblivia  rerum  : 
Praemia  si  studio  consequor  ista,  sat  est 

Elegia  VIII 

Non  adeo  cecidi,  quamvis  abjectus,  ut  infra 
Te  quoque  sim,  inferius  quo  nihil  esse  potest. 
Quae  tibi  res  animos  in  me  facit,  improbe  >  curve 
Casibus  insultas,  quos  potes  ipse  pati  ? 

Nec  mala  te  reddunt  mitem  placidumve  jacenti  5 
Nostra,  quibus  possint  illacrymare  ferae  ? 

Nec  metuis  dubio  Fortunae  stantis  in  orbe 
Numen,  et  exosae  verba  superba  deae  ? 

Exiget  ah  dignas  ultrix  Rhamnusia  poenas! 

Imposito  calcas  quid  mea  fata  pede  ?  10 

Vidi  ego  naufragiumque,  viros  et  in  aequore 
mergi  : 

Et,  Nunquam,  dixi,  justior  unda  fuit. 

Vilia  qui  quondam  miseris  alimenta  negarat. 
Nunc  mendicato  pascitur  ipse  cibo. 

Passibus  ambiguis  Fortuna  volubilis  errat,  15 
Et  manet  in  nullo  certa  tenaxque  loco  ; 

Sed  modo  laeta  manet,vultusmodo  sumit  acerbos; 

Et  tantum  constans  in  levitate  sua  est. 

Nos  quoque  floruimus,  sed  flos  erat  ille  caducus; 

Flammaque  de  stipula  nostra  brevisque  fuit.  20 
Neve  tamen  tota  capias  fera  gaudia  mente  ; 

Non  est  placandi  spes  mihi  nulla  dei. 

Vel  quia  peccavi  citra  scelus ;  utque  pudore 
Non  caret,  invidia  sic  mea  culpa  caret : 

Vel  quia  nil  ingens  ad  finem  solis  ab  ortu,  25 
Illo,  cui  paret,  mitius  orbis  habet. 

Scilicet  ut  non  est  per  vim  superabilis  ulli 
Molle  cor  ad  timidas  sic  habet  ille  preces. 
Exemploque  deftm,  quibus  accessurus  et  ipse  est, 
[Curn  poenae  venia  plura  roganda  petam.]  30 
Si  numeres  anno  soles  et  nubila  toto. 

Invenies  nitidum  saepius  isse  diem. 

Ergo,  ne  nostra  nimium  laetere  ruina, 

Restitui  quondam  me  quoque  posse  puta. 
Posse  puta  fieri,  lenito  principe,  vc  .tus  35 

Ut  videas  inedia  tristis  in  Urbe  meos  ; 


Utque  ege  te  videam  causa  graviore  fugatum 
Haec  sunt  a  primis  proxima  vota  mihi. 

Elegia  IX. 

O  tua  si  sineres  in  nostris  nomina  poni 

Carminibus  ;  positus  quam  mihi  saepe  fores  ! 
Te  solum  meriti  canerem  memor,  inque  libellis 
Crevisset  s’ne  te  pagina  nulla  meis. 

Quid  tibi  deberem,  tota  sciretur  in  Urbe  ;  5 

Exsul  in  amissa  si  tamen  Urbe  legor. 

Te  praesens  mitem,  te  nosset  serior  aetas  ; 

Scripta  vetustatem  si  modo  nostra  ferent. 

Nec  tibi  cessaret  doctus  bene  dicere  lector; 

Hic  tibi  servato  vate  maneret  honor.  10 

Caesaris  est  primum  munus,  quod  ducimus  auras  . 

Gratia  post  magnos  est  tibi  habenda  deos 
Ille  dedit  vitam ;  tu,  quam  dedit  ille,  tueris  : 

Et  facis  accepto  munere  posse  frui. 

Cumque  perhorruerit  casus  pars  maxima  nos¬ 
tros,  15 

Pars  etiam  credi  pertimuisse  velit ; 
Naufragiumque  meum  tumulo  spectarit  ab  alto. 
Nec  dederit  nanti  per  freta  saeva  manum; 
Seminecem  Stygia  revocasti  solus  ab  unda. 

Hoc  quoque,  quod  memores  possumus  esse, 
tuum  est.  20 

Di  tibi  se  tribuant  cum  Caesare  semper  amicos; 

Non  potuit  votum  plenius  esse  meum. 

Haec  meus  argutis,  si  ta  pa terere,  libellis 
Poneret  in  multa  luce  videnda  labor. 

Se  quo  ;ue  nunc,  quamvis  est  jussa  quiescere, 
quin  te  25 

Nominet  invitum,  vix  mea  Musa  tenet. 

Utque  canem  pavidae  nactum  vestigia  cervae 
Luctantem  frustra  copula  dura  tenet ; 

Utque  fores  nondum  reserati  carceris  acer 

Nunc  pede,  nunc  ipsafronte  lacessit  equus ;  30 
Sic  mea,  lege  data  vincta  atque  inclusa,  Thalia 
Per  titulum  vetiti  nominis  ire  cupit. 

Ne  tamen  officio  memoris  laedaris  amici, 

Parebo  jussis  (parce  timere)  tuis. 

At  non  parerem,  nisi  si  meminisse  putares.  35 
Hoc  quod  non  prohibet  vox  tua,  gratus  ero. 
Dum^ue  (quod  o  breve  sit)  lumen  solare  vi 
debo. 

Serviet  officio  spiritus  iste  tuo 
Elegia  X 

Ut  sumus  in  Ponto,  ter  frigore  constitit  Ister, 
Facta  est  Euxini  dura  ter  unda  maris. 

At  mihi  jam  videor  patria  procul  esse  tot  annis, 
Dardana  quot  Graio  Troja  sub  hoste  fuit. 

Stare  putes,  adeo  procedunt  tempora  tarde,  5 
Et  peragit  lentis  passibus  annus  iter. 

Nec  mihi  solstitium  quicquam  de  noctibus  aufert. 
Efficit  angustos  nec  mihi  bruma  dies. 

Scilicet  in  nobis  rerum  natura  novata  est. 

Cumque  meis  curis  omnia  longa  facit.  10 
Num  peragunt  solitos  communia  tempora  motus, 
Suntque  magis  v i tse  tempora  dura  mere  ? 

Quem  tenet  Euxini  mendax  cognomine  littus. 

Et  Scythici  vere  terra  sinistra  freti. 

Innumerae  circa  gentes  fera  bella  minantur ;  1 5 

Quae  sibi  non  rapto  vivere  turpe  putant. 

Nil  extra  tutum  est :  tumulus  defenditur  aegre 
Moenibus  exiguis,  ingenioque  loci. 

Cum  minime  credas,  ut  aves,  densissimus  hostis 
Advolat,  et  praedam  vix  bene  visus  agit.  20 

Saepe  intra  muros  clausis  venientia  portis 
Per  medias  legimus  noxia  tela  vias. 

Est  igitur  rarus,  qui  rus  colere  audeat :  isque 
Hac  arat  infelix,  hac  tenet  arma  manu. 

Sub  galea  pastor  junctis  pice  cantat  avenis  25 
Proque  lupo  pavidae  bella  verentur  oves. 

Vix  ope  castelli  defendimur  :  et  tamen  intus 
Mixta  facit  Graiis  barbara  turba  metum. 
Quippe  simul  nobis  habitat  discrimine  nullo 
Barbarus,  et  tecti  plus  quoque  parte  tenet.  30 
Quos  ut  non  timeas,  possis  odisse  videndo 
Pellibus  et  longa  tempora  tecta  coma. 

Hos  quoque,  qui  geniti  Graia  creduntur  ab  urbe. 
Pro  patrio  cultu  Persica  bracca  tegit. 

Exercent  illi  soci®  commercia  lingu®.  35 

Per  gestum  res  est  significanda  mihi. 

Barbarus  hic  ego  sum,  quia  non  intelligor  ulli  : 

Et  rident  stolidi  verba  Latina  Getae. 

Meque  palam  de  me  tuto  mala  saepe  loquuntur: 

Forsitan  objiciunt  exsiliumque  mihi.  40 

Utque  fit,  in  me  aliquid,  siquid  dicentibus  illis 
Abnuerim  quoties  annuerimque,  putant. 

Adde,  quod  injustum  rigido  jus  dicitur  ense. 
Dantur  et  in  medio  vulnera  saepe  foro 
O  duram  Lachesin,  quae  tam  grave  sidus  habenti 
Fila  dedit  vitae  non  breviora  meae  !  46 

Quod  patriae  vultu,  vestroque  caremus,  amici. 
Quodque  hic  in  Scythicis  finibus  esse  queror  j 
Utraque  poena  gfavis  :  merui  tamen  Urbe  carere  j 
Non  merui  tali  forsitan  esse  loco.  50 

Quid  loquor  ah  demens  ?  ipsam  quoque  perdere 
vitam 

Caesaris  offenso  numine  dignus  eram. 

Elegia  NI. 

Quod  te  nescio  quis  per  jurgia  dixerit  esse 
Exsulis  uxorem,  littera  questa  tua  est. 

Indolui ;  non  tam  mea  quod  fortuna  male  audit. 
Qui  jam  consuevi  fortiter  esse  miser ; 

Quam  quia,  cui  minime  vellem,  sim  causa 
pudoris,  5 

Teque  rear  nostris  erubuisse  malis. 

Perfer,  et  obdura  :  multo  graviora  tulisti, 

Cum  me  surripuit  principis  ira  tibi. 

Fallitur  iste  tamen,  quo  judice  nominor  exsul. 

Mollior  est  culpam  pcena  secuta  meam.  10 

Maxima  poena  mihi  est,  ipsum  offendisse : 
priusque 

Venisset  mallem  funeris  hora  mihi. 

Quassa  tamen  nostra  est,  non  fracta  nec  obruta 
puppis, 

Utque  caret  portu,  sic  tamen  exstat  aquis 
Nec  vitam  ,nec  opes,  nec  jus  mihi  civisademit;  1 5 
Qu®  merui  vitio  perdere  cuncta  meo. 

Sed  quia  peccato  facinus  non  affuit  illi, 

Nil  nisi  me  patriis  jussit  abesse  focis.  [est, 
Utque  aliis,  numerum  quorum  comprendere  non 
C®sareum  numen,  sic  mihi,  mite  fuit.  20 
Ipse  relegati,  non  exsulis,  utitur  in  me 
Nomine :  tuta  suo  judice  causa  mea  est. 

Jure  igitur  laudes,  Caesar,  pro  parte  virili 
Carmina  nostra  tuas  qualiacunque  canunt. 

Jure  deos,  utadhuc  coelitibi  limina  claudant,  25 
Teque  velint  sine  se,  comprecor,  esse  deum. 
Optat  idem  populus.  Sed  ut  in  mare  flumina 
vastum, 

Sic  solet  exiguae  currere  rivus  aquae. 

At  tu  fortunam,  cujus  vocor  exsul  ab  ore, 

Nomine  mendaci  parce  gravare  meam.  30 


ELt  »1 A  XII. 

Scribis,  ut  oblectem  studio  lacrymabile  tempus, 
Ne  pereant  turpi  pectora  nostra  situ. 

Difficile  est  quod,  amice,  mones ;  quia  carmina 
laetum 

Sunt  opus,  et  pacem  mentis  habere  volunt. 
Nostra  per  adversas  agitur  fortuna  procellas,  5 
Sorte  nec  ulla  mea  tristior  esse  potest. 

Exigis,  ut  Priamus  natorum  fenere  ludat, 

Et  Niobe  festos  ducat  ut  orba  choros. 
Luctibus,  an  studio  videor  debere  teneri, 

Solus  in  extremos  jussus  abire  Getas  ?  10 

Des  licet  hic  valido  pectus  mihi  robore  fultum. 

Fama  refert  Anyti  quale  fuisse  reo ; 

Fracta  cadet  tantae  sapientia  mole  ruinae. 

Plus  valet  humanis  viribus  ira  dei. 

Ille  senex,  dictus  sapiens  ab  Apolline,  nullum  1 5 
Scribere  in  hoc  casu  sustinuisset  opus. 

Ut  patri®  veniant,  veniant  oblivia  vestri ; 

Omnis  ut  admissi  sensus  abesse  queat ; 

At  timor  officio  fungi  vetat  ipse  quieto. 

Cinctus  ab  innumero  me  tenet  hoste  locus.  20 
Adde,  quod  ingenium  longa  rubigine  l®sum 
Torpet,  et  est  mullo,  quam  fuit  ante,  minus. 
Fertilis,  assiduo  si  non  renovetur  aratro, 

Nil,  nisi  cum  spinis  gramen,  habebit  ager. 
Tempore  qui  longo  steterit,  male  curret,  et  intei 
Carceribus  missos  ultimus  ibit  equos.  26 

Vertitur  in  teneram  cariem,  rimisque  dehiscit. 

Si  qua  diu  solitis  cymba  vacavit  aquis. 

Me  quoque  despero,  fuerim  cum  parvus  et  ante, 
Illi,  qui  fueram,  posse  redire  parem.  30 

Contudit  ingenium  patientia  longa  laborum. 

Et  pars  antiqui  magna  vigoris  abest. 

S®pe  tamen  nobis,  ut  nunc  quoque,  sumta 
tabella  est, 

Inque  suos  volui  cogere  verba  pedes  :  31 

Carmina  scripta  mihi  suntnulla,autqualiacernis , 
Digna  sui  domini  tempore,  digna  loco. 
Denique  non  parvas  animo  dat  gloria  vires, 

Et  fecunda  facit  pectora  laudis  amor. 

Nominis  et  fam®  quondam  fulgore  trahebar, 
Dum  tulit  antennas  aura  secunda  meas.  40 
Non  adeo  est  bene  nunc,  ut  sit  mihi  gloria  cur® : 

Si  liceat,  nulli  cognitus  esse  velim. 

An,  quia  cesserunt  primo  bene  carmina,  suades 
Scribere,  successus  ut  sequar  ipse  meos? 

Pace,  novem,  vestra  liceat  dixisse,  sorores,  45 
Vos  estis  nostr®  maxima  caussa  fug®. 

Utque  dedit  justas  tauri  fabricator  aeni. 

Sic  ego  do  poenas  artibus  ipse  meis. 

Nil  mihi  debuerat  cum  versibus  amplius  esse  , 
Sed  fugerem  merito  naufragus  omne  fretum.  50 
At,  puto,  si  demens  studium  fatale  retentem, 

Hic  mihi  pr®bebit  carminis  arma  locus. 

Non  liber  hic  ullus, non  qui  mihi  commodet  aurem, 
Verbaque  significent  quid  mea  norit,  adest. 
Omnia  barbari®  loca  sunt,  vocisque  ferin®,  55 
Omnia  sunt  Getici  plena  timore  soni. 

Ipse  mihi  videor  jam  dedidicisse  Latine  ; 

Jam  didici  Getice  Sarmaticeque  loqui. 

Nec  tamen,  ut  verum  fatear  tibi,  nostra  teneri 
A  componendo  carmine  Musa  potest.  60 
Scribimus,  et  scriptos  absumimus  igne  libellos. 

Exitus  est  studii  parva  favilla  mei. 

Nec  possum,  et  cupio  non  ullos  ducere  versus 
Ponitur  idcirco  noster  in  igne  labor. 

Nec  nisi  pars  casu  flammis  erepta,  dolove,  65 
Ad  vos  ingenii  pervenit  ulla  mei. 

Sicu tinam,  quae  nil  metuentem  tale  magistrum 
Perdidit,  in  cineres  Ars  mea  versa  foret. 

Elegia  XIII. 

Hanc  tuus  e  Getico  mittit  tibi  Naso  salutem  ; 

Mittere  rem  si  quis,  qua  caret  ipse,  potest. 
iEger  enim  traxi  contagia  corpore  mentis, 

Libera  tormento  pars  mihi  ne  qua  vacet. 
Perque  dies  multos  lateris  cruciatibus  uror,  5 
Sed  quod  non  modico  frigore  laesit  hiems. 

Si  tamen  ipse  vales,  aliqua  nos  parte  valemus  : 

Quippe  mea  est  humeris  fulta  ruina  tuis. 

Qui  mihi  cum  dederis  ingentia  pignora,  cumque 
Per  numeros  omnes  hoc  tueare  caput ;  10 

Quod  tua  me  raro  solatur  epistola,  peccas  : 

Remque  piam  praestas,  et  mihi  verba  negas. 
Hoc  precor  emenda  ;  quod  si  correxeris  unum. 
Nullus  in  egregio  corpore  naevus  erit. 

Pluribus  accusem  ;  fieri  nisi  possit,  ut  ad  me  15 
Littera  non  veniat,  missa  sit  illa  tamen. 

Di  faciant,  ut  sit  temeraria  nostra  querela, 

Teque  putem  falso  non  meminisse  mei. 

Quod  precor,  esse  liquet.  Neque  enim  mutabile 
robur 

Credere  me  fas  est  pectoris  esse  tui.  20 

Cana  prius  gelido  desint  absinthia  Ponto, 

Et  careat  dulci  Trinacris  Hybla  thymo  ; 
Immemorem  quam  te  quisquam  convincat  amici. 

Non  ita  sunt  fati  stamina  nigra  mei. 

Tu  tamen,  ut  falsae  possis  quoque  pellere  culpae 
Crimina,  quod  non  es,  ne  videare,  cave  :  26 

Utque  solebamus  consumere  longa  loquendo 
Tempora,  sermonem  deficiente  die ; 

Sic  ferat  ac  referat  tacitas  nunc  littera  voces. 

Et  peragant  linguae  charta  manusque  vices.  80 
Quod  fore  ne  nimium  videar  diffidere,  sitque 
Versibus  hic  paucis  admonuisse  satis; 

Accipe,  quo  semper  finitur  epistola  verbo ; 

Aque  meis  distent  ut  tua  fata,  Vale. 

Elegia  XIV. 

Quanta  tibi  dederint  nostri  monumenta  libelli, 

O  mihi  me  conjux  carior,  ipsa  vides. 


Detrahat  auctori  multum  fortuna  licebit; 

Tu  tamen  ingenio  clara  ferere  meo. 

Dumque  legar,  mecum  pariter  tua  fama  legetur : 

Nec  potes  in  maestos  omnis  abire  rogos.  6 
Cumque  viri  casu  possis  miseranda  videri, 
Invenies  aliquas,  quae,  quod  es,  esse  velint  • 
Quae  te,  nostrorum  cum  sis  in  parte  maiorum. 
Felicem  dicant,  invideantque  tibi.  10 

Non  ego  divitias  dando  tibi  plura  dedissem., 

Nil  feret  ad  manes  divitis  umbra  suos. 

Perpetui  fructum  donavi  nominis  :  idque 
Quo  dare  nil  potui  munere  majus,  habes. 

Adde,  quod,  ut  rerum  sola  es  tutela  mearum,  15 
Ad  te  non  parvi  venit  honoris  onus ; 

Quod  nunquam  vox  est  de  te  mea  muta,  tuique 
J udiciis  debes  esse  superba  viri. 

Quae  ne  quis  possit  temeraria  dicere,  persta. 

Et  pariter  serva  meque  piamque  fidem.  20 
Nam  tua,  dum  stetimus,turpi  sine  crimine  mansit. 
Et  laudem  probitas  irreprehensa  tulit. 

Par  eadem  nostra  nunc  est  sibi  facta  ruina. 

Conspicuum  virtus  hic  tua  ponat  opus. 

Esse  bonam  facile  est,  ubi,  quod  vetet  esse, 
remotum  est,  25 

Et  nihil  officio  nupta,  quod  obstet,  habet. 

Cum  deus  intonuit,  non  se  subducere  nimbo, 

Id  demum  pietas,  id  socialis  amor. 

Rara  quidem  virtus, quam  non  Fortuna  gubernet; 

Quae  maneat  stabili,  cum  fugit  illa,  pede  :  30 

Si  qua  tamen  pretii  sibi  merces  ipsa  petiti, 

Inque  parum  laetis  ardua  rebus  adest; 

Ut  tempus  numeres,  per  saecula  nulla  tacetur, 

Et  loca  mirantur,  qua  patet  orbis  iter. 
Adspicis,  ut  longo  maneat  laudabilis  aevo  35 
Nomen  inexstinctum  Penelopea  fides  ? 

Cernis,  ut  Admeti  cantetur,  ut  Hectoris  uxor. 
Ausaque  in  accensos  Iphias  ire  rogos  ? 

Ut  vivat  fama  conjux  Phylaceia,  cujus 

Iliacam  celeri  vir  pede  pressit  humum  ’  40 

Nil  opus  est  leto  pro  me,  sed  amore  fideque. 

Non  ex  difficili  fama  petenda  tibi  est. 

Nec  te  credideris,  quia  non  facis,  ista  moneri. 

Vela  damus,  quamvis  remige  puppis  eat. 

Qui  monet,  ut  facias,  quod  jam  facis;  ille  mo¬ 
nendo  43 

Laudat,  et  hortatu  comprobat  acta  suo 

Naso  Tomitanae  jam  non  novus  incola  terrae 
Hoc  tibi  de  Getico  littore  mittit  opus 
Si  vacat,  hospitio  peregrinos,  Brute,  libellos 
Excipe  ;  dumque  aliquo,  quolibet  abde  loco. 
Publica  non  audent  inter  monumenta  venire,  5 
Ne  suus  hoc  illis  clauserit  auctor  iter. 

Ah  quoties  dixi,  Certe  nil  turpe  docetis , 

Ite:  patet  castis  versibus  ille  locus. 


Non  tamen  accedunt;  sed  ut  adspicis  ipse,  la 
tere 

Sub  lare  privato  tutius  esse  putant.  1 0 

Quaeris,  ubi  hos  possis  nullo  componere  laeso  ? 

Qua  steterant  Artes,  pars  vacat  illa  tibi. 

Quid  veniant,  novitate  roges  fortasse  sub  ipsa. 
Accipe,  quodcunque  est,  dummodo  non  sit 
amor. 

Invenies,  quamvis  non  est  miserabilis  index,  15 
Non  minus  hoc  illo  triste,  quod  ante  dedi. 
Rebus  idem,  titulo  differt:  et  epistola  cui  sit 
Non  occultato  nomine  missa, det. et 

Nec  vos  hoc  vullis,  sed  nec  prohibere  potestis  : 

Musaque  ad  imvitos  officiosa  venit.  20 

Quicquid  id  est,  adjunge  meis.  Nihil  impedit 
ortos 

Exsule,  servatis  legibus,  Urbe  f rui. 

Quod  metuas  non  est.  Antoni  scripta  leguntur: 

Doctus  et  in  promtu  scrinia  Brutus  habet. 

Nec  me  nominibus  furiosus  confero  tantis  25 
Saeva  deos  contra  non  tamen  arma  tuli. 
Denique  Caesareo,  quod  non  desiderat  ipse, 

Non  caret  e  nostris  ullus  honore  liber. 

Si  dubitas  de  me ;  laudes  admitte  deorum  : 

Et  carmen  demto  nomine  sume  meum.  30 
Adjuvat  in  bello  pacatae  ramus  olivae  ; 

Proderit  auctorem  pacis  habere  nihil  ? 

Cum  foret  yEneae  cervix  subjecta  parenti, 

Dicitur  ipsa  viro  flamma  dedisse  viam. 

Fert  liber  Aeneaden  ;  et  non  iter  omne  patebit?  35 
At  patriae  pater  hic  ;  ipsius  ille  fuit. 

Ecquis  ita  est  audax,  ut  limine  cogat  abire 
Jactantem  Pharia  tinnula  sistra  manu  ? 

Ante  deum  Matrem  cornu  tibicen  adunco 

Cum  canit,exiguae  quis  stipis  aera  neget ?  40 

Scimus  ab  imperio  fieri  nil  tale  Dianae; 

Unde  tamen  vivat  vaticinator  habet. 

Ipsa  movent  animos  superorum  numina  nostros ; 

Turpe  nec  est  tali  credulitate  capi. 

En  ego  pro  sistro,  Phrygiique  foramine  buxi,  45 
Gentis  Iuleae  nomina  sancta  fero. 

Vaticinor  moneoque  ;  locum  date  sacra  ferenti : 

Non  mihi,  sed  magno  poscitur  ille  deo. 

Nec,  quia  vel  merui,  vel  sensi  principis  iram, 

A  nobis  ipsum  nolle  putate  coli.  50 

Vidi  ego  linigerae  numen  violasse  fatentem 
Isidis  Isiacos  ante  sedere  focos. 

Alter,  ob  huic  similem  privatus  lumine  culpam, 
Clamabat  media  se  meruisse  via. 

Talia  coelestes  fieri  praeconia  gaudent,  55 

Ut,  sua  quid  valeant  numina,  teste  probent. 
Saepe  levant  poenas,  ereptaque  lumina  reddunt, 
Cum  bene  peccati  pcenituisse  vident. 

Poeniter  o,  si  quid  miserorum  creditur  ulli, 
Poenitet,  et  facto  torqueor  ipse  meo'  60 

Cumque  sit essilium,  magis  est  mihi  culpa  dolori: 

Estque  pati  poenas,  quam  meruisse,  minus. 

Ut  mihi  di  faveant,  quibus  est  manifestior  ipse ; 

Poena  potest  demi,  culpa  perennis  erit. 

Mors  faciet  certe,  ne  sim,  cum  venerit,  exsul;  65 
Ne  non  peccarim,  mors  quoque  non  faciet. 

Nil  igitur  mirum,  si  mens  mihi  tabida  facta 
De  nive  manantis  more  liquescit  aquae. 

Estur  ut  occulta  vitiata  teredine  navis: 

iEquorei  scopulos  ut  cavat  unda  salis  :  70 

Roditur  ut  scabra  positum  rubigine  ferrum  : 

Conditus  ut  tineae  carpitur  ore  liber: 

Sic  mea  perpetuos  curarum  pectora  morsus. 

Fine  quibus  nullo  conficiantur,  habent. 

Nec  prius  hi  mentem  stimuli,  quam  vita,  relin¬ 
quent:  75 

Quique  dolet  citius,  quam  dolor  ipse,  cadet. 
Hoc  mihi  si  superi,  quorum  sumus  omnia,  cre¬ 
dent, 

Forsitan  exigua  dignus  habebor  ope  , 

Inque  locum  Scythico  vacuum  mutabor  ab  arcu. 
Plus  isto,  duri,  si  precer,  oris  ero  80 

Maxime,  qui  tanti  ntensuram  nominis  imples 
Et  geminas  animi  nobilitate  genus , 


Qui  nasci  Jt  posses,  quamvis  cecidere  trecenti 
Non  omnes  Fabios  abstul  t  una  dies  , 

Forsitan  haec  a  quo  mittatur  epistola  quaeras;  5 
Quique  loquar  tecum,  certior  esse  velis, 

Heu  mihi  quid  faciam J  vereor  ne  nomine 
lecto 

Durus,  et  aversa  caetera  mente  legas. 

Viderit  hsec  si  quis ;  tibi  me  scripsisse  fateri 
Audebo,  et  propriis  ingemuisse  malis.  10 
Viderit ;  audebo  tibi  me  scripsisse  fateri, 

[Atque  modum  culpae  notificare  meae.] 

Qui  cum  me  poena  dignum  graviore  fuisse 
Confitear;  possum  vix  graviora  pati. 

Hostibus  in  mediis  interque  pericula  versor,  15 
Tanquam  cum  patria  pax  sit  ademta  mihi. 

Qui,  mortis  saevo  geminent  ut  vulnere  causas. 
Omnia  vipereo  spicula  felle  linunt. 

His  eques  instructus  perterrita  moenia  lustrat, 
More  lupi  clausas  circueuntis  oves.  20 

At  semel  intentus  nervo  levis  arcus  equino 
Vincula  semper  habens  irresoluta  manet. 
Tecta  rigent  fixis  veluti  vallata  sagittis, 

Portaque  vix  firma  submovet  arma  sera. 

Adde  loci  faciem,  nec  fronde,  nec  arbore  lseti ;  25 
Etquod  iners  hiemi  continuatur  hiems. 

Hic  me  pugnantem  cum  frigore,  cumque  sagittis 
Cumque  meo  fato,  quarta  fatigat  hiems. 

Fine  carent  lacrymse,  nisi  cum  stupor  obstitit  illis 
Et  similis  morti  pectora  torpor  habet.  3C 

Felicem  Nioben,  quamvis  tot  funera  vidit, 

Quae  posuit  sensum,  saxea  facta,  mali ! 

Vos  quoque  felices,  quarum  clamantia  fratrem 
Cortice  velavit  populus  ora  novo. 

Ille  ego  sum,  lignum  qui  non  admittar  in  ul¬ 
lum:  35 

Ille  ego  sum,  frustra  qui  lapis  esse  velim. 

Ipsa  Medusa  oculis  veniat  licet  obvia  nostris. 
Amittat  vires  ipsa  Medusa  suas. 

Vivimus,  ut  sensu  nunquam  careamus  amaro  : 

Et  gravior  longa  fit  mea  poena  mora.  40 

Sic  inconsumtum  Tityi  semperque  renascens 
Non  perit,  ut  possit  srepe  perire,  jecur. 

At,  puto,  cum  requies  medicinaque  publica  curse 
Somnus  adest,  solitis  nox  venit  orba  malis. 
Somnia  me  terrent  veros  imitantia  casus,  45 

Et  vigilant  sensus  in  mea  damna  mei. 

Aut  ego  Sarmaticas  videor  vitare  sagittas, 

Aut  dare  captivas  ad  fera  vincla  manus 
Aut  ubi  decipior  melioris  imagine  somni, 

Adspicio  patriae  tecta  relicta  meae.  50 

Et  modo  vobiscum,  quos  sum  veneratus,  amici. 
Et  modo  cum  cara  conjuge,  multa  loquor. 

Sic,  ubi  percepta  est  brevis  et  non  vera  voluptas, 
Pejor  ab  admonitu  fit  status  iste  boni. 

Sive  dies  igitur  caput  hoc  miserabile  cernit,  65 
Sive  pruinOsi  Noctis  aguntur  equi ; 

S‘c  mea  perpetuis  liquefiunt  pectora  curis, 

Ignibus  admotis  ut  nova  cera  solet. 

Saepe  precor  mortem,  mortem  quoque  deprecor 
idem ; 

Ne  mea  Sarmaticum  contegat  ossa  solum.  60 
Cum  subit,  Augusti  quae  sit  clementia,  credo 
Mollia  naufragiis  littora  posse  dari. 

Cum  video,  quam  sint  mea  fata  tenacia,  frangor  , 
Spesque  levis  magno  victa  timore  cadit. 

Nec  tamen  ulterius  quicquam  sperove  pre- 
corve,  65 

Quam  male  mutato  posse  carere  loco. 

Aut  hoc,  aut  nihil  est,  pro  me  tentare  modeste 
Gratia  quod  salvo  vestra  pudore  queat 

Suscipe,  Roman®  facundia,  Maxime,  linguae. 

Difficilis  causae  mite  patrocinium.  70 

Est  mala;  confiteor:  sed  te  bona  fiet  agente. 

Lenia  pro  misera  fac  modo  verba  fuga. 

Nescit  enim  Caesar,  quamvis  deus  omnia  norit, 
Ultimus  hic  qua  sit  conditione  locus. 

Magna  tenent  illud  rerum  molimina  numen  .  Y5 
I  laec  est  coelesti  pectore  cura  minor. 

Nec  vacat,  in  qua  sint  positi  regione  Tomitae, 
Quaerere,  finitimo  vix  loca  nota  Getae: 

Aut  quid  Sauromatae  faciant,  quid  Iazyges  acres, 
Cultaque  Oresteae  Taurica  terra  deae  :  80 

Quaeque  aliae  gentes,  ubi  frigore  constitit  Ister, 
Dura  meant  celeri  terga  per  amnis  equo. 
Maxima  pars  hominum  nec  te,  pulcherrima,  cu¬ 
rant, 

Roma,  nec  Ausonii  militis  arma  timent. 
Dantanimos  arcus  illis,  plenaeque  pharetrae,  85 
Quamque  libet  longis  cursibus  aptus  equus  ; 
Quodque  sitim  didicere  diu  tolerare  famemque  ; 

Quodque  sequens  nullas  jjostis  habebit  aquas. 
Ira  dei  mitis  non  me  misisset  in  istam, 

Si  satis  haec  illi  nota  fuisset,  humum.  90 

Nec  me,  nec  quenquam  Romanum  gaudet  ab 
hoste, 

Meque  minus,  vitam  cui  dedit  ipse,  premi. 
Noluit,  ut  poterat,  minimo  me  perdere  nutu. 

Nil  opus  est  ullis  iu  mea  fata  Getis. 

Sed  neque,  cur  morerer,  quicquam  mihi  compe 
rit  actum ;  95 

Nec  minus  infestus,  quam  fuit,  esse  potest. 
Tum  quoque  nil  fecit,  nisi  quod  facere  ipse 
coegi. 

Paene  etiam  merito  parcior  ira  meo. 

Di  faciant  igitur,  quorum  mitissimus  ipse  est, 
Alma  nihil  majus  Caesare  terra  ferat ;  100 

Utque  diu  sub  eo  sit  publica  sarcina  rerum, 
Perque  manus  hujus  tradita  gentis  eat. 

At  tu  tam  placido,  quam  nos  quoque  sensimus 
illum, 

Judice  pro  lacrymis  ora  resolve  meis. 

Non  petito  ut  bene  sit,  sed  uti  male  tutius  ; 
utque  105 

Exsilium  saevo  distet  ab  hoste  meum; 
Quamque  dedere  mihi  praesentia  numina  vitam  ; 

Non  adimat  stricto  squalidus  ense  Getes. 
Denique,  si  moriar,  subeant  pacatius  arvum 
Ossa,  nec  a  Scythica  nostra  premantur  hu¬ 
mo;  110 

Nec  male  compositos,  ut  scilicet  exsule  dignum, 
Bistonii  cineres  ungula  pulset  equi ; 

Et  ne,  si  superest  aliquid  post  funera  sensus, 
Terreat  hic  manes  Sarmatis  umbra  meos. 
Caesarishaec  animum  poterantaudita  movere,  1 15 
Maxime ;  movissent  si  tamen  ante  tuum. 

Vox,  precor,  Augustas  pro  me  tua  molliat  aures, 
Auxilio  trepidis  quae  solet  esse  reis : 
Assuetaque  tibi  doctae  dulcedine  linguae 

Aequandi  superis  pectora  flecte  viri.  120 

Non  tibi  Theromedon,  crudusve  rogabitur  At¬ 
reus, 

Quique  suis  homines  pabula  fecit  equis: 

Sed  piger  ad  poenas  princeps,  ad  praemia  velox  ; 

Quique  dolet,  quoties  cogitur  esse  ferox. 

Qui  vincit  semper,  victis  ut  parcere  possit ;  125 
Clausit  et  aeterna  civica  bella  sera. 

Multa  metu  poenae,  poena  qui  pauca  coercet; 

Et  jacit  invita  fulmina  rara  manu. 

Ergo  tam  placidas  orator  missus  ad  aures, 

Ut  propior  patriae  sit  fuga  nostra,  roga.  1 80 


Ille  ego  sum,  qui  te  colui ;  quem  festa  solebat 
Inter  convivas  mensa  videre  tuos. 

Ille  ego,  qui  dixi  vestros  llymenaeon  ad  ignes. 

Et  cecini  fausto  carmina  digna  toro. 

Cujus  te  solitum  memini  laudare  libellos,  1 85 
Exceptis  domino  qui  nocuere  suo. 

Cui  tua  nonnunquam  miranti  scripta  legebas. 

Ille  ego,  de  vestra  cui  data  nupta  domo. 

Hanc  probat,  et  primo  dilectam  semper  ab  aevo 
Est  inter  comites  Marcia  censa  suas ;  M0 

Inque  suis  habuit  matertera  Caesaris  ante  : 

Quarum  judicio  siqua  probata,  proba  est. 

Ipsa  sua  melior  fama,  laudantibus  istis, 

Claudia  divina  non  eguisset  ope. 

Nos  quoque  praeteritos  sine  labe  peregimus  an¬ 
nos.  145 

Proxima  pars  vitae  transilienda  meae. 

Sed  de  me  ut  sileam,  coniux  mea  sarcina  vestra 
est. 

Non  potes  hanc  salva  dissimulare  fide. 
Confugit  haec  ad  vos  .  vestras  amplectitur  aras: 

Jure  venit  cultos  ad  sibi  quisque  deos.  150 
Flensque  rogat,  precibus  lenito  Caesare  vestris. 
Busta  sui  fiant  ut  propiora  viri. 

EPISTOLA  IU. 

RUFINO. 

Hanc  tibi  Naso  tuus  mittit,  Rufine,  salutem ; 

Qui  miser  est,  ulli  si  suus  esse  potest 
Reddita  confusae  nuper  solatia  menti 
Auxilium  nostris  spemque  tulere  malis. 

Utque  Machaoniis  Poeantius  artibus  heros  5 
Lenito  medicam  vulnere  sensit  opem  : 

Sic  ego  mente  jacens,  et  acerbo  saucius  ictu. 
Admonitu  coepi  fortior  esse  tuo. 

Et  jam  deficiens  sic  ad  tua  verba  revixi. 

Ut  solet  infuso  vena  redire  mero.  10 

Non  tamen  exhibuit  tantas  facundia  vires. 

Ut  mea  sint  dictis  pectora  sana  tuis. 

Ut  multum  nostrae  demas  de  gurgite  curae, 

Non  minus  exhausto,  quod  superabit,  erit. 
Tempore  ducetur  longo  fortasse  cicatrix;  15 
Horrent  admotas  vulnera  cruda  manus. 

Non  est  in  medico  semper,  relevetur  ut  aeger. 

Interdum  docta  plus  valet  arte  malum. 

Cernis,  ut  e  molli  sanguis  pulmone  remissus 
Ad  Stygias  certo  limite  ducat  aquas.  20 

Afferat  ipse  licet  sacras  Epidaurius  herbas, 
Sanabit  nulla  vulnera  cordis  ope. 

Tollere  nodosam  nescit  medicina  podagram. 

Nec  formidatis  auxiliatur  aquis. 

Cura  quoque  interdum  nulla  medicabilis  arte;  25 
Aut,  ut  sit,  longa  est  extenuanda  mora. 

Cum  bene  firmarunt  animum  praecepta  jacentem, 
Sumtaque  sunt  nobis  pectoris  arma  tui; 

Rursus  amor  patriae,  ratione  valentior  omni, 
Quod  tua  texuerunt  scripta,  retexit  opus.  30 
Sive  pium  vis  hoc,  sive  hoc  muliebre  vocari; 

Confiteor  misero  molle  cor  esse  mihi. 

Non  dubia  est  Tthaci  prudentia  ;  sed  tamen  optat 
Fumum  de  patriis  posse  videre  focis. 

Nescio  qua  natale  solum  dulcedine  captos  35 
Ducit,  et  immemores  non  sinit  es3e  sui 
Quid  melius  Roma?  Scythico  quid  frigore pejus? 

Huc  tamen  ex  illa  barbarus  urbe  fugit. 

Cum  bene  sit  clausae  cavea  Pandione  natae, 
Nititur  in  sylvas  illa  redire  suas.  40 

Assuetos  tauri  saltus,  assueta  leones, 

(Nec  feritas  illos  impedit,)  antra  petunt 

OVIDIUS. 

Tu  tamen  exsilii  morsus  e  pectore  nostro 
Fomentis  speras  cedere  posse  tuis. 

Effice,  vos  ipsi  ne  tam  mihi  sitis  amandi,  45 
Talibus  ut  levius  sit  caruisse  malum. 

At,  puto,  qua  fueram  genitus,  tellure  carenti, 

In  tamen  humano  contigit  esse  loco. 

Orbis  in  extremi  jaceo  desertus  arenis, 

Fert  ubi  perpetuas  obruta  terra  nives.  50 

Non  ager  hic  pomum,  non  dulces  educat  uvas  : 

Non  salices  ripa,  robora  monte  virent. 

Neve  fretum  terra  laudes  magis ;  aequora  seinper 
Ventorum  rabie,  solibus  orba,  tument. 
Quocunque  adspicias,  campi  cultore  carentes,  55 
Vastaque,  quae  nemo  vindicet,  arva  jacent. 
Hostis  adest  dextra  laevaque  a  parte  timendus, 
Vicinoque  metu  terret  utrumque  latus. 

Altera  Bistonias  pars  est  sensura  sarissas. 

Altera  Sarmatica  spicula  missa  manu.  60 

I  nunc,  et  veterum  nobis  exempla  virorum, 

Qui  forti  casum  mente  tulere,  refer. 

Et  grave  magnanimi  robur  mirare  Rutili, 

Non  usi  reditus  conditione  dati. 

Snyrna  virum  tenuit,  non  Pontus  et  hostica  tel¬ 
lus  ;  65 

Paene  minus  nullo  Smyrna  petenda  loco. 

Non  doluit  patria  Cynicus  procul  esse  Sinopeus : 

Legit  enim  sedes,  Attica  terra,  tuas. 

Arma  Neoclides  qui  Persica  contudit  armis, 
Argolica  primam  sensit  in  urbe  fugam.  70 

Pulsus  Aristides  patria  Lacedaemona  fugit : 

Inter  quas  dubium,  quae  prior  esset,  erat. 

Caede  puer  facta  Patroclus  Opunta  relinquit, 
Thessalicamque  adiit  hospes  Achillis  humum. 
Exsul  ab  Haemonia  Pirenida  cessit  ad  undam,  75 
Quo  duce  trabs  Colchas  sacra  cucurrit  aquas. 
Liquit  Agenorides  Sidonia  moenia  Cadmus, 
Poneret  ut  muros  in  meliore  loco. 

Venit  ad  Adrastum  Tydeus  Calydone  fugatus  : 

Et  Teucrum  Veneri  grata  recepit  humus.  89 
Quid  referam  veteres  Romanae  gentis,  apud  quos 
Exsulibus  tellus  ultima  Tibur  erat  ? 

Persequar  ut  cunctos ;  nulli  datus  omnibus  aevis 
Tam  procul  a  patria  est,  horridiorve  locus. 
[Quo  magis  ignoscat  sapientia  vestra  dolenti,  85 
Qui  facit  et  dictis  non  ita  multa  tuis.] 

Nec  tamen  inficior,  si  possint  nostra  coire 
Vulnera,  praeceptis  posse  coire  tuis. 

Sed  vereor,  ne  me  frustra  servare  labores, 

Neu  juver  admota  perditus  aeger  ope.  90 

Nec  loquor  haec,  quia  sit  major  prudentia  nobis. 
Sed  sim,  quam  medico,  notior  ipse  mihi. 

Ut  tamen  hoc  ita  sit,  munus  tua  grande  vo¬ 
luntas 

Ad  me  pervenit,  consuliturque  boni. 
EPISTOLA  IV 

UXORI. 

Jam  mihi  deterior  canis  adspergitur  aetas, 

Jamque  meos  vultus  ruga  senilis  arat : 

Jam  vigor,  et  quasso  languent  in  corpore  vires  : 

Nec,  juveni  lusus  qui  placuere,  placent. 

Ne c,  si  me  subito  videas,  agnoscere  possis;  5 
Altatis  facta  est  tanta  ruina  meae. 

Confiteor  facere  haec  annos;  sed  et  altera  causa 
est, 

Anxietas  animi,  continuusque  labor. 

Nam  mea  per  longos  si  quis  mala  digerat  annos. 
Crede  mihi,  Pylio  Nestore  major  ero  10 


Cernis  ut  in  duris  (et  quid  bove  firmius?)  arvis 
Fortia  taurorum  corpora  frangat  opus. 

Quae  nunquam  vacuo  solita  est  cessare  novali, 
Fructibus  assiduis  lassa  senescit  humus. 
Occidet,  ad  Circi  si  quis  certamina  semper,  1 
Non  intermissis  cursibus,  ibit  equus. 

Firma  sit  illa  licet,  solvetur  in  aequore  navis, 
Quae  nunquam  liquidis  sicca  carebitaquis. 

Me  quoque  debilitat  series  immensa  malorum, 
Ante  meum  tempus  cogit  et  esse  senem.  20 
Otia  corpus  alunt;  animus  quoque  pascitur  illis. 

Immodicus  contra  carpit  utrumque  labor. 
Adspice,  in  has  partes  quod  venerit  ^Esone  natus. 

Quam  laudem  a  sera  posteritate  ferat. 

At  labor  illius  nostro  leviorque  minorque,  25 
Si  modo  non  verum  nomina  magna  premunt. 
Ille  est  in  Pontum,  Pelia  mittente,  profectus, 
Qui  vix  Thessaliae  fine  timendus  erat. 

Csesaris  ira  mihi  nocuit,  quem  solis  ab  ortu 
Solis  ad  occasus  utraque  terra  tremit.  30 

Junctior  Haemonia  gst  Ponto,  quam  Roma,  si¬ 
nistro; 

Et  brevius,  quam  nos,  ille  peregit  iter. 

Ille  habuit  comites  primos  telluris  Achivae  ; 

Atnostram  cuncti  destituere  fugam. 

Nos  fragili  vastum  ligno  sulcavimus  aequor;  35 
Quae  tulit  ASsoniden,  firma  carina  fuit. 

Nec  Tiphys  mihi  rector  erat,  nec  Agenore  natus 
Quas  sequerer,  docuit,  quas  fugeremque  vias 
Illum  tutata  est  cum  Pallade  regia  Juno; 

Defendere  meum  numina  nulla  caput.  40 
Illum  furtivas  juvere  Cupidinis  artes  ; 

Quas  a  me  vellem  non  didicisset  Amor. 

Ille  domum  rediit ;  nos  his  moriemur  in  arvis. 
Perstiterit  laesi  si  gravis  ira  dei. 

Durius  est  igitur  nostrum,  fidissima  conjux,  45 
Illo,  quod  subiit  ASsone  natus,  onus. 

Te  quoque,  quam  juvenem  discedens  Urbe  re¬ 
liqui, 

Credibile  est  nostris  insenuisse  malis 
O  ego  di  faciant  talem  te  cernere  possim, 

Caraque  mutatis  oscula  ferre  genis;  50 

Amplectique  meis  corpus  non  pingue  lacertis, 

Et,  Gracile  hoc  fecit,  dicere,  cura  mei ; 

Et  narrare  meos  flenti  flens  ipse  labores, 

Sperato  nunquam  colloquioque  frui ; 

Thuraque  Ceesaribus,  cum  conjuge  Caesare  digna, 
Dis  veris,  memori  debita  ferre  manu  !  56 

Memnonis  hanc  utinam,  lenito  principe.,  mater 
Quamprimum  roseo  provocet  ore  diem  ! 

EPISTOLA  V 

MAXIMO. 

Ille  tuos  quondam  non  ultimus  inter  amicos. 

Ut  sua  verba  legas,  Maxime,  Naso  rogat. 

In  quibus  ingenium  desiste  requirere  nostrum. 
Nescius  exsilii  ne  videare  mei. 

Cernis,  ut  ignavum  corrumpant  otia  corpus :  5 

Ut  capiant  vitium,  ni  moveantur,  aquae. 

Et  mihi,  si  quis  erat,  ducendi  carminis  usus 
Deficit,  estque  minor  factus  inerte  situ. 

Haec  quoque,  quae  legitis,  si  quid  mihi,  Maxime 
credis, 

Scribimus  invita  vixque  coacta  manu.  1C 
Non  libet  in  tales  animum  contendere  curas, 

Nec  venit  ad  duros  Musa  vocata  Getas. 

Ut  tamen  ipse  vides,  luctor  deducere  versum 
Sed  non  fit  fato  mollior  ille  meo 


Epist.  Lib.  I. 


OVI  DIOS. 

Cum  relego,  scripsisse  pudet ;  quia  plurima  cerno 
Me  quoque,  qui  feci,  judice  digna  lini.  1 6 
Nec  tamen  emendo:  labor  hic,  quam  scribere, 
major ; 

Mensque  pati  durum  sustinet  segra  nihil. 
Scilicet  incipiam  lima  mordacius  uti. 

Et  sub  judicium  singula  verba  vocem ?  20 

Torquet  enim  fortuna  parum,  nisi  Nilus  in  He- 

Confluat,  et  frondes  Alpibus  addat  Athos? 
Parcendum  est  animo  miserabile  vulnus  habenti. 

Subducant  oneri  colla  perusta  boves. 

At,  puto,  fructus  adest,  justissima  causa  laborum. 
Et  sata  cum  multo  foenore  reddit  ager.  26 
Tempus  ad  hoc  nobis, repetas  licet  omnia,  nullum 
Profuit  (atque  utinam  non  nocuisset!)  opus. 
Cur  igitur  scribam  miraris  ?  miror  et  ipse ; 

Et  mecum  quaero  saepe, quid  inde  feram.  80 
An  populus  vere  sanos  negat  esse  poetas, 

Sumque  fides  hujus  maxima  vocis  ego  ? 

Qui,  sterili  toties  cum  sim  deceptus  ab  arvo, 
Damnosa  persto  condere  semen  humo. 

Scilicet  est  cupidus  studiorum  quisque  suorum. 
Tempus  et  adsueta  ponere  in  arte  juvat.  36 
Saucius  ejurat  pugnam  gladiator,  et  idem 
Immemor  antiqui  vulneris  arma  capit. 

Nil  sibi  cum  pelagi  dicit  fore  naufragus  undis. 

Et  ducit  remos,  qua  modo  navit  aqua.  40 
Sic  ego  constanter  studium  non  utile  carpo. 

Et  repeto,  nollem  quas  coluisse,  deas. 

Quid  potius  faciam  ?  non  sum,  qui  segnia  ducam 
Otia.  Mors  nobis  tempus  habetur  iners. 

Nec  juvat  in  lucem  nimio  marcescere  vino  ;  45 

Nec  tenet  incertas  alea  blanda  manus. 

Cum  dedimus  somno, quas  corpus  postulat,  horas, 
Quo  ponam  vigilans  tempora  longa  modo  ? 
Moris  an  oblitus  patrii  contendere  discam 

Sarmaticos  arcus,  et  trahar  arte  loci  ?  50 

Hoc  quoque  me  studium  prohibent  assumere 
viies. 

Mensque  magis  gracili  corpore  nostra  valet. 
Cum  bene  quaesieris,  quid  agam ;  magis  utile  nil 
est 

Artibus  his,  quae  nil  utilitatis  habent. 
Consequor  ex  illis  casus  oblivia  nostri.  55 

Hanc  satis  est  messem  si  mea  reddit  humus. 
Gloria  vos  acuat;  vos,  ut  recitata  probentur 
Carmina,  Pieriis  invigilate  choris. 

Quod  venit  ei  facili,  satis  est  componere  nobis; 

Et  nimis  intenti  causa  laboris  abest.  60 

Cur  ego  sollicita  poliam  mea  carmina  cura  ? 

An  verear,  ne  non  approbet  illa  Getes  ? 
Forsitan  audacter  faciam,  sed  glorior,  Istrum 
Ingenio  nullum  majus  habere  meo. 

Hoc,  ubi  vivendum,  satis  est  si  consequor  arvo, 
Inter  inhumanos  esse  poeta  Getas.  66 

Quo  mihi  diversum  fama  contendere  in  orbem  ? 

Quem  fortuna  dedit,  Roma  sit  ille  locus. 

Hoc  mea  contenta  est  infelix  Musa  theatro. 

Sic  merui ;  magni  sxc  voluere  dei.  70 

Nec  reor  hinc  illuc  nostris  iter  esse  libellis. 

Quo  Boreas  penna  deficiente  venit. 

Dividimur  coelo;  quaeque  est  procul  urbe  Quirini, 
Adspicit  hirsutos  cominus  Ursa  Getas. 

Per  tantum  terrae,  tot  aquas  vix  credere  possim 
Indicium  studii  transiluisse  mei.  76 

Finge  legi,  quodque  est  mirabile,  finge  placere ; 

Auctorem  certe  res  juvet  ista  nihil. 

Quo  tibi,  si  calida  positus  laudere  Syene, 

A  jf  ubi  Taprobanen  Indica  cingit  aqua  ’  80 


Altius  ire  libet?  si  te  distantia  longe 
Pleiadum  laudent  signa,  quid  inde  feras: 

Sed  neque  pervenio  scriptis  mediocribus  istuc. 
Famaque  cum  domino  fugit  ab  Urbe  suo. 
Vosque,  quibus  perii,  tunc  cum  mea  fama  se- 
pulta  est,  85 

Nunc  quoque  de  nostra  morte  tacere  reor 

EPISTOLA  VI 

GR^CINO. 

Ecquid  ut  audisti  (nam  te  diversa  tenebat 
Terra)  meos  casus,  cor  tibi  triste  fuit  ? 
Dissimules,  metuasque  licet,  Grsecine,  fateri , 

Si  bene  te  novi,  triste  fuisse  liquet. 

Non  cadit  in  mores  feritas  inamabilis  istos ;  5 

Nec  minus  a  studiis  dissidet  illa  tuis. 

Artibus  ingenuis,  quarum  tibi  maxima  cura  est. 
Pectora  mollescunt,  asperitasque  fugit. 

Nec  quisquam  meliore  fide  complectitur  illas, 
Qua  sinit  officium,  militiseque  labor.  10 

Certe  ego,  cum  primum  potui  sentire  quid  essem, 
(Nam  fuit  attonito  mens  mihi  nulla  diu,) 

Hoc  quoque  fortunae  sensi,  quod  amicus  abesses. 
Qui  mihi  praesidium  grande  futurus  eras. 
Tecum  tunc  aberant  aegrae  solatia  mentis,  15 
Magnaque  pars  animae  consiliique  mei. 

At  nunc, quod  superest,  fer  opem,  precor,  eminus 
unam. 

Alloquioque  juva  pectora  nostra  tuo. 

Quae,  non  mendaci  si  quicquam  credis  amico, 
Stulta  magis  dici,  quam  scelerata,  decet.  20 
Nec  leve,  nec  tutum,  peccati  quae  sit  origo, 
Scribere  :  tractari  vulnera  nostra  timent. 
Qualicunque  modo  mihi  sint  ea  facta,  rogare 
Desine.  Non  agites,  si  qua  coire  velis. 
Quicquid  id  est,  ut  non  facinus,  sic  culpa  vocan¬ 
dum  est.  25 

Omnis  an  in  magnos  culpa  deos  scelus  est  ? 
Spes  igitur  menti  poenae,  Grsecine,  levandse 
Non  est  ex  toto  nulla  relicta  mese. 

Haec  dea,  cum  fugerent  sceleratas  numina  terras, 
In  dis  invisa  sola  remansit  humo.  80 

Hsec  facit,  ut  vivat  vinctus  quoque  compede  fos¬ 
sor, 

Liberaque  a  ferro  crura  futura  putet. 

Haec  facit,  ut,  videat  cum  terras  undique  nullas. 
Naufragus  in  mediis  brachia  jactet  aquis. 

Saepe  aliquem  sollers  medicorum  cura  reliquit; 

Nec  spes  huic  vena  deficiente  cadit.  36 

Carcere  dicuntur  clausi  sperare  salutem  : 

Atque  aliquis  pendens  in  cruce  'ota  facit. 

Hsec  dea  quam  multos  laqueo  sua.  colla  ligantes 
Non  est  proposita  passa  perire  nece!  40 

Me  quoque  conantem  gladio  finire  dolorem 
Arcuit,  injecta  continuitque  manu. 

Quidque  facis?  lacrymis  opus  est,  non  sanguine 
dixit; 

Saepe  per  has  flecti  principis  ira  solet. 
Quamvis  est  igitur  meritis  indebita  nostris,  45 
Magna  tamen  spes  est  in  bonitate  dei. 

Qui  ne  difficilis  mihi  sit,  Grsecine,  precare: 

Confer  et  in  votum  tu  quoque  verba  meum. 
Inque  Tomitana  jaceam  tumulatus  arena. 

Si  te  non  nobis  ista  vovere  liquet:  50 

Nam  prius  incipiant  turres  vitare  columbae. 

Antra  ferse,  pecudes  gramina,  mergus  aquas. 
Quam  male  se  prsestet  veteri  Grsecinus  amico. 
Non  ita  sunt  fatis  omnia  versa  meis 

epistola  vii. 

HESS  ALLINO. 

Littera  ro  verbis  tibi,  Messalline,  salutem, 
Quam  legis,  a  saevis  attulit  usque  Getis. 

Indicat  auctorem  locus  ?  an,  nisi  nomine  lecto. 
Haec  me  Nasonem  scribere  verba  latet  ? 

Ecquis  in  extremo  positus  jacet  orbe  tuorum,  5 
Me  tamen  excepto,  qui  precor  esse  tuus  ' 

Di  procul  a  cunctis,  qui  te  venerantur  amantque. 
Hujus  notitiam  gentis  abesse  velint. 

Nos  satis  est  inter  glaciem  Scythicasque  sagittas 
Vivere;  si  vita  est  mortis  habenda  genus.  10 
Nos  premat  aut  bello  tellus,  aut  frigore  coelum  : 

Truxque  Getes  armis,  grandine  pulset  hiems  : 
Nos  habeat  regio,  nec  pomo  feta,  nec  uvis ; 

Et  cujus  nullum  cesset  ab  hoste  latus. 

Caetera  sit  sospes  cultorum  turba  tuorum ;  15 

In  quibus,  ut  populo,  pars  ego  parva  fui. 

Me  miserum,  si  tu  verbis  offenderis  istis, 

Nosque  negas  ulla  parte  fuisse  tuos  ! 

Idque  sit  ut  verum,  mentito  ignoscere  debes. 

Nil  demit  laudi  gloria  nostra  tuae.  20 

Quis  se  Caesaribus  notus  non  fingit  amicum  ? 

Da  veniam  fasso;  tu  mihi  Caesar  eris. 

Nec  tamen  irrumpo, quo  non  licet  ire :  satisque  est, 
Atria  si  nobis  non  patuisse  negas. 

Utque  tibi  fuerit  mecum  nihil  amplius;  uno  25 
Nempe  salutaris,  quam  prius,  ore  minus. 

Nec  tuus  est  genitor  nos  inficiatus  amicos. 
Hortator  3tudii,  causaque,  faxque  mei. 

Cui  nos  et  lacrymas,  supremum  in  funere  munus, 
Et  dedimus  medio  scripta  canenda  foro.  30 
Adde  quod  est  frater  tanto  tibi  junctus  amore. 

Quantus  in  Atridis  Tyndaridisque  fuit. 

Is  me  nec  comitem  nec  dedignatus  amicum  est; 

Si  tamen  haec  illi  non  nocitura  putas. 

Si  minus,  hac  quoque  me  mendacem  parte  fatebor. 

Clausa  mihi  potius  tota  sit  ista  domus.  36 
Sed  neque  claudenda  est;  et  nulla  potentia  vires 
Praestandi,  ne  quid  peccet  amicus,  habet. 

Et  tamen  ut  cuperem,  culpam  quoque  posse  ne- 
gari; 

Sic  facinus  nemo  nescit  abesse  mihi.  40 

Quod  nisi  delicti  pars  excusabilis  esset ; 

Parva  relegari  poena  futura  fuit. 

Ipse  sed  hoc  vidit,  qui  pervidet  omnia,  Caesar, 
Stultitiam  dici  crimina  posse  mea. 

Quaque  ego  permisi,  quaque  est  res  passa,  pe¬ 
percit  ;  45 

Usus  et  est  modice  fulminis  igne  sui. 

Nec  vitam,  nec  opes,  nec  ademit  posse  reverti. 

Si  sua  per  vestras  victa  sit  ira  preces. 

At  graviter  cecidi.  Quid  enim  mirabile,  si  quis 
A  Jove  percussus  non  leve  vulnus  habet  ?  50 
Ipse  suas  ut  jam  vires  inhiberet  Achilles, 

Missa  graves  ictus  Pelias  hasta  tulit. 

Judicium  nobis  igitur  cum  vindicis  adsit, 

Non  est,  cur  tua  me  janua  nosse  neget. 

Culta  quidem,  fateor,  citra  quam  debuit  illa ;  55 

Sed  fuit  in  fatis  hoc  quoque,  credo,  meis. 

Nec  tamen  officium  sensit  magis  altera  nostrum. 

Hic,  illic,  vestro  sub  lare  semper  eram. 
Quaeque  tua  est  pietas,  ut  te  non  excolat  ipsum, 
Jus  aliquod  tecum  fratris  amicus  habet.  60 
Quid,  quod,  ut  emeritis  referenda  est  gratia  sem- 
per, 

Sic  est  fortunae  promeruisse  tuse  ? 

Quod  si  permittis  nobis  suadere,  quid  optes; 

Ut  des.  quam  reddas,  plura,  precare  deos. 


Idque  facis,quantumque  licet  meminisse, solebas 
Officii  causam  pluribus  esse  dati.  66 

Quo  libet  in  numero  me,  Messalline,  repone  . 

Sim  modo  pars  vestrae  non  aliena  domus. 

Et  mala  Nasonem,  quoniam  meruisse  videtur. 

Si  non  ferre  doles,  at  meruisse  dole  7C 

EPISTOLA  VIII 

SEVERO. 

A  tibi  dilecto  missam  Nasone  salutem 
Accipe,  pars  animae  magna,  Severe,  meae. 

Neve  roga,  quid  agam  :  si  persequar  omnia,  flebis, 
Summa  satis  nostri  si  tibi  nota  mali. 

Vivimus  assiduis  expertes  pacis  in  armis,  5 
Dura  pharetrato  bella  movente  Geta. 

Deque  tot  expulsis  sum  miles  in  exsule  solus. 

Tuta,  nec  invideo,  caetera  turba  jacet. 

Quoque  magis  nostros  venia  dignere  libellos, 
Haec  in  procinctu  carmina  facta  leges.  10 
Stat  vetus  urbs,  ripae  vicina  binominis  Istri, 
Moenibus  et  positu  vix  adeunda  loci. 

Caspius  ^Egypsos,  de  se  si  credimus  ipsis, 
Condidit,  et  proprio  nomine  dixit  opus. 

Hanc  ferus,  Odrysiis  inopino  Marte  peremtis, 
Cepit,  et  in  regem  sustulit  arma  Getes.  1 6 
Ille  memor  magni  generis,  virtute  quod  auget. 
Protinus  innumero  milite  cinctus  adest. 

Nec  prius  abscessit,  merita  quam  caede  nocentum 
Se  nimis  ulciscens  exstitit  ipse  nocens.  20 
At  tibi,  rex  aevo,  detur,  fortissime  nostro, 

Semper  honorata  sceptra  te»ere  manu. 

Teque,  quod  et  praestat,  (quid  enim  tibi  plenius 
optem  ?) 

Martia  cum  magno  Capsare  Roma  probet. 

Sed  memor  unde  abii,  queror,  o  jucunde  sodalis. 
Accedant  nostris  saeva  quod  arma  malis.  26 
Ut  careo  vobis,  Stygias  detrusus  in  oras, 

Quatuor  autumnos,  Pleias  orta  facit. 

Nec  tu  credideris  urbanae  commoda  vitae 

Quaerere  Nasonem  ;  quaerit  et  illa  tamen.  30 
Nam  modo  vos  animo,  lulces, reminiscor,  amici. 

Nunc  mihi  cum  cara  conjuge  nata  subit : 

Eque  domo  rursus  pulchrae  loca  vertor  ad  Urbis, 
Cunctaque  mens  oculis  pervidet  illa  suis. 
Nunc  fora, nunc  aedes,nunc  marmore  tecta  theatra, 
Nunc  subit  aequata  porticus  omnis  humo.  36 
Gramina  nunc  Campi  pulchros  spectantis  in  hor¬ 
tos, 

Stagnaque  et  Euripi,  Virgineusque  liquor. 

At,  puto,  sic  Urbis  misero  esferepta  voluptas. 
Quolibet  ut  saltem  rure  frui  liceat.  40 

Non  meus  amissos  animus  desiderat  agros. 

Ruraque  Peligno  conspicienda  solo  : 

Nec  quos  piniferis  positos  in  collibus  hortos 
Spectat  Flaminiae  Clodia  juncta  viae  : 

Quos  ego  nescio  cui  colui ;  quibus  ipse  solebam 
Ad  sata  fontanas  (nec  pudet)  addere  aquas.  46 
Sunt  ibi,  si  vivunt,  nostra  quoque  consita  quon¬ 
dam, 

Sed  non  et  nostra  poma  legenda  manu. 

Pro  quibus  amissis  utinam  contingere  possit 
Hic  saltem  profugo  gleba  colenda  mihi 1  50 

Ipse  ego  pendentes,  liceat  modo,  rupe  capellas. 
Ipse  velim  baculo  pascere  nixus  o-  es. 

Ipse  ego,  ne  solitis  insistant  pectora  ceris, 

Ducam  ruricolas  subjuga  panda  boves: 

Et  discam  Getici  quae  norint  verba  juvenci :  55 

Assuetas  illi?  adjiciaroque  minas 

Ipse  manu  capulum  pressx  moderatus  aratri 
Experiar  mota  spargere  semen  humo. 

Nec  dubitem  longis  purgare  ligonibus  arva, 

Et  dare  jam,  sitiens  quas  bibat  hortus,  aquas.  60 
Unde  sed  hoc  nobis,  minimum  quos  inter  et 
hostem 

Discrimen  murus  clausaque  porta  facit  ? 

At  tibi  nascenti,  quod  toto  pectore  laetor. 

Nerunt  fatales  fortia  fila  deae. 

Te  modo  Campus  habet,  densa  modo  porticus 
umbra :  65 

Nunc,  in  quo  ponis  tempora  rara,  forum. 
Umbria  nunc  revocat:  nec  non  Albana  petentem 
Appia  ferventi  ducit  in  arva  rota. 

Forsitan  hic  optes,  ut  justam  supprimat  iram 
Caesar,  et  hospitium  sit  tua  villa  meum.  70 
Ah  nimium  est  quod,  amice,  petis  !  moderatius 
opta, 

Et  voti,  quaeso,  contrahe  vela  tui. 

Terra  velim  propior,  nullique  obnoxia  bello 
Detur ;  erit  nostris  pars  bona  demta  malis. 

EPISTOLA  IX. 

MAXIMO. 

Quae  mihi  de  rapto  tua  venit  epistola  Celso, 
Protinus  est  lacrymis  humida  facta  meis. 
Quodque  nefas  dictu,  fieri  nec  posse  putavi. 
Invitis  oculis  littera  lecta  tua  est. 

Nec  quicquamad  nostras  pervenit  acerbius  aures 
Ut  sumus  in  Ponto ;  perveniatque  precor.  6 
Ante  meos  oculos  tanquam  praesentis  imago 
Haeret,  et  exstinctum  vivere  fingit  amor. 

Saepe  refert  animus  lusus  gravitate  carentes ; 

Seria  cum  liquida  saepe  peracta  fide.  10 

Nulla  tamen  subeunt  mihi  tempora  densius  illis. 
Quae  vellem  vitae  summa  fuisse  meae  ; 

Cum  domus  ingenti  subito  mea  lapsa  ruina 
Concidit,  in  domini  procubuitque  caput. 

Affuit  ille  mihi,  cum  pars  me  magna  reliquit,  15 
Maxime,  Fortunae  nec  fuit  ipse  comes. 

Illum  ego  non  aliter  flentem  mea  funera  vidi, 
Ponendus  quam  si  frater  in  igne  foret. 

Haesit  in  amplexu,  consolatusque  jacentem  est. 
Cumque  meis  lacrymis  miscuit  usque  suas.  20 
O  quoties  vitae  custos  invisus  amarae 
Continuit  promtas  in  mea  fata  manus! 

O  quoties  dixit,  Placabilis  ira  deorum  est; 

Vive,  nec  ignosci  tu  tibi  posse  nega. 

V ox  tamen  illa  fuit  celeberrima ,  Respicequantum 
Debeat  auxilii  Maximus  esse  tibi,  26 

Maximus  incumbet, quaque  est  pietate,  rogabit. 
Ne  sit  ad  extremum  Caesaris  ira  tenax  : 

Cumque  sui  fratris  vires  adhibebit,  et  omnem. 
Quo  levius  doleas,  experietur  opem.  30 

Haec  mihi  verba  malae  minuerunt  taedia  vitae5 
Quae  tu,  ne  fuerint,  Maxime,  vana,  cave. 

Huc  quoque  venturum  mihi  se  jurare  solebat. 

Non  nisi  te  longae  jus  sibi  dante  viae. 

Nam  tua  non  alio  coluit  penetralia  ritu,  35 
Terrarum  dominos  quam  colis  ipse  deos. 

Crede  mihi  ,•  multos  habeas  cum  dignus  amicos, 
Non  fuit  e  multis  quolibet  ille  minor ; 

Si  modo  nec  census,  nec  clarum  nomen  avorum, 
Sed  probitas  magnos  ingeniumq  je  facit.  40 


Jure  igitur  lacrymasCelso  libamus  ademto, 

Cum  fugerem,  vivo  quas  dedit  ille  mihi. 
Carmina  jure  damus,  raros  testantia  mores ; 

Ut  tua  venturi  nomina,  Celse,  legant. 

Hoc  est, quod  possum Geticistibi mittereab arvis. 

Hoc  solum  est  istic,quod  liquet  esse  meum.  46 
Funera  nec  potui  comitare,  nec  ungere  corpus  : 

Aque  tuis  toto  dividor  orbe  rogis. 

Qui  potuit, quem  tu  pro  numine  vivus  habebas, 
Praestitit  officium  Maximus  omne  tibi.  50 
Ille  tibi  exsequias,  et  magni  funus  honoris 
Fecit ;  et  in  gelidos  versit  amoma  sinus. 

Diluit  et  lacrymis  maerens  unguenta  profusis ; 

Ossaque  vicina  condita  texit  humo. 

Qui  quoniam  exstinctis, quae  debet, praestat  amicis. 
Et  nos  exstinctis  adnumerare  potest.  56 

EPISTOLA  X. 

FLACCO. 

Naso  suo  profugus  mittit  tibi,  Flacce,  salutem ; 

Mittere  rem  si  quis,  qua  caret  ipse. potest. 
Longus  enim  curis  vitiatum  corpus  amaris 
Non  patitur  vires  languor  habere  suas. 

Nec  dolor  ullus  adest,  nec  febribus  uror  anhelis. 
Et  peragit  soliti  vena  tenoris  iter.  6 

Os  hebes  est,  positaeque  movent  fastidia  mensae, 
Et  queror,  invisi  cum  venit  hora  cibi. 

Quod  mare,  quod  tellus,  appone, quod  educat  aer; 

Nil  ibi,  quod  nobis  esuriatur,  erit.  10 

Nectar  et  ambrosiam,  latices  epulasque  deorum, 
Det  mihi  formosa  nava  Juventa  manu. 

Non  tamen  exacuet  torpens  sapor  ille  palatum  : 

Stabit  et  in  stomacho  pondus  inerte  diu. 

Haec  ego  non  ausim,  cum  sint  verissima,  cuivis 
Scribere,  delicias  ne  mala  nostra  vocent.  16 
Scilicet  is  status  est,  ea  rerum  forma  mearum. 
Deliciis  etiam  possit  ut  esse  locus. 

Delicias  illi  precor  has  contingere,  si  quis. 

Ne  mihi  sit  levior  Caesaris  ira,  timet.  20 

Is  quoque, qui  gracili  cibus  est  incorpore,somnus 
Non  alit  officio  corpus  inane  suo: 

Sed  vigilo,  vigilantque  mei  sine  fine  dolores ; 

Quorum  materiam  dat  locus  ipse  mihi. 

Vix  igitur  possis  visos  agnoscere  vultus ;  25 

Quoque  ierit,  quaeras,  qui  fui  ante,  color. 
Parvus  in  exiles  succus  mihi  pervenit  artus. 
Membraque  sunt  cera  pallidiora  nova. 

Non  haec  immodico  contraxi  damna  Lyaeo: 

Scis  mihi  quam  solee  paene  bibantur  aquae.  30 
Non  epulis  oneror :  quarum  si  tangar  amore. 

Est  tamen  in  Geticis  copia  nulla  locis. 

Nec  vires  adimit  Veneris  damnosa  voluptas: 

Non  solet  in  maestos  illa  venire  toros. 

Unda  Iocusque  nocent ;  et  causa  valentior  istis. 
Anxietas  animi,  quae  mihi  semper  adest.  36 
Hanc  nisi  tu  pariter  simili  cum  fratre  levares. 

Vix  mens  tristitiae  maesta  tulisset  onus. 

Vos  estis  fragili  tellus  non  dura  phaselo ; 

Quamque  negant  multi,  vos  mihi  fertis  opem. 
Ferte  precor  semper, quia  semper  egebimus  illa, 
Caesaris  offensum  dum  mihi  numen  erit.  49 
Qui  meritam  nobis  minuat,  non  finiat  iram. 
Suppliciter  vestros  quisque  rogate  deos. 

LIBER  SECUNDUS 


EPISTOLA  I 

GERMANICO  CASARI 

Huic  quoque  Csesarei  pervenit  fama  triumphi. 
Languida  quo  fessi  vix  venit  aura  Noti. 

Nil  fore  dulce  mihi  Scythica  regione  putavi. 

Jam  minus  hic  odio  est,  quam  fuit  ante,  locus. 
Tandem  aliquid  pulsa  curarum  nube  serenum  5 
Vidi,  fortunae  verba  dedique  meae. 

Nolit  ut  ulla  mihi  contingere  gaudia  Caesar, 

Velle  potest  cuivis  haec  tamen  una  dari. 

Di  quoque,  ut  a  cunctis  hilari  pietate  colantur. 
Tristitiam  poni  per  sua  festa  jubent.  1 0 

Denique,  quod  certus  furor  est  audere  fateri, 

Hac  ego  laetitia,  si  vetet  ipse,  fruar. 

Jupiter  utilibus  quoties  juvat  imbribus  agros, 
Mista  tenax  segeti  crescere  lappa  solet. 

Nos  quoque  frugiferum  sentimus  inutilis  herba 
Numen,  et  invita  saepe  juvamur  ope.  16 

Gaudia  Caesareae  mentis  pro  parte  virili 
Sunt  mea  :  privati  nil  habet  illa  domus. 

Gratia,  Fama,  tibi :  per  quam  spectata  triumphi 
Incluso  mediis  est  mihi  pompa  Getis.  20 
Indice  te  didici,  nuper  visenda  coisse 
Innumeras  gentes  ad  ducis  ora  sui ; 

Quaeque  capit  vastis  immensum  moenibus  or¬ 
bem. 

Hospitiis  Romam  vix  habuisse  locum. 

Tu  mihi  narrasti,  cum  multis  lucibus  ante  25 
Fuderit  assiduas  nubilus  Auster  aquas. 

Lumine  coelesti  solem  fulsisse  serenum. 

Cum  populi  vultu  conveniente  die. 

Atque  ita  vectorem,  cum  magno  vocis  honore. 
Bellica  laudatis  dona  dedisse  viris ;  30 

Claraque  sumturum  pictas  insignia  vestes, 

Thura  prius  sanctis  imposuisse  focis : 
Justitiamque  sui  caste  placasse  parentis. 

Illo  qua;  templum  pectore  semper  habet. 
Quaque  ierit,  felix  adjectum  plausibus  omen,  35 
Saxaque  jactatis  erubuisse  rosis. 

Protinus  argento  veros  imitantia  muros 
Barbara  cum  victis  oppida  lata  viris; 
Fluminaque,  et  montes,  et  in  altis  pascua  sylvis ; 

Armaque  cum  telis  in  strue  mista  suis.  40 
Deque  triumphato,  quod  sol  incenderit,  auro 
Aurea  Romani  tecta  fuisse  fori. 

Totque  tulisse  duces  captivis  addita  collis 
Vincula,  paene  hostes  quot  satis  esse  fuit. 
Maxima  pars  horum  vitam  veniamque  tulerunt: 

In  quibus  et  belli  summa  caputque  Bato.  46 
Cur  ego  posse  negem  minui  mihi  numinis  iram, 
Cum  videam  mites  hostibus  esse  deos  ? 

Pertulit  huc  idem  nobis,  Germanice,  rumor, 
Oppida  sub  titulo  nominis  isse  tui :  50 

Atque  ea  te  contra,  nec  muri  mole,  nec  armis, 
Nec  satis  ingenio  tuta  fuisse  loci. 

Di  tibi  dent  annos!  a  te  nam  caetera  sumes. 

Sint  modo  virtuti  tempora  longa  tuse. 

Quod  precor  eveniet.  Sunt  quiddam  oracula 
Vatum*  55 

Nam  deus  optanti  prospera  s:gna  dedit. 

Te  quoque  victorem  Tarpeias  scandere  in  arces 
Laeta  coronatis  Roma  videbit  equis. 


Maturosque  pater  nati  spectabit  honores. 

Gaudia  percipiens,  quae  dedit  ipse  suis.  60 
Jam  nunc  haec  a  me,  juvenum  belloque  togaque 
Maxime,  dicta  tibi  vaticinante  nota. 

Hunc  quoque  carminibus  referam  fortasse  trium¬ 
phum  ; 

Sufficiet  nostris  si  modo  vita  malis : 

Imbuero  Scythicas  si  non  prius  ipse  sagittas  :  65 
Abstuleritque  ferox  hoc  caput  ense  Getes. 
Quod  si,  me  salvo,  dabitur  tibi  laurea  templis 
Omina  bis  dices  vera  fuisse  mea. 

EPISTOLA  II. 

MESSALLINO. 

Ille  domus  vestrae  primis  venerator  ab  annis 
Pulsus  ad  Euxini  Naso  sinistra  freti, 

Mittit  ab  indomitis  hanc,  Messalline,  salutem, 
Quam  solitus  praesens  est  tibi  ferre,  Getis. 

Heu  mihi,  si  lecto  vultus  tibi  nomine  non  est  5 
Qui  fuit,  et  dubitas  caetera  perlegere ! 

Perlege,  nec  mecum  pariter  mea  verba  relega  i 
Urbe  licet  vestra  versibus  esse  meis. 

Non  ego  concepi,  si  Pelion^Issa  tulisset, 

Clara  mea  tangi  sidera  posse  manu.  10 

Nec  nos,  Enceladi  dementia  castra  secuti. 

In  rerum  dominos  movimus  arma  deos. 

Nec,  quod  Tydidae  temeraria  dextera  fecit. 
Numina  sunt  telis  ulla  petita  meis. 

Est  mea  culpa  gravis,  sed  quae  me  perdere  solum 
Ausa  sit,  et  nullum  majus  adorta  nefas.  16 
Nil  nisi  non  sapiens  possum  timidusque  vocari ; 

Haec  duo  sunt  animi  nomina  vera  mei. 

Esse  quidem  fateor,  meritam  post  Caesaris  iran* 
Difficilem  precibus  te  quoque  jure  meis.  20 
Quaeque  tua  est  pietas  in  totum  nomen  Iuli, 

Te  laedi,  cum  quis  laeditur  inde,  putas. 

Sed  licet  arma  feras,  et  vulnera  saeva  mineris 
Non  tamen  efficies,  ut  timeare  mihi. 

Puppis  Achaemeniden  Graium  Trojana  recepit. 

Profuit  et  Myso  Pelias  hasta  duci.  26 

Confugit  interdum  templi  violator  ad  aram. 

Nec  petere  offensi  numinis  horret  opem. 
Dixerit  hoc  aliquis  tutum  non  esse  ;  fatemur. 

Sed  non  per  placidas  it  mea  puppis  aquas.  30 
Tuta  petant  alii  Fortuna  miserrima  tuta  est ; 

Nam  timor  eventus  deterioris  abest. 

[Qui  rapitur  fatis,  quid  praeter  fata  requirat  ? 

Saepe  creat  molles  aspera  spina  rosas.] 

Qui  rapitur  spumante  salo,  sua  brachia  cauti  35 
Porrigit,  et  spinas  duraque  saxa  capit. 
Accipitrem  metuens  pennis  trepidantibus  ales 
Audet  ad  humanos  fessa  venire  sinus. 

Nec  se  vicino  dubitat  committere  tecto. 

Quae  fugit  infestos  territa  cerva  canes.  40 
Da  precoraccessumlacrymis,mitissime,nostri->  > 
Nec  timidis  rigidam  vocibus  obde  forem: 
Verbaque  nostra  favens  Romana  ad  numina  per¬ 
fer, 

Non  tibi  Tameio  culta  Tonante  minus. 
Mandatique  mei  legatus  suscipe  causam  :  4i> 

Nulla  meo  quamvis  nomine  causa  bona  est 

Jam  prope  depositus,  certe  jam  frigidus  aeger. 
Servatus  per  te,  si  modo  server,  ero. 

Nunc  tua  pro  lapsis  nitatur  gratia  rebus, 
Principis  aeterni  quam  tibi  praestat  amor.  50 
Nunc  tibi  et  eloquii  nitor  ille  domesticus  adsit. 
Quo  poteras  trepidis  utilis  esse  reis. 

Vivit  enim  in  vobis  facundi  lingua  parentis; 

Et  res  haeredem  re  perit  illa  suum. 

Hanc  ego  non,  ut  me  defendere  tentet,  adoro.  55 
Non  est  confessi  causa  tuenda  rei. 

Num  tamen  excuses  erroris  imagine  factum. 

An  nihil  expediat  tale  movere,  vide. 

V ulneris  id  genus  est,  quod  cum  sanabile  non  sit. 
Non  contrectari  tutius  esse  putem.  90 

Lingua,  sile :  non  est  ultra  narrabile  quicquam. 

Posse  velim  cineres  obruere  ipse  meos. 

Sic  igitur,  quasi  me  nullus  deceperit  error, 

Verba  face,  ut  vita, quam  dedit  ipse,  fruar. 
Cumque  serenus  erit,  vultusque  remiserit  illos,  65 
Qui  secum  terras  imperiumque  movent ; 
Exiguam  ne  me  praedam  sinat  esse  Getarum, 
Detque  solum  miserae  mite,  precare,  fugae. 
Tempus  adest  aptum  precibus :  valet  ipse,  videt- 
que 

Quas  fecit  vires,  Roma,  valere  tuas  70 

Incolumis  conjux  sua  pulvinaria  servat: 

Promovet  Ausonium  filius  imperium. 

Praeterit  ipse  suos  animo  Germanicus  annos. 

Nec  vigor  est  Drusi  nobilitate  minor. 

Adde  nurus,  neptesque  pias,  natosque  nepotum, 
Caeteraque  Augustae  membra  valere  domus.  76 
Adde  triumphatos  modo  Paeonas,  adde  quieti 
Subdita  montanae  brachia  Dalmatiae. 

Nec  dedignata  est  abjectis  Illyris  armis 
Caesareum  famulo  vertice  ferre  pedem.  80 
Ipse  super  currum  placido  spectabilis  ore 
Tempora  Phoebea  virgine  nexa  tulit. 

Quem  pia  vobiscum  proles  comitavit  euntem. 
Digna  parente  suo,  nominibusque  datis ; 
Fratribus  adsimilis.quos  proxima  templa  tenentes 
Divus  ab  excelsa  Julius  aede  videt.  86 

His  Messallinus,  quibus  omnia  cedere  debent. 
Primum  laetitiae  non  negat  esse  locum 
Quicquid  ab  his  superest,  venit  in  certamen 
amoris: 

Hac  hominum  nulli  parte  secundus  eris.  90 
Hunc  colis,  ante  diem  per  quem  decreta  merenti 
Venit  honoratis  laurea  digna  comis. 

Felices,  quibus  hos  licuit  spectare  triumphos, 

Et  ducis  ore  deos  aequiparante  frui. 

At  mihi  Sauromatae  pro  Caesaris  ore  videndi,  95 
Terraque  pacis  inops,  undaque  vincta  gelu. 

Si  tamen  haec  audis,  et  vox  mea  pervenit  istuc  ; 

Sit  tua  mutando  gratia  blanda  loco. 

Hoc  pater  ille  tuus,  primo  mihi  cultus  ab  aevo. 

Si  quid  habet  sensus  umbra  diserta,  petit.  100 
Hoc  petit  et  frater :  quamvis  fortasse  veretur, 
Servandi  noceat  ne  tibi  cura  mei. 

Tota  domus  petit  hoc  :  nec  tu  potes  ipse  negare, 
Et  nos  in  turbae  parte  fuisse  tu*. 

Ingenii  certe,  quo  nos  male  sensimus  usos,  105 
Artibus  exceptis,  saepe  probator  eras. 

Nec  mea,  si  tantum  peccata  novissima  demas, 

Esse  potest  domui  vita  pudenda  tuae. 

Sic  igitur  vestrae  vigeant  penetralia  gentis. 
Curaque  sit  superis  Caesaribusque  tui ;  I  iO 
Mite,  sed  iratum  merito  mihi  numen,  adora, 
Eximat  ut  Scythica  me  feritate  loci. 

Difficile  est,  fateor;  sed  tendit  in  ardua  virtus 
Et  talis  meriti  gratia  major  erit. 


Nec  tamen  ^Etnaeus  vasto  Polyphemus  in  antro 
Accipiet  voces  Antiphatesve  tuas ;  116 

Sed  placidus  faeilisque  parens,  veniaeque  paratus, 
Et  qui  fulmineo  saepe  sine  igne  tonat. 

Qui  cum  triste  aliquid  statuit,  fit  tristis  et  ipse  : 

Cuique  fere  poenam  sumere  poena  sua  est.  120 
Victa  tamen  vitio  est  hujus  clementia  nostro  : 

Venit  et  ad  vires  ira  coacta  suas. 

Qui  quoniam  patria  toto  sumus  orbe  remoti. 

Nec  licet  ante  ipsos  procubuisse  deos ; 

Quos  colis,  ad  superos  haec  fer  mandata  sacerdos, 
Adde  sed  et  proprias  in  mea  verba  preces.  126 
Sic  tamen  h®c  tenta,  si  non  nocitura  putabis. 
Ignoscas :  timeo  naufragus  omne  fretum. 

Maxime,  qui  claris  nomen  virtutibus  aequas. 

Nec  sinis  ingenium  nobilitate  premi ; 

Culte  mihi  (quid  enim  status  hic  a  funere  differt?) 

Supremum  vitae  tempus  adusque  meae  : 

Rem  facis,  afflictum  non  aversatus  amicum,  5 
Qua  non  est  aevo  rarior  ulla  tuo. 

Turpe  quidem  dictu,  sed,  si  modo  vera  fatemur, 
Vulgus  amicitias  utilitate  probat. 

Cura  quid  expediat  prius  est,  quam  quid  sit  ho¬ 
nestum  : 

Et  cum  Fortuna  statque  caditque  fides.  10 
Nec  facile  invenias  multis  e  millibus  unum 
Virtutem  pretium  qui  putet  esse  sui. 

Ipse  decor,  recte  facti  si  praemia  desint. 

Non  movet,  et  gratis  poenitet  esse  probum. 
Nil,nisi  quod  prodest,  carum  est.  I,  detrahe  menti 
Spem  fructus  avidse,nemo  petendus  erit.  16 
At  reditus  jam  quisque  suos  amat,  et  sibi  quid  sit 
Utile,  sollicitis  supputat  articulis. 

Illud  Amicitiae  quondam  venerabile  numen 

Prostat,  et  in  quaestu  pro  meretrice  sedet.  20 
Quo  magis  admiror,  non,  ut  torrentibus  undis. 
Communis  vitii  te  quoque  labe  trahi. 

Diligitur  nemo,  nisi  cui  Fortuna  secunda  est. 

Quae  simul  intonuit,  proxima  quaeque  fugat. 

En  ego,  non  paucis  quondam  munitus  amicis,  25 
Dum  flavit  velis  aura  secunda  meis ; 

Ut  fera  nimboso  tumuerunt  aequora  vento. 

In  mediis  lacera  puppe  relinquor  aquis. 
Cumque  alii  nolint  etiam  me  nosse  videri, 

Vix  duo  projecto  tresve  tulistis  opem  30 
Quorum  tu  princeps :  nec  enim  comes  esse,  sed 
auctor. 

Nec  petere  exemplum,  sed  dare  dignus  eras. 
Te,  nihil  exacto,  nisi  nos  peccasse  fatentem 
Sponte  sua  probitas  officiumque  juvant. 

Judice  te  mercede  caret,  per  seque  petenda  est  35 
Externis  virtus  incomitata  bonis. 

Turpe  putas  abigi,  quia  sit  miserandus,  ami¬ 
cum. 

Quodque  sit  infelix,  desinere  esse  tuum. 

Mitius  est  lasso  digitum  supponere  mento, 

Mergere  quam  liquidis  ora  natantis  aquis.  40 
Cerne,  quid  iEacides  post  mortem  prrastet  amico: 

Instar  et  hanc  vitam  mortis  habere  puta. 
Pirithoum  Theseus  Stygias  comitavit  ad  undas. 

A  Stygiis  quantum  sors  mea  distat  aquis! 

Adfuit  insano  juvenis  Phoceus  Orestre :  45 

Et  mea  non  minimum  culpa  furoris  habet. 

Tu  quoque  magnorum  laudes  admitte  virorum, 
Utque  facis,  lapso,  quam  potes,  affer  opem. 

Si  bene  te  novi ,  si,  quod  prius  esse  solebas, 
Nunc  quoque  es,  atque  animi  non  cecidere  tui ; 
Quo  Fortuna  magis  saevit,  magis  ipse  resistis,  51 
Utque  decet,  ne  te  vicerit  illa,  caves. 

Et  bene  uti  pugnes,  bene  pugnans  efficit  hostis. 

Sic  eadem  prodest  causa,  nocetque  mihi. 
Scilicet  indignum,  juvenis  rarissime,  ducis,  55 
Te  fieri  comitem  stantis  in  orbe  deae. 

Firmus  es ;  et  quoniam  non  sunt  ea,  qualia  velles, 
Vela  regis  quassae  qualiacunque  ratis. 

Quaeque  ita  concussa  est,  ut  jam  casura  putetur, 
Restat,  adhuc  humeris  fulta  ruina  tuis.  60 
Ira  quidem  primo  fuerat  tua  justa,  nec  ipso 
Lenior,  offensus  qui  mihi  jure  fuit. 

Quique  dolor  pectus  tetigisset  Caesaris  alti, 
Illumjurabas  protinus  esse  tuum. 

Ut  tamen  audita  est  nostrae  tibi  cladis  origo,  65 
Diceris  erratis  ingemuisse  meis. 

Tum  tua  me  primum  solari  littera  coepit, 

Et  laesum  flecti  spem  dare  posse  deum. 

Movit  amicitiae  tum  te  constantia  longae. 

Ante  tuos  ortus  quae  mihi  coepta  fuit :  70 

Et  quod  eras  aliis  factus,  mihi  natus  amicus  : 

Quodque  tibi  in  cunis  oscula  prima  dedi. 
Quod,  cum  vestra  domus  teneris  mihi  semper  ab 
annis 

Culta  sit,  esse  vetus  nunc  tibi  cogor  onus. 

Me  tuus  ille  pater,  Latiae  facundia  linguae.  75 
Quae  non  inferior  nobilitate  fuit. 

Primus  ut  auderem  committere  carmina  famae 
Impulit :  ingenii  dux  fuit  ille  mei. 

Nec,  quo  sit  primum  nobis  a  tempore  cultus. 
Contendo  fratrem  posse  referre  tuum.  80 
Te  tamen  ante  omnes  ita  sum  complexus,ut  unus 
Quolibet  in  casu  gratia  nostra  fores. 

Ultima  me  tecum  vidit,  maestisque  cadentes 
Excepit  lacrymas  Italis  ora  genis. 

Cum  tibi  quaerenti,  num  verus  nuntius  esset,  85 
Attulerat  culpae  quem  mala  fama  meae; 

Inter  confessum  dubie  dubieque  negantem 
Haerebam,  pavidas  dante  timore  notas : 
Exemploque  nivis,  quam  solvit  aquaticus  Auster, 
Gutta  per  attonitas  ibat  oborta  genas.  90 

Haec  igitur  referens ;  et  quod  mea  crimina  primi 
Erroris  venia  posse  latere  vides  ; 

Respicis  antiquum  lapsis  in  rebus  amicum. 
Fomentisque  juvas  vulnera  nostra  tuis. 

Pro  quibus  optandi  si  nobis  copia  fiat,  95 

Tam  bene  promerito  commoda  mille  precer. 
Sed  si  sola  mihi  dentur  tua  vota;  precabor, 

Ut  tibi  sit  salvo  Caesare  salva  parens. 

Haec  ego,  cum  faceres  altaria  pinguia  thure, 

Te  solitum  memini  prima  rogare  deos.  100 

EPISTOLA  IV 

ATTICO. 

Accipe  colloquium  gelido  Nasonis  ab  Istro, 

Attice,  judicio  non  dubitande  meo. 

Ecquid  adhuc  remanes  memor  infelicis  amici  ? 

Deserit  an  partes  languida  cura  suas? 

Non  ita  di  tristes  mihi  sunt,  ut  credere  possim,  5 
Fasque  putem  jam  te  non  meminisse  mei. 

Ante  meos  oculos  tua  stat,  tua  semper  imago  est, 
Et  videor  vultus  mente  videre  tuos. 

Seria  multa  mihi  tecum  collata  recordor  : 

Nec  data  jucundis  tempora  pauca  jocis  10 
Saepe  citae  longis  visae  sermonibus  horae  : 

Saepe  fuit  brevior,  quam  mea  verba,  dies.  * 


S»pe  tuas  factum  venit  modo  carmen  ad  aures, 
Et  nova  judicio  subdita  Musa  tuo  est. 

Quod  tu  laudaras,  populo  pilacuisse  putabam  :  15 
Hoc  pretium  curae  dulce  recentis  erat. 

Utque  meus  lima  rasus  liber  esset  amici. 

Non  semel  admonitu  facta  litura  tuo  est. 

Nos  fora  viderunt  pariter,  nos  porticus  omnis, 
Nos  via,  nos  junctis  curva  theatra  locis.  20 
Denique  tantus  amor  nobis,  carissime,  semper, 
Quantus  in  Aeacide  Actorideque  fuit. 

Non  ego,  securae  biberes  si  pocula  Lethes, 
Excidere  haec  credam  pectore  posse  tuo. 
Longa  dies  citius  brumali  sidere,  noxque  25 
•Tardior  hiberna  solstitialis  erit : 

Nec  Babylon  aestum,  nec  frigora  Pontus  habebit. 
Calthaque  Paestanas  vincet  odore  rosas  : 

Quam  tibi  nostrarum  veniant  oblivia  rerum. 

Non  ita  pars  fati  candida  nulla  mei.  30 

Ne  tamen  haec  dici  possit  fiducia  mendax, 
Stultaque  credulitas  nostra  fuisse,  cave  : 
Constantique  fide  veterem  tutare  sodalem 
Qua  licet,  et  quantum  non  onerosus  ero. 

EPISTOLA  V. 

SALANO. 

Condita  disparibus  numeris  ego  Naso  Salano 
Praeposita  misi  verba  salute  meo. 

Qua  rata  sit  cupio,  rebusque  ut  comprobet  omen. 
Te  precor  a  salvo  possit,  amice,  legi. 

Candor,  in  hoc  aevo  res  intermortua  paene,  5 
Exigit,  ut  faciam  talia  vota,  tuus. 

Nam  fuerim  quamvis  modico  tibi  cognitus  usu. 
Diceris  exsiliis  ingemuisse  meis. 

Missaque  ab  extremo  legeres  cum  carmina  Ponto, 
Illa  tuus  juvit  qualiacunque  favor.  1 0 

Optastique  brevem  salvi  mihi  Caesaris  iram ; 

Quod  tamen  optari,  si  sciat,  ipse  sinat. 

Moribus  ista  tuis  tam  mitia  vota  dedisti : 

Nec  minus  idcirco  sunt  ea  grata  mihi. 

Quoque  magis  moveare  malis,  doctissime, nostris, 
Credibile  est  fieri  conditione  loci.  16 

Vix  hac  invenias  totum,  mihi  crede,  per  orbem. 
Quae  minus  Augusta  pace  fruatur,  humum. 

Tu  tamen  hic  structos  inter  fera  praelia  versus 
Et  legis,  et  lectos  ore  favente  probas.  20 
Ingenioque  meo,  vena  quod  paupere  manat, 
Plaudis,  et  e  rivo  flumina  magna  facis. 

Grata  quidem  sunt  haec  animo  suffragia  nostro  ; 

Vix  sibi  cum  miseros  posse  placere  putes. 
Dum  tamen  in  rebus  tentamus  carmina  parvis, 
Materiae  gracili  sufficit  ingenium.  26 

Nuper  ut  huc  magni  pervenit  fama  triumphi; 

Ausus  sum  tantae  sumere  molis  opus. 

Obruit  audentem  rerum  gravitasque  nitorque  : 

Nec  potui  ccepti  pondera  ferre  mei.  30 

Illic,  quam  laudes,  erit  officiosa  voluntas. 

Caetera  materia  debilitata  jacent. 

Quod  si  forte  liber  vestras  pervenit  ad  aures. 
Tutelam,  mando,  sentiat  ille  tuam 
IIoc  tibi  facturo,  vel  si  non  q  rogarem,  35 
Accedat  cumulus  gratia  nostra  levis. 

Non  ego  laudandus,  sed  sunt  tua  pectora  lacte 
Et  non  calcata  candidiora  nive. 

Mirarisque  alios,  cum  sis  mirabilis  ipse; 

Nec  lateant  artes,  eloquiumque  tuum.  40 
Te  juvenum  princeps,  cui  dat  Germania  ncmen. 
Participem  studii  Caesar habeie  solet. 

Tu  comes  antiquus,  tu  primis  junctus  ab  annis, 

' ""en io  mores  aequi  parante,  places 

Te  dicente  prius  fit  protinus  impetus  illi :  45 

Teque  habet,  elicias  qui  sua  verba  tuis. 

Cum  tu  desisti,  mortaliaque  ora  quierunt, 
Clausaque  non  longa  conticuere  mora ; 

Surgit  Iuleo  juvenis  cognomine  dignus, 

Qualis  ab  Eois  Lucifer  exit  aquis.  50 

Dumque  silens  adstat,  status  est  vnltusque  diserti. 
Spemque  decens  doctae  vocis  amictus  habet. 
Mox,  ubi  pulsa  mora  est,  atque  os  coeleste  so¬ 
lutum. 

Hoc  superos  jures  more  solere  loqui. 

Atque,  Haec  est,  dicas,  facundia  principe  digna  : 

Eloquio  tantum  nobilitatis  inest.  56 

Huic  tu  cum  placeas,  et  vertice  sidera  tangas, 
Scripta  tamen  profugi  vatis  habenda  putas. 
Scilicet  ingeniis  aliqua  est  concordia  junctis, 

Et  servat  studii  foedera  quisque  sui.  60 

Rusticus  agricolam,  miles  fera  bella  gerentem, 
Rectorem  dubiae  navita  puppis  amat. 

Tu  quoque  Pieridum  studio,  studiose,  teneris. 
Ingenioque  faves,  ingeniose,  meo. 

Distat  opus  nostrum ;  sed  fontibus  exit  ab  isdem: 

Artis  et  ingenuae  cultor  uterque  sumus.  66 
Thyrsus  enim  vobis,  gestata  est  laurea  nobis ; 

Sed  tamen  ambobus  debet  inesse  calor. 

Utque  meis  numeris  tua  dat  facundia  nervos  ; 

Sic  venit  a  nobis  in  tua  verba  nitor.  70 

Jure  igitur  studio  confinia  carmina  vestro. 

Et  commilitii  sacra  tuenda  putas. 

Pro  quibus  ut  maneat,  de  quo  censeris,  amicus, 
Comprecor,  ad  vitae  tempora  summa  tuae ; 
Succedatquetuis  orbis  moderator  habenis.  75 
Quod  mecum  populi  vota  precantur  idem 


EPISTOLA  VI. 

Carmine  Graecinum,  qui  praesens  voce  solebat, 
Tristis  ab  Euxinis  Naso  salutat  aquis. 

Exsulis  haec  vox  est:  praebet  mihi  littera  linguam: 

Et,  si  non  liceat  scribere,  mutus  ero. 

Corripis,  ut  debes,  stulti  peccata  sodalis,  5 

Et  mala  me  meritis  ferre  minora  doces. 

Vera  facis,  sed  sera,  meae  convicia  culpae. 

Aspera  confesso  verba  remitte  reo. 

Cum  poteram  recto  transire  Ceraunia  velo. 

Ut  fera  vitarem  saxa,  monendus  eram.  10 
Nunc  mihi  naufragio  quid  prodest  discere  facto, 
Quam  mea  debuerit  currere  cymba  viam  ? 
Brachia  da  lasso  potius  prendenda  natanti, 

Nec  pigeat  mento  supposuisse  manum. 

Idque  facis,  faciasque  precor.  Sic  mater  et  uxor, 
Sic  tibi  sint  fratres,  totaque  salva  domus.  1 6 
Quodque  soles  animo, quod  semper  voce  precari, 
Omnia  Csesaribus  sic  tua  facta  probes. 

Turpe  erit  in  miseris  veteri  tibi  rebus  amico 
Auxilium  nulla  parte  tulisse  tuum.  20 

Turpe  referre  pedem,  nec  passu  stare  tenaci : 

Turpe  laborantem  deseruisse  ratem. 

Turpe  sequi  casum,  et  fortunae  cedere,  amicum 
Et,  nisi  sit  felix,  esse  negare  suum. 

Non  ita  vixerunt  Strophio  atque  Agamemnone 
nati  :  25 

Non  haec  ASgidae  Pirithoique  fides  ; 

Quos  prior  est  mirata,  sequens  mirabitur  aetas : 

In  quorum  plausus  tota  theatra  sonant. 

Tu  quoque,  per  durum  servato  tempus  amico, 
Dignus  es  in  tantis  nomen  habere  viris.  30 


Dignus  es  :  et,  quoniam  laudem  pietate  mereris 
Non  erit  officii  gratia  surda  tui. 

Crede  mihi,  nostrum  si  r.on  mortale  futurum 
Carmen,  in  ore  frequens  posteritatis  eris. 

Fac  modo  permaneas  lapso,  Graecine,  fidelis  j  35 
Duret  et  in  longas  impetus  iste  moras. 

Quae  tu  cum  praestes,  remo  tamen  utor  in  aura. 
Nil  nocet  admisso  subdere  calcar  equo. 

EPISTOLA  VII. 

ATTICO. 

Esse  salutatum  vult  te  mea  littera  primum 
A  male  pacatis,  Attice,  missa  Getis. 

Proxima  subsequitur,  quid  agas,audire  voluptas, 
Etsi,  quicquid  agas,  sit  tibi  cura  mei. 

Nec  dubito  quin  sit :  sed  me  timor  ipse  malorum 
S*pe  supervacuos  cogit  habere  metus.  6 
Da  veniam,  quaeso,  nimioque  ignosce  timori. 

Tranquillas  etiam  naufragus  horret  aquas. 

Qui  semel  est  laesus  fallaci  piscis  ab  hamo. 
Omnibus  unca  cibis  aera  subesse  putat.  10 
Saepe  canem  longe  visum  fugit  agna,  lupumque 
Credit ;  et  i  psa  suam  nescia  vitat  opem. 
Membra  reformidant  mollem  quoque  saucia  tac¬ 
tum  : 

Vanaque  sollicitis  incutit  umbra  metum. 

Sic  ego  Fortunae  telis  confixus  iniquis,  15 

Pectore  concipio  nil  nisi  triste  meo. 

Jam  mihi  fata  liquet,  coeptos  servantia  cursus. 
Per  sibi  consuetas  semper  itura  vias. 
Observare  deos,  ne  quid  mihi  cedat  amice. 
Verbaque  Fortunae  vix  puto  posse  dari.  20 
Est  illi  curae  me  perdere,  quaeque  solebat 
Esse  levis,  constans  et  bene  certa  nocet 
Crede  mihi,  si  sum  veri  tibi  cognitus  oris. 

Nec  fraus  in  nostris  casibus  esse  potest ; 
Cinyphiae  segetis  citius  numerabis  aristas,  25 
Altaque  quam  multis  floreat  Hybla  thymis  : 

Et  quot  aves  motis  nitantur  in  aera  pennis, 
Quotque  natent  pisces  aequore,  certus  eris  : 
Quam  tibi  nostrorum  statuatur  summa  laborum, 
Quos  ego  sum  terra,  quos  ego  passus  aqua.  80 
Nulla  Getis  toto  gens  est  truculentior  orbe  : 

Sed  tamen  hi  nostris  ingemuere  melis. 

Quae  tibi  si  memori  coner  perscribere  versu, 

Ilias  est  fatis  longa  futura  meis. 

Non  igitur  vereor,  quod  te  rearessere  rendum, 
Cujus  amor  nobis  pignora  mille  dedit ;  86 

Sed  quia  res  timida  est  omnis  miser ;  et  quia  longo 
Tempore  laetitiae  janua  clausa  meae  est. 

Jam  dolor  in  morem  venit  meus  :  utque  caducis 
Percussu  crebro  saxa  cavantur  aquis ;  40. 

Sic  ego  continuo  Fortunae  vulneror  ictu, 

Vixque  habet  in  nobis  jam  nova  plaga  locum. 
Nec  magis  assiduo  vomer  tenuatur  ab  usu, 

Nec  magis  est  curvis  Appia  trita  rotis ; 

Pectora  quam  mea  sunt  serie  caecata  laborum , 

Et  nihil  inveni,  quod  mihi  ferret  opem.  46 
Artibus  ingenuis  quaesita  est  gloria  multis  : 

Infelix  perii  dotibus  ipse  meis. 

Vita  prior  vitio  caret,  et  sine  labe  peracta: 

Auxilii  misero  nil  tulit  illa  mihi.  50 

Culpa  gravis  precibus  donatur  saepe  suorum : 

Omnis  pro  nobis  gratia  muta  fuit. 

Adjuvat  in  duris  alios  praesentia  rebus . 

Obruit  hoc  absens  vasta  procella  caput. 

Quae  non  horruerint  tacitamquoque  Caesaris  iram 
Addita  sunt  poenis  aspera  verba  meis.  56 

Fit  fuga  temporibus  levior  :  projectus  in  sequor 
Arcturum  subii,  Pleiadumque  minas. 

Ssepe  solent  hiemem  placidam  sentire  carinie  : 

Non  Ithacae  puppi  ssevior  unda  fuit.  60 

Recta  fides  comitum  poterat  mala  nostra  levare : 

Ditata  est  spoliis  perfida  turba  meis. 

Mitius  exsilium  faciunt  loca :  tristior  ista 
Terra  sub  ambobus  non  jacet  ulla  polis. 

Est  aliquid,  patriis  vicinum  finibus  esse  :  65 

Ultima  me  tellus,  ultimus  orbis  habet. 

Praestat  et  exsulibus  pacem  tua  laurea,  Ciesar  : 

Pontica  finitimo  terra  sub  hoste  jacet. 

Tempus  in  agrorum  cultu  consumere  dulce  est : 

Non  patitur  verti  barbarus  hostis  humum.  70 
Temperie  coeli  corpusque  animusque  juvantur : 

Frigore  perpetuo  Sarmatis  ora  riget. 

Est  in  aqua  dulci  non  invidiosa  voluptas  : 

A2quoreo  bibitur  cum  sale  mista  palus. 

Omnia  deficiunt:  animus  tamen  omnia  vincit.  75 
Ille  etiam  vires  corpus  habere  facit. 

Sustineas  ut  onus,  nitendum  vertice  pleno  est ; 

At  flecti  nervos  si  patiare,  cadet. 

Spes  quoque  posse  mora  mitescere  principis 
iram. 

Vivere  ne  nolim  deficiamque,  cavet.  80 

Nec  vos  parva  datis  pauci  solatia  nobis, 

Quorum  spectata  est  per  mala  nostra  fides. 
Coepta  tene,quaeso ;  nec  in  aequore  desere  navem: 
Meque  simul  sorva,  judiciumque  tuum. 

EPISTOLA  VIII. 

MAXIMO  COTTJE. 

ltedditus  est  nobis  Caesar  cum  Caesare  nuper, 
Quos  mihi  misisti,  Maxime  Cotta,  deos. 

Utque  tuum  munus  numerum,  quem  debet,  ha¬ 
beret, 

Est  ibi  Caesaribus  Livia  juncta  suis. 

Argentum  felix,  omnique  beatius  auro,  5 

Quod,  fuerat  pretium  cum  rude,  numen  habet. 
Non  mihi  divitias  dando  majora  dedisses, 
Coelitibus  missis  nostra  sub  ora  tribus. 

Est  aliquid,  spectare  deos,  et  adesse  putare. 

Et  quasi  cum  vero  numine  posse  loqui.  10 
Praemia  quanta,  dei !  nec  me  tenet  ultima  tellus: 

Utque  prius  media  sospes  in  Urbe  moror. 
Caesareos  video  vultus,  velut  ante  videbam  : 

Vix  hujus  voti  spes  fuit  ulla  mihi. 

Utque  salutabam,  numen  coeleste  saluto.  15 
Quod  reduci  tribuas,  nil,  puto,  majus  habes. 
Quid  nostris  oculis  nisi  sola  Palatia  desunt  ? 

Qui  locus,  ablato  Caesare,  vilis  erit. 

Hunc  ego  cum  spectem,  videor  mihi  cernere 
Romam. 

Nam  patriae  faciem  sustinet  ille  suae.  20 

Fallor  ?  an  irati  mihi  sunt  in  imagine  vultus, 
Torvaque  nescio  quid  forma  minantis  habet? 
Parce,  vir  immenso  major  virtutibus  orbe. 
Justaque  vindictae  supprime  lora  tuae. 

Parce,  precor,  saecli  decus  indelebile  nostri,  25 
Terrarum  dominum  quem  sua  cura  facit. 

Per  patriae  nomen, quae  te  tibi  carior  ipso  est; 

Per  nunquam  surdos  in  tua  vota  deos  ; 

Perque  tori  sociam,  quae  par  tibi  sola  reperta  est, 
Et  cui  majestas  non  onerosa  tua  est ;  80 

Perque  tibi  similem  virtutis  imagine  natum, 
Moribus  agnosci  qui  tuus  esse  potest ; 

Perque  tuos,  vel  avo,  vel  dignos  patre  nepotes, 
Qui  veniunt  magno  per  tua  vota  gradu ; 


Parte  leva  minima,  nostras  et  contrahe  poenas  ;3s 
Daque,  procul  Scythico  qui  sit  ab  hoste,  locum. 
Et  tua,  si  fas  est,  a  Caesare  proxime  Caesar, 
Numina  sint  precibus  non  inimica  meis. 

Sic  fera  quamprimum  pavido  Germania  vultu 
Ante  triumphantes  serva  feratur  equos.  40 
Sic  pater  in  Pylios,  Cumaeos  mater  in  annos 
Vivant ;  et  possis  filius  esse  diu. 

Tu  quoque,  conveniens  ingenti  nupta  marito. 
Accipe  non  dura  supplicis  aure  preces 
Sic  tibi  vir  sospes,  sic  sint  cum  prole  nepotes,  45 
Cumque  bonis  nuribus  quas  peperere  nurus. 
Sic,  quem  dira  tibi  rapuit  Germania,  Drusus 
Pars  fuerit  partus  sola  caduca  tui. 

Sic  tibi  fraterni  mature  funeris  ultor 

Purpureus  niveis  filius  instet  equis.  53 

Annuite  o  timidis,  mitissima  numina,  votis. 

Praesentes  aliquid  prosit  habere  deos. 

Caesaris  adventu  tota  gladiator  arena 

Exit ;  et  auxilium  non  leve  vultus  habet. 

Nos  quoque,  vestra,  juvet,  quod,  qua  licet,  ora 
videmus,  55 

Intrata  est  superis  quod  domus  una  tribus. 
Felices  illi,  qui  non  simulacra,  sed  ipsos, 

Quique  deum  coram  corpora  vera  vident. 
Quod  quoniam  nobis  invidit  inutile  fatum  ; 

Quos  dedit  ars  votis,  effigiemque  colo.  60 

Sic  homines  novere  deos,  quos  arduus  aether 
Occulit:  et  colitur  pro  Jove  forma  Jovis. 
Denique,  quaemecum  est,  et  erit  sine  fine,  cavete. 
Ne  sit  in  inviso  vestra  figura  loco. 

Nam  caput  e  nostra  citius  cervice  recedet,  65 
Et  patiar  fossis  lumen  abire  genis ; 

Quam  caream  raptis,  o  publica  numina,  vobis. 

Vos  eritis  nostrae  portus  et  ara  fugae. 

Vos  ego  complectar,  Geticis  si  cingar  ab  armis  1 
Vosque  meas  aquilas,  vos  mea  signa  sequar.  70 
Aut  ego  me  fallo,  nimiaque  cupidine  ludor; 

Aut  spes  exsilii  commodioris  adest. 

Nam  minus  et  minus  est  facies  in  imagine  tristis; 

Visaque  sunt  dictis  annuere  ora  meis. 

Vera  precor  fiant  timidae  praesagia  mentis  75 
Justaque  quamvis  est,  sit  minor  ira  dei. 

EPISTOLA  IX. 

COTYI  REGI. 

Regia  progenies,  cui  nobilitatis  origo 
Nomen  in  Eumolpi  pervenit  usque,  Coty  : 
Fama  loquax  vestras  si  jam  pervenit  ad  aures. 

Me  tibi  finitimi  parte  jacere  soli; 

Supplicis  exaudi,  juvenum  mitissime,  vocem  :  5 
Quamque  potes  profugo,  nam  potes,  affer  opem. 
Me  Fortuna  tibi  (de  qua  ne  conquerar,  hoc  est) 
Tradidit,  hoc  uno  non  inimica  mihi. 

Excipe  naufragium  non  duro  littore  nostrum. 

Ne  fuerit  terra  tutior  unda  tua.  10 

Regia,  crede  mihi,  res  est  succurrere  lapsis : 

Convenit  et  tanto,  quantus  es  ipse,  viro. 
Fortunam  decet  hoc  istam  :  quae  maxima  cum  sit. 
Esse  potest  animo  vix  tamen  aequa  tuo. 
Conspicitur  nunquam  meliore  potentia  causa,  15 
Quam  quoties  vanas  non  sinit  esse  preces. 

Hoc  nitor  ille  tui  generis  desiderat;  hoc  est 
A  superis  ortae  nobilitatis  opus. 

Hoc  tibi  et  Eumolpus,  generis  clarissimus  auctor. 
Et  prior  Eumolpo  suadet  Erichthonius.  20 
Hoc  tecum  commune  deo  ;  quod  uterque  rogati 
Supplicibus  vestris  ferre  soletis  opem 

Nam  quid  erit,  quare  solito  dignemur  honore 
Numina,  si  demas  velle  juvare  deos  ? 

Jupiter  oranti  surdas  si  praebeat  aures,  25 

Victima  pro  templo  cur  cadat  icta  Jovis? 

Si  pacem  nullam  pontus  mihi  praestet  eunti, 
Irrita  Neptuno  cur  ego  thura  feram  ? 

Vana  laborantis  si  fallat  vota  coloni, 

Accipiat  gravidae  cur  suis  exta  Ceres?  30 
Nec  dabit  intonso  jugulum  caper  hostia  Baccho, 
Musta  sub  adducto  si  pede  nulla  fluant. 

Caesar  ut  imperii  moderetur  frena  precamur, 

Tam  bene  quo  patriae  consulit  ille  suae. 
Utilitas  igitur  magnos  hominesque  deosque  35 
Efficit,  auxiliis  quoque  favente  suis. 

Tu  quoque  fac  prosis  intra  tua  castra  jacenti, 

O  Coty,  progenies  digna  parente  tuo. 
Conveniens  homini  est  hominem  servare  vo¬ 
luptas. 

Et  melius  nulla  quaeritur  arte  favor.  40 

QuisnonAntiphatenLaestrygonadevovet?  aut  quis 
Munifici  mores  improbat  Alcinoi  ? 

Non  tibi  Cassandreus  pater  est,  gentisve  Phe¬ 
raeae, 

Quive  repertorem  torruit  arte  sua  ; 

Sed  quam  Marte  ferox,  et  vinci  nescius  armis,  45 
Tam  nunquam,  facta  pace,  cruoris  amans. 
Adde,  quod  ingenuas  didicisse  fideliter  artes 
Emollit  mores,  nec  sinit  esse  feros, 

Nec  regum  quisquam  magis  est  instructus  ab 
illis. 

Mitibus  aut  studiis  tempora  plura  dedit.  50 
Carmina  testantur ;  quae,  si  tua  nomina  demas, 
Threicium  juvenem  composuisse  negem. 

Neve  sub  hoc  tractu  vates  foret  unicus  Orpheus 
Bistonis  ingenio  terra  superba  tuo  est.  54 
Utque  tibi  est  animus,  cum  res  ita  postulat,  arma 
Sumere,  et  hostili  tingere  caede  manum ; 

Atque  ut  es  excusso  jaculum  torquere  lacerto, 
Collaque  velocis  flectere  doctus  equi ; 
Tempora  sic  data  sunt  studiis  ubi  justa  paternis, 
Utque  suis  humeris  forte  quievit  opus;  60 
Ne  tua  marcescant  per  inertes  otia  somnos, 
Lucida  Pieria  tendis  in  astra  via. 

Haec  quoque  res  aliquid  tecum  mihi  foederis 
affert : 

Ejusdem  sacri  cultor  uterque  sumus. 

Ad  vatem  vates  orantia  brachia  tendo,  65 

Terra  sit  exsiliis  ut  tua  fida  meis. 

Non  ego  caede  nocens  in  Pontica  littora  veni, 
Mistave  sunt  nostra  dira  venena  manu  : 

Nec  mea  subjecta  convicta  est  gemma  tabella 
Mendacem  linis  imposuisse  notam.  70 

Nec  quicquam,  quod  lege  veter  committere,  feci. 

Et  tamen  his  gravior  noxa  fatenda  mihi  est. 
Neve  roges  quid  sit ;  stultam  conscripsimus 
Artem. 

Innocuas  nobis  haec  vetat  esse  manus. 

Ecquid  praeterea  peccarim,  quaerere  noli ;  75 

Ut  pateat  sola  culpa  sub  Arte  mea. 

Quicquid  id  est,  habui  moderatam  vindicis  iram : 

Qui  nisi  natalem  nil  mihi  demsit  humum. 

Hac  quoniam  careo ;  tua  nunc  vicinia  praestet, 
Inviso  possim  tutus  ut  esse  loco.  80 

EPISTOLA  X. 

MACRO. 

Ecquid  ab  impressae  cognoscis  imagine  gemmae 
IlsBC  tibi  Nasonem  scribere  verba.  Macer  ? 


Auctorisque  sui  si  non  est  annulus  index, 
Cognitane  est  nostra  littera  facta  manu  ? 

An  tibi  notitiam  mora  temporis  eripit  horum;  5 
Nec  repetunt  oculi  signa  vetusta  tui  ? 

Sis  licet  oblitus  pariter  gemmaeque  manusque, 
Exciderit  tantum  ne  tibi  cura  mei. 

Quam  tu  vel  longi  debes  convictibus  aevi. 

Vel  mea  quod  conjux  non  aliena  tibi ;  10 

Vel  studiis,  quibus  es,  quam  nos,  sapientius 
usus; 

Utque  decet,  nulla  factus  es  Arte  nocens. 

Tu  canis  aeterno  quicquid  restabat  Homero, 

Ne  careant  summa  Troica  bella  manu.  14 
Naso  parum  prudens,  Artem  dum  tradit  amandi. 

Doctrinae  pretium  triste  magister  habet. 

Sunt  tamen  inter  se  communia  sacra  poetis. 
Diversum  quamvis  quisque  sequamur  iter. 
Quorum  te  memorem,  quanquam  procul  absu¬ 
mus,  esse 

Suspicor,  et  casus  velle  levare  meos.  20 
Te  duce  magnificas  Asiae  perspeximus  urbes: 

Trinacris  est  oculis  te  duce  nota  meis. 
Vidimus  AStnaea  coelum  splendescere  flamma. 
Suppositus  monti  quam  vomit  ore  gigas ; 
Hennaeosque  lacus,  et  olentis  stagna  Palici,  25 
Quaque  suis  Cyanen  miscet  Anapus  aquis. 

Nec  procul  hinc  Nymphen,  quae,  dum  fugit 
Elidis  amnem, 

Tecta  sub  aequorea  nunc  quoque  currit  aqua. 
Hic  mihi  labentis  pars  anni  magna  peracta  est. 

Eheu  quam  dispar  est  locus  ille  Getis !  30 

Et  quota  pars  haec  sunt  rerum,  quas  vidimus 
ambo. 

Te  mihi  jucundas  efficiente  vias ! 

Seu  rate  caeruleas  picta  sulcavimus  undas, 
Esseda  nos  agili  sive  tulere  rota. 

Saepe  brevis  nobis  vicibus  via  visa  loquendi,  35 
Pluraque,  si  numeres,  verba  fuere  gradu. 

Saepe  dies  sermone  minor  fuit,  inque  loquen¬ 
dum 

Tarda  per  aestivos  defuit  hora  dies. 

Est  aliquid,  casus  pariter  timuisse  marinos, 
Junctaque  ad  aequoreos  vota  tulisse  deos:  40 
Et  modo  res  egisse  simul ;  modo  rursus  ab  illis, 
Quorum  non  pudeat,  posse  referre  jocos. 

Haec  tibi  si  subeant,  absim  licet,  omnibus  horis 
Ante  tuos  oculos,  ut  modo  visus,  ero. 

Ipse  quidem  extremi  cum  sim  sub  cardine  mundi, 
Qui  semper  liquidis  altior  exstat  aquis ;  46 

Te  tamen  intueor,  quo  solo  pectore  possum 
Et  tecum  gelido  saepe  sub  axe  loquor. 

Hic  es,  et  ignoras :  et  ades  celeberrimus  ab¬ 
sens  : 

Inque  Getas  media  visus  ab  Urbe  venis,  50 
Redde  vicem ;  et,  quoniam  regio  felicior  ista  est. 
Illic  me  memori  pectore  semper  habe 

EPISTOLA  XI. 

RUFO. 

Hoc  tibi,  Rufe,  brevi  properatum  tempore  mittit 
Naso,  parum  faustae  conditor  Artis,  opus : 

Ut,  quanquam  longe  toto  sumus  orbe  remoti. 
Scire  tamen  possis  nos  meminisse  tui. 
Nominis  ante  mei  venient  oblivia  nobis. 
Pectore  quam  pietas  sit  tua  pulsa  meo. 

Et  prius  hanc  animam  vacuas  reddemus  in  au* 
ras, 

Quam  fiat  meriti  gratia  vana  tui 

Grande  voco  lacrymasmeritum, quibus  ora  rigabas. 
Cum  mea  concreto  sicca  dolore  forent.  10 
Grande  voco  meritum  maestae  solatia  mentis, 
Cum  pariter  nobis  illa  tibique  dares. 
Spontequidem,  per  seque  mea  est  laudabilis  uxor; 

Admonitu  melior  fit  tamen  illa  tuo. 

Namque  quod  Hermiones  Castor  fuit,  Hector  Iuli, 
Hoc  ego  te  laetor  conjugis  esse  meae.  16 

Quae,  ne  dissimilis  tibi  sit  probitate,  laborat, 
Seque  tui  vita  sanguinis  esse  probat. 


Ergo,  quod  fuerat  stimulis  factura  sine  ullis, 
Plenius  auctorem  te  quoque  nacta  facit.  2(1 
Acer,  et  ad  palmae  per  se  cursurus  honores. 

Si  tamen  horteris,  fortius  ibit  equus. 

Adde,  quod  absentis  cura  mandata  fideli 
Perficis,  et  nullum  ferre  gravaris  onus. 

O  referant  grates,  quoniam  non  possumus  ipsi,  25 
Di  tibi :  qui  referent,  si  pia  facta  vident. 
Sufficiatque  diu  corpus  quoque  moribus  istis. 
Maxima  Fundani  gloria,  Rufe,  soli. 

iEquor,  Iasonio  pulsatum  remige  primum. 
Quaeque  nec  hoste  fero,  nec  nive,  terra,  cares, 
Ecquod  erit  tempus,quo  vos  ego  Naso  relinquam. 
In  minus  hostilem  jussus  abire  locum  ? 

An  mihi  Barbaria  vivendum  semper  in  ista,  6 
Inque  Tomitana  condar  oportet  humo  ? 

Pace  tua,  si  pax  ulla  est  tibi>  Pontica  tellus. 

Finitimus  rapido  quam  terit  hostis  equo  ; 

Pace  tua  dixisse  velim ;  tu  pessima  duro 
Pars  es  in  exsilio,  tu  mala  nostra  gravas  :  10 

Tu  neque  Ver  sentis  cinctum  florente  corona: 

Tu  neque  messorum  corpora  nuda  vides  : 

Nec  tibi  pampineas  Autumnus  porrigit  uvas  : 

Cuncta  sed  immodicum  tempora  frigus  habent. 
Tu  glacie  freta  vincta  tenes :  et  in  sequore 
piscis 

Tnclusus  tecta  ssepe  natavit  aqua.  1 6 

Nec  tibi  sunt  fontes,  laticis  nisi  psene  marini : 

Qui  potus  dubium  sistat, alatne,  sitim. 

Rara,  neque  haec  felix,  in  apertis  eminet  arvis 
Arbor ;  et  in  terra  est  altera  forma  maris.  20 
Non  avis  obloquitur,  sylvis  nisi  si  qua  remotis 
JEquoreas  rauco  gutture  potat  aquas. 

Tristia  per  vacuos  horrent  absinthia  campos, 
Conveniensque  suo  messis  amara  loco. 

Adde  metus,  et  quod  murus  pulsatur  ab  hoste,  25 
Tinctaque  mortifera  tabe  sagitta  madet : 

Quod  procul  hsec  regio  est,  et  ab  omni  devia 
cursu : 

Nec  pede  quo  quisquam,  nec  rate,  tutus  eat. 
Non  igitur  mirum,  finem  quaerentibus  horum 
Altera  si  nobis  usque  rogatur  humus.  30 

Te  magis  est  mirum  non  hoc  evincere,  conjux  ; 

Inque  meis  lacrymas  posse  tenere  malis. 

Quid  facias, quaeris?  quaeras  hoc  scilicet  ipsum ; 

Invenies,  vere  si  reperire  voles.  34 

Velle  parum  est :  cupias,  ut  re  potiaris,  oportet ; 

Et  faciat  somnos  haec  tibi  cura  breves. 

Velle  reor  multos.  Quis  enim  mihi  tam  sit 
iniquus, 

Optet  ut  exsilium  pace  carere  meum  ? 

Pectore  te  toto,  cunctisque  incumbere  nervis, 

Et  niti  pro  me  nocte  dieque  decet.  40 

Utque  juvent  alii,  tu  debes  vincere  amicos, 

Uxor,  et  ad  partes  prima  venire  tuas. 


Magna  tibi  imposita  est  nostris  persona  libellis. 

Conjugis  exemplum  diceris  esse  bonae. 

Hanc  cave  degeneres  :  ut  sint  praeconia  nostra  45 
Vera,  vide;  famae  quo  tuearis  opus. 

Ut  nihil  ipse  querar ;  tacito  me  fama  queretur. 
Quae  debet,  fuerit  ni  tibi  cura  mei. 

Exposuit  mea  me  populo  fortuna  videndum. 

Et  plus  notitiae,  quam  fuit  ante,  dedit.  50 
Notior  est  factus  Capaneus  a  fulminis  ictu ; 

Notus  humo  mersis  Amphiaraus  equis. 

Si  minus  errasset,  notus  minus  esset  Ulixes: 

Magna  Philoctetae  vulnere  fama  suo  est. 

Si  locus  est  aliquis  tanta  inter  nomina  parvis,  55 
Nos  quoque  conspicuos  nostra  ruina  facit. 

Nec  te  nesciri  patitur  mea  pagina ;  qua  non 
Inferius  Coa  Battide  nomen  habes. 

Quicquid  ages  igitur,  magna  spectabere  scena. 
Et  pia  non  parvis  testibus  uxor  eris.  60 

Crede  mihi ;  quoties  laudaris  carmine  nostro, 
Qui  legit  has  laudes,  an  mereare,  rogat. 

Utque  favere  reor  plures  virtutibus  istis. 

Sic  tua  non  paucae  carpere  facta  volent. 

Quare,  tu  praesta,  ne  Livor  dicere  possit,  65 
Haec  est  pro  miseri  lenta  salute  viri 
Cumque  ego  deficiam,  nec  possim  ducerecurrum, 
Fac  tu  sustineas  debile  sola  jugum. 

Ad  medicum  specto,  venis  fugientibus,  aeger : 

Ultima  pars  animae  dum  mihi  restat,  ades.  70 
Quodque  ego  praestarem,  si  te  magis  ipse  va¬ 
lerem, 

Id  mihi,  cum  valeas  fortius,  ipsa  refer. 

Exigit  hoc  socialis  amor,  foedusque  maritum ; 

Moribus  hoc,  conjux,  exigis  ipsa  tuis. 

Hoc  domui  debes,  de  qua  censeris,  ut  illam  75 
Non  magis  officiis,  quam  probitate,  colas. 
Cuncta  licet  facias ;  nisi  sis  laudabilis  uxor. 

Non  poterit  credi  Marcia  culta  tibi. 

Nec  sumus  indigni ;  nec,  si  vis  vera  fateri. 
Debetur  meritis  gratia  nulla  meis.  ’  80 

Redditur  illa  quidem  grandi  cum  foenore  nobis. 
Nec  te,  si  cupiat  hedere.  Livor  habet. 

Sed  tamen  hoc  factis  adjunge  prioribus  unum. 
Pro  nostris  ut  sis  ambitiosa  malis. 

Ut  minus  infesta  jaceam  regione,  labora  ;  85 

Clauda  nec  officii  pars  erit  ulla  tui. 

Magna  peto,  sed  non  tamen  invidiosa  roganti , 
Utque  ea  non  teneas,  tuta  repulsa  tua  est. 

Nec  mihi  succense,  toties  si  carmine  nostro 
Quod  facis,  ut  facias,  teque  imitere  rogo.  90 

Fortibus  assuevit  tubicen  prodesse ;  suoque 
Dux  bene  pugnantes  incitat  ore  viros. 

Nota  tua  est  probitas,  testataque  tempus  in 
omne : 

Sit  virtus  etiam  non  probitate  minor.  94 

Non  tibi  Amazonia  est  pro  me  sumenda  securis. 
Aut  excisa  levi  pelta  gerenda  manu. 

Numen  adorandum  est;  non  ut  mihi  fiat  amicum. 
Sed  sit  ut  iratum,  quam  fuit  ante,  minus. 

Gratia  si  nulla  est,  lacrymae  tibi  gratia  fient. 

Hac  potes,  aut  nulla,  parte  movere  deos.  100 
Quse  tibi  ne  desint,  bene  per  mala  nostra  ca¬ 
vetur; 

Meque  viro  flendi  copia  dives  adest. 

Utque  meae  res  sunt,  omni,  puto,  tempore  flebis. 
Has  fortuna  tibi  nostra  ministrat  opes. 

Si  mea  mors  redimenda  tua,  quod  abominor, 
esset,  105 

Admeti  conjux,  quam  sequereris,  erat. 

^Emula  Penelopes  fieres,  si  fraude  pudica 
Instantes  velles  fallere  nupta  procos. 

Si  comes  exstincti  manes  sequerere  mariti. 

Esset  dux  facti  Laodamia  tui.  110 

Iphias  ante  oculos  tibi  erat  ponenda,  volenti 
Corpus  in  accensos  mittere  forte  rogos. 

Morte  nihil  opus  est,  nil  Icariotide  tela. 

Caesaris  at  conjux  ore  precanda  tuo. 

Quae  praestat  virtute  sua,  ne  prisca  vetustas  1 1 5 
Laude  pudicitiae  saecula  nostra  premat. 

Quae  Veneris  formam,  mores  Junonis  habendo. 
Sola  est  coelesti  digna  reperta  toro. 

Quid  trepidas,  et  adire  times  ?  non  impia  Procne, 
Filiave  .Eetaevoce  movenda  tua  est ;  120 

Nec  nurus  iEgypti,  nec  saeva  Agamemnonis  uxor; 

Scyllave,  quae  Siculas  inguine  terret  aquas; 
Telegonive  parens  vertendis  nata  figuris; 

Nexave  nodosas  angue  Medusa  comas  : 

Foemina  sed  princeps,  in  qua  Fortuna  videre  125 
Se  probat,  et  caecae  crimina  falsa  tulit ; 

Qua  nihil  in  terris,  ad  finem  solis  ab  ortu, 
Clarius,  excepto  Caesare,  mundus  habet. 
Eligito  tempus,  captatum  saepe,  rogandi. 

Haereat  adversa  ne  tua  navis  aqua.  130 

Non  semper  sacras  reddunt  oracula  sortes; 

Ipsaque  non  omni  tempore  fana  patent. 

Cum  status  Urbis  erit,  qualem  nunc  auguror 
esse, 

Et  nullus  populi  contrahet  ora  dolor: 

Cum  domus  Augusti,  Capitoli  more  colenda,  135 
Laeta,  quod  est  et  sit,  plenaque  pacis  erit ; 

Tum  tibi  di  faciant  adeundi  copia  fiat. 

Profectura  aliquid  tum  tua  verba  puta. 

Si  quid  aget  majus,  differ  tua  coepta  ;  caveque 
Spem  festinando  praecipitare  meam.  140 

Nec  rursus  jubeo,  dum  sit  vacuissima,  quaeras. 

Corporis  ad  cultum  vix  vacat  illa  sui. 

Curia  cum  patribus  fuerit  stipata  verendis, 

Per  rerum  turbam  tu  quoque  oportet  eas. 

Cum  tibi  contigerit  vultum  Junonis  adire,  145 
Fac  sis  personae,  quam  tueare,  memor. 

Nec  factum  defende  meum  :  mala  causa  silenda 
est. 

Nil  nisi  sollicitae  sint  tua  verba  preces. 

Tum  lacrymis  demenda  mora  est :  submissaque 
terrae 

Ad  non  mortales  brachia  tende  pedes.  150 
Tum  pete  nil  aliud,  saevo  nisi  ab  hoste  re¬ 
cedam  : 

Hostem  fortunam  sit  satis  esse  mihi. 


I  Plura  quidem  subeunt ;  sed  jam  turbata  timore 
Haec  quoque  vix  poteris  ore  tremente  loqui. 
Suspicor  hoc  damno  tibi  non  fore ;  sentiat  illa 
Te  majestatem  pertimuisse  suam  156 

Nec,  tua  si  fletu  scindentur  verba,  nocebit. 

Interdum  lacrymae  pondera  vocis  habent. 

Lux  etiam  coeptis  facito  bona  talibus  adsit,  159 
Horaque  conveniens,  auspiciumque  favens. 
Sed  prius  imposito  sanctis  altaribus  igni, 

Thura  fer  ad  magnos  vinaque  pura  deos. 

E  quibus  ante  omnes  Augustum  numen  adora, 
Progeniemque  piam,  participemque  tori. 

Sint  utinam  mites  solito  sibi  more,  tuasque  165 
Non  duris  lacrymas  vultibus  adspiciant. 

Quam  legis  a  nobis  missam  tibi,  Cotta,  salutem. 
Missa  sit  ut  vere,  perveniatque,  precor. 
Namque  meis  sospes  multum  cruciatibus  aufers; 

Utque  sit  e  nobis  pars  bona  salva,  facis. 
Cumque  labent  alii,  jactataque  vela  relinquant,  5 
Tu  lacerae  remanes  ancora  sola  rati. 

Grata  tua  est  igitur  pietas  :  ignoscimus  illis. 

Qui  cum  fortuna  terga  dedere  fugae. 

Cum  feriant  unum,  non  urium  fulmina  terrent, 
Junctaque  percusso  turba  pavere  solet.  10 
Cumque  dedit  paries  venturae  signa  ruinae. 
Sollicito  vacuus  fit  locus  ille  metu. 

Quis  non  e  timidis  aegri  contagia  vitat, 

Vicinum  metuens  ne  trahat  inde  malum  ? 

Me  quoque  amicorum  nimio  terrore  metuque,  15 
Non  odio,  quidam  destituere  mei. 

Non  illis  pietas,  non  officiosa  voluntas 
Defuit ;  adversos  extimuere  deos. 

Utque  magis  cauti  possunt  timidique  videri. 

Sic  appellari  non  meruere  mali.  20 

At  meus  excusat  caros  ita  candor  amicos, 

Utque  habeant  de  me  crimina  nulla,  favet. 
Sint  hac  contenti  venia,  signentque  licebit. 
Purgari  factum  me  quoque  teste  suum. 

Pars  estis  pauci  potior,  qui  rebus  in  arctis  25 
Ferre  mihi  nullam  turpe  putastis  opem. 

Tunc  igitur  meriti  morietur  gratia  vestri. 

Cum  cinis  absumto  corpore  factus  ero. 

Fallar,  et  illa  meae  superabit  tempora  vitae, 

Si  tamen  a  memori  posteritate  legar.  30 

Corpora  debentur  maestis  exsanguia  bustis ; 

Effugiunt  structos  nomen  honorque  rogos. 
Occidit  et  Theseus,  et  qui  comitavit  Oresten'; 

Sed  tamen  in  laudes  vivit  uterque  suas. 

Vos  etiam  seri  laudabunt  saepe  nepotes,  35 

Claraque  erit  scriptis  gloria  vestra  meis. 

Hic  quoque  Sauromatae  jam  vos  novere  Ge- 
taeque : 

Et  tales  animos  barbara  turba  probat. 

Cumque  ego  de  vestra  nuper  probitate  referrem, 
(Nam  didici  Getice  Sarmaticeque  loqui)  40 
Forte  senex  quidam,  coetu  cum  staret  in  illo, 
Reddidit  ad  nostros  talia  verba  sonos : 

Nos  quoque  amicitiae  nomen  bene  novimus, 
hospes. 

Quos  procul  a  vobis  frigidus  Ister  habet. 

Est  locus  in  Scythia,  Tauros  dixere  priores,  45 
Qui  Getica  longe  non  ita  distat  humo. 

Hac  ego  sum  terra  (patriae  nec  poenitet)  ortus. 
Consortem  Phoebi  gens  colit  illa  deam. 

Templa  manent  hodie  vastis  innixa  columnis  ; 

Perque  quater  denos  itur  in  illa  gradus.  50 
Fama  refert  illic  signum  coeleste  fuisse. 

Quoque  minus  dubites,  stat  basis  orba  dea  ; 
Araque,  quae  fuerat  natura  candida  saxi. 

Decolor  affuso  tincta  cruore  rubet. 

Foemina  sacra  facit,  taedae  non  nota  jugali,  55 
Quae  superat  Scythicas  nobilitate  nurus. 
Sacrifici  genus  est  (sic  instituere  priores) 

Advena  virgineo  caesus  ut  ense  cadat. 

Regna  Thoas  habuit,  Maeotide  clarus  in  ora : 

Nec  fuit  Euxinis  notior  alter  aquis.  60 

Sceptra  tenente  illo  liquidas  fecisse  per  auras 
Nescio  quam  dicunt  Iphigenian  iter ; 

Quam  levibus  ventis  sub  nube  per  aera  vectam 
Creditur  his  Phoebe  deposuisse  locis. 

Praefuerat  templo  multos  ea  rite  per  annos,  65 
Invita  peragens  tristia  sacra  manu. 

Cum  duo  velifera  juvenes  venere  carina, 
Presseruntque  suo  littora  nostra  pede. 

Par  fuit  his  aetas,  et  amor :  quorum  alter  Orestes, 
Alter  erat  Pylades.  Nomina  fama  tenet.  70 
Protinus  immitem  Triviae  ducuntur  ad  aram. 
Evincti  geminas  ad  sua  terga  manus. 

Spargit  aqua  captos  lustrali  Graia  sacerdos. 
Ambiat  ut  fulvas  infula  longa  comas.  74 
Dumque  parat  sacrum,  dum  velat  tempora  vittis; 

Dum  tardae  causas  invenit  usque  morse ; 

Non  ego  crudelis,  juvenes  ignoscite,  dixit; 

Sacra  suo  facio  barbariora  loco. 

Ritus  is  est  gentis.  Qua  vos  tamen  urbe  venitis? 

Quove  parum  fausta  puppe  petistis  iter  ?  80 

Dixit;  et,  audito  patrise  pia  nomine  virgo. 
Consortes  urbis  comperit  esse  suse. 

Alter  at  e  vobis,  inquit,  cadat  hostia  sacri; 

Ad  patrias  sedes  nuntius  alter  eat. 

Ire  jubet  Pylades  carum  periturus  Oresten.  85 
Hic  negat ;  inque  vicem  pugnat  uterque  mori. 
Exstitit  hoc  unum,  quo  non  convenerit  illis. 

Csetera  par  concors  et  sine  lite  fuit. 

Dum  peragunt  pulchri  juvenes  certamen  amoris. 
Ad  fratrem  scriptas  exarat  illa  notas.  90 

Ad  fratrem  mandata  dabat,  cuique  illa  dabantur 
(Humanos  casus  adspice)  frater  erat. 

Nec  mora ;  de  templo  rapiunt  simulacra  Dianae: 

Clamque  per  immensas  puppe  feruntur  aquas. 
Mirus  amor  juvenum,  quamvis  abiere  tot  anni,  95 
In  Scythica  magnum  nunc  quoque  nomen  ha¬ 
bet. 

Fabula  narrata  est  postquam  vulgaris  ab  illo. 
Laudarunt  omnes  facta  piamque  fidem. 

Scilicet  hac  etiam,  qua  nulla  ferocior,  ora 

Nomen  amicitiae  barbara  corda  movet.  100 

Quid  facere  Ausonia  geniti  debetis  in  Urbe, 

Cum  tangant  diros  talia  facta  Getas  ? 

Adde,  quod  est  animus  semper  tibi  mitis,  et  altae 
Indicium  mores  nobilitatis  habet;  104 

Quos  Volesus  patrii  cognoscat  nominis  auctor, 
Quos  Numa  maternus  non  neget  esse  suos ; 
Adjectique  probent  genitiva  ad  nomina  Cottae, 

Si  tu  non  esses,  interitura  domus. 

Digne  vir  hac  serie,  lapso  succurrere  amico 
Conveniens  istis  moribus  esse  puta.  1 10 

Si  vacat  exiguum  profugo  dare  tempus  amico 
O  sidus  Fabiae  Maxime  gentis,  ades ; 


Dum  tibi,  quae  vidi,  referam ;  seu  corporis  umbra, 
Seu  veri  species,  seu  fuit  ille  sopor. 

Nox  erat .-  et  bifores  intrabat  luna  fenestras,  5 
Mense  fere  medio  quanta  nitere  solet. 

Publica  me  requies  curarum  somnus  habebat. 
Fusaque  erant  toto  languida  membra  toro ; 
Cum  subito  pennis  agitatus  inhorruit  aer, 

Et  gemuit  parvo  mota  fenestra  sono.  10 

Territus  in  cubitum  relevo  mea  membra  sinis¬ 
trum  ; 

Pulsus  et  e  trepido  pectore  somnus  abit. 

Stabat  Amor  vultu,  non  quo  prius  esse  solebat. 
Fulcra  tenens  laeva  tristis  acerna  manu.  14 
Nec  torquem  collo,  nec  habens  crinale  capillis. 
Nec  bene  dispositas  comtus,  ut  ante,  comas. 
Horrida  pendebant  molles  super  ora  capilli, 

Et  visa  est  oculis  horrida  penna  meis ; 

Qualis  in  aeriae  tergo  solet  esse  columbae, 
Tractantum  multae  quam  tetigere  manus.  20 
Hunc  simul  agnovi,  (neque  enim  mihi  notioral ter,) 
Talibus  affata  est  libera  lingua  sonis ; 

O  puer,  exsilii  decepto  causa  magistro, 

Quem  fuit  utilius  non  docuisse  mihi ;  24 

Huc  quoque  venisti,  pax  est  ubi  tempore  nullo. 
Et  coit  adstrictis  barbarus  Ister  aquis  ? 

Quae  tibi  causa  viae?  nisi  uti  mala  nostra 
videres; 

Quae  sunt,  si  nescis,  invidiosa  tibi. 

Tu  mihi  dictasti  juvenilia  carmina  primus ; 

Apposui  senis,  te  duce,  quinque  pedes.  30 

Nec  me  Maeonio  consurgere  carmine,  nec  me 
Dicere  magnorum  passus  es  acta  ducum. 
Forsitan  exiguas,  aliquas  tamen,  arcus  et  ignis 
Ingenii  vires  comminuere  mei. 

Namque  ego  dum  canto  tua  regna,  tuaeque 

parentis,  35 

In  nullum  mea  mens  grande  vacavit  opus. 

Nec  satis  id  fuerat ;  stultus  quoque  carmina  feci 
Artibus  ut  posses  non  rudis  esse  meis. 

Pro  quibus  exsilium  misero  mihi  reddita  merces : 

Id  quoque  in  extremis,  et  sine  pace,  locis.  40 
At  non  Chionides  Eumolpus  in  Orphea  talis, 

In  Phryga  nec  Satyrum  talis  Olympus  erat. 
Prmmia  nec  Chiron  ab  Achilli  talia  cepit: 

Pythagoraeque  ferunt  non  nocuisse  Numam.  44 
Nomina  neu  referam  longum  collecta  per  aevum. 

Discipulo  perii  solus  ab  ipse  meo. 

Dum  damus  arma  tibi,  dum  te,  lascive,  docemus. 
Haec  te  discipulo  dona  magister  habet. 

Scis  tamen,  ut  liquido  juratus  dicere  possis. 

Non  me  legitimos  sollicitasse  toros.  50 

Scripsimus  haec  istis,  quarum  nec  vitta  pudicos 
Contingit  crines,  nec  stola  longa  pedes. 

Dic,  precor,  ecquando  didicisti  fallere  nuptas. 

Et  facere  incertum  per  mea  jussa  genus? 

An  sit  ab  his  omnis  rigide  submota  libellis,  55 
Quam  lex  furtivos  arcet  habere  viros  ? 

Quid  tamen  hoc  prodest,  vetiti  si  lege  severa 
Credor  adulterii  composuisse  notas  ? 

At  tu  (sic  habeas  ferientes  cuncta  sagittas , 

Sic  nunquam  rapido  lampades  igne  vacent;  60 
Sic  regat  imperium,  terrasque  coerceat  omnes 
Caesar,  ab  iEnea  qui  tibi  fratre  nepos) 

Effice,  sit  nobis  non  implacabilis  ira  ; 

Meque  loco  plecti  commodiore  velit. 

Haec  ego  visus  eram  puero  dixisse  volucri ;  6! 

Hos  visus  nobis  ille  dedisse  sonos . 

Per  mea  tela  faces,  et  per  mea  tela  sagittas, 

Per  matrem  juro,  Cttsareumque  caput ; 

Nil  nisi  concessam  nos  te  didicisse  magistro, 
Artibus  et  nullum  crimen  inesse  tuis.  70 
Utque  hoc,  sic  utinam  defendere  caetera  posses ! 

Scis  aliud,  quod  te  laeserit,  esse  magis. 
Quicquid  id  est,  (neque  enim  debet  dolor  ille 
referri,) 

Non  potes  a  culpa  dicere  abesse  tua.  74 

Tu  licet  erroris  sub  imagine  crimen  obumbres ; 

Non  gravior  merito  vindicis  ira  fuit: 

Ut  tamen  adspicerem,  consolarerque  jacentem. 
Lapsa  per  immensas  est  mihi  penna  vias. 

Haec  loca  tum  primum  vidi,  cum  matre  rogante 
Phasias  est  telis  fixa  puella  meis.  80 

Quae  nunc  cur  iterum  post  saecula  longa  revisam. 
Tu  facis,  o  castris  miles  amice  meis. 

Pone  metus  igitur  ;  mitescet  Caesaris  ira  : 

Et  veniet  votis  mollior  hora  tuis. 

Neve  moram  timeas,  tempus,  quod  quaerimus, 
instat:  85 

Cunctaque  laetitiae  plena  triumphus  habet 
Dum  domus,  et  nati,  dum  mater  Livia  gaudet ; 

Dum  gaudes  patriae  magne  ducisque  pater ; 
Dum  tibi  gratatur  populus,  totamque  per  Urbem 
Omnis  odoratis  ignibus  ara  calet ;  90 

Dum  faciles  aditus  praebet  venerabile  templum; 

Sperandum  nostras -posse  valere  preces. 

Dixit;  et  aut  ille  est  tenues  dilapsus  in  auras. 
Coeperunt  sensus  aut  vigilare  mei. 

Si  dubitem,  quin  his  faveas,  o  Maxime,  dictis,  95 
Memnonio  cygnos  esse  colore  putem. 

Sed  neque  mutatur  nigra  pice  lacteus  humor, 
Nec,  quod  erat  candens,  fit  terebinthus,  ebur. 
Conveniens  animo  genus  est  tibi:  nobile  namque 
Pectus,  et  Herculeae  simplicitatis  habes.  100 
Livor,  iners  vitium,  mores  non  exit  in  altos, 
Utque  latens  ima  vipera  serpit  humo. 

Mens  tua  sublimis  supra  genus  eminet  ipsum: 

Grandius  ingenio  nec  tibi  nomen  inest. 

Ergo  alii  noceant  miseris,  optentque  timeri,  105 
Tinctaque  mordaci  spicula  felle  gerant. 

At  tua  supplicibus  domus  est  adsueta  juvandis  : 

In  quorum  numero  me  precor  esse  velis. 

EPISTOLA  IV. 

RUFINO. 

Haec  tibi  non  vanam  portantia  verba  salutem 
Naso  Tomitana  mittit  ab  urbe  tuus; 

Utque  suo  faveas  mandat,  Rufine,  Triumpho  : 

In  vestras  venit  si  tamen  ille  manus. 

Est  opus  exiguum,  vastisque  paratibus  impar;  5 
Quale  tamen  cunque  est,  ut  tueare,  rogo. 

Firma  valent  per  se,  nullumque  Machaona  quae¬ 
runt: 

Ad  medicam  dubius  confugit  aeger  opem. 

Non  opus  est  magnis  placido  lectore  poetis ; 

Quamlibet  invitum  difficilemque  tenent.  10 
Nos,  quibus  ingenium  longi  minuere  labores, 

Aut  etiam  nullum  forsitan  ante  fuit. 

Viribus  infirmi,  vestro  candore  valemus. 

Quem  mihi  si  demas,  omnia  rapta  putem. 
Cunctaque  cum  mea  sint  propenso  nixa  favore. 
Praecipuum  veniae  jus  habet  ille  liber.  1 6 

Spectatum  vates  alii  scripsere  triumphum. 

Est  aliquid  memori  visa  notare  manu. 

Nos  ea  vix  avidam  vulgo  captata  per  aurem 
Scripsimus:  atque  oculi  fama  fuere  mei.  20 
Scilicet  affectus  similes,  aut  impetus  idem, 
Rebusab  auditis  conspicuisque  venit  ? 


Nec  nitor  argenti,  quem  vos  vidistis,  et  aun. 
Quod  mihi  defuerit,  purpuraque  illa,  queror 
Sed  loca,  sed  gentes  formatae  mille  figuris  2 S 
Nutrissent  carmen,  proeliaque  ipsa,  meum. 

Et  regum  vultus,  certissima  pignora  mentis 
Juvissent  aliqua  forsitan  illud  opus. 

Plausibus  ex  ipsis  populi,  laetoque  favore. 

Ingenium  quodvis  incaluisse  potest.  80 

Tamque  ego  sumsissem  tali  clamore  vigorem, 
Quam  rudis  audita  miles  ad  arma  tuba. 
Pectora  sint  nobis  nivibus  glacieque  licebit. 
Atque  hoc,  quem  patior,  frigidiora  loco  ; 

Illa  ducis  facies,  in  curru  stantis  eburno,  85 
Excuteret  frigus  sensibus  omne  meis. 

His  ego  defectus,  dubiisque  auctoribus  usus. 

Ad  vestri  venio  jure  favoris  opem. 

Nec  mihi  nota  ducum,  nec  sunt  mihi  nota  loco¬ 
rum 

Nomina:  materiam  vix  habuere  manus.  40 
Pars  quota  de  tantis  rebus,  quam  fama  referre. 
Aut  aliquis  nobis  scribere  posset,  erat? 

Quo  magis,  o  lector,  debes  ignoscere,  si  quid 
Erratum  est  illic  praeteritumve  mihi. 

Adde  quod,  assiduam  domini  meditata  quere¬ 
lam,  45 

Ad  laetum  carmen  vix  mea  versa  lyra  est. 

Vix  bona  post  tanto  quaerenti  verba  subibant : 

Et  guadere  aliquid  res  mihi  visa  nova  est. 
Utque  reformidant  insuetum  lumina  solem. 

Sic  ad  laetitiam  mens  mea  segnis  erat.  50 
Est  quoque  cunctarum  novitas  carissima  rerum  ; 

Gratiaque  officio,  quod  mora  tardat,  abest. 
Caetera  certatim  de  magno  scripta  triumpho 
Jam  pridem  populi  suspicor  ore  legi. 

Illa  bibit  sitiens  lector,  mea  pocula  plenus  :  55 
Illa  recens  pota  est,  nostra  tepescit  aqua. 

Non  ego  cessavi,  nec  fecit  inertia  serum  : 

Ultima  me  vasti  sustinet  ora  freti. 

Dum  venit  huc  rumor, properataque  carmina  fiunt, 
Factaque  eunt  ad  vos,  annus  abisse  potest.  60 
Nec  minimum  refert,  intacta  rosaria  primus. 

An  sera  carpas  paene  relicta  manu. 

Quid  mirum,  lectis  exhausto  floribus  horto. 

Si  duce  non  facta  est  digna  corona  suo  ? 
Deprecor,  haec  vatum  contra  sua  carmina  ne  quia 
Dicta  putet.  Pro  se  Musa  locuta  mea  est.  66 
Sunt  mihi  vobiscum  communia  sacra,  poetae ; 

In  vestro  miseris  si  licet  esse  choro. 

Magnaque  pars  animae  mecum  vixistis,  amici : 

Hac  ego  vos  absens  nunc  quoque  parte  colo.  70 
Sint  igitur  vestro  mea  commendanda  favori 
Carmina,  non  possum  pro  quibus  ipse  loqui. 
Scripta  placent  a  morte  fere  :  quia  laedere  vivos 
Livor,  et  injusto  carpere  dente  solet. 

Si  genus  est  mortis  male  vivere ;  terra  moratur : 

Et  desunt  fatis  sola  sepulcra  meis.  76 

Denique,  opus  nostrae  culpetur  ut  undique  curae 
Officium  nemo,  qui  reprehendat,  erit 
Ut  desint  vires,  tamen  est  laudanda  voluntas : 

Hac  ego  contentos  auguror  esse  deos.  8C 
Haec  facit,  ut  veniat  pauper  quoque gratusad  aras. 
Et  placeat  caeso  non  minus  agna  bove. 

Res  quoque  tanta  fuit,  quantae  subsistere  summo 
jEneidos  vati  grande  fuisset  onus. 

Ferre  etiam  molles  elegi  tam  vasta  triumphi  85 
Pondera  disparibus  non  potuere  rotis. 

Quo  pede  nunc  utar,  dubia  est  sententia  nobis. 
Alter  enim  de  te,  Rhene,  triumphus  adest. 

Irrita  verorum  non  sunt  praesagia  vatum. 

Danda  Jovi  laurus,  dum  prior  illa  viret.  90 


503  OVIDIUS.  Epist.  Lib.  III 


Nec  mea  verba  legis,  qui  sum  submotus  ad  Is¬ 
trum, 

Non  beno  pacatis  flumina  pota  Getis : 

Ista  dei  vox  est ;  deus  est  in  pectore  nostro. 

Haec  duce  praedico  vaticinorque  deo. 

Quid  cessas  currum,  pompamque  parare  trium¬ 
phis,  95 

Livia  ?  jam  nullas  dant  tibi  bella  moras. 

Perfida  damnatas  Germania  projicit  hastas. 

Jam  pondus  dices  omen  habere  meum. 

Crede,  brevique  fides  aderit ;  geminabit  honorem 
Filius,  et  junctis,  ut  prius,  ibit  equis.  100 

Prome,  quod  injicias  humeris  victoribus,  ostrum. 

Ipsa  potest  solitum  nosse  corona  caput. 

Scuta  sed  et  galeae  gemmis  radientur  et  auro, 
Stentque  super  vinctos  trunca  tropaea  viros. 
Oppida  turritis  cingantur  eburnea  muris;  105 

Fictaque  res  vero  more  putetur  agi. 

Squalidus  immissos  fracta  sub  arundine  crines 
Rhenus,  et  infectas  sanguine  portet  aquas. 
Barbara  jam  capti  poscunt  insignia  reges. 
Textaque  fortuna  divitiora  sua. 

Et  quae  praeterea  virtus  invicta  tuorum 
Saepe  parata  tibi,  saepe  paranda  facit. 

Di,  quorum  monitu  sumus  eventura  locuti. 
Verba,  precor,  celeri  nostra  probate  fide. 

EPISTOLA  V. 

MAXIMO  COTTjE. 

Quam  legis,  unde  tibi  mittatur  epistola,  quaeris  ? 

Hinc,  ubi  caeruleis  jungitur  Ister  aquis. 

Ut  regio  dicta  est,  succurrere  debet  et  auctor. 
Laesus  ab  ingenio  Naso  poeta  suo. 

Qui  tibi,  quam  mallet  praesens  afferre  salutem,  5 
Mittit  ab  hirsutis,  Maxime  Cotta,  Getis. 
Legimus,  o  juvenis  patrii  non  degener  oris, 

Dicta  tibi  pleno  verba  diserta  foro. 

Quae,  quanquam  lingua  mihi  sunt  properante 
per  horas 

Lecta  satis  multas,  pauca  fuisse  queror.  10 
Plura  sed  haec  feci  relegendo  saepe ;  nec  unquam 
Non  mihi,  quam  primo,  grata  fuere  magis. 
Cumque  nihil  toties  lecta  e  dulcedine  perdant, 
Viribus  illa  suis,  non  novitate,  placent. 

Felices,  quibus  haec  ipso  cognoscere  in  actu,  15 
Et  tam  facundo  contigit  ore  frui ! 

Nam  quanquam  sapor  est  allata  dulcis  in  unda, 
Gratius  ex  ipso  fonte  bibuntur  aquae. 

Et  magis  adducto  pomum  decerpere  ramo. 

Quam  de  caelata  sumere  lance  juvat.  20 

At  nisi  peccassem,  nisi  me  meaMusa  fugasset. 
Quod  legi,  tua  vox  exhibuisset  opus. 

Utque  fui  solitus,  sedissem  forsitan  unus 
De  centum  judex  in  tua  verba  viris. 

Major  et  implesset  praecordia  nostra  voluptas,  25 
Cum  traherer  dictis  annueremque  tuis. 

Quem  quoniam  fatum,  vobis  patriaque  relictis. 
Inter  inhumanos  maluit  esse  Getas  ; 

Quod  licet,  ut  videar  tecum  magis  esse,  legenda 
Saepe,  precor,  studii  pignora  mitte  tui :  30 

Exemploque  meo,  nisi  dedignaris  id  ipsum. 
Utere;  quod  nobis  rectius  ipse  dares. 

Namque  ego,  qui  perii  jam  pridem,  Maxime, 
vobis. 

Ingenio  nitor  non  periisse  meo. 

Redde  vicem  :  nec  rara  tui  monumenta  laboris  35 
Accipiant  nostrae,  grata  futura,  manus. 

Dic  tamen,  o  juvenis  studiorum  plene  meorum, 
Ecquid  ab  his  ipsis  admoneare  mei  ? 


Ecquid, ubi  aut  recitas  factum  modo  carmen  ami- 

Aut,  quod  saepe  soles,  exigis  ut  recitent,  40 
Interdum  queritur  tua  mens,  oblita  quid  absit  ? 

Nescio  quid  certe  sentit  abesse  sui. 

Utque  loqui  de  me  multum  praesente  solebas, 
Nunc  quoque  Nasonis  nomen  in  ore  tuo  est? 
Ipse  quidem  Getico  peream  violatus  ab  arcu,  45 
(Et  sit  perjuri  quam  prope  poena  vides) 

Te  nisi  momentis  video  paene  omnibus  absens. 

Gratia  dis,  menti  quolibet  ire  licet. 

Hac  ubi  perveni  nulli  cernendus  in  Urbem, 

Saepe  loquor  tecum,  saepe  loquente  fruor,  50 
Tum,  mihi  difficile  est,  quam  sit  bene,  dicere, 
quamque 

Candida  judiciis  hora  sit  illa  meis. 

Tum  me,  si  qua  fides,  coelesti  sede  receptum 
Cum  fortunatis  suspicor  esse  deis. 

Rursus,  ut  huc  redii,  coelum  superosque  relin¬ 
quo.  55 

A  Styge  nec  longe  Pontica  distat  humus. 

Unde  ego  si  fato  nitor  prohibente  reverti  ; 

Spem  sine  profectu,  Maxime,  tolle  mihi. 

EPISTOLA  VI. 

AMICORUM  CUIDAM. 

Naso  suo,  nomen  posuit  cui  paene,  sodali 
Mittit  ab  Euxinis  hoc  breve  carmen  aquis. 

At  si  cauta  parum  scripsisset  dextra,  quis  esset. 
Forsitan  officio  parta  querela  foret. 

Cur  tamen,  hoc  aliis  tutum  credentibus,  unus,  5 
Appellent  ne  te  carmina  nostra,  rogas? 

Quanta  sit  in  media  clementia  Caesaris  ira. 

Ex  me,  si  nescis,  certior  esse  potes. 

Huic  ego,  quam  patior,  nil  possem  demere  poenae, 
Si  judex  meriti  cogerer  esse  mei.  10 

Non  vetat  ille  sui  quenquam  meminisse  sodalis; 

Nec  prohibet  tibi  me  scribere,  teque  mihi. 

Nec  scelus  admittas,  si  consoleris  amicum. 
Mollibus  et  verbis  aspera  fata  leves. 

Cur,  dum  tuta  times,  facis  ut  reverentia  talis  15 
Fiat  in  Augustos  invidiosa  deos? 

Fulminis  afflatos  interdum  vivere  telis 
Vidimus,  et  refici,  non  prohibente  Jove. 

Nec,  quia  Neptunus  navem  lacerarat  Ulixis, 
Leucothee  nanti  ferre  negavit  opem.  20 

Crede  mihi,  miseris  coelestia  numina  parcunt: 

Nec  semper  laesos,  et  sine  fine,  premunt. 
Principe  nec  nostro  deus  est  moderatior  ullus. 

Justitia  vires  temperat  ille  suas. 

Nuper  eam  Caesar  facto  de  marmore  templo,  25 
Jampridem  posuit  mentis  in  aede  suae. 

Jupiter  in  multos  temeraria  fulmina  torquet, 

Qui  poenam  culpa  non  meruere  pari. 

Obruerit  saevis  cum  tot  deus  aequoris  undis, 

Ex  illismergi  pars  quota  digna  fuit?  30 

Cum  pereant  acie  fortissima  quaeque,  vel  ipso 
Judice,  delectus  Martis  iniquus  erit. 

At,  si  forte  velis  in  nos  inquirere,  nemo  est. 

Qui  se,  quod  patitur,  commeruisse  neget 
Adde,  quod  exstincto^  vel  aqua,  vel  Marte,  vel 
igni  35 

Nulla  potest  iterum  restituisse  dies. 

Restituit  multos,  aut  posne  partae  levavit 
Caesar  ;  et  in  multis  me  velit  esse  precor. 

An  tu,  cum  tali  populus  sub  principe  simus, 
Alloquio  profugi  credis  inesse  metum  ?  40 

Forsitan  haec  domino  Busiride  jure  lineres. 

Aut  solito  clausos  urere  in  aere  viros. 

Desine  mitem  animum  vano  infamare  timore. 

Saeva  quid  in  placidis  saxa  vereris  aquis  ? 

Ipse  ego,  quod  primo  scripsi  sine  nomine  vo¬ 
bis,  45 

Vix  excusari  posse  mihi  videor 
Sed  pavor  attonito  rationis  ademerat  usum, 
Cesserat  omne  novis  consiliumque  malis. 
Fortunamque  meam  metuens,  non  vindicis  iram, 
Terrebar  titulo  nominis  ipse  mei.  50 

Hactenus  admonitus  memori  concede  poetae, 
Ponat  ut  in  chartis  nomina  cara  suis. 

Turpe  erit  ambobus,  longo  mihi  proximus  usu 
Si  nulla  libri  parte  legare  mei. 

Ne  tamen  iste  metus  somnos  tibi  rumpere  pos¬ 
sit  j  55 

Non  ultra,  quam  vis,  officiosus  ero. 

Teque  tegam,  qui  sis ;  nisi  cum  permiseris  ipse. 

Cogetur  nemo  munus  habere  meum, 
ru  modo,  quem  poteras  vel  aperte  tutus  amare, 
S'  res  est  anceps  ista,  latenter  ama.  60 


EPISTOLA  VII 

AMICIS. 

Verba  mihi  desunt  eadem  tam  saepe  roganti, 
Jamque  pudet  vanas  fine  carere  preces. 

Taedia  consimili  fieri  de  carmine  vobis. 

Quidque  petam,  cunctos  edidicisse  reor. 
Nostraque  quid  portet  jam  noscis  epistola,  quam- 
vis  5 

Charta  sit  a  vinclis  non  labefacta  suis. 

Ergo  mutetur  scripti  sententia  nostri, 

Ne  toties  contra,  quam  rapit  amnis,  eam. 
Quod  bene  de  vobissperavi,  ignoscite,  amici : 

Talia  peccandi  jam  mihi  finis  erit.  1 0 

Nec  gravis  uxori  dicar:  quae  scilicet  in  me 
Quam  proba,  tam  timida  est,  experiensque  pa¬ 
rum. 

Haec  quoque,  Naso,  feres :  etenim  pejora  tulisti. 

Jam  tibi  sentiri  sarcina  nulla  potest. 

Ductus  ab  armento  taurus  detrectat  aratrum,  15 
Subtrahit  et  duro  colla  novella  jugo. 

Nos,  quibus  adsuevit  fatum  crudeliter  uti. 

Ad  mala  jam  pridem  non  sumus  ulla  rudes. 
Venimus  in  Geticos  fines ;  moriamur  in  illis : 

Parcaque  ad  extremum,  qua  mea  coepit,  eat.  20 
Spem  juvet  amplecti ;  quae  non  juvat  irrita  sem- 
Per> 

Et  fieri  cupias  si  qua,  futura  putes. 

Proximus  huic  gradus  est, bene  desperare  salu¬ 
tem. 

Seque  semel  vera  scire  perisse  fide. 

Curando  fieri  quaedam  majora  videmus  25 

Vulnera,  quae  melius  non  tetigisse  fuit. 

Mitius  ille  pejit,  subita  qui  mergitur  unda. 

Quam  sua  qui  tumidis  brachia  lassat  aquis. 

Cur  ego  concepi  Scythicis  me  posse  carere 
Finibus,  et  terra  prosperiore  frui  ?  30 

Cur  aliquid  de  me  speravi  lenius  unquam  ? 

An  fortuna  mihi  sic  mea  nota  fuit  ? 

Torqueor  en  gravius;  repetitaque  forma  locorum 
Exsilium  renovat  triste,  recensque  facit. 

Est  tamen  utilius,  studium  cessasse  meorum,  35 
Quam,  quas  admorint,  non  valuisse  preces. 
Magna  quidem  res  est,  quam  non  audetis,  amici ; 

Sed  si  quis  peteret,  qui  dare  vellet,  erat. 
Dummodo  non  vobis  hoc  Caesaris  ira  negarit  ; 
Fortiter  Euxinis  immoriemur  aquis.  40 


EPISTOLA  VIII. 

MAXIMO 

Quae  tibi,  quaerebam,  memorem  testantia  curam 
Dona  Tomitanus  mittere  posset  ager 
Dignus  es  argento,  fulvo  quoque  dignior  auro  : 

Sed  te,  cum  donas,  ista  juvare  solent. 

Nec  tamen  haec  loca  sunt  ullo  pretiosa  metallo.  5 
Hostis  ab  agricola  vix  sinit  illa  fodi. 

Purpura  saepe  tuos  fulgens  praetexit  amictu  : 

Sed  non  Sarmatica  tingitur  illa  manu. 

Vellera  dura  ferunt  pecudes,  et  Palladis  uti 
Arte  Tomitanae  non.didicere  nurus.  It) 

Foemina  pro  lana  Cerealia  munera  frangit, 
Suppositoque  gravem  vertice  portat  aquam. 
Non  hic  pampineis  amicitur  vitibus  ulmus: 

Nulla  premunt  ramos  pondere  poma  suo. 
Tristia  deformes  pariunt  absinthia  campi,  1 6 
Terraque  defructu  quam  sit  amara  docet. 

Nil  igitur  tota  Ponti  regione  sinistri. 

Quod  mea  sedulitas  mittere  posset,  erat. 
Clausa  tamen  misi  Scythica  tibi  tela  pharetra  : 

Hoste  precor  fiant  illa  cruenta  tuo.  20 

Hos  habet  haec  calamos,  hos  haec  habet  ora  li¬ 
bellos. 

Haec  viget  in  nostris,  Maxime,  Musa  locis. 
Quae  quanquam  misisse  pudet,  quia  parva  viden¬ 
tur, 

Tu  tamen  haec,  quaeso,  consule  missa  boni. 
EPISTOLA  IX. 

BRUTO 

Quod  sit  in  his  eadem  sententia,  Brute,  libellis. 

Carmina  nescio  quem  carpere  nostra  refers : 

Nil  nisi  me  terra  fruar  ut  propiore  rogare, 

Et,  quam  sim  denso  cinctus  ab  hoste,  queri. 

O  quam  de  multis  vitium  reprehenditur  unum  1  5 
Hoc  peccat  solum  si  mea  Musa,  bene  est. 

Ipse  ego  librorum  video  delicta  meorum  ; 

Cum  sua  plus  justo  carmina  quisque  probet. 
Auctor  opus  laudat.  Sic  forsitan  Agrius  olim 
Thersiten  facie  dixerit  esse  bona.  10 

Judicium  tamen  hic  nostrum  non  decipit  error; 

Nec,  quicquid  genui,  protinus  illud  amo. 

Cur  igitur,  si  me  videam  delinquere,  peccem, 
Et  patiar  scripto  crimen  inesse,  rogas. 

Non  eadem  ratio  est,  sentire  et  demere  morbos. 

Sensus  inest  cunctis;  tollitur  arte  malum.  16 
Ssepe  aliquod  cupiens  verbum  mutare,  relinquo 
Judicium  vires  destituuntque  meum. 

Ssepe  piget  (quid  enim  dubitem  tibi  vera  fateri  ?) 

Corrigere,  et  longi  ferre  laboris  onus.  20 
Scribentem  juvat  ipse  favor,  minuitque  laborem ; 

Cumque  suo  crescens  pectore  fervet  opus. 
Corrigere  at  res  est  tanto  magis  ardua,  quanto 
Magnus  Aristarcho  major  Homerus  erat. 

Sic  animum  lento  cararum  frigore  lsedit,  25 
Ut  cupidi  cursor  frena  retentat  equi. 

Atque  ita  di  mites  minuant  mihi  Csesaris  iram, 
Ossaque  pacata  nostra  tegantur  humo  ; 

Ut  mihi  conanti  nonnunquam  intendere  curas, 
Fortunse  species  obstat  acerba  mese.  33 

Vixquemihi  videor,  faciam  quod  carmina,  sanus, 
Inque  feris  curem  corrigere  illa  Getis. 

Nil  tamen  e  scriptis  magis  excusabile  nostris, 
Quam  sensus  cunctis  paene  quod  unus  inest. 
Laeta  fere  laetus  cecini ;  cano  tristia  tristis  35 
Conveniens  operi  tempus  utrum'”"' 

Qaid,  nisi  de  vitio  scribam  regionis  amarae, 
Utque  solo  moriar  commodiore,  precer  ? 

Cum  toties  eadem  dicam,  vix  audior  ulli : 

Verbaque  profectu  dissimulata  carent.  40 
Et  tamen  haec  eadem  cum  sint,  non  scribimus 
isdem  : 

Unaque  per  plures  vox  mea  tentat  opem. 

An,  ne  bis  sensum  lector  reperiret  eundem. 

Unus  amicorum,  Brute,  rogandus  erat  ? 

Non  fuit  hoc  tanti ;  confesso  ignoscite,  docti.  45 
Vilior  est  operis  fama  salute  mea. 


Denique  materias,  quam  quis  sibi  finxerit  ipse. 
Arbitrio  variat  multa  poeta  suo. 

Musa  mea  est  index  nimium  quoque  vera  malo 

Atque  incorruptae  pondera  testis  habet.  50 
Nec  liber  ut  fieret,  sed  uti  sua  cuique  daretur 
Littera,  propositum  curaque  nostra  fuit. 
Postmodo  collectas,  utcunque  sine  ordine,  junxi . 

Hoc  opus  electum  ne  mihi  forte  putes. 

Da  veniam  scriptis,  quorum  non  gloria  nobis  55 
Causa,  sed  utilitas  officiumque  fuit 


LIBER  QUARTUS. 


EPISTOLA  I 

SEXTO  POMPEIO. 

Accipe,  Pompei,  deductum  carmen  ab  illo, 
Debitor  est  vitae  qui  tibi,  Sexte,  sum. 

Qui  si  non  prohibes  a  me  tua  nomina  poni, 
Accedet  meritis  haec  quoque  summa  tuis. 

Sive  trahis  vultus ;  equidem  peccasse  fatebor.  5 
Delicti  tamen  est  causa  probanda  mei. 

Non  potuit  mea  mens,  quin  esset  grata,  teneri. 

Sit  precor  officio  non  gravis  ira  pio. 

O  quoties  ego  sum  libris  mihi  visus  in  istis 
Impius,  in  nullo  quod  legerere  loco !  10 

O  quoties,  alii  vellem  cum  scribere,  nomen 
Retulit  in  ceras  inscia  dextra  tuum  ! 

Ipse  mihi  placuit  mendis  in  talibus  error  ; 

Et  vix  invita  facta  litura  manu  est. 

Viderit  ad  summum,  dixi.  Licet  ipse  queratur ; 

Hanc  pudet  offensam  non  meruisse  prius.  16 
Da  mihi,  si  quid  ea  est,  hebetantem  pectora  Le¬ 
then  ; 

Oblitus  potero  non  tamen  esse  tui, 

Idque  sinas  oro  ;  nec  fastidita  repellas 

Verba,  nec  officio  crimen  inesse  putes.  20 
Et  levis  haec  meritis  referatur  gratia  tantis. 

Sin  minus ;  invito  te  quoque  gratus  ero. 
Nunquam  pigra  fuit  nostris  tua  gratia  rebus  : 

Nec  mihi  munificas  arca  negavit  opes. 

Nunc  quoque  nil  subitis  clementia  territa  fatis  25 
Auxilium  vitae  fertque  feretque  meae. 

Unde,  roges  forsan,  fiducia  tanta  futuri 
Sit  mihi  :  quod  fecit  quisque  tuetur  opus. 

Ut  Venus  artificis  labor  est  et  gloria  Coi, 
jEquoreo  madidas  quae  premit  imbre  comas; 
Arcis  ut  Actaeae  vel  eburna  vel  aenea  custos  31 
Bellica  Phidiaca  stat  dea  facta  manu  ; 

Vindicat  ut  Calamis  laudem,  quos  fecit,  equo- 

Ut  similis  verae  vacca  Myronis  opus ; 

Sic  ego  pars  rerum  non  ultima,  Sexte,  tuarum  ; 
Tutelaeque  feror  munus  opusque  tuae.  36 

EPISTOLA  II. 

SEVERO. 

Quod  legis,  o  vates  magnorum  maxime  regum, 
Venit  ab  intonsis  usque,  Severe,  Getis. 

Cujus  adhuc  nomen  nostros  tacuisse  libellos. 

Si  modo  permittis  dicere  vera,  pudet  p 


Orba  tamen  numeris  cessavit  epistola  nunquam 
Ire  per  alternas  officiosa  vices.  6 

Carmina  sola  tibi  memorem  testantia  curam 
Non  data  sunt.  Quid  enim,  quae  facis  ipse, 
darem J 

Quis  mei  Aristaeo,  quis  Baccho  vina  Falerno, 
Triptolemo  fruges,  poma  det  Alcinoo  ?  10 

Fertile  pectus  habes,  interque  Helicona  colentes 
Uberius  nulli  provenit  ista  seges. 

Mittere  carmen  ad  hunc,  frondes  erat  addere  syl- 
vis. 

Haec  mihi  cunctandi  causa,  Severe,  fuit. 

Nec  tamen  ingenium  nobis  respondet  ut  ante  : 

Sed  siccum  sterili  vomere  littus  aro.  16 

Scilicet  ut  limus  venas  excaecat  in  undis, 
Laesaque  suppresso  fonte  resistit  aqua ; 
Pectora  sic  mea  sunt  limo  vitiata  malorum. 

Et  carmen  vena  pauperiore  fluit.  20 

Si  quis  in  hac  ipsum  terra  posuisset  Homerum, 
Esset,  crede  mihi,  factus  et  ille  Getes. 

Da  veniam  fasso;  studiis  quoque  frena  remisi : 

Ducitur  et  digitis  littera  rara  meis. 

Impetus  ille  sacer,  qui  vatum  pectora  nutrit,  25 
Qui  prius  in  nobis  esse  solebat,  abest. 

Vix  venit  ad  partes,  vix  sumtae  Musa  tabellae 
Imponit  pigras  paene  coacta  manus. 

Parvaque,  ne  dicam  scribendi  nulla  voluptas 
Est  mihi ;  nec  numeris  nectere  verba  juvat.  30 
Sive  quod  hinc  fructus  adeo  non  cepimus  ullos. 
Principium  nostri  res  sit  ut  ista  mali ; 

Sive  quod  in  tenebris  numerosos  ponere  gressus, 
Quodque  legas  nulli  scribere  carmen,  idem 
est. 

Excitat  auditor  studium:  laudataque  virtus  35 
Crescit,  et  immensum  gloria  calcar  habet. 

Hic  mea  cui  recitem,  nisi  flavis  scripta  Corallis, 
Quasque  alias  gentes  barbarus  Ister  habet  ? 

Sed  quid  solus  agam  ?  quaque  infelicia  perdam 
Otia  materia,  surripiamque  diem  ?  40 

Nam  quia  nec  vinum,  nec  me  tenet  alea  fallaxs 
Per  quae  clam  tacitum  tempus  abire  solet ; 

Nec  me,  quod  cuperem,  si  per  fera  bella  lice¬ 
ret. 

Oblectat  cultu  terra  novata  suo . 

Quid,  nisi  Pierides,  solatia  frigida,  restat,  45 
Non  bene  de  nobis  quae  meruere  deae? 

At  tu,  cui  bibitur  felicius  Aonius  fons. 

Utiliter  studium  quod  tibi  cedit,  ama ; 

Sacraque  Musarum  merito  cole  :  quodque  lega¬ 
mus, 

Huc  aliquod  curae  mitte  recentis  opus  50 

EPISTOLA  III. 

AMICO  INSTABILI 

iquerar,  an  taceam  >  ponam  sine  nomine 
crimen  ? 

innotum,  qui  sis,  omnibus  esse  velim  ? 
mine  non  utar,  ne  commendere  querela, 
fcuaeraturque  tibi  carmine  fama  meo. 
n  mea  puppis  erat  valida  fundata  carina,  5 
iui  mecum  velles  currere,  primus  eras, 
ic,  quia  contraxit  vultum  Fortuna,  recedis, 
uxilio  postquam  scis  opus  esse  tuo. 
simulas  etiam,  nec  me  vis  nosse  videri : 
luisque  sit,  audito  nomine,  Naso,  rogas.  10 
ego  sum,  quanquam  non  vis  audire,  vetusta 
3aene  puer  puero  junctus  amicitia. 

:  ego,  qui  primus  tua  seria  nosse  solebam, 

Jui  tibi  jucundis  primus  adesse  jocis. 

3  ego  convictor,  densoque  domesticus  usu ; 
ille  ego  judiciis  unica  Musa  tuis.  16 

:m  ego  sum,  qui  nunc,  an  vivam,  perfide,  ne¬ 
scis  ; 

lura  tibi  de  quo  quaerere  nulla  fuit, 
e  fui  nunquam  carus,  simulasse  fateris  ; 
seu  non  fingebas,  inveniere  levis.  20 

t  age  dic  aliquam,  quae  te  mutaverit,  iram : 
Jam  nisi  justa  tua  est,  justa  querela  mea  est. 
ae  te  consimilem  res  nunc  vetat  esse  priori  ? 
n  crimen,  coepi  quod  miser  esse,  vocas  ? 
nihi  rebus  opem  nullam  factisque  ferebas; 
Venisset  verbis  charta  notata  tribus.  26 

.  equidem  credo,  sed  et  insultare  jacenti 
’e  mihi,  nec  verbis  parcere,  fama  refert, 
id  facis,  ah  demens  ?  cur,  si  Fortuna  recedat, 
laufragio  lacrymas  eripis  ipse  tuo  ?  30 

3c  dea  non  stabili, quam  sit  levis, orbe  fatetur, 
Juem  summum  dubio  sub  pede  semper  habet, 
olibet  est  folio,  quavis  incertior  aura. 

*ar  illi  levitas,  improbe,  sola  tua  est. 
mia  sunt  hominum  tenui  pendentia  filo :  35 

It  subito  casu,  quae  valuere,  ruunt, 
itis  audita  est  cui  non  opulentia  Croesi  ? 
[empe  tamen  vitam  captus  ab  hoste  tulit. 
Syracosia  modo  formidatus  in  urbe, 

'ix  humili  duram  repulit  arte  famem.  40 
d  fuerat  Magno  majus?  tamen  ille  rogavit 
abmissa  fugiens  voce  clientis  opem, 
que  viro  totus  terrarum  paruit  orbis, 
idigus  effectus  omnibus  ipse  magis. 
Jugurthino  clarus  Cimbroque  triumpho,  45 
;uo  victrix  toties  consule  Roma  fuit, 
oeno  latuit  Marius,  cannaque  palustri, 
ertulit  et  tanto  multa  pudenda  viro, 
it  in  humanis  divina  potentia  rebus, 

!t  certam  praesens  vix  habet  hora  fidem.  50 
us  ad  Euxinum,  si  quis  mihi  diceret,  ibis, 
t  metues  arcu  ne  feriare  Getae ; 
be,  dixissem,  purgantes  pectora  succos, 
uicquid  et  in  tota  nascitur  Anticyra, 
i  tamen  haec  passus :  nec  si  mortalia  possem, 
t  summi  poteram  tela  cavere  dei.  56 

(uoque  fac  timeas;  et,  quae  tibi  laeta  videntur, 
um  loqueris,  fieri  tristia  posse  puta. 

EPISTOLA  IV. 

SEXTO  POMPEIO. 

a  dies  adeo  est  australibus  humida  nimbis, 

>n  intermissis  ut  fluat  imber  aquis. 


Nec  sterilis  locus  ullus  ita  est,  ut  non  sit  in  illo 
Mista  fere  duris  utilis  herba  rubis. 

Nil  adeo  fortuna  gravis  miserabile  fecit  ? 

Ut  minuant  nulla  gaudia  parte  malum. 

Ecce  domo,  patriaque  carens, oculisque  meortm, 
Naufragus  in  Getici  littoris  actus  aquas  ; 

Qua  tamen,  inveni,  vultum  diffundere  causa 
Possem,  fortunae  nec  meminisse  meae.  10 
Nam  mihi  cum  fulva  tristis  spatiarer  arena. 

Visa  est  a  tergo  penna  dedisse  sonum. 
Respicio  ;  nec  corpus  erat, quod  cernere  possem 
Verba  tamen  sunt  haec  aure  recepta  mea: 

En  ego  laetarum  venio  tibi  nuntia  rerum  15 
Fama,  per  immensas  aere  lapsa  vias 
Consule  Pompeio,  quo  non  tibi  carior  alter. 
Candidus  et  felix  proximus  annus  erit. 

Dixit ;  et,  ut  laeto  Pontum  rumore  replevit. 

Ad  gentes  alias  hinc  dea  vertit  iter.  20 

At  mihi,  dilapsis  inter  nova  gaudia  curis. 

Excidit  asperitas  hujus  iniqua  loci. 

Ergo  ubi,  Jane  biceps,  longum  reseraveris  annum. 
Pulsus  et  a  sacro  mense  December  erit ; 
Purpura  Pompeium  summi  velabit  honoris;  25 
Nec  titulis  quicquam  debeat  ille  suis. 

Cernere  jam  videor  rumpi  penetralia  turba. 

Et  populum  laedi  deficiente  loco. 

Templaque  Tarpeiae  primum  tibi  sedis  adiri , 

Et  fieri  faciles  in  tua  vota  deos.  80 

Colla  boves  niveos  certae  praebere  securi. 

Quos  aluit  campis  herba  Falisca  suis. 

Cumque  deos  omnes,  tum  quos  impensius  aequos 
Esse  tibi  cupias,  cum  Jove  Caesar  erit. 

Curia  te  excipiet,  patresque  e  more  vocati  35 
Intendent  aures  ad  tua  verba  suas. 

Hos  ubi  facundo  tua  vox  hilaraverit  ore, 

Utque  solet,  tulerit  prospera  verba  dies ; 
Egeris  et  meritas  superis  cum  Caesare  grates ; 

Qui  causam,  facias  cur  ita  saepe,  dabit:  40 

Inde  domum  repetes  toto  comitante  senatu. 
Officium  populi  vix  capiente  domo. 

Me  miserum,  turba  quod  non  ego  cernar  in  illa 
Nec  poterunt  istis  lumina  nostra  frui’ 
Quamlibet  absentem, qua  possum, mente  videbo: 

Adspiciet  vultus  consulis  illa  sui.  46 

Di  faciant,  aliquo  subeat  tibi  tempore  nostrum 
Nomen ;  et,  Heu,  dicas,  quid  miser  ille  facit  ? 
Haec  tua  pertulerit  si  quis  mihi  verba,  fatebor 
Protinus  exsilium  mollius  esse  meum.  50 


EPISTOLA  V. 

EIDEM  JAM  CONSULI. 

Ite,  leves  elegi,  doctas  ad  consulis  aures. 
Verbaque  honorato  ferte  legenda  viro. 

Longa  via  est,  nec  vos  pedibus  proceditis  aequis: 

Tectaque  brumali  sub  nive  terra  latet. 

Cum  gelidam  Thracen,  et  opertum  nubibus  Hae¬ 
mon,  5 

Et  maris  Ionii  transieritis  aquas; 

Luce  minus  decima  dominam  venietis  in  Urbem, 
Ut  festinatum  non  faciatis  iter. 

Protinus  inde  domus  vobis  Pompeia  petatur. 

Non  est  Augusto  junctior  ulla  Foro.  !  0 

Si  quis,  ut  in  populo, qui  sitis,  et  unde,  requiret , 
Nomina  decepta  quaelibet  aure  ferat. 

Ut  sit  enim  tutum,  sicut  reor  esse,  fateri ; 

Verba  minus  certe  ficta  timoris  habent. 

Copia  nec  vobis  ullo  prohibente  videndi  15 

Cnn«n!is;  "*  limen  contigeiitis.erit. 

Aut  reget  ille  suos  dicendo  jura  Quirites, 
Conspicuum  signis  cum  prsmet  altus  ebur ; 
Aut  populi  reditus  positam  componet  ad  hastam, 
Et  minui  magnae  non  sinet  urbis  opes.  20 
Aut,  ut  erunt  patres  in  Julia  templa  vocati. 

De  tanto  dignis  consule  rebus  aget. 

Aut  feret  Augusto  solitam  natoque  salutem, 
Deque  parum  noto  consulet  officio. 

Tempus  ab  his  vacuum  Caesar  Germanicus  omne 
Auferet.  A  magnis  hunc  colit  ille  deis.  26 
Cum  tamen  a  turba  rerum  requieverit  harum, 

Ad  vos  mansuetas  porriget  ille  manus : 
Quidque  parens  ego  vester  agam,  fortasse  requiret. 

Talia  vos  illi  reddere  verba  velim :  30 

Vivit  adhuc,  vitamque  tibi  debere  fatetur. 

Quam  prius  a  miti  Caesare  munus  habet. 

Te  sibi,  cum  fugeret,  memori  solet  ore  referre. 
Barbariae  tutas  exhibuisse  vias. 

Sanguine  Bistonium  quod  non  tepefecerit  ensem, 
Effectum  cura  pectoris  esse  tui.  36 

Addita  praeterea  vitae  quoque  multa  tuendae 
Munera,  ne  proprias  attenuaret  opes. 

Pro  quibus  ut  meritis  referatur  gratia,  jurat 
Se  fore  mancipium  tempus  in  omne  tuum.  40 
Nam  prius  umbrosa  carituros  arbore  montes. 

Et  freta  velivolas  non  habitura  rates. 
Fluminaque  in  fontes  cursu  reditura  supino  ; 

Gratia  quam  meriti  possit  abire  tui. 

Haec  ubi  dixeritis,  servet  sua  dona,  rogate.  45 
Sic  fuerit  vestrae  causa  peracta  viae. 

EPISTOLA  VI. 

BRUTO. 

Quam  legis,  ex  illis  tibi  venit  epistola,  Brute, 
Nasonem  nolles  in  quibus  esse,  locis. 

Sed,  tu  quod  nolles,  voluit  miserabile  fatum. 

Heu  mihi,  plus  illud,  quam  tua  vota,  valet ! 

In  Scythia  nobis  quinquennis  Olympias  acta  est: 

Jam  tempus  lustri  transit  in  alterius.  6 

Perstat  enim  Fortuna  tenax,  votisque  malignum 
Opponit  nostris  insidiosa  pedem. 

Certus  eras  pro  me,  Fabiae  lux  Maxime  gentis. 
Numen  ad  Augustum  supplice  voce  loqui.  10 
Occidis  ante  preces ;  causamque  ego,  Maxime, 
mortis 

(Nec  fueram  tanti)  me  reor  esse  tuae. 

Jam  timeo  nostram  cuiquam  mandare  salutem  : 

Ipsum  morte  tua  concidit  auxilium. 

Coeperat  Augustus  deceptae  ignoscere  culpae ;  15 
Spem  nostram,  terras  deseruitque  simul. 

Quale  tamen  potui  de  coelite,  Brute,  recenti 
Vestra  procul  positus  carmen  in  ora  dedi. 

Quae  prosit  pietas  utinam  mihi ;  sitque  malorum 
Jam  modus,  et  sacrae  mitior  ira  domus !  20 

Te  quoque  idem  liquido  possum  jurare  precari, 

O  mihi  non  dubia  cognite  Brute  nota. 

Nam  cum  praestiteris  verum  mihi  semper  amorem. 
Hic  tamen  adverso  tempore  crevit  amor. 
Quique  tuas  pariter  lacrymas  nostrasque  fideret, 
Passuros  poenam  crederet  esse  duos.  26 

Lenem  te  miseris  genuit  natura,  nec  ulli 
Mitius  ingenium,  quam  tibi,  Brute,  dedit. 

Ut  qui,  quid  valeas,  ignoret,  Marte  forensi. 

Posse  tuo  peragi  vix  putet  ore  reos.  30 

Scilicet  ejusdem  eSt,  quamvis  pugnare  videtur 
Supplicibus  facilem,  sontibus  esse  trucem. 

Cum  tibi  suscepta  est  legis  vindicta  severae, 
Verba  velut  tinctum  singula  virus  habent. 


Hostibus  eveniat,  quam  sis  violentus  in  armi 
Sentire,  et  linguae  tela  subire  tuae. 

Quae  tibi  tam  tenui  cura  limantur,  ut  omnes 
Istius  ingenium  corporis  esse  negent 

At  si  quem  laedi  fortuna  cernis  iniqua. 
Mollior  est  animo  foemina  nulla  tuo. 

Hoc  ego  praecipue  sensi,  cum  magna  meoru 
Notitiam  pars  est  inficiata  mei. 

Immemor  illorum,  vestri  non  immemor  unqu 
Qui  mala  solliciti  nostra  levastis,  ero. 

Et  prius,  heu  nobis  nimium  conterminus.  Is1 
In  caput  Euxino  de  mare  vertet  iter ; 

Utque  Thyesteae  redeant  si  tempora  mensae, 
Solis  ad  Eoas  currus  agetur  aquas  ; 

Quam  quisquam  vestrum,  qui  me  doluistisa» 
tum, 

Arguat  ingratum  non  meminisse  sui. 
EPISTOLA  VII. 

VESTALI. 

Missus  es  Euxinas  quoniam,  Vestalis,  ad  un< 
Ut  positis  reddas  jura  sub  axe  locis: 

Adspicis  en  praesens  quali  jaceamus  in  arvo 
Nec  me  testis  eris  falsa  solere  queri. 

Accedet  voci  per  te  non  irrita  nostrae, 

Alpinis  juvenis  regibus  orte,  fides. 

Ipse  vides  certe  glacie  concrescere  Pontum  : 
Ipse  vides  rigido  stantia  vina  gelu. 

Ipse  vides,  onerata  ferox  ut  ducat  Iazyx 
Per  medias  Istri  plaustra  bubulcus  aquas. 

Adspicis  et  mitti  sub  adunco  toxica  ferro. 

Et  telum  causas  mortis  habere  duas. 

Atque  utinam  pars  haec  tantum  spectata  fuiss 
Non  etiam  proprio  cognita  Marte  tibi ! 

Tenditis  ad  primum  per  densa  pericula  piluir 
Contigit  ex  merito  qui  tibi  nuper  honos. 

Sit  licet  hic  titulus  plenis  tibi  fructibus  ingen 
Ipsa  tamen  virtus  ordine  major  erat. 

Non  negat  hoc  Ister,  cujus  tua  dextera  quonc 
Puniceam  Getico  sanguine  fecit  aquam. 

Non  negat  ^Egypsos,  quae  te  subeunte  recepti 
Sensit  in  ingenio  nil  opis  esse  loci. 

Nam,  dubium  positu  melius  defensa  manuve, 
Urbs  erat  in  summo  nubibus  aequa  jugo. 

Sithonio  regi  ferus  interceperat  illam 
Hostis,  et  ereptas  victor  habebat  opea  : 

Donec  fluminea  devecta  Vitellius  unda 
Intulit,  exposito  milite,  signa  Getis. 

At  tibi,  progenies  alti  fortissima  Dauni, 

Venit  in  adversos  impetus  ire  viros. 

Nec  mora ;  conspicuus  longe  fulgentibus  arm 
Fortia  ne  possint  facta  latere,  caves : 

Ingentique  gradu  contra  ferrumque  locumque 
Saxaque  brumali  grandine  plura,  subis. 

Nec  te  missa  super  jaculorum  turba  moratur, 
Nec  quae  vipereo  tela  cruore  madent. 

Spicula  cum  pictis  haerent  in  casside  pennis. 
Parsque  fere  scuti  vulnere  nulla  vacat. 

Nec  corpus  cunctos  feliciter  effugit  ictus; 

Sed  minor  est  acri  laudis  amore  dolor. 

Talis  apud  Trojam  Danais  pro  navibus  Ajax 
Dicitur  Hectoreas  sustinuisse  faces. 

Ut  proprius  ventum  est,  admotaque  dextera  ( 
trae, 

Resque  fero  potuit  cominus  ense  gerri  ; 

Dfcere  difficile  est,quid  Mars  tuus  egerit  illic 
Quotque  neci  dederis,  quosque,  quibu 
modis 

Ense  tuo  tactos  calcabas  ictor  acervos 
Impositoque  Getes  sub  pede  multus  erat. 
Pugnat  ad  exemplum  primi  minor  ordine  pili: 

Multaque  fert  miles  vulnera,  multa  facit.  50 
Sed  tantum  virtus  alios  tua  praeterit  omnes. 

Ante  citos  quantum  Pegasus  ibat  equos. 
Vincitur  JSgypsos .  testataque  tempus  in  omne 
Sunt  tua,  Vestalis,  carmine  facta  meo. 


EPISTOLA  VIII 

SUILLIO. 

Littera  sera  quidem,  studiis  exculte  Suilli, 

Huc  tua  pervenit,  sed  mihi  grata  tamen : 

Qua,  pia  si  possit  superos  lenire  rogando 
Gratia,  laturum  te  mihi  dicis  opem. 

Ut  jam  nil  praestes,  animi  sum  factus  amici  5 
Debitor;  et  meritum  velle  juvare  voco. 
Impetus  iste  tuus  longum  modo  duret  in  aevum, 
Neve  malis  pietas  sit  tua  lassa  meis. 

Jus  aliquod  faciunt  affinia  vincula  nobis. 

Quae  semper  maneant  illabefacta  precor.  10 
Nam  tibi  quae  conjux,  eadem  mihi  filia  paene  est : 

Et  quae  te  generum,  me  vocat  illa  virum. 

Heu  mihi,  si  lectis  vultum  tu  versibus  istis 
Ducis,  et  affinem  te  pudet  esse  meum  ! 

At  nihil  hic  dignum  poteris  reperire  pudore,  15 
Praeter  fortunam,  quae  mihi  caeca  fuit. 

Seu  genus  excutias ;  equites  ab  origine  prima 
Usque  per  innumeros  inveniemur  avos : 

Sive  velis,  qui  sint,  mores  inquirere  nostros  ; 

Errorem  misero  detrahe,  labe  carent.  20 

Tu  modo  si  quid  agi  sperabis  posse  precando, 
Quos  colis,  exora  supplice  voce  deos. 

Di  tibi  sunt  Caesar  juvenis  :  tua  numina  placa. 

Hac  certe  nulla  est  notior  ara  tibi. 

Non  sinit  illa  sui  vanas  antistitis  unquam  25 
Esse  preces.  Nostris  hinc  pete  rebus  opem. 
Quamlibet  exigua  si  nos  ea  juverit  aura, 

Obruta  de  mediis  cymba  resurget  aquis. 

Tunc  ego  thura  feram  rapidis  sollennia  flammis, 
Et,  valeant  quantum  numina,  testis  ero.  80 
Nec  tibi  de  Pario  statuam,  Germanice,  templum 
Marmore.  Carpsit  opes  illa  ruina  meas. 
Templa  domus  vobis  faciant  urbesque  beatae  : 

Naso  suis  opibus,  carmine,  gratus  erit. 

Parva  quidem  fateor  pro  magnis  munera  reddi,  35 
Cum  pro  concessa  verba  salute  damus. 

Sed  qui,  quam  potuit,  dat  maxima,  gratus  abunde 
est, 

Et  finem  pietas  contigit  illa  suum. 

Nec,  quae  de  parva  dis  pauper  libat  acerra, 
Thura  minus,  grandi  quam  data  lance, valent.40 
Agnaque  tam  lactens, quam  gramine  pasta  Falisco 
Victima,  Tarpeios  inficit  icta  focos. 

Nec  tamen  officio  vatum  per  carmina  facto 
Principibus  res  est  gratior  ulla  viris. 

Carmina  vestrarum  peragunt  praeconia  laudum,  45 
Neve  sit  actorum  fama  caduca  cavent. 
Carmine  fit  vivax  virtus,  expersque  sepulcri 
Not'».iam  serae  posteritatis  habet. 

Tabida  consumit  ferrum  lapidemque  vetustas, 
Nullaque  res  majus  tempore  robur  habet.  50 
Scripta  ferunt  annos:  scriptis  Agamemnona  nosti, 
Et  quisquis  contra,  vel  simul  arma  tulit. 
QuisThebas  septemque  duces  sine  carmine  nosset. 
Et  quicquid  post  haec,  quicquid  et  ante  fuit  ? 
Di  quoque  carminibus,  si  fas  est  dicere,  fiunt :  55 
Tantaque  majestas  ore  canentis  eget 


Sic  Chaos  ex  illa  naturae  mole  prioris 
Digestum  partes  scimus  habere  suas  : 

Sic  affectantes  coelestia  regna  Gigantas 

Ad  Styga  nimbifero  vindicis  igne  datos.  60 
Sic  victor  laudem  superatis  Liber  ab  Indis, 
Alcides  capta  traxit  ab  CEchalia. 

Et  modo,  Caesar,  avum,  quem  virtus  addidit 
astris. 

Sacrarunt  aliqua  carmina  parte  tuum. 

Si  quid  adhuc  igitur  vivi,  Germanice,  nostro  65 
Restat  in  ingenio,  serviet  omne  tibi. 

Non  potes  officium  vatis  contemnere  vates : 

Judicio  pretium  res  habet  ista  tuo. 

Quod  nisi  te  numen  tantum  ad  majora  vocasset 
Gloria  Pieridum  summa  futurus  eras.  70 

Sed  dare  materiam  nobis, quam  carmina, mavis: 

Nec  tamen  ex  toto  deserere  illa  potes. 

Nam  modo  bella  geris,  numeris  modo  verba 
coerces : 

Quodque  aliis  opus  est,  hoc  tibi  ludus  erit. 
Utque  nec  ad  citharam,  nec  ad  arcum  segnis 
Apollo  est,  75 

Sed  venit  ad  sacras  nervus  uterque  manus ; 

Sic  tibi  nec  docti,  nec  desunt  principis  artes  : 

Mista  sed  est  animo  cum  Jove  Musa  tuo. 

Quae  quoniam  nec  nos  unda  submovit  ab  illa. 
Ungula  Gorgonei  quam  cava  fecit  equi ;  80 

Prosit,  opemque  ferat  communia  sacra  tueri. 
Atque  isdem  studiis  imposuisse  manum  : 
Littora  pellitis  nimium  subjecta  Corallis 
Ut  tandem,  saevos  effugiamque  Getas  : 
Clausaque  si  misero  patria  est,  ut  ponar  in  ullo,  85 
Qui  minus  Ausonia  distet  ab  urbe,  loco  ; 

Unde  tuas  possim  laudes  celebrare  recentes, 
Magnaque  quam  minima  facta  referre  mora. 
Tangat  ut  hoc  votum  coelestia,  care  Suilli, 
Numina,  pro  socero  paene  precare  tuo  90 

EPISTOLA  IX. 

GR.SCINO. 

Unde  licet,  non  unde  juvat,  Graecine,  salutem 
Mittit  ab  Euxinis  hanc  tibi  Naso  vadis. 
Missaque  di  faciant  Auroram  occurrat  ad  illam, 
Bis  senos  fasces  quae  tibi  prima  dabit : 

Ut,  quoniam  sine  me  tanges  Capitolia  consul,  5 
Et  fiam  turbae  pars  ego  nulla  tuae. 

In  domini  subeat  partes,  et  praestet  amici 
Officium  jusso  littera  nostra  die. 

Atque  ego  si  fatis  genitus  melioribus  essem, 

Et  mea  sincero  curreret  axe  rota;  10 

Quo  nunc  nostra  manus  per  scriptum  fungitur, 
esset 

Lingua  salutandi  munere  functa  tui. 
Gratatusque  darem  cum  dulcibus  oscula  verbis; 

Nec  minus  ille  meus,  quam  tuus,  esset  honor. 
Illa,  confiteor,  sic  essem  luce  superbus,  15 
Ut  caperet  fastus  vix  domus  ulla  meos. 
Dumque  latus  sancti  cingit  tibi  turba  senatus. 
Consulis  ante  pedes  ire  viderer  eques. 

Et  quanquam  cuperem  semper  tibi  proximus 

Gauderem  lateri  non  habuisse  locum.  20 
Nec  querulus,  turba  quamvis  eliderer,  essem  : 

Sed  foret  a  populo  tum  mihi  dulce  premi. 
Prospicerem  gaudens,  quantus  foret  agminis  ordo, 
Densaque  quam  longum  turba  teneret  iter. 
Quoque  magis  noris,  quam  me  vulgaria  tangant, 
Spectarem,  qualis  purpura  te  tegeret.  26 

Signa  quoque  in  sella  nossem  formata  curuli 
Et  totum  Numidae  sculptile  dentis  opus. 

At  cum  Tarpeias  esses  deductus  iu  arces. 

Dum  caderet  jussu  victima  sacra  tuo ;  30 

Me  quoque  secreto  grates  sibi  magnus  agentem 
Audisset,  media  qui  sedet  aede,  deus. 
Thuraque  mente  magis  plena,  quam  lance,  dedis¬ 
sem 

Ter  quater,  imperii  laetus  honore  tui. 

Hic  ego  praesentes  inter  numerarer  amicos,  35 
Mitia  jus  Urbis  si  modo  fata  darent. 

Quaeque  mihi  sola  capitur  nunc  mente  voluptas, 
Tunc  oculis  etiam  percipienda  foret. 

Non  ita  coelitibus  visum  est,  et  forsitan  aequis : 

Nam  quid  me  poenae  causa  negata  juvet  ?  40 

Mente  tamen,  quae  sola  loco  non  exsulat,  utar : 

Praetextam,  fasces  adspiciamque  tuos. 

Haec  modo  te  populo  reddentem  jura  videbit 
Et  se  secretis  finget  adesse  locis. 

Nunc  longi  reditus  hastae  supponere  lustri  45 
Cernet,  et  exacta  cuncta  locare  fide. 

Nunc  facere  in  medio  facundum  verba  senatu. 
Publica  quaerentem  quid  petat  utilitas. 

Nunc  pro  Caesaribus,  superis  decernere  grates, 
Albave  opimorum  colla  ferire  boum.  50 
Atque  utinam,  cum  jam  fueris  potiora  precatus. 
Ut  mihi  placetur  numinis  ira,  roges ! 

Surgat  ad  hunc  vocem  plena  pius  ignis  ab  ara, 
Detque  bonum  voto  lucidus  omen  apex. 
Interea,  qua  parte  licet,  ne  cuncta  queramur,  55 
Hic  quoque  te  festum  consule  tempus  agam. 
Altera  laetitiae,  nec  cedens  causa  priori, 

Successor  tanti  frater  honoris  erit. 

Nam  tibi  finitum  summo,  Graecine,  Decembri 
Imperium,  Jani  suscipit  ille  die.  60 

Quaeque  est  in  vobis  pietas,  alterna  feretis 
Gaudia,  tu  fratris  fascibus,  ille  tuis. 

Sic  tu  bis  fueris  consul,  bis  consul  et  ille, 

Inque  domo  bimus  conspicietur  honor. 

Qui  quanquam  est  ingens,  et  nullum  Martia 
summo  65 

Altius  imperium  consule  Roma  videt ; 
Multiplicat  tamen  hunc  gravitas  auctoris  hono¬ 
rem. 

Et  majestatem  res  data  dantis  habet. 

Judiciis  igitur  liceat  Flaccoque  tibique 

Talibus  Augusti  tempus  in  omne  frui.  70 

Ut  tamen  a  rerum  cura  propiore  vacabit. 

Vota  precor  votis  addite  vestra  meis. 

Et,  si  quem  dabit  aura  sinum,  laxate  rudentes. 
Exeat  e  Stygiis  ut  mea  navis  aquis. 

Praefuit  his,  Graecine,  locis  modo  Flaccus,  et  illo 
Ripa  ferox  Istri  sub  duce  tuta  fuit.  76 

Hic  tenuit  Mysas  gentes  in  pace  fideli : 

Hic  arcu  fisos  terruit  ense  Getas. 

Hic  captam  Trosmin  celeri  virtute  recepit, 
Infecitque  fero  sanguine  Danubium.  80 

Quaere  loci  faciem,  Scythicique  incommoda  coeli ; 

Et  quam  vicino  terrear  hoste,  roga. 

Sintne  litae  tenues  serpentis  felle  sagittae  : 

Fiat  an  humanum  victima  dira  caput. 

Mentiar,  an  coeat  duratus  frigore  pontus,  85 

Et  teneat  glacies  jugera  multa  freti. 

Haec  ubi  narrarit,  quae  sit  mea  fama,  require ; 

Quoque  modo  peragam  tempora  dura,  roga. 
Nec  sumus  hic  odio,  nec  scilicet  esse  meremur : 
Nec  cum  fortuna  mens  quoque  versa  mea 

est.  90 

Illa  quies  animo,  quam  tu  laudare  solebas, 

Ilie  vetus  solito  perstat  in  ore  pudor. 


Sic  ego  sum  longe,  sic  hic,  ubi  barbarus  hostis, 
Ut  fera  plus  valeant  legibus  arma,  facit ; 

Rem  queat  ut  nullam  tot  jam,  Graecine,  per  an  ■ 
nos  95 

Foemina  de  nobis  virve  puer  ve  queri. 

Hoc  facit,  ut  misero  faveant  adsintque  Tomitae 
Haec  quoniam  tellus  testificanda  mihi  est. 

Illi  me,  quia  velle  vident,  discedere  malunt ; 

Respectu  cupiunt  hic  tamen  esse  sui.  100 

Nec  mihi  credideris :  exstant  decreta,  quibus  nos 
Laudat,  et  immunes  publica  cera  facit. 
Conveniens  miseris  haec  quanquam  gloria  non  est. 
Proxima  dant  nobis  oppida  munus  idem. 

Nec  pietas  ignota  mea  est :  videt  hospita  teilus 
ln  nostra  sacrum  Caesaris  esse  domo.  106 

Stant  pariter  natusque  pius,  conjuxque  sacerdos, 
Numina  jam  facto  non  leviora  deo. 

Neu  desit  pars  ulla  domus ;  stat  uterque  ne¬ 
potum  : 

Hic  aviae  lateri  proximus,  ille  patris.  110 
His  ego  do  toties  cum  thure  precantia  verba, 

Eoo  quoties  surgit  ab  orbe  dies. 

T ota,  licet  quaeras,  hoc  me  non  fingere  dicet. 
Officii  testis  Pontica  terra  mei. 

Pontica  me  tellus,  quantis  hac  possumus  ora,  1 1 5 
Natalem  ludis  scit  celebrare  dei. 

Nec  minus  hospitibus  pietas  est  cognita  talis. 
Misit  in  has  si  quos  longa  Propontis  aquas. 

Is  quoque,  quo  laevus  fuerat  sub  praeside  Pontus, 
Audierit  frater  forsitan  ista  tuus.  120 

Fortuna  est  impar  animo,  talique  libenter 
Exiguas  carpo  munere  pauper  opes. 

Nec  vestris  damus  haec  oculis,  procul  Urbe  remoti : 

Contenti  tacita  sed  pietate  sumus. 

Et  tamen  haec  tangent  aliquando  Caesaris  aures. 

Nil  illum,  toto  quod  fit  in  orbe,  latet.  126 
Tu  certe  scis  hoc,  Superis  adscite,  videsque, 
Caesar,  ut  est  oculis  subdita  terra  tuis. 

Tu  nostras  audis  inter  convexa  locatus 

Sidera,  sollicito  quas  damus  ore,  preces.  ISO 
Perveniant  istuc  et  carmina  forsitan  illa. 

Quae  de  te  misi  coelite  facta  novo. 

Auguror  his  igitur  flecti  tua  numina  ;  nec  tu 
Immerito  nomen  mite  parentis  habes. 

EPISTOLA  X. 

4LBINOVANO. 

Hic  mihi  Cimmerio  bis  tertia  ducitur  aestas 
Littore,  pellitos  inter  agenda  Getas. 

Ecquos  tu  silices,  ecquod,  carissime,  ferrum 
Duritiae  confers,  Albinovane,  meae  ?  4 

Gutta  cavat  lapidem ;  consumitur  annulus  usu ; 

Et  teritur  pressa  vomer  aduncus  humo. 
Tempus  edax  igitur,  praeter  nos,  omnia  perdet» 
Cessat  duritia  mors  quoque  victa  mea. 
Exemplum  est  animi  nimium  patientis  Ulixes, 
Jactatus  dubio  per  duo  lustra  mari.  10 

Tempora  solliciti  sed  non  tamen  omnia  fati 
Pertulit ;  et  placidae  saepe  fuere  morae. 

An  grave  sex  annis  pulchram  fovisse  Calypso 
J£quoreaeque  fuit  concubuisse  deae  ? 

Excipit  Hippotades,  qui  dat  pro  munere  ventos 
Curvet  ut  impulsos  utilis  aura  sinus.  16 

Nec  bene  cantantes  labor  est  audisse  puellas  ; 

Nec  degustanti  lotos  amara  fuit. 

Hos  ego,  qui  patriae  faciant  oblivia,  succos 
Parte  meae  vitae,  si  modo  dentur,  emam  9C 
Nec  tu  contuleris  urbem  Laestrygonis  unquam 
Gentibus,  obliqua  quas  obit  Ister  aqua. 

Nec  vincet  saevum  Cyclops  feritate  Phyacen, 

Qui  quota  terroris  pars  solet  esse  mei. 

Scylla  feris  trunco  quod  latratab  inguine  monstris; 

Heniochae  nautis  plus  nocuere  rates.  26 

Nec  potes  infestis  conferre  Charybdin  Achaeis  ; 

Ter  licet  epotum,  ter  vomat  illa  fretum. 

Qui  quanquam  dextra  regione  licentius  errant; 

Securum  latus  hoc  non  tamen  esse  sinunt.  30 
Hic  agri  infrendes,  hic  spicula  tincta  venenis : 

Hic  freta  vel  pediti  pervia  reddit  hiems ; 

Ut,  qua  remus  iter  pulsis  modo  fecerat  undis. 
Siccus  contemta  nave  viator  eat. 

Qui  veniunt  istinc,  vix  vos  ea  credere  dicunt  35 
Quam  miser  est,  qui  fert  asperiora  fide ! 

Crede  tamen  :  nec  te  causas  nescire  sinemus. 
Horrida  Sarmaticum  cur  mare  duret  hiems. 
Proxima  sunt  nobis  plaustri  praebentia  formam, 
Et  quae  praecipuum  sidera  frigus  habent.  40 
Hinc  oritur  Boreas,  oraeque  domesticus  huic  est, 
Et  sumit  vires  a  propiore  loco. 

At  Notus,  adverso  tepidum  qui  spirat  ab  axe. 

Est  procul,  et  rarus  languidiorque  venit. 

Adde  quod  hic  clauso  miscentur  flumina  Ponto, 
Vimque  fretum  multo  perdit  ab  amne  suam.  46 
Huc  Lycus,  huc  Sagaris,  Peniusque,  Hypanisque, 
Cratesque 

Influit  et  crebro  Vortice  tortus  Halys ; 
Partheniusque  rapax,  et  volvens  saxa  Cynapes 
Labitur ;  et  nullo  tardior  amne  Tyras.  50 
Et  tu,  fcemineae  Thermodon  cognite  turmae ; 

Et  quondam  Graiis  Phasi  petite  viris. 

Cumque  Borysthenio  liquidissimus  amne  Dy- 
raspes. 

Et  tacite  peragens  lene  Melanthus  iter. 

Quique  duas  terras,  Asiam  Cadmique  sororem  55 
Separat,  et  cursus  inter  utramque  facit. 
Innumerique  alii,  quos  inter  maximus  omnes 
Cedere  Danubius  se  tibi>  Nile,  negat. 

Copia  tot  laticum,  quas  auget,  adulterat  undas. 
Nec  patitur  vires  aequor  habere  suas.  60 

Quin  etiam  stagno  similis,  pigraeque  paludi. 
Caeruleus  vix  est,  diluiturque  color. 

Innatat  unda  freto  dulcis,  leviorque  marina  est ; 

Quae  proprium  mixto  de  sale  pondus  habet. 

Si  roget  haec  aliquis,  cur  sint  narrata  Pedoni,  65 
Quidve  loqui  certis  juverit  ista  modis; 
Detinui,  dicam,  tempus,  curasque  fefelli. 

Hunc  fructum  praesens  attulit  hora  mihi. 
Abfuimus  solito,  dum  scribimus  ista,  dolori, 

In  mediis  nec  nos  sensimus  esse  Getis.  70 
At  tu,  non  dubito,  cum  carmine  Thesea  laudes. 
Materiae  titulos  quin  tueare  tuae  ;  [fecto 

Quemque  refers,  imitere  virum.  Vetat  ille  pro- 
Tranquilli  comitem  temporis  esse  fidem. 

Qui  quanquam  est  factis  ingens,  et  conditus  a  te 
Vir  tanto,  quanto  debuit  ore  cani ;  76 

Est  tamen  ex  illo  nobis  imitabile  quiddam, 
lnque  fide  Theseus  quilibet  esse  potest. 

Non  tibi  sunt  hostes  ferro  clavaque  domandi. 

Per  quos  vix  ulli  pervius  Isthmos  erat;  80 
Sed  praestandus  amor,  res  non  operosa  volenti. 

Quis  labor  est  puram  non  temerasse  fidem  ? 
Haec  tibi,  qui  perstas  indeclinatus  amico, 

Non  est  quod  lingua  dicta  querente  putes. 

EPISTOLA  XI. 

GALLIONI. 

Gallio,  crimen  erit  vix  excusabile  nobis, 

Carmine  te  nomen  non  habuisse  meo. 


Tu  quoque  enim,  memini,  ccelesti  cuspid*  facta 
Fovisti  lacrymis  vulnera  nostra  tuis. 

Atque  utinam,  rapti  jactura  laesus  amici,  5 

Sensisses  ultra,  quod  quererere,  nihil! 

Non  ita  dis  placuit,  qui  te  spoliare  pudica 
Conjuge  crudeles  non  habuere  nefas. 

Nuntia  nam  luctus  mihi  nuper  epistola  venit. 
Lectaque  cum  lacrymis  sunt  tua  damna  meis. 
Sed  neque  prudentem  solari  stultior  ausim,  1 1 
Verbaque  doctorum  nota  referre  tibi ; 
Finitumque  tuum,  si  non  ratione,  dolorem 
Ipsa  jam  pridem  suspicor  esse  mora. 

Dum  tua  pervenit,  dum  littera  nostra  recurrens  15 
Tot  maria  ac  terras  permeat,  annus  abit. 
Temporis  officium  solatia  dicere  certi  est, 

Dum  dolor  in  cursu  est,  dum  petit  aeger  opem. 
At  cum  longa  dies  sedavit  vulnera  mentis. 
Intempestive  qui  fovet  illa,  novat.  20 

Adde  quod  (atque  utinam  verum  tibi  venerit 
omen !) 

Conjugio  felix  jam  potes  esse  novo. 

EPISTOLA  XII. 

TUTICANO. 

Quo  minus  in  nostris  ponaris,  amice,  libellis, 
Nominis  efficitur  conditione  tui. 

Ast  ego  non  alium  prius  hoc  dignarer  honore  : 

Est  aliquis  nostrum  si  modo  carmen  honos. 
Lex  pedis  officio  naturaque  nominis  obstant,  5 
Quaque  meos  adeas,  est  via  nulla,  modos. 

Nam  pudet  in  geminos  ita  nomen  findere  versus. 
Desinat  ut  prior  hoc,  iucipiatque  minor : 

Et  pudeat,  si  te,  qua  syllaba  parte  moratur. 
Arctius  appellem,  Tuticanumque  vocem.  10 
Nec  potes  in  versum  Tuticani  more  venire. 

Fiat  ut  e  longa  syllaba  prima  brevis  ; 

Aut  producatur,  quae  nunc  correptius  exit. 

Et  sit  porrecta  longa  secunda  mora. 

His  ego  si  vitiis  ausim  corrumpere  nomen,  15 
Ridear,  et  merito  pectus  habere  neger. 

Haec  mihi  causa  fuit  dilati  muneris  hujus, 

Quod  meus  adjecto  fcenore  reddet  ager : 

Teque  canam  quacunque  nota :  tibi  carmina 
mittam, 

Paene  mihi  puero  cognite  paene  puer ;  20 

Perque  tot  annorum  seriem,  quot  habemus 
uterque. 

Non  mihi,  quam  fratri  frater,  amate  minus. 

Tu  bonus  hortator,  tu  duxque  comesque  fuisti. 
Cum  regerem  tenera  frena  novella  manu. 

Saepe  ego  correxi  sub  te  censore  libellos;  25 
Saepe  tibi  admonitu  facta  litura  meo  est: 
Dignam  Maeoniis  Phaeacida  condere  chartis 
Cum  te  Pierides  perdocuere  tuae. 

Hic  tenor,  haec  viridi  concordia  coepta  juventa 
Venit  ad  albentes  illabefacta  comas.  30 

Quae  nisi  te  moveant,  duro  tibi  pectora  ferro 
Esse,  vel  invicto  clausa  adamante  putem. 

Sed  prius  huic  desint  et  bellum  et  frigora  terrae, 
Invisus  nobis  quae  duo  Pontus  habet ; 

Et  tepidus  Boreas,  et  sit  praefrigidus  Auster,  35 
Et  possit  fatum  mollius  esse  meum ; 

Quam  tua  sint  lapso  praecordia  dura  sodali. 

Hic  cumulus  nostris  absit,  abestque,  malis. 

Tu  modo  per  superos,quorum  certissimus  ille  est. 
Quo  tuus  assidue  principe  crevit  honor ;  40 

Effice,  constanti  profugum  pietate  tuendo. 

Ne  sperata  meam  deserat  aura  ratem. 

Quid  mandem, quaeris  ?peream,nisidicere  vix  est  t 
Si  modo,  qui  periit,  ille  perire  potest. 

Nec,  quid  agam,  invenio,  nec  quid  nolirnve  ve- 
limve :  45 

Nec  satis  utilitas  est  mea  nota  mihi. 

Crede  mihi ;  miseros  prudentia  prima  relinquit : 

Et  sensus  cum  re  consiliumque  fugit. 

Ipse,  precor,  qua- ras, qua  sim  tibi  parte  juvandus, 
Quoque  viam  facias  ad  mea  vota  vado.  £0 

EPISTOLA  XIII. 

CARO. 

O  mihi  non  dubios  inter  memorande  sodales. 
Quique,  quod  es,  vere,  Care,  vocaris;  ave. 
Unde  saluteris,  color  hic  tibi  protinus  index. 

Et  structura  mei  carminis  esse  potest. 

Non  quia  mirifica  est,  sed  quod  nec  publica  certe : 

Qualis  enim  cunque  est,  non  latet  esse  meam.  6 
Ipse  quoque,  ut  chartae  titulum  de  fronte  revellas, 
Quod  sit  opus,  videor  dicere  posse,  tuum. 
Quamlibet,  in  multis  positus  noscere  libellis, 
Perque  observatas  inveniere  notas.  10 

Prodent  auctorem  vires  quas  Hercule  dignas 
Novimus,  atque  illi,  quem  canis,  esse  pares. 

Et  mea  Musa  potest,  proprio  deprensa  colore. 
Insignis  vitiis  forsitan  esse  suis. 

Tam  mala  Thersiten  prohibebat  forma  latere,  15 
Quam  pulchra  Nireus  conspiciendus  erat. 

Nec  te  mirari,  si  sint  vitiosa,  decebit 
Carmina,  quae  faciam  paene  poeta  Getes. 

Ah  pudet!  et  Getico  scripsi  sermone  libellum  : 

Structaque  sunt  nostris  barbara  verba  modis.  20 
Et  placui  (gratare  mihi)  ccepique  poetae 
Inter  inhumanos  nomen  habere  Getas. 
Materiam  quaeris  ?  laudes  de  Caesare  dixi. 

Adjuta  est  novitas  numine  nostra  dei. 

Nam  patris  Augusti  docui  mortale  fuisse  25 
Corpus ;  in  aetherias  numen  abisse  domos : 

Esse  parem  virtute  patri,  qui  frena  coactus 
Saepe  recusati  ceperit  imperii. 

Esse  pudicarum  te  Vestam,  Livia,  matrum, 
Ambiguum  nato  dignior,  anne  viro.  30 

Esse  duos  juvenes,  firma  adjumenta  parentis. 

Qui  dederint  animi  pignora  certa  sui. 

Haec  ubi  non  patria  perlegi  scripta  Camoena, 
Venit  et  ad  digitos  ultima  charta  meos  ; 

Et  caput  et  plenas  omnes  movere  pharetras,  35 
Et  longum  Getico  murmur  in  ore  fuit. 

Atque  aliis,  Scribas  haec  cum  de  Caesare,  dixit, 
Caesaris  imperio  restituendus  eras. 

Ille  quidem  dixit,  sed  me  jam,  Care,  nivali 

Sexta  relegatum  bruma  sub  axe  videt.  40 

Carmina  nil  prosunt;  nocuerunt  carmina  quon¬ 
dam  : 

Primaque  tam  miserae  causa  fuere  fugae. 

At  tu  per  studii  communia  foedera  sacri. 

Per  non  vile  tibi  nomen  amicitiae  ; 

Sic  capto  Latiis  Germanicus  hoste  catenis  45 
Materiam  vestris  afferat  ingeniis; 

Sic  valeant  pueri,  votum  commune  deorum  : 

Quos  laus  formandos  est  tibi  magna  datos  ; 
Quanta  potes  praebe  nostrae  momenta  saluti : 

Quae  nisi  mutato  nulla  futura  loco  est.  50 

EPISTOLA  XIV. 

TOTICANO. 

Haec  tibi  mittuntur,  quem  sum  modo  carmine 
questus, 

Non  aptum  numeris  nomen  habere  meis. 

In  quibus,excepto  quod  adhuc  utcunque  valemus, 
Nil,  te  praeterea  quod  juvet,  invenies. 


Ipsa  quoque  est  invisa  salus:  euntque  ultima  vota, 
Quolibet  ex  istis  scilicet  ire  locis.  fi 

Nulla  mihi  cura  est,  terra  quam  muter  ut  \sla  : 

Ilac  quia,  quam  video,  gratior  omnis  erit. 

In  medias  Syrtes,  mediam  mea  vela  Charybdin 
Mittite,  praesenti  dum  careamus  humo.  10 
Styx  quoque,  si  quid  ea  est,  bene  commutabitur 
Istro  ; 

Si  quid  et  inferius,  quam  Styga,  mundus  habet 
Gramina  cultus  ager,  frigus  mir.us  odit  hirundo, 
Proxima  Marticolis  quam  loca  Naso  Getis. 
Talia  succensent  propter  mihi  verba  Tomitae,  1 5 
Iraque  carminibus  publica  mota  meis. 

Ergo  ego  cessabo  nunquam  per  carmina  laedi. 
Plectar  et  incauto  semper  ab  ingenio  ? 

Ergo  ego,  ne  scribam,  digitos  incidere  cunctor 
Telaque  adhuc  demens,  quae  nocuere,  sequor? 
Ad  veteres  scopulos  iterum  devertor,  ad  illas,  21 
In  quibus  offendit  naufraga  puppis,  aquas. 

Sed  nihil  admisi  :  nulla  est  mea  culpa,  Tomitae  ; 

Quos  ego,  cum  loca  sim  vestra  perosus,  amo. 
Quilibet  excutiat  nostri  monumenta  laboris  ;  25 
Littera  de  vobis  est  mea  questa  nihil. 

Frigus,  et  incursus  omni  de  parte  timendos. 

Et  quod  pulsetur  murus  ab  hoste,  queror. 

In  loca,  non  homines,  verissima  crimina  dixi. 

Culpatis  vestrum  vos  quoque  saepe  solum.  30 
Esset  perpetuo  sua  quam  vitabilis  Ascra, 

Ausa  est  agricolae  Musa  docere  senis. 

At  fuerat  terra  genitus,  qui  scripsit,  in  illa 
Intumuit  vati  nec  tamen  Ascra  suo. 

Quis  patriam  sollerte  magis  dilexit  Ulixe  ?  35 

Hoc  tamen  asperitas  indice  nota  loci  est. 

Non  loca,  sed  mores  scriptis  vexavit  amaris 
Scepsius  Ausonios,  actaque  Roma  rea  est. 
Falsa  tamen  passa  est  aequa  convicia  mente. 
Obfuit  auctori  nec  fera  lingua  suo.  40 

At  malus  interpres  populi  mihi  concitat  iram, 
Inque  novum  crimen  carmina  nostra  vocat. 
Tam  felix  utinam,quam  pectore  candidus,  essem! 

Exstat  adhuc  nemo  saucius  ore  meo. 

Adde,  quod  Illyrica  si  jam  pice  nigrior  essem,  45 
Non  mordenda  mihi  turba  fidelis  erat. 

Molliter  a  vobis  mea  sors  excepta,  Tomitae, 

Tam  mites  Graios  indicat  esse  viros. 

Gens  mea  Peligni,  regioque  domestica  Sulmo, 
Non  potuit  nostris  lenior  esse  malis.  50 

Quem  vix  incolumi  cuiquam  salvoque  daretis. 

Is  datus  a  vobis  est  mihi  nuper  honor. 

Solus  adhuc  ego  sum  vestris  immunis  in  oris ; 

Exceptis,  si  qui  munera  legis  habent. 

Tempora  sacrata  mea  sunt  velata  corona,  55 
Publicus  invito  quam  favor  imposuit. 

Quam  grata  est  igitur  Latonae  Delia  tellus. 
Erranti  tutum  quae  dedit  una  locum  ; 

Tam  mihi  cara  Tomis:  patria  quse  sede  fugatis 
Tempus  ad  hoc  nobis  hospita  fida  manet.  60 
Di  modo  fecissent,  placidae  spem  posset  habere 
Pacis,  et  a  gelido  longius  axe  foret. 

EPISTOLA  XV. 

'SATO  POMPEIO. 

Si  quis  adhuc  usquam  nostri  non  immemor  exstat 
Quidve  relegatus  Naso,  requirit,  agam  ; 

Caesari bus  vitam,  Sexto  debere  salutem 
Me  sciat.  A  superis  hic  mihi  primus  erit. 
Tempora  nam  miserae  complectar  ut  omnia  vitae, 
A  meritis  ejus  pars  mihi  nulla  vacat.  t 

Quae  numero  tot  sunt, quot  in  horto  fertilis  arvi 
Punica  sub  lento  cortice  grana  rubent. 

Africa  quot  segetes,  quot  Tmolia  terra  racemos, 
Quot  Sicyon  baccas,  quot  parit  Hybla  favos. 
Confiteor :  testere  licet :  signate  Quirites.  1 1 
Nil  opus  est  legum  viribus  j  ipse  loquor. 

Inter  opes  et  me,  rem  parvam,  pone  paternas. 

Pars  ego  sim  census  quantulacunque  tui. 

Quam  tua  Trinacria  est,  regnataqueterra  Philippo, 
Quam  domus  Augusto  continuata  Foro ;  16 

Quam  tua,  rus  oculis  domini,  Campania,  gratum, 
Quaeque  relicta  tibi,  Sexte,  vel  emta  tenes  ; 
Tam  tuus  en  ego  sum ;  cujus  te  munere  tristi 
Non  potes  in  Ponto  dicere  habere  nihil.  20 
Atque  utinam  possis,  et  detur  amicius  arvum ; 

Remque  tuam  ponas  in  meliore  loco  ! 

Quod  quoniam  in  dis  est,  tenta  lenire  precando 
Numina,  perpetua  quae  pietate  colis. 

Erroris  nam  tu,  vix  est  discernere,  nostri  25 
Sis  argumentum  majus,  an  auxilium. 

Nec  dubitans  oro :  sed  flumine  saepe  secundo 
Augetur  remis  cursus  euntis  aquae. 

Et  pudet,  et  metuo,  semperque  ea  demque  precari ; 

Ne  subeant  animo  taedia  justa  tuo.  30 

Verum  quid  faciam  ?  res  immoderata  cupido  est. 

Da  veniam  vitio,  mitis  amice,  meo. 

Scribere  saepe  aliud  cupiens  delabor  eodem : 

Ipsa  locum  per  se  littera  nostra  rogat. 

Seu  tamen  effectus  habitura  est  gratia ;  seu  me  35 
Dura  jubet  gelido  Parca  sub  axe  mori ; 
Semper  inoblita  repetam  tua  munera  mente : 

Et  mea  me  tellus  audiet  esse  tuum. 

Audiet  et  coelo  posita  est  quaecunque  sub  illo  s 
Transit  nostra  feros  si  modo  Musa  Getas. .  40 

Teque  meae  causam  servatoremque  salutis, 
Meque  tuum  libra  norit  et  aere  minus. 

EPISTOLA  XVI. 

AD  INVIDUM. 

Invide,  quid  laceras  Nasonis  carmina  rapti  ? 

Non  solet  ingeniis  summa  nocere  dies. 
Famaque  post  cineres  major  venit :  et  mihi  nomen 
Tunc  quoque,  cum  vivis  annumerarer,  erat. 
Cum  foret  et  Marsus,  magnique  Rabirius  oris,  5 
Iliacusque  Macer,  sidereusque  Pedo  ,• 

Et,  qui  Junonem  laesisset  in  Hercule,  Carus, 
Junonis  si  non  jam  gener  ille  foret. 


Quique  dedit  I^tio  carmen  regale  Severus  ; 

Et  cum  subtili  Priscjs  uterque  Numa.  10 
Quique  vel  imparibus  numeris,  Montane,  vel 
aequis 

Sufficis,  et  gemino  carmine  nomen  habes. 

Et  qui  Penelopae  rescribere  jussit  Ulixen, 
Errantem  saevo  per  duo  lustra  mari : 

Quique  suam  Trcezena,  im perfectumque  dierum 
Deseruit  celeri  morte  Sabinus  opus.  16 

Ingeniique  sui  dictus  cognomine  Largus, 

Gallica  qui  Phrygium  duxit  in  arva  senem. 
Quique  canit  domitam  Camerinus  ab  Hercule 
Trojam  ; 

Quique  sua  nomen  Phyllide  Tuscus  habet.  20 
Velivolique  maris  vates,  cui  credere  possis 
Carmina  caeruleos  composuisse  deos. 

Quique  acies  Libycas  Romanaque  proelia  dixit ; 

Et  Marius,  scripti  dexter  in  omne  genus; 
Trinacriusque  sure  Perseidos  auctor,  et  auctor  25 
Tantalidae  reducis  Tyndaridosque  Lupus. 

Et  qui  Maeoniam  Phaeacida  vertit,  et  una 
Pindaricae  fidicen  tu  quoque,  Rufe,  lyrae. 
Musaque  Turrani  Tragicis  innixa  cothurnis  , 

Et  tua  cum  socco  Musa,  Melisse,  levis.  30 
Cum  Varus  Gracchusque  darent  fera  dicta  tyran¬ 
nis  ; 

Callimachi  Proculus  molle  teneret  iter 
Tityrus  antiquas  et  erat  qui  pasceret  herbas, 
Aptaque  venanti  Gratius  arma  daret. 

Naidas  a  Satyris  caneret  Fontanus  amatas,  35 
Clauderet  imparibus  verba  Capella  modis. 
Cumque  forent  alii,  quorum  mihi  cuncta  referre 
Nomin  alonga  mora  est,  carmina  vulgus  habet ; 
Essent  et  juvenes,  quorum  quod  inedita  cura  est, 
Appellandorum  nil  mihi  juris  adest ;  40 

Te  tamen  in  turba  non  ausim,  Cotta,  silere, 
Pieridum  lumen,  praesidiumque  fori : 

Maternos  Cottas  cui  Messalasque  paternos 
Maxima  nobilitas  ingeminata  dedit. 

Dicere  si  fas  est,  claro  mea  nomine  Musa,  45 
Atque  inter  tantos  quae  legeretur,  erat. 

Ergo  submotum  patria  proscindere,  Livor, 
Desine,  neu  cineres  sparge,  cruente,  meos. 
Omnia  perdidimus :  tantummodo  vita  relicta  est. 
Praebeat  ut  sensum  materiamque  malis.  50 
Quid  juvat  exstinctos  ferrum  dimittere  in  artus  ? 
Non  habet  in  nobis  jam  nova  plaga  locum. 


P.  OVIDII  NASONIS  IBIS. 


Tempus  ad  hoc,  lustris  jam  bis  mihi  quinque 
peractis, 

Omne  fuit  M  usae  carmen  inerme  meae  : 
Nullaque,  quae  possit,  scriptis  tot  millibus,  exstat 
Littera  Nasonis,  sanguinolenta  legi. 

Nec  quenquam  nostri,  nisi  nos,  laesere  libelli :  5 
Artificis  periit  cum  caput  Arte  sua. 

Unus,  et  hoc  ipsum  est  injuria  magna,  perennem 
Candoris  titulum  non  sinit  esse  mei. 

Quisquis  is  est,namnomen  adhuc  utcunque  tacebo, 
Cogit  inassuetas  sumere  tela  manus.  10 

Ille  relegatum  gelidos  Aquilonis  ad  ortus 
Non  sinit  exsilio  delituisse  suo  : 

Vulneraque  immitis  requiem  quaerentia  vexat 
Jactat  et  in  toto  nomina  nostra  foro  : 


Perpetuoque  mihi  sociatam  foedere  lecti  15 
Non  patitur  miseri  funera  flere  viri. 

Cumque  ego  quassa  meae  complectar  membra 
carinae. 

Naufragii  tabulas  pugnat  habere  mei. 

Et  qui  debuerat  subitas  exstinguere  flammas. 

Is  praedam  medio  raptor  ab  igne  tulit.  20 
Nititur  ut  profugae  desint  alimenta  senectae; 

Heu  quanto  nostris  dignior  ipse  malis  1 
Di  melius!  quorum  longe  mihi  maximus  ille  est, 
Qui  nostras  inopes  noluit  esse  vias. 

Huic  igitur  meritas  grates,  utcunque  licebit,  25 
Pro  tam  mansueto  pectore  semper  agam. 
Audiet  haec  Pontus,  faciat  quoque  forsitan  idem, 
Terra  jit  ut  propior  testificanda  mihi. 


',18  OVIDIUS.  Ibis. 


At  tibi,  calcasti  qui  me,  violente,  jacentem. 
Quamlibet  et  misero  debitus  hostis  ero.  30 
Desinet  esse  prius  contrarius  ignibus  humor ; 

Junctaque  cum  luna  lumina  solis  erunt ; 
Parsque  eadem  coeli  Zephyros  emittet  et  Euros, 
Et  tepidus  gelido  flabit  ab  axe  Notus; 

Et  nova  fraterno  veniet  concordia  fumo.  35 
Quem  vetus  accensa  separat  ira  pyra  , 

Et  ver  autumno,  brumae  miscebitur  aestas ; 

Atque  eadem  regio  vesper  et  ortus  erunt : 
Quam  mihi  sit  tecum,  positis,  quae  sumsimus, 
armis, 

Gratia,  commissis,  improbe,  rupta  tuis ;  40 

Quam  dolor  hic  unquam  spatio  evanescere  possit. 
Leniat  aut  odium  tempus  et  hora  meum. 

Pax  erit  lisec  nobis,  donec  mihi  vita  manebit. 
Cum  pecore  infirmo  quae  solet  esse  lupis. 
Prima  quidem  coepto  committam  proelia  versu  : 

Non  soleant  quamvis  hoc  pede  bella  geri.  46 
Utque  petit  primo  plenum  flaventis  arenae 
Nondum  calfacti  velitis  hasta  solum : 

Sic  ego  te  ferro  nondum  jaculabor  acuto, 

Protinus  invisum  nec  petet  hasta  caput.  50 
Et  neque  nomen  in  hoc,  nec  dicam  facta  libello  : 

Teque  brevi,  qui  sis,  dissimulare  sinam. 
Posimodo,  si  perges,  in  te  mihi  liber  tambus 
Tincta  Lycambeo  sanguine  tela  dabit. 

Nunc,  quo  Battiades  inimicum  devovet  lbin,  55 
Hoc  ego  devoveo  teque  tuosque  modo. 

Utque  ille,  historiis  involvam  carmina  caecis : 

Non  soleam  quamvis  hoc  genus  ipse  sequi. 
Illius  ambages  imitatus  in  Ibide,  dicar 

Oblitus  moris  judiciique  mei.  60 

Et  quoniam,  qui  sis,  nondum  quaerentibus  edo  ; 

Ibidis  interea  tu  quoque  nomen  habe. 

Utque  mei  versus  aliquantum  noctis  habebunt ; 

Sic  vitae  series  tota  sit  atra  tuae. 

Haec  tibi  natali  faxo  Janique  Calendis  65 

Non  mentituro  quilibet  ore  legat. 

Di  maris  et  terrae,  quique  his  meliora  tenetis 
Inter  diversos  cum  Jove  segna  polos ; 

Huc  precor,  huc  vestras  omnes  advertite  mentes. 
Et  sinite  optatis  pondus  inesse  meis.  70 

Ipsaque  tu  Tellus,  ipsum  cum  fluctibus  ^Equor, 
Ipse  meas,  J2ther,  accipe,  summe,  preces ; 
Sideraque,  et  radiis  circumdata  Solis  imago  ; 
Lunaque,  quae  nunquam,  quo  prius,  orbe  mi¬ 
cas  ; 

Noxque  tenebrarum  specie  reverenda  tuarum ;  75 
Quaeque  ratum  triplici  pollice  netis  opus; 
Quique  per  infernas  horrendo  murmure  valles 
Imperjuratae  laberis  amnis  aquae; 

Quasque  ferunt  torto  vittatis  angue  capillis 
Carceris  obscuras  ante  sedere  fores ;  80 

Vos  quoque,  plebs  superum,  Fauni,  Satyrique, 
Laresque, 

Fluminaque,  et  Nymphae,  Semideumque  ge¬ 
nus. 

Denique  aD  antiquo  divi  veteresque  novique, 

In  nostrum  cuncti  tempus  adeste,  Chao. 
Carmina  dum  capiti  malefido  dira  canuntur,  85 
Et  peragunt  partes  ira  dolorque  suas  ; 

Annuite  optatis  omnes  ex  ordine  nostris, 

Et  pars  sit  voti  nulla  caduca  mei. 

Quaeque  precor,  fiant :  ut  non  mea  dicta,  sed  illa 
Pasiphaes  generi  verba  fuisse  putet.  90 

Quasque  ego  transiero  poenas,  patiatur  et  istas. 

Plenius  ingenio  sit  miser  ille  meo. 

Neve  minus  valeant  fictum  exsecrantia  nomen 
Vota,  minu3  magnos  commoveantve  deos  : 


Illum  ego  devoveo,  quem  mens  intelligit,  lbin  , 
Qui  se  scit  factis  has  meruisse  preces.  96 
Nulla  mora  est  in  me ;  peragam  rata  vota  sacer¬ 
dos. 

Quisquis  ades  sacris,  ore  favete,  meis. 

Quisquis  ades  sacris,  lugubria  dicite  verba : 

Et  fletu  madidis  lbin  adite  genis :  100 

Ominibusque  malis,  pedibusque  occurrite  laevis : 

Et  nigrae  vestes  corpora  vestra  tegant. 

Tu  quoque  quid  dubitas  ferales  sumere  vittas  ? 

Jam  stat,  ut  ipse  vides,  funeris  ara  tui. 

Pompa  parata  tibi  est :  votis  mora  tristibus  ab¬ 
sit.  105 

Da  jugulum  cultris,  hostia  dira,  meis. 

Terra  tibi  fruges,  amnis  tibi  deneget  undas  : 

Deneget  afflatus  ventus  et  aura  suos. 

Nec  tibi  sol  clarus,  nec  sit  tibi  lucida  Phoebe : 

Destituant  oculos  sidera  cuncta  tuos.  110 

Nec  se  V ulcanus,  nec  se  tibi  praebeat  aer  • 

Nec  tibi  det  tellus,  nec  tibi  pontus  iter. 

Exsul,  inops  erres,  alienaque  limina  lustres, 
Exiguumque  petas  ore  tremente  cibum. 

Nec  corpus  querulo,  nec  mens  vacet  aegra  do¬ 
lore  : 

Noxque  die  gravior  sit  tibi,  nocte  dies. 

Sisque  miser  semper,  nec  sis  miserabilis  ulli.  117 
Gaudeat  adversis  fcemina  virque  tuis. 

Accedat  lacrymis  odium,  dignusque  putere, 

Qui,  mala  cum  tuleris  plurima,  plura  feras. 
Sitque,  quod  est  rarum,  solito  defecta  favore  121 
iErumnae  facies  invidiosa  tuae. 

Causaque  non  desit,  desit  tibi  copia  mortis. 

Optatam  fugiat  vita  coacta  necem. 

Luctatusque  diu  cruciatos  spiritus  artus  125 
Deserat,  et  longa  torqueat  ante  mora. 
Evenient.  Dedit  ipse  mihi  modo  signa  futuri 
Phoebus,  et  a  laeva  maesta  volavit  avis. 

Certe  ego,  quae  voveo,  superos  motura  putabo  . 

Speque  tuae  mortis,  perfide,  semper  alar.  1 30 
Finiet  illa  dies,  quae  te  mihi  subtrahet  olim  : 

Finiet  illa  dies,  quae  mihi  tarda  venit. 

Et  prius  hanc  animam,  nimium  tibi  saepe  peti¬ 
tam. 

Auferet  illa  dies,  quae  mihi  sera  venit ; 

Quam  dolor  hic  unquam  spatio  evanescere  pos¬ 
sit,  135 

Leniat  aut  odium  tempus  et  hora  meum. 
Pugnabunt  jaculis  dum  Thraces,  Iazyges  arcu, 
Dum  tepidus  Ganges,  frigidus  Ister  erit ; 
Robora  dum  montes,  dum  pabula  mollia  campi. 
Dum  Tiberis  flavas  Tuscus  habebit  aquas;  140 
Bella  geram  tecum  :  nec  mors  mihi  finiet  iras ; 

Sseva  sed  in  manes  manibus  arma  dabit. 

Tum  quoque,  cum  fuero  vacuas  dilapsus  in  auras, 
Exanimis  manes  oderit  umbra  tuos. 

Tum  quoque  factorum  veniam  memor  umbra 
tuorum:  145 

Insequar  et  vultus  ossea  larva  tuos. 

Sive  ego,  quod  nolim,  longis  consumtus  ab  annis, 
Sive  manu  facta  morte  solutus  ero ; 

Sive  per  immensas  jactabor  naufragus  undas, 
Nostraque  longinquus  viscera  piscis  edet;  150 
Sive  peregrinae  carpent  mea  membra  volucres ; 

Sive  meo  tingent  sanguine  rostra  lupi ; 

Sive  aliquis  dignatus  erit  supponere  terrae. 

Aut  dare  plebeio  corpus  inane  rogo  ; 

Quicquid  ero,  Stygiis  erumpere  nitar  ab  oris,  155 
Et  tendam  gelidas  ultor  in  ora  manus, 
j  Me  vigilans  cernes  :  tacitis  ego  noctis  in  umbris 
f  Excutiam  somnos,  visus  adesse,  tuos. 

Denique  quicquid  ages,  ante  os  oculosque  volabo. 
Et  querar,  et  nulla  sede  quietus  eris.  160 
Verbera  torta  dabunt  sonitum ;  nexaeque  colubris 
Conscia  fumabunt  semper  ad  ora  faces. 

His  vivus  furiis  agitabere ;  mortuus  isdem: 

Et  brevior  poena  vita  futura  tua  est. 

Nec  tibi  contingent  funus  lacrymseque  tuorum. 

Indeploratum  projiciere  caput ;  166 

Carnificisque  manu,  populo  plaudente,  traheris ; 

Infixusque  tuis  ossibus  uncus  erit. 

Ipsae  te  fugient,  quae  carpunt  omnia,  flammae : 

Respuet  invisum  justa  cadaver  humus.  170 
Unguibus  et  rostro  tardus  trahet  ilia  vultur, 

Et  scindent  avidae  perfida  corda  canes. 

Deque  tuo  fiet,  licet  hac  sis  laude  superbus. 
Insatiabilibus  corpore  rixa  lupis. 

In  loca  ab  Elysiis  diversa  fugabere  campis,  175 
Quasque  tenet  sedes  noxia  turba,  coles. 
Sisyphus  est  illic  saxum  volvensque  petensque ; 

Quique  agitur  rapidae  vinctus  ab  orbe  rotae ; 
Quaeque  gerunt  humeris  perituras  Belides  undas, 
Exsulis  AEgypti,  turba  cruenta,  nurus.  180 
Poma  pater  Pelopis  praesentia  quaerit,  et  idem 
Semper  eget,  liquidis  semper  abundat  aquis; 
Jugeribusque  novem  qui  summus  distat  ab  imo. 
Visceraque  assiduae  debita  praebet  avi. 

Hic  tibi  de  Furiis  scindet  latus  una  flagello,  185 
Ut  sceleris  numeros  confiteare  tui  : 

Altera  Tartareis  sectos  dabit  anguibus  artus : 

Tertia  fumantes  incoquet  igne  genas. 

Noxia  mille  modis  lacerabitur  umbra ;  tuasque 
iEacus  in  poenas  ingeniosus  erit.  190 

ln  te  transcribet  veterum  tormenta  reorum ; 

Manibus  antiquis  causa  quietis  eris. 

Sisyphe,  cui  tradas  revolubile  pondus,  habebis : 

Versabunt  celeres  nunc  nova  membra  rotae. 
Hic  erit,  et  ramos  frustra  qui  captet  et  undas :  195 
Hic  inconsumto  viscere  pascet  avem. 

Nec  mortis  poenas  mors  altera  finiet  hujus : 

Horaque  erit  tantis  ultima  nulla  malis. 

Inde  ego  pauca  canam  ;  frondes  ut  si  quis  ab  Ide, 
Aut  summam  Libyco  de  mare  carpat  aquam. 
Nam  neque,  quot  flores  Sicula  nascantur  in  Hy¬ 
bla,  201 

Quotve  ferat,  dicam,  terra  Cilissa  crocos ; 

Nec  cum  tristis  hiems  Aquilonis  inhorruit  alis. 
Quam  multa  fiat  grandine  canus  Athos ; 

Nec  mala  voce  mea  possint  tua  cuncta  referri. 
Ora  licet  tribuas  multiplicata  mihi.  206 

Tot  tibi,  vse  misero,  venient  talesque  ruinae, 

Ut  cogi  in  lacrymas  me  quoque  posse  putem 
111®  me  lacrym®  facient  sine  fine  beatum  : 

Dulcior  hic  risu  tunc  mihi  fletus  erit.  210 

Natus  es  infelix  ;  ita  di  voluere ;  nec  ulla 
Commoda  nascenti  stella  levisque  fuit. 

Non  Venus  affulsit,  non  illa  Jupiter  hora  : 

Lunaque  non  apto  solve  fuere  loco. 

Nec  satis  utiliter  positos  tibi  pr®buit  ignes,  215 
Quem  peperit  magno  lucida  Maia  Jovi. 

Te  fera,  nec  quicquam  placidum  spondentia, 
Martis 

Sidera  presserunt,  falciferique  senis. 

Lux  quoque  natalis,  ne  quid,  nisi  triste,  videres, 
Turpis,  et  inductis  nubibus  atra  fuit.  220 
H®c  est,  in  fastis  cui  dat  gravis  Allia  nomen , 
Qu®que  dies  Ibin,  publica  damna,  tulit. 

Qui  simul  impur®  matris  prolapsus  ab  alvo 
Cinyphiam  foedo  corpore  pressit  humum  ; 
Sedit  in  adverso  nocturnus  culmine  bubo,  225 
Funereoque  graves  edidit  ore  sonos. 


Protinus  Eumenides  lavere  palustribus  ulvis. 
Qua  cava  de  Stygiis  fluxerat  unda  vadis , 
Pectoraque  unxerunt  Erebe®  felle  colubr® ; 

Terque  cruentatas  increpuere  manus ;  230 

Gutturaque  imbuerunt  infantia  lacte  canino. 

Hic  primus  pueri  venit  in  ora  cibus. 

Perbibit  inde  su®  rabiem  nutricis  alumnus. 
Latrat  et  in  toto  verba  canina  foro. 
Membraque  vinxerunt  tinctis  ferrugine  pannis. 

A  male  deserto  quos  rapuere  rogo. 

Et,  ne  non  fultum  nuda  tellure  jaceret, 

Molle  super  silices  imposuere  caput. 

Jamque  recessur®  viridi  de  stipite  factas 
Admorunt  oculis  usque  sub  ora  faces. 

Flebat,  ut  est  infans  fumis  contactus  amaris 
De  tribus  est  cum  sic  una  locuta  soror: 

Tempus  in  immensum  lacrymastibi  vovimus  istas, 

Qu®  semper  causa  sufficiente  cadant. 

Dixerat.  At  Clotho  jussit  promissa  valere  :  245 
Nevit  et  infausta  stamina  pulla  manu. 

Et  ne  longa  su®  pr®sagia  diceret  hor®  ; 

Fata  canet  vates  qui  tua,  dixit,  erit. 

Ille  ego  sum  vates :  ex  me  tua  vulnera  disces  ; 

Di  modo  dent  vires  in  mea  verba  suas  :  250 

Carminibusque  meis  accedant  pondera  rerum, 

Qu®  rata  per  luctus  experiare  tuos. 

Neve  sine  exemplis  ®vi  cruciere  prioris; 

Sint  tua  Trojanis  non  leviora  malis. 

Quantaque  clavigeri  Poeantius  Herculis  h®res, 

Tanta  venenato  vulnera  crure  geras.  256 
Nec  levius  doleas,  quam  qui  bibit  ubera  cerv®,  T<t 

Armatusque  tulit  vulnus,  inermis  opem.^  .vt .  /wuu**, 

Quique  ab  equo  prmceps  in  Aleia  decidit  arva  ; 

Exitio  facies  cui  sua  p®ne  fuit.  260 

Id,  quod  Amyntorides,  videas,  trepidumque  mi-  TW» 
nistro 

Pr®tentes  baculo,  luminis  orbus,  iter. 

Nec  plus  adspicias,  quam  quem  sua  filia  rexit ; 

Expertus  scelus  est  cujus  uterque  parens. 

Qualis  erat,  postquam  est  judex  de  lite  jocosa^ 

Qualis  et  ille  fuit,  quo  pr®cipiente  columba 

Est  data  Palladi®  pr®via  duxque  rati.  '?£•'***»*> 

Quique  oculis  caruit,  per  quos  male  viderat  au-.-, 
rum ; 

Inferias  nato  quos  dedit  orba  parens.  270 
Pastor  ut  yEtn®us,  cui  casus  ante  futuros 
Telemus  Eurymides  vaticinatus  erat. 

Ut  duo  Phinid®,  quibus  idem  lumen  ademi t, 

Qui  dedit:  ut  Thamyr®,  Demodocique  caput.fc-v u**U 
Sic  aliquis  tua  membra  secet,  Saturnus  ut  illas 
Subsecuit  partes,  unde  creatus  erat.  276 
Nec  tibi  sit  melior  tumidis  Neptunus  in  undis,c  K  j  ■ 

Quam  cui  sunt  subit®  frater  et  uxor  aves:  ‘QZuik  e— 
Sollertique_viro,  lacer®  quem  fracta  tenentem  1 

Membra  ratis  Semeles  est  miserata  soror.  280  9i*o 
Vel  tua,  ne  pmn®  genus  hoc  cognoverit  unus,  S-frvb-** 

Viscera  diversis  scissa  ferantur  equis. 

Vel  qu®,  qui  redimi  Romano  turpe  putavit, 

A  duce  Puniceo  pertulit,  ipse  feras. 

Nec  tibi  subsidio  sit  pr®sens  numen;  ut  illi,  £?5 
Cui  nihil  Hercei  profuit  ara  Jovis. 

Utque  dedit  saltus  de  summo  Thessalus  Ossa, 

Tu  quoque  saxoso  pr®cipitere  jugo. 

Aut  velut  Euryali,  qui  sceptrum  cepit  ab  illo, 

Sint  artus  avidis  anguibus  esca  tui.  290 

Vel  tua  maturet,  sicut  Minoia  fata,  | 

Per  caput  infus®  fervidus  humor  aqu®  i  ^ 

Utque  parum  miti,  sed  non  impune,  Prometheas,  L 

Aerias  volucres  sanguine  fixus  alas. 

Ac.  velut  Atracides,  magno  ter  ab  Hercule  quin¬ 
tus,  295 

Caesus  in  immensum  projiciaie  fretum. 

Aut,  ut  Amyntiaden,  turpi  dilectus  amore 
Oderit,  et  saevo  vulneret  ense  puer. 

Nec  tibi  fida  magis  misceri  pocula  possint. 
Quam  qui  cornigero  de  Jove  natus  erat.  300 
More  vel  intereas  capti  suspensus  Achaei, 

Qui  miser  aurifera  teste  pependit  aqua. 

Aut  ut  Achillidae  cognato  nomine  clarum 
Opprimat  hostili  tegula  jacta  manu. 

Nec  tua,  quam  Pyrrhi,  felicius  ossa  quiescant, 
Sparsa  per  Ambracias  quae  jacuere  vias.  306 
'^atacjue  ut  ^Eacidae,  jaculis  moriaris  adactis  . 

Non  licet  hoc  Cereri  dissimulare  nefas. 

Utque  nepos  dicti  nostro  modo  carmine  regis. 
Cantharidum  succos  dante  parente  bibas.  310 
Aut  pia  te  caeso  dicatur  adultera,  sicut. 

Qua  cecidit  Leucon  vindice,  dicta  pia  est. 
Inque  pyram  tecum  carissima  pignora  mittas. 
Quam  finem  vitae  Sardanapalus  habet. 
i(  Utque  Jovis  Libyci  templum  violare  parantis, 

Acta  Noto  vultus  condat  arena  tuos. 

Utque  necatorum  Dargj  fraude  secundi, 

Sic  tua  subsidens  devoret  ora  cinis. 

Aut,  ut  olivifera  quondam  Sicyone  fugato. 

Sit  frigus  mortis  causa  famesque  tuae. 

Aut,  ut  Atajnites,  insutus  pelle  juvenci 
Turpiterlid  dominum  praeda  ferare  tuum. 
Inque  tuo  thalamo  ritu  jugulere  Pheraei, 

Qui  datus  est  leto  conjugis  ense  suae. 
Quosque  putas  fidos,  ut  Larissaeus  Alevas,  325 
Vulnere  non  fidos  experiare  tuo. 

Utque  Milon,  sub  quo  cruciata  est  Pisa  tyranno, 
Vivus  in  occultas  praecipiteris  aquas. 

Quaeque  in  Adimantum,  Phliasia  regna  tenen¬ 
tem. 

Ab  Jove  venerunt,  te  quoque  tela  petant.  330 
Aut  ut  Amastriacis  quondam  Lenaeus  ab  oris 
Nudus  Achillea  destituaris  humo. 

Utque  vel  Eurydamas  ter  circum  busta  Thrasylli 
Est  Larissaeis  raptus  ab  hoste  rotis. 

*  .  -  Vel  qui,  quae  fuerat  tutatus  maenia  saepe,  335 

lustravit  nondiuturna  suo: 

Utque  novum  passa  genus  Hippomeneide  poenae, 
Av, u, **■  •  Tractus  in  Actaea  fertur  adulter  humo  : 

Sic,  ubi  vita  tuos  invisa  reliquerit  artus. 

Ultores  rapiant  turpe  cadaver  equi.  340 

Viscera  sic  aliquis  scopulus  tua  figat,  ut  olim 
Fixa  sub  Euboico  Graia  fuere  sinu. 

’“***  Utque  ferox  periit  et  fulmine  et  aequore  raptor ; 

Sic  te  mersuras  adjuvet  ignis  aquas. 
lAy^Mens  quoque  sic  Furiis  vecors  agitetur,  ut  illi  345 
'JnulTL£lJ‘  toto  corpore^vulnus  erat  : 

u e  Dryantidae  Rhodopeia  regna  tenenti. 

In  gemino  dispar  cui  pede  cultus  erat : 

Ut  fuit  CEtleoquondam,  genero^mTclraconum, 
Tisamenique  patri,  Callirhoesque  viro.aU^O 
Nec  tibi  contingat  matrona  pudicior  illa. 

Qua  potuit  Tydeus  erubuisse  nuru  : 
t  sL^  Quaeque  sui  Venerem  junxit  cum  fratre  mariti, 
Loyis  in  ancillae,  dissimulata  necem. 

Di  quoque  tam  faciant  possis  gaudere  fideli^SSS 

i  4uu4ue  tam  laciant  possis  gauuere  nueu  .  o 
Conjuge,  quam  Talai,  Tyndareique,  gqnerr- 
Quaeque  parare  suis  letum  patruelibus  ausae 
Belides  assidua  colla  premuntur  aqua. 
Byblidos  et  Canaces,  sicut  facit,  ardeat  igne. 
Nec,  nisi  per  crimen,  sit  tibi  noja  soror.  360 
Filia  si  fuerit ;  sit  quod  Pelopea  Thyestae, 
Myrrha  suo  patri,  Nyctimeneque  suo. 


I  Filia  neve  magis  capiti  sit  fida  parentis. 

Quam  tibi  vel,  Pterela,  vel  tibi,  Nise,  fuit : 
Infamemque  locum  sceleris  quae  nomine  fecit,  365 
,  Pressit  et  inductis  membra  paterna  rotis. 

Ut  juvenes,  pereas,  quorum  fastigia  vultus  4.^^ 
Olim  Pisaeae  sustinuere  foris. 

Ut  qui  perfusam  miserorum  saepe  procorum 
Ipse  suo  melius  sanguine  tinxit  humum.  370 
Proditor  ut  saevi  periit  auriga  tyranni. 

Qui  nova  Myrtoae  nomina  fecit  aquae. 

Ut  qui  velocem  frustra  petiere  puellam, 

Dum  capta  est  pomis  tardior  illa  tribus. 

Ut  qui  tecta,  novi  formam  celantia  monstri,  375 
Intrarunt  caecae  non  redeunda  domus. 

Ut  quorum  ASacides  misii  violentus  in  altos 
Corpora  cum  senis  altera  sena  rogos. 

Ut  quos,  obscuri  lusos  ambagibus  oris, 

Legimus  infandae  Sphinga  dedisse  neci.  380 
Ut  qui  Bistoniae  templo  cecidere  Minervae, 

Propter  quod  facies  nunc  quoque  tecta  deae  est. 

Ut  qui  Threicii  quondam  praesepia  regis  %'»**>* 
Fecerunt  dapibus  sanguinolenta  suis. 
Therodamanteos  ut  qui  sensere  leones  ;  385 

Quique  Thoanteae  Taurica  sacra  deae. 

Ut  quos  Scylla  vorax,  Scyllaeque  adversa  Cha¬ 
rybdis, 

Dulichiae  pavidos  eripuere  rati : 

Ut  quos  dimisit  vastam  Polyphemus  in  alvum  : 

Ut  Laestrygonias  qui  subiere  domos.  390 

Ut  quos  dux  Poenus  mersit  putealibus  undis. 

Et  jacto  canas  pulvere  fecit  aquas. 

Sex  bis  ut  Icaridos  famulae  periere,  prociquep*^” 
Inque  caput  domini  qui  dabat  arma  procis.b^wj*;^ 
Ut  jacet  Aonio  luctator  ab  hospite  fusus,  395 
Qui  (mirum)  victor,  cum  cecidisset,  erat. 

Ut  quos  Antaei  fortes  pressere  lacerti  ; 

Quosque  ferae  morti  Lemnia  turba  dedit. 

Ut  qui  post  longum  sacri  monstrator  iniqui^L^vM 
Elicuit  pluvias  victima  caesus  aquas.  400 
Frater  ut  Antaei,  quo  sanguine  debuit,  aras^^"^ 
Tinxit ;  et  exemplis  occidit  ipse  suis. 

Ut  qui  terribiles  pro  gramen  habentibus  herbis 
Impius  humano  viscere  pavit  equos. 

Ut  duo  diversis  sub  eodem  vindice  caesi  405 
Temporibus  Nessus,  Dexamen iquejgener. 

Ut  pronejpcfs,  satume,  tuus,  quem  reddere  vitam 
Urbe  CoronijJes  vidit  ab  ipse  sua. 

Ut  Sinis,  et  Sciron,  et  cum  Polypemone  natus/* 
Quique  homo  parte  sui,  parte  juvencus  erat.410 
Quique  trabes  pressas  ab  humo  mittebat  in 
auras, 

Aequoris  adspiciens  hujus  et  hujus  aquas. 

Quaeque  Ceres  vidit  laeto  pereuntia  vultu 
Corpora  Thesea  Cercyonea  manu. 

Haec  tibi,  quem  meritis  precibusmea  devovetira, 
Eveniant,  aut  his  non  leviora  malis.  416 

Qualis  Achaemenides  Sicula  desertus  in  iEtna, 
Troica  cum  vidit  vela  venire,  fuit. 

Qualis  erat  necuon  fortuna  binominis  Iri,  ** 

Quique  tenent  pontem,  quae  tibi  pejor  erit.  420 
Filius  et  Cereris  frustra  tibi  semper  ame t ur/  f/T' ” 
Destituatque  tuas  usque  petitus  opes.  1 
Utque  per  alternos  unda  labente  recursus 
Subtrahitur  presso  mollis  arena  pedi ; 

Sic  tua  nescio  quo  semper  fortuna  liquescat,  425 
Lapsaque  per  medias  effluat  usque  manus. 

Utque  pater  solitae  varias  mutare  figuras 

Plenus  inexstincta  deficiare  fame.^^^b^uflST, 
Nec  dapis  humanae  subeant  fastidia  ;  quaque''* 

Parte  potes,  Tydeus  temporis  hujus  eris.  430 

Ibis. 

M,  <Evlu**  /h  -DV'“V  £>1*i  . 

Atque  aliquid  facias,  a  vespere  rursus  ad  ortus 
-  (i^^l/^Cur  exsternati  Solis  agantur  equi. 

Foeda  Lycaoniae  repetes  convivia  mensae, 
Tentabisque  cibi  fallere  fraude  Jovem. 

Teque  aliquis  posito  tentet  vim  numinis  opto  : 
*i.  OyUX-.  C^*.-u~sTantalides  tu  sis,  Tereidesque  puer.  ^(/“^4  36 
Et  tua  sic  latos  spargantur  membra  per  agros, 
ec/Hl^j^dsTanquam  quae  patrias  detinuere  vias. 

JEre  Perilleo  veros  imitere  juvencos, 

Ad  formam  tauri  conveniente  sono.  440 

Utque  ferox  Phalaris,  lingua  prius  ense  resecta, 
More  bovis,  Paphio  clausus  in  aere,  gemas. 
Dumque  redire  voles  aevi  melioris  in  annos, 

Ut  vetus  Admeti  decipiare  socer.  1? -UCax, 

Atque  eques  in  medii  mergare  voragine  coeni,  445 
Dummodo  sint  fati  nomina  nulla  tui. 

Atque  utinam  pereas,  veluti  de  dentibus  orti 
Sidonia  jactis  Graia  per  arva  manu. 

Et  quae  Penthides  fecit,  fraterque  Medusae, 
Eveniant  capiti  vota  sinistra  tuo.  450 

Et  quibus  exiguo  volucris  devota  libello  est. 
Corpora  projecta  quae  sua  purgat  aqua. 
Vv^fcn^Vulnera  totque  feras,  quot  dicitur  ille  tulisse, 
Cujus  ab  inferiis  culter  abesse  solet. 
Attonitusque  seces,  ut  quos  Cybeleia  mater  455 
Incitat,  ad  Phrygios,  vilia  membra,  modos. 
Deque  viro  fias  nec  foemina  nec  vir,  ut  Attys, 

Et  quatias  molli  tympana  rauca  manu. 
tc,>.  Inque  pecus  subito  Magnae  vertare  Parentis, 

Victor  ut  est  celeri  victaque  versa  pede.  460 
Solaque  Limone  poenam  ne  senserit  illam. 

Et  tua  dente  fero  viscera  carpat  equus. 

Aut,  ut  Cassandreus,  domino  non  mitior  illo. 


Saucius  ingesta  contumule^is^humo. 

TVbv*.;,  Aut  ut  Abantiades,  aut  ut  Cygngius  heros,  ‘  465 


Clausus  in  aequoreas  praecipiteris  aquas. 
Victima  vel  Phoebo  sacras  macteris  ad  aras. 
Quam  tulit  a  saevo  Theudotus  hoste  necem. 
Aut  te  devoveat  certis  Abdera  diebus. 

Saxaque  devotum  grandine  plura  petant.  -  470 
Aut  Jovis  infesti  telo  feriare  trisulco, 
ut  satus_Hipponoo,  Dosithoesque  pater  : 

Ut  soror  Autonoes,  ut  cui  matertera  Maia  est : 

Ut  temere  optatos  qui  male  rexit  equos 
Ut  ferus  /£ obdes,  ut  sanguine  cretus  eodem,“475 
Quo  genita  est,  liquidis  quae  caret  Arctos  aquis  s 
V««U.  Ut  Macedo  rapidis  icta*est  cum  conjuge  flammis : 
Sic,  precor,  aetherii  vindicis  igne  cadas. 
Praedaque  sis  illis,  quibus  et  Latonia  Delos 
Ante  diem  rapto  non  adeunda  Thaso :  av  480 
AttXivw  Quique  verecundae  specqlantem  labra  Dianae,  ^ 
Quique  Crotopiaden  diripuere  Linon. 

Neve  venenato  levius  feriaris  ab  angue. 

Quam  senis  CEagri  Calliopesque  nurus 
Quam  puer  Hypsipyles  :  quam  qui  cava  primus 
acuta  485 

Cuspide  suspecti  robora  fixit  equi. 

Neve  gradus  adeas  Elpenore  cautius  altos  : 

Vimque  feras  vini,  quo  tulit  ille  modo. 

Tamque  cadas  domitus,  quam  quisquis  ad  arma 
vocantem 

Juvit  inhumanum Thiodamanta  Dryops.  490 
Quam  ferus  ipse  suo  periit  mactatus  in  antro 
Proditus  inclusae  Cacus  ab  ore  bovis. 

Quam  qui  dona  tulit  Lernaeo  tincta  veneno,  £ 
Euboicasque  suo  sanguine  tinxit  aquas. 

Vel  de  praecipiti  venias  in  Tartara  saxo,  495 
cttcwW-k^  Ut  qui  Socraticum  de  nece  legit  Qpus.H^sT1^ 
Ut  qui  Theseae  fallacia  vela  carinae 
Vidit :  ut  Iliaca  missus  ab  arce  puer. 


Ut  teneri  nutrix,  eadem  matertera,  Bacchi . 

Ut  cui  causa  necis  serra  reperta  fuit.  500  r 

Lydia  se  scopulis  ut  virgo  misit  ab  altis, 

Dixerat  invito  quae  mala  verbccdeo.  tl. 

Feta  tibi  occurrat  patrio  popularis  in  arvo, 

Sitque  Phayllaeae  causa  leaena  necis. 

Quique  Lycurgiden  letavit,  et  arborejiatum,  505 
Idmonaque  audacem,  te  quoque  rumpat  aper. 

Isque  vel  exanimis  faciat  tibi  vulnus,  ut  illi, 

Ora  super  fixi  quem  cecidere  suis. 

Sive  idem  simili  pinus  quem  morte  peremit : 

Phrvx  et  venator  sis  Berecyntiades.  510 

Si  tua  contigerit  Minoas  puppis  arenas, 

Te  Corcyraeum  Cressia  turba  putet. 

Lapsuramque  domum  subeas,  ut  sanguis  Alqyae 

Stella  Leoprepidae  cum  fuit  aequa  viro.  S/ «w»wV<£s 

Utque  vel  Evenus  torrenti  flumine  mersus  515 
^^Npjmnu  des  rapidae,  vel  Tiberinus,  aquae. 

Astacraaeqbe  modo  decisa  cadavere  trunco.  d  ■ 

Digna  feris,  homini  sit  caput  esca  tuum. 

Quodque  ferunt  Brotean  fecisse  cupidine  mortis. 

Des  tua  succensae  membra  cremanda  pyrae.  520 
Inclususque  necem  cavea  patiaris,  ut  ille  ^ 

Non  profecturae  conditor  historiae.  Avqr**2rvr} 

Utque  repertori  nocuit  pugnacis  iambi. 

Sic  sit  in  exitium  lingua  proterva  tuum. 

Utque  parum  stabili  qui  carmine  laesit  Athenas,  •, 

Invisus  pereas  deficiente  cibo.  526 

Utve  lyrae  vates  fertur  periisse  severae,  \ 

Causa  sit  exitii  dextera  laesa  tui. 

Utque  Agamemnonio  vulnus  dedit  anguis  Orestae, 

Tu  quoque  de  morsu  virus  habente  cadas.  530 
Sit  tibi  conjugii  nox  prima  novissima  vitae  s 
Eupolis  hoc  periit  et  nova  nupte  modo. 

Utque  cothurnatum  cecidisse  Lycophrona  nar¬ 
rant,  i 

Haereat  in  fibris  fixa  sagitta  tuis. 

Aut  lacer  in  sylvis  manibus  spargare  tuorum :  < 

Sparsus  ut  estThebis  angue  creatus  avo.  536 
Perque  feros  montes  tauro  rapiente  traharis, 

Ut  tracta  est  conjux  imperiosa  Lyci.  "hinn. 

Quodque  suae  passa  est  pellex  invita  sorori, 

Excidat  ante  pedes  lingua  resecta  tuos.  540  ' 

Conditor  ut  tardae,  Blaesus  cognomine,  Cyrrhae, 

Orbis  in  innumeris  inveniare  locis. 

Inque  tuis  opifex,  vati  quod  fecit  Achaeo, 

Noxia  luminibus  spicula  condat  apis. 

Fixus  et  in  duris  carparis  viscera  saxis,  c  545  , 

Ut  cui  Pyrrha  sui  filia  fratris  erat. 

Ut  puer  Harpagides  referas  exempla  Thyestae, 

Inque  tui  caesus  viscera  patris  eas. 

Trunca  geras  saevo  mutilatis  partibus  ense. 

Qualia  Mimnermi  membra  fuisse  ferunt.  550*L 
Utve  Syracosio  praestricta  fauce  poetae,  }  •&/ -y 
Sic  animae  laqueo  sit  via  clausa  tuae.  *  ‘ 

Nudave  derepta  pateant  tua  viscera  pelle,  ^ 

Ut  Phrygium  cujus  nomina  flumen  habet. 

Saxificae  videas  infelix  ora  Medusae,  555 

Cephenum  multos  quae  dedit  una  neci.  » 

Potniadum  morsus  subeas,  ut  Glaucus, equarum  : 

Inque  maris  salias,  Glaucus  ut  alter,  aquas. 

Utque  duobus  idem  dictis  modo  nomen  habenti, 

Praefocent  animae  Gnosia  mella  viam.  560 

Sollicitoque  bibas,  Anyti  doctissimus  olim  V 

Imperturbato  quod  bibit  ore  reus.  ^  $*•<* 

Nec  tibi,  si  quid  amas,  felicius  Haemone  cedat : 

Utque  sua  Macareus,  sic  potiare  tua. 

Vel  videas,  quod  jam,  cum  flammae  cuncta  tene¬ 
rent,  565 

Hectoreus  patria  vidit  ab  arce  puer. 

Sanguine  probra  luas,  ut  avo  genitore  creatus, 
per  facjnus  Soror  est  cui  sua  facta  parens. 

Ossibus  inque  tuis  telijjenus  haereat  ilLud, 

5»t Traditur  Icarii  quo  cecidisse  gener.  570 

Utque  loquax  in  equo  est  elisus  guttur  acerno. 
Sic  tibi  claudatur  pollice  vocis  iter. 

Aut  ut  Anaxarchus  pila  minuaris  in  alta, 

J..  Jactaque  pro  solitis  frugibus  ossa  sonent. 

Utque  patrem  Psamathes,  condat  te  Phoebus  in 
'  ima  ~  575 

Tartara ;  quod  natae  fecerat  ille  sure. 

(  Inque  tuos  ea  pestis  e\t,  quam  dextra  Coroebi 
Vicit,  opem  miseris  Argolicisque  tulit. 

Utque  nepos  jEthrae,  Veneris  periturus  ob  iram. 
Exsul  ab  attonitis  excutiaris  equis.  580 

Propter  opes  magnas  ut  perdidit  hospes  alum¬ 
num, 

.  ,  Perdat  ob  exiguas  te  tuus  hospes  opes. 

Utque  ferunt  fratres  sex  cum  Damasichthone 
caesos, 

(^ntereat  tecum  sic  genus  omne  tuum. 

^Addidit  ut  fidicen  miseris  sua  funera  natis,  585 
Sic  tibi  sint  vitae  taedia  justa  tuae. 

Utve  soror  Pelopis,  saxo  dureris  oborto, 

Et  laesus  lingua  Battus  ab  ipse  sua. 

Aera  si  misso  vacuum  jaculabere  disco. 

Quo  puer  OEbalides,  ictus  ab  orbe  cadas.  590 
*  Si  qua  per  alternos  pulsabitur  unda  lacertos, 

Omnis  Abydena  sit  tibi  pejoraqua. 
i  l  te  __  Comicus  ut  mediis  periit,  dum  nabat,  in  undis, 
V'  Et” tua  sic  Stygius  strangulet  ora  liquor. 

Aut  ubi  ventosum  superaris  naufragus  sequor. 
Contacta  pereas,  ut  Palinurus,  humo.  596 
^uvTV^vCu,  Utque  cothurnatum  vatem  tutela  Dianae, 

Dilanient  vigilum  te  quoque  turba  canum. 

Aut  ut  Trinacrius,  salias  super  ora  gigantis, 
Plurima  qua  flammas  Sicanis  ^Etna  vomit.  600 

Diripiantque  tuos  insanis  unguibus  artus 
Strymoniae  matres,  Orpheos  esse  ratae. 

Natus  ut  Althaeae  flammis  absentibus  arsit. 

Sic  tuus  ardescat  stipitis  igne  rogus. 

;  UUt^. ,  lfc^«  Ut  nova  Phasiaca  comprensa  est  nupta  coronata 

Utque  paler  nuptse,  cumque  parente  docnua : 

Ut  eruor  Herculeos  abiit  diffusus  in  artus; 

Corpora  pestiferum  sic  tua  virus  edat 
Qua  sua  Penthiden  proles  est  ulta  Lycurgum, 

Haec  maneat  teli  te  quoque  plaga  novi.  6 1 C 

Utque  Milon,  robur  diducere  fissile  tentes. 

Nec  possis  captas  inde  referre  manus. 

Muneribusque  tuis  laedaris,  ut  Icarus,  in  quem 
Intulit  armatas  ebria  turba  manus. 

Quodque  dolore  necis  patriae  pia  filja  fecit,  615 
Vincula  per  laquei  fac  tibi  guttur  eat. 

Obstructoque  famem  patiaris  limine  tecti, 

Ut  legem  poenae  cui  dedit  ipsa  parens. 

Illius  exemplo  violes  simulacra  Dianae, 

Aulidis  a  portu  qui  leve  vertit  iter.  620 

Naupliadaeve  modo  ficto  pro  crimine  poenas  'M-awisVj 
Morle  luas,  nec  te  non  meruisse  juvet. 
iEthalion  vita  spoliavit  utjlsidis  hospes, 

Quem  memor  a  sacris  nunc  quoque  pellit  Io 
Utque  Melanthea  tenebris  a  caede  latentem  625 
Prodidit  officio  luminis  orba  pargns  ; 

Sic  tua  conjectis  fodiantur  pectora  telis ; 

Sic,  precor,  auxiliis  impediare  tuis. 

Qualis  equos  pacto,  quos  fortis  agebat  Achilles,  n 
Acta  Phrygi  timido,  nox  tibi  talis  eat.  630 
Nec  tu,  quam  Rhesus,  somno  meliore  fruaris, 

Quam  comites  Rheso  tum  necis,  ante  viae : 

Ut  quos  cum  Rutulo  morti  Rhamnete  dederunt  . 

Impiger  Hyr^jcides,  Hyrtacidaeque  comes, 
Cliniadaeque  modo  circumdatus  ignibus  atris  635^^*^ 
Membra  feras  Stygiae  semicremata  rati. 

Utque  Remo  muros  auso  transire  recentes. 

Noxia  sint  capiti  rustica  tela  tuo. 

Denique  Sarmaticas  inter  Geticasque  sagittas 
His  precor  ut  vivas,  et  moriare,  locis.  640 
Haec  tibi  tantisper  subito  sint  missa  libello  : 


Immemores  ne  nos  esse  querare  tui 
Pauca  quidem,  fateor ,  sed  dident  p’ura  roga- 


Multiplicentque  suo  vota  favore  mea. 
Postmodo  plura  leges,  et  nomen  habentia  ve¬ 
rum,  64! 

Et  pede  quo  debent  acria  bella  geri. 

Q.  HORATII  FLACCI  ODARUM 


LIBER  PRIMUS. 


Q.  Horatius  Flaccus,  Venusinus,  natus  est  U.  C.  689,  patre  libertino,  vectigalium,  sive  ut  aliia 
placet,  auctionum  coactore;  quem  et  probum  ipsum  virum,  et  probitatis  sibi  auctorem  magi¬ 
strumque  filius  commemorat.  Bello  Philippensi  Bruti  partes  secutus  est,  sub  eoque  tribunus  militum 
meruit ;  victis  dein  partibus,  venia  tantum  a  victoribus  impetrata,  bonis  omnibus  triumvirali  pro¬ 
scriptione  ereptis,  Romam  commigravit,  ibique  scribae  quaestorii  aliquantisper  munus  exercuit. 
Quod  autem  caeteris  hujus  saeculi  ingeniis,  idem  Horatio  contigisse  videtur,  ut  paupertatis  primum 
stimulis  ad  scribendum  impulsus,  ingenii  vires  coactus  expromeret ;  mox  gliscente  fama  ad  populi 
aestimationem,  clarissimorumque  hominum,  Mecaenatis  imprimis  et  Augusti,  favorem  evectus  est. 
Caeterum  de  moribus,  indole,  amicitiis  ejus,  de  omnibus  denique  quae  vitam  hominis  vere  conti* 
Dent  consulendus  in  primis  ipse  vir  candidissimus.  Obiit  autem  v.  Kal.  Dec.  U.  C.  746. 


ODE  I. — Ad  Meccenatem. 
Mecaenas  atavis  edite  regibus, 

O  et  praesidium,  et  dulce  decus  meum : 
Sunt,  quos  curriculo  pulverem  Olympicum 
Collegisse  juvat ;  metaque  fervidis 
Evitata  rotis,  palmaque  nobilis, 

Terrarum  dominos  evehit  ad  deos  : 

Hunc,  si  mobilium  turba  Quiritium 
Certat  tergeminis  tollere  honoribus  . 

Illum,  si  proprio  condidit  horreo 
Quicquid  de  Libycis  verritur  areis  : 
Gaudentem  patrios  findere  sarculo 
Agros,  Attalicis  conditionibus 
Nunquam  dimoveas,  ut  trabe  Cypria 
Myrtoum  pavidus  nauta  secet  mare. 
Luctantem  Icariis  fluctibus  Africum 
Mercator  metuens,  otium  et  oppidi 
Laudat  rura  sui :  mox  reficit  rates 
Quassas,  indocilis  pauperiem  pati. 

Est,  qui  nec  veteris  pocula  Massici, 

Nec  partem  solido  demere  de  die 
Spernit,  nunc  viridi  membra  sub  arbuto 
Stratus,  nunc  ad  aquae  lene  caput  sacrae. 
Multos  castra  juvant,  et  lituo  tubae 
Permixtus  sonitus,  bellaque  matribus 
Detestata.  Manet  sub  Jove  frigido 
Venator,  tenerae  conjugis  immemor ; 

Seu  visa  est  catulis  cerva  fidelibus. 

Seu  rupit  teretes  Marsus  aper  plagas. 

[Me]  doctarum  heder®  praemia  frontium 
Dis  miscent  superis :  me  gelidum  nemus. 
Nympharumque  leves  cum  Saty  ris  chori 
Secernunt  populo ;  si  neque  tibias 
Euterpe  cohibet,  rec  Polyhymnia 
Lesboum  refugit  tendere  barbiton. 

Quod  si  me  lyricis  vatibus  inseris, 

Sublimi  feriam  sidera  vertice. 

ODE  II.— Ad  Augustum  Casarem. 
Jam  satis  terris  nivis  atque  dirae 
Grandinis  misit  Pater,  et,  rubente 
Dextera  sacras  jaculatus  arces. 

Terruit  urbem : 

Terruit  gentes,  grave  ne  rediret 
Saeculum  Pyrrhae,  nova  monstra  questae  ; 
Omne  cum  Proteus  pecus  egit  altos 
Visere  montes ; 

Piscium  et  summa  genus  haesit  ulmo 
Nota  quae  sedes  fuerat  columbis ; 


Et  superjecto  pavidae  natarunt 
iEquore  damae. 

Vidimus  flavum  Tiberim,  retortis 
Littore  Etrusco  violenter  undis, 

Ire  dejectum  monimenta  regis,  1 

Templaque  Vestae  ; 

Ili®  dum  se  nimium  querenti 
Jactat  ultorem ;  vagus  et  sinistra 
Labitur  ripa  (Jove  non  probante)  ux¬ 
orius  amnis.  S 

Audiet  cives  acuisse  ferrum, 

Quo  graves  Pers®  melius  perirent; 

Audiet  pugnas,  vitio  parentum 
Rara,  juventus. 

Quem  vocet  divum  populus  ruentis  5 

Imperi  rebus  ?  prece  qua  fatigent 
Virgines  sanet®  minus  audientem 
Carmina  Vestam  ? 

Cui  dabit  partes  scelus  expiandi 

Jupiter  ?  tandem  venias,  precamur,  i 

Nube  candentes  humeros  amictus, 

Augur  Apollo  : 

Sive  tu  mavis,  Erycina  ridens. 

Quam  Jocus  circumvolat,  et  Cupido  , 

Sive  neglectum  genus  et  nepotes  ‘ 

Respicis,  auctor. 

Heu  nimis  longo  satiate  ludo  ; 

Quem  juvat  clamor,  galeaque  leves. 

Acer  et  [Mauri]  peditis  cruentum 
Vultus  in  hostem : 

Sive  mutata  juvenem  figura. 

Ales,  in  terris  imitaris,  alm® 

Filius  Mai®,  patiens  vocari 
C®saris  ultor ; 

Serus  in  ccelum  redeas,  diuque 
L®tus  intersis  populo  Quirini : 

Neve  te,  nostris  vitiis  iniquum, 

Ocyor  aura 

Tollat.  Hic  magnos  potius  triumphos. 

Hic  ames  dici  pater  atque  princeps 
Neu  sinas  Medos  equitare  inultos. 

Te  duce.  C®sar. 

ODE  III. — Ad  Navem  qua  vehebatur  f  trgili 
Athenas  proficiscens. 

Sic  te  diva  potens  Cypri,! 

Sic  fratres  Helen®,  lucida  sidera. 
Ventorumque  regat  pater. 

Obstrictis  aliis,  prttter  Iapyga 

Navis,  quae  tibi  creditum  5 

Debes  Virgilium,  finibus  Atticis 
Reddas  incolumem,  precor, 

Et  serves  animae  dimidium  meae. 

Illi  robur  et  aes  triplex 

Circa  pectus  erat,  qui  fragilem  truci  10 

Commisit  pelago  ratem 

Primus,  nec  timuit  praecipitem  Africum 
Decertantem  Aquilonibus, 

Nec  tristes  Hyadas,  nec  rabiem  Noti , 

Quo  non  arbiter  Adriae  15 

Major,  tollere  seu  ponere  vult  freta. 

Quem  mortis  timuit  gradum, 

Qui  siccis  oculis  monstra  natantia, 

Qui  vidit  mare  [turbidum,]  et 

Infames  scopulos  Acroceraunia  ?  20 

Nequicquam  deus  abscidit 
Prudens  Oceano  dissociabili 
Terras,  si  tamen  impiae 
Non  tangenda  rates  transiliunt  vada. 

Audax  omnia  perpeti  25 

Gens  humana  ruit  per  vetitum  nefas. 

Audax  Iapeti  genus 

Ignem  fraude  mala  gentibus  intulit : 

Post  ignem  aetheria  domo 

Subductum,  macies  et  nova  febrium  80 

Terris  incubuit  cohors ; 

Semotique  prius  tarda  necessitas 
Leti  corripuit  gradum. 

Expertus  vacuum  Daedalus  aera 
Pennis  non  homini  datis.  35 

Perrupit  Acheronta  Herculeus  labor 
Nil  mortalibus  arduum  est: 

Coelum  ipsum  petimus  stultitia;  neque 
Per  nostrum  patimur  scelus 

Iracunda  Jovem  ponere  fulmina  40 

ODE  IV. — Ad  L.  Sextium,  consularem. 
Solvitur  acris  hiems  grata  vice  veris  et  Favoni, 
Trahuntque  siccas  machinae  carinas ; 

Ac  neque  jam  stabulis  gaudet  pecus,  aut  arator 
igni ; 

Nec  prata  canis  albicant  pruinis. 

Jam  Cytherea  choros  ducit  Venus,  imminente 
luna ;  5 

Junctaeque  Nymphis  Gratiae  decentes 
Alterno  terram  quatiunt  pede ;  dum  graves  Cy- 
clopum 

Vulcanus  ardens  urit  officinas. 

Nunc  decet  aut  viridi  nitidum  caput  impedire 
myrto. 

Aut  flore,  terrae  quem  ferunt  solutae.  10 

Nunc  et  in  umbrosis  Fauno  decet  immolare  lucis, 
Seu  poscat  agna,  sive  malit  haedo. 

PallidaMors  aequo  pulsa  t  pede  pauperum  tabernas, 
Regumqne  turres.  O  beate  Sexti, 

Vitae  summa  brevis  spem  nos  vetat  inchoare 
longam.  15 

Jam  te  premet  nox,  fabulaeque  Manes, 

Et  domus  exilis  Plutonia;  quo  simul  mearis. 

Nec  regna  vini  sortiere  talis ; 

Nec  tenerum  Lycidan  mirabere,  quo  calet  juven¬ 
tus 

Nunc  omnis,  et  mox  virgines  tepebunt.  20 

ODE  V. — Ad  Pyrrham. 

Quis  multa  gracilis  te  puer  in  rosa 
Perfusus  liquidis  urget  odoribus 
Grato,  Pyrrha,  sub  antro  ? 

Cui  flavam  religas  comam 


Simplex  munditiis  ?  Heu  quoties  fidem  5 

Mutatosque  deos  flebit,  et  aspera 
Nigris  aequora  ventis 
Emirabitur  insolens. 

Qui  nunc  te  fruitur  credulus  aurea; 

Qui  semper  vacuam,  semper  amabilem  JQ 

Sperat,  nescius  aurae 
Fallacis !  Miseri,  quibus 
Intentata  nites.  Me  tabula  sacer 
Votiva  paries  indicat  uvida 
Suspendisse  potenti  5 

Vestimenta  maris  deo. 

ODE  VI. — Ad  Agrippam. 

Scriberis  Vario  fortis,  et  hostium 
Victor,  Maeonii  carminis  aliti. 

Quam  rem  cunque  ferox  navibus  aut  equis 
Miles,  te  duce,  gesserit. 

Nos,  Agrippa,  neque  haec  dicere,  nec  gravem  5 
Pelidae  stomachum  cedere  nescii. 

Nec  cursus  duplicis  per  mare  Ulixei, 

Nec  saevam  Pelopis  domum. 

Conamur,  tenues  grandia;  dum  pudor, 
Imbellisque  lyrae  Musa  potens  vetat  10 

Laudes  egregii  Caesaris  et  tuas 
Culpa  deterere  ingeni. 

Quis  Martem  tunica  tectum  adamantina 
Digne  scripserit  ?  aut  pulvere  Troico 
Nigrum  Merionen  ?  aut  ope  Palladis  15 

Tydiden  superis  parem? 

Nos  convivia,  nos  proelia  virginum, 

Sectis  in  juvenes  unguibus  acrium. 

Cantamus  vacui,  sive  quid  urimur. 

Non  praeter  solitum  leves.  20 

ODE  VII. — Ad  Munatium  Plancum ,  consularem. 
Laudabunt  alii  claram  Rhodon,  aut  Mitylenen, 
Aut  Epheson,  bimarisve  Corinthi 
Moenia, vel BacchoThebas  vel  Apolline  Delphos 
Insignes,  aut  Thessala  Tempe : 

Sunt  quibus  unum  opus  est,  intactae  Palladis 
urbem  5 

Carmine  perpetuo  celebrare,  et 
Undique  decerptam  fronti  praeponere  olivam: 

Plurimus,  in  Junonis  honorem, 

Aptum  dicet  equis  Argos,  ditesque  Mycenas. 

Me  nec  tam  patiens  Lacedaemon,  10 

Nec  tam  Larissae  percussit  campus  opimae, 

Quam  domus  Albuneae  resonantis. 

Et  praeceps  Anio,  ac  Tiburni  lucus,  et  uda 
Mobilibus  pomaria  rivis. 

Albus  ut  obscuro  deterget  nubila  coelo  1 5 

Saepe  Notus,  neque  parturit  imbres 
Perpetuos;  sic  tu  sapiens  finire  momento 
Tristitiam  vitaeque  labores 
Molli,  Plance,  mero  ;  seu  te  fulgentia  signis 
Castra  tenent,  seu  densa  tenebit  20 

Tiburis  umbra  tui.  Teucer  Salamina  patrem¬ 
que 

Cum  fugeret,  tamen  uda  Lyaeo 
Tempora  populea  fertur  vinxisse  corona. 

Sic  tristes  affatus  amicos : 

Quo  nos  cunque  feret  melior  fortuna  parente,  25 
Ibimus,  o  socii  comitesque. 

Nil  desperandum  Teucro  duce,  et  auspice  Teu¬ 
cro  ; 

Certus  enim  promisit  Apollo 
Ambiguam  tellure  nova  Salamini,  futuram. 

O  foPes,  pemraque  passi 

Mecum  saepe  viri,  nunc  vino  pellite  curas: 

Cras  ingens  iterabimus  aequor. 

ODE  VIII.— Ad  Lydiam. 

Lydia,  dic,  per  omnes 

Te  deos  oro,  Sybarin  cur  properas  amando 
Perdere?  cur  apricum 

Oderit  Campum,  patiens  pulveris  atque  solis  ? 

Cur  neque  militaris  5 

Inter  aequales  equitat,  Gallica  nec  lupatis 
Temperat  ora  frenis  ? 

Cur  timet  flavum  Tiberim  tangere?  cur  olivum 
Sanguine  viperino 

Cautius  vitat?  neque  jam  livida  gestat  armis 
Brachia,  saepe  disco,  1 1 

Saepe  trans  finem  jaculo  nobilis  expedito? 
Quid  latet,  ut  marinae 

Filium  dicunt  Thetidis  sub  lacrymosa  Trojae 
Funera,  ne  virilis  15 

Cultus  in  caedem  et  Lycias  proriperet  ca¬ 

tervas  ? 

ODE  IX. — Ad  Thaliarchum. 

Vides,  ut  alta  stet  nive  candidum 
Soracte,  nec  jam  sustineant  onus 
Sylvae  laborantes,  geluque 
Flumina  constiterint  acuto  ? 

Dissolve  frigus,  ligna  super  foco  5 

Large  reponens;  atque  benignius 
Deprome  quadrimum  Sabina, 

O  Thaliarche,  merum  diota. 

Permitte  divis  caetera ;  qui  simul 
Stravere  ventos  aequore  fervido  10 

Deproeliantes ;  nec  cupressi, 

Nec  veteres  agitantur  orni. 

Quid  sit  futurum  cras,  fuge  quaerere ;  et 
Quem  sors  dierum  cunque  dabit,  lucro 

Appone;  nec  dulces  amores  15 

Sperne  puer,  neque  tu  choreas, 

Donec  virenti  canities  abest 
Morosa:  Nunc  et  Campus,  et  areae, 

Lenesque  sub  noctem  susurri 

Composita  repetantur  hora :  20 

Nunc  et  latentis  proditor  intimo 
Gratus  puellae  risus  ab  angulo. 

Pignusque  dereptum  lacertis. 

Aut  digito  male  pertinaci. 

ODE  X. — Ad  Mercurium. 

Mercuri,  facunde  nepos  Atlantis, 

Qui  feros  cultus  hominum  recentum 
Voce  formasti  catus,  et  decorae 
More  palaestrae ; 

Te  canam,  magni  Jovis  et  deorum  5 

Nuntium,  curvaeque  lyrae  parentem, 

Callidum,  quicquid  placuit,  jocoso 
Condere  furto. 

Te,  boves  olim  nisi  reddidisses 
Per  dolum  amotas,  puerum  minaci  10 

Voce  dum  terret,  viduus  pharetra 
Risit  Apollo. 

Quin  et  Atridas,  duce  te,  superbos, 

Ilio  dives  Priamus  relicto, 

Thessalosque  ignes  et  iniqua  Trojae  15 

Castra  fefellit. 

Tu  pias  laetis  animas  reponis 
Sedibus,  virgaque  levem  coerces 
Aurea  turbam,  superis  deorum 

Gratus  et  imis  20 


ODE  XI. — Ad  Leuconoen. 

Tu  ne  quaesieris,  (scire  nefas)  quem  mihi,  quem 
tibi 

Finem  di  dederint,  Leuconoe;  nec  Babylonios 
Tentaris  numeros.  Ut  melius,  quicquid  erit,, 
pati ! 

Seu  plures  hiemes,  seu  tribuit  Jupiter  ultimam, 
Quae  nunc  oppositis  debilitat  pumicibus  mare  5 
Tyrrhenum.  Sapias,  vina  liques,  et  spatio  brevi 
Spem  longam  reseces.  Dum  loquimur,  fugerit 
invida 

iEtas;  carpe  diem,  quam  minimum  credula 
postero. 

ODE  XII. — Ad  Augustum. 

Quem  virum  aut  heroa  lyra  vel  acri 
Tibia  sumis  celebrare,  Clio  ? 

Quem  deum  ?  cujus  recinet  jocosa 
Nomen  imago. 

Aut  in  umbrosis  Heliconis  oris,  5 

Aut  super  Pindo,  gelidove  in  Haemo  ? 

Unde  vocalem  temere  insecutae 
Orphea  sylvae, 

Arte  materna  rapidos  morantem 
Fluminum  lapsus,  celeresque  ventos;  10 

Blandum  et  auritas  fidibus  canoris 
Ducere  quercus. 

Quid  prius  dicam  solitis  Parentis 
Laudibus?  qui  res  hominum  ac  deorum. 

Qui  mare  et  terras,  variisque  mundum  15 

Temperat  horis : 

Unde  nil  majus  generatur  ipso. 

Nec  viget  quicquam  simile,  aut  secundum 
Proximos  illi  tamen  occupavit 

Pallas  honores.  20 

Proeliis  audax,  neque  te  silebo, 

Liber ;  et  saevis  inimica  virgo 
Belluis ;  nec  te,  metuende  certa 
Phoebe  sagitta. 

Dicam  et  Alciden,  puerosque  Ledae,  .  5 

Hunc  equis,  illum  superare  pugnis 
Nobilem  :  quorum  simul  alba  nautis 
Stella  refulsit, 

Defluit  saxis  agitatus  humor; 

Concidunt  venti,  fugiuntque  nubes,  3( 

Et  minax  (quod  sic  voluere)  ponto 
Unda  recumbit. 

Romulum,  post  hos,  prius,  an  quietum 
Pompili  regnum  memorem,  an  superbos 
Tarquini  fasces,  dubito,  an  Catonis  35 

Nobile  letum. 

Regulum,  et  Scauros,  animaeque  magnae 
Prodigum,  Poeno  superante,  Paulum, 

Gratus  insigni  referam  Camoena, 

Fabriciumque.  40 

Hunc,  et  incomtis  Curium  capillis 
Utilem  bello  tulit,  et  Camillum, 

Saeva  paupertas,  et  avitus  apto 
Cum  lare  fundus. 

Crescit,  occulto  velut  arbor  aevo,  45 

Fama  Marcelli :  micat  inter  omnes 
Julium  sidus,  velut  inter  ignes 
Luna  minores. 

Gentis  humanae  pater  atque  custos. 

Orte  Saturno,  tibi  cura  magni  50 

Caesaris  fatis  data:  tu,  secundo 
Caesare,  regnes. 

Ille,  seu  Parthos  Latio  imminentes 

Egerit  justo  domitos  trirmpho. 

Sive  subjectos  Orientis  orse  65 

Seras  et  Indos, 

Te  minor  latum  reget  aequus  orbem ; 

Tu  gravi  curru  quaties  Olympum ; 

Tu  parum  castis  inimica  mittes 

Fulmina  lucis.  60 

ODE  XIII.— Ad  Lydiam. 

Cum  tu,  Lydia,  Telephi 

Cervicem  roseam,  cerea  Telephi 
Laudas  brachia,  vae,  meum 

Fervens  difficili  bile  tumet  jecur. 

Tunc  nec  mens  mihi,  nec  color  5 

Certa  sede  manet ;  humor  et  in  genas 
Furtim  labitur,  arguens 

Quam  lentis  penitus  macerer  ignibus. 

Uror,  seu  tibi  candidos 

Turparunt  humeros  immodicae  mero  10 

Rixae ;  sive  puer  furens 
Impressit  memorem  dente  labris  notam 
Non,  si  me  satis  audias, 

Speres  perpetuum,  dulcia  barbare 
Laedentem  oscula,  quae  Venus  15 

Quinta  parte  sui  nectaris  imbuit. 

Felices  ter  et  amplius, 

Quos  irrupta  tenet  copula,  nec,  malis 
Divulsus  querimoniis. 

Suprema  citius  solvet  amor  die.  20 

ODE  XIV.— In  Sextum  Pompeium  Civile  Bel¬ 
lum  renovantem. 

O  navis,  referent  in  mare  te  novi 
Fluctus?  o  quid  agis?  fortiter  occupa 
Portum.  Nonne  vides,  ut 
Nudum  remigio  latus, 

Et  malus  celeri  saucius  Africo,  5 

Antennaeque  gemant  ?  ac  sine  funibus 
Vix  durare  carinae 
Possint  imperiosius 
jEquor  ?  non  tibi  sunt  integra  lintea, 

Non  di,  quos  iterum  pressa  voces  malo :  10 

Quamvis,  Pontica  pinus, 

Sylvae  filia  nobilis. 

Jactes  et  genus  et  nomen  inutile. 

Nil  pictis  timidus  navita  puppibus 

Fidit :  tu,  nisi  ventis  15 

Debes  ludibrium,  cave. 

Nuper  sollicitum  quae  mihi  taedium. 

Nunc  desiderium  curaque  non  levis 
Interfusa  nitentes 

Vites  aequora  Cycladas  20 

ODE  XV. — In  M.  Antonium  et  Cleopatram. 
Pastor  cum  traheret  per  freta  navibus 
Idaeis  Helenam  perfidus  hospitam. 

Ingrato  celeres  obruit  otio 
Ventos,  ut  caneret  fera 

Nereus  fata.  Mala  ducis  avi  domum,  5 

Quam  multo  repetet  Graecia  milite, 
t Conjurata  tuas  rumpere  nuptias, 

Et  regnum  Priami  vetus. 

Eheu,  quantus  equis,  quantus  adest  viris 
Sudor !  quanta  moves  funera  Dardanae  1 0 

Genti !  jam  galeam  Pallas  et  aegida. 

Currusque  et  rabiem,  parat. 

Nequicquam,  Veneris  praesidio  ferox, 

Pectes  caesariem,  grataque  foeminis 

Imbelli  cithara  carmina  divides ;  15 


Nequicquam  thalamo  graves 
Hastas,  et  calami  spicula  Gnossii 
Vitabis,  strepitumque,  et  celerem  sequi 
Ajacem.  Tamen,  heu,  serus  adulteros 

Crines  pulvere  collines.  2G 

Non  Laetiaden,  exitium  tuae 
Gentis,  non  Pylium  Nestora  respicis  ? 

Urgent  impavidi  te  Salaminius 
Teucer,  te  Sthenelus  sciens 
Pugnae,  sive  opus  est  imperitare  equis,  25 

Non  auriga  piger.  Merionen  quoque 
Nosces.  Ecce  furit  te  reperire  atrox 
Tydides,  melior  patre  ; 

Quem  tu,  cervus  uti  vallis  in  altera 

Visum  parte  lupum  graminis  immemor,  30 

Sublimi  fugies  mollis  anhelitu. 

Non  hoc  pollicitus  tuae. 

Iracunda  diem  proferet  Ilio, 

Matronisque  Phrygum,  classis  Achillei : 

Post  certas  hiemes  uret  Achaicus  35 

Ignis  Iliacas  domos. 

ODE  XVI. — Palinodia  ad  Tyndaridem 
O  matre  pulchra  filia  pulchrior, 

Quem  criminosis  cunque  voles  modum 
Pones  iambis  :  sive  flamma, 

Sive  mari  libet  Adriano. 

Non  Dindymene,  non  adytis  quatit  5 

Mentem  sacerdotum  incola  Pythius, 

Non  Liber  aeque,  non  acuta 

[Sic]  geminant  Corybantes  aera. 

Tristes  ut  irae  :  quas  neque  Noricus 
Deterret  ensis,  nec  mare  naufragum,  0 

Nec  saevus  ignis,  nec  tremendo 
Jupiter  ipse  ruens  tumultu. 

Fertur  Prometheus  addere  principi 
Limo  coactus  particulam  undique 

Desectam,  et  insani  leonis  15 

Vim  stomacho  apposuisse  nostro. 

Irae  Thyesten  exitio  gravi 
Stravere,  et  altis  urbibus  ultimae 
Stetere  causae,  cur  perirent 
Funditus,  imprimeretque  muris  20 

Hostile  aratrum  exercitus  insolens. 

Compesce  mentem ;  me  quoque  pectoris 
Tentavit  in  dulci  juventa 
Fervor,  et  in  celeres  iambos 
Misit  furentem  :  nunc  ego  mitibus  25 

Mutare  quaero  tristia ;  dum  mihi 
Fias  recantatis  amica 

Opprobriis,  animumque  reddas. 

ODE  XVII. — Ad  Tyndaridem. 

Velox  amoenum  saepe  Lucretilem 
Mutat  Lycaeo  Faunus,  et  igneam 
Defendit  aestatem  capellis 

Usque  meis  pluviosque  ventos. 

Impune  tutum  per  nemus  arbutos  5 

Quaerunt  latentes  et  thyma  deviae 
Olentis  uxores  mariti : 

Nec  virides  metuunt  colubras, 

Nec  martiales  haeduleae  lupos ; 

Utcunque  dulci,  Tyndari,  fistula  10 

Valles,  et  Usticae  cubantis 
Laevia  personuere  saxa. 

Di  me  tuentur ;  dis  pietas  mea 
Et  musa  cordi  est.  Hic  tibi  copia 

Manabit  ad  plenum  benigno  15 

Ruris  honorum  opulenta  cornu 

Hic  in  redacta  valle  canicula: 

Vitabis  aelus,  et  fide  Teia 
Dices  laborantes  in  uno 

Penelopen  vitreamque  Circen  20 

Hic  innocentis  pocula  Lesbii 
Duces  sub  umbra;  nec  Semeleius 
Cum  Marte  confundet  Thyoneus 
Proelia ;  nec  metues  protervum 
Suspecta  Cyrum,  ne  male  dispari  25 

Incontinentes  injiciat  manus, 

Et  scindat  haerentem  coronam 
Crinibus,  immeritamque  vestem. 

ODE  XVIII.— Ad  Varum. 

Nuliam,  Vare,  sacra  vite  prius  severis  arborem 
Circa  mite  solum  Tiburis,  et  moenia  Catili. 

Siccis  omnia  nam  dura  deus  proposuit ;  neque 
Mordaces  aliter  diffugiunt  sollicitudines. 

Quis,  post  vina,  gravem  militiam  aut  pauperiem 
crepat  ?  5 

Quis  non  te  potius,  Bacche  pater,  teque,  decens 
Venus? 

At,  ne  quis  modici  transiliat  munera  Liberi, 
Centaurea  monet  cum  Lapithis  rixa  super  mero 
Debellata  ;  monet  Sithoniis  non  levis  Evius  ; 
Cum  fas  atque  nefas  exiguo  fine  libidinum  10 
Discernunt  avidi.  Non  ego  te,  candide  Bassareu, 
Invitum  quatiam  ;  nec  variis  obsita  frondibus 
Sub  divum  rapiam :  saeva  tene  cum  Berecyntio 
Cornu  tympana,  quae  subsequitur  caecus  Amor  sui, 
Et  tollens  vacuum  plus  nimio  Gloria  verticem, 
Arcanique  Fides  prodiga,  perlucidior  vitro.  16 

ODE  XIX. — Ad  Glyceram. 

Mater  saeva  Cupidinum, 

Thebanaeque  jubet  me  Semeles  puer. 

Et  lasciva  licentia, 

Finitis  animum  reddere  amoribus. 

Urit  me  Glycerae  nitor  5 

Splendentis  Pario  marmore  purius 
Urit  grata  protervitas. 

Et  vultus  nimium  lubricus  adspici. 

In  me  tota  ruens,  Venus 

Cyprum  deseruit;  nec  patitur  Scythas,  10 

Et  versis  animosum  equis 

Parthum  dicere,  nec  quae  nihil  attinent. 

Hic  vivum  mihi  cespitem,  hic 

Verbenas,  pueri,  ponite,  thuraque, 

Bimi  cum  patera  meri :  15 

Mactata  veniet  lenior  hostia. 

ODE  XX. — Ad  Meccenatem. 

Vile  potabis  modicis  Sabinum 
Cantharis,  Graeca  quod  ego  ipse  testa 
Conditum  levi,  datus  in  theatro 
Cum  tibi  plausus, 

Care  Mecaenas  eques ;  ut  paterni  5 

Fluminis  ripae,  simul  et  jocosa 
Redderet  laudes  tibi  Vaticani 
Montis  imago. 

Caecubum,  et  prelo  domitam  Calena 
Tu  bibes  uvam  :  mea  nec  Falernae  10 

Temperant  vites,  neque  Formiani 
Pocula  colles. 

ODE  XXI. 

Dianam,  tenerae,  dicite,  virgines ; 
utonsum,  pueri,  dicite  Cynthium, 

Latonamque  supremo 


Dilectam  penitus  Jovi 

Vos  laetam  fluviis  et  nemorum  coma,  5 

Quaecunque  aut  gelido  prominet  Algido, 

Nigris  aut  Erymanthi 

Sylvis,  aut  viridis  Cragi : 

.Vos  Tempe  totidem  tollite  laudibus. 
Natalemque,  mares,  Delon  Apollinis,  10 

Insignemque  pharetra 

Fraternaque  humerum  lyra 
Hic  bellum  lacrymosum,  hic  miseram  famem 
Pestemque,  a  populo  et  principe  Caesare,  in 
Persas  atque  Britannos  1 5 

Vestra  motus  aget  prece. 

ODE  XXII. — Ad  Aristium  Fuscum. 
Integer  vitae  scelerisque  purus 
Non  eget  [Mauri]  jaculis  neque  arcu. 

Nec  venenatis  gravida  sagittis, 

Fusce,  pharetra ; 

Sive  per  Syrtes  iter  aestuosas,  5 

Sive  facturus  per  inhospitalem 
Caucasum,  vel  quae  loca  fabulosus 
Lambit  Hydaspes. 

Namque  me  sylva  lupus  in  Sabina, 

Dum  meam  canto  Lalagen,  et  ultra  10 

Terminum  curis  vagor  [expeditis,] 

Fugit  inermem  : 

Quale  portentum  neque  militaris 
Daunias  latis  alit  esculetis. 

Nec  Jubae  tellus  generat,  leonum  1 5 

Arida  nutrix. 

Pone  me,  pigris  ubi  nulla  campis 
Arbor  aestiva  recreatur  aura, 

Quod  latus  mundi  nebulae  malusque 

Jupiter  urget;  20 

Pone  sub  curru  nimium  propinqui 
Solis,  in  terra  domibus  negata ; 

Dulce  ridentem  Lalagen  amabo. 

Dulce  loquentem. 

ODE  XXIII.—  Ad  Chloen. 


I 

1 


Vitas  hinnuleo  me  similis,  Chloe, 

Quaerenti  pavidam  montibus  aviis 
Matrem,  non  sine  vano 
Aurarum  et  syluae  metu. 

Nam,  seu  mobilibus  [veris  inhorruit 
Adventus]  foliis,  seu  virides  rubum 
Dimovere  lacertae. 

Et  corde  et  genibus  tremit. 

Atqui  non  ego  te,  tigris  ut  aspera 
Gaetulusve  leo,  frangere  persequor  :  1C 

Tandem  desine  matrem 
Tempestiva  sequi  viro. 

ODE  XXIV.— Ad  Virgilium. 


cJ.. 


Quis  desiderio  sit  pudor  aut  modus 
Tam  cari  capitis  ?  Praecipe  lugubres 
Cantus,  Melpomene,  cui  liquidam  pater 
Vocem  cum  cithara  dedit. 

Ergo  Quintilium  perpetuus  sopor  5 

Urget !  cui  Pudor,  et  Justitiae  soror 
Incorrupta  Fides,  nudaque  Veritas 
Quando  ullum  inveniet  parem  ? 

Multis  ille  bonis  flebilis  occidit ; 

Nulli  flebilior  quam  tibi,  Virgili.  'J0 

Tu  frustra  pius,  heu,  non  ita  creditum 
Poscis  Quintilium  deos. 

Quod  si  Threicio  blandius  Orpheo 
Auditam  moderere  arboribus  fidem  ; 

Non  van»  redeat  sanguis  imagini,  15 

Quam  virga  semel  horrida. 

Non  lenis  precibus  fata  recludere. 

Nigro  compulerit  Mercurius  gregi. 

Durum,  sed  levius  fit  patientia  : 

Quicquid  corrigere  est  nefas.  20 

ODE  XXV.— Ad  Lydiam. 

Parcius  junctas  quatiunt  fenestras 
Ictibus  .crebris  juvenes  protervi. 

Nec  tibi  somnos  adimunt ;  amatque 
Janua  limen. 

Quae  prius  multum  facilis  movebat  5 

Cardines  :  audis  minus  et  minus  jam, 

“  Me  tuo  longas  pereunte  noctes, 

Lydia,  dormis  ?” 

Invicem  moechos  anus  arrogantes 
Flebis  in  solo  levis  angiportu,  10 

Threcio  bacchante  magis  sub  inter¬ 
lunia  vento ; 

Cum  tibi  flagrans  amor,  et  libido 
Quae  solet  matres  furiare  equorum, 

Saeviet  circa  jecur  ulcerosum ;  15 

Non  sine  questu, 

Laeta  quod  pubes  hedera  virenti 
Gaudeat  pulla  magis  atque  myrto  ; 

Aridas  frondes  Hiemis  sodali 
r»>  Dedicet  Euro.  20 

ODE  XXVI. — Ad  Mlium  Lamiam. 

Musis  amicus,  tristitiam  et  metus 
Tradam  protervis  in  mare  Creticum 
Portare  ventis,  quis  sub  Arcto 
Rex  gelidae  metuatur  orae, 

Quid  Tiridaten  terreat,  unice  5 

Securus.  O  quae  fontibus  integris 
Gaudes,  apricos  necte  flores. 

Necte  meo  Lamiae  coronam, 

Pimplea  dulcis  :  nil  sine  te  mei 
Prosunt  honores  :  hunc  fidibus  novis,  10 

Hunc  Lesbio  sacrare  plectro 
Teque  tuasque  decet  sorores. 


J  -  ODE  XXVIII 

Nauta. 

Te  maris  et  terrae  numeroque  carentis  aren® 
Mensorem  cohibent,  Archyta, 

Pulveris  exigui  prope  litts  parva  Matinum 
Munera  :  nec  quicquam  tibi  prodest 
Aerias  tentasse  domos,  animoque  rotundum  5 
Percurrisse  polum,  morituro. 

£ Archytas^ ^ 

Occidit  et  Pelopis  genitor,  conviva  deorum  ; 

Tithonusque  remotus  in  auras, 

Et  Jovis  arcanis  Minos  admissus :  habentque 
Tartara  Panthoiden,  iterum  Orco  10 

Demissum  j  quamvis,  clypeo  Trojana  refixo 
Tempora  testatus,  nihil,  ultra 
Nervos  atque  cutem,  morti  concesserat  atra? ; 

Judice  te,  non  sordidus  auctor 
Naturae  verique.  Sed  omnes  una  manet  nox,  15 
Et  calcanda  semel  via  leti. 

Dant  alios  Furiae  torvo  spectacula  Marti : 

Exitio  est  avidum  mare  nautis. 

Mixta  senum  ac  juvenum  densentur  funera :  nul¬ 
lum 

Sseva  caput  Proserpina  fugit.  20 

Me  quoque,  devexi  rapidus  comes  Orionis, 
Illyricis  Notus  obruit  undis. 

At  tu,  nauta,  vagae  ne  parce  malignus  arenae 
Ossibus  et  capiti  inhumato 
Particulam  dare :  sic,  quodcunque  minabitur 
Eurus  25 

Fluctibus  Hesperiis,  Venusinae 
Plectantur  sylvae,  te  sospite  j  multaque  merces, 
Unde  potest,  tibi  defluat  aequo 
Ab  Jove,  Neptunoque  sacri  custode  Tarenti. 

Negligis,  immeritis  nocituram  30 

Postmodo  te  natis,  fraudem  committere  ?  Fors  et 
Debita  jura  vicesque  superbae 
Te  maneant  ipsum:  precibus  non  linquar  inultis  ; 

Teque  piacula  nulla  resolvent. 

Quanquam  festinas,  (  non  est  mora  longa)  li¬ 
cebit,  35 

Injecto  ter  pulvere,  curras. 


ODE  XXVII.— Ad  Sodales. 


ODE  XXIX.— Ad  Iccium. 


Natis  in  usum  laetitiae  scyphis 
Pugnare,  Thracum  est :  tollite  barbarum 
Morem,  vereeundumque  Bacchum 
Sanguineis  prohibete  rixis. 

Vino  et  lucernis  Medus  acinaces 
Immane  quantum  discrepat.  Impium 
Lenite  clamorem,  sodales. 

Et  cubito  remanete  presso. 

Vultis  severi  me  quoque  sumere 
Partem  Falerni  ?  dicat  Opuntiae 
Frater  Megillae;  quo  beatus 
Vulnere,  qua  pereat  sagitta. 

Cessat  voluntas  ?  non  alia  bibam 
Mercede.  Quae  te  cunque  domat  Venus, 
Non  erubescendis  adurit 

Ignibus ;  ingenuoque  semper 
Amore  peccas  :  quicquid  habes,  age, 
Depone  tutis  auribus. — Ha  !  miser, 
Quanta  laborabas  Charybdi, 

Digne  puer  meliore  flamma  ! 

Quae  saga,  quis  te  solvere  Thessalis 
Magus  venenis,  quis  poterit  deus  ? 

Vix  illigatum  te  triformi 
Pegasus  expediet  Chimaera. 


Icci,  beatis  nunc  Arabum  invides 
Gazis ;  et  acrem  militiam  paras 
Non  ante  devictis  Sabaeae 
Regibus  ;  horribilique  Medo 
5  Nectis  catenas.  Quae  tibi  virginum. 
Sponso  necato,  barbara  serviet  ? 

Puer  quis  ex  aula  capillis 
Ad  cyathum  statuetur  unctis, 
Doctus  sagittas  tendere  Sericas 
10  Arcu  paterno  ?  Quis  neget,  arduis 
Pronos  relabi  posse  rivos 

Montibus,  et  Tiberim  reverti ; 
Cum  tu  coemtos  undique  nobiles 
Libros  Panaeti,  Socraticam  et  domum, 
15  Mutare  loricis  Iberis, 

Pollicitus  meliora,  tendis  ? 


20 


ODE  XXX. — Ad  Fenerem 
O  Venus,  regina  Cnidi  Paphique, 
Sperne  dilectam  Cypron,  et  vocantis 
Thure  te  multo  Glycerae  decoram 
Transfer  in  aedem. 

Fervidus  tecum  puer,  et  solutis 
Gratia?  zonis,  properenlque  Nymphae, 


5 

Et  parum  comis  sine  te  Juventas, 

Mercuriusque. 

ODE  XXXI.— Ad  Apollinem. 

Quid  dedicatum  poscit  Apollinem 
Vates  ?  quid  orat,  de  patera  novum 
Fundens  liquorem  ?  Non  opimas 
Sardiniae  segetes  feracis ; 

Non  gestuosae  grata  Calabriae  5 

Armenta ;  non  aurum,  aut  ebur  Indicum  ; 

Non  rura,  quae  Liris  quieta 

Mordet  aqua,  taciturnus  amnis. 

Fremant  Calena  falce,  quibus  dedit 
Fortuna,  vitem  ;  dives  et  aureis  10 

Mercator  exsiccet  culullis 
Vina  Syra  reparata  merce, 

Dis  carus  ipsis ;  quippe  ter  et  quater 
Anno  revisens  aequor  Atlanticum 

Impune.  Me  pascant  olivae,  15 

Me  cichorea  levesque  malvae 
Frui  paratis  et  valido  mihi, 

Latoe,  dones,  et  (precor)  integra 
Cum  mente ;  nec  turpem  senectam 
Degere,  nec  cithara  carentem.  20 

ODE  XXXII.— Ad  Lyram 
Poscimur.  Si  quid  vacui  sub  umbra 
Lusimus  tecum,  quod  et  hunc  in  annum 
Vivat  et  plures  ;  age,  dic  Latinum, 

Barbite,  carmen, 

Lesbio  primum  modulate  civi ;  5 

Qui,  ferox  bello,  tamen  inter  arma. 

Sive  jactatam  religarat  udo 
Littore  navim, 

Liberum  et  Musas,  Veneremque,  et  illi 
Semper  haerentem  puerum  canebat,  10 

Et  Lycum  nigris  oculis  nigroque 
Crine  decorum. 

O  decus  Phoebi,  et  dapibus  supremi 
Grata  testudo  Jovis,  o  laborum 
Dulce  lenimen,  mihi  cunciue  salve  t  15 

Rite  vocanti. 

ODE  XXXIII. — Ad  Albium  Tibullum 
Albi,  ne  doleas  plus  nimio,  memor 
Immitis  Glycerae  ;  neu  miserabiles 
Decantes  elegos,  cur  tibi  junior 
Laesa  praeniteat  fide. 

Insignem  tenui  fronte  Lycorida  5 

Cyri  torret  amor  ;  Cyrus  in  asperam 
Declinat  Pholoen  :  sed  prius  Appulis 
Jungentur  capreae  lupis. 

Quam  turpi  Pholoe  peccet  adultero. 

Sic  visum  Veneri ;  cui  placet  impares  10 

Formas  atque  animos  sub  juga  aenea 
Saevo  mittere  cum  joco 
Ipsum  me  melior  cum  peteret  Venus, 

Grata  detinuit  compede  Myrtale 
Libertina,  fretis  acrior  Adriae  15 

Curvantis  Calabros  sinus. 

ODE  XXXIV 

Parcus  deorum  cultor  et  infrequens, 

Aisanientis  d  m  sapientiae 

Consultus  erro,  nunc  retrorsum 
Vela  dare,  atque  iterare  cursus 
Cogor  relictos  :  namque  Diespiter,  5 

Igni  corusco  nubila  dividens 
Plerumque,  per  purum  tonantes 


Egit  equos  volucrtmque  currum  ; 

Quo  bruta  tellus,  et  vaga  flumina, 

Quo  Styx,  et  invisi  horrida  Taenari  10 

Sedes,  Atlanteusque  finis 

Concutitur.  Valet  ima  summis 
Mutare,  et  insignem  attenuat  deus, 

Obscura  promens  :  hinc  apicem  rapax 

Fortuna  cum  stridore  acuto  15 

Sustulit ;  hic  posuisse  gaudet. 

ODE  XXXV. — Ad  Fortunam. 

O  diva,  gratum  quae  regis  Antium, 

Praesens  vel  imo  tollere  de  gradu 
Mortale  corpus,  vel  superbos 
Vertere  funeribus  triumpnos 
Te  pauper  ambit  sollicita  prece  5 

Ruris  colonus ;  te,  dominam  aequoris, 

Quicunque  Bithyna  lacessit 
Carpathium  pelagus  carina 
Te  Dacus  asper,  te  profugi  Scythae, 

Urbesque,  gentesque,  et  Latium  ferox,  10 

Regumque  matres  barbarorum,  et 
Purpurei  metuunt  tyranni, 

Injurioso  ne  pede  proruas 

Stantem  columnam,  neu  populus  frequens 

Ad  arma  cessantes,  ad  arma  15 

Concitet,  imperiumque  frangat. 

Te  semper  anteit  serva  Necessitas, 

Clavos  trabales  et  cuneos  manu 
Gestans  aena  ;  nec  severus 

Uncus  abest,  liquidumque  plumbum.  20 

I’e  Spes,  et  albo  rara  Fides  colit 
Velata  panno  ;  nec  comitem  abnegat, 

Utcunque  mutata  potentes 
Veste  domos  inimica  linquis. 

At  vulgus  infidum,  et  meretrix  retro  25 

Perjura  cedit :  diffugiunt,  cadis 
Cum  faece  siccatis,  amici. 

Ferre  jugum  pariter  dolosi. 

Serves  iturum  Caesarem  in  ultimos 
Orbis  Britannos,  et  juvenum  recens  3C 

Examen  Eois  timendum 
Partibus,  Oceanoque  rubro. 

Eheu,  cicatricum  et  sceleris  pudet, 

Fratrumque.  Quid  nos  dura  refugimus 

Altas  ?  quid  intactum  nefasti  35 

Liquimus  ?  unde  manum  juventus 
Metu  deorum  continuit  ?  quibus 
Pepercit  aris  ?  O  utinam  nova 
Incude  diffingas  retusum  in 

Massagetas  Arabasque  ferrum.  1( 

ODE  XXXVI. 

Et  thure  et  fidibus  juvat 

Placare,  et  vituli  sanguine  debito. 

Custodes  Numidae  deos; 

Qui  nunc,  Hesperia  sospes  ab  ultima, 

Caris  multa  sodalibus,  ■' 

Nulli  plura  tamen  dividit  oscula, 

Quam  dulci  Lamiae,  memor 
Actae  non  alio  rege  puertiae. 

Mutataeque  simul  togae. 

Cressa  ne  careat  pulchra  dies  nota  ;  10 

Neu  promtae  modus  amphorae, 

Neu  morem  in  Salium  sit  requies  pedum 
Neu  multi  Damalis  meri 

Bassum  Threicia  vincat  amystide; 

Neu  desint  epulis  rosae,  15 

Neu  vivax  apium,  neu  breve  lilium. 

2  M 

Omnes  in  Damalin  putres 

Deponent  oculos  ;  nec  Damalis  novo 
Divelletur  adultero, 

Lascivis  hederis  ambitiosior. 

ODE  XXXVII. 

Nunc  est  bibendum,  nunc  pede  libero 
Pulsanda  tellus  :  nunc  Saliaribus 
Ornare  pulvinar  deorum 

Tempus  erat  dapibus,  sodales. 
Antehac  nefas  depromere  Caecubum 
Cellis  avitis,  dum  Capitolio 
Regina  dementes  ruinas, 

Funus  et  imperio  parabat, 
Contaminato  cum  grege  turpium 
Morbo  virorum,  quidlibet  impotens 
Sperare,  fortunaque  dulci 
Ebria.  Sed  minuit  furorem 
Vix  una  sospes  navis  ab  ignibus  ; 
Mentemque  lymphatam  Mareotico 
Redegit  in  veros  timeres 
Caesar,  ab  Italia  volantem 
Remis  adurgens  (accipiter  velat 
Molles  columbas,  aut  leporem  citus 


20 


5 


Venator  in  campis  nivalis 

Fatale  monstrum,  quae,  generosius 
Perire  quaerens,  nec  muliebriter 
Expavit  ensem,  nec  latentes 
Classe  cita  [reparavit]  oras  ; 
Ausa  et  jacentem  visere  regiam 
Vultu  sereno,  fortis  et  asperas 
Tractare  serpentes,  ut  atrum 
Corpore  combiberet  venenum  ; 
Deliberata  morte  ferocior ; 

S*vis  Liburnis  scilicet  invidens. 
Privata  deduci  superbo 
Non  humilis  mulier  triumpho. 


10  ODE  XXXVIII.—  Ad  Ministrum. 

Persicos  odi,  puer,  apparatus; 

Displicent  nexae  philyra  coronae. 

Mitte  sectari,  rosa  quo  locorum 
Sera  moretur. 

15  Simplici  myrto  nihil  allabores 

Sedulus,  curo  :  neque  te  ministrum 
Dedecet  myrtus,  neque  me  sub  arcta 
Vite  bibentem 


20 


25 


30 


5 


LIBER  SECUNDUS. 


ODE  I. — Ad  C.  Asinium.  Pollionem 
Motum  ex  Metello  consule  civicum. 

Bellique  causas,  et  vitia,  et  modos, 

Ludumque  Fortunae,  gravesque 
Principum  amicitias,  et  arma 
Nondum  expiatis  uncta  cruoribus  5 

Periculosae  plenum  opus  aleae. 

Tractas  ;  et  incedis  per  ignes 
Suppositos  cineri  doloso. 

Paulum  severae  Musa  Tragoediae 
Desit  theatris;  mox,  ubi  publicas  10 

Res  ordinaris,  grande  munus 
Cecropio  repetes  cothurno, 

Insigne  maestis  praesidium  reis, 

Et  consulenti,  Pollio,  curiae  ; 

Cui  laurus  aeternos  honores  15 

Dalmatico  peperit  triumpho. 

Jam  nunc  minaci  murmure  cornuum 
Perstringis  aures ;  jam  litui  strepunt  ; 

Jam  fulgor  armorum  fugaces 

Terret  equos  equitumque  vultus.  20 

Audire  magnos  jam  videor  duces 
Non  indecoro  pulvere  sordidos ; 

Et  cuncta  terrarum  subacta. 

Praeter  atrocem  animum  Catonis 
Juno,  et  deorum  quisquis  amicior  25 

Afris  inulta  cesserat  impotens 
Tellure,  victorum  nepotes 
Rettulit  inferias  Jugurthae 
Quis  non,  Latino  sanguine  pinguior. 

Campus  sepulcris  impia  proelia  30 

Testatur,  auditumque  Medis 
Hesperiae  sonitum  ruinae  ? 

Qui  gurges,  aut  quae  flumina  lugubris 
Ignara  belli  ?  quod  mare  Dauniae 

N  on  decoloravere  caedes  '  85 


Quae  caret  ora  cruore  nostro  ? 

Sed  ne,  relictis,  Musa  procax,  jocis, 

Ceae  retractes  munera  naeniae; 

Mecum,  Dionaeo  sub  antro, 

Quaere  modos  leviore  plectro  40 

ODE  II. — Ad  C.  Sallustium  Crispum 
Nullus  argento  color  est  avaris 
Abdito  terris,  inimice  lamnae 
Crispe  Sallusti,  nisi  temperato 
Splendeat  usu. 

Vivet  extento  Proculeius  aevo,  5 

Notus  in  fratres  animi  paterni : 

Illum  aget  penna  metuente  solvi 
Fama  superstes. 

Latius  regnes  avidum  domando 
Spiritum,  quam  si  Libyam  remotis  10 

Gadibus  jungas,  et  uterque  Poenus 
Serviat  uni. 

Crescit  indulgens  sibi  dirus  hydrops 
Nec  sitim  pellit,  nisi  causa  morbi 
Fugerit  venis,  et  aquosus  albo  15 

Corpore  languor. 

Redditum  Cyri  solio  Phraaten, 

Dissidens  plebi,  numero  beato¬ 
rum  eximit  Virtus,  populumque  falsis 

Dedocet  uti  20 

Vocibus;  regnum  et  diadema  tutum 
Deferens  uni,  propriamque  laurum, 

Quisquis  ingentes  oculo  irretorto 
Spectat  acervos. 

ODE  III.— Ad  Q.  Dellium. 
iEquam  memento  rebus  in  arduis 
Servare  mentem,  non  secus  in  bonis 
Ab  insolenti  temperatam 
Laetitia,  moriture,  Delii, 

Seu  maestus  omni  tempore  vixeris. 

Seu  te  in  remoto  gramine  per  dies 
Festos  reclinatum  bearis 
Interiore  nota  Falerni ; 

Qua  pinus  ingens  albaque  populus 
Umbram  hospitalem  consociare  amant 
Ramis,  et  obliquo  laborat 
Lvmpha  fugax  trepidare  rivo. 

Huc  vina  et  unguenta  et  nimium  breves 
Flores  amoenae  ferre  jube  rosae. 

Dum  res  et  aetas  et  sororum 
Fila  trium  patiuntur  atra. 

Cedes  coemtis  saltibus,  et  domo, 

Villaque,  flavus  quam  Tiberis  lavit . 
Cedes ;  et  exstructis  in  altum 
Divitiis  potietur  haeres. 

Divesne,  prisco  natus  ab  Inacho, 

Nil  interest,  an  pauper,  et  infima 
De  gente  sub  divo  moreris, 

Victima  nil  miserantis  Orci. 

Omnes  eodem  cogimur  :  omnium 
Versatur  urna  serius  ocyus 
Sors  exitura,  et  nos  in  aeter¬ 
num  exsilium  impositura  cymbae. 

ODE  IV. — Ad  Xanthiam  Phoceum 
Ne  sit  ancillae  tibi  amor  pudori, 

Xanthia  Phoceu  :  prius  insolentem 
Serva  Briseis  niveo  colore 
Movit  Achillem 

Movit  Ajacem  Telamone  natum 
Forma  captivae  dominum  Tecmessae 
Arsit  Atrides  medio  in  triumpho 
Virgine  rapta. 

Barbarae  postquam  cecidere  turmae 
Thessalo  victore,  et  ademtus  Hector 
Tradidit  fessis  leviora  tolli 
Pergama  Graiis. 

Nescias  an  te  generum  beati 
Phyllidis  flavae  decorent  parentes : 

Regium  certe  genus  et  penates 
Maeret  iniquos. 

Crede,  non  illam  tibi  de  scelesta 
Plebe  dilectam;  neque  sic  fidelem, 

Sic  lucro  aversam,  potuisse  nasci 
Matre  pudenda. 

Brachia  et  vultum  teretesque  suras 
Integer  laudo;  fuge  suspicari. 

Cujus  octavum  trepidavit  aetas 
Claudere  lustrum. 

ODE  V. 

Nondum  subacta  ferre  jugum  valet 
Cervice,  nondum  munia  comparis 
Alquare,  nec  tauri  ruentis 
In  Venerem  tolerare  pondus. 

Circa  virentes  est  animus  tuae 
Campos  juvencae,  nunc  fluviis  gravem 
Solantis  aestum,  nunc  in  udo 
Ludere  cum  vitulis  salicto 
Praegestientis.  Tolle  cupidinem 
Immitis  uvae;  jam  tibi  lividos 
Distinguet  Autumnus  racemos 
Purpureo  varius  colore. 

Jam  te  sequetur ;  (currit  enim  ferox 
Aitas;  et  illi,  quos  tibi  demserit, 

Apponet  annos)jam  proterva 
Fronte  petet  Lalage  maritum  : 

Dilecta  quantum  non  Pholoe  fugax, 

Non  Chloris  :  albo  sic  humero  nitens. 


Ut  pura  nocturno  renidet 

Luna  mari,  Cnidiusve  Gyges ;  20 

Quem  si  puellarum  insereres  choro, 

Mire  sagaces  falleret  hospites 
Discrimen  obscurum,  solutis 
Crinibus,  ambiguoque  vultu. 

ODE  VI. — Ad  Septimium. 

Septimi,  Gades  aditure  mecum,  et 
Cantabrum  indoctum  juga  ferre  nostra  et 
Barbaras  Syrtes,  ubi  Maura  semper 
jEstuat  unda ; 

Tibur,  Argeo  positum  colono,  5 

Sit  meae  sedes  utinam  senectae , 

Sit  modus  lasso  maris  et  viarum 
Militiaeque : 

Unde  si  Parcae  prohibent  iniquae, 

Dulce  pellitis  ovibus  Galesi  10 

Rumen  et  regnata  petam  Laconi 
Rura  Phalanto. 

Ille  terrarum  milii  praeter  omnes 
Angulus  ridet,  ubi  non  Hymetto 
Mella  decedunt,  viridique  certat  15 

Bacca  Venafro : 

Ver  ubi  longum  tepidasque  praebet 
Jupiter  brumas,  et  amicus  Aulon 
Fertili  Baccho  minimum  Falernis 

Invidet  uvis.  2) 

Ille  te  mecum  locus  et  beatae 
Postulant  arces ;  ibi  tu  calentem 
Debita  sparges  lacryma  favillam 
Vatis  amici. 

ODE  VII. — Ad  Pompeium  Favum 
G  saepe  mecum  tempus  in  ultimum 
Deducte,  Bruto  militiae  duce. 

Quis  te  redonavit  Quiritem 
Dis  patriis,  Italoque  coelo, 

Pompei,  meorum  prime  sodalium  ?  5 

Cum  quo  morantem  saepe  diem  mero 
Fregi,  coronatus  nitentes 
Malobathro  Syrio  capillos. 

Tecum  Philippos  et  celerem  fugam 
Sensi,  relicta  non  bene  parmula ;  it) 

Cum  fracta  virtus,  et  minaces 
Turpe  solum  tetigere  mento. 

Sed  me  per  hostes  Mercurius  celer 
Denso  paventem  sustulit  aere: 

Te  rursus  in  bellum  resorbens  1 5 

Unda  fretis  tulit  aestuosis. 

Ergo  obligatam  redde  Jovi  dapem, 

Longaque  fessum  militia  latus 
Depone  sub  lauru  mea;  nec 

Parce  cadis  tibi  destinatis.  20 

Oblivioso  laevia  Massico 
Ciboria  exple;  funde  capacibus 
Unguenta  de  conchis.  Quis  udo 
Deproperare  apio  coronas 
Curatve  myrto?  quem  Venus  arbitrum  25 

Dicet  bibendi  ?  Non  ego  sanius 
Bacchabor  Edonis :  recepto 
Dulce  mihi  furere  est  amico. 

ODE  VIII. —  In  Barinen. 

Ulla  si  juris  tibi  pejerati 
Poena,  Barine,  nocuisset  unquam  ; 

Dente  si  nigro  fieres,  vel  uno 
Turpior  ungui. 

Crederem  :  sed  tu,  simul  obligasti  5 

Perfidum  votis  caput,  enitescis 

Pulchrior  multo,  juvenumque  prodis 
Publica  cura. 

Expedit  matris  cineres  opertos 
Fallere,  et  toto  taciturna  noctis 
Signa  cum  coelo,  gelidaque  divos 
Morte  carentes. 

Ridet  hoc  (inquam)  Venus  ipsa ;  rident 
Simplices  Nymphae,  ferus  et  Cupido, 
Semper  ardentes  acuens  sagittas 
Cote  cruenta. 

Adde,  quod  pubes  tibi  crescit  omnis  ; 
Servitus  crescit  nova;  nec  priores 
Impiae  tectum  dominae  relinquunt. 

Saepe  minati. 

Te  suis  matres  metuunt  juvencis. 

Te  senes  parci,  miseraeque  nuper 
Virgines  nuptae,  tua  ne  retardet 
Aura  maritos. 

ODE  IX.— Ad  Valgium. 
Non  semper  imbres  nubibus  hispidos 
Manant  in  agros ;  aut  mare  Caspium 
Vexant  inaequales  procellae 
Usque  ;  nec  Armeniis  in  oris. 
Amice  Valgi,  stat  glacies  iners 
Menses  per  omnes  ;  aut  Aquilonibus 
Querceta  Gargani  laborant, 

Et  foliis  viduantur  orni. 

Tu  semper  urges  flebilibus  modis 
Mysten  ademtum  ;  nec  tibi  Vespero 
•Surgente  decedunt  amores, 

Nec  rapidum  fugiente  solem. 

At  non  ter  aevo  functus  amabilem 
Ploravit  omnes  Antilochum  senex 
Annos ;  nec  impubem  parentes 
Troilon,  aut  Phrygiae  sorores. 
Flevere  semper.  Desine  mollium 
Tandem  querelarum  ;  et  potius  nova 
Cantemus  Augusti  tropaea 

Caesaris,  et  rigidum  Niphaten, 
Medumque  flumen,  gentibus  additum 
Victis,  minores  volvere  vortices, 
Intraque  praescriptum  Gelonos 
Exiguis  equitare  campis. 

ODE  X. — Ad  Licinium. 
Rectius  vives,  Licini,  neque  ali&m 
Semper  urgendo ;  neque,  dum  procellas 
Cautus  horrescis,  nimium  premendo 
Littus  iniquum. 

Auream  quisquis  mediocritatem 
Diligit,  tutus  caret  obsoleti 
Sordibus  tecti,  caret  invidenda 
Sobrius  aula. 

Saepius  ventis  agitatur  ingens 
Pinus  ;  et  celsas  graviore  casu 
Decidunt  turres;  feriuntque  summos 
Fulgura  montes. 

Sperat  infestis,  metuit  secundis, 

Alteram  sortem  bene  praeparatum 
Pectus.  Informes  hiemes  reducit 
Jupiter,  idem 

Submovet.  Non,  si  male  nunc,  et  olim 
Sic  erit.  Quondam  cithara  tacentem 
Suscitat  Musam,  neque  semper  arcum 
Tendit  Apollo. 

Rebus  angustis  animosus  atque 
ortis  appare  ;  sapienter  idem 
Contrahes  vento  nimium  secundo 
Turgida  vela 


ODE  XI. — Ad  Q.  Hirpinum 
Quid  bellicosus  Cantaber,  et  Scythes, 

Hirpine  Quinti,  cogitet,  Adria 
Divisus  objecto,  remittas 

Quaerere;  nec  trepides  in  usum 
Poscentis  aevi  pauca.  Fugit  retro  5 

Levis  Juventas  et  Decor,  arida 
Pellente  lascivos  amores 
Canitie,  facilemque  somnum. 

Non  semper  idem  floribus  est  honor 
Vernis,  neque  uno  luna  rubens  nitet  IU 

Vultu:  quid  aeternis  minorem 
Consiliis  animum  fatigas  ? 

Cur  non  sub  alta  vel  platano  vel  hac 
Pinu  jacentes  sic  temere,  et  rosa 

Canos  odorati  capillos,  15 

Dum  licet,  Assyriaque  nardo 
Potamus  uncti  ?  dissipat  Evius 
Curas  edaces.  Quis  puer  ocius 
Restinguet  ardentis  Falerni 

Pocula  praetereunte  lympha  ?  2 0 

Quis  devium  scortum  eliciet  domc 
Lyden  ?  Eburna,  dic  age,  cum  lyra 
Maturet,  in  comtum  Lacaenae 
More  comam  religata  nodum. 

ODE  XII. — Ad  Meccenalem. 

Nolis  longa  ferae  bella  Numantiae, 

Nec  durum  Hannibalem,  nec  Siculum  mare 
Poeno  purpureum  sanguine,  mollibus 
Aptari  citharae  modis ; 

Nec  saevos  Lapithas,  et  nimium  mero  5 

Hylaeum,  domitosque  Herculea  manu 
Telluris  juvenes,  unde  periculum 
Fulgens  contremuit  domus 
Saturni  veteris.  Tuque  pedestribus 
Dices  historiis  proelia  Caesaris,  10 

Mecaenas,  melius,  ductaque  per  vias 
Regum  colla  minantium. 

Me  dulces  dominae  Musa  Licymniae 
Cantus,  me  voluit  dicere  lucidum 
Fulgentes  oculos,  et  bene  mutuis  1 5 

Fidum  pectus  amoribus ; 

Quam  nec  ferre  pedem  dedecuit  choris. 

Nec  certare  joco,  nec  dare  brachia 
Ludentem  nitidis  virginibus,  sacro 

Dianae  celebris  die.  20 

Num  tu,  quae  tenuit  dives  Achaemenes, 

Aut  pinguis  Phrygiae  Mygdonias  opes, 

Permutare  velis  crine  Licymniae, 

Plenas  aut  Arabum  domos  ? 

Dum  flagrantia  detorquet  ad  oscula  25 

Cervicem,  aut  facili  saevitia  negat. 

Quae  poscente  magis  gaudeat  eripi ; 

Interdum  rapere  occupet. 

ODE  XIII. — In  Arborem,  cujus  casu  in  ayio 
Sabino  oppressus  est 
Ille  et  nefasto  te  posuit  die. 

Quicunque  primum,  et  sacrilega  manu 
Produxit,  arbos,  in  nepotum 

Perniciem,  opprobriumque  pagi. 

Illum  et  parentis  crediderim  sui  5 

Fregisse  cervicem,  et  penetralia 
Sparsisse  nocturno  cruore 

Hospitis.  Ille  venena  Colcha, 

Et  quicquid  usquam  concipitur  nefas. 

Tractavit,  agro  qui  statuit  meo  jO 

Te  triste  lignum,  te  caducum 

In  domini  caput  immerentis 
Quid  quisque  vitet,  nunquam  homini  satis 
Cautum  est,  in  horas  :  navita  Bosporum 
Poenus  perhorrescit,  neque  ultra 
Caeca  timei  aliunde  fata  : 

Miles  sagittas  et  celerem  fugam 
Parthi ;  catenas  Parthus  et  Italum 
Robur  ;  sed  improvisa  leti 
Vis  rapuit  rapietque  gentes. 

Quam  paene  furva  regna  Proserpina, 

Et  judicantem  vidimus  /Eacum, 

Sedesque  discretas  piorum,  et 
yEoliis  fidibus  querentem 
Sappho  puellis  de  popularibus, 

Et  te  sonantem  plenius  aureo, 

Alcae,  plectro  dura  navis, 

Dura  fuga  mala,  dura  belli. 

Utrumque  sacro  digna  silentio 
Mirantur  umbra  dicere  :  sed  magis 
Pugnas  et  exactos  tyrannos 

Densum  humeris  bibit  aure  vulgus. 
Quid  mirum  ?  ubi,  illis  carminibus  stupens. 
Demittit  atras  bellua  centiceps 
Aures,  et  intorti  capillis 

Eumenidum  recreantur  angues. 

Quin  et  Prometheus  et  Pelopis  parens 
Dulci  laborum  decipitur  sono  : 

Nec  curat  Orion  leones 
Aut  timidos  agitare  lyncas. 

ODE  XIV. — Ad  Postumum. 

Eheu  fugaces,  Postume,  Postume, 

I,abuntur  anni ;  nec  pietas  moram 
Rugis  et  instanti  senecta 
Afferet,  indomitaque  morti. 

Non,  si  trecenis,  quotquot  eunt  dies. 

Amice,  places  illacrymabilem 
Plutona  tauris  ;  qui  ter  amplum 
Geryonen  Tityonque  tristi 
Compescit  unda,  scilicet  omnibus. 
Quicunque  terra  munere  vescimur. 
Enaviganda,  sive  reges, 

Sive  inopes  erimus  coloni. 

Frustra  cruento  Marte  carebimus. 

Fractisque  rauci  fluctibus  Adria  ; 

Frustra  per  autumnos  nocentem 
Corporibus  metuemus  Austrum  . 
Visendus  ater  flumine  languido 
Cocytos  errans,  et  Danai  genus 
Infame,  damnatusque  longi 
Sisyphus  ^Eolides  laboris. 

Linquenda  tellus,  et  domus,  et  placens 
Uxor ;  neque  harum,  quas  colis,  arborum 
Te,  prater  invisas  cupressos. 

Ulla  brevem  dominum  sequetur 
Absumet  hares  Cacuba  dignior 
Servata  centum  clavibus  ;  et  mero 
Tinget  pavimentum  superbo. 

Pontificum  potiore  coenis. 

ODE  XV. 

Jam  pauca  aratro  jugera  regia 
Moles  relinquent ;  undique  latius 
Extenta  visentur  Lucrino 

Stagna  lacu  ;  platanusque  coelebs 
Evincet  ulmos  :  tum  violaria,  et 
Myrtus,  et  omnis  copia  narium. 

Spargent  olivetis  odorem. 

Fertilibus  domino  priori : 


Tum  spissa  ramis  laurea  fervidos 
Excludet  ictus.  Non  ita  Romuli  0 

Prascriptum  et  intonsi  Catonis 
Auspiciis,  Yeterumque  norma. 

Privatus  illis  census  erat  brevis, 

Commune  magnum  :  nulla  decempedis 

Metata  privatis  opacam  15 

Porticus  excipiebat  Arcton ; 

Nec  fortuitum  spernere  cespitem 
Leges  sinebant,  oppida  publico 
Sumtu  jubentes  et  deorum 
Templa  novo  decorare  saxo.  20 

ODE  XVI. — Ad  Grosphum. 

Otium  divos  rogat  in  patenti 
Prensus  Aigao,  simul  atra  nubes 
Condidit  lunam,  neque  certa  fulgent 
Sidera  nautis ; 

Otium  bello  furiosa  Thrace,  5 

Otium  Medi  pharetra  decori, 

Grosphe,  non  gemmis  neque  purpura  ve¬ 
nale  nec  auro. 

Non  enim  gazae  neque  consularis 
Submovet  lictor  miseros  tumultus  10 

Mentis,  et  curas  laqueata  circum 
Tecta  volantes. 

Vivitur  parvo  bene,  cui  paternum 
Splendet  in  mensa  tenui  salinum; 

Nec  leves  somnos  timor  aut  cupido  15 

Sordidus  aufert. 

Quid  brevi  fortes  jaculamur  aevo 
Multa?  quid  terras  alio  calentes 
Sole  mutamus  ?  patriae  quis  exsul 

Se  quoque  fugit  ?  20 

Scandit  seratas  vitiosa  naves 
Cura;  nec  turmas  equitum  relinquit. 

Ocior  cervis,  et  agente  nimbos 
Ocior  Euro. 

Laetus  in  praesens  animus,  quod  ultra  est,  25 
Oderit  curare,  et  amara  lento 
Temperet  risu.  Nihil  est  ab  omni 
Parte  beatum. 

Abstulit  clarum  cita  mors  Achillem, 

Longa  Tithonum  minuit  senectus ;  80 

Et  mihi  forsan,  tibi  quod  negarit. 

Porriget  hora. 

Te  greges  centum  Siculajque  circum 
Mugiunt  vaccae ;  tibi  tollit  hinni¬ 
tum  apta  quadrigis  equa ;  te  bis  Afro  35 

Murice  tinctae 

Vestiunt  lanae :  mihi  parva  rura,  et 
Spiritum  Graiae  tenuem  Camoenae 
Parca  non  mendax  dedit,  et  malignum 

Spernere  vulgus.  40 

ODE  XVII. — Ad  Mectk natem. 

Cur  me  querelis  exanimas  tuis  ? 

Nec  dis  amicum  est,  nec  mihi,  te  prius 
Obire,  Mecaenas,  mearum 

Grande  decus  columenque  rerum. 

Ah  te  meae  si  partem  animae  rapit  5 

Maturior  vis,  quid  moror  altera. 

Nec  carus  aeque,  nec  superstes 
Integer  ?  Ille  dies  utramque 
Ducet  ruinam  :  non  ego  perfidum 
Dixi  sacramentum  :  ibimus,  ibimus,  10 

Utcunque  praecedes,  supremum 
Carpere  iter  comites  parati. 

Me  nec  Chimaerae  spiritus  igneae. 

Unij,  U.  20 


Nec,  si  resurgat  centimanus  Gyges, 

Divellet  unquam:  sic  potenti  15 

Justitiae  placitumque  Parcis. 

Seu  Libra,  seu  me  Scorpios  adspicit 
Formidolosus,  pars  violentior 
Natalis  horae,  seu  tyrannus 

Hesperiae  Capricornus  undae,  20 

Utrumque  nostrum  incredibili  modo 
Consentit  astrum ;  te  Jovis  impio 
Tutela  Saturno  refulgens 
Eripuit,  volucrisque  Fati 
Tardavit  alas,  cum  populus  frequens  25 

Laetum  theatris  ter  crepuit  sonum : 

Me  truncus  illapsus  cerebro 
Sustulerat,  nisi  Faunus  ictum 
Dextra  levasset,  Mercurialium 
Custos  virorum.  Reddere  victimas  30 

iEdemque  votivam  memento : 

Nos  humilem  feriemus  agnam 

ODE  XVIII. 

Non  ebur  neque  aureum 

Mea  renidet  in  domo  lacunar  ; 

Non  trabes  Hymettiae 

Premunt  columnas  ultima  recisas 
Africa ;  neque  Attali, 

Ignotus  haeres,  regiam  occupavi ;  5 

Nec  Laconicas  mihi 
Trahunt  honestae  purpuras  clientae. 

At  fides  et  ingeni 

Benigna  vena  est;  pauperemque  dives  10 

Me  petit:  nihil  supra 

Deos  lacesso  ;  nec  potentem  amicum 
Largiora  flagito. 

Salis  beatus  unicis  Sabinis 
Truditur  dies  die,  15 

Novaeque  pergunt  interire  lunae. 

Tu  secanda  marmora 

Locas  sub  ipsum  funus  ;  et,  sepulcri 
Immemor,  struis  domos ; 

Marisque  Baiis  obstrepentis  urges  20 

Submovere  littora, 

Parum  locuples  continente  ripa. 

Quid,  quod  usque  proximos 
Revellis  agri  terminos,  et  ultra 
Limites  clientium  25 

Salis  avarus  ?  pellitur,  paternos 
In  sinu  ferens  deos. 

Et  uxor,  et  vir,  sordidosque  natos. 

Nulla  certior  tamen, 

Rapacis  Orci  fine  destinata,  30 

Aula  divitem  manet 

Herum.  Quid  ultra  tendis?  ^Equa  tellus 
Pauperi  recluditur, 

Regumque  pueris ;  nec  satelles  Orci 
Callidum  Promethea  35 

Revexit  auro  captus  :  hic  superbum 
Tantalum,  atque  Tantali 

Genus,  coercet :  hic  levare  functum 
Pauperem  laboribus, 

Vocatus  atque  non  vocatus,  audit  40 


ODE  XIX. — In  Bacchum. 

Bacchum  in  (emotis  carmina  rupibus 
Vidi  docentem,  (credite,  posteri J 
Nymphasque  discentes,  et  aures 
Capripedum  Satyrorum  acutas. 

Evoe  !  recenti  mens  trepidat  metu,  5 

Plenoque  Bacchi  pectore,  turbidum 
Laetatur.  Evoe  !  parce,  Liber, 

Parce,  gravi  metuende  thyrso 1 
Fas  pervicaces  est  mihi  Thyiadas, 

Vinique  fontem,  lactis  et  uberes  10 

Cantare  rivos,  atque  truncis 
Lapsa  cavis  iterare  mella : 

Fas  et  beatae  conjugis  additum 
Stellis  honorem,  tectaque  Penthei 

Disjecta  non  levi  ruina,  15 

Thracis  et  exitium  Lycurgi. 

Tu  flectis  amnes,  tu  mare  barbarum 
Tu  separatis  uvidus  in  jugis 
Nodo  coerces  viperino 

Bistonidum  sine  fraude  crines  :  20 

Tu,  cum  parentis  regna  per  arduum 
Cohors  Gigantum  scanderet  impia, 

Rhoetum  retorsisti  leonis 

Unguibus  horribilique  mala  ; 

Quanquam,  choreis  aptior  et  jocis :  25 

Ludoque  dictus,  non  sat  idoneus 
Pugnae  ferebaris  ;  sed  idem 
Pacis  eras  mediusque  belli. 

Te  vidit  insons  Cerberus  aureo 
Cornu  decorum,  leniter  atterens  30 

Caudam ;  et  recedentis  trilingui 
Ore  pedes  tetigitque  crura. 

ODE  XX. — Ad  Meccenatem, 

Non  usitata  nec  tenui  ferar 
Penna  biformis  per  liquidum  aethera 
Vates  ;  neque  in  terris  morabor 
Longius ;  invidiaque  major 
Urbes  relinquam.  Non  ego,  pauperum  5 

Sanguis  parentum,  non  ego,  quem  vocas, 

Dilecte  Mecaenas,  obibo ; 

Nec  Stygia  cohibebor  unda. 

Jam  jam  residunt  cruribus  asperae 
Pelles;  et  album  mutor  in  alitem  10 

Superna ;  nascunturque  laeves 
Per  digitos  humerosque  plumae: 

Jam  Daedaleo  ocior  Icaro 
Visam  gementis  littora  Bospori, 

Syrtesque  Gaetulas,  canorus  1 5 

Ales,  Hyperboreosque  campos 
Me  Colchus,  et  qui  dissimulat  metum 
Marsae  cohortis  Dacus,  et  ultimi 
Noscent  Geloni;  me  peritus 

Discet  Iber,  Rhodanique  potor  20 

Absint  inani  funere  naeniae, 

Luctusque  turpes  et  querimoniae . 

Compesce  clamorem,  ac  sepulcri 
Mitte  supervacuos  honores 

LIBER  TERTIUS. 


ODE  I. 

Odi  profanum  vulgus,  et  arceo 
Favete  linguis  ;  carmina  non  prius 
Audita,  Musarum  sacerdos. 

Virginibus  puerisque  canto. 

Uegum  timendorum  in  proprios  greges,  5 

Reges  in  ipsos  imperium  est  Jovis, 

Clari  Giganteo  triumpho. 

Cuncta  supercilio  moventis. 

ESt  ut  viro  vir  latius  ordinet 
Arbusta  sulcis;  hic  generosior  10 

Descendat  in  Campum  petitor ; 

'IM  oribus  hic  tpeliorque  fama 
Contendat;  illi  turba  clientium 
Sit  major:. aequa  lege  Necessitas 

Sortitur  insignes  et  imos;  15 

Omne  capax  movet  urna  nomen 
Destrictus  ensis  cui  super  impia 
Cervice  pendet,  non  Sicula:  dapes 
Dulcem  elaborabunt  saporem; 

Non  aVium  citharaeque  cantus  20 

Somnum  reducent :  somnus  agrestium 
Lenis  virorum  non  humiles  domos 
Fastidit,  umbrosamque  ripam, 

Non  Zephyris  agitata  Tempe 
Desiderantem  quod  satis  est,  neque  25 

Tumultuosum  sollicitat  mare, 

Nec  saevus  Arcturi  cadentis 
Impetus,  aut  orientis  Haedi  ; 

Non  verberatae  grandine  vineae, 

Fundusque  mendax;  arbore  nunc  aquas  80 

Culpante,  nunc  torrentia  agros 
Sidera,  nunc  hiemes  iniquas. 

Contrac  a  pisces  aequora  sentiunt. 

Jactis  in  altum  molibus;  huc  frequens 

Caementa  demittit  redemtor  85 

Cum  (amulis,  dominusque  terrae 
Fastidiosus  :  sed  Timor-et  Minae 
Scandunt  eodem  quo  dominus  ;  neque 
Decedit  aerata  triremi,  et 

Post  equitem  sedet  atra  Cura.  40 

Quod  si  dolentem  riec  Phrygius  lapis. 

Nec  purpurarum  sidere  clarior 
Delenit  usus,  nec  Falerna 

Vitis,  Achaemeniumque  costum , 

Cur  invidendis  postibus  et  novo  45 

Sublime  ritu  moliar  atrium  ? 

Cur  valle  permutem  Sabina 
Divitias  operosiores  ? 

ODE  II. 

Angustam  amice  pauperiem  pati 
Robustus  acri  militia  puer 
Condiscat;  et  Parthos  feroces 
Vexet  eques  metuendus  hasta. 

Vitamque  sub  divo,  et  trepidis  agat  5 

In  rebus:  illum  ex  moenibus  hosticis 
Matrona  bellantis  tyranni 
Prospiciens,  et  adulta  virgo. 

Suspiret :  Eheu,  ne  rudis  agminum 
Sponsus  lacessat  regius  asperum  10 

Tactu  leonem,  quem  cruenta 
Per  medias  rapit  ira  caedes. 

Dulce  et  decorum  est  pro  patria  mori 


Mors  et  fugacem  persequitur  virum , 

Nec  parcit  imbellis  juventae  15 

Poplitibus  timidove  tergo 
Virtus,  repulsae  nescia  sordidae. 

Intaminatis  fulget  honoribus: 

Nec  sumit  aut  ponit  secures 

Arbitrio  popularis  aurae.  2C 

Virtus,  recludens  immeritis  mori 
Coelum,  negata  tentat  iter  via; 

Coetusque  vulgares  et  udam 

Spernit  humum  fugiente  penna. 

Est  et  fideli  tuta  silentio  25 

Merces  :  vetabo,  qui  Cereris  sacrum 
Vulgarit  arcanae,  sub  isdem 
Sil  trabibus,  fragilemve  mecum 
Solvat  phaselon.  Saepe  Diespiter 
Neglectus  incesto  addidit  integrum :  80 

Raro  antecedentem  scelestum 
Deseruit  pede  Poena  claudo. 

ODE  III. 

Justum  et  tenacem  propositi  virum 
Non  civium  ardor  prava  jubentium. 

Non  vultus  instantis  tyranni 

Mente  quatit  solida,  neque  Auster 
Dux  inquieti  turbidus  Adriae, 

Nec  fulminantis  magna  Jovis  manus  : 

Si  fractus  illabatur  orbis, 

Impavidum  ferient  ruinae. 

Hac  arte  Pollux,  et  vagus  Hercules, 

Enisus,  arces  attigit  igneas  ;  1 0 

Quos  inter  Augustus  recumbens 
Purpureo  bibit  ore  nectar. 

Hac  te  merentem,  Bacche  pater,  tuae 
Vexere  tigres,  indocili  jugum 
Collo  trahentes  i  hac  Quirinus  15 

Martis  equis  Acheronta  fugit , 

Gratum  elocuta  consiliantibus 
Junone  divis  :  Ilion,  Ilion 
Fatalis  incestusque  judex. 

Et  mulier  peregrina  vertit  20 

In  pulverem,  ex  quo  destituit  deos 
Mercede  pacta  Laomedon,  mihi 
Castaeque  damnatum  Minervae, 

Cum  populo  et  duce  fraudulento. 

Jam  nec  Lacaenae  splendet  adulterae  25 

Famosus  hospes,  nec  Priami  domus 
Perjura  pugnaces  Achivos 
Hectoreis  opibus  refringit 
Nostrisque  ductum  seditionibus 
Bellum  resedit ;  protinus  et  graves  30 

Iras,  et  invisum  nepotem, 

Troica  quem  pe  perit  sacerdos, 

Marti  redonabo.  Illum  ego  lucidas 
Inire  sedes,  ducere  nectaris 

Succos,  et  adscribi  quietis  35 

Ordinibus  patiar  deorum. 

Dum  longus  inter  saeviat  Ilion 
Romamque  pontus,  qualibet  exsules 
In  parte  regnanto  beati  : 

Dum  Priami  Paridisque  busto  40 

Insultet  armentum,  et  catulos  ferae 
Celent  inultae,  stet  Capitolium 
Fulgens;  triumphatisque  possit 
Roma  ferox  dare  jura  Medis. 

Odm.  III.  5, 


Horrenrla  late  nomen  in  ultimas 
Lx  tendat  oras,  qua  medius  liquor 
Secernit  Europen  ab  Afro, 

Qua  tumidus  rigat  arva  Nilus  ; 
Auram  irrepertum,  et  sic  melius  situm. 
Cum  terra  celat,  spernere  fortior. 

Quam  cogere  humanos  in  usus. 
Omne  sacrum  rapiente  dextra. 
Quicunque  mundo  terminus  obstitit, 
Hunc  tangat  armis,  visere  gestiens 
Qua  parte  debacchentur  ignes. 

Qua  nebulae  pluviique  rores. 

Sed  bellicosis  fata  Quiritibus 
llac  lege  dico,  ne,  nimium  pii. 
Rebusque  fidentes,  avitae 
Tecta  velint  reparare  Trojae. 

Trojae  renascens  alite  lugubri 
Fortuna  tristi  clade  iterabitur. 

Ducente  victrices  catervas 
Conjuge  me  Jovis  et  sorore. 

Ter  si  resurgat  murus  aeneus 
Auctore  Phoebo,  ter  pereat  meis 
Excisus  Argivis;  ter  uxor 

Capta  virum  puerosque  ploret. 

Non  haec  jocosae  conveniunt  lyrae  : 

Quo,  Musa,  tendis  ?  desine  pervicax 
Referre  sermones  deorum,  et 
Magna  modis  tenuare  parvis. 

ODE  IV. 

Descende  coelo,  et  dic  age  tibia 
Regina  longum  Calliope  melos, 

Seu  voce  nunc  mavis  acuta. 

Seu  fidibus  citharave  Phoebi. 
Auditis?  an  me  ludit  amabilis 
Insania?  audire  et  videor  pios 
Errare  per  lucos,  amoenae 

Quos  et  aquae  subeunt  et  aurae 
Me  fabulosae  Vulture  in  Appulo, 
Nutricis  extra  limen  Apuliae, 

Ludo  fatigatu  mque  somno 

Fronde  nova  puerum  palumbes 
Texere  ;  mirum  quod  foret  omnibus. 
Quicunque  celsae  nidum  Acherontiae, 
Saltusque  Bantinos,  et  arvum 
Pingue  tenent  humilis  Ferenti, 
fJt  tuto  ab  atris  corpore  viperis 
Dormirem  et  ursis ;  ut  premerer  sacra 
Lauroque  collataqua  myrto, 

Non  sine  dis  animosus  infans. 
Vester,  Camoenae,  vester  in  arduos 
Tollor  Sabinos  ;  seu  mihi  frigidum 
Praeneste,  seu  Tibur  supinum. 

Seu  liquidae  placuere  Baiae. 

Vestris  amicum  fontibus  et  choris. 

Non  me  Philippis  versa  acies  retro, 
Devota  non  exstinxit  arbor. 

Nec  Sicula  Palinurus  unda. 
Utcunque  mecum  vos  eritis,  libens 
Insanientem  navita  Bosporum 
Tentabo,  et  arentes  arenas 
Litton s  Assyrii  viator: 

Visam  Britannos  hospitibus  feros, 

Et  laetum  equino  sanguino  Concanum  : 
Visam  pharetratos  Gelonos, 

Et  Scythicum  inviolatus  amnem. 
Vos  Caesarem  altum,  militia  simul 
Fessas  cohortes  abdidit  oppidis, 

Finire  quaerentem  labores, 

Pierio  recreatis  antro . 


I  Vos  lene  consilium  et  datis,  et  dato 
I  Gaudetis,  alma;.  Scimus  ut  impios 
Titanas  immanemque  turmam 
Fulmine  sustulerit  caduco. 

Qui  terram  inertem,  qui  mare  temperat  -15 
Ventosum,  et  urbes,  regnaque  tristia ; 

Divosque  mortalesque  turbas 
Imperio  regit  unus  sequo. 

Magnum  illa  terrorem  intulerat  Jovi 
Fidens  juventus  horrida  brachiis,  50 

Fratresque  tendentes  opaco 
Pelion  imposuisse  Olympo. 

Sed  quid  Typhoeus,  et  validus  Mimas 
Aut  quid  minaci  Porphyrion  statu. 

Quid  Rhoetus,  evulsisque  truncis  55 

Enceladus  jaculator  audax, 

Contra  sonantem  Palladis  aegida 
Possent  ruentes  ?  Iiinc  avidus  stetit 
Vulcanus;  hinc  matrona  Juno;  et 
Nunquam  humeris  positurus  arcum,  60 

Qui  rore  puro  Castaliae  lavit 
Crines  solutos,  qui  Lyciae  tenet 
Dumeta  natalemque  sylvam, 

Delius  et  Patareus  Apollo. 

Vis  consili  expers  mole  ruit  sua:  65 

Vim  temperatam  di  quoque  provehunt 
In  majus ;  idem  odere  vires 
Omnes  nefas  animo  moventes. 

Testis  mearum  centimanus  Gyges 
Sententiarum,  notus  et  integrae  70 

Tentator  Orion  Dianae, 

Virginea  domitus  sagitta. 

Injecta  monstris  Terra  dolet  suis, 

Maeretque  partus  fulmine  luridum 

Missos  ad  Orcum ;  nec  peredit  75 

Impositam  celer  ignis  JStnam 
Incontinentis  nec  Tityi  jecur 
Relinquit  ales,  nequitiae  additus 
Custos  :  amatorem  trecentae 

Pirithoum  cohibent  catenae.  8 ) 

ODE  V. 

Coelo  tonantem  credidimus  Jovem 
Regnare  :  praesens  divus  habebitur 
Augustus,  adjectis  Britannis 
Imperio,  gravibusque  Persis. 

Milesne  Crassi,  conjuge  barbara,  5 

Turpis  maritus  vixit?  et  hostium 
(Pro  curia,  inversique  mores) 

Consenuit  socerorum  in  arvis. 

Sub  rege  Medo,  Marsus  et  Appulus, 

Anciliorum  et  nominis  et  togae  10 

Oblitus,  aeternaeque  Vestae, 

Incolumi  Jove  et  urbe  Roma  ? 

Hoc  caverat  mens  provida  Reguli, 

Dissentientis  conditionibus 

Foedis,  et  exemplo  trahenti  1 5 

Perniciem  veniens  in  aevum  ; 

Si  non  periret  immiserabilis 
Captiva  pubes.  Signa  ego  Punicis 
Affixa  delubris,  et  arma 

Militibus  sine  caede,  dixit,  20 

Derepta  vidi:;  vidi  ego  civium 
Retorta  tergo  brachia  libero. 

Portasque  non  clausas,  et  arva 
Marte  coli  populata  nostro. 

Auro  repensus  scilicet  acrior  25 

Miles  redibit  ?  flagitio  additis 

Damnum.  Neque  amissos  eoiores 
Lana  refert  medicata  fuco  : 

OBJ 2.  III.  8. 


HORATIUS. 


Nec  vera  virtus,  ct.m  semel  excidit, 
Curat  reponi  deterioribus. 

Si  pugnat  extricata  densis 
Cerva  plagis,  erit  ille  fortis. 

Qui  perfidis  se  credidit  hostibus ; 

Et  Marte  Poenos  proteret  altero. 

Qui  lora  restrictis  lacertis 
Sensit  iners,  timuitque  mortem. 

Hic,  unde  vitarn  sumeret,  inscius. 

Pacem  duello  miscuit.  O  pudor  1 
O  magna  Carthago,  probrosis 
Altior  Italiae  ruinis  ! 

Fertur  pudicae  conjugis  osculum, 
Parvosque  natos,  ut  capitis  minor. 

Ab  se  removisse,  et  virilem 
Torvus  humi  posuisse  vultum  ; 
Donec  labantesconsilio  patres 
Firmaret  auctor  nunquam  alias  dato, 
Interque  maerentes  amicos 
Egregius  properaret  exsul. 

Atqui  sciebat,  quae  sibi  barbarus 
Tortor  pararet :  non  aliter  tamen 
Dimovit  obstantes  propinquos. 

Et  populum  reditus  morantem, 
Quam  si  clientum  longa  negotia 
Dijudicata  lite  relinqueret, 

Tendens  Venafranos  in  agros. 

Aut  Lacedaemonium  Tarentum 

ODE  VI. — Ad  Romanos. 
Delicta  majorum  immeritus  lues, 
ltomane,  donec  templa  refeceris, 
.Edesque  labentes  deorum,  et 
Fceda  nigro  simulacra  fumo. 

Dis  te  minorem  quod  geris,  imperas  •. 
Ilinc  omne  principium,  huc  refer  exitum. 
Di  multa  neglecti  dederunt 
Hesperiae  mala  luctuosae. 

Jam  bis  Monaeses  et  Pacori  manus 
Non  auspicatos  contudit  impetus 
Nostros,  et  adjecisse  prsedam 
Torquibus  exiguis  renidet. 

Paene,  occupatam  seditionibus. 

Delevit  urbem  Dacus  et  Ethiops ; 

Hic  classe  formidatus,  ille 
Missilibus  melior  sagittis. 

Fecunda  culpae  saecula  nuptias 
Primum  inquinavere,  et  genus,  et  demos  . 
Hoc  fonte  derivata  clades 

In  patriam  populumque  fluxit. 

Motus  doceri  gaudet  Ionicos 
Matura  virgo  ;  et  fingitur  artubus 
Jam  nunc,  et  incestos  amores 
De  tenero  meditatur  ungui ; 

Mox  juniores  quaerit  adulteros 
Inter  mariti  vina ;  neque  eligit. 

Cui  donet  impermissa  raptim 
Gaudia,  luminibus  remotis  : 

Sed,  jussa  coram,  non  sine  conscio 
Surgit  marito  ;  seu  vocat  institor. 

Seu  navis  Hispanae  magister. 
Dedecorum  pretiosus  emtor. 

Non  his  juventus  orta  parentibus 
Infecit  aequor  sanguine  Punico, 
Pyrrhumque  et  ingentem  cecidit 
Antiochum,  Hannibalemque  dirum  ; 
Sed  rusticorum  mascula  militum 
Proles,  Sabellis  docta  ligonibus 
Versare  glebas,  et  severae 

I  Matris  ad  arbitrium  recisos  40 

j  Portare  fustes;  sol  ubi  montium 
Mutaret  umbras,  et  juga  demeret 
Bobus  fatigatis,  amicum 

Tempus  agens  abeunte  curru. 

Damnosa  quid  non  imminuit  dies  ?  45 

Etas  parentum,  pejor  avis,  tulit 
Nos  nequiores,  mox  daturos 
Progeniem  vitiosiorem. 

ODE  VII. — Ad  Asterien. 

Quid  fles,  Asterie,  quem  tibi  candidi 
Primo  restituent  vere  Favonii, 

Thyna  merce  beatum, 

Constantis  juvenem  fide 

Gygen  ?  Ille,  Notis  actus  ad  Oricum  5 

Post  insana  Caprae  sidera,  frigidas 
Noctes  non  sine  multis 
Insomnis  lacrymis  agit. 

Atqui  sollicitae  nuntius  hospitae. 

Suspirare  Chloen,  et  miseram  tuis  10 

Dicens  ignibus  uri, 

Tentat  mille  vafer  modis  : 

Ut  Proetum  mulier  perfida  credulum 
Falsis  impulerit  criminibus,  nimis 
Casto  Bellerophonti  15 

Maturare  necem,  refert. 

Narrat  paene  datum  Pelea  Tartaro, 

Magnessam  Hippolyten  dum  fugit  abstinens  ; 

Et  peccare  docentes 

Fallax  historias  monet,  20 

Frustra  :  nam,  scopulis  surdior  Icari, 

Voces  audit  adhuc  integer.  At,  tibi 
Ne  vicinus  Enipeus 

Plus  justo  placeat,  cave; 

Quamvis  non  alius  flectere  equum  sciens  25 

Eque  conspicitur  gramine  Martio, 

Nec  quisquam  citus  aeque 
Tusco  denatat  alveo. 

Prima  nocte  domum  claude  ;  neque  in  vias 
Sub  cantu  querulae  despice  tibiae ;  80 

Et,  te  saepe  vocanti 
Duram,  difficilis  mane. 

ODE  VIII. — Ad  Meccenatem. 

Martiis  coelebs  quid  agam  Calendis, 

Quid  velint  flores  et  acerra  thuris 
Plena,  miraris,  positusque  carbo  in 
Caespite  vivo. 

Docte  sermones  utriusque  linguae.  5 

Voveram  dulces  epulas  et  album 
Libero  caprum,  prope  funeratus 
Arboris  ictu. 

Hic  dies,  anno  redeunte  festus. 

Corticem  adstrictum  pice  dimovebit  0 

Amphorae  fumum  bibere  institutae 
Consule  Tullo. 

Sume,  Mecaenas,  cyathos  amici 
Sospitis  centum  ;  et  vigiles  lucernas 
Perfer  in  lucem:  procul  omnis  esto  15 

Clamor  et  ira. 

Mitte  civiles  super  Urbe  curas  : 

Occidit  Daci  Cotisonis  agmen  : 

Medus  infestus  sibi  luctuosis 

Dissidet  armis  :  20 

Servit  Hispanae  vetus  hostis  orae 
Cantaber,  sera  domitus  catena  : 

Jam  Scythae  laxo  meditantur  arcu 
Cedere  campis. 

Ode.  III.  13 


Negligens,  ne  qua  populus  laboret,  25 

Parce  privatus  nimium  cavere;  et 
Dona  pnesentis  cape  l®tus  horae,  ac 
Linque  severa. 

ODE  IX. — Ad  Lydiam 
Hor.  Donec  gratus  eram  tibi, 

$Nec  quisquam  potior  brachia  candidae 
Cervici  juvenis  dabat ; 

Persarum  vigui  rege  beatior. 

Lyd  Donec  non  alia  magis  5 

Arsisti,  neque  erat  Lydia  post  Chloen  ; 
Multi  Lydia  nominis 

Romana  vigui  clarior  Ilia. 

Hoi  Me  nunc  Thressa  Chloe  regit, 

„,Dulces  docta  modos,  et  citharae  sciens  ; 
Pro  qua  non  metuam  mori,  1 1 

'Si  parcent  animae  fata  superstiti. 

Lyd  Me  torret  face  mutua 

■Thurini  Calais  filius  Ornyti  ; 

Pro  quo  bis  patiar  mori,  15 

Si  parcent  puero  fata  superstiti. 

Hor.  Quid,  si  prisca  redit  Venus, 

Diductosque  jugo  cogit  aeneo  ? 

Si  flava  excutitur  Chloe, 

.Rejeclaeque  patet  janua  Lydi®?  20 

Lyd  Quanquam  sidere  pulchrior 

Ille  est,  tu  levior  cortice,  et  improbo 
Iracundior  Adria ; 

Tecum  vivere  amem,  tecum  obeam  li¬ 
bens. 

ODE  X. — In  Lycen. 

Extremum  Tanain  si  biberes,  Lyce, 

S®vo  nupta  viro  ;  me  tamen,  asperas 
Porrectum  ante  fores,  objicere  incolis 
Plorares  Aquilonibus. 

Audis,  quo  strepitu  janua,  quo  nemus  5 

Inter  pulchra  satum  tecta  remugiat 
Ventis,  et  positas  ut  glaciet  nives 
Puro  numine  Jupiter? 

Ingratam  Veneri  pone  superbiam  , 

Ne  currente  rota  funis  eat  retro.  10 

Non  te  Penelopen  difficilem  procis 
Tyrrhenus  genuit  parens. 

O  quamvis  neque  te  munera,  nec  preces 
Nec  tinctus  viola  pallor  amantium. 

Nec  vir  Pieria  pelfice  saucius  15 

Curvat ;  supplicibus  tuis 
Parcas,  nec  rigida  mollior  rcsculo, 

Nec  Mauris  animum  mitior  anguibus 
Non  hoc  semper  erit  liminis  aut  aqu® 

Coelestis  patiens  latus.  20 

ODE  XI.— Ad  Mercurium 
Mercuri,  (nam  te  docilis  magistro 
Movit  Amphion  lapides  canendo) 

Tuque,  Testudo,  resonare  septem 
Callida  nervis, 

(Nec  loquax  olim  neque  grata,  nunc  et  5 

Divitum  mensis  et  amica  templis) 

Dic  modos,  Lyde  quibus  obstinatas 
Applicet  aures  : 

Qu®,  velut  latis  equa  trima  campis. 

Ludit  exsultim,  metuitque  tangi,  10 

Nuptiarum  expers,  at  adhuc  protervo 
Cruda  marito. 

Tu  potes  tigres  comitesque  sylvas 

Ducere,  et  rivos  celeres  morari 

Cessit  immanis  tibi  blandienti  15  I 


Janitor  aul® 

Cerberus  ;  quamvis  furiale  centum 
Muniant  angues  caput  ejus,  atque 
Spiritus  teter  saniesque  manet 

Ore  trilingui.  20 

Quin  et  Ixion  Tityosque  vultu 
Risit  invito  :  stetit  urna  paulum 
Sicca,  dum  grato  Danai  puellas 
Carmine  mulces. 

Audiat  Lyde  scelus  atque  notas  25 

Virginum  poenas,  et  inane  lymph® 

Dolium  fundo  pereuntis  imo. 

Seraque  fata, 

Qu®  manent  culpas  etiam  sub  Orco 
lmpi®  (nam  quid  potuere  majus  ?)  30 

lmpi®  sponsos  potuere  duro 
Perdere  ferro. 

Una  de  multis,  face  nuptiali 
Digna,  perjurum  fuit  in  parentem 
Splendide  mendax,  et  in  omne  virgo  35 

Nobilis  avum ; 

Surge,  qu®  dixit  juveni  marito, 

Surge,  ne  longus  tibi  somnus,  unde 
Non  times,  detur;  socerum  et  scelestas 

Falle  sorores;  40 

Qu«,  velut  nact®  vitulos  le®n®, 

Singulos,  eheu,  lacerant :  ego,  illis 
Mollior,  nec  te  feriam,  neque  intra 
Claustra  tenebo. 

Me  pater  s®vis  oneret  catenis,  45 

Quod  viro  clemens  misero  peperci : 

Me  vel  extremos  Numidarum  in  agros 
Classe  releget. 

I,  pedes  quo  te  rapiunt  et  aur®, 

Dum  favet  nox  et  Venus  :  i  secundo  50 

Omine ;  et  nostri  memorem  sepulcro 
Scalpe  querelam. 

ODE  XIII.— Ad  Neobulen. 

Miserarum  est  neque  Amori  dare  ludum,  neque 
dulci 

Mala  vino  lavere  ;  aut  exanimari,  metuentes 
Patru®  verbera  lingu®.  Tibi  qualum  Cythere® 
Puer  ales,  tibi  telas,  operos®que  Minerv® 
Studium  aufert, Neobule,  Lipar®i  nitor  Hebri,  5 
Simul  unctos  Tiberinis  humeros  lavit  in  undis, 
Eques  ipso  melior  Bellerophonte,  neque  pugno 
Neque  segni  pede  victus ;  catus  idem  per  aper¬ 
tum 

Fugientes  agitato  grege  cervos  jaculari,  et 
Celer  alto  latitantem  fruticeto  excipere  aprum  10 

ODE  XIII. — Ad  Fontem  Bandmium 
O  Fons  Bandusi®,  splendidior  vitro. 

Dulci  digne  mero,  non  sine  floribus, 

Cras  donaberis  b®do. 

Cui  frons  turgida  comibus 
Primis  et  Venerem  et  proelia  destinat,  5 

Frustra  :  nam  gelidos  inficiet  tibi 
Rubro  sanguine  rivos 
Lascivi  soboles  gregis. 

Te  flagrantis  atrox  hora  Canicul® 

Nescit  tangere  :  tu  frigus  amabile  10 

Fessis  vomere  tauris 
Pr®bes,  et  pecori  vago. 

Fies  nobilium  tu  quoque  fontium. 

Me  dicente  cavis  impositam  ilicem 

Saxis,  unde  loquaces  IS 

Lymph®  desiliunt  tu® 

ODE  XIV. 

Herculis  ritu,  modo  dictus,  o  plebs, 
Morte  venalem  petiisse  laurum, 

Caesar  Hispana  repetit  penates 
V  ictor  ab  ora. 

(Jnico  gaudens  mulier  marito 
Prodeat,  justis  operata  divis  ; 

Et  soror  clari  ducis,  et  decor® 

Supplice  vitta 

Virginum  matres,  juvenumque  nuper 
Sospitum.  Vos,  o  pueri,  et  pueli® 

Jam  virum  expertae,  male  ominatis 
Parcite  verbis. 

Hic  dies  vere  mihi  festus  atras 
Eximet  curas  :  ego  nec  tumultum, 

Nec  mori  per  vim  metuam,  tenente 
Caesare  terras. 

I,  pete  unguentum,  puer,  et  coronas 
Et  cadum  Marsi  memorem  duelli, 
Spartacum  si  qua  potuit  vagantem 
Fallere  testa. 

Dic  et  argutae,  properet,  Neaerae, 
Myrrheum  nodo  cohibere  crinem  . 

Si  per  invisum  mora  janitorem 
Fiet,  abito. 

Lenit  albescens  animos  capillus 
Litium  et  rixae  cupidos  protervae  : 

Non  ego  hoc  ferrem,  calidus  juventa, 
Consule  Planco. 

ODE  XV—  In  Chlorim. 

Uxor  pauperis  Ibyci, 

Tandem  n equiti®  fige  modum  tu®, 
Famosisque  laboribus : 

Maturo  propior  desine  funeri 
Inter  ludere  virgines. 

Et  stellis  nebulam  spargere  candidis 
Non,  si  quid  Pholoen,  satis 
Et  te,  Chlori,  decet :  filia  rectius 
Expugnat  juvenum  domos. 

Pulso  Thyias  uti  concita  tympano. 
Illam  cogit  amor  Nothi 

Lascivae  similem  ludere  capreae : 

Te  lanae  prope  nobilem 

Tonsae  Luceriam,  non  citharae,  decent. 
Nec  flos  purpureus  ros». 

Nec  poti  vetulam  fece  tenus  cadi. 

ODE  XVI. — Ad  Mpceenatem. 
Inclusam  Danaen  turris  aenea, 
Itobustaeque  fores,  et  vigilum  canum 
Tristes  excubiae,  munierant  satis 
Nocturnis  ab  adulteris , 

Si  non  Acrisium,  virginis  abdit® 
Custodem  pavidum,  Jupiter  et  Venus 
Risissent :  fore  enim  tutum  iter  et  patens 
Converso  in  pretium  deo. 

Aurum  per  medios  ire  satellites. 

Et  perrumpere  amat  saxa,  potentius 
Ictu  fulmineo.  Concidit  auguris 
Argivi  domus,  ob  lucrum 
Demersa  exitio  :  diffidit  urbium 
Portas  vir  Macedo,  et  subruit  ®mulos 
Reges  muneribus  :  munera  navium 
S®vos  illaqueant  duces. 
Crescentem  sequitur  cura  pecuniam. 
Majorumque  fames  :  jure  perhorrui 
Late  conspicuum  tollere  verticem, 
Mec®nas,  equitum  decus 


Quanto  quisque  sibi  plura  negaverit, 

A  dis  plura  feret.  Nil  cupientium 
Nudus  castra  peto ;  et  transfuga  divitum 
Partes  linquere  gestio  ; 

Contemt®  dominus  splendidior  rei,  25 

Quam  si,  quicquid  arat  impiger  Appulus, 
Occultare  meis  dicerer  horreis. 

Magnas  inter  opes  inops. 

Pur®  rivus  aqu®,  sylvaque  jugerum 
Paucorum,  et  segetis  certa  fides  me®,  SO 

Fulgentem  imperio  fertilis  Afric® 

Fallit  sorte  beatior. 

Quanquam  nec  Calabr®  mella  ferunt  apes. 

Nec  L®strygonia  Bacchus  in  amphora 
Languescit  mihi,  nec  pinguia  Gallicis  35 

Crescunt  vellera  pascuis  ; 

Importuna  tamen  pauperies  abest ; 

Nec,  si  plura  velim,  tu  dare  deneges. 

Contracto  melius  parva  cupidine 

Vectigalia  porrigam,  40 

Quam  si  Mygdoniis  regnum  Alyattei 
Campis  continuem.  Multa  petentibus 
Desunt  multa.  Bene  est,  cui  deus  obtulit 
Parca,  quod  satis  est,  manu. 

ODE  XVII. —  Ad  Mlium  Lamiam. 

M\\,  vetusto  nobilis  ab  Lamo, 

(Quando  et  priores  hinc  Lamias  ferunt 
Denominatos ;  et  nepotum 

Per  memores  genus  omne  fastos 
Auctore  ab  illo  ducit  originem,  5 

Qui  Formiarum  moenia  dicitur 
Princeps,  et  innantem  Maric® 

Littoribus  tenuisse  Lirim, 

Late  tyrannus)  cras  foliis  nemus 
Multis  et  alga  littus  inutili  .0 

Demissa  tempestas  ab  Euro 
Sternet,  aqu®  nisi  fallit  augur 
Annosa  cornix.  Dum  polis,  aridum 
Compone  lignum  :  cras  genium  mero 

Curabis  et  porco  bimestri,  15 

Cum  famulis  operum  solutis. 

ODE  XVIII.-  Ad  Faunum. 

Faune,  Nympharum  fugientum  amator, 

Per  meos  fines  et  aprica  rura 
Lenis  incedas,  abeasque  parvis 
jEquus  alumnis ; 

Si  tener  pleno  cadit  h®dus  anno,  5 

Larga  nec  desunt  Veneris  sodali 
Vina  crater®,  vetus  ara  multo 
Fumat  odore : 

Ludit  herboso  pecus  omne  campo. 

Cum  tibi  Non®  redeunt  Decembres  10 

Festus  in  pratis  vacat  otioso 
Cum  bove  pagus 
Inter  audaces  lupus  errat  agnos  : 

Spargit  agrestes  tibi  sylva  frondes . 

Gaudet  invisam  pepulisse  fossor  1 5 

Ter  pede  terram. 

ODE  XIX.— Ad  Telephum 
Quantum  distet  ab  Inacho 

Codrus,  pro  patria  non  timidus  mori, 

Narras,  et  genus  iEaci, 

Et  pugnata  sacro  bella  sub  Ilio 
Quo  Chium  pretio  cadum  5 

Mercemur,  quis  aquam  temperet  ignibus 
Quo  pr®bente  domum,  et  quota, 

Pel ignis  caream  frigoribus,  taces 

Da  Lunae  propere  novae. 

Da  No’ctis  mediae,  da,  puer,  auguris 
Muraenae;  tribus  aut  novem 

Miscentur  cyathis  pocula  commodis. 
Qui  Musas  amat  impares. 

Ternos  ter  cyathos  attonitus  petet 
Vates  :  tres  prohibet  supra 

Rixarum  metuens  tangere  Gratia, 
Nudis  juncta  sororibus. 

Insanire  juvat :  cur  Berecyntiae 
Cessant  flamina  tibiae  ? 

Cur  pendet  tacita  fistula  cum  lyra 5 
Parcentes  ego  dexteras 

Odi :  sparge  rosas  ;  audiat  invidus 
Dementem  strepitum  Lycus, 

Et  vicina  seni  non  habilis  Lyco. 
Spissa  te  nitidum  coma, 

Puro  te  similem,  Telephe,  Vespero, 
Tempestiva  petit  Rhode: 

Me  lentus  Glycerae  torret  amor  meae. 

ODE  XX. — Ad  Pyrrhum , 
Non  vides  quanto  moveas  periclo, 
Pyrrhe,  Gaetulae  catulos  leaenae  ? 

Dura  post  paulo  fugies  inaudax 
Proelia  raptor; 

Cum  per  obstantes  juvenum  catervas 
^  Ibit,  insignem  repetens  Nearchum  : 

•  VvclM-G*f~  (Grande  certamen,  tibi  praeda  cedat 
CVTYVfct >  "'iit**  Major,  an  illi.)  W* 

Interim,  dum  tu  celeres  sagittas 
Promis,  haec  dentes  acuit  timendos ; 
Arbiter  pugnae  posuisse  nudo 
Sub  pede  palmam 
Fertur,  et  leni  recreare  vento 
Sparsum  odoratis  humerum  capillis, 
Qualis  aut  Nireus  fuit,  aut  aquosa 
Raptus  ab  Ida. 

ODE  XXI. — Ad  Amphoram. 

O  nata  mecum  consule  Manlio, 

Seu  tu  querelas,  sive  geris  jocos. 

Seu  rixam  et  insanos  amores. 

Seu  facilem,  pia  testa  somnum ; 
Quocunque  lectum  nomine  Massicum 
Servas,  moveri  digna  bono  die. 
Descende,  Corvino  jubente 
Promere  languidiora  vina. 

Non  ille,  quanquam  Socraticis  madet 
Sermonibus,  te  negliget  horridus : 
Narratur  et  prisci  Catonis 
Saepe  mero  caluisse  virtus. 

Tu  lene  tormentum  ingenio  admoves 
Plerumque  duro :  tu  sapientium 
Curas  et  arcanum  jocoso 
Consilium  retegis  Lyaeo  : 

Tu  spem  reducis  mentibus  anxiis. 
Viresque ;  et  addis  cornua  pauperi. 

Post  te  neque  iratos  trementi 

Regum  apices,  neque  militum  arma. 
Te  Liber,  et,  si  laeta  aderit,  Venus, 
Segnesque  nodum  solvere  Gratiae, 
Vivaeque  producent  lucernae. 

Dum  rediens  fugat  astra  Phoebus. 

ODE  XXII. — In  Dianam. 
Montium  custos  nemorumque  Virgo, 
Quae  laborantes  utero  puellas 
Ter  vocata  audis,  adimisqueleto 
Diva  triformis ; 


Imminens  villae  tua  pinus  esto,  5 

Quam  per  exactos  ego  laetus  annos 
Verris  obliquum  meditantis  ictum 
Sanguine  donem. 

ODE  XXIII.— Ad  Phidylen. 

Coelo  supinas  si  tuleris  manus 
Nascente  luna,  rustica  Phidyle  ; 

Si  thure  placaris  et  horna 
Fruge  Lares,  avidaque  porca  ; 

Nec  pestilentem  sentiet  Africum  5 

Fecunda  vitis,  nec  sterilem  seges 
Rubiginem,  aut  dulces  alumni 
Pomifero  grave  tempus  anno. 

Nam,  quae  nivali  pascitur  Algido 

Devota  quercus  inter  et  ilices,  1« 

Aut  crescit  Albanis  in  herbis 
Victima,  pontiflcum  secures 
Cervice  tinget.  Te  nihil  attinet 
Tentare  multa  caede  bidentium 

Parvos  coronantem  marino  1 5 

Rore  deos  fragilique  myrto. 

Immunis  aram  si  tetigit  manus, 

Non  sumtuosa  blandior  hostia  >  .  ,  .  -  .'"V 

“Mollivit  aversos  Penates 

Farre  pio  et  saliente  mica.  *  *  20 

ODE  XXIV. 

Intactis  opulentior 
Thesauris  Arabum  et  divitis  Indiae, 

Caementis  licet  occupes  /f  4  v  htd/l'.  1 

Tyrrhenum  omne  tuis  et  mare  Apulicum,  ‘  1 
Si  figit  adamantinos  tP  nv  3 

Summis  verticibus  dira  Necessitas  M 

Clavos,  non  animum  metu. 

Non  mortis  laqueis  expedies  caput. 

Campestres  melius  Scythae 

(Quorum  plaustra  vagas  rite  trahunt  domos  1 .0 
Vivunt,  et  rigidi  Getae, 

Immetata  quibus  jugera  liberas 
Fruges  et  Cererem  ferunt. 

Nec  cultura  placet  longior  annua ; 

Defunctumque  laboribus  IS 

iEquali  recreat  sorte  vicarius. 

Illic  matre  carentibus 

Privignis  mulier  temperat  innocens  : 

Nec  dotata  regit  virum 

Conjux,  nec  nitido  fidit  adultero.  20 

Dos  est  magna  parentium 

Virtus,  et  metuens  alterius  viri 
Certo  foedere  castitas, 

Et  peccare  nefas,  aut  pretium  emori. 

O  quisquis  volet  impias  25  1 

Caedes  et  rabiem  tollere  civicam ; 

Si  quaeret  pater  urbium 

Subscribi  statuis,  indomitam  audeat 
Refrenare  licentiam. 

Clarus  postgenitis;  quatenus  (heu  nefas)  30 
Virtutem  incolumem  odimus. 

Sublatam  ex  oculis  quaerimus,  invidi. 

Quid  tristes  querimoniae. 

Si  non  supplicio  culpa  reciditur  ? 

Quid  leges,  sine  moribus  3o 

Vanae,  proficiunt,  si  neque  fervidis 
Pars  inclusa  caloribus 
Mundi,  nec  Boreae  finitimum  latus, 

Durataeque  solo  nives, 

Mercatorem  abigunt  ?  horrida  callidi  4«j 

Vincunt  aequora  navitae  > 

Magnum  pauperies  opprobrium  jubet 


10 

15 

20 

25 

5 

10 

15 

5 

10 

15 

20 

! 


HORATIUS. 


541 


Ovm.  HI.  28. 


Quidvis  et  facere  et  pati  ; 

V  irtutisque  viam  deserit  arduae. 

Vel  nos  in  Capitolium,  45 

Quo  clamor  vocat  et  turba  faventium, 

Vel  nos  in  mare  proximum 

Gemmas,  et  lapides,  aurum  et  inutile. 

Summi  materiem  mali, 

Mittamus,  scelerum  si  bene  poenitet.  50 

Eradenda  cupidinis 

Pravi  sunt  elementa ;  et  tenerae  nimis 
Mentes  asperioribus 

Formandae  studiis.  Nescit,  equo  rudis 
Haerere  ingenuus  puer,  55 

Venarique  timet;  ludere  doctior. 

Seu  Graeco  jubeas  trocho, 

Seu  malis,  vetita  legibus  alea 
Cum  perjura  patris  fides 

Consortem  socium  fallat  et  hospitem,  60 

Indignoque  pecuniam 

Haeredi  properet.  Scilicet  improbae 
Crescunt  divitiae ;  tamen 

Curtae  nescio  quid  semper  abest  rei. 

ODE  XXV.— Ad  Bacchum. 

Quo  me,  Bacche,  rapis  lui 

Plenum  ?  quae  nemora  aut  quos  agor  in  specus, 
Velox  mente  nova  ?  quibus 
Antris  egregii  Caesaris  audiar 
/Eternum  meditans  decus  _  5 

Stellis  inserere  et  concilio  Jovis  ? 

Dicam  insigne,  recens,  adhuc 

Indictum  ore  alio.  Non  secus  in  jugis 
Exsomnis  stupet  Evias, 

Hebrum  prospiciens,  et  nive  candidam  10 
Thracen,  ac  pede  barbaro 

Lustratam  Rhodopen.  Ut  mihi  devio 
Ripas  et  vacuum  nemus 

Mirari  libet!  O  Naiadum  potens, 
Baccharumque  valentium  15 

Proceras  manibus  vertere  fraxinos  : 

Nil  parvum  aut  humili  modo, 

Nil  mortale  loquar.  Dulce  periculum  est 
O  Lenaee,  sequi  deum 

Cingentem  viridi  tempora  pampino  20 

ODE  XXVI,— Ad  Fenerem. 

Vixi  puellis  nuper  idoneus. 

Et  militavi  non  sine  gloria ; 

Nunc  arma  defunctumque  bello 
Barbiton  hic  paries  habebit, 

Laevum  marinae  qui  Veneris  latus  5 

Custodit.  Hic,  hic  ponite  lucida 
Funalia,  et  vectes  et  arcus 
Oppositis  foribus  minaces. 

O  quae  beatam,  diva  tenes  Cyprum,  et 
Memphin  carentem  Sithonia  nive,  10 

Regina,  sublimi  flagello 
Tange  Chloen  semel  arrogantem. 

ODE  XXVII.— Ad  Galateam. 

Impios  parrae  recinentis  omen 
Ducat,  et  praegnans  canis,  aut  ab  agro 
Rava  decurrens  lupa  Lanuvino 
Fetaque  vulpes ; 

Rumpat  et  serpens  iter  institutum,  5 

Si  per  obliquum,  similis  sagittap, 

Terruit  mannos:  ego,  cui  timebo, 

Providus  auspex, 

Antequam  stantes  repetat  paludes 

Imbrium  divina  avis  immmentum,  10 


Oscinem  corvum  prece  suscitabo 
Solis  ab  ortu. 

Sis  licet  felix,  ubicunque  mavis, 

Et  memor  nostri,  Galatea,  vivas; 

Teque  nec  laevus  vetet  ire  picus,  15 

Nec  vaga  cornix. 

Sed  vides,  quanto  trepidet  tumultu 
Pronus  Orion  :  ego,  quid  sit  ater 
Adriae,  novi,  sinus,  et  quid  albus 

Peccet  Iapyx.  20 

Hostium  uxores  puerique  caecos 
Sentiant  motus  orientis  Austri,  et 
vEquoris  nigri  fremitum,  et  trementes 
Verbere  ripas. 

Sic  et  Europe  niveum  doloso  25 

( iredidit  tauro  latus,  et  scatentem 
Belluis  pontum  mediasque  fraudes 
Falluit  audax. 

Nuper  in  pratis  studiosa  florum,  et 
Debitae  Nymphis  opifex  coronae,  30 

Nocte  sublustri  nihil  astra  praeter 
Vidit  et  undas : 

Quae  simul  centum  tetigit  potentem 
Oppidis  Creten,  Pater,  O  relictum 
Filiae  nomen,  pietasque,  dixit,  85 

Victa  furore ! 

Unde,  quo  veni  ?  levis  una  mors  est 
Virginum  culpae.  Vigilansne  ploro 
Turpe  commissum  ?  an  vitiis  carentem 

Ludit  imago  40 

Vana,  quae  porta  fugiens  eburna 
Somnium  ducit  ?  meliusne  fluctus 
Ire  per  longos  fuit,  an  recentes 
Carpere  flores? 

Si  quis  infamem  milii  nunc  juvencum  45 

Dedat  iratae  ;  lacerare  ferro  et 
Frangere  enitar  modo  multum  amati 
Cornua  monstri. 

Impudens  liqui  patrios  penates ; 

Impudens  Orcum  moror.  O  deorum  5C 

Si  quis  haec  audis,  utinam  inter  errem 
Nuda  leones ! 

Antequam  turpis  macies  decentes 
Occupet  malas,  teneraeque  succus 
Defluat  praedae,  speciosa  quaero  5! 

Pascere  tigres. 

Vilis  Europe,  pater  urget  absens, 

Quid  mori  cessas  ?  potes  hac  ab  orno 
Pendulum  zona  bene  te  secuta  e- 

lidere  collum  CC 

Sive  te  rupes  et  acuta  leto 
Saxa  delectant ;  age,  te  procellae 
Crede  veloci ;  nisi  herile  mavis 
Carpere  pensum, 

Regius  sanguis,  dominaeque  tradi  65 

Barbarae  pellex.  Aderat  querenti 
Perfidum  ridens  Venus,  et  remisso 
Filius  arcu. 

Mox,  ubi  lusit  satis.  Abstineto, 

Dixit,  irarum  calidaeque  rixae,  TC 

Cum  tibi  invisus  laceranda  reddet 
Cornua  taurus. 

Uxor  invicti  Jovis  esse  nescis  : 

Mitte  singultus;  bene  ferre  magnam 
Disce  fortunam  :  tua  sectus  orbis  75 

Nomina  ducet. 

ODE  XXVIII.— Ad  Lyden. 

Festo  quid  potius  die 

Neptuni  faciam  ?  Prome  reconditum 

Lyde,  strenua  Caecubum, 

M  unilaeque  adhibe  vim  sapientiae 
Inclinare  meridiem  5 

Sentis ;  ac,  veluti  s.tet  volucris  dies, 

Parcis  deripere  horreo 

Cessantem  Bibuli  consulis  amphoram. 

Nos  cantabimus  invicem 

Neptunum,  et  virides  Nereidum  comas:  10 
Tu  curva  recines  lyra 

Latonam,  et  celeris  spicula  Cynthiae 
Summo  carmine,  quae  cnidon 

Fulgentesque  tenet  Cycladas,  et  Paphon 
Junctis  visit  oloribus  :  15 

Dicetur  merita  Nox  quoque  naenia. 

ODE  XXIX.— Ad  Meceenatem. 
Tyrrhena  regum  progenies,  tibi 
Non  ante  verso  lene  merum  cado, 

Cum  flore,  Mecaenas,  rosarum,  et 
Pressa  tuis  balanus  capillis 
Jamdudum  apud  me  est.  Eripe  te  morae  ,  5 

Ne  semper  udum  Tibur  et  Alsulae 
Declive  contempleris  arvum,  et 
Telegoni  juga  parricidae. 

Fastidiosam  desere  copiam,  et 
Molem  propinquam  nubibus  arduis  :  10 

Omitte  mirari  beatae 

Fumum  et  opes  strepitumque  Romae 
Plerumque  gratae  divitibus  vices  ; 

Mundaeque  parvo  sub  lare  pauperum 
Coenae,  sine  aulaeis  et  ostro,  1 5 

Sollicitam  explicuere  frontem. 

Jam  clarus  occultum  Andromedae  pater 
Ostendit  ignem ;  jam  Procyon  furit. 

Et  stella  vesani  Leonis, 

Sole  dies  referente  siccos.  20 

Jam  pastor  umbras,  cum  grege  languido. 
Rivumque  fessus  quaerit,  et  horridi 
Dumeta  Sylvaui  ;  caretque 
Ripa  vagis  taciturna  ventis. 

Tu,  civitatem  quis  deceat  status,  25 

Curas,  et,  Urbi  sollicitus  times, 

Quid  Seres  et  regnata  Cyro 

Bactra  parent,  Tanaisque  discors 
Prudens  futuri  temporis  exitum 
Caliginosa  nocte  premit  deus ;  30 

Ridetque,  si  mortalis  ultra 
Fas  trepidat.  Quod  adest,  memento 
Componere  aequus  :  caetera  fluminis 


Ritu  feruntur,  nunc  medio  alveo 
Cum  pace  delabentis  Elrus-  35 

cum  in  mare;  nunc  lapides  adesos, 
Stirpesque  raptas,  et  pecus,  et  domos. 

Volventis  una,  non  sine  montium 
Clamore  vicinaeque  sylvae, 

Cum  fera  diluvies  quietos  4tj 

Irritat  amnes.  Ille  potens  sui 
Laetusque  deget,  cui  licet  in  diem 
Drxisse,  Vixi :  cras  vel  atra 
Nube  polum  Pater  occupato, 

Vel  sole  puro  :  non  tamen  irritum,  45 

Quodcunque  retro  est,  efficiet;  neque 
Diffinget  infectumque  reddet. 

Quod  fugiens  semel  hora  vexit. 

Fortuna  saevo  laeta  negotio,  et 
Ludum  insolentem  ludere  pertinax,  50 

Transmutat  incertos  honores, 

Nunc  mihi,  nunc  alii  benigna. 

Laudo  manentem  :  si  celeres  quatit 
Pennas,  resigno  quae  dedit,  et  mea 

Virtute  me  involvo,  probamque  55 

Pauperiem  sine  dote  quaero- 
Non  est  meum,  si  mugiat  Africis 
Malus  procellis,  ad  miseras  preces 
Decurrere,  et  votis  pacisci,. 

Ne  Cypriae  Tyriaeque  merces  60 

Addant  avaro  divitias  mari  : 

Tunc  me,  biremis  praesidio  scaphae 
Tutum,  per  iEgaeos  tumultus 
Aura  feret,  gemin usque  Pollux 

ODE  XXX 

Exegi  monimentum  aere  perennius, 

Regalique  situ  pyramidum  altius  ; 

Quod  non  imber  edax,  non  Aquilo  impotens 
Possit  diruere,  aut  innumerabilis 
Annorum  series,  et  fuga  temporum.  5 

Non  omnis  moriar ;  multaque  pars  mei 
Vitabit  Libitinam.  Usque  ego  postera 
Crescam  laude  recens,  dum  Capitolium 
Scandet  cum  tacita  virgine  pontifex. 

Dicar,  qua  violens  obstrepit  Aufidus,  1  j 

Et  qua  pauper  aquae  Daunus  agrestium 
Regnavit  populorum,  ex  humili  potens, 

Princeps  Jilolium  carmen  ad  Italos 
Deduxisse  modos.  Sume  superbiam 
Quaesitam  meritis,  et  mihi  Delphica  15 

Lauro  cinge  volens,  Melpomene,  comam 


LIBER  QUARTUS. 


ODE  I. — Ad  fenerem. 
Intermissa  Venus  diu 

Rursus  bella  moves.  Parce  precor,  precor. 
Non  sum  qualis  eram  bonae 

Sub  regno  Cinarae.  Desine,  dulci  m 
Mater  saeva  Cupidinum, 

Circa  lustra  decem  flectere  mollibus 
Jam  durum  imperiis.  Abi, 

Quo  blandae  juvenum  te  revocant  preces. 
Tempestivius  in  [domum] 


Pauli,  purpureis  ales  oloribus, 
Comissabere  Maximi, 

Si  torrere  jecur  quaeris  idoneum. 
Namque  et  nobilis  et  decens. 

Et  pro  sollicitis  non  tacitus  reis, 

Et  centum  puer  artium, 

Late  signa  feret  militiae  tuae  : 

Et,  quandoque  potentior 

Largis  muneribus  riserit  aemuli, 
Albanos  prope  te  lacus 

Ponet  marmoream,  sub  trabe  Cypria. 

Illic  plurima  nai  ibus 

Duces  thura,  lyraegue  et  Berecyntiae 
Delectabere  tibiae 

Mixtis  carminibus,  non  sine  fistula. 

JJlic  bis  pueri  die  25 

Numen  cum  teneris  virginibus  tuum 
Laudantes,  pede  candido 

In  morem  Salium  ter  quatient  humum 
Me  nec  foemina,  nec  puer 

Jam,  nec  spes  animi  credula  mutui,  30 

Nec  certare  juvat  mero. 

Nec  vincire  novis  tempora  floribus. 

Sed  cur,  heu,  Ligurine,  cur 

Manat  rara  meas  lacryma  per  genas ? 

Cur  facunda  parum  deco-  35 

ro  inter  verba  cadit  lingua  silentio  ? 

Nocturnis  ego  somniis 

Jam  captum  teneo ;  jam  volucrem  sequor 
Te  per  gramina  Martii 

Campi ;  te  per  aquas,  dure,  volubiles  40 
ODE  II.  -  Ad  Antonium  Iulum. 
Pindarum  quisquis  studet  aemulari,  I- 
ule,  ceratis  ope  Daedalea 
Nititur  pennis,  vitreo  daturus 
Nomina  ponto. 

Monte  decurrens  velut  amnis,  imbres  5 

Quem  super  notas  aluere  ripas, 

Fervet,  immensusque  ruit  profundo 
Pindarus  ore. 

Laurea  donandus  Apollinari, 

Seu  per  audaces  nova  dithyrambos  10 

Verba  devolvit,  numerisque  fertur 
Lege  solutis  ; 

Seu  deos,  regesve  canit,  deorum 
Sanguinem,  per  quos  cecidere  justa 
Morte  Centauri,  recidit  tremendae  15 

Flamma  Chimaerae  ; 

Sive,  quos  Elea  domum  reducit 
Palma  coelestes,  pugilemve  equumve 
Dicit,  et  centum  potiore  signis 

Munere  donat;  20 

Flebili  sponsae  juvenemve  raptum 
Plorat :  et  vires  animumque  mores¬ 
que  aureos  educit  in  astra,  nigro¬ 
que  invidet  Orco. 


Multa  Dircaeum  levat  aura  cycnum,  25 

Tendit,  Antoni,  quoties  in  altos 
Nubium  tractus:  ego,  apis"  Matinae 
More  modoque 

Grata  carpentis  thyma  per  laborem 
Plurimum,  circa  nemu3  uvidique  S0 

Tiburis  ripas  operosa  parvus 
Carmina  fingo. 

Concines  majore  poeta  plectro 
Caesarem,  quandoque  trahet  feroces 
Per  Sacrum  clivum,  merita  decorus  35 

Fronde,  Sicambros; 

Quo  nihi'  majus  meliusve  terris 
Fata  donavere  bonique  divi. 

Nec  dabunt,  quamvis  redeant  in  aurum 

Tempora  priscum.  40 

Concines  laetosque  dies,  et  urbis 
Publicum  ludum,  super  impetrato 
Fortis  Augusti  reditu,  forumque 
Litibus  orbum. 

Tum  meae  (si  quid  loquar  audiendum)  45 

Vocis  accedet  bona  pars;  2t,  o  sol 
Pulcher,  o  laudande,  canam,  recepto 


Caesare  felix 


Tuque  dum  procedis,  Io  Triumphe, 

Non  semel  dicemus,  Io  Triumphe,  50 

Civitas  omnis;  dabimusque  divis 
Thura  benignis. 

Te  decem  tauri  totidemque  vaccae. 

Me  tener  solvet  vitulus,  relicta 
Matre,  qui  largis  juvenescit  herbis  55 

In^nea  vota, 

Frontfe  curvatos  imitatus  ignes 
Tertium  lunae  reterentis  ortum. 

Qua  notam  duxit,  niveus  videri, 

Caetera  fulvus.  60 

ODE  III. — Ad  Melpomenen. 

Quem  tu,  Melpomene,  semel 

Nascentem  placido  lumine  videris. 

Illum  non  labor  lstljmius 

Clarabit  pugilem,  non  equus  impiger 
Curru  ducet  Achaico  5 

Victorem  ;  neque  res  bellica  Deliis 
Ornatum  foliis  ducem. 

Quod  regum  tumidas  contuderit  minas, 
Ostendet  Capitolio : 

Sed  quae  Tibur  aquae  fertile  praefluunt,  .0 

Et  spissae  nemorum  coma?. 

Fingent  ./Eolio  carmine  nobilem 
Romae  principis  urbium 

Dignatur  soboles  inter  amabiles 
Vatum  ponere  me  choros;  13 

Et  jam  dente  minus  mordeor  invido 
O,  testudinis  aureae 

Dulcem  quae  strepitum,  Pieri,  temperas ' 

O  mutis  quoque  piscibus 

Donatura  cycni,  si  libeat,  sonum 1  20 

Totum  muneris  hoc  tui  est, 

Quod  monstror  digito  praetereuntium 
Romanae  fidicen  lyrae : 

Quod  spiro  et  placeo,  (si  placeo)  tuum  est 
ODE  IV. 

Qualem  ministrum  fulminis  alitem 
(Cui  rex  deorum  regnum  in  aves  vagas 
Permisit,  expertus  fidelem 
Jupiter  in  Ganymede  flavo) 

Olim  juventas  et  patrius  vigor  5 

Nido  laborum  propulit  inscium, 

Vemique,  jam  nimbis  remotis. 

Insolitos  docuere  nisus 
Venti  paventem;  mox  in  ovilia 
Demisit  hostem  vividus  impetus;  10 

Nunc  in  reluctantes  dracones 
Egit  amor  dapis  atque  pugnae 
Qualemve  laetis  caprea  pascuis 
Intenta,  fulvae  matris  ab  ubere 

Jam  lacte  depulsum  leonem,  15 

Dente  novo  peritura,  vidit : 

Videre  Rhaeti  bella  sub  Alpibus 
Drusum  gerentem  Vindelici;  quibus 
Mos  unde  deductus  per  omne 

Tempus  Amazonia  securi  20 

Dextras  obarmet,  quaerere  distuli  9 

(Nec  scire  fas  est  omnia :)  sed,  diu 
Lateque  victrices,  catervae 
Consiliis  juvenis  revictae 
Sensere,  quid  mens  rite,  quid  indoles  25 

Nutrita  faustis  sub  penetralibus 
Posset,  quid  Augusti  paternus 
Iu  pueros  animus  Nerones. 

Fortes  creantur  fortibus  et  boni»: 

Est  in  iuvencis,  est  in  equis,  patrum 


30 

Virtus;  nec  imbellem  feroces 
Progenerant  aquilae  columbam 
Joctrina  sed  vim  promovet  insitam, 
ftectique  cultus  pectora  roborant : 
Utcunque  defecere  mores, 

Indecorant  bene  nata  culpae. 

Quid  debeas,  o  Roma,  Neronibus, 
Testis  Metaurum  flumen  et  Asdruba. 
Devictus,  et  pulcher  fugatis 
Ille  dies  Latio  tenebris. 

Qui  primus  alma  risit  adorea, 

Dirus  per  urbes  Afer  ut  Italas, 

Ceu  flamma  pei  taedas,  vel  Eurus 
Per  Siculas  equitavit  undas. 

Post  hoc,  secundis  usque  laboribus 
Romana  pubes  crevit;  et  impio 
Vastata  Poenorum  tumultu 
Fana  deos  habuere  rectos  : 
Dixitque  tandem  perfidus  Hannibal 
Cervi,  luporum  praeda  rapacium, 
Sectamur  ultro,  quos  opimus 

Fallere  et  effugere  est  triumphus 
Gens,  quae,  cremato  fortis  ab  Ilio, 
Jactata  Tuscis  aequoribus  sacra. 
Natosque  maturosque  patres 
Pertulit  Ausonias  ad  urbes, 

Duris  ut  ilex  tonsa  bipennibus 
Vigrae  feraci  frondis  in  Algido 
Per  damna,  per  caedes,  ab  ipso 
Ducit  opes  animumque  ferro 
Non  Hydra  secto  corpore  firmior 
Vinci  dolentem  crevit  in  Herculem; 
Monstrumve  submisere  Colchi 
Majus,  Echioniaeve  Thebae. 
Merses  profundo,  pulchrior  evenit . 
Luctere,  multa  proruet  integrum 
Cum  laude  victorem,  geretque 
Praelia  conjugibus  loquenda. 
Carthagini  jam  non  ego  nuntios 
Mittam  superbos:  occidit,  occidit 
Spes  omnis,  et  fortuna  nostri 
Nominis,  Asdrubale  interemto 
Nil  Claudiae  non  perficient  manus, 
Quas  et  benigno  numine  Jupiter 
Defendit,  et  curae  sagaces 
Expediunt  per  acuta  belli. 

ODE  V. — Ad  Augustum. 
Divis  orte  bonis,  optime  Romulee 
Custos  gentis,  abes  jam  nimium  diu : 
Maturum  reditum  pollicitus  patrum 
Sancto  concilio,  redi. 

Lucem  redde  tuae,  dux  bone,  patriae ; 
Instar  veris  enim  vultus  ubi  tuus 
Affulsit,  populo  gratior  it  dies, 

Et  soles  melius  nitent. 

Ut  mater  juvenem,  quem  Notus  invido 
Flatu,  Carpathii  trans  maris  aequora 
Cunctantem  spatio  longius  annuo. 
Dulci  distinet  a  domo, 

Votis  omnibusque  et  precibus  vocat, 
Curv<5  nec  faciem  littore  dimovet; 

Sic  desideriis  icta  fidelibus 

Quaerit  patria  Caesarem. 

Tutus  bos  etenim  rura  perambulat ; 
Nutrit  rura  Ceres,  almaque  Faustitas; 
Pacatum  volitant  per  mare  navitae; 

Culpari  metuit  Fides ; 

Nullis  polluitur  casta  domus  stupris; 
Mos  et  lex  maculosum  edomuit  nefas , 


Laudantur  simili  prole  puerperae ; 

Culpam  Poena  premit  comes. 

Quis  Parthum  paveat  ?  quis  gelidum  Scythen  * 
Quis,  Germania  quos  horrida  parturit  28 

Fetus,  incolumi  Caesare?  qu-is  ferae 
Bellum  curet  lberiae  ? 

Condit  quisque  diem  collibus  in  suis. 

Et  vitem  viduas  ducit  ad  arbores ;  30 

Hinc  ad  vina  redit  laetus,  et  alteris 
Te  mensis  adhibet  deum  : 

Te  multa  prece,  te  prosequitur  mero 
Defuso  pateris;  et  Laribus  tuum 
Miscet  numen,  uti  Graecia  Castoris  35 

Et  magni  memor  Herculis. 

Longas  o  u  tinam,  dux  bone,  ferias 
Praestes  Hesperiae,  dicimus  integro 
Sicci  mane  die,  dicimus  uvidi, 

Cum  sol  Oceano  subest.  l tl 

ODE  VI. — Ad  Apollinem. 

Dive,  quem  proles  Niobea  magnae 
Vindicem  linguae,  Tityosque  raptor 
Sensit,  et  Trojae  prope  victor  altae 
Phthius  Achilles, 

Caeteris  major,  tibi  miles  impar ;  5 

Filius  quanquam  Thetidos  marinae 
Dardanas  turres  quateret  tremenda 
Cuspide  pugnax. 

Ille,  mordaci  velut  icta  ferro 
Pinus,  aut  impulsa  cupressus  Euro  10 

Procidit  late,  posuitque  collum  in 
Pulvere  Teucro. 

Ille  non,  inclusus  equo  Minervae 
Sacra  mentito,  male  feriatos 
Troas  et  laetam  Priami  choreis  1  o 

Falleret  aulam ; 

Sed  palam  captis  gravis  (heu  nefas,  heu; 
Nescios  fari  pueros  Achivis 
Ureret  flammis,  etiam  [latentem] 

Matris  in  alvo  :  20 

Ni,  tuis  victus  Venerisque  gratae 
Vocibus,  divum  pater  annuisset 
Rebus  iEneae  potiore  ductos 
Alite  muros. 

Doctor  argutae  fidicen  Thaliae  25 

Phoebe,  qui  Xantho  lavis  amne  crines. 

Dauniae  defende  decus  Camoenae, 

Laevis  Agyieu. 

Spiritum  Phoebus  mihi,  Phoebus  artem 
Carminis  nomenque  dedit  poetae.  30 

Virginum  primae,  puerique  claris 
Patribus  orti, 

Deliae  tutela  deae,  fugaces 
Lyncas  et  cervos  cohibentis  arcu, 

Lesbium  servate  pedem,  meique  35 

Pollicis  ictum ; 

Rite  Latonae  puerum  canentes, 

Rite  crescentem  face  Noctilucam, 

Prosperam  frugum,  celeremque  pronos 

Volvere  menses.  40 

Nupta  jam  dices.  Ego  dis  amicum, 

Saeculo  festas  referente  luces, 

Reddidi  carmen,  docilis  modorum 
Vatis  Horati. 

ODE  VII. — Ad  Torquatum. 

Diffugere  nives ;  redeunt  jam  gramina  campis 
Arboribusque  comae: 

Mutat  terra  vices,  et  decrescentia  ripas 

Flumina  praetereunt :  4 

Gratia  cum  Nymphis  geminisque  sororibus  audet 
Ducere  nuda  choros.  6 

Immortalia  ne  speres,  monet  annus,  et  almum 
Quae  rapit  hora  diem. 

Frigora  mitescunt  Zephyris:  ver  proterit  aestas, 
Interitura,  simul  10 

Pomifer  autumnus  fruges  effuderit;  et  mox 
Bruma  recurrit  iners. 

Damna  tamen  celeres  reparant  coelestia  lunae : 
Nos,  ubi  decidimus 

Quo  pius  iEneas,  quo  dives  Tullus  et  Ancus,  15 
Pulvis  et  umbra  sumus. 

Quis  scit,  an  adjiciant  hodiernae  crastina  summae 
Tempora  di  superi  ? 

Cuncta  manus  avidas  fugient  haeredis,  amico 
Quae  dederis  animo.  20 

Cum  semel  occideris,  et  de  te  splendida  Minos 
Fecerit  arbitria ; 

Non,  Torquate, genus,  non  te  facundia,  non  te 
Restituet  pietas: 

Infernis  neque  enim  tenebris  Diana  pudicum  25 
Liberat  Hippolytum  ; 

Nec  Lethaea  valet  Theseus  abrumpere  caro 
Vincula  Pirithoo. 

ODE  VIII. — Ad  C.  Marcium  Censorinum. 
Donarem  pateras  grataque  commodus, 
Censorine,  meis  aera  sodalibus ; 

Donarem  tripodas,  praemia  fortium 
Graiorum  ;  neque  tu  pessima  munerum 
Ferres,  divite  me  scilicet  artium  5 

Quas  aut  Parrhasius  protulit,  aut  Scopas; 

Ilie  saxo,  liquidis  ille  coloribus. 

Sollers  nunc  hominem  ponere,  nunc  deum. 

Sed  non  haec  mihi  vis ;  nec  tibi  talium 
Res  est  aut  animus  deliciarum  egens.  10 

Gaudes  carminibus:  carmina  possumus 
Donare,  et  pretium  dicere  muneri. 

Non  incisa  notis  marmora  publicis. 

Per  quae  spiritus  et  vita  redit  bonis 

Post  mortem  ducibus;  non  celeres  fugae,  15 

Rejeclaeque  retrorsum  Hannibalis  minae ; 

Non  incendia  Carthaginis  impiae. 

Ejus,  qui  domita  nomen  ab  Africa 

Lucratus  rediit,  clarius  indicant 

Laudes,  quam  Calabrae  Pierides  :  neque,  20 

Si  chartae  sileant  quod  bene  feceris, 

Mercedem  tuleris.  Quid  foret  Iliae 
Mavortisque  puer,  si  taciturnitas 
Obstaret  meritis  invida  Romuli? 

Ereptum  Slygiis  fluctibus  ASacum  25 

Virtus  et  favor  et  lingua  potentium 
Vatum  divitibus  consecrat  insulis. 

Dignum  laude  virum  Musa  vetat  mori 
Coelo  Musa  beat.  Sic  Jovis  interest 
Optatis  epulis  impiger  Hercules.  30 

Clarum  Tyndaridae  sidus  ab  infimis 
Quassas  eripiunt  aequoribus  rates  : 

Ornatus  viridi  tempora  pampino 
Liber  vota  bonos  ducit  ad  exitus. 

ODE  IX. — Ad  Lollium. 

Ne  forte  credas  interitura,  quae 
Longe  sonantem  natus  ad  Aufidum, 

Non  ante  vulgatas  per  artes 

Verba  loquor  socianda  chordis. 

Non,  si  priores  Maeonius  tenet 
Sedes  Homerus,  Pindaricae  latent, 

Ceaeque  et  Alcaei  minaces, 

Stesichorique  graves  Camoenae : 


Nec,  si  quid  olim  lusit  Anacreon. 

Delevit  aetas :  spirat  adhuc  amor,  10 

Vivuntque  commissi  calores 
ADoliae  fidibus  puellae. 

Non  sola  comtos  arsit  adulteri 
Crines,  et  aurum  vestibus  illitum 

Mirata,  regalesque  cultus,  15 

Et  comites,  Helene  Lacaena  ; 

Primusve  Teucer  tela  Cydonio 
Direxit  arcu  :  non  semel  Ilios 
Vexata :  non  pugnavit  ingens 
Idomeneus  Sthenelusve  solus  2J 

Dicenda  Musis  proelia  :  non  ferox 
Hector,  vel  acer  Deiphobus,  gra>  es 
Excepit  ictus  pro  pudicis 
Conjugibus  puerisque  primus  : 

Vixere  fortes  ante  Agamemnona  25 

Multi ;  sed  omnes  illacrymabiles 
Urgentur  ignotique  longa 

Nocte,  carent  quia  vate  sacro 
Paulum  sepultae  distat  inertiae 
Celata  virtus.  Non  ego  te  meis  30 

Chartis  inornatum  silebo, 

Totve  tuos  patiar  labores 
Impune,  Lolli,  carpere  lividas 
Obliviones.  Est  animus  tibi 

Rerumque  prudens,  et  secundis  35 

Temporibus  dubiisque  rectus , 

Vindex  avarae  fraudis,  et  abstinens  . 

Ducentis  ad  se  cuncta  pecuniae  ; 

Consulque  non  unius  anni, 

Sed  quoties  bonus  atque  fidus  40 

Judex  honestum  praetulit  utili,  et 
Rejecit  alto  dona  nocentium 
Vultu,  et  per  obstantes  catervas 
Explicuit  sua  victor  arma. 

Non  possidentem  multa  vocaveris  45 

Recte  beatum  ;  rectius  occupat 
Nomen  beati,  qui  deorum 
Muneribus  sapienter  uti, 

Duramque  callet  pauperiem  pati 
Pejusque  leto  flagitium  timet ;  50 

Non  ille  pro  caris  amicis 
Aut  patria  timidus  perire. 

ODE  X. — Ad  Ligurinum. 

O  crudelis  adhuc,  et  Veneris  muneribus  potens, 
Insperata  tuse  cum  veniet  pluma  superbige, 

Et,  quse  nunc  humeris  involitant, deciderint  comas. 
Nunc  et  qui  color  est  punicege  flore  prior  rosas,  4 
Mutatus  Ligurinum  in  faciem  verterit  hispidam ; 
Dices, Heu!  (quoties  te  in  speculo  videris  alterum) 
Quse  mens  est  hodie,  cur  eadem  non  puero  fuit  ? 
Vel  cur  his  animis  incolumes  non  redeunt  genae  ? 

ODE  XI.— Ad  Phyllidem. 

Est  mihi  nonum  superantis  annum 
Plenus  Albani  cadus:  est  in  horto, 

Phylli,  nectendis  apium  coronis  : 

Est  hederae  vis 

Multa,  qua  crines  religata  fulges  :  5 

Ridet  argento  domus  :  ara  castis 
Vincta  verbenis  avet  immolato 
Spargier  agno : 

Cuncta  festinat  manus :  huc  et  illuc 
Cursitant  mixtae  pueris  puellae  :  10 

Sordidum  flammae  trepidant  rotantes 
Vertice  fumum. 

Ut  tamen  noris  quibus  advoceris 
Gaudiis  ;  Idus  tibi  sunt  agendae. 

Qui  dies  mensem  Veneris  marinae 
Findit  Aprilem , 

Jure  sollennis  mihi,  sanctiorque 
Paene  natali  proprio  ;  quod  ex  hac 
Luce  Mecaenas  meus  affluentes 
Ordinat  annos. 

Telephum,  quem  tu  petis,  occupavit 
(Non  tuse  sortis  juvenem)  puella 
Dives  et  lasciva,  tenetque  grata 
Compede  vinctum. 

Terret  ambustus  Phaethon  avaras 
Spes;  et  exemplum  grave  prsebet  ales 
Pegasus,  terrenum  equitem  gravatus 
Bellerophonten  ; 

Semper  ut  te  digna  sequare,  et,  ultra 
Quam  licet  sperare  nefas  putando. 
Disparem  vites.  Age  jam,  meorum 
Finis  amorum, 

(Non  enim  posthac  alia  calebo 
Fosmina)  condisce  modos,  amanda 
Voce  quos  reddas  :  minuentur  atrae 
Carmine  curae. 

ODE  XII. —  Id  Vir  gilvum. 

Jam  veris  comites,  quae  mare  temperant, 
Impellunt  animae  lintea  Thraciae  : 

Jam  nec  prata  rigent,  nec  fluvii  strepunt 
Hiberna  nive  turgidi. 

Nidum  ponit,  Ityn  flebiliter  gemens, 

Infelix  avis,  et  Cecropiae  domus 
/Eternum  opprobrium,  quod  male  barbaras 
Regum  est  ulta  libidines. 

Dicunt  in  tenero  gramine  pinguium 
Custodes  ovium  carmina  fistula, 
Delectantque  deum,  cui  pecus  et  nigri 
Colles  Arcadiae  placent. 

Adduxere  sitim  tempora,  Virgili: 

Sed  pressum  Calibus  ducere  Liberum 
Si  gestis,  juvenum  nobilium  cliens. 

Nardo  vina  merebere. 

Nardi  parvus  onyx  eliciet  cadum. 

Qui  nunc  Sulpiciis  accubat  horreis, 

Spes  donare  novas  largus,  amaraque 
Curarum  eluere  efficax  ; 

Ad  auae  si  properas  gaudia,  cum  tua 
Velox  merce  veni  :  non  ego  te  meis 
Immunem  meditor  tingere  poculis, 

Plena  dives  ut  in  domo. 

Verum  pone  moras,  et  studium  lucri; 
Nigrorumque  memor,  dum  licet,  ignium. 
Misce  stultitiam  consiliis  brevem  : 

Dulce  est  desipere  in  loco. 

ODE  XIII.— In  Lycen 
Audivere,  Lyce,  di  mea  vota,  di 
Audivere,  Lyce  :  fis  anus,  et  tamen 
Vis  formosa  videri. 

Ludisque  et  bibis  impudens, 

Et  cantu  tremulo  pota  Cupidinem 
Lentum  sollicitas.  Ille  virentis  et 
Doctae  psallere  Chiae 

Pulchris  excubat  in  genis. 

Importunus  enim  transvolat  aridas 
Quercus,  et  refugit  te,  quia  luridi 
Dentes  te,  quia  rugae 
Turpant,  et  capitis  nives; 

Nec  Coae  referunt  jam  tibi  purpurae. 

Nec  clari  lapides  tempora,  quae  semel 
Notis  condita  fastis 
Inclusit  volucris  dies. 


Quo  fugit  Venus  ?  heu  !  quove  color,  decens 
Quo  motus  ?  quid  habes  illius,  illius, 

Quae  spirabat  amores, 

Quae  me  surpuerat  mihi,  20 

Felix  p  ist  Cinaram,  notaque  et  artium 
Gratarum  facies?  sed  Cinarae  breves 
Annos  fata  dederunt. 

Servatura  diu  parem 

Cornicis  vetulae  temporibus  Lycen  ;  25 

Possent  ut  juvenes  visere  fervidi, 

Multo  non  sine  risu. 

Dilapsam  in  cineres  fac  m. 

ODE  XIV. — Ad  Augustum. 

Quae  cura  patrum,  quaeve  Quiritium, 

Plenis  honorum  muneribus  tuas, 

Auguste,  virtutes  in  aevum 

Per  titulos  memoresque  fastos 
yEternet?  O,  qua  sol  habitabiles  5 

Illustrat  oras,  maxime  principum 
Quem  legis  expertes  Latinae 
Vindelici  didicere  nuper 
Quid  Marte  posses  :  milite  nam  tuo 
Drusus  Genaunos,  implacidum  genus,  10 

Brencosque  veloces,  et  arces 
Alpibus  impositas  tremendis 
Dejecit  acer  plus  vice  simplici. 

Major  Neronum  mox  grave  proelium 

Commisit,  immanesque  Rhaetos  15 

Auspiciis  pepulit  secundis; 

Spectandus  in  certamine  Martio, 

Devota  morti  pectora  liberae 
Quantis  fatigaret  ruinis ; 

Indomitas  prope  qualis  undas  20 

Exercet  Auster,  Pleiadum  choro 
Scindente  nubes,  impiger  hostium 
Vexare  turmas,  et  frementem 
Mittere  equum  medios  per  ignes. 

Sic  tauriformis  volvitur  Aufidus,  25 

Qui  regna  Dauni  praefluit  Appuli, 

Cum  saevit,  horrendamque  cultis 
Diluviem  meditatur  agris ; 

Ut  barbarorum  Claudius  agmina 
Ferrata  vasto  diruit  impetu,  80 

Primosque  et  extremos  metendo. 

Stravit  humum,  sine  clade  victor  ; 

Te  copias,  te  consilium  et  tuos 
Praebente  divos  ;  nam  tibi,  quo  die 

Portus  Alexandrea  supplex  35 

Et  vacuam  patefecit  aulam, 

Fortuna,  lustro  prospera  tertio, 

Belli  secundos  reddidit  exitus, 

Laudemque  et  optatum  peractis 

Imperiis  decus  arrogavit.  40 

Te  Cantaber  non  ante  domabilis. 

Medusque,  et  Indus,  te  profugus  Scythes 
Miratur,  o  tutela  praesens 
Italiae  dominaeque  Romae. 

Te  fontium  qui  celat  origines  45 

Nilusque,  et  Ister,  te  rapidus  Tigris, 

Te  belluosus  qui  remotis 

Obstrepit  Oceanus  Britannis, 

Te  non  paventis  funera  Galliae 
Duraeque  tellus  audit  Iberiae  :  50 

Te  caede  gaudentes  Sicambri 
Compositis  venerantur  armis. 

ODE  XV. — Augusti  laudes. 

Phoebus  volentem  proelia  me  loqui. 

Victas  et  urbes,  increpuit  lyra? 


15 

20 

25 

30 

35 

5 

10 

15 

20 

25 

5 

10 

15 


Epodi.  2. 


HORATIUS 


517 


Ne  parva  Tyrrhenum  per  ®quor 
Vela  darem.  Tua,  Caesar,  aetas 
Fruges  et  agris  retulit  uberes,  5 

Et  signa  nostro  restituit  Jovi, 

Derepta  Parthorum  superbis 
Postibus,  et  vacuum  duellis 
Janum  Quirini  clausit,  et  ordinem 
Rectum  evaganti  frena  licentiae  10 

Injecit,  emovitque  culpas. 

Et  veteres  revocavit  artes ; 

Per  quas  Latinum  nomen  et  Italae 
Crevere  vires,. famaque  et  imperi 

Porrecta  majestas  ad  ortum  15 

Solis  ab  Ilesperio  cubili. 

Cu  tode  rerum  Caesare,  non  furor 


Civilis  aut  vis  eximet  otium  , 

Non  ira,  quae  procudit  enses, 

Et  miseras  inimicat  urbes.  £0 

Non.  qui  profundum  Danubium  bibunt, 

Edicta  rumpent  Julia,  non  Getae, 

Non  Seres,  infidive  Persae, 

Non  Tanain  prope  flumen  orti. 

Nosqu-e  et  profestis  lucibus  et  sacris,  25 

Inter  jocosi  munera  Liberi, 

Cum  prole  matronisque  nostris. 

Rite  deos  prius  apprecati, 

Virtute  functos,  more  patrum,  duces, 

Lydis  remixto  carmine  tibiis,  30 

Trojamque  et  Anchisen  et  almae 
Progeniem  Veneris  canemus. 


Q.  HORATII  FLACCI 

EPODON  LIBER. 


ODE  I. — Ad  Meccenatem 
Ibis  Liburnis  inter  alta  navium, 

Amice,  propugnacula, 

Paratus  omne  Caesaris  periculum 
Subire,  Mecaenas,  tuo 

Quid  nos,  quibus  te  vita  si  superstite  5 

Jucunda  ;  si  contra,  gravis  ? 

Utrumue  jussi  persequemur  otium, 

Non  dulce,  ni  tecum  simul ? 

An  hunc  laborem  mente  laturi,  decet 
Qua  ferre  non  molles  viros  ?  10 

Feremus  ;  et  te  vel  per  Alpium  juga. 
Inhospitalem  et  Caucasum, 

Vel  Occidentis  usque  ad  ultimum  sinum. 

Forti  sequemur  pectoie. 

Roges,  tuum  labore  quid  juvem  meo,  15 

Imbellis  ac  firmus  parum  ? 

Comes  minore  sum  futurus  in  metu. 

Qui  major  absentes  habet: 

Ut  assidens  implumibus  pullis  avis 

Serpentium  allapsus  timet  20 

Magis  relictis ;  non,  ut  adsit,  auxili 
Latura  plus  praesentibus. 

Libenter  hoc  et  omne  militabitur 
Bellum  in  tuae  spem  gratiae  ; 

Non  ut  juvencis  illigata  pluribus  25 

Aratra  nitantur  meis, 

Pecusve  Calabris  ante  sidus  fervidum 
Lucana  mutet  pascua ; 

Nec  ut  superni  villa  candens  Tusculi 
Circaea  tangat  moenia.  30 

Satis  superque  me  benignitas  tua 
Ditavit :  haud  paravero, 

Quod  aut,  avarus  ut  Chremes,  terra  premam. 
Discinctus  aut  perdam  ut  nepos. 

ODE  II. 

Beatus  ille,  qui  procul  negotiis. 

Ut  prisca  gens  mortalium, 

Paterna  rura  bubus  exercet  suis. 

Solutus  omni  foenore; 


I  Neque  excitatur  classico  miles  truci,  5 

Neque  horret  iratum  mare ; 

Forumque  vitat,  et  superba  civium 
Potentiorum  limina. 

Ergo  aut  adulta  vitium  propagine 

Altas  maritat  populos,  io 

Inutilesque  falce  ramos  amputans, 

Feliciores  inserit ; 

Aut  in  reducta  valle  mugientium 
Prospectat  errantes  greges ; 

Aut  pressa  puris  mella  condit  amphoris ;  15 

Aut  tondet  infirmas  oves; 

Vel,  cum  decorum  mitibus  pomis  caput 
Autumnus  arvis  extulit, 

Ut  gaudet  insitiva  decerpens  pira, 

Certantem  et  uvam  purpurae,  20 

Qua  muneretur  te,  Priape,  et  te,  pater 
Sylvane,  tutor  finium ! 

Libet  jacere  modo  sub  antiqua  ilice. 

Modo  in  tenaci  gramine. 

Labuntur  altis  interim  ripis  aquae;  25 

Queruntur  in  sylvis  aves; 

Fontesque  lymphis  obstrepunt  manantibus, 
Somnos  quod  invitet  leves. 

At,  cum  tonantis  annus  hibernus  Jovis 

Imbres  nivesque  comparat,  3C 

Aut  trudit  acres  hinc  et  hinp  multa  cane 
Apros  in  obstantes  plagas; 

Aut  amite  laevi  rara  tendit  retia, 

Turdis  edacibus  dolos  ; 

Pavidumque  leporem,  et  advenam  laqueo  gruem, 
Jucunda  captat  praemia.  §6 

Quis  non  malarum,  quas  amor  curas  habet. 

Haec  inter  obliviscitur? 

Quod  si  pudica  mulier  in  partem  juvet 

Domum  atque  dulces  liberos,  40 

(Sabina  qualis,  aut  perusta  solibus 
Pernicis  uxor  Appuli) 

Sacrum  et  vetustis  exstruat  lignis  focum 
Lassi  sub  adventum  viri ; 

Claudensque  textis  cratibus  laetum  pecus,  45 

Distenta  siccet  ubera  ; 

2  N  2 

Et  horna  dulci  vina  promens  dolio, 

Dapes  inemtas  apparet ; 

Non  me  Lucrina  juverint  conchylia, 
Magisve  rhombus,  aut  scari. 

Si  quos  Eois  intonata  fluctibus 
Hiems  ad  hoc  vertat  mare  : 

Non  Afra  avis  descendat  in  ventrem  meum, 
Non  attagen  Ionicus 
Jucundior,  quam  lecta  de  pinguissimis 
Oliva  ramis  arborum, 

Aut  herba  lapathi  prata  amantis,  et  gravi 
Malvae  salubres  corpori. 

Vel  agna  festis  caesa  Terminalious, 

Vel  haedus  ereptus  lupo. 

Has  inter  epulas,  ut  juvat  pastas  oves 
Videre  properantes  domum! 

Videre  fessos  vomerem  inversum  boves 
Collo  trahentes  languido ! 

Positosque  vernas,  ditis  examen  domus, 
Circum  renidentes  Lares ! 

Haec  ubi  locutus  foenerator  Alfius, 

Jamjam  futurus  rusticus. 

Omnem  redegit  Idibus  pecuniam ; 

Quaerit  Calendis  ponere. 

ODE  III. — Ad  Mectenatem. 
Parentis  olim  si  quis  impia  manu 
Senile  guttur  fregerit, 

Edit  cicutis  allium  nocentius. 

O  dura  messorum  ilia  ! 

Quid  hoc  veneni  saevit  in  praecordiis? 

Num  viperinus  his  eruor 
Incoctus  herbis  me  fefellit  ?  an  malas 
Canidia  tractavit  dapes? 

Ut  Argonautas  praeter  omnes  candidum 
Medea  mirata  est  ducem, 

Ignota  tauris  illigaturum  juga 
Pei unxit  hoc  Iasonem  : 

Hoc  delibutis  ulta  donis  pellicem. 

Serpente  fugit  alite. 

Nec  tantus  unquam  siderum  insedit  vapor 
Siticulosae  Apuliae ; 

Nec  munus  humeris  efficacis  Herculis 
Inarsit  aestuosius. 

At,  si  quid  unquam  tale  concupiveris. 
Jocose  Mecaenas,  precor, 

Manum  puella  savio  opponat  tuo, 

Extrema  et  in  sponda  cubet. 

ODE  IV. — In  Menam . 

Lupis  et  agnis  quanta  sortito  obtigit, 

Tecum  mihi  discordia  est, 

Ibericis  peruste  funibus  latus. 

Et  crura  dura  compede. 

Licet  superbus  ambules  pecunia, 

Fortuna  non  mutat  genus. 

Videsne,  Sacram  metiente  te  viam 
Cum  bis  ter  ulnarum  toga. 

Ut  ora  vertat  huc  et  huc  euntium 
Liberrima  indignatio  ? 

Sectus  flagellis  hic  triumviralibus 
Praeconis  ad  fastidium, 

Arat  Falerni  mille  fundi  jugera. 

Et  Appiam  mannis  terit  ! 

Sedil  busque  magnus  in  primis  eques, 

Ot  one  comemto,  sedet ! 

Quid  attinet  tot  ora  "avium  Sravi 
Rostrata  duci  po; dire 
Contra  latrones  atque  servilem  manum, 

Hoc,  hoc  tribuno  militum? 


ODE  V. — In  Canidiam  veneficam 
At,  o  deorum  quicquid  in  coelo  regit 
Terras  et  humanum  genus! 

Quid  iste  fert  tumultus  ?  et  quid  omnium 
Vultus  in  unum  me  truces? 

Per  liberos  te,  (si  vocata  partubus  5 

Lucina  veris  affuit) 

Per  hoc  inane  purpurae  decus,  precor,  7 

Per  improbaturum  haec  Jovem, 

Quid  ut  noverca  me  intueris,  aut  uti 

Petita  ferro  bellua  ?  10 

Ut  haec  tremente  questus  ore  constitit 
Insignibus  raptis  puer. 

Impube  corpus,  quale  posset  impia 
Mollire  Thracum  pectora ; 

Canidia,  brevibus  implicata  viperis  15 

Crines  et  incomtum  caput. 

Jubet  sepulcris  caprificos  erutas. 

Jubet  cupressus  funebres. 

Et  uncta  turpis  ova  ranae  sanguine. 

Plumamque  nocturnae  strigis,  20 

Herbasque  quas  lolcos  atque  Iberia 
Mittit  venenorum  ferax. 

Et  ossa  ab  ore  rapta  jejunae  canis. 

Flammis  aduri  Colchicis 
At  expedita  Sagana,  per  totam  domum  25 

Spargens  Avernales  aquas, 

Horret  capillis,  ut  marinus,  asperis, 

Echinus,  aut  currens  aper. 

Abacta  nulla  Veia  conscientia. 

Ligonibus  duris  humum  30 

Exhauriebat,  ingemens  laboribus; 

Quo  posset  infossus  puer 
Longo  die  bis  terque  mutatae  dapis 
Inemori  spectaculo ; 

Cum  promineret  ore,  quantum  exstant  aqua  35 
Suspensa  mento  corpora: 

Exusta  uti  medulla,  et  aridum  jecur 
Amoris  esset  poculum  ; 

Interminato  cum  semel  fixae  cibo 

Intabuissent  pupulae.  40 

Non  defuisse  masculae  libidinis 
Ariminensem  Foliam, 

Et  otiosa  Credidit  Neapolis, 

Et  omne  vicinum  oppidum; 

Quae  sidera  excantata  voce  Thessala,  45 

Lunamque  coelo  deripit. 

Hic  irresectum  saeva  dente  livido 
Canidia  rodens  pollicem. 

Quid  dixit  ?  aut  quid  tacuit  ?  O  rebus  meis 
Non  infideles  arbitrae,  50 

Nox,  et  Diana  quae  silentium  regis, 

Arcana  cum  fiunt  sacra, 

Nunc,  nunc  adeste  :  nunc  in  hostiles  domos 
Iram  atque  numen  vertite  : 

Formidolosae  dum  latent  sylvis  ferae,  55 

Dulci  sopore  languidae, 

Senem  (quod  omnes  rideant)  adulterum 
Latrent  Suburranae  canes, 

Nardo  perunctum,  quale  non  perfectius 

Meae  laborarint  manus.  60 

Quid  accidit?  cur  dira  barbarae  minus 
Venena  Medeae  valent, 

Quibus  superbam  fugit  ulta  pellicem, 

Magni  Creontis  filiam, 

Cum  palla,  tabo  munus  imbutum,  novam  65 

Incendio  nuptam  abstulit  ? 

Atqui  nec  herba  nec  latens  ia  asperis 
Radix  fefellit  ne  locis. 

Indormit  unctis  omnium  cubilibus 
Oblivione  pellicum. 

Ah  !  ah  !  solutus  ambulat  veneficae 
Scienlioris  carmine. 

Non  usitatis,  Vare,  potionibus, 

(O  multa  fleturum  caput !) 

Ad  me  recurres ;  nec  vocata  mens  tua 
Marsis  redibit  vocibus  : 

Majus  parabo,  majus  infundam  tibi 
Fastidienti  poculum. 

Priusque  coelum  sidet  inferius  mari, 
Tellure  porrecta  super, 

Quam  non  amore  sic  meo  flagres,  uti 
Bitumen  atris  ignibus. 

Sub  haec  puer,  jam  non,  ut  ante,  mollibus 
Lenire  veibis  impias; 

Sed,  dubius  unde  rumperet  silentium. 

Misit  Thyesteas  preces : 

Venena  magnum  fas  nefasque,  non  valent 
Convertere  humanam  vicem. 

Diris  agam  vos  ;  dira  detestatio 
Nulla  expiatur  victima. 

Quin,  ubi  perire  jussus  exspiravero, 
Nocturnus  occurram  Furor, 

Petamque  vultus  umbra  curvis  unguibus, 
(Qued  vis  deorum  est  Manium) 

Kt  inquietis  assidens  pra;cordiis. 

Pavore  somnos  auferam. 

Vos  turba  vicatim  hinc  et  hinc  saxis  petens 
Contundet  obscaenas  anus ; 

Post  insepulta  membra  different  lupi. 

Et  Esquilinae  alites. 

Neque  hoc  parentes  (heu  mihi  superstites) 
Effugerit  spectaculum. 

ODE  VI. — In  Cassium  Severum. 

Quid  immerentes  hospites  vexas,  canis. 

Ignavus  adversum  lupos? 

Quin  huc  inanes,  si  potes,  vertis  minas, 

Et  me  remorsurum  petis? 

Nam,  qualis  aut  Molossus,  aut  fulvus  Lacon,  5 
Amica  vis  pastoribus, 

Agam  per  altas  aure  sublata  nives. 

Quaecunque  praecedet  fera. 

Tu,  cum  timenda  voce  complesti  nemus. 

Projectum  odoraris  cibum.  10 

Cave,  cave  :  namque  in  malos  asperrimus 
Parata  tollo  cornua; 

Qualis  Lycambae  spretus  infido  gener. 

Aut  acer  hostis  Bupalo. 

An,  si  quis  atro  dente  me  petiverit,  15 

Inultus  ut  flebo  puer? 


ODE  VII. — Ad  Populum  Romanum. 

Quo,  quo  scelesti  ruitis?  aut  cur  dexteris 
Aptantur  enses  conditi? 

Parumne  campis  atque  Neptuno  super 
Fusum  est  Latini  sanguinis  ? 

Non  ut  superbas  invidae  Carthaginis  5 

Romanus  arces  ureret ; 

Intactus  aut  Britannus  ut  descenderet 
Sacra  catenatus  via ; 

Sed  ut,  secundum  vota  Parthorum,  sua 

Urbs  haec  periret  dextera.  10 

Neque  h‘c  lupis  mos,  nec  fuit  leonibus, 
Nunquam  nisi  in  dispar  feris. 

Furorne  caecus,  an  rapit  vis  acrior. 

An  culpa  ?  responsum  date. 

Tacent;  et  ora  pallor  albus  inficit;  15 

Mertesque  perculsae  stupent. 


Sic  est ;  acerba  fata  Romanos  agunt, 

Scelusque  fraternae  necis ; 

Ut  immerentis  fluxit  in  terram  Remi 

Sacer  nepotibus  eruor.  20 

ODE  VIII. — In  Anum  libidinosam. 
Rogare  longo  putidam  te  saeculo. 

Vires  quid  enervet  meas  ! 

Cum  sit  tibi  dens  ater,  et  rugis  vetus 
Frontem  senectus  exaret; 

Hietque  turpis  inter  aridas  nates  5 

Podex,  velut  crudae  bovis. 

Sed  incitat  me  pectus,  et  mammae  putres. 

Equina  quales  ubera; 

Venterque  mollis,  et  femur  tumentibus 
Exile  suris  additum.  io 

Esto  beata ;  funus  atque  imagines 
Ducant  triumphales  tuum; 

Nec  sit  marita,  quae  rotundioribus 
Onusta  baccis  ambulet. 

Quid,  quod  libelli  Stoici  inter  Sericos  15 

Jacere  pulvillos  amant? 

Illiterati  num  minus  nervi  rigent? 

Minusve  languet  fascinum? 

Quod  ut  superbo  provoces  ab  inguine. 

Ore  allaborandum  est  tibi.  20 

ODE  IX. — Ad  Meceenatem. 

Quando  repostum  Caecubum  ad  festas  dapes, 
Victore  laetus  Caesare, 

Tecum  sub  alta  (sic  Jovi  gratum)  domo. 

Beate  Mecaenas,  bibam. 

Sonante  mixtum  tibiis  carmen  lyra,  5 

Hac  Dorium,  illis  Barbarum  ? 

Ut  nuper,  actus  cum  freto  Neptunius 
Dux  fugit  ustis  navibus, 

Minatus  Urbi  vincla,  quae  detraxerat 

Servis  amicus  perfidis.  io 

Romanus,  eheu,  (posteri  negabitis) 

Emancipatus  foeminse, 

Fert  vallum  et  arma  miles,  et  spadonibus 
Servire  rugosis  potest : 

Interque  signa  turpe  militaria  15 

Sol  adspicit  conopium. 

Ad  hoc  frementes,  verterunt  bis  mille  equos 
Galli,  canentes  Caesarem ; 

Hostiliumque  navium  portu  latent 

Puppes  sinistrorsum  citae.  20 

Io  Triumphe,  tu  moraris  aureos 
Currus,  et  intactas  boves  ; 

Io  Triumphe,  nec  Jugurthino  parem 
Bello  reportasti  ducem. 

Neque  Africanum,  cui  super  Carthaginem  25 

Virtus  sepulcrum  condidit. 

Terra  marique  victus,  hostis  Punico 
Lugubre  mutavit  sagum : 

Aut  ille  centum  nobilem  Cretam  urbibus. 

Ventis  iturus  non  suis,  80 

Exercitatas  aut  petit  Syrtes  Noto; 

Aut  fertur  incerto  mari. 

Capaciores  affer  huc,  puer,  scyphos, 

Et  Chia  vina,  aut  Lesbia; 

Vel,  quod  fluentem  nauseam  coerceat,  35 

Metire  nobis  Caecubum. 

Curam  metumque  Caesaris  rerum  juvat 
Dulci  Lyaeo  solvere. 

ODE  X. — Ad  Mtevium  poelum 
Mala  soluta  navis  exit  alite, 

Ferens  olentem  Maevium. 

Ut  horridis  utrumque  verberes  latus. 

Auster,  memento  fluctibus; 

Niger  rudentes  Eurus,  inverso  mari,  5 

Fractosque  remos  differat ; 

Insurgat  Aquilo,  quantus  altis  montibus 
Frangit  trementes  ilices  ; 

Nec  sidus  atra  nocte  amicum  appareat, 

Qua  tristis  Orion  cadit ;  10 

Quietiore  nec  feratur  aequore, 

Quam  Graia  victorum  manus. 

Cum  Pallas  usto  vertit  iram  ab  Ilio 
In  impiam  Ajacis  ratem. 

O  quantus  instat  navitis  sudor  tuis,  15 

Tibique  pallor  luteus, 

Et  illa  non  virilis  ejulatio, 

Preces  et  aversum  ad  Jovem; 

Ionius  udo  cum  remugiens  sinus 

Noto  carinam  ruperit !  20 

Opima  quod  si  praeda  curvo  litore 
Porrecta  mergos  juveris; 

Libidinosus  immolabitur  caper. 

Et  agna.  Tempestatibus. 

ODE  XI.— Ad  Pedium 
Pecti,  nihil  me,  sicut  antea,  juvat 

Scribere  versiculos  amore  perculsum  gravi  ; 
Amore,  qui  me,  praeter  omnes,  expetit 
Mollibus  in  pueris  aut  in  puellis  urere. 

Hic  tertius  December,  ex  quo  destiti  5 

Inachia  furere,  sylvis  honorem  decutit. 

Heu  !  me,  per  Urbem,  nam  pudet  tanti  mali, 
Fabula  quanta  fui !  conviviorum  et  poenitet, 

In  quis  amantem  et  languor  et  silentium 

Arguit,  et  latere  petitus  imo  spiritus.  10 

Contrane  lucrum  nil  valere  candidum 

Pauperis  ingenium  ?  querebar  applorans  tibi ; 
Simul  calentis  inverecundus  deus 

Fervidiore  mero  arcana  promorat  loco. 

Quod  si  meis  inaestuat  praecordiis  15 

Libera  bilis,  ut  haec  ingrata  ventis  dividat 
Fomenta,  vulnus  nil  malum  levantia ; 

Desinet  imparibus  certare  submotus  pudor. 
Ubt  haec  severus,  te  palam,  laudaveram, 

Jussus  abire  domum,  ferebar  incerto  pede  20 
Ad  non  amicos  (heu)  mihi  postes,  et  (heu) 
Limina  dura,  quibus  lumbos  et  infregi  latus. 
Nunc  gloriantis  quamlibet  mulierculam 
Vincere  mollitia  amor  Lycisci  me  tenet; 

Unde  expedire  non  amicorum  queant  25 

Libera  consilia,  nec  contumeliae  graves ; 

Sed  alius  ardor  aut  puellae  candidae. 

Aut  teretis  pueri,  longam  renodantis  comam. 

ODE  XII. — In  Anum  libidinosam. 

Quid  tibi  vis,  mulier  nigris  dignissima  barris  ? 

Munera  cur  mihi,  quidve  tabellas 
Mittis,  nec  firmo  juveni,  neque  naris  ooesae? 

Namque  sagacius  unus  odoror, 

Polypus,  an  gravis  hirsutis  cubet  hircus  in  alis,  5 
Quam  canis  acer,  ubi  lateat  sus. 

Quis  sudor  victis,etquam  malus  undique  membris 
Crescit  odor!  cum  pene  soluto 
Indomitam  properat  rabiem  sedare ;  nec  illi 
Jam  manet  humida  creta,  colorque  10 

Stercore  fucatus  crocodili ;  jamque  subando 
Tenta  cubilia,  tectaque  rumpit ; 

Vel  mea  cum  saevis  agitat  fastidia  verbis: 

Inachia  langues  minus,  ac  me  : 

Inachiam  ter  nocte  potes,  mihi  semper  ad  unum 
Mollis  opus :  pereat  male,  quaj  te  16 


Lesbia,  quaerenti  taurum,  monstravit  inertem 
Cum  mihi  Cous  adesset  Amyntas, 

Cujus  in  indomito  constantior  inguine  nervus, 
Quam  nova  collibus  arbor  inhaeret.  2(j 

Muricibus  Tyriis  iteratae  vellera  lanae 
Cui  properabantur?  Tibi:  nempe 
Ne  foret  aequales  inter  conviva,  magis  quem 
Diligeret  mulier  sua,  quam  te. 

O  ego  infelix,  quam  tu  fugis,  ut  pavet  acres  25 
Agna  lupos,  capreaeque  leones ! 

ODE  X III. — Ad  Amicos. 

Horrida  tempestas  coelum  contraxit,  et  imbres 
Nivesque  deducunt  Jovem ;  nunc  mare,  nun* 
syluae, 

Threicio  Aquilone  sonant:  rapiamus,  amici, 
Occasionem  de  die  ;  dumque  virent  genua. 

Et  decet,  obducta  solvatur  fronte  senectus.  5 
Tu  vina  Torquato  move  consule  pressa  meo. 
Caetera  mitte  loqui :  deus  haec  fortasse  benigna 
Reducet  in  sedem  vice.  Nunc  et  Achaemenio 
Perfundi  nardo  juvat,  et  fide  Cyllenea 

Levare  diris  pectora  sollicitudinibus;  10 
Nobilis  ut  grandi  cecinit  Centaurus  alumno  . 

Invicte  mortalis,  dea  nate  puer  Thetide, 

Te  manet  Assaraci  tellus,  quam  frigida  parvi 
Findunt  Scamandri  flumina,  lubricus  et  Simois: 
Unde  tibi  reditum  certo  subtemine  Parcae  1.5 
Rupere ;  nec  mater  domum  caerula  te  revehet. 
Illic  omne  malum  vino  cantuque  levato, 
Deformis  aegrimoniae  dulcibus  alloquiis. 

ODE  XIV. — Ad  Meceenat.em. 

Mollis  inertia  cur  tantam  diffuderit  imis 
Oblivionem  sensibus. 

Pocula  Letheos  ut  si  ducentia  somnos 
Arente  fauce  traxerim. 

Candide  Mecaenas,  occidis  saepe  rogando  :  5 

Deus,  deus  nam  me  vetat 
Inceptos,  olim  promissum  carmen,  iambos 
Ad  umbilicum  adducere. 

Non  aliter  Samio  dicunt  arsisse  Bathyllo 

Anacreonta  Teium;  10 

Qui  persaepe  cava  testudine  flevit  amorem. 

Non  elaboratum  ad  pedem. 

Ureris  ipse  miser;  quod  si  non  pulchrior  ignis 
Accendit  obsessam  Ilion, 

Gaude  sorte  tua;  me  libertina,  neque  uio  15 
Contenta,  Phryne  macerat. 

ODE  XV. — Ad  Neaeram  amicam. 

Nox  erat,  et  coelo  fulgebat  luna  sereno 
Inter  minora  sidera. 

Cum  tu,  magnorum  numen  laesura  deorum, 
ln  verba  jurabas  mea, 

Arctius  atque  hedera  procera  adstringitur  ilex,  5 
Lentis  adhaerens  brachiis ; 

Dum  pecori  lupus,  et  nautis  infestus  Orion 
Turbaret  hibernum  mare, 

Intonsosque  agitaret  Apollinis  aura  capillos. 
Fore  hunc  amorem  mutuum.  10 

O  dolitura  mea  multum  virtute,  Neaera  ! 

Nam,  si  quid  in  Flacco  viri  est. 

Non  feret  assiduas  potiori  te  dare  noctes. 

Et  quaeret  iratus  parem  ; 

Nec  semel  offensae  cedet  constantia  formae,  15 
Si  certus  intrarit  dolor. 

At  tu,  quicunque  es  felicior,  atque  meo  nunc 
Superbus  incedis  malo,  . 


HORATIUS 


Fpodi.  17 

Sis  pecore  et  multa  dives  tellure  licebit, 

Tibique  Pactolus  fluat,  2 

Nec  te  Pythagorae  fallant  arcana  renati. 
Formaque  vincas  Nirea; 

Eheu  !  translatos  alio  maerebis  amores  : 

Ast  ego  vicissim  risero. 

ODE  XVI. — Ad  Populum  Romanum. 
AUera  jam  teritur  bellis  civilibus  aeias, 

Suis  et  ipsa  Roma  viribus  ruit. 

Quam  neque  finitimi  valuerunt  perdere  Marsi, 
Minacis  aut  Etrusca  Porsenae  manus, 

Urnula  nec  virtus  Capuae,  nec  Spartacus  acer,  5 

Novisque  rebus  infidelis  Allobrox  ; 

N  c  fera  caerulea  domuit  Germania  pube, 
Parentibusque  abominatus  Hannibal ; 

Impia  perdemus  devoti  sanguinis  aetas; 

Ferisque  rursus  occupabitur  solum. 

Barbarus  heu  cineres  insistet  victor,  et  Urbem 
Eques  sonante  verberabit  ungula  ;  .  . 

Quaeque  carent  ventis  et  solibus  ossa  Quirini, 
(Nefas  videre)  dissipabit  insolens. 

Forte,  quid  expediat,  communiter,  aut  melior 
pars. 

Malis  carere  quaeritis  laboribus. 

Nulla  sit  hac  potior  sententia,  (Phocaeorum 
Velut  profugit  exsecrata  civitas 
Agros  atque  lares  patrios,  habitandaque  lana 
Apris  reliquit  et  rapacibus  lupis)  20 

Ire,  pedes  quocunque  ferent,  quocunque  per 
undas 

Notus  vocabit,  aut  protervus  Africus. 

Sic  placet  ?  an  melius  quis  habet  suadere  ?  se¬ 
cunda 

Ratem  occupare  quid  moramur  alite  ? 

Sed  juremus  in  haec  :  Simul  imis  saxa  renarint 
Vadis  levata,  ne  redire  sit  nefas ;  26 

Neu  conversa  domum  pigeat  dare  lintea,  quando 
Padus  Matina  laverit  cacumina, 
ln  mare  seu  celsus  procurrerit  Apenninus, 
Novaque  monstra  junxerit  libidine 
Mirus  amor  :  juvet  ut  tigres  subsidere  cervis, 
Adulteretur  et  columba  miluo  ; 

Credula  nec  ravos  timeant  armenta  leones; 

Ametque  salsa  laevis  hircus  aequora 
IIspc,  et  quae  poterunt  reditus  abscindere  dulces, 
Eamus  omnis  exsecrata  civitas,  86 

Aut  pars  indocili  melior  grege;  mollis  et  exspes 
Inominata  perprimat  cubilia. 

Vos,  quibus  est  virtus,  muliebrem  tollite  luctum, 
Etrusca  praeter  et  volate  littora.  40 

Nos  manet  Oceanus  circumvagus ;  arva,  beata 
Peiamus  arva,  divites  et  insulas; 

Reddit  ubi  Cererem  tellus  inarata  quotannis, 

Et  imputata  floret  usque  vinea. 

Germinat  et  nunquam  fallentis  termes  olivae,  45 
Suamque  pulla  ficus  ornat  arborem  ; 

Mella  cava  manant  ex  ilice;  montibus  altis 
Levis  crepante  lympha  desilit  pede. 

Illic  injussae  veniunt  ad  mulctra  capellae, 
Refertque  tenta  grex  amicus  ubera ;  l 

Ncc  vespertinus  circumgemit  ursus  ovile. 

Nec  intumescit  alta  viperis  humus  : 

Pluraque  felices  mirabimur;  ut  neque  largis 
Aquosus  Eurus  arva  radat  imbribus, 

Pinguia  nec  siccis  urantur  semina  glebis ;  ! 

Utrumque  rege  temperante  coelitum. 

Non  huc  Argoo  contendit  remige  pinus, 

Neque  impudica  Colchis  intulit  pedem  ; 

Non  huc  Sidonii  toiserunl  cornua  nautae. 


Laboriosa  nec  cohors  Ulixei.  60 

[Nulla  nocent  pecori  contagia;  nullius  astri 
Gregem  aestuosa  torret  impotentia.] 

Jupiter  illa  piae  secrevit  littora  genti. 

Ut  inquinavit  aere  tempus  aureum  : 
iEre,  dehinc  ferro  duravit  saecula;  quorum  55 
Piis  secunda,  vate  me,  datur  fuga. 

ODE  XVII.— Ad  Canidiam. 

Horatius. 

Jam  jam  efficaci  do  manus  scientiae 
Supplex,  et  oro  regna  per  Proserpinae, 

Per  et  Dianae  non  movenda  numina. 

Per  atque  libros  carminum  valentium 

Defixa  coelo  devocare  sidera,  5 

Canidia,  parce  vocibus  tandem  sacris, 

Citumque  retro  solve,  solve  turbinem. 

Movit  nepotem  Telephus  Nereium, 

ln  quem  superbus  ord inarat  agmina 

Mysorum,  et  in  quem  tela  acuta  torserat.  10 

Unxere  matres  Iliae  addictum  feris 

Alitibus  atque  canibus  homicidam  Hectorem, 

Postquam  relictis  moenibus  rex  procidit 

Heu  !  pervicacis  ad  pedes  Achillei. 

Setosa  duris  exuere  pellibus  15 

Laboriosi  remiges  Ulixei, 

Volente  Circa,  membra  ;  tunc  mens,  et  sonus 
Relapsus,  atque  notus  in  vultus  honor. 

Dedi  satis  superque  poenarum  tibi, 

Amata  nautis  multum  et  institoribus.  20 

Fugit  juventas,  et  verecundus  color 
Reliquit  ossa  pelle  amicta  lurida; 

Tuis  capillus  albus  est  odoribus; 

Nullum  a  labore  me  reclinat  otium ; 

Urget  diem  nox,  et  dies  noctem ;  neque  est  25 
Levare  tenta  spiritu  praecordia. 

Ergo  negatum  vincor  ut  credam  miser, 

Sabella  pectus  increpare  carmina, 

Caputque  Marsa  dissilire  naenia. 

Quid  amplius  vis?  O  mare  et  terra  !  ardeo,  30 
Quantum  neque  atro  delibutus  Hercules 
Nessi  cruore,  nec  Sicana  fervida 
Urens  in  iEtna  flamma.  Tu,  donec  cinis 
Injuriosis  aridus  ventis  ferar, 

Cales  venenis  officina  Colchicis.  35 

Quae  finis  ?  aut  quod  me  manet  stipendium  ? 
Effare  :  jussas  cum  fide  pcenas  luam, 

Paratus  expiare,  seu  poposceris 
Centum  juvencos,  sive  mendaci  lyra 
Voles  sonari :  tu  pudica,  tu  proba,  40 

Perambulabis  astra  sidus  aureum. 

Infamis  Helenae  Castor  offensus  vice, 

Fraterque  magni  Castoris,  victi  pre,  e. 

Ademta  vati  reddidere  lumina. 

Et  tu  (potes  nam)  solve  me  dementia,  45 

O  nec  paternis  obsoleta  sordibus. 

Nec  in  sepulcris  pauperum  prudens  anus 
Novendiales  dissipare  pulveres! 

Tibi  hospitale  pectus,  et  purae  manus  ; 

Tuusque  venter  Pactumeius;  et  tuo  50 

Cruore  rubros  obstetrix  pannos  lavit. 

Utcunque  fortis  exsilis  puerpera. 

Canidia. 

Quid  obseratis  auribus  fundis  preces? 

Non  saxa  nudis  surdiora  navitis 

Neptunus  alto  tundit  hibernus  salo.  f*5 

Inultus  ut  tu  riseris  Cotyttia 

Vulgata,  sacrum  liberi  Cupidinis  5 

Carmen  Sajoulare 


Et,  Esquilini  pontifex  venefici, 
tnipune  ut  Urbem  nomine  impleris  meo  ? 
-iuid  proderat  ditasse  Pelignas  anus, 
Velociusve  miscuisse  toxicum  ? 


Sed  tardiora  fata  to  votis  manent. 

Ingrata  misero  vita  ducenda  est,  in  hoc, 
Novis  ut  usque  suppetas  doloribus. 
Optat  quietem  Pelopis  infidus  pater. 
Egens  benignae  Tantalus  semper  dapis  $ 
Optat  Promethpus  obligatus  aliti  ; 

Optat  supremo  collocare  Sisyphus 
ln  monte  saxum ;  sed  vetant  leges  Jovis 


Voles  modo  altis  desilire  turribus. 

Modo  ense  pectus  Norico  recludere  j 
Frustraque  vincla  gutturi  nectes  tuo, 
Fastidiosa  tristis  aegrimonia. 

Vectabor  humeris  tunc  ego  inimicis  eques, 
Meaeque  terra  cedet  insolentiae. 

An,  quae  movere  cereas  imagines. 

Ut  ipse  nosti  curiosus,  et  polo 
Deripere  Lunam  vocibus  possim  meis. 
Possim  crematos  excitare  mortuos, 
Desiderique  temperare  poculum ; 

Plorem  artis  in  te  nil  habentis  exitum? 


TO  / 

/ 

/ 

Q.  HORATII  FLACCI  CARMEN  S^CULARE, 

PRO  INCOLUMITATE  IMPERII. 


Chorus  Puerorum,  et  Puellanim. 

Phoebe,  sylvarumque  potens  Diana, 

Lucidum  coeli  decus,  o  colendi 
Semper  et  culti,  date  quae  precamur 
Tempore  sacro : 

Quo  Sibyllini  monuere  versus  5 

Virgines  lectas  puerosque  castos 
Dis,  quibus  septem  placuere  colles. 

Dicere  carmen. 

Chorus  Puerorum . 

Alme  Sol,  curru  nitido  diem  qui 
Promis  et  colas,  aliusque  et  idem  10 

Nasceris,  possis  nihil  urbe  Roma 
Visere  majus. 

Chorus  Puellarum. 

Rite  maturos  aperire  partus 
Lenis  Ilithyia,  tuere  matres : 

Sive  tu  Lucina  probas  vocari,  1 5 

Seu  Genitalis. 

Diva,  producas  sobojem,  Patrumque 
Prosperes  decreta  super  jugandis 
Foeminis,  prolisque  novae  feraci 

Lege  marita ;  20 

Uterque  Chorus. 

Certus  undenos  decies  per  annos 
Orbis  ut  cantus  referatque  ludos. 

Ter  die  claro,  totiesque  grata 
Nocte  frequentes. 

Vosque  veraces  cecinisse,  Parcae,  25 

Quod  semel  dictum  est,  stabilisque  rerum 
Terminus  servet ;  bona  jam  peractis 
Jungite  fata. 

Fertilis  frugum  pecorisque  tellu3 

Spicea  donet  Cererem  corona  :  30 

Nutriant  fetus  et  aquae  salubres, 

Et  Jovis  aurae. 

Choims  Puerorum. 

Condito  mitis  placidusque  telo 
Supplices  audi  pueros,  Apollo  $ 

Chorus  Puellamm. 

Siderum  regina  bicornis,  audi,  35 

Luna,  puellas.  , 


Uterque  Chorus 

Roma  si  vestrum  est  opus,  lliaeque 
Littus  Etruscum  tenuere  turmae, 

Jussa  pars  mutare  lares  et  urbem 

Sospite  cursu ;  40 

Cui  per  ardentem  sine  fraude  Trojam 
Castus  iEneas,  patriae  superstes, 

Liberum  munivit  iter,  daturus 
Plura  relictis  ; 

Di,  probos  mores  docili  juventae,  45 

Di,  senectuti  placidae  quietem, 

Romulae  genti  date  remque  prolem¬ 
que,  et  decus  omne. 

Quique  vos  bubus  veneratur  albis. 

Clarus  Anchisae  Venerisque  sanguis,  50 

Imperet,  bellante  prior,  jacentem 
Lenis  in  hostem. 

Jam  mari  terraque  manus  potentes 
Medus  Albanasque  timet  secures  : 

Jam  Scythae  responsa  petunt,  superbi  55 

Nuper,  et  Indi. 

Jam  Fides,  et  Pax,  et  Honos,  Pudorque 
Priscus,  et  neglecta  redire  Virtus 
Audet  j  apparetque  beata  pleno 

Copia  cornu.  60 

Chorus  Puerorum. 

Augur  et  fulgente  decorus  arcu 
Phoebus,  acceptusque  novem  Camosnis, 

Qui  salutari  levat  arte  fessos 
Corporis  artus, 

Si  Palatinas  videt  aequus  arces ;  65 

Remque  Romanam,  Latiumque  felix, 

Alterum  in  lustrum,  meliusque  semper 
Proroget  aevum. 

Chorus  Puellarum. 

Quaeque  Aventinum  tenet  Algidumque, 
Quindecim  Diana  preces  virorum  70 

Curet,  et  votis  puerorum  amicas 
Applicet  aures. 

Uter  que  Chorus. 

Haec  Jovem  sentire,  deosque  cunctos, 

Spem  bonam  certamque  domum  reporto, 

Doctus  et  Phoebi  chorus  et  Dianae  75 

Dicere  laudes. 


Sat.  I.  1. 

Q.  HORATII  FLACCII  SATIRARUM 

LIBER  PRIMUS. 


SATIRA.  I.—  In  Avaros. 

Qui  fit,  Mecaenas,  ut  nemo,  quam  sibi  sortem 
Seu  ratio  dederit,  seu  fors  objecerit,  illa 
Contentus  vivat ;  laudet-  diversa  sequentes? 

O  fortunati  mercatores!  gravis  annis 
Miles  ait,  multo  jam  fractus  membra  labore.  5 
Contra  mercator,  navim  jactantibus  Austris, 
Militia  est  potior;  quid  enim?  concurritur:  horse 
Momento  cita  mors  venit,  aut  victoria  beta. 
Agricolam  laudat  juris  legumque  peritus, 

Sub  galli  cantum  consultor  ubi  ostia  pulsat.  10 
Ille,  datis  vadibus, qui  rure  extractus  in  urbem  est, 
Solos  felices  viventes  clamat  in  urbe. 

Caetera  de  genere  hoc  (adeo  sunt  multa)  loquacem 
Delassare  valent  Fabium  :  ne  te  morer,  audi, 
Quo  rem  deducam.  Si  quis  deus.  En  ego,  dicat,  15 
Jam  faciam,  quod  vultis :  eris  tu,  qui  modo  rAiles, 
Mercator :  tu,  consultus  modo,  rusticus  :  hinc  vos. 
Vos  hinc  mutatis  discedite  partibus.  Eia, 

Quid  statis?  Nolint.  Atqui  licet  esse  beatis. 

Quid  causae  est,  merito  quin  illis  Jupiter  ambas 
I ratus  buccas  inflet  ?  neque  se  fore  posthac  21 
Tam  facilem  dicat,  votis  ut  praebeat  aurem  ? 
Praeterea,  ne  sic,  ut  qui  jocularia,  ridens 
Percurram ;  (quanquam  ridentem  dicere  verum 
Quid  vetat?  ut  pueris  olim  dant  crustula  blandi 
Doctores,  elementa  velint  ut  discere  prima)  26 
Sed  tamen  amoto  quaeramus  seria  ludo. 

Ille,  gravem  duro  terram  qui  vertit  aratro, 
Perfidus  hic  caupo,  miles,  nautaeque  per  omne 
Audaces  mare  qui  currunt,  hac  mente  laborem  30 
Sese  ferre,  senes  ut  in  otia  tuta  recedant, 

Aiunt,  cum  sibi  sint  congesta  cibaria:  sicut 
Parvula  (nam  exemplo  est)  magni  formica  laboris 
Ore  trahit,  quodcunque  potest,  atque  addit 
acervo,  34 

Quem  struit,  haud  ignara  ac  non  incauta  futuri : 
Quae, simul  inversum  contristat  Aquarius  annum. 
Non  usquam  prorepit,  et  illis  utitur  ante 
Quaesitis  sapiens ;  cum  te  neque  fervidus  aestus 
Dimoveat  lucro, neque  hiems,  ignis, mare,  ferrum  ; 
Nil  obstet  tibi,  dum  ne  sit  te  ditior  alter.  40 
Quid  juvat  immensum  t.e argenti  pondus  et  auri 
Furtirn  defossa  timidum  deponere  terra? 

®[  Quod  si  comminuas,  vilem  redigatur  ad  assem. 
At,  ni  id  fit,  quid  habet  pulchri  constructus 
acervus  ? 

Millia  frumenti  tua  triverit  area  centum ;  45 

Non  tuus  hoc  capiet  venter  plus  quam  meus:  At,  si 
Reticulum  panis,  venales  inter,  onusto 
Forte  vehas  humero,  nihilo  plus  accipias,  quam 
Qui  nil  portarit.  Vel  dic,  quid  referat,  intra 
Naturae  fines  viventi,  jugera  centum  an  50 

Mille  aret!  At  suave  est  ex  magno  tollere 
acervo. 

H  Dum  ex  parvo  nobis  tantundem  haurire  re¬ 
linquas, 

Cur  tua  plus  laudes  cumeris  granaria  nostris? 

Dt,  tibi  si  sit  opus  liquidi  non  amplius  urna, 

V el  cyatho,  et  dicas,  Magno  de  flumine  mall«m,55 


Quam  ex  hoc  fonticulo  tantundem  sumere.  Eo 
fit. 

Plenior  ut  si  quos  delectet  copia  justo, 

Cum  ripa  simul  avulsos  ferat  Aufidus  acer  : 

At,  qui  tantuli  eget  quanto  est  opus,  is  neque  limo 
Turbatam  haurit  aquam,  neque  vitam  amittit  in 
undis.  60 

At  bona  pars  hominum,  decepta  cupidine  falso, 
Nil  satis  est,  inquit ;  quia  tanti,  quantum  habeas, 
sis. 

Quid  facias  illi  ?  jubeas  miserum  esse,  libenter 
Quatenus  id  facit;  ut  quidam  memoratur  Athenis 
Sordidus  ac  dives,  populi  contemnere  voces  65 
Sic  solitus  :  Populus  me  sibilat ;  at  mihi  plaudo 
Ipse  domi,  simulae  nummos  contemplor  in  arca. 
Tantalus  a  labris  sitiens  fugientia  captat 
Flumina.  Quid  rides  ?  mutato  nomine,  de  te 
Fabula  narratur.  Congestis  undique  saccis  70 
Indormis  inhians,  et  tanquam  parcere  sacris 
Cogeris,  aut  pictis  tanquam  gaudere  tabellis. 
Nescis  quo  valeat  nummus?  quem  praebeat  usum? 
Panis  ematur,  olus,  vini  sextarius:  adde, 

Queis  humana  sibi  doleat  natura  negatis.  75 
An  vigilare  metu  exanimem,  noctesque  diesque 
Formidare  malos  fures,  incendia,  servos, 

Ne  te  compilent  fugientes  ;  hoc  juvat  ?  horum 
Semper  ego  optarim  pauperrimus  esse  bonorum. 
5  At,  si  condoluit  tentatum  frigore  corpus,  80 
Aut  alius  casus  lecto  te  affixit;  habes,  qui 
Assideat,  fomenta  paret,  medicum  roget,  ut  te 
Suscitet,  ac  reddat  natis  carisque  propinquis. 

H  Non  uxor  salvum  te  vult,  non  filius;  omnes 
Vicini  oderunt,  noti,  pueri  atque  puelise.  85 
Miraris,  cum  tu  argento  post  omnia  ponas, 

Si  nemo  praestet,  quem  non  merearis  amorem  ? 
An,  si  cognatos,  nullo  natura  labore 
Quos  tibi  dat,  retinere  velis  servareque  amicos; 
Infelix  operam  perdas ;  ut  si  quis  asellum  90 
In  Campo  doceat  parentem  currere  frenis? 
Denique  sit  finis  quaerendi ;  quoque  habeas  plus, 
Pauperiem  metuas  minus ;  et  finire  laborem 
Incipias,  parto  quod  avebas  ;  ne  facias,  quod 
Ummidius  quidam,  (non  longa  est  fabula)  dives, 
Ut  metiretur  nummos ;  ita  sordidus,  ut  se  96 
Non  unquam  servo  melius  vestiret;  ad  usque 
Supremum  tempus,  ne  se  penuria  victus 
Opprimeret,  metuebat.  At  hunc  liberta  securi 
Divisit  medium,  fortissima  Tyndaridarum.  100 
H  Quid  mi  igitur  suades?  ut  vivam  Naevius?  aut 
sic 

Ut  Nomentanus  ?  *U  Pergis  pugnantia  secum 
Frontibus  adversis  componere  ?  Non  ego,  avarum 
Cum  veto  te  fieri,  vappam  jubeo  ac  nebulonem. 
Est  inter  Tanaim  quiddam  socerumque  Viselli. 
Est  modue  in  rebus  ;  sunt  certi  denique  fines,  lOb 
Quos  ultra  citraque  nequit  consistere  rectum. 
Illuc,  unde  abii,  redeo  ;  nemon',  ut  avarus. 

Se  probet  ?  at  potius  laudet  diversa  sequentes  ? 
Quodque  aliena  capella  gerat  distentius  uber,  1 1 0 
Tabescat  ?  neque  se  majori  pauperiorum 
Turbae  comparet  ?  hunc  atque  hunc  superare  la 
boret  ? 


554 


HORATIUS. 


Sic  festinanti  semper  locupletior  obstat . 

Ut,  cum  carceribus  missos  rapit  ungula  currus, 
Instat  equis  auriga  suos  vincentibus,  illum  115 
Praeteritum  temnens  extremos  inter  euntem. 

Inde  fit,  ut  raro,  qui  se  vixisse  beatum 
Dicat,  et  exacto  contentus  tempore  vitee 
Cedat  uti  conviva  satur,  reperire  queamus. 

Jam  satis  est :  ne  me  Crispini  scrinia  lippi  120 
Compilasse  putes,  verbum  non  amplius  addam. 

SATIRA  11. —  In  Moechos. 
Ambubaiarum  collegia,  pharmacopolae, 

Mendici,  mimae,  balatrones,  hoc  genus  omne 
Maestum  ac  sollicitum  est  cantoris  morte  Tigelli ; 
Quippe  benignus  erat  Contrahic,ne  prodigusesse 
Dicatur  metuens,  inopi  dare  nolit  amico,  5 

Frigus  quo  duramque  famem  depellere  possit. 
Hunc  si  perconteris,  avi  cur  atque  parentis 
Praeclaram  ingrata  stringat  malus  ingluvie  rem. 
Omnia  conductis  coemens  opsonia  nummis  ; 
Sordidus  atque  animi  quod  parvi  nolit  haberi,  10 
Respondet.  Laudatur  ab  his,  culpatur  ab  illis. 
Fufidius  vappae  famam  timet  ac  nebulonis. 

Dives  agris,  dives  positis  in  foenore  nummis. 
Quinas  hic  capiti  mercedes  exsecat ;  atque 
Quanto  perditior  quisque  est,  tanto  acrius  urget : 
Nomina  sectatur,  modo  sumta  veste  virili,  16 
Sub  patribus  duris,  tironum.  Maxime,  quis  non, 
Jupiter!  exclamat,  simul  atque  audivit?  ^  At  in  se 
Pro  quaestu  sumtum  facit  hic.  II  Vix  credere  possis, 
Quam  sibi  non  sit  amicus:  itaut  pater  ille, Terenti 
Fabula  quem  miserum  nato  vixisse  fugato  21 
Inducit,  non  se  pejus  cruciaverit,  atque  hic. 

Si  quis  nunc  quaerat,  Quo  res  haec  pertinet  ?  Illuc : 
Dum  vitant  stulti  vitia,  in  contraria  currunt. 
Malthinus  tunicis  demissis  ambulat ;  est,  qui  25 
Inguen  ad  obscaenum  subductis  usque  facetus  : 
Pastillos  Rutilius  olet,  Gorgonius  hircum  : 

Nil  medium  est.  Sunt,qui  nolint  tetigisse,  nisi  illas, 
Quarum  subsuta  talos  tegat  instita  veste  :  29 

Contra  aliusnullam,  nisi  olente  in  fornice  stantem. 
Quidam  notus  homo  cum  exiret  fornice ;  Macte 
Virtute  esto,  inquit  sententia  dia  Catonis  : 

Nam,  simul  ac  venas  inflavit  tetra  libido. 

Huc  juvenes  aequum  est  descendere,  non  alienas 
Permolere  uxores.  Nolim  laudarier,  inquit,  85 
Sic  me,  mirator  cunni  Cupiennius  albi. 

Audire  est  operae  pretium,  procedere  recte 
Qui  moechis  non  vultis,  ut  omni  parte  laborent; 
Utque  illis  multo  corrupta  dolore  voluptas, 

Atque  haec  rara  cadat,  dura  inter  saepe  pericla.  40 
Hic  se  praecipitem  tecto  dedit;  ille  flagellis 
Ad  mortem  caesus  ;  fugiens  hic  decidit  acrem 
Praedonum  in  turbam;  dedit  hic  pro  corpore  num¬ 
mos  ; 

Hunc  perminxerunt  calones:  quin  etiam  illud 
Accidit,  ut  cuidam  testes  caudamque  salacem  45 
Demeteret  ferrum.  Jure,  omnes.  Galba  negabat. 
Tutior  at  quanto  merx  est  in  classe  secunda  ! 
Libertinarum  dico,  Sallustius  in  quas 
Non  minus  insanit, quam  qui  moechatur:  at  hic,  si, 
Qua  res,  qua  ratio  suaderet,  quaque  modeste  50 
Munifico  esse  licet,  vellet  bonus  atque  benignus 
Esse ;  daret  quantum  satis  esset,  nec  sibi  damno 
Dedecorique  foret:  verum  hoc  se  amplectitur  uno : 
Hoc  amat,  hoc  laudat :  Matronam  nullam  ego  tan¬ 
go  ; 

Ut  quondam  Marsaeus,  amator  Originis,  ille,  55 
Qui  pa‘rium  mimse  donat  fundumque  laremque, 
Nilfueritmi,inquit,cumuxoribusunquam  alienis  ' 


Sat.  I.  g 

Verun  jest  cum  mimis,  est  cum  meretricibus;  unde 
Fama  malum  gravius,  quam  res,  trahit.  An  tibi 
abunde 

Personam  satis  est,  non  illud, quicquid  ubique  60 
Officit,  evitare  ?  Bonam  deperdere  famam. 

Rem  patris  oblimare,  malum  est  ubicunque.  Q^ 
inter- 

est,  in  matrona,  ancilla,  peccesve  togata  ? 

V illius  in  Fausta  Sullae  gener,  hoc  miser  uno 
Nomine  deceptus,  poenas  dedit  usque  superque  65 
Quam  satis  est ;  pugnis  esesus,  ferroque  petitus  • 
Exclusus  fore,  cum  Longarenus  foret  intus.  * 
Huic  si,  mutonis  verbis  mala  tanta  videntis,  [ate 
Diceret  haec  animus;  Quid  vis  tibi?  numquidego 
Magno  prognatum  deposco  consule  cunnum,  7q 
Velatumque  stola,  mea  cum  conferbuit  ira  ? 
Quid  responderet  ?  Magno  patre  nata  puella  est. 
At  quanto  meliora  monet,  pugnantiaque  istis, 
Dives  opis  natura  suae,  si  tu  modo  recte 
Dispensare  velis,  ac  non  fugienda  petendis  75 
Immiscere!  Tuo  vitio,  rerumne,  labores, 

Nil  referre  putas  ?  Quare,  ne  poeniteat  te, 

Desine  matronas  sectarier,  unde  laboris 
Plus  haurire  mali  est, quam  ex  re  decerpere  fructus. 
Nec  magis  huic,  inter  niveos  viridesque  lapillos 
Sit  licet,  hoc,  Cerinthe,  tuo  tenerum  est  femur, 
aut  crus  81 

Rectius  ;  atque  etiam  melius  persaepe  togatae. 
Adde  huc,  quod  mercem  sine  fucis  gestat ;  aperte. 
Quod  venale  habet,  ostendit ;  nec,  si  quid  honesti 
est, 

Jactat  habetque  palam,  quaerit  quo  turpia  celet.  85 
Regibus  hic  mos  est,  ubi  equos  mercantur;  opertos 
Inspiciunt;  ne,  si  facies  (ut  saepe)  decora 
Molli  fulta  pede  est,  emtorem  inducat  hiantem; 
Quod  pulchrae  clunes,  breve  quod  caput,  ardua 
cervix. 

Hoc  illi  recte  :  ne  corporis  optima  Lynceis  90 
Contemplere  oculis,  Hypsata  caecior  illa 
Quae  mala  sunt,  spectes.  II  O  crus !  O  brachia ! 
H  Verum 

Depygis,  nasuta,  brevi  latere,  ac  pede  longo  est. 
Matronae,  praeter  faciem,  nil  cernere  possis, 
Caetera,  ni  Catia  est,  demissa  veste  tegentis.  95 
Si  interdicta  petes,  vallo  circumdata,  (nam  te 
Hoc  facit  insanum)  multae  tibi  tum  officient  res 
Custodes,  lectica,  ciniflones,  parasitae  ; 

Ad  talos  stola  demissa,  et  circumdata  palla  ; 
Plurima,  quae  invideant  pure  apparere  tibi  rem 
Altera,  nil  obstat:  Cois  tibi  paene  videre  est,  101 
Ut  nudam  ;  ne  crure  malo,  ne  sit  pede  turpi ; 
Metiri  possis  oculo  latus.  An  tibi  mavis 
Insidias  fieri,  pretiumque  avellier,  ante 
Quam  mercem  ostendi  ?  II  LeporemvenatorutaUa 
In  nive  sectetur,  positum  sic  tangere  nolit,  1 06 
Cantat ;  et  apponit.  Meus  est  amor  huic  similis  :nam 
Transvolat  in  medio  posita,  el  fugientia  captat. 

II  Hiscine  versiculis  speras  tibi  posse  dolores. 
Atque  aestus  curasque  graves,  e  pectore  pelli  ?  110 
Nonne  cupidinibus  statuit  natura  modum,  quem, 
Quid  latura,  sibi  quid  sit  dolitura  negatum. 
Quaerere  plus  prodest,  et  inane  abscindere  soldo? 
Num,  tibi  cum  fauces  urit  sitis,  aurea  quaeris 
Pocula?  num  esuriens  fastidis  omnia  praeter  115 
Pavonem  rhombumque  ?  tument  tibi  cum  ingui¬ 
na,  num,  si 

Ancilla  aut  verna  est  praesto  puer,  impetus  in  quem 
Continuo  fiat,  malis  tentigine  rumpi  ? 

Non  ego ;  namque  parabilem  amo  Venerem,  faci 
lemque. 


HORATIUS. 


555 


SaT.  I.  3. 

Illam,  Post  paulo;  Sed  pluris  i  Si  exieiit  vir  ;  120 
Gallis:  hanc,  Philodemus  ait,  sibi,  qua»  neque 
magno 

Stet  pretio,  neque  cunctetur,  cum  est  jussa,  venire : 
Candida  rectaque  sit ;  munda  hactenus,  ut  neque 

Nec  magis  alba  velit,  quam  det  natura,  videri. 
Ilsec  ubi  supposuit  dextro  corpus  mihi  laevum,  125 
Ilia  et  Egeria  est :  do  nomen  quodlibet  illi. 

Nec  vereor,  ne,  dum  futuo,  vir  rure  recurrat. 
Janua  frangatur,  latret  canis,  undique  magno 
Pulsa  domus  strepitu  resonet,  vepallida  lecto 
Desiliat  mulier,  miseram  se  conscia  clamet ;  130 
Cruribus  haec  metuat,  doti  deprensa,  egomet  mi. 
Discincta  tunica  fugiendum  est,  ac  pede  nudo, 

Ne  nummi  pereant,  aut  pyga,  aut  denique  fama. 
Deprendi  miserum  est:  Fabio  vel  judice  vincam. 

SATIRA  III. — In  Obtrectatores ,  et  Supercilium 
Stoicum. 

Omnibus  hoc  vitium  est  cantoribus,  inter  amicos 
Ut  nunquam  inducant  animum  cantare  rogati; 
Injussi  nunquam  desistant.  Sardus  habebat 
Ille  Tigellius  hoc.  Caesar,  qui  cogere  posset, 

Si  peteret  per  amicitiam  patris  atque  suam,  non 
Quicquam  proficeret :  si  collibuisset,  ab  ovo  6 
Usque  ad  mala  citaret,  Io  Bacche  !  modo  summa 
Voce,  modo  hac,  resonat  quae  chordis  quattuor 
iina. 

Nil  aequale  homini  fuit  illi :  saepe,  velut  qui 
Currebat  fugiens  hostem ;  persaepe,  velut  qui  10 
Junonis  sacra  ferret :  habebat  saepe  ducentos, 
Saepe  decem  servos :  modo  reges  atque  tetrarchas. 
Omnia  magna,  loquens;  modo.  Sit  mihi  mensa 
tripes,  et 

Concha  salis  puri,  et  toga  quae  defendere  frigus. 
Quamvis  crassa,  queat.  Decies  centena  dedisses 
Huic  parco  paucis  contento,  quinque  diebus  16 
Nil  erat  in  loculis  :  noctes  vigilabat  ad  ipsum 
Mane,  diem  totum  stertebat:  nil  fuit  unquam 
Sic  imparsibi.  Nuncaliquisdicat  mihi.  Quid  tu? 
Nullane  habes  vitia?  Immo  alia,  et  fortasse  minora. 
Maenius  absentemNovium  cum  carperet ;  Heus  tu, 
Quidam  ait,  ignoras  te?  an  ut  ignotum  dare  nobis 
Verba  putas?  Egomet  mi  ignosco, Maenius  inquit. 
Stultuset  improbus  hic  amor  est, dignusque  notari. 
Cum  tua  pervideas  oculis  mala  lippus  inunctis, 
Cur  in  amicorum  vitiis  tam  cernis  acutum,  26 
Quam  aut  aquila,  aut  serpens  Epidaurius  ?  At  tibi 
contra 

Evenit,  inquirant  vitia  ut  tua  rursus  et  illi. 
Iracundior  est  paulo?  minus  aptus  acutis 
Naribus  horum  hominum  ?  rideri  possit,  eo  quod 
Rusticius  tonso  toga  defluit,  et  male  laxus  31 
In  pede  calceus  haeret  ?  At  est  bonus,  ut  melior  vir 
Non  alius  quisquam  :  at  tibi  amicus:  at  ingenium 
ingens 

Inculto  latet  hoc  sub  corpore.  Denique  te  ipsum 
Concute,  num  qua  tibi  vitiorum  inseverit  olim  35 
Natura,  aut  etiam  consuetudo  mala  ;  namque 
Neglectis  urenda  filix  innascitur  agris. 

IMuc  praevertamur;  amatorem  quod  amicae 
Turpia  decipiunt  caecum  vitia,  aut  etiam  i.psa  haec 
Ue  ectant ;  veluti  Balbinum  polypus  Hagnae.  40 
vellem  in  amicitia  sic  erraremus,  et  isti 
Errori  nomen  virtus  posuisset  honestum. 

t,  pater  ut  nati,  sic  nos  dehemus,  amici 
»t  quod  sit  vitium,  non  fastidire  :  strabonem 
Appellat  Patum  pater;  et  Pullum,  male  parvus 
at  cui  filme  est,  ut  abortivus  fuit  olim  46 


Sisyphus:  hunc  Varum,  distortis  cruribus;  illum 
Balbutit  Scaurum,  pravis  fultum  male  talis. 
Parcius  hic  vivit  ?  frugi  dicatur.  Ineptus 
Et  jactantior  hic  paulo  est  ?  concinnus  amicis  50 
Postulat  ut  videatur.  At  est  truculentior,  atque 
Plus  requo  liber?  simplex  fortisque  habeatur. 
Caldior  est  ?  acres  inter  numeretur.  Opinor, 
Haec  res  et  jungit,  junctos  et  servat  amicos. 

At  nos  virtutes  ipsas  invertimus,  atque  55 

Sincerum  cupimus  vas  incrustare.  Probus  quis 
Nobiscum  vivit?  multum  est  demissus  homo :  illi 
Tardo,  cognomen  pingui  damus.  Hic  fugit  omnes 
Insidias,  nullique  malo  latus  obdit  apertum  ? 
(Cum  genus  hoc  inter  vitae  versetur,  ubi  acris  60 
Invidia,  atque  vigent  ubi  crimina)  pro  bene  sano 
Ac  non  incauto,  fictum  astutumque  vocamus. 
Simplicior  quis  et  est,  (qualem  me  saepe  libenter 
Obtulerim  tibi,  Mecaenasl  ut  forte  legentem  64 
Aut  tacitum  impellat  quovis  sermone  ?  molestus 
Communi  sensu  plane  caret,  inquimus.  Eheu 
Quam  temere  in  nosmet  legem  sancimus  iniquam ! 
Nam  vitiis  nemo  sine  nascitur:  optimus  ille  est, 
Qui  minimis  urgetur.  Amicus  dulcis, ut  aequum  est  . 
Cum  meacompenset  vitiis  bona,  pluribus  hisce  7C 
(Si  modo  plura  mihi  bona  sunt)  inclinet :  amari 
Si  volet  hac  lege,  in  trutina  ponetur  eadem. 

Qui,  ne  tuberibus  propriis  offendat  amicum. 
Postulat,  ignoscet  verrucis  illius.  ./Equum  est, 
Peccatis  veniam  poscentem  reddere  rursus.  75 
Denique,  quatenus  excidi  penitus  vitium  irae, 
Caetera  item  nequeunt  stultis  haerentia ;  cur  non 
Ponderibus  modulisque  suis  ratio  utitur?  ac,  res 
Ut  quaeque  est,  ita  suppliciis  delicta  coercet  ? 

Si  quis  eum  servum,  patinam  qui  tollere  jussus 
Semesos  pisces  tepidumque  ligurrierit  jus,  81 
In  cruce  suffigat,  Labeone  insanior  inter 
Sanos  dicatur.  Quanto  hoc  furiosius  atque 
Majus  peccatum  est !  Paulum  deliquit  amicus ; 
(Quod  nisi  concedas,  habeare  insuavis,  acerbus) 
Odisti  et  fugis,  ut  Rusonem  debitor  aeris  ;  86 

Qui,  nisi,  cum  tristes  misero  venere  Calendae, 
Mercedem  aut  nummos  undeunde  extricat,  amaras 
Porrecto  jugulo  historias,  captivus  ut,  audit. 
Comminxit  lectum  potus,  mensave  catillum  90 
Evandri  manibus  tritum  dejecit ;  ob  hanc  rem, 
Aut  positum  ante  mea  quia  pullum  in  parte  catini 
Sustulit  esuriens,  minus  hoc  jucundus  amicus 
Sit  mihi  ?  Quid  faciam,  si  furtum  fecerit  ?  aut  si 
Prodiderit  commissa  fide,  sponsumve  negarit  ?  95 
Queis  paria  esse  fere  placuit  peccata,  laborant, 
Cum  ventum  ad  verum  est :  sensus  moresque  re¬ 
pugnant, 

Atque  ipsa  utilitas,  justi  prope  mater  et  sequi. 
Cum  prorepserunt  primis  animalia  terris, 

Mutum  et  turpe  pecus;  glandem  atque  cubilia 
propter,  100 

Unguibus  et  pugnis,  dein  fustibus,  atque  ita  porro 
Pugnabant  armis,  quae  post  fabricaverat  usus; 
Donec  verba,  quibus  voces  sensusque  notarent. 
Nominaque  invenere:  dehinc  absistere  bello, 
Oppida  coeperunt  munire,  et  ponere  leges,  105 
Ne  quis  fur  esset,  neu  latro,  neu  quis  adulter. 

Nam  fuit  ante  Helenam  cunnus  teterrima  belli 
Causa  :  sed  ignotis  perierunt  mortibus  illi, 

Quos  Venerem  incertam  rapientes  more  ferarum 
Viribus  editior  caedebat,  ut  in  grege  taurus.  1 1 C 
Jura  inventa  metu  injusti  fateare  necesse  est. 
Tempora  si  fastosque  velis  evolvere  mundi. 

Nec  natura  potest  justo  secernere  iniquum. 

Dividit  ut  bona  diversis,  fugienda  petendis. 

Nec  vincet  ratio  hoc,  lantundem  ut  peccet  idem- 
que,  _  li5 

Qui  teneros  caules  alieni  fregerit  horti. 

Et  qui  nocturnus  divum  sacra  legerit-  Adsit 
Regula,  peccatis  quae  poenas  irroget  «equas ; 
Ne°scutica  dignum  horribili  sectere  flagello  : 
Nam,  ut  ferula  caedas  meritum  majora  subire  120 
Verbera,  non  vereor;  cum  dicas  esse  parea  res 
Furta  latrociniis,  et  magnis  parva  mineris 
Falce  recisurum  simili  te,  si  tibi  regnum 
Permittant  homines.  Si  dives,  qui  sapiens  est, 
Et  sutor  bonus,  et  solus  formosus,  et  est  rex ;  125 
Cur  optas,  quod  habes  ?  31  Non  nosti,  quid  pater, 
inquit, 

Chrysippus  dicat :  sapiens  crepidas  sibi  nunquam 
Nec  soleas  fecit;  sutor  tainen  est  sapiens.  31 Quo? 
II  Ut,  quamvis  tacet  Hermogenes,  cantor  tamen  at¬ 
que 

Optimus  est  modulator ;  ut  Alfenus  vafer,  omni 
Abjecto  instrumento  artis,  clausaque  taberna, 
Sutor  erat;  sapiens  operis  sic  optimus  omnis  132 
Est  opifex  solus ;  sic  rex.  31  Vellunt  tibi  barbam 
Lascivi  pueri  :  quos  tu  nisi  fuste  coerces. 
Urgeris  turba  circum  te  stante,  miserque  135 
Rumperis,  et  latras,  magnorum  maxime  regum. 
Ne  longum  faciam ;  dum  tu  quadrante  lavatum 
Rex  ibis,  neque  te  quisquam  stipator,  ineptum 
Praeter  Crispinum,  sectabitur  ;  et  mihi  dulces 
Ignoscent,  si  quid  peccaro  stultus,  amici ;  140 

Inque  vicem  illorum  patiar  delicta  libenter. 
Privatusque  magis  vivam  te  rege  beatus. 

SATIRA  IV. — In  Obtrectatores  suos. 
Eupolis,  atque  Cratinus,  Aristophanesque  poetae, 
Atque  alii,  quorum  comoedia  prisca  virorum  est. 
Si  quis  erat  dignus  describi,  quod  malus,  aut  fur, 
Quod  moechus  foret,  aut  sicarius,  aut  alioqui 
Famosus,  multa  cum  libertate  notabant.  5 

Hinc  omnis  pendet  Lucilius,  hosce  secutus. 
Mutatis  tantum  pedibus  numerisque ;  facetus, 
Emunctae  naris,  durus  componere  versus, 

(Nam  fuit  hoc  vitiosus ;  in  hora  saepe  ducentos, 
Ut  magnum,  versus  dictabat  stans  pede  in  uno  :  10 
Cum  flueret  lutulentus,  erat  quod  tollere  velles) 
Garrulus,  atque  piger  scribendi  ferre  laborem; 
Scribendi  recte :  nam,utmultum,nilmoror.  Ecce, 
Crispinus  minimo  me  provocat.  31  Accipe,  si  vis, 
Accipiam  tabulas;  detur  nobis  locus,  hora,  15 
Custodes ;  videamus,  uter  plus  scribere  possit. 

31  Di  bene  fecerunt,  inopis  me  quodque  pusilli 
Finxerunt  animi,  raro  et  perpauca  loquentis  : 

At  tu  conclusas  hircinis  follibus  auras. 

Usque  laborantes  dum  ferrum  molliat  ignis,  20 
Ut  mavis,  imitare.  Beatus  Fannius,  ultro 
Delatis  capsis  et  imagine ;  cum  mea  nemo 
Scripta  legat,  vulgo  recitare  timentis,  ob  hanc  rem. 
Quod  sunt,  quos  genus  hoc  minime  juvat,  utpote 
plures 

Culpari  dignos.  Quemvis  media  elige  turba ;  25 
Aut  ob  avaritiam,  aut  misera  ambitione  laborat. 
Hic  nuptarum  insanit  amoribus,  hic  puerorum ; 
Hunc  capit  argenti  splendor ;  stupet  Albius  aere; 
Hic  mutat  merces  surgente  a  sole,  ad  eum  quo 
Vespertina  tepet  regio  ;  quin  per  mala  praeceps 
Fertur,  uti  pulvis  collectus  turbine,  ne  quid  31 
Summa  deperdat,  metuens,  aut  ampliet  ut  rem. 
Omnes  hi  metuunt  versus,  odere  poetas. 

II  Foenum  habet  m  cornu ;  longe  fuge :  dummodo 
risum 

Excutiat  sibi,  non  hic  cuiquam  parcet  amico :  35 


Et,  quodcunque  semel  chartis  illeverit,  omnes 
Gestiet  a  furno  redeuntes  scire  lacuque,  [tra 
Et  pueros  et  anus.  SI  Agedum,  pauca  accipe  con« 
Primum,  ego  me  illorum,  dederim  quibus  esse 
poetas, 

Excerpamnumero:nequeenim  concludere  versum 

Dixeris  esse  satis ;  neque,  si  quis  scribat,  uti  nos, 
Sermoni  propiora,  putes  hunc  esse  poetam  42 
Ingenium  cui  sit,  cui  mens  divinior,  atque  os 
Magna  sonaturum,  des  nominis  hujus  honorem. 
Idcirco  quidam,  comoedia  necne  poema  45 
Esset,  quaesivere ;  quod  acer  spiritus  ac  vis 
Nec  verbis  nec  rebus  inest ;  nisi  quod  pede  certo 
Differt  sermoni,  sermo  merus.  31  At  pater  ardens 
Saevit,  quod  meretrice  nepos  insanus  amica 
Filius,  uxorem  grandi  cum  dote  recuset,  50 
Ebrius  et  (magnum  quod  dedecus)  ambulet  ante 
Noctem  cum  facibus.  31  Numquid  Pomponius  istis 
Audiret  leviora,  pater  si  viveret  ?  Ergo 
Non  satis  est  puris  versum  perscribere  verbis  ; 
Quem  si  dissolvas,  quivis  stomachetur  eodem  55 
Quo  personatus  pacto  pater.  His,  ego  quae  nunc, 
Olim  quae  scripsit  Lucilius,  eripias  si 
Tempora  certa  modosque,  et,  quod  prius  ordine 
verbum  est, 

Posterius  facias,  praeponens  ultima  primis ; 

Non,  ut  si  solvas,  “  Postquam  discordia  tetra  60 
“  Belli  ferratos  postes,  portasque  refregit,” 
Invenias  etiam  disjecti  membra  poetae. 

Hactenus  haec :  alias,  justum  sit  necne  poema : 
Nunc  illud  tantum  quaeram,  meritone  tibi  sit 
Suspectum  genus  hoc  scribendi.  Sulcius  acer  65 
Ambulat  etCaprius,rauci  male,  cumque  libellis, 
Magnus  uterque  timor  latronibus :  at,  bene  si  quis 
Et  vivat  puris  manibus,  contemnat  utrumque. 

Ut  sis  tu  similis  Coeli  Birrique  latronum 
Non  ego  sim  Capri,  neque  Sulci ;  cur  metuas  me; 
Nulla  taberna  meos  habeat  neque  pila  libellos,  7 : 
Queis  manus  insudet  vulgi  HermogenisqueTigelli 
Nec  recitem  quicquam,  nisi  amicis,  idque  coactus , 
Non  ubivis,  coramve  quibuslibet.  31  In  medio  qui 
Scripta  foro  recitent,  sunt  multi,  quique  lavantes : 
Suave  locus  voci  resonat  conclusus.  31  Inanes  76 
Hoc  juvat,  haud  illud  quaerentes,  num  sine  sensu, 
Tempore  num  faciant  alieno.  31  Laedere  gaudes. 
Inquis;  et  hoc  studio  pravus  facis.  31  Unde  petitum 
Hoc  in  me  jacis  ?  est  auctor  quis  denique  eorum. 
Vixi  cum  quibus?  Absentem  qui  rodit  amicum;  81 
Qui  non  defendit  alio  culpante;  solutos 
Qui  captat  risus  hominum,  famamque  dicacis ; 
Fingere  qui  non  visa  potest ;  commissa  tacere 
Qui  nequit;  hic  niger  est;  hunc  tu,  Romane 
caveto.  85 

Saepe  tribus  lectis  videas  coenare  quaternos  ; 

E  quibus  unus  avet  quavis  adspergere  cunctos, 
Praeter  eum  qui  praebet  aquam :  post,  hunc  quo¬ 
que  potus, 

Condita  cum  verax  aperit  praecordia  Liber. 

Hic  tibi  comis,  et  urbanus,  liberque  videtur,  90 
Infesto  nigris:  ego  si  risi,  quod  ineptus 
Pastillos  Rufillus  olet,  Gorgonius  hircum, 
Lividus  et  mordax  videor  tibi  ?  Mentio  si  qua 
De  Capitolini  furtis  injecta  Petilii 
Te  coram  fuerit ;  defendas,  ut  tuus  est  mos:  95 
31  Me  Capitolinus  convictore  usus  amico¬ 
que  a  puero  est,  causaque  mea  permulta  rogatus 
Fecit ;  et  incolumis  laetor  quod  vivit  in  Urbe . 
Sed  tamen  admiror,  quo  pacto  judicium  illud 
Fugerit.  31  Hic  nigrae  succus  loliginis,  haec  est  100 
vErugo  mera;  quod  vitium  procul abfore  chartis. 

Atque  animo  prius,  ut  si  quid  promittere  de  me 
Possum  aliud  Tere,  promitto.  Liberius  si 
Dixero  quid,  si  forte  jocosius  j  hocmihi  juris  104 
r  *  venia  dabis :  insuevit  pater  optimus  hoc  me; 

r It  fu-erem, exemplis,  vitiorum  quaeque, notando. 

Piim  me  hortaretur,  parce,  frugaliter,  atque 
Viverem  uti  contentus  eo,  quod  mi  ipse  parasset; 
«‘ne  vides,  Albi  ut  male  vivat  filius?  utque 
Barrus  inops?  magnum  documentum,  ne  patriam 
rem  .  ^  .  . 

Perdere  quis  velit.  A  turpi  meretricis  amore 
Cum  deterreret,  Sectani  dissimilis  sis. 

Ne  sequerer  moechas,  concessa  cum  Venere  uti 
Possem;  Deprensi  non  bella  est  fama  Treboni, 
Aiebat :  sapiens,  vitatu  quidque  petitu  115 
Sit  melius,  causas  reddet  tibi :  mi  satis  est,  si 
Traditum  ab  antiquis  morem  servare,  tuamque, 
Dum  custodis  eges,  vitam  famamque  tueri 
Incolumem  possum  :  simul  ac  duraverit  aetas 
Membra  animumque  tuum,  nabis  sine  cortice. 

Sic  me  .  .  ,  ,  .  120 

Formabat  puerum  dictis  :  et,  sive  jubebat 
Ut  facerem  quid,  Habes  auctorem,  quo  facias  hoc ; 
Unum  ex  judicibus  selectis  objiciebat : 

Sive  vetabat,  An  hoc  inhonestum  et  mutile  factu 
Necne  sit,  addubites,  flagret  rumore  malo  cum  1 25 
Hic  atque  ille?  Avidos  vicinum  funus  ut  segTOs 
Exanimat,  mortisque  metu  sibi  parcere  cogit ; 
Sic  teneros  animos  aliena  opprobria  saepe 
Absterrent  vitiis.  Ex  hoc  ego  sanus  ab  illis, 
Perniciem  quaecunque  ferunt;  mediocribus,  et 
queis  .  .  .  I*® 

Ignoscas,  vitiis  teneor ;  fortassis  et  istinc 
Largiter  abstulerit  longa  aetas,  liber  amicus. 
Consilium  proprium  :  neque  enim,  cum  lectulu: 
aut  me 

Porticus  excepit,  desum  mihi :  Rectius  hoc  est ; 
Hoc  faciens,  vivam  melius;  sic  dulcis  amicis  185 
Occurram;  hoc  quidam  non  belle;  numquid  ego 


Imprudens  olim  faciam  simile?  Haec  ego  mecum 
Compressis  agito  labris :  ubi  quid  datur  oti, 
Illudo  chartis  :  hoc  est  mediocribus  illis 
Ex  vitiis  unum;  cui  si  concedere  nolis,  140 
Multa  poetarum  veniat  manus,  auxilio  qum 
Sit  mihi,  (nam  multo  plures  sumus)  ac  veluti  te 
Judaei  cogemus  in  hanc  concedere  turbam. 


SATIRA  V. — Iter  Brundusinum. 
Egressum  magna  me  excepit  Aricia  Roma 
Hospitio  modico  ;  rhetor  comes  Heliodorus, 
Graecorum  linguae  doctissimus :  inde  Forum  Appi, 
Differtum  nautis,  cauponibus  atque  malignis. 
Hoc  iter  ignavi  divisimus,  altius  ac  nos  5 

Praecinctis  unum :  minus  est  gravis  Appia  tardis. 
Hic  ego,  propter  aquam, quod  erat  teterrima,  ventri 
Indico  bellum,  ccenantes  haud  animo  aequo 
Exspectans  comites.  Jam  nox  inducere  terris 
Umbras,  et  coelo  diffundere  signa  parabat :  10 

Tum  pueri  nautis,  pueris  convicia  nautae 
Ingerere.  Huc  appelle.  Trecentos  inseris; 

ohe !  [ligatur. 

Jam  satis  est,  Dum  aes  exigitur,  dum  mula 
Tota  abit  hora:  mali  culices,  ranaeque  palustres 
Avertunt  somnos;  absentem  ut  cantat  amicam  15 
Multa  prolutus  vappa  nauta,  atque  viator 
Certatim:  tandem  fessus  dormire  viator 
Incipit;  ac  missae  pastum  retinacula  mulae 
Nanta  piger  saxo  religat,  stertitque  supinus. 
Jamque  dies  aderat,  cum  nil  procedere  lintrem  20 


Sentimus:  donec  cerebrosus  prosilit  unus. 

Ac  mulae  nautaeque  caput  lumbosque  saligno 
Fuste  dolat;  quarta  vix  demum  exponimur  hore 
Ora  manusque  tua  lavimus,  Feronia,  lympha. 
Millia  tum  pransi  tria  repimus,  atquesubimus  25 
Impositum  saxis  late  candentibus  Anxur. 

Huc  venturus  erat  Mecaenas,  optimus  atque 
Cocceius;  missi  magnis  de  rebus  uterque 
Legati,  aversos  soliti  componere  amicos. 

Hic  oculis  ego  nigra  meis  collyria  lippus  30 
Illinere.  Interea  Mecaenas  advenit,  atque 
Cocceius,  Capitoque  simul  Fonteius,  ad  unguem 
Factus  homo,  Antoni,  non  ut  magis  alter,  amicus. 
Fundos,  Aufidio  Lusco  praetore,  libenter 
Linquimus,  insani  ridentes  praemia  scribae,  35 
Praetextam,  et  latum  clavum,  prunaeque  vatillum. 
In  Mamuriarum  lassi  deinde  urbe  manemus, 
Muraena  praebente  domum,  Capitone  culinam. 
Postera  lux  oritur  multo  gratissima :  namque 
Plotius  et  Varius  Sinuessae  Virgiliusque  40 
Occurrunt ;  animae,  quales  neque  candidiores 
Terra  tulit,  neque  quis  me  sit  devinctior  alter. 

O  qui  complexus,  et  gaudia  quanta  fuerunt' 

Nil  ego  contulerim  jucundo  sanus  amico. 
Proxima  Campano  ponti  quae  villula,  tectum  45 
Praebuit ;  et  parochi,  quae  debent  ligna  salemque. 
Hinc  muli  Capuae  clitellas  tempore  ponunt. 
Lusum  it  Mecaenas,  dormitum  ego  Virgiliusque : 
Namque  pila  lippis  inimicum  et  ludere  crudis. 
Hinc  nos  Cocceii  recipit  plenissima  villa,  50 
Quae  super  estCaudicauponas.  Nunc  mihi  paucis 
Sarmenti  scurrae  pugnam  Messique  Cicirri, 

M  usa,  velim  memores;  et  quo  patre  natus  uterque 
Contulerit  lites.  Messi  clarum  genus,  Osci ; 
Sarmenti  domina  exstat.  Ab  his  majoribus  orti  55 
Ad  pugnam  venere  :  prior  Sarmentus,  Equi  te 
Esse  feri  similem  dico.  Ridemus  ;  et  ipse 
Messius,  Accipio  ;  caput  et  movet.  O,  tua  cornu 
Ni  foret  exsecto  frons,  inquit,  quid  faceres,  cum 
Sic  mutilus  minitaris?  At  illi  foeda  cicatrix  60 
Setosam  laevi  frontem  turpaverat  oris. 
Campanum  in  morbum,  in  faciem,  permulta  jo¬ 
catus. 

Pastorem  saltaret  uti  Cyclopa,  rogabat ; 

Nil  illi  larva  aut  tragicis  opus  esse  cothurnis. 
Multa  Cicirrus  ad  haec :  Donasset  jamne  cate¬ 
nam  65 

Ex  voto  Laribus?  quaerebat:  scriba  quod  esset, 
Nilo  deterius  dominae  jus  esse.  Rogabat 
Denique,  cur  unquam  fugisset,  cui  satis  una 
Farris  libra  foret,  gracili  sic,  tamque  pusillo 
Prorsus  jucunde  coenam  produximus  illam.  70 
Tendimus  hinc  recta  Beneventum ;  ubi  sedulus 
hospes 

Paene,  macros,  arsit,  turdos  dum  versat  in  igne: 
Nam  vaga  per  veterem  dilapso  flamma  culinam 
Vulcano,  summum  properabat  lambere  tectum. 
Convivas  avidos  coenam  servosque  timentes  75 
Tum  rapere,  atque  omnes  restinguere  velle  vi¬ 
deres. 

Incipit  ex  illo  montes  Appulia  notos 
Ostentare  mihi,  quos  torret  Atabulus ;  et  quos 
Nunquam  erepsemus,  nisi  nos  vicina  Trivici 
Villa  recepisset,  lacrymoso  non  sine  fumo,  80 
Udos  cum  foliis  ramos  urente  camino. 

Hic  ego  mendacem  stultissimus  usque  puellam 
Ad  mediam  noctem  exspecto  :  somnus  tamen 
aufert 

Intentum  Veneri;  tum  immundo  somnia  visu 

Nocturnam  vestem  maculant  ventvemque  supi- 
num.  85 

Quatuor  hinc  rapimur  viginti  et  millia  rhedis. 
Mansuri  oppidulo,  quod  versu  dicere  non  est, 
Signis  perfacile  est :  veni*  vilissima  rerum 
Hic  aqua;  sed  panis  longe  pulcherrimus,  ultra 
Callidus  ut  soleat  humeris  portare  viator;  90 
Nam  Canusi  lapidosus:  aquae  non  ditior  urna : 
Qui  locus  a  forti  Diomede  est  conditus  olim. 
Flentibus  hic  Varius  discedit  maestus  amicis. 
Inde  Rubos  fessi  pervenimus,  utpote  longum 
Carpentes  iter,  et  factum  corruptius  imbri.  95 
Postera  tempestas  melior;  via  pejor  adusque 
Bari  moenia  piscosi.  Dein  Gnatia  lymphis 
Irafis  exstructa  dedit  risusque  jocosque ; 

Dum  flamma  sine,  thura  liquescere  limine  sacro 
Persuadere  cupit.  Credat  Judaeus  Apella,  100 
Non  ego :  namque  deos  didici  securum  agere 
aevum ; 

Nec,  si  quid  miri  faciat  natura,  deos  id 
Tristes  ex  alto  coeli  demittere  tecto. 

Brundusium  longae  finis  chartaeque  viaeque. 

SATIRA  VI. — In  Derisores  Natalium  suorum. 
Non, quia, Mecaenas, Lydorum  quicquid  Etruscos 
incoluit  fines,  nemo  generosior  est  te; 

Nec, quod  avus  tibi  maternus  fuit  atque  paternus, 
Olim  qui  magnis  legionibus  imperitarent ; 

Ut  plerique  solent,  naso  suspendis  adunco  5 
Ignotos,  ut  me  libertino  patre  natum ; 

Cum  referre  negas,  quali  sit  quisque  parente 
Natus,  dum  ingenuus.  Persuades  hoc  tibi  vere. 
Ante  potestatem  Tulli  atque  ignobile  regnum, 
Multos  saepe  viros  nullis  majoribus  ortos  10 
Et  vixisse  probos,  amplis  et  honoribus  auctos ; 
Contra,  Laevinum,  Valeri  genus,  (unde  Superbus 
Tarquinius  regno  pulsus  fuit)  unius  assis 
Non  unquam  pretio  pluris  licuisse,  notante 
Judice,  quo  nosti,  populo;  qui  stultus  honores  1 5 
Saepe  dat  indignis,  et  famae  servit  ineptus  ; 

Qui  stupet  in  titulis  et  imaginibus.  Quid  oportet 
Nos  facere,  a  vulgo  longe  longeque  remotos? 
Namque  esto,  populusLaevino  mallet  honorem 
Quam  Decio  mandare  novo:  censorque  moveret 
Appius,  ingenuo  si  non  essem  patre  natus,  21 
Vel  merito,  quoniam  in  propria  non  pelle  qui¬ 
essem. 

^  Sed  fulgente  trahit  constrictos  Gloria  curru 
Non  minus  ignotos  generosis,  Quo  tibi,  Tulli, 
Sumere  depositum  clavum,  fierique  tribuno  ?  25 
Invidia  accrevit,  privato  quae  minor  esset. 

Nam,  ut  quisque  insanus  nigris  medium  impedii* 
crus 

Pellibus,  et  latum  demisit  pectore  clavum; 

Audit  continuo.  Quis  homo  hic?  et,  Quo  patre 
natus  ? 

Ut,  si  qui  aegrotet  quo  morbo  Barrus,  haberi  30 
Ut  cupiat  formosus;  est  quacunque,  puellis 
Injiciat  curam  quaerendi  singula,  quali 
Sit  facie,  sura,  quali  pede,  dente,  capillo  : 

Sic  qui  promittit,  cives.  Urbem  sibi  curae,  31 
Imperium  fore,  et  Italiam,  et  delubra  deorum  ; 
Quo  patre  sitnatus,num  ignota  matre  inhonestus, 
Omnes  mortales  curare  et  quaerere  cogit. 

II  Tune  Syri,  Damae,  aut  Dionysi  filius,  audes 
Dejicere  e  saxo  cives,  aut  tradere  Cadmo  ? 

At  Novius  collega  gradu  post  me  sedet  uno;  40 
Namque  est  ille,  pater  quod  erat  meus.  II  Hoc 
tibi  Paulus 

Et  Messala  videris  ?  At  hic,  si  plaustra  ducenta 


Concurrant^ue  foro  tria  funera,  magna  sonabit 
Cornua  quod  vincatque  tubas :  saltem  tenet  hoc 
nos. 

V  Nunc  ad  me  redeo,  libertino  patre  natum ;  45 

Quem  rodunt  omnes  libertino  patre  natum; 

N unc,  quia,  Mecsenas,  tibi  sum  convictor ;  at  olim 
Quod  mihi  pareret  legio  Romana  tribuno. 
Dissimile  hoc  illi  est;  quia  non,  ut  forsit  honoreni 
Jure  mihi  invideat  quivis, itatequoque  amicum; 
Praesertim  cautum  dignos  assumere,  prava  51 
Ambitione  procul  Felicem  dicere  non  hoc 
Me  possum,  casu  quod  te  sortitus  amicum:  [ 
Nulla  etenim  mihi  te  fors  obtulit:  optimus  olim 
Virgilius,post  hunc  Varius,  dixere  quid  essem.  53 
Ut  veni  coram;  singultim  pauca  locutus, 

(Infans  namque  pudor  prohibebat  plura  profari) 
Non  ego  me  claro  natum  patre,  non  ego  circum 
Me  Satureiano  vectari  rura  caballo, 

Sed, quod  eram,  narro :  respondes,  at  tuusest  mos 
Pauca:  abeo;  et  revocas  nono  post  mense,  ju- 
besque  6 1 

Esse  in  amicorum  numero.  Magnum  hoc  ego  duco 
Quod  placui  tibi,  qui  turpi  secernis  honestum, 
Non  patre  praeclaro,  sed  vita  et  pectore  puro. 
Atqui,  si  vitiis  mediocribus  ac  mea  paucis  65 
Meudosa  est  natura,  alioqui  recta;  (velut  si 
Egregio  inspersos  reprendas  corpore  naevos) 

Si  neque  avaritiam,  neque  sordes,  aut  mala  lustra, 
Objiciet  vere  quisquam  mihi;  purus  et  insons 
(Ut  me  collaudem)  si  et  vivo  carus  amicis;  70 
Causa  fuit  pater  his;  qui,  macro  pauper  agello. 
Noluit  in  Flavi  ludum  me  mittere,  magni 
Quo  pueri  magnis  e  centurionibus  orti. 

Laevo  suspensi  loculos  tabulamque  lacerto, 
Ibant,  octonis  referentes  Idibus  aera:  75 

Sed  puerum  est  ausus  Romam  portare,  docendum 
Artes,  quas  doceat  quivis  eques  atque  senator 
Semet  prognatos.  Vestem  servosque  sequentes 
In  magno  ut  populo  si  quis  vidisset,  avita 
Ex  re  praeberi  sumtus  mihi  crederet  illos.  80 
Ipse  mihi,  custos  incorruptissimus,  omnes 
Circum  doctores  aderat.  Quid  mulla?  pudicum 
(Qui  primus  virtutis  honos)  servavit  ab  omni 
Non  solum  facto,  verum  opprobrio  quoque  turpi 
Nec  timuit,  sibi  ne  vitio  quis  verteret,  olim  85 
Si  praeco  parvas,  aut  (ut  fuit  ipse)  coactor, 
Mercedes  sequerer  :  neque  ego  essem  questus. 
At  hoc  nunc 

Laus  illi  debetur,  et  a  me  gratia  major. 

Nil  me  poeniteat  sanum  patris  hujus:  eoque 
Non,  ut  magna  dolo  factum  negat  esse  suo  pars,  90 
Quod  non  ingenuos  habeat  clarosque  parentes. 
Sic  me  defendam.  Longe  mea  discrepat  istis 
Et  vox  et  ratio :  nam,  si  natura  juberet 
A  certis  annis  sevum  remeare  peractum. 

Atque  alios  legere  ad  fastum  quoscunque  pa¬ 
rentes,  95 

Optaret  sibi  quisque;  meis  contentus,  honestos 
Fascibus  et  sellis  nolim  mihi  sumere;  demens 
Judicio  vulgi,  sanus  fortasse  tuo,  quod 
Nollem  onus  (haud  unquam  solitus)  portare  mo¬ 
lestum. 

Nam  mihi  continuo  major  quserenda  foret  res,  100 
Atque  salutandi  plures;  ducendus  et  unus 
Et  comes  alter,  uti  ne  solus  rusve  peregre- 
ve  exirem ;  plures  calones  atque  caballi 
Pascendi ;  ducenda  petorrita.  Nunc  mihi  curto 
Ire  licet  mulo,  vel,  si  libet,  usque  Tarentum,  105 
Mantica  cui  lumbos  onere  ulceret,  atque  eques 
armos. 

nhiiciet  nemo  sordes  mihi,  quas  tibi,  Tulli, 

(S  Tiburte  via  pra-torem  quinque  sequuntur 
Te  pueri,  lasanum  portantes  oenophorumque  109 
Hoc  ego  commodius  quam  tu,  prae  lare  senator 
Millibus  atque  aliis,  v.vo ;  quacunque  libido  est, 
Incedo  solus;  percontor,  quanti  olus  ac  lar, 
Klacem  circum,  vespertinumque  pererro 
S  forum  ;  assisto  divinis;  inde  domum  me 
Ad^orri  et  ciceris  refero  tagamque  catinum  :  115 
( 'oena  ministratur  pueris  tribus;  et  lapisa  bus 
Pocula  cum  cyatho  duo  sustinet;  adstat  echino 
Vilis  cum  patera  guttus, Campana  supellex 

Deinde  eo  dormitum,  non  sollicitus, mihi  quod  cras 

Surgendum  sit  mane  joheundus  Marsya,  qui  se 
Vultum  ferre  negat  Noviorum  posse  minoris  121 
Ad  quartam  jaceo;  post  hanc  vagor;  aut  ego,  lecto 
Aut  scripto,  quod  me  tacitum  juvet,  ungor  olivo. 
Non  quo  fraudatis  immundus  Nacca  lucernis. 

Ast,  ubi  me  fessum  sol  acrior  ire  lavatum  125 
Admonuit,  fugio  Campum  lusumque  trigonem. 
Pransus  non  avide,  quantum  interpellet  inani 

Ventre  diem  durare,  domesticus  otior.  Haec  est 
Vita  solutorum  misera  ambitione  gravique  : 

His  ine  consolor  victurum  suavius,  ac  si  130 
Quaestor  avus,  pater  atque  meus, patruusque  lu¬ 
isset. 

SATIRA  VII. 


Proscripti  Regis  Rupili  pus  atque  venenum 
Ibrida  quo  pecto  sit  Persius  ultus,  opinor 
Omnibus  et  lippis  notum  et  tonsoribus  esse. 
Persius  hic  permagna  negotia  dives  habebat 
Clazomenis,  etiam  lites  cum  Rege  molestas ;  5 

Durus  homo,  atque  odio  qui  posset  vincere  Re- 
gem ; 

Confidens,  tumidusque  ;  adeo  sermonis  amari, 
Sisennas,  Barros  ut  equis  praecurreret  albis. 

Ad  Regem  redeo:  postquam  nihil  interutrumque 
Convenit;  (hoc  etenim  suntomnes  jure  molesti,  10 
Quo  fortes,  quibus  adversum  bellum  incidit.  Inter 
Hectora  Priamiden,  animosum  atque  inter  A- 
chillem 

Ira  fuit  capitalis,  ut  ultima  divideret  mors ; 

Non  aliam  ob  causam,  nisiquod  virtus  in  utroque 
Summa  fuit.  Duo  si  discordia  vexet  inertes;  15 
Aut  si  disparibus  bellum  incidat,  ut  Diomedi 
Cum  Lycio  Glauco  ;  discedet  pigrior,  ultro 
Muneribus  missis)  Bruto  praetore  tenente 
Ditem  Asiam,  Rupili  et  Persi  par  pugnat,  uti  non 
Compositum  melius  cum  Bitho  Bacchius :  injus  20 
Acres  procurrunt,  magnum  spectaculum  uterque. 
Persius  exponit  causam  :  ridetur  ab  omni 
Conventu ;  laudat  Brutum,  laudatque  cohortem ; 
Solem  Asiae  Brutum  appellat;  stellasque  salubres 
Appellat  comites, excepto  Rege;  canem illum,25 
Invisum  agricolis  sidus,  venisse;  ruebat 
Flumen  ut  hibernum,  fertur  quo  rara  securis. 
Tum  Praenestinus  salso  multoque  fluenti 
Expressa  arbusto  regerit  convicia,  durus 
Vindemiator,  et  invictus;  cui  saepe  viator  30 
•  'ussisset,  magna  compellans  voce  cucullum. 

At  Graecus,  postquam  est  Italo  perfusus  aceto, 
Persius  exclamat,  Per  magnos,  Brute,  deos  te 
Oro,  qui  reges  consueris  tollere,  cur  non 
Hunc  Regem  jugulas  ?  operum  hoc,  mihi  crede, 
tuorum  est.  35 


SATIRA  VIII. — In  Superstitiosos  et  Veneficas. 
Olim  truncus  eram  ficulnus,  inutile  lignum; 
Cum  faber,  incertus  scamnum  faceretne  Priapum, 


Maluit  eBse  deum.  Deus  inde  ego,  furnm 
aviumque 

Maxima  formido ;  nam  fures  dextra  coercet. 
Obscaenoque  iuber  porrectus  ab  inguine  palus;  5 
Ast  importunas  volucres  in  vertice  arundo 
Terret  fixa,  vetatqne  novis  considere  in  hortis. 
Huc  prius  angustis  ejecta  cadavera  cellis 
Conservus  vili  portanda  locabat  in  arca. 

Hoc  miserae  plebi  stabat  commune  sepulcrum,  10 
Pantolabo  scurrae,  Nomentanoque  nepoti. 

Mille  pedes  in  fronte,  trecentos  cippus  in  agrum 
Hic  dabat ;  haeredes monimentum  ne  sequeretur. 
Nunc  licet  Esquiliis  habitare  salubribus,  atque 
Aggere  in  aprico  spatiari,  que  modo  tristes  15 
Albis  informem  spectabant  ossibus  agrum  : 

Cum  mihi  non  tantum  furesque  feraeque,  suetae 
Hunc  vexare  locum,  curae  sunt  atque  labori. 
Quantum, carminibusquae  versantatque  venenis 
Humanos  animos :  has  nullo  perdere  possum  20 
Nec  prohibere  modo,  simul  ac  vaga  luna  decorum 
Protulit  os,  quin  ossa  legant  herbasque  nocentes 
Vidi  egornet  nigra  succinctam  vadere  palla 
Canidiam,  pedibus  nudis,  passoque  capillo, 
CumSagana  majore  ululantem  :  pallor  utrasque 
Fecerat  horrendas  adspectu.  Scalpere  terram  26 
Unguibus,  et  pullam  divellere  mordicus  agnam 
Coeperunt;  eruor  in  fossam  confusus,  ut  inde 
Manes  elicerent,  animas  responsa  daturas. 

Lanea  et  efligies  erat,  altera  cerea ;  major  S0 
Lanea,  quae  poenis  compesceret  inferiorem. 

Cerea  suppliciter  stabat,  servilibus,  utque 
Jam  peritura,  modis.  Hecaten  vocataltera,  saevam 
Altera  Tisiphonen:  serpentes  atque  videres 
Inferuas  errare  canes ;  lunamque  rubentem,  35 
Ne  foret  his  testis,  post  magna  latere  sepulcra. 
Mentior  at  si  quid,  merdis  caput  inquiner  albis 
Corvorum  ;  atque  in  me  veniat  mictum  atque 
cacatum 

Julius,  et  fragilis  Pediatia,  furque  Voranus. 
Singula  quid  memorem  ?  quo  pacto  alterna  lo- 
quentes  4C 

UmbraJ  cum  Sagana  resonarint  triste  et  acutum, 
Utque  lupi  barbam,  variae  cum  dente  colubrae, 
Abdiderint  furtim  terris;  et  imagine  cerea 
Largior  arserit  ignis;  et  ut  non  testis  inultus 
Horruerim  voces  Furiarum  et  facta  duarum.  45 
Nam,  displosa  sonat  quantum  vesica,  pepedi 
Diffissa  nate  ficus:  at  illae  currere  in  urbem: 
Canidiae  dentes,  altum  Saganae  caliendrum 
Excidere,  atqve  herbas,  atque  incantata  lacertis 
Vincula,  cum  magno  risuque  jocoque  videres.  50 

SATIRA  IX. — In  impudentes  et  ineptos  Para- 
sistastros. 

Ibam  forte  via  Sacra,  sicut  meus  est  mos. 

Nescio  quid  meditans  nugarum,  et  totus  in  illis  : 
Accurrit  quidam  notus  mihi  nomine  tantum, 
Arreptaque  manu,  II  Quid  agis,  dulcissime  rerum  ? 
II  Suaviter,  ut  nunc  est,  inquam;  et  cupio  omnia 
quae  vis.  [ille 

Cum  assectaretur,  ^1  Numquid  vis  ?  occupo.  At 

H  Noris  nos,  inquit;  docti  sumus.  Hic  ego, 

U  Pluris  [rens. 

Hoc,  inquam,  mihi  eris:  misere  discedere  qure- 
Ire  modo  ociue,  interdum  consistere,  in  aurem 
Dicere  nescio  quid  puero;  cum  sudor  ad  imoslO 
Manaret  talos,  O  te,  Bolane,  cerebri 
Felicem!  aiebam  tacitus,  cum  quidlibet  ille 
Garriret,  vicos,  urbem  laudaret.  Ut  illi 
Nil  respondebam,  ^1  Misere  cupis,  inquit,  abire ; 

Jamdudum  video:  sed  nil  agis  :  usque  tenebo:! 5 
Persequar.  Hinc  quo  nunc  iter  est  tibi?  1  Nil 
opus  est  te  [tum  ; 

Circumagi;  quendam  volo  visere,  non  tibi  no- 
Trans  Tiberim  longe  cubat  is,  prope  Caesaris 
hortos.  [sequar  te. 

H  Nil  habeo  quod  agam,  et  non  sum  piger :  usque 
Demitto  auriculas,  ut  iniquae  mentis  asellus,  20 
Cum  gravius  dorso  subiit  onus.  Incipit  ille: 

II  Si  bene  me  novi,  non  Viscum  pluris  amicum. 
Non  Varium  facies:  nam  quis  me  scribere  plures 
Aut  citius  possit  versus?  quis  membra  movere 
Mollius ?  invideatquod  et  Hermogenes,  ego  canto. 
Interpellandi  locus  hic  erat:  H  Est  tibi  mater?  26 
Cognati,  quis  te  salvo  est  opus  ?  H  Haud  mihi 
quisquam  : 

Omnes  composui.  II  Felices  !  nunc  ego  resto  : 
Confice;  namque  instat  fatum  mihi  triste,  Sabella 
Quod  puero  cecinit  divina  mota  anus  urna;  30 
“  Hunc  neque  dira  venena,  nec  hosticus  auferet 
ensis; 

Nec  laterum  dolor,  aut  tussis,  nec  tarda  podagra; 
Garrulus  hunc  quando  consumet  cunque :  lo¬ 
quaces. 

Si  sapiat,  vitet,  simul  atque  adoleverit  aetas.” 
Ventum  erat  ad  Vestae,  quarta  jam  parte  diei  85 
Praeterita  :  et  casu  tunc  respondere  vadato 
Debebat ;  quod  ni  fecisset,  perdere  litem. 

II  Si  me  amas,  inquit,  paulum  hic  ades.  5  In¬ 
teream,  si 

Aut  valeo  stare,  aut  novi  civilia  jura  ; 

Et  propero,  quo  scis.  11  Dubius  sum  quid  faciam, 
inquit ;  40 

Tene  relinquam,  an  rem.  H  Me,  sodes.  H  Non 
faciam,  ille  ;  [.est 

Et  praecedere  coepit.  Ego  (ut  contendere  durum 
Cum  victore)  sequor.  H  Mecaenas  quomodo  te- 
cum  ?  [bene  sanae  : 

Hinc  repetit.  H  Paucorum  hominum,  et  mentis 
Nemo  dexterius  fortuna  est  usus.  H  Haberes  4.5 
Magnum  adjutorem,  posset  qui  ferre  secundas, 
Hunc  hominem  velles  si  tradere  :  dispeream  ni 
Submosses  omnes.  U  Non  isto  vivimus  illic, 

Quo  tu  rere,  modo:  domus  hac  nec  purior  ulla 
est. 

Nec  magis  his  aliena  malis :  nil  mi  officit  unquam, 
Ditior  hic,  aut  est  quia  doctior  ;  est  locus  uni-  51 
cuique  suus.  II  Magnum  narras,  vix  credibile. 

II  Atqui 

Sic  habet.  U  Accendis,  quare  cupiam  magis  illi 
Proximus  esse.  H  Velis  tantummodo,  (quae  tua 
virtus) 

Expugnabis ;  et  est  qui  vinci  possit ;  e  que  55 
Difficiles  aditus  primos  habet.  H  Haud  mihi 
deero  : 

Muneribus  servos  corrumpam;  non,  hodie  si 
Exclusus  fuero,  desistam;  tempora  quaeram; 
Occurram  in  triviis;  deducam.  Nil  sine  magno 
Vita  labore  dedit  mortalibus.  H  Haec  dum  agit, 
ecce  60 

Fuscus  Aristius  occurrit,  mihi  carus,  et  illum 
Qui  pulchre  nosset:  consistimus:  Unde  venis?  et, 
Quo  tendis?  rogat,  et  respondet.  Vellere  coepi, 

Et  prensare  manu  lentissima  brachia,  nutans. 
Distorquens  oculos,  ut  me  eriperet.  Male  salsus 
Ridens  dissimulare:  meum  jecur  urere  bilis.  66 
f  Certe  nescio  quid  secreto  velle  loqui  te 
Aiebas  mecum.  H  Memini  bene;  sed  meliori 
Tempore  dicam :  hodie  tricesima  sabbata:  v.n’ 
tu 


Curtis  Judaeis  oppedere  ?  H  Nulla  mihi  in¬ 
quam,  7C 

Relligio  est.  H  At  mi :  sum  paulo  infirmior,  unus 
Multorum;  ignosces  :  alias  loquar.  H  llunccine 
solem 

Tam  nigrum  surrexe  mihi !  Fugit  improbus,  ac  me 
Sub  cultro  linquit.  Casu  venit  obvius  illi 
Adversarius  :  et,  Quo  tu,  turpissime?  magna  75 
Exclamat  voce,  et,  Licei  antestari  ?  Ego  vero 
Oppono  auriculam:  rapit  in  jus;  clamor  ut.  n  I 
que  : 

Undique  concursus.  Sic  me  servavit  Apollo. 

SATIRA  X. — In  ineptos  Lucilii  Fautores 
Nempe  incomposito  dixi  pede  currere  versus 
Lucili :  quis  tam  Lucili  fautor  inepte  est. 

Ut  non  hoc  fateatur?  At  idem,  quod  sale  multo 
Urbem  defricuit,  charta  laudatur  eadem. 

Nec  tamen,  hoc  tribuens,  dederim  quoque  csetera.  j 
nam  sic  5 

Et  Laberi  mimos,  ut  pulchra  poemata,  mirer. 

Ergo  non  satis  est  risu  diducere  rictum 
Auditoris :  (et  est  qujedarn  tamen  hic  quoque 
virtus :) 

Est  brevitate  opus,  ut  currat  sententia,  neu  se 
Impediat  verbis  lassas  onerantibus  aures  :  10  ] 

Et  sermone  opus  est  modo  tristi,  ssepe  jocoso;  1 
Defendente  vicem  modo  rhetoris  atque  poetse. 
Interdum  urbani,  parcentis  viribus,  atque 
Extenuantis  eas  consulto.  Ridiculum  acri 
Fortius  et  melius  magnas  plerumque  secat  res.  15  i 
Illi,  scripta  quibus  comoedia  prisca  viris  est. 

Hoc  stabant,  hoc  sunt  imitandi ;  quos  neque 
pulcher 

Harmogenes  unquam  legit,  neque  simius  iste, 

Nil  praeter  Calvum  et  doctus  cantare  Catullum.  I 
U  At  magnum  fecit,  quod  verbis  Graeca  Latinis 
Miscuit.  H  O  seri  studiorum  !  quine  putetis  21  J 
Difficile  et  mirum,  Rhodio  quod  Pitholeonti 
Contigit  ?  II  At  sermo  lingua  concinnus  utraque  ] 
Suavior,  ut  Chio  nota  si  commixta  Falerni  est.  j 
H  Cum  versus  facias  ;  te  ipsum  percontor,  an,  et  ] 
cum  25  1 

Dura  tibi  peragenda  rei  sit  causa  Petilii, 

Scilicet  oblitus  patriaeque  patrisque  Latini, 

Cum  Pedius  causas  exsudet  Publicola,  atque 
Corvinus,  patriis  intermiscere  petita 
Verba  foris  malis,  Canusini  more  bilinguis?  30  | 

Atque  ego  cum  Gisecos  facerem,  natus  mare  citra,  j 
Versiculos;  vetuit  me  tali  voce  Quirinus, 

Post  mediam  noctem  visus,  cum  somnia  vera:  ] 
In  sylvam  non  ligna  feras  insanius,  ac  si 
Magnas  Graecorum  malis  implere  catervas.  35  I 
Turgidus  Alpinus  jugulat  dum  Memnona,  dum-  i 
que 

Diffingit  Rheni  luteum  caput;  haec  ego  ludo. 

Quae  nec  in  .Ede  sonent  certantia  judice  Tarpa,  ] 
Nec  redeant  iterum  atque  iterum  spectanda  ] 
theatris. 

Arguta  meretrice  potes,  Davoque  Chremeta  40  4 

Eludente  senem,  comis  garrire  libellos 
1  nus  vivorum,  Fundani:  Pollio  regum 
Facta  canit,  pede  ter  percusso :  forte  epos  acer,  j 
Ut  nemo,  Varius  ducit:  molio  atque  facetum 
Virgilio  annuerunt  gaudentes  rure  Camoense.  45  I 
Hoc  erat,  experto  frustra  Varrone  Atacino, 

Atque  quibusdam  aliis  melius  quod  scribere  i 
possem. 

Inventore  minor,  neque  ego  illi  detrahere  ausim 
Haerentem  capiti  multa  cum  laude  coronam. 

A  t  dixi  fluere  hunc  lutulentum,  saepe  ferentem  50 
plura  quidem  tollenda  relinquendis.  Age,  quaeso. 
Tu  nihil  in  magno  doctus  reprendis  Homero? 
Nil  comis  tragici  mutat  Lucilius  Acci' 

Non  ridet  versus  Enni  gravitate  minores. 

Cum  de  se  loquitur,  non  ut  majore  reprensis  ?  55 

Quid  velat  et  nosmet,  Lucili  scripta  legentes, 
Quaerere  num  illius,  num  rerum  dura  negarit 
V  ersiculos  natura  magis  factos  et  euntes 
Mollius,  ac  si  quis  pedibus  quid  claudere  senis. 
Hoc  tantum,  contentus,  amet  scripsisse  du¬ 
centos  60 

Ante  cibum  versus,  totidem  coenatus  ?  Etrusci 
Quale  fuit  Cassi  rapido  ferventius  amni 
Ingenium,  capsis  quem  fama  est  esse  librisque 
Ambustum  propriis.  Fuerit  Lucilius,  inquam, 
Comis  et  urbanus;  fuerit  limatior  idem,  65 
Quam  rudis  et  Graecis  intacti  carminis  auctor, 
Quamque  poetarum  seniorum  turba;  sed  ille. 

Si  foret  hoc  nostrum  fato  dilatus  in  aevum, 
Detereret  sibi  multa;  recideret  omne  quod  ultra 
Perfectum  traheretur;  et  in  versu  faciendo  70 
Saepe  caput  scaberet,  vivos  et  roderet  ungues. 


5G. 

Saepe  stylum  vertas,  'terum  quae  digna  legi  sint 
Scripturus;  neque  te  ut  miretur  turba  labores. 
Contentus  paucis  lectoribus.  An  tua  demens 
Vilibus  in  ludis  dictari  carmina  malis?  75 

Non  ego;  nam  satis  est  equitem  mihi  plaudere, 
ut  audax, 

Corlemtis  aliis,  explosa  Arbuscula  dixit. 

Men’  moveat  cimex  Pantilius  ?  aut  cruciet,  quod 
Vellicet  absentem  Demetrius?  aut  quod  ineptus 
Fannius  Hermogenis  laedat  conviva  Tigelli  ?  80 
Plotius,  et  Varius,  Mecaenas,  Virgiliusque, 
Valgius,  et  probet  haec  Octavius  optimus,  atque 
Fuscus ;  et  haec  utinam  Viscorum  laudet  uterque ; 
Ambitione  relegata,  te  dicere  possum, 

Pollio, te, Messala,  tuo  cum  fratre;  simulque  85 
Vos,  Bibule  et  Servi;  simul  his  te,  candide  Furni ; 
Complures  alios,  doctos  ego  quos  et  amicos 
Prudens  praetereo,  quibus  haec,  sint  qualiacun- 
que. 

Arridere  velim ;  dolilutus,  si  placeant  spe 
Deterius  nostra.  Demetri,  teque,  Tigelli,  9C 
Discipularum  inter  jubeo  plorare  cathedras. 

I  puer,  atque  meo  citus  haec  subscribe  libello. 


LIBER  SECUNDUS. 


SATIRA  I. 

Suit  quibus  in  satira  videor  nimis  acer, et  ultra 
Legem  tendere  opus;  sine  nervis  altera,  quicquid 
Composui,  pars  esse  putat,  similesque  meorum 
Mille  die  versus  deduci  posse.  Trebati,  [inquis. 
Quid  faciam,  proscribe.  %  Quiescas.  11  Nefaciam, 
Omnino  versus?  II  Aio.  U  Peream  male,  sinon  6 
Optinnim  erat:  verum  nequeo  dormire.  H  Ter 
uncti 

Transuunto  Tiberim,  somno  quibus  estopus  alto, 
Irriguumque  mero  sub  noctem  corpus  habento. 
Aut,  si  tantus  amor  scribendi  te  rapit,  aude  10 
Caesaris  invicti  res  dicere,  multa  laborum 
Praemia  laturus.  II  Cupidum, pater  optime,  vires 
Deficiunt:  neque  enim  quivis  horrentia  pilis 
Agmina,  nec  fracta  pereuntes  cuspide  Gallos, 

Aut  labentis  equo  describat  vulnera  Parthi.  15 
II  Attamen  et  justum  poteras  et  scribere  fortem, 
Scipiadam  ut  sapiens  Lucilius.  II  Haud  mihi 
deero, 

Cum  res  ipsa  feret :  nisi  dextro  tempore,  Flacci 
Verba  per  attentam  non  ibunt  Caesaris  aurem; 
Cui  male  si  palpere,  recalcitrat  undique  tutus.  20 
II  Quanto  rectius  hoc,  quam  tristi  laedere  versu 
Pantolabum  scurram,  Nomentanumque  nepotem ! 
Cum  sibi  quisque  timet,  quanquam  est  intactus, 
et  odit. 

H  Quid  faciam?  Saltat  Milonius,  ut  semel  icto 
Accessit  fervor  capiti,  numerusque  lucernis.  25 
Castor  gaudet  equis;  ovo  prognatus  eodem 
Pugnis  :  quotcapitum  vivunt,  totidem  studioium 
Millia  :  me  pedibus  delectat  claudere  verba, 
Lucili  ritu,  nostrum  melioris  utroque. 

Ille  velut  fidis  arcana  sodalibus  olim  30 

Credebat  libris;  neque  si  male  gesserat,  usquam 
Decurrens  alio,  neque  si  bene ;  quo  fit,  ut  omnis 
Votiva  pateat  veluti  descripta  tabella 
Vita  senis.  Sequor  hunc,  Lucanus  an  Appulus, 
anceps  Si 


Nam  Venusinus  arat  finem  sub  utrumque  colonus, 
Missus  ad  hoc,  pulsis  (vetus  est  ut  fama)  Sabellis, 
Quo  ne  per  vacuum  Romano  incurreret  hostis; 
Sive  quod  Appula  gens,  seu  quodLucania bellum 
Incuteret  violenta.  Sed  hic  stylus  haud  petet  ultrc 
Quenquam  animantem;  et  me  veluti  custodiet 
ensis  40 

Vagina  tectus;  quem  cur  destringere  coner. 
Tutus  ab  infestis  latronibus?  O  pater  et  rex 
Jupiter,  ut  pereat  positum  rubigine  telum. 

Nec  quisquam  noceat  cupido  mihi  pacis!  at  ille. 
Qui  me  commorit,  (Melius  non  tangere,  clamo) 
Flebit,  et  insignis  tota  cantabitur  urbe.  46 

Cervius  iratus  leges  minitatur  et  urnam: 

Canidia  Albuci,  quibus  est  inimica,  venenum  : 
Grande  malum  Turius,  si  quid  se  judice  certes. 
Ut,  quo  quisque  valet,  suspectos  teireat,  utque  50 
Imperet  hoc  natura  potens,  sic  collige  mecum : 
Dente  lupus,  cornu  taurus  petit:  unde,nisi  intus. 
Monstratum?  Scaevae  vivacem  crede  nepoti 
Matrem. .  UNil  faciet  sceleris  pia  dextera.  11  Mi- 

Ut  neque  calce  lupus  quenquam,  neque  dente 
petit  bos.  55 

Sed  mala  tollet  anum  vitiato  meile  cicuta. 

Ne  longum  faciam  ;  seu  me  tranquilla  senectus 
Exspectat,  seu  Mors  atris  circumvolat  alis; 
Dives,  inops,  Romae,  seu  fors  ita  jusserit,  exsul; 
Quisquis  erit  vitae,  scribam,  color.  H  O  puer, 
ut  sis  60 

Vitalis,  metuo ;  et  majorum  ne  quis  amicus 
Frigore  te  feriat.  II  Quid?  cum  est  Lucilius  ausus 
Primus  in  hunc  operis  componere  carmina  morem. 
Detrahere  et  pellem,  nitidus  qua  quisque  per  ora 
Cederet,  introrsum  turpis ;  num  Laelius,  etqui  65 
Duxit  ab  oppressa  meritum  Carthagine  nomen, 
Ingenio  offensi?  aut  laeso  doluere  Metello, 
Famosisque  Lupo  cooperto  versibus,  Atqui 
Primores  populi  arripuit,  populumque  tribulim , 
Scilicet  uni  aequus  virtuti  atque  ejus  amicis.  70 
2  O 

Quin,  ubi  se  a  vulgo  et  scena  in  secreta remorant 
Virtus  Scipiadae  et  mitis  sapientia  Laeli: 

Nugari  cum  illo,  et  discincti  ludere,  donec 
Decoqueretur  olus,  soliti.  Quicquid  sum  egi», 
quamvis 

Infra  Lucili  censum  ingeniumque,  tamen  me  75 
Cum  magnis  vixisse  invita  fatebitur  usque 
Invidia,  et,  fragili  quaerens  illidere  dentem, 
Offendet  solido  :  nisi  quid  tu,  docte  Trebati, 
Dissentis.  H  Equidem  nihil  hinc  defringere 
possum. 

Sed  tamen, ut  monitus  caveas,  ne  forte  negoti  80 
Incutiat  tibi  quid  sanctarum  inscitia  legum ; 

Si  mala  condiderit  in  quem  quis  carmina,  jus  est 
Judiciumque.  1  Esto,  si  quis  mala  ;  sed  bona  si 
quis 

Judice  condiderit  laudatus  Caesare?  si  quis 
Opprobriis  dignum  latraverit,  integer  ipse?  85 
H  Solventur  risu  tabulae  ;  tu  missus  abibis. 

SATIRA  II. 

Quae  virtus  et  quanta,  boni,  sit  vivere  parvo, 
(Nec  meus  hic  sermo  est,  sed  quae  praecepit 
Ofellus 

Rusticus,  abnormis  sapiens,crassaqueMinerva) 
Discite,  non  inter  lances  mensasque  nitentes, 
Cum  stupet  insanis  acies  fulgoribus,  et  cum  5 
Acclinis  falsis  animus  meliora  recusat;  [hoc  ? 
Verum  hic  impransi  mecum  disquirite.  H  Cur 
II  Dicam,  si  potero.  Male  verum  examinat  omnis 
Corruptus  judex.  Leporem  sectatus,  equove 
I  -assus  ab  indomito,  vel  (si  Romana  fatigat  10 
Militia  assuetum  graecari)  seu  pila  velox, 
Molliter  austerum  studio  fallente  laborem. 

Seu  te  discus  agit,  (pete  cedentem  aera  disco) 
Cum  labor  extuderit  fastidia,  siccus,  inanis,  14 
Sperne  cibum  vilem;  nisi  Hymettia  mella  Falerno 
Ne  biberis  diluta.  Foris  est  promus,  et  atrum 
Defendens  pisces  hiemat  mare;  cum  sale  panis 
Latrantem  stomachum  bene  leniet.  Unde  putas, 
aut 

Qui  partum  ?  Non  in  caro  nidore  voluptas  19 
Summa,  sed  in  te  ipso  est.  Tu  pulmentaria  quaere 
Sudando  :  pinguem  vitiis,  albumque,  neque  ostrea, 
Nec  scarus,  aut  poterit  peregrina  juvare  lagois. 
Vix  tamen  eripiam,  posito  pavone,  velis  quin 
Hoc  potius,  quam  gallina,  tergere  palatum, 
Corruptus  vanis  rerum;  quia  veneat  auro  25 
Rara  avis,  et  picta  pandat  spectacula  cauda: 
Tanquam  ad  rem  attineat  quicquam.  Num  ves¬ 
ceris  ista,  [idem? 

Quam  laudas,  pluma?  cocto  num  adest  honor 
Carne  tamen  quamvis  distat  nihil  hac  magis  illa. 
Imparibus  formis  deceptum  te  patet:  esto  :  30 

Unde  datum  sentis,  lupus  hic  Tiberinus,  an  alto 
Captus  hiet,  pontesne  inter  jactatus,  an  amnis 
Ostia  sub  Tusci?  Laudas,  insane,  trilibrem 
Mullum,  in  singula  quem  minuas  pulmenta  ne- 
cesse  est. 

Ducit  te  species,  video  :  quo  pertinet  ergo  35 
Proceros  odisse  lupos?  quia  scilicet  illis 
Majorem  natura  modum  dedit,  his  breve  pondus. 
[Jejunus  rare  stomachus  vulgaria  temnit.] 
Porrectum  magno  magnum  spectare  catino 
Vellem,  ait  Harpyiis  gula  digna  rapacibus. 

At  vos,  40 

Praesentes  Austri, coquite  horem  opsonia!  quam¬ 
vis  [quando 

Putet  aper  rhombusque  recens,  mala  copia 
>f£grum sollicitat  stomachum;  cum  rapula  plenus 


Atque  acidas  mavult  inulas.  Necdum  omnis 
abacta  _  _  .  ] 

Pauperies  epulis  regum :  nam  vilibus  ovis,  45 
Nigrisque  est  oleis  hodie  locus.  Haud  ita  pridem 
Galloni  praeconis  erat  acipensere  mensa  [bant? 
Infamis:  quid?  tum  rhombos  minus  aequora  ale- 
Tutus  erat  rhombus,  tutoque  ciconia  nido, 

Donec  vos  auctor  docuit  praetorius.  Ergo  50 
Si  quis  nunc  mergos  suaves  edixerit  assos, 
Parebit,  pravi  docilis,  Romana  juventus. 

Sordidus  a  tenui  victu  distabit,  Ofello 
Judice:  nam  frustra  vitium  vitaveris  illud, 

Si  te  alio  pravum  detorseris.  Avidienus,  55 
Cui  Canis  ex  vero  ductum  cognomen  adhaertt. 
Quinquennes  oleas  est,  et  sylvestria  corna; 

Ac,  nisi  mutatum,  parcit  defundere  vinum  ;  et 
Cujus  oderem  olei  nequeas  perferre  (licebit 
Ille  repotia,  natales,  aliosve  dierum  60 

Festos  albatus  celebret)  cornu  ipse  bilibri 
Caulibus  instillat,  veteris  non  parcus  aceti. 

Quali  igitur  victu  sapiens  utetur?  et  horum 
Utrum  imitabitur?  Hac  urget  lupus,  hac  canis, 
aiunt. 

Mundus  erit,  qui  non  offendat  sordidus, atque  65 
In  neutram  partem  cultus  miser :  hic  neque  servis. 
Albuci  senis  exemplo,  dum  munia  didit,  [tam 
Saevus  erit;  neque,  sic  ut  simplex  Naevius,  unc- 
Convivis  praebebit  aquam :  vitium  hoc  quoque 
magnum.  69 

Accipe  nunc,  victus  tenuis  quae  quantaque  secum 
Afferat.  In  primis  valeas  bene;  nam  variae  res 
Ut  noceant  homini,  credas,  memor  illius  escae. 
Quae  simplex  olim  tibi  sederit :  at,  simul  assis 
Miscueris  elixa,  simul  conchylia  turdis ;  ] 

Dulcia  se  in  bilem  vertent,  stomachoque  tumui 
tum  75 

Lenta  feret  pituita.  Vides,  ut  pallidus  omnis 
Coena  desurgat  dubia  ?  Quin  corpus  onustum 
Hesternis  vitiis  animum  quoque  praegravat  una. 
Atque  affligit  humo  divin®  particulam  aurae. 
Alter,  ubi  dicto  citius  curata  sopori  80 

Membra  dedit,  vegetus  praescripta  ad  munia  sur- 
git.  [dam ; 

Hic  tamen  ad  melius  poterit  transcurrere  quon 
Sive  diem  festum  rediens  adduxerit  annus, 

Seu  recreare  volet  tenuatum  corpus;  ubique 
Accedent  anni,  et  tractari  mollius  aetas  85 

Imbecilla  volet.  Tibi  quidnam  accedet  ad  istam. 
Quam  puer  et  validus  praesumis,  mollitiem ;  seu 
Dura  valetudo  inciderit,  seu  tarda  senectus  ? 
Rancidum  aprum  antiqui  laudabant,  non  quia 
nasus  [hospes. 

Illis  nullus  erat,  sed  (credo)  hac  mente,  quod 
Tardius  adveniens  vitiatum  commodius,  quam  91 
Integrum  edax  dominus  consumeret.  Hos  utinam 
inter 

Heroas  natum  tellus  me  prima  tulisset ! 

Das  aliquid  famae,  quae  carmine  gratior  aurem 
Occupat  humanam?  grandes  rhombi  patinaeque 
Grande  ferunt  uua  cum  damno  dedecus :  adde  96 
Iratum  patruum,  vicinos,  te  tibi  iniquum. 

Et  frustra  mortis  cupidum,  cum  deerit  egenti 
As,  laquei  pretium.  Jure,  inquit, Trausius  istis 
Jurgatur  verbis  :  ego  vectigalia  magna,  100 
Divitiasque  habeo  tribus  amplas  regibus.  Ergo 
Quod  superat,  non  est,  melius  quo  insumere 
possis  ? 

Cur  eget  indignus  quisquam,  te  divite?  quare 
Templa  ruunt  antiqua  deum  ?  cur,  improbe,  carae 
Non  aliquid  patriae  tanto  emetiris  acervo?  105 

fini  nimirum  tibi  recte  semper  erunt  res  > 
n  magnus  posthac  inimicis  risus !  Uterne 
Ad  casus  dubios  fidet  sibi  certius  ?  hic,  qui 
pluribus  assuerit  mentem  corpusque  superbum  ; 
An  qui  contentus  parvo  metuensque  futuri,  110 
I  mce,  ut  sapiens,  aptarit  idonea  bello  ? 

Quo  magis  his  credas,-  puer  hunc  ego  parvus 
Ofellum 

Integris  opibus  novi  non  latius  usu-m, 

Quam  nunc  accisis.  Videas  metato  in  agello. 
Cum  pecore  et  natis,  fortem  mercede  colonum,  1 15 
flon  ego,  narrantem,  temere  edi  luce  profesta 
Quicquam  praeter  olus,  fumosae  cum  pede  pernae : 
Ac  mihi,  seu  longum  post  tempus  venerat  hospes. 
Sive  operum  vacuo  gratus  conviva  per  imbrem 
Vicinus,  bene  erat,  non  piscibus  urbe  petitis,  120 
Sed  pullo  atque  haedo :  tum  pensilis  uva  secundas 
Et  nux  ornabat  mensas,  cum  duplice  ficu  : 

Post  hoc  ludus  erat  culpa  potare  magistra  ; 

Ac  venerata  Ceres,  ita  culmo  surgeret  alto, 
Explicuit  vino  contractae  seria  frontis.  125 

Sseviat,  atque  novos  moveat  Fortuna  tumultus; 
Quantumhinc imminuet?  quantoautego  parcius, 
aut  vos, 

O  pueri,  nituistis,  ut  huc  novus  incola  venit  ? 
Nam  propriae  telluris  herum  natura  neque  illum. 
Nec  me,  nec  quenquam,  statuit.  Nos  expulit  ille; 
Illum  aut  nequities,  aut  vafri  inscitia  juris,  181 
Postremo  expellet  certe  vivacior  haeres. 

Nunc  ager  Umbreni  sub  nomine,  nuper  Ofelli 
Dictus,  erat  nulli  proprius;  sed  cedit  in  usum 
Nunc  mihi,  nunc  alii :  quocirca  vivite  fortes,  135 
Fortiaque  adversis  opponite  pectora  rebus. 

SATIRA  III 

Sic  raro  scribis,  ut  toto  non  quater  anno 
Membranam  poscas,  scriptorum  quaeque  retexens. 
Iratus  tibi,  quod  vini  somnique  benignus 
Nil  dignum  sermone  canas.  Quid  fiet  ?  at  ipsis 
Saturnalibus  huc  fugisti  :  sobrius  ergo  5 

Dic  aliquid  dignum  promissis:  incipe.  Nil  est: 
Culpantur  frustra  calami,  immeritusque  laborat 
Iratis  natus  paries  dis  atque  poetis. 

Atqui  vultus  erat  multa  et  praeclara  minantis, 

Si  vacuum  tepido  cepisset  villula  tecto.  10 
Quorsum  pertinuit  stipare  Platona  Menandro  ? 
Eupolin,  Archilochum,  comites  educere  tantos  ? 
Invidiam  placare  paras,  virtute  relicta? 
Contemnere  miser :  vitanda  est  improba  Siren 
Desidia  :  aut,  quicquid  vita  meliore  parasti,  1 5 
Ponendum  aequo  animo.  H  Di  te,  Damasippe, 
deaeque. 

Verum  ob  consilium,  donent  tonsore.  Sed  unde 
Tam  bene  me  nosti  ?  H  Postquam  omnes  res  mea 
Janum 

Ad  medium  fracta  est,  aliena  negotia  curo, 
Excussus  propriis:  olim  nam  quaerere  amabam, 
Quo  vafer  ille  pedes  lavisset  Sisyphus  aere,  21 
Quid  scalptum  infabre,  quid  fusum  durius  esset: 
Callidus  huic  signo  ponebam  millia  centum  : 
Hortos  egregiasque  domos  mercarier  unus 
Cum  lucro  noram;  unde  frequentia  Mercuriale  25 
Imposuere  mihi  cognomen  compita.  H  Novi : 

Et  morbi  miror  purgatum  te  illius.  H  Atqui 
Emovit  veterem  mire  novus ;  ut  solet,  in  cor 
Irajecto  lateris  miseri  capitisque  dolore  :  [urget. 
Lt  lethargicus  hic,  cum  fit  pugil,  et  medicum 
«  Dum  ne  quid  simile  huic,  esto  ut  libet.  H  O 
bone,  nete  81 

Frustrere  •  insanis  et  tu,  stultique  piope  omnes. 


Si  quid  Stertinius  veri  crepat;  unde  ego  mira 
Descripsi  docilis  praecepta  haec,  tempore  quo  me 
Solatus  jussit  sapientem  pascere  barbam,  35 
Atque  a  Fabricio  non  tristem  ponte  reverti. 

Nam,  male  re  gesta,  cum  vellem  mittere  operto 
Me  capite  in  flumen,  dexter  stetit,  et,  UCavefaxis 
Te  quicquam  indignum:  pudor,  inquit,  te  malus 
angit, 

Insanos  qui  inter  vereare  insanus  haberi.  40 
Primum  nam  inquiram,  quid  sit  furere ;  hoc  si 
erit  in  te 

Solo,  nil  verbi,  pereas  quin  fortiter,  addam. 
Quem  mala  stultitia,  etquemcunque  inscitia  veri 
Caecum  agit,  insanum  Chrysippi  porticus  et  grex 
Autumat.  Haec  populos,  haec  magnos  formula 
reges,  45 

Excepto  sapiente,  tenet.  Nunc  accipe,  quare 
Desipiant  omnes  aeque  ac  tu,  qui  tibi  nomen 
Insano  posuere.  Velut  sylvis,  ubi  passim 
Palantes  error  certo  de  tramite  pellit, 

Ille  sinistrorsum,  hic  dextrorsum  abit ;  unus 
utrique  50 

Error,  sed  variis  illudit  partibus  :  hoc  te 
Crede  modo  insanum;  nihilo  ut  sapientior  ille, 
Qui  te  deridet,  caudam  trahat.  Est  genus  unum 
Stultitiae  nihilum  metuenda  timentis  ;  ut  ignes, 
Ut  rupes  fluviosque,  in  campo  obstare  queratur. 
Alterum  et  huic  varum  et  nihilo  sapientius, 
ignes  56 

Per  medios  fluviosque  ruentis:  clamet  amica 
Mater,  honesta  soror,  cum  cognatis,  pater,  uxor ; 
Hic  fossa  est  ingens!  hic  rupes  maxima!  serva! 
Non  magis  audierit,  quam  Fufius  ebrius  olim,  60 
Cum  Ilionam  edormit;  Catienis  mille  ducentis. 
Mater,  te  appello,  clamantibus.  Huic  ego  vulgum 
Errori  similem  cunctum  insanire  docebo. 

Insanit  veteres  statuas  Damasippus  emendo  : 
Integer  est  mentis  Damasippi  creditor  ?  esto ;  65 
Accipe, quod  nunquam  reddas  mihi,  si  tibi  dicam, 
Tune  insanus  eris,  si  acceperis?  an  magis  excors. 
Rejecta  praeda,  quam  praesens  Mercurius  fert  ? 
Scribe  decem  a  Nerio  :  non  est  satis;  adde  Cicutae 
Nodosi  tabulas  centum,  mille  adde  catenas :  70 

Effugiet  tamen  haec  sceleratus  vincula  Proteus. 
Cum  rapies  in  jus  malis  ridentem  alienis, 

Fiet  aper,  modo  avis,  modo  saxum,  et,  cum  vo¬ 
let,  arbor. 

Si  male  rem  gerere  insani  est ;  contra,  bene,  sani. 
Putidius  multo  cerebrum  est,  mihi  crede,  Perilli 
Dictantis,  quod  tu  nunquam  rescribere  possis.76 
Audire,  atque  togam  jubeo  componere,  quisquis 
Ambitione  mala  aut  argenti  pallet  amore, 
Quisquis  luxuria  tristive  superstitione, 

Aut  alio  mentis  morbo  calet ;  huc  propius  me, 80 
Dum  doceo  insanire  omnes,  vos  ordine  adite. 
Danda  est  hellebori  multo  pars  maxima  avaris  : 
Nescio  an  Anticyram  ratio  illis  destinet  omnem. 
Haeredes  Staberi  summam  incidere  sepulcro ; 

Ni  sic  fecissent,  gladiatorum  dare  centum  85 
Damnati  populo  paria,  atque  epulum,  arbitric 
Arri ;  [prave 

Frumenti  quantum  metit  Africa.  H  Sive  ege 
Seu  recte,  hoc  volui;  ne  sis  patruus  mihi 
II  Credo  [ergo 

Hoc  Staberi  prudentem  animum  vidisse.  HQuid 
Sensit,  cum  summam  patrimoni  insculpere  saxo90 
Haeredes  voluit  ?  ^  Quoad  vixit,  credidit  ingens 
Pauperiem  vitium,  et  cavit  nihil  acrius ;  ut,  si 
Forte  minus  locuples  uno  quadrante  perisset. 
Ipse  videretur  sibi  nequior:  omnis  enim  res, 

Virtus,  fama,  decus,  divina  i  jmanaque,  pulchris 
Divitiis  parent ;  quas  qui  contraxerit,  ille  96 
Clarus  erit,  fortis,  justus.  H  Sapiensne  ?  U  Etiam  : 
et  rex, 

Et  quicquid  volet.  Hoc,  veluti  virtute  paratum. 
Speravit  magnae  laudi  fore.  Quid  simile  isti 
Graecus  Aristippus,  qui  servos  projicere  aurum 
In  media  jussit  Libya,  quia  tardius  irent  101 
Propter  onus  segnes  ?  uter  est  insanior  horum? 

11  Nil  agit  exemplum,  litem  quod  lite  resolvit. 

II  Si  quis  emat  citharas,  emtas  comportet  in 
unum, 

Nec  studio  citharae  nec  Musae  deditus  ulli;  105 
Si  scalpra  et  formas, non  sutor;  nautica  vela, 
Aversus  mercaturis  ;  delirus  et  amens 
Undique  dicatur  merito.  Qui  discrepat  istis. 

Qui  nummos  aurumque  recondit,  nescius  uti  109 
Compositis,  metuensque  velut  contingere  sacrum  ? 
Si  quis  ad  ingentem  frumenti  semper  acervum 
Porrectus  vigilet  cum  longo  fuste  ;  neque  illinc 
Audeat  esuriens  dominus  contingere  granum. 

Ac  potius  foliis  parcus  vescatur  amaris  : 

Si,  positis  intus  Chii  veterisque  Falerni  115 
Mille  cadis — nihil  est,  tercentum  millibus, acre 
potet  acetum:  age,  si  et  stramentis  incubet  unde¬ 
octoginta  annos  natus,  cui  stragula  vestis. 
Blattarum  ac  tinearum  epula?,  putrescat  in  arca; 
Nimirum  insanus  paucis  videatur,  eo  quod  120 
Maxima  pars  hominum  morbo  jactatur  eodem. 
Filius  aut  etiam  haec  libertus  ut  ebibat  haeres, 
Dis  inimice  senex,  custodis?  ne  tibi  desit? 
Quantulum  enim  summa;  curtabit  quisque  dierum. 
Ungere  si  caules  oleo  meliore,  caputque  125 
Coeperis  impexa  foedum  porrigine  ?  Quare, 

Si  quidvis  satis  est,  perjuras,  surripis,  aufers 
Undique?  tun’  sanus?  Populum  si  caedere  saxis 
Incipias,  servosve  tuo  quos  aere  pararis. 

Insanum  te  omnes  pueri  clamentque  puellae:  130 
Cum  laqueo  uxorem  interimis,matremque  veneno. 
Incolumi  capite  es  ?  1  Quid  enim  ?  II  Neque  tu 
hoc  facis  Argis, 

Neo  ferro  ut  demens  genitricem  occidis  Orestes. 
An  tu  reris  eum  occisa  insanisse  parente? 

Ac  non  ante  malis  dementem  actum  Furiis,  quam 
In  matris  jugulo  ferrum  tepefecit  acutum  ?  136 

Quin,  ex  quo  est  habitus  male  tutae  mentis 
Orestes, 

Nil  sane  fecit  quod  tu  reprendere  possis  : 

Non  Pyladen  ferro  violare  aususve  sororem 
Electram ;  tantum  maledicit  utrique,  vocando  140 
Hanc,  Furiam;  hunc,aliud,  jussit quodsplendida 
bilis. 

Pauper  Opimius  argenti  positi  intus  et  auri. 

Qui  Veienfanum  festis  potare  diebus 
Campana  solitus  trulla,  vappamque  profestis, 
Quondam  lethargo  grandi  est  oppressus,  ut  haeres 
Jam  circum  loculos  et  claves  laetus  ovansque  146 
Curreret.  Hunc  medicus  multum  celer  atque 
fidelis 

Excitat  hoc  pacto;  mensam  poni  jubet,  atque 
Effundi  saccos  nummorum,  accedere  plures 
Ad  numerandum ;  hominem  sic  erigit :  addit  et 
illud,  150 

Ni  tua  custodis,  avidus  jam  haec  auferet  haeres. 

II  Men’  vivo?  II  Ut  vivas  igitur,  vigila:  hoc  age. 
II  Quid  vis? 

H  Deficient  inopem  venae  te,  ni  cibus  atque 
Ingen3  accedat  stomacho  fultura  ruenti. 

T u  cessas  ?  agedum ;  sume  hoc  ptisanarium 
oryzae.  155 


H  Quanti  emtae  ?  H  Parvo.  II  Quanti  ergo  ?  H  Oo 
tussibus.  H  Eheu ! 

Quid  refert,  morbo,  an  furtis,  pereamve  rapinis? 
U  Quisnam  igitur  sanus  ?  H  Qui  non  stultus. 

H  Quid  avarus  ?  [avarus  ; 

H  Stultus  et  insanus.  H  Quid?  si  quis  non  sit 
Continuo  sanus?  H  Minime.  H  Cur,  Stoice: 

H  Dicam.  160 

Non  est  cardiacus  (Craterum  dixisse  putato) 

Hic  aeger.  Recte  est  igitur,  surgetque  ?  negabit; 
Quod  latus  aut  renes  morbo  tententur  acuto. 

Non  est  perjurus,  neque  sordidus ;  immolet  aequis 
Hic  porcum  Laribus  :  verum  ambitiosus  et  au¬ 
dax  ;  165 

Naviget  Anticyram :  quid  enim  differt,  barathrone 
Donesquicquid  habes.an  nunquam  utare  paratis? 
Servius  Oppidius  Canusi  duo  praedia,  dives 
Antiquo  censu,  natis  divisse  duobus 
Fertur,et  haec  moriens  pueris  dixisse  vocatis  170 
Ad  lectum  :  Postquam  te  talos,  Aule,nucesque 
Ferre  sinu  laxo,  donare  et  ludere  vidi ; 

Te, Tiberi,  numerare,  cavis  abscondere  tristem; 
Extimui,  ne  vos  ageret  vesania  discors  ; 

Tu  Nomentanum,  tu  ne  sequerere  Cicutam.  175 
Quare,  per  divos  oratus  uterque  Penates, 

Tu  cave  ne  minuas;  tu,  ne  majus  facias  id 
Quod  satis  esse  putat  pater,  et  natura  coercet,  i 
Praeterea,  ne  vos  titillet  gloria,  jure¬ 
jurando  obstringam  ambo  :  uter  aedilis  fueritve 
Vestrum  praetor,  is  intestabilis  et  sacer  esto.  181 
In  cicere  atque  faba  bona  tu  perdasque  lupinis,  a 
Latus  ut  in  Circo  spatiere,  aut  aeneus  ut  stes, 
Nudus  agris,  nudus  nummis,  insane,  paternis  ?  i 
Scilicet  ut  plausus,quos  fert  Agrippa,  feras  tu 
Astuta  ingenuum  vulpes  imitata  leonem?  186 
H  Ne  quis  humasse  velit  Ajacem,  Atrida,  vetas 
cur  ?  [.aequanyj 

II  Rex  sum.  H  Nil  ultra  quaero  plebeius.  II  Et 
Rem  imperito;  at  si  cui  videor  non  justus,  inulto 
Dicere,  quod  sentis,  permitto.  H  Maxime/egum,'! 
Di  tibi  dent  capta  classem  reducere  Troja!  191 
Ergo  consulere,  et  mox  respondere  licebit  ? 

II  Consule.  II  Cur  Ajax  heros  ab  Achille  se¬ 
cundus 

Putescit,  toties  servatis  clarus  Achivis? 

Gaudeat  ut  populus  Priami  Priamusque  inhumato. 
Per  quem  tot  juvenes  patrio  caruere  sepulcro?  196 
II  Mille  ovium  insanus  morti  dedit,  inclytum  , 
Ulixem 

Et  Menelaum  una  mecum  se  occidere  clamans.  ; 
II  Tu  cum  pro  vitula  statuis  dulcem  Aulide  na-  ; 
tam 

Ante  aras,  spargisque  mola  caput, improbe,  salsa,  | 
Rectum  animi  servas?  H  Quorsum?  II  Insanus  i 
quid  enim  Ajax  201 

Fecit,  cum  stravit  ferro  pecus  ?  abstinuit  vim  1 
Uxore  et  nato  :  mala  multa  precatus  Atridis, 

Non  ille  aut  Teucrum,  aut  ipsum  violavit  Ulix-j 
em.  204 j 

11  Verum  ego,  ut  haerentes  adverso  littore  naves 
Eriperem,  prudens  placavi  sanguine  divos. 

II  Nempe  tuo,  furiose.  H  Meo;  sed  non  furiosus. 

H  Qui  species  alias  veri,  scelerisque  tumultu 
Permixtas  capiet,  commotus  habebitur;  atque,  j 
Stultitiane  erret,  nihilum  distabit,  an  ira.  210 
Ajax  cum  immeritos  occidit,  desipit,  agnos  ?  1 

Cum  prudens  scelus  ob  titulos  admittis  inanes,  I 
Stas  animo  ?  et  purum  est,  vitio  tibi  cum  tumi 
dum  est  cor  ? 

Si  quis  lectica  nitidam  gestare  amet  agnam. 


HORATIUS. 


SaT.  II.  4. 

Huic  vestem,  ut  natae,  paret  ancillas,  paret  aurum ; 
Rufam  et  ltufillam  appellet,  fortique  marito  216 
Destinet  uxorem ;  interdicto  huic  omne  adimat  jus 
Praetor,  et  ad  sanos  abeat  tutela  propinquos. 
Quid?  si  quis  natam  pro  muta  devovet  agna, 
Iriteger  est  animi  ?  ne  dixeris.  Ergo, ubi  prava  220 
Stultitia,  hic  est  summa  insania  :  qui  sceleratus, 
£t  furiosus  erit :  quem  cepit  vitrea  fama, 

Uunc  circumtonuit  gaudens  Bellona  cruentis. 
Nunc,  age,  luxuriam  et  Nomentanum  arripe  me- 
cum ; 

Vincet  enim  stultos  ratio  insanire  nepotes.  225 
Hic.  simul  accepit  patrimoni  mille  talenta. 
Edicit,  piscator  uti,  pomarius,  auceps. 
Unguentarius,  ac  Tusci  turba  impia  vici. 

Cum  scurris  fartor,  cum  Velabro  omne  Macellum, 
Mane  domum  veniant.  Quid  tum  ?  Venere  fre- 
quen  es :  230 

Verba  facit  leno,  Quicquid  mihi,  quicquidetho- 
rum  [vel  cras. 

Cuique  domi  est,  idcredetuum:  etvel  nunc  pete. 
Accipe,  quid  contra  juvenis  responderit  aequus  : 
Tu  nive  Lucana  dormis  ocreatus,  ut  aprum 
Coenem  ego ;  tu  pisce3  hiberno  ex  aequore  vellis ; 
Segnis  ego,  indignus  qui  tantum  possideam : 

aufer:  _  236 

Sume  tibi  decies;  tibi  tantumdem ;  tibi  triplex, 
Unde  uxor  media  currit  de  nocte  citata. 

Filius  A2sopi  detractam  ex  aure  Metellae, 

Scilicet  ut  decies  solidum  exsorberet,  aceto  240 
Diluit  insignem  baccam ;  qui  sanior,  ac  si 
Illud  idem  in  rapidum  flumen  jaceret  ve  cloacam? 
Quinti  progenies  Arri,  p'ar  nobile  fratrum. 
Nequitia  et  nugis  pravorum  et  amore  gemellum, 
Luscinias  soliti  impenso  prandere  coemtas ;  245 
Quorsum  abeant?  sanin’?  cretA,  an  carbone  no¬ 
tandi  ? 

/Edificare  casas,  plostello  adjungere  mures, 
Ludere  par  impar,  equitare  in  arundine  longa. 

Si  quem  delectet  barbatum,  amentia  verset. 

Si  puerilius  his,  ratio  esse  evincet,  amare;  250 
Necquicquam  differre,  utrumne  in  pulvere,  trimus 
Quale  prius,  ludas  opus,  an  meretricis  amore 
Sollicitus  plores;  quaero,  faciasne,  quod  olim 
Mutatus  Polemon  ?  ponas  insignia  morbi, 
Fasciolas,  cubital,  focalia,  polus  ut  ille  255 
Dicitus  ex  collo  furtim  carpsisse  coronas, 
Postquam  est  impransi  correptus  voce  magistri? 
Porrigis  irato  puero  cum  poma,  recusat : 

Sume,  Catelle  ;  negat :  si  non  des,  optat.  Amator 
Exclusus  qui  distat,  agit  ubi  secum,  eat,  an  non. 
Quo  rediturus  erat  non  arcessitus,  et  haeret  261 
Invisis  foribus?  Ne  nunc,  cum  me  vocat  ultro, 
Accedam  ?  an  potius  mediter  finire  dolores  ? 
Exclusit,  revocat :  redeam  ?  non,  si  obsecret.  Ecce 
Servus,  non  paulo  sapientior;  O  here, quae  res  265 
Nec  modum  habet  neque  consilium,  ratione  mo¬ 
doque  [bellum. 

Tractari  non  vult.  In  amore  haec  sunt  mala; 
Pax  rursum ;  haec  si  quis,  tempestatis  prope  ritu 
Mobilia,  et  caeca  fluitantia  sorte,  laboret 
Reddere  certa  sibi,  nihilo  plus  explicet,  ac  si  270 
Insanire  paret  certa  ratione  modoque. 

Quid  ?  cum,  Picenis  excerpens  semina  pomis, 
Gaudes,  si  cameram  percusti  forte,  penes  te  es  ? 
Quid  ?  cum  balba  fe"s  annoso  verba  palato, 
Aedificante  casas  qui  sanior?  Adde  cruorem  275 
Stultitiae,  atque  ignem  gladio  scrutare  :  modo, 
inquam, 

Hellade  percussa,  Marius  cum  praecipitat  se. 

Cerritus  fuit?  an  commota;  crimine  mentis 
Absolves  hominem,  et  sceleris  damnabis  eundem 
Ex  more  imponens  cognata  vocabula  rebus  ?  280 
Libertinus  erat,  qui  circum  compita  siccus 
Lautis  mane  senex  manibus  currebat;  et.  Unum 
(Quiddam  magnum  addens)  unum  me  surpite 
morti, 

Dis  etenim  facile  est,  orabat :  sanus  utrisque 
Auribus  atque  oculis ;  mentem,  nisi  litigiosus,  285 
Exciperet  dominus,  cum  venderet.  Hoc  quoque 
vulgus 

Chrysippus  ponit  fecunda  in  gente  Meneni. 
Jupiter,  ingentes  qui  das  adimisque  dolores. 
Mater  ait  pueri  menses  jam  quinque  cubantis. 
Frigida  si  puerum  quartana  reliquerit,  illo  290 
Mane  die,  quo  tu  indicis  jejunia,  nudus 
In  Tiberi  stabit.  Casus  medicusve  levarit 
A£grum  ex  praecipiti,  mater  delira  necabit 
In  gelida  fixum  ripa,  febrimque  reducet: 

Quoue  malo  mentem  concussa?  timore  deorum. 
Haec  mihi  Stertinius,  sapientum  octavus,  amico 
Arma  dedit,  posthac  ne  compellarer  inultus.  297 
Dixerit  insanum  qui  me,  totidem  audiet;  atque 
Respicere  ignoto  discet  pendentia  tergo. 

H  Stoice,  post  damnum  sic  vendas  omnia  pluris: 
Qua  me  stultitia  (quoniam  non  est  genus  unum)30 1 
Insanire  putas  ?  ego  nam  videor  mihi  sanus. 

H  Quid  ?  caput  abscissum  demens  cum  portat 
Agave 

Nati  infelicis,  sibi  tum  furiosa  videtur? 

H  Stultum  me  fateor,  (liceat  concedere  veris)  305 
Atque  etiam  insanum;  tantum  hoc  edissere,  quo 

ASgrotare  putesanimi  vitio  ?  II  Accipe  :  primum 
A2dificas ;  hoc  est,  longos  imitaris,  ab  imo 
Ad  summum  totus  moduli  bipedalis;  et  idem 
Corpore  majorem  rides  Turbonis  in  armis  310 
Spiritum  et  incessum  ;  qui  ridiculus  minus  illo  ? 
An,  quodcunque  facit  Mecaenas,  te  quoque  verum 
est, 

Tanto  dissimilem,  et  tanto  certare  minorem  P 
Absentis  ranae  pullis  vituli  pede  pressis, 

Unus  ubi  effugit,  matri  denarrat,  ut  ingens  315 
Bellua  cognatos  eliserit.  Illa  rogare, 

Quantane?  num  tantum,  sufflans  se,  magna  fuis¬ 
set?  [atque 

H  Major  dimidio.  H  Num  tanto  ?  Cum  magis 
Se  magis  inflaret;  Non,  si  te  ruperis,  inquit,  319 
Par  eris.  Haec  a  te  non  multum  abludit  imago. 
Adde  poemata  nunc ;  hoc  est,  oleum  adde  camino ; 
Quae  si  quis  sanus  fecit,  sanus  facis  et  tu. 

Non  dico  horrendam  rabiem.  1  Jam  desi 
f  Cultum 

Majorem  censu.  H  Teneas,  Damasippe,  tuis  te. 
U  Mille  puellarum,  puerorum  mille  furores.  325 
?  O  major,  tandem  parcas,  insane,  minori. 

SATIRA  IV. 

Unde,  et  quo  Catius?  H  Non  est  mihi  tempus 
aventi 

Ponere  signa  novis  praeceptis,  qualia  vincunt 
Pythagoran,  Anytique  reum,  doctumque  Platon? 

1  Peccatum  fateor,  cum  te  sic  tempore  laevo 
Interpellarim  :  sed  des  veniam  bonus,  oro.  5 
Quod  si  interciderit  tibi  nunc  aliquid,  repetes 
mox ; 

Sive  est  naturae  hoc,  sive  artis  ;  mirus  utroque. 
H  Quin  id  erat  curae,  quo  pacto  cuncta  tenerem  j 
Utpote  res  tenues,  tepui  sermone  peractas. 

Sat.  II.  5. 


11  Ede  hominis  nomen ;  simul  et,  Romanus  an 
hospes.  1 0 

H  .psa  memor  prsecepta canam;  celabitur  auctor. 
Longa  quibus  facies  ovis  erit,  illa  memento, 

Ut  succi  melioris,  et  ut  magis  alma  rotundis, 
Ponere  :  namque  marem  cohibent  callosa  vitel¬ 
lum. 

Caule  suburbano,  qui  siccis  crevit  in  agris  15 
Dulcior ;  irriguo  nihil  est  elutius  horto. 

Si  vespertinus  subito  te  oppresserit  hospes. 

Ne  gallina  malum  responset  dura  palato, 

Doctus  eris  vivam  mixto  mersare  Falerno ; 

Hoc  teneram  faciet.  Pratensibus  optima  fungis  20 
Natura  est :  aliis  male  creditur.  Ille  salubres 
jE states  peraget,  qui  nigris  prandia  moris 
Finiet,  ante  gravem  quse  legerit  arbore  solem. 
Aufidius  forti  miscebat  mella  Falerno, 

Mendose ;  quoniam  vacuis  committere  venis  25 
Nil  nisi  lene  decet :  leni  praecordia  mulso 
Prolueris  melius.  Si  dura  morabitur  alvus. 
Mytilus  et  viles  pellent  obstantia  conchae. 

Et  lapathi  brevis  herba,  sed  albo  non  sine  Coo. 
Lubrica  nascentes  implent  conchylia  lunae.  30 
Sed  non  omne  mare  est  generosae  fertile  testae. 
Murice  Baiano  melior  Lucrina  peloris  : 

Ostrea  Circeiis,  Miseno  oriuntur  echini  ; 
Pectinibus  patulis  jactat  se  molle  Tarentum. 

Nec  sibi  coenarum  quivis  temere  arroget  artem. 
Non  prius  exacta  tenui  ratione  saporum.  36 
Nec  satis  est  cara  pisces  averrere  mensa. 

Ignarum  quibus  est  jus  aptius,  et  quibus  assis 
Languidus  in  cubitum  jam  se  conviva  reponet 
Umber,  et  iligna  nutritus  glande,  rotundas  40 
Curvet  aper  lances  carnem  vitantis  inertem  : 

Nam  Laurens  malus  est,  ulvis  et  arundine  pinguis. 
Vinea  submittit  capreas  non  semper  edules. 
Fecundae  leporis  sapiens  sectabitur  armos. 
Piscibus  atque  avibus  quae  natura  et  foret  aetas, 
Ante  meum  nulli  patuit  quaesita  palatum.  46 
Sunt  quorum  ingenium  nova  tantum  crustula 
promit. 

Nequaquam  satis  in  re  una  consumere  curam ; 

Ut  si  quis  solum  hoc,  mala  ne  sint  vina,  laboret. 
Quali  perfundat  pisces  securus  olivo.  50 

Massica  si  ccelo  supponas  vina  sereno. 

Nocturna,  si  quid  crassi  est,  tenuabitur  aura. 

Et  decedet  odor  nervis  inimicus  ;  at  illa 
Integrum  perdunt  lino  vitiata  saporem. 

Surrentina  vafer  qui  miscet  faece  Falerna  55 
Vina,  columbino  limum  bene  colligit  ovo ; 
Quatenus  ima  petit  volvens  aliena  vitellus. 

Tostis  marcentem  squillis  recreabis  et  Afra 
Potorem  cochlea ;  nam  lactuca  innatat  acri 
Post  vinum  stomacno:  perna  magis  ac  magis  hillis 
Flagitat  in  morsus  refici ;  quin  omnia  malit  61 
Qusecunque  immundis  fervent  illata  popinis. 

Est  operae  pretium  duplicis  pernoscere  juris 
Naturam  :  simplex  e  dulci  constat  olivo, 

Quod  pingui  miscere  mero  muriaque  decebit,  65 
Non  alia  quam  qua  Byzantia  putuit  orca. 

Hoc  ubi  confusum  sectis  inserbuit  herbis, 
Corycioque  croco  sparsum  stetit ;  insuper  addes 
Pressa  Venafranae  quod  bacca  remisit  olivae. 
Picenis  cedunt  pomis  Tiburtia  succo  ;  70 

Nam  facie  praestant.  Venucula  convenit  ollis; 
Rectius  Albanam  fumo  duraveris  uvam. 

Hanc  ego  cum  malis  ego  faecem  primus  et  halec, 
Primus  et  invenior  piper  album,  cum  sale  nigro 
Incretum,  puris  circumposuisse  catillis.  75 

Immane  est  vitium,  dare  millia  terna  macello, 


Angustoque  vagos  pisces  urgere  catino. 

Magna  movet  stomacho  fastidia,  seu  puer  unctis 
Tractavit  calicem  manibus,  dum  furta  ligurrit ; 
Sive  gravis  veteri  craterae  limus  adhaesit.  80 
Vilibus  in  scopis,  in  mappis,  in  scobe,  quantus 
Consistit  sumtus?  neglectis,  flagitium  ingens. 
Ten’  lapides  varios  lutulenta  radere  palma, 

Et  Tyrias  dare  circum  illota  toralia  vestes; 
Oblitum,  quanto  curam  sumtumque  minorem  85 
Haec  habeant,  tanto  reprendi  justius  illis. 

Quae  nisi  divitibus  nequeant  contingere  mensis? 
H  Docte  Cati,  per  amicitiam  divosque  rogatus. 
Ducere  me  auditum, perges  quocunque,  memento 
Nam, quam  vis  referas  memori  mihi  pectore  cuncta, 
Non  tamen  interpres  tantundem  juveris  s  adde  91 
Vulturn  habitumque  hominis;  quem  tu  vidisse 
beatus. 

Non  magni  pendis,  quia  contigit :  at  mihi  cura 
Non  mediocris  inest,  fontes  ut  adire  remotos. 
Atque  haurire  queam  vitae  praecepta  beatae.  95 

SATIRA  V. — In  Captatores  et  Hceredipetas. 
Hoc  quoque,  Tiresia,  praeter  narrata,  petenti 
Responde,  quibus  amissas  reparare  queam  res 
Artibus  atque  modis.  Quid  rides?  II  Jamne 
doloso 

Non  satis  est  Ithacam  revehi,  patriosque  penates  4 
Adspicere?  H  O  nulli quicquam  mentite,  vides  ut 
Nudus  inopsque  domum  redeam,  te  vate;  neque 
illic 

Aut  apotheca  procis  intacta  est,  aut  pecus  :  atqui 
Et  genus  et  virtus,  nisi  cum  re,  vilior  alga  est. 

H  Quando  pauperiem,  missis  ambagibus,  horres; 
Accipe,  qua  ratione  queas  ditescere.  Turdus,  10 
Sive  aliud  privum,  dabitur  tibi ;  devolet  illuc 
Res  ubi  magna  nitet,  domino  sene;  dulcia  poma. 
Et  quoscunque  feret  cultus  tibi  fundus  honores 
Ante  Larem  gustet  venerabilor  Lare  dives; 

Qui  quamvis  perjurus  erit,  sine  gente,  cruentus  1 5 
Sanguine  fraterno,  fugitivus ;  ne  tamen  illi 
Tu  comes  exterior,  si  postulet,  ire  recuses. 

1  Utne  tegam  spurco  Damse  latus?  haud  ita  Trojse 
Me  gessi,  certans  semper  melioribus,  f  Ergo 
Pauper  eris.  H  Fortem  hoc  animum  tolerare  ju¬ 
bebo  :  20 

Et  quondam  majora  tuli.  Tu  protinus,  unde 
Divitias  serisque  ruam,  dic,  augur,  acervos. 

H  Dixi  equidem,  et  dico.  Captes  astutus  ubique 
Testamenta  senum :  neu,  si  vafer  unus  et  alter 
Insidiatorem  prseroso  fugerit  hamo,  25 

Aut  spem  deponas,  aut  artem  illusus  omittas. 
Magna  minorve  foro  si  res  certabitur  olim, 

Vivet  uter  locuples  sine  natis,  improbus  ultro 
Qui  meliorem  audax  vocet  in  jus,  illius  esto 
Defensor  :  fama  civem  causaque  priorem  30 

Sperne,  domi  si  natus  erit  fecundave  conjux. 
Quinte,  puta,  aut  Publi,  (gaudent  prsenomine 
molles 

Auriculae)  tibi  me  virtus  tua  fecit  amicum  : 

Jus  anceps  novi,  causas  defendere  possum  : 
Eripiet  quivis  oculos  citius  mihi,  quam  te  35 
Contemtum quassa  nuce  pauperet:  haec  mea  cura 
est,  [atque 

Ne  quid  tu  perdas,  neu  sis  jocus.  Ire  domum 
Pelliculam  curare  jube  ;  fi  cognitor  ipse. 

Persta,  atque  obdura,  seu  rubra  Canicula  findet 
Infantes  statuas,  seu  pingui  tentus  omaso  40 
Furius  hibernas  cana  nive  conspuet  Alpes,  [gens 
Nonne  vides  (aliquis  cubito  'stantem  prope  tan- 
Inquiet)  ut  patiens,  ut  amicis  aptus,  ut  acer  ? 

plures  annabunt  thynni,  et  cetaria  crescant. 

Si  cui  praeterea  validus  male  filius  in  re  45 
Praeclara  sublatus  aletur  ;  ne  manifestum 
Coelibis  obsequium  nudet  te,  leniter  in  spem 
Arrepe  officiosus,  ut  et  scribare  secundus 
Haeres,  et,  si  quis  casus  puerum  egerit  Orco, 

|n  vacuum  venias  :  perraro  haec  alea  fallit.  50 
Qui  testamentum  tradet  tibi  cunque  legendum, 
Abnuere,  et  tabulas  a  te  removere  memento  ; 

Sic  tamen,  ut  limis  rapias,  quid  prima  secundo 
Cera  velit  versu ;  solus,  multisne  cohaeres, 
Veloci  percurre  oculo.  Plerumque  recoctus  55 
Scriba  ex  quinqueviro  corvum  deludet  hiantem, 
Captatorque  dabit  risus  Nasica  Corano,  [nendo  ? 
?  Num  furis  ?  an  prudens  ludis  me,  obscura  ca- 
O  Laertiade,  quicquid  dicam,  aut  erit,  aut  non  : 
Divinare  etenim  magnus  mihi  donat  Apollo.  60 
5  Quid  tamen  ista  velit  sibi  fabula,  si  licet,  ede. 

SI  Temporequo  juvenis  Parthis  horrendus,ab  alto 
Demissum'genus  .Enea,  tellure  marique 
Magnus  erit,  forti  nubet  procera  Corano 
Filia  Nasicae,  metuentis  reddere  soldum.  65 
Tum  gener  hoc  faciet ;  tabulas  socerodabit,  atque 
Ut  legat  orabit :  multum  Nasica  negatas 
Accipiet  tandem,  et  tacitus  leget ;  invenietque 
Nil  sibi  legatum,  praeter  plorare,  suisque. 

Illud  ad  haec  jubeo  ;  mulier  si  forte  dolosa  70 
Libertusve  senem  delirum  temperet,  illis 
Accedas  socius  :  laudes,  lauderis  ut  absens  : 
Adjuvat  hoc  quoque;  sed  vincit  longe  prius  ipsum 
Expugnare  caput.  Scribet  mala  carmina  vecors  1 
Laudato  :  scortator  erit  ?  cave  te  roget ;  ultro  75 
Penelopen  facilis  potiori  trade.  H  Putasne, 
Perduci  poterit  tam  frugi  tamque  pudica. 

Quam  nequiere  proci  recto  depellere  cursu  ? 

•i  Venit  enim  magnum  donandi  parca  juventus. 
Nec  tantum  Veneris  quantum  studiosa  culina}:  80 
Sic  tibi  Penelope  frugi  est,  quae,  si  semel  uno 
De  sene  gustarit  tecum  partita  lucellum. 

Ut  canis,  a  corio  nunquam  absterrebitur  uncto. 
Me  sene,  quod  dicam,  factum,  est ;  anus  improba 
Thebis 

Ex  testamento  sic  est  elata ;  cadaver  85 

Unctum  oleo  largo  nudis  humeris  tulit  haeres ; 
Scilicet  elabi  si  posset  mortua,  (credo) 

Quod  nimium  institerat  viventi.  Cautus  adito  : 
Neu  desis  operae,  neve  immoderatus  abundes. 
Difficilem  et  morosum  offendet  garrulus  :  ultra  90 
Non  etiam  sileas.  Davus  sis  comicus,  atque 
Stes  capite  obstipo,  multum  similis  metuenti. 
Obsequio  grassare  :  mone,  si  increbruit  aura. 
Cautus  uti  velet  carum  caput :  extrahe  turba. 
Oppositis  humeris  :  aurem  substringe  loquaci.  95 
importunus  amat  laudari  ?  donec  Ohe  !  jam 
Ad  coelum  manibus  sublatis,  dixerit,  urge  ;  et 
Crescentem  tumidis  infla  sermonibus  utrem. 

Cum  te  servitio  longo  curaque  levarit; 

Et  certum  vigilans,  Quartae  esto  partis  Ulixes, 
Audieris,  haeres  :  Ergo  nunc  Dama  sodalis  101 
Nusquam  est?  unde  mihi  tam  fortem,  tamque 
fidelem  ?  [Est 

Sparge  subinde:  et,  si  paulum  potes,  illacrymare. 
Gaudia  prodentem  vultum  celare.  Sepulcrum, 
Permissum  arbitrio,  sine  sordibus  exstrue  :  funus 
Egregie  factum  laudet  vicinia.  Si  quis  106 
Forte  cohaeredum  senior  male  tussiet,  huic  tu 
Dic,  ex  parte  tua,  seu  fundi  sive  domus  sit 
Emtor,  gaudentem  nummo  te  addicere.  Sed  me 
Imperiosa  trahit  Proserpina  :  vive  valeque.  1 10 

Hoc  erat  in  votis ;  modus  agri  non  ita  magnus, 
Hortus  ubi,  et  tecto  vicinus  jugis  aquae  fons, 

Et  paulum  sylvae  super  his  foret  Auctius  atque 
Di  melius  fecere  :  bene  est :  nil  amplius  oro, 
Maia  nate,  nisi  ut  propria  haec  mihi  munera  faxis. 
Si  neque  majorem  feci  ratione  mala  rem,  6 
Nec  sum  facturus  vitio  culpa  ve  m  norem ; 

Si  veneror  stultus  nihil  horum  ;  O  si  angulus  ille 
Proximus  accedat,  qui  nunc  denormat  agellum  ? 
O  si  urnam  argenti  fors  quae  mihi  monstret !  ut 
illi,  10 

Thesauro  invento  qui  mercenarius  agrum 
Illum  ipsum  mercatus  aravit,  dives  amico 
Hercule  ;  si,  quod  adest, gratum  juvat ;  hac  prece 
te  oro, 

Pingue  pecus  domino  facias,  et  caetera,  praeter  1 4 
Ingenium ;  utque  soles,  custos  mihi  maximus 
adsis.  [movi, 

Ergo  ubi  me  in  montes  et  in  arcem  ex  urbe  re- 
(Quid  prius  illustrem  satiris  musaque  pedestri  ?/ 
Nec  mala  me  ambitio  perdit,  nec  plumbeus  Auster, 
Auctumnusque  gravis,  Libitinae  quaestus  acerbae. 
Matutine  pater,  seu  Jane  libentius  audis,  20 
Unde  homines  operum  primos  vitaeque  labores 
Instituunt,  (sic  dis  placitum)  tu  carminis  esto 
Principium  :  Romae  sponsorem  me  rapis.  Eja, 
Ne  prior  officio  quisquam  respondeat,  urge  : 

Sive  Aquilo  radit  terras,  seu  bruma  nivalem  25 
Interiore  diem  gyro  trahit,  ire  necesse  est. 

II  Postmodo,  quod  mi  obsit,  clare  certumque 
locuto. 

Luctandum  in  turba;  facienda  injuria  tardis. 

H  Quid  vis,  insane  ?  et  quas  res  agis  improbus  ? 
urget 

Iratis  precibus ;  tu  pulses  oirnie  quod  obstat,  30 
Ad  Mecaenatem  memori  si  mente  recurras. 

II  Hoc  juvat,  et  melli  est ;  non  mentiar.  At  simul 
atras 

Ventum  est  Esquilias,  aliena  negotia  centum 
Per  caput  et  circa  saliunt  latus.  Ante  secundam 
Roscius  orabat  sibi  adesses  ad  Puteal  cras.  35 
De  re  communi  scribae  magna  atque  nova  te 
Orabant  hodie  meminisses,  Quinte,  reverti. 
Imprimat  his  cura  Mecaenas  signa  tabellis. 
Dixeris,  Experiar:  Si  vis,  potes,  addit,  et  instat. 
Septimus  octavo  propior  jam  fugerit  annus,  40 
Ex  quo  Mecaenas  me  coepit  habere  suorum 
In  numero,  duntaxat  ad  hoc,  quem  tollere  rheda 
Vellet,  iter  faciens,  et  cui  concredere  nugas 
Hoc  genus ;  Hora  quota  est  ?  Threx  est  Gallina 
Syro  par? 

Matutina  parum  cautos  jam  frigora  mordent ;  45 
Et  quae  rimosa  bene  deponuntur  in  aure. 

Per  totum  hoc  tempus  subjectior  in  diem  et  horam 
Invidiae.  Noster  ludes  spectaverat  una; 

Luserat  in  Campo ;  Fortunae  filius ;  omnes. 
Frigidus  a  Rostris  manat  per  compita  rumor :  50 
Quicunque  obvius  est,  me  consulit ;  H  O  bone, 
(nam  te 

Scire,  deos  quoniam  propius  contingis,  oportet) 
Num  quid  de  Dacis  audisti  1 U  Nil  equidem.  H  Ut  tu 
Semper  eris  derisor !  U  At  omnes  di  exagitent  me. 
Si  quicqcam.  HQuid?  militibus  promissa  Tri¬ 
quetra  55 

Praedia  Caesar,  an  est  Itala,  tellure  daturus? 
Jurantem  me  scire  nihil  mirantur,  ut  unum 
Scilicet  egregii  mortalem  altique  silenti. 

Perditur  haec  inter  misero  lux,  non  sine  votu 

O  rus,  quando  ego  te  adspiciam  ?  quandoque 
licebit,  .  [horis, 

Nunc  veterum  libris,  nunc  somno  et  insertibus 
Ducere  sollicitae  jucunda  oblivia  vitee  ? 

O  quando  faba  Pythagoree  cognata,  simulque 
Uncta  satis  pingui  ponentur  oluscula  lardo  ? 

O  noctes  coenseque  deum !  quibus  ipse,  meique, 65 
Ante  larem  proprium  vescor,  vernasque  procaces 
Pasco  libatis  dapibus.  Prout  cuique  libido  est. 
Siccat  inaequales  calices  conviva,  solutus 
Legibus  insanis  :  seu  quis  capit  acria  fortis 
Pocula,  seu  modicis  uvescit  laetius.  Ergo  70 
Sermo  oritur,  non  de  villis  domibusve  alienis. 
Nec,  male  necne  Lepos  saltet ;  sed  quod  magis 
ad  nos 

Pertinet,  et  nescire  malum  est,  agitamus:  utrumne 
Divitiis  homines,  an  sint  virtute  beati  ? 

Quidve  ad  amicitias,ususrectumne,  trahat  nos  ?75 
Et  quae  sit  natura  honi?  summumque  quid  ejus? 
Cervius  haec  inter  vicinus  garrit  aniles 
Ex  re  fabellas.  Si  quis  nam  laudat  Arelli 
Sollicitas  ignarus  opes,  sic  incipit :  II  Olim 
Rusticus  urbanum  murem  mus  paupere  fertur  80 
Accepisse  cavo,  veterem  vetus  hospes  amicum ; 
Asper,  et  .attentus  quaesitis,  ut  tamen  arctum 
Solveret  hospitiis  animum.  Quid  multa?  neque 
ille 

Sepositi  ciceris,  nec  longae  invidit  avenae  : 
Aridum  et  ore  ferens  acinum  semesaque  lardi  85 
Frusta  dedit,  cupiens  varia  fastidia  coena 
Vincere  tangentis  male  singula  dente  superbo ; 
Cum  pater  ipse  domus  palea  porrectus  in  horna 
Esset  ador  loliumque,  dapis  meliora  relinquens. 
Tandem  urbanus  ad  hunc,  Quid  te  juvat,  inquit, 
amice,  90 

Praerupti  nemoris  patientem  vivere  dorso  ? 

Vis  tu  homines  urbemque  feris  praeponere  sylvis  ? 
Carpe  viam  (mihi  crede)  comes,  terrestria  quando 
Mortales  animas  vivunt  sortita,  neque  ulla  est 
Aut  magno  aut  parvo  leti  fuga :  quo,  bone,  circa. 
Dum  licet,  in  rebus  jucundis  vive  beatus  ;  96 

Vivememorquam  sis  aevi  brevis.  Haec  ubi  dicta 
Agrestem  pepulere,  domo  levis  exsilit :  inde 
Ambo  propositum  peragunt  iter,  urbis  aventes 
Moenia  nocturni  subrepere.  Jamque  tenebat  100 
Nox  medium  coeli  spatium,  cum  ponit  uterque 
In  locuplete  domo  vestigia  ;  rubro  ubi  cocco 
Tincta  super  lectos  canderet  vestis  eburnos, 
Multaque  de  magna  superessent  fercula  coena, 
Quae  procul  exstructis  inerant  hesterna  canistris. 
Ergo  ubi  purpurea  porrectum  in  veste  locavit  106 
Agrestem,  veluti  succinctus  cursitat  hospes, 
Cbntinuatque  dapes ;  necnon  vernaliter  ipsis 
Fungitur  officiis,  praelambens  omne  quod  affert. 
Ille  cubans  gaudet  mutata  sorte,  bonisque  1  iO 
Rebus  agit  laetum  convivam;  cum  subito  ingens 
Valvarum  strepitus  lectis  excussit  utrumque. 
Currere  per  totum  pavidi  conclave  ;  magisque 
Exanimes  trepidare,  simul  domus  alta  Molossis 
Personuit  canibus.  Tum  rusticus, 'Haud  mihi  vita 
Est  opus  hac,  ait:  et  valeas:  me  sylva cavusque 
Tutus  ab  insidiis  tenui  solabitur  ervo.  117 

SATIRA  VII. 

Jamdudum  ausculto ;  et  cupiens  tibi  dicere  servus 
Pauca,  reformido.  9  Davusne?  9  Ita,  Davus, 
amicum  [est. 

Mancipium  domino,  et  frugi,  quod  sit  satis;  hoc 
Ut  vitale  putes.  II  Age,  libertate  Decembri 
(Quando  ita  majores  voluerunt)  utere;  narra.  5 


II  Pars  hominum  vitiis  gaudet  constanter,  et  urget 
Propositum;  pars  multa  natat,  modo  recta  ca 
pessens. 

Interdum  pravis  obnoxia.  Saepe  notatus 
Cum  tribus  annellis,  modo  laeva  Priscus  inani. 
Vixit  inaequalis,  clavum  ut  mutaret  in  horas;  10 
ASdibus  ex  magnis  subito  se  conderet,  unde 
Mundior  exiret  vix  libertinus  honeste  : 

Jam  moechus  Romae,  jam  mallet  doctor  Athenis 
Vivere,  Vertumnis,  quotquot  sunt,  natus  iniquis. 
Scurra  Volanerius,  postquam  illi  justa  cheragra 
Contudit  articulos,  qui  pro  se  tolleret  atque  16 
Mitteret  in  phimum  talos,  mercede  diurna 
Conductum  pavit ;  quanto  constantior  idem 
In  vitiis,  tanto  levius  miser  ac  prior  illo, 

Qui  jam  contento,  jam  laxo  fune  laborat.  20 
9  Non  dices  hodie,  quorsum  haec  tam  putida 
tendant,  [9  Laudas 

Furcifer  ?  9  Ad  te,  inquam.  9  Quo  pacto,  pessime  ? 
Fortunam  et  mores  antiquae  plebis ;  et  idem. 

Si  quis  ad  illa  deus  subito  te  agat,  usque  recuses; 
Aut  quia  non  sentis,  quod  clamas,  rectius  esse,  25 
Aut  quia  non  firmus  rectum  defendis,  et  haeres, 
Nequicquam  cceno  cupiens  evellere  plantam. 
Romae  rus  optas  ;  absentem  rusticus  urbem 
Tollis  ad  astra  levis.  Si  nusquam  es  forte  vocatus 
Ad  coenam,  laudas  securum  olus;  ac,  velut  us¬ 
quam  30 

Vinctus  eas,  ita  te  felicem  dicis,  amasque. 

Quod  nusquam  tibi  sit  potandum.  J usserit  ad  se 
Mecaenas  serum  sub  lumina  prima  venire 
Convivam;  Nemon’  oleum  fert  ocyus?  ecquis 
Audit?  cum  magno  blateras  clamore,  furisque.  35 
Milvius  et  scurrae,  tibi  non  referenda  precati. 
Discedunt.  Etenim  fateor  me,  dixerit  ille, 

Duci  ventre  levem;  nasum  nidore  supinor ; 
Imbecillus,  iners,  si  quid  vis,  adde,  popino. 

Tu,  cum  sis  quod  ego,  et  fortassis  nequior,  ultro 
Insectere,  velut  melior  ?  verbisque  decoris  4 1 
Obvolvas  vitium  ?  Quid,  si  me  stultior  ipso 
Quingentis  emto  drachmis  deprenderis  ?  Aufer 
Me  vultu  terrere;  manum  stomachumque  teneto 
Dum,  quae  Crispini  docuit  me  janitor,  edo.  45 
Te  conjux  aliena  capit,  meretricula  Davum  : 
Peccat  uter  nostrum  cruce  dignius?  Acris  ubi  me 
Natura  incendit,  sub  clara  nuda  lucerna 
Quaecunque  excepit  turgentis  verbera  caudae, 
Clunibus  aut  agitavit  equum  lasciva  supinum,  50 
Dimittit  neque  famosum,  neque  sollicitum,  ne 
Ditior  aut  formae  melioris  meiat  eodem. 

Tu  cum,  projectis  insignibus,  annulo  equestri, 
Romanoque  habitu,  prodis  ex  judice  Dama 
Turpis,  odoratum  caput  obscurante  lacerna,  55 
Non  es  quod  simulas  ?  Metuens  induceris,  atque 
Altercante  libidinibus  tremis  ossa  pavore. 

Quid  refert,  uri  virgis,  ferroque  necari. 
Auctoratus  eas  ;  an  turpi  clausus  in  arca. 

Quo  te  demisit  peccati  conscia  herilis  60 

Contractum, genibus  tangas  caput?  Estne  marito 
Matronse  peccantis  in  ambo  justa  potestas  ? 

In  corruptorem  vel  justior :  illa  tamen  se 
Non  habitu  mutatve  loco,  peccatve  superne, 

Cum  te  formidet  mulier,  neque  credat  amanti,  f 5 
Ibis  sub  furcam  prudens,  dominoque  furenti 
Committes  rem  omnem,  et  vitam,  et  cum  corpore 
famam. 

Evasti  ?  credo  metues,  doctusque  cavebis. 
Quseres  quando  iterum  paveas,  iterumque  perire 
Possis.  O  toties  servus!  quas  bellua  ruptis,  70 
Cum  semel  effugit,  reddit  se  prava  catenis  ? 

Non  sum  moechus,  ais :  neque  ego  (hercule)  fur, 
ubi  vasa 

Praetereo  sapiens  argentea :  tolle  periclum, 

Jam  vaga  prosiliet  frenis  natura  remotis.  74 
Tune  mihi  dominus,  rerum  imperiis  hominumque 
Tot  tantisque  minor?  quem  ter  vindicta  qua¬ 
te  rque 

Imposita  haud  unquam  misera  formidine  privet  ? 
Adde  super,  dictis  quod  non  levius  valeat ;  nam 
Sive  vicarius  est,  qui  servo  paret,  (uti  mos 
Vester  ait,)  seu  conservus  ;  tibi  quid  sum  ego  ? 

nempe  80 

Tu,  mihi  qui  imperitas,  aliis  servis  miser,  atque 
Duceris,  ut  nervis  alienis  mobile  lignum. 
Quisnam  igitur  liber?  Sapiens,  sibi  qui  im¬ 
periosus;  [terrent; 

Quem  neque  pauperies,  neque  mors,  neque  vincula 
Responsare  cupidinibus,  contemnere  honores  85 
Fortis;  et  in  se  ipso  totus,  teres  atque  rotundus. 
Externi  ne  quid  valeat  per  laeve  morari ; 

In  quem  manca  ruit  semper  Fortuna.  Potesne 
Ex  his,  ut  proprium,  quid  noscere  ?  Quinque  ta¬ 
lenta 

Poscit  te  mulier;  vexat,  foribusque  repulsum  90 
Perfundit  gelida :  rursus  vocat:  eripe  turpi 
Colla  jugo :  Liber, liber  sum,  dic  age.  Non  quis; 
Urget  enim  dominus  mentem  non  lenis,  et  acres 
Subjectat  lasso  stimulos,  versatque  negantem. 

Vel  cum  Pausiaca  torpes,  insane,  tabella,  95 
Qui  peccas  minus  atque  ego,  cum  Fulvi  Rutu¬ 
baeque, 

Aut  Placideiani  contento  poplite  miror 
Proelia  rubrica  picta  aut  carbone,  velut  si 
Re  vera  pugnent,  feriant,  vitentque  moventes 
Arma  viri?  Nequam  et  cessator  Davus ;  at  ipse 
Subtilis  veterum  judex  et  callidus  audis.  101 
Nil  ego,  si  ducor  libo  fumante;  tibi  ingens 
Virtus  atque  animus  ccenis  responsat  opimis  ? 
Obsequium  ventris  mihi  perniciosius  est;  cur? 
Tergo  plector  enim ;  qui  tu  impunitior  illa,  105 
Quae  parvo  sumi  nequeunt,  opsonia  captas  ? 
Nempe  inamarescunt  epulae  sine  fine  petitae, 
Ulusique  pedes  vitiosum  ferre  recusant 
Corpus.  An  hic  peccat,  sub  noctem  qui  puer  uvam 
Furtiva  mutat  strigili ;  qui  praedia  vendit,  130 
Nil  servile,  gulae  parens,  habet?  Adde,  quod  idem 
Non  horam  tecum  esse  potes ;  non  otia  recte 
Ponere;  teque'  ipsum  vitas,  fugitivus  ut  erro. 
Jam  vino  quaerens,  jam  somno  fallere  curam; 
Frustra :  nam  comes  atra  premit,  sequiturque 
fugacem.  115 

•U  Unde  mihi  lapidem  1  U  Quorsum  est  opus  ? 

•fT  Unde  sagittas  ?  [hinc  te 

II  Aut  insanit  homo,  aut  versus  facit.  II  Ocius 
Ni  rapis,  accedes  opera  agro  nona  Sabino. 

SATIRA  VIII. 

Ut  Nasidieni  juvit  te  coena  beati  ? 

Nam  mihi,  quaerenti  convivam,  dictus  here  illic 
De  medio  potare  die.  II  Sic,  ut  mihi  nunquam 
ln  vita  fuerit  melius.  H  Da,  si  grave  non  est. 

Quae  prima  iratum  ventrem  placaverit  esca.  5 
^  In  primis  Lucanus  aper:  leni  fuit  Austro 
Captus,  ut  aiebat  coenae  pater;  acria  circum 
Raoula,  lactucae,  radices,  qualia  lassum 
Pervellunt  stomachum,  siser,  halec,  fapcula  Coa. 
His  ubi  sublatis  puer  alte  cinctus  acernam  10 
Gausape  purpureo  mensam  pertersit,  et  alter 
Sublegit  quodcunque  jaceret  inutile,  quodque 
Posset  coenantes  offendere;  ut  Attica  vngo 


Cum  sacris  Cereris,  procedit  fuscus  Hydaspes 
Caecuba  vina  ferens;  Alcon,  Chium  maris  expers 
Hic  herus ;  Albanum,  Mecaenas,  sive  Falernu m,  1  fi 
Te  magis  appositis  delectat ;  habemus  utrumque 
II  Divitias  miseras!  Sed  queis  coenantibus  una, 
Fundani,  pulchre  fuerit  tibi,  nosse  laboro. 

^1  Summus  ego,  et  prope  me  Viscus  Thurinus,  et 
infra  20 

(Si  memini)  Varius;  cum  Servilio  Balatrone 
Vibidius,  quos  Mecaenas  adduxerat  umbras. 
Nomentanus  erat  super  ipsum,  Porcius  infra. 
Ridiculus  totas  simul  obsorbere  placentas. 
Nomentanus  ad  hoc,  qui,  si  quid  forte  lateret,  25 
Indice  monstraret  digito  :  nam  caetera  turba. 
Nos,  inquam,  ccenamus  aves,  conchylia,  pisces. 
Longe  dissimilem  noto  celantia  succum  ; 

Ut  vel  continuo  patuit,  cum  passeris  atque 
Ingustata  mihi  porrexerat  ilia  rhombi.  80 

Post  hoc  me  docuit,  melimela  rubere  minorem 
Ad  lunam  delecta:  quid  hoc  intersit,  ab  ipso 
Audieris  melius.  Tum  Vibidius  Balatroni : 

Nos,  nisi  damnose  bibimus,  moriemur  inulti: 

Et  calices  poscit  majores.  Vertere  pallor  35 

Tum  parochi  faciem,  nil  sic  metuentis  ut  acres 
Potores;  vel  quod  maledicunt  liberius,  vel 
Fervida  quod  subtile  exsurdant  vina  palatum. 
Invertunt  Allifanis  vinaria  tota 
Vibidius  Balatroque,  secutis  omnibus  :  imi  40 

Convivae  lecti  nihilum  nocuere  lagenis. 

Affertur  squillas  inter  muraena  natantes  [inquit, 
ln  patina  porrecta.  Sub  hoc  herus,  Haec  gravida. 
Capta  est,  deterior  post  partum  carne  futura. 

His  mixtum  jus  est;  oleo,  quod  prima  Venafri  45 
Pressit  cella;  garo  de  succis  piscis  Iberi ; 

Vino  quinquenni,  verum  citra  mare  iftto. 

Dum  coquitur  (cocto  Chium  sic  convenit,  ut  non 
Hoc  magis  ullum  aliud)  pipere  albo,  non  sine 
aceto. 

Quod  Methymnaeam  vitio  mutaverit  uvam.  50 
Erucas  virides,  inulas  ego  primus  amaras 
Monstravi  incoquere;  illutos  Curtillus  echinos. 
Ut  melius,  muria,  quam  testa  marina  remittit. 
Interea  suspensa  graves  aulaea  ruinas 
In  patinam  fecere,  trahentia  pulveris  atri  55 
Quantum  non  Aquilo  Campanis  excitat  agris. 

Nos  majus  veriti,  postquam  nihil  esse  pericli 
Sensimus,  erigimur.  Rufus  posito  capite,  ut  si 
Filius  immaturus  obisset,  flere.  Quis  esset 
Finis,  ni  sapiens  sic  Nomentanus  amicum  60 
Tolleret:  Heu,  Fortuna,  quis  est  crudelior  in 
nos 

Te  deus  ?  ut  semper  gaudes  illudere  rebus 
Humanis.  Varius  mappa  compescere  risum 
Vix  poterat.  Balatro,  suspendens  omnia  naso, 
Haec  est  conditio  vivendi,  aiebat;  eoque  65 
Responsura  tuo  nunquam  est  par  fama  labori. 
Tene,  ut  ego  accipiar  laute,  torquerier  omni 
Sollicitudine  districtum,  ne  panis  adustus. 

Ne  male  conditum  jus  apponatur,  ut  omnes 
Praecincti  recte  pueri  comtique  ministrent?  70 
Adde  hos  praeterea  casus  ;  aulaea  ruant  si, 

Ut  mofeo ;  si  patinam  pede  lapsus  frangat  agaso 
Sed  convivatoris,  uti  ducis,  ingenium  res 
Adversae  nudare  solunt,  celare  secundae. 
Nasidienus  ad  haec  :  Tibi  di,  quaecunque  p>e 
ceris,  75 

Commoda  dent;  ita  vir  bonus  es,  convivaque 
comis. 

Et  soleas  poscit.  Tum  in  lecto  quoque  videres 
Stridere  secreta  divisos  aure  susurros. 

Nullos  his  mallem  ludos  spectasse  :  sed  illa  79 
Redde,  age, quae  deinceps  risisti.  II  Vibidius  dum 
Quaerit  de  pueris,  num  sit  quoque  fracta  lagena, 
Quod  sibi  poscenti  non  dentur  pocula ;  dumque 
Ridetur  fictis  rerum,  Balatrone  secundo ; 
Nasidiene,  redis  mutatae  frontis,  ut  arte 
Emendaturus  fortunam.  Deinde  secuti  85 

Mazonomo  pueri  magno  discerpta  ferentes 
Membra  gruis,  sparsi  sale  multo,  non  sine  farre; 


Pinguibus  ot  ficis  pastum  jecur  anseris  albi , 

Et  leporum  avulsos,  ut  multo  suavius,  armos, 
Quam  si  cum  lumbis  quis  edit:  tum  pectore 
adusto  90 

Vidimus  et  merulas  poni,  et  sine  clune  palumbes; 
Suaves  res,  si  non  causas  narraret  earum  et 
Naturas  dominus;  quem  nos  sic  fugimus  ulti. 

Ut  nihil  omnino  gustaremus,  velut  illis 
Canidia  afflasset  pejor  serpentibus  Afris.  95 


Q.  HORATII  FLACCI  EPISTOLARUM 

LIBER  PRIMUS. 


EPISTOLA  I. — Ad  Meccenatem. 

Prima  dicte  mihi,  summa  dicende  Camoena, 
Spectatum  satis,  et  donatum  jam  rude,  quaeris, 
Mecsenas,  iterum  antiquo  me  includere  ludo. 

Non  eadem  est  selas,  non  mens.  Veianius,  armis 
Herculis  ad  postem  fixis,  latet  abditus  agro,  5 
Ne  populum  extrema  toties  exoret  arena. 

Est  mihi  purgatam  crebro  qui  personet  aurem  ; 
Solve  senescentem  mature  sanus  equum,  ne 
Peccet  ad  extremum  ridendus,  et  ilia  ducat. 
Nunc  itaque  et  versus  et  caetera  ludicra  pono:  10 
Quid  verum  atque  decens  curo  et  rogo,  et  omnis 
in  hoc  sum: 

Condo  et  compono,  quae  mox  depromere  possim. 
Ac  ne  forte  roges,  quo  me  ducc,  quo  lare  tuter ; 
Nullius  addictus  jurare  in  verba  magistri. 

Quo  me  cunque  rapit  tempestas,  deferor  hospes. 
Nunc  agilis  fio,  et  mersor  civilibus  undis, 
Virtutis  verae  custos  rigidusque  satelles  : 

Nunc  in  Aristippi  furtim  praecepta  relabor. 

Et  mihi  res,  non  me  rebus,  subjungere  conor. 

Ut  nox  longa,  quibus  mentitur  amica,  diesque  20 
Lenta  videtur  opus  debentibus;  ut  piger  annus 
Pupillis,  quos  dura  premit  custodia  matrum  ; 

Sic  mihi  tarda  fluunt  ingrataque  tempora,  quae 
spem 

Consiliumque  morantur  agendi  gnaviter  id  quod 
iEque  pauperibus  prodest,  locupletibus  aeque; 
iEque  neglectum  pueris  senibusque  nocebit.  26 
Restat,  ut  his  ego  me  ipse  regam  solerque  ele¬ 
mentis  : 

Non  possis  oculo  quantum  contendere  Lynceus, 
Non  tamen  idcirco  contemnas  lippus  inungi ; 
Nec,  quia  desperes  invicti  membra  Glyconis,  30 
Nodosa  corpus  nolis  prohibere  cheragra. 

Est  quadam  prodire  tenus,  si  non  datur  ultra. 
Fervet  avaritia  miseroque  cupidine  pectus? 

Sunt  verba  et  voces,  quibus  hunc  lenire  dolorem 
Possis,  et  magnam  morbi  deponere  partem.  35 
Laudis  amore  tumes  ?  sunt  certa  piacula,  quae  te 
Ter  pure  lecto  poterunt  recreare  libello. 

Invidus,  iracundus,  iners,  vinosus,  amato?; 
Nemo  adeo  ferus  est,  ut  non  mitescere  possit. 

Si  modo  culturae  patientem  commodet  aurem.  40 
Virtus  est  vitium  fugere,  et  sapientia  prima 
Stultitia  caruisse.  Vides/quae  maxima  credis 
Esse  mala,  exiguum  censum,  turpemque  re¬ 
pulsam, 

Quanto  devites  animi  capitisque  labore. 

Impiger  extremos  curris  mercator  ad  ludos,  45 


Per  mare  pauperiem  fugiens,  per  saxa,  per  ignes  , 
Ne  cures  ea  quae  stulte  miraris  et  optas, 

Discere  et  audire  et  meliori  credere  non  vis? 
Quis,  circum  pagos  et  circum  compita  pugnax, 
Magna  coronari  contemnat  Olympia,  cui  spes,  5(1 
Cui  sit  conditio  dulcis  sine  pulvere  palmae? 
Vilius  argentum  est  auro,  virtutibus  aurum. 

O  cives,  cives,  quaerenda  pecunia  primum  est , 

V irtus  post  nummos :  haec  Janus  summus  ab  imo 
Prodocet;  haec  recinunt  juvenes  dictata  senesque, 
Laevo  suspensi  loculos  tabulamque  lacerto.  56 
Est  animus  tibi,  sunt  mores,  est  lingua  fidesque : 
Sed  quadringentis  sex  septem  millia  desint; 
Plebs  eris.  At  pueri  ludentes,  Rex  eris,  aiunt. 

Si  recte  facies.  Hic  murus  aeneus  esto,  60 
Nil  conscire  sibi,  nulla  pallescere  culpa. 

Roscia,  dic  sodes,  melior  lex,  an  puerorum  est 
Naenia,  quae  regnum  recte  facientibus  offert. 

Et  maribus  Curiis  et  decantata  Camillis  ? 

Isne  tibi  melius  suadet,  qui,  rem  facias ;  rem  65 
Si  possis,  recte ;  si  non,  quocunque  modo  rem ; 
Ut  propius  spectes  lacrymosa  poemata  Pupi : 

An  qui,  fortunae  te  responsare  superbae 
Liberum  et  erectum,  praesens  hortatur  et  aptat? 
Quod  si  me  populus  Romanus  forte  roget,  cur  70 
Non,  ut  porticibus,  sic  judiciis  fruar  isdem; 

Nec  sequar  aut  fugiam,  quae  diligit  ipse  vel  odit; 
Olim  quod  vulpes  aegroto  cauta  leoni 
Resp9ndit,  referam :  Quia  me  vestigia  terrent 
Omnia  te  adversum  spectantia, nulla  retrorsum.  75 
Bellua  multorum  es  capitum:  nam  quid  sequar! 
aut  quem  ? 

Pars  hominum  gestit  conducere  publica :  sunt  qui 
Crustis  et  pomis  viduas  venentur  avaras, 
Excipiantque  senes,  quos  in  vivaria  mittant : 
Multis  occulto  crescit  res  foenore.  Verum  80 
Esto,  aliis  alios  rebus  studiisque  teneri ; 
lidem  eadem  possunt  horam  durare  probantes? 
Nullus  in  orbe  sinus  Baiis  praelucet  amoenis. 

Si  dixit  dives,  lacus  et  mare  sentit  amorem 
Festinantis  heri;  cui  si  vitiosa  libido  85 

Fecerit  auspicium,  cras  ferramenta  Teanum 
Tolletis,  fabri.  Lectus  genialis  in  aula  est? 

Nil  ait  esse  prius,  melius  nil  coelibe  vita; 

Si  non  est,  jurat  bene  solis  esse  maritis. 

Quo  teneam  vultus  mutantem  Protea  nodo?  90 
Quid  pauper?  ride:  mutat  coenacula,  lect06. 
Balnea,  tonsores;  conducto  navigio  seque 
Nauseat  ac  locuples,  quem  ducit  priva  trne.nii. 
Si  curtatus  inmquali  tonsore  capillos 
Occurri,  rides :  si  forte  subucula  pexae 

Trita  subest  tunicse,  vel  si  toga  dissidet  impar, 
Rides:  quid,  mea  cum  pugnat  sententia  secum; 
Quod  petiit,  spernit;  repetit,  quod  nuper  omisit; 
>Estuat,  et  vitee  disconvenit  ordine  toto  ; 

Diruit,  eedificat,  mutat  quadrata  rotundis  ?  100 

Insanire  putas  sollennia  me,  neque  rides, 

Nec  medici  credis,  nec  curatoris  egere 
A  preetore  dati;  rerum  tutela  mearum 
Cum  sis,  et  prave  sectum  stomacheris  ob  unguem 
De  te  pendentis,  te  respicientis  amici.  105 
Ad  summam,  sapiens  uno  minor  est  Jove,  dives, 
Liber,  honoratus,  pulcher,  rex  denique  regum; 
Praecipue  sanus,  nisi  cum  pituita  molesta  est. 

EPISTOLA  II. — Ad' Lollium. 

Trojani  belli  scriptorem,  maxime  Lolli, 

Dum  tu  declamas  Romae,  Praeneste  relegi ; 

Qui,  quid  sit  pulchrum,  quid  turpe,  quid  utile, 
quid  non, 

Planius  ac  melius  Chrysippo  et  Crantore  dicit. 
Cur  ita  crediderim,  nisi  quid  te  detinet,  audi.  5 
Fabula,  qua  Paridis  propter  narratur  amorem 
Graecia  Barbariae  lento  collisa  duello, 

Stultorum  regum  et  populorum  continet  «stus. 
Antenor  censet  belli  praecidere  causam: 

Quid  Paris?  ut  salvus  regnet,  vivatque  beatus,  10 
Cogi  posse  negat.  Nestor  componere  lites 
Inter  Peliden  festinat  et  inter  Atriden  :  [que. 

llunc  amor,  ira  quidem  communiter  urit  utrum- 
Quicquid  delirant  reges,  plectuntur  Achivi. 
Seditione,  dolis,  scelere,  atque  libidine,  et  ira,  1 5 
Iliacos  intra  muros  peccatur,  et  extra. 

Rursus,  quid  virtus  et  quid  sapientia  possit. 
Utile  proposuit  dobis  exemplar  Ulixem; 

Qui  domitor  Trojae,  multorum  providus  urbes 
Et  mores  hominum  inspexit;  latumque  per 
aequor,  20 

Dumsibi,dum  sociis  reditum  parat,  aspera  multa 
Pertulit,  adversis  rerum  immersabilis  undis. 
Sirenum  voces  et  Circae  pocula  nosti ; 

Quae  si  cum  sociis  stultus  cupidusque  bibisset. 
Sub  domina  meretrice  fuisset  turpiset  excors  ;25 
Vixisset  canis  immundus,  vel  amica  luto  sus. 
Nos  numerus  sumus,  et  fruges  consumere  nati, 
Sponsi  Penelopae,  nebulones,  Alcinoique 
In  cute  curanda  plus  aequo  operata  juventus  ; 
Cui  pulchrum  fuit  in  medios  dormire  dies,  et  30 
Ad  strepitum  citharae  cessatum  ducere  curam. 

Ut  jugulent  hominem,  surgunt  de  nocte  latrones ; 
Ut  te  ipsum  serves,  non  expergisceris?  atqui 
Si  noles  sanus,  curres  hydropicus  :  et,  ni 
Posces  ante  diem  librum  cum  lumine,  si  non  35 
Intendes  animum  studiis  et  rebus  honestis. 
Invidia  vel  amore  vigil  torquebere.  Nam  cur. 
Quae  laedunt  oculum,  festinas  demere ;  si  quid 
Est  animum,  differs  curandi  tempus  in  annum  ? 
Dimidium  facti,  qui  coepit,  habet :  sapere  aude; 
Incipe.  Qui  recte  vivendi  prorogat  horam,  41 
Rusticus  exspectat  dum  defluat  amnis;  at  ille 
Labitur,  et  labetur  in  omne  volubilis  sevum. 
Quaeritur  argentum,  puerisque  beata  creandis 
Uxor,  et  incultae  pacantur  vomere  sylvae.  45 
Quod  satis  est,  cui  contingit,  nihil  amplius  optet. 
Non  domus  et  fundus,  non  aeris  acervus  et  auri, 
.dEgroto  domini  deduxit  corpore  febres. 

Non  animo  curas.  Valeat  possessor,  oportet. 

Si  comportatis  rebus  bene  cogitat  uti.  50 

Qui  cupit  aut  metuit,  juvat  illum  sic  domus  et 
res. 

Ut  lippum  pictae  tabulae,  fomenta  podagram. 


Auriculas  citharae  collecta  sorde  dolentes. 
Sincerum  est  nisi  .vas,  quodcunque  infundis 
acescit. 

Sperne  voluptates  •.  nocet  emta  dolore  voluptas. 
Semper  avarus  eget :  certum  voto  pete  finem.  56 
Invidus  alterius  macrescit  rebus  opimis  : 

Invidia  Siculi  non  invenere  tyranni 
Majus  tormentum.  Qui  non  moderabitur  irae, 
Infectum  volet  esse,  dolor  quod  suaserit  et  mens 
Dum  poenas  odio  per  vim  festinat  inulto.  61 
Ira  furor  brevis  est :  animum  rege ;  qui,  nisi 
paret. 

Imperat:  hunc  frenis,  hunc  tu  compesce  catena. 
Fingit  equum  tenera  docilem  cervice  magister 
Ire  viam  qua  monstret  eques.  Venaticus,  ex  quo 
Tempore  cervinam  pellem  latravit  in  aula,  66 
Militat  in  sylviS  catulus.  Nunc  adbibe  puro 
Pectore  verba  puer;  nunc  te  melioribus  offer. 
Quo  semel  est  imbuta  recens,  servabit  odorem 
Testa  diu.  Quod  si  cessas,  aut  strenuus  anteis;  70 
Nec  tardum  opperior,  nec  praecedentibus  insto. 

EPISTOLA  III. — Ad  Julium  Florum. 

Juli  Flore,  quibus  terrarum  militet  oris 
Claudius  Augusti  privignus,  scire  laboro. 
Thracane  vos,  Hebrusque  nivali  compede  vinctus, 
An  freta  vicinas  inter  currentia  turres. 

An  pingues  Asiae  campi  collesque  morantur  ?  5 
Quid  studiosa  cohors  operum  struit  1  Haec  quo¬ 
que  curo  ; 

Quis  sibi  res  gestas  Augusti  scribere  sumit  ? 
Bella  quis  et  paces  longum  diffundit  in  aevum  ? 
Quid  Titius,  Romana  brevi  venturus  in  ora, 
Pindarici  fontis  qui  non  expalluit  haustus,  10 
Fastidire  lacus  et  rivos  ausus  apertos  ? 

Ut  valet?  ut  meminit  nostri?  fidibusne  Latinis 
Thebanos  aptare  modos  studet,  auspice  Musa? 
An  tragica  desaevit  et  ampullatur  in  arte? 

Quid  mihi  Celsus  agit  ?  monitus  multumque  mo¬ 
nendus,  15 

Privatas  ut  quaerat  opes,  et  tangere  vitet 
Scripta,  Palatinus  quaecunque  recepit  Apollo; 

Ne,  si  forte  suas  repetitum  venerit  olim 
Grex  avium  plumas,  moveat  cornicula  risum 
Furtivis  nudata  coloribus.  Ipse  quid  audes?  20 
Quae  circumvolitas  agilis  thyma  ?  non  tibi  parvum 
Ingenium,  non  incultum  est,  nec  turpiter  hirtum. 
Seu  linguam  causis  acuis,  seu  civica  jura 
Respondere  paras,  seu  condis  amabile  carmen ; 
Prima  feres  hederae  victricis  praemia :  quod  si  25 
Frigida  curarum  fomenta  relinquere  posses. 

Quo  te  coelestis  sapientia  duceret,  ires,  [ampli, 
Hoc  opus,  hoc  studium  parvi  properemus  et 
Si  patriae  volumus,  si  nobis  vivere  cari. 

Debes  hoc  etiam  rescribere,  si  tibi  curae,  Sd 
Quantae  conveniat,  Munatius;  an  male  sarta 
Gratia  nequicquam  coit,  et  rescinditur  ?  At,  vos 
Seu  calidus  sanguis,  seu  rerum  inscitia  vexat 
Indomita  cervice  feros,  ubicunque  locorum 
Vivitis,  indigni  fraternum  rumpere  foedus,  35 
Pascitur  in  vestrum  reditum  votiva  juvenca. 

EPISTOLA  IV. — Ad  Albium  Tibullum. 

Albi,  nostrorum  sermonum  candide  judex, 

Quid  nunc  te  dicam  facere  in  regione  Pedana  ? 
Scribere  quod  Cassi  Parmensis  opuscula  vincat? 
An  tacitum  sylvas  inter  reptare  salubres,  [est? 
Curantem  quicquid  dignum  sapiente  bonoque 
Non  tu  corpus  eras  sine  pectore.  Di  tibif  jrmam 

Di  tibi  divitias  dederunt,  artemque  fruendi. 

Quid  voveat  dulci  nutricula  majus  alumno. 

Qui  sapere  et  fari  possit  quae  sentiat,  et  cui 
Gratia,  fama,  valetudo  contingat  abunde,  10 
Et  mundus  victus,  non  deficiente  crumena? 

Inter  spem  curamque,  timores  inter  et  iras. 
Omnem  crede  diem  tibi  diluxisse  supremum: 
Grata  superveniet,  qu®  non  sperabitur  hora. 

Me  pinguem  et  nitidum  bene  curata  cute  vises, 
Cum  ridere  voles,  Epicuri  de  grege  porcum.  16 

EPISTOLA  V  — Ad  Torquatum. 

Si  potes  Archiacis  conviva  recumbere  lectis, 

Nec  modica  ccenare  times  olus  omne  patella  ; 
Supremo  te  sole  domi,  Torquate,  manebo. 

Vina  bibes  iterum  Tauro  diffusa,  palustres 
Inter  Minturnas  Sinuessanumque  Petrinum.  5 
Sin  melius  quid  habes,  arcesse,  vel  imperium  fer. 
Jamdudum  splendet  focus,  et  tibi  munda  su¬ 
pellex. 

Mitte  leves  spes,  et  certamina  divitiarum, 

Et  Moschi  causam :  cras  nato  C®sare  festus 
Dat  veniam  somnumque  dies;  impune  licebit  10 
jEstivam  sermone  benigno  tendere  noctem. 

Quo  mihi  fortunam,  si  non  conceditur  uti  ? 
Parcus  ob  haeredis  curam  nimiumque  severus 
Assidet  insano.  Potare  et  spargere  flores 
Incipiam,  patiarque  vel  inconsultus  haberi.  15 
Quid  non  ebrietas  designat  ?  operta  recludit ; 
Spes  jubet  esse  ratas ;  in  proelia  trudit  inertem  ; 
Sollicitis  animis  onus  eximit ;  addocet  artes: 
Fecundi  calices  quem  non  fecere  disertum  ? 
Contracta  quem  non  in  paupertate  solutum?  20 
Haec  ego  procurare  et  idoneus  imperor,  et  non 
Invitus;  ne  turpe  toral,  ne  sordida  mappa 
Corruget  nares ;  ne  non  et  cantharus  et  lanx 
Ostendat  tibi  te ;  ne  fidos  inter  amicos 
Sit,  qui  dicta  foras  eliminet;  ut  coeat  par  25 
Jungaturque  pari.  Butram  tibi,  Septiciumque, 
Et  nisi  coena  prior  potiorque  puella  Sabinum 
Detinet,  adsumam.  Locus  est  et  pluribus  umbris: 
Sed  nimis  arcta  premunt  olid®  convivia  caprse. 
Tu,  quotus  esse  velis,  rescribe ;  etrebus  omissis, 
Atria  servantem  postico  falle  clientem.  31 

EPISTOLA  VI. — Ad  Numicium. 

Nil  admirari  prope  res  est  una,  Numici, 

Solaque,  qu®  possit  facere  et  servare  beatum. 
Hunc  solem,  et  stellas,  et  decedentia  certis 
Tempora  momentis,  sunt  qui  formidine  nulla 
Imbuti  spectent.  Quid  censes  munera  ter r®?  5 
Quid  maris  extremos  Arabas  ditantis  et  Indos  ? 
Ludicra  quid,  plausus  et  amici  dona  Quiritis? 
Quo  spectanda  modo, quo  sensu  credis  et  ore? 
Qui  timet  his  adversa,  fere  miratur  eodem  9 
Quo  cupiens  pacto :  pavor  est  utrobique  molestus; 
Improvisa  simul  species  exterret  utrumque  : 
Gaudeat,  an  doleat;  cupiat,  metuatne ;  quid 
ad  rem. 

Si,  quicquid  vidit  melius  pejusve  sua  spe, 

Defixis  oculis,  animoque  et  corpore  torpet  ? 
Insani  sapiens  nomen  ferat,  ®quus  iniqui,  15 
Ultra  quam  satis  est  virtutem  si  petat  ipsam. 

I  nur,c,argentumetmarmorvetus,®raque  etartes 
Suspice  ;  cum  gemmis  Tyrios  mirare  colores  ; 
Gaude,  quod  spectant  oculi  te  mille  loquentem  ; 
Gnavus  mane  forum,et vespertinus  pete  tectum; 
Ne  plus  frumenti  dotalibus  emetat  agris  21 
Mutus,  et  (indignum,  quod  sit  pejoribus  ortus) 
riic  tibi  sit  potius,  ouam  tu  mirabilis  illi. 


Quicquid  sub  terra  est,  in  apricum  proferet  mias: 
Defodiet  condetque  nitentia.  Cum  bene  notum  25 
Porticus  Agrippae  et  via  te  conspexerit  Appi, 

Ire  tamen  restat,  Numa  quo  devenit  et  Ancus. 

Si  latus  aut  renes  morbo  tentantur  acuto, 

Queere  fugam  morbi.  Vis  recte  vivere?  quis  non? 
Si  virtus  hoc  una  potest  dare,  fortis  omissis  30 
Hoc  age  deliciis.  Virtutem  verba  putes,  ut 
Lucum  ligna?  cave  ne  portus  occupet  alter: 

Ne  Cibyratica,  ne  Bithyna  negotia  perdas. 

Mille  talenta  rotundentur,  totidem  altera,  porro  et 
Tertia  succedant,  et  qu®  pars  quadret  acervum.  35 
Scilicet  uxorem  cum  dote,  fidemque,  et  amicos, 
Et  genus,  et  formam,  regina  pecunia  donat: 

Ac  bene  nummatum  decorat  Suadela  Venusque. 
Mancipiis  locuples,  eget  seris  Cappadocum  rex : 
Ne  fueris  hic  tu.  Chlamydes  Lucullus,  (ut  aiunt) 
Si  posset  centum  scen®  praebere,  rogatus,  41 
Qui  possum  tot  ?  ait :  tamen  et  quaeram,  et  quot 
habebo 

Mittam :  post  paulo  scribit,  sibi  millia  quinque 
Esse  domi  chlamydum;  partem,  vel  tolleret 
omnes. 

Exilis  domus  est,  ubi  non  et  multa  supersunt,  45 
Et  dominum  fallunt,  et  prosunt  furibus.  Ergo 
Si  res  sola  potest  facere  et  servare  beatum. 

Hoc  primus  repetas  opus,  hoc  postremus  omittas. 
Si  fortunatum  species  et  gratia  praestat, 
Mercemur  servum,  qui  dictet  nomina,  laevum  50 
Qui  fodicet  latus,  et  cogat  trans  pondera  dextram 
Porrigere:  Hic  multum  in  Fabia  valet,  ille  Ve¬ 
lina; 

Cui  libet,  is  fasces  dabit ;  eripietque  curule, 

Cui  volet,  importunusebur.  Frater, Pater,  adde; 
Ut  cuique  est  aetas,  ita  quemque  facetus  adopta. 55 
Si,  bene  qui  coenat,  bene  vivit;  lucet,  eamus 
Quo  ducit  gula  :  piscemur,  venemur ;  ut  olim 
Gargilius,  qui  mane  plagas,  venabula,  servos, 
Differtum  transire  forum  populumque  jubebat, 
Unus  ut  e  multis  populo  spectante  referret  60 
Emtum  mulus  aprum.  Crudi  tumidique  lavemur, 
Quid  deceat,  quid  non,  obliti,  Caerite  cera 
Digni,  remigium  vitiosum  Ithacenis  Ulixi, 

Cui  potior  patria  fuit  interdicta  voluptas. 

Si,  Mimnermus  uti  censet,  sine  amore  jocisque  65 
Nil  est  jucundum ;  vivas  in  amore  jocisque. 
Vive,  vale:  si  quid  novisti  rectius  istis, 
Candidus  imperti ;  si  non,  his  utere  mecum. 

EPISTOLA  VII.— Ad  Meccenatem. 
Quinque  dies  tibi  pollicitus  me  rure  futurum, 
Sextilem  totum  mendax  desideror.  Atqui 
Si  me  vivere  vis,  recteque  videre  valentem ; 
Quam  mihi  das  aegro,  dabis  aegrotare  timenti, 
Mecaenas,  veniam;  dum  ficus  prima  calorque  5 
Designatorem  decorat  lictoribus  atris; 

Dum  pueris  omnis  pater  et  matercula  pallet; 
Ofliciosaque  sedulitas,  et  opella  forensis 
Adducit  febres,  et  testamenta  resignat. 

Quod  si  bruma  nives  Albanis  illinet  agris,  10 
Ad  mare  descendet  vates  tuus,  et  sibi  parcet, 
Contractusque  leget;  te,  dulcis  amice,  reviset 
Cum  Zephyris,  si  concedes,  et  hirundine  prima. 
Non,  quo  more  piris  vesci  Calaber  jubet  hospes, 
Tu  me  fecisti  locupletem.  H  Vescere  sodes.  15 
II  Jam  satis  est.  U  At  tu  quantumvis  tolle,  f  Be¬ 
nigne. 

^1  Non  invisa  feres  pueris  munuscula  parvis. 

H  Tam  teneor  dono,  quam  si  dimittar  onustus. 

II  Ut  libet:  hsecporcis  hodie  comedenda  relinquis. 

m  Prodigus  et  stultus  donat  quae  spernit  et  odit.20 
Hac  seges  ingratos  tulit,  et  feret  omnibus  annis. 
Vir  bonus  et  sapiens  dignis  ait  esse  paratus  ; 

Nec  tamen  ignorat  quid  distent  sera  lupinis. 
Dignum  praestabo  me  etiam  pro  laude  merentis 
Quod  si  me  noles  usquam  discedere,  reddes  25 
Forte  latus,  nigros  angusta  fronte  capillos  : 
Reddes  dulce  loqui ;  reddes  ridere  decorum,  et 
Inter  vina  fugam  Cinarae  maerere  protervae. 

Forte  per  angustam  tenuis  nitedula  rimam  29 
Repserat  in  cumeram  frumenti ;  pastaque  rursus 
Ire  foras  pleno  tendebat  corpore  frustra  : 

Cui  mustela  procul.  Si  vis,  ait,  effugere  istinc, 
Macra  cavum  re  petes  arctum, quem  macra  subisti. 
Hac  ego  si  compellor  imagine,  cuncta  resigno : 
Nec  somnum  plebis  laudo  satur  altilium,  nec  35 
Otia  divitiis  Arabum  liberrima  muto. 

Saepe  verecundum  laudasti ;  Rexque  Paterque 
Audisti  coram ;  nec  verbo  parcius  absens  : 
Inspice,  si  possum  donata  reponere  laetus.  39 
Haud  male  Telemachus,  proles  patientis  Ulixi : 
Non  est  aptus  equis  Ithace  locus,  ut  neque  planis 
Porrectus  spatiis,  neque  multae  prodigus  herbae  : 
Atride,  magis  apta  tibi  tua  dona  relinquam. 
Parvum  parva  decent,  mihi  jam  non  regia  Roma, 
Sed  vacuum  Tibur  placet,  aut  imbelle  Tarentum. 
Strenuuset  fortis,  causisque  Philippus  agendis  46 
Clarus,  ab  officiis  octavam  circiter  horam 
Dum  redit,  atque  foro  nimium  distare  Carinas 
Jam  grandis  natu  queritur;  conspexit  (ut  aiunt) 
Adrasum  quemdam  vacua  tonsoris  in  umbra  50 
Cultello  proprios  purgantem  leniter  ungues. 
Demetri,  (puer  hic  non  laeve  jussa  Philippi 
Accipiebat)  abi,  quaere,  et  refer,  unde  domo ; 
quis ; 

Cujus  fortunae ;  quo  sit  patre,  quove  patrono. 

It,  redit,  et  narrat,  Vulteium  nomine  Menam,  55 
Praeconem,  tenui  censu,  sine  crimine  notum, 

Et  properare  loco  et  cessare,  et  quaerere,  et  uti. 
Gaudentem  parvisque  sodalibus,  et  lare  certo, 

Et  ludis,  et,  post  decisa  negotia,  Campo. 

Scitari  libet  ex  ipso quaeci  nque  refers:  dic  60 
Ad  ccenam  veniat.  Non  sane  credere  Mena  : 
Mirari  secum  tacitus  Quid  multa  ?  Benigne, 
Respondet.  H  Neget  ille  mihi  ?  U  Negat  im¬ 
probus,  et  te 

Negligit  aut  horret.  U  Vulteium  mane  Philippus 
Vilia  vendenteiTi  tunicato  scruta  popello  65 
Occupat,  et  salvere  jubet  prior.  Ille  Philippo 
Excusare  laborem  et  mercenaria  vincla,  [non 
Quod  non  mane  domum  venisset ;  denique  quod 
Providisset  eum.  ?  Sic  ignovisse  putato 
Me  tibi,  si  ccenas  hodie  mecum.  U  Ut  libet. 

H  Ergo  _  70 

Post  nonam  venies  :  nunc  i,  rem  strenuus  auge. 
H  Ut  ventum  ad  ccenam  est ;  dicenda  tacenda 
locutus. 

Tandem  dormitum  dimittitur.  Hic,  ubi  saepe 
Occultum  visus  decurrere  piscis  ad  hamum, 
Mane  cliens  et  jam  certus  conviva,  jubetur  75 
Rura  suburbana  indictis  comes  ire  Latinis. 
Impositus  mannis,  arvum  coelumque  Sabinum 
Non  cessat  laudare.  Videt  ridetque  Philippus: 
Et  sibi  dum  requiem,  dum  risus  undique  quaerit. 
Dum  septem  donat  sestertia,  mutua  septem  80 
Promittit,  persuadet  uti  mercetur  agellum. 
Mercatur.  Ne  te  longis  ambagibus  ultra 
Quam  satis  est  morer,  ex  nitido  fit  rusticus,  atque 
Sulcos  et  vineta  crepat  mera,  praeparat  ulmos, 
Immoritur  studiis,  et  amore  senescit  habendi.  85 


Verum  ubi  oves  furto,  morbo  periere  capellae. 
Spem  mentita  seges,  bos  est  enectus  arando ; 
Offensus  damnis,  media  de  nocte  caballum 
Arripit,  iratusque  Philippi  tendit  ad  aedes. 
Quem  simul  adepexit  scabrum  intonsumque  Phi¬ 
lippus,  90 

Durus,  ait,  Vultei,  nimis  attentusque  videris 
Esse  mihi.  H  Pol,  me  miserum,  patrone,  vocares, 
Si  velles,  inquit,  verum  mihi  ponere  nomen. 
Quod  te  per  Genium  dextramque  deosque  Pe 
nates 

Obsecro  et  obtestor,  vitae  me  redde  priori.  9 1 
IT  Qui  semel  adspexit  quantum  dimissa  petitis 
Praestent,  matura  redeat,  repetatque  relicta,  [est. 
Metiri  se  quemque  suo  modulo  ac  pede,  verum 

EPISTOLA  VIII. — Ad  Celsum,  Albinovanum. 
Celso  gaudere  et  bene  rem  gerere  Albinovano, 
Musa,  rogata  refer,  comiti  scribaeque  Neronis. 

Si  quaeret  quid  agam  ;  dic,  multa  et  pulchra  mi¬ 
nantem. 

Vivere  nec  recte, nec  suaviter;  haud  quia  grando 
Contuderit  vites,  oleamve  momorderit  aestus,  5 
Nec  quia  longinquis  armentum  aegrotet  in  agris, 
Sed  quia,  mente  minus  validus  quam  corpore  toto, 
Nil  audire  velim,  nil  discere,  quod  levet  aegrum; 
Fidis  offendar  medicis,  irascar  amicis, 

Cur  me  funesto  properent  arcere  veterno  ;  10 

Quae  nocuere,  sequar  ;  fugiam,  quae  profore  cre¬ 
dam  ; 

RomaeTibur  amem  ventosus,  Tibure  Romam. 
Post  haec,  ut  valeat,  quo  pacto  rem  gerat  et  se; 
Ut  placeat  Juveni,  percontare,  utque  cohorti. 

Si  dicet,  Recte;  primum  gaudere;  subinde  15 
Praeceptum  auriculis  hoc  instillare  memento ; 

Ut  tu  fortunam,  sic  nos  te,  Celse,  feremus. 

EPISTOLA  IX. — Ad  Claudium  Neronem. 
Septimius,  Claudi,  nimirum  intelligit  unus 
Quanti  me  facias:  nam  cum  rogat,  et  prece  cogit, 
Scilicet  ut  tibi  se  laudare  et  tradere  coner. 
Dignum  mente  domoque  legentis  honestaNeronis; 
Munere  cum  fungi  propioris  censet  amici ;  5 

Quid  possim  videt,  ac  novit  me  valdius  ipso. 
Multa  quidem  dixi,  cur  excusatus  abirem: 

Sed  timui,  mea  ne  finxisse  minora  putarer. 
Dissimulator  opis  propriae,  mihi  commodus  uni. 
Sic  ego,  majoris  fugiens  opprobria  culpae,  10 
Frontis  ad  urbanae  descendi  praemia.  Quod  si 
Depositum  laudas  ob  amici  jussa  pudorem. 
Scribe  tui  gregis  hunc, et  fortem  crede  bonumque. 

EPISTOLA  X. — Ad  Fuscum  Aristium. 
Urbis  amatorem  Fuscum  salvere  jubemus 
Ruris  amatores,  hac  in  re  scilicet  una 
Multum  dissimiles,  at  caetera  paene  gemelli. 
Fraternis  animis;  quicquid  negat  alter,  et  alter; 
Annuimus  pariter  vetuli  notique  columbi.  5 
Tu  nidum  servas  ;  ego  laudo  fliris  amoeni 
Rivos,  et  musco  circumlita  saxa,  nemusque. 
Quid  quaeris?  vivo  et  regno,  simul  ista  reliqui, 
Quae  vos  ad  coelum  effertis  rumore  secundo: 
Utque  sacerdotis  fugitivus,  liba  recuso  ;  10 

Pane  egeo,  jam  mellitis  potiore  placentis. 

Vivere  naturae  si  convenienter  oportet, 
Ponendaeque  domo  quaeienda  est  area  primum, 
Novistine  locum  potiorem  rure  beato? 

Est  ubi  plus  tepeant  hiemes  ?  ubi  gratior  aura  1 5 
Leniat  et  rabiem  Canis,  et  momenta  Leonis, 
Cum  semel  accepit  solem  furibundus  acutum  ? 


HORATIUS. 


Epist.  I.  14«. 


Est  ubi  divellat  somnos  minus  invida  cura  ? 
Deterius  Libycis  olet  aut  nitet  herba  lapillis  ? 
Purior  in  vicis  aqua  tendit  rumpere  plumbum, 20 
Quam  quae  per  pronum  trepidat  cum  murmure 
rivum  ? 

Nempe  inter  varias  nutritur  sylva  columnas, 
Laudaturque  domus  longos  quae  prospicit  agros. 
Naturam  expelles  furca,  tamen  usque  recurret, 

Et  mala  perrumpet  furtim  fastidia  victrix.  25 
Non,  qui  Sidonio  contendere  callidus  ostro 
Nescit  Aquinatem  potantia  vellera  fucum, 
Certius  accipiet  damnum,  propiusve  medullis, 
Quam  qui  non  poterit  vero  distinguere  falsum. 
Quem  res  plus  nimo  delectavere  secundae,  30 
Mutatae  quatient :  si  quid  mirabere,  pones 
Invitus  :  fuge  magna  :  licet  sub  paupere  tecto 
Reges  et  regum  vita  praecurrere  amicos. 

Cervus  equum  pugna  melior  communibus  herbis 
Pellebat,  donec  minor  in  certamine  longo  35 
Imploravit  opes  hominis,  frenumque  recepit : 
Sed  postquam  victor  violens  discessit  ab  hoste. 
Non  equitem  dorso,  non  frenum  depulit  ore. 

Sic  qui,  pauperiem  veritus,  potiore  metallis 
Libertate  caret,  dominum  vehet  improbus,  atque 
Serviet  aeternum,  quia  parvo  nesciet  uti.  41 
Cui  non  conveniet  sua  res,  ut  calceus  olim. 

Si  pede  major  erit,  subvertet ;  si  minor,  uret. 
Laetus  sorte  tua  vives  sapienter,  Aristi ; 

Nec  me  dimittes  incastigatum,  ubi  plura  45 
Cogere  quam  satis  est,  ac  non  cessare  videbor. 
Imperat  aut  servit  collecta  pecunia  cuique. 
Tortum  digna  sequi  potius,  quam  ducere,  funem. 
Haec  tibi  dictabam  post  fanum  putre  Vacunae, 
Excepto  quod  non  simul  esses,  caetera  laetus.  5q 

EPISTOLA  XI.— Ad  Bullatium. 

Quid  tibi  visa  Chios, Bullati,  notaque  Lesbos? 
Quid  concinna  Samos?  quid  Croesi  regia  Sardis  ? 
Smyrna  quid,  et  Colophon  ?  majora  minorave 
fama  ?  [dent  ? 

Cunctane  prae  Campo  et  Tiberino  flumine  sor- 
An  venit  in  votum  Attalicis  ex  urbibus  unal  5 
An  Lebedum  laudas,  odio  maris  atque  viarum  ? 
Scie  Lebedus  quid  sit ;  Gabiis  desertior  atque 
Fidenis  vicus;  tamen  illic  vivere  vellem: 
Oblitusque  meorum,  obliviscendus  et  illis, 
Neptunum  procul  e  terra  spectare  furentem.  10 
Sed  neque  qui  Capua  Romam  petit,  imbre  lu¬ 
toque 

Adspersus,  volet  in  caupona  vivere  ;  nec  qui 
Frigus  collegit,  furnos  et  balnea  laudat. 

Ut  fortunatam  plene  praestantia  vitam ; 

Nec,  si  te  validus  jactaverit  Auster  in  alto,  1 5 
Idcirco  navem  trans  ^Egaeum  mare  vendas. 
Incolumi  Rhodos  et  Mitylene  pulchra  facit,  quod 
Paenula  solstitio,  campestre  nivalibus  auris, 

Per  brumam  Tiberis,  Sextili  mense  caminus.  19 
Dum  licet,  ac  vultum  servat  Fortuna  benignum, 
Romae  laudetur  Samos,  et  Chios,  et  Rhodos 
absens. 

Tu,  quamcunque  deus  tibi  fortunaverit  horam. 
Grata  sume  manu ;  neu  dulcia  differ  in  annum ; 
Ut,  quocunque  loco  fueris,  vixisse  libenter 
Te  dicas  :  nam  si  ratio  et  prudentia  curas,  25 
Non  locus  effusi  late  maris  arbiter,  aufert ; 
Coelum,  non  animum  mutant,  qui  trans  mare 
currunt. 

Strenua  nos  exercet  inertia :  navibus  atque  [est , 
Quadrigis  petimus  bene  vivere.  Quod  petis,  hic 
Est  Ulubris,  animus  si  te  non  deficit  aequus.  30 


EPISTOLA  XII.— Ad  [cciam 

Fructibus  Agrippae  Siculis,  quos  colligis,  Icci, 

Si  recte  frueris,  non  est  ut  copia  major 
Ab  Jove  donari  possit  tibi  :  tolle  querelas ; 
Pauper  enim  non  est,  cui  rerum  suppetit  usus. 
Si  ventri  bene,  si  lateri  est  pedibusque  tuis, nil  5 
Divitiae  poterunt  regales  addere  majus. 

Si  forte  in  medio  positorum  abstemius,  herbis 
Vivis  et  urtica,  sic  vives  protenus,  ut  te 
Confestim  liquidus  fortunae  rivus  inauret ; 

Vel  quia  naturam  mutare  pecunia  nescit ;  10 

Vel  quia  cuncta  putas  una  virtute  minora. 
Miramur,  si  Democriti  pecus  edit  agellos  [lox  ; 
Cultaque,dum  peregre  est  animus  sine  corpore  ve- 
Cum  tu  inter  scabiem  tantam,  et  contagia  lucri, 
Nil  parvum  sapias,  et  adhuc  sublimia  cures:  15 
Quae  mare  compescant  causae;  quid  temperet 
annum ; 

Stellae  sponte  sua,  jussaene  vagentur  et  errent; 
Quid  premat  obscurum  lunae,  quid  proferat  or¬ 
bem  ; 

Quid  velit  et  possit  rerum  concordia  discors; 
Empedocles,  an  Stertinium  deliret  acumen?  20 
Verum  seu  pisces,  seu  porrum  et  cepe  trucidas, 
Utere  Pompeio  Grospho ;  et,  si  quid  petet,  ultro 
Defer :  nil  Grosphus  nisi  verum  orabit  et  aequ  um. 
Vilis  amicorum  est  annona,  bonis  ubi  quid  deest. 
Ne  tamen  ignores,  quo  sit  Romana  loco  res;  25 
Cantaber  Agrippae,  Claudi  virtute  Neronis 
Armenius  cecidit:  jus  imperiumque  Phraates 
Caesaris  accepit  genibus  minor:  aurea  fruges 
Italiae  pleno  defudit  Copia  cornu. 

EPISTOLA  XIII. — Ad  Vinium  Asellam. 

Ut  proficiscentem  docui  te  saepe  diuque, 
Augusto  reddes  signata  volumina.  Vini, 

Si  validus,  si  laetus  erit,  si  denique  poscet; 

Ne  studio  nostri  pecces,  odiumque  libellis 
Sedulus  importes,  opera  vehemente  minister.  5 
Si  te  forte  meae  gravis  uret  sarcina  chartae, 
Abjicito  potius,  quam,  quo  perferre  juberis. 
Clitellas  ferus  impingas,  Asinaeque  paternum 
Cognomen  vertas  in  risum,  et  fabula  fias. 
Viribus  uteris  per  clivos,  flumina,  lamas  :  10 

Victor  propositi  simul  ac  perveneris  illuc. 

Sic  positum  servabis  onus,  ne  forte  sub  ala 
Fasciculum  portes  librorum,  ut  rusticus  agnum; 
Ut  vinosa  glomos  furtivae  Pyrrhia  lanae  ; 

Ut  cum  pileolo  soleas  conviva  tribulis.  15 

Ne  vulgo  narres  te  sudavisse  ferendo 
Carmina,  quae  possint  oculos  auresque  morari 
Caesaris  :  oratus  multa  prece,  nitere  porro,  [gas. 
Vade,  vale,  cave  ne  titubes,  mandataque  fran- 

EPISTOLA  XIV. — Ad  Villicum  suum. 
Villice  sylvarum  et  mihi  me  reddentis  agelli. 
Quem  tu  fastidis,  habitatum  quinque  focis,  et 
Quinque  bonos  solitum  Variam  dimittere  patres; 
Certemus,  spinas  animone  ego  fortius,  an  tu 
Evellas  agro ;  et  melior  sit  Horatius,  an  res.  5 
Me  quamvis  Lamise  pietas  et  cura  moratur. 
Fratrem  meerentis,  rapto  de  fratre  dolentis 
Insolabiliter;  tamen  istuc  mens  animusque 
Fert,  et  amat  spatiis  obstantia  iumpere  claustra 
Rure  ego  viventem,  tu  dicis  in  urbe  beatum :  10 
Cui  placet  alterius,  sua  nimirum  est  odio  sors. 
Stultus  uterque  locum  immeritum  causatur  ini¬ 
que  ; 

In  culpa  est  animus,  qui  se  non  effugit  unquam 

Tu  mediastinus  tacita  prece  rura  petebas; 

Nunc  urbem  et  ludos  et  balnea  villicus  optas.  15 
Me  constare  mihi  scis,  et  discedere  tristem, 
Quandocunque  trahunt  invisa  negotia  Romam. 
Non  eadem  miramur;  eo  disconvenit  inter  [qua 
Meque  et  te :  nam,  quae  deserta  et  inhospita  tes- 
Credis,  amoena  vocat,  mecum  qui  sentit ;  et  odit, 20 
Quae  tu  pulchra  putas.  Fornix  tibi  et  uncta  po- 
Incutiunt  urbis  desiderium,  video;  etquod  [pina 
Angulus  iste  feret  piper  et  thus  ocius  uva; 

Nec  vicina  subest  vinum  praebere  taberna 
Quae  possit  tibi ;  nec  meretrix  tibicine,  cujus  25 
Ad  strepitum  salias  terrae  gravis :  et  tamen  urges 
Jampridem  non  tacta  ligonibus  arva,  bovemque 
Disjunctum  curas,  et  strictis  frondibus  exples: 
Addit  opus  pigro  rivus,  si  decidit  imber, 

Multa  mole  docendus  aprico  parcere  prato.  30 
Nunc,  age, quid  nostrum  concentum  dividat,audi. 
Quem  tenues  decuere  togae  nitidique  capilli, 
Quem  scis  immunem  Cinarae  placuisse  rapaci, 
Quem  bibulum  liquidi  media  de  luce  Falerni,  [ba ; 
Caena  brevis  juvat,  et  prope  rivum  somnus  in  her- 
Nec  lusisse  pudet,  sed  non  incidere  ludum.  36 
Non  istic  obliquo  oculo  mea  commoda  quisquam 
Limat;  non  odio  obscuro  morsuque  venenat: 
Rident  vicini  glebas  et  saxa  moventem. 

Cum  servis  urbana  diaria  rodere  mavis;  40 
Horum  tu  in  numerum  voto  ruis:  invidet  usum 
Lignorum  et  pecoris  tibi  calo  argutus  et  horti. 
Optat  ephippia  bos  piger;  optat  arare  caballus. 
Quam  scit  uterque,lihens,censebo, exerceat  artem. 

EPISTOLA  XV. — Ad  Numonium  Falam. 
Quae  sit  hiems  Veliae,  quod  coelum,  Vala,  Sa¬ 
lerni,  [Baias 

Quorum  hominum  regio,  et  qualis  via ;  (nam  mihi 
Musa  supervacuas  Antonius,  et  tamen  illis 
Me  facit  invisum,  gelida  cum  perluor  unda 
Per  medium  frigu»  Sane  Murteta  relinqui,  5 
Dictaque  cessamem  nervis  elidere  morbum 
Sulfura  contemni,  vicus  gemit,  invidus  aegris, 

Qui  caput  et  stomachum  supponere  fontibus  ?*•  - 
Clusinis,  Gabiosque  petunt  et  frigida  rura,  [dent 
Mutandus  locus  est,  et  diversoria  nota  [mas 
Praeteragendus  equus  :  Quo  tendis  ?  non  mihiCu- 
Est  iter  aut  Baias,  laeva  stomachosus  habena  12 
Dicet  eques :  sed  equi  frenato  est  auris  in  ore) 
Major  utrum  populum  frumenti  copia  pascat; 
Colleetosne  bibant  imbres,  puteosne  perennes  15 
Jugis  aquae ;  (nam  vina  nihil  moror  illius  orae : 
Rure  meo  possum  quidvis  perferre  patique ; 

Ad  mare  cum  veni,  generosum  et  lene  requiro, 
Quod  curas  abigat,  quod  cum  spe  divite  manet  19 
In  venas  animumque  meum,  quod  verba  ministret, 
Quod  me  Lucanae  juvenem  commendet  amicae) 
Tractus  uter  plures  lepores,  uter  educet  apros; 
Utra  magis  pisces  et  echinos  aequora  celent; 
Pinguis  ut  inde  domum  possim  Phaeaxque  reverti ; 
Scribere  te  nobis,  tibi  nos  accredere,  par  est.  25 
Maenius,  ut,  rebus  maternis  atque  paternis 
Fortiter  absumtis,  urbanus  coepit  haberi. 

Scurra  vagus,  non  qui  certum  praesepe  teneret. 
Impransus  non  qui  civem  dignosceret  hoste; 
Quaelibet  in  quemvis  opprobria  fingere  saevus;  30 
Pernicies  et  tempestas  barathrumque  macelli, 
Quicquid  quaesierat,  ventri  donabat  avaro. 

Hic,  ubi  nequitiae  fautoribus  et  timidis  nil 
Aut  paulum  abstulerat,  patinas  coenabat  omasi. 
Vilis  et  agninae,  tribus  ursis  quod  satis  esset ;  35 
Scilicet  ut  ventres  lamna  candente  nepotum 


Diceret  urendos  corrector  Bestius.  Idem 
Quicquid  erat  nactus  praedae  majoris,  ubi  omne 
Verterat  in  fumum  et  cinerem,  Non  hercule  miror. 
Aiebat,  si  qui  comedunt  bona;  cum  sit  obeso  40 
Nil  melius  turdo,  nil  vulva  pulchrius  ampla. 
Nimirum  hic  ego  sum ;  nam  tuta  et  parvula  laudo. 
Cum  res  deficiunt,  satis  inter  vilia  fortis: 

Verum  ubi  quid  melius  contingit  et  unctius,  idem 
Vos  sapere  et  solos  aio  bene  vivere,  quorum  45 
Conspicitur  nitidis  fundata  pecunia  villis. 

EPISTOLA  XVI. — Ad  Quintium. 

Ne  perconteris,  fundus  meus,  optime  Quinti, 
Arvo  pascat  herum,  an  baccis  opulentet  olivae, 
Pomisne,  an  pratis,  an  amicta  vitibus  ulmo; 
Scribetur  tibi  forma  loquaciter,  et  situs  agri. 
Continui  montes,  nisi  dissocientur  opaca  5 
Valle ;  sed  ut  veniens  dextrum  latus  adspiciat  Sol, 
Laevum  decedens  curru  fugiente  vaporet. 
Temperium  laudes.  Quid,  si  rubicunda  benigne 
Corna  vepres  et  pruna  ferunt?  si  quercus  et  ilex 
Multa  fruge  pecus,  multa  dominum  juvat  umbra  ? 
Dicas  adductum  proprius  frondere  Tarentum.  11 
Fons  etiam  rivo  dare  nomen  idoneus,  ut  nec 
Frigidior  Thracam  nec  purior  ambiat  Hebrus 
Infirmo  capiti  fluit  utilis,  utilis  alvo. 

Hae  latebrae  dulces,  et  jam  (si  credis)  amoenae,  15 
Incolumem  tibi  me  praestant  Septembribus  horis. 
Tu  recte  vivis,  si  curas  esse  quod  audis : 
Jactamus  jampridem  omnis  te  Roma  beatum: 

Sed  vereor,  ne  cui  de  te  plus  quam  tibi  credas, 
Neve  putes  alium  sapiente  bonoque  beatum ;  20 
Neu,  si  te  populus  sanum  recteque  valentem 
Dictitet,  occultam  febrem  sub  tempus  edendi 
Dissimules,  donec  manibus  tremor  incidat  unctis. 
Stultorum  incurata  pudor  malus  ulcera  celat. 

Si  quis  bella  tibi  terra  pugnata  marique  25 
Dicat,  et  his  verbis  vacuas  permulceat  aures; 

“  Tene  magis  salvum  populus  velit, an  populum  tu 
“Servet  in  ambiguo,  qui  consulit  et  tibi  et  urbi, 

“  Jupiter;”  Augusti  laudes  agnoscere  possis. 

Cum  pateris  sapiens  emendatusque  vocari,  30 
Respondesne  tuo,  dic  sodes,  nomine?  f  Nempe 
Vir  bonus  et  prudens  dici  delector  ego,  ac  tu. 
f  Quidedithoc  hodie,cras, si  volet, auferet;  ut  si 
Detulerit  fasces  indigno,  detrahet  idem.  34 
Pone,  meum  est,  inquit :  pono,  tristisque  recedo. 
Idem  si  clamet  furem,  neget  esse  pudicum, 
Contendat  laqueo  collum  pressisse  paternum. 
Mordear  opprobriis  falsis  mutemque  colores? 
Falsus  honor  juvat,  et  mendax  infamia  terret 
Quem,  nisi  mendosum  et  medicandum  ?  Vir  bo¬ 
nus  est  quis?  40 

Qui  consulta  patrum,  qui  leges  juraque  servat; 
Quo  multae  magnaeque  secantur  judice  lites  ; 

Quo  res  sponsore,  et  quo  causae  teste  tenentur 
Sed  videt  hunc  omnis  domus  et  vicinia  tota 
Introrsus  turpem,  speciosum  pelle  decora.  45 
Nec  furtum  feci,  nec  fugi,  si  mihi  dicat 
Servus;  Habes  pretium,  loris  non  ureris,  aio. 

IT  Non  hominem  occidi.  T  Non  pasces  in  cruce 
corvos.  [bellus : 

IT  Sum  bonus,  et  frugi.  IT  Renuit  negitatque  Sa- 
Cautus  enim  metuit  foveam  lupus, accipilerque  50 
Suspectos  laqueos,  et  opertum  miluus  hamum. 
Oderunt  peccare  boni  virtutis  amore  ; 

Tu  nihil  admittes  in  te  formidine  poenae : 

Sit  spes  fallendi,  miscebis  sacra  profanis. 

Nam  de  mille  fabae  modiis  cum  surripis  unum,  55 
Damnum  est,  non  facinus,  mihi  pacto  lenius  isto 

Vir  bonus,  omne  forum  quem  spectat  et  omne 
tribunal, 

Quandocunque  deos  vel  porco  vel  bove  placat, 
Jane  pater,  clare,  clare  cum  dixit,  Apollo,  59 
Labra  movet  metuens  audiri :  Pulchra  Laverna, 
Da  mihi  fallere,  da  justo  sanctoque  videri ; 
Noctem  peccatis,  et  fraudibus  objice  nubem. 
Qui  melior  servo,  qui  liberior  sit  avarus, 

In  triviis  fixum  cum  se  demittit  ob  assem,  64 
Non  video :  nam  qui  cu  piet,  metuet  quoque ;  porro 
Qui  metuens  vivet,  liber  mihi  non  erit  unquam. 
Perdidit  arma,  locum  virtutis  deseruit,  qui 
Semper  in  augenda  festinat  et  obruitur  re. 
Vendere  cum  possis  captivum,  occidere  noli : 
Serviet  utiliter:  sine  pascat  durus  aretque ;  70 

Naviget,  ac  mediis  hiemet  mecator  in  undis ; 
Annonae  prosit ;  portet  frumenta  penusque. 

Vir  bonus  et  sapiens  audebit  dicere ;  Pentheu, 
Rector  Thebarum,  quid  me  perferre  patique 
Indignum  coges?  IT  Adimam  bona.  IT  Nempe  pe¬ 
cus,  rem,  75 

Lectos,  argentum  :  tollas  licet.  IT  In  manicis  et 
Compedibus  saevo  te  sub  custode  tenebo. 

IT  Ipse  deus,  simu.  atque  volam,  me  solvet,  f 
Opinor, 

Hoc  sentit :  Moriar;  mors  ultima  linea  rerum  est. 

EPISTOLA  XVIT. — Ad  Sceevam. 
Quamvis,  Scaeva,  satis  per  te  tibi  consulis,  et  scis 
Quo  tandem  pacto  deceat  majoribus  uti ;  [si 
Disce,  docendus  adhuc  quae  censet  amiculus;  ut 
Caecus  iter  monstrare  velit :  tamen  adspice,  si  quid 
Et  nos,  quod  cures  proprium  fecisse,  loquamur.  5 
Si  te  grata  quies  et  primam  somnus  in  horam 
Delectat ;  si  te  pulvis  strepitusque  rotarum, 

Si  laedit  caupona;  Ferentinum  ire  jubebo- 
Nam  neque  divitibus  contingunt  gaudia  solis; 
Nec  vixit  male,  qui  natus  moriensque  fefellit.  10 
Si  prodesse  tuis,  pauloque  benignius  ipsum 
Te  tractare  voles,  accedes  siccus  ad  unctum. 

Si  pranderet  olus  patienter,  regibus  uti 
Nollet  Aristippus.  IT  Si  sciret  regibus  uti. 
Fastidiret  olus,  qui  me  notat.  IT  Utrius  horum  15 
Verba  probes  et  facta,  doce;  vel  junior  audi. 
Cur  sit  Aristippi  potior  sententia :  namque 
Mordacem  Cynicum  sic  eludebat,  ut  aiunt: 

1f  Scurror  ego  ipse  mihi,  populo  tu  :  rectius  hoc  et 
Splendidius  multo  est.  Equus  ut  me  portet,  alat 
Officium  facio:  tu  poscis  vilia  rerum,  [rex. 
Dante  minor,  quamvis  fers  te  nullius  egentem.  22 
IT  Omnis  Aristippum  decuit  color  et  status  et  res, 
Tentantem  majora,  fere  praesentibus  aequum; 
Contra,  quem  duplici  panno  patientia  velat,  25 
Mirabor,  vitae  via  si  conversa  decebit. 

Alter  purpureum  non  exspectabit  amictum; 
Quidlibet  indutus  celeberrima  per  loca  vadet, 
Personamque  feret  non  inconcinnus  utramque : 
Alter  Mileti  textam  cane  pejus  et  angui  30 
Vitabit  chlamydem  ;  morietur  frigore,  si  non 
Rettuleris  pannum  :  refer,  et  sine  vivat  ineptus. 
Res  gerere,  et  captos  ostendere  civibus  hostes. 
Attingit  solium  Jovis,  et  coelestia  tentat. 
Principibus  placuisse  viris, non  ultima  laus  est.  35 
Non  cuivis  homini  contingit  adire  Corinthum. 
Sedit,  qui  timuit  ne  non  succederet:  esto: 

Quid?  qui  pervenit,  fecitne  viriliter?  Atqui 
Hic  est,  aut  nusquam,  quod  quaerimus  :  hic  onus 
Ut  parvis  animis  et  parvo  corpore  majus ;  [horret, 
Hic  subit  et  perfert.  Aut  virtus  nomen  inane  est, 
Aut  decus  et  pretium  recte  petit  experiens  vir.  42 


Coram  rege  sua  de  paupertate  tacentes 
Plus  poscente  ferent.  Distat,  sumasne  pudenter. 
An  rapias.  Atqui  rerum  caput  hoc  erat,  hic  fons. 
“  Indotata  mihi  soror  est,  paupercula  mater,  46 
Et  fundus  nec  vendibilis  nec  pascere  firmus,” 
Qui  dicit,  clamat,  “  Victum  date.”  Succinit  alter, 
“  Et  mihi  dividuo  findetur  munere  quadra.” 

Sed  tacitus  pasci  si  posset  corvus,  haberet  50 
Plus  dapis,  et  rixae  multo  minus  invidiaeque.  [num, 
Brundisium  comes  aut  Surrentum  ductus  amoe- 
Qui  queritur  salebras  et  acerbum  frigus  et  imbres, 
Aut  cistam  effractam  aut  subducta  viatica  plorat; 
Nota  refert  meretricis  acumina,  saepe  catellam,  55 
Saepe  periscelidem  raptam  sibi  flentis ;  uti  mox 
Nulla  fides  damnis  verisque  doloribus  adsit. 

Nec  semel  irrisus  triviis  attollere  curat 
Fracto  crure  planum;  licet  illi  plurima  manet 
Lacryma;  per  sanctum  juratus  dicat  Osirin,  60 
Credite,  non  ludo ;  crudeles,  tollite  claudum : 
Quaere  peregrinum,  vicinia  rauca  reclamat. 

EPISTOLA  XVIII.— Ad  Lollium. 

Si  bene  te  novi,  metues,  liberrime  Lolli, 
Scurrantis  speciem  praebere,  professus  amicum 
Ut  matrona  meretrici  dispar  erit  atque 
Discolor,  infido  scurrae  distabit  amicus. 

Est  huic  diversum  vitio  vitium  prope  majus,  5 
Asperitas  agrestis  et  inconcinna  gravisque. 

Quae  se  commendat  tonsa  cute,  dentibus  atris; 
Dum  vult  libertas  dici  mera,  veraque  virtus. 
Virtus  est  medium  vitiorum,  et  utrinque  re¬ 
ductum. 

Alter  in  obsequium  plus  aequo  pronus,  et  imi  10 
Derisor  lecti,  sic  nutum  divitis  horret, 

Sic  iterat  voces,  et  verba  cadentia  tollit. 

Ut  puerum  saevo  credas  dictata  magistro 
Reddere,  vel  partes  mimum  tractare  secundas: 
Alter  rixatur  de  lana  saepe  caprina,  15 

Propugnat  nugis  armatus ;  scilicet,  ut  non 
Sit  mihi  prima  fides,  et  vere  quod  placet  ut  non 
Acriter  elatrem,  pretium  aetas  altera  sordet,  [plus; 
Ambigitur  quid  enim  ?  Castor  sciat  an  Dolichos 
Brundisium  Minuci  melius  via  ducat,  an  Appi.  20 
Quem  damnosa  Venus,  quem  praeceps  alea  nudat, 
Gloria  quem  supra  vires  et  vestit  et  ungit, 

Quem  tenet  argenti  sitis  importuna  famesque. 
Quem  paupertatis  pudor  et  fuga,  dives  amicus, 
Saepe  decem  vitiis  instructior,  odit  et  horret :  25 
Aut,  si  non  odit,  regit :  ac,  veluti  pia  mater, 
Plus  quam  se  sapere,  et  virtutibus  esse  priorem 
Vult :  et  ait  prope  vera ;  Meae  (contendere  noli) 
Stultitiam  patiuntur  opes;  tibi  parvula  res  est- 
Arcta  decet  sanum  comitem  toga;  desine  mecum 
Certare.  Eutrapelus,  cuicunque  nocere  volebat, 
Vestimenta  dabat  pretiosa  :  beatus  enim  jam  32 
Cum  pulchris  tunicis  sumet  nova  consilia  et  spes . 
Dormiet  in  lucem ;  scorto  postponet  honestum 
Officium;  nummos  alienos  pascet;  ad  imum  35 
Threx  erit,  aut  olitoris  aget  mercede  caballum. 
Arcanum  neque  tu  scrutaberis  illius  unquam; 
Commissumque  teges,  et  vino  tortus  et  ira. 

Nec  tua  laudabis  studia,  aut  aliena  reprendes; 
Nec,  cum  venari  volet  ille,  poemata  panges.  40 
Gratia  sic  fratrum  geminorum,  Amphionis  atque 
Zethi,  dissiluit,  donec  suspecta  severo 
Conticuit  lyra :  fraternis  cessisse  putatur 
Moribus  Amphion :  tu  cede  potentis  amici 
Lenibus  imperiis;  quotiesque  educet  in  agros  4a 
^Etolis  onerata  plagis  jumenta  canesque, 

Surge,  et  inhumanae  senium  depone  Camoenae, 

Coenes  ut  pariter  pulmenta  laboribus  emta ; 
Romanis  sollenne  viris  opus;  utile  famae, 
Vitaeque  et  membris ;  praesertim  cum  valeas,  et  50 
Vel  cursu  superare  canem  vel  viribus  aprum 
Possis:  adde,  virilia  quod  speciosius  arma 
Non  est  qui  tractet;  scis  quo  clamore  coronae 
Proelia  sustineas  campestria :  denique  saevam 
Militiam  puer  et  Cantabrica  bella  tulisti  55 
Sub  duce,  qui  templis  Parthorum  signa  refigit 
Nunc,  et,  si  quid  abest,  Italis  adjudicat  armis. 

Ac  ne  te  retrahas  et  inexcusabilis  abstes. 
Quamvis  nil  extra  numerum  fecisse  modumque 
Curas,  interdum  nugaris  rure  paterno:  60 

Partitur  lintres  exercitus ;  Actia  pugna 
Te  duce  per  pueros  hostili  more  refertur; 
Adversarius  est  frater;  lacus,  Adria;  donec 
Alterutrum  velox  victoria  fronde  coronet. 
Consentire  suis  studiis  qui  crediderit  te,  65 
Fautor  utroque  tuum  laudabit  pollice  ludum. 
Protinus  ut  moneam,  (si  quid  monitoris  eges  tu) 
Quid,  de  quoque  viro,  et  cui  dicas,  saepe  videto. 
Percontatorem  fugito:  nam  garrulus  idem  est; 
Nec  retinent  patulae  commissa  fideliter  aures ;  70 
Et  semel  emissum  volat  irrevocabile  verbum. 
Non  ancilla  tuum  jecur  ulceret  ulla,  puerve, 

Intra  marmoreum  venerandi  limen  amici : 

Ne  dominus  pueri  pulchri  caraev.e  puellae 
Munere  te  parvo  beet,  aut  incommodus  angat.  75 
Qualem  commendes,  etiam  atque  etiam  adspice ; 
Incutiant  aliena  tibi  peccata  pudorem,  [ne  mox 
Fallimur,  et  quondam  non  dignum  tradimus :  ergo 
Quem  sua  culpa  premet,  deceptus  omitte  tueri ; 
Ut  penitus  notum,  si  tentent  crimina,  serves,  80 
Tuterisque  tuo  fidentem  praesidio:  qui 
Dente  Theonino  cum  circumroditur,  ecquid 
Ad  te  post  paullo  ventura  pericula  sentis  ? 

Nam  tua  res  agitur,  paries  cum  proximus  ardet ; 
Et  neglecta  solent  incendia  sumere  vires.  85 
Dulcis  inexpertis  cultura  potentis  amici; 
Expertus  metuit.  Tu,  dum  tua  navis  in  alto  est, 
lloc  age,  ne  mutata  retrorsum  te  ferat  aura. 
Oderunt  hilarem  tristes,  tristemque  jocosi. 
Sedatum  celeres,  agilem  gnavumque  remissi; 90 
Potores  bibuli  media  de  nocte  Falerni 
Oderunt  porrecta  negantem  pocula;  quamvis 
Nocturnos  jures  te  formidare  vapores. 

Deme  supercilio  nubem :  plerumque  modestus 
Occupat  obscuri  speciem,  taciturnus  acerbi.  95 
Inter  cuncta  leges  et  percontabere  doctos, 

Qua  ratione  queas  traducere  leniter  sevum; 

Ne  te  semper  inops  agitet  vexetque  cupido, 

Ne  pavor,  et  rerum  mediocriter  utilium  spes : 
Virtutem  doctrina  paret,  naturane  donet?  100 
Quid  minuat  curas,  quid  te  tibi  reddat  amicum  ? 
Quid  pure  tranquillet,  honos,  an  dulce  lucellum. 
An  secretum  iter  et  fallentis  semita  vitee  ? 

Me  quoties  reficit  gelidus  Digentia  rivus, 

Quem  Mandela  bibit,  rugosus  frigore  pagus;  105 
Quid  sentire  putas?  quid  credis,  amice,  precari  ? 
Sit  mihi,  quod  nunc  est;  etiam  minus;  et  mihi 
vivam 

Quod  superest  sevi,  si  quid  superesse  volunt  di : 
Sit  bona  librorum  et  provisae  frugis  in  annum 
Copia;  neu  fluitem  dubiae  spe  pendulus  horae.  110 
Sed  satis  est  orare  Jovem,  quae  donat  et  aufert : 
Det  vitam,  det  opes :  aequum  mi  animum  ipse 
parabo- 


EPISTOLA  XIX  — Ad  Mecamaiem. 

Prisco  si  credis,  Mecaenas  docte,  Cratino, 

Nulla  placere  diu  nec  vivere  carmina  possunt. 
Quae  scribuntur  aquae  potoribus :  ut  male  sanos 
Adscripsit  Liber  Satyris  Faunisque  poetas, 

Vina  fere  dulces  oluerunt  mane  Camoenae.  5 
Laudibus  arguitur  vini  vinosus  Homerus : 

Ennius  ipse  pater  nunquam  nisi  potus  ad  a  ma 
Prosiluit  dicenda.  “  Forum  putealque  Lib  inis 
Mandabo  siccis;  adimam  cantare  severis:” 

Hoc  simul  edixit,  non  cessavere  poetae  10 

Nocturno  certare  mero,  putere  diurno. 

Quid  ?  si  quis  vultu  torvo  ferus,  et  pede  nudo, 
Exiguaeque  togae  simulet  textore  Catonem, 
Virtutemne  repraesentet  moresque  Catonis ? 
Rupit  Iarbitam  Timagenis  aemula  lingua,  15 
Dum  studet  urbanus,  tenditque  disertus  haberi.  . 
Decipit  exemplar  vitiis  imitabile :  quod  si 
Pallerem  casu,  biberent  exsangue  cuminum. 

O  imitatores,  servum  pecus,  ut  mihi  saepe 
Bilem,  saepe  jocum  vestri  movere  tumultus !  2C 
Libera  per  vacuum  posui  vestigia  princeps. 

Non  aliena  meo  pressi  pede  .  qui  sibi  fidit 
Dux  regit  examen.  Parios  ego  primus  iambos 
Ostendi  Latio,  numeros  animosque  secutus 
Archilochi,non  res  et  agentia  verba  Lycamben.  23 
Ac,  ne  me  foliis  ideo  brevioribus  emes, 

Quod  timui  mutare  modos  et  carminis  artem ; 
Temperat  Archilochi  Musam  pede  mascula  Sap¬ 
pho, 

Temperat  Alcaeus ;  sed  rebus  et  ordine  dispar, 
Nec  socerum  quaerit  quem  versibus  oblinat  atris; 
Nec  sponsae  laqueum  famoso  carmine  nectit.  31 
Hunc  ego,  non  alio  dictum  prius  ore,  Latinus 
Vulgavi  fidicen  .  juvat  immemorata  ferentem 
Ingenuis  oculisque  legi  manibusque  teneri. 

Scire  velis,  mea  cur  ingratus  opuscula  lector  35 
Laudet  ametque  domi, premat  extra  limen  iniquus5 
Non  ego  ventosae  plebis  suffragia  venor 
Impensis  coenarum  et  tritae  munere  vestis ; 

Non  ego,  nobilium  scriptorum  auditor  et  ultor 
Grammaticas  ambire  tribus  et  pulpita  dignor :  40 
Hinc  illae  lacrymae.  Spissis  indigna  theatris 
Scripta  pudet  recitare,  et  nugis  addere  pondus, 

Si  dixi;  Rides,  ait,  et  Jovis  auribus  ista 
Servas :  fidis  enim  manare  poetica  mella 
Te  solum,  tibi  pulcher.  Ad  haec  ego  naribus  uti 
Formido  :  et,  luctantis  acuto  ne  secer  ungui,  46 
Displicet  iste  locus,  clamo,  et  diludia  posco. 
Ludus  enim  genuit  trepidum  certamen  et  iram , 
Ira  truces  inimicitias  et  funebre  bellum. 

EPISTOLA  XX. — Ad  Librum  suum. 

Vertumnum  Janumque,  liber,  spectare  videris. 
Scilicet  ut  prostes  So'siorum  pumice  mundus. 
Odisti  claves,  et  grata  sigilla  pudico  : 

Paucis  ostendi  gemis,  et  communia  laudas, 

Non  ita  nutritus.  F uge  quo  descendere  gestis :  -r 
Non  erit  emisso  reditus  tibi.  Quid  miser  egi 1 
Quid  volui?  dices,  ubi  quid  te  laeserit;  et  scis 
In  breve  te  cogi,  plenus  cum  languet  amator. 
Quod  si  non  odio  peccantis  desipit  augur, 

Carus  eris  Romae,  donec  te  deserat  aetas.  10 
Contrectatus  ubi  manibus  sordescere  vulgi 
Coeperis,  aut  tineas  pasces  taciturnus  inertes. 

Aut  fugies  Uticam,  aut  vinctus  mitteris  Ilerdam 
Ridebit  monitor  non  exauditus;  ut  ille 
Qui  male  parentem  in  rupes  protrusit  asellum  l  s 
Iratus  :  quis  enim  invitum  servare  laboret' 

Hoc  quoque  te  manet,  ut  pueros  elementa  docen- 
Occupet  extremis  in  vicis  balba  senectus,  ftem 
Cum  tibi  so!  tepidus  plures  admoverit  aures, 

Me  libertino  natum  patre,  et  in  tenui  re,  20 
Majores  pennas  nido  extendisse  loqueris  ; 

Ut,  quantum  generi  demas,  virtutibus  addas : 


Me  primis  Urbis  belli  placuisse  domique. 
Corporis  exigui,  praecanum,  solibus  aptum. 
Irasci  celerem,  tamen  ut  placabilis  essem.  25 
Forte  meum  si  quis  te  percontabitur  aevum. 

Me  quater  undenos  sciat  implevisse  Decembres 
Collegam  Lepidum  quo  duxit  Lollius  anno. 


LIBER  SECUNDUS. 


EPISTOLA  I. — Ad  Augustum. 

Cum  tot  sustineas  et  tanta  negotia  solus. 

Res  Italas  armis  tuteris,  moribus  ornes, 

Legibus  emendes ;  in  publica  commoda  peccem. 
Si  longo  sermone  morer  tua  tempora,  Caesar. 
Romulus,  et  Liber  pater,  et  cum  Castore  Pollux,  5 
Post  ingentia  facta  deorum  in  templa  recepti, 
Du»  terras  hominumque  colunt  genus,  aspera 
bella 

Componunt,  agros  adsignant,  oppida  condunt ; 
Ploravere  suis  non  respondere  favorem 
Speratum  meritis.  Diram  qui  contudit  Hydram, 
Notaque  fatali  portenta  labore  subegit,  11 

Comperit  invidiam  supremo  fine  domari. 

Urit  enim  fulgore  suo,  qui  praegravat  artes 
Infra  se  positas:  exstinctus  amabitur  idem. 
Praesenti  tibi  maturos  largimur  honores,  15 
Jurandasque  tuum  per  nomen  ponimus  aras, 

Nil  oriturum  alias,  nil  ortum  tale  fatentes. 

Sed  tuus  hic  populus,  sapiens  et  justus  in  uno. 
Te  nostris  ducibus,  te  Graiis  anteferendo, 

Caetera  nequaquam  simili  ratione  modoque  20 
ASstimat;  et,  nisi  quae  terris  semota  suisque 
Temporibus  defuncta  videt,  fastidit  et  odit ; 

Sic  fautor  veterum,  ut  tabulas  peccare  vetantes, 
Quas  bis  quinque  viri  sanxerunt,  foedera  regum 
Vel  Gabiis  vel  cum  rigidis  aequata  Sabinis,  25 
Pontificum  libros,  annosa  volumina  vatum. 
Dictitet  Albano  Musas  in  monte  locutas. 

Si,  quia  Graecorum  sunt  antiquissima  quaeque 
Scripta  vel  optima,  Romani  pensantur  eadem 
Scriptores  trutina,  non  est  quod  multa  loquamur : 
Nil  intra  est  oleam,  nil  extra  est  in  nuce  duri.  31 
Venimus  ad  summum  fortunae :  pingimus,  atque 
Psallimus,  et  luctamur  Achivis  doctius  unctis. 

Si  meliora  dies,  ut  vina,  poemata  reddit,  [nus  : 
Scire  velim,  pretium  chartis  quotus  arroget  an- 
Scriptor  abhinc  annos  centum  qui  decidit,  inter  36 
Perfectos  veteresque  referri  debet,  an  inter 
Viles  atque  novos  ?  excludat  jurgia  finis,  [nos. 
f  Est  vetus  atque  probus,  centum  qui  perficit  an- 
f  Quid  ?  *qui  deperiit  minor  uno  mense  vel  anno, 
Inter  quos  referendus  erit ;  veteresne  poetas,  4 1 
An  quos  et  praesens  et  postera  respuat  aetas  ? 

IT  Iste  quidem  veteres  inter  ponetur  honeste, 

Qui  vel  mense  brevi  vel  toto  est  junior  anno, 
f  Utor  permisso,  caudaeque  pilos  ut  equinas  45 
Paulatim  vello,  et  demo  unum,  demo  etiam 
Dum  cadat  elusus  ratione  ruentis  acervi,  [unum ; 
Qui  redit  ad  fastos,  et  virtutem  aestimat  annis, 
Miraturque  nihil  nisi  quod  Libitina  sacravit. 
Ennius,  et  sapiens  et  fortis,  et  alter  Homerus,  50 
Ut  critici  dicunt,  leviter  curare  videtur 
Quo  promissa  cadant,  et  somnia  Pythagorea. 


Naevius  in  manibus  non  est,  et  mentibus  haeret 
Paene  recens  ?  adeo  sanctum  est  vetus  omne  poe- 
Ambigitur  quoties  uter  utro  sit  prior;  aufert  [ma. 
Pacuvius  docti  femam  senis,  Accius  alti:  56 

Dicitur  Afrani  toga  convenisse  Menandro ; 
Plautus  ad  exemplar  Siculi  properare  Epicharmi ; 
Vincere  Caecilius  gravitate,  Terentius  arte. 

Hos  ediscit,  et  hos  arcto  stipata  theatro  60 
Spectat  Roma  potens;  habet  hos  numeratque 
poetas 

Ad  nostrum  tempus,  Livi  scriptoris  ab  aevo. 
Interdum  vulgus  rectum  videt;  est  ubi  peccat. 
Si  veteres  ita  miratur  laudatque  poetas, 

Ut  nihil  anteferat,  nihil  illis  comparet;  errat :  65 
Si  quaedam  nimis  antique,  si  pleraque  dure 
Dicere  cedit  eos,  ignave  multa  fatetur ; 

Et  sapit,  et  mecum  facit,  et  Jove  judicat  aequo. 
Non  equidem  insector,  delendave  carmina  Livi 
Esse  reor,  memini  quae  plagosum  mihi  parvo  70 
Orbilium  dictare ;  sed  emendata  videri, 
Pulchraque,  et  exactis  minimum  distantia,  miror : 
Inter  quae  verbum  emicuit  si  forte  decorum,  et 
Si  versus  paulo  concinnior  unus  et  alter, 

Injuste  totum  ducit  venditque  poema.  75 

Indignor  quicquam  reprehendi,  non  quia  crasse 
Compositum  illepideve  putetur,  sed  quia  nuper; 
Nec  veniam  antiquis,  sed  honorem  et  praemia 
posci. 

Recte  necne  crocum  floresque  perambulet  Attae 
Fabula  si  dubitem,  clament  periisse  pudorem  80 
Cuncti  paene  patres;  ea  cum  reprehendere  coner 
Quae  gravis  iEsopus,  quae  doctus  Roscius  egit; 
Vel  quia  nil  rectum,  nisi  quod  placuit  sibi,  du¬ 
cunt  ; 

Vel  quia  turpe  putant  parere  minoribus,  et  quae 
Imberbi  didicere,  senes  perdenda  fateri.  85 
Jam  Saliare  Numae  carmen  qui  laudat,  et  illud 
Quod  mecum  ignorat,  solus  vult  scire  videri 
Ingeniis  non  ille  favet  plauditque  sepultis. 
Nostra  sed  impugnat,  nos  nostraque  lividus  odit. 
Quod  si  tam  Graiis  novitas  invisa  fuisset  90 
Quam  nobis,  quid  nunc  esset  vetus?  aut  quid 
haberet 

Quod  legeret  tereretque  viritim  publicus  usus  ? 
Ut  primum  positis  nugari  Graecia  bellis 
Coepit,  et  in  vitium  fortuna  labier  aequa. 

Nunc  athletarum  studiis,  nunc  arsit  equorum  •  95 
Marmoris  aut  eboris  fabros  aut  aeris  amavit; 
Suspendit  picta  vultum  mentemque  tabella; 
Nunc  tibicinibus,  nunc  est  gavisa  tragoedis  : 
Sub  nutrice  puella  velut  si  luderet  infans,  99 
Quod  cupide  petiit,  mature  plena  reliquit,  [das  ? 
Quid  placet  aut  odio  est,  quod  non  mutabile  cre- 
Hoc  caces  habuere  bonae,  ventique  secundi. 
Romae  dulce  diu  fuit  et  sollenne  reclusa 

Mane  domo  vigilare,  clienti  promere  jura, 

Cautos  nominibus  rectis  expendere  nummos,105 
Majores  audire,  minori  dicere  per  quae 
Crescere  res  posset,  minui  damnosa  libido. 
Mutavit  mentem  populus  levis,  et  calet  uno 
Scribendi  studio  •  puerique  patresque  severi  109 
Fronde  comas  vincti  cosnant,  et  carmina  dictant. 
Ipse  ego,  qui  nullos  me  affirmo  scribere  versus, 
Invenior  Parthis  mendacior;  et  prius  orto 
Sole  vigil»  calamum  et  chartas  et  scrinia  posco. 
Navim  agere  ignarus  navis  timet ;  abrotonum 
aegro  [eorum  est, 

Non  audet,  nisi  qui  didicit,  dare;  quod  medi- 
Promittunt  medici;  tractant  fabrilia  labri :  116 
Scribimus  indocti  doctique  poemata  passim. 

Hic  error  tamen  et  levis  ha;c  insania  quantas 
Virtutes  habeat,  sic  collige  :  vatis  avarus 
Non  temere  est  animus ;  versus  amat ;  hoc  stu¬ 
det  unum ;  120 

Detrimenta,  fugas  servorum,  incendia  ridet ; 

Non  fraudem  socio,  puerove  incogitat  ullam 
Pupillb ;  vivit  siliquis  et  pane  secundo ; 

Militiae  quanquam  piger  et  malus,  utilis  urbi, 

Si  das  hoc,  parvis  quoque  rebus  magna  juvari.  125 
Os  tenerum  pueri  balbumque  poeta  figurat ; 
Torquet  ab  obscaenis  jam  nunc  sermonibus  aurem; 
Mox  etiam  pectus  praeceptis  format  amicis. 
Asperitatis  et  invidiae  corrector  et  irae  ; 

Recte  facta  referi;  orientia  tempora  notis  130 
Instruit  exemplis  ;  inopem  solatur  et  aegrum. 
Castis  cum  pueris  ignara  puella  mariti 
Disceret  unde  preces,  vatem  ni  Musa  dedisset  ? 
Poscit  opem  chorus,  et  praesentia  numina  sentit; 
Coelestes  implorat  aquas  docta  prece  blandus  ; 
Avertit  morbos;  metuenda  pericula  pellit;  136 
Impetrat  et  pacem,  et  locupletem  frugibus  annum: 
Carmine  di  superi  placantur,  carmine  Manes. 
Agricolae  prisci,  fortes,  parvoque  beati. 

Condita  post  frumenta,  levantes  tempore  festo  140 
Corpus  et  ipsum  animum  spe  finis  dura  ferentem. 
Cum  sociis  operum,  pueris,  et  conjuge  fida, 
Tellurem  porco,  Sylvanum  lacte  piabant, 
Floribus  et  vino  Genium  memorem  brevis  aevi. 
Fescennina  per  hunc  inventa  licentia  morem  145 
Versibus  alternis  opprobria  rustica  fudit ; 
Libertasque  recurrentes  accepta  per  annos 
Lusit  amabiliter,  donec  jam  saevus  aperiam 
ln  rabiem  verti  coepit  jocus,  et  per  honestas 
Ire  domos  impune  minax.  Doluere  cruento  150 
Dente  lacessiti :  fuit  intactis  quoque  cura 
Conditione  super  communi :  quin  etiam  lex 
Poenaque  lata,  malo  quae  nollet  carmine  quen- 
quam 

Describi :  vertere  modum,  formidine  fustis 
Ad  bene  dicendum  delectandumque  redacti.  155 
Graecia  capta  ferum  victorem  cepit,  et  artes 
Intulit  agresti  Latio.  Sic  horridus  ille 
Defluxit  numerus  Saturnius,  et  grave  virus 
Munditiae  pepulere  :  sed  in  longum  tamen  aevum 
Manserunt,  hodieque  manent,  vestigia  ruris.  1 60 
Serus  enim  Graecis  admovit  acumina  chartis ; 

Et  post  Punica  bella  quietus,  quaerere  coepit 
Quid  Sophocles  et  Thespis  et  Aeschylus  utile 
ferrent 

Tentavit  quoque  rem  si  digne  vertere  posset ; 

Et  placuit  sibi,  natura  sublimis  et  acer  :  165 

Nam  spirat  tragicum  satis,  et  feliciter  audet ; 

Sed  turpem  putat  inscite  metuitque  lituram. 
Creditur,  ex  medio  quia  res  arcessit,  habere 
Sudoris  minimum ;  sed  habet  comoedia  tanto 


Plus  oneris,  quanto  veni®  minus.  Adspice, 
Plautus  170 

Quo  pacto  partes  tutetur  amantis  ephebi ; 

Ut  patris  attenti ;  lenonis  ut  insidiosi ; 

Quantus  sit  Dossennus  edacibus  in  parasi  is ; 
Quam  non  adstricto  percurrat  pulpita  socco. 
Gestit  enim  nummum  in  loculos  demittere ;  poi3 
hoc  175 

Securus,  cadat  an  recto  stet  fabula  talo. 

Quem  tulit  ad  scenam  ventoso  Gloria  curru. 
Exanimat  lentus  spectator,  sedulus  instat,  [rum 
Sic  leve,  sic  parvum  est,  animum  quod  laudis  a  va- 
Subruit  ac  reficit.  Valeat  res  ludicra,  si  me  180 
Palma  negata  macrum,  donata  reducit  opimum. 
Saepe  etiam  audacem  fugat  hoc  terretque  poetam, 
Quod  numero  plures,  virtute  et  honore  minores. 
Indocti  stolidique,  et  depugnare  parati,  1 84 
Si  discordet  eques,  media  inter  carmina  poscunt 
Autursum  autpugiles:  his  nam  plebecula  gaudet. 
Verum  equiti  quoque  jam  migravit  ab  aure  vo¬ 
luptas 

Omnis  ad  incertos  oculos  et  gaudia  vana. 
Quatuor  aut  plures  aulaea  premuntur  in  horas. 
Dum  fugiunt  equitum  turmae,  peditumque  ca¬ 
tervae  ;  190 

Mox  trahitur  manibus  regum  fortuna  retortis  , 
Esseda  festinant,  pilenta,  petorrita,  naves  ; 
Captivum  portatur  ebur,  captiva  Corinthus. 

Si  foret  in  terris,  rideret  Democritus ;  seu 
Diversum  confusa  genus  panthera  camelo,  195 
Sive  elephas  albus  vulgi  converteret  ora : 
Spectaret  populum  ludis  attentius  ipsis. 

Ut  sibi  praebentem  mimo  spectacula  plura  : 
Scriptores  autem  narrare  putaret  asello 
Fabellam  surdo.  Nam  quae  pervincere  voces  200 
Evaluere  sonum,  referunt  quem  nostra  theatra  ? 
Garganum  mugire  putes  nemus,  aut  mare  Tus¬ 
cum  : 

Tanto  cum  strepitu  ludi  spectantur,  et  artes 
Divitiaeque  peregrinae  ;  quibus  oblitus  actor 
Cum  stetit  in  scena,  concurrit  dextera  laevae.  205 
Dixit  adhuc  aliquid  ?  Nil  sane,  Quid  placet 
ergo? 

IT  Lana  Tarentino  violas  imitata  veneno. 

Ac  ne  forte  putes  me,  quae  facere  ipse  recusem 
Cum  recte  tractent  alii,  laudare  maligne ; 

Ille  per  extentum  funem  mihi  posse  videtur  210 
Ire  poeta,  meum  qui  pectus  inaniter  angit, 
Irritat,  mulcet,  falsis  terroribus  implet,  [nis 
Utmagus;  et  modo  me  Thebis,  modo  ponit  Athe 
Verum  age  et  his,  qui  se  lectori  credere  malunt, 
Quam  spectatoris  fastidia  ferre  superbi,  215 
Curam  redde  brevem;  si  munus  Apolline  dignum 
Vis  complere  libris,  et  vatibus  addere  calcar. 

Ut  studio  majore  petant  Helicona  virentem. 
Multa  quidem  nobis  facimus  mala  saepe  poetae, 
(Ut vineta egometeaedam  mea)cumtibi  librum 
Sollicito  damus,  aut  fesso;  cum  laedimur,  unum 
Si  quis  amicorum  estaususreprendere  versum  ;222 
Cum  loca  jam  recitata  revolvimus  irrevocati ; 
Cum  lamentamur  non  apparere  labores 
Nostros,  et  tenui  deducta  poemata  filo ;  225 

Cum  speramus  eo  rem  venturam,  ut,  simul  atque 
Carmina  rescieris  nos  fingere,  commodus  ultro 
Arcessas,  et  egere  vetes,  et  scribere  cogas. 

Sed  tamen  est  operae  pretium  cognoscere,  quales 
^Edituos  habeat  belli  spectata  domique  230 
Virtus,  indigno  non  committenda  poetae. 

Gratus  Alexandro  regi  Magno  fuit  ille 
Chosrilus,  incultis  qui  versibus  et  male  natis 

Retulit  acceptos,  regale  nomisma,  Philippos. 
Sed  veluti  tractata  notam  labemque  remittunt 
Atramenta,  fere  scriptores  carmine  foedo  236 
Splendida  facta  linunt.  Idem  rex  ille,  poema 
Qui  tam  ridiculum  tam  care  prodigus  emit. 
Edicto  vetuit  ne  quis  se,  praeter  Apellen, 
Pingeret,  aut  alius  Lysippo  duceret  aera  240 
Fortis  Alexandri  vultum  simulantia.  Quod  si 
Judicium  subtile  videndis  artibus  illud 
Ad  libros  et  ad  haec  Musarum  dona  vocares, 
Boeotum  in  crasso  jurares  aere  natum- 
At  neque  dedecorant  tua  de  se  judicia,  atque  245 
Munera,  quae  multa  dantis  cum  laude  tulerunt 
Dilecti  tibi  Virgilius  Variusque  poetae: 

Nec  magis  expressi  vultus  per  aenea  signa, 
Quam  per  vatis  opus  mores  animique  virorum 
Clarorum  apparent.  Nec  sermones  ego  mallem 
Repentes  per  humum, quam  res  componere  ges¬ 
tas,  251 

Terrarumque  situs  et  flumina  dicere,  et  arces 
Montibus  impositas,  et  barbara  regna,  tuisque 
Auspiciis  totum  confecta  duella  per  orbem,  254 
Claustraque  custodem  pacis  cohibentia  Janum, 
Et  formidatam  Parthis  te  principe  Romam  ; 

Si, quantum  cuperem, possem  quoque.  Sed  neque 
parvum 

Carmen  majestas  recipit  tua;  nec  meus  audet 
Rem  tentare  pudor,  quam  vires  ferre  recusent. 
Sedulitas  autem,  stulte  quem  diligit,  urget;  260 
Praecipue  cum  se  numeris  commendat  et  arte. 
Discit  enim  citius  meminitque  libentius  illud 
Quod  quis  deridet,  quam  quod  probat  et  venera¬ 
tur.  [ficto 

Nil  moror  officium  quod  me  gravat :  ac  neque 
In  pejus  vultu  proponi  cereus  usquam,  265 
Nec  prave  factis  decorari  versibus  opto  ; 

Ne  rubeam  pingui  donatus  munere,  et  una 
Cum  scriptore  meo  capsa  porrectus  aperta. 
Deferar  in  vicum  vendentem  thus  et  odores. 

Et  piper,  et  quicquid  chartis  amicitur  ineptis.270 

EPISTOLA  II. — Ad  Julium  Florum. 

Flore,  bono  claroque  fidelis  amice  Neroni, 

Si  quis  forte  velit  puerum  tibi  vendere  natum 
Tibure  vel  Gabiis,  et  tecum  sic  agat:  Hic  et 
Candidus,  et  talos  a  vertice  pulcher  ad  imos. 
Fiet  eritque  tuus  nummorum  millibus  octo  ;  5 

Verna  ministeriis  ad  nutus  aptus  heriles  ; 
Litterulis  Grmcis  imbutus,  idoneus  arti 
Cuilibet ;  argilla  quidvis  imitaberis  uda  ; 

Quin  etiam  canet  indoctum,  sed  dulce  bibenti : 
Multa  fidem  promissa  levant,  ubi  plenius  aequo 
Laudat  venales,  qui  vult  extrudere,  merces  :  1 1 

Res  urget  me  nulla  ;  meo  sum  pauper  in  aere: 
Nemo  hoc  mangonum  faceret  tibi :  non  temere 
a  me 

Quivis  ferret  idem:  semel  hic  cessavit,  et,  ut  fit. 
In  scalis  latuit  metuens  pendentis  habenae.  15 
Des  nummos,  excepta  nihil  te  si  fuga  laedit. 

Ille  ferat  pretium,  poenae  securus,  opinor. 

Prudens  emisti  vitiosum  ;  dicta  tibi  est  lex  : 
Insequeris  tamen  hunc,  et  lite  moraris  iniqua. 

Dixi  me  pigrum  proficiscenti  tibi,  dixi  20 
Talibus  officiis  prope  mancum  ;  ne  mea  saevus 
Jurgares  ad  te  quod  epistola  nulla  veniret. 

Quid  tum  profeci,  mecum  facientia  jura  [quod 
Si  tamen  attentas  ?  Quereris  super  hoc  etiam, 
Exspectata  tibi  non  mittam  carmina  mendax.  25 
l,uculli  miles  collecta  viatica  multis 
jErumnis,  lassus  dum  noctu  stertit,  ad  assem 


Perdiderat :  post  hoc  vehemens  lupus,  et  sibi  et 
hosti 

Iratus  pariter,  jejunis  dentibus  acer, 

Prresidium  regale  loco  dejecit,  ut  aiunt,  30 
Summe  munito,  et  multarum  divite  rerum. 
Clarus  ob  id  factum,  donis  ornatur  honestis , 
Accipit  et  bis  dena  super  sestertia  nummum. 
Forte  sub  hoc  tempus  castellum  evertere  preetor 
Nescio  quod  cupiens,  hortari  coepit  eundem  35 
V erbis,  quse  timido  quoque  possent  addere  men¬ 
tem. 

I,  bone,  quo  virtus  tua  te  vocat ;  i  pede  fausto. 
Grandia  laturus  meritorum  praemia  :  quid  stas  ? 
Post  haec  ille  catus,  quantumvis  rusticus.  Ibit, 
Ibit  eo  quo  vis,  qui  zonam  perdidit,  inquit.  40 
Romae  nutriri  mihi  contigit,  atque  doceri 
Iratus  Graiis  quantum  nocuisset  Achilles. 
Adjecere  bonte  paulo  plus  artis  Athenae ; 
Scilicet  ut  possem  curvo  dignoscere  rectum. 
Atque  inter  sylvas  Academi  quaerere  verum.  45 
Dura  sed  emovere  loco  me  tempora  grato  ; 
Civilisque  rudem  belli  tulit  aestus  in  arma, 
Caesaris  Augusti  non  responsura  lacertis. 

Unde  simul  primum  me  dimisere  Philippi 
Decisis  humilem  pennis,  inopemque  paterni  50 
Et  laris  et  fundi,  paupertas  impulit  audax 
Utversus  facerem  :  sed, quod  non  desit,  habentem 
Quae  poterunt  unquam  satis  expurgare  cicutae, 

Ni  melius  dormire  putem  quam  scribere  versus  s 
Singula  de  nobis  anni  praedantur  euntes ;  55 

Eripuere  jocos,  Venerem,  convivia,  ludum; 
Tendunt  extorquere  poemata.  Quid  faciam  vis? 
Denique  non  omnes  eadem  mirantur  amantque: 
Carmine  tu  gaudes ;  hic  delectatur  iambis ; 

Ille  Bioneis  sermonibus,  et  sale  nigro.  60 

Tres  mihi  convivae  prope  dissentire  videntur, 
Poscentes  vario  multum  diversa  palato,  [alter; 
Quid  dem  ?  quid  non  dem  ?  renuis  tu,  quod  jubet 
Quod  petis,  id  sane  est  invisum  acidumque  duo¬ 
bus. 

Praeter  caetera,  me  Romaene  poemata  censes  65 
Scribere  posse,  inter  tot  curas  totque  labores  ? 
Hic  sponsum  vocat,  hic  auditum  scripta,  relictis 
Omnibus  officiis :  cubat  hic  in  colle  Quirini, 

Hic  extremo  in  Aventino;  visendus  uterque; 
Intervalla  vides  humane  commoda.  Verum  70 
Purae  sunt  plateae,  nihil  ut  meditantibus  obstet. 

Festinat  calidus  mulis  gerulisque  redemtor; 
Torquet  nunc  lapidem,  nunc  ingens  machina  tig¬ 
num  ; 

Tristia  robustis  luctantur  funera  plaustris  ; 

Hac  rabiosa  fugit  canis,  hac  lutulenta  ruit  sus.  75 
I  nunc,  et  versus  tecum  meditare  canoros,  [bes. 
Scriptorum  chorus  omnis  amat  nemus,  et  fugit  ur- 
Rite  cliens  Bacchi,  somno  gaudentis  et  umbra  : 
Tu  me  inter  strepitus  nocturnos  atque  diurnos 
Vis  canere,  et  contracta  sequi  vestigia  vatum  ?  80 
Ingenium,  sibi  quod  vacuas  desumsit  Athenas, 

Et  studiis  annos  septem  dedit,  insenuitque 
Libris  et  curis,  statua  taciturnius  exit  [rum 
Plerumque,  et  risu  populum  quatit :  hic  ego,  re- 
Fluctibus  in  mediis,  et  tempestatibus  urbis,  85 
Verba  lyrse  motura  sonum  connectere  digner? 
Frater  erat  Romse  consulti  rhetor,  ut  alter 
Alterius  sermone  meros  audiret  honores  ; 
Gracchus  ut  hic  illi  foret,  huic  ut  Mucius  ille. 
Qui  minus  argutos  vexat  furor  iste  poetas  ?  90 

Carmina  compono,  hic  elegos ;  mirabile  visu, 
Cselatumque  novem  Musis  opus.  Adspice  pri¬ 
mum. 

Quanto  cum  fastu,  quanto  molimine  circum¬ 
spectemus  vacuam  Romanis  vatibus  sedem.  94 
Mox  etiam,  si  forte  vacas,  sequere,  et  procul  audi 
Quid  ferat,  et  quare  sibi  nectat  uterque  coronam. 
Caedimur,  et  totidem  plagis  consumimus  hostem. 
Lento  Samnites  ad  lumina  prima  duello. 

Discedo  Alcseus  puncto  illius:  ille  meo  quis? 
Quis,  nisi  Callimachus?  Si  plus  apposcere  visus, 
Pit  Mimnermus,  et  optivo  cognomine  crescit.  101 
Multa  fero,  ut  placem  genus  irritabile  vatum, 
Cum  scribo,  et  supplex  populi  suffragia  capto: 
Idem,  finitis  studiis,  et  mente  recepta. 

Obturem  patulas  impune  legentibus  aures.  105 
Ridentur  mala  qui  componunt  carmina:  verum 
Gaudent  scribentes,  et  se  venerantur,  et  ultro. 

Si  taceas,  laudant  quicquid  scripsere,  beati 
At  qui  legitimum  cupiet  fecisse  poema. 

Cum  tabulis  animum  censoris  sumet  honesti ;  1 10 
Audebit,  quaecunque  parum  splendoris  habebunt. 
Et  sine  pondere  erunt,  et  honore  indigna  ferentur. 
Verba  movere  loco,  quamvis  invita  recedant. 

Et  versentur  adhuc  intra  penetralia  Vestae. 
Obscurata  diu  populo  bonus  eruet,  atque  1 15 
Proferet  in  lucem  speciosa  vocabula  rerum. 

Quae  priscis  memorata  Catonibus  atque  Cethe- 
gis 

Nunc  situs  informis  premit  et  deserta  vetustas : 
Adsciscet  nova,  quae  genitor  produxerit  usus. 
Vehemens  et  liquidus,  puroque  simillimus  amni, 
Fundet  opes,Latiumque  beabitdivite lingua:  121 
Luxuriantia  compescet;  nimis  aspera  sano 
Laevabit  cultu  ;  virtute  carentia  tollet: 

Ludentis  speciem  dabit ;  et  torquebitur/ ut  qui 
Nunc  Satyrum,  nunc  agrestem  Cyclopa  movetur. 
•[[  Praetulerim  scriptor  delirus  inersque  videri, 126 
Dum  mea  delectent  mala  me,  vel  denique  fallant, 
Quam  sapere,  et  ringi.  Fuit  haud  ignobilis  Argis, 
Qui  se  credebat  miros  audire  tragoedos. 

In  vacuo  laetus  sessor  plausorque  theatro ;  1 30 

Caetera  qui  vitae  servaret  munia  recto 
More ;  bonus  sane  vicinus,  amabilis  hospes. 
Comis  in  uxorem,  posset  qui  ignoscere  servis. 

Et  signo  laeso  non  insanire  lagenae; 

Posset  qui  rupem  et  puteum  vitare  patentem.  335 
Hic  ubi  cognatorum  opibus  curisque  refectus 
Expulit  lielleboro  morbum  bilemque  meraco. 
Et  redit  ad  sese ;  Pol  me  occidistis,  amici. 

Non  servastis,  ait ;  cui  sic  extorta  voluptas, 
Etdemtus  per  vim  mentis  gratissimus  error.  140 
•[[Nimirum  sapere  est  abjectis  utile  nugis. 

Et  tempestivum  pueris  concedere  ludum; 

Ac  non  verba  sequi  fidibus  modulanda  Latinis, 
Sed  verae  numerosque  modosque  ediscere  vitae. 
Quocirca  mecum  loquor  haec,  tacitusque  recordor ; 
Si  tibi  nulla  sitim  finiret  copia  lymphae,  146 
Narrares  medicis.  Quod,  quanto  plura  parasti, 
Tanto  plura  cupis,  nuHine  faterier  audes  f 
Si  vulnus  tibi  monstrata  radice  vel  herba 
Non  fieret  levius;  fugeres  radice  vel  herba  150 
Proficiente  nihil  curarier  ?  Audieras,  cui 
Rem  di  donarint,  illi  decedere  pravam 
Stultitiam ;  et  cum  sis  nihilo  sapientior,  ex  quo 
Plenior  es ;  tamen  uteris  monitoribus  isdem  ? 

At  si  divitiae  prudentem  reddere  possent,  155 


Si  cupidum  timidumque  minus  te;  nempe  ru¬ 
beres. 

Viveret  in  terris  te  si  quis  avarior  uno.  [est. 
Si  proprium  est,quod  quis  libra  mercatus  et  mre 
Quasdam,  si  credis  consultis,  mancipat  usus . 
Qui  te  pascit  ager,  tuus  est;  et  villicus  Orbi,  160 
Cum  segetes  occat  tibi  mox  frumenta  daturas. 
Te  dominum  sentit.  Das  nummos,  accipis  uvam. 
Pullos,  ova,  cadum  temeti :  nempe  modo  isto 
Paullatim  mercaris  agrum,  fortasse  trecentis,  164 
Aut  etiam  supra,  nummorum  millibus  emlum. 
Quid  refert,  vivas  numerato  nuper  an  olim  ? 
Emtor  Aricini  quondam  Veientis  et  arvi 
Emtum  coenat  olus,  quamvis  aliter  putat ;  emtis 
Sub  noctem  gelidam  lignis  calefactat  aenum; 

Sed  vocatusque  suum,  qua  populus  assita  certis 
Limitibus  vicina  refugit  jurgia ;  tanquam  17! 
Sit  proprium  quicquam,  puncto  quod  mobilis 
hora  [prema, 

Nunc  prece,  nunc  pretio,  nunc  vi,  nunc  sorte  su 
Permutet  dominos,  et  cedat  in  altera  jura. 

Sic  quia  perpetuus  nulli  datur  usus,  et  hseres  175 
Haeredem  alterius,  velut  unda  supervenit  undam. 
Quid  vici  prosunt,  aut  horrea?  quidve Calabris 
Saltibus  adjecti  Lucani,  si  metit  Orcus 
Grandia  cum  parvis,  non  exorabilis  auro  ?  [las, 
Gemmas,  marmor,  ebur,  Tyrrhena  sigilla,  tabel- 
Argentum,  vestes  Gaetulo  murice  tinctas,  181 
Sunt  qui  non  habeant;  est  qui  non  curat  habere. 
Cur  alter  fratrum  cessare,  et  ludere,  et  ungi 
Praeferat  Herodis  palmetis  pinguibus;  alter. 
Dives  et  importunus,  ad  umbram  lucis  ab  ortu 
Sylvestrem  flammis  et  ferro  mitiget  agrum  ;  186 
Scit  Genius,  natale  comes  qui  temperat  astrum, 
Natura  deus  humanae,  mortalis  in  unum¬ 
quodque  caput,  vultu  mutabilis,  albus  et  ater. 
Utar,  et  ex  modico  quantum  res  poscet  acervo  190 
Tollam ;  nec  metuam  quid  de  me  judicet  haeres, 
Quod  non  plura  datis  invenerit.  Et  tamen  idem 
Scire  volam,  quantum  simplex  hilarisque  nepoti 
Discrepet,  et  quantum  discordet  parcus  avaro. 
Distat  enim,  spargas  tua  prodigus,  an  neque  sum- 
tum  195 

Invitus  facias,  neque  plura  parare  labores ; 

Ac  potius,  puer  ut  festis  quinquatribus  olim. 
Exiguo  gratoque  fruaris  tempore  raptim,  [utrum 
Pauperies  immunda  domu  procul  absit ;  ego. 
Nave  ferar  magna  an  parva,  ferar  unus  et  idem. 
Non  agimur  tumidis  velis  Aquilone  secundo;  201 
Non  tamen  adversis  aetatem  ducimus  Austris; 
Viribus,  ingenio,  specie,  virtute,  loco,  re, 
Extremi  primorum,  extremis  usque  priores. 

Non  es  avarus:  abi.  Quid?  cretera  jam  simul  isto 
Cum  vitio  fugere  ?  caret  tibi  pectus  inani  206 
Ambitione  ?  caret  mortis  formidine  et  ira  ? 
Somnia,  terrores  magicos,  miracula,  sagas. 
Nocturnos  lemures,  portentaque  Thessala  rides  ? 
Natales  grate  numeras  ?  ignoscis  amicis  ?  210 

Lenior  et  melior  fis  accedente  senecta  ? 

Quid  te  exemta  juvat  spinis  de  pluribus  una  ? 
Vivere  si  recte  nescis,  decede  peritis. 

Lusisti  satis,  edisti  satis,  atque  bibisti  : 

Tempus  abire  tibi  est;  ne  potum  largius  sequo 
Rideat  et  pulset  lasciva  decentius  setas.  210 


58* 


HORATIUS 


De  Arte  Poeuca 


Q.  HORATII  FLACCI  DE  ARTE  POETICA 


LIBER. 


Ad  Pisones. 

Humano  capiti  cervicem  pictor  equinam 
Jungere  si  velit,  et  varias  inducere  plumas, 
Undique  collatis  membris,  ut  turpiter  atrum 
Desinat  in  piscem  mulier  formosa  superne. 
Spectatum  admissi  risum  teneatis  amici  ?  5 

Credite,  Pisones,  isti  tabulae  fore  libium 
Persimilem,  cujus,  velut  aegri  somnia,  vanae 
Fingentur  species  ;  ut  nec  pes,  nec  caput  uni 
Reddatur  formae.  Pictoribus  atque  poetis 
Quidlibet  audendi  semper  fuit  aequa  potestas.  10 
Scimus,  et  hanc  veniam  petimusque  damusque 
vicissim ; 

Sed  non  ut  placidis  coeant  immitia ;  non  ut 
Serpentes  avibus  geminentur,  tigribus  agni. 
Inceptis  gravibus  plerumque  et  magna  professis. 
Purpureus,  late  qui  splendeat,  unus  et  alter  15 
Adsuitur  pannus ;  cum  lucus  et  ara  Dianae, 

Et  properantis  aquae  per  amoenos  ambitus  agros, 
Aut  flumen  Rhenum,  aut  pluvius  describitur  ar¬ 
cus  :  [sum 

Sed  nunc  non  erat  his  locus:  et  fortasse  cupres- 
Scis  simu  lare :  quid  hoc,  si  fractis  enatat  exspes  20 
Navibus,  aere  dato  qui  pingitur  ?  amphora  coepit 
Institui  ;  currente  rota  cur  urceus  exit  ? 

Denique  sit,  quod  vis,  simplex  duntaxat  et  unum. 
Maxima  pars  vatum,  pater  et  juvenes  patre  digni. 
Decipimur  specie  recti  •,  brevis  esse  laboro,  25 
Obscurus  fio :  sectantem  laevia  nervi 
Deficiunt  animique  :  professus  grandia  turget : 
Serpit  humi  tutus  nimium  timidusque  procellae. 
Qui  variare  cupit  rem  prodigialiter  unam. 
Delphinum  sylvis  appingit,  fluctibus  aprum.  30 
In  vitium  ducit  culpae  fuga,  si  caret  arte. 
.(Emilium  circa  ludum  faber  imus  et  ungues 
Exprimet,  et  molles  imitabitur  aere  capillos. 
Infelix  operis  summa,  quia  ponere  totum 
Nesciet.  Huncego  me,  si  quod  componere  curem, 
Non  magis  esse  velim,  quam  pravo  vivere  naso,  36 
Spectandum  nigris  oculis  nigroque  capillo. 
Sumite  materiam  vestris,  qui  scribitis,  aequam 
Viribus;  et  versate  diu  quid  ferre  recusent. 
Quid  valeant  humeri.  Cui  lecta  potenter  erit  res, 
Nec  facundia  deseret  hunc,  nec  lucidus  ordo.  41 
Ordinis  haec  virtus  erit  et  Venus,  aut  ego  fallor. 
Ut  jam  nunc  dicat,  jam  nunc  debentia  dici 
Pleraque  differat,  et  praesens  in  tempus  omittat. 
In  verbis  etiam  tenuis  cautusque  serendis,  45 
IIoc amet,  hoc  spernat  promissi  carminis  auctor. 
Dixeris  egregie,  notum  si  callida  verbum 
Reddiderit  junctura  novum.  Si  forte  necesse  est 
Indiciis  monstrare  recentibus  abdita  rerum. 
Fingere  cinctutis  non  exaudita  Cethegis  50 
Continget ;  dabiturque  licentia  sumta  pudenter. 
Et  nova  fictaque  nuper  habebunt  verba  fidem,  si 
Graeco  fonte  cadant,  parce  detorta  :  quid  autem 
Caecilio  Plautoque  dabit  Romanus,  ademtum 
Virgilio  Varioque?  ego  cur,  acquirere  pauca  55 
Si  possum,  invideor,  cum  lingua  Catonis  et  Enni 
Sermonem  patrium  ditaverit,  et  nova  rerum 
Nomina  protulerit ?  Licuit,  semperque  licebit 
Signatum  praesente  nota  producere  nomen 


Ut  sylvse  foliis  pronos  mutantur  in  annos ;  60 

Prima  cadunt;  ita  verborum  vetus  interit  aetas, 
Et  juvenum  ritu  florent  modo  nata  vigentque. 
Debemur  morti  nos  nostraque  ;  sive  receptus 
Terra  Neptunus  classes  Aquilonibus  arcet, 

Regis  opus ;  sterilisque  diu  palus,  aptaque  remis. 
Vicinas  urbes  alit,  et  grave  sentit  aratrum  ;  66 

Seu  cursum  mutavit  iniquum  frugibus  amnis. 
Doctus  iter  melius ;  mortalia  facta  peribunt . 
Nedum  sermonum  stet  honos,  et  gratia  vivax.  69 
Multa  renascentur  quae  jam  cecidere,  cadentque 
Quae  nunc  sunt  in  honore  vocabula,  si  volet  usus. 
Quem  penes  arbitrium  est  et  jus  et  norma  lo 
quendi. 

Res  gestae  regumque  ducumque,  et  tristia  bella. 
Quo  scribi  possent  numero,  monstravit  Homerus 
Versibus  impariter  junctis  querimonia  primum. 
Post  etiam  inclusa  est  voti  sententia  compos:  76 
Quis  tamen  exiguos  elegos  emiserit  auctor, 
Grammatfci  certant,  et  adhuc  sub  judice  lis  est. 
Archilochum  proprio  rabies  armavit  iambo  : 
Hunc  socci  cepere  pedem,  grandesque  cothurni. 
Alternis  aptum  sermonibus,  et  populares  81 
Vincentem  strepitus,  et  natum  rebus  agendis. 
Musa  dedit  fidibus  divos,  puerosque  deorum, 

Et  pugilem  victorem,  et  equum  certamine  pri- 
Et  juvenum  curas,  et  libera  vina  referre,  [mum. 
Descriptas  servare  vices  operumque  colores,  86 
Cur  ego,  si  nequeo  ignoroque,  poeta  salutor  ? 
Cur  nescire,  pudens  prave,  quam  discere  malo? 
Versibus  exponi  tragicis  res  comica  non  vult: 
Indignatur  item  privatis,  ac  prope  socco  90 
Dignis  carminibus  narrari  coena  Thyestae. 
Singula  quaeque  locum  teneant  sortita  decenter. 
Interdum  tamen  et  vocem  comoedia  tollit, 
Iratusque  Chremes  tumido  delitigat  ore; 

Et  tragicus  plerumque  dolet  sermone  pedestri.95 
Telephus  et  Peleus, cum  pauperet  exsul, uterque 
Projicit  ampullas,  et  sesquipedalia  verba. 

Si  curat  cor  spectantis  tetigisse  querela. 

Non  satis  est  pulchra  esse  poemata ;  dulcia  sunto 
Et  quocunque  volent  animuni  auditoris  agunto. 
Ut  ridentibus  arrident,  ita  flentibus  adflent  101 
Humani  vultus :  si  vis  me  flere,  dolendum  est 
Primum  ipsi  tibi ;  tunc  tua  me  infortunia  laedent. 
Telephe,  vel  Peleu,  male  si  mandata  loqueris. 
Aut  dormitabo,  aut  ridebo.  Tristia  maestum  105 
V  ultum  verba  decent ;  iratum,  plena  minarum ; 
Ludentem,  lasciva;  severum,  seria  dictu. 
Format  enim  natura  prius  nos  intus  ad  omnem 
Fortunarum  habitum;  juvat, aut  impellit  ad  iram, 
Aut  ad  humum  maerore  gravi  deducit,  et  angit; 
Post  effert  animi  motus  interprete  lingua.  1 1 1 
Si  dicentis  erunt  fortunis  absona  dicta, 

Romani  tollent  equites  peditesque  cachinnum. 
Intererit  multum,  Davusne  loquatur,  an  heros ; 
Maturusne  senex,  an  adhuc  florente  juventa  1 15 
Fervidus;  et  matrona  potens,  an  sedula  nutrix; 
Mercatorne  vagus,  cultorne  virentis  agelli ; 
Colchus,  an  Assyrius ;  Thebis  nutritus,  an  Argis 
Aut  famam  sequere,  aut  sibi  convenientia  finge. 
Scriptor  [honoratum]  si  forte  reponis  Achil¬ 
lem;  120 

-  jo-ei^  iracundus,  inexorabilis,  acer, 
ju^neget  sibi  nata,  nihil  non  arroget  armis: 
git  Medea  ferox  invictaque,  flebilis  Ino 
perfidus  Ixion,  Io  vaga,  tristis  Orestes. 

Si  quid  inexpertum  sceme  committis,  et  audes  125 
personam  formare  novam,  servetur  ad  imum 
Qualis  ab  incepto  processerit,  et  sibi  constet. 
Difficile  est  proprie  communia  dicere :  tuque 
Rectius  Iliacum  carmen  deducis  in  actus, 

Quam  si  proferres  ignota  indictaque  primus.  130 
publica  materies  privati  juris  erit,  si 
ffec  circa  vilem  patulumque  moraberis  orbem; 
Nec  verbum  verbo  curabis  reddere  fidus 
Interpres;  nec  desilies  imitator  in  arctum. 

Unde  pedem  proferre  pudor  vetet,  aut  operis  lex. 
Nec  sic  incipies,  ut  scriptor  cyclicus  olim :  136 
«Fortunam  Priami  cantabo  et  nobile  bellum.” 
Quid  dignum  tanto  feret  hic  promissor  hiatu  ’ 
Parturiunt  montes;  nascetur  ridiculus  mus. 
Quanto  rectius  hic,  qui  nil  molitur  inepte!  140 
“Dic  mihi,  Musa,  virum,  captae  post  tempora 
Trojae 

Qui  mores  hominum  multorum  vidit  et  urbes.” 
Non  fumum  ex  fulgore,  sed  ex  fumo  dare  lucem 
Cogitat,  ut  speciosa  dehinc  miracula  promat, 
Antiphaten,  Scyllamque,  et  cum  Cyclope  Cha- 
rybdin ;  145 

Nec  reditum  Diomedis  ab  interitu  Meleagri, 

Nec  gemino  bellum  Trojanum  orditur  ab  ovo. 
Semper  ad  eventum  festinat,  et  in  medias  res. 
Non  secus  ac  notas,  auditorem  rapit;  et  quae 
Desperat  tractata  nitescere  posse,  relinquit;  150 
Atque  ita  mentitur,  sic  veris  falsa  remiscet. 
Primo  ne  medium,  medio  ne  discrepet  imum. 
Tu,  quid  ego,  et  populus  mecum  desideret,  audi : 
Si  plausoris  eges  aulaea  manentis,  et  usque 
Sessuri  donec  cantor,  “  Vos  plaudite,”  dicat,  155 
AStatis  cujusque  notandi  sunt  tibi  mores, 
Mobilibusque  decor  naturis  dandus  et  annis. 
Reddere  qui  voces  jam  scit  puer,  et  pede  certo 
Signat  humum,  gestit  paribus  colludere,  et  iram 
Colligit  ac  ponit  temere,  et  mutatur  in  horas.  160 
Imberbus  juvenis,  tandem  custode  remoto,  [pi; 
Gaudet  equis  canibusque  et  aprici  gramine  Cam- 
Cereus  in  vitium  flecti,  monitoribus  asper. 
Utilium  tardus  provisor,  prodigus  aeris. 

Sublimis,  cupidusque, et  amata  relinquere  pernix. 
Conversis  studiis,  aetas  animusque  virilis  166 
Quaerit  opes  et  amicitias,  inservit  honori, 
Commisisse  cavet  quod  mox  mutare  laboret. 
Multa  senem  circumveniunt  incommoda ;  vel 
quod 

Quaerit, et  inventis  miser  abstinet,ac  timet  uti ;  170 
Vel  quod  res  omnes  timide  gelideque  ministrat. 
Dilator,  spe  longus,  iners,  avidusque  futuri, 
Difficilis,  querulus,  laudator  temporis  acti 
Se  puero,  censor  castigatorque  minorum. 

Multa  ferunt  anni  venientes  commoda  secum,  175 
Multa  recedentes  adimunt:  iie  forte  seniles 
Mandentur  juveni  partes,  pueroque  viriles, 
Semper  in  adjunctis  aevoque  morabimur  aptis. 
Aut  agitur  res  in  scenis,  aut  acta  refertur : 
Segnius  irritant  animos  demissa  per  aurem,  180 
Quam  quae  sunt  oculis  subjecta  fidelibus,  et  quae 
Ipse  sibi  tradit  spectator.  Non  tamen  intus 
Digna  geri  promes  in  scenam ;  multaque  tolles 
Ex  oculis,  quae  mox  narret  facundia  praesens: 
Nec  pueros  coram  populo  Medea  trucidet,  185 
Aut  humana  palam  coquat  exta  nefarius  Atreus, 
Aut  in  avem  Procne  vestatur,  Cadmus  in  anguem. 


Quodcunque  ostendis  mihi  sic,  incredulus  odi. 
Neve  minor,  neu  sit  quinto  productior  actu 
Fabula,  quae  posci  vult,  et  spectata  reponi:  190 
Nec  deus  intersit,  nisi  dignus  vindice  nodus 
Inciderit:  nec  quarta  loqui  persona  laboret. 
Actoris  partes  chorus  officiumque  virile 
Defendat ;  neu  quid  medios  intercinat  actus, 
Quod  non  proposito  conducat  et  haereat  apte.  195 
Ille  bonis  faveatque,  et  consilietur  amicis; 

Et  regat  iratos,  et  amet  peccare  timentes : 

Iile  dapes  laudet  mensae  brevis;  ille  salubrem 
Justitiam,  legesque,  et  apertis  otia  portis: 

Ille  tegat  commissa,  deosque  preceturetoret,  200 
Ut  redeat  miseris,  abeat  fortuna  superbis. 

Tibia  non,  ut  nunc,  orichalco  vincta,  tubaeque 
ASmula,  sed  tenuis  simplexque,  foramine  pauco, 
Adspirare  et  adesse  choris  erat  utilis,  atque 
Nondum  spissa  nimis  complere  sedilia  flatu ;  205 
Quo  sane  populus  numerabilis,  utpote  parvus. 
Et  frugi,  castusque  verecundusque  coibat. 
Postquam  coepit  agros  extendere  victor,  et  ur- 
Latior  amplecti  murus,  vinoque  diurno  [bem 
Placari  Genius  festis  impune  diebus,  210 

Accessit  numerisque  modisque  licentia  major 
Indoctus  quid  enim  saperet,  liberque  laborum. 
Rusticus  urbano  confusus,  turpis  honesto? 

Sic  priscae  motumque  et  luxuriem  addidit  arti 
Tibicen,  traxitque  vagus  per  pulpita  vestem :  2 1 5 
Sic  etiam  fidibus  voces  crevere  severis. 

Et  tulit  eloquium  insolitum  facundia  praeceps ; 
Utiliumque  sagax  rerum,  et  divina  futuri. 
Sortilegis  non  discrepit  sententia  Delphis. 
Carmine  qui  tragico  vilem  certavit  ob  hircum,  220 
Mox  etiam  agrestes  Satyros  nudavit ;  et  asper 
Incolumi  gravitate  jocum  tentavit,  eo  quod 
Illecebris  erat  et  grata  novitate  morandus 
Spectator,  functusque  sacris,et  potus,  et  exlex. 
Verum  ita  risores,  ita  commendare  dicaces  225 
Conveniet  Satyros,  ita  vertere  seria  ludo ;  [ros, 
Ne,  quicunque  deus,  quicunque  adhibebitur  he- 
Regali  conspectus  in  auro  nuper  et  ostro. 

Migret  in  obscuras  humili  sermone  tabernas ; 
Aut,  dum  vitat  humum,  nubes  et  inania  captet. 
Effutire  leves  indigna  Tragoedia  versus,  23 1 
Ut  festis  matrona  moveri  jussa  diebus, 

Intererit  Satyris  paulum  pudibunda  protervis. 
Non  ego  inornata  et  dominantia  nomina  solum 
Verbaque,  Pisones,  Satyrorum  scriptor  amabo ; 
Nec  sic  enitar  tragico  differre  colori,  236 

Ut  nihil  intersit  Davusne  loquatur,  et  audax 
Pythias  emuncto  lucrata  Simone  talentum, 

An  custos  famulusque  dei  Silenus  alumni. 

Ex  noto  fictum  carmen  sequar,  ut  sibi  quivis  240 
Speret  idem ;  sudet  multum,  frustraque  laboret 
Ausus  idem:  tantum  series  juncturaque  pollet; 
Tantum  de  medio  sumtis  accedit  honoris. 

Sylvis  deducti  caveant,  me  judice,  Fauni, 

Ne,  velut  innati  triviis  ac  prene  forenses,  215 
Aut  nimium  teneris  juvenentur  versibus  unquam, 
Aut  immunda  erepent  ignominiosaque  dicta: 
Offenduntur  enim  quibus  est  equus,  et  pater,  et 
res; 

Nec,  si  quid  fricti  ciceris  probat  et  nucis  emtor, 
jEquis  accipiunt  animis,  donantve  corona.  250 
Syllaba  longa  brevi  subjecta  vocatur  Iambus, 
Pes  citus;  unde  etiam  trimetris  accrescere  jussit 
Nomen  Iambeis,  cum  senos  redderet  ictus, 
Primus  ad  extremum  similis  sibi :  non  ita  pridem, 
Tardior  ut  paulo  graviorque  veniret  ad  aures,  255 
Spondeos  stabiles  in  jura  paterna  recepit 

Commodus  et  patiens  non  ut  de  sede  secunda 
Cederet  aut  quarta  socialiter:  hic  et  in  Acci 
Nobilibus  trimetris  apparet  rarus,  et  Enni 
In  scenam  missos  magno  cum  pondere  versus  260 
Aut  operae  celeris  nimium  curaque  carentis. 

Aut  ignoratae  premit  artis  crimine  turpi. 

Non  quivis  videt  immodulata  poemata  judex  ; 

Et  data  Romanis  venia  est  indigna  poetis. 
Idcircone  vager,  scribamque  licenter  ?  Ut  omnes 
Visuros  peccata  putem  mea,  tutus  et  intra  266 
Spem  veniae  cautus  ?  vitavi  denique  culpam, 
Non  laudem  merui.  Vos  exemplaria  Graeca 
Nocturna  versate  manu,  versate  diurna. 

At  vestri  proavi  Plautinos  et  numeros  et  270 
Laudavere  sales ;  nimium  patienter  utrumque. 
Ne  dicam  stulte,  mirati;  si  modo  ego  et  vos 
Scimus  inurbanum  lepido  seponere  dicto, 
Legitimumque  sonum  digitis  callemus  et  aure. 
Ignotum  tragicae  genus  invenisse  Camoenae  275 
Dicitur,  et  plaustris  vexisse  poemata  Thespis, 
Quae  canerent  agerentque  peruncti  faecibus  ora. 
Post  hunc  personae  pallaeque  repertor  honestae 
iEschylus  et  modicis  instravit  pulpita  tignis. 

Et  docuit  magnumque  loqui,  nitique  cothurno. 
Successit  vetus  his  comoedia,  non  sine  multa 
Laude ;  sed  in  vitium  libertas  excidit,  et  vim 
Dignam  lege  regi :  lex  est  accepta,  chorusque 
Turpiter  obticuit,  sublato  jure  nocendi. 

Nil  intentatum  nostri  liquere  poetae :  285 

Nec  minimum  meruere  decus,  vestigia  Graeca 
Ausi  deserere,  et  celebrare  domestica  facta ; 

Vel  qui  praetextas,  vel  qui  docuere  togatas. 

Nec  virtute  foret  clarisve  potentius  armis,  289 
Quam  lingua,  Latium,  sinon  offenderet  unum¬ 
quemque  poetarum  limae  labor  et  mora.  Vos,  o 
Pompilius  sanguis,  carmen  reprehendite,  quod 

Multa  dies  et  multa  litura  coercuit,  atque 
Praesectum  decies  non  castigavit  ad  unguem. 
Ingenium  misera  quia  fortunatius  arte  295 

Credit, et  excludit  sanos  Helicone  poetas 
Democritus,  bona  pars  non  ungues  ponere  curat. 
Non  barbam;  secreta  petit  loca;  balnea  vitat. 
Nanciscetur  enim  pretium  nomenque  poetae. 

Si  tribus  Anlicyris  caput  insanabile  nunquam 
Tonsori  Licino  commiserit.  O  ego  laevus,  301 
Qui  purgor  bilem  sub  verni  temporis  horam! 
Non  alius  faceret  meliora  poemata ;  verum 
Nil  tanti  est;  ergo  fungar  vice  cotis,  acutum 
Reddere  quae  ferrum  valet,  exsors  ipsa  secandi : 
Munus  et  officium,  nil  scribens  ipse,  docebo ;  306 
Unde  parentur  opes ;  quid  alat  formetque  poetam; 
Quid  deceat,  quid  non;  quo  virtus,  quo  ferat  error. 
Scribendi  recte :  sapere  est  et  principium  et  fons: 
Rem  tibi  Socraticae  poterunt  ostendere  chartae : 
Verbaque  provisam  remnon  invita  sequentur.  31 1 
Qui  didicit  patriae  quid  debeat,  et  quid  amicis. 
Quo  sit  amore  parens,  quo  frater  amandus,  et 
hospes. 

Quod  sit  conscripti,  quod  judicis  officium,  quae 
Partes  in  bellum  missi  ducis;  ille  profecto  315 
Reddere  personae  scit  convenientia  cuique. 
Respicere  exemplar  vitae  morum  ,ue  jubebo 
Doctum  imitatorem,  et  veras  hinc  ducere  voces. 
Interdum  spec  iosa  locis  morataque  recte 
Fabula,  nullius  Veneris,  sine  pondere  et  arte,  320 
Valdius  oblectat  populum  meliusque  moratur, 
Quam  versus  inopes  rerum,  nugaeque  canorae. 
Graiis  ingenium,  Graiis  dedit  ore  rotundo 
Musa  loqui  praeter  laudem  nullius  avaris 


Romani  pueri  longis  rationibus  assem  32 
Discunt  in  partes  centum  diducere.  H  Dicat 
Filius  Albini,  si  de  quincunce  remota  est  [HEu! 
Uncia,  quid  superat.  11  Poteras  dixisse.  Triens, 
Rem  poteris  servare  tuam.  Redit  uncia,  quid  fit  > 
USemis.  U  An,  haec  animos  aerugo  et  cura  peculi 
Cum  semel  imbuerit,  speramus  carmina  fingi  331 
Posse  linenda  cedro,  et  laevi  servanda  cupresso  ? 
Aut  prodesse  volunt  aut  delectare  poetae. 

Aut  simul  et  jucunda  et  idonea  dicere  vitae. 
Quicquid  praecipies,  esto  brevis,  ut  cito  dicta  335 
Percipiant  animi  dociles,  teneantque  fideles  : 
Omne  supervacuum  pleno  de  pectore  manat. 
Ficta  voluptatis  causa  sint  proxima  veris  : 

Nec, quodcunque  volet,  poscat  sibi  fabulacredi ; 
Neu  pransae  Lamiae  vivum  puerum  extrahat  alvo. 
Centuriae  seniorum  agitant  expertia  frugis ;  341 

Celsi  praetereunt  austera  poemata  Rhamnes  :  1 

Omne  tulit  punctum  qui  miscuit  utile  dulci. 
Lectorem  delectando,  pariterque  monendo. 

Hic  meret  aera  liber  Sosiis  ;  hic  et  mare  transit, 
Et  longum  noto  scriptori  prorogat  aevum.  346 
Sunt  delicta  tamen  quibus  ignovisse  velimus  . 
Nam  neque  chorda  sonum  reddit  quem  vult  ma¬ 
nus  et  mens, 

Poscentique  gravem  persaepe  remittit  acutum;  349 
Nec  semper  feriet  quodcunque  minabitur  arcus. 
Verum  ubi  plura  nitent  in  carmine,non  ego  paucis 
Offendar  maculis,  quas  aut  incuria  fudit. 

Aut  humana  parum  cavit  natura.  Quid  ergo  est  ? 
Ut  scriptor  si  peccat  idem  librarius  usque, 
Quamvis  est  monitus, venia  caret;  et  citharoedus 
Ridetur,  chorda  qui  semper  oberrat  eadem;  356 
Sic  mihi,  qui  multum  cessat,  fit  Choerilus  ille, 
Quem  bis  terque  bonum  cum  risu  miror ;  et  idem 
lndignor,quandoque  bonus  dormitat  Homerus. 
Verum  operi  longo  fas  est  obrepere  somnum.  360 
Ut  pictura,  poesis :  erit  quae,  si  propius  stes. 

Te  capiat  magis,  et  quaedam,  si  longius  abstes : 
Haec  amat  obscurum ;  volet  haec  sub  luce  videri. 
Judicis  argutum  quae  non  formidat  acumen  : 

Haec  placuit  semel;  haec  decies  repetita  placebit. 
O  major  juvenum,  quamvis  et  voce  paterna  366 
Fingeris  ad  rectum,  et  per  te  sapis,  hoc  tibi  dictum 
Tolle  memor;  certis  medium  et  tolerabile  rebus 
Recte  concedi :  consultus  juris  et  actor 
Causarum  mediocris  abest  virtute  diserti  370 
Messalae,  nec  scit  quantum  Cascellius  Aulus; 

Sed  tamen  in  pretio  est :  mediocribus  esse  poetis 
Non  homines,  non  di,  non  concessere  columnae. 
Ut  gratas  inter  mensas  symphonia  discors. 

Et  crassum  unguentum,  et  Sardo  cum  meile  pa¬ 
paver,  375 

Offendunt,  poterat  duci  quia  coena  sine  istis  ; 

Sic  animis  natum  inventumque  poema  juvandis. 
Si  paulum  a  summo  decessit,  vergit  ad  imum. 
Ludere  qui  nescit,  campestribus  abstinet  armis, 
Indoctusque  pilae  discive  trochive  quiescit,  380 
Ne  spissae  risum  tollant  impune  coronae  :  [ni. 
Qui  nescit,  versus  tamen  audet  fingere!  U  Quid 
Liber  et  ingenuus,  praesertim  census  equestrem 
Summam  nummorum,  vitioque  remotus  ab  omni? 
II  Tu  nihil  invita  dices  faciesve  Minerva ;  385 

Id  tibi  judicium  est,  ea  mens  :  si  quid  tamen  olim 
Scripseris,  in  Metii  descendat  judicis  aures. 

Et  patris,  et  nostras,  nonumque  crematur  in  an 
num, 

Membranis  intus  positis.  Delere  licebit. 

Quod  non  edideri? ;  nescit  vox  missa  reverti .390 
Sylvestres  homines  sacer  interpresque  deorum 

Caedibus  et  victu  foedo  deterruit  Orpheus  ; 
Dictus  ob  hoc  lenire  tigres,  rabidosque  leones : 
Dictus  et  Amphion,  Thebanae  conditor  arcis. 
Saxa  movere  sono  testudinis,  et  prece  blanda  395 
Ducere  quo  vellet.  Fuit  haec  sapientia  quondam. 
Publica  privatis  secernere,  sacra  profanis, 
Concubitu  prohibere  vago,  dare  jura  mariti». 
Oppida  moliri,  leges  incidere  ligno : 

Sic  honor  et  nomen  divinis  vatibus  atque  400 
Carminibus  venit.  Pcst  hos  insignis  Homerus, 
Tyrtaeusque  mares  animos  in  Martia  bella 
Versibus  exacuit;  dictae  per  carmina  sortes, 

Et  vitee  monstrata  via  est,  et  gratia  regum 
Pieriis  tentata  modis,  ludusque  repertus,  405 
Et  longorum  operum  finis :  ne  forte  pudori 
Sit  tibi  Musa  lyrae  sollers,  et  cantor  Apollo. 
Natura  fieret  laudabile  carmen  an  arte, 
Quaesitum  est:  ego  nec  studium  sine  divite  vena, 
Nec  rudequid  possit  video  ingenium :  alterius  sic 
Altera  poscit  opem  res,  et  conjurat  amice.  411 
Qui  studet  optatam  cursu  contingere  metam, 
Multa  tulit  fecitque  puer,  sudavit  et  alsit. 
Abstinuit  Venere  et  vino.  Qui  Pythia  cantat 
Ti  bicen,  didicit  prius,  extimu  itque  magistrum  .4 1 5 
Nec  satis  est  dixisse.  Ego  mira  poemata  pango : 
Occupet  extremum  scabies  ;  mihi  turpe  .relinqui 
est, 

Et,  quod  non  didici,  sane  nescire  fateri. 

Ut  praeco,  ad  merces  turbam  qui  cogit  emenda». 
Assentatores  jubet  ad  lucrum  ire  poeta  420 
Dives  agris,  dives  positis  in  foenore  nummis. 

Si  vero  est,  unctum  qui  recte  ponere  possit. 

Et  spondere  levi  pro  paupere,  et  eripere  atris 
Litibus  implicitum,  mirabor  si  sciet  inter¬ 
noscere  mendacem  verumque  beatus  amicum.425 
Tu  seu  donaris,  seu  quid  donare  voles  cui. 
Nolito  ad  versus  tibi  factos  ducere  plenum 
Laetitiae;  clamabit  enim.  Pulchre!  bene!  recte! 
Pallescet  super  his;  etiam  stillabit  amicis 
Ex  oculis  rorem;  saliet,  tundet  pede  terram.  430 
Ut  qui  conducti  plorant  in  funere,  dicunt 
Et  faciunt  prope  plura  dolentibus  ex  animo;  sic 
Derisor  vero  plus  laudatore  movetur. 

Reges  dicuntur  multis  urgere  culullis. 


585 

Et  torquere  mero,  quem  perspexisse  laboratu 
An  sit  amicitia  dignus :  si  carmina  condes,  436 
Nunquam  te  fallant  animi  sub  vulpe  latentes. 
Quintilio  si  quid  recitares,  Corrige,  sodes, 

Hoc,  aiebat,  et  hoc  :  melius  te  posse  negares, 
Bis  terque  expertum  frustra;  delere  jubebat,  440 
Et  male  tornatos  incudi  reddere  versus. 

Si  defendere  delictum  quam  vertere  malles 
Nullum  ultra  verbum  aut  operam  insumebat 
inanem. 

Quin  sine  rivali  teque  et  tua  solus  amares. 

Vir  bonus  et  prudens  versus  reprehendet  inertes ; 
Culpabit  duros  ;  incomtis  allinet  atrum  446 
Transverso  calamo  signum;  ambitiosa  recidet 
Ornamenta  ;  parum  claris  lucem  dare  coget ; 
Arguet  ambigue  dictum ;  mutanda  notabit ; 

Fiet  Aristarchus;  non  dicet, Cur  ego  amicum  450 
Offendam  in  nugis  ?  Hae  nugae  seria  ducent 
In  mala  derisum  semel  exceptumque  sinistre. 

Ut  mala  quem  scabies  aut  morbus  regius  urget. 
Aut  fanaticus  error  et  iracunda  Diana, 

Vesanum  tetigisse  timent  fugiuntque  poetam,455 
Qui  sapiunt;  agitant  pueri,  incautique  sequuntur. 
Hic,  dum  sublimis  versus  ructatur,  et  errat. 

Si  veluti  merulis  intentus  decidit  auceps 
In  puteum  foveamve,  licet.  Succurrite,  longum 
Clamet,  Io  cives!  non  sit  qui  tollere  curet .  460 

Si  curet  quis  opem  ferre,  et  demittere  funem. 
Qui  scis  an  prudens  huc  se  dejecerit,  atque 
Servari  nolit  ?  dicam ;  Siculique  poeta; 

Narrabo  interitum:  Deus  immortalis  haberi 
Dum  cupit  Empedocles,  ardentem  frigidus  iEt 
nam  465 

Insiluit.  Sit  jus  liceatque  perire  poetis  : 
Invitum  qui  servat,  idem  facit  occidenti. 

Nec  semel  hoc  fecit ;  nec,  si  retractus  erit,  jam 
Fiet  homo,  et  ponet  famosae  mortis  amorem. 

Nec  satis  apparet  cur  versus  factitet ;  utrum  4’0 
Minxerit  in  patrios  cineres,  an  triste  bidental 
Moverit  incestus;  certe  furit,  ac  velut  ursus 
Objectos  caveae  valuit  si  frangere  clathros. 
Indoctum  doctumque  fugat  recitator  acerbus. 
Quem  vero  arripuit,  tenet,  occiditque  legendo, 4T5 
Non  missura  cutem  nisi  plena  cruoris  hirudo 

Ph®drus  Pieria  Macedoni®  regione  oriundus,  Augusti  libertus,  sub  Tiberio  primum  fabulas 
edidisse  videtur.  Sejano  certe,  sive  quod  vitia  ejus  carminibus  perstrinxisse  visus  esset,  sive  | 

reliqua  ejus  vita  nihil  compertum. 


PROLOGUS. 

ASsopus  auctor  quam  materiam  reperit. 

Hanc  ego  polivi  versibus  senariis. 

Duplex  libelli  dos  est :  quod  risum  movet. 

Et  quod  prudenti  vitam  consilio  monet. 
Calumniari  si  quis  autem  voluerit,  5 

Quod  arbores  loquantur,  non  tantum  fer® ; 

Fictis  jocari  nos  meminerit  fabulis. 

FABULA  I. — Lupus  et  Agnus. 

Ad  rivum  eundem  Lupus  et  Agnus  venerant 
Siti  compulsi :  superior  stabat  Lupus, 

Longeque  inferior  Agnus.  Tunc  fauce  improba 
Latro  incitatus  jurgii  causam  intulit. 

Cur,  inquit,  turbulentam  fecisti  mihi  5 

Istam  bibenti  ?  Laniger  contra  timens : 

Qui  possum  qu®so  facere,  quod  quereris.  Lupe? 
A  te  decurrit  ad  meos  haustus  liquor. 

Repulsus  ille  veritatis  viribus. 

Ante  hos  sex  menses  male,  ait,  dixisti  mihi.  10 
Respondit  Agnus  :  Equidem  natus  non  eram. 
Pater  hercule  tuus,  inquit,  maledixit  mihi. 

Atque  ita  correptum  lacerat  injusta  nece. 

H®c  propter  illos  scripta  est  homines  fabula. 
Qui  fictis  causis  innocentes  opprimunt.  15 

FABULA  II. — Rance  Regem  Petentes. 
Athen®  cum  florerent  ®quis  legibus. 

Procax  libertas  civitatem  miscuit. 

Frenumque  solvit  pristinum  licentia. 

Hinc  conspiratis  factionum  partibus, 

Arcem  tyrannus  occupat  Pisistratus.  5 

Cum  tristem  servitutem  flerent  Attici, 

Non  quia  crudelis  ille,  sed  quoniam  grave 
Omne  insuetis  onus,  et  coepissent  queri; 
iEsopus  talem  tum  fabellam  retulit. 

Ran®,  vagantes  liberis  paludibus,  10 

Clamore  magno  regem  petiere  a  Jove, 

Qui  dissolutos  mores  vi  compesceret. 

Pater  deorum  risit,  atque  illis  dedit 
Parvum  tigillum,  missum  quod  subito  vadi 
Motu  sonoque  terruit  pavidum  genus.  15 

Hoc  mersum  limo  cum  lateret  diutius. 

Forte  una  tacite  profert  e  stagno  caput. 


Et,  explorato  rege,  cunctas  evocat. 

111®  timore  posito  certatim  adnatant, 

Lignumque  supra  turba  petulans  insilit :  2C 

Quod  cum  inquinaasent  omni  contumelia, 

Alium  rogantes  regem  misere  ad  Jovem, 

Inutilis  quoniam  esset,  qui  fuerat  datus. 

Tum  misit  illis  hydrum,  qui  dente  aspero 
Corripere  coepit  singulas :  frustra  necem  25 
Fugitant  inertes :  vocem  praeludit  metus. 

Furtim  igitur  dant  Mercurio  mandata  ad  Jovem, 
Afflictis  ut  succurrat.  Tunc  contra  deus : 

Quia  noluistis  vestrum  ferre,  inquit,  bonum, 
Malum  perferte.  Vos  quoque,  o  cives,  ait,  30 
Hoc  sustinete,  majus  ne  veniat,  malum. 

FABULA  III. — Graculus  Superbus  et  Paro 
Ne  gloriari  libeat  alienis  bonis. 

Suoque  potius  habitu  vitam  degere, 

Aisopus  nobis  hoc  exemplum  prodidit. 

Tumens  inani  Graculus  superbia, 

Pennas,  Pavoni  qu®  deciderant,  sustulit.  5 
Seque  exornavit:  deinde  contemnens  suos 
Formoso  se  Pavonum  immiscuit  gregi. 

Illi  impudenti  pennas  eripiunt  avi, 

Fugantque  rostris.  Male  mulcatus  Graculus 
Redire  m®rens  coepit  ad  proprium  genus  :  10 

A  quo  repulsus  tristem  sustinuit  notam. 

Tum  quidam  ex  illis,  quos  prius  despexerat : 
Contentus  nostris  si  fuisses  sedibus. 

Et,  quod  natura  dederat,  voluisses  pati. 

Nec  illam  expertus  esses  contumeliam,  15 
Nec  hanc  repulsam  tua  sentiret  calamitas. 

FABULA  IV. —  Canis  per  Fluvium  Carnem 
Ferens. 

Amittit  merito  proprium,  qui  alienum  appetit. 

Canis  per  flumen,  carnem  dum  ferret,  natans. 
Lympharum  in  speculo  vidit  simulacrum  suum; 
Aliamque  pr®dam  ab  alio  ferri  putans, 

Eripere  voluit :  verum  decepta  aviditas,  5 
Et,  quem  tenebat  ore,  dimisit  cibum. 

Nec,  quem  petebat,  potuit  adeo  attingere 
FABULA  V. —  Vacca  et  Capella,  Ovis  et  Leo 
Nunquam  est  fidelis  cum  potente  societas  : 
Testatur  h®c  fabella  propositum  meum. 

Vacca  et  Capella,  et  patiens  Ovis  injuriae. 
Socii  fuere  cum  Leone  in  saltibus, 
jli  cum  cepissent  cervum  vasti  corporis,  5 
Sic  est  locutus,  partibus  factis.  Leo  : 

Ego  primam  tollo,  [nominor  quia]  Leo  ; 
Secundam,  quia  sum  fortis,  tribuetis  mihi; 

Tum,  quia  plus  valeo,  me  sequetur  tertia; 

Malo  afficietur,  si  quis  quartam  tetigerit.  10 
Sic  totam  praedam  sola  improbitas  abstulit. 

FABULA  VI. — Rance  ad  Solem. 

Vicini  furi§  celebres  vidit  nuptias 
JSsopus,  et  continuo  narrare  incipit : 

Uxorem  quondam  Sol  cum  vellet  ducere. 
Clamorem  Ranae  sustulere  ad  sidera. 

Convicio  permotus  quaerit  Jupiter  5 

Causam  querelae.  Quaedam  tum  stagni  incola  : 
Nunc,  inquit,  omnes  unus  exurit  lacus, 

Cogitque  miseras  arida  sede  emori; 

Quidnam  futurum  est,  si  crearit  liberos  ? 

FABULA  VII. —  Vulpis  ad  Personam  Tragicam. 
Personam  tragicam  forte  vulpis  viderat : 

O  quanta  species,  inquit,  cerebrum  non  habet ! 
Hoc  illis  dictum  est,  quibus  honorem  et  glo¬ 
riam 

Fortuna  tribuit,  sensum  communem  abstulit. 

FABULA  VIII. — Lupus  et  Gruis. 

Qui  pretium  meriti  ab  improbis  desiderat, 

Bis  peccat :  primum,  quoniam  indignos  adjuvat ; 
Impune  abire  deinde  quia  jam  non  potest. 

Os  devoratum  fauce  cum  haereret  Lupi, 

Magno  dolore  victus,  coepit  singulos  5 

Illicere  pretio,  ut  illud  extraherent  malum. 
Tandem  persuasa  est  jurejurando  Gruis, 

Gulaeque  credens  colli  longitudinem. 
Periculosam  fecit  medicinam  Lupo. 

Pro  quo  cum  pactum  flagitaret  praemium  ,  10 

Ingrata  es,  inquit,  ore  quae  nostro  caput 
Incolume  abstuleris,  et  mercedem  postules 

FABULA  IX. — Passer  et  Lepus. 

Sibi  non  cavere,  et  aliis  consilium  dare. 

Stultum  esse,  paucis  ostendamus  versibus. 

Oppressum  ab  Aquila,  fletus  edentem  graves 
Leporem  objurgabat  Passer :  ubi  pernicitas  4 
Nota,  inquit,  illa  est  ?  quid  ita  cessarunt  pedes? 
Dum  loquitur,  ipsum  Accipiter  necopinum  rapit. 
Questuque  vano  clamitantem  interficit. 

Lepus  semianimus  mortis  in  solatio  : 

Qui  modo  securus  nostra  irridebas  mala. 

Simili  querela  fata  deploras  tua.  1 0 

FABULA  X. — Lupus  et  Vulpis  Judice  Simio. 
Quicunque  turpi  fraude  semel  innotuit. 

Etiamsi  verum  dicit,  amittit  fidem. 

Hoc  attestatur  brevis  /Esopi  fabula. 

Lupus  arguebat  vulpem  furti  crimine: 

Negabat  illa,  se  esse  culpae  proximam  :  5 

Tunc  judex  inter  illos  sedit  Simius. 

Uterque  causam  cum  perorassent  suam, 

Dixisse  fertur  Simius  sententiam  : 

Tu  non  videris  perdidisse,  quod  petis  ; 

Te  credo  surripuisse,  quod  pulcre  negas.  :  0 

FABULA  XI. — Asinus  et  Leo  Venantes 
Virtutis  expers,  verbis  jactans  gloriam, 

Ignotos  fallit,  notis  est  derisui. 

Venari  Asello  comite  cum  vellet  Leo 


Contexit  illum  frutice,  et  admonuit  simul. 

Ut  insueta  voce  terreret  feras,  5 

Fugientes  ipse  exciperet.  Hic  Auritulus 
Clamorem  subito  totis  tollit  viribus. 

Novoque  turbat  bestias  miraculo. 

Quae  dum  paventes  exitus  notos  petunt. 

Leonis  affliguntur  horrendo  impetu.  10 

Qui  postquam  caede  fessus  est.  Asinum  evocat, 
Jubetque  vocem  premere.  Tunc  ille  insolens: 
Qualis  videtur  opera  tibi  vocis  meae  ? 

Insignis,  inquit,  sic,  ut  nisi  nossem  tuum 
Animum  genusque,  simili  fugissem  metu.  15 

FABULA  XII — Cervus  ad  Fontem. 
Laudatis  utiliora,  quae  contemseris. 

Saepe  inveniri,  haec  exserit  narratio. 

Ad  fontem  Cervus,  cum  bibisset,  restitit. 

Et  in  liquore  vidit  effigiem  suam. 

Ibi  dum  ramosa  mirans  laudat  cornua,  5 

Crurumque  nimiam  tenuitatem  vituperat , 
Venantum  subito  vocibus  conterritus, 

Per  campum  fugere  coepit,  et  cursu  levi 
Canes  elusit.  Sylva  tum  excepit  ferum. 

In  qua  retentis  impeditus  cornibus,  10 

Lacerari  coepit  morsibus  saevis  canum. 

Tunc  moriens  vocem  hanc  edidisse  dicitur  : 

O  me  infelicem !  qui  nunc  demum  intelligo 
Utilia  mihi  quam  fuerint,  quae  despexeram, 

Et,  quae  laudaram,  quantum  luctus  habuerint.  15 

FABULA  XIII. —  V ulpis  et  Corvus. 

Qui  se  laudari  gaudent  verbis  subdolis. 

Sera  dant  poenas  turpes  poenitentia. 

Cum  de  fenestra  Corvus  raptum  caseum 
Comesse  vellet,  celsa  residens  arbore  ; 

Hunc  vidit  Vulpis,  deinde  sic  coepit  loqui :  5 

O  qui  tuarum,  Corve,  pennarum  est  nitor! 
Quantum  decoris  corpore  et  vultu  geris ! 

Si  vocem  haberes,  nulla  prior  ales  foret. 

At  ille  stultus,  dum  vult  vocem  ostendere. 

Emisit  ore  caseum;  quem  celeriter  1C 

Dolosa  Vulpis  avidis  rapuit  dentibus. 

Tum  demum  ingemuit  Corvi  deceptus  stupor 

[Hac  re  probatur,  ingemum  quantum  valet, 
Virtute  et  semper  praevalet,  sapientia.]  15 

FABULA  XIV.— Ese  Sutore  Medicus. 

Malus  cum  Sutor,  inopia  deperditus. 

Medicinam  ignoto  facere  coepisset  loco. 

Et  venditaret  falso  antidotum  nomine  ; 

Verbosis  acquisivit  sibi  famam  strophis. 

Hic  cum  jaceret  morbo  confectus  gravi  5 

Rex  urbis,  ejus  experiendi  gratia 
Scyphum  poposcit :  fusa  dein  simulans  aqua 
Antidoto  miscere  illius  se  toxicum. 

Combibere  jussit  ipsum  posito  praemio. 

Timore  mortis  ille  tum  confessus  est,  10 

Non  artis  ulla  medicae  se  prudentia, 

Verum  stupore  vulgi  factum  nobilem. 

Rex  advocata  concione  haec  edidit : 

Quantae  putatis  esse  vos  dementiae. 

Qui  capita  vestra  non  dubitatis  credere,  15 
Cui  calceandos  nemo  commisit  pedes  ? 

Hoc  pertinere  vere  ad  illos  dixerim. 

Quorum  stultitia  quaestus  impudentiae  est 

FABULA  XV. — Asinus  ad  Senem  Pastorem 

In  principatu  commutando  civium 
Nil  praeter  domini  nomen  mutant  pauperes 
Id  esse  verum  parva  haec  fabella  indicat. 
Asellum  in  prato  timidus  pascebat  Senex. 

Is  hostium  clamore  subito  territus*  5 

Suadebat  Asino  fugere,  ne  possent  capi. 

At  ille  lentus:  Quaeso,  num  binas  mihi 
Clitellas  impositurum  victorem  putas  ? 

Senex  negavit.  Ergo  quid  refert  mea 

Cui  serviam,  clitellas  dum  portem  meas?  10 

FABULA  XVI. — Cervus  et  Ovis. 
Fraudator  hominem  cum  vocat  spqnsum  im¬ 
probum. 

Non  rem  expedire,  sed  malum  dare  expetit 
Ovem  rogabat  Cervus  modium  tritici. 

Lupo  sponsore :  at  illa  praemetuens  dolum  : 
Rapere  atque  abire  semper  adsuevit  Lupus ,  5 

Tu  de  conspectu  fugere  veloci  impetu : 

Ubi  vos  requiram,  cum  dies  advenerit  ? 

FABULA  XVII. — Ovis,  Canis,  et  Lupus 
Solent  mendaces  luere  poenas  malefici. 

Calumniator  ab  Ove  cum  peteret  Canis, 

Quem  commendasse  panem  se  contenderet, 
Lupus,  citatus  testis,  non  unum  modo 
Debere  dixit,  verum  affirmavit  decem.  5 

Ovis,  damnata  falso  testimonio. 

Quod  non  debebat,  solvit :  post  paucos  dies 
Ridens  jacentem  in  fovea  prospexit  Lupum 
Haec,  inquit,  merces  fraudis  a  superis  datur. 

FABULA  XVIII.— Mulier  Parturiens. 
Nemo  libenter  recolit,  qui  laesit,  locum. 

Instante  partu,  mulier,  actis  mensibus. 

Humi  jacebat,  flebiles  gemitus  ciens. 

Vir  est  hortatus,  corpus  lecto  reciperet. 

Onus  naturae  melius  quo  deponeret.  5 

Minime,  inquit,  illo  posse  confido  loco 
Malum  finiri,  quo  conceptum  est  initio. 

FABULA  XIX. — Canis  Partunens. 
Habent  insidias  hominis  blanditiae  mali , 

Quas  ut  vitemus,  versus  subjecti  monent. 

Canis  parturiens  cum  rogasset  alteram. 

Ut  fetum  in  ejus  tugurio  deponeret. 

Facile  impetravit :  dein  reposcenti  locum  5 
Preces  admovit,  tempus  exorans  breve. 

Dum  firmiores  catulos  posset  ducere. 

Hoc  quoque  consumto,  flagitare  validius 
Cubile  coepit.  Si  mihi  ei  turbae  meae 
Par,  inquit,  esse  potueris,  cedam  loco.  10 

FABULA  XX. — Canes  Famelici. 

Stultum  consilium  non  modo  effectu  caret. 

Sed  ad  perniciem  quoque  mortales  devocat. 

Corium  depressum  in  fluvio  v'iderunt  Canes 
Id  ut  comesse  extractum  possent  facilius, 

Aquam  coepere  ebibere  :  sed  rupti  prius  5 

Periere,  quam,  quod  petierant,  contingerent. 

FABULA  XXI. — Leo  Senex,  Aper,  Taurus,  et 
Asinus. 

Quicunque  amisit  dignitatem  pristinam. 

Ignavis  etiam  jocus  est  in  casu  gravi. 

Defectus  annis,  et  desertus  viribus 
Leo  cum  jaceret,  spiritum  extremum  trahens. 
Aper  fulmineis  ad  eum  venit  dentibus  5 


1  20 

Et  vindicavit  ictu  veterem  injuriam  s 
Infestis  Taurus  mox  confodit  cornibus 
Hostile  corpus.  Asinus  ut  vidit  ferum 
Impune  laedi,  calcibus  frontem  extudit. 

At  ille  exspirans :  Fortes  indigne  tuli  10 

Mihi  insultare  :  te,  naturse  dedecus, 

Quod  ferre  certe  cogor,  bis  videor  mori. 

FABULA  XXII.— Mustela  et  Homo. 
Mustela  ab  Homine  prensa  cum  instantem 
necem 

Effugere  vellet :  Parce  quaeso,  inquit,  mihi. 

Quae  tibi  molestis  muribus  purgo  domum. 
Respondit  ille  :  Faceres  si  causa  mea. 

Gratum  esset,  et  dedissem  veniam  supplici :  5 

Nunc  quia  laboras,  ut  fruaris  reliquiis 
Quas  sunt  rosuri,  simul  et  ipsos  devores. 

Noli  imputare  vanum  beneficium  mihi. 

Atque  ita  locutus  improbam  leto  dedit. 

Hoc  in  se  dictum  debent  illi  agnoscere,  10 
Quorum  privata  servit  utilitas  sibi. 

Et  meritum  inane  jactant  imprudentibus. 

FABULA  XXIII. — Canis  Fidelis. 

Repente  liberalis  stultis  gratus  est  j 
Verum  peritis  irritos  tendit  dolos. 

Nocturnus  cum  fur  panem  misisset  Cani, 
Objecto  tentans  an  cibo  possit  capi : 

Heus,  inquit,  linguam  vis  meam  praecludere,  5 
Ne  latrem  pro  re  domini?  multum  falleris. 
Namque  ista  subita  me  jubet  benignitas 
Vigilare,  facias  ne  mea  culpa  lucrum. 

FABULA  XXIV.— Rana  Rupta  et  Bos. 
Inops,  potentem  dum  vult  imitari,  perit. 

In  prato  quondam  Rana  conspexit  Bovem, 

Et,  tacta  invidia  tantae  magnitudinis. 

Rugosam  inflavit  pellem  :  tum  natos  suos 
Interrogavit,  an  Bove  esset  latior.  5 

Illi  negarunt.  Rursus  intendit  cutem 
Majore  nisu;  et  simili  quaesivit  modo. 

Quis  major  esset.  Illi  dixerunt.  Bovem. 
Novissime  indignata,  dum  vult  validius 
Inflare  sese,  rupto  jacuit  corpore.  1C 

FABULA  XXV. — Canis  et  Corcodilus 
Consilia  qui  dant  prava  cautis  hominibus. 

Et  perdunt  operam,  et  deridentur  turpiter. 

Canes  currentes  bibere  in  Nilo  flumine, 

A  Corcodilis  ne  rapiantur,  traditum  est. 

Igitur  cum  currens  bibere  coepisset  Canis,  5 
Sic  Corcodilus  s  Quam  libet  lambe  otio. 

Noli  vereri.  At  ille  :  Facerem  mehercule, 

Nisi  esse  scirem  carnis  te  cupidum  meae. 

FABULA  XXVI.—  Vulpis  et  Ciconia. 

Nulli  nocendum;  si  quis  vero  laeserit, 
Multandum  simili  jure,  fabella  admonet. 

Ad  coenam  Vulpis  dicitur  Ciconiam 
Prior  invitasse,  et  illi  in  patina  liquidam 
Posuisse  sorbitionem,  quam  nullo  modo  5 
Gustare  esuriens  potuerit  Ciconia. 

Quae  V ulpem  cum  revocasset,  intrito  cibo 
Plenam  lagenam  posuit :  huic  rostrum  inserens 
Satiatur  ipsa,  et  torquet  convivam  fame. 

Quae  cum  lagenae  collum  frustra  lamberet,  10 
Peregrinam  sic  locutam  volucrem  accepimus 
Sua  quisque  exempla  debet  aequo  animo  pati 

PABULA  XXVII. — Canis,  et  Thesaurus,  et 
Vulturius 

H®c  res  avaris  esse  conveniens  potest, 

Et  qui  humiles  nati,  dici  locupletes  student. 

Humana  effodieris  ossa  thesaurum  Canis 
Invenit,  et  violarat  quia  Manes  deos. 

Injecta  est  illi  divitiarum  cupiditas,  5 

Prenas  ut  sanctae  religioni  penderet. 

Itaque  aurum  dum  custodit,  oblitus  cibi. 

Fame  est  consumtus;  quem  stans  Vulturius  super 
Fertur  locutus  :  O  Canis,  merito  jaces. 

Qui  concupisti  subito  regales  opes,  10 

Trivio  conceptus,  educatus  stercore 

FABULA  XXVIII. — Vulpis  et  Aquila. 
Quamvis  sublimes  debent  humiles  metuere. 
Vindicta  docili  quia  patet  solertiae. 

Vulpinos  catulos  Aquila  quondam  sustulit. 
Nidoque  posuit  pullis,  escam  ut  carperent. 

Hanc  persecuta  mater  orare  incipit,  5 

Ne  tantum  miserae  luctum  importaret  sibi 
Contemsit  illa,  tuta  quippe  ipso  loco. 

Ab  ara  V ulpis  rapuit  ardentem  facem, 

Totamque  flammis  arborem  circumdedit, 

Hosti  dolorem  damno  miscens  sanguinis.  10 
Aquila  ut  periclo  mortis  eriperet  suos. 
Incolumes  natos  supplex  Vulpi  tradidit. 

FABULA  XXIX. — Asinus  Irridens  Aprum. 
Plerumque  stulti  risum  dum  captant  levem, 
Gravi  destringunt  alios  contumelia. 

Et  sibi  nocivum  concitant  periculum. 

Asellus  Apro  cum  fuisset  obvius. 

Salve,  inquit,  frater.  Ille  indignans  repudiat  5 
Officium,  et  quaerit,  cur  sic  mentiri  velit  ? 


Asinus  demisso  pene  :  Similem  si  negas 
Tibi  me  esse,  certe  simile  est  hoc  rostro  tuo. 
Aper  cum  vellet  facere  generosum  impetum, 
Repressit  iram  ;  et,  Facilis  vindicta  est  mihi 
Sed  inquinari  nolo  ignavo  sanguine.  11 

FABULA  XXX. — Rance  Metuentes  Taurorum 
Proelia. 

Humiles  laborant,  ubi  potentes  dissident. 

Rana  in  palude  pugnam  Taurorum  intuens. 
Heu,  quanta  nobis  instat  pernicies  !  ait. 
Interrogata  ab  alia,  cur  hoc  diceret. 

De  principatu  cum  decertarent  gregis,  5 

Longeque  ab  illis  degerent  vitam  boves  : 

Est  statio  separata,  ac  diversum  genus ; 

Sed  pulsus  regno  nemoris  qui  profugerit. 

Paludis  in  secreta  veniet  latibula, 

Et  proculcatas  obteret  duro  pede  :  10 

Caput  ita  ad  nostrum  furor  illorum  pertinet. 

FABULA  XXXI. — Miluus  et  Columba. 

Qui  se  committit  homini  tutandum  improbo, 
Auxilia  dum  requirit,  exitium  invenit. 

Columbae  saepe  cum  fugissent  Miluum, 

Et  celeritate  pennae  vitassent  necem, 

Consilium  raptor  vertit  ad  fallaciam,  5 

Et  genus  inerme  tali  decepit  dolo  : 

Quare  sollicitum  potius  aevum  ducitis. 

Quam  regem  me  creatis  icto  foedere. 

Qui  vos  ab  omni  tutas  praestem  injuria  ? 

Illae  credentes  tradunt  sese  Miluo :  10 

Qui,  regnum  adeptus,  coepit  vesci  singulas. 

Et  exercere  imperium  ssevis  unguibus. 

Tunc  de  reliciiis  una :  Merito  plectimur. 

AUCTOR. 

Exemplis  continetur  ^Esopi  genus, 

Nec  aliud  quicquam  per  fabellas  quaeritur. 

Quam  corrigatur  error  ut  mortalium, 

Acuatque  sese  diligens  industria. 

Quicunque  fuerit  ergo  narrantis  jocus,  5 

Dum  capiat  aurem,  et  servet  propositum  suum, 
Recommendatur,  non  auctoris  nomine. 

Equidem  omni  cura  morem  servabo  senis; 

Sed  si  libuerit  aliquid  interponere, 

Dictorum  sensus  ut  delectet  varietas.  10 

Bonas  in  partes,  lector,  accipias  velim, 

Ita,  si  rependet  illam  brevitas  gratiam 
Cujus  verbosa  ne  sit  commendatio. 

Attende,  cur  negare  cupidis  debeas  ; 

Modestis  etiam  offerre,  quod  non  petierint.  15 

FABULA  I. — Juvencus,  Leo  et  Praedator. 

Super  juvencum  stabat  dejectum  Leo. 

Praedator  intervenit,  partem  postulans : 

Darem,  inquit,  nisi  soleres  per  te  sumere  s 
Et  improbum  rejecit.  Forte  innoxius 
Viator  est  deductus  in  eundem  locum,  5 

Feroque  viso  retulit  retro  pedem. 

Cur  placidus  ille  :  Non  e^t,  quoJ  timeas,  ait : 


Et,  quae  debetur  pars  tuae  modestiae. 

Audacter  tolle.  Tunc  diviso  tergore 
Sylvas  petivit,  homini  ut  accessum  daret.  10 
Exemplum  egregium  prorsus  et  laudabile  , 
Verum  est  aviditas  dives,  et  pauper  pudor. 
FABULA  II. — Anus  Diligens  Virum  Medice 
itatis,  item  Puella. 

A  foeminis  utcunque  spoliari  viros, 

Ament,  amentur,  nempe  exemplis  discimus 
iEtatis  mediae  quendam  mulier  non  rudis 
Tenebat,  annos  celans  elegantia : 

Animosque  ejusdem  pulchra  juvenis  ceperat.  5 
Ambae,  videri  dum  volunt  illi  pares, 

Capillos  homini  legere  coepere  invicem. 

Cum  se  putaret  fingi  cura  mulierum, 

Calvus  repente  factus  est :  nam  funditus 
Canos  puella,  nigros  anus  evellerat. 

FABULA  III  .—Homo  et  Canis. 
Laceratus  quidam  morsu  vehementis  canis 
Tinctum  cruore  panem  misit  malefico, 

Audierat  esse  quod  remedium  vulneris. 

Tunc  sic  yEsopus  :  Noli  coram  pluribus 
Hoc  facere  canibus,  ne  nos  vivos  devorent 
Cum  scierint  esse  tale  culpae  praemium. 
Successus  improborum  plures  allicit. 

FABULA  IV  —  Aquila,  Feles,  Aper. 

Aquila  in  sublimi  quercu  nidum  fecerat : 

Feles  cavernam  nacta  in  media  pepererat : 

Sus  nemoris  cultrix  fetum  ad  imam  posuerat. 
Tum  fortuitum  feles  contubernium 
Fraude  et  scelesta  sic  evertit  malitia :  5 

Ad  nidum  scandit  volucris  :  Pernicies}  ait, 

Tibi  paratur,  forsan  et  miser  se  mihi. 

Nam  fodere  terram  quod  vides  quotidie 
Aprum  insidiosum,  quercum  vult  evertere, 

Ut  nostram  in  plano  facile  progeniem  opprimat. 
Terrore  offuso  et  perturbatis  sensibus.  1 1 

Derepit  ad  cubile  setosae  suis  ; 

Magno,  inquit,  in  periclo  sunt  nati  tui. 

Nam  simul  exieris  pastum  cum  tenero  grege. 
Aquila  est  parata  rapere  porcellos  tibi.  15 
Hunc  quoque  timore  [postquam  complevit  locum. 
Dolosa  tuto  condidit  sese  cavo  : 

Inde  evagata  noctu  suspenso  pede. 

Ubi  esca  se  replevit  et  prolem  suam. 

Pavorem  simulans  prospicit  toto  dic.  20 

Uuinam  metuens  aquila  ramis  desidet  s 
Aper  rapinam  vitans  non  prodiit  foras. 

Quid  multa  ?  inedia  sunt  consumti  cum  suis, 
Felique  et  catulis  largam  praebuerunt  dapem. 

Quantum  homo  bilinguis  saepe  concinnet  mali. 
Documentum  habere  stulta  credulitas  potest.  26 

FABULA  V. — Caesar  ad  Atriensem. 

Est  ardelionum  quaedam  Romae  natio. 

Trepide  concursans,  occupata  in  otio, 

Gratis  anhelans,  multa  agendo  nihil  agens, 

Sibi  molesta  et  aliis  odiosissima : 

Hanc  emendare,  si  tamen  possum,  volo  5 

Vera  fabella :  pretium  est  operae  attendere. 

Caesar  Tiberius  cum  petens  Neapolim 
In  Misenensem  villam  venisset  suam. 

Quae  monte  summo  posita  Luculli  manu 
Prospectat  Siculum  et  despicit  Tuscum  mare;  10 
Ex  alticinctis  unus  Atriensibus, 

Cui  tunica  ab  humeris  linteo  Pelusio 
Erat  destricta,  cirris  dependentibus. 
Perambulante  laeta  Domino  viridia 
Alveolo  coepit  ligneo  conspergere  15 

Humum  aestuantem,  come  officium  jactitans  : 
Sed  deridetur.  Inde  notis  flexibus 
Praecurrit  alium  in  xystum,  sedans  pulverem. 
Agnoscit  hominem  Caesar,  remque  intelligit. 

Id  ut  putavit  esse  nescio  quid  boni :  20 

Heus  !  inquit  Dominus.  Ille  enimvero  adsilit. 
Donationis  alacer  certae  gaudio. 

Tum  sic  jocata  est  tanti  majestas  ducis  : 

Non  multum  egisti,  et  opera  nequicquam  perit ; 
Multo  majoris  alapae  mecum  veneunt.  25 

FABULA  VI. — Aquila,  Cornix  et  Testudo. 
Contra  potentes  nemo  est  munitus  satis; 

Si  vero  accessit  consiliator  maleficus. 

Vis  et  nequitia  quicquid  oppugnant,  ruit 
Aquila  in  sublime  sustulit  Testudinem  : 

Quae  cum  abdidisset  cornea  corpus  domo,  5 
Nec  ullo  pacto  laedi  posset  condita; 

Venit  per  auras  Cornix,  et  propter  volans  . 
Opimam  sane  praedam  rapuisti  unguibus. 

Sed,  nisi  monstraro  quid  sit  faciendum  libi. 

Gravi  nequicquam  te  lassabit  pondere.  10 

Promissa  parte,  suadet  ut  scopulum  super 
Altis  ab  astris  duram  illidat  corticem. 

Qua  comminuta  facile  vescatur  cibo. 


Inducta  verbis  Aquila  monitis  paiult. 

Simul  et  magistrae  large  divisit  dapem  IS 

Sic  tuta  quae  naturae  fuerat  munere. 

Impar  duabus  occidit  tristi  nece. 

FABULA  VII. — Muli  et  Latrones 
Muli  gravati  sarcinis  ibant  duo  : 

Unus  ferebat  fiscos  cum  pecunia, 

Alter  tumentes  multo  saccos  hordeo. 

Ille,  onere  dives,  celsa  cervice  eminet, 
Clarumque  collo  jactat  tintinnabulum  ;  5 

Comes  quieto  sequitur  et  placido  gradu 
Subito  latrones  ex  insidiis  advolant, 

Interque  caedem  ferro  mulum  trusitant, 

Diripiunt  nummos,  negligunt  vile  hordeum 
Spoliatus  igitur  casus  cum  fleret  suos,  10 

Equidem,  inquit  alter,  me  contemtum  gaudeo 
Nam  nihil  amisi,  nec  sum  laesus  vulnere. 

Hoc  argumento  tuta  est  hominum  tenuitas 
Magnae  periclo  sunt  opes  obnoxiae. 

FABULA  VIII. — Cervus  et  Boves. 

Cervus,  nemorosis  excitatus  latibulis. 

Ut  venatorum  fugeret  instantem  necem, 

Caeco  timore  proximam  villam  petit. 

Et  opportuno  se  bubuli  condidit. 

Hic  Bos  latenti :  Quidnam  voluisti  tibi,  5 
Infelix,  ultro  qui  ad  necem  cucurreris. 
Hominumque  tecto  spiritum  commiseris  ? 

At  ille  supplex  :  Vos  modo,  inquit,  parcite. 
Occasione  rursus  erumpam  data. 

Spatium  diei  noctis  excipiunt  vices.  10 

Frondem  bubulcus  affert,  nec  ideo  videt 
Eunt  subinde  et  redeunt  omnes  rustici, 

Nemo  animadvertit :  transit  etiam  villicus. 

Nec  ille  quicquam  sentit.  Tum  gaudens  ferus 
Bubus  quietis  agere  coepit  gratias,  15 

Hospitium  adverso  quod  praestiterint  tempore. 
Respondit  unus:  salvum  te  cupimus  quidem. 

Sed  ille,  qui  oculos  centum  habet,  si  venerit, 
Magno  in  periclo  vita  vertetur  tua. 

Haec  inter  ipse  dominus  a  coena  redit :  20 

Et  quia  corruptos  viderat  nuper  boves. 

Accedit  ad  praesepe  :  cur  frondis  parum  est? 
Stramenta  desunt  ?  Tollere  haec  aranea 
Quantum  est  laboris  ?  Dum  scrutatur  singula. 
Cervi  quoque  alta  conspicatur  cornua.  25 

Quem  convocata  jubet  occidi  familia. 

Praedamque  tollit.  Haec  significat  fabula, 
Dominum  videre  plurimum  in  rebus  suis. 
EP1LOGUS. 

yEsopi  ingenio  statuam  posuere  Attici, 

Servumque  collocarunt  aeterna  in  basi. 

Patere  honoris  scirent  ut  cunctis  viam 
Nec  generi  tribui,  sed  virtuti  gloriam. 

Quoniam  occuparat  alter,  ne  primus  forem,  5 
Ne  solus  esset,  studui,  quod  superfuit. 

Nec  haec  invidia,  verum  est  aemulatio. 

Quod  si  labori  faverit  Latium  meo, 

Plures  habebit,  quos  opponat  Graeciae. 

Si  livor  obtrectare  curam  voluerit,  30 

Non  tamen  eripiet  laudis  conscientiam. 

Si  nostrum  studium  ad  aures  peryenit  tuas. 

Et  arte  fictas  animus  sentit  fabulas, 

Omnem  querelam  submovet  felicitas. 

Sin  autem  doctus  illis  occurrit  labor,  15 

Sinistra  quos  in  lucem  natura  extulit. 

Nec  quicquam  possunt,  nisi  meliores  carpere 
Fatale  f exitium]  corde  durato  feram, 

Donec  fortunam  criminis  pudeat  sui 

LIBER  TERTIUS. 


PROLOGUS  AD  EUTYCHUM. 

Phaedri  libellos  legere  si  desideras. 

Vaces  oportet,  Eutyche,  a  negotiis, 

Ut  liber  animus  sentiat  vim  carminis. 

Verum,  inquis,  tanti  non  est  ingenium  tuum. 
Momentum  ut  horae  pereat  officiis  meis.  5 
Non  ergo  causa  est,  manibus  id  tangi  tuis. 

Quod  occupatis  auribus  non  convenit. 

Fortasse  dices  :  Aliquae  venient  feriae. 

Quae  me  soluto  pectore  ad  studium  vocent. 
Legesne,  quaeso,  potius  viles  naenias,  10 

Impendas  curam  quam  rei  domesticae, 
lieddas  amicis  tempora,  uxori  vaces. 

Animum  relaxes,  otium  des  corpori. 

Ut  adsuetam  fortius  praestes  vicem? 

Mutandum  tibi  propositum  est  et  vitae  genus,  15 
Intrare  si  Musarum  limen  cogitas/ 

Ego,  quem  Pierio  mater  enixa  est  jugo. 

In  quo  tonanti  sancta  Mnemosyne  Jovi 
Fecunda  novies  artium  peperit  chorum; 
Quamvis  in  ipsa  natus  sim  paene  schola,  20 
Curamque  habendi  penitus  corde  eraserim, 

Et  laude  multa  vitam  in  hanc  incubuerim. 
Fastidiose  tamen  in  coetum  recipior. 

Quid  credis  illi  accidere,  qui  magnas  opes 
Exaggerare  quaerit  omni  vigilia,  25 

Docto  labori  dulce  praeponens  lucrum  ? 

Sed  jam,  quodcunque  fuerit,  (ut  dixit  Sinon, 

Ad  regem  cum  Dardaniae  perductus  foret) 
Librum  exarabo  tertium  ADsopi  stylo, 

Honori  et  meritis  dedicans  illum  tuis.  30 

Quem  si  leges,  laetabor;  sin  autem  minus, 
Habebunt  certe,  quo  se  oblectent,  posteri. 

Nunc  fabularum  cur  sit  inventum  genus. 
Brevi  docebo.  Servitus  obnoxia. 

Quia,  quae  volebat,  non  audebat  dicere,  36 
Atfeclus  proprios  in  fabellas  transtulit. 
Calumniamque  fictis  elusit  jocis. 

Ego  illius  pro  semita  feci  viam. 

Et  cogitavi  plura,  quam  reliquerat. 

In  calamitatem  deligens  quaedam  meam  40 
Quodsi  accusator  alius  Sejano  foret. 

Si  testis  alius,  judex  alius  denique. 

Dignum  faterer  esse  me  tantis  malis. 

Nec  his  dolorem  delenirem  remediis. 

Suspicione  si  quis  errabit  sua,  45 

Et  rapiet  ad  se,  quod  erit  commune  omnium ; 
Stulte  nudabit  animi  conscientiam. 

Huic  excusatum  me  velim  nihilominus : 

Neque  enim  notare  singulos  mens  est  mihi,  49 
Verum  ipsam  vitam.et  mores  hominum  ostendere. 
Rem  me  professum  dicet  fors  aliquis  gravem. 

Si  Phryx  /Esopus  potuit,  si  Anacharsis  Scytha 
ASternam  famam  condere  ingenio  suo  ; 

Ego,  litteratae  qui  sum  propior  Graeciae, 

Cur  somno  inerti  deseram  patriae  decus  ?  55 

Threissa  cum  gens  numeret  auctores  suos, 
Linoque  Apollo  sit  parens,  Musa  Orpheo, 

Qui  saxa  cantu  movit,  et  domuit  feras, 

Hebrique  tenuit  impetus  dulci  mora 


Ergo  hinc  abesto,  Livo:,  ne  frustra  gemas,  50 
Quoniam  sollennis  mihi  debetur  gloria. 

Induxi  te  ad  legendum  :  sincerum  mihi 
Candore  noto  reddas  judicium  peto. 

FABULA  I. — Anus  ad  Amphoram. 

Anus  jacere  vidit  epotam  amphoram. 

Adhuc  Falerna  faece  e  testa  nobili 
Odorem  quae  jucundum  late  spargeret. 

Hunc  postquam  totis  avida  traxit  naribus  r 
O  suavis  anima !  quale  in  te  dicam  bonum  5 
Antehac  fuisse,  tales  cum  sint  reliquiae  ? 

Hoc  quo  pertineat,  dicet,  qui  me  noverit. 

FABULA  II.— -Panthera  et  Pastores 
Solet  a  despectis  par  referri  gratia. 

Panthera  imprudens  olim  in  foveam  decidit, 
Videre  agrestes  :  alii  fustes  congerunt, 

Alii  onerant  saxis  :  quidam  contra  miseriti, 
Periturae  quippe,  quamvis  nemo  laederet,  5 
Misere  panem,  ut  sustineret  spiritum. 

Nox  insecuta  est :  abeunt  securi  domum. 

Quasi  inventuri  mortuam  postridie. 

At  illa,  vires  ut  refecit  languidas, 

Veloci  saltu  fovea  sese  liberat,  10 

Et  in  cubile  concito  properat  gradu. 

Paucis  diebus  interpositis,  provolat. 

Pecus  trucidat,  ipsos  pastores  necat. 

Et  cuncta  vastans  saevit  irato  impetu. 

Tum  sibi  timentes,  qui  ferae  pepercerant,  1 5 
Damnum  haud  recusant,  tantum  pro  vita  rogant. 
At  illa  :  Memini,  qui  me  saxo  petierit, 

Quis  panem  dederit :  vos  timere  absistite 
Illis  revertor  hostis,  qui  me  laeserunt. 

FABULA  III. — JEsopus  et  Rusticus. 

Usu  peritus  hariolo  velocior 

Vulgo  esse  fertur;  causa  sed  non  dicitur. 

Notescet  quae  nunc  primum  fabella  mea. 

Habenti  cuidam  pecora  pepererunt  oves 
Agnos  humano  capite.  Monstro  exterritus  5 
Ad  consulendos  currit  maerens  hariolos. 

Hic  pertinere  ad  domini  respondet  caput, 

Et  avertendum  victima  periculum. 

Ille  autem  affirmat,  conjugem  esse  adulteram, 

Et  insitivos  significari  liberos  :  1q 

Sed  expiari  posse  majori  hostia. 

Quid  multa  ?  variis  dissident  sententiis, 
Hominisque  curam  cura  majore  aggravant 
/Esopus  ibi  stans,  naris  emunctae  senex, 

Natura  nunquam  verba  cui  potuit  dare  ;  15 

Si  procurare  vis  ostentum.  Rustice, 

Uxores,  inquit,  da  tuis  pastoribus. 

FABULA  IV. — Simii  Caput 
Pendere  ad  lanium  quidam  vidit  simium 
Inter  relicuas  merces  atque  opsonia  : 

Quaesivit,  quidnam  saperet?Tum  Lanius  jocans: 
Quale,  inquit,  caput  est,  talis  praestatur  sapor. 
Ridicule  magis  hoc  dictum  quam  vere  aestimo 
Quando  et  formosos  saepe  inveni  pessimoa,  6 
Et  turpi  facie  multos  cognovi  optimos 

FABULA  V  — Msopus  et  Petulam. 

Successv  3  ad  perniciem  multos  devocat 

A2sopo  quidam  petulans  lapidem  impegerat. 
Tanto,  inquit,  melior.  Assem  deinde  illi  dedit. 
Sic  prosecutus  :  Plus  non  habeo  mehercule. 

Sed  unde  accipere  possis,  monstrabo  tibi.  5 
Venit  ecce  dives  et  potens;  huic  similiter 
Impinge  lapidem,  et  dignum  accipies  praemium. 
Persuasus  ille  fecit,  quod  monitus  fuit; 

Sed  spes  fefellit  impudentem  audaciam  : 
Comprensus  namque  poenas  persoluit  cruce.  10 

FABULA  VI. — Musca  et  Muta. 

Musca  in  temone  sedit,  et  mulam  increpans. 
Quam  tarda  es?  inquit:  non  vis  citius  progredi’ 
Vide,  ne  dolone  collum  compungam  tibi. 
Respondit  illa  :  Verbis  non  moveor  tuis  ; 

Sed  istum  timeo,  sella  qui, 'prima  sedens  5 

Jugum  flagello  temperat  lento  meum. 

Et  ora  frenis  continet  spumantibus. 

Quapropter  aufer  frivolam  insolentiam  :  [scio. 
Namque  ubi  tricandum,  et  ubi  currendum  sit, 
Hac  derideri  fabula  merito  potest,  10 

Qui  sine  virtute  vanas  exercet  minas. 

FABULA  VII. — Canis  et  Lupus. 

Quam  dulcis  sit  libertas,  breviter  proloquar 
Cani  perpasto  macie  confectus  Lupus 
Forte  occucurrit :  dein  salutans,  invicem 
Ut  restiterunt :  Unde  sic,  quseso,  nites  ? 

Aut  quo  cibo  fecisti  tantum  corporis?  5 

Ego,  qui  sum  longe  fortior,  pereo  fame. 

Canis  simpliciter  •  Eadem  est  conditio  tibi. 
Praestare  domino  si  par  officium  potes. 

Quod  ?  inquit  ille.  Custos  ut  sis  liminis, 

A  furibus  tuearis,  et  noctu,  domum.  10 

Ego  vero  sum  paratus  :  nunc  patior  nives 
Irnbresque,  in  sylvis  asperam  vitam  trahens. 
Quanto  est  facilius  mihi  sub  tecto  vivere. 

Et  otiosum  largo  satiari  cibo  ? 

Veni  ergo  mecum.  Dum  procedunt,  adspicit  15 
Lupus  a  catena  collum  detritum  cani. 

Unde  hoc,  amice  ?  Nihil  est.  Dic  quaeso  tamen. 
Quia  videor  acer,  alligant  me  interdiu. 

Luce  ut  quiescam,  et  vigilem  nox  cum  venerit : 
(.'l  epusculo  solutus,  qua  visum  est,  vagor.  20 
Affertur  ultro  panis;  de  mensa  sua 
Dat  ossa  dominus;  frusta  jactat  familia. 

Et  quod  fastidit  quisque  pulmentarium. 

Sic  sine  labore  venter  impletur  meus. 

Age,  si  quo  abire  est  animus,  est  licentia  ?  25 

Non  plane  est,  inquit.  Fruere  quae  laudas,  Canis. 
Regnare  nolo,  liber  ut  non  sim  mihi. 

FABULA  VIII. — Frater  et  Soror. 
Praecepto  monitus,  saepe  te  considera. 

Habebat  quidam  filiam  turpissimam, 

Idemque  insignem  pulchra  facie  filium. 

Hi  speculum,  in  cathedra  matris  ut  positum  fuit, 
Pueriliter  ludentes,  forte  inspexerant.  5 

Hic  se  formosum  jactat ;  illa  irascitur. 

Nec  gloriantis  sustinet  fratris  jocos, 

Accipiens  (quid  enim?)  cuncta  in  contumeliam. 
Ergo  ad  patrem  decurrit,  laesura  invicem, 

M agnaque  invidia  criminatur  filium,  10 

Vir  natus  quod  rem  foeminarum  tetigerit. 
Amplexus  ille  utrumque,  et  carpens  oscula, 
Dulcemque  in  ambos  caritatem  partiens, 
Quotidie,  inquit,  speculo  vos  uti  volo  : 


Tu  formam  ne  corrumpas  nequitiae  malis;  15 
Tu  faciem  ut  istam  moribus  vincas  bonis. 

FABULA  IX. — Socrates  ad  Amicos. 
Vulgare  amici  nomen,  sed  rara  est  fides. 

Cum  parvas  aedes  sibi  fundasset  Socrates, 
(Cujus  non  fugio  mortem,  si  famam  adsequar. 
Et  cedo  invidiae,  dummodo  absolvar  cinis) 

E  populo  sic  nescio  quis,  ut  fieri  solet  5 

Quaeso,  tam  angustam  talis  vir  ponis  domum  ? 
Utinam  inquit,  veris  hanc  amicis  impleam  ! 

I  FABULA  X. — Poeta  de  Credere  et  non  Credere 

Periculosum  est  credere,  et  non  credere. 
Utriusque  exemplum  breviter  exponam  rei. 

Hippolytus  obiit,  quia  novercae  creditum  est : 
Cassandrae  quia  non  creditum,  ruit  Ilium. 

Ergo  exploranda  est  veritas  multum,  prius  5 
Quam  stulta  prave  judicet  sententia. 

Sed  fabulosa  ne  vetustate  elevem. 

Narrabo  tibi,  memoria  quod  factum  est  mea 
Maritus  quidam  cum  diligeret  conjugem, 
Togamque  puram  jam  pararet  filio,  10 

Seductus  in  secretum  a  liberto  est  suo, 

Sperante  haeredem  suffici  se  proximum. 

Qui  cum  de  puero  multa  mentitus  foret. 

Et  plura  de  flagitiis  castae  mulieris. 

Adjecit,  id  quod  sentiebat  maxime  15 

Doliturum  amanti,  ventitare  adulterum. 
Stuproque  turpi  pollui  famam  domus. 

Incensus  ille  falso  uxoris  crimine. 

Simulavit  iter  ad  villam,  clamque  in  oppido 
Subsedit :  deinde  noctu  subito  januam  20 

Intravit,  recta  cubiculum  uxoris  petens, 

In  quo  dormire  mater  natum  jusserat, 
iEtatem  adultam  servans  diligentius. 

Dum  quaerunt  lumen,  dum  concursant  familia, 
Irae  furentis  impetum  non  sustinens,  25 

Ad  lectum  vadit,  tentat  in  tenebris  caput. 

Ut  sentit  tonsum,  gladio  pectus  transigit. 

Nihil  respiciens,  dum  dolorem  vindicet. 

Lucerna  allata,  simul  adspexit  filium, 
Sanctamque  uxorem  dormientem  cubiculo,  30 
Sopita  primo  qu®  nil  somno  senserat. 
Repraesentavit  in  se  poenam  facinoris. 

Et  ferro  incubuit,  quod  credulitas  strinxerat 
Accusatores  postularunt  mulierem, 

Romamque  pertraxerunt  ad  centumviros.  35 

Maligna  insontem  deprimit  suspicio. 

Quod  bona  possideat  :  stant  patroni  fortiter 
Causam  tuentes  innocentis  fceminae. 

A  divo  Augusto  tunc  petiere  judices. 

Ut  adjuvaret  jurisjurandi  fidem,  40 

Quod  ipsos  error  implicuisset  criminis. 

Qui  postquam  tenebras  dispulit  calumniae, 
Certumque  fontem  veritatis  reperit. 

Luat,  inquit,  poenas  causa  libertus  mali. 
Namque  orbam  nato  simul  et  privatam  viro  45 
Miserandam  potius,  quam  damnandam  existimo 
Quod  si  delata  perscrutatus  crimina 
Paterfamilias  esset,  si  mendacium 
Subtiliter  limasset,  a  radicibus 
Non  evertisset  scelere  funesto  domum.  5C 

Nil  spernat  auris,  nec  tamen  credat  statim  : 
Quandoquidem  et  illi  peccant,  quos  minime  putes, 
Et  qui  non  peccant,  impugnantur  fraudibis. 

Hoc  admonere  simplices  etiam  potest. 
Opinione  alterius  ne  quid  ponderent.  55 

Ambitio  namque  dissidens  mortalium 
Aut  gratise  subscribit,  aut  odio  suo 

Erit  ille  notus  quem  per  te  cognoveris. 

Heec  exsecutus  sum  propterea  pluribus,  69 
Brevitate  nimia  quoniam  quosdam  offendimus. 
FABULA  XI. — Eunuchus  ad  Improbum. 

Eunuchus  litigabat  cum  quodam  improbo, 

Qui,  super  obscsena  dicta  et  petulans  jurgium, 
Damnum  insectatus  est  amissi  corporis. 

En,  ait,  hoc  unum  est,  cur  laborem  validius. 
Integritatis  testes  quia  desunt  mihi.  5 

Sed  quid  fortunae,  stulte,  delictum  arguis? 

Jd  demum  est  homini  turpe,  quod  meruit  pati 

FABULA  XII. — Pullus  ad  Margaritam. 

In  sterquilino  pullus  gallinaceus 
Dum  quaerit  escam,  margaritam  reperit. 

Jaces  indigno  quanta  res,  inquit,  loco? 

Hoc  si  quis  pretii  cupidus  vidisset  tui, 

Olim  redisses  ad  splendorem  pristinum.  5 

Ego,  qui  te  inveni,  potior  cui  multo  est  cibus, 
Nec  tibi  prodesse,  nec  mihi  quicquam  potes. 
Hoc  illis  narro,  qui  me  non  intelligunt. 

FABULA  XIII. — Apes  et  Fuci,  Vespa  Judice. 
Apes  in  alta  quercu  fecerant  favos. 

Hos  fuci  inertes  esse  dicebant  suos. 

Lis  ad  forum  deducta  est,  Vespa  judice. 

Quae  genus  utrumque  nosset  cum  pulcherrime. 
Legem  duabus  hanc  proposuit  partibus  :  5 

Non  inconveniens  corpus,  et  par  est  color. 

In  dubium  plane  res  ut  merito  venerit. 

Sed  ne  religio  peccet  imprudens  mea, 

Alvos  accipite,  et  ceris  opus  infundite. 

Ut  ex  sapore  mellis,  et  forma  favi,  10 

De  quis  nunc  agitur,  auctor  horum  appareat. 
Fuci  recusant :  Apibus  conditio  placet. 

Tunc  illa  talem  protulit  sententiam  : 

Apertum  est,  quis  non  possit,  aut  quis  fecerit. 
Quapropter  Apibus  fructum  restituo  suum.  15 
Hanc  praeterissem  fabulam  silentio. 

Si  pactam  Fuci  non  recusassent  fidem. 

FABULA  XIV. — Msopus  Ludens. 
Puerorum  in  turba  quidam  ludentem  Atticus 
.Esopum  nucibus  cum  vidisset,  restitit. 

Et  quasi  delirum  risit.  Quod  sensit  simul 
Derisor  potius,  quam  deridendus  senex  ; 

Arcum  retensum  posuit  in  media  via  :  5 

Ileus,  inquit,  sapiens,  expedi,  quid  fecerim. 
Concurrit  populus.  Ille  se  torquet  diu. 

Nec  quaestionis  positae  causam  intelligit : 
Novissime  succumbit.  Tum  victor  Sophus  : 

Cito  rumpes  arcum,  semper  si  tensum  habueris  : 
At  si  laxaris,  cum  voles,  erit  utilis.  11 

Sic  ludus  animo  debet  aliquando  dari, 

Ad  cogitandum  melior  ut  redeat  tibi. 

FABULA  XV. — Canis  ad  Agnum. 

Inter  capellas  Agno  balanti  Canis, 

Stulte,  inquit,  erras,  non  est  hic  mater  tua  : 
Ovesque  segregatas  ostendit  procul. 

Non  illam  quaero,quae,  cum  libitum  est,  concipit, 
Dein  portat  onus  ignotum  certis  mensibus,  5 
Novissime  prolapsam  effundit  sarcinam  ; 

Verum  illam,  quae  me  nutrit  admoto  ubere, 
Fraudatque  natos  lacte,  ne  desit  mihi.  [est. 
Tamen  illa  est  potior,  quae  te  peperit.  Non  ita 
Unde  illa  scivit,  niger  an  albus  nascerer?  10 
Age  porro,  scisset :  cum  crearer  masculus, 
Beneficium  magnum  sane  natali  deditj 


593 

Ut  exspectarem  lanium  in  horas  singulas 
Cujus  potestas  nulla  in  gignendo  fuit, 

Cur  hac  sit  potior,  qua;  jacentis  miserita  est,  15 
Dukemque  sponte  praestat  benevolentiam  ? 
Facit  parentes  bonitas,  non  necessitas. 

His  demonstrare  voluit  auctor  versibus, 
Obsistere  homines  legibus,  meritis  capi. 

FABULA  XVI. — Cicada  et  Noctua. 
Humanitati  qui  se  non  accommodat. 

Plerumque  poenas  oppetit  superbiae. 

Cicada  acerbum  noctuae  convicium 
Faciebat,  solitae  victum  in  tenebris  q»  serere, 
Cavocaue  ramo  capere  somnum  interdiu.  5 

Rogata  est  ut  taceret.  Multo  validius 
Clamare  coepit.  Rursus  admota  prece. 

Accensa  magis  est.  Noctua,  ut  vidit  sibi 
Nullum  esse  auxilium,  et  verba  contemni  sua, 
Hac  est  aggressa  garrulam  fallacia  :  1 0 

Dormire  quia  me  non  sinunt  cantus  tui, 

Sonare  cithara  quos  putes  Apollinis, 

Potare  est  animus  nectar,  quod  Pallas  mihi 
Nuper  donavit :  si  non  lastidis,  veni 
Una  bibamus.  Illa,  quae  ardebat  siti,  15 

Simul  cognovit  vocem  laudari  suam, 

Cupide  advolavit.  Noctua  egressa  e  cavo 
Crepitantem  consectata  est,  et  leto  dedit. 

Sic,  viva  quod  negarat,  tribuit  mortua. 

FABULA  XVII. — Arbores  in  Deorum  Tutela. 
Olim,  quas  vellent  esse  in  tutela  sua, 

Divi  legerunt  arbores.  Quercus  Jovi, 

Et  myrtus  Veneri  placuit,  Phoebo  laurea, 

Pinus  Cjbebae,  populus  celsa  Herculi. 

Minerva  admirans,  quare  steriles  sumerent,  5 
Interrogavit.  Causam  dixit  Jupiter  : 

Honorem  fructu  ne  videamur  vendere. 

At  mehercules  narrabit,  quod  quis  voluerit, 

Oliva  nobis  propter  fructum  est  gratior. 

Tunc  sic  deorum  genitor  atque  hominum  sator: 
O  nata,  merito  sapiens  dicere  omnibus  :  1 1 

Nisi  utile  est,  quod  facimus,  stulta  est  gloria. 
Nihil  agere,  quod  non  prosit,  fabella  admonet. 

FABULA  XVIII. — Pavo  ad  Junonem. 

Pavo  ad  Junonem  venit,  indigne  ferens 
Cantus  luscinii  quod  sibi  non  tribuerit : 

Illum  esse  cunctis  auribus  admirabilem. 

Se  derideri,  simul  ac  vocem  miserit. 

Tunc  consolandi  gratia  dixit  dea  :  5 

Sed  forma  vincis,  vincis  magnitudine  j 
Nitor  smaragdi  collo  praefulget  tuo, 

Pictisque  plumis  gemmeam  caudam  explicas. 
Quo  mi,  inquit,  mutam  speciem,  si  vincor  sono  ? 
Fatorum  arbitrio  partes  sunt  vobis  datae  :  10 

Tibi  forma,  vires  aquila;,  luscinio  melos. 
Augurium  corvo,  laeva  cornici  omina. 

Omnes  quse  propriis  sunt  contentae  dotibus. 

Noli  affectare,  quo  i  tibi  non  est  datum, 

Delusa  ne  spes  ad  querelam  recidat.  15 

FABULA  XIX. — uEsopus  ad  Garrulum 
Esopus  domino  solus  cum  esset  familia, 

Parare  coenam  jussus  est  maturius. 

Ignem  ergo  quaerens  aliquot  lustravit  domos, 
Tandemque  invenit  ubi  lucernam  accenderet. 
Tum  circueunti  fuerat  quod  iter  longius,  5 

Effecit  brevius  :  namque  recta  per  forum 
Coepit  redire.  Et  quidam  e  tu.ba  garrulus  ; 
Esope,  medio  sole  quid  cum  umine? 

Hominem,  inquit,  quaero,  et  abiit  festinans  do¬ 
mum. 

Hoc  si  molestus  ille  ad  animum  retulit,  10 

Sensit  profecto,  se  hominem  non  visum  seni, 
Intempestive  gui  occupato  alluserit. 

EPILOGUS. 

Supersunt  mihi  quae  scribam,  sed  parco  sciens: 
Primum,  esse  ne  tibi  videar  molestior. 

Distringit  quem  multarum  rerum  varietas  ; 

Dein,  si  quis  eadem  forte  conari  velit. 

Habere  ut  possit  aliquid  operis  residui.  5 

Quamvis  materiae  tanta  abundet  copia. 

Labori  faber  ut  desit,  non  fabro  labor. 

Brevitati  nostrae  praemium  ut  reddas,  peto, 

Quod  es  pollicitus  :  exhibe  vocis  fidem. 

Nam  vita  morti  propior  est  quotidie  :  10 

Et  hoc  minus  perveniet  ad  me  muneris, 

Quo  plus  consumet  temporis  dilatio. 

Si  cito  rem  perages,  usus  fiet  longior  : 

Fruar  diutius,  si  celerius  cepero. 


Languentis  aevi  dum  sunt  aliquae  reliquiae,  15 
Auxilio  locus  est :  olim  senio  debilem 
Frustra  adjuvare  bonitas  nitetur  tua  ; 

Cum  jam  desierit  esse  beneficio  utilis. 

Et  mors  vicina  flagitabit  debitum. 

Stultum  admovere  tibi  preces  existimo,  20 

Proclivis  ultro  cum  sit  misericordia. 

Saepe  impetravit  veniam  confessus  reus  : 

Quanto  innocenti  justius  debet  dari  ? 

Tuae  sunt  partes,  fuerunt  aliorum  prius  ; 

Dein  simili  gyro  venient  aliorum  vices.  25 

Decerne  quod  religio,  quod  patitur  fides. 

Et  gratulari  me  fac  judicio  tuo. 

Excedit  animus  quem  proposuit  terminum  ; 

Sed  difficulter  continetur  spiritus. 

Integritatis  qui  sincerae  conscius  80 

A  noxiorum  premitur  insolentiis. 

Qui  sint,  requires  :  apparebunt  tempore. 

Ego,  quondam  legi  quam  puer  sententiam. 
Palam  mutire  plebeio  piaculum  est, 

Dum  sanitas  constabit,  pulchre  meminero.  35 


LIBER  QUARTUS. 


PROLOGUS  AD  PARTICULONEM. 

Cum  destinassem  terminum  operi  statuere. 

In  hoc,  ut  esset  aliis  materiae  satis, 

Consilium  tacitus  corde  damnavi  [meum.] 

Nam  si  quis  talis  etiam  erit  tituli  [appetens,] 
Quo  pacto  divinabit,  quidnam  omiserim,  5 
Ut  illud  ipsum  cupiat  famae  tradere  ; 

Sua  cuique  cum  sit  animi  cogitatio. 

Colorque  proprius  ?  Ergo  non  levitas  mihi 
Sed  certa  ratio  causam  scribendi  dedit. 

Quare,  Particulo,  quoniam  caperis  fabulis,  10 
(Quas  iEsopeas,  non  iEsopi,  nomino: 

Paucas  ostendit  ille,  ego  plures  dissero, 

Usus  vetusto  genere,  sed  rebus  novis) 

Quartum  libellum  nunc  vacive  perleges. 

Hunc  obtrectare  si  volet  malignitas,  15 

Imitari  dum  non  possit,  obtrectet  licet. 

Mihi  parta  laus  est,  quod  tu,  quod  similes  tui. 
Vestras  in  chartas  verba  transfertis  mea, 
Dignumque  longa  judicatis  memoria 
Illitteratum  plausum  nec  desidero.  20 

FABULA  I. — Asinus  et  Galli. 
FABULA  II.  adjecta. — De  Mustela  et  Muribus. 

Qui  natus  est  infelix,  non  vitam  modo 
Tristem  decurrit,  verum  post  obitum  quoque 
Persequitur  illum  dura  fati  miseria. 

Galli  Cybebes  circum  in  quaestus  ducere 
Asinum  solebant  bajulantem  sarcinas  5 

Is  cum  labore  et  plagis  esset  mortuus. 

Detracta  pelle  sibi  fecerunt  tympana. 

Rogati  mox  a  quodam,  delicio  suo 
Quidnam  fecissent ;  hoc  locuti  sunt  modo  : 
Putabat,  se  post  mortem  securum  fore,  10 

Ecce  aliae  plagae  congeruntur  mortuo. 

Joculare  tibi  videtur  :  et  sane  leve. 

Dum  nihil  habemus  majus,  calamo  ludimus  j 
Sed  diligenter  intuere  has  naenias, 

Quantam  sub  illis  utilitatem  reperies  ?  15 


Non  semper  ea  sunt,  quae  videntur:  decipit 
Frons  prima  multos,  rara  mens  intelligit. 

Quod  interiore  condidit  cura  angulo. 

Hoc  ne  locutus  sine  mercede  existimer, 
Fabellam  adjiciam  de  mustela  et  muribus.  20 
Mustela,  cum  annis  et  senecta  debilis 
Mures  veloces  non  valeret  assequi, 

Involuit  se  farina,  et  obscuro  loco 
Abjecit  negligenter.  Mus,  escam  putans, 
Adsiluit,  et  compressus  occubuit  neci :  25 

Alter  similiter  periit,  deinde  et  tertius. 

Aliquot  secutis,  venit  et  retorridus, 

Qui  saepe  laqueos  et  muscipula  effugerat: 
Proculque  insidias  cernens  hostis  callidi. 

Sic  valeas,  inquit,  ut  farina  es,  quae  jaces.  80 

FABULA  III .—  Vulpis  et  Uva. 

Fame  coacta  vulpis  alta  in  vinea 
Uvam  appetebat,  summis  saliens  viribus. 

Quam  tangere  ut  non  potuit,  discedens  ait: 
Nondum  matura  est,  nolo  acerbam  sumere. 

Qui,  facere  quae  non  possunt,  verbis  elevant,  5 
Adscribere  hoc  debebunt  exemplum  sibi. 

FABULA  IV. — Equus  et  Aper. 

Equus  sedare  solitus  quo  fuerat  sitim, 

Dum  sese  Aper  volutat,  turbavit  vadum. 

Hinc  orta  lis  est.  Sonipes,  iratus  fero. 

Auxilium  petiit  hominis  ;  quem  dorso  levans, 
Rediit  ad  hostem.  Jactis  hunc  telis  eques  5 
Postquam  interfecit,  sic  locutus  traditur: 

Laetor  tulisse  auxilium  me  precibus  tuis  ; 

Nam  praedam  cepi,  et  didici  quam  sis  utilis 
Atque  ita  coegit  frenos  invitum  pati. 

Tum  maestus  ille :  Parvae  vindictam  rei  10 
Dum  quairo  demens,  servitutem  reperi. 

Haec  iracundos  admonebit  fabula, 

Impune  potius  laedi,  quam  dedi  alteri. 

FABULA  V.— Poeta. 

Plus  esse  in  uno  saepe,  quam  in  turba  boni. 
Narratione  posteris  tradam  brevi. 

Quidam  decedens  tres  reliquit  tilias; 

Unam  formosam,  et  oculis  venantem  viros ; 

At  alteram  lanificam  et  frugi,  rusticam ;  5 

Devotam  vino  tertiam,  et  turpissimam. 

Harum  autem  matrem  fecit  haeredem  Senex, 

Sub  conditione,  totam  ut  fortunam  tribus 
Aequaliter  distribuat,  sed  tali  modo  : 

Ne  data  possideant,  aut  fruantur ;  tum,  simul  10 
Habere  res  desierint,  quas  acceperint. 

Centena  matri  conferant  sestertia. 

Athenas  rumor  implet.  Mater  sedula 
Juris  peritos  consulit:  nemo  expedit 
Quo  pacto  non  possideant,  quod  fuerit  datum,  15 
Fructumve  capiant :  deinde,  quae  tulerint  nihil, 
Quanam  ratione  conferant  pecuniam. 

Postquam  consumta  est  temporis  longi  mora. 
Nec  testamenti  potuit  sensus  colligi. 

Fidem  advocavit  jure  neglecto  parens.  20 

Seponit  moechae  vestem,  mundum  muliebrem. 
Lavationem  argenteam,  eunuchos,  glabros  : 
Lanificae  agellos,  pecora,  villam,  operarios, 
Boves,  jumenta,  et  instrumentum  rusticum : 
Potrici  plenam  antiquis  apothecam  cadis,  25 
Domum  politam,  et  delicatos  hortulos. 

Sic  destinata  dare  cum  vellet  singulis. 

Et  approbaret  populus,  qui  illas  noverat, 
/Esopus  media  subito  in  turba  constitit : 

O  si  maneret  condito  sensus  patri,  30 

Quam  graviter  ferret,  quod  voluntatem  suam 
Interpretari  non  potuissent  Attici ! 

Rogatus  deinde,  solvit  errorem  omnium. 
Domum  et  ornamenta,  cum  venustis  hortulis, 

Et  vina  vetera  date  lanificae  rusticae :  35 

Vestem,  uniones,  pedisequos,  et  cetera 
Illi  assignate,  vitam  quae  luxu  trahit : 

Agros  avitos,  pecora  cum  pastoribus 
Donate  moechae.  Nulla  poterit  perpeti. 

Ut  moribus  quid  teneat  alienum  suis.  40 

Deformis  cultum  vendet,  ut  vinum  paret ; 

Agros  abjiciet  moecha,  ut  ornatum  paret; 

At  illa  gaudens  pecore,  et  lanae  dedita. 
Quacunque  summa  tradet  luxuriae  domum. 

Sic  nulla  possidebit,  quod  fuerit  datum,  45 
Et  dictam  matri  conferent  pecuniam. 

Ex  pretio  rerum,  quas  vendiderint  singulae. 

Ita  quod  multorum  fugit  imprudentiam. 

Unius  hominis  reperit  solertia. 

FABULA  VI. — Pugna  Murium  et  Mustelarum . 
Cum  victi  Mures  Mustelarum  exercitu 
(llistoria  quorum  in  tabernis  pingitur) 

Fugerent,  et  artos  circum  trepidarent  cavos; 
ASgre  recepti,  tamen  evaserunt  necem. 

Duces  eorum,  qui  capitibus  cornua  5 

Suis  ligarant,  ut  conspicuum  in  proelio 
Haberent  signum,  quod  sequerentur,  milites. 
Haesere  in  portis,  suntque  capti  ab  hostibus ; 
Quos  immolatos  victor  avidis  dentibus 
Capacis  alvi  mersit  Tarta  eo  specu.  10 

Quemcunque  populum  tristis  eventus  premit. 
Periclitatur  magnitudo  principum, 

Minuta  plebes  facili  praesidio  latet. 

FABULA  VII. — Poeta. 

Tu,  qui,  nasute,  scripta  destringis  mea. 

Et  hoc  jocorum  legere  fastidis  genus, 


Parva  libellum  sustine  patientia, 

Severitatem  frontis  dum  placo  tuae, 

Et  in  cothurnis  prodit  ADsopus  novis.  «f 

Utinam  nec  unquam  Pelii  nemoris  jugo 
Pinus  bipenni  concidisset  Thessala ; 

Nec  ad  professae  mortis  audacem  viam 
Fabricasset  Argus  opere  Palladio  ratem. 
Inhospitalis  prima  quae  Ponti  sinus  10 

Patefecit,  in  perniciem  Graium  et  Barbarfim. 
Namque  et  superbi  luget  Metae  domus, 

Et  regna  Peliae  scelere  Medeae  jacent : 

Quae,  saevum  ingenium  variis  involvens  modis. 
Illic  per  artus  fratris  explicuit  fugam;  15 

Hic  caede  patris  Peliadum  infecit  manus. 

Quid  tibi  videtur?  Hoc  quoque  insulsum  est,  ais. 
Falsoque  dictum  ;  longe  quia  vetustior 
ASgea  Minos  classe  perdomuit  freta, 

Justoque  vindicavit  exemplo  impetum.  20 

Quid  ergo  possum  facere  tibi,  lector  Cato, 

Si  nec  fabellae  te  juvant,  nec  fabulae  ? 

Noli  molestus  esse  omnino  litteris, 

Majorem  exhibeant  ne  tibi  molestiam. 

Hoc  illis  dictum  est,  qui  stultitia  nauseant,  25 
Et,  ut  putentur  sapere,  coelum  vituperant. 

FABULA  VIII.— Vipera  et  Lima. 
Mordaciorem  qui  improbo  dente  appetit 
Hoc  argumento  se  describi  sentiat. 

In  officinam  fabri  venit  Vipera  : 

Haec  cum  tentaret,  si  qua  res  esset  cibi, 

Limam  momordit.  Illa  contra  contumax,  5 
Quid  me,  inquit,  stulta,  dente  captas  laedere 
Omne  adsuevi  ferrum  quae  corrodere  ? 

FABULA  IX. —  Vulpes  et  Hircus. 

Homo  in  periclum  simul  ac  venit  callidus, 

Rep  erire  effugium  alterius  quaerit  malo. 

Cum  decidisset  Vulpis  in  puteum  inscia. 

Et  altiore  clauderetur  margine ; 

Devenit  Hircus  sitiens  in  eundem  locum  ;  5 

Simul  rogavit,  esset  an  dulcis  liquor 
Et  copiosus  ?  Illa  fraudem  moliens  : 

Descende,  amice,  tanta  bonitas  est  aquae, 
Voluptas  ut  satiari  non  possit  mea. 

Immisit  se  Barbatus.  Tum  Vulpecula  10 

Evasit  puteo,  nixa  celsis  cornibus, 

Hircumque  clauso  liquit  haerentem  vado. 

FABULA  X. — De  Vitiis  Hominum. 

Peras  imposuit  Jupiter  nobis  duas  : 

Propriis  repletam  vitiis  post  tergum  dedit. 
Alienis  ante  pectus  suspendit  gravem. 

Hac  re  videre  nostra  mala  non  possumus  ; 
Alii  simul  delinquunt,  censores  sumus.  5 

FABULA  XI. — Fur  Aram  Compilans. 
Lucernam  fur  accendit  ex  ara  Jovis, 

Ipsumque  compilavit  ad  lumen  suum. 

Onustus  sacrilegio  cum  discederet, 

Repente  vocem  sancta  misit  Religio  : 

Malorum  quamvis  ista  fuerint  munera,  5 

MiViique  invisa,  ut  non  offendar  surripi ; 

Tamen,  sceleste,  spiritu  culpam  lues, 

Olim  cum  adscriptus  venerit  poenae  dies. 

Sed  ne  ignis  noster  facinori  praeluceat. 

Per  quem  verendos  excolit  pietas  deos,  10 

Veto  esse  tale  luminis  commercium. 

Ita  hodie  nec  lucernam  de  flamma  deum, 

Nec  de  lucerna  fas  est  accendi  sacrum. 

Quot  res  contineat  hoc  argumentum  utiles, 

Non  explicabit  alius,  quam  qui  reperit.  15 

Significat  primo  saepe,  quos  ipse  alueris, 

Tibi  inveniri  maxime  contrarios  : 

Secundo  ostendit,  scelera  non  ira  deum, 

Fatorum  dicto  sed  puniri  tempore: 

Novissime  interdicit,  ne  cum  malefico  20 

Usum  bonus  consociet  ullius  rei. 

FABULA  XII. — Hercules  et  Plutus. 

MALAS  ESSE  DIVITIAS. 

Opes  invisae  merito  sunt  forti  viro. 

Quia  dives  arca  veram  laudem  intercipit. 

Coelo  receptus  propter  virtutem  Hercules, 
Cum  gratulantes  persalutasset  deos  ; 

Veniente  Pluto,  qui  Fortunae  est  filius,  5 

Avertit  oculos.  Causam  quaesivit  pater. 

Odi,  inquit,  illum,  quia  malis  amicus  est, 
Simul^ue  objecto  cuncta  corrumpit  lucro 

FABULA  XIII. — Leo  Regnans. 

Utilius  homini  nihil  est  quam  recte  loqui ; 
Probanda  cunctis  est  quidem  sententia, 

Sed  ad  perniciem  solet  agi  sinceritas. 

Cum  se  ferarum  regem  fecisset  Leo, 

Et  aequitatis  vellet  famam  consequi,  5 

A  pristina  deflexit  consuetudine. 

Atque  inter  illas,  tenui  contentus  cibo, 

Sancta  incorrupta  jura  reddebat  fide. 

Postquam  labare  coepit  poenitentia 
*  *  * 

Desunt  reliqua. 

FABULA  XIV. — Prometheus 
*  *  • 

Afflictione  veretri  linguam  mulieris. 

Affinitatem  traxit  inde  obscaenitas. 

Rogavit  alter,  tribadas  et  molles  mares 
Quae  ratio  procreasset  ?  Exposuit  senex. 

Idem  Prometheus  auctor  vulgi  fictilis,  5 

Q  i  simul  offendit  ad  fortunam,  frangitur, 
Naturae  partes,  veste  quas  celat  pudor, 

Cum  separatim  toto  finxisset  die, 

Aptare  mox  ut  posset  corporibus  suis, 

Ad  coenam  est  invitatus  subito  a  Libero:  10 

Ubi  irrigatus  multo  venas  nectare, 

Sero  domum  est  reversus  titubanti  pede. 

Tum  semisomno  corde  et  errore  ebrio, 

Applicuit  virginale  generi  masculo. 

Et  masculina  membra  applicuit  foeminis.  15 
Ita  nunc  libido  pravo  fruitur  gaudio. 

FABULA  XV. — Capellae  et  Hirci. 
Ba-bam  capellae  cum  impetrassent  ab  Jove, 
Hirci  maerentes  indignari  coeperunt. 

Quod  dignitatem  foeminae  aequassent  suam 
Smite,  inquit,  illas  gloria  vana  frui, 

Et  usurpare  vestri  ornatum  muneris,  5 

Pares  dum  non  sint  vestrae  fortitudinis. 

Hoc  argumentum  monet,  ut  sustineas  tibi 
Habitu  esse  similes,  qui  sunt  virtute  impares 

FABULA  XVI. —  Gubernator  et  Nautce 
Cum  de  fortunis  quidam  quereretur  suis 
ASsopus  finxit  consolandi  gratia  : 

Vexata  saevis  navis  tempestatibus, 

Inter  vectorum  lacrymaset  mortis  metum, 
Faciem  ad  serenam  subito  ut  mutatur  dies,  5 
Ferri  secundis  tuta  coepit  flatibus, 

N  i  n  iaque  nautas  hilaritate 


Factus  ptjriclo  tum  Gubernator  sophus  : 

Parce  gaudere  oportet,  et  sensim  queri. 

Totam  quia  vitam  miscet  dolor  et  gaudium.  10 

FABULA  XVII. — Canum  Legati  ad  Jovem. 
Canes  Legatos  olim  misere  ad  Jovem, 

Melioris  vitae  tempus  oratum  suae, 

Ut  sese  eriperent  hominum  contumeliis, 
Furfuribus  sibi  conspersum  quod  panem  darent, 
Fimoque  turpi  maximam  explerent  famem.  5 
Profecti  sunt  legati  non  celeri  pede. 

Dum  naribus  scrutantur  escam  in  stercore. 
Citati  non  respondent.  Vix  tandem  invenit 
Eos  Mercurius,  et  turbatos  attrahit. 

Tum  vero  vultum  magni  ut  viderunt  Jovis,  10 
Totam  timentes  concacarunt  regiam. 

Propulsi  vero  fustibus,  vadunt  foras  : 

Vetat  dimitti  magnus  illos  Jupiter. 

Mirati  sibi  legatos  non  revertier. 

Turpe  aestimantes  aliquid  commissum  a  suis,  15 
Post  aliquod  tempus  alios  adscribi  jubent. 
Rumor  legatos  superiores  prodidit. 

Timentes  rursus  aliquid  ne  simile  accidat. 

Odore  canibus  anum,  sed  multo,  replent. 
Mandata  dant,  legati  mittuntur,  statim  20 

Abeunt.  Rogantes  aditum  continuo  impetrant. 
Consedit  genitor  tum  deorum  maximus, 
Quassatque  fulmen  :  tremere  coepere  omnia. 
Canes  confusi,  subitus  quod  fuerat  fragor, 
Repente  odorem,  mixtum  cum  merdis,  cacant.  25 
Reclamant  omnes  vindicandam  injuriam. 

Sic  est  locutus  ante  poenam  Jupiter  : 

Legatos  non  est  regis  non  dimittere. 

Nec  est  difficile  poenas  culp®  imponere. 

Non  veto  dimitti,  verum  cruciari  fame,  S0 

Ne  ventrem  continere  non  possint  suum. 

Et  hoc  feretis  pro  judicio  praemium. 

Illi  autem,  qui  miserunt  vos  tam  futiles, 
Nunquam  carebunt  hominis  contumelia. 

Ita  nunc  legatos  exspectant  et  posteri.  35 

Novum  venire  qui  videt,  culum  olfacit. 

FABULA  XVIII.— Homo  et  Colubra 
Qui  fert  malis  auxilium,  post  tempus  dolet. 

Gelu  rigentem  quidam  colubram  sustulit 
Sinuque  fovit,  contra  se  ipse  misericors. 

Namque  ut  refecta  est,  necuit  hominem  protinus. 
Hanc  alia  cum  rogaret  causam  facinoris,  5 

Respondit :  Ne  quis  discat  prodesse  improbis. 

FABULA  XIX.—  Vulpis  et  Draco. 

Vulpis  cubile  fodiens  dum  terram  eruit, 

Agitque  plures  altius  cuniculos. 

Pervenit  ad  Draconis  speluncam  intimam. 
Custodiebat  qui  thesauros  abditos- 
Hunc  simul  adspexit :  Oro,  ut  imprudentiae  5 
Des  primum  veniam  ;  deinde,  si  pulcre  vides 
Quam  non  conveniens  aurum  sit  vitee  mere. 
Respondeas  clementer.  Quem  fructum  capis 
Hoc  ex  labore,  quodve  tantum  est  praemium, 

Ut  careas  somno,  et  sevum  in  tenebris  exigas?  10 
Nullum,  inquit  ille,  verum  hoc  a  summo  mihi 
Jove  attributum  est.  Ergo  nec  sumis  tibi. 

Nec  ulli  donas  quicquam  ?  Sic  fatis  placet. 

Nolo  irascaris,  libere  si  dixero  : 

Dis  est  iratis  natus,  qui  est  similis  tibi.  15 

Abiturus  illuc,  quo  priores  abierunt. 

Quid  mente  caeca  miserum  torques  spiritum  ? 
Tibi  dico,  avare,  gaudium  haeredis  tui, 
k  Qui  thure  superos,  ipsum  te  fraudas  cibo  ; 

Qui  tristis  audis  musicum  citharae  sonum  ;  20 

Quem  tibiarum  macerat  jucunditas; 

Opsoniorum  pretia  cui  gemitum  exprimunt; 

Qui,  dum  quadrantes  aggeras  patrimonio, 

Coelum  fatigas  sordido  perjurio  ; 

Qui  circumcidis  omnem  impensam  funeri,  25 
Libitina  ne  quid  de  tuo  faciat  lucri. 

FABULA  XX,— Phaedrus. 

Quid  judicare  cogitet  Livor  modo, 

Licet  dissimulet,  pulcre  tamen  intelligo. 
Quicquid  putabit  esse  dignum  memoriae, 
iEsopi  dicet ;  si  quid  minus  arriserit, 

A  me  contendet  fictum  quovis  pignore.  5 

Quem  volo  refelli  jam  nunc  responso  meo  : 

Sive  hoc  ineptum,  sine  laudandum  est  opus. 
Invenit  ille,  nostra  perfecit  manus. 

Sed  exsequamur  coeptum  propositi  ordinem. 

FABULA  XXI. — Naufragium  Simonidis. 
Homo  doctus  in  se  semper  divitias  habet. 

Simonides,  qui  scripsit  egregium  melos. 

Quo  paupertatem  sustineret  facilius, 

Circuire  coepit  urbes  Asiae  nobiles, 

Mercede  accepta  laudem  victorum  canens.  5 
Hoc  genere  quaestus  postquam  locuples  factus  est, 
Redire  in  patriam  voluit  cursu  pelagio, 

(Erat  autem  natus,  ut  aiunt,  in  Cea  insula.) 
Adscendit  navem,  quam  tempestas  horrida 
Simul  et  vetustas  medio  dissoluit  mari.  10 

Hi  zonas,  illi  res  pretiosas  colligunt, 

Subsidium  vitae.  Quidam  curiosior, 

Simonide,  tu  ex  opibus  nil  sumis  tuis  ?  [tant, 
Mecum,  inquit,  mea  sunt  cuncta.  Tunc  pauci  ena- 
Quia  plures  onere  degravati  perierant.  15 

Praedones  adsunt,  rapiunt  quod  quisque  extulit, 
Nudos  relinquunt.  Forte  Clazomenae  prope 
Antiqua  fuit  urbs,  quam  petierunt  naufragi. 

Hic  litterarum  quidam  studio  deditus, 

Simonidis  qui  saepe  versus  legerat,  20 

Eratque  absentis  admirator  maximus, 

Sermone  ab  ipso  cognitum  cupidissime 
Ad  se  recepit ;  veste,  nummis,  familia 
Hominem  exornavit  Ceteri  tabulam  suam 
Portant,  rogantes  victum.  Quos  casu  obvios  25 
Simonides  ut  vidit :  Dixi,  inquit,  mea 
Mecum  esse  cuncta ;  vos  quod  rapuistis,  perit. 

FABULA  XXII. — Mons  Parturiens. 

Mons  parturibat,  gemitus  immanes  ciens; 
Eratque  in  terris  maxima  exspectatio. 

At  ille  murem  peperit.  Hoc  scriptum  est  tibi. 
Qui,  magna  cum  minaris,  extricas  nihil. 

FABULA  XXIII. — Formica  et  Musca. 
Formica  et  Musca  contendebant  acriter. 

Quae  pluris  esset.  Musca  sic  coepit  prior : 

Conferre  nostris  tu  potes  te  laudibus? 

Ubi  immolatur,  exta  praegusto  deum. 

Moror  inter  aras,  templa  perlustro  omnia.  5 
In  capite  regis  sedeo,  cum  visum  est  mihi, 

Et  matronarum  casta  delibo  oscula, 

Laboro  nihil,  atque  optimis  rebus  fruor. 

Quid  horum  simile  tibi  contingit,  rustica  P 


Est  gloriosus  sane  convictus  deum,  10 

Sed  illi  qui  invitatur,  non  qui  invisus  est. 

Aras  frequentas  :  nempe  abigeris,  quo  venis. 
Reges  commemoras,  et  matronarum  oscula 
Super  etiam  jactas,  tegere  quod  debet  pudor. 
Nihil  laboras :  ideo, cum  opus  est,  nil  habes.  i$ 
Ego  granum  in  hiemem  cum  studiose  congero. 
Te  circa  murum  pasci  video  stercore. 

Abstate  me  lacessis ;  cum  bruma  est,  siles 
Mori  contractam  cum  te  cogunt  frigora. 

Me  copiosa  recipit  incolumem  domus.  20 

Satis  profecto  retudi  superbiam. 

Fabella  talis  hominum  discernit  notas 
Eorum,  qui  se  falsis  ornant  laudibus, 

Et  quorum  virtus  exhibet  solidum  decus. 

FABULA  XXIV. — Simonides  a  Diis  Servatus. 

Quantum  valerent  inter  homines  litteras 
Dixi  superius  :  quantus  nunc  illis  honos 
A  superis  sit  tributus,  tradam  memoriae. 

Simonides  idem  ille,  de  quo  retuli, 

Victori  laudem  cuidam  pyctae  ut  scriberet,  5 
Certo  conduxit  pretio:  secretum  petit. 

Exigua  cum  frenaret  materia  impetum. 

Usus  poetae,  ut  moris  est,  licentia. 

Apte  interposuit  gemina'  Ledae  sidera. 
Auctoritatem  similis  referens  gloriae.  10 

Opus  approbavit ;  sed  mercedis  tertiam 
Accepit  partem.  Cum  relicuum  posceret, 

Illi,  inquit,  reddent,  quorum  sunt  laudes  duae. 
Verum,  ut  ne  irate  te  dimissum  sentias. 

Ad  ccenam  mihi  promitte,  cognatos  volo  15 
Hodie  invitare,  quorum  es  in  numero  mihi. 
Fraudatus  quamvis  et  dolens  injuria, 

Ne  male  dimissus  gratiam  corrumperet. 
Promisit.  Rediit  hora  dicta,  recubuit. 
Splendebat  hilare  poculis  convivium;  20 

Magno  apparatu  laeta  resonabat  domus  : 

Duo  cum  repente  juvenes,  sparsi  pulvere, 

Sudore  multo  diffluentes,  corpore 
Humanam  supra  formam,  cuidam  servulo 
Mandant,  ut  ad  se  provocet  Simonidem ;  25 

Illius  interesse,  ne  faciat  moram. 

Homo  perturbatus  excitat  Simonidem. 

Unum  promorat  vix  pedem  triclinio. 

Ruina  camarae  subito  oppressit  caeteros ; 

Nec  ulli  juvenes  sunt  reperti  ad  januam.  30 
Ut  est  vulgatus  ordo  narratae  rei, 

Omnes  scierunt,  numinum  praesentiam 
Vati  dedisse  vitam  mercedis  loco. 

EPILOGUS. 

Adhuc  supersunt  multa  quae  possim  loqui, 

Et  copiosa  abundat  rerum  varietas ; 

Sed  temperatae  suaves  sunt  argutiae. 

Immodicae  offendunt.  Quare,  vir  sanctissime, 
Particulo,  chartis  nomen  victurum  meis,  5 
Latinis  dum  manebit  pretium  litteris. 

Si  non  ingenium,  certe  brevitatem  approba. 

Quae  commendari  tanto  debet  justius, 

Quanto  poetae  sunt  molesti  validius. 

PROLOGUS. 

jEsopi  nomen  sicubi  interposuero. 

Cui  reddidi  jam  pridem,  quicquid  debui, 
Auctoritatis  esse  scito  gratia  : 

Ut  quidam  artifices  nostro  faciunt  saeculo. 

Qui  pretium  operibus  majus  inveniunt,  novo  5 
Si  marmori  adscripserunt  Praxitelen  suo. 

Trito  Myronem  argento.  Fabulae  exaudiant 
Adeo  fugatae.  Plus  vetustis  nam  favet 
Invidia  mordax,  quam  bonis  praesentibus. 

Sed  jam  ad  fabellam  talis  exempli  feror.  10 

FABULA  I. — Demetrius  et  Menander. 
Demetrius,  qui  dictus  est  Phalereus, 

Athenas  occupavit  imperio  improbo. 

Ut  mos  est  vulgi,  passim  et  certatim  ruunt. 
Feliciter!  succlamant.  Ipsi  principes 
Illam  osculantur,  qua  sunt  oppressi,  manum,  5 
Tacite  gementes  tristem  fortunae  vicem. 

Quin  etiam  resides  et  sequentes  otium. 

Ne  defuisse  noceat,  repunt  ultimi : 

In  quis  Menander,  nobilis  comoediis, 

Quas,  ipsum  ignorans,  legerat  Demetrius,  10 
Et  admiratus  fuerat  ingenium  viri, 

Unguento  delibutus,  vestitu  affluens. 

Veniebat  gressu  delicato  et  languido. 

Hunc  ubi  tyrannus  vidit  extremo  agmine  : 
Quisnam  cinaedus  ille  in  conspectu  meo  15 
Audet  venire  ?  Responderunt  proximi : 

Hic  est  Menander  scriptor.  Mutatus  statim 
•  *  * 

FABULA  II. —  Viatores  et  Latro. 

Duo  cum  incidissent  in  Latronem  milites. 

Unus  profugit,  alter  autem  restitit, 

Et  vindicavit  sese  forti  dextera. 

Latrone  occiso,  timidus  accurrit  comes, 
Stringitque  gladium,  dein  rejecta  paenula,  5 
Cedo,  inquit,  illum,  jam  curabo  sentiat. 

Quos  attentarit.  Tunc  qui  depugnaverat: 
Vellem  istis  verbis  saltem  adjuvisses  modo, 
Constantior  fuissem,  vera  existimans 
Nunc  conde  ferrum,  et  linguam  pariter  futilem. 
Ut  possis  alios  ignorantes  fallere.  1 1 

Ego,  qui  sum  expertus  quantis  fugias  viribus, 
Scio,  quam  virtuti  non  sit  credendum  tuae. 

Illi  assignari  debet  haec  narratio. 

Qui  re  secunda  fortis  est,  dubia  fugax.  15 

FABULA  III. — Calvus  et  Musca. 

Calvi  momordit  Musca  nudatum  caput :  [vem. 
Quam  opprimere  captans  alapam  sibi  duxit  gra- 
Tunc  illa  irridens  :  Punctum  volucris  parvulae 
Voluisti  morte  ulcisci;  quid  facies  tibi. 

Injuriae  qui  addideris  contumeliam  ?  5 

Respondit :  Mecum  'facile  redeo  in  gratiam. 
Quia  non  fuisse  mentem  laedendi  scio. 

Sed  te,  contemti  generis  animal  improbum, 

Quae  delectaris  bibere  humanum  sanguinem. 
Optem  necare  vel  majore  incommodo.  10 

Hoc  argumentum  veniam  ei  dari  docet, 


Qui  casu  peccat.  Nam  qui  consilio  est  nocens. 
Illum  esse  quavis  dignum  poena  judico. 

FABULA  IV. — Homo  et  Asinus. 

Quidam  immolasset  verrem  cum  sancto  Herculi, 
Cui  pro  salute  votum  debebat  sua, 

Asello  jussit  reliquias  poni  hordei. 

Quas  aspernatus  ille  sic  locutus  est : 

Tuum  libenter  prorsus  appeterem  cibum, 

Nisi,  qui  nutritus  illo  est,  jugulatus  foret. 

Hujus  respectu  fabulae  deterritus. 
Periculosum  semper  reputavi  lucrum. 

Sed  dicis.  Qui  rapuere  divitias,  habent 
Numeremus  agedum,  qui  deprensi  perierint :  10 
Majorem  turbam  punitorum  reperies. 

Paucis  temeritas  est  bono,  multis  malo 

FABULA  V. — Scum-a  et  Rusticus. 

Pravo  favore  labi  mortales  solent, 

Et,  pro  judicio  dum  stant  erroris  sui. 

Ad  poenitendum  rebus  manifestis  agi 
Facturus  ludos  dives  quidam  et  nobilis 
Proposito  cunctos  invitavit  praemio,  5 

Quam  quisque  posset  ut  novitatem  ostenderet 
Venere  artifices  laudis  ad  certamina : 

Quos  inter  scurra,  notus  urbano  sale. 

Habere  dixit  se  genus  spectaculi. 

Quod  in  theatro  nunquam  prolatum  foret.  10 
Dispersus  rumor  civitatem  concitat : 

Paullo  ante  vacua  turbam  deficiunt  loca. 

In  scena  vero  postquam  solus  constitit, 

Sine  apparatu,  nullis  adjutoribus. 

Silentium  ipsa  fecit  exspectatio.  15 

Ille  in  sinum  repente  demisit  caput. 

Et  sic  porcelli  vocem  est  imitatus  sua. 

Verum  ut  subesse  pallio  contenderent. 

Et  excuti  juberent.  Quo  facto  simul 

Nihil  est  repertum,  multis  onerant  laudibus,  20 

Hominemque  plausu  prosequuntur  maximo. 

Hoc  vidit  fieri  Rusticus.  Non  mehercule 
Me  vincet,  inquit :  et  statim  professus  est. 

Idem  facturum  melius  se  postridie. 

Fit  turba  major.  Jam  favor  mentes  tenet,  25 
Et  derisuri,  non  spectaturi  sedent. 

Uterque  prodit.  Scurra  degrunnit  prior, 
Movetque  plausus,  et  clamores  suscitat. 

Tunc  simulans  sese  vestimentis  Rusticus 
Porcellum  obtegere,  (quod  faciebat  scilicet,  30 
Sed,  in  priore  quia  nil  compererant,  latens) 
Pervellit  aurem  vero,  quem  celaverat. 

Et  cum  dolore  vocem  natur*  exprimit. 

Acclamat  populus,  Scurram  multo  similius 
Imitatum,  et  cogit  Rusticum  trudi  foras.  35 
At  ille  profert  ipsum  porcellum  e  sinu, 
Turpemque  aperto  pignore  errorem  probans 
En  1  hic  declarat,  quales  sitis  judices. 

FABULA  VI. — Duo  Calvi. 

Invenit  Calvus  forte  in  trivio  pectinem  i 
Accessit  alter,  seque  defectus  pilis  : 

Eia,  inquit,  in  commune,  quodf  unqueest  lucri 
Ostendit  ille  praedam,  et  adjecit  simul  • 

Superum  voluntas  favit;  sed  fato  invido  5 
Carbonem,  ut  aiunt,  pro  thesauro  invenimus. 

Quem  spes  delusit,  huic  querela  convenit. 

FABULA  VII. — Princeps  Tibicen. 

Ubi  vanus  animus,  aura  captus  frivola, 

Arripuit  insolentem  sibi  fiduciam, 

Facile  ad  derisum  stulta  levitas  ducitur. 

Princeps  tibicen  notior  paulo  fuit, 

Operam  Bathyllo  solitus  in  scena  dare.  5 

ls  forte  ludis  (non  satis  memini  quibus) 

Dum  pegma  rapitur,  concidit  casu  gravi 
Nec  opinans,  et  sinistram  fregit  tibiam. 

Duas  cum  dextras  maluisset  perdere. 

Inter  manus  sublatus,  et  multum  gemens 
Domum  refertur.  Aliquot  menses  transeunt. 

Ad  sanitatem  dum  venit  curatio. 

Ut  spectatorum  mos  est,  et  lepidum  genus, 
Desiderari  coepit,  cujus  flatibus 
Solebat  excitari  saltantis  vigor.  15 

Erat  facturus  ludos  quidam  nobilis. 

Et  incipiebat  ingredi  Princeps.  Eum 
Adducit  pretio,  precibus,  ut  tantummodo 
Ipso  ludorum  ostenderet  sese  die. 

Qui  simul  advenit,  rumor  de  tibicine  20 

Fremit  in  theatro:  quidam  affirmant  mortuum, 
Quidam  in  conspectum  proditurum  sine  mora. 
Aulffio  misso,  devolutis  tonitrubus. 

Di  sunt  locuti  more  translatitio. 

Tunc  chorus,  ignotum  et  modo  reducto  canticum 
Imposuit,  cujus  haec  fuit  sententia  :  26 

Laetare,  incolumis  Roma  salvo  Principe. 

In  plausus  consurrectum  est.  Jactat  basia 
Tibicen  ;  gratulari  fautores  putat. 

Equester  ordo  stultum  errorem  intelligit,  80 
Magnoque  risu  canticum  repeti  jubet. 


Iteratur  illud.  Homo  meus  se  in  pulpito 
Torum  prosternit :  plaudit  illudens  eques ; 
Rogare  populus  hunc  coronam  existimat. 

Ut  vero  cuneis  notuit  res  omnibus,  SS 

Princeps,  ligato  crure  nivea  fascia, 

Niveisque  tunicis,  niveis  etiam  calceis, 
Superbiens  honore  divinae  domus. 

Ab  universis  capite  est  protrusus  foras. 

FABULA  VIII. — Occasio  Depicta. 

Cursu  volucri,  pendens  in  novacula. 

Calvus,  comosa  fronte,  nudo  corpore, 

Quem  si  occuparis,  teneas;  elapsum  semel 
Non  ipse  possit  Jupiter  reprehendere. 
Occasionem  rerum  significat  brevem.  5 

Effectus  impediret  ne  segnis  mora, 

Finxere  antiqui  talem  effigiem  Temporis. 

FABULA  IX. — Taurus  et  Vitulus. 

Angusto  in  aditu  Taurus  luctans  cornibus. 

Cum  vix  intrare  posset  ad  praesepia, 

Monstrabat  Vitulus,  quo  se  pacto  plecteret. 
Tace,  inquit,  ante  hoc  novi,  quam  tu  natus  es. 
Qui  doctiorem  emendat,  sibi  dici  putet.  5 

FABULA  X. —  Venator  et  Canis. 
Adversus  omnes  fortis  veloces  feras 
Canis  cum  domino  semper  fecisset  satis. 
Languere  coepit  annis  ingravantibus. 

Aliquando  objectus  hispidi  pugnae  suis. 

Arripuit  aurem  :  sed  cariosis  dentibus  5 

Praedam  dimisit.  Hic  tum  venator  dolens 
Canem  objurgabat.  Cui  latrans  contra  senex: 
Non  te  destituit  animus,  sed  vires  meae. 

Quod  fuimus  laudas,  si  jam  damnas,  quod  sumus 
Hoc  cur,  Philete,  scripserim,  pulcre  vides.  10 


APPENDIX  FABULARUM  ^SOPIARUM  XXXIV. 


FABULA  I. — Miluus  Mgrotans 

Multos  cum  menses  aegrotasset  Miluus. 

Nec  jam  videret  esse  vitae  spem  suae  • 

Matrem  rogabat  sancta  circumiret  loca. 

Et  pro  salute  vota  faceret  maxima. 

Faciam,  inquit,  fili;  sed, opem  ne  non  impetrem, 
Vehementer  vereor;  sed  qui  delubra  omnia  6 
Vastando,  cuncta  polluisti  altaria. 

Sacrificiis  nullis  parcens,  nunc  quid  vis  rogem? 

FABULA  II. — Lepores  Vitee  Perttesi. 

Qui  sustinere  non  potest  suum  malum, 

Alios  inspiciat,  et  discat  tolerantiam. 

Aliquando  in  sylvis  strepitu  magno  conciti 
Lepores  clamant,  se  propter  assiduos  metus 
Finire  velle  vitam.  Sic  quendam  ad  lacum  5 
Venerunt,  miseri  quo  se  praecipites  darent. 
Adventu  quorum  postquam  ranae  territae 
Virides  in  algas  misere  fugientes  ruunt : 

Heu,  inquit  unus,  sunt  et  alii,  quos  timor 
Vexat  malorum.  Ferte  vitam  ut  caeteri.  10 

FABULA  111. —  Vulpis  et  Jupiter. 
Naturam  turpem  nulla  fortuna  obtegit. 

Humanam  in  speciem  cum  vertisset  Jupiter 
Vulpem,  regali  pellex  ut  sedit  throno. 


Scarabeum  vidit  prorepentem  ex  angulo, 
Notamque  ad  praedam  celeri  prosiluit  gradu.  5 
Superi  risere,  magnus  erubuit  pater. 
Repudiatam  turpemque  pellicem  expulit ; 

His  prosecutus:  Vive,  quo  digna  es,  modo. 

Quae  nostris  uti  meritis  digne  non  potes. 

FABULA  IV. — Leo  et  Mus. 

Ne  quis  minores  laedat,  fabula  haec  monet. 

Leone  in  sylva  dormiente,  rustici 
[Luxuriantes]  mures,  unus  ex  iis 
Super  cubantem  casu  quodam  transiit ; 
Expergefactus  miserum  leo  celeri  impetu  & 
Arripuit;  ille  veniam  sibi  dari  rogat, 

Crimen  fatetur,  peccatum  imprudentiae. 

Hoc  rex  ulcisci  gloriosum  non  putans. 

Ignovit  et  dimisit.  Post  paucos  dies 
Leo,  dum  vagatur  noctu,  in  foveam  decidit.  10 
Captum  ut  se  agnovit  laqueis,  voce  maxima 
Rugire  coepit;  cujus  immanem  ad  sonum 
Mus  subito  accurrens,  Non  est  quod  timeas,  ait. 
Beneficio  magno  gratiam  reddam  parem. 

Mox  omnes  artus,  artuum  et  ligamina  lfi 

Lustrare  coepit,  cognitosque  dentibus 
Nervos  rodendo  laxat  ingenia  artuum. 

Sic  captum  mus  \ecnem  sylvis  reddidit. 

FABULA  V. —  Homo  et  Arbores. 

Pereunt,  suis  auxilium  qui  dant  hostibus. 

Facta  bipenni  quidam  ab  arboribus  petit, 
Manubrium  ut  darent  e  ligno,  quod  foret 
Firmum:  jusserunt  omnes  oleastrum  dari. 
Accepit  munus,  aptans  e.t  manubrium  5 

Coepit  securi  magna  excidere  robora. 

Dumque  eligebat,  qute  vellet,  sic  Fraxino 
Dixisse  fertur  Quercus  :  Merito  cajdimur. 

FABULA  VI. — Mus  et  Rana. 

Mus,  quo  transire  posset  flumen  facilius. 
Auxilium  ranae  petit.  Haec  muris  alligat 
Lino  priorem  crus  ad  posterius  pedem. 

Amnem  natantes  vix  medium  devenerant. 

Cum  rana  subito  fundum  fluminis  petens  5 
Se  mergit,  muri  ut  vitam  eriperet  perfide. 

Qui  dum,  ne  mergeretur,  tendit  validius; 
Praedam  conspexit  Miluus  propter  volans. 
Muremque  fluctuantem  rapuit  unguibus, 
Simulque  ranam  colligatam  sustulit.  10 

Sic  saepe  intereunt  aliis  meditantes  necem. 

FABULA  VII. — Galli  Duo  et  Accipiter. 
Gallas  cum  Gallo  saepe  pugnam  conserens, 
Accipitrem  victus  judicem  litis  petit. 

Hic,  ambo  si  venirent,  mente  concipit 
Spem  devorandi,  qui  exhiberet  se  prior. 

Mox  cum  venisse,  causam  ut  orarent  suam,  5 
Vidit,  prehendit  illum,  qui  primus  forum 
Deduxit  ad  suam  litem.  Ille  clamitans. 

Ne  plectar  ego,  sed  ille,  quis  fugam  petit. 

Cui  ales,  hodie  ne  te  credas  unguibus 

Posse  eripi  meis  ;  quos  alteri  dolos  10 

Tendebas,  aequum  te  nunc  est  ipsum  pati. 

Qui  saepe  tractat  aliorum  secum  necem, 
Ignorat,  triste  quid  sibi  fatum  paret. 

FABULA  VIII. — Cochlea  et  Simius. 

Amore  tacta  speculi  inventi  Cochlea 
Fulgentis  orbem  scandens,  coepit  lingere, 

Nil  illi  melius  contulisse  se  putans. 

Quam  si  splendorem  commacularet  sordibus. 

Ut  inquinatum  vidit  speculum  simius,  5 

Qui  se  calcari  talibus  permiserit, 

Meretur,  inquit,  tale  dedecus  pati. 

Haec  illis  est  fabella  scripta  foeminis. 

Ineptis  quae  sejungunt  et  stultis  viris. 

FABULA  IX. — Mus  Urbanus  et  Rusticus. 
Hospitio  quondam  mus  urbanus  rustici 
Exceptus,  vili  glande  coenat  in  cavo. 

Induxit  precibus  post,  ut  urbem  rusticus 
Cellamque  intraret  plenam  rebus  optimis. 

In  qua  dum  variis  perfruuntur  reliquiis,  5 

Impulso  venit  ostio  cellarius. 

Quo  mures  strepitu  diffugiunt  perterriti, 

£t  notis  facile  urbanus  se  condii  cavis  ; 

At  miser  ignota  trepidans  rusticus  domo 
Timensque  mortem,  per  parietes  cursitat.  10 
Ut,  quae  volebat,  sustulit  cellarius, 

Clausitque  limen,  iterum  urbanus  rusticum 
Hortatur ;  ille  perturbatis  sensibus, 

Vix,  inquit,  possum  capere  prae  metu  cibum. 
Putasne  veniet  ille  ?  Quid  tantum  times?  15 
Urbanus  inquit ;  age  fruamur  ferculis. 

Quae  frustra  rure  quaeras.  Contra  rusticus  : 

Tu,  qui  timere  nescis,  fruere  his  omnibus; 

At  rat  securum  pascat  glans  et  liberum 


In  paupertate  tutum  praestat  vivere.  20 

Quam  divitiarum  carpi  solitudine. 

FABULA  X. — Asinus  Domino  Blandiens 
Blandiri  domino  Asellus  ut  vidit  suo 
Canem,  et  de  mensa  saturari  quotidie. 

Et  frustra  largiter  jactari  a  familia ; 

Sic  est  locutus  :  Si  canem  immundissimum 
In  tantum  dominus  et  familia  diligit,  5 

Quid  me  futurum,  si  par  illi  fecero 
Officium,  multo  qui  sum  melior  hoc  cane, 
Rebusque  pluribus  utilis  et  laudabilis  : 

Alor  qui  sanctae  fontibus  puris  aquae. 

Ciboque  numquam  soleo  pasci  sordido  ?  10 

Sum  sane  catulo  dignior  vita  frui 
Beatiore,  honorem  et  summum  consequi. 

Asellus  haec  dum  secum,  stabulum  conspicit 
Intrare  dominum :  quare  accurrens  ocius 
Rudensque  prosilit,  et  humeris  ambos  pedes  15 
Imponit,  osque  lingua  «cepit  lingere. 

Vestemque  foedis  scindens  ungulis,  gravi 
Herum  fatigat  stulte  blandus  pondere. 

Clamore  domini  concitatur  familia. 

Fustesque  et  saxa  passim  arripiens  obvia  20 
Rudentem  mulcat ;  et  mox  membris  debilem 
Fractisque  coxis  domini  lapsum  a  corpore. 
Semianimum  tandem  dejicit  ad  prsesepia. 

Fabella,  ineptus  ne  se  invitis  ingerat, 

Melioris  aut  affectet  officium,  docet.  25 

FABULA  XI. — Grus,  Cornix ,  et  Dominus. 
Foedus  juratae  Grus  et  Cornix  junxerant. 
Cornicem  Grus  ab  avibus  ut  defenderet ; 

Cornix  futura,  ut  Grus  caveret,  diceret. 

Hinc  cum  frequenter  ad  cujusdam  rustici 
Agrum  volarent,  atque  evellerent  sata  5 

Radicitus ;  agri  dominus  vidit,  et  dolens, 

Saxum  da,  clamat,  quo  feriam  gruem,  puer. 
Cornix  ut  audit,  illico  monet  Gruem, 

Sibi  quse  cavit.  Alia  dein  die  audiens 
Cornix  petentem  saxum,  rursus  commonet  10 
Gruem,  ut  vitaret  sedulo  periculum. 

Avem  divinam  suspicatus  rusticus 
Audire  jussa,  puero,  Si,  inquit,  dixero. 

Offam  da,  tu  mihi  clam  lapidem  porrige. 

Grus  venit,  ille  puerum  jubet  offam  dare;  15 
At  ille  lapidem,  quo  ferit  gruem,  dedit. 

Et  crura  fregit.  Vulneratus  grus  ait. 

Divina  cornix,  ubi  nunc  auspicia  tua? 

Cur  non  monere  socium,  ut  juraveras. 

Properasti,  tale  ne  mihi  veniret  malum  ?  20 

Respondit  illa,  Non  meretur  ars  mea 
Culpari,  sed  dolosa  sunt  bilinguium 
Consilia,  qui  aliud  dicunt  atque  aliud  agunt. 

Promissis  ducunt  qui  imperitos  subdolis. 

Mox  fictis  causis  haud  desistunt  ludere.  25 

FABULA  XII. — Aves  et  Hirundo. 

Aves  in  unum  cum  devenissent  locum. 

Viderunt  hominem  seminantem  linum  agro. 

Quod  ut  pro  nihilo  habere  hirundo  intelligit. 

Sic  convocatas  allocuta  traditur. 

Hinc  nobis  instat  omnibus  periculum,  5 

Si  semen  ad  maturitatem  venerit. 

Aves  risere.  Germinavit  ut  seges. 

Hirundo  rursus,  Instat  pernicies,  ait; 

Adeste,  germen  eruamus  noxium. 

Ne,  si  mox  crescat,  inde  fiant  retia,  10 

Et  nos  possimus  artibus  humanis  capi. 

Ridere  pergunt  verba  aves  hirundinis 

Consilium  et  spernunt  stulte  prudentissimum. 

At  illa  cauta  ad  hominem  se  mox  contulit. 

Ut  tuta  tignis  nidum  suspendat  suum.  15 

Sed  quae  salubre  monitum  aves  despexerant. 

De  lino  factis  captae  pereunt  retibus. 

FABULA  XIII. — Perdix  et  Vulpis. 

Resedit  alta  quondam  Perdix  arbore. 

Advenit  Vulpis.  Deinde  sic  coepit  loqui. 

O  quanta  vultus  species  est.  Perdix,  lui ! 

Coralia  rostrum,  crura  vincunt  purpurae 
Fulgorem.  At  si  dormires,  quanto  pulchrior  5 
Esses !  Ut  stulta  clausit  oculos,  illico 
Rapit  credentem  Vulpis.  Illa  fletibus 
Haec  mixta  gravibus  verba  supplex  edidit. 

Per  o  tuarum.  Vulpis,  artium  decus. 

Ut  ante,  quaeso,  nomen  proferas  meum,  10 

Sic  devorabis.  Vulpis,  ubi  voluit  loqui. 

Aperuit  os:  at  Perdix  evasit  necem. 

Decepta  Vulpis,  Quid  opus  erat  loqui  mihi? 
Respondet  Perdix,  Et  dormire  quid  mihi 
Erat  necesse,  somnus  cui  non  venerat  ?  15 

Hoc  illis,  qui  loquuntur  ubi  nil  est  opus. 

Et  qui,  vigilare  cum  necesse,  dormiunt. 

FABULA  XIV. — Asellus,  Bos ,  et  Volucres. 

Asellus  et  Bos  uno  sociati  jugo 
Plaustrum  trahebant :  Bos,  dum  tendit  validius, 
Confregit  cornu.  Asellus  nil  levaminis 
Sentire  jurat  se  a  consorte  debili. 

Laborem  intendens,  cornu  rumpit  alterum,  5 
Terraeque  tandem  Bos  procumbit  mortuus. 
Asinum  bubulcus  carne  mox  onerat  Bovis, 

Qui  plagas  inter  mille  ruptus  concidit, 

Et  exspiravit,  media  collapsus  via. 

Ad  praedam  Volucres  convolantes  inquiunt :  10 
Si  te  precanti  mitem  exhibuisses  Bovi, 

Non  immaturo  pasceres  nos  funere. 

FABULA  XV.— Leo  et  Pastor. 

Errans  in  sylva  spinam  calcavit  Leo, 

Mox  ad  Pastorem  cauda  venit  blandiens; 

Ne  perturberis,  imploro  supplex  opem. 

Non  praedam  quaero.  Ponit  in  gremio  pedem 
Homo  sublatum,  et  eximens  spinam  gravi  5 
Levat  dolore.  Redit  hinc  in  sylvas  Leo. 

Falso  post  tempus  accusatus  crimine 
Pastor  damnatur,  atque  ludis  proximis 
Jejunis  projici  jubetur  bestiis. 

Emissae  dum  discursitant  passim  ferae,  10 

Agnovit  hominem  qui  medicinam  fecerat 
Leo,  et  sublatum  rursus  in  gremio  pedem 
Pastori  ponit.  Rex  ut  cognovit,  statim 
Sylvis  Leonem,  et  Pastorem  reddit  suis. 

FABULA  XVI.— Culex  et  Taurus. 

Culex  cum  Taurum  provocasset  viribus, 

Cuncti  venerunt  populi,  ut  pugnam  cernerent. 
Culex  tum  :  Satis  est,  quod  venisti  cominus  : 
Nam  parvus  mihi,  judicio  sum  magnus  tuo. 
Hinc  se  per  auras  penna  sustulit  levi,  5 

Lusitque  turbam,  et  tauri  destituit  minas. 

Quod  si  fuisset  validae  cervicis  memor. 

Et  taurus  hostem  contemsisset  sordidum, 

Fuisset  vana  inertis  gloriatio. 

Amittit  famam,  qui  se  indignis  comparat/'  !  0 


FABULA  XVII. — Equus  et  Asinus. 

Asello  sonipes  phaleris  occurrit  tumens, 

Et  lassus  multo  tardius  quod  pondere 
Viam  dedisset  transeunti;  Vix,  ait. 

Me  teneo,  quin  te  saevis  calcibus  exteram. 

Tacuit  Asellus,  gemitu  testatus  deos  :  5 

Equus,  currendo  ruptus  parvo  in  tempore. 

Ad  villam  mittitur.  Hunc  onustum  stercore 
Ut  vidit  Asinus,  tali  derisit  joco. 

Quo,  gloriose,  phaleras  has  quondam  tibi. 

Modo  ad  despectam  qui  redisti  miseriam  ?  10 

Felix  ne  spernat,  dubiae  sortis  immemor, 
Humilem,  cum  quid  futurus  ipse,  nesciat. 
FABULA  XVIII. —  Volucres,  Quadrupedes,  et 
Vespertilio. 

Bellum  gerebant  volucres  cum  quadrupedibus. 
Et  vincebantur  versa  victores  vice. 

At  vespertilio,  dubios  eventus  timens. 

Ad  illos  semper,  quos  superasse  viderat, 

Se  conferebat.  In  pacem  cum  pristinam  5 
Redissent,  fraus  utrique  generi  apparuit. 
Damnatus  ergo  tam  pudendo  crimine, 

Lucem  refugiens,  atris  posthac  condidit 
Se  tenebris,  sola  noctibus  semper  volans. 

Qui  se  duabus  venditabit  partibus,  10 

Utrisque  ingratus  vitam  deget  turpiter. 

FABULA  XIX. — Luscinia,  Accipiter,  et  Auceps. 
Accipiter  in  Luscinii  nido  dum  sedet. 

Aurito  insidians,  illic  pullos  invenit ; 

Mater  periclo  mota  prolis  advolat, 

Supplexque,  pullis  ut  parcat  suis,  rogat 
Accipiter,  Quod  vis,  inquit,  faciam,  si  bona  5 
Cantabis  voce  carmen  modulatum  mihi. 

At  illa,  quamvis  excideret  animus,  tamen 
Metu  parebat,  et  coacta  cantitat 
Luctuque  plena.  Praedam  qui  captaverat 
Accipiter,  inquit.  Non  tu  cantasti  bene,  10 

Et  unam  ex  pullis  apprehendit  unguibus, 
Coepitque  devorare.  Ex  diverso  venit 
Auceps,  et  calamo  clam  crescente  perfidam 
Visco  contingit,  atque  in  terram  detrahit. 

Quicunque  fraudes  alii  tendit  subdolas,  15 
Timere  debet,  ne  ipse  capiatur  dolo. 

FABULA  XX. — Lupus,  Vulpis,  et  Pastor 
Lupus  per  tempus  maximam  congesserat 
Praedam  in  cubile,  haberet  ut  cibaria, 

Queis  plures  posset  menses  otio  frui. 

Vulpes  ut  novit,  ad  cubile  abit  Lupi, 

Et  voce  tremula,  An  recte,  frater,  omnia  ?  5 

Quod  te  non  vidi  sylvis  venantem  tuis. 

Tristem  per  omnes  exegi  vitam  dies. 

Lupus,  livorem  postquam  agnovit  aemulae, 

Non  tu  sollicita  huc  causa  venisti  mea, 

Sed  partem  ut  captes.  Fraude  quid  petas  scio. 
Irata  Vulpis  ad  ovium  pastorem  abit,  1 1 

Agesne,  pastor,  inquit,  gratias  mihi. 

Inimicum  si  tradidero  hodie  gregis  tui. 

Ut  nunquam  sis  sollicitus  ?  Pastor,  Serviam 
Tibi,  inquit,  tribuam  et  quicquid  volueris  lubens. 
Cubile  monstrat  illa  pastori  Lupi;  16 

Qui  clausum  protinus  peremit  lancea. 

Et  gaudens  de  alieno  saturavit  aemulam. 

Ut  vero  vulpis  in  venantes  incidit 

De  prensa,  canibus  et  laniata,  sic  ait,  20 

Dedi  vix  alteri  malum,  et  jam  punior. 

Timere  debet,  quisquis  alii  sustinet 
Nocere,  pejus  ipsi  ne  eveniat  malum. 

FABULA  XXI.— Oves  et  Lupi. 

Oves  Lupique  cum  certassent  proelio. 

Illae  vicerunt,  tutae  praesidio  Canum. 

Lupi  legatos  mittunt,  et  justam  petunt 
Hac  lege  pacem,  ut  dederent  Oves  Canes, 

Et  obsides  Luporum  catulos  reciperent.  5 

Ores,  aeternam  sic  sperantes  gratiam 
Iniri,  faciunt  quod  poposcerunt  lupi. 

Post  paullo  cum  coepissent  ululare  catuli, 

Lupi,  necari  causantes  natos  suos 
Pacemque  ruptam  ab  Ovibus,  undique  impetu  10 
Invadunt  facto  nudas  defensoribus ; 

Fidem  quae  stultae  quod  habuerant  hostibus. 
Consilium  sera  damnat  poenitentia. 

Praesidium,  quo  quis  olim  tutus  vixerat. 

Si  prodat  aliis,  frustra  post  desiderat.  1 5 

FABULA  XXII. — Simius  et  Vulpis. 
Rogabat  Vulpem  Simius,  caudae  suae 
De  magnitudine  aliquid  ut  sibi  daret. 

Nates  velare  quo  posset  turpissimas. 

Quid  enim,  inquit,  cauda  tantae  longitudinis 
Prodest  ?  quo  tantum  pondus  per  terram  trahis? 
Cui  Vulpis,  Esset  quamvis  illa  longior,  6 

Majorque  multo,  mallem  per  terram  et  lutum 
Spinasque  trahere,  quam  partem  tibi  dare. 

Meo  ne  tegmine  videaris  pulchrior. 

Avare,  te  fabella  haec,  et  locuples,  monet,  10 
Cui,  quamvis  superest,  nil  tamen  das  pauperi. 

FABULA  XXIII. — Lupus,  Pastor,  et  Venator. 
Cum  Venatorem  fugeret  instantem  Lupus, 

Et  a  Pastore  visus,  qua  parte  fugeret. 

Et  quo  se  conderet  loco,  plenus  metu, 
Omnes.per  oro  te.  Bubulce,  spes  tuas, 

Ne  prodas  innocentem,  cui  nihil  mali  5 

Fecisse  me  per  magnos  adjuro  deos. 

Noli  timere.  Pastor  inquit,  alteram 
Monstrabo  partem.  Mox  Venator  advolat. 

Non  huc  venire.  Pastor,  vidisti  lupum. 

Qua  parte  fugit  ?  cui  Pastor,  Venit  quidem,  10 
Sed  laeva  fugit,  voce  dixit  maxima; 

At  oculis  clam  designat  partem  dexteram. 

Non  intellexit  ille,  et  festinans  abit. 

Lupo  tunc  Pastor,  Quas  habebis  gratias, 

Quod  te  celarim?  Maximas  linguae  tuae,  15 
Lupus  ago,  dixit,  at  oculis  fallacibus 
yE ternae  caecitatem  noctis  imprecor. 

Qui  verbis  blandus,  fraudem  celat  pectore, 
Hoc  argumento  se  describi  intelligat. 

FABULA  XXIV.— Homines  Duo,  Fallax, 
Verax,  et  Simii. 

Agentes  Mendax  et  simul  Verax  iter. 

In  Simiorum  forte  terram  venerant ; 

E  turba  ut  vidit  unus,  qui  se  fecerat 

Regem,  teneri  jussit  illos,  sciret  ut 

De  se  quid  homines  dicerent :  simul  jubet  5 

Omnes  adstare  Simios  longo  ordine 

Dextra  laevaque ;  sed  sibi  poni  thronum, 

Ut  heminum  reges  quondam  facere  viderat. 

Mox  jussos  homines  in  medium  adduci  rogat. 
Qualisnam  vobis  esse  videor,  hospites  ?  10 

Respondit  mendax.  Rex  videris  maximus. 

Quid  hi,  quos  apparere  nunc  vides  mihi  ? 

Hi  comites,  hi  legati,  et  militum  duces. 

Mendacio  laudatus  cum  turba  sua 

Adulatori  munus  imperat  dari.  15 

Hi*:,  secum  Verax,  tanta  si  mendacio 

Sit  merces,  quanto  non  ego,  dixit,  munere 


Donabor,  verum  si  pro  more  dixero  ? 

Hinc  ad  Veracem  Simius.  Et  qualis  tibi 
Videor,  et  illi,  quos  stare  ante  me  vides  P  20 
Respondit  ille.  Verus  es  tu  Simius, 

Et  Simii  omnes  illi,  qui  similes  tui. 

Iratus  illum  dentibus  Rex  imperat 
Lacerari  et  unguibus,  quod  vera  dixerat. 

Blandum  laudatur  a  malis  mendacium ;  25 

Bonis  honesta  fert  exitium  veritas. 

FABULA  XXV.— Homo  et  Leo. 

Homo  certabat  cum  Leone,  fortior 
Quis  esset,  litisque  hujus  testimonium 
Dum  quaerunt,  ad  sepulcrum  tandem  venerunt, 
Elisis  in  quo  ab  homine  pictum  faucibus 
Leonem  ostendit,  argumentum  virium.  5 

Leo  respondit,  humana  hoc  pictum  manu. 
Videres  hominem  dejectum,  si  pingere 
Leones  scirent.  Sed  ego  testimonium 
Dabo  virtutis  certius.  Ad  spectaculum 
Induxit  hominem,  monstrans  ubi  bona  fide  10 
Enectos  a  leonibus  homines,  ait. 

Non  est  colorum  testimoniis  opus, 

Hic  exhibetur  vera  virtus  actibus. 

Colore  frustra  mendaces  uti  docet 
Fabella,  certa  cum  datur  probatio.  15 

FABULA  XXVI. — Ciconia,  Anser,  et  Accipiter 
Venisset  notum  ad  stagnum  cum  Ciconia, 
Mergentem  invenit  se  frequenter  Anserem 
Sub  undis:  quaerit  cur  hoc  faceret.  Ille  ait, 
Haec  nobis  consuetudo  est,  et  in  luto 
Reperimus  escam,  et  Accipitris  simul  impetum  5 
Venientis  ad  nos  tuti  sic  evadimus. 

Sum  multo  Accipitre  fortior.  Ciconia 
Inquit,  amicitiam  si  vis  mecum  jungere. 

Illi  insultare  victor  poteris.  Credulus 
Et  protinus  auxilium  petens  Anser,  simul  10 
ln  agrum  prodit;  ilico  supervenit 
Accipiter,  et  comprensum  saevis  unguibus 
Fugiente  devorat  Anserem  Ciconia. 

Cui  Anser :  Qui  patrono  se  tam  debili 
Credit,  pejore  finiri  debet  nece.  15 

FABULA  XXVII.— Ovis  et  Cornix. 

In  tergo  Cornix  otiosa  considens 
Ovis,  tundebat  illud  rostro:  cum  diu 
Fecisset,  inquit  patiens  Ovis  injuriae, 

Hanc  si  fecisses  contumeliam  Cani, 

Ejus  latratum  haud  ferres.  At  Cornix  Ovi,  5 
Collo  tam  forti  nunquam  sedeo,  nam  scio 
Quos  debeam  lacessere,  annis  callida  ; 

Acribus  amica,  at  importuna  inermibus. 

Sic  me  creatum  di  voluerunt  vivere. 

His,  qui  lacessunt  innocentes  infimi,  10 

Vexare  fortes  metuunt,  scripta  est  fabula. 

FABULA  XXVIII. — Formica  et  Cicada. 
Hiemis  Formica  grana  tempore  e  cavo 
Trahens  siccabat,  quae  prudens  collegerat 
AEstate.  Esuriens  hanc,  ut  aliquid  sibi  daret. 
Rogat  Cicada.  Cui  Formica,  dEstate  quid 
Agebas?  inquit.  Illa,  Non  erat  otium,  5 

Ut  de  futuro  cogitarem  tempore  : 

Errabam  cantans  per  saepes  et  pascua. 

Ridens  Formica,  et  grana  referens,  sic  ait : 
yEstate  quae  cantasti,  age,  salta  frigore. 

Piger  laboret  certo  semper  tempore,  10 

Ne,  cum  nil  habeat,  poscens  accipiat  nihil. 


Fab.  34. 

FABULA  XXIX. — Equus  et  Asinus. 

Equum  rogabat  Asinus  paullulum  hordei 
Libenter,  ait  j  et,  si  superesset,  largiter 
Pro  dignitate  nostra  tribuerem  tibi : 

Simul  sed  nostra  vespere  ad  praesepia 
Venero,  mox  plenum  farre  sacculum  dabo.  5 
Asellus  inquit,  Nunc  qui  rem  parvam  negas, 
Quid  in  majore  te  facturum  existimem  ? 

Qui,  magna  cum  promittunt,  parva  denegant. 
In  dando  se  tenaciores  indicant. 

FABULA  XXX. — Leo  Senex  et  Vulpis. 
Defectus  annis,  languorem  finxit  Leo. 

Jigrotum  ad  regem  visitandum  bestiae 
Plures  venerunt ;  devorat  quas  protinus. 

Sed  cauta  Vulpis  ante  speluncam  procul 
Stabat  salutans  regem.  Quam  rogat  Leo,  5 
Cur  non  intraret  j  Video  quod  vestigia 
Intrantium  multa,  at  nulla  exeuntium. 

Prodesse  cautis  pericula  aliorum  solent. 

FABULA  XXXI. — Pulex  et  Camelus. 

Pulex  Cameli  dorso  forte  considens. 

Gravatus  multis  qui  incedebat  sarcinis. 

Sibi  placebat,  longe  visus  altior. 

Iter  cum  longum  facerent,  vespera  simul 
Ad  stabulum  venerunt,  Pulex  leviter  statim  5 
Ad  terram  saliens,  Ecce,  dixit,  ocius 
Descendo,  attritum  ne  gravem  diutius. 

At  ille.  Gratum  est,  inquit,  sed  nec  pondere, 

Te  imposito,  me  gravari  sentire  potui. 

Nec,  te  dejecto,  habere  quid  levaminis.  10 
Qui  se  sublimi,  nullo  cum  sit  ordine. 

Jactat,  notatus  in  despectum  devenit. 

FABULA  XXXII. — Haedus  et  Lupus. 
Capella,  fetum  ut  custodiret,  exiens 
Pastum,  imprudentem  monuit  Hoedum,  ne  ostium 
Aperiret,  multas  quod  sciret  stabula  feras 
Circuire  pecorum.  Ut  abiit,  advenit  Lupus, 
Adsimulans  vocem  matris,  et  jubet  fores  5 


Sibi  reserari ;  ut  Hoedus  audivit,  Lupo 
Per  rimam  spectans,  inquit.  Audio  sonum 
Matris,  sed  fallax  atque  inimicus  es  mihi, 

Sub  voce  matris  nostrum  quaeris  sanguinem 
Potare,  et  nostra  carne  satiari.  Vale.  10 

Laus  magna  natis,  obsequi  parentibus. 

FABULA  XXXIII. — Pauper  et  Serpens 
Serpens  in  aedibus  cujusdam  Pauperis 
Venire  semper  ad  mensam  consueverat. 

Et  inde  micis  pascebatur  largiter. 

Dives  post  paullo  factus,  irasci  incipit 
Serpenti,  et  vulnerat  secure  ;  tempore  5 

Ad  pristinam  interposito  egestatem  redit. 

Pro  sorte  varia  serpentis  postquam  videt 
Fortunam  mutari  suam,  blande  petit, 

Ignoscat  ut  peccanti ;  cui  serpens  ait. 

Te  pcenitebit  sceleris,  usque  dum  mea  10 

Cicatrix  clausa  fuerit ;  at  tamen  optima 
Fide  me  posthac  noli  amicum  credere. 

Redire  tamen  hac  lege  in  gratiam  volo, 

Securis  nunquam  perfidae  si  meminerim. 

Suspectus  esse  debet,  qui  laesit  semel,  15 
Et  caute  semper  integranda  gratia. 

FABULA  XXXIV.— Aquila  et  Miluus. 

In  ramo  tristis  sederat  cum  Miluo 
Aquila.  Quid  vultu  te  tam  maesto,  Miluus, 
Conspicio  ?  Quaero,  dixit  illa,  conjugem 
Parem,  nec  invenire  possum.  Me  accipe. 

Te  multo  qui  sum  fortior.  Quid  ?  an  potes  5 
Ex  rapto  victum  quaerere  ?  Unguibus  meis 
Struthiocamelum  rapui  prensum  saepius. 

Inducta  verbis  Aquila  conjugem  capit. 

Parvo  post  nuptias  transacto  tempore 
Aquila,  Abi,  et  praedam  promissam  mihi  rape,  0 
Volans  in  altum,  soricem  immundissimum 
Et  longo  Miluus  affert  putridum  situ. 

Haecne  est  polliciti,  Aquila  dixit,  fides  tui  ? 

Cui  Miluus:  Ego,  ut  pervenirem  nuptias 
Ad  regias,  nihil  non  posse  me  fidem  5 

Dedissem,  quamvis  me  nequire  noverim. 

Qui  se  majores  cupidi  quaerunt  conjuges. 
Dolent  decepti  se  post  junctos  vilitus. 

M.  ANNAEI  LUCANI  PHARSALIA 

LIBER  PRIMUS. 


A.  D.  38 — 65. 

M.  Annius  Lucanus  M.  Annaei  Lucani  equitis  Hispani  filius,  L.  Annaei  Senecae  philosophi 
fratris  filius,  Corduba  Hispaniae  natus,  Romam  missus  est,  ut  bonis  artibus  erudiretur. 
Ibi  cum  et  poetica  et  oratoria  laude  mirum  in  modum  inclaruisset,  ingenii  praestantia  patruique 
simul  opibus  ad  Neronis  Caesaris  gratiam  evectus  est,  honoribusque  etiam  ultra  aetatem  donatus. 
Uxorem  duxit  Pollam  Argentariam,  genere  virtutibusque  insignem ;  quae  eum  in  Pharsalia, 
cujus  primos  libros  hoc  temporis  magna  suorum  exspectatione  edidit,  emendanda  adjuvisse 
creditur.  Caeterum  ubi  Nero,  ob  ereptam  sibi  in  Quinquennali  certamine  poeticae  victoriam, 
foro  recitationibusque  nostrum  interdixisset;  juveniliter  vindictae  amore  flagrans,  idemque  saluti 
suae  metuens,  Pisonianae  conjurationi  se  addixit.  Qua  haud  ita  post  patefacta,  multa  viro  forti 
indigna  admisisse  fertur  mortis  effugium  quaerens ;  quod  ubi  impetrare  nequivit,  venas  sibi 
praecidi  jussit,  dumque  versus  proprios  de  simili  cujusdam  morte  in  memoriam  referret,  inter 
ipsam  recitationem  est  mortuus. 


Bella  per  Emathios  plus  quam  civilia  campos. 
Jusque  datum  sceleri  canimus,  populumque  po¬ 
tentem 

In  sua  victrici  conversum  viscera  dextra  ; 
Cognatasque  acies ;  et  rupto  foedere  regni 
Certatum  totis  concussi  viribus  orbis  5 

In  commune  nefas ;  infestisque  obvia  signis 
Signa,  pares  aquilas,  et  pila  minantia  pilis. 

Quis  furor,  o  cives?  quae  tanta  licentia  ferri. 
Gentibus  invisis  Latium  praebere  cruorem  ? 
Cumque  superba  foret  Babylon  spolianda  tropaeis 
Ausoniis,  umbraque  erraret  Crassus  inulta ;  1 1 

Bella  geri  placuit  nullos  habitura  triumphos  ? 
Heu  quantum  potuit  terrae  pelagique  parari 
Hoc,  quem  civiles  hauserunt,  sanguine,  dextrae  ! 
Unde  venit  Titan,  et  nox  ubi  sidera  condit,  15 
Quaque  dies  medius  flagrantibus  aestuat  horis, 
Et  qua  bruma  rigens,  ac  nescia  vere  remitti, 
Adstringit  Scythico  glacialem  frigore  pontum  : 
Sub  juga  jam  Seres,  jam  barbarus  isset  Araxes, 
Et  gens  si  qua  jacet  nascenti  conscia  Nilo.  20 
Tunc,  si  tantus  amor  belli  tibi,  Roma,  nefandi. 
Totum  sub  Latias  leges  cum  miseris  orbem, 

In  te  verte  manus  :  nondum  tibi  defuit  hostis. 

At  nunc  semirutis  pendent  quod  moenia  tectis 
Urbibus  Italiae,  lapsisque  ingentia  muris  25 

Saxa  jacent,  nulloque  domus  custode  tenentur. 
Rarus  et  antiquis  habitator  in  urbibus  errat: 
Horrida  quod  dumis,  multosque  inarata  per  annos 
Hesperia  est,  desuntque  manus  poscentibus  arvis. 
Non  tu,  Pyrrhe  ferox,  nec  tantis  cladibus  auctor 
Poenus  erit :  nulli  penitus  discindere  ferro  SI 
Contigit:  alta  sedent  civilis  vulnera  dextrae. 
Quod  si  non  aliam  venturo  fata  Neroni 
.nvenere  viam,  magnoque  aeterna  parantur 
Regna  deis,  coelumque  suo  servire  Tonanti  So 
Non  nisi  saevorum  potuit  post  bella  gigantum  : 
Jam  nihil,  o  superi,  querimur;  scelera  ipsa 
nefasque 

Hac  mercede  placent :  diros  Pharsalia  campos 
Impleat,  et  Poeni  saturentur  sanguine  manes  : 
Ultima  funesta  concurrant  proelia  Munda.  40 
His,  Caesar,  Perusina  fames,  Mutinaeque  labores 
Accedant  fatis,  et  quas  premit  aspera  classes 
Leucas,  et  ardenti  servilia  bella  sub  JStna  : 
Multum  Roma  tamen  debet  civilibus  armis. 


Quod  tibi  res  acta  est.  Te,  cum  statione  peracta 
Astra  petes  serus,  praelati  regia  coeli  46 

Excipiet  gaudente  polo  :  seu  sceptra  tenere. 

Seu  te  flammigeros  Phoebi  conscendere  currus. 
Telluremque,  nihil  mutato  sole  timentem, 

Igne  vago  lustrare  juvat;  tibi  numine  ab  omni  50 
Cedetur,  jurisque  tui  natura  relinquet. 

Quis  deus  esse  velis,  ubi  regnum  ponere  mundi. 
Sed  neque  in  Arctoo  sedem  tibi  legeris  orbe. 

Nec  polus  adversi  calidus  qua  vergitur  Austri, 
Unde  tuam  videas  obliquo  sidere  Romam.  55 
iEtheris  immensi  partem  si  presseris  unam, 
Sentiet  axis  onus ;  librati  pondera  coeli 
Orbe  tene  medio  :  pars  aetheris  illa  sereni 
Tota  vacet,  nullaeque  obstent  a  Caesare  nubes.  59 
Tunc  genus  humanum  positis  sibi  consulat  armis, 
Inque  vicem  gens  omnis  amet :  pax  missa  per 
orbem 

Ferrea  belligeri  compescat  limina  Jani. 

Sed  mihi  jam  numen :  nec,  si  te  pectore  vates 
Accipiam,  Cirrhaea  velim  secreta  moventem 
Sollicitare  deum,  Bacchumque  avertere  Nysa.  65 
Tu  satis  ad  dandas  Romana  in  carmina  vires. 

Fertanimus  causas  tantarum  expromere  rerum: 
Immensumque  aperitur  opus,  quid  in  arma  fu¬ 
rentem 

Impulerit  populum,  quid  pacem  excusserit  orbi. 
Invida  fatorum  series,  summisque  negatum  7G 
Stare  diu,  nimioque  graves  sub  pondere  lapsus, 
Nec  se  Roma  ferens.  Sic,  cum  compage  soluta 
Saecula  tot  mundi  suprema  coegerit  hora. 
Antiquum  repetens  iterum  chaos ;  omnia  mixtis 
Sidera  sideribus  concurrent,  ignea  pontum  75 
Astra  petent :  tellus  extendere  littora  nolet, 
Excutietque  fretum  :  fratri  contraria  Phoebe 
Ibit,  et  obliquum  bigas  agitare  per  orbem 
Indignata  diem  poscet  sibi :  totaque  discors 
Machina  divulsi  turbabit  foedera  mundi.  80 
Jn  se  magna  ruunt :  laetis  hunc  numina  rebus 
Crescendi  posuere  modum  :  nec  gentibus  ultra 
Commodat  in  populum  terrae  pelagique  poten¬ 
tem 

Invidiam  Fortuna  suam.  Tu  causa  malorum 
Facta  tribus  dominis  communis  Roma,  nec  un¬ 
quam  89 

In  turbam  missi  [feralia!  foedera  regni. 

O  male  concordes,  nimiaque  cupidine  caeci. 

Quid  miscere  juvat  vires,  orbemque  tenere 
In  medio  ?  dum  terra  fretum,  terramque  levabit 
Aer,  et  longi  volvent  Titana  labores,  90 

Noxque  diem  coelo  totidem  per  signa  sequetur ; 
Nulla  fides  regni  sociis,  omnisque  potestas 
Impatiens  consortis  erit :  nec  gentibus  ullis 
Credite :  nec  longe  fatorum  exempla  petantur. 
Fraterno  primi  maduerunt  sanguine  muri.  95 

Nec  pretium  tanti  tellus  pontusqne  furoris 
Tunc  erat :  exiguum  dominos  commisit  asylum. 

Temporis  angusti  mansit  concordia  discors, 
Paxque  fuit  non  sponte  ducum  :  nam  sola  futuri 
Crassus  erat  belli  medius  mora.  Qualiter  un¬ 
das  100 

Qui  secat,  et  geminum  gracilis  mare  separat 
Isthmos, 

Nec  patitur  conferre  fretum  :  si  terra  recedat, 
Ionium  iEgaeo  frangat  mare  :  sic  ubi  saeva 
Arma  ducum  dirimens  miserando  funere  Crassus 
Assyrias  Latio  maculavit  sanguine  Carras,  105 

Parthica  Romanos  solverunt  damna  furores. 

Plus  illa  vobis  acie,  quam  creditis,  actum  est, 
Arsacidae  :  bellum  victis  civile  dedistis. 
Dividitur  ferro  regnum  :  populique  potentis, 
Quae  mare,  quae  terras,  quae  totum  possidet  or¬ 
bem,  1 1@ 

Non  cepit  fortuna  duos.  Nam  pignora  juncti 
Sanguinis,  et  diro  ferales  omine  taedas 
Abstulit  ad  Manes  Parcarum  Julia  saeva 
Intercepta  manu.  Quod  si  tibi  fata  dedissent 
Majores  in  luce  moras,  tu  sola  furentem  115 

Inde  virum  poteras,  atque  hinc  retinere  paren¬ 
tem  ; 

Armatasque  manus  excusso  jungere  ferro, 

Ut  generos  soceris  mediae  junxere  Sabinae 
Morte  tua  discussa  fides,  bellumque  movere 
Permissum  est  ducibus :  stimulos  dedit  aemula 
virtus.  120 

Tu  nova  ne  veteres  obscurent  acta  triumphos, 

Et  victis  cedat  piratica  laurea  Gallis, 

Magne,  times :  te  jam  series  ususque  laborum 
Erigit,  impatiensque  loci  fortuna  secundi. 

Nec  quenquam  jam  ferre  potest,  Caesarve  prio¬ 
rem  125 

Pompeiusve  parem.  Quis  justius  induit  arma. 
Scire  nefas :  magno  se  judice  quisque  tuetur  : 
Victrix  causa  deis  placuit,  sed  victa  Catoni. 

Nec  coiere  pares  :  alter  vergentibus  annis 
In  senium,  longoque  togae  tranquillior  usu  130 
Dedidicit  jam  pace  ducem  :  famaeque  petitor 
Multa  dare  in  vulgus:  totus  popularibus  auris 
Impelli,  plausuque  sui  gaudere  theatri : 

Nec  reparare  novas  vires,  multumque  priori 
Credere  fortunae.  Stat  magni  nominis  umbra.  135 
Qualis  frugifero  quercus  sublimis  in  agro 
Exuvias  veteres  populi,  sacrataque  gestans 
Dona  ducum  :  nec  jam  validis  radicibus  haerens. 
Pondere  fixa  suo  est :  nudosque  per  aera  ramos 
Effundens,  trunco,  non  frondibus  efficit  umbram : 
At  quamvis  primo  nutet  casura  sub. Euro,  141 

Tot  circum  sylvae  firmo  se  robore  tollant, 

Sola  tamen  colitur.  Sed  non  in  Caesare  tantum 
Nomen  erat,  nec  fama  ducis  :  sed  nescia  virtus 
Stare  loco  :  solusque  pudor  non  vincere  bello  145 
Acer,  et  indomitus  :  quo  spes,  quoque  ira  vocas- 
set,  [ferro : 

Ferre  manum,  et  nunquam  temerando  parcere 
Successus  urgere  suos :  instare  favori 
Numinis :  impellens  quicquid  sibi  summa  petenti 


Obstaret:  gaudensque  viam  fecisse  ruina.  150 
Qualiter  expressum  ventis  per  nubila  fulmen 
/Etheris  impulsi  sonitu,  mundique  fragore 
Emicuit,  rupitque  diem,  populosque  paventes 
Terruit,  obliqua  praestringens  lumina  flamma : 

In  sua  templa  furit :  nullaque  exire  vetante  155 
Materia,  magnamque  cadens,  magnamque  re¬ 
vertens 

Dat  stragem  late,  sparsosque  recolligit  ignes. 
Hae  ducibus  causae  suberant :  sed  publica  belli 
Semina,  quae  populos  semper  mersere  potentes. 
Namque  ut  opes  nimias  mundo  fortuna  subacto 
Intulit,  et  rebus  mores  cessere  secundis,  161 
Praedaque  et  hostiles  luxum  suasere  rapinae  : 
Non  auro,  tectisve  modus :  mensasque  priores 
Adspernata  fames:  cultus  gestare  decoros 
Vix  nuribus  rapuere  mares :  fecunda  virorum 
Paupertas  fugitur;  totoque  accersitur orbe,  166 
Quo  gens  quaeque  perit  Tunc  longos  jungere  fines 
Agrorum,  et  quondam  duro  sulcata  Camilli 
Vomere,  et  antiquos  Curiorum  passa  ligones 
Longa  sub  ignotis  extendere  rura  colonis.  170 
Non  erat  is  populus,  quem  pax  tranquilla  ju¬ 
varet. 

Quem  sua  libertas  immotis  pasceret  armis. 

Inde  irae  faciles,  et,  quod  suasisset  egestas, 

Vile  nefas :  magnumque  decus,  ferroque  pe¬ 
tendum. 

Plus  patria  potuisse  sua:  mensuraque  juris  175 
Vis  erat :  hinc  leges,  et  plebiscita  coacta, 

Et  cum  consulibus  turbantes  jura  tribuni : 

Hinc  rapti  pretio  fasces,  sectorque  favoris 
Ipse  sui  populus;  letalisque  ambitus  urbi. 
Annua  venali  referens  certamina  Campo  :  180 

Hinc  usura  vorax,  avidumque  in  tempore  foenus, 
Et  concussa  fides,  et  multis  utile  bellum. 

Jam  gelidas  Caesar  cursu  superaverat  Alpes, 
Ingentesque  animo  motus,  bellumque  futurum 
Ceperat.  Ut  ventum  est  parvi  Rubiconis  ad  un 
das,  1 85 

Ingens  visa  duci  patriae  trepidantis  imago, 

Clara  per  obscuram  vultu  moestissima  noctem, 
Turrigero  canos  effundens  vertice  crines, 
Caesarie  lacera,  nudisque  adstare  lacertis. 

Et  gemitu  permixta  loqui  :  Quo  tenditis  ultra’ 
Quo  fertis  mea  signa,  viri  ?  si  jure  venitis,  1 9 1 
Si  cives,  hucusque  licet.  Tunc  perculit  horror 
Membra  ducis,  riguere  comae,  gressumque  coer¬ 
cens 

Languor  in  extrema  tenuit  vestigia  ripa. 

Mox  ait:  O  magnae  qui  moenia  prospicis  urbisl&5 
Tarpeia  de  rupe  tonans,  Phrygiique  Penates 
Gentis  Iuleae,  et  rapti  secreta  Quirini, 

Et  residens  celsa  Latialis  Jupiter  Alba, 
Vestalesque  foci,  summique  o  numinis  instar 
Roma,  fave  coeptis:  non  te  furialibus  armis  200 
Persequor  :  en  adsum  victor  terraque  marique 
Caesar,  ubique  tuus,  (liceat  modo)  nunc  quoque 
miles. 

Ille  erit,  ille  nocens,  qui  me  tibi  fecerit  hostem. 
Inde  moras  solvit  belli,  tumidumque  per  amnem 
Signa  movet  propere.  Sic  cum  squalentibus 
arvis  205 

^Estiferae  Libyes  viso  leo  cominus  hoste 
Subsedit  dubius/ totam  dum  colligit  iram  , 

Mox  ubi  se  saevae  stimulavit  verbere  caudae, 
Erexitque  jubam,  et  vasto  grave  murmur  hiatu 
Infremuit:  tum  torta  levis  si  lancea  Mauri  210 
Haereat,  aut  latum  subeant  venabula  pectus, 

Per  ferrum  ranti  securus  vulneris  exit. 

Fonte  cadit  modico,  parvisque  impellkur  undis 
Puniceus  Rubicon,  cum  fervida  canduit  aestas : 
Perque  imas  serpit  valles,  et  Gallica  certus  215 
Limes  ab  Ausoniis  disterminat  arva  colonis. 
Tunc  vires  praebebat  hyems,  atque  auxerat  undas 
Tertia  jam  gravido  pluvialis  Cynthia  cornu, 

Et  madidis  Euri  resolutae  flatibus  Alpes. 

Primus  in  obliquum  sonipes  opponitur  amnem. 
Excepturus  aquas,  molli  tum  cetera  rumpit  221 
Turba  vado  fracti  faciles  jam  fluminis  undas. 
Caesar  ut  adversam  superato  gurgite  ripam 
Attigit,  Hesperiae  vetitis  et  constitit  arvis, 

Hic,  ait,  hic,  pacem,  temerataque  jura  relinquo  j 
Te,  Fortuna,  sequor:  procul  hinc  jam  foedera 
sunto.  226 

Credidimus  fatis  :  utendum  est  judice  bello. 

Sic  fatus,  noctis  tenebris  rapit  agmina  ductor 
Impiger,  et  torto  Balearis  verbere  fundae 
Ocior,  et  missa  Parthi  post  terga  sagitta  :  230 

Vicinum-iue  minax  invadit  Ariminum,  ut  ignes 
Solis  Lucifero  fugiebant  astra  relicto. 

Jamque  dies  primos  belli  visura  tumultus 
Exoritur  :  seu  sponte  deum,  seu  turbidus  Auster 
Impulerat,  moestam  tenuerunt  nubila  lucem.  235 
Constitit  ut  capto  jussus  deponere  miles 
Signa  foro,  stridor  lituum,  clangorque  tubarum 
Non  pia  concinuit  cum  rauco  classica  cornu. 
Rupta  quies  populi,  stratisque  excita  juventus 
Diripiunt  sacris  affixa  penatibus  arma,  240 
Quae  pax  longa  dabat :  nuda  jam  crate  fluentes 
Invadunt  clypeos,  curvataque  cuspide  pila, 

Et  scabros  nigrae  morsu  rubiginis  enses. 

Ut  notae  fulsere  aquilae,  Romanaque  signa. 

Et  celsus  medio  conspectus  in  agmine  Caesar,  245 
Diriguere  metu,  gelidos  pavor  alligat  artus. 

Et  tacito  mutos  volvunt  sub  pectore  questus. 

O  male  vicinis  haec  moenia  condita  Gallis ! 

O  tristi  damnata  loco  !  pax  alta  per  omnes. 

Et  tranquilla  quies  populos:  nos  praeda  fiiren- 
tum,  250 

Primaque  castra  sumus.  Melius,  Fortuna,  de¬ 
disses 

Orbe  sub  Eoo  sedem,  gelidaque  sub  Arcto, 
Errantesque  domos,  Latii  quam  claustra  tueri. 
Nos  primi  Senonum  motus,  Cimbrumque  ruen¬ 
tem  254 

Vidimus,  et  Martem  Libyes,  cursumque  furoris 
Teutonici :  quoties  Romam  fortuna  lacessit, 

Hac  iter  est  bellis.  Gemitu  sic  quisque  latenti, 
Non  ausus  timuisse  palam  :  vox  nulla  dolori 
Credita  :  sed  quantum,  volucres  cum  bruma  co¬ 
ercet, 

Rura  silent,  mediusque  jacet  sine  murmure 
pontus,  260 

Tanta  quies.  Noctis  gelidas  lux  solverat  umbras : 
Ecce  faces  belli,  dubiaeque  in  proelia  menti 
Urgentes  addunt  stimulos,  cunctasque  pudoris 
Rumpunt  fata  moras  :  justos  Fortuna  laborat 
Esse  ducis  motus,  et  causas  invenit  armis.  265 
Expulit  ancipiti  discordes  urbe  Tribunos 
Victo  jure  minax  jactatis  curia  Gracchis. 

Hos  jam  mota  ducis,  vicinaque  signa  petentes 
Audax  venali  comitatur  Curio  lingua  : 

Vox  quondam  populi,  libertatemque  tueri  270 
Ausus,  et  armatos  plebi  miscere  potentes* 

Utque  ducem  varias  volventem  pectore  curas 
Conspexit:  Dum  voce  tuse  potuere  juvari, 

Caesar,  ait,  partes,  quamvis  nolente  senatu,  | 

Tiaximus  imperium,  tunc  cum  nnhi  rostra  | 
tenere  275  | 


Jus  erat,  et  dubios  in  te  transferre  Quirites. 

Sed  postquam  leges  bello  siluere  coactae, 
Pellimur  e  patriis  laribus,  patimurque  volentes 
Exilium:  tua  nos  faciat  victoria  cives. 

Dum  trepidant  nullo  firmata:  robore  partes,  280 
Tolle  moras  :  semper  nocuit  differre  paratis. 

Par  labor  atque  metus  pretio  majore  petuntur. 
Bellantem  geminis  tenuit  te  Gallia  lustris. 

Pars  quota  terrarum  !  Facili  si  proelia  pauca 
Gesseris  eventu,  tibi  Roma  subegerit  orbem.  285 
Nunc  neque  te  longi  remeantem  pompa  triumphi 
Excipit,  aut  sacras  poscunt  Capitolia  laurus: 
Livor  edax  tibi  cuncta  negat :  gentesque  subactas 
Vix  impune  feres  :  socerum  depellere  regno  289 
Decretum  est  genero.  Partiri  non  potes  orbem; 
Solus  habere  potes.  Sic  postquam  fatus,  et  ipsi 
In  bellum  prono  tantum  tamen  addidit  irae, 
Accenditque  ducem,  quantum  clamore  juvatur 
Eleus  sonipes,  quamvis  jam  carcere  clauso 
Immineat  foribus,  pronusque  repagula  laxet.  295 
Convocat  armatos  extemplo  ad  signa  maniplos  : 
Utque  satis  trepidum  turba  coeunte  tumultum 
Composuit  vultu,  dextraque  silentia  jussit : 
Bellorum  o  socii,  qui  mille  pericula  Martis  299 
Mecum,  ait,  experti,  decimo  jam  vincitis  anno. 
Hoc  eruor  Arctois  meruit  diffusus  in  arvis. 
Vulneraque,  et  mortes,  hiemesque  sub  Alpibus 
aetse  ? 

Non  secus  ingenti  bellorum  Roma  tumultu 
Concutitur,  quam  si  Poenus  transcenderet  Alpes 
Annibal.  Implentur  valido  tirone  cohortes  :  305 
ln  classem  cadit  omne  nemus :  terraque  marique 
Jussus  Caesar  agi.  Quid,  si  mihi  signa  jacerent 
Marte  sub  adverso,  ruerentque  in  terga  feroces 
Gallorum  populi  ?  nunc,  cum  Fortuna  secundis 
Mecum  rebus  agat,  superique  ad  summa  vo¬ 
cantes,  3 1 0 

Tentamur.  Veniat  longa  dux  pace  solutus 
Milite  cum  subito,  partesque  in  bella  togatae, 
Marcellusque  loquax,  et  nomina  vana  Catones. 
Scilicet  extremi  Pompeium,  emtique  clientes 
Continuo  per  tot  satiabunt  tempora  regno?  315 
Ille  reget  currus  nondum  patientibus  annis? 

Ille  semel  raptos  nunquam  dimittet  honores? 
Quid  jam  rura  querar  totum  suppressa  per  or¬ 
bem. 

Ac  jussam  servire  famem  ?  quis  castra  timenti 
Nescit  mixta  foro  ?  gladii  cum  triste  minantes  320 
Judicium  insolita  trepidum  cinxere  corona. 
Atque  auso  medias  perrumpere  milite  leges 
Pompeiana  reum  clauserunt  signa  Milonem  ? 
Nuncquoquene  lassum  teneat  privata  senectus, 
Bella  ne  anda  parat,  suetus  civilibus  armis,  325 
Et  docilis  Syllam  scelerum  vicisse  magistrum. 
Utque  ferae  tigres  nunquam  posuere  furorem. 
Quas  nemore  Hyrcano,  matrum  dum  lustra  se¬ 
quuntur. 

Altus  caesorum  pavit  eruor  armentorum  , 

Sic  et  Syllanum  solito  tibi  lambere  ferrum  330 
Durat,  Magne,  sitis  :  nullus  semel  ore  receptus 
Pollutas  patitur  sanguis  mansuescere  fauces. 
Quem  tamen  inveniet  tam  longa  potentia  finem  ? 
Quis  scelerum  modus  est?  ex  hoc  jam  te,  im¬ 
probe,  regno 

Ille  tuus  saltem  doceat  discedere  Sylla.  335 
Post  Cilicasne  vagos,  et  lassi  Pontica  regis 
Proelia,  barbarico  vix  consummata  veneno, 
Ultima  Pompeio  dabitur  provincia  Caesar; 

Quod  non,  victrices  aquilas  deponere  jussus, 
Paruerim 3  mihi  si  merces  erepta  laborum  cst.34C 

His  saltem  k>ngi,  non  me  duce,  praemia  belli 
Reddantur  :  miles  sub  quolibet  iste  triumphet. 
Conferet  exsanguis  quo  se  post  bella  senectus  ? 
Quae  sedes  erit  emeritis  ?  quae  rura  dabuntur. 
Quae  noster  veteranus  aret  ?  quae  moenia  fessis? 

An  melius  flent  piratae.  Magne,  coloni  ?  346 

Tollite  jampridem  victricia,  tollite  signa : 
Viribus  utendum  est,  quas  fecimus.  Arma  tenenti 
Omnia  dat,  qui  justa  negat :  nec  numina  desunt. 
Nam  neque  praeda  meis,  neque  regnum  quaeritur 
armis  350 

Detrahimus  dominos  urbi  servire  paratae. 

Dixerat :  at  dubium  non  claro  murmure  vulgus 
Secum  incerta  fremit :  pietas,  patriique  penates 
Quanquam  caede  feras  mentes,  animosque  tu¬ 
mentes 

Frangunt;  sed  diro  ferri  revocantur  amore,  355 
Ductorisque  metu.  Summi  tum  munera  pili 
Laelius,  emeritique  gerens  insignia  doni, 

Servati  civis  referentem  praemia  quercum; 

Si  licet,  exclamat,  Romani  maxime  rector 
Nominis,  et  fas  est  veras  expromere  voces  ;  360 

Quod  tam  lenta  tuas  tenuit  patientia  vires. 
Conquerimur.  Deeratne  tibi  fiducia  nostri  ? 
Dum  movet  hic  calidus  spirantia  corpora  sanguis, 
Et  dum  pila  valent  fortes  torquere  lacerti, 
Degeneram  patiere  togam,  regnumque  senatus  ? 
Usque  adeo  miserum  est  civili  vincere  bello?  366 
Duc  age  per  Scythiae  populos,  per  inhospita 
Syrtis 

Littora,  per  calidas  Libyae  sitientis  arenas. 

Haec  manus,  ut  victum  post  terga  relinqueret 
orbem, 

Oceani  tumidas  remo  compescuit  undas,  370 
Fregit  et  Arctoo  spumantem  vortice  Rhenum. 
Jussa  sequi  tam  posse  mihi,  quam  velle  necesse 
est. 

Nec  civis  meus  est,  in  quem  tua  classica,  Caesar, 
Audiero.  Per  signa  decem  felicia  castris, 

Perque  tuos  juro  quocunque  ex  hoste  triumphos; 
Pectore  si  fratris  gladium,  juguloque  parentis  376 
Condere  me  jubeas,  plenaeque  in  viscera  partu 
Conjugis,  invita  peragam  tamen  omnia  dextra. 
Si  spoliare  deos,  ignemque  immittere  templis, 
Numina  miscebit  castrensis  flamma  Monetae  :  380 
Castra  super  Tusci  si  ponere Tibridis  undas, 
Hesperios  audax  veniam  metator  in  agros. 
Tuquoscunque  voles  in  planum  effundere  muros, 
His  aries  actus  disperget  saxa  lacertis: 

Illa  licet,  penitus  tolli  quam  jusseris  urbem,  385 
Roma  sit.  His  cunctae  simul  adsensere  cohortes, 
Elatasque  alte,  quaecunque  ad  bella  vocaret, 
Promisere  manus.  It  tantus  ad  aethera  clamor, 
Quantus,  piniferi  Boreas  cum  Thracius  Ossae 
Rupibus  incubuit,  curvato  robore  pressae  390 
Fit  sonus,  aut  rursus  redeuntis  in  aethera  sylvae. 
Caesar  ut  acceptum  tam  prono  milite  bellum, 
Kataque  ferre  videt,  ne  quo  languore  moretur 
Fortunam,  sparsas  per  Gallica  rura  cohortes 
Evocat,et  Romam  motis  petitundique signis.  395 
Deseruere  cavo  tentoria  fixa  Lemano,  [pem 
Castraque  quae  Vogesi  curvam  super  ardua  re- 
Pugnaces  pictis  cohibebant  Lingonas  armis. 

Hi  vada  liquerunt  Isarae,  qui  gurgite  ductus 
Per  tam  multa  suo,  famae  majoris  in  amnem  400 
Lapsus,  ad  aequoreas  nomen  non  pertulit  undas. 
Solvuntur  flavi  longa  statione  Rutheni : 

Mitis  Atax  Latias  gaudet  non  ferre  carinas, 

F  n.s  et  Hesperiae  promoto  limite  Varus : 

Quaque  sub  Herculeo  sacratus  nomine  portus  405 


Urget  rupe  cava  pelagus  :  non  Corus  in  illum 
Jus  habet,  aut  Zephyrus  :  solus  sua  littora  turbat 
Circius,  et  tuta  prohibet  statione  Monoeci 
Quaque  jacet  littus  dubium,  quod  terra,  fre- 
tumqije  409 

Vindicat  aiternis  vicibus,  cum  funditur  ingens 
Oceanus,  vel  cum  refugis  se  fluctibus  aufert 
Ventus  ab  extremo  pelagus  sic  axe  volutet, 
Destituatque  ferens  :  an  sidere  mota  secundo 
Tethyos  unda  vagae  lunaribus  aestuet  horis  : 
Flammiger  an  Titan,  ut  alentes  hauriat  undas,  4 1 5 
Erigat  Oceanum,  fluctusque  ad  sidera  tollat, 
Quaerite,  quos  agitat  mundi  labor :  at  mihi 
semper  [meatus, 

Tu,  quaecunque  moves  tam  crebros  causa 
Ut  superi  voluere,  late.  Tunc  rura  Nemossi 
Qui  tenet,  et  ripas  Aturi,  qua  littore  curvo  420 
Molliter  admissum  claudit  Tarbellicus  aequor. 
Signa  movet :  gaudetque  amoto  Santonus  hoste, 
EtBiturix,  longisque  leves  Suessones  in  armis 
Optimus  excusso  Leucus  Rhemusque  lacerto, 
Optima  gens  flexis  in  gyrum  Sequana  fraenis:425 
Et  docilis  rector  rostrati  Belga  covini  : 
Arvernique  ausi  Latio  se  fingere  fratres, 
Sanguine  ab  Iliaco  populi :  nimiumque  rebellis 
Nervius,  et  caesi  pollutus  sanguine  Cottae  : 

Et  qui  te  laxis  imitantur,  Sarmata,  braccis  430 
Vangiones  :  Batavique  truces,  quos  aere  recurvo 
Stridentes  acuere  tubae  :  qua  Cinga  pererrat 
Gurgite :  qua  Rhodanus  raptum  velocibus  undis 
In  mare  fert  Ararim  qua  montibus  ardua  sum¬ 
mis  434 

Gens  habitat  cana  pendentes  rupe  Gebennas 
Pictones  immunes  subigunt  sua  rura :  nec  ultra 
Instabiles  Turonas  circumsita  castra  coercent 
In  nebulis,  Meduana,  tuis  marcere  perosus 
Andus  jam  placida  Ligeris  recreatur  ab  unda. 
Inclyta  Caesareis  Genabos  dissolvitur  alis.  4dC 
Tu  quoque  laetatus  converti  proelia  Trevir  : 

Et  nunc  tonse  Ligur,  quondam  per  coUa  decora 
Crinibus  effusis  toti  praelate  Comatae  : 

Et  quibus  immitis  placatur  sanguine  diro 
Teutates,  horrensque  feris  altaribus  Hesus,  445 
Et  Taranis  Scythicae  non  mitior  ara  Dianae. 

Vos  quoque  qui  fortes  animas  belloque  peremtas 
Laudibus  in  longum  vates  dimittitis  aevum. 
Plurima  securi  fudistis  carmina  Bardi. 

Et  vos  barbaricos  ritus, moremque  sinistrum  450 
Sacrorum  Druidae  positis  repetistis  ab  armis. 
Solis  nosse  deos  et  coeli  numina  vobis, 

Aut  solis  nescire  datum.  Nemora  alta  remotis 
Incolitis  lucis.  Vobis  auctoribus  umbrae 
Non  tacitas  Erebi  sedes.  Ditisque  profundi  455 
Pallida  regna  petunt :  regit  idem  spiritus  artus 
Orbe  alio :  longae  (canitis  si  cognita)  vitae 
Mors  media  est.  Certe  populi,  quos  despicit 
Felices  errore  suo,  quos  ille  timorum  [Arctos, 
Maximus,  haud  urget  leti  metus.  Inde  ruendi 
In  ferrum  mens  prona  viris,  animaeque  capaces 
Mortis,  et  ignavum  rediturae  parcere  vitae. 

Et  vos  crinigeros  bellis  arcere  Caycos 
Oppositi,  petitis  Romam,  Rhenique  feroces 
Deseritis  ripas,  et  apertum  gentibus  orbem.  465 
Caesar,  ut  immensae  collecto  robore  vires 
Audendi  majora  fidem  fecere,  per  omnem 
Spargitur  Italiam,  vicinaque  moenia  complet. 
Vana  quoque  ad  veros  accessit  Fama  timores, 
Irrupitque  animos  populi,  clademque  futuram 
Intulit,  et  velox  properantis  nuntia  belli  47 1 
Innumeras  solv:t  falsa  in  praeconia  linguas. 

Eat  qui,  tauriferis  ubi  se  Mevania  campis 
Explicat,  audaces  ruere  in  certamina  turmas 
Afferat,  et  qua  NarTiberino  illabitur  amni  475 
Barbaricas  ssevi  discurrere  Caesaris  alas  : 

Ipsum  omnes  aquilas,  collataque  signa  ferentem. 
Agmine  non  uno,  densisque  incedere  oastris. 
Nec,  qualem  meminere,  vident :  majorque,  fe- 
rusque 

Mentibus  occurrit,  victoque  immanior  hoste. 480 
Hunc  inter  Rhenum  populos  Alpesque  jacentes, 
Finibus  Arctois,  patriaque  a  sede  revulsos 
Pone  sequi,  jussamque  feris  a  gentibus  Urbem 
Romano  spectante  rapi.  Sic  quisque  pavendo 
Dat  vires  famee  :  nulloque  auctore  malorum,  485 
Quse  finxere,  liment.  Nec  solum  vulgus  inani 
Percussum  terrore  pavet :  sed  curia,  et  ipsi 
Sedibus  exiliere  patres,  invisaque  belli 
Consulibus  fugiens  mandat  decreta  senatus. 

Tum  quse  tuta  petant,  et  quse  metuenda  relin¬ 
quant,  490 

Incerti,  quo  quemque  fugae  tulit  impetus,  urgent 
Praecipitem  populum,  serieque  haerentia  longa 
Agmina  prorumpunt.  Credas  aut  tecta  nefandas 
Corripuisse  faces,  aut  jam  quatiente  ruina 
Nutantes  pendere  domos.  Sic  turba  per  urbem 
Praecipiti  lymphata  gradu,  velut  unica  rebus  496 
Spes  foret  afflictis  patrios  excedere  muros. 
Inconsulta  ruit.  Qualis  cum  turbidus  Auster 
Repulit  a  Libycis  immensum  Syrtibus  aequor, 
Fractaque  veliferi  sonuerunt  pondera  mali,  500 
Desilit  in  fluctus  deserta  puppe  magister 
Navitaque,  et  nondum  sparsa  compage  carinse 
Naufragium  sibi  quisque  facit :  sic  urbe  relicta 
In  bellum  fugitur.  Nullum  jam  languidus  aevo 
Evaluit  revocare  parens,  conjuxve  maritum  505 
Fletibus,  aut  patrii,  dubiae  dum  vota  salutis 
Conciperent,  tenuere  Lares :  nec  limine  quisquam 
Haesit,  et  extremo  tunc  forsitan  urbis  amatae 
Plenus  abit  visu :  ruit  irrevocabile  vulgus. 

O  faciles  dare  summa  deos,  eademque  tueri  510 
Difficiles!  urbem  populis  victisque frequentem 
Gentibus,  et  generis,  coeat  si  turba,  capacem 
Humani,  facilem  venturo  Caesare  praedam. 
Ignavae  liquere  manus.  Cum  pressus  ab  hoste 
Clauditur  externis  miles  Romanus  in  oris,  515 
Effugit  exiguo  nocturna  pericula  vallo. 

Et  subitus  rapti  munimine  cespitis  agger 
Praebet  securos  intra  tentoria  somnos. 

Tu  tantum  audito  bellorum  murmure,  Roma, 
Desereris ;  nox  una  tuis  non  credita  muris.  520 
Danda  tamen  venia  est  tantorum,  danda,  pavo  rum : 
Pompeio  fugiente  timent.  Tum  ne  qua  futuri 
Spes  saltem  trepidas  mentes  levet,  addita  fati 
Pejoris  manifesta  fides,  superique  minaces 
Prodigiis  terras  implerunt,  aethera,  pontum.  525 
Ignota  obscurae  viderunt  sidera  noctes, 
Ardentemque  polum  flammis,  coeloque  volantes 
Obliquas  per  inane  faces,  crinemque  timendi 
Sideris,  et  terris  mutantem  regna  cometen. 
Fulgura  fallaci  micuerunt  crebra  sereno  :  530 

Et  varias  ignis  denso  dedit  aere  formas. 

Nunc  jaculum  longo,  nunc  sparso  lumine  lampas 
Emicuit  coelo  :  tacitum  sine  nubibus  ullis 
Fulmen,  et  Arctois  rapiens  de  partibus  ignem, 
Percussit  Latiale  caput :  stellaeque  minores  535 
Pervacuum  solitae  noctis  decurrere  tempus 
In  medium  venere  diem :  cornuque  coacto 
Jam  Phoebe  toto  fratrem  cum  redderet  orbe. 
Terrarum  subito  percussa  expalluit  umbra. 

Ipse  caput  medio  Titan  cum  ferret  Olympo,  540 


Condidit  ardentes  atra  caligine  currus, 
lnvolvitque  orbem  tenebris,  gentesque  cc  egit 
Desperare  diem  .  qualem  fugiente  per  ortus 
Sole  Thyesteae  noctem  duxere  Mycenae. 

Ora  ferox  Siculae  laxavit  Mulciber  iEtnae  ;  5 15 

Nec  tulit  in  coelum  flammas,  sed  vertice  prono 
Ignis  in  Hesperium  cecidit  latus.  Atra  Charybdis 
Sanguineum  fundo  torsit  mare.  Flebile  saevi  j 
Latravere  canes.  Vestali  raptus  ab  ara 
Ignis,  et  ostendens  confectas  flamma  Latinas  550 
Scinditur  in  partes,  geminoque  cacumine  surgit, 
Thebanos  imitata  rogos.  Tum  cardine  tellus 
Subsedit,  veteremque  jugis  nutantibus  Alpes 
Discussere  nivem.  Tethys  majoribus  undis 
Hesperiam  Calpen,  summumque  implevit  At¬ 
lanta.  555 

Indigetes  flevisse  deos.  Urbisque  laborem 
Testatos  sudore  Lares,  delapsaque  templis 
Dona  suis,  dirasque  diem  foedasse  volucres 
Accipimus,  sylvisque  feras  sub  nocte  relictis 
Audaces  media  posuisse  cubilia  Roma.  5P0 
Tum  pecudum  faciles  humana  ad  murmura  lin¬ 
gua?,  _  [doque 

Monstrosique  hominum  partus,  numeroque  mo- 
Membrorum,  matremque  suus  conterruit  infans. 
Diraque  per  populum  Cumanae  carmina  vatis 
Vulgantur.  Tum,  quos  sectis  Bellona  lacertis  5"5 
Saeva  movet,  cecinere  deos  :  crinemque  rotantes 
Sanguinei  populis  ulularunt  tristia  Galli.  - 
Compositis  plenae  gemuerunt  ossibus  urnae. 

Tum  fragor  armorum,  magnaeque  per  avia  voces 
Auditae  nemorum,  et  venientes  cominus  um¬ 
brae.  570 

Quique  colunt  junctos  extremis  moenibus  agros, 
Diffugiunt :  ingens  Urbem  cingebat  Erinnys, 
Excutiens  pronam  flagranti  vertice  pinum, 
Stridentesque  comas :  Thebanam  qualis  Agaven 

Impulit,  aut  saevi  contorsit  tela  Lycurgi  575 

Eumenis  :  aut  qualem  jussu  Junonis  iniquae 
Horruit  Alcides,  viso  jam  Dite,  Megaeram. 
Insonuere  tubae,  et  quanto  clamore  cohortes 
Miscentur,  tantum  nox  atra  silentibus  auris 
Edidit :  et  medio  visi  consurgere  Campo  580 

Tristia  Syllani  cecinere  oracula  manes: 
Tollentemque  caput  gelidas  Anienis  ad  undas 
Agricolae  fracto  Marium  fugere  sepulcro. 

Haec  propter  placuit  Tuscos  de  more  vetusto 
Acciri  vates  ;  quorum  qui  maximus  aevo  585 
Aruns  incoluit  desertae  moenia  Lunae, 

Fulminis  edoctus  motus,  venasque  calentes 
Fibrarum,  et  monitus  volitantis  in  aere  pennae; 
Monstra  jubet  primum,  quae  nullo  semine  discors 
Protulerat  natura,  rapi,  sterilique  nefandos  590 
Ex  utero  fetus  infaustis  urere  flammis. 

Mox  jubet  et  totam  pavidis  a  civibus  Urbem 
Ambiri,  et  festo  purgantes  moenia  lustro 
Longa  per  extremos  pomoeria  cingere  fines 
Pontifices,  sacri  quibus  est  permissa  potestas.  595 
Turba  minor  ritu  sequitur  succincta  Gabino, 
Vestalemque  chorum  ducit  vittata  sacerdos, 
Trojanam  soli  cui  fas  vidisse  Minervam. 

Tum  qui  fata  deum,  secretaque  carmina  servant, 
Et  lotam  parvo  revocant  Almone  Cybeben  :  600 
Et  doctus  volucres  augur  servare  sinistras  : 
Septemvirque  epulis  festis, Titiique  sodales: 

Et  Salius  lseto  portans  ancilia  collo  : 

Et  tollens  apicem  generoso  vertice  Flamen.  €04 
Dumque  illi  effusam  longis  anfractibus  urbem 
Circumeunt,  Aruns  dispersos  fulminis  ignes 
Colligit,  et  terra  moesto  cum  murmure  cojHit, 

Patque  locis  nomen  :  sacris  tunc  admovet  aris 
Electa  cervice  marem.  Jam  fundere  Bacchum 
Coeperat,  obliquoque  molas  inducere  cultro  :  610 
Impatiensque  diu  non  grati  victima  sacri, 
Cornua  succincti  premerent  cum  torva  ministri, 
Deposito  victum  praebebat  poplite  collum. 

Nec  eruor  emicuit  solitus,  sed  vulnere  largo 
D.ffusum  rutilo  nigrum  pro  sanguine  virus.  615 
Palluit  attonitus  sacris  feralibus  Aruns  : 

Atque  iram  superum  raptis  quaesivit  in  extis. 
Terruit  ipse  color  vatem,  nam  pallida  tetris 
V  scera  tincta  notis,  gelidoque  infecta  cruore 
Plurimus  adsperso  variabat  sanguine  livor.  620 
Cernit  tabe  jecur  madidum  :  venasque  minaces 
I  lostili  de  parte  videt.  Pulmonis  anheli 
Fibra  latet,  parvusque  secat  vitalia  limes. 

Cor  jacet  :  et  saniem  per  hiantes  viscera  rimas 
Emittunt:  produntque  suas  omenta  latebras.  625 
Quodque  (nefas)  nullis  impune  apparuit  extis, 
Ecce  videt  capiti  fibrarum  increscere  molem 
Alterius  capitis  :  pars  aegra  et  marcida  pendet, 
Pars  micat,  et  celeri  venas  movet  improba  pulsu. 
His  ubi  concepit  magnorum  fata  malorum,  630 
Exclamat:  Vix  fas,  superi,  quaecunque  monetis 
Prodere  me  populis :  neque  enim  tibi,  summe, 
litavi, 

Jupiter,  hoc  sacrum:  caesique  in  viscera  tauri 
Inferni  venere  dei.  Non  fanda  timemus:  634 

Sed  venient  majora  metu.  Di  visa  secundent. 

Et  fibris  sit  nulla  fides  ;  sed  conditor  artis 
Pinxerit  ista  Tages.  Flexu  sic  omina  Tuscus 
Involvens,  multaque  tegens  ambage  canebat. 

At  Figulus,  cui  cura  deos  secretaque  coeli 
Nosse  fuit,  quem  non  stellarum  dEgyptia  Mem¬ 
phis  640 

Equaret  visu,  numerisque  moventibus  astra, 

N  ut  hic  errat,  ait,  nulla  cum  lege  per  sevum 
Mundus,  et  incerto  discurrunt  sidera  motu  : 

Aut,  si  fata  movent,  orbi, generique  paratur 
Humano  matura  lues.  Terrsene  dehiscent,  645 
Subsidentque  urbes  ?  an  tollet  fervidus  aer 
Temperiem  ?  segetes  tellus  infida  negabit? 
Omnis  an  infusis  miscebitur  unda  venenis  ? 

Quod  cladis  genus,  o  Superi,  qua  peste  paratis 
Saevitiam  ?  extremi  multorum  tempus  in  unum 
Convenere  dies.  Summo  si  frigida  coelo  651 
Sella  noceris  nigros  Saturni  accenderet  ignes: 
Deucalioneos  fudisset  Aquarius  imbres, 


Totaque  diffuso  latuisset  in  sequo  re  tellus. 

Si  saevum  radiis  Nemeaeum,  Phoebe,  leonem  655 
Nunc  premeres,  toto  fluerent  incendia  mundo, 
Succensusque  suis  flagrasset  curribus  aether. 

Hi  cessant  ignes.  Tu  qui  flagrante  minacem 
Scorpion  incendis  cauda,  chelasque  peruris, 
Quid  tantum,  Gradive,  paras?  nam  mitis  in  alto 
Jupiter  occasu  premitur,  Venerisque  salubre  €61 
Sidus  hebet,  motuque  celer  Cyllenius  haeret. 

Et  coelum  Mars  solus  habet.  Cur  signa  meatus 
Deseruere  suos,  mundoque  obscura  feruntur: 
Ensiferi  nimium  fulget  latus  Orionis  ?  665 

Imminet  armorum  rabies  :  ferrique  potestas 
Confundet  jus  omne  manu  :  scelerique  nefando 
Nomen  erit  virtus :  multosque  exibit  in  annos 
Hic  furor.  Et  superosquid  prodest  poscere  finem  ? 
Cum  domino  pax  ista  venit.  Duc,  Roma,  malo¬ 
rum  670 

Continuam  seriem,  clademque  in  tempora  multa 
Extrahe,  civili  tantum  jam  libera  bello. 
Terruerant  satis  haec  pavidam  praesagia  plebem: 
Sed  majora  premunt.  Nam  qualis  vertice  Pindi 
Edonis  Ogygio  decurrit  plena  Lyaeo,  675 

Talis  et  attonitam  rapitur  matrona  per  urbem, 
Vocibus  his  prodens  urgentem  pectora  Phoebum. 
Quo  feror,  o  Paean  ?  qua  me  super  aethera  rap¬ 
tam 

Constituis  terra  ?  video  Pangaea  nivosis 
Cana  jugis,  latosque  Haemi  sub  rupe  Philippos. 
Quis  furor  hic,  o  Phoebe,  doce  :  quae  tela,  ma¬ 
nusque  681 

Romanae  miscent  acies,  bellumque  sine  hoste  est. 
Quo  diversa  feror?  primos  me  ducis  in  ortus, 
Qua  mare  Lagei  mutatur  gurgite  Nili. 

Hunc  ego,  fluminea  deformis  truncus  arena  685 
Qui  jacet,  agnosco:  dubiam  super  aequora 
Syrtim, 

Arentemque  feror  Libyen.quo  tristis  Erinnys 
Transtulit  Emathias  acies.  Nunc  desuper  Alpis 
Nubiferae  colles,  atque  aeriam  Pyrenen 
Abripimur.  Patriae  sedes  remeamus  in  urbis  :690 
Jmpiaque  in  medio  peraguntur  bella  senatu. 
Consurgunt  partes  iterum,  totumque  per  orbem 
Rursus  eo.  Nova  da  mihi  cernere  littora  ponti, 
Telluremque  novam  :  vidi  jam,  Phoebe,  Philio- 
pos. 

Haec  ait :  et  lasso  jacuit  defecta  furo1-»  695 


LIBER  SECUNDUS. 


Jamque  irae  (  atuere  deum,  manifestaque  belli 
Smna  dedit  mundus:  legesque  et  foedera  rerum 
Praescia  monstrifero  vertit  Natura  tumultu, 
lndixitque  nefas.  Cur  hanc  tibi,  rector  Olympi. 
Sollicitis  visum  mortalibus  addere  curam,  5 
Noscant  venturas  ut  dira  per  omina  clades  ? 

Sive  parens  rerum,  cum  piimum  informia  regna 
Materiamque  rudem  flamma  cedente  recepit. 
Fixit  in  aeternum  causas,  qua  cuncta  coercet  9 
Se  quoque  lege  tenens,  et  secula  jussa  ferentem 
Fatorum  immoto  divisit  limite  mundum  : 

Sive  nihil  positum  est,  sed  fors  incerta  vagatur, 
Fertque  refertque  vices,  et  habent  mortalia  ca- 


Sit  subitum  quodcunque  paras:  sit  caeca  futuri 
Mens  hominum  fati  :  liceat  sperare  timenti.  15 
Ergo  ubi  concipiunt  quantis  sit  cladibus  Urbi, 
Constatura  fides  superum,  ferale  per  uibem 
Justitium:  latuit  plebeio  tectus  amictu 
Omnis  honos :  nullos  comitata  est  purpura  fasces. 
Tum  questus  tenuere  suos,  magnusque  per  om¬ 
nes  20 

Erravit  sine  voce  dolor.  Sic  funere  primo 
Attonitae  tacuere  domus,  cum  corpora  nondum 
Conclamata  jacent,  nec  mater  crine  soluto 
Exigit  ad  saevos  famulorum  brachia  planctus  . 
Sed  cum  membra  premit  fugiente  rigentia  vita, 23 
V  jltusque  exanimes,  oculosque  in  morte  jacentea, 

Necdum  est  ille  dolor,  sed  jam  metas ;  incubat 
amens, 

Miraturque  malum.  Cultus  matrona  priores 
Deposuit,  moestseque  tenent  delubra  catervae, 
llae  lacrymis  sparsere  deos,  hae  peclora  duro  30 
Afflixere  solo,  lacerasque  in  limine  sacro 
Attonitae  fudere  comas  :  votisque  vocari 
Assuetas  crebris  feriunt  ululatibus  aures. 

Nec  cunctae  summi  templo  jacuere  Tonantis  : 
Divisere  deos  :  et  nullis  defuit  aris  35 

Invidiam  factura  parens  :  quarum  una  madentes 
Scissa  genas,  planctu  liventes  atra  lacertos, 
Nunc,  ait,  o  miserae  contundite  pectora  matres. 
Nunc  laniate  comas,  neve  hunc  differte  dolorem, 
Et  summis  servate  malis  :  nunc  flere  potestas,  40 
Dum  pendet  fortuna  ducum:  cum  vicerit  alter, 
Gaudendum  est.  His  se  stimulis  dolor  ipse  la¬ 
cessit. 

Nec  non  bella  viri  diversaque  castra  petentes. 
Effundunt  justas  in  numina  saeva  querelas. 

O  miserae  sortis,  quod  non  in  Punica  nati  45 
Tempora  Cannarum  fuimus,  Trebiaeque,  juven¬ 
tus. 

Non  pacem  petimus,  supeii :  date  gentibus  iras : 
Nunc  urbes  excite  feras:  conjuret  in  arma 
Mundus:  Achaemeniis  decurrant  Medica  Susis 
Agmina :  Massagetas  Scythicus  non  alliget  Ister : 
Fundat  ab  extremo  flavos  Aquilone  Suevos  51 
Albis,  et  indomitum  Rheni  caput :  omnibus  hostes 
Reddite  nos  populis:  civile  avertite  bellum: 
Hinc  Dacus  premat,  indeGetes:  occurrat  Iberis 
Alter :  ad  Eoas  hic  vertat  signa  pharetras,  [men 
Nulla  vacet  tibi,  Roma,  manus.  Vel  perdere  no- 
Si  placet  Hesperium,  superi,  collapsus  in  ignes 
Plurimus  ad  terram  per  fulmina  decidat  aether. 
Saeve  parens,  utrasque  simul  partesque  ducesque. 
Dum  nondum  meruere,  fovi.  Tantone  novorum  60 
Proventu  scelerum  qurV.jnt,  uter  imperet  Urbi  ? 
Vix  tanti  fuerat  civilia  Pella  moveri, 

Ut  neuter  Tales  pietas  peritura  querelas 
Egerit :  at  miseros  angit  sua  cura  parentes, 
Oderuntque  gravis  vivacia  fata  senectae,  65 
Servatosque  iterum  bellis  civilibus  annos. 

Atque  aliquis  magno  quaerens  exempla  timori. 
Non  alios,  induit,  motus  tunc  fata  parabant, 

Cum  post  Teutonicos  victor  Libycosque  trium¬ 
phos 

Exui  limosa  Marius  caput  abdidit  ulva.  70 
Stagna  avidi  texere  soli,  laxaeque  paludes 
Depositum,  Fortuna,  tuum  :  mox  vincula  ferri 
Exedere  senem,  longusque  in  carr.ere  pae  or. 
Consul,  et  eversa  felix  moriturus  in  urbe 
Poenas  ante  dabat  scelerum.  Mors  ips  i  refugit 
Saepe  virum,  frustraque  hosti  est  concessa  po¬ 
testas 

Sanguinis  invisi,  primo  qui  caedis  in  ictu 
Diriguit,  ferrumque  manu  torpente  remisit ; 
Viderat  immensam  tenebroso  in  carcere  lucem, 
Terribilesque  deos  scelerum,  Mariumque  futu¬ 
rum  :  80 

Audieratque  pavens:  Non  haec  contingere  fas  est 
Colla  tibi :  debet  multas  hic  legibus  aevi 
Ante  suam  mortes  :  vanum  depone  furorem. 

Si  libet  ulcisci  deletae  funera  gentis, 

Hunc,  Cimbri,  servate  senem.  Non  ille  favore85 
Numinis,  ingenti  superum  protectus  ab  ira: 

Vir  ferus,  et  Romam  cupienti  perdere  fato 
Sufficiens.  Idem  pelago  delatus  iniquo 
Hostilem  in  terram,  vacuisque  mapalibus  actus, 
Nuda  triumphati  jacuit  per  regna  Jugurthae,  90 


Et  Poenos  pressit  cineres.  Solatia  fati 
Carthago,  Mariusque  tulit:  pariterque  jacentes 
Ignovere  deis.  Libycas  ibi  colligit  iras. 

Ut  primum  fortuna  redit,  servilia  solvit 
Agmina  :  conflato  saevas  ergastula  ferro  95 
Exseruere  manus.  Nulli  gesianda  dabantur 
Signa  ducis,  nisi  qui  scelerum  jam  fecerat  usum, 
Attuleratque  in  castra  nefas.  Pro  fata !  quis  ille*. 
Quis  fuit  ille  dies,  Marius  quo  moenia  victor 
Corripuit?  quantoque  gradu  mors  saeva  cucur¬ 
rit?  100 

Nobilitas  cum  plebe  perit,  lateque  vagatur 
Ensis,  et  a  nullo  revocatum  est  pectore  ferrum. 
Stat  eruor  in  templis,  multaque  rubentia  caede 
Lubrica  saxa  madent.  Nulli  sua  profuit  aetas. 
Non  senis  extremum  piguit  vergentibus  annis  105 
Praecipitasse  diem,  nec  primo  in  limine  vitee 
Infantis  miseri  nascentia  rumpere  fata. 

Crimine  quo  parvi  caedem  potuere  mereri  ? 

Sed  satis  est  jam  posse  mori.  Trahit  ipse  furoris 
Impetus:  et  visum  est  lenti  quaesisse  nocentem. 
In  numerum  pars  magna  perit :  rapuitque  cruen¬ 
tus  in 

Victor  ab  ignota  vultus  cervice  recisos. 

Dum  vacua  pudet  ire  manu.  Spes  una  salutis 
Oscula  pollutae  fixisse  trementia  dextrae. 

Mille  licet  gladii  mortis  nova  signa  sequantur,  115 
Degener  o  populus,  vix  secula  longa  decorum 
Sic  meruisse  viris,  nedum  breve  dedecus  aevi, 

Et  vitam,  dum  Sylla  redit.  Cui  funera  vulgi 
Flere  vacet?  vix  te  sparsum  per  viscera,  Baebi, 
Innumeras  inter  carpentis  membra  coronae  120 
Discessisse  manus  :  aut  te,  praesage  malorum 
Antoni,  cujus  laceris  pendentia  canis 
Ora  ferens  miles  feslae  rorantia  mensae 
Imposuit.  Truncos  laceravit  Fimbria  Crassos. 
Saeva  Tribunitio  maduerunt  robora  tabo.  125 
Te  quoque  neglectum  violatae,  Scaevola,  dextrae 
An. e  ipsum  penetiale  deae,  semperque  calentes 
Mactavere  focos:  parvum  sed  fessa  senectus 
Sanguinis  efiudit  jugulo,  llammisque  pepercit 
Septimus  haec  sequitur  repetitis  fascibus  annus : 
Ille  fuit  vitae  Mario  modus,  omnia  passo,  131 
Quae  pejor  foriuna  potest,  atque  omnibus  uso, 
Quae  melior :  mensoque,  homini  quid  fata  pa¬ 
rarent. 

Jam  quot  apud  Sacri  cecidere  cadavera  portum 
Aut  Collina  tulit  stratas  quot  porta  catervas,  135 
Tunc  cum  paene  caput  mundi,  rerumque  potestas 
Mutavit  tralata  locum.  Romanaque  Samnis 
Ultra  Caudinas  speravit  vulnera  Furcas  ? 

Sylla  quoque  immensis  accessit  cladibus  ultor. 
Ille  quod  exiguum  restabat  s  nguinis  Urbi  140 
Hausit ;  dumque  nimis  jam  putrida  membra  re¬ 
cidit, 

Excessit  medicina  modum, nimiumque  secuta  es  t, 
Qua  morbi  duxere,  manus.  Periere  nocentes  ; 
Sed  cum  jam  soli  possent  superesse  nocentes. 

Tunc  data  libertas  odiis,  resolutaque  legum  1  45 
Frenis  ira  ruit,  non  uni  cuncta  dabantur. 

Sed  fecit  sibi  quisque  nefas.  Semel  omnia  victor 
Jusserat.  Infandum  domini  per  viscera  ferrum 
Exegit  famulus  :  nati  maduere  paterno  149 
Sanguine.  Certatum  est,  cui  cervix  caesa  parentis 
Cederet:  in  fratrum  ceciderunt  praemia  fratres. 
Busta  repleta  fuga,  permixtaque  viva  sepultis 
Corpora ;  nec  populum  latebrae  cepere  ferarum. 
Hic  laqueo  fauces  elisaque  guttura  fregit : 

Hic  se  praecipiti  jaculatus  pondere  dura  155 
Dissiluit  percussus  humo  :  mortesque  cruento 


Phars.  Lib.  II. 


LUCANUS. 


Victori  rapuere  suas  :  hic  robora  busti 
Exstruit  ipse  sui,  necdum  omni  sanguine  fuso 
Desilit  in  fi  mmas,  et,  dum  licet,  occupat  ignes. 
Colla  ducum  pilo  trepidam  gestata  per  urbem, 

Et  medio  congesta  foro:  cognoscitur  illic  161 
Quicquid  ubique  latet  scelerum.  Non  Thracia 
tantum 

Vidit  Bistonii  stabulis  pendere  tyranni. 

Postibus  Antrei  Libye:  nec  Graecia  mcerens 
Tot  laceros  artus  Pisaea  flevit  in  aula.  165 

Cum  jam  tabe  fluunt,  confusaque  tempore  multo 
Amisere  notas,  miserorum  dextra  parentum 
Colligit,  et  pavido  subducit  cognita  furto. 

Meque  ipsum  memini  caesi  deformia  fratris 
Ora  rogo  cupidum,  vetitisque  imponere  flammis. 
Omnia  Syllanae  lustrasse  cadavera  pacis :  171 

Perque  omnes  truncos,  cum  qua  cervice  recisum 
Conveniat, quaesisse,  caput.  Quid  sanguine  manes 
Placatos  Catuli  referam  ?  cui  victima  tristes 
Inferias  Marius,  forsan  nolentibus  umbris,  175 
Pendit,  inexpleto  non  fanda  piacula  busto  : 

Cum  laceros  artus,  sequataque  vulnera  membris 
V idimus,  et  toto  quamvis  in  corpore  cseso 
Nil  animae  letale  datum,  moremque  nefandse 
Dirum  saevitiae,  pereuntis  parcere  morti.  180 
Avulsae  cecidere  manus,  exsectaque  lingua 
Palpitat,  et  muto  vacuum  ferit  aera  motu. 

Hic  aures,  alius  spiramina  naris  aduncae 
Amputat :  ille  cavis  evolvit  sedibus  orbes. 
Ultimaque  effodit  spectatis  lumina  membris.  185 
Vix  erit  ulla  fides,  tam  saevi  criminis  unum 
Tot  poenas  cepisse  caput.  Sic  mole  ruinae 
Fracta  sub  ingenti  miscentur  pondere  membra: 
Nec  magis  informes  veniunt  ad  littora  trunci. 
Qui  medio  periere  freto.  Quid  perdere  fructum 
Juvit  et,  ut  vilem,  Marii  confundere  vultum?  191 
Ut  scelus  hoc  Syllae, caedesque  ostensa  placeret, 
Agnoscendus  erat.  Vidit  Fortuna  colonos 
Praenestina  suos  cunctos  simul  ense  recisos, 
Unius  populum  pereuntem  tempore  mortis.  195 
Tunc  flos  Hesperiae,  Latii  jam  sola  juventus. 
Concidit,  et  miserae  maculavit  ovilia  Romae. 

Tot  simul  infesto  juvenes  occumbere  leto. 

Saepe  fames  pelagique  furor,  subitaeque  ruinae. 
Aut  coeli,  terraeque  lues,  aut  bellica  clades,  200 
Nunquam  poena  fuit.  Densi  vix  agmina  vulgi 
Inter,  et  exsangues  immissa  morte  catervas 
Victores  movere  manus.  Vix  caede  peracta 
Procumbunt,  dubiaque  labant  cervice :  sed  illos 
Magna  premit  strages :  peraguntque  cadavera 
partem  205 

Caedis  :  viva  graves  elidunt  corpora  trunci. 
Intrepidus  tanti  sedit  securus  ab  alto 
Spectator  sceleris  :  miseri  tot  millia  vulgi 
Non  piguit  jussisse  mori.  Congesta  recepit 
Omnia  Tyrrhenus  Syllana  cadavera  gurges.  210 
ln  fluvium  primi  cecidere,  in  corpora  summi. 
Praecipites  haesere  rates,  et  strage  cruenta 
Interruptus  aquis  fluxit  prior  amnis  in  aequor, 

Ad  molem  stetit  unda  sequens  :  nam  sanguinis  alti 
Vis  sibi  fecit  iter,  campumque  effusa  per  omnem, 
Praecipitique  ruens  Tiberina  ad  flumina  rivo 
Haerentes  adjuvit  aquas  :  nec  jam  alveus  amnem, 
Nec  retinent  ripae,  redeuntque  cadavera  campo. 
Tandem  Tyrrhenas  vix  eluctatus  in  undas 
Sanguine  caeruleum  torrenti  dividit  aequor.  220 
Hisne  Salus  rerum,  Felix  his  Sylla  vocari, 

His  meruit  tumulum  medio  sibi  tollere  Campo  ? 
Haec  riwsus  patienda  manent :  hoc  ordine  belli 
lbitur:  hic  stabit  civilibus  exitus  armis. 


Quanqnam  agitant  graviora  n  etus,  multoqus 
coitur  225 

Humani  generis  majore  in  pioelia  damno. 
Uxulibus  Mariis  bellorum  maxima  merces 
Roma  recepta  fuit :  nec  plus  victoria  Syllae 
Praestitit,  invisas  penitus  quam  tollere  partes. 
Hos  alio,  Fortuna,  vocas:  olimque  potentes  23(1 
Concurrunt.  Neuter  civilia  bella  moveret. 
Contentus,  quo  Sylla  fuit.  Sic  moesta  senectus 
Pr8eteritique  memor  flebat,  metuensque  futuri. 

At  non  magnanimi  percussit  pectora  Bruti 
Terror,  et  in  tanta  pavidi  formidine  motus  235 
Pars  populi  lugentis  erat:  sed  nocte  sopora, 
Parrhasis  obliquos  Helice  cum  verteret  axes. 
Atria  cognati  pulsat  non  ampla  Catonis. 

Invenit  insomni  volventem  publica  cura  [tem, 
Fata  virum,  casusque  Urbis,  cunctisque  timen- 
Securumque  sui ;  farique  his  vocibus  orsus  : 
Omnibus  expulsae  terris,  olimque  fugatae 
Virtutis  jam  sola  fides,  quam  turbine  nullo 
Excutiet  Fortuna  tibi ;  tu  mente  labantem 
Dirige  me,  dubium  certo  tu  robore  firma.  245 
Namque  alii  Magnum,  vel  Caesaris  arma  se¬ 
quantur, 

Dux  Bruto  Cato  solus  erit.  Pacemne  tueris. 
Inconcussa  tenens  dubio  vestigia  mundo  ? 

An  placuit,  ducibus  scelerum,  populique  furentis 
Cladibus  immixtum  civile  absolvere  bellum  ?  250 
Quemque  suae  rapiunt  scelerata  in  proelia  causae: 
Hos  polluta  domus,  legesque  in  pace  timendae; 
Hos  ferro  fugienda  fames,  mundique  ruinae 
Permiscenda  fides.  Nullum  furor  egit  in  arma. 
Castra  petunt  magna  victi  mercede  :  tibi  uni  255 
Per  se  bella  placent  ?  quid  tot  durasse  per  annos 
Profuit  immunem  corrupti  moribus  aevi  ? 

Hoc  solum  longae  pretium  virtutis  habebis  ? 
Accipient  alios,  facient  te  bella  nocentem. 

Ne  tan'um,  o  superi,  liceat  feralibus  armis,  260 
Has  etiam  movisse  manus  :  nec  pila  lacertis 
Missa  tuis  caeca  telorum  in  nube  ferantur  : 

Nec  tanta  incassum  virtus  eat.  Ingeret  omnis 
Se  belli  fortuna  tibi.  Quis  nolet  ab  isto 
Ense  mori,  quamvis  alieno  vulnere  labens,  265 
Et  scelus  esse  tuum  ?  melius  tranquilla  sine  armis 
Otia  solus  ages,  sicut  coelestia  semper 
Inconcussa  suo  volvuntur  sidera  lapsu. 
Fulminibus  propior  terrae  succenditur  aer, 
Imaque  telluris  ventos,  tractusque  coruscos  270 
Flammarum  accipiunt:  nubes  excedit  Olympus 
Lege  deftm.  M  inimas  rerum  discordia  turbat : 
Pacem  summa  tenent.  Quam  laetae  Caesaris  aures 
Accipient  tantum  venisse  in  prcelia  civem ! 

Nam  praelata  suis  nunquam  diversa  dolebit  275 
Castra  ducis  Magni.  Nimium  placet  ipse,  Catoni 
Si  bellum  civile  placet.  Pars  magna  senatus. 

Et  duce  privato  gesturus  proelia  consul  [nem 
Sollicitant,  proceresque  alii :  quibus  adde  Cato- 
Sub  juga  Pompeii ;  toto  jam  liber  in  orbe  280 
Solus  Caesar  erit.  Quod  si  pro  legibus  arma 
Ferre  juvat  patriis,  libertatemque  tueri :  [stem, 
Nunc  neque  Pompeii  Brutum,  neque  Caesaris  ho- 
Post  bellum  victoris  habe.  Sic  fatur.  At  illi 
Arcano  sacras  reddit  Cato  pectore  voces  :  285 

Summum,  Brute,  nefas  civilia  bella  fetemur: 

Sed  quo  fata  trahunt,  virtus  secura  sequetur. 
Crimen  erit  superis  et  me  fecisse  nocentem. 
Sidera  quis,  mundumque  velit  spectare  caden¬ 
tem 

Expers  ipse  metus  ?  quis,  cum  ruat  arduus 
sether, 

Terra  labet,  mixto  coeuntis  pondere  mundi. 
Complosas  tenuisse  manus?  gen.esne  furorem 
Hesperium  ignotae,  Ilomanaque  signa  sequentur, 
Deductique  fietis  alio  sub  sidere  reges;  294 
Otia  solus  agam  ?  procul  hunc  arcete  furorem, 
O  superi,  motura  Dacas  ut  clade  Getasque 
Securo  me  Homa  cadat.  Ceu  morte  patentem 
Natorum  orbatum,  longum  producere  funus 
Ad  tumulum  jubet*  ipse  dolor  :  juva*t  ignibus  atris 
inseruisse  manus,  constructoqueaggere  busti  3JU 
Ipsum  atras  tenuisse  faces:  non  ante  revellar. 
Exanimem  quam  te  complectar,  Roma,  tuumque 
Nomen, Libertas,  et  inanem  prosequar  umbram- 
Sic  eat  :  immites  Romana  piacula  divi 
Plena  ferant :  nullo  fraudemus  sanguine  bellum. 
O  utinam  coelique  deis,  Erebique  liberet  306 
Hoc  caput  in  cunctas  damnatum  exponere  pce- 

Devotum  hostiles  Decium  pressere  catervae  : 

Me  geminae  ligant  acies,  me  barbara  telis 
Rheni  turba  petat:  cunctis  egoperviushastis310 
Excipiam  medius  totius  vulnera  belli. 

Hic  redimat  sanguis  populos  •  hac  caede  luatur, 
Quicquid  Romani  meruerunt  pendere  mores. 

Ad  juga  cur  faciles  populi,  cur  saeva  volentes 
Regna  pati  pereunt?  me  solum  invadite  lerro. 
Me  frustra  leges  et  inania  jura  tuentem :  316 

Hic  dabit,  hic  pacem  jugulus,  tinemque  laborum 
Gentibus  Hesperiis  :  post  me  regnare  volenti 
Non  opus  est  bello.  Quin  publica  signa, ducemque 
Pompeium  sequimur  ?  nec,  si  fortuna  favebit,320 
Hunc  quoque  totius  sibi  jus  promittere  mundi 
Non  bene  compertum  est:  ideo  me  milite  vincat. 
Ne  sibi  se  vicisse  putet.  Sic  fatur  :  et  acres 
Irarum  movit  stimulos,  juvenisque  calorem 
Excitat  in  nimios  belli  civilis  amores.  325 
Interea,  Phoebo  gelidas  pellente  tenebras. 
Pulsatae  sonuere  fores  ;  quas  sancta  relicto 
Hortensi  moerens  irrupit  Marcia  busto. 

Quondam  virgo  toris  melioris  juncta  mariti  : 
Mox  ubi  connubii  pretium,  mercesque  soluta  est 
Tertia  jam  soboles,  alios  foecunda  penates  331 
Impletura  datur,  geminas  e  sanguine  matris 
Permistura  domos.  Sed  postquam  condidit  urna 
Supremos  cineres,  miserando  concita  vultu. 
Effusas  laniata  comas,  concussaque  pectus  335 
Verberibus  crebris,  cineresque  ingesta  sepulcri. 
Non  aliter  placitura  viro,  sic  moesta  profatur: 
Dum  sanguis  inerat,  dum  vis  materna,  peregi 
Jussa,  Cato,  et  geminos  excepi  feta  maritos. 
Visceribus  lassis,  partuque  exhausta,  revertor 
Jam  nulli  tradenda  viro.  Da  foedera  prisci  341 
Illibata  tori:  da  tantum  nomen  inane 
Connubii  :  liceat  tumulo  scripsisse,  Catonis 
Marcia  :  nec  dubium  longo  quaeratur  in  aevo, 
Mutarim  primas  expulsa,  an  tradita,  taedas.  345 
Non  me  laetorum  sociam,  rebusque  secundis 
Accipis  :  in  curas  venio,  partemque  laborum. 

Da  mihi  castra  sequi  :  cur  tuta  in  pace  relinquar. 
Et  sit  civili  propior  Cornelia  bello? 

Hae  flexere  virum  voces,  et  tempora  quanquam 
Sunt  aliena  toris  jam  fato  in  bella  vocante: 
Foedera  sola  tamen,  vanaque  carentia  pompa 
Jura  placent,  sacrisque  deos  admittere  testes. 
Festa  coronato  non  pendent  limine  serta,  354 
Infulaque  in  geminos  discurrit  candida  postes, 
Legitimaeque  faces,  gradibusque  acclivis  eburnis 
Stat  torus,  et  picto  vestes  discriminat  auro  : 
Turritaque  premens  frontem  matrona  corona, 
Tralata  vetuit  contingere  limina  planta 


Non  timidum  nuptat  leviter  tectura  pudorem  36C 
Lutea  demissos  velarunt  flari. mea  vultus: 
Balteus  haud  fluxos  gemmis  adstrinxit  amictus. 
Colla  monile  decens ;  humerisque  haerentia 
primis 

Suppara  nudatos  cingunt  angusta  lacertos. 

Sicut  erat,  moesti  servans  lugubria  cultus,  865 
Quoque  modo  natos,  hoc  est  amplexa  maritum. 
Obsita  funerea  celatur  purpura  lana. 

Non  soliti  lusere  sales,  nec  more  Sabino 
Excepit  tristis  convicia  festa  maritus. 

Pignora  nulla  domus,  nulli  coiere  propinqui.  370 
Junguntur  taciti,  contentique  auspice  Bruto. 

Ille  nec  horrificam  sancto  dimovit  ab  ore 
Caesariem,  duroque  admisit  gaudia  vultu  : 

(Ut  primum  tolli  feralia  viderat  arma. 

Intonsos  rigidam  in  frontem  descendere  canos 
Passus  erat,  moestamque  genis  increscere  bar¬ 
bam.  376 

Uni  quippe  vacat  studiisque  odiisque  carenti. 
Humanum  lugere  genus)  nec  foedera  prisci 
Sunt  tentata  tori  :  justo  quoque  robur  amori 
Restitit.  Hi  mores,  haec  duri  immota  Calonis 
Secta  fuit,  servare  modum,  finemque  tenere,  381 
Naturamque  sequi,  patiiaeque  impendere  vitam  ; 
Nec  sibi,  sed  toti  genitum  se  credere  mundo. 
Huic  epulae,  vicisse  famem  :  magnique  penates, 
Submovisse  hyemem  tecto:  pretiosaque  vestis, 385 
Hirtam  membra  super  Romani  more  Quiritis 
Induxisse  togam:  Venerisque  huic  maximus 
usus. 

Progenies  :  Urbi  pater  est,  Urbique  maritus 
Justitiae  cultor,  rigidi  servator  honesti : 

In  commune  bonus:  nullosque  Catonis  in  actus 
Subrepsit,  parternque  tulit  sibi  nata  voluptas, 391 
Interea  trepido  discedens  agmine  Magnus 
Moenia  Dardanii  tenuit  Campana  coloni. 

Haec  placuit  belli  sedes,  hinc  summa  moventis 
Hostis  in  occursum  sparsas  extendere  partes,  395 
Umbrosis  mediam  qua  collibus  Apenninus 
Erigit  Italiam,  nullo  qua  vertice  tellus 
Altius  intumuit,  propiusque  accessit  Olympo. 
Mons  inter  geminas  medius  se  porrigit  undas 
Inferni  superique  maris :  collesque  coercent  400 
Hinc  Tyrrhena  vado  frangentes  aequora  Pisae, 
Illinc  Dalmaticis  obnoxia  fluctibus  Ancon. 
Fontibus  hic  vastis  immensos  concipit  amnes 
Fluminaque  in  gemini  spargit  divortia  ponti. 

In  laevum  cecidere  latus  veloxque  Metaurus,  4(»o 
Cruslumiumque  rapax,  et  junctus  Isapis  Isauro, 
Semnaque,  et  Adriacas  qui  verberat  Aufidus  un¬ 
das  : 

Quoque  magis  nullum  tellus  se  solvit  in  amnem 
Eridanus,  fractasque  evolvit  in  aequora  sylvas, 
Hesperiamque  exhaurit  aquis.  Hunc  fabula  pri¬ 
mum  410 

Populea  fluvium  ripas  umbrasse  corona : 

Cumque  diem  pronum  transverso  limite  ducens 
Succendit  Phaethon  flagrantibus  aethera  loris. 
Gurgitibus  raptis  penitus  tellure  perusta. 

Hunc  habuisse  pares  Phoebeis  ignibus  undas.  415 
Non  minor  hic  Nilo,  si  non  per  plana  jacen  s 
vEgypti  Libycas  Nilus  stagnaret  arenas:  [beni 
Non  minor  hic  Istro,  nisi  quod,  dum  permeat  or 
Ister,  casuros  in  quaelibet  aequora  fontes 
Accipit,  et  Scythicas  exit  non  solus  in  undas.  420 
Dexteriora  petens  montis  declivia  Tibrim 
Unda  facit,  Rutubamque  cavum.  Delabitur  inde 
Vulturnusque  celer,  nocturnaeque  editor  aurae 
Sarnus*  et  umbrosae  Liris  per  regna  Maricae 

Vestinis  impulsus  aquis,  radensque  Salerni  425 
Culta  Siler,  nullasque  vado  qui  Macra  moratus 
Alnos  vicinae  procurrit  in  aequora  Lunae. 

Longior  educto  qua  surgit  in  aera  dorso, 

Gallica  rura  videt,  devexasque  excipit  Alpes. 
Tunc  Umbris  Marsisque  ferax,  domitusque  Sa¬ 
bello  430 

Vomere,  piniferis  amplexus  rupibus  omnes 
Indigenas  Latii  populos,  non  deserit  ante 
Hesperiam,  quam  cum  Scyllaeis  clauditur  undis, 
Extenditque  suas  in  templa  Lacinia  rupes, 
Longior  Italia,  donec  confinia  pontus  435 

Solveret  incumbens,  terrasque  repelleret  aequor. 
At  postquam  gemino  tellus  elisa  profundo  est. 
Extremi  colles  Siculo  cessere  Peloro. 

Caesarjin  arma  furens,  nullas,  nisi  sanguine  fuso. 
Gaudet  habere  vias,  quod  non  terat  hoste  va¬ 
cantes  440 

Hesperiae  fines,  vacuosque  irrumpat  in  agros, 
Atque  ipsum  non  perdat  iter,consertaque  bellis 
Bella  gerat.  Non  tam  portas  intrare  patentes- 
Quam  fregisse  juvat:  nec  tam  patiente  colono 
Arva  premi,  quam  si  ferro  populetur  et  igni.  445 
<  'oncessa  pudet  ire  via,  civemque  videri. 

Tunc  urbes  Latii  dubiae,  varioque  favore 
Ancipites,  quanquam  primo  terrore  ruentis 
Cessu  i*  belli,  denso  tamen  aggere  firmant 
Moenia,  et  abrupto  circumdant  undique  vallo  :450 
Saxorumque  orbes,  et  quae  super  eminus  hostem 
Tela  petant,  altis  murorum  turribus  aptant. 
Pronior  in  Magnum  populus,  pugnatque  minaci 
Cum  terrore  fides:  ut  cum  mare  possidet  Auster 
Flatibus  horrisonis,  hunc  aequora  tota  sequuntur  : 
Si  rursus  tellus  pulsu  laxata  tridentis  456 

/Eolii  tumidis  immittat  fluctibus  Eurum, 
Quaffnvis  icta  novo,  ventum  tenuere  priorem 
/Equora,  nubiferoque  polus  cum  cesserit  Euro, 
Vindicat  unda  Notum.  Facilis  sed  vertere 
mentes  460 

Terror  erat,  dubiamque  fidem  fortuna  ferebat. 
Gens  Hetrusca  fuga  trepidi  nutata  Libonis, 
Jusque  sui  pulso  jam  perdidit  Umbria  Thermo, 
Nec  gerit  auspiciis  civilia  bella  paterni» 

Caesaris  audito  conversus  nomine  Sylla.  465 

Varus,  ut  admotae  pulsarunt  Auximon  alte. 

Per  diversa  ruens  neglecto  moenia  tergo. 

Qua  sylvae,  qua  saxa,  fugit.  Depellitur  arce 
Lentuius  Escule  .  Victor  cedentibus  instat, 
Divertitque  acies  :  solusque  ex  agmine  tanto  470 
Dux  fugit,  et  nullas  ducentia  signa  cohortes. 

Tu  quoque  nudatam  commissae  deseris  arcem 
Scipio  Luceriae  :  quanquam  forlissima  pubes 
I  iis  sedeat  castris,  jampridem  Caesaris  armis  474 
i’  rthorum  subducta  metu  :  quae  Gallica  damna 
Supplevit  Magnus,  dumque  ipse  ad  bella  vocaret, 
Donavit  socero  Romani  sanguinis  usum. 

At  te  Corfini  validis  circumdata  muris 
Tecta  tenent,  pugnax  Domiti :  tua  classica  servat 
Oppositus  quondam  polluto  tiro  Miloni.  480 
Ut  procul  immensam  campo  consurgere  nubem, 
Ardentesque  acies  percussis  sole  corusco 
Conspexit  telis,  Socii  decurrite,  dixit. 

Fluminis  ad  ripas,  undaeque  immergite  pontem  : 
Et  tu  montanis  totus  nunc  fontibus  exi  485 
Aique  omnes  trahe  gurges  aquas,  ut  spumeus 
alnos 

Discussa  compage  feras.  Hoc  limite  bellum 
Haereat,  hac  hostis  lentus  terat  otia  ripa. 
Praecipitem  cohibete  ducem  :  victoria  nobis  489 
Hir  primum  stans  Caesar  erit.  Nec  plura  locutus 


Devolvit  rapidum  nequicqt.am  moenibus  agmen 
Nam  prior  e  campis,  ut  conspicit  amne  soluto 
Rumpi  Caesar  iter,  calida  prolatus  ab  ira, 

Non  salis  est  muris  latebras  quaesisse  pavori  ? 
Obstruitis  campos,  fluviis  arcere  paratis,  495 
Ignavi  ?  non  si  tumido  me  gurgite  Ganges 
Submoveat,  stabit  jam  flumine  Caesar  in  ullo. 
Post  Rubiconis  aquas.  Equitum  properate  ca¬ 
tervae  : 

Ite  simul  pedites  :  ruiturum  adscendite  pontem. 
Haec  ubi  dicta,  levis  totas  accepit  habenas  500 
In  campum  sonipes  :  crebroque  simillima  nimbo 
Trans  ripam  validi  torserunt  tela  lacerti. 
Ingreditur  pulsa  fluvium  statione  vacantem 
Caesar,  et  ad  tutas  hostis  compelli  ur  arces. 

Et  jam  moturas  ingentia  pondera  turres  505 
Erigit,  et  mediis  subrepsit  vinea  muris. 

Ecce,  nefas  belli,  reseratis  agmina  portis 
Captivum  traxere  ducem,  civisque  superbi 
Constitit  ante  pedes.  Vultu  tamen  alta  minaci 
Nobilitas  recta  ferrum  cervice  poposcit  510 
Scit  Caesar  poenamque  peti,  veniamque  timeri. 
Vive,  licet  nolis,  et  nostro  munere,  dixit, 

Cerne  diem.  Victis  jam  spes  bona  parlibus  esto, 
Exemplumque  mei :  vel,  si  libet,  arma  retenta  ; 
Et  nihil  hac  venia,  si  viceris  ipse,  paciscor.  515 
Fatur:  et  adstrictis  laxari  vincula  palmis 
Imperat.  Heu  quanto  melius  vel  caede  peracta 
Parcere  Romano  potuit  fortuna  pudori ! 
Poenarum  extremum  civi,  quod  castra  secutus 
Sit  patriae,  Magnumque  ducem,  totumque  sena¬ 
tum,  520 

Ignosci.  Premit  ille  graves  interritus  iras : 

Et  secum  :  Romamne  petes,  pacisque  recessus 
Degener  ?  in  medios  belli  non  ire  furores 
Jamdudum  moriture  paras?  rue  certus,  et  omnes 
Lucis  rumpe  moras,  et  Caesaris  effuge  munus. 525 
Nescius  interea  capti  ducis  arma  parabat 
Magnus,  ut  admixto  firmaret  robore  partes. 
Jamque  secuturo  jussurus  classica  Phoebo, 
Tentandasque  ratus  moturi  militis  iras. 

Alloquitur  tacitas  veneranda  voce  cohortes  :  580 
O  scelerum  ultores,  melioraque  signa  secuti, 

O  vere  Romana  manus,  quibus  arma  senatus 
Non  privata  dedit,  votis  deposcite  pugnam. 
Ardent  Hesperii  saevis  populatibus  agri : 

Gallica  per  gelidas  rabies  effunditur  Alpes  :  535 
Jam  tetigit  sanguis  pollutos  Casaris  enses. 

Di  melius,  belli  tulimus  quod  damna  priores  : 
Coeperit  inde  nefas.  Jam  jam  me  praeside  Roma 
Supplicium,  poenamque  petat.  Neque  enim  ista 
vocari 

Proelia  justa  decet,  patriae  sed  vindicis  iram.  540 
Nec  magis  hoc  bellum  est, quam  cum  Catilina 
paravit 

Arsuras  in  tecta  faces,  sociusque  furoris 
Lentulus,  exsertique  manus  vesana  Cethegi. 

O  rabies  miseranda  ducis!  cum  fata  Camillis 
Te,  Caesar,  magnisque  velint  miscere  Metellis,545 
Ad  Cinnas  Mariosque  venis.  S  ernere  profecto. 
Ut  Catulo  jacuit  Lepidus,  nostrasque  secures 
Passus  Sicanio  tegitur  qui  Carbo  sepulcro. 
Quique  feros  movit  Sertorius  exui  iberos. 
Quanquam,  si  qua  fides,  his  te  quoque  jungere, 
Caesar,  550 

Invideo,  nostrasque  manus  quod  Roma  furenti 
Opposuit.  Parthorum  utinam  post  prcelia  sospes 
Et  Scythicis  Crassus  victor  remeasset  ab  oris, 

Ut  simili  causa  caderes,  qua  Spartacus,  hosti». 

Te  quoque  si  superi  titulis  accedere  nostris  555 

Jueaenint,  va.let  in  torquendo  dextera  pilo  : 
Fervidus  hrec  iterum  circa  praecordia  sanguis 
Incaluit :  disces  non  esse  ad  bella  fugaces, 

Qui  pacem  potuere  pati.  Licet  ille  solutum 
befectumque  vocet,  ne  vos  mea  terreat  stas.  560 
Dux  sit  in  his  castris  senior,  dum  miles  in  illis. 
Quo  potuit  civem  populus  perducere  liber, 
Adscendi,  supraque  nihil  nisi  regna  reliqui. 

Non  privata  cupit,  Romana  quisquis  in  urbe 
1'ortlpeiUm  transire  parat.  Hinc  consul  uterque. 
Hinc  acies  statura  ducum.  Csesarne  sanatus  566 
Victor  erit  ?  non  tam  caeco  trahis  omnia  cursu, 
Teque  nihil,  Fortuna,  pudet.  Multisne  rebellis 
Gallia  jam  lustris,  aetasqUe  impensa  labori 
Dant  animos  ?  It  lien  i  gelidis  quod  fugit  ab  undis, 
Oceanumque  vocans  incerti  stagna  profundi  57 1 
Territa  quaesitis  ostendit  terga  Britannis  ? 

An  vana;  tumuere  minae,  quod  fama  furoris 
Expulit  armatam  patriis  e  sedibus  urbem  ?  [tur : 
HeU  demens,  non  te  fugiunt,  me  cuncta  sequun- 
Qui  cum  signa  tuli  toto  fulgen  ia  ponto,  576 
Ante  bis  exactum  quam  Cynthia  conderet  orbem. 
Omne  fretum  metuens  pelagi  pirata  reliquit. 
Angustaque  domum  terrarum  in  sede  poposcit. 
Idem  per  Scythici  profugum  divortia  Fonti  580 
Indomitum  regem,  Romanaque  fata  morantem. 
Ad  mortem,  Sylla  felicior,  ire  coegi. 

Pars  mundi  mihi  nulla  vacat :  sed  tota  tenetur 
Terra  meis,  quocunque  jacet  sub  sole,  tropaeis. 
Hinc  me  victorem  gelidas  ad  Phasidos  undas  585 
Arctos  habet:  calida  medius  mihi  cognitus  axis 
dEgypto,  atque  umbras  nusquam  flectente  Syene. 
Occasus  mea  jura  timet,  Tethynque  fugacem 
Qui  ferit  Hesperius  post  omnia  flumina  Baetis. 
Me  domitus  cognovit  Arabs,  meMarte  feroces  580 
Heniochi,  notique  erepto  vellere  Colchi. 

Capp  idoces  mea  signa  timent,  et  dedita  sacris 
Incerti  Judaea  dei,  mollisque  Sophene. 

Armenios,  Cilicasque  feros,  Taurosque  subegi. 
Quod  socero  bellum,  praeter  civile,  reliqui?  595 
Verba  ducis  nullo  partes  clamore  sequuntur. 
Nec  matura  petunt  promissae  classica  pugnae. 
Sensit  et  ipse  metum  Magnus;  placuitque  referri 
Signa,  nec  in  tantae  discrimina  mittere  pugnae 
Jam  victum  fama  non  visi  Caes  ris  agmen  600 
Pulsus  ut  armentis  primo  certamine  taurus 
Sylvarum  secreta  petit,  vacuosque  per  agros 
Exui  in  adversis  explorat  cornua  truncis  ; 

Nec  redit  in  pastus,  nisi  cum  cervice  recepta 
Excussi  placuere  tori :  mox  reddita  victor  605 
Quos  libet  in  saltus  comitantibus  agmina  tauris 
Invito  pastore  trahit :  sio  viribus  impar  [rura 
Tradidit  Hesperiam,  piofugusque  jrer  Appula 
Brundisii  tutas  concedit  Magnus  in  arces. 

Urbs  est  Dictaeia  olim  possessa  colonis,  610 
Quos  Creta  profugos  vexere  per  aequora  puppes 
Cecropiae,  victum  mentitis  Thesea  velis. 

Hanc  latus  angustum  jam  se  cogentis  in  arctum 
Hesperiae,  tenuem  producit  in  aequora  linguam, 
Adriacas  flexis  claudit  quae  cornibus  undas.  615 
Nec  tamen  hoc  arctis  immissum  faucibus  aequor 
Portus  erat,  si  non  violentos  insula  Coros 
Exciperet  saxis,  lassasque  refunderet  undas. 

Hinc  illinc  montes  scopulosae  rupis  aperto 
Opposuit  natura  mari,  flatusque  removit,  620 
Ut  tremulo  starent  contentae  fune  carinae. 

Hinc  late  patet  omne  fretum,  seu  vela  ferantur 
ln  portus, Corcyra,  tuos,  seu  laeva  petatur 
Illyris  Ionias  vergens  Epidamnus  in  undas. 

Hac  fuga  nautarum,  .ram  totas  Adria  viies  625 


Movit*  et  in  nubes  abiere  Ceraunia,  cumque 
Spumoso  Calaber  perfunditur  aequore  Sason. 
Ergo  ubi  nulla  tides  rebus  post  terga  relictis. 
Nec  licet  ad  duros  Martem  convertere  Iberos, 
Cum  mediae  jaceant  immensis  tractibus  Alpes: 

T unc  sobole  e  tanta  natum,  cui  firmior  aetas,  6 31 
Affatur  :  Mundi  jubeo  tenlare  recessus- 
Euphratem,  Nilumque  move,  quo  nummis  usque 
Nostri  fama  venit, quas  est  vulgata  per  urbes 
Post  me  Roma  ducem  :  sparsos  per  rura  colonos 
Redde  mari  Cilicas:  Pharios  hinc  concute  reges, 
Tigranemque  meum.  Nec  Pharnacis  arma  relin¬ 
quas 

Admoneo,  nec  tu  populos  utraque  vagantes 
Armenia,  Pontique  feras  per  littora  gentes, 
Rhipaeasque  manus,  et  quas  tenet  aequore  denso 
Pigra  palus  Scythici  patiens  Maeotica  plaustri. 641 
Et  quid  plura  moror?  totos  mea,  nate,  per  ortus 
Bella  seres,  totoque  urbes  agitabis  in  orbe 
Perdomitas  :  omnes  redeant  in  castra  triumphi. 
At  vos,  qui  LatioS  signatis  nomine  fastos,  615 
Primus  in  Epirum  Boreas  agat:  inde  per  arva 
Graiorum  Macedumque  novas  acquirite  vires  : 
Dum  paci  dat  tempus  hyems.  Sic  fatur:  et  omnes 
Jussa  gerunt,  solvuntque  cavas  a  littore  puppes. 

At  nunquam  patiens  pacis,  longaeque  quietis 
Armorum,  ne  quid  fatis  mutare  liceret,  651 
Adsequitur,  generique  premit  vestigia  Csesar. 
Sufficerent  aliis  primo  tot  moenia  cursu 
Rapta,  tot  oppressae  dejectis  hostibus  arces : 

Ipsa  caput  mundi,  bellorum  maxima  merces,  655 
Roma  capi  facilis.  Sed  Csesar  in  omnia  praeceps, 
Nil  actum  credens,  dum  quid  superesset  agendum, 
Instat  atrox :  et  adhuc,  quamvis  possederit  omnem 
Italiam,  extremo  sedeat  quod  littore  Magnus, 
Communem  tamen  esse  dolet :  nec  rursus  aperto 
Vult  hostes  errare  freto,  sed  molibus  undas  661 
Obstruit,  et  latum  dejectis  rupibus  aequor. 

Cedit  in  immensum  cassus  labor  :  omnia  pontus 
Haurit  saxa  vorax,  montesque  immiscet  arenis  : 

Ut  maris  yEgaei  medias  si  celsus  in  undas  665 
Depellatur  Eryx,  nullae  tamen  aequore  rupes 
Emineant,  vel  si  convulso  vertice  Gaurus 
Decidat  in  fundum  penitus  stagnantis  Averni. 
Ergo  ubi  nulla  vado  tenuit  sua  pondera  moles. 
Tunc  placuit  caesis  innectere  vincula  sylvis,  670 
Roboraque  immensis  late  religare  catenis,  [xem 
Tales  fama  canit  tumidum  super  aequora  Xer- 
Construxisse  vias,  meltum  cum  pontibus  ausus 
Europamque  Asiae,  Sestonque  admovit  Abydo, 
Incessitque  fretum  rapidi  super  Hellesponti,  675 
Non  Eurum  Zephyrumque  timens;  cum  vela 
ratesque 

In  medium  deferret  Athon.  Sic  ora  profundi 
Arctantur  casu  nemorum  :  tunc  aggere  multo 
Surgit  opus,  longaeque  tremunt  super  aequora 
turres. 

Pompeius  tellure  nova  compressa  profundi  68C 
Ora  videns,  curis  animum  mordacibus  angit, 

Ut  reseret  pelagus,  spargatque  peraequora  bellum 
Saepe  Noto  plenae,  tensisque  rudentibus  actae 
Ipsa  maris  per  claustra  rates  fastigia  molis 
Discussere  salo,  spatiumque  dedere  carinis :  685 
Tortaque  per  tenebras  validis  ballista  lacertis, 
Multifidas  jaculata  faces.  Ut  tempora  tandfcm 
Furtivae  placuere  fugae ;  ne  littora  clamor 
Nauticus  exagitet,  neu  buccina  dividat  horas, 

Neu  tuba  praemonitos  perducat  ad  aequora  nautas 
Prascepit  sociis.  Jam  coeperat  ultima  Virgo  69  I 
Phoebum  laturas  ortu  praecedere  Chelas, 

Cum  taciti  solvere  vates.  Non  ancora  voces 
Movit,  dum  spissis  avellitur  uncus  arenis  : 

Dum  juga  curvantur  mali,  dumque  ardua  pinus 
Erigitur,  pavidi  classis  siluere  magistri :  696 

Strictaque  pandentes  deducunt  carbasa  nautae. 
Nec  quatiunt  validos,  ne  sibilet  aura,  rudentes. 
Dux  etiam  votis  hoc  te,  Fortuna,  j  recatur. 
Quam  retinere  vetas,  liceat  sibi  perdere  saltem 
Italiam.  Vix  fata  sinunt.  Nam  murmurevaslo701 
Impulsum  rostris  sonuit  mare,  fluctuat  unda, 
Totque  carinarum  permixtis  aequora  sulcis. 

Ergo  hostes  portis,  quas  omnes  solverat  urbis 
Cum  fato  conversa  iides,  murisque  recepti,  705 
Piaecipiti  cursu  flexi  per  cornua  portus 
Ora  petunt,  pelagusque  dolent  contingere  classes. 
Ileu  pudor,  exigua  est  fugiens  victoria  Magnus. 
Angustus  puppes  mittebat  in  aequora  limes 
Arctior  Euboica,  qua  Chalcida  verberat,  unda.710 
llic  haesere  rates  geminae,  classique  paratas 
Excepere  manus  :  tractoque  in  littora  bello 
llic  primum  rubuit  civili  sanguine  Nereus. 
Caetera  classis  abit  summis  spoliata  carinis: 


Ut  Pagasaea  ratis  peteret  cum  Phasidos  undas, 
Cyaneas  tellus  emisit  in  aequora  cautes,  716 
Rapta  puppe  minor  subducta  est  montibus  Argo, 
Vanaque  percussit  pontum  Symplegas  inanem, 

Et  statura  redit.  Jam  Phoebum  urgere  monebat 
Non  idem  Eoi  color  aetheris,  albaque  nondum  7i0 
Lux  rubet,  et  flammas  propioribus  eripit  astris. 
Et  jam  Pleias  hebet,  fessi  jam  plaustra  Bootae 
In  taciem  puri  redeunt  languentia  coeli, 
Majoresque  latent  stellae,  calidumque  refugit  724 
Lucifer  ipse  diem.  Pelagus  jam.  Magne,  tenebas, 
Non  ea  fata  ferens,  quae  cum  super  aequora  toto 
Praedonem  sequerere  mari.  Lassata  triumphis 
Descivit  fortuna  tuis:  cum  conjuge  pulsus 
Et  natis,  tolosque  trahens  in  bella  penates, 

Vadis  adhuc  ingens  populis  comitantibus  exsul. 
Quaeritur  indignae  sedes  longinqua  ruinae.  731 
Non  quia  te  superi  patrio  privare  sepulcro 
Maluerint:  Phariae  busto  damnantur  arenae: 
Parcitur  Hesperiae,  procul  hoc  ut  in  orbe  remoto 
Abscondat  Fortuna  nefas,  Romanaque  tellus  735 
Immaculata  sui  servetur  sanguine  Magni. 

Propulit  ut  classem  velis  cedentibus  Auster 
Incumbens,  mediumque  rates  tenuere  profundum, 
Omnis  in  Ionios  spectabat  navita  fluctus : 

Solus  ab  Hesperia  non  flexit  lumina  terra  [quam 
Magnus,  dum  patrios  portus,  dum  littora  nun- 
Ad  visus  reditura  suos,  tectumque  cacumen  6 
Nubibus,  et  dubios  cernit  vanescere  montes. 

Inde  soporifero  cesserunt  languida  somno 
Membra  ducis :  diri  tum  plena  horroris  imago 
Visa  caput  mcestum  per  hiantes  Julia  terras  10 
Tollere,  et  accenso  furialis  stare  sepulcro. 
Sedibus  Elysiis,  campoque  expulsa  piorum 
/id  stygias,  inquit,  tenebras,  manesque  nocentes 
Post  bellum  civile  trahor.  Vidi  ipsa  tenenies 
Eumenidas,  quaterent  quas  vestris  lampadas 
armis.  15 

Praeparat  innumeras  puppes  Acherontis  adusti 
Portitor:  in  multas  laxanturTartara  poenas. 

Vix  operi  cunctae  dextra  properante  sorores 
Sufficiunt :  lassant  rumpentes  stamina  Parcas. 
Conjuge  me  laetos  duxisti, Magne,  triumphos:  20 
Fortuna  est  mutata  toris:  semperque  potentes 
Detrahere  in  cladem  fato  damnata  maritos 
Innupsit  tepido  pellex  Cornelia  busto. 

Haereat  illa  tuis  per  bella,  per  aequora  signis, 
Dum  non  securos  liceat  mihi  rumpere  somnos, 25 
Et  nullum  vestro  vacuum  sit  tempus  amori. 

Sed  teneat  Caesarque  dies,  et  Julia  noctes. 

Me  non  Lethaeae,  conjux,  oblivia  ripae 
Immemorem  fecere  tui,  regesque  silentum 
Permisere  sequi.  Veniam  te  bella  gerente  [bras, 
in  medias  acies.  Nunquam  tibi,  Magne,  perum- 
Perque  meos  manes  generum  non  esse  licebit. 
Abscindis  frustra  ferro  tua  pignora.  Bellum 
Te  faciet  civile  meum.  Sic  fata,  refugit 
Umbra  per  amplexus  trepidi  dilapsa  mariti.  35 
Ille,  dei  quamvis  cladem  manesque  minentur, 
Major  in  arma  ruit,  certa  cum  mente  malorum 
Et,  Quid,  ait,  vani  terremur  imagine  visus? 

Aut  nihil  est  sensus  animis  a  morte  relictum. 


Aut  mors  ipsa  nihil.  Titan  jam  pronus  in  undas 
Ibat,  et  igniferi  tantum  demerserat  orbis,  41 
Quantum  deesse  solet  lunae,  seu  plena  futura  est. 
Seu  jam  plena  fuit :  tunc  obtulit  hospita  tellus 
Puppibus  accessus  faciles  :  legere  rudentes. 

Et  posito  remis  petierunt  littora  malo.  45 

Caesar,  ut  emissas  venti  rapuere  carinas, 
Abscorditque  fretum  classes,  et  littore  solus 
Dux  stetit  Hesperio,  non  illum  gloria  pulsi 
Laetificat  Magni :  queritur, quod  tuta  per  aequor 
Terga  ferant  hostes.  Neque  enim  jam  sufficit  ulla 
Praecipiti  fortuna  viro  :  nec  vincere  tanti,  5! 
Ut  bellum  differret,  erat.  Tunc  pectore  curas 
Expulit  armorum,  pacique  intentus  agebat, 
Quoque  moflo  vanos  populi  conciret  amores. 
Gnarus  et  irarum  causas,  et  summa  favoris  55 
Annona  momenta  trahi.  Namque  adserit  urbes 
Sola  fames,  emiturque  metus,  cum  segne  potentes 
Vulgus  alunt.  Nescit  plebes  jejuna  timere. 
Curio  Sicanias  transcendere  jussus  in  urbes, 

Qua  mare  tellurem  subitis  aut  obruit  undis,  6C 
Aut  scidit,  et  madias  fecit  sibi  littora  terras. 

Vis  illic  ingens  pelagi,  semperque  laborant 
/Equora,  ne  rupti  repetant  confinia  montes  : 
Bellaque  Sardoas  etiam  sparguntur  in  oras. 
Utraque  frugiferis  est  insula  nobilis  arvis,  65 
Nec  plus  Hesperiam  longinquis  messibus  ullae, 
Nec  Romana  magis  complerunt  horrea  terrae. 
Ubere  vix  glebae  superat,  cessantibus  Austris, 
Cum,  medium  nubes  Borea  cogente  sub  axem. 
Effusis  magnum  Libye  tulit  imbribus  annum.  70 
Haec  ubi  sunt  provisa  duci,  tunc  agmina  victor 
Non  armata  trahens,  sed  pacis  habentia  vultum, 
Tecta  petit  patriae.  Pro  si  remeasset  in  urbem 
Gallorum  tantum  populis,  Arctoque  subacta. 
Quam  seriem  rerum  longa  praemittere  pompa,  75 
Quas  potuit  belli  facies  !  ut  vincula  Rheno 
Oceanoque  daret !  celsos  ut  Gallia  qurrus 
Nobilis,  et  flavis  sequeretur  mixta  Britannis? 
Perdid.t  o  qualem  vincendo  plura  triumphum. 

Non  illum  laetis  vadentem  coetibus  urbes,  80 
Sed  tacita  videre  metu.  Non  constitit  usquam 
Obvia  turba  duci  :  gaudet  tamen  esse  timori 
Tam  magno  populis,  et  se  non  mallet  amari. 

Jamque et  praecipites  superaveratAnxurisarces, 
Et  qua  Pontinas  via  dividit  uda  paludes,  85 
Qua  sublime  nemus,  Scythica  qua  regna  Dianae, 
Quaque  iter  est  Latiis  ad  summam  fascibus  Al¬ 
bam  . 

Excelsa  de  rupe  procul  jam  conspicit  Urbem, 
Arctoi  toto  non  visam  tempore  belli  : 

Miratusque  suae  sic  fatur  mnenia  Roma  :  90 

Tene,  deum  sedes,  non  ullo  Marte  coacti 
Deseruere  viri  ?  pro  qua  pugnabitur  urbe  ? 

Di  melius,  quod  non  Latias  Eous  in  oras 
Nunc  furor  incubuit,  nec  juncto  Sarmata  velox 
Pannonio,  Dacisque  Getes  admixtus  :  habenti  95 
Tam  pavidum  tibi,  Roma,  ducem  Fortuna  pe¬ 
percit, 

Quod  bellum  civile  fuit.  Sic  fatur,  et  Urbe  n 
Attonitam  terrore  subit.  Namque  ignibus  atris 
Creditur,  ut  captae,  rapturus  moenia  Romae, 
Sparsurusque  deos.  Fuit  haec  mensura  timoris: 
Velle  putant,  quodcunque  potest.  Non  omina 
festa,  101 

Non  fictas  laeto  voces  simulare  tumultu. 

Vix  odisse  vacat.  Phoebea  palatia  complet 
Turba  patrum,  nullo  cogendi  jure  senatus 
E  latebris  educta  suis  :  non  consule  sacrae  105 
Fulserunt  sedes:  non  proxima  lege  potestas 
Praetor  adest :  vacuaeque  loco  cessere  curules. 
Omnia  Caesar  erat :  privatae  curia  vocis 
Testis  adest.  Sedere  patres  censere  parati,  109 
Si  regnum,  si  templa  sibi,  jugulumque  senatus, 
Exiliumque  petat.  Melius,  quod  plura  jubere 
Erubuit,  quam  Roma  pati.  Tamen  exit  in  iram 
Viribu3  an  possent  obsistere  jura  per  unum 
Libertas  experta  virum.  Pugnaxque  Metellus, 

Ut  videt  ingenti  Saturnia  templa  revelli  115 
Mole,  rapit  gressus,  et  Caesaris  agmina  rumpens 
Ante  fores  nondum  reseratae  constitit  aedis. 

Usque  adeo  solus  ferrum,  mortemque  timere 
Auri  nescit  amor.  Pereunt  discrimine  nullo 
Amissae  leges  :  sed  pars  vilissima  rerum  120 
Certamen  movistis,  opes;  prohibensque  rapina 
Victorem  clara  testatur  voce  tribunus  : 

Non  nisi  per  nos  rum  vobis  percussa  patebunt 
Templa  latus,  nullasque  feres  nisi  sanguine  sacro 
Sparsas,  raptor,  opes.  Certe  violata  potestas  125 
Invenit  isia  deos,  Crassumque  in  bella  secutae 
Saeva  tribunitiae  noverunt  proelia  dirae. 

Detege  jam  ferrum.  Neque  enim  tibi  turba  ve¬ 
renda  est 

Spectatrix  scelerum  :  deserta  stamus  in  Urbe. 

Non  feret  e  nostro  sceleratus  praemia  miles  :  13() 
Sunt  quos  prosternas  populi,  quae  moenia  dones. 
Pacis  ad  exhaustae  spolium  non  cogit  egestas  : 
Bellum,  Caesar,  habes.  His  magnam  victor  in 
iram 

Vocibus  accensus,  Vanam  spem  mortis  honestae 
Concipis  :  haud,  inquit,  jugulo  se  polluet  istol35 
Nostra,  Metelle,  manus.  Dignum  te  Caesaris  ira 
Nullus  honor  faciet.  Te  vindice  tuta  relicta  est 
Libertas?  non  usque  adeo  permiscuit  imis 
Longus  summa  dies,  ut  non,  si  voce  Metelli 
Serventur  leges,  malint  a  Caesare  tolli.  140 

Dixerat :  et  nondum  foribus  cedente  tribuno 
Acrior  ira  subit :  saevos  circumspicit  enses, 
Oblitus  simulare  togam.  Tum  Cotta  Metellum 
Compulit  audaci  nimium  deaistere  coepto. 


Libertas,  inquit,  populi,  quem  regna  coercent 
Libertate  perit ;  cujus  servaveris  umbram,  148 
Si,  qmcquid  jubeare,  velis.  Tot  rebus  iniquis 
Paruimus  victi  :  venia  est  haec  sola  pudoris 
Degenerisque  metus,  ni!  jam  potuisse  negari. 
Ocius  avertant  diri  mala  semina  belli.  150 

Damna  moveut  populos,  si  quos  sua  jura  tuen¬ 
tur  :  [tas. 

Non  sibi,  sed  domino  gravis  est,  quae  servit,  eges- 
Protinus  abducto  patuerunt  templa  Metello. 
Tunc  rupes  Tatpeia  sonat,  magnoque  reclusas 
Testatur  stridore  fores  :  tunc  conditus  imo  155 
Eruitur  templo  multis  intactus  ab  annis 
Romani  census  populi, quem  Punica  bella. 

Quem  dederat  Perses, quem  victi  praeda  Philippi : 
Quod  tibi,  Roma,  fuga  Pyrrhus  trepidante  reli¬ 
quit, 

Quo  te  Fabricius  regi  non  vendidit  auro,  160 
Quicquid  parcorum  mores  servastis  avorum, 
Quod  dites  Asiae  populi  misere  tributum, 

V  ictorique  dedit  Minoia  Creta  Metello, 

Quod  Cato  longinqua  vexit  super  aequora  Cypro. 
Tunc  Orientis  opes,  captorumque  ultima  regum 
Quae  Pompeianis  praelata  est  gaza  triumphis  166 
Egeritur:  tristi  spoliantur  templa  rapina; 
Pauperiorque  fuit  tunc  primum  Caesare  Roma. 

Interea  totum  Magni  fortuna  per  orbem 
Secum  casuras  in  proelia  moverat  urbes.  170 
Proxima  vicino  vires  dat  Graecia  bello. 

Phocaicas  Amphissa  manus,  scopulosaque  Cirrha, 
Parnassusque  jugo  misit  desertus  utroque. 

Boeoti  coiere  duces,  quos  impiger  ambit 
Fatidica  Cephisos  aqua.  Cadmeaque  Dirce.  175 
Pisaeaeque  manus,  populisque  per  aequora  m.t- 
tens 

Sicaniis  Alpheus  aquas.  Tunc  Maenala  liquit 
Arcas,  et  Herculeam  miles  Trachinius  CEten. 
Thesproti,  Dryopesque  ruunt,  quercusque  si¬ 
lentes' 

Chaonio  veteres  liquerunt  vertice  Sellae.  180 
Exhausit  totas  quamvis  delectus  Athenas, 

Exiguae  Phoebea  tenent  navalia  puppes, 

Tresque  petunt  veram  credi  Salamina  carinae 
Jam  dilecta  Jovi  centenis  venit  in  arma 
Creta  vetuspopulis,Gnossosque  agitare  pharetras 
Docta,  nec  Eois  pejor  Gortyna  sagittis.  186 
Tunc  qui  Dardaniam  tenet  Oricon,  et  vagus  altis 
Dispersus  sylvis  Athamas,  et  nomine  prisco 
Encheliae  versi  testantes  funera  Cadmi. 

Colchis,  et  Adriacas  spumans  Absyrtos  in  undas, 
Et  Penei  qui  rura  colunt,  quorumque  labore  191 
Thessalus  Hamoniam  vomer  proscindit  lolcon. 
Inde  lacessitum  primo  mare,  cum  rudis  Argo 
Miscuit  ignotas  temerato  littore  gentes. 

Primaque  cum  ventis,  pelagique  furentibus  undis 
Composuit  mortale  genus,  fatisque  per  illam  196 
Accessit  mors  una  ratem.  Tunc  linquitur  Hamus 
Thracius,  et  populum  Pholoe  mentha  biformem 
Deseritur  Strymon  tepido  committere  Nilo 
Bistonias  consuetus  aves,  et  barbara  Cone  200 
Sarmaticas  ubi  perdit  aquas,  sparsamque  pro¬ 
fundo 

Multifidi  Peucen  unum  caput  alluit  Istri: 
Mysiaque,  et  gelido  tellus  profusa  Caico 
Idalis,  et  nimium  glebis  exilis  Arisbe  :  [Pallas, 
Quique  colunt  Pitanen,  et  quae  tua  munera, 
Lugent  damnata  Phoebo  victore  Celena  :  206 

Qua  celer  erectis  descendens  Marsya  ripis 
Errantem  Maandron  adit, mixtusque  refertur; 
Passaque  ab  auriferis  tellus  exire  metallis 

Pactolon :  qua  culta  secat  non  vilior  Hermus :  2 1 0 
Iliacae  quoque  signa  manus,  perituraque  castra 
Ominibus  petiere  suis  :  nec  fabula  Trojae 
Continuit,  Phrvgiique  ferens  se  Caesar  Iuli. 
Accedunt  Syriae  populi,  desertus  Orontes, 

Et  felix,  sic  fama,  N  inos  :  ventosa  Damascus,215 
Gazaque,  et  arbusto  palmarum  dives  Idume, 

Et  Tyro3  instabilis,  pretiosaque  murice  Sidon. 
Has  ad  bella  rates  non  flexo  limite  ponti, 

Certior  haud  ullis  duxit  Cynosura  carinis. 
Phoenices  primi,  famae  si  creditur,  ausi  230 
Mansuram  rudibus  vocem  signare  figuris. 
Nondum  flumineas  Memphis  contexere  biblos 
Noverat:  et  saxis  tantum  volucresque  feraeque, 
Sculptaque  servabant  magicas  animalia  iinguas. 
Deseritur  Taurique  nemus,  Perseaque Tarsos, 225 
Coryciumque  patens  exesis  rupibus  antrum, 
Mallos,  etexiernae  resonant  navalibus  Algae. 
Itque  Cilix  justa  jam  non  pirata  carina. 

Movit  et  Eoos  bellorum  fama  recessus, 

Qua  colitur  Ganges,  toto  qui  solus  in  orbe  230 
Ostia  nascenti  contraria  solvere  Phoebo 
Audet,  et  adversum  fluctus  impellit  in  Eurum 
Hic  ubi  Pellaeus  post  Tethyos  aequora  ductor 
Constitit,  et  magno  vinci  se  fassus  ab  orbe  est. 
Quaque  ferens  rapidum  diviso  gurgite  fontem  235 
Vastis  Indus  aquis  mixtum  non  sentit  Hydaspen: 
Quique  bibunt  tenera  dulces  ab  arundinesuccos. 
Et  qui  tingentes  croceo  medicamine  crinem 
Fluxa  coloratis  adstringunt  carbasa  gemmis: 
Quique  suas  struxere  pyras,  vivique  calentes  240 
Conscendere  rogos.  Pro  quanta  est  gloria  genti 
Injecisse  manum  fatis,  vitaque  repletos, 

Quod  superest  donasse  deis  !  Venere  feroces 
Cuppadoces,  duri  populus  nunc  cultor  Amani, 
Armeniusque  tenens  volventem  saxa  Niphatem  : 
ACth^ra  tangentes  sylvas  liquere  Coastrae.  246 
Igno  um  vobis,  Arabes,  venistis  in  orbem, 

Umbras  mirati  nemorum  non  ire  sinistras. 

Tunc  furor  extremos  movit  Romanus  Olostras, 
Carmanosque  duces, quorum  devexus  in  Austrum 
Akher,  non  totam  mergi  tamen  aspicit  Arcton, 251 
Lucet  et  exigua  velox  ibi  nocte  Bootes.  [ulla 
Althiopumque  solum,  quod  non  premeretur  ab 
Signiferi  regione  poli,  nisi  poplite  lapso 
Ultima  curvati  procederet  ungula  Tauri.  255 
Quaque  caput  rapido  tollit  cum  Tigride  magnus 
Euphrates,  quos  non  diversis  fontibus  edit 
Persis,  et  incertum,  tellus  si  misceat  amnes, 

Quod  potius  sit  nomen  aquis.  Sed  sparsus  in  agros 
Fertilis  Euphrates  Phariae  vice  fungitur  unda;: 

At  Tigrim  subito  telluo  absorbet  hiatu,  261 
Occultosque  tegit  cursus,  rursusque  renatum 
Fonte  novo  flumen  pelagi  non  abnegat  undis. 
Inter  Caesareas  acies  diversaque  signa 
Pugnaces  dubium  Parthi  tenuere  favorem,  265 
Contenti  fecisse  duos  :  tinxere  sagittas 
Errantes  Scythiae  populi,  quos  gurgite  Bactros 
Includit  gelido,  vastisque  Hyrcania  sylvis. 

Hinc  Lacedaemonii  moto  gens  aspera  freno 
Heniochi,  saevisque  affinis  Sarmata  Moschis,270 
Colchorum  qua  rura  secat  ditissima  Phasis 
Qua  Croeso  fatalis  Halys,  qua  vertice  lapsus 
Rhipaeo  Tanais  diversi  nomina  mundi 
Imposuit  ripis,  Asiaequeet  terminus  idem 
Europae,  mediae  dirimens  confinia  terrae,  275 
Nunc  hunc,  nunc  illum,  qua  flectitur,  ampliat 
orbem. 

Quaque  fretum  torrens  Maeotidos  egerit  undas 
Pontus,  et  Herculeis  aufertur  gloria  metis, 


Oceanumque  negat  solas  admittere  Gades. 

Hinc  et  Sithoniae  gentes,  auroque  libatas  28G 
Substringens,  Arimaspe,comas:  hinc  fortis  Anus, 
Longaque  Sarmatici  solvens  jejunia  belli 
Massagetes  quo  fugit  equo,  voiucresque  Gelon  . 
Non, cum  Memnoniisdeducens  agmina  regnis 
Cyrus,  et  eflusis  numerato  mibte  telis  2S-5 

Descendit  Perses,  fraternique  ultor  amoris 
ASquora  cum  tantis  percussit  classibus,  unum 
Tot  reges  habuere  ducem.  Coiere  nec  unquam 
Tam  varis  cultu  gentes,  tam  dissona  vulgi 
Ora.  Tot  immensae  comites  mixtura  ruinae  29C 
Excivit  populos,  et  dignas  funere  Magni 
Exsequias  Fortuna  dedit.  Non  corniger  Ammon 
Mittere  Marmaricas  cessavit  in  arma  catervas  : 
Quicquid  ab  occiduis  Libye  patet  arida  Mauris, 
Usque  Paraetonias  Eoa  ad  littora  Syrtes.  295 
Acciperet  felix  ne  non  semel  omnia  Caesar, 
Vincendum  pariter  Pharsalia  prostitit  orbem. 

Ille  ubi  deseruit  trepidantis  moenia  Romae, 
Agmine  nubiferam  rapto  superevolat  Alpem  : 
Cumque  alii  famae  populi  terrore  paverent,  300 
Phocais  in  dubiis  ausa  est  servare  juventus 
Non  Graia  levitate  fidem,  signataque  jura, 

Et  causas,  non  fata,  sequi.  Tamen  ante  furorem 
Indomitum,  duramque  viri  deflectere  mentem 
Pacifico  sermone  parant,  hostemque  propinquum 
Orant  Cecropiae  praelata  fronde  Minervae.  306 

Semper  in  exter  nis  populo  communia  vestro 
Massiliam  bellis  testatur  fata  tulisse, 

Comprensa  est  Latiis  quaecunque  annalibus  aetas 
Et  nunc,  ignoto  si  quos  petis  orbe  triumphos,  31C 
Accipe  devolas  externa  in  proelia  dextras 
At  si  funestas  acies,  si  dira  paratis 
Proelia  discordes,  lacrymas  civilibus  armis 
Secretumque  damus.  Tractentur  vulnera  nulla 
Sacra  manu.  Si  coelicolis  furor  arma  dedisset, 3  5 
Aut  si  terrigenae  tentarent  astra  gigantes, 

Non  tamen  auderet  pietas  humana  vel  armis 
Vel  votis  prodesse  Jovi :  sortisque  deorum 
Ignarum  mortale  genus,  per  fulmina  tantum 
Sciret  adhuc  coelo  solum  regnare  Tonantem.  820 
Adde  quod  innumerae  concurrunt  undique  gentes, 
Nec  sic  horret  iners  scelerum  contagia  mundus, 
Ut  gladiis  egeant  civilia  bella  coactis. 

Sit  mens  ista  quidem  cunctis,  ut  vestra  recusent 
Fata,  nec  haec  alius  committat  proelia  miles  325 
Cui  non  conspecto  languebit  dextra  parente  ? 
Telaque  diversi  prohibebunt  spargere  fratres 
Finis  adest  rerum,  si  non  committitis  illis 
Arma,quibus  fas  est.  Nobis  haec  summa  precandi. 
Terribiles  aquilas  infestaque  signa  relinquas  330 
Urbe  procul,  nostrisque  velis  te  credere  muris, 
Excludique  sinas  admisso  Caesare  bellum. 

Sit  locus  exceptus  sceleri,  Magnoque  tibique 
Tutus,  ut,  invictae  fatum  si  consulat  Urbi, 

Foedera  si  placeant,  sit  quo  veniatis  inermes.  335 
Vel,  cum  tanta  vocent  discrimina  Martis  lberi. 
Quid  rapidum  deflectis  iter  ?  non  pondera  rerum. 
Nec  momenta  sumus  :  nunquam  felicibus  armis 
Usa  manus  patriae  primis  a  sedibus  exsul, 

Et,  post  tralatas  exustae  Phocidos  arces,  340 
Moenibus  exiguis  alieno  in  littore  tuti. 

Illustrat  quos  sola  fides.  Si  claudere  muros 
Obsidione  paras,  et  vi  perfringere  portas, 
Excepisse  faces  tectis  et  tela  parati. 

Undarum  rapios  aversis  fontibus  haustus  345 
Quaerere,  et  effossam  sitientes  lambere  terram : 

Et  desit  si  larga  Ceres,  tunc  horrida  cerni, 
Foedaque  contingi  maculato  carpere  morsu. 

Nec  pavet  hic  populus  pro  libertate  subire, 
Obsessum  Poeno  gessit  quod  Marte  Saguntum. 550 
Pectoribus  rapti  matrum,  frustraque  trahentes 
Ubera  sicca  fame  medios  mittentur  in  ignes. 
Uxor  et  a  caro  poscet  sibi  fata  marito 
Vulnera  miscebunt  fratres,  bellumque  coacti 
Hoc  potius  civile  gerent.  Sic  Graia  juventus 
Finierat  :  cum  turbato  iam  prodita  vultu  356 
Ira  ducis,  tandem  testata  est  voce  dolorem. 

Vana  movet  Graios  nostri  fiducia  cursus. 
Quamvis  Hesperium  mundi  properemus  ad  axem, 
Massiliam  delere  vacat.  Gaudete,  cohortes  :  360 
Obvia  praebentur  fatorum  munere  bella. 

Ventus  ut  amittit  vires,  nisi  robora  densae 
Occurrant  sylvae,  spatio  diffusus  inani : 

Utque  perit  magnus  nullis  obstantibus  ignis. 

Sic  hostes  mihi  deesse  nocet :  damnumque  pu¬ 
tamus  365 

Armorum,  nisi,  qui  vinci  potuere,  rebellent. 

Sed  si  solus  eam  dimissis  degener  armis,  [tum, 
Tunc  mihi  tecta  patent.  Jam  non  excludere  tan- 
Inclusisse  volunt.  At  enim  contagia  belli  369 
Dira  fugant.  Dabitis  pcenas  pro  pace  petita: 

Et  nihil  esse  meo  discetis  tutius  aevo,  [urbem 
Quam  duce  me  bellum.  Sic  postquam  fatus,  ad 
Haud  trepidam  convertit  iter  :  tum  moenia  clausa 
Conspicit,  et  densa  juvenum  vallata  corona. 
Haud  procul  a  muris  t  mulus  surgentis  in  altum 
T elluris,  parvum  diffuso  vertice  campum  376 
Explicat  :  haec  patiens  longo  munimine  cingi 
Visa  duci  rupes,  tutisque  aptissima  castris. 
Proxima  pars  urbis  celsam  consurgit  in  arcem 
Par  tumulo,  mediisque  sedent  convallibus  arva  : 
Tunc  res  immenso  placuit  statura  labore,  881 
Aggere  diversos  vasto  committere  colles : 

Sed  prius  ut  totam,  qua  terra  cingitur,  urbem 
Clauderet,  a  summis  perduxit  ad  aequora  castris 
Longum  Caesar  opus,  fontesque  et  pabula  campi 
Amplexus  fossa,  densas  tollentia  pinnas  386 
Cespitibus,  crudaque  exstruxit  brachia  terra. 

Jam  satis  hoc  Graiae  memorandum  contigit 
urbi 

iEternumque  decus,  quod  non  impulsa,  nec  ipso 
Strata  metu,  tenuit  flagrantis  in  omnia  belli  390 
Praecipitom  cursum,  raptisque  a  Caesare  cunctis, 
Vincitur  una  mora.  Quantum  est  quod  fata  te¬ 
nentur 

Quodque  virum  toti  properans  imponere  mundo 
Hos  perdit  Fortuna  dies!  Tunc  omnia  late  394 
Procumbunt  nemora,  et  spoliantur  robore  sylvae : 
Ut,  cum  terra  levis  mediam  virgultaque  molem 
Suspendant,  structa  laterum  compage  ligatam 
Arctet  humum,  pressus  ne  cedat  turribus  agger. 

Lucus  erat  longo  nunquam  violatus  ab  aevo, 
Obscurum  cingens  connexis  aera  ramis,  400 
Et  gelidas  alte  submotis  solibus  umbras. 

Hunc  non  ruricolae  Panes,  nemorumque  potentes 
Sylvani,  Nymphaeque  tenent :  sed  barbara  ritu 
Sacra  deum,  structae  sacris  feralibus  arae, 

Omnis  et  humanis  lustrata  cruoribus  arbos.  405 
Si  qua  fident  meruit  superos  mirata  vetustas. 

Illis  et  volucres  metuunt  insistere  ramis. 

Et  lustris  recubare  ferae:  nec  ventus  in  illas 
Incubuit  sylvas,  excussaque  nubibus  atris  409 
Fulgura:  non  ullis  frondem  [praebentibus]  auris. 
Arboribus  suus  horror  inest.  Tum  plurima  nigris 
Fontibus  unda  cadit,  simulacraque  moesta  deorum 
Arte  carent,  caesisque  exstant  informia  truncis. 
Ipse  situs,  puirique  facit  jam  robore  pallor 
Attonitas :  non  vulgatis  sacrata  figuris  415  ; 


Numina  sic  metuunt :  tantum  terroribus  addit. 
Quos  timeant,  non  nosse  deos.  Jam  fama  ferebat 
Sa:pe  cavas  motu  terrae  mugire  cavernas, 

Et  procumbentes  iterum  consurgere  taxos, 

Et  non  ardentis  fulgere  incendia  sylvae,  480 
Roboraque  amplexos  circumfluxisse  dracone3. 
Non  illum  cultu  populi  propiore  frequentant, 
Sed  cessere  deis.  Medio  cum  Phoebus  in  axe  est, 
Aut  coelum  nox  atra  tenet,  pavet  ipse  sacerdos 
Accessus,  dominumque  timet  deprendere  luci. 

Hanc  jubet  immisso  sylvam  procumbere  ferio 
Nam  vicina  operi,  belloque  intacta  priori. 

Inter  nudatos  stabat  densissima  montes. 

Sed  fortes  tremuere  manus,  motique  verenda 
Majestate  luci,  si  robora  sacra  ferirent,  430 
In  sua  credebant  redituras  membra  secures 
Implicitas  magno  Caesar  terrore  cohortes 
Ut  vidit,  primus  raptam  librare  bipennem 
Ausus,  et  aeriam  ferro  proscindere  quercum, 
Effatur  merso  violata  in  robora  ferro  .-  435 

Jam  ne  quis  vestrum  dubitet  subvertere  sylvam, 
Credite  me  fecisse  nefas.  Tunc  paruit  omnis 
Imperiis,  non  sublato  secura  pavore 
Turba,  sed  expensa  superorum  et  Caesaris  ira. 
Procumbunt  orni :  nodosa  impellitur  ilex  :  410 
Sylvaque  Dodones,  et  fluctibus  aptior  alnus. 

Et  non  plebeios  luctus  testata  cupressus. 

Tunc  primum  posuere  comas,  et  fronde  carentes 
Admisere  diem  :  propulsaque  robore  denso 
Sustinuit  se  sylva  cadens.  Gemuere  videntes  445 
Gallorum  populi :  muris  sed  clausa  juventus 
Exsultat.  Quis  enim  laesos  impune  putaret 
Esse  deos  ’  Servat  multos  Fortuna  nocentes. 

Et  tantum  miseris  irasci  numina  possunt. 

Utque  satis  caesum  nemoris,  quaesita  per  agros450 
Plaustra  ferunt :  curvoque  soli  cessantis  aratro 
Agricolae  raptis  annum  flevere  juvencis. 

Dux  tamen  impatiens  haesuri  ad  moenia  Martis 
Versus  ad  Hispanas  acies,  extremaque  mundi. 
Jussit  bella  geri.  Stellatis  axibus  agger  455 
Erigitur,  geminasque  aequantes  moenia  turres 
Accipit :  hae  nullo  fixerunt  robore  terram. 

Sed  per  iter  longum  causa  repsere  latenti. 

Cum  tantum  nutaret  onus,  telluris  inanes 
Concussisse  sinus  quaerentem  erumpere  ventum 
Credidit, et  muros  mirata  est  stare  juventus.  461 
Illinc  tela  cadunt  excelsas  urbis  in  arces. 

Sed  major  Graio  Romana  in  corpora  ferro 
Vis  inerat.  Neque  enim  solis  excussa  lacertis 
Lancea,  sed  tenso  ballistae  turbine  rapta,  465 
Haud  unum  contenta  latus  transire  quiescit: 

Sed  pandens  perque  arma  viam,  perque  ossa, 
relicta 

Morte  fugit :  superest  telo  post  vulnera  cursus. 

At  saxum  quoties  ingenti  ponderis  ictu 
Excutitur, qualis  rupes,  quam  vertice  montis  470 
Abscidit  impulsu  ventorum  adjuta  vetustas, 
Frangit  cuncta  ruens  :  nec  tantum  corpora  pressa 
Exanimat :  totos  cum  sanguine  dissipat  artus. 

Ut  tamen  hostiles  densa  testudine  muros 
Tecta  subit  virtus,  armisque  innexa  priores  475 
Arma  ferunt,  galeamque  extensus  protegit  umbo 
Quae  prius  ex  longo  nocuerunt  missa  recussu. 

Jam  post  terga  cadunt :  nec  Graiis  flectere  jacturo 
Aut  facilis  labor  est  longinqua  ad  tela  parati 
Tormenti  mutare  modum  :  sed  pondere  solo  480 
Contenti  nudis  evolvunt  saxa  lacertis. 

Dum  fuit  armorum  series,  ut  grandine  tecta 
Innocua  percussa  sonant,  sic  omnia  tela 
Respuit :  at  postquam  virtus  incensa  virorum 

Perpetuam  rupit  defesso  milite  cratem,  485 
Singula  continuis  cesserunt  ictibus  arma. 

Tunc  adoperta  levi  procedit  vinea  terra, 

Sub  cujus  pluteis  et  tecta  fronte  latentes 
Moliri  nunc  ima  parant,  et  vertere  ferro 
Moenia  ;  nunc  aries  suspenso  fortior  ictu  490 
Incussus  densi  compagem  solvere  muri 
Tentat,  et  impositis  unum  subducere  saxis. 

Sed  super  et  flammis,  et  magnae  fragmine  molis, 
Et  sudibus  crebris,  et  adusti  roboris  ictu 
Percussae  cedunt  crates,  frustraque  labore  495 
Exhausto  fessus  repetit  tentoria  miles. 

Summa  fuit  Graiis,  starent  ut  moenia,  voti. 
Ultro  acies  inferre  parant :  armisque  coruscas 
Nocturni  texere  faces,  audaxque  juventus 
Erupit :  non  hasta  viris,  non  letifer  arcus,  500 
Telum  flamma/uit,  rapiensque  incendia  ventus 
Per  Komana  tulit  celeri  munimina  cursu. 

Nec.  quamvis  viridi  luctetur  robore,  lenias 
Ignis  agit  vires;  taeda  sed  raptus  ab  omni 
Consequitur  nigri  spatiosa  volumina  fumi  :  505 
Nec  solum  sylvas,  sed  saxa  ingentia  solvit, 

Et  crudae  putri  fluxerunt  pulvere  cautes. 
Procubuit,  majorque  jacens  apparuit  agger. 

Spes  victis  telluris  abit,  placuitque  profundo 
Fortunam  tentare  mari.  Non  robore  picto  510 
Ornatas  decuit  fulgens  tutela  carinas, 

Sed  rudis,  et  qualis  procumbit  montibus  arbor. 
Conseritur  stabilis  navalibus  area  bellis, 
fit  jam  turrigeram  Bruti  comitata  carinam  514 
Venerat  in  fluctus  Rhodani  cum  gurgite  classis, 
Stcechados  arva  tenens.  Nec  non  et  Graia  juventus 
Omne  suum  fatis  voluit  committere  robur: 
Grandsevosque  senes  mixtis  armavit  ephebis. 
Accepit  non  sola  viros,  quae  stabat  in  undis 
Classis;  et  emeritas  repetunt  navalibus  alnos.520 
Ut  matutinos  spargens  super  aequora  Phoebus 
Fregit  aquis  radios,  et  liber  nubibus  aether, 

Et  posito  Borea,  pacemque  tenentibus  Austris 
Servatum  bello  jacuit  mare,  movit  ab  omni  524 
Quisque  suam  statione  ratem, paribusque  lacertis 
Caesaris  hinc  pubes  hinc  Graio  remige  cl  ssis 
Tollitur:  impulsae  tonsis  tremuere  carinae, 
Crebraque  sublimes  convellunt  verbera  puppes. 
Cornua  Romanae  classis,  validaeque  triremes, 
Quasque  quater  surgens  exstructi  remigis  ordo530 
Commovet,  et  pluresquae  mergunt  aequore  pinus, 
Muhiplices  cinxere  rates  Hoc  robur  aperto 
Oppositum  pelago.  Lunata  fronte  recedunt 
Ordine  contentae  gemino  crevisse  Liburnae. 
Celsior  at  cunctis  Bruti  praetoria  puppis  535 
Verberibus  senis  agitur,  molemque  profundo 
nvehit,  et  summis  longe  petit  aequora  remis. 

Ut  tantum  medii  fuerat  maris, utraque  classis 
Quod  semel  excussis  posset  transcurrere  tonsis, 
Innumerae  vasto  miscentur  in  aethere  voces  :  540 
Remorumque  sonus  premitur  clamore:  nec  ullae 
Audiri  potuere  tubae.  Tum  caerula  verrunt, 
A-tque  in  transtra  cadunt,  et  remis  pectora  pulsant. 
Ut  primum  rostris  crepuerunt  obvia  rostra, 
ln  puppim  rediere  rates,  emissaque  tela  545 
Aera  texerunt,  vacuumque  cadentia  pontum. 

Et  jam  diductis  extendunt  cornua  proris, 
Dive;saeque  rates  laxata  classe  receptae. 

Ut,  quoties  aestus  Zephyris  Eurisque  repugnat, 
Huc  abeunt  fluctus,  illuc  mare :  sic  ubi  puppes 
Sulcato  varios  duxerunt  gurgite  tractus,  551 
Quod  tulit  illa  ratis  remis,  haec  repulit  aequor. 

S  d  Graiis  habiles  pugnamque  lacessere  pinus 
Et  tentare  fugam,  nec  longo  frangere  gyro 


Cursum,  nec  tarde  flectenti  cedere  clavo  55. 
At  Romana  ratis  stabilem  praebere  carinam 
Certior,  et  terrae  simile/n  bellantibus  usum. 
Tunc  in  signifera  residenti  puppe  magistro 
Brutus  ait :  Paterisne  acies  errare  profundo  ? 
Artibus  et  certas  pelagi  ?  jam  consere  bellum  .560 
Phocaicis  medias  rostris  oppone  carinas. 

Paruit,  obliquas  et  praebuit  hostibus  alnos. 

Tunc  quaecunque  ratis  tentavit  robora  Bruti, 

Ictu  victa  suo,  percussae  capta  cohaesit.  564 
Ast  alias  manicaeque  ligant,  leretesque  catenae. 
Seque  tenent  remis  :  tecto  stetit  aequore  bellum 

Jam  non  excussis  torquentur  tela  lacertis, 

Nec  longinqua  cadunt  jaculato  vulnera  ferro  : 
Miscenturque  manus.  Navali  plurima  bello 
Ensis  agit.  Stat  quisque  suae  de  robore  puppis 
Pronus  in  adversos  ictus :  multique  peremti  57 
In  ratibus  cecidere  suis.  Cruor  altus  in  undis 
Spumat, et  obducto  concrescunt  sanguine  fluctus. 
Et  quas  immissi  traxerunt  vincula  ferri, 

Has  prohibent  jungi  conserta  cadavera  puppes. 
Semianimes  alii  vastum  subiere  profundum, 576 
Hauseruntque  suo  permixtum  sanguine  pontum 
Hi  luctantem  animam  lenta  cum  morte  trahentes 
Fractarum  subita  ratium  periere  ruina 
Irrita  tela  suas  peragunt  in  gurgite  caedes:  580 
Et  quodcunque  cadit  frustrato  pondere  ferrum. 
Exceptum  mediis  invenit  vulnus  in  undis. 
Phocaicis  Romana  ratis  vallata  carinis. 

Robore  diducto  dextrum,  laevumque  tuetur  581 
/Equo  Marte  latus  :  cujus  dum  pugnat  ab  alta 
Puppe  Tagus,  Graiumqueaudax  aplustre  retentat, 
Terga  simul  pariter  missis  et  pectora  telis 
Transigitur.  Medio  concurrit  pectore  ferrum. 
Et  stetit  incertus  flueret  quo  vulnere  sanguis, 589 
Donec  utrasque  simul  larguscruorexpulit  hastas, 
Divisitque  animam,  sparsitque  in  vulnera  letum 
Dirigit  huc  puppim  miseri  quoque  dextraTelonis, 
Qua  nullam  melius,  pelago  turbante,  carinae 
Audivere  manum:  nec  lux  est  notior  ulli 
Crastina,  seu  Phoebum  videat,  seu  cornua  lunre, 
Semper  venturis  componere  carbasa  ventis.  596 
Hic  Latiae  rostro  compagem  ruperat  alni  : 

Pila  sed  in  medium  venere  trementia  pectus, 
Avertitque  ratem  morientis  dextra  magistri. 

Dum  cupit  in  sociam  Gyareus  erumpere  puppim, 
Excipit  immissum  suspensa  per  ilia  ferrum,  601 
Aflixusque  rati,  telo  retinente,  pependit. 

Stant  gemini  fratres,  fecundae  gloria  matris, 
Quos  eadem  variis  genuerunt  viscer  i  fatis :  604 
(Discrevit  mors  saeva  viros  :  unumque  relictum 
Agnorunt  miseri,  sublato  errore,  parentes, 
dEternis  causam  lacrymis  :  tenet  ille  dolorem 
Semper,  et  amissum  fratrem  lugentibus  offert.) 
Quorum  alter  mixtis  obliquo  pectine  remis 
Ausus  Romanae  Graia  de  puppe  carinae  6)0 
Injectare  manum  :  sed  eam  gravis  insuper  ictus 
Amputat :  illa  tamen  nixu,  quo  prenderat,  haesit, 
Diriguitque  tenens  strictis  immortua  nervis. 
Crevit  in  adversis  virtus:  plus  nobilis  irae  614 
Truncus  habet :  fortique  instaurat  proelia  laeva, 
Rapturusque  suam  procurrit  in  aequora  dextram 
Haecquoque  cum  toto  manus  est  abscissa  lacerto 
Jam  clypeo  telisque  carens,  non  conditur  ima 
Puppe  :  sed  expositus,  fraternaque  pectore  nudo. 
Arma  tegens,  crebra  confixus  cuspide  perstat: 
Telaque  multorum  leto  casura  suorum  62' 
Emerita  jam  morte  tenet.  Tum  vulnere  multo 
Effugientem  animam  lassos  collegit  in  artus  : 
Membraque  contendit  toto,  quicunque  manebat 

Sanguine,  et  hostilem,  defectis  robore  membris, 
Insiluit,  solo  nociturus  pondere,  puppim.  626 
Strage  virum  cumulata  ratis,  multoque  cruore 
Plena,  per  obliquum  crebros  latus  accipit  ictus. 
At  postquam  ruptis  pelagus  compagibus  hausit. 
Ad  summos  repleta  foros,  desedit  in  undas,  630 
Vicinum  involvens  contorto  vortice  pontum. 
JCquora  discedunt  mersa  diducta  carina, 

Inque  locum  puppis  cecidit  mare.  Multaque  ponto 
Praebuit  illa  dies  varii  miracula  fati. 

Ferrea  dum  puppi  rapidos  manus  inserit  uncos. 
Affixit  Lycidam.  Mersus  foret  ille  profundo,  636 
Sed  prohibent  socii,  suspensaque  crura  retentant. 
Scinditur  avulsus  :  nec,  sicut  vulnere,  sanguis 
Emicuit  lenius:  ruptis  cadit  undique  venis, 
Discursusque  animae  diversa  in  mmibra  meantis 
Interceptus  aquis.  Nullius  vita  peremti  641 
Est  tanta  dimissa  via.  Pars  ultima  trunci 
Tradidit  in  letum  vacuos  vitalibus  artus  : 

At  tumidus  qua  pulmo  acet, qua  viscera  fervent, 
Haeserunt  ibi  fata  diu,  luctataque  multum  645 
Mac  cum  parte  viri  vix  omnia  membra  tulerunt. 

Dum  nimium  pugnax  unius  turba  carinae 
Incumbit  prono  lateri,  vacuamque  relinquit, 

Qua  caret  hoste,  ratem :  congesto  pondere  puppis 
Versa,  cava  texit  pelagus  nautasque  carina :  650 
Brachia  nec  licuit  vasto  jactare  profundo, 

Sed  clauso  periere  mari.  Tunc  unica  diri 
Conspecta  est  leti  facies,  cum  forte  natantem 
Diversae  rostris  juvenem  fixere  carinae. 

I  •  scessit  medium  tam  vastos  pectus  ad  ictus : 

N  c  prohibere  valent  obtritis  ossibus  artus,  656 
Qua  minus  aera  sonent :  eliso  ventre  per  ora 
Ejectat  saniem  permixtus  viscere  sanguis,  [dunt. 
Postquam  inhibent  remis  puppes,  ac  rc.stra  rece» 
Disjectum  in  pelagus  perfosso  pectore  corpus 
Vulneribus  transmisit  aquas.  Pars  maxima  turbae 
Naufraga,  jactatis  morti  obluctata  lacertis, 
Puppis  ad  auxilium  sociae  concurrit:  at  illi 
Robora  cum  vetitis  prensarent  altius  ulnis, 
Nutaretque  ratis  populo  peritura  recepto,  665 
Impia  turba  super  medios  ferit  ense  lacertos; 
Brachia  linquentes  Graia  pendentia  puppe, 

A  manibus  cecidere  suis:  ncn  amplius  undae 
Sustinuere  graves  in  summo  gurgite  truncos. 

Jam  que  omni  fusis  nudato  milite  telis,  670 
Invenit  arma  furor :  renium  contorsit  in  hostem 
Alter:  at  hi  tortum  validis  aplustre  lacertis 
Avulsasque  rotant  excusso  remige  sedes. 

In  pugnam  fregere  rates.  Sidentia  pessum 
t  orpora  caesa  tenent,  spoliantque  cadavera  ferro. 
Multi  inopes  teli  jaculum  letale  revulsum  676 
Visceribus  traxere  suis,  et  vulnera  laeva 
Oppressere  manu,  validos  dum  praebeat  ictus 
Sanguis,  et  hostilem  cum  torserit, exeat,  hastam. 

Nulla  tamen  plures  hoc  edidit  aequore  clades, 
Quam  pelago  diversa  lues.  Nam  pinguibus  ignis 
Affixus  taedis,  et  tecto  sulfure  vivax 
Spargitur:  at  faciles  praebere  alimenta  carinae 
Nunc  pice,  nunc  liquida  rapuere  incendia  cera. 
Nec  flammas  superant  undae:  sparsisque  per 
aequor  685 

Tam  ratibus  fragmenta  ferus  sibi  vindicat  ignis. 
Hic  recipit  fluctus, exstinguat  ut  aequore  flammas: 
Ili,  ne  mergantur,  tabulis  ardentibus  haerent. 
Mille  modos  inter  leti,  mors  una  timori  est  689 
Qua  coepere  mori.  Nec  cessat  naufraga  virtus. 
Tela  legunt  dejecta  mari,  ratibusque  ministrant  : 
lncertasqus  manus  ictu  languente  per  undas 
Exercent.  Nunc,  rara  datur  si  copia  ferri, 


Utuntur  pelago.  Saevus  complectitur  hostem 
Hostis,  et  implicitis  gaudent  subsidere  membris, 
Mergentesque  mori.  Pugna  fuit  unus  in  illa  696 
Eximius  Phoceus  animam  servare  sub  undis, 
Scrutarique  fretum  si  quid  mersisset  arenis. 

Et  nimis  affixos  unci  convellere  morsus. 
Adductum  quo  ies  non  senserat  ancora  funem. 
Hic  ubi  compressum  penitus  deduxerat  hostem, 
Victor  et  incolumis  summas  remeabat  in  undas  : 
Sed  se  per  vacuos  credit  dum  surgere  fluctus, 
Puppibus  occurrit,  tandemque  sub  aequore  mansit 
Hi  super  hostiles  jecerunt  brachia  remos,  705 
Et  ratium  tenuere  fugam.  Non  perdere  letum 
Maxima  cura  fuit.  Multus  sua  vulnera  puppi 
Affixit  moriens,  et  rostris  abstulit  ictus. 

Stantem  sublimi  Tyrrhenum  culmine  prorae 
Lvgdamus  excussa  Bale  ris  tortor  habenae  710 
Glande  petens,  solido  fregitcava  tempora  plumbo. 
Sedibus  expulsi,  postquam  eruor  omnia  rupit 
Vincula,  procumbunt  oculi :  stat  lumine  rapto 
Attonitus,  mortisque  illas  putat  esse  tenebras. 

At  postquam  membris  sensit  constare  vigorem, 
Vos,  ait,  o  socii,  sicut  tormenta  soletis,  716 
Me  quoque  mittendis  rectum  componite  telis. 
Egere  quod  superest  animae,  Tyrrhene,  per  omnes 
Bellorum  casus.  Ingentem  militis  usum 
Hoc  habet  ex  magna  defunctum  parte  cadaver  : 
Viventis  feriere  loco.  Sic  fatus,  in  hostem  721 
Caeca  tela  manu,  sed  non  tamen  irrita,  mittit. 
Excipit  hape  juvenis  generosi  sanguinis  Argus, 
Qua  jam  non  medius  descendit  in  ilia  venter, 
Adjuvitque  suo  procumbens  pondere  ferrum. 

Stabat  diversa  victae  jam  parte  carinae  726 
Infelix  Argi  genitor,  (non  ille  juventae 
Tempore  Phocaicis  ulli  cessurus  in  armis  : 
Victum  aevo  robur  cecidit,  fessusque  senecta 
Exemplum,  non  miles  erat)  qui  funere  viso  73C 
Saepe  cadens  longae  senior  per  transtra  carinae 
Pervenit  ad  puppim,  spirantesque  invenit  artus. 
Non  lacrymae  cecidere  genis,  non  pectora  tundit. 
Distentis  toto  riguit  sed  corpore  palmis.  734 
Nox  subit,  atque  oculos  vastae  obduxere  tenebrae. 
Et  miserum  cernens  agnoscere  desinit  Argum. 
Ille  caput  labens,  et  jam  languentia  colla 
Viso  patre  levat ;  vox  fauces  nulla  solutas 
Prosequitur:  tacito  tantum  petit  oscula  vultu. 
Invitatque  patris  claudenda  ad  lumina  dextram. 
Ut  torpore  senex  caruit,  viresque  cruentus  7 1 1 
Coepit  habere  dolor:  Non  perdam  tempora, dixit, 
A  saevis  permissa  deis,  jugulumque  senilem 
Confodiam.  Veniam  misero  concede  parenti, 
Arge,  quod  amplexus,  extrema  quod  oscula  fugi. 
Nondum  destituit  calidus  tua  vulnera  sanguis, 746 
Semianimisque  jaces,et  adhuc  potes  esse  super¬ 
stes. 

Sic  fatus,  quamvis  capulum  per  viscera  missi 
Polluerat  gladii,  tamen  alta  sub  aequora  tendit 
Praecipiti  saltu.  Letum  praecedere  nati  75J 
Fes  inantem  animam  morti  non  credidit  uni. 

Inclinant  jam  fataducum:  nec  jam  amplius  an- 
Belli  casus  erat:  Graiae  pars  maxima  classis  [ceps 
Mergitur  :  ast  aliae  mutato  remige  puppes 
Victores  vexere  suos  :  navalia  paucae  755 

Praecipiti  tenuere  fuga.  Quis  in  urbe  parentum 
Fletus  erat!  quantus  matrum  per  littora  planctus. 
Conjux  saepe  sui,  confusis  vultibus  unda, 
Credidit  ora  viri,  Romanum  amplexa  cadai  e  : 
Accensisque  rogis  miseri  de  corpore  trunco  76J 
Certavere  patres.  At  Brutus  in  aequore  victor 
Primus  Caesareis  pelagi  decus  addidit  armis. 

At  procul  extremis  terrarum  Caesar  in  oris 
Vlartem  saevus  agit  non  multa  caede  nocentem. 
Maxima  sed  fati  ducibus  momenta  daturum 
Jure  pari  rector  castris  Afranius  illis 
Ac  Petreius  erat :  concordia  duxit  in  aequas  5 
imperium  commune  vices,  tutelaque  valli 
Pervigil  alterno  paret  custodia  signo. 

His  praeter  Latias  acies  erat  impiger  Astur, 
Vectonesque  leves,  profugique  agente  vetusta 
Gallorum  Celtae  miscentes  nomen  Iberis.  10 
Colle  tumet  modico,  lenique  excrevit  in  altum 
Pingue  solum  tumulo :  super  hunc  fundata  vetusta 
Surgit  Ilerda  manu  :  placidis  praelabitur  undis 
Hesperios  inter  Sicoris  non  ultimus  amnes. 
Saxeus  ingenti  quem  pons  amplectitur  arcu,  15 
Hibernas  passurus  aquas.  At  proxima  rupes 
Signa  tenet  Magni  :  nec  Caesar  colle  minore 
Castra  levat :  medius  dirimit  tentoria  gurges. 
Explicat  hinc  tellus  campos  effusa  patentes. 

Vix  oculo  prendente  modum,  camposque  coercet 
Cinga  rapax,  vetitus  fluctus  etlittora  cursu  21 
Oceani  pepulisse  suo  :  nam  gurgite  mixto, 

Qui  praestat  terris,  aufert  tibi  nomen  Iberus. 

Prima  dies  belli  cessavit  Marte  cruento,  24 
Spectandasque  ducum  vires,  numerosaque  signa 
Exposuit:  piguit  sceleris  :  pudor  arma  furentum 
Continuit :  patriaeque  et  ruptis  legibus  unum 
Donavere  diem.  Prono  cum  Caesar  Olympo 
ln  noctem  subita  circumdedit  agmina  fossa, 

Dum  primae  praestant  acies,  hostemque  fefellit, 
Et  prope  consertis  obduxit  castra  maniplis.  31 
Luce  nova  collem  subito  conscendere  cursu. 
Qui  medius  tutam  castris  dirimebat  Ilerdam, 
Imperat:  huc  hostem  pariter  terrorque,  pudorque 
Impulit;  et  rapto  tumulum  prior  agmine  cepit. 
His  virtus,  ferrumque  locum  promittit :  at  illis 
Ipse  locus.  Miles  rupes  oneratus  in  alta3 
Nititur:  adversoque  acies  in  monte  supina 
Haeret,  et  in  tergum  casura  umbone  sequentis 
Erigitur.  Nulli  telum  vibrare  vacabat,  40 
Dum  labat,  et  fixo  firmat  vestigia  pilo,  [licto 
Dum  scopulos, stirpesque  tenent,  atque  hoste  re- 
Caedunt  ense  viam.  Vidit  lapsura  ruina 
Agmina  dux,  equitemque  jubet  succedere  bello. 
Munitumque  latus  laevo  praeducere  gyro.  45 
Sic  pedes  ex  facili,  nulloque  urgente  receptus. 
Irritus,  et  victor  subducto  Marte  pependit. 

Hactenus  armorum  discrimina.  Caetera  bello 
Fata  dedit  variis  incertus  motibus  aer. 

Pigro  bruma  gelu,  siccisque  Aquilonibus  haerens, 
jEthere  constricto  pluvias  in  nube  tenebat.  51 
Urebant  montana  nives,  camposque  jacentes 
Non  duraturae  conspecto  sole  pruinae: 

Atque  omnis  propior  mergenti  sidera  ccelo 
Aruerat  tellus  hiberno  dura  sereno.  55 

Sed  postquam  vernus  calidum  Titana  recepit 
S.dera  respiciens  delapsae  portitor  Helles, 

Atque  iterum  aequatis  ad  justae  pondera  Librae 
Temporibus  vicere  dies:  tunc,  sole  relicto, 
•Cynthia  quo  primum  cornu  dubitanda  refulsit,  60 
Exclusit  Boream,  flammasque  accepit  ab  Euro. 
Ille  suo  nubes  quascunque  invenit  in  axe, 
forsit  in  occiduum  Nabataeis  flatibus  orbem 


Et  quas  sentit  Arabs,  et  quas  Gangetica  tellus 
Exhalat  nebulas,  quicquid  concrescere  primus 
Sol  patitur, quicquid  coeli  fuscator  Eoi  66 

Impulerat  Corus,  quicquid  defenderat  Indos  . 
Incendere  diem  nubes  oriente  remotae, 

Nec  medio  potuere  graves  incumbere  mundo. 
Sed  nimbos  rapuere  fuga.  Vacat  imbribus  Arctos 
Et  Notus;  in  solam  Calpen  fluit  humidus aer.  71 
His  ubi  jam  Zephyri  fines,  et  summus  Olympi 
Cardo  tenet  Tethyn,  vetitae  transcurrere  densos 
Involvere  globos,  congestumque  aeris  atri  74 
Vix  recipit  spatium,  quod  separat  aethere  terram. 
Jamquepolo  pressae  largos  densantur  in  imbres, 
Spissataeque  fluunt:  nec  servant  fulmina  flammas 
Quamvis  crebra  micent :  exstinguit  fulgura  nim¬ 
bus. 

Hinc  imperfecto  complectitur  aera  gyro 
Arcus,  vix  ulla  variatus  luce  colorem,  80 

Oceanumque  bibit,  raptosque  ad  nubila  fluctus 
Pertulit,  et  coelo  defusum  reddidit  aequor. 
Jamque  Pyrenaeae,  quas  nunquam  solvere  Titan 
Evaluit,  fluxere  nives,  fractoque  madescunt 
Saxa  gelu.  Tum,  quae  solitis  e  fontibus  exit,  85 
Non  habet  unda  vias  :  tam  largas  alveus  omnis 
A  ripis  accepit  aquas.  Jam  naufraga  campo 
Caesaris  arma  natant,  impulsaque  gurgite  multo 
Castra  labant :  alto  restagnant  flumina  vallo. 
Non  pecorum  raptus  faciles:  non  pabula  mersi 
Ulla  ferunt  sulci :  tectarum  errore  viarum  91 
Fallitur  occultos  sparsus  populator  in  agros. 
Jamque  comes  semper  magnorum  prima  malo 
rum 

Sa:va  fames  aderat :  nulloque  obsessus  ab  hoste 
Miles  eget,  toto  censu  non  prodigus  emit  95 
Exiguam  Cererem.  Pro  lucri  pallida  tabes! 
Non  deest  prolato  jejunus  venditor  auro. 

Jam  tumuli  collesque  latent:  jam  flumina  cuncta 
Condidit  una  palus.,  vastaque  voragine  mersit. 
Absorpsit  penitus  rupes,  ac  tecta  ferarum  100 
Detulit,  atque  ipsas  hausit :  subitisque  frementes 
Vorticibus  contorsit  equos,  et  repulit  aestus 
Fortior  Oceani :  nec  Phoebum  surgere  sentit 
Nox  subtexta  polo  :  rerum  discrimina  miscet 
Deformis  coeli  facies,  junctmque  tenebrae.  105 
Sic  mundi  pars  ima  jacet,  quam  zona  nivalis 
Perpetuaeque  premunt  hyemes  :  non  sidera  coelo 
Ulla  videt,  sterili  non  quicquam  frigore  gignit. 
Sed  glacie  medios  signorum  temperat  ignes. 

Sic,  o  summe  parens  mundi,  sic  sorte  secunda 
Aiquorei  rector  facias,  Neptune,  tridentis:  111 
Et  tu  perpetuis  impendas  aera  nimbis  ; 

Tu  remeare  vetes  quoscunque  emiseris  aestus. 
Non  habeant  amnes  declivem  ad  littora  cursum. 
Sed  pelagi  referantur  aquis  :  concussaque  tellus 
Laxet  iter  fluviis  :  hos  campos  Rhenus  inundet. 
Hos  Rhodanus  :  vastos  obliquent  flumina  fontes. 
Rhipaeas  huc  solve  nives,  huc  stagna  lacusque. 

Et  pigras,  ubicunque  jacent,  effunde  paludes  : 

Et  miseras  bellis  civilibus.eripe  terras.  120 
Sed  parvo  Fortuna  viri  contenta  pavore. 
Plena  redit,  solitoque  magis  favere  secundi, 

Et  veniam  meruere  dei.  Jam  clarior  aer, 

Et  par  Phoebus  aquis,  densas  in  vellera  nubes 

Sparserat, et  noctes  ventura  luce  rubebant :  125 

Servat  oque  loco  rerum  discessit  ab  astris 
Humor,  et  ima  petit,quu.quid  pendebat  aquarum. 
Tollere  sylva  comas,  stagnis  emergere  colles 
incipiunt,  visoque  die  durescere  valles  129 

Utque  habuit  ripas  Sicoris, camposque  reliquit, 
Primum  cana  salix  madefacto  vimine  parvam 
Texitur  in  puppim,  caesoque  inducta  juvenco 
Vectoris  patiens  tumidum  superenatat  amnem. 
Sic  Venetus  stagnante  Pado,  fusoque  Britannus 
Navigat  Oceano  :  sic,  cum  tenet  omnia  Nilus, 
Conseritur  bibula  Memphitis  cymba  papyro.  136 
Ilis  ratibus  trajecta  manus  festinat  utrinque 
Succisum  curvare  nemus:  fluviique  ferocis 
lncremen'a  timens,  non  primis  robora  ripis 
imposuit:  medios  pontem  distendit  in  agros.  140 
Ac  ne  quid  Sicoris  repetitis  audeat  undis, 
Spargitur  in  sulcos,  et  scisso  gurgite  rivis 
Dat  poenas  majoris  aquas.  Postquam  omnia  fatis 
Caesaris  ire  videt,  celsam  Petreius  Ilerdam 
Deserit :  et  noli  diflisus  viribus  orbis,  145 

Indomitos  quaerit  populos,  et  semper  in  arma 
Martis  amore  feros,  et  tendit  in  ultima  mundi. 

Nudatos  Caesar  colles,  desertaque  castra 
Conspiciens,  capere  arma  jubet :  nec  quaerere 
pontem, 

Nec  vada,  sedduris  fluvium  superare  lacertis.150 
Paretur:  rapuitque  ruens  in  proelia  miles. 

Quod  fugiens  timuisset,  iter.  Mox  uda  receptis 
Membra  fovent  armis, gelidosque  a  gurgite  cursu 
Restituunt  artus,  donec  decresceret  umbra  154 
In  medium  surgente  die.  Jamque  agmina  summa 
Carpit  eques,  dubiique  fugae  pugnaeque  tenentur. 

Attollunt  campo  geminae  juga  saxea  rupes 
Valle  cavae  media  :  tellus  hinc  ardua  celsos 
Continuat  colles  :  tutae  quos  inter  opaco 
Anf.actu  latuere  viae  :  quibus  hoste  potito  160 
Faucibus,  emitti  terrarum  in  devia  Martem, 
Inque  feras  gentes  Caesar  videt.  Ite  sine  ullo 
Ordine, ait,  raptumque  fuga  convertite  bellum, 

Et  faciem  pugnae,  vultusque  inferte  minaces: 

Nec  liceat  pavidis  ignava  occumbere  morte  :  1 65 
Excipiant  recto  fugientes  pectore  ferrum. 

Dixit:  et  ad  montes  tendentem  praevenit  hostem. 
Illic  exiguo  paulum  distantia  vallo 
Castra  locant.  Postquam  spatio  languentia  nullo 
Mutua  conspicuos  habuerunt  lumina  vultus, 170 
Et  fratres,  natosque  suos  videre,  patresque  ; 
Deprensum  est  civile  nefas.  Tenuere  parumper 
Ora  metu  :  tantum  nutu,  motoque  salutant 
Ense  suos.  Mox  ut  stimulis  majoribus  ardens 
Rupit  amor  leges,  audet  transcendere  vallum  175 
Miles,  in  amplexus  effusas  tendere  palmas. 
Hospitis  ille  cietnomen  .  vocat  ille  propinquum. 
Admonet  hunc  studiis  consors  puerilibus  aetas: 
Nec  Romanus  erat,  qui  non  agnoverat  hostem. 
Arma  rigant  lacrymis,  singultibus  oscula  rum¬ 
punt.  180 

Et  quamvis  nullo  maculatus  sanguine  miles. 
Quae  potuit  fecisse,  timet.  Quid  pectora  pulsas  ? 
Quid,  vesane,gemis  ?  fletusquid  fundis  inanes  ? 
Nec  te  sponte  tua  sceleri  parere  fateris? 

Usque adeone  times, quem  tu  facis  ipse  timendum? 
C  assica  det  bello ;  saevos  tu  neglige  cantus:  186 
Signa  ferat ;  cessa  :  jam  jam  civilis  Erinnys 
Concidet,  et  Caesar  generum  privatus  amabit. 
Nunc  ades,  aeterno  complectens  omnia  nexu, 

O  rerum,  mixtique  salus  Concordia  mundi,  190 
Et  sacer  orbis  amor,  magnum  nunc  secula  nostra 
Venturi  discrimen  habent.  Periere  latebrae 


Tot  scelerum  .  popula  venia  est  erepta  nocenti. 
Agnovere  suos.  Pro  numine  fata  sinistro 
Exigua  requie  tantas  augentia  clades  !  195 

Pax  erat,  et  miles  castris  permixtus  utrisque 
Errabat :  duro  concordes  cespite  mensas 
Instituunt,  et  permixto  libamina  Baccho. 
Graminei  luxere  foci :  junctoque  cubili 
Extrahit  insomnes  bellorum  fabula  noctes:  200 
Quo  primum  steterint  campo, qua  lancea  dextra 
Exierit.  Dum,  quae  gesserunt  fortia,  jactant. 

Et  dum  multa  negant, quod  solum  fata  petebant, 
Est  miseris  renovata  fides,  atque  omne  futurum 
Crevit  amore  nefas.  Nam  postquam  foedera  pacis 
Cognita  Petreio,  seque,  et  sua  tradita  venum  206 
Castra  videt,  famulas  scelerata  ad  proelia  dextras 
Excitat,  atque  hostes  turba  stipatus  inermes 
Praecipitat  castris,  junctosque  amplexibusense 
Separat,  et  multo  disturbat  sanguine  pacem.  210 
Addidit  ira  ferox  moturas  praelia  voces  : 
lmmemor  o  patriae,  signorum  oblite  tuorum. 
Non  potes  hoc  causae,  miles,  praestare  senatus. 
Assertor  victo  redeas  ut  Caesare  :  certe,  214 
Ut  vincare  potes.  Dum  ferrum,  incertaque  fata, 
Quique  fluat  multo  non  deerit  vulnere  sanguis, 
Ibitis  ad  dominum  ?  damnataque  signa  feretis  ? 
Utque  habeat  famulos  nullo  discrimine  Caesar 
Exorandus  erit  ?  ducibusquoque  vita  petenda  est  ? 
Nunquam  nostra  salus  pretium  mercesque  ne¬ 
fandae  220 

Proditionis  erit :  non  hoc  civilia  bella. 

Ut  vivamus,  agunt.  Trahimur  sub  nomine  pacis. 
Non  chalybem  gentes  penitus  fugiente  metallo 
Eruerent,  nulli  vallarent  oppida  muri. 

Non  sonipes  in  bella  ferox,  non  iret  in  aequor  225 
Turrigeras  classis  pelago  sparsura  carinas. 

Si  bene  libertas  unquam  pro  pace  daretur. 

Hostes  nempe  meos  sceleri  jurata  nefando 
Sacramenta  tenent:  at  vobis  vilior  hoc  est 
Vestra  fides, quod  pro  causa  pugnabitis  aequa. 

Sed  veniam  sperare  licet.  Pro  dira  pudoris  231 
Funera  !  nunc  toto  fatorum  ignarus  in  orbe. 
Magne,  paras  acies,  mundique  extrema  tenentes 
Sollicitas  reges,  cum  forsan  foedere  nostro  231 
Jam  tibi  sit  promissa  salus.  Sic  fatur, et  omnes 
Concussit  mentes,  ■scelerumque  reduxit  amorem. 

Sic  ubi  desuetae  sylvis  in  carcere  clauso 
Mansuevere  ferte,  et  vultus  posuere  minaces. 
Atque  hominem  didicere  pati :  si  torrida  parvus 
Venit  in  ora  eruor,  redeunt  rabiesque  furorque, 
Admonitaeque  tument  gustato  sanguine  fauces  : 
Fervet,  et  a  trepido  vix  abstinet  ira  magistro. 

Itur  in  omne  nefas:  et  quae  Fortuna  deorum 
Invidia  caeca  bellorum  in  nocte  tulisset. 

Fecit  nostra  Fides:  inter  mensasque  torosque,  245 
Quae  modo  complexu  foverunt  pectora,  caedunt. 

Et  quamvis  primo  ferrum  strinxere  gementes 
Ut  dextrae  justi  gladius  dissuasor  adhaesit. 

Dum  feriunt,  odere  suos,  animosque  labantes 
Confirmant  ic  u.  Fervent  jam  castra  tumultu, 250 
Et  scelerum  turba:  rapiuntur  colla  parentum. 

Ac  velut  occultum  pereat  scelus,  omnia  monstra 
In  faciem  posuere  ducum :  juvat  esse  nocentes 

Tu,  Caesar,  quamvis  spoliatus  milite  multo. 
Agnoscis  superos :  neque  enim  tibi  major  in  arvis 
Emathiis  fortuna  fuit,  nec  Phocidos  undis  256 
Massiliae,  Phario  nec  tantum  est  aequore  gestum 
Hoc  siquidem  solo  civilis  crimine  belli 
Dux  causae  melioris  eris.  Polluta  nefanda  259 
Agmina  caede  duces  juoctis  committere  castris 
Non  audent,  altaeque  ad  moenia  rursus  Ilerdse 

Intendere  fugam.  Campos  eques  obvius  omnes 
Abstulit,  et  siccis  inclusit  collibus  hostem. 

Tunc  inopes  undae  praerupta  cingere  fossa 
Caesar  avet,  nec  castra  pati  contingere  ripas,  265 
Aut  circum  largos  curvari  brachia  fontes. 

Ut  leti  videre  viam,  conversus  in  iram 
Praecipitem  timor  est.  Miles  non  utile  clausis 
Auxilium  mactavit  equos  :  tandemque  coactus 
Spe  posita  damnare  fugam,  casurus  in  hostes  270 
Fertur.  Ut  effuso  Caesar  decurrere  passu 
Vidit,  et  ad  certam  devotos  tendere  mortem  : 
Tela  tene  jam,  miles,  ait,  ferrumque  ruenti 
Subtrahe:  non  ullo  constet  mihi  sanguine  bellum  : 
Vincitur  haud  gratis,  juguloqui  provocat  hostem. 
En  sibi  vilis  adest  invisa  luce  juventus,  276 
J  m  damno  peritura  meo  :  non  sentiet  ictus  j 
Incumbet  gladiis,  gaudebit  sanguine  fuso. 
Deserat  hic  fervor  mentes,  cadat  impetus  amens, 
Perdant  velle  mori.  Sic  deflagrare  minaces  280 
Incassum,  et  vetito  passus  languescere  bello. 
Substituit  merso  dum  nox  sua  lumina  Phoebo. 
Inde  ubi  nulla  data  est  miscendae  copia  mortis, 
Paulatim  cadit  ira  ferox,  mentesque  tepescunt. 
Saucia  majores  animos  ut  pectora  gestant,  285 
Dum  dolor  est,  ictusque  recens,  et  mobile  nervia 
Conamen  calidus  praebet  eruor,  ossaque  nondum 
Adduxere  cutem  :  si  conscius  ensis  adacti 
Stat  victor,  tenuitque manus,  tum  frigidus  artus 
Alligat,  atque  animum  subducto  robore  torpor, 
Postquam  sicca  rigens  adstrinxit  vulnera  sanguis. 

Jamque  inopes  undae  :  primum  tellure  refossa 
Occultos  latices,  abstrusaque  flumina  quaerunt : 
Nec  solum  rastris,  durisque  ligonibus  arva, 

Sed  gladiis  fodere  suis  :  puteusque  cavati  295 
Montis  ad  irrigui  premitur  fastigia  campi. 

Non  se  tam  penitus,  tam  longe  luce  relicta 
Merserit  Assyrii  scrutator  pallidus  auri. 

Non  tamen  aut  tectis  sonuerunt  cursibus  amnes, 
Aut  micuere  novi  percusso  pumice  fontes  :  800 

Antra  nec  exiguo  stillant  sudantia  rore. 

Aut  impulsa  levi  turbatur  glarea  vena. 

Tunc  exhausta  super  multo  sudore  juventus 
Extrahitur,  duris  silicum  lassata  metallis. 
Quoque  minus  possent  siccos  tolerare  vapores, 
Quaesitae  fecistis  aquae.  Nec  languida  fessi  306 
Corpora  sus  entant  epulis,  mensasque  perosi 
Auxilium  fecere  famem.  Si  mollius  arvum 
Prodidithumorem,  pingues manusutraque  glebas 
Exprimit  ora  super.  Nigro  si  turbida  limo  310 
Colluvies  immota  jacet,  cadit  omnis  in  haustus 
Certatim  obscaenos  miles,  moriensque  recepit. 
Quas  nollet  victurus,  aquas:  rituque  ferarum 
Distentas  siccant  pecudes,  et  lacte  negato 
Sordidus  exhausto  sorbetur  ab  ubere  sanguis.315 
Tunc  herbas,  frondesque  terunt,  et  rore  madentes 
Distringunt  ramos  :  et  si  quos  palmite  crudo. 
Arboris  aut  tenera  succos  pressere  medulla. 

O  fortunati,  fugiens  quos  barbarus  hostis 
Fontibus  immixto  stravit  per  rura  veneno.  320 
Hos  licet  in  fluvios  saniem,  tabemque  ferarum. 
Pallida  Dictaeis,  Caesar,  nascentia  saxis 
Infundas  aconita  palam,  Romana  juventus 
Non  decepta  bibet.  Torrentur  viscera  flamma, 
Oraque  SiCca  rigent  squamosis  aspera  linguis.  825 
Jam  marcent  venae, nulloque  humore  rigatus 
Aeris  alternos  angustat  pulmo  meatus, 
Rescissoque  nocent  suspiria  dura  palato.) 

Pandunt  ora  siti,  nocturnumque  aera  captant. 
Exspectant  imbres,  quorum  modo  cuncta  nata¬ 
bant  330 


Impulsu,  et  siccis  vultus  in  nubibus  haerent. 
Quoque  magis  miseros  undae  jejunia  solvant. 
Non  super  arentem  Meroen,  Cancrique  sub  axe. 
Qua  nudi  Garamantes  arant,  sedere:  sed  inter 
Stagnantem  Sicorim,  et  rapidum  deprensus  Ibe- 
rum  335 

Spectat  vicinos  sitiens  exercitus  amnes. 

Jam  domiti  cessere  duces,  pacisque  petendae 
Auctor  damnatis  supplex  Afranius  armis> 
Semianimes  in  castra  trahens  hostilia  turmas, 
Victoris  stetit  ante  pedes.  Servata  precanti  840 
Majestas,  non  fracta  malis,  interque  priorem 
Fortunam  casusque  novos,  gerit  omnia  victi. 

Sed  ducis,  et  veniam  securo  pectore  poscit. 

Si  me  degeneri  stravissent  fata  sub  hoste, 

Non  deerat  fortis  rapiendo  dextera  leto  :  345 

At  nunc  sola  mihi  est  orandae  causa  salutis. 
Dignum  donanda,  Caesar,  te  credere  vita. 

Non  partis  studiis  agimur,  nec  sumsimus  arma 
Consiliis  inimica  tuis.  Nos  denique  bellum 
Invenit  civile  duces :  causaeque  priori,  35C 

Dum  potuit,  servata  fides  :  nil  fata  moramur. 
Tradimus  Hesperias  gentes,  aperimus  Eoas, 
Securumque  orbis  patimur  post  terga  relicti 
Nec  eruor  effusus  campis  tibi  bella  peregit, 

Nec  ferrum,  lassaeque  manus.  Hoc  hostibus 
unum,  355 

Quod  vincas,  ignosce  tuis.  Nec  inagna  petuntur. 
Otia  des  fessis,  vitam  patiaris  inermem 
Degere,  quam  tribuis  :  campis  prostrata  jacere 
Agmina  nostra  putes:  nec  enim  felicibus  armis 
Misceri  damnata  decet,  partemque  triumphi  360 
Captos  ferre  tui :  turba  haec  sua  fata  peregit. 
Hoc  petimus,  victos  ne  tecum  vincere  cogas. 

Dixerat :  at  facilis  Caesar  vultuque  serenus 
Flectitur, atque  usum  belli  poenamque  remittit. 
Ut  primum  justae  placuerunt  foedera  pacis,  365 
Incustoditos  decurrit  miles  ad  amnes  ; 

Incumbit  ripis,  permissaque  flumina  turbat. 
Continuus  multis  subitarum  tractus  aquarum 
Aera  non  passus  vacuis  discurrere  venis,  369 
Arctavit  clausitque  animam  :  nec  fervida  pestis 
Cedit  adhuc  ,•  sed  morbus  egens  jam  gurgite  plenis 
Visceribus  sibi  poscit  aquas.  Mox  robora  nervis, 
Et  vires  rediere  viris.  O  prodiga  rerum 
Luxuries,  nunquam  parvo  contenta  paratu. 

Et  quaesitorum  terra  pelagoque  ciborum  375 
Ambitiosa  fames,  et  lautae  gloria  mensae, 

Discite,  quam  parvo  liceat  pioducere  vitam. 

Et  quantum  natura  petat.  Non  erigit  aegros 
Nobilis  ignoto  diffusus  consule  Bacchus:  879 
Non  auro  murrhaque  bibunt:  sed  gurgite  puro 
Vita  redit.  Satis  est  populis  fluviusque  Ceresque 
Heu  miseri,  qui  bella  gerunt.  Tunc  arma  re¬ 
linquens 

Victori  miles,  spoliato  pectore  tutus 
Innocuusque  suas  curarum  liber  in  urbes 
Spargitur.  O  quantum  donata  pace  potitos  385 
Excussis  unquam  ferrum  vibrasse  lacertis 
Poenituil,  tolerasse  sitim,  frustraque  rogasse 
Prospera  bella  deos.  Nempe  usis  Marte  secundo 
Tot  dubiae  restant  acies,  tot  in  orbe  labores  : 

Ut  nunquam  fortuna  labet  successibus  anceps, 390 
Vincendum  toties:  terras  fundendus  in  omnes 
Est  eruor,  et  Caesar  per  tot  sua  fata  sequendus. 
Felix,  qui  potuit  mundi  nutante  ruina. 

Quo  jaceat  jam  scire  loco.  Non  proelia  fessos 
Ulla  vocant,  certos  non  rumpunt  classica  soraous. 
Jam  conjux,  natique  rudes,  et  sordida  tecta,  396 
Et  non  deductos  recipit  sua  terra  colonos. 

Hoc  quoque  securis  oneris  ortuna  remisit. 
Sollicitus  menti  quod  abest  favor  :  ille  salutis 
Est  auctor,  dux  ille  fuit.  Sic  proelia  soli  400 
Felices  nullo  spectant  civilia  voto. 

Non  eadem  belli  totum  fortuna  per  orbem 
Constitit  i  in  partes  aliquid  sed  Caesaris  ausa  est. 
Qua  maris  Adriaci  longas  ferit  unda  Salonas, 

Et  tepidum  in  molles  Zephyros  excurrit  Iader.405 
Illic  bellaci  confisus  gente  Curetum, 

Quos  alit  Adriaco  tellus  circumflua  ponto. 
Clauditur  extrema  residens  Antonius  ora, 

Cautus  ab  incursu  belli,  si  sola  recedat,  409 
Expugnat  quae  tuta,  fames.  Non  pabula  tellus 
Pascendis  submittit  equis,  non  proserit  ullam 
Flava  Ceres  segetem :  spoliabat  gramine  campum 
Miles, et  attonso  miseris  jam  dentibus  arvo 
Castrorum  siccas  de  cespite  vulserat  herbas. 

Ut  primum  adversae  socios  in  littore  terrae  415 
Et  Basilum  videre  ducem,  nova  furta  per  aequor 
Exquisita  fugae:  neque  enim  de  more  carinas 
Extendunt,  puppesque  levant,  sed  firma  gerendis 
Molibus  insolito  contexunt  robora  ductu. 
Namque  ratem  vacuae  sustentant  undique  cuppae, 
Quarum  porrectis  series  constricta  catenis  421 
Ordinibus  geminis  obliquas  excipit  alnos. 

Nec  gerit  expositum  telis  in  fronte  patenti 
Kemigium :  sed, quod  trabibus  circumdedit  aequor, 
Hoc  ferit,  et  taciti  praebet  miracula  cursus,  425 
Quod  nec  vela  ferat,  nec  apertas  verberet  undas. 
Tunc  freta  servantur,  dum  se  declivibus  undis 
/Estus  agat,  refluoque  mari  nudentur  arenae. 
Jamque  relabenti  crescebant  littora  ponto  ; 
Missa  ratis  prono  defertur  lapsa  profundo,  480 
Et  geminae  comites.  Cunctas  super  ardua  turris 
Eminet,  et  tremulis  tabulata  minantia  pinnis. 
Noluit  Illyricae  custos  Octavius  undae 
Confestim  lentare  ratem,  celeresque  carinas 
Continuit,  cursu  crescat  dum  praeda  secundo  :  435 
Et  temere  ingressos  repetendum  invitat  ad  aequor 
Pace  maris.  Sic  dum  pavidos  formidine  cervos 
Claudat  odoratae  metuentes  aera  pennae. 

Aut  dum  dispositis  attollat  retia  varis 
Venator,  tenet  ora  levis  clamosa  Molossi ;  440 

Spartanos,  Cretasque  ligat :  nec  creditur  ulli 
Sylva  cani,  nisi  qui  presso  vestigia  rostro 
Colligit,  et  praeda  nescit  latrare  reperta, 
Contentus  tremulo  monstrasse  cubilia  loro.  444 
Nec  mora  :  complentur  moles,  avideque  petitis 
Insula  deseritur  ratibus,  quo  tempore  primas 
Impulit  ad  noctem  jam  lux  extrema  tenebras. 

At  Pompeianus  fraudes  innectere  ponto 
Antiqua  parat  arte  Cilix,  passusque  vacare 
Summa  freti,  medio  suspendit  vincula  ponto,450 
Et  laxas  fluitare  sinit,  religatque  catenas 
Kupis  ab  Illyricae  scopulis.  'Nec  prima,  nec  illa 
Quae  sequitur,  tardata  ratis:  sed  tertia  moles 
Haesit,  et  ad  cautes  adducto  fune  secuta  est.  454 
Impendent  cava  saxa  mari,  ruitnraque  semper 
Stat  (mirum)  moles,  et  sylvis  aequor  inumbrat. 
Huc  fractas  Aquilone  rates,  submersaque  pontus 
Corpora  saepe  tulit,  csecisque  abscondit  in  antris: 
Restituit  rupes  tectum  mare,  cumque  cavernae 
Evomuere  fretum,  contorti  vorticis  undae  460 
Tauromenitanam  vincunt  fervore  Charybdim. 

Ilie  Opiterginis  moles  onerata  colonis 
Constitit:  hanc  omni  puppes  statione  solutae 
Circueunt:  alii  rupes  ac  littora  complent. 

V  ulteius  tacitas  sensit  sub  gurgite  fraudes,  465 
(Dux  erat  ille  ratis)  frustra  qui  vincula  ferro 
Rumpere  conatus,  poscit  spe  proelia  nulla. 


Incertus  qua  terga  daret,  qua  pectora  bello. 

Iloc  tamen  in  casu,  quantum  deprensa  valebat. 
Effecit  virtus  :  inter  tot  millia  captae  47f 

Circumfusa  rati,  et  plenam  vix  inde  cohortem. 
Pugna  fuit,  non  longaquidem  :  nam  condidit  atra 
Nox  lucemdubiam,  pacemque  habuere  tenebrst 
Tunc  sic  attonitam,  veniuraque  fata  paventem 
Rexit  magnanima  Vulteius  voce  cohortem  :  47.* 
Libera  non  ultra  parva  quam  nocte  juventus. 
Consulite  extremis  angusto  in  tempore  rebus. 
Vita  brevis  nulli  superest,  qui  tempus  in  illa 
Quaerendae  sibi  mortis  habet :  nec  gloria  leti 
Inferior,  juvenes,  admoto  occurrere  fato.  480 

Omnibus  incerto  venturae  tempore  vitae 
Par  animi  laus  est,  et  quos  speraveris  annos 
Perdere,  et  extremae  momentum  abrumpere  lucis, 
Accersas  dum  fata  manu.  Non  cogitur  ullus 
Velle  mori.  Fuga  nulla  patet:  stant  undique 
nostris  485 

Intenti  cives  jugulis.  Decernite  letum,  [est. 

Et  metus  hinc  absit :  cupias  quodcunque  necesse 
Non  tamen  in  caeca  bellorum  nube  cadendum  est. 
Ut  cum  permixtis  acies  sua  tela  tenebris  489 

Involvunt.  Conserta  jacent  cum  corpora  campo. 
In  medium  mors  omnis  abit,  perit  obruta  virtus. 
Nos  in  conspicua  sociis  hostique  carina 
Constituere  dei.  Praebebunt  aequora  testes, 
Praebebunt  terrae,  summis  dabit  insula  saxis. 
Spectabunt  geminae  diverso  e  littore  partes.  495 
Nescio  quod  nostris  magnum  et  memorabile  fatis 
Exemplum,  Fortuna,  paras.  Quaecunque  per 
aevum 

Exhibuit  monimenta  fides,  servataque  ferro 
Militiae  pietas,  transibit  nostra  juventus.  499 
Namque  suis  pro  te  gladiis  incumbere,  Caesar, 
Esse  parum  scimus :  sed  non  majora  supersunt 
Obsessis,  tanti  quae  pignora  demus  amoris. 
Abscindit  nostrae  multum  sors  invida  laudi, 

Quod  non  cum  senibus  capti  natisque  tenemur. 
Indomitos  sciat  esse  viros,  timeatque  furentes  505 
Et  morti  faciles  animos,  et  gaudeat  hostis 
Non  plures  haesisse  rates.  Tentare  parabunt 
Foederibus,  turpique  volent  corrumpere  vita. 

O  utinam,  quo  plus  habeat  mors  unica  famae, 
Promittant  veniam,  jubeant  sperare  salutem  :51 0 
Ne  nos,  cum  calido  fodiemus  viscera  ferro. 
Desperasse  putent.  Magna  virtute  merendum  est, 
Caesar  ut,  amissis  inter  tot  millia  paucis,  [sum. 
Hoc  damnum  clademque  vocet.  Dent  fata  reces- 
Emittantque  licet,  vitare  instantia  nolim.  515 
Projeci  vitam,  comites,  totusque  futurae 
Mortis  agor  stimulis  :  furor  est.  Agnoscere  solis 
Permissum  est,  quos  jam  tangit  vicinia  fati, 
Victurosque  dei  celant,  ut  vivere  durent. 

Felix  esse  mori.  Sic  cunctas  sustulit  ardor  520 
Nobilium  mentes  juvenum  :  cum  sidera  coeli. 
Ante  ducis  voces,  oculis  humentibus  omnes 
Aspicerent,  flexoque  Ursae  temone  paverent* 
Idem,  cum  fortes  animos  praecepta  subissent. 
Optavere  diem.  Nec  segnis  mergere  ponto  525 
Tunc  erat  astra  polus  :  nam  sol  Ledaea  tenebat 
Sidera,  vicino  cum  lux  aliissima  Cancro  est: 

Nox  tum  Thessalicas  urgebat  parva  sagittas. 
Detegit  orta  dies  stantes  in  rupibus  Istros, 
Pugnacesque  Tnari  Graia  cum  classe  Liburnos. 
Tentavere  prius  suspenso  vincere  bello  581 
Foederibus,  fieret  captis  si  dulcior  ipsa 
Mortis  vita  mora.  Stabat  devota  juventus 
Damnata  jam  luce  ferox,  securaque  pugnee 
Promisso  sibi  fine  manu  :  nullique  tumultus  580 

Excussere  viris  mentes  ad  sumina  paratas : 
Itinumerasque  simul  pauci  terraque  marique 
Sustinuere  manus  :  tanta  est  fiducia  mortis. 
Utque  satis  bello  visum  est  fluxisse  cruoris, 
Versus  ab  hoste  furor  :  primus  dux  ipse  carinae 
Vulteius  jugulo  poscens  jam  fata  retecte,  541 
Ecquis,  ait,  juvenum  est,  cujus  sit  dextra  cruore 
Digna  meo,  certaque  fide  per  vulnera  nostra 
Tegetur  se  velle  mori  ?  nec  plura  locuto 
Viscera  non  unus  jamdudum  transigit  ensis.  515 
Collaudat  cunctos :  sed  eum,  cui  vulnera  prima 
Debebat,  grato  moriens  interficit  ictu. 
Concurrunt  alii,  totumque  in  partibus  unis 
Bellorum  fecere  nefas.  Sic  semine  Cadmi 
Emicuit  Dircaea  cohors,  eeciditque  suorum  550 
Vulneribus,  dirum  Thebanis  fratribus  omen  : 
Phasidos  et  campis  insomni  dente  creati 
Terrigenae,  missa  magicis  e  cantibus  ira, 

Cognato  tant09  implerunt  sanguine  sulcos:  554 
Ipsaque,  inexpertis  quod  primum  fecerat  herbis, 
Expavit  Medea  nefas.  Sic  mutua  pacti  [rorum 
Fata  cadunt  juvenes  :  minimumque  in  morte  vi- 
Mors  virtutis  habet .  pariter  sternuntque  ca- 
,  duntque 

Vulnere  letali :  nec  quenquam  dextra  fefellit, 
Cum  feriat  moriente  manu.  Nec  vulnus  adactis 
Debetur  gladiis :  percussum  est  pectore  ferrum. 
Et  jugulis  pressere  manum.  Cum  sorte  cruenta 
Fratribus  incurrant  fratres,  natusque  parenti  : 
Haud  trepidante  tamen  toto  cum  pondere  dextra 
Exegere  enses.  Pietas  ferientibus  una,  565 
Non  repetisse,  fuit.  Jam  latis  viscera  lapsa 
Semianimes  traxere  foris,  multumque  cruoris 
Infudere  mari.  Despectam  cernere  lucem, 
Victoresque  suos  vultu  spectare  superbo, 

Et  mortem  sentire  juvat.  Jam  s'rage  cruenta  570 
Conspicitur  cumulata  ratis  :  bususque  remittunt 
Corpora  victores,  ducibus  n  iranlibus,  ulli 
Esse  ducem  tanti.  Nullam  majore  locuta  est 
Ore  ratem  totum  discurrens  fama  per  orbem. 
Non  tamen  ignavae  post  haec  exempla  virorum 
Percipient  gentes,  quam  sit  non  ardua  virtus  576 
Servitium  fugisse  manu  sed  regna  timentur 
Ob  ferrum,  et  saevis  libertas  uritur  armis: 
Ignoratque  datos,  ne  quisquam  serviat,  enses. 
Mors,  utinam  pavidos  vitae  suhduceie  nolles,580 
Sed  virtus  te  sola  daret !  Non  segnior  illo 
Marte  fuit,  qui  tunc  Libycis  exarsit  in  arvis. 
Namque  rates  audax  Lilybaeo  littore  solvit 
Curio  :  nec  forti  velis  aquilone  recepto, 

Inter  semirutas  magnae  Carthagin is  arces  585 
Et  Clupeam  tenuit  stationis  littora  notae  : 
Primaque  castra  locat  cano  procul  aequore,  qua  se 
Bagrada  lentus  agit  siccae  sulcator  arenae. 

Inde  petit  tumulos,  exesasque  undique  rupes, 
Antaei  quae  regna  vocat  non  vana  vetustas.  590 
Nominis  antiqui  cupientem  noscere  causas. 
Cognita  per  multos  docuit  rudis  incola  patres. 
Nondum  post  genitos  Tellus  effeta  gigantes. 
Terribilem  Libycis  partum  concepit  in  antris. 
Nec  tam  justa  fuit  terrarum  gloria  Typhon,  595 
Aut  Tityos,  Briareusque  ferox:  coeloque  pe 
percit 

Quod  non  Phlegraeis  Antaeum  sustulit  arvis. 

Hoc  quoque  tam  vastas  cumulavit  munere  vires 
Terra  sui  fetus,  quod,  cum  tetigere  parentem. 
Jam  defecta  vigent  renovato  robore  membra.  600 
Haec  illi  spelunca  domus  :  latuisse  sub  alta 
Rupe  ferunt,  epulas  raptos  habuisse  leones. 

4d  somnos  non  terga  ferae  praebere  cubile 


Assuerunt,  non  svlva  torum  :  viresque  resumit 
In  nuda  tellure  jacens.  Periere  coloni  605 
Arvorum  Libyes  :  pereunt,  quos  appulit  aequor. 
Auxilioque  diu  virtus  non  usa  cadendi, 

Terrae  spernit  opes:  invictus  robore  cunctis, 
Quamvis  staret,  erat.  Tandem  vulgata  cruenti 
Fama  mali  terras  monstris  aequorque  levaniem 
Magnanimum  Alciden  Libycas  excivit  in  oras. 
Ille  Cleonaei  projecit  terga  leonis. 

Antaeus  Libyci.  Perfudit  membra  liquore 
Hospes,  Olympiacae  servato  more  palies  iae. 

Ille  parum  fidens  pedibus  contingere  matrem, 615 
Auxilium  membris  calidas  infudit  arenas 
Conseruere  manus,  et  multo  brachia  nexu. 

Colla  diu  gravibus  frustra  tentata  lacertis  s 
Immotumque  caput  fixa  cum  fronte  tenetur. 
Miranturque  habuisse  parem.  Nec  viribus  uti 
Alcides  primo  voluit  certamine  totis,  62 1 

Exhausitque  virum  :  quod  creber  anhelitus  illi 
Prodidit,  et  gelidus  fesso  de  corpore  sudor. 

Tunc  cervix  lassata  quati :  tunc  pectore  pectus 
Urgeri  :  tunc  obliqua  percussa  labare  625 

Crura  manu.  Jam  terga  viri  cedentia  victor 
Alligat,  et  medium  compressis  ilibus  arctat, 
Inguinaque  insertis  pedibus  distendit,  et  omnem 
Explicuit  per  membra  virum.  Rapit  arida  tellus 
Sudorem  :  calido  complentur  sanguine  venae: 
Intumuere  tori,  totosque  induruit  artus,  681 
Herculeosque  novo  laxavit  corpore  nodos. 
Constitit  Alcides  stupefactus  robore  tanto 
Nec  sic  Inachiis,  quamvis  rudis  esset,  in  undis 
Defectam  timuit  reparatis  anguibus  hydram. 
Conflixere  pares,  telluris  viribus  ille,  686 

Ille  suis.  Nunquam  saevae  sperare  novercae 
Plus  licuit.  Videt  exhaustos  sudoribus  artus, 
Cervicemque  viri,  siccam  cum  ferret  Olympum. 
Utque  iterum  fessis  injecit  brachia  membris,  640 
Non  exspectatis  Antaeus  viribus  hostis. 

Sponte  cadit,  majorque  accepto  robore  surgit 
Quisquis  inest  terris,  in  lessos  spiritus  artus 
Egeritur  :  tellusque  viro  luctante  laborat. 

Ut  tandem  auxilium  tactae  prodesse  parentis  645 
Alcides  sensit :  standum  est  tibi,  dixit,  et  ultra 
Non  credere  solo,  sternique  vetabere  terra  : 
Haerebis  pressis  in'ra  mea  pectora  membris 
Huc,  Antaee,  cades.  Sic  fatus,  sustulit  alte 
Nitentem  in  terras  juvenem.  Morientis  in  artus 
Non  potuit  nati  Tellus  submittere  vires.  f  51 
Alcides  medium  tenuit.  Jam  pectora  pigro 
Stricta  gelu,  terrisque  diu  non  credidit  hostem 
Hinc  aevi  veteris  custos,  famosa  vetustas 
Miratrixque  sui,  signavit  nomine  terras.  655 
Sed  majora  dedit  cognomina  collibus  istis, 
Poenum  q  ii  Latiis  revocavit  ab  arcibus  hostem 
Scipio.  Nam  sedes  Libyca  tellure  potito 
Haec  fuit  En  veteris  cernis  vestigia  valli. 
Romana  hos  primum  tenuit  victoria  campos.660 
Curio  laetatus,  tanquam  fortuna  locorum 
Bella  gerat,  servetque  ducum  sibi  fata  priorum. 
Felici  non  fausta  loco  tentoria  ponens, 

Indulsit  castris,  et  collibus  abstulit  omen, 
Sollicitatque  feros  non  aequis  viribus  hostes.  665 
Omnis  Romanis  quae  cesserat  Africa  signis. 

Tunc  Vari  sub  jure  fuit :  qui  robore  quanquam 
Confisus  Latio,  regis  tamen  undique  vires 
Excivit  Libycas  gentes,  extremaque  mundi 
Signa  suum  comitata  Jubam.  Non  fusior  ulli  670 
Terra  fuit  domino  :  qua  sunt  longissima  regna, 
Cardine  ab  occiduo  vicinus  Gadibus  Atlas 
Terminat :  a  medio  confinis  Syrtibus  Ammoa. 

At  qua  lata  jacet,  vasti  plaga  fervida  regni 
Distinet  Oceanum,  zon*que  exusta  calentis  675 
Sufficiunt  spatio,  populi  tot  castra  sequuntur, 
Autololes,  Numidreque  vagi,  semperque  paratus 
Inculto  Gsptulus  equo  :  tum  concolor  Indo 
Maurus,  inops  Nasamon,  misti  Garamante  perusto 
Marmarida)  volucres,  sequaturusque  sagittas  680 
Medorum,  tremulum  cum  torsit  missile,  Mazax  : 
Et  gens  quae  nudo  residens  Massylia  dorso 
Ora  levi  flectit  frenorum  nescia  virga  : 

Et  solitus  vacuis  errare  mapalibus  Afer 
V  enator,  ferrique  simul  fiducia  non  est,  685 
Vestibus  iratos  laxis  operire  leones. 

Nec  solum  studiis  civilibus  arma  parabat. 
Privatae  sed  bella  dabat  Juba  concitus  irae. 
Hunc  quoque,  quo  superos  humanaque  polluit 
anno. 

Lege  tribunitia  solio  depellere  avorum  690 
Curio  tentarat,  Libyamque  auferre  tyranno, 

Dum  regnum  te,  Roma,  facit.  Memor  ille  doloris 
Hoc  bellum  sceptri  fructum  putat  esse  retenti. 
Hac  igitur  regis  trepidat  jam  Curio  fatoa. 

Et  quod  Caesareis  nunquam  devota  juventus  695 
Illa  nimis  castris,  nec  Rheni  miles  in  undis 
Exploratus  erat,  Corfini  captus  in  arce, 
Infidusque  novis  ducibus,  dubiusque  priori, 

Fas  utrumque  putat.  Sed  postquam  languida  segni 
Cernit  cuncta  metu,  nocturnaque  munia  valli  700 
Desolata  fuga,  trepida  sic  mente  profatur  : 

Audendo  magnus  tegiturtimor :  arma  capessam 
Ipse  prior  :  campum  miles  descendat  in  aequum, 
Dum  meus  est:  variam  semper  dant  otia  mentem. 
Eripe  consilium  pugna  :  cum  dira  voluntas  705 
Ense  subit  prenso,  galeae  texere  pudorem, 

Quis  conferre  duces  meminit?  quis  pendere 
causas  ? 

Qua  stetit,  inde  favet :  veluti  fatalis  arenas 
Muneribus  non  ira  vetus  concurrere  cogit 
Productos:  odere  pares.  Sic  fatus,  apertis  710 
Instruxit  campis  acies  :  quem  blanda  futuris 
Deceptura  malis  belli  fortuna  recepit. 

Nam  pepulit  Varum  campo,  nudataque  foeda 
Terga  fuga,  donec  vetuerunt  castra,  cecidit. 

Tristia  sed  postquam  superati  proelia  Vari  715 
Sunt  audita  Juh*  .  lastus  quod  gloria  belli 
Sit  rebus  servata  suis,  rapit  agmina  furtim, 
Obscuratque  suam  per  jussa  silentia  famam  ; 
Hoc  solum  metuens  incautus  ab  hoste  timeri. 
Mittitur,  exigua  qui  proelia  prima  lacessat  720 
Eliciatque  manu,  Numidis  a  rege  secundus, 

Ut  sibi  commissi  simulator  Sabbura  belli . 

Ipse  cava  regni  vires  in  valle  retentat : 

Aspidas  ut  Pharias  cauda  sollertior  hos‘is 
Ludit,  et  iratas  incerta  provocat  umbra:  725 

Obliquansque  caput  vanas  serpentis  in  auras. 
Effusa:  tuto  comprendit  guttura  morsu 
Letiferam  citra  saniem  :  tunc  irrita  pestis 
Exprimitur,  faucesque  fluunt  pereunte  veneno. 

Fraudibus  eventum  dederat  fortuna  :  feroxque 
Non  exploratis  occulti  viribus  hostis,  731 

Curio  nocturnum  castris  erumpere  cogit. 
Ignotisque  equitem  late  decurrere  campis. 

Ipse  sub  Aurorae  primos  excedere  motus  734 
Signa  jubet  castris,  multum  frustraque  rogatus. 
Ut  Libycas  metuat  fraudes,  infectaque  semper 
Punica  bella  dolis.  Leti  fortuna  propinqui 
Tradiderat  fatis  juvenem  :  bellumque  trahebat 
Auctorem  civile  suum.  Super  ardua  ducit 
Saxa,  super  cautes  abrupto  limite  signa.  740 
Cura  procul  e  summis  conspecti  collibus  hostes . 


Fraude  sua  cessere  parum,  dum  colle  relicto 
Effusam  patulis  aciem  committeret  arvis. 

Ille  fugam  credens,  simulatae  nescius  artis. 

Ut  victor,  medios  aciem  projecit  in  agros.  745 
Tunc  primum  patuere  doli,  Numid*que  fugaces 
Undique  completis  clauserunt  montibus  agmen. 
Obstupuit  dux  ipse  simul,  perituraque  turba. 
Non  timidi  petiere  fugam,  non  proelia  fortes  : 
Quippe  ubi  non  sonipes  motus  clangore  tubarum 
Saxaquatit  pulsu, rigidos  vexantia  frenos  751 
Ora  terens,  spargitque  jubas,  et  surrigit  aures. 
Incertoque  pedum  pugnat  non  stare  tumultu. 
Fessa  jacet  cervix  :  fumant  sudoribus  armi : 
Oraque  projecta  squalent  aientia  lingua  :  755 

Pectora  rauca  gemunt,  qu*  creber  anhelitus  urget: 
Et  defecta  gravis  longe  trahit  ilia  pulsus  : 
Siccaque  sanguineis  durescit  spuma  lupatis. 
Jamque  gradum  neque  verberibus  stimulisque 
coacti, 

Nec  quamvis  crebris  jussi  calcaribus,  addunt. 

V ulneribus  coguntur  equi,  nec  profuit  ulli  761 
Cornipedis  rupisse  moras :  neque  enim  impetus 
illis 

Incursusque  fuit;  tantum  profertur  ad  hostes 
Et  spatium  jaculis  oblato  vulnere  donat. 

At  vagus  Afer  equos  ut  primum  emisit  in  agmen. 
Tunc  campi  tremuere  sono:  terraque  soluta,  7C6 
Quantus  Bistonio  torquetur  turbine  pulvis. 

Aera  nube  sua  texit,  traxitque  tenebras. 

Ut  vero  in  pedites  fatum  miserabile  belli 
Incubuit;  nullo  dubii  discrimine  Martis  770 
Ancipites  steterunt  casus,  sed  tempora  pugn* 
Morstenuit.  Nequeenim  licuit  procurrere  contra 
Et  miscere  manus.  Sic  undique  septa  juventus 
Cominus  obliquis,  et  rectis  eminus  hastis 
Obruitur :  non  vulneribus,  nec  sanguine,  solum 
Telorum  nimbo  peritura,  et  pondere  ferri.  776 
Ergo  acies  tant*  parvum  spissantur  in  orbem : 
Ac,  si  quis  metuens  medium  correpsit  in  agmen. 
Vix  impune  suos  inter  convertitur  enses  : 
Densaturque  globus,  quantum  pede  prima  relato 
Constrinxit  gyrosacies.  Non  arma  movendi  781 
Jam  locus  est  pressis:  stipataque  membra  te¬ 
runtur. 

Frangitur  armatum  colliso  pectore  pectus. 

Non  tam  l*ta  tulit  victor  spectacula  Maurus, 
Quam  fortuna  dabat :  fluvios  non  ille  cruoris, 785 
Membrorumque  videt  lapsum,  et  ferientia  terram 
Corpora  :  compressum  turba  stetit  omne  cadaver 
Excitet  invisas  dirae  Carthaginis  umbras 
Inferiis  fortuna  novis  :  ferat  ista  cruentus 
Annibal,  et  Poeni  tam  dira  piacula  manes.  790 
Romanam,  superi,  Libyca  tellure  ruinam 
Pompeio  prodesse  nefas,  votisque  senatus. 

Africa  nos  potius  vincat  sibi.  Curio  fusas 
Ut  vidit  campis  acies,  et  cernere  tantas 
Permisit  clades  compressus  sanguine  pulvis,  795 
Non  tulit  afflictis  animam  producere  rebus, 

Aut  sperare  fugam:  ceciditque  in  strage  suorum 
Impiger  ad  letum,  et  fortis  virtute  coacta,  [que, 
Quid  nunc  rostra  tibi  prosunt  turbata,  foruin- 
Unde  tribunitia  plebeius  signifer  arce  800 

Arma  dabas  populis  ?  quid  prodita  jura  senatus, 
Et  gener  atque  socer  bello  concurrere  jussi  ? 
Ante  jaces,  quam  dira  duces  Pharsalia  confert, 
Spectandumque  tibi  bellum  civile  negatum  est. 
Has  Urbi  miser*  vestro  de  sanguine  posnas  805 
Ferre  datis  :  luitis  jugulo  sic  arma,  potentes. 
Felix  Roma  quidem,  civesque  habitura  beatos. 

Si  libertatis  superis  tam  cura  placeret. 

Quam  vindicta  placet  Libycas  en  nobile  corpus 
Pascit  aves  nullo  contectus  Curio  busto.  810 
At  tibi  nos  (quando  non  proderit  ista  silere, 

A  quibus  omne  sevi  senium  sua  fama  repellit,) 
Digna  damus,  juvenis,  meritae  praeconia  vitae. 
Haud  alium  tanta  civem  tulit  indole  Roma, 

Aut  cui  plus  leges  deberent  recta  sequenti.  815 
Perdita  tunc  Urbi  nocuerunt  saecula,  postquam 


fi  2? 

Ambitus,  et  luxus,  etopum  metuenda  facultas 
Transverso  mentem  dubiam  torrente  tulerunt: 
Momentumque  fuit  mutatus  Curio  rerum, 
Gallorum  captus  spoliis,  et  Caesaris  auro.  820 
Jus  licet  in  jugulos  nostros  sibi  fecerit  ense 
Sylla  potens,  Mariusque  ferox,  et  Cinna  cruentus 
Caesareaeque  domus  series  ;  cui  tanta  potestas 
Concessa  est?  emere  omnes,  hic  vendidit  Urbem 


LIBER  QUINTUS. 


Sic  alterna  duces  bellorum  vulnera  passos 
ln  Macedum  terras,  miscens  adversa  secundis. 
Servavit  fortuna  pares.  Jam  sparserat  Haemo 
Bruma  nives,  gelidoque  cadens  Atlantis  Olympo  : 
Instabatque  dies,  qui  dat  nova  nomina  fastis,  5 
Quique  colit  primus  ducentem  tempora  Janum. 
Dum  tamen  emeriti  remanet  pars  ultima  juris. 
Consul  uterque  vagos  belli  per  munia  patres 
Elicit  Epirum.  Peregrina  ac  sordida  sedes 
Romanos  cepit  proceres  :  secretaque  rerum  10 
Hospes  in  externis  audivit  curia  tecti». 

Nam  quis  castra  vocet  tot  strictas  jure  secures. 
Tot  fasces  ?  docuit  populos  venerabilis  ordo 
Non  Magni  partes,  sed  Magnum  in  partibus  esse. 

Ut  pririium  moestum  tenuere  silentia  coetum,  15 
Lentulus  excelsa  sublimis  sede  profatur: 

Indole  si  dignum  Latia,  si  sanguine  prisco 
Robur  inest  animis;  non  qua  tellure  coacti. 
Quamque  procul  tectis  captae  sedeamus  ab  urbis 
Cernite  j  sed  vestrae  faciem  cognoscite  turbae  :  20 
Cunctaque  jussuri  primum  hoc  decernite,  patres, 
Quod  regnis  populisque  liquet,  nos  esse  senatum. 
Nam,  vel  Hyperboreae  plaustrum  glaciale  sub 
Ursae, 

Vel  plaga  qua  torrens,  claususque  vaporibus  axis 
Nec  patitur  noctes,  nec  iniquos  crescere  soles,  25 
Si  fortuna  ferat,  rerum  nos  summa  sequetur. 
Imperiumque  comes.  Tarpeia  sede  perusta 
Gallorum  facibus,  Veiosque  habitante  Camillo, 
Illic  Roma  fuit.  Non  unquam  perdidit  ordo 
Mutato  sua  jura  solo.  Mcerentia  tecta  30 

Caesar  habet,  vacuasque  domos,  legesque  silentes, 
Clausaque  justitio  tristi  fora:  curia  solos 
Illa  videt  Patres,  plenaquos  urbe  fugavit. 

Ordine  de  tanto  quisquis  non  exsulat,  hic  est. 
Ignaros  scelerum,  longaque  in  pace  quietos  35 
Bellorum  primus  sparsit  furor :  omnia  rursus 
Membra  loco  redeunt.  En  totis  viribus  orbis 
Hesperiam  pensant  superi :  jacet  hostis  in  undis 
Obrutus  Illyricis  :  Libyae  squalentibus  arvis 
Curio  Caesarei  cecidit  pars  magna  senatus.  40 
Tollite  signa,  duces  :  fatorum  impellite  cursum  : 
Spem  vestram  praestate  deis  :  fortunaque  tantos 
Det  vobis  animos,  quantos  fugientibus  hostem 
Causa  dabat.  Nostrum  exhausto  jus  clauditur 
anno : 

Vos,  quorum  finem  non  est  sensura  potestas,  45 
Consulite  in  medium,  patres, Magnumque  jubete 
Esse  ducem.  Laeto  nomen  clamore  senatus 
Excipit,  et  Magno  fatum  patriaeque  suumque 
Imposuit.  Tunc  in  reges  populosque  merentes 
Sparsus  honos,  pelagique  potens  Phoebeia  donis 
Exornata  Rhodos,  gelidique  inculta  juventus  51  j 


I  Taygeti :  fama  veteres  laudantur  Athenae  : 
Massiliaeque  suae  donatur  libera  Phocis,  [arma 
Tunc  Sadalen,  fortemque  Cotyn,  fidumque  pei 
Deiotarum,  et  gelidae  dominum  Rhasipolin  orae 
Collaudant:  Libyamque  jubent  auctore  senatu 
Sceptrifero  parere  Jubae.  Pro  tristia  fata  ! 

Et  tibi,  non  fidae  gentis  dignissime  regno, 
Fortunae,  Ptolemaee,  pudor,  crimenque  deorum. 
Cingere  Pellaeo  pressos  diademate  crines  60 
Permissum :  saevum  in  populos,  puer,  accipis 
ensem : 

Atque  utinam  in  populos  !  donata  est  regia  Lagi, 
Accessit  Magni  jugulus  :  regnumque  sorori 
Ereptum  est,  soceroque  nefas.  Jam  turba  soluto 
Arma  petit  coetu  :  quae  cum  populique  ducesque 
Casibus  incertis,  et  caeca  sorte  pararent,  66 
Solus  in  ancipites  metuit  descende.'  Martis 
Appius  eventus:  finemque  expromere  rerum 
Sollicitat  superos,  mullosque  obducta  per  annos 
Delphica  fatidici  reserat  penetralia  Phoebi.  70 
Hesperio  tantum,  quantum  semotus  Eoo 
Cardine,  Parnassus  gemino  petit  aethera  colle, 
Mons  Phoebo  Bromioque  sacer:  cui  numine  misto 
Delphica  Thebanae  referunt  trieterica  Bacchae. 
Hoc  solum  fluctu  terras  mergente  cacumen  75 
Eminuit,  pontoque  fuit  discrimen  et  astris. 

Tu  quoque  vix  summam  seductus  ab  aequore 
rupem 

Extuleras,  unoque  jugo,  Parnasse,  latebas. 

Ultor  ibi  expulsee  premerent  cum  viscera  partus 
Matris,  adhuc  rudibus  Paean  Pythona  sagittis  80 
Explicuit,  cum  regna  Themis  tripodasque  teneret. 
Ut  vidit  Paean  vastos  telluris  hiatus 
Divinam  spirare  fidem,  ventosque  loquaces 
Exhalare  solum,  sacris  se  condidit  antris, 
lncubuitque  adyto,  vates  ibi  factus,  Apollo.  85 
Quis  latet  hic  superum?  quod  numen  ab 
aethere  pressum 

Dignatur  caecas  inclusum  habitare  cavernas  ? 
Quis  terram  coeli  patitur  deus,  omnia  cursus 
jEterni  secreta  tenens,  mundique  futuri 
Conscius,  ac  populis  sese  proferre  paratus,  90 
Contactusque  ferens  hominis,  magnusque,  po- 
tensque, 

Sive  canit  fatum,  seu  quod  jubet  ipse  canenao 
Fit  fatum  ?  Forsan  terris  inserta  regendis, 

Aere  libratum  vacuo  quae  sustinet  orbem, 

Totius  pars  magna  Jovis  Cirrhaea  per  antra  95 
Exit,  et  aetherio  trahitur  connexa  Tonanti 
Hoc  ubi  virgineo  conceptum  est  pectore  numen 
Humanam  feriens  animam  sonat,  oraque  va .is 
Solvit,  ceu  Siculus  flammis  urgentibus  iEti.am 
Undat  apex ;  Campana  fremens  ceu  saxa  vaporat 

Conditus  Inarimes  aeterna  mole  Typhoeus,  [tum 
Hoc  tamen  expositum  cunctis,  nullique  nega- 
Numen,  ab  humani  solum  se  labe  furoris 
Vindicat:  haud  illic  tacito  mala  vota  susurro 
Concipiunt.  Nam  fixa  canens,  mutandaque  nulli, 
Mortales  optare  vetat  :  justisque  benignus  106 
Ssepe  dedit  sedem  totas  mutantibus  urbes, 

Ut  Tyriis :  dedit  ille  minas  impellere  belli, 

Ut  Salaminiacum  meminit  mare.  Sustulit  iras 
Telluris  sterilis,  monstrato  fine  :  resolvit  110 
Aera  tabificum.  Non  ullo  saecula  dono 
Nostra  carent  majore  deum, quam  Delphica  sedes 
Quod  siluit,  postquam  reges  timuere  futura, 

Lt  superos  vetuere  loqui.  Nec  voce  negata 
Cirrhaeae  maerent  vates,  templique  fruuntur  115 
Justitio.  Nam  si  qua  deus  sub  pectora  venit. 
Numinis  aut  poena  est  mors  immatura  recepti. 
Aut  pretium:  quippe  stimulo  fluctuque  furoris 
Compages  humana  labat,  pulsusque  deorum 
Concutiunt  fragiles  animas  Sic  tempore  longo 
Immotos  tripodas,  vastaeque  silentia  rupis  121 
Appius  Hesperii  scrutator  ad  ultima  fati 
Sollicitat.  Jussus  sedes  laxare  verendas 
Antistes,  pavidamque  deis  immittere  vatem, 
Castalios  circum  latices,  nemorumque  recessus 
Phemonoen  errore  vagam,  curis  |ue  vacantem  126 
Corripuit,  cogitque  fores  irrumpere  templi. 
Limine  terrifico  metuens  consistere  Phoebas, 
Absterrere  ducem  noscendi  ardore  futuri 
Cassa  fraude  parat.  Quid  spes  (.ait)  improba  veri 
Te,  Romane,  trahit?  muto  Parnassus  hiatu  131 
Jonticuit.pressitque  deum  :  seu  spiritus  istas 
Destituit  fauces,  mundique  in  devia  versum 
Duxit  iter :  seu  barbarica  cum  lampade  Pytho 
Arsit,  in  immensas  cineres  abiere  cavernas,  135 
Et  Phoebi  tenuere  viam:  seu  sponte  deorum 
Cirrha  silet,  fatique  sat  est  arcana  futuri 
Carmine  longaevae  vobis  commissa  Sibyllae  : 

Seu  Paean  solitus  templis  arcere  nocenies. 

Ora  quibus  solvat  nostro  non  invenit  sevo.  140 
Virginei  patuere  doli,  fecitque  negatis 
Numinibus  metus  ipse  fidem.  Tunc  torta  priores 
Stringit  vitta  comas,  crinesque  in  terga  solutos 
Candida  Phocaica  complectitur  infula  lauro. 
Harrentem,dubiamque  premens  in  templa  sacerdos 
Impulit.  Illa  pavens  adyti  penetrale  remoti  146 
Fatidicum,  prima  templorum  in  parte  resistit: 
Atque  deum  simulans,  sub  pectore  ficta  quieto 
Verba  refert,  nullo  confusae  murmure  vocis 
Instinctam  sacro  mentem  testata  furore,  150 
Haud  seque  lsesura  ducem,  cui  falsa  canebat. 
Quam  tripodas  Phcebique  fidem.  Non  rupta 
trementi 

Verba  sono,  nec  vox  antri  complere  capacis 
Sufficiens  spatium,  nulloque  horrore  comarum 
Excussse  laurus,  immotaque  culmina  templi, 155 
Securumque  nemus,  veritam  se  credere  Phoebo 
Prodiderant.  Sentit  tripodas  cessare,  furensque 
Appius:  Et  nobis  meritas  dabis,  impia,  poenas, 
Et  superis,  quos  fingis,  ait,  nisi  mergeris  antris, 
Deque  orbis  trepidi  tanto  consulta  tumultu  160 
Desinis  ipsa  loqui.  Tandem  conterrita  virgo 
Confugit  ad  tripodas,  vastisque  abducta  cavernis 
Ilsesit,  et  insueto  concepit  pectore  numen, 

Quod  non  exhaustae  per  tot  jam  saecula  rupis 
Spiritus  ingessit  vati:  tandemque  potitus  165 
Pectore  Cirrhaeo,  non  unquam  plenior  artus 
Phoebados  irrupit  Paean :  mentemque  priorem 
Expulit,  atque  hominem  toto  sibi  cedere  jussit 
Pectore.  Bacchatur  demens  aliena  per  antrum 


Colla  ferens,  vittasque  dei,  Plicebeaque  serta  17 1* 
Erectis  discussa  comis,  per  inania  templi 
Ancipiti  cervice  rotat,  spargitque  vaganti 
Obstantes  tripodas,  magnoque  exaestuat  igne. 
Iratum  te,  Phoebe,  ferens  :  nec  verbere  solo 
Uteris,  et  stimulis ;  flammas  in  viscera  mergis 
Accipit  et  frenos:  nec  tantum  prodere  vati,  176 
Quantum  scire,  licet.  Venit  aetas  omnis  in  unam 
Congeriem,  miserumque  premunt  tot  saecula 
pectus. 

Tanta  patet  rerum  series,  atque  omne  futurum 
Nititur  in  lucem,  vocemque  petentia  fata  180 
Luctantur  :  non  prima  dies,  non  ultima  mundi, 
Non  modus  Oceani,  numerus  non  deerat  arenae. 
Talis  in  Euboico  vates  Cumana  recessu, 
Indignata  suum  multis  servire  furorem 
Gentibus,  ex  tanta  fatorum  strage  superba  185 
Excerpsit  Romana  manu.  Sic  plena  laborat 
Phemonoe  Phoebo,  dum  te,  consultor  operti 
Castalia  tellure  dei,  vix  invenit,  Appi, 

Inter  fata  diu  quaerens  tam  magna  latentem. 
Spumea  tunc  primum  rabies  vesana  per  ora  190 
Effluit,  et  gemitus,  et  anhelo  clara  meatu 
Murmura :  tunc  moestus  vastis  ululatus  in  antris, 
Extremaeque  sonant,  domita  jam  virgine,  voces. 
Effugis  ingentes,  tanti  discriminis  expers, 
Bellorum,  Romane,  minas :  solusque  quietem  195 
Euboici  vasta  lateris  convalle  tenebis. 

Caetera  suppressit,  faucesque  obstruxit  Apollo. 

Custodes  tripodes  fatorum,  arcanaque  mundi, 
Tuque  potens  veri,  Paean,  nullumque  futuri 
A  superis  celate  diem,  suprema  ruentis  200 
Imperii,  caesosque  duces,  et  funera  regum. 

Et  tot  in  Hesperio  collapsas  sanguine  gentes 
Cur  aperire  times  ?  an  nondum  numina  tantum 
Decrevere  nefas  ?  et  adhuc  dubitantibus  astris 
Pompeii  damnare  caput  tot  fata  tenentur  ?  205 

Vindicis  an  gladii  facinus,  pcenasque  furorum. 
Regnaque  ad  ultores  iterum  redeuntia  Brutos, 

Ut  peragat  fortuna,  taces  ?  tunc  pectore  vatis 
Impactae  cessere  fores,  exclusaque  templis  209 
Prosiluit:  perstat  rabies,  nec  cuncta  locuta  est. 
Quem  non  emisit,  superest  deus.  Ille  feroces 
Torquet  adhuc  oculos,  toto  :ue  vagantia  ccelo 
Lumina:  nunc  vultu  pavido,  nunc  torva  minaci, 
Stat  nunquam  facies:  rubor  igneus  inficit  ora, 
Liventesque  genas:  nec,  qui  solet  esse  timenti, 
Terribilis  sed  pallor  inest:  nec  fessa  quiescunt 
Corda;  sed  ut  tumidus  Borea*  post  flamina  pontus 
Rauca  gemit ;  sic  multa  levant  suspiria  vatem. 
Dumque  a  luce  sacra, qua  vidit  fata,  refertur 
Ad  vulgare  jubar,  medire  venere  tenebrae.  220 
Immisit  Stygiam  Paean  in  viscera  Lethen, 

Quae  raperet  secreta  deum.  Tum  pectore  verum 
Fugit,  et  ad  Phoebi  tripodas  rediere  futura  : 
Vixque  refecta  cadit.  Nec  te  vicinia  leti 
Territat  ambiguis  frustratum  sortibus,  Appi :  225 
Jure  sed  incerto  mundi,  subsidere  regnum 
Chalcidos  Euboicae,  vana  spe  rapte,  parabas. 

Heu  demens,  nullum  belli  sentire  fragorem. 

Tot  mundi  caruisse  malis,  praestare  deorum 
Excepta  quis  Morte  potest !  secreta  tenebis  230 
Littoris  Euboici  memorando  condite  busto, 

Qua  maris  angustat  fauces  saxosa  Carystos, 

Et  tumidis  infesta  colit  qua  numina  Rhamnus 
Arctatus  rapido  fervet  qua  gurgite  pontus. 
Euripusque  trahit,  cursum  mutantibus  undis,  235 
Chalcidicas  puppes  ad  iniquam  classibus  Aulim. 

Interea  domitis  Caesar  remeabat  Iberis, 
Victrices  aquilas  alium  laturus  in  orbem  , 

Cum  **rope  fatorum  tantos  per  prospera  cursus 
Avertere  dei.  Nullo  nam  Marte  subactus,  240 
Intra  castrorum  timuit  tentoria  ductor 
Perdere  successus  scelerum:  cum  paene  fideles 
Per  tot  bella  manus  satiatae  sanguine  tandem 
Destituere  ducem  :  seu  maesto  classica  paulum 
Intermissa  sono,  claususque  et  frigidus  ensis 
Expulerat  belli  furias  :  seu  praemia  miles  246 
Dum  majora  petit,  damnat  causamque  ducemque. 
Et  scelere  imbutos  etiam  nunc  venditat  enses. 
Haud  magis  expertus  discrimine  Caesar  in  ullo  est. 
Quam  non  e  stabili,  tremulo  sed  culmine  cuncta 
Despiceret,  staretque  super  titubantia  fultus. 251 
Tot  raptis  truncus  manibus,  gladioque  relictus 
Paene  suo, qui  tot  gentes  in  bella  trahebat, 

Scit  non  esse  ducis  strictos,  sed  militis  enses. 
Non  pavidum  jam  murmur  erat,  nec  pectore  tecto 
Ira  latens:  nam  quae  dubias  constringere  mentes 
Causa  solet,  dum  quisque  pavet,  quibus  ipse  ti¬ 
mori  est. 

Seque  putat  solum  regnorum  injusta  gravari, 
Haud  retinet.  Quippe  ipsa  metus  exsolverat  audax 
Turba  suos.  Quicquid  multis  peccatur,  inul¬ 
tum  est.  260 

Effudere  minas  :  Liceat  discedere,  Caesar, 

A  rabie  scelerum.  Quaeris  terraque  marique 
His  ferrum  jugulis,  animasque  effundere  viles 
Quolibet  hoste  paras  :  partem  tibi  Gallia  nostri 
Eripuit:  partem  duris  Hispania  bellis :  265 

Pars  jacet  Hesperia:  totoque  exercitus  orbe 
Te  vincente  perit.  Terris  fudisse  cruorem 
Quid  juvat  Arctois,  Rhodano  Rhenoque  subactis? 
Tot  mihi  pro  bellis  bellum  civile  dedisti. 
Cepimus  expulso  patriae  cum  tecta  senatu,  270 
Quos  hominum,  vel  quos  licuit  spoliaredeorum? 
Imus  in  omne  nefas,  manibu.*  ferroque  nocentes. 
Paupertate  pii.  Finis  quis  quaeritur  armis  ? 
Quid  satis  est,  si  Roma  parum?  jam  respice  canos, 
Invalidasque  manus,  et  inanes  cerne  lacertos.275 
Usus  abit  vitae:  bellis  consumsimus  aevum. 

Ad  mortem  dimitte  senes.  En  improba  vola  : 
Non  duro  liceat  morientia  cespite  membra 
Ponere,  non  anima  galeam  fugiente  ferire, 

Atque  oculos  morti  clausuram  quaerere  dextram, 
Conjugis  illabi  lacrymis,  unique  paratum  281 
Scire  rogum.  Liceat  morbis  finire  senectam. 

Sit  praeter  gladios  aliquod  sub  Caesare  fatum. 
Quid,  velut  ignaros  ad  quae  portenta  paremur, 

Spe  trahis  ?  usque  adeo  soli  civilibus  armis  285 
Nescimus  cujus  sceleris  sit  maxima  merces? 

Nil  actum  est  bellis,  si  nondum  comperit  istas 
Omnia  posse  manus.  Nec  fas,  nec  vincula  juris 
Hoc  audere  vetant.  Rheni  mihi  Caesar  in  undis 
Lux  erat,  hic  socius.  Facinus  quos  inquinat, 
aequat.  290 

Adde, quod  ingrato  meritorum  judice  virtus 
Nostra  perit.  Quicquid  gerimus,  fortuna  vocatur. 
Nos  fatum  sciat  esse  suum.  Licet  omnedeorum 
Obsequium  speres,  irato  milite,  Caesar, 

Pax  erit.  Haec  fatus,  totis  discurrere  castris  295 
Coeperat,  infestoque  ducem  deposcere  vultu. 

Sic  eat,  o  superi, quando  pietasque  fidesque 
Destituunt,  moresque  malos  sperare  relictum  est; 
Finem  civili  faciat  discordia  bello. 

Quem  non  ille  ducem  potuit  terrere  tumultus  ! 
Fata  sed  in  praeceps  solitus  demittere  Caesar,  SOI 
Fortunamque  suam  per  summa  pericula  gaudens 
Exercere,  venit:  nec,  dum  desaeviat  ira, 
Esxpectat;  medios  properat  tentare  furores. 

*on  illis  urbes,  spoliandaque  templa  negasset,305 

Tarpeiamque  Jovis  sedem,  matresque  senatu». 
Passurasque  infanda  nurus.  Vult  omnia  Caesar 
A  se  saeva  peti,  vult  praemia  Martis  amat  i: 
Militis  indomiti  tantum  mens  sana  timetur. 

Non  pudet  heu, Caesar,  soli  tibi  bella  placere  310 
Jam  manibus  damnata  tuis  ?  hos  ante  pigebit 
Sanguinis  ?  his  ferri  gtave  jus  erit  ?  ipse  per  omne 
Fasque  nefasque  rues  ?  lassare,  et  disce  sine  armis 
Posse  pati :  liceat  scelerum  tibi  ponere  finem. 
Saeve,  quid  insequeris?  quid  jam  nolentibus  in¬ 
stas?  315 

Bellum  te  civile  fugit.  Stetit  aggere  fultus 
Cespitis,  intrepidus  vultu,  meruitque  timeri 
Non  metuens  :  atque  haec  ira  dictante  profatur  : 

Qui  modo  in  absentem  vultu,  dextraque  furebas, 
Miles,  habes  nudum,  promtumque  ad  vulnera 
pectus.  320 

Hic,  fuge,  si  belli  finis  placet,  ense  relicto. 
Detegit  imbelles  animos  nil  fortiter  ausa 
Seditio,  tantumque  fugam  meditata  juventus. 

Ac  ducis  invicti  rebus  lassata  secundis. 

Vadite,  meque  meis  ad  bella  relinquite  fatis :  32a 
Invenient  haec  arma  manus,  vobisque  repulsis 
Tot  reddet  fortuna  viros,  quot  tela  vacabunt. 
Anne  fugam  Magni  tanta  cum  classe  sequuntur 
Hesperiae  gentes  ;  nobis  victoria  turbam 
Non  dabit,  impulsi  tantum  quae  praemia  belli  330 
Auferat,  et  vestri  rapta  mercede  laboris 
Lauriferos  nullo  comitetur  vulnere  currus? 

Vos  defecta  senes,  exhaustaque  sanguinq  turba 
Cernetis  nostros  jam  plebs  Romana  triumphos. 
Caesaris  an  cursus  vestrae  sentire  putatis  335 
Damnum  posse  fugae  ?  veluti  si  cuncta  minentur 
Flumina, quos  miscent  pelago,  subducere  fonte  s. 
Non  magis  ablatis  unquam  decresceret  aequor, 
Quam  nunc  crescit,  aquis  :  an  vos  momenta  pu¬ 
tatis 

Ulla  dedisse  mihi  ?  nunquam  sic  cura  deorum  340 
Se  premit,  ut  vestrae  morti,  vestraeque  saluti 
Fata  vacent.  Procerum  motus  haec  cuncta  se¬ 
quuntur. 

Humanum  paucis  vivit  genus.  Orbis  Iberi 
Horror  et  Arctoi,  nostro  sub  nomine  miles, 
Pompeio  certe  fugeres  duce.  Fortis  in  armis  345 
Caesareis  Labienus  erat  :  nunc  transfuga  vilis 
Cum  duce  praelato  terras  atque  aequora  lustrat. 
Nec  melior  mihi  vestra  fides,  si  bella  nec  hoste. 
Nec  duce  megeritis:  quisquis  mea  signa  relinquit, 
Nec  Pompeianis  tradit  sua  partibus  arma,  8M 
Hic  nunquam  vult  esse  meus.  Sunt  ista  profecto 
Curae  castra  deis,  qui  me  committere  tantis 
Non  nisi  mutato  voluerunt  milite  bellis. 

Heu  quantum  fortuna  humeris  jam  pondere  fessis 
Amolitur  onus  !  sperantes  omnia  dextras  355 
Exarmare  datur,  quibus  hic  non  sufficit  orbis. 
Jam  certe  mihibellageram  :  discedite  castris  . 
Tradite  nostra  viris  ignavi  signa  Quirites. 

At  paucos,  quibus  haec  rabies  auctoribus  arsit. 
Non  Caesar,  sed  poena  tenet.  Procumbite  terrae, 
Infidumque  caput,  feriendaque  tendite  colla.  361 
Et  tu,  quo  solo  stabunt  jam  robore  castra, 

Tiro  rudis,  specta  poenas,  et  disce  ferire. 

Disce  mori.  Tremuit  saeva  sub  voce  minantis 
Vulgus  iners:  unumque  caput,  tam  magna  ju¬ 
ventus  365 

Privatum  factura  timet  :  velut  ensibu»  ipsis 
Impere  ,  invito  moturus  milite  ferrum. 

Ipse  pavet,  ne  tela  sibi  dextraeque  negentur 
Ad  scelus  hoc.(  sesar  :  vicit  patientia  saevi 
Spem  ducis, et  jugulos,  non  tantum  praestitit  ense» 

Nil  magis  adsuetas  sceleri, quam  perdere,  mentes. 
Atque  perire,  tenet.  Tam  diro  foederis  ictu 
Parta  quies,  poenaque  redit  placata  juventus. 

Brundusium  decimis  jubet  hanc  attingere 
castris. 

Et  cunctas  revocare  rates, quas  avius  Hydrus, 375 
Antiqu  usque  Taras,  secretaque  littora  Leucra, 
Quas  recipit  Salapina  palus,  et  subdita  Sipus 
Montibus:  Ausoniam  qua  torqUens  frugifer  oram, 
Dalmatico  Borera,  Calabroque  obnoxius  Austro 
Appulus  Adriacas  exit  Garganus  in  undas.  380 

Ipse  petit  trepidam  tutus  sine  milite  Romam, 
Jam  doctam  servire  togSB  :  populoque  precanti 
Scilicet  indulgens,  summum  dictator  honorem 
Contigit,  et  laetos  fecit  se  consule  fastos.  384 
Namque  omnes  voces,  per  quas  jam  tempore  tanto 
Mentimur  dominis,  ha  c  primum  reperit  aetas. 
Qua  sibi  ne  ferri  jus  ullum  Caesar  abesset, 
Ausonias  voluit  gladiis  miscere  secures. 

Addidit  et  fasces  aquilis,  et  nomen  inane 
Imperii  rapiens,  signavit  tempora  digna  890 
Moesia  nota.  Nam  quo  melius  Pharsalicus  annus 
Consule  notus  erit?  Fingit  sollennia  campus* 

Et  non  admissae  dirimit  suffragia  plebis, 
Decantatque  tribus,  et  vana  versat  in  urna. 

Nec  coelum  servare  licet :  tonat  augure  surdo, 

Et  laetae  jurantur  aves  bubone  sinistro  396 

Inde  perit  primum  quondam  veneranda  potestas 
luris  inops:  careat  tantum  ne  nomine  tempus. 
Menstruus  in  fastos  distinguit  secula  consul. 

Nec  non  Iliacae  numen  quod  praesidet  Albae  400 
Haud  meritum  Latio  sollennia  sacra  subacto 
vidit  llammifera  confectas  nocte  Latinas. 

Inde  rapit  cursus,  et,  quae  piger  Appulus  arva 
Deseruit  rastris,  et  inerti  tradidit  herbae. 

Ocior  et  coeli  flammis,  et  tigride  feta  405 

Transcurrit :  curvique  tenens  Minoia  tecta 
Brundusii,  clausas  ventis  brumalibus  undas 
Invenit,  et  pavidas  hiberno  sidere  classes. 

Turpe  duci  visum  est  rapiendi  tempora  belli 
In  segnes  exisse  moras,  portuque  teneri,  410 
Dum  pateat  tuium  vel  non  felicibus  raquor. 
Expertes  animos  pelagi  sic  robore  complet: 
Fortius  hiberni  flatus,  ccelumque  fretumque 
Cum  cepere,  tenent,  quam  quos  incumbere  certos 
Perfida  nubiferi  vetat  inconstantia  veris.  4l5 
Nec  maris  anfractus,  lustrandaque  littora  nobis, 
Sed  recti  fluctus,  soloque  Aquilone  secandi. 

Hic  utinam  summi  curvet  carchesia  mali, 
Incumbatque  furens,  et  Graia  ad  moenia  perflet, 
NePompeiani  Phaeacum  e  littore  toto  420 

Languida  jactatis  comprendant  carbasa  remis: 
Rumpite,  qu®  retinent  felices  vincula  proras, 
Jamdudum  nubes,  et  saevas  perdimus  undas. 

Sidera  prima  poli,  Phoebo  labente  sub  undas. 
Exierant,  et  luna  suas  jam  fecerat  umbras  :  425 
Cum  pariter  solvere  rates,  totosque  rudentes 
Laxavere  sinus  :  et  flexo  navita  cornu 
Obliquat  laevo  pede  carbasa,  summaque  pandens 
Suppara  velorum  perituras  colligit  auras. 

Ut  primum  levior  propellere  lintea  ventus  430 
Incipit,  exiguumque  tument,  mox  reddita  malo 
In  mediam  cecidere  ratem:  terraque  relicta 
Non  valet  ipsa  sequi  puppes,  quae  vexerat  aura. 
/Equora  lenta  jacent  alto  torpore  ligata. 

Pigrius  immotis  haesere  paludibus  undae.  435 
Sic  stat  inersScythicas  adstringensBosporus  undas, 
Cum  glacie  retinente  fretum  non  impulit  Ister, 
luimensumque  gelu  tegitu.*  mare:  comprimit 
unda 


Deprendit  quascunque  rates:  nec  pervia  veli* 
.(Equora  frangit  eques,  fluctuque  latente  sonantem 
Orbita  migrantis  scindit  Maeotida  Bessi.  441 
Saeva  quies  pelagi,  moestoque  ignava  profundo 
Stagna  jacentis  aquae,  veluti  deserta  rigente 
iEquora  natura  cessant :  Pontusque  vetustas 
Oblitus  servare  vices  non  commeat  aestu,  445 
Non  horrore  tremit,  non  solis  imagine  vibrat. 
Casibus  innumeris  fixae  patuere  carinae. 

Illinc  infestae  classes,  et  inertia  tonsis 
iEquora  moturae  ;  gravis  hinc  languore  profundi 
Obsessis  ventura  fames.  Nova  vota  timori  450 
Sunt  inventa  novo,  fluctus  nimiasque  precari 
Ventorum  vires,  dum  se  torpentibus  unda 
Excutiat  stagnis,  et  sit  mare.  Nubila  nusquam, 
Undarumque  minae  :  coelo  languente  fretoque 
Naufragii  spes  omnis  abit.  Sed  nocte  fugata  455 
Laesum  nube  diem  jubar  extulit,  imaque  sensim 
Concussit  pelagi,  movitque  Cera  unia  nautis. 

Inde  rapi  coepere  rates,  atque  aequora  classem 
Curva  sequi,  quae  jam  vento  fluctuque  secundo 
Lapsa  Palaestinas  uncis  confixit  arenas.  460 
Prima  duces  vidit  junctis  consistere  castris 
Tellus,  quam  volucer  Genusus,  quam  mollior 
Apsus 

Circueunt  ripis.  Apso  gestare  carinas 
Causa  palus,  leni  quam  fallens  egerit  unda. 

At  Genusum  nunc  sole  nives,  nunc  imbre  solutae 
Praecipitant:  neuter  longo  se  gurgite  lassat,  466 
Sed  minimum  terrae  vicino  littore  novit. 

Hoc  Fortuna  loco  tantae  duo  nomina  famae 
Composuit :  miserique  fuit  spes  irrita  mundi, 
Posse  duces,  parva  campi  statione  diremtos,  47J 
Admotum  damnare  nefas.  Nam  cernere  vultus. 
Et  voces  audire  datur :  multosque  per  annos 
Dilectus  tibi,  Magne,  socer,  post  pignora  tanta. 
Sanguinis  infausti  sobolem,  mortemque  nepotis. 
Te  nisi  Niliaca  propius  non  vidit  arena.  475 
Casaris  attonitam  miscenda  ad  proelia  mentem 
Ferre  moras  scelerum  partes  jussere  relictae. 
Ductor  erat  cunctis  audax  Antonius  armis. 

Jam  tum  civili  meditatus  Leucada  bello. 

Illum  srape  minis  Caesar,  prracibusque  morantem 
Evocat  :  O  mundi  tantorum  causa  malorum. 
Quid  superos,  et  fata  tenes?  sunt  cratera  cursu 
Acta  meo,  summam  rapti  per  prospera  belli 
Te  poscit  Fortuna  manum.  Num  rupta  vadosis 
Syrtibus  incerto  Libye  nos  dividit  rastu?  485 
Numquid  inexperto  tua  credimus  arma  profundo 
lnque  novos  traheris  casus  P  ignave,  venire 
Te  Crasar,  non  ire,  jubet.  Prior  ipse  per  hostes 
Percussi  medias  alieni  juris  arenas. 

Tu  mea  castra  times?  pereuntia  tempora  fati  490 
Conqueror:  in  ventos  impendo  vota  fretumque. 
Ne  retine  dubium  cupientes  ire  per  raquor  : 

Si  bene  nota  mihi  est,  ad  Crasaris  arma  juventus 
Naufragio  venisse  volet.  Jam  voce  doloris 
Utendum  est :  non  ex  raquo  divisimus  orbem. 
Epirum  Crasarque  tenet,  totusque  senatus :  496 

Ausoniam  tu  solus  habes.  His  terque  quaterque 
Vocibus  excitum  postquam  cessare  videbat, 
Dumsedeesse  deis,  at  non  sibi  numina  credit : 
Sponte  per  incautas  audet  tentare  tenebras,  500 
Quod  jussi  timuere,  fretum  :  temeraria  prono 
Expertus  cessisse  deo  :  fluctusque  verendos 
Classibus,  exigua  sperat  superare  carina. 

Solverat  armorum  fessas  nox  languida  curas  • 
Parta  quies  miseris,  in  quorum  pectora  somne  505 
Dat  vires  fortuna  minor  :  jam  castra  silebant : 
Tertia  jam  vigiles  commoverat  hora  secundos. 

Csesar  sollicito  per  vasta  silentia  gressu 
Vix  famulis  audenda  parat :  cuncti sque  relictis 
Sola  placet  Fortuna  comes.  Tentoria  postquam 
Egressus,  vigilum  somno  cedentia  membra  51 1 
Transiluit,  questus  tacite  quod  fallere  posset ; 
Littora  curva  legit,  primisque  invenit  in  undis 
Rupibus  exesis  haerentem  fune  carinam. 
Rectorem  dominumque  ratis  secura  tenebat  515 
Haud  procul  inde  domus,  non  ullo  robore  fulta, 
Sed  sterili  junco  cannaque  intexta  palustri, 

Et  latus  inversa  nudum  munita  phaselo. 

Haec  Caesar  bis  terque  manu  quassantia  tectum 
Limina  commovit.  Molli  consurgit  Amyclas, 
Quem  dabat  alga.  toro.  Quisnam  mea  naufragus, 
inquit,  521 

Tecta  petit  ?  aut  quem  nostrae  fortuna  coegit 
Auxilium  sperare  casae?  Sic  fatus,  ab  alto 
Aggere,  jam  tepidae  sublato  fune  favillae. 
Scintillam  tenuem  commotos  pavit  in  ignes,  525 
Securus  belli :  praedam  civilibus  armis 
Scit  non  esse  casas.  O  vitae  tuta  facultas 
Pauperis,  angustique  lares  !  o  munera  nondum 
Intellecta  deum  !  quibus  hoc  contingere  templis 
Aut  potuit  muris,  nullo  trepidare  tumultu  530 
Caesarea  pulsante  manu  ?  tum  poste  recluso 
Dux  ait :  Exspecta  votis  majora  modestis, 
Spesque  tuas  laxa,  juvenis,  si  jussa  secutus 
Me  vehis  Hesperiam,  non  ultra  cuncta  carinae 
Debebis,  manibusque  inopem  duxisse  senectam. 
Ne  cessa  praebere  deo  tua  fata,  volenti  536 
Angustos  opibus  subitis  implere  penates. 

Sic  fatur  ;  quanquam  plebeio  tectus  amictu. 
Indocilis  privata  loqui  Tam  pauper  Amyclas  : 
Multaquidem  prohibent  nocturno  credere  ponto ; 
Nam  sol  non  rutilas  deduxit  in  aequora  nubes, 
Concordesque  tulit  radios  :  Noton  altera  Phoebi, 
Altera  pars  Borean  diducta  luce  vocabat. 

Orbe  quoque  exhaustus  medio,  languensque  re¬ 
cessit. 

Spectantes  oculos  infirmo  lumine  passus.  545 
Lunaque  non  gracili  surrexit  lucida  cornu, 

Aut  orbis  medii  puros  exesa  recessus  : 

Nec  duxit  recto  tenuata  cacumina  cornu, 
Ventorumque  nota  rubuit  s  tum  lurida  pallens 
Ora  tulit  vultu  sub  nubem  tristis  ituro.  550 
Sed  mihi  nec  motus  nemorum,  nec  littoris  ictus. 
Nec  placet  incertus,  qui  provocat  sequora,  del¬ 
phin  :  [volare 

Aut  siccum  quod  mergus  amat :  quodque  ausa 
Ardea  sublimis,  pennse  confisa  natanti :  [brem. 
Quodque  caput  spargens  undis,  velut  occupet  im- 
lnstabili  gressu  metitur  littora  cornix.  556 

Sed  si  magnarum  poscunt  discrimina  rerum, 
Haud  dubitem  praebere  manus:  vel  littoratangam 
Jussa,  vel  hoc  potius  pelagus  flatusque  negabunt. 
Haec  fatur,  solvensque  ratem  dat  carbasa  ventis  : 
Ad  quorum  motus  non  solum  lapsa  per  altum  561 
Aera  dispersos  traxere  cadentia  sulcos 
Sidera  ;  sed  summis  etiam  quae  fixa  tenentur 
Astra  polis,  sunt  visa  quati.  Niger  inficit  horror 
Terga  maris  :  longo  pei  multa  volumina  tractu 
iEstuat  unda  minax :  flatusque  incerta  futuri  566 
Turbida  testantur  conceptos  aequora  ventos. 
Tunc  rector  trepidse  fatur  ratis :  Adspice  saevum 
Quanta  paret  pelagus  :  Zephyrosne  intendat  an 
Euros  [tus. 

Incertum  est:  puppim  dubius  ferit  undique  pon- 
Nubibus  et  coelo  Notus  est :  si  murmura  ponti 
Consulimus,  Cori  verrent  mare.  Gurgite  tanto 
Nec  ratis  Hesperias  tanget,  nec  naufragiis  oras 


Desperare  viam,  et  vetitos  convertere  cursus 
Sola  salus.  Liceat  vexata  littora  puppe  575 

Prendere,  ne  longe  nimium  sit  proxima  tellus. 

Fisus  cuncta  sibi  cessura  pericula  Csesar, 
Sperne  minas,  inquit,  pelagi,  ventoque  furenti 
Trade  sinum.  Italiam  si  ccelo  auctore  recusas, 
Me  pete.  Sola  tibi  causa  hsec  est  justa  timoris. 
Vectorem  non  nosse  tuum;  quem  numina  nun¬ 
quam  581 

Destituunt ;  de  quo  male  tunc  Fortuna  meretur, 
Cum  post  vota  venit  :  medias  perrumpe  procellas 
Tutela  secure  mea.  Coeli  iste  fretique,  [sam 

Non  puppis  nostrse  labor  est :  hanc  Csesare  pres- 
A  fluctu  defendet  onus.  Nec  longa  furori  5*6 
Ventorum  ssevo  dabitur  mora  :  proderit  undis 
Ista  ratis.  Nec  flecte  manum  :  fuge  proxima  velis 
Littora:  tum  Calabro  portu  te  creiie  politum. 
Cum  jam  non  poterit  puppi,  nostrseque  saluti 
Altera  terra  dari.  Quid  tanta  strage  paretur  59i 
Ignoras?  quaerit  pelagi  coelique  tumultu 
Quid  praestet  Fortuna  mihi.  Non  plura  locuto 
Avulsit  laceros  percussa  puppe  rudentes 
Turbo  rapax, fragilemque  super  volitantia  malum 
Vela  tulit:  sonuit  victis  compagibus  alnus.  596 
Inde  ruunt  toto  concita  pericula  mundo. 

Primus  ab  Oceano  caput  exseris  Atlanteo, 

Core,  movens  aestus:  jam  te  tollente  furebat 
Pontus,  et  in  scopulos  totas  erexerat  undas.  600 
Occurrit  gelidus  Boreas,  pelagusque  retundit : 

Et  dubium  pendet,  vento  cui  concidat,  sequor. 

Sed  Scythici  vicit  rabies  Aquilonis,  et  undas 
Torsit,  et  abstrusas  penitus  vada  fecit  arenas  604 
Nec  praefert  pontum  Boreas  ad  saxa,  suumque 
In  fluctus  Cori  frangit  mare:  motaque  possunt 
iEquora  subductis  etiam  concurrere  ventis. 

Non  Euri  cessasse  minas,  non  imbribus  atrum 
/Eolii  jacuisse  Notum  sub  carcere  saxi 
Crediderim:  cunctos  solita  de  parte  ruentes  610 
Defendisse  suas  violento  turbine  terras. 

Sic  pelagus  mansisse  loco.  Nam  parva  procellis 
/Equora  rapta  ferunt :  iEgseas  transit  in  undas 
Tyrrhenum  :  sonat  Ionio  vagus  Adria  ponto. 

Ah  quoties  frustra  pulsatos  aequore  montes  615 
Obruit  illa  dies  !  quam  celsa  cacumina  pessum 
Tellus  victa  dedit'  non  illo  littore  surgunt 
Tam  validi  fluctus,  alioque  ex  orbe  voluti 
A  magno  venere  mari,  mundumque  coercens 
Monstriferos  agit  unda  sinus.  Sic  rector  Olympi 
Cuspide  fraterna  lassatum  in  sa:cula  fulmen  621 
Adjuvit,  regnoque  accessit  terra  secundo, 

Cum  mare  convolvit  gentes,  cum  littora  Tethys 
Noluit  ulla  pati,  coelo  contenia  teneri.  [astra 
Tunc  quoque  tanta  maris  moles  crevisset  in 
Ni  superum  rector  pressisset  nubibus  undas.  626 
Non  coeli  nox  illa  fuit;  latet  obsitus  aer 
Infernae  pallore  domus,  nimbisque  gravatus 
Deprimitur,fluctusque  in  nubibus  accipit  imbrem. 
Lux  etiam  metuenda  perit,  nec  fulgura  currunt 
Clara,  sed  obscurum  nimbosus  dissilit  aer.  631 
Tunc  superfim  convexa  tremunt,  atque  arduus 
axis 

Insonuit,  motaque  poli  compage  laborant. 
Extimuit  Natura  chaos:  rupisse  videntur 
Concordes  elementa  moras,  rursusque  redire  635 
Nox  Manes  mistura  deis.  Spes  una  salutis. 
Quod  tanta  mundi  nondum  periere  ruina. 
Quantum  Leucadio  placidus  de  vertice  pontus 
Despicitur,  tantum  nautse  videre  trementes 
Fluctibus  e  summis  prseceps  mare  :  cumque  tu- 
|  mentes  640 

Rursus  hiant  und*.  vix  eminet  aequore  malus. 
Nubila  tanguntur  velis,  et  terra  carina. 

Nam  pelagus, qua  pirte  sedet,  non  celat  arenam 
Exhaustum  in  cumulos,  omnisque  in  fluctibus 
unda  est.  64  4 

Artis  opem  vicere  metus  :  nescitque  magister. 
Quam  frangat,  cui  cedat  aquae.  Discordia  ponti 
Succurrit  miseris,  fluctusque  evertere  puppim 
Non  valet  in  fluctus:  victum  latus  unda  repellens 
Erigit,  atque  omni  sunrit  ratis  ardua  vento. 

Non  humilem  Sasona  vadis,  non  littora  curvas 
Thessaliae  saxosa  pavent,  orseque  malignos  651 
Ambracias  portus  :  scopulosa  Ceraunia  nautae 
Summa  timent.  Credit  jam  digna  pericula  Caesar 
Fatis  esse  suis.  Tantusne  evertere,  dixit, 

Me  superis  labor  est,  parva  quem  puppe  se¬ 
dentem  655 

Tam  magno  petiere  mari  ?  si  gloria  leti 
Est  pelago  donata  mei,  bellisque  negamur,  [tem 
Intrepidus,  quamcunque  datis  mihi  numina,  mor- 
Accipiam.  Licet  ingentes  abruperit  actus 
Festinata  dies  fatis  :  sat  magna  peregi.  660 
Arctoas  domui  gentes :  inimica  subegi  [dum. 
Arma  metu  :  vidit  Magnum  mihi  Roma  secun- 
Jussa  plebe  tuli  fasces  per  bella  negatos : 

Nulla  meis  aberit  titulis  Romana  potestas.  664 
Nesciat  hoc  quisquam,  nisi  tu,  quae  sola  meorum 
Conscia  votorum  es,  me,  quamvis  plenus  hono- 

Et  dictator  eam  Stygias,  et  consul  ad  umbras. 
Privatum,  Fortuna,  mori.  Mihi  funere  nullo 
Est  opus,  o  superi :  lacerum  retinete  cadaver 
Fluctibus  in  mediis  :  desint  mihi  busta  rogusque, 
Dum  metuar  semper,  terraque  exspecter  ab  omni. 
Hsec  fatum  decimus,  dictu  mirabile,  fluctus 
Invalida  cum  puppe  levat :  nec  rursus  ab  alto 
Aggere  dejecit  pelagi,  sed  pertulit  unda, 
Scruposisque  angusta  vacant  ubi  littora  saxis,  675 
Imposuit  terree.  Pariter  tot  regna,  tot  urbes, 
Fortunamque  suam  tacta  tellure  recepit.  [qua. 

Sed  non  tam  remeans  Ca;sar  jam  luce  propin- 
Quam  tacita  sua  castra  fuga  comitesque  fefellit. 
Circumfusa  duci  flevit,  gemituque  suorum,  680 
Et  non  ingratis  incessit  turba  querelis. 

Quo  te,  dure,  tulit  virtus  temeraria,  Caesar? 

Aut  qu«s  nos  viles  animas  in  fata  relinquens. 
Invitis  spargenda  dabas  tua  membra  procellis? 
Cum  tot  in  hac  anima  populorum  vita  salusque 
Pendeat,  et  tantus  caput  hoc  sibi  fecerit  orbis, 
Ssevitia  est  voluisse  mori.  Nullusne  tuorum 
Emeruit  comitum,  fatis  non  posse  superstes 
Esse  tuis  ?  cum  te  raperet  mare,  corpora  segnis 
Nostra  sopor  tenuit.  Pudet  heu !  tibi  causa  pe¬ 
tendae  [quam 

llaec  fuit  Hesperiae?  visum  est  committere  quen- 
Tam  saevo  crudele  mari  ?  sors  ultima  rerum 
ln  dubios  casus,  et  prona  pericula  mortis 
Praecipitare  solet.  Mundi  jam  summa  tenentem 
Permisisse  mari !  tantum  quid  numina  lassas  ? 
Sufficit  ad  fatum  belli  favor  iste  laborque  696 
Fortunae,  quod  te  nostris  impegit  arenis  ? 

Hinc  usus  placuere  deiim,  non  rector  ut  orbis. 
Nec  dominus  rerum,  sed  felix  naufragus  esses? 
Talia  jactantes,  discussa  nocte,  serenus  700 
Oppressit  cum  sole  dies,  fessumque  tumentes 
Composuit  pelagus  ventis  patientibus  undas. 

Nec  non  Hesperii  lassatum  fluctibus  aequor 
Ut  videre  duces,  purumque  insurgere  coelo 
Frac'urum  pelagus  Boream,  solvere  carinas. 

Quas  ventus,  doctaeque  pari  moderamine  dextrae 


Permixtas  habuere  diu :  latumque  per  aequor 
Ut  terrestre,  coit,  consertis  puppibus,  agmen. 
Sed  nox  saeva  modum  venti,  velique  tenorem 
Eripuit  nautis,  excussiique  ordine  puppes.  710 
Strymona  sic  gelidum,  bruma  pellente,  relinquunt 
Poturae  te,  Nile,  grues,  primoque  volatu 
Effingunt  varias,  casu  monstrante,  figuras: 

Mox  ubi  percussit  tensas  Notus  altior  alas, 
Confusos  temere  immistae  glomerantur  in  orbes, 
Et  turbata  perit  dispersis  littera  pennis.  716 
Cum  primum  redeunte  die  volentior  aer 
Puppibus  incubuit,  Phoebeo  concitus  ortu, 
Praete  reunt  frustra  tentati  littora  Lissi, 
Nymphaeumque  tenent,  nudas  Aquilonibus  undas. 
Succedens  Boreae  jam  portum  fecerat  Auster.  721 
Undique  collatis  in  robur  Caesaris  armis, 
Summa  videns  duri  Magnus  discrimine  Martis 
Jam  castris  instare  suis,  seponere  tutum 
Conjigii  decrevit  onus,  Lesboque  remotam  725 
Te  procul  a  saevi  strepitu, Cornelia,  belli  [aequas 
Occulere.  Heu  quantum  mentes  dominatur  in 
Justa  Venus  !  dubium  trepidumque  ad  proelia, 
Magne, 

Te  quoque  fecit  amor:  quod  nolles  stare  sub  ictu 
Fortunae, quo  mundus  erat  Romanaque  fala,  730 
Conjux  sola  fuit.  Mentem  jam  verba  paratam 
Destituunt,  blandaeque  juvat  ventura  trahentem 
Indulgere  morae,  et  tempus  subducere  latis. 
Nocte  sub  extrema,  pulso  torpore  quietis, 

Dum  fovet  amplexu  gravidum  Cornelia  curis  735 
Pectus,  et  aversi  petit  oscula  grata  mariti ; 
Humentes  mirata  genas,  percussaque  caeco 
Vulnere,  non  audet  flentem  deptendere  Magnum. 
Ille  gemens,  Non  nunc,  vita  mihi  dulcior,  inquit, 
Cum  taedet  vitae,  laeto  sed  tempore,  conjux,  740 
Venit  moesta  dies, et  quam  nimiumque  parumque 
Distulimus:  jam  totus  adest  in  proelia  Caesar. 
Cedendum  est  bellis:  quorum  tibi  tuta  latebra 
Lesbos  erit.  Desiste  preces  lentare  :  negavi 
Jam  mihi:  non  longos  a  me  patiere  recessus. 
Praecipites  aderunt  casus:  properante  ruina, 7  t6 
Summa  cadunt.  Satis  est  audisse  pericula  Magni 
Meque  tuus  decepit  amor,  civilia  bella 
Si  spectare  poles.  Nam  me,  jam  Marte  parau». 
Securos  cepisse  pudet  cum  conjuge  somnos,  7  50 
Eque  tuo,  miserum  quatient  cum  classica  mun¬ 
dum, 

Surrexisse  sinu.  Vereor  civilibus  armis 
Pompeium  nullo  tristem  committere  damno. 
Tutior  interea  populis,  et  tutior  omni 
Rege  late,  positamque  procul  fortuna  m*.riti  755 
Non  tota  te  mole  premat.  Si  numina  nostras 
Impulerint  acies,  maneat  pars  optima  Magni , 
Siique  mihi,  si  fata  premant  victorque  cruentus. 
Quo  fugisse  velim.  Vix  tantum  infirma  dolorem 
Cepit,  et  attonito  cesserunt  pectore  sensus.  760 
Tandem  ut  vox  moeslas  potuit  proferre  querelas 
Nil  mihi  de  fatis  thalami  superisque  relictum  est, 
Magne,  queri :  nostros  non  rumpit  funus  amores, 
Nec  diri  fax  summa  rogi  :  sed  sorte  frequenti 
Plebeiaque  nimis  careo  dimissa  marito.  765 
Hostis  ad  adventum  rumpamus  foedera  ta  d* : 
Placemus  socerum.  Sic  est  tibi  cognita,  Magne, 
Nostra  fides?  credisne  aliquid  mihi  tutius  esse, 
Quam  tibi  ?  nonne  olim  casu  pendemus  ab  uno  ? 
Fulminibus  me,  sseve,  jubes  tantseque  ruinm  770 
Absentem  preestare  caput?  secura  videtur 
Sors  tibi,  cum  facias  etiam  nunc  vota,  perisse. 

Ut  nolim  servire  malis:  sad  morte  parata. 

Te  sequar  ad  manes.  Feriat  dum  moesta  remotas 

Fama  procul  terras,  vivam  libi  nempe  superstes. 
Adde,  quod  assuescis  fatis,  tantumque  dolorem 
Crudelis  me  ferre  doces.  Ignosce  fatenti  : 

Fosse  pati  timeo.  Quod  si  sunt  vota,  deisque 
Audior,  eventus  rerum  sciet  ultima  conjux. 
Sollicitam  rupes  jam  te  victore  tenebunt,  780 
Et  puppim,  quee  fata  feret  tam  laeta,  timebo 
Nec  solvent  audita  metus  mihi  prospera  belli. 
Cum  vacuis  projecta  locis  a  Caesare  possim 
Vel  fugiente  capi.  Notescent  littora  clari 
Nominis  exibo,  positaque  ibi  conjuge  Magni, 785 
Quis  Mitylenajas  poterit  nescire  latebras  ? 
lloc  precor  extremum,  si  nil  tibi  victa  relinquent 
'!  ulius  arma  fuga,  cum  te  commiseris  undis. 
Quolibet  infaustam  potius  deflecte  carinam: 
Littoribus  quaerere  meis.  Sic  fata,  relictis  790 
Exsiluit  stratis  amens,  tormentaque  nulla 
Vult  differre  mora.  Non  moesti  pectora  Magni 
Sustinet  amplexu  dulci,  non  colla  tenere  : 
Lxtremusque  perit  tam  longi  fructus  amoris  : 
Fiarcipitantque  suos  luctus, neu terque  recedens 


Sustinuit  dixisse.  Vale:  vitamque  oeromrem79fi 
Nulla  fuit  tam  maesta  dies.  Nam  caeteia  damna 
Durata  jam  mente  malis  firmaque  tulerunt. 
Labitur  infelix,  manibusque  excepta  suorum 
Fertur  ad  aequoreas,  ac  se  prosternit, arenas,  800 
Cittoraque  ipsa  tenet, tandemque  illata  carina  est. 
Non  sic  infelix  patriam  portusque  reliquit 
Hesperios,  saevi  premerent  cum  Caesaris  arma. 
Fida  comes  Magni,  vadis  duce  sola  telicto, 
Pompeiumque  fugis.  Quae  nox  tibi  proxima 
venit,  805 

Insomnis.  Viduo  tum  primum  frigida  lecto. 
Atque  insueta  quies  uni,  nudumque  marito 
Non  haerente  latus.  Somno  quam  saepe  gravata 
Deceptis  vacuum  manibus  complexa  cubile  est, 
Atque  oblita  fugae  quaesivit  nocte  maritum  !  810 
Nam,  quamvis  flamma  tacitas  urente  medullas, 
Non  juvat  in  toto  corpus  jactare  cubili : 

Servatur  pars  illa  tori.  Caruisse  timebat 
Pompeio  :  sed  non  superi  tam  laeta  parabant. 
Instabat,  miserae  Magnum  quae  redderet,  hora.  815 


LIBER  SEXTUS. 


.  ostquam  castra  duces,  pugnae  jam  mente  pro¬ 
pinqui. 

Imposuere  jugis,  admotaque  cominus  arma, 
Parque  suum  videre  dei;  capere  omnia  Caesar 
Mcenia  Graiorum  spernit,  Martemque  secundum 
.lam  nisi  de  genero  fatis  debere  recusat.  5 

Funestam  mundo  votis  petit  omnibus  horam, 

In  casum  quae  cuncta  ferat.  Placet  alea  fati 
Alterutrum  mersura  caput.  Ter  collibus  omnes 
Explicuit  turmas,  et  signa  minantia  pugnam. 
Testatus  nunquam  Latiae  se  deesse  ruinae.  10 
Ut  videt  ad  nullos  exciri  posse  tumultus 
In  pugnam  generum,  sed  clauso  fidere  vallo. 
Signa  movet,  tectusque  via  dumosa  per  arva 
Dyrrhachii  praeceps  rapiendas  tendit  ad  arces, 
lloc  iter  aequoreo  praecepit  limite  Magnus,  15 
Quemque  vocat  collem  Taulantius  incola  Petram, 
Insedit  castris,  Ephyreaque  moenia  servat, 
Defendens  tutam  vel  solis  turribus  urbem,  [tur, 
Non  opus  hanc  veterum,  nec  moles  structa  tue- 
llumanusque  labor,  facilis,  licet  ardua  tollat,  20 
Cedere  vel  bellis,  vel  cuncta  moventibus  annis  : 
Sed  munimen  habet  nullo  quassabile  ferro 
Naturam,  sedemque  loci.  Nam  clausa  profundo 
Undique  praecipiti,  scopulisque  vomentibus 
aequor, 

F.xiguo  debet,  quod  non  est  insula,  colli.  25 
Terribiles  ratibus  sustentant  moenia  cautes, 
oniumque  furens,  rapido  cum  tollitur  Austro, 
Templa  domosque  quatit,  spumatque  in  culmina 
pontus. 

Hinc  avidam  belli  rapuit  spes  improba  mentem 
Caesaris,  ut  vastis  diffusum  cqllibus  hostem  30 
Cingeret  ignarum,  ducto  procul  aggere  valli. 
Metitur  terras  oculis:  nec  cespite  tantum 
Contentus  fragili  subitos  attollere  muros. 
Ingentes  cautes,  avulsaque  saxa  metallis,  [fert, 
Graiorumque  domos,  direptaque  moenia  trans- 
F.xstruitur,  quod  non  aries  impellere  saevus,  36 
Quod  non  ulla  queat  violenti  machina  belli. 


Franguntur  montes,  planumque  per  ardua  Ca'sar 
Ducit  opus  :  pandit  fossas,  turritaque  summis 
Disponit  castella  jugis,  magnoque  recessu  4G 
Amplexus  fines,  saltus,  nemorosaque  tesqua, 

Et  sylvas,  vastasque  feras  indagine  claudit. 

Non  desunt  campi,  non  desunt  pabula  Magno, 
Castraque  Caesareo  circumdatus  aggere  mutat 
Flumina  tot  cursus  illic  exorta  fatigant,  45 
Illic  mersa  suos :  operumque  ut  summa  revisat, 
Defessus  Caesar  mediis  intermanet  agris. 

Nunc  vetus  Iliacos  attollat  fabula  muros, 
Adscribatque  deis  :  fragili  circumdata  testa 
Moenia  mirentur  refugi  Babylonia  Parthi.  50 
En  quantum  Tigris,  quantu  m  celer  ambit  Orontes, 
Assyriis  quantum  populis  telluris  Eoae 
Sufficit  in  regnum,  subitum  bellique  tumultu 
Raptum  clausit  opus.  Tanti  periere  labores  ! 
Tot  potuere  manus  adjungere  Seston  Abydo.  55 
Ingestoque  solo  Phryxeum  elidere  pontum, 

Aut  Pelopis  latis  Ephyren  abrumpere  regnis, 

Et  ratibus  longae  flexus  donare  Maleae, 

Aut  aliquem  mundi,  quamvis  Natura  negasset, 

In  melius  mutare  locum.  Coit  area  belli :  60 

Hic  alitur  sanguis  terras  fluxurus  in  omnes, 

Hic  et  Thessalicae  clades,  Libycaeque  tenentun 
.dSstuat  angusta  rabies  civilis  arena. 

Prima  quidem  surgens  operum  structura  fefellit 
Pompeium:  veluti  mediae  qui  tutus  in  arvis  fi> 
Sicaniae  rapidum  nescit  latrare  Peiorum  :  [vea, 
Aut  vaga  cum  Tethys,  Rutupinaque  littora  fer 
Unda  Caledonios  fallit  turbata  Britannos. 

Ut  primum  vasto  septas  videt  aggere  terras; 

Ipse  quoque  a  tuta  deducens  agmina  Petra  70 
Diversis  spargit  tumulis,  ut  Caesaris  arma 
Laxet,  et  effuso  claudentem  milite  tendat : 

Ac  tantum  septi  vallo  sibi  vindicat  agn, 

Parva  Mycenaeae  quantum  sacrata  Dianae 
Distat  ab  excelsa  nemoralis  Aricia  Roma  :  75 

Quoque  modo  Romae  praelapsus  mcenia  Tibris 
In  mare  descendit,  si  nusquam  torqueat  amnem 

Classica  nulla  sonant,  injussaque  tela  vagantur : 
Et  fit  saepe  nefas,  jaculum  tentante  lacerto. 

Major  cura  duces  miscendis  abstrahit  armis.  80 
Pompeium  exhaustae  praebenda  ad  pabula  terrae, 
Quae  currens  obtrivit  eques,  gradibusque  citatis 
Ungula  frondentem  discussit  cornea  campum. 
Belliger  attonsis  sonipes  defessus  in  arvis, 
Advectos  cum  plena  ferant  praesepia  culmos,  85 
Ore  novas  poscens  moribundus  labitur  herbas, 

Et  tremulo  medios  abrumpit  poplite  gyros. 
Corpora  tum  solvit  tabes,  et  digerit  artus. 

Traxit  iners  coelum  fluidae  contagia  pestis 
Obscuram  in  nubem.  Tali  spiramine  Nesis  90 
Emittit  Stygium  nebulosis  aera  saxis, 

Antraque  letifeii  rabiem  Typhonis  anhelant 
Inde  labant  populi,  coeloque  paratior  unda 
Omne  pati  virus  duravit  viscera  coeno. 

Jam  riget  atra  cutis,  distentaque  lumina  rumpit : 
Igneaque  in  vultus,  et  sacro  fervida  morbo  96 
Pestis  abit,  fessumque  caput  se  ferre  recusat. 
Jam  magis  atque  magis  praeceps  agit  omnia  fatum: 
Nec  medii  dirimunt  morbi  vitamque  necemque, 
Sed  languorcum  morte  venit :  turbaque  cadentum 
Aucta  lues,  dum  mixta  jacent  incondita  vivis  101 
Corpora:  nam  miseros  ultra  tentoria  cives 
Spargere,  funuserat.  Tamen  hos  minuere  labores 
A  tergo  pelagus,  pulsusque  Aquilonibus  aer, 
Liitoraque,  et  plenae  peregrina  messe  carinae.  105 
At  liber  terra:  spatiosis  collibus  hostis 
Aere  non  pigro,  nec  inertibus  angitur  undis. 

Sed  patitur  saevam,  veluti  circumdatus  arcta 
Obsidione,  famem.  Nondum  surgentibus  altam 
In  segeiem  culmis,  cernit  miserabile  vulgus  1 10 
In  pecudum  cecidisse  cibos,  et  carpere  dumos, 
Et  morsu  spoliare  nemus,  letumque  minantes 
Vellere  ab  ignotis  dubias  radicibus  herbas : 

Quae  mollire  queant  flamma,  quae  frangere  morsu. 
Quaeque  per  abrasas  utero  demittere  fauces,  1 15 
Plurimaque  humanis  antehac  incognita  mensis 
Diripiens  miles,  saturum  tamen  obsidet  hostem. 

Ut  primum  libuit  ruptis  evadere  claustris 
Pompeio,  cunctasque  sibi  permittere  terras; 

Non  obscura  petit  latebrosae  tempora  noctis,  120 
Et  raptum  furto,  soceri  cessantibus  armis. 
Dedignatur  iter:  latis  exire  ruinis 
Quaerit,  et  impulso  turres  confringere  vallo, 
Perque  omnes  gladios,  et  qua  via  caede  paranda  est. 
Opportuna  tamen  valli  pars  visa  propinqui,  125 
Quam  Minuti  castella  vocant,  et  confraga  densis 
Arboribus  dumeta  tegunt.  Huc  pulvere  nullo 
Proditus  agmen  agit,  subitusque  ad  moenia  venit. 
Tot  simul  e  campis  Latiae  fulsere  volucres, 

Tot  cecinere  tubae.  Ne  quid  victoria  ferro  130 
Deberet,  pavor  attonitos  confecerat  hostes. 

Quod  solum  valuit  virtus,  jacuere  peremti, 
Debuerant  quo  stare  loco:  qui  vulnera  ferrent 
Jam  deerant,  nimbusque  ferens  tot  tela  peribat. 
Tum  piceos  volvunt  immissae  lampadis  ignes:  135 
Tum  quassae  nutant  turres,  lapsumque  minantur. 
Roboris  impacti  crebros  gemit  agger  ad  ictus. 
Jam  Pompeianae  celsi  super  ardua  valli 
Exierant  aquilae:  jam  mundi  jura  petebant. 
Quem  non  mille  simul  turmis,  nec  Caesare  toto  1 40 
Auferret  Fortuna  locum,  victoribus  unus 
Eripuit,  vetuitque  capi:  seque  arma  tenente, 

Ac  nondum  strato,  Magnum  vicisse  negavit. 
Scaeva  viro  nomen:  castrorum  in  plebe  merebat 
Ante  feras  Rhodani  gentes:  ibi  sanguine  multo 
Promotus  Latiam  longo  gerit  ordine  vit-m.  1  16 
Pronus  ad  omne  nefas,  et  qui  nesciret,  in  armis 


Quam  magnum  virtus  crimen  civilibus  esset. 

Hic  ubi  quaerentes  socios  jam  Marte  relicto 
Tuta  fugae  cernit,  Quo  vos  pavor,  inquit,  abegit 
Impius,  et  cunctis  ignotus  Caesaris  armis  ?  151 

O  famuli  turpes,  servum  pecus,  absque  cruore 
Terga  datis  morti  ?  cumulo  vos  deesse  virorum 
Non  pudet,  et  bustis  interque  cadavera  quaeri 9 
Non  ira  saltem,  juvenes,  pietate  remota,  155 
Stabitis?  e  cunctis,  per  quos  erumperet  hostis. 
Nos  sumus  electi.  Non  parvo  sanguine  Magni 
Ista  dies  ierit.  Peterem  felicior  umbras 
Caesaris  in  vultu.  Testem  hunc  fortuna  negavit ; 
Pompeio  laudante  cadam.  Confringite  tela  160 
Pectoris  incursu,  jugulisque  retundite  ferrum. 
Jam  longinqua  petit  pulvis,  sonitusque  ruinae, 
Securasque  fragor  concussit  Caesaris  aures. 
Vincimus,  o  socii ;  veniet,  qui  vindicet  arces, 
Dum  morimur.  Movit  tantum  vox  illa  furorenij 
Quantum  non  primo  succendunt  classica  cantu  : 
Mirantesque  virum,  atque  avidi  spectare,  sequun- 
Scituri  juvenes,  numero  deprensa  locoque,  [tur 
An  plus  quam  mortem  virtus  daret.  Ille  ruenti 
Aggere  consistit,  primumque  cadavera  plenis  1 70 
Turribus  evolvit,  subeuntesque  obruit  hostes 
Corporibus  :  totaeque  viro  dant  tela  ruinae, 
Roboraque,  et  moles;  hosti  seque  ipse  minatur. 
Nunc  sude,  nunc  duro  contraria  pectora  conto 
Detrudit  muris,  et  valli  summa  tenentes  1 75 
Amputat  ense  manus:  caput  obterit  ossaque  saxo, 
Ac  male  defensum  fragili  compage  cerebrum 
Dissipat:  alterius  flamma  crinesque  genasque 
Succendit;  strident  oculis  ardentibus  ignes. 

Ut  primum  cumulo  crescente  cadavera  murum 
Admovere  solo ;  non  segnior  extulit  illum  181 
Saltus,  et  in  medias  jecit  super  arma  catervas. 
Quam  per  summa  rapit  celerem  venabula  pardum. 
Tunc  densos  inter  cuneos  compressus,  et  omni 
Vallatus  bello  vincit,  quem  respicit,  hostem.  185 
Jamque  hebes,  et  crasso  non  asper  sanguine  mucro 
Percussum  Scaevae  frangit,  non  vulnerat,  hostem 
Perdidit  ensis  opus,  frangit  sine  vulnere  membra. 
Illum  tota  premit  moles,  illum  omnia  tela. 

Nulla  fuit  non  certa  manus,  non  lancea  felix:  190 
Parque  novum  Fortuna  videt  concurrere,  bellum 
Atque  virum.  Fortis  crebris  sonat  ictibus  umbo. 
Et  galeae  fragmenta  cavae  compressa  perurunt 
Tempora:  nec  quicquam  nudis  vitalibus  obstat 
Jam,  praeter  stantes  in  summis  ossibus  hastas.  195 

Quid  nunc,  vesani,  jaculis  levibusque  sagittis 
Perditis  haesuros  nunquam  vitalibus  ictus? 

Hunc  aut  tortilibus  vibrata  phalarica  nervis 
Obruat,  aut  vasti  muralia  pondera  saxi : 

Hunc  aries  ferro,  ballistaque  limine  portae  20C 
Submoveat:  stat  non  fragilis  pro  Caesare  murus, 
Pompeiumque  tenet.  Jam  pectora  non  tegit  armis 
Ac  veritus  credi  clypeo,  laevaque  vacasse. 

Aut  culpa  vixisse  sua,  tot  vulnera  belli 
Solus  obit,  densamque  ferens  in  pectore  sylvam. 
Jam  gradibus  fessis,  in  quem  cadat  eligit  hostem 
Par  pelagi  monstris.  Libycae  sic  bellua  terrae 
Gaetulus  densis  elephas  oppressus  ab  armis, 
Omne  repercussum  squalenti  missile  tergo 
Frangit,  et  haerentes  mota  cute  discutit  hastas.210 
Viscera  tuta  latent  penitus,  citraque  cruorem 
Confixae  stant  tela  ferae :  tot  facta  sagittis. 

Tot  jaculis,  unam  non  explent  vulnera  mortem 
Dictaea  procul  ecce  manu  Gortynis  arundo 
Tenditur  in  Scaevam,  quae  voto  certior  omni  215 
In  caput  atque  oculi  laevum  descendit  in  orbem. 
Ille  moras  ferri,  nervorum  et  vincula  rumpit. 

Affixam  vellens  oculo  pendente  sagittam 
Intrepidus,  telumque  suo  cum  lumine  calcat. 
Pannonis  haud  aliter  post  ictum  saevior  ursa,  220 
Cum  jaculum  parva  Libys  amentavit  habena, 

Se  rotat  in  vulnus,  telumque  irata  receptum 
Impetit,  et  secum  fugientem  ciicuit  hastam. 
Perdiderat  vultum  rabies:  stetit  imbre  cruento 
Informis  facies :  laetus  fragor  aethera  pulsat  225 
Victorum  :  majora  viris  de  sanguine  parvo 
Gaudia  non  faceret  conspectum  in  Caesare  vulnus. 
Ille  tegens  alta  suppressum  mente  dolorem, 

11  itis,  et  a  vultu  penitus  virtute  remota, 

Parcite,  ait,  cives :  procul  hinc  avertite  ferrum : 
Collalura  meae  nil  sunt  jam  vulnera  morti:  231 
Non  eget  ingestis,  sed  vulsis  pectore  telis. 

Tollite,  et  in  Magni  viventem  ponite  castris 
Hoc  vestro  praestate  duci :  sit  Scaeva  relicti 
Caesaris  exemplum  potius,  quam  mortis  honestae. 
Credidit  infelix  simulatis  vocibus  Aulus:  236 

Nec  vidit  recto  gladium  mucrone  tenentem 
Membraque  captivi  pariter  laturus  et  arma, 
Fulmineum  mediis  excepit  faucibus  ensem. 
Incaluit  virtus :  atque  uno  caede  refectus,  2  40 
Solvat,  ait,  poenas,  Scaevam  quicunque  subactum 
Speravit :  pacem  gladio  si  quaerit  ab  isto 
Magnus,  adorato  submittat  Caesare  signa. 

An  similem  vestri,  segnemque  ad  fata  putastis? 
Pompeii  vobis  minor  est,  causaeque  senatus,  245 
Quam  mihi  mortis  amor.  Simul  haec  effatus,  et 
Caesareas  pulvis  testatur  adesse  cohortes,  [altus 
Dedecus  hic  belli  Magno  cr  menque  remisit, 

Ne  solum  totae  fugerent  te,  Scaeva,  catervae : 
Subducto  qui  Marte  ruis  :  nam  sanguine  fuso 250 
Vires  pugna  dabat.  libentem  turba  suorum 
Excipit, atque  humerisdefectum  imponere  gaudet : 
Ac  velut  inclusum  perfosso  in  pectore  numen, 

Et  vivam  magnae  speciem  Virtutis  adorant: 
Telaque  confixis  certant  evellere  membris,  255 
Exornantque  deos,  ac  nudum  pectore  Martem 
Armis,  Scaeva,  tuis.  Felix  hoc  nomine  famae. 

Si  tibi  durus  Iber,  autsi  tibi  terga  dedisset 
Cantaber  exiguis,  aut  longis  Teutonus  armis. 
Non  tu  bellorum  spoliis  ornare  Tonantis  260 
Templa  potes,  non  tu  laetis  ululare  triumphis. 
Infelix,  quanta  dominum  virtute  parasti! 

Nec  magis  hacMagnus  castrorum  parte  repulsus, 
Intra  claustra  piger  dilato  Marte  quievit, 

Quam  mare  lassatur,  cum  se  tollentibus  Euris 265 
Frangentem  fluctus  scopulum  ferit,  aut  latus  alti 
Montis  adest,  seramque  sibi  parat  unda  ruinam. 
Hinc  vicina  petens  placido  castella  profundo 
Incursu  gemini  Martis  rapit:  armaque  late 
Spargit,  et  effuso  laxat  tentoria  campo :  270 

Mutandaeque  juvat  permissa  licentia  terrae. 

Sic  pleno  Padus  ore  tumens  super  aggere  tutas 
Excurrit  ripas,  et  totos  concutit  agros. 

Succubuit  si  qua  tellus,  cumulumque  furentem 
Undarum  non  passa  ruit;  tum  flumine  toto  275 
Transit,  et  ignotos  aperit  sibi  gurgite  campos. 
Illos  terra  fugit  dominos;  his  rura  colonis 
Accedunt  donante  Pado.  Vix  proelia  Caesar 
Senserat,  elatus  specula  quae  prodidit  ignis. 
Invenit  impulsos  presso  jam  pulvere  muros.  280 
Frigidaque  ut  veteris  deprendit  signa  ruinae; 
Accendit  pax  ipsa  loci,  movitque  furorem 
Pompeiana  quies,  et  victo  Caesare  somnus. 

Ire  vel  in  clades  properat,  dum  gaudia  turbet. 
Torquato  ruit  inde  minax  •  qui  Caesaris  arma  285 
Segnius  haud  vidit,  quam  malo  nauta  tremente 
Omnia  Circaeae  subducit  vela  procellae: 


|  Agminaque  interius  muro  breviore  recepit. 
Densius  ut  parva  disponeret  arma  corona. 

Transierat  primi  Caesar  munimina  valli,  290 
Cum  super  e  totis  emisit  collibus  agmen, 
Effuditque  acies  obseplum  Magnus  in  hostem. 
Non  sic  JEtnaeis  habitans  in  vallibus  horret 
Enceladum  spirante  Noto,  cum  tota  cavernas 
Egerit,  et  torrens  in  campos  defluit  Jitna-;  295 
Caesaris  ut  miles  glomerato  pulvere  victus 
Ante  aciem,  caeci  trepidus  sub  nube  timoris 
Hostibus  occurrit  fugiens,  inque  ipsa  pavendo 
Fata  ruit.  Totus  mitti  civilibus  armis 
Usque  vel  in  pacem  potuit  eruor :  ipse  furentes 
Dux  tenuit  gladios.  Felix  ac  libera  legum,  SOI 
Roma,  fores,  jurisque  tui,  vicisset  in  illo 
Si  tibi  Sylla  loco.  Dolet  heu,  semperque  dolebit, 
Quod  scelerum,  Caesar,  prodest  tibi  summa  tuo- 
Cum  genero  pugnasse  pio.  Pro  tristia  fata!  [rum, 
Non  Uticae  Libye  clades,  Hispania  Mundae  306 
Flesset,  et  infando  pollutus  sanguine  Nilus 
Nobilius  Phario  gestasset  rege  cadaver: 

Nec  Juba  Marmaricas  nudus  pressisset  arenas, 
Poenorumque  umbras  placasset  sanguine  fuso  810 
Scipio:  nec  sancto  caruisset  vita  Catone. 
Ultimus  esse  dies  potuit  tibi,  Roma,  malorum-. 
Exire  e  mediis  potuit  Pharsalia  fatis. 

Deserit  adverso  possessam  numine  sedem 
Caesar,  et  Emathias  lacero  petit  agmine  terras. 
Arma  secuturum  soceri,  quacunque  fugasset,  316 
Tentavere  sui  comites  divertere  Magnum, 
Hortati,  patrias  sedes,  atque  hoste  carentem 
Ausoniam  peteret.  Nunquam  me  Caesaris,  inquit, 
Exemplo  reddam  patriae,  nunquamque  videbit  320 
Me,  nisi  dimisso  redeuntem  milite  Roma. 
Hesperiam  potui,  motu  surgente,  tenere, 

Si  vellem  patriis  aciem  committere  templis, 

Ac  medio  pugnare  foro.  Dum  bella  relegem,  824 
Extremum  Scythici  transcendam  frigoris  orbem, 
Ardentesque  plagas.  Victor  tibi,  Roma,  quietem 
Eripiam,  qui,  ne  premerent  te  proelia,  fugi? 

Ah  potius,  ne  quid  bello  patiaris  in  isto. 

Te  Caesar  putet  esse  suam.  Sic  fatus,  in  ortus 
Phoebeos  convertit  iter,  terraeque  secutus  830 
Devia,  qua  vastos  aperit  Candavia  saltus. 
Contigit  Emathiam,  bello  quam  fata  parabant. 

Thessaliam,  qua  parte  diem  brumalibus  horis 
Attollit  Titan,  rupes  Ossaea  coercet. 

Cum  per  summa  poli  Phoebum  trahit  altior  aestas, 
Pelion  opponit  radiis  nascentibus  umbras.  836 
At  medios  ignes  coeli,  rabidique  Leonis 
Solstitiale  caput  nemorosus  submovet  Othrys. 
Excipit  adversos  Zephyros,  et  lapyga  Pindus, 

Et  maturato  praecidit  vespere  lucem.  840 

Nec  metuens  imi  Borean  habitator  Olympi 
Lucentem  totis  ignorat  noctibus  Arcton. 

Hos  inter  montes  media  qui  valle  premuntur. 
Perpetuis  quondam  latuere  paludibus  agri : 
Flumina  dum  campi  retinent,  nec  pervia  Tempe 
Dant  aditus  pelago,  stagnumque  implentibus  undis 
Crescere  cursus  erat.  Postquam  discessit  Olympo 
Herculea  gravis  Ossa  manu,  subitaeque  ruinam 
Sensit  aquae  Nereus;  melius  mansura  sub  undis 
Emathis  aequorei  regnum  Pharsalos  Achillis  350 
Eminet,  et  prima  Rhoeteia  littora  pinu 
Quae  tetigit  Phylace,  Pteleosque,  et  Dorion  ira 
Flebile  Pieridum  :  Trachin,  pretioque  nefandae 
Lampados  Herculeis  fortis  Meliboea  pharetris: 
Atque  olim  Larissa  potens:  ubi  nobile  quondam 
Nunc  superArgos  arant :  veteres  ubi  fabula  Thebas 
Monstrat  Ec  hionias :  ubi  quondam  Pentheos  exsul 

Colla  caputque  feren3  supremo  tradidit  igni. 
Questa  quod  hoc  solum  nato  rapuisset  Agave. 
Ergo  abrupta  palus  multos  discessit  in  amnes.  360 
Purus  in  occasus,  parvi  sed  gurgitis,  Jias 
Ionio  fluit  inde  mari:  nec  fortior  undis 
Labitur  avectae  pater  Isidis,  et  tuus,  CEneu, 

Pgene  gener  crassis  oblimat  Echinadas  undis  : 

Et  Meleagream  maculatus  sanguine  Nessi  365 
Evenos  Calydona  secat.  Ferit  amne  citato 
Maliacas  Sperchios  aquas :  et  flumine  puro 
Irrigat  Amphrysos  famulantis  pascua  Phoebi. 
Quique  nec  humentes  nebulas,  nec  rore  madentem 
Aera,  nec  tenues  ventos  suspirat  Anauros.  570 
Et  quisquis  pelago  per  se  non  cognitus  amnis 
Peneo  donavit  aquas.  It  gurgite  rapto  [peus. 
Apidanos,  nunquamque  celer,  nisi  mistus,  Eni- 
Accipit  Asopos  cursus.  Phoenixque,  Melasque. 
Solus  in  alterius  nomen  cum  venerit  undae,  575 
Defendit  Titaresus  aquas,  lapsusque  superne 
Gurgite  Penei  pro  siccis  utitur  arvis. 

Hunc  fama  est  Stygiis  manare  paludibus  amnem, 
Et  capitis  memorem  fluvii  contagia  vilis 
Nolle  pati,  superumque  sibi  servare  timorem.  380 
Ut  primum  emissis  patuerunt  amnibus  arva. 
Pinguis  Boebicio  discessit  vomere  sulcus: 

Mox  Lelegum  dextra  pressum  descendit  aratrum. 
/Eolidse,  Dolopesque  solum  fregere  coloni. 

Et  Magnetes  equis, Minyae  gens  cognita  remis.385 

Illic  semiferos  Ixionidas  Centauros 

Fe  a  Pelethroniis  nubes  effudit  in  antris  . 

Aspera  te  Pholoes  frangentem,  Monyche,  saxa, 
Teque  sub  CEtaeo  torquentem  vertice  vulsas, 
llhoece  ferox,  quas  vix  Boreas  inverteret,  ornos: 
Hospes  et  Alcidae  magni,  Phole  :  teque  peramnem 
Improbe  Lernaeas  vector  passure  sagittas: 

Teque,  senex  Chiron,  gelido  qui  sidere  fulgens 
Impetis  Haemonio  majorem  Scorpion  arcu. 

Hac  tellure  feri  micuerunt  semina  Martis.  395 
Primus  ab  aequorea  percussis  cuspide  saxis 
Thessalicus  sonipes  bellis  feralibus  omen 
Exsiluit ;  primus  chalybem,  frenosque  momordit, 
Spumavitque  novis  Lapithae  domitoris  habenis. 
Prima  fretum  scindens  Pagasaeo  littore  pinus  400 
Terrenum  ignotas  hominem  projecit  in  undas. 
Primus  Thessalicae  rector  telluris  Itonus 
In  formam  calidae  percussit  pondera  massae, 
Fudit  et  argentum  flammis,  aurumque  moneta 
Fregit,  et  immensis  coxit  fornacibus  aera.  405 
Illic,  quod  populos  scelerata  impegit  in  arma, 
Divitias  numerare  datum  est.  Hinc  maxima 
serpens 

Descendit  Python,  Cirrhaeaque  fluxit  in  antra: 
Unde  et  Thessalicae  veniunt  ad  Pythia  laurus. 
Impius  hinc  prolem  superis  immisit  Aloeus,  410 
Inseruit  celsis  prope  se  cum  Pelion  astris, 
Sideribu3que  vias  incumbens  abstulit  Ossa. 

Hac  ubi  damnata  fatis  tellure  locarunt 
Castra  duces;  cunctos  belli  praesaga  futuri 
Mens  agitat,  summique  gravem  discriminis  horam 
Adventare  palam  est.  Propius  jam  fata  moveri 
Degeneres  trepidant  animi,  pejoraque  versant. 

Ad  dubios  pauci  praesumto  robore  casus  [inerti 
Spemque  metumque  ferunt.  Turbae  sed  mistus 
Sextus  erat.  Magno  proles  indigna  parente,  420 
Qui  mox  Scyllaeis  exsul  grassatus  in  undis 
Polluit  aequoreos  Siculus  pirata  triumphos. 

Qui  stimulante  metu  fati  praenoscere  cursus, 
lmpatiensque  morae,  venturisque  omnibus  aeger, 
Non  tripodas  Deli,  non  Pythia  consulit  antra,  425 
Nec  quaesisse  libet,  primis  quid  frugibus  altrix 


Ore  Jovis  Dodona  sonet,  quis  noscere  fibra 
Fata  queat,  quis  prodat  aves,  quis  fulgura  coeh 
Servet,  et  Assyria  scrutetur  sidera  cura, 

Autsi  quid  tacitum, sed  fas, erat.  Ille  superni» 
Detestanda  deis  saevorum  arcana  Magorum 
Moverat,  et  tristes  sacris  feralibus  aras, 
Umbrarum  Ditisque  fidem:  miseroque  liqueba 
Scire  parum  superos.  Vanum  saevumque  furor 
Adjuvat  ipse  locus,  vicinaque  moenia  castris  435 
Haemonidum,  ficti  quas  nulla  licentia  monstri 
T  ransierat,  quarum,  quicquid  non  creditur,  ars  est. 
Thessala  quin  etiam  tellus  herbasque  nocentes 
Rupibus  ingenuit,  sensuraque  saxa  canentes 
Arcanum  ferale  Magos.  Ibi  plurima  surgunt44C 
Vim  factura  deis.  Et  terris  hospita  Colchis 
Legit  in  Haemoniis,  quas  non  advexerat,  herbas. 
Impia  tot  populis,  tot  surdas  gentibus  aures 
Coelicolum,  dirm  convertunt  carmina  gentis. 

Lina  per  aelhereos  exit  vox  illa  recessus,  415 
Verbaque  ad  invitum  perfert  cogentia  numen, 
Quod  non  cura  poli,  coelique  volubilis  unquam 
Avocat.  Infandum  tetigit  cum  sidera  murmur, 
Tunc  Babylon  Persea  licet,  secretaque  Memphis 
Omne  vetustorum  solvat  penetrale  Magorum  ;  450 
Abducit  superos  alienis  Thessalis  aris. 

Carmine  Thessalidum  dura  in  praecordia  fluxit 
Non  fatis  adductus  amor:  flammisque  severi 
Illicitis  arsere  senes.  Nec  noxia  tantum 
Pocula  perficiunt,  aut  cum  turgentia  succo  455 
Frontis  amaturae  subducunt  pignora  fetae. 

Mens  hausti  nulla  sanie  polluta  veneni 
Excantata  perit.  Quos  non  concordia  misti 
Alligat  ulla  tori,  bLndaeque  potentia  formae. 
Traxerunt  torti  magica  vertigine  fili.  460 

Cessavere  vices  rerum,  dilataque  longa 
Haesit  nocte  dies:  legi  non  paruit  aether. 

Torpuit  et  praeceps  audito  carmine  mundus, 
Axibus  et  rapidis  impulsos  Jupiter  urgens 
Miraturnon  ire  polos.  Nunc  omnia  complent  465 
Imbribus,  et  calido  producunt  nubila  Phoebo, 

Et  tonat  ignaro  coelum  Jove.  Vocibus  isdem 
Humentes  late  nebulas,  nimbosque  solutis 
Excussere  comis.  Ventis  cessantibus  aequor 
Intumuit:  rursus  vetitum  sentire  procellas  470 
Conticuit  turbante  Noto:  puppimque  ferentes 
In  ventum  tumuere  sinus.  De  rupe  pependit 
Abscissa  fixus  torrens  :  amnisque  cucurrit 
Non  qua  pronus  erat.  Nilum  non  extulit  aestas  • 
Maeander  direxit  aquas:  Rhodanumque  moran¬ 
tem  475 

Praecipitavit  Arar.  Submisso  vertice  montes 
Explicuere  jugum :  nubes  suspexit  Olympus. 
Solibus  et  nullis  Scythicae,  cum  bruma  rigeret. 
Dimaduere  nives.  Impulsam  sidere  Tethyn 
Reppulit  Haemonidum,  defenso  littore,  carmen. 
Terra  quoque  immoti  concussit  ponderis  axem. 
Et  medium  vergens  nisu  titubavit  in  orbem. 
Tantae  molis  onus  percussum  voce  recessit. 
Prospectumque  dedit  circumlabentis  Olympi. 
Omne  potens  animal  leti,  genitumque  nocere,  485 
Et  pavet  Haemonias,  et  mortibus  instruit  artes. 
Has  avidae  tigres,  et  nobilis  ira  leonum 
Ore  fovent  blando:  gelidos  his  explicat  orbes, 
Inque  pruinoso  coluber  distenditur  arvo. 

Viperei  coeunt  abrupto  corpore  nodi,  490 

Humanoque  cadit  serpens  afflata  veneno,  [quen 

Quis  labor  hic  superis  cantus  herbasque 
Spemendique  timor?  cujus  commercia  pacti 
Obstrictos  habuere  deos?  parere  necesse  est. 

An  juvat  ?  ignota  tantum  pietate  merentur  ’  49* 

An  tacitis  valuere  minis  ?  hoc  juris  in  omnes 
Est  illis  superos?  an  habent  haec  carmina  certum 
Imperiosa  deum,  qui  mundum  cogere,  quicquid 
Cogitur  ipse,  potest  ?  illis  et  sidera  primum 
Praecipiti  deducta  polo  :  Phoebeque  serena  500 
Non  aliter,  diris  verborum  obsessa  venenis, 
Palluit,  et  nigris  terrenisque  ignibus  arsit. 

Quam  si  fraterna  prohiberet  imagine  tellus, 
lnsereretque  suas  flammis  coelestibus  umbras. 

Et  patitur  tantos  cantu  depressa  labores,  505 
Donec  suppositas  propior  despumet  in  herbas. 

Hos  scelerum  ritus,  haec  dirae  carmina  gentis 
Effera  damnaiat  nimiae  pietatis  Erichtho, 

Inque  novos  ritus  pollutam  duxerat  artem. 

Illi  namque  nefas  urbis  submittere  'tecto  510 
Aut  laribus  ferale  caput :  desertaque  busta 
Incolit,  et  tumulos  expulsis  obtinet  umbris. 

Grata  deis  Erebi.  Coetus  audire  silentum, 

Nosse  domos  Stygias,  arcanaque  Ditis  operti, 

Non  superi,  non  vita  vetat.  Tenet  ora  profanae  515 
Foeda  situ  macies,  coeloque  ignota  sereno. 
Terribilis  Stygio  facies  pallore  gravatur, 

Impexis  onerata  comis.  Si  nimbus,  et  atrae 
Sidera  subducunt  nubes,  tunc  Thessala  nudis 
Egreditur  bustis,  nocturnaque  fulgura  capiat.520 
Semina  foecundae  segetis  calcata  perussit, 

Et  non  letiferas  spirando  perdidit  auras. 

Nec  superos  orat,  nec  cantu  supplice  numen 
Auxiliare  vocat,  nec  fibras  illa  litantes 
Novit :  funereas  aris  imponere  flammas  525 
Gaudet,  et  accenso  rapuit  quae  thura  sepulcro. 
Omne  nefas  superi  prima  jam  voce  precantis 
Concedunt,  carmenque  timent  audire  secundum  : 
Viventes  animas,  et  adhuc  sua  membra  regentes 
Infodit  busto  :  fatis  debentibus  annos  530 

Mors  invita  subi’t :  perversa  funera  pompa 
Retulit  a  tumulis  :  fugere  cadavera  letum. 
Fumantes  juvenum  cineres,  ardentiaque  ossa 
E  mediis  rapit  illa  rogis,  ipsamque,  parentes 
tiuam  tenuere,  facem  :  nigro  que  volantia  fumo 
Feralis  fragmenta  tori,  vestesque  fluentes  536 
Colligit  in  ciner  s,  et  olentes  membra  favillas. 

Ast  ubi  servantur  saxis,  quibus  intimus  humor 
Ducitur,  et  tracta  durescunt  tabe  medullae 
Corpora;  tunc  omnes  avide  desaevit  in  artus,  510 
Immersitque  manus  oculis,  gaudetque  gelatos 
Effodisse  orbes  :  et  siccae  pallida  rodit 
Excrementa  manus  :  laqueum  nodosque  nocentes 
Ore  suo  rupit  :  pendentia  corpora  carpsit, 
Abrasitque  cruces:  percussaque  viscera  nimbis 
Vulsit,  et  incoctas  admisso  sole  medullas.  546 
Insertum  manibus  chalybem,  nigramque  per  artus 
Stillantis  tabi  saniem,  virusque  coactum 
Sustulit,  et  nervo  morsus  retinente  pependit. 

Et  quacunque  jacet  nudum  tellure  cadaver,  550 
Ante  feras  volucresque  sedet :  nec  carpere  membra 
Vult  ferro  manibusque  suis,  morsusque  luporum 
Exspectat,  siccis  raptura  e  faucibus  artus. 

Nec  cessant  a  caede  manus,  si  sanguine  vivo 
Est  opus,  erumpat  jugulo  qui  primus  aperto.  555 
Nec  refugit  caedes,  vivum  si  sacra  cruorem, 
Extaque  funereae  poscunt  trepidantia  mensae. 
Vulnere  sic  ventris,  non  qua  natura  vocabat, 
Extrahitur  partus,  calidis  ponendus  in  aris. 

Et  quoties  saevis  opus  est  ac  fortibus  umbris,  560 
Ipsa  facit  manes  :  hominum  mors  omnis  in  usu  est. 
Illa  genae  florem  primaevo  corpore  vulsit, 

Illa  comam  laeva  morienti  abscidit  ephebo. 

Saepe  etiam  caris  cognato  in  funere  dira  564 
Thessalis  incubuit  membris:  atque  oscula  fingens, 


Truncavitque  caput,  compressaque  dentibus  ora 
Laxavit:  siccoque  haerentem  gutture  linguam 
Praemordens,  gelidis  infudit  murmura  labris. 
Arcanumque  nefas  Stygias  mandavit  ad  umbras. 

Hanc  ut  fama  loci  Pompeio  prodidit ;  alta  570 
Nocte  poli,  Titan  medium  quo  temporeducit 
Sub  nostra  tellure  diem,  deserta  per  arva 
Carpit  iter.  Fidi  scelerum  suetique  ministri. 
Effractos  circum  tumulos  ac  busta  vagati,  574 
Conspexere  procul  praerupta  in  caute  sedentem. 
Qua  juga  devexus  Pharsalica  porrigit  Haemus. 
Illa  Magis,  magicisque  deis  incognita  verba 
Tentabat, carmenque  novo^fingebat inusus.  [bem. 
Namque  timens,  ne  Mars  alium  vagus  iret  in  or- 
Emathis  et  tellus  tam  multa  caede  careret ;  580 
Pollutos  cantu,  dirisque  venefica  succis 
Conspersos,  vetuit  transmittere  bella  Philippos, 
Tot  mortes  habitura  suas,  usuraque  mundi 
Sanguine  :  caesorum  truncare  cadavera  regum 
Sperat,  et  Hesperiae  cineres  avertere  gentis,  585 
Ossaque  nobilium,  tantosque  acquirere  manes. 
Hic  ardor,  solusque  labor,  quid  corpore  Magni 
Projecto  rapiat,  quos  Caesaris  involet  artus. 

Quam  prior  affatur  Pompeii  ignava  propago  : 

O  decus  Haemonidum,  populis  quae  pandere  fala, 
Quaeque  suo  ventura  potes  devertere  cursu,  59 1 
Te  precor,  ut  certum  liceat  mihi  noscere  finem, 
Quem  belli  fortuna  paret.  Non  ultima  turbae 
Pars  ego  Romanae,  Magni  clarissima  proles; 

Vel  dominus  rerum,  vel  tanti  funeris  haeres.  595 
Mens  dubiis  percussa  pavet,  rursusque  parata  est 
Certos  ferre  metus.  Hoc  casibus  erip»  juris; 

Ne  subiti  caeciq  e  ruant :  vel  numina  torque, 

Vel  tu  parce  deis,  et  Manibus  exprime  verum. 
Elysias  resera  sedes,  ipsamque  vocatam,  600 
Quos  petat  e  nobis.  Mortem  tibi  coge  fateri. 

Non  humilis  labor  est :  dignum,  quod  quaerere 
Vel  tibi,  quo  tanti  praeponderet  alea  fati,  [cures. 
Impia  laetatur  vulgatae  nomine  famae 
Thessalis,  et  contra  :  Si  fata  minora  moveres,  605 
Pronum  erat,  o  juvenis,  quos  velles,  inquit,  in  ac- 
lnvitus  praebere  deos.  Concreditur  arti,  [tus 

Unam  cum  radiis  presserunt  sidera  mortem, 
Inseruisse  moras  :  et,  quamvis  fecerit  omnis  609 
Stella  senem,  medios  herbis  abrumpimus  annos. 
At  simul  a  prima  descendit  origine  mundi 
Causarum  series,  atque  omnia  fata  laborant, 

Si  quicquam  mutare  velis,  unoque  sub  ictu  [mur, 
Siat  genus  humanum  :  tunc,  Thessala  turba  fate- 
Plus  Fortuna  potest.  Sed  si  praenoscere  casus 
Contentus,  faciles  aditus,  multique  patebunt 
Ad  verum :  tellus  nobis,  aetherque,  chaosque,  [tur. 
yEquoraque,  et  campi,  Rhodopeaque  saxaloquen- 
Sed  pronum,  cum  tanta  novae  sit  copia  mortis, 
Emathiis  unum  campis  attollere  corpus,  520 
Ut  modo  defuncti  tepidique  cadaveris  ora 
Plena  voce  sonent ;  ne  membris  sole  perustis 
Auribus  incertum  feralis  strideat  umbra. 

Dixerat :  et  noctis  geminatis  arte  tenebris, 
Moestum  tecta  caput  squalenti  nube,  pererrat  625 
Corpora  caesorum,  tumulis  projecta  negatis. 
Continuo  fugere  lupi,  fugere  revulsis 
Unguibus  impastae  volucres,  dum  Thessala  vatem 
Eligit,  et  gelidas  leto  scrutata  medullas 
Pulmonis  rigidi  stantes  sine  vulnere  fibras  680 
Invenit,  et  vocem  defuncto  in  corpore  quaerit. 
Fata  peremtorum  pendent  jam  multa  virorum. 
Quem  superis  revocasse  velit.  Si  tollere  totas 
Tentasset  campis  acies,  et  reddere  bello ; 
Cessissent  leges  Erebi,  monstroque  potenti  635 

Exttnetus  Stygio  populis  pn<rras9et  Averno. 
Electum  t&ndem  trajecto  tjulture  corpus 
Ducit,  et  inserto  laqueis  feralibus  unco, 

Per  scopulos  miserum  trahitur,  per  saxa  cadaver 
Victurum  :  montisque  cavi,  quem  tristis  Erichtho 
Damnarat  sacris,  alta  sub  rupe  locatur.  641 

Haud  procul  a  Ditis  caecis  depressa  cavernis 
In  praeceps  subsedit  humus,  quam  pallida  pronis 
Urget  sylva  comis,  et  nullo  vertice  coelum 
Suspiciens,  Phoebo  non  pervia  taxus  opacat.  645 
Marcentes  intus  tenebrae,  pallensque  sub  antris 
Longa  nocte  situs,  nunquam, nisi  carmine  factum, 
Lumen  habet.  Non  T*etiareis  sic  faucibus  aer 
Sedit  iners,  moestum  mundi  confine  laternis 
Ac  nostri,  quo  non  metuunt  emittere  manes  650 
Tartarei  reges.  Nam  quamvis  Thessala  vates 
Vim  faciat  fatis,  dubium  est,  quod  traxerit  illuc, 
Aspiciat  Stygias,  an  quod  descenderit,  umbras. 
Discolor  et  vario  furialis  cultus  amictu 
Induitur,  vultusque  operitur  crine  soluto,  655 
Et  coma  vipereis  substringitur  horrida  sertis. 

Ut  pavidos  juvenis  comites,  ipsumque  trementem 
Conspicit,  exanimi  defixum  lumina  vultu  ; 

Ponite, ait,  trepida  conceptos  mente  timores: 

Jam  nova,  jam  vera  reddetur  vita  figura,  660 
Ut  quamvis  pavidi  possint  audire  loquentem. 

Si  vero  Stygiosque  lacus,  ripamque  sonantem 
Ignibus  ostendam,  si  me  praesente  videri 
Eumenides  possint,  villosaque  colla  colubris 
Cerberus  excutiens,  et  vincti  terga  Gigantes;  665 
Quis  timor,  ignavi,  metuentes  cernere  manes  ? 

Pectora  tunc  primum  ferventi  sanguine  supplet 
Vulneribus  laxata  novis,  taboque  medullas 
Abluit,  et  virus  large  lunare  ministrat. 

Huc  quicquid  fetu  genuit  Natura  sinistro  670 
Miscetur.  Non  spuma  canum, quibus  unda  timori 
Viscera  non  lyncis,  non  dirae  nodus  hyaenae  [est, 
Defuit,  et  cervi  pasti  serpente  medullae  : 

Non  puppim  retinens,  Euro  tendente  rudentes, 

In  mediis  echeneis  aquis,  oculique  draconum,  675 
Quaeque  sonant  feta  tepefacta  sub  alite  saxa : 

Non  Arabum  volucer  serpens,  innataque  rubris 
vEquoribus  custos  pretiosae  vipera  conchae, 

Aut  viventis  adhuc  Libyci  membrana  cerastae, 
Aut  cinis  Eoa  positi  Phoenicis  in  ara.  680 

Quo  postquam  viles,  et  habentes  nomina  pestes 
Contulit ;  infando  saturatas  carmine  frondes, 

Et  quibus  os  dirum  nascentibus  inspuit,  herbas 
Addidit,  et  quicquid  mundo  dedit  ipsa  veneni. 
Tunc  vox  Lethaeos  cunctis  pollentior  herbis  685 
Excantare  deos,  confundit  murmura  primum 
Dissona,  et  humanae  multum  discordia  linguae. 
Latratus  habet  illa  canum, gemitusque  luporum: 
Quod  trepidus  bubo,  quod  strix  nocturna  que¬ 
runtur,  689 

Quod  strident  ululantque  ferae,  quod  sibilat  anguis, 
Exprimit,  et  planctus  illisae  cautibus  undae, 
Sylvarumque  sonum,  fractaeque  tonitrua  nubis. 
Tot  rerum  vox  una  fuit.  Mox  caetera  cantu 
Explicat  Haemonio,  penetratque  in  Tartara  lingua. 

Eumenides,  Stygiumque  nefas.  Poenaeque  no- 
centum,  695 

Et  Chaos  innumeros  avidum  confundere  mundos, 
Et  Rector  terrae,  quem  longa  in  saecula  torquet 
Mors  dilata  deum,  Styx,  et  quos  nulla  meretur 
Thessalis  Elysios,  coelum  matremque  perosa 
Persephone,  nostraeque  Hecates  pars  ultima,  per 
quam  700 

Manibus  et  mihi  sunt  tacitae  commercia  lingua: . 
Janitor  et  sedis  laxae,  qui  viscera  saevo 


Spargis  nostra  cani :  repelitaque  fila  sorores 
Fracturae:  tuque  o  flagrantis  portitor  undae, 

Jain  lassate  senex  ad  me  redeuntibus  umbris  :  705 
Exaudite  preces,  si  vos  satis  ore  nefando 
Pollutoque  voco,  si  nunquam  haec  carmina  fibris 
Humanis  jejuna  cano,  si  pectora  plena 
Saepe  dedi,  et  lavi  calido  prosecta  cerebro  ;  709 
S  ,  quisquis  vestris  caput  extaque  lancibus  infans 
Imposuit,  victurus  erat,  parete  precanti. 

Non  in  Tartareo  latitantem  poscimus  antro, 
Adsuetamque  diu  tenebris,  modo  luce  fugata 
Descendentem  animam  :  primo  pallentis  hiatu 
Haeret  adhuc  Orci.  Licet  has  exaudiat  herbas  7 15 
Ad  manes  ventura  semel.  Ducis  omina  nato 
Pompeiana  canat  noti  modo  militis  umbra. 

Si  bene  de  vobis  civilia  bella  merentur. 

Haec  ubi  fata,  caput  spumantiaque  ora  levavit : 
Adspicit  adstamem  projecti  corporis  umbram, 
Exanimes  artus  invisaque  claustra  timentem 
Carceris  antiqui.  Pavet  ire  in  pectus  apertum. 
Visceraque,  et  ruptas  letali  vulnere  fibras. 

Ah  miser,  extremum  cui  mortis  munus  iniquae 
Eripitur,  non  posse  mori.  Miratur  Erichtho  725 
Has  fatis  licuisse  moras,  irataque  Morti 
Verberat  immotum  vivo  serpente  cadaver: 

Perque  cavas  terrae,  quas  egit  carmine,  rimas 
Manibus  illatrat,  regnique  silentia  rumpit. 
Tisiphone,  vocisque  meae  secura  Megaera,  730 
Non  agitis  saevis  Erebi  per  inane  flagellis 
Infelicem  animam  ?  jam  vos  ego  nomine  vero 
Eliciam,  Stygiasque  canes  in  luce  superna 
Destituam:  per  busta  sequar,  per  funera  custos. 
Expellam  tumulis,  abigam  vos  omnibus  urnis.  735 
Teque  deis,  ad  quos  alio  procedere  vultu 
Ficta  soles,  Hecate  pallenti  tabida  forma, 
Ostendam,  faciemque  Erebi  mutare  vetabo. 
Eloquar  immenso  terree  sub  pondere,  quae  te 
Contineant,  Ennaea,  dapes,  quo  foedere  moestum 
Regum  noctis  ames,  quae  te  contagia  passam 
Noluerit  revocare  Ceres.  Tibi,  pessime  mundi 
Arbiter,  immittam  ruptis  Titana  cavernis. 

Et  subito  feriere  die.  Paretis?  an  ille 
Compellandus  erit, quo  nunquam  terra  vocato  7 15 
Non  concussa  tremit:  qui  Gorgona  cernit  apertam. 
Verberibusque  suis  trepidam  castigat  Erinnyn 
Indespecta  tenet  vobis  qui  Tartara  :  cujus 
Vos  estis  superi :  Stygias  qui  pejerat  undas  ? 

Protinus  adsirictus  caluit  eruor,  atraque  fovit 
Vulnera,  et  in  venas  extremaque  membra  cucurrit. 
Percussae  gelido  trepidant  sub  pectore  fibrae  : 

Et  nova  desuetis  subrepens  vita  medullis. 
Miscetur  morti.  Tunc  omnis  palpitat  artus  : 
Tenduntur  nervi  :  nec  se  tellure  cadaver  755 
Paullatim  per  membra  levat,  terraque  repulsum  est 
Erectumque  simul.  Distento  lumina  rictu 
Nudantur.  Nondum  facies  viventis  in  illo, 

J am  morientis  erat.  Remanet  pallorque  rigorque ; 
Et  stupet  illatus  mundo.  Sed  murmure  nullo  760 
Ora  adstricta  sonant :  vox  illi  linguaque  tantum 
Responsura  datur.  Dic,  inquit  Thessala,  magna, 
Quodjubeo,  mercede  mihi :  nam  vera  locutum 
Immunein  toto  mundi  praestabimus  sevo 
Artibus  Haemoniis :  tali  tua  membra  sepulcro. 
Talibus  exuram  Stygio  cum  carmine  sylvis. 

Ut  nullos  cantata  magos  exaudiat  umbra. 

Sit  tanti  vixisse  iterum  :  nec  verba,  nec  herb® 
Audebunt  longae  somnum  tibi  solvere  Lethes, 

A  me  morte  data.  Tripodas  vatesque  deorum  770 
Sors  obscura  tenet.  Certus  discedit,  ab  umbris 
Quisquis  vera  petit,  duraeque  oracula  Mortis 

Fortis  adit.  Ne  parce,  precor.  Da  nomina  rebus. 
Da  loca,  da  vocem,  qua  mecum  fala  loquantur. 
Addidit  et  carmen,  quo,  quicquid  consulit, 
umbram  775 

Scire  dedit.  Moestum  fletu  manante  cadaver, 
Tristia  non  equidem  Parcarum  stamina,  dixit, 
Respexi,  tacitae  revocatus  ab  aggere  ripae  : 
Quod  tamen  e  cunctis  mihi  noscere  contigit  um¬ 
bris. 

Effera  Romanos  agitat  discordia  manes,  780 

Itnpiaque  infernam  ruperunt  arma  quietem. 

Elysi  s  alii  sedes,  ac  Tartara  mcesta 
Diversi  liquere  duces:  quid  fata  pararent 
Hic  fecere  palam.  Tristis  felicibus  umbris  784 
V  ultus  erat.  Vidi  Decios  natumque  patremque. 
Lustrales  bellis  animas,  flentemque  Camillum, 

Et  Curios ;  Syllam  de  te,  Fortuna,  querentem. 
Deplorat  Libycis  perituram  Scipio  terris 
Infaustam  sobolem.  Major  Carthaginis  hostis 
Non  servituri  moeret  Cato  fata  nepotis.  790 

Solum  te,  consul  depulsis  prime  tyrannis 
Erute,  pias  inter  gaudentem  vidimus  umbras. 
Abruptis  Catilina  minax  fractisque  catenis 
Exsultat,  Mariique  truces,  nudique  Cethegi.  794 
Vidi  ego  laetantes  popularia  nomina  Drusos 
Legibus  immodicos,  ausosque  ingentia  Gracchos, 
Alternis  chalybum  nodis  et  carcere  Ditis 
Constrictae  plausere  manus  :  camposque  piorum 
Poscit  turba  nocens.  Regni  possessor  inertis 
Pallentes  aperit  sedes,  abruptaque  saxa  800 


Asperat,  et  durum  vinclis  adamanta,  paratque 
Poenam  victori.  Refer  haec  solat  a  tecum, 

O  juvenis,  placido  manes, patremqne  domumque 
Exspectare  sinu,  regnique  in  parte  serena 
Pompeio  servare  locum.  Nec  gloria  parvae  805 
Sollicitet  vitae  :  veniet  quae  misceat  omnes 
llcra  duces.  Properate  mori,  magnoque  superbi 
Quamvis  e  parvis  animo  descendite  bustis. 

Ei  Romanorum  manes  calcate  deorum.  809 
Quem  tumulumNili,quemTybridis  abluat  unda. 
Quaeritur,  et  ducibus  tantum  de  funere  pugna  est. 
Tu  fatum  ne  quaere  tuum  cognoscere  Parcae ; 

Me  reticente  dabunt :  tibi  certior  omnia  vates 
Ipse  canet  Siculis  genitor  Pompeius  in  arvis  : 
Ille  quoque  incertus,  quo  te  vocet,  unde  repellat, 
Quas  jubeat  vitare  plagas,  quae  sidera  mundi. 
Europam,  miseri,  Libyamque.  As-amque  timete. 
Distribuit  tumulos  vestris  Fortuna  triumphis. 

O  miseranda  domus,  toto  nihil  orbe  videbis 
Tutius  Emathia.  Sic  postquam  fata  peregit,  820 
Stat  vultu  moestus  tacito,  mortemque  reposcit 
Carminibus  magicis  opus  est  herbisque,  cadaver 
Ut  cadat,  et  nequeunt  animam  sibi  reddere  fata 
Consumto  jam  jure  semel.  Tum  robore  multo 
Exstruit  illa  rogum:  venit  defunctus  ad  ignes: 
Accensa  juvenem  positum  strue  linquit  Erichtho 
Tandem  passa  mori,  Sextoque  ad  castra  patentis 
It  comes  :  et  coelo  lucis  ducente  colorem, 

Dum  ferrent  tutos  intra  tentoria  gressus,  829 
Jussa  tenere  diem  densas  nox  praestitit  umbras 

Segnior  Oceano,  quam  lex  aeterna  vocabat, 
LuctificusTitan  nunquam  magis  aethera  contra 
Egit  equos,  currumque  polo  rapiente  retorsit : 
Uefectusque  pati  voluit,  raptaeque  labores 
Lucis :  et  attraxit  nubes,  non  pabula  flammis,  5 
Sed  ne  Thessalico  purus  luceret  in  orbe. 

At  nox  felicis  Magno  pars  ultima  vitse 
Sollicitos  vana  decepit  imagine  somnos. 

Nam  Pompeiani  visus  sibi  sede  theatri 
Innumeram  effigiem  Romanae  cernere  plebis,  10 
Attollique  suum  laetis  ad  sidera  nomen 
Vocibus,  et  plausu  cuneos  certare  sonantes. 
Qualis  erat  populi  facies,  clamorque  faventis, 
Olim  cum  juvenis,  primique  aetate  triumphi 
Post  domitas  gentes,  quas  torrens  ambit  Iberus, 
Et  quaecunque  fugax  Sertorius  impulit  arma,  16 
Vespere  pacato,  pura  venerabilis  aeque 
Quam  currqs  ornante  toga,  plaudente  senatu. 
Sedit  adhuc  Romanus  eques.  Seu  fine  bonorum 
Anxia  venturis  ad  tempora  laeta  refugit,  20 
Sive  per  ambages  solitas  contraria  visis 
Vaticinata  quies,  magni  tulit  omina  planctus ; 
Seu  vetito  patrias  ultra  tibi  cernere  sedes, 

Sic  Romam  Fortuna  dedit.  Ne  rumpite  somnos, 
Castrorum  vigiles,  nullas  tuba  verberet  aures.  25 
Crastina  dira  quies,  et  imagine  mcesta  diurna 
Undique  funestas  acies  feret,  undique  bellum. 
Unde  pares  somnos  populi,  noctemque  beatam  ? 
O  felix,  si  te  vel  sic  tua  Roma  videret. 
Donassentu tinam  superi  patriseque  tibique  30 

Unum,  Magne,  diem,  quo  fati  certus  uterque 


Extremum  tanti  fructum  caperetis  amoris 
Tu  velut  Ausonia  vadis  moriturus  in  urbe  : 

Illa,  rati  semperde  te  sibi  conscia  voti, 

Hoc  scelus  haud  unquam  fatis  haerere  putavit, 35 
Sic  se  dilecti  tumulum  quoque  perdere  Magni. 
Te  misto  flesset  luctu  juvenisque  senexque. 
Injussusque  puer  :  lacerasset  crine  soluto 
Pectora  tcemineum,  ceu  Bruti  funere,  vulgus. 
Nunc  quoque  tela  licet  paveant  victoris  iniqui, 
Nuntiet  ipse  licet  Caesar  tua  funera,  flebunt:  41 
Sed  dum  thura  ferent,  dum  laurea  serta  Tonanti. 

O  miseri,  quorum  gemitus  edere  dolorem. 

Qui  te  non  pleno  pariter  planxere  theatro.  44 
Vicerat  astra  jubar,  cum  misto  murmure  turba 
Castrorum  fremuit,  fatisque  trahentibus  orbem, 
Signa  petit  pugnae.  Miseri  pars  maxima  vulgi 
Non  totum  visura  diem,  tentoria  circum 
Ipsa  ducis  queritur,  magnoque  accensa  tumultu 
Mortis  vicinae  properantes  admovet  horas.  50 
Dira  subit  rabies :  sua  quisque  ac  publica  fata 
Praecipitare  cupit :  segnis  pavidusque  vocatur. 
Ac  nimium  patiens  soceri  Pompeius,  et  orbis 
Indulgens  regno,  qui  tot  simul  undique  gentes 
Juris  habere  sui  vellet,  pacemque  timeret.  55 
Nec  non  et  reges  populique  queruntur  Eri 
Bella  trahi,  patriaque  procul  tellure  teneri 
Hoc  placet,  o  superi,  cum  vobis  vertere  cuncta 
Propositum,  nostris  erroribus  addere  crimen? 
Cladibus  irruimus,  nocituraque  poscimus  arma  : 
In  Pompeianis  votum  est  Pharsalia  castris.  61 
Cunctorum  voces  Romani  maximus  auctor 

Tullius  eloquii,  cujus'  sub  jure  togaque 
Pacificas  seevus  tremuit  Catilina  secures, 
Pertulit,  iratus  bellis,  cum  rostra  forumque  65 
Optaret  passus  tam  longa  silentia  miles. 

Addidit  invalidae  robur  facundia  causte. 

Hoc  pro  tot  meritis  solum  te.  Magne,  precatur. 
Uti  se  Fortuna  velis,  proceresque  tuorum 
Castrorum,  regesque  tui  cum  supplice  mundo  70 
Affusi,  vinci  socerum  patiare  rosamus. 

Humani  generis  tam  longo  tempore  bellum 
Caesar  erit?  merito,  Pompeam  vincere  lente. 
Gentibus,  indignum  est,  a  transcurrente  subactis. 
Quo  tibi  fervor  abit  ?  aut  quo  fiducia  fati  ?  75 

De  superis,  ingrate,  times?  causamque  senatus 
Credere  dis  dubitas  ?  ipste  sua  signa  levellent, 
Prosilientque  acies.  Pudeat  vidisse  coactum. 

Si  duce  te  jusso,  si  nobis  bella  geruntur, 

Sit  juris  quocunque  velint  concurrere  campo.  80 
Quid  mundi  gladios  a  sanguine  Csesaris  arces? 
Vibrant  tela  manus  :  vix  signa  moranliaquisquam 
Exspectat :  propera,  ne  te  tua  classica  linquant. 
Scire  senatus  avet,  miles  te,  Magne,  sequatur, 

An  comes.  Ingemuit  rector,  sensitque deorum 
Esse  dolos,  et  fata  suae  contraria  menti.  86 
Si  placet  hoc,  inquit,  cunctis,  si  milite  Magno, 
Non  duce  tempus  eget,  nil  ultra  fata  morabor. 
Involvat  populos  una  Fonuna  ruina,  [parti. 
Silque  hominum  magnae  lux  ista  novissima 
Testor,  Roma,  tamen  Magnum,  quo  cuncta  per¬ 
irent,  9 1 

Accepisse  diem.  Potuit  tibi  vulnere  nullo 
Stare  labor  belli :  potuit  sine  caede  subactum 
Captivumque  ducem  violatae  tradere  paci. 

Quis  furor,  o  caeci,  scelerum?  civilia  bella  95 
Gesturi  metuunt,  ne  non  cum  sanguine  vincant. 
Abstulimus  terras,  exclusimus  aequore  toto. 

Ad  praema  uras  segetum  jejuna  rapinas 
Agmina  compulimus,  votumque  effecimus  hosti. 
Ut  mallet  sterni  gladiis,  mortesque  suorum  100 
Permiscere  meis  Belli  pars  magna  peracta  est 
llis,quibuseffectum  est,  ne  pugnam  tiro  paveret  ; 
Si  modo  virtutis  stimulis,  iraeque  calore 
Signa  petunt.  Multos  in  summa  pericula  misit 
Venturi  timor  ipse  mali.  Fortissimus  ille  est,  105 
Qui  promtus  metuenda  pati,  si  cominus  instent. 

Et  differre  potest.  Placet  haec  tam  prospera  rerum 
Tradere  Fortunae  ?  gladio  permittere  mundi 
Discrimen  ?  pugnare  ducem,  quam  vincere,  ma¬ 
lunt. 

Res  mihi  Romanas  dederas,  Fortuna,  regendas; 
Accipe  majores,  et  caeco  in  Marte  tuere.  1 1 1 
Pompeii  nec  crimen  erit,  nec  gloria  bellum. 
Vincis  apud  superos  votis  me,  Caesar,  iniquis  : 
Pugnatur.  Quantum  scelerum,  quantumque  ma¬ 
lorum 

In  populos  lux  ista  feret!  quot  regna  jacebunt! 
Sanguine  Romano  quam  turbidus  ibit  Enipeus  ! 
Prima  velim  caput  hoc  funesti  lancea  belli. 

Si  sine  momento  rerum,  partisque  ruina 
Casurum  est,  feriat:  neque  enim  victoria  Magno 
Laetior.  Aut  populis  invisum, hac  clade  peracta, 
Aut  hodie  Pompeius  erit  miserabile  nomen.  121 
Omne  malum  victi, quod  sors  feret  ultima  rerum, 
Omne  nefas  victoris  erit.  Sic  fatur,  et  arma 
Permittit  populis,  frenosque  furentibus  ira 
Laxat :  ut  evictus  violento  navita  Coro  125 
Dat  regimen  ventis,  ignavumque  arte  relicta 
Puppis  onus  trahitur.  Trepido  confusa  tumultu 
(.'astra  fremunt,  animique  truces  sua  pectora 
pulsant 


Ic  ibus  incertis.  Multorum  pallor  in  ore 
Mortis  venturae  est,  faciesque  simillima  fato. ISO 
Advenisse  diem,  qui  fatum  rebus  in  sevum 
Conderet  humanis,  et  quseri  Roma  quid  esset. 
Illo  Marte  palam  est.  Sua  quisque  pericula  nescit, 
Attonitus  majore  metu.  Quis  littora  ponto 
Obruta,  quis  summis  cernens  in  montibus  requor, 
ADtheraque  in  terras  dejecto  sole  cadentem,  1 36 
Tot  rerum  finem,  timeat  sibi?  non  vacat  ullos 
Pro  se  ferre  metus  :  Urbi,  Magnoque  timetur. 
Nec  gladiis  habuere  fidem,  nisi  cotibus  asper 
Exarsit  mucro.  Tunc  omnis  lancea  saxo  140 
Erigitur:  tendunt  nervis  melioribus  arcus  : 

Cura  fuit  lectis  pharetras  implere  sagittis. 

Auget  eques  stimulos,  frenorumque  aptat  ha¬ 
benas. 

Si  liceat  superis  hominum  conferre  labores. 

Non  aliter,  Phlegra  rabidos  tollente  Gigantes, 
Martius  incaluit  Siculis  incudibus  ensis,  146 
Et  rubuit  flammis  iterum  Neptunia  cuspis, 
Spiculaque  extenso  Paean  Pythone  recoxit, 

Pallas  Gorgoneos  diffudit  in  aegida  crines, 
Pallenaea  Jovi  mutavit  fulmina  Cyclops.  150 
Ndn  tamen  abstinuit  venturos  prodere  casus 
Per  varias  Fortuna  notas.  Nam  Thessala  rura 
Cum  peterent,  totus  venientibus  obstitit  aether, 
lnque  oculis  hominum  fregerunt  fulmina  nubes  : 
Adversasque  faces,  immensoque  igne  columnas. 
Et  trabibus  mistis  avidos  typhonas  aquarum  156 
Detulit,  atque  oculos  ingesto  fulgure  clausit. 
Excussit  cristas  galeis,  capulosque  solutis 
Perfudit  gladiis,  ereptaque  pila  liquavit ; 
yEthereoque  nocens  fumavit  sulfure  ferrum.  1 F0 
Nec  non  innumero  cooperta  examine  signa, 
Vixque  revulsa  solo,  majori  pondere  pressum 
Signiferi  mersere  caput,  rorantia  fletu. 

Usque  ad  Thessaliam  Romana,  et  publica  signa. 
Admotus  superis  discussa  fugit  ab  ara  16) 

Taurus,  et  Emathios  praeceps  se  jecit  in  agros; 
Nullaque  funestis  inventa  est  victima  sacris. 

At  tu  quos  scelerum  superos,  quas  rite  vocasti 
Eumenidas,  Caesar?  Stygii  quae  numina  regni. 
Infernumque  nefas,  et  mersos  nocte  furores,  170 
Impia  tam  saeve  gesturus  bella  litasti  ? 

Jam  (dubium  monstrisne  deum,  nimione  pavori 
Crediderint)  multis  concurrere  visus  Olympo 
Pindus,  et  abruptis  mergi  convallibus  Haemus. 
Edere  nocturnas  belli  Pharsalia  voces,  175 
Ire  per  Ossaeam  rapidus  Boebeida  sanguis: 
lnque  vicem  vultus  tenebris  mirantur  opertos, 

Et  pallere  diem,  galeisque  incumbere  noctem. 
Defunctosque  patres, et  cunctas  sanguinis  umbras 
Ante  oculos  volitare  suos.  Sed  mentibus  unum 
Hoc  solamen  erat,  quod  voti  turba  nefandi  181 
Conscia,  quae  patrum  jugulos,  qure  pectora  fra¬ 
trum 

Sperabat,  gaudet  monstris,  mentisque  tumultu, 
Atque  omen  scelerum  subitos  putat  esse  furores. 
Quid  mirum,  populos,  quos  lux  extrema  ma¬ 
nebat,  1 85 

Lymphato  trepidasse  metu?  praesaga  malorum 
Si  data  mens  homini  est, Tyriisqui  Gadibus  hospes 
Adjacet,  Armeniumque  bibit  Romanus  Araxem, 
Sub  quocunque  die,  quocunque  est  sidere  mundi, 
Moeret,  et  ignorat  causas,  animumque  dolentem 
Corripit :  Emathiis  quid  perdat,  nescit,  in  arvis. 
Euganeo,  si  vera  fides  memorantibus,  augur 
Colle  sedens,  Aponus  terris  ubi  fumifer  exit. 
Atque  Antenorei  dispergitur  unda  Timavi, 

Venit  summa  dies,  geritur  res  maxima,  dixit:  193 

Impia  concurrunt  Pompeii  et  Caesaris  arma. 

Seu  tonitrus  ac  tela  Jovis  praesaga  notavit ; 

Aera  seu  totum  discordi  obsistere  coelo,  [stum, 
Perspexitque  polos ;  seu  numen,  in  aethere  moe- 
Solis  in  obscuro  pugnam  pallore  notavit:  200 
Dissimilem  certe  cunctis,  quos  explicat,  egit 
Thessalicum  Natura  diem  :  si  cuncta  perito  [set, 
Augure  mens  hominum  coeli  nova  signa  notas- 
Spectari  e  toto  potuit  Pharsalia  mundo.  204 
O  summos  hominum,  quorum  Fortuna  per  orbem 
Signa  dedit,  quorum  fatis  coelum  omne  vacavit. 
Haec  et  apud  seras  gentes  populosque  nepotum 
(Sive  sua  tantum  venient  in  saecula  fama, 

Sive  aliquid  magnis  nostri  quoque  cura  laboris 
Nominibus  prodesse  potest)  cum  bella  legentur. 
Spesque  metusque  simul,  perituraque  vota  mo¬ 
vebunt :  211 

Attonitique  omnes  veluti  venientia  fata,  [vebunt. 
Non  transmissa,  legent,  et  adhuc  tibi,  Magne,  fa- 
Miles  ut  adverso  Phoebi  radiatus  ab  ictu 
Descendens  totos  perfudit  lumine  colles,  215 
Non  temere  immissus  campis;  stetit  ordine  certo 
Infelix  acies.  Cornus  tibi  cura  sinistri, 

Lentule,  cum  prima, quae  tum  fuit  optima  bello. 
Et  quarta  legione  datur  :  tibi  numine  pugnax 
Adverso,  Domiti,  dextri  frons  tradita  Martis.  220 
At  medii  robur  belli  fortissima  densant 
Agmina,  quae  Cilicum  terris  deducta  tenebat 
Scipio,  miles  in  hoc,  Libyco  dux  primus  in  orbe. 
At  juxta  fluvios,  et  stagna  undantis  Enipei,  224 
Cappadocum  montana  cohors,  et  largus  habenis 
Ponticus  ibat  eques.  Sicci  sed  plurima  campi 
Tetrarchae,  regesque  tenent,  magnique  tyranni, 
Atque  omnis  Latio  quae  servit  purpura  ferro. 
Illuc  et  Libye  Numidas,  et  Creta  Cydouas 
Misit:  Ituraeis  cursus  fuit  inde  sagittis  :  230 

Inde,  truces  Galli,  solitum  prodistis  in  hostem  : 
Illic  pugnaces  commovit  Iberia  caetras. 

Eripe  victori  gentes  et  sanguine  mundi 
Fuso,  Magne,  semel,  totos  consume  triumphos. 

Illo  forte  die  Caesar,  statione  relicta,  235 
Ad  segetum  raptus  moturus  signa,  repente 
Conspicit  in  planos  hostem  descendere  campos, 
Oblatumque  videt  votis  sibi  mille  petitum 
Tempus,  in  extremos  quo  mitteret  omnia  casus. 
iEger  quippe  morae,  flagransque  cupidine  regni. 
Coeperat  exiguo  tractu  civilia  belia  241 

Ut  lentum  damnare  nefas.  Discrimina  postquam 
Adventare  ducum,  supremaque  proelia  vidit, 
Casuram  et  fati  sensit  nutare  ruinam,  [lum 
Iila  quoque  in  ferrum  rabies  promtissima  paul- 
Languit,  et  casus  audax  spondere  secundos  246 
Mens  stetit  in  dubio,  quam  nec  sua  fata  timere, 
Nec  Magni  sperare  sinunt.  Formidine  mersa 
Prosilit  hortando  melior  fiducia  vulgo. 

O  domitor  mundi,  rerum  fortuna  mearum,  250 
Miles,  adest  toties  optatse  copia  pugnee. 

Nil  opus  est  votis  :  jam  fatum  accersite  ferro. 

In  manibus  vestris,  quantus  sit  Csesar,  habetis. 
Haec  est  illa  dies,  mihi  quam  Rubiconis  ad  undas 
Promissam  memini,  cujus  spemovimusarma,255 
In  quam  distulimus  vetitos  remeare  triumphos. 
Haec  eadem  est  hodie,  quae  pignora,  quaeque 
penates 

Reddat,  et  emerito  faciat  vos  Marte  colonos. 
Haec,  fato  quae  teste  probet,  quis  justius  arma 
Sumserit,h«c  acies  victum  factura  nocentem  est. 
Si  pro  me  patriam  ferro  flammisque  petistis,  261 
Nunc  pugnate  truces,  gladiosque  exsolvite  culpa. 
Nulla  manus  belli,  mutato  judice,  oura  est. 


Non  mihi  res  agitur,  sed  vos  ut  libera  sitis 
Turba  precor,  gentes  ut  jus  habeatis  in  omnes. 
Ipse  ego  privatae  cupidus  me  reddere  vitae,  266 
Plebeiaque  toga  modicum  componere  civem  : 
Omnia  dum  vobis  liceant,  nihil  esse  recuso. 
Invidia  regnate  mea.  Nec  sanguine  multo 
Spem  mundi  petitis:  Graiis  delecta  juventus  270 
Gymnasiis  aderit,  studioque  ignava  palaestrae 
Et  vix  arma  ferens,  et  mistae  dissona  turbae 
Barbaries,  non  illa  tubas,  non  agmine  moto 
Clamorem  latura  suum.  Civilia  paucae  274 
Bella  manus  facient :  pugnae  pars  magna  levabit 
His  orbem  populis, Romanumque  obteret  hostem. 
Ite  per  ignavas  gentes,  famosaque  regna. 

Et  primo  ferri  motu  prosternite  mundum : 

Sitque  palam,quas  tot  duxit  Pompeius  in  Urbem 
Curribus,  unius  gentes  non  esse  triumphi.  280 
Armeniosne  movet,  Romana  potentia  cujus 
Sit  ducis  ?  aut  emtum  minimo  vult  sanguine 
quisquam 

Barbarus  Hesperiis  Magnum  praeponere  rebus  ? 
Romanos  odere  omnes,  dominosque  gravantur. 
Quos  novere,  magis.  Sed  me  Fortuna  meorum 
Commisit  manibus,  quorum  me  Gallia  testem 
Tot  fecit  bellis.  Cujus  non  militis  ensem  [sit. 
Agnoscam?  ccelumque  tremens  cum  lancea  tran- 
Dicere  non  fallar,  quo  sit  vibrata  lacerto.  289 
Quod  si  signa  ducem  nunquam  fallentia  vestrum 
Conspicio, faciesque  truces, oculosque  minaces; 
Vicistis.  Videor  fluvios  spectare  cruoris, 
Calcatosque  simul  reges,  sparsumque  senatus 
Corpus,  et  immensa  populos  in  csede  natantes. 
Sed  mea  fata  moror,  qui  vos  in  tela  ruentes  295 
Vocibus  his  teneo.  Veniam  date  bella  trahenti ; 
Spe  trepido :  haud  unquam  vidi  tam  magna  da¬ 
turos. 

Tam  prope  me  superos  :  camporum  limite  parvo 
Absumus  a  votis.  Ego  sum,  cui  Marte  peracto» 
Quae  populi  regesque  tenent,  donare  licebit.  300 
Quone  poli  motu,  quo  coeli  sidere  verso, 
Thessalicae  tantum,  superi,  permittitis  orae  ? 

Aut  merces  hodie  bellorum, aut  poena  paratur. 
Ca;sareas  spectate  cruces,  spectate  catenas. 

Et  caput  hoc  positum  rostris,  effusaque  membra. 
Septorumque  nefas,  et  clausi  proelia  campi.  306 
Cum  duce  Syllano  gerimus  civilia  bella. 

Vestri  cura  movet.  Nam  me  secura  manebit 
Sors  quaesita  manu  :  fodientem  viscera  cernet 
Me  mea,  qui  nondum  victo  respexerit  hoste.  310 
Di,  quorum  curas  abduxit  ab  aethere  tellus, 
Romanusque  labor,  vincat,  quicunque  necesse 
Non  putat  in  victos  saevum  distringere  ferrum. 
Quique  suos  cives,  quod  signa  adversa  tulerunt. 
Non  credit  fecisse  nefas.  Pompeius  in  arcto  315 
Agmina  vestra  loco,  vetita  virtute  moveri. 

Cum  tenuit,  quanto  satiavit  sanguine  ferrum! 
Vos  tamen  hoc  oro,  juvenes,  ne  caedere  quisquam 
Hostis  terga  velit :  civis,  qui  fugerit,  esto. 

Sed  dum  tela  micant,  non  vos  pietatis  imago  320 
Ulla,  nec  adversa  conspecti  fronte  parentis 
Commoveant :  vultus  gladio  turbate  verendos. 
Sive  quis  infesto  cognata  in  pectora  ferro 
ibit,  seu  nullum  violabit  vulnere  pignus,  324 
Ignoti  jugulum  tanquam  scelus  imputet  hostis. 
Sternite  jam  vallum,  fossasque  implete  ruina. 
Exeat  ut  plenis  acies  non  sparsa  mani  piis. 
Parcite  ne  castris ;  vallo  tendetis  in  illo. 

Unde  acies  peritura  venit.  Vix  cuncta  locuto 
Cresare,  quemque  suum  munus  trahit,  armaque 
raptim  S30 

Sumta  viiis  t  celeres  capiunt  pnesagia  belli, 
Calcatisque  ruunt  castris:  stant  ordine  nullo. 
Arte  ducis  nulla:  permittunt  omnia  fatis. 

Si  totidem  Magni  soceros,  totidemque  petentes 
Urbis  regni  suse  funesto  in  Marte  locasses,  335 
Non  tam  praecipiti  ruerent  in  proelia  cursu. 

Vidit  ut  hostiles  in  rectum  exire  catervas 
Pompeius,  nullasque  moras  permittere  bello, 

Sed  superis  placuisse  diem,  stat  corde  gelato 
Attonitus:  tantoque  duci  sic  arma  timere  340 
Omen  erat.  Premit  inde  metus,  totumque  per 
agmen 

Sublimi  provectus  equo,  Quem  flagitat,  inquit, 
Vestra  diem  virtus,  finis  civilibus  armis 
Quem  qusesistis,  adest.  Totas  effundite  vires; 
Extremum  ferri  superest  opus,  unaque  gentes  345 
Hora  trahit.  Quisquis  patriam  carosque  penates, 
Qui  sobolem  ac  thalamos,  desertaque  pignora 
quaerit, 

Ense  petat:  medio  posuit  deus  omnia  campo. 
Causa  jubet  melior  superos  sperare  secundos. 
Ipsi  tela  regent  per  viscera  Caesaris,  ipsi  350 
Romanas  sancire  volent  hoc  sanguine  leges. 

Si  socero  dare  regna  meo  mundumque  pararent, 
Praecipitare  meam  fatis  potuere  senectam. 

Non  iratorum  populis  Urbique  deorum  es>, 
Pompeium  servare  ducem.  Quae  vincere  possent 
Omnia  contulimus^  Subiere  pericula  clari  356 
Spontei  viri,  sacraque  antiquus  imagine  miles. 

Si  Curios  his  fata  darent,  reducesque  Camillos 
Temporibus,  Deciosque  caput  fatale  voventes. 
Hinc  starent.  Primo  gentes  oriente  coactae,  360 
Innumeraeque  urbes,  quantas  in  proelia  nunquam 
Excivere  manus.  Toto  simul  utimur  orbe. 
Quicquid,  signiferi  comprensum  limite  coeli, 
Sub  Noton  et  Borean  hominum  sumus,  arma 
movemus. 

Nonne  superfusis  collectum  cornibus  hostem  365 
In  medium  dabimus?  paucas  victoria  dextras 
Exigit:  at  plures  tantum  clamore  catervae 
Beila  gerent.  Caesar  nostris  non  sufticit  armis. 
Credite,  pendentes  e  summis  moenibus  urbis, 
Crinibus  effusis  hortari  in  proelia  matres.  370 
Credite  grandaevum  vetitumque  aetate  senatum 
Arma  sequi,  sacros  pedibus  prosternere  canos  : 
Atque  ipsam  domini  metuentem  occurrere  Romam. 
Credite,  qui  nunc  est,  populum  populumque  fu¬ 
turum 

Permistas  afferre  preces.  Haec  libera  nasci,  375 
Haec  vult  turba  mori.  Si  quis  post  pignora  tanta 
Pompeio  locus  est, cum  proleet  conjuge  supplex, 
Imperii  salva  si  majestate  liceret, 

Volverer  ante  pedes.  Magnus,  nisi  vincitis,  exsul, 
Ludibrium  soceri,  vester  pudor;  ultima  fata  380 
Deprecor,  ac  turpes  extremi  cardinis  annos, 

Ne  discam  servire  senex.  Tam  moesta  locuti 
Voce  ducis  flagrant  animi,  Romanaque  virtus 
Erigitur,  placuitque  mori,  si  vera  timeret. 

Ergo  utrinque  pari  concurrunt  agmina  motu  385 
Irarum:  metus  hos  regni,  spes  excitat  illos. 

Hae  facient  dextrae,  quicquid  non  expleat  aetas 
Ulla,  nec  humanum  reparet  genus  omnibus  annis. 
Ut  vacet  a  ferro.  Gentes  Mars  iste  futuras 
Obruet,  et  populos  aevi  venientis  in  orbem  390 
Erepto  na'ale  feret.  Tunc  omne  Latinum 
Fabula  nomen  erit:  Gabios,  Veiosque,  Coramque 
Pulvere  vix  tectae  poterunt  monstrare  ruinae, 
Albanosque  lares,  Laurentinosque  penates 
Rus  vacuum,  quod  non  habitet  nisi  nocte  coacta 
Invitus,  questusque  Numam  jussisse,  senator. 


Non  aetas  haec  carpsit  edax,  monimentaque  rerum 
Putria  destituit;  crimen  civile  videmus. 

Tot  vacuas  urbes.  Generis  quo  turba  redacta  est 
Humani  ?  toto  populi  qui  nascimur  orbe,  400 
Nec  muros  implere  viris,  nec  possumus  agros. 
Urbs  nos  una  capit:  vincto  fossore  coluntur 
Hesperiae  segetes :  stat  tectis  putris  avitis 
In  nullos  ruhura  domus:  nulloque  frequentem 
Cive  suo  Romam,  sed  mundi  faece  repletam,  405 
Cladis  eo  dedimus,  ne  tanto  in  tempore  bellum 
Jam  posset  civile  geri :  Pharsalia  tanti 
Causa  mali.  Cedant  feralia  nomina  Cannae, 

Et  damnata  diu  Romanis  Allia  fastis. 

Tempora  signavit  leviorum  Roma  malorum;  410 
Hunc  voluit  nescire  diem.  Pro  tristia  fata  ! 
Aera  pestiferum  tractu,  morbosque  fluentes, 
Insanamque  famem,  permissasque  ignibus  urbes. 
Moeniaque  in  prseceps  laturos  plena  tremores, 

Hi  possent  explere  viri :  quos  undique  traxit  415 
In  miseram  Fortuna  necem,  dum  munera  longi 
Explicat  eripiens  sevi,  populosque  ducesque 
Constituit  campis:  per  quos  tibi,  Roma,  ruenti 
Ostendat,  quam  magna  cadas,  quo  latius  orbem 
Possedit,  citius  per  prospera  fata  cucurrit.  420 
Omne  tibi  bellum  gentes  dedit  omnibus  annis: 
Te  geminum  Titan  procedere  vidit  in  axem. 
Haud  multum  terree  spatium  restabat  Eoae, 

Ut  tibi  nox,  tibi  tota  dies,  tibi  curreret  aether, 
Omniaque  errantes  stellae  Romana  viderent.  425 
Sed  retro  tua  fata  tulit  par  omnibus  annis 
Emathiae  funesta  dies.  Hac  luce  cruenta 
Effectum,  ut  Latios  non  horreat  India  fasces. 

Nec  vetitos  errare  Dahas  in  moenia  ducat, 
Sarmaticumque  premat  succinctus  consul  ara 
trum :  430 

Quod  semper  saevas  debet  tibi  Parthia  poenas. 
Quod  fugiens  civile  nefas,  redituraque  nunquam 
Libertas,  ultra  Tigrim  Rhenumque  recessit. 

Ac,  toties  nobis  jugulo  quaesita,  negatur, 
Germanum  Scythicumque  bonum,  nec  respicit 
ultra  435 

Ausoniam :  vellem,  populis  incognita  nostris : 
Vulturis  ut  primum  laevo  fundata  volatu 
Romulus  infami  complevit  moenia  luco. 

Usque  ad  Thessalicas  servisses,  Roma,  ruinas. 
De  Brutis,  Fortuna, queror.  Quid  tempora  legum 
Egimus,  aut  annos  a  consule  nomen  habentes  ? 
Felices  Arabes,  Medique,  Eoaque  tellus, 

Quam  sub  perpetuis  tenuerunt  fata  tyrannis,  [est. 
Ex  populis,  qui  regna  ferunt,  sors  ultima  nostra 
Quos  servire  pudet.  Sunt  nobis  nulla  profecto 
Numina:  cum  caeco  rapiantur  saecula  casu,  446 
Mentimur  regnare  Jovem.  Spectabit  ab  alto 
JSthere  Thessalicas,  teneat  cum  fulmina,  caedes? 
Scilicet  ipse  petet  Pholoen,  petet  ignibus  CEten. 
Immeriiaeque  nemus  Rhodopes,  pinusque  mi¬ 
nantes  ?  450 

Cassius  hoc  potius  feriet  caput?  astra  Thyestae 
Abstulit,  et  subitis  damnavit  noctibus  Argos  , 
Tot  similes  fratrum  gladios  palrumque  gerenti 
Thessaliae  dabit  ille  diem?  mortalia  nup’ 

Sunt  curata  deo.  Cladis  tamen  hujus  habemus455 
Vindictam,  quantum  terris  dare  numina  fas  est. 
Bella  pares  superis  facient  civilia  divos , 
Fulminibus  Manes  radiisque  ornabit  et  astus 
Inque  deum  templis  jurabit  Roma  per  umbras. 

Ut  rapido  cursu  fati  suprema  morantem  460 
Consumsere  locum ;  parva  tellure  diremti,  [rurit, 
Inde  manum  spectant,  vultusque  agnoscere  quae- 
Quo  sua  pila  cadant,  aut  qua  sibi  fata  minent  ar 

Facturi  quae  monstra  forent.  Videre  parentes 
Frontibus  adversis,  fraternaque  cominus  arma, 
Nec  libuit  mutare  locum  :  tamen  omnia  torpor 
Pectora  constrinxit,  gelidusque  in  viscera  san- 
Perculsa  pietate  coit,  totaeque  cohortes  [guis 
Pila  parata  diu  tensis  tenuere  lacertis.  469 

Di  tibi  non  mortem  quae  cunctis  poena  paratur. 
Sed  sensum  post  fata  tuae  dent.  Crastine,  morti. 
Cujus  torta  manu  commisit  lancea  bellum. 
Primaque  Thessaliam  Romano  sanguine  tinxit. 
O  praeceps  rabies!,  cum  Caesar  tela  teneret. 
Inventa  est  prior  ulla  manus?  Tunc  stridulus  aer 
Elisus  lituis,  conceptaque  classica  cornu  :  476 

Tunc  ausae  dare  signa  tubae:  tunc  aethera  tendit. 
Extremique  fragor  convexa  irrumpit  Olympi, 
Unde  orocul  nubes,  quo  nulla  tonitrua  durant. 
Excepit  resonis  clamorem  vallibus  Haemus,  480 
Peliacisque  dedit  rursus  geminare  cavernis: 
Pindus  agit  gemitus,  Pangaeaque  saxa  resultant, 
CEtaeaeque  gemunt  rupes :  vocesque  furoris 
Expavere  sui  tota  tellure  relatas. 

Spargitur  innumerum  diversis  missile  votis.  485 
Vulnera  pars  optat,  pars  terrae  figere  tela. 

Ac  puras  servare  manus.  Rapit  omnia  casus ; 
Atque  incerta  facit,  quos  vult,  Fortuna  nocentes 
Sed  quota  pars  cladis  jaculis  ferroque  volanti 
Exacta  est’  odiis  solus  civilibus  ensis  490 
Sufficit,  et  dextras  Romana  in  viscera  ducit. 
Pompeii  densis  acies  stipata  catervis 
Junxerat  in  seriem  nexis  umbonibus  anna, 
Vixque  habitura  locum  dextras  ac  tela  movendi 
Constiterat,  gladiosque  suos  compressa  tenebat. 
Praecipiti  cursu  vesanum  Caesaris  agmen  496 

In  densos  agitur  cuneos,  perquearma,  per  hostem 
Quaerit  iter,  qua  torta  graves  lorica  catenas 
Opponit,  lutoque  latet  sub  tegmine  pectus. 

Hac  quoque  perventum  est  ad  viscera:  totque 

per  arma  500 

Extremum  est,  quod  quisque  ferit.  Civilia  bella 
Una  acies  patitur,  gerit  altera:  frigidus  inde 
Stat  gladius  ;  calet  omne  nocens  a  Caesare  ferrum. 
Nec  Fortuna  diu  rerum  tot  pondera  vergens. 
Abstulit  ingentes  fato  torrente  ruinas.  505 

Ut  primum  toto  diduxit  cornua  campo 
Pompeianus  eques,  bellique  per  ultima  fudit; 
Sparsa  per  extremos  levis  armatura  maniplos 
Insequitur,  saevasque  manus  immittit  in  hostem. 
Illic  quaeque  suo  miscet  gens  proelia  telo:  510 
Romanus  cunctis  petitur  eruor:  inde  sagittae, 
Inde  faces  et  saxa  volant,  spatioque  solutae 
Aeris,  et  calido  liquefactae  pondere  glandes. 

Tunc  et  Ituraei,  Medique  Arabesque,  soluto 
Arcu  turba  minax,  nusquam  rexere  sagittas;  515 
Sed  petitur  solus,  qui  campis  imminet  aer: 

Inde  cadunt  mortes :  sceleris  sed  crimine  nullo 
Externum  maculant  chalybem;  stetit  omne  co- 
Circa  pila  nefas :  ferro  subtexitur  aether,  [actum 
Noxque  super  campos  telis  conserta  pependit.  520 
T um  Caesar  metuens,  ne  frons  sibi  prima  labaret 
Incursu,  tenet  obliquas  post  signa  cohortes : 
Inque  latus  belli,  qua  se  vagus  hostis  agebat. 
Immittit  subitum,  non  motis  cornibus,  agmen. 
Immemores  pugnae,  nulloque  pudore  timendi  525 
Praecipites  fecere  palam,  civilia  bella 
Non  bene  barbaricis  unquam  commissa  catervis. 
Ut  primum  sonipes  transfixus  pectora  ferro 
In  caput  effusi  calcavit  membra  regentis; 

Omnis  eques  cessit  campis,  glomerataque  pubes 
In  sua  conversis  praeceps  ruit  agmina  frenis.  581 
Perdidit  inde  modum  caedes  ac  nulla  secuta  est 

Pugna ;  sed  hinc  jugulis,  hinc  ferro  bella  geruntur 
Nec  valet  haec  acies  tantum  prosternere,  quantum 
Inde  perire  potest.  Utinam,  Pharsalia,  campis  585 
Sufficiat  eruor  iste  tuis,  quem  barbara  fundunt 
Pectora,  non  alio  mutentur  sanguine  fontes. 

Hic  numerus  totos  tibi  vestiat  ossibus  agros: 

Aut  si  Romano  compleri  sanguine  mavis. 

Istis  parce  precor:  vivant Galataeque,  Syrique, 540 
Uappadoces,  Gallique,  extremique  orbis  Iberi, 
Armenii,  Cilices  :  nam  post  civilia  bella 
Hic  populus  Romanus  erit.  Semel  ortus  in  omnes 
It  timor,  et  fatis  datus  est  pro  Caesare  cursus. 
Ventum  erat  ad  robur  Magni  mediasque  cater¬ 
vas,  645 

Quod  totos  errore  vago  perfuderat  agros: 
Constitit  hic  bellum,  fortunaque  Caesaris  haesit. 
Non  illic  regum  auxiliis  collecta  juventus 
Bella  gerit,  ferrumque  manus  movere  togatae: 

Ille  locus  fratres  habuit,  locus  ille  parentes.  560 
Hic  furor,  hic  rabies,  hic  sunt  tua  crimina,  Caesar. 
Hanc  fuge,  mens,  partem  belli,  tenebrisque  re¬ 
linque. 

Nullaque  tantorum  discat  me  vate  malorum, 
Quam  multum  bellis  liceat  civilibus,  aetas. 

Ah  potius  pereant  lacrymae,  pereantque  querelae. 
Quir  quid  in  hac  acie  gessisti,  Roma,  tacebo.  556 
Hic  Caesar,  rabies  populi,  stimulusque  furoris. 
Ne  qua  parte  sui  pereat  scelus,  agmina  circum 
It  vagus,  atque  ignes  animis  flagrantibus  addit 
Inspicit  et  gladios,  qui  toti  sanguine  manent,  560 
Qui  niteant  primo  tantum  mucrone  cruenti, 

Quae  presso  tremat  ense  manus,  quis  languida  tela. 
Quis  contenta  ferat,  quis  praestet  bella  jubenti, 
Quem  pugnare  juvet,  quis  vultum  cive  peremt 
Mutet:  obit  latis  projecta  cadavera  campis.  565 
Vulnera  multorum  totum  fusura  cruorem 
Opposita  premit  ipse  manu.  Quacunque  vagatur, 
Sanguineum  veluti  quatiens  Bellona  flagellum, 
Bistonas  aut  Mavors  agitans,  si  verbere  saevo 
Palladia  stimulet  turbatos  aegide  currus.  570 
Nox  ingens  scelerum,  et  caedes  oriuntur,  et  in 
Immensae  vocis  gemitus,  et  pondere  lapsi  [st 
Pectoris  arma  sonant,  confractique  ensibus  ense 
Ipse  manu  subicit  gladios,  ac  tela  ministrat, 
Adversosque  jubet  ferro  confundere  vultus.  5 
Promovet  ipse  acies  :  impellit  terga  suorum: 
Verbere  conversae  cessantes  excitat  hastae. 

In  plebem  vetat  ire  manus,  monstratque  senatum. 
Scit  eruor  imperii  qui  sit,  quae  viscera  legum, 
Unde  petat  Romam,  libertas  ultima  mundi  580 
Quo  steterit  ferienda  loco.  Permista  secundo 
Ordine  nobilitas,  venerandaque  corpora  ferro 
Urgentur :  caedunt  Lepidos,  caeduntque  Metellos, 
Corvinosque  simul,  Torquataque  nomina  legum, 
Saepe  duces,  summosque  hominum  te,  Magne, 
remoto.  585 

Illic  plebeia  contectus  casside  vultus, 
Ignotusque  hosti,  quod  ferrum,  Brute,  tenebas  ? 

O  decus  imperii,  spes  o  suprema  senatus, 
Extremum  tanti  generis  per  saecula  nomen. 

Ne  rue  per  medios  nimium  temerarius  hostes,  590 
Nec  tibi  fatales  admoveris  ante  Philippos, 
Thessalia  periture  tua.  Nil  proficis  istic 
Caesaris  intentus  jugulo;  nondum  attigit  arcem 
Juris,  et  humanum  culmen, quo  cuncta  reguntur, 
Egressus,  meruit  fatis  tam  nobile  letum  :  595 

Vivat,  et,  ut  Bruti  procumbat  victima,  regnet. 

Hic  patriae  perit  omne  decus :  jacet  aggere  mag- 
Patricium  campis  commista  plebe  cadaver,  [no. 
Mors  tamen  eminuit  claroium  in  strage  virorum 
8  T  2 

Pugnacis  Domiti ;  quem  clades  fata  per  omnes  600 
Ducebant.  Nusquam  Magni  fortuna  sine  illo 
Succubuit:  victus  toties  a  Caesare,  salva 
Libertate  perit :  tunc  mille  in  vulnera  laetus 
Labitur,  ac  venia  gaudet  caruisse  secunda. 
Viderat  incrasso  versantem  sanguine  membra 605 
Caesar,  et  increpitans:  Jam  Magni  deseris  arma, 
Successor  Domiti:  sine  te  jam  bella  geruntur. 
Dixerat:  ast  illi  suffecit  pectora  pulsans 
Spiritus  in  vocem,  morientiaque  ora  resolvit: 
Non  te  funesta  scelerum  mercede  potitum,  610 
Sed  dubium  fati,  Caesar,  generoque  minorem 
Aspiciens,  Stygias  Magno  duce  liber  ad  umbras 
Et  securus  eo :  te  saevo  Marte  subactum, 
Pompeioque  graves  poenas  nobisque  daturum. 
Cum  moriar,  sperare  licet.  Non  plura  locu¬ 
tum  615 

Vita  fugit,  densaeque  oculos  pressere  tenebrae. 

Impendisse  pudet  lacrymas  in  funere  mundi 
Mortibus  innumeris,  ac  singula  fata  sequentem 
Quaerere,  letiferum  per  cujus  viscera  vulnus 
Exierit:  quis  fusa  solo  vitalia  calcet :  620 

Ore  quis  adverso,  demisso  faucibus  ense, 
Expulerit  moriens  animam:  quis  corruat  ictu, 
Quis  steterit,  dum  membra  cadant:  qui  pectora 
telis 

Transmittant,  aut  quos  campis  affixerit  hasta: 
Quis  eruor  emissus  perruperit  aera  venis,  625 
lnque  hostis  cadat  arma  sui:  quis  pectora  fratris 
Caedat,  et,  ut  notum  possit  spoliare  cadaver, 
Abscisum  longe  mittat  caput:  ora  parentis 
Quis  laceret,  nimiaque  probet  spectantibus  ira, 
Quem  jugulat,  non  esse  patrem.  Mors  nulla 
querela  630 

Digna  sua  est,  nullosque  hominum  lugere  vaca- 
Non  istas  habuit  pugnae  Pharsalia  partes,  [mus 
Quas  aliae  clades:  illic  per  fata  virorum, 

Per  populos  hic  Roma  perit:  quod  militis  illic, 
Mors  hic  gentis  erat:  sanguis  ibi  fluxit  Achaeus, 
Ponticus,  Assyrius;  cunctos  haerere  cruores  636 
Romanus,  campisque  vetat  consistere  torrens  : 
Majus  ab  hac  acie,  quam  quod  sua  saecula  fer¬ 
rent,  [lusque, 

Vulnus  habent  populi :  plus  est  quam  vita  sa- 
Quod  perit:  in  totum  mundi  prosternimur  ae¬ 
vum.  640 

Vincitur  his  gladiis  omnis,  quae  serviet,  aetas. 
Proxima  quid  soboles,  aut  quid  meruere  nepotes 
ln regnum  nasci?  pavide  num  gessimus  arma? 
Teximus  aut  jugulos  ?  alieni  pcena  timoris 
n  nostra  cervice  sedet.  Post  proelia  natis  645 
Si  dominum,  Fortuna,  dabas,  et  bella  dedisses. 

Jam  Magnus  transisse  deos  Romanaque  fala 
Senserat  infelix  :  tota  vix  clade  coactus 
Fortunam  damnare  suam,  stetit  aggere  campi 
Eminus,  unde  omnes  sparsas  per  Thessala  rura 
Aspiceret  clades,  quae  bello  obstante  latebant. 651 
Tot  telis  sua  fata  peti,  tot  corpora  fusa, 

Ac  se  tam  multo  pereuntem  sanguine  vidit. 

Nec,  sicut  mos  est  miseris,  trahere  omnia  secum 
Mersa  juvat,  gentesque  suae  miscere  ruinae  :  655 
Ut  Latiae  post  se  vivat  pars  maxima  turbae. 
Sustinuit  dignos  etiam  nunc  credere  votis 
Coelicolas,  voluitque  sui  solatia  casus: 

Parcite,  ait,  superi,  cunctas  prosternere- gentes : 
Stante  potest  mundo,  Romaque  superstite,  Mag¬ 
nus  660 

Esse  miser.  Si  plura  juvant  mea  vulnera,  conjux 
Est  mihi,  sunt  nati :  dedimus  tot  pignora  fatis. 
Civiiine  parum  est  bello,  si  meque  meosque 


Obruat?  exiguae  clades  sumus  orbe  remoto  ? 
Omnia  quid  laceras  ?  quid  perdere  cuncta  labo¬ 
ras  ?  665 

Jam  nihil  est,  Fortuna, meum.  Sic  fatur:  et  arma 
Signaque,  et  afflictas  omni  jam  parte  catervas 
Circuit,  et  revocat  matura  in  fata  ruentes, 

Seque  negat  tanti.  Nec  deerat  robur  in  enses 
Ire  duci,  juguloque  pati  vel  pectore  letum ;  670 
Sed  timuit,  strato  miles  ne  corpore  Magni 
Non  fugeret,  supraque  ducem  procumberet  orbis : 
Caesaris  aut  oculis  voluit  subducere  mortem. 
Nequicquam.  Infelix,  socero  spectare  volenti 
Praestandum  est  ubicunque  caput.  Sed  tu  quo¬ 
que,  conjux,  675 

Causa  fugae,  vultusque  lui :  fatisque  probatum 
Te  praesente  mori.  Tunc  Magnum  concitus  au- 
A  bello  sonipes,  non  tergo  tela  paventem,  [fert 
Ingentesque  animos  extrema  in  fata  ferentem. 

Non  gemitus,  non  fletus  erat,  salvaque  verendus 
Majestate  dolor,  qualem  te,  Magne,  decebat  681 
Romanis  praestare  malis.  Non  impare  vultu 
Aspicis  Emathiam  :  nec  te  videre  superbum 
Prospera  bellorum,  nec  fractum  adversa  videbunt. 
Quamque  fuit  laeto  per  tres  infida  triumphos,  685 
Tam  misero  Fortuna  minor.  Jam  pondere  fati 
Deposito  securus  abis:  nunc  tempora  laeta 
Respexisse  vacat:  spes  nunquam  implenda  re¬ 
cessit: 

Quid  fueris  nunc  scire  licet.  Fuge  proelia  dira, 
Ac  testare  deos, nullum  qui  perstet  in  armis,  690 
Jam  tibi,  Magne,  mori :  ceu  flebilis  Africa  dam¬ 
nis, 

Et  ceu  Munda  nocens,  Pharioque  a  gurgite  clades. 
Sic  et  Thessalicae  post  te  pars  maxima  pugnae. 
Non  jam  Pompeii  nomen  populare  per  orbem, 
Nec  studium  belli;  sed  par,  quod  semper  habe¬ 
mus,  695 

Libertas  et  Caesar  erunt :  teque  inde  fugato 
Ostendet  moriens,  sibi  se  pugnasse,  senatus. 

Nonne  juvat  pulsum  bellis  cessisse,  nec  istud 
Prospectare  nefas,  spumantes  caede  catervas  ? 
Respice  turbatos  incursu  sanguinis  amnes,  700 
Et  soceri  miserere  tui.  Quo  pectore  Romam 
Intrabit  factus  campis  felicior  istis? 

Quicquid  in  ignotis  solus  regionibus  exsul, 
Quicquid  sub  Phario  positus  patiere  tyranno. 
Crede  deis,  longo  fatorum  crede  favori,  705 
Vincere  pejus  erat.  Prohibe  lamenta  sonare, 
Flere  veta  populos:  lacrymas  luctusque  remitte. 
Tam  mala  Pompeii,  quam  prospera  mundus  ad- 
Adspice  securus  vultu  non  supplice  reges :  [oret. 
Adspice  possessas  urbes  donataque  regna,  710 
iEgyptum  Libyamque,  et  terras  elige  morti. 

Vidit  prima  tuse  testis  Larissa  ruinae 
Nobile,  nec  victum  fatis  caput:  omnibus  illa 
Civibus  effudit  totas  per  moenia  vires 
Obvia  ceu  laeto :  praemittunt  munera  flentes:  715 
Pandunt  templa,  domos :  socios  se  cladibus  op¬ 
tant. 

Scilicet  immenso  superest  ex  nomine  multum, 
Teque  minor  solo,  cunctas  impellere  gentes 
Rursus  in  arma  potes,  rursusque  in  fata  redire. 
Sed,  Quid  opus  victo  populis  aut  urbibus,  inquit? 
Victori  praestate  fidem.  Tu,  Caesar,  in  alto  72-1 
Caedis  adhuc  cumulo  patriae  per  viscera  vadis 
At  tibi  jam  populos  donat  gener.  Avehit  inde 
Pompeium  sonipes :  gemitus  lacrymaeque  se 
quuntur. 

Plurimaque  in  saevos  populi  convicia  divos.  7ga 
Nunc  tibi  vera  fides  quaesiti,  Magne,  favoris 

Contigit,  ac  fructus.  Felix  se  nescit  amari. 

Caesar  ut  Hesperio  vidit  satis  arva  natare 
Sanguine,  parcendum  ferro  manibusque  suorum 
Jam  ratus,  ut  viles  animas,  perituraque  frustra730 
Agmina  permisit  vitae.  Sed  castra  fugatos 
Ne  revocent,  pellatque  quies  nocturna  pavorem. 
Protinus  hostili  statuit  succedere  vallo, 

Dum  fortuna  calet,  dum  conficit  omnia  terror. 
Non  veritus,  grave  ne  fessis  ac  Marte  subactis  735 
Iloc  foret  imperium.  Non  magno  hortamine  miles 
In  praedam  ducendus  erat.  Victoria  nobis 
Plena,  viri,  dixit :  superest  pro  sanguine  merces. 
Quam  monstrare  meum  est:  nec  enim  donare 
vocabo,  [tallis 

Quod  sibi  quisque  dabit.  Cunctis  en  plena  me- 
Castra  patent :  raptum  Hesperiis  egentibus  aurum 
Hic  jacet,  Eoasque  premunt  tentoria  gazas. 

Tot  regum  fortuna  simul,  Magnique  coacta 
Exspectat  dominos:  propera  praecedere,  miles. 
Quos  sequeris  :  quascunque  tuas  Pharsalia  fecit, 
A  victis  rapiantur  opes.  Nec  plura  locutus  746 
Impulit  amentes,  aurique  cupidine  caecos 
Ire  super  gladios,  supraque  cadavera  patrum. 

Et  caesos  calcare  duces.  Quae  fossa,  quis  agger 
Sustineat  pretium  belli  scelerumque  petentes?750 
Scire  volunt,  quanta  fuerint  mercede  nocentes. 

Invenere  quidem  spoliato  plurima  mundo 
Bellorum  in  sumtus  congestae  pondera  massae 
Sed  non  implerunt  cupientes  omnia  mentes. 
Quicquid  fodit  Iber,  quicquid  Tagus  expulit  auri, 
Quodque  legit  dives  summis  A  rimaspus arenis, 756 
Ut  rapiant,  parvo  scelus  hoc  vSnisse  putabunt. 
Cum  sibi  Tarpeias  victor  desponderit  arces: 

Cum  spe  Romanae  promiserit  omnia  praedae : 
Decipitur,  quod  castra  rapit.  Capit  impia  plebes 
Cespite  patricio  somnos:  cassumque  cubile  761 
Regibus  infandus  miles  premit :  inque  parentum, 
Inque  toris  fratrum  posuerunt  membra  nocentes: 
Quos  agitat  vesana  quies  somnique  furentes: 
Thessalicam  miseri  versant  in  pectore  pugnam. 765 
Invigilat  cunctis  saevum  scelus,  armaque  tota 
Menteagitant,capuloque  manusabsente  moventur. 
Ingemuisse  putes  campos,  terramque  nocentem 
Inspirasse  animas,  infectumque  aera  totum 
Manibus,  et  superam  Stygia  formidine  noctem. 
Exigit  a  meritis  tristes  victoria  poenas,  771 
Sibiltque  et  flammas  infert  sopor:  umbra  per¬ 
emti 

Civis  adest:  sua  quemque  premit  terroris  imago. 
Ille  senum  vultus,  juvenum  videt  ille  figuras: 
Hunc  agitant  totis  fraterna  cadavera  somnis:  775 
Pectore  in  hoc  pater  est :  omnes  in  Caesare  manes. 
Haud  alios  nondum  Scythica  purgatus  in  ara 
Eumenidum  vidit  vultus  Pelopeus  Ores' es: 

Nec  magis  attonitos  animi  sensere  tumultus, 
Cum  fureret  Pentheus, aut  cum  desisset  Agave.780 
Hunc  omnes  gladii,  quos  aut  Pharsalia  vidit, 
Aut  ultrix  visura  dies,  stringente  senatu. 

Illa  nocte  premunt :  hunc  infera  monstra  flagellant. 
Et  quantum  poenae  misero  mens  conscia  donat. 
Quod  Styga,  quod  manes  infestaque  Tartara 
somnis  785 

Pompeio  vivente  videt !  Tamen  omnia  passo, 
Postquam  clara  dies  Pharsalica  damna  retexit. 
Nulla  loci  lacies  revocat  feralibus  arvis 
Haerentes  oculos.  Cernit  propulsa  cruore 
Flumina,  et  excelsos  cumulis  aequantia  colles  790 
Corpora,  sidentes  in  tabem  spectat  acervos, 

Et  Magni  numerat  populos:  epulisque  paratur 
Ille  locus,  vultus  ex  quo  faciesque  jacentum 


Agnoscat.  Juvat  Emathiam  non  cernere  terram, 
Et  lustrare  oculis  campos  sub  clade  latentes.  795 
Fortunam  superosque  suos  in  sanguine  cernit. 

Ac  ne  laeta  furens  scelerum  spectacula  perdat, 
Invidet  igne  rogi  miseris,  coeloque  nocenti 
Ingerit  Emathiam.  Non  illum  Poenus  humator 
Consulis,  et  Libyca  succensae  lampade  Cannae  800 
Compellunt,  hominum  ritus  ut  servet  in  hostes; 
Sed  meminit  nondum  satiata  caedibus  ira. 

Cives  esse  suos.  Petimus  non  singula  busta, 
Discretosque  rogos  ;  unum  da  gentibus  ignem : 
Non  interpositis  urantur  corpora  flammis.  805 
Aut  generi  si  poena  juvat,  nemus  exstrue  Pindi : 
Erige  congestas  CEtaeo  robore  sylvas:  [mam. 

Thessalicam  videat  Pompeius  ab  aequore  flam- 
Nil  agis  hac  ira:  tabesne  cadavera  solvat 
An  rogus,  haud  refert :  placido  Natura  receptat 
Cuncta  sinu,  finemque  sui  sibi  corpora  debent. 81 1 
Hos,  Caesar,  populos  si  nunc  non  usserit  ignis. 
Uret  cum  terris,  uret  cum  gurgite  ponti. 
Communis  mundo  superest  rogus,  ossibus  astra 
Misturus.  Quocunque  tuam  Fortuna  vocabit,  815 
Hae  quoque  eunt  animae.  Non  altius  ibis  in  auras, 
Non  meliore  loco  Stygia  sub  nocte  jacebis. 
Libera  Fortunae  mors  est:  capit  omnia  tellus 
Quae  genuit :  coelo  tegitur,  qui  non  habet  urnam 
Tu,  cui  dant  poenas  inhumato  funere  gentes,  820 
Quid  fugis  hanc  cladem  ?  quid  olentes  deseris 
agros?  [coelo. 

Has  trahe,  Caesar,  aquas  :  hoc,  si  potes,  utere 
Sed  tibi  tabentes  populi  Pharsalica  rura 
Eripiunt,  camposque  tenent  victore  fugato. 

Non  solum  Haemonii  funesta  ad  pabula  belli  825 
Bistonii  venere  lupi,  tabemque  cruentae 
Caedis  odorati  Pholoen  liquere  leones. 

Tunc  ursi  latebras,  obscaeni  tecta  domosque 
Deseruere  canes,  et  quicquid  nare  sagaci 
Aera  non  sanum,  motumque  c  da  vere  sentit.  830 
Jamque  diu  volucres,  civilia  castra  secutae. 
Conveniunt.  Vos,  quae  Nilo  mutare  soletis 
Threicias  hvemes,  ad  mollem  serius  Austrum 
Istis  aves.  Nunquam  se  tanto  vulture  coelum 
Induit,  aut  plures  presserunt  aera  pennae.  835 
Omne  nemus  misit  volucres,  omnisque  cruenta 
Alite  sanguineis  stillavit  roribus  arbor. 

Saepe  super  vultus  victoris  et  impia  signa 
Aut  eruor,  aut  alto  defluxit  ab  aethere  tabes, 
Membraque  dejecit  jam  lassis  unguibus  ales  840 
Sic  quoque  non  omnis  populus  pervenit  ad  ossa, 
Inque  feras  discerptus  abit:  non  intima  curant 
Viscera,  nec  totas  avide  sorbere  medullas; 
Degustant  artus.  Latiae  pars  maxima  turbae 
Fastidita  jacet,  quam  sol,  nimbique,  diesque  845 
Longior  Emathiis  resolutam  miscuit  arvis. 

Thessalica  infelix,  quo  tanto  crimine,  tellus, 
Leesisti  superos,  ut  te  tot  mortibus  unam. 

Tot  scelerum  fatis  premerent?  quod  sufficit  aevum, 
Immemor  ut  donet  belli  tibi  damna  vetustas  ?  850 
Quae  seges  infecta  surget  non  decolor  herba  ? 
Quo  non  Romanos  violabis  vomere  manes? 

Ante  novae  venient  acies,  scelerique  secundo 
Praestabis  nondum  siccos  hoc  sanguine  campos. 
Omnia  majorum  vertamus  busta  licebit,  855 
Et  stan'.es  tumulos,  et  qui  radice  vetusta 
Effudere  suas  victis  compagibus  urnas ; 

Plus  cinerum  Haemoniae  sulcis  telluris  aratur, 
Pluraqoe  ruricolis  feriuntur  dentibus  ossa. 
Nullus  ab  Emathio  religasset  littore  funem  86'j 
Navita,  nec  terram  quisquam  movisset  arator 
Romani  bustum  populi :  fugerentque  coloni 

Umbrarum  campos,  gregibus  dumeta  carerent : 
Nullusque  auderet  pecori  permittere  pastor, 

V  ellere  surgentem  de  nostris  ossibus  herbam :  865 
Ac,  velut  impatiens  hominum,  vel  solis  iniqui 
Limite,  vel  glacie  nuda  atque  ignota  jaceres. 

Si  non  prima  nefas  belli,  sed  sola  tulisses. 


O  superi,  liceat  terras  odisse  nocentes. 

Quid  totum  premitis,  quid  totum  absolvitis  or¬ 
bem  ?  870 

Hesperiae  clades,  et  flebilis  unda  Pachyni, 

Et  Mutina,  et  Leucas  puros  fecere  Philippos. 


LI  BER  OCTAVUS. 


Jam  super  Herculeas  fauces  nemorosaque  Tempe, 
Haemoniae  deserta  petens  dispendia  sylvae, 
Cornipedem  exhaustum  cursu,  stimulisque  ne¬ 
gantem 

Magnus  agens,  incerta  fugae  vestigia  turbat, 
Implicitasque  errore  vias.  Pavet  ille  fragorem  5 
Motorum  ventis  nemorum,  comitumque  suorum. 
Qui  post  terga  venit,  trepidum  laterique  timentem 
Exanimat.  Quamvis  summo  de  culmine  lapsus, 
Nondum  vile  sui  pretium  scit  sanguinis  esse. 
Seque,  memor  fati,  tantae  mercedis  habere  10 
Credit  adhuc  jugulum,  quantum  pro  Caesaris  ipse 
Avulsa  cervice  daret.  Deserta  sequentem 
Non  patitur  tutis  fatum  celare  latebris 
Clara  viri  facies.  Multi  Pharsalica  castra 
Cum  peterent,  nondum  fama  prodente  ruinas,  15 
Occursu  stupuere  ducis,  vertigine  rerum 
Attoniti :  cladisque  suae  vix  ipse  fidelis  [lorum 
Auctor  erat.  Gravis  est  Magno,  quicunque  ma- 
Testis  adest.  Cunctis  ignotus  gentibus  esse 
Mallet,  et  obscuro  tutus  transire  per  orbem  20 
Nomine:  sed  longi  poenas  Fortuna  favoris 
Exigit  a  misero,  quae  tanto  pondere  famae 
Res  premit  adversas,  fatisque  prioribus  urget. 
Nunc  festinatos  nimium  sibi  sentit  honores, 
Actaque  lauriferae  damnat  Syllana  juventae.  25 
Nunc  et  Corycias  classes,  et  Pontica  signa 
Dejectum  meminisse  piget.  Sic  longius  aevum 
Destruit  ingentes  animos,  et  vita  superstes 
Imperio.  Nisi  summa  dies  cum  fine  bonorum 
Affuit,  et  celeri  praevertit  tristia  leto,  80 

Dedecori  est  fortuna  prior.  Quisquamne  secundis 
Tradere  se  fatis  audet,  nisi  morte  parata? 

Littora  contigerat,  per  quae  Peneius  amnis, 
Emathia  jam  clade  rubens,  exibat  in  aequor. 

Inde  ratis  trepidum  ventis  et  fluctibus  impar,  35 
Flumineis  vix  tuta  vadis,  evexit  in  altum : 

Cujus  adhuc  remis  quatitur  Corcyra,  sinusque 
Leucadii,  Cilicum  dominus  terraeque  Liburnae, 
Exiguam  vector  pavidus  correpsit  in  alnum. 
Conscia  curarum  secreta  in  littora  Lesbi  40 
Flectere  vela  jubet,  qua  tum  tellure  latebas, 
Mcestior,  in  mediis  quam  si,  Cornelia,  campis 
Emathiae  stares.  Tristes  praesagia  cwras 
Exagitant:  trepida  quatitur  formidine  somnus. 
Thessaliam  nox  omnis  habet :  tenebrisque  re¬ 
motis  45 

Rupis  in  abruptae  scopulos  extremaque  currens 
Littora,  prospiciens  fluctus,  nutantia  longe 
SSemper  prima  vides  venientes  vela  carinae, 
Qua:rere  nec  quicquam  de  fato  conjugis  audes. 

F.n  ratis,  ad  vestros  quae  tendit  carbasa  portus,  50 
Quid  ferat  ignoras  :  sed  nunc  tibi  summa  pavoris  , 


Nuntius  armorum  tristis,  rumorque  sinister. 
Victus  adest  conjux.  Quid  perdis  tempora  luc¬ 
tus  ?  fpinqua 

Cum  possis  jam  flere,  times.  Tunc  puppe  pro- 
Prosiluit,  crimenque  deum  crudele  notavit,  55 
Deformem  pallore  ducem,  vultusque  prementem 
Canitie,  atque  atro  squalentes  pulvere  vestes. 
Obvia  nox  miserae  coelum  lucemque  tenebris 
Abstulit,  atque  animam  clausit  dolor:  omnia 
nervis 

Membra  relicta  labant,  riguerunt  corda,  diuque 
Spe  mortis  decepta  jacet.  Jam  fune  ligato  61 
Littoribus  lustrat  vacuas  Pompeius  arenas. 
Quem  postquam  propius  famula  videre  fideles. 
Non  ultra  gemitus  tacitos  incessere  fata 
Permisere  sibi,  frustraque  attollere  terra  65 
Semianimem  conantur  heram:  quam  pectore 
Magnus 

Ambit,  et  adstrictos  refovet  complexibus  artus. 
Coeperat  in  summum  revocato  sanguine  corpus 
Pompeii  sentire  manus,  moestamque  mariti 
Posse  pati  faciem:  prohibet  succumbere  fatis  70 
Magnus,  et  immodicos  castigat  voce  dolores. 
Nobile  cur  robur  Fortuna  vulnere  primo, 
Foemina  tantorum  titulis  insignis  avorum. 
Frangis?  habes  aditum  mansura,  in  sacula  fama. 
Laudis  in  hoc  sexu,  non  legum  jura,  nec  arma,  75 
Unica  materia  est  conjux  miser.  Erige  mentem, 
Et  tua  cum  fatis  pietas  decertet,  et  ipsum, 

Quod  sum  victus,  ama:  nunc  sum  tibi  gloria 
major, 

A  me  quod  fasces,  et  quod  pia  turba  senatus. 
Tantaque  discessit  regum  manus :  incipe  Magnum 
Sola  sequi.  Deformis  adhuc  vivente  marito  81 
Summus,  et  augeri  vetitus  dolor  :  ultima  debet 
Esse  fides,  lugere  virum.  Tu  nulla  tulisti 
Bello  damna  meo.  Vivit  post  proelia  Magnus, 
Sed  fortuna  perit:  quod  defles,  illud  amasti.  85 
Vocibus  his  correp!a  viri,  vix  aegra  levavit 
Membra  solo,  tales  gemitu  rumpente  querelas: 

O  utinam  in  thalamos  invisi  Caesaris  issem 
Infelix  conjux,  et  nulli  laeta  marito! 

Bis  nocui  mundo  :  me  pronuba  duxit  Erinnys,  90 
Crassorumque  umbrae,  devotaque  manibus  illis 
Assyrios  in  castra  tuli  civilia  casus, 
Praecipitesque  dedi  populos,  cunctosque  fugavi 
A  causa  meliore  deos.  O  maxime  conjux, 

O  thalamis  indigne  meis,  hoc  juris  habebat  95 
In  tantum  Fortuna  caput !  cur  impia  nupsi. 

Si  miserum  factura  fui  ?  nunc  accipe  poenas, 

Sed  quas  sponte  luam.  Quo  sit  tibi  mollius  aequor, 
Certa  fides  regum,  totusque  paratior  orbis. 

Sparge  mari  comitem.  Mallem  felicibus  armis 

Dependisse  caput :  nunc  clades  denique  lustra. 
Magne,  tuas.  Ubicunque  jaces,  civilibus  armis 
Nostros  ulta  toros,  ades  huc,  atque  exige  poenas, 
Julia  crudelis ;  placataque  pellice  caesa, 

Magno  parce  tuo.  Sic  fata,  iterumque  refusa  105 
Conjugis  in  gremium,  cunctorum  lumina  solvit 
In  Lcrymas.  Duri  flectuntur  pectora  Magni, 
Siccaque  Thessaliae  confundit  lumina  Lesbos. 

Tunc  Mitylenaeum  pleno  jam  littore  vulgus 
Affatur  Magnum  :  Si  maxima  gloria  nobis  1 10 
Semper  ent  tanti  pignus  servasse  mariti. 

Tu  quoque  devotos  sacro  tibi  foedere  muros. 
Oramus,  sociosque  lares  dignare  vel  una  [sant 
Nocte  tua  :  fac,  Magne,  locum,  quem  cuncta  revi- 
Saecula,  quem  veniens  hospes  Romanus  adoret. 
Nulla  tibi  subeunda  magis  sunt  moenia  victo. 
Omnia  victoris  possunt  sperare  favorem ;  [ponto ; 
Haec  jam  crimen  habent.  Quid,  quod  jacet  insula 
Caesar  eget  ratibus  ?  procerum  pars  magna  coibit 
Certa  loci.  Noto  reparandum  est  littore  fatum. 
Accipe  templorum  cultus,  aurumque  deorum 
Accipe  :  si  terris,  si  puppibus  ista  juventus 
Aptior  est,  tota,  quantum  valet,  utere  Lesbo. 
Accipe:  ne  Caesar  rapiat,  tu  victus  habeto, 
lloc  solum  crimen  meritae  bene  detrahe  terrae. 
Ne  nostram  videare  fidem  felixque  secutus,  126 
Et  damnasse  miser.  Tali  pietate  virorum 
Laetus,  in  adversis  et  mundi  nomine  gaudens 
Esse  fidem.  Nullum  toto  mihi,  dixit,  in  orbe 
Gratius  esse  solum,  non  parvo  pignore  vobis  130 
Ostendi.  Tenuit  nostros  hac  obside  Lesbos 
Allectus  :  hic  sacra  domus,  carique  penates. 

Hic  mihi  Roma  fuit.  Non  uila  in  littora  puppim 
Ante  dedi  fugiens,  saevi  cum  Caesaris  iram  134 
Jam  scirem  meritam,  servata  conjuge,  Lesbon, 
Non  veritus  tantam  veniae  committere  vobis 
Materiam.  Sed  jam  satis  est  fecisse  nocentes  : 
Fata  mihi  totum  mea  sunt  agitanda  per  orbem. 
Heu  nimium  felix  aeterno  nomine  Lesbos!  133 
Sive  doces  populos  regesque  admittere  Magnum, 
Seu  praestas  mihi  sola  fidem.  Nam  quaerere  cer¬ 
tum  est 

Fasquibus  in  terris,  ubi  sit  scelus.  Accipe,  numen 
Si  quod  adhuc  rnecum  es,  votorum  extrema  meo¬ 
rum  : 

Da  similes  Lesbo  populos,  qui  Marte  subactum 
Non  intrare  suos,  infesto  Caesare,  portus,  145 
Non  exire  vetent.  Dixit,  moestamque  carinae 
Imposuit  comitem.  (Junctos  mutare  putares 
Tellurem  p.itriaeque  solum  ;  sic  littore  toto 
Plangitur,  infestae  tenduntur  in  aethera  dextrae: 
Pompeiumque  minus,  cujus  fortuna  dolorem  150 
Moverat,  ast  illam,  quam  toto  tempore  belli 
Ut  civem  videre  suam,  discedere  cernens 
Ingemuit  populus  :  quam  vix,  si  castra  mariti 
Victoris  peteret,  siccis  dimittere  matres 
Jam  poterant  oculis;  tanto  devinxit  amore  155 
Hos  pudor,  hos  probitas,castique  modestia  vultus, 
Quod  submissa  nimis,  nulh  gravis  hospita  turbae. 
Stantis  adhuc  fati  vixit  quasi  conjuge  victo. 

Jam  pelago  medios  Titan  demissus  ad  ignes, 
Nec  quibus  abscondit, nec  si  quibus  exserit  orbem, 
Totus  erat :  vigiles  Pompeii  in  pectore  curse  161 
Nunc  socias  aideunt  Romani  foederis  urbes. 

Et  varias  regum  mentes,  nunc  invia  mundi 
Arva  super  nimios  soles  Austrumque  jacentis. 
Saepe  labor  moestus  curarum,  odiumque  futuri  165 
Projecit  fessos  incerti  pectoris  aestus; 
Rectoremque  ratis  de  cunctis  consulit  astris. 
Unde  notet  terras,  quae  sit  mensura  secandi 


dSquoris  in  coelo,  Syriam  quo  sidere  servet.  J 69 
Aut  quotus  in  plaustro  Libyam  bene  dirigat  ignis. 
Doctus  ad  haec  fatur  taciti  servator  Olympi . 
Signifero  quaecunque  fluunt  labentia  coelo, 
Nunquam  stante  polo,  miseros  fallentia  nautas 
Sidera  non  sequimur  ;  sed  qui  non  mergitur  undis 
Axis  inocciduus,  gemina  clarissimus  Arcto,  175 
Ille  regit  puppes.  Hic  cum  mihi  semper  in  altum 
Surget,  et  instabit  summis  minor  Ursa  ceruchis ; 
Bosporon,  et  Scythiae  curvantem  littora  pontum 
Spectamus.  Quicquid  descendet  ab  arbore  summa 
Arctophylax,  propiorque  mari  Cynosura  feretur. 
In  Syriae  portus  tendet  ratis.  Inde  Canopos  181 
Excipit  Australi  coelo  contenta  vagari, 

Stella  timens  Borean  :  illa  quoque  perge  sinistra 
Trans  Pharon;  in  medio  tanget  ratis  aequore 
Syrtim.  184 

Sed  quo  vela  dari,  quo  nunc  pede  carbasa  tendi 
Nostra  jubes  ?  Dubio  contra  cui  pectore  Magnus, 
Hoc  solum  toto,  respondit,  in  aequore  serva. 

Ut  sit  ab  Emathiis  semper  tua  longius  oris 
Puppis,  et  Hesperiam  pelago  coeloque  relinquas; 
Caeterada  ventis.  Comitem,  pignusque  recepi  190 
Depositum  :  tunc  certus  eram,  quae  littora  vellem  ; 
Nunc  portum  Fortuna  dabit.  Sic  fatur:  at  ille 
Justo  vela  modo  pendentia  cornibus  aequis 
Torsit,  et  in  laevum  puppim  dedit,  utque  secaret. 
Quas  Asiae  cautes,  et  quas  Chios  asperat,  undas 
Hos  dedit  in  proram,  tenet  hos  in  puppe  rudentes 
iEquora  senserunt  motus,  aliterque  secante 
Jam  pelagus  rostro,  nec  idem  spectante  carina. 
Mutavere  sonum.  Non  sic  moderator  equorum, 
Dexteriore  rota  laevum  cum  circuit  orbem,  200 
Cogit  inoffensae  currus  accedere  metae. 

Ostendit  terras  Titan,  et  sidera  texit. 

Sparsus  ab  Emathia  fugit  quicunque  procella, 
Adsequitur  Magnum  :  primusque  a  littore  Lesbi 
Occurrit  natus,  procerum  mox  turba  fidelis.  205 
Nam  neque  dejecto  fatis,  acieque  fugato 
Abstulerat  Magno  reges  Fortuna  ministros  : 
Terrarum  dominos,  et  sceptra  Eoa  tenentes 
Exsul  habet  comites.  Jubet  ire  in  devia  mundi 
Deiotarum,  qui  sparsa  ducis  vestigia  legit.  210 
Quando,  ait,  Emathiis  amissus  cladibus  orbis 
Qua  Romanus  erat,  superest,  fidissime  regum. 
Eoam  tentare  fidem,  populosque  bibentes 
Euphraten,  et  adhuc  securum  a  Caesare  Tigrim  : 
Nec  pigeat  Magno  quaerentem  fata,  remotas  215 
Medorum  penetrare  domos  Scythicosque  recessus, 
Et  lotum  mutare  diem,  vocesque  superbo 
Arsacidae  perferre  meas:  Si  foedera  nobis 
Prisca  manent,  mihi  per  Latium  jurata  Tonan¬ 
tem, 

Per  vestros  adstricta  magos,  implete  pharetras, 
Armeniosque  arcus  Geticis  intendite  nervis:  221 
Si  vos,  o  Parthi,  peterem  cum  Caspia  claustra, 
Et  s  querer  duros  aeterni  martis  Alanos, 

Passus  Achaemeniis  late  decurrere  campis. 

In  tutam  trepidos  nunquam  Babylona  coegi :  225 
Arva  super  Cyri,Chaldaeique  ultima  regni, 

Qua  rapidus  Ganges,  et  qua  Nysaeus  Hydaspes 
Accedunt  pelago,  Phoebi  surgentis  ab  igne 
Jam  propior  quam  Persis  eram :  tamen  omnia 
vincens 

Sustinui  nostris  vos  tantum  deesse  triumphis,  230 
Solusque  e  numero  regum  telluris  Eoae 
Ex  aequo  me  Parthus  adit.  Nec  munere  Magni 
Stant  semel  Arsacidae.  Quis  enim  post  vulnera 
Assyriae  justas  Latii  compescuit  iras?  [cladi 
Tot  meritis  obstricta  meis,  nunc  Parthia  ruptis  235 

Excedat  claustris  vetitam  perssecula  ripam. 
Zeugmaque  Pelkeum.  Pompeio  vincite,  Parthi  : 
Vinci  Roma  volet.  Regem  parere  jubenti 
Ardua  non  piguit,  positisque  insignibus  aulae 
Egreditur  famuli  raptos  indutus  amictus.  240 
In  dubiis  tutum  est  inopem  simulare  tyranno. 
Quanto  igitur  mundi  dominis  securius  aevum 
Verus  pauper  agit!  Dimisso  in  littore  rege. 

Ipse  per  Icariae  scopulos,  Ephesumque  relinquens 
Et  placidi  Colophona  maris,  spumantia  parvae  245 
Radit  saxa  Sami  :  spirat  de  littore  Coo  [quit 
Aura  fluens:  Cnidon  inde  fugit, claramque  relin- 
Sole  Rhodon, magnosque  sinus Telmessidos  undae 
Compensat  medio  pelagi.  Pamphylia  puppi 
Occurrit  tellus  :  nec  se  committere  muris  250 
Ausus  adhuc  ullis,  te  primum,  parva  Phaselis, 
Magnus  adit.  Nam  te  metui  vetat  incola  rarus, 
Exhaustaeque  domus  populis,  majorque  carinae 
Quam  tua  turba  fuit.  Tendens  hinc  carbasa  rursus 
Jam  Taurum,  Tauroque  videt  Dipsanta  caden¬ 
tem.  [dis, 

Crederet  hoc  Magnus,  pacem  cum  praestitit  un- 
Et  sibi  consultum  ?  Cilicum  per  littora  tutus 
Parva  puppe  fugit :  sequitur  pars  magna  senatus 
Ad  profugum  collecta  ducem  .  parvisque  Synedris, 
Quo  portu  mittitque  rates  recipitque  Selinus,  260 
In  procerum  ccetu  tandem  maesta  ora  resolvit 
Vocibus  his  Magnus  :  Comites  bellique  fugseque, 
Atque  instar  patriae,  quamvis  in  littore  nudo, 

In  Cilicum  terra,  nullis  circumdatus  armis 
Consultem,  rebusque  novis  exordia  quaeram,  265 
Ingentes  praestate  animos  :  non  omnis  in  arvis 
Emathiis  cecidi,  nec  sic  mea  fata  premuntur, 

Ut  ne.jueam  relevare  caput,  cladesque  receptas 
Excutere.  An  Libycae  Marium  potuere  ruinae 
Erigere  in  fasces,  plenis  et  reddere  fastis  ;  270 

Me  pulsum  leviore  manu  Fortuna  tenebit  ? 

Mille  meae  Graio  volvuntur  in  aequore  puppes. 
Mille  duces:  sparsit  potius  Pharsalia  nostras. 
Quam  subvertit  opes.  Sed  me  vel  sola  tueri 
Fama  potest  rerum,  toto  quas  gessimus  orbe, 

Et  nomen, quod  mundus  amat.  Vos  pendite  regna 
Viribus  atque  fide,  Libyen,  Parthosque,  Pharon- 
Quaenam  Romanis  deceat  succurrere  rebus,  [que, 
/ist  ego  curarum,  proceres,  arcana  mearum 
Ex  promam,  mentisque  meae  quo  pondera  vergant. 
jEtas  Niliaci  nobis  suspecta  tyranni  est :  581 

Ardua  quippe  fides  robustos  exigit  annos. 

Hinc  anceps  dubii  terret  solertia  Mauri  : 
Namque,  memor  generis,  Carthaginis  impia  proles 
Imminet  Hesperiae,  multusque  in  pectore  vano 
est  285 

Annibal,  obliquo  maculat  qui  sanguine  regnum, 
Et  Numidas  contingit  avos  :  jam  supplice  Varo 
Intumuit,  viditque  loco  Romana  secundo,  [bem. 
Quare  agite,  Eoum,  comites,  properemus  in  or- 
Dividit  Euphrates  ingenti  gurgite  mundum,  290 
Caspiaque  immensos  seducunt  claustra  recessus. 
Et  polus  Assyrias  alter  noctesque  diesque 
Vertit,  etabruptum  est  nostro  marediscolor  unda, 
Oceanusquesuus  :  regnandi  sola  voiuptas. 
Celsior  in  campis  sonipes,  et  fortior  arcus  ;  295 
Nec  puer  aut  senior  letales  tendere  nervos 
Segnis,  et  a  nulla  mors  est  incerta  sagitta. 

Primi  Pellaeas  arcu  fregere  sarissas, 

Bactraque  Medorum  sedem,  muris  jue  superbam 
Assyrias  Babylona  domos.  Nec  pila  timentur  300 
Nostra  nimis  Parthis,  audentque  in  bella  venire. 
Experti  Scythicas,  Crasso  pereunte,  pharetras. 
Spicula  nec  solo  spargunt  fidentia  ferro ; 


Stridula  sed  multo  saturantur  tela  veneno, 
Vulnera  parva  nocent,  fatumque  in  sanguine  sum 
mo  est,  305 

O  utinam  non  tanta  mihi  fiducia  saevis 
Esset  in  Arsacidis  !  fatis  nimis  gemula  nostris 
Fata  movent  Medos,  multumque  in  gente  deorum 
Effundam  populos  alia  tellure  revulsos,  [est. 

Excitosque  suis  immittam  sedibus  ortus.  310 

Quod  si  nos  Eoa  fides  et  barbara  fallunt 
Foedera  ;  vulgati  supra  commercia  mundi 
Naufragium  Fortuna  ferat.  Non  regna  precabor. 
Quae  feci ;  sed  magna  feram  solatia  mortis 
Orbe  jacens  alio,  nil  haec  in  membra  cruente,  315 
Nil  socerum  fecisse  pie.  Sed  cuncta  revolvens 
Vitae  fata  meae,  semper  venerabilis  illa 
Orbis  parte  fui  :  quantus  Maeotida  supra! 
Quantus  apud  Tanaim  toto  conspectus  in  ortu  ! 
Quas  magis  in  terras  nostrum  felicibus  actis  320 
Nomen  abit,  aut  unde  redit  majore  triumpho  ? 
Roma,  fave  coeptis  :  quid  enim  tibi  laetius  unquam 
Praestiterint  superi,  quam,  si  civilia  Partho 
Milite  bella  geras,  tantam  consumere  gentem, 

Et  nostris  miscere  malis?  cum  Caesaris  arma  325 
Concurrent  Medis,  aut  me  Fortuna  necesse  est 
Vindicet,  aut  Crassum.  Sic  fatus,  murmure  sentit 
Consilium  damnasse  viros:  quos  Lentulusomnes 
Virtutis  stimulis,  et  nobilitate  dolendi  329 

Praecessit,  dignasque  tulit  modo  consule  voces  ? 

Siccine  Thessalicae  mentem  fregere  ruinae? 

Una  dies  mundi  damnavit  fata?  secundum 
Emathiam  lis  tanta  datur  ?  jacet  omne  cruenti 
Vulneris  auxilium  ?  solos  tibi,  Magne,  reliquit 
Parthorum  Fortuna  pedes ?  quid  transfuga  mundi 
Terrarum  totos  tractus,  coelumque  perosus,  336 
Adversosque  polos,  alienaque  sidera  quaeris, 
Chaldaeos  culture  focos  et  barbara  sacra, 
Parthorum  famulus  ?  quid  causa  obtenditur  armis 
Libertatis  amor  ?  miserum  quid  decipis  orbem, 340 
Si  servire  potes  ?  te,  quem  Romana  regentem 
Horruit  auditum^- lem  captos  ducere  reges 
Vidit  ab  Hyrcanif;  Indoque  a  littore,  sylvis, 
Dejectum  fatis,  humilem,  fractumque  videbit,  344 
Extoiletque  animos  Latium  vesanus  in  orbem. 

Se  simul  et  Romam  Pompeio  supplice  mensus  ? 
Nil  animis  fatisque  tuis  effabere  dignum  : 

Exiget  ignorans  Latiae  commercia  linguae. 

Ut  lacrymis  se,  Magne,  roges.  Patimurne  pudoris 
Hoc  vulnus,  clades  ut  Parthia  vindicet  ante  350 
Hesperias,  quam  Roma  suas?  civilibus  armis 
Elegit  te  nempe  ducem.  Quid  vulnera  nostra 
In  Scythicos  spargis  populos,  cladesque  latentes  ? 
Quid  Parthos  transire  doces  ?  solatia  tanti 
Perdit  Roma  mali,  nullos  admittere  reges,  355 
Sed  civi  servire  suo.  Juvat  ire  per  orbem 
Ducentem  saevas  Romana  in  moenia  gentes,  [tem? 
Signaque  ab  Euphrate  cum  Crassis  rapta  sequen- 
Qui  solus  regum,  fato  celante  favorem. 

Defuit  Ema  hire,  nunc  tantas  ille  lacesset  360 
Auditi  victoris  opes,  aut  jungere  fata 
Tecum,  Magne,  volet  ?  non  haec  fiduc  a  genti  est 
Omnis  in  Arctois  populus  quicunque  pruinis 
Nascitur,  indomitus  bellis,  et  martis  amator. 
Quicquid  ad  Eoos  tractus  mundique  teporem365 
Labitur,  emollit  gentes  clementia  coeli. 

Illic  et  laxas  vestes,  et  fluxa  virorum 
Velamenta  vides.  Parthus  per  Medica  rura, 
Sarmaticos  inter  campos,  effusaque  plano 
Tigridis  arva  solo,  nulli  superabilis  hosti  est,  370 
Libertate  fugae :  sed  non,  ubi  terra  tumebit, 
Aspera  conscendet  montis  juga;  nec  per  opacas 

Bella  geret  tenebras  incerto  debilis  arcu, 

Nec  franget  nando  violenti  verticis  amnem. 

Nec  tota  in  pugna  perfusus  sanguine  membra  875 
Exiget  aestivum  calido  sub  pulvere  solem. 

Non  aries  illis,  non  ulla  est  machina  belli : 

Haud  fossas  implere  valent:  Parthoque  sequente 
Murus  erit,  quodcunque  potest  obstare  sagittae. 
Pugna  levis,  bellumque  fugax,  turmaeque  vagan¬ 
tes,  380 

Et  melior  cessisse  loco,  quam  pellere,  miles. 

Illita  tela  dolis,  nec  Martem  cominus  unquam 
Ausa  pati  virtus,  sed  longe  tendere  nervos, 

Et,  quo  ferre  velint,  permittere  vulnera  ventis. 
Ensis  habet  vires,  et  gens  quaecunque  virorum  est, 
Bella  gerit  gladiis.  Nam  Medos  proelia  prima 
Exarmant,  vacuaeque  jubent  remeare  pharetrae. 
Nulla  manus  illis,  fiducia  tota  veneni  est. 

Credis,  Magne,  viros,  quos  in  discrimina  belli 
Cum  ferro  venisse  parum  est  ?  tentare  pudendum 
Auxilium  tanti  est,  toto  divisus  ut  orbe  391 
A  terra  moriare  tua  ?  tibi  barbara  tellus 
Incumbat  ?  te  parva  tegant  ac  vilia  busta. 
Invidiosa  tamen,  Crasso  quaerente  sepulcrum? 

Sed  tua  sors  levior,  quoniam  mors  ultima  poena 
est,  395 

Nec  metuenda  viris.  At  non  Cornelia  letum 
Infando  sub  rege  timet.  Num  barbara  nobis 
Est  ignota  Venus,  quae  ritu  caeca  ferarum 
Polluit  innumeris  leges  et  foedera  taedae 
Conjugibus,  thalamique  patent  secreta  nefandi  400 
Inter  mille  nurus?  epulis  vesana  meroque 
Regia,  non  ullis  exceptos  legibus  horret 
Concubitus  :  tot  foemineis  complexibus  unum 
Non  lassat  nox  tota  marem.  Jacuere  sorores 
In  regum  thalamis,  sacrataque  pignora  matres:405 
Damnat  apud  gentes  sceleris  non  sponte  peracti 
CEdipodionias  infelix  fabula  Thebas  ; 

Parthorum  dominus  quoties  sic  sanguine  misto 
Nascitur  Aisacides?  cui  fas  implere  parentem, 
Quid  rear  esse  nefas?  Proles  tam  clara  Metelli 
Stabit  barbarico  conjux  millesima  lecto. 
Quanquam  non  ulli  plus  regia,  Magne, vacabit 
Saevitia  stimulata  Venus,  titulisque  vitorum. 
Nam  quo  plura  juvent  Parthum  portenta,  fuisse 
Hanc  sciet  et  Crassi :  ceu  pridem  debita  fatis  415 
Assyriis,  trahitur  cladis  captiva  vetustae. 

Haereat  Eoae  vulnus  miserabile  sortis  ; 

Non  solum  auxilium  funesto  a  rege  petisse, 

Sed  gessisse  prius  bellum  civile  pudebit. 

Nam  quod  apud  populos  crimen  socerique  tuum¬ 
que  420 

Majus  erit,  quam  quod,  vobis  miscentibus  arma, 
Crassorum  vindicta  perit  ?  incurrere  cuncti 
Debuerant  in  Bactra  duces,  et  ne  qua  vacarent 
Arma,  vel  Arctoum  Dacis  Rhenique  catervis 
Imperii  nudare  latus,  dum  perfida  Susa  425 
In  tumulos  prolapsa  ducum.  Babylonque  jaceret. 
Assyriae  paci  finem,  Fortuna,  precamur  : 

Et,  si  Thessalia  bellum  civile  peractum  est, 

Ad  Parthos,  qui  vicit,  eat.  Gens  unica  mundi  est, 
De  qua  Caesare  s  possim  gaudere  triumphis.  430 
Non  tibi,  cum  primum  gelidum  transibis  Araxem, 
Umbra  senis  moesti,  Scythicis  confixa  sagittis, 
Ingeret  has  voces  ?  Tu, quem  post  funera  nostra 
Ultorem  cinerum  nudae  speravimus  umbrae,  434 
Ad  foedus  pacemque  venis?  Tum  plurima  cladis 
Occurrent  monimenta  tibi :  quae  moenia  trunci 
Lustrarunt  cervice  duces,  ubi  nomina  tanta 
Obruit  Euphrates,  et  nostra  cadavera  Tigris 
Detulit  in  terras,  ac  reddidit.  Ire  per  ista 


Si  potes,  in  media  socerum  quoque.  Magne,  «e 
dentem  410 

Thessalia  placare  potes.  Quin  respicis  orbem 
Romanum  ?  si  regna  times  projecta  sub  Austro 
lnfidumque  Jubam,  petimus  Pharon  arvaque 
Lagi. 

Syrtibus  hinc  Libycis  tuta  est  /Egyptus  :  at  inde 
Gurgite  septeno  rapidus  mare  submovet  amnis  : 
Terra  suis  contenta  bonis,  non  indiga  mercis  446 
Aut  Jovis,  in  solo  tanta  est  fiducia  Nilo. 

Sceptra  puer  Ptolemaeus  habet  tibi  debita,  Magne, 
Tutelae  commissa  tuae.  Quis  nominis  umbram 
Horreat  ?  innocua  estaetas  ;  ne  jura  fidemque,  450 
Respectumque  deum  veteris  speraveris  aulae. 

Nil  pudet  adsuetos  sceptris  :  mitissima  sors  est 
Regnorum  sub  rege  novo.  Non  plura  locutus 
Impulit  huc  animos.  Quantum  spes  ultima  rerum 
Libertatis  habet !  victa  est  sententia  Magni.  455 
Tunc  Cilicum  liquere  solum,  Cvproque  citatas 
Immisere  rates,  nullas  cui  praetulit  aras 
Undae  diva  memor  Paphiae,  si  numina  nasci 
Credimus,  autquenquam  fas  est  coepisse  deorum. 
Haec  ubi  deseruit  Pompeius  littora,  totos  460 
Emensus  Cypri  scopulos,  quibus  exit  in  Austrum, 
Inde  maris  vasti"transfuso  vertitur  aestu  : 

Nec  tenuit  gratum  nocturno  lumine  montem, 
Infimaque  iEgypti  pugnaci  littora  velo 
Vix  tetigit,  qua  dividui  pars  maxima  Nili  465 
In  vada  decurrit  Pelusia  septimus  amnis. 

Tempus  erat,  quo  Libra  pares  .examinat  horas. 
Non  uno  plus  aequa  die,  noctique  rependit 
Lux  minor  hibernae  verni  solatia  damni. 
Comperit  ut  regem  Casio  se  monte  tenere,  [guent 
Flectit  iter  :  nec  Phoebus  adhuc,  nec  carbasa  lan- 
Jam  rapido  speculator  eques  per  littora  cursu 
Hospitis  adventu  pavidam  compleverat  aulam. 
Consilii  vix  tempus  erat :  tamen  omnia  monstra 
Pellaeae  coiere  domus  ;  quos  inter  Achoreus  475 
Jam  placidus  senio,  fractisque  modestior  annis, 
(Hunc  genuit  custos  Nili  crescentis  in  arva 
Memphis  vana  sacris  ;  illo  cultore  deorum 
Lustra  suae  Phoebes  non  unus  vixerat  Apis  :) 
Consilii  vox  prima  fuit,  meritumque  fidemque,480 
Sacraque  defuncti  jactavit  pignora  patsis. 

Sed  melior  suadere  malis,  et  nosse  tyrannos, 
Ausus  Pompeium  leto  damnare  Pothinus  : 

Jus  et  fas  multos  faciunt,  Ptolemaee,  nocentes : 
Dat  poenas  laudata  fides, cum  sustinet,  inquit,  485 
Quos  Fortuna  premit.  Fatis  accede  deisque. 

Et  cole  felices,  miseros  fuge.  Sidera  terra 
Ut  distant,  et  flamma  mari,  sic  utile  recto. 
Sceptrorum  vis  tota  perit,  si  pendere  justa 
Incipit:  evertitque  arces  respectus  honesti.  490 
Libertas  scelerum  est,  quae  regna  invisa  luetur, 
Sublatusque  modus  gladiis.  Facere  omnia  saeve 
Non  impune  licet,  nisi  dum  facis.  Exeat  aula, 
Qui  volet  esse  pius.  Virtus  et  summa  potestas 
Non  coeunt :  semper  metuet,  quem  saeva  pude¬ 
bunt.  495 

Non  impune  tuos  Magnus  contemserit  annos  ; 
Qui  te  nec  victos  arcere  a  littore  nostro 
Posse  putat.  Neu  te  sceptris  privaverit  hospes, 
Pignora  sunt  propiora  tibi  :  Nilonque  Pharonque, 
Si  regnare  piget,  damnatae  redde  sorori.  500 
dKgyptum  certe  Latiis  tueamur  ab  armis. 
Quicquid  non  fuerit  Magni,  dum  bella  geruntur, 
Nec  victoiis  erit.  Toto  jam  pulsus  ab  orbe, 
Postquam  nulla  manet  rerum  fiducia,  quaerit  504 
Cum  qua  gente  cadat  :  rapitur  civilibus  umbris 
Nec  soceri  tantum  arma  fugit .-  fugit  ora  senatus 

Cujus  Thessalicas  saturat  pars  magna  volucres  : 
Et  metuit  gentes,  quas  uno  in  sanguine  mistas 
DeSeruit :  regesque  timet, quorum  omnia  mersit  : 
Thessaliaeque  reus,  nulla  tellure  receptus,  510 
Sollicitatnostrum.quem  nondum  perdidit, orbem. 
Justior  in  Magnum  nobis,  Ptolemaee,  querelae 
Causa  data  est.  Quid  sepositam,  semperque  quie¬ 
tam  [tra 

Crimine  bellorum  maculas  Pharon,  arvaque  nos- 
Victori  suspecta  facis  ?  cur  sola  cadenti  515 
Haec  placuit  tellus,  in  quam  Pharsalica  fata 
Conferres,  poenasque  tuas?  jam  crimen  habemus 
Purgandum  gladio,  quod  nobis  sceptra  senatus 
Te  suadente  dedit,  votis  tua  fovimus  arma. 

Hoc  ferrum,  quod  fata  jubent  proferre,  paravi  520 
Non  tibi,  sed  victo.  Feriam  tua  viscera,  Magne  : 
Malueram  soceri :  rapimur,  quo  cuncta  feruntur. 
Tene  mihi  dubitas  an  sit  violare  necesse. 

Cum  liceat  ?  quae  te  nostri  fiducia  regni 
Huc  agit,  infelix  5  populum  non  cernis  inermem, 
Arvaque  vix  refugo  fodientem  mollia  Nilo  ?  526 
Metiri  sua  regna  decet,  viresque  fateri. 

Tu,  Ptolemaee,  potes  Magni  fulcire  ruinam, 

Sub  qua  Roma  jacet  ?  bustum  cineresque  movere 
Thessalicos  audes, bellumque  in  regna  vocare  ?  530 
Ante  aciem  Emathiam  nullis  accessimus  armis: 
Pompeii  nunc  castra  placent,  quae  deserit  orbis  ? 
Nunc  victoris  opes,  et  cognita  fata  lacessis  ? 
Adversis  non  deesse  decet,  sed  laeta  secutos. 
Nulia  fides  unquam  miseros  elegit  amicos.  535 
Adsensere  omnes  sceleri  Laetatur  honore 
Rex  puer  insueto,  quod  jam  sibi  tanta  jubere 
Permittunt  famuli.  Sceleri  delectus  Achillas. 
Perfida  qua  tellus  Casiis  excurrit  arenis, 

Et  vada  testantur  junctas  ^Egyptia  Syrtes,  540 
Exiguam  sociis  monstri  gladiisque  carinam 
Instruit.  O  superi,  Nilusne,  et  barbara  Memphis, 
Et  Pelusiaci  tam  mollis  turba  Canopi 
Hos  animos?  sic  fata  premunt  civilia  mundum? 
Sic  Romana  jacent  ?  ullusne  in  cladibus  istis  545 
Est  locus  iEgypto,  Phariusque  admittitur  ensis? 
Hanc  certe  servate  fidem,  civilia  bella  ; 

Cognatas  praestate  manus,  externaque  monstra 
Pellite,  si  meruit  tam  claro  nomine  Magnus 
Caesaris  esse  nefas.  Tanti,  Ptolemaee,  ruinam  550 
Nominis  haud  metuis,  coeloque  tonante  profanas 
Inseruisse  manus,  impure  ac  semivir,  audes  ? 

Non  domitor  mundi,  nec  ter  Capitolia  curru 
Invectus,  regumque  potens,  vindexque  senatus, 
Victorisque  gener  ;  Phario  satis  esse  tyranno  555 
Quod  poterat,  Romanus  erat.  Quid  viscera  nostra 
Scrutaris  gladio  ?  nescis,  pu  r  improbe,  nescis. 
Quo  tua  sit  fortuna  loco  :  jam  jure  sine  ullo 
Nili  sceptra  tenes  :  cecidit  civilibus  armis. 

Qui  tibi  regna  dedit.  Jam  vento  vela  negarat  560 
Magnus,  et  auxilio  remorum  infanda  petebat 
Littora  :  quem  contra  non  longa  vecta  biremi 
Appulerat  scelerata  manus  ;  Magnoque  puere 
Fingens  regna  Phari,  celsae  de  puppe  carinae 
In  parvam  jubet  ire  ratem,  littusque  malignum 
Incusat,  bimaremque  vadis  frangentibus  aestum, 
Qui  vetet  externas  terris  advertere  classes. 

Quod  nisi  fatorum  leges,  intentaque  jussu 
Ordinis  aeterni  miserae  vicinia  mortis 
Damnatum  leto  traherent  ad  littora  Magnum;  570 
Non  ulli  comitum  sceleris  praesagia  deerant. 
Quippe  fides  si  pura  foret,  si  regia  Magno 
Sceptrorum  auctori  vera  pietate  pateret ; 
Venturum  tota  Pharium  cum  classe  tyrannum. 
Sed  cedit  fatis,  classemque  relinquere  jussus  5? 

Obsequitur,  letumque  juvat  praeferre  timoii. 

Ibat  in  hostilem  praeceps  Cornelia  puppim. 

Hoc  magis  impatiens  egresso  deesse  marito. 
Quod  metuit  clades.  Remane,  temeraria  cor.jux, 
Et  tu,  nate,  precor,  longeque  e  littore  casus  580 
Exspectate  meos:  et  in  hac  cervice  tyranni 
Explorate  fidem.  Dixit  :  sed  surda  vetanti 
Tendebat  geminas  amens  Cornelia  palmas  : 

Quo  sine  me  crudelis  abis  ?  iterumne  relinquor 
Thessalicis  submota  malis?  nunquam  omine 
laeto  585 

Distrahimur  misi- ri.  Poteras  non  flectere  puppim, 
Cum  fugeres  alio,  latebrisque  relinquere  Lesbi, 
Omnibus  a  terris  si  nos  arcere  parabas,  [frustra 
An  tantum  in  fluctus  placeo  comes?  Haec  ubi 
Effudit,  prima  pendet  tamen  anxia  puppe:  590 
Attonitoque  metu  nec  quoquam  avertere  visus. 
Nec  Magnum  spectare  potest.  S:etit  anxia  classis 
Adducis  eventum,  metuens  non  arma  nefasque. 
Sed  ne  submissis  precibus  Pompeius  adoret 
Sceptra  sua  donata  manu.  Transire  parantem  595 
Romanus  Pharia  miles  de  puppe  salutat 
Septimius :  qui  (pro  superum  pudorjarma  satelles 
Regia  gestabat  posito  deformia  pilo. 

Immanis,  violentus,  atrox,  nullaque  ferarum 
Mitior  in  caedes.  Quis  non,  Fortuna,  putasset  600 
Parcere  te  populis, quod  bello  haec  dextra  vacasset, 
Thessaliaque  procul  tam  noxia  tela  fugasses  ? 
Disponis  gladios,  ne  quo  non  fiat  in  orbe 
(Heu)  facinus  civile  tibi.  Victoribus  ipsis 
Dedecus,  et  nunquam  superum  caritura  pudore 
Fabula  ;  Romanus  regi  sic  paruit  ensis,  606 
Pellaeusque  puer  gladio  tibi  colla  recidit. 

Magne,  tuo.  Qua  posteritas  in  saecula  mittet 
Septimium  fama  ?  scelus  hoc  quo  nomine  dicent. 
Qui  Bruti  dixere  nefas  r  Jam  venerat  horae  610 
Terminus  extremae,  Phai  iamqueablatus  in  alnum 
Perdiderat  jam  jura  sui.  Tum  stringere  ferrum 
Regia  monstra  parant.  Ut  vidit  cominus  enses. 
Involvit  vultus:  atque  indignatus  apertum 
Fortunae  praebere  caput,  tunc  lumina  pressit,  615 
Continuitque  animam,  ne  quas  effundere  voces 
Posset,  et  aeternam  fletu  corrumpere  famam 
At  postquam  mucrone  latus  funestus  Achillas 
Perfodit,  nullo  gemitu  consensit  ad  ictum,  619 
Respexitque  nefas:  servatque  immobile  corpus 
Seque  probat  moriens,  atque  hrec  in  pectore  vol- 
Sajcula  Romanos  nunquam  tacitura  labores  [vit : 
Attendunt,  aevumque  sequens  speculatur  ab  omni 
Orbe  ratem,  Phariamque  fidem.  Nunc  consule 
famae. 

Fata  tibi  longae  fluxerunt  prospera  vitae.  625 
Ignorant  populi,  si  non  in  morte  probaris. 

An  scieris  adversa  pati.  Ne  cede  pudori, 
Auctoremque  dole  fati.  Quacunque  feriris, 
Crede  manum  soceri.  Spargant,  lacerentque  li¬ 
cebit. 

Sum  tamen,  o  superi,  felix,  nullique  potestas  630 
Hoc  auferre  deo.  Mutantur  prospera  vita  ; 

Non  sum  morte  miser.  Videt  hanc  Cornelia  caedem 
Pompeiusque  meus.  Tanto  patientius,  oro, 
Claude,  dolor,  gemitus :  natus  conjuxque  perem¬ 
tum 

Si  mirantur,  amant.  Talis  custodia  Magno  635 
Mentis  erat  :  jus  hoc  animi  morientis  habebat. 

At  non  tam  patiens  Cornelia  cernere  saevum 
Quam  perferre  nefas,  miserandis  aethera  complet 
Vocibus  :  O  conjux/ego  te  scelerata  peremi : 
Letiferae  tibi  causa  morae  fuit  avia  Lesbos,  640 
Et  orior  in  Nili  pervenit  littora  Caesar 

Nam  cui  jus  alii  sceleris  *  sed  quisquis ','n  istud 
A  superis  immisse  caput,  vel  Caesaris  irae, 

Vel  tibi  prospiciens,  nescis,  crudelis,  ubi  ipsa 
V  iscera  sint  Magni :  properas,  atque  ingeris  ictus, 
Qua  votum  est  victo.  Poenas  non  morte  minores 
Pendat,  et  ante  meum  videat  caput.  Haud  ego 
culpa 

Libera  bellorum,  quae  matrum  sola  per  undas 
Et  per  castra  comes,  nullis  absterrita  fatis. 
Victum,  quod  reges  etiam  timuere,  recepi.  650 
Hoc  merui,  conjux,  in  tuta  puppe  relinqui? 
Perfide,  parcebas?  te  fata  extrema  petente. 

Vita  digna  fui  ?  moriar,  nec  munere  regis. 

Aut  milii  praecipitem,  nautae,  permittite  saltum  : 
Autlaqueum  collo  toitosque  aptate  rudentes:  655 
Aut  aliquis  Magno  dignus  comes  exigat  ensem. 
Pompeio  praestare  potest,  quod  Caesaris  armis 
Imputet.  O  saevi,  properantem  in  fata  tenetis  ? 
Vivis  adhuc,  conjux,  et  jam  Cornelia  non  est 
Juris,  Magne,  sui.  Prohibent  accersere  mortem: 
Servor  victori.  Sic  fata,  interque  suorum  661 
Lapsa  manus  rapitur,  trepida  fugiente  carina. 

At  Magni  cum  terga  sonent  et  pectora  ferro. 
Permansisse  decus  sacrae  venerabile  formae, 
Iratamque  deis  faciem,  nihil  ultima  mortis  665 
Ex  habitu  vultuque  viri  mutasse,  fatentur 
Qui  lacerum  videre  caput.  Nam  saevus  in  ipso 
Septimius  sceleris  majus  scelus  invenit  actu  : 

Ac  retegit  sacros,  scisso  velamine,  vultus 
Semianimis  Magni,  spirantiaque  occupat  ora,  670 
Collaque  in  obliquo  ponit  languentia  transtro. 
Tunc  nervos  venasque  secat,  nodosaque  frangit 
Ossa  diu :  nondum  artis  erat  caput  ense  rotare. 
At  postquam  trunco  cervix  abscisa  recessit. 
Vindicat  hoc  Pharius  dextra  gestare  satelles.  675 
Degener, atque  operae  miles  Romane  secundae, 
Pompeii  diro  sacrum  caput  ense  recidis. 

Ut  non  ipse  feras?  o  summi  fata  pudoris  ! 
Impius  ut  Magnum  nosset  puer,  illa  verenda  679 
Regibus,  hirta  coma,  et  generosa  fronte  decora 
Caesaries  compressa  manu  estj  Pliai  k  que  veruto, 
Dum  vivunt  vultus,  atque  os  in  murmura  pulsant 
Singultus  animae,  dum  lumina  nuda  rigescunt. 
Suffixum  caput  est,  quo  nunquam  bella  jubente 
Pax  fuit :  hoc  leges,  campumque,  et  rostra  move¬ 
bat.  685 

Hac  facie,  Fortuna,  tibi,  Romana,  placebas. 

Nec  satis  infando  fuit  hoc  vidisse  tyranno  : 

Vult  sceleri  superesse  fidem.  Tunc  arte  nefanda 
Submota  est  capiti  tabes,  raptoque  cerebro 
Adsiccata  cutis,  putrisque  effluxit  ab  alto  690 
Humor,  et  infuso  facies  soLdata  veneno  est. 

Ultima  Lageae  stirpis  perituraque  proles. 
Degener,  incestae  sceptris  cessure  sororis, 

Cum  tibi  sacrato  Macedon  servetur  in  antro. 

Et  regum  cineres  exstructo  monte  quiescant, 695 
Cum  Ptolemaeorum  manes,  seriemque  puden¬ 
dam 

Pyramides  claudant,  indignaque  Mausolea  : 
Littora  Pompeium  feriunt,  truncusque  vadosis 
Huc  illuc  jactatur  aquis.  Adeone  molesta 
Totum  cura  fuit  socero  servare  cadaver  ?  700 

Hac  Fortuna  fide  Magni  tam  prospera  fata 
Pertulit :  hac  illum  summo  de  culmine  rerum 
Morte  petit  •  cladesque  omnes  exegit  in  uno 
Saeva  die,  quibus  immunes  tot  praestitit  annos: 
Pompeiusque  fuit,  qui  nunquam  mista  videret 
Laeta  malis:  felix  nullo  turbante  deorum,  706 
Et  nullo  parcente  miser.  Semel  impii  it  illum 
Dilata  Fortuna  manu.  Pulsatur  arenis. 

Carpitur  in  scopulis,  hausto  per  vulnera  fluctu 
Ludibrium  pelagi :  nullaque  manente  figura.  710 
Una  nota  est  Magno  capitis  jactura  revulsi. 

Ante  tamen  Pharias  victor  quam  tangat  arenas, 
Pompeio  raptim  tumulum  Fortuna  paravit, 

Ne  jaceat  nullo,  vel  ne  meliore  sepulcro. 

E  latebris  pavidus  decurrit  ad  aequora  Cordus. 
Quaestor  ab  Idalio  Cinyraeae  littore  Cypri  716 

Infaustus  Magni  fuerat  comes.  Ille  per  umbras 
Ausus  ferre  gradum,  vicium  pietate  timorem 
Compulit,  ut  mediisquaesitum  corpus  in  undis 
Duceret  ad  terram,  traheretque  ad  littora  Mag¬ 
num.  720 

Lucis  moesta  parum  per  densas  Cynthia  nubes 
Praebebat ;  cano  sed  discolor  aequore  truncus 
Conspicitur.  Tenet  ille  ducem  complexibusarctis 
Eripiente  mari  :  non  victus  pondere  tanto 
Exspectat  fluctus,  pelagoque  juvante  cadaver725 
Impellit.  Postquam  sicco  jam  littore  sedit, 
Incubuit  Magno,  lacrymasque  efludit  in  omne 
Vulnus,  et  ad  superos  obscuraque  sidera  fatur  : 

Non  pretiosa  petit  cumulato  thure  sepulcra 
Pompeius,  Fortuna,  tuus  :  non  pinguis  ad  astra 
Ut  ferat  e  membris  Eoos  fumus  odores,  731 
Ut  Romana  suum  gestent  pia  colla  parentem. 
Praeferat  ut  veteres  feralis  pompa  triumphos 
Ut  resonent  cantu  tristi  fora,  totus  ut  ignem 
Projectis  moerens  exercitus  ambiat  armis.  735 
Da  vilem  Magno  plebeii  funeris  arcam. 

Quae  lacerum  corpus  siccos  effundat  in  ignes. 
Robora  non  desint  misero,  nec  sordidus  ustor. 
Sit  satis,  o  superi,  quod  non  Cornelia  fuso 
Crine  jacet, subicique  facem  complexa  maritum 
Imperat,  extremo  sed  abest  a  munere  busti  741 
Infelix  conjux,  nec  adhuc  a  littore  longe  est. 

Sic  fatus,  parvos  juvenis  procul  adspicit  ignes. 
Corpus,  vile  suis,  nullo  custode  cremantes.  7 44 
Inde  rapit  flammas,  semustaque  robora  membris 
Subducens,  Quaecunque  es,  ait,  neglecta, nec  ulli 
Cara  tuo,  sed  Pompeio  felicior  umbra,  [tum, 
Quod  jam  compositum  violat  manus  hospita  bus- 
Da  veniam  :  si  quid  sensus  post  fata  relictum  est, 
Cedis  et  ipsa  rogo,  paterisque  hsec  damna  se¬ 
pulcri,  750 

Teque  pudet,  sparsis  Pompeii  manibus,  uri. 

Sic  fatur  :  plenusque  sinus  ardente  favilla 
Pervolat  ad  truncum,  qui  fluctu  pgene  relatus 
Littore  pendebat.  Summas  dimovit  arenas. 

Et  collecta  procul  lacerae  fragmenta  carinae  755 
Exigua  trepidus  posuit  scrobe.  Nobile  corpus 
Robora  nulla  premunt,  nulla  strue  membra  -e- 
cumbunt : 

Admotus  Magnum,  non  subditus  accipit  ignis. 
Ille  sedens  juxta  flammas,  O  maxime,  dixit, 
Ductor,  et  Hesperii  majestas  nominis  una,  769 
Si  tibi  jactatu  pelagi,  si  funere  nullo  [tem 

Tristior  iste  rogus ;  manes  animamque  polen- 
Otficiis  averte  meis  :  injuria  fati 
Hoc  fas  esse  jubet ;  ne  ponti  bellua  quicquam, 
Ne  fera,  ne  volucres,  ne  saevi  Caesaris  ira  765 
Audeat  :  exiguam,  quantum  potes,  accipe  flam¬ 
mam, 

Romana  succense  manu.  Fortuna  recursus 
Si  det  in  Hesperiam,  non  hac  in  sede  quiescent 
Tam  sacri  cineres :  sed  te  Cornelia,  Magne, 
Accipiet,  nostraque  manu  transfundet  in  urnam 
Interea  parvo  signemus  littora  saxo,  "7 

Ut  nota  sit  busti,  si  quis  placare  peremtum 
Forte  volet,  plenos  et  reddere  mortis  honores  . 
Inveniat  trunci  cineres,  et  norit  arenas. 

Ad  quas,  Magne,  tuum  referat  caput,  flsec  ubi 
fatus, 

Excitat  invalidas  admoto  fomite  flammas. 
Carpitur,  et  lentum  Magnus  distillat  in  ignem, 
Tabe  fovens  bustum.  Sed  jam  percusserat  astra 
Aurorae  praemissa  dies:  ille,  ordine  rupto 
Funeris,  attonitus  latebras  in  littore  quaerit.  780 
Quam  metuis,  demens,  isto  pro  crimine  poe¬ 
nam, 

Quo  te  fama  loquax  omnes  accepit  in  annos  ? 
Condita  laudabit  Magni  socer  impius  ossa. 

1  modo  securus  veniae,  fassusque  sepulcrum 
Posce  caput.  Cogit  piatas  imponere  finem  785 
Officio.  Semusta  rapit,  resolutaque  nondum 
Ossa  satis  nervis,  et  inustis  plena  medullis 
/Equo rea  restinguit  aqua,  congestaque  in  unum 
Parva  clausit  liumo.  Tum  ne  levisaura  retectos 
Auferret  cineres,  saxo  compressit  arenam  :  790 

Nautaque  ne  bustum  religato  fune  moveret. 
Inscripsit  sacrum  semusto  stipite  nomen: 

HIC  SITUS  EST  MAGNUS.  Placet  hoc,  For¬ 
tuna,  sepulcrum 

Dicere  Pompeii,  quo  condi  maluit  illum. 

Quam  terra  caruisse  socer?  temeraria  dextra, 795 
Cur  obicis  Magno  tumulum,  manesque  vagantes 
Includis  ?  situs  est,  qua  terra  extrema  refuso 
Pendet  in  Oceano  Romanum  nomen,  et  omne 
Imperium  Magno  est  tumuli  modus.  Obrue  saxa 
Crimine  plena  deum.  Si  tota  est  Herculis  (Ete, 
Et  juga  tota  vacant  Bromio  Nyseia  ;  quare  801 
Unus  in  JCgypto  Magno  lapis  ?  omnia  Lagi 
Rura  tenere  potest,  si  nullo  cespite  nomen 
Haeserit.  Erremus  populi,  cinerumque  tuorum, 
Magne,  metu  nullas  Nili  calcemus  arenas.  805 
Quod  si  tam  sacro  dignaris  nomine  saxum; 

Adde  actus  tantos,  monimentaque  maxima  rerum: 
Adde  truces  Lepidi  motus,  Alpinaque  bella, 
Armaque  Sertori  revocato  consule  victa, 

Et  currus,  quos  egit  eques:  commercia  tuta  810 
Gentibus,  et  pavidos  Cilicas  maris.  Adde  sub¬ 
actam 

Barbariem, gentesque  vagas,  et  quicquid  in  Euro 
Regnorum  Boreaque  jacet.  Dic  semper  ab  armis 
Civilem  repetisse  togam  :  ter  curribus  actis 
Contentum  patrise  multos  donasse  triumphos.  815 
Quis  capit  haec  tumulus?  surgit  miserabile  bus¬ 
tum 

Non  ullis  plenum  titulis,  non  ordine  tanto 
Fastorum  :  solitumque  legi  super  alta  deorum 
Culmina,  et  exstructos  spoliis  hostilibus  arcus, 
Haud  proCul  est  ima  Pompeii  nomen  arena, 820 
Depressum  tumulo, quod  non  legatadvena  rectus. 
Quod  nisi  monstratum  Romanus  transeat  hospes. 


Noxia  civili  tellus  AEgyptia  fato, 

Haud  equidem  immerito  Cumanae  carmine  vatis 
Cautum,  ne  Nili  Pelusia  tangeret  ora  825 

Hesperius  miles,  ripasque  aestate  tumentes. 

Quid  tibi,  saeva,  precer  pro  tanto  crimine,  tellus? 
Vertat  aquas  Nilus, quo  nascitur  orbe  retentus. 
Et  steriles  egeant  hibernis  imbribus  agri, 
Totaque  in  iEthiopum  putres  solvaris  arenas. 850 
Nos  in  templa  tuam  Romana  accepimus  Isin, 
Semideosque  canes,  et  sistra  jubentia  luctus. 

Et  quem  tu  plangens  hominem  testaris  Osirim  : 
Tu  nostros, /Egypte,  tenes  in  pulvere  manes. 

Tu  quoque,  cum  saevo  dederis  jam  templa  ty¬ 
ranno,  885 

Nondum  Pompeii  cineres,  o  Roma,  petisti : 
Exsul  adhuc  jacet  umbra  ducis.  Si  saecula  prima 
Victoris  timuere  minas;  nunc  excipe  saltem 
Ossa  tui  Magni,  si  nondum  subruta  fluctu 
Invisa  tellure  sedent.  Quis  busta  timebit  ?  840 
Quis  sacris  dignam  movisse  verebitur  urnam  ? 
Imperet  hoc  nobis  utinam  scelus,  et  velit  uti 
Nostro  Roma  sinu  :  satis  o  nimiumque  beatus. 

Si  mihi  contingat  manes  transferre  revulsos 
Ausoniam,  si  tale  ducis  violare  sepulcrum.  845 
Forsitan  aut  sulco  sterili  cum  poscere  finem 
A  superis,  aut  Roma  volet  feralibus  Austris, 
Ignibus  aut  nimiis,  aut  terrae  tecta  moventi ; 
Consilio  jussuque  deum  transibis  in  urbem. 
Magne,  tuam,  summusque  feret  tua  busta  sa 
cerdos.  859 

Nam  quis  ad  exustam  Cancro  torrente  Syenen 
Ibit,  et  imbrifera  siccas  sub  Pleiade  Thebas 
Spectator  Nili:  quis  rubri  stagna  profundi. 

Aut  Arabum  portus  mercis  mutator  Eoae, 
Magne,  petet,  quem  non  tu  muli  venerabile  saxum 
Et  cinis  in  summis  forsan  turbatus  arenis 
Avertet,  manesque  tuos  placare  libebit. 

Et  Casio  praeferre  Jovi  ?  Nil  ista  nocebunt 
Famae  busta  tuse.  Templis  auroque  sepultus 
Vilior  umbra  fores :  nunc  est  pro  numine  summo 
Hoc  tumulo  Fortuna  jacens.  Augustius  aris  861 
Victoris  Libyco  pulsatur  ab  aequore  saxum. 
Tarpeiis  qui  saepe  deis  sua  thura  negarunt. 
Inclusum  fusco  venerantur  cespite  fulmen. 

Proderit  hoc  olim,  quod  non  mansura  sepulcri 
Ardua  marmoreo  surrexit  pondere  moles.  866 
Pulveris  exigui  sparget  non  longa  vetustas 
Congeriem,  bustumque  cadet,  mortisque  peribunt 
Argumenta  tuae.  Veniet  felicior  aetas,  869 

Qua  sit  nulia  fides  saxum  monstrantibus  istud  : 
Atque  erit  iEgvplus  populis  fortasse  nepotum 
Tam  mendax  Magni  tumulo,  quam  Creta  To 
nantis. 


LIBER  NONUS. 


At  ner.  in  Pharia  manes  jacuere  favilla. 

Nec  cinis  exiguus  tantam  compescuit  umbram  : 
Prosilait  busto,  semustaque  membra  relinquens, 
Degeneremque  rogum,  sequitur  convexa  To¬ 
nantis. 

Qua  niger  astriferis  connectitur  axibus  aer,  5 
Quodque  patet  terras  inter  lunseque  meatus, 
Semidei  manes  habitant,  quos  ignea  virtus, 


Innocuos  vitgp,  patientes  retheris  imi 
Fecit,  et  aeternos  animam  collegit  in  orbes 
Non  illuc  auro  positi,  nec  thure  sepulti  It) 

Perveniunt.  Illic  postquam  se  lumine  vero 
Implevit.  Stellasque  vagas  miratus,  et  astra 
Fixa  polis,  vidit  quanta  sub  nocte  jaceret 
Nostra  dies,  risitque  sui  ludibria  trunci. 

Hinc  super  Emathise  campos,  et  signa  cruenti  LS 


Phars,  Lib.  IX. 


LUCANUS'  353 


C se  saris,  ac  sparsas  volitavit  in  aequore  classes ; 

Et  scelerum  vindex  in  sancto  pectore  Bruti 
Sedit,  et  invicti  posuit  se  mente  Catonis. 

Ille,  ubi  pendebat  casus,  dubiumque  manebat. 
Quem  mundi  dominum  facerent  civilia  bella,  20 
Oderat  et  Magnum,  quam  vis  comes  isset  in  arma. 
Auspiciis  raptus  patriae,  ductuque  senatus. 

At  post  Thessalicas  clades  jam  pectore  toto 
Pompeianus  erat.  Patriam  tutore  carentem 
Excepit,  populi  trepidantia  membra  refovit,  25 
Ignavis  manibus  projectos  reddidit  enses  : 

Nec  regnum  cupiens  gessit  civilia  bella. 

Nec  servire  timens.  Nil  causa  fecit  in  armis 
Ipse  sua  •  totae  post  Magni  funera  partes 
Libertatis  erant:  quas  ne  per  littora  fusas  30 
Colligeret  rapido  victoria  Csesaris  actu, 

Corcyrae  secreta  petit,  ac  mille  carinis 
Abstulit  Emathiae  secum  fragmema  ruinae. 

Quis  ratibus  tantis  fugientia  crederet  ire  34 
Agmina?  quis  pelagus  victas  arctasse  carinas? 
Doridatunc  Malean, et  apertam Taenaron  umbris, 
Inde  Cythera  petit :  Boreaque  urgente  carinas 
Creta  fugit :  Dictaea  legit  cedentibus  undis 
Littora.  Tunc  ausum  classi  praecludere  portus 
Impulit, ac  saevas  meritum  Phycunta  rapinas  40 
Sparsit :  et  hinc  placidis  alto  delabilur  auris 
In  littus,  Palinure,  tuum :  (neque  enim  aequore 
tantum 

Ausonio  monimenta  tenes;  portusque  quietos 
Testatur  Libye  Phrygio  placuisse  magistro.) 

Cum  procul  ex  alto  tendentes  vela  carinae  45 
Ancipites  tenuere  animos,  sociosne  malorum 
An  veherent  hostes ;  praeceps  fecit  omne  ti¬ 
mendum 

Victor,  et  in  nulla  non  creditur  esse  carina. 

Ast  illae  puppes  luctus  planctusque  ferebant. 

Et  mala  vel  duri  lacrymas  motura  Catonis.  50 
Nam  postquam  frustra  precibus  Cornelia  nautas 
Privignique  fugam  tenuit,  ne  forte  repulsus 
Littoribus  Phariis  remearet  in  aequora  truncus, 
Ostenditque  rogum  non  justi  flamma  sepulcri : 
Ergo  indigna  fui,  dixit,  Fortuna,  marito  55  . 

Accendisse  rogum,  gelidos  effusa  per  artus 
Incubuisse  viro,  laceros  exurere  crines. 
Membraque  dispersi  pelago  componere  Magni? 
Vulneribus  cunctis  largos  infundere  fletus? 
Ossibus  et  tepida  vestes  implere  favilla?  60 
Quicquid  ab  exstincto  licuisset  tollere  busto. 

In  templis  sparsura  deum.  Sine  funeris  ullo 
Ardet  honore  rogus  :  manus  hoc  ^Egyptia  forsan 
Obtulit  officium  grave  manibus.  O  bene  nudi 
Crassorum  cineres !  Pompeio  contigit  ignis  65 
Invidia  majore  defim.  Similisne  malorum 
Sors  mihi  semper  erit  ?  nunquam  dare  busta 
licebit  [nas  ? 

Conjugibus  ?  nunquam  plenas  plangemus  ad  ur- 
Quid  porro  tumulis  opus  est,  aut  ulla  requiris 
Instrumenta,  dolor?  non  toto  pectore  portas,  70 
Impia,  Pompeium?  non  imis  h®ret  imago 
Visceribus  ?  quserat  cineres  victura  superstes. 
Nunc  tamen  hic,  longe  qui  fulget  luce  maligna, 
Ignis  adhuc  aliquid,  Phario  de  littore  surgens. 
Ostendit  mihi,  Magne,  tui :  jam  flamma  resedit, 
Pompeiumque  ferens  vanescit  solis  ad  ortus  76 
Fumus,  et  invisi  tendunt  mihi  carbasa  venti. 

Non  mihi  nunc  tellus  Pompeio  si  qua  triumphos 
Victa  dedit,  non  alta  terens  Capitolia  currus 
Gratior  :  elapsus  felix  de  pectore  Magnus  :  80 

iiunc  volumus,  quem  Nilus  habet,  terreeque  no¬ 
cent' 


Non  haerere  queror :  crimen  commendat  arenas. 
Linquere,  si  qua  fides,  Pelusia  littora  nolo. 

Tu  pete  bellorum  casus,  et  signa  per  orbem, 
Sexte,  paterna  move.  Namque  haec  mandata  re¬ 
liquit  85 

Pompeius  vobis,  in  nostra  condita  cura : 

Me  cum  fatalis  leto  damnaverit  hora. 

Excipite,  o  nati,  bellum  civile,  nec  unquam, 
Dum  terris  aliquis  nostra  de  stirpe  manebit, 
Caesaribus  regnare  vacet.  Vel  sceptra,  vel  urbes 
Libertate  sua  validas  impellite  fama  91 

Nominis  :  has  vobis  partes,  h®c  arma  relinquo. 
Inveniet  classes  quisquis  Pompeius  in  undas 
Venerit :  et  noster  nullis  non  gentibus  hseres 
Bella  dabit:  tantum  indomitos,  memoresque  pa¬ 
terni  95 

Juris  habete  animos.  Uni  parere  decebit. 

Si  faciet  partes  pro  libertate,  Catoni. 

Exsolvi  tibi,  Magne,  fidem,  mandata  peregi. 
Insidi®  valuere  tu®,  deceptaque  vixi. 

Ne  mihi  commissas  auferrem  perfida  voces.  101/ 
Jam  nunc  te  per  inane  chaos,  per  Tartara,  conjux. 
Si  sunt  ulla,  sequar  :  quam  longo  tradita  leto. 
Incertum  est :  poenas  anim®  vivacis  ab  ipsa 
Ante  feram.  Potuit  cernens  tua  vulnera.  Magne, 
Non  fugere  in  mortem  :  planctu  contusa  peribit. 
Effluet  in  lacrymas  :  nunquam  veniemus  ad  enses. 
Aut  laqueos,  aut  pr®cipites  per  inania  jactus. 
Turpe  mori  post  te  solo  non  posse  dolore. 

Sic  ubi  fata,  caput  ferali  obducit  amictu, 
Decrevitque  pati  tenebras,  puppisque  cavernis 
Delituit:  s®vumque  arcte  complexa  dolorem  1 11 
Perfluitur  lacrymis,  et  amat  pro  conjuge  luctum 
Illam  non  fluctus,  stridensque  rudentibus  Eurus 
Movit,  et  exsurgens  ad  summa  pericula  clamor . 
Votaque  sollicitis  faciens  contraria  nautis,  115 
Composita  in  mortem  jacuit,  favitque  procellis. 

Prima  ratem Cypros  spumantibusaccipit  undis; 
Inde  tenens  pelagus,  sed  jam  moderatior,  Eurus 
In  Libycas  egit  sedes,  et  castra  Catonis. 

Tristis,  ut  in  multo  mens  est  pr®saga  timore. 
Aspexit  patrios  comites  a  littore  Magnus,  121 
Et  fratrem  :  medias  pr®ceps  tunc  fertur  in  undas. 
Dic,  ubi  sit,  germane,  parens  :  stat  summa  ca¬ 
putque  [bras 

Orbis  ?  an  occidimus,  Romanaque  Magnus  ad  um- 
Abstulit  ?  H®c  fatur  :  quem  contra  talia  frater. 

O  felix,  quem  sors  alias  dispersit  in  oras,  126 
Quique  nefas  audis  :  oculos,  germane,  nocentes 
Spectato  genitore  fero.  Non  C®saris  armis 
Occubuit,  dignoque  perit  auctore  ruin®. 

Rege  sub  impuro,  Nilotica  rura  tenente,  ISO 
Hospitii  fretus  superis,  et  munere  tanto 
In  proavos,  cecidit  donati  victima  regni. 

Vidi  ego  magnanimi  lacerantes  pectora  patris  : 
Nec  credens  Pharium  tantum  potuisse  tyrannum, 
Littore  Niliaco  socerum  jam  stare  putavi.  1 35 
Sed  me  nec  sanguis,  nec  tantum  vulnera  nostri 
Affecere  senis,  quantum  gestata  per  urbes 
Ora  ducis,  qu®  transfixo  sublimia  pilo 
Vidimus  :  h®c  fama  est  oculis  victoris  iniqui 
Servari,  scelerisque  fidem  qu®sisse  tyrannum.  140 
Nam  corpus  Phari®ne  canes  avid®que  volucres 
Distulerint,  an  furtivus,  quem  vidimus,  ignis 
Solverit,  ignoro.  Qu®cunque  injuria  fati 
Abstulit  hos  artus,  superis  h®c  crimina  dono: 
Servata  de  parte  queror.  Cum  talia  Magnus  145 
Audisset,  non  in  gemitus  lacrymasque  dolorem 
Effudit,  justaque  furens  pietate  profatur 
Pr®cipitate  rates  e  sicco  littore,  naut® ; 

Classis  in  adversos  erumpat  remige  ventos. 

Ite,  duces,  mecum:  nunquam  civilibus  armis  150 
Tanta  fuit  merces,  inhumatos  condere  manes. 
Sanguine  semiviri  Magnum  satiare  tyranni. 

Non  ego  Pellaeas  arces,  adytisque  retectum 
Corpus  Alexandri  pigra  Mareotide  mergam  ? 

Non  mihi  Pyramidum  tumulis  evulsus  Amasis, 
Atque  alii  reges  Nilo  torrente  natabunt  ?  1 56 

Omnia  dent  poenas  nudo  tibi.  Magne,  sepulcra: 
Evolvam  busto  jam  numen  gentibus  Isin, 

Et  tectum  lino  spargam  per  vulgus  Osirin, 

Et  sacer  in  Magni  cineres  mactabitur  Apis,  160 
Suppositisque  deis  uram  caput.  Has  mihi  poenas 
Terra  dabit:  linquam  vacuos  cultoribus  agros; 
Nec,  Nilus  cui  crescat,  erit :  solusque  tenebis 
iEgyptum,  genitor,  populis  superisque  fugatis. 
Dixerat,  et  classem  saevas  rapiebat  in  undas.  165 
Sed  Cato  laudatam  juvenis  compescuit  iram. 

Interea  totis,  audito  funere  Magni, 

Littoribus  sonuit  percussus  planctibus  aether : 
Exemploque  carens,  et  nulli  cognitus  sevo 
Luctus  erat,  mortem  populos  deflere  potentis.  170 
Sed  magis,  ut  visa  est  lacrymis  exhausta,  solutas 
In  vultus  effusa  comas,  Cornelia  puppe 
Egrediens,  rursus  geminato  verbere  plangunt. 

Ut  primum  in  sociag  pervenit  littora  terree, 
Collegit  vestes,  miserique  insignia  Magni,  175 
Armaque,  et  impressas  auro,  quas  gesserat  olim. 
Exuvias,  pictasque  togas,  velamina  summo 
Ter  conspecta  Jovi,  funestoque  intulit  igni. 

Ille  fuit  miserae  Magni  cinis.  Accipit  omnis 
Exemplum  pietas,  et  toto  littore  busta  180 
Surgunt  Thessalicis  reddentia  manibus  ignem. 
Sic,  ubi  depastis  submittere  gramina  campis. 

Et  renovare  parans  hibernas  Apulus  herbas. 
Igne  fovet  terras,  simul  et  Garganus,  et  arva 
Vulturis,  et  calidi  lucent  buceta  Matini.  185 
Non  tamen  ad  Magni  pervenit  gratius  umbram. 
Omne  quod  in  superos  audet  convicia  vulgus, 
Pompeiumque  deis  obicit,  quam  pauca  Catonis 
Verba,  sed  a  pleno  venientia  pectore  veri. 

Civis  obit,  inquit,  multo  majoribus  impar  190 
Nosse  modum  juris,  sed  in  hoc  tamen  utilis  sevo. 
Cui  non  ulla  fuit  justi  reverentia:  salva 
Libertate  potens,  et  solus  plebe  parata 
Privatus  servire  sibi,  rectorque  senatus. 

Sed  regnantis,  erat.  Nil  belli  jure  poposcit :  195 
Quaeque  dari  voluit,  voluit  sibi  posse  negari. 
Immodicas  possedit  opes;  sed  plura  retentis 
Intulit:  invasit  ferrum,  sed  ponere  norat. 
Praetulit  arma  togae ;  sed  pacem  armatus  amavit. 
Juvit  sumta  ducem,  juvit  dimissa  potestas.  200 
Casta  domus,  luxuque  carens,  corruptaque  nun¬ 
quam 

Fortuna  domini.  Clarum  et  venerabile  nomen 
Gentibus,  et  multum  nostrae  quod  proderat  urbi. 
Olim  vera  fides  Sylla  Marioque  receptis 
Libertatis  obit:  Pompeio  rebus  ademto,  205 
Nunc  et  ficta  perit.  Non  jam  regnare  pudebit : 
Nec  color  imperii,  nec  frons  erit  ulla  senatus. 

O  felix,  cui  summa  dies  fuit  obvia  victo. 

Et  cui  quaerendos  Pharium  scelus  obtulit  enses  : 
Forsitan  in  soceri  potuisses  vivere  regno.  210 
Scire  mori  sors  prima  viris,  sed  proxima  cogi. 
Et  mihi,  si  fatis  aliena  injura  venimus. 

Da  talem, Fortuna,  Jubam:  non  deprecor  hosti 
Servari,  dum  me  servet  cervice  recisa. 

Vocibus  his  maior,  quam  si  Romana  sonarent 
Rostra  ducis  laudes,  generosam  venit  ad  umbram 
Mortis  honos.  Fremit  interea  discordia  vulgi: 


Castrorum  bellique  piget  post  funera  Magni. 
Cum  Tarcondimotus  linquendi  signa  Catonis 
Sustulit;  hunc  rapta  fugientem  classe  secutus  220 
Littus  in  extremum,  tali  Cato  voce  notavit: 

O  nunquam  pacate  Cilix!  iterumne  rapinas 
Vadis  in  aequoreas?  Magnum  Fortuna  removit: 
Jam  pelago  pirata  redis.  Tunc  respicit  omnes 
In  coetu  motuque  viros:  quorum  unus  aperta 225 
Mente  fugae,  tali  compellat  voce  regentem : 

Nos,  Cato,  (da  veniam)  Pompeii  duxit  in  arma. 
Non  belli  civilis,  amor,  partesque  favore 
Fecimus.  Ille  jacet,  quem  paci  praetulit  orbis. 
Causaque  nostra  perit:  patrios  permitte  penates, 
Desertamque  domum,  dulcesque  revisere  natos. 
Nam  quis  erit  finis,  si  nec  Pharsalia,  pugnae. 

Nec  Pompeius  erit?  perierunt  tempora  vitae. 
Mors  eat  in  tutum :  justas  sibi  nostra  senectus 
Piospiciat  flammas.  Bellum  civile  sepulcra  285 
Vix  ducibus  praestare  potest.  Non  barbara  victos 
Regna  manent:  non  Armenium  mihi  saeva  mi¬ 
natur 

Aut  Scythicum  Fortuna  jugum  :  sub  jura  togati 
Civis  eo.  Quisquis  Magno  vivente  secundus, 
Hic  mihi  primus  erit:  sacris  praestabitur  umbris 
Summus  honor:  dominum,  quem  clades  cogit, 
habebo,  [cutus. 

Nullum,  Magne,  ducem.  Te  solum  in  bella  se- 
Post  te  fata  sequar :  neque  enim  sperare  secunda 
Fas  mihi,  nec  liceat.  Fortuna  cuncta  tenentur 
Caesaris :  Emathium  sparsit  victoria  ferrum.  245 
Clausa  fides  miseris,  et  toto  solus  in  orbe  est. 

Qui  velit  ac  possit  victis  praestare  salutem. 
Pompeio  scelus  est  bellum  civile  peremto. 

Quo  fuerat  vivente  fides.  Si  publica  jura. 

Si  semper  patriam  sequeris, Cato,  signa  petamus, 
Romanus  quae  consul  habet.  Sic  ille  profatus  251 
Insiluit  puppi,  juvenum  comitante  tumultu. 

Actum  Romanis  fuerat  de  rebus,  et  omnis 
Indiga  servitii  fervebat  littore  plebes: 

Erupere  ducis  sacro  de  pectore  voces  :  255 

Ergo  pari  voto  gessisti  bella,  juventus, 

Tu  qucque  pro  dominis,  et  Pompeiana  fuisti. 
Non  Romana  manus  ?  quod  non  in  regna  laboras. 
Quod  tibi,  non  ducibus  vivis  morerisque,  quod 
orbem 

Acquiris  nulli,  quod  jam  tibi  vincere  tutum  est. 
Bella  fugis,  quaerisque  jugum  cervice  vacante, 

Et  nescis  sine  rege  pati.  Nunc  causa  pericli 
Digna  viris.  Vestro  potuit  Pompeius  abuti 
Sanguine  :  nunc  patriae  jugulos  ensesque  negatis, 
Cum  prope  libertas.  Unum  Fortuna  reliquit  265 
Jam  tribus  e  dominis.  Pudeat:  plus  regia  Nili 
Contulit  in  leges,  et  Parthi  militis  arcus. 

Ite,  o  degeneres,  Ptolemaei  munus  et  arma 
Spernite.  Quis  vestras  ulla  putet  esse  nocentes 
Caede  manus  ?  credet  faciles  sibi  terga  dedisse, 
Credet  ab  Emathiis  primos  fugisse  Philippis.  271 
Vadite  securi:  meruistis  judice  vitam 
Caesare,  non  armis,  non  obsidione  subacti. 

O  famuli  turpes,  domini  post  fata  prioris 
Itis  ad  haeredem.  Cur  non  majora  mereri,  275 
Quam  vitam  veniamque  libet?  rapiatur  in  undas 
Infelix  Magni  conjux,  prolesque  Metelli : 

Ducite  Pompeios:  Ptolemaei  vincite  mu*us 
Nostra  quoque  inviso  quisquis  feret  ora  tyranno, 
Non  parva  mercede  dabit.  Sciat  ista  juventus 
Cervicis  pretio  bene  se  mea  signa  secutam.  281 
Quin  agite,  et  magna  meritum  cum  caede  parate : 
Ignavum  scelus  est  tantum  fuga.  Dixit,  et  omnes 
Haud  aliter  medio  revocavit  ab  aequore  puppes, 

Quam,  simul  effetas  linquunt  examina  ceras, 285 
Atque  oblita  favi  non  miscent  nexibus  alas, 

Sed  sibi  quaque  volat,  nec  jam  degustat  amarum 
Desidiosa  thymum  ;  tum,  si  sonus  increpat  aris. 
Attonitae  posuere  fugam,  studiumque  laboris 
Florigeri  repetunt,  et  sparsi  mellis  amorem:  290 
Gaudet  in  Hyblaeo  securus  gramine  pastor 
Divitias  servasse  casae  :  sic  voce  Catonis 
Inculcata  viris  justi  patientia  Martis. 

Jamque  actu  belli  non  doctas  ferre  quietem 
Constituit  mentes,  serieque  agitare  laborum.  295 
Primum  littoreis  miles  lassatur  arenis. 

Proximus  in  muros  et  moenia  Cyrenarum 
Est  labor:  exclusus  nulla  se  vindicat  ira: 
Pcenaque  de  victis  sola  est  vicisse  Catoni. 

Inde  peti  placuit  Libyci  contermina  Mauris  300 
Regna  Jubae  ;  sed  iter  mediis  Natura  negabat 
Syrtibus:  has  audax  sperat  sibi  cedere  virtus. 
Syrtes  vel  primam  mundo  Natura  figuram 
Cum  daret,  in  dubio  pelagi  terraeque  reliquit : 
(Nam  neque  subsedit  penitus,  quo  stagna  profundi 
Acciperet,  nec  se  defendit  ab  aequore  tellus;  306 
Ambigua  sed  lege  loci  jacet  invia  sedes : 

.Equora  fracta  vadis,  abruptaque  terra  profundo. 
Et  post  multa  sonant  projecti  littora  fluctus. 

Sic  male  deseruit,  nullosque  exegit  in  usus  310 
Hanc  partem  Natura  sui:)  vel  plenior  alto 
Olim  Syrtis  erat  pelago,  peni  tusque  natabat ; 

Sed  rapidus  Titan  ponto  sua  lumina  pascens 
jEquora  subduxit  zonae  vicina  perustae : 

Et  nunc  pontus  adhuc  Phoebo  siccante  repugnat. 
Mox  ubi  damnosum  radios  admoverit  aevum, 
Tellus  Syrtis  erit :  nam  jam  brevis  unda  superne 
Innatat,  et  late  periturum  deficit  sequor.  318 
Ut  primum  remis  actum  mare  propulit  omne 
Classis  onus,  densis  fremuit  niger  imbribus  Auster, 
In  sua  regna  furens:  tentatum  classibus  sequor 
Turbine  defendit,  longeque  a  Syrtibus  undas 
Egit,  et  illato  confregit  littore  pontum. 

T um  quarum  recto  deprendit  carbasa  malo 
Eripuit  nautis,  frustraque  rudentibus  ausis  325 
Vela  negare  Noto,  spatium  vicere  carinae, 

Atque  ultra  proram  tumuit  sinus.  Omnia  si  quis 
Providus  antennae  suffixit  lintea  summae, 
Vincitur,  et  nudis  avertitur  armamentis. 

Sors  melior  classi,  quae  fluctibus  incidit  altis, 

Et  certo  jactata  mari.  Quaecunque  levatae  331 
Arboribus  caesis  flatum  effudere  prementem, 
Abstulit  has  ventis  liber  contraria  volvens 
yEstus,  et  obnixum  victor  detrusit  in  Austrum. 
Has  vada  destituunt,  atque  interrupta  profundo 
Terra  ferit  puppes-  dubioque  obnoxia  fato  336 
Pars  sedet  una  ratis,  pars  altera  pendet  in  undis. 
Tunc  magis  impactum  brevibus  mare,  terraque 
saevit 

Obvia  consurgens  :  quamvis  elisus  ab  Austro, 
Saepe  tamen  cumulos  fluctus  non  vincit  arenae. 
Eminet  in  tergo  pelagi  procul  omnibus  arvis,  341 
Inviolatus  aqua,  sicci  jam  pulveris  agger  : 

Stant  miseri  nautae,  terraeque  haerente  carina 
Litlora  nulla  vident.  Sic  partem  intercipit 
aequor;  [est. 

Pars  ratium  major  regimen  clavumque  secuta 
Tuta  fuga,  nautasque  loci  sortita  peritos  346 
Torpentem  Tritonos  adit  illaesa  paludem. 

Hanc,  ut  fama,  deus,  quem  toto  littore  pontus 
Audit  ventosa  perflantem  murmura  concha. 

Hanc  et  Pallas  amat :  patrio  quae  vertice  nata 
Terrarum  primam  Libyen  (nam  proxima  coelo  est, 
Ut  probat  ipse  calor)  tetigit,  stagnique  quieta 


Vultus  vidit  aqua,  posuitque  in  margine  plantas, 
Et  se  dilecta  Tritonida  dixit  ab  unda. 

Quam  juxta  Lethes  tacitus  praelabitur  amnis,  355 
Infernis,  ut  fama,  trahens  oblivia  venis : 

Atque  insopiti  quondam  tutela  draconis, 
Hesperidum  pauper  spoliatis  frondibus  hortus. 
Invidus,  annoso  famam  qui  derogat  sevo, 

Qui  vates  ad  vera  vocat.  Fuit  aurea  sylva,  360 
Divitiisque  graves  et  fulvo  germine  rami, 
Virgineusque  chorus,  nitidi  custodia  luci, 

Et  nunquam  somno  damnatus  lumina  serpens. 
Robora  complexus  rutilo  curvata  metallo. 
Abstulit  arboribus  pretium,  nemorique  laborem 
Alcides  :  passusque  inopes  sine  pondere  ramos. 
Retulit  Argolico  fulgentia  poma  tyranno. 

His  igitur  depulsa  locis,  ejectaque  classis 
Syrtibus,  haud  ultra  Garamantidas  attigit  undas. 
Sed  duce  Pompeio  Libyes  melioris  in  oris  370 
Mansit.  At  impatiens  virtus  haerere  Catonis 
Audet  in  ignotas  agmen  committere  gentes, 
Armorum  fidens,  et  terra  cingere  Syrtim. 

Haec  eadem  suadebat  hiems,  quae  clauserat  aequor. 
Et  spes  imber  erat, nimios  metuentibus  ignes :  375 
Ut  neque  sole  viam,  nec  duro  frigore  saevam, 

Inde  polo  Libyes,  hinc  bruma  temperet  annus: 
Atque  ingressurus  steriles  sic  fatur  arenas. 

O  quibus  una  salus  placuit,  mea  castra  secutis 
Indomita  cervice  mori,  componite  mentes  380 
Ad  magaum  virtutis  opus,  summosque  labores. 
Vadimus  in  campos  steriles,  exustaque  mundi. 
Qua  nimius  Titan,  et  rarae  in  fontibus  undae, 
Siccaque  letiferis  squalent  serpentibus  arva. 
Durum  iter  ad  leges,  patriaeque  ruentis  amorem. 
Per  mediam  Libyen  veniant,  atque  invia  lentent. 
Si  quibus  in  nullo  positum  est  evadere  voto. 

Si  quibus  ire  sat  est.  Neque  enim  mihi  fallere 
quenquam  388 

Est  animus,  tectoque  metu  perducere  vulgus. 

Hi  mihi  sint  comites,  quos  ipsa  pericula  ducent, 
Qui  me  teste  pati  vel  quae  tristissima,  pulcrum 
Romanumque  putant.  At  qui  sponsore  salutis 
Miles  eget,  capiturque  animae  dulcedine,  vadat 
Ad  dominum  meliore  via.  Dum  primus  arenas 
Ingrediar,  primusque  gradus  in  pulvere  ponam. 
Me  calor  aethereus  feriat,  mihi  plena  veneno  396 
Occurrat  serpens;  fatoque  pericula  vestra 
Praetentate  meo  :  sitiat,  quicunque  bibentem 
Viderit:  aut  umbras  nemorum  quicunque  pe¬ 
tentem, 

^Estuet :  aut  equitem  peditum  praecedere  turrnas, 
Deficiat;  si  quo  fuerit  discrimine  notum  401 
Dux,  an  miles  eam.  Serpens,  sitis,  ardor,  arenae, 
Dulcia  virtuti:  gaudet  patientia  duris. 

Laetius  est,  quoties  magno  sibi  constat,  honestum. 
Sola  potest  Libye  turbam  praestare  malorum,  405 
Ut  deceat  fugisse  viros.  Sic  ille  calentes 
Incendit  virtute  animos,  et  amore  laborum, 
Irreducemque  viam  deserto  limite  carpit . 

Et  sacrum  parvo  nomen  clausura  sepulcro. 
Invasit  Libye  securi  fata  Catonis.  410 

Tertia  pars  rerum  Libye,  si  credere  famae 
Cuncta  velis:  at  si  ven'os  ccelumque  sequaris, 
Pars  erit  Europae.  Nec  enim  plus  littora  Nili, 
Quam  Scythicus  Tanais  primis  aGadibus  absunt. 
Unde  Europa  fugit  Libyen,  et  littora  flexu  415 
Oceano  fecere  locum  :  sed  majoi  in  unam 
Orbis  abit  Asiam.  Nam  cum  communiter  istae 
Effundant  Zephyrum,  Boreae  latus  illa  sinistrum 
Contingens,  dextrumque  Noti,  discedit  in  ortus, 
Eurum  sola  tenens.  Libycae  quod  fertile  terra  est 

Vergit  in  occasus :  sed  et  haec  non  fontibus  ullis 
Solvitur:  Arctoos  raris  Aquilonibus  imbres 
Accipit,  et  nostris  reficit  sua  rura  serenis. 

In  nullas  vitiatur  opes ;  non  sere,  nec  auro 
Excoquitur,  nullo  glebarum  crimine,  pura,  425 
Et  penitus  terra  est.  Tantum  Maurusia  genti 
Robora  divitiae,  quarum  non  noverat  usum, 

Sed  citri  contenta  comis  vivebat  et  umbra. 

In  nemus  ignotum  nostrae  venere  secures. 
Extremoque  epulas  mensasque  petivimus  orbe. 
Atqusecunque  vagam  Syrtim  complectitur  ora, 
Sub  nimio  projecta  die,  vicina  perusti 
iEtheris,  exurit  messes,  et  pulvere  Bacchum 
Enecat,  et  nulla  putris  radice  tenetur. 

Temperies  vitalis  abest,  et  nulla  sub  illa  435 
Cura  Jovis  terra  est:  Natura  deside  torpet 
Orbis,  et  immotis  annum  non  sentit  arenis. 

Hoc  tam  segne  solum  raras  tamen  exserit  herbas. 
Quos  Nasamongensdura  legit,  qui  proxima  ponto 
Nudus  rura  tenet,  quem  mundi  barbara  damnis 
Syrtis  alit.  Nam  littoreis  populator  arenis  441 
Imminet,  et  nulla  portus  tangente  carina 
Novit  opes.  Sic  cum  toto  commercia  mundo 
Naufragiis  Nasamones  habent.  Hac  ire  Catonem 
Dura  jubet  virtus.  Illic  secura  juventus  445 
Ventorum,  nullasque  timens  tellure  procellas, 
iEquoreos  est  passa  metus.  Nam  littore  sicco 
Quam  pelago  Syrtis  violentius  excipit  Austrum, 
Et  terrae  magis  ille  nocet ;  non  montibus  ortum 
Adversis  frangit  Libye,  scopulisque  repulsum  450 
Dissipat,  et  liquidas  e  turbine  solvit  in  auras 
Nec  ruit  in  sylvas,  annosaque  robora  torquens 
Lassatur:  patet  omne  solum,  liberque  meatu 
iEoliam  rabiem  totis  exercet  arenrs  : 

Et  non  imbriferam  cum  torto  pulvere  nubem  455 
In  flexum  violentus  agit:  pars  plurima  terrae 
Tollitur,  et  nunquam  resoluto  vertice  pendet. 
Regna  videt  pauper  Nasamon  errantia  vento, 
Discussasque  domos :  volitantque  a  culmine  raptae 
Detecto  Garamante  casae.  Non  altius  ignis  460 
Rapta  vehit :  quantumque  licet  consurgere  fumo. 
Et  violare  diem,  tantum  tenet  aera  pulvis. 

Tum  quoque  Romanum  solito  violentior  agmen 
Aggreditur,  nullusque  potest  consistere  miles. 
Instabilis  raptis  etiam,  quas  calcat,  arenis.  465 
Concuteret  terras,  orbemque  a  sede  moveret. 

Si  solida  Libye  compage,  et  pondere  duro 
Clauderet  exesis  Austrum  scopulosa  cavernis: 
Sed  quia  mobilibus  facilis  turbatur  arenis, 
Nusquam  luctando  stabilis  manet :  imaque  tellus 
Stat,  quia  summa  fugit.  Galeas  et  scuta  virorum 
Pilaque  contorsit  violento  spiritus  actu. 
Intentusque  tulit  magni  per  inania  coeli. 

Illud  in  externa  forsan  longeque  remota 
Prodigium  tellure  fuit :  delapsaque  coelo  475 
Arma  timent  gentes,  hominumque  erepta  lacertis 
A  superis  demissa  putant.  Sic  illa  profecto 
Sacrifico  cecidere  Numse,  quae  lecta  juventus 
Patricia  cervice  movet:  spoliaverat  Auster 
Aut  Boreas  populos,  ancilia  nostra  ferentes.  480 
Sic  orbem  torquente  Noto  Romana  juvenius 
Procubuit,  metuensque  rapi  constrinxit  amictus, 
Inseruitque  manus  terrae  :  nec  pondere  solo. 

Sed  nixu  jacuit,  vix  sic  immobilis  Austro, 

Qui  super  ingentes  cumulos  involvit  arenae,  485 
Atque  operit  tellure  viros.  Vix  tollere  miles 
Membra  valet,  multo  congestu  pulveris  haerens. 
Alligat  et  stantes  affusae  magnus  arenae 
\gger,  et  immoti  terra  surgente  tenentur. 

Saxa  tulit  penitus  discussis  proruta  muris,  490 


Effuditque  procul  miranda  sorte  malorum : 

Qui  nullas  videre  domos,  videre  ruinas. 

Jamque  iter  omne  latet :  nec  sunt  discrimina  terrae 
Ulla,  nisi  aetheriae,  modio  velut  aequore,  flammae. 
Sideribus  novere  vi  s:  nec  sidera  tota  495 
Ostendit  Libycae  finitor  circulus  orae* 

Multaque  devexo  terrarum  margine  celat. 

Utque  calor  solvit,  quem  torserat  aera  ventus 
Incensusque  dies,  manant  sudoribus  artus, 

Arent  ora  siti :  conspecta  est  parva  maligna  500 
Unda  procul  vena :  quam  vix  e  pulvere  miles 
Corripiens,  patulum  galeae  confudit  in  orbem, 
Porrexitque  duci.  Squalebant  pulvere  fauces 
Cunctorum  :  minimumque  tenens  dux  ipse  liquoris 
Invidiosus  erat.  Mene,  inquit, degener  unum  505 
Miles  in  hac  turba  vacuum  virtute  putasti? 

Usque  adeo  mollis,  primisque  caloribus  impar 
Sum  visus?  quanto  poena  tu  dignior  ista, 

Qui  populo  sitiente  bibas !  sic  concitus  ira 
Excussit  galeam,  suffecitque  omnibus  unda.  510 
Ventum  erat  ad  templum,  Libycis  quod  genti¬ 
bus  unum 

Inculti  Garamantes  habent :  stat  corniger  illic 
Jupiter,ut  memorant, sed  non  aut  fulmina  vibrans, 
Aut  similis  nostro,  sed  tortis  cornibus  Ammon. 
Non  illic  Libycae  posuerunt  ditia  gentes  515 
Templa  :  nec  Eois  splendent  donaria  gemmis. 
Quamvis  flEthiopum  populis,  Arabumque  beatis 
Gentibus,  atque  Indis  unus  sit  Jupiter  Ammon, 
Pauper  adhuc  deus  est,  nullis  violata  per  aevum 
Divitiis  delubra  tenens ;  morumque  priorum  520 
Numen  Romano  templum  defendit  ab  auro. 

Esse  locis  superos  testatur  sylva  per  omnem 
Sola  virens  Libyen.  Nam  quicquid  pulvere  sicco 
Separat  ardentem  tepida  Berenicida  Lepti, 
Ignorat  frondes:  solus  nemus  extulit  Ammon.  52? 
Sylvarum  fons  causa  loco,  qui  putria  terrae 
Alligat,  et  domitas  unda  connectit  arenas. 
Sicquoque  nil  obstat  Phoebo,  cum  cardine  summo 
Stat  librata  dies :  truncum  vix  protegit  arbor : 
Tam  brevis  in  medium  radiis  compellitur  umbra. 
Deprensum  est  hunc  esse  locum,  qua  circulus  alti 
Solstitii  medium  signorum  percutit  orbem. 

Non  obliqua  meant,  nec  Tauro  Scorpios  exit 
Rectior,  aut  Aries  donat  sua  tempora  Librae, 

Aut  Astraea  jubet  lentos  descendere  Pisces.  535 
Par  Gemini  s  Chiron,  et  idem  quod  Carcinos  ardens 
Humidus  iEgoceros  :  nec  plus  Leo  tollitur  Urna. 
At  tibi,  quaecunque  es  Libyco  gens  igne  diremta, 
In  Noton  umbra  cadit,  quae  nobis  exit  in  Arcton. 
Te  segnis  Cynosura  subit :  tu  sicca  profundo  540 
Mergi  plaustra  putas, nullumque  in  vertice  semper 
Sidus  habes  immune  maris:  procul  axis  uterque 
Et  fuga  signorum  medio  rapit  omnia  coelo,  [est, 
Stabant  ante  fores  populi,  quos  miserat  Eos, 
Cornigerique  Jovis  monitu  nova  fata  petebant: 
Sed  Latio  cessere  duci :  comitesque  Catonem 
Orant,  exploret  Libycum  memorata  per  orbem 
Numina,  de  fama  tam  longi  judicet  sevi. 
Maximus  hortator  scrutandi  voce  deorum 
Eventus  Labienus  erat.  Sors  obtulit,  inquit,  556 
Et  fortuna  vise  tam  magni  numinis  ora, 
Consiliumque  dei:  tanto  duce  possumus  uti 
Per  Syrtes,  bellique  datos  cognoscere  casus. 
Nam  cui  crediderim  superos  arcana  daturos, 
Dicturosque  magis,  quam  sancto,  vera,  Catoni  ? 
Certe  vita  tibi  semper  directa  supernas  556 
Ad  leges,  sequerisque  deum.  Daturecce  loquendi 
Cum  Jove  libertas:  inquire  in  fata  nefandi 
Caesaris,  et  patriae  venturos  excute  mores : 

Jure  suo  populis  uti  legumque  licebit,  560 
An  bellum  civile  perit.  Tua  pectora  sacra 
Voce  reple:  durae  saltem  virtutis  amator 
Quaere  quid  est  virtus,  et  posce  exemplar  honesti. 

Ille  deo  plenus,  tacita  quem  mente  gerebat. 
Effudit  dignas  adytis  e  pectore  voces.  565 

Quid  quaeri,  Labiene,  jubes?  an  liber  in  armis 
Occubuisse  velim  potius, quam  regna  videre? 

An  sit  vita  nihil,  sed  longam  differat  aetas? 

An  noceat  vis  nulla  bono  ?  Fortunaque  perdat 
Opposita  virtute  minas  ?  laudandaque  velle  570 
Sit  satis,  et  nunquam  successu  crescat  honestum? 
Scimus,  et  haec  nobis  non  altius  inseret  Ammon. 
Haeremus  cuncti  superis,  temploque  tacente 
Nil  facimus  non  sponte  dei :  nec  vocibus  ullis 
Numen  eget :  dixitque  semel  nascentibus  auctor, 
Quicquid  scire  licet:  steriles  nec  legit  arenas,  576 
Ut  caneret  paucis,  mersitque  hoc  pulvere  verum : 
Estne  dei  sedes  nisi  terra,  et  pontus,  et  aer,  [tra  ? 
Et  coelum,  et  virtus?  superos  quid  quaerimus  ul 
J-upiter  est  quodcunque  vides,  quocunque  moveris 
Sortilegis  egeant  dubii,  semperque  futuris  581 
Casibus  ancipites  :  me  non  oracula  certum,  [est. 
Sed  mors  certa  facit:  pavido  fortique  cadendum 
Hoc  satis  est  dixisse  Jovem.  Sic  ille  profatur  : 
Servataque  fide  templi  discedit  ab  aris,  585 
Non  exploratum  pqpulis  Ammona  relinquens. 

Ipse  manu  sua  pila  gerens,  praecedit  anheli 
Militis  ora  pedes  :  monstrat  tolerare  labores. 
Non  jubet :  et  nulla  vehitur  cervice  supinus, 
Carpentove  sedens.  Somni  parcissimus  ipse  est. 
Ultimus  haustor  aquae.  Cum  tandem  fonte  re¬ 
perto  591 

Indiga  cogatur  latices  potare  juventus. 

Stat,  dum  lixa  bibat.  Si  veris  magna  paratur 
Fama  bonis,  et  si  successu  nuda  remoto 
Inspicitur  virtus,  quicquid  laudamus  in  ullo  595 
Majorum,  fortuna  fuit.  Quis  Marte  secundo. 
Quis  tantum  meruit  populorum  sanguine  nomen  ? 
Hunc  ego  per  Syrtes,  Liby aeque  extrema  trium¬ 
phum 

Ducere  maluerim,  quam  ter  Capitolia  curru  599 
Scandere  Pompeii,  quam  frangere  colla  Jugurthae. 
Ecce  parens  verus  patriae,  dignissimus  aris, 
Roma,  tuis  ;  per  quem  nunquam  jurare  pudebit, 
Et  quem,  si  steteris  unquam  cervice  soluta, 
Nuncolim  factura  deum  es.  Jam  spissior  ignis, 
Et  plaga, qua  nullam  superi  mortalibus  umbram 
A  medio  fecere  die,  calcatur,  et  unda  606 

Rarior :  inventus  mediis  fons  unus  arenis, 

Largus  aquae ;  sed  quem  serpentum  turba  tenebat, 
Vix  capiente  loco.  Stabant  in  margine  siccae 
Aspides;  in  mediis  sitiebant  Dipsades  undis.  610 
Ductor,  ut  adspexit  perituros  fonte  relicto, 
Alloquitur :  Vana  specie  conterrite  leti, 

Ne  dubita,  miles,  tutos  haurire  liquores  : 

Noxia  serpentum  est  admisto  sanguine  pestis : 
Morsu  virus  habent,  et  fatum  dente  minantur :  615 
Pocula  morte  carent.  Dixit, dubiumque  venenum 
Hausit :  et  in  tota  Libyae  fons  unus  arena 
Ule  fuit, de  quo  primus  sibi  posceret  undam. 

Cur  Libycus  tantis  exundet  pestibus  aer. 
Fertilis  in  mortes,  aut  quid  secreta  nocenti  520 
Miscuerit  natura  solo,  non  cura  laborque 
Noster  scire  valet :  nisi  quod  vulgata  per  orbem 
Fabula  pro  vera  decepit  saecula  causa. 

Finibus  extremis  Libyes,  ubi  fervida  tellus 
Accipit  Oceanum  demisso  sole  calentem,  625 
Squalebant  late  Phorcynidos  arva  Medusae, 

Non  nemorum  protecta  coma,  non  mollia  sulco. 


Sed  dominae  vultu  conspectis  aspera  saxis. 

Hoc  primum  natura  nocens  in  corpore  saevas 
Eduxit  pestes  :  illis  e  faucibus  angues  630 
Stridula  fuderunt  vibratis  sibila  linguis, 
Foemineaequi  more  comae  per  terga  soluti 
Ipsa  flagellabant  gaudentis  colla  Medusm 
Surgunt  aversa  subrectae  fronte  colubrae 
Vipereumque  fluit  depexo  crine  venenum  635 
Hoc  habet  infelix,  cunctis  impune,  Medusa, 
Quod  spectare  licet.  Nam  rictus  oraque  monstri 
Quis  timuit  ?  quem,  qui  recto  se  lumine  vidit, 
Passa  Medusa  mori  est  ?  rapuit  dubitantia  fata 
Praevenitque  metus  :  anima  periere  retenta  64C 
Membra,  nec  emissae  riguere  sub  ossibus  umbrae. 
Eumenidum  crines  solos  movere  furores  : 
Cerberus  Orpheo  lenivit  sibila  cantu  : 
Amphitryoniades  vidit,  cum  vinceret,  Hydram  : 
Hoc  monstrum  timuit  genitor,  numenque  secun- 
i  dum  645 

i  Phoxejs  aquis  Cetoque  parens,  ipaseque  sorores 
Goigot.es.  hoc  potuit  coelo  pelagoque  minari 
Torporem  insolitum,  mundoque  obducere  terram. 
E  coelo  volucres  subito  cum  pondere  lapsae  : 

In  scopulis  haesere  ferae  :  vicina  colentes  650 
/Ethiopum  totae  riguerunt  marmore  gentes. 
Nullum  animal  visus  patiens,  ipsique  retrorsum 
Effusi  faciem  vitabant  Gorgonis  angues. 

Illa  sub  Hesperiis  stantem  Titana  columnis 
In  cautes  Atlanta  dedit :  coeloque  timente  655 
Olim  Phlegraeo  stantes  serpente  gigantas. 

Erexit  montes,  bellumque  immane  deorum 
Pallados  e  medio  confecit  pectore  Gorgon. 

Quo  postquam  partu  Danaes  et  divite  nimbo 
Ortum  Parrhasiae  vexerunt  Persea  pennae  660 
Arcados  auctoris  citharae,  liquidaeque  palaestrae. 
Et  subitus  praepes  Cylleuida  sustulit  harpen, 
Harpen  alterius  monstri  jam  caede  rubentem, 

A  Jove  dilectae  fuso  custode  juvencae  : 

Auxilium  volucri  Pallas  tulit  innuba  fratri,  665 
Pacta  caput  monstri :  terraeque  in  fine  Libyssae 
Persea  Phoebeos  converti  jussit  ad  ortus, 
Gorgonos  averso  sulcantem  regna  volatu  . 

Et  clypeum  laevae  fulvo  dedit  aere  nitentem. 

In  quo  saxificam  jussit  spectare  Medusam,  670 
Quam  sopor,  aeternam  tracturus  morte  quietem. 
Obruit,  haud  totam.  Vigilat  pars  magna  comarum, 
Defenduntque  caput  protenti  crinibus  hydri  : 

Pars  jacet  in  medios  vultus,  oculique  tenebras. 
Ipsa  regit  trepidum  Pallas,  dextraque  tremente 
Perseos  aversi  Cyllenida  dirigit  harpen,  676 
Lata  colubriferi  rumpens  confinia  colli. 

Quos  habuit  vultus  lunati  vulnere  ferri 
Caesa  caput  Gorgon  !  quanto  spirasse  veneno  679 
Ora  rear !  quantumque  oculos  effundere  mortis  l 
Nec  Pallas  spectare  potest :  vultusque  gelassens 
Perseos  adversi,  si  non  Tritonia  densos 
Sparsisset  crines,  texissetque  ora  colnbris. 

Aliger  in  coelum  rapta  sic  Gorgone  fugit. 

Ille  quidem  pensabat  iter,  propiusque  secabat  68? 
iEthera,  si  medias  Europae  scinderet  urbes ; 
Pallas  frugiferas  jussit  non  laedere  terras. 

Et  parci  populis.  Quis  enim  non  praepete  tanto 
iEthera  respiceret  ?  Zephyro  convertitur  ales, 
ltque  super  Libyen,  quae  nullo  consita  cultu  690 
Sideribus  Phoeboque  vacat:  premit  orbita  solis 
Exuritque  solum  :  nec  terra  celsior  ulla 
Nox  cadet  in  coelum,  lunaeque  meatibus  obstat. 

Si  flexus  oblita  vagi  per  recta  cucurrit 
Signa,  nec  in  Borean  aut  in  Noton  effugit  urn- 
bram  695 

Illa  tamen  sterilis  tellus,  fecundaque  nulli 
Arva  bono  virus  stillantis  tabe  Medusae 
Concipiunt,  dirosque  fero  de  sanguine  rores, 
Quos  calor  adjuvit,  putrique  incoxit  arenae. 

Hic,  quae  prima  caput  movit  de  pulvere  tabes. 
Aspida  somniferam  tumida  cervice  levavit.  701 
Plenior  huic  sanguis,  et  crassi  gutta  veneni 
Decidit  :  in  nulla  plus  est  serpente  coactum. 
Ipsa  caloris  egens  gelidum  non  transit  in  orbem 
Sponte  sua,  Niloque  tenus  metitur  arenas.  705 
Sed  quis  erit  nobis  lucri  pudor  ?  inde  petuntur 
Huc  Libycae  mortes,  et  fecimus  aspida  mercem. 
At  non  stare  suum  miseris  passura  cruorem 
Squamiferos  ingens  Haemorrhois  explicat  orbes: 
Natus  et  ambiguae  coleretqui  Syrtidos  arva  710 
Chersydros,  tractique  via  fumante  Chelydri: 

Et  semper  recto  lapsurus  limite  Cenchris: 
Pluribus  ille  notis  variatam  pingitur  alvum. 
Quam  parvis  tinctus  maculis  Thebanus  Ophites. 
Concolor  exustis,  atque  indiscretus  arenis  715 
Ammodytes :  spinaque  vagi  torquente  Cerastae  : 
Et  Scytale  sparsis  etiam  nunc  sola  pruinis 
Exuvias  positura  suas  :  et  torrida  Dipsas  :  [na  : 
Et  gravis  in  geminum  surgens  caput  Amphisbae- 
Et  Natrix  violator  aquae,  Jaculique  volucres,  720 
Et  contentus  iter  cauda  sulcare  Pareas  : 

Oraque  distendens  avidus  spumantia  Prester  : 
Ossaque  dissolvens  cum  corpore  tabificus  Seps. 
Sibilaque  effundens  cunctas  terrentia  pestes, 
Ante  venena  nocens,  late  sibi  submovet  omne  725 
Vulgus,  et  in  vacua  regnat  Basiliscus  arena. 

Vos  quoque,  qui  cunctis  innoxia  numina  teiris 
Serpitis,  aurato  nitidi  fulgore  Dracones, 
Pestiferos  ardens  facit  Africa :  ducitis  altum 
Aera  cum  pennis,  armentaque  tota  secuti  730 
Rumpitis  ingentes  amplexi  verbere  tauros  : 

Nec  tutus  spatio  est  elephas:  datis  omnia  leto  s 
Nec  vobis  opus  est  ad  noxia  fata  veneno. 

Has  inter  pestes  duro  Cato  milite  siccum 
Emetitur  iter,  tot  tristia  fata  suorum,  735 

lnsolitasque  videns  parvo  cum  vulnere  mortes. 
Signiferum,  juvenem  Tyrrheni  sanguinis,  Aulum, 
Torta  caput  retro  Dipsas  calcata  momordit. 

Vix  dolor  aut  sensus  dentis  fuit :  ipsaque  leti 
Frons  caret  invidia,  nec  quicquam  plaga  minatur. 
Ecce  subit  virus  tacitum,  carpitque  medullas 
Ignis  edax,  calidaque  incendit  viscera  tabe. 
Ebibit  humorem  circum  vitalia  fusum 
Pestis,  et  in  sicco  linguam  torrere  palato 
Coepit.  Defessos  iret  qui  sudor  in  artus  745 
Non  fuit,  atque  oculos  lacrymarum  vena  refugit. 
Non  decus  imperii,  non  moesti  jura  Catonis 
Ardentem  tenuere  virum,  quin  spargere  signa 
Auderet,  totisque  furens  exquireret  agris, 

Quas  poscebat  aquas  sitiens  in  corde  venenum. 750 
Ille  vel  in  Tanain  missus,  Rhodanumque  Pa- 
dumque 

Arderet,  Nilumque  bibens  per  rura  vagantem 
Accessit  morti  Libye,  fatique  minorem 
Famam  Dipsas  habet  terris  adjuta  perustis. 
Scrutatur  venas  penitus  squalentis  arenae:  755 
Nunc  redit  ad  Syrtes,  et  fluctus  accipit  ore  : 
iEquoreusque  placet,  sed  non  et  sufficit,  humor. 
Nec  sentit  fatique  genus,  mortemque  veneni; 

Sed  putat  esse  sitim  :  ferroque  aperire  tumentes 
Sustinuit  venas,  atque  os  implere  cruore.  760 
Jussit  signa  rapi  propere  Cato :  discere  nulli 
Permissum  est  hoc  posse  sitim.  Sed  tristior  illa 
Mors  erat  ante  oculos  :  miserique  in  crure  Sabelli 
Seps  stetit  exiguus,  quem  fixo  dente  tenacem 


Avulsitque  manu,  piloque  affixit  arenis.  765 
Parva  modo  serpens ;  sed  qua  non  ulla  cruentae 
Tantum  mortis  habet.  Nam  plagae  proxima  cir- 
Fugit  rupta  cutis,  pallentiaque  ossa  retexit,  [cum 
Jamquesinu  laxo  nudum  est  sine  corpore  vulnus. 
Membra  natant  sanie  :  surae  fluxere  :  sine  ullo  770 
Tegmine  poples  erat :  femorum  quoque  musculus 
Liquitur,  et  nigra  distillant  inguina  tabe,  [omnis 
Dissiluit  stringens  uterum  membrana,  fluuntque 
Viscera :  nec,  quantum  toto  de  corpore  debet. 
Effluit  in  terras;  saevum  sed  membra  venenum 
Decoquit :  in  minimum  mors  contrahit  omnia 
virus.  776 

Vincula  nervorum,  et  laterum  textura,  cavumque 
Pectus,  et  abstrusum  fibris  vitalibus  omne, 
Quicquid  homo  est,  aperit  pestis.  Natura  profana 
Morte  patet.  Manant  humeri  fortesque  lacerti: 
Colla  caputque  fluunt.  Calido  non  ocius  Austro 
Nix  resoluta  cadet,  nec  solem  cera  sequetur. 
Parva  loquor,  corpus  sanie  stillasse  perustum  : 
Hoc  et  flamma  potest.  Sed  quis  rogus  abstulit 
.  ossa?  784 

Haec  quoque  discedunt,  putresque  secuta  medullas 
Nulla  manere  sinunt  rapidi  vestigia  fati. 
Cinyphias  inter  pestes  tibi  palma  nocendi  est ; 
Eripiunt  omnes  animam,  tu  sola  cadaver. 

Ecce  subit  facies  leto  diversa  fluenti. 
Nasidium  Marsi  cultorem  torridus  agri  790 
Percussit  Prester.  Uli  rubor  igneus  ora 
Succendit,  tenditque  cutem,  pereunte  figura. 
Miscens  cuncta  tumor  toto  jam  corpore  major: 
Humanumque  egressa  modum  super  omnia  mem- 
Efflatur  sanies,  late  pollente  veneno.  [bra 

Ipse  latet  penitus  congesto  corpore  mersus :  796 
Nec  lorica  tenet  distenti  corporis  auctum. 
Spumeus  accenso  non  sic  exundat  aeno 
unaarum  cumulus  :  nec  tantos  carbasa  Coro 
Curvavere  sinus.  Tumidos  jam  non  capit  artus 
Informis  globus,  et  confuso  pondere  truncus. 
Intactum  volucrum  rostris,  epulasque  daturum 
Haud  impune  feris,  non  ausi  tradere  busto, 
Nondum  stante  modo,  crescens  fugere  cadaver. 

Sed  majora  parant  Libycae  spectacula  pestes. 
Impressit  dentes  Haemorrhois  aspera  Tullo,  806 
Magnanimo  juveni,  miratorique  Catonis. 

Utque  solet  pariter  totis  se  effundere  signis 
Corycii  pressura  croci ;  sic  omnia  membra 
Emisere  simul  rutilum  pro  sanguine  virus.  810 
Sanguis  erant  lacrymae  •  quaecunque  foramina 
novit  [dant 

Humor,  ab  his  largus  manat  eruor  :  ora  redun- 
Et  patulae  nares  :  sudor  rubet:  omnia  plenis 
Membra  fluunt  venis:  totum  est  pro  vulnere 
corpus. 

At  tibi,  Laeve  miser,  fixus  praecordia  pressit  815 
Niliaca  serpente  eruor :  nulloque  dolore 
Testatus  morsus,  subita  caligine  mortem 
Accipis,  et  Stygias  somno  descendis  ad  umbras. 
Non  tam  veloci  corrumpunt  pocula  leto. 

Stipite  quae  diro  virgas  mentita  Sabinas  820 

Toxica  fatilegi  carpunt  matura  Sabaei. 

Ecce  procul  saevus  sterilis  se  robore  trunci 
Torsit,  et  immisit  (Jaculum  vocat  Africa)  serpens, 
Perque  caput  Pauli  transactaque  tempora  fugit. 
Nil  ibi  virus  agit:  rapuit  cum  vulnere  fatuin.  825 
De  prensum  est,  quae  funda  rotat,  quam  lenta  vo» 
laTent, 

Quam  segnis  Scythicae  strideret  arundinis  aer. . 

Quid  prodest  miseri  Basiliscus  cuspide  Murri 
Transactus  ?  velox  currit  per  tela  venenum. 

Invaditque  manum  ;  quam  protinus  ille  retecto 
Ense  ferit,  totoque  simul  demittit  ab  armo  :  831 
Exemplarque  sui  spectans  miserabile  leti 
Stat  tutus  pereunte  manu.  Quis  fata  putaret 
Scorpion,  aut  vires  maturae  mortis  habere  ? 

Ille  minax  nodis,  et  recto  verbere  saevus,  835 
Teste  tulit  coelo  victi  decus  Orionis. 

Quis  calcare  tuas  metuat.  Salpuga,  latebras  f 
Et  tibi  dant  Stygiae  jus  in  sua  fila  sorores. 

Sic  nec  clara  dies,  nec  nox  dabat  atra  quietem. 
Suspecta  est  miseris  in  qua  tellure  jacebant.  840 
Nam  neque  congestae  struxere  cubilia  frondes, 
Nec  culmis  crevere  tori ;  sed  corpora  fatis 
Expositi  volvuntur  humo,  calidoque  vapore 
Alliciunt  gelidas  nocturno  frigore  pestes: 
Innocuosque  diu  rictus  torpente  veneno  845 
Inter  membra  fovent :  nec,quae  mensura  viarum, 
Quisve  modus  norunt,  coelo  duce:  saepe  queren- 
tes. 

Reddite  dii,  clamant,  miseris,  quae  fugimus  arma: 
Reddite  Thessaliam.  Patimur  cur  segnia  fata 
In  gladios  jurata  manus  ?  pro  Caesare  pugnant  850 
Dipsades,  et  peragunt  civilia  bella  Cerastae. 
Ire‘libet  qua  zona  rubens,  atque  axis  inustus 
Solis  equis  :  juvat  aetheriis  adscribere  causis 
Quod  peream,  coeloque  mori.  Nil,  Africa,  de  te. 
Nec  de  te,  Natura,  queror :  tot  monstra  ferentem 
Gentibus  ablatum  dederas  serpentibus  orbem  :  856 
Impatiensque  solum  Cereris  cultore  negato 
Damnasti,  atque  homines  voluisti  deesse  venenis. 
In  loca  serpentum  nos  venimus  :  accipe  poenas 
Tu,  quisquis  superum  commercia  nostra  perosus, 
Hinc  torrente  plaga,  dubiis  hinc  Syrtibus  orbem 
Abrumpens,  medio  posuisti  limite  mortes. 

Per  secreta  tui  bellum  civile  recessus 
Vadit ;  et  arcani  miles  tibi  conscius  orbis  864 
Claustra  petit  mundi.  Forsan  majora  supersunt 
Ingressis.  Coeunt  ignes  stridentibus  undis. 

Et  premitur  natura  poli.  Sed  longius  ista 
Nulla  jacet  tellus,  quam  fama  cognita  nobis 
Tristia  regna  Jubae.  Quaeremus  forsitan  istas 
Serpentum  terras  :  habet  hoc  solatia  coelum,  870 
Vivit  adhuc  aliquid.  Patriae  non  arva  requiro 
Europamque  alios  soles  Asiamque  videntem. 
Qua  te  parte  poli,  qua  te  tellure  reliqui, 

Africa  ?  Cyrenis  etiam  nunc  bruma  rigebat. 
Exiguane  via  legem  convertimus  anni  ?  875 

Imus  in  adversos  axes  :  evolvimur  orbe  : 

Terga  damus  ferienda  Noto.  Nunc  forsitan  ipsa 
Sub  pedibus  jam  Roma  meis.  Solatia  fati  [est 
Haec  petimus  :  veniant  hostes,  Caesarque  sequatur 
Qua  fugimus.  Sic  dura  suos  patientia  questus 
Exonerat:  cogit  tantos  tolerare  labores  881 
Summa  ducis  virtus,  qui  nuda  fusus  arena 
Excubat,  atque  omni  Fortunam  provocat  hora. 
Omnibus  unus  adest  fatis  :  quocunque  vocatur, 
Advolat,atque  ingens  meritum,  majusque  salute 
Contulit,  in  letum  vires  :  puduitque gementem  886 
Illo  teste  mori.  Quod  jus  habuisset  in  ipsum 
Ulla  lues  ?  casus  alieno  in  pectore  vincit. 
Spectatorque  docet  magnos  nil  posse  dolores. 

Vix  miseris  serum  tanto  lassata  periclo  890 
Auxilium  Fortuna  dedit.  Gens  unica  terras 
Incolit,  a  saevo  serpentum  innoxia  morsu, 
Marmaridae  Psylli :  par  lingua  potentibus  herbis : 
Ipse  eruor  tutus,  nullumque  admittere  virus, 

Vel  cantu  cessante,  potest.  Natura  locorum  895 
Jussit,  ut  immunes  misti  serpentibus  essent. 
Profuit  in  mediis  sedem  posuisse  venenis. 

Pax  illis  cum  morte  data  est  Fiducia  tanta  est 


Sanguinis;  in  terram  parvus  cum  cecidit  infans, 
Ne  qua  sit  externae  Veneris  mistura  timentes,  90J 
Letifica  dubios  explorant  aspide  partus. 

Utque  Jovis  volucer,  calido  cum  protulit  ovo 
Implumes  natos,  solis  convertit  in  ortus  ; 

Qui  potuere  pati  radios,  et  lumine  recto 
Sustinuere  diem,  coeli  servantur  in  usus;  905 
Qui  Phoebo  cessere,  jacent :  sic  pignora  gentis 
Psyllus  habet,  si  quis  tactos  non  horruit  angues. 
Si  quis  donatis  lusit  serpentibus  infans. 

Nec  solum  gens  illa  sua  contenta  salute,  909 
Excubat  hospitibus,  contraque  nocentia  monstra 
Psyllus  adest  populis.  Qui  tunc  Romana  secutus 
Signa,  simul  jussit  statui  tentoria  ductor, 
Primum  quas  valli  spatium  comprendit  arenas 
Expurgat  cantu,  verbisque  fugantibus  angues. 
Ultima  castrorum  medicatus  circuit  ignis.  915 
Hic  ebulum  stridet,  peregrinaque  galbana  sudant. 
Et  tamarix  non  laeta  comis,  Eoaque  cestos. 

Et  panacea  potens,  et  Thessala  centaurea :  Lsos, 
Peucedanumque  sonat  flammis,  Erycinaque  thap- 
Et larices,  fumoque  gravem  serpentibus  urunt  920 
Abrotonum,  et  longe  nascentis  cornua  cervi. 

Sic  nox  tuta  viris.  At  si  quis  peste  diurna 
Fata  trahit,  tunc  sunt  magicee  miracula  gentis, 
Psyllorumque  ingens  et  rapti  pugna  veneni. 

Nam  primum  tacta  designat  membra  saliva,  925 
Quae  cohibet  virus,  retinetque  in  vulnere  pestem. 
Plurima  tum  volvit  spumanti  carmina  lingua 
Murmure  continuo,  nec  dat  suspiria  cursus 
V ulneris,  aut  minimum  patiuntur  fata  tacere. 
Ssepe  quidem  pestis  nigris  inserta  medullis  930 
Excantata  fugit :  sed  si  quod  tardius  audit 
Virus,  et  elicitum  jussumque  exire  repugnat; 
Tunc  superincumbens  pallentia  vulnera  lambit. 
Ore  venena  trahens,  et  siccat  dentibus  artus, 
Extractamque  tenens  gelido  de  corpore  mortem 
Exspuit:  et  cujus  morsus  superaverit  anguis,  936 
Jam  promptum  Psyllis  vei  gustu  nosse  veneni. 
Hoc  igitur  levior  tandem  Romana  juventus 
Auxilio,  late  squalentibus  errat  in  arvis. 

Bis  positis  Phoebe  flammis,  bis  luce  recepta  940 
Vidit  arenivagum  surgens  fugiensque  Catonem. 

Jamque  illis  magis  atque  magis  durescere  pulvi9 
Coepit,  et  in  terram  Libye  spissata  redire: 
Jamque  procul  nemorum  rarae  se  tollere  frondes  : 
Surgere  congesto  non  culta  mapalia  culmo.  945 
Quanta  dedit  miseris  melioris  gaudia  terrae. 

Cum  primum  saevos  contra  videre  leones! 
Proxima  Leptis  erat,  cujus  statione  quieta 
Exegere  hyemem  nimbis  flammisque  carentem 

Caesar  ut  Emathia  satiatus  clade  recessit,  950 
Caetera  curarum  projecit  pondera,  soli 
Intentus  genero:  cujus  vestigia  frustra 
Terris  sparsa  legens,  fama  duce  tendit  in  undas, 
Threiciasque  legit  fauces,  et  amore  notatum 
jEquor,  et  Heroas  lacrymoso  littore  turres,  955 
Qua  pelago  nomen  Nepheleias  abstulit  Helle. 
Non  Asiam  brevioris  aquae  disterminat  usquam 
Fluctus  ab  Europa,  quamvis  Byzantion  arcto 
Pontus  et  ostriferam  dirimat  Chalcedona  cursu, 
Euxinumque  ferens  parvo  ruat  ore  Propontis.  960 
Sigaeasque  petit  famae  mirator  arenas, 

Et  Simoentis  aquas,  et  Graio  nobile  busto 
Rhoetion,  et  multum  debentes  vatibus  umbras. 
Circuit  exustae  nomen  memorabile  Trojae, 
Magnaque  Phoebei  quaerit  vestigia  muri.  965 
Jam  sy  lvae  steriles,  et  putres  robore  trunci 
Assaraci  pressere  domos,  et  templa  deorum 
Jam  lassa  radice  tenent,  ac  tota  teguntur 
2  U  2 

Pergama  dumetia  :  etiam  periere  ruinae. 
AdspicitHesiones  scopulos,  sylvisque  latentes  970 
Anehisae  thalamos  :  quo  judex  sederit  antro 
Unde  puer  raptus  coelo  :  quo  vertice  Nais 
Luserit  CEnone  :  nullum  est  sine  nomine  saxum. 
Inscius  in  sicco  serpentem  pulvere  rivum 
Transierat,  qui  Xanthus  erat :  securus  inalto  975 
Gramine  ponebat  gressus;  Phryx  incola  manes 
Hectoreos  calcare  vetat.  Discussa  jacebant 
Saxa,  nec  ullius  faciem  servantia  sacri; 

Herceas, monstrator  ait, non  respicis  aras? 

O  sacer  et  magnus  valum  labor,  omnia  fato  980 
Eripis,  et  populis  donas  mortalibus  sevum. 
Invidia  sacrae,  Caesar,  ne  tangere  famae  : 

Nam,  si  quid  Latiis  fas  est  promittere  Musis, 
Quantum  Smyrnaei  durabunt  vatis  honores, 
Venturi  me  teque  legent :  Pharsalia  nostra  985 
Vivet,  et  a  nullo  tenebris  damnabitur  aevo. 

Ut  ducis  implevit  visus  veneranda  vetustas. 
Erexit  subitas  congestu  cespitis  aras, 

Votaque  thuricremos  non  irrita  fudit  in  ignes: 
Di  cinerum,  Phrygias  colitis  quicunque  ruinas, 
Alneaeque  mei,  quos  nunc  Lavinia  sedes  991 
Servat  et  Alba,  Lares,  et  quorum  lucet  in  aris 
Ignis  adhuc  Phrygius,  nullique  adspecta  virorum 
Pallas,  in  abstruso  pignus  memorabile  templo, 
Gentis  Iuleae  vestris  clarissimus  aris  995 

Dat  pia  thura  nepos,  et  vos  in  sede  priori 
Rite  vocat :  date  felices  in  caetera  cursus  : 
Restituam  populos.  Grata  vice  moenia  reddent 
Ausonidae  Phrygibus,  Romanaque  Pergama  sur- 
gent. 

Sic  fatus,  repetit  classes,  et  tota  secundis  1000 
Vela  dedit  Coris,  avidusque  urgente  procella 
Iliacas  pensare  moras,  Asiamque  potentem 
Praevehitur,  pelagoque  Rhodon  spumante  relin¬ 
quit.  [dentes, 

Septima  nox,  Zephyro  nunquam  laxante  ru- 
Ostendit  Phariis  /Egyptia  littora  flammis.  1005 
Sed  prius  orta  dies  nocturnam  lampada  texit. 
Quam  tutas  intraret  aquas.  Ibi  plena  tumultu 
Littora,  et  incerto  turbatas  murmure  voces 
Accipit :  ac  dubiis  veritus  se  credere  regnis 
Abstinuit  tellure  rates.  Sed  dira  satelles  1010 
Regis  dona  ferens,  medium  provectus  in  sequor. 
Colla  gerit  Magni,  Phario  velamine  tecta  : 

Ac  prius  infanda  commendat  crimina  voce. 
Terrarum  domitor,  Romanae  maxime  gentis; 

Et,  quod  adhuc  nescis,  genero  secure  peremto  ; 
Rex  tibi  Pellaeus  terrae  pe.lagique  labores  1016 
Donat,  et,.Emaihiis  quod  solum  defuit  armis. 
Exhibet:  absenti  bellum  civile  peractum  est. 
Thessalicas  Magnus  quaerens  reparare  ruinas, 
Ense  jacet  nostro  :  tanto  te  pignore,  Caesar,  1020 
Emimus :  hoc  tecum  percussum  est  sanguine  foe- 
Accipe  regna  Phari  nullo  quaesita  cruore  :  [dus. 
Accipe  Niliaci  jus  gurgitis  :  accipe  quicqu  id 
Pro  Magni  cervice  dares ;  dignumque  clientem 
Castris  crede  tuis,  cui  tantum  fata  licere  1025 
ln  generum  voluere  tuum.  Nec  vile  putaris 
Hoc  meritum,  facili  nobis  quod  caede  peractum 
Hospes  avitus  erat :  depulso  sceptra  parenti  [est. 
Reddiderat.  Quid  plura  feram  ?  tu  nomina  tanto 
Invenies  operi,  vel  famam  consule  mundi.  1030 
Si  scelus  est,  plus  te  nobis  debere  Lteris,  [tum 
Quod  scelus  hoc  non  ipse  facis.  Sic  fatus,  oper- 
Detexit  tenuitque  caput.  Jam  languida  morte 
Effigies  habitum  noli  mutaverat  oris. 

Non  primo  Caesar  damnavit  munera  visu,  1035 
Avertitque  oculos  :  vultus,  dum  crederet,  haesit. 


Utque  fidem  vidit  sceleris,  tutumque  putavit 
Jam  bonus  esse  socer ;  lacrymas  non  sponte  ca¬ 
dentes 

Effudit,  gemitusque  expressit  pectore  laeto,  1039 
Non  aliter  manifesta  putans  abscondere  mentis 
Gaudia,  quam  lacrymis:  meritumque  immane 
tyranni 

Destruit,  et  generi  mavult  lugere  revulsum, 
Quam  debere  caput.  Qui  duro  membra  senatus 
Calcaiat  vultu,  qui  sicco  lumine  campos 
Viderat  Emathios,  uni  tibi,  Magne,  negare  1045 
Non  audet  gemitus.  O  sors  durissima  fati ! 
Hunccine  tu,  Caesar,  scelerato  Marte  petisti. 

Qui  tibi  flendus  erat  ?  non  misti  foedera  tangunt 
Te  generis  ?  nec  nata  jubet  moerere  neposque  f 
Credis  apud  populos,  Pompeii  nomen  amantes. 
Hoc  castris  prodesse  tuis  ?  fortasse  tyranni  1051 
Tangeris  invidia,  captique  in  viscera  Magni 
Hoc  alii  licuisse  doles,  quererisque  perisse 
Vindictam  belli,  raptumque  e  jure  superbi 
Victoris  generum.  Quisquis  te  flere  coegit  1055 
Impetus,  a  vera  longe  pietate  recessit. 

Scilicet  hoc  animo  terras  atque  aequora  lustras, 
Necubi  suppressus  pereat  gener.  O  bene  rapta 
Arbitrio  mors  ista  tuo  !  quam  magna  remisit 
Crimina  Romano  tristis  fortuna  pudori,  1060 
Quod  te  non  passa  est  misereri,  perfide,  Magni 
Viventis  !  nec  non  his  fallere  vocibus  audes, 
Acquirisque  fidem  simulati  fronte  doloris. 

Aufer  ab  adspectu  nostro  funesta,  satelles, 
Regis  dona  tui :  pejus  de  Caesare  vestrum,  1065 
Quam  de  Pompeio,  meruit  scelus.  Unica  belli 
Praemia  civilis,  victis  donare  salutem, 
Perdidimus.  Quod  si  Phario  germana  tyranno 
Non  invisa  foret,  potuissem  reddere  regi,  1069 
Quod  meruit,  fratrique  tuum  pro  munere  tali 
Misissem,  Cleopatra,  caput.  Secreta  quid  arma 
Movit,  et  inseruit  nostro  sua  tela  labori  ? 

Ergo  in  Thessalicis  Pellaeo  fecimus  arvis 
Jus  gladio  ?  vestris  quaesita  licentia  regnis  ? 

Non  tuleram  Magnum  mecum  Romana  regen¬ 
tem  ;  1075 

Te,  Ptolemaee,  feram  ?  frustra  civilibus  armis 
Miscuimus  gentes,  si  qua  est  hoc  orbe  potestas 
Altera,  quam  Caesar  :  si  tellus  ulla  duorum  est. 
Vertissem  Latias  a  vestro  littore  proras  : 

Famae  cura  vetat,  ne  non  damnasse  cruentam,  1080 
Sed  videar  timuisse  Pharon.  Nec  fallere  vosmet 
Credite  victorem  :  nobis  quoque  tale  paratum 
Littoris  hospitium  :  ne  sic  mea  colla  gerantur, 
Thessaliae  fortuna  facit.  Majore  profecto,  1084 
Quam  metui  poterat,  discrimine  gessimus  arma  : 
Exsilium, generique  minas,  Romamque  timebam  : 
Poena  fugae  Ptolemaeus  erat.  Sed  parcimus  annis, 
Donamusque  nefas.  Sciat  hac  pro  caede  tyrannus 
Nil  venia  plus  posse  dari.  Vos  condite  busto 
Tanti  oolla  ducis:  sed  non,  ut  crimina  tantum  1090 
Vestra  tegat  tellus.  Justo  date  thura  sepulcro. 
Et  placate  caput,  cineresque  in  littore  fusos 
Colligite, atque  unam  sparsis  date  manibus  urnam. 
Sentiat  adventum  soceri,  vocesque  querentis 
Audiat  umbra  pias.  Dum  nobis  omnia  praefert. 
Dum  vitam  Phario  mavult  debere  clienti,  1096 
Laeta  dies  rapta  est  populis  :  concordia  mundo 
Nostra  perit :  caruere  deis  mea  vota  secundis, 

Ut  te  complexus,  positis  felicibus  armis. 

Affectus  abs  te  veteres,  vitamque  rogarem,  1 100 
Magne,  tuam ;  dignaque  satis  mercede  laborum 
Contentus,  par  esse  tibi.  Tunc  pace  fideli 
Fecissem,  ut  victus  posses  ignoscere  divis. 

Fecisses,  ut  Roma  mihi.  Nec  talia  fatus  |  Fronte  tegunt,  hilaresque  nefas  spectare  cruen 

Invenit  fletus  comitem,  nec  turba  querenti  1105  tum. 

Credidit :  abscondunt  gemitus,  et  pectora  lseta  |  (O  bona  libertas  !)  cum  C«sar  lugeat,  audent. 


LIBER  DECIMUS. 


Ut  primum  terras,  Pompeii  colla  secutus 
Attigit,  et  diras  calcavit  Cresar  arenas  : 

Pugnavit  fortuna  ducis,  fatumque  nocentis 
/Egypti,  regnum  Lagi  Romana  sub  arma 
Iret,  an  eriperet  mundo  Memphiticus  ensis  5 
Victoris  victique  caput.  Tua  profuit  umbra, 
TVlagne,  tui  socerum  rapuere  a  sanguine  manes. 
Ne  populus  post  te  Nilum  Romanus  haberet. 
Inde  Paraetoniam  fertur  securus  in  urbem 
Pignore  tam  saevi  sceleris,  sua  signa  secutus. 
Sed  fremitu  vulgi  fasces  et  jura  querentis  1 1 
Inferri  Romana  suis,  discordia  sensit  [isse 

Pectora,  et  ancipites  animos,  Maguumque  per- 
Non  sibi.  Tum  vultu  semper  celante  timorem. 
Intrepidus  superum  sedes,  et  templa  vetusti  15 
Numinis,  antiquas  Macetum  testanlia  vires, 
Circuit:  et  nulla  captus  dulcedine  rerum, 

Non  auro,  cultuque  deum,  non  moenibus  urbis. 
Effossum  tumulis  cupide  descendit  in  antrum. 
Illic  Pellaei  proles  vesana  Philippi,  20 

Felix  praedo,  jacet,  terrarum  vindice  fato 
Raptus:  sacratis  totum  spargenda  per  orbem 
Membra  viri  posuere  adytis  :  Fortuna  pepercit 
Manibus,  et  regni  duravit  ad  ultima  fatum. 

Nam  sibi  libertas  unquam  si  redderet  orbem,  25 
Ludibrio  servatus  erat,  non  utile  mundo 
Editus  exemplum,  terras  tot  posse  sub  uno 
Esse  viro.  Macetum  fines,  latebrasque  suorum 
Deseruit,  victasque  patri  despexit  Athenas: 
Perque  Asiae  populos,  fatis  urgentibus  actus,  30 
H  jmana  cum  strage  ruit,  gladiumque  per  omnes 
Exegit  gentes:  ignotos  miscuit  amnes, 

Persarum  Euphraten,  Indorum  sanguine  Gangen : 
Terrarum  fatale  malum,  fulmenque  quod  omnes 
Percuteret  pariter  populos,  et  sidus  iniquum  35 
Gentibus.  Oceano  classes  inferre  parabat 
Exteriore  mari.  Non  illi  flamma,  nec  undae, 
Nec  sterilis  Libye,  nec  Syrticus  obstitit  Ammon. 
Isset  in  occasus,  mundi  devexa  secutus, 
Ambissetque  polos.  Nilumque  a  fonte  bibisset  '■ 
Occurrit  suprema  dies,  naturaque  solum  41 
Hunc  potuit  finem  vesano  ponere  regi : 

Qui  secum  invidia,  qua  totum  ceperat  orbem, 
Abstulit  imperium  ;  nulloque  haerede  relicto 
Totius  fati,  lacerandas  praebuit  urbes.  45 

Sed  cecidit  Babylone  sua,  Parlhoque  verendus. 
Pro  pudor!  Eoi  propius  timuere  sarissas, 

Quam  nunc  pila  timent,  populi.  Licet  usque  sub 
Arcton  [mus 

Regnemus,  Zephyrique  domos,  terrasque  prema- 

Flagrantis  post  terga  Noti;  cedemus  in  ortus  50 
Arsacidum  domino.  Non  felix  Parthia  Crassis 
Exiguae  secura  fuit  provincia  Pellae 
Jam  Pelusiaco  veniens  a  gurgite  Nili 
Rex  puer,  imbellis  populi  sedaverat  iras. 
Obside  quo  pacis  Pellaea  tutus  in  aula  55 

Caesar  erat:  cum  se  parva  Cleopatra  biremi 
Corrupto  custode  Phari  laxare  catenas. 

Intulit  Emathiis  ignaro  Caesare  tectis  ; 


Dedecus  /Egypti,  Latio  feralis  Erlnnys, 
Romanonon  casta  malo.  Quantum  impulit  Argos 
Iliacasque  domos  facie  Spartana  nocenti,  61 
Hesperios  auxit  tantum  Cleopatra  furores. 
Terruit  illa  suo,  si  fas,  Capitolia  sistro. 

Et  Romana  petit  imbelli  signa  Canopo, 

Caesare  captivo  Pharios  ductura  triumphos  :  65 

Leucadioque  fuit  dubius  sub  gurgite  casus, 

An  mundum  ne  nostra  quidem  matrona  teneret. 
Hoc  animi  nox  illa  dedit, quae  prima  cubili 
Miscuit  incestam  ducibus  Ptolem  tida  nostris. 
Quis  tibi  vesani  veniam  non  donet  amoris,  70 
Antoni  ?  durum  cum  Caesaris  hauserit  ignis 
Pectus,  et  in  media  rabie  medioque  furore. 

Et  Pompeianis  habitata  manibus  aula, 

Sanguine  Thessalicae  cladis  perfusus  adulter 
Admisit  Venerem  curis,  et  miscuit  armis  75 
Illicitosque  toros,  et  non  ex  conjuge  partus  ? 

Pro  pudor!  oblitus  Magni  tibi,  Julia,  fratres 
Obscaena  de  matre  dedit:  partesque  fugatas 
Passus  in  extremis  Libyes  coalescere  regnis. 
Tempora  Niliaco  turpis  dependit  amori,  [vult. 
Dum  donare  Pharon,  dum  non  sibi  vincere  ma- 
Qua  formae  confisa  suae,  Cleopatra  sine  ullis 
Tristis  adit  lacrymis,  simulatum  comta  dolorem. 
Quem  decuit,  veluti  laceros  dispersa  capillos. 

Et  sic  orsa  loqui :  Si  qua  est,  o  maxime  Caesar, 
Nobilitas,  Pharii  proles  clarissima  Lagi,  86 
Exsul  in  aeternum  sceptris  depulsa  paternis. 

Si  tua  restituat  veteri  me  dextera  fato. 
Complector  regina  pedes.  Tu  gentibus  aequum 
Sidus  ades  nostris.  Non  urbes  prima  tenebo  90 
Foemina  Niliacas:  nullo  discrimine  sexus 
Reginam  scit  ferre  Pharos.  Lege  summa  peremti 
Verba  patris,  qui  jura  mihi  communia  regni. 

Et  thalami  cum  fratre  dedit.  Puer  ipse  sororem. 
Sit  modo  liber,  amet  :  sed  habet  sub  jure  Pothini 
Affectus  ensesque  suos.  Nil  ipsa  paterni  96 
Juris  habere  peto  :  culpa  tantoque  pudore 
Solve  domum  :  remove  funesta  satellitis  arma. 

Et  regem  regnare  jube.  Quantosne  tumores 
Mente  gerit  famulus,  Magni  cervice  revulsa  !  100 
Jam  tibi  (sed  procul  hoc  avertant  fata)  minatur. 
Sat  fuit  indignum,  Caesar,  mundoque  tibique, 
Pompeium  facinus  meritumque  fuisse  Pothini. 

Nequicquam  duras  tentasset  Casaris  aures  : 
Vultus  adest  precibus,  faciesque  incesta  perorat. 
Exigit  infandam  corrupto  judice  noctem.  306 
Pax  ubi  ( arta  duci,  donisque  ingentibus  emta  est; 
Excepere  epulae  tantarum  gaudia  rerum  : 
Explicuitque  suos  magno  Cleopatra  tumultu 
Nondum  translatos  Romana  in  saecula  luxus.  1 10 
Ipse  locus  templi,  quod  vix  corruptior  aetas 
Exstruat,  instar  erat  :  Iaqueataque  tecta  ferebant 
Divitiasj  crassumque  trabes  absconderat  aurum. 
Nec  summis  crustata  domus,  sectisque  nitebat 
Marmoribus  :  stabatque  sibi  non  segnis  achates, 
Purpureusque  lapis,  totaque  effusus  ;‘r  aula  114 
Calcabatur  onyx :  ebenus  Mareotica  vastos 

Non  operit  postes,  sed  stat  pro  rc.bore  vili. 
Auxilium,  non  forma  domus  :  ebur  atria  vestit. 
Et  suffecta  manu  foribus  testudinis  Ind®  120 
Terga  sedent,  crebro  maculas  distincta  smaragdo. 
Fulget  gemma  toris,  et  iaspide  fulva  supellex  : 
Strata  micant,  Tyrio  quorum  pars  maxima  succo 
Cocta  diu,  virus  non  uno  duxit  aheno ; 

Pars  auro  plumata  nitet ;  pars  ignea  cocco,  125 
Ut  mos  est  Phariis  miscendi  licia  telis.  [ster 
Tum  famul®  numerus  turb®,  populusque  mini- 
Discolor  hos  sanguis,  alios  distinxerat  «tas  : 
H®c  Libycos,  pars  tam  flavos  gerit  altera  crines, 
Ut  nullis  C®sar  Rheni  se  dicat  in  arvis  130 
Tam  rutilas  vidisse  comas.  Pars  sanguinis  usti 
Torta  caput,  refugosque  gerens  a  fronte  capillos. 
Nec  non  infelix  ferro  mollita  juventus. 

Atque  exacta  virum.  Stat  contra  fortior  ®tas. 
Vix  ulla  fuscante  tamen  lanugine  malas.  135 

Discubuere  toris  reges,  majorque  potestas 
C®sar :  et  immodice  formam  fucata  nocentem, 
Nec  sceptris  contenta  suis,  nec  fratre  marito, 
Plena  maris  rubri  spoliis,  colloque  cornisque 
Divitias  Cleopatra  gerit,  cultuque  laborat.  140 
Candida  Sidonio  perlucent  pectora  fllo. 

Quod  Nilotis  acus  percussum  pectine  Serum 
Solvit,  et  extenso  laxavit  stamina  velo. 

Dentibus  hic  niveis  sectos  Atlantide  sylva 
Imposuere  orbes,  quales  ad  C®saris  ora  145 
Nec  capto  venere  Juba.  Pro  c®cus,  et  amens 
Ambitione  furor,  civilia  bella  gerenti 
Divitias  aperire  suas,  incendere  mentem 
Hospitis  armati !  Non  sit  licet  ille  nefando 
Marte  paratus  opes  mundi  qu®sisse  ruina;  150 
Pone  duces  priscos,  et  nomina  pauperis  ®vi 
Fabricios,Curiosque  graves  :  hic  ille  recumbat 
Sordidus  Etruscis  abductus  consul  aratris, 
Optabit  patri®  talem  duxisse  triumphum. 

Infudere  epulas  auro,  quod  terra,  quod  aer,  155 
Quod  pelagus  Nilusque  dedit,  quod  luxus  inani 
Ambitione  furens  toto  qu®sivit  in  orbe. 

Non  mandante  fame.  Multas  volucresque  ferasque 
iEgypti  posuere  deos  :  manibusque  ministrat 
Niliacas  crystallus  aquas:  gemmwque  capaces 
Excepere  merum,  sed  non  Mareotidos  uv®,  161 
Nobile  sed  paucis  senium  cui  contulit  annis. 
Indomitum  Meroe  cogens  spumare  Falernum. 
Accipiunt  sertas  nardo  florente  coronss. 

Et  nunquam  fugiente  rosa  :  multumque  madenti 
Infudere  com®,  quod  nondum  evanuit  aura  166 
Cinnamon,  externa  nec  perdidit  aera  terra : 
Advectumque  recens  vicin®  messis  amomum. 
Discit  opes  C®sar  spoliati  perdere  mundi, 

Et  gessisse  pudet  genero  cum  paupere beilum,170 
Et  causas  Martis  Phariis  cum  gentibus  optat. 

Postquam  epulis  Bacchoque  modum  lassata 
voluptas 

Imposuit,  longis  C®sar  producere  noctem 
Inchoat  alloquiis  ;  summaque  in  sede  jacentem 
Linigerum  placidis  compellat  Achorea  dictis  : 

O  sacris  devote  senex,  quodque  arguit  ®tas,  176 
Non  neglecte  deis,  Phari®  primordia  gentis. 
Terrarumque  situs,  vulgique  edissere  mores, 

Et  ritus  formasque  deum  :  quodcunque  vetustis 
Insculptum  est  adytis  profer,  noscique  volentes 
Prode  deos.  Si  Cecropium  sua  sacra  Platonem 
Majores  docuere  tui ;  quis  dignior  unquam 
Hoc  fuit  auditu,  mundique  capacior  hospes? 
Fama  quidem  generi  Pharias  me  duxit  ad  urbes, 
Sed  tamen  et  vestri ;  media  inter  proelia  semper 
Stellarum  ccelique  plagis»  superisque  vacavi  186 


Nec  meus  Eudoxi  vincetur  fastibus  annus. 

Sed  cum  tanta  meo  vivat  sub  pectore  virtus. 
Tantus  amor  veri,  nihil  est  quod  noscere  malim. 
Quam  fluvii  causas  per  s®cula  tanta  latentes,  190 
Ignotumque  caput :  spes  sit  mihi  certa  videndi 
Niliacos  fontes  ;  bellum  civile  relinquam. 
Finierat,  contraque  sacer  sic  orsus  Achoreus  : 

Fas  mihi  magnorum,  C®sar,  secreta  parentum 
Prodere,  ad  hoc  ®vi  populis  ignota  profanis.  195 
Sit  pietas  aliis,  miracula  tanta  silere  : 

Ast  ego  coelicolis  gratum  reor,  ire  per  omnes 
Hoc  opus,  et  sacras  populis  notescere  leges. 
Sideribus,  qu®  sola  fugam  moderantur  Olympi, 
Occurruntque  polo,  diversa  potentia  prima  200 
Mundi  lege  data  est.  Sol  tempora  dividit  anni. 
Mutat  nocte  diem,  radiisque  potentibus  astra 
Ire  vetat,  cursusque  vagos  statione  moratur. 
Luna  suis  vicibus  Tethyn  terrenaque  miscet. 
Frigida  Saturno  glacies,  et  zona  nivalis  205 
Cessit.  Habet  ventos  incertaque  fulmina  Mavors. 
Sub  Jove  temperies  et  nunquam  turbidus  aer. 

At  fecunda  Venus  cunctarum  semina  rerum 
Possidet.  Immens®  Cyllenius  arbiter  und®  est 
Hunc  ubi  pars  coeli  tenuit,  qua  mista  Leonis  210 
Sidera  sunt  Cancro,  rapidos  qua  Sirius  ignes 
Exserit,  et  varii  mutator  circulus  anni 
yEgoceron,  Cancrumque  tenet,  cui  subdita  Nili 
Ora  latent :  qu®  cumdominus  percussit  aquarum 
Igne  superjecto,  tunc  Nilus  fonte  soluto  215 
Exit,  ut  Oceanus  lunaribus  incrementis 
Jussus  adest :  auctusque  suos  non  ante  coarctat. 
Quam  nox  ®stivas  a  sole  receperit  horas. 

Vana  fides  veterum,  Nilo,  quo  crescat  in  arva, 
■dSthiopum  prodesse  nives.  Non  Arctos  in  illis 
Montibus  aut  Boreas.  Testis  tibi  sole  perusti 
Ipse  color  populi,  calidique  vaporibus  Austri. 
Adde,  quod  omne  caput  fluvii,  quodcunqute  so¬ 
luta 

Pr®cipitat  glacies,  ingresso  vere  tumescit 
Prima  tabe  nivis  ;  Nilus  neque  suscitat  undas 
Ante  Canis  radios,  nec  ripis  alligat  amnem  226 
Ante  parem  nocti  Libra  sub  judice  Phoebum 
Inde  etiam  leges  aliarum  nescit  aquarum  : 

Nec  tumet  hibernus,  cum  longe  sole  remoto 
Officiis  caret  unda  suis:  dare  jussus  iniquo  230 
Temperiem  coelo,  mediis  ®statibus  exit. 

Sub  torrente  plaga,  ne  terras  dissipet  ignis, 

Nilus  adest  mundo,  contraque  incensa  Leonis 
Ora  tumet  :  Cancroque  suam  torrente  Syenen, 
Imploratus  adest:  nec  campos  liberat  undis, 235 
Donec  in  autumnum  declinet  Phoebus,  et  umbras 
Extendat  Meroe.  Quis  causas  reddere  possit? 
Sic  jussit  Natura  parens  decurrere  Nilum: 

Sic  opus  est  mundo.  Zephyros  quoque  vana 
vetustas  [tus, 

His  adscripsit  aquis,  quorum  stata  tempora  fla- 
Continuique  dies,  et  in  aere  longa  potestas :  24 1 
Vel  quod  ab  occiduo  depellunt  nubila  coelo 
Trans  Noton,  et  fluvio  cogunt  incumbere  nimbos : 
Vel  quod  aquas  toties  rumpentis  littora  Nili 
Assiduo  feriunt,  coguntque  resistere  flatu.  245 
Ille  mora  cursus,  adversique  objice  ponti 
■dSstuat  in  campos.  Sunt  qui  spiramina  terris 
Esse  putent,  magnosque  cav®  compagis  hiatus. 
Commeat  hac  penitus  tacitis  discursibus  unda, 
Frigore  ab  Arctoo  medium  revocata  sub  axem. 
Cum  Phoebus  pressit  Meroen,  tellusque  perusta 
Illuc  duxit  aquas;  trahitur  Gangesque  Padusque 
Per  tacitum  mundi :  tunc  omnia  flumina  Nilus 
Uno  fonte  vomens  non  uno  gurgite  perfert. 

Rumor,  ab  Oceano,  qui  terras  alligat  omnes,  255 
Exundante  procul  violentum  erumpere  Nilum, 
/Equo  reosque  sales  longo  mitescere  tractu. 

Nec  non  Oceano  pasci  Phoebumque  polumque 
Credimus:  hunc,  calidi  tetigit  cum  brachia  Can¬ 
cri,  [aer, 

Sol  rapit,  atque  undee  plus,  quam  quod  digerat 
Tollitur.  Hoc  noctes  referunt,  Niloque  refundunt. 
Ast  ego,  si  tantam  jus  est  mihi  solvere  litem, 
Quasdam,  Caesar,  aquas  post  mundi  sera  peracti 
Srecula  concussis  terrarum  erumpere  venis. 

Non  id  agente  deo  ,•  quasdam  compage  sub  ipsa 
Cum  toto  coepisse,  reor,  quas  ille  creator  266 
Atque  opifex  rerum  certo  sub  jure  coercet. 

Quee  tibi  noscendi  Nilum,  Romane,  cupido  est. 
Et  Phariis,  Persisque  fuit,  Macethmque  tyran¬ 
nis  : 

Nullaque  non  setas  voluit  conferre  futuris  270 
Notitiam  :  sed  vincit  adhuc  natura  latendi. 
Summus  Alexander  regum,  quos  Memphis  adorat. 
Invidit  Nilo,  misitque  per  ultima  teme 
/Ethiopum  lectos  :  illos  rubicunda  perusti 
Zona  poli  tenuit:  Nilum  videre  calentem.  275 
Venit  ad  occasum  mundique  extrema  Sesostris, 
Et  Pharios  currus  regum  cervicibus  egit : 

Ante  tamen  vestros  amnes  Rhodanumque,  Pa- 
dumque. 

Quam  Nilum  de  fonte  bibit.  Vesanus  in  ortus 
Cambyses  longi  populos  pervenit  ad  gevi,  280 
Defectusque  epulis,  et  pastus  caede  suorum. 
Ignoto  te,  Nile,  redit.  Non  fabula  mendax 
Ausa  loqui  de  fonte  tuo  est;  ubicunque  videris, 
Quaereris :  et  nulli  contingit  gloria  genti, 

Ut  Nilo  sit  laeta  suo.  Tua  flumina  prodam,  285 
Qua  deus  undarum  celator,  Nile,  tuarum 
Te  mihi  nosse  dedit.  Medio  consurgis  ab  axe. 
Ausus  in  ardentem  ripas  attollere  Cancrum  : 

In  Borean  is  rectus  aquis  mediumque  Booten  : 
Cursus  in  occasum  flexu  torquetur  et  ortus,  290 
Nunc  Arabum  populis,  Libycis  nunc  aequus  arenis: 
Teque  vident  primi,  quaerunt  tamen  hi  quoque, 
Seres, 

iEthiopumque  feris  alieno  gurgite  campos : 

Et  te  terrarum  nescit  cui  debeat  orbis. 

Arcanum  Natura  caput  non  prodidit  ulli,  295 
Nec  licuit  populis  parvum  te,  Nile,  videre, 
Amovitque  sinus,  et  gentes  maluit  ortus 
Mirari,  quam  nosse,  tuos.  Consurgere  in  ipsis 
Jus  tibi  solstitiis,  aliena  crescere  bruma. 

Atque  hiemes  afferre  tuas  :  solique  vagari  300 
Concessum  per  utrosque  polos.  Hic  quaeritur 
ortus. 

Illic  finis  aquae.  Late  tibi  gurgite  rupto 
Ambitur  nigris  Meroe  fecunda  colonis. 

Laeta  comis  ebeni  :  quae,  quamvis  arbore  multa 
Frondeat,  aestatem  nulla  sibi  mitigat  umbra: 305 
Linea  tam  rectum  mundi  ferit  illa  Leonem. 

Inde  plagas  Phoebi, damnum  non  passus  aquarum, 
Praeveheris,  steriles  ;ue  diu  metiris  arenas. 

Nunc  omnes  unum  vires  collectus  in  amnem, 
Nunc  vagus,  et  spargens  facilem  tibi  cedere  ripam. 
Rursus  multifidas  revocat  piger  alveusundas,  31  1 
Qua  dirimunt  Arabum  populis  jEgyptia  rura 
Regni  claustra  Philse.  Mox  te  deserta  secantem, 
[Qua  dirimunt  nostrum  rubro  commercia  pon¬ 
tum,] 

Mollis  lapsus  agit.  Quis  te,  tam  lene  fluentem. 
Moturum  tantas  violenti  gurgitis  iras,  316 

Nile,  putet?  sed  cum  lapsus  abrupta  viarum 
Excepere  tuos,  et  praecipites  cataractae, 


Ac  nusquam  vetitis  ullas  obsistere  cautes 
Indignaris  aquis,  spuma  tunc  astra  lacessis:  320 
Cum  ta  fremunt  undis,  ac  multo  murmure  montis 
Spumeus  invictis  canescit  fluctibus  amnis. 

Hinc,  Abaton  quam  nostra  vocat  veneranda  ve¬ 
tustas, 

Terra  potens,  primos  sentit  percussa  tumultus. 
Et  scopuli,  placuit  fluvii  quos  dicere  venas,  825 
Quod  manifesta  novi  primum  dant  signa  tumoris. 
Hinc  montes  Natura  vagis  circumdedit  undis. 
Qui  Libya;  te,  Nile,  negant :  quos  inter  in  alta 
It  convalle  tacens  jam  moribus  unda  receptis. 
Prima  tibi  campos  permittit  apertaque  Memphis 
Rura,  modumque  vetat  crescendi  ponere  ripas. 

Sic  velut  in  tuta  securi  pace  trahebant 
Noctis  iter  mediae  :  sed  non  vesana  Pothini 
Mens,  imbuta  semel  tam  sacra  caede,  vacabat 
A  scelerum  motu.  Magno  nihil  ille  peremto  335 
Jam  putat  esse  nefas :  habitant  sub  pectore  manes, 
Ultricesque  deae  dant  in  nova  monstra  furorem. 
Dignatur  viles  isto  quoque  sanguine  dextras, 
Quo  Fortuna  parat  victos  perfundere  Patres ; 
Poenaque  civilis  belli,  et  vindicta  senatus  840 
Pa;ne  data  est  famulo.  Procul  hoc  avertite,  fata. 
Crimen,  ut  haec  Bruto  cervix  absente  secetur. 

In  scelus  it  Pharium  Romani  poena  tyranni. 
Exemplumque  perit.  Struit  audax  irrita  fati* 
Nec  parat  occultae  caedem  committere  fraudi . 
Invictumque  ducem  detecto  Marte  lacessit.  346 
Tantum  animi  delicta  dabant,  ut  colla  ferire 
Caesaris,  et  socerum  jungi  tibi,  Magne,  juberet: 
Atque  haec  dicta  monet  famulos  perferre  fideles 
Ad  Pompeianae  socium  sibi  caedis  Achillam,  350 
Quem  puer  imbellis  cunctis  praefecerat  armis. 

Et  dederat  ferrum,  nullo  sibi  jure  retento. 

In  cunctos,  in  seque  simul.  Tu  mollibus,  inquit, 
Nunc  incumbe  toris,  et  pingues  exige  somnos  . 
InvasitCleopatradomum.  Nec  prodita  tantum  est, 
Sed  donata  Pharos.  Cessas  accurrere  solus  356 
Ad  dominae  thalamos?  nubet  soror  impia  fratri : 
Nam  Latio  jam  nupta  duci  est :  interque  maritos 
Discurrens  .*Egypton  habet,  Romamque  meretur 
Expugnare  senem  potuit  Cleopatra  venenis;  360 
Crede  miser  puero  :  quem  nox  si  junxerit  una. 
Et,  semel  amplexus  incesto  pectore  passus. 
Hauserit  obscaenum  titulo  pietatis  amorem, 
Meque,  tuumque  caput,  per  singula  forsitan  illi 
Oscula  donabit.  Crucibus  flammisque  luemus. 
Si  fuerit  formosa  soror.  Nil  undique  testat  3C6 
Auxilii  :  rex  hinc  conjux,  hinc  Caesar  adulter : 
Et  sumus,  ut  fatear,  tam  saeva  judice  sontes. 
Quem  non  e  nobis  credet  Cleopatra  nocentem, 

A  quo  casta  fuit  ?  per  te,  quod  fecimus  una,  370 
Perdidimusque  nefas,  perque  ictum  sanguine 
Magni 

Foedus,  ades  ;  subito  bellum  molire  tumultu  : 
Irrue  :  nocturnas  rumpamus  funere  taedas, 
Crudelemque  toris  dominam  mactemus  in  ipsis. 
Cum  quocunque  viro.  Nec  nos  deterreat  ausis 
Hesperii  fortuna  ducis.  Quae  sustulit  illum,  376 
Imposuitque  orbi,  communis  gloria  nobis  : 

Nos  quoque  sublimesMagnus  facit.  Adspice  littus 
Spem  nostri  sceleris  :  pollutos  consule  fluctus. 
Quid  liceat  nobis:  tumulumque  e  pulvere  parvo 
Adspice  Pompeii,  non  omnia  membra  tegentem 
Quem  metuis,  par  hujus  erat.  Non  sanguine  clai  i. 
Quid  refert  ?  nec  opes  populorum  ac  regna  mo¬ 
vemus. 

Ad  scelu^  ingentis  fati  sumus.  Attrahit  illos 
Ia  nostras  Fortuna  manus.  En  altera  venit  285 


664 


LUCANUS. 


Ph4  rs.  Lib.  X. 


Victima  nobilior.  Placemus  caede  secunda 
Hesperias  gentes.  Jugulus  mihi  Caesaris  haustus 
Hoc  praestare  potest,  Pompeii  caede  nocentes 
Ut  populus  Romanus  amet.  Quid  nomina  tanta 
Horremus,  viresque  ducis,  quibus  ille  relictis  890 
Miles  erit  ?  nox  haec  peraget  civilia  bella. 
Inferiasque  dabit  populis,  et  mittet  ad  umbras. 
Quod  debetur  adhuc  mundo,  caput.  Ite  feroces 
Caesaris  in  jugulum:  praestet  Lagea  juventus 
Hoc  regi,  Romana  sibi.  Tu  parce  morari :  395 
Plenum  epulis,  madidumque  mero.  Venerique 
paratum 

Invenies  :  aude  :  superos  tot  vota  Catonum 
Brutorumque  tibi  tribuent.  Non  lentus  Achillas 
Suadenti  parere  nefas.  Haud  clara  movendis. 

Ut  mos,  signa  dedit  castris,  nec  prodidit  arma  400 
Ullius  clangore  tubae  :  temere  omnia  saevi 
Instrumenta  r  pit  belli.  Pars  maxima  turbae 
Plebis  erat  Latiae:  sed  tanta  oblivio  mentes 
Cepit,  in  externos  corrupto  milite  mores, 

('tduce  sub  famulo,  jussuque  satellitis  irent, 405 
Quos  erat  indignum  Phario  parere  tyranno. 

Nulla  fides  pietasque  viris,  qui  castra  sequuntur. 
Venalesque  manus  :  ibi  fas, ubi  maxima  merces: 
Mxe  merent  parvo,  jugulumque  in  Caesaris  ire 
Non  sibi  dant.  Pro  fas!  ubi  non  civilia  bella 
Invenit  imperii  fatum  miserabile  nostri  ?  411 

Thessaliae  subducta  acies  in  littore  Nili 
More  furit  patrio.  Quid  plus  te.  Magne,  recepto 
Ausa'  foret  Lagea  domus  ?  dat  scilicet  omnis 
Dextera,  quod  debet  superis :  nullique  vacare  415 
Fas  est  Romano.  Latium  sic  scindere  corpus 
Dis  placitum  :  non  in  generi  socerique  favorem 
Disced  snt  populi.  Civilia  bella  satelles 
Movit,  et  in  partem  Romanam  venit  Achillas. 

Et  nisi  fata  manus  a  sanguine  Caesaris  arcent,  420 
Hae  vincunt  partes.  Aderat  maturus  uterque: 

Et  districta  epulis  ad  cunctas  aula  patebat 
Insidias :  poteratque  eruor  per  regia  fundi 
Pocula  Caesareus,  mensaeque  incumbere  cervix. 
Sed  metuunt  belli  trepidos  in  nocte  tumultus,  425 
Ne  caedes  confusa  manu,  permissaque  fatis 
Te,  Ptolemaee,  trahat.  Tanta  est  fiducia  ferri. 
Non  rapuere  nefas  :  summi  contemta  facultas 
Est  operis:  visum  famulis  reparabile  damnum, 
Illam  mactandi  dimittere  Caesaris  horam  ;  430 

Servatur  poenas  in  aperta  luce  daturus. 

Donata  est  nox  una  duci,  vixitque  Pothini 
Munere  Phoebeos  Caesar  dilatus  in  ortus. 

Lucifer  a  Casia  prospexil  rupe,  diemque  481 
M  isit  in  ^Egyptum  primo  quoque  sole  calentem  : 
Cum  procul  a  muris  acies  non  sparsa  maniplis. 

Nec  vaga,  conspicitur,  sed  justos  qualis  ad  hostes 
Recta  fronte  venit.  Passuri  cominus  arma 
Laturique  ruunt.  At  Caesar  moenibus  urbis 
Diffisus,  foribus  clausae  se  protegit  aulae,  440 
Degeneres  passus  latebras.  Nec  tota  vacabat 
Regia  compresso  :  minima  collegerat  arma 
Parte  domus :  tangunt  animos  iraeque  njetusque  : 
Et  timet  incursus,  indignaturque  timere. 

Sic  fremit  in  parvis  fera  nobilis  abdita  claustris. 

Et  frangit  rabidos  praemorso  carcere  dentes.  446 
Nec  secus  in  Siculis  fureret  tua  flamma  cavernis, 
Obstrueret  summam  si  quis  tibi,  Mulciber,  4£t- 
nam. 

Audax  Thessalici  nuper  qui  rupe  sub  Haemi 
Hesperiae  cunctos  proceres,  aciemque  senatus, 450 
Pompeiumque  ducem,  causa  sperare  vetante. 

Non  timuit, fatumque  sibi  promisit  iniquum 
Expavit  servile  nefas  ;  intraque  penates  J 


Obruitur  telis,  quem  non  violasset  Alanus, 

Non  Scytha,  non  fixo  qui  ludit  in  hospite  Maurus. 
Hic,  cui  Romani  spatium  non  sufficit  orbis,  456 
Parvaque  regna  putat  Tyriis  cum  Gadibus  Indos, 
Ceu  puer  imbellis,  ceu  captis  fcemina  muris, 
Quaerit  tuta  domus  :  spem  vitae  in  limine  clauso 
Ponit, et  incerto  lustrat  vagus  atria  cursu:  460 
Non  sine  rege  tamen ;  quem  ducit  in  omnia  secum, 
Sumturus  poenas  et  grata  piacula  morti ; 
Missurusque  tuum,  si  non  sint  tela,  nec  ignes. 

In  famulos,  Ptoieinaee,  caput.  Sic  barbara  Col¬ 
chis 

Creditur  ultorem  metuens  regnique  fugaeque,  465 
Ense  suo,  fratrisque  simul  cervice  parata. 
Exspectasse  patrem.  Cogunt  tamen  ultima  rerum 
Spem  pacis  tentare  ducem  :  missusque  satelles 
Regius,  ut  saevos  absentis  voce  tyranni  469 
Corriperet  famulos,  quo  bellum  auctore  moverent. 
Sed  neque  jus  mundi  valuit,  neque  foedera  sancta 
Gentibus :  orator  regis,  pacisque  sequester, 
[JSstimatj  innumero  scelerum  ponenda  tuorum. 
Tot  monstris,  vEgypte,  nocens.  Non  Thessala 
tellus, 

Vastaque  regna  Jubae,  non  Pontus,  et  impia  signa 
Pharnacis,  et  gelido  circumfluus  orbis  Ibero476 
Tantum  ausus  scelerum,  non  Syrtis  barbara, 
quantum 

Deliciae  fecere  tuae.  Premit  undique  bellum, 
Inque  domum  jam  tela  cadunt,  quassantque  pe¬ 
nates. 

Non  aries  uno  moturus  limina  pulsu,  [belli, 
Fracturusque  domum,  non  ulla  est  machina 
Nec  flammis  mandatur  opus ;  sed  caeca  juventus 
Consilii,  vastos  ambit  divisa  penates, 

Et  nusquam  totis  incursat  viribus  agmen. 

Fata  vetant,  murique  vicem  Fortuna  tuetur.  485 
Nec  non  et  ratibus  tentatur  regia,  qua  se 
Protulit  in  medios  audaci  margine  fluctus 
Luxuriosa  domus.  Sed  adest  defensor  ubique 
Caesar,  et  hos  aditus  gladiis,  hos  ignibus  arcet : 
Obsessusque  gerit  (tanta  est  constantia  menti) 
Expugnantis  opus.  Piceo  jubet  unguine  tinctas 
Lampadas  immitti  junctis  in  bella  carinis. 

Nec  piger  ignis  erat  per  stuppea  vincula,  perque 
Manantes  cera  tabulas  :  et  tempore  eodem  494 
Transtraque  nautarum,  summique  arsere  ceruchi. 
Jam  prope  semustae  merguntur  in  aequore  classes, 
Jamque  hostes  et  tela  natant.  Nec  puppibus  ignis 
Incubuit  solis  ;  sed,  quae  vicina  fuere 
Tecta  mari,  longis  rapuere  vaporibus  ignem- 
Et  cladem  fovere  Noti,  percussaque  flamma  500 
Turbine,  non  alio  motu  per  tecta  cucurrit. 

Quam  solet  aetherio  lampas  decurrere  sulco. 
Materiaque  carens,  atque  ardens  aere  solo. 

Illa  lues  clausa  paulum  revocavit  ab  aula 
Urbis  in  auxilium  populos.  Nec  tempora  cladis 
Perdidit  in  somnos,  sed  caeca  nocte  carinis  506 
Insiluit  Caesar,  semper  feliciter  usus 
Praecipiti  cursu  bellorum,  et  tempore  rapto. 

Tunc  claustrum  pelagi  cepit  Pharon.  Insula 
quondam 

In  medio  stetit  illa  mari,  sub  tempore  vatis  510 
Proteos:  at  nunc  est  Pellaeis  proxima  muris. 

Illa  duci  geminos  bellorum  praestitit  usus  : 
Abstulit  excursus  et  fauces  aequoris  hosti ; 
Caesaris  auxiliis  aditus  et  libera  ponti 
Ostia  permisit.  Nec  poenas  inde  Pothini  515 
Distulit  ulterius  :  sed  non  qua  debuit  ira. 

Non  cruce,  non  flamiris,  rabido  non  dente  fe 
rarum : 

Heu  facinus,  cervix  gladio  male  caesa  pependit : 
Magni  morte  perit.  Nec  non,  subrepta  paratis 
A  famulo  Ganymede  dolis  pervenit  ad  hostes  520 
Caesaris  Arsinoe  :  quae  castra  carentia  rege 
Ut  proles  Lagea  tenet,  famulumque  tyranni 
Terribilem  justo  transegit  Achillea  ferro. 
Altera,Magne,  tuis  jam  victima  mittitur  umbris. 
Nec  satis  hoc  Fortuna  putat.  Procul  absit,  ut 
ista  525 

Vindictae  sit  summa  tuae.  Non  ipse  tyrannus 
Sufficit  in  poenas,  non  omnis  regia  Lagi. 

Dum  patrii  veniant  in  viscera  Caesaris  enses. 
Magnus  inultus  erit.  Sed  non  auctore  furoris 
Sublato  cecidit  rabies  :  nam  rursus  in  arma  530 
Auspiciis  Ganymedis  eunt,  ac  multa  secundo 
Proelia  Marte  gerunt.  Potuit  discrimine  summo 


Caesaris  una  dies  in  famam  et  saecula  mitti. 

Molis  in  exiguae  spatio  stipantibus  armis. 
Dum  parat  in  vacuas  Martem  transferre  carinas 
Dux  Intius,  tota  subiti  formidine  belli  536 
Cingitur:  hinc  densae  praetexunt  littora  classes. 
Hinc  tergo  insultant  pedites :  via  nulla  salutis  : 
Non  fuga,  non  virtus,  vix  spes  quoque  mortis 
honestae. 

Non  acie  fusa,  nec  magnae  stragis  acervo  5 10 
Vincendus  tunc  Caesar  erat,  sed  sanguine  nullo. 
Captus  sorte  loci  pendet,  dubiusne  timeret, 
Optaretne  mori ;  respexit  in  agmine  denso 
Scaevam,  perpetuae  meritum  jam  nomina  famae 
Ad  campos,  Epidamne,  tuos,  ubi  solus  apertis 
Obsedit  muris  calcantem  moenia  Magnum.  546 

u.  C.  787—815. 

/Iulus  Persius  Flaccus  equestri  genere,  Volaterris  Etrurise  oriundus,  ab  Annaeo  Cornuto  Stoico 
liberis  artibus  est  institutus;  cui  quantum  debuerit,  ipse  pulcherrimo  eodemque  suavissimo 
carmine  Sat.  V.  19 — 51.  testatus  est.  De  vita  ejus  nihil  fere  cognitum  est,  quippe  qui  neque 
rempublicam  attigerit,  neque  litterarum  concertationibus  se  miscuerit,  philosophiae  se  docto- 
rumque  amicitiis  totum  tradiderit.  Familiares  habuit  a  prima  adolescentia  Caesium  Bassum  et 
Annaeum  Lucanum  poetas:  Paeto  Thraseae  gravissimo  et  constantissimo  viro  etiam  affinitate 
conjunctus  est.  Tricesimum  annum  agens  in  ipso  ingenii  morumque  flore  morbo  abreptus  est. 
Carmina  ejus  summam  auctoris  manum  desiderantia  post  mortem  edita  sunt. 


PROLOGUS 

Nec  fonte  labra  prolui  caballino, 

Neque  in  bicipiti  somniasse  Parnasso 
Memini,  ut  repente  sic  poeta  prodirem. 
Heliconidasque  pallidamque  Pirenen 
Illis  remitto,  quorum  imagines  lambunt  5 

Hederae  sequaces  :  ipse  semipaganus 
Ad  sacra  vatum  carmen  affero  nostrum. 

Quis  expedivit  psittaco  suum 
Picasque  docuit  verba  nostra  conari? 

Magister  artis  ingenique  largitor  10 

Venter,  negatas  artifex  sequi  voces. 

Quod  si  dolosi  spes  refulserit  nummi, 

Corvos  poetas  et  poetrias  picas 
Cantare  credas  Pegaseium  nectar. 

SATIRA  I. 

O  curas  hominum!  o  quantum  est  in  rebus 
inane !  „ 

Quis  leget  haec?  Min’  tu  istud  ais?  Nemo 
herculei  Nemo? 

\Vel  duo,  vel  nemo:  "Turpe  et  miserabile.  Quare? 
Ne  mihi  Pulydamas  et  Trojades  Labeonem 
«^•“M.tcqxPraetulerint  ?  nugae.  Non,  si  quid  turbida  Roma 
Elevet,  accedas,  examenve  imprtJBum  in  illa  6 
Castiges  trutina,  nec  te  quaesiveris  extra. 

Nam  Romae  quis  non  ?  ah  si  fas  dicere  !  sed  fas 
*/-«• Tun^,  cum  ad  canitiem  et  nostrum  istud  vivere 
triste  /)'**>• 

f  ia. i  n  Adspexi,  et  nucibus  facimus  quaecunque  relictis, 
'i  ^  Cum  sapimus  patruos ;  tunc,  tunc.  Ignoscite. 

Nolo;  11 

4g  Quid  faciam?  sed  sum  petulanti  splene  cachinno. 

Scribimus  inclusi,  numeros  ille, hic  pede  liber, 
Grande  aliquid,  quod  pulmo  animae  praelargus 
anhelet. 

Scilicet  haec  populo,  pexusque  togaque  recenti, 
Et  natalitia  tandem  cum  sardonyche,  albus  16 
(  Sede  leges  celsa,  liquido  cum  plasmate  guttur 

.  Mobile  collueris,  patranti  fractus  ocello- 

1  “V  Hic  neque  more  probo  videas  neque  voce  serena 
Ingentes  trepidare  Titos,  cum  carmina  lumbum 
intrant,  et  tremulo  scalpuntur  ubi  intima  versu. 
Tun’,  vetule,  auriculis  alienis  colligis  escas  ? 
Auriculis,  quibus  et  dicas  cute  perditus,  ohe  ? 

"  Quo  didicisse,  nisi  hoc  fermentum,  et  quae  semel 
intus 

Innata  est,  rupto  jecore  exierit  caprificus  ?  25 


En  pallor  seniumque!  o  mores!  usque  adeone 
Scire_tuum  nihil  est, nisi  te  scire  hoc  sciat  alter?1 
At  pulchrum  est  digito  monstrari,  et  dicier,  hic 
Ten’  cirratorum  ceptum  dictata  fuisse  [est ! 

Pro  nihilo  pendas?"  Ecce  inter  pocula  quaerunt  30 
Romulidae  saturi,  quid  dia  poemata  narrent. 

Hic  aliquis,  cui  circum  humeros  hyacinthina 
laena  est, 

Rancidulum  quiddam  balba  de  nare  locutus, 

Phyllidas,  Hypsipylas,  vatum  et  plorabile  si  quid, 

Eliquat  et  tenero  supplantat  verba  palato.  35 
Adsensere  viri.  Nunc  non  cinis  ille  poetae 
Felix  ?  non  levior  cippus  nunc  imprimit  ossa? 

Laudant  convivae.  Nunc  non  e  manibus  illis. 

Nunc  non  e  tumulo  fortunataque  favilla 
Nascentur  violae?  Rides,  ait,  et  nimis  uncis  40 
Naribus  indulges.  An  erit,  qui  velle  recuset 
Os  populi  meruisse  ?  et  cedro  digna  locutus, 

Linquere  nec  scombros  metuentia  carmina  nec 
thus  ?  ' 

Quisquis  es,  o  modo  quem  ex  adverso  dicere  feci. 

Non  ego,  cum  scribo,  si  forte  quid  aptius  exit,  45 
Quando  haec  rara_avis  est,  si  quid  tamen  aptius 
exit,  it.  [est. 

Laudari  metuam  :  neque  enim  mihi  cornea  fibra 
Sed  recti  finemque  extremumque  esse  recuso 
Euge  tuum  et  belle.  Nam  belle  hoc  excute 
totum:  u- > 

Quid  non  intus  habet?  non  hic  est  Ilias  Acci  50 
Ebria  verqtro  ?  non  si  qua  elegidia  crudi  k*AU^. 

Dictarunt  proceres  ?  non  quicquid  denique  lectis 
Scribitur  in  citreis  ?  Calidum  scis  ponere  sumen* 

Scis  comitem  horridulum  trita  donare  lacerna  : 

Et,  Verum,  inquis,  amo  ;  verum  mihi  dicite  de  me. 

Qui  pote?  vis  dicam  ?  nugaris,  cum  tibi,  calve. 

Pinguis  aqualiculus  propenso  sesquipede  exstet 
O  Jane,  a  tergo  quem  nulla  ciconia  pinsit,  *~,58 ] 
Nec  manus  auriculas  imitata  est  mobilis  altas, 

Nec  linguae,  quantum  sitiat  canis  Appula,  tantum ! 

Vos  o  patricius  sanguis,  quos  vivere  fas  est 
Occipiti  caeco,  posticae  occurrite  sannae,  [molli 
Quis  populi  sermoest?  quis  enim?  nisi  carmina 
Nunc  demum  numero  fluere,  ut  per  laeve  severos 
Effundat juncturajmgues.  Scit  tendere  versum 
Non  secus,  ac  si  oculo  rubricam  dirigat  uno.  J56 
Sive  opu£,in  ^ojes^in  luxum,  in  prandia  regum1^1^'*^*^ 
Dicere,  resjjranaes  nostro  dat  Musa  poetae.  “  | 

Ecce  modo  heroas  sensus  afferre  videmus 
Nugari  solitos  Gra;ce,  nec  ponere  lucum  70 

Artifices,  nec  rus  saturum  laudare,  ubi  corbes, 

Et  focus,  et  porci,  et  fumosa  Palilia  fceno  : 

Unde  Remus,  sulcoque  terens  dentalia  Quinti, 
Quum  trepida  ante  boves  dictatorem  induit  uxor. 
Et  tua  aratra  domum  lictor  tulit.  Euge  poeta. 75 
Est  nunc, Briseis  quem  venosus  liber  Acci, 

Sunt,  quos  Pacuviusque  et  verrucosa  moretur 
Antiopa,  aerumnis  cor  luctificabile Julta. 

Hos  pueris  monitus  patres  infundere  lippos 
Cum  videas,  quserisne,  unde  haec  sartago  lo¬ 
quendi  80 

Venerit  in  linguas?  unde  istud  dedecus,  in  quo 
Trossulus  exsultat  tibi  per  subsellia  laevis  ? 

Nilne  pudet,  capiti  non  posse  pericula  cano 
Pellere,  quin  tepidum  hoc  optes  audire,  de¬ 
center? 

Fur  es,  ait  Pedio.  Pedius  quid  ?  crimina  rasis 
Librat  in  antithetis.  Doctas  posuisse  figjjras  86 
Laudatur.  Bellum  hoc.  Hoc  bellum  ?  an  Ro¬ 
mule  ceves  ?  Tuopfc  [assem 

Men’  moveat  ?  quippe  et,  cantet  si  naufragus. 

Protulerim?  cantas,  quum  fracta  te  in  trabe  pictum 
Ex  humero  portes?  Verum,  nec  nocte  paratum  90 
Plorabit,  qui  me  volet  incurvasse  querela.  " 

'  Sed  numeris  decor  est  et  junctura  addita  crudis. 
Claudere  sic  versum  didicit,  Berecynthius  Attin. 
Et,  qui  caeruleum  dirimebat  Nerea  delphin. 

Sic,  costam  longo  subduximus  Apennino.  "  95 

'Arma  virUtm,  nonne  hoc  spumosum  et  cortice 
pingui  ? 

Ut  ramale  vetus  praegrandi  subere  coctum. 
Quidnam  igitur  tenerum,  et  laxa  cervice  legen¬ 
dum?  ‘ 

t Torva  Mimalloneis  implerunt  cornua  bombis : 

Et  raptum  vitulo  caput,  ablatura  superbo  „  .100 
Bassaris,  et  lyncem  M cenas  flexura  corymbi s1 
Evion  ingeminat :  reparabilis  a  lsonat  Echo." 

‘  Haec  fierent,  si  testiculi  vena  ulla  paterni 
it.iTyfrn  Viveret  in  nobis  ?  summa  delumbe  saliva  104 
Hoc  natat  in  labris,  et  in  udo  est  Maenas  et  Attin. 
Nec  pluteum  caedit,  nec  demorsos  sapit  ungues/' 

“  Sed  quid  opus  teneras  mordaci  radere  vero 
Auriculas  ?  vide  sis,  ne  majorum  tibi  forte 
Limina  frigescant :  sonat  hic  de  nare  canina 
Littera.”  ‘  Per  me  equidem  sint  omnia  protinus 
alba,  1 10 

Nil  moror.  Euge,  omnes,  omnes  bene  mirae 
eritis  res.  [oletum. 

Hoc  juvat  ?  Hic,  inquis,  veto  quisquam  faxit 
Pinge  duos  angues  t  pueri,  sacer  est  locus :  extra 
Meiite.  Discedo.  Secuit  Lucilius  Urbem, 

Te  Lupe,  te  Muci,  et  genuinum  fregit  in  illis.  115 
Omne  vafer  vitium  ridenti  Flaccus  amico 
Tangit,  et  admissus  circum  piaecordia  ludit, 
Callidus  excusso  populum  suspendere  naso. 

Men’  mutire  nefas,  nec  clam,  nec  cum  scrobe  ? 
“Nusquam.”  119 

‘  Hic  tamen  infodiam.  Vidi,  vide  ipse,  libelle, 
AuriculasasiniMidarex  habet.  Iloc ego  opertum, 
rt<v><i/A  Hoc  ridere  meum,  tam  niljjnuJja  tibi  vendo 
Iliade.  Audaci  quicunque  amate  Cratino, 

Iratum  Eupolidem  praegrandi  cum  sene  palles, 
Adspice  et  haec,  si  forte  aliquid decoctius  audis. 
Inde-vaporata  lector  mihi  ferveat  aure  :  126 

Non  hic,  qui  in  crepidas  Graiorum  ludere  gestit 
Sordidus,  et  lusco  qui  poscit  dicere,  lusce^.^ 

. fmviu4.il  tjeSe  aliquem  credens,  Italo  quod  honore  supimfs 
Fregerit  hfeminas  Areti  sedilis  iniquas:  [metas 
Nec  qui  abaco  numeros  et  secto  in  pulvere 
Scit  risisse  vafer,  multum  gaudere  paratus,  188 


uu  V.V.». 

effuc. -■* *'■ ■  ■—«'-c.vffc. 

Hunc,  Macrine,  diem  numera  meliore  lapillo, 

Qui  tibi  labentes  apponit  candidus  annos. 

Funde  merum  Genio.  Non  tu  prece  poscis  emaci, 

Quae  nisi  seductis  nequeas  committere  divis.  ^  C j 

At  bona  pars  procerum  tacita  libavit  acerra.  5  JUl-Xnf  • 

Haud  cuivis  promptum  est,  murmurque  humi- 
lesque  susurros 

Tollere  de  templis,  et  aperto  vivere  voto. 

Mens  bona,  lama,  fides,  haec  clare,  et  ut  audiat 
hospes : 

Illa  sibi  introrsum  et  sub  lingua  immurmurat:  Osi 
Ebullit  patruus,  praeclarum  funus !  et,  O  si  v  ^  ^ 

Sub  rastro  erepet  argenti  mihi  seria,  dextro  *  rWs  * 

Hercule!  pupillumve  utinam,  quem  proximus 
haeres 

Impello, expungam !  namque  est  scabiosus, et  acri 

Bile  tumet.  Nerio  jam  tertia  ducjtur  uxor  !  14s«-^''<^**'cA'^ 

Haec  sancte  ut  poscas,  Tiberino  in  gurgite  mergis 

Mane  caput  Bis  terque,  et  noctem  flumine  purgas.  1'r" 

Heus  age,  responde  :  (minimum  est,  quod  scire 
laboro :) 

De  Jove  quid  sentis?  estne  ut  praeponere  cures 
Hunc — “  cuinam?”  cuinam?  vis  Staio  ?  an  sci¬ 
licet  haeres  ? 

Quis  potior  judex,  puerisve  quis  aptior  orbis  ?  20 
Hoc  igitur,  quo  tu  Jovis  aurem  impellere  tentas, 

Dic  agedum  Staio  :  proJupiter!  o  bone,  clamet 
Jupiter  !  at  sese  non  clamet  Jupiter  ipse  ? 

Ignovisse  putas,  quia,  cum  tonat,  ocius  ilex  £4 
Sulfure  discutitur  sacro,  quam  tuque  domusque  1 
An  quia  non  fibris  ovium  Ergennaque  jubente 
Triste  jaces  lucis  evitandumque  bidental, 

Idcirco  stolidam  praebet  tibi  vellere  barbam 
Jupiter  ?  autquidnam  est,  qua  tu  mercede  deorum 
Emeris  auriculas?  pulmone  et  lactibus  unctis? 30 
Ecce  avia,  aut  metuens  divum  matertera,  cunis 
Exemit  puerum,  frontemque  atque  uda  labella 
Infami  digito  et  lustralibus  ante  salivis  '  i-V* 

Expiat,  urentes  oculos  inhibere  perita.  [voto'i'>"K 
Tunc  manibus  quatit,  et  spem  macram  supplice 
Nunc  Licini  in  campos,  nunc  Crassi  mittit  in 

®ede&.0><vr  .  36 

Hunc  optem  generum  rex  et  regina  !  puellae 
Hunc  rapiant !  quicquid  calcaverit  hic,  rosa  fiat! 

Ast  ego  nutrici  non  mando  vota  :  negato 
Jupiter  haec  illi,  quamvis  te  albata  rogarit.  40 
Poscis  opem  nervis  corpusque  fidele  senectae. 

Esto,  age  :  sed  grandes  patinae  tucetaque  crassa  ^33  ^ 

Annuere  his  superos  vetuere,  Jovemque  moran¬ 
tur.  [que 

Rem  struere  exoptas  caeso  bove,  Mercurium- 
Arcessis  fibra:  Da  fortunare  penates,  45 

Da  pecus,  et  gregibus  fetum.  Quo,  pessime,  pacto, 

Tot  tibi  cum  in  flammis  junicum  omenta  li-  ^ 
quescant  ? 

Et  tamen  hic  extis  et  opimo  vincere  fejto  ^ 

Intendit:  jam  crescit  ager,  jam  crescit  ovite. 

Jam  dabitur,  jam  jam  :  donec  deceptus  et  exspes 
Nequicquam  fundo  suspirat  nummus  in  imo.  5* 

Si  tibi  crateras  argenti  incusaque  pingui 
Auro  dona  feram,  sudes,  et  pectore  laevo 
Excutiat  guttas  laetari  praetrepidum  cor,  qpril-n.  Si.j* 

Hinc  illuti  subiit,  auro  sacras  quod  ovato  55 
Perducis  facies.  Nam  fratres  inter  aenos, 

Somnia  pituita  qui  purgatissima  mittunt,  -  «  hOnM 

Praecipui  sunto,  sitque  illis  aurea  barba. 


Si  Cynico  barbam  petulan  i  nonaria  vellat. 

His  mane  edictum, post  prandia  Callirhoen  do.'’ 
r  r 

Jj  vs'~^  Aurum  vasa  Numro  Saturniaque  impulit  aera, 
fvrwlTvw.  Vestalesque  urnas  et  Tuscum  fictile  mutat.  60 
CJU-  curvae  in  terras  animae,  et  coelestiumjnane^ 

i-  yj*** Qui(j  jUvat  hoc,  templis  nostros  immittere  micyes, 

Et  bona  dis  ex  hac  scelerata  ducere  pulpa  ? 

Haec  sibi  conrupto  casiam  dissolvit  olivo. 

Et  Calabrum  coxit  vitiato  murice  vellus  :  65 

Haec  baccam  conchae  rasisse,  et  stringere  venas 
Ferventis  massae  crudo  de  pulvere  jussit. 

Peccat  et  haec,  peccat :  vitio  tamen  utitur.  At  vos 
«4. .««.£*»  Dicite  pontifices,  in  sacro  quid  facit  ailrum  ? 

<pv>~  Nempe  hoc  quod  Veneri  donatae  a  virgine  pup- 
?-•  [fcce 

v  Quin  damus  id  superis,  de  magna  quod  dare 
Non  possit  magni  Messalae  lippa  propago,  [sus 
/Jij  /.»***.  Compositum  jusjasque  animo,  sanctoscyig^gces- 
a-V.')-  entis,  et  incoctum  generoso  pectus  honesto.  74 

/  Haec  cedo  ut  admoveam  templis,  et  farre  litabo. 

dShei-*oU  F  . 

Nempe  hoc  assidue  ?  jam  claruhi^man^lfS- 
nestras 

Intrat,  et  angustas  extendit  lumine  rimas,  [num 
Stertimus,  indomitum  quod  despumare  Faler- 
Sufficiat,  quinta  dum  linea  tangitur  umbra. 

En  quid  agis  ?  siccas  insana  canicula  messes  5 
Jam  dudum  coquit,  et  patula  pecus  omne  sub 
ulmo  est:  [adsit 

Unus  ait  comitum.  “  Verumne?  itane?  ocius 
Huc  aliquis!  nemon’  ?”  Turgescit  vitrea  bilis, 
^*nc*— ur :  Arcadiee  pecuaria  rudere  credas.  9 
liberet  bicolor  positis  membrana  capillis, 
-  Inque  manus  chartee  nodosaque  venit  arundo. 

Tunc  queritur,  crassus  calamo  quod  pendeat  hu¬ 
mor  ; 

Nigra  quod  infusa  vanescat  sepia  lympha  ; 
Dilutas  queritur  geminet  quod  fistula  guttas.  14 
O  miser  inque  dies  ultra  miser!  huccine  rerum 
Venimus.1'  at  cur  non  potius,  teneroque  palumbo 
u^j.  -hJQ--  Et  similis  regum  pueris,  pappare  minutum 

Poscis,  et  iratus  mamma;  lallare  recusas?  [istas 
“  An  tali  studeam  calamo  ?”  Cui  verba?  quid 
Succinis  ambages  ?  tibi  luditur  :  effluis  amens. 20 
**  ^"Contemnere.  Sonat_vitium  percussa,  maligne 
Respondet  viridi  non  cocta  fidelia  limo,  [etacri 
Udum  et  molle  lutum  es, nunc  nunc  properandus. 
Fingendus  sine  fine  rota.  Sed  rure  paterno 
Est  tibi  far  modicum,  purum  et  sine  labe  salinum, 
(Quid  metuas  ?)  cultrixque  foci  secura  patella. 
Hoc  satis?  an  deceat  pulmonem  rumpere  ventis, 
Stemmate  quod  Tusco  ramum  millesime  ducis  ? 
w  Censoremne  tuum  vel  quod  trabeate  salutas  ? 

Ad  populum  phaleras!  Ego  te  intus  et  in  cute  novi. 
Non  pudet  ad  morem  discincti  vivere  Nattee  ? 
Sed  stupet  hic  vitio,  et  fibris  increvit  opimutn 
Pingue  :  caret  culpa  :  nescit,  quid  perdat :  et  alto 
Demersus,  summa  non  rursus  bullit  in  unda. 

Magne  pater  divuin,  saevos  punire  tyrannos  85 
Haud  alia  ratione  velis,  cum  dira  libido 
Moverit  ingenium,  ferventi  tincta  veneno, 
Virtutem  videant,  intabescantque  relicta. 

Anne  magis  Siculi  gemuerunt  sera  juvenci, 

Aut  magis  auratis  pendens  laquearibus  ensis  40 
Purpuieas  subter  cervices  terruit,  imus, 

Imus  praecipites,  quam  si  sibi  dicat,  et  intus 
‘«felix, quod  proxima  nesciat  uxor? 

U,  *»«T £/>1^ Saepe  oculos,  memini,  tangebam  parvus  olivo, 
fm&L.  oviTvh^,  Grandia  si  nollem  morituri  verba  Catonis  45 
non  sano  multum  laudanda  magistro, 
^Quse  pater  adductis  sudans  audiret  amicis. 

Jure  :  etenim  id  summum,  quid  dexter  senio  fer- 
Scire  erat  in  voto :  damnosa  canicula  quantum  [ret,^  ,.yi. 
Raderet :  angustse  coilo  non  fallier  orcae:  blf 

Neu  quis  callidior  buxum  torquere  flagello. 

Haud  tibi  inexpertumc^vosdeprendere mores, 
Quaeque  docet  sapiens  braccatis  illita  Medis 
Porticus,  insqnjnis  quibus  et  detonsa  juventus 
Invigilat,  siliquis  et  grandi  pasta  polema.  55 
Et  tibi  quae  Samios  diduxit  littera  ramos, 

Surgentem  dextro  monstravit  limite  callem. 

Stertis  adhuc,  laxumque  caput  compage  soluta 
Oscitat  hesternum,  dissutis  undique  malis  ? 

Est  aliquid  quo  tendis,  et  in  quod  dirigis  arcum  ? 

An  passim  sequeris  corvos  testaque  lutoque,  61 
Secucus  quo  pes  ferat,  atque  ex  tempore  vivis  ?  j 

Helleborum  frustra,  cum  jam  cutis  aegra  tu¬ 
mebit, 

Poscentes  videas.  Venienti  occurrite  morbo. 

Et  quid  opus  Cratero  magnos  promittere  montes  ? 

Discite  io  miseri, et  causas  cognoscite  rerum  ;  * L.o 
Quid  sumus,  et  quidnam  victuri  gignimur :  ordo 
Quisdatus,  autmetaequam  mollis  flexus, et  unde: 

Quis  modus  argento  :  quid  fas  optare:  quid  asper 
Utile  nummus  habet :  patriae  carisque  propinquis 
Quantum  elargiri  deceat:  quem  te  deus  esse  71 
Jussit,  et  humana  qua  parte  locatus  es  in  re. 

Disce;  nec  invideas, quod  multa  fidelia  putet 
In  locuplete  penu,  defensis  pinguibus  Umbris, 

Et  piper,  et  pernae,  Marsi  monimenta  clientis,  75 
Maenaque  quod  prima  nondum  defecerit  orca. 

Hic  aliquis  de  gente  hircosa  centurionum 
Dicat,  Quod  satis  est,  sapio  mihi :  non  ego  curo 
Esse^uojd  Arcesilas  aerumnosique  Solones^ 

Obs;tipo‘  capite,  et  figentes  lumine  terram,  "  80 
Murmura  cum  secum  et  rabiosa  silentia  rodunt. 

Atque  exporrecto  trutinantur  verba  labello,  4 ■«(•»»*«. 
Aigroti  veteris  meditantes  somnia,  gigni 
De  nihilo  nihil,  in  nihilum  nil  posse  reverti. 

Hoc  est,  quod  palles?  cw  quis  non  prandeat,  hoc 
est  ?  85 

His  populus  ridet :  multumque  torosa  juventus 
Ingeminat  tremulos  naso  crispante  cachinnos. 

Inspice :  nescio  quid  trepidat  mihi  pectus,  et 
aegris 

Faucibus  exsuperat  gravis  halitus :  inspice  sodes, 
Quidicit  medico,  jussus  requiescere,  postquam 
Tertia  compositas  vidit  nox  currere  venas,  91 
De  majore  domo  modice  sitiente  lagenaJ^J^t^ 

Lenia  loturo  sibi  Surrentina  rogavit.  [istud,  r,Vwg- 
Heus  bone,  tu  palles.  “  Nihil  est.”  Videas  tamen 
Quicquid  id  est :  surgit  tacite  tibi  lutea  pellis. 

“  At  tu  deterius  palles :  ne  sis  mihi  tutor:  96 
Jam  pridem  hunc  sepeli :  tu  restas.”  Perge, tacebo. 
Turgidus  hic  epulis  atque  albo  ventre  lavatur, 

Gutture  sulfureas  lente  exhalante  mephites. 

Sed  tremor  inter  vina  subit,  calidumque  trienlal 
Exeutit  e  manibus:  dentes  crepuere  retecti:  101 
Uncffl^ca^jEjjJaxis  tunc  pulmentaria  labris. 

Hinc  tuba/  candela;  :  tandemque  beatulus  alto 
Compositus  lecto,  crassisque  lutatus  amomis, 

In  portam  rigidos  calces  extendit :  at  illum  105 
Hesterni  capite  induto  subieie  Quirites, 

“Tange  miser  venas,  ei  pone  in  pectore  dextram:  i 
Nil  calet  hic  :  summosque  pedes  attinge  ma¬ 
nusque  : 

Non  frigent.”  Visa  est  si  forte  pecunia,  sive 
Candida  vicini  subrisit  molle  puella,  1 10 

Cor  tibi  rite  salit  ?  Positum  est  algente  camiu? 

Durum  olus,  et  populi  cribro  decussa  farina 
Tentemus  fauces.  Tenero  latet  ulcus  in  ore 

Putre,  quod  naud  deceat  plebeia  radere  beta.Jttfe 
Alges,  cum  excussit  membris  tremor  albus  arjs- 
Nunc  face  supposita  fervescit  sanguis,  et  ira  [tas : 
Scintillant  oculi:  dicisque  facisque,  quod  ipse 
Non  sani  esse  hominis  non  sanus  juret  Orestes. 

^SATIRA  IV.  • 

Rem  populi  tractas?  (barbatum  haec  crede 
magistrum 

rl»**^*  Dicere,  sorbitio  tollit  quem  dira  cicutae:) 

Quo  fretus?  dic  hoc,  magni  pupille  Pericli. 
Scilicet  ingenium  et  rerum  prudentia  velox 
t*f**  ^Antej)ilos  venit :  dicenda  tacendaque  calles.  5 
Ergo  ubi  commota  fervet  plebecula  bile, 
FerLanimus  calidae  fecisse  silentia  turbae^^l^ 
Majestate  manus.  Quid  deinde  loquere  ?  Quirites, 
Hoc,  puta,  non  justum  est:  illud  male:  rectius 
Scis  etenim  justum  gemina  suspendere  lance  [illud. 
Ancipitis  librae:  rectum  discernis,  ubi  inter  11 
Curva  subit,  vel  cum  fallit  pede  regula  varo :  «vs* 
Et  potis  es  nigrum  vitio  praefigere  Theta. 

Quin  tu  igitur  summa  nequicquam  pelle  decorus, 
Ante  diem  blando  caudam  jactare  popello^^Ui 
Desinis,  Anticyras  melior  sorbere  meracas, 

Quae  tibi  summa  boni  est?  uncta  vixisse  patella 
Semper,  et  assiduo  curata  cuticula  sole,  [nunc} 
Exspecta:  haud  aliud  respondeat  haec  anus.  1 
Dinomaches  ego  sum,  subfla :  sum  candidus.  Esto  : 
Dum  ne  deterius  sapiat  pannucea  Baucis,  21 
Quum  bene  discincto  cantaverit  ocima  vernaeH;i 
^  Ut  nemo  i  n_s.es  e  tentat  descendere,  nemo  ! 

Sed  praecedenti  spectatur  mantica  tergo.  ' 

Quaesieris,  Nostin’  Vectidi  praedia?  “cujus?” 
Dives  arat  Curibus  quantum  non  milvus  oberret. 

“  Hunc  ais  ?  hunc  dis  iratis  genioque  sinistro  ? 

Qui  quandoque  jugum  pertusa  ad  compita  figit, 
seriqRe^ veterem  metuens  deradere  limum,  [dens 
Insemit,  Hoc  bene  sit!  tunicatum  cum  sale  mor- 
Caepe:  et  farrata  pueris  plaudentibus  olla, 4. I 
Dannosam  faecem  morientis  sorbet  aceti.” 

At  si  unctus  cesses,  et  figas  in  cute  solem. 

Est  prope  te  ignotus,  cubito  qui  tangat,  et  acre 
Despuat  in  mores :  penemque  arcanaque  lumbi  85 
“febVw  Runcantem,  populo  marcentes  pandere  vulvas. 

Tu  cum  maxillis  balanatum  gausape  pectas, 
^~w^//inguinibus  quare  detonsus  gurgulio  exstat? 

^  Quinque  palaestritae  licet  haec  plantaria  vellant, 
Elixasque  nates  labefactent  forcipe  adunca,  40 
Non  tamen  ista  filix  ullo  mansuescit  aratro. 

Caedimus,  inque  vicem  praebemus  crura  sagittis. 
Vivitur  hoc  pacto:  sic  novimus.  Ilia  subter 
Caecum  vulnus  habes:  sed  lato  balteus  auro 
Praetegit.  Ut  mavis,  da  verba,  et  decipe  nervos, 

> gj  p0tes  «  Egregium  cum  me  vicinia  dicat, 

Non  cedam  ?”  Viso  si  palles,  improbe,  nummo }  ■ 
Si  facis,  in  penem  quicquid  tibi  venit  amarum ; 
gi  pUteal  multa  cautus  vibice  flagellas 
Nequicquam  populo  bibulas  donaveris  aures.  50 
Respue,  quod  non  es :  tollat  sua  munera  cerdo. 
Tecum  habita, et  noris,quam  sit  tibi  curta  supellex. 
SATIRA  V. — Ad  Magistrum  suum  Annceum 
Cornutum. 

Vatibus  hic  mos  est,  centum  sibi  poscere  voces, 
Centum  ora,  et  linguas  optare  in  carmina  centum. 
Fabula  seu  moesto  ponatur  hianda  tragoedo, 
Vulnera  seu  Parthi  ducentis  ab  inguine  ferrum. 

Quorsum  heec  ?  aut  quantas  robusti  carnpnis 
Ingeris,  ut  par  sit  centeno  gutture  niti  ?  [omis 
Grande  locuturi  nebulas  Helicone  legunto,  "  7 
Si  quibus  aut  Procnes,  aut  si  quibus  olla  Thyestae 


Fervebit,  srepe  insulso  coenanda  Glyconi. 

Tu  neque  anhelanti,  coquitur  dum  massa  camino 
Folle  premis  ventos}  nec  clauso  murmure  raucus 
Nescio  quid  tecum  grave  cornicaris  inepte  j 
Nec  scloppo  tumidas  intendis  rumpere  buccas.  pUf 
Verba  togae  sequeris,  junctura  callidus  acri, 

Ore  teres  modico,  pallentes  radere  mores  i  5 
Doctus,  et  ingenuo  culpam  defigere  ludo,  [cenis 
Hinc  trahe,  quae  dicas,  mensamque  relinque  My- 
Cum  capite  et  pedibus,  plebeiaque  prandia  noris.  =  y*v 

Non  equidem  hoc  studeo,  bullatis  ut  mihi  nugis 
Pagina  turgescat,  darepondus  idonea  fumo.  20  d  UA.j(Va 
Secreti  loquimur.  Ti"m  nunc,  hortante  Camosna, 

Excutienda  damus  praecordia:  quantaque  nostrae 
Pars  tua  sit,  Cornute,  animae,  tibi,  dulcis  amice, 

Ostendisse  juvat.  Pulsa,  dignoscere  cautus, 

Quid  solidum  erepet,  et  pictae  tectoria  linguae.  25 
His  ego  centenas  ausim  deposcere  voces, 

Ut,  quantum  mihi  te  sinuoso  in  pectore  fixi. 

Voce  traham  pura,  tolumque  hoc  verba  resignent, 

Quod  latet  arcana  non  enarrabile  fibra,  [cessit,  . 

Cum  primum  pavido  custos  mihi  purpura  c*Aki 
Bullaque  succinctis  Laribus  donata  pependit ;  31 
Cum  blandi  comites,  totaque  impune  Suburra 
Permisit  sparsisse  oculos  jam  candidus  umbo 
Cumque  iter  ambiguum  est, et  vitae  nescius  error 
Diducit  trepidas  ramosa  in  compita  mentes :  35 
Me  tibi  supposui.  Teneros  tu  suscipis  annos 
Socratico,  Cornute,  sinu.  Tunc  fallere_sollers 
Apposita  intortos  ostendit  regula  mores,  W-tWs 
Et  premitur  ratione  animus  vincique  laborat. 

Artificemque  tuo  ducit  sub  pollice  vultum.  4 0 

Tecum  etenim  longos  memini  consumere  soles. 

Et  tecum  primas  epulis  decerpere  noctes. 

Unum  opus  et  requiem  pariter  disponimus  ambo 
Atque  verecunda  laxamus  seria  mensa. 

Non  equidem  hoc  dubites,  amborum  foedere  certo 
Consentire  dies,  et  ab  uno  sidere  duci.  46 

Nostra  vel  aequali  suspendit  tempora  Libra  . 

Parca  tenax  veri,  seu  natajidelibus  hora^p^^3*!"^  rv>5 
Dividit  in  Geminos  concordia  fata  duorum, 

Saturnumque  gravem  nostro  Jove  frangimus  una } 

Nescio^  qu6d  certe  est,  quod  me  tibi  temperat, 
astrum.  51 

Mille  hominum  species,  et  rerum  discolor  usus. 

Velle  suum  cuique  est,  nec  voto  vivitur  uno.  f. ■  [ 

Mercibus  hic  Italis  mutat  sub  sole  recenti  "w7- 
Rugosum  piper  et  pallentis  grana  cumini :  55 

Hic  satur  irriguo  mavult  turgescere  somno: 

Hic  campo  indulget :  hunc  alea  decoquit:  ille 
In  Venerem  est  putris.  Sed  cum  lapidosa  cbe- 
Fregerit  articulos,  veteris  ramalia  fagij  [ragra 
Tunc  crassos  transisse  dies,  lucemque  palqstrem,  S/4^1* 

Et  sibi  jam  seri  vitam  ingemuere  relictam.  61 
At  te  nocturnis  juvat  impallescere  chartis. 

Cultor  enim  juvenum  purgatas  inseris  aures 
Fruge  Cleanthea.  Petite  hinc  juvenesque  senesqaa 
Finem  animo  certum,  miserisque  viatica  canis.  6 
“  Cras  hoc  fiet.”  Idem  cras  fiet.  “  Quid,  quasi 
magnum  P 

Nempe  diem  donas.”  Sed  cum  iux  altera  venit. 

Jam  cras  hesternum  consumsimus.  Ecce  aliud 

Egerit  hos  annos,  et  semper  paullum  erit  ultra.'^^ ^ 
Nam  quamvis  prope  te,  quamvis  temone  sub  unoL  1  " 
Vertentem  sese,  frustra  sectabere  canthum,  7 ,  Kv<y, 

Cum  rota  posterior  curras  et  in  axe  secundo. 

Libertate  opus  est,  non  hac,  quam  ut  quisque-*' ' 

Publius  emeruit,  scabiosum  tesserula  far  [  Velina 
Possidet.  Heu  steriles  veri,  quibus  una  Quiriteir 


G70 


rWK 


PERSIUS 


Sat.  VL 


rt/,^%rj5t^^vertigo  facit!  hic  Dama  est  non  tressisagaso,76 
»j  Vappa  et  lippus,  et  in  tenui  farragine  mendax : 

Verterit  hunc  dominus,  momento  turbinis  exit 
, nw  Marcus  Dama.  Papae 1  Marco  spondente  recusas 

Credere  tu  nummos  ?  Marco  sub  judice  palles  ?  80 
Marcus  dixit:  ita  est.  Adsigna,  Marce,  tabellas. 
Haec  mera  libertas :  hoc  nobis  pilea  donant. 

“  An  quisquam  est  alius  liber,  nisi  ducere  vitam 
Cui  licet  ut  voluit?  licet  ut  volo  vivere :  non  sim 
Liberior  Bruto  ?”  Mendose  colligis,  inquit  85 
Stoicus  hic,  aurem  mordaci  lotus  aceto. 

Hoc  reliquum  accipio  :  licet  illud  et  ut  volo  tolle. 
“  Vindicta  postquam  meus  a  praettire  recessi, 

Cur  mihi  non  liceat,  jussit  quodcunque  voluntas, 
Excepto,  si  quid  Masuri  rubrica  vetavit?”  90 
Disce :  sed  ira  cadat  naso  rugosaque  sanna, 
Dum  veteres  avias  tibi  de  pulmone  revello. 

Non  praetoris  erat,  stultis  dare  tenuia  rerum 
Officia,  atque  usum  rapidae  permittere  vitae^^^ 
Sambucam  citius  caloni  aptaveris  altof^f  i  95 
Stat  contra  ratio,  et  secretam  gannit  in  aurem : 

Ne  liceat  facere  id,  quod  quis  vitiabit  agendo. 
Publica  lex  hominum  naturaque  continet  hoc  fas, 
Ut  teneat  vetitos  inscitia  debilis  actus. 

Diluis  lielleborum,  certo  compescere  puncto  100 
^  .  ,  \Nescius  examen  ?  vetat  hoc  natura  medendi. 

Navem  si  poscat  sibi  peronatus  arator 
^jt^tJLuciferijudis,  exclamet  Melicerta  perisse 
l  Frontem  de  rebus.  Tibi  recto  vivere  talo 
-- ^'vArs  dedit?  et  veri  speciem  dignoscere  calles,  105 
Ne  qua  subaerato  mendosum  tinniat  auro  ? 
Quaeque  sequenda  forent, et  quae  vitanda  vicissim, 
Illa  prius  creta,  mox  haec  carbone  notasti  ? 

Es  modicus  voti  ?  presso  lare?  dulcis  amicis  ? 
Jam  nunc  adstringas,  jam  nunc  granaria  laxes  ?  1 10 
Inque  luto  fixum  possis  transcendere  nummum, 
Nec  glutto  sorbere  salivam  Mercurialem  ? 

Haec  mea  sunt,  teneo,  cum  vere  dixeris,  esto 
Liberque  ac  sapiens,  praetoribus  ac  Jove  dextro. 
Sin  tu,  cum  fueris  nostrae  paullo  ante  farinae,  1 15 
Pelliculam  veterem  retines,  et  fronte  politus 
Astutam  vapido  servas  sub  pectore  vulpem; 
Quae  dederam  supra,  repeto,  funemque  reduco. 
Nil  tibi  concessit  ratio:  digitum__exsere,  peccas. 
Et  quid  tam  parvum  est?  sed  nullo  thure  litabis, 
Haereat  in  stultis  brevis  ut  semuncia  recti.  121 
Haec  miscere  nefas:  nec,  cum  sis  caetera  fossor, 
Tres  tanturn  ad  numeros  satyri  moveare  Bathylli. 
«  Liber  ego.”  Unde  datum  hoc  sumis,  tot  sub- 
rebus? 

An  dominum  ignoras,  nisi  quem  vindicta  relaxat  ? 
I  puer,  et  strigiles  Crispini  ad  balnep  defer  :  126 
Si  increpuit,  cessas  nugator  ?  servitium  acre 
Te  nihil  impellit :  nec  quicquam  extrinsecus  intrat. 
Quod  nervos  agitet.  Sed  si  intus  et  in  jecore  aegro 
Nascantur  domini;  qui  tu  impunitior  exis,  180 
<*^q>  Atque  hic,  quem  ad  strigiles  scutica  et  metus  egit 

herilis  ? 

Mane  piger  stertis :  Snrge,  inquit  Avaritia-:  eja 
•Surge.  Negas.  Instat,  Surge,  inquit.  “  Non 
queo.”  Surge.  [Ponto, 

“  Et  quid  agam?”  Rogitas?  saperdas  advehe 
s  Kvj I*- K  Castoreum,  stuppas,  ebenum,  thus,  lubrica  Coa. 
vvwvi'  Tolle  recens  primus  piper  e  sitiente  camelo.  136 

ifv^vu^/-.Verte^aliqruid1jura.  “  Sed  Jupiter  audiet.”  Eheu 
Baro,  regustatum  digito  terebrare  salinum 
Contentus  perages,  si  vivere  cum  Jove  tendis. 
Jam  pueris  pellem  succinctus  et  oenophorum 
aptas:  140 

Ocius  ad  navem.  Nihil  obstat,  quin  trabe  vasta 


jEgeeum  rapias,  nisi  sollers  luxuria  ante 
Seductum  moneat :  Quo  deinde  insane  ruis  ?  quo  ? 
Quid  tibi  vis?  calido  sub  pectore  mascula  bilis 
Intumuit,  quam  non  exstinxerit  urna  cicutae?  145 
Tun’  mare  transilias?  tibi  torta  cannabe  fulto, 

Cosna  sit  iu  transtro  ?  Veientanumque  rubellum 
Exhalet  vapida  laesum  pice  fissilis  obba?  [deste 
Quid  petis?  ut  nummi,  quos  hic  quincunce  mo-s>v 
Nutrieras,  pergant  avidos  sudare  deunces  ?*^150 
Indulge  genio,  carpamus  dulcia  :  nostrum  est. 

Quod  vivis:  cinis  et  manes  et  fabula  fies. 

Vive  memor  leti.  Fugit  hora  :  hoc,  quod  loquor, 
inde^est. [hamo: 

En  quid  agis?  duplici  in  diversum  scinderis 
Hunccine,  an  hunc  sequeris?  subeas  alternus 
oportet  155 

Ancipiti  obsequio  dominos;  alternus  oberres. 

Nec  tu,  cum  obstiteris  semel,  instantique  negaris 
Parere  imperio,  Rupi  jam  vincula,  dicas,  [illi. 
Nam  et  luctata  canis  nodum  abripit:  attamen 
Cum  fugit,  a  collo  trahitur  pars  longa  catenae. 

Dave,  cito,  hoc  credas  jubeo,  finire  dolores 
Praeteritos  meditor.  (Crudum  Chaerestratus  un¬ 
guem  162 

Abrodens  ait  haec.)  An  siccis  dedecus  obstem 
Cognatis?  an  rem  patriam  rumore  sinistro  [udas 
Limen  ad  obscaenum  frangam,  dum  Chrysidis 
Ebrius  ante  fores  exstincta  cum  face  canto?  166 
“  Euge,  puer,  sapias  :  dis  depellentibus  agnam 
Percute.”  Sed  censen*  plorabit,  Dave,  relicta  ? 

“  Nugaris:  solea,  puer,  objurgabere  rubra. **» 
Ne  trepidare  velis,  atque  arctos  rodere  casses.  170 
Nunc  ferus  et  violens :  at,  si  vocet,  haud  mora, 
dicas,  [et  ultro 

Quidnam  igitur  faciam?  ne  nunc,  cum  accersor. 
Supplicat,  accedam  ?  Si  totus  et  integer  illinc 
Exieras,  ne  nunc.”  Hic,  hic,  quem  quaerimus, 
hic  est^^ch. 

Non  in  festuga,  lictor  quam  jactat  ineptus.  175 
Jus  habet  ille  sui  palpo,  quem  ducit  hiantem 
Cretata  ambitio  ?  vigila,  et  cicer  ingere  large 
Rixanti  populo,  nostra  ut  Floralia  possint 
Aprici  meminisse  senes.  Quid  pulchrius  ? — At 
Herodis  venere  dies,  unctaque  fenestra  [cum 
Dispositae  pinguem  nebulam  vomuere  lucernae. 
Portantes  violas,  rubrumque  amplexa  catinum  lnv^ 
Cauda  natat  thynni,  tumet  albq  fidelia  vino ; 

Labra  moves  tacitus,  recutltaque  sabbata  palles. 
Tunc  nigri  lemures,  ovoque  pericula  rupto:  185 
Hinc  grandes  Galli,  et  cum  sistro  lusca  sacerdos. 
Incussere  deos  inflantes  corpora,  si  non 
Praedictum  ter  mane  caput  gustaveris  alli.w/~>,vrUl  ^ 
Dixeris  haec  inter  varicosos  centuriones; 

Continuo  crassum  ridet  Vulfeniu3  ingens,  190 
Et  centum  Graecos  curto  centusse  licetur. 

SATIRA  VI. — Ad  Caesium  Bassum. 

Admovit  jam  bruma  foco  te,  Basse,  Sabino  ? 
Jamne  lyra  et  tetrico  vivunt  tibi  pectine  chordae ? 
Mire  opifex  numeris  veterum  primordia  rerum. 
Atque  marem  strepitum  fidis  intendisse  Latinae: 

Mox  juvenes  agitare  jocos  et  pollice  honesto  5 
Egregius  lusisse  senes.  Mihi  nunc  Ligus  ora^. 
Intepet, hibernatque  meum  mare,  qua  latus  ingens  * 
Dant  scopuli,  et  multa  littus  se  valle  receptat. 

Lunqi  portum  est  operae  cognoscere,  cives. 

Cor  jubet  hoc  Enni,  postquam  destertuit  esse  10 
Maeonides  Quintus  pavone  ex  Pythagoreo. 

Hic  ego  securus  vulgi,  et  quid  praeparet  Auster 
Infelix  pecori*  securus  et,  angulus  ille 

Vicini  nostro  quia  pinguior.  Etsi  adeo  omnes 
Ditescant  orti  pejoribus,  usque  recusem  15 
Curvus  ob  id  minui  senio,  aut  coenare  sine  uncto, 
Et  signum  in  vapida  naso  tetigisse  lagena. 
Discrepet  his  alius.  Geminos,  horoscope,  varo 
Producis  genio.  Solis  natalibus  est  qui 
Tingat  olus  siccum  muria  vafer  in  calice  empta. 
Ipse  sacrum  irrorans  patinae  piper.  Hic  bona  dente 
Grandia  magnanimus  peragit  puer.  Utar  ego,  utar. 
Nec  rhombos  ideo  libertis  ponere  lautus. 

Nec  tenuem  sollers  turdarum  nosse  salivam. 
Messe  tenus  propria  vive,  et  granaria  (fas  est)  25 
Emole.  Quid  metuas  ?  occa,  et  seges  altera  in 
herba  est. 

Ast  vocat  officium:  trabe  rupta  Bruttia  saxa 
Prendit  amicus  inops,  remque  omnem  surdaque 
vota 

Condidit  Ionio  ;  jacet  ipse  in  littore,  et  una 
Ingentes  de  puppe  dei,  jamque  obvia  mergis  30 
Costa  ratis  lacerae.  Nunc  et  de  cespite  vivo 
Frange  aliquid,  largire  inopi,  ne  pictus  oberret 
S;  A/~^Vt(  Oaerulea  in  tabula.  “  Sed  coenamjuneris  haeres 
Negliget  iratus,  quod  rem  curtaveris :  urnae 
Ossa  inodora  dabit,  seu  spirent  cinnama  surdum, 
Seu  ceraso  peccent  casiae,  nescire  paratus.  36 
Tune  bona  incolumis  minuas  ?”  Et  Bestius  urget 
Doctores  Graios:  “  Ita  fit,  postquam  sapgje  urbi 
Cum  pipere  et  palmis  venit  vestrum  hoc  maris 
j,  expers: 

A^iv^Foenisec^ae  crasso  vitiarunt  unguine  pultes.”  40 
Hagc  cinere  ulterior  metuas  ?  at  tu,  meus  haeres 
Quisquis  eris,  paullum  a  turba  seductior  audi. 

%0  bone,  num  ignoras?  missa  est  a  Caesare  laurua 
Insignem  ob  cladem  Germanae  pubis,  et  aris 
Frigidus  excutitur  cinis  :  ac  jam  postibus  arma, 
Jam  chlamydes  regum,  jam  lutea  gausapa  captis, 
Essedaque,  ingentesque  locat  Caesonia  Rhenos. 
Dis  igitur  genioque  ducis  centum  paria,  ob  ree 


Egregie  gestas,  induco.  Quis  vetat  ?  aude.  49 
Vae,  nisi  connives!  oleum  artocreasque  popello 
Largior.  An  prohibes  ?  dic  clare.  Non  adeo 
inquis. 

Exossatus  ager  juxta  est.  Age,  si  mihi  nulla 
Jam  reliqua  ex  amitis,  patruelis  nulla,  proneptis 
Nulla  manet  patrui,  sterilis  matertera  vixit,  54 
Deque  avia  nihilum  superest ;  adcedo  Bovillas 
Clivumque  ad  Virbi:  praesto  est  mihi  Manius 
heres'  ~  [quartus 

"Progenies  terrae!”  Quaere  ex  me,  quis  mihi 
Sit  pater:  haud  promte,  dicam  tamen.  Adde 
etiam  unum,  58 

Unum  etiam :  terrae  est  jam  filius.  Et  mihi  ritu 
Manius  hic  generis  prope  major_avunculus  exit. 

Qui  prior  es,  cur  me  in  decursu  lampada  poscis  ? 

Sum  tibi  Mercurius:  venio  deus  huc  ego,  utjlle  i' 

Pingjtur.  An  renuis?  vin’ tu  gaudere  religtis ? 

“  Deest aliquid  summae.”  Minui  mihi:  sed  tibi 
totum  est,  mihi  quondam 

Quicquid  id  est.  Ubi  sit,  fuge  quaerere,  quod 
Legarat  Tadius.  Nec  dicta  repone  paterna :  66 
Fceneris  accedat  merces:  hinc  exime  sumptus. 

“Quid  reliquum  est?”  Reliquum?  nunc  nunc 
impensius  unge, 

Unge  puer  caules.  Mihi  festa  luce  coquatur 

Urtica,  et  fissa  fumosum  sinciput  aure,  70  h  /t  djuj^ 

Ut  tuus  iste  nepos  olim  satur  anseris  extis. 

Cum  morosa  vago  singultiet  inguine  vena. 

Patriciae  immeiat  vulvae  ?  mihi  trama  figurae 
Sit  reliqua :  ast  illi  tremat  omento  popa  venter  ? 

Vende  animam  lucro ;  mercare,  atque  excute 
sollers  7  5 

Omne  latus  mundi,  ne  sit  praestantior  alter 
Cappaoocas  rigida  pingues  plausisse  catasta. 

Rem  duplica.  Feci :  jam  triplex,  jam  mihi  quarto, 

Jam  decies  redit  in  rugam.  Depunge,  ubi  sistam.fM^^b.l/lriW^  ,,j 
lavaaius,  Chrysippe,  tui  finitor  acerni.  80  * 

D.  JUNII  JUVENALIS  .SATIRARUM 

LIBER  PRIMUS. 


u.  c.  795—875. 

D.  Junius  Juvenaus,  libertini  locupletis  sive  filius  sive  alumnus,  Aquino  Volscorum  oppido 
natus,  mediam  usque  aetatem  declamationi  operam  dedit,  animi  potius  studio  quam  aut  famre 
aut  rei  inserviens.  Satira  in  Paridem  Domitiani  histrionem  scripta  primum  innotuit,  haud  tamen 
impune  :  quippe  qui  praefectura  cohortis  honoris  specie  ornatus  in  ultima  AEgypti  relegatus  fuerit. 
Nerva  principe  reversus  esse  dicitur,  sub  Trajanoque  satiras  edidisse.  Sed  neque  de  hoc,  neque 
omnino  de  reliqua  ejus  vitae  actione  certi  quicquam  statuere  possumus. 


SATIRA  I. 

Semper  ego  auditor  tantum?  nunquamne  repo- 
Vexatus  toties  rauci  Theseide  Codri  ?  [nam. 
Impune  ergo  mihi  iecitaverit  ille  togatas. 

Hic  elegos  ?  impune  diem  consumserit  ingens 
Telephus,  aut  summi  plena  jam  margine  libri  5 
Scriptus  et  in  tergo,  necdum  finitus  Orestes? 

Nota  magis  nulli  domus  est  sua,  quam  mihi 
Martis,  et  AEoliis  vicinum  rupibus  antrum  [lucus 
V ulcani.  Quid  agant  venti,  quas  torqueat  umbras 
AEacus,  unde  alius  furtivae  devehat  aurum  10 
Pelliculae,  quantas  jaculetur  Monychus  ornos, 
Frontonis  platani,  convulsaque  marmora  clamant 
Semper,  et  assiduo  ruptae  lectore  columnae. 
Exspectes  eadem  a  summo  minimoque  poeta. 

Et  nos  ergo  manum  ferulae  subduximus,  et  nos  15 
Consilium  dedimus  Sullae,  privatus  ut  altum 
Dormiret.  Stulta  est  clementia,  cum  tot  ubique 
Vatibus  occurras,  periturae  parcere  chartae. 

Cur  tamen  hoc  potius  libeat  decurrere  campo. 
Per  quem  magnus  equos  Auruncae  flexit  alumnus. 
Si  vacat,  et  placidi  rationem  admittitis,  edam.  2.1 
Cum  tener  uxorem  ducat  spado,  Maevia  Tuscum 
Figat  aprum,  et  nuda  teneat  venabula  mamma; 
Patricios  omnes  opibus  cum  provocet  unus, 

Quo  tondente  gravis  juveni  mihi  barba  sonabat; 
Cum  pars  Niliacae  plebis,  cum  verna  Canopi  26 
Crispinus,  Tyrias  humero  revocante  lacernas. 
Ventilet  aestivum  digitis  sudantibus  aurum. 

Nec  sufferre  queat  majoris  pondera  gemmae : 
Difficile  est,  satiram  non  scribere.  Nam  quis 
iniquae  30 

Tam  patiens  urbis,  tam  ferreus,  ut  teneat  se. 
Causidici  nova  cum  veniat  lectica  Mathonis 
Plena  ipso  ?  post  hunc  magni  delator  amici. 

Et  cito  rapturus  de  nobilitate  comesa,  [palpat 
Quod  superest,;  quem  Massa  timet,  quem  munere 
Carus,  et  a  trepido  Thymele  submissa  Latino?  36 
Cum  te  submoveant,  qui  testamenta  merentur 
Noctibus,  in  caelum  quos  evehit  optima  summi 
Nunc  via  processus,  vetulae  vesica  beatae  ? 
Unciolam  Proculeius  habet,  sed  Gillo  deuncem. 
Partes  quisque  suas  ad  mensuram  inguinis  haeres. 
Accipiat  sane  mercedem  sanguinis,  et  sic 
Palleat,  ut  nudis  pressit  qui  calcibus  anguem, 

Aut  Lugdunensem  rhetor  dicturus  ad  aram.  44 


Quid  referam,  quanta  siccum  jecur  ardeat  ira. 
Cum  populum  gregibus  comitum  premit  hic 
spoliator 

Pupilli  prostantis?  et  hic  damnatus  inani 
Judicio  (quid  enim  salvis  infamia  nummis  ?) 
Exsul  ab  octava  Marius  bibit,  et  fruitur  dis 
Iratis;  at  tu  victrix  provincia  ploras?  50 

Haec  ego  non  credam  Venusina  digna  lucerna ? 
Haec  ego  non  agitem?  Sed  quid  magis  Heracleas 
Aut  Diomedeas,  aut  mugitum  Labyrinthi, 

Et  mare  percussum  puero,  fabrumque  volantem 
Cum  leno  accipiat  moechi  bona,  si  capiendi  55 
Jus  nullum  uxori,  doctus  spectare  lacunar. 
Doctus  et  ad  calicem  vigilanti  stertere  naso; 
Cum  fas  esse  putet  curam  sperare  cohortis. 

Qui  bona  donavit  praesepibus,  et  caret  omni 
Majorum  censu,  dum  pervolat  axe  citato  60 
Flaminiam ;  (puer  Automedon  nam  lora  tenebat. 
Ipse  lacernatae  cum  se  jactaret  amicae) 

Nonne  libet  medio  ceras  implere  capaces 
Quadrivio?  cum  jam  sexta  cervice  feratur 
Hinc  atque  inde  patens,  ac  nuda  paene  cathedra. 
Et  multum  referens  de  Mecaenate  supino  66 
Signator,  falso  qui  se  lautum  atque  beatum 
Exiguis  tabulis  et  gemma  fecerat  uda? 

Occurrit  matrona  potens,  quae,  molle  Calenum 
Porrectura,  viro  miscet  sitiente  rubetam,  70 
Instituitque  rudes  melior  Locusta  propinquas 
Per  famam  et  populum  nigros  efferre  maritos. 

Audealiquid  brevibusGyariset  carcere  dignum. 
Si  vis  esse  aliquis:  probitas  laudatur  et  alget. 
Criminibus  debent  hortos,  praetoria,  mensas,  75 
Argentum  vetus,  et  stantem  extra  pocula  caprum. 
Quem  patitur  dormire  nurus  corruptor  avarae, 
Quem  sponsae  turpes,  et  praetextatus  adulter? 

Si  natura  negat,  facit  indignatio  versum, 
Qualemcunque  potest,  quales  ego  vel  Cluvienus. 

Ex  quo  Deucalion,  nimbis  tollentibus  aequor. 
Navigio  montem  ascendit,  sortesque  poposcit, 
Paullatimque  anima  caluerunt  mollia  saxa, 

Et  maribus  nudas  ostendit  Pyrrha  puellas,  [luptas, 
Quicquid  agunt  homines,  votum,  timor,  ira,  vo» 
Gaudia,  discursus,  nostri  est  farrago  libelli.  86 
Et  quando  uberior  vitiorum  copia?  quando 
Major  avaritiae  patuit  sinus?  alea  quando  [itur 
Hos  animos?  Neque  enim  loculis  comitantibus 
Ad  casum  tabulae,  posita  sed  luditur  arca.  9i 

Proelia  quanta  illic  dispensatore  videbis 
Armigero  !  Simplexne  furor,  sestertia  centum 
Perdere,  ef  horrenti  tunicam  non  reddere  servo  ? 
Quis. totidem  erexit  villas  ?  quis  fercula  septem 
Secreto  coenavit  avus  ?  Nunc  sportula  primo  95 
Limine  parvg  sedet,  turbae  rapienda  togatae. 

Ille  tamen  faciem  prius  inspicit,  et  trepidat,  ne 
Suppositus  venias,  ac  falso  nomine  poscas. 
Agnitus  accipies.  Jubet  a  praecone  vocari 
Ipsos  Trojugenas :  nam  vexant  limen  et  ipsi  100 
Nobiscum.  Da  praetori,  da  deinde  tribuno  ! 

Sed  libertinus  prior  est.  Prior,  inquit,  ego  adsum. 
Cur  timeam  dubitemve  locum  defendere, quamvis 
Natus  ad  Euphraten,  molles  quod  inaure  fenestrae 
Arguerint,  licet  ipse  negem  ?  Sed  quinque  ta¬ 
bernae  105 

Quadringenta  parant.  Quid  confert  purpura  major 
Optandum,  si  Laurenti  custodit  in  agro 
Conductas  Corvinus  oves  ?  Ego  possideo  plus 
Pallante  et  Licinis.  Exspectent  ergo  tribuni  ; 
Vincant  divitiae  :  sacro  nec  cedat  honori,  1 10 

Nuper  in  hanc  urbem  pedibus  qui  venerat  albis  ; 
Quandoquidem  inter  nos  sanctissima  Divitiarum 
Majestas  :  etsi  funesta  Pecunia  templo 
Nondum  habitas,  nullas  nummorum  ereximus  aras, 
Ut  colitur  Pax  atque  Fides,  Victoria,  Virtus,  115 
Quaeque  salutato  crepitat  Concordia  nido. 

Sed  cum  summus  honor  finito  computet  anno. 
Sportula  quid  referat,  quantum  rationibus  addat  ; 
Quid  facient  comites,  quibus  hinc  toga,  calceus 
hinc  est, 

T£t  panis  fumusque  domi  ?  Densissima  centum  1 20 
Quadrantes  lectica  petit,  sequiturque  maritum 
Languida  vel  praegnans  et  circumducitur  uxor. 
Hic  petit  absenti,  nota  jam  callidus  arte. 
Ostendens  vacuam  et  clausam  pro  conjuge  sellam . 
Galla  mea  est,  inquit.  Citius  dimitte.  Moraris  ? 
Profer,  Galla,  caput.  Noli  vexare,  quiescit.  126 
Ipse  dies  pulcro  distinguitur  ordine  rerum : 
Sportula,  deinde  forum  jurisque  peritus  Apollo, 
Atque  triumphales,  inter  quas  ausus  habere 
Nescio  quis  titulos  ^Egyptius  atque  Alabarches, 
Cujus  ad  effigiem  non  tantum  meiere  fas  est.  131 
Vestibulis  abeunt  veteres  lassique  clientes. 
Votaque  deponunt,  quanquam  longissima  coenae 
Spes  homini.  Caules  miseris  atque  ignis  emendus. 
Optima  sylvarum  interea  pelagique  vorabit  135 
Rex  horum,  vacuisque  toris  tantum  ipse  jacebit. 
Nam  de  tot  pulcris  et  latis  orbibus  et  tam 
Antiquis  una  comedunt  patrimonia  mensa. 

Nullus  jam  parasitus  erit !  Sed  quis  ferat  istas 
Luxuriae  sordes?  Quanta  est  gula,  quae  sibi  totos 
Ponit  apros,  animal  propter  convivia  natum  ?  141 
Poena  tamen  praesens,  cum  tu  deponis  amictus 
Turgidus,  et  crudum  pavonem  in  balnea  portas. 
Hinc  subitae  mortes  atque  intestata  senectus. 

It  nova  nec  tristis  per  cunctas  fabula  coenas :  145 
Ducitur  iratis  plaudendum  funus  amicis. 

Nil  erit  ulterius, quod  nostris  moribus  addat 
Poateritas  :  eadem  cupient  facientque  minores. 
Omne  in  priecipiti  vitium  stetit.  Utere  velis ; 
Totos  pande  sinus.  Dicas  hic  forsitan,  unde  150 
Ingenium  par  materiae?  unde  illa  priorum 
Scribendi,  quodcunque  animo  flagrante  liberet. 
Simplicitas,  cujus  non  audeo  dicere  nomen  ? 
Quid  refert  dictis  ignoscat  Mucius,  an  non? 

Pone  Tigellinum :  taeda  lucebis  in  illa,  155 
Qua  stantes  ardent,  qui  fixo  gutture  fumant. 

Et  latum  media  sulcum  diducis  arena. 

Qui  dedit  ergo  tribus  patruis  aconita,  vehatur 


Pensilibus  plumis, atque  illinc  despiciat  nos* 
Cum  veniet  contra,  digito  compesce  labellum. 
Accusator  erit,  qui  Verbum  dixerit,  hic  est.  161 
Securus  licet  iEneam  Rutulumque  ferocem 
Committas:  nulli  gravis  est  percussus  Achilles 
Aut  multum  quaesitus  Hylas  urnamque  secutus. 
Ense  velut  stricto  quoties  Lucilius  ardens  165 
Infremuit,  rubet  auditor,  cui  frigida  mens  est 
Criminibus :  tacita  sudant  praecordia  culpa. 

Inde  irae  et  lacrymae.  Tecum  prius  ergo  voluta 
Haec  animo  ante  tubas.  Galeatum  sero  duelli 
Poenitet.  Experiar,  quid  concedatur  in  illos,  17.0 
Quorum  Flaminia  tegitur  cinis  atque  Latina. 
SATIRA  II. 

Ultra  Sauromatas  fugere  hinc  libet  et  glacialem 
Oceanum,  quoties  aliquid  de  moribus  audent, 
Qui  Curios  simulant  et  Bacchanalia  vivunt. 
Indocti  primum;  quanquam  plena  omnia  gypso 
Chrysippi  invenias.  Nam  perfectissimus  horum 
est,  5 

Si  quis  Aristotelem  similem  vel  Pittacon  emit, 
Et  jubet  archetypos  pluteum  servare  Cleanthas. 
Fronti  nulla  fides.  Quis  enim  non  vicus  abundat 
Tristibus  obscaenis?  Castigas  turpia,  cum  sis 
Inter  Socraticos  notissima  fossa  cinaedos.  10 

Hispida  membra  quidem  et  dura  per  brachia  setae 
Promittunt  atrocem  animum ;  sed  podice  laevi 
Caduntur  tumida,  medico  udente,  marisca. 
Rarus  sermo  illis,  et  magna  lubido  tacendi. 
Atque  supercilio  bevior  coma.  Verius  ergo  15 
Et  magis  ingenue  Peribomius.  Hunc  ego  fatis 
Imputo,  qui  vultu  morbum  incessuque  fatetur. 
Horum  simplicitas  miserabilis;  his  furor  ipse 
Dat  veniam  :  sed  pejores,  qui  talia  verbis 
Herculis  invadunt,  et  de  virtute  locuti  20 

Clunem  agitant.  Ego  te  ceventem,  Sexte,  verebor  ? 
Infamis  Varillus  ait.  Quo  deterior  te  ? 
Loripedem  rectus  derideat,  iEthiopem  albus. 
Quis  tulerit  Gracchos  de  seditione  querentes  ? 
Quis  coelum  terris  non  misceat  et  mare  coelo,  25 
Si  fur  displiceat  Verri,  homicida  Miloni  ? 
Clodius  accuset  moechos,  Catilina  Cethegum  ? 

In  tabulam  Sullae  si  dicant  discipuli  tres  ? 

Qualis  erat  nuper  tragico  pollutus  adulter 
Concubitu,  qui  tunc  leges  revocabat  amaras  30 
Omnibus,  atque  ipsis  Veneri  Martique  timendas. 
Cum  tot  abortivis  fecundam  Julia  vulvam 
Solveret,  et  patruo  similes  effunderet  offas. 
Nonne  igitur  jure  ac  merito  vitia  ultima  fictos 
Contemnunt  Scauros,  et  castigata  remordent  ?  35 
Non  tulit  ex  illis  torvum  Lauronia  quendam 
Clamantem  toties :  Ubi  nunc  lex  Julia  ?  dormis  ? 
Ad  quem  subridens :  Felicia  tempora,  quae  te 
Moribus  opponunt!  Habeat  jam  Roma  pudorem  ! 
Tertius  e  coelo  cecidit  Cato.  Sed  tamen  unde  40 
Haec  emis,  hirsuto  spirant  opobalsama  collo 
Quae  tibi?  Ne  pudeat  dominum  monstrare  tabe r- 
Quod  si  vexantur  leges  ac  jura,  citari  [nae. 

Ante  omnes  debet  Scantinia.  Respice  primum 
Et  scrutare  viros:  faciunt  hi  plura;  sed  illos  45 
Defendit  numerus  junctaeque  umbone  phalanges. 
Magna  inter  molles  concordia.  Non  erit  ullum 
Exemplum  in  nostro  tam  detestabile  sexu. 

Taedia  non  lambit  Cluviam,  nec  Flora  Catuliam . 
Hispo  subit  juvenes,  et  morbo  pallet  utroque.  50 
Numquid  nos  agimus  causas  ?  civilia  jura 
Novimus  ?  aut  ullo  strepitu  fora  vestra  movemus  ? 
Luctantur  paucae  :  comedunt  coliphia  paucae. 
Vos  lanam  trahitis,  calathisque  peracta  refertis 

Vellera :  vos  tenui  praegnantem  stamine  fusum  55 
Penelope  melius,  levius  torquetis  Arachne, 
Horrida  quale  facit  residens  in  codice  pellex. 
Notum  est,  cur  solo  tabulas  implevetit  Hister 
Liberto,  dederit  vivus  cur  multa  puellae. 

Dives  erit,  magno  quae  dormit  tertia  lecto.  60 
Tu  nube  atque  tace  :  donant  arcana  cylindros. 

De  nobis  post  haec  tristis  sententia  fertur : 

Dat  veniam  corvis,  vexat  censura  columbas. 

Fugerunt  trepidi  vera  ac  manifesta  canentem 
Stoicidae.  Quid  enim  falsi  Lauronia  ?  Sed  quid  G5 
Non  facient  alii,  quum  tu  multicia  sumas, 
Cretice,  et  hanc  vestem  populo  mirante  perores 
In  Proculas  et  Pollitas  ?  Est  moecha  Labulla : 
Damnetur,  si  vis,  etiam  Carfinia.  Talem 
Non  sumet  damnata  togam.  Sed  Julius  ardet;70 
ASstuo.  Nudus  agas!  Minus  est  insania  turpis. 
En  habitum,  quo  te  leges  ac  jura  ferentem 
Vulneribus  crudis  populus  modo  victor  et  illud 
Montanum  positis  audiret  vulgus  aratris. 

Quid  non  proclames,  in  corpore  judicis  ista  75 
Si  videas  ?  Quaero,  an  deceant  multicia  testem J 
Acer  et  indomitus  libertatisque  magister, 
Cretice,  perluces.  Dedit  hanc  contagio  labem 
Et  dabit  in  plures ;  sicut  grex  totus  in  agris 
Unius  scabie  cadit  et  porrigine  porci,  80 

Uvaque  conspecta  livorem  ducit  ab  uva. 

Foedius  hoc  aliquid  quandoque  audebis  amictu. 
Nemo  repente  venit  turpissimus.  Accipient  te 
Paulatim,  qui  longa  domi  redimicula  sumunt 
Frontibus,  et  toto  posuere  monilia  collo,  85 
Atque  Bonam  tenerae  placant  abdomine  porc* 

Et  magno  cratere  deam.  Sed  more  sinistro 
Exagitata  procul  non  intrat  foemina  limen. 

Solis  ara  deae  maribus  patet.  Ite  profanae. 
Clamatur:  nqllo  gemit  hic  tibicina  cornu.  90 
Talia  secreta  coluerunt  Orgia  taeda 
Cecropiam  soliti  Baptae  lassare  Cotytto. 

Ille  supercilium  madida  fuligine  tactum 
Obliqua  producit  acu,  pingitque  trementes 
Attollens  oculos :  vitreo  bibit  ille  Priapo,  95 
Reticulumque  comis  auratum  ingentibus  implet. 
Caerulea  indutus  scutulata  aut  galbana  rasa. 

Et  per  Junonem  domini  jurante  ministro. 

Ille  tenet  speculum,  pathici  gestamen  Othonis, 
Actoris  Aurunci  spolium,  quo  se  ille  videbat  100 
Armatum,  cum  jam  tolli  vexilla  juberet. 

Res  memoranda  novis  annalibus  atque  recenti 
Historia,  speculum  civilis  sarcina  belli. 

Nimirum  summi  ducis  est,  occidere  Galbam 
Et  curare  cutem ;  summi  constantia  civis,  105 
Bebriaci  campo  spolium  affectare  Palati, 

Et  pressum  in  faciem  digitis  extendere  panem : 
Quod  nec  in  Assyrio  pharetrata  Semiramis  orbe, 
M*sta  nec  Actiaca  fecit  Cleopatra  carina. 

Hic  nullus  verbis  pudor  aut  reverentia  mensae.  1 10 
Hic  turpis  Cybeles  et  fracta  voce  loquendi 
Libertas,  et  crine  senex  fanaticus  albo 
Sacrorum  antistes,  rarum  ac  memorabile  magni 
Gutturis  exemplum  conducendusque  magister. 
Quid  tamen  exspectant,  Phrygio  quos  tempus 
erat  jam  115 

More  supervacuam  cultris  abrumpere  carnem  ? 
Quadringenta  dedit  Gracchus  sestertia  dotem 
Cornicini,  sive  hic  recto  cantaverat  sere. 

Signatse  tabui*  :  dictum  Feliciter  !  ingens 
Coena  sedet:  gremio  jacuit  nova  nupta  mariti.  120 
O  proceres,  censore  opus  est,  an  haruspice  nobis? 
Scilicet  horreres  majoraque  monstra  putares, 

Si  mulier  vitulum,  vel  si  bos  ederet  agnum  ? 


Segmenta  et  longos  habitus  et  flammea  sumit, 
Arcano  qui  sacra  ferens  nutantia  loro  125 

Sudavit  clypeis  ancilibus.  O  pater  Urbis, 

Unde  nefas  tantum  Latiis  pastoribus  ?  unde 
Haec  tetigit,  Gradive,  tuos  urtica  nepotes  ? 
Traditur  ecce  viro  clarus  genere  atque  opibus  vir . 
Nec  galeam  quassas, nec  terram  cuspide  pulsas, 130 
Nec  quereris  patri  ?  Vade  ergo  et  cede  severi 
Jugeribus  Campi,  quem  negligis !  Officium  cras 
Primo  sole  mihi  peragendum  in  valle  Quirini. 
Quae  causa  officii !  Quid  quaeris?  Nubit  amicus, 
Nec  multos  adhibet.  Liceat  modo  vivere  ;  fient, 
Fient  ista  palam,  cupient  et  in  acta  referri.  136 
Interea  tormentum  ingens  nubentibus  haer  t. 
Quod  nequeunt  parere  et  partu  retinere  maritos. 
Sed  melius,  quod  nil  animis  in  corpora  juris 
Natura  indulget.  Steriles  morientur,  et  illis  14P 
Turgida  non  prodest  condita  pyxide  Lyde, 

Nec  prodest  agili  palmas  praebere  Luperco. 

Vicit  et  hoc  monstrum  tunicati  fuscina  Gracch 
Lustravitque  fuga  mediam  gladiator  arenam 
Et  Capitolinis  generosior,  et  Marcellis,  1 
Et  Catulis,  Paullique  minoribus,  et  Fabiis,  et 
Omnibus  ad  podium  spectantibus.  Hts  licet  ipsum 
Admoveas,  cujus  tunc  munere  retia  misit. 

Esse  aliquid  Manes,  et  subterranea  regna, 

Et  contum,  et  Stygio  ranas  in  gurgite  nigras,  150 
Atque  una  transire  vadum  tot  millia  cymba, 

Nec  pueri  credunt,  nisi  qui  nondum  sere  lavantur. 
Sed  tu  vera  puta  :  Curius  quid  sentit  et  ambo 
Scipiad*,  quid  Fabricius  Manesque  Camilli,  154 
Quid  Cremer*  legio  et  Cannis  consumta  juventus, 
Tot  bellorum  anim*,  quoties  hinc  talis  ad  illos 
Umbra  venit?  Cuperent  lustrari,  si  qua  darentur 
Sulfura  cum  t*dis,  et  si  foret  humida  laurus. 
Illuc  heu  miseri  traducimur  :  arma  quidem  ultra 
Littora  Juvem*  promovimus,  et  modo  captas  160 
Oreadas,  ac  minima  contentos  nocte  Britannos : 
Sed  qu*  nunc  populi  fiunt  victoris  in  urbe. 

Non  faciunt  illi,  quos  vicimus.  Et  tamen  unus 
Armenius  Zalates  cunctis  narratur  ephebis 
Mollior  ardenti  sese  indulsisse  tribuno.  165 
Adspice,  quid  faciant  commercia :  venerat  obses. 
Hic  fiunt  homines.  Nam  si  mora  longiorUrbem 
Indulsit  pueris, non  unquam  deerit  amator: 
Mittentur  bracc*,  cultelli,  frena,  flagellum. 

Sic  praetextatos  referunt  Artaxata  mores.  170 

SATIRA  III. 

Quamvis  digressu  veteris  confusus  amici. 

Laudo  tamen,  vacuis  quod  sedem  figere  Cumis 
Destinet,  atque  unum  civem  donare  Sibyll*. 
Janua  Baiarum  est,  et  gratum  littus  amoeni 
Secessus.  Ego  vel  Prochytam  praepono  Suburr*. 
Nam  quid  tam  miserum,  tam  solum  vidimus,  ut 
Deterius  credas  horrere  incendia,  lapsus  [non 
Tectorum  assiduos,  ac  mille  pericula  s*v* 

Urbis,  et  Augusto  recitantes  mense  poetas? 

Sed  dum  tota  domus  rheda  componitur  una,  10 
Substitit  ad  veteres  arcus  madidamque  Capenam 
Hic,  ubi  noctum*  Numa  constituebat  amic*. 
Nunc  sacri  fontis  nemus  et  delubra  locantur 
Jud*is,  quorum  cophinus  foenumque  supellex, 
(Omnis  enim  populo  mercedem  pendere  jussa  est 
Arbor,  et  ejectis  mendicat  sylva  Camcenis)  16 
In  vallem  Egeri*  descendimus,  et  speluncas 
Dissimiles  veris.  Quanto  praestantius  esset 
Numen  aqu*,  viridi  si  margine  clauderet  undas 
Herba,  nec  ingenuum  violarent  marmora  to¬ 
phum  ?  20 

Hic  tunc  Umbricius,  Quando  artibus,  inquit,  ho¬ 
nestis 

Nullus  in  Urbe  locus, nulla  emolumenta  laborum, 
Res  hodie  minor  est  herequam  fuit,  atque  eadem 
Deteret  exiguis  aliquid ;  proponimus  illuc  [cras 
Ire,  fatigatas  ubi  Daedalus  exuit  alas,  25 

Dum  nova  canities,  dum  prima  et  recta  senectus, 
Dumsuperest  Lachesi,  quod  torqueat,  et  pedibus 
Porto  meis,  nullo  dextram  subeunte  bacillo,  [me 
Cedamus  patria  :  vivant  Artorius  istic  [tunt, 
Et  Catulus :  maneant,  qui  nigrum  in  candida  ver- 
Quis  facile  est  aedem  conducere,  flumina,  portus. 
Siccandam  eluviem,  portandum  ad  busta  cadaver, 
Et  praebere  caput  domina  venale  sub  hasta. 
Quondam  hi  cornicines,  et  municipalis  arenae 
Perpetui  comites,  notaeque  per  oppida  buccae,  35 
Munera  nunc  edunt,  et  verso  pollice  vulgi 
Quemlibet  occidunt  populariter  :  inde  reversi 
Conducunt  foricas  ;  etcur  non  omnia  ?  cum  sint. 
Quales  ex  humili  magna  ad  fastigia  rerum 
Extollit,  quoties  voluit  Fortuna  jocari.  40 

Quid  Romae  faciam  ?  Mentiri  nescio :  librum, 

Si  malus  est,  nequeo  laudare  et  poscere  :  motus 
Astrorum  ignoro :  funus  promittere  patris 
Nec  volo,  nec  possum :  ranarum  viscera  nunquam 
Inspexi:  ferre  ad  nuptam,  quae  mittit  adulter,  45 
Quae  mandat,  norunt  alii :  me  nemo  ministro 
Fur  erit :  atque  ideo  nulli  comes  exeo,  tanquam 
Mancus,  et  exstinctae  corpus  non  utile  dextrae. 
Quis  nunc  diligitur,  nisi  conscius,  et  cui  fervens 
jEstuat  occultis  animus  semperque  tacendis  ?  50 
Nil  tibi  se  debere  putat,  nil  conferet  unquam, 
Participem  qui  te  secreti  fecit  honesti. 

Carus  erit  Verri,  qui  Verrem  tempore,  quo  vult. 
Accusare  potest.  T^tnti  tibi  non  sit  opaci 
Omnis  arena  Tagi,  quodque  in  mare  volvitur  au¬ 
rum,  55 

Ut  somno  careas,  ponendaque  praemia  sumas 
Tristis,  et  a  magno  semper  timearis  amico. 

Quae  nunc  divitibus  gens  acceptissima  nostris, 
Et  quos  praecipue  fugiam,  properabo  fateri,  59 
Nec  pudor  obstabit.  Non  possum  ferre,  Quirites, 
Graecam  urbem :  quamvis  quota  portio  faecis 
Achaeae  P 

Jam  pridem  Syrus  in  Tiberim  defluxit  Orontes, 

Et  linguam,  et  mores,  et  cum  tibicine  chordas 
Obliquas,  nec  non  gentilia  tympana  secum 
Vexit,  et  ad  Circum  jussas  prostare  puellas.  65 
Ite,  quibus  grata  est  picta  lupa  barbara  mitra. 
Rusticus  ille  tuus  sumit  trechedipna,  Quirine, 

Et  ceromatico  fert  niceteria  collo. 

Hic  alta  Sicyone,  ast  hic  Amydone  relicta, 

Hic  Andro,  ille  Samo,  hic  Trallibus  aut  Alabandis, 
Esquilias  dictumque  petunt  a  vimine  collem,  71 
Viscera  magnarum  domuum  dominique  futuri. 
Ingenium  velox,  audacia  perdita,  sermo 
Promtus,  et  Iseeo  torrentior.  Ede,  quid  illum 
Esse  putes  ?  quemvis  hominem,  secum  attulit  ad 
nos :  75 

Grammaticus,  rhetor,  geometres,  pictor,  aliptes, 
Augur,  schoenobates,  medicus,  magus:  omnia 
novit. 

Graculus  esuriens  in  coelum,  jusseris,  ibit. 

Ad  summam,  non  Maurus  erat  neque  Sarmatanec 
Thrax, 

Qui  sumsit  pennas,  mediis  sed  natus  Athenis.  80 
Horum  ego  non  fugiam  conchylia  ?  Me  prior  ille 
Signabit  ?  fultusque  toro  meliore  recumbet 
Advectus  Romam,  quo  pruna  et  cottana  vento? 
Usque  adeo  nihil  est,  quod  nostra  infantia  coelum 


Hausit  Aventinum,  bacca  nutrita  Sabina?  83 
Quid,  quod  adulandi  gens  prudentissima  laudat 
Srrmonem  indocti,  faciem  deformis  amici, 

Er  longum  invalidi  collum  cervicibus  sequat 
Herculis,  Antaeum  procul  a  tellure  tenentis? 
Miratur  vocem  angustam,  qua  deterius  nec  9C 
Ille  sonat,  quo  mordetur  gallina  marito. 

Hrec  eadem  licet  et  nobis  laudare :  sed  illis 
Creditur.  An  melior,  cum  Thaida  sustinet,  aut 
Uxorem  comoedus  agit,  vel  Dorida  nullo  [cum 
Cultam  palliolo  ?  Mulier  nempe  ipsa  videtur,  95 
Non  persona  loqui :  vacua  et  plana  omnia  dicas 
Infra  ventriculum,  et  tenui  distantia  rima. 

Nec  tamen  Antiochus,  nec  erit  mirabilis  illic 
Aut  Stratocles,  aut  cum  molli  Demetrius  Hremo. 
Natio  comcedaest.  Rides?  meliore  cachinno  100 
Concutitur  :  flet,  si  lacrumas  conspexit  amici. 
Nec  dolet  :  igniculum  brumae  si  tempore  poscas. 
Accipit  endromidem  :  si  dixeris,  AEstuo,  sudat. 
Non  sumus  ergo  pares :  melior,  qui  semper  et 
omni 

Nocte  dieque  potest  alienum  sumere  vultum,  105 
A  facie  jactare  manus,  laudare  paratus. 

Si  bene  ructavit,  si  rectum  minxit  amicus. 

Si  trulla  inverso  crepitum  dedit  aurea  fundo. 
Praeterea  sanctum  nihil  est  et  ab  inguine  tutum 
Non  matrona  laris,  non  filia  virgo,  neque  ipse  1 1 
Sponsus  laevis  adhuc,  non  filius  ante  pudicus. 
Horum  si  nihil  est,  aviam  resupinat  amici. 

Scire  volunt  secreta  domus,  atque  inde  timeri. 

Et  quoniam  coepit  Graecorum  mentio,  transi 
Gymnasia,  atque  audi  facinus  majoris  abollae.  I  * 
Stoicus  occidit  Baream,  delator  amicum 
Discipulumque  senex,  ripa  nutritus  in  illa, 

Ad  quam  Gorgonei  delapsa  est  penna  caballi. 

Non  est  Romano  cuiquam  locus  hic,  ubi  regnat 
Protogenes  aliquis  vel  Diphilus  aut  Erimarchus, 
Qui  gentis  vitio  nunquam  partitur  amicum,  121 
Solus  habet.  Nam  cum  facilem  stillavit  in  aurem 
Exiguum  de  naturse  patrireque  veneno, 

Limine  submoveor  :  perierunt  tempora  longi 
Servitii.  Nusquam  minorest  jactura  clientis.  125 
Quod  porro  officium,  ne  nobis  blandiar,  aut  quod 
Pauperis  hic  meritum,  si  curet  nocte  togatus 
Currere,  cum  praetor  lictorem  impellat,  et  ire 
Praecipitem  jubeat,  dudum  vigilantibus  orbis. 

Ne  prior  Albinam  et  Modiam  collega  salutet ?  1 80 
Divitis  hic  servi  claudit  latus  ingenuorum 
Filius:  alter  enim,  quantum  in  legione  tribuni 
Accipiunt,  donat  Calvinae  vel  Catienae, 

Ut  semel  atque  iterum  super  illam  palpitet:  at  tu 
Cum  tibi  vestiti  facies  scorti  placet,  haeres,  13 
Et  dubitas  alta  Chionen  deducere  sella. 

Da  testem  Romae  tam  sanctum,  quam  fuit  hospe. 
Numinis  Idaei :  procedat  vel  Numa,  vel  qui 
Servavit  trepidam  flagranti  ex  aede  Minervam ; 
Protinus  ad  censum,  de  moribus  ultima  fiet  140 
Quaestio.  Quot  pascit  servos  ?  quot  possidet  agri 
Jugera?  quam  multa magnaque  paropside coenat  ? 
Quantum  quisque  sua  nummorum  servat  in  arca. 
Tantum  habet  et  fidei.  Jures  licet  et  Samothracum 
Et  nostrorum  aras;  contemnere  fulmina  pauper 
Creditur  atque  deos,  dis  ignoscentibus  ipsis.  146 
Quid,  quod  materiam  preebet  causasque  jocorum 
Omnibus  hic  idem,  si  fceda  et  scissa  lacerna. 

Si  toga  sordidula  est,  et  rupta  calceus  alter 
Pelle  patet;  vel  si  consuto  vulnere  crassum  150 
Atque  recens  linum  ostendit  non  una  cicatrix  ? 

Nil  habet  infelix  paupertas  durius  in  se,  Lquit, 
Quam  quod  ridiculos  homines  facit-  Exeat,  ili» 

Si  pudor  est,  et  de  pulvino  surgat  equestri. 

Cujus  res  legi  non  sufficit,  et  sedeant  hic  155 
Lenonum  pueri  quocunque  in  fornice  nati. 

Hic  plaudat  nitidi  praeconis  filius  inter 
Pinnirapi  cultos  juvenes  juvenesque  lanistae 
Sic  libitum  vano,  qui  nos  distinxit,  Othoni  159 
Quis  gener  hic  placuit  censu  minor,  atque  puellae 
Sarcinulis  impar?  quis  pauper  scribitur  haeres  ? 
Quando  in  consilio  est  aedilibus  ?  Agmine  facto 
Debuerant  olim  tenues  migrasse  Quirites. 

Haud  facile  emergunt,  quorum  virtutibus  obstat 
Res  angusta  domi ;  sed  Romae  durior  illis  165 
Conatus  j  magno  hospitium  miserabile,  magno 
Servorum  ventres,  et  frugi  coenula  magno. 
Fictilibus  ccenare  pudet,  quod  turpe  negavit 
Translatussubito  ad  Marsos  mensamqueSabellam, 
Contentusque  illic  veneto  duroque  culullo.  170 
Pars  magna  Italia;  est,  si  verum  admittimus, 
in  qua 

Nemo  togam  sumit,  nisi  mortuus.  Ipsa  dierum 
Festorum  herboso  colitur  si  quando  theatro 
Majestas,  tandemque  redit  ad  pulpita  notum 
Exodium,  cum  personae  pallentis  hiatum  175 
In  gremio  matris  formidat  rusticus  infans ; 
iEquales  habitus  illic,  similesque  videbis 
Orchestram  et  populum:  clari  velamen  honoris 
Sufficiunt  tunicae  summis  aedilibus  albae.  179 
Hic  ultra  vires  habitus  nitor  :  hic  aliquid  plus, 
Quam  satis  est,  interdum  aliena  sumitur  arca. 
Commune  id  vitium  est.  Hic  vivimus  ambitiosa 
Paupertate  omnes.  Quid  te  moror  ?  Omnia  Romae 
Cum  pretio.  Quid  das,  ut  Cossum  aliquando  sa¬ 
lutes  ? 

Ut  te  respiciat  clauso  Veiento  labello?  185 
Ille  metit  barbam,  crinem  hic  deponit  amati. 
Plena  domus  libis  venalibus.  Accipe  et  istud 
Fermentum  tibi  habe:  praestare  tributa  clientes 
Cogimur  et,  cultis  augere  peculia  servis. 

Quis  timet  aut  timuit  gelida  Praeneste  ruinam, 
Aut  positis  nemorosa  inter  juga  Volsiniis,  aut 
Simplicibus  Gabiis,  aut  proni  Tiburis  arce  ? 

Nos  urbem  colimus  tenui  tibicine  fultam 
Magna  parte  sui.  Nam  sic  labentibus  obstat 
Villicus,  et,  veteris  rimae  cum  texit  hiatum,  195 
Securos  pendente  jubet  dormire  ruina. 

Vivendum  est  illic,  ubi  nulla  incendia,  nulli 
Nocte  metus.  Jam  poscit  aquam,  jam  frivola 
transfert 

Ucalegon ;  tabulata  tibi  jam  tertia  fumant : 

Tu  nescis.  Nam  si  gradibus  trepidatur  ab  imis, 
Ultimus  ardebit,  quem  tegula  sola  tuetur  201 
A  pluvia,  molles  ubi  reddunt  ova  columbae. 
Lectus  erat  Codro  Procula  minor,  urceoli  sex, 
Ornamentum  abaci,  nec  non  et  parvulus  infra 
Cantharus,  et  recubans  sub  eodem  marmore  Chi¬ 
ron  ;  i  205 

Jamque  vetus  Graecos  servabat  cista  libellos. 

Et  divina  opici  rodebant  carmina  mures. 

Nil  habuit  Codrus :  quis  enim  negat?  et  tamen  illud 
Perdidit  infelix  totum  nihil :  ultimus  autem 
ASrumnae  cumulus,  quod  nudum  et  frusta  rogan¬ 
tem  210 

Nemo  cibo,  nemo  hospitio  tectoque  juvabit. 

Si  magna  Asturii  cecidit  domus;  horrida  mater. 
Pullati  proceres,  differt  vadimonia  praetor. 

Tunc  gemimus  casus  Urbis,  tunc  odimus  ignem. 
Ardet  adhuc,  et  jam  occurrit,  qui  marmora  donet, 
Conferat  impensas.  Hic  nuda  et  candida  signa, 
Hic  aliquid  praeclarum  Euphranoris  et  Polycleti, 
Haec  Asianorum  vetera  ornamenta  deorum, 


Hic  libros  dabit  et  forulos  mediamque  Minervam, 
Hic  modium  argenti.  Meliora  ac  plura  reponit  220 
Persicus,  orborum  lautissimus,  et  merito  jam 
Suspectus,  tanquam  ipse  suas  incenderit  aedes. 

Si  potes  avelli  Circensibus,  optima  Sorae, 

Aut  Fabrateriae  domus,  aut  Frusinone  paratur, 
Quanti  nunc  tenebras  unum  conducis  in  annum. 225 
Hortulus,  hic  puteusque  brevis,  nec  reste  moven- 
In  tenues  plantas  facili  diffunditur  haustu,  [dus. 
Vive  bidentis  amans,  et  culti  villicus  horti, 
Unde  epulum  possis  centum  dare  Pythagoreis. 
Est  aliquid,  quocunque  loco,  quocunque  recessu, 
Unius  sese  dominum  fecisse  lacertae.  2'U 

Plurimus  hic  aeger  moritur  vigilando;  sed  illum 
Languorem  peperit  cibus  imperfectus,  et  haerens 
Ardenti  stomacho.  Nam  quae  meritoria  somnum 
Admittant  ?  Magnis  opibus  dormitur  inUrbe  :  235 
Inde  caput  morbi.  Rhedarum  transitus  arcto 
Vicorum  in  flexu,  et  stantis  convicia  mandrae 
Eripient  somnum  Druso  vitulisque  marinis. 

Si  vocat  officium,  turba  cedente  vehetur 
Dives,  et  ingenti  curret  super  ora  Liburno,  2t0 
Atque  obiter  leget,  aut  scribet,  vel  dormiet  intus. 
Namque  facit  somnum  clausa  lectica  fenestra. 
Ante  tamen  veniet :  nobis  properantibus  obstat 
Unda  prior:  magno  populus  premit  agmine  lum¬ 
bos,  244 

Qui  sequitur.  Ferit  hic  cubito,  ferit  assere  duro 
Alter ;  at  hic  tignum  capiti  incutit,  ille  metretam. 
Pinguia  crura  luto  :  planta  mox  undique  magna 
Calcor,  et  in  digito  clavus  mihi  militis  haeret. 

Nonne  vides,  quanto  celebretur  sportula  fumo  ? 
Centum  convivae  :  sequitur  sua  quemque  culina. 
Corbulo  vix  ferret  tot  vasa  ingentia,  tot  res  25 1 
Impositas  capiti,  quas  recto,  vertice  portat 
Servulus  infelix,  et  cursu  ventilat  ignem. 
Scinduntur  tunicae  sartae :  modo  longa  coruscat 
Sarraco  veniente  abies,  atque  altera  pinum  255 
Plaustra  vehunt,  nutant  altae  populoque  minantur 
Nam  si  procubuit,  qui  saxa  Ligustica  portat 
Axis,  et  eversum  fudit  super  agmina  montem, 
Quid  superest  de  corporibus?  quis  membra, 
quis  ossa 

Invenit?  Obtritum  vulgi  perit  omne  cadaver  260 
More  animae.  Domus  interea  secura  patellas 
Jam  lavat, et  bucca  foculum  excitat,  et  sonat  unctis 
Striglibus,  et  pleno  componit  lintea  gutto. 

Haec  inter  pueros  varie  properantur  :  at  ille 
Jam  sedet  in  ripa,  tetrumque  novicius  horret  26 
Porthmea,  nec  sperat  cosnosi  gurgitis  alnum 
Infelix,  nec  habet,  quem  porrigat,  ore  trientem. 

Respice  nunc  alia  ac  diversa  pericula  noctis: 
Quod  spatium  tectis  sublimibus,  unde  cerebrum 
Testa  ferit,  quoties  rimosa  et  curta  fenestris  270 
Vasa  cadant ;  quanto  percussum  pondere  signent 
Et  laedant  silicem.  Possis  ignavus  haberi 
Et  subiti  casus  improvidus,  ad  cosnam  si 
Intestatus  eas.  Adeo  tot  fata,  quot  illa 
Nocte  patent  vigiles,  te  praetereunte,  fenestrae.275 
Ergo  optes  votumque  feras  miserabile  tecum, 

Ut  sint  contentae  patulas  defundere  pelves. 

Ebrius  ac  petulans,  qui  nullum  forte  cecidit. 
Dat  poenas,  noctem  patitur  iugentis  amicum 
Pelidae,  cubat  in  faciem,  mox  deinde  supinus.  280 
Ergo  non  aliter  poterit  dormire?  Quibusdam 
Somnum  rixa  facit :  sed  quamvis  improbus  annis 
Atque  mero  fervens,  cavet  hunc,  quem  coccina 
l*na 

Vitari  jubet,  et  comitum  longissimus  ordo. 
Multum  praeterea  flammarum  et  aenea  lampas.285 

Me,  quem  luna  solet  deducere,  vel  breve  lumen 
Candel®, cujus  dispenso  et  tempero  filum. 
Contemnit.  Miserae  cognosce  prooemia  rixae. 

Si  rixa  est,  ubi  tu  pulsas,  ego  vapulo  tantum. 

Stat  contra  starique  jube* ;  parere  necesse  est.  290 
Nam  quid  agas,  cum  te  furiosus  cogat  et  idem 
Fortior  ?  Unde  venis  ?  exclamat  s  cujus  aceto. 
Cujus  conche  tumes?  quis  tecum  sectile  porrum 
Sutor  et  elixi  vervecis  labra  comedit?  294 

Ni  1  mihi  respondes  ?  Aut  dic,  aut  accipe  calcem. 
Ede,  ubi  consistas,  in  qua  te  quaero  proseucha  ? 
Dicere  si  tentes  aliquid  tacitusve  recedas, 
Tantundem  est ;  feriunt  pariter :  vadimonia  deinde 
Irati  faciunt.  Libertas  pauperis  haec  est: 
Pulsatus  rogat,  et  pugnis  concisus  adorat,  300 
Ut  liceat  paucis  cum  dentibus  inde  reverti,  [te 
Nec  tamen  haec  tantum  metuas :  nam  qui  spoliet 
Non  deerit,  clausis  domibus  postquam  omnis 
Fixa  catenatae  siluit  compago  tabernae,  [ubique 
Interdum  et  ferro  subitus  grassator  agit  rem,  305 
Armato  quoties  tutae  custode  tenentur 
Et  Pomtina  palus  et  Gallinaria  pinus. 

Sic  inde  huc  omnes,  tanquam  ad  vivaria,  currunt. 
Qua  fornace  graves,  qua  non  incude  catenae  ? 
Maximus  in  vinclis  ferri  modus,  ut  timeas,  ne  310 
Vomer  deficiat,  ne  marrae  et  sarcula  desint. 
Felices  proavorum  atavos,  felicia  dicas 
Saecula,  quae  quondam  sub  regibus  atque  tribunis 
Viderunt  uno  contentam  carcere  Romam.  314 
His  alias  poteram  et  plures  subnectere  causas: 
Sed  jumenta  vocant, et  sol  inclinat :  eundum  est. 
Nam  mihi  commota  jam  dudum  mulio  virga 
Annuit.  Ergo  vale,  nostri  memor :  et,  quoties  te 
Roma  tuo  refici  properantem  reddet  Aquino, 

Me  quoque  ad  Helvinam  Cererem  vestramque 
Dianam  320 

Convelle  a  Cumis.  Satirarum  ego,  ni  pudet  illas, 
Adjutor  gelidos  veniam  caligatus  in  agros. 

SATIRA  IV. 

Ecce  iterum  Crispinus,  et  est  mihi  saepe  vocandus 
Ad  partes,  monstrum  nulla  virtute  redemtum 
A  vitiis,  aeger  solaque  libidine  fortis  : 

Delicias  viduas  tantum  aspernatur  adulter. 

Quid  refert  igitur,  quantis  jumenta  fatiget  5 
Porticibus  ?  quanta  nemorum  vectetur  in  umbra  ? 
Jugera  quot  vicina  foro,  quas  emerit  aedes  ? 
Nemo  malus  felix;  minime  corruptor  et  idem 
Incestus,  cum  quo  nuper  vittata  jacebat 
Sanguine  adhuc  vivo  terram  subitura  sacerdos.  10 
Sed  nunc  de  factis  levioribus;  et  tamen  alter 
Si  fecisset  idem,  caderet  sub  judice  morum. 

Nam  quod  turpe  bonis,  Titio  Seioque,  decebat 
Crispinum.  Quid  agas,  cum  dira  et  foedior  omni 
Crimine  persona  est?  Mullum  sex  millibus  emit, 
iEquantem  sane  paribus  sestertia  libris,  16 
Ut  perhibent,  qui  de  magnis  majora  loquuntur. 
Consilium  laudo  artificis,  si  munere  tanto 
Praecipuam  in  tabulis  ceram  senis  abstulit  orbi. 
Est  ratio  ulterior,  magnae  si  misit  amicae,  20 
Quae  vehitur  clauso  latis  specularibus  antro. 

Nil  tale  exspectes:  emit  sibi.  Multa  videmus. 
Quae  miser  et  frugi  non  fecit  Apicius.  Hoc  tu 
Succinctus  patria  quondam,  Crispine,  papyro  ? 
Hoc  pretio  squamae  ?  Potuit  fortasse  minoris  25 
Piscator,  quam  piscis,  emi.  Provincia  tanti 
Vendit  agros;  sed  majores  Appulia  vendit. 
Quales  tunc  epulas  ipsum  glutisse  putemus 
Endoperatorem,  cum  tot  sestertia,  partem 
Exiguam  et  modicae  sumtam  de  margine  ccenae,  30 


Purpureus  magni  ructarit  scnirra  Palati, 

Jam  princeps  equitum,  magna  qui  voce  solebat 
Vendere  municipes  fricta  de  merce  siluros  ? 
Incipe.  Calliope,  licet  et  considere:  non  est 
Cantandum,  res  vera  agitur.  Narrate,  puellse  ?5 
Pierides  :  prosit  mihi,  vos  dixisse  puellas,  [bem 
Cum  jam  semianimum  laceraret  Flavius  or- 
Ultimus,  et  calvo  serviret  Roma  Neroni ; 

Incidit  Adriaci  spatium  admirabile  rhombi 
Ante  domum  Veneris,  quam  Dorica  sustinet  An¬ 
con,  [illis, 

Implevitque  sinus :  neque  enim  minor  haeserat 
Quos  operit  glacies  Mmotica,  ruptaque  tandem 
Solibus  effundit  torpentis  ad  ostia  Ponti 
Desidia  tardos  et  longo  frigore  pingues. 

Destinat  hoc  monstrum  cymbae  linique  magister  45 
Pontifici  summo.  Quis  enim  proponere  talem 
Aut  emere  auderet,  cum  plena  et  littora  multo 
Delatore  forent  ?  Dispersi  protenus  algae 
Inquisitores  agerent  cum  remige  nudo. 

Non  dubitaturi  fugitivum  dicere  piscem  50 
Depastumque  diu  vivaria  Caesaris,  inde 
Elapsum,  veterem  ad  dominum  debere  reverti. 

Si  quid  Palfurio,  si  credimus  Armillato,  [toto, 
Quicquid  conspicuum  pulcrumque  est  aequore 
Res  fisci  est,  ubicunque  natat.  Donabitur  ergo,  55 
Ne  pereat.  Jam  letifero  cedente  pruinis 
Auctumno,  jam  quartanam  sperantibus  aegris. 
Stridebat  deformis  hyems,  praedamque  recentem 
Servabat :  tamen  hic  properat,  velut  urgeat  Auster 
Utque  lacus  suberant,  ubi,  quanquam  diruta, 
servat  60 

Ignem  Trojanum  et  Vestam  colit  Alba  minorem, 
Obstitit  intranti  miratrix  turba  parumper. 

Ut  cessit,  facili  patuerunt  cardine  valvae. 

Exclusi  spectant  admissa  opsonia  patres, 
ltur  ad  Atridem.  Tum  Picens,  Accipe,  dixit,  65 
Privatis  majora  focis:  genialis  agatur 
Iste  dies,  propera  stomachum  laxare  saginis. 

Et  tua  servatum  consume  in  saecula  rhombum. 
Ipse  capi  voluit.  Quid  apertius  ?  et  tamen  illi 
Surgebant  cristae.  Nihil  est, quod  credere  de  se  70 
Non  possit,  cum  laudatur,  dis  aequa  potestas. 

Sed  deerat  pisci  patinae  mensura.  Vocantur 
Ergo  in  consilium  proceres,  quos  oderat  ille ; 

In  quorum  facie  miser®  magn®que  sedebat 
Pallor  amiciti®.  Primus,  clamante  Liburno.  75 
“Currite, jam  sedit,”  rapta  properabat  abolla 
Pegasus,  attonit®  positus  modo  villicus  Urbi. 
Anne  aliud  tunc  pr®fecti  ?  quorum  optimus, atque 
Interpres  legum  sanctissimus,  omnia,  quanquam 
Temporibus  diris,  tractanda  putabat  inermi  80 
Justitia.  Venit  et  Crispi  jucunda  senectus. 
Cujus  erant  mores,  qualis  facundia,  mite 
Ingenium.  Maria  ac  terras  populosque  regenti 
Quis  comes  utilior,  si  clade  et  peste  sub  illa 
S®vitia  damnare  et  honestum  afferre  liceret  85 
Consilium  ?  Sed  quid  violentius  aure  tyranni. 
Cum  quo  de  pluviis  aut  ®stibus  aut  nimboso 
Vere  locuturi  fatum  pendebat  amici  ? 

Ille  igitur  nunquam  direxit  brachia  contra 
Torrentem,  nec  civis  erat,  qui  libera  posset  90 
Verba  animi  proferre,  et  vitam  impendere  vero. 
Sic  multas  hiemes  atque  octogesima  vidit 
Solstitia,  his  armis  illa  quoque  tutus  in  aula. 
Proximus  ejusdem  properabat  Acilius  sevi. 

Cum  juvene,  indigno  quem  mors  tam  s®va  ma 
neret,  95 

Et  Domini  gladiis  tam  festinata  •  sed  olim 
Prodigio  par  est  in  nobilitate  senectus 

Unde  fit,  ut  malim’  fraterculus  esse  gigantis. 
Profuit  ergo  nihil  misero,  quod  cominus  ursos 
Figebat  Numidas,  Albana  nudus  arena  100 
Venator.  Quis  enim  jam  non  intelligat  artes 
Patricias  ?  quis  priscum  illud  miretur  acumen, 
Brute,  tuum  ?  Facile  est  barbato  imponere  regi. 
Nec  melior  vultu,  quamvis  ignobilis,  ibat 
Rubrius,  offensae  veteris  reus  atque  tacendae,  105 
Et  tamen  improbior  satiram  scribente  cinaedo. 
Montani  quoque  venter  adest  abdomine  tardus, 
Et  matutino  sudans  Crispinus  amomo. 

Quantum  vix  redolent  duo  funera ;  saevior  illo 
Pompeius  tenui  jugulos  aperire  susurro,  1 10 

Et,  qui  vulturibus  servabat  viscera  Dacis, 
Fuscus,  marmorea  meditatus  proelia  villa. 

Et  cum  mortifero  prudens  Veiento  Catullo, 

Qui  nunquam  visae  flagrabat  amore  puellae, 
Grande  et  conspicuum  nostro  quoque  tempore 
monstrum:  115 

Caecus  adulator  dirusque  a  ponte  satelles, 

Dignus  Aricinos  qui  mendicaret  ad  axes, 
Blandaque  devexae  jactaret  basia  rhedae. 

Nemo  magis  rhombum  stupuit:  nam  plurima  dixit 
In  laevam  conversus;  at  illi  dextra  jacebat  120 
Bellua.  Sic  pugnas  Cilicis  laudabat  et  ictus. 

Et  pegma,  et  pueros  inde  ad  velaria  raptos. 

Non  cedit  Veiento,  sed,  ut  fanaticus,  oestro 
Percussus,  Bellona,  tuo  divinat,  et,  Ingens 
Omen  habes,  inquit,  magni  c larique  triumphi :  1 25 
Regem  aliquem  capies,  aut  de  temone  Britanno 
Excidet  Arviragus:  peregrina  est  bellua :  cernis 
Erectas  in  terga  sudes  ?  Hoc  defuit  unum 
Fabricio,  patriam  ut  rhombi  memoraret  et  annos. 
Quidnam  igitur  censes  ?  conciditur?  Absit  ab  illo 
Dedecus  hoc,  Montanus  ait.  Testa  alta  paretur. 
Quas  tenui  muro  spatiosum  colligat  orbem. 
Debetur  magnus  patinae  subitusque  Prometheus. 
Argillam  atque  rotam  citius  properate  ;  sed  ex 
hoc 

Tempore  jam,  Caesar,  figuli  tua  castra  sequantur. 
Vicit  digna  viro  sententia.  Noverat  ille  136 
Luxuriam  imperii  veterem,  noctesque  Neronis 
Jam  medias,  aliamque famem,  cum  pulmo  Falerno 
Arderet.  Nulli  major  fuit  usus  edendi 
Tempestate  mea.  Circeiis  nata  forent,  an  140 
Lucrinum  ad  saxum,  Rutupinove  edita  fundo 
Ostrea,  callebat  primo  deprendere  morsu  ; 

Et  semel  adspecti  littus  dicebat  echini. 

Surgitur,  et  misso  proceres  exire  jubentur 
Concilio,  quos  Albanam  dux  magnus  in  arcem 
Traxerat  attonitos  et  festinare  coactos,  146 
Tanquam  de  Cattis  aliquid  torvisque  Sygambris 
Dicturus,  tanquam  et  diversis  partibus  orbis 
Anxia  praecipiti  venisset  epistola  penna. 

Atque  utinam  his  potius  nugis  tota  ille  dedisset 
Tempora  saeviti*, claras  quibus  abstulit  Urbi  151 
Illustresque  animas  impune  et  vindice  nullo! 

Sed  periit,  postquam  cerdonibus  esse  timendus 
Coeperat.  Hoc  nocuit  Lamiarum  caede  madenti. 
SATIRA  V. 

Si  te  propositi  nondum  pudet,  atque  eadem  est 
mens, 

Ut  bona  summa  putes,  aliena  vivere  quadra ; 

Si  potes  illa  pati,  quae  nec  Sarmentus  iniquas 
Caesaris  ad  mensas,  nec  vilis  Galba  tulisset : 
Quamvis  jurato  metuam  tibi  credere  testi.  5 
Ventre  nihil  novi  frugalius.  Hoc  tamen  ipsum 
Defecisse  puta,  quod  inani  sufficit  alvo  ; 

N ulla  crepido  vacat ?  nusquam  pons,  et  tegetis  pars 


Dimidia  brevior  ?  Tantine  injuria  coenae  ? 

Tam  jejuna  fames,  cum  pol  sit  honestius,  illic 
Et  tremere,  et  sordes  farris  mordere  canini  ?  I . 

Primo  fige  loco,  quod  tu  discumbere  jussus 
Mercedem  solidam  veterum  capis  officiorum. 
Fructus  amicitiae  magnae  cibus.  Imputat  hunc  rex 
Et,quamvisrarum, tamen  imputat.  Ergoduos  post 
Si  libuit  menses  neglectum  adhibere  clientem, 16 
Tertia  ne  vacuo  cessaret  culcita  lecto  , 

Una  simus,  ait.  Votorum  summa !  Quid  ultra 
Quaeris  ?  Habet  Trebius,  propter  quod  rumpere 
somnum 

Debeat  et  ligulas  dimittere,  sollicitus,  ne  20 
Tota  salutatrix  jam  turba  peregerit  orbem. 
Sideribus  dubiis,  aut  illo  tempore,  quo  se 
Frigida  circumagunt  pigri  sarraca  Bootae. 

Qualis  coena  tamen  ?  Vinum,  quod  succida  nolit 
Lana  pati :  de  conviva  Corybanta  videbis.  25 
Jurgia  proludunt ;  sed  mox  et  pocula  torques 
Saucius,  et  rubra  deterges  vulnera  mappa, 

Inter  vos  quoties  libertorumque  cohortem 
Pugna  Saguntina  fervet  commissa  lagena. 

Ipse  capillato  diffusum  consule  potat,  30 

Calcatamque  tenet  bellis  socialibus  uvam, 
Cardiaco  nunquam  cyathum  missurus  amico. 
Cras  bibet  Albanis'aliquid  de  montibus  aut  de 
Setinis,  cujus  patriam  titulumque  senectus 
Delevit  multa  veteris  fuligine  testae;  35 

Quale  coronati  Thrasea  Helvidiusque  bibebant 
Brutorum  et  Cassi  natalibus.  Ipse  capaces 
Heliadum  crustas,  et  inaequales  beryllo 
Virro  tenet  phialas :  tibi  non  committituraurum ; 
Vel,  si  quando  datur,  custos  affixus  ibidem,  40 
Qui  numeret  gemmas, unguesque  observet  acutos. 
Da  veniam  :  praeclara  illic  laudatur  jaspis. 

Nam  Virro,  ut  multi, gemmas  ad  pocula  transfert 
A  digitis,  quas  in  vaginae  fronte  solebat 
Ponere  zelotypo  juvenis  praelatus  Iarbae.  45 
Tu  Beneventani  sutoris  nomen  habentem 
Siccabis  calicem  nasorum  quatuor,  ac  jam 
Quassatum,  et  rupto  poscentem  sulfura  vitro. 

Si  stomachus  domini  fervet  vinoque  ciboque. 
Frigidior  Geticis  petitur  decocta  pruinis.  50 
Non  eadem  vobis  poni  modo  vina  querebar : 

Vos  aliam  potatis  aquam.  Tibi  pocula  cursor 
Gaetulus  dabit,  aut  nigri  manus  ossea  Mauri, 

Et  cui  per  mediam  nolis  occurrere  noctem. 
Clivosae  veheris  dum  per  monimenta  Latinae.  55 
Flos  Asiae  ante  ipsum,  pretio  majore  paratus, 
Quam  fuit  et  Tulli  census  pugnacis,  et  Anci, 

Et,  ne  te  teneam,  Romanorum  omnia  regum 
Frivola.  Quod  cum  ita  sit,  tu  Gaetulum  Gany¬ 
medem  59 

Respice,  cum  sities.  Nescit  tot  millibus  emtus 
Pauperibus  miscere  puer :  sed  forma,  sed  aetas 
Digna  supercilio.  Quando  ad  te  ‘pervenit  ille  ? 
Quando  vocatus  adest  calidae  gelidaeque  minister 
Quippe  indignatur  veteri  parere  clienti,  [bas. 
Quodque  aliquid  poscas,  et  quod  se  star  .e  recum 
Maxima  quaeque  domus  servis  est  plena  superbis 
Ecce  alius  quanto  porrexit  murmure  panem 
Vix  fractum,  solidae  jam  mucida  frusta  farinae, 
Quae  genuinum  agitent,  non  admittentia  morsum 
Sed  tener  et  niveus  mollique  siligine  factus  70 
Servatur  domino.  Dextram  cohibere  memento. 
Salva  sit  artocopi  reverentia.  Finge  tamen  te 
Improbulum,  superest  illic, qui  ponere  cogat. 

Vis  tu  consuetis  audax  conviva  canistris 
Impleri,  panisque  tui  novisse  colorem?  75 
Scilicet  hoc  fuerat,  propter  quod,  ssepe  relicta 

Conjuge,  per  montem  adversum  gelidasque  cucurri 
Esquilias,  fremeret  saeva  cum  grandine  vernus 
Jupiter,  et  multo  stillaret  paenula  nimbo!  79 
Adspice,  quam  longo  distendat  pectore  lancem. 
Quae  fertur  domino,  squilla,  et  quibus  undique 
Asparagis,  qua  despiciat  convivia  cauda,  [septa 
Cum  venit  excelsi  manibus  sublata  ministri. 

Sed  tibi  dimidio  constrictus  cammarus  ovo 
Ponitur,  exigua  feralis  cosna  patella.  85 

Ipse  Venafrano  piscem  perfundit:  at  hic,  qui 
Pallidus  affertur  misero  tibi  caulis,  olebit 
Laternam.  Illud  enim  vestris  datur  alveolis, quod 
Canna  Micipsarum  prora  subvexit  acuta ; 

Propter  quod  Roma;  cum  Bocchare  nemo  lava¬ 
tur. 

Quod  tutos  etiam  facit  a  serpentibus  atris.  91 
Mullus  erit  domino,  quem  misit  Corsica,  vel  quem 
Tauromenitanae  rupes,  quando  omne  peractum  est 
Et  jam  defecit  nostrum  mare,  dum  gula  saevit. 
Retibus  assiduis  penitus  scrutante  macello  95 
Proxima,  nec  patimur  Tyrrhenum  crescere  pis¬ 
cem. 

Instruit  ergo  focum  provincia :  sumitur  illinc 
Quod  captator  emat  Laenas,  Aurelia  vendat. 
Virroni  muraena  datur,  quae  maxima  venit 
Gurgite  de  Siculo:  nam,  dum^e  continet  Auster, 
Dum  sedet  et  siccat  madidas  in  carcere  pennas. 
Contemnunt  mediam  temeraria  lina  Charybdim. 
Vos  anguilla  manet  longae  cognata  colubrae. 

Aut  glacie  adspersus  maculis  Tiberinus,  et  ipse 
Vernula  riparum,  pinguis  torrente  cloaca,  105 
Et  solitus  mediae  cryptam  penetrare  Suburrae. 

Ipsi  pauca  velim,  facilem  si  praebeat  aurem. 
Nemo  petit,  modicis  quae  mittebantur  amicis 
A  Seneca,  quae  Piso  bonus,  quae  Cotta  solebat 
Largiri ;  namque  et  titulis  et  fascibus  olim  110 
Major  habebatur  donandi  gloria  :  solum 
Poscimus,  ut  cnenes  civiliter.  Hoc  face,  et  esto. 
Esto, ut  nunc  multi,  dives  tibi,  pauper  amicis. 

Anseris  ante  ipsum  magni  jecur,  anseribus  par 
Altilis,  et  flavi  dignus  ferro  Meleagri  !  15 

Fumat  aper :  post  hunc  tradentur  tubera,  si  ver 
Tunc  erit,  et  facient  optata  tonitrua  ccenas 
Majores.  Tibi  habe  frumentum,  Alledius  inquit, 
O  Libye  ;  disjunge  boves,  dum  tubera  mittas. 

Structorem  interea,  ne  qua  indignatio  desit,  120 
Saltantem  spectes  et  chironomonta  volanti 
Cultello,  donec  peragat  dictata  magistri 
Omnia  :  nec  minimo  sane  discrimine  refert. 

Quo  gestu  lepores  et  quo  gallina  secetur. 


Duceris  planta,  velut  ictus  ab  Heriu.e  Cacus 
Et  ponere  toras,  si  quid  tentaveris  unquam  126 
Hiscere,  tanquam  habeas  tria  nomina.  Quando 
propinat 

Virro  tibi,  sumitque  tuis  contacta  labellis 
Pocula?  quis  vestrum  temerarius  usque  adeo,  quis 
Perditus,  ut  dicat  regi.  Bibe  ?  Plurima  sunt,  quae 
Non  audent  homines  pertusa  dicere  laena.  131 
Quadringenta  tibi  si  quis  deus,  aut  similis  dis 
Et  melior  fatis,  donaret ;  homuncio,  quantus 
Ex  nihilo  fieres,  quantus  Virronis  amicus  !  134 

DaTrebio!  Pone  ad  Trebium !  Vis, frater,  ab  ipsis 
Ilibus?  O  nummi,  vobis  hunc  praestat  honorem: 
Vos  estis  fratres.  Dominus  tamen  et  domini  rex 
Si  vis  tu  fieri,  nullus  tibi  parvulus  aula 
Luserit  /Eneas,  nec  filia  dulcior  illo.  139 

Jucundum  et  carum  sterilis  facit  uxor  amicum. 
Sed  tua  nunc  Mycale  pariat  licet,  et  pueros  tres 
In  gremium  patris  fundat  simul :  ipse  loquaci 
Gaudebit  nido  ;  viridem  thoraca  jubebit 
Afferri,  minimasque,  nuces  assemque  rogatum. 
Ad  mensam  quoties  parasitus  venerit  infans.  1 45 
Vilibus  ancipites  fungi  ponentur  amicis, 
Boletus  domino  ;  sed  qualem  Claudius  edit 
Ante  illum  uxoris,  post  quem  nil  amplius  edit. 

Virro  sibi  et  reliquis  Virronibus  illa  jubebit 
Poma  dari,  quorum  solo  pascaris  odore ;  1 5j 

Qualia  perpetuus  Phaeacum  auctumnus  habebat. 
Credere  quae  possis  surrepta  sororibus  Afris. 

Tu  scabie  frueris  mali,  quod  in  aggere  rodit. 

Qui  tegitur  parma  et  galea,  metuensque  flagelli 
Discit  ab  hirsuta  jaculum  torquere  capella.  155 
Forsitan  impensae  Virronem  parcere  credas. 
Hoc  agit,  ut  doleas :  nam  quae  comoedia,  mimus 
Quis  melior  plorante  gula?  Ergo  omnia  fiunt. 

Si  nescis,  ut  per  lacrymas  effundere  bilem 
Cogaris,  pressoque  diu  stridere  molari.  160 
Tu  tibi  liber  homo  et  regis  conviva  videris  : 
Captum  te  nidore  suae  putat  ille  culinae  :  [illum 
Nec  male  conjectat  Quis  enim  tam  nudus,  ut 
Bis  ferat,  Etruscum  puero  si  contigit  aurum, 

Vel  nodus  tantum  et  signum  de  paupere  loro  ?  165 
Spes  bene  coenandi  vos  decipit.  Ecce  dabit  jam 
Semesum  leporem  atque  aliquid  de  clunibus  apri. 
Ad  nos  jam  veniet  minor  altilis.  Inde  parato 
Intactoque  omnes  et  stricto  pane  tacetis. 

Ille  sapit,  qui  te  sic  utitur.  Omnia  ferre  170 
Si  potes,  et  debes.  Pulsandum  vertice  raso 
Praebebis  quandoque  caput,  nec  dura  timebis 
Flagra  pati,  his  epulis  et  tali  dignus  amico 


LIBER  SECUNDUS. 


SATIRA  VI. 

Credo  pudicitiam  Saturno  rege  moratam 
In  terris  visamque  diu,  cum  frigida  parvars 
Praeberet  spelunca  domos,  ignemque  laremque, 
Et  pecus,  et  dominos  communi  clauderet  umbra; 
Svlvestrem  montana  torum  cum  sterneret  uxor  5 
Frondibus,  et  culmo,  vicinarumque  ferarum 
Pellibus,  haud  similis  tibi,  Cynthia,  nec  tibi,cujus 
Turbavit  nitidos  exstinctus  passer  ocellos. 

Sed  potanda  ferens  infantibus  ubera  magnis, 

Et  saepe  horridior  glandem  ructante  marito.  10 
Quippe  aliter  tunc  orbe  novo  caeloque  recenti 


Vivebant  homines,  qui  rupto  robore  nati 
Compositive  luto  nullos  habuere  parentes. 
Multa  pudicitiae  veteris  vestigia  forsan  [durii 
Aut  aliqua  exstiterint  et  sub  Jove ,  sed  Jove  non- 
Barbato,  nondum  Graecis  jurare  paratis  1 6 

Per  caput  alterius,  cum  furem  nemo  timeret 
Caulibus  aut  pomis,  et  aperto  viveret  horto. 
Paulatim  deinde  ad  superos  Astroea  recessit 
Hac  comite,  atque  dure  pariter  fugere  sorores.  20 
Antiquum  et  vetusest,  alienum,  Postume, iec tum 
Concutere,  atque  sacri  genium  contemnere  fulcri 
Omne  aliud  crimen  mox  ferrea  protulit  aetas , 

Viderunt  primos  argentea  saecula  moechos. 

Conventum  tamen  et  pactum  et  sponsalia  nostra 
Tempestate  paras,  jamque  a  tonsore  magistro  26 
Pecteris,  et  digito  pignus  fortasse  dedisti. 

Certe  sanus  eras.  Uxorem,  Postume,  ducis  » 
Dic,  qua  Tisiphone,  quibus  exagitare  colubris? 
Ferre  potes  dominam  salvis  tot  restibus  ullam  ? 
Cum  pateant  altae  caligantesque  fenestrae  ?  81 

Cum  tibi  vicinum  se  praebeat  iEmilius  pons  ? 
Aut  si  de  multis  nullus  placet  exitus,  illud 
Nonne  putas  melius,  quod  tecum  pusio  dormit  ? 
Pusio,  qui  noctu  non  litigat,  exigit  a  te  35 
Nulla  jacens  illic  munuscula,  nec  queritur,  quod 
Et  lateri  parcas,  nec,  quantum  jussit,  anheles. 
Sed  placet  Ursidio  lex  Julia  :  tollere  dulcem 
Cogitat  haeredem,  cariturus  turture  magno. 
Mullorumque  jubis,  et  captatore  macello.  40 
Quid  fieri  non  posse  putes,  si  jungitur  ulla 
Ursidio?  si  moechorum  notissimus  olim 
Stulta  maritali  jam  porrigit  ora  capistro. 

Quem  toties  texit  perituri  cista  Latini  ? 

Quid  ?  quod  et  antiquis  uxor  de  moribus  illi  45 
Quaeritur.  O  medici,  mediam  pertundite  venam  ! 
Delicias  hominis  !  Tarpetum  limen  adora 
Pronus,  et  auratam  Junoni  caede  juvencam, 

Si  tibi  contigerit  capitis  matrona  pudici 
Paucae  adeo  Cereris  vittas  contingere  dignae,  50 
Quarum  non  timeat  pater  oscula.  Necte  coronam 
Postibus,  et  densos  per  limina  tende  corymbos. 
Unus  Iberinae  vir  sufficit?  Ocius  illud 
Extorquebis,  ut  haec  oculo  contenta  sit  uno. 

Magna  tamen  fama  est  cujusdam  rure  paterno 
Viventis.  Vivat  Gabiis,  ut  vixit  in  agro,  56 
Vivat  Fidenis!  Et  agello  cedo  paterno. 

Quis  tamen  affirmat,  nil  actum  in  montibusaut  in 
Speluncis  ?  Adeo  senuerunt  Jupiter  et  Mars  ? 

Porticibusne  tibi  monstratur  foemina  voto  60 
Digna  tuo  ?  Cuneis  an  habent  spectacula  totis, 
Quod  securus  ames,  quodque  inde  excerpere 
possis  ? 

Chironomon  Ledam  molli  saltante  Bathyllo, 
Tuccia  vesicae  non  imperat :  Appula  gannit,  64 
Sicut  in  amplexu.  Subitum  et  miserabile.  Longum 
Attendit  Thymele;  Thymele  tunc  rustica  discit. 
Ast  aliae,  quoties  aulaea  recondita  cessant. 

Et  vacuo  clausoque  sonant  fora  sola  theatro. 
Atque  a  plebeiis  longe  Megalesia,  tristes 
Personam  thyrsumque  tenent  et  subligar  Acci.70 
Urbicus  exodio  risum  movet  Atellanae 
Gestibus  Autonoes  :  hunc  diligit  iEJia  pauper. 
Solvitur  his  magno  comoedi  fibula.  Sunt,  quae 
Chrysogonum  cantare,  veteut.  Hispulla  tragoedo 
Gaudet.  An  exspectas, ut  Quintilianus  ametur  ? 
Accipis  uxorem,  de  qua  citharoedus  Echion  76 
Aut  Glaphyrus  fiat  pater  Ambrosiusque  choraules. 
Longa  per  angustos  figamus  pulpita  vicos: 
Ornentur  postes  et  grandi  janua  lauro. 

Ut  testudineo  tibi,  Lentule,  conopeo  80 

Nobilis  Euryalum  mirmillonem  exprimat  infans. 

Nupta  senatori  comitata  est  Hippia  Ludium 
Ad  Pharon  et  Nilum  famosaque  moenia  Lagi, 
Prodigia  et  mores  Urbis  damnante  Canopo. 
Immemor  illa  domus  et  conjugis  atque  sororis  85 
Nil  patriae  indulsit,  plorantesque  improba  natos, 
Utque  magis  stupeas,  ludos  Paridemque  reliquit. 
Sed  quanquam  in  magnis  opibus,  plumaque  pa- 
Et  segmentatis  dormisset  parvula  cunis,  [terna, 
Contemsit  pelagus;  famam  contemserat  olim,90 
Cujus  apud  molles  minima  est  jactura  cathedra*. 
Tyrrhenos  igitur  fluctus  lateque  sonantem 


Pertulit  Ionium  constanti  pectore,  quamvis 
Mutandum  toties  esset  mare.  Justa  pericli  91 
Si  ratio  est  et  honesta;  timent, pavidoque gelantur 
*  Pectore,  nec  tremulis  possunt  insistere  plantis  : 
Fortem  animum  praestant  rebus,  quas  turpiter 
audent. 

Si  jubeat  conjux,  durum  est  conscendere  navim: 
Tunc  sentina  gravis,  tunc  summus  vertitur  aer. 
Quae  moechum  sequitur,  stomacho  valet.  Illa 
maritum  lf,0 

Convomit :  haec  inter  nautas  et  prandet,  et  errat 
Per  puppim,  et  duros  gaudet  tractare  rudentes. 
Qua  tamen  exarsit  forma,  qua  capta  juventa  est 
Hippia  ?  quid  vidit,  propter  quod  ludia  dici 
Sustinuit?  nam  Sergiolus  jam  radere  guttur  .01 
Coeperat,  et  secto  requiem  sperare  lacerto. 
Praeterea  multa  in  facie  deformia,  sicut 
Attritus  galea,  mediisque  in  naribus  ingens 
Gibbus,  et  acre  malum  semper  stillantis  ocelli 
Sed  gladiator  erat:  facit  hoc  illos  Hyacinthos  ; 
Hoc  pueris  patriaeque,  hoc  praetulit  illa  sorori 
Atque  viro.  Ferrum  est,  quod  amant.  Hic  Ser 
gius  idem 

Accepta  rude  coepisset  Veiento  videri.  [ras  ? 

Quid  privata  domus,  quid  fecerit  Hippia,  cu- 
Respice  rivales  divorum  :  Claudius  audi  1 15 
Quae  tulerit.  Dormire  virum  quum  senserat  uxor, 
Ausa  Palatino  tegetem  praeferre  cubili. 

Sumere  nocturnos  meretrix  Augusta  cucullos. 
Linquebat  comite  ancilla  non  amplius  una, 

Sed  nigrum  flavo  crinem  abscondente  gale*o.!20 
Intravit  calidum  veteri  centone  lupanar. 

Et  cellam  vacuam  atque  suam.  Tunc  nuda  papillis 
Constitit  auratis,  titulum  mentita  Lyciscae, 
Ostenditque  tuum,  generose  Britannice,  ventrem. 
Excepit  blanda  intrantes,  atque  aera  poposcit,  125 
Et  resupina  jacens  multorum  absorbuit  ictus. 
Mox,  lenone  suas  jam  dimittente  puellas, 

Tristis  abit,  et, quod  potuit,  tamen  ultima  cellam 
Clausit,  adhuc  ardens  rigidae  tentigine  vulvae, 

EI  lassata  viris  necdum  satiata  recessit,  180 
Obscurisque  genis  turpis  fumoque  lucernae 
Foeda  lupanaris  tulit  ad  pulvinar  odorem. 

Hippomanes,  carmenque  loquar,  coctumque 
venenum 

Privignoque  datum  ?  Faciunt  graviora  coactae 
Imperio  sexus,  minimumque  libidine  peccant.  1 35 
Optima  sed  quare  Cesennia  teste  marito  ? 

Bis  quingenta  dedi*  tanti  vocat  ille  pudicam : 
Nec  Veneris  pharetris  macer  est  aut  lampade  fer- 
Inde  faces  ardent ;  veniunt  a  dote  sagittae,  [vet : 
Libertas  emitur:  coram  licet  innuat  atque  140 
Rescribat,  vidua  est,  locuples  quae  nupsit  avaro. 

Cur  desiderio  Bibulae  Sertorius  ardet  ? 

Si  verum  excutias,  facies,  non  uxor  amatur. 

Tres  rugae  subeant,  et  se  cutis  arida  laxet. 

Fiant  obscuri  dentes,  oculique  minores ;  145 

Collige  sarcinulas,  dicet  libertus,  et  exi  : 

Jam  gravis  es  nobis,  et  saepe  emungeris,  exi 
Ocius  et  propera  ;  sicco  venit  altera  naso. 
Interea  calet,  et  regnat,  poscitque  maritum  149 
Pastores,  et  ovemCanu sinam,  ulmosque  Falernas 
Quantulum  in  hoc  ?  pueros  omnes, ergastula  tota 
Quodque  domi  non  est,  et  habet  vicinus,  ematur. 
Mense  quidem  brumae,  quo  jam  mercator  Iason 
Clausus,  et  armatis  obstat  casa  candida  nautis, 
Grandia  tolluntur  crystallina,  maxima  rursus  155 
Murrhina,  deinde  adamas  notissimus  et  Berenicei 
ln  digito  factus  pretiosior :  hunc  dedit  olim 
1  Barbarus  incestae,  dedit  hunc  Agrippa  sorori. 

Observant  ubi  festa  mero  pede  sabbata  reges, 

Et  vetus  indulget  senibus  clementia  porcis.  160 
Nullane  de  tantis  gregibus  tibi  digna  videtur  ? 
Sit  formosa,  decens,  dives,  fecunda,  vetustos 
Porticibus  disponat  avos,  intactior  omni 
Crinibus  effusis  bellum  dirimente  Sabina  :  164 

(  Kara  avis  in  terris  nigroque  simillima  cycno) 
Quis  feret  uxorem,  cui  constant  omnia  ?  Malo, 
Malo  Venusinam,  quam  te,  Cornelia  mater 
Gracchorum,  si  cum  magnis  virtutibus  affers 
Grande  supercilium, et  numeras  in  dote  triumphos. 
Tolle  tuum,  precor,  Hannibalem,  victumque  Sy¬ 
phacem  170 

In  castris,  et  cum  tota  Carthagine  migra. 

Parce,  precor,  Paean,  et  tu,  dea,  pone  sagittas , 
Nil  pueri  faciunt,  ipsam  configite  matrem, 
Amphion  clamat:  sed  Paean  contrahit  arcum. 
Extulit  ergo  greges  natorum  ipsumque  parentem, 
Dum  sibi  nobilior  Latonae  gente  videtur,  176 
Atque  eadem  scrofa  Niobe  fecundior  alba,  [per 
Quae  tanti  gravitas,  quae  forma,  ut  se  tibi  sem- 
Imputet  ?  Hujus  enim  rari  summique  voluptas 
Nulla  boni,  quoties  animo  corrupta  superbo  180 
Plus  aloes,  quam  mellis  habet  Quis  deditus 
autem  [effert, 

Usque  adeo  est,  ut  non  illam,  quam  laudibus 
Horreat,  inque  die  septenis  oderit  horis  ?  [ritis. 

Quaedam  parva  quidem,  sed  non  toleranda  ma- 
Nam  quid  rancidius,  quam  quod  se  non  putat  ulla 
Formosam,  nisi  quae  de  Tusca  Graecula  facta  est, 
De  Sulmonensi  mera  Cecropis  ?  Omnia  Graece, 
Cum  sit  turpe  magis  nostris  nescire  Latine. 

Hoc  sermone  pavent,  hoc  iram,  gaudia,  curas, 
Hoc  cuncta  effundunt  animi  secreta.  Quid  ultra  ? 
Concumbunt  Graece.  Dones  tamen  ista  puellis  ; 
Tune  etiam,  quam  sextus  et  octogesimus  annus 
Pulsat,  adhuc  Graece?  Non  est  hic  sermo  pudicus 
In  vetula.  Quoties  lascivum  intervenit  illud 
ZfiH  KAI  VTXH?  Modo  sub  lodice  relictu  195 
Uteris  in  turba.  Quod  enim  non  excitet  inguen 
Vox  blanda  et  nequam  ?  digitos  habet.  Ut  ta¬ 
men  omnes 

Subsidant  pennae,  dicas  haec  mollius  Haemo 
Quanquam  et  Carpophoro  ;  facies  tua  computat 
annos. 

Si  tibi  legitimis  pactam  junctamque  tabellis 
Non  es  amaturus,  ducendi  nulla  videtur  201 
Causa ;  nec  est,  quare  coenam  et  mustacea  perdas, 
Labente  olficio,  crudis  donanda ;  nec  illud. 
Quod  prima  pro  nocte  datur,  cum  lance  beata 
Dacicus,  et  scripto  radiat  Germanicus  auro.  205 
Si  tibi  simplicitas  uxoria,  deditus  uni 
Est  animus ;  submitte  caput  cervice  parata 
Ferrejugum:  nullam  invenies, quae  parcat  amanti. 
Ardeat  ipsa  licet,  tormentis  gaudet  amantis 
Et  spoliis.  Igitur  longe  minus  utilis  illi  210 
Uxor,  quisquis  erit  bonus  optandusque  maritus. 
Nil  unquam  invita  donabis  conjuge  :  vendes 
Hac  obstante  nihil:  nihil,  haec  si  nolet, emetur. 
Haec  dabit  affectus :  ille  excludetur  amicus 
Jam  senior,  cujus  barbam  tua  janua  vidit.  21  5 
Testandi  cum  sit  lenonibus  atque  lanistis 
Libertas,  et  juris  idem  contingat  arenae; 

Non  unus  tibi  rivalis  dictabitur  haeres. 

Pone  crucem  servo.  Meruit  quo  crimine  servus 
Supplicium  ?  quis  testis  adest  ?  quis  detulit  ?  Audi, 
Nulla  unquam  de  morte  hominis  cunctatio  longa 
est.  [esto : 

O  demens,  ita  servus  homo  est  ?  nil  fecerit, 
Hoc  volo,  sic  jubeo,  sit  pro  ratione  voluntas. 


Imperat  ergo  viro  ;  sed  mox  haec  regna  relin 
quit, 

Permutatque  domos,  et  flammea  conterit:  inde 
Avolat,  et  spreti  repetit  vestigia  lecti.  226 

Ornatas  paulo  ante  fores,  pendentia  linquit 
Vela  domus,  et  adhuc  virides  in  limine  Tamos. 
Sic  crescit  numerus  ;  sic  fiunt  octo  mariti 
Quinque  perauctumnos :  titulo  res  digna  sepulcri 
Desperanda  tibi  salva  concordia  socru.  231 
Illa  docet  spoliis  nudi  gaudere  mariti : 

Illa  docet,  missis  a  corruptore  tabellis, 

Nil  rude  nec  simplex  rescribere:  decipit  illa 
Custodes,  aut  sere  domat :  tunc  corpore  sano  235 
Advocat  Archigenen,  onerosaque  pallia  jactat. 
Abditus  interea  latet  et  secretus  adulter, 
Impatiensque  morse  pavet,  et  prseputia  ducit 
Scilicet  exspectas,  ut  tradat  mater  honestos 
Atque  alios  mores,  quam  quos  habet  ?  utile  porr«. 
Filiolam  turpi  vetui»  producere  turpem.  24B 
Nulla  fere  causa  est,  in  qua  non  foemina  liten» 
Moverit.  Accusat  Manilia,  si  rea  non  est. 
Componunt  ipsse  per  se  formantque  libellos. 
Principium  atque  locos  Celso  dictare  paratse.  245 
Endromidas  Tyrias  etfcemineum  ceroma 
Quis  nescit?  vel  quis  non  vidit  vulnera  pali  ? 
Quem  cavat  assiduis  sudibus,  scutoque  lacessit. 
Atque  omnes  implet  numeros,  dignissima  prorsus 
Florali  matrona  tuba;  nisi  si  quid  in  illo  250 
Pectore  plus  agitat,  veraeque  paratur  are n se. 
Quem  praestare  potest  mulier  galeata  pudorem, 
Quae  fugit  a  sexu  ?  vires  amat.  Haec  tamen  ipsa 
Vir  nollet  fieri.  Nam  quantula  nostra  voluptas? 
Quale  decus  rerum,  si  conjugis  auctio  fiat,  255 
Balteus,  et  manicae,  et  cristae,  crurisque  sinistri 
Dimidium  tegimen ;  vel,  si  diversa  movebit . 
Proelia,  tu  felix,  ocreas  vendente  puella. 

Hae  sunt,quae  tenui  sudant  in  cyclade,  quarum 
Delicias  et  panniculus  bombycinus  urit.  260 
Adspice,  quo  fremitu  monstratos  perferat  ictus, 
Et  quanto  galeae  curvetur  pondere,  quanta 
Poplitibus  sedeat,  quam  denso  fascia  libro. 

Et  ride,  scaphium  positis  cum  sumitur  armis. 
Dicite  vos  neptes  Lepidi,  caecive  Metelli,  265 
Gurgitis  aut  Fabii,  quae  ludia  sumserit  unquam 
Hos  habitus?  quando  ad  palum  gemat  uxor  Asyli’ 
Semper  habet  lites  alternaque  jurgia  lectus, 

In  quo  nupta  jacet :  minimum  dormitur  in  illo. 
Tunc  gravis  illa  viro,  tunc  orba  tigride  pejor.  270 
Cum  simulat  gemitus  occulti  conscia  facti, 

Aut  odit  pueros,  aut  ficta  pellice  plorat, 
Uberibus  semper  lacrymis,  semperque  paratis 
In  statione  sua,  atque  exspectantibus  illam, 
Quojubeat  manare  modo;  tu  credis  amorem,  275 
Tu  tibi  tunc  curruca  places,  fletumque  labellis 
Exsorbes,  quae  scripta  et  quot  lecture  tabellas. 

Si  tibi  zelotypae  retegantur  scrinia  moechae! 

Sed  jacet  in  servi  complexibus  aut  equitis.  Dic 
Dic  aliquem,  sodes,  hic,  Quintiliane,  colorem  : 
Haeremus.  Dic  ipsa.  Olim  convenerat,  inquit 
Ut  faceres  tu,  quod  velles,  nec  non  ego  possem 
Indulgere  mihi  :  clames  licet,  et  mare  coelo 
Confundas,  homo  sum.  Nihil  est  audacius  illis 
Depreusis:  iram  atque  animos  a  crimine  sumunt. 
Unde  haec  monstra  tamen,  vel  quo  de  fonte, 
requiris  ? 

Praestabat  castas  humilis  fortuna  Latinas 
Quondam,  nec  vitiis  contingi  parva  sinebant 
Tecta  labor,  somnique  breves,  et  vellere  Tusco 
Vexatae  duraeque  manus,  ac  proximus  Urbi  290 
Hannibal,  et  stantes  Collina  turre  mariti. 

Nunc  patimur  longae  pacis  mala.  Saevior  armis 
Luxuria  incubuit,  victumque  ulciscitur  orbem. 
Nullum  crimen  abest,  facinusque  libidinis,  ex  quo 
Paupertas  Romana  perit.  Hinc  fluxit  ad  istos 
Et  Sybaris  colles,  hinc  et  Rhodos,  et  Miletos,296 
Atque  coronatum  et  petulans  madidumqueTaren- 
Prima  peregrinos  obscaena  Pecunia  mores  [tum. 
Intulit,  et  turpi  fregerunt  saecula  luxu 
Divitiae  molles.  Quid  enim  Venus  ebria  curat? 
Inguinis  et  capitis  quae  sint  discrimina,  nescit. 
Grandia  quae  mediis  jam  noctibus  ostrea  mordet, 
Cum  perfusa  mero  spumant  unguenta  Falerno, 
Cum  bibitur  concha,  cum  jam  vertigine  tectum 
Ambulat,  et  geminis  exsurgit  mensa  lucernis.  305 
1  nunc  et  dubita,  qua  sorbeat  aera  sanna 
Maura,  Pudicitiae  veterem  cum  praeterit  aram, 
Tullia  quid  dicat  notae  collactea  Maurae. 
Noctibus  hic  ponunt  lecticas,  micturiunt  hic, 
Effigiemque  deae  longis  siphonibus  implent,  310 
Inque  vices  equitant,  ac  luna  teste  moventur. 
Inde  domos  abeunt :  tu  calcas  luce  reversa 
Conjugis  urinam  magnos  visurus  amicos. 

Nota  Bonae  secreta  deae,  cum  tibia  lumbos 
Incitat,  et  cornu  pariter  vinoque  feruntur  315 
Attonitae,  crinemque  rolant,  ululantque  Priapi 
Maenades.  O  quantus  tunc  illis  mentibus  ardor 
Concubitus!  quae  vox  saltante  libidine!  quantus 
Ille  meri  veteris  per  crura  madentia  torrens ! 
Lenonum  ancillas  posita  Saufella  corona  320 
Provocat,  et  tollit  pendentis  praemia  coxae. 

Ipsa  Medullinae  fluctum  crissantis  adorat : 
Palmam  inter  dominas  virtus  natalibus  aequat. 
Nil  ibi  per  ludum  simulabitur:  omnia  fient 
Ad  verum,  quibus  incendi  jam  frigidus  aevo  325 
Laomedontiades, et  Nestoris  hernia  possit,  [plex, 
Tunc  prurigo  morae  impatiens,  tunc  foemina  sim- 
Et  toto  pariter  repetitus  clamor  ab  antro  : 

Jam  fas  est;  admitte  viros.  Jam  dormit  adulter ; 
Illa  jubet  sumto  juvenem  properare  cucullo.  330 
Si  nihil  est,  servis  incurritur.  Abstuleris  spem 
Servorum,  veniet  conductus  aquarius.  Hic  si 
Quaeritur, et  desunt  homines;  mora  nulla  per  ipsam. 
Quo  minus  imposito  clunem  submittat  asello. 
Atque  utinam  ritus  veteres,  et  publica  saltem  385 
His  intacta  malis  agerentur  sacra  :  sed  omnes 
Noverunt  Mauri  atque  Indi,  quae  psaltria  penem 
Majorem,  quam  sunt  duo  Caesaris  Anticatones, 
Illuc,  testiculi  sibi  conscius  unde  fugit  mus. 
Intulerit,  ubi  velari  pictura  jubetur,  840 

Quaecunque  alterius  sexus  imitati  figuram  est. 

Et  quis  tunc  hominum  contemtor  numinis ?  aut 
quis 

Simpuvium  ridere  Numae,  nigrumque  catinum. 

Et  Vaticano  fragiles  de  monte  patellas 

Ausus  erat?  Sed  nunc  ad  quas  non  Clodius  aras? 

Audio,  quid  veleres  olim  moneatis  amici:  346 
Pone  seram;  cohibe.  Sed  quis  custodiet  ipsos 
Custodes?  Cauta  est,  et  ab  illis  incipit  uxor. 
Jamque  eadem  summis  pariter  minimisque  libido: 
Nec  melior,  silicem  pedibus  quae  conterit  atrum. 
Quam  quae  longorum  vehitur  cervice  Syrorum. 

Ut  spectet  ludos,  conducit  Ogulnia  vestem, 
Conducit  comites,  sellam,  cervical,  amicas. 
Nutricem,  et  flavam,  cui  det  mandata,  puellam. 
Haec  tamen  argenti  superest  quodcunque  paterni 
Laevibus  athletis,  ac  vasa  novissima  douat.  356 
Multis  res  angusta  domi :  sed  nulla  pudorem 
Paupertatis  habet,  nec  se  metitur  ad  illum, 
Quem  dedit  haec  posuitque,  modum.  Tamen 
utile  quid  sit 


Prospiciunt  aliquando  viri,  frigusque  famemque 
Formica  tandem  quidam  expavere  magistra.  36 
Prodiga  non  sentit  pereuntem  foemina  censum 
Ac,  velut  exhausta  recidivus  pullulet  arca 
Nummus,  et  e  pleno  semper  tollatur  acervo, 

Non  unquam  reputat, quanti  sibi  gaudia  constent 
Sunt,  quas  eunuchi  imbelles,  ac  mollia  sempei 
Oscula  delectent,  et  desperatio  barbae. 

Et  quod  abortivo  non  est  opus.  Illa  voluptas 
Summa  tamen,  quod  jam  calida  matura  juventa 
Inguina  traduntur  medicis,  jam  pectine  nigro.  370 
Ergo  spectatos  ac  jussos  crescere  primum 
Testiculos,  postquam  coeperunt  esse  bilibres, 
Tonsoris  damno  tantum  rapit  Heliodorus. 
Conspicuus  longe  c unctisque  notabilis  intrat 
Balnea,  nec  dubie  custodem  vitis  et  horti  375 
Provocat,  a  domina  factus  spado.  Dormiat  ille 
Cum  domina:  sed  tu  jam  durum,  Postume,  jam¬ 
que 

Tondendum  eunucho  Bromium  committere  noli. 

Si  gaudet  cantu ;  nullius  fibula  durat  37S 
Vocem  vendentis  praetoribus:  organa  semper 
In  manibus :  densi  radiant  testudine  tota 
Sardonyches:  crispo  numerantur  pectine  chordae 
Quo  tener  Hedymeles  operas  dedit :  hunc  tenet 
hoc  se 

Solatur,  gratoque  indulget  basia  plectro. 
Quaedam  de  numero  Lamiarum  ac  nominis  alti 
Cum  farre  et  vino  Janum  Vestamque  rogabat. 

An  Capitolinam  deberet  Pollio  quercum  387 
Sperare  et  fidibus  promittere.  Quid  faceret  plus 
iEgrotante  viro  ?  medicis  quid  tristibus  erga 
Filiolum?  Stetit  ante  aram,  nec  turpe  putavit 
Pro  cithara  velare  caput;  dictataque  verba  391 
Pertulit,  ut  mos  est,  et  aperta  palluit  agna. 

Dic  mihi  nunc,  quaeso,  dic,  antiquissime  divum. 
Respondes  his,  Jane  pater?  Magna  otia  coeli: 
Non  est,  ut  video,  non  est,  quod  agatur  apud  vos. 
Haec  de  comoedis  te  consulit;  illa  tragoedum  396 
Commendare  volet:  varicosus  fiet  haruspex. 

Sed  cantet  potius,  quam  totam  pervolet  urbem 
Audax,  et  coetus  possit  quam  ferre  virorum. 
Cumque  paludatis  ducibus  praesente  marito  400 
Ipsa  loqui  recta  facie,  strictisque  mamillis. 

Haec  eadem  novit,  quid  toto  fiat  in  orbe ; 

Quid  Seres,  quid  Thraces  agam  :  secreta  novercae 
Et  pueri:  quis  amet,  quis  diripiatur  adulter. 
Dicet,  quis  viduam  praegnantem  fecerit,  et  quo 
Mense,  quibus  verbis  concumbat  quaeque,  modis 
Instantem  regi  Armenio  Farthoque  cometen  [quot. 
Prima  videt;  famam  rumoresque  illa  recentes 
Excipit  ad  portas:  quosdam  facit.  Isse  Nipha¬ 
tem  409 

In  populos,  magnoque  illic  cuncta  arva  teneri 
Diluvio,  nutare  urbes,  subsidere  terras,  [rat. 
Quocunque  in  trivio,  cuicunque  est  obvia,  nar 
Nec  tamen  id  vitium  magis  intolerabile,  quam 
Vicinos  humiles  rapere,  et  concidere  loris  [quod 
Exorata  solet.  Nam  si  latratibus  alti 
Rumpuntur  somni;  fustes  huc  ocius,  inquit,  416 
Afferte,  atque  illis  dominum  jubet  ante  feriri. 
Deinde  canem.  Gravis  occursu,  teterrima  vultu 
Balnea  nocte  subit;  conchas  et  castra  moveri 
Nocte  jubet;  magno  gaudet  sudare  tumultu,  424) 
Cum  lassata  gravi  ceciderunt  brachia  massa, 
Callidus  et  cristae  digitos  impressit  aliptes, 

Ac  summum  dominae  femur  exclamare  coegit. 
Convivae  miseri  interea  somnoque  fameque  [tum 
Urguentur.  Tandem  illa  venit  rubicundula,  to- 
CEnophorum  sitiens,  plena  quod  tenditur  urna 

Admotum  pedibus,  de  quo  sextarius  alter  427 
Ducitur  ante  cibum,  rabidam  facturus  orexim. 
Dum  redit  et  loto  terram  ferit  intestino. 
Marmoribus  rivi  properant,  aut  lata  Falernum 
Pelvis  olet ;  nam  sic,  tanquam  alta  in  dolia  lon¬ 
gus 

Deciderit  serpens,  bibit  et  vomit.  Ergo  maritus 
Nauseat,  atque  oculis  bilem  substringit  opertis. 
Illa  tamen  gravior,  quae,  cum  discumbere 
coepit,  434 

Laudat  Virgilium,  periturae  ignoscit  Elissae, 
Committit  vates  et  comparat ;  inde  Maronem, 
Atque  alia  parte  in  trutina  suspendit  Homerum. 
Cedunt  grammatici,  vincuntur  rhetores,  omnis 
Turba  tacet;  nec  causidicus,  nec  praeco  loquatur, 
Altera  nec  mulier :  verborum  tanta  cadit  vis.  440 
Tot  pariter  pelves,  tot  tintinnabula  dicas 
Pulsari.  Jam  nemo  tubas,  nemo  aera  fatiget : 
Una  laboranti  poterit  succurrere  lunae. 

Imponit  finem  sapiens  et  rebus  honestis. 

Nam  quae  docta  nimis  cupit  et  facunda  videri. 
Crure  tenus  medio  tunicas  succingere  debet,  446 
Caedere  Sylvano  porcum,  quadrante  lavari. 

Non  habeat  matrona,  tibi  quae  juncta  recumbit, 
Dicendi  genus,  aut  curtum  sermone  rotato 
Torqueat  enthymema,  nec  historias  sciat  omnes: 
Sed  quaedam  ex  libris  et  non  intelligat.  Odi  451 
Hanc  ego,  quae  repetit  volvitque  Palaemonis  ar- 
Servata  semper  lege  et  ratione  loquendi,  [tem. 
Ignotosque  mihi  tenet  antiquaria  versus, 

Nec  curanda  viris  opicae  castigat  amicae  455 
Verba.  Soloecismum  liceat  fecisse  marito. 

Nil  non  permittit  mulier  sibi,  turpe  putat  nil. 
Cum  virides  gemmas  collo  circumdedit,  et  cum 
Auribus  extentis  magnos  commisit  elenchos. 
Intolerabilius  nihil  est,  quam  femina  dives.  460 
Interea  foeda  aspectu  ridendaque  multo 
Pane  tumet  facies,  aut  pinguia  Poppaeana 
Spirat,  et  hinc  miseri  viscantur  labra  mariti. 

Ad  moechum  veniet  lota  cute.  Quando  videri 
Vult  formosa  domi  ?  moechis  foliata  parantur.  465 
His  emitur,  quicquid  graciles  huomittitis  Indi. 
Tandem  aperit  vultum,  et  tectoria  prima  reponit : 
Incipit  agnosci,  atque  illo  lacte  fovetur. 

Propter  quod  secum  comites  educit  asellas, 
Exsul  Hyperboreum  si  dimittatur  ad  axem.  470 
Sed  quae  mutatis  inducitur,  atque  fovetur 
Tot  medicaminibus,  coctaeque  siliginis  offas 
Accipit  et  madidae,  facies  dicetur,  an  ulcus  ? 

Est  pretium  curse  penitus  cognoscere,  toto 
Quid  faciant  agitentque  die.  Si  nocte  maritus 
Aversus  jacuit;  periit  libraria,  ponunt  476 
Cosmetae  tunicas,  tarde  venisse  Liburnus 
Dicitur,  et  poenas  alieni  pendere  somni 
Cogitur:  hic  frangit  ferulas,  rubet  ille  flagellis. 
Hic  scutica :  sunt,  quae  tortoribus  annua  praestent. 
Verberat,  atque  obiter  faciem  linit;  audit  amicas, 
Aut  latum  pictae  vestis  considerat  aurum. 

Et  caedit;  longi  relegit  transversa  diurni, 

Et  caedit,  donec  lassis  caedentibus  Exi 
Intonet  horrendum,  jam  cognitione  peracta.  485 
Praefectura  domus  Sicula  non  mitior  aula. 
Nam  si  constituit,  solitoque  decentius  optat 
Ornari,  et  properat,  jamque  exspectatur  in  hortis. 
Aut  apud  Isiacae  potius  sacraria  lenae; 

Disponit  crinem  laceratis  ipsa  capillis  490 
Nuda  humero  Psecas  infelix,  nudisque  mamillis 
Altior  hic  quare  cincinnus?  Taurea  punit 
Continuo  flexi  crimen  facinusque  capilli.  [lae. 
Quid  Psecas  admisit  ?  quaenam  est  hic  culoa  puel- 


Si  tibi  displicuit  nasus  tuus?  Altera  laevum 549 
Extendit,  pectitque  comas,  et  volvit  in  orbem. 
Est  in  consilio  matrona,  admotaque  lanis 
Emerita  quae  cessat  acu :  sententia  prima 
Hujus  erit;  post  hanc  aetate  atque  arte  minores 
Censebunt,  tanquam  famae  discrimen  agatur,  50® 
Aut  animae:  tanta  est  quaerendi  cura  decoris. 

Tot  premit  ordinibus,  tot  adhuc  compagibus  al¬ 
tum 

JEdificat  caput.  Andromachen  a  fronte  videbis : 
Post  minor  est :  credas  aliam.  Cedo,  si  breve 
parvi 

Sortita  est  lateris  spatium,  breviorque  videtur  505 
Virgine  Pygmaea,  nullis  adjuta  cothurnis. 

Et  levis  erecta  consurgit  ad  oscula  planta? 

Nulla  viri  cura  interea,  nec  mentio  fiet 
Damnorum :  vivit  tanquam  vicina  marito. 

Hoc  solo  propior,  quod  amicos  conjugis  odit  510 
Et  servos,  gravis  est  rationibus.  Ecce  furerlis 
Bellonae,  matrisque  deum  chorus  intrat,  et  ingens 
Semivir,  obscaeno  facies  reverenda  minori, 
Mollia  qui  rupta  secuit  genitalia  testa  [dunt 
Jam  pridem,  cui  rauca  cohors,  cui  tympana  ce- 
Plebeia,  et  Phrygia  vestitur  bucca  tiara.  516 
Grande  sonat,  metuique  jubet  Septembris  et  Austri 
Adventum,  nisi  se  centum  lustraverit  ovis. 

Et  xerampelinas  veteres  donaverit  ipsi. 

Ut,  quicquid  subiti  et  magni  discriminis  instat. 
In  tunicas  eat,  et  totum  semel  expiet  annum.  52 
Hibernum  fracta  glacie  descendet  in  amnem. 

Ter  matutino  Tiberi  mergetur,  et  ipsis 
Vorticibus  timidum  caput  abluet:  inde  superbi 
Totum  regis  agrum  nuda  ac  tremebunda  cruentis 
Erepet  genibus.  Si  candida  jusserit  Io,  526 
Ibit  ad  yEgypti  finem,  calidaque  petitas 
A  Meroe  portabit  aquas,  ut  spargat  in  sedem 
Isidis,  antiquo  quae  proxima  surgit  ovili. 

Credit  enim  ipsius  dominae  se  voce  moneri.  530 
En  animam  et  mentem,  cum  qua  di  nocte  lo¬ 
quantur  !  [norem 

Ergo  hic  praecipuum  summumque  meretur  ho- 
Qui  grege  linigero  circumdatus  et  grege  calvo 
Plangentis  populi  currit  derisor  Anubis. 

Ille  petit  veniam,  quoties  non  abstinet  uxor  535 
Concubitu  sacris  observandisque  diebus; 
Magnaque  debetur  violato  poena  cadurco. 

Et  movisse  caput  visa  est  argentea  serpens : 
Illius  lacrymae  meditataque  murmura  praestant, 
Ut  veniam  culpae  non  abnuat,  ansere  magno  540 
Scilicet  et  tenui  popano  corruptus,  Osiris,  [licto 
Cum  dedit  ille  locum;  cophino  fcenoque’  re- 
Arcanam  Judaea  tremens  mendicat  inaurem. 
Interpres  legum  Solymarum,  et  magna  sacerdos 
Arboris,  ac  summi  fida  internuntia  coeli.  545 
Implet  et  illa  manum,  sed  parcius:  aere  minuto 
Qualiacunque  voles  Judaei  somnia  vendunt. 
Spondet  amatorem  tenerum,  vel  divitis  orbi 
Testamentum  ingens,  calidae  pulmone  columbae 
Tractato,  Armenius  vel  Commagenus  haruspex ; 
Pectora  pullorum  rimatur,  et  exta  catelli,  551 
Interdum  et  pueri :  faciet,  quod  deferat  ipse. 

Chaldaeis  sed  major  erit  fiducia:  quicquid 
Dixerit  astrologus,  credent  a  fonte  relatum 
Hammonis;  quoniam  Delphis  oracula  cessant. 
Et  genus  humanum  damnat  caligo  futuri.  55*. 
Praecipuus  tamen  est  horum,  qui  saepius  exsul. 
Cujus  amicitia,  conducendaque  ‘abella 
Magnus  civis  obit,  et  formidatus  Othoni. 

Inde  fides  arti,  sonuit  si  dextera  ferro  560 

Laevaque,  si  longo  castrorum  in  carcera  mansit 

Nemo  mathematicus  genium  indemnatus  habebit; 
Sed  qui  paene  perit,  cui  vix  in  Cyclada  mitti 
Contigit,  et  parva  tandem  caruisse  Seripho. 
Consulit  ictericae  lento  de  funere  matris,  565 
Ante  tamen  de  te, Tanaquil  tua;  quando  sororem 
Efferat,  et  patruos ;  an  sit  victurus  adulter  [sunt? 
Post  ipsam?  quid  enim  majus  dare  numina  pos- 
Haec  tamen  ignorat,  quid  sidus  triste  minetur 
Saturni,  quo  laeta  Venus  se  proferat  astro,  570 
Qui  mensis  damnis,  quae  dentur  tempora  lucro. 
Illius  occursus  etiam  vitare  memento, 
ln  cujus  matribus,  ceu  pinguia  succina,  tritas 
Cernis  ephemeridas ;  quae  nullum  consulit,  et  jam 
Consulitur:  quae,  castra  viro  patriamve  petente. 
Non  ibit  pariter  numeris  revocata  Thrasylli.  576 
Ad  primum  lapidem  vectari  cum  placet,  hora 
Sumitur  ex  libro  :  si  prurit  frictus  ocelli 
Angulus,  inspecta  genesi  collyria  poscit. 

-dSgra  licet  jaceat,  capiendo  nulla  videtur  580 
Aptior  hora  cibo,  nisi  quam  dederit  Petosiris. 

Si  mediocris  erit;  spatium  lustrabit  utrinque 
Metarum,  et  sortes  ducet,  frontemque  manumque 
Praebebit  vati  crebrum  poppysma  roganti. 
Divitibus  responsa  dabunt  Phryx  augur,  et  Indus 
Conductus,  dabit  astrorum  mundique  peritus, 586 
Atque  aliquis  senior,  qui  publica  fulgura  condit. 
Plebeium  in  circo  positum  est  et  in  aggere  fatum. 
Quae  nullis  longum  ostendit  cervicibus  aurum, 
Consulit  ante  phalas,  delphinorumque  columnas, 
An  saga  vendenti  nubat  caupone  relicto.  591 
Hae  tamen  et  partus  subeunt  discrimen, et  omnes 
Nutricis  tolerant  fortuna  urguente  labores: 

Sed  jacet  aurato  vix  ulla  puerpera  lecto. 

Tantum  artes  hujus,  tantum  medioemina  possunt, 
Quae  steriles  facit,  atque  homines  in  ventre  ne¬ 
candos 

Conducit.  Gaude,  infelix,  atque  ipse  bibendum 
Porrige,  quicquid  erit:  nam  si  distendere  vellet 
Et  vexare  uterum  pueris  salientibus,  esses 
JEthiopis  fortasse  pater ;  mox  decolor  haeres  600 
Impleret  tabulas,  nunquam  tibi  mane  videndus. 

Transeo  suppositos,  et  gaudia,  votaque  saepe 
Ad  spurcos  decepta  lacus,  atque  inde  petitos 
Pontifices,  Salios,  Scaurorum  nomina  falso 
Corpore  laturos.  Stat  Fortuna  improba  noctu. 
Arridens  nudis  infantibus.  Hos  fovet  omnes  606 
Involvitque  sinu:  domibus  tunc  porrigit  altis. 
Secretumque  sibi  mimum  parat.  Hos  amat,  his  se 
Ingerit,  utque  suos  ridens  producit  alumnos. 

Hic  magicos  affert  cantus,  hic  Thessala  vendit 
Philtra,  quibus  valeat  mentem  vexare  mariti, 

Et  solea  pulsare  nates.  Quod  desipis,  inde  est; 


Inde  animi  caligo,  et  magna  oblivio  rerum,  [non 
Quas  modo  gessisti.  Tamen  hoc  tolerabile,  si 
Et  furere  incipias, ut  avunculus  ille  Neronis,615 
Cui  totam  tremuli  frontem  Caesonia  pulli 
Infudit.  Quae  non  faciet,  quod  principis  uxor? 
Ardebant  cuncta,  et  fracta  compage  ruebant. 
Non  aliter,  quam  si  fecisset  Juno  maritum 
Insanum.  Minus  ergo  nocens  erit  Agrippinae  620 
Boletus :  siquidem  unius  praecordia  pressit 
Ille  senis,  tremulumque  caput  descendere  jussit 
In  coelum,  et  longam  manantia  labra  salivam. 
Haec  poscit  ferrum  atque  ignes,  haec  potio  tor¬ 
quet  :  [tres. 

Haec  lacerat  mistos  equitum  cum  sanguine  pa- 
Tanti  partus  equae !  quanti  una  venefica  constat  ? 

Oderunt  natos  de  pellice ;  nemo  repugnet. 
Nemo  vetet :  jam  jam  privignum  occidere  fas  est 
Vos  ego,  pupilli,  moneo,  quibus  amplior  est  res, 
Custodite  animas,  et  nulli  credite  mensae.  68) 
Livida  materno  fervent  adipata  veneno. 

Mordeat  ante  aliquis,  quicquid  porrexerit  illa, 
Quae  peperit:  timidus  praegustet  pocula  pappas. 
Fingimus  haec,  altum  Satira  sumente  cothurnum 
Scilicet,  et  finem  egressi  legemque  priorum  635 
Grande  Sophocleo  carmen  bacchamur  hiatu. 
Montibus  ignotum  Rutulis  coeloque  Latino. 

Nos  utinam  vani !  sed  clamat  Pontia,  Feci, 
Confiteor,  puerisque  meis  aconita  paravi, 

Quae  deprensa  patent :  facinus  tamen  ipsa  peregi 
Tune  duos  una  saevissima  vipera  coena  ?  641 

Tune  duos  ?  Septem,  si  septem  forte  fuissent. 
Credamus  tragicis,  quicquid  de  Colchide  torva 
Dicitur,  et  Procne:  nil  contra  conor.  Et  illae 
Grandia  monstra  suis  audebant  temporibus;  sed 
Non  propter  nummos.  Minor  admiratio  summis 
Debetur  monstris,  quoties  facit  ira  nocentem 
Hunc  sexum,  et  rabie  jecur  incendente  feruntur 
Praecipites ;  ut  saxa  jugis  abrupta,  quibus  mons 
Subtrahitur,  clivoque  latus  pendente  recedit.  650 
Illam  ego  non  tulerim,  quae  computat,  et  scelus 
ingens 

Sana  facit.  Spectant  subeuntem  fata  mariti 
Alcestim,  et,  similis  si  permutatio  detur. 

Morte  viri  cupiant  animam  servare  catellae. 
Occurrent  multae  tibi  Belides  atque  Eriphylae  655 
Mane  :  Clytaemnestram  nullus  non  vicus  habebit 
Hoc  t  ntum  refert,  quod  Tyndaris  illa  bipennem 
Insulsam  et  fatuam  dextra  laevaque  tenebat. 

At  nunc  res  agitur  tenui  pulmone  rubetae; 

Sed  tamen  et  ferro,  si  praegustabit  Atrides  660 
Pontita  ter  victi  cautus  medicamina  regis. 

Et  spes  et  ratio  studiorum  in  Caesare  tantum: 
Solus  enim  tristes  hac  tempestate  Camcenas 
Respexit,  cum  jam  celebres  notique  poetae 
Balneolum  Gabiis,  Romae  conducere  fumos 
Tentarent.  nec  foedum  alii,  nec  turpe  putarent  5 


Praecones  fieri,  cum,  desertis  Aganippes 
Vallibus,  esuriens  migraret  in  atria  Clio 
Nam  si  Pieria  quadrans  tibi  nullus  in  umbra 
Ostendatur,  ames  nomen  victumque  Machaerae, 
Et  vendas  potius,  commissa  quod  auctio  vendit 
Stantibus,  oenophorum,  tripodes,  armaria,  cistas 
Alcyonem  Pacci,  Thebas  et  Terea  Fausti 

Hoc  satius,  quam  si  dicas  sub  judice,  Vidi, 
Quod  non  vidisti;  faciant  equites  Asiani 
Quanquam,  et  Cappadoces  faciant,  equitesque 
Altera  quos  nudo  traducit  Gallia  talo.  [Bithyni, 
Nemo  tamen  studiis  indignum  ferre  laborem 
Cogetur  posthac,  nectit  quicunque  canoris 
Eloquium  vocale  modis,  laurumque  momordit. 
Hoc  agite,  o  juvenes:  circumspicit,  et  stimulat 
Materiamque  sibi  Ducis  indulgentia  quaerit,  [vos. 
Si  qua  aliunde  putas  rerum  exspectanda  tuarum 
Praesidia,  atque  ideo  croceae  membrana  tabellae 
Impletur ;  lignorum  aliquid  posce  ocius,  et,  quae 
Componis,  dona  Veneris,  Thelesine,  marito,  95 
Aut  claude,  et  positos  tinea  pertunde  libellos. 
Frange  miser  calamos,  vigilataque  proelia  dele. 
Qui  facis  in  parva  sublimia  carmina  cella. 

Ut  dignus  venias  hederis  et  imagine  macra. 

Spes  nulla  ulterior:  didicit  jam  dives  avarus  30 
Tantum  admirari,  tantum  laudare  disertos, 

Ut  pueri  Junonis  avem.  Sed  defluit  aetas 
Et  pelagi  patiens,  et  cassidis,  atque  ligonis. 
Taedia  tunc  subeunt  animos,  tunc  seque,  suamque 
Terpsichoren  odit  facunda  et  nuda  senectus.  35 
Accipe  nunc  artes,  ne  quid  tibi  conferat  iste. 
Quem  colis,  et  Musarum  et  Apollinis  aede  relicta. 
Ipse  facit  versus,  atque  uni  cedit  Homero 
Propter  mille  annos;  aut,  si  dulcedine  famae 
Succensus  recites,  maculosas  commodat  aedes.  40 
Haec  longe  ferrata  domus  servire  jubetur. 

In  qua  sollicitas  imitatur  jauua  portas. 

Scit  dare  libertos  extrema  in  parte  sedentes 
Ordinis,  et  magnas  comitum  disponere  voces. 
Nemo  dabit  regum,  quanti  subsellia  constent,  45 
Et  quae  conducto  pendent  anabathra  tigillo,  [dris. 
Quaeque  reportandis  posita  est  orchestra  cathe- 
Nos  tamen  hoc  agimus,  tenuique  in  pulvere  sul- 
Ducimus,  et  littus  sterili  versamus  aratro,  [cos 
Nam  si  discedas,  laqueo  tenet  ambitiosi  50 
Consuetudo  mali ;  tenet  insanabile  multos 
Scribendi  cacoethes,  et  aegro  in  corde  senescit. 
Sed  vatem  egregium,  cui  non  sit  publica  vena. 
Qui  nihil  expositum  soleat  deducere,  nec  qui 
Communi  feriat  carmen  triviale  moneta,  55 
Hunc,  qualem  nequeo  monstrare  et  sentio  tantum, 
Anxietate  carens  animus  facit,  omnis  acerbi 
Impatiens,  cupidus  sylvarum,  aptusque  bibendis 
Fontibus  Aonidum.  Neque  enim  cantare  sub  antro 
Pierio,  thyrsumve  potest  contingere  sana  60 
Paupertas,  atque  seris  inops,  quo  nocte  dieque 
Corpus  eget:  satur  est,  cum  dicit  Horatius, 
Evoe ! 

Quis  locus  ingenio,  nisi  cum  se  carmine  solo 
Vexant,  et  dominis  Cirrhse,  Nysseque  feruntur 
Pectora  nostra,  duas  non  admittentia  curas?  65 
Magnae  mentis  opus,  nec  de  lodice  paranda 
Attonitae,  currus  et  equos  faciesque  deorum 
Adspicere,  et  qualis  Rutulum  confundat  Erinnys. 
Nam  si  Virgilio  puer  et  tolerabile  deesset 
Hospitium,  caderent  omnes  a  crinibus  hydri :  70 
Surda  nihil  gemeret  grave  buccina.  Poscimus,  ut 
sit 

Non  minor  antiquo  Rubrenus  Lappa  cothurno, 
Cujus  et  alveolos  et  lsenam  pignerat  Atreus. 

Non  habet  infelix  Numitor,  quod  mittat  amico ; 
Quintiliae  quod  donet,  habet:  nec  defuit  illi,  75 
Unde  emeret  multa  pascendum  came  leonem 
Jam  domitum :  constat  leviori  bellua  sumtu 
Nimirum,  et  capiunt  plus  intestina  poetae. 
Contentus  fama  jaceat  Lucanus  in  hortis 
Marmoreis :  at  Serrano  tennuique  Saleio  80 


Gloria  quantalibet  quid  erit,  si  gloria  tantum  est? 
Curritur  ad  vocem  jucundam  et  carmen  amicae 
Thebaidos,  laetam  fecit  cum  Statius  urbem, 
Promisitque  diem.  Tanta  dulcedine  captos 
Afficit  ille  animos,  tantaque  libidine  vulgi  85 
Auditur;  sed,  cum  fregit  subsellia  versu, 

Esurit,  intactam  Paridi  nisi  vendat  Agaven. 

Ille  et  militiae  multis  largitur  honorem. 

Semestri  vatum  digitos  circumligat  auro. 

Quod  non  dant  proceres,  dabit  histrio.  Tu  Ca¬ 
merinos  90 

Et  Bareas,  tu  nobilium  magna,  atria  curas  l 
Praefectos  Pelopea  facit,  Philomela  tribunos. 
Haud  temen  invideas  vati,  quem  pulpita  pascunt. 
Quis  tibi  Mecaenas?  quis  nunc  erit  aut  Procu- 
leius,  [alter  ? 

Aut  Fabius?  quis  Cotta  iterum?  quis  Lentuius 
Tunc  par  ingenio  pretium:  tunc  utile  multis  96 
Pallere,  et  vinum  toto  nescire  Decembri 
Vester  porro  iabor  fecundior,  historiarum 
Scriptores :  petit  hic  plus  temporis,  atque  olei 
plus; 

Namque  oblita  modi  millesima  pagina  surgit  100 
Omnibus,  et  multa  crescit  damnosa  papyro. 

Sic  ingens  rerum  numerus  jubet,  atque  operis  lex. 
Quae  tamen  inde  seges  ?  terrae  quis  fructus  apertae  ? 
Quis  dabit  historico,  quantum  daret  acta  legenti ? 
Sed  genus  ignavum,  quod  lecto  gaudet  et  umbra. 

Dic  igitur,  quid  causidicis  civilia  praestent 
.Officia,  et  magno  comites  in  fasce  libelli  ? 

Ipsi  magna  sonant;  sed  tunc,  cum  creditor  audit. 
Praecipue,  vel  si  tetigit  latus  acrior  illo, 

Qui  venit  ad  dubium  grandi  cum  codice  nomen. 
T unc  immensa  cavi  spirant  mendacia  folles,  1 1 1 
Conspuiturque  sinus.  Veram  deprendere  messem 
Si  libet;  hinc  centum  patrimonia  causidicorum. 
Parte  alia  solum  russati  pone  Lacernae. 
Consedere  duces:  surgis  tu  pallidus  Ajax  <  1 5 

Dicturus  dubia  pro  libertate,  bubulco 
J  udice.  Rumpe  miser  tensum  jecur,  ut  tibi  lasso 
Figantur  viiides,  scalarum  gloria,  palmae. 

Quod  vocis  pretium?  siccus  petasunculus, et  vas 
Pelamydum,  aut  veteres,  Afrorum  epimenia, 
bulbi,  120 

Aut  vinum  Tiberi  devectum  quinque  lagenae. 

Si  quater  egisti,  si  contigit  aureus  unus, 

Inde  cadunt  partes  ex  foedere  pragmaticorum 
iEmilio  dabitur,  quantum  licet,  et  melius  nos 
Egimus:  hujus  enim  stat  currus  aeneus, alti  125 
Quadrijuges  in  vestibulis,  atque  ipse  feroci 
Bellatore  sedens  curvatum  hastile  minatur 
Eminus,  et  statua  meditatur  proelia  lusca. 

Sic  Pedo  conturbat,  Matho  deficit :  exitus  hic  est 
Tongilli,  magno  cum  rhinocerote  lavari  130 
Qui  solet,  et  vexat  lutulenta  balnea  turba, 
Perque  forum  juvenes  longo  premit  assere  Medos, 
Emturus  pueros,  argentum,  murrhina,  villas. 
Spondet  enim  Tyrio  stlataria  purpura  filo. 

Et  tamen  est  illis  hoc  utile:  purpura  vendit  135 
Causidicum,  vendunt  amethystina :  convenit  illis 
Et  strepitu,  et  facie  majoris  vivere  census. 

Sed  finem  impensas  non  servat  prodiga  Roma. 
Fidimus  eloquio?  Ciceroni  nemo  ducentos 
Nunc  dederit  nummos,  nisi  fulserit  annulus  ingens. 
Respicit  hsec  primum,  qui  litigat,  an  tibi  servi 
Octo,  decem  comites,  an  post  te  sella,  togati 
Ante  pedes.  Ideo  conducta  Paulus,  agebat 
Sardonyche,  atque  ideo  pluris,  quam  Cossus,  age¬ 
bat. 

Quam  Basilus.  Rara  in  tenui  facundia  panno.  145 

Quando  licet  Basilo  flentem  producere  matrem  ? 
Quis  bene  dicentem  Basilum  ferat  ?  Accipiat  te 
Gallia,  vel  potius  nutricula  causidicorum 
Africa,  si  placuit  mercedem  ponere  linguae. 

Declamare  doces  ?  O  ferrae  pectora  Yecti,  150 
Cum  perimit  saevos  classis  numerosa  tyrannos  ! 
Nam  quaecunque  sedens  modo  legerat,  haec 
eadem  stans 

Proferet,  atque  eadem  cantabit  versibus  Isdem. 
Occidit  miseros  crambe  repetita  magistros 
Quis  color,  et  quod  sit  causae  genus,  atque  ubi 
summa  155 

Quaestio,  quae  veniant  diversa  parte  sagittae, 
Nosse  velint  omnes,  mercedem  solvere  nemo. 
Mercedem  appellas  ?  quid  enim  scio  ?  Culpa  do¬ 
centis 

Scilicet  arguitur,  quod  laeva  in  parte  mamillae 
Nil  salit  Arcadico  juveni,  cujus  mihi  sexta  160 
Quaque  die  miserum  dirus  caput  Hannibal  implet ; 
Quicquid  id  est,  de  quo  deliberat,  an  petat  Urbem 
A  Cannis,  an  post  nimbos  et  fulmina  cautus 
Circumagat  madidas  a  tempestate  cohortes,  [do, 
Quantum  vis  stipulare,  et  protinus  accipe,  quod 
Ut  toties  illum  pater  audiat.  Haec  alii  sex  166 
Vel  plures  uno  conclamant  ore  sophistae. 

Et  veras  agitant  lites,  raptore  relicto ; 

Fusa  venena  silent,  malus  ingratusque  maritus. 
Et  quae  jam  veteres  sanant  mortaria  caecos.  170 
Ergo  sibi  dabit  ipse  rudem,  si  nostra  movebunt 
Consilia,  et  vitae  diversum  iter  ingredietur. 

Ad  pugnam  qui  rhetorica  descendit  ab  umbra, 
Summula  ne  pereat,  qua  vilis  tessera  venit 
Frumenti :  quippe  haec  merces  lautissima.  Tenta, 
Chrysogonus  quanti  doceat,  vel  Pollio  quanti  176 
Lautorum  pueros,  artem  scindens  Theodori. 
Balnea  sexcentis,  et  pluris  porticus,  in  qua 
Gestetur  dominus,  quoties  pluit.  Anne  serenum 
Exspectet,  spargatque  luto  jumenta  recenti  ?  180 
Hic  potius  :  namque  hic  mundae  nitet  ungula  mu- 
Parte  alia  longis  Numidarum  fulta  columnis  [lae. 
Surgat,  et  algentem  rapiat  coenatio  solem. 
Quanticunque  domus,  veniet,  qui  fercula  docte 
Componat ;  veniet,  qui  pulmentaria  condat.  185 
Hos  inter  sumtus  sestertia  Quintiliano, 

Ut  multum,  duo  sufficient.  Res  nulla  minoris 
Constabit  patri,  quam  filius.  Unde  igitur  tot 
Quintilianus  habet  saltus?  Exempla  novorum 
Fatorum  transi :  felix  et  pulcer,  et  acer :  190 

Felix,  et  sapiens,  et  nobilis,  et  generosus 
Appositam  nigrae  lunam  subtexit  alutae : 

Felix,  orator  quoque  maximus,  et  jaculator; 

Et,  si  perfrixit,  cantat  bene.  Distat  enim,  quae 
Sidera  te  excipiant  modo  primos  incipientem  195 
Edere  vagitus,  et  adhuc  a  matre  rubentem. 

Si  Fortuna  volet,  fies  de  rhetore  consul: 

Si  volet  haec  eadem,  fies  de  consule  rhetor. 
Ventidius  quid  enim  ?  quid  Tullius?  anne  aliud. 
Sidus,  et  occulti  miranda  potentia  fati?  [quam 
Servis  regna  dabunt,  captivis  fata  triumphos.  201 
Felix  ille  tamen  corvo  quoque  rarior  albo. 
Poenituit  multos  vanae  sterilisque  cathedrae, 

Sicut  Thrasymachi  probat  exitus,  atque  Secundi 
Carrinatis:  et  hunc  inopem  vidistis,  Athenae, 205 
Nil  praeter  gelidas  ausae  conferre  cicutas,  [ram, 
Di  majorum  umbris  tenuem  et  sine  pondere  ter- 
Spirantesque  crocos,  et  in  urna  perpetuum  ver, 
Qui  praeceptorem  sancti  voluere  parentis 
Esse  loco.  Metuens  virgae  jam  grandis  Achilles 
Cantabat  patriis  in  montibus  :  et  cui  non  tunc 
Eliceret  risum  citharcedi  cauda  magistri  ?  912 


Sed  Rufum  atque  alios  caedit  sua  quaeque  juventus 
Rufum,  qui  toties  Ciceronem  Allobroga  dixit. 
Quis  gremio  Enceladi  doctique  Palaemonis 
affert,  [hoc, 

Quantum  grammaticus  meruit  labor  ?  et  tamen  ex 
Quodcunque  est,  (minus  est  autem,  quam  rhe¬ 
toris  aera)  217 

Discipuli  custos  praemordet  Acoenonoetus, 

Et,  qui  dispensat,  frangit  sibi.  Cede,  Palaemon, 
Et  patere  inde  aliquid  decrescere,  non  aliter,  quam 
Iustitor  hibernae  tegetis  niveique  cadurci ; 
Dummodo  non  pereat,  mediae  quod  noctis  ab  hora 
Sedisti,  qua  nemo  faber,  qua  nemo  sederet, 

Qui  docet  obliquo  lanam  deducere  ferro  ; 
Dummodo  non  pereat  totidem  olfecisse  lucernas, 
Quot  stabant  pueri,  cum  totus  decolor  esset  226 
Flaccus,  et  haereret  nigro  fuligo  Maroni. 

Rara  tamen  merces,  quae  cognitione  tribuni 
Non  egeat.  Sed  vos  saevas  imponite  leges, 

Ut  praeceptori  verborum  regula  constet,  230 
Ut  legat  historias,  auctores  noverit  omnes,  [tus, 
Tanquam  ungues  digitosque  suos ;  ut  forte  roga- 
Dum  petit  aut  thermas  aut  Phoebi  balnea,  dicat 
Nutricem  Anchisae,  nomen  patriamque  novercae 
Anchemoli :  dicat,  quot  Acestes  vixerit  annos,  235 
Quot  Siculus  Phrygibus  vini  donaverit  urnas. 
Exigite,  ut  mores  teneros  ceu  pollice  ducat. 

Ut  si  quis  cera  vultum  facit :  exigite,  ut  sit 
Et  patei  ipsius  coetus,  ne  turpia  ludant, 

Ne  faciant  vicibus.  Non  est  leve,  tot  puerorum 
Observare  manus,  oculosque  in  fine  trementes. 
Haec,  inquit,  cures,  et,  cum  se  verterit  annus. 
Accipe,  victori  populus  quod  postulat,  aurum 

SATIRA  VIII. 

Stemmata  quid  faciunt?  quid  prodest,  Pontice, 
longo 

Sanguine  censeri,  pictosque  ostendere  vultus 
Majorum,  et  stantes  in  curribus  ASmilianos, 

Et  Curios  jam  dimidios,  humerosque  minorem 
Corvinum,  et  Galbam  auriculis  nasoque  carentem ? 
Quis  fructus  generis  tabula  jactare  capaci  6 
[Corvinum,  posthac  multa  contingere  virga] 
Fumosos  equitum  cum  dictatore  magistros. 

Si  coram  Lepidis  male  vivitur  ?  Effigies  quo 
Tot  bellatorum,  si  luditur  alea  pernox  10 

Ante  Numantinos?  si  dormire  incipis  ortu 
Luciferi,  quo  signa  duces  et  castra  movebant? 
Cur  Allobrogicis,  et  magna  gaudeat  ara 
Natus  in  Herculeo  Fabius  lare,  si  cupidus,  si 
Vanus,  et  Euganea  quantumvis  mollior  agna;  15 
Si  tenerum  attritus  Catinensi  pumice  lumbum 
Squalentes  traducit  avos,  emtorque  veneni 
Frangenda  miseram  funestat  imagine  gentem  ? 
Tota  licet  veteres  exornent  undique  cerae 
Atria,  nobilitas  sola  est  atque  unica  virtus.  20 
Paulus,  vel  Cossus,  vel  Drusus  moribus  esto: 
Hos  ante  effigies  majorum  pone  tuorum : 
Praecedant  ipsas  illi  te  consule  virgas. 

Prima  mihi  debes  animi  bona.  Sanctus  haberi 
Justitiaeque  tenax  factis  dictisque  mereris  ?  25 

Agnosco  procerem.  Salve,  Gaetulice,  seu  tu 
Silanus,  quocunque  alio  de  sanguine,  rarus 
Civis  et  egregius  patriae  contingis  ovanti. 
Exclamare  libet,  populus  quod  clamat,  Osiri 
Invento.  Quis  enim  generosum  dixerit  hunc,  qui 
Indignus  genere,  et  praeclaro  nomine  tantum 
Insignis?  Nanum  cujusdam  Atlanta  vocamus, 
ASthiopem  cycnurn,  pravam  extortamque  puellam 
Europen ;  canibus  pigris  scabieque  vetusta 

Laevibus,  et  siccae  lambentibus  ora  lucernae,  35 
Nomen  erit  pardus,  tigris,  leo,  si  quid  adhuc  est. 
Quod  fremat  in  terris  violentius.  Ergo  cavebis 
Et  metues,  ne  tu  sis  Creticus,  aut  Camerinus. 

His  ego  quem  monui  ?  tecum  est  mihi  sermo. 
Rubelli  [quam 

Blande.  Tumes  alto  Drusorum  stemmate,  tan- 
Feceris  ipse  aliquid,  propter  quod  nobilis  esses. 
Ut  te  conciperet,  quae  sanguine  fulget  Iuli, 

Non  quae  ventoso  conducta  sub  aggere  texit. 

Vos  humiles,  inquis,  vulgi  pars  ultima  nostri. 
Quorum  nemo  queat  patriam  monstrare  parentis; 
Ast  ego  Cecropides.  Vivas,  et  originis  hujus  46 
Gaudia  longa  feras;  tamen  ima  plebe  Quiritem 
Facundum  invenies:  solet  hic  defendere  causas 
Mobilis  indocti.  Veniet  de  plebe  togata, 

Qui  juris  nodos  et  legum  aenigmata  solvat.  50 
Hic  petit  Euphraten  juvenis,  domitique  Batavi 
Custodes  aquilas,  armis  industrius;  at  tu 
Nil  nisi  Cecropides,truncoque  simillimus  Hermae. 
Nullo  quippe  alio  vincis  discrimine,  quam  quod 
Illi  marmoreum  caput  est,  tua  vivit  imago.  55 
Dic  mihi,  Teucrorum  proles,  animalia  muta 
Quis  generosa  putet,  nisi  fortia?  nempe  volucrem 
Sic  laudamus  equum,  facili  cui  plurima  palma 
Fervet,  et  exsultat  rauco  victoria  Circo. 

Nobilis  hic,  quocunque  venit  de  gramine,  cujus  60 
Clara  fuga  ante  alios,  et  primus  in  aequore  pulvis : 
Sed  venale  pecus  Choritae,  posteritas  et 
Hirpini,  si  rara  jugo  Victoria  sedit. 

Nil  ibi  majorum  respectus,  gratia  nulla 
Umbrarum:  dominos  pretiis  mutare  jubentur  65 
Exiguis,  tritoque  trahunt  epirhedia  collo 
Segnipedes,  dignique  molam  versare  Nepotis. 
Ergo  ut  miremur  te,  non  tua,  primum  aliquid  da. 
Quod  possim  titulis  incidere  praeter  honores,  69 
Quos  illis  damus,  et  dedimus,  quibus  omnia  debes. 
Haec  satis  ad  juvenem,  quem  nobis  fama  su¬ 
perbum 

Tradit,  et  inflatum, plenumque Nerone  propinquo. 
Rarus  enim  ferme  sensus  communis  in  illa 
Fortuna.  Sed  te  censeri  laude  tuorum, 

Pontice,  noluerim,  sic  ut  nihil  ipse  futurae  75 
Laudis  agas.  Miserum  est  aliorum  incumbere 
famae. 

Ne  collapsa  ruant  subductis  tecta  columnis. 
Stratus  humi  palmes  viduas  desiderat  ulmos. 
Esto  bonus  miles,  tutor  bonus,  arbiter  idem 
Integer.  Ambiguae  si  quando  citabere  testis  80 
Incertaeque  rei ;  Phalaris  licet  imperet,  ut  sis 
Falsus,  et  admoto  dictet  perjuria  tauro, 

Summum  crede  nefas  animam  praeferre  pudori. 
Et  propter  vitam  vivendi  perdere  causas. 

Dignus  morte  perit,  coenet  licet  ostrea  centum  85 
Gaurana,  et  Cosmi  toto  mergatur  aeno. 
Exspectata  diu  tandem  provincia  cum  te 
Rectorem  accipiet,  pone  irae  frena  modumque, 
Pone  et  avaritiae  ;  miserere  inopum  sociorum. 
Ossa  vides  regum  vacuis  exsucta  medullis.  90 
Respice,  quid  moneant  leges,  quid  curia  mandet, 
Praemia  quanta  bonos  maneant,  quam  fulmine 
justo 

Et  Capito  et  Numitor  ruerint,  damnante  senatu. 
Piratae  Cilicum.  Sed  quid  damnatio  confert, 
Cum  Pansa  eripiat,  quicquid  tibi  Natta  reliquit  ? 
Praeconem,  Chaerippe,  tuis  circumspice  pannis, 
Jamque  tace.  Furor  est,  post  omnia  perdere  nau¬ 
lum. 

Non  idem  gemitus  olim,  neque  vulnus  erat  par 
Damnorum,  sociis  florentibus  et  modo  victis 


Plena  domus  tunc  omnis,  et  ingens  stabat  acervus 
Nummorum,  Spartana  chlamys,  conchylia  Coa, 
Et  cum  Parrhasii  tabulis  signisque  Myronis  102 
Phidiacum  vivebat  ebur,  nec  non  Polycleti 
Multus  ubique  labor  :  rarae  sine  Mentore  mensae. 
Inde  Dolabella  est,  atque  hinc  Antonius,  inde  105 
Sacrilegus  Verres.  Referebant  navibus  altis 
Occulta  spolia,  et  plures  de  pace  triumphos. 
Nunc  sociis  juga  pauca  boum,  grex  parvus  equa- 
Et  pater  armenti  capto  eripiatur  agello ;  [rum 
Ipsi  deinde  Lares,  si  quod  spectabile  signum,  1 10 
Si  quis  in  aedicula  deus  unicus.  Haec  etenim  sunt 
Pro  summis :  nam  sunt  haec  maxima.  Despicia3  tu 
Forsitan  imbellesRhodios,unctamque  Corinthon : 
Despicias  merito.  Quid  resinata  juventus, 
Cruraque  totius  facient  tibi  laevia  gentis  ?  115 

Horrida  vitanda  est  Hispania,  Gallicus  axis, 
lllyricumque  latus  :  parce  et  messoribus  illis. 
Qui  saturant  urbem  Circo  scenaeque  vacantem. 
Quanta  autem  inde  feres  tam  dirae  praemia  culpae. 
Cum  tenues  nuper  Marius  discinxerit  Afros? 
Curandum  in  primis,  ne  magna  injuria  fiat  121 
Fortibus  et  miseris.  Tollas  licet  omne,  quod  us¬ 
quam  est 

Auri  atqueargenti ;  scutum, gladiumque  relinques, 
Et  jacula,  et  galeam  :  spoliatis  arma  supersunt. 
Quod  modo  proposui,  non  est  sententia:  verum 
Credite  me  vobis  folium  recitare  Sibyllae.  126 
Si  tibi  sancta  cohors  comitum,  si  nemo  tribunal 
Vendit  Acersecomes,  si  nullum  in  conjuge  crimen. 
Nec  per  conventus  et  cuncta  per  oppida  curvis 
Unguibus  ire  parat  nummos  raptura  Celaeno;  130 
Tunc  licet  a  Pico  numeres  genus,  altaque  si  te 
Nomina  delectant,  omnem  Titan ida  pugnam 
Inter  majores,  ipsumque  Promethea  ponas : 

De  quocunque  voles  proavum  tibi  sumito  libro. 
Quod  si  praecipitem  rapit  ambitus  atque  libido,  1 35 
Si  frangis  virgas  sociorum  in  sanguine,  si  te 
Delectant  hebetes  lasso  lictore  secures; 

Incipit  ipsorum  contra  te  stare  parentum 
Nobilitas,  claramque  facem  praeferre  pudendis. 
Omne  animi  vitium  tanto  conspectius  in  se  140 
Crimen  habet,  quanto  major,  qui  peccat,  habetur. 
Quo  mihi  te  solitum  falsas  signare  tabellas 
In  templis,  quae  fecit  avus,  statuamque  parentis 
Ante  triumphalem  ?  quo,  si  nocturnus  adulter 
Tempora  Santonico  velas  adoperta  cucullo  ?  145 
Praeter  majorum  cineres  atque  ossa  volucri 
Carpento  rapitur  pinguis  Damasippus,  et  ipse. 
Ipse  rotam  adstringit  multo  sufflamine  consul: 
Nocte  quidem  ;  sed  luna  videt,  sed  sidera  testes 
Intendunt  oculos.  Finitum  tempus  honoris  150 
Cum  fuerit,  clara  Damasippus  luce  flagellum 
Sumet,  et  occursum  nunquam  trepidabit  amici 
Jam  senis,  ac  virga  prior  annuet,  atque  maniplos 
Solvet,  et  infundet  jumentis  hordea  lassis. 
Interea,  dum  lanatas,  torvumque  juvencum  155 
More  Numse  caedit  Jovis  ante  altaria,  jurat 
Solam  Eponam,  et  facies  olida  ad  praesepia  pictas. 
Sed  cum  pervigiles  placet  instaurare  popinas. 
Obvius  assiduo  Syrophoenix  udus  amomo 
Currit,  Idumaeae  Syrophoenix  incola  portae,  160 
Hospitis  adspectu  dominum  regemque  salutat. 

Et  cum  venali  Cyane  succincta  lagena. 

Defensor  culpae  dicet  mihi :  Fecimus  et  nos 
Haec  juvenes.  Esto.  Desisti  nempe,  nec  ultra 
F o visti  errorem.  Breve  sit,  quod  turpiter  audes.  1 65 
Quaedam  cum  prima  resecentur  crimina  barba. 
Indulge  veniam  pueris.  Damasippus  ad  illos 
Thermarum  calices  inscriptaque  lintea  vadit. 

Maturus  bello.  Armenise  Syriaeque  tuendi» 
Amnibus,  et  Rheno,  atque  Istro.  Praestare  Ne¬ 
ronem  170 

Securum  valet  haec  aetas  Mitte  Ostia,  Caesar, 
Mitte;  sed  in  magna  legatum  quaere  popina. 
Invenies  aliquo  cum  percussore  jacentem. 
Permistum  nautis,  et  furibus,  ac  fugitivis. 

Inter  carnifices,  et  fabros  sandapilarum,  175 

Et  resupinati  cessantia  tympana  Galli. 

/Equa  ibi  libertas,  communia  pocula,  lectus 
Non  alius  cuiquam,  nec  mensa  remotior  ulli. 
Quid  facias  talem  sortitus,  Pontice,  servum  ? 
Nempe  in  Lucanos,  aut  Tusca  ergastula  mittas. 180 
At  vos,  Trojugenae,  vobis  ignoscitis,  et,  quae 
Turpia  cerdoni,  Volesos  Brutumque  decebunt. 
Quid,  si  nunquam  adeo  foedis  adeoque  pudendis 
Utimur  exemplis,  ut  non  pejora  supersint  ? 
Coosumtis  opibus  vocem,  Damasippe,  locasti  185 
Sipario,  clamosum  ageres  ut  Phasma  Catulli. 
Laureolum  velox  etiam  bene  Lentulus  egit. 
Judice  me  dignus  vera  cruce.  Nec  tamen  ipsi 
Ignoscas  populo ;  populi  frons  durior  hujus. 

Qui  sedet,  et  spectat  triscurria  patriciorum,  190 
Planipedes  audit  Fabios,  ridere  potest  qui 
Mamercorum  alapas.  Quanti  sua  funera  vendant, 
Quid  refert  ?  vendunt  nullo  cogente  Nerone, 

[Nec  dubitant  celsi  praetoris  vendere  ludis.] 

Finge  tamen  gladios  inde,  atque  hinc  pulpita 
pone :  195 

Quid  satius?  Mortem  sic  quisquam  exhorruit, 
ut  sit 

Zelotypus  Thymeles,  stupidi  collega  Corinthi  ? 
Ites  haud  mira  tamen,  citharoedo  principe,  mimus 
Nobilis.  Haec  ultra,  quid  erit  nisi  ludus  ?  Et  illud 
Dedecus  Urbis  habes:  nec  mirmillonis  in  armis. 
Nec  clypeo  Gracchum  pugnantem  aut  falce  su¬ 
pina,  201 

(Damnat  enim  tales  habitus;  sed  damnat  et  odit) 
Nec  galea  frontem  abscondit:  movetecce  triden- 
Postquam  librata  pendentia  retia  dextra  [tem, 
Nequicquam  effudit,  nudum  ad  spectacula  vultum 
Erigit,  et  tota  fugit  agnoscendus  arena.  206 
Credamus  tunicae,  de  faucibus  aurea  cum  se 
Porrigat,  et  longo  jactetur  spira  galero. 

Ergo  ignominiam  graviorem  pertulit  omni 
Vulnere,  cum  Graccho  jussus  pugnare,  secutor. 

Libera  si  dentur  populo  suffragia,  quis  tam 
Perditus,  ut  dubitet  Senecam  praeferre  Neroni  ? 
Cujus  supplicio  non  debuit  una  parari 
Simia,  nec  serpens  unus,  nec  culeus  unus.  214 
Par  Agamemnonidae  crimen ;  sed  causa  facit  rem 
Dissimilem.  Quippe  ille  deis  auctoribus  ultor 
Patris  erat  caesi  media  inter  pocula ;  sed  nec 
Electras  jugulo  se  polluit,  aut  Spartani 
Sanguine  conjugii,  nullis  aconita  propinquis 
Miscuit,  in  scenanunquam  cantavit  Orestes,  220 
Troica  non  scripsit.  Quid  enim  Verginius  armis 
Debuit  ulcisci  magis,  aut  cum  Vindice  Galba  ? 
Quid  Nero  tam  saeva  crudaque  tyrannide  fecit  ? 
Haec  opera,  atque  hae  sunt  generosi  principis  artes. 
Gaudentis  foedo  peregrina  ad  pulpita  saltu  225 
Prostitui,  Graiaeque  apium  meruisse  coronae. 
Majorum  effigies  habeant  insignia  vocis  : 

Ante  pedes  Domiti  longum  tu  pone  Thyestae 
Syrma,  vel  Antigones  seu  personam  Menalippes, 
Et  de  marmoreo  citharam  suspende  colosso.  230 
Quid,  Catilina,  tuis  natalibus  atque  Cethegi 
Inveniet  quisquam  sublimius  ?  Arma  tamen  vos 
Nocturna,  et  flammas  domibus, templisque  parastis 
Ut  Braccatorum  pueri,  Senonumque  minores. 


Ausi,  quod  liceat  tunica  punire  molesta.  235 
Sed  vigilat  consul,  vexillaque  vestra  coercet. 

Hic  novus  Arpinas,  ignobilis,  et  modo  Romae 
Municipalis  eques,  galeatum  ponit  ubique 
Praesidium  attonitis,  et  in  omni  gente  laborat. 
Tantum  igitur  muros  intra  toga  contulit  illi  2  10 
Nominis  et  tituli, quantum  non  Leucade,  quantum 
Thessaliae  campis  Octavius  abstulit  udo 
Caedibus  assiduis  gladio.  Sed  Roma  parentem, 
Rotna  patrem  patriae  Ciceronem  libera  dixit. 
Arpinas  alius  Volscorum  in  monte  solebat  245 
Poscere  mercedes  alieno  lassus  aratro. 

Nodosam  post  haec  frangebat  vertice  vitem, 

Si  lentus  pigra  muniret  castra  dolabra. 

Hic  tamen  et  Cimbros,  et  summa  pericula  rerum 
Excipit,  et  solus  trepidantem  protegit  Urbem.  250 
Atque  ideo,  postquam  ad  Cimbros  stragemque 
volabant, 

Qui  nunquam  attigerant  majora  cadavera,  corvi. 
Nobilis  ornatur  lauro  collega  secunda. 

Plebeiiss  Deciorum  animae,  plebeia  fuerunt 
Nomina  :  pro  totis  legionibus  hi  tamen,  et  pro  255 
Omnibus  auxiliis,  atque  omni  pube  Latina 
Sufficiunt  dis  infernis  Terraeque  parenti : 

Pluris  enim  Decii,  quam  quae  servantur  ab  illis 
Ancilla  natus  trabeam  et  diadema  Quirini 
Et  fasces  meruit,  regum  ultimus  ille  bonorum.  260 
Prodita  laxabant  portarum  claustra  tyrannis 
Exsulibus  juvenes  ipsius  consulis,  et  quos 
Magnum  aliquid  dubia  pro  libertate  deceret. 
Quod  miraretur  cum  Coclite  Mucius,  et  quae 
Imperii  fines  Tiberinum  virgo  natavit.  265 
Occulta  ad  patres  produxit  crimina  servus 
Matronis  lugendus  ;  at  illos  verbera  justis 
Afficiunt  poenis,  et  legum  prima  securis. 

Malo  pater  tibi  sit  Thersites,  dummodo  tu  sis 
/Eacidae  similis,  Vulcaniaque  arma  capessas,  270 
Quam  te  Thersitae  similem  producat  Achilles. 

Et  tamen,  ut  longe  repetas,  longeque  revolvas 
Nomen,  ab  infami  gentem  deducis  asylo. 
Majorum  primus  quisquis  fuit  ille  tuorum, 

Aut  pastor  fuit,  aut  illud,  quod  dicere  nolo.  275 

SATIRA  IX. 

Scire  velim,  quare  toties  mihi,  Naevole,  tristis 
Occurras  fronte  obducta,  ceu  Marsya  victus. 

Quid  tibi  cum  vultu,  qualem  deprensus  habebat 
Ravola,  dum  Rhodopes  uda  terit  inguina  barba  ? 
Nos  colaphum  incutimus  lambenti  crustula  servo. 
Non  erat  hac  facie  miserabilior  Crepereius  6 
Pollio,  qui  triplicem  usuram  praestare  paratus 
Circuit,  et  fatuos  non  invenit.  Unde  repente 
Tot  rugae  ?  certe  modico  contentus  agebas 
Vernam  equitem,  conviva  joco  mordente  facetus. 
Et  salibus  vehemens  intra  pomoeria  natis.  1 1 
Omnia  nunc  contra  :  vultus  gravis,  horrida  siccae 
Sylva  comae,  nullus  tota  nitor  in  cute,  qualem 
Bruttia  praestabat  calidi  tibi  fascia  visci; 

Sed  fruticante  pilo  neglecta,  et  squalida  crura.  15 
Quid  macies  aegri  veteris,  quem  tempore  longo 
Torret  quarta  dies,  olimque  domestica  febris? 
Deprendas  animi  tormenta  latentis  in  aegro 
Corpore,  deprendas  et  gaudia  :  sumit  utrumque 
Inde  habitum  facies.  Igitur  flexisse  videris  20 
Propositum,  et  vitae  contrarius  ire  priori. 

Nuper  enim,  ut  repeto,fanum  IsidisetGanymeden, 
Pacis,  et  advectae  secreta  palatia  Matris,  [pio  i) 
Et  Cererem  (nam  quo  non  prostat  foemina  tem- 
Notior  Aufidio  moechus  celebrare  solebas,  25 
Quodque  taces,  ipsos  etiam  inclinare  maritos. 

Utile  et  hoc  multis  vitae  genus  :  at  mihi  nullum 
Inde  operae  pretium.  Pingues  aliquando  lacernas, 
Munimen‘a  togae,  duri  crassique  coloris. 

Et  male  percussas  textoris  pectine  Galli  30 

Accipimus,  tenue  argentum,  venaeque  secundae. 
Fata  regunt  homines  :  fatum  est  et  partibus  illis. 
Quas  sinus  abscondit.  Nam,  si  tibi  sidera  cessant, 
Nil  faciet  longi  mensura  incognita  nervi. 
Quamvis  te  nudum  spumanti  Virro  labello  35 
Viderit,  et  blandae  assidue  densaeque  tabellae 
Sollicitent :  Auris  i(pi\xerai 
Quod  tamen  ulterius  monstrum,  quam  mollis 
avarus  ? 

Haec  tribui,  deinde  illa  dedi,  mox  plura  tulisti. 
Computat,  ac  cevet.  Ponatur  calculus,  adsint  40 
Cum  tabula  pueri :  numera  sestertia  quinque 
Omnibus  in  rebus  ;  numerentur  deinde  labores. 
An  facile  et  pronum  est  agere  intra  viscera  penem 
Legitimum,  atque  illic  hesternae  occurrere  coenae? 
Servus  erit  minus  ille  miser,  qui  foderit  agrum,  45 
Quam  dominum.  Sed  tu  sane  tenerum  et  puerum  te. 
Et  pulcrum,  et  dignum  cyatho,  coeloque  putabas. 
Vos  humili  asseclae,  vos  indulgcbitis  unquam 
Cultori,  jam  nec  morbo  donare  parati  ? 

En,  cui  tu  viridem  umbellam,  cui  succina  mit¬ 
tas  50 

Grandia,  natalis  quoties  redit,  aut  madidum  ver 
Incipit,  et  strata  positus,  longaque  cathedra 
Munera  foemineis  tractat  secreta  Calendis. 

Dic,  passer,  cui  tot  montes,  tot  praedia  servas 
Appula,  tot  milvos  intra  tua  pascua  lassos  ?  55 

Te  Trifolinus  ager  foecundis  vitibus  implet. 
Suspectumque  jugum  Cumis,  et  Gaurus  inanis. 
Nam  quis  plura  linit  victuro  dolia  musto  ? 
Quantum  erat  exhausti  lumbos  donare  clientis 
Jugeribus  paucis  ?  meliusne  hic  rusticus  infans,  60 
Cum  matre,  et  casulis,  et  collusore  catello. 
Cymbala  pulsantis  legatum  fiet  amici  ? 

Improbus  es, cum  poscis,  ais:  sed  pensio  clamat, 
Posce ;  sed  appellat  puer  unicus,  ut  Polyphemi 
Lata  acies,  per  quam  sollers  evasit  Ulixes.  65 
Alter  emendus  erit ;  namque  hic  non  sufficit : 
ambo 

Pascendi.  Quid  agam  bruma  spirante  ?  quid,  oro. 
Quid  dicam  scapulis  puerorum  Aquilone  Decem¬ 
bri 

Et  pedibus  ?  durate,  atque  exspectate  cicadas  ? 
Verum,  ut  dissimules,  ut  mittas  cetera,  quanto  70 
Metiris  pretio,  quod,  ni  tibi  deditus  essem 
Devotusque  cliens,  uxor  tua  virgo  maneret  ? 

Scis  certe,  quibus  ista  modis,  quam  saepe  rogaris, 
Et  quae  pollicitus.  Fugientem  saepe  puellam 
Amplexu  rapui :  tabulas  quoque  ruperat,  et  jam  75 
Signabat.  Tota  vix  hoc  ego  nocte  redemi. 

Te  plorante  foris.  Testis  mihi  lectulus,  et  tu. 

Ad  quem  pervenit  lecti  sonus,  et  dominae  vox. 
Instabile,  ac  dirimi  coeptum,  et  jam  paene  solutum 
Conjugium  in  multis  domibus  servavit  adulter  !  80 
Quo  te  circumagas  ?  quae  prima  aut  ultima  ponas  ? 
Nullum  ergo  meritum  est,  ingrate  ac  perfide,  nul- 
Quod  tibi  filiolus,  quod  filia  nasciturex  me  ?  [Ium, 
Tollis  enim,  et  libris  actorum  spargere  gaudes 
Argumenta  viri.  Foribus  suspende  coronas,  85 
Jam  pateres:  dedimus,  quod  famae  opponere 
possis: 

Jura  parentis  habes,  propter  me  scriberis  haeres. 
Legatum  omne  capis  nec  non  et  dulce  caducum. 
Commoda  praeterea  jungentur  multa  caducis, 


Si  numerum,  si  tres  implevero.  Justa  doloris,  90 
Naevole,  causa  tui.  Contra  tamen  ille  quid  affert  ? 
Negligit,  atque  alium  bipedem  sibi  quaerit  asel¬ 
lum. 

Haec  soli  commissa  tibi  celare  memento. 

Et  tacitus  nostras  intra  te  fige  querelas. 

Nam  res  mortifera  est  inimicus  pumice  laevis.  95 
Qui  modo  secretum  commiserat,  ardet,  et  odit, 
Tanquam  prodiderim,  quicquid  scio.  Sumere 
ferrum, 

Fuste  aperire  caput,  candelam  apponere  valvis 
Non  dubitat.  Nec  contemnas,  aut  despicias,  quod 
His  opibus  nunquam  cara  est  annona  veneni.  100 
Ergo  occulta  teges,  ut  curia  Martis  Athenis. 

O  Corydon,  Corydon,  secretum  divitis  ullum 
Esse  putas ?  Servi  ut  taceant,  jumenta  loquuntur. 
Et  canis,  et  postes,  et  marmora.  Claude  fenestras. 
Vela  tegant  rimas,  junge  ostia,  tollito  lumen  105 
E  medio,  taceant  omnes,  prope  nemo  recumbat : 
Quod  tamen  ad  cantum  galli  facit  ille  secundi. 
Proximus  ante  diem  caupo  sciet;  audiet  et,  quae 
Finxerunt  pariter  librarius,  archimagiri. 
Carptores.  Quod  enim  dubitant  componere  cri¬ 
men  1 10 

In  dominos,  quoties  rumoribus  ulciscuntur 
Baltea  ?  Nec  deerit,  qui  te  per  compita  quaerat 
Nolentem,  et  miseram  vinosus  inebriet  aurem. 
Illos  ergo  roges,  quicquid  paulo  ante  petebas 
A  nobis.  Taceant  illi:  sed  prodere  malunt  115 
Arcanum,  quam  subrepti  potare  Falerni, 

Pro  populo  faciens  quantum  Laufella  bibebat. 
Vivendum  recte  est,  cum  propter  plurima,  tum  his 
Praecipue  causis,  ut  linguas  mancipiorum 
Contemnas:  nam  lingua  mali  pars  pessima  servi. 
Deterior  tamen  hic,  qui  liber  non  erit  illis,  181 
Quorum  animas  et  farre  suo  custodit,  et  sere. 

Idcirco  ut  possim  linguam  contemnere  servi. 
Utile  consilium  modo,  sed  commune,  dedisti : 
Nunc  mihi  quid  suades  post  damnum  temporis,  et 
spes  185 

Deceptas  ?  Festinat  enim  decurrere  velox 
Flosculus  angustae  miseraeque  brevissima  vitae 
Portio  >  dum  bibimus,  dum  serta,  unguenta,  puel- 
Poscimus,  obrepit  non  intellecta  senectus,  [las 
Ne  trepida :  nunquam  pathicus  tibi  deerit  ami¬ 
cus,  130 

Stantibus  et  salvis  his  collibus ;  undique  ad  illoa 
Convenient  et  carpentis,  et  navibus  omnes, 

Qui  digito  scalpunt  uno  caput.  Altera  major 
Spes  superest:  tu  tantum  erucis  imprime  dentem 
Haec  exempla  para  felicibus  :  at  mea  Clotho  185 
Et  Lachesis  gaudent,  si  pascitur  inguine  venter. 

O  parvi  nostrique  Lares,  quos  thure  minuto. 

Aut  farre,  et  tenui  soleo  exorare  corona,  [nectus 
Quando  ego  figam  aliquid,  quo  sit  mihi  tuta  se- 
A  tegete  et  baculo  ?  viginti  millia  fcenus  140 

Pigneribus  positis,  argenti  vascula  puri. 

Sed  quae  Fabricius  censor  notet,  et  duo  fortes 
De  grege  Moesorum,  qui  me  cervice  locata 
Securum  jubeant  clamoso  insistere  Circo. 

Sit  mihi  praeterea  curvus  caelator,  et  alter,  145 

Qui  multas  facies  pingat  cito.  Sufficiunt  haec, 
Quando  ego  pauper  ero.  Votum  miserabile,  nec 
spes 

His  saltem  :  nam,  cum  pro  me  Fortuna  rogatur. 
Affigit  ceras  illa  de  nave  petitas, 

Quae  Siculos  cantus  effugit  remige  surdo.  150 

Omnibus  in  terris,  quae  sunt  a  Gadibus  usque 
Auroram  et  Gangen,  pauci  dignoscere  possunt 
Vera  bona  atque  illis  multum  diversa,  remota 
Erroris  nebula.  Quid  enim  ratione  timemus 
Aut  cupimus?  quid  tam  dextro  pede  concipis, 
ut  te  5 

Conatus  non  poeniteat  votique  peracti  ? 

Evertere  domos  totas  optantibus  ipsis 
Di  faciles.  Nocitura  toga,  nocitura  petuntur 
Militia.  Torrens  dicendi  copia  multis. 

Et  sua  mortifera  est  facundia.  Viribus  ille  10 
Confisus  periit  admirandisque  lacertis. 

Sed  plures  nimia  congesta  pecunia  cura  [sus. 
Strangulat,  et  cuncta  exsuperans  patrimonia  cen- 
Quanto  delphinis  balaena  Britannica  major. 
Temporibus  diris  igitur  jussuque  Neronis  15 

Longinum,  et  magnos  Senecae  praedivitis  hortos 
Clausit,  et  egregias  Lateranorum  obsidet  aedes 
Tota  cohors.  Rarus  venit  in  coenacula  miles. 
Pauca  licet  portes  argenti  vascula  puri,  19 

Nocte  iter  ingressus  gladium  contumque  timebis. 
Et  motae  ad  lunam  trepidabis  arundinis  umbram: 
Cantabit  vacuus  coram  latrone  viator. 

Prima  fere  vota  et  cunctis  notissima  templis 
Divitiae;  crescant  ut  opes,  ut  maxima  toto 
Nostra  sit  arca  foro.  Sed  nulla  aconita  bibuntur 
Fictilibus.  Tunc  illa  time,  cum  pocula  sumes 
Gemmata,  et  lato  Setinum  ardebit  in  auro. 
Jamne  igitur  laudas,  quod  de  sapientibus  alter 
Ridebat,  quoties  de  limine  moverat  unum 
Protuleratque  pedem  ;  flebat  contrarius  auctor? 
Sed  facilis  cuivis  rigidi  censura  cachinni :  31 

Mirandum  est,  unde  ille  oculis  suffecerit  humor. 
Perpetuo  risu  pulmonem  agitare  solebat 
Democritus,  quanquam  non  essent  urbibus  illis 
Praetexta  et  trabeae,  fasces,  lectica,  tribunal.  35 
Quid,  si  vidisset  pratorem  curribus  altis 
Exstantem,  et  medio  sublimem  in  pulvere  Circi, 
In  tunica  Jovis,  et  pictae  Sarrana  ferentem 
Ex  humeris  aulaea  togae,  magr.aeque  coronae 
Tantum  orbem,  quanto  cervix  nonsufficit  ulla?  40 
Quippe  tenet  sudans  hanc  publicus,  et,  sibi  consul 
Ne  placeat,  curru  servus  portatur  eodem. 

Da  nunc  et  volucrem,  sceptro  quae  surgit  eburno. 
Illinc  cornicines,  hinc  praecedentia  longi 
Agminis  ofticia,  et  niveos  ad  frena  Quirites,  45 
Defossa  in  loculis  quos  sportula  fecit  amicos. 
Tunc  quoque  materiam  risus  invenit  ad  omnes 
Occursus  hominum,  cujus  prudentia  monstrat. 
Summos  posse  viros  et  magna  exempla  daturos 
Vervecum  in  patria  crassoque  sub  aere  nasci.  50 
Ridebat  curas,  nec  non  et  gaudia  vulgi, 

Interdum  et  lacrymas,  cum  Fortunae  ipse  minaci 
Mandaret  laqueum,  mediumque  ostenderet  un¬ 
gue  rr 

Ergo  supti  vacua  haec  aut  perniciosa  petuntur. 
Propter  quae  fas  est  genua  incerare  deorum.  55 
Quosdam  praecipitat  subjecta  potentia  magnae 
Invidiae;  mergit  longa  atque  insignis  honorum 
Pagina;  descendunt  statuae  restemque  sequuntur. 
Ipsas  deinJe  rotas  bigarum  impacta  securis 


Caedit,  et  immeritis  franguntur  crura  caballis.  G0 
Jam  stridunt  ignes,  jam  follibus  atque  caminis 
A rdet  adoratum  populo  caput,  et  crepat  ingens 
Sejanus :  deinde  ex  facie  toto  orbe  secunda 
Fiunt  urceoli,  pelves,  sartago,  patellae. 

Pone  domi  lauros,  duc  in  Capitolia  magnum  65 
Cretatumque  bovem  :  Sejanus  ducitur  unco 
Spectandus  :  gaudent  omnes.  Quae  labra  ?  quis  illi 
Vultus  erat?  nunquam,  si  quid  mihi  credis,  amavi 
Hunc  hominem.  Sed  quo  cecidit  sub  crimine? 
quisnam 

Delator?  quibus  indiciis?  quo  teste  probavit?  70 
Nil  horum:  verbosa  et  grandis  epistola  venit 
A  Capreis.  Bene  habet ;  nil  plus  interrogo.  Sed 
quid  [odit 

Turba  Remi  ?  Sequitur  Fortunam,  ut  semper,  et 
Damnatos.  Idem  populus,  si  Nursia  Tusco 
Favisset,  si  oppressa  foret  secura  senectus  75 
Principis,  hac  ipsa  Sejanum  diceret  hora 
Augustum.  Jampridem,  ex  quo  suff  agia  nulli 
Vendimus,  effudit  curas  Nam  qui  dabat  olim 
Imperium,  fasces,  legiones,  omnia,  nunc  se 
Continet,  atque  duas  tantum  res  anxius  optat,  80 
Panem  et  Circenses.  Perituros  audio  multos. 
Nil  dubium;  magna  est  fornacula :  pallidulus  mi 
Brutidius  meus  ad  Martis  fuit  obvius  aram. 
Quam  timeo,  victus  ne  poenas  exigat  Ajax, 

Ut  male  defensus!  Curramus  praecipites,  et,  85 
Dum  jacet  in  ripa,  calcemus  Caesaris  hostem. 

Sed  videant  servi,  ne  quis  neget,  et  pavidum  in  jus 
Cervice  obstricta  dominum  trahat.  Ili  sermones 
Tunc  de  Sejano,  secreta  haec  murmura  vulgi. 
Visne  salutari,  sicut  Sejanus  ?  habere  90 

Tantundem,  atque  illi  summas  donare  curules? 
Illum  exercitibus  praeponere  ?  tutor  haberi 
Principis  angusta  Caprearum  in  rupe  sedentis 
Cum  grege  Chaldaeo  ?  Vis  certe  pila,  cohortes, 
Egregios  equites,  et  castra  domestica.  Quidni  95 
Haec  cupias  ?  et,  qui  nolunt  occidere  quenquam. 
Posse  volunt.  Sed  quae  praeclara  et  prospera  tanti 
Ut  rebus  laetis  par  sit  mensura  malorum  ? 

Hujus,  qui  trahitur,  praetextam  sumere  mavis, 
An  Fidenarum  Gabiorumque  esse  potestas,  100 
Et  de  mensura  jus  dicere,  vasa  minora 
Frangere  pannosus  vacuis  aedilis  Ulubris? 

Ergo  quid  optandum  foret,  ignorasse  fateris 
Sejanum  :  nam  qui  nimios  optabat  honores, 

Et  nimias  poscebat  opes,  numerosa  parabat  105 
Excelsae  turris  tabulata,  unde  altior  esset 
Casus,  et  impulsae  praeceps  immane  ruinae. 

Quid  Crassos,  quid  Pompeios  evertit?  et  illum, 
Ad  sua  qui  domitos  deduxit  flagra  Quirites? 
Summus  nempe  locus  nulla  non  arte  petitus,  1 10 
Magnaque  numinibus  vota  exaudita  malignis. 

Ad  generum  Cereris  sine  caede  et  vulnere  pauci 
Descendunt  reges,  et  sicca  morte  tyranni. 

Eloquium  ac  famam  Demosthenisaut  Ciceronis 
Incipit  optare,  et  totis  Quinquatribus  optat,  1 1 5 
Quisquis  adhuc  uno  partam  colit  asse  Minervam 
Quem  sequitur  custos  angustae  vernula  capsae. 
Eloquio  sed  uterque  perit  orator:  utrumque 
Largus  et  exundans  leto  dedit  ingenii  fons. 
Ingenio  manus  est  et  cervix  caesa;  nec  unquam 

Sanguine  causidici  maduerunt  rostra  pusilli.  121 
O  fortunatam  natam  me  consule  Romam  ! 
Antoni  gladios  potuit  contemnere,  si  sic 
Omnia  dixisset.  Ridenda  poemata  malo, 

Quam  te  conspicuae,  divina  Philippica,  famae,  125 
Volveris  a  prima  quae  proxima.  Saevus  et  illum 
Exitus  eripuit,  quem  mirabantur  Athenae 
Torrentem,  et  pleni  moderantem  frena  theatri. 
Dis  ille  adversis  genitus  fatoque  sinistro, 

Quem  pater  ardentis  massae  fuligine  lippus  130 
A  carbone,  et  forcipibus,  gladiosque  parante 
Incude,  et  luteo  Vulcano,  ad  rhetora  misit. 

Bellorum  exuviae,  truncis  affixa  tropaeis 
Lorica,  et  fracta  de  casside  buccula  pendens. 

Et  curtum  temone  jugum,  victaeque  triremis  135 
Aplustre,  et  summo  tristis  captivus  in  arcu. 
Humanis  majora  bonis  creduntur:  ad  haec  se 
Romanus  Graiusque  ac  barbarus  endoperator 
Erexit;  causas  discriminis  atque  laboris 
Inde  habuit.  Tanto  major  famae  sitis  est,  quam 
Virtutis.  Quis  enim  virtutem  amplectitur  ipsam. 
Praemia  si  tollas  ?  Patriam  tamen  obruit  olim 
Gloria  paucorum,  et  laudis,  titulique  cupido 
Haesuri  saxis  cinerum  custodibus;  ad  quae 
Discutienda  valent  sterilis  mala  robora  ficus:  145 
Quandoquidem  data  sunt  ipsis  quoque  fata  se¬ 
pulcris. 

Expende  Hannibalem  :  quot  libras  in  duce  summo 
Invenies?  hic  est,  quem  non  capit  Africa  Mauro 
Percussa  Oceano,  Niloque  admota  tepenti,  [tos. 
Rursus  ad  ^Ethiopum  populos,  aliosque  elephan- 
Additur  imperiis  Hispania  :  Pyrenaeum  151 
Transilit.  Opposuit  natura  Alpemque  nivemque: 
Diducit  scopulos,  et  montem  rumpit  aceto. 

Jam  tenet  Italiam  :  tamen  ultra  pergere  tendit. 
Actum,  inquit,  nihil  est,  nisi  Poeno  milite  portas 
Frangimus,  et  media  vexillum  pono  Subura.  156 
O  qualis  facies  et  quali  digna  tabella, 

Cum  Gaetula  ducem  portaret  belua  luscum! 
Exitus  ergo  quis  est  ?  o  gloria!  vincitur  idem 
Nempe,  et  in  exsilium  praeceps  fugit,  atque  ibi 
magnus  160 

Mirandusque  cliens  sedet  ad  praetoria  regis. 
Donec  Bithyno  libeat  vigilare  tyranno. 

Finem  animae,  quae  res  humanas  miscuit  olim. 
Non  gladii,  non  saxa  dabunt,  nec  tela,  sed  ille 
Cannarum  vindex,  ac  tanti  sanguinis  ultor,  165 
Annulus.  I,  demens,  et  saevas  curre  per  Alpes, 
Ut  pueris  placeas,  et  declamatio  fias! 

Unus  Pellaeo  juveni  non  sufficit  orbis  : 

>Estuat  infelix  angusto  limite  mundi. 

Ut  Gyarae  clausus  scopulis  parvaque  Seripho.  170 
Cum  tamen  a  figulis  munitam  intraverit  urbem- 
Sarcophago  contentus  erit.  Mors  sola  fatetur. 
Quantula  sint  hominum  corpuscula.  Creditur  olim 
Velificatus  Athos,  et  quicquid  Graecia  mendax 
Audet  in  historia  :  constratum  classibus  isdem 
Suppositumque  rotis  solidum  mare:  credimus 
Defecisse  amnes,  epotaque  flumina  Medo  [altos 
Piandente,  et  madidis  cantat  quae  Sostratus  alis. 
Ille  tamen  qualis  rediit  Salamine  relicta, 

In  Corum  atque  Eurum  solitus  saevire  flagellislSO 
Barbarus,  iEolio  nunquam  h«c  in  carcere  passos, 
Ipsum  compedibus  qui  vinxerat  Ennosigaeum  ? 
Mitius  id  sane,  quod  non  et  stigmate  dignum 
Credidit.  Huic  quisquam  vellet  servire  deorum  ? 
Sed  qualis  rediit?  nempe  una  nave,  cruentis  185 
Fluctibus,  ac  tarda  per  densa  cadavera  prora. 

Has  toties  optata  exegit  gloria  poenas. 

Da  spatium  vitae,  multos  da,  Jupiter,  annos  : 


Hoc  tecto  vultu,  solum  hoc  et  pallidus  optas. 
Sed  quam  continuis  et  quantis  longa  senectus  190 
Plena  malis  ?  Deformem  et  tetrum  ante  omnia 
vultum, 

Dissimilemque  sui,  deformem  pro  cute  pellem, 
Pendentesque  genas,  et  tales  adspice  rugas. 
Quales,  umbriferos  ubi  pandit  Tabraca  saltus. 

In  vetula  scalpit  jam  mater  simia  bucca.  195 
Plurima  sunt  juvenum  discrimina  :  pulcrior  ille 
Hoc,  atque  ille  alio  ;  multum  hic  robustior  illo 
Una  senum  facies,  cum  voce  trementia  membra, 
Et  jam  laeve  caput,  madidique  infantia  nasi. 
Frangendus  misero  gingiva  panis  inermi.  200 
Usque  adeo  gravis  uxori,  natisque,  sibique. 

Ut  captatori  moveat  fastidia  Cosso. 

Non  eadem  vini  atque  cibi,  torpente  palat* , 
Gaudia  :  nam  coitus  jam  longa  oblivio ;  vel  si 
Coneris,  jacet  exiguus  cum  ramice  nervus,  205 
Et,  quamvis  tota  palpetur  nocte,  jacebit. 

Anne  aliquid  sperare  potest  haec  inguinis  aegri 
Canities  ?  quid,  quod  merito  suspecta  libido  est, 
Quae  Venerem  affectat  sine  viribus.  Adspice 
partis  [luptas, 

Nunc  damnum  alterius  :  nam  quae  cantante  vo- 
Sit  licet  eximius  citharoedus,  sitve  Seleucus, 

Et  quibus  aurata  mos  est  fulgere  lacerna  ? 

Quid  refert,  magni  sedeat  qua  parte  theatri. 

Qui  vix  cornicines  exaudiat,  atque  tubarum 
Concentus?  clamore  opus  est,  ut  sentiat  auris,2 15 
Quem  dicat  venisse  puer,  quot  nuntiet  horas. 
Praeterea  minimus  gelido  jam  corpore  sanguis 
Febre  calet  sola;  circumsilit  agmine  facto  [ras, 
Morborum  omne  genus :  quorum  si  nominaquae- 
Promtius  expediam,  quot  amaverit  Hippia  moe¬ 
chos,  220 

Quot  Themison  aegros  auctumno  occiderit  uno, 
Quot  Basilus  socios,  quot  circumscripserit  Hirrus 
Pupillos,  quot  longa  viros  exsorbeat  uno 
Maura  die, quot  discipulos  inclinet  Hamillus; 
Percurram  citius,  quot  villas  possideat  nunc,  225 
Quo  tondente  gravis  juveni  mihi  barba  sonabat. 
Ille  humero,  hic  lumbis,  hic  coxa  debilis,  ambos 
Perdidit  ille  oculos, et  luscis  invidet:  hujus 
Pallida  labra  cibum  accipiunt  digitis  alienis. 

Ipse  ad  conspectum  coenae  diducere  rictum  230 
Suetus,  hiat  tantum,  ceu  pullus  hirundinis,  ad 
Ore  volat  pleno  mater  jejuna.  Sed  omni  [quem 
Membrorum  damno  major  dementia,  quae  nec 
Nomina  servorum,  nec  vultum  agnoscit  amici, 
Cum  quo  praeterita  coenavit  nocte ;  nec  illos,  235 
Quos  genuit,  quos  eduxit.  Nam  codice  saevo 
Haeredes  vetat  esse  suos  ;  bona  tota  feruntur 
Ad  Phialen  :  tantum  artificis  valet  halitus  oris. 
Quod  steterat  multis  in  carcere  fornicis  annis. 

Ut  vigeant  sensus  animi,  ducenda  tamen  sunt  240 
Funera  natorum,  rogus  adspiciendus  amatae 
Conjugis,  et  fratris,  plenaeque  sororibus  urnae. 
Haec  data  poena  diu  viventibus,  ut,  renovata 
Semper  clade  domus,  multis  in  luctibus,  inque 
Perpetuo  moerore,  et  nigra  veste  senescant.  245 
Rex  Pylius,  magno  si  quicquam  credis  Homero, 
Exemplum  vitae  fuit  a  cornice  secundae. 

Felix  nimirum, qui  tot  per  saecula  mortem 
Distulit,  atque  suos  jam  dextra  computat  annos, 
Quique  novum  toties  mustum  bibit.  Oro,  pa¬ 
rumper  250 

Attendas,  quantum  de  legibus  ipse  queratui 
Fatoium,  et  nimio  de  stamine,  cum  videt  acris 
Antilochi  barbam  ardentem, cum  quaerit  ab  omni, 
Quisquis  adest  socius,  cur  haec  in  tempora  duret, 

Quod  facinus  dignum  tam  longo  admiserit  sevo  > 
Hsec  eadem  Peleus,  raptumcum  luget  Achillem, 
Atque  alius,  cui  fas  Ithacum  lugere  natantem. 
Incolumi  Troja  Priamus  venisset  ad  umbras 
Assaraci  magnis  solennibus,  Hectore  funus 
Portante,  ac  reliquis  fratrum  cervicibus,  inter  260 
lliadum  lacrymas,  ut  primos  edere  planctus 
Cassandra  inciperet,  scissaque  Polyxena  palla. 

Si  foret  exstinctus  diverso  tempore,  quo  non 
Coeperat  audaces  Paris  aedificare  carinas. 

Longa  dies  igitur  quid  contulit  ?  omnia  vidit  265 
Eversa,  et  flammis  Asiam  ferroque  cadentem. 
Tunc  miles  tremulus  posita  tulit  arma  tiara. 

Et  ruit  ante  aram  summi  Jovis,  ut  vetulus  bos, 
Qui  domini  cultris  tenue  et  miserabile  collum 
Praebet,  ab  ingrato  jam  fastidius  aratro.  270 
Exitus  ille  utcunque  hominis:  sed  torva  canino 
Latravit  rictu,  quae  post  hunc  vixerat,  uxor. 
Festino  ad  nostros,  et  regem  transeo  Ponti 
Et  Croesum,  quem  vox  justi  facunda  Solonis 
Respicere  ad  longae  jussit  spatia  ultima  vitae.  275 
Exsilium,  et  carcer,  Minturuarumque  paludes. 

Et  mendicatus  victa  Carthagine  panis. 

Hinc  causas  habuere.  Quid  illo  cive  tulisset 
Natura  in  terris,  quid  Roma  beatius  unquam, 

Si  circumducto  captivorum  agmine,  et  omni  280 
Bellorum  pompa,  animam  exhalasset  opimam. 
Cum  de  Teutonico  vellet  descendere  curru  ? 
Provida  Pompeio  dederat  Campania  febres 
Optandas  :  sed  multae  urbes  et  publica  vola 
Vicerunt.  Igitur  fortuna  ipsius  et  Urbis  285 
Servatum  victo  caput  abstulit.  Hoc  cruciatu 
Lentulus,  hac  poena  caruit,  ceciditque  Cethegus 
Integer,  et  jacuit  Catilina  cadavere  toto. 

Formam  optat  modico  pueris,  majore  puellis 
Murmure,  cum  Veneris  fanum  videt  anxia  mater. 
Usque  ad  delicias  votorum.  Cur  tamen,  inquit. 
Corripias  ?  Pulchra  gaudet  Latona  Diana. 

Sed  vetat  optari  faciem  Lucretia,  qualem 
Ipsa  habuit  :  cuperet  Rutilae  Virginia  gibbum 
Accipere,  atque  suam  Rutilae  dare.  Filius  autem 
Corporis  egregii  miseros  trepidosque  parentes 
Semper  habet.  Rara  est  adeo  concordia  formae 
Atque  pudicitiae.  Sanctos  licet  horrida  mores 
Tradiderit  domus,  ac  veteres  imitata  Sabinos ; 
Praeterea  castum  ingenium,  vultumque  modesto 
Sanguine  ferventem  tribuat  natura  benigna 
Larga  manu;  (quid  enim  puero  conferre  potest  plus 
Custode  et  cura  natura  potentior  omni?) 

Non  licet  esse  viris  ;  nam  prodiga  corruptoris 
Improbitas  ipsos  audet  tentare  parentes.  805 
Tanta  in  muneribus  fiducia  !  Nullus  ephebum 
Deformem  saeva  castravit  in  arce  tyrannus  ; 

Nec  praetextatum  rapuit  Nero  loripedem,  vel 
Strumosum,  atque  utero  pariter,  gibbouue  tu¬ 
mentem. 

1  nunc,  et  juvenis  specie  laetare  tui  ?  quem  310 
Majora  exspectant  discrimina  ?  fiet  adulter 
Publicus,  et  poenas  metuet,  quascunque  mariti 
Exigere  irati  ;  nec  erit  felicior  astro  [autem 
Martis,  ut  in  laqueos  nunquam  incidat.  Exigit 
Interdum  ille  dolor  plus,  quam  lex  ulla  dolori  315 
Concessit,  Necat  hic  ferro,  secat  ille  cruentis 
Verberibus,  quosdam  moechos  et.  mugilis  intrat. 
Sed  tuus  Endymion  dilectae  fiet  adulter 
Matronae  :  mox  cum  dederit  Servilia  nummos. 
Fiet  et  illius,  quam  non  amat :  exuet  omnem  320 
Corporis  ornatum.  Quid  enim  ulla  negaverit  udis 
Inguinibus,  sive  est  haec  Oppia  siveCatulla  ? 
Deterior  totos  habet  illic  fcemina  mores. 


Sed  casto  quid  forma  nocet?  quid  profuit  immo 
Hippolyto  giave  propositum  ?  quid  BellerophontP 
Erubuit  nempe  haec,  ceu  fastidita,  repulsa,  [et  se 
Nec  Stheneboea  minus,  quam  Cressa,  excanduit, 
Concussere  ambae.  Mulier  saevissima  tunc  est, 
Cum  stimulos  odio  pudor  admovet.  Elige, 
quidnam  329 

Suadendum  esse  putes,  cui  nubere  Caesaris  uxor 
Destinat?  Optimus  hic  et  formosissimus  idem 
Gentis  patriciae  rapi  ur  miser  exstinguendus 
Messalinae  oculis  :  dudum  sedet  illa  parato 
Flammeolo, Tyriusque  palam  genialis  in  hortis 
Sternitur,  et  ritu  decies  centena  dabuntur  835 

Antiquo  ;  veniet  cum  signatoribus  auspex. 

Haec  tu  secreta,  et  pflucis  commissa  putabas  ? 
Non, nisi  legitime,  vult  nubere.  Quid  placeat, dic: 
Ni  parere  velis,  pereundum  erit  ante  lucernas  : 

Si  scelus  admittas,  dabitur  mora  parvula,  dum  res 
Nota  Urbi  et  populo  contingat  Principis  aures. 
Dedecus  ille  domus  sciet  ultimus  :  interea  tu 
Obsequere  imperio  ;  sit  tanti  vita  dierum 
Paucorum.  Quicquid  melius,  leviusque  putaris, 
Praebenda  est  gladio  pulcra  haec  et  candida  cervix. 

Nil  ergo  optabunt  homines  ?  Si  consilium  vis, 
Permittes  ipsis  expendere  numinibus,  quid  347 
Conveniat  nobis,  rebusque  sit  utile  nostris. 

Nam  pro  jucundis  aptissima  quaeque  dabunt  di. 
Carior  est  illis  homo,  quam  sibi.  Nos  animorum 
Impulsu,  et  caeca  magnaque  cupidine  ducti,  351 
Conjugium  petimus,  partumque  uxoris  :  at  illis 
Notum,  qui  pueri,  qualisqne  futura  sit  uxor. 

Ut  tamen  et  poscas  aliquid,  voveasque  sacellis 
Exta,  et  candiduli  divina  tomacula  porci ;  355 

Orandum  est,  ut  sit  mens  sana  in  corpore  sano  : 
Fortem  posce  animum,  mortis  terrore  carentem. 
Qui  spatium  vitae  extremum  inter  munera  ponat 
Naturae,  qui  ferre  queat  quoscunque  labores. 
Nesciat  irasci,  cupiat  nihil,  et  potiores  360 
Herculis  aerumnas  credat  saevosque  labores 
Et  Venere,  et  coenis,  et  plu-ma  Sardanapali. 
Monstro,  quod  ipse  tibi  possis  dare  :  semita  certe 
Tranquillae  per  virtutem  patet  unica  vitae.  364 
Nullum  numen  habes,  si  sit  prudentia  :  nos  te. 
Nos  facimus,  Fortuna,  deam  coeloque  locamus 

SATIRA  XI. 

Atticus  eximie  si  coenat,  lautus  habetur; 

Si  Rutilus, demens.  Quid  enim  majore  cachinno 
Excipitur  vulgi,  quam  pauper  Apicius?  Omnis 
Convictus,  thermae,  stationes,  omne  theatrum 
De  Rutilo.  Nam  dum  valida  ac  juvenilia  membra 
Sufficiunt  galeae,  dumque  ardent  sanguine,  fertur, 
Non  cogente  quidem,  sed  nec  prohibente  tribuno 
Scripturus  leges,  et  regia  verba  lanistae. 

Multos  porro  vides,quos  saepe  elusus  ad  ipsum 
Creditor  introitum  solet  exspectare  macelli,  10 
Et  quibus  in  solo  vivendi  causa  palato  est. 
Egregius  coenat  meliusque  miserrimus  horum 
Et  cito  casurus  jam  perlucente  ruina. 

Interea  gustus  elementa  per  omnia  quaerunt. 
Nunquam  animo  pretiis  obstantibus.  Interius  si 
Attendas,  magis  illa  juvant,quae  pluris  emuntur. 
Ergo  haud  difficile  est,  perituram  arcessere  sum. 
mam 

Lancibus  oppositis,  vel  matris  imagine  fracta. 
Et  quadringentis  nummis  condire  gulosum 
Fictile:  sic  veniunt  ad  miscellanea  ludi.  20 
Refert  ergo,  quis  haec  eadem  paret :  in  Rutilo  nam 
Luxuria  est;  in  Ventidio  laudabile  nomen 
Sumit,  et  a  censu  famam  trahit.  Illum  ego  jure 

Despiciam,  qui  scit,  quanto  sublimior  Atlas 
Omnibus  in  Libya  sit  montibus;  hic  tamen  idem 
Ignoret,  quantum  ferrata  distet  ab  arca  26 

Sacculus.  E  coelo  descendit  rWb  rtaurcv, 
Figerrdum  et  memori  tractandum  pectore, sive 
Conjugium  quaeras,  vel  sacri  in  parte  senatus 
Esse  velis  :  nec  enim  loricam  poscit  Achiliis  30 
Thersites,  in  qua  se  trans‘ducebat  Ulixes. 
Ancipitem  seu  tu  magno  discrimine  causam 
Protegere  affectas  ,  te  consule,  dic  tibi,  qui  sis, 
Orator  vehemens,  an  Curtius  et  Matho  buccae. 
Noscenda  est  mensura  sui  spectandaque  rebus  35 
In  summis  minimisque,etiam  cum  piscis  emetur. 
Ne  mullum  cupias, cum  sit  tibi  gobio  tantum 
In  loculis.  Quis  enim  te,  deficiente  crumena 
Et  crescente  gula,  manet  exitus,  sere  paterno 
Ac  rebus  mersis  in  ventrem,  fenoris  atque  40 
Argenti  gravis,  et  pecorum, agrorumque  capacem? 
Talibus  a  dominis  post  cuncta  novissimus  exit 
Annulus,  et  digito  mendicat  Pollio  nudo. 

Non  prsematuri  cineres,  nec  funus  acerbum 
Luxuriae;  sed  morte  magis  metuenda  senectus. 45 
Hi  plerumque  gradus :  conducta  pecunia  Romae 
Et  coram  dominis  consumitur:  inde  ubi  paulum 
Nescio  quid  superest,  et  pallet  foenoris  auctor, 
Qui  vertere  solum,  Baias  et  ad  ostrea  currunt. 
Cedere  namque  foro  jam  non  est  deterius,  quam  50 
Esquilias  a  ferventi  migrare  Suburra. 

Ille  dolor  solus  patriam  fugientibus,  illa 
Moestitia  est,  caruisse  anno  Circensibus  uno. 
Sanguinis  in  facie  non  haeret  gutta:  morantur 
Pauci  ridiculum  fugientem  ex  Urbe  pudorem.  55 
Experiere  hodie,  numquid  pulcherrima  dictu, 
Persice,  non  praestem  vita  vel  moribus,  et  re ; 
Sed  laudem  siliquas  occultus  ganeo  ;  pultes 
Coram  aliis  dictem  puero,  sed  in  aure  placentas. 
Nam  cum  sis  conviva  mihi  promissus,  habebis 
Evandrum,  veniesTirynthius,  aut  minor  illo  61 
Hospes,  et  ipse  tamen  contingens  sanguine  caelum; 
Alter  aquis,  alter  flammis  ad  sidera  missus. 
Fercula  nunc  audi  nullis  ornata  macellis. 

De  Tiburtino  veniet  pinguissimus  agro  65 

Haedulus,  et  toto  grege  mollior,  inscius  herbae. 
Necdum  ausus  virgas  humilis  mordere  salicti. 
Qui  plus  lactis  habet,  quam  sanguinis;  et  montani 
Asparagi,  posito  quos  legit  villica  fuso. 

Grandia  praeterea,  tortoque  calentia  fioeno  70 
Ova  adsunt  ipsis  cum  matribus,  et  servatae 
Parte  anni,  quales  fuerant  in  vitibus,  uvae  : 
Signinum  Syrinmque  pyrum,  de  corbibus  isdem 
ASmula  Picenis,  et  odoris  mala  recentis, 

Nec  metuenda  tibi,  siccatum  frigore  postquam75 
Auctumnum,  et  crudi  posuere  pericula  succi. 
Haec  olim  nostri  jam  luxuriosa  senatus 
Caena  fuit.  Curius,  parvo  quae  legerat  horto, 
Ipse  focis  brevibus  ponebat  oluscula,  quae  nunc 
Squalidus  in  magna  fastidit  compede  fossor,  80 
Qui  meminit,  calidae  sapiat  quid  vulva  popinae. 
Sicci  terga  suis,  rara  pendentia  crate. 

Moris  erat  quondam  festis  servare  diebus. 

Et  natalitium  cognatis  ponere  lardum. 

Accedente  nova,  si  quam  dabat  hostia,  carne.  85 
Cognatorum  aliquis,  titulo  ter  consulis,  atque 
Castrorum  imperiis,  et  dictatoris  honore 
Functus,  ad  has  epulas  solito  maturius  ibat. 
Erectum  domito  referens  a  monte  ligonem. 

Cum  tremerent  autem  Fabios,  durumque  Cato- 
Et  Scauros,  et  Fabricios,  postremo  severos  [nem, 
Censoris  mores  etiam  collega  timeret , 

Nemo  inter  curas  et  seria  duxit  habendum, 


Qualis  in  Oceani  fluctu  testudo  nataret, 

Clarum  Trojugenis  factura  ac  nobile  fulcrum :  95 
Sed  nudo  latere,  et  parvis  frons  ®rea  lectis 
Vile  coronati  caput  ostendeoat  aselli, 

Ad  quod  lascivi  ludebant  ruris  alumni. 

Tales  ergo  cibi,  qualis  domus  atque  supellex. 
Tunc  rudis,  et  Graias  mirari  nescius  artes,  100 
Urbibus  eversis,  praedarum  in  parte  reperta 
Magnorum  artificum  frangebat  pocula  miles. 

Ut  phaleris  gauderet  equus,  caelataque  cassis 
Romule®  simulacra  fer®  mansuescere  juss® 
Imperii  fato,  geminos  sub  rupe  Quirinos,  105 
Ac  nudam  effigiem  clypeo  venientis,  et  hasta, 
Pendentisque  dei,  perituro  ostenderet  hosti 
Argenti  quod  erat,  solis  fulgebat  in  armis. 
Ponebant  igitur  Tusco  farrata  catino. 

Omnia  tunc,  quibus  invideas,  si  lividulus  sis.  1 10 
Templorum  quoque  majestas  pr®sentior,  et  vox 
Nocte  fere  media,  mediamque  audita  per  Urbem, 
Littore  ab  Oceani  Gallis  venientibus,  et  dis 
Officium  vatis  peragentibus,  his  monuit  nos. 
Hanc  rebus  Latiis  curam  pr®stare  solebat  1 15 
Fictilis,  et  nullo  violatus  Jupiter  auro. 

Illa  domi  natas,  nostraque  ex  arbore  mensas 
Tempora  viderunt;  hos  lignum  stabat  in  usus, 
Annosam  si  forte  nucem  dejecerat  Eurus. 

At  nunc  divitibus  comandi  nulla  voluptas,  120 
Nil  rhombus,  nil  dama  sapit ;  putere  videntur 
Unguenta,  atque  ros®,  latos  nisi  sustinet  orbes 
Grande  ebur,  et  magno  sublimis  pardus  hiatu. 
Dentibus  ex  illis,  quos  mittit  porta  Syenes, 

Et  Mauri  celeres,  et  Mauro  obscuiior  ludus,  12» 
Et  quos  deposuit  Nabat®o  bellua  saltu. 

Jam  nimios  capitique  graves.  Hinc  surgit  orexis. 
Hinc  stomacho  bilis  :  nam  pes  argenteus  illis, 
Annulus  in  digito  quod  ferreus.  Ergo  superbum 
Convivam  caveo,  qui  me  sibi  comparat,  et  res 
Despicit  exiguas.  Adeo  nulla  uncia  nobis  131 
Est  eboris,  nec  tessell®,  nec  calculus  ex  hac 
Materia:  quin  ipsa  manubria  cultellorum 
Ossea.  Non  tamen  his  ulla  unquam  opsonia  fiunt 
Rancidula,  aut  ideo  pejor  gallina  secatur.  185 
Sed  nec  structor  erit,  cui  cedere  debeat  omnis 
Pergula,  discipulus  Trypheri  doctoris,apud  quem 
Sumine  cum  magno  lepus,  atque  aper,  et  pygargus, 
Et  Scythic®  volucres,  et  phoenicopterus  ingens, 
Et  G®tulus  oryx,  hebeti  lautissima  ferro  140 
C®ditur,  et  lota  sonat  ulmea  caena  Suburra. 

Nec  frustum  capre®  subducere,  nec  latus  Afr® 
N6vit  avis  noster  tirunculus,  ac  rudis  omni 
Tempore,  et  exigu®  furtis  imbutus  ofell®. 
Plebeios  calices,  et  paucis  assibus  emtos  145 
Por.iget  incultus  puer,  atque  a  frigore  tutus  : 
Non  Phryx,  aut  Lycius,  non  a  mangone  petitus 
Quisquam  erit  et  magno.  Cum  posces,  posce 
Latine. 

Idem  habitus  cunctis,  tonsi,  rectique  capilli 
Atque  hodie  tantum  propter  convivia  pexi.  150 
Pastoris  duri  est  hic  filius,  ille  bubulci. 

Suspirat  longo  non  visam  tempore  matrem, 

Et  casulam,  et  notos  tristis  desiderat  h®dos. 
Ingenui  vultus  puer,  ingenuique  pudoris. 

Quales  esse  decet,  quos  ardens  purpura  vestit : 
Nec  pugillares  defert  in  balnea  raucus  156 

Testiculos,  nec  vellendas  jam  pr®buit  alas. 
Crassa  nec  opposito  pavidus  tegit  inguina  gutto. 
Hic  tibi  vina  dabit,  diffusa  in  montibus  illis, 

A  quibus  ipse  venit,  quorum  sub  vertice  iusii 
j  Namque  una  atque  eadem  viri  patria,  atque 
I  ministri.  161 

Forsitan  exspectes,  ut  Gaditana  canoro 
incipiat  prurire  choro,  plausuque  probatae 
Ad  terram  tremulo  descendant  clune  puellae 
Irritamentum  Veneris  languentis,  et  acres  65 
Divitis  urticae.  Major  tamen  ista  voluptas 
Alterius  sexus  :  magis  ille  extenditur,  et  mox 
Auribus  atque  oculis  concepta  urina  movetur. 
Non  capit  has  nugas  humilis  domus.  Audiat  ille 
Testarum  crepitus  cum  verbis,  nudum  olido  stans 
Fornice  mancipium  quibus  abstinet;  illefruatur 
Vocibus  obscaenis,  omnique  libidinis  arte. 

Qui  Lacedaemonium  pytismate  lubricat  orbem  : 
Namque  ibi  fortunae  veniam  damus.  Alea  turpis, 
Turpe  et  adulterium  mediocribus.  Haec  eadem  illi 
Omnia  cum  faciant,  hilares  nitidiqne  vocantur. 
Nostra  dabunt  alios  hodie  convivia  ludos  : 
Conditor  Iliados  cantabitur,  atque  Maronis 
Altisoni  dubiam  facientia  carmina  palmam. 

Quid  refert,  tales  versus  qua  voce  legantur?  180 
Sed  nunc  dilatis  averte  negotia  curis, 

Et  gratam  requiem  dona  tibi,  quando  licebit 
Per  totam  cessare  diem  :  non  tenoris  ulla 
Mentio,  nec,  prima  si  luce  egressa,  reverti 
Nocte  solet,  tacito  bilem  tibi  contrahat  uxor,  185 
Humida  suspectis  referens  multicia  rugis,  [tem. 
Vexatasque  comas,  et  vultum,  auremque  calen- 
Protinus  ante  meum,  quicquid  dolet, exue  limen  : 
Pone  domum, et  servos,  et  quicquid  frangitur  illis, 
Aut  perit :  ingratos  ante  omnia  pone  sodales.  190 
Interea  Megalesiacae  spectacula  mappae 
Idaeum  solenne  colunt,  similisque  triumpho 
Praeda  caballorum  praetor  sedet,  ac,  mihi  pace 
Immensae  nimiaeque  licet  si  dicere  plebis, 

Totam  hodie  Romam  circus  capit,  et  fragor  aurem 
Percutit,  eventum  viridis  quo  colligo  panni.  196 
Nam,  si  deficeret,  maestam  attonitamque  videres 
Hanc  urbem,  veluti  Cannarum  in  pulvere  victis 
Consulibus.  Spectent  juvenes,  quos  clamor,  et 
audax 

Sponsio,  quos  cultae  decet  adsedisse  puellae ;  200 
Spectent  hoc  nuptae  juxta  recubante  marito, 
Quod  pudeat  narrasse  aliquem  praesentibus  ipsis. 
Nostra  bibat  vernum  contracta  cuticula  solem, 
Effugiatque  togam.  Jam  nunc  in  balnea,  salva 
Fronte,  licet  vadas,  quanquam  solida  hora  su¬ 
persit  [diebus 

Ad  sextam.  Facere  hoc  non  possis  quinque 
Continuis,  quia  sunt  talis  quoque  taedia  vitae 
Magna.  Voluptates  commendat  rarior  usus. 

SATIRA  XII. 

Natali,  Corvine,  die  mihi  dulcior  haec  lux. 

Qua  festus  promissa  deis  anim  lia  cespes 
Exspectat.  Niveam  Reginae  ducimus  agnam: 
Par  vellus  dabitur  pugnanti  Gorgone  Maura. 

Sed  procul  extensum  petulansquatithostia funem, 
Tarpeio  servata  Jovi,  frontemque  coruscat :  6 

Quippe  ferox  vitulus,  templis  maturus  et  arae, 
Spargendusque  mero,  quem  jam  pudet  ubera 
Ducere, qui  vexat  nascenti  robora  cornu,  [matris 
Si  res  ampla  domi,  similisque  affectibus  esset,  10 
Pinguior  Hispulla  traheretur  taurus,  et  ipsa 
Mole  piger,  nec  finitima  nutritus  in  herba, 

Laeta  sed  ostendens  Clitumni  pascua  sanguis 
Iret,  et  a  grandi  cervix  ferienda  ministro, 

Ob  reditum  trepidantis  adhuc,  horrendaque  passi 
Nuper,  et  incolumem  sese  mirantis  amici.  16 
Nam  praeter  pelagi  casus,  et  fulguris  ictum 
Evasi,  densae  coelum  abscondere  tenebrae 


Nube  una,  subitusque  antennas  impulit  ignis. 
Cum  se  quisque  illo  percussum  crederet,  et  mox 
Attonitus  nullum  conferri  posse  putaret  21 

Naufragium  velis  ardentibus.  Omnia  fiunt 
Talia,  tam  graviter,  si  quando  poetica  surgit 
Tempestas.  Genus  ecce  aliud  discriminis  :  audi 
Et  miserere  iterum,  quanquam  sint  caetera  sortis 
Ejusdem:  pars  dira  quidem,  sed  cognita  multis. 
Et  quam  votiva  testantur  fana  tabella 
Prurima.  Pictores  quis  nescit  ab  Iside  pasci  ? 
Accidit  et  nostro  similis  fortuna  Catullo. 

Cum  plenus  fluctu  medius  foret  alveus,  et  jam. 
Alternum  puppis  latus  evertentibus  undis  31 
Arboris  incertae,  nullam  prudentia  cani 
Rectoris  conferret  opem  ;  decidere  jactu 
Coepit  cum  ventis,  imitatus  castora,  qui  se 
Eunuchum  ipse  facit,  cupiens  evadere  damno  35 
Testiculi  :  adeo  medicatum  intelligit  inguen.  - 
Fundite,  quae  mea  sunt,  dicebat,  cuncta,  Catullus 
Praecipitare  volens  etiam  pulcherrima,  vestem 
Purpuream,  teneris  quoque  Mecaenatibus  aptam, 
Atque  alias,  quarum  generosi  graminis  ipsum  40 
Infecit  natura  pecus,  sed  et  egregius  fons 
Viribus  occultis,  et  Baeticus  adjuvat  aer. 

Ille  nec  argentum  dubitabat  mittere,  lances 
Parthenio  factas,  urnae  cratera  capacem, 

Et  dignum  sitiente  Pholo,  vel  conjuge  Fusci.  45 
Adde  et  bascaudas,  et  mille  escaria,  multum 
Caelati,  biberat  quo  callidus  emtor  Olynthi. 

Sed  quis  nunc  alius,  qua  mundi  parte,  quis  audet 
Argento  praeferre  caput,  rebusque  salutem  ? 

[Non  propter  vitam  faciunt  patrimonia  quidam,  50 
Sed  vitio  caeci  propter  patrimonia  vivunt.] 
Jactatur  rerum  utilium  pars  maxima  :  sed  nec 
Damna  levant.  Tunc,  adversis  urguentibus,  illuc 
Recidit,  ut  malum  ferro  submitteret,  ac  se 
Explicat  angustum.  Discriminis  ultima,  quando 
Praesidia  afferimus  navem  factura  minorem.  56 
I  nunc,  et  ventis  animam  committe,  dolato 
Confisus  ligno,  digitis  a  morte  remotus 
Quatuor,  aut  septem,  si  sit  latissima  taeda  ! 

Mox  cum  reticulis,  et  pane,  et  ventre  lagenae  60 
Adspice  sumendas  in  tempestate  secures,  [quam 
Sed  postquam  jacuit  planum  mare,  tempora  post- 
Prospera  vectoris,  fatumque  valentius  Euro, 

Et  pelago,  postquam  Parcae  meliora  benigna 
Pensa  manu  ducunt  hilares,  et  staminis  albi  65 
Lanificae,  modica  nec  multum  fortior  aura 
Ventus  adest ;  inopi  miserabilis  arte  cucurrit 
Vestibus  extentis,  et,  quod  superaverat  unum. 
Velo  prora  suo.  Jam  deficientibus  Austris, 

Spes  vitae  cum  sole  redit :  tum  gratus  Iulo,  70 
Atque  novercali  sedes  praelata  Lavino, 
Conspicitur  sublimis  apex,  cui  candida  nomen 
Scrofa  dedit,  laetis  Phrygibus  mirabile  sumen 
Et  nunquam  visis  triginta  clara  mamillis. 
Tandem  intrat  positas  inclusa  per  aequora  moles, 
Tyrrhenamque  Pharon,  poirectaque  brachia  rur¬ 
sum,  [quunt 

Quae  pelago  occurrunt  medio,  longeque  relin- 
Italiam.  Non  sic  igitur  mirabere  portus, 

Quos  natura  dedit.  Sed  trunca  puppe  magister 
Interiora  petit  Baianae  pervia  cymbae  80 

Tuti  stagna  sinus.  Gaudent  ibi  vertice  raso 
Garrula  securi  narrare  pericula  nautae. 

Ite  igitur,  pueri,  linguis  animisque  faventes. 
Sertaque  delubris,  et  farra  imponite  cultris. 

Ac  molles  ornate  focos,  glebamque  virentem  :  85 
Jam  sequar,  et  sacro,  quod  praestat,  rite  peracto, 
Inde  domum  repetam,  graciles  ubi  parva  coronas 

Accipiunt  fragili  simulacra  nitentia  cera 
Ilie  nostrum  placabo  Jovem,  Laribusque  paternis 
Thura  dabo,  atque  omnes  violae  jactabo  colores. 
Cuncta  nitent :  longos  erexit  janua  ramos,  91 
Et  matutinis  operatur  festa  lucernis.  [Ius, 

Nec  suspecta  tibi  sint  haec,  Corvine.  Catul- 
Pro  cujus  reditu  tot  pono  altaria,  parvos 
Tres  habet  haeredes.  Libet  exspectare,  quis 
aegram  95 

Et  claudentem  oculos  gallinam  impendat  amico 
Tara  sterili.  Verum  hac  nimia  est  impensa  : 

coturnix  [rem 

Nulla  unquam  pro  patre  cadet.  Sentire  caio- 
Si  coepit  locuples  Gallita,  et  Paccius,  orbi, 
Legitime  fixis  vestitur  tota  tabellis  100 

Porticus:  exsistunt,  qui  promittant  hecatomben, 
Quatenus  hic  non  sunt  nec  venales  elephami, 
Nec  Latio,  aut  usquam  nostro  sub  sidere  talis 
Bellua  concipitur ;  sed  furva  gente  petita. 
Alboribus  Rutulis  et  Turni  pascitur  agro,  105 
Caesaris  armentum,  nulli  servire  paratum 
Privato:  siquidem  Tytio  parere  solebant 
Hannibali,  et  nostris  ducibus,  regique  Molosso. 
Horum  majores,  ac  dorso  ferre  cohortes. 


Partem  aliquam  belli,  et  euntem  in  proelia  turrim 
Nulla  igitur  mora  per  Novium,  mora  nulla  per 
Histrum 

Pacuvium,  quin  illud  ebur  ducatur  ad  aras, 

Et  cadat  ante  lares  Gallitse,  victima  sola 
Tantis  digna  deis,  et  captatoribus  horum. 

Alter  enim,  si  concedas  mactare,  vovebit  1 15 
De  grege  servorum  magna  aut  pulcherrima  quee- 
Corpora ;  vel  pueris,  et  frontibus  ancillarum  Lque 
Imponet  vitias  :  et,  si  qua  est  nubilis  illi 
Iphigenia  domi,  dabit  hanc  altaribus,  etsi 
Non  sperat  tragicae  furtiva  piacula  cervae.  120 
Laudo  meum  civem,  nec  comparo  testamento 
Mille  rates:  nam  si  Libitinam  evaserit  aeger. 
Delebit  tabulas,  inclusus  carcere  nassae. 

Post  meritum  sane  mirandum,  atque  omnia  soli 
Forsan  Pacuvio  breviter  dabit.  Ille  superbus 
Incedet  victis  rivalibus.  Ergo  vides,  quam  126 
Grande  operae  pretium  faciat  jugulata  Mycenis. 

Vivat  Pacuvius,  quaeso,  vel  Nestora  totum : 
Possideat,  quantum  rapuit  Nero :  montibus  au¬ 
rum  [ullo. 

Exaequet;  nec  amet  quenquam,  nec  ametur  ab 

Exemplo  quodcunque  malo  committitur,  ipsi 
Displicet  auctori.  Prima  est  haec  ultio,  quod  se 
Judice  nemo  nocens  absolvitur,  improba  quam- 
Gratia  fallaci  praetoris  vicerit  urna.  [vis 

Quid  sentire  putas  omnes,  Calvine,  recenti  5 
De  scelere,  et  fidei  violatae  crimine  ?  Sed  nec 
Tam  tenuis  census  tibi  contigit,  ut  mediocris 
Jacturae  te  mergat  onus;  nec  rara  videmus, 

Quae  paterisi'  Casus  multis  hic  cognitus,  ac  jam 
Tritus,  et  e  medio  Fortunae  ductus  acervo.  10 
Ponamus  nimios  gemitus:  flagrantior  aequo 
Non  debet  dolor  esse  viri,  nec  vulnere  major. 

Tu  quamvis  levium  minimam  exiguamque  ma¬ 
lorum 

Par'iculam  vix  ferre  potes,  spuman<ibus  ardens 
Visceribus,  sacrum  tibi  quodnon  reddat  amicus 
Depositum.  Stupet  haec,  qui  jam  post  terga  re- 
Sexaginta  annos,  Fonteio  consule  natus  ?  [liquit 
An  nihil  in  melius  tot  rerum  proficis  usu  ? 

Magna  quidem,  sacris  quae  dat  praecepta  libellis 
Victrix  Fortunae  Sapientia.  Ducimus  autem  20 
Hos  quoque  felices,  qui  ferre  incommoda  vitae. 
Nec  jactare  jugum,  vita  didicere  magistra. 

Quae  tam  festa  dies,  ut  cesset  prodere  furem. 
Perfidiam,  fraudes,, atque  omni  ex  crimine  lucrum 
Quaesitum,  et  partos  gladio  vel  pyxide  nummos  ? 
Rari  quippe  boni:  numere  vix  sunt  totidem,  quot 
Thebarum  portae,  vel  divitis  ostia  Nili. 

Nona  aetas  agitur,  pejoraque  saecula  ferri 
Temporibus,  quorum  sceleri  non  invenit  ipsa 
Nomen,  et  a  nullo  posuit  Natura  metallo.  30 
Nos  hominum  divumque  fidem  clamore  ciemus. 
Quanto  Faesidium  laudat  vocalis  agentem 
Sportula.  Dic,  senior  bulla  dignissime,  nescis, 
Quas  habeat  Veneres  aliena  pecunia?  nescis, 


Quem  tua  simplicitas  risum  vulgo  moveat,  cum 
Exigis  a  quoquam,  ne  pejeret,  et  putet  ullis  36 
Esse  aliquod  numen  templis,  araeque  rubenti  ? 
Quondam  hoc  indigenae  vivebant  more,  prius 
Sumeret  agrestem  posito  diademate  falcem  [quam 
Saturnus  fugiens;  tunc  cum  virguncula  Juno, 

Et  privatus  adhuc  Idaeis  Jupiter  antiis.  41 

Nulla  super  nubes  convivia  coelicolarum, 

Nec  puer  Iliacus,  formosa  nec  Herculis  uxor 
Ad  cyathos,  et  jam  siccato  nectare  tergens 
Brachia  Vulcanus  Liparaea  nigra  taberna.  45 
Prandebat  sibi  quisque  deus,  nec  turba  deorum 
Talis,  ut  est  hodie,  contentaque  sidera  paucis 
Numinibus  miserum  urguebant  Atlanta  minori 
Pondere.  Nondum  aliquis  sortitus  triste  profundi 
Imperium,  aut  Sicula  torvus  cum  conjuge  Pluton. 
Nec  rota,  nec  Furiae,  nec  saxum,  aut  vulturis  atri 
Poena;  sed  infernis  hilares  sine  regibus  umbrae. 
Improbitas  illo  fuit  admirabilis  aevo. 

Credebant  hoc  grande  nefas,  et  morte  piandum, 
Si  juvenis  vetulo  non  adsurrexerat,  et  si  55 
Barbato  cuicunque  puer,  licet  ipse  videret 
Plura  domi  fraga,  et  majores  glandis  acervos. 
Tam  venerabile  erat,  praecedere  quatuor  annis. 
Primaque  par  adeo  sacrae  lanugo  senectaa ! 

Nunc,  si  depositum  non  infitietur  amicus,  60 
Si  reddat  veterem  cum  tota  aerugine  follem. 
Prodigiosa  fides,  et  Tuscis  digna  libellis. 
Quaeque  coronata  lustrari  debeat  agna. 

Egregium  sanctumque  virum  si  cerno,  bimembri 
Hoc  monstrum  puero,  aut  miranti  sub  aratro  65 
Piscibus  inventis,  et  fetae  comparo  mulae, 
Sollicitus,  tanquam  lapides  effuderit  imber, 
Examenve  apium  longa  consederit  uva 
Culmine  delubri,  tanquam  in  mare  fluxerit  amnis 
Gurgitibus  miris  et  lactis  vortice  torrens.  7C 
intercepta  decem  quereris  sestertia  fraude 

Sacrilega  ?  Quid  si  bis  centum  perdidit  alter 
Hoc  arcana  modo?  majorem  tertius  illa 
Summam,  quam  patulae  vix  ceperat  angulus  arcae  ? 
Tam  facile  et  pronum  est,  superos  contemnere 
testes,  75 

Si  mortalis  idem  nemo  sciat !  Adspice,  quanta 
foce  neget!  quae  sit  fleti  constantia  vultus! 

Per  Solis  radios,  Tarpeiaque  fulmina  jurat. 

Et  Martis  frameam,  et  Cirrhaei  spicula  vatis. 

Per  calames  venatricis  pharetramque  Puellae,  80 
Perque  tuum,  pater  ASgaei  Neptune,  tridentem ; 
Addit  et  Herculeos  arcus,  hastamque  Minervae, 
Quicquid  habent  telorum  armamentaria  coeli. 

Si  vero  et  pater  est;  Comedam,  inquit,  flebile 
Sinciput  elixi,  Pharioque  madentis  aceto,  [nati 
Sunt,  in  fortunae  qui  casibus  omnia  ponant,  86 
Et  nullo  credant  mundum  rectore  moveri. 

Natura  volvente  vices  et  lucis  et  anni; 

Atque  ideo  intrepidi  quaecunque  altaria  tangunt. 
Est  alius,  metuens  ne  crimen  poena  sequatur :  90 
Hic  putat  esse  deos,  et  pejerat,  atque  ita  secum : 
Decernat,  quodcunque  volet,  de  corpore  nostro 
Isis,  et  irato  feriat  mea  lumina  sistro. 

Dummodo  vel  caecus  teneam,  quos  abnego,  numos. 
Et  phthisis,  et  vomicae  putres,  et  dimidium  crus 
Sunt  tanti  ?  Pauper  locupletem  optare  podagram 
Ne  dubitet  Ladas,  si  non  eget  Anticyra,  nec 
Archigene.  Quid  enim  velocis  gloria  plantae 
Praestat,  et  esuriens  Pisaeae  ramus  olivae? 

Ut  sit  magna,  tamen  certe  lenta  ira  deorum  est. 

Si  curant  igitur  cunctos  punire  nocentes,  101 
Quando  ad  me  venient?  sed  et  exorabile  numen 
Fortasse  experiar:  solet  his  ignescere.  Multi 
Committunt  eadem  diverso  crimina  falo: 

Ille  crucem  sceleris  pretium  tulit,  hic  diadema. 
Sic  animum  dirae  trepidum  formidine  culpae  106 
Confirmant.  Tunc  te  sacra  ad  delubra  vocantem 
Praecedit,  trahere  immo  ultro,  ac  vexare  paratus. 
Nam  cum  magna  malae  superest  audacia  causae, 
Creditur  a  multis  fiducia.  Mimum  agit  ille,  1 10 
Urbani  qualem  fugitivus  scurra  Catulli: 

Tu  miser  exclamas,  ut  Stentora  vincere  possis. 
Vel  potiusquantumGradivusHomericus:  Audis, 
Jupiter,  haec,  nec  labra  moves,  cum  mittere  vo- 
Debueras  vel  marmoreus,vel  aeneus  ?  autcur[cem 
In  carbone  tuo  charta  pia  thura  soluta  1 16 
Ponimus,  et  sectum  vituli  jecur,  albaque  porci 
Omenta?  Ut  video,  nullum  discrimen  haben¬ 
dum  est 

Effigies  inter  vestras,  statuamque  Vagelli. 

Accipe,  quae  contra  valeat  solatia  ferre,  120 
Et  qui  nec  Cynicos,  nec  Stoica  dogmata  legit 
A  Cynicis  tunica  distantia,  non  Epicurum 
Suspicit  exigui  laetum  plantaribus  horti. 

Curentur  dubii  medicis  majoribus  aegri ; 

Tu  venam  vel  discipulo  committe  Philippi.  125 
Si  nullum  in  terris  tam  detestabile  factum 
Ostendis,  taceo ;  nec  pugnis  caedere  pectus 
Te  veto,  nec  plana  faciem  contundere  palma: 
Quandoquidem  accepto  claudenda  est  janua 
Et  majore  domus  gemitu,  majore  tumultu  [damno. 
Planguntur  nummi, quam  funera.  Nemo  dolorem 
Fingit  in  hoc  casu,  vestem  deducere  summam 
Contentus,  vexare  oculos  humore  coacto. 

Ploratur  lacrvmis  amissa  pecunia  veris. 

Sed  si  cuncta  vides  simili  fora  plena  querela,  135 
Si,  decies  lectis  diversa  parte  tabellis, 

Tana  supervacui  dicunt  chirographa  ligni, 

Arguit  ipsorum  quos  littera,  gemmaque  princeps 
Sardonychus,  loculis  quae  custoditur  eburnis  :  * 


Ten’,  o  delicias !  extra  communia  censes  14G 
Ponendum  ?  Qui  tu  gallinae  filius  albae. 

Nos  viles  pulli,  nati  infelicibus  ovis  ? 

Rem  pateris  modicam,  et  mediocri  bile  ferendam 
Si  flectas  oculos  majora  ad  crimina.  Confer 
Conductpm  lationem,  incendia  sulfure  coepta 
Atque  dolo,  primos  cum  janua  colligit  ignes ; 
Conferet  hos,  veteris  qui  tollunt  grandia  templi 
Pocula  adorandae  robiginis,  et  populorum  148 
Dona,  vel  antiquo  positas  a  rege  coronas 
Haec  ibi  si  non  sunt,  minor  exstat  sacrilegus,  qui 
Radat  inaurati  femur  Herculis,  et  faciem  ipsam 
N  ptuni ;  qui  bracteolam  de  Castore  ducat. 

An  dubitet,  solitus  totum  conflare  Tonantem  ? 
Confer  et  artifices,  mercatoremque  veneni, 

Et  deducendum  corio  bovis  in  mare,  cum  quo  155 
Clauditur  adversis  innoxia  simia  fatis.  [Urbis 
Haec  quota  pars  scelerum,  quae  custos  Gallicus 
Usque  a  Lucifero,  donec  lux  occidat,  audit? 
Humani  generis  mores  tibi  nosse  volenti 
Sufficit  una  domus.  Paucos  consume  dies,  et  160 
Dicere  te  miserum,  postquam  illinc  veneris,  aude. 
Quis  tumidum  guttur  miratur  in  Alpibus?  aut 
In  Meroe  crasso  majorem  infante  mamillam  ?  [quis 
Caerula  quis  stupuit  Germani  lumina,  flavam 
Caesariem,et  madido  torquentem  cornua  cirro  ?  1 65 
Nempe  quod  haec  illis  natura  est  omnibus  una. 
Ad  subitasThracum  volucres, nubemque  sonoram 
Pygmaeus  parvis  currit  bellator  in  armis : 

Mox  impar  hosti,  raptusque  per  aera  curvis 
Unguibus  a  saeva  fertur  grue.  Si  videas  hoc  170 
Gentibus  in  nostris,  risu  quatiare  :  sed  illic  [ridet 
Quanquam  eadem  assidue  spectentur  proelia. 
Nemo,  ubi  tota  cohors  pede  non  est  altior  uno. 

Nullane  perjuri  capitis,  fraudisque  nefandae 
Poena  erit  ?  Abreptum  crede  hunc  graviore  catena 
Protinus,  et  nostro  (quid  plus  velit  ira?)  necari 
Arbitrio:  manet  illa  tamen  jactura,  nec  unquam 
Depositum  tibi  sospes  erit.  Sed  corpore  trunco 
Invidiosa  dabit  minimus  solatia  sanguis  : 

At  vindicta  bonum  vita  jucundius  ipsa.  180 
Nempe  hoc  indocti,  quorum  praecordia  nullis 
Interdum,  aut  levibus  videas  flagrantia  causis. 
Quantulacunque  adeo  est  occasio,  sufficit  irae. 
Chrysippus  non  dicet  idem,  nec  mite  Thaletis 
Ingenium  dulcique  senex  vicinus  Hymetto,  185 
Qui  partem  acceptae  saeva  inter  vincla  cicutae 
Accusatori  nollet  dare.  Plurima  felix 
Paulatim  vitia,  atque  errores  exuit  omnes. 

Prima  docet  rectum  Sapientia:  quippe  minuti 
Semperet  infirmi  est  animi  exiguique  voluptas  190 
Ultio.  Continuo  sic  collige,  quod  vindicta  [tu 
Nemo  magis  gaudet,  quam  foemina.  Cur  tamen  hos 
Evasisse  putes,  quos  diri  conscia  facti 
Mens  habet  attonitos,  et  surdo  verbere  caedit. 
Occultum  quatiente  animo  tortore  flagellum  ?  195 
Poena  autem  vehemens,  ac  multo  saevior  illis. 
Quas  etCaedicius  gravis  invenit, etRhadaman thus. 
Nocte  dieque  suum  gestare  in  pectore  testem. 
Spartano  cuidam  respondit  Pythia  vates. 

Haud  impunitum  quondam  fore,  quod  dubitaret 
Depositum  retinere,  et  fraudem  jure  tueri  201 
Jurando.  Quaerebat  enim,  quae  numinis  esset 
Mens,etan hoc  illi  facinus  suaderet  ApolIo?[nem 
Reddidit  ergo  metu, non  moribus;  et  tamen  om- 
Vocem  adyti  dignam  templo,  veramque  probavit, 
Exstinctus  tota  pariter  cum  prole  domoque,  208 
Et,  quamvis  longa  deductis  gente,  propinquis. 

Has  patitur  poenas  peccandi  sola  voluntas. 

Nam  scelus  i«tra  se  tacitum  qui  cogitat  ullum, 

Facti  crimen  habet.  Cedo,  si  conata  peregit  ?  2 10 
Perpetua  anxietas  nec  mensae  tempore  cessat, 
Faucibus  ut  morbo  siccis,  interque  molares 
Difficili  crescente  cibo:  Setina  misellus 
Exspuit ;  Albani  veteris  pretiosa  senectus 
Displicet.  Ostendas  melius,  densissima  ruga  215 
Cogitur  in  frontem,  velut  acri  ducta  Falerno. 
Nocte  brevem  si  forte  indulsit  cura  soporem. 

Et  toto  versata  toro  jam  membra  quiescunt ; 
Continuo  templum,  et  violati  numinis  aras, 

Et,  quod  praecipuis  mentem  sudoribus  urguet. 
Te  videt  in  somnis;  tua  sacra  et  major  imago 
Humana  turbat  pavidum  cogitque  fateri.  222 
Hi  sunt,  qui  trepidant  et  ad  omnia  fulgura  pallent, 
Cum  tonat,  exanimes  primo  quoque  murmure 
cceli ; 

Non  quasi  fortuitus,  nec  ventorum  rabie,  sed 
Iratus  cadat  in  terras,  et  judicet  ignis.  226 

Illa  nihil  nocuit,  cura  graviore  timetur 
Proxima  tempestas,  velut  hoc  dilata  sereno. 
Praeteiea,  lateris  vigili  cum  febre  dolorem 
Si  coepere  pati,  missum  ad  sua  corpora  morbum 
Infesto  credunt  a  numine:  saxa  deorum  231 
Haec,  et  tela  putant.  Pecudem  spondere  sacello 
Balantem,  et  Laribus  cristam  promittere  galli 
Non  audent:  quid  enim  sperare  nocentibus aegris 
Concessum?  vel  quae  non  dignior  hostia  vita? 
Mobilis  et  varia  est  ferme  natura  malorum.  236 
Cum  scelus  admittunt,  superest  constantia. 
Quid  fas 

Atque  nefas,  tandem  incipiunt  sentire  peractis 
Criminibus.  Tamen  ad  mores  natura  recurrit 
Damnatos,  fixa  et  mutari  nescia.  Nam  quis  240 
Peccandi  finem  posuit  sibi?  quando  recepit 
Ejectum  semel  attrita  de  fronte  ruborem  ?  [uno 
Quisnam  hominum  est,  quem  tu  contentum  videris 
Flagitio  ?  Dabit  in  laqueum  vestigia  noster 
Perfidus,  et  nigri  patietur  carceris  uncum,  245 
Aut  maris  .dSgaei  rupem,  scopulosque  frequentes 
Exsulibus  magnis.  Poena  gaudebis  amara 
Nominis  invisi,  tandemque  fatebere  laetus,  [rum. 
Nec  surdum,  nec  Tiresiam  quenquam  esse  deo- 

SATIRA  XIV. 

Plurima  sunt,  Fuscine,  et  fama  digna  sinistra. 

Et  nitidis  maculam  haesuram  figentia  rebus, 

Quae  monstrant  ipsi  pueris  traduntque  parentes. 
Si  damnosa  senem  juvat  alea,  ludit  et  haeres 
Bullatus,  parvoque  eadem  movet  arma  fritillo.  5 
Nec  melius  de  se  cuiquam  sperare  propinquo 
Concedet  juvenis,  qui  radere  tubera  terrae. 
Boletum  condire,  et  eodem  jure  natantes 
Mergere  ficedulas  didicit,  nebulone  parente 
Et  cana  monstrante  gula.  Cum  septimus  annus 
Transierit  puero,  nondum  omni  dente  renato,  11 
Barbatos  licet  admoveas  mille  inde  magistros, 
Hinc  totidem,  cupiet  lauto  coenare  paratu 
Semper,  et  a  magna  non  degenerare  culina. 
Mitem  an  imum,  et  mores  modicis  erroribus  aequos 
Praecipit,  atque  animas  servorum  et  corpora  nostra 
Materia^onstare  putat  paribusque  elementis,  17 
An  saevire  docet  Rutilus,  qui  gaudet  acerbo 
Plagarum  strepitu,  et  nullam  Sirena  flagellis 
Comparat.Antiphates  trepidi  larisac  Polyphemus, 
Tum  felix,  quoties  aliquis  tortore  vocato  21 
Uritur  ardenti  propter  duo  lintea  ferro? 

Quid  suadet  juveni  laetus  stridore  catenae, 

Quem  mire  afficiunt  inscripta  ergastula,  carcer 
Rusticus  ?  Exspectas,  ut  non  sit  adultera  Largae 
Filia,  quae  nunquam  maternos  dicere  mrachos  26 


Tam  cito,  nec  tanto  poterit  contexere  cursu. 

Ut  non  ter  decies  respiret?  Conscia  matri 
Virgo  fuit:  ceras  nunc  hac  dictante  pusillas 
Implet,  et  ad  moechos  dat  eisdem  ferre  cinaedis 
Sic  natura  jubet :  velocius  et  citius  nos  3. 

Corrumpunt  vitiorum  exempla  domestica,  magnis 
Cum  subeunt  animos  auctoribus.  Unus  et  alter 
Forsitan  haec  spernant  juvenes,  quibus  arte  be~ 
Et  meliore  luto  finxit  praecordia  Titan :  [nigna 
Sed  reliquos  fugienda  patrum  vestigia  ducunt,  36 
Et  monstrata  diu  veteris  trahit  orbita  culpae. 
Abstineas  igitur  damnandis:  hujus  enim  vel 
Una  potens  ratio  est,  ne  cr  mina  nostra  sequantur 
Ex  nobis  geniti;  quoniam  dociles  imitandis  40 
Turpibus  ac  pravis  omnes  sumus;  et  Catilinam 
Quocunque  in  populo  videas,  quocunque  sub 
axe : 

Sed  nec  Brutus  erit,  Bruti  nec  avunculus  usquam. 
Nil  dictu  foedum  visu  jue  haec  limina  tanga',  [Ia; 
Intra  quae  puer  est.  Procul  hinc,  procul  ite  puel- 
Lenonum,  et  cantus  pernoctantis  parasiti. 
Maxima  debetur  puero  reverentia.  Si  quid 
Turpe  paras,  ne  tu  pueri  contemseris  annos  : 

Sed  peccaturo  obstet  tibi  filius  infans. 

Nam  si  quid  dignum  censoris  fecerit  ira  50 

Quandoque,  et  similem  tibi  se  non  corpore  tantum 
Nec  vultu  dederit,  morum  quoque  filius,  et  qui 
Omnia  deterius  tua  per  vestigia  peccet. 

Corripies  nimirum,  et  castigabis  acerbo 
Clamore,  ac  post  haec  tabulas  mutare  parabis.  55 
Unde  tibi  frontem  libertatemque  parentis, 

Cum  facias  pejora  senex,  vacuumque  cerebro 
Jam  pridem  caput  hoc  ventosa  cucurbita  quaerat? 

Hospite  venturo,  cessabit  nemo  tuorum. 

Verre  pavimentum,  nitidas  ostende  columnas,  60 
Arida  cum  tota  descendat  aranea  tela. 

Hic  laeve  argentum,  vasa  aspera  tergeat  alter; 
Vox  domini  furit  instantis,  virgamque  tenentis. 
Ergo  miser  trepidas,  ne  stercore  foeda  canino 
Atria  displiceant  oculis  venientis  amici,  65 
Ne  perfusa  luto  sit  porticus;  et  tamen  uno 
Semodio  scobis  haec  emundat  sefvulus  unus : 
Illud  non  agitas,  ut  sanctam  filius  omni 
Adspiciat  sine  labe  domum,  vitioque  carentem  ? 
Gratum  est, quod  patriaecivem  popu  oque dedisti 
Si  facis,  ut  patriae  sit  idoneus,  utilis  agris,  7. 
Utilis  et  bellorum,  et  pacis  rebus  agendis. 
Plurimum  enim  intererit,  quibus  artibus,  et  qui¬ 
bus  hunc  tu 

Moribus  instituas.  Serpente  ciconia  pullos 
Nutrit,  et  inventa  per  devia  rura  lacerta:  75 

Illi  eadem  sumtis  quaerunt  animalia  pinnis. 
Vultur,  jumento,  et  canibus,  crucibusque  relictis, 
Ad  fetus  properat,  partemque  cadaveris  affert. 
Hic  est  ergo  cibus  magni  quoque  vulturis,  et  se 
Pascentis,  propria  cum  jam  facit  arbore  nidos. 
Sed  leporem  aut  capream  famulae  Jovis  et  gene- 
ln  saltu  venantur  aves :  hinc  praeda  cubili  [rosae 
Ponitur :  inde  autem,  cum  se  matura  levarit 
Progenies,  stimulante  fame,  festinat  ad  illam, 
Quam  primum  rupto  praedam  gustaverat  ovo.  85 
iEdificator  erat  Cetronius,  et  modo  curvo 
Littore  Caietae,  summa  nunc  Tiburis  arce, 

Nunc  Praenestinis  in  montibus,  alta  parabat 
Culmina  villarum,  Graecis  longeque  petitis 
Marmoribus,  vincens  Foitunae  atque  Heiculis 
aedem,  90 

Ut  spado  vincebat  Capitolia  nostra  Posides. 
Dum  sic  ergo  habitat  Cetronius,  imminuit  rem, 
Frecst  opes;  nec  parva  tamen  mensura  relictae 

Tortis  erat:  totam  hanc  turbavit  filius  amens. 
Dum  meliore  novas  attollit  marmore  villas.  95 
Quidam  sortiti  metuentem  sabbata  patrem. 

Nil  praeter  nubes  et  coeli  numen  adorant; 

Nec  distare  putant  humana  carne  suillam, 

Qua  pater  abstinuit;  mox  et  praeputia  ponunt : 
Romanas  autem  soliti  contemnere  leges,  100 
Judaicum  ediscunt,  et  servant,  ac  metuunt  jus, 
Tradidit  arcano  quodcunque  volumine  Moses; 
Non  monstrare  vias,  eadem  nisi  sacra  colenti ; 
Quaesitum  ad  fontem  solos  deducere  verpos. 

Sed  pater  in  causa,  cui  septima  quaeque  fuit  lux 
Ignava,  et  partem  vitae  non  attigit  ullam.  106 
Sponte  tamen  juvenes  imitantur  cetera ;  solam 
Inviti  quoque  avaritiam  exercere  jubentur. 

Fallit  enim  vitium  specie  virtutis  et  umbra. 

Cum  sit  triste  habitu,  vultuque  et  veste  severum. 
Nec  dubie,  tanquam  frugi,  laudatur  avarus,  1 1 1 
Tanquam  parcus  homo,  et  rerum  tutela  suarum 
Certa  magis,  quam  si  fortunas  servet  easdem 
Hesperidum  serpens,  aut  Ponticus.  Adde  quod 
hunc,  de 

Quo  loquor,  egregium  populus  putat  acquirendi 
Artificem :  quippe  his  crescunt  patrimonia  fabris. 
Sed  crescunt  quocunque  modo,  majoraque  fiunt 
Incude  assidua,  semperque  ardente  camino. 

Et  pater  ergo  animi  felices  credit  avaros. 

Qui  miratur  opes,  qui  nulla  exempla  beati  120 
Pauperis  esse  putat :  juvenes  hortatur,  ut  illam 
Ire  viam  pergant,  et  eidem  incumbere  sectae. 

Sunt  quaedam  vitiorum  elementa:  his  protinus 
Imbuit, et  cogit  minimas  ediscere  sordes,  [illos 
Mox  acquirendi  docet  insatiabile  votum.  125 
Servorum  ventres  modio  castigat  iniquo. 

Ipse  quoque  esuriens :  neque  enim  omnia  susti¬ 
net  unquam 

Mucida  caerulei  panis  consumere  frusta. 
Hesternum  solitus  medio  servare  minutal 
Septembri;  nec  non  deferre  ih  tempora  coenae 
Alterius  conchem  aestivam  cum  parte  lacerti  131 
Signatam,  vel  dimidio  putrique  siluro. 

Filaque  sectivi  numerata  includere  porri. 
Invitatus  ad  haec,  aliquis  de  ponte  negabit. 

Sed  quo  divit  as  haec  per  tormenta  coactas,  135 
Cum  furor  haud  dubius,  cum  sit  manifesta  phre- 
Ut  locuples  moriaris,  egentis  vivere  fato?  [nesis, 
Interea,  pleno  cum  turget  sacculus  ore.  [vit; 
Crescit  amor  nummi,  quantum  ipsa  pecunia  cre- 
Et  minus  hanc  optat,  qui  non  habet.  Ergo  para- 
Altera  villa  tibi,  cum  rus  non  sufiicit  unum,  [tur 
Et  proferre  libet  fines ;  majorque  videtur  142 
Et  melior  vicina  seges  :  mercaris  et  hanc,  et 
Arbusta,  et  densa  montem  qui  canet  oliva. 
Quorum  si  pretio  'ominus  non  vincitur  ullo,  145 
Nocte  boves  macri,  lassoque  famelica  collo 
Jumenta  ad  virides  hujus  mittentur  aristas  ; 

Nec  prius  inde  domum,  quam  tota  novalia  saevos 
In  ventres  abeant,  ut  credas  falcibus  actum. 
Dicere  vix  possis,  quam  multi  talia  plorent,  1  0 
Et  quot  venales  injuria  fecerit  agros 
Sed  qui  sermones?  quam  foedae  buccina  famae? 
Quid  nocet  hoc  ?  inquit.  Tunicam  mihi  malo 
Quam  si  me  toto  laudet  vicinia  pago,  [lupini, 
Exigui  ruris  paucissima  farra  secantem.  155 
Scilicet  et  morbis,  et  debilitate  carebis. 

Et  luctum  et  curam  effugies,  et  tempora  vitae 
Longa  tibi  post  haec  fato  meliore  dabuntur. 

Si  tantum  culti  solus  possederis  agri, 

Quantum  sub  Tatio  populus  Romanus  arabat. 
Mox  etiam  fractis  aetate,  ac  Punica  passis  161 


Proelia, vel  Pyrrhum  immanem, gladiosqueMolos- 
Tandem  pro  multis  vix  jugera  bina  dabantur  [sos 
Vulneribus.  Merces  ea  sanguinis  atque  laboris 
Nullis  visa  unquam  meritis  minor,  aut  ingratae 
Curta  fides  patriae.  Saturabat  glebula  talis  166 
Patrem  ipsum,  turbamque  casae,  qua  feta  jacebat 
Uxor,  et  infantes  ludebant  quatuor,  unus 
Vernula, tres  domini:  sed  magnis  fratribus  horum 
A  scrobe,  vel  sulco  redeuntibus,  altera  coena  170 
Amplior,  et  grandes  fumabant  pultibus  ollae. 
Nunc  modus  hic  agri  nostro  non  sufiicit  horto. 
Inde  fere  scelerum  causae  :  nec  plura  venena 
Miscuit,  aut  ferro  grassatur  saepius  ullum 
Humanae  mentis  vitium,  quam  saeva  cupido  175 
Indomiti  census.  Nam  dives  qui  fieri  vult, 

Et  cito  vult  fieri.  Sed  quae  reverentia  legum, 
Quis  metus,  aut  pudor  est  unquam  properantis 
Vivite  contenti  casulis  et  collibus  istis,  [avari  ? 
O  pueri,  Marsus  dicebat  et  Hernicus  olim,  180 
Veslinusque  senex  ;  panem  quaeramus  aratro. 

Qui  satis  est  mensis:  laudant  hoc  numina  ruris. 
Quorum  ope  et  auxilio,  gratae  post  munus  aristae, 
Contingunt  homini  veteris  fastidia  quercus. 

Nil  vetitum  fecisse  volet,  quem  non  pudet  alto 
Per  glaciem  perone  tegi;  qui  submovet  Euros 
Pellibus  inversis.  Peregrina  ignotaque  nobis 
Ad  scelus  atque  nefas,  quaecunque  est,  purpura 
ducit.  188 

Haec  illi  veteres  praecepta  minoribus:  at  nunc 
Post  finem  auctumni  media  de  nocte  supinum 
Clamosus  juvenem  pater  excitat :  Accipe  ceras, 
Scribe,  puer,  vigila,  causas  age,  perlege  rubras 
Majorum  leges,  aut  vitem  posce  libello. 

Sed  caput  intactum  buxo,  naresque  pilosas 
Annotet,  et  grandes  miretur  Laelius  alas.  195 
Dirue  Maurorum  attegias,  castella  Brigantum, 

Ut  locupletem  aquilam  tibi  sexagesimus  annus 
Afferat ;  aut,  longos  castrorum  ferre  labores 
Si  piget,  et  trepidum  solvunt  tibi  cornua  ventrem 
Cum  lituis  audita,  pares,  quod  vendere  possis  200 
Pluris  dimidio,  nec  te  fastidia  mercis 
Ullius  subeant  ablegandae  Tiberim  ultra: 

Neu  credas  ponendum  aliquid  discriminis  inter 
Unguenta,  et  cotium.  Lucri  bonus  est  odor  ex  re 
Qualibet.  Illa  tuo  sententia  semper  in  ore  205 
Versetur,  dis  atque  ipso  Jove  digna,  poetae  : 
Unde  habeas,  quaerit  nemo ;  sed  oportet  habere. 
Hoc  monstrant  vetulae  pueris  repentibus  assae  : 
Hoc  discunt  omnes  ante  alpha  et  beta  puellae. 
Talibus  instantem  monitis  quemcunque  parentem 
Si  possem  affari :  Dic,  o  vanissime,  quis  te  211 
Festinare  jubet  ?  meliorem  praesto  magistro 
Discipulam.  Securus  abi:  vinceris,  ut  Ajax 
Praeteriit  Telamonem,  ut  Pelea  vicit  Achilles. 
Parcendum  teneris:  nondum  implevere  medullas 
Maturae  mala  nequitiae.  Cum  pectere  barbam 
Coeperit,  et  longi  mucronem  admittere  cultri, 
Falsus  erit  testis,  vendet  perjuria  summa 
Exigua,  et  Cereris  tangens  aramque  pedemque. 
Elatam  jam  crede  nurum,  si  limina  vestra  220 
Mortifera  cum  dote  subit.  Quibus  illa  premetur 
Per  somnum  digitis!  nam  quae  terraque  marique 
Acquirenda  putas,  brevior  via  conferet  illi. 
Nullus  enim  magni  sceleris  labor.  Haec  ego 
nunquam 

Mandavi,  dices  olim,  nec  talia  suasi.  225 

Mentis  causa  malae  tamen  est  et  origo  penes  te. 
Nam  quisquis  magni  census  praecepit  amorem. 
Et  laevo  monitu  pueros  producit  avaros, 

[Et  qui  per  fraudes  patrimonia  conduplicare] 

Dat  libertatem,  et  totas  effundit  habenas  230 
Curriculo :  quem  si  revoces,  subsistere  nescit. 
Et  te  contemto  rapitur,  metisque  relictis. 

Nemo  satis  credit  tantum  delinquere,  quantum 
Permittas :  adeo  indulgent  sibi  latius  ipsi. 

Cum  dicis  juveni,  stultum,  qui  donet  amico,  235 
Qui  paupertatem  levet  attollatque  propinqui; 

Et  spoliare  doces,  et  circumscribere,  et  omni 
Crimine  divitias  acquirere,  quarum  amor  in  te, 
Quantus  erat  patria;  Deciorum  in  pectore,  quan¬ 
tum 

Dilexit.  Thebas,  si  Graecia  vera,  Menoeceus :  240 
In  quorum  sulcis  legiones  dentibus  anguis 
Cum  clypeisnascuntur,  et  horrida  bella  capessunt 
Continuo,  tanquam  et  tubicen  surrexerit  una. 
Ergo  ignem,  cujus  scintillas  ipse  dedisti. 
Flagrantem  late,  et  rapientem  cuncta  videbis.  245 
Nec  tibi  parcetur  misero,  trepidumque  magistrum 
In  cavea  magno  fremitu  leo  tollet  alumnus. 

Nota  mathematicis  genesis  tua :  sed  grave  tardas 
Exspectare  colus.  Morieris  stamine  nondum 
Abrupto.  Jam  nunc  obstas,  et  vota  moraris  :  250 
Jam  torquet  juvenem  longa  et  cervina  senectus. 
Ocius  Archigenen  quaere,  atque  eme,  quod  Mi¬ 
thridates 

Composuit,  si  vis  aliam  decerpere  ficum,  [est. 
Atque  alias  tractare  rosas.  Medicamen  habendum 
Sorbere  ante  cibum  quod  debeat  et  pater  et  rex. 
Monstro  voluptatem  egregiam,  cui  nulla  theatra. 
Nulla  aequare  queus  praetoris  pulpita  lauti. 

Si  spectes,  quanto  capitis  discrimine  constent 
Incrementa  domus,  serata  multus  in  arca 
Fiscus,  et  ad  vigilem  ponendi  Castora  nummi. 
Ex  quo  Mars  Ultor  galeam  quoque  perdidit,  et  res 
Non  potuit  servare  suas.  Ergo  omnia  Flor® 

Et  Cereris  licet,  et  Cybeles  aulaea  relinquas : 
Tanto  majores  humana  negotia  ludi. 

Au  magis  oblectant  animum  jactata  petauro  265 
Corpora,  quique  solet  rectum  descendere  funem. 
Quam  tu,  Corycia  semper  qui  puppe  moraris 
Atque  habitas,  Coro  semper  tollendus  et  Austro, 
Perditus,  ac  vilis  sacci  mercator  olentis  ; 

Qui  gaudes  pingue  antiquae  de  littore  Cretae  270 
Passum,  et  municipes  Jovis  advexisse  lagenas  ? 
Hic  tamen  ancipiti  figens  vestigia  planta 
Victum  illa  mercede  parat,brumamque famemque 
Illa  reste  cavet;  tu  propter  mille  talenta 
Et  centum  villas  temerarius.  Adspice  portus275 
Et  plenum  magnis  trabibus  mare  ;  plus  hominum 
est  jam 

In  pelago  :  veniet  classis,  quocunque  vocarit 
Spes  lucri,  nec  Carpathium  Gaetulaque  tantum 
/Equora  transiliet,  sed,  longe  Calpe  relicta. 
Audiet  Herculeo  stridentem  gurgite  solem.  280 
Grande  operae  pretium  est,  ut  tenso  folle  reverti 
Inde  domum  possis  tumidaque  superbus  aluta, 
Oceani  monstra,  et  juvenes  vidisse  marinos. 

Non  unus  mentes  agitat  furor.  Ille  sororis  284 
In  manibus  vultu  Eumenidum  terretur  et  igni : 

Hic  bove  percusso  mugire  Agamemnona  credit 
Aut  Ithacum.  Parcat  tunicis  licet  atque  lacernis. 
Curatoris  eget,  qui  navem  mercibus  implet 
Ad  summum  latus,  et  tabula  distinguitur  uda  ; 
Cum  sit  causa  mali  tanti  et  discriminis  hujus  290 
Concisum  argentum  in  titulos  faciesque  minutas. 
Occurrunt  nubes  et  fulgura.  Solvite  funem. 
Frumenti  dominus  clamat  piperisque  coemti ; 
Nil  color  hic  coeli,  nil  fascia  nigra  minatur ; 
dEstivum  tonat.  Infelix  hac  forsitan  ipsa  295 
Nocte  cadet  fractis  trabibus,  fluctuque  premetur 


Obrutus,  et  zonam  laeva  morsuque  tenebit. 

Sed  cujus  votis  modo  non  suffecerat  aurum, 
Quod  Tagus  et  rutila  volvit  Pactolus  arena. 
Frigida  sufficient  velantes  inguina  panni;  300 
Exiguusque  cibus,  mersa  rate  naufragus  assem 
Dum  rogat,  et  picta  se  tempestate  tuetur. 

Tantis  parta  malis  cura  majore  metuque 
Servantur.  Misera  est  magni  custodia  census. 

Dispositis  praedives  hamis  vigilare  cohortem 
Servorum  noctu  Licinus  jubet,  attonitus  pro  306 
Electro,  signisque  suis,  Phrygiaque  columna. 
Atque  ebore  et  lata  testudine.  Dolia  nudi 
Non  ardent  Cynici :  si  fregeris,  altera  fiet 
Cras  domus,  aut  eadem  plumbo  commissa  ma¬ 
nebit.  310 

Stnsit  Alexander,  testa  cum  vidit  in  illa 
Magnum  habitatorem,  quanto  felicior  hic,  qui 
Nil  cuperet,  quam  qui  totum  sibi  posceret  orbem, 
Passurus  vestis  aequanda  pericula  rebus.  314 

Nullum  numen  habes,  si  sit  prudentia  :  nos  te. 
Nos  facimus,  Fortuna,  deam.  Mensura  tamen 
quae 

Sufficiat  census,  si  quis  me  consulat,  edam  : 

In  quantum  sitis  atque  fames  et  frigora  poscunt, 
Quantum,  Epicure,  tibi  parvis  suffecit  in  hortis, 
Quantum  Socratici  ceperunt  ante  penates.  320 
Nunquam  aliud  Natura,  aliud  Sapientia  dicit. 
Acribus  exemplis  videor  te  claudere.  Misce 
Ergo  aliquid  nostris  de  moribus :  effice  summam. 
Bis  septem  ordinibus  quam  lex  dignatur  Othonis. 
Haec  quoque  si  rugam  trahit  extenditque  labellum; 
Sume  duos  equites,  fac  tertia  quadringenta.  326 
Si  nondum  implevi  gremium,  si  panditur  ultra  • 
Nec  Croesi  fortuna  unquam,  nec  Persica  regna 
Sufficient  animo,  nec  divitiae  Narcissi, 

Indulsit  Caesar  cui  Claudius  omnia,  cujus  S30 
Paruit  imperiis,  uxorem  occidere  jussus. 

SATIRA  XV. 

Quis  nescit,  Volusi  Bithynice,  qualia  demens 
iEgyptus  portenta  colat  ?  Crocodilon  adorat 
Pars  haec  :  illa  pavet  saturam  serpentibus  ibin. 
Effigies  sacri  nitet  aurea  cercopitheci, 

Dimidio  magicae  resonant  ubi  Memnone  chordae, 
Atque  vetus  Thebe  centum  jacet,  obruta  portis. 
Illic  caeruleos,  hic  piscem  fluminis,  illic 
Oppida  tota  canem  venerantur,  nemo  Dianam 
Porrum  et  caepe  nefas  violare  et  frangere  morsu 
O  sanctas  gentes,  quibus  haec  nascuntur  in  hortis 
Numina  !  Lanatis  animalibus  abstinet  omnis  1 1 
Mensa.  Nefas  illic  fetum  jugulare  capellae  : 
Carnibus  humanis  vesci  licet.  Attonito  cum 
Tale  super  coenam  facinus  narraret  Ulixes 
Alcinoo,  bilem  aut  risum  fortasse  quibusdam  15 
Moverat,  ut  mendax  aretalogus.  In  mare  nemo 
Hunc  abicit,  saeva  dignum  veraque  Charybdi, 
Fingentem  immanes  Laestrygonas  atque  Cyclo- 
Nain  citius  Scyllam,  vel  concurrentia  saxa  [pas  ? 
Cyaneas,  plenos  et  tempestatibus  utres  20 

Crediderim,  aut  tenui  percussum  verbere  Circeo 
Et  cum  remigibus  grunnisse  Elpenora  porci3. 
Tam  vacui  capitis  populum  Phaeaca  putavit  ? 

Sic  aliquis  merito  nondum  ebrius, et  minimumqui 
De  Corcyraea  temetum  duxerat  urna  :  25 

Solus  enim  hoc  Ithacus  nullo  sub  teste  canebat. 
Nos  miranda  quidem,  sed  nuper  consule  Junio 
Gesta  super  calidae  referemus  moenia  Copti ; 
Nos  vulgi  scelera,  et  cunctis  graviora  cothurnis. 
Nam  scelus  a  Pyrrha,  quanquam  ornnis  syrmata 
volvas,  3C 

Nullus  apud  tragicos  populus  facit.  Accipe,  nostro 
Dira  quod  exemplum  feritas  produxerit  sevo. 

Inter  finitimos  vetus  atque  antiqua  simultas. 
Immortale  odium,  et  nunquam  sanabile  vulnus 
Ardet  adhuc  Coptos  et  Tentyra.  Summus  utrim- 
Inde  furor  vulgo,  quod  numina  vicinorum  [que 
Odit  uterque  locus,  cum  solos  credat  habendos 
Esse  deos,  quos  ipse  colit.  Sed  tempore  festo 
Alterius  populi  rapienda  occasio  cunctis 
Visa  inimicorum  primoribus  ac  ducibus,  ne  40 
Lsetum  hilaremque  diem,  ne  magnae  gaudia  coense 
Sentirent,  positis  ad  templa  et  compita  mensis, 
Pervigilique  toro, quem  nocte  ac  luce  jacentem 
Septimus  interdum  sol  invenit.  Horrida  sane 
jEgyptus  :  sed  luxuria,  quantum  ipse  notavi,  45 
Barbara  famoso  non  cedit  turba  Canopo. 

Adde,  quod  et  facilis  victoria  de  madidis,  et 
Blaesis,  atque  mero  titubantibus.  Inde  virorum 
Saltatus  nigro  tibicine,  qualiacunque  49 

Unguenta,  et  flores,  multaeque  in  fronte  coronae  : 
Hinc  jejunum  odium.  Sed  jurgia  prima  sonare 
Incipiunt  animis  ardentibus:  haec  tuba  rixae. 
Dein  clamore  pari  concurritur,  et  vice  teli 
Saevit  nuda  manus  :  paucae  sine  vulnere  malae : 
Vix  cuiquam,  aut  nulli  toto  certamine  nasus  55 
Integer.  Adspiceres  jam  cuncta  per  agmina  vultus 
Dimidios,  alias  facies,  et  hiantia  ruptis 
Ossa  genis,  plenos  oculorum  sanguine  pugnos. 
Ludere  se  credunt  ipsi  tamen,  et  pueriles 
Exercere  acies,  quod  nulla  cadavera  calcent.  60 
£t  sane  quo  tot  rixantis  millia  turbae. 

Si  vivunt  omnes  ?  Ergo  acrior  impetus,  et  jam 
Saxa  inclinatis  per  humum  quaesita  lacertis 
Incjpiunt  torquere,  domestica  seditioni  [Ajax, 
Tela;  nec  hunc  lapidem,  quales  et  Turnus,  et 
Vel  quo  Tydides  percussit  pondere  coxam  66 
ASneae  ;  sed  quem  valeant  emittere  dextrae 
Illis  dissimiles,  et  nostro  tempore  natae. 

Nam  genus  hoc  vivo  jam  decrescebat  Homero. 
Terra  malos  homines  nunc  educat  atque  pusillos. 
Ergo  deus, quicunque  adspexit,  ridet  et  odit.  71 
A  deverticulo  repetatur  fabula.  Postquam 
Subsidiis  aucti,  pars  altera  promere  ferrum 
Audet,  et  infestis  pugnam  instaurare  sagittis; 
Terga  fugrn  celeri  praestantibus  omnibus,  instant. 
Qui  vicina  colunt  umbrosae  Tentyra  palmae. 
Labitur  hinc  quidam,  nimia  formidine  cursum 
Praecipitans,  capiturque  ast  illum  in  plurima 
sectum 

Frusta  et  particulas,  ut  multis  mortuus  unus 
Sufficeret,  totum  corrosis  ossibus  edit  80 

Victrix  turba  :  nec  ardenti  decoxit  aeno,  [tavit 
Autverubus;  longum  usque  adeo  tardumque  pu- 
Exspectare  focos,  contenta  cadavere  crudo. 

Hic  gaudere  libet, quod  non  violaverit  ignem. 
Quem  summa  coeli  raptum  de  parte  Prometheus 
Donavit  terris.  Elemento  gratulor,  et  te  86 
Exsultare  reor.  Sed  qui  mordere  cadaver 
Sustinuit,  nil  unquam  hac  carne  libentius  edit. 
Nam  scelere  in  tanto  ne  quseras,et  dubites,  an 
Prima  voluptatem  gula  senserit.  Ultimus  autem 
Qui  stetit,  absumto  jam  toto  corpore,  ductis  91 
Per  terram  digitis,  aliquid  de  sanguine  gustat. 
Vascones,  haec  fama  est,  alimentis  talibus  olim 
Produxere  animas  :  sed  res  diversa,  sed  illic 
Fortunae  invidia  est,  bellorumque  ultima,  casus 
Extremi,  longae  dira  obsidionis  egestas.  96 
Hujus  enim,  quod  nunc  agitur,  miserabile  debet 
Exemplum  esse  cibi  s  sicut  modo  dicta  mihi 
gens 


Post  omnes  herbas,  post  cuncta  animalia,  quic- 
Cogebat  vacui  ventris  furor,  hostibus  ipsis  [quid 
Pallorem  ac  maciem  et  tenues  miserantibus  artus. 
Membra  aliena  fame  lacerabant,  esse  parati 
Et  sua.  Quisnam  hominum  veniam  dare,quisve 
deorum 

Viribus  abnuerit  dira  atque  immania  passis, 

Et  quibus  illorum  poterant  ignoscere  manes, 105 
Quorum  corporibus  vescebantur?  Melius  nos 
Zenonis  praecepta  monent :  nec  enim  omnia, 
quaedam 

Pro  vita  facienda  putat.  Sed  Cantaber  unde 
Stoicus,  antiqui  praesertim  aetate  Metelli?  [nas. 
Nunc  totus  Graias  nostrasque  habet  orbis  Athe- 
Gallia  causidicos  docuit  facunda  Britannos  : 

De  conducendo  loquitur  jam  rhetore  Thule,  [par 
Nobilis  ille  tamen  populus,  quem  diximus;  et 
Virtute  atque  fide,  sed  major  clade  Saguntus 
Tale  quid  excusat.  Maeotide  saevior  ara  115 
iEgyptus.  Quippe  illa  nefandi  Taurica  sacri 
Inventrix  homines  (ut  jam,  quae  carmina  tradunt. 
Digna  fide  credas)  tantum  immolat,  ulterius  nil 
Aut  gravius  cultro  timet  hostia.  Qui  modo  casus 
Impulit  hos?  quae  tanta  fames  infesiaque  vallo 
Arma  coegerunt'  tam  detestabile  monstrum 
Audere  ?  Anne  aliam,  terra  Memphitide  sicca. 
Invidiam  facerent  nolenti  surgere  Nilo  ? 

Qua  nec  terribiles  Cimbri,  nec  Britones  unquam 
Sauromataeve  truces,  aut  immanes  Agathyrsi,  125 
Hac  saevit  rabie  imbelle  et  inutile  vulgus, 
Parvula  fictilibus  solitum  dare  vela  phaselis. 

Et  brevibus  pictae  remis  incumbere  testae. 

Nec  poenam  sceleri  invenies,  nec  digna  parabis 
Supplicia  his  populis,  in  quorum  mente  pares 
sunt  1 30 

Et  similes  ira  atque  fames.  Mollissima  corda 
Humano  generi  dare  se  Natura  fatetur,  [sus. 
Quae  lacrymas  dedit :  haec  nostri  pars  optima  sen* 
Plorare  ergo  jubet  casum  lugentis  amici. 
Squaloremque  rei,  pupillum  ad  jura  vocantem 
Circumscriptorem,  cujus  manantia  fletu  136 
Ora  puellares  faciunt  incerta  capilli. 

Naturae  imperio  gemimus,  cum  funus  adultae 
Virginis  occurrit,  vel  terra  clauditur  infans, 

Et  minor  igne  rogi.  Quis  enim  bonus  et  face 
dignus  140 

Arcana,  qualem  Cereris  vult  esse  sacerdos. 

Ulla  aliena  sibi  credat  mala  ?  Separat  hoc  nos 
A  grege  mutorum,  atque  ideo  venerabile  soli 
Sortiti  ingenium,  divinorumque  capaces. 

Atque  exercendis  capiendisque  artibus  apti,  145 
Sensum  a  coelesti  demissum  traximus  arce. 

Cujus  egent  prona  et  terram  spectantia.  Mundi 
Principio  indulsit  communis  conditor  illis  [nos 
Tantum  animas,  nobis  animumquoque, mutuus  ut 
Affectus  petere  auxilium  et  praestare  juberet,  150 
Dispersos  trahere  in  populum,  migrare  vetusto 
De  nemore,  et  proavis  habitatas  linquere  sylvas  , 
jEdificare  domos,  laribus  conjungere  nostris 
Tectum  aliud,  tutos  vicino  limine  somnos 
Ut  collata  daret  fiducia;  protegere  armis  155 
Lapsum,  aut  ingenti  nutantem  vulnere  civem. 
Communi  dare  signa  tuba,  defendier  isdem 
Turribus,  atque  una  portarum  clave  teneri. 

Sed  jam  serpentum  major  concordia.  Parcit 
Cognatis  maculis  similis  fera.  Quando  leoni  1P0 
Fortior  eripuit  vitam  leo  ?  quo  nemore  unquam 
Exspiravit  aper  majoris  dentibus  apri  ? 

Indica  tigris  agit  rabida  cum  tigride  pacem 
Pe  rpetuam  :  srevis  inter  se  convenit  ursis. 


Lib  V.  Sat.  lfl. 


JUVENALIS. 


701 


Ast  homini  ferrum  letale  incude  nefanda  166 
Produxisse  parum  est;  cum  rastra  et  sarcula  tan- 
Adsueti  coquere,  et  marris  ac  vomere  lassi  [tum 
Nescierint  primi  gladios  extundere  fabri. 
Adspicimus  populos,,  quorum  non  sufficit  irae 
Occidisse  aliquem ;  sed  pectora,  brachia,  vultum 
Crediderint  genus  esse  cibi.  Quid  diceret  ergo, 
Vel  quo  non  fugeret,  si  nunc  haec  monstra  vide- 
Pythagoras.  cunctis  animalibus  abstinuit  qui  [ret 
Tanquam  homine,  et  ventri  indulsit  non  omne 
legumen  ? 

SATIRA  XVI. 

Quis  numerare  queat  felicis  praemia,  Galle, 
Militiae  ?  Nam  si  subeuntur  prospera  castra, 

Me  pavidum  excipiat  tironem  porta  secundo 
Sidere.  Plus  etenim  fati  valet  hora  benigni, 
Quam  sinos  Veneris  commendet  epistola  Marti, 
Et  Samia  genitrix  quae  delectatur  arena.  [rum 
Commoda  tractemus  primum  communia  :  quo- 
Haud  minimum  illud  erit,  ne  te  pulsare  togatus 
Audeat ;  immo,  etsi  pulsetur,  dissimulet,  nec 
Audeat  excussos  praetori  ostendere  dentes,  10 
Et  nigram  in  facie  tumidis  livoribus  offam. 
Atque  oculum  medico  nil  promittente  relictum. 
Bardaicus  judex  datur  haec  punire  volenti 
Calceus,  et  grandes  magna  ad  subsellia  surae, 
Legibus  antiquis  castrorum  et  more  Camilli  15 
Servato,  miles  ne  vallum  litiget  extra, 

Et  procul  a  signis.  Justissima  centurionum 
Cognitio  est  igitur  de  milite  :  nec  mihi  deerit 
Ultio,  si  justae  defertur  causa  querelae. 

Tota  cohors  tamen  est  inimica,  omnesque  manipli 
Consensw  magno  efficiunt,  curabilis  ut  sit  21 
Vindicta,  et  gravior,  quam  injuria.  Dignum  erit 
Declamatoris  mulino  corde  Vagelli,  [ergo 

Cum  duo  crura  habeas,  offendere  tot  caligas,  tot 
Millia  clavorum.  Quis  tam  procul  absit  ab  Urbe? 


Praeterea  quis  tam  Pylades,  molem  aggeris  ultra 
Ut  veniat  ?  Lacrymae  siccentur  protinus,  et  se 
Excusaturos  non  sollicitemus  amicos. 

Da  testem,  judex  cum  dixerit ;  audeat  ille, 
Nescio  quis,  pugnos  qui  vidit,  dicere.  Vidi  P  80 
Et  credam  dignum  barba,  dignumque  capillis 
Majorum.  Citius  falsum  pro  mcere  testem 
Contra  paganum  possis,  quam  vera  loquentem 
Contra  fortunam  armati,  contraque  pudorem. 
Praemia  nunc  alia  atque  alia  emolumenta  no 
ternus  35 

Sacramentorum.  Convallem  ruris  aviti 
Improbus,  aut  campum  mihi  si  vicinus  ademit. 
Et  sacrum  effodit  m  dio  de  limite  saxum, 

Quod  mea  cum  vetulo  coluit  puls  annua  libo ; 
Debitor  aut  sumtos  pergit  non  reddere  nummos, 
Vana  supUrvacui  dicens  chirographa  ligni :  41 

Exspectandus  erit,  qui  lites  inchoet,  annus. 
Totius  populi :  sed  tunc  quoque  mille  ferenda 
Taedia,  mille  morae  ;  toties  subsellia  tantum 
Sternuntur ;  jam  facundo  ponente  lacernas  45 
Caedicio,  et  Fusco  jam  micturiente,  parati 
Digredimur,  lentaque  fori  pugnamus  arena. 

Ast  illis,  quos  arma  tegunt  et  balteus  ambit. 
Quod  placitum  est  ipsis,  praestatur  tempusagendi 
Nec  res  atteritur  longo  sufflamine  litis.  50 

Solis  praeterea  testandi  militibus  jus 
Vivo  patre  datur:  nam,  quae  sunt  parta  labore 
Militiae,  placuit  non  esse  in  corpore  census, 
Omne  tenet  cujus  regimen  pater.  Ergo  Coranum 
Signorum  comitem,  castrorumque  aera  meren 
tem, 

Quamvis  jam  tremulus,  captat  pater.  Ilunc  laoot 
aequus 

Provehit,  et  pulchro  reddit  sua  dona  labori 
Ipsius  certe  ducis  hoc  referre  videtur. 

Ut,  qui  fortis  erit,  sit  felicissimus  idem, 

Ut  laeti  phaleris  omnes,  et  torquibus  onmes  00 

MARTlALfS  ET  ALIORUM,  UT  VIDETUR,  DE  SPECTACULfS  LIBELLUS. 


Epigramma  I. — In  Amphitheatrum  Caesaris. 
Barbara  Pyramidum  sileat  miracula  Memphis, 
Assyrius  jactet  nec  Babylona  labor ; 

Nec  Triviae  templo  molles  laudentur  Iones, 
Dissimuletque  deum  cornibus  ara  frequens  ; 
Aere  nec  vacuo  p-ndentis  Mausolea  5 

Laudibus  immodicis  Cares  in  astra  ferant. 
Omnis  Caesareo  cedat  labor  amphitheatro  : 
Unum  prae  cunctis  fama  loquatur  opus. 
Epigramma  II. — In  opera  publica  Caesaris. 
Hic,  ubi  sidereus  propior  videt  astra  colossus. 
Et  crescunt  media  pegmata  celsa  via ; 
Invidiosa  feri  radiabant  atria  regis, 

Unaque  jam  tota  stabat  in  urbe  domus. 

Hic,  ubi  conspicui  venerabilis  amphitheatri  5 
Erigitur  moles,  stagna  Neronis  erant. 

Hic,  ubi  miramur  velocia  munera  thermas. 
Abstulerat  miseris  tecta  superbus  ager. 
Claudia  diffusas  ubi  porticus  explicat  umbras. 
Ultima  pars  aulae  deficientis  erat.  10 

Reddita  Roma  sibi  est;  et  suntte  praeside, Caesar, 
Deliciae  populi,  quae  fuerant  domini. 
Epigramma  III. — De  gentium  confluxu  et 
congratula  t.ione. 

Quae  tam  seposita  est,  quae  gens  tam  barbara. 
Ex  qua  spectator  non  sit  in  urbe  tua  ?  [Caesar, 
Venit  ab  Orpheo  cultor  Rhodopeius  Haemo, 
Venit  et  epo!o  Sarmata  pastus  equo  ; 

Et  qui  prima  bibit  deprensi  flumina  Nili,  5 
Et  quem  supremae  Tethyos  unda  ferit. 
Festinavit  Arabs,  festinavere  Sabaei, 

Et  Cilices  nimbis  hic  maduere  suis. 

Crinibus  in  nodum  tor  is  venere  Sicambri, 

Atque  aliter  tortis  crinibus  ASthiopes.  10 
Vox  diversa  sonat ;  populorum  est  vox  tamen  una. 
Cum  verus  patriae  diceris  esse  pater. 
Epigramma  IV. — Ad  Caesarem,  quod  expulerit 
delatores. 

Turba  gravis  paci,  placidaeque  inimica  quieti, 
Quae  semper  miseras  sollicitabat  opes, 

Tradita  Gaetulis;  nec  cepit  arena  nocentes: 

Et  delator  habet, quod  dabat,  exsilium. 
******* 
Exsulat  Ausonia  profugus  delator  ab  urbe  : 
Impensis  vitam  principis  annumeres. 
Epigramma  V. —  De  Pasiphaes  spectaculo. 
Junctam  Pasiphaen  Dictaeo  credite  tauro. 

Vidimus  ;  accepit  fabula  prisca  fidem. 

Nec  se  miretur,  Caesar,  longaeva  vetustas : 
Quicquid  fama  canit,  donat  arena  tibi. 


Epigramma  VI. — Foeminae  in  Amphitheatro 
cum  leone  certamen. 

Belliger  invictis  quod  Mars  tibi  saevit  in  armis, 
Non  satis  est,  Caesar;  saevit  et  ipsa  Venus. 
Prostratum  vasta  Nemees  in  valle  leonem, 
Nobile,  et  Herculeum  fama  canebat  opus. 
Prisca  fides  taceat:  nam  post  tua  munera,  Caesar, 
Haec  jam  foeminea  vidimus  acta  manu.  6 
Epigramma  VII. — Poena  Laureoli. 
Qualiter  in  Scythica  religatus  rupe  Prometheus 
Assiduam  nimio  pectore  pavit  avem  : 

Nuda  Caledonio  sic  pectora  praebuit  urso 
Non  falsa  pendens  in  cruce  Laureolus. 
Vivebant  laceri  membris  stillantibus  artus,  5 
Inque  omni  nusquam  corpore  corpus  erat. 
Denique  supplicium  dederat  necis  ille  paternae. 
Vel  domini  jugulum  foderat  ense  nocens; 
Temp  a  vel  arcano  demens  spoliaverat  auro; 

Subdiderat  saevas  vel  tibi,  Roma,  faces.  10 
Vicerat  antiquae  sceleratus  crimina  famae, 

In  quo,  quae  fuerat  fabula,  poena  fuit. 
Epigramma  VIII. — De  Daedalo. 

Daedale,  Lucano  cum  sic  lacereris  ab  urso. 

Quam  cuperes  pennas  aunc  habuisse  tuas  . 
Epigramma  IX. —  De  Rhinocerote. 
Praestitit  exhibitus  tota  tibi,  Caesar,  arena. 

Quae  non  promisit,  proelia  rhinoceros. 

O  quam  terribiles  exarsit  pronus  in  iras! 
Quantus  erat  cornu,  cui  pila  taurus  erat! 
Epigramma  X. — De  leone  qui  gubernatorem 
offendit. 

Laeserat  ingrato  leo  perfidus  ore  magistrum, 
Ausus  tam  notas  contemerare  manus  : 

Sed  dignas  tanto  persolvit  crimine  poenas; 

Et,  qui  non  tulerat  verbera,  tela  tulit. 

Quos decetesse  hominum  tali  suh  principe  mores, 
Qui  jubet  ingenium  mitius  esse  feris  ?  6 

Epigramma  XI. — De  urso. 

Praeceps  sanguinea  dum  se  rotat  ursus  arena. 
Implicitam  visco  perdidit  ille  fugam. 
Splendida  jam  tecto  cessent  venabula  ferro, 

Nec  volet  excussa  lancea  torta  manu. 
Deprendat  vacuo  venator  in  aere  praedam  5 
Si  captare  feras  aucupis  arte  placet. 
Epigramma  XII. — De  sue,  quae  ex  vulnere 
peperit. 

Inter  Caesareae  discrimina  saeva  Dianae 
Fixisset  gravidam  cum  levis  hasta  su^m; 
Exsiliit  partus  miserae  de  vulnere  matris 
O  Lucina  ferox,  hoc  peperisse  fuit  ? 

Pluribus  illa  mori  voluisset  saucia  telis,  5 

Omnibus  ut  natis  triste  pateret  iter. 

Quis  negat  esse  satum  materno  funere  Bacchum  ? 
Sic  genitum  numen  credite  j  nata  fera  est. 
Epigramma  XIII.— De  eadem. 

Icta  gravi  telo,  confossaque  vulnere  mater 
Sus  pariter  vitam  perdidit,  atque  dedit. 

O quam  certa  fuit  librato  dextera  ferro! 

Hanc  ego  Lucinae  credo  fuisse  manum. 

Experta  est  numen  moriens  utriusque  Dianae;  5 
Quaque  soluta  parens,  quaque  perempta  fera  est. 
Epigramma  XIV. — De  eadem. 

Sus  fera  jam  gravior,  maturi  pignora  ventris 
Emisit  fetum,  vulnere  facta  parens. 

Nec  jacuit  partus,  sed  matre  cadente  cucurrit. 

O  quantum  est  subitis  casibus  ingenium  ! 
Epigramma  XV. — De  Carpophoro  venatore. 
Summa  tuse,  Meleagre,  fuit  quse  gloria  famse, 
Quantula  Carpophori  portio  fusus  aper ! 

Ille  et  prsecipiti  venabula  condidit  urso. 

Primus  in  Arctoi  qui  fuit  arce  poli : 

Stravit  et  ignota  spectandum  mole  leonem,  5 
Herculeas  potuit  qui  decuisse  manus: 

Et  volucrem  longo  porrexit  vulnere  pardum. 

Prsemia  cum  laudis  ferret,  adhuc  poterat. 
Epigramma  XVI. — De  Hercule  insidente  tauro 
ad  ccelum  rapto. 

Raptus  abit  media  quod  ad  sethera  taurus  arena. 
Non  fuit  hoc  artis,  sed  pietatis  opus. 

Vexerat  Europen  fraterna  per  aequora  taurus  ; 

At  nunc  Alciden  taurus  in  astra  tulit. 

Caesaris  atque  Jovis  confer  nunc  schema :  juvenci 
Par  onus  ut  tulerint,  altius  iste  tulit.  6 

Epigramma  XVII. — De  supplice  elephante. 
Quod  pius  et  supplex  elephas  te,Csesar,  adorat, 
Hic  modo  qui  tauro  tam  metuendus  erat ; 

Non  facit  hoc  jussus,  nulloque  docente  magistro  : 
Crede  mihi,  numen  sentit  et  ille  tuum. 
EriGRAMMA  XVIII . — De  tigride  et  leone. 
Lambere  securi  dextram  consueta  magistri 
Tigris,  ab  Hyrcano  gloria  rara  jugo. 

Saeva  ferum  rabido  laceravit  dente  leonem  : 

Res  nova,  non  ullis  cognita  temporibus. 

Ausa  est  tale  nihil,  sylvis  dum  vixit  in  altis  ;  5 

Postquam  inter  nos  est,  plus  feritatis  habet. 
Epigramma  XIX. — De  tauro  et  elephante. 
Qui  modo  per  totam,  flammis  stimulatus,  arenam 
Sustulerat  raptas  taurus  in  astra  pilas; 
Occubuit  tandem  cornuto  [ardore]  petitus. 

Dum  facilem  tolli  sic  elephanta  putat. 
Epigramma  XX. — De  pari  gladiatorum. 
Dum  peteret  pars  haec  Myrinum,  pars  illa  Trium¬ 
phum, 

Promisit  pariter  Caesar  utraque  manu. 

Non  potuit  melius  litem  finire  jocosam. 

O  dulce  invicti  principis  ingenium  ! 

Epigramma  XXI.  —  De  Orpheo. 
Qnicquid  in  Orpheo  Rhodope  spectasse  theatro 
Dicitur,  exhibuit,  Caesar,  arena  tibi. 

Repserunt  scopuli,  mirandaque  sylva  cucurrit, 
Quale  fuisse  nemus  creditur  Hesperidum. 
Affuit  immixtum  pecudi  genus  omne  ferarum. 

Et  supra  vatem  m  lita  pependit  avis.  6 


Ipse  sed  ingrato  jacuit  laceratus  ab  urso. 

Haec  tamen  ut  res  est  facta,  ita  ficta  alia  est. 
Epigramma  XXII. — De  rhinocerote. 
Sollicitant  pavidi  dum  rhinocerota  magistri. 
Seque  diu  magnae  colligit  ira  ferae; 
Desperabantur  promissi  praelia  Martis  : 

Sed  tamen  is  rediit  cognitus  ante  furor. 
Namque  gravem  gemino  cornu  sic  extulit  ui  sura,  S 
Jactat  ut  impositas  taurus  in  astra  pilas. 
Epigramma  XXIII. — De  Carpophoro. 
Dorica  quam  certo  venabula  dirigit  ictu 
Fortis  adhuc  teneri  dextera  Carpophori! 

Ille  tulit  geminos  facili  cervice  juvencos ; 

Illi  cessit  atrox  bubalus  atque  bison. 

Hunc  leo  cum  fugeret,  praeceps  in  tela  cucurrit :  5 
I  nunc,  et  lentas  corripe,  turba,  moras. 
Epigramma  XXIV. — De  Naumachia. 

Si  quis  ades  longis  serus  spectator  ab  oris. 

Cui  lux  prima  sacri  muneris  ista  fuit ; 

Ne  te  decipiat  ratibus  navalis  Enyo, 

Et  par  unda  fretis  ;  hic  modo  terra  fuit. 

Non  credis  ?  spectes,  dum  laxentaequora  Martem  • 
Parva  mora  est,  dices:  hic  modo  pontus  erat. 
Epigramma  XXV. — De  Leandro. 

Quod  nocturna  tibi,  l.eandre,  pepercerit  unda, 
Desine  mirari :  Caesaris  unda  fuit. 

******* 

Cum  peteret  dulces  audax  Leandrus  amores. 

Et  fessus  tumidis  jam  premeretur  aquis  ; 

Sic  miser  instantes  affatus  dicitur  undas  :  5 

Parcite,  dum  propero;  mergite,  dum  redeo. 
Epigramma  XXVI. — De  natatoribus. 

Lusit  Nereidum  docilis  chorus  aequore  toto. 

Et  vario  faciles  ordine  pinxit  aquas  : 

Fuscina  dente  minax,  nexu  fuit  ancora  curvo  . 

Credidimus  remum,  credidimusque  ratem; 

Et  gratum  nautis  sidus  fulgere  Laconum,  5 
Lataque  perspicuo  vela  tumere  sinu. 

Quis  tantas  liquidis  artes  invenit  in  undis  ? 

Aul  docuit  lusus  hos  Thetis,  aut  didicit. 

Epigramma  XXVII. — Blanditur  Caesari. 
Saecula  Carpophorum,  Caesar,  si  prisca  tulissent. 
Jam  nullum  monstris  orbe  fuisset  opus. 

Non  Marathon  taurum,' Nemee  frondosa  leonem 
Arcas  Maenalium  non  timuisset  aprum. 

Hoc  armante  manus  hydrae  mors  una  fuisset,  5 
Huic  percussa  foret  tota  Chimaera  semel. 
Ignipedes  posset  sine  Colchide  vincere  tauros, 
Solvere  et  Hesionen  solus,  et  Andromeden  . 
Herculeae  laudis  numeretur  gloria ;  plus  est. 

Bis  denas  pariter  perdomuisse  feras.  10 

Epigramma  XXVIIL — De  Naumachia. 
Augusti  laudes  fuerant,  committere  classes. 

Et  freta  navali  sollicitare  tuba  ; 

Caesaris  haec  nostri  pars  est  quota  ?  vidit  in  undis 
Et  Thetis  ignotas,  et  Galatea  feras. 

Vidit  in  aequoreo  ferventes  pulvere  currus,  5 
Et  domini  Triton  ipse  putavit  equos. 

Dumque  parat  saevis  ratibus  fera  praelia  Nereus 
Abnuit  in  liquidis  ire  pedester  aquis. 

Quicquid  et  in  circo  spectatur  et  amphitheatro, 
Caesaris  hoc  dives  praestitit  unda  tibi.  ]<J 
Fucinus,  et  pigri  taceantur  stagna  Neronis: 

Hanc  norint  unam  saecula  Naumachiam. 

Epigramma  XXIX. — De  Prisco  et  Fero  gladia¬ 
toribus. 

Cum  traheret  Priscus,  traheret  certamina  Verus, 
Esset  et  aequalis  Mars  utriusque  diu  ; 

Missio  saepe  viris  magno  clamore  petita  est : 

Sed  Caesar  legi  paruit  ipse  suae. 

Lex  erat  ad  digitum  posita  concurrere  palma  :  5 
Quod  licuit,  lances,  donaque  saepe  dedit. 
Inventus  tamen  est  finis  discriminis  aequi ; 

Pugnavere  pares,  succubuere  pares. 

Misit  utrique  rudes,  et  palmas  Caesar  utriqu.e  : 

Hoc  pretium  virtus  ingeniosa  tulit.  10 

Contigit  hoc  nullo  nisi  te  sub  principe,  Caesar : 
Cum  duo  pugnarent,  victor  uterque  fuit. 


Epigramma  XXX. — Ad  Caesarem. 

Da  veniam  subitis  :  non  displicuisse  meretur, 
Festinat,  Caesar,  qui  placuisse  tibi. 

Epigramma  XXXI. — Alterum. 

Cedere  majori,  virtutis  fama  secunda  est  i 

Illa  gravis  palma  est,  quam  minor  hostis  habet 
Epigramma  XXXII. — De  dama  et  canibus. 

Concita  veloces  fugeret  cum  dama  Molossos, 

Et  varia  obliquas  necteret  arte  mora3 ; 

Caesaris  ante  pedes  supplex,  similisque  roganti 
Constitit;  et  praedam  non  tetigere  canes. 
Aliud ,  apud  antiquum  Juvenalis  Scholiasten. 

Flavia  gens,  quantum  tibi  tertius  abstulit  haeres 
Paene  fuit  tanti,  non  habuisse  duos. 


LIBER  PRIMUS. 


EPISTOLA  AD  LECTOREM. 


Spero  me  secutum  in  libellis  meis  tale  temperamentum,  ut  de  illis  queri  non  possit,  quisquis  de  se 
bene  senserit,  cum  salva  infimarum  quoque  personarum  reverentia  ludant;  quae  adeo  antiquis 
auctoribus  defuit,  ut  nominibus  non  tantum  veris  abusi  sint,  sed  etiam  magnis.  At  mihi  fama 
vilius  constet,  et  probetur  in  me  novissimum  ingenium.  Absit  a  jocorum  nostrorum  simplicitate 
malignus  interpres,  nec  epigrammata  mea  scribat.  Improbe  facit,  qui  in  alieno  libro  ingeniosus 
est.  Lascivam  verborum  veritatem,  id  est,  epigrammaton  linguam,  excusarem,  si  meum  esset 
exemplum:  sic  scribit  Catullus,  sic  Marsus,  sic  Pedo,  sic  Gaetulicus,  sic  quicunque  perlegitur.  Si 
quis  tamen  tam  ambitiose  tristis  est,  ut  apud  illum  nulla  pagina  Latine  loqui  fas  sit,  potest  epi¬ 
stola,  vel  potius  titulo  contentus  esse.  Epigrammata  illis  scribuntur,  qui  solent  spectare  Florales. 
Non  intret  Cato  theatrum  nostrum;  aut  si  intraverit,  spectet.  Videor  mihi  meo  jure  facturus,  si 
epistolam  versibus  clausero. 


Epigramma  1. — Ad  Catonem. 

Nosses  jocosae  dulce  cum  sacrum  Florae, 
Festosque  lusus,  et  licentiam  vulgi ; 

Cur  in  theatrum,  Cato  severe,  venisti  ? 

An  ideo  tantum  veneras,  ut  exires  ? 

Epigramma  II.— Ad  lectorem. 

Hic  est  quem  legis,  ille  quem  requiris. 

Toto  notus  in  orbe  Martialis 
Argutis  epigrammaton  libellis : 

Cui,  lector  studiose,  quod  dedisti 

Viventi  decus,  atque  sentienti,  5 

Rari  post  cineres  habent  poetae. 

Epigramma  111. — Ad  lectorem,  ubi  libri  venales. 
Qui  tecum  cupis  e3se  meos  ubicunque  libellos, 
Et  comites  longae  quaeris  habere  viae; 

Hos  eme,  quos  arctat  brevibus  membrana  tabellis: 

Scrinia  da  magnis,  me  manus  una  capit. 

Ne  tamen  ignores  ubi  sim  venalis,  et  erres  5 
Urbe  vagus  tota,  me  duce  certus  eris. 

Libertum  docti  Lucensis  quaere  Secundum, 
Limina  post  Pacis,  Palladiumque  forum. 
Epigramma  IV. — Ad  librum  suum. 
Argiletanas  mavis  habitare  tabernas, 

Cum  tibi,  parve  liber,  scrinia  nostra  vacent. 
Nescis  heu,  nescis  dominae  fastidia  Romae  : 

Crede  mihi,  nimium  Martia  turba  sapit. 
Majores  nusquam  ronchi :  juvenesque,  senesque, 
Et  pueri  nasum  rhinocerotis  habent.  6 

Audieris  cum  grande  sophos,  dum  basia  capias. 
Ibis  ab  excusso  missus  in  astra  sago. 

Sed  tu,  ne  toties  domini  patiare  lituras, 

Neve  notet  lusus  tristis  arundo  tuos,  10 

jEtherias,  lascive,  cupis  volitare  per  auras : 

I,  fuge ;  sed  poteras  tutior  esse  domi. 


Epigramma  V. — Ad  Caesarem. 
Contigeris  nostros,  Caesar,  si  forte  libellos, 
Terrarum  dominum  pone  supercilium. 
Consuevere  jocos  vestri  quoque  ferre  triumphi; 

Materiam  dictis  nec  pudet  esse  ducem. 

Qua  Thymelen  spectas,  derisoremque  Latinum,  5 
Illa  fronte  precor  carmina  nostra  legas. 
Innocuos  censura  potest  permittere  lusus  : 
Lasciva  est  nobis  pagina,  vita  proba  est. 
Epigramma  VI. — Ad  Marcum. 

Do  tibi  naumachiam,  tu  das  epigrammata  nobis. 
Vis  puto  cum  libro,  Marce,  natare  tuo. 
Epigramma  VII. — De  leone  Caesans. 
iEtherias  aquila  puerum  portante  per  auras. 
Illaesum  timidis  unguibus  haesit  onus: 

Nunc  sua  Caesareos  exorat  praeda  leones. 

Tutus  et  ingenti  ludit  in  ore  lepus. 

Quae  majora  putas  miracula  ?  summus  utrisque  5 
Auctor  adest:  haec  sunt  Caesaris,  illa  Jovis. 
Epigramma  VIII. — Ad  Maximum,  de  columba 
Stellae. 

Stellae  delicium  mei  columba, 

Verona  licet  audiente  dicam, 

Vicit,  Maxime,  passerem  Catulli. 

Tanto  Stella  meus  tuo  Catullo, 

Quanto  passere  major  est  columba.  5 

Epigramma  IX. — Deciani  dogma  laudat. 
Quod  magni  Thraseae,  consummatique  Catonis 
Dogmata  sic  sequeris,  salvus  ut  esse  velis ; 
Pectore  nec  nudo  strictos  incurris  in  enses; 

Quod  fecisse  velim  te,  Deciane,  facis. 

Nolo  virum,  facili  redimit  qui  sanguine  famam  :  5 
Hunc  volo,  laudari  qui  sine  morte  potest. 

Epigramma  X.— /»  Cottam 
Bellus  homo  et  magnus  vis  idem,  Cotta,  videri ; 
Sed  qui  bellus  homo  est,  Cotta,  pusillus  homo 
est. 

Epigramma  XI. — De  Gemello  et  Maronilla. 
Petit  Gemellus  nuptias  Maronillae, 

Et  cupit,  et  instat,  et  precatur,  et  donat. 

Adeone  pulchra  est  ?  ‘mmo  foedius  nil  est. 

Quid  ergo  in  illa  petitur  et  placet  ?  tussit. 

Epigramma  XII. — Ad  Sextilianum  potorem. 
Cum  data  sint  equiti  bis  quina  numismata,  quare 
Bis  decies  solus,  Sextiliane,  bibis? 

Jam  defecisset  portantes  calda  ministros, 

Si  non  potares,  Sextiliane,  merum. 

Epigramma  XIII. — De  Regulo. 

Itur  ad  Herculei  gelidas  qua  Tiburis  arces, 
Canaque  sulfureis  Albula  fumat  aquis ; 

Rura,  nemusque  sacrum,  dilectaquejugera  Musis 
Signat  vicina  quartus  ab  urbe  lapis  : 

Ilie  rudis  aestivas  praestabat  porticus  umbras,  5 
Heu  quam  paene  novum  porticus  ausa  nefas ! 
Nam  subito  collapsa  ruit,  cum  mole  sub  illa 
Gestatus  bijugis  Regulus  esset  equis. 

Nimirum  timuit  nostras  Fortuna  querelas. 

Quae  par  tam  magnae  non  erat  invidiae.  10 
Nunc  et  damna  juvant:  sunt  ipsa  pericula  tanti : 
Stantia  non  poterant  tecta  probare  deos. 
Epigramma  XIV. — De  Arria  et  Poeto. 
Casta  suo  gladium  cum  traderet  Arria  Paeto, 
Quem  de  visceribus  traxerat  ipsa  suis  : 

Si  qua  fides,  vulnus, quod  feci, non  dolet,  inquit; 
Sed  quod  tu  facies,  hoc  mihi.  Paete,  dolet. 
Epigramma  XV. — Ad  Casarem. 
Delicias,  Caesar,  lususque  jocosque  leonum 
Vidimus  :  hoc  etiam  praestat  arena  tibi; 

Cum  prensus  blando  toties  a  dente  rediret. 

Et  per  aperta  vagus  curreret  ora  lepus. 

Unde  potest  avidus  captae  leo  parcere  praedae  ?  5 
Sed  tamen  esse  tuus  dicitur ;  ergo  potest. 
Epigramma  XVI. — Ad  Julium. 

O  mihi  post  nullos  Juli  memorande  sodales, 

Si  quid  longa  fides,  castaque  jura  valent : 

Bis  jam  paene  tibi  consul  trigesimus  instat, 

Et  numerat  paucos  vix  tua  vita  dies. 

Non  bene  distuleris,  videas  quae  posse  negari;  5 
Et  solum  hoc  ducas,  quod  fuit,  esse  tuum. 
Exspectant  curaeque  catenatique  labores, 

Gaudia  non  remanent,  sed  fugitiva  volant. 

Ha*c  utraque  manu  complexuque  assere  toto  s 
Saepe  fluunt  imo  sic  quoque  lapsa  sinu.  10 
Non  est,  crede  mihi,  sapientis  dicere,  Vivam. 
Sera  nimis  vita  est  crastina,  vive  hodie. 
Epigramma  XVII. — Ad  Avitum. 

Sunt  bona,  sunt  quaedam  mediocria,  sunt  mala 
plura 

Quae  legis  hic:  aliter  non  fit,  Avite,  liber. 
Epigramma  XVIII. — Ad  Titum. 

Cogit  me  Titus  actitare  causas. 

Et  dicit  mihi  saepe,  Magna  res  est. 

Res  magna  est,  Tite,  quam  facit  colonus. 

Epigramma  XIX. — Ad  Tuceam. 

Quid  te,  Tuoca,  juvat  vetulo  miscere  Falerne 
In  VatiCan';s  condita  musta  cadis  ? 


Quid  tantum  fecere  boni  tibi  pessima  vina  > 

Aut  quid  fecerunt  optima  rina  mali  ? 

De  nobis  facile  est :  scelus  est  jugulare  Falernum, 
Et  dare  Campano  toxica  saeva  mero.  S 

Convivae  meruere  tui  fortasse  perire  : 

Amphora  non  meruit  tam  pretiosa  mori 

Epigramma  XX. — Ad  Mliarn. 

Si  memini,  fuerant  tibi  quatuor,  MYia,  dentes 
Exspuit  una  duos  tussis,  et  una  duos. 

Jam  secura  potes  totis  tussire  diebus; 

Nil  istic,  quod  agat,  tertia  tussis  habet. 

Epigramma  XXI. — Ad  Caecilianum. 

Dic  mihi  quis  furor  est?  turba  spectante  vocata, 
Solus  boletos,  Caeciliane,  voras. 

Quid  dignum  tanto  tibi  ventre, gulaque  precabor  ? 
Boletum,  qualem  Claudius  edit,  edas. 

Epigramma  XXII. — De  Porsena  et  Mucio  Scae¬ 
vola. 

Cum  peteret  regem  decepta  satellite  dextra, 
Ingessit  sacris  se  peritura  focis. 

Sed  tam  saeva  pius  miracula  non  tulit  hostis. 

Et  raptum  flammis  jussit  abire  virum. 

Urere  quam  potuit  contempto  Mucius  igne.  5 
Hanc  spectare  manum  Porsena  non  potuit. 
Major  deceptas  fama  est  et  gloria  dextrae. 

Si  non  errasset,  fecerat  illa  minus. 

Epigramma  XXIII. — De  leone  et  lepore. 
Quid  nunc  saeva  fugis  placidi,  lepus,  ora  leonis  ? 

Frangere  tam  parvas  non  didicere  feras. 
Servantur  magnis  isti  cervicibus  ungues, 

Nec  gaudet  tenui  sanguine  tanta  sitis. 

Praeda  canum  lepus  est,  vastos  non  implet  hiatus  : 
Non  timeat  Dacus  Caesaris  arma  puer.  6 

Epigramma  XXIV. — Ad  Cottam. 

Invitas  nullum,  nisi  cum  quo,  Cotta,  lavaris. 

Et  dant  convivam  balnea  sola  tibi. 

Mirabar,  quare  nunquam  me.  Cotta,  vocasses: 
Jam  scio  me  nudum  displicuisse  tibi. 

Epigramma  XXV. — Ad  Decianum. 
Adspicis  incomptis  illum,  Deciane,  capillis  ? 

Cujus  et  ipse  times  triste  supercilium  ; 

Qui  loquitur  Curios,  assertoresque  Camillos. 
Nolito  fronti  credere,  nupsit  heri. 

Epigramma  XXVI. — Ad  Faustinum.. 

Ede  tuos  tandem  populo,  Faustine,  libellos, 

Et  cultum  docto  pectore  profer  opus; 

Quod  nec  Cecropiae  damnent  Pandionis  arces, 
Nec  sileant  nostri,  praetereantque  senes. 

Ante  fores  stantem  dubitasne  admittere  famam  :  5 
Teque  piget  curae  praemia  ferre  tuae  ? 

Post  te  victurae,  per  te  quoque  vivere  charlae 
Incipiant.  Cineri  gloria  sera  venit. 

Epigramma  XXVII. — Ad  Sextilianum. 
Sextiliane,  bibis  quantum  subsellia  quinque 
Solus,  aqua  toties  ebrius  esse  potes. 

Nec  consessorum  vicina  numismata  tantum, 
jEra  sed  a  cuneis  ulteriora  petis. 

Non  haec  Pelignis  agitur  vindemia  praelis.  5 
Una  nec  in  Tuscis  nascitur  ista  jugis. 

Testa  sed  antiqui  felix  siccatur  Opimi, 

Egerit  et  nigros  Massica  cella  cados. 

A  caupone  tibi  faex  Laletana  petatur. 

Si  plus  quam  decies,  Sextiliane,  bibis.  10 

Epigramma  XXV11I. — Ad  Procillum. 
Hesterna  tibi  nocte  dixeramus. 

Quincunces,  puto,  post  decem  peractos, 
Coenares  hodie,  Procille,  mecum. 

Tu  factam  tibi  rem  statim  putasti. 

Et  non  sobria  verba  subnotasti,  5 

Exemplo  nimium  periculoso. 

Mitra  /tw/tom  rv/ttrornv,  Procille. 

Epigramma  XXIX. — De  Acerra 
Hesterno  foetere  mero  qui  credit  Acerram, 
’’allitur:  in  lucem  semper  Acerra  bibit. 
Epigramma  XXX. — Ad  Fidentinum 
Fama  refert  nostros  te,  Fidentine,  libellos 
Non  aliter  populo,  quam  recitare  tuos. 

Si  mea  vis  dici;  gratis  tibi  carmina  mittam. 

Si  dici  tua  vis;  haec  eme,  ne  mea  sint. 
Epigramma  XXXI. — • De  Diaulo  medico. 
Chirurgus  fuerat,  nunc  est  vespillo  Diaulus: 
Coepit,  quo  poterat,  clinicus  esse  modo. 
Epigramma  XXXII. — De  Encolpo. 

Hos  tibi,  Phoebe,  vovet  totos  a  vertice  crines 
Encolpus,  domini  centurionis  amor: 

Grata  Pudens  meriti  tulerit  cum  praemia  pili, 
Quam  primum  longas,  Phoebe,  recide  comas; 
Dum  nulla  teneri  sordent  lanugine  vultus,  5 
Dumque  decent  fusae  lactea  colla  jubae  : 

Utque  tuis  longum,  dominusque,  puerque  fruatur 
Muneribus,  tonsum  fac  cito,  sero  virum. 
Epigramma  XXXIII. — Ad  Sabidium. 

Non  amo  te,  Sabidi,  nec  possum  dicere  quare. 
Hoc  tantum  possum  dicere  ;  non  amo  te. 
Epigramma  XXXIV. — De  Gellia. 
Amissum  non  flet,  cum  sola  est  Gellia,  patrem. 

Si  quis  adest,  jussae  prosiliunt  lacrymse. 

Non  dolet  hic,  quisquis  laudari,  Gellia,  quaerit. 
Ille  dolet  vere,  qui  sine  teste  dolet. 

Epigramma  XXXV — Ad  Lesbiam. 
Incustoditis  et  apertis,  Lesbia,  semper 
Liminibus  peccas, nec  tua  furta  tegis: 

Et  plus  spectator,  quam  te  delectat  adulter: 

Nec  sunt  grata  tibi  gaudia,  si  qua  latent. 

At  meretrix  abigit  testem  veloque  seraque :  5 

Raraque  Summoeni  fornice  rima  patet. 

A  Chione  saltem,  vel  ab  Helide  disce  pudorem; 

Abscondunt  spurcas  haec  monumenta  lupas. 
Numquid  dura  tibi  nimium  censura  videtur? 
Deprendi  veto  te,  Lesbia,  non  futui.  10 

Epigramma  XXXVI. — Ad  Cornelium. 
Versu»  scribere  me  parum  severos, 

Nec  quos  pralegat  in  schola  magister 
Corneli,  quereris :  sed  hi  libelli, 

Tanquam  conjugibus  suis  mariti. 

Non  possunt  sine  mentula  placere.  5 

Quid  si  me  jubeas  Thalassionem 
Verbis  dicere  non  Thalassionis  ? 

Quis  Floralia  vestit,  et  stolatum 
Permittit  meretricibus  pudorem  ? 

Lex  haec  carminibus  data  est  jocosis,  10 

Ne  possint,  nisi  pruriant,  juvare. 

Quare  deposita  severitate. 

Parcas  lusibus  et  jocis  rogamus  : 

Nec  castrare  velis  meos  libellos. 

GaHo  turpius  est  nihil  Priapo.  15 

Epigramma  XXXVII. — Ad  Lucanum  et  Tui - 
lum. 

Si,  Lucane,  tibi,  vel  si  tibi,  Tulle,  darentur, 
Qualia  Ledaei  fata  Lacones  habent  ; 

Nobilis  haec  esset  pietatis  rixa  duobus, 

Quod  pro  fratre  mori  vellet  uterque  prior: 
Diceret  infernas  et  qui  prior  isset  ad  umbras ;  5 
Vive  tuo  frater  tempore,  vive  meo. 

Epigramma  XXXVIII. — Ad  Bassarn 
Ventris  onus  misero,  nec  te  pudet,  excipis  auro 
Bassa,  bibis  vitro.  Carius  ergo  cacas. 

Epigramma  XXXIX. — Ad  Fidentinum 
Quem  recitas,  meus  est,  o  Fidentine,  libellus 
Sed  male  cum  recitas,  incipit  esse  tuus. 

Epigramma  XI,. — Ad  Decianum. 

Si  quis  erit,  raros  inter  numerandus  amicos, 
Quales  prisca  fides,  famaque  novit  anus : 

Si  quis  Cecropiae  madidus  Latiseque  Minervae 
Artibus,  et  vera  simplicitate  bonus: 

Si  quis  erit  recti  custos,  mirator  honesti,  5 
Et  nihil  arcano  qui  roget  ore  deos : 

Si  quis  erit  magnae  subnixus  robore  mentis, 
Dispeream,  si  non  hic  Decianus  erit. 

Epigramma  XLI. — Ad  hvidum. 

Qui  ducis  vultus,  et  non  legis  ista  libenter. 
Omnibus  invideas,  livide,  nemo  tibi. 

Epigramma  XLII. — In  Ctxcilium. 
Urbanus  tibi,  Caecili,  videris. 

Non  es,  crede  mihi :  quid  ergo  ?  verna  es. 

Hoc  quod  Transtiberinus  ambulator, 

Qui  pallentia  sulfurata  fractis 

Permutat  vitreis :  quod  otiosae  5 

Vendit  qui  madidum  cicer  coronae . 

Quod  custos  dominusque  viperarum : 

Quod  viles  pueri  salariorum: 

Quod  fumantia  qui  tomacla  raucus 
Circumfert  tepidis  coquus  popinis:  1C 

Quod  non  optimus  Urbicus  poeta : 

Quod  de  Gadibus  improbus  magister : 

Quod  bucca  est  vetuli  loquax  cinaedi. 

Quare  desine  jam  tibi  videri. 

Quod  soli  tibi,  Caecili,  videris  :  15 

Qui  Galbam  salibus  tuis,  et  ipsum 
Possis  vincere  Sextium  Caballum. 

Non  cuicunque  datum  est  habere  nasum 
Ludit  qui  stolida  procacitate. 

Non  est  Sextius  ille,  sed  caballus.  20 

Etigramma  XLIII. —  De  Porcia  uxore  Bruti 
Conjugis  audisset  fatum  cum  Porcia  Bruti, 

Et  subtracta  sibi  quaereret  arma  dolor: 
Nondum  scitis,  ait,  mortem  non  posse  negari  ? 

Credideram  satis  hoc  vos  docuisse  patrem. 
Dixit,  et  ardentes  avido  bibit  ore  favillas .  5 

1  nunc,  et  ferrum,  turba  molesta,  nega. 

Epigramma  XLIV.— In  Mancinum 
Bis  tibi  triceni  fuimus,  Mancine,  vocati. 

Et  positum  est  nobis  nil  here  praeter  aprum 
Non  quae  de  tardis  servantur  vitibus  uvae* 
Dulcibus  aut  certant  quae  melimela  favis. 

Non  pyra  quae  lenta  pendent  religata  genista,  5 
Aut  imitata  breves  punica  mala  rosas: 
Rustica  lactantes  nec  misit  fiscina  metas. 

Nec  de  Picenis  venit  oliva  cadis. 

Nudus  aper;  sed  et  hic  minimus,  qualisque  necari 
A  non  armato  pumilione  potest.  10 

Et  nihil  inde  datum  est;  tantum  spectavimus 
Ponere  aprum  nobis  sic  et  arena  solet,  [omnes. 
Ponatur  tibi  nullus  aper  post  talia  facta : 

Sed  tu  ponaris,  cui  Charidemus,  apro. 

Epigramma  XLV. — Ad  Stellam 
Lascivos  leporum  cursus,  lususque  leonum, 
Quod  major  nobis  charta  minorque  gerit. 

Et  bis  idem  facimus :  nimium  si,  Stella,  videtur 
Hoc  tibi;  bis  leporem  tu  quoque  pone  mihi. 

Epigramma  XLVI. — De  libro  suo. 

Edita  ne  brevibus  pereat  mihi  charta  libellis, 
Dicatur  potius  «rov  S’  a7rap,uGif/.tvt>;. 

Epigramma  XLVII. — Ad  Hedylum. 

Cum  dicis,  Propero,  fac  si  facis,  Hedyle,  languet 
Protinus,  et  cessat  debilitata  Venus. 
Exspectare  jube :  velocius  ibo  retentus, 

Hfedyle  s  si  properas,  dic  mihi  ne  properem. 

Epigramma  XLVIII. — De  Diaulo  medico. 
Nuper  erat  medicus,  nunc  est  vespillo  Diaulus 
Quod  vespillo  facit,  fecerat  et  medicus. 

Epigramma  XLIX. — De  leone  et  lepore. 
Rictibus  his  tauros  non  eripuere  magistri. 

Per  quos  prseda  fugax  itque  reditque  lepus. 
Quodque  magis  mirum,  velocior  exit  ab  hoste, 
Nec  nihil  a  tanta  mobilitate  refert. 

Tutior  in  sola  non  est  cum  currit  arena,  5 

Nec  caveae  tanta  conditur  ille  fide : 

Si  vitare  canum  morsus,  lepus  improbe,  quaeris, 
Ad  quae  confugias,  ora  leonis  habes. 

Epigramma  L — Ad  Licinianum,  de  Hispanus 
locis. 

Vir  Celtiberis  non  tacende  gentibus, 

Nostraeque  laus  Hispaniae; 

Videbis  altam, Liciniane,  Bilbilim 
Equis  et  armis  nobilem, 

S  erilemque  Calvum  nivibus,  et  fractis  sacrum  5 
Vadaveronem  montibus: 

Et  delicati  dulce  Botrodi  nemus, 

Pomona  quod  felix  amat. 

Tepidi  natabis  lene  Congedi  vadum, 

Mollesque  nympharum  lacus;  10 

Quibus  remissum  corpus  adstringas  brevi 
Salone,  qui  ferrum  gelat. 

Praestabit  illic  ipsa  figendas  prope 
Vobisca  prandenti  feras. 

A£stus  serenos  aureo  franges  Tago,  15 

Obscurus  umbris  arborum. 

Avidam  rigens  Dircenna  placabit  sitim. 

Et  Nemea,  quae  vincit  nives. 

At  cum  December  canus,  et  bruma  impotens 
Aquilone  rauco  mugiet;  20 

Aprica  repetes  Tarraconis  littora, 

Tuamque  Laletaniam: 
ibi  illigatas  mollibus  damas  plagis 
Mactabis,  et  vernos  apros. 

Leporemque  forti  callidum  rumpes  equo  25 

Cervos  relinques  villico. 

Vicina  in  ipsum  sylva  descendet  focum 
Infante  cinctum  sordido. 

Vocabitur  venator,  et  veniet  tibi 
Conviva  clamatus  prope.  80 

Lunata  nusquam  Deliis,  et  nusquam  toga, 
ObdaeqUe  Yes»es  murice : 


ro? 

Procul  horridus  Liburnus,  et  querulus  cliens, 
Imperia  viduarum  procul. 

Non  rumpet  altum  pallidus  somnum  reus,  85 
Sed  mane  totum  dormies. 

Mercetur  alius  grande  et  insanum  sophos  :  ,? 

Miserere  tu  felicium; 

Veroque  fruere  non  superbus  gaudio, 

Dum  Sura  laudatur  tuus.  40 

Non  impudenter  vita,  quod  reliquum  est,  petit, 
Cum  fama,  quod  satis  est,  habet. 

Epigramma  LI. — Jocus  ex  Homero  in  Coquum . 
Si  tibi  Mistyllus  cocus,  /Emiliane,  vocatur. 
Dicetur  quare  non  Taratalla  mihi? 

Epigramma  LII. — Ad  Leporem. 

Non  facit  ad  saevos  cervix,  nisi  prima,  leones; 

Quid  fugis  hos  dentes,  ambitiose  lepus  ? 
Scilicet  a  magnis  ad  te  descendere  tauris. 

Et  quae  non  cernunt,  frangere  colla  velint 
Desperanda  tibi  est  ingentis  gloria  fati:  5 

Non  potes  hoc  tenuis  praeda  sub  hoste  mori. 

Epigramma  LIII. — Quinctianum  facit  asser¬ 
torem. 

Commendo  tibi,  Quinctiane,  nostros. 

Nostros  dicere  si  tamen  libellos 
Possim,  quos  recitat  tuus  poeta: 

Si  de  servitio  gravi  queruntur, 

Assertor  venias,  satisque  praestes ;  5 

Et,  cum  se  dominum  vocabit  ille,’ 

Dicas  esse  meos,  manuque  missos. 

Hoc  si  terque  quaterque  clamitaris, 

Impones  plagiario  pudorem 

Epigramma  LIV — Ad  Fidentinum, 

Una  est  in  nostris  tua,  Fidentine,  libellis 
Pagina,  sed  certa  domini  signata  figura ; 

Quae  tua  traducit  manifesto  carmina  furto. 

Sic  interpositus  villo  contaminat  uncto 
Urbica  Lingonicus  Tyrianthina  bardocucullus :  S 
Sic  Aretinae  violant  crystallina  testae  : 

Sic  niger,  in  ripis  errat  cum  forte  Caystri, 

Inter  Ledaeos  ridetur  corvus  olores  : 

Sic,  ubi  multisona  fervet  sacer  Atthide  lucus. 
Improba  Cecropias  offendit  pica’querelas.  10 

Indice  non  opus  est  nostris,  nec  vindice  libris 
Stat  contra,  dicitque  tibi  tua  pagina,  fur  es. 

Epigramma  LV. — Ad  Fuscum. 

Si  quid,  Fusce,  vacas  adhuc  amari ; 

(Nam  sunt  hinc  tibi,  sunt  et  hinc  amici :) 

Unum,  si  superest,  locum  rogamus: 

Nec  me,  quod  tibi  sum  novus,  recuses  : 

Omnes  hoc  veteres  tui  fuerunt.  5 

Tu  tantum  inspice,  qui  novus  paratur. 

An  possit  fieri  vetus  sodalis. 

Epigramma  LVI. — Ad  Frontonem. 

Vota  tui  breviter  si  vis  cognoscere  Marci, 

Clarum  militiae,  Fronte,  togaeque  decus ; 

Hoc  petit,  esse  sui  nec  magni  ruris  arator, 
Sordidaque  in  parvis  otia  rebus  amat. 
Quisquam  picta  colit  Spartani  frigora  saxi,  b 
Et  matutinum  portat  ineptus  ave ; 

Cui  licet  exuviis  nemoris  rurisque  beato 
Ante  focum  plenas  explicuisse  plagas  ? 

Et  piscem  tremula  salientem  ducere  seta, 

Flavaque  de  rubro  promere  mella  cado  ?  10 

Pingu’9  inaequales  onerat  cui  villica  mensas, 

Et  sua  r.on  emptus  praeparat  ova  cinis  ? 

9  Z  9 

Non  amet  hanc  vitam,  quisquis  me  non  amet,  opto ; 
Vivat  et  urbanis  albus  in  officiis. 

Epigramma  LVII. — Ad  Cauponem 
Continuis  vexata  madet  vindemia  nimbis. 

Non  potes,  ut  cupias,  vendere,  caupo,  merum. 

Epigramma  LVIII. — Ad  Flaccum. 

Qualem,  Flacce,  velim  q.uaris,  nolimve  puellam  ? 

Nolo  nimis  facilem,  difficilemque  nimis. 

Illud,  quod  medium  est,  atque  inter  utrumque, 
probamus. 

Nec  volo,  quod  cruciat ;  nec  volo,  quod  satiat. 
Epigramma  LIX. — De  pueri  pretio. 

Millia  pro  puero  centum  me  mango  poposcit: 

Risi  ego :  sed  Phoebus  protinus  illa  dedit. 

Hoc  dolet,  et  queritur  de  me  mea  mentula  mecum, 
Laudaturque  meam  Phoebus  in  invidiam. 

Sed  sestertiolum  donavit  mentula  Phcebo  5 
Bis  decies ;  hoc  da  tu  mihi,  pluris  emam. 

Epigramma  LX. — Ad  Flaccum  de  sportula 

Dat  Baiana  mihi  quadrantes  sportula  centum. 

Inter  delicias  quid  facit  ista  fames  ? 

Redde  Lupi  nobis,  tenebrosaque  balnea  Grylli: 
Tam  male  cum  cceuem,  cur  bene,  Flacce,  lavor  ? 

Epigramma  LXI. — De  lepore  et  leone. 
Intres  ampla  licet  torvi,  lepus,  ora  leonis, 

Esse  tamen  vacuo  se  leo  dente  putat.  [mos, 
Quod  ruet  in  tergum,  vel  quos  procumbet  in  ar- 
Alta  juvencorum  vulnera  figet  ubi  ? 

Quid  frustra  nemorum  dominum  regemque  fatigas? 
Non  nisi  delecta  pascitur  ille  fera.  6 

Epigramma  LXII. — Ad  Licinianum,  scriptores 

unde. 

Verona  docti  syllabas  amat  vatis : 

Marone  felix  Mantua  est: 

Censetur  Apona  Livio  suo  tellus, 

Stellaque,  nec  Flacco  minus. 

Apollodoro  plaudit  imbrifer  Nilus  5 

Nasone  Peligni  sonant. 

Duosque  Senecas,  unicumque  Lucanum 
Facunda  loquitur  Corduba. 

Gaudent  jocosse  Canio  suo  Gades : 

Emerita  Deciano  meo.  10 

Te,  Liciniane,  gloriabitur  nostra, 

Nec  me  tacebit,  Bilbilis. 

Epigramma  LXIII. — De  Lavina. 

Casta,  nec  anfliquis  cedens  Lavina  Sabinis, 

Et  quamvis  tetrico  tristior  ipsa  viro ; 

Dum  modo  Lucrino,  modo  se  permittit  Averno ; 

Ft  dum  Baianis  ssepe  fovetur  aquis. 

Incidit  in  flammas  :  juvenemque  secuta  relicto  5 
Conjuge,  Penelope  venit,  abit  Helene. 

Epigramma  LXIV. — Ad  Celerem. 

Ut  recitem  tibi  nostra  rogas  epigrammata.  Nolo. 
Non  audire,  Celer,  sed  recitare  cupis. 

Epigramma  LXV. — Ad  Fabullam  ambitiosam. 
BeUa  es;  novimus:  et  puella;  verum  est: 

Et  dives ;  quis  enim  potest  negare  ? 

Sed  dum  te  nimium,  Fabulla,  laudas; 

Nec  dives,  neoue  bella,  nec  puella  es. 


Epigramma  LXVI. — Ad  Caecilianum,  de  genere 
et  declinatione  ficus. 

Cum  dixi  ficus,  rides  quasi  barbara  verba. 

Et  dici  ficos,  Caciliane,  jubes. 

Dicemus  ficus,  quas  scimus  in  arbore  nasci : 
Dicemus  ficos,  Caciliane,  tuos. 

Epigramma  LXVII. — Ad  furem,  de  libro  suo. 
Erras,  meorum  fur  avare  librorum. 

Fieri  poetam  posse  qui  putas  tanti, 

Scriptura  quanti  constet,  et  tomus  vilis. 

Non  sex  paratur  aut  decem  sophos  nummis. 
Secreta  quaere  carmina,  et  rudes  curas,  5 

Quas  novit  unus,  scrinioque  signatas 
Custodit  ipse  virginis  pater  charta. 

Qua  trita  duro  non  inhorruit  mento. 

Mutare  dominum  non  potest  liber  notus. 

Sed  pumicata  fronte  si  quis  est  nondum,  10 

Nec  umbilicis  cultus  atque  membrana ; 

Mercare  tales;  habeo;  nec  sciet  quisquam. 
Aliena  quisquis  recitat,  et  petit  famam, 

Non  emere  librum,  sed  silentium  debet. 

Epigramma  LXV1II.— Ad  Choerilum. 
Liber  homo  ea  nimium,  dicis  mihi,  Choerile 
semper : 

In  te  qui  dicit,  Choerile,  liber  homo  est. 
Epigramma  LX1X. — De  Rufo. 
Quicquid  agit  Rufus,  nihil  est  nisi  Navia  Rufo 
Si  gaudet,  si  flet,  si  tacet,  hanc  loquitur. 
Coenat,  propinat,  poscit,  negat,  innuit;  una  est 
Navia;  si  non  sit  Navia,  mutus  erit. 

Scriberet  hesterna  patri  cum  luce  salutem ;  S 
Navia  lux,  inquit.  Navia,  lumen,  ave. 

Hac  legit,  et  ridet  demisso  Navia  vultu. 

Navia  non  una  est :  quid,  vir  inepte,  furis  ? 
Epigramma  LXX. — Ad  Maximum 
CVrpit,  Maxime,  Pana  qua  solebat. 

Nunc  ostendere  Canium  Terentos. 

Epigramma  LXXI. — Ad  Librum. 

Vade  salutatum;  pro  me,  liber,  ire  juberis 
Ad  Proculi  nitidos,  officiose,  lares. 

Quaris  iter?  dicam:  vicinum  Castora  cana 
Transibis  Vesta,  virgineamque  domum. 

Inde  sacro  veneranda  petes  Pallatia  clivo,  5 
Plurima  qua  summi  fulget  imago  ducis. 

Nec  te  detineat  miri  radiata  Colossi, 

Qua  Rhodium  moles  vincere  gaudet  opus. 
Flecte  vias  hac,  qua  madidi  sunt  tecta  Lyai, 

Et  Cybeles  picto  stat  Corybante  tholus.  10 
Protinus  a  lava  clari  sub  fronte  penates, 
Atriaque  excelsa  sunt  adeunda  domus. 

Hanc  pete,  ne  metuas  fastus,  limenque  superbum : 

Nulla  magis  toto  janua  poste  patet;  [rores. 
Nec  propior  quam  Phoebus  amat,  doctaque  so- 
Sic  dicet;  quare  non  tamen  ipse  venit?  16 
Sic  licet  excuses;  quia  qualiacunque  leguntur 
Ista,  salutator  scribere  non  potuit. 

Epigramma  LXXII. — Ad  Somnum. 
Navia  sex  'cyathis,  septem  Justina  bibatur; 

Quinque  Lycas;  Lyde  quatuor;  Ida  tribus 
Omnis  ab  infuso  numeretur  amica  Falerno; 

Et  quia  nulla  venit,  tu  mihi,  Somne,  veni. 
Epigramma  LXXIII. — Ad  Fidentinum. 
Nostris  versibus  esse  te  poetam, 

Fidentine,  putas,  cupisque  credi  ? 

Sic  dentata  sibi  videtur  Mgle, 

Emptis  ossibus,  Indicoque  cornu. 

Sic,  qute  nigrior  est  cadente  moro,  5 

Cerussata  sibi  placet  Lycoris. 

Hac  et  tu  ratione,  qua  poeta  es. 

Calvus  cum  fueris,  eris  comatus. 

Epigramma  LXXIV. — Ad  Ctetilianum. 
Nullus  in  urbe  fuit  tota,  qui  tangere  vellet 
Uxorem  gratis,  Caeciliane,  tuam, 

Dum  licuit:  sed  nunc, positis  custodibus,  ingens 
Turba  fututorum  est.  Ingeniosus  homo  es. 
Epigramma  LXXV. — Ad  Paullam. 
Moechus  erat.  Poteras  tamen  hoc  tu,  Paulla, 
negare : 

Ecce,  vir  est.  Numquid,  Paulla,  negare  potes  ? 
Epigramma  LXXVI. — De  Lino. 
Dimidium  donare  Lino,  quam  credere  totum. 
Qui  mavult;  mavult  perdere  dimidium. 
Epigramma  LXXVII. — Ad  Flaccum. 

O  mihi  curarum  pretium  non  vile  mearum, 
Flacce,  Antenorei  spes  et  alumne  laris; 
Pierios  differ  cantusque  chorosque  sororum  : 

^Es  dabit  ex  istis  nulla  puella  tibi.  [nervae: 
Quid  petis  a  Phoebo?  nummos  habet  arca  Mi- 
Haec  sapit,  haec  omnes  foenerat  una  deos.  6 
Quid  possent  hederae  Bacchi  dare?  Palladis  arbor 
Inclinat  varias  pondere  nigra  comas. 

Praeter  aquas  Helicon,  et  serta,  lyrasque  dearum 
Nil  habet,  et  magnum  sed  perinane  sophos.  10 
Quid  tibi  cum  Cirrha?  quid  cum  Permesside 
lympha  ? 

Romanum  propius,  divitiusque  forum  est. 

Illic  aera  sctnant :  at  circum  pulpita  nostra 
Et  steriles  cathedras  basia  sola  crepant. 
Epigramma  LXXVIII. — De  Charino. 
Pulchre  valet  Charinus,  et  tamen  pallet. 

Parce  bibit  Charinus,  et  tamen  pallet. 

Bene  concoquit  Charinus,  et  tamen  pallet. 

Sole  utitur  Charinus,  et  tamen  pallet. 

Tingit  cutem  Charinus,  et  tamen  pallet.  5 

Cunnum  Charinus  lingit,  et  tamen  pallet. 

Epigramma  LXX1X. — De  Festo. 
Indignas  premeret  pestis  cum  tabida  fauces, 
Inque  suos  vultus  serperet  atra  lues; 

Siccis  ipse  genis  flentes  hortatus  amicos 
Decrevit  Stygios  Festus  adire  lacus. 

Nec  tamen  obscuro  pia  polluit  ora  veneno,  5 
Aut  torsit  lenta  tristia  fata  fame: 

Sanctam  Romana  vitam  sed  morte  peregit, 
Dimisitque  animam  nobiliore  via. 

Hanc  mortem  fatis  magni  praeferre  Catonis 
Fama  potest:  hujus  Caesar  amicus  erat.  10 
Epigramma  LXXX.— Ad  Attalum. 
Semper  agis  causas,  et  res  agis,  Attale,  semper: 

Est,  non  est  quod  agas,  Attale,  semper  agis. 

Si  res  et  causae  desunt,  agis,  Attale,  mulas. 
Attale,  ne  quod  agas  desit,  agas  animam. 
Epigramma  LXXXI — Ad  Canum. 
Sportula,  Cane,  tibi  suprema  nocte  petita  est. 
Occidit  puto  te,  Cane,  quod  una  fuit. 
Epigramma  LXXX1I. — Ad  Soribianum. 

E  servo  scis  te  genitum,  blandeque  fateris. 

Cum  dicis  dominum,  Sosibiane,  patrem. 


I  Epigramma  LXXXIII. — De  Regulo. 

Haic,  quae  pulvere  dissipata  multo 
Longas  porticus  explicat  ruinas, 

En  quanto  j  cet  absoluta  casu  ! 

|  Tectis  nam  modo  Regulus  sub  illis 
Gestatus  fuerat,  recesseratque ;  5 

Victa  est  pondere  cum  suo  repente; 

Et  postquam  domino  nihil  timebat. 

Securo  ruit  incruenta  damno. 

Tantae,  Regulp,  post  metum  querelae, 

Quis  curam  neget  esse  te  deorum,  10 

Propter  quem  fuit  innocens  ruina  ? 

Epigramma  LXXXIV.—  De  Marmeia. 

Os  et  labra  tibi  lingit,  Manneia,  catellus : 

Non  miror,  merdas  si  libet  esse  cani. 
Epigramma  LXXXV. — De  Quirinali. 
Uxorem  habendam  non  putat  Quirinalis, 

Cum  vult  habere  filios :  et  invenit 
Quo  possit  istud  more;  futuit  ancillas, 
Domumque,  et  agros  implet  equitibus  vernis. 
Paterfamilias  verus  est  Quirinalis.  5 

Epigramma  LXXX VI. — De  Mario. 
Venderet  excultos  colles  cum  praeco  facetus. 
Atque  suburbani  jugera  pulchra  soli; 

Errat,  ait,  si  quis  Mario  putat  esse  necesse 
Vendere:  nil  debet:  foenerat  imo  magis. 

Quae  ratio  est  igitur?  servos  ubi  perdidit*omnes, 
Et  pecus,  et  fructus,  non  amat  inde  locum.  6 
Quis  faceret  pretium,  nisi  qui  sua  perdere  vellet 
Omnia  ?  sic  Mario  noxius  haeret  ager. 

Epigramma  LXXX  VII. — De  Novio  micropsycho 
Vicinus  meus  est,  manuque  tangi 
De  nostris  Novius  potest  fenestris. 

Quis  non  invideat  mihi,  putetque 
Horis  omnibus  esse  me  beatum. 

Juncto  cui  liceat  frui  sodale?  5 

Tam  longe  est  mihi,  quam  Terentianus, 

Qui  nunc  Niliacam  regit  Syenen. 

Non  convivere,  nec  videre  saltem, 

Non  audire  licet:  nec  urbe  tota 

Quisquam  est  tam  prope,  tam  proculque  nobis. 

Migrandum  est  mihi  longius,  vel  illi.  Ii 

Vicinus  Novio,  vel  inquilinus 

Sit,  si  quis  Novium  videre  non  vult. 

Epigramma  LXXXVIII. — Ad  Fescenniam. 
Ne  gravis  hesterno  fragres,  Fescennia,  vino. 
Pastillos  Cosmi  luxuriosa  voras. 

Ista  linunt  dentes  jentacula :  sed  nihil  obstat. 
Extremo  ructus  cum  venit  a  barathro. 

Quid  quod  olet  gravius  mistum  diapasmate  viros. 
Atque  duplex  anima*  longiusexit  odor?  6 
Notas  ergo  nimis  fraudes,  deprensaque  furta 
Jam  tollas,  et  sis  ebria  simpliciter. 

Epigramma  LXXX1X. — Ad  Alcimum. 
Alcime,  quem  raptum  domino  crescentibus  annis 
Labicana  levi  cespite  velat  humus  : 

Accipe  non  Phario  nutantia  pondera  saxo. 

Quae  cineri  vanus  dat  ruitura  labor; 

Sed  fragiles  buxos,  et  opacas  palmitis  umbras,  5 
Quaeque  virent  lacrymis  roscida  prata  meis. 
Accipe,  care  puer,  nostri  monumenta  laboris: 

Hic  tibi  perpetuo  tempore  vivet  honor, 

Cum  mihi  supremos  Lachesis  perneverit  annos  : 
Non  aliter  cineres  mando  jacere  meos.  10 

Epigramma  XC. — Ad  Cinnam. 

Garris  in  a‘urem  seraper  omnibus,  Cinna; 

Garris  et  illud,  teste  quod  licet  turba. 

Rides  in  aurem,  quereris,  arguis,  ploras : 

Cantas  in  aurem,  judicas,  taces,  clamas. 

Adeone  penitus  sedit  hic  tibi  morbus,  5 

Ut  saepe  in  aurem,  Cinna,  Caesarem  laudes  ? 

Epigramma  XCI. — Ad  Bassam  tribadem. 
Quod  nunquam  maribus  junctam  te,  Bassa, vide¬ 
bam, 

Quodque  tibi  moechum  fabula  nulla  dabat , 
Omne  sed  officium  circa  te  semper  obibat 
Turba  tui  sexus,  non  adeunle  viro  : 

Esse  videbaris,  fateor,  Lucretia  nobis  :  5 

At  tu  (pro  facinus)  Bassa,  fututor  eras. 

Inter  se  geminos  audes  committere  cunnos, 
Mentiturque  virum  prodigiosa  Venus,  [strum ; 
Commenta  es  dignum  Thebano  aenigmate  mon- 
Hic,  ubi  vir  non  est,  ut  sit  adulterium.  10 
Epigramma  XCII.— Ad  Lalium. 

Cum  tua  non  edas,  carpis  mea  carmina,  Laeli . 
Carpere  vel  noli  nostra,  vel  ede  tua. 
Epigramma  XCIII. —  Ad  Mamurianum. 
Saepe  mihi  queritur  non  siccis  Cestus  ocellis, 
Tangi  se  digito,  Mamuriane,  tuo. 

Non  opus  est  digito  :  totum  tibi  Ceston  habeto, 
Si  deest  nil  aliud,  Mamuriane,  tibi. 

Sed  si  nec  focus  est,  nudi  nec  sponda  grabati,  5 
Nec  curtus  Chiones,  Antiopesve  calix  ; 

Cerea  si  pendet  lumbis  et  trita  lacerna, 
Dimidiasque  nates  Gallica  palla  tegit ; 
Pasceris  et  nigrae  solo  nidore  culinae. 

Et  bibis  immundam  cum  cane  pronus  aquam : 
Non  culum  (neque  enim  est  culus,  qui  non  cacat 
olim,)  1 1 

Sed  fodiam  digito,  qui  superest,  oculum. 

Nec  me  zelotypum,  nec  dixeris  esse  malignum. 
Denique  poedica,  Mamuriane,  satur. 
Epigramma  XCIV. —  De  Aquino. 
Fabricio  junctus  fido  requiescit  Aquinus, 

Qui  prior  Elysias  gaudet  adisse  domos. 

Ara  duplex  primi  testatur  munera  pili : 

Plus  tamen  est,  titulo  quod  breviore  legis. 
Functus  uterque  sacro  laudatae  foedere  vitae,  5 
Famaque  quod  raro  novit,  amicus  erat. 
Epigramma  XCV. — Ad  JEglen  fellatricem. 
Cantasti  male,  dum  fututa  es,  /Egle. 

Jam  cantas  bene  ;  basianda  non  es. 

Epigramma  XCVI. —  Ad  Helium. 

Quod  clamas  semper,  quod  agentibus  obstrepis, 
Non  facis  hoc  gratis :  accipis,  ut  taceas.  [Heli, 
Epigramma  XCVII. — Ad  Scazontem,  de 
fellatore. 

Si  non  molestum  est,  teque  non  piget,  Scazon, 
Nostro,  rogamus,  pauca  verba  Materno 
Dicas  in  aurem,  sic,  ut  audiat  solus. 

Amator  ille  tristium  lacernarum, 

Et  baeticatus,  atque  leucophaeatus,  5 

Qui  coccinatos  non  putat  viros  esse, 
Amethystinasque  mulierum  vocat  vestes ; 

Nativa  laudat ;  habeat  et  licet  semper 
Fuscos  colores,  galbanos  habet  mores ; 

Rogabit,  unde  suspicer  virum  mollem  10 

Una  lavamur :  adspicit  nihil  sursum  , 

Sed  spectat  oculis  devorantibus  draucos 


Nec  otiosis  mentulas  videt  labris. 

Quaeris  quis  hic  sit  ?  excidit  mihi  nomen. 
Epigramma  XCVIII. — Ad  Neevolum  causidi¬ 
cum. 

Cum  clamant  omnes,  loqueris  tu,  Naevole,  tan- 
Et  te  patronum,  causidicumque  putas,  [tum. 
Hac  ratio  e  potest  nemo  non  esse  disertus. 

Ecce,  tacent  omnes  :  Naevole,  dic  aliquid. 
Epigramma  XCIX. — Ad  Flaccum . 
Litigat,  et  podagra  Diodorus,  Flacce,  laborat , 
Sed  nil  patrono  porrigit :  haec  chiragra  est 
Epigramma  C. — Ad  Calenum  avarum 
Non  plenum  modo  vicies  habebas. 

Sed  tam  prodigus,  atque  liberalis. 

Et  tam  lautus  eivs,  Calene,  ut  omnes 
Optarent  tibi  centies  amici. 

Audit  vota  deus  precesque  nostras ;  5 

Atque  intra,  puto,  septimas  Calendas 
Mortes  hoc  tibi  quatuor  dederunt 
At  tu  sic  quasi  non  foret  relictum. 

Sed  raptum  tibi  centies,  abisti 

In  tantam  miser  esuritionem,  10 

Ut  convivia  sumtuosiora, 

Toto  qu®  semel  apparas  in  anno. 

Nigrae  sordibus  explices  monet®  ; 

Et  septem  veteres  tui  sodales 

Constemus  tibi  plumbea  selibra.  1 5 

Quid  dignum  meritis  precemur  istis  ? 

Optamus  tibi  millies,  Calene  : 

Hoc  si  contigerit,  fame  peribis. 

Epigramma  CI  — De  Afra  vetula. 
Mammas,  atque  tatas  habet  Afra ;  sed  ipsa  tata 
rum 

Dici  et  mammarum  maxima  mamma  potest 
Epigramma  CII. — De  Demetrio. 

Illa  manus  quondam  studiorum  fida  meorum 
Et  felix  domino,  notaque  C®saribus 
Destituit  primos  viridis  Demetrius  annos: 

Quarta  tribus  lustris  addita  messis  erat. 

Ne  tamen  ad  Stygias  famulus  descenderet  umbras 
Ureret  implicitum  cum  scelerata  lues,  6 

Cavimus ;  et  domini  jus  omne  remisimus  ®gro 
Munere  dignus  erat  convaluisse  meo. 

Sensit  deficiens  sua  pr®mia,  meque  patronum 
Dixit,  ad  infernas  liber  iturus  aquas.  10 

Epigramma  CIII. — Ad  Lycorim. 

Qui  pinxit  Venerem  tuam,  Lycori, 

Blanditus,  puto ;  pictor  est  Minerv® 

Epigramma  CIV. — Ad  Screvolam. 

Si  dederint  superi  decies  mihi  millia  centum, 
(Dicebas  nondum,  Sc®vola,  justus  eques,) 
Qualiter  o  vivam,  quam  large,  quamque  beate ! 

Riserunt  faciles,  et  tribuere,  dei. 

Sordidior  multo  post  hoc  toga  ;  penula  pejor  :  5 
Calceus  est  sarta  terque  quaterque  cute  : 
Deque  decem  plures  semper  servantur  oliv®  ; 

Explicat  et  coenas  unica  mensa  duas  : 

Et  Veientani  bibitur  f®x  crassa  rubelli ; 

Asse  cicer  tepidum  constat,  et  asse  Venus.  13 
In  jus,  o  fallax  atque  inficiator,  eamus  : 

Aut  vive,  aut  decies,  Scmvola,  redde  deis. 
Epigramma  CV. — De  spect oculo- 
Picto  quod  juga  delicata  collo 
Pardus  sustinet,  improb*que  tigres 

Indulgent  patientiam  flagello  ; 

Mordent  aurea  quod  lupata  cervi, 

Quod  fraenis  Libyci  domantur  ursi,  5 

Et  quantum  Calydon  tulisse  fertur. 

Paret  purpureis  aper  capistris  ; 

7’urpes  esseda  quod  trahunt  bisontes. 

Et  molles  dare  jussa  quod  choreas 

Nigro  bellua  nil  negat  magistro  ;  10 

Quis  spectacula  non  putet  deorum  ? 

Haec  transit  tamen  ut  minora,  quisquis 
Venatus  humiles  videt  leonum, 

Quos  velox  leporum  timor  fatigat. 

Dimittunt,  repetunt,  amantque  captos,  15 

Et  securior  est  in  ore  praeda  ; 

Laxos  cui  dare,  perviosque  rictus 
Gaudent,  et  timidos  tenere  dentes ; 

Mollem  frangere  dum  pudet  rapinam, 

Stratis  cum  modo  venerim  juvencis.  20 

Haec  clementia  non  paratur  arte. 

Sed  norunt  cui  serviant  leones. 

Epigramma  CVI. — Ad  Ovidium. 

Iu  Nomentanis,  Ovidi,  quod  nascitur  agris. 
Accepit  quoties  tempora  longa  merum, 

Exuit  annosa  mores  nomenque  senecta  : 

Et,  quicquid  voluit,  testa  vocatur  anus. 
Epigramma  CVII. — Ad  Rufum. 
Interponis  aquam  subinde,  Rufe, 

Et,  si  cogeris  a  sodale,  raram 
Diluti  bibis  unciam  Falerni. 

Numquid  pollicita  est  tibi  beatam 

Noctem  Naevia,  sobriasque  mavis  5 

Certae  nequitias  fututionis  ? 

Suspiras,  retices,  gemis  :  negavit. 

Crebros  ergo  bibas  licet  trientes, 

Et  durum  jugules  mero  pudorem. 

Quid  parcis  tibi,  Rufe?  dormiendum  est.  10 

Epigramma  CVIII. — Ad  Lucium  Julium 
Saepe  mihi  dicis, Luci  clarissime  Juli, 

Scribe  aliquid  magnum  :  desidiosus  homo  es 
Otia  da  nobis  :  sed  qualia  fecerat  olim 
Mecaenas  Flacco,  Virgilioque  suo  : 

Condere  victuras  tentem  per  saecula  curas,  5 
Et  nomen  flammis  eripuisse  meum. 

In  steriles  campos  nolunt  juga  ferre  juvenci 
Pingue  solum  lassat,  sed  juvat  ipse  labor. 
Epigramma  CIX. — Ad  Gallum. 

Est  tibi,  sitque  precor  multos,  creecatque  per 
annos 

Pulchra  quidem,  verum  Transtiberina  domus. 
At  mea  Vipsanas  spectant  coenacula  laurus ; 

Factus  in  hac  ego  sum  jam  regione  senex. 
Migrandum  est,  ut  mane  domi  te,  Galle,  salutem : 

Es  tanti,  vel  si  longius  illa  foret.  6 

Sed  tibi  non  multum  est,  unum  si  praesto  togatum; 

Multum  est,  hunc  unum  si  mihi,  Galle,  nego. 
Ipse  salutabo  decima  vel  serius  hora  : 

Mane  tibi  pro  me  dicat  avere  liber.  10 

Epigramma  CX.—De  Catella  Publii. 

Issa  est  passere  nequior  Catulli : 

Issa  est  purior  osculo  columbae  : 

Issa  est  blandior  omnibus  puellis  : 
jssa  est  carior  Indicis  lapillis : 

Issa  est  deliciae  catella  Publi.  5 

Hanc  tu,  si  queritur,  loqui  putabis. 

Sentit  tristitiamque  gaudiumque. 

Collo  nixa  cubat,  capitque  somnos. 

Ut  suspiria  nulla  sentiantur 

Et  desiderio  coacta  ventris,  10 

Gutta  pallia  non  fefellit  ulla  ; 

Sed  blando  pede  suscitat,  toroque 
Deponi  rogat,  et  monet  levari. 

Castae  tantus  inest  pudor  catellae,  . 

Ignorat  Venerem  :  nec  invenimus  15 

Dignum  tam  tenera  virum  puella. 

Hanc  ne  lux  mpiat  suprema  totam, 

Picta  Publius  exprimit  tabella : 

In  qua  tam  similem  videbis  Issam, 

Ut  sit  tam  similis  sibi  nec  ipsa.  20 

Issam  denique  pone  cum  tabella  : 

Aut  utramque  putabis  esse  veram. 

Aut  utramque  putabis  esse  pictam 

Epigramma  CXI. — Ad  Velocem. 
Scribere  me  quereris,  Velox,  epigrammata  longa. 
Ipse  nihil  scribis :  tu  breviora  facis. 
Epigramma  CXII. — Ad  Regulum. 

Cum  tibi  sit  sophiae  par  fama,  et  cura  deorum, 
Ingenio  pietas  nec  minor  ipsa  tuo ; 

Ignorat  meritis  dare  munera,  qui  tibi  librum. 

Et  qui  miratur,  Regule,  thura  dari. 
Epioramma  CXIII. — In  Priscum. 

Cum  te  non  nossem,  dominum  regemque  voca¬ 
bam  : 

Cum  bene  te  novi,  jam  mihi  Priscus  eris. 
Epigramma  CXIV. — Ad  Lectorem. 
Quaecunque  lusi  juvenis  et  puer  quondam. 
Apinasque  nostras,  quas  nec  ipse  jam  novi ; 

Male  collocare  si  bonas  voles  horas. 

Et  invidebis  otio  tuo,  lector, 

A  Valeriano  Pollio  petes  Quincto,  5 

Per  quem  perire  non  licet  meis  nugis. 

Epigramma  CXV. — Ad  Faustinum. 

Hos  tibi  vicinos,  Faustine,  Telesphorus  hortos 
Foenius,  et  breve  rus,  udaque  prata  tenet. 
Condidit  hic  natae  cineres,  nomenque  sacravit, 
Quod  legis,  Antullae,  dignior  ipse  legi. 

Et  Stygias  aequum  fuerat  patrem  isse  sub  umbras: 
Sed  quia  non  licuit,  vivit,  ut  ossa  colat.  6 

Epigramma  CXVI. — InProcillum. 
Quaedam  me  cupit,  invide  Procille, 

Loto  candidior  puella  cygno. 

Argento,  nive,  lilio,  ligustro. 

Jam  suspendia  saeva  cogitabis  : 

Sed  quandam  volo  nocte  nigriorem,  5 

Formica,  pice,  graculo,  cicada. 

Si  novi  bene  te,  Procille,  vives. 

Epigramma  CXVII.—  De  Antulla. 

Hoc  nemus  aeterno  cinerum  sacravit  honore 
Foenius,  et  culti  jugera  pauca  soli. 

Hoc  tegitur  cito  rapta  suis  Antulla  sepulchro : 

Hoc  erit  Antullae  mistus  uterque  parens. 

Si  cupit  hunc  aliquis,  moneo,  ne  speret  agellum : 
Perpetuo  dominis  serviet  iste  suis.  6 

Epigramma  CXVIII. — In  Lupercum. 
Occurris  quoties,  Luperce,  nobis ; 

Vis  mittam  puerum,  subinde  dicis, 

Cui  tradas  epigrammaton  libellum, 

Lectum  quem  tibi  protinus  remittam  ? 

Non  est,  quod  puerum,  Luperce,  vexes  s  5 

Longum  est,  si  velit  ad  Pyrum  venire, 

Et  scalis  habito  tribus,  sed  altis. 

Quod  quaeris,  propius  petas  licebit: 

Argi  nempe  soles  subire  letum 

Contra  Caesaris  est  forum  taberna,  10 

Scriptis  postibus  hinc  et  inde  totis, 

Omnes  ut  cito  perlegas  f  oetas. 

Illinc  me  pete  ;  ne  roges  Atrectum  . 

Hoc  nomen  dominus  gerit  tabernae. 


De  primo  dabit  alterove  nido  IS 

Rasum  pumice,  purpuraque  cultum 
Denariis  tibi  quinque  Martialem. 

Tanti  non  es,  ais  ?  sapis,  Luperce. 

Epigramma  CX1X. — Ad  Cacilianum. 

Cui  legisse  satis  non  est  epigrammata  centum, 
Nil  illi  satis  est,  Caeciliane,  mali. 


LIBER  SECUNDUS. 


MARTIALIS  DECIANO  SUO  S. 

Quid  nobis,  inquis,  cum  epistola  ?  parumne  tibi  praestamus  si  legimus  epigrammata  ?  quid  hic  porro 
dicturus  es,  quod  non  possis  versibus  dicere?  Video  quare  tragoedi  epistolam  accipiant,  quibus 
prose  loqui  non  licet;  epigrammata  curione  non  egent,  et  contenta  sunt  sua,  id  est,  mala  lingua. 
In  quacunque  pagina  visum  est,  epistolam  faciunt.  Noli  ergo,  si  tibi  videtur,  rem  facere  ridicu¬ 
lam,  et  togam  saltanti  inducere  personre.  Denique  videas,  an  te  delectet  contra  retiarium  ferula. 
Ego  inter  illos  sedeo  qui  protinus  reclamant.  Puto  mehercule,  Deciane,  verum  dicis.  Quid,  si 
scias,  cum  qua,  et  quam  longa  epistola  negotium  fueras  habiturus?  Itaque  quod  exigis  flat. 
Debebunt  tibi,  si  qui  in  huric  librum  inciderint,  quod  ad  primam  paginam  non  lassi  pervenient. 


Epigramma  I. — Ad  librum  suum. 

Tercentena  quidem  poteras  epigrammata  ferre  : 

Sed  quis  te  ferret,  perlegeretque,  liber  ? 

At  nunc  succincti  quse  sint  bona  disce  libelli : 
Hoc  primum  est,  brevior  quod  mihi  charta 
perit 

Deinde,  quod  hsec  una  peragit  librarius  hora,  5 
Nec  tantum  nugis  serviet  iste  meis. 

Tertia  res  hsec  est,  quod  si  cui  forte  legeris, 

Sis  licet  usque  malus,  non  odiosus  eris. 

Te  conviva  leget  misto  quincunce;  sed  ante 
Incipiat  positus  quam  tepuisse  calix.  10 

Esse  tibi  tanta  cautus  brevitate  videris  ? 

Hei  mihi,  quam  multis  sic  quoque  longus  eris  ! 

Epigramma  II. — Ad  Casarem  Domitianum. 

Creta  dedit  magnum,  majus  dedit  Africa  nomen, 
Scipio  quod  victor,  quodque  Metellus  habet ; 
Nobilius  domito  tribuit  Germania  Rheno, 

Et  puer  hoc  dignus  nomine,  Caesar,  eras. 

Frater  Idumaeos  meruit  cum  patre  triumphos :  5 
Quae  datur  ex  Dacis  laurea,  tota  tua  est. 

Epigramma  III. — Ad  Sextum. 

Sexte,  nihil  debes ;  nil  debes,  Sexte,  fatemur 
Debet  enim,  si  quis  solvere,  Sexte,  potest. 

Epigramma  IV. — In  Ammianum. 

O  quam  blandus  es.  Ammiane,  matri ! 

Quam  blanda  est  tibi  mater,  Ammiane  ! 

Fratrem  te  vocat,  et  soror  vocatur. 

Cur  vos  nomina  nequiora  tangunt  ? 

Quare  non  juvat  hoc,  quod  estis,  esse  ?  5 

Lusum  creditis  hoc,  jocumque  ?  non  est. 
Matrem,  quae  cupit  esse  se  sororem. 

Nec  matrem  juvat  esse,  nec  sororem. 

Epigramma  V. — Ad  Decianum. 

Ne  valeam,  si  non  totis,  Deciane,  diebus. 

Et  tecum  totis  noctibus  esse  velim. 

Sed  duo  sunt, quae  nos  distinguunt,  millia  passum; 
Quatuor  haee  fiunt,  cum  rediturus  eam. 


Saepe  domi  non  es:  cum  sisquoque, saepe  negaris: 

Vel  tantum  causis,  vel  tibi  saepe  vacas.  6 
Te  tamen  ut  videam,  duo  millia  non  piget  ire  : 
Ut  te  non  videam,  quatuor  ire  piget 

Epigramma  VI. — Ad  Severum. 

I  nunc,  edere  me  jube  libellos. 

Lectis  vix  tibi  paginis  duabus, 

Spectas  \<r%ctTi>x.u\u>v,  Severe, 

Et  longas  trahis  oscitationes. 

Haec  sunt,  quse  relegente  me  solebas  S 

Rapta  exscribere,  sed  Vitellianis. 

Haec  sunt,  singula  quae  sinu  ferebas 
Per  convivia  cuncta,  per  theatra. 

Haec  sunt,  aut  meliora  si  qua  nescis. 

Quid  prodest  mihi  tam  macer  libellus,  10 

Nullo  crassior  ut  sit  umbilico. 

Si  totus  tibi  triduo  legatur? 

Nunquam  deliciae  supiniores. 

Lassus  tam  cito  deficis  viator. 

Et  cum  currere  debeas  Bovillas,  15 

Interjungere  quaeris  ad  Camcenas. 

I  nunc,  edere  me  jube  libellos. 

Epigramma  VII. — In  Attalum. 
Declamas  belle  ;  causas  agis,  Attale,  belle 
Historias  bellas,  carmina  bella  facis. 
Componis  belle  mimos;  egigrammata  belle; 

Bellus  grammaticus  ;  bellus  es  astrologus. 

Et  belle  cantas,  et  saltas,  Attale,  belle.  5 

Bellus  es  arte  lyrae,  bellus  es  arte  pilae. 

Nil  bene  cum  facias,  facis  attamen  omnia  belle 
Vis  dicam  quid  sis  ?  magnus  es  ardelio. 

Epigramma  VIII. — Ad  Lectorem. 

Si  qua  videbuntur  chartis  tibi,  lector,  in  ist»  , 
Sive  obscura  nimis,  sive  Latina  parum ; 

Non  meus  est  error;  nocuit  librarius  illis, 

Dum  properat  versus  annumeiare  tibi. 

Quod  si  non  illum,  sed  me  peccasse  putabis ;  5 
Tunc  cego  te  credam  cordis  habere  nihil. [mus ; 
Ista  tamen  mala  sunt.  Quasi  nos  manifesta  nege- 
Haec  mala  sunt ;  sed  tu  non  meliora  facis 

Epigramma  IX. — De  Ncevia. 

Scripsi,  rescripsit  nil  Naevia,  non  dabit  ergo. 

Sed  puto,  quod  seri  psi,  legerat :  ergo  dabit. 
Epigramma  X. — In  Postumum. 

Basia  dimidio  quod  das  mihi,  Postume,  labro. 
Laudo  :  licet  demas  hinc  quoque  dimidium. 
Vis  dare  majus  adhuc,  et  inenarrabile  munus  ? 
Hoc  tibi  habe  totum,  Postume,  dimidium. 

Epigramma  XI. — Ad  Rufum  de  Selio. 
Quod  fronte  Selium  nubila  vides,  Rufe, 

Quod  ambulator  porticum  terit  serus ; 

Lugubre  quiddam  quod  tacet  piger  vultus  j 
Quod  paene  terram  tangit  indecens  nasus  ; 

Quod  dextra  pectus  pulsat,  et  comam  vellit,  5 
Non  ille  amici  fata  luget,  aut  fratris  : 

Uterque  natus  vivit,  et  precor  vivat : 

Salva  est  et  uxor,  sarcinaeque,  servique  : 

Nihil  colonus,  villicusque  decoxit. 

Maeroris  igitur  causa  quae?  domi  ccenat.  10 

Epigramma  XII. — In  Postumum. 

Esse  quid  hoc  dicam,  quod  olent  tua  basia  myr- 
rham, 

Quodque  tibi  est  nunquam  non  alienus  odor? 
Hoc  mihi  suspectum  est,  quod  oles  bene,  Post¬ 
ume,  semper : 

Postume,non  bene  olet,  qui  bene  semper  olet. 
Epigramma  XIII. — Ad  Sextum. 

Et  judex  petit,  et  petit  patronus. 

Solvas  censeo,  Sexte,  creditori. 

Epigramma  XIV. — De  Selio. 

Nil  intentatum  Selius,  nil  linquit  inausum, 
Ccenandum  quoties  jam  videt  esse  domi. 
Currit  ad  Europen,  et  te,  Paulline,  tuosque 
Laudat  Achilleos,  sed  sine  fine,  pedes. 

Si  nihil  Europe  fecit,  tum  Septa  petuntur,  5 
Si  quid  Phillyrides  praestet,  et  jEsonides. 

Hic  quoque  deceptus  Memphitica  templa  fre¬ 
quentat. 

Assidet  et  cathedris,  maesta  juvenca,  tuis. 

Inde  petit  centum  pendentia  tecta  columnis  ; 

Illinc  Pompeii  dona,  nemusque  duplex.  10 
Nec  Fortunati  spernit,  nec  balnea  Fausti, 

Nec  Grylli  tenebras,  /Eoliamque  Lupi. 

Nam  thermis  iterumque  iterumque  iterumque 
lavatur. 

Omnia  cum  fecit,  sed  renuente  deo  ; 

Lotus  ad  Europes  tepidae  buxeta  recurrit,  15 
Si  quis  ibi  serum  carpat  amicus  iter. 

Per  te,  perque  tuam,  vector  lascive,  puellam. 

Ad  coenam  Selium  tu,  rogo,  Taure,  voca. 

Epigramma  XV. — In  Hermum. 

Quod  nulli  calicem  tuum  propinas, 

Humane  facis,  Herme,  non  superbe. 

Epigramma  XVI. — In  Zoilum. 

Zoilus  aegrotat :  faciunt  hanc  stragula  febrem  : 

Si  fuerit  sanus,  coccina  quid  facient  ? 

Quid  torus  a  Nilo  ?  quid  Sidone  tinctus  olenti  ? 

Ostendit  stultas  quid  nisi  morbus  opes  ?  [nes. 
Quid  tibi  cum  medicis  ?  dimitte  Machaonas  om- 
Vis  fieri  sanus  ?  stragula  sume  mea.  6 

Epigramma  XVII. — Ad  Ammianum. 
Tonstrix  Suburrse  faucibus  sedet  primis, 


Cruenta  pendent  qua  flagella  tortorum 
Argique  letum  multu3  obsidet  sutor. 

Sed  ista  tonstrix,  Ammiane,  non  tondet. 

Non  tondet?  inquis:  ergo  quid  facit  ?  radit.  5 

Epigramma  XVIII. — In  Maximum. 
Capto  tuam,  pudet  heu,  sed  capto,  Maxime, 
coenam : 

Tu  captas  aliam.  Jam  sumus  ergo  pares. 
Mane  salutatum  venio  :  tu  diceris  isse 

Ante  salutatum.  Jam  sumus  ergo  pares,  [gis . 
Sum  comes  ipse  tuus,  tumidique  anteambulo  re- 
Tu  comes  alterius.  Jam  sumus  ergo  pares.  6 
Esse  sat  est  servum  :  jam  nolo  vicarius  esse. 

Qui  rex  est,  regem,  Maxime,  non  habeat. 
Epigramma  XIX. — Ad  Zoilum. 

Felicem  fieri  credis  me,  Zoile,  coena  : 

Felicem  coena,  Zoile  ?  deinde  tua  ? 

Debet  Aricino  conviva  recumbere  clivo. 

Quem  tua  felicem,  Zoile,  coena  facit. 
Epigramma  XX. — De  Paullo. 

Carmina  Paullus  emit :  recitat  sua  carmina 
Paullus. 

Nam  quod  emas,  possis  dicere  jure  tuum. 
Epigramma  XXI. — In  Postumum. 

Basia  das  aliis,  aliis  das,  Postume,  dextram. 
Dicis,  Utrum  mavis  ?  elige.  Malo  manum. 
Epigramma  XXII. — De  eodem. 

Quid  mihi  vobiscum  est,  o  Phoebe  novemque 
Ecce  nocet  vati  Musa  jocosa  suo.  [sorores  : 
Dimidio  nobis  dare  Postumus  ante  solebat 
Basia ;  nunc  labro  coepit  utroque  dare. 

Epigramma  XXIII. — De  eodem. 

Non  dicam,  licet  usque  me  rogetis, 

Quis  sit  Postumus  in  meo  libello. 

Non  dicam :  quid  enim  mihi  necesse  est 
Has  offendere  basiationes. 

Quae  se  tam  bene  vindicare  possunt  ?  5 

Epigramma  XXIV. — In  Candidum. 

Si  det  iniqua  tibi  tristem  fortuna  reatum. 
Squalidus  haerebo,  pallidiorque  reo. 

Si  jubeat  patria  damnatum  excedere  terra. 

Per  freta,  per  scopulos  exsulis  ibo  comes. 

Dat  tibi  divitias.  Ecquid  sunt  ista  duorum  P  5 
Das  partem  ?  multum  est ;  Candide,  das  ali¬ 
quid. 

Mecum  eris  ergo  miser.  Quod  si  deus  ore  se  eno 
Annuerit,  felix.  Candide,  solus  eris. 
Epigramma  XXV. — Ad  Gallam. 

Das  nunquam,  semper  promittis,  Galla,  roga  ti 
Si  semper  fallis,  jam  rogo,  Galla,  nega. 
Epigramma  XXVI. — Ad  Bithynicum. 
Qood  querulum  spirat,  quod  acerbum  Naevi 
tussit, 

Inque  suos  mittit  sputa  subinde  sinus ; 

Jam  te  rem  factam,  Bithynice,  credis  hab  re  ? 
Erras  :  blanditur  Naevia,  non  moritur. 
Epigramma  XXVII. — De  Selio. 
Laudantem  Selium,  coense  cum  retia  tendi  , 
Accipe,  sive  legas,  sive  patronus  agas. 

Effecte!  graviter!  cito!  nequiter!  euge!  beat* 
Hoc  volui !  facta  est  jam  tibi  coena.  Ta  e 

Epioramma  XXVIII. — In  Sextilium. 

Rideto  multum,  qui  te,  Sextille,  cinaedum 
Dixerit,  et  digitum  porrigito  medium. 

Sed  nec  paedico  es,  nec  tu,  Sextille,  fututor : 

Calda  Vetustillae  nec  tibi  bucca  placet. 

Ex  istis  nihil  es  fateor,  Sextille  :  quid  ergo  es  *  5 
Nescio  :  sed  tu  scis  res  superesse  duas. 

Epigramma  XXIX. — Ad  Rufum. 

Rufe,  vides  illum  subsellia  prima  terentem. 
Cujus  et  hinc  lucet  sardonychata  manus. 
Quaeque  Tyron  toties  epotavere  lacernae. 

Et  toga  non  tactas  vincere  jussa  nives  ; 

Cujus  olet  toto  pinguis  coma  Marceliano,  5 
Et  splendent  vulso  brachia  trita  pilo. 

Non  hesterna  sedet  lunata  lingula  planta, 
Coccina  non  laesum  cingit  aluta  pedem; 

Et  numerosa  linunt  stellantem  splenia  frontem. 
Ignoras  quis  sit  ?  splenia  tolle,  leges.  10 

Epigramma  XXX. — In  Caium 
Mutua  viginti  sestertia  forte  rogabam. 

Quae  vel  donanti  non  grave  munus  erat : 
Quippe  rogabatur  felixque  vetusque  sodalis. 

Et  cujus  laxas  arca  flagellat  opes. 

Is  mihi.  Dives  eris,  si  causas  egeris,  inquit.  5 
Quod  peto  da,  Cai,  non  peto  consilium. 

Epigramma  XXXI. — Ad  Marianum. 
Saepe  ego  Chrestillam  futui.  Det  quam  bene. 
Supra  quod  fieri  nil.  Mariane,  potest,  [quieris? 

Epigramma  XXXII. — In  Ponticum. 

Lis  mihi  cum  Balbo  est ;  tu  Balbum  offendere  non 
vis,  [homo  est. 

Pontice  :  cum  Licino  est ;  hic  quoque  magnus 
Vexat  saepe  meum  Patrobas  confinis  agellum  ; 

Contra  libertum  Caesaris  ire  times. 

Abnegat  et  retinet  nostrum  Lauronia  servum ;  5 
Respondes,  Orba  est,  dives,  anus,  vidua. 

Non  bene,  crede  mihi,  servo  servitur  amico  : 

Sit  liber,  dominus  qui  volet  esse  meus. 

Epigramma  XXX11I. — In  Philcenim. 

Cur  non  basio  te,  Philaeni  ?  calva  es. 

Cur  non  basio  te,  Philaeni  ?  rufa  es. 

Cur  non  basio  te,  Philaeni  ?  lusca  es' 

Te  qui  basiat,  hic,  Philaeni,  fellat. 

Epigramma  XXXIV. — In  Gallam. 

Cum  placeat  Phileros,  tota  tibi  dote  redemtus, 
Tres  pateris  natos,  Galla,  perire  fame. 
Praestatur  cano  tanto  indulgentia  cunno. 

Quem  nec  casta  potest  jam  decuisse  Venus. 
Perpetuam  di  te  faciant  Philerotis  amicam,  5 
O  mater,  quia  nec  Pontia  deterior. 

Epigramma  XXXV. — Ad  Phoebum. 

Cum  sint  crura  tibi,  simulent  quae  cornua  lunae. 
In  rhytio  poteras,  Phoebe,  lavare  pedes. 

Epigramma  XXXVI. — Ad  Pannicum. 
Pectere  te  nolim,  sed  nec  turbare  capillos. 

Splendida  sit  nolo,  sordida  nolo  cutis. 

Nec  tibi  mitrarum,  nec  sit  tibi  barba  reorum. 

Nolo  virum  nimium,  Pannice,  nolo  parum. 
Sunt  tibi  crura  pilis,  et  sunt  tibi  pectora  setis  5 
Horrida  :  sed  mens  est,  Pannice,  vulsa  tibi. 


Epigramma  XXXVII. —  In  Ccecllkinum. 

Quicquid  ponitur  hinc  et  inde,  verris  . 

Mammas  suminis,  imbricemque  porci, 
Communemque  duobus  attagenam. 

Mullum  dimidium,  lupumque  totum, 
Muraenaeque  latus,  femurque  pulli,  5 

Stillantemque  alica  sua  palumbum. 

Haec  cum  condita  sunt  madente  mappa. 
Traduntur  puero  domum  ferenda  : 

Nos  accumbimus  otiosa  turba. 

Ullus  si  pudor  est,  repone  coenam:  10 

Cras  te,  Caeciliane,  non  vocavi. 

Epigramma  XXXVIII. — In  Linum. 

Quid  mihi  reddat  ager,quaeris,  Line,Nomentanus? 
Hoc  mihi  reddit  ager;  te,  Line,  non  video. 

Epigramma  XXXIX. — De  muneribus  mcechce 
Coccina  famosae  donas  et  ianthina  moechae. 

Vis  dare,  quae  meruit,  munera  ?  mitte  togam 

Epigramma  XL. — In  Tongilium. 

Uri  Tongilius  male  dicitur  hemitritaeo. 

Novi  hominis  mores  :  esurit,  atque  sitit. 
Subdola  tenduntur  crassis  nunc  retia  turdis. 
Hamus  et  in  mullum  mittitur  atque  lupum. 
Caecuba  saccentur,  quaeque  annus  coxit  Opimi : 

Condantur  parco  fusca  Falerna  vitro- 
Omnes  Tongilium  medici  jussere  lavari : 

O  stulti,  febrem  creditis  esse?  gula  est. 

Epigramma  XLI. — In  Maximinam. 

Ride,  si  sapis,  o  puella  ride, 

Pelignus,  puto,  dixerat  poeta  : 

Sed  non  dixerat  omnibus  puellis. 

Verum  ut  dixerit  omnibus  puellis. 

Non  dixit  tibi;  tu  puella  non  es:  5 

Et  tres  sunt  tibi,  Maximina,  dentes ; 

Sed  plane  piceique,  buxeique. 

Quare  si  speculo  mihique  credis. 

Debes  non  aliter  timere  risum. 

Quam  ventum  Spanius,  manumque  Priscus;  10 
Quam  cretata  timet  Fabulla  nimbum. 

Cerussata  timet  Sabella  solem. 

Vultus  induito  magis  severos. 

Quam  conjux  Priami,  nurusque  major. 

Mimos  ridiculi  Philistionis,  15 

Et  convivia  nequiora  vita. 

Et  quicquid  lepida  procacitate 
Laxat  perspicuo  labella  risu. 

Te  maestae  decet  assidere  matri, 

Lugentique  virum,  piumque  fratrem,  20 

Et  tantum  tragicis  vacare  Musis. 

At  tu,  judicium  secuta  nostrum, 

Plora,  si  sapis,  o  puella,  plora 

Epigramma  XLII. —  In  Zoilum. 

Zoile,  quid  solium  subluto  podice  perdis  ? 
Spurcius  ut  fiat,  Zoile,  merge  caput. 

Epigramma  XLII1  — In  Candidum 
Candide,  'xm«.  haec  sunt  tua.  Candide,  *  dira., 
Quae  tu  magniloquus  nocte  dieque  sonas. 

Te  Lacedaemonio  velat  toga  lota  Galeso, 

Vel  quam  seposito  de  grege  Parma  dedit : 

At  me  quae  passa  est  furiosi  cornua  tauri,  5 
Noluerit  dici  quam  pila  prima  suam. 

Misit  Agenoreas  Cadmi  tibi  terra  lacernas  : 

Non  vendes  nummis  coccina  nostra  tribus 

Tu  Libycos  Indis  suspendis  dentibus  orbes  : 

Fulcitur  testa  fagina  mensa  mihi.  10 

Immodici  tibi  flava  tegunt  chrysendeta  mulli : 

Concolor  in  nostra,  cammare,  lance  rubes. 
Grex  tuus  Iliaco  poterat  certare  cinaedo  : 

At  mihi  succurrit  pro  Ganymede  manus. 

Ex  opibus  tantis  veteri  fidoque  sodali  15 

Das  nihil,  et  dicis.  Candide,  koivo,  fixa»  ? 

Epigramma  XLIV. — In  Sextum. 

Emi  seu  puerum,  togamve  pexam, 

Seu  tres,  ut  puto,  quatuorve  libras  : 

Sextus  protinus  ille  foenerator, 

Quem  nostis  veterem  meum  sodalem. 

Ne  quid  forte  petam,  timet,  cavetque  ,  5 

Et  secum,  sed  ut  audiam,  susurrat : 

Septem  millia  debeo  Secundo ; 

Phoebo  quatuor ;  undecim  Phileto  ; 

Et  quadrans  mihi  nullus  est  in  arca. 

O  grande  ingenium  mei  sodalis  !  10 

Durum  est,  Sexte,  negare,  cum  rogaris : 

Quanto  durius,  antequam  rogeris  1 

Epigramma  XL V.—Ad  Glyptum 
Quae  tibi  non  stabat,  praecisa  est  mentula,  Glypte 
Demens,  cum  ferro  quid  tibi ?  Gallus  eras 

Epigramma  XLVI. — In  Ncevolum. 
Florida  per  varios  ut  pingitur  Hybla  colores. 
Cum  breve  Sicaniae  ver  populantur  apes  , 

Sic  tua  suppositis  pellucent  praela  lacernis : 

Sic  micat  innumeris  arcula  synthesibus. 

Atque  unam  vestire  tribum  tua  candida  possunt, 
Appula  non  uno  quae  grege  terra  tulit.  6 

Tu  spectas  hiemem  succincti  lentus  amici, 

(Pro  scelus)  et  lateris  frigora  trita  mei. 
Quantum  erat,  infelix,  pannis  fraudare  duobus 
(Quid  renuis  ?)  non  te,  Naevole,  sed  tineas  ?  10 

Epigramma  XLVII. — In  Gallum 
Subdola  famosae,  moneo,  fuge  retia  moechae. 
Laevior  o  conchis,  Galle,  Cytheriacis. 

Confides  natibus?  non  est  paedico  maritus 
Quae  faciat  duo  sunt :  irrumat,  aut  futuit 

Epigramma  XLVIII. — Ad  Rufum 
Cauponem,  laniumque,  balneumque. 

Tonsorem,  tabulamque,  calculosque. 

Et  paucos,  sed  ut  eligam,  libellos  : 

Unum  non  nimium  rudem  sodalem. 

Et  caram  puero  meo  puellam,  5 

Et  grandem  puerum,  diuque  laevem  : 

Ilaec  praesta  mihi,  Rufe,  vel  Bitonti , 

Et  thermas  tibi  habe  Neronianas. 

Epigramma  XL1X.— De  Thelesina 
Uxorem  nolo  Thelesinam  ducere.  Quare  ? 
Moecha  est.  Sed  pueris  dat  Thelesina.  Volo 

Epigramma  L. — In  Lesbiam. 

Quod  fellas,  et  aquam  potas,  nil,  Lesbia,  peccas. 
Qua  tibi  parte  opus  est,  Lesbia,  sumis  aquam. 

Epigramma  LI. — In  Hyllum. 

Unus  saepe  tibi  tota  denarius  arca 
Cum  sit,  et  hic  culo  tritior,  Hylle,  tuo, 

Non  tamen  hunc  pistor,  non  auferet  hunc  tibi 
caupo  ; 

Sed  si  quis  nimio  pene  superbus  erit. 


Infelix  venter  spectat  convivia  culi,  5 

Et  semper  miser  hic  esurit,  ille  vorat. 

Epigramma  LII. — De  Dasio 
Novit  loturas  Dasius  numerare  :  poposcit 
Mammosam  Spatalen  pro  tribus,  illa  dedit. 

Epigramma  LI1I. — In  Maximum. 

Vis  fieri  liber  ?  mentiris,  Maxime,  non  vis  : 

Sed  fieri  si  vis,  hac  ratione  potes. 

Liber  eris,  coenare  foris  si,  Maxime,  nolis  ; 

Veientana  tuam  si  domat  uva  sitim  : 

Si  ridere  potes  miseri  chrysendeta  Cinnae :  5 

Contentus  nostra  si  potes  esse  toga : 

Si  plebeia  Venus  gemino  tibi  jungitur  asse 
Si  tua  non  rectus  tecta  subire  potes. 

Haec  tibi  si  vis  est,  si  mentis  tanta  potestas, 
Liberior  Partho  vivere  rege  potes.  10 

Epigramma  LIV. — In  Linum. 

Quid  de  te,  Line,  suspicetur  uxor, 

Lt  qua  parte  velit  pudiciorem. 

Certis  indiciis  satis  probavit. 

Custodem  tibi  quae  dedit  spadonem. 

Nil  nasutius  hac,  maligniusque  est.  5 

Epigramma  LV. — Ad  Sextum. 

Vis  te,  Sexte,  coli  :  volebam  amare. 

Parendum  est  tibi ;  quod  jubes,  coleris 
Sed  si  te  colo,  Sexte,  non  amabo. 

Epigramma  LVI. — Ad  Gallum, de  ejus  uxore 
Gentibus  in  Libycis  uxor  tua,  Galle,  notatur 
Immodicae  foedo  crimine  avaritiae. 

Sed  mera  narrantur  mendacia  :  non  solet  illa 
Accipere  omnino.  Quid  solet  ergo  ?  dare. 

Epigramma  LVII.— In  fictum  divitem. 

Hic,  quem  videtis  gressibus  vagis  lentum. 
Amethystinatus  media  qui  secat  septa; 

Quem  non  lacernis  Publius  meus  vincit, 

Non  ipse  Codrus  alpha  paenulatorum  ; 

Quem  grex  togatus  sequitur,  et  capillatus,  5 
Recensque  sella  linleisque  lorisque  : 

Oppigneravit  Claudii  modo  ad  mensam 
Vix  octo  nummis  annulum,  unde  coenaret. 

Epigramma  LVIII. — In  Zoilum. 

Pexatus  pulchre  rides  mea,  Zoile,  trita. 

Sunt  haec  trita  quidem,  Zoile ;  sed  mea  sunt 

Epigramma  LIX. — De  ccenatione  micee. 
Mica  vocor.  Quid  sim,  cernis  :  coenatio  parva 
Ex  me  Caesareum  prospicis,  ecce,  tholum. 
Frange  toros:  pete  vina:  rosas  cape:  tingere 
Ipse  jubet  mortis  te  meminisse  deus,  [nardo . 

Epigramma  LX. — In  Hyllum 

Uxorem  armati  futuis,  puer  Hylle,  tribuni, 
Supplicium  tantum  dum  puerile  times. 

Vae  tibi,  dum  ludis ;  castrabere.  Jam  mihi  dices. 
Non  licet  hoc.  Quid?  tu  quod  facis,  Hyllo 
licet  ? 

Epigramma  LXI. — In  maledicum. 

Cum  tibi  vernarent  dubia  lanugine  malae. 
Lambebat  medios  improba  lingua  viros. 
Postquam  triste  caput  fastidia  vespillonum. 

Et  miseri  meruit  taedia  carnificis, 

Uteris  ore  aliter,  nimiaque  aerugine  captus  b 
Allatras  nomen,  quod  tibi  cunque  datum  est 
Haereat  inguinibus  potius  tam  noxia  lingua: 
Nam  cum  fellaret,  purior  illa  fuit. 

Epigramma  LXII. — In  Labienum. 

Quod  pectus,  quod  crura  tibi,  quod  brachia  vellis. 
Quod  cincta  est  brevibus  mentula  tonsa  pilis: 
Hoc  praestas,  Labiene,  tuae  (quis  nescit J)  amicae. 
Cui  praestas  culum,  quem,  Labiene,  pilas  ? 

Epigramma  LXI1I. — In  Milichum . 

Sola  tibi  fuerant  sestertia,  Miliche,  centum. 

Quae  tulit  e  sacra  Leda  redempta  via. 
Miliche,  luxuria  est,  si  tanti  dives  amares. 

Non  amo,  jam  dices.  Haec  mage  luxuria  est. 

Epigramma  LXIV,— In  Taurum. 

Dum  modo  causidicum,  dum  te  modo  rhetora 
fingis, 

Et  non  decernis,  Taure,  quid  esse  velis  : 
Peleos,  et  Priami  transit,  et  Nestoris  aetas, 

Et  fuerat  serum  jam  tibi  desinere. 

Incipe  :  tres  uno  perierunt  rhetores  anno,  5 
Si  quid  habes  animi,  si  quid  in  arte  vales. 

Si  schola  damnatur  ■,  fora  litibus  omnia  fervent : 

Ipse  potest  fieri  Marsya  causidicus. 

Eja  age,  rumpe  moras ;  quo  te  sperabimus  usque? 
Dum,  quid  sis,  dubitas,  jam  potes  esse  nihil.  10 

Epigramma  LXV. — In  Saleianum. 

Cur  tristiorem  cernimus  Saleianum  ? 

An  causa  levis  est  ?  Extuli,  inquis,  uxorem. 

O  grande  fati  crimen !  o  gravem  casum  ! 

Illa,  illa  dives  mortua  est  Secundilla, 

Centena  decies  quae  tibi  dedit  dotis  ?  5 

Nollem  accidisset  hoc  tibi,  Saleiane. 

Epigramma  LXVI. — In  Lalagen. 

Unus  de  toto  peccaverat  orbe  comarum 
Annulus,  incerta  non  bene  fixus  acu. 

Hoc  facinus  Lalage  speculo, quo  viderat,  ulta  est. 
Et  cecidit  sectis  icta  Plecusa  comis. 

Desine  jam,  Lalage,  tristes  ornare  capillos,  5 
Tangat  et  insanum  nulla  puella  caput. 

Hoc  salamandra  notet,  vel  saeva  novacula  nudet. 
Ut  digna  speculo  fiat  imago  tuo. 

Epigramma  LXVII. — In  Postumum. 
Occurris  quocunque  loco  mihi,  Postume,  clamas 
Protinus,  et  prima  est  haec  tua  vox.  Quid  agis  ? 
Hoc,  si  me  decies  una  conveneris  hora. 

Dicis .  Habes  puto  tu,  Postume,  nil  quod  agas. 

EriGRAMMA  LXVII1. — Ad  Olum. 

Quod  te  nomine  jam  tuo  saluto. 

Quem  regem  et  dominum  prius  vocabam ; 

Ne  me  dixeris  esse  contumacem  : 

Totis  pilea  sarcinis  redemi. 

Iteges  et  dominos  habere  debet,  5 

Qui  se  non  habet,  atque  concupiscit, 

Quod  reges  dominique  concupiscunt. 

Servum  si  potes,  Ole,  non  habere ; 

Et  regem  potes.  Ole,  non  habere. 

Epigramma  LXIX. — In  Classicum. 
Invitum  coenare  foris  te.  Classice,  dicis  : 

Si  non  mentiris,  Classice,  dispeream. 

’pse  quoque  ad  coenam  gaudebat  Apicius  ire  ; 
Cum  comaret,  erat  tristior  ille,  domi. 


Si  tamen  invitus  vadis,  cur,  Classice,  vadis  ?  5 

Cogor,  ais  :  verum  est ;  cogitur  et  Selius. 

En  rogat  ad  coenam  Melior  te.  Classice,  rectam 
Grandia  verba  ubi  sunt  ?  si  vir  es,  ecce,  nega. 

Epigramma  LXX. — In  Cotilum. 

Non  vis  in  solio  prius  lavari 

Quenquam,  Cotile.  Causa  qua;,  nisi  haec,  est  ? 

Undis  ne  fovearis  irrumatis. 

Te  primus  licet  abluas,  necesse  est 

Ante  hic  mentula,  quam  caput,  lavetur.  b 

Epigramma  LXXI. — Ad  Ceecilianum. 
Candidius  nihil  est  te,  Caeciliane,  notavi. 

Si  quando  ex  nostris  disticha  pauca  legis. 
Protinus  aut  Marsi  recitas,  aut  scripta  Catulli. 

Haec  mihi  das,  tanquam  deteriora  legas. 

Ut  collata  magis  placeant  mea?  credimus  illud. 
Malo  tamen  recites,  Caeciliane,  tua.  6 

Epigramma  LXX1I. — In  Postumum. 
Hesterna  factum  narratur,  Postume,  coena. 

Quod  nollem  :  quis  enim  talia  facta  probet? 
Os  tibi  percisum,  quanto  non  ipse  Latinus 
Vilia  Panniculi  percutit  ora  sono:  [jus 

Quodque  magis  mirum  est,  auctorem  criminis  hu- 
Caecilium  tota  rumor  in  urbe  sonat.  6 

Esse  negas  factum  :  vis  hoc  me  credere  ?  credo. 
Quid  quod  habet  testes,  Postume,  Caecilius  > 

Epigramma  LXXIII. — In  Lyrim. 

Quid  faciat  vis  scire  Lyris.  Quid?  sobria  fellat. 
Gaudeo  :  quid  facies  ebria  facta.  Lyris  ? 

Epigramma  LXXIV. — In  Saufeium. 
Cinctum  togatis  post  et  ante  Saufeium, 

Quanta  reduci  Regulus  solet  turba. 

Ad  alta  tonsum  templa  cum  reum  misit, 
Materne,  cernis  ?  invidere  nolito. 

Comitatus  iste  sit,  precor,  tuus  nunquam.  S 
Hos  illi  amicos  et  greges  togatorum 
Fusciculenus  praistat,  et  Faventinus. 

Epigramma  LXXV. — De  leone. 

Verbera  securi  solitus  leo  ferre  magistri, 
Insertamque  pati  blandus  in  ora  manum. 
Dedidicit  pacem,  subito  feritate  reversa, 

Quanta  nec  in  Libycis  debuit  esse  jugis. 

Nam  duo  de  tenera  puerilia  corpora  turba,  5 
Sanguineam  rastris  quae  renovabat  humum. 
Saevus  et  infelix  furiali  dente  peremit. 

Martia  non  vidit  majus  arena  nefas. 

Exclamare  libet ;  Crudelis,  perfide,  praedo, 

A  nostra  pueris  parcere  disce  lupa.  ^  10 

Epigramma  LXXVI. — De  Mario. 

Argenti  libras  Marius  tibi  quinque  reliquit. 

Cui  nihil  ipse  dabas,  is  tibi  verba  dedit. 

Epigramma  LXXVII. — In  Cosconium. 
Cosconi,  qui  longa  putas  epigrammata  nostra. 
Utilis  ungendis  axibus  esse  potes. 

Hac  tu  credideris  longum  ratione  colossum 
Et  puerum  Bruti  dixeris  esse  brevem. 

Disce,  quod  ignoras ;  Marsi  doctique  Pedonis  5 
Saepe  duplex  unum  pagina  traciai  opus. 

Non  sunt  ^longa,  quibus  nihil  est  quod  demere 
possis : 

Sed  tu,  Cosconi,  disticha  longa  facis 

Epigramma  LXXVIII. — Ad  Caecilianum 
ifistivo  serves  ubi  piscem  tempore,  quaeris? 

In  thermis  serva,  Caeciliane,  tuis. 

Epigramma  LXXIX. — In  Nasicam. 
Invitas  tunc  me,  cum  scis,  Nasica,  vocasse. 
Excusatum  habeas  me  rogo  :  coeno  domi. 

Epigramma  LXXX. — De  Fannio. 
Hostem  cum  fugeret,  se  Fannius  ipse  peremit. 
Hic,  rogo,  non  furor  est,  ne  moriare,  mori  ? 

Epigramma  LXXXI. — In  Zoilum. 

Laxior  hexaphoris  tua  sit  lectica  licebit : 

Dum  tamen  haec  tua  sit,  Zoile,  sandapila  est. 

Epigramma  LXXXII. — Ad  Ponticum. 
Abscissa  servum  quid  fingis,  Pontice,  lingua  ? 
Nescis  tu  populum,  quod  tacet  ille,  loqui  ? 

Epigramma  LXXXIII. — In  saevum  maritum 
Fsedasti  miserum,  marite,  moechum  . 

Et  se,  qui  fuerant  prius,  requirunt 
Trunci  naribus  auribusque  vultus. 

Credis  te  satis  esse  vindicatum  ? 

Erras.  Iste  potest  et  irrumare.  5 

Epigramma  LXXXIV. — In  Sertorium. 
Mollis  erat,  facilisque  viris  Paeantius  heros  : 

Vulnera  sic  Paridis  dicitur  ulta  Venus. 

Cur  lingat  cunnum  Siculus  Sertorius,  hoc  est  : 
Ex  hoc  occisus,  Rufe,  videtur  Eryx. 

Epigramma  LXXXV. — Ad  Amisum. 
Vimine  clausa  levi  niveae  custodia  coctae, 

Hoc  tibi  Saturni  tempore  munus  erit. 

Dona  quod  aestatis  misi  tibi  mense  Decembri, 

Si  quereris ;  rasam  tu  mihi  mitte  togam 

Epigramma  LXXXVI. — Ad  Classicum. 
Quod  nec  carmine  glorior  supino. 

Nec  retro  lego  Sotaden  cinaedum. 

Nusquam  Graecula  quod  recantat  Echo, 

Nec  dictat  mihi  luculentus  Attis 

Mollem  debilitate  Galliambon  ;  5 

Non  sum,  Classice,  tam  malus  poeta. 

Quid  si  per  graciles  vias  petauri 
Invitum  jubeas  subire  Ladam  ? 

Turpe  est  difficiles  habere  nugas. 

Et  stultus  labor  est  ineptiarum.  10 

Scribat  carmina  circulis  Palaemon  : 

Me  raris  juvat  auribus  placere. 


Epigramma  LXXXVII. — In  Sextum 

Dicis  amore  tui  bellas  ardere  puellas, 

Qui  faciem  sub  aqua,  Sexte,  natantis  habes. 

Epigramma  LXXXVIII. —  In  Mamercum. 

Nil  recitas,  et  vis,  Mamerce,  poeta  videri. 
Quicquid  vis  esto,  dummodo  nil  recites. 

Epigramma  LXXXIX. — In  Gaurum. 
Quod  nimio  gaudes  noctem  producere  vino. 
Ignosco:  vitium,  Gaure,  Catonis  habes. 
Carmina  quod  scribis  Musis  et  Apolline  nullo, 
Laudari  debes  :  hoc  Ciceronis  habes. 

Quod  vomis,  Antoni :  quod  luxuriaris,  Apici  . 
Quod  fellas,  vitium  dic  mihi  cujus  habes. 

Epigramma  XC. — Ad  Quinctilianum. 

Quinctiliane,  vagae  moderator  summe  juventae. 
Gloria  Romanae,  Quinctiliane,  togae ; 

Vivere  quod  propero  pauper,  nec  inutilis  annis. 
Da  veniam  :  properat  vivere  nemo  satis. 
Differat  hoc,  patrios  optat  qui  vincere  census,  5 
Atriaque  immodicis  arctat  imaginibus. 

Me  focus,  et  nigros  non  indignantia  fumos 
Tecta  juvant,  et  fons  vivus,  et  herba  rudis. 

Sit  mihi  verna  satur :  sit  non  doctissima  conjux 
Sit  nox  cum  somno  :  sit  sine  lite  dies.  10 

Epigramma  XCl. — Ad  Caesarem  Domitianum 
Rerum  certa  salus,  terrarum  gloria,  Caesar, 
Sospite  quo  magnos  credimus  esse  deos  : 

Si  festinatis  toties  tibi  lecta  libellis 
Detinuere  oculos  carmina  nostra  tuos ; 

Quod  fortuna  vetat  fieri,  permitte  videri,  5 
Natorum  genitor  credar  ut  esse  trium. 

Haec,  si  displicui,  fuerint  solatia  nobis  : 

Haec  fuerint  nobis  praemia,  si  placui. 

Epigramma  XCII. — Ad  Uxorem. 

Natorum  mihi  jus  trium  roganti 
Musarum  pretium  dedit  mearum, 

Solus  qui  poterat.  Valebis,  uxor. 

Non  debet  domini  perire  munus. 

Epigramma  XCIII.— Ad  Regulum. 

Primus  ubi  est,  inquis,  cum  sit  liber  iste  secun- 
Quid  faciam,  si  plus  ille  pudoris  habet  ?  [dus  ? 
Tu  tamen  hunc  fieri  si  mavis,  Regule,  primum , 
Unum  de  titulo  tollere  iota  potes. 


LIBER  TERTIUS. 


Epigramma  I. — Ad  lectorem ,  de  libro  Galli¬ 
cano. 

Hoc  tibi,  quicquid  id  est,  longinquis  mittit  ab  oris 
Gallia,  Romanae  nomine  dicta  togae. 

Hunc  legis,  et  laudas  librum  fortasse  priorem  : 
Illa-  vel  haec  mea  sunt,  quae  meliora  putas. 


Plus  sane  placeat,  lomina  qui  natus  in  urbe  est  S 
Debet  enim  Ge/lum  vincere  verna  liber. 

Epigramma  II. — Ad  librum  suum. 

Cujus  vis  fieri,  libelle,  munus  ? 

Festina  tibi  vindicem  parare. 

Ne  nigram  cito  raptus  in  culinam 
Cordyllas  madida  tegas  papyro, 

Vel  thuris  piperisque  sis  cucullus.  5 

Faustini  fugis  in  sinum?  sapisti. 

Cedro  nunc  licet  ambules  perunctus 
Et  frontis  gemino  decens  honore 
Pictis  luxurieris  umbilicis  ; 

Et  te  purpura  delicata  velet,  10 

Et  cocco  rubeat  superbus  index. 

Illo  vindice  nec  Probum  timeto 

Epigramma  III. — In  mulierem  deformem 
Formosam  faciem  nigro  velamine  celas : 

Sed  non  formoso  corpore  laedis  aquas. 

Ipsam  crede  deam  verbis  tibi  dicere  nostris. 
Detege  vel  faciem,  vel  tunicata  lava. 

Efigramma  IV. —  Ad  libnim  suum. 
Romam  vade,  liber :  si,  veneris  unde,  requiret, 
iEmilise  dices  de  regione  vise. 

Si,  quibus  in  terris,  qua  simus  in  urbe,  rogabit 
Corneli  referas  me  licet  esse  foro. 

Cur  absim,  quaeret :  breviter  tu,  multa,  fatere,  5 
Non  poterat  vanse  taedia  ferre  togae. 

Quando  venit  ?  dicet  tu  respondeto ;  Poeta 
Exierat;  veniet,  cum  citharoedus  erit. 

Epigramma  V. — Ad  eundem . 

Vis  commendari  sine  me  cursurus  in  urbem. 
Parve  liber,  multis  ?  an  satis  unus  erit  ? 

Unus  erit,  mihi  crede,  satis,  cui  non  eris  hospes, 
Julius,  assiduum  nomen  in  ore  meo. 

Protinus  hunc  primae  quaeres  in  limine  Tectae,  5 
Quos  tenuit  Daphnis,  nunc  tenet  ille,  lares. 
Est  illi  conjux>  quae  te  manibusque  sinuque 
Excipiet,  vel  si  pulverulentus  eas. 

Hos  tu  seu  pariter,  sive  hanc  illumve  priorem 
Videris;  hoc  dices  :  Marcus  avere  jubet.  10 
Hoc  satis  est.  Alios  commendat  epistola:  peccat. 
Qui  commendandum  se  putat  esse  suis. 

Epigramma  VI. — Ad  Marcellinum 
Lux  tibi  post  Idus  numeratur  tertia  Maias, 
Marcelline,  tuis  bis  celebranda  sacris. 

Imputat  aetherios  ortus  haec  prima  parenti . 

Libat  florentes  haec  tibi  prima  genas. 

Magna  licet  dederit  jucundae  munera  vitae  5 
Plus  nunquam  patri  praestitit  illa  dies. 

Epigramma  VII. — De  sportula 
Centum  miselli  jam  valete  quadrantes. 
Anteambulonis  congiarium  lassi, 

Quos  dividebat  balneator  elixus. 

Quid  cogitatis,  o  fames  amicorum  ? 

Reges  superbi  sportulae  recesserunt.  5 

Nihil  stropharum  est:  jam  salarium  dandum  est. 

Epigramma  VIII. — In  Quinctum. 

Thaida  Quinctus  amat.  QuamThaida?  Thaida 
luscam. 

Unum  oculum  Thais  non  habet,  ille  duos. 
Epigramma  IX. — In  Cinnam. 
Versiculos  in  me  narratur  scribere  Cinna. 

Non  scribit,  cujus  carmina  nemo  legit. 

Epigramma  X. — In  Philomusum 
Constituit,  Philomuse,  paler  tibi  millia  bina 
Menstrua,  perque  omnes  praestitit  illa  dies ; 
Luxuriam  premeret  cum  crastina  semper  egestas, 


Et  vitiis  essent  danda  diurna  tuis. 

Idem  te  moliens  haeredem  ex  asse  reliquit:  5 

Exhaeredavit  te,  Philomuse,  pater. 

Epigramma  XI. —  Ad  Quinctum 
Si  tua  nec  Thais,  nec  lusca  est.  Quincte,  puella 
Cur  in  te  factum  distichon  esse  putas  ? 

Sed  simile  est  aliquid  :  pro  Laide  Thaida  dixi. 

Dic  mihi, quid  simile  est  Thais  et  Hermione? 
Tu  tamen  es  Quinctus  :  mutemus  nomen  amantis; 
Si  non  vult  Quinctus  Thaida,  Sextus  amet.  6 

Epigramma  XII. — In  Fabullum. 
Unguentum,  fateor,  bonum  dedisti 
Convivis  here:  sed  nihil  scidisti. 

Res  salsa  est  bene  olere,  et  esurire. 

Qui  non  ccenat,  et  unguitur,  Fabulle, 

Hic  vere  mihi  mortuus  videtur.  5 

Epigramma  XIII.— In  Naeviam. 

Dum  non  vis  leporem,  dum  non  vis  carpere  mul¬ 
lum, 

Et  plus  quam  patri,  Naevia,  parcis  apro; 
Accusas,  rumpisque  coquum,  tanquam  omnia 
cruda 

Attulerit.  Nunquam  sic  ego  crudus  ero 
Epigramma  XIV. — De  Tuccio. 

Romam  petebat  esuritor  Tuccius 
Profectus  ex  Hispania. 

Occurrit  illi  sportularum  fabula  : 

A  ponte  rediit  Milvio. 

Epigramma  XV. — De  Codro. 

Plus  credit  nemo,  quam  tota  Codrus  in  urbe. 
Cum  sit  tam  pauper,  quomodo  ?  caecus  amat. 

Epigramma  XVI. — In  cerdonem. 

Das  gladiatores,  sutorum  regule,  cerdo. 

Quodque  tibi  tribuit  subula,  sica  rapit. 

Ebrius  es  :  nec  enim  faceres  id  sobrius  unquam, 
Ut  velles  corio  ludere,  cerdo,  tuo 
Lusisti,  satis  est :  sed  te,  mihi  crede,  memento  5 
Nunc  in  pellicula,  cerdo,  tenere  tua. 

Epigramma  XVII. — In  Sabidium. 
Circumlata  diu  mensis  scriblita  secundis. 

Urebat  nimio  saeva  calore  manus. 

Sed  magis  ardebat  Sabidi  gula  :  protinus  ergo 
Sufflavit  buccis  terque  quaterque  suis. 

Illa  quidem  tepuit,  digitosque  admittere  visaest: 
Sed  nemo  potuit  tangere  :  merda  fuit.  6 

Epigramma  XVIII. — In  Maximum. 
Perfrixisse  tuas  questa  est  praefatio  fauces. 

Cum  te  excusaris,  Maxime,  quid  recitas? 

Epigramma  XIX. — De  vipera  in  ore  ursae 
Proxima  centenis  ostenditur  ursa  columnis. 
Exornant  fictae  qua  Platanona  ferae. 

Hujus  dum  patulos  alludens  lentat  hiatus 

Pulcher  Hylas,  teneram  mersit  in  ora  manum 
Vipera  sed  caeco  scelerata  latebat  in  ore  5 

Vivebatque  anima  deteriore  fera. 

Non  sensit  puei  esse  dolos,  nisi  dente  recepto, 
Dum  perit.  O  facinus,  falsa  quod  ursa  fuit 1 

Epigramma  XX. — De  Camo. 

Dic,  Musa,  quid  agat  Canius  meus  Rufus 
Utrumne  chartis  tradit  ille  'icturis 

Legenda  temporum  acta  Claudianorum  ? 

An  quae  Neroni  falsus  adstruit  scriptor  ? 

An  aemulatur  improbi  jocos  Phaedri  ?  5 

Lascivus  elegis,  an  severus  herois  ? 

An  in  cothurnis  horridus  Sophocleis  ? 

An  otiosus  in  schola  poetarum 
l  epore  tinctos  Attico  sales  narrat? 

Uinc  si  recessit,  porticum  terit  templi;  10 

\n  spatia  carpit  lentus  Argonautarum’ 

An  delicatae  sole  rursus  Europae 
jnter  tepentes  post  meridiem  buxos 
Sedet,  ambulatve  liber  acribus  curis’ 

Titine  thermis,  an  lavatur  Agrippae,  15 

An  impudici  balneo  Tigillini? 

An  rure  Tulli  fruitur,  atque  Lucani  ? 

An  Pollionis  dulce  currit  ad  Quartum  > 

An  aestuantes  jam  profectus  ad  Baias 

Piger  Locrino  nauculatur  in  stagno  ’  20 

Vis  scire,  quid  agat  Canius  tuus?  ridet. 

Epigramma  XXI. — In  crudelem  dominum. 
Proscriptum  famulus  servavit  fronte  notatus. 

Non  fuit  haec  domini  vita,  sed  invidia. 

Epigramma  XXII. — De  Apicio. 

Dederas,  Apici,  bis  tricenties  ventri : 

Sed  adhuc  supererat  centies*tibi  laxum. 

Hoc  tu  gravatus,  ut  famem  et  sitim  ferre, 

Summa  venenum  potione  duxisti. 

Nil  est,  Apici,  te  gulosius  factum.  5 

Epigramma  XXIII. — In  invitatorem 
Omnia  cum  retro  pueris  opsonia  tradas: 

Cur  non  mensa  tibi  ponitur  a  pedibus? 

Epigramma  XXIV. — De  haruspice  hernioso. 
Vite  nocens  rosa  stabat  moriturus  ad  aras 
Hircus,  Bacche,  tuis  victima  grata  sacris. 
Quem  Tuscus  mactare  deo  cum  vellet  haruspex. 
Dixerat  agresti  forte  rudique  viro, 

Ut  cito  testiculos  per.  cuta  falce  secaret,  5 

Teter  ut  immundae  carnis  abiret  odor. 

Ipse  super  virides  aras  luctantia  pronus 
Dum  resecat  cultro  colla,  premitque  manu; 
Ingens  iratis  apparuit  hernia  sacris. 

Occupat  hanc  ferro  rusticus,  atque  secat :  10 

Hoc  ratus  antiquos  sacrorum  poscere  ritus, 
Talibus  et  fibris  numina  prisca  coli. 

Sic  modo  qui  T uscus  fueras,  nunc  Gall  us  haruspex. 
Dum  jugulas  hircum,  factus  es  ipse  caper. 

Epigramma  XXV. — Ad  Faustinum. 

Si  temperari  balneum  cupis  fervens, 

Faus'.ine,  quod  vix  Julianus  intraret: 

Roga,  lavetur,  rhetorem  Sabinseum. 

Neronianas  hic  refrigeret  thermas. 

Epigramma  XXVI. — In  Candidum. 
Praedia  solus  habes,  et  solus,  Candide,  nummos: 

Aurea  solus  habes,  myrrhina  solus  habes  : 
Massica  solus  habes,  et  Opimi  Caecuba  solus: 

Et  cor  solus  habes,  solus  et  ingenium  : 

Omnia  solus  habes  :  hoc  me  puta  velle  negare  :  5 
Uxorem  sed  habes,  Candide,  cum  populo. 

Epigramma  XXVII. — In  Gallum. 
Nunquam  me  revocas,  venias  cum  saepe  vocatus  : 

Ignosco,  nullum  si  modo,  Galle,  vocas. 

Invitas  alios  :  vitium  est  utriusque.  Quod?  inquis. 
Et  mihi  cor  non  est,  nec  tibi,  Galle,  pudor. 


Epigramma  XXVIII. — In  Neslorem . 
Auriculam  Mario  graviter  miraris  olere  : 

Tu  facis  hoc  :  garris, Nestor,  in  auriculam 

Epigramma  XXIX. — In  Zoilum. 

Has  cum  gemina  compede  dedicat  catenas, 
Saturne,  tibi  Zoilus,  annulos  priores. 

Epigramma  XXX. — Ad  Gargilianum. 
Sportula  nulla  datur;  gratis  conviva  recumbis: 

Dic  mihi,  quid  Romae,  Gargiliane,  facis  ? 

Unde  tibi  togula  est,  et  fuscae  pensio  cellae  ? 

Unde  datur  quadrans  ?  unde  vir  es  Chiones  ? 
Cum  ratione  licet  dicas  te  vivere  summa:  5 

Quod  vivis,  nulla  cum  ratione  facis. 

Epigramma  XXXI. — Ad  Rufinum. 

Sunt  tibi,  confiteor,  diffusi  jugera  campi. 
Urbanique  tenent  praedia  multa  Lares: 

Et  servit  dominae  numerosus  debitor  arcae, 
Sustentatque  tuas  aurea  mensa  dapes. 

Fastidire  tamen  noli,  Rufine,  minores.  5 

Plus  habuit  Didymus :  plus  Philomelus  habet 

Epigramma  XXXII. — In  Matriniam. 

Num  possim  vetulam,  quaeris,  Matrinia  ?  possum 
Et  vetulam  :  sed  tu  mortua,  non  vetula  es. 
Possum  Hecubam,  possum  Nioben,  Matrinia 
sed  si 

Nondum  erit  illa  canis,  nondum  erit  illa  lapis 
Epigramma  XXXIII. — Qualem  puellam  velit 
Ingenuam  malo  :  sed  si  tamen  illa  negetur. 
Libertina  mihi  proxima  conditio  est : 

Extremo  est  ancilla  loco:  sed  vincet  utramque, 
Si  facie  nobis  haec  erit  ingenua. 

Epigramma  XXXIV. — AdChionem 
Digna  tuo  cur  sis,  indignaque  nomine,  dicam 
Frigida  es,  et  nigra  es  :  non  es,  et  e3  Chione 

Epigramma  XXXV. — De  piscibus  sculptis 
Artis  Phidiacae  toreuma  clarum. 

Pisces  adspicis :  adde  aquam,  natabunt. 

Epigramma  XXXVI. — In  Fabianum 
Quod  novus  et  nuper  factus  tibi  praestat  amicus. 
Hoc  praestare  jubes  me,  Fabiane,  tibi ; 
Horridus  ut  primo  semper  te  mane  salutem, 

Per  mediumque  trahat  me  tua  sella  lutum: 
Lassus  ut  in  thermas  decima,  vel  serius,  hora  5 
Te  sequar  Agrippae,  cum  laver  ipse  Titi. 

Hoc  per  triginta  merui,  Fabiane,  Decembres, 

Ut  sim  tiro  tuae  semper  amicitiae  ? 

Hoc  merui,  Fabiane,  toga  tritaque,  meaque, 

Ut  nondum  tfredas  me  meruisse  rudem  ?  10 

Epigramma  XXXVII. — Inirascentes  amicos. 
Irasci  tantum  felices  nos  is  amici. 

Non  belle  facitis :  sed  juvat  hoc  facere 

Epigramma  XXXVIII. — Ad  Sextum 
Quae  te  causa  trahit,  vel  quae  fiducia  Romam, 
Sexte  ?  quid  aut  speras,  aut  petis  inde?  refer 
Causas,  inquis,  agam  Cicerone  disertius  ipso, 
Atque  erit  in  triplici  par  mihi  nemo  foro 
Egit  Atestinus  causas,  et  Caius  :  utrumque  5 
No:as  :  sed  neutri  pensio  tota  fuit 
Si  nihil  hinc  veniet,  pangentur  carmina  nobis : 

Audieris,  dices  esse  Maronis  opus. 

Insanis  •  omnes  gelidis  quicunque  lacernis 

Sunt  ibi,  Nasones  Virgiliosque  vides.  10 

Atria  magna  colam.  Vix  tres  aut  quatuor  ista 
Res  aluit  s  pallet  csetera  turba  fame.  [Romae. 
Quid  faciam?  suade:  nam  certum  est  vivere 
Si  bonus  es,  casu  vivere,  Sexte,  potes. 

Epigramma  XXXIX. — De  Lycori. 

Iliaco  similem  puerum,  Faustine,  ministro 

Lusca  Lycoris  amat.  Quam  bene  lusca  videt! 

Epigramma  XL. — In  Theleainum. 

Mutua  quod  nobis  ter  quinquagena  dedisti 
Ex  opibus  tantis,  quas  gravis  arca  premit; 

Esse  tibi  magnus,  Thelesine,  videris  amicus. 

Tu  magnus,  quod  das  ?  immo  ego,  quod  recipis. 

Epigramma  XLI. — In  lacertam  calatam. 
Inserta  phialae  Mentoris  manu  ducta 
Lacerta  vivit,  et  timetur  argentum. 

Epigramma  XLII. — In  Pollam. 
Lomento  rugas  uteri  quod  condere  tentas, 

Polla,  tibi  ventrem,  non  mihi  labra  linis. 
Simpliciter  pateat  vitium  fortasse  pusillum : 

Quod  tegitur,  majus  creditur  esse  malum 

Epigramma  XLIII. — In  Lentinum. 
Mentiris  juvenem  tinctis,  Lentine,  capillis  • 

Tam  subito  corvus,  qui  modo  cygnus  eras. 

Non  omnes  falles :  scit  te  Proserpina  canum : 
Personam  capiti  detrahet  illa  tuo. 

Epigramma  XLIV. — Ad  Ligurinum. 
Occurrit  tibi  nemo  quod  libenter; 

Quod,  quacunque  venis,  fuga  est,  et  ingens 
Circa  te,  Ligurine,  solitudo; 

Quid  sit,  scire  cupis  ?  nimis  poeta  es 

Hoc  valde  vitium  periculosum  est.  5 

Non  tigris  catulis  citata  raptis. 

Non  dipsas  medio  perusta  sole. 

Nec  sic  scorpius  improbus  timetur. 

Nam  tantos,  rogo,  quis  ferat  labores? 

Et  stanti  legis,  et  legis  sedenti :  10 

Currenti  legis,  et  legis  cacanti. 

In  thermas  fugio;  sonas  ad  aurem: 

Piscinam  peto;  non  licet  natare. 

Ad  coenam  propero ;  tenes  euntem. 

Ad  coenam  venio;  fugas  sedentem.  15 

Lassus  dormio ;  suscitas  jacentem. 

Vis,  quantum  facias  mali,  videre? 

Vir  justus,  probus,  innocens  timeris. 

Epigramma  XLV. — De  eodem. 

Fugerit  an  mensas  Phoebus  coenamque  Thyeste, 
Ignoro :  fugimus  nos,  Ligurine,  tuam,  [perbis: 
Illa  quidem  lauta  est,  dapibusque  instructa  su- 
Sed  nihil  omnino,  te  recitante,  placet. 

Nolo  mihi  ponas  rhombum,  mullumve  bilibrem, 
Nec  volo  boletos,  ostrea  nolo :  tace.  6 

Epigramma  XLVI. — Ad  Candidum. 

Exigis  a  nobis  operam  sine  fine  togatam. 

Non  eo,  libertum  sed  tibi  mitto  meum. 

Non  est,  inquis,  idem  :  multo  plus  esse  probabo. 

Vix  ego  lecticam  subsequor:  ille  feret. 

Io  turbam  incideris;  cunctos  umbone  repellet:  5 
Invalidum  est  nobis,  ingenuumque  latus.  I 

Quidlibet  in  causis  narraveris,  ipse  tacebo 


At  tibi  tergeminum  mugiet  ille  sophos. 

Lis  erit ;  ingenti  faciet  convicia  voce : 

Esse  pudor  vetuit  fortia  verba  mihi.  10 

Ergo  nihil  nobis,  inquis,  prsestabit  amicus? 
Quicquid  libertus.  Candide,  non  poterit. 

Epigramma  XLVII. — De  Basso. 

Capena  grandi  Dorta  qua  pluit  gutta, 
Phrygiamque  Matris  Almo  qua  lavat  ferrum, 
Horatiorum  qua  viret  sacer  campus. 

Et  qua  pusilli  fervet  Herculis  fanum, 

Faustine,  plena  Bassus  ibat  in  rheda,  5 

Omnes  beati  copias  trahens  ruris. 

Illic  videres  frutice  nobili  caules. 

Et  utrumque  porrum,  sessilesque  lactucas, 
Pigroque  ventri  non  inutiles  betas  : 

Illic  coronam  pinguibus  gravem  turdis,  10 

Leporemque  laesum  Gallici  canis  dente, 
Nondumque  victa  lacteum  faba  porcum 
Nec  feriatus  ibat  ante  carrucam, 

Sed  tuta  fceno  cursor  ova  portabat. 

Urbem  petebat  Bassus?  imo  rus  ibat.  15 

Epigramma  XLVIII. — De  Ollo. 
Pauperis  exstruxit  cellam,  sed  vendidit  Ollus 
Prsedia:  nunc  cellam  pauperis  Ollus  habet 

Epigramma  XLIX. — In  invitatorem. 
Veientana  mihi  misces,  tu  Massica  potas : 
Olfacere  haec  malo  pocula,  quam  bibere. 

Epigramma  L. — In  Ligurinum. 

Haec  tibi,  non  alia  est  ad  coenam  causa  vocandi 
Versiculos  recites  ut,  Ligurine,  tuos. 

Deposui  soleas;  affertur  protinus  ingens 
Inter  lactucas  oxygarumque  liber. 

Alter  perlegitur,  dum  fercula  prima  morantur:  5 
Tertius  est,  nec  adhuc  mensa  secunda  venit. 

Et  quartum  recitas,  et  quintum  denique  librum. 

Putidus  est,  toties  si  mihi  ponis  aprum. 

Quod  si  non  scombris  scelerata  poemata  donas, 
Ccenabis  solus  jam,  Ligurine,  domi.  10 

Epigramma  LI. — Ad  Gallam. 

Cum  faciem  laudo,  cum  miror  cprra  manusque, 
Dicere,  Galla,  soles  :  Nuda  placebo  magis : 

Et  semper  vitas  communia  balnea  nobis. 

Numquid,  Galla,  times,  ne  tibi  non  placeam? 

Epigramma  LII. — Ad  Tongilianum. 
Empta  domus  fuerat  tibi,  Tongiliane,  ducenis: 

Abstulit  hanc  nimium  casus  in  urbe  frequens. 
Collatum  est  decies.  Rogo,  non  potes  ipse  videri 
Incendisse  tuam,  Tongiliane,  domum J 

Epigramma  LIII. — Ad  Chloen. 

Et  vultu  poteram  tuo  carere, 

Et  collo,  manibusque,  cruribusque; 

Et  mammis,  natibusque,  clunibusque: 

Et,  ne  singula  persequi  laborem 

Tota  te  poteram,  Chloe,  carere.  5 

Epigramma  LIV. — Ad  Gallam. 

Cum  dare  non  possim,  quod  poscis,  Galla,  rogan- 
Multo  simplicius,  Galla,  negare  potes,  [tem, 

Epigramma  LV. — In  Gelliam,. 

Quod,  quacunque  venis,  Cosmum  migrare  puta- 
Et  fluere  excusso  cinnama  fusa  vitro  :  [mus, 

Nolo  peregrinis  placeas  tibi,  Gellia,  nugis. 

Scis,  puto,  posse  meum  sic  bene  olere  canem. 
Epigramma  LVI. — De  Cisterna  Ravennate. 
Sit  cisterna  mihi,  quam  vinea,  malo,  Ravennae: 
Cum  possim  multo  vendere  pluris  aquam. 
Epigramma  LVII. — De  Copone. 

Callidus  imposuit  nuper  mihi  copo  Ravennae; 

Cum  peterem  mixtum,  vendidit  ille  merum. 
Epigramma  LVIII. — De  villa  Faustini.  Ad 
Bassum. 

Baiana  nostri  villa,  Basse,  Faustini, 

Non  otiosis  ordinata  myrtetis. 

Viduaque  platano,  tonsilique  buxeto 
Ingrata  lati  spatia  detinet  campi : 

Sed  rure  vero  barbaroque  laetatur.  5 

Hic  farta  premitur  angulo  Ceres  omni. 

Et  multa  fragrat  testa  senibus  autumnis. 

Hic  post  Novembres,  imminente  jam  bruma, 
Seras  putator  horridus  refert  uvas. 

Truces  in  alta  valle  mugiunt  tauri,  10 

Vitulusque  inermi  fronte  prurit  in  pugnam. 
Vagatur  omnis  turba  sordidae  cortis. 

Argutus  anser,  gemmeique  pavones, 

Nomenque  debet  quae  rubentibus  pennis, 

Et  picta  perdix,  Numidicaeque  guttatae,  15 

Et  impiorum  phasiana  Colchorum. 

Rhodias  superbi  fceminas  premunt  galli ; 
Sonantque  turres  plausibus  columbarum. 

Gemit  hinc  palumbus,  inde  cereus  turtur. 

Avidi  sequuntur  villicae  sinum  porci ;  20 

Matremque  plenam  mollis  agnus  exspectat. 
Cingunt  serenum  lactei  focum  vernae. 

Et  larga  festos  lucet  ad  Lares  sylva. 

Non  segnis  albo  pallet  otio  copo: 

Nec  perdit  oleum  lubricus  palaestrita :  25 

Sed  tendit  avidis  rete  subdolum  turdis, 
Tremulave  captum  linea  trahit  piscem. 

Aut  impeditam  cassibus  refert  damam. 

Exercet  hilares  facilis  hortus  urbanos. 

Et  paedagogo  non  jubente  lascivi  S0 

Parere  gaudent  villico  capillati ; 

Et  delicatus  opere  fruitur  eunuchus. 

Nec  venit  inanis  rusticus  salutator: 

Fert  ille  ceris  cana  cum  suis  mella. 

Metamque  lactis  :  Sassinate  de  sylva  35 

Somniculosos  ille  porrigit  glires; 

Hic  vagientem  matris  hispidae  foetum  ; 

Alius  coactos  non  amare  capones. 

Et  dona  matrum  vimineo  ferunt  texto 
Grandes  proborum  virgines  colonorum.  40 

Facto  vocatur  laetu3  opere  vicinus. 

Nec  avara  servat  crastinas  dapes  mensa , 
Vescuntur  omnes,  ebrioque  non  novit 
Satur  minister  invidere  convivae. 

At  tu  sub  urbe  possides  famem  mundam,  45 
Et  turre  ab  alta  prospicis  meras  laurus. 

Furem  Priapo  non  timente  securus: 

Et  vinitor  m  farre  pascis  urbano, 

Pictamque  portas  otiosus  ad  villam 

Olus,  ova,  pullos,  poma,  caseum,  mustum.  £0 

Rus  hoc  vocari  debet,  an  domus  longe  ? 

Epigramma  LIX. — De  sutore  et  fullone. 
Sutor  cerdo  dedit  tibi,  culta  Bononia,  munus  . 
Fullo  dedit  Mutinae:  nunc  ubi  caupo  dabit? 
Epigramma  L X.  —In  Ponticum. 

Cum  vocor  ad  ccenam,  non  jam  venalis,  ut  ante. 
Cur  mihi  non  eadem,  quae  tibi,  caena  datur  ? 


Ostrea  tu  sumis  stagno  saturata  Lucrina  ; 

Sugitur  inciso  mytilus  ore  mihi. 

Sunt  tibi  boleti ;  fungos  ego  sumo  suillos.  5 
Res  tibi  cum  rhombo  est ;  at  mihi  cum  sparulo 
Cereus  immodicis  turtur  te  clunibus  implet ; 

Ponitur  in  cavea  mortua  pica  mihi. 

Cur  sine  te  caeno,  cum  tecum,  Pontice,  coenem  ? 
Sportula  quod  non  est,  prosit:  edamus  idem. 

Epigramma  LXI.— In  Cinnam. 

Esse  nihil  dicis,  quicquid  petis,  improbe  Cinna 
Si  nil, Cinna,  petis;  nil  tibi, Cinna,  nego. 

Epigramma  LXII. — In  Quintum. 
Centenis  quod  emis  pueros,  et  saepe  ducenis: 

Quod  sub  rege  Numa  condita  vina  bibis : 
Quod  constat  decies  tibi  non  spatiosa  supellex  : 

Libra  quod  argenti  millia  quinque  rapit: 

Aurea  quod  fundi  pretio  carruca  paratur  :  5 

Quod  pluris  mula  est,  quam  domus  empta  tibi 
Haec  animo  credis  magno  te,  Quinte,  parare  r 
Falleris.  Haec  animus,  Quinte,  pusillus  emit 

Epigramma  LXIIL — In  Cotilum. 

Cotile, bellus  homo  es :  dicunt  hoc,  Cotile,  multi 
Audio:  sed  quid  sit,  dic  mihi,  bellus  homo  ? 
Bellus  homo  est,  flexos  qui  digerit  ordine  crines- 
Balsama  qui  semper,  cinnama  semper  olet : 
Cantica  qui  Nili,  qui  Gaditana  susurrat  :  5 

Qui  movet  in  varios  brachia  vulsa  modos  : 
Inter  foe mineas  tota  qui  luce  cathedras 

Desidet,  atque  aliqua  semper  in  aure  sonat 
Qui  legit  hinc  illinc  missas,  scribitque  tabellas 
Pallia  vicini  qui  refugit  cubiti :  10 

Qui  scit,  quam  quis  amet,  qui  per  convivia  currit : 

Hirpini  veteres  qui  bene  novit  avos. 

Quid  narras?  hoc  est,  hoc  est  homo,  Cotile,  bellus* 
Res  praetricosa  est,  Cotile,  bellus  homo. 

Epigramma  LXIV. — Ad  Cassianum. 
Sirenas  hilarem  navigantium  poenam, 

Blandasque  mortes,  gaudiumque  crudele. 

Quas  nemo  quondam  deserebat  auditas. 

Fallax  Ulysses  dicitur  reliquisse. 

Non  miror :  illud,  Cassiane,  mirarer,  5 

Si  fabulantem  Canium  reliquisset. 

Epigramma  LXV. — Ad  Diadumenum. 
Quod  spirat  tenera  malum  mordente  puella: 

Quod  de  Corycio  quae  venit  aura  croco  : 

Vinea  quod  primis  floret  cum  cana  racemis: 

Gramina  quod  redolent,  quae  modo  carpsit  ovis 
Quod  myrtus,  quod  messor  Arabs,  quod  succina 
Pallidus  Eoo  thure  quod  ignis  olet :  [trita : 

Gleba  quod,  aestivo  leviter  cum  spargitur  imbre . 

Quod  madidis  nardo  sparsa  corona  comis: 

Hoc  tua,  saeve  puer  Diadumene,  basia  fragrant. 
Quid,  si  tota  dares  illa  sine  invidia  ?  10 

Epigramma  LXVI. — In  M.  Antonium. 

Par  scelus  admisit  Phariis  Antonius  armis 
Abscidit  vultus  ensis  uterque  sacros. 

Illud,  laurigeros  ageres  cum  laeta  triumphos; 

Hoc  tibi,  Roma,  caput,  cum  loquereris,  erat 
Antoni  tamen  est  pejor,  quam  causa  Pothini:  6 
Hic  facinus  domino  praestitit;  ille  sibi. 

Epigramma  LXVII. — De  pigris  nautis 
Cessatis,  pueri,  nihilque  nostis, 

Vatreno  Eridanoque  pigriores, 

Quorum  per  vada  tarda  navigantes 
Lentos  tingitis  ad  celeusma  remos. 

Jam  prono  Phaethonte  sudat  iSEthon,  5 

Exarsitque  dies,  et  hora  lassos 
Interjungit  equos  meridiana: 

At  vos  tam  placidas  vagi  per  undas 
Tuta  luditis  otium  carina. 

Non  nautas  puto  vos,  sed  Argonautas,  10 

Epigramma  LXVIII. — Ad  matronam  pudicam. 
Huc  est  usque  tibi  scriptus,  matrona,  libellus. 

Cui  sint  scripta  rogas  interiora  ?  mihi.  [cede. 
Gymnasium,  thermae,  stadium  est  hac  parte ;  re- 
Exuimur :  nudos  parce  videre  viros. 

Hic  jam  deposito  post  vina  rosasque  pudore,  5 
Quid  dicat,  nescit  saucia  Terpsichore. 
Schemate  nec  dubio,  sed  aperte  nominat  illam. 
Quam  recipit  sexto  mense  superba  Venus  : 
Custodem  medio  statuit  quam  villicus  horto ; 

Opposita  spectat  quam  proba  virgo  manu.  10 
Si  bene  te  novi ;  longum  jam  lassa  libellum 
Ponebas:  totum  nunc  studiosa  leges. 
Epigramma  LXIX. — Ad  Cosconium. 
Omnia  quod  scribis  castis  epigrammata  verbis, 
Inque  tuis  nulla  est  mentula  carminibus ; 
Admiror :  laudo  :  nihil  est  te  sanctius  uno : 

At  mea  luxuria  pagina  nulla  vacat. 

Haec  igitur  juvenes  nequam,  facilesque  puellae,  5 
Haec  senior,  sed  quem  torquet  amica,  legat. 

At  tua,  Cosconi,  venerandaque  sanctaque  verba 
A  pueris  debent  virginibusque  legi 

Epigramma  LXX. — Ad  Sccevinum. 
Moechus  es  Aufidiae,  qui  vir,  Scaevine,  fuisti 
Rivalis  fuerat  qui  tuus,  ille  vir  est. 

Cur  aliena  placet  tibi,  cui  sua  non  placet  uxor? 
Numquid  securus  non  potes  arrigere? 
Epigramma  LXXI. — In  Neevolum. 
Mentula  cum  doleat  puero,  tibi,  Naevole,  culus : 
Non  sum  divinus,  sed  scio  quid  facias. 
Epigramma  LXXII. — Ad  Laufeiam. 

Vis  futui,  nec  vis  mecum,  Laufeia,  lavari. 

Nescio  quod  magnum  suspicor  esse  nefas. 

Aut  tibi  pannosae  pendent  a  pectore  mammae: 

Aut  sulcos  uteri  prodere  nuda  times : 

Aut  infinito  lacerum  patet  inguen  hiatu:  5 

Aut  aliquid  cunni  prominet  ore  tui. 

Sed  nihil  est  horum:  credo,  pulcherrima  nuda  es. 
Si  verum  est,  vitium  pejus  habes  :  fatua  es. 

Epigramma  LXXIII. — In  Phoebum. 
Dormis  cum  pueris  mutoniatis. 

Et  non  stat  tibi,  Phoebe,  quod  stat  illis. 

Quid  vis  me,  rogo,  Phoebe,  suspicari? 

Mollem  credere  te  virum  volebam: 

Sed  rumor  negat  esse  te  cinaedum.  5 

Epigramma  LXXIV.— In  Gargilianum. 
Psilothro  faciem  laevas,  et  dropace  calvam. 

Numquid  tonsorem,  Gargiliane,  times? 

Quid  facient  ungues?  nam  certe  non  potes  illos 
Resina,  Veneto  nec  resecare  luto. 

Desine,  si  pudor  est,  miseram  traducere  calvam  ; 
Hoc  fieri  cunno,  Gargiliane,  solet.  6 

Epigramma  LXXV. — In  Lupercum. 

Stare,  Luperce, tibi, jam  pridem  mentula  desit: 
Luctaris  demens  tu  tamen  arrigere. 


Sed  nihil  erucae  faciunt,  bulbique  salaces. 
Improba  nec  prosunt  jam  satureia  tibi. 
Coepisti  puras  opibus  corrumpere  buccas:  5 

Sic  quoque  non  vivit  sollicitata  Venus. 

Mirari  satis  hoc  quisquam,  vel  credere  possit. 
Quae  non  stat,  magno  stare,  Luperce,  tibi? 

Epigramma  LXXVI. — In  Bassum. 
Arrigis  ad  vetulas,  fastidis,  Basse,  puellas  : 

Nec  formosa  tibi,  sed  moritura  placet : 

Hic,  rogo,  non  furor  est,  non  est  haec  mentula 
demens  ? 

Cum  possis  Hecubam,  non  potes  Andromachen 
Epigramma  LXX VII. — In  Bceticum. 

Nec  mullus,  nec  te  delectat,  Baetice,  turdus: 

Nec  lepus  est  unquam,  nec  tibi  gratus  aper. 
Nec  te  liba  juvant,  nec  sectae  quadra  placentae : 

Nec  Libye  mittit,  nec  tibi  Phasis  aves. 
Capparin,  et  putri  cepas  halece  natantes,  5 
Et  pulpam  dubio  de  petasone  voras  : 

Teque  juvant  gerres,  et  pelle  melandrya  cana : 

Resinata  bibis  vina,  Falerna  fugis. 

Nescio,  quod  stomachi  vitium  secretius  esse 
Suspicer.  Ut  quid  enim,  Baetice,  saprofagis  * 

Epigramma  LXXVIII. — Ad  Paullinum. 
Minxisti  currente  semel,  Paulline,  carina : 
Meiere  vis  iterum  ?  jam  Palinurus  eris. 

Epigramma  LXX1X. — Ad  Sertorium. 

Rem  peragit  nullam  Sertorius,  inchoat  omnes. 
Hunc  ego,  cum  futuit,  non  puto  perficere. 

Epigramma  LXXX. — Ad  Apicium. 

De  nullo  quereris, nulli  maledicis,  Apici: 

Rumor  ait,  linguae  te  tamen  esse  malae. 

Epigramma  LXXXI. — In  Bceticum. 

Quid  cum  foemineo  tibi,  Baetice  Galle,  barathro? 

Haec  debet  medios  lambere  lingua  viros. 
Abscissa  est  quare  Samia  tibi  mentula  testa, 

Si  tibi  tam  gratus,  Baetice,  cunnus  erat  ?  [Ius, 
Castrandum  caput  est :  nam  sis  licet  inguine  Gal- 
Sacra  tamen  Cybeles  decipis :  ore  vir  es.  6 

Epigramma  LXXXII. — In  Zoilum. 
Conviva  quisquis  Zoili  potest  esse, 
Summoenianas  coenet  inter  uxores, 

Curtaque  Ledae  sobrius  bibat  testa : 

Hoc  esse  levius  puriusque  contendo 
Jacet  occupato  galbanatus  in  lecto,  5 

Cubitisque  trudit  hinc  et  inde  convivas 
Effultus  ostro,  sericisque  pulvinis. 

Stat  exoletus,  suggeritque  ructanti 
Pinnas  rubentes,  cuspidesque  lentisci; 

Et  aestuanti  tenue  ventilat  frigus  10 

Supina  prasino  concubina  flabello ; 

Fugatque  muscas  myrtea  puer  virga. 

Percurrit  agili  corpus  arte  tractatrix. 

Manumque  doctam  spargit  omnibus  membris  : 
Digiti  crepantis  signa  novit  eunuchus,  15 

Et  delicatae  suscitator  urinae 
Domini  bibentis  ebrium  regit  penem. 

At  ipse  retro  flexus  ad  pedum  turbam. 

Inter  catellas  anserum  exta  lambentes 
Partitur  apri  glandulas  palaestritis,  20 

Et  concubino  turturum  nates  donat: 

Ligurumque  nobis  saxa  cum  ministrentur, 

Vel  cocta  fumis  musta  Massilitanis, 

Opimianum  morionibus  nectar 
Crystallinisque  myrrhinisque  propinat:  25 

Et  Cosmianis  ipse  fusus  ampullis, 

Non  erubescit  murice  aureo  nobis 
Dividere  moechae  pauperis  capillare. 

Septunce  multo  deinde  perditus  stertit: 

Nos  accubamus,  et,  silentium  ronchis  30 

Praestare  jussi,  nutibus  propinamus. 

Hos  Malchionis  patimur  improbi  fastus , 

Nec  vindicare,  Rufe,  possumus ;  fellat. 

Epigramma  LXXXIJ — In  Coclitem. 

Ut  faciam  breviora  mones  epigrammata,  Cocles. 
Fac  mihi,  quod  Chione :  non  potui  brevius. 
Epigramma  LXXXIV. — In  Tongilionem. 
Quid  narrat  tua  moecha  ?  non  puellam 
Dixi,  Tongilion  :  quid  ergo  ?  linguam. 

Epigramma  LXXXV. — Ad  maritum. 

Quis  tibi  persuasit  nares  abscindere  moecho  ? 

Non  hac  peccatum  est  parte,  marite,  tibi. 
Stulte,  quid  egisti?  nihil  hic  tua  perdidit  uxor, 
Cum  sit  salva  sui  mentula  Deiphobi. 

Epigramma  LXXXVI.— Ad  castam  matronam. 
Ne  legeres  partem  lascivi,  casta,  libelli. 

Praedixi,  et  monui :  tu  tamen,  ecce,  legis. 

Sed  si  Panniculum,  si  spectas,  casta,  Latinum; 
Non  sunt  haec  mimis  improbiora :  lege. 

Epigramma  LXXXVIi. — InChionem. 
Narrat  te  rumor,  Chione,  nunquam  esse  fututam. 
Atque  nihil  cunno  purius  esse  tuo. 

Tecta  tamen  non  hac,  qua  debes,  parte  lavaris : 

Si  pudor  est,  transfer  subligar  in  faciem. 

Epigramma  LXXXVIII. — In  fratres  fellatores. 
Sunt  gemini  fratres,  diversa  sed  inguina  lingunt. 
Dicite,  dissimiles  sint  magis,  an  similes? 
Epigramma  LXXX1X.— Ad  Phoebum. 

Utere  lactucis,  et  mollibus  utere  malvis : 

Nam  faciem  durum,  Phoebe,  cacantis  habes. 
Epigramma  XC. — De  Galla. 

V ult,  non  vult  dare  Galla  mihi :  nec  dicere  possum. 
Quod  vult,  et  non  vult,  quid  sibi  Galla  velit. 

Epigramma  XCI.— De  Misitio. 

Cum  peteret  patria;  Misitius  arva  Ravennae, 
Semiviro  Cybeles  cum  grege  junxit  iter. 

Huic  comes  haerebat  domini  fugitivus  Achillas, 
Insignis  forma  nequitiaque  puer. 

Hoc  steriles  sensere  viri :  qua  parte  cubaret,  5 
Quaerunt;  sed  tacitos  sensit  et  ille  dolos. 
Mentitur,  credunt :  somni  post  vina  petuntur : 

Continuo  ferrum  noxia  turba  rapit; 
Exciduntque  senem,  spondae  qui  parte  jacebat; 

Namque  puer  pluteo  vindice  tutus  erat.  10 
Suppositam  fama  est  quondam  pro  virgine  cer¬ 
vam  ; 

At  nunc  pro  cervo  mentula  supposita  est. 
Epigramma  XCII.— Ad  Gallum. 

Ut  patiar  moechum,  rogat  uxor,  Galle,  sed  unum. 
Huic  ego,  non  oculos  eruo,  Galle,  duos? 

Epigramma  XCIII.— -/ra  Vetustillam. 

Cum  tibi  trecenti  consules,  Vetustilla, 

Et  tres  capilli,  quatuorque  sint  dentes, 

Pectus  cicadae,  crusculumque  formicae; 
Rugosiorem  cum  geras  stola  frontem. 

Et  aranearum  cassibus  pares  mammas ;  5 

Cum  comparata  rictibus  tuis  ora 
Niliacus  habeat  corcodilus  angusta 
Meliusque  ranae  garriant  Ravennates, 

Et  Adrianus  dulcius  culex  cantet, 

Videasque  quantum  noctuae  vident  mane  10 
Et  illud  oleas,  quod  viri  capellarum. 

Et  anatis  habeas  orropygium  macrae, 

Seneinque  Cynicum  vincat  osseus  cunnus , 

Cum  te  lucerna  balneator  exstincta 
Admittat  inter  bustuarias  moechas ;  15 

Cum  bruma  mensem  sit  tibi  per  Augustum, 
Regelare  nec  te  pestilentia  possit: 

Gaudes  ducentas  nupturire  post  mortes. 
Virumque  demens  cineribus  tuis  quaeris 
Prurire.  Quid,  sarrire  si  velit  saxum  ?  20 

Quis  conjugem  te,  quis  vocabit  uxorem, 
Philomelus  aviam  q.uam  vocaverat  nuper? 

Quod  si  cadaver  exigis  tuum  scalpi ; 

Sternatur  a  Coricle  clinico  lectus, 

Thalassionem  qui  tuum  decet  solus  25 

Ustorque  taedas  praeferat  novae  nuptae . 

Intrare  in  istum  sola  fax  potest  cunnum 

Epigramma  XC1V. — In  Rufum. 

Esse  negas  coctum  leporem,  poscisque  flagella 
Mavis,  Rufe,  coquum  scindere,  quam  leporem 

Epigramma  XCV. — In  Ncevolum. 
Nunquam  dicis  ave,  sed  reddis,  Naevole,  semper 
Quod  prior  et  corvus  dicere  saepe  solet. 

Cur  hoc  exspectas  a  me  ?  ro„o,  Naevole,  dicas . 

Nam,  puto,  nec  melior,  Naevole,  nec  prior  es 
Praemia  laudato  tribuit  mihi  Caesar  uterque,  5 
Natorumque  dedit  jura  paterna  trium. 

Ore  legor  multo,  notumque  per  oppida  nomen 
Non  exspectato  dat  mihi  fama  rogo. 

Est  et  in  hoc  aliquid :  vidit  me  Roma  tribunum 
Et  sedeo  qua  te  suscitat  Oceanus.  10 

Quot  mihi  Caesareo  facti  sunt  munere  cives. 

Nec  famulos  totidem  suspicor  esse  tibi. 

Sed  paedicaris :  sed  pulchre,  Naevole,  ceves : 

Jam  jam  sic  prior  es,  Naevole:  vincis.  Ave 

Epigramma  XCVI. — In  Gargilium. 
Lingis,  non  futuis  meam  puellam  : 

Et  garris  quasi  moechus  et  fututor. 

Si  te  prendero,  Gargili,  tacebis. 

Epigramma  XCVII. — Ad  Rufum. 

Ne  legat  hunc  Chione,  mando  tibi,  Rufe,  libellum : 
Carmine  laesa  meo  est ;  laedere  et  illa  potest. 

Epigramma  XCVIII. — In  Sabellum. 

Sit  culus  tibi  quam  macer,  requiris  ? 

Paedicare  potes,  Sabelle,  culo. 

Epigramma  XCIX. — Ad  cerdonem. 

Irasci  nostro  non  debes,  cerdo,  libello : 

Ars  tua,  non  vita  est  carmine  laesa  meo. 
Innocuos  permitte  sales.  Cur  ludere  nobis 
Non  liceat,  licuit  si  jugulare  tibi? 

•  Epigramma  C. — Ad  Rufum. 

Cursorem  sexta  tibi,  Rufe,  remisimus  hora, 
Carmina  quem  madidum  nostra  tulisse  reor. 
Imbribus  immodicis  coelum  nam  forte  ruebat. 
Non  aliter  mitti  debuit  iste  liber. 

LIBER  QUARTUS. 


Epigramma.  I. — De  natali  Domitiani. 
Caesaris  alma  dies,  et  luce  sacratior  illa. 

Conscia  Dictaeum  qua  tulit  Ida  Jovem, 

Longa  precor,  Pylioque  veni  numerosior  aevo, 
Semper  et  hoc  vultu,  vel  meliore  nite. 

Hic  colat  Albano  Tritonida  multus  in  auro,  5 
Perque  manus  tantas  plurima  quercus  eat. 

Hic  colat  ingenti  redeuntia  saecula  lustro, 

Et  quae  Romuleus  sacra  Terentus  habet. 

Magna  quidem,  superi,  petimus,  sed  debita  terris. 
Pro  tanto  quae  sunt  improba  vota  deo  ?  10 

Epigramma  II. — De  Horatio- 

Spectabat  modo  solus  inter  omnes 
Nigris  munus  Horatius  lacemis, 

Cum  plebs,  et  minor  ordo,  maximusque 
Sancto  cum  duce  candidus  sederet. 

Toto  nix  cecidit  repente  coelo :  5 

Albis  spectat  Horatius  lacernis. 

Epigramma  III.— De  Nivibus 

Adspice  quam  densum  tacitarum  vellus  aquarum 
Defluat  in  vultus  Caesaris,  inque  sinus. 
Indulget  tamen  ille  Jovi,  nec  vertice  moto 
Concretas  pigro  frigore  ridet  aquas. 

Sidus  Hyperborei  solitus  lassare  Bootae,  5 

Et  madidis  Helicen  dissimulare  comis. 

Qui  siccis  lascivit  aquis,  et  ab  aethere  ludit, 
Suspicor  has  pueri  Caesaris  esse  nives. 

Epigramma  IV. — In  Bassam 

Quod  siccae  redolet  palus  lacunae. 

Crudarum  nebulae  quod  Albularum, 

Piscinae  vetus  aura  quod  marinae. 

Quod  pressa  piger  hircus  in  capella, 

Lassi  bardaicus  quod  evocati,  5 

Quod  bis  murice  vellus  inquinatum, 

Quod  jejunia  sabbatariorum, 

Maestorum  quod  anhelitus  reorum, 

Quod  spurcae  moriens  lucerna  Ledae, 

Quod  ceromata  faece  de  Sabina,  1 0 

Quod  vulpis  fuga,  viperae  cubile, 

Mallem,  quam  quod  oles,  olere,  Bassa 

Epigramma  V. — Ad  Fabianum 

Vir  bonus  et  pauper,  linguaque  et  pectore  verus. 
Quid  tibi  vis,  urbem  qui,  Fabiane,  petis  ? 

Qui  nec  leno  potes,  nec  comissator  haberi. 

Nec  pavidos  tristi  voce  citare  reos: 

Nec  potes  uxorem  cari  corrumpere  amici :  5 

Nec  potes  algentes  arrigere  ad  vetulas  • 
Vendere  nec  vanos  circa  Pallatia  fumos : 

Plaudere  nec  Cano,  plaudere  nec  Glaphyro. 
Unde  miser  vives?  homo  fidus,  certus  amicus. 
Hoc  nihil  est.  Nunquam  sic  Philomelus  eris. 

Epigramma  VI. — In  Malisianum. 

Credi  virgine  castior  pudica, . 

Et  frontis  tenerae  cupis  videri, 

Cum  sis  improbior,  Malisiane, 

Quam  qui  compositos  metro  Tibulli 

In  Stellae  recitat  domo  'ibellos.  5 


Epigramma  VII. — Ad  Hyllum. 

Cur  here  quod  dederas,  hodie,  puer  Hylle,  negas- 
Durus  tam  subito,  qui  modo  mitis  eras  ?  [ti  ? 

Sed  jam  causaris  barbamque,  annosque,  pilosque: 
O  nox  quam  longa  es,  quae  facis  una  senem ! 

Quid  nos  derides?  here  qui  puer,  Hylle, fuisti,  5 
Dic  nobis,  hodie  qua  ratione  vir  es  ? 

Epigramma  VIII. — Ad  Euphemum. 

Prima  salutantes  atque  altera  continet  hora  < 
Exercet  raucos  tertia  causidicos. 

In  quintam  varios  extendit  Roma  labores: 

Sexta  quies  lassis,  septima  finis  erit. 

Sufficit  in  nonam  nitidis  octava  palaestris:  5 

Imperat  exstructos  frangere  nona  toros. 

Hora  libellorum  decima  est,  Eupheme,  meorum  ; 
Temperat  ambrosias  cum  tua  cura  dapes ; 

Et  bonus  aetherio  laxatur  nectare  Caesar, 
Ingentique  tenet  pocula  parca  manu.  10 

Tunc  admitte  jocos:  gressu  timet  ire  licenti 
Ad  matutinum  nostra  Thalia  Jovem. 

Epigramma  IX. — In  Fabullam 

Sotae  filia  clinici,  Fabulla, 

Deserto  sequeris  Clytum  marito 

Et  donas,  et  amas,  * /rarus • 

Epigramma  X. — Ad  Faustinum. 

Dum  novus  est,  neque  adhuc  rasa  mihi  fronte  li- 
Pagina  dum  tangi  non  bene  sicca  timet :  [bellus 

I  puer,  et  caro  perfer  leve  munus  amico. 

Qui  meruit  nugas  primus  habere  meas. 

Curre,  sed  instructus;  comitetur  Punica  librum 5 
Spongia :  muneribus  convenit  illa  meis. 

Non  possunt  nostros  multae,  Faustine,  liturae 
Emendare  jocos :  una  litura  potest. 

Epigramma  XI. — In  Ant.  Saturninum. 

Dum  nimium  vano  tumefactus  nomine  gaudes. 
Et  Saturninum  te,  miser,  esse  pudet : 

Impia  Parrhasia  movisti  bella  sub  ursa, 

Qualia  qui  Phariae  conjugis  arma  tulit. 

Excideratne  adeo  fatum  tibi  nominis  hujus,  5 
Obruit  Actiaci  quod  gravis  ira  freti? 

An  tibi  promisit  Rhenus,  quod  non  dedit  illi 
Nilus,  et  Arctois  plus  licuisset  aquis  ? 

Ille  etiam  nostris  Antonius  occidit  armis. 

Qui  tibi  collatus,  perfide,  Caesar  erat.  10 

Epigramma  XII. — In  Thaidem. 

Nulli,  Thai,  negas  :  sed  si  te  non  pudet  istud 
Hoc  saltem  pudeat,  Thai,  negare  nihil. 

Epigramma  XIII. — Ad  Rufum,  de  nuptiis  Pu¬ 
dentis  et  Claudiae  Peregrinae. 

Claudia,  Rufe,  meo  nubit  Peregrina  Pudenti: 
Macte  esto  taedis,  o  Hymenaee,  tuis. 

Tam  bene  rara  suo  miscentur  cinnama  nardo, 
Massica  Theseis  tam  bene  vina  favis. 

Nec  melius  teneris  junguntur  vitibus  ulmi,  5 
Nec  plus  lotos  aquas,  littora  myrtus  amat. 

Candida  perpetuo  reside,  Concordia,  lecto, 
Tamque  pari  semper  sit  Venus  aequa  jugo. 

Diligat  illa  senem  quondam .  sed  et  ipsa  marito, 
Tunc  quoque  cum  fuerit,  non  videatur  anus.  10 
EriGRAMMA  XIV. — Ad  Silium. 

Sili,  Castalidum  decus  sororum, 

Qui  perjuria  barbari  furoris 

Ingenti  premis  ore,  perfidosque 

Astus  Hannibalis,  levesque  Poenos 

Magnis  cedere  cogis  Africanis :  5 

Paullum  seposita  severitate. 

Dum  blanda  vagus  alea  December 
Incertis  sonat  hinc  et  hinc  fritillis. 

Et  ludit  popa  nequiore  talo, 

Nostris  otia  commoda  Camoenis.  10 

Nec  torva  lege  fronte,  sed  remissa 
Lascivis  madidos  jocis  libellos. 

Sic  forsan  tener  ausus  est  Catullus 
Magno  mittere  passerem  Maroni. 

Epigramma  XV. — Ad  Caecilianum. 

Miiie  tibi  nummos  hesterna  luce  roganti 
In  sex  aut  septem,  Caeciliane,  dies, 

Non  habeo,  dixi:  sed  tu  causatus  amici 
Adventum,  lancem  paucaque  vasa  rogas. 
Stultus  es?  an  stultum  me  credis, amice?  negavi 
Mille  tibi  nummos :  millia  quinque  dabo  ?  6 

Epigramma  XVI. — In  Gallum. 
Privignum  non  esse  tuae  te,  Galle,  novercae 
Rumor  erat,  conjux  dum  fuit  illa  patris. 

Non  tamen  hoc  poterat  vivo  genitore  probari. 
Jam  nusquam  pater  est,  Galle  ;  noverca  domi 
est. 

Magnus  ab  infernis  revocetur  Tullius  umbris,  5 
Et  te  defendat  Regulus  ipse  licet ; 

Non  potes  absolvi :  nam  quae  non  desinit  esse 
Post  patrem,  nunquam,  Galle,  noverca  fuit. 
Epigramma  XVII. — Ad  Paullum. 

Facere  in  Lyciscam,  Paulle,  me  jubes  versus, 
Quibus  illa  lectis  rubeat,  et  sit  irata. 

O  Paulle,  malus  es:  irrumare  vis  solus. 
Epigramma  XVIII. — De  puero  stillicidio  jugu¬ 
lato. 

Qua  vicina  pluit  Vipsanis  porta  columnis. 

Et  madet  assiduo  lubricus  imbre  lapis, 

In  jugulum  pueri,  qui  roscida  tecta  subibat. 
Decidit  hiberno  praegravis  unda  gelu  : 

Cumque  peregisset  miseri  crudelia  fata,  5 

Tabuit  in  calido  vulnere  mucro  tener. 

Quid  non  saeva  sibi  voluit  Fortuna  licere? 

Aut  ubi  mors  non  est,  si  jugulatis  aquae? 
Epigramma  XIX. — De  endromide. 

Hanc  tibi  Sequanicae  pinguem  textricis  alumnam, 
Qu;e  Lacedaemonium  barbara  nomen  habet. 
Sordida,  sed  gelido  non  adspernanda  Decembri 
Dona,  peregrinam  mittimus  endromida  : 

Seu  lentum  ceroma  teris,  tepidumve  trigona,  5 
Sive  harpasta  manu  pulverulenta  rapis ; 
Plumea  seu  laxi  partiris  pondera  follis; 

Sive  levem  cursu  vincere  quaeris  Atham  : 

Ne  madidos  intret  penetrabile  frigus  in  artus, 
Neve  gravis  subita  te  premat  Iris  aqua.  10 
Ridebis  ventos  hoc  munere  tectus  et  imbres: 
Nec  sic  in  Tyria  sindone  tutus  eris. 
Epigramma  XX.— De  Ccerellia  et  Gellia. 
Dicit  se  vetulam,  cum  sit  Caerellia  pupa : 

Pupam  se  dicit  Gellia,  cum  sit  anus. 

Ferre  nec  hanc  possis,  possis,  Colline,  nec  illam  : 
Altera  ridicula  est,  altera  putidula.  16 


Epigramma  XXI  —  De  Selio. 

Nullos  esse  deos,  inane  coelum 
Affirmat  Selius,  probatque ,  quod  se 
Factum,  dum  negat  hoc,  videt  beatum. 

Epigramma  XXII. — De  Cleopatra. 
Primos  passa  toros,  et  adhuc  placanda  marito. 

Merserat  in  nitidos  se  Cleopatra  lacus. 

Dum  fugit  amplexus :  sed  prodidit  unda  latentem 
Lucebat,  totis  cum  tegeretur  aquis. 

Condita  sic  puro  numerantur  lilia  vitro .  5 

Sic  prohibet  tenuis  gemma  latere  rosas. 

Insilui,  mersusque  vadis  luctantia  carpsi 
Basia :  perspicuae  plus  vetuistis  aquae. 

Epigramma  XXIII. — Ad  Thaliam,  de  Brutiano. 
Dum  tu  lenta  nimis,  diuque  quaeris. 

Quis  primus  tibi,  quisve  sit  secundus; 

Graium  quisve  epigramma  comparabit: 

Palmam  Callimachus,  Thalia,  de  se 
Facundo  dedit  ipse  Brutiano.  5 

Qui  si  Cecropio  satur  lepore, 

Romanae  sale  luserit  Minervae; 

Illi  me  facias,  precor,  secundum. 

Epigramma  XXIV. — De  LycoH,ad  Fabianum. 
Omnes,  quas  habuit,  Fabiane,  Lycoris  amicas 
Extulit ;  uxori  fiat  amica  meae. 

Epigramma  XXV. — De  Ultoribus  Altini  et 
Aquileia. 

iEmula  Baianis  Altini  littora  villis, 

Et  Phaethontei  conscia  sylva  rogi ; 

Quaeque  Antenoreo  Dryadum  pulcherrima  Fauno 
Nupsit  ad  Euganeos  sola  puella  lacus : 

Et  tu  Ledaeo  felix  Aquileia  Timavo,  5 

Hic  ubi  septenas  Cyllarus  hausit  aquas; 

Vos  eritis  nostrae  portus  requiesque  senectae. 

Si  juris  fuerint  otia  nostra  sui. 

Epigramma  XXVI. — Ad  Postumum. 
Quod  te  mane  domi  toto  non  vidimus  anno. 

Vis  dicam,  quantum,  Postume,  perdiderim  P 
Tricenos,  puto,  bis;  vicenos  ter,  puto,  nummos 
Ignosces ;  togulam,  Postume,  pluris  emo. 
Epigramma  XXVII. — Ad  Caesarem  Augustum 
Domitianum. 

Saepe  meos  laudare  soles,  Auguste,  libellos: 

Invidus  ecce  negat:  non  minus  ergo  soles. 
Quid,  quod  honorato  non  sola  voce  dedisti, 

Non  alius  poterat  quae  dare  dona  mihi  ? 

Ecce  iterum  nigros  corrodit  lividus  ungues.  5 
Da,  Caesar,  tanto  tu  magis,  ut  doleat. 

Epigramma  XXVIII. — Ad  Chloen. 
Donasti  tenero  Chloe  Luperco 
Hispanas,  Tyriasque,  coccinasque, 

Et  lotam  tepido  togam  Galeso, 

Indos  sardonychas,  Scvthas  smaragdos. 

Et  centum  dominos  novae  monetae,  5 

Et  quicquid  petit  usque  et  usque  donas. 

Vee  glabraria,  vae  tibi  misella : 

Nudam  te  statuet  tuus  Lupercus. 

Epigramma  XXIX. — Ad  Pudentem,. 
Obstat,  care  Pudens,  nostris  sua  turba  libellis 
Lectoremque  frequens  lassat  et  implet  opus. 
Rara  juvant:  primis  sic  major  gratia  pomis 
Hibernae  pretium  sic  meruere  rosae 

Sic  spoliatricem  commendat  fastus  amicam,  5 
Janua  nec  juvenem  semper  aperta  tenet. 
Saepius  in  libro  memoratur  Persius  uno, 

Quam  levis  in  tota  Marsus  Amazonide. 

Tu  quoque  de  nostris  releges  quemcunque  libellis, 
Esse  puta  solum:  sic  tibi  pluris  erit.  10 

Epigramma  XXX. — Ad  piscatorem,. 
Baiano  procul  a  lacu  monemus, 

Piscator,  fuge,  ne  nocens  recedas. 

Sacris  piscibus  hae  natantur  undae. 

Qui  norunt  Dominum,  manumque  lambunt 
Illam,  qua  nihil  est  in  orbe  majus.  5 

Quid,  quod  nomen  habent,  et  ad  magistri 
Vocem  quisque  sui  venit  citatus. 

Hoc  quondam  Libys  impius  profundo. 

Dum  praedam  calamo  tremente  ducit, 

Raptis  luminibus  repente  caecus  10 

Captum  non  potuit  videre  piscem : 

Et  nunc  sacrilegos  perosus  hamos, 

Baianos  sedet  ad  lacus  rogator. 

At  tu,  dum  potes,  innocens  recede. 

Jactis  simplicibus  cibis  in  undas,  15 

Et  pisces  venerare  dedicatos. 

Epigramma  XXXI. — Ad  Hippodamum. 
Quod  cupis  in  nostris  dicique  legique  libellis, 

Et  nonnullus  honos  creditur  esse  tibi : 

Ne  valeam,  si  non  res  est  gratissima  nobis, 

Et  volo  te  chartis  inseruisse  meis : 

Sed  tu  nomen  habes  averso  fonte  sororum  5 
Impositum,  mater  quod  tibi  dura  dedit: 

Quod  nec  Melpomene,  quod  neo  Polyhymnia  pos- 
Nec  pia  cum  Phoebo  dicere  Calliope.  [sit. 
Ergo  aliquod  gratum  Musis  tibi  nomen  adopta: 
Non  semper  belle  dicitur  Hippodamus.  10 

Epigramma  XXXII. — De  ape  electro  inclusa. 

Et  latet  et  lucet  Phaethontide  condita  gutta, 

Ut  videatur  apis  nectare  clausa  suo. 

Dignum  tantorum  pretium  tulit  illa  laborum. 
Credibile  est  ipsam  sic  voluisse  mori. 

Epigramma  XXXIII. — Ad  Sosibianum. 
Plena  laboratis  habeas  cum  scrinia  libris, 

Emittis  quare,  Sosibiane,  nihil  ? 

Edent  haeredes,  inquis,  mea  carmina.  Quando  ? 
Tempus  erat  jam  te,  Sosibiane,  legi. 

Epigramma  XXXIV. — Ad  Attalum. 
Sordida  cum  tibi  sit,  verum  tamen,  Attale,  dixit. 
Quisquis  te  niveam  dixit  habere  togam. 

Epigramma  XXXV. — De  pugna  damarum. 

Frontibus  adversis  molles  concurrere  damas 
_  Vidimus,  et  fati  sorte  jacere  pari. 

Spectavere  canes  praedam  stupuitque  superbus 
Venator,  cultro  nil  superesse  suo. 

Unde  leves  animi  tanto  caluere  furore  P  5 

Sic  pugnant  tauri,  sic  cecidere  viri. 

Epigramma  XXXVI.— Ad  Olum. 

Cana  est  barba  Ubi:  nigra  est  coma:  tingere 
ba  rbam  [mam. 

Non  potes,  haec  causa  est :  sed  potes.  Ole,  co- 

Epigramma  XXXVII. — Ad  Afrum. 
Centun»  Coranus,  et  ducenta  Mancinus, 

Trecenta  debet  Titius,  hoc  bis  Albinus, 


Decies  Sabinus,  alterumque  Serranus 
Ex  insulis  fundisque  tricies  soldum, 

Ex  pecore  redeunt  ter  ducena  Parmensi :  g 

Totis  diebus,  Afer,  hoc  mihi  narras : 

Et  teneo  melius  ista,  quam  meum  nomen. 
Numeres  oportet  aliquid,  ut  pati  possim: 
Quotidianam  refice  nauseam  nummis. 

Audire  gratis,  Afer,  ista  non  possum.  0 

Epigramma  XXXVIII. — Ad  Gallam. 
Galla,  nega  :  satiatur  amor,  nisi  gaudia  torquent. 
Sed  noli  nimium,  Galla,  negare  diu. 
Epigramma  XXXIX. — Ad  Channum. 
Argenti  genus  omne  comparasti. 

Et  solus  veteres  Myronis  artes, 

Solus  Praxitelis  manus,  Scopaeque, 

Solus  Phidiaci  toreuma  coeli, 

Solus  Mentoreos  habes  labores:  5 

Nec  desunt  tibi  vera  Gratiana, 

Nec  quae  Callaico  linuntur  auro. 

Nec  mensis  anaglypta  de  paternis. 

Argentum  tamen  inter  omne,  miror 
Quare  non  habeas,  Charine,  purum.  10 

Epigramma  XL. — Ad  Postumum. 

Atria  Pisonum  stabant  cum  stemmate  toto, 

Et.  docti  Senecae  ter  numeranda  domus ; 
Praetulimus  tantis  solum  te,  Postume,  regnis: 

Pauper  eras,  et  eques,  sed  mihi  consul  eras. 
Tecum  ter  denas  numeravi,  Postume,  brumas: 

Communis  nobis  lectus  et  unus  erat.  6 

Jam  donare  potes,  jam  perdere,  plenus  honorum. 
Largus  opum :  exspecto,  Postume,  quid  facias. 
Nil  facis :  et  serum  est  alium  mihi  quaerere  regem. 
Hoc,  Fortuna,  placet  ?  Postumus  imposuit.  10 
Epigramma  XLI. — In  male  recitantem. 
Quid  recitaturus  circumdas  vellera  collo  ? 
Conveniunt  nostris  auribus  illa  magis. 
Epigramma  XLII. — Ad  Flaccum. 

Si  quis  forte  mihi  posset  praestare  roganti. 

Audi,  quem  puerum,  Flacce,  rogare  velim. 
Niliacis  primum  puer  is  nascatur  in  oris: 

Nequitias  tellus  scit  dare  nulla  magis. 

Sit  nive  candidior :  namque  in  Mareotide  fusca  5 
Pulchrior  est,  quanto  rarior  iste  color. 

Lumina  sideribus  certent,  mollesque  flagellent 
Colla  comae  r  tortas  non  amo,  Flacce,  comas. 
Frons  brevis,  atque  modus  breviter  sit  naribus 
Paestanis  rubeant  aemula  labra  rosis,  [uncis : 
Saepeque  nolentem  cogat,  nolitque  volentem :  1 1 
Liberior  domino  saepe  sit  ille  suo. 

Et  timeat  pueros,  excludat  saepe  puellas. 

Vir  reliquis,  uni  sit  puer  ille  mihi,  [rum  est. 
Jam  scio,  nec  fallis:  nam  me  quoque  judice  ve- 
Talis  erat,  dices,  noster  Amazonicus.  16 

Epigramma  XLIII. — In  Coracinum. 

Non  dixi,  Coracine,  te  cinaedum  • 

Non  sum  tam  temerarius,  nec  audax, 

Nec  mendacia  qui  loquar  libenter. 

Si  dixi.  Coracine,  te  cinaedum, 

Ira-tam  mihi  Pontiae  lagenam,  5 

Iratum  calicem  mihi  Metili 
Juro  per  Syrios  tibi  tumores. 

Juro  per  Berecynthios  furores. 

Quod  dixi  tamen,  hoc  leve  et  pusillum  est 
Quod  notum  est,  quod  et  ipse  non  negaois.  10 
Dixi  te,  Coracine,  cunnilingum* 

Epigramma  XLIV. — De  Vesuvio  monte. 

Hic  est  pampineis  viridis  modo  Vesbius  umbris: 

Presserat  hic  madidos  nobilis  uva  lacus. 

Haec  juga,  quam  Nysae  colles,  plus  Bacchus  ama¬ 
vit  : 

Hoc  nuper  Satyri  monte  dedere  choros. 

Haec  Veneris  sedes,  Lacedaemone  gratior  illi :  5 
Hic  locus  Herculeo  nomine  clarus  erat. 

Cuncta  jacent  flammis  et  tristi  mersa  favilla ; 
Nec  superi  vellent  hoc  licuisse  sibi. 

Epigramma  XLV. —  Votum  Parthenii  ad  Phoe¬ 
bum  pro  Burro. 

Haec  tibi  pro  nato  plena  dat  laetus  acerra, 
Phoebe,  Palatinus  munera  Parthenius; 

Ut  qui  prima  novo  signat  quinquennia  lustro. 
Impleat  innumeras  Burrus  Olympiadas. 

Fac  rata  vota  patris  :  sic  te  tua  diligat  arbor,  5 
Gaudeat  et  certa  virginitate  soror 
Perpetuo  sic  flore  mices :  sic  denique  non  sint 
Tam  longae  Bromio,  quam  tibi,  Phoebe,  comae. 

Epigramma  XLVI. — De  Sabello. 
Saturnalia  divitem  Sabellum 
Fecerunt.  Merito  tumet  Sabellus  : 

Nec  quenquam  putat  esse,  praedicatque 
Inter  causidicos  beatiorem. 

Hos  fastus  animosque  dat  Sabello  5 

Farris  semodius,  fabaeque  fressae, 

Et  thuris  piperisque  tres  selibrae, 

Et  Lucanica  ventre  cum  Falisco, 

Et  nigri  Syra  defruti  lagena. 

Et  ficus  Libyca  gelata  testa,  10 

Cum  bulbis,  cochleisque,  caseoque. 

Piceno  quoque  venit  a  cliente 
Parcae  cistula  non  capax  olivae. 

Et  crasso  figuli  polita  caelo 

Septenaria  synthesis  Sagunti,  5 

Hispanae  luteum  rotae  toreuma, 

Et  lato  variata  mappa  clavo. 

Saturnalia  fractuosiora 

Annis  non  habuit  decem  Sabellus 

Epigramma  XLVII. — De  Phaethonte. 

Encaustus  Phaethon  tabula  depictus  in  hac  est. 
Quid  tibi  vis,  dipyron  qui  Phaethonta  facis  ? 

Epigramma  XLVIII. — In  Papilum. 

Percidi  gaudes  :  percisus,  Papile,  ploras. 

Cur,  quae  vis  fieri,  Papile,  facta  doles  ? 

Poenitet  obscaenae  pruriginis  ?  an  magis  illud 
Fles,  quod  percidi,  Papile,  desieris  ? 

Epigramma  XLIX. — Ad  Flaccum. 

Nescis, crede  mihi,  quid  sint  epigrammata,Flacce, 
Qui  tantum  lusus  illa  jocosque  putas. 

Ille  magis  ludit,  qui  scribit  prandia  saevi 
Tereos, aut  ccenam,  crude  Thyesta,  tuam; 

Aut  puero  liquidas  aptantem  Daedalon  alas,  5 
Pascentem  Siculas  aut  Polyphemon  oves. 

A  nostris  procul  est  omnis  vesica  libellis  : 

Musa  nec  insano  syrmate  nostra  tumet. 

Illa  tamen  laudant  omnes,  mirantur,  adorant, 
Confiteor  :  laudant  illa,  sed  ista  legunt.  10 

Epigramma  L. — In  Thaidem,. 

Quid  me,  Thai,  senem  subinde  dicis  ’ 

Nemo  est.  Thai,  senex  ad  irrumandum. 


Epigramma  LL— -Ad  Ccecilianum. 

Cum  tibi  non  essent  sex  millia,  Caeciliane, 
Ingenti  late  vectus  es  hexaphoro. 

Postquam  bis  decies  tribuit  dea  caeca,  sinumque 
Ruperunt  nummi,  factus  es,  ecce,  pedes. 

Quid  tibi  pro  meritis, et  tantis  laudibus  optem? 
Di  reddant  sellam,  Caeciliane,  tibi.  6 

Epigramma  Lll.— In  Hedylum. 

Gestari  junctis  nisi  desinis,  Hedyle,  capris ; 

Qui  modo  ficus  eras,  jam  caprificus  eris. 

Epigramma  L1II. — Ad  Cosmum. 

Hunc,  quem  saepe  vides  inter  penetralia  nostrae 
Pallados,  et  templi  limina,  Cosme,  novi, 

Cum  baculo  peraque  senem  :  cui  cana,  putrisque 
Stat  coma,  et  in  pectus  sordida  barba  cadit: 
Cerea  quem  nudi  tegit  uxor  abolla  grabati,  5 
Cui  dat  latratos  obvia  turba  cibos : 

Esse  putas  Cynicum,  deceptus  imagine  falsa. 
Non  est  hic  Cynicus,  Cosme :  quid  ergo  ?  canis 

Epigramma  LIV. — Ad  Collinum. 

O  cui  Tarpeias  licuit  contingere  quercus. 

Et  meritas  prima  cingere  fronde  comas  : 

Si  sapis,  utaris  totis,  Colline,  diebus. 
Extremumque  tibi  semper  adesse  putes. 
Lanificas  nulli  tres  exorare  puellas  5 

Contigit :  observant,  quem  statuere,  diem 
Divitior  Crispo,  Thrasea  constantior  ipso. 
Lautior  et  nitido  sis  Meliore  licet ; 

Nil  adicit  penso  Lachesis,  fusosque  sororum 
Explicat,  et  semper  de  tribus  una  secat.  10 

Epigramma  L \ .—Ad  Lucium. 

Luci,  gloria  temporum  tuorum. 

Qui  Graium  veterem,  Tagumque  nostrum 
Arpis  cedere  non  sinis  disertis ; 

Argivas  generatus  inter  urbes 

Thebas  carmine  cantet,  aut  Mycenas,  5 

Aut  claram  Rhodon,  aut  libidinosae 

Ledaeas  Lacedttmonis  palaestras. 

Nos,  Celtis  genitos  et  ex  Iberis, 

Nostrae  nomina  duriora  terrae 

Grato  non  pudeat  referre  versu  :  ]0 

Saevo  Bilbilin  optimam  metallo. 

Quae  vincit  Chalybasque,  Noricosque, 

Et  ferro  Plateam  suo  sonantem. 

Quam  fluctu  tenui,  sed  inquieto. 

Armorum  Salo  temperator  ambit :  1* 

Tutelamque,  chorosque  Rixamarum, 

Et  convivia  festa  Carduarum, 

Et  textis  Peteron  rosis  rubentem, 

Atque  antiqua  patrum  theatra  Rigas, 

Et  certos  jaculo  levi  Silaos,  29 

Turgentisque  lacus,  Petusiseque, 

Et  parvae  vada  pura  Vetonissae, 

Et  sanctum  Baradonis  ilicetum, 

Per  quod  vel  piger  ambulat  viator ; 

Et  quae  fortibus  excolit  juvencis  25 

Curvae  Manlius  arva  Matinessae. 

Haec  tam  rustica,  delicate  lector. 

Rides  nomina  ?  rideas  licebit. 

Haec  tam  rustica  malo,  quam  Bitontos. 

Epigramma  LVI. — In  Gargilianum. 

Munera  quod  senibus  viduisque  ingentia  mittis, 
Vis  te  munificum,  Gargiliane,  vocem  ? 
Sordidius  nihil  est,  nihil  est  te  spurcius  uno. 

Qui  potes  insidias  dona  vocare  tuas. 

Sic  avidis  fallax  indulget  piscibus  hamus :  5 

Callida  sic  stultas  decipit  esca  feras. 

Quia  sit  largiri,  quid  sit  donare,  docebo. 

Si  nescis  .  dona,  Gargiliane,  mihi. 

Epigramma  LVII. — Ad  Faus tinum. 

Dum  nos  blanda  tenet  lascivi  stagna  Lucrini, 

Et  quae  pumiceis  fontibus  antra  calent : 

Tu  colis  Argivi  regnum,  Faustine,  coloni. 

Quo  te  bis  decimus  ducit  ab  urbe  lapis. 
Horrida  sed  fervent  Nemeaei  pectora  monstri :  5 
Nec  satis  est,  Baias  igne  calere  suo. 

Ergo  sacri  fontes  et  littora  grata  valete, 
Nympharum  pariter  Nereidumque  domus, 
Herculeos  colles  gelida  vos  vincite  bruma. 

Nunc  Tiburtinis  cedite  frigoribus.  10 

Epigramma  LV1II. — In  Gallam. 

In  tenebris  luges  amissum,  Galla,  maritum. 

Nam  plorare  pudet  te,  puto,  Galla,  virum. 

Epigramma  LIX. — De  vipera  electro  inclusa. 
Flentibus  Heliadum  ramis  dum  vipera  repit, 
Fluxit  in  obstantem  succina  gemma  feram  : 
Quae  dum  miratur  pingui  se  rore  teneri. 

Concreto  riguit  vincta  repente  gelu. 

Ne  tibi  regali  placeas,  Cleopatra,  sepulcro,  5 
Vipera  si  tumulo  nobiliore  jacet. 

Epigramma  LX. — De  Curiatio. 

Ardea,  solstitio,  Castranaque  rura  petantur. 
Quique  Cleonaeo  sidere  fervet  ager ; 

Cum  Tiburtinas  damnet  Curiatius  auras. 

Inter  laudatas  ad  Styga  missus  aquas. 

Nullo  fata  loco  possis  excludere  :  cum  mors  5 
Venerit,  in  medio  Tibure  Sardinia  est. 

Epigramma  LXI. — In  Mancinum. 

Donasse  amicum  tibi  ducenta,  Mancine, 

Nuper  superbo  laetus  ore  jactasti. 

Quartus  dies  est,  in  schola  poetarum 
Dum  fabulamur,  millibus  decem  dixti 
Emptas  lacernas  munus  esse  Pompiliae:  5 

Sardonycha  verum,  lineisque  ter  cinctum, 
Duasque  similes  fluctibus  maris  gemmas 
Dedisse  Bassam  Caeliamque  jurasti. 

Here,  de  theatro,  Pollione  cantante, 

Cum  subito  abires,  dum  fugis,  loquebaris;  10 
Haereditatis  tibi  trecenta  venisse : 

Et  mane  centum,  et  post  meridiem  centum. 

Quid  tibi  sodales  fecimus  mali  tantum  ? 

Miserere  jam  crudelis,  et  sile  tandem. 

Aut,  si  tacere  lingua  non  potest  ista,  15 

Aliquando  narra,  quod  velimus  audire. 

Epigramma  LXII. — De  Lycori. 

Tibur  in  Herculeum  migravit  nigra  Lycoris, 
Omnia  dum  fieri  candida  credit  ibi. 

Epigramma  LXIII. — De  Ccerellia. 

Dum  petita  Baulis  mater  Caerellia  Baias, 

Occidit  insani  crimine  mersa  freti. 

Gloria  quanta  perit  vobis  !  haec  monstra  Neroni 
Nec  quondam  jussae  praestiteratis  aquae. 

Epigramma  LXIV. — De  hortis  Julii  Martialis. 

Juli  jugera  pauca  Martialis, 

Hortis  Hesperidum  beatiora. 

Longo  Janiculi  jugo  recumbunt :  , 

Lati  collibus  imminent  recessus  • 


Et  planus  modico  tumore  vertex  a 

Coelo  perfruitur  sereniore, 

Et  curvas  nebula  tegente  valles 
Solus  luce  nitet  peculiari : 

Puris  leniter  admoventur  astris 

Celsae  culmina  delicata  villae.  ■) 

Hinc  septem  dominos  videre  montes, 

Et  totam  licet  aestimare  Romam, 

Albanos  quoque,  Tusculosque  colles. 

Et  quodcunque  jacet  sub  urbe  frigus 
Fidenas  veteres,  brevesque  Rubras,  25 

Et  quod  virgineo  cruore  gaudet, 

Annae  pomiferum  nemus  Perennae. 

Illic  Flaminiae  Salariaeque 
Gestator  patet,  essedo  tacente, 

Ne  blando  rota  sit  molesta  somno,  20 

Quem  nec  rumpere  nauticum  celeusma. 

Nec  clamor  valet  helciariorum ; 

Cum  sit  tam  prope  Milvius,  sacrumque 
Lapsae  per  Tiberim  volent  carinae. 

Hoc  rus  (seu  potius  domus  vocanda  est)  25 
Commendat  dominus  ;  tuam  putabis  : 

Tam  non  invida,  tumque  liberalis. 

Tam  comi  patet  hospitalitate. 

Credas  Alcinoi  pios  penates, 

Aut  facti  modo  divitis  Molorchi.  30 

Vos  nunc,  omnia  parva  qui  putatis, 

Centeno  gelidum  ligone  Tibur 
Vel  Praeneste  domate,  pendulamque 
Uni  dedite  Setiam  colono  : 

Dum,  me  judice,  praeferantur  istis  35 

Juli  jugera  pauca  Martialis. 

Epigramma  LXV. — De  Philceni 
Oculo  Philaenis  semper  altero  plorat. 

Quo  fiat  istud  quaeritis  modo  ?  lusca  est. 

Epigramma  LXVI. — Ad  Linum 
Egisti  vitam  semper,  Line,  municipalem  . 

Qua  nihil  omnino  vilius  esse  potest. 

Idibus,  et  raris  togula  est  excussa  Kalendis  : 

Duxit  et  aestates  synthesis  una  decem,  [tum 
Saltus  aprum,  campus  leporem  tibi  misit  inemp- 
Sylva  graves  turdos  exagitata  dedit.  6 

Raptus  flumineo  venit  de  gurgite  piscis  : 

Vina  rubens  fudit  non  peregrina  cadus. 

Nec  tener  Argolica  missus  degente  minister. 

Sed  stetit  inculti  rustica  turba  foci.  10 

Villica  vel  duri  compressa  est  nupta  coloni. 
Incaluit  quoties  saucia  vena  mero 
Nec  nocuit  tectis  ignis,  nec  Sirius  agris : 

Nec  mersa  est  pelago,  nec  fluit  ulla  ratis. 
Supposita  est  blando  nunquam  tibi  tessera  talo  : 

Alea  sed  parcae  sola  fuere  nuces.  16 

Dic  ubi  sit  decies,  mater  quod  avara  reliquit  ? 
Nusquam  est.  Fecisti  rem,  Line,  difficilem. 

Epigramma  LXVII. — In  Prcetorem. 
Praetorem  pauper  centum  sestertia  Gaurus 
Orabat  cana  notus  amicitia: 

Dicebatque  suis  haec  tantum  deesse  trecentis, 

Ut  posset  domino  plaudere  justus  eques. 

Praetor  ait :  Scis  me  Scorpo,  Thalloquedaturum ; 

Atque  utinam  centum  miliia  sola  darem.  6 
Ah  pudet  ingratae,  pudet  ah  male  divitis  arcae. 
Quod  non  vis  equiti,  vis  dare,  praetor,  equo  ? 

Epigramma  LXVIII. — Ad  Sextum. 

Invitas  centum  quadrantibus,  et  bene  coenas. 

Ut  coenem  invitor,  Sexte,  an  ut  invideam? 


MARTIALIS. 


729 


Lib.  IV.  Epig.  87. 

Epigramma  LX1X. — Ad  Papilum. 

Tu  Setina  quidem  semper,  vel  Massica  ponis, 
Papile :  sed  rumor  tam  bona  vina  negat. 
Diceris  hac  factus  coelebs  quater  esse  lagena. 
Nec  puto,  nec  credo,  Papile,  nec  sitio. 

Epigramma  LXX. — De  Ammiano  adMaro- 
nillum. 

Nihil  Ammiano  praeter  aridam  restem 
Moriens  reliquit  ultimis  pater  ceris. 

Fieri  putaret  posse  quis,  Maronille, 

Ut  Ammianus  mortuum  patrem  nollet  ? 

Epigramma  LXXI. — Ad  Sempronium  Rufum. 
Quaero  diu  totam,  Semproni  Rufe,  per  urbem, 

Si  qua  puella  neget ;  nulla  puella  negat. 
Tanquam  fas  non  sit,  tanquam  sit  turpe  negare, 
Tanquam  non  liceat;  nulla  puella  negat. 

Casta  igitur  nulla  est?  castae  sunt  mille.  Quidergo 
Casta  facit?  non  dat;  non  tamen  illa  negat.  6 

Epigramma  LXXII. — Ad  Quintum. 
Exigis,  ut  donem  nostros  tibi,  Quinte,  libellos. 

Non  habeo,  sed  habet  bibliopola  Tryphon. 
jEs  dabo  pro  nugis,  et  emam  tua  carmina  sanus  ? 
Non,  inquis,  faciam  tam  fatue  :  nec  ego 

Epigramma  LXXIII. — De  Vestino. 

Cum  gravis  extremas  Vestinus  duceret  horas. 

Et  jam  per  Stygias  esset  iturus  aquas. 

Ultima  volventes  orabat  pensa  sorores. 

Ut  traherent  parva  stamina  pulla  mora. 

Jam  sibi  defunctus,  caris  dum  vivit  amicis  ;  5 

Moverunt  tetricas  tam  pia  vota  deas. 

Tum  largas  partitus  opes,  a  luce  recessit : 

Seque  mori  post  hoc  credidit  ille  senem. 

Epigramma  LXXIV. — De  Damis. 
Adspicis,  imbelles  tentent  quam  fortia  damae 
Proelia  ?  tam  timidis  quanta  sit  ira  feris  ? 

In  mortem  parvis  concurrere  frontibus  audent. 
Vis,  Csesar,  damis  parcere  ?  mitte  canes 

Epigramma  LXXV. — De  Nigrina 
O  felix  animo,  felix,  Nigrina,  marito, 

Atque  inter  Latias  gloria  prima  nurus! 

Te  patrios  miscere  juvat  cum  conjuge  census. 
Gaudentem  socio  participique  viro. 

Arserit  Evadne  flammis  injecta  mariti,  5 

Nec  minor  Alcestem  fama  sub  astra  ferat. 

Tu  melius  s  certo  meruisti  pignore  vitse, 

Ut  tibi  non  esset  morte  probandus  amor. 

Epigramma  LXX  VI. — Jn  avarum  amicum. 
Millia  misisti  mihi  sex,  bis  sena  petenti  : 

Ut  bis  sena  feram,  bis  duodena  petam. 
Epigramma  LXX VII. — In  Zoilum  invidum. 
Nunquam  divitias  deos  rogavi, 

Contentus  modicis,  meoque  laetus. 

Paupertas,  veniam  dabis,  recede. 

Causa  est  quae  subiti  novique  voti? 

Pendentem  volo  Zoilum  videre.  5 

Epigramma  LXX  Vili, — In  Varum 
Ad  coenam  nuper  Varus  me  forte  vocavit ; 

Ornatus  dives,  parvula  ccena  fuit. 

Auro,  non  dapibus  oneratur  mensa  :  ministri 
Apponunt  oculis  plurima,  pauca  gulae 


Tunc  ego :  Non  oculos,  sed  ventrem  pascere  veni . 
Aut  appone  dapes,  Vare,  vel  aufer  opes.  6 

Epigramma  LXX1X. — In  Afrum. 
Condita  cum  tibi  sit  jam  sexagesima  messis 
Et  facies  multo  splendeat  alba  pilo  ; 

Discurris  tota  vagus  urbe,  nec  ulla  cathedra  est. 
Cui  non  mane  feras  irrequietus,  ave. 

Et  sine  te  nulli  fas  est  prodire  tribuno,  5 

Nec  caret  officio  consul  uterque  tuo ; 

Et  sacro  decies  repetis  Pallatia  clivo, 
Sigeriosque  meros,  Partheniosque  sonas. 

Hmc  faciant  sane  juvenes:  deformius,  Afer, 
Omnino  nihil  est  ardelione  sene.  10 

Epigramma  LXXX. — Ad  Malhonem. 
Hospes  eras  nostri  semper,  Matho,  Tiburtini. 
Hoc  emis  :  imposui;  rus  tibi  vendo  tuum. 

Epigramma  LXXXI. — In  Mathonem. 
Declamas  in  febre,  Mathon :  hanc  esse  phrenesim 
Si  nescis,  non  es  sanus,  amice  Mathon. 
Declamas  seger,  declamas  hemitritaeus. 

Si  sudare  aliter  non  potes,  est  ratio. 

Magna  tamen  res  est :  errans  cum  viscera  febris 
Exurit,  res  est  magna  tacere,  Mathon.  6 

Epigramma  LXXXII. — De  Fabulla. 
Epigramma  nostrum  cum  Fabulla  legisset. 
Negare  nullam  quo  queror  puellarum  : 

Semel  rogata  bisque  terque  neglexit 
Preces  amantis.  Jam,  Fabulla,  promitte  : 
Negare  jussi,  pernegare  non  jussi.  5 

Epigramma  LXXXIII. — Ad  Rufum. 

Hos  quoque  commenda  Venuleio,  Rufe,  libellos. 
Imputet  et  nobis  otia  parva,  roga  :  [rum, 

Immemor  et  paullum  curarum,  operumque  suo- 
Non  tetrica  nugas  exigat  aure  meas.  [tem  : 
Sed  nec  post  primum  legat  hsec,  summumve  trien- 
Sed  sua  cum  medius  proelia  Bacchus  amat.  6 
Si  nimis  est  legisse  duos  ;  tibi  charta  plicetur 
Altera  :  divisum  sic  breve  fiet  opus. 

Epigramma  LXXXIV. — InNcevolum. 
Securo  nihil  est  te,  Nsevole,  pejus :  eodem 
Sollicito  nihil  est,  Nsevole,  te  melius. 

Securus,  nullum  resalutas,  despicis  omnes  ; 

Nec  quisquam  liber,  nec  tibi  gratus  homo  est. 
Sollicitus,  donas  :  dominum  regemque  salutas  :  5 
Invitas.  Esto,  Nsevole,  sollicitus. 

Epigramma  LXXXV. — In  Thaidem. 

Non  est  in  populo,  nec  urbe  tota, 

A  seThaida  qui  probet  fututam  ; 

Cum  multi  cupiant,  rogentque  multi. 

Tam  casta  est,  rogo,  Thais  ?  immo  fellat. 

Epigramma  LXXXVI. — In  Ponticum. 

Nos  bibimus  vitro,  tu  murrha,  Pontice.  Quare  * 
Prodat  perspicuus  ne  duo  vina  calix. 

Epigramma  LXXXVIi. — Ad  librum  de 
Apollinari. 

Si  vis  auribus  Atticis  probari. 

Exhortor,  moneoque  te,  libelle, 

Ut  docto  placeas  Apollinari. 

Nil  exactius,  eruditiusque  est ; 

Sed  nec  candidius,  benigniusque  5 

Si  te  pectore,  si  tenebit  ore. 

Nec  ronchos  metues  maligniorum. 

Nec  scombris  tunicas  dabis  molestas. 

Si  damnaverit,  ad  salariorum 

Curras  scrinia  protinus  licebit,  10 

Inversa  pueris  arande  charta. 

Epigramma  LXXXVIII. — De  Bassa. 
Infantem  secum  semper  tua  Bassa,  Fabulle, 
Collocat,  et  lusus  deliciasque  vocat. 

Et  quod  mireris  magis,  infantaria  non  est. 

Ergo  quid  in  causa  est  ?  /pedere  Bassa  solet. 

Epigramma  LXXXIX. — In  dissimulatorem. 
Nulla  remisisti  parvo  pro  munere  dona  ; 

Et  jam  Saturni  quinque  fuere  dies. 

Ergo  nec  argenti  sex  scriptula  Septitiani 
Missa,  nec  a  querulo  mappa  cliente  fuit  ? 
\ntipolitani  ne  quae  de  sanguine  thynni  5 

Testa  rubet,  nec  quae  coctona  parva  gerit; 

Nec  rugosarum  vimen  breve  Picenarum : 

Dicere  te  posses  ut  meminisse  mei. 

Decipies  alios  verbis  vultuque  benigno  : 

Nam  mihi  jam  notus  dissimulator  eris  10 


Epigramma  XC .—De  rusticatione 

Rure  morans  quid  agam,  respondeo  pauca,  ro¬ 
gatus  : 

Luce  deos  oro,  famulos,  post  arva  reviso. 
Partibus  atque  meis  justos  indico  labores. 

Inde  lego,  Phcebumque  cio,  Musamque  lacesso. 
Hinc  oleo  corpusque  frico,  mollique  palaestra  5 
Stringo  libens,  animo  gaudens,  ac  foenore  liber. 
Prandeo,  poto,  cano,  ludo,  lavo,  cceno,  quiesco, 
Dum  parvus  lychnus  modicum  consumat  olivi. 
Haec  dat  nocturnis  nox  lucubrata  Camcenis. 

Epigramma  XCI. — Ad  librum. 

Ohe  jam  satis  est,  ohe  libelle  : 

Jam  pervenimus  usque  ad  umbilicos  : 

Tu  procedere  adhuc,  et  ire  quaeris. 

Nec  summa  potes  in  scheda  teneri : 

Sic  tanquam  tibi  res  peracta  non  sit,  5 

Quae  prima  quoque  pagina  peracta  est. 

Jam  lector  queriturque,  deficitque  , 

Jam  librarius  hoc  et  ipse  dicit : 

Ohe  jam  satis  est,  ohe  libelle. 


LIBER  QUINTUS. 


Epigramma  I. — Ad  Cmarem. 

Hoc  tibi,  Palladiae  seu  collibus  uteris  Alhae, 
Caesar,  et  hinc  Triviam  prospicis,  inde  Thetin ; 
Seu  tua  veridicae  discunt  responsa  sorores, 

Plana  suburbani  qua  cubat  unda  freti ; 

Seu  placet  ^Eneae  nutrix,  seu  filia  Solis,  5 

Sive  salutiferis  candidus  Anxur  aquis  s 
Mittimus,  o  rerum  felix  tutela  salusque, 

Sospite  quo  gratum  credimus  esse  Jovem. 

Tu  tantum  accipias:  ego  te  legisse  putabo, 

Et  tumidus  Galla  credulitate  fruar.  10 

Epigramma  II. — Ad  lectores. 

Matronae,  puerique,  virginesque. 

Vobis  pagina  nostra  dedicatur. 

Tu,  quem  nequitiae  procaciores 
Delectant  nimium,  salesque  nudi. 

Lascivos  lege  quatuor  libellos;  5 

Quintus  cum  Domino  liber  jocetur  • 

Quem  Germanicus  ore  non  rubenti 
Coram  Cecropia  legat  puella. 

Epigramma  III. — Ad  Domitianum. 
Accola  jam  nostrae  Degis,  Germanice,  ripae, 

A  famulis  Istri  qui  tibi  venit  aquis, 

Laetus  et  attonitus,  viso  modo  praeside  mundi, 
Affatus  comites  dicitur  esse  suos  :  [est 

Sors  mea  quam  fratris  melior  !  cui  tam  prope  fas 
Cernere,  tam  longe  quem  colit  ille  deum.  6 

Epigramma  IV. — Ad  Paullumde  Myrtale. 
Fcetere  multo  Myrtale  solet  vino  : 

Sed  fallat  ut  nos,  folia  devorat  lauri, 

Merumque  cauta  fronde,  non  aqua,  miscet 
Hanc  tu  rubentem  prominentibus  venis 
Quoties  venire,  Paulle,  videris  contra,  5 

Dicas  licebit :  Myrtale  bibit  laurum. 


Epigramma  V. — Ad  Sextum. 

Sexte,  Palatinae  cultor  facunde  Minervae, 

Ingenio  frueris  qui  propiore  dei ; 

Nam  tibi  nascentes  Domini  cognoscere  curas, 

Et  secreta  ducis  pectora  nosse  licet ; 

Sit  locus  et  nostris  aliqua  tibi  parte  libellis,  5 
Qua  Pedo,  qua  Marsus, quaque  Catullus  erit. 
Ad  Capitolini  coelestia  carmina  belli. 

Grande  cothurnati  pone  Maronis  opus. 

Epigramma  VI. — Ad  Musas  :  vel,  librum  com¬ 
mendat  Parthenio. 

Si  non  est  grave,  nec  nimis  molestum, 

Musae,  Parthenium  rogate  vestrum  : 

Sic  te  serior  et  beata  quondam 
Salvo  Caesare  finiat  senectus. 

Et  sis  invidia  favente  felix  ;  5 

Sic  Burrus  cito  sentiat  parentem ; 

Admittas  timidam  brevemque  chartam 
Intra  limina  sanctioris  aulae. 

Nosti  tempora  tu  Jovis  sereni. 

Cum  fulget  placidus,  suoque  vultu,  10 

Quo  nil  supplicibus  solet  negare. 

Non  est,  quod  metuas  preces  iniquas: 

Nunquam  grandia  nec  molesta  poscit. 

Quae  cedro  decorata  purpuraque 

Nigris  pagina  crevit  umbilicis.  15 

Nec  porrexeris  ista,  sed  teneto., 

Sic  tanquam  nihil  offeras  agasque 
Si  novi  dominum  novem  sororum. 

Ultro  purpureum  petet  libellum. 

Epigramma  VII. — Ad  Vulcanum. 

Qualiter  Assyrios  renovant  incendia  nidos 
Una  decem  quoties  saecula  vixit  avie ; 


Lib.  V.  Epnu  19. 


MARTIALIS 


781 


Taliter  exuta  est  veteiem  nova  Roma  senectam, 
Et  sumpsit  vultus  prasidis  ipsa  sui. 

Jam  precor  oblitus  nostra,  V ulcane,  querelae  5 
Parce :  sumus  Martis  turba,  sed  et  Veneris. 
Parce,  pater  :  sic  Lemniacis  lasciva  catenis 
Ignoscat  conjux,  et  patienter  amet. 

Epigramma  VIII. — De  Phaside. 
Edictum  Domini,  deique  nostri. 

Quo  subsellia  certiora  fiunt, 

Et  puros  eques  ordines  recepit, 

Dum  laudat  modo  Phasis  in  theatro, 

Phasis  purpureis  rubens  lacernis,  5 

Et  jactat  tumido  superbus  ore : 

Tandem  commodius  licet  sedere. 

Nunc  est  reddita  dignitas  equestris ; 

Turba  non  premimur,  nec  inquinamur: 

Haec,  et  talia  dum  refert  supinus,  10 

Illas  purpureas  et  arrogantes 
Jussit  surgere  Lectius  lacernas. 

Epigramma  IX. — In  Symmachum. 
Languebam  :  sed  tu  comitatus  protinus  ad  me 
Venisti  centum,  Symmache,  discipulis. 

Centum  me  tetigere  manus  Aquilone  gelatae. 

Non  habui  febrem,  Symmache,  nunc  habeo. 

Epigramma  X. — Ad  Regulum,  de  fama 
poetarum. 

Esse  quid  hoc  dicam,  vivis  quod  fama  negatur, 
Et  sua  quod  rarus  tempora  lector  amat  ? 

Hi  sunt  invidiae  nimirum,  Regule,  mores, 
Praeferat  antiquos  semper  ut  illa  novis. 

Sic  veterem  ingrati  Pompeii  quaerimus  umbram ; 

Sic  laudant  Catuli  vilia  templa  senes.  6 

Ennius  est  lectus  salvo  tibi,  Roma,  Marone : 

Et  sua  riserunt  saecula  Maeonidem. 

Rara  coronato  plausere  theatra  Menandro  : 

Norat  Nasonem  sola  Corinna  suum.  10 

Vos  tamen,  o  nostri, ne  festinate,  libelli: 

Si  post  fala  venit  gloria,  non  propero. 

Epigramma  XI. — De  Stella. 
Sardonychas,  smaragdos,  adamantas,  iaspidas  uno 
Versat  in  articulo  Stella,  Severe,  meus. 

Multas  in  digitis,  plures  in  carmine  gemmas 
Invenies :  inde  est  haec,  puto,  culta  manus. 

Epigramma  XII. — De  eodem. 

Quod  nutantia  fronte  perticata 
Gestat  pondera  Masthlion  superbus. 

Aut  grandis  Linus  omnibus  lacertis 
Septem  quod  pueros  levat,  vel  octo. 

Res  non  difficilis  mihi  videtur  :  5 

Uno  cum  digito,  vel  hoc,  vel  illo, 

Portet  Stella  meus  decem  puellas. 

Epigramma  XIII.— In  Callistratum. 

Sum,  fateor,  semperque  fui,  Callistrate,  pauper, 

Sed  non  obscurus,  nec  male  notus  eques  : 

Sed  toto  legor  orbe  frequens ;  et  dicitur,  Hic  est : 

Quodque  cinis  paucis,  hoc  mihi  vita  dedit. 

At  tua  centenis  incumbunt  tecta  columnis,  5 
Et  libertinas  arca  flagellat  opes  : 

Magnaque  Niliaca:  servit  tibi  gleba  Syenes  ; 

Tondet  et  innumeros  Gallica  Parma  greges. 

Hoc  ego,  tuque  sumus :  sed  quod  sum,  non 
potes  esse  : 

Tu  quod  es,  e  popule  quilibet  esse  potest  10 


Epigramma  XIV.— De  Nanneto. 

Sedere  primo  solitus  in  gradu  semper. 

Tunc  cum  liceret  occupare,  Nanneius ; 

Bis  excitatus  terque  transtulit  castra, 

Et  inter  ipsas  prene  tertius  sellas 

Post  Caiumque  Luciumque  ccnsedit.  5 

Illinc  cucullo  prospicit  caput  tectus, 

Oculoque  ludos  spectat  indecens  uno. 

Et  hinc  miser  dejectus  in  viam  transit. 
Subsellioque  semifultus  extremo. 

Et  male  receptus  altero  genu,  jactat  1 0 

Equiti  sedere,  Lectioque  se  stare. 

Epigramma  XV. — Ad  Caesarem  Domitianum. 
Quintus  nostrorum  liber  est,  Auguste,  jocorum. 
Et  queritur  Isesus  carmine  nemo  meo  : 

Gaudet  honorato  sed  multus  nomine  lector, 

Cui  victura  meo  munere  fama  datur,  [multos  ? 
Quid  tamen  haec  prosunt,  quamvis  venerantia 
Non  prosint :  sane  me  tamen  ista  juvant.  6 

Epigramma  XVI. — Ad  lectorem. 

Seria  cum  possim,  quod  delectantia  malim 
Scribere,  tu  causa  es,  lector  amice,  mihi. 

Qui  legis,  et  tota  cantas  mea  carmina  Roma. 

Sed  nescis,  quanti  stet  mihi  talis  amor. 

Nam  si  falciferi  defendere  templa  Tonantis,  5 
Sollicitisque  velim  vendere  verba  reis; 
Plurimus  Hispanas  mittet  mihi  nauta  metretas. 
Et  fiet  vario  sordidus  a:re  sinus. 

At  nunc  conviva  est,  comissatorque  libellus. 

Et  tantum  gratis  pagina  nostra  placet.  10 
Sed  non  hac  veteres  contenti  laude  fuerunt. 

Cum  minimum  vati  munus  Alexis  erat. 

Belle,  inquis,  dixti:  satis  est;  laudabimur  usque 
Dissimulas  ?  facies  me,  puto,  causidicum. 

Epigramma  XVII. — In  Gelliam. 

Dum  proavos,  atavosque  refers,  et  nomina 
magna  : 

Dum  tibi  noster  eques  sordida  conditio  est: 
Dum  te  posse  negas  nisi  lato,  Gellia,  clavo 
Nubere  :  nupsisti,  Gellia,  cistifero. 

Epigramma  XVIII — Ad  Quintianum. 

Quod  tibi  Decembri  mense,  quo  volant  mappae 
Gracilesque  ligulae,  cereique,  chartaeque 
Et  acuta  senibus  testa  cum  damascenis. 

Praeter  libellos  vernulas  nihil  misi  : 

Fortasse  avarus  videar,  aut  inhumanus.  5 

Odi  dolosas  munerum  et  malas  artes. 

Imitantur  hamos  dona  :  namque  quis  nescit. 
Avidum  vorata  decipi  scarum  musca  'i 
Quoties  amico  diviti  nihil  donat, 

O  Quintiane,  liberalis  est  pauper.  IC 

Epigramma  XIX. — Ad  Caesarem  Domitianum 
Si  qua  fides  veri,  praeferri,  maxime  Caesar, 
Temporibus  possunt  saecula  nulla  tuis. 

Quando  magis  dignos  licuit  spectare  triumphos* 
Quando  Palatini  plus  meruere  dei  ? 

Pulchrior  et  major  quo  sub  duce  Martia  Roma?  5 
Sub  quo  libertas  principe  tanta  fuit? 

Est  tamen  hoc  vitium,  sed  non  leve,  sit  licet  unum, 
Quod  colit  ingratas  pauper  amicitias. 

Quis  largitur  opes  veteri  fidoque  sodali. 

Aut  quem  prosequitur  non  alienus  eques  *  10 
Saturnalitiae  ligulam  misisse  selibra, 

Flammateve  togae  scriptula  tota  decem, 

Luxuria  est,  tumidique  vocant  htec  munera  reges. 

Qui  erepet  aureolos,  forsitan  unus  erit. 
Quatenus  hi  non  sunt,  esto  tu,  Csesar,  amicus.  15 
Nulla  ducis  virtus  dulcior  esse  potest 
Jam  dudum  tacito  rides,  Germanice,  naso  , 

Utile  quod  nobis  do  tibi  consilium. 

Epigramma  XX. — Ad  Julium  Martialem. 

Si  tecum  mihi,  care  Martialis, 

Securis  liceat  frui  diebus  ; 

Si  disponere  tempus  otiosum, 

Et  verse  pariter  vacare  vitse : 

Nec  nos  atria,  nec  domos  potentum,  5 

Nec  lites  tetricas,  forumque  triste 
Nossemus,  nec  imagines  superbas: 

Sed  gestatio,  fabulse,  libelli, 

Campus,  porticus,  umbra,  Virgo,  thermae; 
llsec  essent  loca  semper,  hi  labores.  10 

Nunc  vivit  sibi  neuter,  heu,  bonosque 
Soles  effugere  atque  abire  sentit; 

Qui  nobis  pereunt,  et  imputantur. 

Quisquam  vivere  cum  sciat,  moratur? 

Epigramma  XXI. — De  Apollodoto. 
Quintum  pro  Decimo,  pro  Crasso,  Regule,  Ma- 
Ante  salutabat  rhetor  Apollodotus.  [erum 
Nunc  utrumque  suo  resalutat  nomine:  quantum 
Cura  laborque  potest !  scripsit,  et  edidicit. 
Epigramma  XXII. — In  Paullum 
Mane  domi  nisi  te  volui,  meruique  videre, 

Sint  mihi,  Paulle,  tuse  longius  Esquiliae. 

Sed  Tiburtinae  sum  proximus  accola  pilae. 

Qua  videt  antiquum  rustica  Flora  Jovem. 

Alta  Suburrani  vincenda  est  semita  clivi,  5 
Et  nunquam  sicco  sordida  saxa  gradu  : 

Vixque  datur  longas  mulorum  rumpere  mandras, 
Quaeque  trahi  multo  marmora  fune  vides. 

Illud  adhuc  gravius,  quod  'te  post  mille  labores, 
Paulle,  negat  lasso  janitor  esse  domi.  10 
Exitus  hic  operis  vani,  togulaeque  madentis : 

Vix  tanti  Paullum  mane  videre  fuit. 

Semper  inhumanos  habet  officiosus  amicos  : 

Rex,  nisi  dormieris,  non  potes  esse  meus. 
Epigramma  XXIII. — Ad  Bassum. 
Herbarum  fueras  indutus,  Basse,  colores, 

Jura  theatralis  dum  siluere  loci. 

Quae  postquam  placidi  censoris  cura  renasci 
Jussit,  et  Oceanum  certior  audit  eques; 

Non  nisi  vel  cocco  madida,  vel  murice  tincta 
Veste  nites,  et  te  sic  dare  verba  putas.  6 

Quadringentorum  nullae  sunt,  Basse,  lacernae : 
Aut  meus  ante  omnes  Codrus  haberet  equum. 
Epigramma  XXIV. — De  Hermete. 

Hermes  Martia  saeculi  voluptas; 

Hermes  omnibus  eruditus  armis; 

Hermes  et  gladiator,  et  magister ; 

Hermes  turba  sui  tremorque  ludi ; 

Hermes  quem  timet  Helius,  sed  unum,  5 

Hermes  cui  cadit  Advolans,  sed  uni ; 

Hermes  vincere,  nec  ferire  doctus  ; 

Hermes  supposititius  sibi  ipsi , 

Hermes  divitiae  locariorum ; 

Hermes  cura  laborque  ludiarum  ,  10 

Hermes  belligera  superbus  hasta; 

Hermes  aequoreo  minax  tridente ; 

Hermes  casside  languida  timendus , 

Hermes  gloria  Martis  universi ; 

Hermes  omnia  solus,  et  ter  unus.  15 


Epigramma  XXV. — De  Chcerestrato. 
Quadringenta  tibi  non  sunt,  Chterestrate,  surge, 
Lectius  ecce  venit :  sta,  fuge,  curre,  late. 
Ecquis,  io,  revocat,  discedentemque  reducit  ? 

Ecquis,  io,  largas  pandit  amicus  opes  P 
Quem  chartis  famaeque  damus,  populisque  lo 
quendum  ?  5 

Quis  Stygios  non  vult  totus  adire  lacus  ? 

Hoc, rogo,  non  melius,  quam  rubro  pulpita  nimbo 
Spargere,  et  effuso  permaduisse  croco  ? 

Quam  non  sensuro  dare  quadringenta  caballo. 
Aureus  ut  Scorpi  nasus  ubique  micet  ?  10 

O  frustra  locuples,  o  dissimulator  amici. 

Haec  legis  et  laudas?  quae  tibi  fama  perit ? 

Epigramma  XXVI. — Ad  Codrum. 

Quod  alpha  dixi,  Codre,  paenulatorum 
Te  nuper,  aliqua  cum  jocarer  in  charta ; 

Si  forte  bilem  movit  hic  tibi  versus 
Dicas  licebit  beta  me  togatorum. 

Epigramma  XXVII. — In  fictum  equitem. 
Ingenium,  studiumque  tibi,  moresque,  genusque 
Sunt  eluitis,  fateor:  caetera  plebis  habes. 

Bis  septena  tibi  non  sunt  subsellia  tanti. 

Ut  sedeas  viso  pallidus  Oceano. 

Epigramma  XXV 1IL— Ad  Aulum ,  de  Ma¬ 
merco. 

Ut  bene  loquatur,  sentiatque  Mamercus, 

Efficere  nullis,  Aule,  moribus  possis  : 

Pietate  fratres  Curtios  licet  vincas, 

Quiete  Nervas,  comitate  Rusones, 

Probitate  Macros,  aequitate  Mauricos,  5 

Oratione  Regulos,  jocis  Paullos: 

Rubiginosis  cuncta  dentibus  rodit. 

Hominem  malignum  forsan  esse  tu  credas 
Ego  esse  miserum  credo,  cui  placet  nemo. 

Epigramma  XXIX. — Ad  Gelliam. 

Si  quando  leporem  mittis  mihi,  Gellia,  dicis, 
Formosus  septem,  Marce,  diebus  eris. 

Si  non  derides,  si  verum,  lux  mea,  narras, 

Edisti  nunquam,  Gellia,  tu  leporem. 

Epigramma  XXX. — Ad  Varronem. 

Varro,  Sophocleo  non  inficiande  cothurno. 

Nec  minus  in  Calabra  suspiciende  lyra  ; 

Differ  opus  :  nec  te  facundi  scena  Catulli 
Detineat,  cultis  aut  elegia  comis. 

Sed  lege  fumoso  non  aspernanda  Decembri  5 
Carmina,  mittuntur  qua:  tibi  mense  suo. 
Commodius  nisi  forte  tibi  potiusque  videtur, 
Saturnalitias  perdere,  Varro,  nuces. 

Epigramma  XXXI.— De  ludo  puerorum  cum 
juvencis. 

Adspice,  quam  placidis  insultet  turba  juvencis. 
Et  sua  quam  facilis  pondera  taurus  amet. 
Cornibushic  pendet  summis:  vagus  ille perarmos 
Currit,  et  in  toto  ventilat  arma  bove. 

At  feritas  immota  riget.  Non  esset  arena  6 
Tutior,  et  poterant  fallere  plana  magis. 

Nec  trepidant  gestus  :  sed  de  discrimine  palmae 
Securus  puer  est,  sollicitumque  pecus. 

Epigramma  XXXII. — Ad  Fauslinum,  de 
Crispo. 

Quadrantem  Crispus  tabulis,  Faustine,  supremis 
Non  dedit  uxori :  cui  dedit  ergo  ?  sibi. 

Epigramma  XXXIII.— In  Causidicum. 
Carpere  causidicus  fertur  mea  carmina  :  qui  sit. 
Nescio  :  si  sciero,  vae  tibi,  causidice. 

Epigramma  XXXIV. — Epitaphium  Erotii  ad 
Frontonem  et  Flaccillam  parentes. 

Hanc  tibi,  Fronto  pater, genitrix  Flaccilla  puellam, 
Oscula  commendo,  deliciasque  meas  : 

Paulula  ne  nigras  horrescat  Erotion  umbras. 
Oraque  Tartarei  prodigiosa  canis. 

Impletura  fuit  sextae  modo  frigora  brumae  5 
Vixisset  totidem  ni  minus  illa  dies. 

Inter  tam  veteres  ludat  lasciva  patronos, 

Et  nomen  blaeso  garriat  ore  meum. 

Mollia  nec  rigidus  cespes  tegat  ossa,  nec  illi, 
Terra,  gravis  fueris  :  non  fuit  illa  tibi.  10 

Epigramma  XXXV. — De  Euclide 
Dum  sibi  redire  de  Patrensibus  fundis 
Ducena  clamat  coccinatus  Euclides, 
Corinthioque  plura  de  suburbano  ; 

Longumque  pulchra  stemma  repetit  a  Leda, 

Et  suscitanti  Lectio  reluctatur :  5 

Equiti  superbo,  nobili,  locupleti. 

Cecidit  repente  magna  de  sinu  clavis. 

Nunquam,  Fabulle,  nequior  fuit  clavis. 

Epigramma  XXXVI. — Ad  Faustinum. 
Laudatus  nostro  quidam,  Faustine,  libello, 
Dissimulat,  quasi  nil  debeat:  imposuit. 

Epigramma  XXXVII.— De  Erotio  puella. 
Puella  senibus  dulcior  mihi  cycnis. 

Agna  Galesi  mollior  Phalantini : 

Concha  Lucrini  delicatior  stagni ; 

Cui  nec  lapillos  praeferas  Erythraeos, 

Nec  modo  politum  pecudis  Indicae  dentem,  5 
Nivesque  primas,  liliumque  non  tactum  : 

Quae  crine  vicit  Baetici  gregis  vellus, 

Rhenique  nodos,  aureamque  nitelam  : 

Fragravit  ore,  quod  rosarium  Paesti, 

Quod  Atticarum  prima  mella  cerarum,  10 

Quod  succinorum  rapta  de  manu  gleba, 

Cui  comparatus  indecens  erat  pavo. 

Inamabilis  sciurus,  et  frequens  Phoenix : 

Adhuc  recenti  tepet  Erotion  busto, 

Quam  pessimorum  lex  avara  fatorum  15 

Sexta  peregit  hieme,  nec  tamen  tota. 

Nostros  amores,  gaudiumque,  lususque. 

Et  esse  tristem  me  meu»  vetat  Paetus  : 

Pectusque  pulsans,  pariter  et  comam  vellens. 
Deflere  non  te  vernulae  pudet  mortem  ?  20 

Ego  conjugem,  inquit,  extuli,  et  tamen  vivo. 
Notam,  superbam,  nobilem,  locupletem. 

Quid  esse  nostro  fortius  potest  Paeto  ? 

Ducenties  accepit,  et  tamen  vivit. 

Epigramma  XXXVIII.— In  Calliodorum. 
Calliodorus  habet  censum  (quis  nescit?)  eques- 
Sexte;  sed  et  fratrem  Calliodorus  habet,  [trem, 
Quadringenta  secat,  qui  dicit  <rvx,a  plyZy, 

Uno  credis  equo  posse  sedere  duos? 

Quid  cum  fratre  tibi,  quid  cum  Polluce  molesto  ? 

Non  esset  Pollux  si  tibi,  Castor  eras.  6 

Unus  cum  sitis,  duo,  Calliodore,  sedetis. 

Surge :  solcecismum,  Calliodore,  facis. 

Aut  imitare  genus  Ledae ;  aut  cum  fratre  sedere 
Non  potes.  Alternis,  Calliodore,  sede.  10 


Epigramma  XXXIX. — In  Carinum 
Supremas  tibi  tricies  in  anno 
Signanti  tabulas,  Carine,  misi 
Hyblaeis  madidas  thymis  placentas. 

Defeci :  miserere  jam,  Carine. 

Signa  rarius,  aut  semel  fac  illud,  5 

Mentitur  tua  quod  subinde  tussis. 

Excussi  loculosque  sacculumque. 

Croeso  divitior  licet  fuissem, 

Iro  pauperior  forem,  Carine, 

Si  conchen  toties  meam  comesses.  1 ) 

Epigramma  XL. — Ad  Artemidorum. 
Pinxisti  Venerem ;  colis,  Artemidore,  Minervam  . 
Et  miraris,  opus  displicuisse  tuum? 

Epigramma  XLI. — In  Didymum. 

Spadone  cum  sis  eviratior  fluxo. 

Et  concubino  mollior  Celaenaeo, 

Quem  sectus  ululat  matris  entheae  Gallus, 
Theatra  loqueris,  et  gradus,  et  edicta, 
Trabeasque,  et  Idus,  fibulasque,  censusque  :  5 

Et  pumicata  pauperes  manu  monstras. 

Sedere  in  equitum  liceat  an  tibi  scamnis 
Videbo,  Didyme:  non  licet  maritorum. 

Epigramma  XLII. — Amicis  quod  datur,  non 
perire. 

Callidus  effracta  nummos  fur  auferet  arca : 

Prosternet  patrios  impia  flamma  lares  : 
Debitor  usuram  pariter,  sortemque  negabit : 

Non  reddet  sterilis  semina  jacta  seges  : 
Dispensatorem  fallax  spoliabit  amica :  5 

Mercibus  exstructas  obruet  unda  rates. 

Extra  fortunam  est,  quicquid  donatur  amicis : 
Quas  dederis,  solas  semper  habebis  opes. 

Epigramma  XLIII. — De  Thaide  et  Lecania. 
Thais  habet  nigros,  niveos  Lecania,  dentes. 

Quae  ratio  est  ?  emptos  haec  habet,  illa  suos. 

Epigramma  XLIV. — In  Dentonem. 

Quid  factum  est,  rogo,  quid  repente  factum, 

Ad  ccenam  mihi,  Dento,  quod  vocanti 
(Quis  credat  ?)  quater  ausus  es  negare  ? 

Sed  nec  respicis,  et  fugis  sequentem ; 

Quem  thermis  modo  quaerere,  et  theatris,  5 
Et  conclavibus  omnibus  solebas. 

Sic  est :  captus  es  unctiore  ccena, 

Et  major  rapuit  canem  culina 

Jam  te :  sed  cito  cognitum  et  relictum 

Cum  fastidierit  popina  dives,  10 

Antiquae  venies  ad  ossa  ccenae. 

Epigramma  XLV. — In  Bassam 

Dicis  formosam,  dicis  te,  Bassa,  puellam. 

Istud,  quae  non  est,  dicere  Bassa  solet. 

Epigramma  XLVI _ Ad  Diadumenum. 

Basia  dum  nolo,  nisi  quae  luctantia  carpsi, 

Et  placet  ira  mihi  plus  tua, quam  facies: 

Ut  te  saepe  rogem,  caedo,  Diadumene,  saepe ; 
Consequor  hoc,  ut  me  nec  timeas,  nec  ames. 

EriGRAMMA  XLVII. — De  Philone. 
Nunquam  se  coenasse  domi  Philo  jurat:  et  hoe 
Non  ccenat,  quoties  nemo  vocavit  eum.  [est! 

Epigr  vmm\  XLVIII. — De  Encolpo. 

Quid  non  cogit  amor?  secuit  nolente  capillos 
Encolpus  domino,  nec  prohibente  tamen, 
ermisit,  flevitque  Pudens.  Sic  cessit  habenis 
Audaci  questus  de  Phaethonte  pater. 

Talis  raptus  Hylas,  talis  deprensus  Achilles  5 
Deposuit  gaudens,  matre  dolente,  comas. 

Sed  tu  nec  propera,  brevibus  nec  crede  capillis; 
Tardaque  pro  tanto  munere,  barba,  veni. 
Epigramma  XLIX. — Ad  Labienum. 
Vidissem  modo  forte  cum  sedentem 
Solum  te,  Labiene :  tres  putavi. 

Jalvae  me  numerus  tuse  fefellit. 

Sunt  illinc  tibi,  sunt  et  hinc  capilli, 

Quales  nec  puerum  decere  possint.  5 

Nudum  est  in  medio  caput,  nec  ullus 
In  longa  pilus  area  notatur. 

Hic  error  tibi  profuit  Decembri, 

Tunc  cum  prandia  misit  imperator; 

Cum  panariolis  tribus  redisti.  10 

Talem  Geryonem  fuisse  credo. 

Vites,  censeo,  porticum  Philippi: 

Si  te  viderit  Hercules,  peristi. 

Epigramma  L. — In  Charopinum. 

Coeno  domi  quoties,  nisi  te,  Charopine,  vocavi, 
Protinus  ingentes  sunt  inimicitiae : 

Meque  petis  stricto  medium  transfigere  ferro, 

Si  nostrum  sine  te  scis  caluisse  focum. 

Nec  semel  ergo  mihi  furtum  fecisse  licebit?  5 
Improbius  nihil  est  hac,  Charopine,  gula. 
Desine  jam  nostram,  precor,  observare  culinam. 
Atque  aliquando  meus  det  tibi  verba  coquus. 
Epigramma  LI. — Ad  Rufum. 

Hic,  qui  libellis  praegravem  gerit  laevam, 
Notariorum  quem  premit  chorus  levis. 

Qui  codicillis  hinc  et  inde  prolatis, 

Epistolisque  commodat  gravem  vultum 
Similis  Catoni,  Tullioque,  Brutoque  ;  5 

Exprimere,  Rufe,  fidiculae  licet  cogant, 

Ave  Latinum,  xa‘P‘  non  potest  Graecum. 

Si  fingere  istud  me  putas,  salutemus. 

Epigramma  LII. — In  Postumum. 

Quae  mihi  praestiteris,  mem  ini, semperque  tenebo. 

Cur  igitur  taceo?  Postume,  tu  loqueris. 
Incipio  quoties  alicui  tua  dona  referre. 

Protinus  exclamat :  Dixerat  ipse  mihi. 

Non  belle  quaedam  faciunt  duo  ;  sufficit  unus  5 
Huic  operi :  si  vis,  ut  loquar,  ipse  tace. 

Drede  mihi,  quamvis  ingentia,  Postume,  dona 
Auctoris  pereunt  garrulitate  sui. 

Epigramma  LIII. — Ad  Bassum. 
Colchida  quid  scribis,  quid  scribis,  amice, 
Thyesten  ? 

Quo  tibi  vel  Nioben,  Basse,  vel  Andromachen  ? 
Materia  est,  mihi  crede,  tuis  aptissima  chartis 
Deucalion ;  vel,  si  non  placet  hic,  Phaethon. 

Epigramma  LIV. — De  rhetore  Apollodoto 
Extemporalis  factus  est  meus  rhetor: 
Calpurnium  non  scripsit,  et  salutavit. 
Epigramma  LV. — De  aquila  portante  Jovem. 
Dic  mihi  quem  portes,  volucrum  regina  ?  Tonan- 
Nulla  manu  quare  fulmina  gestat?  Amat.  [tem. 
Quo  calet  igne  deus  ?  Pueri.  Cur  mitis  aperto 
Respicis  ore  Jovem?  De  Ganymede  loquor. 


Epigramma  LV1. — Ad  Lupum. 

Cui  tradas,  Lupe,  filium  magistro. 

Quaeris  sollicitus  diu,  rogasque. 

Omnes  grammaticosque  rhetorasque 
Devites,  moneo ;  nihil  sit  illi 
Cum  libris  Ciceronis,  aut  Maronis.  5 

Famae  Tutilium  suae  relinquat. 

Si  versus  facit,  abdices  poetam. 

Artes  discere  vult  pecuniosas? 

Fac  discat  citharoedus,  aut  choraules. 

Si  duri  puer  ingeni  videtur,  3 

Praeconem  facias,  vel  architectum. 

Epigramma  LVII. — Ad  Cinnam. 

Cum  voco  te  dominum,  noli  tibi,  Cinna,  placere : 
Saepe  etiam  servum  sic  resaluto  meum. 
Epigramma  LVIII. — Ad  Postumum. 

Cras  te  victurum,  cras  dicis,  Postume,  semper. 

Dic  mihi,  cras  istud,  Postume,  quando  venit  ? 
Quam  longe  cras  istud  ?  ubi  est?  aut  unde  peten¬ 
dum  ? 

Numquid  apud  Parthos  Armeniosque  latet 1 
Jam  cras  istud  habet  Priami  vel  Nestoris  annos. 

Cras  istud  quanti,  dic  mihi,  possit  emi  ?  6 

Cras  vives :  hodie  jam  vivere,  Postume,  serum 
Ille  sapit,  quisquis,  Postume,  vixit  heri.  [est. 
Epigramma  LIX. — Ad  Stellam. 

Quod  non  argentum,  quod  non  tibi  misimus 
aurum, 

Hoc  facimus  causa,  Stella  diserte,  tua. 
Quisquis  magna  dedit,  voluit  sibi  magna  remitti . 
Fictilibus  nostris  exoneratus  eris. 

Epigramma  LX. — Ad  detractorem. 
Allatres  licet  usque  nos  et  usque. 

Et  gannitibus  improbis  lacessas ; 

Certum  est  hanc  tibi  pernegare  famam, 

Olim  quam  petis  in  meis  libellis. 

Qualiscunque  legaris  ut  per  orbem.  5 

Nam  te  cur  aliquis  sciat  fuisse  ? 

Ignotus  pereas,  miser,  necesse  est. 

Non  deerunt  tamen  hac  in  urbe  forsan 
Unus,  vel  duo,  tresve,  quatuorve. 

Pellem  rodere  qui  velint  caninam.  10 

Nos  hac  a  scabie  tenemus  ungues. 

Epigramma  LXI. — In  Marianum. 
Crispulus  iste  quis  est,  uxori  semper  adhaeret 
Qui,  Mariane,  tuse  P  crispulus  iste  quis  est ? 
Nescio  quid  dominae  teneram  qui  garrit  in  aurem, 
Et  sellam  cubito  dexteriore  premit  ? 

Per  cujus  digitos  currit  levis  annulus  omnes :  5 
Crura  gerit  nullo  qui  violata  pilo  ? 

Nil  mihi  respondes  ?  Uxoris  res  agit,  inquis, 
Iste  meae.  Sane  certus  et  asper  homo  est : 
Procuratorem  vultu  qui  praeferat  ipso ; 

Acrior  hoc  Chius  non  erat  Aufidius.  19 

O  quam  dignus  eras  alapis,  Mariane,  Latini ! 

Te  successurum  credo  ego  Panniculo. 

Res  uxoris  agit  ?  res  nullas  Crispulus  iste : 

Res  non  uxoris,  res  agit  iste  tuas. 

Epigramma  LXII. — Ad  hospites. 

Jure  tuo  nostris  maneas  licet,  hospes,  in  hortis 
Si  potes  in  nudo  ponere  membra  solo : 

Aut  si  portatur  tecum  tibi  magna  supellex: 

Nam  mea  jam  digitum  sustulit  hospitibus 

Nulla  tegit  fractos  nec  inanis  culcita  lectos :  5 

Putris  et  abrupta  fascia  reste  jacet. 

Sit  tamen  hospitium  nobis  commune  duobus : 
Emi  hortos ;  plus  est :  instrue  tu  ;  minus  est: 

Epigramma  LXIII. — Ad  Ponticum. 

Quid  sentis,  inquis,  de  nostris,  Marce,  libellis  ? 

Sic  me  sollicitus,  Pontice,  saepe  rogas. 

Admiror ;  stupeo  ;  nihil  est  perfectius  illis : 

Ipse  tuo  cedit  Regulus  ingenio. 

Hoc  sentis  ?  inquis  ;  faciat  tibi  sic  bene  Caesar, 
Sic  Capitolinus  Jupiter  :  immo  tibi.  6 

Epigramma  LXIV. — Ad  suos  ministros. 

Sextantes,  Calliste,  duos  infunde  Falerni : 

Tu  super  aestivas,  Alcime,  solve  nives. 
Pinguescat  nimio  madidus  mihi  crinis  amomo, 
Lassenturque  rosis  tempora  sutilibus. 

Jam  vicina  jubent  nos  vivere  Mausolea:  5 

Cum  doceant,  ipsos  posse  perire  deos. 
Epigramma  LXV. — Ad  Caesarem. 

Astra  polumque  dedit, quamvis  obstante  noverca, 
Alcidae,  Nemeae  terror,  et  Arcas  aper. 

Et  castigatum  Libycae  ceroma  palaestrae. 

Et  gravis  in  Siculo  pulvere  fusus  Eryx  : 
Sylvarumque  tremor,  tacita  qui  fraude  solebat  5 
Ducere  nec  rectas  Cacus  in  antra  boves. 

Ista  tuae,  Caesar,  quota  pars  spectatur  arenae  ? 

Dat  majora  novus  praelia  mane  dies. 

Quot  graviora  cadunt  Nemeaeo  pondera  monstro? 

Quot  tua  Maenalios  collocat  hasta  sues  ?  10 

Reddatur  si  pugna  triplex  pastoris  Iberi, 

Est  tibi,  qui  possit  vincere  Geryonem. 

Saepe  licet  Graiae  numeretur  bellua  Lernae, 
Improba  Niliacis  quod  facit  Hydra  feris? 

Pro  meritis  coelum  tantis,  Auguste,  dederunt  15. 
Alcidae  cito  di ;  sed  tibi  sero  dabunt. 
Epigramma  LXVI.— In  Pontilianum. 

Saepe  salutatus,  nunquam  prior  ipse  salutas: 

Sic  erit  aeternum,  Pontiliane,  vale. 

Epigramma  LXVII. — De  hirundine. 
Hibernos  peterent  solito  cum  more  recessus 
Atthides,  in  nidis  una  remansit  avis. 
Deprendere  nefas  ad  tempora  verna  reversae. 

Et  profugam  volucres  diripuere  suae. 

Sero  dedit  poenas.  Discerpi  noxia  mater  5 
Debuerat :  sed  tunc,  cum  laceravit  Itym. 
Epigramma  LXVIII. — Ad  Lesbiam. 
Arctoa  de  gente  comam  tibi,  Lesbia,  misi : 

Ut  scires,  quanto  sit  tua  flava  magis. 
Epigramma  LXIX. — In  M.  Antonium . 
Antoni,  Phario  nil  objecture  Pothino, 

Et  levius  tabula,  quam  Cicerone,  nocens: 
Quid  gladium  demens  Romana  stringis  in  ora  ? 

Hoc  admisisset  nec  Catilina  nefas. 

Impius  infando  miles  corrumpitur  auro  :  5 

Et  tantis  opibus  vox  tacet  una  tibi. 

Quid  prosunt  sacrae  pretiosa  silentia  linguae  ? 

Incipient  omnes  pro  Cicerone  loqui. 
Epigramma  LXX. — De  Syrisco  ad  Maximum. 
Infusum  sibi  nuper  a  patrono 
Plenum,  Maxime,  centies  Syriscus 
In  sellariolis  vagus  popinis 
Circa  balnea  quatuor  peregit 


735 

O  quanta  est  gu  a,  centies  comesse  5 

Quanto  major  adhuc,  nec  accubare  ’ 

Epigramma  LXXI.— Ad  Faustmum. 
Humida  qua  gelidas  submittit  Trebula  valles. 

Et  viridis  Cancri  mensibus  alget  ager ; 

Rura  Cleonaeo  nunquam  temerata  leone, 

Et  domus  jEolio  semper  amica  Noto, 
Te,Faustine,  vocant :  longas  his  exige  messes  5 
Collibus;  hibernum  jam  tibi  Tibur  erit. 
Epigramma  LXXII. — Ad  Rufum,  de  origin . 
Bacchi. 

Qui  potuit  Bacchi  matrem  dixisse  Tonantem, 
Ille  potest  Semelen  dicere,  Rufe,  patrem. 
Epigramma  LXXIII. — Ad  Theodorum. 

Non  donem  tibi  cur  meos  libellos 
Oranti  toties,  et  exigenti. 

Miraris,  Theodore  ?  magna  causa  est : 

Dones  tu  mihi  ne  tuos  libellos. 

Epigramma  LXXIV. —  De  Pompeio  et  filiis. 
Pompeios  juvenes  Asia  atque  Europa,  sed  ipsum 
Terra  tegit  Libyes;  si  tamen  ulla  tegit. 

Quid  mirum,  toto  si  spargitur  orbe  ?  jacere 
Uno  non  poterat  tanta  ruina  loco. 

Epigramma  LXXV. — Ad  Quintum. 

Quae  legis  causa  nupsit  tibi  Laelia,  Quinte, 
Uxorem  potes  hanc  dicere  legitimam  ? 
Epigramma  LXXVI. — Ad  Cinnam. 
Profecit  poto  Mithridates  saepe  veneno, 

Toxica  ne  possent  saeva  nocere  sibi. 

Tu  quoque  cavisti  coenando  tam  male  semper. 
Ne  posses  unquam,  Cinna,  perire  fame. 
Epigramma  LXXVII. — Ad  Marullum. 
Narratur  belle  quidam  dixisse,  Marulle, 

Qui  te  ferre  oleum  dixit  in  auricula. 

Epigramma  LXXVIII. — Ad  Turanium 
Si  tristi  domicoenio  laboras, 

Turani,  potes  esurire  mecum. 

Non  deerunt  tibi,  si  soles  zr^oarmiv, 

Viles  Cappadocae,  gravesque  porri. 

Divisis  cybium  latebit  ovis  :  5 

Ponetur  digitis  tenendus  unctis 
Nigra  cauliculus  virens  patella. 

Algentem  modo  qui  reliquit  hortum  . 

Et  pultem  niveam  premens  botellus. 

Et  pallens  faba  cum  rubente  lardo.  10 

Mensae  munera  si  voles  secundae. 

Marcentes  tibi  porrigentur  uvae, 

Et  nomen  pyra  quae  ferunt  Syrorum : 

Et  quas  docta  Neapolis  creavit 

Lento  castaneae  vapore  tostae  :  ]  5 

Vinum  tu  facies  bonum  bibendo. 

Post  haec  omnia  forte  si  movebit 
Bacchus,  quam  solet,  esuritionem, 

Succurrent  tibi  nobiles  olivae, 

Piceni  modo  quas  tulere  rami,  20 

Et  fervens  cicer,  et  tepens  lupinus. 

Parva  est  coenula,  (quis  potest  negare  ?) 

Sed  finges  nihil,  audiesve  fictum, 

Et  vultu  placidus  tuo  recumbes  , 

Nec  crassum  dominus  leget  volumen  .  25 

Nec  de  Gadibus  improbis  puellae 
Vibiabunt  sine  fine  prurientes 
Lascivos  docili  tremore  lumbos  . 

Sed,  quod  non  grave  "t,  nec  inftcetum 

Parvi  tibia  condyli  sonabit.  SO 

Haec  est  coenula.  Claudiam  sequeris  . 

Quam  nobis  cupis  esse  te  priorem. 

Epigramma  LXXIX. — In  Zoilum. 
Undecies  una  surrexti,  Zoile,  coena; 

Et  mutata  tibi  est  synthesis  undecies: 

Sudor  inhaereret  madida  ne  veste  retentus, 

Et  laxam  tenuis  laederet  aura  cutem. 

Quare  ego  non  sudo,  qui  tecum,  Zoile,  creno  ?  5 
Frigus  enim  magnum  synthesis  una  facit. 

Epigramma  LXXX. — Ad  Severum. 

Non  totam  mihi,  si  vacabis,  horam, 

Dones,  et  licet  imputes,  Severe, 

Dum  nostras  legis  exigisque  nugas. 

Durum  est  perdere  ferias  :  rogamus. 

Jacturam  patiaris  hanc,  ferasque.  5 

Quod  si  legeris  ipse  cum  diserto 

(Sed  numquid  sumus  improbi  ?)  Secundo, 

Plus  multo  tibi  debiturus  hic  est. 

Quam  debet  domino  suo  libellus. 

Nam  securus  erit,  nec  inquieta  10 

Lassi  marmora  Sisyphi  videbit ; 

Quem  censoria  cum  meo  Severo 
Docti  lima  momorderit  Secundi 


Lib.  VI.  Epio.  10. 

Epigramma  LXXXI. — Ad  Mmilianum. 
Semper  eris  pauper,  si  pauper  es,  yEmiliane. 
Dantur  opes  nulli  nunc,  nisi  divitibus. 
Epigramma  LXXXII. — In  Gaurum. 
Quid  promittebas  mihi  millia,  Gaure,  ducenta 
Si  dare  non  poteras  millia,  Gaure,  decem  ? 

An  potes,  et  non  vis  ?  rogo,  non  est  turpius  istud  ? 

I,  tibi  disperdas,  Gaure  :  pusillus  homo  es. 

Epigramma  LXXXII1. — Ad  Dindymum. 
Insequeris,  fugio;  fugis,  insequor;  haec  mihi 
mens  est : 

Velle  tuum  nolo,  Dindyme,  nolle  volo. 
Epigramma  LXXXIV. — Ad  Gallam. 

Jam  tristis  nucibus  puer  relictis 
Clamoso  revocatur  a  magistro : 

Et  blando  male  proditus  fritillo. 

Arcana  modo  raptus  e  popina, 

iEdilem  rogat  udus  aleator.  ^ 

Saturnalia  transiere  tota : 

Nec  munuscula  parva,  nec  minora 
Misisti  mihi,  Galla,  quae  solebas. 

Sane  sic  abeat  meus  December. 

Scis  certe  puto  vestra  jam  venire  10 

Saturnalia,  Martias  Kalendas. 

Tunc  reddam  tibi,  Galla,  quod  dedisti. 


LIBER  SEXTUS 


Epigramma  I. — Ad  Julium  Martialem . 

Sextus  mittitur  hic  tibi  libellus. 

In  primis  mihi  care  Martialis  : 

Quem  si  terseris  aure  diligenti, 

Audebit  minus  anxius  tremensque 
Magnas  Caesaris  in  manus  venire.  5 

Epigramma  II. — Adulatorium. 

Lusus  erat  sacrae  connubia  fallere  taedae  : 

Lusus  et  immeritos  exsecuisse  mares. 

Utraque  tu  prohibes,  Caesar,  populisque  futuris 
Succurris,  nasci  quos  sine  fraude  jubes. 

Nec  spado  jam,  nec  moechus  erit,  te  praeside, 
quisquam:  5 

At  prius  (o  mores)  et  spado  moechus  erat. 
Epigramma  III. — De  filio  Domitiani. 
Nascere  Dardanio  promissum  nomen  Julo, 

Vera  deum  soboles  :  nascere,  magne  puer. 

Cui  pater  aeternas  post  saecula  tradat  habenas. 
Quique  regas  orbem  cum  seniore  senex. 

Ipsa  tibi  niveo  trahet  aurea  pollice  fila,  5 

Et  totam  Phryxi  Julia  nebit  ovem. 
Epigramma  IV. — Adulatorium. 

Censor  maxime,  principumque  princeps. 

Cum  tot  jam  tibi  debeat  triumphos. 

Tot  nascentia  templa,  tot  renata, 

Tot  spectacula,  tot  deos,  tot  urbes : 

Plus  debet  tibi  Roma,  quod  pudica  est.  5 

Epigramma  V. — Ad  Ccecilianum. 
Rustica  mercatus  multis  sum  praedia  nummis  • 
Mutua  des  centum,  Caeciliane,  rogo. 


Nil  mihi  respondes  ?  tacitum  te  dicere  cre  lo. 
Non  reddes  :  ideo,  Caeciliane,  rogo. 
Epigramma  VI. — Ad  Lupercum. 
Comoedi  tres  sunt :  sed  amat  tua  Paulla,  Luperce. 
Quatuor ;  et  xuipo»  Paulla  urpi/rawov  amat. 

Epigramma  VII. — De  Thelesina. 

Julia  lex  populis  ex  quo,  Faustine,  renata  es’:. 
Atque  intrare  domos  jussa  Pudicitia  est ; 

Aut  minus,  aut  certe  non  plus  tricesima  lux  est 
Et  nubit  decimo  jam  Thelesina  viro. 

Quse  nubit  toties,  non  nubit:  adultera  lege  est.  5 
Offendor  moecha  simpliciore  minus. 

Epigramma  VIII. — Ad  Severum. 

Praetores  duo,  quatuor  tribuni. 

Septem  causidici,  decem  poetae, 

Cujusdam  modo  nuptias  petebant 
A  quodam  sene.  Non  moratus  ille 
Praeconi  dedit  Eulogo  puellam.  5 

Dic  numquid  fatue,  Severe,  fecit  ? 

Epigramma  IX. — Ad  Lcevinum. 

In  Pompeiano  dormis,  Laevine,  theatro  : 

Et  quereris,  si  te  suscitat  Oceanus  ? 

Epigramma  X. — Petit  latenter  a  Lo  Hi  ano 
pecuniam. 

Pauca  Jovem  nuper  cum  millia  forte  rogarem : 

Ille  dabit,  dixit,  qui  mihi  templa  dedit. 

Templa  quidem  dedit  ille  Jovi :  sed  millia  nobis 
Nulla  dedit :  pudeat  pauca  rogasse  Jovem. 

At  quam  non  tetricus,  quam  nulla  nubilus  ira,  5 
Quam  placido  nostras  legerat  ore  preces  ! 
Talis  supplicibus  tribuit  diademata  Dacis  : 

Et  Capitolinas  itque  reditque  vias. 

Dic  precor,  o  nostri  dic  conscia  virgo  Tonantis: 

Sic  negat  hoc  vultu,  quo  solet  ergo  dare  ?  10 

Sic  ego :  sic  breviter  posita  mihi  Gorgone  Pallas : 
Quae  nondum  data  sunt,  stulte,  negata  putas  ? 

Epigramma  XI. — In  Marcum. 

Quod  non  sit  Pylades  hoc  tempore,  non  sit  Orestes, 
Miraris  ?  Pylades,  Marce,  bibebat  idem. 

Nec  melior  panis  turdusve  dabatur  Oresti : 

Sed  par  atque  eadem  coena  duobus  erat. 

Tu  Lucrina  voras  :  me  pascit  aquosa  Peloris:  5 
Non  minus  ingenua  est  et  mihi,  Marce,  gula. 
Te  Cadmea  Tyros,  me  pinguis  Gallia  vestit : 

Vis  te  purpureum,  Marce,  sagatus  amem  ? 

Ut  praestem  Pyladen,  aliquis  mihi  praestet  Oresten. 
Hoc  non  fit  verbis,  Marce  :  ut  ameris,  ama.  10 
Epigramma  XII. — De  Fabalia. 

Jurat  capillos  esse,  quos  emit,  suos 
Fabulla:  numquid,  Paulle,  pejerat?  nego. 

Epigramma  XIII. — De  statua  Julice. 

Quis  te  Phidiaco  formatum,  Julia,  coelo. 

Vel  quis  Palladiae  non  putet  artis  opus  ? 
Candida  non  tacita  respondet  imagine  Lygdos, 

Et  placido  fulget  vivus  in  ore  liquor. 

Ludit  Acidalio,  sed  non  manus  aspera,  nodo,  5 
Quem  rapuit  collo,  parve  Cupido,  tuo. 

Ut  Martis  revocetur  amor  summique  Tonantis, 

A  te  Juno  petat  ceston  et  ipsa  Venus. 
Epigramma  XIV. — In  Laberium. 

Versus  scribere  posse  te  disertos 
Affirmas,  Laberi :  quid  ergo  non  vis  ? 

Versus  scribere  qui  potest  disertos. 

Non  scribat,  Laberi ;  virum  putabo. 

Epigramma  XV. — De  formica  succino  inclusa. 
Dum  Phaethontea  formica  vagatur  in  umbra. 
Implicuit  tenuem  succina  gutta  feram  : 

Sic  modo  quae  fuerat  vita  contempta  manente. 
Funeribus  facta  est  nunc  pretiosa  suis. 
Epigramma  XVI .--Ad  Priapum. 

Tu  qui  pene  viros  terres,  et  falce  cinaedos. 

Jugera  sepositi  pauca  tuere  loci. 

Sic  tua  non  intrent  vetuli  pomaria  fures  ; 

Sed  puer,  aut  longis  pulchra  puella  comis. 

Epigramma  XVII. — In  Cinnamum. 
Cinnam,  Cinname,  te  jubes  vocari. 

Non  est  hic,  rogo,  Cinna,  barbarismus ? 

Tu  si  Furius  ante  dictus  esses. 

Fur  ista  ratione  dicereris. 

Epigramma  XVIII. — Epitaphium  Salomni,  ad 
Priscum. 

Sancta  Salonini  terris  requiescit  Iberis, 

Qua  melior  Stygias  non  videt  umbra  domos. 
Sed  lugere  nefas;  nam  qui  te.  Prisce,  reliquit. 
Vivit,  qua  voluit  vivere  parte  magis. 
Epigramma  XIX. — In  Postumum  causidicum. 
Non  de  vi,  neque  caede,  nec  veneno. 

Sed  lis  est  mihi  de  tribus  capellis. 

Vicini  queror  has  abesse  furto. 

Hoc  judex  sibi  postulat  probari: 


Tu  Cannas,  Mithridaticumque  bellum  6 

Et  perjuria  Punici  furoris, 

Et  Syllas,  Mariosque,  Muciosque 
Magna  voce  sonas,  manuque  tota. 

Jam  dic,  Postume,  de  tribus  capellis. 

Epigramma  XX. — In  Phoebum 
Mutua  te  centum  sestertia,  Phoebe,  rogav  : 

Cum  mihi  dixisses,  exigis  ergo  nihil  ? 
Inquiris,  dubitas,  cunctaris,  meque  diebus 
Teque  decem  crucias  :  jam  rogo,  Phoebe,  nega 

Epigramma  XXI. — De  Stella  et  Ianthide. 
Perpetuam  Stellas  dum  jungit  Iauthida  vati 
L®ta  Venus,  dixit,  Plus  dare  non  potui. 

H®c  coram  domina  :  sed  nequius  illud  in  aurem, 
Tu  ne  quid  pecces,  exitiose,  vide. 

Ssepe  ego  lascivum  Martem  furibunda  cecidi,  5 
Legitimos  isset  cum  vagus  ante  toros. 

Sed  postquam  meus  est,  nulla  me  pellice  laesit : 

Tam  frugi  Juno  vellet  habere  Jovem. 

Dixit,  et  arcano  percussit  pectora  laro. 

Plaga  juvat :  sed  tu  jam,  dea,  c*  Je  duos.  1 0 

Epigramma  XXII. — In  Prozulinam. 

Quod  nubis,  Proculina,  concubino, 

Et  moechum  modo,  nunc  facis  maritum. 

Ne  lex  Julia  te  notare  possit : 

Non  nubis,  Proculina,  sed  fateris. 

Epigramma  XXIII. — In  Lesbiam 
Stare  jubes  nostrum  semper  tibi, Lesbia,  penem. 
Crede  mihi,  non  est  mentula,  quod  digitus. 

Tu  licet  et  manibus,  blandis  et  vocibus  instes , 
Contra  te  facies  imperiosa  tua  est. 

Epigramma  XXIV. — De  Charisiano. 

Nil  lascivius  est  Charisiano  ; 

Saturnalibus  ambulat  togatus. 

Epigramma  XXV. — Ad  Marcellinum 
Marcelline,  boni  soboles  sincera  parentis, 

Horrida  Parrhasio  quem  tegit  Ursa  jugo ; 

Ille  vetus  pro  te  patriusque  quod  optat  amicus, 
Accipe,  et  h®c  memori  pectore  vota  tene  : 
Cauta  sit  ut  virtus,  nec  te  temerarius  ardor  5 
In  medios  enses,  s®vaque  tela  ferat. 

Bella  velint,  Martemque  ferum  rationis  egentes 
Tu  potes  et  patri®  miles,  et  esse  decus. 
Epigramma  XXVI. — De  Sotade. 
Periclitatur  capite  Sotades  noster. 

Reum  putatis  esse  Sotadem  ?  non  est. 

Arrigere  desit  posse  Sotades :  lingit. 

Epigramma  XXVII.— Ad  Nepotem. 

Bis  vicine  Nepos,  (nam  tu  quoque  proxima  Flor® 
Incolis,  et  veteres  tu  quoque  Ficelias) 

Est  tibi,  qu®  patrii  signatur  imagine  vultus. 
Testis  matern®  nata  pudiciti®. 

Tu  tamen  annoso  nimium  ne  parce  Falerno :  5 

Et  potius  plenos  ®re  relinque  cados. 

Sit  pia,  sit  locuples,  sed  potet  filia  mustum  ; 

Amphora  cum  domina  nunc  nova  fiat  anus. 
C®cuba  non  solos  vindemia  nutriat  orbos: 
Possunt  et  patres  vivere,  crede  mihi.  10 

Epigramma  XXVIII. — Epitaphium  Glaucia 
Libertus  Melioris  ille  notus. 

Tota  qui  cecidit  dolente  Roma, 

Cari  deliciae  breves  patroni. 

Hoc  sub  marmore  Glaucias  humatus 

Juncto  Flaminiae  jacet  sepulchro.  5 

Castus  moribus,  innocens  pudore. 

Velox  ingenio,  decore  felix. 

Bis  senis  modo  messibus  peractis 
Vix  unum  puer  applicabat  anuum. 

Qui  fles  talia,  nil  fleas,  viator.  10 

Epigramma.  XXIX. — De  eodem. 

Non  de  plebe  domus,  nec  avarae  verna  catastae. 
Sed  domini  sancto  dignus  amore  puer. 

Munera  cum  posset  nondum  sentire  patroni, 
Glaucia  libertus  jam  Melioris  erat. 

Moribus  hoc  formaeque  datum  :  quis  blandior  illo  ? 

Aut  quis  Apollineo  pulchrior  ore  fuit  ?  6 

Immodicis  brevis  est  aetas,  et  rara  senectus.1 
Quicquid  ames,  cupias  non  placuisse  nimis. 

Epigramma  XXX _ In  Palum 

Sex  sestertia  si  statim  dedisses. 

Cum  dixti  mihi,  Sume,  tolle,  dono  : 

Deberem  tibi,  Paete,  pro  ducentis. 

At  nunc  cum  dederis  diu  moratus. 

Post  septem,  puto,  vel  novem  Kalendas,  5 
Vis  dicam  tibi  veriora  veris  ? 

Sex  sestertia,  Paete,  perdidisti. 

Epigramma  XXXI. — In  Charidemum. 
Uxorem,  Charideme,  tuam  scis  ipse,  sinisque 
A  medico  futui.  Vis  sine  febre  mori. 

Epigramma  XXXII. —  De  morte  Othonis. 
Cum  dubitaret  adhuc  belli  civilis  Enyo, 

Forsitan  et  posset  vincere  mollis  Otho  : 
Damnavit  multo  staturum  sanguine  Martem, 

Et  fodit  certa  pectora  nuda  manu. 

Sit  Cato,  dum  vivit,  sane  vel  Caesare  major  :  5 

Dum  moritur, numquid  major  Othone  fuit? 
Epigramma  XXX11I — In  Sabellum. 

Nil  miserabilius,  Matho,  paedicone  Sabello 
Vidisti,  quo  nil  laetius  ante  fuit. 

Furta,  fugae,  mortes  servorum,  incendia,  luctus 
Affligunt  hominem.  Tam  miser,  et  futuit. 
Epigramma  XXXIV. — Ad  Diadumenum. 
Basiadanobis,  Diadumene, pressa.  Quot, inquis? 

Oceani  fluctus  me  numerare  jubes  : 

Et  maris  Mgeei  sparsas  per  liltora  conchas. 

Et  quae  Cecropio  monte  vagantur  apes  : 
Quaeque  sonant  pleno  vocesque  manusque  theatro. 
Cum  populus  subiti  Caesaris  ora  videt.  6 

Nolo  quot  arguto  dedit  exorata  Catullo 

Lesbia  :  pauca  cupit,  qui  numerare  potest. 

Epigramma  XXXV. — Ad  Ctectlianum. 
Septem  clepsydras  magna  tibi  voce  petenti 
Arbiter  invitus,  Caeciliane,  dedit. 

At  tu  multa  diu  dicis  :  vitreisque  tepentem 
Ampullis  potas  semisupinus  aquam. 

Ut  tandem  saties  vocemque  sitimque,  rogamus  5 
Jam  de  clepsydra,  Caeciliane,  bibas. 
Epigramma  XXXVI. — Ad  Pajrilum. 
Mentula  tam  magna  est,  tantus  tibi,  Papile,  na 
Ut  possis,  quoties  arrigis,  olfacere.  [sus. 

Epigramma  XXXVII. — InCarinum. 

Secti  podicis  usque  ad  umbilicum 
Nullas  relliquias  habet  Carinus. 


Et  prurit  tamen  usque  ad  umbilicum 
O  quanta  scabie  miser  laborat ! 

Culum  non  habet,  est  tamen  cinaedus.  5 

Epigramma  XXXVIII. — De  filio  Reguli. 
Adspicis  ut  parvus,  nec  adhuc  trieteride  plena 
Regulus  auditum  laudet  et  ipse  patrem  ? 
Maternosque  sinus  viso  genitore  relinquat. 

Et  patrias  laudes  sentiat  esse  suas  ? 

Jam  clamor,  centumque  viri,  densumque  cc  ronae 
Vulgus,  et  infanti  Julia  tecta  placent.  6 

Acris  equi  soboles  magno  sic  pulvere  gaudet , 
Sic  vitulus  molli  proelia  fronte  cupit. 

Di  servate,  precor,  matri  sua  vota,  patrique : 
Audiat  ut  natum  Regulus,  illa  duos.  10 

Epigramma  XXXIX. — In  Cinnam. 

Pater  ex  Marulla,  Cinna,  factus  es  septem. 

Non  liberorum  :  namque  nec  tuus  quisquam. 
Nec  est  amici,  filiusve  vicini: 

Sed  in  grabatis  tegetibusque  concepti 
Materna  produnt  capitibus  suis  furta.  5 

Hic,  qui  retorto  crine  Maurus  incedit, 

Sobolem  fatetur  esse  se  coqui  Santrae. 

At  ille  sima  nare,  turgidis  labris, 

Ipsa  est  imago  Pannici  palaestritae. 

Pistoris  esse  tertium,  quis  ignorat,  10 

Quicunque  lippum  novit  et  videt  Damam  ? 
Quartus  cinaeda  fronte,  candido  vultu, 

Ex  concubino  natus  est  tibi  Lygdo  : 

Percide,  si  vis,  filium,  nefas  non  est 

Hunc  vero  acuto  capite,  et  auribus  longis,  15 

Quae  sic  moventur  ut  solent  asellorum, 

Quis  morionis  filium  neget  Cyrrhae  ? 

Duae  sorores,  illa  nigra,  et  haec  rufa, 

Croti  choraulae,  villicique  sunt  Carpi. 

Jamque  hybridarum  grex  tibi  foret  plenus,  20 
Si  spado  Coresus,  Dindymusque  non  esset. 

Epigramma  XL. — Ad  Lycorim. 

Foemina  praeferri  potuit  tibi  nulla,  Lycori : 

Praeferri  Glycerae  foemina  nulla  potest.  [est. 
Haec  erit  hoc,  quod  tu :  tu  non  potes  esse,  quod  haec 
Tempora  quid  faciunt !  hanc  volo,  te  volui. 

Epigramma  XLI. — In  raucum  poetam. 

Qui  recitat  lana  fauces  et  colla  revinctus, 

Hic  se  posse  loqui,  posse  tacere  negat. 

Epigramma  XLII. — De  Etrusci  thermis ,  ad 
Oppianum. 

Etrusci  nisi  thermulis  lauaris, 

Illotus  morieris,  Oppiane. 

Nullae  sic  tibi  blandientur  undae  : 

Nec  fontes  Aponi  rudes  puellis. 

Non  mollis  Sinuessa,  fervidique 
Fluctus  Passeris,  aut  superbus  Anxur, 

Non  Phoebi  vada,  principesque  Baiae. 

Nusquam  tam  nitidum  micat  serenum  . 

Lux  ipsa  est  ibi  longior,  diesque 

Nullo  tardius  a  loco  recedit.  10 

Illic  Taygeti  virent  metalla. 

Et  certant  vario  decore  saxa, 

Quae  Phryx  et  Libys  altius  cecidit : 

Siccos  pinguis  Onyx  anhelat  aestus. 

Et  flamma  tenui  calent  Ophitae.  15 

Ritus  si  placeant  tibi  Laconum, 

Contentus  potes  arido  vapore 
Cruda  V  irgine  Martiave  mergi ; 

Quae  tam  candida,  tam  serena  lucet, 

Ut  nullas  ibi  suspiceris  undas,  20 

Et  credas  vacuam  nitere  Lygdon. 

Non  attendis,  et  aure  me  supina 
Jam  dudum  quasi  negligeuter  audis. 

Illotus  morieris,  Oppiane. 

Epigramma  XLIII.— Ad  Castricum 
Dum  tibi  felices  indulgent,  Castrice,  Baiae, 
Canaque  sulfureis  Nympha  natatur  aquis: 

Me  Nomentani  confirmant  otia  ruris. 

Et  casa  jugeribus  non  onerosa  suis. 

Hic  mihi  Baiani  soles,  mollisque  Lucrinus,  5 
Hic  vestrae  mihi  sunt,  Castrice,  divitiae. 
Quondam  laudatas  quocunque  libebat  ad  undas 
Currere,  nec  longas  pertimuisse  vias. 

Nunc  urbi  vicina  juvant,  facilesque  recessus, 

Et  satis  est,  pigro  si  licet  esse  mihi.  10 

Epigramma  XLIV. — In  Calliodorum. 
Festive  credis  te,  Calliodore,  jocari, 

Te  solum  multo  permaduisse  sale. 

Omnibus  arrides,  dicteria  dicis  in  omnes; 

Sic  te  convivam  posse  placere  putas. 

At  si  ego  non  belle,  sed  vere  dixero  quiddam :  5 

Nemo  propinabit,  Calliodore,  tibi. 

Epigramma  XLV. — In  nuptias  Lygdi  et  Lec- 
t  oriae. 

Lusistis,  satis  est ;  lascivi  nubite  cunni : 

Permissa  est  vobis  non  nisi  casta  Venus. 

Haec  est  casta  Venus  ?  nubit  Lectoria  Lygdo ; 
Turpior  uxor  erit,  quam  modo  moecha  fuit. 

Epigramma  XLVI. — Ad  Catianum. 
Vapulat  assiduo  Veneti  quadriga  flagello, 

Nec  currit :  magnam  rem,  Catiane,  facit. 

Epigramma  XLV1I. — Ad  Ianthida  Nympham. 
Nympha,  mei  Stellae  quae  fonte  domestica  puro 
Laberis,  et  domini  gemmea  tecta  subis : 

Sive  Numae  conjux  Triviae  te  misit  ab  antro, 

Sive  Camoenarum  de  grege  nona  venis : 
Exsolvit  votis  hac  se  tibi  virgine  porca  5 

Marcus,  furtivam  quod  bibit  aeger  aquam. 

Tu  contenta  meo  jam  crimine,  gaudia  fontis 
Da  secura  tui :  sit  mihi  sana  sitis. 

Epigramma  XLVIII. — In  Pomponium. 
Quod  tam  grande  sophos  clamat  tibi  turba  toga- 
Non  tu,  Pomponi,  coena  diserta  tua  est.  [ta. 
Epigramma  XLIX. — De  se  Priapus. 

Non  sum  de  fragili  dolatus  ulmo, 

Nec  quae  stat  rigida  supina  vena, 

De  ligno  mihi  quolibet  columna  est. 

Sed  viva  generata  de  cupresso  : 

Quae  nec  saecula  centies  peracta,  5 

Nec  longae  cariem  timet  senectae. 

Hanc  tut  quisquis  es,  o  malus,  timeto: 

Nam  si  vel  minimos  manu  rapaci 
Hoc  de  palmite  laeseris  racemos. 

Nascetur,  licet  hoc  velis  negare,  10 

Inserta  tibi  ficus  a  cupresso. 

Epigramma  L. — De  Thelesino. 

Cum  coleret  puros  pauper  Thelesinus  amicos. 
Errabat  gelida  sordidus  in  togula. 

Obscaenos  postquam  coepit  curare  cinaedos, 

A  rgentum,  mensas,  praedia  solus  emit. 


Vis  fieri  dives,  Bithynice  ?  conscius  esto.  5 
Nil  tibi,  vel  minimum  basia  pura  dabunt. 

Epigramma  LI. — Ad  Lupercum. 

Quod  convivaris  sine  me  tam  saepe,  Luperce, 
Inveni,  noceam  qua  ratione  tibi. 

Irascar,  licet  usque  voces,  mittasque,  rogesque. 
Quid  facies?  inquis.  Quid  faciam?  veniam. 

Epigramma  LII. — Epitaphium  Pantagathi  ton¬ 
soris. 

Hoc  jacet  in  tumulo  raptus  puerilibus  annis 
Pantagathus,  domini  cura  dolorque  sui, 

Vix  tangente  vagos  ferro  resecare  capillos 
Doctus,  et  hirsutas  excoluisse  genas. 

Sis  licet,  ut  debes,  Tellus,  placata,  levisque ;  5 

Artificis  levior  non  potes  esse  manu. 

Epigramma  LIII. — De  Andragora. 

Lotus  nobiscum  est,  hilaris  coenavit,  et  idem 
Inventus  mane  est  mortuus  Andragoras. 

Tam  subitae  mortis  causam, Faustine,  requiris? 

In  somnis  medicum  viderat  Hermocratem. 

Epigramma  LIV. — De  Sextiliano. 
Tantos,  et  tantas  si  dicere  Sextilianum, 

Aule,  vetes;  junget  vix  tria  verba  miser. 

Quid  sibi  vult?  inquis.  Dicam,  quid  suspicer 
Tantos,  et  tantas  Sextilianus  amat.  [esse : 

Epigramma  LV. — In  Coracinum. 

Quod  semper  casiaque,  cinnamoque, 

Et  nido  niger  alitis  superbae 
Fragras  plumbea  Nicerotiana, 

Rides  nos,  Coracine,  nil  olentes : 

Malo,  quam  bene  olere,  nil  olere.  5 

Epigramma  LVI. — In  Charidemum. 

Quod  tibi  crura  rigent  setis,  et  pectora  villis, 
Verba  putas  famae  te,  Charideme,  dare. 
Exstirpa,  mihi  crede,  pilos  de  corpore  toto, 
Teque  pilare  tuas  testificare  nates. 

Qu«  ratio  est  ?  inquis.  Scis  multos  dicere  multa. 
Fac  paedicari  te,  Charideme,  putent.  6 

Epigramma  LVII. — In  Phoebum. 
Mentiris  fictos  unguento,  Phoebe,  capillos, 

Et  tegitur  pictis  sordida  calva  comis. 
Tonsorem  capiti  non  est  adhibere  necessum : 
Radere  te  melius  spongia,  Phoebe,  potest. 
Epigramma  LVIH. — Ad  Aulum  Pudentem. 
Cernere  Parrhasios  dum  te  juvat,  Aule,  Triones 
Cominus,  et  Scythici  sidera  pigra  poli  ; 

O  quam  paene  tibi  Stygias  ego  raptus  ad  undas 
Elysiae  vidi  nubila  fusca  plagae  1 
Quamvis  lassa,  tuos  quaerebant  lumina  vultus,  5 
Atque  erat  in  gelido  plurimus  ore  Pudens. 

Si  mihi  lanificae  ducunt  non  pulla  sorores 
Stamina,  nec  surdos  vox  habet  ista  deos; 
Sospite  me  sospes  Latias  reveheris  ad  urbes. 

Et  referes  pili  praemia  clarus  eques.  10 

Epigramma  LIX. — In  Baccaram. 

Et  dolet,  et  queritur,  sibi  non  contingere  frigus 
Propter  sexcentas  Baccara  gausapinas : 

Optat  et  obscuras  luces,  ventosque,  nivesque: 

Odit  et  hibernos,  si  tepuere,  dies. 

Quid  fecere  mali  nostrae  tibi,  saeve,  lacernae,  S 
Tollere  de  scapulis  quas  levis  aura  potest? 

Quanto  simplicius,  quanto  est  humanius  istud  : 
Mensa  vel  Augusto  sumere  gausapinas. 

Epigramma  LX. — De  Pompilio,  ad  Faustinum. 
Rem  factam  Pompilius  habet,  Faustine:  legetur. 
Et  nomen  toto  sparget  in  orbe  suum. 

Sic  leve  flavorum  valeat  genus  Usipiorum, 
Quisquis  et  Ausonium  non  amat  imperium. 
Ingeniosa  tamen  Pompilii  scripta  feruntur ;  5 

Sed  famae  non  est  hoc,  mihi  crede,  satis. 

Quam  multi  tineas  pascunt  blatlasque  diserti ; 

Et  redimunt  soli  carmina  docta  coqui ! 

Nescio  quid  plus  est,  quod  donet  saecula  chartis : 
Victurus  Genium  debet  habere  liber.  10 

Epigramma  LXI. — In  Invidum. 

Laudat,  amat,  cantat  nostros  mea  Roma  libellos : 

Meque  sinus  omnes,  me  manus  omnis  habet. 
Ecce  rubet  quidam,  pallet,  stupet,  oscitat,  odit. 
Hoc  volo :  nunc  nobis  carmina  nostra  placent. 

Epigramma  LXII. — Ad  Oppianum. 
Amisit  pater  unicum  Silanus: 

Cessas  mittere  munera,  Oppiane? 

Heu  crudele  nefas,  malaeque  Parcae ! 

Cujus  vulturis  hoc  erit  cadaver? 

Epigramma  LXIII. — Ad  Marianum. 

Scis  te  captari:  scis  hunc,  qui  captat,  avarum: 

Et  scis  qui  captat,  quid,  Mariane,  velit: 

Tu  tamen  hunc  tabuiis  haeredem,  stulte,  supremis 
Scribis,  et  esse  tuo  vis,  furiose,  loco. 

Munera  magna  tamen  misit,  sed  misit  in  hamo: 

Et  piscatorem  piscis  amare  potest?  6 

Hiccine  deflebit  vero  tua  fata  dolore’ 

Si  cupis,  ut  ploret :  des,  Mariane,  nihil. 

Epigramma  LXIV. — In  detractorem. 

Cum  sis  nec  rigida  Fabiorum  gente  creatus. 

Nec  qualem  Curio,  dum  prandia  portat  aranti, 
Hirsuta  peperit  rubicunda  sub  ilice  conjux ; 

Sed  patris  ad  speculum  tonsi,  matrisque  togatae 
Filius,  et  sponsam  possit  te  sponsa  vocare ;  5 

Emendare  meos,  quos  novit  fama,  libellos, 

Et  tibi  permittis  felices  carper  i  nugas  •  [tam 
Has,  inquam,  nugas,  quibus  a  urem  advertere  to- 
Non  adspemantur  proceres  urbisque  forique  . 
Quas  et  perpetui  dignantur  scrinia  Sili,  10 

Et  repetit  toties  facundo  Regulus  ore ; 

Quique  videt  propius  magni  certamina  Circi 
Laudat  Aventinae  vicinus  Sura  Diana; : 

Ipse  etiam  tanto  dominus  sub  pondere  rerum 
Non  dedignatur  bis  terque  revolvere  Caesar.  15 
Sed  tibi  plus  mentis,  tibi  cor  limante  Minerva 
Acrius,  et  tenues  finxerunt  pectus  Athenae. 

Ne  valeam,  si  non  multo  sapit  altius  istud, 

Quod  cum  panticibus  laxis,  et  cum  pede  grandi, 
Et  rubro  pulmone  vetus,  nasisque  timendum,  20 
Omnia  crudelis  lanius  per  compita  portat. 

Audes  praeterea,  quos  nullus  noverit,  in  me 
Scribere  versiculos,  miseras  et  perdere  chartas. 
At  si  quid  no'strae  tibi  bilis  inusserit  ardor. 

Vivet,  et  haerebit,  totoque  legetur  in  orbe;  25 
Stigmata  nec  vafra  delebit  Cinnamus  arte. 

Sed  miserere  tui,  rabido  nec  perditus  ore 
Fumantem  nasum  vivi  tentaveris  ursi. 

Sit  placidus  licet,  et  lambat  digitosque  manusque; 
Si  dolor,  et  bilis,  si  justa  coegerit  ira,  30 

Ursus  erit.  Vacua  dentes  in  pelle  fatiges. 

Et  tacitam  quaeras,  quam  possis  rodere,  carnem. 


Epigramma  LXV. — Ad  Tuccam. 
Hexametris  epigramma  facis,  scio  dicere  Tuccam 
Tucca,  solet  fieri;  denique,  Tucca,  licet. 

Sed  tamen  hoc  longum  est.  Solet  hoc  quoque 
Tucca,  licetque: 

Si  breviora  probas,  disticha  sola  legas. 
Conveniat  nobis:  ut  fas  epigrammata  longa  5 
Sit  transire  tibi,  scribere,  Tucca,  mihi. 

Epigramma  LXVI. — De  praecone  puellam 
vendente. 

Famae  non  nimium  bonae  puellam, 

Quales  in  media  sedent  Suburra, 

Vendebat  modo  praeco  Gellianus. 

Parvo  cum  pretio  diu  liceret. 

Dum  puram  cupit  approbare  cunctis,  5 

Attraxit  prope  se  manu  negantem. 

Et  bis  terque  quaterque  basiavit. 

Quid  profecerit  osculo,  requiris? 

Sexcentos  modo  qui  dabat,  negavit. 

Epigramma  LXVII. — Ad  Pannicum  de  Gellia 
uxore. 

Cur  tantum  eunuchos  habeat  tua  Gellia,  quaeris, 
Pannice?  vult  futui  Gellia,  non  parere. 

Epigramma  LXV11I. — De  morte. Eutychi  pueri 
Flete  nefas  vestrum,  sed  toto  flete  Lucrino, 
Naides,  et  luctus  sentiat  ipsa  Thetis. 

Inter  Baiana3  raptus  puer  occidit  undas 
Eutychus,  ille  tuum,  Castrice,  dulce  latus. 

Hic  tibi  curarum  socius,  blandumque  levamen,  5 
Hic  amor,  hic  nostri  vatis  Alexis  erat. 
Numquid  te  vitreis  nudum  lasciva  sub  undis 
Vivit, et  Alcidae  Nympha  remisit  Hylam? 

An  dea  foemineum  jam  negligit  Hermaphroditum 
Amplexu  teneri  sollicitata  viri  ?  1C 

Quicquid  id  est,  subitae  quaecunque  est  causa  ra- 
Sit,  precor,  et  tellus  mitis,  et  unda  tibi,  [pinae 

Epigramma  LXIX. — De  Bassa. 

Non  miror,  quod  potata  quam  tua  Bassa,  Catulle- 
Miror,  quod  Bassi  filia  potat  aquam. 

Epigramma  LXX. — Ad  Martianum 
Sexagesima,  Martiane,  messis 
Acta  est,  et,  puto,  jam  secunda  Cottae, 

Nec  se  taedia  lectuli  calentis 
Expertum  meminit  die  vel  uno. 

Ostendit  digitum,  sed  impudicum,  5 

Alconti,  Dasioque,  Symmachoque. 

At  nostri  bene  computentur  anni. 

Et,  quantum  tetricae  tulere  febres. 

Aut  languor  gravis,  aut  mali  dolores, 

A  vita  meliore  separentur:  10 

Infantes  sumus,  et  senes  videmur. 
jEtatem  Priamique  Nestorisque 
Longam  qui  putat  esse,  Martiane, 

Multum  decipiturque  falliturque. 

Non  est  vivere,  sed  valere,  vita.  1 5 

Epigramma  LXXI — De  Telethusa. 

Edere  lascivos  ad  Baetica  crusmata  gestus. 

Et  Gaditanis  ludere  docta  modis ;  [ritum 

Tendere  quae  tremulum  Pelian,  Hecubaeque  ma- 
Posset  ad  Hectoreos  sollicitare  rogos; 

Urit  et  excruciat  dominum  Telethusa  priorem :  5 
Vendidit  ancillam ;  nunc  redimit  dominam 

Epigramma  LXXII. — De  Cilice  fure. 

Fur  notae  nimium  rapacitatis 
Complicare  Cilix  volebat  hortum: 

Ingenti  sed  erat,  Fabulle,  in  horto 

Praeter  marmoreum  nihil  Priapum 

Dum  non  vult  vacua  manu  redire,  5 

Ipsum  surripuit  Cilix  Priapum. 

Epigramma  LXXIII. — De  Priapo  Hilari 

Non  rudis  indocta  fecit  me  falce  colonus* 
Dispensatoris  nobile  cernis  opus. 

Nam  Caeretani  cultor  ditissimus  agri 
Hos  Hilarus  colles  et  juga  laeta  tenet. 

Adspice,  quam  certo  videar  non  ligneus  ore,  5 
Nec  devota  focis  inguinis  arma  geram: 

Sed  mihi  perpetua  nunquam  moritura  cupresso 
Phidiaca  rigeat  mentula  digna  manu. 

Vicini,  moneo,  sanctum  celebrate  Priapum, 

Et  bis  septenis  parcite  jugeribus.  10 

Epigramma  LXXIV.— Ad  Esculanum. 

Medio  recumbit  imus  ille  qui  lecto. 

Calvam  trifilem  semitactus  unguento, 

Foditque  tonsis  ora  laxa  lentiscis ; 

Mentitur,  Esculane:  non  habet  dentes 

Epigramma  LXXV. — In  Pontiam. 

Cum  mittis  turdumve  mihi,  quadramve  placentae. 
Sive  femur  leporis,  sive  quid  his  simile  ; 
Buccellas  misisse  tuas  te,  Pontia,  dicis. 

Has  ego  nec  mittam,  Pontia,  sed  nec  edam. 

Epigramma  LXXVI. — Epitaphium  Fusci 

Ille  sacri  lateris  custos,  Martisque  togati. 

Credita  cui  summi  castra  fuere  ducis. 

Hic  situs  est  Fuscus.  Licet  hoc,  Fortuna,  fateri, 
Non  timet  hostiles  jam  lapis  iste  minas. 

Grande  jugum  domita  Dacus  cervice  recepit,  5 
Et  famulum  victrix  possidet  umbra  nemus. 

Epigramma  LXXV1I. —  In  kfrum. 

Cum  sis  tam  pauper,  quam  nec  miserabilis  Irus; 

Tam  juvenis,  quam  nec  Parthenopaeus  erat; 
Tam  fortis,  quam  nec,  cum  vinceret,  Artemidorus ; 

Quid  te  Cappadocum  sex  onus  esse  juvat? 
Rideris,  multoque  magis  traduceris,  Afer,  5 
Quam  nudus  medio  si  spatiere  foro. 

Non  aliter  monstratur  Atlas  cum  compare  ginno, 
Quaeque  vehit  similem  bellua  nigra  Libyn. 
Invidiosa  tibi  quam  sit  lectica,  requiris  ? 

Non  debes  ferri  mortuus  hexaphoro.  10 

Epigramma  LXXVII1  — Ad  Aulum,  de  Phryge 

lusco. 

Potor  nobilis,  Aule,  lumine  uno 
Luscus  Phryx  erat,  alteroque  lippus: 

Huic  Heras  medicus.  Bibas  caveto: 

Vinum  si  biberis,  nihil  videbis. 

Ridens  Phryx,  oculo,  Valebis,  inquit.  5 

Misceri  sibi  protinus  deunces. 

Sed  crebros  jubet.  Exitum  requiris? 

Vinum  Phryx,  oculus  bibit  venenum. 

Epigramma  LXX1X. — Ad  Lupum. 

Tristis  es,  et  felix;  sciat  hoc  Fortuna  caveto 
Ingratum  dicet  te.  Lupe,  si  scierit. 


Epigramma  LXXX. — Ad  Ccesarem  de  rosis 
hibernis. 

Ut  nova  dona  tibi,  Caesar,  Nilotica  tellus 
Miserat  hibernas  ambitiosa  rosas: 

Navita  derisit  Pharios  Memphiticus  hortos. 
Urbis  ut  intravit  limina  prima  tuae. 

Tantus  veris  honos,  et  odorae  gratia  Florae,  5 
Tantaque  Paestani  gloria  ruris  erat.  [rebat. 
Sic  quacunque  vagus  gressumque  oculosque  fe- 
Tonsilibus  sertis  omne  rubebat  iter. 

At  tu  Romanae  jussus  jam  cedere  brumae. 

Mitte  tuas  messes;  accipe,  Nile,  rosas.  10 

Epigramma  LXXXI. — In  Charidemum. 
Iratus  tanquam  populo,  Charideme,  lavaris  : 

Inguina  sic  toto  subluis  in  solio. 

Nec  caput  hic  vellem  sic  te,  Charideme,  lavare ; 
Et  caput,  ecce,  lavas :  inguina  malo  laves. 

Epigramma  LXXXII. — Ad  Rufum. 
Quidam  me  modo,  Rufe,  diligenter 
Inspectum,  velut  emptor  aut  lanista. 

Cum  vultu  digitoque  subnotasset, 

Tune  es,  tune,  ait,  ille  Martialis, 

Cujus  nequitias  jocosque  novit,  5 

Aurem  qui  modo  non  habet  Batavam  ? 

Subrisi  modice  :  levique  nutu 
Me,  quem  dixerat  esse,  non  negavi. 

Cur  ergo,  inquit,  habes  malas  lacernas? 
Respondi:  Quia  sum  malus  poeta.  10 

Hoc  ne  saepius  accidat  poetae. 

Mittas,  Rufe,  mihi  bonas  lacernas. 

Epigramma  LXXXIII. — Ad  Ccesarem  Domi¬ 
tianum. 

Quantum  sollicito  foituna  parentis  Etrusco, 
Tantum,  summe  ducum,  debet  uterque  tibi. 
Nam  tu  missa  tua  revocasti  fulmina  dextra 
Hos  cuperern  mores  ignibus  esse  Jovis. 

Si  tua  sit  summo,  Caesar,  natura  Tonanti,  5 
Utetur  toto  fulmine  rara  manus. 

Muneris  hoc  utrumque  tui  testatur  Etruscus, 
Esse  quod  et  comiti  contigit,  et  reduci. 

Epigramma  LXXXIV. — De  Philippo 
Octaphoro  sanus  portatur,  Avite,  Philippus: 
Hunc  tu  si  sanum  credis,  Avite,  furis. 

Epigramma  LXXXV. — In  mortem  Rufi 
Camonii. 

Editus  est  sextus  sine  te  mihi,  Rufe  Camoni, 

Nec  te  lectorem  sperat,  amice,  liber. 

Impia  Cappadocum  tellus,  et  numine  laevo 
Visa  tibi,  cineres  reddit,  et  ossa  patri. 

Funde  tuo  lacrymaa.  orbata  Bononia,  Rufo : 

Et  resonet  tota  planctus  in  iEmilia. 

Heu  qualis  pietas,  heu  quam  brevis  occidit  aetas' 
Viderat  Alphei  praemia  quinque  modo. 

Pectore  tu  memori  nostros  evolvere  lusus. 

Tu  solitus  nostros,  Rufe,  tenere  jocos.  10 

Accipe  cum  fletu  maesti  breve  carmen  amici, 
Atque  haec  absentis  thura  fuisse  puta. 

Epigramma  LXXXVI. — In  bibentes  aquam 
calidam. 

Setinum,  dominaeque  nives,  densique  trientes, 
Quando  ego  vos,  medico  non  prohibente.bibam ! 
Stultus,  et  ingratus,  nec  tanto  munere  dignus. 
Qui  mavult  haeres  divitis  esse  Mid* 

Possideat  Libycas  messes,  Hermumque,  Tagum- 
Et  potet  calidam,  qui  mihi  livet,  aquam,  [que, 

Epigramma  LXXXVII. — Ad  Casarem. 

Di  tibi  dent,  et  tu,  Caesar,  quaecunque  mereris : 
Di  mihi  dent,  et  tu,  quae  volo,  si  'merui. 

Epigramma  LXXXVIII. — Ad  Cacilianum. 

Mane  salutavi  vero  te  nomine  casu : 

Nec  dixi  dominum,  Caeciliane,  meum. 

Quanti  libertas  constet  mihi  tanta,  requiris? 
Centum  quadrantes  abstulit  illa  mihi. 

Epigramma  LXXXIX. — De  Panareto  potore. 

Cum  peteret  seram  media  jam  nocte  matellam 
Arguto  madidus  pollice  Panaretuss 
Spoletina  data  est,  sed  quam  siccaverat  ipse : 

Nec  fuerat  soli  tanta  lagena  satis. 

Ille  fide  summa  testae  sua  vina  remensus,  5 
Reddidit  oenophori  pondera  plena  sui. 

Miraris,  quantum  biberat,  cepisse  lagenam ? 
Desine  mirari,  Rufe:  merum  biberat. 

Epigramma  XC. — De  Gellia. 
Moechum  Gellia  non  habet,  nisi  unum. 

Turne  est  hoc  magis  ;  uxor  est  duorum. 


Epigramma  XCI. — In  Zoilum. 

Sancta  ducis  summi  prohibet  censura,  vetatque 
Moechari.  Gaude,  Zoile  non  futues. 

Epigramma  XCII.— In  Ammianum. 

Caelatus  tibi  cum  sit,  Ammiane, 

Serpens  in  patera  Myronis  arte  ; 

Vaticana  bibis :  bibis  venenum. 

Epigramma  XCIII. — De  Thaide. 

Tam  male  Thais  olet,  quam  non  fullonis  avari 
Testa  vetus,  media  sed  modo  fracta  via  ; 

Non  ab  amore  recens  hircus,  non  ora  leonis. 

Non  detracta  cani  Transtiberina  cutis ; 

Pullus  abortivo  nec  cum  putrescit  in  ovo,  5 
Amphora  corrupto  nec  vitiata  garo. 

Virus  ut  hoc  alio  fallax  permutet  odore. 
Deposita  quoties  balnea  veste  petit : 

Psilothro  viret,  aut  acida  latet  oblita  creta , 

Aut  tegitur  pingui  terque  quaterque  faba.  10 

Cum  bene  se  tutam  per  fraudes  mille  putavit. 
Omnia  cum  fecit,  Thaida  Thais  olet. 

Epigramma  XCIV. — De  Calpetiano. 

Ponuntur  semper  chrysendeta  Calpetiano, 

Sive  foris,  seu  cum  ccenat  in  urbe  domi. 

Sic  etiam  in  stabulo  semper,  sic  ccenat  in  agro. 
Non  habet  ergo  aliud  ?  non  habet  immo  suum 


LIBER  SEPTIMUS. 


Epigramma  I. — Ad  Domitianum,  de  lorica. 
Accipe  belligerae  crudum  thoraca  Minervae, 

Ipsa  Medusaeae  quem  timet  ira  comte. 

Oum  vacat  haec,  Caesar,  poterit  lorica  vocari : 
Pectore  cum  sacro  sederit,  iEgis  erit. 

Epigramma  II. — Ad  ipsam  loricam. 

Invia  Sarmaticis  domini  lorica  sagittis. 

Et  Martis  Getico  tergore  fida  magis  : 

Quam  vel  ad  ^Etolae  securam  cuspidis  ictus 
Texuit  innumeri  lubricus  unguis  apri : 

Felix  sorte  tua!  sacrum  cui  tangere  pectus  5 
Fas  erit,  et  nostri  mente  calere  dei. 
comes,  et  magnos  illaesa  merere  triumphos, 
Palmataeque  ducem,  sed  cito,  redde  togae. 

Epigramma  III. — Ad  Pontilianum. 

Cur  non  mitto  meos  tibi,  Pontiliane,  libellos  ? 

Ne  mihi  tu  mittas,  Pontiliane,  tuos. 

Epigramma  IV. — De  Oppiano. 

Esset,  Castrice,  cum  mali  coloris, 

Versus  scribere  coepit  Oppianus. 

Epigramma  V. — Ad  Casarem  Domitianum. 
Si  desiderium,  Caesar,  populique  patrumque 
Respicis,  et  Latiae  gaudia  vera  togae; 

Redde  deum  votis  poscentibus;  invidet  hosti 
Roma  suo,  veniat  laurea  multa  licet. 

Terrarum  dominum  propius  videt  ille,  tuoque  5 
Terretur  vultu  barbarus,  et  fruitur. 


Epigramma  VI. — De  fama  reditus  Domitiam , 
Ecquid  Hyperboreis  ad  nos  conversus  ab  oris 
Ausonias  Caesar  jam  parat  ire  vias  ? 

Certus  abest  auctor,  sed  vox  hoc  nuntiat  omnis 
Credo  tibi ;  verum  dicere,  Fama,  soles. 
Publica  victrices  testantur  gaudia  chartae  s  5 
Martia  laurigera  cuspide  pila  virent. 

Rursus,  io,  magnos  clamat  tibi  Roma  triumphos, 
invictusque  tua,  Caesar,  in  urbe  sonas. 

Sed  jam,  laetitiae  quo  sit  fiducia  major, 

Sarmaticae  laurus  nuntius  ipse  veni.  10 

Epigramma  VII. — Ad  Casarem  Domitianum 
Hiberna  quamvis  Arctos,  et  rudis  Peuce, 

Et  ungularum  pulsibus  calens  Ister, 

Fractusque  cornu  jam  ter  improbo  Rhenus, 
Teneat  domantem  regna  perfidae  gentis 
Te,  summe  mundi  rector,  et  parens  orbis,  5 
Abesse  nostris  non  tamen  potes  votis 
Illic  et  oculis  et  animis  sumus,  Caesar : 

Adeoque  mentes  omnium  tenes  unus. 

Ut  ipsa  magni  turba  nesciat  Circi 

Utrumne  currat  Passerinus,  an  Tigris.  10 

Epigramma  VIII. —  De  reditu  Domitiani 
Nunc  hilares,  siquando,  mihi,  nunc  ludite, Musae , 
Victor  ah  Odrysio  redditur  orbe  deus. 

Certa  facis  populi  tu  primus  vota,  December 
Jam  licet  ingenti  dicere  voce,  Venit. 

Felix  sorte  tua  !  poteras  non  cedere  Jano,  5 
Gaudia  si  nobis,  quae  dabit  ille,  dares 

Festa  coronatus  ludet  convicia  miles, 

Inter  laurigeros  cum  comes  ibit  equos. 

Fas  audire  jocos,  levioraque  carmina,  Caesar, 

Et  tibi  sit:  lusus  ipse  triumphus  amat.  10 
Epigramma  IX. — De  Cascellio. 

Cum  sexaginta  numeret  Cascellius  annos, 
Ingeniosus  homo  est :  quando  disertus  erit  ? 
Epigramma  X. — In  Olum. 

Paedicatur  Eros,  fellat  Linus :  Ole,  quid  ad  te. 
De  cute  quid  faciant  ille,  vel  ille,  sua  ? 
Centenis  futuit  Matho  millibus :  Ole,  quid  ad  te  ? 

Non  tu  propterea,  sed  Matho  pauper  erit. 

In  lucem  coenat  Sertorius  :  Ole,  quid  ad  te  ?  5 

Cum  liceat  tota  stertere  nocte  tibi. 

Septingenta  Tito  debet  Lupus  :  Ole,  quid  ad  te? 

Assem  ne  dederis,  crediderisve  Lupo. 

Illud  dissimulas,  ad  te  quod  pertinet.  Ole, 

Quodque  magis  curse  convenit  esse  tu®.  10 
Pro  togula  debes :  hoc  ad  te  pertinet,  Ole. 

Quadrantem  nemo  jam  tibi  credet :  et  hoc. 
Uxor  moecha  tibi  est :  hoc  ad  te  pertinet.  Ole. 

Poscit  jam  dotem  filia  grandis:  et  hoc. 

Dicere  quindecies  poteram  quod  pertinet  ad  te : 
Sed  quid  agas,  ad  me  pertinet.  Ole,  nihil.  16 

Epigramma  XI. — Ad  Aulum  Pudentem. 
Cogis  me  calamo  manuque  nostra 
Emendare  meos,  Pudens,  libellos. 

O  quam  me  nimium  probas,  amasque. 

Qui  vis  archetypas  habere  nugas  ? 

Epigramma  XII. — Ad  Faustinum. 

Sic  me  fronte  legat  Dominus,  Faustine,  serena, 
Excipiatque  meos,  qua  sole*  aure, jocos; 

Ut  mea  nec,  juste  quos  odit,  pagina  laedit. 

Et  mihi  de  nullo  fama  rubore  placet. 

Quid  prodest,  cupiant  cum  quidam  nostra  videri. 
Si  qua  Lycambeo  sanguine  tela  madent  ?  6 

Vipereumqne  vomant  nostro  sub  nomine  virus, 
Qui  Phoebi  radios  ferre  diemque  negant  ? 
Ludimus  innocui :  scis  hoc  bene  :  juro  potentis 
Per  genium  Fam®,Castalidumque  gregem  :  10 
Perque  tuas  aures,  magni  mihi  numinis  instar. 
Lector,  inhumana  liber  ab  invidia. 
Epigramma  XIII—  De  Lycoride. 

Dum  Tiburtinis  albescere  solibus  audit 
Antiqui  dentis  fusca  Lycoris  ebur, 

Venit  in  Herculeos  colles.  Quid  Tiburis  alti 
Aura  valet  ?  parvo  tempore  nigra  redit. 
Epigramma  XIV. — Ad  Aulum ,  de  luctu  suce 
pueli  te. 

Accidit  infandum  nostr®  scelus,  Aule,  pueli®, 
Amisit  lusus  deliciasque  suas: 

Non  quales  teneri  ploravit  amica  Catulli 
Lesbia,  nequitiis  passeris  orba  sui ; 

Vel  Stellae  cantata  meo  quas  flevit  Ianthis,  5 
Cujus  in  Elysio  nigra  columba  volat. 

Lux  mea  non  capitur  nugis,  nec  amoribus  istis. 
Nec  domin®  pectus  talia  damna  movent. 

Bis  denos  puerum  numerantem  perdidit  annos, 
Mentula  cui  nondum  sesquipedalis  erat.  10 
Epigramma  XV. — Ad  Arginum puerum 
lanthidos. 

Quis  puer  hic  nitidis  absistii  lanthidos  undis, 
it  fugit  ad  dominam  Naida  ?  numquid  Hylas  ? 
O  bene,  quod  sylva  colitur  Tirynthius  ista. 

Et  quod  amatrices  tam  prope  servat  aquas  ! 


Securus  licet  hos  fontes,  Argine,  ministres  :  5 

Nil  facient  Nymph®  :  ne  velit  ipse,  cave. 
Epigramma  XVI. — Ad  Regulum. 

/Era domi  non  sunt;  superest  hoc, Regule,  solum. 
Et  tua  vendamus  munera :  numquid  emis  ? 

Epigramma  XVII. — Ad  bibliothecam  Julii 
Martialis. 

Ruris  bihliotheca  delicati. 

Vicinam  videt  unde  lector  urbem; 

Inter  carmina  sanctiora  si  quis 
Lasciv®  fuerit  locus  Thali®, 

Hos  nido  licet  inseras  vel  imo,  5 

Septem  quos  tibi  mittimus  libellos. 

Auctoris  calamo  sui  notatos  i 
H®c  illis  pretium  facit  litura. 

At  tu,  munere  dedicata  parvo, 

Qu®  cantaberis  orbe  nota  toto,  10 

Pignus  pectoris  hoc  mei  tuere, 

Juli  bibliotheca  Martialis. 

Epigramma  XVIII. — In  Gallam. 

Cum  tibi  sit  facies,  de  qua  nec  foemina  possit 
Dicere ;  cum  corpus  nulla  litura  notet. 

Cur  te  tam  rarus  cupiat,  repetatque  fututor, 
Miraris?  vitium  est  non  leve, Galla,  tibi. 
Accessi  quoties  ad  opus,  mixtisque  movemur  5 
Inguinibus :  cunnus  non  tacet,  ipsa  taces. 

Di  facerent,  ut  tu  loquereris,  et  ipse  taceret  • 
Offendor  cunni  garrulitate  tui. 

Pedere  te  mallem :  namque  hoc  nec  inutile  dicit 
Symmachus,  et  risum  res  movet  ista  simul.  10 
Quis  ridere  potest  fatui  poppysmata  cunni  ? 

Cum  sonat  hic,  cui  non  mentula  mensque 
cadit  ? 

Dic  aliquid  saltem,  clamosoque  obstrepe  cunno 
Et  si  adeo  muta  es,  disce  vel  inde  loqui. 

Epigramma  XIX. — De  fragmento  Argus. 
Fragmentum  quod  vile  putas,  et  inutile  lignum, 
H®c  fuit  ignoti  prima  carina  maris : 

Quam  nec  Cyane®  quondam  potuere  ruin® 
Frangere,  nec  Scythici  tristior  ira  freti. 

Sfficula  vicerunt :  sed,  quamvis  cesserit  annis,  5 
Sanctior  est  salva  parva  labella  rate. 

Epigramma  XX. — In  Sanctram. 

Nihil  est  miserius,  nec  gulosius  Sanctra. 

Rectam  vocatus  cum  cucurrit  ad  coenam. 

Quam  tot  diebus  noctibusque  captavit ; 

Ter  poscit  apri  glandulas,  quater  lumbum. 

Et  utramque  coxam  leporis,  et  duos  armos :  5 

Nec  erubescit  pejerare  de  turdo. 

Et  ostreorum  rapere  lividos  cirros. 

Buccis  placent®  sordidam  linit  mappam. 

Illic  et  uv®  collocantur  ollares. 

Et  Punicorum  pauca  grana  malorum,  10 

Et  excavat®  pellis  indecens  vulv®. 

Et  lippa  ficus,  debilisque  boletus. 

Sed  mappa  cum  jam  mille  rumpitur  furtis, 

Rosos  tepenti  spondylos  sinu  condit. 

Et  devorato  capite  turturem  truncum.  15 

Colligere  longa  turpe  nec  putat  dextra 
Analecta,  quicquid  et  canes  reliquerunt. 

Nec  esculenta  sufficit  gul®  pr®da. 

Misto  lagenam  replet  ad  pedes  vino, 

H®c  per  ducentas  cum  domum  tulit  scalas,  20 
Seque  obserata  elusit  anxius  cella. 

Gulosus  ille  postero  die  vendit. 

Epigramma.  XI. — De  natali  Lucani. 

H®c  est  illa  dies,  quae  magni  conscia  partus 
Lucanum  populis,  et  tibi,  Polla,  dedit. 

Heu  Nero  crudelis,  nullaque  invisior  umbra ! 
Debuit  hoc  saltem  non  licuisse  tibi. 

Epigramma  XXII. — De  eodem. 

Vatis  Apollinei  magno  memorabilis  ortu 
Lux  redit :  Aonidum  turba  favete  sacris. 

Haec  meruit,  cum  te  terris,  Lucane,  dedisset. 
Mixtus  Castaliae  Baetis  ut  esset  aquae. 

Epigramma  XXIII—  De  eodem,  ad  Phoebum. 
Phoebe,  veni ;  sed  quantus  eras  cum  bella  tonanti 
Ipse  dares  Latiae  plectra  secunda  lyrae. 

Quid  tanta  pro  luce  precer?  tu,  Polla,  maritum 
Saepe  colas,  et  se  sentiat  ipse  coli. 

Epigramma  XXIV .—In  maledicum 
Cum  Juvenale  meo  quae  me  committere  tentas. 
Quid  non  audebis,  perfida  lingua,  loqui  ? 

Te  fingente  nefas  Pyladen  odisset  Orestes: 

Thesea  Pirithoi  destituisset  amor. 

Tu  Siculos  fratres,  et  majus  nomen  Atridas,  5 
Et  Ledae  poteras  dissociaTe  genus. 

Hoc  tibi  pro  meritis,  et  talibus  imprecor  ausis. 
Ut  facias  illud,  quod,  puto,  lingua,  facis. 

Epigramma  XXV. — In  malum  poetam. 
Dulcia  cum  tantum  scribas  epigrammata  semper. 
Et  cerussata  candidiora  cute ; 

Nullaque  mica  salis,  nec  amari  fellis  in  illis 
Gutta  sit ;  o  demens,  vis  tamen  illa  legi ! 

Nec  cibus  ipse  juvat  morsu  fraudatus  aceti  :  5 

Nec  grata  est  facies,  cui  gelasinus  abest. 
Infanti  melimela  dato,  fatuasque  mariscas  : 

Nam  mihi,  qu®  novit  pungere,  Chia  sapit. 

Epigramma  XXVI. — Scazonta  mittit  ad 
Apollinarem. 

Apollinarem  conveni  meum.  Scazon, 

Et  si  vacabit,  (ne  molestus  accedas,) 

Hoc  qualecunque,  cujus  aliqua  pars  ipse  est. 
Dabis:  hoc  facet®  carmen  imbuant  aures. 

Si  te  receptum  fronte  videris  tota,  5 

Noto  rogabis  ut  favore  sustentet. 

Quanto  mearum,  scis,  amore  nugarum 
Flagret :  nec  ipse  plus  amare  te  possum. 

Contra  malignos  esse  si  cupis  tutus, 
Apollinarem  conveni  meum.  Scazon.  10 

Epigramma  XXVII. — De  Apro  sibi  a  Dextro 
misso. 

Tuse*  glandis  aper  populator,  et  ilice  multa 
Jam  piger,  /Etol®  fama  secunda  fer®. 

Quem  meus  intravit  splendenti  cuspide  Dexter, 
Pneda  jacet  nostris  invidiosa  focis. 
Pinguescant  madido  tetri  nidore  Penates,  5 

Flagret  et  exciso  festa  culina  jugo. 

Sed  coquus  ingentem  piperis  consumet  acervum. 
Addet  et  arcano  mixta  Falerna  garo. 

Ad  dominum  redea3  :  noster  te  non  capit  ignis. 
Conturbator  aper :  vilius  esurio.  10 

Epigramma  XXVIII. — Ad  Fuscum 
Sic  Tiburtin®  crescat  tibi  sylva  Dian®, 

Et  properet  essum  s®pe  redire  nemus: 

Nec  Tartessiacis  Pallas  tua,  Fusce,  trapetis 
Cedat,  et  immodici  dent  bona  musta  lacus  : 


Sic  fora  mirentur,  sic  te  Pallatia  laudent,  5 
Excolat  et  geminas  plurima  palma  fores : 

Otia  dum  medius  prsstat  tibi  parya  December, 
Excipe,  sed  certa,  quos  legis,  aure  jocos. 

Scire  libet  verum  :  res  est  h®c  ardua:  sed  tu. 
Quod  tibi  vis  dici,  dicere,  Fusce,  potes.  10 

Epigramma  XXIX. — Ad  Testilum  puerum. 
Testile,  Victoris  tormentum  dulce  Voconi 
Quo  nemo  est  toto  notior  orbe  puer , 

Sic  etiam  positis  formosus  amere  capillis. 

Et  placeat  vati  nulla  puella  tuo  ; 

Paullisper  domini  doctos  sepone  libellos,  5 
Carmina  Victori  dum  lego  pauca  tuo. 

Et  Mecsnati  Maro  cum  cantaret  Alexim, 

Nota  tamen  Marsi  fusca  Melsnis  erat. 

Epigramma  XXX. —  In  Caeliam. 

Das  Parthis,  das  Germanis,  das,Coelia,  Dacis  : 

Nec  Cilicum  spernis, Cappadocumque  toros. 
Et  tibi  de  Pharia  Memphiticus  urbe  fututor 
Navigat,  a  rubris  et  niger  Indus  aquis  : 

Nec  recutitorum  fugis  inguina  Judsorum,  5 
Nec  te  Sarmatico  transit  Alanus  equo. 

Qua  ratione  facis,  cum  sis  Romana  puella, 

Quod  Romana  tibi  mentula  nulla  placet ? 

Epigramma  XXXI. — Ad  Regulum. 
Rauc®  cortis  aves,  et  ova  matrum. 

Et  flavas  medio  vapore  Chias, 

Et  fetum  querul®  rudem  capell®. 

Nec  jam  frigoribus  pares  olivas. 

Et  canum  gelidis  olus  pruinis,  5 

De  nostro  tibi  rure  missa  credis  ? 

O  quam,  Regule,  diligenter  erras! 

Nil  nostri,  nisi  me,  ferunt  agelli. 

Quicquid  villicus  Umber,  aut  colonus, 

Aut  rus  marmore  tertio  notatum,  13 

Aut  Tusci  tibi,  Tusculive  mittunt. 

Id  tota  mihi  nascitur  Suburra. 

Epigramma  XXXII. — Ad  Atticum. 

Attice,  facund®  renovas  qui  nomina  gentis, 

Nec  sinis  ingentem  conticuisse  domum: 

Te  pia  Cecropi®  comitatur  turba  Minerv®, 

Te  secreta  quies,  te  sophos  omnis  amat. 

At  juvenes  alios  fracta  colit  aure  magister,  5 
Et  rapit  immeritas  sordidus  unctor  opes. 

Non  pila,  non  follis,  non  te  paganica  thermis 
Prsparat,  aut  nudi  stipitis  ictus  hebes : 

Vara  nec  injecto  ceromate  brachia  tendis  : 

Non  harpasta  vagus  pulverulenta  rapis  :  10 

Sed  curris  niveas  tantum  prope  Virginis  undas, 
Aut  ubi  Sidonio  taurus  amore  calet. 

Per  varias  artes,  omnis  quibus  area  fervet. 
Ludere,  cum  liceat  currere,  pigritia  est. 

Epigramma  XXXIII. — In  Cinnam. 
Sordidior  coeno  cum  sit  toga,  calceus  autem 
Candidior  prima  sit  tibi,  Cinna,  nive  ; 

Dejecto  quid,  inepte,  pedes  perfundis  amictu  ? 
Collige,  Cinna,  togam ;  calceus  ecce  perit. 

Epigramma  XXXIV. — Ad  Severum,  de 
Charino. 

Quo  possit  fieri  modo,  Severe, 

Ut  vir  pessimus  omnium  Charinus 
Unam  rem  bene  fecerit,  requiris? 

Dicam,  sed  cr  ‘o.  Quid  Nerone  pejus  * 

Quid  thermis  melius  Neronianis?  5 

Non  deest  protinus  ecce  de  malignis, 

Qui  sic  rancidulo  loquatur  ore  : 

Quid  ?  tu  tot  domini  deique  nostri 
Praefers  muneribus  Neronianas  ? 

Thermas  praefero  balneis  cinaedi.  10 

Epigramma  XXXV. — Ad  Lecaniam. 
Inguina  succinctus  nigra  tibi  servus  aluta 
Stat,  quoties  calidis  tota  foveris  aquis. 

Sed  meus,  ut  de  me  taceam,  Lecania,  servus, 
Judaeum  nulla  sub  cute  pondus  habet. 

Et  nudi  tecum  juvenesque  senesque  lavantur,  5 
An  sola  est  servi  mentula  vera  tui  ? 

Ecquid  foemineos  sequeris,  matrona,  recessus  ? 
Secretusque  tua,  cunne,  lavaris,  aqua  ? 

Epigramma  XXXVI. — Ad  Stellam 
Cum  pluvias  madidumque  Jovem  perferre  ne- 
Et  rudis  hibernis  villa  nataret  aquis;  [garet. 
Plurima,  quae  posset  subitos  effundere  nimbos, 
Muneribus  venit  tegula  missa  tuis. 

Horridus  ecce  sonat  Boreae  stridore  December : 
Stella,  tegis  villam,  non  tegis  agricolam.  6 

Epigramma  XXXVII. — Ad  Castricum,  de 
theta. 

Nosti  mortiferum  quaestoris,  Castrice,  signum  ? 

Est  operae  pretium  discere  theta  novum. 
Exprimeret  quoties  rorantem  frigore  nasum, 
Lethalem  juguli  jusserat  esse  notam. 

Turpis  ab  inviso  pendebat  stiria  naso,  5 

Cum  flaret  madida  fauce  December  atrox. 
Collegae  tenuere  manus.  Quid  plura  requiris  ? 
Emungi  misero,  Castrice,  non  licuit. 

Epigramma  XXXVIII.— Ad  Polyphemum. 
Tantus  es,  et  talis  nostri,  Polypheme,  Severi, 

Ut  te  mirari  possit  et  ipse  Cyclops.  [rum 
Sed  nec  Scylla  minor:  quod  si  fera  monstra  duo- 
Junxeris,  alterius  fiet  uterque  timor. 

Epigramma  XXXIX. — De  Caelio 
Discursus  varios,  vagumque  mane, 

Et  fastus,  et  ave  potentiorum, 

Cum  perferre  patique  jam  negaret. 

Coepit  fingere  Coelius  podagram. 

Quam  dum  vult  nimis  approbare  veram,  5 

Et  sanas  linit  obligatque  plantas, 

Inceditque  gradu  laborioso  ; 

(Quantum  cura  potest,  et  ars  doloris !) 

Desit  fingere  Coelius  podagram. 

Epigramma  XL. — Epitaphium  patris  Etrusci. 
Hic  jacet  ille  senex,  Augusta  notus  in  aula, 
Pectore  non  humili  passus  utrumque  deum  ; 
Natorum  pietas  sanctis  quem  conjugis  umbris 
Miscuit :  Elysium  possidet  ambo  nemus. 
Occidit  illa  prior  viridi  fi audata  juventa  :  5 

Hic  prope  ter  senas  vixit  Olympiadas. 

Sed  festinatis  raptum  tibi  credidit  annis, 
Adspexit  lacrymas  quisquis,  Etrusce,  tuas. 

Epigramma  XLI.— Ad  Sempronium  Tuccam. 
Cosmicus  esse  tibi,  Semproni  Tucca,  videris  : 
Cosmica,  Semproni,  tam  mala  quam  bona  sunt. 
Epigramma  XLII. — Ad  Castricum. 
Muneribus  cupiat  si  quis  contendere  tecum. 
Audeat  hic  etiam,  Castrice,  carminibus. 


Nos  tenues  in  utroque  sumus,  vincique  parati : 

Inde  sopor  nobis,  et  placet  alta  quies. 

Tam  mala  cur  igitur  dederim  tibi  carmina,  quaeris  ? 
Alcinoo  nullum  poma  dedisse  putas  ?  6 

Epigramma  XLIII. — In  Cinnam. 

Primum  est,  ut  praestes,  si  quid  te, Cinna,  rogabo : 

Illud  deinde  sequens,  ut  cito,  Cinna,  neges. 
Diligo  praestantem  ;  non  odi,  Cinna,  negantem  . 
Sed  tu  nec  praestas,  nec  cito,  Cinna,  negas. 

Epigramma  XLIV. — De  imagine  Maximi 
Ccesonii,  ad  Q.  Ovidium. 

Maximus  ille  tuus,  Ovidi,  Caesonius  hic  est, 
Cujus  adhuc  vultum  vivida  cera  tenet. 

Hunc  Nero  damnavit :  sed  tu  damnare  Neronem 
Ausus  es,  et  profugi,  non  tua,  fata  sequi. 
^Equora  per  Scyllae  magnus  comes  exsulis  isti,  5 
Qui  modo  nolueras  consulis  ire  comes. 

Si  victura  meis  mandantur  nomina  chartis. 

Et  fas  est  cineri  mesuperesse  meo, 

Audiet  hoc  praesens, venturaque  turba;  fuisse 
Illi  te,  Senecae  quod  fuit  ille  suo.  lc 

Epigramma  XLV. — De  eadem. 

Facundi  Senecae  potens  amicus, 

Caro  proximus,  aut  prior  Sereno, 

Hic  est  Maximus  ille,  quem  frequenti 
Felix  littera  pagina  salutat. 

Hunc  tu  per  Siculas  secutus  undas,  5 

O  nullis  Ovidi  tacende  linguis, 

Sprevisti  domini  furentis  iras. 

Miretur  Pyladem  suum  vetustas. 

Haesit  qui  comes  exsuli  parentis. 

Quis  discrimina  comparet  duorum  ?  10 

Haesisti  comes  exsuli  Neronis. 

Epigramma  XLVI. — Ad  Priscum. 
Commendare  tuum  dum  vis  mihi  carmine  munus. 

Maeonioque  cupis  doctius  ore  loqui ; 
Excrucias  multis  pariter  me  teque  diebus  : 

Et  tua  de  nostro,  Prisce,  Thalia  placet. 
Divitibus  poteris  Musas,  elegosque  sonantes  5 
Mittere  :  pauperibus  munera  pexa  dato. 

Epigramma  XLV1I. — Ad  Licinium  Suram. 

Doctorum  Licini  celeberrime  Sura  virorum. 
Cujus  prisca  graves  lingua  reduxit  avos  ; 
Redderis,  heu  quanto  fatorum  munere!  nobis, 
Gustata  Lethes  paene  remissus  aqua  ' 
Perdiderant  jam  vota  metum,  securaque  flebant 
Tristia  cum  lacrymis;  jamque  peractus  eras.  6 
Non  tulit  invidiam  taciti  regnator  Averni, 

Et  raptas  fatis  reddidit  ipse  colos. 

Scis  igitur,  quantas  hominum  mors  falsa  querelas 
Moverit;  et  frueris  posteritate  tua.  19 

Vive  velut  rapto,  fugitivaque  gaudia  carpe  : 
Perdiderit  nullum  vita  reversa  diem. 

Epigramma  XLVIII. — De  Annio. 

Cum  mensas  habeat  fere  ducentas, 

Pro  mensis  habet  Annius  ministros: 
Transcurrunt  gabatae,  volantque  lances. 

Has  vobis  epulas  habete,  lauti. 

Nos  offendimur  ambulante  coena. 

Epigramma  XLIX. — Ad  Severum. 

Farva  suburbani  munuscula  mittimus  horti; 
Faucibus  ova  tuis :  poma,  Severe,  gulae. 

Epigramma  L. — Ad  fontem  lanthidos. 

Fons  dominae,  regina  loci  quo  gaudet  Ianthis, 
Gloria  conspicuae  deliciumque  domus  ; 

Cum  tua  tot  niveis  ornetur  ripa  ministris. 

Et  Ganymedeo  luceat  unda  choro  : 

Quid  facit  Alcides  sylva  sacratus  in  ista  ?  5 

Tam  vicina  tibi  cur  tenet  antra  deus? 
Numquid  Nympharum  notos  observat  amores, 
Tam  multi  pariter  ne  rapiantur  Hylae  ? 

Epigramma  LI. — Ad  Urbicum. 

Mercari  nostras  si  te  piget.  Urbice,  nugas. 

Et  lasciva  tamen  carmina  nosse  libet ; 
Pompeium  quaeras  (et  nosti  forsitan)  Auctum ; 

Ultoris  prima  Martis  in  aede  sedet. 

Jure  madens,  varioque  togae  limatus  in  usu,  5 
Non  lector  meus  hic,  Urbice,  sed  liber  est. 

Sic  tenet  absentis  nostros,  cantatque  libellos, 

Ut  pereat  chartis  littera  nulla  meis. 

Denique,  si  vellet,  poterat  scripsisse  videri; 

Sed  famae  mavult  ille  favere  meae.  10 

Hunc  licet  a  decima  (nec  enim  satis  ante  vacabit) 
Sollicites:  capiet  coenula  parva  duos. 

Ille  leget,  bibe  tu  :  nolis  licet,  ille  sonabit 
Et  cum.  Jam  satis  est, dixeris;  ille  leget. 

Epigramma  LII. — Ad  Auctum. 

Gratum  est,  quod  Celeri  nostros  legis,  Aucte,  li¬ 
bellos; 

Si  tamen  et  Celerem  quod  legis.  Aucte,  juvat. 
Ille  meas  gentes,  et  Celtas  rexit  Iberos, 

Nec  fuit  in  nostro  certior  orbe  fides. 

Major  me  tanto  reverentia  turbat ;  et  aures  5 
Non  auditoris,  judicis  esse  puto. 

Epigramma  LIII. — In  Umbrum. 

Omnia  misisti  mihi  Saturnalibus,  Umber, 
Munera,  contulerant  quae  tibi  quinque  dies; 
Bis  senos  triplices,  et  dentiscalpia  septem  : 

His  comes  accessit  spongia,  mappa,  calix  ; 
Semodiusque  fabae  cum  vimine  Picenarum,  5 
Et  Laletanae  nigra  lagena  sapae  : 

Parvaque  cum  canis  venerunt  coctona  prunis, 

Et  Libycae  fici  pondere  testa  gravis. 

Vix  puto  triginta  nummorum  tota  fuisse 

Munera,  quae  grandes  octo  tulere  Syri.  10 
Quanto  commodius  nullo  mihi  ferre  labore 
Argenti  potuit  pondera  quinque  puer  ? 

Epigramma  L1V. — In  Nasidienum. 
Semper  mane  mihi  de  me  mera  somnia  narras, 
Quae  moveant  animum  sollicitentque  meum. 
Jam  prior  ad  faecem,  sed  et  haec,  vindemia  venit. 
Exorat  noctes  dum  mihi  saga  tuas. 

Consumpsi  salsasque  molas,  et  thuris  acervos :  5 
Decrevere  grege3,  dum  cadit  agna  frequens. 
Non  porcus,  non  cortis  aves,  non  ova  supersunt. 
Aut  vigila,  aut  dormi,  Nasidiene,  tibi. 

Epigramma  LV. — In  Chrestum. 

Nulli  munera,  Chreste,  si  remittis. 

Nec  nobis  dederis,  remiserisque ; 

Credam  te  satis  esse  liberalem. 

Sed  si  reddis  Apicio,  Lupoque, 

Et  Gallo,  Titioque,  Gellioque  ;  5 

Lingas  non  mihi,  (nam  proba  et  pusilla  est,) 

Sed  quae  de  Solymis  venit  perustis 
Damnatam  modo  mentulam  tributi. 


Epigramma  LVI. — Ad  Rabirium. 

Astra  polumque  tua  cepisti  mente,  Rabiri, 
Parrhasiam  mira  qui  struis  arte  domum 
Phidiaco  si  digna  Jovi  dare  templa  parabit 
Has  petat  a  nostro  Pisa  Tonante  manus. 

Epigramma  LVIL — De  Achilla. 

Castora  de  Polluce  Gabinia  fecit  Achillam  : 
nl>!  kyafoi  fuerat,  nunc  erit 

Epigramma  LVIH. — Ad  Gallam. 

Jam  sex,  aut  septem  nupsisti,  Galla,  cinaedis. 
Dum  coma  te  nimium,  pexaque  barba  juvat. 
Deinde  experta  latus,  madidoque  simillima  loro 
Inguina,  nec  lassa  stare  coacta  manu, 

Deseris  imbelles  thalamos,  mollemque  maritum: 

Rursus  et  in  similes  decidis  usque  loros.  6 
Quaere  aliquem  Curios  semper  Fabiosque  lo- 
qu  entem. 

Hirsutum,  et  dura  rusticitate  trucem. 

Invenies;  sed  habet  tristis  quoque  turba  cinaedos  : 
Diiticile  est  vero  nubere,  Galla,  viro.  10 

Epigramma  LIX. — De  Cceciltano. 

Non  coenat  sine  apro  noster,  Tite,  Caecilianus 
Bellum  convivam  Caecilianus  habet. 

Epigramma  LX. — Ad  Jovem  Capitolinum. 
Tarpeiae  venerande  rector  aulae. 

Quem  salvo  duce  credimus  Tonantem, 

Cum  votis  sibi  quisque  te  fatiget. 

Et  poscat  dare,  quae  dei  potestis : 

Nil  pro  me  mihi,  Jupiter,  petenti  5 

Ne  succensueris,  velut  superbo. 

Te  pro  Caesare  debeo  rogare  : 

Pro  me  debeo  Caesarem  rogare. 

Epigramma  LXI. — Ad  Caesarem  Germanicum. 
Abstulerat  totam  temeraiius  institor  urbem, 
Inque  suo  nullum  limine  limen  erat. 

Jussisti  tenues,  Germanice,  crescere  vicos ; 

Et,  modo  quae  fuerat  semita,  facta  via  est. 
Nulla  catenatis  pila  est  praecincta  lagenis  :  5 

Nec  praetor  medio  cogitur  ire  luto  : 

Stringitur  in  densa  nec  ca-ca  novacula  turba: 

Occupat  aut  totas  nigra  popina  vias. 

Tonsor,  caupo,  coquus,  lanius  sua  limina  servant. 
Nunc  Roma  est,  nuper  magna  taberna  fuit.  10 
Epigramma  LXII. — In  Amillum. 
Reclusis  foribus  grandes  percidis,  Amille, 

Et  te  deprendi,  cum  facis  ista,  cupis; 

Ne  quid  liberti  narrent,  servique  paterni. 

Et  niger  obliqua  garrulitate  cliens. 

Non  paedicari  se  qui  testatur,  Amille,  5 

Illud  saepe  facit,  quod  sine  teste  facit. 

EriGRAMMA  LXIII. — De  Silio  [ Italico .] 
Perpetui  nunquam  moritura  volumina  Sili 
Qui  legis,  et  Latia  carmina  digna  toga ; 

Pierios  tantum  vati  placuisse  recessus 
Credis,  et  Aoniae  Bacchica  serta  comae? 

Sacra  cothurnati  non  attigit  ante  Maronis,  5 
Implevit  magni  quam  Ciceronis  opus,  [rum ; 
Hunc  miratur  adhuc  centum  gravis  hasta  viro- 
Hunc  loquitur  grato  plurimus  ore  cliens. 
Postquam  bis  senis  ingentem  fascibus  annum 
Rexerat,  asserto  qui  sacer  orbe  fuit :  10 

Emeritos  Musis  et  Phoebo  tradidit  annos; 
Proque  suo  celebrat  nunc  Helicona  foro. 

Epighkmma  LXIV;—  In  Cinnamum. 

Qui  tonsor  fueras  tota  notissimus  urbe, 

Et  post  haec  dominae  munere  factus  eques  . 
Sicanias  urbes  jEtnaeaque  regna  petisti, 
Cinname,  cum  fugeres  tristia  jura  fori. 

Qua  nunc  arte  graves  tolerabis  inutilis  annos  ?  5 
Quid  facit  infelix  et  fugitiva  quies  ? 

Non  rhetor,  non  grammaticus,  ludive  magister. 
Non  Cynicus,  non  tu  Stoicus  esse  potes ; 
Vendere  nec  vocem  Siculis  plausumque  theatris: 
Quod  superest,  iterum,  Cinname,  tonsor  eris.  10 

Epigramma  LXV. — In  Gargilianum. 

Lis  te  bis  decimae  numerantem  frigora  brumae 
Conterit  una  tribus,  Gargiliane,  foris. 

Ah  miser,  et  demens  !  viginti  litigat  annis 
Quisquam,  cui  vinci,  Gargiliane,  licet? 

Epigramma  LXVI. — De  Labieno. 
Haeredem  Fabius  Labienum  ex  asse  reliquit : 
Plus  meruisse  tamen  se  Labienus  ait. 

Epigramma  LXVII. — In  Philcenim. 
Paedicat  pueros  tribas  Philaenis, 

Et  tentigine  saevior  mariti 
Undenas  vorat  in  die  puellas. 

Harpasto  quoque  subligata  ludit. 

Et  flavescit  haphe,  gravesque  draucis  5 

Halteras  facili  rotat  lacerto. 

Et  putri  lutulenta  de  palaestra 
Uncti  verbere  vapulat  magistri : 

Nec  coenat  prius,  aut  recumbit  ante, 

Quam  septem  vomuit  meros  deunces :  10 

Ad  quos  fas  sibi  tunc  putat  redire. 

Cum  coliphia  sexdecim  comedit. 

Post  hsec  omnia,  cum  libidinatur. 

Non  fellat:  putat  hoc  parum  virile: 

Sed  plane  medias  vorat  puellas.  5 

Di  mentem  tibi  dent  tuam,  Philaeni, 

Cunnum  lingere  quae  putas  virile. 

Epigramma  LXVIII. — Ad  Instantium  Rufum. 
Commendare  meas.  Instanti  Rufe,  Camoenas 
Parce  precor  socero  :  seria  forsan  amat. 

Quod  si  lascivos  admittit  et  ille  libellos. 

Haec  ego  vel  Curio  Fabricioque  legam. 

Epigramma  LXIX. — De  Theophilaad  Canium. 
Haec  est  illa  tibi  promissa  Theophila,  Cani, 
Cujus  Cecropia  pectora  dote  madent. 

Hanc  sibi  jure  petat  magni  senis  altus  in  hortis. 
Nec  minus  esse  suam  Stoica  turba  velit. 
Vivet,  opus  quodcunque  per  has  emiseris  aures,- 
Tam  non  fcemineum,  nec  populare  sapit.  6 
Non  tua  Pantaenis  nimium  se  praeferat  illi, 
Quamvis  Pierio  sit  bene  nota  choro. 

Carmina  fingentem  Sappho  laudavit  amatrix  : 
Castior  haec,  et  non  doctior  illa  fuit.  10 

Epigramma  LXX. — In  Philcenim. 
Ipsarum  tribadum  tribas,  Philaeni, 

Recte,  quam  futuis,  vocas  amicam. 

Epigramma  LXXI. — De  familia  ficosa 
Ficosa  est  uxor,  ficosus  et  ipse  maritus 
Filia  ficosa  est,  et  gener,  atque  nepos. 

Nec  dispensator,  nec  villicus  ulcere  turpi. 

Nec  rigidus  fossor,  sed  nec  arator  eget. 

Cum  sint  ficosi  pariter  juvenesque  senesque,  5 
Res  mira  est ;  ficos  non  habet  unus  ager. 

Epigramma  LXXII.— Ad  Paullum. 

Gratus  sic  tibi,  Paulle,  sit  December : 

Nec  vani  triplices,  brevesque  mappae 
Nec  thuris  veniant  leves  selibrae ; 

Sed  lances  ferat,  aut  scyphos  avorum. 

Aut  grandis  reus,  aut  potens  amicus  :  5 

Seu  quod  te  potius  juvat  capitque. 

Sic  vincas  Noviumque  Publiumque 
Mandris  et  vitreo  latrone  clausos ; 

Sic  palmam  tibi  de  trigone  nudo 

Unctae  det  favor  arbiter  coronae,  10 

Nec  laudet  Polybi  magis  sinistras . 

Si  quisquam  mea  dixerit  malignus 
Atro  carmina  quae  madent  veneno  ; 

Ut  vocem  mihi  commodes  patronam, 

Et,  quantum  poteris,  sed  usque,  clames :  1 5 

Non  scripsit  meus  ista  Martialis. 

Epigramma  LXXIII. — Ad  Maximum. 
Esquiliis  domus  est,  domus  est  tibi  colle  Dianie 
Et  tua  patricius  culmina  vicus  habet: 

Hinc  viduae  Cybeles,  illinc  sacraria  Vestae ,- 
Inde  novum,  veterem  prospicis  inde  Jovem. 
Dic  ubi  conveniam :  dic  qua  te  parte  requiram ? 
Quisquis  ubique  habitat,  Maxime,  nusquam 
habitat.  6 

Epigramma  LXXIV. — Pro  Caro  et  Norbana 
votum. 

Cyllenes  coelique  decus,  facunde  minister. 

Aurea  cui  torto  virga  dracone  viret : 

Sic  tibi  lascivi  non  desit  copia  furti. 

Sive  cupis  Paphien,  seu  Ganymede  cales: 
Maternaeque  sacris  ornentur  frondibus  Idus,  5 

Et  senior  parca  mole  prematur  avus : 

Hunc  semper  Norbana  diem  cum  conjuge  Caro 
Laeta  colat,  primis  quo  coiere  toris. 

Hic  pius  antistes  sophiae  sua  dona  ministrat : 
Hic  te  thure  vocat,  fidus  et  ipse  Jovi.  10 

Epigramma  LXXV. — In  anum  deformem. 
Vis  futui  gratis,  cum  sis  deformis,  anusque. 

Res  perridicula  est :  vis  dare,  nec  dare  vis. 

Epigramma  LXXVI. — Ad  Philomusum. 
Quod  te  diripiunt  potentiores 
Per  convivia,  porticus,  theatra, 

Et  tecum,  quoties  ita  incidisti. 

Gestari  juvat,  et  juvat  lavari ; 

Nolito  nimium  tibi  placere.  5 

Delectas,  Philomuse,  non  amaris. 

Epigramma  LXXVII. — In  Tuccam. 
Exigis  ut  nostros  donem  tibi,Tucca,  libellos. 
Non  faciam  :  nam  vis  vendere,  non  legere 

Epigramma  LXXVIII,— In  Papilum. 

Cum  Saxetani  ponatur  cauda  lacerti, 

Et,  bene  si  coenas,  conchis  inuncta  tibi  est ; 
Sumen,  aprum,  leporem,  boletos,  ostrea,  mullos 
Mittis.  Habes  nec  cor,  Papile,  nec  genium 
Epigramma  LXXIX. — Ad  Severum, 
Potavi  modo  consulare  vinum. 

Quffiris,  quam  vetus  atque  liberale  . 

Ipso  consule  conditum  :  sed  ipse. 

Qui  ponebat,  erat,  Severe,  consul. 

Epigramma  LXXX. — Ad  Famtinum, ut  libellos 
suos  Marcellino  mittat. 

Quatenus  Odrysios  jam  pax  Romana  Triones 
Temperat,  et  tetricee  conticuere  tubae. 

Hunc  ^larcellino  poteris,  Faustine,  libellum 
Mittere  :  jam  chartis,  jam  vacat  ille  jocis. 

Sed  si  parva  tui  munuscula  quaeris  amici  5 

Commendare,  ferat  carmina  nostra  puer : 

Non  qualis  Geticae  satiatus  lacte  juvencae 
Sarmatica  rigido  ludit  in  amne  rota ; 

Sed  Mitylenaei  roseus  mangonis  ephebus. 

Vel  non  caesus  adhuc  matre  jubente  Lacon.  10 
At  tibi  captivo  famulus  mittetur  ab  Istro, 

Qui  Tiburtinas  pascere  possit  oves. 

Epigramma  LXXXI. — Ad  Lausum. 
Triginta  toto  mala  sunt  epigrammata  libro . 

Si  totidem  bona  sunt,  Lause,  liber  bonus  est. 

Epigramma  LXXXII. — De  Menophilo. 
Menophili  penem  tam  grandis  fibula  vestit, 

Ut  sit  comoedis  omnibus  una  satis. 

Hunc  ego  credideram  (nam  saepe  lavamur  in  unum) 
Sollicitum  voci  parcere,  Flacce,  suae  : 

Dum  ludit  media  populo  spectante  palaestra,  5 
Delapsa  est  misero  fibula ;  verpus  erat. 

Epigramma  LXXXIII. — De  Eutrapelo. 
Eutrapelus  tonsor  dum  circuit  ora  Luperci, 
Expingitque  genas,  altera  barba  subit. 

Epigramma  LXXXIV. — Ad  librum. 

Dum  mea  Caecilio  formatur  imago  Secundo, 
Spirat  et  arguta  picta  tabella  manu, 

I, liber,  ad  Geticam  Peucen, Istrumque  tacentem. 

Haec  loca  perdomitis  gentibus  ille  tenet. 

Parva  dabis  caro,  sed  dulcia  dona  sodali :  5 

Certior  in  nostro  carmine  vultus  erit. 

Casibus  hic  nullis,  nullis  delebilis  annis 
Vivet,  Apelleum  cum  morietur  opus. 

Epigramma  LXXXV. — Ad  Sabellum 
Quod  non  insulse  scribis  tetrasticha  quaedam. 
Disticha  quod  belle  pauca,  Sabelle,  facis: 
Laudo,  nec  admiror  :  facile  est  epigrammata  belle 
Scribere ;  sed  librum  scribere  difficile  est. 

Epigramma  LXXXVI. — In  Sextum 
Ad  natalitias  dapes  vocabar, 

Essem  cum  tibi,  Sexte,  non  amicus. 

Quid  factum  est,  rogo,  quid  repente  factum  est  ? 
Post  tot  pignora  nostra,  post  tot  annos. 

Quod  sum  praeteritus  vefbs  sodalis?  5 

Sed  causam  scio.  Nulla  venit  a  me 
Hispani  tibi  libra  pustulati, 

Nec  levis  toga,  nec  rudes  lacernae  : 

Non  est  sportula,  quae  negociatur. 

Poscis  munera,  Sexte,  non  amicos.  10 

Jam  dices  mihi.  Vapulet  vocator. 

Epigramma  LXXX VII. — De  Se. 

Si  meus  aurita  gaudet  glaucopide  Flaccus ; 

Si  fruitur  tristi  Canius  /Ethiope ; 

Publius  exiguae  si  flagrat  amore  catellae  ; 

-  Si  Cronius  similem  cercopithecon  amat; 
Delectat  Marium  si  perniciosus  ichneumon;  5 
Pica  salutatrix  si  tibi,  Lause,  placet; 

Si  gelidum  collo  nectit  Glacilla  diaconem; 
Lusciniae  tumulum  si  Thelesina  dedit ; 

Blanda  Cupidinei  cur  non  amet  ora  Labycae, 

Qui  videt  haec  dominis  monstra  placere  suis? 

Epigramma  LXXX VIII. — De  suis  libris. 
Fertur  habere  meos,  si  vera  est  fama,  libellos 
Inter  delicias  pulchra  Vienna  suas. 

Me  legit  omnis  ibi  senior,  juvenisque,  puerque 
Et  coram  tetrico  casta  puella  viro. 

Hoc  ego  maluerim,  quam  si  mea  carmina  cantent. 
Qui  Nilum  ex  ipso  protinus  ore  bibunt ;  6 

Quam  meus  Hispano  si  me  Tagus  impleat  auro. 
Pascat  et  Hybla  meas,  pascat  Hymettos  apes. 
Non  nihil  ergo  sumus,  nec  blandae  munere  linguae 
Decipimur:  credam  jam,  puto,  Lause, tibi.  10 

Epigramma  LXXXIX. — Apollinari  mittit 
coronam  roseam. 

I,  felix  rosa,  mollibusque  sertis 
Nostri  cinge  comas  Apollinaris; 

Quas  tu  nectere  candidas,  sed  olim. 

Sic  te  semper  amet  Venus,  memento. 

.  Epigramma  XC. — Ad  Creticum. 

Jactat  inaequalem  Matho  me  fecisse  libellum: 

Si  verum  est,  laudat  carmina  nostra  Matho. 
JEquales  scribit  libros  Calvinus  et  Umber. 
Aqualis  liber  est,  Cretice,  qui  malus  est. 

Epigramma  XCI. — Ad  Juvenalem. 

De  nostro,  facunde,  tibi,  Juvenalis,  agello 
Saturnalitias  mittimus  ecce  nuces. 

Caetera  lascivis  donavit  poma  puellis 
Mentula  custodis  luxuriosa  dei. 

Epigramma  XCII. — In  Baccaram. 

Si  quid  opus  fuerit,  scis  me  non  esse  rogandum. 
Bis  nobis  dicis.  Baccara,  terque  die. 

Appellat  rigida  tristis  me  voce  Secundus: 

Audis,  sed  nescis.  Baccara,  quid  sit  opus. 
Pensio  te  coram  petitur  clareque  palamque:  5 
Audis,  sed  nescis,  Baccara,  quid  sit  opus. 

Esse  queror  gelidasque  mihi  tritasque  lacernas  : 

Audis,  sed  nescis.  Baccara,  quid  sit  opus. 

Hoc  opus  est,  subito  fias  ut  sidere  mutus ; 

Dicere  ne  possis.  Baccara,  quid  sit  opus.  10 

Epigramma  XCIII. — Ad  Narniam. 
Narnia,  sulfureo  quam  gurgite  candidus  amnis 
Circuit,  ancipiti  vix  adeunda  jugo, 

Quid  tam  ssepe  meum  nobis  abducere  Quintum 
Te  juvat,  et  lenta  detinuisse  mora  ? 

Quid  Nomentani  causam  mihi  perdis  agelli,  5 
Propter  vicinum  qui  pretiosus  erat  ? 

Sed  jam  parce  mihi, nec  abutere,  Narnia, Quinto: 
Perpetuo  liceat  sic  tibi  ponte  frui. 

Epigramma  XCIV. — De  Papilo. 
Unguentum  fuerat, quod  onyx  modo  parva  gerebat 
Olfecit  postquam  Papilus,  ecce  garum  est. 

Epigramma  XCV. — In  Linum. 

Bruma  est,  et  riget  horridus  December, 

Audes  tu  tamen  osculo  nivali 
Omnes  obvius  hinc  et  hinc  tenere. 

Et  totam,  Line,  basiare  Romam. 

Quid  possis  graviusque  sseviusque  5 

Percussus  facere,  atque  verberatus  * 

Hoc  me  frigore  basiet  nec  uxor, 

Blandis  filia  nec  rudis  labellis. 

Sed  tu  dulcior,  elegantioique, 

Cujus  livida  naribus  caninis,  10 

Dependet  glacies,  rigetque  barba. 

Qualem  forficibus  metit  supinis 
Tonsor  Cinyphio  Cilix  marito. 

Centum  occurrere  malo  cunnilingis . 

Et  Gallum  timeo  minus  recentem.  15 

Quare  si  tibi  sensus  est,  pudorque. 

Hibernas,  Line,  basiationes 
Tn  mensem  rogo  differas  Aprilem. 

Epigramma  XCVI. — Epitaphium  Urbici  pueri. 
Conditus  hic  ego  sum  Bassi  dolor.  Urbicus  infans, 
Cui  genus  et  nomen  maxima  Roma  dedit. 

Sex  mihi  de  prima  deerant  trieteride  menses. 
Ruperunt  tetricae  cum  mala  pensa  deae. 

Quid  species,  quid  lingua  mihi,  quid  profuit  aetas? 

Da  lacrymas  tumulo,  qui  legis  ista,  meo.  6 
Sic  ad  Lethaeas,  nisi  Nestore  serior,  undas 
Non  eat,  optabis  quem  superesse  tibi. 

Epigramma  XCVII. — Ad  librum  de  Casio 
Sabino. 

Nosti  si  bene  Caesium,  libelle. 

Montanae  decus  Umbriae  Sabinum, 

Auli  municipem  mei  Pudentis; 

Ilii  tu  dabis  haec,  vel  occupato. 

Instent  mille  licet  premantque  curae,  5 

Nostris  carminibus  tamen  vacabit. 

Nam  me  diligit  ille,  proximumque 
Turni  nobilibus  leget  libellis. 

O  quantum  tibi  nominis  paratur! 

O  quae  gloria!  quam  frequens  amator '  10 

Te  convivia,  te  forum  sonabit, 

.Edes,  compita,  porticus,  tabernae. 

Uni  mitteris,  omnibus  legeris. 


Epigramma  XCVIIL — Ad  Castorem. 
Omnia,  Castor,  emis :  sie  fiet,  ut  omnia  vendas, 
Epigramma  XCIX. — Ad  Crispinum 
Sic  placidum  videas  semper,Crispine,Tonantem , 
Nec  te  Roma  minus,  quam  tua  Memphis  amet , 
Carmina  Parrhasia  si  nostra  legentur  in  aula, 
(Namque  solent  sacra  Caesaris  aure  frui,) 
Dicere  de  nobis,  ut  lector  candidus,  aude :  5 

Temporibus  praestat  non  nihil  iste  tuis; 

Nec  Marso  nimium  minor  est,  doctoque  Catullo. 
Hoc  satis  est :  ipsi  caetera  mando  deo. 

Epigramma  C. — Ad  Ponticum. 

Pontice,  per  reges  discurris,  et  omnia  lustras; 
Magna  quidem  sequeris,  Pontice ;  magnus 
homo  es. 

Pontice,  si  qua  facis,  sine  teste  facis,  sine  turba 
Non  adbibes  multos,  Pontice  ;  cautus  homo  es. 
Pontice,  te  celebrem  forma  natura  creavit :  5 

Dignus  eras  Helena,  Pontice;  pulcher  homo  es. 
Pontice,  voce  tua  posses  adamanta  movere: 

Vox  tua  dulce  sonat,  Pontice;  dulcis  homo  es 
Pontice,  sic  alios,  sic  te  quoque  decipit  error : 
Vis  dicam  verum,  Pontice?  nullus  homo  es 

Epigramma  CI. — De  vetula. 

Tacta  places,  audita  places,  si  non  videare. 

Tota  places :  neutro,  si  videare,  places. 

Epigramma  CII. — De  Milone. 

Milo  domi  non  est:  peregre  Milone  profecto 
Arva  vacant:  uxor  non  minus  inde  parit. 

Cur  sit  ager  sterilis,  cur  uxor  lactitet,  edam 
Quo  fodiatur  ager  non  habet,  uxor  habet. 


LIBER  OCTAVUS. 


IMPERATORI  DOMITIANO  CiESARI  AUGUSTO,  GERMANICO,  DACICO, 
VALERIUS  MARTIALIS  SALUTEM. 


Omnes  quidem  libelli  mei,  Domine,  quibus  tu  famam,  id  est,  vitam  dedisti,  tibi  supplicant :  et  puto 
propter  hoc  legentur.  Hic  tamen,  qui  operis  no3tri  octavus  inscribitur,  occasione  pietatis  fre¬ 
quentius  fruitur.  Minus  itaque  ingenio  laborandum  fuit,  in  cujus  locum  materia  successerat. 
Quam  quidem  subinde  aliqua  jocorum  mixtura  variare  tentavimus:  ne  coelesti  verecundiae  tua: 
laudes  suas,  quae  facilius  te  fatigare  possunt,  quam  nos  satiare,  omnis  mersus  ingereret.  Quamvis 
autem  epigrammata  severissimis  quoque,  et  supremae  fortunae  viris  ita  scripta  sint,  ut  mimicam 
verborum  licentiam  affectasse  videantur:  ego  tamen  illis  non  permisi  tam  lascive  loqui,  quam 
solent.  Cum  pars  libri  et  major  et  melior  ad  majestatem  sacri  nominis  tui  allegata  sit,  meminerit 
non  nisi  religionis  purificatione  lustratus  accedere  ad  templa  debere.  Quod  ut  custoditurum  me 
lecturi  sciant,  in  ipso  libelli  hujus  limine  profiteri  brevissimo  placuit  epigrammate. 


Epigramma  I. — Ad  librum  suum. 
Laurigeros  domini,  liber,  intrature  penates. 
Disce  verecundo  sanctius  ore  loqui. 

Nuda  recede  Venus:  non  est  tuus  iste  libellus. 
Tu  mihi,  tu  Pallas  Caesariana,  veni. 

Epigramma  II. — Ad  Janum. 
Fastomm  genitor  parensque  Janus 
Victorem  modo  cum  videret  Istri, 


Tot  vultus  sibi  non  satis  putavit, 

Optavitque  oculos  habere  plures: 

Et  lingua  pariter  locutus  omni,  5 

Terrarum  domino  deoque  rerum 
Promisit  Pyliam  quater  senectam. 

Addas,  Jane  pater,  tuam  rogamus. 

Epigramma  III. — Ad  Musam. 

Quinque  satis  fuerant ;  nam  sex  septemve  libelli 
Est  nimium :  quid  adhuc  ludere,  Musa,  juvat? 

Sit  pudor,  et  finis.  Jam  plus  nihil  addere  nobis 
Fama  potest:  teritur  noster  ubique  liber. 

Et  cum  rupta  situ  Messallae  saxa  jacebunt,  5 
Altaque  cum  Licini  marmora  pulvis  erunt: 

Me  tamen  ora  legent,  et  secum  plurimus  hospes 
Ad  patrias  sedes  carmina  nostra  feret. 

Finieram  :  cum  sic  respondit  nona  sororum, 

Cui  coma, et  unguento  sordida  vestis  erat:  10 
Tune  potes  dulces,  ingrate,  relinquere  nugas  ? 

Dic  mihi, quid  melius  desidiosus  ages?  [nos? 
An  juvat  ad  tragicos  soccum  transferre  cothur- 
Aspera  vel  paribus  bella  tonare  modis? 
Praelegat  ut  tumidus  rauca  te  voce  magister,  15 
Oderit  et  grandis  virgo  bonusque  puer? 
Scribant  ista  graves  nimium,  nimiumque  severi. 
Quos  media  miseros  nocte  lucerna  videt. 

At  tu  Romano  lepidos  sale  tinge  libellos : 

Agnoscat  mores  vita  legatque  suos.  20 

Angusta  cantare  licet  videaris  avena, 

Dum  tua  multorum  vincat  avena  tuba3. 

Epigramma  IV. — Ad  Casarem  Domitianum,vel, 
ut  alii,  Germanicum. 

Quantus  io  Latias  mundi  conventus  ad  aras 
Suscipit,  et  solvit  pro  duce  vota  suo !  [tum  ; 
Non  sunt  haec  hominum,  Germanice,  gaudia  tan- 
Sed  faciunt  ipsi  nunc,  puto,  sacra  dei. 

Epigramma  V. — Ad  Macrum. 

Dum  donas,  Macer,  annulos  puellis, 

Desisti,  Macer,  annulos  habere. 

Epigramma  VI. — In  Euetum. 
Archetypis  vetuli  nihil  est  odiosius  Eucti : 

Ficta  Saguntino  cymbia  malo  luto; 

Argenti  furiosa  sui  cum  stemmata  narrat 
Garrulus,  et  verbis  mucida  vina  facit. 
Laomedonteae  fuerant  haec  pocula  mensae ;  5 

Ferret  ut  haec,  muros  struxit  Apollo  lyra. 

Hoc  cratere  ferox  commisit  praelia  Rhaecus 
Cum  Lapithis;  pugna  debile  cernis  opus. 

Hi  duo  longaevo  censentur  Nestore  fundi : 

Pollice  de  Pylio  trita  columba  nitet.  10 

Hic  scyphus  est,  in  quo  misceri  jussit  amicis 
Largius  /Eacides  vividiusque  merum. 

Hac  propinavit  Bitiae  pulcherrima  Dido 
In  patera,  Phrygio  cum  data  coena  viro  est 
Miratus  fueris  cum  prisca  toreumata  multum,  15 
In  Priami  cyathis  Astyanacta  bibes. 

Epigramma  VII. — In  Cinnam. 

Hoc  agere  est  causas,  hoc  dicere,  Cinna,  diserte, 
Horis,  Cinna,  decem  dicere  verba  novem  ? 

Sed  modo  clepsydras  ingenti  voce  petisti 
Quatuor :  o  quantum,  Cinna,  tacere  potes ! 

Epigramma  VIII. — Ad  Janumde reditu  Casaris. 
Principium  des,  Jane,  licet  velocibus  annis. 

Et  revoces  vultu  saecula  longa  tuo : 

Te  primum  pia  thura  rogent,  te  vota  salutent : 

Purpura  te  felix,  te  colat  omnis  honos: 

Tu  tamen  hoc  mavis,  Latiae  quod  contigit  urbi,  5 
Mense  tuo  reducem,  Jane,  videre  deum. 

Epigramma  IX.— Ad  Quintum  de  Hyla. 
Solvere  dodrantem  nuper  tibi,  Quinte,  volebat 
Lippus  Hylas:  luscus  vult  dare  dimidium. 
Accipe  quamprimum:  brevis  est  occasio  lucri. 

Si  fuerit  caecus,  nH  tibi  solvet  Hylas. 


Epigramma  X. — De  Basso. 

Emit  lacernas  millibus  decem  Bassus 
Tyrias  coloris  optimi.  Lucrifecit. 

Adeo  bene  emit?  inquis.  Immo  non  solv;t 

Epigramma  XI. — Ad  Casarem  Domitianum 
Pervenisse  tuam  jam  te  scit  Rhenus  in  urberr 
Nam  populi  voces  audit  et  ille  tui. 

Sarmaticas  etiam  gentes,  Istrumque,  Getasque 
Laetitiae  clamor  terruit  ipse  novae. 

Dum  te  longa  sacro  venerantur  gaudia  Circo,  5 
Nemo  quater  missos  currere  sensit  equos. 
Nullum  Roma  ducem,  nec  te  sic,  Caesar,  amavit : 
Te  quoque  jam  non  plus,  ut  velit  ipsa,  potest. 

Epigramma  XII — Ad  Priscum. 
Uxorem  quare  locupletem  ducere  nolim. 
Quaeritis?  uxori  nubere  nolo  meae. 

Inferior  matrona  suo  sit,  Prisce,  marito : 

Non  aliter  fuerint  foemina  virque  pares. 

Epigramma  XIII. — Ad  Gargilianum. 
Morio  dictus  erat:  viginti  millibus  emi. 

Redde  mihi  nummos,  Gargiliane:  sapit. 

Epigramma  XIV. — In  crudelem  amicum 
Pallida  ne  Cilicum  timeant  pomaria  brumam. 
Mordeat  et  tenerum  fortior  aura  nemus: 
Hibernis  objecta  Notis  specularia  puros 
Admittunt  soles,  et  sine  faece  diem. 

At  mihi  cella  datur,  non  tota  clausa  fenestra,  5 
In  qua  nec  Boreas  ipse  manere  velit. 

Sic  habitare  jubes  veterem  crudelis  amicum? 
Arboris  ergo  tuae  tutior  hospes  ero. 

Epigramma  XV. — Ad  Domitianum. 

Dum  nova  Pannonici  numeratur  gloria  belli. 

Omnis  et  ad  reducem  dum  litat  ara  Jovem, 
Dat  populus,  dat  gratus  eques,  dat  thura'senatus, 
Et  ditant  Latias  tertia  dona  tribus ; 

Hos  quoque  secretos  memorabit  Roma  triumphos, 
Nec  minor  ista  tuae  laurea  pacis  erit;  6 

Quod  tibi  de  sancta  credis  pietate  tuorum. 
Principis  est  virtus  maxima,  nosse  suos. 

Epigramma  XVI. — In  Ciperum. 

Pistor  qui  fueras  diu,  Cipere, 

Nunc  causas  agis,  et  ducena  quaeris: 

Sed  consumis,  et  usque  mutuaris. 

A  pistore,  Cipere,  non  recedis; 

Et  panem  facis,  et  facis  farinam.  5 

Epigramma  XVII. — Ad  Sextum. 

Egi,  Sexte,  tuam,  pactus  duo  millia,  causam. 

Misisti  nummos  quot  mihi?  mille.  Quid  est? 
Narrasti  nihil,  inquis,  et  a  te  perdita  causa  est. 

.  Tanto  plus  debes,  Sexte,  quod  erubui. 

Epigramma  XVIII. — Ad  Cirinium. 

Si  tua,  Cirini,  promas  epigrammata  vulgo, 

Vel  mecum  possis,  vel  prior  ipse  legi: 

Sed  tibi  tantus  inest  veteris  respectus  amici. 
Carior  ut  mea  sit,  quam  tua  fama  tibi. 

Sic  Maro  nec  Calabri  tentavit  carmina  Flacc',  5 
Pindaricos  nosset  cum  superare  modos : 

Et  Vario  cessit  Romani  laude  cothurni. 

Cum  posset  tragico  fortius  ore  loqui. 

Aurum,  et  opes,  et  rura  frequens  donabit  amicus : 
Qui  velit  ingenio  cedere,  rarus  erit.  10 

Epigramma  XIX. — De  Cinna. 

Pauper  videri  Cinna  vult ;  et  est  pauper. 

Epigramma  XX.— Ad  Varum. 

Cum  facias  versus  nulla  non  luce  ducenos, 

Vare,  nihil  recitas:  non  sapis,  atque  sapis. 

Epigramma  XXI. — Ad  Luciferum,  vel  in 
adventum  Caesaris. 

Phosphore,  redde  diem.  Quid  gaudia  nostra 
moraris  ? 

Caesare  venturo,  Phosphore,  redde  diem. 
Roma  rogat.  Placidi  numquid  te  pigra  Bootae 
Plaustra  vehunt,  lento  quod  nimis  igne  venis? 
Ledaeo  poteras  abducere  Cyllaron  astro  :  5 

Ipse  suo  cedit  nunc  tibi  Castor  equo.  [ASthon 
Quid  cupidum  Titana  tenes  ?  jam  Xanthus  et 
Frena  volunt:  vigilat  Memnonis  alma  parens. 
Tarda  tamen  nitidae  non  cedunt  sidera  luci, 

Et  cupit  Ausonium  Luna  videre  ducem.  10 
Jam,  Caesar,  vel  nocte  veni :  stent  astra  licebit. 
Non  deerit  populo  te  veniente  dies. 

Epigramma  XXII. — In  Gallicum. 

Invitas  ad  aprum  ;  ponis  mihi,  Gallice,  porcum. 
Hybrida  sum,  si  das,  Gallice,  verba  mihi. 

Epigramma  XXIII. — Ad  Rusticum. 

Esse  tibi  videor  saevus,  nimiumque  gulosus, 

Qui  propter  ccenam.  Rustice,  caedo  coquum? 
Si  levis  ista  tibi  flagrorum  causa  videtur. 

Ex  qua  vis  causa  vapulet  ergo  coquus  ? 

Epigramma  XXIV. — AdCaesarem  Domitianum. 
Si  quid  forte  petam  timido  gracilique  libello, 
Improba  non  fuerit  si  mea  charta,  dato. 

Et  si  non  dederis,  Caesar,  permitte  rogari : 

Offendunt  nunquam  thura  precesque  Jovem. 
Qui  fingit  sacros  auro  vel  marmore  vultus,  5 
Non  facit  ille  deos  :  qui  rogat,  ille  facit. 

Epigramma  XXV. — In  Oppianum. 
Vidisti  semel,  Oppiane,  tantum 
dSgrum  me  male :  saepe  te  videbo. 

Epigramma  XXVI. — Ad  Ceesarem  Domitianum. 
Non  tot  in  Eois  timuit  Gangeticus  arvis 
Raptor,  in  Hyrcano  qui  fugit  albus  equo. 

Quot  tua  Roma  novas  vidit,  Germanice,  tigres  ; 

Delicias  potuit  nec  numerare  suas. 

Vincit  Erythraeos  tua,  Caesar,  arena  triumphos,  5 
Et  victoris  opes  divitiasque  dei. 

Nam  cum  captivos  ageret  sub  curribus  Indos, 
Contentus  gemina  tigride  Bacchus  erat. 

Epigramma  XXVII.— Ad  Gaurum. 
Munera  qui  tibi  dat  locupleti,  Gaure,  senique. 

Si  sapis  et  sentis,  hic  tibi  ait.  Morere. 

Epigramma  XXVIII. — De  Partheniana  toga. 
Dic,  toga,  facundi  gratum  mihi  munus  amici, 
Esse  velis  cujus  fama  decusque  gregis  ? 
Appula  Ledaei  tibi  floruit  herba  Phalanti, 

Qua  saturat  Calabris  culta  Galesus  aquis? 

An  Tartessiacus  stabuli  nutritor  Iberi  5 

Baetis  in  Hesperia  te  quoque  lavit  ove  ? 

An  tua  multifidum  numeravit  lana  Timavum, 
Quem  prius  astrifero  Cyllarus  ore  bibit? 

Te  nec  Amyclaeo  decuit  livere  veneno. 


Nec  Miletus  erat  vellere  digna  tuo.  10 

Lilia  tu  vincis,  nec  adhuc  delapsa  ligustra, 

Et  Tiburtino  monte  quod  albet  ebur. 

Spartanus  tibi  cedet  olor,  Paphieeque  columbae; 

Cedet  Erythraeis  eruta  gemma  vadis. 

Sed  licet  haec  primis  nivibus  sint  aemula  dona. 
Non  sunt  Parthenio  candidiora  suo.  16 

Non  ego  praetulerim  Babylonica  picta  superbe 
Texta,  Semiramia  quae  variantur  acu. 

Non  Athamanteo  potius  me  mirer  in  auro, 
yEolium  dones  si  mihi,  Phryxe,  pecus.  20 
O  quantos  risus  pariter  spectata  movebit 
Trita  Palatina  nostra  lacerna  toga  ! 

Epigramma  XXIX. — De  distichis. 
Disticha  qu'  scribit,  puto,  vult  brevitate  placere. 
Quid  prodest  brevitas,  dic  mihi,  si  liber  est? 

Epigramma  XXX. — De  spectaculo  Scaevola. 
Qui  nunc  Caesareae  lusus  spectatur  arenae. 
Temporibus  Bruti  gloria  summa  fuit. 

Adspicis,  ut  teneat  flammas,  poenaque  fruatur 
Fortis,  et  attonito  regnet  in  igne  manus  ? 

Ipse  sui  spectator  adest,  et  nobile  dextrae  5 

Funus  amat :  totis  pascitur  illa  sacris. 

Quod  nisi  rapta  foret  nolenti  poena,  parabat 
Saevior  in  lassos  ire  sinistra  focos. 

Scire  piget  post  tale  decus,  quid  fecerit  ante :  9 
Quam  vidi,  satis  est  hanc  mihi  nosse  manum. 

Epigramma  XXXI. — In  Dentonem. 
Nescio  quid  de  te  non  belle,  Dento,  fateris, 
Conjuge  qui  ducta  jura  paterna  petis. 

Sed  jam  supplicibus  Dominum  lassare  libellis 
Desine,  et  in  patriam  serus  ab  urbe  redi. 

Nam  dum  tu  longe  deserta  uxore  diuque  5 

Tres  quaeris  natos,  quatuor  invenies. 

Epigramma  XXXII — De  columba  Aretullae. 

Aera  per  tacitum  delapsa  sedentis  in  ipsos 
Fluxit  Aretullae  blanda  columba  sinus. 
Luserat  hoc  casus,  nisi  inobservata  maneret. 
Permissaque  diu  nollet  abire  fuga. 

Si  meliora  piae  fas  est  sperare  sorori,  B 

Et  dominum  mundi  flectere  vota  valent, 

Haec  a  Sardois  tibi  forsitan  exsulis  oris, 

Fratre  reversuro,  nuncia  venit  avis. 

Epigramma  XXXIII. — Ad  Paullum,  de  phiata. 

De  praetoritia  folium  mihi,  Paulle,  corona 
Mittis,  et  hoc  phialae  nomen  habere  jubes. 
Hac  fuerat  nuper  nebula  tibi  pegma  perunctum. 
Pallida  quam  rubri  diluit  unda  croci. 

An  magis  astuti  derasa  est  ungue  ministri  5 
Bractea  de  fulcro,  quod  reor  esse,  tuo  ? 

Illa  potest  culicem  longe  sentire  volantem, 

Et  minimi  penna  papilionis  agi. 

Exiguae  volitat  suspensa  vapore  lucernae, 

Et  leviter  fuso  rumpitur  icta  mero.  10 

Hoc  linitur  sputo  Jani  caryota  Calendis, 

Quam  fert  cum  parvo  sordidus  asse  cliens. 
Lenta  minus  gracili  crescunt  colocasia  filo  : 

Plena  magis  nimio  lilia  sole  cadunt : 

Nec  vaga  tam  tenui  discursat  aranea  tela :  15 

Tam  leve  nec  bombyx  pendulus  urget  opus 
Crassior  in  facie  vetulae  stat  creta  Fabullse . 

Crassior  offensae  bulla  tumescit  aqute 
Fortior  et  tortos  servat  vesica  capillos, 

Et  mutat  Latias  spuma  Batava  comas  2J 

Hac  cute  Ledaeo  vestitur  pullus  in  i  vo  : 

Talia  lunata  splenia  fronte  sedent. 

Quid  tibi  cum  phiala,  ligulam  cum  mittere  posses: 

Mittere  cum  posses  vel  cochleare  mihi  ? 
Magna  nimis  loquimur,  cochleam  cum  mittere 
posses :  25 

Denique  cum  posses  mittere,  Paulle,  nihil. 

Epigramma  XXXIV. — In  jactatorem. 
Archetypum  Myos  argentum  te  dicis  habere. 
Quod  sine  te  factum  est,  hoc  magis  archety¬ 
pum  est. 

Epigramma  XXXV. — In  pessimos  conjuges 
Cum  sitis  similes,  paresque  vita, 

Uxor  pessima,  pessimus  maritus  ; 

Miror,  non  bene  convenire  vobis. 

Epigramma  XXXVI. — Ad  Ceesarem  Domitia - 

Regia  pyramidum,  Caesar,  miracula  ride  : 

Jam  tacet  Eoum  barbara  Memphis  opus. 

Pars  quota  Parrhasiae  labor  est  Mareoticus  aulae? 

Clarius  in  toto  nil  videt  orbe  dies. 

Septenos  pariter  credas  assurgere  montes  :  5 

Thessalicum  brevior  Pelion  Ossa  tulit. 
yEthera  sic  intrat,  nitidis  ut  conditus  astris 
Inferiore  tonet  nube  serenus  apex  : 

Et  prius  arcano  satietur  lumine  Phoebi, 

Nascentis  Circe  quam  videt  ora  patris.  10 
Haec,  Auguste,  tamen,  quae  vertice  sidera  pulsat. 
Par  domus  est  coelo  :  sed  minor  est  domino. 

Epigramma  XXXVII.— Ad  Polycarmum. 
Quod  Caietano  reddis,  Polycarme,  tabellas, 
Millia  te  centum num  tribuisse  putas? 

Debuit  haec,  inquis.  Tibi  habe,  Polycarme,  ta- 
Et  Caietano  millia  crede  duo.  [bellas. 

Epigramma  XXXVIII.— Ad  Meliorem. 

Qui  praestat  pietate  pertinaci 
Sensuro  bona  liberalitatis, 

Captet  forsitan,  aut  vicem  reposcat : 

At  si  quis  dare  nomine  relicto 

Post  Manes  tumulumque  perseverat,  5 

Quaerit  quid,  nisi  parcius  dolere  ? 

Refert  sis  bonus,  an  velis  videri. 

Praestas  hoc,  Melior,  sciente  fama: 

Qui  sollennibus  anxius  sepulti 

Nomen  non  sinis  interire  Blaesi  j  10 

Et  de  munifica  profusus  arca 

Ad  natalitium  diem  colendum 

Scribarum  memori  piaeque  turbae 

Quod  donas,  facis  ipse  Blaesianum. 

Hoc  longum  tibi,  vita  dum  manebit,  15 

Hoc  et  post  cineres  erit  tributum. 

Epigramma  XXXIX.— Ad  Domitianum. 

Qui  Pallatinae  caperet  convivia  mensae. 
Ambrosiasque  dapes,  non  erat  ante  locus. 

Hic  haurire  decet  sacrum,  Germanice,  nectar. 

Et  Ganymedea  pocula  mixta  manu. 

Esse  velis,  oro,  serus  conviva  Tonantis.  5 

At  tu,  si  properas,  Jupiter,  ipse  veni. 

Epigramma  XL .—Ad  Priapum 
Non  horti,  neque  palmitis  beati. 

Sed  rari  nemoris,  Priape,  custos. 

Ex  quo  natus  es,  et  potes  renasci 
Fu '  aces,  moneo,  manus  reoellas 


Et  sylvam  domiti  locis  reserves.  5 

Si  defecerit  haec,  et  ipse  lignum  es. 

Epigramma  XLI. — Ad  Faustinum 
Tristis  Athenagoras  non  misit  munera  nob.s, 
Quae  medio  brumae  mittere  mense  solet. 

An  sit  Athenagoras  tristis,  Faustine,  videbc  . 

Me  certe  tristem  fecit  Athenagoras. 

Epigramma  XLII. — Ad Mathonem 
Si  te  sportula  major  ad  beatos 
Non  corruperit,  ut  solet ;  licebit 
De  nostro,  Matho,  centies  laveris. 

Epigramma  XLI1I. — In  Fabiumet  Chrestillam . 
Effert  uxores  Fabius,  Chrestilla  maritos; 

Funereamque  toris  quassat  uterque  facem. 
Victores  committe,  Venus  :  quos  iste  manebit 
Exitus,  una  duos  ut  Libitina  ferat. 

Epigramma  XLIV. — Ad  Titullum. 

Titulle,  moneo,  vive  semper ;  hoc  serum  est . 
Sub  paedagogo  coeperis  licet,  serum  est. 

At  tu,  miser  Titulle, nec  senex  vivis: 

Sed  omne  limen  conteris  salutator. 

Et  mane  sudas  urbis  osculis  udus,  5 

Foroque  triplici  sparsus  ante  equos  omnes, 
/Edemque  Martis,  et  Colosson  Augusti 
Curris  per  omnes  tertiasque,  quintasque. 

Rape,  congere,  aufer,  posside :  relinquendum  est. 
Superba  densis  arca  palleat  nummis,  10 

Centum  explicentur  paginae  Calendarum  : 

Jurabit  haeres,  te  nihil  reliquisse, 

Supraque  pluteum  te  jacente,  vel  saxum. 

Fartus  papyro  dum  tibi  torus  crescit. 

Flentes  superbus  basiabit  eunuchos;  15 

Tuoque  tristis  filius,  velis  nolis. 

Cum  concubino  nocte  dormiet  prima. 

Epigramma  XLV. — Ad  Flaccum  de  reditu 
P.  Terentii. 

Priscus  ab  ^Etnaeis  mihi,  Flacce,  Terentius  oris 
Redditur  :  hanc  lucem  lactea  gemma  notet. 
Defluat,  et  lento  splendescat  turbida  lino 
Amphora  centeno  consule  facta  minor. 
Continget  nox  quando  meis  tam  candida  mensis  ? 

Tam  justo  dabitur  quando  calere  mero  ?  6 

Cum  te,  Flacce,  mihi  reddet  Cythereia  Cypros, 
Luxuriee  fiet  tam  bona  causa  meae. 

Epigramma  XLVI. — Ad  Cestum  puerum. 
Quanta  tua  est  probitas,  quanta  est  infantia  formae 
Ceste  puer,  puero  castior  Hippolyto  ! 

Te  secum  Diana  velit,  Dorisque  natare  : 

Te  Cybele  totum  mallet  habere  Phryga 
Tu  Ganymedeo  poteras  succedere  lecto,  6 

Sed  durus  domino  basia  sola  dares. 

Felix,  quae  tenerum  vexabit  sponsa  maritum. 

Et  quae  te  faciet  prima  puella  virum ! 

Epigramma  XLVII. —In  varie  se  tondentem 
Pars  maxillarum  tonsa  est  tibi,  pars  tibi  rasa  est. 
Pars  vulsa  est :  unum  quis  putet  esse  caput  ? 

Epigramma  XLVHL— De  abolla  Crispini. 
Nescit  cui  dederit  Tyriam  Crispinus  abollam, 
Dum  mutat  cultus,  iuduiturque  togam,  [mur 
Quisquis  habes,  humeris  sua  munera  redde, preca 
Non  hoc  Crispinus  te,  sed  abolla,  rogat. 

Non  quicunque  capit  saturatas  murice  vestes:  5 
Nec  nisi  deliciis  convenit  iste  color. 

Si  te  preeda  juvat,  foedique  insania  lucri. 

Qua  possis  melius  fallere,  sume  togam. 

Epigramma.  XLIX. — De  Aspro. 
Formosam  plane,  sed  caecus  diligit  Asper. 

Plus  ergo,  ut  res  est,  quam  videt  Asper,  amat. 

Epigramma  L. — Ad  Ccesarem  Domitianum. 
Quanta  Gigantei  memoratur  mensa  triumphi. 
Quantaque  nox  superis  omnibus  illa  fuit, 

Qua  bonus  accubuit  genitor  cum  plebe  deorum, 
Et  licuit  Faunis  poscere  vina  Jovem  ; 

Tanta  tuas,  Caesar  celebrant  convivia  laurus  :  5 

Exhilarant  ipsos  gaudia  nostra  deos.  [que. 
Vescitur  omnis  eques  tecum,  populusque,  patres- 
Et  capit  ambrosias  cum  duce  Roma  dapes. 
Grandia  pollicitus,  quanto  majora  dedisti ! 
Promissa  est  nobis  sportula,  recta  data  est.  1 0 
Epigramma  LI. — De  phiala  Instantii  Rufi. 
Quis  labor  in  phiala  ?  docti  Myos,  anne  Myronis  ? 

Mentoris  haec  manus  est,  an,  Polyclete,  tua  ? 
Livescit  nulla  caligine  fusca,  nec  odit 
Exploratores  nubila  massa  focos. 

Vera  minus  flavo  radiant  electra  metallo,  5 
Et  niveum  felix  pustula  vincit  ebur. 

Materiae  non  cedit  opus:  sic  alligat  orbem, 
Plurima  cum  tota  lampade  Luna  nitet. 

Stat  caper  yEolio  Thebani  vellere  Phryxi 

Cultus:  ab  hoc  mallet  vecta  fuisse  soror  10 
Hunc  nec  Cinyphius  tonsor  violaverit,  et  tu 
Ipse  tua  pasci  vite,  Lyaee,  velis. 

Terga  premit  pecoris  geminis  Amor  aureus  alis : 

Palladius  tenero  lotos  ab  ore  sonat. 

Sic  Methymnaeo  gavisus  Arione  delphin  15 
Languida  non  tacitum  per  freta  vexit  onus. 
Imbuat  egregium  digno  mihi  nectare  munus 
Non  grege  de  domini,  sed  tua.  Ceste,  manus. 
Ceste  decus  mensae,  misce  Setina  :  videtur 

Ipse  puer  nobis,  ipse  sitire  caper.  20 

Det  numerum  cyathis  Instanti  littera  Rufi  . 

Auctor  enim  tanti  muneris  ille  mihi. 

Si  Telethusa  venit,  promissaque  gaudia  portat. 
Servabor  dominae,  Rufe,  triente  tuo.  24 

Si  dubia  est,  septunce  trahar  :  si  fallit  amantem, 
Ut  jugulem  curas,  nomen  utrumque  bibam 

Epigramma  LII. — Ad  Catdicianum. 
Tonsorem  puerum,  sed  arte  talem. 

Qualis  nec  Thalamus  fuit  Neronis, 

Drusorum  cui  contigere  barbae, 

JSquandas  semel  in  genas  rogatus, 

Rufo,  Caediciane,  commodavi.  5 

Dum  jussus  repetit  pilos  eosdem. 

Censura  speculi  manum  regente, 

Expingitque  cutem,  facitque  longam 
Detonsis  epaphaeresim  capillis ; 

Barbatus  mihi  tonsor  est  reversus.  10 

Epigramma  LUI. — In  Catuliam 
Formosissima  quae  fuere,  vel  sum, 

Sed  vilissima  quae  fuere,  vel  sunt, 

O  quam  te  fieri,  Catulla,  vellem 
Formosam  minus,  aut  magis  pudicam ! 

Epigramma  LIV. — Ad  Ccesarem  Domitianum. 
Magna  licet  toties  tribuas,  majora  daturus 
Dona,  ducum  victor,  victor  et  ipse  tui , 


Diligeris  populo  non  propter  prtemia,  Caesai, 
Propter  te  populus  praemia,  Caesar,  amat. 

Epigramma  LV. — Ad  eundem,  de  leone. 
Auditur  quantum  Massyla  per  avia  murmur. 
Innumero  quoties  sylva  leone  furit, 

Pallidus  attonitos  ad  Poena  mapalia  pastor 
Cum  revocat  tauros,  et  sine  mente  pecus ; 
Tantus  in  Ausonia  fremuit  modo  terror  areua  5 
Quis  non  esse  gregem  crederet?  unus  erat: 
Sed  cujus  tremerent  ipsi  quoque  jura  leones, 

Cui  diadema  daret  marmore  picta  Nomas. 

O  quantum  per  colla  decus, quem  sparsit  honorem, 
Aurea  lunatae  cum  stetit  umbra  jubae  !  10 

Grandia  quam  decuit  latum  venabula  pectus. 
Quantaque  de  magna  gaudia  morte  tulit ! 
Unde  tuis,  Libye,  tam  felix  gloria  sylvis? 

A  Cybeles  numquid  venerat  ille  jugis? 

An  magis  Herculeo,  Germanice,  misit  ab  astro 
Hanc  tibi  vel  frater,  vel  pater  ipse  feram  ?  16 

Epigramma  LVI. — Ad  Flaccum, 
Temporibus  nostris  aetas  cum  cedat  avorum. 
Creverit  et  major  cum  duce  Roma  suo ; 
Ingenium  sacri  miraris  abesse  Maronis, 

Nec  quenquam  tanta  bella  sonare  tuba. 

Sint  Mecaenates,  non  deerunt,  Flacce,  Marones, 
Virgiliumque  tibi  vel  tua  rura  dabunt.  6 
Jugera  perdiderat  miserae  vicina  Cremonae, 
Flebat  et  abductas  Tityrus  aeger  oves. 

Risit  Tuscus  eques,  paupertatemque  malignam 
Repulit,  et  celeri  jussit  abire  fuga.  10 

Accipe  divitias,  et  vatum  maximus  esto  . 

Tu  licet  et  nostrum,  dixit,  Alexin  ames. 
Adstabat  domini  mensis  pulcherrimus  ille. 
Marmorea  fundens  nigra  Falerna  manu ; 

Et  libata  dabat  roseis  carchesia  labris,  ,  5 

Quae  poterant,  ipsum  sollicitare  Jovem. 
Excidit  attonito  pinguis  Galatea  poetae, 
Thestylis  et  rubras  messibus  usta  genas 
Protinus  Italiam  concepit  et  arma  virumque, 
Qui  modo  vix  culicem  fleverat  ore  rudi.  20 
Quid  Varos,  Marsosque  loquar,  ditataque  vatum 
Nomina,  magnus  erit  quos  numerare  labor  ? 
Ergo  ero  Virgilius,  si  munera  Mecaenatis 
Des  mihi  ?  Virgilius  non  ero,  Marsus  ero. 

Epigramma  LVI1. — De  Picente. 

Tres  habuit  dentes,  pariter  quos  exspuit  omnes 
Ad  tumulum  Picens  dum  sedet  ipse  suum; 
Collegitque  sinu  fragmenta  novissima  laxi 
Oris,  et  aggesta  contumulavit  humo. 

Ossa  licet  quondam  defuncti  non  legat  haeres  ;  3 
Hoc  sibi  jam  Picens  praestitit  ofliciuin. 

Epigramma  LVIIL— In  Artemidorum. 
Cum  tibi  tam  crassae  sint,  Artemidore,  lacernae, 
Possim  te  Sagarim  jure  vocare  meum. 

Etigramma  LIX. — In  luscum  furem. 
Adspicis  hunc  uno  contentum  lumine,  cujus 
Lippa  sub  attrita  fronte  lacuna  patet  ? 

Ne  contemne  caput;  nihil  est  furacius  illo  s 
Non  fuit  Autolyci  tam  piperata  manus 
Hunc  tu  convivam  cautus  servare  memento  :  5 
Tunc  furit,  atque  oculo  luscus  utroque  videt. 
Pocula  solliciti  perdunt  ligulasque  ministri, 

Et  latet  in  tepido  plurima  mappa  sinu. 

Lapsa  nec  a  cubito  subducere  pallia  nescit, 

Et  tectus  Isen  ' s  saepe  duabus  abit.  JJ 

Nec  dormitantem  vernam  fraudare  lucerna 
Erubuit  fallax,  ardeat  illa  licet. 

Si  nihil  invasit,  puerum  tunc  arte  dolosa 
Circuit,  et  soleas  surripit  ipse  suas. 

Epigramma  LX. — In  Claudiam. 

Summa  Palatini  poteras  aequare  Colossi, 

Si  fleres  brevior,  Claudia,  sesquipedem. 

Epigramma  LX1. — Ad  Severum ,  de  Carino. 
Livet  Carinus,  rumpitur,  furit,  plorat, 

Et  quaerit  altos,  unde  pendeat,  ramos; 

Non  jam  quod  orbe  cantor  et  legor  toto. 

Nec  umbilicis  quod  decorus  et  cedro 
Spargor  per  omnes,  Roma  quas  tenet,  gentes :  5 
Sed  quod  sub  urbe  rus  habemus  aestivum, 
Vehimurque  mulis  non,  ut  ante,  conductis. 

Quid  imprecabor,  o  Severe,  liventi? 

Hoc  opto;  mulas  habeat,  et  suburbanum. 

Epigramma  LXII  — De  Picente. 

Scribit  in  aversa  Picens  epigrammata  charta; 

Et  dolet,  averso  quod  facit  illa  deo. 

Epigramma  LXIII. — De  Aulo. 
Thestylon  Aulus  amat,  sed  nec  minus  ardet  Alexin: 

Forsitan  et  nostrum  sic  Hyacinthon  amat. 

I  nunc  et  dubita,  vates  an  diligat,  ipsos. 

Delicias  vatum  cum  meus  Aulus  amet. 

Epigramma  LXIV. — In  Clytum. 

Ut  poscas,  Clyte,  munus,  exigasque. 

Uno  nasceris  octies  in  anno ; 

Et  solas,  puto,  tresve  quatuorve 
Non  natalitias  habes  Calendas. 

Sit  vultus  tibi  laevior  licebit  5 

Tritis  littoris  aridi  lapillis; 

Sit  moro  coma  nigrior  caduco  ; 

Vincas  mollitie  tremente  plumas, 

Aut  massam  modo  lactis  alligati; 

Et  talis  tumor  excitet  papillas,  10 

Quales  cruda  viro  puella  servat: 

Tu  nobis,  Clyte,  jam  senex  videris. 

Tam  multos  quis  enim  fuisse  credat 
Natales  Priamive,  Nestorisve? 

Sit  tandem  pudor,  et  modus  rapinis.  15 

Quod  si  ludis  adhuc,  semelque  nasci 
Uno  jam  tibi  non  sat  est  in  anno ; 

Natum  te,  Clyte,  nec  semel  putabo. 

Epigramma  LXV. — Ad  Domitianum 
Hic  ubi  Fortunae  Reducis  fulgentia  late 
Templa  nitent,  felix  area  nuper  erat : 

Hic  stetit  Arctoi  formosus  pulvere  belli 
Purpureum  fundens  Caesar  ab  ore  jubar. 

Hic  lauro  redimita  comas,  et  candida  cultu  5 
Roma  salutavit  voce  manuque  ducem. 

Grande  loci  meritum  testantur  et  altera  dona : 

Stat  sacer  edomitis  gentibus  arcus  ovans,  [tem: 
Hic  gemini  currus  numerant  elephanta  frequen- 
Sufficit  immensis  aureus  ipse  jugis.  10 

Haec  est  digna  tuis,  Germanice,  porta  triumphis : 
Hos  aditus  urbem  Martia  habere  decet. 

Epigramma  LXVI. — De  consulatu  Silii 
Augusto  pia  thura,  victimasque 
Pro  nostro  date  Silio,  Camoenee. 

Bis  senos  jubet  en  redire  fasces 
Nato  consule  nobilique  virga 


Vatis  Castaliam  domum  sonare  5 

Rerum  prima  salus  et  una  Caesar, 

Gaudenti  superest  adhuc  quod  optet 
Felix  purpura,  tertiusque  consul 
Pompeio  dederit  licet  senatus. 

Et  Caesar  genero  sacros  honores,  1 0 

Quorum  pacificus  ter  ampliavit 
Janus  nomina;  Silius  frequentes 
Mavult  sic  numerare  consulatus. 

Epigramma  LXVI1. — In  Ccecilianum. 
Horas  quinque  puer  nondum  tibi  nunciat,  et  tu 
Jam  conviva  mihi,  Caeciliane,  venis: 

Cum  modo  distulerint  raucae  vadimonia  quartae. 
Et  Floralitias  lasset  arena  feras. 

Curre  age,  et  illotos  revoca,  Calliste,  ministros : 

Sternantur  lecti :  Caeciliane,  sede.  6 

Caldam  poscis  aquam;  sed  nondum  frigida  venit : 

Alget  adhuc  nudo  clausa  culina  foco. 

Mane  veni  potius:  nam  cur  te  quinta  moretur? 
Ut  jentes,  sero,  Caeciliane,  venis.  10 

Epigramma  LXVIII. — Ad  Entellum. 

Qui  Corcyraei  vidit  pomaria  regis, 

Rus,  Entelle,  tuae  praeferat  ille  domus. 

Invida  purpureos  urat  ne  bruma  racemos. 

Et  gelidum  Bacchi  munera  frigus  edat; 
Condita  perspicua  vivit  vindemia  gemma,  5 
Et  tegitur  felix,  nec  tamen  uva  latet. 
Foemineum  lucet  sic  per  bombycina  corpus: 

Calculus  in  nitida  sic  numeratur  aqua. 

Quid  non  ingenio  voluit  natura  licere? 

Auctumnum  sterilis  ferre  jubetur  hiems.  10 

Epigramma  LXIX. — In  Vacerram. 
Miraris  veteres,  Vacerra,  solos, 

Nec  laudas  nisi  mortuos  poetas. 

Ignoscas  petimus,  Vacerra:  tanti 
Non  est,  ut  placeam  tibi,  perire. 

Epigramma  LXX. — De  Nerva. 

Quanta  quies  placidi,  tanta  est  facundia,  Nervae; 

Sed  cohibet  vires  ingeniumque  pudor. 

Cum  siccare  sacram  largo  Permessida  posset 
Ore,  verecundam  maluit  esse  sitim ; 

Pieriam  tenui  frontem  redimire  corona  5 

Contentus,  famae  nec  dare  vela  suae.  [Ium 
Sed  tamen  hunc  nostri  scit  temporis  esse  Tibul- 
Carmina  qui  docti  nota  Neronis  habet. 

Epigramma  LXXI. — In  Postumianum 
Quatuor  argenti  libras  mihi  tempore  brumae 
Misisti  ante  annos,  Postumiane,  decem. 
Speranti  plures  (nam  stare,  aut  crescere  debent 
Munera)  venerunt  plusve  minusve  duae. 

Tertius  et  quartus  multo  inferiora  tulerunt.  5 
Libra  fuit  quinto  Septitiana:  quid  est? 
Bessalem  ad  scutulam  sexto  pervenimus  anno  ■ 
Post  hunc  in  cotyla  rasa  selibra  data  est. 
Octavus  ligulam  misit  sextante  minorem : 

Nonus  acu  levius  vix  cochleare  tulit.  10 
Quod  mittat  nobis, decimus  jam  non  habet«annus 
Quatuor  ad  libras,  Postumiane,  redi. 

Epigramma  LXXII. — Ad  librum  suum 
Nondum  murice  cultus,  asperoque 
Morsu  pumicis  aridi  politus, 

Artanum  properas  sequi,  libelle; 

Quem  pulcherrima  jam  redire  Narbo 

Docti  Narbo  Paterna  Votieni  6 

Ad  leges  jubet  annuosque  fasces : 

Votis  quod  paribus  tibi  petendum  est, 

Continget  locus  ille,  et  hic  amicus 
Quam  vellem  fieri  meus  libellus ! 

Epigramma  LXXIII. — Ad  Instantium. 
Instanti,  quo  nec  sincerior  alter  habetur 
Pectore,  nec  nivea  simplicitate  prior; 

Si  dare  vis  nostrae  vires  animosque  Thaliae, 

Et  victura  petis  carmina;  da  quod  amem. 
Cynthia  te  vatem  fecit,  lascive  Properti ;  5 

Ingenium  Galli  pulchra  Lycoris  erat. 

Fama  est  arguti  Nemesis  formosa  Tibulli : 

Lesbia  dictavit,  docte  Catulle,  tibi. 

Non  me  Peligni,  nec  spernet  Mantua  vatem, 

Si  qua  Corinna  mihi,  si  quis  Alexis  erit.  10 

Epigramma  LXXIV. — In  malum  medicum. 
Hoplomachus  nunc  es, fueras  ophthalmicus  ante : 
Fecisti  medicus,  quod  facis  hoplomachus. 

Epigramma  LXXV. — De  Gallo  Lingono. 
Dum  repetit  sera  conductos  nocte  penates 
Lingonus  a  Tecta  Flaminiaque  recens, 

Expulit  offenso  vitiatum  pollice  talum, 

Et  jacuit  toto  corpore  fusus  humi. 

Quid  faceret  Gallus  ?  qua  se  ratione  moveret  ?  5 

Ingenti  domino  servulus  unus  erat,  [nam  : 
Tam  macer,  ut  minimam  posset  vix  ferre  lucer- 
Succurrit  misero  casus,  opemque  tulit. 
Quatuor  inscripti  portabant  vile  cadaver. 

Accipit  infelix  qualia  mille  rogus.  10 

Hos  comes  invalidus  submissa  voce  precatur. 

Ut  quocunque  velint,  corpus  inane  ferant. 
Permutatur  onus,  stipataque  tollitur  alte 
Grandis  in  angusta  sarcina  sandapila. 

Hic  mihi  de  multis  unus,  Lucane,  videtur:  15 
Cui  merito  dici,  Mortue  Galle,  potest. 

Epigramma  LXXVI. — In  Gallicum,. 

Dic  verum  mihi,  Marce,  dic  amabo ; 

Nil  est,  quod  magis  audiam  libenter : 

Sic  et  cum  recitas  tuos  libellos, 

Et  causam  quoties  agis  clientis, 

Oras,  Gallice,  me  rogasque  semper.  5 

Durum  est  me  tibi,  quod  petis,  negare. 

Vero  verius  ergo  quid  sit,  audi : 

Verum,  Gallice,  non  libenter  audis. 

Epigramma  LXXVII. — Ad  Liberum  amicum 
L.iber,  amicorum  dulcissima  cura  tuorum, 

Liber,  in  aeterna  vivere  digne  rosa; 

Si  sapis,  Assyrio  semper  tibi  crinis  amomo 
Splendeat,  et  cingant  florea  serta  caput. 
Candida  nigrescant  vetulo  crystalla  Falerno,  5 
Et  caleat  blando  mollis  amore  toru3. 

Qui  sic  vel  medio  finitus  vixit  in  sevo. 

Longior  huic  facta  est,  quam  data  vita  fuit 


Epigramma  LXXV1I1—  De  ludis  Stella:. 
Quos  cuperet  Phlegraea  suos  victoria  ludos, 
Indica  quos  cuperet  pompa,  Lyaee,  tuos, 

Fecit  Hyperborei  celebrator  Stella  triumphi . 

O  pudor!  o  pietas!  et  putat  esse  parum. 

Non  illi  satis  est  turbato  sordidus  auro  5 

Hermus,  et  Hesperio  qui  sonat  orbe  Tagus. 
Omnis  habet  sua  dona  dies,  nec  linea  dives 
Cessat;  et  in  populum  multa  rapina  cadit. 
Nunc  veniunt  subitis  lasciva  numismata  nimbis 
Nunc  dat  spectatas  tessera  larga  feras.  10 
Nunc  implere  sinus  securos  gaudet,  et  absens 
Sortitur  dominos,  ne  laceretur,  avis. 

Quid  numerem  currus,  terdenaque  praemia  palmae, 
Quae  dare  non  semper  consul  uterque  solet  ? 
Omnia  sed,  Caesar,  tanto  superantur  honore,  15 
Quod  spectatorem  te  tua  laurus  habet. 

Epigramma  LXXIX. — In  Fabullam. 
Omnes  aut  vetulas  habes  amicas, 

Aut  turpes,  vetulisque  foediores  : 

Has  ducis  comites,  trahisque  tecum 
Per  convivia,  porticus,  theatra. 

Sic  formosa,  Fabulla,  sic  puella  es.  5 

EriGRAMMA  LXXX. — Ad  Domitianum 
Sanctorum  nobis  miracula  reddis  avorum. 

Nec  pateris,  Caesar,  saecula  cana  mori ; 

Cum  veteres  Latiae  ritus  renovantur  arenae. 

Et  pugnat  virtus  simpliciore  manu. 

Sic  priscis  servatur  honos  te  praeside  templis,  5 
Et  casa  tam  culto  sub  Jove  numen  habet. 

Sic  nova  dum  condis,  revocas,  Auguste,  priora: 
Debentur  quae  sunt,  quaeque  fuere,  tibi. 

Epigramma  LXXXI. — De  Gellia 
Non  per  mystica  sacra  Dindymenes, 

Nec  per  Niliacae  bovem  juvencae. 

Nullos  denique  per  deos  deasque 
Jurat  Gellia :  sed  per  uniones. 

Hos  amplectitur,  hos  deosculatur :  5 

Hos  fratres  vocat,  hos  vocat  sorores : 

Hos  natis  amat  acrius  duobus. 

His  si  quo  careat  misella  casu, 

Victuram  negat  esse  se  nec  horam 

Eheu  quam  bene  nunc,  Papiriane,  10 

Annaei  faceret  manus  Sereni  ? 

Epigramma  LXXX1I. — Ad  Domitianum. 
Dante  tibi  turba  querulos,  Auguste,  libellos. 

Nos  quoque,  qui  domino  carmina  parvadamus 
Posse  deum  rebus  pariter  Musisque  vacare 
Scimus ;  et  haec  etiam  serta  placere  tibi. 

Fer  vates,  Auguste,  tuos :  nos  gloria  dulcis,  S 
Nos  tua  cura  prior,  deliciaeque  sumus. 

Non  quercus  te  sola  decet,  nec  laurea  Phoebi 
Fiat  et  ex  hedera  civica  nostra  tibi 

MARTIALIS  TURANIO  SUO  S. 

frve,  mi  Turani,  frater  carissime.  Epigramma,  quod  extra  ordinem  paginarum  est,  ad  Stertinium 
clarissimum  virum  scripsimus,  qui  imaginem  meam  ponere  in  bibliotheca  sua  voluit.  De  quo 
scribendum  tibi  putavi,  ne  ignorares  Avitus  iste  quis  vocaretur;.  Vale,  et  para  hospitium. 


Epigramma.  I. — Ad  Avitum. 

Note,  licet  nolis,  sublimi  pectore  vates. 

Cui  referet  serus  praemia  digna  cinis, 

Hoc  tibi  sub  nostra  breve  carmen  imagine  vivat, 
Quam  non  obscuris  jungis,  Avite,  viris. 

Ille  ego  sum  nulli  nugarum  laude  secun¬ 
dus,  5 

Quem  non  miraris,  seu,  puto,  lector, 

AMAS. 

Majores  majora  sonent:  mihi  parva  lo 
cuto 

Sufficit  in  vestras  s^pe  redire  manus. 
Epigramma  II. — De  templo  Flaviae  gentis. 

Dum  Janus  hiemes,  Domitianus  autumnos, 
Augustus  annis  commodabit  aestates: 

Dum  grande  famuli  nomen  adseret  Rheni 
Germanicarum  magna  lux  Calendarum: 

Tarpeia  summi  saxa  dum  patris  stabunt :  5 

Dum  voce  supplex,  dumque  thure  placabit 
Matrona  divae  dulce  Juliae  numen  : 

Manebit  altum  Flaviae  decus  gentis, 

Cum  sole,  et  astris,  cumque  luce  Romana. 
Invicta  quicquid  condidit  manus,  coelum  e3t.  10 

Epigramma  III. — In  Lupum. 

Pauper  amicitiae  cum  sis,  Lupe,  non  es  amicae , 
Et  queritur  de  te  mentula  sola  nihil. 

Illa  siligineis  pinguescit  adultera  cunnis, 
Convivam  pascit  nigra  farina  tuum. 

Incensura  nives  dominae  Setina  liquantur;  5 
Nos  bibimus  Corsi  pulla  venena  cadi. 

Empta  tibi  nox  est  fundis  non  tota  paternis; 

Haud  sua  desertus  rura  sodalis  arat. 

Splendet  Erythraeis  pellucida  moecha  lapillis; 

Ducitur  addictus,  te  futuente,  cliens.  10 

Octo  Syris  suffulta  datur  lectica  puellae; 

Nudum  sandapilae  pondus  amicus  erit. 

I  nunc,  et  miseros,  Cybele,  praecide  cinaedos : 
Haec  erat,  haec  cultris  mentula  digna  tuis. 

Epigramma  IV. — Ad  Domitianum. 
Quantum  jam  superis,  Caesar,  coeloque  dedisti, 

Si  repetas,  et  si  creditor  esse  velis; 

Srandis  in  aetherio  licet  auctio  fiat  Olympo, 
Coganturque  dei  vendere  quicquid  habent, 
Jonturbabit  Atlas,  et  non  erit  uncia  tota,  5 
Decidat  tecum  qua  pater  ipse  deum. 

Pro  Capitolinis  quid  enim  tibi  solvere  templis. 
Quid  pro  Tarpeiae  frondis  honore  potest? 

Quid  pro  culminibus  geminis  matrona  Tonantis  ? 

Tallada  praetereo :  res  agit  illa  tuas.  10 

Quid  loquar  Alciden,  Phoebumque,  piosque  La- 
Addita  quid  Latio  Flavia  templa  polo  ?  [conas  ? 
Exspectes,  et  sustineas,  Auguste,  necesse  est- 
Nam  tibi  quod  solvat  non  habet  arca  Jovis. 


Epigramma  V. — In  Mschylum. 
Aureolis  futui  cum  possit  Galla  duobus, 

Et  plus  quam  futui,  si  totidem  addideris: 
Aureolos  a  te  cur  accipit,  iEschyle,  denos? 

Non  fellat  tanti  Gaila  :  quid  ergo  ?  tacei. 
Epigramma  VI. — In  Paullam. 

Nubere  vis  Prisco:  non  miror,  Paulla:  sapisti 
Ducere  .te  non  vult  Priscus:  et  ille  sapit. 
Epigramma  VII. — Ad  Domitianum. 

Tibi,  summe  Rheni  domitor,  et  parens  orbis. 
Pudice  princeps,  gratias  agunt  urbes  ; 

Populos  habebunt:  parere  jam  scelus  non  est. 
Non  puer  avari  sectus  arte  mangonis 
Virilitatis  damna  maeret  ereptae:  5 

Nec  quam  superbus  computet  stipem  leno. 

Dat  prostituto  misera  mater  infanti. 

Qui  nec  cubili  fuerat  ante  te  quondam 
Pudor,  esse  per  te  coepit  et  lupanari. 

Epigramma  VIII. — In  Afrum. 

Dicere  de  Libycis  reduci  tibi  gentibus,  Afer, 
Continuis  volui  quinque  diebus  Ave. 

Non  vacat, aut  dormit,  dictum  bis  terque  reverso. 
Jam  satis  est:  non  vis,  Afer,  avere  :  Vale. 

Epigramma  IX. — Ad  Domitianum. 
Tanquam  parva  foret  sexus  injuria  nostri 
Foedandos  populo  prostituisse  mares ; 

Jam  cunae  lenonis  erant,  ut  ab  ubere  raptus 
Sordida  vagitu  posceret  sera  puer. 

Immatura  dabant  infandas  corpora  poenas.  5 
Non  tulit  Ausonius  talia  monstra  pater: 

Idem  qui  teneris  nuper  succurrit  ephebis, 

Ne  faceret  steriles  saeva  libido  viros. 

Dilexere  prius  pueri,  juvenesque,  senesque  : 

At  nunc  infantes  te  quoque,  Caesar,  amant.  .0 
Epigramma  X. — Ad  Bithynicum. 

Nil  tibi  legavit  Fabius.  Bithynice,  cui  tu 
Annua,  si  memini,  millia  sena  dabas. 

Plus  nulli  dedit  ille :  queri,  Bithynice,  noli: 
Annua  legavit  millia  sena  tibi. 

Epigramma  XI. — In  Cantharum 
Coenes,  Canthare,  cum  foris  libenter. 

Clamas,  et  maledicis,  et  minaris. 

Deponas  animos  truces,  monemus : 

Liber  non  potes,  et  gulosus  esse. 

Epigramma  XII. — De  Earino  Domitiam. 
Nomen  cum  violis  rosisque  natum, 

Quo  pars  optima  nuncupatur  anni; 

Hyblam  quod  sapit,  Atticosque  flores 
Quod  nidos  olet  alitis  superbae : 

Nomen  nectare  dulcius  beato,  S 

Quo  mallet  Cybeles  puer  vocari, 

Et  qui  pocula  temperat  Tonanti  | 

Quod  si  Parrhasia  sones  in  aula, 

Respondent  Veneres,  Cupidinesque: 

Nomen  nobile,  molle,  delicatum  10 

Versu  dicere  non  rudi  volebam : 

Sed  tu  syllaba  contumax  repugnas. 

Dicunt  Earinon  tamen  poetae, 

Sed  Graeci,  quibus  est  nihil  negatum. 

Et  quis  "A fu  "A fts  licet  sonare ;  15 

Nobis  non  licet  esse  tam  disertis, 

Qui  Musas  colimus  severiores. 

Epigramma  XIII. — De  eodem 
Si  daret  autumnus  mihi  nomen,  liri^vos  essem: 

Horrida  si  brumae  sidera,  : 

Dictus  ab  aestivo  tibi  mense  vocarer : 

Tempora  cui  nomen  verna  dedere,  quis  est? 

Epicramma  XIV. — De  eodem. 

Nomen  habes,  teneri  quod  tempora  nuncupatanni. 
Cum  breve  Cecropiae  ver  populantur  apes: 
Nomen,  Acidalia  meruit  quod  arundine  pingi, 
Quod  Cytherea  sua  scribere  gaudet  acu  : 
Nomen,  Erythraeis  quod  littera  facta  lapillis,  5 
Gemma  quod  Heliadum  pollice  trita  notet: 
Quod  penna  scribente  grues  ad  sidera  tollant: 
Quod  decet  in  sola  Caesaris  esse  domo. 
Epigramma  XV. —  In  amicum  ccenipetam. 
Hunc,  quem  coena  tibi,  quem  mensa  paravit  ami* 
Esse  putas  fidae  pectus  amicitiae?  [cum, 

Aprum  amat,  et  mullos,  et  sumen,  et  ostrea,  non 
Tam  bene  si  coenem,  noster  amicus  erit.  [te. 

Epigramma  XVI. — De  Chloe. 

Inscripsit  tumulo  septem  celebrata  virorum 
Se  fecisse  Chloe  :  quid  pote  simplicius? 

Epigramma  XVII. — De  coma  Earini. 
Consilium  formae  speculum,  dulcesque  capillos 
Pergameo  posuit  dona  sacrata  deo, 

Ille  puer  tota  domino  gratissimus  aula, 

Nomine  qui  signat  tempora  verna  suo. 

Felix,  quae  tali  censetur  munere  tellus!  -5 

Nec  Ganymedeas  mallet  habere  comas. 
Epigramma  XVIII. — Deeademad  Micula  pium. 
Latonae  venerande  nepos,  qui  mitibus  herbis 
Parcarum  exoras  pensa,  brevesque  colos ; 

Hos  tibi  laudatos  domino  sua  vota  capillos 
Ilie  tuus  Latia  misit  ab  urbe  puer. 

Addidit  et  niiidum  sacratis  crinibus  orbem,  5 
Quo  felix  facies  judice  culta  fuit. 

Tu  juvenile  decus  serva,  ne  pulchrior  ille 
ln  longa  fuerit  quam  breviore  coma. 
Epigramma  XIX. — Ad  Casarem  Domitianum. 
Est  mihi,  sitque  precor  longum  te  praeside,  Caesar, 
Rus  minimum,  parvi  sunt  et  in  urbe  lares. 

Sed  de  valle  brevi,  quas  det  sitientibus  hortis. 
Curva  laboratas  antlia  tollit  aquas. 

Sicca  domus  queritur  nullo  se  rore  foveri,  5 
Cum  mihi  vicino  Martia  fonte  sonet. 

Quam  dederis  nostris,  Auguste,  penatibus  undam, 
Castalis  haec  nobis,  aut  Jovis  imber  erit. 

Epigramma  XX. — In  Sabellum. 

Lauaas  balnea  versibus  trecentis 
Coenantis  bene  Pontici,  Sabelle. 

Vis  coenare,  Sabelle,  non  lavari. 


Epigramma  XXL — Ad  Domitianum. 

Haec,  quae  tota  patet,  tegiturque  et  marmore  et 
Infentis  Domini  conscia  terra  fuit.  [auro. 

Felix,  quae  tantis  sonuit  vagitibus,  et  quae 
Vidit  reptantes,  sustinuitque  manus! 

Hic  steterat  veneranda  domus,  quae  praestitit  orbi, 
Quod  Rhodos,  astrifero  quod  pia  Creta  polo.  6 

Curetes  texere  Jovem  crepitantibus  armis. 
Semiviri  poterant  qualia  ferre  Phryges. 

At  te  protexit  superum  pater,  et  tibi,  Caesar, 

Pro  jaculo  et  parma,  fulmen  et  aegis  erat.  10 

Epigramma  XXII. — Ad  Auctum. 

Artemidorus  habet  puerum ;  sed  vendidit  agrum . 
Agrum  pro  puero  Calliodorus  habet. 

Dic,  uter  ex  istis  melius  rem  gesserit,  Aucte? 
Artemidorus  amat,  Calliodorus  arat. 

Epigramma  XXIII. — Ad  Pastorem. 

Credis  ob  hoc  me,  Pastor,  opes  fortasse  rogare, 
Propter  quod  vulgus  crassaque  turba  rogat : 

Ut  Setina  meos  consumat  gleba  ligones, 

Et  sonet  innumera  compede  Tuscus  ager: 

Ut  Mauri  Libycis  centum  stent  dentibus  orbes, 
Et  erepet  in  nostris  aurea  lamna  toris :  6 

Nec  labris  nisi  magna  meis  crystalla  terantur. 

Et  faciant  nigras  nostra  Falerna  nives : 

Ut  Canusinatus  rostro  Syrus  assere  sudet. 

Et  mea  sit  culto  sella  cliente  frequens :  10 

/Estuet  ut  nostro  madidus  conviva  ministro. 
Quem  permutatum  nec  Ganymede  velim : 

Ut  lutulenta  linat  Tyrias  mihi  mula  lacernas. 

Et  Massyla  meum  virga  gubernet  equum. 

Est  nihil  ex  istis:  superos  ac  sidera  testor.  15 
Ergo  quid  ?  ut  donem,  Pastor,  et  aedificem. 

Epigramma  XXIV. — Ad  Carum. 

O  cui  virgineo  flavescere  contigit  auro, 

Dic  ubi  Palladium  sit  tibi,  Care,  decus? 

Adspicis  en  domini  fulgentes  marmore  vultus; 
Venit  ad  has  ultro  nostra  corona  comas. 

Albanae  livere  potest  pia  quercus  olivae,  5 

Cinxerit  invictum  quod  prior  illa  caput. 

Epigramma  XXV. — Ad  eundem. 

Quis  Pallatinos  imitatus  imagine  vultus 
Phidiacum  Latio  marmore  vicit  ebur? 

Haec  mundi  facies;  haec  sunt  Jovis  ora  sereni : 
Sic  tonat  ille  deus,  cum  sine  nube  tonat. 

Non  solam  tribuit  Pallas  tibi,  Care,  coronam :  5 
Effigiem  domini,  quam  colis,  illa  dedit. 

Epigramma  XXVI. — In  Afrum. 

Dantem  vina  tuum  quoties  adspeximus  Hyllum, 
Lumine  nos,  Afer,  turbidiore  notas,  [nistrum' 

Quod,  rogo,  quod  scelus  est,  mollem  spectare  mi* 
Adspicimus  solem,  sidera,  templa,  deos. 

Avertam  vultus,  tanquam  mihi  pocula  Gorgon 
Porrigat,  atque  oculos  oraque  nostra  tegam?  6 

Trux  erat  Alcides:  sed  Hylam  spectare  licebaf. 
Ludere  Mercurio  cum  Ganymede  licet. 

Si  non  vis  teneros  spectet  conviva  ministros, 
Phineas  invites,  Afer,  et  CEdipodas.  J0 

Epigramma  XXVII. — De  Nerva. 

Audet  facundo  qui  carmina  mittere  Nerva;, 
Pallida  donabit  glaueia,  Cosme,  tibi : 

Paestano  violas  et  cana  ligustra  colono 
Hyblaeis  apibus  Corsica  mella  dab.t 

Sed  tamen  et  parvae  nonnulla  est  gratia  Musee  :  5 
Appetitur  posito  vilis  oliva  lupo. 

Nec  tibi  sit  mirum,  modici  quod  conscia  vatis 
Judicium  metuat  nostra  Thalia  tuum. 

Ipse  tuas  etiam  veritus  Nero  dicitur  aures. 

Lascivum  juvenis  cum  tibi  lusit  opus.  10 

Epigramma  XXVIII.—  In  Chrestum. 

Cum  depilatos,  Chreste,  coleos  portes, 

Et  vulturino  mentulam  parem  collo. 

Et  prostitutis  laevius  caput  culis. 

Nec  vivat  ullus  in  tuo  pilus  crure, 

Purgentque  crebra?  cana  labra  volsellse;  5 

Curios,  Camillos,  Quintios,  Numas,  Ancos, 

Et  quicquid  usquam  legimus  pilosorum 
Loqueris,  sonasque  grandibus  minax  verbis; 

Et  cum  theatris  sseculoque  rixaris. 

Occurrit  aliquis  inter  ista  si  draucus,  10 

Jam  paedagogo  liberatus,  et  cujus 
Refibulavit  turgidum  faber  penem : 

Nutu  vocatum  ducis,  et  pudet  fari, 

Catoniana,  Chreste,  quod  facis  lingua. 

Epigramma  XXIX. — Epitaphium  Latini. 

Dulce  decus  scenae,  ludorum  fama,  Latinus 
Ille  ego  sum,  plausus  deliciaeque  tuae  : 

Qui  spectatorem  potui  fecisse  Catonem, 

Solvere  qui  Curios  Fabriciosque  graves. 

Sed  nihil  a  vestro  sumpsit  mea  vita  theatro,  5 
Et  sola  tantum  scenicus  arte  feror: 

Nec  poteram  gratus  domino  sine  moribus  esse  : 

Interius  mentes  inspicit  ille  deus. 

Vos  me  laurigeri  parasitum  dicite  Phoebi, 

Roma  sui  famulum  dum  sciat  esse  Jovis.  10 

Epigramma  XXX. — Epitaphium  Philaenis. 

Saecula  Nestoreae  permensa,  Philaeni,  senectae. 
Rapta  es  ad  infernas  tam  cito  Ditis  aquas? 
Euboicae  nondum  numerabas  longa  Sibyllae 
Tempora :  major  erat  mensibus  illa  tribus. 

Heu  quae  lingua  silet!  non  illam  mille  catastae  5 
Vincebant,  nec  quae  turba  Serapin  amat : 

Nec  matutini  cirrata  caterva  magistri, 

Nec  quae  Strymonio  de  grege  ripa  sonat. 

Quae  nunc  Thessalico  Lunam  deducere  rhombo. 
Quae  sciet  hos  illos  vendere  lena  toros?  10 
Sit  tibi  terra  levis,  mollique  tegaris  arena, 

Ne  tua  non  possint  eruere  ossa  canes. 

Epigramma  XXXI. — In  pietatem  Nigrinae. 
Cappadocum  seevis  Antistius  occidit  oris 
Rusticus  :  o  tristi  crimine  terra  nocens ! 
Retulit  ossa  sinu  cari  Nigrina  mariti. 

Et  questa  est  longas  non  satis  esse  vias : 
Cumque  daret  sanctam  tumulis,  quibus  invidet. 
Visa  sibi  est  rapto  bis  viduata  viro,  [urnam. 

Epigramma  XXXII. — De  Veliivoto. 

Dum  comes  Arctois  haereret  Caesaris  armis 
Velius,  hanc  Marti  pro  duce  vovit  avem. 

^una  quater  binos  non  tota  peregerat  orbes ; 

Debita  poscebat  jam  sibi  vota  deus. 

Ipse  suas  anser  properavit  laetus  ad  aras,  5 

Et  cecidit  sanctis  hostia  parva  focis. 

Octo  vides  patulo  pendere  numismata  rostro 
Alitis?  haec  extis  condita  nuper  erant. 

Qute  litat  argento  pro  te,  non  sanguine,  Csesar, 
Victima,  jam  feno  non  opus  esse  docet.  10 


Epigramma  XXXIII—  Qualem  velit  amicam 
Hanc  volo,  quae  facilis,  quse  palliolata  vagatur . 

Hanc  volo,  qu se  puero  jam  dedit  ante  meo ; 
Hanc  volo,  quam  redimit  totam  denarius  alter : 

Hanc  volo,  quae  pariter  sufficit  una  tribus. 
Poscentem  nummos,  et  grandia  verba  sonantem. 
Possideat  crassi  mentula  Burdigali.  6 

Epigramma  XXXIV. — Ad  Flaccum. 
Audieris  in  quo,  Flacce,  balneo  plausum, 
Maronis  illic  esse  mentulam  scito. 

Epigramma  XXXV. —  De  templo  gentis  Flaviae. 
Jupiter  Idaei  risit  mendacia  busti, 

Dum  videt  Augusti  Flavia  templa  poli : 

Atque  inter  mensas  largo  jam  nectare  fusus. 
Pocula  cum  Marti  traderet  ipse  suo ; 
Respiciens  Phoebum  pariter  Phoebique  sororem, 
Cum  quibus  Alcides,  et  pius  Arcas  erat :  6 

Gnossia  vos,  inquit,  nobis  monumenta  dedistis: 
Cernite,  quam  plus  sit  Caesaris  esse  patrem 

Epigramma  XXXVI. — In  Philomusum. 
Artibus  his  semper  coenam,  Philomuse,  mereris ; 

Plurima  dum  lingis,  sed  quasi  vera  refers. 

Seis,  quid  in  Arsacia  Pacorus  deliberet  aula; 

Rhenanam  numeras,  Sarmaticamque  manum 
Verba  ducis  Daci  chartis  mandata  resignas;  5 
Victricem  laurum,  quam  venit,  ante  vides. 
Scis,  quoties  Phario  madeat  Jove  fusca  Syene: 

Scis,  quota  de  Libyco  littore  puppis  eat: 

Cujus  Iulese  capiti  nascantur  olivae; 

Destinet  setherius  cui  sua  serta  pater.  10 
Tolle  tuas  artes,  hodie  coenabis  apud  me. 

Hac  lege,  ut  narres  nil,  Philomuse,  novi. 

Epigramma  XXXVII. — Colloquium  Ganymedis 
et  Jovis  super  Earino  et  aliis  Domitiani  pueris. 
Viderat  Ausonium  posito  modo  crine  ministrum 
Phryx  puer,  alterius  gaudia  nota  Jovis: 

Quod  tuus,  ecce,  suo  Caesar  permisit  ephebo. 

Tu  permitte  tuo,  maxime  rector,  ait. 

Jam  mihi  prima  latet  longis  lanugo  capillis :  5 

Jam  tua  me  ridet  Juno,  vocatque  virum. 

Cui  pater  sethereus,  Puer  o  dulcissime,  dixit. 
Non  ego,  quod  poscis,  res  negat  ipsa  tibi. 
Csesar  habet  noster  similes  tibi  mille  ministros, 
Tantaque  sidereos  vix  capit  aula  mares.  10 
At  tibi  si  dederit  vultus  coma  tonsa  viriles. 

Quis  mihi,  qui  nectar  misceat,  alter  erit  ? 

Epigramma  XXXVIII. — In  Gallam 
Cum  sis  ipsa  domi,  mediaque  ornere  Suburra, 
Fiant  absentes  et  tibi,  Galla,  comse ; 

Nec  dentes  aliter,  quam  Serica,  nocte  reponas, 

Et  jaceas  centum  condita  pyxidibus; 

Nec  tecum  facies  tua  dormiat ;  innuis  illo,  5 
Quod  tibi  prolatum  est  mane,  supercilio. 

Et  te  nulla  movet  cani  reverentia  cunni. 

Quem  potes  inter  avos  jam  numerare  tuos. 
Promittis  sexcenta  tamen  :  sed  mentula  surda  est; 
Et,  sit  lusca  licet,  te  tamen  illa  videt.  10 

Epigramma  XXXIX. — Ad  Agathinum. 
Summa  licet  velox,  Agathine,  pericula  ludas ; 

Non  tamen  efficies,  ut  tibi  parma  cadat. 
Noientem  sequitur,  tenuesque  reversa  per  auras 
Vel  pede,  vel  tergo,  clune,  vel  ungue  sedet. 

Lubrica  Corycio  quamvis  sint  pulpita  nimbo,  5 
l^t  rapiant  celeres  vela  negata  Noti ; 

Securos  pueri  neglecta  perambulat  artus. 

Et  nocet  artifici  ventus  et  unda  nihil. 

Ut  peccare  velis,  cum  feceris  omnia,  falli 
Non  potes :  arte  opus  est,  ut  tibi  parma  cadat. 

Epigramma  XL. — De  natali  Ceesomce. 
Prima  Palatino  lux  est  haec  orta  Tonauti, 
Optasset  Cybele  qua  peperisse  Jovem. 

Hac  et  sancta  mei  genita  est  Caesonia  Rufi 
Plus  debet  matri  nulla  puella  suae. 

Laetatur  gemina  votorum  sorte  maritus,  5 

Contigit  hunc  illi  quod  bis  amare  diem. 
Epigramma  XLI. — De  Diodoro  et  voto  Philaenis 
uxoris. 

Tarpeias  Diodorus  ad  coronas 
Romam  cum  peteret  Pharo  relicta. 

Vovit  pro  reditu  viri  Philaenis, 

Illam  lingeret  ut  puella  simplex. 

Quam  castae  quoque  diligunt  Sabinae:  5 

Dispersa  rate  tristibus  procellis 
Mersus  fluctibus,  obrutusque  ponto, 

Ad  votum  Diodorus  enatavit. 

O  tardus  nimis  et  piger  maritus  ! 

Iloc  a  littore  si  puella  votum  10 

Fecisset  mea,  protinus  redissem. 

Epigramma  XLII. — In  Ponticum. 
Pontice,  quod  nunquam  futuis,  sed  pellice  laeva 
Uteris,  et  Veneri  servit  amica  manus,  [ingens, 
Iloc  nihil  esse  putas  ?  scelus  est,  mihi  crede,  sed 
Quantum  vix  animo  concipis  ipse  tuo. 

Nempe  semel  futuit,  generaret  Horatius  ut  tres ; 

Mars  semel,  ut  geminos  Ilia  casta  daret.  6 
Omnia  perdiderat,  si  masturbatus  uterque 
Mandasset  manibus  gaudia  foeda  suis. 

Ipsam  crede  tibi  naturam  dicere  rerum: 

Istud  quod  digitis,  Pontice,  perdis,  homo  est. 

Epigramma  XLIII. —  Ad  Apollinem  pvo  Stella 
suo. 

Campis  dives,  Apollo,  sic  marinis. 

Sic  semper  senibus  fruare  cycnis; 

Doctae  sic  tibi  serviant  sorores; 

Nec  Delphis  tua  mentiatur  ulli; 

Sic  Pallatia  te  colant,  amentque :  5 

Bis  senos  cito  te  rogante  fasces 

Det  Stellae  bonus  annuatque  Caesar 

Felix  tunc  ego,  debitorque  voti 

Casurum  tibi  rusticas  ad  aras 

Ducam  cornibus  aureis  juvencum.  10 

Nata  est  hostia,  Phoebe,  quid  moraris  ? 

Epigramma  XLIV. — De  statua  Herculis . 
Hic,  qui  dura  sedens  porrecto  saxa  leone 
Mitigat  exiguo  magnus  in  sere  deus, 

Quaeque  tulit,  spectat  resupino  sidera  vultu, 
Cujus  laeva  calet  robore,  dextra  mero; 

Non  est  fama  recens,  nec  nostri  gloria  coeli :  5 

Nobile  Lysippi  munus  opusque  vides. 

Hoc  habuit  numen  Pellaei  mensa  tyranni. 

Qui  cito  perdomito  victor  in  orbe  jacet. 

Hunc  puer  ad  Libycas  juraverat  Hannibal  aras : 

Jusserat  hic  Syllam  ponere  regna  trucem.  10 
Offepsus  variae  tumidis  terroribus  aulae, 

Privatos  gaudet  nunc  habitare  lares. 

Utque  fuit  quondam  placidi  conviva  Molorchi 
Sic  voluit  docti  Vindicis  esse  deus. 


Epigramma  XLV. — De  eadem  statua. 
Alciden  modo  Vindicis  rogabam, 

Esset  cujus  opus  laborque  felix. 

Risit,  (nam  solet  hoc,)  levique  nutu, 

Graece  numquid,  ait,  poeta,  nescis? 

Inscripta  est  basis,  indicatque  nomen.  5 

A vtrlvreroo  lego,  Phidiae  putavi. 

Epigramma  XLV1. — Ad  Marcellmum. 
Miles  Hyperboreos  modo,  Marcelline,  Triones, 
Et  Getici  tuleris  sidera  pigra  poli : 

Ecce  Prometheae  rupes,  et  fabula  mont>s, 

Quam  prope  sunt  oculis  nunc  adeunda  tuis. 
Videris  immensis  cum  conclamata  querelis  5 
Saxa  senis,  dices :  Durior  ille  fuit. 

Et  licet  hoc  addas:  Potuit  qui  talia  ferre. 
Humanum  merito  finxerat  ille  genus. 

Epigramma  XLVII. — In  Gellium. 
Gellius  aedificat  semper:  modo  limina  ponit. 
Nunc  foribus  claves  aptat,  emitque  seras: 
Nunc  has,  nunc  illas  mutat,  reficitque  fenestras- 
Dum  tamen  aedificet,  quidlibet  ille  facit. 
Oranti  nummos  ut  dicere  possit  amico  5 

Unum  illud  verbum  Gellius,  aedifico. 

Epigramma  XLVIII. — In  Pannicum. 

Democritos,  Zertonas,  inexplicitosque  Platonas, 
Quicquid  et  hirsutis  squalet  imaginibus. 

Sic  quasi  Pythagorae  loqueris  successor  et  haeres ; 

Praependet  mento  nec  tibi  barba  minor. 

Sed,  quod  et  hircosis  serum  est,  et  turpe  pilosis, 
In  molli  rigidum  clune  libenter  habes.  6 

Tu,  qui  sectarum  causas  et  pondera  nosti. 

Dic  mihi,  percidi,  Pannice,  dogma  facit? 

Epigramma  XLIX. — In  Gallicum. 

Haeredem  cum  me  partis  tibi,  Gallice,  quartae 
Per  tua  jurares  sacra,  caputque  tuum ; 
Credidimus,  (quis  enim  damnet  sua  vota  libenter  ?; 

Et  spem  muneribus  fovimus  usque  datis: 

Inter  quae  rari  Laurentem  ponderis  aprum  5 
Misimus ;  iEtola  de  Calydone  putes. 

At  tu  continuo  populumque  patresque  vocasti : 

Ructat  adhuc  aprum  callida  Roma  meum. 

Ipse  ego  (quis  credat  ?)  conviva  nec  ultimus  haesi . 

Sed  nec  costa  data  est,  caudave  missa  mihi.  10 
De  quadrante  tuo  quid  sperem,  Gallice?  nulla 
De  nostro  nobis  uncia  venit  apro. 

Epigramma  L — De  toga  a  Parthenio  sibi  donata. 
Haec  est  illa  meis  multum  cantata  libellis. 

Quam  meus  edidicit  lector  amatque  togam. 
Partheniana  fuit,  quondam  memorabile  vatis 
Munus:  in  hac  ibam  conspiciendus  eques; 
Dum  nova,  dum  nitida  fulgebat  splendida  lanaj  I 
Dumque  erat  auctoris  nomine  digna  sui: 

Nunc  anus,  et  tremulo  vix  accipienda  tribuli. 
Quam  possis  niveam  dicere  jure  tuo. 

Quid  non  longa  dies,  quid  non  consumitis  anni? 
Haec  toga  jam  non  est  Partheniana :  mea  est. 

Epigramma  LI. — In  Gaurum. 
Ingenium  mihi,  Gaure,  probas  sic  esse  pusillum, 
Carmina  quod  faciam,  quae  brevitate  placent. 
Confiteor:  sed  tu  bis  denis  grandia  libris 
Qui  scribis  Priami  praelia,  magnus  horne  es. 
Nos  facimus  Bruti  puerum,  nos  Lagona  vivum  : 
Tu  magnus  luteum,  Gaure,  giganta  facis.  fi 

Epigramma  LII. — De  Lucano  et  Tullo. 
Quod  semper  superos  invito  fratre  rogasti, 

Hoc,  Lucane,  tibi  contigit,  ante  mori. 

Invidet  ille  tibi :  Stygias  nam  Tullus  ad  undas 
Optabat,  quamvis  sit  minor,  ire  prior. 

Tu  colis  Elysios,  nemoris  jue  habitator  amoeni  5 
Esse  tuo  primum  nunc  sine  fratre  cupis. 

Et  si  jam  nitidis  alternus  venit  ab  astris. 

Pro  Polluce  mones  Castora,  ne  redeat. 

Epigramma  L1II. — Ad  Quintum  Ovidium 
Si  credis  mihi,  Quinte,  (quod  mereris,) 

Natales,  Ovidi,  tuos  Apriles, 

Ut  nostras  amo  Martias  Calendas. 

Felix  utraque  lux,  diesque  nobis 

Signandi  melioribus  lapillis :  5 

Hic  vitam  tribuit,  sed  hic  amicum. 

Plus  dant,  Quinte,  mihi  tuse  Calendae. 

Epigramma  LIV. — Ad  eundem. 

Natali  tibi,  Quinte,  tuo  dare  parva  volebam 
Munera.  Tu  prohibes  :  imperiosus  homo  es. 
Parendum  est  monitis.  Fiat  quod  uterque  ju¬ 
bemus;  [dato. 

Et  quod  utrumque  juvat,  tu  mihi,  Quinte, 

Epigramma  LV. — Ad  cognatum. 

Si  mihi  Picena  turdus  palleret  oliva, 

Tenderet  aut  nostras  sylva  Sabina  plagas; 

Aut  crescente  levis  traheretur  arundine  praeda, 
Pinguis  et  implicitas  virga  teneret  aves  ; 

Cara  daret  sollenne  tibi  cognatio  munus,  5 

Nec  frater  nobis,  nec  prior  esset  avus. 

Nunc  sturnos  inopes,  fringillarumque  querelas 
Audit,  et  arguto  passere  vernat  ager. 

Inde  salutatus  picae  respondet  arator : 

Hinc  prope  summa  rapax  milvus  in  astra  volat. 
Mittimus  ergo  tibi  parvae  munuscula  cortis,  1 1 
Qualia  si  recipis,  saepe  propinquus  eris. 

Epigramma  LVI. — Ad  Flaccum. 

Luce  propinquorum, qua  plurima  mittitur  ales, 
Dum  Stellae  turdos,  dum  tibi,  Flacce,  paro, 
Succurrit  nobis  ingens  onerosaque  turba  ; 

In  qua  se  primum  quisque  meumque  putat. 
Demeruisse  duos  votum  est :  offendere  plures  5 
Vix  tutum  s  multis  mittere  dona,  grave  est. 
Qua  possum  sola  veniam  ratione  merebor  : 

Nec  Stellae  turdos,  nec  tibi,  Flacce,  dabo. 

Epigramma  LVII. — De  Spendophoro. 
Spendophorus  Libycas  Domini  petit  armiger  ur- 
Quae  puero  dones  tela,  Cupido,  para  :  [bes  : 
Illa  quibus  juvenes  figis,  mollesque  puellas : 

Sit  tamen  in  tenera  laevis  et  hasta  manu. 
Loricam  clypeumque  tibi  galeamque  remitto  :  5 
Tutus  ut  invadat  praelia,  nudus  eat. 

Non  jaculo,  non  ense  fuit,  laesusve  sagitta. 
Casside  dum  liber  Parthenopaeus  erat. 
Quisquis  ab  hoc  fuerit  fixus,  morietur  amore. 

O  felix,  si  quem  tam  bona  fata  manent !  10 

Dum  puer  es,  redeas,  dum  vultus  lubricus;  et  te 
Non  Libye  faciat,  sed  tua  Roma,  virum. 

Epigramma  LVIII. — In  Hedylum. 

Nil  est  tritius  Hedyli  lacernis; 

Non  ansae  veterum  Corinthiorum, 

Nec  crus  compede  lubricum  decern  i, 
on  ruptae  recutita  colla  mulae. 


Nec  quae  Flaminiam  secant  salebrae,  5 

Nec  qui  littoribus  nitent  lapilli. 

Ne::  Tusca  Sgo  vinea  politus. 

Nec  pallens  toga  mortui  tribulis. 

Nec  pigri  rota  quassa  mulionis. 

Nec  rasum  cavea  latus  bisontis,  '.0 

Nec  dens  jam  senior  ferocis  apri : 

Res  una  est  tamen,  ipse  non  negabit, 

Culus  tritior  Hedyli  lacernis. 

Epigramma  LIX. — Ad  Nympham  Sabini. 

Nympha  sacri  regina  lacus,  cui  grata  Sabinus 
Et  mansura  pio  munere  templa  dedit; 

Sic  montana  tuos  semper  colat  Umbria  fontes, 
Nec  tua  Baianas  Sarsina  malit  aquas; 

Excipe  sollicitos  placide,  mea  dona,  libellos  :  5 
Tu  fueris  Musis  Pegasis  unda  meis. 
Nympharum  templis  quisquis  sua  carmina  donat. 
Quid  fieri  libris  debeat,  ipse  monet. 

Epigramma  LX. — In  Mamurram,. 

In  septis  Mamurra  diu  multumque  vagatus. 

Hic  ubi  Roma  suas  aurea  vexat  opes, 

Inspexit  molles  pueros,  oculisque  comedit : 

Non  hos,  quos  primae  prostituere  casae  ; 

Sed  quos  arcanae  servant  tabulata  catastae,  5 
Et  quos  non  populus,  nec  mea  turba  videt. 
Inde  satur,  mensas,  et  opertos  exuit  orbes, 
Expositumque  alte  pingue  poposcit  ebur: 

Et  testudineum  mensus  quater  hexaclinon, 
Ingemuit  citro  non  satis  esse  suo.  10 

Consuluit  nares,  an  olerent  aera  Corinthon  : 

Culpavit  statuas  et,  Polyclete,  tuas. 

Et  turbata  brevi  questus  crystallina  vitro, 
Myrrhina  signavit  seposuitque  decem. 
Expendit  veteres  calathos,  et  si  qua  fuerunt  15 
Pocula  Mentorea  nobilitata  manu  : 

Et  virides  picto  gemmas  numeravit  in  auro, 
Quicquid  et  a  nivea  grandius  aure  sonat. 
Sardonychas  veros  mensa  quaesivit  in  omni. 

Et  pretium  magnis  fecit  iaspidibus.  20 

Undecima  lassus  cum  jam  discederet  hora, 

Asse  duos  calices  emit,  et  ipse  tulit. 
Epigramma  LXI. — Sabino  mittit  coronam 
roseB^n. 

Seu  tu  Paestanis  genita  es,  seu  Tibufis  arvis. 

Seu  rubuit  tellus  Tuscula  flore  tuo. 

Seu  Praenestino  te  villica  legit  in  horto. 

Seu  modo  Campani  gloria  ruris  eras  ; 
Pulchrior  ut  nostro  videare  corona  Sabino,  5 
De  Nomentano  te  putet  esse  meo. 

Epigramma  LXII. — De  platano  Ccesaris. 

In  Tartessiacis  domus  est  notissima  terris. 

Qua  dives  placidum  Corduba  Baetin  amat, 
Vellera  nativo  pallent  ubi  flava  metallo, 

Et  linit  Hesperium  bractea  viva  pecus: 
iEdibus  in  mediis  totos  amplexa  penates  5 
Stat  platanus  densis  Caesariana  comis  : 
Hospitis  invicti  posuit  quam  dextera  felix. 
Coepit  et  ex  illa  crescere  virga  manu. 
Auctorem  dominumque  nemus  sentire  videtur: 

Sic  viret,  et  ramis  sidera  celsa  petit.  10 

Saepe  sub  hac  madidi  luserunt  arbore  Fauni, 
Terruit  et  tacitam  fistula  sera  domum 
Dumque  fugit  solos  nocturnum  Pana  per  agros, 
Saepe  sub  hac  latuit  rustica  fronde  Dryas. 
Atque  oluere  lares  comissatore  Lyaeo,  15 

Crevit  et  effuso  laetior  umbra  mero  : 

Uesternisque  rubens  dejecta  est  herba  coronis. 
Atque  suas  potuit  dicere  nemo  rosas. 

O  dilecta  deis,  o  magni  Caesaris  arbor, 

Ne  metuas  ferrum,  sacrilegosque  focos.  20 
Perpetuos  sperare  licet  tibi  frondis  honores  : 

Non  Pompeianse  te  posuere  manus. 

Epigramma  LXIII. — De  Philceni. 

Tinctis  murice  vestibus  quod  omni 
Et  nocte  utitur,  et  die  Philaenis, 

Non  est  ambitiosa,  nec  superba  : 

Delectatur  odore,  non  colore. 

Epigramma  LXIV. — In  Phoebum,. 

Ad  ccenam  invitant  omnes  te,  Phoebe,  cinaedi : 
Mentula  quem  pascit,  non  puto  purus  homo  est.. 

Epigramma  LXV. — De  statua  Ceesaris 
Domitiani. 

Herculis  in  magni  vultus  descendere  Caesar 
Dignatus,  Latiae  dat  nova  templa  viae, 

Qua  Triviae  nemorosa  petit  dum  regna  viator 
Octavum  domina  marmor  ab  urbe  legit. 

Ante  colebatur  votis  et  sanguine  largo  :  5 

Majorem  Alciden  nunc  minor  ipse  colit. 

Hunc  magnas  rogatalter  opes,  rogat  alter  honores: 
Illi  securus  vota  minora  facit. 

Epigramma  LXVI. — Ad  Herculem,  de  eadem 
statua. 

Alcide,  Latio  nunc  agnoscende  Tonanti, 

Postquam  pulchra  dei  Caesaris  ora  geri», 

Si  tibi  tunc  isti  vultus  habitusque  fuissent. 
Cesserunt  manibus  cum  fera  monstra  tuis ; 
Argolico  famulum  non  te  servire  tyranno  5 
Vidissent  gentes,  saevaque  regna  pati : 

Sed  tu  jussisses  Eurysthea ;  nec  tibi  fallax 
Portasset  Nessi  perfida  dona  Lichas. 

GEtaei  sine  lege  rogi  securus  adisses 

Astra  patris  summi,  quae  tibi  poena  dedit :  10 

Lydia  nec  dominae  traxisses  pensa  superbae  : 

Nec  Styga  vidisses,  Tartareumque  canem. 

Nunc  tibi  Juno  favet,  nunc  te  tua  diligit  Hebe”: 
Nunc  te  si  videat  Nympha,  remittet  Hylan. 
Epigramma  LXVII. — Ad  Fabullum. 

Uxor  cum  tibi  sit  formosa,  pudica,  puella. 

Quo  tibi  natorum  jura,  Fabulle,  trium? 

Quod  petis  a  nostro  supplex  dominoque  deoque, 
Tu  dabis  ipse  tibi,  si  potes  arrigere. 
Epigramma  LXVI1I. — In  Mschylum. 
Lascivam  totg  possedi  nocte  puellam. 

Cujus  nequitias  vincere  nulla  potest. 

Fessus  mille  modis,  illud  puerile  poposci : 

Ante  preces  totas,  primaque  verba  dedit. 
Improbius  quiddam  ridensque  rubensque  rogavi : 

Pollicita  est  nulla  luxuriosa  mora.  6 

Sed  mihi  pura  fuit;  tibi  non  erit,  Aeschyle :  si  vis, 
Accipe  et  hoc  munus  conditione  mala. 

Epigramma  LXIX. — In  Magistrum  ludi. 
Quid  tibi  nobiscum  est,  ludi  scelerate  magister, 
Invisum  pueris  virginibusque  caput  ? 

Nondum  cristati  rupere  silentia  galli : 

Murmure  jam  ssevo  verberibusque  tonas. 

Tam  grave  percussis  incudibus  sera  resultant,  5 
Causidicum  medio  cum  faber  aptat  equo. 
Mitior  in  magno  clamor  fuit  amphitheatro. 
Vincenti  parmae  cum  sua  turba  favet 


Vicini  somnum  non  tota  nocte  rogamus  : 

Nam  vigilare  leve  est,  pervigilare  grave.  10 
Discipulos  dimitte  tuos  :  vis,  garrule,  quantum 
Accipis  ut  clames,  accipere  ut  taceas  ? 

Epigramma  LXX. — In  Polycarmum. 

Cum  futuis,  Polvcarme,  soles  in  fine  cacare. 

Cum  psedicaris,  quid,  Polycarme,  facis  ? 

Epigramma  LXXI, — In  Ceecilianum. 
Dixerat,  O  mores  !  O  tempora !  Tullius  olim. 
Sacrilegum  strueret  cum  Catilina  nefas  ; 

Cum  gener  atque  socer  diris  concurreret  armis, 
Msestaque  civili  caede  maderet  humu3 
Cur  nunc, O  mores!  cur  nunc,  O  tempora  !  dici»? 

Quod  tibi  non  placet,  Caeciliane, quid  est?  6 
Nulla  ducum  feritas,  nulla  est  insania  ferri . 

Pace  frui  certa,  lsetitiaque  licet. 

Non  nostri  faciunt,  tua  quod  tibi  tempora  sordent, 
Sed  faciunt  mores,  Caeciliane,  tui.  1C 

Epigramma  LXXII. — De  leone  et  ariete. 
Massyli  leo  fama  jugi,  pecorisque  maritus 
Lanigeri,  mirum  qua  coiere  fide. 

Ipse  licet  videas,  cavea  stabulantur  in  una. 

Et  pariter  socias  carpit  uterque  dapes. 

Nec  fetu  nemorum  gaudent,  nec  mitibus  herbis  : 

Concordem  satiat  sed  rudis  agna  famem.  8 
Quid  meruit  terror  Nemees,  quid  proditor  Helles, 
Ut  niteant  celsi  lucida  signa  poli? 

Sidera  si  possent  pecudesque  ferseque  mereri. 
Hic  aries  astris,  hic  leo  dignus  erat.  10 

Epigramma  LXXIII. — Ad  Liberum. 

Liber,  Amyclaea  frontem  vittate  corona, 

Qui  quatis  Ausonia  verbera  Graia  manu  , 
Clausa  mihi  texto  cum  prandia  vimine  mittas. 
Cur  comitata  dapes  nulla  lagena  venit? 

Atqui  digna  tuo  si  nomine  munera  ferres, 

Scis,  puto,  debuerint  quae  mihi  dona  dari. 

Epigram >4a  LXXIV. — In  sutorem. 
Dentibus  antiquas  solitus  producere  pelles. 

Et  mordere  luto  putre  vetusque  solum, 
Praenestina  tenes  decepti  regna  patroni, 

In  quibus  indignor  si  tibi  cella  fuit: 

Rumpis  et  ardenti  madidus  crystalla  Falerno,  5 
Et  pruris  domini  cum  Ganymede  tui. 

At  me  litterulas  stulti  docuere  parentes  : 

Quid  cum  grammaticis  rhetoribusque  mihi  ? 
Frange  leves  calamos,  et  scinde,  Thalia,  libellos. 
Si  dare  sutori  calceus  ista  potest.  10 

Epigramma  LXXV. — De  effigie  Camom. 
Effigiem  tantum  pueri  pictura  Camoni 
Servat,  et  infantis  prima  figura  manet 
Florentes  nulla  signavit  imagine  vultus, 

Dum  timet  ora  pius  muta  videre  pater. 

Epigramma  LXXVI. — De  balneo  Tuccce. 
Non  silice  duro,  structilive  CEemento, 

Nec  latere  cocto,  quo  Semiramis  longam 
Babylona  cinxit,  Tucca  balneum  fecit: 

Sed  strage  nemorum,  pineaque  compage. 

Ut  navigare  Tucca  balneo  possit.  5 

Idem  beatas  lautus  exstruit  thermas 
De  marmore  omni,  quod  Carystos  invenit. 

Quod  Phrygia  Synnas,  Afra  quod  Nomas  mittit. 
Et  quod  virenti  fonte  lavit  Eurotas. 

Sed  ligna  desunt :  subice  balneum  thermis.  10 

Epigramma  LXXVII. — De  effigie  Camoni.  j 

Haec  sunt  illa  mei,  quae  cernitis,  ora  Camoni  :  I 

Haec  pueri  facies  primaque  forma  fuit. 

Creverat  hic  vultus  bis  denis  fortior  annis  ; 
Gaudebatque  suas  pingere  barba  genas  : 

Et  libata  semel  summos  modo  purpura  cultros  5 
Sparserat :  invidit  de  tribus  una  soror; 

Et  festinatis  incidit  stamina  pensis ; 

Absentemque  patri  retulit  urna  rogum. 

Sed  ne  sola  tamen  puerum  pictura  loquatur, 

Haec  erit  in  chartis  major  imago  meis.  10 

Epigramma  LXXVIII. — De  convivio  Prisci. 

Quod  optimum  sit  disputat  convivium 
Facunda  Prisci  pagina: 

Et  multa  dulci,  multa  sublimi  refert. 

Sed  cuncta  docto  pectore. 

Quod  optimum  sit  quaeritis  convivium  ?  5 

ln  quod  choraules  non  venit. 

Epigramma  LXXIX. — Ad  Picentinum. 

Funera  post  septem  nupsit  tibi  Galla  virorum, 
Picentine  :  sequi  vult  puto  Galla  viros. 

Epigramma  LXXX. — Ad  Domitianum. 

Oderat  ante  ducum  famulos  turbamque  priorem. 
Et  Pallaiinum  Roma  supercilium  : 

At  nunc  tantus  amor  cunctis,  Auguste,  tuorum. 

Ut  sit  cuique  suae  cura  secunda  domus. 

Tam  placidae  mentes,  tanta  est  reverentia  vestri, 
Tam  pacata  quies,  tantus  in  ore  pudor.  6 

Nemo  suos  (haec  est  aulae  natura  potentis') 

Sed  domini  mores  Caesarianus  habet. 

Epigramma  LXXXI. — De  Gellio. 

Duxerat  esuriens  locupletem  pauper  anumque 
Uxorem .  pascit  Gellius,  et  futuit. 

Epigramma  LXXXII. — Ad  Auctum. 

Lector  et  auditor  nostros  probat.  Aucte,  libellos  : 
Sed  quidam  exactos  esse  poeta  negat. 

Non  nimium  curo  :  nam  coenae  fercula  nostrae 
Malim  convivis,  quam  placuisse  coquis. 

Epigramma  LXXXI1I. — In  Munnam. 

Dixerat  astrologus  periturum  te  cito,  Munna: 

Nec,  puto,  mentitus  dixerat  ille  tibi : 

Nam  tu  dum  metuis,  ne  quid  post  fata  relinquas. 
Hausisti  patrias  luxuriosus  opes; 

Bisque  tuum  decies  non  toto  tabuit  anno  :  5 

Dic  mihi,  non  hoc  est,  Munna,  perire  cito  ? 

Epigramma  LXXXIV. —  Ad  Caesarem  Domi¬ 
tianum. 

Inter  tanta  tuae  miracula,  Caesar,  arenae, 

Quae  vincit  veterum  munera  clara  ducum, 

Multum  oculi,  sed  plus  aures  debere  fatentur 
Se  tibi,  quod  spectant,  qui  recitare  solent. 

Epigramma  LXXXV. — Ad  Norbanum. 

Cum  tua  sacrilegos  contra,  Norbane,  furores 
Staret  pro  domino  Caesare  sancta  fides 

Haec  ego  Pieria  ludebam  tutus  in  umbra, 

Ille  tuae  cultor  notus  amicitiae. 

Me  tibi  Vindelicis  raptum  narrabat  in  oris,  5 
Nescia  nec  nostri  nominis  Arctos  erat. 

O  quoties  veterem  non  inficiatus  amicum 
Dixisti,  Meus  est  iste  poeta,  meus  ! 

Omne  tibi  nostrum,  quod  bis  trieteride  juncta, 
Aats  dabat '  ttor,  nunc  dabit  auctor  opus.  10 


j  Epigramma  LXXXVI. — De  Paullo 
I  Languidior  noster  si  quando  est  Paullus,  Atili, 
Non  se,  convivas  abstinet  ille  suos. 

Tu  languore  quidem  subito,  fictoque  laboras, 

Sed  mea  porrexit  sportula,  Paulle  pedes 

Epigramma  LXXXVII.— In  obitum  Severi 

Silii 

Festinata  sui  gemeret  cum  fata  Severi 
Silius,  Ausonio  non  semel  ore  potens; 

Cum  grege  Pierio  maestus  Phoeboque  querebar : 

Ipse  meum  flevi,  dixit  Apollo,  Linon. 
Respexitque  suam,  quae  stabat  proxima  fratri,  5 
Calliopen,  et  ait:  Tu  quoque  vulnus  habes. 
Adspice  Tarpeium,  Pallatinumque  Tonantem: 

Ausa  nefas  Lachesis  laesit  utrumque  Jovem. 
Numina  cum  videas  duris  obnoxia  fatis, 

Invidia  possis  exonerare  deos.  10 

Epigramma  LXXXVIII. — Ad  Lupercum. 
Septem  post  calices  Opimiani 
Denso  cum  jaceam  triente  blaesus. 

Affers  nescio  quas  mihi  tabellas, 

Et  dicis.  Modo  liberum  esse  jussi 

Nastam;  (servulus  est  mihi  paternus;)  5 

Signa.  Cras  melius,  Luperce,  fiet. 

Nunc  signat  meus  annulus  lagenam. 

Epigramma  LXXX1X. — Ad  Rufum. 

Dum  me  captares,  mittebas  munera  nobis  : 

Postquam  cepisti,  das  mihi,  Rufe,  nihil. 

Ut  captum  teneas,  capto  quoque  munera  mitte 
De  cavea  fugiat  ne  male  pastus  aper. 

Epigramma  XC. — Ad  Stellam. 

Lege  nimis  dura  convivam  scribere  versus 
Cogis,  Stella :  licet  scribere  nempe  malos. 

Epigramma  XCI. — Ad  Flaccum. 

Sic  in  gramine  floreo  reclinis, 

Qua  gemmantibus  hinc  et  inde  rivis 
Curva  calculus  excitatur  unda. 

Exclusis  procul  omnibus  molestis. 

Perfundas  glaciem  triente  nigro,  5 

Frontem  sutilibus  ruber  coronis  : 

Sic  uni  tibi  sit  puer  cinaedus, 

Et  castissima  pruriat  puella  : 

Infamem  nimio  calore  Cypron 

Observes  moneo  precorque,  Flacce,  10 

Messes  area  cum  teret  crepantes, 

Et  fulvi  juba  sseviet  leonis. 

At  tu,  diva  Paphi,  remitte,  nostris' 

Illaesum  juvenem  remitte  votis. 

Sic  Martis  tibi  serviant  Calendae,  15 

Et  cum  thure,  meroque,  victimaque 
Libetur  tibi  candidas  ad  aras 
Secta  plurima  quadra  de  placenta. 

Epigramma  XCI1 — Adulatur  Domitiano. 

Ad  coenam  si  me  diversa  vocaret  in  astra 
Hinc  invitator  Caesaris,  inde  Jovis; 

Astra  licet  propius,  Pallatia  longius  essent. 
Responsa  ad  superos  haec  referenda  darem : 
Quaerite,  qui  malit  fieri  conviva  Tonantis ;  5 

Me  meus  in  terris  Jupiter,  ecce,  tenet. 
Epigramma  XCIII. — Ad  Condylum. 

Quae  mala  sint  domini,  quae  servi  commoda, nescis. 
Condyle,  qui  servum  te  gemis  esse  diu 

Dat  tibi  securos  vilis  tegeticula  somnos : 

Pervigil  in  pluma  Caius,  ecce,  jacet. 

Caius  a  prima  tremebundus  luce  salutat  5 

Tot  dominos  :  at  tu.  Condyle,  nec  dominum. 
Quod  debes,  Cai,  redde,  inquit  Phoebus,  et  illinc 
Cinnamus  :  hoc  dicit,  Condyle,  nemo  tibi. 
Tortorem  metuis?  podagra  cheragraque  secatur 
Caius ;  et  mallet  verbera  mille  pati.  ]y 

Quod  nec  mane  vomis,  nec  cunnum.  Condyle, 
lingis, 

Non  mavis,  quam  ter  Caius  esse  tuus  ? 
Epigramma  XCIV. — Ad  Calocissum. 
Addere  quid  cessas,  puer,  immortale  Falernum? 

Quadrantem  duplica  de  seniore  cado. 

Nunc  mihi  dic,  quis  erit, cui  te,  Calocisse,  deorum 
Sex  jubeo  cyathos  fundere  ?  C®sar  erit. 

Sutilis  aptetur  decies  rosa  crinibus,  ut  sit  5 
Qui  posuit  sacr®  nobile  gentis  opus. 

Nunc  bis  quina  mihi  da  basia,  fiat  ut  illud 
Nomen,  ab  Odrysio  quod  deus  orbe  tulit. 

Epigramma  XCV. — De  Hippocrate. 
Santonica  medicata  dedit  mihi  pocula  virga : 

Os  hominis !  mulsum  me  rogat  Hippocrates. 
Tam  stupidus  nunquam  nec  tu  puto,  Glauce, 
fuisti, 

donanti  xv,ffia’  dederas. 

Dulce  aliquis  munus  pro  munere  poscit  amaro  ? 
Accipiat ;  sed  si  potat  in  helleboro.  6 

Epigramma  XCVI. — De  Athenagora. 
Alphicus  ante  fuit,  coepit  nunc  Olficus  esse, 
Uxorem  postquam  duxit  Athenagoras. 

Nomen  Athenagora;  credis,  Callistrate,  verum  5 
Si  scio,  dispeream,  quis  sit  Athenagoras. 

Sed  puto  me  verum, Callistrate,  dicere  nomen  :  5 
Non  ego,  sed  vester  peccat  Athenagoras. 

Epigramma  XCV1I. — De  Herode. 
Clinicus  Herodes  trullam  subduxerat  ®gro : 
Deprensus  dixit.  Stulte,  quid  ergo  bibis  ? 

Epigramma  XCVIII. — Ad  Julium. 
Rumpitur  invidia  quidam,  carissime  Juli, 

Quod  me  Roma  legit,  rumpitur  invidia. 
Rumpitur  invidia,  quod  turba  semper  in  omni 
Monstramur  digito,  rumpitur  invidia. 
Rumpitur  invidia,  tribuit  quod  Caesar  uterque  5 
Jus  mihi  natorum,  rumpitur  invidia.  [est. 
Rumpitur  invidia, quod  rus  mihi  dulcesub  urbe 
Parvaque  in  urbe  domus,  rumpitur  invidia. 
Rumpitur  invidia,  quod  sum  jucundus  amicis. 
Quod  conviva  frequens,  rumpitur  invidia.  10 
Rumpitur  invidia,  quod  amamur,  quodque  pro¬ 
bamur  : 

Rumpatur,  quisquis  rumpitur  invidia. 
Epigramma  XC1X. — Ad  Q.  Ovidium. 
Vindemiarum  non  ubique  proventus 
Cessavit,  Ovidi :  pluvia  profuit  grandis. 

Centum  Coranus  amphoras  aquae  fecit. 

Epigramma  C .—Ad  Atticum  de  M.  Antonie. 
Marcus  amat  nostras  Antonius,  Attice,  Musas 
Charta  salutatrix  si  modo  vera  refert : 

Marcus  Palladiae  non  inficianda  Tolos® 

Gloria,  quem  genuit  pacis  alumna  quies. 

Tu  qui  longa  potes  dispendia  ferre  viarum  5 
I,  liber,  absentis  pignus  amicitise. 

Vilis  eras,  fateor,  si  te  nunc  mitteret  emtor. 

Grande  tui  pretium  muneris  auctor  erit. 
Multum  crede  mihi,  refert,  a  fonte  bibatur 
Qu®  fluit,  an  pigro  qu®  stupet  unda  lacu.  10 
Epigramma  CI. — In  Bassum. 

Denaris  tribus  invitas,  et  mane  togatum 
Observare  jubes  atria,  Basse,  tua  : 

Deinde  haerere  tuo  lateri,  preecedere  sellam 
Ad  viduas  tecum  plus  minus  ire  decem. 

Trita  quidem  nobis  togula  est,vilisque,  putrisque. 
Denaris  tamen  hanc  non  emo,  Basse,  tribus.  6 

Epigramma  CII. — Adulatur  Domitiano. 
Appia,  quam  simili  venerandus  in  Hercule  Caesar 
Consecrat,  Ausoni®  maxima  fama  vi®  j 
Si  cupis  Alcid®  cognoscere  facta  prioris. 

Disce:  Libyn  domuit :  aurea  poma  tulit: 
Peltatam  Scythico  discinxit  Amazona  nodo:  5 
Addidit  Arcadio  terga  leonis  apro. 
iEripedem  sylvis  cervam,  Stymphalidas  astris 
Abstulit :  a  Stygia  cum  cane  venit  aqua. 
Fecundam  vetuit  reparari  mortibus  Hydram  : 

Hesperias  Tusco  lavit  in  amne  boves.  10 
H®c  minor  Alcides :  major  qu®  gesserit,  audi, 
Sextus  ab  Albana  quem  colit  arce  lapis. 
Asseruit  possessa  malis  Pallatia  regnis  : 

Prima  suo  gessit  pro  Jove  bella  puer. 

Solus  Iuleas  cum  jam  retineret  habenas,  15 
Tradidit,  inque  suo  tertius  orbe  fuit. 

Cornua  Sarmatici  ter  perfida  contudit  Istri : 

Sudantem  Getica  ter  nive  lavit  equum. 

S®pe  recusatos  parcus  duxisse  triumphos 

Victor  Hyperboreo  nomen  ab  orbe  tulit.  20 
Templa  deo,  mores  populis  dedit,  otia  ferro, 
Astra  suis,  coelo  sidera,  serta  Jovi. 

Herculeum  tantis  numen  non  sufficit  actis: 
Tarpeio  deus  hic  commodet  ora  patri. 

Epigramma  CIII. — Ad  Phoebum. 

Quadringentorum  reddis  mihi,  Phoebe,  tabellas  : 

Centum  da  potius  mutua,  Phoebe,  mihi. 
Qu®re  alium,  cui  te  tam  vano  munere  jactes  : 
Quod  tibi  non  possum  solvere,  Phoebe,  meum 
est. 

Epigramma  CIV. — De  gemmis  fratribus. 
Qu®  novatam  similes  genuit  tibi  Leda  ministros? 

Qu®  capta  est  alio  nuda  Lac®na  cycno  ? 

Dat  faciem  Pollux  Hiero,  dat  Castor  Asillo  : 

Atque  in  utroque  nitet  Tyndaris  ore  soror. 

Ista  Therapn®is  si  forma  fuisset  Amyclis,  5 
Cum  vicere  duas  dona  minora  deas ; 
Mansisses,  Helene,  Phrygiamque  redisset  in  Idam 
Dardanius  gemiro  cum  Ganymede  Paris. 

LIBER  DECIMUS, 


Epigramma  I. — Liber  ad  lectorem. 

Si  nimius  videor,  seraque  coronide  longus 
Esse  liber:  legito  pauca,  libellus  ero. 

Terque  quaterque  milii  finitur  carmine  parvo 
Pagina  :  fac  tibi  me  quam  cupis  esse  brevem. 

Epigramma  II. — Ad  eundem. 

Festinata  prior  decimi  mihi  cura  libelli 
Elapsum  manibus  nunc  revocavit  opus. 

Nota  leges  quaedam,  sed  lima  rasa  recenti  : 

Pars  nova  major  erit :  lector,  utrique  fave  : 
Lector,  opes  nostrae,  quem  cum  mihi  Roma  de¬ 
disset,  5 

Nil  tibi  quod  demus  majus  habemus,  ait. 
Pigra  per  hunc  fugies  ingratae  flumina  Lethes, 
Et  meliore  tui  parte  superstes  eris. 

Marmora  Messalae  findit  caprificus,  et  audax 
Dimidios  Crispi  mulio  ridet  equos.  10 

At  chartis  nec  furta  nocent,  et  saecula  prosunt ; 
Solaque  non  norunt  haec  monimenta  mori. 

Epigramma  III. — Ad  Priscum. 
Vernaculorum  dicta,  sordidum  dentem. 

Et  foeda  linguae  probra  circulatricis. 

Quae  sulfurato  nolit  emta  ramento 
Vatiniorum  proxeneta  fractorum, 

Poeta  quidam  clancularius  spargit,  5 

Et  vult  videri  nostra.  Credis  hoc,  Prisce 
Voce  ut  loquatur  psittacus  coturnicis. 

Et  concupiscat  esse  Canus  ascaules? 

Procul  a  libellis  nigra  sit  meis  fama, 

Quos  rumor  alba  gemmeus  vehit  penna.  10 
Cur  ego  laborem  notus  esse  tam  prave, 

Constare  gratis  cum  silentium  possit  ? 

Epigramma  IV. — Ad  Mamurram. 


Diesque  tardus,  sentiat  canum  litem, 

Abigatque  moto  noxias  aves  panno  : 

Nec  finiantur  morte  simplices  poenae  : 

Sed  modo  severi  sectus  iEaci  loris. 

Nunc  inquieti  monte  Sisyphi  pressus,  15 

Nunc  inter  undas  garruli  senis  siccus. 

Delasset  omnes  fabulas  poetarum: 

Et,  cum  fateri  Furia  jusserit  verum, 

Prodente  clamet  conscientia.  Scripsi. 

Epigramma  VI. — De  adventu  Caesaris  Trajani 
Felices,  quibus  urna  dedit  spectare  coruscum 
Solibus  Arctois  sideribusque  ducem!  [omnis 
Quando  erit  ille  dies,  quo  campus,  et  arbor,  et 
Lucebit  Latia  culta  fenestra  nuru  ? 

Quando  morae  dulces,  longusque  a  Caesare  pulvis, 
Totaque  Flaminia  Roma  videnda  via  ?  6 

Quando  eques,  et  picti  tunica  Nilotide  Mauri 
Ibitis  ?  et  populi  vox  erit  una,  Venit ? 

Epigramma  VII. — Ad  Rhenum,  de  eodem. 
Nympharum  pater  amniumque,  Rhene, 
Quic*«nque  Odrysias  bibunt  pruinas. 

Sic  semper  liquidis  fruaris  undis. 

Nec  te  barbara  contumeliosi 

Calcatum  rota  conterat  bubulci ;  5 

Sic  et  cornibus  aureus  receptis, 

Et  Romanus  eas  utraque  ripa  : 

Trajanum  populis  suis,  et  urbi, 

Tibris  te  dominus  rogat,  remittas. 

Epigramma  VIII. — De  Paulla 
Nubere  Paulla  cupit  nobis,  ego  ducere  Paullam 
Nolo  :  anus  est :  vellem,  si  magis  esset  anus. 

Epigramma  IX. — De  se. 


Qui  legis  CEdipodem,  caligantemque  Thyesten, 
Colchidas,  et  Scyllas,  quid  nisi  monstra  legis  ? 
Quid  tibi  raptus  Hylas,  quid  Parthenopaeus,  et 
Atys, 

Quid  tibi  dormitor  proderit  Endymion  ? 
Exutusve  puer  pennis  labentibus  ?  aut  qui  5 
Odit  amatrices  Hermaphroditus  aquas  ? 

Quid  te  vana  juvant  miserae  ludibria  chartae  ? 

Hoc  lege,  quod  possit  dicere  vita.  Meum  est. 
Non  hic  Centauros,  non  Gorgonas,  Harpyiasque 
Invenies:  hominem  pagina  nostra  sapit.  10 
Sed  non  vis,  Mamurra,  tuos  cognoscere  mores, 
Nec  te  scire  :  legas  cuna,  Callimachi. 

Epigramma  V. — In  maledicum  poetam. 
Quisquis  stolaeve  purpuraeve  contemtor. 

Quos  colere  debet,  laesit  impio  versu  ; 

Erret  per  urbem  pontis  exsul  et  clivi, 

Interque  raucos  ultimus  rogatores 
Oret  caninas  panis  improbi  buccas.  5 

Illi  L?ecember  longus,  et  madens  bruma, 
Claususque  fornix  triste  frigus  extendat 
Vocet  beatos  clamitetque  felices, 

Orciniana  qui  feruntur  in  sponda : 

Et,  cum  suprema  fila  venerint  hora  10 


Undenis  pedibusque,  syllabisque, 

Et  multo  sale,  nec  tamen  protervo, 

Notus  gentibus  ille  Martialis, 

Et  notus  populis  ;  quid  invidetis  ? 

Non  sum  Andraemone  notior  Caballo  5 

Epigramma  X. — In  Paullum 
Cum  tu,  laurigeris  annum  qui  fascibus  intras, 
Mane  «alutator  limina  mille  teras ;  [quis, 
Hic  egt  „uid  faciam?  quid  nobis,  Paulle,  relin- 
Qui  de  plebe  Numae,  densaque  turba  sumus? 
Qui  me  respiciet,  dominum, regemque  vocabo?  5 
Hoc  tu  (sed  quanto  blandius !)  ipse  facis. 
Lecticam,  sellamve  sequar  ?  nec  ferre  recusas ; 

Per  medium  pugnas  et  prior  ire  lutum. 
Saepius  adsurgam  recitanti  carmina  ?  tu  stas, 

Et  pariter  geminas  tendis  in  ora  manus.  10 
Quid  faciet  pauper,  cui  non  licet  esse  clienti  * 
Dimisit  nostras  purpura  vestra  togas. 

Epigramma  XI. — In  Calliodorum. 

Nil  aliud  loqueris,  quam  Thesea,  Pirithoumque, 
Teque  putas  Pyladi,  Calliodore,  parem. 
Dispeream,  si  tu  Pyladi  praestare  matellam 
J  Dignus  es,  aut  porcos  pascere  Pirithoi. 

Donavi  tamen,  inquis,  amico  millia  quinque,  5 
Et  lotam  (ut  multum)  terque  quaterque  togam. 
Quid,  quod  nil  unquam  Pyladi  donavit  Orestes  ? 
Qui  donat,  quamvis  plurima,  plura  negat. 

Epigramma  XII. — Ad  Domitium. 
jEmili®  gentes,  et  Apollineas  Vercellas, 

Et  Phaethontei  qui  petis  arva  Padi; 

Ne  vivam,  nisi  te,  Domiti,  permitto  libenter, 
Grata  licet  sine  te  sit  mihi  nulla  dies. 

Sed  desiderium  tanti  est,  ut  messe  vel  una  5 
Urbano  releves  colla  perusta  jugo. 

I  precor,  et  totos  avida  cute  combibe  soles. 

Quam  formosus  eris,  dum  peregrinus  eris! 

Et  venies  albis  non  cognoscendus  amicis, 

Livebitque  tuis  pallida  turba  genis !  10 

Sed,  via  quem  dederat,  rapiet  cito  Rroma  colorem, 
Niliaco  redeas  tu  licet  ore  niger. 

Epigramma  XIII. — Ad  Tuccam. 

Cum  cathedralitios  portet  tibi  rheda  ministros. 
Et  Libys  in  longo  pulvere  sudet  eques; 
Strataque  non  unas  cingant  triclinia  Baias, 

Et  Thetis  unguento  palleat  aucta  tuo ; 

Candida  Setini  rumpant  crystalla  trientes,  5 
Dormiat  in  pluma  nec  meliore  Venus: 

Ad  nocturna  jaces  fastosa;  limina  moechae, 

Et  madet  (heu)  lacrymis  janua  surda  tuis, 
Urere  nec  miserum  cessant  suspiria  pectus. 

Vis  dicam,  male  sit  cur  tibi,  Tucca?  bene  est. 

Epigramma  XI \ .—Ad  Crispum. 

Cedere  de  nostris  nulli  te  dicis  amicis. 

Sed,  sit  ut  hoc  verum,  quid,  rogo,  Crispe,  facis  ? 
Mutua  cum  peterem  sestertia  quinque,  negasti : 

Non  caperet  nummos  cum  gravis  arca  tuos. 
Quando  fabae  nobis  modium  farrisve  dedisti,  5 
Cum  tua  Niliacus  rura  colonus  aret?  [brumae? 
Quando  brevis  gelidae  missa  est  toga  tempore 
Argenti  venit  quando  selibra  mihi? 

Nil  aliud  video,  quo  te  credamus  amicum. 

Quam  quod  me  coram  pedere,  Crispe,  soles.  10 

Epigramma  XV.— De  Apro. 

Dotatae  uxori  cor  arundine  fixit  acuta: 

Sed  dum  ludit  Aper,  ludere  novit  Aper. 

Epigramma  XVI. — In  Caium. 

Si  donare  vocas  promittere,  nec  dare,  Cai : 

Vincam  te  donis,  muneribusque  meis. 

Accipe  Callaicis  quicquid  fodit  Astur  in  arvis. 
Aurea  quicquid  habet  divitis  unda  Tagi; 
Quicquid  Erythraea  niger  invenit  Indus  in  alga,  5 
Quicquid  et  in  nidis  unica  servat  avis; 
Quicquid  Agenoreo  Tyros  improba  cogit  aeno  : 
Quicquid  habent  omnes,  accipe,  quomodo  das. 

Epigramma  XVII. — De  Macro  ad  Musam. 
Saturnalitio  Macrum  fraudare  tributo 

Frustra,  Musa,  cupis:  non  licet,  ipse  petit: 
Solennesque  jocos,  nec  tristia  carmina  poscit ; 

Et  queritur  nugas  obticuisse  meas. 

Mensorum  longis  sed  nunc  vacat  ille  libellis.  5 
Appia, quid  facies,  si  leget  ista  Macer? 

Epigramma  XVlIft — De  Mario. 

Nec  vocat  ad  cosnam  Marius,  nec  munera  mittit, 
Nec  spondet,  nec  vult  credere:  sed  nec  habet. 
Turba  tamen  non  deest,  sterilem  quae  curet  ami- 
Eheu  quam  fatuae  suut  tibi,  Roma,  toga; !  [cum. 


Epigramma  XIX. — Mittit  librum  suum  ad  Pii - 
nium  (  Caecilium  Secundum .) 

Nec  doctum  satis,  et  parum  severum. 

Sed  non  rusticulum  nim.s  libellum, 

Facundo  mea  Plinio  Thalia 
I  perfer :  brevis  est  labor  parat® 

Album  vincere  tramitem  Subur®.  a 

Illic  Orphea  protinus  videbis 
Udi  vertice  lubricum  theatri, 

Mirantesque  feras,  avemque  regis, 

Raptum  qu®  Phryga  pertulit  Tonanti 

Illic  parva  tui  domus  Pedonis  10 

C®lata  est  aquil®  minore  penna. 

Sed  ne  tempore  non  tuo  disertam 
Pulses  ebria  januam,  videto. 

Totos  dat  tetric®  dies  Minerv®, 

Dum  centum  studet  auribus  virorum,  15 

Hoc  quod  s®cula  posterique  possint 
Arpinis  quoque  comparare  chartis. 

Seras  tutior  ibis  ad  lacernas. 

H®c  hora  est  tua,  cum  furit  Ly«us, 

Cum  regnat  rosa,  cum  madent  capilli :  20 

Tunc  me  vel  rigidi  legant  Catones. 

Epigramma  XX. — Ad  Manium. 

Ducit  ad  auriferas  quod  me  Salo  Celtiber  oras. 
Pendula  quod  patri®  visere  tecta  libet; 

Tu  mihi  simplicibus,  Mani,  dilectus  ab  annis. 

Et  pr®textata  cultus  amicitia. 

Tu  facis ;  in  terris  quo  non  est  alter  Iberis  5 
Dulcior,  et  vero  dignus  amore  magis. 

Tecum  ego  vel  sicci  G®tula  mapalia  Poeni, 

Et  poteram  Scythicas  hospes  amare  casas. 

Sic  tibi  mens  eadem,  si  nostri  mutua  cura  est, 

In  quocunque  loco  Roma  duobus  erit.  10 

Epigramma  XXI. — Ad  Sertum. 
Scribere  te,  qu®  vix  intelligat  ipse  Modestus, 

Et  vix  Claranus,  quid,  rogo,  Sexte,  juvat? 

Non  lectore  tuis  opus  est,  sed  Apolline,  libris: 

Judice  te  major  Cinna  Marone  fuit. 

Sic  tua  laudentur :  sane  mea  carmina,  Sexte,  5 
Grammaticis  placeant,  et  sine  grammaticis 

Epigramma  XXII. — In  Philcenim. 

Cur  spleniato  s®pe  prodeam  mento, 

Albave  pictus  sana  labra  cerussa, 

Phil®ni,  qu®ris?  basiare  te  nolo. 

Epigramma  XXIII. — De  M.  Antonio 
Jam  numerat  placido  felix  Antonius  ®vo 
Quindecies  actas  Primus  Olympiadas  : 
Pr®teritosque  dies,  et  tutos  respicit  annos: 

Nec  metuit  Lethes  jam  propioris  aquas. 

Nulla  recordanti  lux  est  ingrata,  gravisque:  5 

Nulla  subit  cujus  non  memiriisse  velit. 

Ampliat  ®tatis  spatium  sibi  vir  bonus :  hoc  est 
Vivere  bis,  vita  posse  priore  frui. 

Epigramma  XXIV. — Ad  Calendas  Martia» 
Natales  mihi  Marti*  Calend», 

Lux  formosior  omnibus  Calendis, 

Qua  mittunt  mihi  munus  et  pueli® ; 
Quinquagesima  liba,  septimamque 
Vestris  addimus  hanc  focis  acerram. 

His  vos  (si  tamen  expedit  roganti) 

Annos  addite  bis  precor  novenos, 

Ut  nondum  nimia  piger  senecta 
Sed  vit®  tribus  areis  peractis 

Lucos  Elysiae  petam  puellae  10 

Post  hunc  Neatora,  nec  diem  rogabo. 

Epigramma  XXV. — De  Mvjdo. 

In  matutina  nuper  spectatus  arena 

Mucius,  imposuit  qui  sua  membra  focis, 

Si  patiens  fortisque  tibi  d urusque  videtur, 
Abderitanae  pectora  plebis  habes. 

Nam  cum  dicatur  tunica  praesente  molesta,  5 
Ure  manum :  plus  est  dicere,  Non  facio. 

Epigramma  XXVI. — De  morte  Vari. 
Vare,  Paraetonias  Latia  modo  vite  per  urbes 
Nobilis,  et  centum  dux  memorande  viris; 

At  nunc  Ausonio  frustra  promisse  Quirino, 
Hospita  Lagei  littoris  umbra  jaces. 

Spargere  non  licuit  frigentia  fletibus  ora,  5 
Pinguia  nec  maestis  addere  thura  rogis. 

Sed  datur  aeterno  victurum  carmine  nomen. 
Numquid  et  hoc,  fallax  Nile,  negare  potes  ? 

Epigramma  XXVII. — Ad  Diodorum. 
Natali,  Diodore,  tuo  conviva  senatus 
Accubat,  et  rarus  non  adhibetur  eques ; 

Et  tua  tricenos  largitur  sportula  nummos : 

Nemo  tamen  natum  te,  Diodore,  putat. 

Epigramma  XXVIII. — Ad  Janum. 
Annorum  nitidique  sator  pulcherrime  mundi. 
Publica  quem  primum  vota  precesque  vocant. 
Pervius  exiguos  habitabas  ante  penates, 

Plurima  qua  medium  Roma  terebat  iter. 

Nunc  tua  Caesareis  cinguntur  limina  donis;  5 
Et  fora  tot  numeras,  Jane,  quot  ora  geris. 

At  tu,  sancte  pater,  tanto  pro  munere  gratus, 
Ferrea  perpetua  claustra  tuere  sera. 

Epigramma  XXIX. — Ad  Sextilianum. 
Quam  mihi  mittebas  Saturni  tempore  lancem, 
Misisti  dominae,  Sextiliane,  tuae  : 

Et  quam  donabas  dictis  a  Marte  Calendis, 

De  nostra  prasina  est  synthesis  emta  toga 
Jam  constare  tibi  gratis  coepere  pueli* :  5 

Muneribus  futuis,  Sextiliane,  meis. 

Epigramma  XXX. — De  Apollinaris  litlore  For¬ 
miano. 

O  temperat*  dulce  Formiae  littus, 

Vos,  cum  severi  fugit  oppidum  Martis, 

Et  inquietas  fessus  exuit  curas, 

Apollinaris  omnibus  locis  praefert. 

Non  ille  sanctae  dulce  Tibur  uxoris,  5 

Nec  Tusculanos,  Algidosve  secessus, 

Praeneste  nec  sic,  Antiumve  miratur. 

Non  blanda  Circe,  Dardanisve  Caieta 
Desiderantur,  nec  Marica,  nec  Liris, 

Nec  in  Lucrina  lota  Salmacis  vena.  10 

Hic  summa  leni  stringitur  Thetis  vento, 

Nec  languet  aequor:  viva  sed  quies  Ponti 
Pictam  phaselon  adjuvante  fert  aura; 

Sicut  puellae  non  amantis  aestatem 

Mota  salubre  purpura  venit  frigus.  15 

Nec  seta  longo  quaerit  in  mari  praedam 

Sed  a  cubili  lectuloque  jactatam 

Spectatus  alte  lineam  trahit  piscis. 

Si  quando  Nereus  sentit  ^Eoli  regnum. 

Ridet  procellas  tuta  de  suo  mensa.  20 

Piscina  rhombum  pascit,  et  lupos  vernas. 

Natat  ad  magistrum  delicata  muraena 
Nomenculato"  mugilem  citat  notum, 


Et  adesse  jussi  prodeunt  senes  mulli. 

Frui  sed  istis  quar.do  Roma  permittit  ?  25 

Quot  Formianos  imputat  dies  annus 
Negotiosis  rebus  urbis  haerenti? 

O  janitores  villicique  felices! 

Dominis  parantur  ista;  serviunt  vobis. 

Epigramma  XXXI. — In  Calliodorum. 
Addixti  servum  nummis  here  mille  trecentis. 

Ut  bene  ccenares,  Calliodore,  semel : 

Nec  bene  coenasti.  Mullus  tibi  quatuor  emptus 
Librarum  coenae  pompa  caputque  fuit. 
Exclamare  libet.  Non  est  hic,  improbe,  non  est  5 
Piscis :  homo  est :  hominem,  Calliodore,  voras. 

Epigramma  XXXII. — De  imagine  Marci  Anto¬ 
nii ,  ad  Cceditianum. 

Haec  mihi  quae  colitur  violis  pictura  rosisque, 
Quos  referat  vultus,  Caeditiane,  rogas? 

Talis  erat  Marcus  mediis  Antonius  annis 
Primus:  in  hoc  juvenem  se  videt  ore  senex. 
Ars  utinam  mores,  animuroque  effingere  posset ! 
Pulchrior  in  terris  nulla  tabella  foret.  6 

Epigramma  XXXIII. — Ad  Munatium  Gallum 
Simplicior  priscis,  Munati  Galle,  Sabinis, 
Cecropium  superas  qui  bonitate  senem ; 

Sic  tibi  consoceri  claros  retinere  penates 
Perpetua  natae  det  face  casta  Venus : 

Ut  tu,  si  viridi  tinctos  aerugine  versus  5 

Forte  malus  livor  dixerit  esse  meos. 

Ut  facis,  a  nobis  abigas:  nec  scribere  quenquam 
Talia  contendas  carmina,  qui  legitur. 

Hunc  servare  modum  nostri  novere  libelli. 
Parcere  personis,  dicere  de  vitiis.  1 0 

Epigramma  XXXIV. — Ad  Caesarem  Trajanum 
Di  tibi  dent  quicquid,  princeps  Trajane,  mereris 
Et  rata  perpetuo,  quae  tribuere,  velint : 

Qui  sua  restituis  spoliato  jura  patrono ; 

Libertis  exsul  non  erit  ille  suis. 

Dignus  es,  ut  possis  totum  servare  clientem :  5 

Ut  liceat  tantum;  vera  probare  potes. 

Epigramma  XXXV. — De  Sulpicia 
Omnes  Sulpiciam  legant  puellae. 

Uni  quae  cupiunt  viro  placere. 

Omnes  Sulpiciam  legant  mariti. 

Uni  qui  cupiunt  placere  nuptae. 

Non  haec  Colchidos  adserit  furorem,  5 

Diri  prandia  nec  refert  Thyestae  ; 

Scyllam,  Byblida  nec  fuisse  credit: 

Sed  castos  docet  et  pios  amores. 

Lusus,  delicias,  facetiasque. 

Cujus  carmina  qui  bene  aestimant,  10 

Nullam  dixerit  esse  nequiorem. 

Nullam  dixerit  esse  sanctiorem. 

Tales  Egeriae  jocos  fuisse 

Udo  crediderim  Numae  sub  antro 

Hac  condiscipula,  vel  hac  magistra  15 

Esses  doctior  et  pudica,  Sappho. 

Sed  tecum  pariter  simulque  visam 
Durus  Sulpiciam  Phaon  amaret. 

Frustra :  namque  ea  nec  Tonantis  uxor 

Nec  Bacchi,  nec  Apollinis  puella  2C 

Erepto  sibi  viveret  Caleno. 

Epigramma  XXXVI  —In  Munnam 
Improba  Massiliae  quicquid  fumaria  cogunt 
Arcipit  aetatem  quisquis  ab  igne  cadus, 

A  te,  Munna,  venit :  miseris  tu  mittis  amicis 
Per  freta,  per  longas  toxica  saeva  vias: 

Nec  facili  pretio,  sed  quo  contenta  Falerni  5 
Testa  sit,  aut  cellis  Setia  cara  suis. 

Non  venias  quare  tam  longo  tempore  Romam, 
Haec  puto  causa  tibi  est,  ne  tua  vina  bibas. 
Epigramma  XXXVII.— Ad  Maternum. 
Juris,  et  aequarum  cultor  sanctissime  legum. 
Veridico  Latium  qui  regis  ore  forum, 
Municipi,  Materne,  tuo,  veterique  sodali, 
Callaicum  mandas  si  quid  ad  Oceanum; 

An  Laurentino  turpes  in  litore  ranas,  5 

Et  satius  tenues  ducere  credis  acos. 

Ad  sua  captivum  quam  saxa  remittere  mullum. 
Visus  erit  libris  qui  minor  esse  tribus? 

Et  fatuam  summa  coenare  pelorida  mensa. 
Quosque  tegit  laevi  cortice  concha  brevis?  10 
Ostrea  Baianis  quam  non  liventia  testis. 

Quae  pueri  domino  non  prohibente  vorent  ? 
Hic  olidam  clamosus  ages  in  retia  vulpem, 
Mordebitque  tuos  sordida  praeda  canes. 

Illic  piscoso  modo  vix  educta  profundo  15 

Impedient  lepores  humida  lina  meos. 

Dum  loquor,  ecce  redit  sporta  piscator  inani . 

Venator  capta  mele  superbus  adest. 

Omnis  ab  urbano  venit  ad  mare  coena  macello : 
Callaicum  mandas  si  quid  ad  Oceanum.  20 

Epigramma  XXXVIII. — Ad  Calenum. 

O  molles  tibi  quindecim,  Calene, 

Quos  cum  Sulpicia  tua  jugales 
Indulsit  deus  et  peregit  annos! 

O  nox  omnis  et  hora,  quae  notata  est 

Caris  litoris  Indici  lapillis!  5 

O  quae  praelia,  quas  utrinque  pugnas 

Felix  lectulus,  et  lucerna  vidit 

Nimbis  ebria  Nicerotianis! 

Vixisti  tribus,  o  Calene,  lustris; 

^Etas  haec  tibi  tota  computatur,  10 

Et  solos  numeras  dies  mariti. 

Ex  illis  tibi  si  diu  rogatam 
Lucem  redderet  Atropos  vel  unam. 

Malles,  quam  Pyliam  quater  senectam. 

Epigramma  XXXIX. — In  Lesbiam. 

Consule  te  Bruto  quid  juras,  Lesbia,  natam  ' 
Mentiris:  nata  es,  Lesbia,  rege  Numa. 

Sic  quoque  mentiris :  namque,  ut  tua  saecula 
Ficta  Prometheo  diceris  esse  luto.  [narrant, 

Epigramma  XL. — Ad  Lupum  de  Polla 
Semper  cum  mihi  diceretur  esse 
Secreto  mea  Polla  cum  cinaedo; 

Irrupi,  Lupe :  non  erat  cinaedus. 

Epigramma  XLI. — In  Proculeiam 
Mense  novo  Jani  veterem,  Proculeia,  mantum 
Deseris,  atque  jubes  res  sibi  habere  suas. 

Quid,  rogo,  quid  factum  est?  subiti  quae  causa 
doloris  ? 

Nil  mihi  respondes  ?  dicam  ego :  Praetor  erat. 
Constatura  fuit  Megalensis  purpura  centum  5 
Millibus,  ut  nimium  munera  parca  dares : 

Et  populare  sacrum  bis  millia  dena  tulisset. 
Discidium  non  est  hoc,  Proculeia :  lucrum  est. 
Epigramma  XLII. — Ad  Dindymum. 

Tam  dubia  est  ianugo  tibi,  tam  mollis,  ut  illam 
Halitus,  et  soles,  et  levis  aura  terat. 


Celantur  simili  ventura  Cydoma  lana, 

Pollice  virgineo  quae  spoliata  nitent. 

Fortius  impressi  quoties  tibi  basia  quinque,  5 
Barbatus  labris,  Dindyme,  fio  tuis. 

Epigramma  XLIIL — Ad  Philerotem. 

Septima  jam,  Phileros,  tibi  conditur  uxorinagr**, 
Plus  nulli.  Phileros,  quam  tibi  reddit  ager. 

Epigramma  XLIV. — Ad  Q.  Ovidium. 

Quinte  Caledonios  Ovidi  visure  Britannos, 

Et  viridem  Tethyn,  Oceanumque  patrem  : 

Ergo  Numee  colles,  et  Nomentana  relinquis 
Otia?  nec  retinet  rusque  focusque  senem? 

Gaudia  tu  differs :  at  non  et  stamina  differt  5 
Atropos,  atque  omnis  scribitur  hora  tibi. 

Praestiteris  caro  (quis  non  hoc  laudet  ?)  amico. 

Ut  potior  vita  sit  tibi  sancta  fides. 

Sed  reddare  tuis  tandem  mansure  Sabinis, 

Teque  tuas  numeres  inter  amicitias.  10 

Epigramma  XLV. — In  delicatum  lectorem. 

Si  quid  lene  mei  dicunt  et  dulce  libelli. 

Si  quid  honorificum  pagina  blanda  sonat : 

Hoc  tu  pingue  putas,  et  costam  rodere  mavis, 

Ilia  Laurentis  cum  tibi  demus  apri. 

Vaticana  bibas,  si  delectaris  aceto  :  5 

Non  facit  ad  stomachum  nostra  lagena  tuum. 

Epigramma  XLVI. — In  Mathonem. 

Omnia  vis  belle,  Matho,  dicere  :  dic  aliquandc 

Et  bene :  dic  neutrum  :  dic  aliquando  male. 

Epigramma  XLVII. — Ad  Julium  Martialem. 

Vitam  quae  faciunt  beatiorem, 

Jucundissime  Martialis,  haec  sunt; 

Res  non  parta  labore,  sed  relicta; 

Non  ingratus  ager;  focus  perennis; 

Lis  nunquam;  toga  rara;  mens  quieta;  5 

Vires  ingenuae;  salubre  corpus; 

Prudens  simplicitas;  pares  amici; 

Convictus  facilis ;  sine  arte  mensa ; 

Nox  non  ebria,  sed  soluta  curis; 

Non  tristis  torus,  et  tamen  pudicus;  10 

Somnus, qui  faciat  breves  tenebras; 

Quod  sis,  esse  velis,  nihilque  malis : 

Summum  nec  metuas  diem,  nec  optes. 

Epigramma  XLVIII. — Parat  poeta  convivium. 

Nunciat  octavam  Phariae  sua  turba  juvenca;. 

Et  pilata  redit,  jamque  subitque  cohors. 

Temperat  haec  thermas,  nimios  prior  hora  vapores 
Halat,  et  immodico  sexta  Nerone  calet. 

Stella,  Nepos,  Cani,  Cerealis,  Flacce,  venitis?  5 
Septem  sigma  capit,  sex  sumus,  adde  Lupum. 

Exoneraturas  ventrem  mihi  villica  malvas 
Attulit,  et  varias,  quas  habet  hortus,  opes  : 

In  quibus  est  lactuca  sedens,  et  sectile  porrum : 
Nec  deest  ructatrix  mentha,  nec  herba  salax. 

Secta  coronabunt  rutatos  ova  lacertos,  1  < 

Et  madidum  thynni  de  sale  sumen  erit- 

Gustus  in  his.  Una  ponetur  ccenula  mensa, 
Hcedus  inhumani  raptus  ab  oie  lupi: 

Et,  quae  non  egeant  ferro  structoris,  ofellae  15 
Et  faba  fabrorum,  prototomique  rudes.  [ste 

Pullus  ad  haec,  coenisque  tribus  jam  perna  super 
Addetur :  saturis  mitia  poma  dabo. 

De  Nomentana  vinum  sine  faece  lagena 

Quae  bis  Frontino  consule  plena  fuit  2^1 

Accedent  sine  felle  joci,  nec  mane  timenda 
Libertas,  et  nil  quod  tacuisse  velis. 

De  Prasino  conviva  meus.  Venetoque  loquatur: 
Nec  facient  quenquam  pocula  nostra  reum. 
Epigramma  XLIX. — In  Cottam. 

Cum  potes  amethystinos  trientes, 

Et  nigro  madeas  Opimiano  : 

Propinas  modo  conditum  Sabinum, 

Et  dicis  mihi,  Cotta,  Vis  in  auro  ? 

Quisquam  plumbea  vina  vult  in  auro?  5 

Epigramma  L. — De  Scorpo. 

Frangat  Idumaeas  tristis  Victoria  palmas: 

Plange,  Favor,  saeva  pectora  nuda  manu. 
Mutet  Honor  cultus,  et  iniquis  munera  flammis  . 

Mitte  coronatas,  Gloria  maesta,  comas. 

Heu  facinus!  prima  fraudatus,  Scorpe,  juventa  5 
Occidis,  et  nigros  tam  cito  jungis  equos. 
Curribus  illa  tuis  semper  properata,  brevisque, 
Cur  fuit  et  vitae  tam  prope  meta  tuae  ? 

Epigramma  LI. — Ad  Fausttnum. 

Sidera  jam  Tyrius  Phryxei  respicit  agni 
Taurus,  et  alternum  Castora  fugit  hiems. 

Ridet  ager,  vestitur  humus,  vestitur  et  arbos : 

Ismarium  pellex  Attica  plorat  Ityn.  [nam 
Quos,  Faustine,  dies,  qualem  tibi  Roma  Raven- 
Abstulit?  o  soles,  o  tunicata  quies!  6 

O  nemus,  o  fontes,  solidumque  madentis  arenae 
Littus,  et  aequoreis  splendidus  Anxur  aquis: 

Et  non  unius  spectator  lectulus  undae, 

Qui  videt  hinc  puppes  fluminis,  inde  maris!  10 
Sed  neque  Marcelli,  Pompeianumque,  nec  illic 
Sunt  triplices  thermae,  nec  fora  juncta  quater : 
Nec  Capitolini  summum  penetrale  Tonantis, 
Quaeque  nitent  coelo  proxima  templa  suo. 
Dicere  te  lassum  quoties  ego  credo  Quirino :  15 
Quae  tua  sunt,  tibi  habe :  quae  mea,  redde  mihi. 
Epigramma  LII  — De  spadone. 

Thelyn  viderat  in  toga  spadonem. 

Damnatam  Numa  dixit  esse  moecham. 

Epigramma  LUI. — Epitaphium  Scorpi. 

Ille  ego  sum  Scorpus,  clamosi  gloria  Circi, 
Plausus,  Roma,  tui,  deliciaeque  breves : 

Invida  quem  Lachesis  raptum  trieteride  nona 
Dum  numerat  palmas,  credidit  esse  senem. 
Epigramma  LIV. — In  Olum. 

Mensas,  Ole,  bonas  ponis :  sed  ponis  opertas. 
Ridiculum  est:  possum  sic  ego  habere  bonas. 
Epigramma  LV. — In  Marullam. 
Arrectum  quoties  Marulla  penem 
Pensavit  digitis,  diuque  mensa  est. 

Libras,  scriptula,  sextulasque  dicit. 

Idem  post  opus,  et  suas  palaestras, 

Loro  cum  similis  jacet  remisso,  5 

Quanto  sit  levior  Marulla  dicit. 

Non  ergo  est  manus  ista,  sed  statera. 

Epigramma  LVI. — In  Gallum. 

Totis,  Galle,  jubes  tibi  me  servire  diebus, 

Et  per  Aventinum  ter  quater  ire  tuum. 

Eximit,  aut  reficit  dentem  Cascellius  aegrum . 

Infestos  oculis  uris,  Hygine,  pilos. 

Non  secat,  et  tollit  stillantem  Fannius  uvam  5 
Tristia  servorum  stigmata  delet  Eros. 

Ent»rocelarum  fertur  Podalirius  Hermes. 

Qui  sanet  ruptos,  dic  mihi,  Galle,  quis  est  ? 
Epigramma  LVII. — Ad  Sextum. 
Argenti  libram  mittebas :  facta  selibra  est, 

Sed  piperis :  tanti  non  emo,  Sexte,  piper. 
Epigramma  LVIII,— Ad  Frontinum. 
Anxuris  aequorei  placidos,  Frontine,  recessus. 

Et  propius  Baias,  littoreamque  domum, 

Et  quod  inhumanae  Cancro  fervente  cicadae 
Non  novere  nemus,  flumineosque  lacus, 

Dum  colui,doctas  tecum  celebrare  vacabat  5 
Pieridas :  nunc  nos  maxima  Roma  terit. 

Hic  mihi  quando  dies  meus  est  ?  jactamur  in  alto 
Urbis,  et  in  sterili  vita  labore  perit; 

Dura  suburbani  dum  jugera  pascimus  agri. 
Vicinosque  tibi,  sancte  Quirine,  Lares.  10 
Sed  non  solus  amat,  qui  nocte  dieque  frequentat 
Limina ;  nec  vatem  talia  damna  decent. 

Per  veneranda  mihi  Musarum  sacra,  j_er  omnes 
Juro  deos,  et  non  officiosus  amo. 

Epigramma  LIX. — In  delicatum  lectorem. 
Consumta  est  uno  si  lemmate  pagina,  transis. 

Et  breviora  tibi,  non  meliora,  placent. 

Dives,  et  ex  omni  posita  est  instructa  macello 
Coena  tibi,  sed  te  mattea  sola  juvat. 

Non  opus  est  nobis  nimium  lectore  guloso.  5 
Hunc  volo,  qui  fiat  non  sine  pane  satur. 

Epigramma  LX. — De  Munna. 

Jura  trium  petiit  a  Caesare  discipulorum, 
Assuetus  semper  Munna  docere  duos. 

Epigramma  LXI. — Epitaphium  Erolii. 

Hic  festinata  requiescit  Erotion  umbra, 

Crimine  quam  fati  sexta  peremit  hiems. 
Quisquis  eris  nostri  post  me  regnator  agelli. 
Manibus  exiguis  annua  justa  dato. 

Sic  lare  perpetuo,  sic  turba  sospite,  solus  5 
Flebilis  in  terra  sit  lapis  iste  tua. 

Epigramma  LXII. — Ad  magistrum  ludi. 
Ludi  magister,  parce  simplici  turbae : 

Sic  te  frequentes  audiant  capillati. 

Et  delicatae  diligat  chorus  mensae : 

Nec  calculator,  nec  notarius  velox 

Majore  quisquam  circulo  coronetur.  5 

Albae  Leone  flammeo  calent  luces, 

Tostamque  fervens  Julius  coquit  messem. 

Cirrata  loris  horridis  Scythae  pellis. 

Qua  vapulavit  Marsyas  Celaenaeus, 

Ferulaeque  tristes,  sceptra  paedagogorum,  10 

Cessent,  et  Idus  dormiant  in  Octobres: 

^Estate  pueri  si  valent,  satis  discunt. 

Epigramma  LXIII. — Epitaphium  nobilis 
matronce. 

Marmora  parva  quidem,  sed  non  cessura,  viator, 
Mausoli  saxis  Pyramidumque  legis. 

Bis  mea  Romano  spectata  est  vita  Terento, 

Et  nihil  extremos  perdidit  ante  rogos. 

Quinque  dedit  pueros,  totidem  mihi  Juno  puellas 
Clauserunt  omnes  lumina  nostra  manus.  6 

Contigit  et  thalami  mihi  gloria  rara,  fuitque 
Una  pudicitiae  mentula  nota  meae. 

Epigramma  LX1V. — Ad  Pollam. 
Contigeris,  regina,  meos  si,  Polla,  libellos. 

Non  tetrica  nostros  excipe  fionte  jocos. 

Ille  tuus  vates,  Heliconis  gloria  nostri. 

Pieria  caneret  cum  fera  bella  tuba, 

Non  tamen  erubuit  lascivo  dicere  versu,  5 

Si  nec  paedicor,  Cotta,  quid  hic  facio? 

EriGRAMMA  CXV. — In  Carmenionem. 
Cum  te  municipem  Corinthiorum 
Jactes,  Carmenion,  negante  nullo; 

Cur  frater  tibi  dicor,  ex  Iberis 
Et  Celtis  genitus,  Tagique  civis  ? 

An  vultu  similes  videmur  esse  ?  5 

Tu  flexa  nitidus  coma  vagaris: 

Hispanis  ego  contumax  capillis. 

Laevis  dropace  tu  quotidiano: 

Hirsutis  ego  cruribus,  genisque. 

Os  blaesum  tibi,  debilisque  lingua  est :  10 

Nobis  filia  fortius  loquetur. 

Tam  dispar  aquilae  columba  non  est, 

Nec  dorcas  rigido  fugax  leoni. 

Quare  desine  me  vocare  fratrem, 

Ne  te,  Carmenion,  vocem  sororem.  15 

Epigramma  LXVI. — De  Theopompo. 

Quis,  rogo,  tam  durus,  quis  tam  fuit  ille  superbus. 
Qui  jussit  fleri  te,  Theopompe,  coquum  ? 

Hanc  aliquis  faciem  nigra  violare  culina 
Sustinet  ?  has  uncto  polluit  igne  comas  ? 

Quis  potius  cyathos,  aut  quis  crystalla  tenebit?  5 
Qua  sapient  melius  mixta  Falerna  manu  ? 

Si  tam  sidereos  manet  exitus  iste  ministros, 
Jupiter  utatur  jam  Ganymede  coquo. 

Epigramma  LXVII. — Epitaphium  vetui te. 
Pyrrhae  filia,  Nestoris  noverca, 

Quam  vidit  Niobe  puella  canam, 

Laertes  aviam  senex  vocavit, 

Nutricem  Priamus,  socrum  Thyestes; 

Jam  cornicibus  omnibus  superstes,  5 

Hoc  tandem  sita  prurit  in  sepulchro 
Calvo  Plotia  cum  Melanthione. 

Epigramma  LXVIII. — In  Lceliam. 

Cum  tibi  non  Ephesos,  nec  sit  Rhodos,  aut  Mity- 
Sed  domus  in  vico,  Laelia,  patricio ;  [lene, 
Deque  coloratis  nunquam  lita  mater  Etruscis, 
Durus  Aricina  de  regione  pater; 

Lm  na.)  ^vxv  lascivum  congeris  usque,  5 

Pro  pudor!  Hersiliae  civis  et  Egeriae. 

Lectulus  has  voces,  nec  lectulus  audiat  omnis; 

Sed  quem  lascivo  stravit  amica  viro. 

Scire  cupis  quo  casta  modo  matrona  loquaris. 

Numquid  cum  crissas,  blandior  esse  potes?  10 
Tu  licet  ediscas  totam,  referasque  Corinthon, 

Non  tamen  omnino,  Laelia,  Thais  eris. 

Epigramma  LXIX. — De  Polla. 
Custodes  das,  Polla,  viro ;  non  accipis  ipsa. 

Hoc  est  uxorem  ducere,  Polla,  virum. 

Epigramma  L XX.— Ad  Potitum. 

Quod  mihi  vix  unus  toto  liber  exeat  anno. 
Desidiae  tibi  sum,  docte  Potite,  reus. 

Justius  at  quanto  mirere,  quod  exeat  unus. 
Labantur  toti  cum  mihi  saepe  dies. 

Nunc  resalutantes  video  nocturnus  amicos,  5 
Gratulor  et  multis;  nemo,  Potite,  mihi. 

Nunc  ad  luciferam  signat  mea  gemma  Dianam  : 

Nunc  me  prima  sibi,  nunc  sibi  quinta  rapit. 
Nunc  consul,  praetorve  tenet,  reducesque  choreae  : 
Auditur  toto  saepe  poeta  die.  10 


Sed  nec  causidico  possis  impune  negare. 

Nec  si  te  rhetor,  grammaticusve  rogent: 
Balnea  post  decimam  lasso,  centumque  petuntui 
Quadrantes.  Fiet  quando.  Potite,  liber  ? 
Epigramma  LXXI.— De  Rabirio. 
Quisquis  laeta  tuis  et  sera  parentibus  optas 
Fata,  brevem  titulum  marmoris  hujus  ama. 
Condidit  hac  caras  tellure  Rabirius  umbras: 

Nulli  sorte  jacent  candidiore  senes. 

Bis  sex  lustra  tori  nox  mitis  et  ultima  clausit :  5 
Arserunt  uno  funera  bina  rogo. 

Hos  tamen  ut  primis  raptos  sibi  quaerit  in  annis, 
Improbius  nihil  his  fletibus  esse  potest. 
Epigramma  LXXII. — Adulatorium  de  Ceesare 
Trajano. 

Frustra,  blanditiae,  venitis  ad  me 
Attritis  miserabiles  labellis. 

Dicturus  dominum,  deumque  non  sum : 

Jam  non  est  locus  hac  in  urbe  vobis. 

Ad  Parthos  procul  ite  pileatos,  5 

Et  turpes,  humilesque,  supplicesque 
Pictorum  sola  basiate  regum. 

Non  est  hic  dominus,  sed  imperator, 

Sed  justissimus  omnium  senator: 

Per  quem  de  Stygia  domo  reducta  est  '0 

Siccis  rustica  Veritas  capillis. 

Hoc  sub  principe,  si  sapis,  caveto 
Verbis,  Roma,  prioribus  loquaris. 

Epigramma  LXXIII. — Ad  Marcum. 
Littera  facundi  gratum  mihi  pignus  amici 
Pertulit,  Ausoniae  dona  severa  togae : 

Qua  non  Fabricius,  sed  vellet  Apicius  uti 
Vellet  Mecaenas  Caesarianus  eques. 

Vilior  haec  nobis  alio  mittente  fuisset:  5 

Non  quacunque  manu  victima  caesa  litat. 

A  te  missa  venit :  possem  nisi  munus  amare, 
Marce,  tuum,  poteram  nomen  amare  meum. 
Munere  sed  plus  est,  et  nomine  gratius  ipso. 
Officium  docti,  judiciumque  viri.  .  0 

Epigramma  LXXIV. — Ad  Romam. 

Jam  parce  lasso,  Roma,  gratulatori. 

Lasso  clienti :  quamdiu  salutator 
Anteambulones  et  togatulos  inter 
Centum  merebor  plumbeos  die  toto  ? 

Cum  Scorpus  una  quindecim  graves  hora  5 
Ferventis  auri  victor  auferat  saccos : 

Non  ego  meorum  praemium  libellorum, 

(Quid  enim  merentur?)  Apulos  velim  campos. 
Non  Hybla,  non  me  spicifer  capit  Nilus; 

Nec  quae  paludes  delicata  Pomptinas  10 

Ex  arce  clivi  spectat  uva  Setini. 

Quid  concupiscam  quseris  ergo  ?  dormire. 

Epigramma  LXXV. — De  Galla. 

Millia  viginti  quondam  me  Galla  poposcit; 

Et.  fateor,  magni  non  erat  illa  nimis. 

Annus  abit :  Bis  quina  dabis  sestertia,  dixit. 

Poscere  plus  visa  est,  quam  prius,  illa  mihi 
Jam  duo  poscenti  post  sextum  millia  mensem,  5 
Mille  dabam  nummos:  noluit  accipere. 
Transierant  binae  forsan,  ternaeve  Calendae, 
Aureolos  ultro  quatuor  ipsa  petit. 

Non  dedimus :  centum  jussit  me  mittere  nummos  : 

Sed  visa  est  nobis  haec  quoque  simma  gravis. 
Sportula  nos  junxit  quadrantibus  arida  centum . 
Hanc  voluit:  puero  diximus  esse  datam.  12 
9  D 

inferius  numquid  potuit  descendere  ?  fecit. 

Dat  gratis,  ultro  dat  mihi  Galla  :  nego. 

Epigramma  LXXVI. — De  Mcevio. 

Hoc,  Fortuna,  tibi  videtui  aequum? 

Civis  non  Syriaeve,  Parthiaeve, 

Nec  de  Cappadocis  eques  catastis, 

Sed  de  plebe  Remi,  Numaeque  verna. 

Jucundus,  probus,  innocens,  amicus,  5 

Lingua  doctus  utraque,  cujus  unum  est, 

Sed  magnum  vitium,  quod  est  poeta. 

Pullo  Maevius  alget  in  cucullo  : 

Cocco  mulio  fulget  Incitatus. 

Epigramma  LXXVII. — De  Caro  medie ». 
Nequius  a  Caro  nihil  unquam,  Maxime,  tactum 
est. 

Quam  quod  febre  perit :  fecit  et  illa  nefas. 
Saeva  nocens  febris  saltem  quartana  fuisses ! 
Servari  medico  debuit  illa  suo. 

Epigramma  LXXVIH. — Ad  Macrum. 

Ibis  littoreas,  Macer,  Salonas  : 

Ibit  rara  fides,  amorque  recti, 

Et  secum  comitem  trahet  pudorem. 

Semper  pauperior  redit  potestas. 

Felix  auriferae  colone  terrae,  5 

Rectorem  vacuo  sinu  remittes, 

Optabisque  moras,  et  exeuntem 
Udo  Dalmata  gaudio  sequeris. 

Nos  Celtas,  Macer,  et  truces  Iberos 
Cum  desiderio  tui  petemus.  10 

Sed  quaecunque  tamen  feretur  illic 
Piscosi  calamo  Tagi  notata, 

Macrum  pagina  nostra  nominabit. 

Sic  inter  veteres  legar  poetas ; 

Nec  multos  mihi  praeferas  priores,  15 

Uno  sed  tibi  sim  minor  Catullo. 

Epigramma  LXXIX. — De  Torquato  et 
Otacilio. 

Ad  lapidem  Torquatus  habet  praetoria  quartum  : 

Ad  quartum  breve  rus  emit  Otacilius. 
Torquatus  nitidas  vario  de  marmore  thermas 
Exstruxit :  cucumam  fecit  Otacilius. 

Disposuit  daphnona  suo  Torquatus  in  agro  :  5 

Castaneas  centum  sevit  Otacilius. 

Consule  Torquato  vici  fuit  ille  magister  ; 

Nec  minor  in  tanto  visus  honore  sibi. 

Grandis  ut  exiguam  bos  ranam  ruperat  olim. 

Sic  puto  Torquatus  rumpet  Otacilium.  10 

Epigramma  LXXX. — De  Erote. 

Plorat  Eros,  quoties  maculosae  pocula  myrrhae 
Inspicit,  aut  pueros,  nobiliusve  citrum  : 

Et  gemitus  imo  ducit  de  pectore,  quod  non 
Tota  miser  coemat  septa,  feratque  domum. 
Quam  multi  faciunt,  quod  Eros,  sed  lumine  sicco! 
Pars  major  lacrymas  ridet,  et  intus  habet.  6 

Epigramma  LXXXI. — De  Phyllide. 

Cum  duo  venissent  ad  Phyilida  mane  fututum, 

Et  nudam  cuperet  sumere  uterque  prior: 
Promisit  pariter  se  Phyllis  utrique  daturam, 

Et  dedit :  ille  pedem  sustulit,  hic  tunicam. 

Epigramma  LXXXII. — Ad  Gallum. 

Si  quid  nostra  tuis  adicit  vexatio  rebus. 

Mane,  vel  a  media  nocte  togatus  ero  : 


Stridentesque  feram  flatus  Aquilonis  iniqui, 

Et  patiar  nimbos,  excipiamque  nives. 

Sed  si  non  fias  quadrante  beatior  uno  5 

Per  gemitus  nostros,  ingenuasque  cruces : 
Parce  precor  lasso,  vanosque  remitte  labores, 
Qui  tibi  non  prosunt,  et  mihi,  Galle,  nocent 
Epigramma  LXXXIII.— Ad  Marinum. 
Raros  colligis  hinc  et  hinc  capillos, 

Et  lalum  nitidae,  Marine,  calvae 
Campum  temporibus  tegis  comatis : 

Sed  moti  redeunt  jubente  vento, 

Reddunturque  sibi,  caputque  nudum  5 

Cirris  grandibus  hinc  et  inde  cingunt. 

Inter  Spendophorum,  Telesphorumque, 

Cydae  stare  putabis  Hermeroten. 

Vis  tu  simplicius  senem  fateri  ? 

Ut  tandem  videaris  unus  esse,  10 

Tonsor  jam  reliquos  metat  capillos. 

Calvo  turpius  est  nihil  comato. 

Epigramma  LXXXIV.~Z>e  Afro,  ad  Ceedi- 
tianum. 

Miraris,  quare  dormitum  non  eat  Afer? 
Accumbat  cum  qua,  Cseditiane,  vides 
Epigramma  LXXXV. — De  Ladonte  nauta. 
Jam  senior  Ladon  Tiberinae  nauta  carinae 
Proxima  dilectis  rura  paravit  aquis. 

Quae  cum  saepe  vagus  premeret  torrentibus  undis 
Tibrisj  et  hiberno  rumperet  arva  lacu  : 
Emeritam  puppim,  ripa  quae  stabat  in  alta,  5 
Implevit  saxis,  opposuitque  vadis. 

Sic  nimias  avertit  aquas  :  quis  credere  posset  ? 
Auxilium  domino  mersa  carina  tulit. 

Epigramma  LXXXVI. — De  Lauro. 

Nemo  nova  caluit  sic  inflammatus  amica, 
Flagravit  quanto  Laurus  amore  pilae. 

Sed  qui  primus  erat  lusor,  dum  floruit  aetas, 
Nunc  postquam  desit  ludere,  prima  pila  est. 

Epigramma  LXXXVII. — De  natali  Restituti. 
Octobres  age  sentiat  Calendas 
Facundi  pia  Roma  Restituti. 

Linguis  omnibus  et  favete  votis. 

Natalem  colimus,  tacete  lites. 

Absit  cereus  aridi  clientis,  5 

Et  vani  triplices,  brevesque  mappae 
Exspectent  gelidi  jocos  Decembris. 

Cenent  muneribus  beatiores. 

Agrippae  tumidus  negotiator 

Cadmi  municipes  ferat  lacernas.  10 

Pugnorum  reus,  ebriaeque  noctis 

Coenatoria  mittat  advocato. 

Infamata  virum  puella  vicit  ? 

Veros  sardonychas,  sed  ipsa,  tradat. 

Mirator  veterum  senex  avorum  15 

Donet  Phidiaci  toreuma  caeli. 

Venator  leporem,  colonus  haedum. 

Piscator  ferat  aequorum  rapinas. 

Si  mittit  sua  quisque,  quid  poetam 
Missurum  tibi,  Restitute,  credis  ?  20 

Epigramma  LXXX VIII. — Ad  Cottam. 
Omnes  persequeris  praetorum,  Cotta,  locellos. 
Accipis  et  ceras  :  officiosus  homo  es. 

Epigramma  LXXXIX. — De  statua  Junonis 
Juno  labor,  Polyclete,  tuus,  et  gloria  felix, 
Phidiacae  cuperent  quam  meruisse  manus, 

Ore  nitet  tanto,  quanto  superasset  in  Ida 
.lue ice  convictas  non  dubitante  deas. 

Junom  m,  Polyclete,  suam  nisi  frater  amaret,  5 
Junonem  poterat  frater  amare  tuam. 

Epigramma  XC.— In  Ligellam. 

Quid  vellis  vetulum,  Ligella,  cunnum ? 

Quid  busti  cineres  tui  lacessis  ? 

Tales  munditiae  decent  puellas. 

Nam  tu  jam  nec  anus  potes  videri. 

Istud,  crede  mihi,  Ligella,  belle  5 

Non  mater  facit  Hectoris,  sed  uxor. 

Erras,  si  tibi  cunnus  hic  videtur. 

Ad  quem  mentula  pertinere  desit. 

Quare  si  pudor  est,  Ligella,  noli 
Barbam  vellere  mortuo  leoni.  10 

Epigramma  XCI. — De  Almone. 

Omnes  eunuchos  habet  Almo,  nec  arrigit  ipse. 
Et  queritur,  pariat  quod  sua  Polla  nihil. 

Epigramma  XCII. — Ad  Marium. 

Mari,  quietae  cultor  et  comes  vitae, 

Quo  cive  prisca  gloriatur  Atina : 

Has  tibi  gemellas  barbari  decus  luci 
Commendo  pinus,  ilicesque  Faunorum, 

Et  semidocta  villici  manu  structas  5 

Tonantis  aras,  horridique  Sylvani, 

Quas  tinxit  agni  saepe  sanguis,  aut  haedi, 
Dominamque  sancti  virginem  deam  templi, 

Et  quem  sororis  hospitem  vides  castae 
Martem  mearum  principem  Calendarum,  10 

Et  delicatae  laureum  nemus  Florae, 

In  quod  Priapo  persequente  confugit. 

Hoc  omne  agelli  mite  parvuli  numen 
Seu  tu  cruore,  sive  thure  placabis ; 

Ubicunque  noster  Martialis  est,  dices,  15 

Hac,  ecce,  mecum  dextera  litat  vobis 
Absens  sacerdos ;  vos  putate  praesentem, 

Et  date  duobus,  quicquid  alter  optarit. 

Epigramma  XCIII. — Ad  Clementem. 

Si  prior  Euganeas,  Clemens,  Helicaonis  oras, 
Pictaque  pampineis  videris  arva  jugis. 

Perfer  Atestinae  nondum  vulgata  Sabinae 
Carmina,  purpurea  sed  modo  suta  toga. 

Ut  rosa  delectat,  metitur  quae  pollice  primo,  5 
Sic  nova,  nec  mento  sordida  charta  juvat. 

Epigramma  XCIV. — Munusculum  pomorum. 
Non  mea  Massylus  servat  pomaria  serpens, 
Regius  Alcinoi  nec  mihi  servit  ager : 

Sed  Nomentana  securus  germinat  hortus 
Arbore,  nec  furem  plumbea  mala  timent. 

Haec  igitur,  media  quae  sunt  modo  nata  Suhurra, 
Mittimus  autumni  cerea  poma  mei.  6 

Epigramma  XCV. — Ad  Gallam. 
Infantem  tibi  vir,  tibi,  Galla,  remisit  adulter 
Hi,  puto,  non  dubie  se  futuisse  negant. 
Epigramma  XCVI. — Ad  Avitum. 

Saepe  loquar  nimium  gentes  quod,  Avite,  remotas. 
Miraris,  Latia  factus  in  urbe  senex,  [nem, 
Auriferumque  Tagum  sitiam,  patriumque  Salo-i 
Et  repetam  saturae  sordida  rura  casae. 

Illa  placet  tellus,  in  qua  res  parva  beatum  5 
Me  facit,  et  tenues  luxuriantur  opes. 

Pascitur  hic,  ibi  pascit  ager :  tepet  igne  maligno 
Hic  focus,  ingenti  lumine  lucet  ibi. 


Hic  pretiosa  fames,  conturbatrixque  macelli, 
Mensa,  ibi  divitiis  ruris  operta  sui.  1C 

Quatuor  hic  aestate  togae,  pluresve  teruntur, 
Autumnis  ibi  me  quatuor  una  tegit. 

I,  cole  nunc  reges:  quicquid  non  praestat  amicus. 
Cum  praestare  tibi  possit,  Avite,  locus. 

Epigramma  XCVII. — De  Numa. 

Dum  levis  arsura  struitur  Libitina  papyro. 

Dum  myrrhamet  casiam  flebilis  uxor  emit, 
Jam  scrobe,  jam  lecto,  jam  pollinctore  parato 
Haeredem  scripsit  me  Numa  :  convaluit. 

Epigramma  XCVIII. — In  Publium. 

Addat  cum  mihi  Caecubum  minister 
Idaeo  resolutior  cinaedo, 

Quo  nec  filia  cultior,  nec  uxor. 

Nec  mater  tua,  nec  soror  recumbit ; 

Vis  spectem  potius  tuas  lacernas. 

Aut  citrum  vetus,  Indicosque  dentes  ? 

Suspectus  tibi  ne  tamen  recumbam. 

Praesta  de  grege,  sordidaque  villa 
Tonsos,  horridulos,  rudes,  pusillos 
Hircosi  mihi  filios  subulci.  10 

Perdet  te  pudor  hic  :  habere,  Publi, 

Mores  non  potes  hos,  et  hos  ministros. 

Epigramma  XCIX. — De  figura  Socratis. 

Si  Romana  forent  haec  Socratis  ora,  fuissent 
Julius  in  satiris  qualia  Rufus  habet. 

Epigramma  C. — In  plagiarium. 

Quid,  stulte,  nostris  versibus  tuos  misces? 

Cum  litigante  quid  tibi,  miser,  libro  ? 

Quid  congregare  cum  leonibus  vulpes. 
Aquilisque  similes  facere  noctuas  quaeris  ? 
Habeas  licebit  alterum  pedem  Ladae,  i 

Inepte,  frustra  crure  ligneo  curres. 

Epigramma  CI. — De  Capitolino. 

Elysio  redeat  si  forte  remissus  ab  agro 
Ille  suo  felix  Caesare  Galba  vetus  ; 

Qui  Capitolinum  pariter.  Galbamque  jocantes 
Audierit,  dicet,  Rustice  Galba,  tace. 
Epigramma  CII. — De  Philceno. 

Qua  factus  ratione  sit  requiris, 

Qui  nunquam  futuit,  pater  Philaenus’ 
Gaditanus,  Avite,  dicat  istud, 

Qui  scribit  nihil,  et  tamen  poeta  est. 

Epigramma  CIII. — Ad  municipes  suos  Bilbili- 
tanos. 

Municipes,  Augusta  mihi  quos  Bilbilis  acri 
Monte  creat,  rapidus  quem  Salo  cingit  aquis; 
Ecquid  laeta  juvat  vestri  vos  gloria  vatis  ? 

Nam  decus,  et  nomen,  famaque  vestra  sumus 
Nec  sua  plus  debet  tenui  Verona  Catullo,  5 
Meque  velit  dici  non  minus  illa  suum. 
Quatuor  accessit  tricesima  messibus  aestas, 

Ut  sine  me  Cereri  rustica  liba  datis. 

Moenia  dum  colimus  dominae  pulcherrimaRomae 
Mutavere  meas  Itala  regna  comas.  10 

Excipitis  reducem  placida  si  mente,  venimus  • 
Aspera  si  geritis  corda,  redire  Iicei. 

Epigramma  CIV. — Ad  librum. 

I  nostro  comes,  i,  libelle,  Flacco 
Longum  per  mare,  sed  faventis  undae; 

Et  cursu  facili,  tuisque  ventis 
Hispanae  pete  Tarraconis  arces. 

Hinc  te  rota  tollet,  et  citatus  5 

Altam  Bilbilin,  et  tuum  Salonem 
Quinto  forsitan  essedo  videbis. 

Quid  mandem  tibi,  quaeris  ?  ut  sodales 
Paucos,  sed  veteres,  et  ante  brumas 
Triginta  mihi  juatuorque  visos  10 

ipsa  protinus  a  via  salutes : 


Et  nostrum  admoneas  subinde  Flaccum, 
Jucundos  mihi,  nec  laboriosos 
Secessus  pretio  paret  salubri. 

Qui  pigrum  faciant  tuum  parentem.  15 

Haec  sunt:  jam  tumidus  vocat  magister, 
Castigatque  moras  ;  et  aura  portum 
Laxavit  melior:  vale,  libelle  : 

Navem,  scis  puto,  non  moratur  unus. 


LIBER  UNDECIMUS. 


Epigramima  I. 

Quo  tu,  quo,  liber  otiose,  tendis, 

Cultus  sitadone  non  quotidiana  ? 

Numquid  Parthenium  videre  ?  certe 
Vadas,  et  redeas  inevolutus. 

Libros  non  legit  ille,  sed  libellos  :  5 

Nec  Musis  vacat  aut,  suis  vacaret. 

Ecquid  te  satis  aestimas  beatum, 

Contingunt  tibi  si  manus  minores? 

Vicini  pete  porticum  Quirini : 

Turbam  non  habet  otiosiorem  10 

Pompeius,  vel  Agenoris  puella, 

Vel  primae  dominus  levis  carinae. 

Sunt  illic  duo  tresve,  qui  revolvant 
Nostrarum  tineas  ineptiarum : 

Sed  cum  sponsio,  fabulaeque  lassae  1,5 

De  Scorpo  fuerint  et  Incitato. 

Epigramma  II. — Ad  lectores. 

Triste  supercilium,  durique  severa  Catonis 
Frons,  et  aratoris  [filia]  Fabricii, 

Et  personati  fastus,  et  regula  morum, 

Quicquid  et  in  tenebris  non  sumus,  ite  foras. 
Clamant  ecce  mei,  Io  Saturnalia,  versus  :  5 

Et  licet,  et  sub  te  praeside,  Nerva,  libet. 
Lectores  tetrici  salebrosum  ediscite  Santram  : 
Nil  mihi  vobiscum  est :  iste  liber  meus  est. 
Epigramma  III. — De  suis  libellis. 

Non  urbana  mea  tantum  Pimpleide  gaudent 
Otia,  nec  vacuis  auribus  ista  damus  : 

Sed  meus  in  Geticis  ad  Martia  signa  pruinis 
A  rigido  teritur  centurione  liber. 

Dicitur  et  nostros  cantare  Britannia  versus.  5 
Quid  prodest  ?  nescit  sacculus  ista  meus. 

At  quam  victuras  poteramus  pangere  chartas, 
Quantaque  Pieria  praelia  flare  tuba ; 

Cum  pia  reddiderint  Augustum  numina  terris. 

Et  Mecaenatem  si  mihi  Roma  daret !  1 0 

Epigramma  IV. — Precatur  deos  pro  Nerva 
Trajano. 

Sacra,  Laresque  Phrygum,  quos  Trojae  maluit 
haeres, 

Quam  rapere  arsuras  Laomedontis  opes  : 
Scriptus  et  aeterno  nunc  primum  Jupiter  auro, 

E*t  soror,  et  summi  filia  tota  patris  : 

Et  qui  purpureis  jam  tertia  nomina  fastis  5 
Jane,  refers  Nervae  ;  vos  precor  ore  pio  : 

Huno  omnes  servate  ducem,  servate  senatum  : 
Moribus  h*c  vivat  principis,  ille  suis 


Epigramma  V. — Jn  laudem,  Nervae  Trajani. 

Tanta  tibi  est  recti  reverentia, Caesar,  et  aequi, 
Quanta  Numae  fuerat:  sed  Numa  pauper 
erat. 

Ardua  res  haec  est,  opibus  non  tradere  mores. 

Et  cum  tot  Croesos  viceris,  esse  Numam. 

Si  redeant  veteres,  ingentia  nomina,  patres,  5 
Elysium  liceat  si  vacuare  nemus  . 

Te  colet  invictus  pro  libertate  Camillus; 

Aurum  Fabricius,  te  tribuente,  volet. 

Te  duce  gaudebit  Brutus;  tibi  Sylla  cruentus 
Imperium  tradet,  cum  positurus  erit.  10 

Et  te  privato  cum  Caesare  Magnus  amabit; 

Donabit  totas  et  tibi  Crassus  opes. 

Ipse  quoque  infernis  revocatus  Ditis  ab  umbris 
Si  Cato  reddatur,  Caesarianus  erit. 

Epigramma  VI. — De  Saturnalibus. 

Unctis  falciferi  senis  diebus. 

Regnator  quibus  imperat  fritillus. 

Versu  ludere  non  laborioso 
Permittis,  puto,  pileata  Roma. 

Risisti :  licet  ergo,  nec  vetamur.  5 

Pallentes  procul  hinc  abite  curae : 

Quicquid  venerit  obvium,  loquamur. 

Morosa  sine  cogitatione. 

Misce  dimidios,  puer,  trientes, 

Quales  Pythagoras  dabat  Neroni :  10 

Misce,  Dindyme,  sed  frequentiores 
Possum  nil  ego  sobrius  :  bibenti 
Succurrent  mihi  quindecim  poetae. 

Da  nunc  basia,  sed  Catuli  iana: 

Quae  si  tot  fuerint,  quot  ille  dixit,  15 

Donabo  tibi  passerem  Catulli 

Epigramma  VII. — Ad  Paullam. 

Jam  certe  stupido  non  dices,  Paulla,  marito, 

Ad  moechum  quoties  longius  ire  voles, 

Caesar  in  Albanum  jussit  me  mane  venire, 

Caesar  Circeios  :  jam  stropha  talis  abit. 
Penelopae  licet  esse  tibi  sub  principe  Nerva  :  5 

Sed  prohibet  scabies,  ingeniumque  vetus. 
Infelix,  quid  ages?  aegram  simulabis  amicam  ? 

Haerebit  dominae  vir  comes  ipse  suae : 

Ibit  et  ad  fratrem  tecum,  matremque,  patremquei 
Quas  igitur  fraudes  ingeniosa  paras  ?  10 

Dicet  et  hystericam  se  forsitan  altera  moecha 
In  Sinuessano  velle  sedere  lacu. 

Quanto  tu  melius !  quoties  placet  ire  fututum, 
Quse  verum  mavis  dicere,  Paulla,  viro 

Epigramm  a  VIII. — De  basiis  sui puen. 
Lassa  quod  hesterni  spirant  opobalsama  drauci. 
Ultima  quod  curvo  quae  cadit  aura  croco, 
Poma  qund  hiberna  maturescentia  capsa. 

Arbore  quod  verna  luxuriosus  ager, 

De  Pallatinis  dominae  quod  serica  praelis,  5 
Succina  virginea  quod  regelata  manu, 

Amphora  quod  nigri,  sed  longe,  fracta  Falerni, 
Quod  qui  Sicanias  detinet  hortus  apes, 

Quod  Cosmi  redolent  alabastra,  focique  deorum. 
Quod  modo  divitibus  lapsa  corona  comis  :  10 
Singulaquid dicam?  non  sunt  satis ;  omnia  misce: 

Hoc  fragrant  pueri  basia  mane  mei. 

Scire  cupis  nomen  ?  nil  praeter  basia  dicam : 
Jurasti:  nimium  scire, Sabine,  cupis. 

Epigramma  IX. — De  statua  Memoris. 
Clarus  fronde  Jovis,  Romani  fama  cothurni. 
Spirat  Apellea  redditus  arte  Memor. 

Epigramma  X. — De  Turno. 

Contulit  ad  satiras  ingentia  pectora  Turnus 
Cur  non  ad  Memoris  carmina  ?  frater  erat. 

Epigramma  XI. — Ad  puerum  suum. 
Tolle,  puer,  calices,  tepidique  toreumata  Nili, 

Et  mihi  secura  pocula  trade  manu. 

Trita  patrum  labris,  et  tonso  pura  ministro ; 

Antiquus  mensis  restituatur  honor. 

Te  potare  decet  gemma,  qui  Mentora  frangis  5 
In  scaphium  moechae,  Sardanapale,  tuse 
Epigramma  XII. — In  Zoilum. 

Jus  tibi  natorum  vel  septem,  Zoile,  detur  : 

Dum  matrem  nemo  det  tibi,  nemo  patrem. 
Epigramma  XIII. — Epitaphium  Paridis  pan¬ 
tomimi. 

Quisquis  Flaminiam  teris,  viator. 

Noli  nobile  praeterire  marmor. 

Urbis  deliciae,  salesque  Nili, 

Ars  et  gratia,  lusus  et  voluptas, 

Romani  decus  et  dolor  theatri,  5 

Atque  omnes  Veneres,  Cupidinesque, 

Hoc  sunt  condita,  quo  Paris,  sepulcro. 

Epigramma  XI  V. — De  colono. 

Haeredes,  nolite  brevem  sepelire  colonum: 

Nam  terra  est  illi  quantulacunque  gravis. 
Epigramma  XV. — Delibro  suo. 

Sunt  chartae  mihi,  quas  Catonis  uxor. 

Et  quas  horribiles  legant  Sabinae. 

Hic  totus  volo  rideat  libellus, 

Et  sit  nequior  omnibus  libellis  : 

Qui  vino  madeat,  nec  erubescat  5 

Pingui  sordidus  esse  Cosmiano. 

Ludat  cum  pueris,  amet  puellas  : 

Nec  per  circuitus  loquatur  illam, 

Ex  qua  nascimur,  omnium  parentem, 

Quam  sanctus  Numa  mentulam  vocabat.  10 
Versus  hos  tamen  esse  tu  memento 
Saturnalitios,  Apollinaris. 

Mores  non  habet  hic  meos  libellus. 

Epigramma  XVI,— Ad  lectores. 

Qui  gravis  es  nimium,  potes  hinc  jam,  lector, abire 
Quo  libet :  urbana:  scripsimus  ista  togae. 

Nam  mea  Lataipsacio  lascivit  pagina  versu. 

Et  Tartessiaca  concrepat  aera  manu. 


O  quoties  rigida  pulsabis  pallia  vena,  5 

Sis  gravior  Curio  Fabricioque  licet . 

Tu  quoque  nequitias  nostri  lususque  libelli 
Uda  puella  leges,  sis  Patavina  licet. 

Erubuit,  posuitque  meum  Lucretia  librum; 

Sed  coram  Bruto :  Brute,  recede,  leget.  i  0 

Epigramma  XVII. — Ad  Sabinum. 

Non  omnis  nostri  nocturna  est  pagina  libri; 
Invenies  et  quod  mane,  Sabine,  legas. 

Epigramma  XVIII. — Ad  Lupum. 
Donasti,  Lupe,  rus  sub  urbe  nobis : 

Sed  rus  est  mihi  majus  in  fenestra. 

Rus  hoc  dicere,  rus  potes  vocare  ? 

In  quo  ruta  facit  nemus  Dianae, 

Argutae  tegit  ala  quod  cicadae,  5 

Quod  formica  die  comedit  uno. 

Clausae  cui  folium  rosae  corona  est : 

In  quo  non  magis  invenitur  herba, 

Quam  costi  folium,  piperve  crudum : 

In  quo  nec  cucumis  jacere  rectus,  10 

Nec  serpens  habitare  tota  possit. 

Erucam  male  poscit  hortus  unam ; 

Consumto  moritur  culex  salicto  ; 

Et  talpa  est  mihi  fossor,  atque  arator. 

Non  boletus  hiare,  non  mariscae  15 

Ridere,  aut  violae  patere  possunt. 

Fines  mus  populatur,  et  colono 
Tanquam  sus  Calydonius  timetur, 

Et  sublata  volantis  ungue  Procnes 

In  nido  seges  est  hirundinino  ;  20 

Et  cum  stet  sine  falce,  mentulaque. 

Non  est  dimidio  locus  Priapo. 

Vix  implet  cochleam  peracta  messis, 

Et  mustum  nuce  condimus  picata. 

Errasti,  Lupe,  littera  sed  una  :  i  5 

Nam  quo  tempore  praedium  dedisti. 

Mallem  tu  mihi  prandium  dedisses. 

Epigramma  XIX. — In  Gallam. 

Quaeris  cur  nolim  te  ducere,  Galla?  diserta  es. 
Saepe  soloecismum  mentula  nostra  facit. 

Epigramma  XX. — Ad  lectorem  gravem. 
Caesaris  Augusti  lascivos,  livide,  versus 
Sex  lege,  qui  tristis  verba  Latina  legis. 

Quod  futuit  Glaphyren  Antonius ,  hanc  mihi 
poenam 

Fulvia  constituit,  se  quoque  uti  futuam. 
Fulviam  ego  ut  futuam  ?  quid  si  me  Manius  oret 
P ecdice  m  ;  faciam  ?  non,  puto,  si  sapiam.  6 
Aut  futue,  aut  pugnemus,  ait.  Quid,  quod  mihi 
Carior  est  ipsa  mentula?  signa  canant,  [vita. 
Absolvis  lepidos  nimiyum,  Auguste,  libellos, 
Qui  scis  Romana  simplicitate  loqui.  10 

Epigramma  XXL — In  Lydiam. 

Lydia  tam  laxa  est,  equjtis  quam  culas  aeni ; 

Quam  celer  arguto  qui  sonat  aere  trochus ; 
Quam  rota  transmisso  toties  intacta  petauro. 
Quam  vetus  a  crassa  calceus  udus  aqua  ; 
Quam  quae  rara  vagos  exspectant  retia  turdos,  5 
Quam  Pompeiano  vela  negata  Noto  ; 
Quamquae  de  phthisico  lapsa  est  armilla  cinaedo 
Culcita  Leuconico  quam  viduata  suo; 

Quam  veteres  braccae  Britonis  paupers,  et  q  jai» 
T urpe  Ravennatis  guttur  onocrotal'  1C 

Hanc  in  piscina  dicor  futuisse  marina. 

Nescio:  piscinam  me  futuisse  puto 

Epigramma  XXII. — In  paediconem  mastur- 
bantem. 

Mollia  quod  nivei  duro  teris  ore  Galesi 
Basia,  quod  nudo  cum  Ganymede  jaces  ; 

Quis  negat  hoc  nimium?  sed  sit  satis:  inguina 
Parce  fututrici  sollicitare  manu.  [saltem 

Laevibus  in  pueris  plus  htec,  quam  mentula,  pec- 
Et  faciunt  digiti/  prsecipitantque  virum,  [cat : 
Inde  tragus,  celeresque  pili,  mirandaque  matri 
Barba,  nec  in  clara  balnea  luce  placent. 
Divisit  natura  mares ;  pars  una  puellis, 

Una  viris  genita  est:  utere  parte  tua.  10 

Epigramma  XXIII. — In  Silam. 

Nubere  Sila  mihi  nulla  non  lege  parata  est : 

Sed  Silam  nulla  ducere  lege  volo. 

Cum  tamen  instaret,  Decies  mihi  dotis  in  auro 
Sponsa  dabis,  dixi :  quid  minus  esse  potest  ? 
Nec  futuam  quamvis  prima  te  nocte  maritus :  5 

Communis  tecum  nec  mihi  lectus  erit :  [cam  : 
Complectarque  meam,  nec  tu  prohibebis,  air.i- 
Ancillam  mittes  et  mihi  jussa  tuam. 

Te  spectante  dabit  nobis  lasciva  minister 

Basia,  sive  meus,  sive  erit  ille  tuus.  10 

Ad  coenam  venies:  sed  sic  divisa  recumbes, 

Ut  non  tangantur  pallia  nostra  tuis. 

Oscula  rara  dabis  nobis,  sed  non  dabis  ultro : 

Nec  quasi  nupta  dabis,  sed  quasi  mater  anus. 

Si  potes  ista  pati,  si  nil  perferre  recusas:  15 

Invenies  qui  te  ducere,  Sila,  velit. 

Epigramma  XXIV. — Ad  Labullum. 

Dum  te  prosequor,  et  domum  reduco. 

Aurem  dum  tibi  praesto  garrienti, 

Etquicquid  loqueris  facisque  laudo 
Quot  versus  poterant,  Labulle,  nasci? 

Hoc  damnum  tibi  non  videtur  esse,  5 

Si  quod  Roma  legit,  requirit  hospes. 

Non  deridet  eques,  tenet  senator. 

Laudat  causidicus,  poeta  carpit, 

Propter  te  perit?  hoc,  Labulle,  verum  est? 

Hoc  quisquam  ferat,  ut  tibi  tuorum  10 

Sit  major  numerus  togatulorum, 

Librorum  mihi  sit  minor  meorum? 

Triginta  prope  jam  diebus  una  est 
Nobis  pagina  vix  peracta  :  sic  fit, 

Cum  coenare  domi  poeta  non  vult.  15 

Epigramma  XXV. — In  Linum. 

Illa  salax  nimium,  nec  paucis  nota  puellis, 

Stare  Lino  desit  mentula :  lingua  cave. 
Epigramma  XXVI. — Ad  Telesphorum  puerum. 
O  mihi  grata  quies,  o  blanda,  Telesphore,  cura. 
Qualis  in  amplexu  non  fuit  ante  meo; 

Basia  da  nobis  vetulo,  puer,  uda  Falerno, 

Pocula  da  labris  facta  minora  tuis. 

Addideris  super  haec  Veneris  si  gaudia  vera,  5 
Esse  negem  melius  cum  Ganymede  Jovi. 

Epigramma  XXVII. — Ad  Flaccum. 
Ferreus  es,  si  stare  potest  tibi  mentula,  Flacce, 
Cum  te  sex  cyathos  orat  amica  gari ; 

Vel  duo  frusta  rogat  cybii,  tenuem  ve  lacertum. 
Nec  dignam  toto  se  botryone  putat: 

Cui  portat  gaudens  ancilla  paropside  rubra  5 
Alecem,  sed  quam  protinus  illa  voret: 

Aut  cum  perfricuit  frontem,  posuitque  pudorem, 
Succida  palliolo  v  ellera  quinque  petit. 


At  mea  me  libram  foliati  poscat  amica. 

Aut  virides  gemmas,  sardonychasve  pares:  10 
Nec  nisi  prima  velit  de  Tusco  Serica  vico, 

Aut  centum  aureolos,  sic  velut  sera,  roget. 
Nunc  tu  velle  putas  haec  me  dare  dona  puellae? 
Nolo :  sed,  his  ut  sit  digna  puella,  volo. 
Epigramma  XX  VIII. — De  nephritico ,  sed 
phrenetico. 

Invasit  medicum  sica  nephriticus.  Aucte, 

Et  praecidit  Hylan :  hic,  puto,  sanus  erat. 
Epigramma  XXIX.— Ad  Phyllidem. 

Languida  cum  vetula  tractare  virilia  dextra 
Coepisti,  jugulor  pollice,  Phylli,  tuo. 

Nam  cum  me  murem,  cum  me  tua  lumina  dicis, 
Horis  me  refici  vix  puto  posse  decem. 
Blanditias  nescis  :  Dabo,  dic,  tibi  millia  centum 
Et  dabo  Setini  jugera  culta  soli :  [sas. 

Accipe  vina,  domum,  pueros,  chrysendeta,  men- 
Nil  opus  est  digitis  :  sic  mihi,  Phylli,  frica. 
Epigramma  XXX. — In  Zoilum. 

Os  male  causidicis  et  dicis  olere  poetis: 

Sed  fellatori,  Zoile,  pejus  olet. 

Epigramma  XXXI.—  In  Caecilianum. 
Atreus  Caecilius  cucurbitarum 
Sic  illas,  quasi  filios  Thyestae, 

In  partes  lacerat  secatque  mille. 

Gustu  protinus  has  edes  in  ipso. 

Has  prima  referet,  alterave  coena,  5 

Has  coena  tibi  tertia  reponet. 

Hinc  seras  epidipnidas  parabit; 

Hinc  pistor  fatuas  facit  placentas; 

Hinc  et  multiplices  struit  tabellas. 

Et  notas  caryotidas  theatris :  10 

Hinc  exit  varium  coquo  minutal. 

Ut  lentem  positam  fabamque  credas  J 
Boletos  imitatur,  et  botellos, 

Et  caudam  cybii,  brevesque  maenas: 

Hinc  cellarius  experitur  artes,  15 

Ut  condat  vario  vafer  sapore 
In  rutae  folium  Capellianae. 

Sic  implet  gabatas,  paropsidasque, 

Et  leves  scutulas,  cavasque  lances. 

Hoc  lautum  putat,  hoc  putat  venustum,  20 

Unum  ponere  ferculis  tot  assem. 

Epigramma  XXXII. — In  Nestorem. 

Nec  toga,  nec  focus  est,  nec  tritus  cimice  lectus, 
Nec  tibi  de  bibula  sarta  palude  teges : 

Nec  puer,  aut  senior,  nulla  est  ancilla,  nec  infans 
Nec  sera,  nec  clavis,  nec  canis,  atque  calix. 
Tu  tamen  affectas,  Nestor,  dici  atque  videri  5 
Pauper,  et  in  populo  quaeris  habere  locum. 
Mentiris,  vanoque  tibi  blandiris  honore. 

Non  est  paupertas,  Nestor,  habere  nihil. 
Epigramma  XXXIII. — De  Pran.no. 

Saepius  ad  palmam  Prasinus  post  fata  Neronis 
Pervenit,  et  victor  praemia  plura  refert. 

I  nunc,  Li\or  edax,  dic  te  cessisse  Neroni: 

Vicit  nimirum  non  Nero,  sed  Prasinus. 

Epigramma  XXXIV. — De  Apro. 
jEdes  emit  Aper,  sed  quas  nec  noctua  vellet 
Esse  suas ;  adeo  nigra  vetusque  casa  est. 
Vicinos  illi  nitidus  Maro  possidet  hortos. 
Coenabit  belle,  non  habitabit  Aper. 

Epigramma  XXXV. — Ad  Fabullum. 

Igno  os  mihi  cum  voces  trecentos, 

Qua  e  non  veniam  vocatus  a  te 
Miraris,  quererisque,  litigasque. 

Solus  caeno,  Fabuile,  non  libenter. 

Epigramma  XXXVI. — De  Caio  Proculo. 
Caius  hanc  lucem  gemma  mihi  Julius  alba 
Signat,  io  votis  redditus,  ecce,  meis. 
Desperasse  juvat,  veluti  jam  rupta,  sororum 
Fila:  minus  gaudent,  qui  timuere  nihil. 

Hypne  quid  exspectas  piger5  immortale  Falernum 
Funde;  senem  poscunt  talia  vota  cadum.  6 
Quincunces,  et  sex  cyathos,  bessemque  bibamus, 
Caius  ut  fiat  Julius,  et  Proculus. 

Epigramma  XXXVII. — In  Zoilum. 
Zoile,  quid  tota  gemmam  praecingere  libra 
Te  juvat,  et  miserum  perdere  sardonycha? 
Annulus  iste  tuis  fuerat  modo  cruribus  aptus: 
Non  eadem  digitis  pondera  conveniunt. 
Epigramma  XXXVIII. — De  mulione  surdo. 
Mulio  viginti  venit  modo  millibus,  Aule. 

Miraris  pretium  tam  grave?  surdus  erat. 
Epigramma  XXXIX. — In  Charidemum. 
Cunarum  fueras  motor,  Charideme,  mearum. 

Et  pueri  custos,  assiduusque  comes. 

Jam  mihi  nigrescunt  tonsa  sudaria  barba. 

Et  queritur  labris  puncta  puella  meis. 

Sed  tibi  non  crevi:  te  noster  villicus  horret  5 
Te  dispensator,  te  domus  ipsa  pavet» 

Ludere  nec  nobis,  nec  tu  permittis  amare: 

Nil  mihi  vis,  et  vis  cuncta  licere  tibi. 

Corripis,  observas,  quereris,  suspiria  ducis; 

Et  vix  a  ferulis  abstinet  ira  manum.  10 

Si  Tyrios  sumsi  cultus,  unxive  capillos. 
Exclamas,  Nunquam  fecerat  ista  pater. 

Et  numeras  nostros  adstricta  fronte  trientes, 
Tanquam  de  cella  sit  cadus  ille  tua 
Desine:  non  possum  libertum  ferre  Catonem.  15 
Esse  virum  jam  me  dicet  amica  tibi. 

Epigramma  XL. — De  Luperco. 
Formosam  Glyceren  amat  Lupercus, 

Et  solus  tenet,  imperatque  solus: 

Quam  toto  sibi  mense  non  fututam 
Cum  tristis  quereretur,  et  roganti 
Causam  reddere  vellet  iEliano  :  5 

Respondit,  Glycerae  doleie  dentes. 

Epigramma  XLI. — De  Amynta. 
Indulget  pecori  nimium  dum  pastor  Amyntas, 

Et  gaudet  fama,  luxuriaque  gregis . 

Cedentes  oneri  ramos,  syivamque  fluentem 
Vicit,  concussas  ipse  secutus  opes. 

Triste  nemus  dirae  vetuit  superesse  rapinae,  5 
Damnavitque  rogis  noxia  ligna  pater. 

Pingues,  Lygde,  sues  habeat  vicinus  Iolas: 

Te  satis  est  nobis  annumerare  pecus. 
Epigramma  XLII. — In  Caecilianum. 
Vivida  cum  poscas  epigrammata,  mortua  ponis 
Lemmata:  qui  fieri,  Caeciliane,  potest? 

Mella  jubes  Hyblaea  tibi,  vel  Hymettia  nasci : 

Et  thyma  Cecropiae  Corsica  ponis  api  ? 

Epigramma  XLIII. — In  uxorem. 
Deprensum  in  puero  tetricis  me  vocibus,  uxor 
Corripis,  et  culum  te  quoque  habere  refers. 


Dixit  idem  quoties  lascivo  Juno  Tonanti 5 
Ille  tamen  gracili  cum  Ganymede  jacet. 
Incurvabat  Hylam  posito  Tirynthius  arcu:  5 

Tu  Megaram  credis  non  habuisse  nates  * 
Torquebat  Phoebum  Daphne  fugitiva  :  sed  illas 
(Ebalius  flammas  jussit  abire  puer. 

Briseis  multum  quamvis  aversa  jaceret, 

■dEacidge  propior  laevis  amicus  erat.  1(1 

Parce  tuis  igitur  dare  mascula  nomina  rebus ; 
Teque  puta  cunnos,  uxor,  habere  duos. 
Epigramma  XLIV. — Ad  senem  orbum. 
Orbus  es,  et  locuples,  et  Bruto  consule  natus : 

Esse  tibi  veras  credis  amicitias  ?  [bas, 

Surit  verae  :  sed  quas  juvenis,  quas  pauper  habe- 
Qui  novus  est,  mortem  diligit  ille  tuam. 
Epigramma  XLV. — In  Cantharum. 
Intrasti  quoties  inscriptae  limina  cellae. 

Seu  puer  arrisit,  sive  puella  tibi : 

Contentus  non  es  foribus,  veloque,  seraque. 
Secretumque  jubes  grandius  esse  tibi. 
Oblinitur,  minimae  si  qua  est  suspectio  rimae,  5 
Punctaque  lasciva  quae  terebrantur  acu. 

Nemo  est  tam  teneri,  tam  sollicitique  pudoris, 
Qui  vel  paedicat,  Canthare,  vel  futuit. 
Epigramma  XLVI. — In  Maevium. 

Jam,  nisi  per  somnum,  non  arrigis,  et  tibi,  Maevi, 
Incipit  in  medios  meiere  verpa  pedes: 
Trudetur  et  digitis  pannucea  mentula  'lassis. 

Nec  levat  exstiimtum  sollicitata  caput. 

Quid  miseros  frustra  cunnos,  culosque  lacessis  ? 
Summa  petas:  illic  mentula  vivit  anus.  6 

Epigramma  XLVII. — In  Blattaram. 
Omnia  fcemineis  quare  dilecta  catervis 
Balnea  devitat  Blattara  ?  ne  futuat. 

Cur  nec  Pompeia  lentus  spatiatur  in  umbra, 

Nec  petit  Inachidos  limina?  ne  futuat. 

Cur  Lacedsemonio  luteum  ceromate  corpus  £ 
Perfundit  gelida  Virgine?  ne  futuat. 

Cum  sic  foeminei  generis  contagia  vitet, 

Cur  lingit  cunnum  Blattara?  ne  futuat. 

Epigramma  XLVI1I. — In  Silium  Italicum. 
Silius  hec  magni  celebrat  monumenta  Maronis 
Jugera  facundi  qui  Ciceronis  habet. 

Hseredem  dominumque  sui  tumulive  larisve; 
Non  alium  mallet,  nec  Maro,  nec  Cicero. 

Epigramma  XLIX.— De  Silio. 

Jam  prope  desertos  cineres,  et  sancta  Maronis 
Nomina  qui  coleret,  pauper  et  unus  erat. 
Silius  optatas  succurrere  censuit  umbrae, 

Silius  et  vatem,  non  minor  ipse,  colit. 
Epigramma  L. — In  Phyllida. 

Nulla  est  hora  tibi  qua  non  me,  Phylli,  furentem 
Despolies :  tanta  calliditate  rapis. 

Nunc  plorat  speculo  fallax  ancilla  relicto : 

Gemma  vel  a  digito,  vel  cadit  aure  lapis. 

Nunc  furtiva  lucri  fieri  bombycina  possunt :  5 

Profertur  Cosmi  nunc  mihi  siccus  onyx. 
Amphora  nunc  petitur  nigri  cariosa  Falerni, 
Expiet  ut  somnos  garrula  saga  tuos.  [brem, 
Nunc  ut  emam  grandemve  lupum,  mullumve  bili- 
Indixit  coenam  dives  amica  tibi.  10 

Sit  pudor,  et  tandem  veri  respectus  et  sequi. 

Nil  tibi,  Phylli  nego:  nil  mihi,  Phylli,  nega 

Epigramma  LT .—  De  Titic, 

Tanta  est  quae  Titio  columna  pendet. 

Quantam  Lampsacia  colunt  puellae. 

Hic  nullo  comitante,  nec  molesto, 

Thermis  grandibus,  et  suis  lavatur : 

Anguste  Titius  tamen  lavatur.  5 

Epigramma  LII. — Ad  Julium  Cerealem. 
Coenabis  belle,  Juli  Cerealis,  apud  me : 

Conditio  est  melior  si  tibi  nulla,  veni. 

Octavam  poteris  servare:  lavabimur  una  : 

Scis,  quam  sint  Stephani  balnea  juncta  mihi. 
Prima  tibi  dabitur  ventri  lactuca  movendo  5 
Utilis,  et  porris  fila  resecta  suis. 

Mox  vetus,  et  tenui  major  cordylla  lacerto; 

Sed  quam  cum  rutae  frondibus  ova  tegant. 
Altera  non  deerunt  tenui  versata  favilla ; 

Et  Velabrensi  massa  recocta  foco :  10 

Et  quae  Picenum  senserunt  frigus  olivae: 

Haec  satis  in  gustu :  caetera  nosse  cupis? 
Mentiar,  ut  venias;  pisces,  conchylia,  sumen. 

Et  cortis  saturas,  atque  paludis  aves: 

Quae  nec  Stella  solet  rara  nisi  ponere  coena.  15 
Plus  ego  polliceor:  nil  recitabo  tibi. 

Ipse  tuos  nobis  relegas  licet  usque  Gigantas, 
Rura  vel  aeterno  proxima  Virgilio. 

Epigramma  LIII. — De  Claudia  Rufina. 
Claudia  caeruleis  cum  sit  Rufina  Britannis 
Edita,  quam  Latiae  pectora  gentis  habet ! 
Quale  decus  formae!  Romanam  credere  matres 
Italides  possunt,  Atthides  esse  suam. 

Di  bene,  quod  sancto  peperit  fecunda  marito,  5 
Quod  sperat  generos,  quodque  puella  nurus. 
Sic  placeat  superis,  ut  conjuge  gaudeat  uno, 

Et  semper  natis  gaudeat  illa  tribus. 

Epigramma  LIV. — In  Zoilum. 
Unguenta,  et  casias,  et  olentem  funera  myrrham. 
Thuraque  de  medio  semicremata  rogo. 

Et  quae  de  Stygio  rapuisti  cinnama  lecto. 
Improbe,  de  turpi,  Zoile,  redde  sinu. 

A  pedibus  didicere  manus  peccare  protervae.  5 
Non  miror  furem,  qui  fugitivus  erat. 

Epigramma  LV. — De  Lupo  ad  Urbicum. 
Hortatur  fieri  quod  te  Lupus,  Urbice,  patrem. 

Ne  credas:  nihil  est  quod  minus  ille  velit. 

Ars  est  captandi,  quod  nolis  velle  videri : 

Ne  facias  optat,  quod  rogat  ut  facias. 

Dicat  praegnantem  tua  se  Cosconia  tantum:  5 

Pallidior  fiet  jam  pariente  Lupus. 

At  tu,  consilio  videaris  ut  usus  amici. 

Sic  morere,  ut  factum  te  putet  esse  patrem . 
Epigramma  LVI. — In  Chceremonem. 

Quod  nimium  laudas,  Chaeremon  Stoice,  mortem, 
Vis  animum  mirer  suspiciamque  tuum. 

Hanc  tibi  virtutem  fracta  facit  urceus  ansa, 

Et  tristis  nullo  qui  tepet  igne  focus, 

Et  teges,  et  cimex,  et  nudi  sponda  grabati,  5 
Et  brevis,  atque  eadem  nocte  dieque  toga. 

O  quam  magnus  homo  es,  qui  fsece  rubentis  aceti. 
Et  stipula,  et  nigro  pane,  carere  potes  ! 
Leuconicis  agedum  tumeat  tibi  culcita  lanis, 
Constringatque  tuos  purpura  pexa  toros :  10 

Dormiat  et  tecum,  qui,  cum  modo  Csecuba  miscet. 
Convivas  roseo  torserat  ore,  puer  : 

O  quam  tu  cupies  ter  vivere  Nestoris  annos. 

Et  nihil  ex  ulla  perdere  luce  voles! 


Rebus  in  angustis  facile  est  contemnere  vitam ;  1 5 
Fortiter  ille  facit,  qui  miser  esse  potest 

Epigramma  LVII. — Ad  Sevorum 
Miraris,  docto  quod  carmina  mitto  Severo, 

Ad  ccenarn  quod  te,  docte  Severe,  vocem. 
Jupiter  ambrosia  satur  est,  et  nectare  vivjt: 

Nos  tamen  exta  Jovi  cruda  merumque  damus. 
Omnia  cum  tibi  sint  dona  concessa  deorum:  .5 
Si  quod  habes, non  vis ;  ergo  quid  accipies? 

Epigramma  LV1II. — In  Telesphorum. 

Cum  me  velle  vides,  tentumque, Telespbore,  sen- 
Magna  rogas:  puta  me  velle  negare  nihil,  [tis. 
Et  nisi  juratus  dixi,  Dabo,  subtrahis  illas. 
Permittunt  in  me  quee  tibi  multa,  nates. 

Quid  si  me  tonsor,  cum  stricta  novacula  supra  est. 
Tunc  libertatem,  divitiasque  roget  ?  6 

Promittam  :  nec  enim  rogat  illo  tempore  tonsor 
Latro  rogat :  res  est  imperiosa  timor. 

Sed  fuerit  curva  cum  tuta  novacula  theca, 

Frangam  tonsori  crura  manusque  simul.  10 
At  tibi  ml  faciam:  sed  lota  mentula  feva 
A cupidie  dicet  avaritise. 

Epigramma  LIX. — De  Charino- 
Senos  Charinus  omnibus  digitis  gerit 
Nec  nocte  ponit,  annulos. 

Nec  cum  lavatur:  causa  quae  sit,  quseritis’ 
Dactyliothecam  non  habet. 

Epigramma  LX. — De  Chione  et  Phlogide. 

Sit  Phlogis,  an  Chione  Veneri  magis  apta,  requiris  ? 

Pulchrior  est  Chione;  sed  Phlogis  ulcus  habet. 
Ulcus  habet,  Priami  quod  tendere  possit  alutam. 
Quodque  senem  Pylium  non  sinat  esse  senem. 
Ulcus  habet,  quod  habere  suam  vult  quisque  puel¬ 
lam,  5 

Quod  sanare  Criton,  non  quod  Hygea  potest. 

At  Chione  non  sentit  opus,  nec  vocibus  ullis 
Adjuvat:  absentem,  marmoreamve  putes. 
Exorare,  dei,  si  vos  tam  magna  liceret. 

Et  bona  velletis  tam  pretiosa  dare;  10 

Hoc  quod  habet  Chione  corpus,  faceretis  haberet 
Ut  Phlogis;  et  Chione,  quod  Phlogis  ulcus 
habet. 

Epigramma  LX1. — De  Manneio. 

Lingua  maritus,  moechus  ore  Manneius, 
Summoenianis  inquinatior  buccis : 

Quem  cum  fenestra  vidit  a  Suburrana 
Obscgena  nudum  lena,  fornicem  clausit. 
Mediumque  mavult  basiare,  quam  summum  :  5 

Modo  qui  per  omnes  viscerum  tubos  ibat. 

Et  voce  certa,  consciaque  dicebat, 

Puer,  an  puella  matris  esset  in  ventre ; 

(Gaudete  cunni ;  vestra  namque  res  acta  est) 
Arrigere  linguam  non  potest  fututricem.  IC 
Nam,  dum  tumenti  mersus  hiaret  in  vulva, 

Et  vagientes  intus  audit  infantes, 

Partem  gulosam  solvit  indecens  morbus: 

Nec  purus  esse  nunc  potest,  nec  impurus. 

Epigramma  LXII. — De  Lesbia. 

Lesbia  se  jurat  gratis  nunquam  esse  fututam. 
Verum  est:  cum  futui  vult,  numerare  sole; 
Epigramma  LX1II. — In  Philomusum. 
Spectas  nos,  Philomuse,  cum  lavamur; 

Et  quare  mihi  tam  mutoniati 

Sint  laeves  pueri,  subinde  quaeris. 

Dicam  simpliciter  tibi  roganti : 

Psedicant,  Philomuse,  curiosos.  5 

Epigramma  LXIV. — In  Faustum. 
Nescio  tam  multis  quid  scribas,  Fauste,  puellis: 
Hoc  scio,  quod  scribit  nulla  puella  tibi. 

Epigramma  LXV. — In  Justinum. 
Sexcenti  cosnant  a  te,  Justine,  vocati 
Lucis  ad  officium, quae  tibi  prima  fuit: 

Inter  quos,  memini, non  ultimus  esse  solebam; 

Nec  locus  hic  nobis  invidiosus  erat 
Postera  sed  festae  reddes  sollennia  mensae :  5 

Sexcentis  hodie,  cras  mihi  natus  eris. 

Epigramma  LXVI. — In  Vacerram. 

Et  delator  es,  et  calumniator: 

Et  fraudator  es,  et  negotiator : 

Et  fellator  es,  et  lanista  :  minor 
Quare  non  habeas.  Vacerra,  nummos. 

Epigramma  LXV1I. — In  Maronem. 

Nil  mihi  das  vivus:  dicis  post  fata  daturum. 

Si  non  es  stultus,  scis,  Maro,  quid  cupiam. 

Epigramma  LXVIII. — Ad  Mathonem. 
Parva  rogas  magnos:  sed  non  dant  hsec  quoqt.e 
magni. 

Ut  pudeat  levius  te,  Matho,  magna  roga. 
Epigramma  LXIX. — Epitaphium  canis  Lydiae. 
Amphitheatrales  inter  nutrita  magistros 
Venatrix,  sylvis  aspera,  blanda  domi, 

Lydia  dicebar,  domino  fidissima  Dextro, 

Qu  i  non  Erigones  mallet  habere  canem : 

Nec  qui,  Dictrea  Cephalum  de  gente  secutus,  5 
Luciferae  pariter  venit  ad  astra  de*. 

Non  me  longa  dies,  nec  inutilis  abstulit  aetas. 
Qualia  Dulichio  fata  fuere  cani. 

Fulmineo  spumantis  apri  sum  dente  peremta, 
Quantus  erat,  Calydon,  aut  Erymanthe,  tuus. 
Nec  queror,  infernas  quamvis  cito  rapta  sub  um- 
Non  potui  fato  nobiliore  mori.  [bras: 

Epigramma  LXX. — In  Tuccam. 

Vendere,  Tucca,  potes  centenis  millibus  emtos  ? 

Plorantes  dominos  vendere,  Tucca,  potes  ? 

Nec  te  blanditire,  nec  verba,  rudesque  querelae, 
Nec  te  dente  tuo  saucia  colla  movent  ? 

Ah  facinus !  tunica  patet  inguen  utrinque  levata 
Inspiciturque  tua  mentula  facta  manu.  6 

Si  te  delectat  numerata  pecunia,  vende 

Argentum,  mensas,  myrrhina,  rura,  domum. 
Vende  senes  servos,  agros  et  vende  paternos : 

Ne  pueros  vendas,  omnia  vende  miser.  10 
Luxuria  est  emere  hos,  (quis  enim  dubitatve,  ne- 
Sed  multo  major  vendere  luxuria  est,  [gatve?) 

Epigramma  LXXI. — De  Leda. 
Hystericam  vetulo  se  dixerat  esse  marito, 

Et  queritur  futui  Leda  necesse  sibi : 

Sed  flens  atque  gemens  tanti  negat  esse  salutem, 
Seque  refert  potius  proposuisse  mori. 

Vir  rogat,  ut  vivat,  virides  nec  deserat  annos ;  5 

Et  fieri,  quod  jam  non  facit  ipse,  sinit. 
Protinus  accedunt  medici,  medicaeque  recedunt, 
Tollunturque  pedes:  O  medicina  gravis! 


Epigramma  LXXII. — De  Nata. 

Drauci  Nata  sui  vocat  pipinnam, 

Collatus  cui  Gallus  est  Priapus. 

Epigramma  LXXIII. — In  Lygdum. 
Venturum  juras  semper  mihi,  Lygde,  roganti, 
Constituisque  horam,  constituisque  locum. 
Cum  frustra  jacui  longa  prurigine  tentus, 
Succurrit  pro  te  saepe  sinistra  mihi. 

Quid  precer,  o  fallax,  meritis  et  moribus  istis? 
Umbellam  luscae.  Lygde,  feras  dominae.  6 
Epigramma  LXX1V. — De  Baccara. 
Curandum  penem  commisit  Baccara  Graecus 
Rivali  medico :  Baccara  Gallus  erit. 
Epigramma  LXXV. — In  Caeliam. 

Theca  tectus  aenea  lavatur 
Tecum,  Coelia,  servus  :  ut  quid,  oro, 

Non  sit  cum  citharoedus,  aut  choraules! 

Non  vis,  ut  puto,  mentulam  videre. 

Quare  cum  populo  lavaris  ergo  ?  5 

Omnes  an  tibi  nos  sumus  spadones  ? 

Ergo,  ne  videaris  invidere. 

Servo,  Coelia,  fibulam  remitte. 

Epigramma  LXXVI. — Ad  Paetum. 
Solvere,  Paete,  decem  tibi  me  sestertia  cogis  : 

Perdiderit  quoniam  Bucco  ducenta  tibi. 

Ne  noceant,  oro,  mihi  non  mea  crimina:  tu,  qui 
Bis  centena  potes  perdere,  perde  decem. 
Epigramma  LXX  VII  —  In  Vacerram. 

In  omnibus  Vacerra  quod  conclavibus 
Consumit  horas,  et  die  tota  sedet: 

Coenaturit  Vacerra,  non  cacaturit. 

Epigramma  LXXVIII. — Ad  Victorem  sponsum. 
Utere  foemineis  complexibus,  utere,  Victor, 
Ignotumque  sibi  mentula  discat  opus. 
Flammea  texuntur  sponsae,  jam  virgo  paratur, 
Tondebit  pueros  jam  nova  nupta  tuos. 
Paedicare  semel  cupido  dabit  ilia  marito,  5 

Dum  metuit  teli  vulnera  prima  novi. 

Saepius  hoc  fieri  nutrix,  materque  vetabunt. 

Et  dicent,  Uxor,  non  puer,  ista  tibi  est. 
lleu  quantos  aestus,  quantos  patiey*  labores. 

Si  fuerit  cunnus  res  peregrina  tibi!  10 

Ergo  Suburranae  tironem  trade  magistrae. 

Illa  virum  faciet:  non  bene  virgo  docet. 

Epigramma  LXXIX. — Ad  Paetum. 

Ad  primum  decima  lapidem  quod  venimus  hora, 
Arguimur  lentae  crimine  pigritiae. 

Non  est  ista  viae,  non  est  mea,  sed  tua  culpa. 
Misisti  mulas  qui  mihi.  Paete,  tuas. 

Epigramma  LXXX. —  De  Boiis. 

Littus  beatae  Veneris  aureum  Baias, 

Baias  superbae  blanda  dona  Naturae, 

Ut  mille  laudem,  Flacce,  versibus  Baias, 
Laudabo  digne  non  salis  tamen  Baias. 

Sed  Martialem  malo,  Flacce,  quam  Baias. 

Optare  utrumque  paviter,  improbum  votum  est 
Quod  si  deorum  munere  hoc  tibi  detur: 

Quid  gaudiorum  est  Martialis  et  Baiae’ 

Epigramma  LXXXI. — De  spadone  ei  serie. 
Cum  senem  communem  vexat  spado  Dindymus 
Et  iacet  in  medio  sicca  puella  toro :  [yEgleu 

Viribus  hic  operi  non  est,  hic  utilis  annis. 

Ergo  sine  effectu  prurit  uterque  labor. 

Supplex  ille  rogat  pro  se,  miserisque  duobus,  5 
Hunc  juvenem  facias,  hunc,  Cytherea,  virum. 

Epigramma  LXXXII. — De  Philostrato. 

A  Sinuessanis  conviva  Philostratus  undis 
Conductum  repetens  nocte  jubente  larem, 

Prene  imitatus  obit  saevis  Elpenora  fatis. 

Praeceps  per  longos  dum  ruit  usque  gradus. 
Non  esset,  Nymphae,  tam  magna  pericula  passus, 
Si  potius  vestras  ille  bibisset  aquas.  6 

Epigramma  LXXXIII. — Ad  Sosibianum. 
Nemo  habitat  gratis,  nisi  dives  et  orbus,  apud  te. 
Nemo  domum  pluris,  Sosibiane,  locat. 

Epigramma  LXXXIV. — De  Antiocho  tonsore. 
Qui  nondum  Stygias  descendere  quaerit  ad  undas. 
Tonsorem  fugiat,  si  sapit,  Antiochum. 

Alba  minus  saevis  lacerantur  brachia  cultris. 

Cum  furit  ad  Phrygios  enthea  turba  modos. 
Mitior  implicitas  Alcon  secat  enterocelas,  5 
Fractaque  fabrili  dedolat  ossa  manu. 

Tondeat  hic  inopes  Cynicos,  et  Stoica  menta, 
Collaque  pulverea  nudet  equina  juba. 

Hic  miserum  Scythica  subrupe  Promethea  radat: 

Carnificem  nudo  pectore  poscet  avem.  10 
Ad  matrem  fugiet  Pentheus, ad  Maenadas  Orpheus, 
Antiochi  tantum  barbara  tela  sonent. 

Haec  quaecunque  meo  numeratis  stigmata  mento. 
In  vetuli  pyctae  qualia  fronte  sedent. 

Non  iracundis  fecit  gravis  unguibus  uxor :  15 

Antiochi  ferrum  est,  et  scelerata  manus. 

Unus  de  cunctis  animalibus  hircus  habet  cor; 
Barbatus  vivit,  ne  ferat  Antiochum. 

Epigramma  LXXXV. — In  Zoilum. 
Sidere  percussa  est  subito  tibi,  Zoile,  lingua. 
Dum  lingis :  certe,  Zoile,  nunc  futues. 

Epigramma  LXXXVI. — In  Parthenopaeum. 
Leniat  ut  fauces  medicus,  quas  aspera  vexat 
Assidue  tussis,  Parthenopaee,  tibi : 

Mella  dari,  nucleos  quejubet,  dulcesque  placentas, 
Et  quicquid  pueros  non  sinit  esse  truces. 

At  tu  non  cessas  totis  tussire  diebus.  5 

Non  est  haec  tussis,  Parthenopaee:  gula  est. 

Epigramma  LXXXV1I. — Ad  Charidemum. 
Dives  eras  quondam  :  sed  tunc  paedico  fuisti. 

Et  tibi  nulla  diu  fcemina  nota  fuit. 

Nunc  sectaris  anus.  O  quantum  cogit  egestas! 
Illa  fututorem  te,  Charideme,  facit. 

Epigramma  LXXXVIII. — De  Charisiano 
Multis  jam,  Lupe,  posse  se  diebus 
Paedicare  negat  Charisianus. 

Causam  cum  modo  quaererent  sodales. 

Ventrem  dixit  habere  se  solutum. 

Epigramma  LXXXIX. — Ad  Pollam. 
Intactas  quare  mittis  mihi,  Polla,  coronas? 

A  te  vexatas  malo  tenere  rosas. 

Epigramma  XC. — In  Chrestillum. 
Carmina  nulla  probas,  molli  quae  limite  currunt. 
Sed  quae  per  salebras  altaque  saxa  cadunt. 

Et  tibi  Maeonio  res  carmine  major  habetur, 
Luceilei  columella  heic  situ'  Melrophan ’  est, 


Attonitusque  legis,  terrai  frugi  fer  ai,  5 

Accius  et  quicquid  Pacuviusque  vomunt. 

Vis  imiter  veteres,  Chrestille,  tuosque  poetas? 
Dispeream,  si  scis,  mentula  quid  sapiat. 

Epigramma  XCI. — Epitaphium  Canaces. 
^Eolidon  Canace  jacet  hoc  tumulata  sepulcliro. 
Ultima  cui  parvae  septima  venit  hyems. 

Ah  scelus,  ah  facinus!  properas  quid  flere,  viator ! 

Non  licet  hic  vitae  de  brevitate  queri. 

Tristius  est  leto  leti  genus:  horrida  vultus  5 
Abstulit,  et  tenero  sedit  in  ore  lues : 

Ipsaque  crudeles  ederunt  oscula  morbi. 

Nec  data  sunt  nigris  tota  labella  rogis. 

Si  tam  praecipiti  fuerant  ventura  volatu. 

Debuerant  alia  fata  venire  via.  1 0 

Sed  mors  vocis  iter  properavit  claudere  blandae, 
Ne  posset  duras  flectere  lingua  deas. 

Epigramma  XCII. — In  Zoilum. 
Mentitur,  qui  te  vitiosum,  Zoile,  dixit. 

Non  vitiosus  homo  es,  Zoile,  sed  vitium. 

Epigramma  XCIII. — De  Theodoro. 
Pierios  vatis  Theodori  flamma  penates 

Abstulit :  hoc  Musis,  hoc  tibi,  Phoebe,  placet  ’ 
O  scelus,  o  magnum  facinus,  crimenque  deorum, 
Non  arsit  pariter  quod  domus,  et  dominus  ? 

Epigramma  XCIV. — In  verpum  aemulum. 
Quod  nimium  lives,  nostris  et  ubique  libellis 
Detrahis,  ignosco  :  verpe  poeta,  sapis.  [pas. 
Hoc  quoque  non  curo,  quod, cum  mea  carmina  car- 
Compilas :  et  sic  verpe  poeta,  sapis. 

Illud  me  cruciat,  Solymis  quod  natus  in  ipsis  5 
Paedicas  puerum,  verpe  poeta,  meum. 

Ecce  negas,  jurasque  mihi  per  templa  Tonantis. 
Non  credo:  jura,  verpe,  per  Anchialum. 
Epigramma  XCV. — Ad  Flaccum. 
Incideris  quoties  in  basia  fellatorum, 

In  solio  puto  te  mergere,  Flacce,  caput. 

Epigramma  XCVI. — Ad  Germanum. 
Martia, non  Rhenus,  salit  hic,  Germane :  quid  ob 
Et  puerum  prohibes  divitis  imbre  lacus  ?  [stas 
Barbare,  non  debet,  submoto  cive,  ministri 
Captivam  victrix  unda  levare  sitim. 

Epigramma  XCVII. — In  Thelesillam. 

Una  nocte  quater  possum :  sed  quatuor  annis 
Si  possum,  peream,  te,  Thelesilla,  semel. 

Epigramma  XCVIII. — Ad  Bassum. 
Effugere  non  est,  Basse,  basiatores : 

Instant,  morantur,  persequuntur,  occurrunt 
Et  hinc,  et  illinc,  usquequaque,  quacunque. 

Non  ulcus  acre,  pustulaeve  lucentes. 

Nec  triste  mentum,  sordidique  lichenes,  S 

Nec  labra  pingui  delibuta  ceroto, 

Nec  congelati  gutta  proderit  nasi. 

Et  aestuantem  basiant,  et  algentem, 

Et  nuptiale  basium  reservantem. 

Non  te  cucullis  adseret  caput  tectum,  I(J 

Lectica  nec  te  tuta  pelle  veleque. 

Nec  vindicabit  sella  saepius  clausa. 

Rimas  per  omnes  basiator  intrabit. 

Non  consulatus  ipse,  non  tribunatus, 

Senique  fasces,  nec  superba  clamosi  18 

Lictoris  abiget  virga  basiatorem  ; 

Sedeas  in  alto  tu  licet  tribunali. 

Et  e  curuli  jura  gentibus  reddas; 

Ascendet  illa  basiator,  atque  illa: 

Febricitantem  basiabit  et  flentem  :  20 

Dabit  oscitanti  basium,  natantique: 

Dabit  et  cacanti.  Remedium  mali  solum  est, 
Facias  amicum,  haslare  quem  nolis. 

Epigramma.  XCIX. — In  Lesbiam. 

De  cathedra  quoties  surgis,  jam  ssepe  notavi, 

P sed  icant  miseram,  Lesbia,  te  tunicae. 

Quas  cum  conata  es  dextra,  conata  sinistra 
Vellere,  cum  lacrymis  eximis  et  gemitu. 

Sic  constringuntur  gemina  Symplegade  culi,  5 
Et  Minyas  intrant,  Cyaneasque  nates. 
Emendare  cupis  vitium  deforme?  docebo, 

Lesbia  :  nec  surgas  censeo,  nec  sedeas. 

Epigramma  C. — Ad  Flaccum. 

Habere  amicam  nolo,  Flacce,  subtilem, 

Cujus  lacertos  annuli  mei  cingant, 

Quae  clune  nudo  radat,  et  genu  pungat : 

Cui  serra  lumbis,  cuspis  eminet  culo. 

Sed  idem  amicam  nolo  mille  librarum.  5 

Carnarius  sum,  pinguiarius  non  sum. 

Epigramma  CI. — Ad  Flaccum. 

Thaida  tam  tenuem  potuisti,  Flacce,  videre  ? 

Tu,  puto,  quod  non  est,  Flacce,  videre  potes. 

Epigramma  CII. — In  Lydiam. 

Non  est  mentitus,  qui  te  mihi  dixit  habere 
Formosam  carnem,  Lydia,  non  faciem. 

Est  ita,  si  taceas,  etsi  tam  muta  recumbas. 

Quam  silet  in  cera  vultus,  et  in  tabula. 

Sed  quoties  loqueris,  carnem  quoqueLydia  perdis ; 

Et  sua  plus  nulli,  quam  tibi,  lingua  nocet.  6 
Audiat  aedilis  ne  te,  videatque,  caveto; 

Portentum  est,  quoties  coepit  imago  loqui. 

Epigramma  CUI. — Ad  Sophonium. 

Tanta  tibi  est  animi  probitas  orisque,  Sophoni, 
Ut  mirer  fieri  te  potuisse  patrem. 


Epigramma  CIV. — In  Vxorem 
Uxor,  vade  foras,  aut  moribus  utere  nostris 
Non  ego  sum  Curius,  nec  Numa,  nec  Tatius. 
Me  jucunda  juvant  tractae  per  pocula  noctes; 

Tu  properas  pota  surgere  tristis  aqua. 

Tu  tenebris  gaudes :  me  ludeTe  teste  lucerna,  5 
Et  juyat  admissa  rumpere  luce  latus. 

Fascia  te,  tunicaeque,  obscuraque  pallia  celant. 

At  mihi  nulla  satis  nuda  puella  patet. 

Basia  me  capiunt  blandas  imitata  columbas : 

Tu  mihi  das,  aviae  qualia  mane  soles.  10 
Nec  motu  dignaris  opus,  nec  voce  juvare, 

Nec  digitis  :  tanquam  thura  merumque  pares. 
Masturbabantur  Phrygii  post  ostia  servi, 
Hectoreo  quoties  sederat  uxor  equo. 

Et  quamvis  Ithaco  stertente,  pudica  solebat  15 
Illic  Penelope  semper  habere  manum, 
Paedicare  negas:  dabat  hoc  Cornelia  Graccho. 

Julia  Pompeio,  Porcia,  Brute,  tibi. 

Dulcia  Dardanio  nondum  miscente  ministro 
Pocula,  Juno  fuit  pro  Ganymede  Jovi.  20 
Si  te  delectat  gravitas,  Lucretia  toto 
Sis  licet  usque  die :  Laida  nocte  volo. 

Epigramma  CV. — Ad  Garricum. 
Mittebas  libram  :  quadrantem,  Garrice,  mitti» 
Saltem  semissem,  Garrice,  solve  mihi. 

Epigramma  CVI. — Ad  Albium  Maximum 
Albi  Maxime,  si  vacabit  hora. 

Hoc  tantum  lege:  namque  et  occupatus. 

Et  non  es  nimium  laboriosus. 

Transis  hos  quoque  quatuor  ?  sapisti. 

Epigramma  CVII. — Ad  Septicianum. 
Explicitum  nobis  usque  ad  sua  cornua  librum, 

Et  quasi  perlectum,  Septiciane,  refers. 

Omnia  legisti.  Credo,  scio,  gaudeo,  verum  est. 
Perlegi  libros  sic  ego  quinque  tuos. 

Epigramma  CVIIL— lectorem. 
Quamvis  tam  longo  possis  satur  esse  libello, 
Lector,  adhuc  a  me  disticha  pauca  petis. 

Sed  Lupus  usuram,  puerique  diaria  poscunt. 
Lector,  solve :  taces,  dissimulasque  ?  vale. 


LIBER  DUODECIMUS. 


M.  VAL.  MARTIALIS  PRISCO  SUO  S. 

Scio  me  patrocinium  debere  contumacissimae  triennii  desidiae  :  quae  absolvenda  non  esset  inter  illas 
quoque  occupationes  urbicas,  quibus  facilius  consequimur,  ut  molesti  potius  quam  officiosi  esse 
videamur :  nedum  in  hac  provinciali  solitudine,  ubi  nisi  etiam  intemperanter  studemus,  et  sine 
solatio,  et  sine  excusatione  secessimus.  Accipe  ergo  rationem,  in  qua  hoc  maximum  et  primum 
est,  quod  civitatis  aures,  quibus  adsueveram,  quaero,  et  videor  mihi  in  alieno  foro  litigare.  Si  quid 
est  enim  in  libellis  meis,  quod  placeat,  dictavit  auditor.  Illam  judiciorum  subtilitatem,  illud 
materiarum  ingenium,  bibliothecas,  theatra,  conventus,  in  quibus  studere  se  voluptatibus  non 
sentiunt:  ad  summam  omnium  ea,  quae  delicati  reliquimus,  quasi  destituti  desideramus.  Accedit 
his  municipalium  rubigo  dentium,  et  judicii  loco  livor,  et  unus  aut  alter  mali,  in  pusillo  loco 
multi,  adversus  quos  difficile  est  habere  quotidie  bonum  stomachum.  Ne  mireris  igitur  abjecta 
ab  indignante,  quae  a  gestiente  fieri  solebant.  Ne  quid  tamen  et  advenienti  tibi  ab  urbe,  et 
exigenti  negarem,  (cui  non  refero  gratiam,  si  tartum  ea  praesto,  quae  possim,)  imperavi  mihi,  quod 
mduigere  consueveram,  et  studui  paucissimis  debus,  ut  familiarissimas  mihi  aures  tuas  excipe- 

rem  adventoria  sua.  Tu  velim  ista,  quae  tantum  apud  te  non  periclitantur,  diligenter  aestimare  et 
excutere  non  graveris;  et,  quod  tibi  difficillimum  est,  de  nugis  nostris  judices  nitore  seposito,  ne 
Romam,  si  ita  decreveris,  non  Hispaniensem  librum  mittamus,  sed  Hispanum. 


Epigramma  I. — Ad  eundem. 

Retia  dum  cessant,  latratoresque  Molossi, 

Et  non  invento  sylva  quiescit  apro : 

Otia,  Prisce,  brevi  poteris  donare  libello. 

Hora  nec  aestiva  est,  nec  tibi  tota  perit. 

Epigramma  II. — Ad  sua  carmina. 

Quae  modo  littoreos  ibatis  carmina  Pyrgos, 

Ite  Sacra,  jam  non  pulverulenta  via  est. 

Epigramma  III. — Ad  librum  suum. 

Ad  populos  mitti  qui  nuper  ab  urbe  solebas, 

Ibis  io  Romam  nunc  peregrine  liber, 

Auriferi  de  gente  Tagi,  tetricique  Salonis, 

Dat  patrios  Manes  quae  mihi  terra  potens. 

Non  tamen  hospes  eris, nec  jam  potes  advena  dici, 
Cujus  habet  fratres  tot  domus  alta  Remi.  6 
Jure  tuo  veneranda  novi  pete  limina  tecti. 
Reddita  Pierio  sunt  ubi  templa  choro. 

Vel  si  malueris,  prima  gradiere  Suburra: 

Atria  sunt  illic  consulis  alta  mei.  10 

Laurigeros  habitat  facundus  Stella  Penates, 
Clarus  Hyanteas  Stella  sititor  aquae. 

Fons  ibi  Castalius  vitreo  torrente  superbit, 

Unde  novem  dominas  saepe  bibisse  ferunt. 

Ille  dabit  populo,  patribusque,  equitique  legen- 
Nec  nimium  siccis  perleget  ipse  genis,  [dum, 
Quid  titulum  poscis?  versus  duo  tresve  legantur, 
Clamabunt  omnes  te,  liber,  esse  meum.  18 

Epigramma  IV. — Ad  Priscum. 

Quod  Flacco,  Varioque  fuit,  summoque  Maroni 
Mecaenas  atavis  regibus  ortus  eques, 

Gentibus  et  populis  hoc  te  mihi,  Prisce  Terenti, 
Fama  fuisse  loquax,  chartaque  dicet  anus. 

Tu  facis  ingenium;  tu,  si  quid  posse  videmur:  5 
Tu  das  ingenuae  jus  mihi  pigritiae. 

Epigramma  V. — Ad  Ceesarem. 

Longior  undecimi  nobis,  decimique  libelli 
Arctatus  labor  est,  et  breve  rasit  opus. 

Plura  legant  vacui,  quibus  otia  tuta  dedisti : 

Haec  lege  tu,  Caesar :  forsan  et  illa  leges. 

Epigramma  VI. — In  commendationem  Nervce. 

Contigit  Ausoniae  procerum  mitissimus  aulae 
Nerva:  licet  toto  nunc  Helicone  frui. 

Recta  Fides,  lnlaris  Clementia,  cauta  Potestas 
Jam  redeunt :  longi  terga  dedere  Metus. 

Hoc  populi  gentesque  tuae,  pia  Roma,  precantur : 

Dux  tibi  sit  semper  talis,  et  iste  diu.  [rum, 
Macte  animi,  quem  rarus  habet,  morumque  tuo- 
Quos  Numa,  quos  hilaris  posset  habere  Cato. 
Largiri,  praestare,  breves  extendere  census, 

Et  dare  quae  faciles  vix  tribuere  dei,  10 

Nunc  licet,  et  fas  est:  sed  tu  sub  principe  duro. 
Temporibusque  malis,  ausus  es  esse  bonus. 

Epigramma  VII. — De  Ligea. 

Toto  vertice  quot  gerit  capillos, 

Annos  si  tot  habet  Ligea,  trima  est. 

Epigramma  VIII. — In  commendationem  Trajani. 
Terrarum  dea  gentiumque  Roma, 

Cui  par  est  nihil,  et  nihil  secundum, 


Trajani  modo  laeta  cum  futuros 
Tot  per  saecula  computaret  annos, 

Et  fortem,  juvenemque,  Martiumque  5 

In  tanto  duce  militem  videret; 

Dixit  praeside  gloriosa  tali : 

Parthorum  proceres,  ducesque  Serum, 

Thraces,  Sauromatae,  Getae,  Britanni, 

Possum  ostendere  Caesarem;  venite.  10 

Epigramma  IX. — Ad  Ccesarem. 

Palma  regit  nostros,  mitissime  Caesar,  Iberos, 

Et  placido  fruitur  pax  peregrina  jugo. 

Ergo  agimus  laeti  tanto  pro  munere  grates : 
Misisti  mores  in  loca  nostra  tuos. 

Epigramma  X. — De  Africano. 

Habet  Africanus  millies,  tamen  captat. 

Fortuna  multis  dat  nimis,  satis  nulli. 

Epigramma  XI. — Mittit  librum  ad  Parthenium 
Parthenio  dic,  Musa,  tuo  nostroque  salutem. 

Nam  quis  ab  Aonio  largius  amne  bibit? 

Cujus  Pimpleo  lyra  clarior  exit  ab  antro? 

Quem  plus  Pierio  de  grege  Phoebus  amat? 

Et  si  forte  (sed  hoc  vix  est  sperare)  vacabit,  5 
Tradat  ut  ipse  duci  carmina  nostra,  roga ;  [lum 
Quatuor  et  tantum  timidumque  brevemque  libel- 
Commendet  verbis  :  Hunc  tua  Roma  legit. 
Epigramma  XII. — In  Postumum. 

Omnia  promittis,  cum  tota  nocte  bibisti : 

Mane  nihil  praestas.  Postume,  mane  bibe. 
Epigramma  XIII. — Ad  Auctum. 

Genus,  Aucte,  lucri  divites  habent  iram. 

Odisse,  quam  donare,  vilius  constat. 

Epigramma  XIV. — Ad  Priscum. 

Parcius  utaris,  moneo,  rapiente  veredo. 

Prisce,  nec  in  lepores  tam  violentus  eas. 

Saepe  satisfecit  praedae  venator,  et  acri 
Decidit  excussus,  nec  rediturus,  equo. 

Insidias  et  campus  habet :  nec  fossa,  nec  agger,  5 
Nec  sint  saxa  licet,  fallere  plana  solent. 

Non  deerunt  qui  tanta  tibi  spectacula  praestent. 
Invidia  fati  sed  leviore  cadant. 

Si  te  delectant  animosa  pericula,  Tuscis 
(Tutior  est  virtus)  insidiemur  apris.  10 

Quid  te  frena  juvant  temeraria  ?  saepius  illis 
Prisce,  datum  est  equitem  rumpere,  quam  le¬ 
porem. 

Epigramma  XV .—Adulatorium. 
Quicquid  Parrhasia  nitebat  aula. 

Donatum  est  oculis,  deisque  nostris. 

Miratur  Scythicas  virentis  auri 
Flammas  Jupiter,  et  stupet  superbi 
Regis  delicias,  gravesque  luxus.  5 

Haec  sunt  pocula,  quae  decent  Tonantem  : 

Haec  sunt,  quae  Phrygium  decent  ministrum. 
Omnes  cum  Jove  nunc  sumus  beati : 

At  nuper  (pudet  ah,  pudet  fateri) 

Omnes  cum  Jove  pauperes  eramus.  10 

Epigramma  XVI. — In  Labienum. 
Addixti,  Labiene,  tres  agellos; 

Emisti,  Labiene,  tres  cinaedos ; 

Paedicas,  Labiene,  tres  agelios 

Epigramma  XVII. — In  l.entinum. 

Quare  tam  multis  a  te,  Lentine,  diebus 
Non  abeat  febris,  quaeris,  et  usque  gemis. 
Gestatur  tecum  pariter,  pariterque  lavatur  : 

Coenat  boletos,  ostrea,  sumen,  aprum. 

Ebria  Setino  fit  saepe,  et  saepe  Falerno  :  5 

Nec  nisi  per  niveam  Caecuba  potat  aquam. 
Circumfusa  rosis,  et  nigra  recumbit  amomo  ; 

Dormit  et  in  pluma,  purpureoque  toro. 

Cum  sit  ei  pulcre,  cum  tam  bene  vivat  apud  te. 
Ad  Damam  potius  vis  tua  febris  eat  ?  10 

Epigramma  XV1I1. — Ad  Juvenalem. 

Dum  tu  forsitan  inquietus  erras 
Clamosa,  Juvenalis,  in  Suburra, 

Aut  collem  dominae  teris  Dianae ; 

Dum  per  limina  te  potentiorum 

Sudatrix  toga  ventilat,  vagumque  5 

Major  Coelius  et  minor  fatigant; 

Me  multos  repetita  post  Decembres 
Accepit  mea,  rusticumque  fecit. 

Auro  Bilbilis  et  superba  ferro. 

Hic  pigri  colimus  labore  dulci  10 

Boterdum,  Plateamque :  Celtiberis 
Haec  sunt  nomina  crassiora  terris. 

Ingenti  fruor,  improboque  somno. 

Quem  nec  tertia  saepe  rumpit  hora. 

Et  totum  mihi  nunc  repono,  quicquid  15 

Ter  denos  vigilaveram  per  annos. 

Ignota  est  toga  :  sed  datur  petenti 
Rupta  proxima  vestis  e  cathedra. 

Surgentem  focus  excipit  superba 

Vicini  strue  cultus  iliceti,  29 

Multa  villica  quem  coronat  olla. 

Venator  sequitur ;  sed  ille,  quem  tu 
Secreta  cupias  habere  sylva. 

Dispensat  pueris,  rogatque  longos 

Laevis  ponere  villicus  capillos.  25 

Sic  me  vivere,  sic  juvat  perire. 

Epigramma  XIX. — De  JEmilio. 

In  thermis  sumit  lactucas,  ova,  lacertum 
Et  ccenare  foris  se  negat  ^Emilius. 

Epigramma  XX. — Ad  Fabullum 
Quare  non  habeat,  Fabulle,  quaeris 
Uxorem  Themison  ?  habet  sororem. 

Epigramma  XXI. — Ad  Marcellam. 
Municipem  rigidi  quis  te,  Marcella,  Salonis, 

Et  genitam  nostris  quis  putet  esse  locis  ? 

Tam  rarum,  tam  dulce  sapis  *  Pallatia  dicent. 
Audierint  si  te  vel  semel,  esse  suam  : 

Nulla  nec  in  media  certabit  nata  Suburra,  5 
Nec  Capitolini  collis  alumna  tibi. 

Nec  cito  ridebit  peregrini  gloria  partus, 
Romanam  deceat  quam  magis  esse  nurum. 

Tu  desiderium  dominas  mihi  mitius  urbis 

Esse  jubes:  Romam  tu  mihi  sola  facis.  10 

Epigramma  XXII. — De  Philcenide. 

Quam  sit  lusca  Philaenis  indecenter. 

Vis  dicam  breviter  tibi,  Fabulle  ? 

Esset  caeca  decentior  Philaenis. 

Epigramma  XXIII. — In  Lceliam. 
Dentibus  atque  comis,  nec  te  pudet,  uteris  emptis. 
Quid  facies  oculo,  Laelia  ?  non  emitur. 


Epigramma  XXIV. — Ad  Juvencum,  de  covine 
curru. 

O  jucunda,  covine,  solitudo, 

Carruca  magis,  essedoque  gratum 
Facundi  mihi  munus  iEliani : 

Hic  mecum  licet,  hic,  Juvence,  quicquid 
In  buccam  tibi  venerit,  loquaris.  5 

Non  rector  Libyci  niger  caballi, 

Succinctus  neque  cursor  antecedit. 

Nusquam  est  mulio  :  mannuli  tacebunt. 

O  si  conscius  esset  hic  Avitus  ! 

Aurem  non  ego  tertiam  timerem.  10 

Totus  quam  bene  sic  dies  abiret ! 

Epigramma  XXV. — In  Thelesinum. 

Cum  rogo  te  nummos  sine  pignore  Non  habeo 
inquis. 

Idem,  si  pro  me  spondet  agellus,  habes. 

Quod  mihi  non  credis  veteri,  Thelesine,  sodali, 
Credis  colliculis  arboribusque  meis. 

Ecce  reum  Carus  te  detulit :  adsit  agellus.  5 
Exsilii  comitem  quaeris  ?  agellus  eat. 

Epigramma  XXVI. — In  avarum  amicum. 
Sexaginta  teras  cum  limina  mane  senator. 

Esse  tibi  videor  desidiosus  eques, 

Quod  non  a  prima  discurram  luce  per  urbem, 

Et  referam  lassus  basia  mille  domum. 

Sed  tu  purpureis  ut  des  nova  nomina  fastis,  5 
Aut  N umidum  gentes,  Cappadocumve  petas  : 
At  mihi,  quem  cogis  medios  abrumpere  somnos. 
Et  matutinum  ferre  patique  lutum. 

Quid  petitur  ?  rupta  cum  pes  vagus  exit  aluta, 

•  Et  subitus  crassae  decidit  imber  aquae;  10 
Nec  venit  ablatis  clamatus  verna  lacernis; 

Accedit  gelidam  servus  ad  auriculam, 

Et,  Rogat  ut  coenes  secum  Laetorius,  inquit. 

Viginti  nummis  non  ego  malo  famem  ? 

Quod  sit  cosna  mihi,  tibi  sit  provincia  merces 
Et  faciamus  idem,  nec  mereamur  idem.  J6 

Epigramma  XXVII. — In  Seniam. 

A  latronibus  esse  te  fututam 
Dicis,  Senia :  sed  negant  latrones. 

Epigramma  XXVIII. — In  Cinnam. 

Poto  ego  sextantes  :  tu  potas,  Cinna,  deunces  : 
Et  quereris  quod  non,  Cinna,  bibamus  idem. 

Epigramma  XXIX. — De  Hermogene  fure. 

Hermogenes  tantus  mapparum,  Pontice,  fur  est, 
Quantus  nummorum  vix,  puto,  Massa  fuit. 

Tu  licet  observes  dextram,  teneasque  sinistram, 
Inveniet,  mappam  qua  ratione  trahat. 

Cervinus  gelidum  sorbet  sic  halitus  anguem :  5 

Casuras  alte  sic  rapit  Iris  aquas. 

Nuper  cum  Myrino  peteretur  missio  laeso. 
Subduxit  mappas  quatuor  Hermogenes. 
Cretatam  praetor  cum  vellet  mittere  mappam, 
Praetori  mappam  surpuit  Hermogenes.  10 
Attulerat  mappam  nemo,  dum  furta  timentur: 

Mantele  e  mensa  surpuit  Hermogenes. 

Hoc  quoque  si  deerit,  medios  discingere  lectos. 
Mensarumque  pedes  non  timet  Hermogenes 
Quamvis  non  modico  caleant  spectacula  sole,  IS 
Vela  reducuntur,  cum  venit  Hermogenes. 
Festinant  trepidi  substringere  carbasa  nautae, 

Ad  portum  quoties  paruit  Hermogenes 

Linigeri  fugiunt  calvi,  sistrataq  le  turba, 

Inter  adorantes  cum  stetit  Hermogenes.  20 
Ad  ccenam  Hermogenes  mappam  non  attulit  un- 
A  caena  semper  rettulit  Hermogenes,  [quam  : 

Epigramma  XXX _ In  Aprum. 

Siccus,  sobrius  est  Aper  :  quid  ad  me  ? 

Servum  sic  ego  laudo,  non  amicum. 

Epigramma  XXXI. — De  horiis  Marcellce 
uxoris. 

Hoc  n  mus,  hi  fontes,  haec  textilis  umbra  supini 
Palmitis,  hoc  riguae  ductile  flumen  aquae ; 
Prataque,  nec  bifero  cessura  rosaria  Paesto; 

Quodque  viret  Jani  mense,  nec  alget  olus  ; 
Quaeque  natat  clausis  anguilla  domestica  lymphis, 
Quaeque  gerit  similes  candida  turris  aves;  6 
Munera  sunt  dominae  post  septima  lustra  re¬ 
verso  ; 

Has  Marcella  domos,  parvaque  regna  dedit. 

Si  mihi  Nausicae  patrios  concederet  hortos, 
Alcinoo  possem  dicere,  Malo  meos.  10 

Epigramma  XXXII. — In  Vacerram. 

O  Juliarum  dedecus  Calendarum, 

Vidi,  Vacerra,  sarcinas  tuas;  vidi: 

Quas  non  retentas  pensione  pro  bima 
Portabat  uxor  rufa  crinibus  septem. 

Et  cum  sorore  cana  mater  ingenti.  5 

Furias  putavi  nocte  Ditis  emersas. 

Has  tu  priores  frigore  et  fame  siccus. 

Et  non  recenti  pallidus  magis  buxo, 

Irus  tuorum  temporum,  sequebaris. 

Migrare  clivum  crederes  Aricinum.  10 

Ibat  tripes  grabatus,  et  bipes  mensa. 

Et  cum  lucerna,  corneoque  cratere 
Matella  curto  rupta  latere  meiebat. 

Focum  ferentis  suberat  amphorae  cervix: 

Fuisse  gerres,  aut  inutiles  maenas  15 

Odor  impudicus  urcei  fatebatur, 

Qualem  marinae  misit  aura  piscinae. 

Nec  quadra  deerat  casei  Tholosatis, 

Quadrima  nigri  nec  corona  pulei. 

Calvaeque  restes  allioque,  cepisque,  20 

Nec  plena  turpi  matris  olla  resina, 

Summoenianae  qua  pilantur  uxores. 

Quid  quaeris  aedes,  villicosque  derides. 

Habitare  gratis,  o  Vacerra,  cum  possis  ? 

H«c  sarcinarum  pompa  convenit  ponti.  25 

Epigramma  XXXIII. — De  Labieno. 

Ut  pueros  emeret  Labienus,  vendidit  hortos: 

Nil  nisi  ficetum  nunc  Labienus  habet. 

Epigramma  XXXIV. — Ad  Julium  Martialem. 
Triginta  mihi  quatuorque  messes 
Tecum,  si  memini,  fuere,  Juli : 

Quarum  dulcia  mixta  sunt  amaris ; 

Sed  jucunda  tamen  fuere  plura. 

Et  si  calculus  omnis  huc  et  illuc  5 

Diversus  bicolorque  digeratur, 

Vincet  candida  turba  nigriorem. 

Si  vitare  velis  acerba  quaedam, 

Et  tristes  animi  cavere  morsus. 

Nulli  te  facias  nimis  sodalem.  10 

Gaudebis  minus  et  minus  dolebis. 

Epigramma  XXXV. — Ad  Cadistratum. 
Tanquam  simpliciter  mecum, Callistrate,  vivas, 
Dicere  percisum  te  mihi  saepe  soles. 


Non  es  tam  simplex, quam  vis,  Callistrate,  credi 
Nam  quisquis  narrat  talia,  plura  tacet. 

Epigramma  XXXVI. — In  Labullum. 
Libras  quatuor,  aut  duas  amico, 

Algentemque  togam,  brevemque  laenam. 
Interdum  aureolos  manu  crepantes. 

Possint  ducere  qui  duas  Calendas, 

Quod  nemo,  nisi  tu,  Labulle,  donas,  5 

Non  es,  crede  mihi,  bonus  :  quid  ergo  ? 

Ut  verum  loquar,  optimus  malorum. 

Pisones,  Senecasque,  Memmiosque, 

Et  Crispos  mihi  redde,  sed  priores  : 

Fies  protinus  ultimus  bonorum.  10 

Vis  cursu  pedibusque  gloriari? 

Tigrim  vince,  levemque  Passerinum. 

Nulla  est  gloria  praeterire  asellos. 

Epigramma  XXXVII. — Innasutum. 
Nasutus  nimium  cupis  videri. 

Nasutum  volo,  nolo  polyposum. 

Epigramma  XXXVIII _ Ad  Candidum. 

Hunc  qui  foemineis  noctesque  diesque  cathedris 
Incedit  tota  notus  in  urbe  nimis. 

Crine  nitens,  niger  unguento,  perlucidus  ostro, 
Ore  tener,  latus  pectore,  crure  glaber, 

Uxori  qui  saepe  tuae  comes  improbus  haeret  :  5 
Non  est  quod  timeas,  Candide :  non  futuit. 

Epigramma  XXXIX. — In  Sabellum. 

Odi  te,  quia  bellus  es,  Sabelle. 

Res  est  putida  bellus,  et  Sabellus : 

Bellum  denique  malo,  quam  Sabellum. 

Tabescas  utinam,  Sabelle,  belle  ! 

Epigramma  XL. — In  Pontilianum 
Mentiris  ?  credo  :  recitas  mala  carmina?  laudo  : 

Cantas?  canto:  bibis,  Pontiliane?  bibo. 
Pedis?  dissimulo:  gemma  vis  ludere ?  vincor. 

Res  una  est,  sine  me  quam  facis,  et  taceo. 

Nil  tamen  omnino  praestas  mihi :  Mortuus,  inquis. 
Accipiam  bene  te  :  nil  volo  :  sed  morere.  6 
Epigramma  XLL- — In  Tuccam. 

Non  est,  Tucca,  satis,  quod  es  gulosus: 

Et  dici  cupis,  et  cupis  videri. 

Epigramma  XLII. — De  Callistrato  et  Afro. 
Barbatus  rigido  nupsit  Callistratus  Afro, 

Hac  qua  lege  viro  nubere  virgo  solet. 
Praeluxere  faces  ;  velarunt  flammea  vultus  : 

Nec  tua  defuerunt  verba,  Thalasse,  tibi. 

Dos  etiam  dicta  est :  nondum  tibi,  Roma,  videtur 
Hoc  satis?  exspectas  numquid  ut  et  pariat?  6 
Epigramma  XLIII. — In  Sabellum. 
Facundos,  mihi  de  libidinosis 
Legisti  nimium,  Sabelle,  versus: 

Quales  nec  Didymi  sciunt  puellae, 

Nec  molles  Elephantidos  libelli. 

Sunt  illic  Veneris  novae  figurae,  5 

Quales  perditus  audeat  fututor , 

Praestent,  et  taceant  quid  exoleti ; 

Quo  symplegmate  quinque  copulentur, 

Qua  plu res  teneantur  a  catena; 

Exstinctam  liceat  quid  ad  lucernam.  1<J 

Tanti  non  erat  esse  te  disertum. 

Epigramma  XLIV. — Ad  M.  Unicum. 
Unice,  cognato  junctum  mihi  sanguine  nomen. 
Quique  geris  studiis  corda  propinqua  meis: 

Cavmina  cum  facias  soli  cedentia  fratri. 

Pectore  non  minor  es,  sed  pietate  prior. 

Lesbia  cum  tenero  te  posset  amare  Catullo,  5 
Te  post  Nasonem  blanda  Corinna  sequi. 

Nec  deerant  Zephyri,  si  te  dare  vela  juvaret : 

Sed  tu  littus  amas  :  hoc  quoque  fratris  habes. 
Epigramma  XLV. — Ad  Phoebum. 

Haedina  tibi  pelle  contegenti 
Nudae  tempora  verticemque  calvae, 

Festive  tibi,  Phoebe,  dixit  ille, 

Qui  dixit  caput  esse  calceatum. 

Epigramma  XLVI. — Ad  Classicum. 
Vendunt  carmina  Gallus  et  Lupercus. 

Sanos,  Classice,  nunc  nega  poetas. 

Epigramma  XLVil. — In  habentem  varios 
mores. 

Difficilis,  facilis,  jucundus,  acerbus  es  idem  : 

Nec  tecum  possum  vivere,  nec  sine  te. 

Epigramma  XLV1II. — In  lautum  invitatorem. 
Boletos  et  aprum  si  tanquam  vilia  ponis. 

Et  non  esse  putas  haec  mea  vota  :  volo. 

Si  fortunatum  fieri  me  credis,  et  haeres 

Vis  scribi,  propter  quinque  Lucrina  :  vale. 
Lauta  tamen  coena  est :  fateor  lautissima  :  sed 
cras  5 

Nil  erit,  immo  hodie, protinus  immo  nihil; 
Quod  sciat  infelix  damnatae  spongia  virgae. 

Vel  quicunque  canis,  junctaque  testa  viae  : 
Mullorum,  leporumque,  et  suminis  exitus  hic  est, 
Sulfureusque  color,  carnificeque  pedes.  10 
Non  Albana  mihi  sit  comissatio  tanti, 

Nec  Capitolinae,  pontificumque  dapes. 

Imputet  ipse  deus  nectar  mihi,  fiet  acetum, 

Et  Vaticani  perfida  vappa  cadi. 

Convivas  alios  coenarum  quaere  magister,  15 

Quos  capiant  mensae  regna  superba  tuae. 

Me  meus  ad  subitas  invitet  amicus  ofellas  : 

Haec  mihi, quam  possum  reddere,  coena  placet. 
Epigramma  XLIX. — Ad  Linum  pcedagogum. 
Crinitae  Line  paedagoge  turbae, 

Rerum  quem  dominum  vocat  suarum. 

Et  credit  cui  Postumilla  dives 
Gemmas,  aurea,  vina,  concubinos: 

Sic  te,  perpetua  fide  probatum,  5 

Nulli  non  tua  praeferat  patrona  : 

Succurras  misero  precor  furori, 

Et  serves  aliquando  negligenter 
Illos  qui  male  cor  meum  perurunt : 

Quos  et  noctibus  et  diebus  opto  10 

ln  nostro  cupidus  sinu  videre, 

Formosos,  niveos,  pares,  gemellos. 

Grandes,  non  pueros,  sed  uniones. 

Epigramma  L. — In  habentem  amoenas  cedes. 
Daphnonas,  platsmonas,  et  aerias  cyparissos. 

Et  non  unius  balnea  solus  habes; 

Et  tibi  centenis  stat  porticus  alta  columnis, 
Calcatusque  tuo  sub  pede  lucet  onyx;  [dit, 
Pulvereumque  fugax  hippodromon  ungula  plau- 
Et  pereuntis  aquae  fluctus  ubique  sonat.  6 
Atria  longa  patent :  sed  nec  ccenantibus  usquam. 
Nec  somno  locus  est :  quam  bene  non  habitas 

Epigramma  LI. — De  Pabtdlino. 

Tam  saepe  nostrum  decipi  Fabullinum 
Miraris,  Aule  ?  semper  homo  bonus  tiro  est. 


Epigramma  LII. — Ad  Semproniam. 
Tempora  Pieria  solitus  redimire  corona. 

Nec  minus  attonitis  vox  celebrata  reis. 

Hic  situs  est,  hic  ille  tuus,  Sempronia,  Rufus  . 

Cujus  et  ipse  tui  flagrat  amore  cinis. 

Dulcis  in  Elysio  narraris  fabula  campo,  5 

Et  stupet  ad  raptus  Tyndaris  ipsa  tuos. 

Tu  melior,  quae  deserto  raptore  redisti : 

Illa  virum  voluit  nec  repetita  sequi. 

Ridet,  et  Iliacos  audit  Menelaus  amores: 

Absolvit  Phrygium  vestra  rapina  Parim.  10 
Accipient  olim  cum  te  loca  laeta  piorum, 

Non  erit  in  Stygia  notior  umbra  domo. 

Non  aliena  videt,  sed  amat  Proserpina  raptas 
Iste  tibi  dominam  conciliabit  amor. 

Epigramma  LI1I. — In  avarum. 

Nummi  cum  tibi  sint,  opesque  tantae, 

Quantas  civis  habet,  paterve,  rarus: 

Largiris  nihil,  incubasque  gazae. 

Ut  magnus  draco,  quem  canunt  poetae 
Custodem  Scythici  fuisse  luci.  5 

Sed  causa,  ut  memoras,  et  ipse  jactas, 

Dirae  filius  est  rapacitatis. 

Ecquid  tu  fatuos  rudesque  quaeris. 

Illudas  quibus,  auferasque  mentem  ? 

Huic  semper  vitio  pater  fuisti.  10 

Epigramma  LIV. — In  Zoilum. 

Crine  ruber,  niger  ore,  brevis  pede,  lumine  laesus, 
Rem  magnam  praestas,  Zoile,  si  bonus  es. 

Epigramma  LV. — Ad  puellam. 

Gratis  qui  dare  vos  jubet,  puellae, 

Insulsissimus,  improbissimusque  est. 

Gratis  ne  date,  basiate  gratis. 

Hoc  dSgle  negat,  hoc  avara  vendit. 

Sed  vendat  bene,  basiare  quantum  est  ?  5 

Hoc  vendit  quoque  nec  levi  rapina: 

Aut  libram  petit  illa  Cosmiani, 

Aut  binos  quater  a  nova  moneta  : 

Ne  sint  basia  muta,  nec  maligna. 

Ne  clausis  aditum  neget  labellis.  1Q 

Humane  facit  hoc  tamen  :  sed  unum  est 
Gratis  quae  dare  basium  recusat. 

Gratis  lingere  nec  recusat  Aigle. 

Epigramma  LVI. — ln  Polycarmum. 
jEgrotas  uno  decies,  aut  saepius,  anno ; 

Nec  tibi,  sed  nobis  hoc,  Polycarme,  nocet. 
Nam  quoties  surgis,  soteria  poscis  amicos. 

Sit  pudor  :  aegrota  jam,  Polycarme,  sera!. 
Epigramma  LVII. — Ad  Sparsum. 

Cur  saepe  sicci  parva  rura  Nomenti, 

Laremque  villae  sordidum  petam,  quaeris  ? 

Nec  cogitandi,  Sparse,  nec  quiescendi 
In  urbe  locus  est  pauperi:  negant  vitam 
Ludimagistri  mane,  nocte  pistores,  5 

.Erariorum  marculi  die  toto. 

Hinc  otiosus  sordidam  quatit  mensam 
Neroniana  nummularius  massa : 

Illinc  paludis  malleator  Hispanae 

Tritum  nitenti  fuste  verberat  saxum.  10 

Nec  turba  cessat  entheata  Bellonae, 

Nec  fasciato  naufragus  loquax  trunco, 

A  matre  doctus  nec  rogare  Judaeus, 

Nec  sulfuratae  lippus  institor  mercis. 

Numerare  pigri  damna  qui  potest  somni,  15 
Dicet  quot  aera  verberent  manus  urbis, 

Cum  secta  Colcho  Luna  vapulat  rhombo. 

Tu,  Sparse,  nescis  ista,  nec  potes  scire, 
Petilianis  delicatus  in  regnis. 

Cui  plana  summos  despicit  domus  montes,  20 
Et  rus  in  urbe  est,  vinitorque  Romanus ; 

Nec  in  Falerno  colle  major  autumnus, 

Intraque  limen  latus  essedo  cursus, 

Et  in  profundo  somnus,  et  quies  nullis 
Offensa  linguis;  nec  dies,  nisi  admissus.  25 
Nos  transeuntis  risus  excitat  turbae. 

Et  ad  cubile  est  Roma:  taedio  fessis 
Dormire  quoties  libuit,  imus  ad  villam. 

Epigramma  LVIII. — Ad  Alandam. 
Ancillariolum  tua  te  vocat  uxor,  et  ipsa 
Lecticariola  est:  estis,  Alauda,  pares. 
Epigramma  LIX. —  De  importunis  basiatoribus. 
Tantum  dat  tibi  Roma  basiorum 
Post  annos  modo  quindecim  reverso. 

Quantum  Lesbia  non  dedit  Catullo. 

Te  vicinia  tota,  te  pilosus 

Hircoso  premit  osculo  colonus.  5 

Hinc  instat  tibi  textor,  inde  fullo. 

Hinc  sutor  modo  pelle  basiata, 

Hinc  menti  dominus  pediculosi, 

Hinc  defioculusque,  et  inde  lippus, 

Fellatorque,  recensque  cunnilingus.  10 

Jam  tanti  tibi  non  fuit  redire. 

Epigramma  LX. — Ad  suum  natalem. 
Martis  alumne  dies,  roseam  quo  lampada  primum, 
Magnaque  siderei  vidimus  ora  dei ; 

Si  te  rure  coli,  viridesque  pigebit  ad  aras. 

Qui  fueras  Latia  cultus  in  urbe  mihi ; 

Da  veniam,  servire  meis  quod  nolo  Calendis,  5 
Et  qua  sum  genitus,  vivere  luce  volo 
Natali  pallere  suo,  ne  calda  Sabello 

Desit,  et  ut  liquidum  potet  Alauda  merum ; 
Turbida  sollicito  transmittere  Caecuba  sacco ; 

Atque  inter  mensas  ire,  redire  suas ;  10 

Excipere  hos,  illos,  et  tota  surgere  coena. 
Marmora  calcantem  frigidiora  gelu  : 

Quae  ratio  est,  haec  sponte  tua  perferre  patique, 
Quae  te  si  jubeat  rex  dominusve,  neges  ? 
Epigramma  LXI. — De  Ligurra. 

Versus,  et  breve  vividumque  carmen, 

In  te  ne  faciam  times,  Ligurra  ; 

Et  dignus  cupis  hoc  metu  videri  : 

Sed  frustra  metuis,  cupisque  frustra. 

In  tauros  Libyci  fremunt  leones;  5 

Non  sunt  papilionibus  molesti. 

Quaeras,  censeo,  si  legi  laboras, 

Nigri  fornicis  ebrium  poetam  ; 

Qui  carbone  rudi,  putrique  creta 

Scribit  carmina,  quae  legunt  cacantes.  10 

Frons  haec  stigmate  non  meo  notanda  est. 

Epigramma  LXII. — Ad  Saturnum  pro  Prisco 
Terentio. 

Antiqui  rex  magne  poli,  mundique  prioris, 

Sub  quo  pigra  quies,  nec  labor  ullus  erat, 

Nec  regale  nimis  fulmen,  nec  fulmine  digna. 
Scissa  nec  ad  Manes,  sed  sita  dives  humus  : 
Laetus  ad  haec  facilisque  veni  sollennia  Prisci  5 
Gaudia ,  cum  sacris  te  decet  esse  tuis. 

Te  reducem  patriae  sexta,  pater  optime,  bruma 
Pacifici  Latia  reddis  ab  urbe  Numae. 

Cernis  ut  Ausonio  similis  tibi  pompa  macello 
Psndeat,  et  quantus  luxurietur  honos  ?  10 

Quam  non  parca  manus,  largaeque  nomismata 
mensae, 

Quae,  Saturne,  tibi  pernumerentur  opes? 
Utque  sit  his  pretium  meritis,  et  gratia  major. 
Et  pater,  et  frugi  sic  tua  sacra  colit. 

At  tu,  sancte,  tuo  sic  semper  amere  Decembri .  ’  5 
Hos  illi  jubeas  saepe  redire  dies. 

Epigramma  LXIII.—  Ad  Cordubam. 
Uncto  Corduba  laetior  Venafro, 

Histra  nec  minus  absoluta  testa, 

Albi  quae  superas  oves  Galesi, 

Nullo  murice,  nec  cruore  mendax, 

Sed  tinctis  gregibus  colore  vivo  :  5 

Dic  vestro,  rogo,  sit  pudor  poetae, 

Ne  gratis  recitet  meos  libellos: 

Ferrem,  si  faceret  bonus  poeta. 

Cui  possem  dare  mutuos  honores: 

Corrumpit  sine  talione  coelebs.  10 

Caecus  perdere  non  potest,  quod  aufert. 

Nil  est  deterius  latrone  nudo : 

Nil  securius  est  malo  poeta. 

Epigramma  LXIV. — De  Cinna. 
Vincentem  roseos  facieque  comaque  ministros 
Cinna  coquum  fecit.  Cinna  gulosus  homo  est. 
Epigramma  LXV. — De  Phyllide. 
Formosa  Phyllis  nocte  cum  mihi  tota 
Se  praestitisset  omnibus  modis  largam, 

Et  cogitarem  mane  quod  darem  munus, 

Utrumne  Cosmi,  Nicerotis  an  libram, 

An  Baeticarum  pondus  acre  lanarum,  5 

An  de  moneta  Caesaris  decem  flavos : 

Amplexa  collum,  basioque  tam  longo 
Blandita,  quam  sunt  nuptiae  columbarum. 

Rogare  coepit  Phyllis  amphoram  vini. 

Epigramma  LXVI. — Ad  Amoenum. 

Bis  quinquagenis  domus  est  tibi  millibus  emta. 
Vendere  quam  summa  vel  breviore  cupis. 

Arte  sed  emtorem  vafra  corrumpis,  Amoene, 

Et  casa  divitiis  ambitiosa  latet. 

Gemmantes  prima  fulgent  testudine  lecti,  5 
Et  Maurusiaci  pondera  rara  citri.  [tat . 

Argentumatqueaurumnon  simplex  Delphica  por- 
Stant  pueri,  dominos  quos  precer  esse  meos. 
Deinde  ducenta  sonas,  et  ais,  non  esse  minoris. 
Instructam  vili  vendis.  Amoene,  domum.  1 0 
Epigramma  LXVII. — In  natalem  Maronis. 
Maiee  Mercurium  creastis  Idus. 

Augustis  redit  Idibus  Diana. 

Octobres  Maro  consecravit  Idus. 

Idus  saepe  colas  et  has,  et  illas. 

Qui  magni  celebras  Maronis  Idus.  t> 

Epigramma  LXVIII. — Ad  clientes. 
Matutine  cliens,  urbis  mihi  causa  relictae. 

Atria,  si  sapias,  ambitiosa  colas. 

Non  sum  ego  causidicus,  nec  amaris  litibus  aptus 
Sed  piger,  et  senior,  Pieridumque  comes. 

Otia  me,  somnusque  juvant,  quae  magna  negavit 
Roma  mihi :  redeo,  si  vigilatur  et  hic.  6 
Epigramma  LXIX. — Ad  Paullum. 

Sic  tanquam  tabulas,  scyphosque,  Paulle, 

Omnes  archetypos  habes  amicos. 

Epigramma  LXX. — De  Apro. 

Lintea  ferret  Apro  vatius  cum  vernula  nuper. 

Et  supra  togulam  lusca  sederet  anus ; 

Atque  olei  stillam  daret  enterocelicus  unctor : 

Udorum  tetricus  censor  et  asper  erat. 
Frangendos  calices,  effundendumque  Falernum  5 
Clamabat,  biberet  qui  modo  lotus  eques. 

A  sene  sed  postquam  patruo  venere  trecenta. 
Sobrius  a  thermis  nescit  abire  domum. 

O  quantum  diatreta  valent,  et  quinque  comati ' 
Tunc,  cum  pauper  erat,  non  sitiebat  Aper.  1 0 

Epigramma  LXXI — Ad  Lygdum. 

Nil  non,  Lygde,  mihi  negas  roganti : 

At  quondam  mihi,  Lygde,  nil  negabas. 

Epigramma  LXX1I. — Ad  Pannicum. 
Jugera  mercatus  prope  busta  latentis  agelli. 

Et  male  compactae  culmina  fulta  casae. 

Deseris  urbanas,  tua  praedia,  Pannice,  lites. 
Parvaque,  sed  tritae  praemia  certa  togae,  [bas 
Frumentum,  milium,ptisanamque,  fabamque  sole- 
Vendere  pragmaticus  :  nunc  emis  agricola.  6 

Epigramma  LXXIII. — Ad  Catullum. 
Haredem  tibi  me,  Catulle,  dicis. 

Non  credam,  nisi  legero,  Catulle. 

Epigramma  LXXIV. — Ad  Flaccum. 

Cum  tibi  Niliacus  portet  crystalla  cataplus, 
Accipe  de  circo  pocula  Flaminio. 

Hi  magis  audaces,  an  sunt  qui  talia  mittunt 
Munera?  sed  geminus  vilibus  usus  inest. 
Nullum  sollicitant  haec,  Flacce,  toreumata  furem, 
Et  nimium  calidis  non  vitiantur  aquis.  6 
Quid,  quod  securo  potat  conviva  ministro. 

Et  casum  tremulae  non  timuere  manus  ? 

Hoc  quoque  non  nihil  est,  quod  propinabis  in  istis, 
Frangendus  fuerit  si  tibi,  Flacce,  calix.  10 

Epigramma  LXXV. — Defueris. 
Festinat  Polytimus  ad  puellas : 

Invitus  puerum  fatetur  Hymnus  : 

Pastas  glande  nates  habet  Secundus : 

Mollis  Dindymus  est,  sed  esse  non  vult: 
Amphion  potuit  puella  nasci.  5 

Horum  delicias,  superbiamque. 

Et  fastus  querulos,  amice,  malo. 

Quam  dotis  mihi  quinquies  ducena. 

Epigramma  LXXVI. — De  Agricola. 
Amphora  vigessis,  modius  datur  aere  quaterno. 
Ebrius  et  crudus  nil  habet  agricola. 

Epigramma  LXXVII. — De  Mthonte. 
Multis  dum  precibus  Jovem  salutat. 

Stans  summos  resupinus  usque  in  ungues, 
jEthon  in  Capitolio,  pepedit 
Riserunt  comites  :  sed  ipse  divum 
Offensus  genitor  trinoctiali  5 

Affecit  domicoenio  clientem. 

Post  hoc  flagitium  misellus  dEthon, 

Cum  vult  in  Capitolium  venire, 

Sellas  ante  petit  Patroclianas, 

Et  pedit  deciesque,  viciesque.  10 

Sed  quamvis  sibi  caverit  crepando. 

Compressis  natibus  Jovem  salutat. 

Epigramma  LXXV11I.— De  eodem. 

Ante  Jovis  statuam  crepuit  satur  histrio  :  poenam 
Jupiter  indixit,  vivere  de  proprio. 


Epigramma  LXXIX. — Ad  Bithynicum. 

Nil  in  te  scripsi,  Bithynice  credere  non  vis 
Et  jurare  jubes  :  malo  satisfacere. 

Epigramma  LXXX  — Ad  Atticillam. 
Donavi  tibi  multa,  quae  rogasti : 

Donavi  tibi  plura,  quam  rogasti : 

Non  cessas  tamen  usque  me  rogare. 

Quisquis  nil  negat,  Atticilla,  fellat. 

Epigramma  LXXXI. — De  Callistrato. 

Ne  laudet  dignos,  laudat  Callistratus  omnes. 

Cui  malus  est  nemo,  quis  bonus  esse  potest? 
Epigramma  LXXXII. — De  Umbro. 
Brumae  diebus,  feriisque  Saturni, 

Mittebat  Umber  aliculam  mihi  pauper ; 

Nunc  misit  alicam:  factus  est  enim  dives. 

Epigramma  LXXXIII. — De  Menogene. 
Effugere  in  thermis  et  circa  balnea  non  est 
Menogenen,  omni  tu  licet  arte  velis. 

Captabit  tepidum  dextra  laevaque  trigonem. 
Imputet  exceptas  ut  tibi  saepe  pilas. 

Colliget,  et  referet  lapsum  de  pulvere  follem,  5 
Etsi  jam  lotus,  jam  soleatus  erit. 

Lintea  si  sumes,  nive  candidiora  loquetur. 

Sint  licet  infantis  sordidiora  sinu. 

Exiguos  secto  comentem  dente  capillos. 

Dicet  Achilleas  disposuisse  comas.  10 

Fumosae  feret  ille  tropin  de  faece  lagenae, 

Frontis  et  humorem  colliget  usque  tuae.. 
Omnia  laudabit,  mirabitur  omnia,  donec 
Perpessus  dicas  taedia  mille,  veni. 

Epigramma  LXXXIV. — De  Fabiano. 
Derisor  Fabianus  herniarum. 

Omnes  quem  modo  colei  timebant 
Dicentem  tumidas  in  hydrocelas. 

Quantum  nec  duo  dicerent  Catulli ; 

In  thermis  subito  Neronianis  5 

Vidit  se  miser,  et  tacere  coepit. 

Epigramma  LXXXV. — Ad  Polytimum. 
Nolueram,  Polytime,  tuos  violare  capillos  : 

Sed  juvat  hoc  precibus  me  tribuisse  tuis. 

Talis  eras,  modo  tonse  Pelops,  positisque  nitebas 
Crinibus,  ut  totum  sponsa  videret  ebur. 

Epigramma  LXXXVI. — In  Fabullum. 
Paediconibus  os  olere  dicis. 

Hoc  si,  sicut  ais,  Fabulle,  verum  est, 

Quid  tu  credis  olere  cunnilingis  ? 

Epiqramma  LXXXVII. — In  non  arrigentem 
Triginta  tibi  sunt  pueri,  totidemque  puellae : 

Una  est,  nec  surgit  mentula.  Quid  facies  ? 
Epigramma  LXXXVIII. — De  Cotta 
Bis  Cotta  soleas  perdisse  se  questus. 

Dum  negligentem  ducit  ad  pedes  vernam. 

Qui  solus  inopi  praestat,  et  facit  turbam  : 
Excogitavit  homo  sagax,  et  astutus, 

Ne  facere  posset  tale  saepius  damnum ;  c 

Excalceatus  ire  coepit  ad  ccenam. 

Epigramma  LXXXIX. — De  Tongiliano. 
Tongilianus  habet  nasum:  scio,  non  nego:  sed 
Nil  oraeter  nasum  Tongilianus  habet.  [jam 
S  E 

Epigramma  XC. — Ad  Chaiinum. 

Quod  lana  caput  alligas,  Charine, 

Non  aures  tibi,  sed  dolent  capilli. 

Epigramma  XCI. — De  Marone. 

Pro  sene,  sed  clare,  votum  Maro  fecit  amico, 
Cui  gravis  et  fervens  hemitritaeus  erat, 

Si  Stygias  aeger  non  iret  missus  ad  undas. 

Ut  caderet  magno  victima  grata  Jovi. 
Coeperunt  certam  medici  spondere  salutem.  5 
Ne  votum  solvat,  nunc  Maro  vota  facit. 

Epigramma  XCII. — In  Magullam. 
Communis  tibi  cum  viro,  Magulla, 

Cum  sit  lectulus,  et  sit  exoletus, 

Quare,  dic  mihi,  non  sit  et  minister  ? 

Suspiras :  ratio  est,  times  lagenam. 

Epigramma  XCIII. — Ad  Priscum. 

Saepe  rogare  soles  qualis  sim,  Prisce,  futurus. 

Si  fiam  locuples,  simque  repente  potens. 
Quenquam  posse  putas  mores  narrare  futuros  ? 
Dic  mihi,  si  fias  tu  leo,  qualis  eris  ? 

Epigramma  XCIV. — De  Fabulla. 

Qua  moechum  ratione  basiaret 
Coram  conjuge  repperit  Fabulla- 
Parvum  basiat  usque  morionem: 

Hunc  multis  rapit  osculis  madentem 
Moechus  protinus,  et  suis  repletum  5 

Ridenti  dominae  statim  remittit. 

Quanto  morio  major  est  marito  ? 

Epigramma  XCV. — In  Tuccam. 
Scribebamus  epos  :  coepisti  scribere :  cessi, 
iEmula  ne  starent  carmina  nostra  tuis. 
Transtulit  ad  Tragicos  se  nostraThalia  cothurnos: 

Aptasti  longum  tu  quoque  syrma  tibi. 

Fila  lyrae  movi  Calabris  exculta  Camoenis  :  5 

Plectra  rapis  nobis  ambitione  nova. 

Audemus  satiras  :  Lucilius  esse  laboras. 

Ludo  leves  elegos  :  tu  quoque  ludis  idem. 
Quid  minus  esse  potest?  epigrammata  fingere 
Hinc  etiam  petitur  jam  mea  fama  tibi,  [coepi : 
Elige,  quid  nolis  ;  quis  enim  pudor,  omnia  velle  ? 
Et  si  quid  non  vis,  Tucca,  relinque  mihi.  12 

Epigramma  XCVI. — Ad  Rufum. 

Musaei  pathicissimos  libellos. 

Qui  cenant  Sybariticis  libellis, 

Et  tinctas  sale  pruriente  chartas 

Instanti  lege  Rufe  :  sed  puella 

Sit  tecum  tua,  ne  Thalassionem  5 


Indicas  manibus  libidinosis. 

Et  fias  sine  foemina  maritus. 

Epigramma  XCVII. — In  Zelotypam. 

Cum  tibi  nota  tui  sit  vita  fidesque  mariti, 

Nec  premat  ulla  tuos,  sollicitetve  toros : 

Quid  quasi  pellicibus  torqueris  inepta  ministris 
In  quibus  et  brevis  est,  et  fugitiva  Venus? 

Plus  tibi  quam  domino  pueros  praestare  probabo : 

Hi  faciunt,  ut  sis  foemina  sola  viro.  6 

Hi  dant,quod  non  vis  uxor  dare.  Do  tamen,  inquis, 
Ne  vagus  a  thalamis  conjugis  erret  amor. 

Non  eadem  res  est :  Chiam  volo,  nolo  mariscam. ' 

Ne  dubites  quae  sit  Chia,  marisca  tua  est.  10 
Scire  suos  fines  matrona  et  foemina  debet : 

Cede  suam  pueris ;  utere  parte  tua. 
Epigramma  XCVIII. — In  Bassum. 

Uxor  cum  tibi  sit  puella,  qualem 
Votis  vix  petat- improbis  maritus. 

Dives,  nobilis,  erudita,  ca3ta  : 

Rumpis,  Basse,  latus,  sed  in  comatis, 

Uxoris  tibi  dote  quos  parasti.  5 

Et  sic  ad  dominam  reversa  languet 
Multis  mentula  millibus  redempta; 

Sed  nec  vocibus  excitata  blandis. 

Molli  pollice  nec  rogata  surgit. 

Sit  tandem  pudor,  aut  eamus  in  jus.  10 

Non  est  hsec  tua,  Basse  :  vendidisti. 

Epigramma  XCIX. — Ad  Bcetim. 

Baetis  olivifera  crinem  redimite  corona, 

Aurea  qui  nitidis  vellera  tingis  aquis ; 

Quem  Bromius,  quem  Pallas  amat;  cui  rector 
aquarum 

Albula  navigerum  per  freta  pandit  iter; 
Ominibus  lsetis  vestras  Instantius  oras  5 

Intret;  et  hic  populis,  ut  prior,  annus  eat. 

Non  ignorat,  onus  quod  sit,  succedere  Macro 
Qui  sua  metitur  pondera,  ferre  potest. 
[Epigramma  C. —  In  effrontem.'] 

Os  atavi,  patris  nasum,  duo  lumina  patris. 

Et  matris  gestus  dicis  habere  tuae. 

Cum  referas  priscos,  nullamque  in  corpore  partem 
Mentiris,  frontem,  dic  mihi ;  cujus  habes? 
[Epigramma  CI.— Ad  Mattum.] 

Qui  negat  esse  domi  se,  tunc  cum  limina  pulsas, 
Quid  dicat,  nescis?  dormio,  Matte,  tibi. 
[Epigramma  CII. — Ad  Milonem.] 

Thura,  piper,  vestes,  argentum,  pallia,  gemmas, 
Vendere,  Milo,  soles,  cum  quibus  emtor  abit. 
Conjugis  utilior  merx  est,  quse,  vendita  ssepe. 
Vendentem  nunquam  deserit,  aut  minuit. 


LIBER  DECIMUS  TERTIUS. 


Epigramma  I.— Ad  lectorem. 

Ne  toga  cordyllis,  ne  paenula  desit  olivis. 

Aut  inopem  metuat  sordida  blatta  famem, 
Perdite  Niliacas,  Musae,  mea  damna  papyros  : 

Postulat,  ecce,  novos  ebria  bruma  sales. 

Non  mea  magnanimo  depugnat  tessera  talo,  5 
Senio  nec  nostrum  cum  cane  quassat  ebur. 


Haec  mihi  charta  nuces,  haec  est  mihi  charta 
fritillus: 

Alea  nec  damnum,  nec  facit  ista  lucrum. 
Epigramma  II. — In  detractorem. 
Nasutus  sis  usque  licet,  sis  denique  nasus. 
Quantum  noluerit  ferre  rogatus  Atlas, 

Et  possis  ipsum  tu  deridere  Latinum, 

Non  potes  in  nugas  dicere  plura  meas, 

/pse  ego  quam  dixi.  Quid  dentem  dente  juvabit 
Rodere  ?  carne  opus  est,  si  satur  esse  velis.  6 
Ve  perdas  operam :  qui  se  mirantur,  in  illos 
Virus  habe :  nos  haec  novimus  esse  nihil. 
Nec  tamen  hoc  nimium  nihil  est,  si  candidus 
Nec  matutina  si  mihi  fronte  venis.  [aure, 

Epigramma  III. — Ad  lectorem. 

Omnis  in  hoc  gracili  Xeniorum  turba  libello 
Constabit  nummis  quatuor  emta  tibi. 

Quatuor  est  nimium  :  poterit  constare  duobus, 
Et  faciet  lucrum  bibliopola  Tryphon.  4 

Haec  licet  hospitibus  pro  munere  disticha  mittas. 
Si  tibi  tam  rarus,  quam  mihi,  nummus  erit. 
Addita  per  titulos  sua  nomina  rebus  habebis: 
Praetereas,  si  quid  non  facit  ad  stomachum. 

Epigramma  IV. —  Thus. 

Serus  ut  aetheriae  Germanicus  imperet  aulae, 
Utque  diu  terris,  da  pia  thura  Jovi. 

Epigramma  V. — Piper. 

Cerea  quae  patulo  lucet  ficedula  lumbo, 

Cum  tibi  forte  datur,  si  sapis,  adde  piper. 

Epigramma  VI. — Alica. 

Nos  alicam,  mulsum  poterit  tibi  mittere  dives. 

Si  tibi  noluerit  mittere  dives,  eme. 
Epigramma  VII. — Conchis  faba. 

Si  spumet  rubra  conchis  tibi  pallida  testa, 
Lautorum  coenis  saepe  negare  potes. 

Epigramma  VIII. — Far. 

Imbue  plebeias  Cltisinis  pultibus  ollas, 

Ut  satur  in  vacuis  dulcia  musta  bibas. 

Epigramma  IX. — Lens. 

Accipe  Niliacam,  Pelusia  munera,  lentem  : 

V  ilior  est  alica,  carior  illa  faba. 

Epigramma  X. — Simila  ex  tritico. 

Nec  poteris  similae  dotes  numerare,  nec  usus. 
Pistori  toties  cum  sit  et  apta  coquo. 
Epigramma  XI. — Hordeum. 

Mulio,  quod  non  des  tacituris,  accipe,  mulis. 

Haec  ego  cauponi,  non  tibi,  dona  dedi. 

Epigramma  XII _ Frumentum  triticeum. 

Tercentum  Libyci  modios  de  messe  coloni 
Sume,  suburbanus  ne  moriatur  ager. 
Epigramma  XIII. — Beta. 

Ut  sapiant  fatuae,  fabrorum  prandia,  betae, 

O  quam  saepe  petet  vina  piperque  coquus! 
Epigramma  XIV. — Lactuca. 

Claudere  quae  coenas  lactuca  solebat  avorum. 

Dic  mihi,  cur  nostras  inchoat  illa  dapes  ? 
Epigramma  XV. — Ligna  acapna. 

Si  vicina  tibi  Nomento  rura  coluntur. 

Ad  villam  moneo,  rustice,  ligna  feras. 
Epigramma  XVI. — Rapa. 

Haec  tibi  brumali  gaudentia  frigore  rapa 
Quae  damus,  in  coelo  Romulus  esse  solet. 
Epigramma  XVII. — Cauliculi 
Ne  tibi  pallentes  moveant  fastidia  caules 
Nitrata  viridis  brassica  fiat  aqua. 


Epigramma  XVIII. — Poiri  sectivi. 

Fila  Tarentini  graviter  redolentia  porri 
Edisti  quoties,  oscula  clausa  dato. 

Epigramma  XIX. — Porri  capitali. 

Mittit  praecipuos  nemoralis  Aricia  porros : 

In  niveo  virides  stipite  cerne  comas. 

Epigramma  XX. — Napi. 

Nos  Amiternus  ager  felicibus  educat  hortis . 
Nursinas  poteris  parcius  esse  pilas. 

Epigramma  XXI. — Asparagi. 

Mollis  in  aequorea  quae  crevit  spina  Ravenna, 
Non  erit  incultis  gratior  asparagis. 

Epigramma  XXII. —  Uva  duracina. 

Non  habilis  cyathis,  et  inutilis  uva  Lyaeo  : 

Sed  non  potanti  me,  tibi  nectar  ero. 

Epigramma  XXIII. — Chia  ficus. 

Chia  seni  similis  Baccho,  quem  Setia  misit, 
Ip3a  merum  secum  portat,  et  ipsa  salem. 

Epigramma  XXIV. — Cydonia. 

Si  tibi  Cecropio  saturata  Cydonia  meile 
Ponentur,  dicas  haec  melimela  licet. 

Epigramma  XXV. — Nuces  pinea. 

Poma  sumus  Cybeles :  procul  hinc  discede,  viator 
Ne  cadat  in  miserum  nostra  ruina  caput. 

Epigramma  XXVI. — Sorba. 

Sorba  sumus,  molles  nimium  durantia  ventres  : 

Aptius  haec  puero,  quam  tibi,  poma  dabis. 
Epigramma  XXVII. — Spathalion  caryotarum. 
Aurea  porrigitur  Jani  caryota  Calendis: 

Sed  tamen  hoc  munus  pauperis  esse  solet. 
Epigramma  XXVIII. — Coctona. 

Haec  tibi  quae  torta  venerunt  condita  meta 
Si  majora  forent  coctona,  ficus  erant. 
Epigramma  XXIX. — Pruna  Damascena. 
Pruna  peregrinae  carie  rugosa  senectae 
Sume :  solent  duri  solvere  ventris  onus. 

Epigramma  XXX. — Caseus  Lunensis. 
Caseus  Etruscae  signatus  imagine  Lunae 
Praestabit  pueris  prandia  mille  tuis. 
Epigramma  XXXI. — Caseus  Festinus. 

Si  sine  carne  voles  jentacula  sumere  frugi. 

Haec  tibi  Vestino  de  grege  massa  venit. 
Epigramma  XXXII. — Caseus  Velabrensis. 
Non  quemcunque  focum,  nec  fumum  caseus  om 
Sed  Velabrensem  qui  bibit,  ille  sapit.  [nem 
Epigramma  XXXIII. — Casei  Trebulani. 
Trebula  nos  genuit  j  commendat  gratia  duplex. 
Sive  levi  flamma,  sive  domamur  aqua. 
Epigramma  XXXIV — Bulbi. 

Cum  sit  anus  conjux,  et  sint  tibi  mortua  membra 
Nil  aliud  bulbi  quam  satureia  potest. 
Epigramma  XXXV Lucanica. 

Filia  Picenae  venio  Lucanica  porcae  : 

Pultibus  hinc  niveis  grata  corona  datur. 

Epigramma  XXXVI  — Olivce. 

Haec,  quae  Picenis  venit  subducta  trapetis, 
Inchoat,  atque  eadem  finit  oliva  dapes. 

Epigramma  XXXVII. — Mala  citrea. 

Aut  Corcyraei  sunt  haec  de  frondibus  horti, 

Aut  haec  Massyli  poma  draconis  erant. 

Epigramma  XXXVIII. — Colostrum. 

Surripuit  pastor  quae  nondum  stantibus  haedis, 

De  primo  matrum  lacte  colostra  damus. 

Epigramma  XXXIX. — Hcedi. 

Lascivum  pecus,  et  viridi  non  utile  Baccho, 

Det  poenas :  nocuit  jam  tener  ille  deo. 

Epigramma  XL. — Ova. 

Candida  si  croceos  circumfluit  unda  vitellos, 
Hesperius  scombri  temperet  ova  liquor. 

Epigramma  XLI. — Porcellus  lactens. 

Lacte  mero  pastum  pigrae  mihi  matris  alumnum 
Ponat,  et  iEtolo  de  sue  dives  edat. 

Epigramma  XLII. — Apyrina  et  tuberes. 

Non  tibi  de  Libycis  tuberes,  et  apyrina  ramis. 

De  Nomentanis  sed  damus  arboribus. 

Epigramma  XLIII. — Idem. 

Lecta  suburbanis  mittuntur  apyrina  ramis. 

Et  vernae  tuberes  :  quid  tibi  cum  Libycis  ? 

Epigramma  XLIV. — Sumen. 

Esse  putes  nondum  sumen  :  sic  ubere  largo 
Effluit,  et  vivo  lacte  papilla  tumet. 

Epigramma  XLV. — Pulli  gallinacei. 

Si  Libycae  nobis  volucres,  et  Phasides  essent, 
Acciperes  :  at  nunc  accipe  cortis  aves. 

Epigramma  XLVI. — Nucipersica. 

Vilia  maternis  fueramus  praecoqua  ramis; 

Nunc  in  adoptivis  Persica  cara  sumus. 

Epigramma  XLVII. — Panes  Picentini. 

Picentina  Ceres  niveo  sic  nectare  crescit. 

Ut  levis  accepta  spongia  turget  aqua. 

Epigramma  XLVIII. — Boleti. 

Argentum  atque  aurum  facile  est,  laenamque  to- 
M  ittere :  boletos  mittere  difficile  est.  [gamque 

Epigramma  XLIX. — Ficedula. 

Cum  me  ficus  alat,  cum  pascar  dulcibus  uvis, 
Cur  potius  nomen  non  dedit  uva  mihi  ? 

Epigramma  L. — Tubera. 

Rumpimus  altricem  tenero  quae  vertice  terram 
Tubera,  boletis  poma  secunda  sumus. 

Epigramma  LI. — Turdorum  corona. 

Texta  rosis  fortasse  tibi,  vel  divite  nardo, 

At  mihi  de  turdis  facta  corona  placet. 

Epigramma  LII. — Anas. 

Tota  quidem  ponatur  anas  :  sed  pectore  tantum, 
Et  cervice  sapit :  caHera  redde  coquo 


Epigramma  LIII. — Turtur 
Dum  pinguis  mihi  turtur  erit,  lactuca  valebis, 

Et  cochleas  tibi  habe :  perdere  nolo  famem 

Epigramma  LIV. — Perna. 

Caeretana  mihi  fiet,  vel  missa  licebit 
De  Menapis :  lauti  de  petasone  vorent. 

Epigramma  LV. — Petaso. 

Musteus  est:  propera,  caros  nec  differ  amicos: 
Nam  mihi  cum  vetulo  sit  petasone  nihil. 

Epigramma  LVI. — Fulva. 

Te  fortasse  magis  capiet  de  virgine  porca: 

Me  materna  gravi  de  sue  vulva  capit. 

Epigramma  LVII. — Colocasia. 
Niliacum  ridebis  olus,  lanasque  sequaces. 
Improba  cum  morsu  fila  manuque  trahes. 

Epigramma  LVIII. — Jecur  anseris. 
Adspice,  quam  tumeat  magno  jecur  ansere  majus 
Miratus  dices.  Hoc,  rogo,  crevit  ubi  ? 

Epigramma  LIX. — Glires. 

Tota  mihi  dormitur  hyenis,  et  pinguior  illo 
Tempore  sum,  quo  me  nil  nisi  somnus  alit. 

Epigramma  LX.-—  Cuniculus. 

Gaudet  in  effossis  habitare  cuniculus  antris: 
Monstravit  tacitas  hostibus  ille  vias. 

Epigramma  LXI.— Attagena. 

Inter  sapores  fertur  alitum  primus 
Ionicarum  gustus  attagenarum. 

Epigramma  LXII. — Gallina  altilis- 
Pascitur  et  dulci  facilis  gallina  farina. 

Pascitur  et  tenebris :  ingeniosa  gula  est. 

Epigramma  LXIII. — Capo. 

Ne  nimis  exhausto  macresceret  inguine  gallus, 
Amisit  testes :  nunc  mihi  Gallus  erit. 
Epigramma  LXIV. — Idem. 
Succumbit  sterili  frustra  gallina  marito  : 

Hanc  matris  Cybeles  esse  decebat  avem. 
EriGRAMMA  LXV. — Perdix. 

Ponitur  Ausoniis  avis  haec  rarissima  mensis. 
Hanc  in  lautorum  mandere  saepe  soles. 

Emgramma  LXVI. — Columbini. 

Ne  violes  teneras  perjuro  dente  columbas, 
Tradita  si  Cnidise  sunt  tibi  sacra  deae. 

Epigramma  LX  VII. — Palumbus  torquatus. 
Inguina  torquati  tardant  hebetantque  palumbi: 
Non  edat  hanc  volucrem,  qui  cupit  esse  salax 

Epigramma  LXVIII. — Galbula. 

Galbula  decipitur  calamis  et  retibus  ales, 

Turget  adhuc  viridi  cum  rudis  uva  mero. 

Epigramma  LXIX. — Catta. 
Pannonicas  nobis  nunquam  dedit  Umbria  catlas; 
Mavult  haec  Domino  mittere  dona  Pudens. 

Epigramma  LXX. — Pavo. 

Miraris,  quoties  gemmantes  explicat  alas  : 

Et  potes  hunc  o«vo  tradere,  dure,  coque  ? 

Epigramma  LXXI. — Phoenicopterus 
Dat  mihi  penna  rubens  nomen :  sed  lingua  gulosis 
Nostra  sapit :  quid  si  garrula  lingua  foret? 

Epigramma  LXXII. — Phasianus. 

Argiva  primum  sum  transportata  carinas 
Ante  mihi  notum  nil,  nisi  Phasis,  erat. 

Epigramma  LXXIII. — Numidicae. 
Ansere  Romano  quamvis  satur  Hannibal  esset, 
Ipse  suas  nunquam  barbarus  edit  aves. 

Epigramma  LXXIV. — Anser. 

Haec  servavit  avis  Tarpeii  templa  Tonantis. 
Miraris  ?  nondum  fecerat  illa  deus. 

Epigramma  LXXV. — Grues. 

Turbabis  versus,  nec  littera  tota  volabit. 

Unam  perdideris  si  Palamedis  avem. 

Epigramma  LXXVI. — Rusticula. 
Rustica  sim,  an  perdix,  quid  refert,  si  sapor  idem 
Carior  est  perdix :  sic  sapit  illa  magis,  [est  ? 

Epigramma  LXXVII. — Cycnus. 

Dulcia  defecta  modulatur  carmina  lingua 
Cantator  cycnus  funeris  ipse  sui. 

Epigramma  LXXVIII . — Porphyriones. 
Nomen  habet  magni  volucris  tam  parva  gigantis: 
Et  nomen  Prasini  Porphyrionis  habet. 

Epigramma  LXXIX. — Mullus. 

Spirat  in  advecto,  sed  jam  piger,  aequore  mullus: 
Languescit?  vivum  da  mare,  fortis  erit. 
Epigramma  LXXX. — Murcena. 

Quae  natat  in  Siculo  grandis  muraena  profundo 
Non  valet  exustam  mergere  sole  cutem. 
Epigramma  LXXXI. — Rhombus 
Quamvis  lata  gerat  patella  rhombum, 

Rhombus  latior  est  tamen  patella. 

Epigramma  LXXXII. — Ostrea. 

Ebria  Baiano  veni  modo  concha  Lucrino  : 
Nobile  nunc  sitio  luxuriosa  garum. 

Epigramma  LXXXIII. — Squillae. 
Caeruleus  nos  Liris  amat,  quem  sylva  Maricae 
Protegit:  hinc  squillae  maxima  turba  sumus. 
Efigramma  LXXXIV. — Scarus. 

Hic  scarus,  aequoreis  qui  venit  obesus  ab  undis. 
Visceribus  bonus  est:  caetera  vile  sapit. 

Epigramma  LXXXV. — Coracinus 
Princeps  Niliaci  raperis,  coracine,  macelli 
Pellaeae  prior  est  gloria  nulla  gulae. 

Epigramma  LXXXVI. — Echinus 
Iste  licet  digitos  testudine  pungat  acuta. 

Cortice  deposito  mollis  echinus  erit. 


Epigramma  LXXXVll. — Murices 
Sanguine  de  nostro  tinctas,  ingrate,  lacernas 
Induis,  et  (non  est  hoc  satis)  esca  sumus. 

Epigramma  LXXX VIII. — Gobius 
In  Venetis  sint  lauta  licet  convivia  terris 
Principium  coenae  gobius  esse  solet. 

Epigramma  LXXXIX. — Lupus 
Laneus  Euganei  lupus  excipit  ora  Timavi, 
/Equoreo  dulces  cum  sale  pastus  aquas. 

Epigramma  XC. — Aurata 
Non  omnis  laudem  pretiumque  aurata  meretur 
Sed  cui  solus  erit  concha  Lucrina  cibus. 

Epigramma  XCI. — Acipensis. 

Ad  Pallatinas  acipensem  mittite  mensas. 
Ambrosias  ornent  munera  rara  dapes 

EriGRAMMA  XCII. — Lepus. 

Inter  aves  turdus,  si  quis  me  judice  certet, 

Inter  quadrupedes  mattea  prima  lepus. 

Epigramma  XCIII. — Aper. 

Qui  Diomedeis  metuendus  setiger  agris 
JEtola  cecidit  cuspide,  talis  erat. 

Epigramma  XCIV. — Damce. 

Dente  timentur  apri;  defendunt  cornua  cervos  i 
Imbelles  damae  quid,  nisi  praeda,  sumus? 

Epigramma  XCV. — Oryx. 
Matutinarum  non  ultima  praeda  ferarum 

Ssevus  oryx,  constat  quot  mihi  morte  canum 

Epigramma  XCVI.— Cervus. 

Hic  erat  ille  tuo  domitus,  Cyparisse,  capistro* 
An  magis  iste  tuus,  Sylvia,  cervus  erat  ? 

Epigramma  XCVII. — Lalisio. 

Cum  tener  est  onager,  solaque  lalisio  matre 
Pascitur:  hoc  infans,  sed  breve,  nomen  habet 

Epigramma  XCVIII. — Dorcas. 
Delicium  parvo  donabis  dorcada  nato : 

Jactatis  solet  hanc  mittere  turba  togis. 

Epigramma  XCIX. — Caprea. 

Pendentem  summa  capream  de  rupe  videbis: 
Casuram  speres,  despicit  illa  canes. 

Epigramma  C. — Onagei\ 

Pulcher  adest  onager:  mitti  venatio  debet 
Dentis  Erythraei :  jam  removete  sinus. 

Epigramma  CI. — Oleum  Venafranum. 
Hoc  tibi  Campani  sudavit  bacca  Venafri 
Unguentum:  quoties  sumis,  et  istud  ole* 
Epigramma  CII. — Garum  sociorum. 
Exspirantis  adhuc  scombri  de  sanguine  primo 
Accipe  fastosum,  munera  cara,  garum. 
Epigramma  CHI. — Muria. 
Antipolitani,  fateoi,  sum  filia  thynni: 

Essem  si  scombri,  non  tibi  missa  forem. 

Epigramma  CI \ .—Mei  Atticum. 

Hoc  tibi  Thesei  populatrix  misit  Hymetti 
Pallados  a  sylvis  nobile  nectar  apis. 
Epigramma  CV. — Favi  Siculi 

Cum  dederis  Siculos  mediis  de  collibus  Hyblae, 
Cecropios  dicas  tu  licet  esse  favos. 

Epigramma  CVI.— Passum. 

Gnossia  Mino*  genuit  vindemia  Cretae 

Hoc  tibi,  quod  mulsum  pauperis  esse  solet. 

Epigramma  CVII. — Picatum  vinum. 

Haec  de  vitifera  venisse  picata  Vienna 
Ne  dubites :  misit  Romulus  ipse  mihi. 
Epigramma  CVIII. — Mulsum. 

Attica  nectareum  turbatis  mella  Falernum: 
Misceri  decet  hoc  a  Ganymede  merum. 
Epigramma  CIX. — Albanum. 

Hoc  de  Caesareis  mitis  vindemia  cellis 
Misit,  Iuleo  quae  sibi  monte  placet. 
Epigramma  CX. — Surrentinum 
Surrentina  bibis?  nec  myrrhina  picta,  nec  aurum 
Sume:  dabunt  calices  haec  tibi  vina  suos. 

Efigramma  CXI. — Falernum. 

De  Sinuessanis  venerunt  Massica  praelis : 

Condita  quo  quaeris  consule?  nullus  erat. 

Epigramma  CX1I. — Setinum. 

Pendula  Pomptinos  quae  spectat  Setia  campos, 
Exigua  vetulos  misit  ab  urbe  cados. 

Epigramma  CXIII. — Fundanum. 

Haec  Fundana  tulit  felix  autumnus  Opimi: 
Expressit  mustum  consul,  et  ipse  bibit. 

Epigramma  CXIV. — Trifolinum. 

Non  sum  de  primo,  fateor,  Trifolina  Lyaeo, 

In*er  vina  tamen  septima  vitis  ero. 

Epigramma  CXV. — Caecubum. 

Caecuba  Fundanis  generosa  coquuntur  Amyclis: 
Vitis  et  in  media  nata  palude  viret.  j 


Epigramma  CXVI. — Signinum. 
Potabis  liquidum  Signina  morantia  ventrem: 
Ne  nimium  sistant,  sit  tibi  parca  sitis. 

Epigramma  CXVII. — Mamertinum. 
Amphora  Nestorea  tibi  Mamertina  senecta 
Si  detur,  quod  vis  nomen  habere  potest. 

Epigramma  CXVIII. — Tarraconense. 
Tarraco,  Campano  tantum  cessura  Lyaeo, 

Haec  genuit  Tuscis  aemula  vina  cadis. 

Epigramma  CXIX. — Nomentanum. 
Nomentana  meum  tibi  dat  vindemia  Bacchum 
Si  te  Quintus  amat,  commodiora  bibes. 

Epigramma  CXX. — Spoletinum. 

De  Spoletinis  quae  sunt  cariosa  lagenis 
Malueris,  quam  si  musta  Falerna  bibas. 

Epigramma  CXX1. — Pelignum. 
Marsica  Peligni  mittunt  turbata  coloni : 

Non  tu,  libertus  sed  bibat  illa  tuus. 

Epigramma  CXXII. — Acetum. 
Amphora  Niliaci  non  sit  tibi  vilis  aceti  : 

Esset  cum  vinum,  vilior  illa  fuit. 

Epigramma  CXXIII. — Massilianum. 
Cum  tua  centenos  expugnet  sportula  cives. 
Fumea  Massiliae  ponere  vina  potes. 

Epigramma  CXXIV. — Caeretanum. 
Caeretana  Nepos  ponat,  Setina  putabis. 

Non  ponit  turbae,  cum  tribus  illa  bibit. 

Epigramma  CXXV. — Tarentinum 
Nobilis  et  lanis,  et  felix  vitibus  Aulon, 

Det  pretiosa  tibi  vellera,  vina  mihi. 

Epigramma  CXXVI. — Unguentum. 
Unguentum  haeredi  nunquam,  nec  vina,  relinquas 
Ille  habeat  nummos :  haec  tibi  tota  dato. 

Epigramma  CXXVII. — Corona  rosea. 

Dat  festinatas,  Caesar,  tibi  bruma  coronas  : 
Quondam  veris  erat,  nunc  tua  facta  rosa  est. 


LIBER  DECIMUS  QUARTUS. 


Epigramma  I. 

Synthesibus  dum  gaudet  eques,  dominusque  sena¬ 
tus, 

Dumque  decent  nostrum  pilea  sumta  Jovem: 
Nec  timet  aedilem  moto  spectare  fritillo. 

Cum  videat  gelidos  tam  prope  verna  lacus : 
Divitis  alternas,  et  pauperis  accipe  sortes :  5 

Prremia  cotiviv*  det  sua  quisque  suo. 

Sunt  apinae,  tricaeque,  et  si  quid  vilius  istis. 

Quis  nescit P  vel  quis  tam  manifesta  negat? 
Sed  quid  agam  potius  madidis,  Saturne,  diebus, 


Quos  tibi  pro  coelo  filius  ipse  dedit?  [nas 
Vis  scribam T hebas, Trojamque, malasque  My ce 
Lude,  inquis,  nucibus :  perdere  nolo  nuces.  12 
Quo  vis  cunque  loco  potes  hunc  finire  libellum 
Versibus  explicitum  est  omne  duobus  opus 
Epigramma  II. — Ad  eurdem. 
Lemmata  si  quaeris  cur  sint  adscripta,  docebo : 
Ut,  si  malueris,  lemmata  sola  legas. 
Epigramma  III.— Pugillares  citrei . 

Secta  nisi  in  tenues  essemus  ligna  tabellas, 
Essemus  Libyci  nobile  dentis  onus. 

Epigramma  IV .—Quincuplices. 

Caede  juvencorum  Domini  calet  area  felix, 
Quincuplici  cera  cum  datur  auctus  honor. 

Epigramma  V. — Pugillares  eborei. 
Languida  ne  tristes  obscurent  lumina  cerae. 

Nigra  tibi  niveum  littera  pingat  ebur. 

Epigramma  VI. —  Triplices. 

Tunc  triplices  nostros  non  vilia  dona  putabis. 
Cum  se  venturam  scribet  amica  tibi. 

Epigramma  VII. — Pugillares  membranei. 
Esse  puta  ceras,  licet  haec  membrana  vocetur; 
Delebis,  quoties  scripta  novare  voles. 

Epigramma  VIII. —  Vitelliani. 

Nondum  legerit  hos  licet  puella, 

Novit  quid  cupiant  Vitelliani. 

Epigramma  IX. — Idem. 

Quod  minimos  cernis,  mitti  nos  credis  amicae : 
Falleris,  et  nummos  ista  tabella  rogat. 

Epigramma  X. — Chartee  majores. 

Non  est,  munera  quod  putes  pusilla. 

Cum  donat  vacuas  poeta  chartas. 

Epigramma  XI. — Chartee  epistolares. 

Seu  leviter  noto,  seu  caro  missa  sodali. 

Omnes  ista  solet  charta  vocare  suos. 

Epigramma  XII. — Loculi  eborei. 

Hos  nisi  de  flava  loculos  implere  moneta 
Non  decet ;  argentum  vilia  ligna  ferant. 

Epigramma  XIII. — Loculi  lignei. 

Si  quid  adhuc  superest  in  nostri  fece  locelli. 
Munus  erit :  nihil  est,  ipse  locellus  erit. 

Epigramma  XIV. —  Tali  eborei. 

Ct  m  steterit  nullus  vultu  tibi  talus  eodem. 
Munera  me  dices  magna  dedisse  tibi. 

Epigramma  XV. —  Tessera. 

Non  sim  talorum  numero  par  tessera,  dum  sit 
Major,  quam  talis,  alea  saepe  mihi. 

Epigramma  XVI. — Turricula. 

Quae  scit  compositos  manus  improba  mittere  talos, 
Si  per  me  misit,  nil  nisi  vota  facit. 

Epigramma  XVII. — Tabula  lusoria. 

Hic  mihi  bis  seno  numeratur  tessera  puncto : 
Calculus  hic  gemino  discolor  hoste  perit. 

Epigramma  XVIII. — Nuces. 

Alea  parva  nuces,  et  non  damnosa  videntur: 
Saepe  tamen  pueris  abstulit  illa  nates. 

Epigramma  XIX. —  Theca  calamaria. 
Sortitus  thecam,  calamis  armare  memento : 
Caetera  nos  dedimus,  tu  leviora  para. 

Epigramma  XX. — Calculi. 
Insidiosorum  si  ludis  bella  latronum, 

Gemmeus  iste  tibi  miles,  et  hostis  erit. 


Epigramma  XXI. — Graphiarium. 

Haec  tibi  erunt  armata  suo  graphiaria  ferro . 

Si  puero  dones,  non  leve  munus  erit 

Epigramma  XXII. — Dentiscalpium. 
Lentiscum  melius:  sed  si  tibi  frondea  cuspix 
Defuerit,  dentes  penna  levare  potest. 

Epigramma  XXIII. — Auriscalpium. 

Si  tibi  morosa  prurigine  verminat  auris. 

Arma  damus  tantis  apta  libidinibus. 

Epigramma  XXIV.— Acus  aurea. 
Tenuia  ne  madidi  violent  bombycina  crines : 
Figat  acus  tortas,  sustineatque  comas. 

Epigramma  XXV. — Pecten  ad  calvam. 
Quid  faciet,  nullos  hic  inventura  capillos. 
Multifido  buxus  quae  tibi  dente  datur’ 

Epigramma  XXVI. — Sapo. 

Caustica  Teutonicos  accendit  spuma  capillos 
Captivis  poteris  cultior  esse  comis. 

Epigramma  XXVII. — Mattiacee  pilee . 

Si  mutare  paras  longaevos  cana  capillos : 
Accipe  Mattiacas  (quo  tibi  calva  ?)  pilas. 
Epigramma  XXVIII. —  Umbella. 
Accipe  quae  nimios  vincant  umbracula  soles  . 
Sit  licet  et  ventus,  te  tua  vela  tegent. 

Epigramma  XXIX. — Causia. 

In  Pompeiano  tectus  spectabo  theatro  : 

Nam  ventus  populo  vela  negare  solet. 

Epigramma  XXX. —  Venabula. 
Excipient  apros,  exspectabuntque  leones: 
Intrabunt  ursos,  sit  modo  firma  manus. 

Epigramma  XXXI. — Culter  venatorius. 

Si  dejecta  gemes  longo  venabula  rostro, 

Hic  brevis  in  grandem  cominus  ibit  aprum. 

Epigramma  XXXII. — Parazonium. 
Militiae  decus  hoc,  grati  gestamen  honoris. 
Arma  tribunicium  cingere  digna  latus. 

Epigramma  XXXIII. — Pugio. 

Pugio,  quem  curvis  signat  brevis  orbita  venis. 
Stridentem  gelidis  hunc  Salo  tinxit  aquis. 

Epigramma  XXXIV. — Falx  ex  ense. 
Pax  me  certa  ducis  placidos  curvavit  in  usus: 
Agricolae  nunc  sum,  militis  ante  fui. 

Epigramma  XXXV. — Securicula. 

Cum  fieret  tristis  solvendis  auctio  nummis. 
Haec  quadringentis  millibus  emta  fuit. 

Epigramma  XXXVI. — Ferramenta  tonsoria 
Tondendis  haec  arma  tibi  sunt  apta  capillis; 
Unguibus  haec  longis  utilis ;  illa  genis. 

Epigramma  XXXVII. — Scrinium. 

Constrictos  nisi  das  mihi  libellos. 

Admittam  tineas,  trucesque  blattas 

Epigramma  XXXVIII. — Fasces  calamorum. 
Dat  chartis  habiles  calamos  Memphitica  tellus: 
Texantur  reliqua  tecta  palude  tibi. 

Epigramma  XXXIX. — Lucerna  cubicularia. 
Dulcis  conscia  lectuli  lucerna, 

Quicquid  vis  facias  licet,  tacebo. 

Epigramma  XL. — Candela. 

Ancillam  tibi  sors  dedit  lucernae, 

Tutas  quae  vigil  exigit  tenebras. 

Epigramma  XLI. —  Lucerna  polymyxos. 
Illustrem  cum  tota  meis  convivia  flammis, 
Totque  geram  myxas,  una  lucerna  vocor. 

Epigramma  XLII. — Cereus. 

H  ic  tibi  nocturnos  praestabit  cereus  ignes : 
Subducta  est  puero  namque  lucerna  tuo. 

Epigramma  XLIII. — CandelabrumCorinthium. 
Nomina  candelae  nobis  antiqua  dederunt. 

Non  norat  parcos  uncta  lucerna  patres. 

Epigramma  XLIV. — Candelabrum  ligneum. 
Esse  vides  lignum :  serves  nisi  lumina,  fiet 
De  candelabro  magna  lucerna  tibi. 

Epigramma  XLV .—Pila  paganica. 

Haec  quae  difficilis  turget  paganica  pluma, 

Folle  minus  laxa  est,  et  minus  arcta  pila. 

Epigramma  XLVI. — Pila  trigonalis. 

Si  me  mobilibus  scis  expulsare  sinistris. 

Sum  tua :  si  nescis,  rustice,  redde  pilam. 

Epigramma  XLVII. — Follis. 

Ite  procul,  juvenes :  mitis  mihi  convenit  aetas : 
Folle  decet  pueros  ludere,  folle  senes. 

Epigramma  XLVIII.— Harpasta. 

Haec  rapit  Antaei  velox  in  pulvere  draucus. 
Grandia  qui  vano  colla  labore  facit. 

Epigramma  XLIX. — Halteres. 

Quid  pereunt  stulto  fortes  haltere  lacerti  ? 
Exercet  melius  vinea  fossa  viros. 

Epigramma  L. — Galericulum. 

Ne  lutet  immundum  nitidos  ceroma  capillos. 

Hac  poteris  madidas  condere  pelle  comas. 

Epigramma  LI. — Strigiles. 

Pergamus  has  misit :  curvo  destringere  ferro, 
Non  tam  saepe  teret  lintea  fullo  tibi. 

Epigramma  LII. —  Guttus  corneus. 
Gestavit  modo  fronte  me  juvenAis. 

Verum  rhinocerota  me  putabis. 

Epigramma  LI1I. — Rhinoceros. 

Nuper  in  Ausonia  Domini  spectatus  arena 
Hic  erit  ille  tibi,  cui  pila  taurus  erat. 

Epigramma  LI V. — Crepitacillum . 

Si  quis  plorator  collo  tibi  vernula  pendet, 

Haec  quatiat  tenera  garrula  sistra  manu. 


Episramma  LV. — Flagellum. 
Proficies  nihil  hoc,  caedas  licet  usque,  flagello. 
Si  tibi  purpureo  de  grege  currit  equus. 
Epigramma  L VI . — Dentifricium. 

Quid  mecum  est  tibi  ?  me  puella  sumat. 

Emtos  non  soleo  polire  dentes. 

Epigramma  LVII. — Myrobalanum. 
Quod  nec  Virgilius,  nec  carmine  dixit  Homerus 
Hoc  ex  unguento  constat  et  ex  balano. 

Epigramma  LVIII. — Aphronitrum. 
Rusticus  es?  nescis  quid  Graeco  nomine  dicar, 
Spuma  vocor  nitri.  Graecus  es?  Sup^lnT^v. 

Epigramma  LIX. — Opobalsama. 
Balsama  me  capiunt,  haec  sunt  unguenta  virorum 
Delicias  Cosmi  vos  redolete  nurus. 

Epigramma  LX. — Lomentum. 

Gratum  munus  erit,  scisso  nec  inutile  ventr* 

Si  clara  Stephani  balnea  luce  petes. 

Epigramma  LXI. — Laterna  cornea. 

Dux  laterna  viae  clausis  feror  aurea  flammis, 

Et  tuta  est  gremio  parva  lucerna  meo. 

Epigramma  LXI1. — Laterna  ex  vesica. 
Cornea  si  non  sum,  numquid  sum  fuscior  ?  aut  m€ 
Vesicam,  contra  qui  venit,  esse  putat  ? 

Epigramma  LXIII. — Fistula. 

Quid  me  compactam  ceris  et  arundine  rides  ? 
Quae  primum  structa  est  fistula,  talis  erat 

Epigramma  LXIV. —  Tibus. 

Ebria  nos  madidis  rumpit  tibicina  buccis; 

S«pe  duas  pariter,  saepe  monaulon  habet. 

Epigramma  LXV. — Solece  lanata. 
Defuerit  si  forte  puer,  soleasque  libebit 
Sumere,  pro  puero  pes  erit  ipse  sibi. 

Epigramma  LXVI. — Mammillare 
Taurino  poteras  pectus  constringere  tergo: 

Nam  pellis  mammas  non  capit  ista  tuas. 

Epigramma  LXVII. — Muscaria  pavonina. 
Lambere  quae  turpes  prohibet  tua  prandia  mus» 
Alitis  eximiae-cauda  superba  fuit.  fcas. 

Epigramma  LXVIII. — Copta  Rhodia. 

Peccantis  famuli  pugno  ne  percute  dentes: 

Clara  Rhodos  coptam  quam  tibi  misit,  edat. 

Epigramma  LXIX. — Priapus  siligineus. 

Si  vis  esse  satur,  nostrum  potes  esse  Priapum ; 
Ipsa  licet  rodas  inguina,  purus  eris. 
Epigramma  LXX. — Porcus. 

Iste  tibi  faciet  bona  Saturnalia  porcus, 

Inter  spumantes  ilice  pastus  apro3. 

Epigramma  LXXI. — Muscarium  bubulum. 
Sordida  si  flavo  fuerit  tibi  pulvere  vestis. 

Colligat  hunc  tenui  verbere  cauda  levis 

Epigramma  LXXII. — Botulus. 

Qui  venit  botulus  medio  tibi  tempore  brumse, 
Saturni  septem  venerat  ante  dies. 

Epigramma  LXXIII. — Psittacus. 
Psittacus  a  vobis  aliorum  nomina  discam  : 

Hoc  didici  per  me  dicere:  Caesar,  ave. 

Epigramma  LXXIV. — Corvus. 

Corve  salutator,  quare  fellator  haberis  ? 

In  caput  intravit  mentula  nulla  tuum. 
Epigramma  LXXV. — Luscinia. 

Flet  Philomela  nefas  incesti  Tereos :  et  quae 
Muta  puella  fuit,  garrula  fertur  avis. 
Etigramma  LXXVI. — Pica. 

Pica  loquax  certa  dominum  te  voce  saluto : 

Si  me  non  videas,  esse  negabis  avem. 

Epigramma  LXXVII. — Cavea  eborea. 

Si  tibi  talis  erit,  qualem  dilecta  Catullo 
Lesbia  plorabat,  hic  habitare  potest. 

Epigramma  LXXVIII. — Narthecium. 

Artis  ebur  medicae  narthecia  cernis  ?  habebis 
Munera,  quae  cuperet  Paccius  esse  sua. 
Epigramma  LXXIX. — Flagra. 

Ludite  lascivi,  sed  tantum  ludite,  servi : 

Haec  signata  mihi  quinque  diebus  erunt. 

Epigramma  L XXX.— Ferulee. 

Invisae  nimium  pueris,  grataeque  magistris. 

Clara  Prometheo  munere  ligna  sumuj. 
Epigramma  LXXXI. — Pera. 

Ne  mendica  ferat  barbati  prandia  nudi. 

Dormiat  et  tetrico  cum  cane,  pera  rogat. 

Epigramma  LXXXII. — Scopae. 

.3  pretio  scopas  testatur  palma  fuisse : 

Otia  sed  scopis  nunc  analecta  dabit. 

Epigramma  LXXXIII. — Scalptorium. 
Defendet  manus  haec  scapulas  mordente  molesto 
Pulice,  vel  si  quid  pulice  sordidius. 
Epigramma  LXXX1V. — Manuale. 

Ne  toga  barbatos  faciat  vel  paenula  libros. 

Haec  abies  chartis  tempora  longa  dabit. 

Epigra  mma  LXXXV. — Lectus  pavoninus. 
Nomina  dat  spondae  pictis  pulcherrima  pennis 
Nunc  Junonis  avis:  sed  prius  Argus  erat. 

Epigramma  LXXXVI. — Ephippium. 
Stragula  succincti,  venator,  sume  veredi: 

Nam  solet  a  nudo  surgere  ficus  equo. 

Epigramma  LXXXVII. — Stibadia. 
Accipe  lunata  scriptum  testudine  sigma : 

Octo  capit :  veniat,  quisquis  amicus  erit. 

Epigramma  LXXXVIII. — Gustatorium. 
Fcemineam  nobis  cherson  si  credis  inesse. 
Deciperis:  pelagi  mascula  praeda  sumus. 

Epigramma  LXXXIX. — Mensa  citrea. 
Accipe  felices,  Atlantica  munera,  sylvas : 

Aurea  }ui  de  Ierit  dona,  minora  dabit. 


Epigramma  XC. — Mensa  acerna. 

Non  sum  crispa  quidem,  nec  sylvae  filia  Maui® 
Sed  norunt  lautas  et  mea  ligna  dapes. 

Epigramma  XCI. — Dentes  eborei. 
Grandia  taurorum  portant  qui  corpora,  quaeris 
An  Libycas  possint  sustinuisse  trabes? 

Epigramma  XCII. — Quincupedal. 
Puncta  notis  ilex,  et  acuta  cuspide  clausa. 

Saepe  redemtoris  prodere  furta  solet. 

Epigramma  XCIII. — Pocula  archetypa. 
Non  est  ista  recens,  nec  nostri  gloria  coeli : 
Primus  in  his  Mentor,  dum  facit  illa,  bibit. 
Epigramma  XCIV. — Calices. 

Non  sumus  audacis  plebeia  toreumata  vitri: 
Nostra  nec  ardenti  gemma  feritur  aqua. 
Epigramma  XCV. — Phiala  aurea  ccelata . 
Quamvis  Callaico  rubeam  generosa  metallo. 
Glorior  arte  magis :  nam  Myos  iste  labor. 

Epigramma  XCVI. —  Calices  Vatinii. 
Vilia  sutoris  calicem  monumenta  Vatini 
Accipe:  sed  nasus  longior  ille  fuit. 

Epigramma  XCVII. — Lances  chrysendetae. 
Grandia  ne  viola  parvo  chrysendeta  mullo: 

Ut  minimum,  libras  debet  habere  duas. 

Epigramma  XCVIII. —  Vasa  Aretina. 
Aretina  nimis  ne  spernas  vasa,  monemus : 
Lautus  erat  Tuscis  Porsena  fictilibus. 
Epigramma  XC1X. — Bascauda. 
Barbara  de  pictis  veni  bascauda  Britannis; 

Sed  me  jam  mavult  dicere  Roma  suam. 
Epigramma  C. — Panaca. 

Si  non  ignota  est  docti  tibi  teTra  Catulli, 

Potasti  testa  Rheetica  vina  mea. 

Epigramma  CI. — Boletaria. 

Cum  mihi  boleti  dederint  tam  nobile  nomen. 
Prototomis  (pudet  heu)  servio  cauliculis. 

Epigramma  CII. — Calices  Surrentini. 
Accipe  non  vili  calices  de  pulvere  natos. 

Sed  Surrentinse  laeve  toreuma  rotae. 

Epigramma  CI1I. — Colum  nivarium. 
Setinos,  moneo,  nostra  nive  frange  trientes : 
Pauperiore  mero  tingere  lina  potes. 

Epigramma  CIV. — Saccus  nivarius. 
Attenuare  nives  norunt  et  lintea  nostra: 
Frigidior  colo  hon  salit  unda  tuo. 
Epigramma  CV. —  XJrceoli  ministratorii. 
Frigida  non  desit,  non  deerit  calda  petenti : 

Sed  tu  morosa  ludere  parce  siti. 

Epigramma  CVI. —  Urceus  fictilis , 

Hic  tibi  donatur  panda  ruber  urceus  ansa; 
Stoicus  hoc  gelidam  Fronto  petebat  aquam 

Epigramma  CVII. — Calathi. 

Nos  Satyri,  nos  Bacchus  amat,  nos  ebria  tigris, 
Perfusos  domini  lambere  docta  pedes. 

Epigramma  CVIII. — Calices  Saguntini. 

Quse  non  sollicitus  teneat  servetque  minister. 
Sume  Saguntino  pocula  ficta  luto. 

Epigramma  CIX. — Calices  gemmati. 
Gemmatum  Scythicis  ut  luceat  ignibus  aurum, 
Adspice.  quot  digitos  exuit  iste  cilix! 
Epigramma  CX. — Ampulla  potoria. 

Hac  licet  in  gemma,  quse  servat  nomina  Cosmi, 
Luxuriose,  bibas,  si  foliata  sitis. 

Epigramma  CXI. — Crystallina. 

Frangere  dum  metuis,  frangis  crystallina :  peccant 
Securse  nimium  sollicitseque  manus. 
Epigramma  CX1I. — Nimbus  vitreus. 

Ab  Jove  qui  veniet,  miscenda  ad  pocula  largas 
Fundet  nimbus  aquas :  hic  tibi  vina  dabit. 
Epigramma  CXI1I. — Murrhina. 

Si  calidum  potas,  ardenti  murrha  Falerno 
Convenit,  et  melior  fit  sapor  inde  mero. 
Epigramma  CXIV. — Patella  Cumana. 

Hanc  tibi  Cumano  rubicundam  pulvere  testam. 
Municipem  misit  casta  Sibylla  suam. 
Epigramma  CXV. — Calices  vitrei 

Adspicis  ingenium  Nili:  quibus  addere  plura 
Dum  cupit,  ah  quoties  perdidit  auctor  opus! 

Epigramma  CXVI. — Lagena  nivaria. 
Spoletina  bibis,  vel  Marsis  condita  cellis : 

Quo  tibi  decoctae  nobile  frigus  aquae? 

Epigramma  CXVII. — Nives. 

Non  potare  nivem.  sed  aquam  potare  rigentem 
De  nive,  commenta  est  ingeniosa  sitis. 
Epigramma  CXVI1I. — Idem . 

Massiliae  fumos  miscere  nivalibus  undis 
Parce,  puer,  constet  ne  tibi  pluris  aqua. 
Epigramma  CXIX. — Matella  fictilis. 

Dum  poscor  crepitu  digitorum,  et  verna  moratur, 
O  quoties  pellex  culcita  facta  mea  est ! 

Epigramma  CXX. — Ligula  argentea. 
Quamvis  me  ligulam  dicant  equitesque  patres- 
Dicor  ab  indoctis  lingula  grammaticis,  [que, 
Epigramma  CXXI. — Cochlearia. 

Sum  cochleis  habilis,  sed  nec  minus  utilis  ovis : 
Numquid  scis  potius  cur  cochleare  vocer? 
Epigramma  CXXII. — Annuli. 

Ante  frequens,  sed  nunc  rarus  nos  donat  amicus : 
Felix,  cui  comes  est  non  alienus  eques! 
Epigramma  CXXIII. — Dactyliotheca. 
Saepe  gravis  digitis  elabitur  annulus  unctis: 
Tuta  mea  fiet  sed  tua  gemma  fide. 

Epigramma  CXX1V. — Toga. 
Romanos  rerum  dominos,  gentemque  togatam 
Ille  facit,  magno  qui  dedit  astra  patri. 
Epigramma  CXXV — Idem. 

Si  matutinos  facile  est  tibi  rumpere  somnos. 
Attrita  veniet  sportula  saepe  toga. 


Epigramma  CXXVI. — Endromis. 
Pauperis  est  munus,  sed  non  est  pauperis  usus : 
Hanc  tibi  pro  laena  mittimus  endromida. 
Epigramma  CXXVII. — Canusinae  fuscae. 
Haec  tibi  turbato  Canusina  simillima  mulso 
Munus  erit :  gaude ;  non  cito  fiet  anus. 

Epigramma  CXX VIII. — Bardocucullus. 
Gallia  Santonico  vestit  te  bardocucullo : 
Cercopithecorum  paenula  nuper  erat. 

Epigramma  CXXIX. — Canusinae  rufae. 
Roma  magis  fuscis  vestitur,  Gallia  rufis : 

Et  placet  hic  pueris  militibusque  color. 

Epigramm  a  CXXX. — Paenula  scortea 
Ingrediare  viam  coelo  licet  usque  sereno, 

Ad  subitas  nunquam  scortea  desit  aquas. 

Epigramma  CXXXI. — Lacernae  coccineae 
Si  Veneto,  Prasinove  faves,  quid  coccina  sumis9 
Ne  fias  ista  transfuga  sorte,  vide. 

Epigramma  CXXXII. — Pileus. 

Si  possem,  totas  cuperem  misisse  lacernas . 

Nunc  tantum  capiti  munera  mitto  tuo 
Epigramma  CXXXIII. — Lacernae  Baeticae 
Non  est  lana  mihi  mendax,  nec  mutor  aeno  : 

Si  placeant  Tyrise,  me  mea  tinxit  ovis. 
Epigramma  CXXXI V.— Fascia  pectoralis. 
Fascia,  crescentes  dominse  compesce  papillas. 
Ut  sit  quod  capiat  nostra,  tegatque  manus. 

Epigramma  C XXXV .—Ccenaloria. 

Nec  fora  sunt  nobis,  nec  sunt  vadimonia  nota : 
Hoc  opus  est,  pictis  accubuisse  toris. 

Epigramma  CXXXVI .—Laena. 
Tempore  brumali  non  multum  laevia  prosunt : 
Calfachmt  villi  pallia  vestra  mei. 
Epigramma  CXXXVII. — Lacernae  albae 
Amphitheatrales  nos  commendamur  ad  usus, 
Cum  tegit  algentes  alba  lacerna  togas. 

Epigpamma  CXXXVIII. — Gausapa  villosa,  te 
mantele. 

Nobilius  villosa  tegant  tibi  lintea  citrum: 
Orbibus  in  nostris  circulus  esse  potest. 
Epigramma  CXXXIX. — Cuculli  Liburnici 
Jungere  nescisti  nobis,  o  stulte,  lacernas : 
Indueras  albas,  exue  callainas. 

Epigramma  CXL _ Udones  Cilicii. 

Non  hos  lana  dedit,  sed  olentis  barba  mariti 
Cinyphio  poterit  planta  latere  sinu. 

Epigramma  CXLI. — Synthesis. 

Dum  toga  per  quinas  gaudet  requiescere  luces 
Hos  poteris  cultus  si  mere  jure  tuo. 

Epigramma  CXLII. — Focale. 

Si  recitaturus  dedero  tibi  forte  libellum. 

Hoc  focale  tuas  adsera,  auriculas. 

Epigramma  CXLI1I. — Tunicae  Patavinae. 
Vellera  cum  sumant  Patavinae  multa  trilices. 

Et  pingues  tunicas  serra  secare  potest. 

Epigramma  CXLIV. — Spongia. 

Haec  tibi  sorte  datur  tergendis  spongia  mensis 
Utilis,  expresso  cum  levis  imbre  tumet. 

Epigramma  CXLV. — Paenula  gausapina. 

Is  mihi  candor  inest,  villorum  gratia  tanta  est, 
Ut  me  vel  media  sumere  messe  velis. 

Epigramma  CXLVI. — Cervical. 

Tinge  caput  nardi  folio,  cervical  olebit : 

Perdidit  unguentum  cum  coma,  pluma  tenet. 

Epigramma  CXLVII. — Cubicularia  gausapina. 
Stragula  purpureis  lucent  villosa  tapetis  : 

Quid  prodest,  si  te  congelat  uxor  anus? 

Epigramma  CXLVIII. — Lodices. 

Nudo  stragula  ne  toro  paterent, 

Junctae  nos  tibi  venimus  sorores. 

Epigramma  CXLIX. — Amictorium. 
Mammosas  metuo :  tenerae  me  trade  puellae, 

Ut  possint  niveo  pectore  lina  frui. 

Epigramma  CL. — Cubicularia  polymita. 
Haec  tibi  Memphitis  tellus  dat  munera  :  victa  est 
Pectine  Niliaco  jam  Babylonis  acus. 

Epigramma  CLI. — Zona. 

Longa  satis  nunc  sum;  dulci  sed  pondere  venter 
Si  tumeat,  iiam  tunc  tibi  zona  brevis. 

Epigramma  CLII. — Gausape  quadratum. 
Lodices  mittet  docti  tibi  terra  Catulli: 

Nos  Helicaonia  de  regione  sumus. 

Epigramma  CLUI. — Semicinctium. 

Det  tunicam  dives  :  ego  te  praecingere  possum. 
Essem  si  locuples,  munus  utrumque  darem. 

Epigramma  CLIV. — Lanae  amethystinae. 
Ebria  Sidoniae  cum  sim  de  sanguine  conchae. 
Non  video,  quare  sobria  lana  vocer. 

Epigramma  CLV. — Lance  albae. 
Velleribus  primis  Appulia,  Parma  secundis 
Nobilis :  Altinum  tertia  laudat  ovis. 
Epigramma  CLVI. — Lanae  ^Tyriae . 

Nos  Lacedaemoniae  pastor  donavit  amicae : 
Deterior  Ledae  purpura  matris  erat. 

Epigramma  CLVII. — Lanae  Pollentinae. 

Non  tantum  pullo  lugentes  vellere  lanas. 

Sed  solet  et  calices  haec  dare  terra  suos. 

Epigramma  CLVIII.— Idem. 

Lana  quidem  tristis,  sed  tonsis  apta  ministris, 
Quales  non  primo  de  grege  mensa  vocat. 
Epigramma  CLIX. —  Tomentum  Leuconicum. 
Oppressae  nimium  vicina  est  fascia  plumae  ? 
Vellera  Leuconicis  accipe  rasa  sagis. 
Epigramma  CLX.-  -Tomentum  Circense. 
Tomentum  concisa  palus  Circense  vocatur: 

Haec  pro  Leuconico  stramina  pauper  emit 


Epigramma  CLXI.— Pluma. 

Lassus  Amyclaea  poteris  requiescere  pluma 
Interior  cycni  quam  tibi  lana  dedit. 
Epigramma  CLXII. — Fcenum. 

Fraudata  tumeat  fragilis  tibi  culcita  mula 
Non  venit  ad  duros  pallida  cura  toros. 
Epigramma  CLXI II . —  Tintinnabulum. 
Redde  pilam  :  sonat  aes  thermarum :  ludere  per- 
Virgine  vis  sola  lotus  abire  domum.  [gis  * 
Epigramma  CLXIV. — Discus. 
Splendida  cum  volitent  Spartani  pondera  disci. 
Este  procul,  pueri :  sit  semel  ille  nocens. 
Epigramma  CLXV. — Cithara. 

Reddidit  Eurydicen  vati :  sed  perdidit  ipse. 
Dum  sibi  non  credit,  nec  patienter  amat 

Epigramma  CLXVI. — Idem. 

De  Pompeiano  saepe  est  ejecta  theatro, 

Quae  duxit  sylvas,  detinuitque  feras. 
Epigramma  CLXVI1. — Plectra. 

Fervida  ne  trito  tibi  pollice  pustula  surgat, 
Exornent  docilem  garrula  plectra  lyram. 

Epigramma  CLXVIII. — Trochus. 
Inducenda  rota  est :  das  nobis  utile  munus. 

Iste  trochus  pueris,  at  mihi  canthus  erit. 
Epigramma  CLXIX. — Idem. 

Garrulus  in  laxo  cur  annulus  orbe  vagatur? 

Cedat  ut  argutis  obvia  turba  trochis. 
Epigramma  CLXX. — Signum  victoriae. 

Haec  illi  sine  sorte  datur,  cui  nomina  Rhenus 
Vera  dedit :  decies  adde  Falerna,  puer. 
Epigramma  CLXXI. — Bpem  xui&in. 

Gloria  tam  parvi  non  est  obscura  sigilli  • 

Istius  pueri  Brutus  amator  erat. 

Epigramma  CLXXII. — Sauroctonos  Corinthius 
Ad  te  reptanti,  puer  insidiose,  lacertae 
Parce :  cupit  digitis  illa  perire  tuis. 
Epigramma  CLXXIII. — Hyacinthus  in  tabula 
pictus. 

Flectit  ab  inviso  morientia  lumina  disco 
(Ebalius,  Phcebi  culpa  dolorque,  puer. 

Epigramma  CLXX I V . — Hermaphroditus 
marmoreus. 

Masculus  intravit  fontes  :  emersit  utrumque. 

Pars  est  una  patris:  caetera  matris  habet. 

Epigramma  CLXXV. — Danae  picta. 

Cur  a  te  pretium  Danae,  regnator  Olympi, 
Accepit,  gratis  si  tibi  Leda  dedit  ? 

Epigramma  CLXXVI. — Persona  Germanica 
Sum  figuli  lusus,  rufi  persona  Batavi. 

Quae  tu  derides,  haec  timet  ora  puer. 

Epigramma  CLXXVII. — Hercules  Cotin 
thius. 

Elidit  geminos  infans,  nec  respicit,  angues. 

Jam  poterat  teneras  hydra  timere  manus 
Epigramma  CLXXVIII. — Hercules  fictilis. 
Sum  fragilis:  sed  tu,  moneo,  ne  sperne  sigillum 
Non  pudet  Alciden  nomen  habere  meum. 

Epigramma  CLXXIX. — Minerva  argentea. 
Dic  mihi,  virgo  ferox, cum  sit  tibi  cassis  et  hasta, 
Quare  non  habeas  aegida  ?  Caesar  habet. 
Epigramma  CLXXX. — Europa  picta. 
Mutari  melius  tauro,  pater  optime  divum, 

Tunc  poteras,  Io  cum  tibi  vacca  fuit. 
Epigramma  CLXXXI. — Leander  marmoreus. 
Clamabat  tumidis  audax  Leander  in  undis  : 
Mergite  me,  fluctus,  cum  rediturus  ero. 
Epigramma  CLXXXII. — Sigillum  gibberi 
fictile. 

Ebrius  haec  fecit  terris,  puto,  monstra  Prometheus, 
Saturnalitio  lusit  et  ipse  luto. 

Epigramma  CLXXXIII. — Homeri  Batra¬ 
chomyomachia. 

Perlege  Maeonio  cantatas  carmine  ranas. 

Et  frontem  nugis  solvere  disce  meis. 

Epigramma  CLXXXIV. — Homerus  in  mem¬ 
branis. 

Ilias,  et  Priami  regnis  inimicus  Ulixes, 
Multiplici  pariter  condita  pelle  latent. 
Epigramma  CLXXX V. —  Virgilii  Culex. 
Accipe  facundi  Culicem,  studiose,  Maronis: 

Ne  nugis  positis  arma  virumque  canas. 

Epigramma  CLXXXVI. — Virgilius  in  mem¬ 
brana. 

Quam  brevis  immensum  cepit  membrana  Maro- 
Ipsius  vultus  prima  tabella  gerit.  [nem  ! 

Epigramma  CLXXX VII. — Menandri  Thais. 
Haec  primum  juvenum  lascivos  lusit  amores  : 

Nec  Glycere,  vere  Thais  amica  fuit. 

Epi  g  r  a  mmaCLX  XXV I II.— Cicero  in  membranis. 
Si  comes  ista  tibi  fuerit  membrana,  putato 
Carpere  te  longas  cum  Cicerone  vias. 
Epigramma  CLXXXIX. — Propertius. 
Cynthia,  facundi  carmen  juvenile  Properti, 
Accepit  famam,  nec  minus  ipsa  dedit. 
Epigramma  CXC. —  Livius  in  membranis. 
Pellibus  exiguis  arctatur  Livius  ingens, 

Quem  mea  non  totum  bibliotheca  capit. 
Epigramma  CXCI. — Sallustius. 

Hic  erit,  ut  perhibent  doctorum  corda  virorum, 
Primus  Romana  Crispus  in  historia. 

Epigramma  CXCII. — Ovidii  Metamorphoses  in 
membranis. 

Haec  tibi,  multiplici  quae  structa  est  massa  ta¬ 
bella, 

Carmina  Nasonis  quinque  decemque  gerit. 
Epigramma  CXCIII,—  Tibullus. 

Ussit  amatorem  Nemesis  lasciva  Tibullum, 

In  tota  juvit  quem  nihil  esse  domo. 
Epigramma  CXCI\  . — Lucanus. 

Sunt  quidam,  qui  me  dicunt  non  esse  poetam  . 
Sed,  qui  me  vendit,  bibliopola  putat. 
Epigramma  CXCV. — Catullus. 

Tantum  magna  suo  debet  Verona  Catullo, 
Quantum  parva  suo  Mantua  Virgilio. 


Epigramma  CXCVI. — Calvi  de  aqua  frigidae 
usu. 

Haec  tibi,  quae  fontes  et  aquarum  nomina  dicit, 
Ipsa  suas  melius  charta  natabit  aquas. 
Epigramma  CXCVII. — Mulae  pumilae. 

His  tibi  de  mulis  non  est  metuenda  ruina : 

Altius  in  terra  paene  sedere  soles. 

Epigramma  CXCVIII. — Catella  Gallicana. 
Delicias  parvae  si  vis  audire  catellae, 

Narranti  brevis  est  pagina  tota  mihi. 
Epigramma  CXCIX. — Asturco. 

Hic  brevis,  ad  numerum  rapidos  qui  colligit  un¬ 
gues, 

Venit  ab  auriferis  gentibus  Astur  equus. 
Epigramma  CC. — Canis  vertagus. 

Non  sibi,  sed  domino  venatur  vertagus  acer, 
Illaesum  leporem  qui  tibi  dente  feret. 
Epigramma  CCI. — Palaestrita. 

Non  amo,  qui  vincit,  sed  qui  succumbere  novit. 

Et  didicit  melius  tw  amx.katuraXnv. 
Epigramma  CC1I. — Simius. 

Callidus  emissas  eludere  simius  hastas, 

Si  mihi  cauda  foret,  cercopithecus  eram. 
Epigramma  CCIII. — Puella  Gaditana. 

Tam  tremulum  crissat,  tam  blandum  prurit,  ut 
Masturbatorem  fecerit  Hippolytum.  [ipsum 
Epigramma  CCIV. — Cymbala. 
jEra  Celaenaeos  lugentia  Matris  amores 
Esuriens  Gallus  vendere  saepe  solet. 
Epigramma  CCV. — Puer  cinaedus. 

Sit  nobis  aetate  puer,  non  pumice,  laevis. 

Propter  quem  placeat  nulla  puella  mihi. 

Epigramma  CCVI. — Cestos. 

Collo  necte,  puer,  meros  amores, 

Ceston  de  Veneris  sinu  calentem. 

Epigramma  CCVII. — Idem. 

Sume  Cytheriaco  medicatum  nectare  ceston. 
Ussit  amatorem  balteus  iste  Jovem 
Epigramma  CCVIII. — Notarius. 

Currant  verba  licet,  manus  est  velocior  illis : 
Nondum  lingua  suum,  dextra  peregit  opus. 
Epigramma  CCIX. — Concha. 

Laevis  ab  aequorea  cortex  Mareotica  concha 
Fiat :  inoffensa  curret  arundo  via. 

Epigramma  CCX. — Morio. 

Non  mendax  stupor  est,  nec  fingitur  arte  dolosa 
Quisquis  plus  justo  non  sapit,  ille  sapit. 
Epigramma  CCXI. —  Caput  arietinum. 
Mollia  Phryxei  secuisti  colla  mariti. 

Hoc  meruit,  tunicam  qui  tibi, saeve,  dedit? 
Epigramma  CCXII. — Pumilio. 

Si  solum  spectes  hominis  caput,  Hectora  credas 
Si  stantem  videas,  Astyanacta  putes. 
Epigramma  CCXIII. — Parma. 

Haec,  quae  saepe  solet  vinci,  quae  vincere  raro, 
Parma  tibi,  scutum  pumilionis  erit 

Epigramma  CCXIV. — Pueri  comcedi. 

Non  erit  in  turba  quisquam  Uluroip-ivas  ista: 

Sed  poterit  quivis  esse  'E^a^arav. 
Epigramma  CC XV  —Fibula. 

Dic  mihi  simpliciter,  comoedis  et  citharoedis 
Fibula  quid  praestat  ?  carius  ut  futuant. 
Epigramma  CCXVI. — Accipiter. 

Praedo  fuit  volucrum,  famulus  nunc  aucupis :  idem 
Decipit,  et  captas  non  sibi  maeret  aves. 
Epigramma  CCXV1I. — Opsonator. 

Dic  quotus,  et  quanti  cupias  coenare;  nec  unum 
Addideris  verbum  :  coena  parata  tibi  est. 
Epigramma  CCXV1II. — Calami  aucupatorii. 
Non  tantum  calamis,  sed  cantu  fallitur  ales, 
Callida  dum  tacita  crescit  arundo  manu 


Epigramma  CCXIX. —  Cor  bubulum. 
Pauper  causidicos  nullos  referentia  nummos 
Carmina  cum  scribas;  accipe  cor,  quod  habes 
EriGRAMMA  CCX X.—  Coquus . 

Non  satis  est  ars  sola  coquo  *.  servire  palatum 
Nolo:  coquus  domini  debet  habere  gulam. 
Epigramma  CCXXI. — Craticula  cum  vtru. 
Parva  tibi  curva  craticula  sudet  ofella  : 
Spumeus  in  longa  cuspide  fumet  aper. 
Epigramma  CCXXII. — Pistor  dulciarius. 
Mille  tibi  dulces  operum  manus  ista  figuras 
Exstruit :  huic  uni  parca  laborat  apis. 
Epigramma  CCXXIII. — Jentacula. 
Surgite ;  jam  vendit  pueris  jentacula  pistor, 
Cristataeque  sonant  undique  lucis  aves. 


EPIGRAMMATA  QUAEDAM  MARTIALI  AFFICTA. 


Epigramma  I. — Ad  Sccevolam. 

Scaevola,  tu  coenas  apud  omnes,  nullus  apud  te  : 

Alterius  siccas  pocula,  nemo  tua. 

Aut  tu  redde  vices,  aut  desine  velle  vocari : 
Dedecus  est  semper  sumere,  nilque  dare. 

Epigramma  II. — Ad  Auctum. 

Exigis  a  nobis,  quem  nulli  solvis,  amorem : 

Quam  nulli  praestas,  exigis.  Aucte,  fidem. 
Exigis  a  nobis,  quem  non  merearis,  honorem : 
Mirum  est,  quod  non  das,  id  tibi  velle  dari 

Epigramma  III. — Ad  Regulum. 

Praedicat  Hermagoras, non  omnibus  esseplacen- 
Elige  de  multis,  Regule,  cui  placeas,  [dum. 


Epigramma  IV.—  Ad  Aulicum. 

Multa  mihi  donas;  vereor  ne  multa  requiras 
Nolo  mihi  dones.  Aulice,  si  repetas. 

Epigramma  V. — In  Turgidum. 

In  noctem  prandes,  in  noctem,  Turgide,  coenas, 
Multimodoque  mades  nocte  dieque  mero  . 
Cumque  cuti  studeas,  uxorem  ducere  non  vis  . 

Cum  nolis,  dicis,  Vita  pudica  placet. 
Turgide,  mentiris  :  non  est  haec  vita  pudica.  6 
Vi»  dicam  quae  sit  vita  pudica  ?  modus. 

Epigramma  VI. — In  Laidem. 
Formosissima  Lai  foeminarum, 

Dum  noctis  pretium  tibi  requiro. 

Magnum  continuo  petis  talentum 
Tanti  non  emo,  Lai,  poenitere. 

A.  D.  90. 

De  Sulpicia,  Caleni  vili  nobilis  uxore,  castique  amoris  poetria,  vide  Martialem  Lib  X. 
Epig.  XXXV.  XXXV11I. 


De  statu  reipublicce  temporibus  Domitiani,  cum 
edicto  philosophos  urbe  exegisset. 

Musa,  quibus  numeris  heroas  et  arma  frequentas, 
Fabellam  permitte  mihi  detexere  paucis. 

Nam  tibi  secessi,  tecum  penetrale  retractans 
O  ♦*.«.,  V  e  Consilium.  Quare  nec  carmine  curro  phalaeco. 
Nec  trimetro  [iambo,]  nec  qui  pede  fractus  eodem 
Fortiter  irasci  didicit  duce  Clazomeneo.  6 

Caetera  quin  etiam,  quot  denique  mollia  lusi, 
Primaque  Romanas  docui  contendere  Graiis, 

Et  salibus  variare  novis,  constanter  omitto : 
Teque,  quibus  princeps  et  facundissima  calles,  10 
Aggredior:  precibus  descende  clientis,  et  audi. 

Dic  mihi,  Calliope,  quidnam  pater  ille  deorum 
Cogitat?  an  terras  et  patria  saecula  mutat, 
Quasque  dedit  quondam,  maerentibus  eripit  artes  ? 
Nosque  jubet  tacitos,  et  jam  rationis  egenos,  15 
Non  aliter,  primo  quam  cum  subreximus  aevo. 
Glandibus  et  purae  rursus  procumbere  lymphae  ? 
An  reliquas  terras  conservat  amicus  et  urbes. 

Sed  genus  Ausonium,  Remulique  exturbat  alum¬ 
nos?  [ingens 

Quid  reputemus  enim  ?  Duo  sunt,  quibus  extulit 
Roma  caput,  virtus  belli,  et  sapientia  pacis.  21 
Sed  virtus  agitata  domi,  et  socialibus  armis. 

In  freta  Sicaniae,  et  Carthaginis  exiit  arces, 
Caeteraque  imperia, et  totum  simul  abstulit  orbem. 
Deinde,  velut  stadio  victor  qui  solus  Achaeo  25 
1  !  Languet,  et  immota  secum  virtute  fatiscit : 

Sic  itidem  Romana  manus,  contendere  postquam 
Destitit,  et  pacem  longis  frenavit  habenis. 

Ipsa  domi  leges  et  Graia  inventa  retractans. 
Omnia  bellorum  terra  quaesita  marique  30 

Praemia,  consilio  et  molli  ratione  regebat. 

Stabat  in  his:  neque  enim  poterat  constare  sine 
ipsis : 

Aut  frustra  uxori  mendaxque  Diespiter  olim, 
Imperium  sine  fine  dedi,  dixisse  probatur. 

Nunc  igitur,  qui  res  Romanas  temperat  impar, 


Non  trabe,  sed  tergo  prolapsus,  et  ingluvie  albus, 
Et  studia,  et  sapiens  hominum  nomenque  genus¬ 
que  37 

Omnia  abire  foras,  atque  Urbe  excedere  jussit. 
Quid  facimus?  Graios,  hominumque  reliquimus 
urbes. 

Ut  Romana  foret  magis  his  instructa  magistris : 
Nunc,  Capitolino  veluti  turbante  Camillo  41 
Ensibus  et  trutina  Galli  fugere  relicta,  S 
Sic  nostri  [palare]  senes  [dicuntur,]  et  ipsi 
Ut  ferale  suos  onus  exstirpare  libellos. 

Ergo  Numantinus  Libycusque  erravit  in  isto  45 
Scipio,  qui  Rhodio  crevit  formante  magistro, 
Caetera  et  illa  manus  bello  fecunda  secundo  : 
Quos  inter  prisci  sententia  dia  Catonis 
Scire  adeo  magni  fecisset,  utrumne  secundis 
An  magis  adversis  staret  Romana  propago.  50 
Scilicet  adversis :  nam  cum  defendier  armis 
Suadet  amor  patriae,  et  captiva  penatibus  uxor, 
Convenit,  ut  vespis,  quorum  domus  arxque  move- 
Turba  rigens  strictis  per  lutea  corpora  telis,  [tur. 
Ast  ubi  pax  secura  redit,  oblita  laborum  55 
Plebs,  patresque  simul  somno  moriuntur  obeso. 
Romulidarum  igitur  longa  et  gravis  exitium  pax. 
Hoc  fabella  modo  pausam  facit.  Optima, 
posthac,  [tas 

Musa,  velim  moneas,  sine  qua  mihi  nulla  volup- 
Vivere,  uti  Lydus  quondam  dum  Smyrna  periret, 
Nosne  itidem  migrare  velis :  vel  denique  quidvis : 
Te,  dea,  quseso  illud  tantum ;  Romana  Caleno 
Moenia,  jucundos  pariter  ne  obverte  Sabinos.  63 
Haec  ego  :  tum  paucis  dea  me  dignatur,  et  infit. 
Pone  metus  aequos,  cultrix  mea ;  summa  tyranno 
Ecce  instant  odia,  et  nostro  periturus  in  ore  est. 
Nam  laureta  Numae,  fontesque  habitamus  eosdem, 
Et  comite  Egeria  ridemus  inania  coepta. 

Vive,  vale  :  manet  hunc  pulchrum  sua  fama  do¬ 
lorem. 

Musarum  spondet  chorus,  et  Romanus  Apollo 

P.  P APIN II  STATII  SYLVARUM  LIBRI  QUINQUE. 


LIBER  PRIMUS. 


A.  D.  61 — 96. 

P  Papinius  Statius  Neapoli  natus  est  honesta  domo,  patre  grammatico,  doctrina  litterisque 
insigni ;  qui  filium  suum  in  quinquennali  Neapolitanorum  certamine  poetica  corona  ornatum, 
quam  et  ipse  antea  gestaverat,  spectavisse  narratur.  Ab  hoc  institutus,  Romam  juvenis  adhuc 
carminum  suorum  fama  complevit.  Domitiano  quidem  principi  plus  etiam,  quam  integro 
licuerat,  placuit.  Uxorem  duxit  Claudiam  amantissimam,  fideique  eximiam ;  omninoque,  ut  ad 
caritates  colendas  propensus,  ita  et  domi  et  amicitiis  beatus  fuisse  videtur.  Caeterum  post 
Thebaidem  duodecennali  labore  absolutam,  Achilleidem  molientem  in  ipsis  operis  initiis  imma¬ 
tura  mors  prsevertit. 


STATIUS  STELLiE  SUO  SALUTEM. 


Diu  multumque  dubitavi,  Stella  juvenis  optime,  et  in  studiis  nostris  eminentissime  qua  parte 
voluisti,  an  hos  libellos,  qui  mihi  subito  calore  et  quadam  festinandi  voluptate  fluxerunt,  cum 
singuli  de  sinu  meo  prodiissent,  congregatos  ipse  dimitterem.  Quid  enim  *  *  *  *  quoque 

auctoritate  editionis  onerari,  quod  adhuc  pro  Thebaide  mea  (quamvis  me  reliquerit)  timeo? 
Sed  et  Culicem  legimus,  et  Batrachomyomachiam  agnoscimus :  nec  quis;uam  est  illus¬ 
trium  poetarum,  qui  non  aliquid  operibus  seriis  stylo  remissiore  praeluserit.  Quid,  quod  haec 
serurti  erat  continere,  cum  illa  vos  certe,  quorum  honori  data  sunt,  haberetis  ?  Sed  apud  caeteros 
necesse  est  multum  illis  pereat  ex  venia,  cum  amiserint,  quam  solam  habuerunt,  gratiam  cele¬ 
ritatis.  Nullum  enim  ex  illis  biduo  longius  tractum  :  quaedam  et  singulis  diebus  effusa. 
Quamvis  metuo  ne  verum  istuc  versus  quoque  ipsi  de  se  probent.  Primus  libellus  sacro¬ 
sanctum  habet  testem  :  sumendum  enim  erat  a  Jove  principium.  Caeterum  hos  versus,  quos 
in  equum  maximum  feci,  indulgentissimo  imperatori  postero  die,  quam  dedicatum  erat  opus, 
tradere  jussus  sum.  Potuisti  illud,  dicet  aliquis,  et  ante  vidisse.  Respondebis  illi  tu,  Stella 
carissime,  qui  Epithalamion  tuum,  quod  mihi  injunxeras,  scis  biduo  scriptum.  Audacter  meher- 
cule,  sed  tamen  cclxxvii  hexametros  habet  At  fortasse  tu  pro  collega  mentieris?  Manlius 
certe  Vopiscus  vir  eruditissimus,  et  qui  praecipue  vindicat  a  situ  litteras  jam  paene  fugientes,  solet 
ultro  quoque  nomine  eo  gloriari,  villam  Tiburtinam  suam  descriptam  a  nobis  uno  die. 
Sequitur  libellus  Rutilio  Gallico  Valenti  dedicatus :  de  quo  nihil  dico,  ne  videar  defuncti  testis 
occasione  mentiri.  Nam  Claudii  Etrusci  testimonium  exstat,  qui  Balneolum  a  me  suum  intra 
moram  ccenae  recepit.  In  fine  sunt  Calendae  Decembres,  quibus  utique  credetur :  noctem 
enim  illam  felicissimam  habent,  et  voluptatibus  publicis  inexpertam. 


Equus  maximus  Domitiani. 

Quae  superimposito  moles  geminata  colosso 
Stat  Latium  complexa  forum  ?  coelone  peractum 
Fluxit  opus?  Siculis  an  conformata  caminis 
Effigies  lassum  Steropem  Brontemque  reliquit? 
An  te  Palladiae  talem,  Germanice,  nobis  5 

Effinxere  manus,  qualem  modo  frena  tenentem 
Rhenus,  et  attoniti  vidit  domus  ardua  Daci  ? 
Nunc  age,  fama  prior  notum  per  saecula  nomen 
Dardanii  miretur  equi,  cui  vertice  sacro 
Dindymon,  et  caesis  decrevit  frondibus  Ide  :  10 

Hunc  neque  discissis  cepissent  Pergama  muris. 
Nec  grege  permixto  pueri  innuptaeque  puellae. 
Ipse  nec  iEneas,  nec  magnus  duceret  Hector^ 
Adde,  quod  ille  nocens,  saevosque  amplexus 
Achivos ; 

Hunc  mitis  commendat  eques :  juvat  ora  tueri  15 
Mixta  notis  belli,  placidamque  gerentia  pacem. 
Nec  veris  majora  putes ;  par  forma  decorque, 
Par  honor:  exhaustis  Martem  non  altius  armis 


Bistonius  portat  sonipes,  magnoque  superbit 
Pondere;  nec  tanto  raptus  prope  flumina  cursu 
Fumat,  et  ingenti  propellit  Strymona  flatu.  21 
Par  operi  sedes.  Hinc  obvia  limina  pandit. 

Qui  fessus  bellis,  adscitae  munere  prolis,  '  t  i 

Primus  iter  nostris  ostendit  in  aethera  divis. 

Discitur  e  vultu  quantum  tu  mitior  armis  ;  25 

Qui  nec  in  externos  facilis  saevire  furores, 

Das  Cattis  Dacisque  fidem  :  te  signa  ferente 
Et  minor  in  leges  iret  gener,  et  Cato  castas.  f  a  < 
At  laterum  passus  hinc  Julia  tecta  tuentur. 

Illinc  belligeri  sublimis  regia  Pauli.  30 

Terga  pater,  blandoque  videt  Concordia  vultu. 

Ipse  autem  puro  celsum  caput  aere  septus 
Templa  superfulges,  et  prospectare  videris. 

An  nova  contemtis  surgant  Paliatia  flammis 
Pulchrius :  an  tacita  vigilet  face  Troicus  ignis,  85_ *  ‘~ 
Atque  exploratas  jam  laudet  Vesta  ministras. 

Dextra  vetat  pugnas  :  laevam  Tritonia  virgo 
Non  gravat,  et  sectae  praetendit  colla  Medusae, 

,\Ceu  stimulis  accendat  equum :  nec  dulcior  usquam 
Lecta  dege  sedes;  nec  si  patris  ipsa  teneret  40 
Pectora,  quse  mundi  valeant  evolvere  curas. 

Et,  cui  se  totis  Temese  dedit  hausta  metallis. 

It  tergo  demissa  chlamys.  Latus  ense  quieto 
Securum  ;  magnus  quanto  mucrone  minatur 
Noctibus  hibernis,  et  sidera  terret  Orion.  45 
At-  sonipes,  habitus  animosque  imitatus  heriles. 
Acrius  attollit  vultus,  cursumque  minatur: 

Cui  rigidis  stant  colla  jubis,  vivusque  per  armos 
Impetus,  et  tantis  calcaribus  ilia  late 
Suffectura  patent :  vacuge  pro  cespite  terrae  50 
iErea  captivi  crinem  terit  ungula  Rheni. 

Hunc  et  Adrasteus  visum  extimuisset  Arion, 

Et  pavet  adspiciens  Ledaeus  ab  aede  propinqua 
Cyllarus  :  hic  domini  nunquam  mutabit  habenas 
Perpetuus  frenis,  atque  uni  serviet  astro.  65 
Vix  sola  sufficiunt,  insessaque  pondere  tanto 
Subter  anhelat  humus  :  nec  ferro  aut  aere  labo- 
Sed  Genio  ;  teneat  quamvis  aeterna  crepido,  [rant. 
Quae  superingesti  portaret  culmina  montis, 
Coeliferique  attrita  genu  durasset  Atlantis.  60 
Nec  longae  traxere  morae  ;  juvat  ipsa  labores 
Forma  dei  praesens,  operique  intenta  juventus 
Miratur  plus  posse  manus :  strepit  ardua  pulsu 
Machina  continuo:  septem  per  culmina  [montes] 
It  fragor,  et  magnae  vincit  vaga  murmura  Romae. 
Ipse  loci  custos,  cujus  sacrata  vorago  66 

Famosique  lacus  nomen  memorabile  servant. 
Innumeros  aeris  sonitus,  et  verbere  crebro 
Ut  sensit  mugire  forum,  movet  horrida  sancto 
Ora  situ,  meritaque  caput  venerabile  quercu.  70 
Ac  primum  ingentes  habitus,  lucemque  coruscam 
Expavit  majoris  equi,  terque  ardua  mersit 
Colla  lacu  trepidus  :  laetus  mox  praeside  viso. 
Salve,  magnorum  proles  genitorque  deorum, 
Auditum  longe  numen  mihi.  Nunc  meafelix,75 
Nunc  veneranda  palus,  cum  te  prope  nosse,  tuum- 
Immortale  jubar  vicina  sede  tueri  [que 

Concessum.  Semel  auctor  ego  inventorque  salutis 
Romuleae ;  tu  bella  Jovis,  tu  proelia  Rheni, 

JTu  civile  nefas,  tu  tardum  in  foedera  montem  80 
Longo  Marte  domas.  Quod  si  te  nostra  tulissent 
Saecula,  tentasses,  me  non  audente,  profundos 
Ire  lacus  :  sed  Roma  tuas  tenuisset  habenas. 
Cedat  equus,  Latiae  qui  contra  templa  Diones 
Caesarei  stat  sede  fori ;  quem  traderis  ausus 
Pellaeo,  Lysippe,  duci,  mox  Caesaris  ora  86 
Aurata  cervice  tulit:  vix  lumine  fesso 
Explores,  quam  longus  in  hunc  despectus  ab  illo. 
Quis  rudis  usque  adeo,  qui  non,  ut  viderit  ambos, 
Tantum  dicat  equos, quantum  distare  regentes  ?  90 
Non  hoc  imbriferas  hiemesopus,  aut  Jovis  ignem 
Tergeminum,  Aiolii  non  agmina  carceris  horret, 
Annorumve  moras  :  stabit  dum  terra,  polusque. 
Dum  Romana  dies.  Huc  et  sub  nocte  silenti, 
Cum  superis  terrena  placent,  tua  turba  relicto  95 
Labetur  coelo,  miscebitque  oscula  juxta  : 

Ibit  in  amplexus  natus,  fraterque,  paterque. 

Et  soror:  una  locum  cervix  dabit  omnibus  astris. 
Utere  perpetuum  populi  magnique  senatus 
Munere:  Apelleae  cuperent  te  scribere  cerae,  100 
Optassetque  novo  similem  te  ponere  templo 
Atticus  Elei  senior  Jovis ;  et  tua  mitis 
Ora  Taras,  tua  sidereas  imitantia  flammas 
Lumina  contemto  mallet  Rhodos  aspera  Phoebo. 
Certus  ames  terras,  et  quae  tibi  templa  dicamus 
Ipse  colas;  nec  te  coeli  juvet  aula  :  tuosque  106 
Huic  laetus  dono  videas  dare  thura  nepotes. 


II.  Epithalamion  Stella  et  Violantilla. 
Unde  sacro  Latii  sonuerunt  carmine  montes  ? 
Cui,  Paean,  nova  plectra  moves,  humeroque  co¬ 
manti 

Facundum  suspendis  ebur  ?  procul  ecce  canoro 
Demigrant  Helicone  deae,  quatiuntque  novena 
Lampade  sollennem  thalamis  coeuntibus  ignem. 
Et  de  Pieriis  vocalem  fontibus  undam.  6 

Quas  inter  vul  u  petulans  Elegia  propinquat, 
Celsior  adsueto,  divasque  hortatur,  et  ambit 
Alternum  factura  pedem  :  decimamque  videri 
Se  cupit,  et  medias  fallit  permixta  sorores.  1 0 
Ipsa  manu  nuptam  genitrix  ^Eneia  ducit 
Lumina  demissam,  et  dulci  probitate  rubentem . 
Ipsa  toros  et  sacra  parat;  cinctuque  Latino 
Dissimulata  deam,  crinem,  vultumque,  genasque 
Temperat,  atque  nova  gestit  minor  ire  marita.  15 
Nosco  diem  causasque  sacri :  te  concinit  iste, 
(Pande  fores)  te,  Stella,  chorus :  tibi  Phoebus,  et 
Evan, 

Et  de  Maenalia  volucer  Tegeaticus  umbra 
Serta  ferunt :  nec  blandus  Amor,  nec  Gratia  cessat 
Amplexum  niveos  optatae  conjugis  artus  20 
Floribus  innumeris  et  olenti  spargere  nimbo. 

Tu  modo  fronte  rosas,  violis  modo  lilia  mixta 
Excipis,  et  dominae  niveis  a  vultibus  obstas. 
Ergo  dies  aderat  Parcarum  conditus  albo 
Vellere,  quo  Stellae  Violantillaeque  professus  25 
Clamaretur  Hymen  :  cedant  curaeque  metusque : 
Cessent  mendaces  obliqui  criminis  astus  : 

Fama,  tace  :  subiit  leges,  et  frena  momordit 
Ille  solutus  amor  :  consumta  est  fabula  vulgi. 

Et  narrata  diu  viderunt  oscula  cives.  30 

Tu  tamen  attonitus,  quamvis  data  copia  tantae 
Sortis,  adhuc  optas,  permissaque  numine  dextro 
Vota  paves.  Pone  o  dulcis  suspiria  vates, 

Pone,  tua  est :  licet  expositum  per  limen  aperto 
Ire,  redire  gradu  :  jam  nusquam  janitor,  aut  lex. 
Aut  pudor:  amplexu  tandem  satiare  petitae  36 
Conjugis,  et  duras  pariter  reminiscere  noctes. 
Digna  quidem  merces,  etsi  tibi  Juno  labores 
Herculeos,  Stygiis  et  si  concurrere  monstris 
Fata  darent,  si  Cyaneos  raperere  per  aestus.  40 
Hanc  propter  tanti  Pisaea  lege  trementem 
Currere,  et  CEnomai  fremitus  audire  sequentis. 
Nec  si  Dardania  pastor  temerarius  Ida 
Sedisses,  haec  dona  forent :  nec  si  alma  per  auras 
Te  potius  prensa  veheret  Tithonia  biga.  45 
Sed  quae  causa  toros  inopinaque  gaudia  vati 
Attulit,  hic  mecum,  dum  fervent  agmine  postes 
Atriaque,  et  multa  pulsantur  limina  virga, 

Hic,  Erato  jucunda,  doce  :  vacat  apta  movere 
Colloquia,  et  docti  norunt  audire  penates.  50 
Forte,  serenati  qua  stat  plaga  lactea  coeli, 

Alma  Venus  thalamo,  pulsa  modo  nocte,  jacebat 
Amplexu  duro  Getici  resoluta  mariti. 

Fulcra  torosque  deae  fenerum  premit  agmen 
Amorum  : 

Signa  petunt, quas  ferre  faces,quse  pectora  figi  55 
Imperet;  an  terris  saevire,  an  malit  in  undis, 

An  miscere  deos,  an  adhuc  vexare  Tonantem. 
Ipsi  animus  nondum,  nec  cordi  fixa  voluntas  : 
Fusjgt  iacet  stratis,  ubi  quondam  conscia  culpae 
Lemnia  repserunt  deprenso  vincula  lecto.  60 
Hic  puer  e  turba  volucrum,  cui  plurimus  ignis 
Ore,  manuque  levi  nunquam  frustrata  sagitta. 
Agmine  de  medio  tenera  sic  dulce  profatus 
Voce  :  pharetrati  pressere  silentia  fratres. 

Scis  ut,  mater,  ait,  nulla  mihi  dextera  segnis  6S 

Militia:  quemcunque  hominum  divumque  dedisti, 
Uritur;  at  tandam  lacrymis,  et  supplice,  dex¬ 
tra, 

Et  votis  precibusque  viri  concede  moveri, 

O  genitrix;  duro  nec  enim  ex  adamante  creati, 
Sed  tua  turba  sumus:  clarus  de  gente  Latina  70 
Est  juvenis,  quem  patriciis  majoribus  ortum 
Nobilitas  gavisa  tulit,  prasagaque  formae 
Protinus  e  nostro  posuit  cognomina  coelo. 

Hunc  egomet  tota  (quoniam  tibi  dulce)  pharetra 
Improbus,  et  densa  trepidantem  cuspide  fixi.  75 
Quamvis  Ausoniis  multum  gener  ille  petitus 
Matribus,  edomui  victum,  dominaeque  potentis 
Ferre  jugum,  et  longos  jussi  sperare  per  annos. 
Ast  illam  summa  leviter  (sic  namque  jubebas) 
Lampade  parcentes, et  inerti  strinximus  arcu.  80 
Ex  illo  quantos  juvenis  premat  anxius  ignes 
Testis  ego,  attonitus  quantum  me  nocte  dieque 
Urgentem  ferat :  haud  ulli  vehementior  unquam 
Incubui,  genitrix,  iterataque  vulnera  fixi. 

Vidi  ego  et  immiti  cupidum  decurrere  campo  85 
Hippomenem,  nec  sic  nieta  pallebat  in  ima. 

Vidi  et  Abydeni  juvenis  certantia  remis 
Brachia,  laudavique  manus,  et  saepe  natanti 
Praeluxi ;  minor  ille  calor,  quo  saeva  tepebant 
iEquora.  Tu  veteres,  juvenis,  transgressus  amores. 
Ipse  ego  te  tantos  stupui  durasse  per  aestus,  91 
Firmavique  animos,  blandisque  madentia  plumis 
Lumina  detersi.  Qaoties  mihi  questus  Apollo, 
Sic  vatem  maerere  suum  !  Jam,  mater,  amatos 
Indulge  thalamos.  Noster  comes  ille  piusque95 
Signifer,  armiferos  poterat  memorare  labores, 
Claraque  facta  virum,  et  touentes  sanguine  cam- 
pos : 

Sed  tibi  plectra  dedit,  mitisque  incedere  vates 
Maluit,  et  nostra  laurum  subtexere  myrto. 

Hic  juvenum  lapsus, suaque  haud  extrema  revolvit 
Vulnera:  pro  quanta  est  Paphii  reverentia,  mater. 
Numinis!  hic  nostra  deflevit  fl.ta  columbas. 
Dixerat :  et  tenera  matris  cervice  pependit 
Blandus,  et  admotis  tepefecit  pectora  pennis. 

Illa  refert,  vultu  non  adspernata  rogari :  105 

Grande  quidem,  rarumque  viris,  quos  ipsa  probavi, 
Pierius  votum  juvenis  capit:  hanc  ego,  forma; 
Egregium  mirata  decus,  cui  gloria  patrum 
Et  generis  certabat  honos,  tellure  cadentem 
Excepi,  fovique  sinu  ;  nec  colla  genasque  110 
Comere,  nec  pingui  crinem  deducere  amomo 
Cessavit  mea,  nate,  manus:  mihi  dulcis  imago 
Prosiluit:  celsae  procul  adspice  frontis  honores, 
Suggestumque  comae  :  Latias,  metire,  quid  ultra 
Emineat  matres;  quantum  Latonia  Nymphas  115 
Virgo  premit,  quantumque  egomet  Nereidas  exsto. 
Haec  et  caeruleis  mecum  consurgere  digna 
Fluctibus,  et  nostra  pariter  considere  concha. 

Et  si  flammiferas  potuisset  scandere  sedes, 
Hasque  intrare  domos,  ipsi  erraretis,  Amores.  120 
Huic  quamvis  census  dederim  largita  beatos, 
Vincit  opes  animo  :  queritur  jam  Seras  avaros 
Augustum  spoliare  nemus,  Clymeneaque  deesse 
Germina,  nec  virides  satis  illacrymare  soroies: 
Fellera  Sidonio  jam  pauca  rubescere  tabo,  125 
Raraque  longaevis  nivibus  crystalla  gelari. 

Huic  Hermum,  fulvoque  Tagum  decurrere  limo, 
(Nec  satis  ad  cultus,)  huic  Inda  monilia  Glaucum, 
Proteaque,  atque  omnem  Nereida  quaerere  jussi. 
Hanc  si  Thessalicos  vidisses,  Phoebe,  per  agros. 
Secura  erraret  Daphne:  si  liitore  Naxi  181 
Theseum  juxta  foret  haec  conspecta  cubile, 
Gnossida  desertum  profugus  liquisset  et  Evan. 


Quod  nisi  me  longis  placasset  Juno  querelis, 
lluic  falsus  pennas  et  cornua  sumeiet  aethrae  185 
Rector,  in  hanc  alio  cecidisset  J  upiter  auro. 

Sed  dabitur  juveni,  cui  tu,  mea  summa  potestas 
Nate,  cupis:  thalami  quamvis  mg.i  ferre  secundi 
Saepe  neget  maerens,  ipsam  jam  cedere  sensi, 
Inque  vicem  tepuisse  viro.  Sic  fata,  levavit  I  40 
Sidereos  artus,  thalamique  egressa  superbum 
Limen,  Amyclaeos  ad  frena  citavit  olores. 

Jungit  Amor,  laetamque  vehens  per  nubila  matrem 
Gemmato  temone  sedet.  Jam  'l  ibris,  et  arces 
Iliacae:  pandit  nitidos  Venus  alma  penates,  145 
Claraque  gaudentes  plauserunt  limina  cycni. 
Digna  deae  sedes,  nitidis  nec  sordet  ab  astris. 

Hic  Libycus,  Phrygiusque  silex,  hic  dura  Laco- 

Saxa  virent:  hic  flexus  onyx,  et  concolor  alto 
Vena  mari,  rupesque  nitent,  quis  purpura  cedit 
CEbalis,  et  Tyrii  moderator  livet  aeni.  151 

Pendent  innumeris  fastigia  nixa  columnis: 
Robora  Dalmatico  lucent  satiata  metallo 
Excludunt  radios  sylvis  decussa  vetustis 
Frigora:  perspicui  vivunt  in  marmore  fontes. 

Nec  servat  Natura  vices  :  hic  Sirius  alget,  156 
Bruma  tepet,  versumque  domus  sibi  temperat  an- 
Exsultat  visu  tectisque  potentis  alumnae  [r.um. 
Non  secus  alma  Venus, quam  si  Paphon  aequore  ab 
alto,  ‘ 

Idaliasve  domos,  Erycinave  templa  subiret.  160 
Tunc  ipsam  solo  reclinem  aftata  cubili : 

Quonam  hic  usque  sopor,  vacuique  modestia  lecti, 
O  mihi  Laurentes  inter  dilecta  puellas? 

Quis  morum,  fideique  modus?  nunquamne  vir  ili 
Submittere  jugo  ?  veniet  jam  tristior  aetas:  165 
Exerce  formam,  et  fugientibus  utere  donis 
Non  ideo  tibi  tale  decus,  vultusque  superbos, 
Mequededi,  viduos  ut  transmittare  per  annos, 
Ceu  non  cara  mihi :  satis  o,  nimiunupie,  priores 
Despexisse  procos :  at  enim  hic  tibi  sanguine  toto 
Deditus,  unam  omnes  in  er  miratur  amatque,  1 7 1 
Nec  formae,  nec  stirpis  egens;  nam  docta  pei 
urbem 

Carmina  qui  juvenes,  quae  non  d:dicere  puellae  5 
Hunc  et  bissenos  (sic  indulgentia  pergat 
Praesidis  Ausonii)  cernes  alto llere  lasces  175 
Ante  diem:  certe  jam  nunc  Cybeleia  novit 
Limina,  et  Euboicae  carmen  legit  ille  Sibyllae. 
Jamque  parens  Latius  (cujus  praenoscere  mentem 
Fas  mihi)  purpureos  habitus,  juvenique  curule 
Indulgebit  ebur:  Dacas  (quae  gloria  major?)  180 
Exuvias,  laurosque  dabit  celebrare  recentes. 

Ergo  age,  junge  toros,  atque  otia  deme  juventae. 
Quas  ego  non  gentes,  quae  non  face  corda  jugavi  ? 
Alituum,  pecudumque  mihi,  durique  ferarum 
Non  renuere  greges:  ipsum  in  connubia  terrae 
iElhera,  cum  pluviis  larescunt  nubila,  solvo  : 

Sic  rerum  series,  mundique  revertitur  aetas. 

Unde  novum  Trojae  decus,  ardentumque  deorum 
Raptorem,  Phrygio  si  non  ego  juncta  marito  ? 
Lydius  unde  meos  iterasset  Tibris  Iulos;  190 
Quis  septemgeminae  posuisset  moenia  Romae 
Imperii  Latiale  caput,  nisi  Dardana  furto 
Cepisset  Martem,  nec  me  prohibente,  sacerdos? 
Ilis  mulcet  dictis,  tacitumque  inspirat  amorem 
Connubii :  redeunt  animo  jam  vota,  precesque, 

Et  lacrymae,  vigilesque  viri  prope  limina  questu» 
Asteris  et  vati  totam  cantata  per  urbem;  197 
Asteris  ante  dapes,  nocte  Asteris,  Asteris  ortu, 
Quantum  non  clamav. s  Hylas ;  jamque  asper 

Flectere  corda  libens,  et  jam  sibi  dura  videri.  200 
Macte  toris,  Latios  inter  placidissime  vates. 

Qui  durum  permensus  i  er,  coeptosque  labores, 
Prendisti  portus.  Tumidae  sic  transfuga  Pisae 
Amnis,  in  externos  longe  flammatus  amores. 
Flumina  demerso  trahit  intemerata  canali,  205 
Donec  Sicanios  tandem  prolatus  anhelo 
Ore  bibat  fontes:  miratur  dulcia  Nais 
Oscula,  nec  credit  pelago  venisse  maritum. 

Quis  tibi  tunc  alacri,  coelestum  munere  clare 
Stella,  dies?  quanto  salierunt  pectoia  voto,  210 
Dulcia  cum  dominse  dexter  connubia  vultus 
Annuit!  ire  polo,  nitidosque  errare  per  axes 
Visus.  Ainyclseis  minus  exsultavit  arenis 
Pastor,  ad  ldseas  Helena  veniente  carinas: 
Thessala  nec  talem  viderunt  Pelea  Tempe,  215 
Cum  Thetin  Haemoniis  Chiron  accedere  terris 
Erecto  prospexit  equo.  Quam  longa  morantur 
Sidera!  quam  segnis  votis  Aurora  mariti! 

At  procul  ut  Stellae  thalamos  sensere  parari 
Latous  vatum  pater,  et  Semeleius  Evan;  220 
Hic  movet  Ortygia,  movet  hic  rapida  agmina 
Nysa : 

Huic  Lycii  montes,  gelidgeque  umbracula  Thym- 
Et,  Parnasse,  sonas;  illi  Pangaea  resultant,  [brae, 
Ismaraque,  et  quondam  genialis  littora  Naxi. 
Tunc  caras  iniere  lores,  comitique  canoro  225 

Sic  clielyn,  hic  flavam  maculoso  nebrida  tergo, 
ic  thyrsos,  hic  plectra,  ferunt:  hic  enthea  lauro 
Tempora,  Minoa  crinem  premit  ille  corona. 
Vixdum  emissa  dies,  et  jam  socialia  praesto 
Omina;  jam  festa  fervet  domus  utraque  pompa: 
Fronde  virent  postes,  effulgent  compita  flammis,, 
Et  pars  immensae  gaudet  celeberrima  Romae. 
Omnis  honos,  cuncti  veniunt  ad  limina  fasces : 
Omnis  plebeio  teritur  praetexta  tumultu  :  234 

Hic  eques,  hic  juvenum  coetu  stola  mixta  laborat. 
Felices  utrosque  vocant:  sed  in  agmine  plures 
Invidere  viro.  Jamdudum  poste  reclinis 
Quaerit  Hymen  thalamis  intactum  dicere  carmen, 
Quo  vatem  mulcere  queat:  dat  Juno  verenda 
Vincula,  et  insigni  geminat  Concordia  taeda.  240 
Hic  fuit  ille  dies:  noctem  canat  ipse  maritus, 
Quantum  nosse  licet.  Sic  victa  sopore  doloso 
Martia  fluminea  posuit  latus  Ilia  ripa-. 

Non  talis  niveos  strinxit  Lavinia  vultus, 

Cum  Turno  spectante  rubet:  non  Claudia  talis 
Respexit  populos  mota  jam  virgo  carina.  246 
Nunc  opus,  Aonidum  comites,  tripodumque  mi- 
Diversis  certare  modis  :  eat  enthea  vitiis  [nistri, 
Atque  hederis  redimita  cohors,  ut  pollet  ovanti 
Quisque  lyra  :  sed  praecipue  qui  nobile  gressu 
Extremo  fraudatis  epos,  d^fe  carmina  festis  251 
Digna  toris:  hunc  ipse  Coo  plaudente  Philetas, 
Callimachusque  senex,  Umbroque  Propertius  an- 
Ambissent  laudare  diem,„nec  tristis  in  ipsis  ftro, 
Naso  Tomis,  divesque  foco  lucente  Tibullus.  255 
Me  certe  non  unus  amor,  simplexque  canendi 
Causa  trahit :  tecum  similes  junctaeque  Camoenae, 
Stella,  mihi,  multumque  pares  bacchamurad  aras. 
Et  sociam  doctis  haurimus  ab  amnibus  undam. 

At  te  nascentem  gremio  mea  prima  recepit  260 
Parthenope,  dulcisque  solo  tu  gloria  nostro 
Reptasti :  nitidum  consurgat  ad  aethera  tellus 
Eubois,  et  pulchra  tumeat  Sebetos  alumna: 

Nec  tibi  sulfureis  Lucrinae  Naides  antris, 

'Nec  Pompeiani  placeant  magis  otia  Sarni.  265 
Eia  age,  praeclaros  Latio  properate  nepotes, 

Qui  leges,  qui  castra  regant,  qui  carmina  ludant. 
Acceleret  partu  decimum  bona  Cynthia  mensem.  I 


Sed  parcat  Lucina  precor:  tuque  ipse  parenti 
Parce,  puer,  ne  mollem  uterum,  ne  stantia  laedas 
Pectora  :  cumque  tuos  tacito  Natura  recessu  2*7 
Formarit  vultus,  multum  de  patre  decoris, 

Plus  de  matre  feras  At  tu,  pulcherrima  forma 
Italidum,  tandem  merito  possessa  marito, 

Vincla  diu  quaesita  fove  :  sic  damna  decoris  275 
Nulla  tibi,  longae  virides  sic  flore  juventae 
Perdurent  vultus,  tardeque  haec  forma  senescat. 

111  Villa  Tiburtina  Manlii  Vopisci 
Cernere  facundi  Tibur  glaciale  Vopisci 
Si  quis,  et  inserto  geminos  Aniene  penates. 

Aut  potuit  sociae  commercia  noscere  ripae, 
Certantesque  sibi  dominum  defendere  villas.; 
Illum  nec  calido  latravit  Sirius  astro,  5 

Nec  gravis  adspexit  Nemees  frondentis  alumnus: 
Talis  hiema  tectis,  frangunt  sic  improba  solem 
Frigora,  Pisaeoque  domus  non  aestuat  anno. 

Visa  manu  tenera  tectum  scripsisse  Voluptas; 
Tunc  Venus  Idaliis  unxit  fastigia  succis,  10 
Permulsitque  comis,  blandumque  reliquit  hono- 
Sedibus,  et  volucres  vetuit  discedere  natos,  [rem 
O  longum  memoranda  dies!  quae  mente  reporto 
Gaudia!  quam  lassos  per  tot  miracula  visus! 
Ingenium  quam  mite  solo!  quae  forma  beatis  15 
Arte  manus  concessa  locis!  non  largius  usquam 
Indulsit  Natura  sibi :  nemora  alta  citatis 
Incubuere  vadis  ;  fallax  responsat  imago  fbras. 
Frondibus,  et  longas  eadem  fugit  unda  per  um- 
Ipse  Anien  (miranda  fides)  infraque  superque  20 
Saxeus,  hic  tumidam  rabiem,  spumosaque  ponit 
Murmura,  ceu  placidi  veritus  turbare  Vopisci 
Pieriosque  dies,  et  habentes  carmina  somnos. 
Littus  utrumque  domi :  nec  te  mitissimus  amnis 
Dividit;  alternas  servant  prsetoria  ripas  25 
Non  externa  sibi,  fluviumve  obstare  queruntur. 
Sestiacos  nunc  fama  sinus,  pelagusque  natatum 
Jactet,  et  audaci  junctos  delphinas  ephebo  : 

Hic  aeterna  quies,  nullis  hic  jura  procellis, 
Nusquam  fervor  aquis:  datur  hic  transmittere 
visus,  30 

Et  voces,  et  pa?ne  manus :  sic  Chalcida  fluctus 
Expellunt  reflui :  sic  dissociata  profundo 
Bruttia  Sicanium  circumspicit  ora  Peiorum. 
Quid  primum,  mediumve  canam  ?  quo  fine  quies¬ 
cam? 

Auratasne  trabes,  an  Mauros  undique  postes,  35 
An  picturata  lucentia  marmora  vena 
Mirer,  an  emissas  per  cuncta  cubilia  lymphas? 
Huc  oculis,  huc  mente  trahor.  Venerabile  dicam 
Lucorum  senium  ?  te,  quae  vada  fluminis  infra 
Cernis ;  an  in  sy  lvas  qua;  respicis,  aula,  jacentes  ? 
Qua  tibi  tota  quies,  offensaque  turbine  nullo  41 
Nox  silet,  aut  teneros  invitant  murmura  somnos. 
An  quae  graminea  suscepta  crepidine  fumant 
Balnea,  et  imposi  um  ripis  algentibus  ignem? 
Quique  vaporiferis  junctus  fornacibus  amnis  46 
Ridet  anhelantes  vicino  flumine  Nymphas? 

Vidi  artes,  veterumque  manus,  variisque  metalla 
Viva  inodis :  labor  est  auri  memorare  figuras. 
Aut  ebur,  aut  dignas  digitis  contingere  gemmas: 
Quicquid  et  argento  primum  vel  in  ane  Myronis 
Lusit,  et  enormes  manus  est  experta  colossos.  51 
Dum  vagor  aspectu,  visusque  per  omnia  duco, 
Calcabam  necopinus  opes  :  nam  splendor  ab  alto 
Defluus,  et  nitidum  referentes  aera  tes  se 
Monstravere  solum,  varias  ubi  picta  per  artes  55 
Gaudet  humus,  superatque  novis  asarota  figuris. 
Fxpavere  gradus.  Quid  nunc  ingentia  mirer 

Atria?  quid  paribus  distantia  tecta  trichoris? 
Quid  te,  quae  mediis  servata  penatibus,  arbor, 
Tecta  per  et  poses  liquidas  emergis  in  auras,  60 
Quo  non  sub  domino  saevas  passura  bipennes? 
Et  nunc  ignarae  forsan  vel  lubrica  Nais, 

Vel  non  abruptos  tibi  debet  Hamadryas  annos. 
Quid  referam  alternas  gemino  super  aggere  Nym¬ 
phas, 

Albentesque  lacus,  altosque  in  gurgite  fontes  ?  65 
Toque  per  obliquum  penitus  quae  laberis  amnem, 
Marcia,  et  audaci  transcurris  flumina  plumbo? 
Non  solum  Ioniis  sub  fluctibus  Elidis  amnem 
Dulcis  ad  iEtnaeos  deducit  semita  portus. 

Illis  ipse  antris  Anienus  fonte  relicto,  70 

Nocte  sub  arcana  glaucos  exutus  amictus, 

Huc  illuc  fragili  prosternit  pectora  musco: 

Aut  ingens  in  siagna  cadit,  vitreasque  natatu 
Plaudit  aquas  :  illa  recubat  Tiburnus  in  umbra, 
Illic  sulfureos  cupit  Albula  mergere  crines.  75 
11<£C  domus  Egeriae  nemoralem  abjungere  Phoe- 
Et  Dryadum  viduare  choris  algentia  possit  [ben, 
Taygeta,  et  sylvis  arcessere  Pana  Lycaeis. 

Quod  ni  templa  darent  alias  Tirynthia  sortes, 

Et  Praenestinae  poterant  migrare  sorores.  80 
Quid  bifera  Alcinoi  laudem  pomaria?  vosque, 
Qui  nunquam  vacui  prodistis  in  aethera  rami? 
Cedant  Telegoni,  cedant  Laurentia  Turni 
Jugera,  Lucrinaeque  domus,  littusque  cruenti 
Antiphatae :  cedant  vitreae  juga  perfida  Circes  85 
Dulichiis  ululata  lupis,  arcesque  superbi 
Anxuris,  et  sedes,  Phrygio  quas  mitis  alumno 
Debet  anus  :  cedant,  quae  te  jam  solibus  arctis 
Antia  nimbosa  revocabunt  littora  bruma. 

Scilicet  hic  hilari  miscentur  pondere  mores:  90 
Hic  premitur  fecunda  quies,  virtusque  serena 
Fronte  gravis,  sanusque  decor,  luxuque  carentes 
Deliciae,  quas  ipse  suis  digressus  Athenis 
Mallet  deserto  senior  Gargettius  horto. 

Haec  per  et  .tfigaeas  hiemes,  Hyadumque  nivosum 
Sidus,  et  Oleniis  dignum  petiisse  sub  astris,  96 
Si  Maleae  credenda  ratis,  Siculosque  per  aestus 
Sit  via  :  cur  oculis  sordet  vicina  voluptas  ? 

Hic  tua  Tiburtes  Faunos  clielys,  et  juvat  ipsum 
Alciden,  dictumque  lyra  majore  Catillum  :  100 

Seu  tibi  Pindaricis  animus  contendere  plectris, 
Sive  chelyn  tollas  heroa  ad  robora,  sive 
Liventem  satiram  nigra  rubigine  turbes, 

Seu  tua  non  alta  splendescat  epistola  cura. 

Digne  Midae  Crcesique  bonis,  et  Perside  gaza. 
Macte  bonis  animi!  cujus  stagnantia  rura  106 
Debuit  et  flavis  Hermus  transcurrere  ripis. 

Et  limo  splendente  Tagus  :  sic  docta  frequentes 

Otia ;  sic  omni  detectus  pectora  nube 

Finem  Nestoreae  precor  egrediare  senectae.  110 

IV.  Soteria  pro  Rutilio  Gallico. 

Estis  io  superi,  nec  inexorabile  Clotho 
Volvit  opus:  videt  alma  pios  Astraea,  J ovique 
Conciliata  redit;  dubitataque  sidera  cernit 
Gallicus.  Es  coelo,  dis  es,  Germanice,  cordi, 
Quis  neget?  erubuit  tanto  spoliare  ministro  5 
Imperium  Fortuna  tuum.  Stat  proxima  cervix 
Ponderis  immensi,  damnosaque  fila  senectae 
Exuit,  atque  alios  melior  revirescit  in  annos. 
Ergo  alacres,  quae  signa  colunt  urbana,  cohortes, 
Inque  sinum  quae  saepe  tuum  fora  turbida  questu 
Confugiunt,  leges,  urbesque  ubicunque  togatae. 
Quae  tua  longinquis  implorant  jura  querelis. 
Certent  laetitia  :  nosterque  ex  ordine  collis 
Confremat,  et  sileant  pejoris  murmura  famae. 


Quippe  manet,  iongur  que  aevo  redeunte  manebit, 
Quem  penes  intrepidae  mitis  custodia  Romae.  16 
Nec  tantum  induerint  fastis  nova  saecula  crimen. 
Aut  instaurati  peccaverit  ara  Terenti.  [illo 

Ast  ego  nec  Phoebum  (quanquam  mihi  surda  sine 
Plectra)  nec  Aonias  decima  cum  Pallade  divas. 
Aut  mitem  Tegeae,  Dircesve  hortabor  alumnum  : 
Ipse  veni,  viresque  novas  animumque  ministra. 
Qui  caneris :  dextro  nec  enim  sine  numine  tantus 
Ausoniae  decora  ampla  togae,  centumque  dedisti 
Judicium  mentemque  viris  :  licet  enthea  vatis 
Excludat  Pimplea  sitim,  nec  conscia  detur  26 
Pirene,  largos  potior  mihi  gurges  in  haustus. 
Qui  rapitur  de  fonte  tuo:  seu  plana  solutis 
Qua  struis  orsa  modis,  seu  qua  tibi  dulcis  in  artem 
Frangitur,  et  nostras  curat  facundia  leges.  30 
Quare  age,  si  Cereri  sua  dona,  merumque  Lyaeo 
Reddimus,  et  dives  praedae,  tamen  accipit  omni 
Exuvias  Diana  tholo,  captivaque  tela 
Bellipotens;  nec  tu,  quando  tibi,  Gallice,  majus 
Eloquium,  fandique  opibus  sublimis  abundas,  85 
Sperne  coli  tenuiore  lyra  :  vaga  cingitur  astris 
Luna,  et  in  Oceanum  rivi  cecidere  minores. 

Quae  tibi  sollicitus  persolvit  praemia  morum 
Urbis  amor !  quae  tum  patrumque  equitumque  no- 
Lumina,  et  ignarae  plebis  lugere  potentes!  [tavi 
Non  labente  Numa  timuit  sic  curia  felix,  41 
Pompeio  nec  celsus  eques,  nec  foemina  Bruto. 
Hoc  illud,  tristes  invitum  audire  catenas. 

Parcere  verberibus,  nec  qua  jubet  alta  potestas 
Ire,  sed  armatas  multum  sibi  demere  vires,  45 
Dignarique  manus  humiles  et  verba  precantum; 
Reddere  jura  foro,  nec  proturbare  curules. 

Et  ferrum  mulcere  toga  :  sic  itur  in  alta 
Pectora,  sic  mixto  reverentia  cedit  amori. 

Ipsa  etiam  cunctos  gravis  inclementia  fati  50 
Terruit,  et  subiti  preeceps  juvenile  pericli, 

Nil  cunctante  malo :  non  illud  culpa  senectae, 
(Quippe  ea  bissenis  vixdum  orsa  excedere  lustris,) 
Sed  labor  intendens,  animique  in  membra  vigen- 
Imperium,  vigilesque  suo  pro  Caesare  curae,  [tis 
Dulce  opus:  hinc  fessos  penitus  subrepsit  in  ar- 
Insidiosa  quies,  et  pigrae  oblivia  vitae.  [tus 

Tunc  deus,  Alpini  qui  juxta  culmina  dorsi 
Signat  Apollineos  sancto  cognomine  lucos. 
Respicit,  heu  tanti  pridem  securus  alumni :  60 

Praegressusque  moras,  Huc  mecum,  Epidauria 
proles. 

Huc,  altis  gaudens;  datur  aggredienda  facultas 
Ingentem  recreare  virum;  teneamus  adorti 
Tendentes  jam  fila  colos:  nec  fulminis  atri 
Sit  metus ;  has  ultro  laudarit  Jupiter  artes.  65 
Nam  neque  plebeiam,  aut  dextro  sine  numine 
cretam  [subimus. 

Servo  animam  :  atque  adeo  breviter,  dum  tecta 
Expediam:  genus  ipse  suis,  pruemissaque  retro 
Nobilitas:  nec  origo  latet,  sed  luce  sequente 
Vincitur,  et  magno  gaudet  cessisse  nepoti.  70 
Prima  togae  virtus:  illa  quoque  clarus,  et  ingens 
Eloquio  :  mox  innumeris  exercita  castris 
Occiduas,  primasque  domos,  et  sole  sub  omni 
Permeruit  jurata  manus  :  nec  in  otia  pacis 
Permissum  laxare  animos,  ferrumque  recingi.  75 
Hunc  Galatea  rigens  ausa  est  incessere  bello  : 
Hunc  quoque  perque  novem  timuit  Pamphylia 
messes, 

Pannoniusque  ferox,  arcuque  horrenda  fugaci 
Armenia,  et  patiens  Latii  jam  pontis  Araxes. 

Quid  geminos  fasces,  magneeque  iterata  revolvam 
Jura  Asise  ?  velit  illa  quidem  ter  habere  quaterque 
3  F  2 

Hunc  sibi ,  sed  levocant  fasti,  majorque  curulis, 
Nec  permissa  semel.  Libyci  quid  mira  tributi 
Obsequia,  et  missum  media  de  pace  triumphum 
Laudem,  et  opes  quantas  nec  qui  mandaverat 
ausus  85 

Exspectare  fuit?  gaudet  Trasimenus,  et  Alpes, 
Cannensesque  animae  :  primusque  insigne  tribu¬ 
tum 

Ipse  palam  lacera  poscebat  Regulus  umbra. 

Non  vacat  Arctoas  acies,  Rhenumque  rebellem, 
Captivaeque  preces  Veledae,  et  (quae  maxima  nuper 
Gloria)  depositam  Dacis  pereuntibus  arcem  91 
Pandere,  cum  tanti  lectu  rectoris  habenas, 
Gallice,  fortuna  non  adversante  subisti. 

Hunc  igitur  (si  digna  loquor)  rapiemus  iniquo, 
Nate,  Jovi.  Rogat  hoc  Latiae  pater  inclytus  urbis : 
Et  meruit :  neque  enim  frustra  mihi  nup^r  ho- 
Carmina  patricio  pueri  sonuistis  in  ostro,  [nora 
3i  qua  salutifero  gemini  Chironis  in  antro 
Herba,  tholo  quodcunque  tibi  Trojana  recondit 
Pergamus,  aut  medicis  felix  Epidaurus  arenis  100 
Educat ;  Idaea  profert  quam  Creta  sub  umbra 
Dictamni  florentis  opem,  quoque  anguis  abundat 
Spumatu  :  jungam  ipse  manus,  atque  omne  be¬ 
nignum 

Virus,  odoriferis  Arabum  quod  doctus  in  arvis. 
Aut  Amphrysiaco  pastor  de  gramine  carpsi.  105 
Dixerat :  inveniunt  positos  jam  segniter  artus, 
Pugnantemque  animam:  ritu  se  cingit  uterque 
Paeonio,  monstrantque  simul,  parentque  volentes; 
Donec  letiferas  vario  medicamine  pestes 
Et  suspecta  mali  ruperunt  nubila  somni.  1 10 
Adjuvat  ipse  deos,  morboque  valentius  omni 
Occupat  auxilium:  citius  non  arte  refectus 
Telephus  Hiemonia,  nec  quae  metuentis  Atridae 
Saeva  Machaonio  coierunt  vulnera  succo. 

Quis  mihi, tot  questus  inter  populique  patrumque, 
Sit  curae  votique  locus?  tamen  ardua  testor  IIP 
Sidera,  teque.  pater  vatum  Thymb  aee,  quis  omni 
Luce  mihi,  quis  nocte  timor;  dum  postibus  hae¬ 
rens 

4ssiduus,  nunc  aure  vigil,  nunc  lumine  cuncta 
Aucupor:  immensae  veluti  connexa  carinae  120 
Cymba  minor,  cum  saevit  hiems,  pro  parte  fu¬ 
rentes 

Parva  receptat  aquas,  et  eodem  volvitur  Austro. 
Nectite  nunc  laetae  candentia  fila  sorores. 

Nectite  :  nemo  modum  transmissi  computet  aevi  : 
Hic  vitae  natalis  erit.  Tu  Troica  dignus  125 
Saecula,  et  Euboici  transcendere  pulveris  annos, 
Nestoreosque  situs.  Qua  nunc  tibi  pauper  acerra 
Digna  litem?  nec  si  vacuet  Mevania  valles, 

Aut  praestent  niveos  Clitumna  novalia  tauros. 
Sufficiam:  sed  saepe  deis  hos  inter  honores  130 
Cespes,  et  exiguo  placuerunt  farra  salino. 

V.  Balneum  Claudit  Etrusei. 

Non  Helicona  gravi  pulsat  chelys  enthea  plectro, 
Nec  lassata  voco  toties  mihi  numina  Musas.  . 

Et  te,  Pbcebe,  choris,  et  te  dimittimus.  Evan  : 
Tu  quoque  muta  ferae,  volucer  Tegeaee,  sonorae 
Terga  premas :  alios  ppscunt  mea  carmina  coetus. 
Naidas  undarum  dominas,  regemque  corusci  6 
Ignis,  adhuc  fessum  Siculaque  incude  rubentem. 
Elicuisse  satis:  paulum  arma  nocentia,  Thebae, 
Ponite  :  dilecto  volo  lascivire  sodali. 

Junge,  puer,  cyathos,  sed  ne  numerare  labora,  10 
Cunctantemque  intende  cheiyu  :  discede  laborque, 
Curaque,  dum  nitidis  canimus  gemmantia  saxis 
Balnea;  dumque  procax,  myrtis  hederisque  soluta 

* 


Fronte,  verecundo  Clio  mea  ludit  Etrusco. 

Ite,  deae  virides,  liqu idosque  advertite  vultus,  15 
Et  vitreum  teneris  crinem  redimite  corymbis 
Veste  nihil  tectae  :  quales  emergitis  altis 
Fontibus,  et  visu  Satyros  torquetis  amantes. 

Non  vos,  quae  culpa  decus  infamastis  aquarum, 
Sollicitare  juvat :  procul  hinc  et  fonte  doloso 
Salmacis,  et  viduae  Cebrenidos  arida  luctu  2’ 
Flumina,  et  Herculei  praedatrix  cedat  alumni. 
Vos  mihi,  quae  Latium  septenaque  culmina,  Nym- 
Iriuolitis,  Tibrimque  novis  attollitis  undis,  [phae, 
Quas  pimceps  Anien,  atque  exceptura  natatus  25 
Virgo  juvat,  Marsasque  nives  et  frigora  ducens 
Marcia,  praecelsis  quarum  vaga  molibus  unda 
Cessit,  et  innumero  pendens  transmittitur  arcu. 
Vestrum  opus  aggredimur  ;  vestra  est,  quam  car¬ 
mine  molli  [tris 

Pando,  domus  :  non  unquam  aliis  habitastis  in  an- 
Ditius  :  ipsa  manus  tenuit  Cytherea  mariti,  31 
Monstravitque  artes:  neu  vilis  flamma  caminos 
Ureret,  ipsa  faces  volucrum  succendit  Amorum. 
Non  huc  admissae  Thasos,  aut  undosa  Carystos  ; 
Maeret  onyx  longe, queriturque  exclusus  ophites  : 
Sola  nitet  flavis  Nomadum  decisa  metallis  86 
Purpura,  sola  cavo  Phrygiae  quam  Synnados  antro 
Ipse  cruentavit  maculis  lucentibus  Atlys: 
Quasque  Tyrus  niveas  secat,  et  Sidonia  rupes. 
Vix  locus  Eurotae,  viridis  cum  regula  longo  40 
Synnada  distinctu  variat :  non  limina  cessant, 
Effulgent  camerae,  vario  fastigia  vitro 
In  species  animosque  nitent:  stupet  ipse  beatas 
Circumplexus  opes,  et  parcius  imperat  ignis. 
Multus  ubique  dies,  radiis  ubi  culmina  totis  45 
Perforat,  atque  alio  sol  improbus  uritur  aestu. 

Nil  ibi  plebeium:  nusquam  Temesaea  notabis 
iEra,  sed  argento  felix  propellitur  unda, 
Argentoque  cadit,  labrisque  nitentibus  instat 
Delicias  mirata  suas,  et  abire  recusat.  50 

Extra  autem  niveo  qui  margine  caerulus  amnis 
Vivit,  et  in  summum  funda  patet  omnis  ab  imo, 
Cui  non  ire  lacu,  p  grosque  exsolvere  amictus 
Suadeat  ?  hoc  mallet  nasci  Cytherea  profundo ; 
Hic  te  perspicuum  melius,  Narcisse,  videres;  55 
Hic  velox  Hecate  velit  et  deprensa  lavari. 

Quid  nunc  strata  solo  referam  tabulata,  crepantes 
Auditura  pilas,  ubi  languidus  ignis  meirat 
/Edibus,  et  tenuem  volvunt  hypocaus.a  vaporem? 
Nec  si  Baianis  veniat  novus  hospes  ab  oris,  60 
Talia  despiciat,  (fas  sit  componere  magnis 
Parva,)  Neronea  nec  qui  modo  lotus  in  unda, 

Hic  iterum  sudare  neget.  Macte,  oro,  nitenti 
Ingenio  curaque  puer:  tecum  ista  senescant, 

Et  tua  jam  melius  discat  fortuna  renasci.  65 

VI.  Calendae  Decembres. 

Et  Phoebus  pater,  et  severa  Pallas, 

Et  Musae  procul  ite  feriatae: 

Jani  vos  revocabimus  Calendis. 

Saturnus  mihi  compede  exsoluta, 

Et  multo  gravidus  mero  December,  5 

Et  ridens  Jocus,  et  Sales  protervi 
Adsint,  dum  refero  diem  beatam 
Laeti  Caesaris,  ebriamque  noctem. 

Vix  Aurora  novos  movebat  ortus, 

Jam  bellaria  adorea  pluebant.  it) 

Hunc  rorem  veniens  profudit  Eurus. 

Quicquid  nobile  Ponticis  nucetis. 

Fecundis  cadit  aut  jugis  Idumes, 

Quod  ramis  pia  germinat  Damascus, 

Et  quod  percoquit  Ebusia  cannis,  5 

Largis  gratuitum  caJit  rapinis. 
Molles  caseoli,  lucjjncu lique, 

Et  massis  Amerina  non  perustis. 

Et  mustaceus,  et  latente  palma 
Praegrandes  caryotides  cadebant. 

Non  tantis  Hyas  inserena  nimbis 
Terras  obruit,  aut  soluta  Pleias, 
Qualis  per  cuneos  hiems  Latinos 
Plebem  grandine  concutit  sedentem. 
Ducat  nubila  Jupiter  per  orbem. 

Et  laetis  pluvias  minetur  agris, 

Dum  nostri  Jovis  hi  ferantur  imhres 
Ecce  autem  caveas  subit  per  omnes, 
Insignis  specie,  decora  cultu 
Plebes  altera,  non  minor  sedente. 

Hi  panaria,  candidasque  mappas 
Subvectant,  epulasque  lautiores: 

Illi  Massica  vina  largiuntur: 

Idaeos  totidem  putes  ministros. 
Orbem,  qua  melior  severiorque  est, 

Et  gentes  alis  insimul  togatas  ; 

Et  cum  tot  populos  beata  pascas, 
Hunc,  Annona,  diem  superba  nescis. 

I  nunc,  saecula  compara,  Vetus  as. 
Antiqui  Jovis,  aureumque  tempus: 
Non  sic  libera  vina  tunc  fluebant. 
Nec  tantum  seges  occupabat  annum. 
Una  vescitur  omnis  ordo  mensa. 
Parvi,  foemina,  plebs,  eques,  senatus. 
Libertas  reverentiam  remisit. 

Et  tu  quin  etiam  (quis  huc  vocare. 
Quis  promittere  possit  hoc  deorum  ?) 
Nobiscum  socias  dapes  inisti. 

Tam  se,  quisquis  is  est,  inops,  beatus. 
Convivam  ducis  esse  gloriatur. 

Hos  inter  fremitus,  novosque  hixus. 
Spectandi  levis  effugit  voluptas. 

Stat  sexus  rudis,  insciusque  ferri, 

Et  pugnas  capit  improbus  viriles. 
Credas  ad  Tanain,  ferum  ve  Phasin, 
Thermodontiacas  calere  turmas. 

Hic  audax  subit  ordo  pumilonum, 

Q  os  Natura  brevi  statu  peractos 
Nodosum  semel  in  globum  ligavit. 

Edunt  vulnera,  conseruntque  dextras. 

Et  mortem  sibi  (qua  manu  !)  minantur. 
Ridet  Mars  pater,  et  cruenta  Virtus. 
Casuraeque  vagis  grues  rapinis 
Mirantur  pumilos  ferociores. 

Jam  noctis  propioribus  sub  umbri 
Dives  sparsio  quos  agit  tumultus  ! 

Huc  intrant  faciles  emi  puellae  : 

Hic  agnoscitur  omne, quod  theatris 
Aut  forma  placet,  aut  probatur  arte. 
Hoc  plaudunt  grege  Lydiae  tumentes. 
Illic  cymbala,  tinnulseque  Gades: 

Illic  agmina  confremunt  Syrorum, 

Hic  plebs  scenica,  quique  comminutis 
Permutant  vitreis  gregale  sulfur 
Inter  quae  subito  cadunt  volatu 
Immensae  volucrum  per  astra  nubes. 
Quas  Nilus  sacer,  horridusque  Phasis, 
Quas  udo  Numidae  legunt  sub  Austro. 
Desunt  qui  rapiant ;  sinusque  pleni 
Gaudent,  dum  nova  lucra  comparantur. 
Tollunt  innumeras  ad  astra  voces, 
Saturnalia  principis  sonantes, 

Et  dulci  Dominum  favore  clamant : 

Hoc  solum  vetuit  licere  Caesar. 

Vixdum  caerula  nox  subibat  orbem, 
Descendit  media  nitens  arena 
Densas  flammeus  orbis  inter  umbras. 
Vincens  Gnossiacae  facem  coronae. 
Collucet  polus  ignibus,  nihilque 
Obscurae  patitur  licere  nocti. 

Fugit  pigra  Quies,  inersque  Somnus, 
Haec  cernens,  alias  abit  in  urbes. 

Quis  spectacula,  quis  jocos  licentes. 
Quis  con  ivia, quis  dapes  inemtas, 

Largi  flumina  quis  canat  Lyaei } 

Jam  jam  deficio,  tuoque  Baccho 
In  serum  trahor  ebrius  soporem. 

Quos  ibit  procul  hic  dies  per  annos! 
Quam  nullo  sacer  exsolescet  aevo  ! 

Dum  montes  Latii,  paterque  Tihris. 
Dum  stabit  tua  Roma,  dumque  terris 
Quod  reddis  Capitolium,  manebit. 

LIBER  SECUNDUS. 


STATIUS  MELIORI  SUO  S. 

Et  familiaritas  nostra  qua  gaudeo,  Melior  vir  optime,  nec  minus  in  judicio  litterarum,  quam  in 
omni  vitae  colore  tersissime,  et  ipsa  opusculorum  quae  tibi  trado  conditio  sic  posita  est,  ut  totus 
hic  al  er  liber  meus  etiam  sine  epistola  exspectetur.  Primum  enim  habet  Glaucmm  nostrum, 
cujus  gratissimam  infantiam,  et  qualem  plerumque  infelices  sortiuntur,  apud  te  complexus  admi¬ 
rabar.  Jam  vero  tibi  hujus  amissi  recens  vulnus,  ut  scis,  Epicedio  prosecutus  sum,  adeo 
festinanter,  ut  excusandam  habuerim  affectibus  tuis  celeritatem  :  nec  nunc  eam  apud  te  jacto,  qui 
nosti :  sed  et  caeteris  indico,  ne  quis  asperiore  lima  carmen  examinet  et  a  confuso  scriptum,  et 
dolenti  datum,  cum  paene  supervacua  sint  tarda  solatia.  Pollii  mei  villa  Surrentina  quae  sequitur, 
debuit  a  me  vel  in  honorem  elot  uentise  ejus  diligentius  dici  :  sed  amicus  ignovit.  In  arborem 
certe  tuam,  Melior,  et  psittacum,  scis  a  me  leves  libellos  quasi  epigrammatis  loco  scriptos. 
Eandem  exigebat  styli  facilitatem  leo  mansuetus,  quem  in  amphitheatro  prostratum  frigidum 
erat  sacratissimo  imperatori  ni  statim  traderem.  Ad  Ursum  quoque  nostrum  juvenem  candi¬ 
dissimum,  et  sine  jactura  desidiae  doctissimum,  scriptam  de  puero  amisso  consolationem,  supei 
ea,  quae  ips  debeo,  huic  libro  libenter  inserui  uuia  honorem  ejus  tibi  laturus  es'  acceptum 

Excludit  volumen  Genethliacon  Lucani,  quod  Polla  Argentaria  carissima  uxorum,  cum  hunc 
diem  forte  consecraremus,  imputari  sibi  voluit.  Ego  non  potui  majorem  tanti  auctoris  habere 
reverentiam,  quam  quod  laudes  ejus  dicturus  hexametros  meos  timui.  Haec  qualiacunque  sunt, 
Melior  carissime,  si  tibi  non  displicuerint,  a  te  publicum  accipiant ;  sin  minus,  ad  me 
revertantur. 


I.  Glaucias  Atedii  Melioris  delicatus. 

Quod  tibi  praerepti,  Melior,  solamen  alumni 
Improbus  ante  rogos,  et  adhuc  vivente  favilla 
Ordiar?  abruptis  etiamnum  flebile  venis 
Vulnus  hiat,  magnaeque  patet  via  lubrica  plagae. 
Cum  jam  egomet  cantus  et  verba  medentia  saevus 
Confero,  tu  planctus  lamentaque  fortia  mavis,  6 
Odistique  chelyn,  surdaque  averteris  aure. 
Intempesta  cano :  citius  me  tigris  abactis 
Fetibus,  orbatique  velint  audire  leones. 

Nec  si  tergeminum  Sicula  de  virgine  carmen  10 
Affluat,  aut  sylvis  chelys  intellecta  ferisque, 
Mulceat  insanos  gemitus:  stat  pectore  demens 
Luctus,  et  admoto  latrant  praecordia  tactu. 

Nemo  vetat:  satiare  malis,  aegrumque  dolorem 
Libertate  doma.  Jam  flendi  expleta  voluptas? 
Jamne  preces  fessus  non  indignaris  amicas?  16 
Jamne  canam  ?  lacrymis  en  et  mea  carmina  in 
ipso 

Ore  natant,  tristesque  cadunt  in  verba  liturae. 
Ipse  etenim  tecum  nigrae  sollennia  pompae, 
Spectatumque  urbi  scelus,  et  puerile  feretrum  20 
Prod.ixi,  et  saevos  damnati  thuris  acervos, 
Plorantemque  animam  supra  sua  funera  vidi : 
Teque  patrum  gemitus  superantem,  et  brachia 
matrum,  [tem 

Complexumque  rogos,  ignemque  haurire  paran- 
Vix  tenui  similis  comes,  offendique  tenendo.  2.5 
Et  nunc  (heu)  vittis  et  frontis  honore  soluto, 
Infaustus  vates,  vexo  mea  pectora  tecum  : 
Plango  lyra :  en  diri  comitem  sociumque  doloris 
(Si  merui,  luctusque  tui  consortia  sensi) 

Jam  lenis  patiare  precor:  me  fulmine  in  ipso  30 
Audivere  patres  :  ego  juxta  busta  profusis 
Matribus,  atque  piis  cecini  solatia  natis, 

Et  mihi,  cum  proprios  gemerem  defectus  ad  ignes 
(Quem,  Natura!)  patrem  :  nec  te  lugere  severus 
Arceo ;  sed  confer  gemitus,  pariterque  fleamus. 35 
Jamdudum  dignos  aditus,  laudumque  tuarum, 

O  merito  dilecte  puer,  primordia  qu®rens 
Distrahor:  hinc  anni  stantes  in  limine  vitee, 

Ilinc  me  forma  rapit,  rapit  inde  modestia  praecox. 
Et  pudor,  et  tenero  probitas  maturior  aevo.  40 
O  ubi  purpureo  suffusus  sanguine  candor, 
Sidereique  orbes,  radiataque  lumina  coelo. 

Et  castigatae  collecta  modestia  frontis, 
Ingenuique  super  crines,  mollisque  decor® 
Margo  comae  ?  blandis  ubinam  ora  arguta  que¬ 
relis,  45 

Osculaque  impliciti  vernos  redolentia  flores, 

Et  mixtae  risu  lacrymae,  penitusque  loquentis 
Hyblaeis  vox  tincta  favis;  cui  sibila  serpens 
Poneret,  et  saevae  vellent  servire  novere®  ? 

Nil  veris  affingo  bonis:  ubi  lactea  colla,  [vix  ? 
Brachiaque, et  nunquam  domini  sine  pondere  cer- 
O  ubi  ventur®  spes  non  longinqua  juvent®. 
Atque  genis  optatus  honos,  jurataque  multum 
Barba  tibi  ?  cuncta  in  cineres  gravis  intulit  hora, 
Hostilisque  dies  :  nobis  meminisse  relictum.  55 
Quis  tua  colloquiis  hilaris  mulcebit  amatis 
Pectora  ?  quis  curas  mentisque  arcana  remittet? 
Accensum  quis  bile  fera,  famulisque  tumentem 
Leniet,  ardentique  in  se  deflectet  ab  ira  ? 


Inceptas  quis  ab  ore  dapes,  libataque  vina  60 
Auferet,  et  dulci  turbabit  cuncta  rapina? 

Quis  matutinos  abrumpet  murmure  somnos 
Impositus  stratis?  abitusque  morabitur  arctis 
Nexibus,  atque  ipso  revocabit  ad  oscula  poste  ? 
Obvius  intranti  rursus  quis  in  ora  manusque  65 
Prosiliet,  brevibusque  humeros  circumdabit 
ulnis  ? 

Muta  domus  pariter,  desolatique  penates, 

Et  situs  in  thalamis,  et  m®sta  silentia  mensis. 
Quid  mirum,  tanto  si  te  pius  altor  honorat 
Funere?  tu  domino  requies,  portusque  senect®; 
Tu  modo  delici®,  dulces  modo  pectore  cur®.  71 
Non  te  barbarie®  veisabat  turbo  catast®, 

Nec  mixtus  Phariis  venalis  mercibus  infans, 
Compositosque  sales  meditataque  verba  locutus, 
Qu®sisti  lascivus  herum,  tardeque  parasti  :  75 

Hinc  domus, hinc  ortus;  dominique  penatibusolim 
Carus  uterque  parens,  atque  in  tua  gaudia  liber. 
Ne  quererere  genus  :  raptum  te  protinus  alvo 
Sustulit  exsultans,  ac  prima  lucida  voce 
Astra  salutantem  dominus  sibi  mente  dicavi*,  80 
Amplexusque  sinu  tulit,  et  genuisse  putavit. 

Fas  mihi  sanctorum  venia  dixisse  parentum, 
Tuqueoro,  Natura, sinas, cui  prima  per  orbem 
Jura  animis  sociare  datum  :  non  omnia  sanguis 
Proximus,  aut  serie  generis  demissa  propago,  85 
Alligat:  interius  nova  s®pe  adseitaque  serpunt 
Pignora  connexis  :  natos  genuisse  necesse  est, 

At  legisse  juvat.  Tenero  sic  blandus  Achilli 
Semifer  H®monium  vincebat  Pelea  Chiron. 

Nec  senior  Peleus  natum  comitatus  in  arma  90 
Troica,  sed  caro  Phoenix  h®rebat  alumno. 
Optabat  longe  reditus  Pallantis  ovantes 
Evander ;  fidus  pugnas  spectabat  Acoetes. 
Cumque  procul  nitidis  genitor  cessaret  ab  astris 
Fluctivagus  volucrem  comebat  Persea  Dictys.  95 
Quid  referam  altricum  victas  pietate  parentes  ? 
Quid  te  post  cineres,  deceptaque  funera  matris, 
Tutius  Inoo  reptantem  pectore,  Bacche? 

Jam  secura  parens  Tuscis  regnabat  in  undis 
Ilia;  portantem  lassabat  Romulus  Accam.  100 
Vidi  ego  transertos  aliena  in  robora  ramos 
Altius  ire  suis.  Et  te  jam  fecerat  illi  [corve- 
Mens  animusque  patrem ;  necdum  moresve,  de* 
Tu  tamen  et  motas  etiam  tum  in  murmura  voces, 
Vagitumque  rudem,  fletusque  infantis  amabas, 
Ille,  velut  primos  exspiraturus  ad  Austros  106 
Mollibus  in  pratis  alte  flos  improbus  exstat ; 

Sic  tener  ante  diem  vultu  gressuque  superbo 
Vicerat  ®quales,  multumque  reliquerat  annos. 
Sive  catenatis  nudatus  membra  pateestris  110 
Staret,  Amycl®a  conceptum  matre  putares ; 
CEbaliden  illo  praeceps  mutaret  Apollo, 

Alcides  pensaret  Hylan:  seu  Graius  amictu 
Attica  facundi  decurreret  orsa  Menandri, 

Laudaret  gavisa  sonum,  crinemque  decorum  115 
Pressisset  rosea  lasciva  Thalia  corona  : 

M®onium  sive  ille  senem,  Troj®que  labores 
Diceret,  aut  casus  tarde  remeantis  Ulixi, 

Ipse  pater  sensus,  ipsi  stupuere  magistri. 

Scilicet  infausta  Lachesis  cunabula  dextra  12C 
Attigit,  et  gremio  puerum  complexa  fovebat 
Invidia  :  illa  genas  et  adultum  comxie  crinem. 

Et  monstrare  artes,  et  verba  refringere,  quae  nunc 
Plangimus.  Herculeos  annis  aequare  labores 
Coeperat  adsurgens,  et  adhuc  infantia  juxta  ;  125 
Jam  tamen  et  validi  gressus,  mensuraque  major 
Cultibus,  et  visae  puero  decrescere  vestes. 

Cum  tibi  quas  vestes,  quae  non  gestamina  mitis 
Festinabat  herus?  brevibus  constringere  laenis 
Pectora,  et  angusta  telas  arctare  lacerna  130 
Enormes  tion  ille  sinens,  sed  semper  ad  annos 
Texta  legens,  modo  puniceo  velabat  amictu, 
Nunc  herbas  imitante  sinu,  nunc  dulce  rubenti 
Murice,  nunc  vivis  digitos  incendere  gemmis 
Gaudebat:  non  tui ba  comes,  non  munera  census, 
Sola  verecundo  deerat  praetexta  decori.  136 
Haec  fortuna  domus  :  subitas  inimica  levavit 
Parca  manus.  Quo  diva  feros  gravis  exseris  un¬ 
gues?  • 

Non  te  forma  movet,  non  te  lacrymabilis  aetas  ? 
Hunc  nec  saeva  viro  potuisset  carpere  Procne, 
Nec  fera  crudeles  Colchis  durasset  in  iras,  1 11 
Editus  Aioliu  nec  si  foret  iste  Creusa  : 

Torvus  ab  hoc  Athamas  insanos  flecteret  arcus : 
Hunc,  quanquam  Hectoreos  cineres  Trojamque 
perosus, 

Turribus  e  Phrygiis  fl  sset  missurus  Ulixes.  145 
Septima  lux,  et  jam  frigentia  lumina  torpent ; 
Jam  complexa  manu  crinem  tenet  infera  Juno. 
Ille  tamen.  Parcis  fragiles  urgentibus  annos, 

Te  vultu  moriente  videt,  linguaque  cadente  119 
Murmurat:  in  te  omnis  vacui  jam  pectoris  efflat 
lielliquias:  solum  meminit,  solumque  vocantem 
Exaudit,  tibique  ora  movet,  tibi  verba  relinquit. 
Et  prohibet  gemitus,  consolaturque  dolentem. 
Gratum  est.  Fata,  tamen,  quod  non  mors  lenta 
jacentis 

Exedit  puerile  decus,  manesque  subivit  155 
Integer,  et  nullo  temeratus  corpora  damno, 
Qualis  erat.  Quid  ego  exsequias,  et  prodiga 
flammis 

Dona  loquar,  maestoque  ardentia  funera  luxu  ; 
Quod  tibi  purpureo  tristis  rogus  aggere  crevit 
Quod  Cilici  m  flores, quod  munera  graminis  Indi, 
Quodque  Arabes,  Phariique,Palaestinique  liquores 
Arsuram  lavere  comam  ?  cupit  omnia  ferre 
Prodigus,  et  totos  Melior  succendere  census. 
Desertas  exosus  opes:  sed  non  capit  ignis  164 
Invidus,  atque  arctae  desunt  in  munera  flammee. 
Horror  habet  sensus  :  qualem  te  funere  summo. 
Atque  rogum  juxta, Meliorplacidissime  quondam. 
Extimui !  tune  ille  hilaris,  comisque  videri  ? 
Unde  animi, ssevaeque  manus,  et  barbarus  horror? 
Tu  modo  fusus  humi  lucem  aversaris  iniquam; 
Nunc  torvus  pariter  vestes  et  pectora  rumpis ;  171 
Dilectosque  premis  visus,  et  frigida  lambis 
Oscula:  erant  illic  genitor,  materque  jacentis 
Maesta  ;  sed  attoniti  te  spectavere  parentes. 

Quid  mirum  ?  plebs  cuncta  nefas,  et  praevia  flerunt 
Agmina,  Flaminio  quae  limite  Milvius  agger 
Transvehit,  immeritus  flammis  dum  tristibus 
infans 

Traditur,  et  gemitum  formaque  aevoque  meretur. 
Talis  in  Isthmiacos  prolatus  ab  aequore  poitus 
Naufragus  imposita  jacuit  sub  matre  Palaemon  : 
Sic  et  in  anguiferae  ludentem  gramine  Lernae  181 
Praecisum  squamis  avidus  bibit  anguis  Ophelten. 
Pone  rnetus,  letique  minas  desiste  vereri  : 

Illum  nec  terno  latrabit  Cerberus  ore. 

Nulla  soror  flammis,  nulla  adsurgentibus  hydris 
Terrebit:  quin  ipse  avidae  trux  navita  cymbae  186 
Interius  steriles  ripas  et  adusta  subibit 


Littora,  ne  puero  dura  adscendisse  facultas. 

Quid  mihi  gaudenti  proles  Cyllenia  virga  [tum  5 
Nuntiat?  estne  aliquid  tam  saevo  in  tempore  lae- 
Noverat  effigiem  generosique  ardua  Bla-si  191 
O.a  puer,  dum  saepe  domi  nova  serta  ligantem 
Te  videt,  et  similes  tergentem  pectore  curas. 
Hunc  ubi  Letha'i  lustrantem  gurgitis  oras 
Ausonios  inter  proceres  seriemque  Quirini  195 
Agnovit,  timide  primum  vestigia  jungit 
Accessu  tacito,  summosque  lacessit  amictus  : 
Inde  magis  sequitur ;  neque  enim  magis  ille  tra 
hentem 

Spernit,  et  ignota  credit  de  stirpe  nepotum. 

Mox  ubi  delicias,  et  rari  pignus  amici  200 
Sensit,  et  amissi  puerum  solatia  Blaesi ; 

Tollit  humo,  magnaque  ligat  cervice,  diuque 
Ipse  manu  gaudens  vehit,  et,  quae  munera  mollis 
Elysii,  steriles  ramos,  mutasque  volucres 
Porgit,  et  t  bluso  pailentes  germine  flores.  205 
Nec  prohibet  meminisse  tui ;  sed  pectora  blandus 
Miscet,  et  alternum  puero  partitur  amorem. 

Hic  tinis  rapto  :  quin  tu  jam  vulnera  sedas, 

Et  tollis  mersum  luctu  caput?  omnia  functa  209 
Aut  moritura  vides  :  obeunt  noctesque,  dies  jue, 
Astraque,  nec  solidis  prodest  sua  machina  terris- 
Nam  populos,  mortale  genus,  plebisque  caducae 
Quis  fleat  interitus?  hos  bella,  hos  aequora  pos¬ 
cunt  : 

His  amor  exitio,  furor  his  et  saeva  cupido. 

Ut  sileam  morbos  ;  hos  ora  rigentia  brumae,  215 
Illos  implacido  le  alis  Sirius  igni, 

Hos  manet  imbrifero  pallens  auctuninus  hiatu. 
Quicquid  habet  ortus,  tinem  timet :  ibimus 
omnes. 

Ibimus:  immensis  urnam  quatit  /Eacus  umbris. 
Ast  hic  quem  gemimus,  felix  hominesque,  deos- 
Et  dubios  casus,  et  caecae  lubrica  vitae  [que, 
Effugit,  immunis  fati :  non  ille  rogavit,  222 
Non  timuit,  renuitve  mori.  Nos  anxia  plebes, 
Nos  miseri,  quibus  unde  dies  suprema,  quis  aevi 
Exitus,  incertum,  quibus  instet  fulmen  ab  astris. 
Quae  nubes  fatale  sonent.  Nil  flecteris  istis  ?226 
Sed  flectere  libens.  Ades  huc  emissus  ab  atro 
Limite,  cui  soli  cuncta  impetrare  facultas, 
Glaucia,  (nam  insontes  animas  nec  portitor  arcet, 
Nec  dirae  comes  ille  ferae  ;)  tu  pectora  mulee,  23C 
Tu  prohibe  manare  genas  ;  noctesque  beatas 
Dulcibus  alloquiis,  et  vivis  vultibus  imple: 

Et  periisse  nega  :  desolatamque  sororem, 

Qua  potes,  et  miseros  perge  insinuare  parentes. 

II.  filia  Surrentina  Pollii  Feliris. 

Est  inter  notes  Sirenum  nomine  muros 
Saxaque  Tyrrhenae  templis  onerata  Minervae, 
Celsa  Dicarchei  speculatrix  villa  piofuisdi, 

Qua  Bromio  dilectus  ager,  collesque  per  altos 
Uritur,  et  praelis  non  invidet  uva  Falernis.  5 
Huc  me  post  patrii  laetum  quinquennia  lustri. 
Cum  stadio  jam  pigra  quies,  canusque  sederet 
Fulvis,  ad  Ambiacias  conversa  gymnade  frondes 
Trans  gentile  fretum  placidi  facundia  Polii 
Detulit,  et  nitidae  juvenilis  gratia  Pollae,  1C 

Flectere  jam  cupidum  grassus,  qua  limite  noto 
Appia  longarum  teritur  regina  viarum. 

Sed  juvere  morae.  Placido  lunata  recessu 
Hinc  atque  hinc  curvas  perrumpunt  aequora  rupes. 
Dat  Natura  locum :  montique  intervenit  udum  13 
Littus,  et  in  terras  scopulis  pendentibus  exit. 
Gratia  prima  loci,  gemina  testudine  fumant 
Balnea,  et  e  terris  occurrit  dulcis  amaro 


SOS 

Nympha  mari  :  levis  hic  Phorci  chorus,  udaque 
crines 

Cymodoce,  viridisque  cupit  Galatea  lavari.  20 
Ante  domum  tumidae  moderator  cserulus  undse 
Excubat,  innocui  custos  laris:  hujus  amico 
Spumant  templa  salo  :  felicia  rura  tuetur 
Alcides:  gaudet  gemino  sub  numine  portus: 
liic  servat  terras,  hic  ssevis  lluctibus  obstat.  25 
Mira  quies  pelagi :  ponunt  hic  lassa  furorem 
.Equora,  et  insani  spirant,  clementius  Austri  : 
Hic  praeceps  minus  audet  hiems,  nulloque  tu¬ 
multu  [res. 

Stagna  modesta  jacent,  dominique  imitantia  mo- 
Inde  per  obliquas  erepit  porticus  arces,  80 

Urbis  opus,  longoque  domat  saxa  aspera  dorso. 
Qua  prius  obscuro  permixti  pulvere  soles, 

Et  feritas  inamoena  viae,  nunc  ire  voluptas  : 
Qualis,  si  subeas  Ephyres  Baccheidos  altum 
Culmen,  ab  Inoo  fert  semita  tecta  Lechaeo.  35 
Non,  mihi  si  cunctos  Helicon  indulgeat  amnes, 
Et  superet  Pimplea  sitim,  largeque  volantis 
Ungula  se  det  equi,  reseretque  arcana  pudicos 
Phemonoe  fontes,  vel  quos  meus  auspjce  Phoebo 

Altius  immersa  turbavit  Pollius  urna,  40 

Innumeras  valeam  species  cultusque  locorum 
Pieriis  aequare  modis.  Vix  ordine  longo 
Suffecere  oculi ;  vix,  dum  per  singula  ducor, 
Suffecere  gradus.  Quae  rerum  turba  !  locine 
Ingenium,  an  domini  mirer  prius?  haec  domus 
ortus  45 

Prospicit,  et  Phoebi  tenerum  jubar ;  illa  cadentem 
Detinet,  exactamque  negat  dimittere  lucem. 

Cum  jam  fessa  dies,  et  in  aequora  montis  opaci 
Umbra  cadit,  vitreoque  natant  praetoria  ponto. 
Haec  pelagi  clamore  fremunt,  haec  tecta  sonoros 
Ignorant  fluctus,  terraeque  silentia  malunt.  51 
His  favit  Natura  locis:  hic  victa  colenti 
Cessit,  et  ignotos  docilis  mansuevit  in  usus. 
Mons  erat  hic,  ubi  plana  vides:  haec  lustra 
fuerunt,  [cernis. 

Quae  nunc  tecta  subis  :  ubi  nunc  nemora  ardua 
Hic  nec  terla  fuit :  domuit  possessor,  et  illum 
Formantem  rupes  ex  pugnante  mque  secuta 
Gaudet  humus  :  nunc  cerne  jugum  discentia  saxa, 
Intrantesque domos,  jussumque  recedere  montem. 
Jam  Methymnrei  vatis  manus,  et  chelys  una  60 
Thebais,  et  Getici  cedat  tibi  gloria  plectri. 

Et  tu  saxa  moves,  et  te  nemora  alta  sequuntur. 
Quid  referam  veteres  cereeque  eerisque  figuras  ; 

Si  quid  Apellei  gaudent  animasse  colores; 

Si  quid  adhuc  vacua  tamen  admirabile  Pisa  65 
Phidiaca?  rasere  manus  :  quod  ab  arte  Myronis, 
Aut  Polycleteo  jussum  est  quod  vivere  cselo. 
Eraque  ab  Isthmiacis  auro  potiora  favillis; 

Ora  ducum,  et  vatum,  sapientumque  ora  priorum, 
Quos  tibi  cura  se  ,ui,  quos  toto  pectore  sentis  70 
Expers  curarum,  atque  animum  virtute  quieta 
Compositus,  semperque  tuus.  Quid  mille  revol¬ 
vam 

.Culmina,  visendique  vices  ?  sua  cuique  voluptas, 
Atque  omni  proprium  thalamo  mare,  transque 
jacentem 

Nerea  diversis  servit  sua  terra  fenestris.  75 
Haec  videt  Inarimen,  illi  Prochyta  aspera  paret  : 
Armiger  hac  magni  patet  Hectoris :  inde  malig- 
Aera  respirat  pelago  circumflua  Nesis:  [num 

Inde  vagis  omen  felix  Euplnea  carinis. 

Quaeque  ferit  curvos  exserta  Megalia  fluctus.  80 
Angitur  et  domino  contra  recubante,  proculque 
Surrentina  tuus  spectat  praetoria  Limon. 


Ante  tamen  cunctas  procul  eminet  una  diaetas, 
Quae  tibi  Parthenopen  directo  limite  ponti 
Ingerit.  Hic  Graiis  penitus  desecta  metallis  85 
Saxa  :  quod  Eoae  respergit  vena  Syenes  : 
Synnade  quod  maesta  Phrygiae  fodere  secures 
Per  Cybeles  lugentis  agros:  ubi  marmore  picto 
Candida  purpureo  distinguitur  area  gyro. 

Hic  et  Amyclaei  caesum  de  monte  Lycurgi  90 
Quod  viret,  et  molles  imitatur  rupibus  herbas. 
Hic  Nomadum  lucent  flaventia  saxa,Thasosque, 
Et  Chios,  et  gaudens  fluctus  spectare  Carystos. 
Omnia  Chalcidicas  turres  obversa  salutant. 
Macte  animo,  quod  Graia  probas,  quod  Graia 
frequentas  95 

Arva  :  nec  invideant  quae  te  genuere  Dicarchi 
Moenia  :  nos  docto  melius  potiemur  alumno. 
Quid  nunc  ruris  opes,  pontoque  novalia  dicam 
Injecta,  et  madidas  Baccheo  nectare  rupes  ? 

Saepe  per  auctumnuin,  jam  pubescente  Lyaeo,  100 
Conscendit  scopulos, noctisque  occulta  sub  umbra 
Palmite  maturo  rorantia  lumina  tersit 
Nereis,  et  dulces  rapuit  de  collibus  uvas. 

Saepe  et  vicino  sparsa  est  vindemia  fluctu, 

Et  Satyri  cecinere  vadis,  nudamque  per  undas  105 
Dorida  montani  cupierunt  prendere  Panes. 

Sis  felix,  tellus,  dominis  ambobus  in  annos 
Mygdonii  Pyliique  senis;  nec  nobile  mutes 
Servitium  ;  nec  te  cultu  Tirynthia  vincat 
Aula,  Dicarchaeique  sinus  ;  nec  saepius  istis  1 10 
Blanda  Therapnaei  placeant  vineta  Galesi. 

Hic  seu  sidereas  exercet  Pollius  artes. 

Seu  volvit  monitus,  quos  dat  Gargettius  auctor, 
Seu  nostram  quatit  ille  chelyn,  seu  dissona  nectit 
Carmina,  sive  minax  ultorem  stringit  iambon  ;1 15 
Hinc  levis  e  scopulis  meliora  ad  carmina  Siren 
Advolat,  hinc  motis  audit  Tritonia  cristis. 

Tunc  rabidi  ponunt  flatus  :  maria  ipsa  vetantur 
Obstrepere :  emergunt  pelago,  doctainque  tra¬ 
huntur 

Ad  chelyn,  et  blandi  scopulis  delphines  aderrant 
Vive,  Midje  gazis  et  Lydo  ditior  auro,  12 

Troica  et  Euphrataea  super  diademata  felix: 
Quem  non  ambigui  fasces,  non  mobile  vulgus, 
Non  leges, non  castra  tenent:  qui  pectore  magno 
Spemque  metumque  domas,  vitio  sublimior  omni 
Exemtus  fatis,  indignantemque  refellis  126 
Fortunam  :  dubio  quem  non  in  turbine  rerum 
Deprendet  suprema  dies,  sed  abire  paratum, 

Ac  plenum  vita.  Nos,  vilis  turba,  caducis 
Deservire  bonis,  semperque  optare  parati,  180 
Spargimur  in  casus  :  celsa  tu  mentis  ab  arce 
Despicis  errantes,  humanaque  gaudia  rides. 
Tempus  erat,  cum  te  gemina?  suffragia  terree 
Diriperent,  celsusque  duas  veherere  per  urbes, 
Inde  Dicarcheis  multum  venera  de  colonis,  13.5 
Hinc  adscite  meis ;  pariterque  his  largus,  et  illis 
Ac  juvenile  calens,  plectrique  errore  superbus. 
At  nunc  discussa  rerum  caligine,  verum 
Adspicis:  illo  alii  rursus  jactentur  in  alto; 

At  tua  securos  portus,  blandamque  quietem  1  10 
Intravit  non  quassa  ratis  :  sic  perge;  nec  unquam 
Emeritam  in  nostras  puppim  dimitte  procellas. 
Tuque,  nurus  inter  longe  pulcherrima,  cujus 
Non  frontem  vertere  minae,  sed  candida  semper 
Gaudia,  et  in  vultu  curarum  ignara  voluptas:  1  45 
Non  tibi  sepositas  infelix  s'rangulat  arca 
Divitias,  avidive  animum  dispendia  torquent 
Fotnoris  :  expositi  census,  et  docta  fruendi 
Temperies  :  non  ulla  deo  meliore  cohaerent 
Pectora,  nun  alias  decuit  Concordia  mentes.  150 

Vivite  securi,  quorum  de  pectore  mixtae 
In  longum  coiere  faces,  sanctusque  pudicae 
Servat  amicitiae  leges  amor:  ite  per  annos 
Saeculaque,  et  priscae  titulos  praecedite  famae. 

III.  Arbor  Atedii  Melioris. 

Stat,  quae  perspicuas  nitidi  Melioris  opacat 
Arbor  aquas,  complexa  lacus :  ea  robore  ab  imo 
Curvata,  enodis  redit  inde,  cacumine  recco 
Ardua,  ceu  mediis  iterum  nascatur  ab  undis. 
Atque  habitet  vitreum  tacitis  radicibus  amnem,  o 
Quid  Phoebum  tam  parva  rogem  ?  vos  dicite 
causas, 

Naides,  et  faciles  (satis  est)  date  carmina  Fauni. 
Nympharum  tenerae  fugiebant  Pana  caterva: : 
Ille  quidem  it,  cunctas  tanquam  velit,  it  tamen 
unam 

In  Pholoen :  sylv.is  ea  fluminibusque  sequentis 
Nunc  hirtos  gressus,  nunc  improba  cornua  vitat. 
Jam  que  et  belligerum  Jani  nemus,  atraque  Caci 
Rura,  Quirinalesque  fuga  suspensa  per  agros 
Cbelica  tesqua  subit :  ib;  demum  victa  labore,  . 
Fessa  metu,  qua  nunc  placidi  Melioris  aperti  15 
Stant  sine  fraude  lares,  fluidos  collegit  amictus 
Arctius,  et  niveae  posuit  se  margine  ripae. 
Insequitur  velox  pecorum  deus,  et  sua  credens 
Connubia,  ardenti  jamjam  suspiria  librat 
Pectore,  jam  praedae  levis  imminet :  ecce  citatos 
Advertit  Diana  gradus,  dum  per  juga  septem  2 1 
Errat,  Aventinaeque  legit  vestigia  cervae. 
Posnituit  vidisse  deam  ;  conversaque  fidas 
Ad  comites,  Nunquamne  avidis  arcebo  rapinis 
J.Ioc  petulans  foedumque  pecus  ?  semperne  pudici 
Decrescet  mihi  turba  chori  ?  Sic  deinde  locuta  26 
Depromit  pharetra  telum  breve, quod  neque  flexis 
Cornibus,  aut  solito  torquet  stridore  ;  sed  una 
Emisit  contenta  manu,  laevumque  soporem 
Naidos  aversa  fertur  tetigisse  sagitta.  30 

Illa  deam  pariter  surgens  hostemque  protervum 
Vidit,  et  in  fontem,  niveos  ne  panderet  artus. 
Sicut  erat,  cum  veste  ruit ;  stagnisque  sub  altis, 
Pana  sequi  credens,  ima  latus  implicat  alga. 
Quid  faceret  subito  deceptus  praedo  ?  nec  altis  35 
Credere  corpus  aquis  hirtae  sibi  conscius  audet 
Pellis,  et  a  tenero  nandi  rudis:  omnia  questus, 
Immitem  Brimo,  stagna  invida,  et  invida  tela ; 
Primaevam  visu  platanum,  cui  longa  propago, 
Innumerseque  manus,  et  iturus  in  aethera  vertex, 
Deposuit  juxta,  vivamque  aggessit  arenam,  41 
Optatisque  aspergit  aquis,  et  talia  mandat: 

Vive  diu  nostri  pignus  memorabile  voti 
Arbor,  et  haec  durae  latebrosa  cubilia  nymphae 
Tu  saltem  declinis  ama,  et  preme  frondibus  un¬ 
dam. 

Illa  quidem  meruit ;  sed  ne,  precor,  igne  superno 
/Estuet,  aut  dura  feriatur  grandine  ;  tantum 
Spargere  tu  laticem,  et  foliis  umbrare  memento. 
Tunc  ego  teque  diu  recolam,  dominamque  be- 
Sedis,  et  illaesa  tutabor  utramquesenecta.  [nignae 
Et  Jovis,  et  Phoebi  frondes,  et  discolor  umbra  51 
Populus,  et  nostrae  stupeant  tua  germina  pinus. 
Sic  ait :  illa  dei  veteres  imitata  calores 
Uberibus  stagnis  obliquo  pendula  trunco 
Incubat,  atque  umbris  tutatur  amantibus  undas. 
Sperat  et  amplexus;  sed  aquarum  spiritus  arcet, 
Nec  patitur  tactus  :  tandem  eluctata  sub  auras 
Libratur  fuudo,  rursusque  enode  cacumen 
Ingeniosa  levat,  veluti  descendat  in  imos 
Stirpe  lacus  alia  :  jam  nec  Phoebeia  Nais  60 
Odit,  et  exclusos  invitat  gurgite  ramos. 


I  [Ree  tibi,  parva  quidem,  genitali  luce  paramus 
Dona,  sed  ingenti  forsan  victura  sub  sevo, 

Tu,  cujus  placido  posuere  in  pectore  sedem 
Blandus  Honos,  hilarisque,  tamen  cum  pondere^ 
Virtus :  65 

Cui  nec  pigra  quies,  nec  iniqua  potentia,  nec  spes 
Improba,  sed  medius  per  honesta  et  dulcia  lim»  s 
Incorrupte  fidem,  nullosque  experte  tumultus, 

Et  secrete  palam  :  qui  digeris  ordine  vitam 
Idem  auri  facilis  contemtor,  et  optimus  iden 
Comere  divitias,  opibusque  immittere  lucem.  71 
Hac  longum  florens  animi  morumque  juventa, 
Iliacos  aequare  senes,  et  vincere  persta. 

Quos  pater  Elysio,  genitrix  quos  detulit  annos 
Hoc  illi  duras  exoravere  sorores:  75 

Hoc,quae  te  sub  teste  situm  fugitura  tacentem 
Ardua  magnanimi  revirescit  gloria  Blaesi. 

IV.  Psittacus  Atedii  Melioris. 

Psittace,  dux  volucrum,  domini  facunda  voluptas. 
Humanae  solers  imitator,  Psittace,  linguae, 

Quis  tua  tam  subito  praeclusit  murmura  fato  ? 
Hesternas,  miserande,  dapes  moriturus  inisti 
Nobiscum,  et  gratae  carpentem  munera  mensae  5 
Errantemque  toris  mediae  plus  tempore  noctis 
Vidimus:  affatus  etiam  meditataque  verba 
Reddideras:  at  nunc  aeterna  silentia  Lethes 
Ille  canorus  obis.  Cedat  Phaethontia  vulgi 
Fabula,  nec  soli  celebrant  sua  funera  cycni.  10 
At  tibi  quanta  domus  rutila  testudine  fulgens, 
Connexusque  ebori  virgarum  argenteus  ordo, 
Argutumque  tuo  stridentia  limina  cornu, 

Et  querulae  jam  sponte  fores  !  vacat  ille  beatus 
Carcer,  et  angusti  nusquam  convicia  tecti.  15 
Huc  doctae  stipentur  aves,  quis  nobile  fandi 
Jus  Natura  dedit:  plangat  Phoebeius  ales, 
Auditasque  memor  penitus  demittere  voces 
Sturnus,  et  Aonio  victae  certamine  picae ; 

Quaeque  refert  jungens  iterata  vocabula  perdix, 

Et  quae  Bistonio  queritur  soror  orba  cubili  :  21 

Ferte  simul  gemitus,  cognataque  ducite  flammis 
Funera,  et  hoc  cunctae  miserandum  addiscite  car- 
Occidit  aeriae  celeberrima  gloria  gentis  [men  : 
Psittacus,  ille  plagae  viridis  regnator  Eoae,  25 
Quem  non  gemmata  volucris  Junonia  cauda 
Vinceret  adspeclu,  gelidi  non  Phasidis  ales, 

Nec  quas  humenti  Numidae  rapuere  sub  Austro. 
Ille  salutator  regum,  nomenque  locutus 
Caesareum,etqueruli  quondam  vice  functus  amici, 
Nunc  conviva  levis,  monstrataque  reddere  verba 
Tam  facilis  :  quo  tu.  Melior  dilecte,  recluso 
Nunquam  solus  eras.  At  non  inglorius  umbris 
Mittitur  :  Assyrio  cineres  adolentur  amomo, 

Et  tenues  Arabum  respirant  germina  plumae,  35 
Sicaniosque  crocos  :  senio  nec  fessus  inerti 
Scandit  odoratos  Phoenix  felicior  ignes. 

V.  Leo  mansuetus  imperatoris. 

Quid  tibi  constrata  mansuescere  profuit  ira  ? 
Quid  scelus,  humanasque  animo  dediscere  caedes. 
Imperiumque  pati,  et  domino  parere  minori  ? 
Quid,  quod  abire  domo,  rursusque  in  claustra 
reverti 

Suetus,  et  a  capta  jam  sponte  recedere  praeda,  5 
Insertasque  manus  laxo  dimittere  morsu  ? 

Occidis,  altarum  vastator  saeve  ferarum, 

Non  grege  Massylo  curvaque  indagirxe  claiusus. 
Non  formidato  supra  venabula  saltu 
Incitus,  aut  caeco  foveae  deceptus  hiatu  ;  J'l 
Sed  victus  fugiente  fera.  Stat  cardine  aperto 
I  Infelix  cavea,  et  clausis  circum  undique  portis 


810 


STATIUS. 


Sylv.  Lib.  II. 


Hoc  licuisse  nefas  pavidi  gemuere  leones. 

Tunc  cunctis  cecidere  jubae,  puduitque  relatum 
Adspicere,  et  totas  duxere  in  lumina  frontes.  15 
At  te  non  primo  fusum  novus  obruit  ictu 
Ille  pudor;  mansere  animi,  virtusque  cadenti 
A  media  jam  morte  redit :  nec  protinus  omnes 
Terga  <  edere  minae  :  sicut  sibi  conscius  alti 
Vulneris  adversum  moriens  it  miles  in  hostem, 
Attollitque  manum,  et  ferro  labente  minatur:  21 
Sic  piger  ille  gradu,  solitoque  exutus  honore. 
Firmat  hians  oculos,  animamque  hostemque  re- 
Magna  tamen  subiti  tecum  solatia  lethi,  [quirit. 
Victe,  feres,  quod  te  maesti  populusque  pa¬ 
tresque,  25 

Ceu  notus  caderes  tristi  gladiator  arena. 
Ingemuere  mori ;  magni  quod  Caesaris  ora, 

Inter  tot  Scythicas,  Libycasque,et  littore  Rheni, 
Et  Pharia  de  gente  feras, quas  perdere  vile  est, 
Unius  amissi  tetigit  jactura  leonis.  30 

VI.  Consolatio  ad  Flavium,  Ursum  de  amissione 
pueri  delicati. 

Saeve  nimis,  laciymisquisquisdiscrimina  ponis, 
Lugendique  ‘  modos.  Miserum  est  primaeva 
parenti 

Pignora,  surgentesque  (nefas)  accendere  natos  : 
Durum  et  deserti,  praerepta  conjuge,  partem 
Conclamare  tori  :  maesta  et  lamenta  sororum,  5 
Et  fratrum  gemitus:  arcte  tamen,  et  procul 
intrat 

Altius  in  sensus,  majoraque  vulnera  vincit 
Plaga  minor.  Famulum,  (quoniam  rerum  omnia 
caeca 

Sic  miscet  Fortuna  manu,  nec  pectora  novit,) 

Sed  famulum  gemis.  Urse,  pium  :  sed  amore 
fideque  [juncto 

Has  meritum  lacrymas;  cui  major  stemmate 
Nobilitas  ex  mente  fuit.  Ne  comprime  fletus. 

Ne  pudeat :  rumpat  frenos  dolor  iste,  deisque 
Si  tam  dura  placent,  hominem  gemis  (hei  mihi! 
subdo 

Ipse  faces) hominem,  Urse,  tuum,  cui  dulce  volenti 
Servitium,  cui  triste  nihil ;  qui  sponte,  sibique 
Imperiosus  erat.  Quisnam  haec  in  funera  missos 
Castiget  luctus  ?  gemit  inter  bella  peremtum 
Parthus  equum,  fidosque  canes  flevere  Molossi, 
Et  volucres  habuere  rogum,  cervusque  Maronis. 
Quid  si  nec  famulus?  vidi  ipse,  animosque  notavi 
Te  tantum  capientis  herum  :  sed  major  in  ore 
Spiritus,  et  tenero  manifesti  in  sanguine  mores. 
Optarent  multum  Graiae,  cuperentque  Latinae 
Sic  peperisse  nurus.  Non  talem  Cressa  superbum 
Callida  sollicito  revocavit  Thesea  filo  :  26 

Nec  Paris  CEbalios  talis  visurus  amores 
Rusticus  invisas  dejecit  in  aequora  pinus. 

Non  Lllo,  aut  cantus  adsueta  licentia  ducit : 
Vidi,  et  adhuc  video, qualem  nec  bella  caventem 
Littore  virgineo  Thetis  occultavit  Achillem  :  3 1 
Nec  circum  saevi  fugientem  moenia  Phcebi 
Troilon  Haemoniae  deprendit  lancea  dextrae. 
Qualis  eras,  procul  (heu)  cunctis  puerisqoe 
virisque 

Pulchrior,  et  tantum  domino  minor!  illius  unus 
Ante  decor,  quantum  praecedit  clara  minores  36 
Luna  faces,  quantumque  alios  premit  Hesperus 
ignes. 

Non  tibi  foemineum  vultu  decus,  oraque  supra 
Mollis  honos;  (quales  dubiae  discrimina  formae 
De  sexu  transire  jubent ;)  parvoque  virilis  40 
Gratia,  nec  petulans  acies,  blandique  severo 


Igne  oculi ;  qualis  belli  jam  casside  missa 
ParthenopKus  erat ;  simplexque  horrore  decoro 
Crinis,  et  obsessae  nondum,  primoque  micantes 
Flore  genae.  Talem  Ledaeo  gurgite  pubem  45 
Educat  Eurotas  ;  teneri  sic  integer  aevi 
Elin  adit,  primosque  Jovi  puer  approbat  annos. 
Nam  pudor  ingenuae  mentis,  tranquiilaque  mo¬ 
rum 

Temperies,  teneroque  animus  maturior  aevo, 
Carmina  quae  donasse  queant  ?  Saepe  ille  vo¬ 
lentem  5C 

Castigabat  herum,  studioque  altisque  juvabat 
Consiliis;  tecum  tristisque  hilarisque,nec  unquam 
Ille  suus,  vultumque  tuo  sumebat  ab  ore  : 
Dignus  et  Haemonium  Pyladen  pifecedere  fama, 
Cecropiamque  fidem  :  sed  laudum  terminus  esto, 
Quem  fortuna  sinit:  non  mente  fidelioraegra  56 
Speravit  tardi  reditus  Eumaeus  Ulixi. 

Quis  deus,  aut  quisnam  tam  tristia  vulnera  casus 
Eligit?  unde  manus  fatis  tam  certa  nocendi? 

O  quam  divitiis  censuque  exutus  opimo  60 
Fortior,  Urse,  fores  !  si  vel  fumante  ruina 
Ructassent  dites  Vesuvina  incendia  Locros, 

Seu  Pollentinos  mersissent  flumina  saltus, 

Seu  Lucanus  ager,  seu  Tibridis  impetus,  altas 
In  dextram  torsisset  aquas,  paterere  serena  65 
Fronte  deos;  sive  alma  fidem  messesque  negasset 
Cretaque  Cyreneque,  et  qua  tibi  cunque  beato 
Larga  redit  Fortuna  sinu.  Sed  gnara  dolorum 
Invidia  infelix  animi  vitalia  vidit, 

Laedendique  vias.  Vitae  modo  limine  adultae  70 
Nectere  tentabat  juvenum  pulcherrimus  ille 
Cum  tribus  Eleis  unam  trielerida  lustris. 

Attendit  torvo  tristis  Rhamnusia  vultu: 

Ac  primum  implevitque  toros,  oculisque  nitorem 
Addidit,  et  solito  sublimius  ora  levavit,  75 
Heu  misero  letale  favens,  seseque  videndo 
Torsit,  et  invitam  mortem  complexa,  jacenti 
Injecit  nexus,  carpsitque  immitis  adunca 
Ora  verenda  manu.  Quinta  vix  Phosphoros  hora 
Rorantem  sternebat  equum,  jam  littora  duri  80 
Saeva,  Philete,  senis,  durumque  Acheronta  vide¬ 
bas, 

Quo  domini  clamate  sono  ?  non  secius  atros 
Nigrasset  planctu  genitrix  tibi  saeva  lacertos. 

Nec  pater  :  et  certe,  qui  vidit  funera,  frater 
Erubuit  virici.  Sed  nec  servilis  ademto  85 
Ignis  :  odoriferos  exhausit  flamma  Sabaeos, 

Et  Cilicum  messes,  Phariaeque  exemta  volucri 
Cinnama,  et  Assyrio  manantes  gramine  succos, 

Et  domini  fletus.  Hos  tantum  hausere  favillae. 
Hos  bibit  usque  rogus.  Nec  quod  tibi  Setia  canos 
Restinxit  cineres,  gremio  nec  lubricus  ossa  91 
Quod  vallavit  onyx,  miseris  acceptius  umbris 
Quam  gemitus;  sedet  ipse  juvat.  Quid  terga 
dolori. 

Urse,  damus  ?  quid  damna  foves,  et  pectore  iniquo 
Vulnus  amas?  ubi  nota  reis  facundia  rap'is?  95 
Quid  caram  crucias  tam  saevis  luctibus  umbram  f 
Eximius  licet  ille  animi,  merilusque  doleri. 
Solvisti :  subit  ille  pios,  carpitque  quietem 
Elysiam,  carosque  illic  fortasse  parentes 
Invenit:  aut  illi  per  amoena  silentia  Lethes  100 
Forsan  Avernales  alludunt  undique  mixtae 
Naides,  obliquoque  notat  Proserpina  vultu- 
Pone,  precor,  questus  :  alium  tibi  fata  Phileton, 
Forsan  et  ipse  dabit;  moresque  habitusque  de 
coros 

Monstrabit  gaudens,  similemque  docebit  amo¬ 
rem.  105 

VII.  Genethliacon  Lucani. 
Lucani  proprium  diem  frequentet. 
Quisquis  collibus  Isthmiae  Diones 
Docto  pectora  concitatus  oestro. 
Pendentis  bibit  ungulae  liquorem. 

Ipsi,  quos  penes  est  honor  canendi. 
Vocalis  citharae  repertor  Arcas, 

Et  tu  Bassaridum  rotator  Evan, 

Et  Paean,  et  Hyantiae  sorores. 

Laetae  purpureas  novate  vittas. 

Crinem  comite,  candidamque  vestem 
Perfundant  hederae  recentiores. 

Docti  largius  evagentur  amnes. 

Et  plus  Aoniae  virete  sylvae  : 

Et  si  qua  patulam  diem  recepit. 

Sertis  mollibus  expleatur  umbra. 

Centum  Thespiacis  odora  lucis 
Stent  altaria,  victimaeque  centum. 

Quas  Dirce  lavat,  aut  alit  Cithaeron. 
Lucanum  canimus;  favete  linguis: 

Vestra  est  ista  dies  ;  favete,  Musae, 

Dum,  qui  vos  geminas  tulit  per  artes 
Et  vinctae  pede  vocis,  et  solutae, 

Romani  colitur  chori  sacerdos. 

Felix  heu  nimis,  et  beata  tellus. 

Quae  pronos  Hyperionis  meatus 
Summis  Oceani  vides  in  undis, 
Stridoremque  rotae  cadentis  au  iis: 

Quae  Tritonide  fertiles  Athenas 
Unctis,  Baetica,  provocas  trapetis. 
Lucanum  potes  imputare  terris. 

Hoc  plus  quam  Senecam  dedisse  mundo. 
Aut  dulcem  generasse  Gallionem. 

Attollat  refluos  in  astra  fontes 
Graio  nobilior  Melete  Baetis. 

Baetin,  Mantua,  provocare  noli. 

Natum  protinus,  atque  humum  per  ipsam 
Primo  murmure  dulce  vagientem 
Blando  Calliope  sinu  recepit. 

Tum  primum  posito  remissa  luctu 
Longos  Orpheos  exuit  dolores  : 

Et  dixit :  Puer  o  dicate  Musis, 

Longaevos  cito  transiture  vates. 

Non  tu  flumina,  nec  greges  ferarum, 

Nec  plectro  Geticas  movebis  ornos : 

Sed  septem  juga,  Martiumque  Tibrim, 

Et  doctos  equites,  et  eloquen  e 
Cantu  purpureum  trahes  senatum. 
Nocturnas  alii  Phrygum  ruinas, 

Et  tarde  reducis  vias  Ulixi, 

Et  puppim  temerariam  Minervae, 

Trita  vatibus  orbi‘ta,  sequantur  : 

Tu  carus  Latio,  memorque  gentis 
Carmen  fortior  exseres  togatum. 

Ac  primum  teneris  adhuc  in  annis 
Ludes  Hectora,  Thessalosque  currus. 

Et  supplex  Priami  potentis  aurum. 

Tu  sedes  reserabis  inferorum, 
j[Ingratus  Nero  dulcibus  theatris,] 

/Et  noster  tibi  praeferetur  Orpheus. 

Dices  culminibus  Remi  vagantes 
Infandos  domini  nocentis  ignes.  , 

Tu  castae  titulum  decusque  Pol^e  - 
Jucunda  dabis  allocutione. 

Mox  empta  generosior  juventa 
Albos  ossibus  Italis  Philippos 
Et  Pharsalica  bella  detonabis  ; 

Quod  fulmen  ducis  inter  arma  divi ; 


Libertate  gravem  pia  Catonem, 

Et  gratum  popularitate  Magnum. 

Tu  Pelusiaci  scelus  Canopi  70 

Deflebis  pius  ;  et  Pharo  cruenta 
Pompeio  dabis  altius  sepulcrum. 

Haec  primo  juvenis  canes  sub  aevo, 

Anle  annos  Culicis  Maroniani. 

Cedet  M  usa 'rudis' ferocis  Enni,  75 

Et  docti  furor  arduus  Lucreti, 

Et  qui  per  freta  duxit  Argonautas,  •/■%  •.-.  r* 

Et  qui  corpora  prima  transfigurat: 

Quin  majus  loquor:  ipsa  te  Latinis 

iEneis  venerabitur  canentem.  80 

Nec  solum  dabo  carminis  nitorem. 

Sed  taedis  genialibus  dicabo 
Doctam,  atque  ingenio  suo  decoram  . 

Forma,  simplicitate,  comitate. 

Censu,  sanguine,  gratia,  decore,  85 

Qualem  blanda  Venus  daretque  Juno: 

Et  vestros  Hymenaeon  ante  postes 
Faustis  cantibus  ipsa  personabo. 

O  saevae  nimium  gravesque  Parcae  ! 

O  nunquam  data  fata  longa  summis  ?  90 

Cur  plus,  ardua,  casibus  patetis? 

Cur  laeva  vice  magna  non  senescunt? 

Sic  natum  Nasamonii  Tonantis 

Post  ortus  obitusque  fulminatos 

Angusto  Babylon  premit  sepulcro.  95 

Sic  fixum  Paridis  manu  trementi 

Peliden  Thetis  horruit  cadentem. 

Sic  ripis  ego  murmurantis  Hebri 
Non  mutum  caput  Orpheos  sequebar. 

Sic  et  tu  (rabidi  nefas  tyranni)  100 

Jussus  praecipitem  subire  Lethen 
Dum  pugnas  canis,  arduaque  voce 
Das  solat  ia  grandibus  sepulcris, 

(O  dirum  scelus !  o  scelus!)  lacebis. 

Sic  fata  est,  leviterque  decidentes  105 

Abrasit  lacrymas  nitente  plectro. 

At  tu,  seu  rapidum  poli  per  axem 
Famae  curribus  arduis  levatus. 

Qua  surgunt  animae  potentiores, 

Terras  despicis,  et  sepulcra  rides :  1 10 

Seu  paucis  merito  nemus  reclusum 
Felix  Elysiis  tenes  in  oris, 

Quo  Pharsalica  turba  congregatur. 

Et  te  nobile  carmen  insonantem 

Pompeii  comitantur  et  Catones:  115 

Seu  magna  sacer  et  superbus  umbra 

Nescis  Tartaron,  et  procul  nocentum 

Audis  verbera,  pallidumque  visa 

Matris  lampade  respicis  Neronem ; 

Adsis  lucidus,  et  vocante  Polla  120 

Unum,  quaeso,  diem  deos  silentum 

Exores :  solet  hoc  patere  limen 

Ad  nuptas  redeuntibus  maritis- 

Haec  te  non  thiasis  procax  dolosis 

Falsi  numinis  induit  figuras;  125 

Ipsum  sed  colit,  et  frequentat  ipsum 

Imis  altius  insitum  medullis: 

Ac  solatia  vana  subministrat 
Vultus,  qui  simili  notatus  auro 
Stratis  praenitet,  excubatque  somno  180 

Securae.  Procul  hinc  abite  mortes : 

Haec  vitae  genitalis  est  origo  : 

Cedat  luctus  atrox,  genisque  manent 
Jam  dulces  lacrymae  ;  dolorque  festus, 

Quicquid  fleverat  ante,  nunc  adoret.  135 


5 

10 

15 

20 

25 

30 

35 

40 

45 

50 

55 

60 

65 


812 


STATIUS. 


■SyLV.  LlB  III 


LIBER  TERTIUS. 


STATIUS  POLLIO  SUO  S. 


Tibi  certe.  Polii  dulcissime,  et  hac,  cui  tam  fideliter  inhaeres,  quiete  dignissime,  non  habeo  proban¬ 
dam  diu  libellorum  istorum  temeritatem,  cum  scias  multos  ex  illis  in  sinu  tuo  subito  natos,  et 
hanc  audaciam  styli  nostri  frequenter  expaveas,  quoties  in  illius  facundiae  tuae  penetrale  seductus 
altius  litteras  intro,  et  in  omnes  a  te  studiorum  sinus  ducor.  Securus  itaque  tertius  hic  Sylvarum 
nostrarum  liber  ad  te  mittitur.  Habuerat  quidem  et  secundus  testem :  sed  hic  habet  auctorem. 
Nam  primum  limen  ejus  Hercules  Surrentinus  aperit,  quem  in  littore  tuo  consecratum,  statim  ut 
videram,  his  versibus  adoravi.  Sequitur  libellus,  quo  splendidissimum  et  mihi  jucund:ssimum 
juvenem,  Metium  Celerem,  a  sacratissimo  imperatore  missum  ad  legionem  Syriacam,  quia  sequi 
non  poteram,  sic  prosecutus  sum.  Merebatur  et  Claudii  Etrusci  mei  pietas  aliquod  ex  studiis 
nostris  solatium,  cum  lugeret  veris  (quod  rarissimum  est)  lacrymis  senem  patrem.  Earinus 
praeterea  Germanici  nostri  libertus  scit  quamdiu  desiderium  ejus  moratus  sim,  cum  petiisset  ut 
capillos  suos,  quos  cum  gemmata  pyxide  et  speculo  ad  Pergamenum  Asclepium  mittebat,  versi¬ 
bus  dedicarem.  Summa  est  ecloga,  qua  mecum  secedere  Neapolim  Claudiam  meam  exhortor. 
Hic,  si  verum  dicimus,  sermo  est,  et  quidem  securus,  ut  cum  uxore,  et  qui  persuadere  malit  quam 
placere.  Huic  praecipue  libello  favebis,  cum  scias  habere  destinationem  quietis  meae,  et  tibi 


maxime  intendere:  meque  non  tam  in  patriam, 


I.  Hercules  Surrentinus  Pollii  Felicis. 
Intermissa  tibi  renovat.  Tirynthie,  sacra 
Pollius,  et  causas  designat  desidis  anni, 

Quod  coleris  majore  tholo,  nec  littora  pauper 
Nuda  tenes,  tectumque  vagis  habitabile  nautis, 
Sed  nitidos  postas,  Graiisque  effulta  metallis  5 
Culmina ;  ceu  taedis  Iterum  lustratus  honesti 
Ignis,  ab  CEtaea  conscenderis  aethera  flamma. 

Vix  oculis  animoque  fides:  tune  ille  reclusi 
Liminis,  et  parvae  custos  inglorius  arae? 

Unde  haec  aula  recens,  fulgorque  inopinus  agresti 
Alcidae?  sunt  fata  deum,  sunt  fata  locorum.  11 
O  velox  pietas!  steriles  hic  nuper  arenas. 
Aspersum  pelago  montis  latus,  hirtaque  dumis 
Saxa,  nec  ulla  pati  faciles  vestigia  terras, 

Cernere  erat.  Quaenam  subito  fortuna  rigentes  1 5 
Divisit  scopulos?  Tyrione  haec  moenia  plectro, 
An  Getica  venere  lyra  ?  stupet  ipse  labores 
Annus,  et  angusto  bisseni  limite  menses 
Longaevum  mir  ntur  opus.  Deus  affuit,  arces 
Erexitque  suas,  atque  obluctantia  saxa  20 

Submovit  nitens,  et  magno  pectore  montem 
Repulit:  immitem  credas  j  ussisse  novercam. 
Ergo  age,  seu  patrios  liber  jam  legibus  Argos 
incolis,  et  mersum  tumulis  Eurysthea  calcas  : 
Sive  tui  solium  Jovis,  et  virtute  parata  25 

Astra  tenes,  haustumque  tibi  succincta  beati 
Nectaris,  excluso  melior  Phryge,  porrigit  Hebe ; 
Huc  ades,  et  genium  templis  nascentibus  infer. 
Non  te  Lerna  nocens,  nec  pauperis  arva  Molorchi, 
Nec  formidatus  Nemees  ager,  antrave  poscunt 
•.Thracia,  nec  Pharii  polluta  altaria  regis ;  [rum 
Sed  felix  simplexque  domus,  fraudumque  mala- 
Nescia,  et  hospitibus  superis  dignissima  sedes. 
Pone  truces  arcus,  agmenque  immite  pharetrae. 
Et  regum  multo  perfusum  sanguine  robur,  35 
lnstratumtjue  humeris  dimitte  ingentibus  hostem. 
Ilie  tibi  Sidonio  celsum  pulvinar  acantho 

Texitur  c-t  signis  crescit  torus  asper  eburnis 
Pacatus  mitisque  veni  nec  turbidus  ira. 


quam  ad  te  secedere. 

Nec  famulare. tirn&ns ;  sed  quem  te  Maenalis  Auge 
Confectum  thiasis,  et  multo  fratre  madentem  4  I  / 
Detinuit :  qualemque  vagae  post  crimina  noctis 
Thestius  obstupuit  toties  socer :  hic  tibi  festa 
Gymnas,  et  insontes  juvenum  sine  caedibus  irae 
Annua  veloci  perasunt  certamina  lustro.  45 
Hic  templis  inscriptus,  avo  gaudente,  sacerdos 
Parvus  adhuc,  similisque  tui,  cum  prima  novercae 
Monstra  manu  premeres,  atque  exanimata  doleres. 
Sed  quaenam  subiti  veneranda  exordia  templi. 

Dic  age,  Calliope:  socius  tibi  grande  sonabit  50 
Alcides,  tensoque  modos  imitabitur  arcu. 

Tempus  erat,  cceli  cum  torrentissimus  axis 
Incumbit  terris,  ictusque  Hyperione  multo 
Acer  anhelantes  incendit  Sirius  agros. 

Jamque  dies  aderat,  profugis  cum  regibus  aptum 
Fumat  Aricinum  Triviae  nemus,  et  face  multa  56 
Conscius  Hippolyti  splendet  lacus :  ipsa  coronat 
Emeritos  Diana  canes,  et  spicula  tergit, 

Et  tutas  sinit  ire  feras  ;  omnisque  pudicis  j  . 
Itala  terra  focis  Hecateas  excolit  idus.  60 

Ast  ego,  Dardaniae  quamvis  sub  collibus  Albae 
Rus  proprium,  magnique  ducis  mihi  munere  cur- 
Unda  domi,  curas  mulcere,  aestusque  levare  [rens 
Sufficerent,  notas  Sirenum  nomine  rupes 
Facundique  larem  Polii  non  hospes  habebam  ; 
Assidue  moresque  viri,  pacemque,  novosque  66 
Pieridum  flores,  intactaque  carmina  discens. 

Forte  diem  Triviae  dum  lit  ore  ducimus  udo, 
Angustasque  fores  adsuetaque  tecta  gravati 
Frondibus  et  patula  defendimus  arbore  soles ;  70 
Delituit  coelum,  et  subitis  lux  candida  cessit 
Nubibus,  et  tenuis  graviore  Favonius  Austro 
Immaduit :  qualem  Libyae  Saturrfia  nimbum 
Attulit,  Iliaco  dum  dives  Elissa  marito 
Donatur,  testes  fue  ululant  per  devia  Nymphae. 
Diffugimus,  festasque  dapes,  redimitaque  vina 
Abripiunt  famuli:  nec,  quo  convivia  migrent, 
(Quamvis  i n n u m erae  gauden tia  rura  superne 
Insedere  domus,  et  multo  culmine  dives 
Mons  nitet)  instantes  sed  proxima  quaerere  nimb 

Suadebant,  lsesique  fides  reditura  sereni.  81 
Stabat  dicta  sacris  tenuis  casa  nomine  templi. 

Et  magnum  Alciden  humili  lare  parva  premebat, 
Fluctivagos  nautas,  scrutatoresque  profundi 
Vix  operire  capax.  Huc  omnis  turba  coimus  ;  85 
Huc  epula?,  ditesque  tori,  coetusque  ministrum 
Stipantur,  nitidseque  cohors  gratissima  Polla?. 
Non  cepere  fores,  angustaque  defuit  aedes. 
Erubuit  risitque  deus,  dilectaque  Polii  [nis: 
Corda  subit,  blandisque  animum  complectitur  ul- 
Tune,  inqmtjdargitor  opum,  qui  mente  profusa 
Tecte  Dicarem^  pariter  [juvenemque]  replesti 
Partnenojien  ?  nostro  qui  tot  fastigia  monti. 

Tot  vincies  lucos,  tot  saxa  imitantia  vultus 
Alraque,  tot  scripto  viventes  lumine  ceras  95 
Fixisti?  quid  enim  ista  domus,  quid  terra,  priua- 
Te  gauderet,  erat  ?  longo  tu  tramite  nudos  [quam 
Texisti  scopulos,  fueratque  ubi  semita  tantum, 
Nunc  ibi  distinctis  stat  porticus  alta  columnis, 
Ne  sorderet  iter  :  curvi  tu  littoris  ora  100 

Clausisti  calidas  gemina  testudine  Nymphas. 

Vix  opera  enumerem:  mihi  pauper  et  indigus 
Pollius:  et  tales  hilaris  tamen  intro  penates,  [uni 
Et  littus,  quod  pandis,  amo  :  sed  proxima  sedem 
Despicit,  et  tacite  ridet  mea  numina  Juno.  105 
Da  templum,  dignasque  tuis  conatibus  aras. 

Quas  puppes  velis  nolint  transire  secundis : 

Quo  pater  ®therius,  mensisqueaccila  deorum 
Turba,  et  ab  excelso  veniat  soror  hospita  tecto. 
Nec  te,  quod  solidus  contra  riget  umbo  maligni 
Montis,  et  immenso  non  unquam  excisus  ab  sevo. 
Terreat;  irse  adero,  et  conamina  tanta  juvabo. 
Asperaque  invitse  perfringam  viscera  terrse. 
Incipe,  et  Herculeis  fidens  hortatibus  aude. 

Non  Amphionise  steterint  velocius  arces,  1 15 
Pergameusve  labor.  Dixit,  mentemque  reliquit. 
Nec  mora,  conscripta  formantur  imagine  templa : 
Innumerse  coiere  manus  :  his  caedere  sylvas. 

Et  laevare  trabes,  illis  immergere  cur® 
Fundamenta  solo  :  coquitur  pars  uvida  terr® 
Protectura  hyemes,  atque  exclusura  pruinas;  121 
Indomitusque  silex  curva  fornace  liquescit. 
Pr®cipuus  sed  enim  labor  est  exscindere  dextra 
Oppositas  rupes,  et  saxa  negantia  ferro. 

Hic  pater  ipse  loci  positis  Tirynthius  armis  125 
Insudat,  validaque  solum  deforme  bipenni, 

Cum  grave  nocturna  coelum  subtexitur  umbra. 
Ipse  fodit:  dites  Capre®,  viridesque  resultant 
Taurubul®,  et  terris  ingens  redit  ®quoris  echo. 
Non  tam  grande  sonat  motis  incudibus  dEtne,  180 
Cum  Brontes  Steropesque  ferit :  nec  major  ab  an¬ 
tris 

Lemniacis  fragor  est,  ubi  flammeus  ®gida  c®lat 
Mulciber,  et  castis  exornat  Pallada  donis. 
Decrescunt  scopuli,  et  rosea  sub  luce  reversi 
Artifices  mirantur  opus.  Vix  annus  anhelat  135 
Alter,  et  ingenti  dives  Tirynthius  arce 
Despectat  fluctus,  et  junct®  tecta  novere® 
Provocat,  ac  dignis  invitat  Pallada  templis. 

Jam  placid®  dant  signa  tub®,  jam  fortibus  ardens 
Fumat  arena  sacris:  hos  nec  Pis®us  honores  140 
Jupiter,  aut  Cirrh®  pater  adspernetur  opaese. 

Nil  his  triste  locis  :  cedat  lacrymabilis  Isthmos, 
Cedat  atrox  Nemee :  litat  hic  felicior  infans, 
lps®  pumiceis  virides  Nereides  antris 
Exsiliunt  ultro,  et  scopulis  uventibus  h®rent,  145 
Nec  pudet  occulte  nudas  spec.are  pal®stras. 
Spectat  et  Icario  nemorosus  palmite  Gaurus, 
ylvaque  qu®  cinctam  pelago  Nesida  coronat, 

Et  placidus  Limon,  omenque  Euploea  carinis, 


Et  Lucrina  Venus;  Plirygioque  e  vertice  Graias 
Adsciscis,  Misene,  tubas;  ridetque  benigna  151 
Parthenope  gentile  sacrum,  nudosque  virorum 
Certatus,  et  parva  su®  simulacra  coron®.  a'  1 
Quin  age,  et  ipse  libens  proprii  certaminis  actus 
Invicta  dignare  manu  :  seu  nubila  disco  155 
Findere,  seu  volucres  Zephyros  pr®vertere  telo. 

Seu  tibi  dulce  manu  liq uldas  nodare  pal®stras, 
Indulge  sacris  :  et  si  Udi  poma  supersunt 
Hesperidum,  gremio  venerabilis  ingere  Poli®  : 

Nam  capit,  et  tantum  non  degenerabit  honorem. 

Quod  si  dulce  decus  viridesque  resumeret  annos, 

(Da  veniam,  Alcide,)  fors  huic  et  pensa  tulisses. 

Hac  ego  nascentes  l®tum  bacchatus  ad  aras 
Libamenta  tuli :  nunc  ipsum  in  limine  cerno 
Solventem  voces,  et  talia  dicta  ferentem:  165 

Macte  animis  opibusque,  meos  imitate  labores. 

Qui  rigidas  rupes,  infecund®que  pudenda 
Natur®  deserta  domas,  et  itertis  in  usum 
Lustra  habitata  feris,  foedeque  latentia  profers 
Numina.  Qu®  tibi  nunc  meritorum  pr®mia  sol¬ 
vam  ?  170 

Quas  referam  grates  ?  Parcarum  fila  tenebo, 
Extendamque  colos:  duram  scio  vincere  Mortem : 
Avertam  luctus,  et  tristia  damna  vetabo, 

Teque  nihil  l®sum  viridi  renovabo  senecta: 
Concedamque  diu  juvenes  spectare  nepotes,  175 
Donec  et  hic  spons®  maturus,  et  illa  marito; 

Rursus  et  ex  illis  soboles  nova,  grexque  protervus 
Nunc  humeris  irreptet  avi,  nunc  agmine  blando 
Certatim  placid®  concurrat  ad  oscula  Poli®. 

Nam  templis  nunquam  statuetur  terminus  ®vi, 180 
Dum  me  flammigeri  port.  bit  machina  coeli. 

Nec  mihi  plus  Nemee,  priscumve  habitabitur 
Argos, 

Nec  Tiburna  domus,  solisve  cubilia  Gades. 

Sic  ait,  et  tangens  surgentem  altaribus  ignem, 
Populeaque  movens  albentia  tempora  sylva,  185 
Et  Styga  et  ®therii  juravit  fulmina  patris. 

II.  Propempticon  Metio  Celeri.  () *(/(/'  kf‘ 

Di, quibus  audaces  amor  est  servare  carinas, 

S®vaque  ventosi  mulcere  pericula  ponti,  [votis 
Sternite  molle  fretum,  placidumque  advertite 
Concilium,  et  lenis  non  obstrepat  unda  precanti. 
Grande  tuo  rarumque  damus,  Neptune,  profundo 
Depositum:  juvenis  dubi®  committitur  alno  6 
Metius,  atque  anim®  partem  super  ®quora  nostr® 
Majorem  transferre  parat :  proferte  benigna 
Sidera,  et  antenn®  gemino  considite  cornu, 

CEbalii  fratres  :  vobis  pontusque  polusque  10 
Luceat:  Iliae®  longe  nimbosa  sororis  Hvk*, J •ftC, 4 
Astra  fugate]~precor,  totoque  excludite  coelo,  } 

Vos  quoque,  c®ruleum,  div®  Nereides,  agmen,  f 
Quis  honor  et  regni  cessit  fortuna  secundi, 

Dicere  qu®  magni  fas  sit  mihi  sidera  ponti,  15 
Surgite  de  vitreis  spumos®  Doridos  antris, 
Baianosque  sinus  et  feta  tepentibus  undis 
Littora  tranquillo  certatim  ambite  natatu, 

Qu®rentes  ubi  celsa  ratis,  quam  scandere  gaudet 
Nobilis  Ausoni®  Celer  armipotentis  alumnus.  20 
Nec  qu®renda  diu  :  modo  nam  trans  ®quora  terris 
Prima  Dicarcheis  Pharium  gravis  intulit  annum: 
Prima  salutavit  Capreas,  et  margine  dextro 
Sparsit  Tyrrhen®  Mareolica  vina  Minerv®. 

Hujus  utrumque  latus  molli  pi®cingite  gyro;  25 
Partit®que  vices,  vos  stuppea  tendite  mali 
Vincula,  vos  summis  annectite  suppara  velis, 

V os  Zephyris  aperite  sinus :  pars  transtra  reponat, 

Para  demittat  aquis  curv®  moderamina  puppis. 

Sint,  quibus  exploret  rupes  gravis  arte  molybdis, 
Quaeque  secuturam  religent  post  terga  phaselon, 
Uncaque  submersae  penitus  retinacula  vellant.  32 
Temperet  haec  aestus,  pelagusque  inclinet  ad  ortus. 
Officio  careat  glaucarum  nulla  sororum.  [Triton 
Huic  multo  Proteus,  geminoqte  huic  corpore 
Praenatet,  et  subitis  qui  perdidit  inguina  monstris 
Glaucus,  adhuc  quoties  patriis  allabitur  oris 
Littoream  blanda  feriens  Anthedona  cauda. 

Tu  tamen  ante  omnes  diva  cum  matre  Palaemon 
Annue,  si  vestras  amor  est  mihi  pandere  Thebas, 
Nec  cano  degeneri  Phcebeuni  Amphioua  plectro. 
Et  |  ater,  iEolio  frangit  qui  carcere  ventos, 

Cui  varii  flatus,  omnisque  per  aequora  ponti 
Spiritus, atque  hiemes, mmbosaque  nubila  parent. 
Arctius  objecto  Borean,  Eurumque,  Notumque  45 
Monte  premat:  soli  Zephyro  sit  copia  coeli, 
Solus  agat  puppes,  summasque  supernatet  undas 
Assiduas  pelago,  donecjua,  turbine  nullo, 

Laeta  Paraetoniis  adsignet  carbasa  ripis. 

Audimur:  vocat  ipse  ratem,  nautasque  morantes 
Increpat:  inde  meum  timido  jam  frigore  pectus 
Labitur,  et  nequeo,  quamvis  movet  ominis  horror, 
Claudere  suspensos  oculorum  in  margine  fletus. 
Jamque  ratem  terris  divisit  fune  soluto 
Navita,  et  angustum  dejecit  in  aequora  pontem :  55 
Saevus  et  e  puppi  longo  clamore  magister 
Dissipat  amplexus,  atque  oscula  fida  revellit, 

Nec  longum  cara  licet  in  cervice  morari. 

Attamen  in  terras  e  plebe  novissimus  omni 
Ibo,  nec  egrediar  nisi  jam  cedente  carina.  60 
Quis  rude, et  abscissum  miseris  animantibus  aequor 
Fecit  iter,  solidaeque  pios  telluris  alumnos 
Expulit  in  fluctus,  pelagoque  immisit  hiantes? 
Audax  ingenii;  nec  enim  temeraria  virtus 
Illa  magis,  summae  gelidum  quae  Pelion  Ossae  6 i 
Junxit,  anhelantemque  jugis  bis  pressit  Olympum 
Usque  adeone  parum  lentas  transire  paludes, 
Stagnaque  et  angustos  submittere  pontibus  amnes? 
Imus  in  abruptum,  genlilesque  undique  terras 
Fugimus,  exigua  clausi  trabe  et  aere  nudo.  70 
l"de  furor  ventis,  indignataeque  procellae, 

Et  coeli  fremitus,  et  fulmina  plura  Tonanti. 

Ante  rates  pigro  torpebant  aequora  somno, 

Nec  spumare  Thetis,  nec  spargere  nubila  fluctus 
Audebant:  visis  tumuerunt  puppibus  undae,  75 
Inque  hominem  surrexii  hiems :  tunc  nubilaPleias, 
Oieniumque  pecus-,  solito  tunc  pejor  Orion. 
Justa  queror :  fugit ecce  vagas  ratis  acta  per  undas, 
Paullatim  minor,  et  longe  servantia  vincit 
Lumina,  tot  gracili  ligno  complexa  timores,  80 
Teque  super  reliquos,  te  nostri  pignus  amoris 
Portatura,  Celer.  Quos  nunc  ego  pectore  somnos, 
Quosve  queam  perferre  dies  ?  quis  cuncta  paventi 
Nuntius,  an  facili  te  praetermiserit  unda 
Lucani  rabida  ora  maris:  num  torva  Charybdis 
Fluctuet,  aut  Siculi  populatrix  virgo  profundi: 
Quos  tibi  currenti  praeceps  ferat  Adria  mores: 
Quae  pax  Carpathio:  quali  te  subvehat  aura 
Doris  Agenorei  furtis  blandita  juvenci  ? 

Sed  merui  questus  :  quid  enim,  te  castra  petente. 
Non  vel  ad  ignotos  ibam  comes  impiger  Indos, 
Cimmeriumque  Chaos  ?  starem  prope  bellica  regis 
Signa  mei,  seu  tela  manu,  seu  frena  teneres. 
Armatis  seu  jura  dares;  operumque  tuorum 
Etsi  non  socius,  certe  mirator  adessem.  95 

Si  quondam  magno  Phoenix  reverendus  Achilli 
Littus  ad  Iliacum,  Thymbraeaque  Pergama  venit 
Imbellis,  tumidoque  rihil  juratus  Atridae, 

Cur  nobis  ignavus  amor  ?  sed  pectore  fido 


Nusquam  abero,  longisque  sequar  tua  carbasa 
volis.  100 

Isi,  Phoroneis  quondam  stabulata  sub  antris. 
Nunc  regina  Phari,  numenque  Orientis  anheli. 
Excipe  multisono  puppim  Mareotida  sistro  : 

Ac  juvenem  egregium,  Latius  cui  ductor  Eoa 
Signa,  Palaestinasque  dedit  frenare  cohortes,  105 
Ipsa  manu  placida  per  limina  festa,  sacrosque 
Due  portus,  urbesque  tuas :  te  praeside  noscat 
Unde  paludosi  fecunda  licentia  Nili : 

Cur  vada  desidant,  et  ripa  coerceat  undas 
Cecropio  signata  luto  :  cur  invida  Memphis,  110 
Curve  Therapnaei  lasciviat  ora  Canopi : 

Cur  servet  Pharias  l^thaeus  janitor  aras  : 

Vilia  cur  magnos  aequent  animalia  divos  : 

Quae  sibi  praesternat  vivax  altaria  Phoenix  : 

Quos  dignetur  agros,  aut  quo  se  gurgite  Nili  1 15 
Mergat  adoratus  trepidis  pastoribus  Apis. 

Duc  et  ad  Emathios  manes,  ubi  belliger  urbis 
Conditor  Hyblaeo  perfusus  nectare  durat: 
Anguiferamque  domum,  blando  qua  mersa  veneno 
Actias  Ausonias  fugit  Cleopatra  catenas  :  120 

Usque  et  in  Assyrias  sedes,  mandataque  castra 
Prosequere,  et  Marii  juvenem,  dea,  trade  Latino. 
Nec  novus  hospes  erit :  puer  his  sudavit  in  arvis 
Notus  adhuc  tantum  majoris  munere  clavi : 

Jam  tamen  et  turmas  facili  praevertere  gyro  125 
Fortis,  et  Eoas  jaculo  damnare  sagittas. 

Ergo  erit  illa  dies,  qua  te  majora  daturus 
Caesar  ab  emerito  jubeat  discedere  bello  ? 

At  nos  hoc  iterum  stantes  in  littore,  vastos 
Cernemus  fluctus,  aliasque  rogabimus  auras.  130 
O  tum  quantus  ego!  aut  quanta  votiva  movebo 
Plectra  lyra !  cum  me  magna  cervice  ligatum 
Attolles  humeris,  atque  in  mea  pectora  primum 
Incumbes  e  puppe  novus,  servataque  reddes 
Colloquia,  inque  vicem  medios  narrabimus  annos: 
T u  rapidum  Euphraten,  et  regiaBactra,  sacrasque 
Antiquae  Babylonis  opes,  et  Zeugma  Latinae 
Pacis  iter:  qua  dulce  nemus  florentis  Idumes: 
Quo  pretiosa  Tyros  rubeat,  quo  purpura  fuco 
Sidoniis  iterata  cadis:  quo  germine  primum  140 
Candida  felices  sudent  opobalsama  virgae  : 

Ast  ego,  devictis  dederim  quae  justa  Pelasgis, 
Quaeque  laboratas  claudat  mihi  pagina  Thebas. 

III.  Lacrymce  Claudii  Etrusci. 

Summa  deum  Pietas,  cujus  gratissima  coelo 
Rara  profanatas  inspectant  numina  terras, 

Huc  vittata  comam,  niveoque  insignis  amictu. 
Qualis  adhuc  praesens,  nullaque  expulsa  nocentum 
Fraude,  rudes  populos  atque  aurea  regna  colebas, 
Mitibus  exsequiis  ades,  et  lugentis  Etrusci  6 
Cerne  pios  fletus,  laudataque  lumina  terge. 

Nam  quis  inexpleto  rumpentem  pectora  questu, 
Complexumque  rogos,  incumbentemque  favillis 
Adspiciens,  non  aut  primaevae  funera  plangi  10 
Conjugis,  aut  nati  modo  pubescentia  credat 
Ora  rapi  flammis?  pater  est,  qui  fletur:  adeste 
Dique  hominesque  sacris :  procul  hinc,  procul 
ite  nocentes ; 

Si  cui  corde  nefas  tacitum,  fessique  senectus 
Longa  patris  ;  si  quis  pulsatae  conscius  umbraml5 
Matris,  et  inferna  rigidum  timet  JSacon  urna. 
Insontes  castosque  voco.  Tenet  ecce  seniles 
Leniter  applicitus  vultus,  sanctamque  parenti* 
Canitiem  spargit  lacrymis,  animaeque  suprem 
Frigus  amat:  celeres  genitoris  filius  annos,  20 
(Mira  fides,)  nigrasque  putat  properasse  sorore*. 
Exsultent  placidi  Lethaea  ad  flumina  manes: 

Elysia;  gaudete  domus  :  date  serta  per  aras. 
Festaque  pallentes  hilarent  altaria  lucos. 

Felix,  heu  nimium  felix,  plorataque  nato  25 
Umbra  venit:  longe  Furiarum  sibila,  longe 
Tergeminus  custos:  penitus  via  longa  patescat 
Manibus  egregiis:  eat,  horrendumque  silentis 
Accedat  domini  solium,  gratesque  supremas 
Perferat,  et  totidem  juveni  roget  anxius  annos.  30 
Macte  pio  gemitu:  dabimus  solatia  dignis 
Luctibus,  Aoniasque  tuo  sacrabimus  ultro 
Inferias,  Etrusce,  seni:  tu  largus  Eoa  [perbis 
1  Germina,  tu  messes  Cilicumque  Arabumque  su- 
j Merge  rogis:  ferat  ignis  opes  haeredis,  et  alto  35 
Aggere  missuri  nitido  pia  nubila  coelo 
Stipentur  cineres:  nos  non  arsura  feremus 
Munsra,  venturosque  tuus  durabit  in  annos 
Me  monstrante  dolor:  neque  enim  mihi  flere  pa¬ 
rentem 

Ignotum,  et  similes  gemui  projectus  ad  ignes.  40 
Ille  mihi  tua  damna  dies  compescere  cantu  [tus. 
Suadet ;  et  ipse  tu  li,  quos  nunc  tibi  confero,  ques- 
Non  tibi  clara  quidem,  senior  placidissime,  gentis 
Linea,  nec  proavis  demissum  stemma :  sed  ingens 
Supplevit  fortuna  genus,  culpamque  parentum 45 
Occuluit:  neque  enim  dominos  de  plebe  tulisti. 
Sed  quibus  occasus  pariter  famulamur  et  ortus'. 
Nec  pudor  iste  tibi.  Quid  enim  terrisque  poloque 
Parendi  sine  lege  manet?  vice  cuncta  reguntur, 
Alternisque  regunt :  propriis  sub  regibus  omnis 
Terra:  premit  felix  regum  diademata  Iloma :  51 
Hanc  ducibus  frenare  datum  :  mox  crescit  in  illos 
Imperium  superis:  sed  habent  et  numina  legem: 
Servit  et  astrorum  velox  chorus,  et  vaga  servit 
Luna,  nec  injussi  toties  redit  orbita  solis.  55 
Et  (modo  si  fas  est  requare  jacentia  summis) 
Pertulit  et  saevi  Tirynthius  horrida  regis 
Pacta,  nec  erubuit  famulantis  fistula  Phoebi. 

Sed  neque  barbaricis  Latio  transmissus  ab  oris  : 
Smyrna  tibi  gentile  solum,  potusque  verendo  60 
Fonte  Meles,  Hermique  vadum,  quo  Lydius  intrat 
Bacchus,  et  aurato  reficit  sua  cornua  limo. 

Laeta  dehinc  series,  variisque  ex  ordine  curis 
Auctus  honos;  semperque  gradus  prope  numina, 
semper 

Caesar  eum  coluisse  latus,  sacrisque  deorum  65 
Arcanis  haerere  datum.  Tibereia  primum 
Aula  tibi,  vixdum  ora  nova  mutante  juventa, 
Panditur:  hic,  annis  mul  a  super  indole  victis, 
Libertas  oblata  venjt :  nec  proximus  haeres, 
Immitis  quanquam  et  furiis  agitatus,  abegit.  70 
Hunc  et  in  Arctoas  tenuis  comes  usque  pruinas 
Terribilem  affatu  passus  visuque  tyrannum 
Immanemque  suis,  ut  qui  meiuenda  ferarum 
Corda  domant,  mersasque  jubent  jam  sanguine 
tacto 

Reddere  ab  ore  manus,  et  nulla  vivere  praeda.  75 
Praecipuos  sed  enim  merito  subvexit  in  actus 
Nondum  stelligerum  senior  demissus  in  axem 
Claudius,  et  longo  transmisit  habere  nepoti. 

Quis  superum  metuens,  pariter  tot  templa,  totaras 
Promeruisse  datur  ?  summi  Jovis  aliger  Arcas  80 
Nuntius:  imbrifera  potitur  Thaumantide  Juno: 
Stat  celer  obsequio  jus  a  ad  Neptunia  Triton: 

Tu  toties  mutata  ducum  juga  rite  tulisti 
Integer,  inque  omni  felix  tua  cymba  profundo. 
Jamque  piam  lux  alea  domum,  prsecelsaque  toto 
Intravit  Fortuna  gradu  :  jam  creditur  uni  86 
Sanctarum  digestus  opum,  partseque  per  omnes 
Divitiae  populos,  magnique  impendia  mundi: 
Quicquid  ab  auriferis  ejectat  lberia  fossis, 


Dalmatico  quod  monte  nitet,  quod  messibus  Afris 
Vertitur,  aestiferi  quicquid  terit  area  Nili.  91 
Quodque  legit  mersus  pelagi  scrutator  Eoi, 

Et  Lacedaemonii  pecuaria  culta  Galesi, 
Perspicuaeque  nives,  Massylaque  robora,  et  Indi 
Dentis  honos:  uni  parent  commissa  ministro  95 
Quae  Boreas,  quaeque  Eurus  atrox,  quae  nubilus 
Auster 

Invehit :  hibernos  citius  numeravis  imbres, 
Sylvarumque  comas.  Vigil  iste  animi  ,ue  sagacis 
Exitus  evolvit,  quantum  Romana  sub  omni  [alti 
PilaMie,  quan.um  jue  tribus:  quid  templa,  quid 
Undarum  cursus,  quid  propugnacula  poscant 
diquoris,  aut  longe  series  porrecta  viarum  : 

Quod  Domini  celsis  ni. eat  laquearibus  aurum  : 
Quae  divhm  in  vultus  igni  formanda  liquescat 
Massa;  quid  Ausonae  scriptum  erepet  igne  mo¬ 
netae.  105 

Hinc  tibi  rara  quies,  animoque  exclusa  voluptas, 
Exiguaeque  dajies,  et  nunquam  laeta  profundo 
Cura  mero:  sed  jura  tam  n  genialia  cordi, 

Et  mentem  vincire  toris,  et  jungere  festa 
Connubia,  et  fidos  domino  genuisse  clientes.  110 
Quis  sublime  decus  formamque  insignis  Etruscae 
Nesciat?  haud  unquam  proprio  mihi  cognita  visu: 
Sed  decus  eximium  formae  par  reddit  imago 
Vultibus,  et  similis  natorum  gratia  monstrat. 

Nec  vulgare  genus  :  fasces  summamque  curulem 
Frater,  et  Ausonios  enses,  mandataque  fidus 
Signa  tulit,  cum  prima  truces  amentia  Dacos 
Impulit,  et  magno  gens  est  damnata  triumpho 
Sic  quicquid  patrio  cessatum  a  sanguine,  mater 
Reddidit,  obscurumque  latus  clarescere  vidit  1 20 
Comiubio  gavisa  domus  :  nec  pignora  longe  : 
Quippe  bis  ad  partus  venit  Lucina,  manuqua 
Ipsa  levi  gravidos  tetigit  fecunda  labores. 

Felix  ah,  si  longa  dies,  si  cernere  vultus 
Natorum,  viridesque  geras  tibi  justa  dedissent  125 
Stamina!  sed  media  cecidere  abrupta  juventa 
Gaudia,  florentesque  manu  scidit  Atropos  annos : 
Qualia  pallentes  declinant  lilia  culmos, 
Fubentesve  rosee  primos  moriuntur  ad  Austros, 
Aut  ubi  verna  novis  exspirat  purpura  pratis.  ISO 
Illa  sagittiferi  circumvolitastis  Amores 
Funera,  maternoque  rogos  unxistis  amomo: 

Nec  modus  aut  pennis,  laceris  aut  crinibus  ignem 
Spargere,  collateeque  pyram  struxere  pharetra; 
Quas  tunc  inferias,  aut  quae  lamenta  dedisses  -35 
Maternis,  Etrusce,  rogis,  qui  funera  patris 
Haud  matura  putas, atque  hos  pius  ingemis  annoa? 
Illum  et,  qui  nutu  superas  nunc  temperat  arces. 
Progeniem  claram  terris  partitus  et  astris, 

Laetus  Idumaei  donavit  honore  triumphi :  140 

Dignatusque  loco  victricis  et  ordine  pompae 
Non  vetuit,  tenuesque  nihil  minuere  parentes,  n  - 
Atque  idem,  in  cuneos  populum  cum  duxit  eques- 
Mutavitque  genus,  laevaeque  ignobile  ferrum  [tres. 
Exuit,  et  celse  natorum  aequavit  honori.  145 
Dextra  bis  octonis  fluxerunt  saecula  lustris. 

Atque  aevi  sine  nube  tenor.  Quam  dives  in  usus 
Natorum,  totoque  volens  excedet e  censu, 

Testis  adhuc  largi  nitor  inde  adsuetus  Etrusci, 

Cui  tua  non  humiles  dedit  indulgentia  mores.  150 
Hunc  siquidem  amplexu  semper  revocante  tenebas 
Blandus,  et  imperio  nunquam  pater:  hujus  honori 
Pronior  ipse  etiam  gaudebat  cedere  frater. 

Quas  tibi  devoti  juvenes  pro  patre  renato,  [dant ! 
Summe  ducum,  grates,  aut  quae  pia  vota  repen- 
Tu  (seu  tarda  situ,  rebusque  exhausta  senectus 
Erravit;  seu  blanda  diu  Fortuna  regressum 

Maluit)  attonitum  et  venturi  fulminis  ictus 
Horrentem,  tonitru  tantum,  lenique  procella 
Contentus  monuisse  senem  :  cumque  horrida  supra 
Aequora  curarum  socius  procul  Itala  rura 
Linqueret,  hic  molles  Campani  littoris  oras 
Et  Diomedeas  concedere  jussus  in  arces, 

Atque  hospes,  non  exsul,  erat :  nec  plura  moratus 
Romuleum  reseras  iterum,  Germanice,  limen,  165 
Maerentemque  foves,  inclinatosque  penates 
Erigis  :  haud  mirum,ductor placidissime ;  quando 
Haec  est,  quae  victis  parcentia  foedera  Cattis, 
Quaeque  suum  Dacis  donat  clementia  montem  : 
Quae  modo  Marcomanos  post  horrida  bella,  va¬ 
gosque  170 

Sauromatas  Latio  non  est  dignata  triumpho. 
Jamque  in  fine  dies,  et  inexorabile  pensum 
Deficit.  Hic  maesti  pietas  me  poscit  Etrusci 
Qualia  nec  Siculae  moderantur,  carmina  rupes, 
Nec  fati  jam  certus  olor,  saevique  marita  175 
Tereos.  Heu  quantis  lassantem  brachia  vidi 
Planctibus,  et  prono  fusum  super  oscula  vultu  ! 
Vix  famuli  comitesque  tenent,  vix  arduus  ignis 
Submovet.  Haud  aliter  gemuit  perjuria  Theseus 
L  ttore,  quo  falsis  deceperat  JEgea  velis.  ISO 
Tunc  immane  gemens,  foedatusque  ora,  tepentes 
Artatur  cineres:  Cur  nos,  fidissime, linquis 
Fortuna  redeunte,  pater?  modo  numina  magni 
Praesidia,  atque  breves  superCim  pacavimus  iras, 
Nec  frueris ;  tantique  orbatus  muneris  usu  185 
Ad  Manes,  ingrate,  fugis:  nec  flectere  Parcas, 
Aut  placare  malae  datur  aspera  numina  Lethes. 
Felix,  cui  magna  patrem  cervice  vehenti 
Sacra  Mycenaeae  patuit  reverentia  flammae  ! 
Quique  tener  saevis  genitorem  Scipio  Poenis  190 
Abstulit,  et  Lydi  pietas  temeraria  Lausi. 

Ergo  et  Thessalici  conjux  pensare  mariti 
Funus,  et  immitem  potuit  Styga  vincere  supplex 
Thracius?  ah  quanto  melius  pro  patre  liceret! 
Non  totus  rapiere  tamen,  nec  funera  mittam  195 
Longius  :  hic  manes,  hic  intra  tecta  tenebo : 

Tu  custos  dominusque  laris;  tibi  cuncta  tuorum 
Parebunt  :  ego  rite  minor,  st-mperque  secundus 
Assidue  libabo  dapes  et  pocula  sacris 
Manibus,  effigiesque  colam  :  te  lucida  saxa,  200 
Te  similem  doctae  referet  mihi  linea  cerae  : 

Nunc  ebur,  et  fulvum  vultus  imitabitur  aurum. 
Inde  viam  morum,  longaeque  ex.  mina  vitae, 

A  flatusque  pios,  moniiuraque  somnia  poscam. 
Talia  dicentem  genitor  dulcedine  laeta  205 

Audit,  et  immites  lente  descendit  ad  umbras. 
Verbaque  dilectae  fert  narraturus  Etruscae. 

Salve  supremum,  senior,  mitissime  patrum. 
Supremumque  vale;  qui  nunquam,  sospite  nato. 
Triste  Chaos,  maeslique  situs  patiere  sepulcri. 
Semper  odoratis  spirabunt  floribus  arae,  211 
Semper  et  Assyrios  felix  bibet  urna  liquores, 

Et  lacrymas,  qui  major  honos  :  hic  sacra  litabit 
Manibus,  eque  tua  tumulum  tellure  levabit. 
Nostra  quoque,  exemplo  meritus,  tibi  carmina 
sanxit,  215 

Hoc  etiam  gaudens  cinerem  donasse  sepulcro. 

IV.  Coma  Flavii  Earini. 

Ite,  comte, facilemque  precor  transcurrite  pontum: 
Ite  coronato  recubantes  molliter  auro  : 

Ite,  dabit  cursus  mitis  Cytherea  secundos, 
Piacabitque  Notos:  fors  et  de  puppe  timenda 
Transferet,  inque  sua  ducet  super  aequora  concha. 
Accipe  laudatos,  juvenis  Phoebeie,  crines,  6 
Quos  tibi  Ca?sareus  donat  puer :  accipe  laetus, 


Intonsoque  ostende  patri :  sine  dulce  nitentes 
Comparet,  atque  diu  fratris  putet  esse  Lyaei. 
Forsan  et  ipse  comae  nunquam  labentis  honorem 
Proferet,  atque  alio  clausum  tibi  ponet  inauro. 
Pergame,  pinifera  multum  felicior  Ida  ! 

Illa  licet  sacrae  placeat  sibi  laude  rapinae  ; 
Nempe  dedit  superis  illum,  quem  turbida  semper 
Juno  videt,  refugitque  manum,  nectarque  recusat . 
At  tu  grata  deis,  pulchroque  insignis  alumno,  16 
Misisti  Latio  placida  quem  fronte  ministrum 
Jupiter  Ausonius  pariter,  Romanaque  Juno 
Adspiciunt,  et  uterque  probant  Nec  tanta  potenti 
Terrarum  domino  divfirn  sine  mente  voluptas. 
Dicitur,  Idalios  Erycis  de  vertice  lucos  21 

Dum  petit,  et  molles  agitat  Venus  aurea  cycnos, 
Pergameas  intrasse  domos,  ubi  maximus  aegris 
Auxiliator  adest,  et  festinantia  sistens 
Fata  salutifero  mitis  deus  incubat  angui.  25 
Hic  puerum  egregiae  praeclarum  sidere  formae 
Ipsius  ante  dei  ludentem  conspicit  aras. 

Ac  primum  subita  paullum  decepta  figura 
Natorum  de  plebe  putat  :  sed  non  erat  illi 
Arcus,  et  ex  humeris  nullae  fulgentibus  umbrae.  30 
Miratur  puerile  decus;  vultumque  comasque 
Adspiciens,  Tune  Ausonias,  ait,  ibis  ad  arces 
Neglectus  Veneri  ?  tu  sordida  tecta,  jugumque 
Servitii  vulgare  feres  ?  procul  absit:  ego  isti 
Quem  meruit,  formae  dominum  dabo  :  vade  age 
mecum,  35 

Vade,  puer :  ducam  'olucri  per  sidera  curru. 
Donum  immane  duci  .  nec  te  plebeia  manebunt 
Jura ;  Palatino  famulus  deberis  amori. 

Nil  ego,  nil,  fateor,  toto  tam  dulce  sub  orbe 
Aut  vidi,  aut  genui  :  cedat  tibi  Latmius  ultro  40 
Sangariusque  puer,  quemque  irrita  fontis  imago 
Et  sterilis  consumsit  amor  :  te  caerula  Nais 
Mallet,  et  apprensa  traxisset  fortius  urna. 

Tu,  puer,  ante  omnes  ;  solus  formosior  ille. 

Cui  daberis.  Sic  orsa,  leves  secum  ipsa  perauras 
Tollit,  olorinaque  jubet  considere  biga.  46 

Nec  mora  :  jam  Latii  montes,  veterisque  penates 
Evandri,  quos  mole  nova  pater  inclytus  urbis 
Excolit,  et  summis  sequat  Germanicus  astris. 
Tunc  propior  jam  cura  dea:,  qua:  forma  capillis 
Optima,  quae  vestis  roseos  accendere  vultus  51 
Apta ;  quod  in  digitis,  collo  quod  dignius  aurum. 
Norat  coelestes  oculos  ducis,  ipsaque  taedas 
Junxerat,  et  plena  dederat  connubia  dextra. 

Sic  ornat  crines,  Tyrios  sic  fundit  amictus  ;  55 

Dat  radios,  ignemque  suum  :  cessere  priores 
Deliciae,  famulfimque  greges:  hic  pocula  magno 
Plinia  duci,  murrhasque  graves,  crystallaque 
portat 

Candidiore  manu  :  crescit  nova  gratia  Baccho. 
Care  puer,  superis  qui  praelibare  verendum  60 
Nectar,  et  ingentem  toties  contingere  dextram 
Electus,  quam  nosse  Getae,  quam  tangere  Persae, 
Armeniique,  Indique  petunt :  o  sidere  dextro 
Edite,  multa  tibi  divum  indulgentia  fqvit! 

Olim  etiam,  ne  prima  genas  lanugo  nitentes  65 
Carperet,  et  pulchrae  fuscaret  gaudia  formae. 

Ipse  deus  patriae  celsam  trans  aequora  liquit 
Pergamon  :  haud  ul  i  puerum  mollire  potestas  „• 
Credita;  sed  tacita  juvenis  Phoebeius  arte 
Leniter,  et  nullo  concussum  vulnere  corpus  70 
De  sexu  transire  jubet :  tamen  anxia  curis 
Mordetur,  puerique  timet  Cytherea  dolores. 
Nondum  pulchra  ducis  clementia  coeperat  ortu 
Intactos  servare  mares:  nunc  frangere  sexum, 
Atque  hominem  mutare  nefas :  gavisaque  solos  75 

Quos  genuit,  Natura  videt ;  nec  lege  sinistra 
Ferre  timent  famulae  natorum  pondera  matres. 
Tu  quoque  nunc  juvenis,  genitus  si  tardius  esses, 
Umbratusque  genas,  et  adultos  fortior  artus, 

Non  unum  gaudens  Phoebea  ad  limina  munus 
Misisses :  patrias  nunc  vertex  solus  ad  aras  81 
Naviget :  hunc  multo  Paphie  saturabat  amomo, 
Hunc  nova  tergemina  pectebat  Gratia  dextra. 
Huic  et  purpurei  cedat  coma  saucia  Nisi, 

Et  quam  Spercheo  tumidus  servabat  Achilles.  85 
Ipsi,  cum  piimum  niveam  praecerpere  frontem 
Decretum  est,  humerosque  manu  nudare  nitentes, 
Accurrunt  teneri  Paphia  cum  matre  volucres, 
Expediuntque  comas,  et  serica  pectore  ponunt 
Pallia :  tunc  junctis  crinem  incidere  sagittis,  90 
Atque  auro  gemmisque  locant:  rapit  ipsa  ca¬ 
dentes 

Mater,  et  arcanos  iterat  Cytherea  liquores. 

Tunc  puer  e  turba  manibus  qui  forte  supinis 
Nobile  gemmato  speculum  portaverat  orbe. 

Hoc  quoque  demus,  ait;  patriis  nec  gratius  ullum 
Munus  erit  templis,  ipsoque  potentius  auro.  96 
Tu  modo  fige  aciem,  et  vultus  hos  usque  relinque. 
Sic  ait,  et  speculum  seclusit  imagine  rapta. 

At  puer  egregias  tendens  ad  sidera  palmas, 

His  mihi  pro  donis,  hominum  mitissime  custos, 
Si  merui,  longa  dominum  renovare  juventa,  101 
Atque  orbi  servare  velis:  hoc  sidera  mecum. 
Hoc  undae  terraeque  rogant :  eat,  oro,  per  annos 
Iliacos  Pyliosque  simul ;  propriosque  penates 
Gaudeat,  et  secumTarpeia  senescere  templa.  105 
Sic  ait,  et  motas  miratur  Pergamos  aras. 

V  Ad  Claudiam  uxorem. 

Quid  mihi  maesta  die,  sociis  quid  noctibus,  uxor. 
Anxia,  pervigili  ducis  suspiria  cura  ? 

Non  metuo,  ne  laesa  fides,  aut  pectore  in  isto 
Alter  amor:  nullis  in  te  datur  ire  sagittis, 
(Audiat  infesto  licet  haec  Rhamnusia  vultu,)  5 
Non  datur  :  et  si  egomet  patrio  de  littore  raptus 
Quatuor  emeritis  per  bella,  per  aequora  lustris 
Errarem,  tu  mille  procos  intacta  fugares ; 

Non  intersectas  commenta  retexere  telas, 

Sed  sine  fraude  palam,  thalamisque  orbata  ne- 
gasses.  [tus  ? 

Dic  tamen,  unde  alia  mihi  fronte,  et  nubila  vul 
Anne  quod  Euboicos  fessus  remeare  penates 
Auguror,  et  patria  senium  componere  terra  ? 

Cur  hoc  triste  tibi  P  certe  lascivia  cordi 
Nulla,  nec  aut  rapidi  mulcent  te  proelia  Circi,  15 
Aut  intrat  sensus  clamosi  turba  theatri; 

Sed  probitas, et  opaca  quies,  etsordida  nunquam 
Gaudia.  Quasautem  comitem  te  rapto  per  undas? 
Quanquam,etsigelidasirem  mansurusad  Arctos, 
Vel  super  Hesperia?  vada  caligantia  Thules,  20 
Aut  septemgemini  caput  haud  penetrabile  Nili, 
Hortarere  vias.  Etenim  tua,  (nempe  benigna 
Quam  mihi  sorte  Venus  junctam  florentibus 
annis 

Servet  et  in  senium)  tua,  quae  me  vulnere  primo 
Intactum  thalamis,  et  adhuc  juvenile  vagantem 
Fixisti,  tua  frena  libens docilisque  recepi;  26 
Et  semel  insertas  non  mutaturus  habenas 
Usque  premo.  Ter  me  nitidis  Albana  ferentem 
Dona  comis,  sanctoque  indutum  Caesaris  auro 
Visceribus  complexa  tuis,  sertisque  dedisti  30 
Oscula  anhela  meis  Tu,  cum  Capitolia  nostrae 
Inficiata  lyrae,  saevum  ingratumque  dolebas 
Mecum  victa  Jovem  :  tu  procurrentia  primis 
Carmina  nostra  sonis,  molasque  in  murmura  voces 


Aure  rapis  vigili :  longi  tu  sola  laboiis  85 

Conscia,  cumque  tuis  crevit  mea  Thebais  annis. 
Qualem  te  nuper  Stygias  prope  raptus  ad  undas, 
Cum  jam  Lethaeos  audirem  cominus  amnes, 
Adspexi,  tenuique  oculos  jam  morte  cadentes! 
Scilicet  exhausti  Lachesis  mihi  tempora  fati  40 
Te  tantum  miserata  dedit,  superique  potentes 
Invidiam  timuere  tuam.  Post  ista,  propinquum 
Nunc  iter,  optatosque  sinus  comes  ire  moraris? 
Heu  ubi  nota  fides,  totque  explorata  per  usus, 
Qua  veteres  Latias,  Graiasque  heroidas  aequas  ? 
Isset  ad  Iliacas  (quid  enim  deterret  amantes?)  46 
Penelope  gavisa  domos,  si  passus  Ulixes. 

Questa  est /Egiale,  questa  est  Meliboea  relinqui, 
Et  cujus  saevi  ferierunt  Maenala  planctus. 

Nec  minor  his  tu  nosse  fidem,  totamque  maritis 
Te  dare.  Sic  certe  cineres,  umbramque  priorem 
Quaeris  adhuc  :  sic  exsequias  amplexa  canori 
Conjugis,  ingentes  iteras  de  pectoie  planctus. 
Jam  mea.  Nec  pietas  alia  est  tibi  curaque  natae  . 
Sic  ut  mater  amas,  sic  nunquam  corde  recedit  55 
Nata  tuo,  fixamque  animi  penetralibus  imis 
Nocte  dieque  tenes  :  non  sic  Trachinia  nidos 
Alcyone  veros,  non  sic  Philomela  penates  [fert. 
Circuit  amplectens,  animamque  in  pignora  trans- 
Et  nunc  illa  tenet  viduum  quod  sola  cubile,  60 
Otia  tam  pulchrae  terit  infecunda  juventae  : 

Sed  venient  plenis,  venient  connubia  taedis. 

Sic  certe  formaeque  bonis  animique  meretur  : 
Sive  chelyn  complexa  ferit,  seu  voce  paterna 
Discendum  Musis  sonat,  et  mea  carmina  flectit. 
Candida  seu  molli  diducit  brachia  motu  ;  66 

Ingenium  probitas,  artemque  modestia  vincit. 
Nonne  leves  pueros,  non  te,  Cytherea,  pudebat 
Hoc  cessare  decus  ?  Nec  tantum  Roma  jugales 
Conciliare  toros,  festasque  accendere  taedas  70 
Fertilis  ;  et  nostra  generi  tellure  dabuntur. 

Non  adeo  Vesuvinus  apex,  et  flammea  diri 
Montis  hiems  trepidas  exhausit  civibus  urbes: 
Stant,  populisque  vigent:  hic  auspice  condita 
Phoebo 

Tecta,  Dicarchei  portus,  et  littora  mundi  75 
Hospita :  et  hic  magnae  tractus  imitantia  Romae 
Quae  Capys  advectis  implevit  moenia  Teucris. 
Nostra  quoque  haud  propriis  tenuis,  nec  rara 
colonis 

Parthenope,  cui  mite  solum  trans  aequora  vectae 
Ipse  Dionaea  monstravit  Apollo  columba.  8C 
Has  ego  te  sedes(nam  nec  mihi  barbara  Thrace, 
Nec  Libye  natale  solum)  transferre  laboro  . 

Quas  et  mollis  hiems,  et  frigida  temperat  restas  . 
Quas  imbelle  fretum  torpentibus  alluit  undis  : 
Pax  secura  locis,  et  desidis  otia  vitae,  85 

Et  nunquam  turbata  quies,  somnique  peracti. 
Nulla  foro  rabies,  aut  strictae  jurgia  leges 
Norunt:  jura  viris  solum,  et  sine  fascibus,  aequum. 
Quid  nunc  magnificas  species  cultusque  locorum, 
Templaque,  et  innumeris  spatia  interstincta 
columnis ;  90 

Et  geminam  molem  nudi  tectique  theatri, 

Et  Capitolinis  Quinquennia  proxima  lustris. 
Quid  laudem  risus,  libertatemque  Menandri, 
Quam  Romanus  honos  et  Graia  licentia  miscent  ? 
Nec  desunt  variae  circum  oblectamina  vitae :  95 
Sive  vaporiferas,  blandissima  littora,  Baias 
Enthea  fatidicae  seu  visere  tecta  Sibyllae 
Dulce  sit,  Iliacoque  jugum  memorabile  remo: 
Seu  tibi  Bacchei  vineta  madentia  Gauri,  99 
Teleboumque  domos,  trepidis  ubi  dulcia  nautis 
Lumina  noctivagae  tollit  Pharos  semula  lunae.' 

Caraque  non  inolli  juga  Surrentina  Lyaeo, 

Quae  meus  ante  alios  habitator  Pollius  auget : 
yEnariaeque  lacus  medicos,  Statinasque  renatas 
Mille  tibi  nostrae  referam  telluris  amores  :  105 

Sed  satis  hoc,  conjux,  satis  hoc  dixisse,  creavit 
Me  tibi,  me  socium  longos  adstrinxit  in  annos.  | 


Sylv.  LiB.  IV 

Nonne  hsec  amborum  genitrix  altrixque  videri 
Digna?  sed  ingratus  qui  plura  annecto,  tuisqqe 
Moribus  indubito:  venies,  carissima  conjux,  110 
Prae  veniesque  etiam  :  sine  me  tibi  ductor  aquarum 
Tibris,  et  armiferi  sordebunt  tecta  Quirini. 


LIBER  QUARTUS. 


AD  MARCELLUM. 


Inveni  librum,  Marcelle  carissime,  quem  pietati  tuae  dedicarem.  Reor  equidem  aliter,  quam 
invocato  numine  maximi  imperatoris,  nullum  opusculum  meum  coepisse.  Sed  hic  liber  tres  .... 
habet.  Sequitur  quarta,  quae  ad  honorem  tuum  pertinet.  Primo  autem  septimumdecimum  Ger¬ 
manici  nostri  consulatum  adoravi.  Secundo  gratias  egi  sacratissimisejusepulis  honoratus.  Tertio 
viam  Domitianam  miratus  sum,  quae  gravissimam  arenarum  moram  exemit :  cujus  beneficio  tu 
quoque  maturius  epistolam  meam  accipies,  quam  tibi  in  hoc  libro  a  Neapoli  scribo.  Proximum 
est  lyricum  carmen  ad  Septimium  Severum,  juvenem  (uti  scis)  inter  ornatissimos  secundi 
ordinis,  tuum  quidem  etiam  condiscipulum ;  sed  mihi  contra  hoc  quoque  jus,  arctissime  carum. 
Nam  Vindicis  nostri  Herculem  Epitrapezion,  secundum  honorem,  quem  de  me,  et  de  ipsis  studiis 
meretur,  imputare  etiam  tibi  possum.  Maximum  Junium  et  dignitatis  et  eloquentiae  nomine  a 
nobis  diligi,  satis  eram  testatus  epistola,  quam  ad  illum  de  editione  Thebaidos  meae  publicavi : 
sed  nunc  quoque  eum  reverti  maturius  e  Dalmatia  rogo.  Juncta  est  Ecloga  ad  municipem 
meum  Julium  Menecratem,  splendidum  juvenem,  et  Pollii  mei  generum  ;  cui  gratulor,  quod  Nea¬ 
polim  nostram  numero  liberorum  honestaverit.  Plotio  Grypho,  majoris  gradus  juveni,  dignius 
opusculum  reddam  :  sed  interim  hendecasyllabos,  quos  Saturnalibus  una  risimus,  huic  volumini 
inserui.  Quare  ergo  plura  in  quarto  Sylvarum,quam  in  prioribus  ?  Ne  se  putent  aliquid  egisse, 
qui  reprehenderunt  (ut  audio)  quod  hoc  styli  genus  edidissem.  Primum,  supervacuam  est 
dissuadere  rem  factam.  Deinde,  multa  ex  illis  jam  Domino  Creaari  dederam  ;  at  quanto  hoc  plus 
est,  quam  edere  ?  Exercere  autem  jocos  non  licet  ?  Si  secreto,  inquit.  Sed  et  sphaeromachias 
spectamus,  et  pilaris  lusio  admittitur.  Novissime,  quisquis  ex  meis  invidus  aliquid  legit,  statim 
se  profitetur  adversum :  itaque  consilio  ejus  accedam  ?  In  summa,  nempe  ego  sum,  qui  traducor  : 
taceat,  et  gaudeat.  Hunc  tamen  librum  tu,  Marcelle,  defendes.  Et,  si  videtur,  hactenus :  sin 
minus,  reprehendemur. 


I.  XVII.  consulatus  Imp.  Aug.  Germanici 
Domitiani. 

Laeta  bis  octonis  accedit  purpura  fastis 
Caesaris,  insignemque  aperit  Germanicus  annum, 
Atque  oritur  cum  sole  novo,  cum  grandibus  astris 
Clarius  ipse  nitens,  et  primo  major  Eoo. 
Exsultent  leges  Latiae  :  gaudete,  curules  ;  5 

Et  septemgemino  jactantior  aethera  pulset 
Roma  jugo  :  plusque  ante  alias  Evandrius  arces 
Collis  ovet :  subiere  novi  Pallatia  fasces, 

Et  requiembis  sextus  honos,  precibusque  receptis 
Curia  Caesareum  gaudet  vicisse  pudorem.  10 
Ipse  etiam  immensi  reparator  maximus  aevi 
Attollit  vultus,  et  utroque  a  limine  grates 
Janus  agit:  quem  tu,  vicina  Pace  ligatum. 
Omnia  jussisti  componere  bella,  novique 
In  leges  jurare  fori :  levat  ecce  supinas  15 

Hinc  atque  inde  manus,  geminaque  haec  voce 
profatur : 

Salve,  magne  parens  mundi,  qui  saecula  mecum 
Instaurare  paras :  talem  te  cernere  semper 
Mense  meo  tua  Roma  cupit:  sic  tempora  nasci, 
Sic  annos  intrare  decet :  da  gaudia  fastis  20 
Continua ;  hos  humeros  multo  sinus  ambiat  ostro. 
Et  properata  tu*  manibus  praetexta  Minervae. 
Adspir.is  ut  templis  alius  nitor,  altior  aris 
Ignis,  et  ipsa  me*  tepeant  tibi  sidera  brumae. 


Fascibus  ecce  tuis  gaudent  lurmaeque,  tribusque, 
Purpureique  patres;  lucemque  a  consule  ducit  26 
Omnis  honos.  Quid  tale,  precor,  prior  annus  ha¬ 
bebat  ? 

Dic  age,  Roma  potens, et  mecum  longa  Vetustas 
Dinumera  fastos ;  uec  parva  exempla  recense. 
Sed  qu*  sola  meus  dignetur  vincere  Caesar.  30 
Ter  Latios  deciesque  tulit  labentibus  annis 
Augustus  fasces ;  sed  coepit  sero  mereri : 

Tu  juvenis  praegressus  avos.  En  quanta  recusas, 
Quanta  vetas!  flectere  tamen,  precibusque  se¬ 
natus 

Permittes  hanc  saepe  diem  :  manet  insuper  ordo 
Longior,  et  totidem  felix  tibi  Roma  curules  36 
Terque  quaterque  dabit:  mecum  altera  saecula 
Et  tibi  longaevi  revocabitur  ara  Terenti,  [condes. 
Mille  tropaea  feres  :  tantum  permitte  triumphos. 
Restat  Bactra  novis,  restat  Babyiona  tributis  40 
Frenari :  nondum  in  gremio  Jovis  Indica  laurus; 
Nondum  Arabes  Seresque  rogant ;  nondum  omnis 
honorem  [menses. 

Annus  habet,  cupiuntque  decem  tua  nomina 
Sic  Janus,  clausoque  libens  se  poste  recepit. 
Tunc  omen  plausere  fores,  laetoque  dederunt  43 
Signa  polo ;  longamque  tibi,  dux  magne,  juvem 
tam 

Annuit  atque  suos  promisit  Jupiter  annos 

11  Eucharisticon  ad  Imp.  Aug.  Germanicum, 
Domitianum. 

Regia  Sidoniae  convivia  laudat  Elissae, 

Qui  magnum  /Enean  Laurentibus  intulit  arvis  : 
Alcinoique  dapes  mansuro  carmine  monstrat 
iEquore  qui  lento  reducem  consumsit  Ulixen  : 
Ast  ego,  cui  sacrae  Caesar  nova  gaudia  ccenae  5 
Nunc  primum,  dominaque  dedit  considere  mensa, 
Qua  celebrem  mea  vota  lyra  ?  quas  solvere  grates 
Sufficiam  ?  non  si  pariter  mihi  vertice  laeto 
Nectat  adoratas  et  Smyrna  et  Mantua  lauros,  9 
Digna  loquar :  mediis  videor  discumbere  in  astris 
Cum  Jove,  et  Iliaca  porrectum  sumere  dextra 
Immortale  merum  :  steriles  transmisimus  annos; 
Haec  aevi  mihi  prima  dies,  hic  limina  vitte. 

Tene  ego,  regnator  terrarum,  orbisque  subacti 
Magne  parens,  te,  spes  hominum,  te, cura  deorum, 
Cerno  jacens?  datur  haec  juxta,  datur  ora  tueri 
Vina  inter  mensasque,  et  non  adsurgere  fas  est  ? 
Tectum  augustum,  ingens,  non  centum  insigne 
columnis, 

Sed  quantae  superos  coelumque,  Atlante  remisso. 
Sustentare  queant :  stupet  hoc  vicina  Tonantis  20 
Regia,  teque  pari  laetantur  sede  locatum 
Numina,  ne  magnum  properes  exscendere  coelum : 
Tanta  palet  moles,  effusaeque  impetus  aulae 
Liberior  campis,  multumque  amplexus  aperti 
.Etheris,  et  tantum  domino  minor  :  ille  penates 
Implet,  et  ingenti  Genio  juvat.  Emulus  illic  26 
MonsLibys  Iliacusque  nitent,  et  multa  Syene, 

Et  Chios,  et  glauca  certantia  Doride  saxa, 
Lunaque  portandis  tantum  suffecta  columnis. 
Longa  super  species  :  fessis  vix  culmina  prendas 
Visibus,  auratique  putes  laquearia  coeli.  31 
Hic  cum  Romuleos  proceres,  trabeataque  Caesar 
Agmina  mille  simul  jussit  discumbere  mensis, 
Ipsa  sinus  accincta  Ceres,  Bacchusque  laborant 
Sufficere:  aetherii  felix  sic  orbita  fluxit  35 

Triptolemi :  sic  vitifero  sub  palmite  nudos 
Umbravit  colles  et  sobria  rura  Lyaeus. 

Sed  mihi  non  epulas,  Indisve  innixa  columnis 
Robora  Maurorum,  famulasve  ex  ordine  turmas; 
Ipsum,  ipsum  cupido  tantum  spectare  vacavit  40 
Tranquillum  vultus,  et  majestate  serena 
Mulcentem  radios,  submittentemque  modeste 
Fortunae  vexilla  suae:  tamen  ore  nitebat  [tis 
Dissimulatus  honos  :  talem  quoque  barbarus  hos 
Posset,  et  ignotae  conspectum  agnoscere  gentes. 
Non  alitergelida  Rhodopes  in  valle  recumbit  46 
Dimissis  Gradivus  equis  :  sic  lubrica  ponit 
Membra  Therapnaea  resolutus  gymnade  Pollux  : 
Sic  jacet  ad  Gangen,  Indis  ululantibus,  Evan  : 

Sic  gravis  Alcides  post  horrida  jussa  novercae  50 
Gaudebat  strato  latus  acclinare  leoni.  [tus  : 
Parva  loquor,  necdum  aequo  tuos,  Germanice,  vul- 
Talis  ubi  Oceani  finem,  mensasque  revisit 
Ethiopum,  sacro  diffusus  nectare  vultus 
Dux  superfim,  secreta  jubet  dare  carmina  Musas, 
Et  Pallenaeos  Phoebum  laudare  triumphos.  56 
Di  tibi  (namque  animas  saepe  exaudire  minores 
Dicuntur)  patriae  bis  terque  exire  senectae 
Annuerint  fines :  rata  numina  miseris  astris. 
Templaque  des,  habilesque  domos :  saepe  annua 
pandas  60 

Limina,  saepe  novo  Janum  lictore  salutes. 

Saepe  coronatis  iteres  Quinquennia  lustris. 

Qua  mihi  felices  epulas,  mensaeque  dedisti 
Sacra  tuae,  talis  longo  post  tempore  venit 
Lux  mihi,  Trojanae  qualis  sub  collibus  Albae  65 


Cum  modo  Germanas  acies,  modo  Daca  sonantem 
Proelia,  Palladio  tua  me  manus  induit  auro. 

III.  Via  Domitiana. 

Quis  duri  silicis  gravisque  ferri 
Immanis  sonus  aequori  propinquum 
Saxosae  latus  Appiae  replevit? 

Certe  non  Libycae  sonant  catervae. 

Nec,  dux  advena,  pejerate  bello, 

Campanos  quatis  inquietus  agros  : 

Nec  frangit  vada,  montibusque  caesis 
Inducit  Nero  sordidas  paludes. 

Sed  qui  limina  bellicosa  Jani 

Justis  legibus,  et  foro  coronat .  10 

Qui  castae  Cereri  diu  negata 

Reddit  jugera,  sobriasque  terras  : 

Qui  fortem  vetat  interire  sexum. 

Et  censor  prohibet  mares  adultos 

Pulchrae  supplicium  timere  formae  :  15 

Qui  reddit  Capitolio  Tonantem, 

Et  Pacem  propria  domo  reponit ; 

Qui  genti  patriae  futura  semper 
Sancit  limina,  Flaviumque  coelum ; 

Hic,  coeno  bibulo  viam  gravante,  20 

Et  campis  iter  amne  detinente, 

Longos  eximit  ambitus,  novoque 
Injectu  solidat  graves  arenas; 

Gaudens  Euboicae  domum  Sibyllae, 

Gauranosque  sinus,  et  aestuantes  25 

Septem  montibus  admovere  Baias. 

Hic  quondam  piger  axe  vectus  uno 
Nutabat  cruce  pendula  viator; 

Sorbebatque  rotas  maligna  tellus; 

E1  plebs  in  mediis  Latina  campis  30 

Horrebat  mala  navigationis: 

Nec  cursus  agiles,  et  impeditum 
Tardabant  iter  orbitae  jacentes, 

Dum  pondus  nimium  querens  sub  alia 

Repit  languida  quadrupes  statera.  35 

At  nunc,  quae  solidum  diem  terebat, 

Horarum  via  facta  vix  duarum. 

Non  tensae  volucrum  per  astra  pennae. 

Nec  velocius  ibitis,  carinae. 

Hic  primus  labor  inchoare  sulcos,  40 

Et  rescmdere  limites,  et  alto 
Egestu  penitus  cavare  terras  : 

Mox,  haustas  aliter  replere  fossas, 

Et  summo  gremium  parare  dorso, 

Ne  nutent  sola,  ne  maligna  sedes,  45 

Et  pressis  dubium  cubile  saxis. 

Tunc  umbonibus  hinc  et  hinc  coactis, 

Et  crebris  iter  alligare  gomphis. 

O  quantae  pariter  manus  laborant ! 

Hi  caedunt  nemus,  exuuntque  montes,  50 

Hi  ferro  scopulos  trabesque  laevant ; 

Illi  saxa  ligant,  opusque  texunt 
Cocto  pulvere  sordidoque  topho  : 

Hi  siccant  bibulas  manu  lacunas, 

Et  longe  fluvios  agunt  minores.  55 

Hae  possent  et  Athon  cavare  dextrae, 

Et  maestum  pelagus  gementis  Helles 
Intercludere  ponte  non  natanti. 

His  parvus,  Lecheo  nihil  vetante, 

Inous  freta  miscuisset  Isthmos  60 

Fervent  littora,  mobilesque  sylvae; 

It  longus  medias  fragor  per  urbes  : 

Atque  echo  simul  hinc  et  inde  fractam 
Gauro  Massicus  uvifer  remittn. 

Miratur  sonitum  quieta  Cyme,  6} 

Et  Literna  palus,  pigerque  Savo. 

At  flavum  caput,  humidumque  late 
Crinem  mollibus  impeditus  ulvis 
Vulturnus  levat  ora,  maximoque 
Pontis  Caisarei  reclinis  arcu 
Pandis  talia  faucibus  redundat: 
Camporum  bone  conditor  meorum, 

Qui  me  vallibus  aviis  refusum 
Et  ripas  habitare  nescientem 
Recti  legibus  alvei  ligasti : 

Et  nunc  ille  ego  turbidus  minaxque. 

Vix  passus  dubias  prius  carinas. 

Jam  pontem  fero,  perviusque  calcor; 
Qui  terras  rapere,  et  rotare  sylvas 
Assueram  (pudet),  amnis  esse  coepi  : 

Et  grates  ago,  servitusque  tanti  est. 
Quod  sub  te  duce,  te  jubente,  cessi. 
Quod  tu  maximus  arbiter,  meseque 
Victor  perpetuus  legere  ripae. 

Et  nunc  limite  me  colis  beato. 

Nec  sordere  sinis,  malumque  late 
Deterges  sterilis  soli  pudorem ; 

Nec  me  pulvereum,  gravemque  coeno 
Tyrrheni  sinus  obruet  profundi, 

(Qualis  Cinyphius  tacente  ripa 
Poenos  Bagrada  serpit  inter  agros,) 

Sed  talis  ferar,  ut  nitente  cursu 
Tranquillum  mare  proximumque  possim 
Puro  gurgite  provocare  Lirim. 

Haec  amnis  :  pariterque  se  levabat 
Ingenti  plaga  marmorata  dorso  : 

Hujus  janua,  prosperumque  limen 
Arcus,  belligeri  Ducis  tropaeis 
Et  totis  Ligurum  nitens  metallis, 
Quantus  nubila  qui  coronat  imbri. 

Illic  flectitur  exitus  viarum  ; 

Illic  Appia  se  dolet  relinqui. 

Tunc  velocior  acriorque  cursus. 

Tunc  ipsos  juvat  impetus  jugales: 

Ceu  fessis  ubi  remigum  lacertis 
Prima  carbasa  ventilantur  aura. 

Ergo  omnes,  age,  quae  sub  axe  primo 
Romani  colitis  fidem  parentis. 

Prono  limite  commeate  gentes. 

Eoae  citius  venite  laurus; 

Nil  obstat  cupidis,  nihil  moratur. 

[Qui  primo  Tiberim  reliquit  ortu, 

Primo  vespere  navigat  Lucrinum.] 

Sed  quam  fine  viae  recentis  imo, 

Qua  monstrat  veteres  Apollo  Cumas, 
Albam  crinibus  infulisque  cerno  ? 

Visu  fallimur  ?  an  sacris  ab  antris 
Profert  Chalcidicas  Sibylla  laurus  ? 
Cedamus;  chely.jam  repone  cantus; 
Vates  sanctior  incipit:  tacendum  est. 

En  !  et  colla  rotat,  novisque  late 
Bacchatur  spatiis,  viamque  replet. 

Tunc  sic  virgineo  profatur  ore: 

Dicebam,  veniet  (manete  campi 
Atque  amnis)  veniet,  favente  coelo. 

Qui  foedum  nemus  et  putres  arenas 
Celsis  pontibus  et  via  levabit. 

En  hic  est  deus  ;  hunc  jubet  beatis 
Pro  se  Jupiter  imperare  terris: 

Quo  non  dignior  has  subit  habenas. 

Ex  quo  me  duce  prrescios  Averni 
/Eneas,  avide  futura  quaerens, 

Lucos  et  penetravit  et  reliquit. 

Hic  paci  bonus,  hic  timendus  armis, 
Natura  melior  potentiorque. 

Ilie  si  flammiferos  teneret  axes. 


Largis,  India,  nubibus  maderes, 

Undaret  Libye,  teperet  Haemus. 

Salve,  dux  hominum,  parens  deorum. 

Praevisum  mihi  cognitumque  numen.  i40 

Nec  jam  putribus  evoluta  chartis 
Sollenni  prece  quindecim  virorum 
Perlustra  mea  dicta  ;  sed  canentem 
Ipsam  cominus  ut  mereris  audi : 

Vidi  quam  seriem  morantis  aevi  145 

Pronectant  tibi  candidae  sorores  : 

Magnus  te  manet  ordo  saeculorum  . 

Natis  longior  abnepotibusque. 

Annos  perpetua  geres  juventa, 

Quot  fertur  placidos  obisse  Nestor,  150 

Quot  Tithonia  computat  senectus. 

Et  quantos  ego  Delium  poposci. 

Juravit  tibi  jam  nivalis  Arctos; 

Nunc  magnos  Oriens  dabit  triumphos. 

Ibis  qua  vagus  Hercules  et  Evan,  155 

Ultra  sidera,  flammeumque  solem, 

Et  Nili  caput,  et  nives  Atlantis  : 

Et  laudum  cumulo  beatus  omni 
Scandes  belliger,  abnuesque  currus  s 
Donec  Troicus  ignis,  et  renatae  160 

Tarpeius  pater  intonabit  aulae ; 

Haec  donec  via,  te  regente  terras. 

Annosa  magis  Appia  senescat. 

IV.  Ad  Victorium  Marcellum  Epistola. 
Curre  per  Euboicos  non  segnis,  epistola,  campos, 
Hac  ingressa  vias,  qua  nobilis  Appia  crescit 
In  latus,  et  molles  solidus  premit  agger  arenas. 
Atque  ubi  Romuleas  velox  penetraveris  arces. 
Continuo  dextras  flavi  pete  Tibridis  oras,  5 
Lydia  qua  penitus  stagnum  navale  coercet 
Ripa,  suburbanisque  vadum  prretexitur  hortis 
Illic  egregium  formaque  animisque  videbis 
Marcellum,  et  celso  prsesignem  vertice  nosces. 
Cui  primum  solito  vulgi  de  more  salutem,  10 
Mox  inclusa  modis  haec  reddere  verba  memento : 
Jam  terras  volucremque  polum  fuga  veris  aquosi 
Laxat,  et  Icariis  coelum  latratibus  urit : 

Ardua  jam  densae  rarescunt  moenia  Romae.  14 
Hos  Praeneste  sacrum,  nemus  hos  glaciale  Dianae, 
Algidus  aut  horrens, aut  Tuscula  protegit  umbra. 
Tiburis  hi  lucos,  Ani  naque  frigora  captant. 

Te  quoque  clamosae  quaenam  plaga  mitior  urbi 
Subtrahit  ?  aestivos  quo  decipis  aere  soles  ?  19 

Quid  tuus  ante  omnes,  tua  cura  potissima,  Gallus 
Nec  non  noster  amor,  dubium  morumne  proban- 
Ingeniine  bonis  :  Latiis  aestivat  in  oris?  [du* 
Anne  metalliferae  repetit  jam  moenia  Lunae, 
Tyrrhenasque  domos?  quod  si  tibi  proximu 
haeret, 

Non  ego  nunc  vestro  procul  a  sermone  recedo: 
Uertum  est :  inde  sonus  geminas  mihi  circuit 
aures.  26 

Sed  tu,  dum  nimio  possessa  Hyperione  flagrat 
Torva  Cleonaei  juba  sideris,  exue  curis 
Pectus,  et  assiduo  temet  furare  labori. 

Et  sontes  operit  pharetras,  arcumque  retendit  St 
Parthus;  et  Eleos  auriga  laboribus  actis 
Alpheo  permulcet  equos:  et  nostra  fatiscit 
Eaxaturque  chelys :  vires  instigat  alitque 
Tempestiva  quies  :  major  post  otia  virtus. 

Talis  cantata  Briseide  venit  Achilles  35 

Acrior,  et  positis  erupit  in  Hectora  plectris. 

Te  quoque  flammabit,  Marcelle,  petita  parumpei 
Desidia,  et  solitos  novus  exsultabis  in  actus. 
Certe  jam  Latise  non  miscent  jurgia  leges. 

Et  pacem  piger  annus  habet,  messesque  reversae 
Dimisere  forum  :  nec  jam  tibi  turba  reorum  41 
Vestibulo,  querulique  rogant  exire  clientes. 
Cessat  centeni  moderatrix  judicis  hasta, 

Qua  tibi  sublimi  jam  nunc  celeberrima  fama 
Eminet,  et  juvenes  facundia  praeterit  annos.  45 
Felix  curarum!  cui  non  Heliconia  cordi 
Serta,  nec  imbelles  Parnassi  e  vertice  laurus  : 
Sed  viget  ingenium,  et  magnos  accinctus  in  usus 
Fert  animus  quascunque  vices  :  nos  otia  miti 
Solamur  cantu,  ventosaque  gaudia  famae  50 
Quaerimus.  En  egomet  somnum,  et  geniale 
secutus 

Littus,  ubi  Ausonio  se  condidit  hospita  portu 
Farthenope,  tenues  ignavo  pollice  chordas 
Pulso,  Maroneique  sedens  in  margine  templi 
Sumoanimum,et  magni  tumulis  adcanto  magistri: 
At  tu,  si  longi  cursum  dabit  Atropos  aevi,  56 
Detque  precor,)  Laliique  ducis  si  numina  per¬ 
gent,  [nante. 

Quem  tibi  posthabito  studium  est  coluisse  To- 
Quique  tuos  alio  subtexit  munere  fasces, 

Et  spatia  antiquae  mandat  renovare  Latinae ;  60 

Forsitan  Ausonias  ibis  frenare  cohortes. 

Aut  Rheni  populos,  aut  nigrae  littora  Thules, 
Aut  Istrum  servare  latus,  metuendaque  portae 
Limina  Caspiacae  :  nec  enim  tibi  sola  potentis 
Eloquii  virtus  ;  sunt  membra  accommoda  bellis, 
Quique  gravem  tarde  subeant  thoraca  lacerti.  66 
Seu  campo  pedes  ire  paras,  est  agmina  supra 
Nutaturus  apex  :  seu  frena  sonantia  flectes. 
Serviet  asper  equus.  Nos  facta  aliena  canendo 
Vergimur  in  senium:  propriis  tu  pulcher  in 
armis  70 

Ipse  canenda  geres,  patriaeque  exempla  parabis. 
Magna  pater,  dignosque  etiamnum  belliger  actus 
Poscit  avus,  praestatque  domi  novisse  triumphos. 
Surge  agedum,  juvenemque  puer  deprende  pa¬ 
rentem, 

Stemmate  materno  felix,  virtute  paterna.  75 
Jam  te  blanda  sinu  Tyrio  sibi  curia  felix 
Educat,  et  cunctas  gaudet  spondere  curules. 

Haec  ego  Chalcidicis  ad  te,  Marcelle,  sonabam 
Littoribus,  fractas  ubi  Vesbius  egerit  iras, 
JSmula  Trinacriis  volvens  incendia  flammis.  80 
Mira  fides  !  credetne  virum  ventura  propago, 
Cum  segetes  iterum,  cum  jam  haec  deserta  vire¬ 
bunt, 

Infra  urbes  populosque  premi,  proavitaque  toto 
Rura  abiisse  mari  ?  necdum  letale  minari 
Cessat  apex  :  procul  ista  tuo  sint  fata  Teate,  85 
Nec  Marrucinos  agat  haec  insania  montes. 

Nunc,  si  forte  meis  quae  sint  exordia  Musis 
Scire  petis,  jam  Sidonios  emensa  labores 
Thebais  optato  collegit  carbasa  portu  : 
Parnassique  jugis,  sylvaque  Heliconide  festis  90 
Thura  dedit  flammis,  et  virginis  exta  juvencae, 
Votiferaque  meas  suspendit  ab  arbore  vittas. 
Nunc  vacuos  crines  alio  subit  infula  nexu  : 

Troja  quidem,  magnusque  mihi  tentatur  Achilles; 
Sed  vocat  arcitenens  alio  pater,  armaque  mon¬ 
strat  95 

Ausonii  majora  ducis  :  trahit  impetus  illo 
Jam  pridem,  retrahitque timor:  stabuntne  sub  illa 
Mole  humeri  P  an  magno  vincetur  pondere  cervix? 
Dic,  Marcelle,  feram ;  fluctus  an  sueta  minores 
Nosse  ratis,  nondum  Ioniis  credenda  periclis?  100 
Jamque  vale,  et  penitus  noti  tibi  vatis  amorem 
Corde  exire  veta  :  nec  enim  retinentius  almae 
Pectus  amicitiae  :  cedit  tibi  gloria  fidi 


Theseos,  et  lacerum  qui  circa  moenia  Troiae 
Priamiden  caeso  solatia  traxit  amico.  ’05 

V.  Lyricum  ad  Septimium  Severum. 
Parvi  beatus  rur:s  honoribus. 

Qua  prisca  Teucros  Alba  colit  Lares, 

Fortem  atque  facundum  Severum 
Non  solitis  fidibus  saluto. 

Jam  trux  ad  Arctos  Parrhasias  hiems  5 

Concessit  altis  obruta  solibus  : 

Jam  pontus  ac  tellus  renident, 

Jam  Zephyris  Aquilo  refractus. 

Nunc  cuncta  vernans  frondibus  annuis 
Crinitur  arbos;  nunc  volucrum  novi  10 

Questus,  inexpertumque  carmen. 

Quod  tacita  statuere  bruma. 

Nos  parca  tellus,  pervigil  et  focus, 

Culmenque  multo  lumine  sordidum 

Solantur,  exemtusque  testa  15 

Qua  modo  ferbuerat  Lyaeus. 

Non  mille  balant  lanigeri  greges. 

Nec  vacca  dulci  mugit  adultero  : 

Unique,  si  quando,  canenti 

Mutus  ager  domino  reclamat.  20 

Sed  terra  primis  post  patriam  mihi 
Dilecta  curis  :  hic  mea  carmina 
Regina  bellorum  virago 
Caesareo  decoravit  auro : 

Cum  tu  sodalis  dulce  periculum  25 

Connisus  omni  pectore  tolleres, 

Ut  Castor  ad  cunctos  tremebat 
Bebryciae  strepitus  arena?. 

Tene  in  remotis  Syrtibus  avia 
Leptis  creavit  ?  jam  feret  Indicas  80 

Messes,  odoratisque  rara 
Cinnama  praeripiet  Sabaeis. 

Quis  non  in  omni  vertice  Romuli 
Reptasse  dulcem  Septimium  putet  ? 

Quis  fonte  Juturnae  relictis  35 

Uberibus  neget  esse  pastum  ? 

Ne, mira  virtus:  protinus  Ausonum 
Portus  dolosae  nescius  Africae 
Intras,  adoptatusque  Tuscis 

Gurgitibus  puer  innatasti.  40 

Hic  parvus,  inter  pignora  curiae. 

Contentus  arcto  lumine  purpurae 
Crescis ;  sed  immensos  labores 
Indole  patricia  secutus. 

Non  sermo  Poenus,  non  habitus  tibi,  45 

Externa  non  mens  :  Italus,  Italus. 

Sunt  Urbe  Romanisque  turmis 
Qui  Libyam  decorant  alumni? 

Est  ei  frementi  vox  habilis  foro. 

Venale  sed  non  eloquium  tibi ;  50 

Ensisque  vagina  quiescit. 

Stringere  ni  jubeant  amici. 

Sed  rura  cordi  saepius  et  quies, 

Nunc  in  paternis  sedibus  et  solo 

Veiente,  nunc  frondosa  supra  55 

Hernica,  nunc  Curibus  vetustis. 

Hic  plura  pones  vocibus  et  modis 
Passu  solutis  :  sed  memor  intetim 
Nostri,  verecundo  latentem 

Barbiton  ingemina  sub  antro.  60 

VI.  Hercules  Epitrapcsios  Nonii  Vindicis. 
Forte  remittentem  curas,  Phceboque  levatum 
Pectora,  cum  patulis  tererem  vagus  otia  septis 
Jam  moriente  die,  rapuit  me  ecena  benigni 
Vindicis:  haec  imos  animi  perlapsa  recessus 
Inconsumta  manet-  neque  enim  ludibria  ventri» 

Hausimus,  aut  epulas  diverso  e  sole  pedtas,  6 
Vinaque  perpetuis  sevo  certantia  fastis. 

Ah  miseri,  quos  nosse  juvat,  quid  Phasidis  ales 
Distet  ab  hiberna  Rhodopes  grue :  quis  magis 
anser 

Exta  ferat:  cur  Tuscus  aper  generosior  Umbro  : 
Lubrica  qua  recubent  conchylia  mollius  alga.  11 
Nobis  verus  amor,  medioque  Helicone  petitus 
Sermo,  hilaresque  joci  brumalem  absumere 
noctem 

Suaserunt,  tnollemque  oculis  expellere  somnum ; 
Donec  ab  Elysiis  prospexit  sedibus  alter  15 
Castor,  et  hesternas  risit  Tithonia  mensas. 

O  bona  nox,  junctaque  utinam  Tirynthia  luna  ! 
Nox  et  Erythraeae  Thetidis  signanda  lapillis. 

Et  memoranda  diu,  geniumque  habitura  per¬ 
ennem. 

Mille  ibi  tunc  species  serisque  eborisque  vetusti, 
Atque  locuturas  mentito  corpore  ceras  21 

Edidici :  quis  namque  oculis  certaverit  usquam 
Vindicis,  artificum  veteres  agnoscere  ductus, 

Et  non  inscriptis  auctorem  reddere  signis? 

Hic  tibi,  quae  docto  multum  vigilata  Myroni  25 
A Era,  laboriferi  vivant  quae  marmora  caelo 
Praxitelis,  quod  ebur  Pisseo  pollice  rasum, 

Quod  Polycleteis  jussum  spirare  caminis, 

Linea  quae  veterem  longe  fateatur  Apellem, 
Monstrabit:  namque  haec,quotieschelyn  exuit,  illi 
Desidia  est ;  hic  Aoniis  amor  avocat  antris.  31 
Haec  inter  festae  Genius  tutelaque  mensae 
Amphitryoniades  multo  mea  cepit  amore 
Pectora,  nec  longo  satiavit  lumina  visu  : 

Tantus  honos  operi,  finesque  inclusa  per  arctos 
Majestas:  deus  ille,  deus ;  seseque  videndum  36 
Indulsit,  Lysippe,  tibi,  parvusque  videri, 
Sentirique  ingens  :  et  cum  mirabilis  intra 
Stet  mensura  pedem,  tamen  exclamare  libebit. 

Si  visus  per  membra  feras,  Hoc  pectore  pressus 
Vastator  Nemees;  haec  exitiale  ferebant  41 
llobur,  et  Argoos  frangebant  brachia  remos. 

Hoc  spatio  tam  magna  brevi  mendacia  formae! 
Quis  modus  in  dextra, quanta  experientia  docti 
Artificis,  curtae  pariter  gestamina  mensae  45 
Fingere,  et  ingentes  animo  versare  colossos  ? 
Tale  nec  Idaeis  quicquam  Telchines  in  antris. 
Nec  solidus  Brontes,  nec  qui  polit  arma  deorum 
Lemnius,  exigua  potuisset  ludere  massa. 

Nec  torva  effigies,  epulisque  aliena  remissis;  50 
Sed  qualem  parci  domus  admirata  Molorchi, 

Aut  Aleae  lucis  vidit  Tegeaea  sacerdos  : 

Qualis  ab  CEtaeis  emissus  in  astra  favillis 
Nectar  adhuc  torva  laetus  Junone  bibebat. 

Bic  mitis  vultus,  veluti  de  pectore  gaudens  55 
Hortetur  mensas.  Tenet  haec  marcentia  fratris 
Pocula,  at  haec  clavae  meminit  manus:  aspera  se- 
Sustinet  occultum  Nemeaeo  tegmine  saxum,  [des 
Digna  operi  fortuna  sacro  :  Pellaeus  habebat 
Regnator  laetis  numen  venerabile  mensis,  60 
Et  comitem  occasus  secum  portabat  et  ortus  : 
Prensabatque  libens  modo  qua  diademata  dextra 
Abstulerat  dederatque,  et  magnas  verterat  urbes. 
Semper  ab  hoc  animos  in  crastina  bella  petebat : 
Huic  acies  victor  semper  narrabat  opimas,  65 
Sive  catenatos  Bromio  detraxerat  Indos, 

Seu  clausam  magna  Babylona  refregerat  hasta. 
Seu  Pelopis  terras,  libertatemque  Pelasgam 
Obruerat  bello  :  magnoque  ex  agmine  laudum 
Fertur  Thebanos  tantum  excusasse  triumphos. 70 
Ille  etiam,  magnos  fatis  rumpentibus  actus. 

Cum  traheret  letale  merum,  jam  mortis  opaca 


Nube  gravis,  vultus  alios  in  numine  caro 
.Eraque  supremis  timuit  sudantia  mensis. 

Mox  Nasamoniaco  decus  admirabile  regi  75 
Possessum,  fortique  deo  libavit  honores 
Semper  atrox  dextra,  perjuroque  ense  superbus 
Hannibal.  Italicae  perfusum  sanguine  gentis. 
Diraque  Romuleis  portantem  incendia  tectis 
Oderat,  et  cum  epulas,  et  cum  Lenaea  dicaret  80 
Dona,  deus  castris  maerens  comes  isse  nefandis. 
Praecipue  cum  sacrilega  face  miscuit  arces 
Ipsius,  immeritaeque  domos  ac  templa  Sagunti 
Polluit,  et  populis  furias  immisit  honestas. 

Nec  post  Sidonii  letum  ducis  aere  potita  85 
Egregio  plebeia  domus :  convivia  Syllae 
Comebat,  semper  claros  intrare  penates 
Adsuetum,  et  felix  dominorum  stemmate  signum. 
Nunc  quoque  (si  mores  humanaque  pectora  curae 
Nos3e  deis)  non  aula  quidem,  Tirynthie,  nec  te  90 
Regius  ambit  honos  :  sed  casta  ignaraque  culpae 
Mens  domini,  cui  prisca  fides,  coeptaeque  perenne 
Foedus  amicitiae  :  scit  adhuc  florente  sub  aevo 
Par  magnis  Vestinus  avis,  quem  nocte  dieque 
Spirat,  et  in  carae  vivit  complexibus  umbrae.  95 
Hic  igitur  tibi  laeta  quies,  fortissime  divfim 
Alcide  :  nec  bella  vides  pugnasque  feroces. 

Sed  chelyn,  et  vittas,  et  amantes  tempora  laurus. 
Hic  tibi  sollenni  memorabit  carmine,  quantus 
Iliacas  Geticasque  domos,  quantusque  nivalem 
Stymphalon,  [quantusque]  jugis  Erymanthon  a- 
quosis 

Terrueris :  quem  te  pecoris  possessor  Iberi, 
Quem  tulerit  saevae  Mareoticus  arbiter  arae. 

Hic  penetrata  tibi  spoliataque  limina  Mortis 
Concinet,  et  flentes  Libyae  Scythiaeque  puellas. 
Nec  te  regnator  Macetum,  nec  barbarus  unquam 
Hannibal,  aut  saevi  posset  vox  horrida  Syllae 
His  celebrare  modis:  certe  tu  muneris  auctor 
Non  aliis  malles  oculis,  Lysippe,  probari. 

VII.  Lyricum  ad  Maximum  Junium. 

Jam  diu  lato  spatiata  campo 
Fortis  heroos  Erato  labores 
Differ,  atque  ingens  opus  in  minores 
Contrahe  gyros. 

Tuque  regnator  lyricae  cohortis  5 

Da  novi  paullum  mihi  jura  plectri. 

Si  tuas  cantu  Latio  sacrari, 

Pindare,  Thebas. 

Maximo  carmen  tenuare  tento : 

Nunc  ab  intonsa  capienda  myrto  10 

Serta ;  nunc  major  siiis,  et  bibendus 
Castior  amnis. 

Quando  te  dulci  Latio  remittent 
Dalmatae  montes ;  ubi  Dite  viso 
Pallidus  fossor  redit,  erutoque  15 

Concolor  auro  ? 

Ecce  me  natum  propiore  terra 
Non  tamen  portu  retinent  amoeno 
Desides  Baiae,  liticenve  notus 

Hectoris  armis.  20 

Torpor  est  nostris  sine  te  Camoenis; 

Tardius  sueto  venit  ipse  Thymbrae 
Rector,  et  primis  meos  ecce  metis 
Haeret  Achilles. 

Quippe  te  fido  monitore  nostra  .25 

Thebais  multa  cruciata  lima 
Tentat  audaci  fide  Mantuanae 
Gaudia  famae. 

Sed  damus  lento  veniam,  quod  alma 

Prole  fundasti  vacuos  penates.  30 

O  diem  laetum !  venit  ecce  nobis 
Maximus  alter. 

Orbitas  oinni  fugienda  nisu, 

Quam  premit  votis  inimicus  haeres. 

Optimo  poscens  (pudet  heu)  propinquum  35 
Funus  amico. 

Orbitas  nullo  tumulata  fletu  : 

Stat  domo  capta  cupidus  superstes 
Imminens  leti  spoliis,  et  ipsum 

Computat  ignem.  40 

Duret  in  longum  generosus  infans, 

Perque  non  multis  iter  expeditum 
Crescat  in  mores  patrios,  avumque 
Provocet  actis. 

Tu  tuos  parvo  memorabis  enses,  45 

Quos  ad  Eoum  tuleris  Orontem 
Signa  frenat®  moderatus  ai® 

Castore  dextro : 

Ille  ut,  invicti  rapidum  secutus 
C®saris  fulmen,  refugis  amaram  50 

Sarmatis  legem  dederit,  sub  uno 
Vivere  coelo. 

Sed  tuas  artes  puer  ante  discat, 

Omne  quis  mundi  senium  remensus 
Orsa  Sallusti  brevis,  et  Timavi  55 

Reddis  alumnum. 

VIII.  Ad  Julium  Menecratem  ob  prolem. 
Pande  fores  superfim,  vittataque  templa  Sab®is 
Nubibus,  et  pecudum  fibris  spirantibus  imple, 
Parthenope:  clari  genus  ecce  Menecratis  auget 
Tertia  jam  soboles  .  procerum  tibi  nobile  vulgus 
Crescit,  et  insani  solatur  damna  Vesevi.  5 

Nec  solum  festas  secreta  Neapolis  aras 
Ambiat:  et  socii  portus,  dilectaque  mitis 
Terra  Dicarche®,  nec  non  plaga  cara  madenti 
Surrentina  deo  sertis  altaria  cingat ; 

Materni  qua  littus  avi,  quem  turba  nepotum  10 
Circuit,  et  similes  contendit  reddere  vultus. 
Gaudeat  et  Libyca  pr®signis  avunculus  hasia, 
Qu®que  sibi  genitos  putat,  attollitque  benigno 
Polla  sinu  :  macte,  o  juvenis,  qui  tanta  merenti 
Lumina  das  patri®  :  dulci  fremit  ecce  tumultu  15 
Tot  dominis  clamata  domus :  procul  atra  recedat 
Invidia,  atque  alio  liventia  pectora  flectat. 

His  senium,  long®que  decus  virtutis,  et  alba 
Atropos,  et  patrias  lauros  promisit  Apollo. 

Ergo  quod  Ausoni®  pater  augustissimus  urbis  20 
Jus  tibi  tergemin®  dederat  l®tabile  prolis. 

Omen  erat  :  venit  toties  Lucina,  piumque 
Intravit  repetita  larem  :  sic  fertilis,  oro. 

Stet  domus,  et  donis  nunquam  viduata  sacratis. 
Macte,  quod  et  proles  tibi  s®pius  aucta  virili  25 
Robore :  se  juveni  mediam  dat  virgo  parenti : 
[Aptior  his  virtus,  citius  dabit  illa  nepotes.] 
Qualis  maternis  Helene  jam  digna  pal®stris 
Inter  Amycl®os  reptabat  candida  fratres  : 

Vel  qualis  coeli  facies,  ubi  nocte  serena  30 
Admovere  jubar  medi®  duo  sidera  lun®. 

Sed  queror  haud  faciles,  juvenum  rarissime, 
questus, 

Irascorque  etiam,  quantum  irascuntur  amantes. 
Tantane  me  decuit  vulgari  gaudia  fama 
Noscere  ?  cumque  tibi  vagiret  tertius  infans,  35 
Protinus  ingenti  non  venit  nuntia  cursu 
Littera,  qu®  festos  cumulare  altaribus  ignes, 

Et  redimire  chelyn,  postesque  ornare  juberet, 
Albanoque  cadum  sordentem  promere  fumo. 

Et  cantu  signare  diem  ?  sed  tardus  inersque  40 
Nunc  demum  mea  vota  cano  ?  tua  culpa,  tuusque 


Hic  pudor :  ulterius  sed  enim  producere  questus 
Non  licet:  en  hilaris  circumstat  turba  tuorum, 
Defensatque  patrem :  quem  non  hoc  agmine 
vincas? 

Di  patrii,  quos  auguriis  super  ®quora  magnis  45 
Littus  ad  Ausonium  devexit  Abantia  classis ; 

Tu,  ductor  populi  longe  emigrantis,  Apollo, 
Cujus  adhuc  volucrem  l®va  cervice  sedentem 
Respiciens  blande  felix  Eumelis  adorat : 

Tuque,  Act®a  Ceres,  cursu  cui  semper  anhelo  50 
Votivam  taciti  quassamus  lampada  myst® . 

Et  vos,  Tyndarid®,  quos  non  horrenda  Lycurgi 
Taygeta,  umbros®ve  magis  coluere  Therapn®, 
Hos  cum  plebe  sua  patrii  servate  Penates.  54 
Sint,  qui  fessam  ®vo  crebrisque  laboribus  urbem 
Voce  opibusque  juvent,  viridique  in  nomine 
servent. 

His  placidos  genitor  mores,  largumque  nitorem 
Monstret  avus,  pulchr®  studium  virtutis  uterque. 
Quippe  et  opes  et  origo  sinunt,  hanc  lampade 
prima 

Patricias  intrare  fores;  hos  pube  sub  ipsa  60 
(Si  modo  prona  bonis  invicti  C®saris  adsint 
Numina)  Romulei  limen  pulsare  senatus. 

IX.  Risus  Saturnalitius  ad  Plotium  Grypium 
Est  sane  jocus  iste,  quod  libellum 
Misisti  mihi,  Gryphe,  pro  libello. 

Urbanum  tamen  hoc  potest  videri, 

Si  post  hoc  aliquid  mihi  remittas. 

Nam  si  ludere,  Gryphe,  perseveras,  5 

Non  ludis.  Licet  ecce  computemus 
Noster  purpureus,  novusque  charta, 

Et  binis  decoratus  umbilicis, 

Pr®ter  me,  mihi  constitit  decussi. 

Tu  rosum  tineis  situque  putrem,  10 

Quales  aut  Libycis  madent  olivis, 

Aut  thus  Niliacum  piperve  servant, 

Aut  Byzantiacos  olent  lacertos; 

Nec  saltem  tua  dicta  continentem, 

Qu®  trino  juvenis  foro  tonabas,  15 

Aut  centum  prope  judices,  priusquam 
Te  Germanicus  arbitrum  sequenti 
Annon®  dedit,  omniumque  late 
Pr®fecit  stationibus  viarum ; 

Sed  Bruti  senis  oscitationes  20 

De  capsa  miseri  libellionis, 

Emtum  plus  minus  asse  Caiano, 

Donas.  Usque  adeone  defuerunt 
C®sis  pilea  suta  de  lacernis. 

Vel  mantilia,  luridffive  mapp®,  25 

Chart®,  Thebaic®ve,  caric®ve  ? 

Nusquam  turbine  conditus  rubenti 
Prunorum  globus  atque  coctonorum? 

Non  ellychnia  sicca,  non  replict® 

Bulborum  tunicm,  nec  ova  tantum?  30 

Non  laves  alie®,  nec  asperum  far  ? 

Nusquam  Cinyphiis  vagata  campis 
Curvarum  domus  uda  cochlearum  ?. 

Non  lardum  breve,  debilisve  perna, 

Non  Lucanica,  non  graves  Falisci,  35 

Non  sal,  oxygarumve,  caseusve, 

Aut  panes  viridantis  aphronitri. 

Vel  passum  psythiis  suis  recoctum. 

Dulci  defruta  vel  lutosa  cosno  ? 

Quantum  vel  dare  cereos  olentes,  <»0 

Cultellum,  tenuesve  codicillos? 

Ollares,  rogo,  non  licebat  uvas, 

Cumano  patinas  vel  orbe  tortas. 

Aut  unam  dare  synthesin  (quid  horres  >. 

Alborum  calicum  atque  caccaborum  ? 
Sed  certa  velut  aequus  in  statera, 

\il  mutas,  sed  idem  mihi  rependis. 
Quid  si,  cum  bene  mane  semicrudus 
Illatam  tibi  dixero  salutem, 

Et  tu  me  vicibus  domi  salutes? 


45  Aut  cum  me  dape  juveris  opima, 
Exspectes  similes  et  ipse  coenas! 
Irascor  tibi.  Gryphe:  sed  valebis: 
Tantum  ne  mihi,  quo  soles  lepore. 
Et  nunc  hendecasyllabos  remittas 
50 


LIBER  QUINTUS. 


AD  A BA SCANTIUM. 

Omnibus  affectibus  prosequenda  sunt  bona  exempla,  cum  publice  prosint.  Pietas,  quam  Priscilhe 
tuse  praestas,  et  morum  tuorum  pars  est,  et  nulli  non  conciliare  te,  praecipue  marito,  potest. 
Uxorem  enim  vivam  amare  voluptas  est,  defunctam  religio.  Ego  tamen  huic  operi  non  ut  unus  e 
turba,  nec  tantum  quasi  officiosus  adsilui:  amavit  enim  uxorem  meam  Priscilla,  et  amando  fecit 
mihi  illam  probatiorem :  post  hoc  ingratus  sum,  si  lacrymas  tuas  transeo.  Praeterea,  latus  omne 
divinae  domus  semper  demereri  pro  mea  mediocritate  connitor :  nam  qui  bona  fide  deos  colit, 
amat  et  sacerdotes.  Sed  quamvis  propiorem  nexum  amicitiae  tuae  jampridem  cuperem,  mallem 
tamen  nondum  intervenisse  materiam . Reliqua  desunt. 


I.  Abascantii  in  Priscillam  pietas. 

Si  manus  aut  similes  docilis  mihi  fingere  ceras. 
Aut  ebur  impressis  aurumve  animare  figuris; 
Hinc,  Priscilla,  tuo  solatia  grata  marito 
Conciperem  :  namque  egregia  pietate  meretur. 
Ut  vel  Apelleo  vultus  signata  colore,  5 

Phidiaca  vel  nata  manu  reddare  dolenti  : 

Sic  auferre  rogis  umbram  conatur,  et  ingens 
Certamen  cum  morte  gerit,  curasque  fatigat 
Artificum,  inque  omni  te  quaerit  amare  metallo. 
Sed  mortalis  honos,  agilis  quem  dextra  laborat. 
Nos  tibi,  laudati  juvenis  rarissima  conjux,  1 1 
Longa,  nec  obscurum  finem  latura,  perenni 
Tentamus  dare  justa  lyra  :  modo  dexter  Apollo, 
Quique  venit  juncto  mihi  semper  Apolline  Caesar, 
Annuat:  haud  alio  melius  condere  sepulcro. 
Sera  quidem  tanto  struitur  medicina  dolori,  16 
Altera  cum  volucremPhcebi  rota  torqueatannum  : 
Sed  cum  plaga  recens,  et  adhuc  in  vulnere  primo 
JEg ra  domus  questu,  miseram  qui  accessus  ad  au- 
Conjugis  orbati  ?  tunc  flere,  et  scindere  vestes,  [rem 
Et  famulos  lassare  greges,  et  vincere  planctus. 
Fataque  et  injustos  rabidis  pulsare  querelis 
Coelicolas,  solamen  erat :  licet  ipse  levandos 
Ad  gemitus  sylvis  comitatus  et  amnibus  Orpheus 
Afforet,  atque  omnis  pariter  matertera  vatem,  25 
Omnis  Apollineus  tegeret  Bacchique  sacerdos; 
Nil  cantus,  nil  fila  deis  pallentis  Averni 
Eumenidumque  audita  comis,  mulcere  valerent: 
Tantus  in  attonito  regnabat  pectore  luctus. 

Nunc  etiam  ad  planctusrefugit  jam  plana  cicatrix, 
Dum  canimus,  gravibusque  oculis  uxorius  instat 
Imber  :  habentne  pios  etiamnum  haec  lumina  fle- 
Mira  fides!  citius  genitrix  Sipylea  feretur  [tus! 
Exhausisse  genas  ;  citius  Tithonida  maesti 
Deficient  rores,  aut  exsiccata  fatiscet  85 

Mater  Achilleis  hiemes  affrangere  bustis. 

Macte  animi :  notat  ista  deus,  qui  flectit  habenas 
Orbi»,  et  humanos  propior  Jove  digerit  actus, 
Maerentemque  videt,  lectique  arcana  ministri 
Hinc  etiam  documenta  capit, quod  diligis  umbram, 
F.t  colis  exsequ  as  :  hic  est  castissimus  ardor;  41 
Hic  amor  a  Domino  meritus  censore  probari 


Nec  mirum,  si  vos  collato  pectore  mixtos 
Junxit  inabrupta  Concordia  longa  catena. 

Illa  quidem  nuptuque  prior,  taedasque  marito 
Passa  alio;  sed  te  ceu  virginitate  jugaturn  46 
Visceribus  totis,  animoque  amplexa  fovebat. 
Qualiter  aequaevo  sociatam  palmite  vitem 
Ulmus  amat,  miscetque  nemus,  ditemque  precatur 
Autumnum,  et  caris  gaudet  redimita  racemis.  50 
Laudentur  proavis,  seu  pulchrae  munere  formae, 
Quae  morum  caruere  bonis,  falsoque  potentes 
Laudis  egent  verae  :  tibi,  quanquam  et  origo  ni¬ 
teret 

Et  felix  species,  multumque  optanda  maritis, 

Ex  te  major  honos,  unum  novisse  cubile,  56 
Unum  secretis  agitare  sub  ossibus  ignem 
Illum  nec  Phrygius  vitiasset  raptor  amorem, 
Dulichiive  proci,  nec  qui  fraternus  adulter 
Casta  Mycenaeo  connubia  polluit  auro. 

Si  Babylonis  opes,  Lydae  si  pondera  gazae,  60 
Indorumque  dares  Serumque  Arabumque  poten- 
Divitias,  msllet  cum  paupertate  pudica  [tes 
Intemerata  mori,  vitamque  impendere  famae,  [ror. 
Nec  frons  triste  rigens,  nimiusque  in  moribus  hor- 
Sed  simplex  hilarisque  fides,  et  mixta  pudori  65 
Gratia  :  quod  si  anceps  metus  ad  majora  vocasset. 
Illa  vel  armiferas  pro  conjuge  laeta  catervas, 
Fulmineosque  ignes,  mediique  pericula  ponti 
Exciperet :  melius,  quod  non  adversa  probarunt. 
Quae  tibi  cura  tori,  quantus  pro  conjuge  pallor. 
Sed  meliore  via  dextros  tua  vota  marito  71 
Promeruere  deos;  dum  nocte  dieque  fatigas 
Numina,  dum  cunctis  supplex  advolveris  aris. 

Et  mitem  Genium  domini  praesentis  adoras. 
Audita  es,  venitque  gradu  fortuna  benigno.  75 
Vidit  quippe  pii  juvenis  navamque  quietem, 
Intactamque  fidem,  succinctaque  pectora  curis, 
Et  vigiles  sensus,  et  digna  evolvere  tantas 
Sobria  corda  vices;  vidit,  qui  cuncta  suorum 
Novit,  et  inspectis  ambit  latus  omne  ministris.  80 
Nec  mirum :  videt  ille  ortus  obitusque ;  quid 
Arctos, 

Quid  Boreas  hibernus  agat;  ferrique  togaeque 
Consilia;  atque  ipsam  mentem  probat:  ille  sub 
actis 

Molem  immensam  humeris,  et  vix  tractabile 
pondus 

Imposuit,  (nec  enim  numerosior  altera  sacra  85 
Cura  domo,)  magnum  late  dimittere  in  orbem 
Romulei  mandata  Ducis,  viresque  modosque 
Imperii  tractare  manu  :  quae  laurus  ab  Arcto, 
Quid  vagus  Euphrates,  quid  ripa  binominis  Istri, 
Quid  Rheni  vexillaferant :  quantum  ultimus  orbis 
Cesserit,  et  refluo  circumsona  gurgite  Thule.  91 
Omnia  nam  laetas  pila  attollentia  frondes. 
Nullaque  famosa  signatur  lancea  penna. 
Praeterea,  fidos  dominus  si  dividat  enses. 

Pandere  quis  centum  valeat  frenare  maniplis  95 
Intermixtus  equos  :  quis  praecepisse  cohorti : 
Quem  deceat  clari  praestantior  ordo  tribuni : 
Quisnam  frenigerae  signum  dare  dignior  alae. 
Mille  etiam  praenosse  vices:  an  merserit  agros 
Nilus,  an  imbrifero  Libye  sudaverit  Austro.  100 
Cunctaque  si  niynerem,  non  plura  interprete  virga 
Nuntiat  e  celsis  ales  Tegeaticus  astris; 

Quaeque  cadit  liquidas  Junonia  virgo  per  auras. 
Et  picturato  pluvium  ligat  aera  gyro  ; 

Quaeque  tuas  laurus  volucri,  Germanice,  cursu 
Fama  vehit  praegressa  diem,  tardumque  sub  astris 
Arcada,  et  in  medio  linquit  Thaumantida  ccelo. 
Qualem  te  superi,  Priscilla,  hominesque  benigno 
Adspexere  die,  cum  primum  ingentibus  actis 
Admotus  conjux  !  vicisti  gaudia  certe  110 

Ipsius,  effuso  dum  pectore  prona  sacratos 
Ante  pedes  avide  domini  tam  magna  merentis 
Volveris :  Aonio  non  sic  in  vertice  gaudet 
Quam  pater  arcani  praefecit  hiatibus  antri 
Delius,  aut  primi  cui  jus  venerabile  thyrsi  115 
Bacchus,  et  attonitae  tribuit  vexilla  catervse. 

Nec  tamen  hic  mutata  quies,  probitasve  secundis 
Intumuit:  tenor  idem  animo,  moresque  modesti 
Fortuna  crescente  manent.  Fovet  anxia  curas 
Conjugis,  hortaturque  simul,  flectitque  labores. 
Ipsa  dapes  modicas,  et  sobria  pocula  tradit,  121 
Exemplumque  ad  herile  movet:  velut  Appula 
Agricolae  parci,  vel  sole  infecta  Sabino,  [conjux 
Quae  videt  emeriti,  jam  prospectantibus  astris. 
Tempus  adesse  viri,  propere  mensasque  torosque 
Instruit,  exspectatque  sonum  redeuntis  aratri. 
Parva  loquor:  tecum  gelidas  comes  illa  per  Arc¬ 
tos,  [Rheni 

Sarmaticasque  liyemes,  Istrumque,  et  pallida 
Frigora,  tecum  omnes  animo  durata  per  aestus. 
Et,  si  castra  darent,  vellet  gestare  pharetras,  1 30 
Vellet  Amazonia  latus  intercludere  pelta; 

Dum  te  pulverea  bellorum  in  nube  videret 
Caesarei  prope  fulmen  equi,  divinaque  tela 
Librantem,  et  magnae  sparsum  sudoribus  hastae. 
Hactenus  alma  chelys :  tempus  nunc  ponere 
frondes,  135 

P hoebe,tuas,  m aestaque  comam  damnare  c u presso . 
Quisnam  impacata  consanguinitate  ligavit 
Fortunam  Invidiamque  deus  ?  quis  jussit  iniquas 
^Eternum  bellare  deas?  nullamne  notavit 
Illa  domum,  torvo  quam  non  haec  lumine  figat  140 
Protinus,  et  saeva  perturbet  gaudia  dextra? 
Florebant  hilares  inconcussique  penates ;  [que, 
Nil  maestum:  quid  enim,  quamvis  infida  levis- 
Caesare  tam  dextro  posset  Fortuna  timeri? 
Invenere  viam  liventia  Fata,  piumque  145 

Intravit  vis  saeva  larem.  Sic  plena  maligno 
Afflantur  vineta  Noto  :  sic  alta  senescit 
Imbre  seges  nimio :  rapidae  sic  obvia  puppi 
Invidet,  et  velis  obnubilat  aura  secundis. 
Carpitur  eximium  fato  Priscilla  decorem :  150 


Qualiter  alta  comam  sylvarum  gloria  pinus 
Seu  Jovis  igne  malo,  seu  jam  radice  soluta. 
Deficit,  et  nulli  spoliata  remurmurat  aurae,  [sunt 
Quid  probitas,  aut  casta  fides,  quid  numina  pro- 
Cultadefim  ?  furvae  miseram  circumundique  leti 
Vallavere  plagae:  tenuantur  dura  sororum  156 
Licia,  et  exacti  superest  pars  ultima  fili. 

Nil  famuli  coetus,  nil  ars  operosa  medentum 
Auxiliata  malis.  Comites  tamen  undique  ficto 
Spem  simulant  vultu  :  flentem  notat  illa  maritum. 
Ille  modo  infernae  nequicquam  flumina  Lethes 
Incorrupta  rogat :  nunc  anxius  omnibus  aris  162 
Illacrymat,  signatque  fores,  et  pectore  terget 
Limina:  nunc  magni  vocat  exorabile  numen 
Caesaris.  Heu  durus  fati  tenor!  estne  quod  illi 
Non  liceat?  quantae  poterant  mortalibus  annis 
Accessisse  morae,  si  tu,  pater  alme,  teneres 
Arbitrium  !  caeco  gemeret  Mors  clausa  barathro. 
Longius  et  vacuae  posuissent  stamina  Parcae.  169 
Jamque  cadunt  vultus, cculisque  novissimus  error, 
Obtusaeque  aures,  nisi  cum  vox  sola  mariti 
Noscitur:  illum  unum  media  de  morte  reversa 
Mens  videt :  illum  aegris  circumdat  fortiter  ulnis 
Immotas  obversa  genas ;  nec  sole  supremo 
Lumina,  sed  dulci  mavult  satiare  marito.  175 
Tunc  sic  unanimum  moriens  solatur  amantem: 
Pars  animae  victura  meae,  cui  linquere  possem 
O  utinam,  quos  dura  mihi  rapit  Atropos,  annos. 
Parce  precor  lacrymis,  saevo  nec  concute  planctu 
Pectora,  nec  crucia  fugientem  conjugis  umbram. 
Linquo  equidem  thalamos,  salvo  tamen  ordine. 
Quod  prior:  exegi  longa  potiora  senecta  [maesti 
Tempora  :  vidi  omni  te  pridem  in  flore  nitentem. 
Vidi  altae  propius  propiusque  accedere  dextrae. 
Non  in  te  fatis,  non  jam  coelestibus  ullis  185 
Arbitrium:  mecum  ista  fero :  tu  limite  coepto 
Tende  libens,  sacrumque  latus.  Geniumque  po¬ 
tentem 

Irrequietus  ama  :  nunc,  quod  cupis  ipse  juberi. 
Da  Capitolinis  aeternum  sedibus  aurum, 

Quo  niteant  sacri  centeno  pondere  vultus  190 
Caesaris,  et  propriae  signent  cultricis  amorem 
Sic  ego  nec  Furias,  nec  deteriora  videbo 
Tartara,  et  Elysias  felix  admittar  in  oras. 

Flaec  dicit  labeus,  sociosque  amplectitur  artus, 
Haerentemque  animam  non  tristis  in  ora  mariti 
Transtulit,  et  cara  pressit  sua  lumina  dextra.  196 
At  juvenis  magno  flammatus  pectora  luctu, 

Nunc  implet  saevo  viduos  clamore  penates: 

Nunc  ferrum  laxare  cupit:  nunc  ardua  tendit 
In  loca  :  vix  retinent  comites  :  nunc  ore  ligato  200 
Incubat  amissae,  mersumque  in  corde  dolorem 
Saevus  agit:  qualis  conspecto  conjugis  igne 
Odrysius  vates  positis  ad  Strymona  plectris 
Obstupuit,  tristemque  rogum  sine  carmine  flevit. 
Ille  etiam  certae  rupisset  tempora  vitae,  205 
Ne  tu  Tartareum  Chaos  incomitata  subires  : 

Sed  prohibet  mens  fida  Duci,  jurataque  sacris 
Imperiis,  et  major  amor.  Quis  carmine  digno 
Exsequias,  et  dona  malae  feralia  pompae 
Perlegat  ?  omne  illic  stipatum  examine  longo  2 10 
Ver  Arabum  Cilicumque  fluit,  floresque  Sabaei, 
Indorumque  arsura  seges,  praereptaque  templis 
Thura,  Palaestinique  simul  Phariique  liquores, 
Coryciaeque  comae,  Ginyreaque  germina  :  et  altis 
Ipsa  toris  Serum,  Tyrioque  umbrata  recumbit  215 
Tegmine :  sed  toto  spectatur  in  agmine  conjux 
Solus;  in  hunc  magnre  flectuntur  lumina  Romae, 
Ceu  juvenes  natos  suprema  ad  busta  ferentem: 

Is  dolor  in  vultu ;  tantum  crinesque  genaeque 

Sordis  habent.  Illam  tranquillo  fine  solutam  220 
Felicemque  vocant :  lacrymas  fudere  marito. 

Est  locus  ante  urbem,  qua  primum  nascitur  ingens 
Appia ;  quaque  Italo  gemitus  Almone  Cybelle 
Ponit,  et  Idaeos  jam  non  reminiscitur  amnes. 

Hic  te  Sidonio  velatam  molliter  ostro  225 

Eximius  conjux  (nec  enim  fumantia  busta 
Clamoremque  rogi  potuit  perferre)  beato 
Composuit,  Priscilla,  toro  :  nil  longior  aetas 
Carpere,  nil  aevi  poterunt  vitiare  labores 
Siccatam  membris ;  tantas  venerabile  marmor 
Spirat  opes  :  mox  in  varias  mutata  novaris  231 
Effigies :  hoc  aere  Ceres,  hoc  lucida  Gnossis, 

Illo  Maia  tholo,  Venus  hoc  non  improba  saxo. 
Accipiunt  vultus  haud  indignata  decoros 
Numina.  Circumstant  famuli,  consuetaque  turba 
Obsequiis:  tum  rite  tori  mensaeque  parantur  236 
Assiduae:  domus  ista,  domus:  quis  triste  sepul- 
Dixerit?  hac  merito  visa  pietate  mariti,  [erum 
Protinus  exclames,  Est  hic,  agnosco,  minister 
Illius,  aeternae  modo  qui  sacraria  genti  240 

Condidit,  inque  alio  posuit  sua  sidera  coelo. 

Sic  ubi  magna  novum  Phario  de  littore  puppis 
Solvit  iter,  jamque  innumeros  utrinque  rudentes 
Lataque  veliferi  porrexit  brachia  mali, 

Invasitque  vias  ;  in  eodem  angusta  phaselus  245 
jEquore,  et  immensi  partem  sibi  vindicat  Austri. 
Quid  nunc  immodicos,  juvenum  lectissime,  fletus 
Corde  foves,  longumque  vetas  exire  dolorem  ? 
Nempe  times,  ne  Cerbereos  Priscilla  tremiscat 
Latratus?  tacet  ille  piis :  ne  tardior  adsit  250 
Navita,  prMurbetque  vadis?  vehit  ille  merentes 
Protinus, et  manes  placidus  locat  hospite  cymba. 
Praeterea,  si  quando  pio  laudata  marito 
Umbra  venit,  jubet  ire  faces  Proserpina  laetas, 
Egressasque  sacris  veteres  Heroidas  antris  255 
Lumine  purpureo  tristes  laxare  tenebras. 
Sertaque  et  Elysios  animae  praesternere  flores. 

Sic  manes  Priscilla  subit;  ubi  supplice  dextra 
Pro  te  fata  rogat,  reges  tibi  tristis  Averni 
Placat,  ut  expletis  humani  finibus  aevi  260 

Pacantem  terras  Dominum,  juvenemque  relinquas 
Ipse  senex :  certae  jurant  in  vota  Sorores. 

II.  Protrepticon  ad  Crispinum. 

Rura  meus  Tyrrhena  petit,  saltusque  Tagetis 
Crispinus  :  nec  longa  mora  est,  aut  avia  tellus; 
Sed  mea  secreto  velluntur  pectora  morsu, 
Udaque  turgentes  impellunt  lumina  guttae, 

Ceu  super  ^Egeas  hiemes  abeuntis  amici  5 

Vela  sequar,  spectemque  ratem  jam  fessus  ab  altis 
Rupibus,  atque  oculos  longo  querar  aere  vinci. 
Quid  si  militiae  jam  te,  puer  inclyte,  primae 
Clara  rudimenta,  et  castrorum  dulce  vocaret 
Auspicium?  quanto  manarent  gaudia  fletu,  10 
Quosve  darem  amplexus !  et  nunc  optanda  pro¬ 
pinquant 

Tristia  ?  Et  octonos  bis  jam  tibi  circuit  orbes 
Vita;  sed  angustis  animus  robustior  annis, 
Succumbitque  oneri,et  mentem  sua  non  capit  aetas. 
Nec  mirum:  non  te  series  inhonora  parentum  15 
Obscurum  proavis,  et  priscae  lucis  egentem, 
Plebeia  de  stirpe  tulit :  non  sanguine  cretus 
Turmali,  trabeaque  Remi ;  nec  paupere  clavo 
Augustam  sedem  et  Latii  penetrale  senatus 
Advena  pulsasti;  sed  praecedente  tuorum  20 
Agmine.  Romulei  qualis  per  munera  Circi 
Cum  pulcher  visu  et  titulis  generosus  avitis 
Exspectatur  equus,  cujus  de  stemmate  longo 
Felix  emeritos  habet  admissura  parentes : 


Illum  omnes  acuunt  plausus,  illum  ipse  volantem 
Pulvis  et  incurvae  gaudent  agnoscere  metae  :  26 

Sic  te,  clare  puer,  genitum  sibi  curia  sensit. 
Primaque  patricia  clausit  vestigia  luna. 

Mox  Tyrios  ex  more  sinus,  tunicamque  potentem 
Agnovere  humeri.  Sed  enim  tibi  magna  paraba» 
Ad  titulos  exempla  pater :  quippe  ille  juventam 
Protinus  ingrediens  pharetratum  invasit  Araxem 
Belliger,  indocilemque  fero  servire  Neroni 
Armeniam  :  rigidi  summam  Mavortis  agebat 
Corbulo;  sed  comitem  belli  sociumque  laborum 
Ille  quoque  egregiis  multum  miratus  in  armis  36 
Bolanum,  atque  illi  curarum  asperrima  suetus 
Credere,  partirique  metus  :  quod  tempus  amicum 
Fraudibus,  exserto  qusenam  bona  tempora  bello, 
Quse  suspecta  fides,  aut  quae  fuga  vera  ferocis  40 
Armenii,  Bolanus  iter  prsenosse  timendum  : 
Bolanus  tutis  juga  quaerere  commoda  castris. 
Metari  Bolanus  agros,  aperire  malignas  [rendi 
Tot  veprum  nemorumque  moras ;  tantamque  ve- 
Mentem  implere  ducis,  jussisque  ingentibus  unus 
Sufficere:  ipsa  virum  norat  jam  barbara  tellus: 
Ille  secundus  apex  bellorum,  et  proxima  cassis. 
Sic  Phryges  attoniti,  quanquam  Nemeaea  viderent 
Arma,  Cleonaeusque  acies  impelleret  arcus 
Pugnante  Alcide,  tamen  et  Telamona  timebant. 
Disce,  puer :  nec  enim  externo  monitore  petendus 
Virtutis  tibi  pulcher  amor:  cognata  ministret 
Laus  animos:  aliis  Decii  reducesque  Camilli 
Monstrentur ;  tu  disce  patrem ;  quantusque  ni¬ 
grantem 

Fluctibus  occiduis  fessoque  Hyperione  Thulen 
Intrarit  mandata  gerens ;  quantusque  potentes 
Mille  urbes  Asiae  sortito  rexerit  anno. 

Imperium  mulcente  toga  :  bibe  talia  pronis  58 
Auribus,  haec  certent  tibi  conciliare  propinqui : 
Haec  iterent  comites  praecepta,  senesque  paterni. 
Jamque  adeo  moliris  iter,  nec  deside  passu 
Ire  paras:  nondum  validae  tibi  signa  juventae 
Irrepsere  genis,  et  adhuc  decor  integer  aevi. 

Nec  genitor  juxta  ;  fatis  namque  haustus  iniquis 
Occidit,  heu,  geminam  prolem  sine  praeside  lin¬ 
quens  :  65 

Nec  saltem  teneris  ostrum  puerile  lacertis 
Exuit,  albentique  humeros  induxit  amictu. 

Quem  non  corrumpit  pubes  effrena,  novaeque 
Libertas  properata  togae?  ceu  nescia  falcis 
Sylva  comas  tollit, fructumque  exspirat  in  umbras. 
At  tibi  Pieriae  tenero  sub  pectore  curae,  7 1 

Et  pudor,  et  docti  legem  sibi  dicere  mores ; 
Tunc  hilaris  probitas,  et  frons  tranquilla,  nitorque 
Luxuriae  confine  timens,  pietasque  per  omnes 
Dispensata  modos ;  aequaevo  cedere  fratri,  75 

Mirarique  patrem,  miseraeque  ignoscere  matri. 
Admonuit  fortuna  domus :  tibine  illa  nefanda 
Pocula,  letalesque  manu  componere  succos 
Evaluit,  qui  voce  potes  praevertere  morsus 
Serpentum,  atque  omnes  vultu  placare  novercas  1 
Infestare  libet  manes,  meritoque  precatu  81 

Pacem  auferre  rogis  :  sed  te,  puer  optime,  cerno 
Flectentem  justis,  et  talia  dicta  parantem  : 

Parce,  precor,  cineri :  fatum  illud,  et  ira  nocenlum 
Parcarum,  crimenque  dei,  mortalia  quisquis  85 

Pectora  sero  videt,  nec  primo  in  limine  sistit 
Conatus  scelerum,  atque  animos  infanda  parantes 
Excidat  illa  dies  sevo,  nec  postera  credant 
Saecula :  nos  certe  taceamus,  et  obruta  multa 
Nocte  tegi  proprise  patiamur  crimina  gentis.  90 
Exegit  poenas,  hominum  cui  cura  suorum 
Quo  Pietas  auctore  redit,  terrasque  revisit 

Quem  timet  omne  nefas  •  satis  haec,  kcryman- 
daque  nobis 

Ultio  :  quin  saevas  utinam  exorare  liceret 
Eumenidas,  timidaeque  avertere  Cerberon  umbrae, 
Immemoremque  tuis  citius  dare  manibus  amnem. 
Macte  animo,  juvenis:  sic  crescunt  crimina  ma- 
Nec  tantum  pietas,  sed  protinus  ardua  virtus  [tris. 
Affectata  tibi :  nuper  cum  forte  sodalis 
Immeritae  falso  palleret  crimine  famae,  100 
Erigeretque  forum,  succinctaque  judice  multo 
Surgeret,  et  castum  vibraret  Julia  fulmen; 

Tu,  quanquam  non  ante  forum  legesque  severas 
Passus,  sed  tacita  studiorum  occultus  in  umbra. 
Defensare  metus,  adversaque  tela  subisti  105 
Pellere,  inermis  adhuc  et  tiro,  paventis  amici. 
Haud  unquam  tales  adspexit  Romulus  annos, 
Dardaniique  senes,  medii  bellare  togata 
Strage  fori :  stupuere  patres  tentamina  tanta 
Conatusque  tuos;  pro  te  reus  ipse  timebat.  1 10 
Par  vigor  est  membris ;  promtaeque  ad  fortia  vires 
Sufficiunt  animo,  atque  ingentia  jussa  sequuntur. 
Ipse  ego  te  nuper  Tiberino  in  littore  vidi, 

Qua  Tyrrhena  vadis  Laurentibus  aestuat  unda. 
Pendentem  in  cursus,  vexantemque  ilia  nudal  15 
Calce  ferocis  equi,  vultu  dextraque  minacem  ; 

Si  qua  fides  dictis,  stupui,  Martemque  putavi. 
Gaetulo  sic  pulcher  equo,  Trojanaque  quassans 
Tela,  novercales  ibat  venator  in  agros 
Ascanius,  miseramque  patri  flagrabat  Elissam. 120 
Troilus  haud  aliter  gyro  leviore  minantes 
Eludebat  equos  :  aut  quem  de  turribus  altis 
Arcadas  Ogygio  versantem  in  pulvere  turmas 
Spectabant  Tyriae  non  torvo  lumine  matres. 

Ergo  age,  nam  magni  Ducis  indulgentia  pulsat, 
Certaque  dat  votis  hilaris  vestigia  frater,  126 
Surge  animo,  et  fortes  castrorum  concipe  curas. 
Monstrabunt  acies  Mavors  Actaeaque  virgo; 
Flectere  Castor  equos,  humeris  quatere  arma 
Quirinus, 

Qui  tibi  tam  tenero  permisit  plaudere  collo  130 
Nubigenas  clypeos,  intactaque  caedibus  arma. 
Quasnam  igitur  terras,  quem  Caesaris  ibis  in  or- 
Arctoosne  amnes,  et  Rheni  fracta  natabis  [bem  ? 
Flumina?  an  aestiferis  Libyae  sudabis  in  arvis? 

An  juga  Pannoniae,  mutatoresque  domorum  135 
Sauromatas  quaties?  an  te  septenus  habebit 
Ister,  et  undoso  circumflua  conjuge  Peuce  ? 

An  Solymum  cinerem,  palmetaque  capta  subibis 
Non  sibi  felices  sylvas  ponentis  Idumes? 

Quod  si  te  magno  tellus  frenata  parenti  140 
Accipiat,  quantum  ferus  exsultabit  Araxes  ! 
Quanta  Caledonios  attollet  gloria  campos ! 

Cum  tibi  longaevus  referet  trucis  incola  terrae. 
Hic  suetus  dare  thura  parens;  hoc  cespite  turmas 
Affari:  vigiles  speculas,  castellaque  longe  145 
Adspicis  ?  ille  dedit,  cinxitque  haec  moenia  fossa : 
Belligeris  haec  dona  deis,  haec  tela  dicavit :  [mis. 
Cernis  adhuc  titulos :  hunc  ipse,  vocantibus  ar- 
Induit,  hunc  regi  rapuit  thoraca  Britanno. 
Qualiter  in  Teucros  victricia  bella  paranti  150 
Ignotum  Pyrrho  Phoenix  narrabat  Achillem. 
Felix,  qui  viridi  fidens  coeptaque  juventa 
Durabis  quascunque  vices,  vallumque  subibis 
Forsan  et  ense  latus  (si  numina  principis  adsint) 
Cinctus,  et  unanimi  comes  indefessus  amici ;  155 
Quo  Pylades  ex  more  pius,  quo  Dardana  gessit 
Bella  Menoetiades  :  quippe  hsec  concordia  vobis, 
Hic  amor  est,  duretque  precor  :  nos  fortior  setas 
Jam  fugit;  hinc  votis  animum  precibusque  ju- 
Hei  mihi,  sed  cretus  solitos  si  forte  ciebo,  [vabo. 


Et  mea  Romulei  venient  ad  carmina  patres,  161 
Tu  deeris,  Crispine,  mihi,  cuneosque  per  omnes 
Te  meus  absentem  circumspectabit  Achilles. 

Sed  venies  melior,  (vatum  non  irrita  currunt 
Omina,)  quique  aquilas  tibi  nunc  et  castra  re¬ 
cludit,  165 

Idem  omnes  perferre  gradus,  cingique  superbis 
Fascibus,  et  patrias  dabit  insedisse  curules. 

Sed  quis  ab  excelsis  Trojanae  collibus  Albae, 
Unde  suae  juxta  prospectat  moenia  Romae 
Proximus  ille  deus,  fama  velocior  intrat  170 

Nuntius,  atque  tuos  implet,  Crispine,  penates? 
Dicebam  certe,  Vatum  non  irrita  currunt 
Auguria:  en  ingens  reserat  tibi  limen  honorum 
Caesar,  et  Ausonii  committit  munia  ferri. 

Vade,  puer,  tantisque  enixus  suffice  donis.  175 
Felix,  qui  magno  jam  nunc  sub  praeside  juras. 
Cuique  sacer  primum  tradit  Germanicus  ensem  ! 
Non  minus  hoc,  fortis  quam  si  tibi  panderet  ipse 
Bellipotens  aquilas,  torvaque  induceret  ora 
Casside:  vade  alacer,  majoraque  disce  mereri. 

III.  Epicedion  in  patrem. 

Ipse  malas  vires,  et  lamentabile  carmen 
Elysio  de  fonte  mihi,  pulsumque  sinistra: 

Da,  genitor  perdocte,  lyrae  :  neque  enim  antra 
moveri 

Delia,  nec  solitam  fas  est  impellere  Cirrham 
Te  sine.  Corycia  quicquid  modo  Phoebus  in 
umbra,  5 

Quicquid  ab  Ismariis  monstrabat  collibus  Evan, 
Dedidici :  fugere  meos  Parnassia  crines 
Vellera,  funestamque  hederis  irrepere  taxum 
Extimui,  trepidamque  (nefas)  arescere  laurum  ; 
Ille  ego,  magnanimum  qui  facta  attollere  regum 
Ibam  nltum  spirans,  Martemque  aequare  canendo. 
Quis  sterili  mea  corda  situ,  quis  Apolline  verso 
Frigida  damnatae  prseduxit  nubila  menti? 

Stant  circum  attonita:  vatem,  et  nil  dulce  sonantes 
Nec  digitis  nec  voce  deae  :  dux  ipsa  silenti  15 
Fulta  caput  cithara,  qualis  post  Orphea  raptum 
Adstitit,  Hebre,  tibi,  cernens  jam  surda  ferarum 
Agmina,  et  immotos  sublato  carmine  lucos. 

At  tu,  seu  membris  emissus  in  ardua  tendis 
Fulgentesque  plagas,  rerumque  elementa  recenses, 
Quis  deus,  unde  ignes,  quae  ducat  semita  solem, 
Quae  minuat  Phoeben,  quaeque  integrare  latentem 
Causa  queat,  doctique  modos  extendis  Arati : 

Seu  tu  Lethaei  secreto  in  gramine  campi  24 
Concilia  heroum  juxta  manesque  beatos  [bra 
Maeonium  Ascraeumque  senem  non  segnior  um- 
Accolis,  altemumque  sonas,  et  carmina  misces; 
Da  vocem  magno,  pater,  ingeniumque  dolori. 
Nam  me  ter  relegens  coelo,  terque  ora  retexens 
Luna  videt  residem,  nullaque  Heliconide  tristes 
Solantem  curas,  tuus  ut  mihi  vultibus  ignis  81 
Irrubuit,  cineremque  oculis  humentibus  hausi. 
Vilis  honos  studiis  :  vix  haec  in  munera  solvo 
Primum  animum,  tacitisque  situm  depellere  curis 
Nunc  etiam  labente  manu,  nec  lumine  sicco  35 
Ordior,  acclinis  tumulo,  quo  molle  quiescis 
Jugera  nostra  tenens ;  ubi  post  .Eneia  fata 
Solatus,  Latiis  ingessit  montibus  Albam 
Ascanius,  Phrygio  dum  pingues  sanguine  campos 
Odit,  et  infaustae  regnum  dotale  novercae.  40 
His  ego  te  (nam  Sicanii  non  mitius  halat 
Aura  croci,  dites  nec  sicubi  rara  Sabaei 
Cinnama,  odoratas  nec  Arabs  decerpsit  aristas; 
Insertum  cum  laude  locis,  te  carmine  plango 
Pierio  •  sume  et  gemitus,  et  munera  nati,  45 


STATIUS. 

sas 

Et  lacrymas,  cari  quas  nunquam  habuere  paren¬ 
tes. 

Atque  utinam  fortuna  mihi  dare  manibus  aras, 
Par  teruplis  opus,  aeriamque  educere  molem, 
Cyclopum  scopulos  ultra  atque  audacia  saxa 
Pyramidum,  et  magno  tumulum  praetexere  luco! 
Illic  et  Siculi  superassem  do«a  sepulcri,  51 
Et  Nemees  lucum,  et  Pelopis  sollennia  trunci 
Illic  CEbalio  non  finderet  aera  disco 
Graiorum  vis  ulla  virum:  non  arva  rigaret  [po; 
Sudor  equum,  aut  putri  sonitum  daret  ungula  cam- 
Sed  Phoebi  simplex  chorus:  hic  frondentia  va- 
Praemia  laudato,  genitor,  tibi  rite  dicarem,  [tum 
Ipse  madens  lacrymis,  umbrarum  animaeque  sa¬ 
cerdos 

Praeciperem  reditum,  cui  te  nec  Cerberus  omni 
Ore,  nec  Orpheae  quirent  avertere  leges :  60 

Meque  habitus  moresque  tuos  et  facta  canentem 
Fors  et  magniloquo  non  posthabuisset  Homero, 
Tenderet  et  torvo  pietas  aequare  Maroni. 

Cur  magis  incessat  superos  et  aena  sororum 
Stamina,  quae  tepido  genitrix  super  aggere  nati 
Orba  sedet  ?  vel  quae  primaevi  conjugis  ignem  66 
Adspicit,obstantesque  manus  turbamque  tenentem 
Vincit,  in  ardentem  (liceat)  moritura  maritum? 
Major  certe  illis  superos  et  Tartara  pulsem 
Invidia:  externis  etiam  miserabile  visu  70 

Funus  eat.  Sed  nec  modo  se  Natura  dolenti, 

Nec  Pietas  injusta  dedit:  mihi  limine  primo 
Fatorum,  et  viridi,  genitor,  ceu  raptus  ab  aevo 
Tartara  dura  subis:  nec  enim  Marathonia  virgo 
Parcius  exstinctum  saevorum  crimine  agrestum75 
Fleverit  Icarium,  Phrygia  quam  turre  cadentem 
Astyanacta  parens:  laqueo  quin  illa  supremos 
Inclusit  gemitus;  at  te,  post  funera  magni 
Hectoris,  Haemonio  pudor  est  servisse  marito. 
Non  ego,  quas  fati  certus  sibi  voce  canora  80 
Inferias  praemittit  olor,  nec  rupe  quod  atra 
Tyrrhenae  volucres  nautis  praedulce  minantur, 

In  patrios  adhibebo  rogos  :  non  murmure  trunco 
Quod  gemit,  et  dirae  queritur  Philomela  sorori ; 
Nota  nimis  vati :  quis  non  in  funera  cunctos  85 
Heliadum  ramos,  lacrymosaque  germina  duxit. 

Et  Phrygium  silicem,  atque  ausum  contraria 
Phoebo 

Carmina,  nec  foeda  gavisam  Pallada  buxo? 

Te  Pietas  oblita  virhm,  revocataque  coelo 
Justitia,  et  gemina  plangat  Facundia  lingua,  90 
Et  Pallas,  doctique  cohors  Heliconia  Phoebi ; 
Quis  honor  Aonios  seno  pede  ducere  cantus. 

Et  quibus  Arcadia  carmen  testudine  mensis 
Cura  lyrae,  nomenque  fuit;  quosque  orbe  sub 
Ardua  septena  numerat  Sapientia  fama ;  [omni 
Qui  furias,  regumque  dolos,  aversaque  coelo  96 
Sidera  terrifico  super  intonuere  cothurno; 

Et  quis  lasciva  vires  tenuare  Thalia 
Dulce,  vel  heroos  gressu  truncare  tenores:  [tor. 
Omnia  namque  animo  complexus, et  omnibusauc- 
Qua  fandi  vis  lata  patet;  sive  orsa  libebat  101 
Aoniis  vincire  modis,  seu  voce  soluta 
Spargere,  et  effreno  nimbos  aequare  profatu. 
Exere  semiustos  Vesuvino  pulvere  vultus, 
Parthenope,  ciinemque  afflatu  montis  adustum 
Pone  super  tumulos  et  magni  funus  alumn-,  106 
Quo  non  Munychiae  quicquam  praestantius  arces, 
Doctave  Cyrene,  Sparteve  animosa  creavit. 

Si  tu  stirpe  vetus,  famaeque  obscura  jaceres, 

Nil  gentile  tumens,  illo  te  cive  probares  1 10 
Graiam,  atque  Euboico  majorum  sanguine  duci. 
Ille  tuis  toties  praestrinxit  tempora  sertis, 


Cum  stata  laudato  caneret  Quinquennia  versu. 
Ora  supergressus  Pylii  senis,  oraque  regis 
Dulichii,  specieque  comam  subnexus  utraque. 
Non  tibi  deformes  obscuri  sanguinis  ortus,  llt 
Nec  sine  luce  genus,  quanquam  fortuna  parentum 
Arctior  expensis;  etenim  te  divite  ritu 
Ponere  purpureos  infantia  adegit  amictus 
Stirpis  honore  datos,  et  nobile  pectoris  aurum. 
Protinus  exorto  dextrum  risere  sorores  121 
Aonides,  pueroque  chelyn  submisit,  et  ora 
Imbuit  amne  sacro,  jam  tum  tibi  blandus,  Apollo. 
Nec  simplex  patriae  decus,  et  natalis  origo 
Pendet  ab  ambiguo  geminae  certamine  terrae.  125 
Te  de  gente  suum  Latiis  adscita  colonis 
Graia  refert  Selle,  Phrygius  qua  puppe  magister 
Excidit,  et  mediis  miser  evigilavit  in  undis  ; 
Parthenopeque  suum  longo  probat  ordine  vitae. 
******** 
Maeoniden,  aliaeque  aliis  natalibus  urbes  13.1 
Diripiunt,  cunctaeque  probant :  non  omnibus  ille 
Verus:  alit  victos  immanis  gloria  falsi. 

Atque  ibi  dum  profers  annos,  vitamque  salutas, 
Protinus  ad  patrii  raperis  certamina  lustri 
Vix  implenda  viris,  laudum  festinus,  et  audax 
Ingenii:  stupuit  primaeva  ad  carmina  plebes  136 
Eubcea,  et  natis  te  monstravere  parentes. 

Inde  frequens  pugnae,  nulloque  ingloria  sacro 
Vox  tua  :  non  toties  victorem  Castora  gyro. 

Nec  fratrem  caestu  virides  plausere  Therapnae. 

Sit  pronum  vicisse  domi :  quid  Achaea  mereri 
Praemia,  nunc  rami3  Phoebi,  nunc  germine  Lernae, 
Nunc  Athamantea  protectum  tempora  pinu  ? 

Cum  toties  lassata  tamen  nusquam  avia  frondes 
Abstulit,  aut  alium  tetigit  Victoria  crinem.  1 15 
Hinc  tibi  vota  patrum  credi,  generosaque  pubes 
Te  monitore  regi,  moresque  et  facta  priorum 
Discere:  quis  casus  Trojae ;  quam  tardus  Ulixes 
Quantus  equos  pugnasque  virfim  decurrere  versu 
Maeonides;  quantumque  pios  ditarit  agrestes 
Ascraeus  Siculusque  senex ;  qua  lege  recurrat 
Pindaricae  vox  flexa  lyrae,  volucrumque  precator 
Ibycus,  et  tetricis  Alcman  cantatus  Amyclis, 
Stesichorusque  ferox,  actusque  egressa  viriles 
Non  formidata  temeraria  Leucade  Sappho  ;  155 
Quosque  alios  dignata  chelys  :  tu  pandere  doctus 
Carmina  Battiadae,  latebrasque  Lycophronis  atri, 
Sophronaque  implicitum,  tenuisque  arcana  Co¬ 
rinnae. 

Sed  quid  parva  loquor  ?  tu  par  adsuetus  Homero 
Ferre  jugum,  senosque  pedes  aequare  solutis  160 
Versibus,  et  nunquam  passu  breviore  relinqui. 
Quid  mirum,  patria  si  te  petiere  relicta, 

Quos  Lucanus  ager,  rigidi  quos  jugera  Dauni, 
Quos  Veneri  plorata  domus,  dilectaque  tellus 
Alcidae,  vel  quos  e  vertice  Surrentino  165 

Mittit  Tyrrheni  speculatrix  virgo  profundi? 

Quos  propiore  sinu  lituo  remoque  notatus 
Collis,  et  Ausonii  pridem  laris  hospita  Cyme  : 
Quosque  Dicarchei  portus,  Baianaque  mittunt 
Littora,  qua  mediis  alte  permixtus  anhelat  170 
Ignis  aquis,  et  operta  animos  incendia  servant. 
Sic  ad  Avernales  scopulos  et  opaca  Sibyllae 
Antra,  rogaturae  veniebant  undique  gentes: 

Illa  minas  divflm,  Parcarumque  acta  canebat. 
Quamvis  decepto  vates  non  irrita  Phoebo.  175 
Mox  et  Romuleam  stirpem,  proceresque  futuros 
Instruis,  inque  patrum  vestigia  ducere  perstas. 
Sub  te  Dardanius  facis  explorator  opertae, 

Qui  Diomedei  celat  penetralia  furti,  [bate 

Crevit,  et  inde  sacrum  didicit  puer  •  arma  pro 

Monstrasti  Saliis,  praesagumque  aethera  certis 
Auguribus;  cui  Chalcidicum  fas  volvere  carmen. 
Lanea  cui  Phrygii  coma  flaminis  :  et  tua  multum 
Verbera  succincti  formidavere  Luperci. 

Et  nunc  ex  illo  forsan  grege,  gentibus  alter  185 
Jura  dat  Eois,  alter  compescit  lberos, 

Alter  Achaemenium  secludit  Zeugmate  Persen  : 
Hi  dites  Asiae  populos,  hi  Pontica  frenant, 

Hi  fora  pacificis  emendant  fascibus,  illi 
Castra  pia  statione  tenent:  tu  laudis  origo.  190 
Non  tibi  certasset  juvenilia  fingere  corda 
Nestor,  et  indomiti  Phoenix  moderator  alumni, 
Quique  tubas  acres,  lituosque  audire  volentem 
/Eaciden  alio  frangebat  carmine  Chiron. 

Talia  dum  celebras,  subitam  civilis  Erinnys  195 
Tarpeio  de  monte  facem,  Phlegraeaque  movit 
Proelia :  sacrilegis  lucent  Capitolia  taedis. 

Et  Senonum  furias  Latiae  sumsere  cohortes. 

Vix  requies  flammae,  nec  dum  rogus  ille  deorum 
Siderat,  excisis  cum  tu  solatia  templis  200 
Impiger,  et  multum  facibus  velocior  ipsis. 
Concipis  ore  pio,  captivaque  fulmina  defles. 
Mirantur  Latii  proceres,  ultorque  deorum 
Caesar,  et  e  medio  divflm  pater  annuit  igni. 
Jamque  et  flere  pio  Vesuvina  incendia  cantu  205 
Mens  erat, et  gemitum  patriis  impendere  damnis, 
Cum  pater  exemtum  terris  ad  sidera  montem 
Sustulit,  et  late  miseras  dejecit  in  urbes. 

Me  quoque  vocales  lucos  lustrataque  Tempe 
Pulsantem,  cum  stirpe  tua  descendere  dixi,  210 
Admisere  deae  :  nec  enim  mihi  sidera  tanti, 
^Fquoraque,  et  terras,  quam  vos,  debere  parenti. 
1  u  decus  hoc  quodcunque  lyrae,  primusque  de¬ 
disti 

Non  vulgare  loqui,  et  famam  sperare  sepulcro. 
Qualis  eras,  Latios  quoties  ego  carmine  patres 
Mulcerem,  felixque  lui  spectator  adesses  216 
Muneris!  heu  quali  confusus  gaudia  fletu, 

Vota  piosque  metus  inter  laetumque  pudorem! 
Quam  tuus  ille  dies !  quam  non  mihi  gloria  major ! 
Talis  Olympiaca  juvenem  cum  spectat  arena  220 
Qui  genuit,  plus  ipse  ferit,  plus  corde  sub  alto 
Caeditur:  attendunt  cunei;  spectatur  athletes 
Ille  magis,  crebro  dum  lumina  pulveris  haustu 
Obruit,  et  prensa  vovet  exspirare  corona. 

Hei  mihi,  quod  tantum  patrias  ego  verticefrondes, 
Solaque  Chalcidicae  Cerealia  dona  coronae 
Te  sub  teste  tuli  !  qualem  te  Dardanus  Albae 
Vix  cepisset  ager,  si  per  me  serta  tulisses 
Caesarea  donata  manu  !  quod  subdere  robur 
Illa  dies,  quantum  potuit  demsisse  senectae !  230 
Heu  quod  me  mixta  quercus  non  pressit  oliva. 

Et  fugit  speratus  honos,  cum  lustra  parentis 
Invida  Tarpeii  canerem  !  Te  nostra  magistro 
Thebais  urgebat  priscorum  exordia  vatum  : 

Tu  cantus  stimulare  meos :  tu  pandere  facta  235 
Heroum,  bellique  modos,  positusque  locorum 
Monstrabas:  labat  incerto  mihi  limite  cursus 
Te  sine,  et  orbatae  caligant  vela  carinae. 

Nec  solum  larga  memet  pietate  fovebas : 

Talis  et  in  thalamos:  una  tibi  cognita  taeda  240 
Connubia,  unus  amor  :  certe  sejungere  matrem 
Jam  gelidis  nequeo  bustis  ;  te  sentit,  habetque. 
Te  videt,  et  tumulos  ortuque  obituque  salutat. 

Ut  Pharios  aliae  ficta  pietate  dolores 
Mygdoniosque  colunt,  et  non  sua  funera  plorant. 
Quid  referam  expositos  servato  pondere  mores ; 
Quae  pietas ;  quam  vile  lucrum;  quae  cura  pudoris; 
Quantus  amor  recti;  rursusque,  ubi  dulce  remitti, 
Gratia  quae  dictis;  animo  quam  nulla  senectus? 


His  tibi  pro  meritis  famam  laudesque  benign-M 
Vindex  cura  deum,  nulloque  e  vulnere  tristes, 
Concessit :  raperis,  genitor,  non  indigus  *vi, 
Non  nimius,  trinisque  decem  quinquennia  lustris 
Juncta  ferens :  sed  me  pietas  numerare  dolorque 
Non  sinit :  o  Pylias  aevi  transcendere  metas,  255 
Et  Teucros  aequare  senes,  o  digne  videre 
Me  similem!  sed  nec  leti  tibi  janua  tristis: 
Quippe  leves  causae,  nec  segnis  tabe  senili 
Exitus  instanti  praemisit  membra  sepulcro; 

Sed  te  torpor  iners,  et  mors  imitata  quietem  260 
Explicuit,  falsoque  tulit  sub  Tartara  somno. 
Quos  ego  tunc  gemitus!  comitum  manus  anxia 
vidit. 

Vidit  et  exemplum  genitrix,  gavisaque  vovit 
Quae  lamenta  tuli :  veniam  concedite,  manes  ; 
Fas  dixisse,  pater:  non  tu  mihi  plura  dedisses. 
Felix  ille  patrem  vacuis  circumdedit  ulnis,  266 
Vellet  et,  Elysia  quamvis  in  sede  locatum. 
Abripere,  et  Danaas  iterum  portare  per  umbras , 
Tentantem,  et  vivos  molitum  in  Tartara  gressus 
Retulit  infernae  vates  longaeva  Dianae.  270 

Si  chelyn  Odrysiam  pigro  transmisit  Averno 
Causa  minor;  si  Thessalicas  Admeton  in  oras, 

Si  conjux  retro  Phylaceida  retulit  umbram. 

Cur  nihil  exoret,  genitor,  chelys  aut  tua  manes. 
Aut  mea?  fas  mihi  sit  patrios  contingere  vultus 
Fas  junxisse  manus,  et  lex  quaecunque  sequatur. 
At  vos,  umbrarum  reges,  Ennaeaque  Juno,  277 
Si  laudanda  precor,  taedas  auferte  comasque 
Eumenidum:  nullo  sonet  asper  janitor  ore :  [tra 
Centaurosque,Hydraequegreges,Scyllaeaquemons- 
Aversae  celent  valles;  umbramque  senilem  281 
Invitet  ripis  discussa  plebe  supremis 
Vector,  et  in  media  componat  molliter  alga. 

Ite,  pii  manes,  GraiQmque  examina  vatum, 
Ulustremque  animam  Lethaeis  spargite  sertis. 

Et  monstrate  nemus,  quo  nulla  irrupit  Erinnys, 
In  quo  falsa  die3,  coeloque  simillimus  aer. 

Inde  tamen  venias  melior,  qua  porta  malignum 
Cornea  vincit  ebur,  somnique  in  imagine  monstra 
Quae  solitus.  Sic  sacra  Numae,  ritusque  colendos 
Mitis  Aricino  dictabat  Nympha  sub  antro:  291 
Scipio  sic  plenos  Latio  Jove  ducere  somnos 
Creditur  Ausoniis,  et  non  sine  Apolline  Sylla. 

IV.  Ad  Somnum. 

Crimine  quo  merui  juvenis,  placidissime  divfim, 
Quove  errore  miser,  donis  ut  solus  egerem, 
Somne,  tuis  ?  tacet  omne  pecus,  volucresque,  fe¬ 
raeque, 

Et  simulant  fessos  curvata  cacumina  somnos : 
Nec  trucibus  fluviis  idem  sonus;  occidit  horror 
JEquoris,  et  terris  maria  acclinata  quiescunt. 
Septima  jam  rediens  Phoebe  mihi  respicit  aegras 
Stare  genas,  totidem  CElaeae,  Paphiaeque  revisunt 
lampades,  et  toties  nostros  Tithonia  questus 
Praeterit,  et  gelido  tangit  miserata  flagello.  10 
Unde  ego  sufficiam  ?  non  si  mihi  lumina  miile 
Quae  sacer  alterna  tantum  statione  tenebat 
Argus,  et  haud  unquam  vigilabat  corpore  toto 
At  nunc  fors  aliquis  longa  sub  nocte,  puellae 
Brachia  nexa  tenens,  ultro  te.  Somne,  repellit.  15 
Inde  veni :  nec  te  totas  infundere  pennas 
Luminibus  compello  meis;  hoc  turba  precetur 
Laetior  :  extremo  me  tange  cacumine  virgae, 
(Sufficit,)  aut  leviter  suspenso  poplite  transi. 

V.  Epicedion  in  puerum  suum. 

Me  miserum !  (neque  enim  verbis  sollennibus  ullis 
Incipiam  nunc  Castaliae  vocalibus  undis 

Invisus,  Phceboque  gravis)  quae  vestra,  sorores, 
Orgia,  Pieriae,  quas  incestavimus  aras  ? 

Dicite:  post  poenam  liceat  commissa  fateri.  5 
Numquid  inaccesso  posui  vestigia  luco? 

Num  vetito  de  fonte  bibi  ?  quae  culpa,  quis  error, 
Quem  luimus  tantis  maeroribus  ?  ecce  lacertis 
Viscera  nostra  tenens  animamque  avellitur  infans. 
Non  de  stirpe  quidem,  nec  qui  mea  nomina  ferret 
Oraque ;  non  fueram  genitor :  sed  cernite  fletus, 
Liventesque  genas,  et  credite  planctibus  orbi : 
Orbus  ego.  Huc  patres,  et  apertae  pectora  matres 
Conveniant,  crinesque  rogis  et  munem  ferte. 

Si  qua  sub  uberibus  plenis  ad  funera  natos  1 5 
Ipsa  gradu  labente  tulit,  madidumque  cecidit 
Pectus,  et  ardentes  restinxit  lacte  favillas  ; 
Quisquis  adhuc  tenerae  signatum  flore  juvent® 
Immersit  cineri  juvenem,  primaque  jacentis 
Serpere  crudeles  vidit  lanugine  flammas,  20 
Adsit,  et  alterno  mecum  clamore  fatiscat : 
Vincetur  lacrymis,  et  te.  Natura,  pudebit: 

Tanta  mihi  feritas,  tanta  est  insania  luctus. 

Hoc  quoque  cum . ter  dena  luce  peracta 

Acclinis  tumulo,  luctus  in  carmina  verto,  25 
Discordesque  modos  et  singultantia  verba 

Molior :  orsa . est,  atque  ira  tacendi 

Impatiens:  sed  nec  solit®  mihi  vertice  laurus, 
Nec  fronti  vittatus  honos:  en  taxea  marcet 
Sylva  comis,  hilaresque  hederas  plorata  cupressus 
Excludit  ramis  :  ignavo  pollice  chordas  31 
Pulso ;  sed  incertam  digitis  errantibus  amens 
Tundo  chelyn  ;  juvat  heu,  juvat  illaudabile  car¬ 
men 

Fundere,  et  incomtu  miserum  nudare  dolorem. 
Sic  merui ;  sic  me  cantuque  habituque  nefastum 
Adspiciant superi :  pudeat  Thebasque  novumque 
ASaciden  :  nil  jam  placitum  manabit  ab  ore. 

Ille  ego  qui  toties  blandus  matrumque  patrum- 
Vulnera,  qui  vivos  potui  mulcere  dolores;  [que 
Ille  ego  lugentum  mitis  solator,  acerbis  40 
Auditus  tumulis,  et  descendentibus  umbris. 
Deficio,  medicasque  manus,  fomentaque  qu®ro 
Vulneribus,  sed  summa,  meis.  Nunc  tempus, 
amici, 

Quorum  ego  manantes  oculos  et  saucia  tersi 
Pectora,  reddere  opem,  s®vasque  exsolvere  grates. 


Nimirum  tunc  vestra  domans  ego  vulnera,  m®stos 
Increpui :  nunc  damna  dolens  alterna,  reposco 
Infelix  lac ry mas,  et  tristia  carmina  qu®ro. 
Verum  erat:  absumt®  vires,  et  copia  fandi 
Nulla  mihi,  dignumque  nihil  mens  fulmine  tanto 
Reperit :  inferior  vox  omnis,  et  omnia  sordent 
Verba:  ignosce,  puer:  tu  me  caligine  mersum 
Obruis  ah  dira :  viso  sic  vulnere  car® 

Conjugis,  invenit  caneret  quod  Thracius  Orpheus 
Dulce  sibi :  sic  busta  Lini  complexus  Apollo  55 
Non  tacuit.  Nimius  fortasse,  avidusque  doloris 
Dicar, et  in  lacrymis  justum  excessisse  pudorem. 
Quisnam  autem  gemitus  lamentaque  nostra  re¬ 
prendit  ? 

O  nimium  felix,  nimium  crudelis,  et  expers 
Imperii,  Fortuna,  tui,  qui  dicere  legem  60 

Fletibus,  aut  fines  audet  censere  dolendi ! 

Incitat  (heu)  planctus  :  potius  fugientia  ripas 
Flumina  devincas,  rapidis  aut  ignibus  obstes. 
Quam  miseros  lugere  vetes.  Tamen  ille  severus. 
Quisquis  is  est,  nostr®  cognoscat  vulnera  caus®. 
Non  ego  mercatus  Pharia  de  puppe  loquaces 
Delicias,  doctumque  sui  convicia  Nili 
Infantem,  lingua  nimium,  salibusque  protervum, 
Dilexi :  meus  ille,  meus :  tellure  cadentem 
Excepi,  et  vinctum  genitali  carmine  fovi,  70 
Pulsantemque  novas  tremulis  ululatibus  auras 
Inserui  vit®  :  quid  plus  tribuere  parentes? 

Quin  alios  ortus,  libertatemque  sub  ipsis 
Uberibus  tibi,  parve,  dedi :  tu  munera  nostra 
Ridebas,  ignarus  adhuc  :  properaverat  ille,  75 
Sed  merito  properabat, amor;  ne  perderet  ullum 
Libertas  tam  parva  diem.  Nonne  horridus  ipsos 
Invidia  superos,  injustaque  Tartara  pulsem  ? 
Nonne  gemam  te,  care  puer  ?  quo  sospite  natos 
Non  cupii;  primo  gremium  qui  protinus  ortu  8t 
Applicui;  fixique  meum  cui  verba  sonosque 
Monstravi, questusque  et  murmura  c®ca  resolvens 
Reptantemque  solo  demissus  ad  oscula  dextra 
Erexi ;  blandoque  sinu  jam  jamque  natantes 
Excepisse  genas,  dulcesque  accersere  somnos. 
Cui  nomen  vox  prima  meum,  ludusque  tenello 
Risus,  et  e  nostro  veniebant  gaudia  vultu. 
******** 
Desunt  ccelera. 

Fraternas  acies,  alternaque  regna  profanis 
Decertata  odiis,  sontesque  evolvere  Thebas, 
Pierius  menti  calor  incidit.  Unde  jubetis 
Ire,  de®  ?  gentisne  canam  primordia  dir®, 
Sidonios  raptus,  et  inexorabile  pactum  [mum  ? 
Legis  Agenore®,  scrutantemque  ®quora  Cad- 
Longa  retro  series,  trepidum  si  Martis  operti 
Agricolam  infandis  condentem  proelia  sulcis 
Expediam,  penitusque  sequar  quo  carmine  muris 
Jusserit  Amphion  T*rios  accedere  montes ;  10 

Unde  graves  ir®  cognata  in  moenia  Baccho, 
Quod  s®v®  Junonis  opus,  cui  sumserit  arcum 


Infelix  Athamas,  cur  non  expaverit  ingens 
Ionium  socio  casura  Pal®mone  mater 
Atque  adeo  jam  nunc  gemitus  et  prospera  Cadmi 
Pr®teriisse  sinam:  limes  mihi  carminis  esto 
CEdipod®  confusa  domyis:  quando  Itala  nondum 
Signa,  nec  Arctoos  ausim  sperare  triumphos, 
Bisque  jugo  Rhenum,  bis  adactum  legibus  Istrum, 
Et  conjurato  dejectos  vertice  Dacos:  20 

Aut  defensa  prius  vix  pubescentibus  annis 
Bella  Jovis.  Tuque,  o  Lati®  decus  addite  fam®, 
i  Quem  nova  maturi  subeuntem  exorsa  parentis 
ALternum  sibi  Roma  cupit;  licet  arciior  omne* 

Limes  agat  stellas,  et  te  plaga  lucida  coeli  25 
Pleiadum,  Boreaeque,  et  hiulci  fulminis  expers 
Sollicitet ;  licet  ignipedum  frenator  equorum 
Ipse  tuis  alte  radiantem  crinibus  arcum 
Imprimat,  aut  magni  cedat  tibi  Jupiter  aequa 
Parte  poli ;  maneas  hominum  contentus  habenis, 
Undarum  terraeque  potens,  et  sidera  dones.  31 
Tempus  erit,  cum  Pierio  tua  fortior  oestro 
Facta  canam :  nunc  tendo  chelyn :  satis  arma 
referre 

Aonia,  et  geminis  sceptrum  exitiale  tyrannis, 

Nec  furiis  post  fata  modum,  flammasque  rebelles 
Seditione  rogi,  tumulisque  carentia  regum  36 
Funera,  et  egestas  alternis  mortibus  urbes  : 

Caerula  cum  rubuit  Lernaeo  sanguine  Dirce, 

Et  Thetis  arentes  adsuetum  stringere  ripas 
Horruit  ingenti  venientem  Ismenon  acervo.  40 
Quem  prius  heroum,  Clio,  dabis  ?  immodicum  irae 
Tydea  ?  laurigeri  subitos  an  vatis  hiatus, 

Urget  et  hostilem  propellens  caedibus  amnem 
Turbidus  Hippomedon,  plorandaque  bella  pro¬ 
tervi 

Arcados,  atque  alio  Capaneus  horrore  canendus. 

Impia  jam  merita  scrutatus  lumina  dextra  46 
Merserat  aeterna  damnatum  nocte  pudorem 
CEdipodes,  longaque  animam  sub  morte  tenebat. 
Illum  indulgentem  tenebris,  imaeque  recessu 
Sedis  inaspectos  coelo  radiisque  penates  50 

Servantem,  tamen  assiduis  circumvolat  alis 
Saeva  dies  animi,  scelerumque  in  pectore  dirae. 
Tunc  vacuos  orbes,  crudum  ac  miserabile  vitae 
Supplicium,  ostentat  coelo,  manibusque  cruentis 
Pulsat  inane  solum,  saevaque  ita  voce  precatur : 
Di,  sontes  animas  angustaque  Tartara  poenis  56 
Qui  regitis,  tuque  umbrifero  Styx  livida  fundo. 
Quam  video,  multumque  mihi  consueta  vocari 
Annue,  Tisiphone,  perversaque  vota  secunda: 

Si  bene  quid  merui,  si  me  de  matre  cadentem  60 
Fovisti  gremio,  et  trajectum  vulnere  plantas 
Firmasti :  si  stagna  peti  Cirrhaea  bicorni 
Interfusa  jugo,  possem  cum  degere  falso 
Contentus  Polybo,  trifidaeque  in  Phocidos  arcto 
Longaevum  implicui  regem,  secuique  trementis 
Ora  senis,  dum  quaero  patrem  :  si  Sphingos  ini- 
Callidus  ambages  te  praemonstrante  resolvi :  [quae 
Si  dulces  furias,  et  lamentabile  matris 
Connubium  gavisus  ini, noctemque  nefandam 
Saepe  tuli,  natosque  tibi  (scis  ipsa)  paravi :  70 

Mox  avidus  poenae  digitis  caedentibus  ultro 
Incubui,  miseraque  oculos  in  matre  reliqui ; 
Exaudi,  si  digna  precor,  quaeque  jjpsa  furenti 
Subjiceres :  orbum  visu  regnisque  parentem 
Non  regere,  aut  dictis  maerentem  flectere  adorti 
Quos  genui,  quocunque  toro  :  quin  ecce  superbi 
(Pro  dolor)  et  nostro  jamdudum  funere  reges 
Insultant  tenebris,  gemitusque  odere  paternos. 
Hisne  etiam  funestus  ego?  et  videt  ista  deorum 
Ignavus  genitor?  tu  saltem  debita  vindex  80 
Huc  ades,  et  totos  in  poenam  ordire  nepotes. 
Indue  quod  madidum  tabo  diadema  cruentis 
Unguibus  arripui,  votisque  instincta  paternis 
1  media  in  fratres ;  generis  consortia  ferro 
Dissiliant :  da,  Tartarei  regina  barathri,  85 
Quod  cupiam  vidisse  nefas  :  nec  tarda  sequetur 
Mens  juvenum;  modo  digna  veni,  mea  pignora 
Talia  jactanti  crudelis  diva  severos  [nosces. 
Advertit  vultus  :  inamoenum  forte  sedebat 
Cocyton  juxta,  resolutaque  vertice  crines  90 
Lambere  sulfureas  permiserat  anguibus  undas, 
llicet  igne  Jovis,  lapsisque  citatior  astris 


Tristibus  exsiluit  ripis  :  discedit  inane  [bras 
V ulgus,  et  occursus  dominae  pavet :  illa  per  um- 
Et  caligantes  animarum  examine  campos  95 
Taenariae  limen  petit  irremeabile  portae. 

Sensit  adesse  dies:  piceo  nox  obvia  nimbo 
Lucentes  turbavit  equos  :  procul  arduus  Atlas 
Horruit,  et  dubia  coelum  cervice  remisit. 

Arripit  extemplo  Maleae  de  valle  resurgens  100 
Notum  iter  ad  Thebas  :  neque  enim  velocior  ullas 
Itque  reditque  vias,  cognatave  Tartara  mavult. 
Centum  illi  stantes  umbrabant  ora  cerastae, 

Turba  minor  diri  capitis :  sedet  intus  abactis 
Ferrea  lux  oculis  :  qualis  per  nubila  Phoebes  1 05 
Atracia  rubet  arte  labor :  suffusa  veneno 
Tenditur,  ac  sanie  gliscit  cutis :  igneus  atro 
Ore  vapor,  quo  longa  sitis,  morbique,  famesque. 
Et  populis  mors  una  venit :  riget  horrida  tergo 
Palla,  et  caerulei  redeunt  in  pectora  nodi.  110 
Atropos  hos,  atque  ipsa  novat  Proserpina  cultus. 
Tum  geminas  quatit  illa  manus  :  haec  igne  rogali 
Fulgurat,  haec  vivo  manus  aera  verberat  hydro. 
Ut  stetit,  abrupta  qua  plurimus  arce  Cithaeron 
Occurrit  coelo,  fera  sibila  crine  virenti  115 
Congeminat,  signum  terris,  unde  omnis  Achaei 
Ora  maris  late,  Pelopeaque  regna  resultant. 
Audiit  et  medius  coeli  Parnassus,  et  asper 
Eurotas,  dubiamque  jugo  fragor  impulit  CEten 
In  latus,  et  geminis  vix  fluctibus  obstitit  Isthmos. 
Ipsa  suum  genitrix  curvo  delphine  vagantem 
Arripuit  frenis,  gremioque  Palaemona  pressit. 
Atque  ea  Cadmeo  praeceps  ubi  limine  primum 
Constitit,  adsuetaque  infecit  nube  penates ; 
Protinus  attoniti  fratrum  sub  pectore  motus,  125 
Gentilisque  animos  subiit  furor,  aegraque  laetis 
Invidia,  atque  parens  odii  metus  :  inde  regendi 
Saevus  amor,  ruptaeque  vices,  jurisque  secundi 
Ambitus  impatiens,  et  summo  dulcius  unum 
Stare  loco,  sociisque  comes  discordia  regnis.  130 
Sic  ubi  delectos  per  torva  armenta  juvencos 
Agricola  imposito  sociare  affectat  aratro. 

Illi  indignantes,  quis  nondum  vomere  multo 
Ardua  nodosos  cervix  descendit  in  armos, 

In  diversa  trahunt,  atque  aequis  vincula  laxant 
Viribus,  et  vario  confundunt  limite  sulcos.  136 
Haud  secus  indomitos  praeceps  discordia  fratres 
Asperat :  alterni  placuit  sub  legibus  anni 
Exsilio  mutare  ducem :  sic  jure  maligno 
Fortunam  transire  jubent,  ut  sceptra  tenentem 
Foedere  praecipiti  semper  novus  angeret  haeres. 
Haec  inter  fratres  pietas  erat,  haec  mora  pugnae 
Sola,  nec  in  regem  perduratura  secundum. 

Et  nondum  crasso  laquearia  fulva  metallo, 
Montibus  aut  alte  Graiis  effulta  nitebant  145 
Atria,  congestos  satis  explicitura  clientes  : 

Non  impacatis  regum  advigilantia  somnis 
Pila,  nec  alterna  ferri  statione  gementes 
Excubiae,  nec  cura  mero  committere  gemmas, 
Atque  aurum  violare  cibis ;  sed  nuda  potestas 
Armavit  fratres:  pugna  est  de  paupere  regno. 
Dumque  uter  angustae  squalentia  jugera  Dirces 
Verteret,  aut  Tyrii  solio  non  altus  ovaret 
Exsulis,  ambigitur,  periit  jus,  fasque,  bonumque 
Et  vitae,  mortisque  pudor.  Quo  tenditis  iras,  155 
Ah  miseri  ?  quid  si  peteretur  crimine  tanto 
Limes  uterque  poli,  quem  sol  emissus  Eoo 
Cardine,  quem  porta  vergens  prospectat  Ibera, 
Quasque  procul  terras  obliquo  sidere  tangit 
Avius,  aut  Borea  gelidas,  madidive  tepentes  160 
Igne  Noti?  quid  si  Tyriae  Phrygiaeque  sub  unum 
Convectentur  opes  ?  loca  dira,  arcesq  ite  nefandas 

Suffecere  odio,  furiisque  immanibus  emtum  est 
CEdipodae  sedisse  loco.  Jam  sorte  carebat 
Dilatus  Polynicis  honos.  Quis  tum  tibi,  saeve, 

Q  rts  fuit  ille  dies?  vacua  cum  solus  in  aula 
Respiceres  jus  omne  tuum,  cunctosque  minores, 
Et  nusquam  par  stare  caput  ?  Jam  murmura  ser¬ 
punt  168 

Plebis  Echioniae,  tacitumque  a  prini  ipe  vulgus 
Dissidet,  et  (qui  mos  populis)  venturus  amatur. 
Atque  aliquis,  cui  mens  humili  laesisse  veneno 
Summa,  nec  impositos  unquam  cervice  volenti 
Ferre  duces:  Hancne  Ogygiis,  ait,  aspera  rebus 
Fata  tulere  vicem,  toties  mutare  timendos, 
Alternoque  jugo  dubitantia  subdere  colla  !  175 

Partiti  versant  populorum  fata,  manuque 
Fortunam  fecere  levem.  Semperne  vicissim 
Exsulibus  servire  dabor’  tibi,  summe  deorum. 
Terrarumque  sator,  sociis  hanc  addere  mentem 
Sedit?  an  inde  vetus  Thebis  extenditur  omen. 

Ex  quo  Sidonii  nequicquam  blanda  juvenci  181 
Pondera  Carpathio  jussus  sale  quaerere  Cadmus 
Exsul  Hyanteos  invenit  regna  per  agros, 
Fraternasque  acies  fetae  telluris  hiatu 
Augurium  seros  dimisit  adusque  nepotes?  185 
Cernis,  ut  erectum  torva  sub  fronte  minetur 
Saevior  adsurgens  demto  consorte  potestas? 

Quas  gerit  ore  minas!  quanto  premit  omnia  fastu! 
Hicne  unquam  privatus  erit?  tamen  ille  precanti 
Mitis,  et  atlatu  bonus,  et  patientior  aequi.  190 
Quidmirum?  non  solus  erat.  Nos  vilis  in  omnes 
Promta  manus  casus,  domino  cuicunque  parati 
Qualiter  huic  gelidus  Boreas,  hinc  nubifer  Eurus 
Vela  trahunt :  nutat  media;  fortuna  carinae. 

Heu  dubio  suspensa  metu,  tolerandaque  nullis 
Aspera  sors  populis!  hic  imperat:  ille  minatur. 

At  Jovis  imperiis  rapidi  super  atria  coeli  197 
Lectus  co  icilio  divttm  convenerat  ordo 
Interiore  polo:  spatiis  hinc  omnia  juxta 
Primaeque  occiduaeque  domus,  effusa  sub  omni 
Terra  atqui  unda  die:  mediis  sese  arduus  infert 
Jpse  deis,  (jiacido  quatiens  tamen  omnia  vultu, 
Stellantiqu  *  locat  solio  :  nec  protinus  ausi 
Caelicolae,  veniam  donec  pater  ipse  sedendi 
Tranquilla  jubet  esse  manu :  mox  turba  vagorum 
Semidefim,  et  summis  cognati  nubibus  amnes. 

Et  compressa  metu  servantes  murmura  venti, 
Aurea  tecta  replent :  mixta  convexa  deorum 
Majestate  tremunt :  radiant  majore  sereno 
Culmina,  et  arcano  florentes  lumine  postes.  210 
Postquam  jussa  quies,  siluitque  exterritus  orbis, 
Incipit  ex  alto:  grave  et  immutabile  sanctis 
Pondus  adest  verbis,  et  vocem  fata  sequuntur. 

1  errarum  delicta,  nec  exsuperabile  diris  [tum 
lr  genium  mortale  queror.  Quonam  usque  nocen- 
I  xigav  in  pnenas?  taedet  saevire  corusco  216 
1  ulmine  :  jrm  pridem  Cyclopum  operosa  fatis- 
Brachia,  et  jEoliis  desunt  incudibus  ignes,  [eunt 
Atque  ideo  tuleram  falso  rectore  solutos 
Solis  equos,  coelumque  rotis  errantibus  uri,  220 
Et  Phaiethontea  mundum  squalere  favilla. 

Nil  acturn  est :  neque  tu  valida  quod  cuspide  late 
Ire  per  illicitum  pelago,  germane,  dedisti.  [tor 
Nunc  geminas  punire  domos,  quis  sauguinis  auc- 
ipse  ego,  descendo  ;  Perseos  alter  in  Argos  225 
Scinditur,  Aonias  fluit  hic  ab  origine  Thebas. 
Mens  cunctis  imposta  manet:  quis  funera  Cadmi 
Nesciat,  et  toties  excitam  a  sedibus  imis 
Eumeuidumbellasse  aciem ;  mala  gaudia  matrum, 
Erroresque  feros  nemorum,  et  reticenda  deorum 
Crimina?  vix  lucis  spatio,  vix  noctis  abactr* 


Enumerare  queam  mores,  gentemque  profanam 
Scandere  quin  etiam  thalamos  hic  impius  haeres 
Patris,  et  immerita;  gremium  incestare  parentis 
Appetiit,  proprios  monstro  revolutus  in  ortus. 

Ille  tamen  superis  aeterna  piacula  solvit,  236 
Projecitque  diem,  nec  jam  amplius  aethere  nostro 
Vescitur:  at  nati  (facinus  sine  more)  cadentes 
Calcavere  oculos  :  jam  jam  rata  vota  tulisti 
Dire  senex  :  meruere  tuae,  meruere,  tenebrae  240 
Ultorem  sperare  Jovem  :  nova  sontibus  arma 
Injiciam  regnis,  totumque  a  stirpe  revellam 
Exitiale  genus:  belli  mihi  semina  sunto 
Adrastus  socer,  et  superis  adjuncta  sinistris 
Connubia  :  hanc  etiam  pcenis  incessere  gentem 
Decretum:  neque  enim  arcano  de  pectore  fallax 
Tantalus,  et  saevae  periit  injuria  mensae. 

Sic  pater  omnipotens  :  ast  illi  saucia  dictis 
Flammato  versans  inopinum  corde  dolorem 
Talia  Juno  refert :  Mene,  o  justissime  div&m,  250 
Me  bello  certare  jubes  ?  scis  semper  ut  arces 
Cyclopum,  magnique  Phoroneos  inclyta  fama 
Sceptra  viris  opibusque  juvem;  licet  improbus 
Custodem  Phariae  somno  letoque  juvencae  [illic 
Exstinguas,  septis  et  turribus  aureus  inires.  255 
Mentitis  ignosco  toris:  illam  odimus  urbem, 
Quam  vultu  confessus  adis,  ubi  conscia  magni 
Signa  tori  tonitrus  agis,  et  mea  fulmina  torques. 
Facta  luant  Thebae :  cur  hostes  eligis  Argos  ? 
Quin  age,  si  tan  a  est  thalami  discordia  sancti. 
Et  Samon,  et  veteres  armis  exscinde  Mycenas : 
Verte  solo  Sparten :  cur  usquam  sanguine  festo 
Conjugis  ara  tuae,  cumulo  cur  thuris  Eoi 
Laeta  calet  ?  melius  votis  Mareotica  fumat 
Coptos,  et  aerisoni  lugentia  flumina  Nili.  265 
Quod  si  prisca  luunt  auctorum  crimina  gentes, 
Subvenitque  tuis  sera  haec  sententia  curis, 
Percen*ere  aevi  senium;  quo  tempore  tandem 
Terrarum  furias  abolere,  et  sarcula  retro 
Emendare  sat  est?  jamdudum  ab  sedibus  illis 
Incipe,  fluctivaga  qua  praeterlabi  tu  r  unda  271 
Sicanios  longe  relegens  Alpheus  amores. 

Arcades  hic  tua  (nec  pudor  est)  delubra  nefasti? 
Imposuere  locis :  illic  Mavortius  axis 
CEnomai,  Geticoque  pecus  stabulare  sub  Haemo 
Dignius :  abruptis  etiamnum  inhumata  procorum 
Relliquiis  trunca  ora  rigent:  tamen  hic  tibi 
templi  [manes 

Gratus  honos :  placet  Ida  nocens,  mentitaque 
Creta  tuos  :  me  Tantaleis  consistere  tectis 
Quae  tandem  invidia  est  ?  belli  deflecte  tumultus. 
Et  generis  miseresce  tui:  sunt  impia  late  2?' 
Regna  tibi,  melius  generos  passura  nocentes. 
Finient  miscens  precibus  convicia  Juno, 

At  non  ille  gravis,  dictis,  quanquam  aspera,  motus 
Reddidit  haec :  Equidem  haud  rebar  te  mente  se¬ 
cunda  285 

Laturam,  quodcunque  tuos,  licet  aequus,  in  Argos 
Consulerem  :  neque  me,  detur  si  copia,  fallit  [nen 
Multa  super  Thebis  Bacchum,  ausuramque  Dio- 
Dicere  :  sed  nostri  reverentia  ponderis  obstat. 
Horrendos  etenim  latices,  Stygia  aequora  fratris 
Obtestor,  mansurum  et  non  revocabile  verum, 

Nil  fore  quo  dictis  flectar.  Quare  impiger  ales 
Portantes  praecede  Notos,  Cyllenia  proles, 

Aera  per  liquidum,  regnisque  illapsus  opacis 
Dic  patruo,  superas  senior  se  tollat  ad  auras  295 
Laius,  exstinctum  nati  quem  vulnere  nondum 
Ulterior  Lethes  accepit  ripa  profundi 
Lege  Erebi :  ferat  haec  diro  mea  jussa  nepoti: 
Germanum  exsilio  fretum,  Argolicisque  tumentem 


Tbkb  Lib.  1. 


STATIUS. 


833 


Hospitiis,  quod  sponte  cupit,  procul  impius  aula 
Arceat,  alternum  regni  inficiatus  honorem :  301 

Hinc  caus®  irarum.  Certo  reliqua  ordine  ducam. 
Paret  Atlantiades  dictis  genitoris,  et  inde 
Summa  pedum  propere  plantaribus  illigat  alis, 
Obnubitque  comas,  et  temperat  astra  galero.  305 
Tum  dextr®  virgam  inseruit,  qua  pellere  dulces 
Aut  suadere  iterum  somnos,  qua  nigra  subire 
Tartara,  et  exsangues  animare  assueverat  umbras. 
Desiluit,  tenuique  exceptus  inhorruit  aura. 

Nec  mora,  sublimes  raptim  per  inane  volatus 
Carpit,  et  ingenti  designat  nubila  gyro.  311 

Interea  patriis  olim  vagus  exsul  ab  oris 
CEdipodionides  furto  deserta  pererrat 
Aoni®  :  jam  jamque  animis  male  debita  regna 
Concipit,  et  longum  signis  cunctantibus  annum 
Stare  gemit :  tenet  una  dies  noctesque  recursans 
Cura  virum,  si  quando  humilem  decedere  regno 
Germanum,  et  semet  Thebis  opibusque  potitum 
Cerneret :  hac  ®vum  cupiat  pro  luce  pacisci. 
Nunc  queritur  ceu  tarda  fug®  dispendia  :  sed  mox 
Attollit  flatus  ducis,  et  sedisse  superbqm  321 
Dejecto  se  fratre  putat .  spes  anxia  mentem 
Extrahit,  et  longo  consumit  gaudia  voto. 

Tunc  sedet  Inachias  urbes,  Danaeiaque  arva. 

Et  caligantes  abrupto  sole  Mycenas,  325 

Ferre  iter  impavidum  :  seu  pr®via  ducit  Erinnys, 
Seu  fors  illa  vi®,  sive  hac  immota  vocabat 
Atropos.  Ogygiis  ululata  furoribus  antra 
Deserit,  et  pingues  Baccheo  sanguine  colles. 

Inde  plagam,  qua  molle  sedens  in  plana  Cith®ron 
Porrigitur, lassumqu e  inclinatad  ®quora  montem, 
Pr®terit :  hinc  arcte  scopuloso  in  limite  pendens 
Infames  Scyrone  petras,  Scyll®aque  rura 
Purpureo  regnata  seni,  mitemque  Corinthon 
Linquit,  et  in  mediis  audit  duo  littora  campis. 

Jamque  per  emeriti  surgens  confinia  Phoebi 
Titanis,  late  mundo  subvecta  silenti  337 

Rorifera  gelidum  tenuaverat  aera  biga,  [avaris 
Jam  pecudes  volucresque  tacent:  jam  Somnus 
Inserpit  curis,  pronusque  per  aera  nutat,  340 
Grata  laborat®  referens  oblivia  vit®. 

Sed  nec  puniceo  rediturum  nubila  coelo 
Promisere  jubar,  nec  rarescentibus  umbris 
Longa  repercusso  nituere  crepuscula  Phoebo. 
Densior  a  terris,  et  nulli  pervia  flamm®  345 
Subtexit  nox  atra  polos.  Jam  claustra  rigentis 
iEoli®  percussa  sonant,  venturaque  rauco 
Ore  minatur  hiems  :  venti  transversa  frementes 
Confligunt,  axemque  emoto  cardine  vellunt, 

Dum  coelum  sibi  quisque  rapit:  sed  plurimus 
Auster  [quet, 

Inglomerat  noctem,  et  tenebrosa  volumina  tor- 
Defunditque  imbres ;  sicco  quos  asper  hiatu 
Persolidat  Boreas  :  nec  non  abrupta  tremiscunt 
Fulgura,  et  attritus  subita  face  rumpitur  ®ther. 
Jam  Nemee,  jam  T®nariis  contermina  lucis  355 
Arcadi®  capita  alta  madent :  ruit  agmine  facto 
Inachus,  et  gelidas  surgens  Erasinus  ad  Arctos. 
Pulverulenta  prius,  calcandaque  flumina  null® 
Aggeribus  tenuere  morse :  stagnoque  refusa  est 
Funditus,  et  veteri  spumavit  Lerna  veneno.  360 
Frangitur  omne  nemus :  rapiunt  antiqua  procell® 
Brachia  sylvarum,  nullisque  adspecta  per  ®vum 
Solibus  umbrosi  patuere  ®stiva  Lyc®i. 

Ule  tamen  modo  saxa  jugis  fugientia  ruptis 
Miratur,  modo  nubigenas  e  montibus  amnes  365 
Aure  pavens,  passimque  insano  turbine  raptas 
Tastorum  pecorumque  domos :  non  segnius 
amens, 


Incertusque  vi®,  per  nigra  silentia  vastum 
Haurit  iter :  pulsat  metus  undique,  et  ur.diqut: 
Ac  vel  ut  hiberno  deprensus  navita  ponto,  [frater. 
Cui  neque  temo  piger,  neque  amico  sidere  mon¬ 
strat  37 1 

Luna  vias,  medio  coeli  pelagique  tumultu 
Stat  rationis  inops,  jam  jamque  aut  saxa  malignis 
Exspectat  submersa  vadis,  aut  vertice  acuto 
Spumantes  scopulos  erect®  incurrere  pror®:  375 
Talis  opaca  legens  nemorum  Cadmeius  heros 
Accelerat,  vasto  metuenda  umbone  ferarum 
Excutiens  stabula,  et  prono  virgulta  refringit 
Pectore :  dat  stimulos  animo  vis  m®sta  timoris 
Donec  ab  Inachiis  victa  caligine  tectis  380 

Emicuit  lucem  devexa  in  moenia  fundens 
Lariss®us  apex  :  illo  spe  concitus  omni 
Evolat :  hinc  cels®  Junonia  templa  Prosymn® 
Lffivus  habet,  hinc  Herculeo  signata  vapore 
Lern®i  stagna  atra  vadi :  tandemque  reclusis 
Infertur  portis  :  actutum  regia  cernit  386 

Vestibula:  hic  artus  imbri  ventoque  rigentes 
Projicit,  ignot®que  acclinis  postibus  aul® 

Invitat  tenues  ad  dura  cubilia  somnos. 

Rex  ibi  tranquill®  medio  de  limite  vit®  390 
In  senium  vergens  populos  Adrastus  habebat. 
Dives  avis, et  utroque  Jovem  de  sanguine  ducens. 
Hic  sexus  melioris  inops,  sed  prole  virebat 
Foeminea,  gemino  natarum  pignore  fultus: 

Cui  Phasbus  generos  (monstrum  exitiabile  dictu. 
Mox  adaperta  fides)  ®vo  ducente  canebat  396 
Setigerumque  suem  et  fulvum  adventare  leonem. 
H®c  volvens,  non  ipse  pater,  non,  docte  futuri 
Amphiarae,  vides;  etenim  vetat  auctor  Apollo. 
Tantum  in  corde  sedens  mgrescit  cum  parentis. 
Ecce  autem  antiquam  fato  Calydona  relinquens 
Olenius  Tydeus  (fraterni  sanguinis  illum 
Conscius  horror  agit)  eadem  sub  nocte  sopora 
Lustra  terit,  similesque  Notos  dequestus  et  imbres. 
Infusam  tergo  glaciem,  et  liquentia  nimbis  405 
Ora,  comasque  gerens,  subit  uno  tegmine,  cujus 
Fusus  humo  gelida  partem  prior  hospes  habebat. 
Hic  vero  ambobus  rabiem  fortuna  cruentam 
Attulit:  haud  passi  sociis  defendere  noctem 
Culminibus,  paulum  alternis  in  verba  minasque 
Cunctantur:  mox  ut  jactis  sermonibus  ir®  411 
Intumuere  satis,  tum  vero  erectus  uterque 
Exsertare  humeros,  nudamque  lacessere  pugnam. 
Celsior  ille  gradu  procera  in  membra,  simulque 
Integer  annorum,  sed  non  et  viribus  infra  415 
Tydea  fert  animus;  totosque  infusa  per  artus 
Major  in  exiguo  regnabat  corpore  virtus. 

Jam  crebros  ictus  ora  et  cava  tempora  circum 
Obnixi  ingeminant,  telorum  aut  grandinis  instar 
Rhip®®,  flexoque  genu  vacua  ilia  tundunt.  420 
Non  aliter  quam  Pis®o  sua  lustra  Tonanti 
Cum  redeunt,  crudisque  virum  sudoribus  ardet 
Pulvis,  at  hinc  teneros  cave®  dissensus  ephebo» 
Concitat,  exclus®que  exspectant  pr®mia  matres. 
Sic  alacres  odio,  nullaque  cupidine  laudis  4^  j 
Accensi  incurrunt,  scrutatur  et  intima  vultus 
Unca  manus,  penitusque  oculis  cedentibus  instat. 
Forsan  et  accinctos  lateri  (sic  ira  ferebat) 
Nudassent  enses,  meliusque  hostilibus  armis 
Lugendus  fratri,  juvenis  Thebane,  jaceres ;  4  30 

Ni  rex  insolitum  clamorem,  et  pectore  ab  alto 
Stridentes  gemitus,  noctis  miratus  in  umbris, 
Movisset  gressus,  magnis  cui  sobria  curis 
Pendebat  somno  jam  deteriore  senectus. 

Isque  ubi  progrediens  numerosa  luce  peralta  43i 
Atria,  dimotis  adverso  limine  claustris 

S  II 


$34 


STATTUS. 


Theb.  Lib.  1 


Terribilem  dictu  faciem,  lacera  ora,  putresque 
Sanguineo  videt  imbre  genas :  Quae  causa  furoris, 
Externi  juvenes  ?  (neque  enim  meus  audeat  istas 
Civis  in  usque  manus)  quisnam  implacabilis  ardor 
Exturbare  odiis  tranquilla  silentia  noctis?  441 
Usque  adeone  angusta  dies,  et  triste  parumper 
Pacem  animo,  somnumque  pati?  sed  prodite  tan¬ 
dem 

Unde  orti  ?  quo  fertis  iter  ?  quae  jurgia?  nam  vos 
Haud  humiles  tanta  ira  docet,  generisque  superbi 
Magna  per  effusum  clarescunt  signa  cruorem. 
Vix  ea,  cum  mixto  clamore  obliqua  tuentes 
Incipiunt  una :  Rex  o  mitissime  Achivfim, 

Quid  verbis  opus  ?  ipse  undantes  sanguine  vultus 
Adspicis.  Haec  passim  turbatis  vocis  amarae  450 
Confudere  sonis :  inde  orsus  in  ordine  Tydeus 
Continuat,  maesti  cupiens  solatia  casus: 
Monstriferae  Calydonis  opes,  Acheloiaque  arva 
Deserui :  vestris  hic  me  ecce  in  finibus  ingens 
Nox  operit:  tecto  coelum  prohibere  quis  iste 
Arcuit?  an  quoniam  prior  haec  ad  limina  forte 
Molitur  gressus  ?  pariter  stabulare  bimembres 
Centauros,  unaque  ferunt  Cyclopas  in  /Etna 
Compositos  :  sunt  et  rabidis  jura  insita  monstris. 
Fasque  suum :  nobis  sociare  cubilia  terrae  ?  460 
Sed  quid  ego  ?  aut  hodie  spoliis  gavisus  abibis. 
Quisquis  es,  his;  aut  me,  si  non  effetus  oborto 
Sanguis  hebet  luctu,  magni  de  stirpe  creatum 
CEneos,  et  Marti  non  degenerare  paterno 
Accipies.  Nec  nos  animi,  nec  stirpis  egemus, 
Ille  refert  contra :  sed  mens  sibi  conscia  facti  466 
Cunctatur  proferre  patrem.  Tunc  mitis  Adrastus, 
Immo  agite,  et  positis,  quas  nox  inopinaque  suasit 
Aut  virtus,  aut  ira,  minis,  succedite  tecto. 

Jam  pariter  coeant  animorum  in  pignora  dextrae. 
Non  hac  incassum,  divisque  absentibus  acta : 
Forsan  et  has  venturus  amor  praemiserit  iras. 

Ut  meminisse  juvet.  Nec  vana  voce  locutus 
Fata  senex :  siquidem  hanc  perhibent  post  vul¬ 
nera  junctis 

Esse  fidem,  quanta  partitum  extrema  protervo 
Thesea  Pirithoo,  vel  inanem  mentis  Orestem 476 
Opposito  rabidam  Pylade  vitasse  Megaram. 
Tunc  quoque  m  u  Icentem  d  ictis  corda  as  pe  ra  regem 
Jam  faciles  (ventis  ut  decertata  residunt 
yEquora,  laxatisque  diu  tamen  aura  superstes  480 
Immoritur  velis)  passi  subiere  penates. 

Hic  primum  lustrare  oculis  cultusque  virorum 
Telaque  magna  vacat:  tergo  videt  hujus  inanem 
Impexis  utrinque  jubis  horrere  leonem, 

Alius  in  speciem,  quem  per  Theumesia  Tempe 
Ilmphitryoniades  fractum  juvenilibus  armis  486 
Ante  Cleenai  vestitur  proelia  monstri. 

Terribiles  contra  setis  ac  dente  recurvo 
Tydea  per  latos  humeros  ambire  laborant 
Exuviae,  Calydonis  honos.  Stupet  omine  tanto 
Defixus  senior,  divina  oracula  Phoebi  491 

Agnoscens,  monitusque  datos  vocalibus  antris. 
Obtutu  gelida  ora  premit,  laetusque  per  artus 
Horror  iit :  sensit  manifesto  numine  ductos 
Affore,  quos  nexis  ambagibus  augur  Apollo  495 
Portendi  generos,  vultu  fallente  ferarum, 
Ediderat.  Tunc  sic  tendens  ad  sidera  palmas : 
Nox,  quae  terrarum  coelique  amplexa  labores 
Ignea  multivago  transmittis  sidera  lapsu, 
Indulgens  reparare  animum,  dum  proximus  aegris 
Infundat  Titan  agiles  animantibus  ortus,  501 
Tu  mihi  perplexis  quaesitam  erroribus  ultro 
Advehis  alma  fidem,  veterisque  exordia  fati 
Detegis :  adsistas  operi,  tuaque  omina  firmes. 


Semper  honoratam  dimensis  orbibus  anni  505 
Te  domus  ista  colet :  nigri  tibi,  diva,  litajbunt 
Electa  cervice  greges,  lustraliaque  exta 
Lacte  novo  perfusus  edet  Vulcanius  ignis. 

Salve,  prisca  fides  tripodum,  obscurique  recessus 
Deprendi,  Fortuna,  deos.  Sic  fatus,  et  ambos 
Innectens  manibus  tecta  ulterioris  ad  aulae 
Progreditur.  Canis  etiamnum  altaribus  ignes 
Sopitum  cinerem  et  tepidi  libamina  sacri 
Servabant.  Adolere  focos,  epulasque  recentes 
Instaurare  jubet :  dictis  parere  ministri  515 
Certatim  accelerant:  vario  strepit  icta  tumultu 
Regia :  pars  ostro  tenues,  auroque  sonantes 
Emunire  toros,  altosque  inferre  tapetas; 

Pars  teretes  laevare  manu  ac  disponere  mensas. 
Ast  alii  tenebras  et  opacam  vincere  noctem  520 
Aggressi,  tendunt  auratis  vincula  lychnis. 

His  labor  inserto  torrere  exsanguia  ferro  [tris 
Viscera  caesarum  pecudum  :  his  cumulare  canis- 
Perdomitam  saxo  Cererem  :  laetatur  Adrastus 
Obsequio  fervere  domum:  jamque  ipse  superbis 
Fulgebat  stratis,  solioque  effultus  eburno.  526 
Parte  alia  juvenes  siccati  vulnera  lymphis 
Discumbunt :  simul  ora  notis  foedata  tuentur, 
Inque  vicem  ignoscunt.  Tunc  Tex  longaevus 
Acesten 

(Natarum  haec  altrix,  eadem  et  fidissima  custos 
Lecta  sacrum  justae  Veneri  occultare  pudorem) 
Imperat  acciri,  tacitaque  immurmurat  aure. 

Nec  mora  praeceptis ;  cum  protinus  utraque  virgo 
Arcano  egressae  thalamo  (mirabile  visu) 

Pallados  armisonae,  pharetrataeque  ora  Dianae 
A2qu<*  ferunt,  terrore  minus :  nova  deinde  pudori 
Visa  virfim  facies:  pariter  pallorque  ruborque 
Purpureas  hausere  genas,  oculique  verentes 
Ad  sanctum  rediere  patrem.  Postquam  ordine 
mensae 

Victa  fames,  signis  perfectam  auroque  nitentem 
Iasides  pateram  famulos  ex  more  poposcit,  54 1 
Qua  Danaus  libare  deis  seniorque  Phoroneus 
Adsueti :  tenet  h*ec  operum  caelata  figuras : 
Aureus  anguicomam  praesecto  Gorgona  collo 
Ales  habet:  jam  jamque  vagas  (ita  visus)  in  auras 
Exsilit:  illa  graves  oculos, languentiaque  ora 546 
Paene  movet,  vivoque  etiam  pallescit  in  auro. 
Hinc  Phrygius  fulvis  venator  tollitur  alis: 
Gargara  desidunt  surgenti,  et  Troja  recedit. 

Stant  maesti  comites,  frustraque  sonantia  laxant 
Ora  canes,  umbramque  petunt,  et  nubila  latrant. 
Hanc  undante  mero  fundens,  vocat  ordine  cunctos 
Coelicolas :  Phoebum  ante  alios,  Phoebum  omnis 
ad  aras 

Laude  ciet  comitum  famulumque  evincta  pudica 
Fronde  manus:  cui  festa  dies,  largoque  refecti 
Thure  vaporatis  lucent  altaribus  ignes.  556 
Forsitan,  o  juvenes,  quae  sint  ea  sacra,  quibusque 
Praecipuum  causis  Phoebi  obtestemur  honorem, 
Rex  ait,  exquirunt  animi :  non  inscia  suasit 
Relligio:  magnis  exercita  cladibus  olim  560 
Plebs  Argiva  litant:  animos  advertite,  pandam. 
Postquam  caerulei  sinuosa  volumina  monstri. 
Terrigenam  Pythona,  deus  septem  orbibus  atris 
Amplexum  Delphos,  squamisque  annosa  teren 
tem 

Robora,  Castaliis  dum  fontibus  ore  trisulco  565 
Fusus  hiat,  nigro  sitiens  alimenta  veneno, 
Perculit,  absumtis  numerosa  in  vulnera  telis, 
Cirrhaeique  dedit  centum  per  jugera  campi 
Vix  tandem  explicitum,  nova  deinde  piacula  caedi 
Perquirens,  nostri  tecta  haud  opulenta  Crotopi 

Attigit.  Huic  primis  et  pubem  ineuntibus  annis 
Mira  decore  pio  servabat  na‘.a  penates 
Intemerata  toris :  felix,  si  Delia  nunquam 
Furta,  nec  occultum  Phoebo  sociasset  amorem. 
Namque  ut  passa  deum  Nemeaei  ad  fluminis  un¬ 
dam,  575 

Bis  quinos  plena  cum  fronte  resumeret  orbes 
Cynthia,  sidereum  Latonae  feta  nepotem 
Edidit:  ac  poenae  metuens(neque  enim  ille  coactis 
Donasset  thalamis  veniam  pater)  avia  rura 
Eligit,  ac  natum  septa  inter  ovilia  furtim  580 
Montivago  pecoris  custodi  mandat  alendum. 
Non  tibi  digna,  puer,  generis  cunabula  tanti 
Gramineos  dedit  herba  toros,  et  vimine  querno 
Texta  domus  :  clausa  arbutei  sub  cortice  libri 
Membra  tepent,  suadetque  leves  cava  fistula 
somnos,  585 

Et  pecori  commune  solum :  sed  fata  nec  illum 
Concessere  larem  ;  viridi  nam  cespite  terree 
Projectum  temere,  et  patulo  coelum  ore  trahentem 
Dira  canum  rabies  morsu  depasta  cruento 
Disjicit.  Hic  vero  attonitas  ut  nuntius  aures  590 
Matris  adit,  pulsi  ex  animo  genitorque,  pudorque, 
Et  metus :  ipsa  ultro  saevis  plangoribus  amens 
Tecta  replet,  vacuumque  ferens  velamine  pectus 
Occurrit  confessa  patri :  nec  motus,  et  atro 
Imperat  (infandum)  cupientem  occumbere  leto. 
Sero  memor  thalami  maestae  solatia  morti,  596 
Phoebe,  paras:  monstrum  infandis  Acheronte  sub 
imo  [ora 

Conoeptum  Eumenidum  thalamis:  cui  virginis 
Pecloraque,  aeternum  stridens  a  vertice  surgit 
Et  ferrugineam  frontem  discriminat  anguis.  600 
Haec  tam  dira  lues  nocturno  squalida  passu 
Illabi  thalamis,  animasque  a  stirpe  recentes 
Abripere  altricum  gremiis,  morsuque  cruento 
Devesci,  et  multum  patrio  pinguescere  luctu.  604 
Haud  tulit  armorum  praestans  animique  Coroebus, 
Seque  ultro  lectis  juvenum,  qui  robore  primi 
Famam  posthabita  faciles  extendere  vita. 
Obtulit:  illa  novos  ibat  populata  penates 
Portarum  in  bivio :  lateri  duo  corpora  parvum 
Dependent,  et  adunca  manus  vitalibus  haeret, 
Ferratique  ungues  tenero  sub  corde  tepescunt. 61 1 
Obvius  huic  latus  omne  virihn  stipante  corona 
It  juvenis,  ferrumque  rigens  sub  pectore  diro 
Condidit,  atque  imas  animae  mucrone  corusco 
Scruiatus  latebras,  tandem  sua  monstra  profundo 
Reddit  habere  Jovi :  juvat  ire,  et  visere  juxta 
Liventes  in  morte  oculos,  uterique  nefandam 
Proluviem,  et  crasso  squalentia  pectora  tabo, 
Qua  nostrae  cecidere  an  imae :  stu  pet  Inacha  pubes, 
Magnaque  post  lacrymas  etiamnum  gaudia  pal- 
Hi  trabibus  duris,  solatia  vana  dolori,  [lent. 
Proterere  exanimes  artus,  asprcsque  molares 
Deculcare  genis :  nequit  iram  explere  potestas. 
Illam  et  nocturno  circum  stridore  volantes 
Impastae  fugistis  aves,  rabidamque  canum  vim. 
Oraque  sicca  ferunt  trepidorum  inhiasse  luporum. 
Saevior  in  miseros  fatis  ultricis  ademtae 
Delius  insurgit,  summaque  biverticis  umbra 
Parnassi  residens,  arcu  crudelis  iniquo  [pum 
Pestifera  arma  jacit,  camposque  et  celsa  Cyclo- 
Tecta  superjecto  nebularum  incendit  amictu.  631 
Cabuntur  dulces  animae :  Mors  fila  sororum 
Ense  metit,  captamque  tenens  fert  manibus  urbem. 
Quaerenti  quae  causa  duci,  quis  ab  aethere  laevus 
Ignis,  et  in  totum  regnaret  Sirius  annum ;  635 

Idem  auctor  Paean  rursus  jubet  ire  cruento 
inferias  monstro  juvenes,  qui  caede  potiti 

Fortunate  animi,  longumque  in  saecula  digne 
Promeriture  diem!  non  tu  pia  degener  arma 
Occulis,  aut  certae  trepidas  occurrere  morti.  640 
Cominus  ora  ferens  Cirrhaei  in  limine  templi 
Constitit,  et  sacras  ita  vocibus  asperat  iras  : 

Non  missus,  Thymbraee,  tuos  supplexve  penates 
Advenio  :  mea  me  pietas,  et  conscia  virtus 
Has  egere  vias:  ego  sum,  qui  caede  subegi,  645 
Phoebe,  tuum  mortale  nefas,  quem  nubibus  atris 
Et  squalente  die,  nigra  quem  tabe  sinistri 
Quaeris,  inique,  poli.  Quod  si  monstra  effera 
magnis 

Cara  adeo  superis,  jacturaque  vilior  orbi 
Mors  hominum,  et  saevo  tanta  inclementia  crelo 
est ;  [lum 

Quid  meruere  Argi  ?  me,  me,  divflm  optime,  so- 
Objecisse  caput  fatis  praestabit :  an  illud 
Lene  magis  cordi,  quod  desolata  domorum 
Tecta  vides,  ignique  datis  cultoribus  omnis 
Lucet  ager  ?  sed  quid  fando  tua  tela  manusque  655 
Demoror?  exspectant  matres,  supremaque  fundunt 
V ota  mihi :  satis  est :  merui,  ne  parcere  velles. 
Proinde  move  pharetras,  arcusque  intende  sonoros 
Insignemque  animam  leto  demitte  :  sed  illum, 
Pallidus  Inachiis  qui  desuper  imminet  Argis,  660 
Dum  morior,  depelle  globum.  Fors  aequa  me¬ 
rentes 

Respicit :  ardentem  tenuit  reverentia  caedis 
Latoiden,  tristemque  viro  submissus  honorem 
Largitur  vitae :  nostro  mala  nubila  coelo 
Diffugiunt:  at  tu  stupefacti  a  limine  Phoebi  665 
Exoratus  abis.  Inde  haec  stata  sacra  quotannis 
Sollennes  recolunt  epulae,  Phoebeaque  placat 
Templa  novatus  honos.  Has  forte  invisitis  aras 
Vos,  quae  progenies?  quanquam  Calydonius 
Et  Parthaoniae  (dudum  si  certus  ad  aures  [CEneus 
Clamor  iit)  tibi  jura  domus ;  tu  pande,  quis  Argo» 
Advenias,  quando  haec  variis  sermonibus  hora  est. 
Dejecit  maestos  extemplo  Ismenius  heros 
In  terram  vultus,  taciteque  ad  Tydea  laevum 
Obliquare  oculos  :  tum  longa  silentia  movit :  671 
Non  super  hosdivfimtibi  sumquaerendus  honores 
Unde  genus, quae  terra  mihi :  quis  defluat  ordo 
Sanguinis  antiqui,  piget  inter  sacra  fateri. 

Sed  si  praecipitant  miserum  cognoscere  curae, 
Cadmus  origo  patrum,  tellus  Mavortia  Thebe,  685 
Et  genitrix  Iocasta  mihi.  Tum  motus  Adrastus 
Hospitiis,  (agnovit  enim,)  Quid  nota  recondis  ? 
Scimus,  ait:  nec  sic  aversum  fama  Mycenis 
Volvit  iter:  regnum,  et  furias,  oculosque  pu¬ 
dentes 

Novit,  et  Arctois  si  quis  de  solibus  horret,  685 
Quique  bibit  Gangen,  aut  nigrum  occasibus  in- 
Oceanum,  et  si  quos  incerto  littore  Syrtes  [trat 
Destituunt:  ne  perge  queri,  casusque  priorum 
Annumerare  tibi :  nostro  quoque  sanguine  mul- 
Erravit  pietas ;  nec  culpa  nepotibus  obstat,  [tum 
Tu  modo  dissimilis  rebus  mereare  secundis  691 
Excusare  tuos.  Sed  jam  temone  supino 
Languet  Hyperboreae  glacialis  portitor  Ursae. 
Fundite  vina  focis,  servatoremque  parentum 
Latoiden  votis  iterumque  iterumque  canamus.695 
Phoebe  parens,  seu  te  Lyciae  Pataraea  nivosis 
Exercent  dumeta  jugis,  seu  rore  pudico 
Castaliae  flavos  amor  est  tibi  mergere  crines 
Seu  Trojam  Thymbraeus  habes,  ubi  fama  vo¬ 
lentem 

Ingratis  Phrygios  humeris  subiisse  molares :  700 
Seu  juvat  vEgaeum  feriens  Latonius  umbra 
Cynthus,  et  assiduam  pelago  non  quaerere  Delon 
31U 

Tela  tibi,  Iongeque  feros  lentandus  in  hostes 
Arcus ;  et  aetherii  dono  cessere  parentes 
Sternum  florere  genas  :  tu  doctus  iniquas  705 
Parcarum  preenosse  manus,  fatumque  quod  ultra 
Et  summo  placitura  Jovi ;  quisletiferannus,  [est, 
Bella  quibus  populis,  mutet  quae  sceptra  cometes. 
Tu  Phryga  submittis  citharae  :  tu  matris  honori 
Terrigenam  Tityon  Stygiis  extendis  arenis.  710 
Te  viridis  Python,  Thebanaque  mater  ovantem 


!  Horruit  in  pharetris :  ultrix  tibi  torva  Megaera 
I  Jejunum  Phlegyan  subter  cava  saxa  jacentem 
iEterno  premit  accubitu,  dapibusque  profanis 
Instimulat ;  sed  mixta  famem  fastidia  vincunt. 
Adsis  o  memor  hospitii,  Junoniaque  arva  716 
Dexter  ames :  seu  te  roseum  Titana  vocari 
Gentis  Achaemeniae  ritu,  seu  praestat  Osirin 
Frugiferum,  seu  Persei  sub  rupibus  antri 
Indignata  sequi  torquentem  cornua  Mitram.  720 


LIBER  SECUNDUS. 


Interea  gelidis  Maia  satus  aliger  umbris 
Jussa  gerens  magni  remeat  Jovis :  undique  pigrae 
Ire  vetant  nubes,  et  turbidus  implicat  aer  : 

Nec  Zephyri  rapuere  gradum,  sed  foeda  silentis 
Aura  poli.  Styx  inde  novem  circumflua  campis,  5 
Hinc  objecta  vias  torrentum  incendia  claudunt. 
Pone  senex  trepida  succedit  Laius  umbra 
Vulnere  tardus  adhuc  :  capulo  nam  largius  illi 
Transabiit  costas  cognatis  ictibus  ensis 
Impius,  et  primas  Furiarum  pertulit  iras.  10 
It  tamen,  et  medica  firmat  vestigia  virga. 

Tum  steriles  luci,  possessaque  manibus  arva. 

Et  ferrugineum  nemus  adstupet,  ipsaque  tellus 
Miratur  patuisse  retro,  nec  livida  tabes 
Invidiae,  functis quanquam  et  jamlumine cassis, 15 
Defuit :  unus  ibi  ante  alios,  cui  laeva  voluntas 
Semper,  et  ad  superos  hinc  est  gravis  exitus,  sevi 
Insultare  malis,  rebusque  aegrescere  lsetis  : 

Vade,  ait,  o  felix,  quoscunque  vocaris  in  usus 
Seu  Jovis  imperio,  seu  major  adegit  Erinnys  20 
Ire  diem  contra,  seu  te  furiata  sacerdos 
Thessalis  arcano  jubet  emigrare  sepulcro, 

Heu  dulces  visure  polos,  solemque  relictum, 

Et  virides  terras,  et  puros  fontibus  amnes ; 
Tristior  has  iterum  tamen  intrature  tenebras.  25 
Illos  ut  caeco  recubans  in  limine  sensit 
Cerberus, atque  omnes  capitum  subrexit  hiatus, 
Saevus  et  intranti  populo ;  jam  nigra  tumebat 
Colla  minax,  jam  sparsa  solo  turbaverat  ossa : 

Ni  deus  horrentem  Lethaeo  vimine  mulcens  30 
Ferrea  tergemino  domuisset  lumina  somno. 

Est  locus,  Inachiae  dixerunt  Taenara  gentes. 

Qua  formidatum  Maleae  spumantis  in  auras 
It  caput,  et  nullos  admittit  culmine  visus. 

Stat  sublimis  apex,  ventosque  imbresque  serenus 
Despicit,  et  tantum  fessis  insiditur  astris.  36 
Illic  exhausti  posuere  cubilia  venti,  [montis 
Fulminibusque  iter  est:  medium  cava  nubila 
Tnsumsere  latus  :  summos  nec  praepetis  alae 
Plausus  adit  colles,  nec  rauca  tonitrua  pulsant.  40 
Ast  ubi  prona  dies,  longos  super  aequora  fines 
Exigit,  atque  ingens  medio  natat  umbra  profundo. 
Interiore  sinu  frangentia  littora  curvat 
Taenaros,  expositos  non  audax  scandere  fluctus. 
Illic  vEgaeo  Neptunus  gurgite  fessos  45 

In  portum  deducit  equos  :  prior  haurit  arenas 
Ungula,  postremi  solvuntur  in  aequora  pisces. 
Hoc,  ut  fama,  loco  pallentes  devius  umbras 
Trames  agit,  nigrique  Jovis  vacua  atria  ditat 
Mortibus :  Arcadii  perhibent  si  vera  coloni,  50 
Stridor  ibi,  et  gemitus  poenarum,  atroque  tumultu 
Fervet  ager :  saepe  Eumenidum  vocesque  manus- 
que 


In  medium  sonuere  diem,  letique  triformis 
Janitor  agricolas  campis  auditus  abegit. 

Hac  et  tunc  fusca  volucer  deus  obsitus  umbra  55 
Exsilit  ad  superos,  infernaque  nubila  vultu 
Discutit,  et  vivis  afflatibus  ora  serenat. 

Inde  per  Arcturum,  mediaeque  silentia  lunae 
Arva  super  populosque  meat :  Sopor  obvius  illi 
Noctis  agebat  equos,  trepidusqueadsurgit  honori 
Numinis,  et  recto  decedit  limite  coeli.  61 

Inferior  volat  umbra  deo,  praereptaque  noscit 
Sidera,  principiumque  sui :  jamque  ardua  Cirrhae, 
Pollutamque  suo  despectat  Phocida  busto,  [nati 
Ventum  erat  ad  Thebas:  gemuit  prope  limina 
Laius,  et  notos  cunctatur  inire  penates.  66 

Ut  vero  excelsis  suamet  juga  nixa  columnis 
Vidit,  et  infectos  etiamnum  sanguine  currus, 
Paene  retro  turbatus  abit:  nec  summa  Tonantis 
Jussa,  nec  Arcadiae  retinent  spiramina  virgae.  70 
Et  tunc  forte  dies  noto  signata  Tonantis 
Fulmine,  praerupti  cum  te,  tener  Evie,  partus 
Transmisere  patri.  Tyriis  ea  causa  colonis 
Insomnem  ludo  certatim  educere  noctem 
Suaserat:  effusi  passim  per  tecta,  per  agros,  75 
Serta  inter,  vacuosque  mero  crateras  anhelum 
Proflabant  sub  luce  deum:  tum  plurima  buxus, 
./Eraque  taurinos  sonitu  vincentia  pulsus. 

Ipse  etiam  gaudens  nemorosa  per  avia  sanas 
Impulerat  matres  Baccho  meliore  Cithaeron.  80 
Qualia  per  Rhodopen  rapido  convivia  coetu 
Bistones, aut  mediae  ponunt  convallibus  Ossae. 
Illis  semianimum  pecus,  excussaeque  leonum 
Oredape«  el.  lacte  novo  domuisse  cruorem 
Luxus:  at  Ogygii  si  quando  afflavit  Iacchi  85 
Saevus  odor,  tunc  saxa  manu,  tunc  pocula  pul¬ 
chrum 

Spargere,  et  immerito  sociorum  sanguine  fuso 
Instaurare  diem,  festasque  reponere  mensas. 

Nox  ea,  cum  tacita  volucer  Cyllenius  aura 
Regis  Echionii  stratis  allapsus,  ubi  ingens  9J 
Fuderat  Assyriis  exstructa  tapetibus  alto 
Membra  toro.  Pro  gnara  nihil  mortalia  fati 
Corda  sui  !  capit  ille  dapes,  habet  ille  soporem, 
Tunc  senior  quae  jussus  agit:  neu  falsa  videri 
Noctis  imago  queat,  longaevi  vatis  opacos  95 
Tiresiae  vultus,  vocemque,  et  vellera  nota 
Induitur :  mansere  comse,  propexaque  mento 
Canities,  pallorque  suus :  sed  falsa  cucurrit 
Infula  per  crines,  glaucaeque  innexus  olivae  93 
Vittarum  provenit  honos  :  dein  tangere  ramo 
Pectora,  et  has  visus  faiorum  expromere  voces. 
Non  somni  tibi  tempus  iners,  qui  nocte  sub  alta 
Germani  secure  jaces-  ingentia  dudum 
|  Acta  vocant,  rerumque  graves,  ignave,  paratus 

Tu,  veluti  magnum  si  jam  tollentibus  Austris 
ionium  njgra  jaceat  sub  nube  magister,  106 
Immemoi  armorum  versantisque  aequora  clavi, 
Cunctaris ;  jamque  ille  novis(scit  fama)  superbus 
Connubiis,  viresque  parat  quis  regna  capessat, 
Quis  neget,  inque  sua  senium  sibi  destinat  aula. 
Dant  animos  socer  augurio  fatalis  Adrastus,  1 1 1 
Dotalesque  Argi ;  nec  non  in  foedera  vitae 
Pollutus  placuit  fraterno  sanguine  Tydeus. 

Hinc  tumor,  et  longus  fratri  promitteris  exsul. 
Ipse  deum  genitor  tibi  me  miseratus  ab  alto  115 
Mittit :  habe  Thebas,  caecumque  cupidine  regni, 
Ausurumque  eadem  germanum  expelle ;  nec  ultra 
Fraternos  inhiantem  obitus  sine  fidere  coeptis 
Fraudibus, aut  Cadmo  dominas  inferre  Mycenas. 
Dixit,  et  abscedens  (etenim  jam  pallida  turbant 
Sidera  lucis  equi)  ramos  ac  vellera  fronti  121 
Deripuit,  confessus  avum,  dirique  nepotis 
Incubuit  stratis  :  jugulum  mox  caede  patentem 
Nudat,  et  undanti  perfundit  vulnere  somnum. 

Illi  rupta  quies :  attollit  membra,  toroque  125 
Erigitur  plenus  monstris,  vanumque  cruorem 
Excutiens:  simul  horret  avum,  fratremque  re¬ 
quirit. 

Qualis  ubi  audito  venantum  murmure  tigris 
Horruit  in  maculas,  somnosque  excussit  inertes  ; 
Bella  cupit,  laxatque  genas,  et  temperat  ungues ; 
Mox  ruit  in  turmas,  natisque  alimenta  cruentisl31 
Spirantem  fert  ore  virum:  sic  excitus  ira 
Ductor  in  absentem  consumit  proelia  fratrem. 

Et  jam  Mygdoniis  elata  cubilibus  alto 
Impulerat  coelo  gelidas  Aurora  tenebras,  135 
Rorantes  excussa  comas,  multumque  sequenti 
Sole  rubens  :  illi  roseus  per  nubila  seras 
Advertit  flammas,  alienumque  aethera  tardo 
Lucifer  exit  equo,  donec  pater  igneus  orbem 
Impleat,  atque  ipsi  radios  vetet  esse  sorori.  140 
Cum  senior  Talaionides,  nec  longa  morati 
Dircaeusque  gradum  pariterque  Acheloius  heros 
Corripuere  toris  :  illos  post  verbera  fessos 
Exceptamque  hiemem  cornu  perfuderat  omni 
Somnus  :  at  Inachio  tenuis  sub  pectore  regi  145 
Tracta  quies,  dum  mente  deos,  inceptaque  versat 
Hospitia,  et  quae  sint  generis  adscita  repertis 
Fata  movet.  Postquam  mediis  in  sedibus  aulae 
Congressi, inque  vicem  dextras  junxere,  locumque, 
Quo  serere  arcanas  aptum  atque  evolvere  curas. 
Insidunt;  prior  his  dubios  compellat  Adrastus  : 
Egregii  juvenum,  quos  non  sine  numine  regnis 
Invexit  nox  dextra  meis,  quibus  ipse  per  imbres 
Fulminibus  mixtos,  intempestumque Tonantem 
Has  meus  usque  domos  vestigia  fecit  Apollo;  155 
Non  equidem  obscurum  vobis,  plebique  Pelasgae 
Esse  reor,  quantis  connubia  nostra  procorum 
Turba  petant  studiis :  geminae  mihi  namque, 
nepotum 

Laeta  fides,  aequo  pubescunt  sidere  natae. 

Quantus  honos,  quantusque  pudor  (ne  credite  patri) 
Et  super  hesternas  licuit  cognoscere  mensas. 

Has  tumidi  solio  et  late  dominantibus  armis 
Optavere  viri,  (longum  enumerare  Pharaeos 
(Ebaliosque  duces,)  et  Achaea  per  oppida  matres 
Spem  generis  :  nec  plura  tuus  despexerat  CEneus 
Foedera,  Pisaeisque  socer  metuendus  habenis.  166 
Sed  mihi  nec  Sparta  genitos,  nec  ab  Elide  missos 
Jungere  fas  generos :  vobis  hic  sanguis,  et  aulae 
Cura  meae,  longo  promittitur  ordine  fati. 

Di  bene,  quod  tales  stirpemque  animosque  venitis, 
Ut  responsa  juvent.  Hic  durae  tempore  noctis  171 
Partus  honos  •  haec  illa  venit  post  vulnera  merces 


Audierant,  fixosque  oculos  per  mutua  paulum 
Ora  tenent,  visique  inter  sese  ordine  fandi 
Cedere:  sed  cunctis  Tydeus  audentior  actis  175 
Incipit :  O  quam  te  parcum  in  praeconia  famae 
Mens  agitat  matura  tuae,  quantumque  ferentem 
Fortunam  virtute  domas  !  cui  cedat  Adrastus 
Imperiis  ?  quis  te  solio  Sicyonis  avitae 
Excitum  infrenos  componere  legibus  Argos  180 
Nesciat?  atque  utinam  his  manibus  permittere 
gentes, 

Jupiter  aeque,  velis,  quas  Doricus  alligat  undis 
Isthmos,  et  alterno  quas  margine  submovet  infra : 
Non  fugeret  diras  lux  intercisa  Mycenas, 

Saeva  nec  Eleae  gemerent  certamina  valles,  185 
Eumenidesque  aliis  aliae  sub  regibus,  et  quae 
Tu  potior,  Thebane,  queri :  nos  vero  volentes, 
Expositique  animis.  Sic  interfatus,  et  alter 
Subjicit :  Anne  aliquis  soceros  accedere  tales 
Abnuat?  exsulibus  quanquam  patriaque  fugatis 
Nondum  laeta  Venus,  tamen  omnis  corde  resedit 
Tristitia,  affixique  animo  cessere  dolores. 

Nec  minus  haec  laeti  trahimus  solatia,  quam  si 
Praecipiti  convulsa  Noto  prospectet  amicam 
Puppis  humum  :  juvat  ingressos  felicia  regni  195 
Omina,  quod  superest  fati  vitaeque  laborum 
Fortuna  transire  tua.  Nec  plura  morati 
Consurgunt :  dictis  impensius  aggerat  omne 
Promissum  Inachius  pater,  auxilioque  futurum 
Et  patriis  spondet  reduces  inducere  regnis.  200 
Ergo  alacres  Argi,  fuso  rumore  per  urbem 
Advenisse  duci  generos,  primisque  hymenaeis 
Egregiam  Argian,  nec  formae  laude  secundam 
Deiphilen,  tumida  jam  virginitate  jugari,  204 
Gaudia  mente  parant :  socias  it  Fama  per  urbes. 
Finitimisque  agitatur  agris,  procul  usque  Lycaeos 
Partheniosque  super  saltus,  Ephyreaque  rura. 
Nec  minus  Ogygias  eadem  dea  turbida  Thebas 
Insilit,  et  totis  perfundit  moenia  pennis,  209 
Labdaciumque  ducem  praemissae  consona  nocti 
Territat,  hospitia,  et  thalamos,  et  foedera  regni, 
Permixtumque  genus,(quae  tanta  licentia  monstro, 
Quis  furor  est  ?)  jam  bella  canit.  Diffuderat  Argos 
Exspectata  dies.  Laeto  regalia  coetu  214 

Atria  complentur :  species  est  cernere  avorum 
Cominus,  et  vivis  certantia  vultibus  aera  : 
Tantum  ausae  perferre  manus.  Pater  ipse  bicornis 
In  laevum  prona  nixus  sedet  Inachus  urna. 

Hunc  tegit  Iasiusque  senex,  placidusque  Phoro 
neus, 

Et  bellator  Abas,  indignatusque  Tonantem  220 
Acrisius,  nudoque  ferens  caput  ense  Coroebus, 
Torvaque  jam  Danai  facinus  meditantis  imago  : 
Exin  mille  duces ;  foribus  cum  immissa  superbis 
Unda  fremit  vulgi :  procerum  manus  omnis,  et 
alto 

Quis  propior  de  rege  gradus,  stant  ordine  primi : 
Interior  sacris  calet,  et  sonat  aula  tumultu  226 
Foemineo  :  casta  matres  cinxere  corona 
Argolides :  pars  virginibus  circum  undique  fusae 
Foedera  conciliant  nova,  solanturque  timorem 
Ibant  insignes  vultuque  habituque  verendo,  230 
Candida  purpureum  fusae  super  ora  ruborem, 
Dejectaeque  genas  :  tacite  subit  ille  supremus 
Virginitatis  amor,  primaeque  modestia  culpae 
Confundit  vultus  :  tunc  ora  rigantur  honestis 
Imbribus,  et  teneros  lacrymae  juvere  parentes 
Non  secus  ac  supero  pariter  si  cardine  lapsae 
Pallas  et  asperior  Phoebi  soror,  utraque  telis 
Utraque  torva  genis,  flavoque  in  vertice  nodo. 

Illa  suas  Cyntho  comites  agat,  haec  Aracyntho 

Tunc,  si  fas  oculis,  non  unquam  longa  tuendo  2l0 
Expedias, cui  major  honos,  cui  gratior,  aut  plus 
De  Jove  ;  mutatosque  velint  transumere  cultus, 
Et  Pallas  deceat  pharetras,  et  Delia  caistas. 
Certant  laetitia,  superosque  in  vota  fatigant 
Inachidae,  quae  cuique  domus,  sacrique  facultas. 
Hi  fibris  animaque  litant,  hi  cespite  nudo  :  246 

Nec  minus  auditi,  si  mens  accepta  meretur 
Thure  deos;  fractisque  obtendunt  limina  sylvis. 
Ecce  metu  subito  (Lachesis  sic  dira  jubebat) 
Impulsae  mentes,  excussaque  gaudia  patris,  250 
Et  turbata  dies.  Innuptam  lumine  adibant 
Pallada :  Munychiis  cui  non  Argiva  per  urbes 
Posthabita  est  Larissa  jugis:  hic  more  paren¬ 
tum 

Iasides,  thalamis  ubi  casta  adolesceret  aetas. 
Virgineas  libare  comas,  primosque  solebant  255 
Excusare  toros.  Celsam  subeuntibus  arcem 
In  gradibus  summi  delapsum  culmine  templi 
Arcados  Evippi  spolium  cadit  aereus  orbis, 
Praemissasque  faces,  festum  nubentibus  ignem. 
Obruit,  eque  adytis  simul  exaudita  remotis  260 
Nondum  ausos  firmare  gradum  tuba  terruit  ingens. 
In  regem  conversi  omnes  formidine  prima, 

Mox  audisse  negant:  cunctos  tamen  omina  rerum 
Dira  movent,  variisque  metum  sermonibus  au¬ 
gent. 

Nec  mirum  :  nam  tu  infaustos  donante  marito 
Ornatus,  Argia,  geris,  d  irumque  monile  266 
Ilarmonies :  longa  est  series,  sed  nota  malorum 
Prosequar,  unde  novis  tam  saeva  potentia  donis. 
Lemnius  haec,  ut  prisca  fides,  Mavortia  longum 
Furta  dolens,  capto  postquam  nihil  obstat  amori 
Poena,  nec  ultrices  castigavere  catenae,  271 
Harmonies  dotale  decus  sub  luce  jugali  [rant 
Struxerat :  hoc,  docti  quanquam  majora,  labo- 
Cyclopes,  notique  operum  Telchines  amica 
Certatim  juvere  manu ;  sed  plurimus  ipsi  275 
Sudor :  ibi  arcano  florentes  igne  smaragdos 
Cingit,  et  infaustas  percussum  adamanta  figuras, 
Gorgoneosque  orbes,  Siculaque  incude  relictos 
Fulminis  extremi  cineres,  viridumque  draconum 
Lucentes  a  fronte  jubas  :  hic  flebile  germen  280 
Hesperidum,  et  dirum  Phryxei  velleris  aurum. 
Tum  varias  pestes,  raptumque  interplicat  atro 
Tisiphones  de  crine  ducem,  etquae  pessima  ceston 
Vis  probat :  hsec  circum  spumis  lunaribus  ungit 
Callidus,  atque  hilari  perfundit  cuncta  veneno. 
Non  hoc  Pasithee  blandarum  prima  sororum,  286 
Non  Decor,  Idaliusque  puer,  sed  Luctus,  et  Irae, 
Et  Dolor,  et  tota  pressit  Discordia  dextra. 

Prima  fides  operi,  Cadmum  comitata  jacentem 
Harmonie,  versis  in  sibila  dira  querelis,  200 
Illyricos  longo  sulcavit  pectore  campos. 
Improba  mox  Semele  vix  dona  nocentia  collo 
Induit,  et  fallax  intravit  limina  Juno. 

Teque  etiam,  infelix,  perhibent,  Iocasta,  decorum 
Possedisse  nefas  :  vultus  hac  laude  colebas,  295 
Heu  quibus,  heu,  placitura  toris!  post  longior 
Tum  donis  Argia  nitet,  vilesque  sororis  [ordo. 
Ornatus  sacro  praeculta  supervenit  auro. 

Viderat  hoc  conjux  perituri  vatis,  et  aras 
Ante  omnes  epulasque  trucem  secreta  coquebat 
Invidiam,  saevis  detur  siquando  potiri  301 

Cultibus,  heu  nihil  auguriis  adjuta  propinquis  : 
Quos  optat  gemitus !  quantas  cupit  impia  clades ! 
Digna  quidem :  sed  quid  miseri  decepta  mariti 
Arma, quid  insontes  nati  meruere  furores?  305 
Postquam  regales  epulas  et  gaudia  vulgi 
Bisseni  clausere  dies  ismenius  heros 


Respicere  ad  Thebas,  jamque  et  sua  quaerere 
regna : 

Quippe  animum  subit  illa  dies, qua  sorte  benigna 
Fratris  Echionia  steterat  privatus  in  au’a,  S10 
Respiciens  descisse  deos,  trepidoque  tumultu 
Dilapsos  comites,  nudum  latus  omne,  fugamque 
Fortunae :  namque  una  soror  producere  tristes 
Exsulisausa  vias;  etiam  hanc  in  limine  primo 
Liquerat,  et  magna  lacrymas  incluserat  ira.  3  - 
Tunc  quos  excedens  hilares, quis  cultus  iniqui 
Praecipuus  ducis,  et  profugo  quos  ipse  notarat 
Ingemuisse  sibi,  per  noctem  ac  luce  sub  omni 
Digerit.  Exedere  animum  dolor,  iraque  demens 
Et,  qua  non  gravior  mortalibus  addita  cura,  320 
Spes,  ubi  longa  venit.  Talem  sub  pectore  nubem 
Consilio  volvens,  Dircen  Cadmique  negatas 
Apparat  ire  domos :  veluti  dux  taurus,  amata 
Valle  carens,  pulsum  solito  quem  gramine  victor 
Jussit  ab  erepta  longe  mugire  juvenca ;  325 

Cum  profugo  placuere  tori,  cervixque  recepto 
Sanguine  magna  redit,  fract aeque  in  pectora  vires. 
Bella  cupit,  saltusque  et  capta  armenta  reposcit, 
Jam  pede,  jam  cornu  melior ;  pavet  ipse  reversum 
Victor,  et  attoniti  vix  agnovere  magistri.  330 

Non  alias  tacita  juvenis  Theumesius  iras 
Mente  acuit ;  sed  fida  vias,  arcanaque  conjux 
Senserat :  utque  toris  primo  complexa  jacebat 
Aurorae  pallore  virum.  Quos,  callide,  motus, 
Quamve  fugam  moliris  ?  ait :  nil  transit  amantes : 
Sentio;  pervigiles  acuunt  suspiria  questus,  336 
Nunquam  in  pace  sopor:  quoties  haec  ora  natare 
Fletibus,  et  magnas  latrantia  pectora  curas 
Admoti  deprendo  manu !  nil  foedere  rupto, 
Connubiisve  super  moveor,  viduaque  juventa ; 
(Etsi  crudus  amor,  necdum  post  flammea  toti 
Intepuere  tori :)  tua  me,  properabo  fateri, 

Angit  amata  salus:  tune  incomitatus,  inermis 
Regna  petes?  poterisque  tuis  decedere  Thebis, 
Si  neget?  atque  illum  solers  deprendere  semper 
Fama  duces,  tumidum  narrat,  raptoque  super¬ 
bum,  346 

Difficilemque  tibi :  necdum  consumserat  annum. 
Mequoquenunc  vates, nunc  exta  minantia  divos, 
Aut  avium  lapsus,  aut  turbida  noctis  imago 
Territat:  ah  memini,  nunquam  mihi  falsa  per 
umbras  350 

Juno  venit.  Quo  tendis  iter  ?  ni  conscius  ardor 
Ducit,  et  ad  Thebas  melior  socer.  Hic  breve 
tandem 

Risit  Echionius  juvenis,  tenerumque  dolorem 
Conjugis  amplexu  solatur,  et  oscula  msestis 
Tempestiva  genis  posuit,  lacrymasque  repressit : 
Solve  metus  animo  :  dabitur,  mihi  crede,  meren- 
Consiliis  tranquilla  dies:  te  fortior  annis  [tum 
Nondum  cura  decet :  sciat  hsec  Saturnius  olim 
Fata  parens,  oculosque  polo  dimittere  si  quos 
Justitia,  et  rectum  terris  defendere  curat.  360 
Fors  aderit  lux  illa  tibi,  qua  moenia  cernes 
Conjugis,  et  geminas  ibis  regina  per  urbes 
Sic  ait,  et  caro  raptim  se  limine  profert. 

Tydea  jam  socium  coeptis,  jam  pectore  fido 
Alquantem  curas,(tantus  post  jurgiamentes  [tum 
Vinxit  amor,)  socerumque  affatur  tristis  Adras- 
Fit  mora  consilio:  cum,  multa  moventibus,  una 
Jam  potior  cunctis  sedit  sententia,  fratris 
Praetentare  fidem,  tutosque  in  regna  precando 
Explorare  aditus.  Audax  ea  munera  Tydeus  37C’ 
Sponte  subit.  Nec  non  et  te,  fortissime  geutis 
yEtolum,  multum  lacrymis  conata  morari 
Deiphile;  sed  jussa  patris,  tutique  regressus 

Legato,  j ustaeque  preces  vicere  sororis. 

Jamque  emensus  iter  sylvisac  littore  durum,  375 
Qua  Lernaea  palus,  ambustaque  sontibus  alte 
Intepet  Hydra  vadis,  et  qua  vix  carmine  raro 
Longa  sonat  Nemee  nondum  pastoribus  ausis ; 
Qua  latus  Eoos  Ephyres  quod  vergit  ad  Euros, 
Sisyphiique  sedent  portus,  irataque  terrae  380 
Curva  Palaemonio  secluditur  unda  Lechaeo. 

Hinc  praetervectus  Nisum,  et  te,  mitis  Eleusin, 
Laevus  habet :  jamque  arva  gradu  Theumesia,  et 
arces 

Intrat  Agenoreas.  Ibi  durum  Eteoclea  cernit 
Sublimem  solio,  septumque  horrentibus  armis. 
Jura  ferus  populo  trans  legem  ac  tempora  regni 
Jam  fratris  de  parte  dabat.  Sedet  omne  paratus 
In  facinus,  queriturque  fidem  tam  sero  reposci. 
Constitit  in  mediis :  ramus  manifestat  olivse 
Legatum,  causasque  vise  nomenque  rogatus  390 
Edidit ;  utque  rudis  fandi,  pronusque  calori 
Semper  erat,  justis  miscens  tamen  aspera,  coepit : 
Si  tibi  plana  fides,  et  dicti  cura  maneret 
Foederis,  ad  fratrem  completo  justius  anno 
Legatos  hinc  ire  fuit,  teque  ordine  certo  395 
Fortunam  exuere,  et  laetum  descendere  regno  ,• 

Ut  vagus  ille  diu,  passusque  haud  digna  per  urbes 
Ignotas,  pactae  tandem  succederet  aulae. 

Sed  quia  dulcis  amor  regni,  blandumque  potestas. 
Posceris :  astriferum  velox  jam  circulus  orbem 
Torsit,  et  amissae  redierunt  montibus  umbrae. 

Ex  quo  frater  inops  ignota  per  oppida  tristes 
Exsul  agit  casus :  et  te  jam  tempus  aperto 
Sub  Jove  ferre  dies,  terrenaque  frigora  membris 
Ducere,  et  externos  submissum  ambire  penates. 
Pone  modum  laetis :  satis  auro  dives,  et  ostro  406 
Conspicuus,  tenuem  germani  pauperis  annum 
Risisti ;  moneo  regnorum  gaudia  temet 
Dedoceas,  patiensque  fugae  mereare  reverti. 
Dixerat:  ast  illi  tacito  sub  pectore  dudum  410 
Ignea  corda  fremunt:  jacto  velut aspera  saxo 
Cominus  erigitur  serpens,  cui  subter  inanes 
Longa  sitis  latebras,  totosque  agitata  per  artus, 
Convocat  in  fauces  et  squamea  colla  venenum. 
Cognita  si  dubiis  fratris  mihi  jurgia  signis  415 
Ante  forent,  nec  clara  odiorum  arcana  paterent, 
Sufficeret  vel  sola  fides,  qua  torvus,  et  illum 
Mente  gerens,  ceu  septa  novus  jam  moenia  laxet 
Fossor,  et  hostiles  inimicent  classica  turmas, 
Praefuris.  In  medios  si  cominus  orsa  tulisses  420 
Bistonas,  aut  refugo  pallentes  sole  Gelonos, 
Parcior  alloquio,  et  medii  reverentior  aequi 
Inciperes.  Neque  te  furibundae  crimine  mentis 
Arguerim;  mandata  refers.  Nunc,  omnia  quando 
Plena  minis,  nec  sceptra  fide,  nec  pace  sequestra 
Poscitis,  et  capulo  propior  manus;  haec  mea  regi 
Argolico,  nondum  aequa  tuis,  vice  dicta  reporta  : 
Quae  sors  justa  mihi,  quae  non  indebitus  annis 
Sceptra  dicavit  honos,  teneo,  longumque  tenebo. 
Te  penes  Inachiae  dotalis  regia  dono  430 

Conjugis,  et  Danaae  (quid  enim  majoribus  actis 
Invideam  ?)  cumulentur  opes :  felicibus  Argos 
Auspiciis  Lernamque  regas ;  nos  horrida  Dirces 
Pascua,  et  Euboicis  arctatas  fluctibus  oras, 

Non  indignati  miserum  dixisse  parentem  435 
lEdipoden:  tibi  larga  (Pelops  et  Tantalus  auctor) 
Nobilitas,  propiorque  fluat  de  sanguine  juncto 
Ju picer.  Anne  feret  luxu  consueta  paterno 
Hunc  regina  larem?  nostrae  cui  jure  sorores 
Anxia  pensa  trahant ;  longo  quam  sordida  luctu 
Mater,  et  ex  imis  auditus  forte  tenebris  441 
Offendat  socer  ille  senex.  Jam  pectora  vulgi 


Adsuevere  jugo  :  pudet  heu  plebisqoe  patrum 
Ne  toties  incerta  ferant,  mutentque  gementes  [que, 
Imperia,  et  dubio  pigeat  parere  tyranno.  445 
Non  parcit  populis  regnum  breve.  Respice, quan¬ 
tus 

Horror,  et  attoniti  nostro  in  discrimine  cives. 
Hosne  ego,  quis  certa  est  sub  te  duce  poena, 
relinquam  ? 

Iratus,  germane,  venis.  Fac  velle,  nec  ipsi 
(Si  modo  notus  amor,  meritique  eat  gratia)  patres 
Reddere  regna  sinent.  Non  ultra  passus,  et  orsa 
Injecit  mediis  sermonibus  obvia  :  Reddes, 
Ingeminat,  reddes  :  non  si  te  ferreus  agger 
Ambiat,  aut  triplices  alio  tibi  carmine  muros 
Amphion  auditus  agat;  nil  tela,  nec  ignes  455 
Obstiterint,  quin  ausa  luas,  nostrisque  sub  armis 
Captivo  moribundus  humum  diademate  pulses. 
Tu  merito:  ast  horum  miseret,  quos  sanguine 
viles, 

Conjugibus  natisque  infanda  ad  proelia  raptos 
Projicis  excidio,  bone  rex.  O  quanta  Cithaeron 
F  unera,  sanguineisque  vadis,  Ismene,  rotabis  1461 
Haec  pietas,  haec  magna  fides?  Nec  crimina  gentis 
Mira  equidem  duco ;  sic  primus  sanguinis  auctor. 
Incestique  patrum  thalami;  sed  fallit  origo: 
CEdipodae  tu  solus  eris:  haec  praemia  morum  465 
Ac  sceleris,  violente,  feres.  Non  poscimus  annum. 
Sed  moror.  Haec  audax  etiamnum  in  limine  retro 
Vociferans,  jam  tunc  impulsa  per  agmina  praeceps 
Evolat.  fEneae  vindex  sic  ille  Dianae 
Erectus  setis,  et  aduncae  fulmine  malae,  470 
Cum  premeret  Pelopea  phalanx,  saxa  obvia  vol- 
Fractaque  perfossis  arbusta  Acheloia  ripis,  [vens 
Jam  Telamona  solo,  jam  stratum  Ixiona  linquens. 
Te,  Meleagre,  subit :  ibi  demum  cuspide  lata 
Haesit,  et  obnixo  ferrum  laxavit  in  armo.  475 
Talis  adhuc  trepidum  liquit  Calydonius  heros 
Concilium,  infrendens,  ipsi  ceu  regna  negentur: 
Festinatque  vias,  ramumque  precantis  olivae 
Abjicit :  attonitae  tectorum  ex  culmine  summo 
Prospectant  matres,  saevoque  infanda  precantur 
(Enidae,  tacitoque  simul  sub  pectore  regi.  481 
Nec  piger  ingenio  scelerum  fraudisque  nefandae 
Rector  eget :  juvenum  fidos,  lectissima  bello 
Corpora,  nunc  pretio, nunc  ille  hortantibus  ardens 
Sollicitat  dictis,  nocturnaque  proelia  saevus  4S5 
Instruit,  et  sanctum  populis  per  saecula  nomen 
Legatum  insidiis,  tacitoque  invadere  ferro 
(Qu  id  regnis  non  vile  ?)  cupit :  quas  quaereret  artes 
Si  fratrem,  Fortuna,  dares?  O  caeca  nocenlum 
Consilia !  o  semper  timidum  scelus !  exit  in  unum 
Plebs  ferro  jurata  caput,  ceu  castra  subire  491 
Apparet,  aut  celsum  crebris  arietatibus  urbis 
Inclinare  latus :  densi  sic  agmine  facto 
Quinquaginta  altis  funduntur  in  ordine  portis. 
Macte  animi,  tantis  dignus  qui  crederis  armis.  495 
Fert  via  per  dumos  propior,  qua  calle  latenti 
Prseeelerant,  densseque  legunt  compendia  sylvse. 
Lecta  dolis  sedes  :  gemini  procul  urbe  malignis 
Faucibus  urgentur  colles,  quos  umbra  superni 
Montis,  et  incurvis  claudunt  juga  frondea  sylvis 
Insidias  natura  loco,  csecamque  latendi  501 
Struxit  opem :  medias  arcte  secat  aspera  rupes 
Semita,  quam  subter  campi,  devexaque  latis 
Arva  jacent  spatiis  :  contra  importuna  crepido, 
(Edipodionire  domus  alitis:  hic  fera  quondam  50« 
Pallentes  erecta  genas,  suffusaque  tabo 
Lumina,  concretis  infando  sanguine  plumis 
Relliquian  amplexa  virum,  semesaque  nudis 
Pectoribus  stetit  ossa  premens,  visuque  t*rementl 

Collustrat  canif  os,  si  quis  concurrere  dictis  510 
Hospes  inexplicitis,  aut  cotninu?  ire  viator 
Audeat,  et  durse  commercia  jungere  linguae. 

Nec  mora,  quin  acuens  exsertos  protinus  ungues, 
Liventesque  manus,  fractosque  in  vulnere  dentes. 
Terribili  applausu  circum  hospita  surgeret  ora. 
Et  latuere  doli,  donec  de  rupe  cruenta,  516 
Heu  simili  deprensa  viro,  cessantibus  alis. 

Tristis  inexpletam  scopulis  affligeret  alvum. 
Monstrat  sylva  nefas:  horrent  vicina  juvenci 
Gramina;  damnatisavidumpecusabstinet  herbis. 
Non  Dryadum  placet  umbra  choris,  non  com¬ 
moda  sacris  52 1 

Faunorum,  dirreque  etiam  fugere  volucres 
Prodigiale  nemus.  Tacitis  huc  gressibus  acti 
De  ven  iunt  peritura  cohors,  hostemque  superbum 
Adnixi  jaculis,  et  humi  posita  arma  tenentes  525 
Exspectant,  densaque  nemus  statione  coronant. 
Coeperat  humenti  Phoebum  subtexere  palla 
Nox,  et  cajruleam  terris  infuderat  umbram. 

Ille  propinquabat  sylvis,  et  ab  aggere  celso  529 
Seuta  virum  galeasque  videt  rutilare  comantes, 
Qua  laxant  rami  nemus,  adversaque  sub  umbra 
Flammeus  aeratis  lunae  tremor  errat  in  armis. 
Obstupuit  visis  :  ibat  tamen,  horrida  tantum 
Spicula,  et  inclusum  capulo  tenus  admovet  ensmi. 
Ac  prior,  Unde,  viri  ?  quidve  occultatis  in  armis? 
Non  humili  terrore  rogat:  nec  reddita  contra 
Vox,  fidamque  negant  suspecta  silentia  pacem. 
Ecce  autem  vasto  Chthonii  contorta  lacerto, 

Quo  duce  freta  cohors,  fuscas  intervolat  auras 
Hasta ;  sed  audenti  deus  et  fortuna  recessit.  540 
Per  tamen  Olenii  tegimen  suis,  atraque  setis 
Terga,  super  laeves  humeros  vicina  cruori 
Effugit,  et  viduo  jugulum  ferit  irrita  ligno. 

Tunc  horrere  comae,  sanguisque  in  corde  gelari. 
Iluc  ferus  atque  illuc  animum,  pallentiaque  ira 
Ora  ferens,  nec  tanta  putat  sibi  bella  parari.  546 
Ferte  gradum  contra,  campoque  erumpite  aperto: 
Quis  timor  audendi  ?  quae  tanta  ignavia?  solus, 
Solus  in  arma  voco.  Neque  in  his  mora ;  quos 
ubi  plures. 

Quam  ratus,  innumeris  videt  excursare  latebris, 
Hos  prodire  jugis,  illos  e  vallibus  imis  551 
Crescere, nec  paucos  campo,  totumque  sub  armis 
Collucere  iter,  (ut  clausas  indagine  profert 
In  medium  vox  prima  feras;)  quae  sola  medendi 
Turbata  ratione  via  est,  petit  ardua  dirae  555 
Sphingos,  et  abscisis  infringens  cautibus  uncas 
Exsuperat  juga  dira  manus,  scopuloque  potitus, 
Unde  procul  tergo  metus,  et  via  prona  nocendi, 
Saxum  ingens,  quod  vix  plena  cervice  gementes 
Vertere  humo,  murisque  valent  inferre  juvenci. 
Rupibus  avellit :  dein  toto  sanguine  nixus  561 
Sustinet,  immanem  quaerens  librare  ruinam ; 
Qualis  in  adversos  Lapithas  erexit  inanem 
Magnanimus  cratera  Pholus :  stupet  obvia  leto 
Turba  super  stantem,  atque  emissi  turbine  montis 
Obruitur;  simul  ora  vir&m,  simul  arma,manusque, 
Fractaque  commixto  sederunt  pectora  ferro. 
Quatuor  hic  adeo  dejecti  mole  sub  una 
Congemuere.  Fuga  tremefactum  protinus  agmen 
Excutitur  coeptis :  neque  enim  temnenda  jace¬ 
bant  570 

Funera,  fulmineus  Dorylas,  quem  regibus  ardens 
^Equabat  virtus,  Martisque  e  semine  Theron 
Terrigenas  confisus  avos,  nec  vertere  cuiquam 
Frena  secundus  Halys,  sed  tunc  pedes  occubat 
arvis; 

Pentheumque  trahens  nondum  tePliBedimusmquo 


Bacche,  genus.  Quorum  ut  subitis  exterrita  fatis 
Agmina  turbatam  vidit  laxare  catervam ; 

Quse  duo  sola  manu  gestans  acclinia  monti 
Fixerat,  intorquet  jacula,  et  fugientibus  addit. 
Mox  in  plana  libens,  nudo  ne  pectore  tela  58G 
Inciderent,  saltu  prseceps  defertur, et  orbem, 
Quem  procul  oppresso  vidit  Therone  volutum, 
Corripuit,  tergoque  et  vertice  tegmine  noto 
Septus,  et  hostili  propugnans  pectora  parma. 
Constitit :  inde  iterum  densi  glomerantur  in 
unum  585 

Ogygid»,  firmantque  gradum  :  trahit  ocius  ensem 
Bistonium  Tydeus,  Mavortia  munera  magni 
GEneos,  et  partes  pariter  divisus  in  omnes 
Hos  obit,  atque  illos,  ferroque  micantia  tela 
Decutit:  impeditant  numero,  seque  ipsa  vicissim 
Arma  premunt:  nec  vis  conatibus  ulla,  sed  ipsse 
In  socios  errare  manus,  et  corpora  turba 
Involvi  prolapsa  sua :  manet  ille  cruentis 
Angustus  telis,  et  inexpugnabilis  obstat. 

Non  aliterGetica,  si  fas  est  credere,  Phlegra  595 
Armatum  immensus  Briareus  stetit  aethera  contra. 
Hinc  Phoebi  pharetras,  hinc  torvae  Palladis  an- 
Inde  Pelethroniam  praefixa  cuspide  pinum  fgues, 
Martis,  at  hinc  lasso  mutata  Pyracmone  temnens 
Fulmina, cum  toto  nequicquam  obsessus  Olympo 
Tot  queritur  cessare  manus:  non  segnius  ardet 
Huc  illuc  clypeum  objectans,  seque  ipse  recedens 
Circuit ;  interdum  trepidis  occurrit,  et  instat 
Spicula  divellens,  clypeo  quae  plurima  toto 
Fixa  tremunt,  armantque  virum ;  saepe  aspera 
passus  605 

Vulnera,  sed  nullum  vitae  in  secreta  receptum, 
Nec  mortem  sperare  valet :  rotat  ipse  furentem 
Deilochum,  comitemque  illi  jubet  ire  sub  umbras 
Phegea,  sublata  minitantem  bella  securi, 
Dircaeumque  Gyan,  et  Echionium  Lycophontem 
Jam  trepidi  sesequaerunt,numerantque;  nec  idem 
Caedis  amor,  tantamque  dolent  rarescere  turbam, 
Ecce  Chromis  Tyrii  demissus  origine  Cadmi, 
(Hunc  utero  quondam  Dryope  Phoenissa  gravato 
Rapta  repente  choris,  onerisque  oblita  ferebat ; 
Dumque  trahit  prensis  taurum  tibi  cornibus, Evan, 
Procidit  impulsus  nimiis  conatibus  infans :) 
Tunc  audax  jaculis,  et  capti  pelle  leonis, 

Pinea  nodosa  quassabat  robora  clava. 
Increpitans:  Unusne,  viri,  tot  caedibus  unus  62C 
Ibit  ovans  Argos?  vix  credet  fama  reverso. 

Heu  socii,  nullsene  manus,  nulla  arma  valebunt  ? 
Haec  regi  promissa,Cydon,  haec,  Lampe,  dabamus  ? 
Dum  clamat,  subit  ore  cavo  Theumesia  cornus, 
Nec  prohibent  fauces;  atque  illi  voce  repleta  625 
Intercepta  natat  prorupto  in  sanguine  lingua. 
Stabat  adhuc,  donec  transmissa  morte  per  artus 
Labitur,  immorsaque  cadens  obmutuit  hasta. 
Vos  quoque,  Thespiadae,  cur  inficiatus  honora 
Arcuerim  fama  ?  fratris  moribunda  levahat  630 
Membra  solo  Periphas,  (nil  indole  clarius  illa. 
Nec  pietate  fuit,)  laeva  marcentia  colla 
Sustentans,  dextraque  latus  :  singultibus  arctum 
Exhaurit  thoraca  dolor,  nec  vincla  coercent 
Undantem  fletu  galeam  :  cum  multa  gementi  635 
Pone  gravis  curvas  perfringit  lancea  costas. 

Exit  et  in  fratrem,  cognataque  pectora  telo 
Conserit :  ille  oculos  etiamnum  in  luce  natantes 
Sistit,  et  adspecta  germani  morte  resolvit. 

At  cui  vita  recens,  et  adhuc  in  vulnere  vires,  64C 
Hoi  tibi  complexus,  hsec  dent,  ait,  oscula  nati. 
Procubuere  pares  fatis,  (miserabile  votum 
Mortis,)  et  alterna  clauserunt  lumiua  dextra. 

Protinus  idem  ultro  jaculo  parmaque  Menoeten 
Proterrebat  agens,  trepidis  vestigia  retro  645 
Passibus  urgentem,  donec  defecit  iniqua  [bas 
Lapsus  humo,  pariterque  manus  distractus  in  am- 
Orat,  et  a  jugulo  nitentem  sustinet  hastam: 
Parce,  per  has  stellis  interlabentibus  umbras, 

Per  superos,  noctemque  tuam :  sine  tristia 
Thebas  650 

Nuntius  acta  feram,  vulgique  per  ora  paventis 
Contemto  te  rege  canam :  sic  irrita  nobis 
Tela  cadant,  nullique  tuum  penetrabile  ferro 
Pectus,  et  optanti  victor  reveharis  amico. 
Dixerat:  ille  nihil  vultum  mutatus,  Inanes  655 
Perdis,  ait,  lacrymas,  et  tu,  ni  fallor,  iniquo 
Pollicitus  mea  colla  duci :  nunc  arma,  diemque 
Projice  :  quid  sequeris  timid®  compendia  vitae  ? 
Bella  manent.  Simul  haec,  et  crassum  sanguine 
telum 

Jam  redit :  ille  super  dictis  infensus  amaris  660 
Prosequitur  victos:  Non  haec trieterica  vobis 
Nox  patrio  de  more  venit:  non  orgia  Cadmi 
Cernitis,  aut  avidas  Bacchum  scelerare  parentes. 
Nebridas  et  fragiles  thyrsos  portare  putastis 
Imbellem  ad  sonitum,  maribusque  incognita  veris 
Foeda  Celaenaea  committere  proelia  buxo  ?  666 

Hic  aliae  caedes,  alius  furor :  ite  sub  umbras, 

O  timidi,  paucique!  Haec  intonat :  attamen  illi 
Membra  negant,  lassusque  ferit  praecordia  sanguis. 
Jam  sublata  manus  cassos  defertur  in  ictus,  670 
Tardatique  gradus  :  clypeum  nec  sustinet  umbo 
Mutatum  spoliis:  gelidus  cadit  imber  anhelo 
Pectore  :  tum  crines  ardentiaque  ora  cruentis 
Roribus,  et  tetra  morientum  adspergine  manant. 
Ut  leo,  qui  campis  longe  custode  fugato  675 
Massylas  depastus  oves,  ubi  sanguine  multo 
Luxuriata  fames,  cervixque  et  tabe  gravatae 
Consedere  jubae,  mediis  in  csdibus  adstat 
/Eger,  hians,  victusque  cibis ;  nec  jam  amplius  ir® 
Crudescunt:  tantum  vacuis  ferit  aera  malis,  680 
Molliaque  ejecta  delambit  vellera  lingua. 

Ille  etiam  Thebas  spoliis  et  sanguine  plenus 
Isset,  et  attonitis  sese  populoque  ducique 
Ostentasset  ovans,  ni  tu,  Tritonia  virgo. 
Flagrantem,  multaque  operis  caligine  plenum  685 
Consilio  dignata  virum  :  Sate  gente  superbi 
CEneos,  absentes  cui  dudum  vincere  Thebas 
Annuimus,  jam  pone  modum,  nimiumque  secundis 
Parce  deis  :  huic  una  fides  optanda  labori: 
Fortuna  satis  usus  abi.  Restabat  acerbis  690 
Funeribus,  socioque  gregi  non  sponte  superstes 
Haemonides  (ille  haec  praeviderat,  omina  doctus 
Aeris,  et  nulla  deceptus  ab  alite)  Maeon, 

Nec  veritus  prohibere  ducem :  sed  fata  monentem 


Privavere  fide  vita  miserandus  inerti  69s 

Damnatur  :  trepido  Tydeus  immitia  mandat : 
Quisquis  es  Aonidum,  quem  crastina  munere 
nostro 

Manibus  exemtum  mediis  Aurora  videbit, 

Haec  jubeo  perferre  duci :  cinge  aggere  portas : 
Telanova:  fragiles  aevo  circumspice  muros :  700 
Praecipue  stipare  viros,  densasque  memento 
Multiplicare  acies  :  fumantem  hunc  adspice  late 
Ense  meo  campum :  tales  in  bella  venimus. 

Haec  ait :  et  meritae  pulchrum  tibi, Pallas,  honorem 
Sanguinea  de  strage  parat,  praedamque  jacentem 
Comportat  gaudens,  ingentiaque  acta  recenset. 
Quercus  erat  tenerae  jam  longum  oblita  juventae 
Aggere  camporum  medio,  quam  plurimus  ambi* 
Frondibus  incurvis  et  crudo  robore  cortex  : 

Huic  laeves  galeas,  perfossaque  vulnere  crebro71C 
Inserit  arma  ferens,  huic  truncos  ictibus  enses 
Subligat,  et  fractas  membris  spirantibus  hastas. 
Corpora  tunc  atque  arma  simul  cumulata  super¬ 
stans 

Incipit :  oranti  nox  et  juga  longa  resultant : 

Diva  ferox,  magni  decus  ingeniumque  parentis, 
Bellipotens,  cui  torva  genis  horrore  decoro  716 
Cassis,  et  adsperso  crudescit  sanguine  Gorgon, 
Nec  magis  ardentes  Mavors,  hastataque  pugnee 
Impulerit  Bellona  tubas,  huic  annue  sacro  : 

Seu  Pandionio  nostras  invisere  caedes  720 

Monte  venis,  sive  Aonia  devertis  Itone 
Laeta  choris,  seu  tu  Libyco  Tritone  repexas 
Lota  comas,  qua  te  bijugo  temone  frementem 
Intemeratarum  volucer  rapit  axis  equarum  : 
Nunc  tibi  fracta  virum  spolia,  informesque  dica¬ 
mus  725 

Exuvias:  at  si  patriis  Parthaonis  arvis 
Inferar,  et  reduci  pateat  mihi  Martia  Pleuron, 
Aurea  tunc  mediis  urbis  tibi  templa  dicabo 
Collibus,  Ionias  qua  despectare  procellas 
Dulce  sit,  et  flavo  tollens  ubi  vertice  pontum730 
Turbidus  objectas  Achelous  Echinadas  exit. 

Hic  ego  majorum  pugnas,  vultusque  tremendos 
Magnanimum  effingam  regum,  figamque  superbis 
Arma  tholis,  quaeque  ipse  meo  quaesita  revexi 
Sanguine,  quaeque  dabis  captis,  Tritonia,  The¬ 
bis.  735 

Centum  ibi  virgineis  votae  Calydonides  aris 
Actaeas  tibi  rite  faces,  et  ab  arbore  casta 
Nectent  purpureas  niveo  discrimine  vittas: 
Pervigilemque  focis  ignem  longaeva  sacerdos 
Nutriet,  arcanum  nunquam  inspectura  pudorem 
Tu  bellis,  tu  pace  feres  de  more  frequentes  741 
Primitias  operum,  non  indignante  Diana. 
Dixerat,  et  dulces  iter  instaurabat  ad  Argos. 


LIBER  TERTIUS. 


At  non  Aoniae  moderator  perfidus  aulae 
Nocte  sub  ancipiti,  quamvis  humentibus  astris 
Longus  ad  Auroram  superet  labor,  otia  somni 
Accipit:  invigilant  animo,  scelerisque  parati 
Supplicium  exercent  curae  :  tunc  plurima  versat  5 
Pessimus  in  dubiis  augur  timor  :  Hei  mihi !  cla¬ 
mat,  .  [armis 

Unde  morae  ’  (nam  prona  ratus,  facilemque  tot 


Tydea,  nec  numero  virtutem  animumque  repen¬ 
dit) 

Num  regio  diversa  viae?  num  missus  ab  Argis 
Subsidio  globus?  an  sceleris  data  fama  per  urbei 
Finitimas?  paucosne,  pater  Gradive,  manuve  11 
Legimus  indecores?  at  enim  fortissimus  illic 
Et  Chromi3,  et  Dorylas,  et  nostris  turribus  aequi 
Thespiad®,  totos  raperent  mihi  funditus  Argoe. 

Nec  tamen  ille  meis,  reor,  impenetrabilis  armis, 
>Ere  gerens  solidove  satos  adamante  lacertos. 
Venerat :  heu  segnes !  quorum  labor  haeret  in  uno, 
Si  conserta  manus.  Vario  sic  turbidus  aestu 
Angitur,  ac  sese  culpat  super  omnia,  qui  non 
Orantem  in  mediis  legatum  coetibus  ense  20 
Perculerit,  foedasque  palam  satiaverit  iras. 

Jam  pudet  incepti,  jam  poenitet:  ac  velut  ille 
Fluctibus  Ioniis  Calabrae  datus  arbiter  alno, 

Nec  rudis  undarum,  portus  sed  linquere  amicos 
Purior  Olenii  frustra  gradus  impulit  astri ;  25 

Cum  fragor  hiberni  subitus  Jovis,  omnia  mundi 
Claustra  tonant,  multusque polos  inclinat  Orion; 
Ipse  quidem  mallet  terras,  pugnatque  reverti. 
Fert  ingens  a  puppe  Notus :  tunc  arte  relicta 
Ingemit,  et  caecas  sequitur  jam  nescius  undas.  30 
Talis  Agenoreus  ductor  coeloque  morantem 
Luciferum, et  seros  maerentibus  increpat  ortus. 
Ecce  sub  occiduas  versae  jam  noctis  habenas. 
Astrorumque  obitus,  ubi  primum  maxima  Tethys 
Impulit  Eoo  cunctantem  Hyperiona  ponto,  35 
Ima  flagellatis,  signum  lugubre  malorum, 
Ponderibus  trepidavit  humus, motusque  Cithaeron 
Antiquas  dedit  ire  nives :  tunc  visa  levari 
Culmina,  septenaeque  jugo  concurrere  portae. 

Et  prope  sunt  causae  :  gelido  remeabat  Eoo  40 
Iratus  fatis  et  tristis  morte  negata 
Haemonides:  necdum  ora  patent,  dubiusque  notari 
Signa  dabat  magnae  longe  manifesta  ruinae 
Pianctuque,  et  gemitu  ;  lacrymas  nam  protinus 
omnes 

Fuderat  Haud  aliter  saltu  devertitur  orbus  45 
Pastor  ab  agrestum  nocturna  strage  luporum, 
Cujus  herile  pecus  sylvis  inopinus  abegit 
Imber,  et  hibernae  ventosa  cacumina  lunae  : 

Luce  patent  caedes :  domino  perferre  recentes 
Ipse  timet  casus,  haustaque  informis  arena  50 
Questibus  implet  agros, stabulique  silentia  magni 
Odit,  et  amissos  longo  ciet  ordine  tauros. 

Illum  congestae  portarum  ad  limina  matres 
Ut  solum  videre  (nefas),  nulla  agmina  circum 
Magnanimosque  duces, nihil  ausae  quaerere, tollunt 
Clamorem,  bello  qualis  supremus  apertis  56 
Urbibus,  aut  pelago  jam  descendente  carina. 

Ut  primum  invisi  cupido  data  copia  regis : 

Hanc  tibi  de  tanto  donat  ferus  agmine  Tydeus 
Infelicem  animam,  sive  haec  sententia  divum,  60 
Seu  fortuna  fuit,  seu,  quod  pudet  ire  fateri, 

Vis  invicta  viri :  vix  credo  et  nuntius,  omnes 
Procubuere,  omnes:  nocti3  vaga  lumina  testor. 
Et  sociflm  manes,  et  te,  mala,  protinus,  ales,  [astu 
Qua  redeo,  non  hanc  lacrymis  meruisse,  nec 
Crudelem  veniam,  atque  inhonorae  munera  lucis. 
Sed  mihi  jussa  deftm,  placitoque  ignara  moveri 
Atropos,  atque  olim  non  haec  data  janua  leti 
Eripuere  necem.  Jamque  ut  mihi  prodiga  vitae 
Pectora,  et  extremam  nihil  horrescentia  mortem 
Adspicias;  bellum  infandum,  ominibusque  nega- 
Movisti,  funeste,  aciem,  dum  pellere  leges,  [tam 
Et  consanguineo  g'iscis  regnare  superbus 
Exsule  :  te  series  orbarum  excisa  domorum 
Planctibus  assiduis,  te  diro  horrore  volantes  75 
Quinquaginta  animae  circum  noctesque  diesque 
Adsilient :  neque  enim  ipse  moror.  Jam  move¬ 
rat  iras 

Rex  ferus,  et  tristes  ignescunt  sanguine  vultus. 
Inde  ultro  Phlegyas,  et  non  cunctator  iniqui 
Labdacus  (hos  regni  ferrum  penes)  ire,  manuque 
Proturbare  parant :  sed  jam  nudaverat  ensem  81 
Magnanimus  vates ,  et  nunc  trucis  ora  tyranni. 


Nunc  ferrum  adspectans.  Nunquam  tibi  sanguinis 
hujus 

Jus  erit,  aut  magno  feries  imperdita  T*deo 
Pectora :  vado  equidem  exsultans,  ereptaque  fata 
Insequor,  et  comites  feror  exspectatus  ad  umbras. 
Te  superis, fratrique. .  .Et  jam  media  orsa  loquentis 
Abstulerat  plenum  capulo  latus:  ille  dolori 
Pugnat,  et  ingentem  nixu  duplicatus  in  ictum 
Corruit,  extremisque  anim»  singultibus  errans 90 
Alternus  nunc  ore  venit,  nunc  vulnere  sanguis. 
Excussae  procerum  mentes,  turbataque  mussant 
Concilia.  Ast  illum  conjux  fidique  parentes 
Servantem  vultus,  et  torvum  morte  peracta. 

Non  longum  reducem  laetati,  in  tecta  ferebant.  95 
Sed  ducis  infandi  rabidae  non  hactenus  irae 
Stare  queunt :  vetat  igne  rapi,  pacemque  se¬ 
pulcri 

Impius  ignaris  nequicquam  manibus  arcet. 

Tu  tamen  egregius  fati  mentisque,  nec  unquam 
Indignum  passure  situm,  qui  cominus  ausus  100 
Vadere  contemtum  regis,  quaque  ampla  veniret 
Libertas  sancire  viam :  quo  carmine  dignam, 
Quo  satis  ore  tuis  famam  virtutibus  addam, 
Augur  amate  deis  ?  non  te  coelestia  frustra 
Edocuit,  lauruque  sua  dignatus  Apollo  est :  105 
Et  nemorum  Dodona  parens,  Cirrhseaque  virgo 
Audebit  tacito  populos  suspendere  Phoebo. 

Nunc  quoque  Tartareo  multum  divisus  Averno 
Elysias,  i,  carpe  plagas:  ubi  manibus  axis 
Invius  Ogygiis,  nec  sontis  iniqua  tyranni  110 
J ussa  valent.  Durant  habitus,  et  membra  cruentis 
Inviolata  feris,  nudoque  sub  axe  jacentem 
Et  nemus, et  tristis  volucrum  reverentia  servat. 
At  nuptae  exanimes,  puerique,  aegri  que  parentes 
Moenibus  effusi  per  plana,  per  invia  passim  [runt. 
Quisque  suas  avidi  ad  lacrymas,  miserabile,  cur- 
Certamen  :  quos  densa  gradu  comitantur  euntes 
Millia  solandi  studio  ;  pars  visere  flagrant 
Unius  ecta  viri,  et  tantos  in  nocte  labores. 

Fervet  iter  gemitu,  et  plangoribus  arva  reclamant. 
Ut  vero  infames  scopulos  sylvamque  nefandam 
Perventum,  ceu  nulla  prius  lamenta,  nec  atri 
Manassent  imbres,  sic  ore  miserrimus  uno 
Exoritur  fragor,  adspectuque  accensa  cruento 
Turba  furit:  stat  sanguineo  discissus  amictu  125 
Luctus  atrox,  csesoque  invitat  pectore  matres. 
Scrutantur  galeas  frigentum,  inventaque  mon¬ 
strant 

Corpora,  prociduae  super  extemosque,  suosque. 
Hae  pressant  in  tabe  comas,  hae  lumina  signant, 
Vulneraque  alta  replent  lacrymis:  pars  spicula 
dextra  [tant 

Nequicquam  parcente  trahunt ;  pars  molliter  ap- 
Brachia  trunca  loco,  et  cervicibus  ora  reponunt. 
At  vaga  per  dumos,  vacuique  in  pulvere  campi. 
Magna  parens  juvenum,  gemini  tunc  funeris,  Ide, 
Squalentem  sublata  comam,  liventiaque  ora  135 
Ungue  premens,  nec  jam  infelix  miserandaque, 
verum  [passim 

Terror  inest  lacrymis,  per  et  arma  et  corpora 
Canitiem  impexam  dira  tellure  volutans 
Quaerit  inops  natos,  omnique  in  corpore  plangit 
Thessalis  haud  aliter  bello  gavisa  recenti,  140 
Cui  gentile  nefas  hominem  revocare  canendo. 
Multifida  attollens  antiqua  lumina  cedro,  [tum 
Nocte  subit  campos,  versatque  in  sanguine  func- 
Vulgus,  et  explorat  manes,  cui  plurima  busto 
Imperet  ad  superos:  animarum  maesta  queruntur 
Concilia,  et  nigri  pater  indignatur  Averni.  148 
Illi  in  secessu  pariter  sub  rupe  jacebant 

Felices,  quos  una  dies,  manus  abstulit  una. 
Pervia  vulneribus  media  trabe  pectora  nexi. 

Ut  vidit,  lacrymisque  oculi  patuere  profusis:  150 
Hosneego  complexus  genitrix,  haec  oscula,  nati. 
Vestra  tuor  ?  sic  vos  extremo  in  fine  ligavit 
Ingenium  crudele  necis  ?  quae  vulnera  tractem, 
Quae  prius  ora  premam  ?  vosne  illa  potentia 
matris, 

Vos  dteri  fortuna  mei,  qua  tangere  divos  155 
Rebar,  et  Ogygias  titulis  anteire  parentes  ? 

At  quanto  melius,  dextraque  in  sorte  jugatae. 
Quis  steriles  thalami,  nulloque  ululata  dolore 
Respexit  Lucina  domum !  mihi  quippe  malorum 
Causa  labor.  Sed  nec  bellorum  in  luce  patenti 
Gonsjficui  factis,  aeternaque  gentibus  ausi,  161 
Quaesistis  miserae  vulnus  memorabile  matri ; 

Sed  mortem  obscuram,  miserandaque  funera 
passi. 

Heu  quantus  furto  eruor,  et  sine  laude  jacetis  ! 
Quin  ego  non  dextras  miseris  complexibus  ausim 
Dividere,  et  tanti  consortia  rumpere  leti :  166 

Ite  diu  fratres,  indiscretique  supremis 
Ignibus,  et  caros  urna  confundite  manes. 

Nec  minus  interea  digesta  strage  suorum 
Hinc  Chthonium  conjux,  hinc  mater  Penthea 
clamat  170 

Astyoche,  puerique  rudes  tua,  Phaedime,  proles 
Amissum  didicere  patrem,  Marpissaque  pactum 
Phyllea;  sanguineumque  lavant  Acamanta  so¬ 
rores. 

Tunc  ferro  retegunt  sylvas,  collisque  propinqui 
Annosum  truncant  apicem, qui  conscius  actis  175 
Noctis,  et  inspexit  gemitus.  Ibi  grandior  sevo 
Ante  rogos,  dum  quisque  suo  nequit  igne  revelli. 
Concilium  infaustum  dictis  mulcebat  Alethes  : 
Saepe  quidem  infelix,  varioque  exercita  ludo 
Fatorum  gens  nostra  fuit,  Sidonius  ex  quo  180 
Hospes  in  Aonios  iecit  sata  ferrea  sulcos. 

Unde  novi  fetus,  et  formidata  colonis 
Arva  suis  :  sed  nec  veteris  cum  regia  Cadmi 
Fulmineum  in  cinerem  monitis  Junonis  iniquae 
Consedit,  neque  funerea  cum  laude  potitus  185 
Infelix  Athamas  trepido  de  monte  veniret,  [chum, 
Semianimem  heu  laeto  referens  clamore  Lear- 
Hic  gemitus  Thebis  :  nec  tempore  clarius  illo 
Phoenissae  sonuere  domus,  cum  lassa  furorem 
Vicit,  etad  comitum  lacrymas  expavit  Agave.  190 
Una  dies  similis  fato,  specieque  malorum 
iEqua  fuit,  qua  magniloquos  luit  impia  flatus 
Tantalis,  innumeris  cum  circumfusa  ruinis 
Corpora  tot  raperet  terra,  tot  quaereret  ignes. 
Talis  erat  vulgi  status,  et  sic  urbe  relicta  195 
Prirnaevique  senes,  et  longo  examine  matres 
Invidiam  planxere  deis,  miseroque  tumultu 
Bina  per  ingentes  stipabant  funera  portas,  [aetas, 
Meque  ipsum  memini,  necdum  apta  doloribus 
Flesse  tamen,  gemituque  meos  aequasse  parentes. 
Illa  tamen  superi.  Nec  quod  tibi,  Delia,  castos 
Prolapsum  ad  fontes,  specula  temerante  profana, 
Heu  dominum  insani  non  agnovere  Molossi, 
Deflerim  magis,  aut  verso  quod  sanguine  fluxit 
In  subitos  regina  lacus:  sic  dira  sororum  205 
Pensa  dabant,  visumque  Jovi.  Nunc  regis  iniqui 
Ob  noxam  immeritos,  patriae  tot  culmina,  cives 
Exuimus;  nec  adhuc  calcati  foederis  Argos 
Fama  subit,  et  jam  bellorum  extrema  dolemus. 
Quantus  equis,  quantusque  viris  in  pulvere  crasso 
Sudor  !  io  quanti  crudele  rubebitis  amnes!  21 1 
Viderit  haec  bello  viridis  manus :  ast  ego  doner 
Dum  licet  igne  meo,  terraque  insternar  avita 


Haec  senior,  multumque  nefas  Eteoclis  acerbat. 
Crudelem  infandumque  vocans,  poenasque  datu- 
Unde  ea  libertas  ?  juxta  illi  finis,  et  aetas  [rum 
Tota  retro,  seraeque  velit  decus  addere  morti. 

Haec  sator  astrorum  jamdudum  e  vertice  mundi 
Prospectans,  primoque  imbutas  sanguine  gentes 
Gradivum  acciri  propere  jubet.  Ille  furentes  220 
Bislonas,  et  Geticas  populatus  caedibus  urbes. 
Turbidus  aetherias  currus  urgebat  ad  arces. 
Fulmine  cristatum  galeae  jubar,  armaque  in  auro 
Tristia,  terrificis  monstrorum  animata  figuris, 
Incutiens :  tonat  axe  polus,  clypeique  cruenta 
Lux  rubet,  et  solem  longe  ferit  aemulus  orbis.  226 
Hunc  ubi  Sarmaticos  etiamnum  efflare  labores 
Jupiter,  et  tota  perfusum  pectora  belli 
Tempestate  videt :  Talis  mihi,  nate,  per  Argos, 
Talis  abi;  sic  ense  madens,  ac  nubilus  ira.  230 
Exturbent  resides  frenos,  et  cuncta  perosi 
Te  cupiant,  tibi  praecipites  animasque  manusque 
Devoveant ;  rape  cunctantes,  et  foedera  turba 
Quae  dedimus :  tibi  fas  ipsos  incendere  bello 
Coelicolas,  pacemque  meam  :  jam  semina  pugnae 
Ipse  dedi :  remeat  portans  immania  Tydeus  236 
Ausa  ducis,  scelus,  et  turpis  primordia  belli, 
[Insidias,  fraudesque,  suis  quas  ultus  in  armis.] 
Adde  fidem.  Vos,  o  superi,  meus  ordine  sanguis. 
Ne  pugnate  odiis,  neu  me  tentare  precando  240 
Certetis:  sic  fata  mihi,  nigraeque  sororum 
Juravere  colus:  manet  haec  ab  origine  mundi 
Fixa  dies  bello,  populique  in  proelia  nati. 

Quod  ni  me  veterum  poenas  sancire  malorum 
Gentibus,  et  diros  sinitis  punire  nepotes,  245 
Arcem  hanc  aeternam,  mentis  sacraria  nostrae. 
Testor,  et  Elysios  etiam  mihi  numina  fontes. 

Ipse  manu  Thebas,  correptaque  moenia  fundo 
Excutiam,  versasque  solo  super  Inacha  tecta 
Effundam  turres,  ac  stagna  in  caerula  vertam  250 
Imbre  superjecto:  licet  ipsa  in  turbine  rerum 
Juno  suos  colles  templumque  amplexa  laboret. 
Dixit:  et  attoniti  jussis  (mortalia  credas  [bant. 
Pectora)  sic  cuncti  vocemque  animosque  tene- 
Non  secus  ac  longa  ventorum  pace  solutum  255 
iEquor,  et  imbelli  recubant  ubi  littora  somno, 
Sylvarumque  comas,  et  abacto  flamine  nubes 
Mulcet  iners  aestas :  tunc  stagna,  lacusque  sonori 
Detumuere  :  tacent  exhausti  solibus  amnes. 
Gaudet  ovans  jussis,  et  adhuc  temone  calenti 
Fervidus,  in  laevum  torquet  Gradivus  habenas. 
Jamque  iter  extremum,  ccelique  abrupta  tenebat 
Cum  Venusante  ipsos  nulla  formidine  gressum 
Figit  equos :  cessere  retro,  jam  jamque  rigentes 
Suppliciter  posuere  jubas:  tunc  pectora  summo 
Acclinata  jugo,  vultumque  obliqua  madentem. 
Incipit:  interea  dominae  vestigia  juxta 
Spumantem  proni  mandunt  adamanta  jugales : 
Bella  etiam  in  Thebas,  socer  o  pulcherrime,  bella 
Ipse  paras,  ferroque  tuos  abolere  nepotes  ?  270 

Nec  genus  Harmonies,  nec  te  connubia  coelo 
Festa,  nec  haequicquam  lacrymse,  furibunde,  mo¬ 
rantur?  [lictus, 

Criminis  haec  merces?  hoc  fama  pudorque  re- 
Hoc  mihi  Lemniacae  de  te  meruere  catenae  ? 
Perge  libens:  at  non  eadem  Vulcania  nobis  275 
Obsequia,  et  laesi  servit  tamen  ira  mariti. 

Illum  ego  perpetuis  mihi  desudare  caminis 
Si  jubeam,  vigilesque  operi  transmittere  noctes. 
Gaudeat,  ornatusque  novos,  ipsique  laboret 
Arma  tibi :  tu  sed  scopulos  et  aena  precando 
Flectere  corda  paro :  solum  hoc  tamen  anxia, 
solum 

Obtestor,  quid  me  Tyrio  sociare  marito 
Progeniem  caram,  infaustisque  dabas  Hymenaeis; 
Dum  fore  praeclaros  armis,  et  vivida  rebus 
Pectora  vipereo  Tyrios  de  sanguine  jactas,  285 
Demissumque  Jovis  serie  genus  ?  ah  mea  quanto 
Sithonia  mallem  nupsisset  virgo  sub  Arcto 
Trans  Boream, Thracasque  tuos.  Indigna  parumne 
Pertulimus,  divae  Veneris  quod  filia  longum 
Reptat,  et  Illyricas  ejectat  virus  in  herbas  ?  290 
Nunc  gentem  immeritam. .  .Lacrymasnon  pertulit 
Reliipotens :  hastam  laeva  transumit, et  alto,  [ultra 
Haud  mora,  desiluit  curru,  clypeoque  receptam 
Laedit  in  amplexu,  dictisque  ita  mulcet  amicis : 
O  mihi  bellorum  requies,  et  sacra  voluptas,  295 
IJnaque  pax  animo,  soli  cui  tanta  potestas 
Divorumque  hominumque  meis  occurrere  telis 
Impune,  et  media  quamvis  in  caede  frementes 
Hos  adsistere  equos,  hunc  ensem  avellere  dextra  s 
"fec  mihi  Sidonii  genitalia  foedera  Cadmi,  300 
Nec  tua  cara  fides  (ne  falsa  incessere  gaude) 
Exciderant :  prius  in  patrui  deus  infera  mergar 
Stagna,  et  pallentes  agar  exarmatus  ad  umbras. 
Sed  nunc  fatorum  monitus,  mentemque  supremi 
Jussus  obire  patris,  (neque  enim  Vulcania  tali 
Imperio  manus  apta  legi,)  quo  pectore  contra 
Ire  Jovem,  dictasque  parem  contemnere  leges? 
Cui  modo  (pro  vires)  terras,  coelumque,  fretum- 
Attremereoranti,  tantosque  ex  ordine  vidi  [que 
Delituisse  deos.  Sed  ne  mihi  corde  supremos 
Concipe,  cara,  ftietus :  quando  haec  mutare  po¬ 
testas  31 1 

Nulla  datur,  cum  jam  Tyriis  sub  moenibus  ambae 
Bellabunt  gentes,  adero,  et  socia  arma  juvabo. 
Tunc  me  sanguineo  late  defervere  campo 
Res  super  Argolicas  haud  sic  dejecta  videbis: 
Hoc  mihi  jus,  nec  fata  vetant.  Sic  orsus,  aperto 
Flagrantes  immisit  equos  :  non  ocius  alti 
In  terras  cadit  ira  Jovis,  si  quando  nivalem 
Othryn,  et  Arctoae  gelidum  caput  institit  Ossae, 
Armavitque  in  nube  manum:  volat  ignea  moles 
Saeva  dei  mandata  ferens,  coelumque  trisulca  321 
Territat  omne  coma,  jamdudum  aut  ditibus  agris 
Signa  dare,  aut  ponto  miseros  involvere  nautas. 

Jamque  remensus  iter  fesso  Danaeia  Tydeus 
Arva  gradu,  viridisque  legit  devexa  Prosymnae, 
Terribilis  visu :  stant  fulvi  pulvere  crines :  326 
Squalidus  ex  humeris  cadit  alta  in  vulnera  sudor, 
Insomnesque  oculos  rubor  excitat,  oraque  retro 
Sorbet  anhela  sitis ;  mens  altum  spirat  honorem 
Conscia  factorum.  Sic  nota  in  pascua  taurus  330 
Bellator  redit,  adverso  cui  colla  suoque 
Sanguine,  proscissisque  natant  palearibus  armi : 
Tunc  quoque  lassa  tumet  virtus,  multumque  su¬ 
perbit 

Pectore  despecto  :  vacua  jacet  hostis  arena 
Turpe  gemens,  crudosque  vetat  sentire  dolores. 
Talis  erat.  Medias  etiam  non  destitit  urbes,  336 
Quicquid  et  Asopon  veteresque  interjacet  Argos, 
Inflammare  odiis,  multumque  et  ubique  retexens 
Legatum  sese  Graia  de  gente  petendis 
Isse  super  regnis  profugi  Polynicis,  at  inde  340 
Vim,  noctem,  scelus,  arma,  dolos,  ea  foedera  pas- 
Regis  Echionii ;  fratri  sua  jura  negari.  [sum 
Prona  fides  populis:  deus  omnia  credere  suade-t 
Armipotens,  geminatque  acceptos  fama  pavores. 
Utque  introgressus  portas  (et  forte  verendos  345 
Concilio  pater  ipse  duces  cogebat  Adrastus) 
Improvisus  adest,  jam  illinc  a  postibus  aulae 
Vociferans:  Arma, arma,  viri,  tuque optime  Lernae 
Ductor,  magnanimum  si  quis  tibi  sanguis  avorum 


Arma  para.  Nasqtram  pietas,  non  gentibus 
aequum  350 

Fas,  aut  cura  Jovis :  melius  legatus  adissem 
Sauromatas  avidos,  servatoremque  cruentum 
Bebrycii  nemoris.  Nec  jussa  incuso,  pigetve 
Officii ;  juvat  isse,  juvat,  Thebasque  nocentes 
Explorasse  manu.  Bello  me,  credite,  bello,  355 
Ceu  turrim  validam,  aut  arctam  compagibus  ur- 
Delecti  insidiis  instructique  omnibus  armis  [bem, 
Nocte  doloque  viri  nudum  ignarumque  locorum 
Nequicquam  clausere ;  jacent  in  sanguine  mixti 
Ante  urbem  vacuam.  Nunc  o,  nunc  tempus  ir 
hostes,  360 

Dum  trepidi  exsanguesque  metu,  dum  funera 
portant;  [fessus 

Dum  capulo  nondum  manus  excidit.  Ipse  ego, 
Quinquaginta  illis  heroum  immanibus  umbris. 
Vulneraque  ista  ferens  putri  insiccata  cruore. 
Protinus  ire  peto.  Trepidi  de  sedibus  adstant 
Inachidae  :  cunctisque  prior  Cadmeius  heros 
Accurrit  vultum  dejectus,  et.  En  ego  divis 
Invisus,  vitaeque  nocens,  haec  vulnera  cerno 
Integer?  hosne  mihi  reditus,  germane,  parabas? 
In  me  haec  tela  dabas  ?  pro  vitae  foeda  cupido ! 
Infelix,  facinus  fratri  tam  grande  negavi.  371 
Et  nunc  vestra  quidem  maneant  in  pace  serena 
Moenia,  nec  vobis  tanti  sim  causa  tumultus, 
Hospes  adhuc :  scio,  nec  me  adeo  res  dextra 
levavit, 

Quam  durum  natis,  thalamo  quam  triste  revelli, 
Quam  patria :  non  me  ullius  domus  anxia  culpet, 
Respectentque  truces  obliquo  lumine  matres. 
Ibo  libens  certusque  mori;  licet  optima conjux 
Auditusque  iterum  revocet  socer :  hunc  ege 
Thebis,  [Tydeu, 

Hunc,  germane,  tibi  jugulum,  et  tibi,  maxime 
Debeo.  Sic  variis  praetentat  pectora  dictis,  381 
Obliquatque  preces  :  commotae  questibus  irae. 
Et  mixtus  lacrymis  caluit  dolor:  omnibus  ultro 
Non  juvenum  modo,  sed  gelidis  et  inertibus  aevo 
Pectoribus  mens  una  subit,  viduare  penates, 
Finitimasadhibere  manus, jamque  ire:  sed  altus 
Consiliis  pater,  imperiique  haud  flectere  molem 
Inscius;  Ista  quidem  superis,  curaeque  medenda 
Linquite,  quaeso,  meae  :  nec  te  germanus  inulto 
Sceptra  geret,  neque  vos  avidi  promittere  bellum. 
At  nunc  egregium  tantoque  in  sanguine  ovantem 
Excipite  CEniden,  animosque  et  pectora  laxet 
Sera  quies  :  nobis  dolor  haud  rationis  egebit. 
Turbati  extemplo  comites,  et  pallida  conjux, 
Tydea  circum  omnes  fessum  bellique  viaeque 
Stipantur.  Laetus  mediis  in  sedibus  aulae  396 
Constitit,  ingentique  exceptus  terga  columna. 
Vulnera  dum  lymphis  Epidaurius  eluit  Idmon, 
Nunc  velox  ferro,  nunc  ille  potentibus  herbis 
Mitior,  ipse  alta  seductus  mente  renarrat  400 
Principia  irarum,  quaeque  orsus  uterque  vicissim, 
Quis  locus  insidiis,  tacito  quae  tempora  bello, 
Qui  contra  quantique  duces,  ubi  maximus  illi 
Sudor,  et  indicio  servatum  Maeona  tristi, 
Exponit;  cui  fida  manus,  proceresque,  socerque 
Adstupet  oranti,  Tyriusque  incenditur  exsul.  406 
Solverat  Hesperii  devexo  margine  ponti 
Flagrantes  sol  pronus  equos,  rutilamque  lavabat 
Oceani  sub  fonte  comam;  cui  turba  profundi 
Nereos,  et  rapidis  accurrunt  passibus  Horae ;  410 
Frenaque,  et  auratae  textum  sublime  coronae 
Deripiunt :  laxant  roseis  humentia  loris 
Pectora :  pars  meritos  vertunt  ad  molle  jugales 
Gramen,  et  erecto  currum  temone  supinant. 

Nox  subiit,  curasque  hominum,  motusque  fera- 

Composuit,  nigroque  polos  involvit  amictu.  416 
Illa  quidem  cunctis,  sed  non  tibi  mitis,  Adraste, 
Labdacioque  duci :  nam  Tydea  largus  habebat 
Perfusum  magna  virtutis  imagine  somnus. 

Et  jam  noctivagas  inter  deus  armiger  umbras 
Desuper  Arcadiae  fines,  Nemeaeaque  rura,  421 
Taenariumque  cacumen,  ApollineasqueTherapnas 
Armorum  tonitru  ferit,  et  trepidantia  corda 
Implet  amore  sui.  Comunt  Furor  Iraque  cristas, 
Frena  ministrat  equis  Pavor  armiger :  at  vigil 
omni  425 

Fama  sono  varios  rerum  succincta  tumultus 
Ante  volat  currum,  flatuque  impulsa  gementum 
Alipedum,  trepidas  denso  cum  murmure  plumas 
Excutit:  urget  enim  stimulis  auriga  cruentis 
Facta,  infecta  loqui,. curruque  infestus  ab  alto 
Terga  comasque  deae  Scythica  pater  increpat 
Qualis  ubi  iEolio  dimissos  carcere  ventos  [hasta. 
Dux  prae  se  Neptunus  agit,  magnoque  volantes 
Injicit  ^Egseo:  tristis  comitatus  eunti  [fundae, 
Circum  lora  fremunt  nimbique  hiemesque  pro- 
Nubilaque,  et  vulso  terrarum  sordida  fundo 
Tempestas  :  dubiae  motis  radicibus  obstant 
Cyclades :  ipsa  tua  Mycono  Gyaroque  revelli, 
Dele,  times,  magnique  fidem  testaris  alumni. 
Septima  jam  nitidum  terris  Aurora  deisque  440 
Purpureo  vehit  ore  diem,  Perseius  heros 
Cum  primum  arcana  senior  sese  extulit  aula, 
Multa  super  bello  generisque  tumentibus  amens 
Incertusque  animi,  daret  armis  jura,  ferosque 
Gentibus  incuteret  stimulos,  an  frena  teneret  445 
Irarum,  et  motos  capulis  adstringeret  enses. 

Hinc  pacis  tranquilla  movent,  atque  inde  pudori 
Foeda  quies,  flectique  nova  dulcedine  pugnae 
Difficiles  populi.  Dubio  sententia  tandem 
Sera  placet,  vatum  mentes,  ac  provida  veri  450 
Sacra  movere  defim.  Solers  tibi  cura  futuri, 
Amphiarae,  datur,  juxtaque  Amythaone  cretus. 
Jam  senior,  sed  mente  virens  Phoeboque,  Melam- 
Adsociat  passus  :  dubium  cui  dexter  Apollo,  [pus 
Oraque  Cirrhaea  satiarit  largius  unda.  455 

Principio  fibris  pecudumque  in  sanguine  divos 
Explorant :  jam  tum  pavidis  maculosa  bidentum 
Corda  negant,  diraque  nefas  minitantia  vena. 

Ire  tamen,  vacuoque  sedet  petere  omina  coelo. 
Mons  erat  audaci  seductus  in  aethera  dorso,  460 
(Nomine  Lernaei  memorant  Aphesanta  coloni,) 
Gentibus  Argolicis  olim  sacer :  inde  ferebant 
Nubila  suspenso  celerem  temerasse  volatu 
Persea,  cum  raptos  pueri  perterrita  mater 
Prospexit  de  rupe  gradus,  ac  paene  secuta  est. 
Huc  gemini  vates  sanctam  canentis  olivae  466 
Fronde  comam,  et  niveis  ornati  tempora  vittis 
Evadunt  pariter,  madidos  ubi  lucidus  agros 
Ortus,  et  algentes  laxavit  sole  pruinas. 

Ac  prior  CEclides  solita  prece  numen  amicat : 
Jupiter  omnipotens,  nam  te  pernicibus  alis  471 
Addere  consilium,  volucresque  implere  futuri. 
Ominaque  et  causas  coelo  deferre  latentes 
Accipimus  :  non  Cirrha  deum  promiserit  antro 
Certius,  aut  frondes  lucisquas  fama  Molossis475 
Chaonias  sonuisse  tibi:  licet  aridus  Hammon 
Invideat,  Lyciaeque  parent  contendere  sortes, 
Niliacumque  pecus,  patrioque  aequalis  honori 
Branchus,  et  undosae  qui  rusticus  accola  Pisa; 
Pana  Lycaonia  nocturnum  exaudit  in  umbra  :480 
Ditior  ille  animi,  cui  tu,  Dictaee,  secundas 
Impu. eris  manifestus  aves  :  mirum  unde,  sed  olim 


Hic  honor  alitibus :  superae  seu  conditor  aulae 
Sic  dedit,  effusum  Chaos  in  nova  semina  texens ; 
Seu  quia  mutatre,  nostraque  ab  origine  versis  485 
Corporibus  subiere  Notos  :  seu  purior  axis, 
Amotumque  nefas,  et  rarum  insistere  terris 
Vera  docent :  tibi  summa, saior  terraeque deflmque, 
Scire  licet :  nos  Argolicae  primordia  pugnae, 
Venturumque  sinas  coeio  praenosse  laborem.  490 
Si  datur,  et.  duris  sedet  haec  sententia  Parcis 
Solvere  Echionias  Lernaea  cuspide  portas, 

Signa  feras,  lasvusque  tones  :  tunc  omnis  in  astris 
Consonet  arcana  volucris  bona  murmura  lingua. 
Si  prohibes,  hic  necte  moras,  dextrisque  pro¬ 
fundum  495 

Alitibus  praetexe  diem.  Sic  fatus,  et  alto 
Membra  locat  scopulo  :  tunc  plura,  ignotaque 
jungit 

Numina,  et  immensi  fruitur  caligine  mundi. 
Postquam  rite  diu  partiti  sidera,  cunctas 
Perlegere  animis,  oculisque  sequacibus  auras  ,• 
Tunc  Amythaonius  longo  post  tempore  vates  :501 
Nonne  sub  excelso  spirantis  limite  coeli, 
Amphiarae,  vides,  cursus  ut  nulla  serenos 
Ales  agat,  liquidoque  polum  complexa  meatu 
Pendeat,  aut  fugiens  placabile  plauserit  omen  ? 
Non  comes  obscurus  tripodum, non  fulminis  ardens 
Vector  adest,  flavaeque  sonans  avis  unca  Minervae : 
Non  venit  auguriis  melior:  quin  vultur,  et  alt,:<> 
Desuper  accipitres  exsultavere  rapinis. 

Monstra  volant,  dirae  strident  in  nube  volucres, 
Nocturnaeque  gemunt  striges,  et  feralia  bubo  51 1 
Damna  canens.  Quae  prima  deum  portenta  se¬ 
quemur  ? 

Hisne dari, Thymbraee,  polum  ?  simul  ora  recurvo 
Ungue  secant  rabidae,  planctumque  imitantibus  alia 
Exagitant  Zephyros,  et  pl-umea  pectora  caedunt. 
Ille  sub  haec:  Equidem  varii,  pater,  omina  Phoebi 
Saepe  tuli,  jam  tunc  prima  cum  pube  virentem 
Semideos  inter  pinus  me  Thessala  reges 
Duceret ;  hic  casus  terraeque  marisque  canentem 
Obstupuere  duces,  nec  me  ventura  locuto  520 
Saepius  in  dubiis  auditus  Iasone  Mopsus. 

Sed  similes  non  ante  metus,  aut  astra  notavi 
Prodigiosa  magis ;  quanquam  majora  parantur. 
Huc  adverte  animum  :  clara  regione  profundi 
yEtheris  innumeri  statuerunt  agmina  cygni ;  525 
Sive  hos  Strymonia  Boreas  ejecit  ab  Arcto, 

Seu  fecunda  refert  placidi  clementia  Nili. 
Fixerunt  cursus :  hac  rere  in  imagine  Thebas. 
Nam  sese  immoti  gyro,  atque  in  pace  silentes, 
Ceu  muris  valloque,  tenent :  sed  fortior  ecce  53 (l 
Adventat  per  inane  cohors :  septem  ordine  fulvo 
Armigeros  summi  Jovis  exsultante  caterva 
Intuor  :  Inachii  sunt  hi  tibi  (concipe)  reges. 
Invasere  globum  nivei  gregis,  uncaque  pandunt 
Caedibus  ora  novis,  et  strictis  unguibus  instant. 
Cernis  inexperto  rorantes  sanguine  ventos,  586 
Et  plumis  stillare  diem?  quam  saeva  repente 
Victores  agitat  leto  Jovis  ira  sinistri ! 

Hic  excelsa  petens  subita  face  solis  inarsit, 
Submisitque  animos:  illum  vestigia  adortum 
Majorum  volucrum  tenerae  deponitis  alae:  54! 
Hic  hosti  implicitus  pariter  ruit:  hunc  fuga  retro 
Volvit  agens  sociae  linquentem  fata  calervae: 

Hic  nimbo  glomeratus  obit :  hic  praepete  viva 
Pascitur  immoriens :  spargit  cava  nubila  sanguis. 
Quid  furtim  lacrymas  ?  illum,veneiandeMelampu, 
Qui  cadit,  agnosco.  Trepidos  sic  mole  futuri, 
Cunctaque  jam  rerum  certa  sub  imagine  passos 
Terror  habet  vates  :  piget  irrupisse  volantum 

Concilia,  et  coelo  mentem  insertasse  vetanti  ;  550 
Audifique  odere  deos.  Unde  iste  per  orbem 
Primus  venturi  miseris  animantibus  seger 
Crevit  amor  ?  divfimne  feras  hoc  munus,  an  ipsi 
Gens  avida,  et  parto  non  unquam  stare  quieti  ? 
Eruimus  quae  prima  dies,  ubi  terminus  aevi,  555 
Quid  bonus  ille  deum  genitor,  quid  ferrea  Clotho 
Cogitet :  hinc  fibrae,  et  volucrum  per  nubila  sermo. 
Astrorumque  vices,  numerataque  semita  lunae 
Thessalicumque  nefas.  At  non  prior  aureus  ille 
Sanguis  avum,  scopulisque  satae  vel  robore 
gentes  [que 

Mentibus  hoc  ausae:  sylvasamor  unus  humum- 
Edomuisse  manu :  quid  crastina  volveret  aetas 
Scire  nefas  homini.  Nos  pravumac  debile  vulgus 
Scrutati  penitus  superos  :  hinc  pallor  et  irae, 

Hinc  scelus,  insidiaeque,  et  nulla  modestia  voti. 
Ergo  manu  vittas,  damnataque  vertice  serta  566 
Deripit,  abjectaque  inhonorus  fronde  sacerdos 
Inviso  de  monte  redit.  Jam  bella  tubaeque 
Cominus,  absentesque  fremunt  sub  pectoreThebae. 
Ille  nec  adspectum  vulgi,  nec  fida  tyranni  570 
Colloquia,  aut  coetus  procerum  perferre,  sed  atra 
Sede  tegi,  et  superfim  clausus  negat  acta  fateri. 

Te  pudor  et  curae  retinent  per  rura,  Melampu. 
Bisseno  premit  ora  die,  populumque  ducesque 
Extrahit  incertis.  Et  jam  suprema  Tonantis  575 
Jussa  fremunt, agrosque  viris,  annosaque  vastant 
Oppida :  bellipotens  prae  se  deus  agmina  passim 
Mille  rapit :  liquere  domos,  dilectaque  laeti 
Connubia,  et  primo  plorantes  limine  natos; 
Tantus  in  attonitos  cecidit  deus:  arma  paternis 
Postibus,  et  fixos  superum  ad  penetralia  currus 
Vellere  amor :  tunc  fissa  putri  rubigine  tela, 
Horrentesque  situ  gladios  in  saeva  recurvant 
Vulnera,  et  attrito  cogunt  juvenescere  saxo. 

Hi  teretes  galeas,  magnorumque  aerea  suta  585 
Thoracum,  et  tunicas  chalybum  squalore  cre- 
Pectoribus  tentare;  alii  Gortynia  lentant  [pantes 
Cornua:  jam  falces  avidis  et  aratra  caminis. 
Rastraque,  et  incurvi  saevum  rubuere  ligones. 
Caedere  nec  validas  sanctis  e  stirpibus  hastas, 590 
Nec  pudor  emerito  clypeum  vestisse  juvenco. 
Irrupere  Argos,  maestique  ad  limina  regis 
Bella  animis, bella  ore  fremunt;  it  clamor  ad  auras : 
Quantus  Tyrrheni  gemitus  salis,  aut  ubi  tentat 
Enceladus  mutare  latus:  procul  igneus  antris595 
Mons  tonat :  exundant  apices,  fluctusque  Pelorus 
Contrahit,  et  sperat  tellus  abrupta  reverti. 

Atque  hic  ingenti  Capaneus  Mavortis  amore 
Excitus,  et  longam  pridem  indignantia  pacem 
Corda  tumens,  (huic  ampla  quidem  de  sanguine 
prisco  600 

Nobilitas;  sed  enim  ipse  manu  praegressus  avorum 
Facta,  diu  tuto  superum  contemtor,  et  aequi 
Impatiens,  largusque  animae,  modo  suaserit  ira :) 
Unus  ut  e  sylvis  Pholoes  habitator  opacae, 

Inter  et  iEtnaeos  aequus  consurgere  fratres,  605 
Ante  fores,  ubi  turba  ducum,  vulgique  frementis, 
Amphiarae,  tuas,  Quae  tanta  ignavia,  clamat, 
Inachidae  ?  vosque,  o  socio  de  sanguine  Achivi, 
Unius  (heu  pudeat)  plebeia  ad  limina  civis 
Tot  ferro  accinctae  gentes,  animisque  paratae,  610 
Pendemus  ?  non  si  ipse  cavo  sub  vertice  Cirrhae, 
Quisquis  is  est  timidis  famaeque  ita  visus,  Apollo 
Mugiat,  insano  penitus  seclusus  in  antro, 
Exspectare  queam,  dum  pallida  virgo  tremendas 
Nuntiet  ambages.  Virtus  mihi  numen,  et  ensis, 
Quem  teneo.  Jamque  huc  timida  cum  fraude 
sacerdos  616 


Exeat,  aut  hodie,  volucrum  quae  tanta  potestas, 
Experiar.  Laetum  fremit,  adsensuque  furentem 
Implet  Achaea  manus :  tandem  prorumpere  adac 
(Eclides,  alio  curarum  agitante  tumultu  :  [tus 
Non  equidem  effreno  juvenis  clamore  profani, 
Dictorumve  metu,  licet  hic  insana  minetur. 
Elicior  tenebris :  alio  mihi  debita  fato 
Summa  dies,  vetitumque  dari  mortalibus  armis. 
Sed  me  vester  amor,  nimiusque  arcana  pro¬ 
fari  625 

Phoebus  agit :  vobis  ventura,  atque  omne  quod 
ultra  est, 

Pandere  maestus  eo :  nam  te,  vesane,  moneri 
Ante  nefas,  unique  silet  tibi  noster  Apollo. 

Quo,  miseri,  fatis  superisque  obstantibus,  arma 
Quo  rapitis  ?  quae  vos  Furiarum  verbera  caecos  630 
Exagitant?  adeone  animarum  taedet,  et  Argos 
Exosi  ?  nil  dulce  domi?  nulla  omina  curae  ? 

Quid  me  Persei  secreta  ad  culmina  montis 
Ire  gradu  trepido,  superosque  irrumpere  coetus 
Egistis  ?  potui  pariter  nescire,  quis  armis  635 
Casus,  et  atra  dies,  quae  fati  exordia  cunctis, 

Quae  mihi.  Consulti  testor  penetralia  mundi. 

Et  volucrum  affatus,  et  te,  Thymbraee,  vocanti 
Non  alias  tam  saeve  mihi,  quae  signa  futuri 
Pertulerim.  Vidi  ingentis  portenta  ruinae:  640 
Vidi  hominum  divfimque  nefas,  hilaremque  Me¬ 
gaeram, 

Et  Lachesim  putri  vacuantem  saecula  penso. 
Projicite  arma  manu.  Deus  ecce  furentibus  obstat; 
Eccedeus:  miseri, quid  pulchrum  sanguine  victo 
Aoniam  et  diri  saturare  novalia  Cadmi  ?  645 

Sed  quid  vana  cano  ?  quid  fixos  arceo  casus s 
Ibimus.  Hic  presso  gemuit  simul  ore  sacerdos. 
Illum  iterum  Capaneus  :  Tuus  o  furor,  augur,  et 
Ista  tibi,  ut  serves  vacuos  inglorius  Argos,  [uni 
Et  tua  non  unquam  Tyrrhenus  tempora  circum 
Clangor  eat :  quid  vota  virfim  meliora  moraris  ? 
Scilicet  ut  vanis  avibus,  natoque,  domoque. 

Et  thalamis  potiare  jacens,  sileamus  inulti 
Tydeos  egregii  perfossum  pectus,  et  arma 
Foederis  abrupti  ?  quod  si  bella  effera  Graios  655 
Ferre  vetas,  i  Sidonias  legatus  ad  urbes. 

Haec  pacem  tibi  serta  dabunt.  Tua  prorsus  inani 
Verba  polo  causas  abstrusaque  semina  rerum 
Eliciunt  ?  miseret  superum,  si  carmina  curae, 
Humanaeque  preces :  quid  inertia  pectora  terres 
Primus  in  orbe  deos  fecit  timor :  et  tibi  tuto  661 
Nunc  eat  iste  furor :  sed  prima  ad  classica  cum 
jam 

Hostilem  Ismenon  galeis  Dircenque  bibemus. 

Ne  mihi  tunc,  moneo,  lituos  atque  arma  volenti 
Obvius  ire  pares,  ventisque  aut  alite  visa  665 
Bellorum  proferre  diem  :  procul  haec  tibi  mollis 
Infula,  terrificique  aberit  dementia  Phoebi. 

Illic  augur  ego,  et  mecum  quicunque  parati 
Insanire  manu.  Rursus  fragor  intonat  ingens 
Hortantum,  et  vasto  subter  volat  astra  tumultu. 

Ut  rapidus  torrens,  animos  cui  verna  ministrant 
Flumina,  et  exuti  concreto  frigore  colles, 

Cum  vagus  in  campos  frustra  prohibentibus  exit 
Objicibus,  resonant  permixto  turbine  tecta. 

Arva,  armenta,  viri,  donec  stetit  improbus  alto 
Colle  minor,  magnoque  invenit  in  aggere  ripa 
Haec  alterna  ducum  nox  interfusa  diremit. 

At  gemitus  Argia  viri  non  amplius  sequo 
Corde  ferens,  sociumque  animo  miserata  dolorem, 
Sicut  erat  pridem  laceris  turbata  capillis,  680 
Et  fletu  signata  genas,  ad  celsa  verendi 
Ibat  tecta  patris,  parvumque  sub  ubere  caro 

Thessandrum  portabat  avo,  jam  nocte  suprema 
Ante  novos  ortus,  ubi  sola  superstite  plaustro 
Arctos  ad  Oceanum  fugientibus  invidet  astris.  685 
[Jtque  fores  iniit,  magnoque  affusa  parenti  est : 
Cur  tua  cum  lacrymis  maesto  sine  conjuge  sup- 
plex 

Limina  nocte  petam,  cessem  licet  ipsa  profari, 
Scis,  genitor  :  sed  jura  defim  genitalia  testor, 
Teque,  pater,  non  ille  jubet,  sed  pervigil  angor. 
Ex  quo  primus  Hymen, movitque  infausta  sinistram 
Juno  facem,  semper  lacrymis  gemituque  propin¬ 
quo 

Exturbata  quies :  non  si  mihi  tigridis  horror, 
iEquoreaeque  super  rigeant  praecordia  cautes. 
Ferre  queam  •  tu  solus  opem,  tu  summa  medendi 
Jura  tenes  :  da  bella,  pater,  generique  jacentis 
Adspice  res  humiles,  atque  hanc,  pater,  adspice 
prolem 

Exsulis;  huic  olim  generis  pudor :  o  ubi  prima 
Hospitia,  et  junctae  testato  numine  dextrae  ? 

Hic  certe  est,  quem  fata  dabant,  quem  dixit 
Apollo.  700 


Non  egomet  tacitos  Veneris  furata  ca  ores 
Culpatamve  facem,  tua  jussa  verenda,  tuosque 
Dilexi  monitus :  nunc  qua  feritate  dolentis 
Despiciam  questus  ?  nescis,  pater  optime  nescis 
Quantus  amor  causae  misero  nupsisse  marito.  705 
Et  nunc  maesta  quidem  grave  et  illaetabile  munus, 
Ut  timeam  doleam^ue,  rogo  :  sed  cum  oscula 
rumpet 

Maesta  dies,  cum  rauca  dabunt  abeuntibus  armis 
Signa  tubae,  saevoque  genas  fulgebitis  auro, 

Hei  mihi,  care  parens,  iterum  fortasse  rogabo. 
Illius  humenti  carpens  pater  oscula  vultu,  [las: 
Non  equidem  has  unquam  culparim,  nata,  quere- 
Pone  metus :  laudanda  rogas,  nec  digna  negari. 
Sed  mihi  multa  dei,  (nec  tu  sperare,  quod  urges. 
Desine,)  multa  metus,  regnique  volubile  pondus 
Subjiciunt  animo  :  veniet,  qui  debitus  istis,  7 !  6 
Nata,  modus;  nec  te  incassum  flevisse  quereris 
Tu  solare  virum :  neu  sint  dispendia  justae 
Dura  morae :  magnos  cunctamur,  nata,  paratus. 
Proficitur  bello.  Dicentem  talia  nascens  72) 
Lux  movet,  ingentesque  jubent  adsurgere  curae 


LIBER  QUARTUS. 


Tertius  horrentem  Zephyris  laxaverat  annum 
Phoebus,  et  angustum  cogebat  limite  verno 
Longius  ire  diem,  cum  fracta  impulsaque  fatis 
Consilia,  et  tandem  miseris  data  copia  belli. 
Prima  manu  rutilam  de  vertice  Larissaeo  5 

Ostendit  Bellona  facem,  dextraque  trabalem 
Hastam  intorsit  agens,  liquido  quae  stridula  coelo 
Fugit,  et  adversae  celso  stetit  aggere  Dirces. 

Mox  et  castra  subit,  ferroque  auroque  coruscis 
Mixta  viris  turmale  fremit:  dat  euntibus  enses : 
Plaudit  equos:  vocat  ad  portas:  hortamina  fortes 
Praeveniunt,  timidisque  etiam  brevis  addita 
virtus. 

Dicta  dies  aderat :  cadit  ingens  rite  Tonanti 
Gradivoque  pecus  ;  nullisque  secundus  in  extis 
Pallet,  et  armatis  simulat  sperare  sacerdos.  15 
Jamque  suos  circum  pueri,  innuptaeque,  patres¬ 
que 

Funduntur  mixti,  summisque  a  postibus  obstant. 
Nec  modus  est  lacrymis :  rorant  clypeique  ju¬ 
baeque 

Triste  salutantum,  et  cunctis  dependet  ab  armis 
Suspiranda  domus :  galeis  juvat  oscula  clausis  20 
Inserere,  amplexuque  truces  deducere  conos. 

Illi,  quis  ferrum  modo,  quis  mors  ipsa  placebat. 
Dant  gemitus,  fractseque  labant  singultibus  irae. 
Sic  ubi  forte  viris  longum  super  aequor  ituris, 
Cum  jam  ad  vela  Noti,  et  scisso  redit  ancora 
fundo,  25 

Haeret  amica  manus;  certant  innectere  co.lo 
Brachia, manantesque oculos:  hinc  oscula  tur¬ 
bant, 

Hinc  magni  caligo  maris :  tandemque  relicti 
Stant  in  rupe  tamen  :  fugientia  carbasa  visu  [tos; 
Dulce  sequi,  patriosque  dolent  crebrescere  ven- 
Stant  tamen,  et  nota  puppim  de  rupe  salutant. 
Nunc  mihi,  fama  prior,  mundique  arcana  vetus- 


Cui  meminisse  ducum,  vitasque  extendere  curse. 
Pande  viros:  tuque,  o  nemoris  regina  sonori 
Calliope,  quas  ille  manus,  quae  moverit  arma  35 
Gradivus,  quantas  populis  solaverit  urbes. 
Sublata  molire  lyra :  nec  enim  altior  ulli 
Mens  hausto  de  fonte  venit.  Rex  tristis,  et  seger 
Pondere  curarum,  propiorque  abeuntibus  annis, 
Inter  adhortantes  vix  sponte  incedit  Adrastus,  40 
Contentus  ferro  cingi  latus  :  arma  manipli 
Pone  ferunt :  volucres  portis  auriga  sub  ipsis 
Comit  equos,  et  jam  inde  jugo  luctatur  Arion. 
Huic  armat  Larissa  viros,  huic  celsa  Prosymne, 
Aptior  armentis  Midee,  pecorosaque  Phyllos,  45 
Quaeque  pavet  longa  spumantem  valle  Charadron 
Neris,  et  ingenti  turritae  mole  Cleon®, 

Et  Laced®mon;um  Thyree  lectura  cruorem. 
Junguntur  memores  transmissi  ab  origine  regis. 
Qui  Drepani  scopulos,  et  olivifer®  Sicyonis  50 
Culta  serunt, quos  pigra  vado  Langia  tacenti 
Lambit,  et  anfractu  riparum  incurvus  Elissos. 
S®vus  honos  fluvio  :  Stygias  lustrare  severis 
Eumenidas  perhibetur  aquis  :  huc  mergere  suet® 
Ora,  et  anhelantes  poto  Phlegethonte  cerastas, 55 
Seu  Thracum  vertere  domos,  seu  tecta  Mycenis 
Impia,  Cadmeumve  larem  :  fugit  ipse  natantes 
Amnis, et  innumeris  livescunt  stagna  venenis. 

It  comes  Inoas  Ephyre  solata  querelas, 
Cenchre®que  manus,  vatum  qua  conscius  amnis 
Gorgoneo  percussus  equo,  quaque  objacet  alto  61 
Isthmos,  et  a  terris  maria  inclinata  repellit. 

H®c  manus  Adrastum  numero  ter  mille  secuti 
Exsultant :  pars  g® sa  manu,  pars  robora  flammis 
Indurata  diu,  (non  unus  namque  maniplis  65 
Mos, neque  sanguis  inest,)  teretes  pars  vertere  fun- 
Adsueli,  vacuoque  diem  pr®cingere  gyro,  [das 
Ipse  annis  sceptrisque  subit  venerabilis  ®que. 
Ut  possessa  diu  taurus  meat  aiduus  inter 
Pascua,  jam  laxa  cervice  et  manibus  aimis,  7c 

Dux  tamen  haud  illum  bello  attentare  juvencis 
Sunt  animi ;  nam  trunca  vident  de  vulnere  multo 
Cornua,  et  ing-entes  plagarum  in  pectore  nodos. 
Proxima  longaevo  profert  Dircaeus  Adrasto 
Signa  gener,  cui  bella  favent,  cui  commodat  iras 
Cuncta  cohors :  huic  et  patria  de  sede  volentes 
Advenere  viri ;  seu  quos  movet  exsul,  et  haesit 
Tristibus  aucta  fides,  seu  quis  mutare  potentes 
Praecipuum ;  multi,  melior  quos  causa  querenti 
Conciiiat :  dederat  nec  non  socer  ipse  regendas  80 
fiEgion,  Arenenque,  et  quas  Theseia  Troezen 
Addit  opes,  ne  rara  movens  inglorius  iret 
Agmina,  neu  raptos  patriae  sentiret  honores. 
Idem  habitus,  eadem  arma  viro,  quae  debitus 
hospes 

Hiberna  sub  nocte  tulit.  Theumesius  implet  85 
Terga  leo  :  gemino  lucent  hastilia  ferro  : 

Aspera  vulnifico  subter  latus  ense  riget  Sphinx. 
Jam  regnum,  matrisque  sinus,  fidasque  sorores 
Spe  votisque  tenet :  tamen  et  de  turre  suprema 
Attonitam,  totoque  exstantem  corpore  longe  90 
Respicit  Argian ;  haec  mentem  oculosque  reducit 
Conjugis,  et  dulces  avertit  pectore  Thebas. 

Ecce  inter  medios  patriae  ciet  agmina  gentis 
Fulmineus  Tydeus,  jam  laetus,  et  integer  artus. 

Ut  primum  strepuere  tubae :  ceu  lubricus  alta  95 
Anguis  humo  verni  blanda  ad  spiramina  solis 
Erigitur  liber  senio,  et  squalentibus  annis 
Exutus,  laetisque  minax  interviret  herbis  : 

Ah  miser,  agrestum  si  quis  per  gramen  hianti 
Obvius,  et  primo  siccaverit  ora  veneno.  100 
Huic  quoque  praestantes  AStolis  urbibus  affert 
Belli  fama  viros :  sensit  scopulosa  Pylene, 
Fletaque  cognatis  avibus  Meleagria  Pleuron, 

Et  praeceps  Calydon,  et  quae  Jove  provocat  Iden 
Olenos,  Ioniis  et  fluctibus  hospita  portu  105 
Chalcis,  et  Herculea  turpatus  gymnade  vultus 
Amnis :  adhuc  imis  vix  truncam  attollere  frontem 
Ausus  aquis,  glaucoque  caput  submersus  in  antro 
Maeret:  anhelantes  aegrescunt  pulver®  ripae. 
Omnibus  aeratae  pro, pugnant  pectora  crates,  110 
Pilaque  saeva  manu :  patrius  stat  casside  Mavors. 
Undique  magnanimum  pubes  delecta  coronant 
ffiniden,  hilarem  bello,  notisque  decorum 
Vulneribus:  non  ille  minis  Polynicis  et  ira 
Inferior,  dubiumque  adeo  cui  bella  gerantur. 
Major  at  inde  novis  it  Doricus  ordo  sub  armis, 
Qui  ripas,  Lyrcie,  tuas,  tua  littora  multo 
Vomere  suspendunt,  fluviorum  ductor  Achivfim 
Inache:  (Persea  neque  enim  violentior  exit 
Amnis  humo,  cum  Taurum,  aut  Pliadas  hausit 
aquosas  120 

Spumeus, et  genero  tumuitJove:)  quoscelerambit 
Asterion,  Dryopumque  trahens  Erasinus  aristas: 
Et  qui  rura  domant  Epidauria  :  dexter  Iaccho 
Collis,  at  Ennaeae  Cereri  negat :  avia  Dyme 
Mittit  opes,  densasque  Pylos  Neleia  turmas,  125 
Nondum  nota  Pylos,  juvenisque  aetate  secunda 
Nestor,  et  ire  tamen  peritura  in  castra  negavit. 
Hos  agitat,  pulchraeque  docet  virtutis  amorem 
Arduus  Hippomedon  :  capiti  tremit  aerea  cassis, 
Ter  nivea  scandente  juba  :  latus  omne  sub 
armis  130 

Ferrea  suta  terunt :  humeros  ac  pectora  late 
Flammeus  orbis  habet,  perfectaque  vivit  in  auro 
Nox  Danai:  sontes  Furiarum  lampade  nigra 
Quinquaginta  ardent  thalami  :  pater  ipse  cruentis 
In  foribus  laudatque  nelas,  atque  inspicit  enses. 
Illum  Palladia  sonipes  Nemeaeus  ab  arce  136 

Devehit  arma  pavens,  umbraque  immane  volanti 


Implet  agros,  longoque  attollit  pulvere  campum 
Non  aliter  sylvas  humeris  et  utroque  refringens 
Pectore,  montano  duplex  Hylseus  ab  antro  14C 
Praecipitat :  pavet  Ossa  vias,  pecudesque  feraeque 
Procubuere  metu  :  non  ipsis  fratribus  horror 
Abfuit ;  ingenti  donec  Peneia  saltu 
Stagna  su  bi  t,  magn  u  mque  objectus  detinet  amnem. 
Quis  numerum  ferri,  gentesque,  et  robora  dicto 
iEquarit  mortale  sonans  ?  suus  excit  in  arma  146 
Antiquam  Tiryntha  deus :  non  fortibus  illa 
Infecunda  viris,  famave  immanis  alumni 
Degenerat;  sed  lapsa  situ  fortuna,  neque  addunt 
Robur  opes  :  rarus  vacuis  habitator  in  arvis  150 
Monstrat  Cyclopum  ductas  sudoribus  arces. 

Dat  tamen  haec  juvenum  tercentum  pectora, vulgus 
Innumerum  bello,  quibus  haud  amenta,  nec  enses 
Triste  micant ;  flavent  capiti  tergoque  leonum 
Exuvise,  gentilis  honos,  et  pineus  armat  155 
Stipes  :  inexhaustis  arctantur  tela  pharetris. 
Herculeum  Paeana  canunt,  vastataque  monstris 
Omnia  :  frondosa  longum  deus  audit  ab  CEta. 

Dat  Nemee  comites,  et  quas  in  proelia  vires 
Sacra  Cleonaei  cogunt  vineta  Molorchi.  160 
Gloria  nota  casse,  foribus  simulata  salignis 
Hospitis  arma  dei,  parvoque  ostenditur  arvo, 
Robur  ubi,  et  laxos  qua  reclinaverit  arcus 
Ilice,  qua  cubiti  sedeant  vestigia  terra. 

At  pedes,  et  toto  despectans  vertice  bellum,  1 65 
Quatuor  indomitis  Capaneus  erepta  juvencis 
Terga,  superque  rigens  injectu  molis  aena: 

Versat  onus:  squalet  triplici  ramosa  corona 
Hydra  recens  obitu :  pars  anguibus  aspera  vivis 
Argento  caelata  micat;  pars  arte  reperta  170 
Conditur,  et  fulvo  moriens  ignescit  in  auro. 
Circum  amnis  torpens,  et  ferro  caerula  Lerne. 

At  laterum  tractus  spatiosaque  pectora  servat 
Nexilis  innumero  chalybum  subtemine  thorax, 
(Horrendum)  non  matris  opus,  galereque  corusca 
Prominet  arce  gigas:  atque  uni  missilis  illi  176 
Cuspide  praefixa  stat  frondibus  orba  cupressus. 
Huic  parere  dati,  quos  fertilis  Amphigenia, 
Planaque  Messene,  montanaque  nutrit  Ithome, 
Quos  Thrion,  et  summis  ingestum  montibus  iEpy 
Quos  Helos,  et  Pteleon,  Getico  quos  flebile  vati 
Dorion :  hic  fretus  doctas  anteire  canendo 
Aonidas,  mutos  Thamyris  damnatus  in  annos 
Ore  simul  citharaque  (quis  obvia  numina  tem¬ 
nat  ?) 

Conticuit  praeceps,  qui  non  certamina  Phoebi 
Nosset,  et  illustres  Satyro  pendente  Celaenas.  1 86 
Jamque  et  fatidici  mens  expugnata  fatiscit 
Auguris  :  ille  quidem  casus,  et  dira  videbat 
Signa,  sed  ipsa  manu  cunctanti  injecerat  arma 
Atropos,  obrueratque  deum :  nec  conjugis  absun 
Insidiae,  vetitoque  domus  jam  fulgurat  auro.  19. 
Hoc  aurum  vati  fata  exitiale  monebant 
Argolico ;  scit  et  ipse  nefas,  sed  perfida  conjux 
Dona  viro  mutare  velit,  spoliisque  potentis 
Imminet  Argiae,  raptoque  excellere  cultu.  195 
Illa  libens  (nam  regum  animos,  et  pondera  belli 
Hac  nutare  videt,  pariter  ni  providus  heros 
Militet)  ipsa  sacros  gremio  Polynicis  amati 
Deposuit  nexus  haud  maesta,  atque  insuper  addit 
Non  haec  apta  mihi  nitidis  ornatibus,  inquit,  20C 
Tempora,  nec  miserae  placeant  insignia  formae 
Te  sine :  sat  dubium  coetu  solante  timorem 
Fallere,  et  incultos  aris  adverrere  crines. 

Scilicet  (heu  superi)  cum  tu  claudare  minaci 
Casside,  ferratusque  sones,  ego  divitis  aurum  205 
Harmoniae  dotale  geram?  dabit  aptior  ista 

Fors  deus,  Argolicasque  habitu  praestabo  maritas, 
Cum  regis  conjux,  cum  te  mihi  sospite  templa 
Votivis  implenda  choris  :  nunc  induat  illa, 

Quae  petit,  et  bellante  potest  gaudere  marito.  210 
Sic  Eriphylaeos  aurum  fatale  penates 
Irrupit,  scelerumque  ingentia  semina  movit. 

Et  grave  Tisiphone  risit  gavisa  futuris. 

Taenareis  hic  celsu3  equis, quam  dispare  coetu 
Cyllarus  ignaro  generarat  Castore  prolem,  215 
Quassat  humum.  Vatem  cultu  Parnassia  monstrant 
Vellera  :  frondenti  crinitur  cassis  oliva. 

Albaque  puniceas  interplicat  infula  cristas. 

Arma  simul,  prensasque  jugo  moderatur  habenas. 
Hinc  atque  inde  morse  jaculis,  et  ferrea  curru  220 
Sylva  tremit :  procul  ipse  gravi  metuendus  in  hasta 
Eminet,  et  clypeo  victum  Pythona  coruscat. 
Hujus  Apollineae  currum  comitantur  Amyclae, 
Quos  Pylos,  et  dubiis  Malee  vitata  carinis, 
Plaudentique  habiles  Carj  ae  resonare  Dianae,  225 
Quos  Pharis,  volucrumque  parens  Cythereia 
Taygetique  phalanx,  et  oliviferi  Eurotae  [Messe, 
Dura  manus.  Deus  ipse  viros  in  pulvere  crudo 
Arcas  alit,  nudaeque  modos  virtutis,  et  iras 
Ingenerat :  vigor  inde  animis,  et  mortis  honorae 
Dulce  sacrum :  gaudent  natorum  fata  parentes, 
Hortanturque  mori  :  deflet  jamque  omnis  epbe- 
Turba,  coronato  contenta  est  funere  mater,  [bum 
Frena  tenent,  duplexque  inserto  missile  nodo, 
Exserti  ingentes  humeros  :  chlamys  horrida  pen- 
Et  cono  Ledaeus  apex.  Non  hi  tibi  solum,  [det, 
Amphiarae,  merent ;  auget  resupina  maniplos 
Elis  :  depressae  populus  subit  incola  Pisae,  238 
Qui  te,  flave,  natant,  terris,  Alphee,  Sicanis 
Advena,  tam  longo  non  unquam  infecte  profundo. 
Curribus  innumeris  late  patria  arva  lacessunt, 

Et  bellis  armenta  domant:  ea  gloria  genti 
Infando  de  more,  et  fractis  durat  ab  usque 
Axibus  CEnomai :  strident  spumantia  morsu 
V  incula,  et  eff  ossas  ni\  eus  rigat  imber  arenas.  245 
Tu  quoque  Parrhasias  ignara  matre  catervas 
Ah  rudis  annorum,  (tantum  nova  gloria  suadet,) 
Parthenopaee,  rapis  :  tum  saltus  forte  remotos 
Torva  parens  (neque  enim  haec  juveni  foret  ire 
potestas) 

Pacabat  cornu,  gelidique  aversa  Lycaei.  250 
Pulchrior  haud  ulli  triste  ad  discrimen  ituro 
Vulius,  et  egregiae  tanta  indulgentia  formae  : 

Nec  desunt  animi,  veniat  modo  fortior  aetas. 
Quas  non  ille  deas  nemorum,  fluviisque  dicata 
Numina,  quas  magno  non  impulit  igne  Napaeas  ? 
Ipsam,  Maenalia  puerum  cum  vidit  in  umbra,256 
Dianam,  tenero  signantem  gramina  passu, 
Ignovisse  ferunt  comiti,  Dictaeaque  tela 
Ipsam,  et  Amyclaeas  humeris  aptasse  pharetras. 
Prosilit  audaci  Martis  percussus  amore,  260 
Arma,  tubas  audire  calens,  et  pulvere  belli 
Flaventem  sordere  comam,  captoque  referri 
Hostis  equo :  taedet  nemorum,  titulumque  no¬ 
centem 

Sanguinis  humani  pudor  est  nescire  sagittas. 
Igneus  ante  omnes  auro  micat,  igneus  ostro,  265 
Undantemque  sinum  nodis  irrugat  Iberis, 

Imbelli  parma  pictus  Calydonia  matris 
Proelia  :  trux  laeva  sonat  arcus,  et  aspera  plumis 
Terga  Cydonaea  corytos  arundine  pulsat, 

Electro  pallens,  et  iaspide  clarus  Eoa.  270 
Cornipedem  trepidos  suetum  praevertere  cervos 
Velatum  geminae  detectu  lyncis,  et  arma 
Mirantem  gravioris  heri  sublimis  agebat, 

Dulce  rubens,  viridique  genas  spectabilis  aevo. 


Arcades  huic  veteres,  astris  lunaque  priores,  £75 
Agmina  fida  datis  :  nemorum  vos  stirpe  rigenti 
Fama  satos,  cum  prima  pedum  vestigia  tellus 
Admiiata  tulit :  nondum  arva,  domusque,  nec 
urbes, 

Connubiisque  modus  :  quercus  laurique  ferebant 
Cruda  puerperia,  ac  populos  umbrosa  creavit  280 
Fraxinus,  et  feta  viridis  puer  excidit  orno. 

Hi  lucis  stupuisse  vices,  noctisque  feruntur 
Nubila,  et  occiduum  longe  Titana  secuti 
Desperasse  diem.  Rarescunt  alta  colonis  [bello 
Maenala:  Parthenium  fugitur  nemus:  agmina 
Rhipeque,  et  Stratie,  ventosaque  donat  Enispe 
Non  Tegee,  non  ipsa  deo  vacat  alite  felix 
Cyllene,  templumque  Aleae  nemorale  Minervae, 
Et  rapidus  Cliton,  et  qui  tibi,  Pythie,  Ladon 
Paene  socer,  candensque  jugis  Lampia  nivosis, 
Et  Pheneos  nigro  Styga  mittere  credita  Diti.  291 
Venit  et  Idaeis  ululatibus  aemulus  Azan, 
Parrhasiique  duces,  et  quae  risistis,  Amores, 
Grata  pharetrato  Nouacria  rura  Tonanti, 

Dives  et  Orchomenos  pecorum,  et  Cynosura  fe¬ 
rarum.  295 

iEpytios  idem  ardor  agros,  Psephidaque  celsam 
Vastat,  et  Herculeo  vulgatos  robore  montes, 
Monstriferumque  Erymanthon,  et  aerisonum 
Stymphalon. 

Arcades  hi ;  gens  una  viris,  sed  dissona  cultu 
Scinditur :  hi  Paphias  myrtos  a  stirpe  recurvant. 
Et  pastorali  meditantur  proelia  trunco.  301 
His  arcus,  his  tela  sudes :  hic  casside  crines 
Integit,  Arcadii  morem  tenet  ille  galeri. 

Ille  Lycaoniae  rictu  caput  asperat  ursae. 

Hos  belli  coetus,  jurataque  pectora  Maiti  305 
Milite  vicinae  nullo  juvere  Mycenae. 

Funereae  tum  namque  dapes,  mediique  recursus 
Solis,  et  hic  alii  miscebant  proelia  fratres. 
Jamque  Atalantaeas  implerat  nuntius  aures 
Ire  ducem  bello,  totamque  impellere  natum  310 
Arcadiam  :  tremuere  gradus,  elapsaque  juxta 
Tela  :  fugit  sylvas  pernicior  alite  vento 
Saxa  per  et  plenis  obstantia  flumina  ripis, 

Qualis  erat,  correpta  sinus,  et  vertice  flavum 
Crinem  sparsa  Noto  ;  raptis  velut  aspera  natis 
Praedatoris  equi  sequitur  vestigia  tigris.  316 
Ut  stetit,  adversisque  impegit  pectorA  frenis, 

(Ille  ad  humum  pallens,)  Unde  haec  furibunda  cu¬ 
pido,  '  [tus  ? 

Nate,  tibi?  teneroque  unde  improba  pectore  vir- 
Tu  bellis  aptare  viros,  tu  pondera  ferre  320 
Martis,  et  ensiferas  inter  potes  ire  catervas? 
Quanquam  utinam  vires !  nuper  te  pallida  vidi. 
Dum  premis  obnixo  venabula  cominus  apro. 
Poplite  succiduo  resupinum,  ac  paene  ruentem : 
Et  ni  curvato  torsissem  spicula  cornu,  325 

Nunc  ubi  bella  tibi  ?  Nil  te  mea  tela  juvabunt. 
Nec  teretes  arcus,  maculis  nec  discolor  atris 
Hic,  cui  fidis,  equus.  Magnis  conatibus  instas, 
Vix  Dryadum  thalamis, Erymanthiadumque  furori. 
Nympharum  mature  puer.  Sunt  omina  vera.  330 
Mirabar  cur  templa  mihi  tremuisse  Dianae 
Nuper,  et  inferior  vultu  dea  visa,  sacrisque 
Exuviae  cecidere  tholis  :  hinc  segnior  arcus, 
Difficilesque  manus,  et  nullo  in  vulnere  certae. 
Exspecta,dum  majorhonos,  dumfirmius  aevum, 
Dum  roseis  venit  umbra  genis,  vultusque  recedunt 
Ore  mei  :  tunc  bella  tibi,  ferrumque,  quod  ardes 
Ipsa  dabo,  et  nullo  matris  revocabere  fletu. 

Nunc  refer  arma  domum.  Vcs  autem  hunc  n  e 
sinetis, 

Arcades  ?  o  saxis  nimirum,  et  robore  nati  340 
Plura  cupit ;  fusi  circum  natusque,  ducesque 
Solantur,  minuuntque  metus  :  et  jam  horrida 
clangunt 

Signa  tub®  :  nequit  illa  pio  dimittere  natum 
Complexu,  multumque  duci  commendat  Adrasto. 

At  parte  ex  alia  Cadmi  Mavortia  plebes,  345 
Maesta  ducis  furiis,  nec  belli  territa  fama, 
(Quando  his  vulgatum  descendere  viribus  Argos,) 
Tardius  illa  quidem,  regis,  causaeque  pudore, 
Verum  bella  movet :  nulli  distringere  ferrum 
Impetus,  aut  humeros  clypeo  clausisse  paterno 
Dulce,  nec  alipedum  juga  comere,  qualia  belli 
Gaudia  ;  dejecti  trepidas  sine  mente,  sine  ira. 
Promisere  manus :  hic  aegra  in  sorte  parentem 
Unanimum,  hic  dulces  primaevae  conjugis  am 
Ingemit,  et  gremio  miseros  accrescere  natos.  o.,o 
Bellator  nulli  caluit  deus.  Ipsa  vetusto 
Moenia  lassa  situ,  magnaeque  Amphionis  arces 
Jam  fessum  senio  nudant  latus,  et  fide  sacra 
Aequatos  coelo  surdum  atque  ignobile  muros 
Firmat  opus.  Tamen  et  Boeotis  urbibus  ultrix 
Adspirat  ferri  rabies  :  nec  reg‘s  iniqui  361 

Subsidio,  quantum  socia  pro  gente  moventur. 
Ille,  velut  pecoris  lupus  expugnator  opimi. 
Pectora  tabenti  sanie  gravis,  hirtaque  setis 
Ora  cruentata  deformis  hiantia  lana,  365 

Decedit  stabulis,  huc  illuc  turbida  versans 
Lumina,  si  duri  comperta  clade  sequantur 
Pastores,  magnique  fugit  non  inscius  ausi. 
Accumulat  crebros  turbatrix  fama  pavores. 

Hic  jam  dispersos  errare  Asopide  ripa  370 
Lerneeos  equites ;  hic  te,  bacchate  Cithaeron, 

Ille  rapi  Theumeson  ait,  noctisque  per  umbras 
Nuntiat  excubiis  vigiles  arsisse  Plataeas. 

Nam  Tyrios  sudasse  Lares,  et  sanguine  Dircen 
Irriguam,  fetusque  novos,  iterumque  locutam  375 
Sphinga  petris,  cui  non  et  scire  licentia  passim, 
Et  vidisse  fuit?  Novus  his  super  anxia  turbat 
Corda  metus :  sparsis  subito  correpta  canistris 
Svlvestris  regina  chori  decurrit  in  ®quum 
Vertice  ab  Ogygio,  trifidamque  huc  tristis  et  illuc 
Lumine  sanguineo  pinum  dejectat,  et  ardens  381 
Erectam  attonitis  implet  clamoribus  urbem  : 
Omnipotens  Nisaee  pater,  cui  gentis  avitae 
Pridem  lapsus  amor,  tu  nunc  horrente  sub  Arcto 
Bellica  ferrato  rapidus  quatis  Ismara  thyrso,  385 
Pampineumque  jubes  nemus  irreptare  Lycurgo; 
Aut  tumidum  Gangen,  aut  claustra  novissima  ru~ 
Tethyos,  Eoasque  domos  flagrante  triumpho  [brae 
Perfuris,  aut  Hermi  de  fontibus  aureus  exis. 

At  tua  progenies,  positis  gentilibus  armis  [que, 
Quae  tibi  festa  litat,  bellum,  lacrymasque,  metum- 
Cognatumque  nefas,  injusti  munera  regni. 
Pendimus  :  aeternis  potius  me,  Bacche,  pruinis 
Trans  et  Amazoniis  ululatum  Caucason  armis 
Siste  ferens,  quam  monstra  ducum  stirpemque 
profanam  395 

Eloquar :  en  urges :  alium  tibi,  Bacche,  furorem 
Juravi:  similes  video  concurrere  tauros  ; 

Idem  ambobus  honos,  unusque  ab  origine  sanguis: 
Ardua  collatis  obnixi  cornua  miscent 
Frontibus,  alternaque  truces  moriuntur  in  ira.  400 
Tu  pejor,  tu  cede  nocens,  qui  solus  avita 
Gramina,  eommunemque  petis  defendere  montem- 
Ah  miseri  morum  !  bellatis  sanguine  tanto. 

Et  saltus  dux  alter  habet.  Sic  fata,  gelatis 
Vultibus,  et  Baccho  jam  demigrante  quievit.  405 

At  trepidus  monstro,  et  variis  terroribus  impar 
Longffivi  rex  vatis  opem,  tenebrasque  sagaces 


Tiresiae  (qui  mos  ineerta  paventibus)  aeger 
Consulit.  Ille  deos  non  larga  caede  juvencfim, 
Non  alacri  penna,  aut  verum  sprrantibus  extis. 
Nec  tripode  implicito,  numerisque  sequentibus 
Thurea  nec  supra  volitante  altaria  fumo,  [astra, 
Tam  penitus,  durae  quam  mortis  limite  manes 
Elicitos,  patuisse  refert ;  Lethaeaque  sacra. 

Et  mersum  Ismeni  subter  confinia  ponto  415 
Miscentis  parat  ante  ducem,  circumque  bidentum 
Visceribus  laceris,  et  odori  sulfuris  aura, 
Graminibusque  novis,  et  longo  murmure  purgat. 
Sylva  capax  aevi,  validaque  incurva  senecta, 
/Eternum  intonsae  frondis,  stat  pervia  nullis  420 
Solibus  :  haud  illam  brumae  minuere,  Notusve 
Jus  habet,  aut  Getica  Boreas  impactus  ab  Ursa. 
Subter  opaca  quies,  vacuusque  silentia  servat 
Horror,  et  exclus*  pallet  mala  lucis  imago. 

Nec  caret  umbra  deo ;  nemori  Latonia  cultrix  425 
Additur .  hanc  piceae,  cedrique,  et  robore  in  omni 
Effictam  sanctis  occultat  sylva  tenebris. 

Hujus  inaspectae  luco  stridere  sagittae, 
Nocturnique  canum  gemitus,  ubi  limina  patrui 
Effugit,  inque  novae  melior  redit  ora  Dianae.  430 
Ast  ubi  fessa  jugis,  dulcesque  altissima  somnos 
Lux  movet,  hic  late  jaculis  circum  undique  fixis 
Effusam  pharetra  cervicem  excepta  quiescit. 
Extra  immane  patent,  tellus  Mavortia,  campi, 
Fetus  ager  Cadmo,  durus  qui  vomere  primo  435 
Post  consanguineas  acies,  sulcosque  nocentes, 
Ausus  humum  versare, et  putria  sanguine  prata 
Eruit :  ingentes  infelix  terra  tumultus 
Lucis  adhuc  medio,  solaque  in  nocte  per  umbra» 
Exspirat,  nigri  cum  vana  in  proelia  surgunt  440 
Terrigenae  :  fugit  incepto  tremebundus  ab  arvo 
Agricola,  insanique  domum  rediere  juvenci. 

Hic  senior  vates  (Stygiis  accommoda  quippe 
Terra  sacris,  multoque  placent  sola  pinguia  tabo 
Velleris  obscuri  pecudes,  armentaque  sisti  445 
Atra  monet.  Quacunque  gregum  pulcherrima 
cervix, 

Ducitur :  ingemuit  Dirce,  maestusque  Citheron, 
Et  nova  clamosae  stupuere  silentia  valles. 

Tum  fera  caeruleis  intexit  cornua  sertis 
Ipse  manu  tractans,  notaeque  in  limine  sylvae  450 
Principio  largos  novies  tellure  cavata 
Inclinat  Bacchi  latices,  et  munera  verni 
Lactis,  et  Actaeos  imbres,  suadumque  cruorem 
Manibus:  aggeritur,  quantum  bibit  arida  tellus. 
Trunca  dehinc  nemora  advolvunt,  maestusque 
sacerdos  455 

Tres  Hecatae,  totidemque  satis  Acheronte  nefasto 
Virginibus  jubet  esse  focos:  tibi,  rector  Averni, 
Quanquam  infossus  humo,  superat  tamen  agger 
in  auras 

Pineus  :  hunc  juxta  cumulo  minor  ara  profunda1 
Erigitur  Cereri :  frondes,  atque  omne  cupressus 
Intexit  plorata  latus  :  jamque  ardua  ferro  46 
Signati  capita  et  frugum  libamine  puro 
In  vulnus  cecidere  greges :  tunc  innuba  Manto 
Exceptum  pateris  praelibat  sanguinem,  et  omnes 
Ter  circumacta  pyras,  sancti  de  more  parentis, 
Semineces  fibras  et  adhuc  spirantia  reddit  466 
Viscera;  nec  rapidas  cunctatur  frondibus  atris 
Subjectare  faces :  atque  ipse  sonantia  flammis 
Virgulta  et  tristes  crepuisse  ut  sensit  acervos 
Tiresias,  (illi  nam  plurimus  ardor  anhelat  470 
Ante  genas,  impletque  cavos  vapor  igneus  orbes,' 
Exclamat :  tremuere  rogi,  et  vox  impulit  ignem  . 
Tartare®  sedes,  et  formidabile  reguum 
Mortis  inexplet®,  tuque,  o  savissime  fratrum. 

Cui  servire  dati  manes,  aetemaque  sontum  475 
Supplicia,  atque  imi  famulatur  regia  mundi, 
Solvite  pulsanti  loca  muta,  et  inane  severae 
Persephones,  vulgusque  cava  sub  nocte  repostum 
Elicite,  et  plfena  redeat  Styga  portitor  alno. 

Ferte  simul  gressus :  nec  simplex  manibus  esto 
In  lucem  remeare  modus ;  tu  separe  coetu  481 
Elysios,  Persei,  pios,  virgaque  potenti 
Nubilus  Arcas  agat :  contra  per  crimina  functis. 
Qui  plures  Erebo,  pluresque  e  sanguine  Cadmi, 
Angue  ter  excusso,  et  flagranti  praevia  taxo,  485 
Tisiphone,  dux  pande  diem,  nec  lucis  egentes 
Cerberus  occursu  capitum  retorqueat  umbras. 
Dixerat ;  et  pariter  senior  Phoebeaque  virgo 
Erexere  animos :  illi  formidine  nulla,  [gens 
(Quippe  in  corde  deus,)  solum  tremor  obruit  in- 
CEdipodioniden,  vatisque  horrenda  canentis  49 1 
Nunc  humeros, nunc  ille  manus,  et  vellera  pressat 
Anxius,  inceptisque  velit  desistere  sacris. 

Qualis  Gaetulae  stabulantem  ad  confraga  sylvae 
Venator  longo  motum  clamore  leonem  495 

Exspectat,  firmans  animum,  et  sudantia  nisu 
Tela  premens :  gelat  ora  pavor,  gressusque  tre- 
miscunt  [mentis 

Quis  veniat,  quantusque ;  sed  horrida  signa  fre- 
Accipit,  et  caeca  metitur  murmura  cura. 

Atque  hic  Tiresias  nondumadventantibus  umbris, 
Testor,  ait,  divae,  quibus  hunc  saturavimus  ig¬ 
nem,  501 

Laevaque  convulsae  dedimus  carchesia  terrae, 
Jam  nequeo  tolerare  moram  :  cassusne  sacerdos 
Audior?  an  rabido  jubeat  si  Thessala  cantu 
Ibitis  ?  et  Scythicis  quoties  armata  venenis  505 
Colchis  aget,  trepido  pallebunt  Tartara  motu  ? 
Nostri  cura  minor,  si  non  attollere  bustis 
Corpora,  nec  plenas  antiquis  ossibus  urnas 
Egerere,  et  mixtos  coelique  Erebique  sub  unum 
Funestare  deos  libet,  aut  exsanguia  ferro  510 
Ora  sequi, aut  aegras  functorum  carpere  fibras? 
Ne  tenues  annos,  nubemque  hanc  frontis  opacae 
Spernite,  ne,  moneo ;  et  nobis  saevire  facultas. 
Scimus  enim  et  qnicquid  dicinoscique  timetis, 

Et  turbare  Hecaten,  ni  te, Thymbraee,  vererer :  515 
Et  triplicis  mundi  summum,  quem  scire  nefastum 
est : 

Illum  sed  taceo  ;  prohibet  tranquilla  senectus. 
Jamque  ego  vos. .  .Avide  subicit  Phoebeia  Manto: 
Audiris,  genitor,  vulgusque  exsangue  propinquat. 
Panditur  Elysium  Chaos,  et  telluris  opertae  520 
D  issilit  umbra  capax,  sylvaeque  et  nigra  patescunt 
Flumina,  liventes  Acheron  ejectat  arenas. 
Fumidus  atra  vadis  Phlegethon  incendia  volvit. 
Et  Styx  discretis  interflua  manibus  obstat. 

^psum  pallentem  solio,  circumque  ministras  525 
Funestorum  operum  Eumenidas,  Stygiaeque  se¬ 
veros 

Junonis  thalamos  et  maesta  cubilia  cerno. 

In  speculis  Mors  atra  sedet,  dominisque  silentes 
A  numerat  populos :  major  supereminet  ordo. 
Arbiter  hos  dura  versat  Gortynius  urna,  530 
Vera  minis  poscens,  adigitque  expromere  vitas 
Usque  retro,  et  tandem  poenarum  lucra  fateri. 
Quid  tibi  monstra  Erebi,  Scyllas,  et  inane  furentes 
Centauros,  solidoque  intorta  adamante  gigantum 
Vincula,  et  angustam  centeni  iEgseonis  umbram? 
Immo,  ait,  o  nostrae  regimen  viresque  senectae. 
Ne  vulgato  mihi :  quis  enim  remeabile  saxum, 
Fallentesque  lacus,  Tityonque  alimenta  volucrum 
Et  caligantem  longis  Ixiona  gyris 
Nesc.at  ?  ipse  etiam,  melior  cum  sanguis,  opertas 


Inspexi  sedes,  Hecate  ducente,  priusquam  54 
Obruit  ora  deus,  totamque  in  pectora  lucem 
Detulit.  Argolicas  magis  huc  appelle  precando 
Thebanasque  animas  ;  alias  avertere  gressus 
Lacte  quater  sparsas,  msestoque  excedere  luco. 
Nata,  jube  :  tum  qui  vultus  habitusque,  quis 
ardor  546 

Sanguinis  affusi,  gens  utra  superbior  adsit,  [tem. 
Dic  agedum,  nostramque  move  per  singula  noc- 
Jussa  facit,  carmenque  serit,  quo  dissipet  umbras, 
Quo  regat  et  sparsas :  qualis,  si  crimina  demas, 
Colchis,  et  ASaeo  simulatrix  littore  Circe.  551 
Tunc  his  sacrificum  dictis  affata  parentem  : 
Primus  sanguineo  submittit  inertia  Cadmus 
Ora  lacu,  juxtaque  virum  Cythereia  proles. 
Effluit  amborum  geminus  de  vertice  serpens.  555 
Terrigenae  comites  illos,  gens  Martia,  cingunt ; 
His  aevi  mensura  dies :  manus  omnis  in  armis, 
Omnis  et  in  capulo :  prohibent,  obstantque, 
ruuntque 

Spirantum  rabie  :  nec  tristi  incumbere  sulco 
Cura,  sed  alternum  cuperent  haurire  cruorem.  5C0 
Proxima  natarum  manus  est,  fletique  nepotes. 

Hic  orbam  Autonoen,  et  anhelam  cernimus  Ino 
Respectantem  arcus,  et  ad  ubera  dulce  prementem 
Pignus,  et  oppositis  Semelen  a  ventre  lacertis. 
Penthea  jam  fractis  genitrix  Cadmeia  thyrsis,  565 
Jam  dimissa  deo,  pectusque  adaperta  cruentum. 
Insequitur  planctu  :  fugit  ille  per  avia  Lethes 
Et  Stygios  super  usque  lacus,  ubi  mitior  illum 
Flet  pater,  et  lacerum  componit  corpus  Echion. 
Tristem  nosco  Lycum,  dextramque  in  terga  re¬ 
flexum  570 

Aeoliden,  humero  jactantem  funus  onusto. 
Necdum  ille  aut  habitus,  aut  versae  crimina  formae 
Mutat  Aristaeo  genitus :  frons  aspera  cornu, 

Tela  manu,  reicitque  canes  in  vulnus  hiantes 
Ecce  autem  magna  subit  invidiosa  caterva  575 
Tantalis,  et  tumido  percenset  funera  luctu, 

Nil  dejecta  malis  :  juvat  effugisse  deorum 
Numina,  et  insanae  plus  jam  permittere  linguae. 
Talia  dum  patri  canit  intemerata  sacerdos. 

Illius  elatis  tremefacta  adsurgere  vittis  580 

Canities,  tenuique  impelli  sanguine  vultus. 

Nec  jam  firmanti  baculo,  nec  virgine  fida 
Nititur ;  erectusque  solo.  Desiste  canendo, 

Nata,  ait:  externae  satis  est  mihi  lucis  :  inertes 
Discedunt  nebulae,  et  vultum  niger  exuit  aer  585 
Umbrisne,  an  supero  me  missus  Apolline  complet 
Spiritus  ?  en  video  quaecunque  audita  :  sed  ecce 
Maerent  Argolici  dejecto  lumine  manes.  [neus, 
Torvus  Abas,  Proetusque  nocens,  mitisque  Phoro- 
Truncatusque  Pelops,  et  saevo  pulvere  sordens 
GEnomaus,  laigis  humectant  imbribus  ora.  591 
Auguror  hinc  Thebis  belli  meliora.  Quid  autem 
Hi  grege  condenso  (quantum  arma  et  vulnera 
monstrant, 

Pugnaces  animae)  nobis  in  sanguine  multo 
Oraque,  pectoraque,  et  falso  clamore  levatas  595 
Intendunt  sine  pace  manus  ?  rex,  fallor,  an  hi  sunt 
Quinquaginta  illi?  cernis  Chthoniumque  Chro* 
minque, 

Phegeaque,  et  nostra  praesignem  Maeona  lauro. 
Ne  saevite,  duces  :  nihil  hic  mortalibus  ausum 
Credite  consiliis;  hos  ferrea  neverat  annos  60C 
Atropos:  existis  casus:  bella  horrida  nobis. 
Atque  iterum  Tydeus.  Dixit,  vittaque  ligatis 
Frondibus  instantes  abigit, monstratque  cruorem. 
Stabat  inops  comitum  Cocyti  in  littore  maesto 
Laius,  immiti  quem  jam  deus  ales  Averno  €10 S 
312 


552 

Reddiderat,  dirumque  tuens  obliqua  nepotem, 
Noscit  enim  vultu, )non  ille  aut  sanguinis  haustus, 
Csetera  ceu  plebes,  aliumve  accedit  ad  imbrem. 
Immortale  odium  spirans:  sedprolicit  ultro 
Aonius  vates  :  Tyrire  dux  inclyte  Thebes,  610 
Cujus  ab  interitu  non  ulla  Amphionis  arces 
Vidit  amica  dies;  o  jam  satis  ulte  cruentum 
Exitium,  et  multum  placata  minoribus  umbra. 
Quos,  miserande,  fugis  ?  jacet  ille  in  funere  longo, 
Quem  premis,  et  junctae  sentit  confinia  mortis, 
Obsitus  exhaustos  paedore  et  sanguine  vultus, 
Ejectusque  die  :  sors  leto  durior  omni. 

Crede  mihi  :  quaenam  immeritum  vitare  nepotem 
Causa  tibi  ?  confer  vultum,  et  satiare  litanti 
Sanguine,  venturasque  vrces  et  funera  belli  620 
Pande  vel  infensus,  vel  res  miserate  tuorum. 
Tunc  ego  te  optata  vetitam  transmittere  Lethen 
Puppe  dabo,placidumque  pia  tellure  reponam. 

Et  Stygiis  mandabo  deis.  Mulcetur  honoris 
Muneribus, tingitque  genas  ;  dehinc  talia  reddit: 
-ur  tibi  versanti  manes,  aequaeve  sacerdos,  626 
Lectus  ego  augurio,  tantisque  potissimus  umbris 
Qui  ventura  loquar  ?  satis  est  meminisse  priorum. 
Nostrane  praeclari  (pudeat)  consulta  nepotes 
Poscitis?  illum,  illum  sacris  adhibete  nefastis, 
Qui  laeto  fodit  ense  patrem,  qui  semet  in  ortus 
Vertit,  et  indignae  regerit  sua  pignora  matri. 

Et  nunc  ille  deos,  furiarumque  atra  fatigat  633 
Concilia,  et  nostros  rogat  haec  in  proelia  manes. 
Quod  si  adeo  placui  deflenda  in  tempora  vates, 
Dicam  equidem,  quo  me  Lachesis,  quo  torva 
Megaera  [bellum 

Usque  sinunt  Bellum,  innumero  venit  undique 
Agmine,  Lernaeosque  trahit  fatalis  alumnos 
Gradivus  stimulis  .  hos  terrae  monstra,  deumque 
Tela  manent,  pulchrique  obitus,  et  ab  igne  su¬ 
premo  640 

Sontes  lege  morae :  certa  est  victoria  Thebis, 

(Ne  trepida,)  nec  regna  ferox  germanus  habebit. 
Sed  furiae,  geminumque  nefas,  miserosque  per 
enses 

(Hei  mihi)  crudelis  vincet  pater.  Haec  ubi  fatus, 
Labitur,  et  flexa  dubios  ambage  reliquit.  645 
Interea  gelidam  Nemeen,  et  conscia  laudis 
Herculeae  dumeta  vaga  legione  tenebant 
Inachidae  :  jam  Sidonias  avertere  praedas,  [iras 
Sternere,  ferre  domos  ardent,  instantque :  quis 
Flexerit,  unde  morae,  medius  quis  euntibus  error, 
Phoebe,  doce  :  nos  rara  manent  exordia  famae.  651 
Marcidus  edomito  bellum  referebat  ab  Haemo 
Liber  ;  ibi  armiferos  geminae  jam  sidere  brumae 
Orgia  ferre  Getas,  canumque  virescere  dorso 
Otliryn.et  IcariaRhodopenadsueverat  umbra  :655 
Et  jam  pampineos  materna  ad  moenia  currus 
Promovet :  etfrenae  dextra  laevaque  sequuntur 
Lynces,  et  uda  mero  lambunt  retinacula  tigres. 
Post  exsultantes  spolia  armentalia  portant 
Seminecesque  lupos,  scissasque  Mimallones  ursas. 
Nec  comitatus  iners  :  sunt  illic  Ira,  Furorque,  (61 
Et  Metus,  et  Virtus,  et  nunquam  sobrius  Ardor, 
Succiduique  gradus,  et  castra  simillima  regi. 

Isque  ubi  pulverea  Nemeen  effervere  nube 
Conspicit,  et  solem  radiis  ignescere  ferri,  665 
Necdum  compositas  belli  in  certamina  Thebas  ; 
Concussus  visis,  quanquam  ore  et  pectore  marcet, 
.Eraque,  tympanaque,  et  biforem  reticere  tumul- 

Imperat,  attonitas  qui  circum  plurimus  aures: 
Atque  ita  :  Me  manus  ista,  meamque  exscindere 
./entem  670 


Apparat,  et  longe  recalet  furor ;  hoc  mihi  ssevum 
Argos,  et  indomitae  bellum  ciet  ira  novercae. 
Usque  adeone  parum  cineri  data  mater  iniquo. 
Natalesque  rogi,  quaeque  ipse  micantia  sensi 
Fulgura  ?  relliquias  etiam,  ambustaeque  sepulcrum 
Pellicis,  et  residem  ferro  petit  improba  Theben. 
Nectam  fraude  moras:  illum,  illum  tendite 
campum,  677 

Tendite,  io,  comites.  Hyrcanae  ad  signa  jugales 
Intumuere  jubas  :  dicto  prius  adstitit  arvis. 
Tempus  erat,  medii  cum  solem  in  culmina  mundi 
Tollit  anhela  dies,  ubi  tardus  hiantibus  arvis 
Stat  vapor,  atque  omnes  admittunt  aethera  luci. 
Undarum  vocat  ille  deas,  mediusque  silentum 
Incipit:  Agrestes  fluviorum  numina  Nymphae, 

Et  nostri  pars  magna  gregis,  perferte  laborem 
Quem  damus.  Argolicos  paulum  mihi  fontibus 
amnes,  686 

Stagnaque,  et  errantes  obducite  pulvere  rivos. 
Praecipuus  Nemees,  qua  nostra  in  moenia  bellis 
Nunc  iter,  ex  alto  fugiat  liquor  :  adjuvat  ipse 
Phoebus  ad  hoc  summo  (cesset  ni  vestra  voluntas) 
Limite;  vim  coeptis  indulgent  astra,  meaeque  691 
/Estifer  Erigones  spumat  canis  :  ite  volentes, 

Ite  in  operta  soli  :  post  vos  ego  gurgite  pleno 
Eliciam,  et  quae  dona  meis  amplissima  sacris 
Vester  habebit  honos  :  nocturnaque  furta  licen¬ 
dum  [pinas. 

Cornipedum,  et  cupidas  Faunorum  arcebo  ra- 
Dixerat :  ast  illis  tenuior  percurrere  visus 
Ora  situs,  viridisque  comis  exhorruit  humor : 
Protinus  Inachios  haurit  sitis  ignea  campos. 
Diffugere  undae  :  squalent  fontesque  lacusque. 

Et  cava  ferventi  durescunt  flumina  limo.  7J 
A2gra  solo  macies,  tenerique  in  origine  culmi 
Inclinata  seges  :  deceptum  margine  ripae 
Stat  pecus,  atque  amnesquaerunt  armenta  natatos. 
Sic  ubi  se  magnis  refluus  suppressit  in  antris  705 
Nilus,  et  Eoae  liquentia  pabula  brumae 
Ore  premit,  fumant  desertae  gurgite  valles. 

Et  patris  undosi  sonitus  exspectat  hiulca 
.dEgyptos,  donec  Phariis  alimenta  rogatus 
Donet  agris,  magnumque  inducat  messibus  annum. 
Aret  Lema  nocens,  aret  Lyrcius,  et  ingens  7 1 1 
Inachus,  adverrensque  natantia  saxa  Charadrus, 

Et  nunquam  in  ripis  audax  Erasinus,  et  aequus 
Fluctibus  Asterion:  ille  alta  per  avia  notus 
Audiri,  et  longe  pastorum  rumpere  somnos.  7 1 5 
Una  tamen  tacitas  (sed  jussu  numinis)  undas, 

Haec  quoque  secreta,  nutrit  Langia,  sub  umbra. 
Nondum  illi  raptus  dederat  lacrymabile  nomen 
Arcbemorus,  nec  fama  deae  :  tamen  avia  servat 
Et  nemus,  et  fluvium :  manet  ingens  gloria 
Nympham,  720 

Cum  tristem  Hypsipylen  ducibus  sudatus  Achaeis 
Ludus,  et  atra  sacrum  recolit  trieteris  Ophelten. 
Ergo  nec  ardentes  clypeos  vectare,  nec  arctos 
Thoracum  nexus  (tantum  sitis  horrida  torquet) 
Sufficiunt.  Non  ora  modo,  angustisque  perusti 
Faucibus,  interior  sed  vis  quatit :  aspera  pulsu 
Corda:  gelant  venae,  et  siccis  eruor  aeger  adhaeret 
Visceribus.  Tunc  sole  putris,  tunc  pulvere  tellus 
Exhalat  calidam  nubem.  Non  spumeus  imber 
Manat  equum  :  siccis  illidunt  ora  lupatis,  730 
Ora  catenatas  procul  exsertantia  linguas; 

Nec  legem  dominosve  pati,  sed  perfurit  arvis 
Flammatum  pecus.  Huc  illuc  impellit  Adrastus 
Exploratores,  si  stagna  Licymnia  restent. 

Si  quis  Amymones  superet  liquor  :  omnia  cascis 
Ignibushacsta  sedent ;  nec  spes  humentis  Olympi . 


Theb.  Lib.  V. 


STATIUS. 


853 


Ceu  flavam  Libyen  desertaque  pulveris  Afri 
Collustrent,  nullaque  umbratam  nube  Syenen. 
Tandem  inter  sylvas  (sic  Evius  ipse  parabat) 
Errantes  subitam  pulchro  in  maerore  tuentur  740 
Hypsipylen  :  illi  quamvis  et  ab  ubere  Opheltes 
Non  suus,  Inachii  proles  infausta  Lycurgi, 
Dependet,  neglecta  comam,  nec  dives  amictu  ; 
Regales  tamen  ore  notae,  nec  mersus  acerbis  [tus: 
Exstat  honos.  Tunc  haec  adeo  stupefactus  Adras- 
Diva  potens  nemorum,  (nam  te  vultusque  pudor- 
Mortali  de  stirpe  negant,)  quae  laeta  sub  isto  [que 
Igne  poli  non  quaeris  aquas,  succurre  propinquis 
Gentibus  :  arcitenens  seu  te  Latonia  casto 
De  grege  transmisit  thalamis,  seu  lapsus  ab  astris 
Non  humilis  fecundat  amor,  (neque  enim  ipse 
deorum  _  751 

Arbiter  Argolidum  thalamis  novus, )adspice  maesta 
Agmina  :  nos  ferro  meritas  exscindere  Thebas 
Mens  tulit ;  imbelli  sed  nunc  sitis  anxia  fato 
Submittitque  animos,  et  inertia  robora  carpit.  755 
Da  fessis  in  rebus  opem,  seu  turbidus  amnis, 

Seu  tibi  foeda  palus:* nihil  hac  in  sorte  pudendum, 
Nil  humile  est:  tu  nunc  ventis,  pluvioque  rogaris 
Pro  Jove  ;  tu  refugas  vires,  et  pectora  bello 
Exanimata  reple:  sic  hoc  tibi  sidere  dextro  760 
Crescat  onus  :  tantum  reduces  det  flectere  gressus 
Jupiter,  o  quanta  belli  donabere  praeda! 

Dircaeos  tibi,  diva,  greges,  numerumque  rependam 
Plebis,  et  hic  magna  lucus  signabitur  ara. 

Dixit,  et  orantis  media  inter  anhelitus  ardens  765 
Verba  rapit,  cursuque  animae  labat  arida  lingua. 
Idem  omnes  pallorqne  viros,  flatusque  soluti 
Oris  habet.  Reddit  demisso  Lemnia  vultu  : 

Diva  quidem  vobis,  etsi  coelestis  origo  est, 

Unde  ego  ?  mortales  utinam  haud  transgressa 
fuissem  770 

Luctibus!  altricem  mandati  cernitis  orbam 
Pignoris  ;  at  nostris  an  quis  sinus,  uberaque  ulla. 
Scit  deus :  et  nobis  regnum  tamen,  et  pater 
ingens.  [undis  ? 

Sed  quid  ego  haec  ?  fessosque  optatis  demoror 
Mecumage  nunc,  si  forte  vado  Langia  perennes 
Servataquas:  solet  et  rapidi  sub  limite  Cancri  776 
Semper,  et  Icarii  quamvis  juba  fulguret  astri, 

Ire  tamen.  Simul  haerentem,  ne  tarda  Pelasgis 
Dux  foret,  ah  miserum  vicino  cespite  alumnum 
(Sic  Parcae  voluere)  locat,  ponitque  negantem  780 
Floribus  aggestis,  et  amico  murmure  dulces 
Solatur  lacrymas  :  qualis  Berecynthia  mater, 
Dum  circa  parvum  jubet  exsultare  Tonantem 
Curetas  trepidos  :  illi  certantia  plaudunt 
Orgia,  sed  magnis  resonat  vagitibus  Ide.  785 
At  puer  in  gremio  vernae  telluris,  et  alto 
Gramine,  nunc  faciles  sternit  procursibus  herbas 
In  vultum  nitens ;  caram  modo  lactis  egeno 
Nutricem  clangore  ciens,  iterumque  renidens. 

Et  teneris  meditans  verba  illuctanda  labris,  790 
Miratur  nemorum  strepitus,  aut  obvia  carpit. 


Aut  patulo  trahit  ore  diem ,  nemorisque  malorum 
Inscius,  et  vitae  multum  securus  inerrat. 

Sic  tener  Odrysia  Mavors  nive,  sic  puer  ales 
Vertice  Maenalio,  talis  per  littora  reptans  795 
Improbus  Ortygiae  latus  inclinabat  Apollo. 

Illi  per  dumos  et  opaca  virentibus  umbris 
Devia  pars  cingunt,  pars  arcta  plebe  sequuntur, 
Praecelerantque  ducem :  medium  subit  illa  per 
agmen  [quo 

Non  humili  festina  modo  :  jamque  amne  propin- 
Rauca  sonat  vallis,  saxosumque  impulit  aures  801 
Murmur.  Ibi  exsultans  conclamat  ab  agmine 
primo, 

Sicut  erat,  levibus  tollens  vexilla  maniplis  [rit 
Argus,  Aquae  :  longusque  virum  super  ora  cucu- 
Clamor,  Aquae.  Sic  Ambracii  per  littora  ponti  805 
Nauticus  in  remis  juvenum  monstrante  magistro 
Fit  sonus,  inque  vicem  contra  percussa  reclamat 
Terra,  salutatus  cum  Leucada  pandit  Apollo. 
Incubuere  vadis  passim  discrimine  nullo 
Turba  simul,  primique:  nequit  secernere  mixtos 
.(Equa  sitis  :  frenata  suis  in  curribus  intrant  811 
Armenta,  et  pleni  dominis  armisque  feruntur 
Quadrupedes.  Hos  turbo  rapax,  hos  lubrica  fal 
lunt 

Saxa :  nec  implicitos  fluvio  reverentia  reges 
Proterere,  aut  mersisse  vado  clamantis  amici  815 
Ora.  Fremunt  undae,  longusque  a  fontibus  amnis 
Diripitur :  modo  lene  virens,  et  gurgite  puro 
Perspicuus,  nunc  sordet  aquis  egestus  ab  imo 
Alveus :  inde  toros  riparum,  et  proruta  turbant 
Gramina:  jam  crassus  coenoque  et  pulvere  torrens, 
Quanquam  expleta  sitis,  bibitur  tamen.  Agmina 
bello  821 

Decertare  putes,  justumve  in  gurgite  Martem 
Praefurere,  aut  captam  tolli  victoribus  urbem. 
Atque  aliquis  regum  medio  circumfluus  amni : 
Sylvarum  Nemee  longe  regina  virentum,  825 
Lecta  Jovi  sedes,  quam  nunc,  non  Herculis  actis 
Dura  magis,  rabidi  cum  colla  minantia  monstri 
Angeret,  et  tumidos  animam  angustaret  in  artus  : 
Hac  saevisse  tenus  populorum  in  ccepta  tuorum 
Sufficiat :  tuque,  o  cunctis  insuete  domari  830 
Solibus,  aeternae  largitor  corniger  undae. 

Laetus  eas,  quacunque  domo  gelida  ora  resolvis 
Immortale  tumens:  neque  enim  tibi  cana  re¬ 
postas 

Bruma  nives,  raptasve  alio  de  fonte  refundit 
Arcus  aquas,  gravidive  indulgent  nubila  Cori; 
Sed  tuus,  et  nulli  ruis  expugnabilis  astro.  886 
Te  nec  Apollineus  Ladon,  nec  Xanthus  uterque, 
Sperchiusque  minax,  Centaureusque  Lycormas 
Praestiterint :  tu  pace  mihi,  tu  nube  sub  ipsa 
Armorum,  festasque  super  celebrabere  mensas. 
Ab  Jove  primus  honos:  bellis  modo  laetus 
ovantes  841 

Accipias,  fessisque  libens  iterum  hospita  pandas 
Flumina,  defensasque  velis  agnoscere  turmas 


LIBER  QUINTUS. 


Pulsa  sitis  fluvio,  populataque  gurgitis  alveum 
Agmina  linquebant  ripas,  amnemque  minorem. 
Acrior  et  campum  sonipes  lapit,  et  pedes  rxva 


Implet  ovans  :  rediere  viris  animique,  minapque 
Votaque,  sanguineis  mixtum  ceu  fontibus  ignem 
Hausissent  belli,  magnasque  in  proelia  mentes.  6 

Dispositi  in  turmas  rursus,  legemque  severi 
Ordinis,  ut  cuique  ante  locus  ductorque,  mo¬ 
nentur 

Instaurare  vias  Tellus  jam  pulvere  primo 
Crescit,  et  armorum  transmittunt  fulgura  sylvae. 
Qualia  trans  pontum  Phariis  defensa  serenis  1 1 
Rauca  Paraetonio  decedunt  agmina  Nilo, 

Cum  fera  ponit  hiems :  illse  clangore  fugaci 
Umbra  fretis  arvisque  volant :  sonat  avius  aether : 
Jam  Borean  imbresque  pati,  jam  nare  solutis  15 
Amnibus,  et  nudo  juvat  aestivare  sub  Haemo. 

Hic  rursus  simili  procerum  vallante  corona 
Dux  Talaionides,  antiqua  ut  forte  sub  orno 
Stabat,  et  admoti  nixus  Polynicis  in  hastam; 

At  tamen,  o  quaecunque  es,  ait,  cui  gloria  tanta  20 
Venimus  innumerae  fatum  debere  cohortes. 

Quem  non  ipse  deum  sator  adspernetur  honorem, 
Dic  age  (quando  tuis  alacres  adsistimus  undis) 
Quae  domus,  aut  tellus,  animam  quibus  hauseris 
astris  ?  [longe, 

Dic  quis  et  ille  pater?  neque  enim  tibi  numina 
Transierit  fortuna  licet ;  majorque  per  ora  26 
Sanguis,  et  afflicto  spirat  reverentia  vultu. 
Ingemit,  et  paulum  fletu  cunctata  modesto 
Lemnias  orsa  refert:  Immania  vulnera, rector. 
Integrare  jubes,  Furias,  et  Lemnon,  et  arctis  30 
Arma  inserta  toris,  debellatosque  pudendo 
Lnse  mares  .  redit  ecce  nefas,  et  frigida  cordi 
Eumenis:  o  miserae,  quibus  hic  furor  additus! 
o  nox ! 

O  paler!  illa  ego  sum,  (pudeat  ne  forte  benignae 
Hospitis,)  illa,  duces,  raptum  quae  sola  parentem 
Occului :  quid  longa  malis  exordia  necto  ?  36 

Et  vos  arma  vocant,  magnique  in  corde  paratus. 
Hoc  memorasse  satest;  claro  generata  Thoante, 
Serviticm  Hypsipyle  vestri  fero  capta  Lycurgi. 
Advertere  animos,  majorque, et  honora  videri,  40 
Parque  operi  tanto  :  cunctis  tunc  noscere  casus 
Ortus  amor  :  pater  ante  alios  hortatur  Adrastus  : 
linmoage.dum  primi  longe  damus  agmina  vulgi, 
Nec  facilis  Nemee  latas  evolvere  vires. 

Quippe  obtenta  comis,  et  ineluctabilis  umbra. 
Pande  nefas,  laudesque  tuas,  gemitusque  tuorum. 
Unde  hos  advenias  regno  dejecta  labores. 

Dulce  loqui  miseris,  veteresque  reducere  questus. 
Incipit:  ^Egaeo  premitur  circumflua  Nereo 
Lemnos,  ubi  ignifera  fessus  respirat  ab  ^Etna  50 
Mulciber  :  ingenti  tellurem  proximus  umbra 
Vestit  Athos,  nemorumque  obscurat  imagine  pon¬ 
tum. 

Thraces  arant  contra  :  Thracum  fatalia  nobis 
Littora,  et  inde  nefas.  Florebat  dives  alumnis 
Terra,  nec  illa  Samo  fama,  Delove  sonanti  55 
Pejor,  et  innumeris  quas  spumifer  adsilit  .Egon. 
Dis  visum  turbare  domos  :  nec  pectora  culpa 
Nostra  vacant:  nullos  Veneri  sacravimus  ignes  : 
Nulla  dese  sedes :  movet  et  coelestia  quondam 
Corda  dolor,  lentoque  irrepunt  agmine  poenae.  60 
Illa  Paphon  veterem  centumque  altaria  linquens. 
Nec  vultu  ne:;  crine  prior,  solvisse  jugalem 
Ceston,  et  Idalias  procul  ablegasse  volucres 
Fertur  :  erar.t  certe  media  quae  noctis  in  umbra 
Divam,  alio>  ignes  majoraque  tela  gerentem,  65 
Tartareas  inter  thalamis  volitasse  sorores 
Vulgarent ;  utque  implicitis  arcana  domorum 
Anguibus,  et  saeva  formidine  cuncta  replevit 
Limina,  nec  fidi  populum  miserata  mariti. 
Protinus  a  Lemno  teneri  fugistis  Amores:  70 

Motus  Hymen,  versaeque  faces,  et  frigida  justi 
Lura  tori :  nullae  redeunt  in  gaudia  noctes, 


Nullu3  in  amplexu  sopor  est:  odia  aspera  ubiqu», 
Et  Furor,  et  medio  recubat  Discordia  lecto. 

Cura  viris  tumidos  adversa  Thracas  in  ora  75 
Eruere,  et  saevam  bellando  frangere  gentem. 
Cumque  domus  contra,  stantesque  in  .ittore  nati. 
Dulcius  Edonas  hiemes,  Arctonque  frementem 
Excipere,  aut  tandem  tacita  post  proelia  nocte 
Fractorum  subitas  torrentum  audire  ruinas.  80 
Illae  autem  tristes  (nam  me  tunc  libera  curis 
Virginitas,  annique  tegunt)  sub  nocte  dieque 
Assiduis  aegrae  lacrymis  solantia  miscent 
Colloquia,  aut  saevam  spectant  trans  aequora 
Thracen. 

Sol  operum  medius  summo  librabat  Olympo  85 
Lucentes,  ceu  staret,  equos :  quater  axe  sereno 
Intonuit,  quater  antra  dei  fumantis  anhelos 
Exseruere  apices :  ventisque  absentibus  vEgon 
Motus,  et  ingenti  percussit  littora  ponto. 

Cum  subito  horrendas  aevi  matura  Polyxo  90 
Tollitur  in  furias,  thalamisque  insueta  relictis 
Evolat ;  insano  veluti  Theumesia  Thyias 
Rapta  deo,  cum  sacra  vocant,  Idaeaque  suadet 
Buxus,  et  a  summis  auditus  montibus  Evan: 

Sic  erecta  genas,  aciemque  effusa,  trementi  95 
Sanguine,  desertam  rabidis  clamoribus  urbem 
Exagitat,  clausasque  domos  et  limina  pulsans, 
Concilium  vocat:  infelix  comitatus  eunti 
Haerebant  nati :  atque  illae  non  segnius  omnes 
Erumpunt  tectis,  summasque  ad  Pallados  arces 
Impetus  ;  huc  propere  stipamur,  et  ordine  nullo 
Congestae:  stricto  mox  ense  silentia  jussit 
Hortatrix  scelerum,  et  medio  sic  ausa  profari  est : 
Rem  summam  instinctu  superflm,  meritique  do- 
O  viduae  (firmate  animos  et  pellite  sexum)  [lons, 
Lemniades,  sancire  paro.  Si  taedet  inanes  106 
Eternum  servare  domos,  turpemque  juventae 
Flore  situm, et  longis  steriles  in  luctibus  annos; 
Inveni,  promitto  viam  (nec  numina  desunt) 

Qua  renovanda  Venus  :  modo  par  insumite  robur 
Luctibus :  atque  adeo  primum  hoc  mihi  noscere 
detur :  111 

Tertia  canet  hiems ;  cui  connubialia  vincla, 

Aut  thalami  secretus  honos  ?  quod  conjuge  pectus 
Intepuit?  cujus  vidit  Lucina  labores? 

Dicite,  vel  justos  cujus  pulsantia  menses  115 
Vota  tument  ?  qua  pace  feras  volucresque  jugari 
Mos  datus.  Heu  segnes !  potuitne  ultricia  Graiis 
Virginibus  dare  tela  pater,  laetusque  dolorum 
Sanguine  securos  juvenum  perfundere  somnos? 

At  nos  vulgus  iners  :  quod  si  propioribus  actis 
Est  opus,  ecce  animos  doceat  Rhodopeia  conjux 
Ulta  manu  thalamos,  pariterque  epulata  marito: 
Nec  vos  immunis  scelerum,  securave  cogo. 

Plena  mihi  domus,  atque  ingens  (en  cerni  te)  sudor. 
Quatuor  hos  una,  decus  et  solatia  patris,  125 
In  gremio  (licet  amplexu  lacrymisque  morentur) 
Transadigam  ferro,  saniemque  et  vulnera  fratrum 
Miscebo,  patremque  super  spirantibus  addam. 
Ecqua  tot  in  caedes  animum  promittit?  Agebat 
Pluribus:  adverso  nituerunt  vela  profundo.  130 
Lemnia  classis  erat :  rapuit  gavisa  Polyxo  [tro 
Fortunam,  atque  iterat :  Superisne  vocantibus  ul- 
Desumus  ?  ecce  rates :  deus  hos,  deus  ultor  in  iras 
Apportat,  coeptisque  favet ;  nec  imago  quietis 
Vana  meae  :  nudo  stabat  Venus  ense,  videri  135 
Clara  mihi,  somnosque  super.  Quid  perditis 
aevum  ? 

Inquit :  age  aversis  thalamos  purgate  maritis. 

Ipsa  faces  alias,  melioraque  foedera  jungam. 

Dixit ;  et  hoc  ferrum  stratis,  hoc  (credite)  ferrum 

Imposuit.  Quin,  o  miserae,  dum  tempus  agi  rem, 
Consulite  :  en  validis  spumant  eversa  lacertis 
.Uquora :  Bistonides  veniunt  fortasse  maritae.  1 42 
II inc  stimuli  ingentes, magnusque  advol vitu r  astris 
Clamor:  Amazonio  Scythiam  fervere  tumultu, 
Lunatumque  putes  agmen  descendere,  ubi  arma 
Indulget  pater,  et  saevi  movet  ostia  belli.  146 
Nec  varius  fremor,  aut  studia  in  contraria  rapti 
Dissensus,  ut  plebe  solet :  furor  omnibus  idem, 
dem  animus  solare  domos,  juvenumque  senum- 
que 

Praecipitare  colos,  plenisque  affringere  parvos 
Uberibus,  ferroque  omnes  exire  per  annos.  1S1 
Tunc  viridis  late  lucus,  juga  celsa  Minervae 
Propter,  opacat  humum,  niger  ipse,  sed  insuper 
ingens 

Mons  premit,  et  gemina  pereunt  caligine  soles : 
Hic  sanxere  fidem  :  tu  Martia  testis  Enyo,  1 55 
Atque  inferna  Ceres,  Stygiaeque  Acheronte  recluso 
Ante  preces  venere  deae  :  sed  fallit  ubique 
Mixta  Venus ;  Venus  arma  tenet :  Venus  admo¬ 
vet  iras. 

Nec  de  more  eruor  :  natum  Charopeia  conjux 
Obtulit:  accingunt  sese,  et  mirantia  ferro  160 
Pectora,  congestisque  avidae  simul  undique  dex¬ 
tris 

Perfringunt,  ac  dulce  nefas  in  sanguine  vivo 
Conjurant,  matremque  recens  circumvolat  umbra. 
Talia  cernenti  mihi  quantus  in  ossibus  horror? 
Quisve  per  ora  color  ?  qualis  cum  cerva  cruentis 
Circumventa  lupis,  nullum  cui  pectore  molli 
Robur,  et  in  volucri  tenuis  fiducia  cursu, 
Praecipitat  suspensa  fugam ;  jam  jamque  teneri 
Credit,  et  elusos  audit  concurrere  morsus. 

Illi  aderant :  primis  jamque  offendere  carinae 
Littoribus  :  certant  saltu  contingere  terram  171 
Praecipites  :  miseri,  quos  non  aut  horrida  virtus 
Marte  sub  Odrysio,  aut  medii  inclementia  ponti 
Hauserit!  alta  etiam  superffm  delubra  vaporant, 
Promissasque  trahunt  pecudes :  niger  omnibus 
Ignis,  et  in  nullis  spirat  deus  integer  extis,  [aris 
Tardius  humenti  noctem  dejecit  Olympo 
Jupiter,  et  versum  miti  (reor)  aethera  cura 
Sustinuit,  dum  fata  vetant :  nec  longius  unquam 
Cessavere  novae  perfecto  sole  tenebrae.  180 
Sera  tamen  mundo  venerunt  astra ;  sed  illis  [cent 
Et  Paros,  et  nemorosa  Thasos,  crebraeque  relu- 
Cyclades  :  una  gravi  penitus  latet  obruta  coelo 
Lemnos,  in  hanc  tristes  nebulae,  et  plaga  caeca 
superne 

Texitur,  una  vagis  Lemnos  non  agnita  nautis. 
Jam  domibus  fusi  nemorum  per  opaca  sacro¬ 
rum  186 

Ditibus  indulgent  epulis,  vacuantque  profundo 
Aurum  immane  mero ;  dum  quae  per  Strymona 
pugnae, 

Quis  Rhodope,  gelidove  labor  sudatus  in  Haemo 
Enumerare  vacat:  nec  non,  manus  impia,  nuptae 
Serta  inter,  festasque  dapes,  quo  maxima  cultu 
Quaeque  jacent :  dederat  mites  Cytherea  suprema 
Nocte  viros,  longoque  brevem  post  tempore  pa¬ 
cem 

Nequicquam,  et  miseros  perituro  afflaverat  igni. 
Conticuere  chori :  dapibus  ludoque  licenti  196 
Eit  modus,  et  primae  decrescunt  murmura  noctis. 
Cum  consanguinei  mixtus  caligine  leti,  [bem 
Rore  madens  Stygio,  morituram  amplectitur  ur- 
Somnus,  et  implacido  fundit  gravia  otia  cornu, 
Secernitque  viros  :  vigilant  nuptaeque,  nurusque 
In  scelua,  atque  hilares  acuunt  fera  tela  sorores 


Invasere  nefas:  cuncto  sua  regnat  Erinnys 
Pectore  .  non  aliter  Scythicos  armenta  per  agros. 
Hyrcanae  clausere  leae,  quas  exigit  ortu 
Prima  fames,  avidique  implorant  ubera  nati.  205 
Quos  tibi  (nam  dubito)  scelerum  de  mille  figuris 
Expediam  casus?  Helymum  temeraria  Gorge 
Evinctum  ramis,  altaque  in  mole  tapetum 
Efflantem  somno  crescentia  vina,  superstans 
Vulnera  disjecta  rimatur  veste:  sed  illum  210 
Infelix  sopor  admota  sub  morte  refugit. 

Turbidus,  incertumque  oculis  vigilantibus  hostem 
Occupat  amplexu  :  nec  segnius  illa  tenentis 
Pone  adigit  costas,  donec  sua  pectora  ferro 
Tangeret :  is  demum  sceleri  modus :  ora  supinat 
Blandus  adhuc,  oculisque  tremens  et  murmure 
Gorgen  216 

Quaerit,  et  indigno  non  solvit  brachia  collo. 

Non  ego  nunc  vulgi,  quanquam  crudelia,  pandam 
Funera  :  sed  propria  luctus  de  stirpe  recordor ; 
Quod  te,  flave  Cydon,  quod  te  per  colla  refusis 
Intactum,  Crenae,  comis,  (quibus  ubera  mecum 
Obliquumque  a  patre  genus, )fortemque,  timebam 
Quem  desponsa,  Gyan,  vidi  lapsare  cruenta  [que 
Vulnere  Mirmyonis;  quodque  inter  serta  choros- 
Barbara  ludentem  fodiebat  Epopea  mater.  225 
Flet  super  aquavum  soror  exarmata  Lycaste 
Cydimon,  heu  similes  perituro  in  corpore  vultus 
Adspiciens,  floremque  gena,  et  quas  finxerat  auro 
Ipsa  comas  :  tum  sava  parens  jam  conjuge  fuso 
Adstitit,  impellitque  minis,  atque  inserit  ensem. 
Ut  fera,  qua  placido  rabiem  desueta  magistro 
Tardius  arma  movet,  stimulisque  et  verbere  cre- 
In  mores  negat  ire  suos:  sic  illa  jacenti  [bro 
Incidit,  undantemque  sinu  collapsa  cruorem  234 
Excipit,  et  laceros  premit  in  nova  vulnera  crines. 
Ut  vero  Alcimeden  etiamnum  in  murmure  truncos 
Ferre  patris  vultus,  et  egentem  sanguinis  ensem 
Conspexi,  riguere  coma,  atque  in  viscera  savus 
Horror  iit:  meus  ille  Thoas,  mea  dira  videri 
Dextra  mihi :  extemplo  thalamis  turbata  paternis 
Inferor  :  ille  quidem  dudum  (quis  magna  tuenti 
Somnus?)  agit  versans  secum  (etsi  lata  recessit 
Urbe  domus)  quinam  strepitus,  qua  murmura 
noctis,  [pando, 

Cur  fremebunda  quies?  Trepido  scelus  ordine 
Quis  dolor,  unde  animi :  vis  nulla  arcere  furen¬ 
tes  :  [que  moranti, 

Hac  sequere,  o  miserande ;  premunt,  aderunt- 
Et  mecum  fortasse  cades.  His  motus,  et  artus 
Erexit  stratis  :  ferimur  per  devia  vasta 
Urbis,  ubi  ingentem  nocturna  cadis  acervum 
Passim,  ut  quosque  sacris  crudelis  vespera  lucis 
Straverat,  occulta  speculamur  nube  latentes.  251 
Hic  impressa  toris  ora,  exstantesque  reclusis 
Pectoribus  capulos,  magnarum  et  fragmina  trunca 
Hastarum,  et  ferro  laceras  per  corpora  vestes. 
Crateras  pronos,  epulasque  in  cade  natantes  255 
Cernere  erat,  jugulisque  modo  torrentis  apertis 
Sanguine  commixto  redenntem  in  pocula  Bac¬ 
chum. 

Hic  juvenum  manus,  et  nullis  violabilis  armis 
Turba  senes,  positique  patrum  super  ora  gernen- 
Semineces  pueri  trepidas  in  limine  vitee  [tum 
Singultant  animas.  Gelida  non  saevius  Ossa 
Luxuriant  Lapitharum  epulae,  si  quando  profundo 
Nubigenae  caluere  mero  :  vix  primus  ab  ira 
Pallor,  et  impulsis  surgunt  ad  proelia  mensi» 
Tunc  primum  sese  trepidis  sub  nocte  Thyoneus 
Detexit,  nato  portans  extrema  Thoanti  266 
Subsidia,  et  multa  subitus  cum  luce  refulsit. 

Agnovi:  non  ille  quidem  turgentia  sertis 
Tempora,  nec  flava  crinem  distinxerat  uva; 
Nubilus,  indignumque  oculis  liquentibus  imbrem 
Alloquitur :  Dum  fata  dabant  tibi,  nate,  petentem 
Lemnon,  et  externis  etiam  servare  timendam 
Gentibus,  haud  unquam  justo  mea  cura  labori 
Destitit:  absciderunt  tristes  crudelia  Parcae 
Stamina,  nec  dictis,  supplex  quae  plurima  fudi 
Ante  Jovem  frustra,  lacrymisve  avertere  luctus 
Contigit:  infandum  natae  concessit  honorem. 
Accelerate  fugam :  tuque,  o  mea  digna  propago. 
Hac  rege,  virgo,  patrem,  gemini  qua  brachia  muri 
Littus  eunt :  illa,  qua  rara  silentia,  porta  280 
Stat  funesta  Venus,  ferroque  accincta  furentes 
Adjuvat :  (unde  manus  ?  unde  haec  Mavortia  divae 
Pectora  ?)  tu  lato  patrem  committe  profundo. 
Succedam  curis.  Ita  fatus  in  aera  rursus 
Solvitur,  et  nostrum,  visus  arcentibus  umbris. 
Mitis  iter  longae  claravit  limite  flammae.  [sum 
Qua  data  signa  sequor  :  dein  curvo  robore  clau- 
Dis  pelagi,  ventisque,  et  Cycladas  iEgaeoni 
Amplexo, commendo  patrem  :  nec  fletibus  unquam 
Sit  modus  alternis,  ni  jam  dimittat  Eoo  290 
Lucifer  astra  polo  :  tum  demum  littore  rauco 
Multa  metu  reputans,  et  vix  confisa  Lyaeo 
Dividor,  ipsa  gradu  nitens,  sed  et  anxia  retro 
Pectora  ;  nec  requies,  quin  et  surgentia  coelo 
Flamina,  et  e  cunctis  prospectem  collibus  undas 
Exoritur  pudibunda  dies,  coelumque  retexens 
Aversum  Lemno  jubar,  et  declinia  Titan 
Opposita  juga  nube  refert.  Patuere  furores 
Nocturni,  lucisque  novae  formidine  cunctis, 
Quanquam  inter  similes,  habitus  rubor  :  impia 
terrae  300 

Infodiunt  scelera,  aut  festinis  ignibus  urunt,  [ces 
Jam  manus  Eumenidum,  captasque  refugerat  ar- 
Exsaturata  Venus  :  licuit  sentire  quid  ausae. 

Et  turbave  comas,  et  lumina  tingere  fletu 
Insula  dives  agris,  opibusque,  armisque,  virisque, 
Nota  situ,  et  Getico  nuper  ditata  triumpho,  306 
Non  maris  incursu,  non  hoste,  nec  aethere  lsevo, 
Perdidit  una  omnes  orbata  excisaque  mundo 
Indigenas  :  non  arva  viri,  non  aequora  vertunt: 
Conticuere  domus  :  eruor  altus,  et  oblita  crasso 
Cuncta  rubent  tabo  :  magneeque  in  moenibus  urbis 
Nos  tantum:  et  saevi  spirant  per  culmina  manes. 
Ipsa  quoque  arcanis  tecti  penetralibus  alto  [tris 
Molior  igne  pyram  :  sceptrum  super  armaque  pa- 
Injicio,  et  notas  regum  gestamina  vestes  :  315 

Ac  prope  maesta  rogum  confusis  ignibus  adsto 
Ense  cruentato,  fraudemque  et  inania  busta 
Plango  metu,  si  forte  premant,  cassumque  pa¬ 
renti 

Omen,  et  hac  dubios  leti  precor  ire  timores. 

His  mihi  pro  meritis  ut  falsi  criminis  astu  320 
Parta  fides,  regno  et  solio  considere  patris 
Supplicium  datur  :  anne  illis  obsessa  negarem  ? 
Accessi,  saepe  ante  deos  testata,  fidemque, 

I  umeri tasque  manus  :  subeo  (pro  dira  potestas) 
Exsangue  imperium,  et  maestam  sine  culmine 

Lemnon.  [sus. 

Jam  magis  atque  magis  vigiles  dolor  angere  sen- 
ht  gemitus  clari,  et  paulatim  invisa  Polyxo  : 

Jam  meminisse  nefas:  jam  ponere  manibus  aras 
Concessum,  et  multum  cineres  jurare  sepultos. 
Sic  ubi  ductorem  trepidae  stabulique  maritum, 
Quem  penes  et  saltus,  et  adultae  gloria  gentis,  331 
Massylo  frangi  stupuere  sub  hoste  juvencae, 

II  truncum  sine  honore  pecus,  regemque  perem¬ 

tum 


I  Ipse  ager,  ipsi  amnes,  et  muta  armenta  qnerun- 
Ecce  autem  aerata  dispellens  aequora  pi  ora  [ tu  r. 
Pelias  intacti  late  subit  hospita  ponti  [net 

Pinus;  agunt  Minyae:  geminus  fragor  ardua ca 
Per  latera  :  abruptam  credas  radicibus  ire 
Ortygiam,  aut  fractum  pelago  decurrere  montem. 
Ast  ubi  suspensis  siluerunt  aequora  tonsis,  340 
Mitior  et  senibus  cygnis,  et  pectine  Phoebi 
Vox  media  de  puppe  venit:  maria  ipsa  carinae 
Accedunt :  (post  nosse  datum  est)  CEagrius  illic 
Acclinis  malo  mediis  intersonat  Orpheus 
Remigiis,  tantosque  jubet  nescire  labores.  345 
Illis  in  Scythicum  Borean  iter,  oraque  Ponti 
Cyaneis  arctata  vadis.  Nos  Thracia  visu 
Bella  ratae,  vario  tecta  incursare  tumultu,  [erum 
Densarum  pecudum  aut  fugientum  more  volu- 
Heu  ubi  nunc  furiae?  portus,  amplexaque  littus 
Moenia,  qua  longe  pelago  despectus  aperto,  [que, 
Scandimus,  et  celsas  turres ;  huc  saxa,  sudes- 
Armaque  maesta  virum,  atque  infectos  caedibus  en- 
Subvectant  trepidae  :  quin  et  squalentia  texta  [ses 
Thoracum,  et  vultu  galeas  intrare  soluto  355 
Non  pudet:  audaces  rubuit  mirata  catervas 
Pallas,  et  adverso  risit  Gradivus  in  Haemo. 

Tunc  primum  ex  animis  praeceps  amentia  cessit. 
Nec  ratis  illa  salo,  sed  divfim  sera  per  aequor 
Justitia,  et  poenae  scelerum  adventare  videntur. 
Jamque  aberant  terra,  quantum  Gortynia  currunt 
Spicula;  caeruleo  gravidam  cum  Jupiter  imbri 
Ipsa  super  nubem  ratis  armamenta  Pelasgae  363 
Sistit  agens  :  inde  horror  aquis,  et  raptus  ab  omni 
Sole  dies  miscet  tenebras,  quis  protinus  unda 
Concolor:  obnixi  lacerant  cava  nubila  venti, 
Diripiuntque  fretum  :  nigris  redit  humida  tellus 
Vorticibus,  totumque  Notis  portantibus  aequor 
Pendet,  et  aequato  jam  jam  prope  sidera  dorso 
Frangitur  :  incertae  jam  nec  prior  impetus  alno, 
Sed  labat, exstantem  rostris  modo  gurgite  in  imo 
Nunc  coelo  Tritopa  ferens  :  nec  robora  prosunt 
Semideum  heroum  :  puppimque  insana  flagellat 
Arbor,  et  instabili  procumbens  pondere  curvas 
Raptat  aquas,  remique  cadunt  in  pectus  inanes. 
No»  quoque  per  rupes,  murorumque  aggere  ab 
omni,  [Austri, 

Dum  labor  ille  viris,  fretaque  indignantur  et 
Desuper  invalidis  fluitantia  tela  lacertis  [tra 
(Quid  non  ausa  manus  ?)  Telamona  et  Pelea  con- 
Spargimus,  et  nostro  petitur  Tirynthius  arcu.  880 
Illi  quippe  simul  bello  pelagoque  laborant: 

Pars  clypeis  munire  ratem,  pars  aequora  fundo 
Egerere ;  ast  alii  pugnant,  sed  inertia  motu 
Corpora,  suspensseque  carent  conamine  vires. 
Instamus  jactu  telorum,  et  ferrea  nimbis  385 
Certat  hiems  :  vastseque  sudes,  fractique  molares. 
Spiculaque,  et  multa  crinitum  missile  flamma, 
Nunc  pelago,  nunc  puppe  cadunt :  dat  operta 
fragorem 

Pinus,  et  abjunctis  regemunt  tabulata  cavernis. 
Talis  Hyperborea  virides  nive  verbrat  agros  390 
Jupiter  :  obruitur  campis  genus  omne  ferarum, 
Deprensgeque  cadunt  volucres,  et  messis  amaro 
Strata  gelu  :  fragor  inde  jugis,  inde  amnibus  irae. 
Ut  vero  elisit  nubes  Jove  tortus  ab  alto 
Ignis,  et  ingentes  patuere  in  lumine  nautse,  395 
Diriguere  animi,  manibusque  horrore  remissis 
Arma  aliena  cadunt:  redeunt  in  pectora  sexus. 
Cernimus  dDacidas,  murisque  immane  minanten 
Ancaeum,  et  longa  pellentem  cuspide  rupes 
Ipbiton :  attonito  manifestus  in  agmine  supra  est 
Amphitryoniades,  puppimque  altemus  utrinque 

Ingravat,  et  medias  ardet  descendere  in  undas. 

At  levis,  et  miserae  nondum  mihi  notus  Iason 
Transtra  per  et  remos.impressaque  terga  virorum, 
Nunc  magnum  (Eniden,  nunc  ille  hortatibus 
Idan,  405 

Et  Talaum,  et  cana  rorantem  adspergine  ponti 
Tyitdariden  iterans,  gelidique  in  nube  parentis 
Vela  laborantem  Calain  subnectere  malo, 

Voce  manuque  rogat ;  quatiunt  impulsibus  illi 
Nunc  freta,  nunc  muros:  sed  nec  spumantia  ce' 
dunt  410 

jEquora,  et  incussae  redeunt  a  turribus  hastae. 

Ipse  graves  iiuctus,  clavumque  audire  negantem 
Lassat  agens  Tiphys,  palletque,  et  plurima  mutat 
Imperia,  ac  laevas  dextrasque  obtorquet  in  undas 
Proram,  navifragis  avidam  concurrere  saxis :  415 
Donec  ab  extremae  cuneo  ratis  iEsone  natus 
Palladios  oleae,  Mopsi  gestamina,  ramos 
Extulit,  et  socifim  turba  prohibente  poposcit 
Foedera:  praecipites  vocem  involvere  procellae. 
Tunc  modus  armorum,  pariterque  exhausta  qui¬ 
erunt  420 

Flamina,  confusoque  dies  respexit  Olympo. 
Quinquaginta  illi  trabibus  de  more  revinctis 
Eminus  abrupto  quatiunt  nova  littora  saltu, 
Magnorum  decora  alta  patrum,  jam  fronte  sereni, 
Noscendique  habitu,  postquam  timor  iraque  ces- 
Vultibus:  arcana  sic  fama  erumpere  porta  [sit 
Coelicolas,  si  quando  domos  littusque  rubentum 
yEthiopum,  et  mensas  amor  est  intrare  minores: 
Dant  fluvii  montesque  locum :  tum  terra  superbit 
Gressibus,  et  paulum  respirat  coelifer  Atlas.  430 
llic  et  ab  adserto  nuper  Marathone  superbum 
Thesea,  et  Ismarios  Aquilonia  pignora  fratres, 
Ulraque  quis  rutila  stridebant  tempora  penna. 
Cernimus  :  hic  Phoebo  non  indignante  priorem 
Admetum, et  durae  similem  nihil  Orphea  Thracae : 
Tunc  prolem  Calydone  satam,  generumque  pro- 
Nereos:  ambiguo  visus  errore  lacessunt  [fundi 
(Ebalidae  gemini :  chlamys  huic,  chlamys  ardet 
et  illi: 

Ambo  hastile  gerunt:  humeros  exsertus  uterque, 
Nudus  uterque  genas,  simili  coma  fulgurat  astro. 
Audet  iter,  magnique  sequens  vestigia  mutat  441 
Herculis,  et  tarda  quamvis  se  mole  ferentem 
Vix  cursu  tener  sequat  Hylas,  Lernaeaque  tollens 
Arma  sub  ingenti  gaudet  sudare  pharetra. 

Ergo  iterum  Venus,  et  tacitis  corda  aspera  flam¬ 
mis  445 

Lemniadum  pertentat  amor.  Tunc  regia  Juno 
Arma,  habitusque  virum,  pulchraeque  insignia 
gentis 

Mentibus  insinuat,  certatimque  ordine  cunctae 
Hospitibus  patuere  fores :  tunc  primus  in  aris 
Ignis,  et  infandis  venere  oblivia  curis  :  450 

Tunc  epulae,  felixque  sopor,  noctesque  quietsp  : 
Nec  superum  sine  merite,  reor,  placuere  fatentes. 
Forsitan  et  nostrae  fatum  excusabile  culpae 
Noscere  cura,  duces.  Cinerem  luriasque  meorum 
Testor,  ut  externas  non  sponte  aut  crimine  taedas 
Attigerim,  (scit  cura  deum,)  etsi  blandus  Iason 
Virginibus  dare  vincla  novis :  sua  jura  cruentum 
Phasin  habent:  alios,  Colchi,  generatis  amores. 
Jamque  exuta  gelu  tepuerunt  sidera  longis 
Solibus,  et  velox  in  terga  revolvitur  annus.  460 
Jam  nova  progenies,  partusque  in  vota  soluti. 

Et  non  speratis  Lemnos  clamatur  alumnis. 

Nec  non  ipsa  tamen,  thalami  monumenta  coacti,  j 
Enitor  geminos,  duroque  sub  hospite  mater 
Nomen  avi  renovo  :  nec  quae  fortuna  relictis 465 


Nosse  datum  jam  j lena  quater  quinquennia 
pergunt, 

Si  modo  fata  sinunt,  aluitque  rogata  Lycaste. 
Detumuere  animi  maris,  et  dementior  Auster 
Vela  vocat:  ratis  ipsa  moram  portusque  quietos 
Odit,  et  adsueti  tendit  retinacula  saxi.  470 

Inde  fugam  Minyae,  sociosque  appellat  Iason 
Efferus,  o  utinam  jam  tum  mea  littora  rectis 
Praetervectus  aquis,  cui  non  sua  pignora  cordi, 
Non  promissa  fides  :  certe  stat  fama  remotis 
Gentibus,  aequorei  redierunt  vellera  Phryxi.  475 
Ut  stata  lux  pelago,  venturumque  aethera  sensit 
Tiphys,  et  occidui  rubuere  cubilia  Phoebi; 

Heu  iterum  gemitus,  iterumque  novissima  nox  est 
Vix  reserata  dies,  et  jam  rate  celsus  Iason 
Ire  jubet,  primoque  ferit  dux  verbere  pontum. 
Illos  e  scopulis,  et  summo  vertice  montis,  481 
Spumea  porrecti  dirimentes  terga  profundi 
Prosequimur  visu,  donec  lassavit  euntes 
Lux  oculos,  longumque  polo  contexere  visa  est 
.dEquor,  et  extremi  pressit  freta  margine  coeli.  485 
Fama  subit  portus,  vectum  trans  alta  Thoanta 
Fraterna  regnare  Chio;  mihi  crimina  nulla, 

Et  vacuos  arsisse  rogos :  fremit  impia  plebes 
Sontibus  accensae  stimulis,  facinusque  reposcunt. 
Quin  etiam  occultae  vulgo  increbrescere  voces: 
Solane  fida  suis?  nos  autem  in  funera  laetae? 

Non  deus  haec,  fatumque,  quod  imperat  urbe  ne¬ 
fanda. 

Talibus  exanimis  dictis  (et  triste  propinquat 
Supplicium,  nec  regna  juvant)  vaga  littora  furtim 
Incomitata  sequor,  funestaque  moenia  linquo,  495 
Qua  fuga  nota  patris;  sed  non  iterum  obvius  Evan: 
Nam  me  praedonum  manus  huc  appulsa  tacentem 
Arripit,  et  vestras  famulam  transmittit  in  oras. 

Talia  Lernaeis  iterat  dum  regibus  exsul 
Lemnias,  et  longa  solatur  damna  querela,  500 
Immemor  absentis  (sic  dii  suasistis)  alumni; 

Ille  graves  oculos  languentiaque  ora  comanti 
Mergit  humo,  fessusque  diu  puerilibus  actis 
Labitur  in  somnos:  prensa  manus  haeret  in  herba. 
Interea  campis,  nemoris  sacer  horror  Achaei,  505 
Terrigena  erigitur  serpens,  tractuque  soluto 
Immanem  sese  vehit,  ac  post  terga  relinquit. 
Livida  fax  oculis:  tumidi  stat  in  ore  veneni 
Spuma  virens:  ter  lingua  vibrat,  terna  agmina 
adunci 

Dentis,  et  auratae  crudelis  gloria  fronti  510 
Prominet.  Inachio  sanctum  dixere  Tonanti 
Agricolae,  cui  cura  loci,  et  sylvestribus  aris 
Pauper  honos  :  nunc  ille  dei  circumdare  templa 
Orbe  vago  labens,  miserae  nunc  robora  sylvae 
Atterit,  et  vastas  tenuat  complexibus  ornos.  515 
Saepe  super  fluvios  geminae  jacet  aggere  ripae 
Continuus,  squamisque  incisus  adaestuat  amnis. 
Sed  nunc,  Ogygii  jussis  quando  omnis  anhelat 
Terra  dei,  trepidseque  latent  in  pulvere  Nymphae, 
Saevior  anfractu  laterum  sinuosa  retorquens  620 
Terga  solo,  siccique  nocens  furit  igne  veneni. 
Stagna  per,  arentesque  lacus,  fontesque  repressos 
Volvitur,  et  vacuis  fluviorum  in  vallibus  errat ; 
Incertusque  sui  liquidum  nunc  aera  lambit 
Ore  supinato,  nunc  arva  gementia  radens  525 
Pronus  adhaeret  humo,  si  quid  viridantia  sudent 
Gramina  :  percussae  calidis  afflatibus  herbae, 

Qua  tulit  ora, cadunt,  moriturquead  sibila  campus. 
Quantus  ab  Arctois  discriminat  aethera  plaustris 
Anguis  ad  usque  Notos,  alienumque  exit  in  orbem: 
Quantus  et  ille  sacri  spiris  intorta  movebat  531 
Cornua  Parnassi,  donec  tibi,  Delie,  fixus 

Theb.  Lib.  V 


Vexit  arundineam  centeno  vulnere  sylvam. 

Quis  tibi,  parve,  deus  tam  magni  pondera  fati 
Sorte  dedit  ?  tune  hoc  vix  prima  ad  limina  vitse 
Hoste  jaces  ?  an  ut  inde  sacer  per  saecula  Graiis 
Gentibus,  et  tanto  dignus  morerere  sepulcro  ? 
Occidis  extremae  destrictus  verbere  caudae 
Ignaro  serpente  puer :  fugit  ilicet  artus  539 
Somnus,  et  in  solam  patuerunt  lumina  mortem. 
Cum  tamen  attonito  moriens  vagitus  in  auras 
Excidit,  et  ruptis  immutuit  ore  querelis, 

Qualia  non  totas  peragunt  insomnia  voces ; 
Audiit  Hypsipyle,  facilemque  negantia  cursum 
Exanimis  genua  aegra  rapit,  jam  certa  malorum 
Mentis  ab  augurio,  sparsoque  per  omnia  visu 
Lustrat  humum  quaerens,  et  nota  vocabula  parvo 
Nequicquam  ingeminans:  nusquam  ille,  et  prata 
recentes 

Amisere  notas  :  viridi  piger  accubat  hostis 
Collectus  gyro,  spatiosaque  jugera  complet,  550 
Sic  etiam  obliqua  cervicem  expostus  in  alvo. 
Horruit  infelix  visu,  longoque  profundum 
Incendit  clamore  nemus :  nec  territus  ille. 

Sed  jacet.  Argolicas  ululatas  flebilis  aures 
Impulit:  extemplo  monitu  ducis  advolat  ardens 
Arcas  eques,  causamque  refert.  Tum  squamea 
demum  556 

Torvus  ad  armorum  radios  fremitumque  virorum 
Colla  movet.  Rapit  ingenti  conamine  saxum. 
Quo  discretus  ager,  vacuasque  impellit  in  auras 
Arduus  Hippomedon,  quo  turbine  bellica  quon¬ 
dam  560 

Librati  saliunt  portarum  in  claustra  molares. 
Cassa  duci  virtus  :  nam  mollia  colla  refusus 
In  tergum  serpens  venientem  exhauserat  ictum. 
Dat  sonitum  tellus,  nemorumque  per  aera  densi 
Dissultant  nexus.  At  non  mea  vulnera,  clamat. 
Et  trabe  fraxinea  Capaneus  subit  obvius,  un¬ 
quam  566 

Effugies ;  seu  tu  pavidi  ferus  incola  luci. 

Sive  deis,  utinamque  deis  concessa  voluptas  : 
Non, si  consertum  super  haec  mihi  membra  giganta 
Subveheres.  Volat  hasta  tremens,  et  hiantia 
monstri  570 

Ora  subit,  linguaeque  secat  fera  vincla  trisulcae, 
Perque  jubas  stantes,  capitisque  insigne  corusci 
Emicat,  et  nigri  sanie  perfusa  cerebri 
Figitur  alta  solo  :  longus  vix  lota  peregit 
Membra  dolor :  rapido  celer  ille  volumine  telum 
Circuit,  avulsumque  ferens  in  opaca  refugit  576 
Templa  dei :  hic  magno  tellurem  pondere  men- 
Implorantem  animam  dominis  adsibilat  aris,  [sus 
Illum  et  cognatae  stagna  indignantia  Lernae, 
Floribus  et  vernis  adsuetae  spargere  Nymphae, 

Et  Nemees  reptatus  ager,  lucosque  per  omnes 
Sylvicolae  fracta  gemuistis  arundine  Fauni. 

Ipse  etiam  summa  jam  tela  poposcerat  aethra 
Jupiter,  etdudum  nimbique  hiemesque  coibant; 
Ni  minor  ira  deo,  gravioraque  tela  mereri  585 
Servatus  Capaneus:  moti  tamen  aura  cucurrit 
Fulminis,  et  summas  libavit  vertice  cristas. 
Jamque  pererratis  infelix  Lemnia  campis, 

Liber  ut  angue  locus,  modico  super  aggere  longe 
Pallida  sanguineis  infectas  roribus  herbas  590 
Prospicit :  huc  magno  cursum  rapit  effera  luctu, 
Agnoscitque  nefas  :  terraeque  illisa  nocenti 
Fulminis  in  morem,  non  verba  in  funere  primo, 
Non  lacrymas  habet :  ingeminat  misera  oscula 
tantum  [tem 

Incumbens,  animaeque  fugam  per  membra  tepen- 
Quaerit  hians.  Non  ora  loco,  non  pectora  restant : 


Rapta  cutis:  tenuia  ossa  patent,  nexnsque  ma¬ 
dentes  Lpus. 

Sanguinis  imbre  novi,  totumque  in  vulnere  cor- 
Ac  velut  aligerae  sedem  fetusque  parentis 
Cum  piger  umbrosa  populatus  in  ilice  serpens. 
Illa  redit,  querulaeque  domus  mirata  quietem 
Stat  super  impendens,  advectosque  horrida  maesto 
Excutit  ore  cibos,  cum  solus  in  arbore  cara 
Sanguis,  et  errantes  per  capta  cubilia  plumae. 

Ut  laceros  artus  gremio  miseranda  recepit,  605 

Intexitque  comis,  tandem  laxata  dolore 

Vox  invenit  iter,  gemitusque  in  verba  soluti: 

O  mihi  desertae  natorum  dulcis  imago 
Archemore,  o  rerum  et  patriae  solamen  ademtae. 
Servitiique  decus,  qui  te,  mea  gaudia,  sontes  610 
Exstinxere  dei,  modo  quem  digressa  reliqui 
Lascivum,  et  prono  vexantem  gramina  cursu  ? 
Heu  ubi  siderei  vultus?  ubi  verba  ligatis 
Imperfecta  sonis  ?  risusque  et  murmura  soli 
Intellecta  mihi  ?  quoties  tibi  Lemnon  et  Argo 
Sueta  loqui,  et  longa  somnum  suadere  querela! 
Sic  equidem  luctus  solabar,  et  ubera  parvo 
Jam  materna  dabam,  cui  nunc  venit  irritus  ori 
Lactis,  et  infelix  in  vulnera  liquitur  imber. 
Nosco  deos:  o  dura  mei  praesagia  somni,  620 
Nocturnique  metus,  et  nunquam  impune  per  um¬ 
bras 

Attonitae  mihi  visa  Venus  !  Quos  arguo  divos? 
Ipse  ego  te  (quid  enim  timeam  moritura  fateri  ?'. 
Exposui  fatis.  Quae  mentem  insania  traxit? 
Tantane  me  tantae  tenuere  oblivia  curae,  625 
Dum  patrios  casus,  famaeque  exorsa  retracto 
Ambitiosa  meae  ?  pietas  haec  magna,  fidesque  ? 
Exsolvi  tibi,  Lemne,  nefas.  Ubi  letifer  anguis. 
Ferte,  duces,  meriti  si  qua  est  mihi  gratia  duri. 
Si  quis  honos  dictis  :  aut  vos  exstinguite  ferro, 
Ne  tristes  dominos,  orbamque  inimica  revisam 
Eurydicen :  quanquam  haud  illi  mea  cura  dolendo 
Cesserit.  Hocne  ferens  onus  illaetabile  matris 
Transfundam  gremio?  quae  me  prius  ima  sub 
umbras  [vultum 

Mergat  humus  ?  Simul  haec,  terraque  et  sanguine 
Sordida  magnorum  circa  vestigia  regum  636 
Vertitur,  et  tacite  maerentibus  imputat  undas. 

Et  jam  sacrifici  subitus  per  tecta  Lycurgi 
Nuntius  implerat  lacrymis  ipsumque  domum- 
Ipsum  adventantem  Persei  vertice  sancto  [que. 
Montis,  ubi  adverso  dederat  prosecta  Tonanti, 

Et  caput  iratis  rediens  quassabat  ab  extis 
Hic  sese  Argolicis  immunem  servat  ab  armis 
Haud  animi  vacuus,  sed  templa  araeque  tenebant 
Necdum  etiam  responsa  deum,  monitusque  ve¬ 
tusti  6  i5 

Exciderant,  voxque  ex  adytis  accepta  profundis, 
Prima,  Lycurge,  dabis  Dircaeo  funera  bello. 

Id  cavet,  et  maestus  vicini  pulvere  Martis 
Angitur  ad  lituos,  periturisque  invidet  armis. 
Ecce  fides  superum!  laceras  comitata  Thoantis 
Advenit  exsequias:  contra  subit  obvia  mater, 
Foemineos  coetus  plangentiaque  agmina  ducens. 
At  non  magnanimo  pietas  ignava  Lycurgo: 
Fortior  ille  malis,  lacrymasque  insana  resorbet 
Ira  patris  :  longo  rapit  arva  morantia  passu  655 
Vociferans :  Illa auiem  ubinam,  cui  parva  cruoris 
Lsetave  damna  mei?  vivitne?  impellite  raptam. 
Ferte  citi,  comites:  faxo  omnis  fabula  Lemni, 

Et  pater,  et  tumidae  generis  mendacia  sacri 
Exciderint.  Ibat,  letumque  inferre  parabat  660 
Ense  furens  rapto  :  venienti  (Eneius  heros 
mpiger  objecta  proturbat  pectora  parma 

Ac  simul  infrendens :  Siste  hunc,  vesane, furorem, 
Quisquis  es.  et  pariter  Capaneus,acerque  reducto 
Affuit  Hippomedon,  rectoque  Erymanthius  ense, 
ac  juvenem  multo  perstringunt  lumine  :  at  inde 
Agrestum  pro  rege  manus :  quos  inter  Adrastus 
Mitior,  et  sociae  veritus  commercia  vittae 
Amphiaraus  ait :  Ne,  quaeso:  absistite  ferro, 
(Unus  avum  sanguis,)  neve  indulgete  furori :  670 
Tuque  prior.  Sed  non  sedato  pectore  Tydeus 
Subjicit:  Anne  ducem  servatricemque  cohortis 
Inachiae  ingratis  coram  tot  millibus  audes 
Mactare  in  tumulos?  (quanti  pro  funeris  ultor!) 
Cui  regnum,  genitorque  Thoas,  et  lucidus  Evan 
Stirpis  avus :  tumidone  parum,  quod,  gentibus  ac- 
tis  [cem 

Undique  in  arma  tuis,  inter  rapida  agmina  pa- 
Solus  habes?  habeasque, et  te  victoria  Graium 
Inveniat  tumulis  etiamnum  haec  fata  gementem. 
Dixerat :  et  tandem  cunctante  modestior  ira  680 
Ille  refert:  Equidem  non  vos  ad  moenia  Thebes 
Rebar,  et  hostrles  huc  advenisse  catervas. 
Pergite  in  excidium  socii,  si  tanta  voluptas. 
Sanguinis,  imbuite  arma  domi,  atque  haec  irrita 
dudum  [pius  ignis. 

Templa  Jovis  (quid  enim  haud  licitum  ? )  ferat  im- 
Si  vilem,  tanti  premerent  cum  pectora  luctus,  686 
In  famulam  jus  esse  ratus  dominoque,  ducique. 
Sed  videt  hoc,  videt  ille  defim  regnator,  et  ausis 
Sera  quidem,  manet  ira  tamen.  Sic  fatus,  et  arces 
Respicit ;  atque  illic  alio  certamine  belli  [alas 
Tecta  fremunt:  volucres  equitum  praeverterat 
Fama  recens,  geminos  alis  amplexa  tumultus. 

Illi  ad  fata  rapi,  atque  illi  jam  occumbere  leto, 
Sic  meritam,  Hypsipylen  iterant :  creduntque,  nec 
ira;  [stant. 

Fit  mora:  jamque  faces  et  tela  penatibus  in- 
Vertere  regna  fremunt,  raptumque  auferre  Lycur¬ 
gum  [aedes 

Cum  Jove,  cumque  aris :  resonant  ululatibus 
Ftemineis,  versusque  dolor  dat  terga  timori. 
Alipedum  curru  sed  enim  sublimis  Adrastus 
Secum  ante  ora  virum  fremebunda  Thoanlida 
portans  700 

lt  medius  turmis,  et.  Parcite,  parcite,  clamat : 
Nil  actum  saeve:  meritus  nec  tale  Lycurgus 
Excidium,  gratique  inventrix  fluminis  ecce. 

Sic  ubi  diversis  maria  evertere  procellis  [ster, 
Hinc  Boreas  Eurusque,  illinc  niger  imbribus  Au- 
Pulsa  dies,  regnantque  hiemes,  venit  aequoris  alti 


Rex  sublimis  equis, geminusque  ad  spumeaTriton 
Frena  natans  late  pelago  dat  signa  cadenti : 

Et  jam  plana  Thetis,  montesque  et  littora  cres- 
Quis  superum  tanto  solatus  funera  voto  [eunt. 
Pensavit  lacrymas,  inopinaque  gaudia  maestae 
Rettulit  Hypsipylae?  Tu  gentis  conditor,  Evan, 
Qui  geminos  juvenes  Lemni  de  littore  vectos 
Intuleras  Nemeae,  mirandaque  fata  parabas. 
Causa  viae  genitrix,  nec  inhospita  tecta  Lycurgi 
Praebuerant  aditus,  et  protinus  ille  tyranno  716 
Nuntius  exstinctae  miserando  vulnere  prolis. 
Ergo  adsunt  comites  (pro  fors,  et  caeca  futuri 
Mens  hominum)  regique  favent.  Sed  Lemnos 
ad  aures  [que 

Ut  primum,  dictusque  Thoas ;  per  tela  manus- 
Irruerunt,  matremque  avidis  complexibus  ambo 
Diripiunt  flentes,  altemaque  pectora  mutant. 

Illa  velut  rupes  immoto  saxea  visu 
Haeret,  et  expertis  non  audet  credere  divis. 

Ut  vero  et  vultus,  et  signa  Argoa  relictis  725 
Ensibus,  atque  humeris  amborum  intextus  Iason; 
Cesserunt  luctus,  turbataque  munere  tanto 
Corruit,  atque  alio  maduerunt  lumina  fletu. 
Addita  signa  polo,  laetoque  ululante  tumultu 
Tergaque  et  aera  dei  motas  crepuere  per  auras 
Tunc  pius  CEclides,  ut  prima  silentia  vulgi  731 
Mollior  ira  dedit,  placidasque  accessus  ad  aures: 
Audite,  o  ductor  Nemeae,  lectique  potentes 
Inachidae,  quae  certus  agi  manifestat  Apollo. 

Iste  quidem  Argolicis  haud  olim  indebitus  armis 
Luctus  adest :  recto  descendunt  limite  Parcae: 

Et  sitis  interitu  fluviorum,  et  letifer  anguis, 

Et  puer,  heu  nostri  signatus  nomine  fati  [ma 
Archemorus ;  cunr.ta  haec  superum  demissa  supre- 
Mente  fluunt :  differte  animos,  festinaque  tela 
Ponite  :  mansuris  donandus  honoribus  infans: 
Et  meruit :  det  pulchra  suis  libamina  virtus 
Manibus  ;  atque  utinam  plures  innectere  pergas, 
Phoebe,  moras,  semperque  novis  bellare  vetemur 
Casibus,  et  semper  Thebe  funesta  recedat.  745 
At  vos,  magnorum  transgressi  fata  parentum. 
Felices,  longum  quibus  hinc  per  saecula  nomen. 
Dum  Lernaea  palus,  et  dum  pater  Inachus  ibit, 
Dum  Nemee  tremulas  campis  jaculabitur  umbras; 
Ne  fletu  violate  sacrum,  ne  plangite  divos  :  750 
Nam  deus  iste,  deus ;  Pyliae  nec  fata  senectae 
Maluerit,  Phrygiis  aut  degere  longius  annis. 
Finierat,  coeloque  cavam  nox  induit  umbram. 


LIBER  SEXTUS. 


Nuntia  multivago  Danaas  perlabitur  urbes 
Fama  gradu,  sancire  novo  sollennia  busto 
Inachidas,  ludumque  super,  quo  Martia  bellis 
Praesudare  paret,  seseque  accendere  virtus. 
Graium  ex  more  decus.  Primus  Pisaea  per  arva 
Hunc  pius  Alcides  Pelopi  certavit  honorem,  6 
Pulvereumque  fera  crinem  detersit  oliva. 
Proxima  vipereo  celebravit  libera  nexu 
Phocis  Apollineae  bellum  puerile  pharetrae. 

Mox  circum  tristes  servata  Palaemonis  aras  10 
Nigra  superstitio,  quoties  animosa  resumit 
leucothoe  gemitus,  et  amica  ad  littora  festa 


Tempestate  venit :  planctu  conclamat  uterque 
Isthmos:  Echioniae  responsant  flebile  Thebae. 

Et  nunc  eximii  regum,  quibus  Argos  alumnis  15 
Connexum  coelo,  quorumque  ingentia  tellus 
Aonis  et  Tyriae  suspirant  nomina  matres. 
Concurrunt,  nudasque  movent  in  proelia  vires. 
Ceu  primum  ausurae  trans  alta  ignota  biremes, 
Seu  Tyrrhenam  hiemem,  seu  stagna  dSgaea  laces  • 
sunt,  23 

Tranquillo  prius  arma  lacu  clavumque,  leves 
que 

Explorant  remos,  a  tua  e  ipsa  pericula  discunt 

a  ao 

At  cum  experta  cohors,  tum  pontum  irrumpere 
tretae 

Longius,  ereptasque  oculis  non  quaerere  terras. 

Clara  laboriferos  coelo  Tithonia  currus  25 
Extulerat,  vigilesque  deae  pallentis  habenas 
Et  nox,  et  cornu  fugiebat  Somnus  inani. 

Jam  plangore  vise,  gemitu  jam  regia  mugit 
Flebilis  :  acceptos  longe  nemora  avia  frangunt 
Multiplicantque  sonos.  Sedet  ipse  exutus  honoro 
Vittarum  nexu  genitor,  squalentiaque  ora  31 
Sparsus,  et  incultam  ferali  pulvere  barbam. 
Asperior  contra,  planctusque  egressa  viriles 
Exemplo  famulas  premit,  hortaturque  volentes 
Orba  parens,  lacerasque  super  procumbere  nati 
Relliquias  ardet,  totiesque  avulsa  refertur.  36 
Arcet  et  ipse  pater.  Mox  ut  mserentia  dignis 
Vultibus  Inachii  penetrarunt  limina  reges, 

Ceu  nova  tunc  clades,  et  primo  saucius  infans 
Vulnere,  letalisve  irrumperet  atria  serpens,  40 
Sic  alium  ex  alio,  quanquam  lassata,  fragorem 
"ectora  congeminant,  integratoque  resultant 
Accensae  clamore  fores  :  sensere  Pelasgi 
Invidiam,  et  lacrymis  excusant  crimen  obortis. 
Ipse,  datum  quoties,  intercisoque  tumultu  45 
Conticuit  stupefacta  domus,  solatur  Adrastus 
Alloquiis  genitorem  ultro,  nunc  fata  recensens, 
llesque  hominum  duras,  et  inexorabile  pensum; 
Nunc  aliam  prolem,  mansuraque  numine  dextro 
Pignora:  nondum  orsis  modus,  et  lamenta  redi¬ 
bant.  50 

Ille  quoque  affatus  non  mollius  audit  amicos, 
Quam  trucis  Ionii  rabies  clamantia  ponto  [bos. 
■  Vota  virum,  aut  tenues  curant  vaga  fulmina  nim- 
Tristibus  interea  ramis  teneraque  cupresso 
Daimnatus  flammae  torus,  et  puerile  feretrum 
Texitur.  Ima  virent  agresti  stramina  cultu.  56 
Proxima  gramineis  operosior  area  sertis. 

Et  picturatus  morituris  floribus  agger. 

Tertius  adsurgens  Arabum  strue  tollitur  ordo 
Eoas  complexus  opes,  incanaque  glebis  60 
Thura,  et  ab  antiquo  durantia  cinnama  Belo. 
Summa  crepant  auro,  Tyrioque  attollitur  ostro 
Molle  supercilium :  teretes  hoc  undique  gemmae 
Irradiant :  medio  Linus  intertextus  acanlho, 
Letiferique  canes:  opus  admirabile  semper  65 
Oderat,  atque  oculos  flectebat  ab  omine  mater. 
Arma  etiam,  et  veterum  exuvias  circumdat  avo¬ 
rum 

Gloria  mixta  malis,  afflictaeque  ambitus  aulae, 
Ceu  grande  exsequiis  onus,  atque  immensa  feran¬ 
tur  [tes 

Membra  toro :  sed  cassa  tamen  sterilisque  dolen- 
Fama  juvat,  parvique  augescunt  munere  manes. 
Inde  ingens  lacrymis  honor,  et  miseranda  volup¬ 
tas, 

Muneraque  in  cineres  annis  graviora  feruntur. 
Namque  illi  et  pharetras,  brevioraque  tela  dica- 
Feslinus  voti  pater,  insontesque  sagittas.  [rat 
Jim  tunc  et  nota  stabulis  de  gente  probatos 
In  nomen  pascebat  equos,  cinctusque  sonantes. 
Armaque  majores  exspectatura  lacertos. 

Spes  avidae !  quas  non  in  nomen  credula  vestes 
Urgebat  studio,  cultusque  insignia  regni  80 
Purpureos,  sceptrumque  minus?  cuncta  ignibus 
atris  [ferri. 

Damnat  atrox,  suaque  ipse  parens  gestamina 
Si  damnis  rabidum  queat  exsaturare  dolorem. 
Parte  alia  gnari  monitis  exercitus  instat 
A uguris,  aeriam  truncis  nemorumque  ruina  85 
Montis  onus  cumulare  pyram,  quae  crimina  caesi 


Anguis,  et  infa  usti  cremet  atra  piacula  belli. 

His  labor  accirfam  Nemeen,  umbrosaque  Tempe 
Praecipitare  scio,  lucosque  ostendere  Phoebo. 
Sternitur  extemplo  veteres  incaedua  ferro  90 
Sylva  comas,  largae  qua  non  opulentior  umbrae 
Argolicos  inter  saltusque  educta  Lycaeos 
Extulerat  super  astra  caput :  stat  sacra  senectae 
Numine,  nec  solos  hominum  transgressa  veterno 
Fertur  avos,  Nymphas  etiam  mutasse  superstes, 
Faunorumque  greges.  Aderat  miserabile  luco 
Excidium  :  fugere  ferae,  nidosque  tepentes 
Absiliunt  (metus  urget)aves.  Cadit  ardua  fagus, 
Chaoniumque  nemus,  brumaeque  illaesa  cupres¬ 
sus:  99 

Procumbunt  piceae,  flammis  alimenta  supremis. 
Ornique,  iliceaeque  trabes,  metuendaque  succo 
Taxus,  et  infandos  belli  potura  cruores 
Fraxinus,  atque  situ  non  expugnabile  robur. 
Hinc  audax  abies,  et  odoro  vulnere  pinus 
Scinditur :  acclinant  intonsa  cacumina  terrae  105 
Alnus  amica  fretis,  nec  inhospita  vitibus  ulmus. 
Dat  gemitum  tellus :  non  sic  eversa  feruntur 
Ismara,  cum  fracto  Boreas  caput  extulit  antro: 
Non  grassante  Noto  citius  nocturna  peregit 
Flammanemus.  Linquunt  flentes  dilecta  locorum 
Otia  cana  Pales,  Sylvanusque  arbiter  umbrae,  1 1 1 
Semideumque  pecus  :  migrantibus  adgemit  illis 
Sylva,  nec  amplexae  dimittunt  robora  Nymphae. 
Ut  cuin  possessas  avidis  victoribus  arces 
Dux  raptare  dedit,  vix  signa  audita,  nec  urbem 
Invenias :  ducunt,  sternuntque,  abiguntque,  fe- 
runtque  116 

Immodici :  minor  ille  fragor,  quo  bella  geruntur. 
Jamque  pari  cumulo  geminas,  hanc  tristibus  um¬ 
bris, 

Ast  illam  superis,  aequus  labor  auxerat  aras ; 
Cum  signum  luctus  cornu  grave  mugit  adunco 
Tibia,  cui  teneros  suetum  producere  manes  121 
Lege  Phrygum  maesta.  Pelopem  monstrasse  fe¬ 
rebant 

Exsequiale  sacrum,  carmenque  minoribus  umbris 
Utile,  quo  geminis  Niobe  consumta  pharetris 
Squalida  bissenas  Sipylon  deduxerat  urnas.  125 
Portant  inferias,  arsuraque  fercula  primi 
Graiorum,  titulisque  pios  testantur  bonores 
Gentis  quisque  suae.  Longo  post  tempore  surgit 
Colla  super  juvenum  (numero  dux  legerat  omni) 
Ipse  fero  clamore  torus  :  cinxere  Lycurgum  130 
Lernaei  proceres,  genitricem  mollior  ambit 
Turba,  nec  Hypsipyle  raro  subit  agmine ;  vallant 
Inachidae  memores :  sustentant  livida  nati 
Brachia,  et  inventae  concedunt  plangere  matri. 
Illic  infaustos  ut  primum  egressa  penates  135 
Eurydice,  nudo  vocem  de  pectore  rumpit. 
Planctuque  et  longis  praefata  ululatibus  infit: 
Non  hoc  Argolidum  coetu  circumdata  matrum 
Speravi  te,  nate,  sequi,  nec  talia  demens 
Fingebam  votis  annorum  elementa  tuorum,  140 
Nil  saevum  reputans:  etenim  his  in  finibus  sevi 
Unde  ego  bella  tibi  Thebasque  ignara  timerem  ? 
Cui  superum  nostro  committere  sasiguine  pugnas 
Dulce  ?  quis  hoc  armis  vovit  scelus  ?  at  tua  non¬ 
dum,  [fans. 

Cadme,  domus,  nullus  Tyrio  grege  plangitur  in- 
Primitias  egomet  lacrymarum  et  caedis  acerbae 
Ante  tubas  ferrumque  tuli,  dum  deside  cura 
Credo  sinus  fidos  altricis,  et  ubera  mando,  [tem. 
Quidni  ego?  narrabat  servatum  fraude  paren- 
Insontesque  manus  En  quam  ferale  putemus 
Abjurasse  sacrum  et  Lemni  gentilibus  unam 

Immunem  furiis  :  haec  illa,  et  creditis  ausae? 

Haec  pietate  potens?  solis  abjecit  in  arvis 
Non  regem,  dominumve ;  alienos  impia  partus  : 
Hoc  tantum,  sylvaeque  infamis  tramite  liquit,  155 
Quem  non  anguis  atrox  (quid  enim  hac  opus,  hei 
mihi,  leti 

Mole  fuit  ?)  tantum  coeli  violentior  aura, 
Impulsseque  Noto  frondes,  cassusque  valeret 
Exanimare  timor.  Nec  vos  incessere  luctu  [bat 
Orba  habeo:  fixum  matri,  immotumque  mane- 
Hac  altrice  nefas :  at  quin  et  blandus  ad  illam, 
Nate,  magis,  solam  nosse,  atque  audire  vocantem, 
Ignarusque  mei:  nulla  ex  te  gaudia  matri. 

Illa  tuos  questus,  lacrymososque  impia  risus 
Audiit,  et  vocis  decerpsit  murmura  primae.  165 
Illa  tibi  genitrix  semper,  dum  vita  manebat; 
Nunc  ego.  Sed  miserae  mihi  nec  punire  potestas 
Sic  meritam.  Quid  dona,  duces. quid  inania  fertis 
Justa  rogis?  illam  (nil  poscunt  amplius  umbrae) 
Illam  (oro)  cineri  simul,  excisaeque  parenti  170 
Reddite,  quaeso,  duces;  per  ego  haec  primordia 
belli, 

Cui  peperi:  sic  aequa  gemant  mihi  funera  matres 
Ogygiae.  Sternit  crines,  iteratque  precando. 
Reddite  :  nec  vero  crudelem,  avidamque  vocate 
Sanguinis;  occumbam  pariter,  dum  vulnere  justo 
Exsaturata  oculos  :  unum  impellamur  in  ignem. 
Talia  vociferans  alia  de  parte  gementem  [servat) 
Hypsipylen  (neque  enim  illa  comas  nec  pectora 
Agnovit  longe,  et  socium  indignata  dolorem, 

Hoc  saltem,  o  proceres,  tuque  o  cui  pignore  nos¬ 
tro  [mis 

Partus  honos,  prohibete  nefas  :  auferte  supre- 
Invisam  exsequiis  :  quid  se  funesta  parenti 
Miscet,  et  in  nostris  spectatur  et  ipsa  ruinis  ? 
Cui  luget  complexa  suos?  Sic  fata  repente 
Concidit,  abruptisque  obmutuit  ore  querelis.  185 
Non  secus  ac  primo  fraudatum  lacte  juvencum, 
Cui  trepidae  vires,  et  solus  ab  ubere  sanguis, 

Seu  fera,  seu  duras  avexit  pastor  ad  aras ;  [tu. 
Nunc  vallem  spoliata  parens,  nunc  flumina  ques- 
Nunc  armenta  movet,  vacuosque  interrogat  agros : 
Tunc  piget  ire  domum,  maestoque  novissima  cam- 
Exit,  et  oppositas  impasta  avertitur  herbas,  [po 
At  genitor  sceptrique  decus  cultusque  Tonantis 
Injicit  ipse  rogis,  tergoque  et  pectore  fusam 
Caesariem  ferro  minuit,  sectisque  jacentis  195 
Obnubit  tenuia  ora  comis,  ac  talia  fletu 
Verba  pio  miscens:  Alio  tibi,  perfide,  pacto, 
Jupiter,  hunc  crinem  voti  reus  ante  dicaram, 

Si  pariter  virides  nati  libare  dedisses  [dos, 
Ad  tua  templa  genas :  sed  non  ratus  ore  sacer- 
Damnataeque  preces:  ferat  hsec,  quse  dignior 
umbra  est. 

Jam  face  subjecta  primis  in  frondibus  ignis 
Exclamat :  labor  insanos  arcere  parentes. 

Stant  jussi  Danai,  atque  obtentis  eminus  armis 
Prospectu  visus  interclusere  nefasto.  205 

Ditantur  flammse  :  non  unquam  opulentior  illic 
Ante  cinis:  crepitant  gemmae,  atque  immane  li¬ 
quescit 

Argentum,  et  pictis  exsudat  vestibus  aurum; 

Nec  non  Assyriis  pinguescunt  robora  succis, 
Pallentique  croco  strident  ardentia  mella,  210 
Spumantesque  mero  paterae  verguntur,  et  atri 
Sanguinis  et  rapti  gratissima  cymbia  lactis. 

Tunc  septem  numero  turmas  (centenus  ubique 
Urget  eques)  versis  ducunt  insignibus  ipsi 
Grajugenae  reges,  lustrantque  ex  more  sinistro 
Orbe  rogum,  et  stantes  inclinant  pulvere  flammas. 


bo  L 

Ter  curvos  urgere  sinus,  illisaque  telis 
Tela  sonant:  quater  horrendum  pepulete  frago 
rem  [tum. 

Arma,  quater  mollem  famularum  brachia  planc- 
Semianimes  alter  pecudes  spirantiaque  ignis  220 
Accipit  armenta  •  hic  luctus  abolere,  novique 
Funeris  auspicium  vates  (quanquam  omina  sentit 
Vera)  jubet :  dextri  gyro  et  vibrantibus  hastis 
Hac  redeunt,  raptumque  suis  libamen  ab  armis 
Quisque  jacit,  seu  frena  libet,  seu  cingula  flam¬ 
mis  [bran. 

Mergere,  seu  jaculum,  summae  seu  cassidis  um- 
Multa  gemunt  contra  raucis  concentibus  agri, 
Et  lituis  aures  circum  pulsantur  acutis. 

Terretur  clamore  nemus ;  sic  Martia  vellunt 
Signa  tubae:  nondum  ira  calet,  nec  sanguine  fer- 
Irrubuit :  primo  bellorum  comitur  illo  [rum 
Vultus,  honoris  opus  :  stat  adhuc  incertus  in  alta 
Nube,  quibus  sese  Mavors  indulgeat  armis. 

Finis  erat,  lapsusque  putres  jam  Mulciber  ibat 
In  cineres  :  instant  flammis,  multoque  soporant 
Imbre  rogum,  posito  donec  cum  sole  labores  286 
Exhausti :  seris  vix  cessit  cura  tenebris. 
Roscida  jam  novies  coelo  dimiserat  astra 
Lucifer,  et  totidem  luna:  praevenerat  ignes 
Mutato  nocturnus  equo,  nec  conscia  fallit  240 
Sidera,  et  alterno  deprenditur  unus  in  ortu  : 
Mirum  opus  accelerasse  manus,  stat  saxea  moles, 
Templum  ingens,  cineri, rerumque  effectus  in  illo 
Ordo  docet  casus  :  fessis  hic  flumina  monstrat 
Hypsipyle  Danais,  hic  reptat  flebilis  infans,  2 15 
Hic  jacet :  extremum  tumuli  circum  asperat  or¬ 
bem 

Squameus,  exspectes  morientis  ab  ore  cruenta 
Sibila,  marmorea  sic  volvitur  anguis  in  hasta. 

Jamque  avidum  pugnas  visendi  vulgus  inermes 
Fama  vocat.  Cunctis  arvis  ac  moenibus  adsunt 
Exciti  :  illi  etiam,  quis  belli  incognitus  horror. 
Quos  effeta  domi,  quos  prima  reliquerat  aetas. 
Conveniunt.  Non  aut  Ephyreo  in  littore  tanta 
Unquam,  aut  CEnomai  fremuerunt  agmina  circo. 
Collibus  incurvis,  viridique  obsessa  corona  [cum 
Vallis  in  amplexu  nemorum  sedet :  hispida  cir- 
Stant  juga,  et  objectus  geminis  umbonibus  aggei 
Campum  exire  vetat,  longo  quem  tramite  planum 
Gramineae  frondes,  siriuataque  cespite  vivo 
Mollia  non  subitis  augent  fastigia  clivis.  260 
Illic  conferti,  jam  sole  rubentibus  arvis. 

Bellatrix  sedere  cohors  :  ibi  corpore  mixto 
Metiri  numerum,  vultusque,  habitusque  suorum 
Dulce  viris,  tantique  juvat  fiducia  belli. 

Centum  ibi  nigrantes,  armenti  robora,  tauros  265 
Lenta  mole  trahunt:  idem  numerusque  colorque 
Matribus,  et  nondum  lunatis  fronte  juvencis. 
Exin  magnanitnflm  series  antiqua  parentum 
Invehitur,  miris  in  vultum  animata  figuris. 
Primus  anhelantem  duro  Tirynthius  angens  270 
Pectoris  attritu  sua  frangit  in  ossa  leonem,  [que 
Haud  illum  impavidi,  quamvis  et  in  sere,  suum- 
Inachidse  videre  decus.  Pater  ordine  juncto 
Laevus,  arundineae  recubans  super  aggere  ripae, 
Cernitur,  emissaeque  indulgens  Inachus  urnae. 

Io  post  tergum,  jam  prona,  dolorque  parentis, 
Spectat  inocciduis  stellatum  visibus  Argum.  27" 
Ast  illam  melior  Phariis  erexerat  arvis 
Jupiter,  atque  hospes  jam  tunc  Aurora  colebat. 
Tantalus  inde  parens,  non  qui  fallentibus  undis 
Imminet,  aut  refugae  sterilem  rapit  aera  sylvae. 
Sed  pius,  et  magni  vehitur  c  onviva  Tonantis. 
Parte  alia  victor  curru  Nepbnia  tendit 

Lora  Pelops,  pressatque  rotas  auriga  natantes 
Myrtilus,  et  volucri  jam  jamque  relinquitur  axe  : 
Et  gravis  Acrisius,  speciesque  horrenda  Coroebi, 
Et  Danae  culpata  sinus,  et  in  amne  reperti 
Tristis  Amymone  :  parvoque  Alcmena  superbit 
Hercule,  tergemina  crinem  circumdata  luna. 
Jungunt  discordes  inimica  in  foedera  dextras  290 
Belidae  fratres  :  sed  vultu  mitior  adstat 
iEgyptus;  Danai  manifestum  agnoscere  ficto 
Ore  nefas,  pacisque  malae,  noctisque  futurae. 
Mille  dehinc  species:  tandem  satiata  voluptas, 
Praestantesque  viros  vocat  ad  sua  praemia  virtus. 
Primus  sudor  equis.  Dic,  inclyte  Phoebe,  re- 
gentum  296 

Nomina,  dic  ipsos:  neque  enim  generosior  unquam 
Alipedum  collata  acies  :  ceu  praepete  cursu 
Confligant  dens®  volucres,  aut  littore  in  uno 
yEolus  insanis  statuat  certamina  ventis.  300 

Ducitur  ante  otnnes  rutil®  manifestus  Arion 
Igne  juba  :  Neptunus  equo,  si  certa  priorum 
Fama,  pater  :  primus  teneris  hesisse  lupatis 
Ora,  et  littoreo  domitasse  in  pulvere  fertur. 
Verberibus  parcens:  etenim  insatiatus  eundi  305 
Ardor,  et  hiberno  par  inconstantia  ponto. 

S®pe  per  Ionium  Libycumque  natantibus  ire 
Interjunctus  equis,  omnesque  adsuetus  in  oras 
C®ruleum  deferre  patrem  :  stupuere  relicta 
Nubila:  certantes  Eurique  Notique  sequuntur. 
Nec  mino?  in  terrisf Sella  Eurysthea  gerentem 
Amphitryoniaden  alto  per  gramina  sulco  312 
Duxerat,  illi  etiam  ferus,  indocilisque  teneri. 
Mox  divftm  dono  regis  dignatus  Adrasti 
Imperia,  et  multum  mediis  mansueverat  annis. 
Tunc  rector  genero  Polynici  indulget  agendum, 
Multa  monens,  ubi  fervor  equo,  qua  suetus  ab 
Mulceri,  ne  s®va  manus,  ne  liber  habenis  [arte 
Impetus.  Urge  alios,  inquit, stimulisque  minisque ; 
Ille  ibit,  minus  ipse  voles.  Sic  ignea  lora  320 
Cum  daret,  et  rapido  Sol  natum  imponeret  axi, 
Gaudentem  lacrymans  astra  insidiosa  docebat, 
Nolentesque  teri  zonas,  mediamque  polorum 
Temperiem ;  pius  ille  quidem,  et  formidine  cauta. 
Sed  juvenem  dur®  prohibebant  discere  Pare®. 
(Ebalios  sublimis  agit  spes  proxima  palm®  326 
Amphiaraus  equos  :  tua  furto  lapsa  propago, 
Cyllare,  dum  Scythici  diversus  ad  ostia  ponti 
Castor  Amycl®as  remo  permutat  habenas. 

Ipse  habitu  niveus  :  nivei  dant  colla  jugales  : 
Concolor  est  albis  et  cassis,  et  infula,  cristis.  331 
Quin  et  Thessalicis  felix  Admetus  ab  oris 
Vix  steriles  compescit  equas:  Centaurica  dicunt 
Semina  :  crredo,  adeo  sexum  indignantur,  et  om¬ 
nis 

In  vires  adducta  Venus  :  noctemque,  diemque 
Adsimulant,  maculis  internigrantibus  alb®;  336 
Tantus  uterque  color  :  credi  nec  degener  illo 
De  grege  Castali®,  stupuit  qui  sibila  cann® 
L®tus,  et  audito  contemsit  Apolline  pasci. 

Ecce  et  Iasonid®  juvenes,  nova  gloria  matris  340 
Hypsipyles,  subiere  jugo,  quo  vectus  uterque. 
Nomen  avo  gentile  Thoas,  atque  omine  dictus 
Euneos  Argoo  :  geminis  eadem  omnia,  vultus. 
Currus,  equi,  vestes,  par  et  concordia  voti ; 
Vincere,  vel  solo  cupiunt  a  fratre  relinqui.  345 
It  Chromis,  1'ippodamusque,  alter  satus  Hercule 
magno. 

Alter  ab  CEnomao  :  dubites,  uter  effera  presset 
Frena  magis :  Getici  pecus  hic  Diomedis,  at  ille 
Pis®i  juga  patris  habet :  crudelibus  ambo 
Exuviis,  diroque  imbuti  sanguine  rarru.®  3,7" 


Metarum  instar  erat  hinc  nudo  robore  quercus, 
Olim  omnes  exuta  comas,  hinc  saxeus  umbo, 
Arbiter  agricolis  :  finem  jacet  inter  utrumque. 
Quale  quater  jaculo  spatium,  ter  arundine  vincas. 

Interea  cantu  Musarum  nobile  mulcens  355 
Concilium,  cithar®que  manus  insertus  Apollo 
Parnassi  summo  spectabat  ab  rathere  terras  : 
Orsa  defim  (nam  s®pe  Jovem,  Phlegramque, 
suique 

Anguis  opus,  fratrumque  pius  cantarat  honores! 
Tunc  aperit,  quis  fulmen  agat,  quis  sidera  ducat 
Spiritus,  unde  animi  fluviis,  qu®  pabula  ventis 
Quo  fonte  immensum  vivat  mare,  qu®  via  soles 
Praecipitet,  noctem  qu®  porrigat,  imane  tellus, 
Airnrediai  et  rursus  mundo  succincta  latenti. 
Finis  erat:  differt  avidas  audire  sorores;  365 
Dumque  chelyn  lauro,  textumque  illustre  coron® 
Subligat,  et  picto  discingit  pectora  limbo. 

Haud  procul  Herculeam  Nemeen  clamore  reduc- 
Adspicit,  atque  illic  ingens  certaminis  instar  [tus 
Quadrijugi :  noscit  cunctos,  et  forte  propinquo 
Constiterant  Admetus  et  Amphiaraus  in  arvo. 
Tunc  secum,  Quisnam  iste  duos,  fidissima  Phoebo 
Nomina,  commisit  deus  in  discrimina  reges: 
Ambo  pii,  carique  ambo  :  nequeam  ipse  priorem 
Dicere.  Peliacis  hic  cum  famularer  in  arvis  375 
(Sic  Jovis  imperia  etnigr®  voluere  sorores) 
Thura  dabat  famulo,  nec  me  sentire  minorem 
Ausus;  at  hic  tripodum  comes,  et  pius  artis 
alumnus 

iEthere®  :  potior  meritis  tamen  ille,  sed  hujus 
Extrema  jam  fila  colo  :  datur  ordo  senect®  380 
Admeto,  serumque  mori ;  tibi  nulla  supersunt 
Gaudia:  jam  Theb®  juxta,  et  tenebrosa  vorago. 
Scis  miser,  et  nostr®  pridem  cecinere  volucres. 
Dixit,  et  os  fletu  p®ne  inviolabile  tinctus 
Extemplo  Nemeen  radiante  per  ®thera  saltu  385 
Ocior  et  patrio  venit  igne  suisque  sagittis. 

Ipse  olim  in  terris,  coelo  vestigia  durant, 
Claraque  per  Zephyros  etiamnum  semita  lucet. 

Et  jam  sortitus  Prothoos  versarat  aena  [ordo. 
Casside  :  jamque  locus  cuique  est,  et  liminis 
Terrarum  decora  ampla  viri, decora  ampla  jugales. 
Divum  utrumque  genus,  stant  uno  margine 
clausi :  [lens. 

Spesque,  audaxque  una  metus,  et  fiducia  pal- 
Nil  fixum  cordi  :  pugnant  exire,  paventque: 
Concurrit  summos  animosum  frigus  in  artus. 395 
Qui  dominis,  idem  ardor  equis:  face  lumina 
surgunt,  [rum 

Ora  sonant  morsu,  spumisque  et  sanguine  fer- 
Uritur,  impulsi  nequeunt  obsistere  postes 
Claustraque,  compress®  transfumat  anhelitus  irae. 
Stare  adeo  miserum  est :  pereunt  vestigia  mille 
Ante  fugam,  absentemque  ferit  gravis  ungula 
campum.  401 

Circumstant  fidi,  nexusque  et  torta  jubarum 
Expediunt,  firmantque  animos,  et  plurima  mon¬ 
strant. 

Insoriuit  contra  Tyrrhenum  murmur,  et  omnes 
Exsiluere  loco.  Qu®  tantum  carbasa  ponto,405 
Qu®  bello  sic  tela  volant,  qu®  nubila  coelo  ? 
Amnibus  hibernis  minor  est,  minor  impetu» 
igni.  [bres 

Tardius  astra  cadunt:  glomerantur  tardius  im- 
Tardius  e  summo  decurrunt  flumina  monte. 
Emissos  videre,  atque  agnovere  Pelasgi ;  41 J 

Et  jam  rapti  oculis,  jam  c®co  pulvere  mixti 
Una  in  nube  latent,  vultusque  umbrante  tumultu 
Vix  inter  sese  clamoie  et  nomine  noscuat. 


Thbb.  Lib.  VI. 


STATIUS. 


Evolvere  globum,  et  spatio  que  quisque  valebat 
Diducti:  delet  sulcos  iterata  priores  415 

Orbita:  nunc  avidi  prono  juga  pectore  tangunt. 
Nunc  pugnante  getru  pressis  duplicantur  habenis. 
Colla  toris  crinita  tument,  stantesque  repectit 
Aura  j'ubas :  bibit  albentes  humus  arida  nimbos. 
Fit  sonus  immanisque  pedum,  tenuisque  rota- 
Nulla  manus  requies,  densis  insibilat  aer  [rum. 
Verberibus  :  gelida  non  crebrior  exsilit  Arcto 
Grando,  nec  Oleniis  manant  tot  cornibus  imbres. 
Senserat  adductis  alium  praesagus  Arion  424 
Stare  ducem  loris,  dirumque  expaverat  insons 
CEdipodioniden  :  jam  illinc  a  limine  discors, 
Iratusque  oneri  insolito  truculentior  ardet. 
Inachidae  credunt  accensum  laudibus:  ille 
Aurigam  fugit;  aurigae  furiale  minatur 
Efferus,  et  campo  dominum  circumspicit  omni. 
Ante  tamen  cunctos  sequitur,  longeque  secundus 
Amphiaraus  agit :  quem  Thessalus  aequat  eundo 
Admetus  :  juxta  gemini,  nunc  Euneos  ante, 

Et  nunc  ante  Thoas ;  cedunt,  vincuntque,nec  un- 
Ambitiosa  pios  collidit  gloria  fratres.  [quam 
Postremum  discrimen  erant  Chromis  asper,  et 
asper  [tur 

Hippodamus;  non  arte  rudes,  sed  mole  tenen- 
Cornipedum  :  prior  Hippodamus  fert  ora  sequen¬ 
tum. 

Fert  gemitus,  multaque  humeros  incenditur  aura, 
Speravit  flexae  circum  compendia  metae  440 
Interius  ductis  Phoebeius  augur  habenis 
Anticipasse  viam:  nec  non  et  Thessalus  heros 
Spe  propiore  calet,  dum  non  cohibente  magi- 
Spargitur  in  gyros,  dexterque  exerrat  Arion,  [stro 
Jam  prior  CEclides,  et  jam  non  tertius  ibat  445 
Admetus,  laxo  cum  tandem  ex  orbe  reductus 
/Equoreus  sonipes  premit,  evaditque  parumper 
Gavisos:  subit  astra  fragor,  coelumque  tremis- 
Qmn iaque  excussp_p.atuere  sfidilia  vulgo-  [cit, 
SecTnec  lora  regit,  nec  verbera  pallidus  addit  450 
Labdacides  :  lassa  veluti  ratione  magister 
In  fluctus,  in  saxa  ruit,  nec  jam  amplius  astra 
Respicit,  et  victam  projecit  casibus  artem. 
Rursus  praecipites  in  recta  ac  devia  campi 
Obliquant,  tenduntque  vias,  iterum  axibus  axes 
Inflicti,  radiisque  rotae :  pax  nulla,  fidesque.  456 
Bella  geri  ferro  levius :  bella  horrida  credas ; 

Is  furor  in  laude  est :  trepidant,  mortemque  mi¬ 
nantur. 

Multaque  transversis  praestringitur  ungula  campis. 
Nec  jam  sufficiunt  stimuli,  non  verbera  :  voce 
Nominibusque  cient  Pholoen  Admetus,  et  Irin 
Funalemque  Thoen,  rapidum  Danaeius  augur 
Ascheton  increpitans,  meritumque  vocabula  Cyc¬ 
num.  [audit 

Audit  et  Herculeum  Strymon  Chromin  :  Euneon 
Igneus  /Echion  :  tardum  Calydona  lacessit  465 
Hippodamus,  variumque  Thoas  rogat  ire  Podar- 
Solus  Echionides  errante  silentia  curru  [cem. 
Masta  tenet,  trepidaque  timet  se  voce  fateri. 
Vixdum  coeptus  equis  labor,  et  jam  pulvere  quarto 
Campum  inet»-.,  jamque  et  tepidis  sudoribus  ar- 
Effeti,  et  crassum  rapit  ejectatque  vaporem  [tus 
Cornipedum  flammata  sitis:  nec  jam  integer  illis 
Impetus,  et  longi  suspendunt  ilia  flatus.  473 
Hic  anceps  fortuna  diu  decernere  primum  [stat 
Ausa  venit:  ruit,  Haemonium  dum  fervidus  in- 
Admetum  superare,  Thoas  :  nec  praetulit  ullam 
Frater  opem:  velit  ille  quidem,  sed  Martius 
a,)te  .  [nas. 

oJbstitit  Hippodamus,  mediasque  immisit  habe- 


863 

Mox  Chromis  Hippodamum  metae  interioris  ad 
Viribus  Herculeis  et  toto  robore  patris  [orbem 
Axe  tenet  prenso:  luctantur  abire  jugales 
Nequicquam,  frenosque  et  colla  rigentia  tecdunt 
Ut  Siculas  si  quando  rates  tenet  aestus,  et  ingens 
Auster  agit,  medio  stant  vela  tumentia  ponto. 
Tunc  ipsum  fracto  curru  deturbat,  et  isset  485 
Ante  Chromis ;  sed  Thraces  equi  ut  videre  jacen¬ 
tem  [mentem 

Hippodamum,  redit  illa  fames,  jam  jamque  tre- 
Partiti  furiis ;  ni  frena,  ipsosque  frementes. 
Oblitus  palmae,  retro  Tirynthius  heros 
Torsisset,  victusque  et  collaudatus  abisset.  490 
At  tibi  promissos  jamdudum  Phoebus  honores, 
Amphiarae,  cupit.  Tandem  ratus  ap*ta  favori 
Tempora,  pulverei  venit  in  spatia  horrida  circi. 
Cum  jam  in  fine  viae,  et  summum  victoria  nutat. 
Anguicomam  monstri  effigiem,  saevissima  visu 
Ora,  movet:  sive  ille  Erebo,  seu  finxit  in  actu  496 
Temporis,  innumera  certe  formidine  cultum 
Tollit  in  astra  nefas  :  non  illud  janitor  atrae 
Impavidus  Lethes,  non  ipsae  horrore  sine  alto 
Eumenides  vidisse  queant :  turbasset  euntes 
Solis  equos,  Martisque  jugum  :  nam  flarvus  Arion 
Ut  vidit,  saliere  jubae,  atque  erectus  in  armos 
Stat,  sociumque  jugi,  comitesque  utrinque  labo- 
Secum  alte  suspendit  equos  :  ruit  ilicet  exsul  [ris 
Aonius,  nexusque  diu  per  terga  volutus  505 
Exuit:  abripitur  longe  moderamine  liber. 
Currus:  at  hunc  putri  praeter  tellure  jacentem 
Taenarii  currus,  et  Thessalus  axis,  et  heros 
Lemnius,  obliqua  quantum  vitare  dabatur 
Transabiere  fuga.  Tandem  caligine  mersum  5 10 
Erigit  accursu  comitum  caput,  aegraque  tollit 
Membra  solo, et  socero  redit  haud  speratusAdrasto. 
Qui  mortis,  Thebane,  locus!  nisi  dura  negasset 
Tisiphone,  quantum  poteras  dimittere  bellum ! 
Te  Thebae,  fraterque  palam,  te  plangeret  Argos, 
Te  Nemee :  tibi  Lerna  comas,  Larissaque  supplex 
Poneret:  Archemori  major  colerere  sepulcro. 
Tunc  vero  CEclides,  quanquam  jam  certa  sequenti 
Praemia,  cum  vacuus  domino  praeiret  Arion, 
Ardet  adhuc,  cupiens  vel  inanem  vincere  currum 
Dat  vires,  refovetque  deus  :  volat  ocior  Euro, 
Ceu  modo  carceribus  dimissus  in  arva  solutis. 
Verberibusque  jubas,  et  terga  lacessit  habenis, 
Ascheton  increpitansque  levem.  Cycnumque  ni¬ 
valem. 

Nunc  saltem,  dum  nemo  prior :  rapit  igneus  orbes 
Axis,  et  effossae  longe  sparguntur  arenae.  526 
Dat  gemitum  tellus,  et  jam  tunc  saeva  minatur. 
Forsitan  et  victo  prior  isset  Arione  Cycnus, 

Sed  vetat  aequoreus  vinci  pater:  hinc  vice  justa 
Gloria  mansit  equo,  cessit  victoria  vati.  530 
Huic  pretium  palmae  gemini  cratera  ferebant 
Herculeum  juvenes  :  illum  Tirynthius  olim 
Ferre  manu  sola,  spumantemque  ore  supino 
Vertere,  seu  monstri  victor,  seu  Marte,  solebat. 
Centauros  habet  arte  truces,  aurumque  figuris 
Terribile :  hic  mixta  Lapitharum  caede  rotantur 
Saxa,  faces,  aliique  iterum  crateres  ;  ubique 
Ingentes  morientum  irae  :  tenet  ipse  furentem 
Hylaeum,  et  torta  molitur  robora  barba. 

At  tibi  Maeonio  fertur  circumflua  limbo  540 
Pro  meritis,  Admete,  chlamys,  repetitaque  multo 
Murice:  Phryxei  natat  hic  contemtor ephebus 
/Equoris,  et  picta  translucet  caerulus  unda . 

In  latus  ire  manus,  mutaturusque  videtur 
Brachia,  nec  siccum  speres  in  stamine  crinem. 
Contra  autem  frustra  sedet  anxia  turre  suprema 

STATIUS. 


Theb.  Lib.  VI 


Sestias  in  speculis  :  moritur  prope  conscius  ignis. 
Has  Adrastus  opes  dono  victoribus  ire 
Imperat :  at  generum  famula  solatur  Achaea. 

Sollicitat  tunc  ampla  viros  ad  praemia  cursu  550 
Praeceleres  :  agile  studium,  et  tenuissima  virtus, 
Pacis  opus,  cum  sacra  vocant ;  nec  inutile  bellis 
Subsidium,  si  dextra  neget.  Prior  omnibus  Idas, 
Nuper  Olympiacis  umbratus  tempora  ramis. 
Prosilit :  excipiunt  plausu  Pisaea  juventus  555 
Eleaeque  manus:  sequitur  Sicyonius  Alcon, 

Et  bis  in  Isthmiaca  victor  clamatus  arena 
Phaedimus,  alipedumque  fugam  praegressus  equo¬ 
rum 

Ante  Dymas,  sed  tunc  aevo  tardante  secutus 
Multi  et,  quos  varii  tacet  ignorantia  vulgi,  560 
Hinc  atque  hinc  subiere;  sed  Arcada  Parthe¬ 
nopaeum 

Appellant, densique  cient  vaga  murmura  circi. 
Nota  parens  cursu  :  quis  Maenaliae  Atalantes 
Nesciat  egregium  decus,  et  vestigia  cunctis 
Indeprensa  procis  ?  onerat  celeberrima  natum  565 
Mater  :  et  ipse  procul  fama  jam  notus  inermes 
Narratur  cervas  pedes  inter  aperta  Lycaei 
Tollere,  et  emissum  cursu  deprendere  telum. 
Tandem  exspectatus  volucri  super  agmina  saltu 
Emicat,  et  torto  chlamydem  diffibulat  auro.  570 
Effulsere  artus,  membrorumque  omnis  aperta  est 
Laetitia,  insignesque  humeri,  nec  pectora  nudis 
Deteriora  genis,  latuitque  in  corpore  vultus. 

Ipse  tamen  formae  laudem  adspernatur,  et  arcet 
Mirantes.  Tunc  Palladios  non  inscius  haustus  575 
Incubuit,  pinguique  cutem  fuscatur  olivo. 

Hoc  Idas,  hoc  more  Dymas,  aliique  nitescunt. 

Sic  ubi  tranquillo  perlucent  sidera  ponto, 
Vibraturque  fretis  coeli  stellantis  imago. 

Omnia  clara  nitent :  sed  clarior  omnia  supra  580 
Hesperos  exercet  radios,  quantusque  per  altum 
Aithera,  caeruleis  tantus  monstratur  in  undis. 
Proximus  et  forma,  nec  multum  segnior  Idas 
Cursibus,  atque  sevo  juxta  prior  :  attamen  illi 
Jam  tenuem  pingues  florem  induxere  palaestra, 
Deserpitque  genis,  nec  se  lanugo  fatetur  586 
Intonsae  sub  nube  comae.  Tunc  rite  citatos 
Explorant  acuuntque  gradus,  variasque  per  artes 
Instimulant  docto  languentia  membra  tumultu. 
Poplite  nunc  flexo  sidunt,  nunc  lubrica  forti  590 
Pectora  collidunt  plausu  :  nunc  ignea  tollunt 
Crura,  brevemque  fugam  necopino  fine  reponunt 
„am  ruit,  atque  aequum  submisit  regula  limen ; 
Corripuere  leves  spatium,  campoque  refulsit 
Nuda  cohors :  volucres  isdem  modo  tardius  arvis 
Isse  videntur  equi :  credas  e  plebe  Cydonum  596 
Parthorumque  fuga  totidem  exsiluisse  sagittas. 
Non  aliter  celeres  Hyrcana  per  avia  cervi 
Cum  procul  impasti  fremitum  accepere  leonis, 
Sive  putant,  rapit  attonitos  fuga  caeca,  metusque 
Congregat,  et  longum  dant  cornua  mixta  frago- 
Etfugit  hic  oculos  rapida  puer  ocior  aura  [  rem. 
Maenalius  quem  deinde  gradu  premit  horridus 
Idas, 

Inspiratque  humero,  flatuque  et  pectoris  umbra 
Terga  premit :  post  ambiguo  discrimine  tendunt 
Phaedimus  atque  Dymas;  illis  ce.er  imminet 
Alcon.  606 

Flavus  ab  intonso  pendebat  vertice  crinis 
Arcados:  hoc  primis  Triviae  pascebat  ab  annis 
Munus,  et  Ogygio  victor  cum  Marte  redisset, 
Nequicquam  patriis  audax  promiserat  aris.  610 
Tunc  liber  nexu,  lateque  in  terga  solutus 
Occursu  Zephyri  retro  fugi».,  et  simul  ipsum 


Impedit,  infestoque  volans  obtenditur  Idae. 

Inde  dolum  juvenis,  fraudique  accommoda  sensit 
Tempora  :  jam  finem  juxta,  dum  limina  victor 
Parthenopaeus  init,  correpto  crine  reductum  616 
Occupat,  et  longae  primus  ferit  ostia  portae. 
Arcades  arma  fremunt,  armis  defendere  regem. 
Ni  raptum  decus  et  meriti  reddantur  honores. 
Contendunt,  totoque  parant  decedere  circo.  620 
Sunt  et  quis  Idae  placeat  dolus :  ipse  regesta 
Parthenopaeus  humo  vultumque  oculosque  ma 
dentes 

Obruit :  accessit  lacrymarum  gratia  formae. 
Pectora  nunc  maerens,  nunc  ora  indigna  cruento 
Ungue  secat,  meritamque  comam :  furit  undi¬ 
que  clamor  625 

Dissonus,  ambiguumque  senis  cunctatur  Adrasti 
Consilium  :  tandem  ipse  refert :  Compescite  litem, 
O  pueri:  virtus  iterum  tentanda;  sed  ite 
Limite  non  uno :  latus  hoc  conceditur  Idae, 

Tu  diversa  tene :  fraus  cursibus  omnis  abesto.  630 
Audierant,  dictoque  manent :  mox  numina  sup 
Affatu  tacito  juvenis  Tegeaeus  adorat  :  [plex 

Diva  potens  nemorum,  (tibi  enim  hic,  tibi  crini* 
honori 

Debitus,  eque  tuo  venit  haec  injuria  voto,) 

Si  bene  quid  genitrix,  si  quid  venatibus  ipse  63S 
Promerui,  ne,  quaeso,  sinas  hoc  omine  Thebas 
Ire,  nec  Arcadise  tantum  meruisse  pudorem. 
Auditum  manifesta  fides  :  vix  campus  euntem 
Sentit,  et  exilis  plantis  intervenit  aer, 

Raraque  non  fracto  vestigia  pulvere  pendent.  640 
Irrupit  clamore  fores,  clamore  recurrit 
Ante  ducem,  prensaque  levat  suspiria  palma. 
Finiti  cursus,  operumque  insignia  praesto. 

Arcas  equum  dono,  clypeum  gerit  improbus  Idas, 
Caetera  plebs  Lyciis  gaudet  contenta  pharetris. 

Tunc  vocat,  emisso  si  quis  decernere  disco  646 
Impiger,  et  vires  velit  ostentare  superbas. 

It  jussus  Pterelas,  et  aenae  lubrica  massae 
Pondera  vix  toto  curvatus  corpore  juxta 
Dejicit:  inspectant  taciti,  expenduntque  laborem 
Inachidae.  Mox  turba  ruunt :  duo  gentis  Achaeae, 
Tres  Ephyreiadae,  Pisa  satus  unus,  Acarnan 
Septimus :  et  plures  agitabat  gloria,  ni  se 
Arduus  Hippomedon  cavea  stimulante  tulisset 
In  medios,  lateque  ferens  sub  pectore  dextro  655 
Orbem  alium  :  Hunc  potius,  juvenes,  qui  moenia 
saxis 

Frangere,  qui  Tyrias  dejectum  vaditis  arces, 

Hunc  rapite :  ast  illud  cui  non  jaculabile  dextra 
Pondus?  et  abreptum  nullo  conamine  jecit 
In  latus.  Absistunt  procul,  attonitique  fatentur  660 
Cedere  :  vix  unus  Phlegyas,  acerque  Menestheus 
(Hos  etiam  pudor  et  magni  tenuere  parentes) 
Promisere  manum :  concessit  caetera  pubes 
Sponte,  et  adorato  rediit  ingloria  disco 
Qualis  Bistoniis  clypeus  Mavortis  in  arvis  665 
Luce  mala  Pangaea  ferit,  solemque  refulgens 
Territat,  incussaque  dei  grave  mugit  ab  hasta. 
Pisaeus  Phlegyas  opus  inchoat,  et  simul  omnes 
Abstulit  in  se  oculos  exhausto  corpore  virtus 
Promissa ;  ac  primum  terra  discumque  ma¬ 
nu  mque  670 

Asperat ;  excusso  mox  circum  pulvere  versat 
Quod  latus  in  digitos,  mediae  quod  certius  ulnae 
Conveniat,  non  artis  egens  :  hic  semper  amori 
Ludus  erat,  patriae  non  tantum  ubi  laudis  obiret 
Sacra,  sed  alternis  Alpheon  utrinque  solebat.  675 
Metiri  ripis,  et, qua  latissima  distant. 

Non  unquam  merso  transmittere  flumina  disco 

Ergo  operum  fidens,  non  protinus  horrida  campi 
Jugera,  sed  coelum  dextra  metitur,  humique 
Pressus  utroque  genu,  collecto  sanguine  discum 
Ipse  super  sese  rotat,  atque  in  nubila  condit.  681 
Ille  citus  sublime  petit,  similisque  cadenti 
Crescit  in  adversum,  tandemque  exhaustus  ab  alto 
Tardior  in  terram  redit,  atque  immergitur  arvis. 
Sic  cadit,  attonitis  quoties  avellitur  astris,  685 
Solis  opaca  soror :  procul  auxiliantia  gentes 
JEra.  crepant,  frustraque  timent :  at  Thessala 
Ridet  anhelantes  audito  carmine  bigas,  [victrix 
Collaudant  Danai :  sed  non  tibi  molle  tuenti, 
Hippomedon,  majorque  manus  speratur  in  sequo. 
Atque  illi  extemplo,  cui  spes  infringere  dulce  691 
Immodicas,  Fortuna  venit :  quid  numina  contra 
Tendere  fas  homini  ?  Spatium  jam  immane  para- 
.  bat,  [bat: 

Jam  cervix  conversa,  et  jam  latus  omne  redi- 
Excidit  ante  pedes  elapsum  pondus,  et  ictus  695 
Destituit,  frustraque  manum  dimisit  inanem. 
Ingemuere  omnes,  rarisque  ea  visa  voluptas. 

Inde  ad  conatus  timida  subit  arte  Menestheus 
Cautior,  et  multum  te,  Maia  nate,  rogato 
Molis  praegravidae  castigat  pulvere  lapsus.  700 
Illa  manu  magna,  et  multum  felicior  exit, 

Nec  partem  exiguam  circi  transvecta  quievit. 

Fit  sonus,  et  fixa  signatur  terra  sagitta. 

Tertius  Hippomedon  valida  ad  certamina  taxdos 
Molitur  gressus  :  namque  illum  corde  sub  alto 
Et  casus  Phlegyae  monet,  et  fortuna  Menesthei. 
Erigit  adsuetum  dextrae  gestamen,  et  alte 
Sustentans,  rigidumque  latus  fortesque  lacertos 
Consulit,  ac  vasto  contorquet  turbine,  et  ipse 
Prosequitur:  fugit  horrendo  per  inania  saltu,  710 
Jamque  procul  meminit  dextrae, servatque  tenorem 
Discus:  nec  dubia  junctave  Menesthea  victum 
Transabiit  meta :  longe  super  aemula  signa 
Consedit,  viridesque  humeros  et  opaca  theatri 
Culmina  ceu  latae  tremefecit  mole  ruinae.  715 
Quale  vaporifera  saxum  Polyphemus  ab  AStna 
Lucis  egente  manu,  tamen  in  vestigia  puppis 
Auditae,  juxtaque  inimicum  exegit  Ulixem. 

Sic  et  Aloidae,  cum  jam  celaret  Olympum 
Desuper  Ossa  rigens,  ipsum  glaciale  ferebant  720 
Pelion,  et  trepido  sperabant  jungere  ccelo. 

Tunc  genitus  Talao  victori  tigrin  inanem 
Ire  jubet,  fulvo  quae  circumfusa  nitebat 
Margine,  et  extremos  auro  mansueverat  ungues. 
Gnossiacos  arcus  habet,  et  vaga  tela  Menestheus. 
At  tibi,  ait,  Phlegya,  casu  frustrate  sinistro,  726 
Hunc,  quondam  nostri  decus  auxiliumquePelasgi, 
Ferre  damus  (neque  enim  Hippomedon  inviderit) 
ensem. 

Nunc  opus  est  animis  infestos  tollere  caestus 
Cominus:  haec  bellis  et  ferro  proxima  virtus.730 
Constitit  immanis  cerni,  immanisque  teneri 
Argolicus  Capaneus  :  ac  dum  nigrantia  plumbo 
TegmiDa  cruda  boum,  non  mollior  ipse,  lacertis 
Induitur,  Date  tot  juvenum  de  millibus  unum 
Huc,  ait,-  atque  utinam  potius  de  stirpe  veniret 
jEmulus  Aonia, quem  fas  dimittere  leto:  736 

Nec  mea  civili  crudescat  sanguine  virtus. 
Obstupuere  animi,  fecitque  silentia  terror. 
Tandem  insperatus  nuda  de  plebe  Laconum 
Prosilit  Alcidamas :  mirantur  Dorica  regum  740 
Agmina  ;  sed  socii  fretum  Polluce  magistro 
Norant,  et  sacras  inter  crevisse  palaestras. 

Ipse  deus  posuitque  manus,  et  brachia  finxit 
Materiam,  (suadebat  amor :)  tunc  saepe  locavit 
Cominus,  et  simili  stantem  miratus  in  ira  745 


Sustulit  exsultans,  nudumque  ad  pectora  pressit 
Illum  indignatur  Capaneus,  ridetque  vocantem. 
Ut  miserans,  poscitque  alium  :  tandemque  co¬ 
actus 

Restitit,  et  stimulis  jam  languida  colla  tumescunt. 
Fulmineas  alte  susper.si  corpora  plantis  750 
Erexere  manus  :  tuto  procul  ora  recessu 
Armorum  in  speculis,  aditusque  ad  vulnera  clausi 
Hic,  quantus  Stygiis  Tityos  consurgat  ab  arvis. 
Si  torvae  patiantur  aves,  tanta  undique  pandit 
Membrorum  spatia,  et  tantis  ferus  ossibus  exs'at 
Hic  paulo  ante  puer,  sed  enim  maturius  sevo  756 
Robur,  et  ingentes  spondet  tener  impetus  annos. 
Quem  vinci  haud  quisquam,  saevo  nec  sanguine 
Malit,  et  erecto  timeat  spectacula  voto.  [tingi 
Ut  sese  permensi  oculis,  et  uterque  priorem  760 
Speravere  locum,  non  protinus  ira,  nec  ictus ; 
Alternus  paulum  timor,  et  permixta  furori 
Consilia  :  inclinant  tantum  contraria  jactu 
Brachia, et  explorant  csestus,  hebetantque  terendo. 
Doctior  hic  differt  animum,  metuensque  futuri 
Cunctatus  vires  dispensat :  at  ille  nocendi  766 
Prodigus,  incautusque  sui,  ruit  omnis,  et  ambas 
Consumit  sine  lege  manus,  atque  irrita  frendet 
Insurgens,  seque  ipse  premit:  sed  providus  astu 
Et  patria  vigil  arte  Lacon,  hos  rejicit  ictus,  770 
Hos  cavet :  interdum  nutu,  capitisque  citati 
Integer  obsequio,  manibus  nunc  obvia  tela 
Discutiens,  instat  gressu,  vultuque  recedit : 

Saepe  etiam  injustis  collatum  viribus  hostem 
(Is  vigor  ingenio,  tanta  experientia  dextrae  est) 
Ultro  audax  animis  intratque  et  obumbrat,  et  alte 
Adsilit;  ut  praeceps  cumulo  salit  unda  minantes 
In  scopulos,  et  fracta  redit,  sic  ille  furentem 
Circuit  expugnans:  levat  ecce,diuque  minatur 
In  latus,  inque  oculos:  illum  rigida  arma  ca¬ 
ventem  780 

Avocat,  et  manibus  necopinum  interserit  ictum 
Callidus,  ac  mediam  designat  vulnere  frontem. 
Jam  eruor,  et  tepido  signantur  tempora  rivo. 
Nescit  adhuc  Capaneus,  subitumque  per  agmina 
murmur 

Miratur:  verum  ut  fessam  super  ora  reduxit  785 
Forte  manum,  et  summo  maculas  in  vellere  vidit 
Non  leo,  non  jaculo  tantum  indignata  recepto 
Tigris :  agit  toto  cedentem  fervidus  arvo,  [nat 
Preecipitatque  retro  juvenem, atque  in  terga  supi- 
Dentibus  horrendum  stridens,  geminatque  rotatas 
Multiplicatque  manus :  rapiunt  conamina  venti. 
Pars  cadit  in  caestus:  motu  Spartanus  acuto 
Mille  cavet  lapsas  circum  cava  tempora  mortes, 
Auxilioque  pedum,-  sed,  non  tamen  immemor 
artis. 

Adversus  fugit,  et  fugiens  tamen  ictibus  obstat. 

Et  jam  utrumque  labor,  suspiriaque  aegra  fati¬ 
gant.  796 

Tardius  ille  premit:  nec  jam  hic  absistere  vel 
Defectique  ambo  genibus,  parilerque  quierunt 
Sic  ubi  longa  vagos  lassarunt  aequora  nautas. 

Et  signo  de  puppe  dato  posuere  parumper  800 
Brachia ;  vix  requies,  jam  vox  ciet  altera  remoi. 
Ecce  iterum  immodice  venientem  eludit,  et  exit 
Sponte  ruens,  mersusque  humeris  :  effunditur  ille 
In  caput:  adsurgentem  alio  puer  improbus  ictu 
Perculit,  eventuque  impalluit  ipse  secundo.  805 
Clamorem  Inachidae,  quantum  non  littora,  tollunt, 
Non  nemora  ;  illum  ab  humo  conantem  ut  vidit 
Adrastus, 

Tollentemque  manus,  et  non  toleranda  parantem 
Ite,  oro,  socii,  ferit ;  ite,  opponite  dextras, 

Festinate,  furit,  palmamque  et  praemia  ferte  :  810 
Non  prius,  effracto  quam  misceat  ora  cerebro. 
Absistet,  video  :  moriturum  auferte  Lacona. 

Nec  mora,  prorumpit  Tydeus,  nec  jussa  recusat 
Hippomedon  :  tunc  vix  ambo  conatibus  ambas 
Restringunt  cohibemque  manus,  ac  plurima 
suadent.  815 

Vincis,  abi :  pulchrum  est  vitam  donare  minori. 
Noster  et  hic,  bellique  comes.  Nil  frangitur  heros. 
Ramumque  oblatumque  manu  thoraca  repellit 
Vociferans:  Liceat!  non  has  ego  pulvere  crasso 
Atque  cruore  genas,  meruit  quibus  iste  favorem 
Semivir,  infodiam  ?  mittamque  informe  sepulcro 
Corpus,  et  CEbalio  donem  lugere  magistro  ? 

Dixit :  at  hunc  socii  tumidum,  et  vicisse  negantem 
Avertunt :  contra  laudant  insignis  alumnum 
Taygeti,  longeque  minas  risere  Lacones.  825 
Jamdudum  variae  laudes,  et  conscia  virtus 
Tydea  magnanimum  stimulis  ingentibus  angunt. 
Ille  quidem  et  disco  bonus,  et  contendere  cursu, 
Nec  caestu  bellare  minor  :  sed  corde  labores 
Ante  alios  erat  uncta  pale  :  sic  otia  Martis  8S0 
Degere,  et  armiferas  laxare  adsueverat  iras 
Ingentes  contra  ille  viros,  Acheloia  circum 
Littora,  felicesque  deo  monstrante  palaestras. 
Ergo  ubi  luctandi  juvenes  animosa  citavit 
Gloria,  terrificos  humeris  ^Etolus  amictus  88 
Exuitur,  patriumque  suem  :  levat  ardua  contra 
Membra  Cleonaeae  stirpis  jactator  Agylleus, 
Herculea  nec  mole  minor  ;  sic  grandibus  alte 
Insurgens  humeris,  hominem  super  improbus  exit. 
Sed  non  ille  rigor,  patriumque  in  corpore  robur  : 
Luxuriant  artus,  effusaque  sanguine  laxo  841 
Membra  natant:  inde  haec  audax  fiducia  tantum 
(Enidae  superare  parem :  quanquam  ipse  videri 
Exiguus,  gravia  ossa  tamen,  nodisque  lacerti 
Difficiles  :  nunquam  hunc  animum  Natura  minori 
Corpore,  nec  tantas  ausa  est  includere  vires.  846 
Postquam  oleo  gavisa  cutis,  petit  aequor  uterque 
Procursu  medium,  atque  hausta  vestitur  arena. 
Tum  madidos  artus  alterno  pulvere  siccant. 
Collaque  demersere  humeris,  et  brachia  late  850 
Vara  tenent.  Jam  tunc  astu  deducit  in  aequum 
Callidus,  et  celsum  procurvat  Agyllea  Tydeus 
Submissus  tergo,  et  genibus  vicinus  arenae. 

Ille  autem,  Alpini  veluti  regina  cupressus 
Verticis  urgentes  cervicem  inclinat  in  Austros, 
Vix  sese  radice  tenens,  terraeque  propinquat,  856 
Jamdudum  aetherias  eadem  reditura  sub  auras : 
Non  secus  ingeutes  artus  praecelsus  Agylleus 
Sponte  premit,  parvumque  gemens  duplicatur  in 
hostem :  [latusque. 

Et  jam  alterna  manus  frontemque,  humerosque. 
Collaque,  pectoraque,  et  vitantia  crura  lacessit. 
Interdumque  diu  pendent  per  mutua  fulti 
Brachia,  nunc  saevi  digitorum  vincula  frangunt. 
Non  sic  ductores  gemini  gregis  horrida  tauri  864 
Bella  movent .  medio  conjux  stat  candida  prato 
Victorem  exspectans  :  rumpunt  obnixa  furentes 
Pectora  :  subdit  amor  stimulos,  et  vulnera  sanat. 
Fulminei  sic  dente  sues,  sic  hispida  turpes 
Proelia  villosis  ineunt  complexibus  ursi. 

Vis  eadem  CEnidse,  nec  sole  aut  pulvere  fessa 
Sfembra  labant :  riget  arcta  cutis,  dunsque  la¬ 
borum  87 1 

Castigata  toris :  contra  non  integer  ille 
Flat  i  b  :s  alternis  segroque  effetus  hiatu 
Exuit  ingestas  fluvio  sudoris  arenas, 

Ac  furtim  rapta  sustentat  pectora  terra.  875 
Instat  agens  Tydeus,  fictumque  in  colla  minatus 


Crura  subit :  coeptis  non  evaluere  potiri 
Frustratae  brevitate  manus  :  venit  arduus  ille 
Desuper,  oppressumque  ingentis  mole  ruinae 
Condidit:  haud  aliter  collis  scrutator  Iberi  880 
Cum  subiit,  longeque  diem  vitamque  reliquit. 

Si  tremuit  suspensus  ager,  subitumque  fragorem 
Rupta  dedit  tellus,  latet  intus  monte  soluto 
Obrutus,  ac  penitus  fractum  obductumque  ca¬ 
daver  884 

Indignantem  animam  pTopriis  non  reddidit  astris. 
Acrior  hoc  Tydeus,  animisque  et  pectore  supra  est 
Nec  mora,  cum  vinclis  onerique  elapsus  iniquo 
Circuit  errantem,  et  tergo  necopinus  inhaeret : 
Mox  latus,  et  firmo  celer  implicat  ilia  nexu  ; 
Poplitibus  genua  inde  premens,  evadere  nodos  890 
Nequicquam  et  lateri  dextram  insertare  paran¬ 
tem 

Improbus,  horrendum  visu  ac  mirabile  pondus. 
Sustulit.  Herculeis  pressum  sic  fama  lacertis 
Terrigenam  sudasse  Libyn,  cum  fraude  reperta 
Raptus  in  excelsum,  nec  jam  spes  ulla  cadendi, 
Nec  licet  extrema  matrem  contingere  planta.  896 
Fit  sonus,  et  laetos  attollunt  agmina  plausus. 
Tunc  alte  librans  inopinum  sponte  remisit, 
Obliquumque  dedit,  procumbentemque  secutus 
Colla  simul  dextra,  pedibus  simul  inguina  vinxit. 
Deficit  obsessus,  soloque  pudore  repugnat.  901 
Tandem  pectus  humi,  pronamque  extensus  in 
alvum 

Sternitur,  ac  longo  maestus  post  tempore  surgit. 
Turpia  signata  linquens  vestigia  terra. 

Palmam  autem  dextra,  laevaque  nitentia  dono  905 
Arma  ferensTydeus,  Quid  si  non  sanguinis  hujus 
Partem  haud  exiguam  (scitis)  Dircaeus  haberet 
Campus  ?  ubi  hae  nuperThebarum  foedera  plagae  ? 
Haec  simul  ostentans, quaesitaque  praemia  laudum 
Dat  sociis  :  sequitur  neglectus  Agyllea  thorax. 

Sunt  et  qui  nudo  subeant  concurrere  ferro.  91 1 
Jamque  aderant  instructi  armisEpidaurius  Agreus, 
Et  nondum  fatis  Dircaeus  agentibus  exsul. 

Dux  vetat  Iasides  :  Manet  ingens  copia  leti, 

O  juvenes  :  servate  animos,  avidumque  furorem 
Sanguinis. adversi :  tuqueo,  quem  propter  avita 
Jugera,  dilectas  cui  desolavimus  urbes. 

Ne,  precor,  ante  aciem,  jus  tantum  casibus  esse, 
Fraternisque  sinas  (abigant  hoc  numina)  votis. 
Sic  ait,  atque  ambos  aurata  casside  ditat.  920 
Tunc  genero,  ne  laudis  egens,  jubet  ardua  necti 
Tempora,  Thebarumque  ingenti  voce  citari 
Victorem  :  dirae  renuebant  omina  Parcae. 

Ipsum  etiam  proprio  certamina  festa  labore 
Dignari,  et  tumulo  supremum  hunc  addere  ho¬ 
norem,  925 

Hortantur  proceres  :  ac,  ne  victoria  desit 
Una  ducum  numero,  fundat  vel  Lyctia  cornu 
Tela  rogant,  tenui  vel  nubila  transeat  hasta. 
Obsequitur  gaudens,  viridique  ex  aggere  in  aequum 
Stipatus  summis  juvenum  descendit :  at  illi  930 
Pone  leves  portat  pharetras  et  cornua  jussus 
Armiger:  ingentem  jactu  transmittere  circum 
Eminus,  et  dictae  dare  vulnera  destinat  orno. 

Quis  fluere  occultis  rerum  neget  omina  causis? 
Fata  patent  homini ;  piget  inservare,  peritque9S5 
Venturi  promissa  fides :  sic  omina  casum 
Fecimus,  et  vires  auxit  Fortuna  nocendi. 

Campum  emensa  brevi  fatalis  ab  arbore  tacta, 
(Horrendum  visu,)  per  quas  modo  fugerat  auras, 
Venit  arundo  retro,  versumque  a  fine  tenorem 
Pertulit,  et  noUe  juxta  ruit  ora  pharetrae.  941 
Multa  duces  errore  serunt :  hi  nubila,  et  altos 

Occurrisse  Notos;  adverso  roboris  ictu  I  Monstratumque  nefas:  uni  remeabile  bellum, 94 S 

Tela  repnlsa  alii :  penitus  latet  exitus  ingens,  |  Et  tristes  domino  spondebat  arundo  recursus. 


LIBER  SEPTIMUS. 


Atque  ea  cunctantes  Tyrii  primordia  belli 
Jupiter  haud  rnquo  respexit  corde  Pelasgos, 
Concussitque  caput,  motu  quo  celsa  laborant 
Sidera,  proclamatque  adici  cervicibus  Atlas. 

Tunc  ita  velocem  Tegees  affatur  alumnum  : 

1,  medium  rapido  Borean  illabere  saltu 
Bistonias  super  usque  domus,  axemque  nivosi 
Side. is.  Oceano  vetitum  qua  Parrhasis  ignem 
Nuoibus  hibernis  et  nostro  pascitur  imbri. 

Atque  ibi  seu  posita  respirat  cuspide  Mavors,  10 
(Quanquam  invisa  quies,)  seu,  quod  reor,  arma 
tubasque 

Insatiatus  habet,  caraeque  in  sanguine  gentis 
Luxuriat;  propere  monitus  iramque  parentis 
Ede,  nihil  parcens:  nempe  olim  accendere  jussus 
Inachias  acies,  atque  omne  quod  Isthmius  umbo 
Distinet,  et  raucae  circumtonat  ira  Maleae.  1 6 
Illi  vix  muros  limenque  egressa  juventus 
Sacra  colunt :  credas  bello  rediisse,  tot  instant 
Plausibus,  offensique  sedent  ad  justa  sepulcri. 
Hicne  tuus, Gradive,  furor?  sonat  orbe  recusso 
Discus,  et  CEbalii  coeunt  in  praelia  coestus.  21 
At  si  ipsi  rabies,  ferri  si  tanta  cupido 
Qua  tumet ;  immeritas  cineri  dabit  impius  urbes, 
Ferrum  ignemque  ferens,  implorantesque  To¬ 
nantem  [bem. 

Sternet  humi  populos,  miserumque  exhauriet  or- 
Nunc  lenis  belli,  nostraque  remittitur  ira.  26 
Quod  nisi  praecipitat  pugnas,  dictoque  jubentis 
Ocius  impingit  Tyriis  Danaa  agmina  muris, 

(Nil  equidem  crudele  minor,)  sit  mite  bonumque 
Numen,  et  effreni  laxentur  in  otia  mores.  30 
Reddat  equos  ensemque  mihi,  nec  sanguinis 
ultra 

Jus  erit:  adspiciam  terras,  pacemque  jubebo 
Omnibus ;  Ogygio  sat  erit  Tritonia  bello. 
Dixerat,  et  Thracum  Cyllenius  arva  subibat : 
Atque  illum  Arctoae  labentem  cardine  portae  35 
Tempestas  aeterna  plagae,  praetentaque  coelo 
Agmina  nimborum,  primique  Aquilonis  hiatus 
In  diversa  ferunt :  crepat  aurea  grandine  multa 
Palla,  nec  Arcadii  bene  protegit  umbra  galeri. 
Hic  steriles  delubra  notat  Mavortia  sylvas,  40 
Horrescitque  tuens :  ubi  mille  furoribus  illi 
Cingitur  adverso  domus  immansueta  sub  Haemo. 
Ferrea  compago  laterum,  ferro  arcta  teruntur 
Limina,  ferratis  incumbunt  tecta  columnis. 
Laeditur  adversum  Phoebi  jubar,  ipsaque  sedem 
Lux  timet,  et  dirus  contristat  sidera  fulgor.  46 
Digna  loco  statio:  primis  salit  Impetus  amens 
E  foribus,  caecumque  Nefas,  Iraeque  rubentes, 
Exsanguesque  Metus,  occultisque  ensibus  adstant 
Insidiae, geminumque  tenens  Discordia  ferrum.  50 
Innumeris  strepit  aula  minis :  tristissima  Virtus 
otat  medio,  laetusque  Furor,  vultuque  cruento 
Mors  armata  sedet.  Bellorum  solus  in  aris 
sanguis,  et  incensis  qui  raptus  ab  urbibus  ignis. 
firrarum  exuviae  circum,  et  fastigia  templi  55 


Captae  insigni bant  gentes,  caelataque  ferro 
Fragmina  portarum,  bellatricesque  carinae, 

Et  vacui  currus,  protritaque  curribus  ora  : 

Paene  etiam  gemitus  :  adeo  vis  omnis,  et  omne 
Vulnus:  ubique  ipsum,  sed  non  usquam  ore 
remisso  60 

Cernere  erat :  talem  divina  Mulciber  arte 
Ediderat :  nondum  radiis  monstratus  adulter 
Fosda  catenato  luerat  connubia  lecto. 

Quaerere  templorum  regem  vix  coeperat  ales 
Maenalius,  tremit  ecce  solum,  et  mugire  refractis 
Corniger  Hebrus  aquis :  tunc  quod  pecus  utile 
bellis  66 

Vallem  infestabat,  trepidas  spumare  per  herbas, 
Signa  adventantis,  clausaeque  adamante  perenni 
Dissiluere  fores  :  Hyrcano  in  sanguine  pulcher 
Ipse  subit  curru,  diraque  adspergine  latos  70 

Mutat  agros  :  spolia  a  tergo,  flentesque  catervae. 
Dant  sylvae,  nixque  alta  locum  :  regit  atra 
jugales 

Sanguinea  Bellona  manu,  longaque  fatigat 
Cuspide  :  diriguit  visu  Cyllenia  proles, 
Submisitque  genas  :  ipsi  reverentia  patri,  75 

Si  prope  sit,  dematque  minas,  nec  talia  mandet. 
Quod  Jovis  imperium  ?  magno  quid  ab  aethere 
portas?  [sub  axem 

Occupat  armipotens :  neque  enim  hunc,  germane. 
Sponte  venis,  hiemesque  meas,  cui  roscida  juxta 
Msenala,  et  restivi  dementior  aura  Lycaei.  80 

Ille  refert  consulta  patris  :  nec  longa  moratus, 
Sicut  anhelabant  juncto  sudore  volantes 
Mars  impellit  equos,  residesque  in  proelia  Graios, 
Ipse  etiam  indignans.  Vidit  pater  altus,  et  ira 
Jam  levior  tardo  flectebat  pondere  vultum.  85 

Ut  si  quando  ruit,  debellatasque  reliquit 
Eurusaquas,  pax  ipsa  tumet,  pontumque  jacentem 
Exanimis  jam  volvit  hiems:  nondum  arma 
carinis 

Omnia,  nec  toto  respirant  pectore  nautse. 

Finierat  pugnas  honor  exsequialis  inermes,  90 
Necdum  aberant  coetus,  cunctisque  silentibus 
heros 

Vina  solo  fundens  cinerem  placabat  Adrastus 
Archemori :  Da,  parve,  tuum  trieteride  multa 
Instaurare  diem,  nec  saucius  Arcadas  aras 
Malit  adire  Pelops,  Eleaque  pulset  eburna  95 

Templa  manu,  nec  Castaliis  altaribus  anguis. 

Nec  sua  pinigero  magis  annatet  umbra  Lechaeo. 
Nos  te  lugenti,  puer,  inficiamur  Averno, 
Maestaque  perpetuis  sollennia  jungimus  astris, 
Nunc  festina  cohors  :  at  si  Boeotia  ferro  100 
Vertere  tecta  dabis,  magnis  tunc  dignior  aris. 
Tunc  deus;  Inachias  nec  tantum  culta  per  urbes 
Numina,  captivis  etiam  jurabere  Thebis. 

Dux  ea  pro  cunctis  :  eadem  sibi  quisque  vovebat 
Jam  pronis  Gradivus  equis  Ephyrea  premebat 
Littora,  qua  summas  caput  Acrocorinthus  in  auras 
Tollit,  et  alterna  geminum  mare  protegit  umbiq 

Inde  unum  dira  comitum  de  plebe  Pavorem 
Quadrupedes  anteire  jubet :  non  alter  anhelos 
Insinuare  metus,  animumque  avertere  veris  110 
Aptior :  innumerae  monstro  vocesque  manusque. 
Et  facies  quaecunque  libet :  bonus  omnia  credi 
A  uctor,  et  horrificis  lymphare  incursibus  urbes. 
Si  geminos  soles,  ruituraque  suadeat  astra. 

Aut  nutare  solum,  aut  veteres  descendere  sylvas. 
Ah  miseri  vidisse  putent.  Tunc  acre  novabat  116 
Ingenium:  falso  Nemeaeum  pulvere  campum 
.  Erigit :  attoniti  tenebrosam  a  vertice  nubem 
Respexere  duces:  falso  clamore  tumultum 
'  Auget,  et  arrrrajirfim,  pulsusque  imitatur  equo- 


Terribilemque  vagas  ululatum  spargit  in  auras. 
Exsiluere  animi,  dubiumque  in  murmure  vulgus- 
Pendet :  Ubi  iste  fragor?  ni  fallimur  aure :  sed 
unde 

Pulvereo  stant  astra  globo  ?  num  Ismenius  ultro 
Miles?  ita  est;  veniunt:  tanta  autem  audacia 
Thebis?  125 

\n  dubitent?  agedum  inferias  et  busta  colamus. 
Haec  Pavor  attonitis:  variosque  peragmina vultus 
Induitur,  nunc  Pisaeis  e  millibus  unus,  [quos 
Nunc  Pylius,  nunc  ore  Lacon,  hostesque  propin- 
Adjurat,  turmasque  metu  consternat  inani.  130 
Nil  falsum  trepidis.  Ut  vero  amentibus  ipse 
Incidit,  et  sacrae,  circum  fastigia  vallis 
Turbine  praevectus  rapido  ter  sustulit  hastam, 

Ter  concussit  equos,  clypeum  ter  pectore  plausit. 
Arma,  arma  insani,  sua  quisque,  ignotaque  nullo 
MoTe  rapit:  mutant  galeas,  alienaque  cogunt 
Ad  juga  cornipedes ;  ferus  omni  in  pectore  saevit 
Mortis  amor, csedisque:  nihil  flagrantibus  obstat. 
Praecipitant, redimuntque moras:  sic  littora  vento 
Incipiente  fremunt,  fugitur  cum  portus  ubique, 
Vela  fluunt,  laxi  jactantur  ubique  rudentes:  141 
Jamque  natant  remi,  natat  omnis  in  aequore  summo 
Anchora,  jam  dulcis  medii  de  gurgite  ponti 
Respicitur  tellus,  comitesque  a  puppe  relicti. 

Viderat  Inachias  rapidum  glomerare  cohortes 
Bacchus  iter :  gemuit  Tyriam  conversus  ad  urbem, 
A 1  tricemque  domum,  et  patrios  reminiscitur  ignes. 
Purpureum  tristi  turbatus  pectora  vultum : 

Non  crines,  non  serta  loco,  dextramque  reliquit 
Thyrsus,  et  intactae  ceciderunt  cornibus  uvae.  150 
Ergo  ut  erat  lacrymis  lapsoque  inhonorus  amictu 
Ante  Jovem  (et  tunc  forte  polum  secretus  habebat) 
Constitit,  haud  unquam  facie  conspectus  in  illa, 
(Nec  causae  latuere  patrem,)  supplexque  profatur: 
Exscindisne  tuas,  divfim  sator  optime,  Thebas  ? 
Saeva  adeo  conjux  ?  nec  te  telluris  amatae,  156 
Deceptique  laris  miseret,  cinerumque  meorum  ? 
Esto,  olim  invitum  jaculatus  nubibus  ignem, 
Credimus :  en  iterum  atra  refers  incendia  terris. 
Nec  Styge  jurata,  nec  pellicis  arte  rogatus.  1 60 
Quis  modus  ?  an  nobis  pater  iratusque  bonusque 
Fulmen  habes  ?  sed  non  Danaeia  limina  talis, 
Parrhasiumque  nemus,  Ledaeasque  ibis  Amyclas. 
Scilicet  e  cunctis  ego  neglectissima  natis 
Progenies?  ego  nempe  tamen  qui  dulce  ferenti 
Pondus  eram  ;  cui  tu  dignatus  limina  vitae,  166 
Praereptumque  iter,  et  maternos  reddere  menses. 
Adde,  quod  imbellis,  rarisque  exercita  castris 
Turba  meas  acies,  mea  tantum  proelia  norunt. 
Nectere  fronde  comas,  et  ad  inspirata  rotari  170 
Buxa ;  timent  thyrsos  njuptarum,et  proelia  matrum. 
Unde  tubas,  Martemque  pati?  quin  fervidus  ecce 
Quanta  parat !  quid  si  ille  tuos  Curetas  in  arma 
Ducat,  et  innocuis  jubeat  decernere  peltis  ? 


Quin  etiam  invisos  (sic  hostis  defuit)  Argos  175 
Eligis  :  o  ipsis,  genitor,  graviora  periclis 
Jussa  !  novercales  ruimus  ditare  Mycenas. 

Cedo  equidem :  quo  sacra  tamen,  ritusque  per 
emtse 

Gentis,  et  in  tumulos  si  quid  male  feta  reliquit 
Mater,  abire  jubes?  Thracen,  sylvasque  Ly¬ 
curgi,  180 

Anne  triumphatos  fugiam  captivus  ad  Indos? 

Da  sedem  profugo  :  potuit  Latonia  frater 
Saxa  (nec  invideo)  defigere  Delon,  et  imis 
Commendare  fretis  :  sacra  submovit  ab  arce 
Hostiles  Tritonis  aquas  :  vidi  ipse  potentem  185 
Gentibus  Eois  Epaphum  dare  jura,  nec  ullas 
Cyllene  secreta  tubas,  Minoave  curat 
Ida:  quid  heu  tantum  nostris  offenderis  aris! 

Hic  tibi  (quando  minor  jam  nostra  potentia) 
noctes 

Herculem,  placitusque  vagae  Nycteidos  ardor,  190 
Hic  Tyrium  genus,  et  nostro  felicior  igne 
Taurus  :  Agenoreos  saltem  tutare  nepotes. 
Invidiam  risit  pater,  et  jam  poplite  flexum 
Sternentemque  manus  tranquillus  ad  oscula  tollit, 
Inque  vicem  placida  orsa  refert:  Non  conjugis 
ista  195 

Consiliis,  ut  rere,  puer,  nec  saeva  roganti 
Sic  expostus  ego  ;  immoto  deducimur  orbe 
Fatorum  ;  veteres  seraeque  in  proelia  causae. 

Nam  cui  tanta  quies  irarum,  aut  sanguinis  usus 
Parcior  humani  ?  videt  axis,  et  ista  per  aevum  200 
Mecum  aeterna  domus,  quoties  jam  torta  reponam 
Fulmina,  quam  rarus  terris  hic  imperet  ignis. 
Quin  etiam  invitus  magna  ulciscendaque  passis 
AutLapithas  Marti,  aut  veterem  Calydona  Dianae 
Expugnare  dedi :  meaque  est  jactura,  pigetque 
Tot  mutare  animas,  tot  reddere  corpora  vitae.  206 
Labdacios  vero,  Pelopisque  a  stirpe  nepotes 
Tardum  abolere  mihi :  scis  ipse,  ut  crimina 
mittam 

Dorica,  quam  promtae  superos  incessere  Thebae. 
Te  quoque. .  .sed,  quoniam  vetus  excidit  ira 
silebo.  [theus 

Non  tamen  aut  patrio  respersus  sanguine  Pen- 
Aut  matrem  scelerasse  toris,  aut  crimine  fratres 
Progenuisse  reus,  lacero  tua  lustra  replevit 
Funere :  ubi  fletus  ?  ubi  tunc  ars  tanta  precandi  ? 
Ast  ego  non  proprio  diros  impendo  dolori  215 
CEdipodionidas  :  rogat  hoc  tellusque,  polusque. 
Et  pietas,  et  laesa  fides,  naturaque,  et  ipsi 
Eumenidum  mores.  Sed  tu  super  urbe  moveri 
Parce  tua  :  non  hoc  statui  sub  tempore  rebus 
Occasum  Aoniis ;  veniet  suspectior  aetas,  220 
Ultoresque  alii :  nunc  regia  Juno  queretur. 

His  ille  auditis  mentemque  habitumque  recepit. 
Ut  cum  sole  malo,  tristique  rosaria  pallent 
Usta  Noto,  3i  clara  dies.  Zephyrique  refecit 
Aura  polum,  redit  omnis  honos,  emissaque  lucent 
Germina,  et  informes  ornat  sua  gloria  virgas.  226 
Nuntius  attonitas  jamdudum  Eteoclis  ad  aures 
Explorata  ferens,  longo  docet  agmine  Graios 
Ire  duces,  nec  jam  Aoniis  procul  abfore  campis  : 
Quacunque  ingressi  tremere,  ac  miserescere 
cunctos  230 

Thebarum:  qui  stirpe  refert,  qui  nomine,  et  armis. 
Ille  metum  condens  audire  exposcit,  et  odit 
Narrantem  :  hinc  dictis  socios  stimulare,  suasque 
Metiri  decernit  opes  :  exciverat  omnem  [qure 
Aoniam,  Eubceamque,  et  Phocidos  arva  propin- 
Mars ;  ita  dulce  Jovi :  longo  fugit  ordine  velox 
Tessera  :  propellunt  acies,  seseque  sub  armis 

Ostentant :  subeunt  campo,  qui  proximus  urbi 
Damnatus  bellis  patet,  exspectatque  furores. 
Nondum  hostis  circa :  trepido  tamen  agmine 
matres  240 

Conscendunt  muros ;  inde  arma  nitentia  natis 
Et  formidandos  monstrant  sub  casside  patres. 
Turre  procul  sola  nondum  concessa  videri 
Antigone  populis,  teneras  defenditur  atra 
Veste  genas,  juxtaque  comes,  quo  Laius  ibat  245 
Armigero,  nunc  virgo  senem  regina  veretur 
.Quae  sic  orsa  prior :  Spesne  obstatura  Pelasgis 
Haec  vexilla,  pater  ?  Pelopis  descendere  totas 
Audimus  gentes  :  dic  o,  precor,  extera  regum 
Agmina  ;  nam  video,  quae  noster  signa  Menoe¬ 
ceus,  250 

Quae  noster  gerat  arma  Creon,  quam  celsus  aena 
Sphinge  per  ingentes  Homoloidas  exeat  Haemon. 
Sic  rudis  Antigone  :  senior  cui  talia  Phorbas: 
Mille  sagittiferos  gelidae  de  colle  Tanagrae  [tem 
Promovet  ecce  Dryas,  hic,  cui  nivea  armatriden- 
Atque  auro  rude  fulmen  habent,  Orionis  alti  256 
Non  falsus  virtute  nepos:  procul, oro,  paternum 
Omen,  et  innuptae  vetus  excidat  ira  Dianae. 
Jungunt  se  castris,  regisque  in  nomen  adoptant 
Ocaleae,  Medeonque,  et  confertissima  lucis  260 
Nysa,  Dionaeisque  avibus  circumsona  Thisbe. 
Proximus  Eurymedon,  cui  pastoralia  Fauni 
Arma  patris,  pinusque  jubas  imitatur  equinas, 
Terribilis  sylvis  :  reor  et  Mavorte  cruento 
Talis  erit:  dites  pecorum  comitantur  Erythrae, 
Qui  Scolon,  densamque  jugis  Eteonon  iniquis, 
Qui  breve  littus  Hyles,  Atalantaeumque  superbi 
Schoenon  habent,  notique  colunt  vestigia  campi. 
Fraxineas  vibrant  Mace  tum  de  more  sarissas, 
Saevaque  difficiles  excludere  vulnera  peltas.  270 
Ecce  autem  clamore  ruunt  Neptunia  plebes 
Onchesti,  quos  pinigeris  Mycalessos  in  agris, 
Palladiusque  Melas,  Hecataeaque  gurgite  nutrit 
Gargaphie:  quorumque  novis  Haliartos  aristis 
Invidet,  et  nimia  sata  laeta  supervenit  herba.  275 
Tela  rudes  trunci,  galeae  vacua  ora  leonum. 
Arborei  dant  scuta  sinus.  Hos  regis  egenos 
Amphion  en  noster  agit,  (cognoscere  pronum. 
Virgo,)  lyra  galeam  tauroque  insignis  avito. 
Macte  animo.ju  venis :  medios  parat  ire  per  enses, 
Nudaque  pro  caris  opponere  pectora  muris.  281 
Vos  etiam  nostris,  Heliconia  turba,  venitis 
Addere  rebus  opem :  tuque,  o  Permesse,  canoris 
Et  felix  Olmie  vadis,  armatis  alumnos 
Bellorum  resides:  patriis  concentibus  audis  285 
Exsultare  gregem :  quales,  cum  pallida  cedit 
Bruma,  renidentem  deducunt  Strymona  cycni. 
Ite  alacres  :  nunquam  vestri  morientur  honores. 
Bellaque  perpetuo  memorabunt  carmine  Musae. 
Dixerat,  et  paulum  virgo  interfata  docenti :  290 

Illi  autem  quanam  junguntur  origine  fratres  ? 

Sic  certe  paria  arma  viris,  sic  exit  in  auras 
Cassidis  aequus  apex:  utinam  haec  concordia 
nostris ! 

Cui  senior  ridens  :  Non  prima  errore  videndi 
Falleris,  Antigone ;  multi  hos  (nam  decipit  aetas) 
Dixerunt  fratres:  pater  est,  natusque;  sed  aevi 
Confudere  modos :  puerum  Lapithaona  Nymphe 
Dercetis,  expertem  thalami,  crudumque  maritis 
Ignibus,  ante  diem  cupido  violavit  amore. 
Improba  connubii :  nec  longum,  et  pulcher  Ala- 
threus  300 

Editus,  ac  primae  genitorem  in  flore  juventae 
Consequitur,  traxitque  notas,  et  miscuit  annos 
Et  r,unc  sic  Latres  mentito  nomine  gaudent 


Plus  pater;  una  olim  juvat  eventura  senectus. 
Tercentum  genitor,  totidemque  in  proelia  natus 
Exercent  equites  :  hi  deseruisse  feruntur  306 
Exilem  Glisanta,  Coroneamque,  feracem 
Messe  Coroneam,  Baccho  Glisanta  colentes. 

Sed  potius  celsos  umbrantem  hunc  adspice  late 
Hypsea  quadrijugos,  clypei  septemplice  tauro 
Laeva,  ter  insuto  servantem  ingentia  ferro  31 1 
Pectora;  nam  tergo  nunquam  metus:  hasta  ve 
tustum 

Sylvarum  decus,  emissae  cui  pervia  semper  [voti. 
Armaque,  pectoraque,  et  nunquam  manus  irrita 
Asopos  genuisse  datur,  dignusque  videri  315 
Tunc  pater,  abruptis  cum  torrentissimus  exit 
Pontibus,  aut  natae  tumidus  cum  virginis  ultor 
Flumina  concussit,  generum  indignata  Tonantem. 
Namque  ferunt  raptam  patriis  iEginan  ab  undis 
Amplexu  latuisse  Jovis :  furit  amnis,  et  astris 
Infensus  bellare  parat :  (nondum  ista  licebant 
Nec  superis  :)  stetit  audaces  effusus  in  iras,  [bat; 
Conseruitque  manus,  nec  quem  imploraret  liabe- 
Donec  vix  tonitru  submotus  et  igne  trisulco 
Cessit:  adhuc  ripis  animosusgurges  anhelis  325 
Fulmineum  cinerem,  magnaeque  insignia  poenae 
Gaudet,  et  dEtnaeos  in  coelum  efflare  vapores. 
Talem  Cadmeo  mirabimur  Hypsea  campo. 

Si  modo  placavit  felix  iEgina  Tonantem. 

Ducit  Ithonaeos,  et  Alalcomenaea  Minervae  330 
Agmina,  quos  Mide,  quos  humida  suggerit  Arne, 
Aulida  qui,  Graeamque  serunt, viridesque  Plataeas, 
Et  sulco  Peteona  domant,  refluumque  meatu 
Euripum,  qua  noster  abit,  teque  ultima  tractu 
Anthedon,  ubi  gramineo  de  littore  Glaucus  335 
Poscentes  irrupit  aquas,  jam  crine  genisque 
Caerulus,  et  mixtos  expavit  ab  inguine  pristes. 
Glandibus  et  torta  Zephyros  incidere  funda 
Cura  :  Cydoneas  anteibunt  gsesa  sagittas. 

Tu  quoque  praeclarum  forma,  Cephise,  dedisses 
Narcissum,  sed  Thespiacis  jam  pallet  in  agris  341 
Trux  puer  :  orbata  florem  pater  alluit  unda. 
Quis  tibi  Phoebeas  acies,  veterem  jue  revolvat 
Phocida?  qui  Panopen,  qui  Daulida,  qui  Cy- 
parisson, 

Et  valles,  Lebadea,  tuas,  et  Hyampolin  acri  845 
Subnixam  scopulo,  vel  qui  Parnasson  utrumque. 
Aut  Cirrham  tauris,  Anemoreamque  supinant, 
Coryciumque  nemus,  propellentemque  Lilaeam 
Cephisi  glaciale  caput,  quo  suetus  anhelam 
Ferre  sitim  Python,  amnemque  avertere  ponto. 
Omnibus  immixtas  cono  super  adspice  lauros, 
Armaque  vel  Tityon,  vel  Delon  habentia,  vel  quas 
Hic  deus  innumera  laxavit  caede  pharetras. 
Iphitus  acer  agit,  genitor  cui  nuper  ademtus 
Naubolus  Hippasides,  tuus,  o  mitissime  Lai,  355 
Hospes,  adhuc  currus  securaque  lora  tenebat, 
Cum  tua  subter  equos  jacuit  convulsa  cruentis 
Ictibus,  o  utinam  nostro  cum  sanguine,  cervix ! 
Dicentis  maduere  genae,  vultumque  per  omnem 
Pallor  iit,  vocisque  repens  singultus  apertum  86 U 
Intercepit  iter.  Refovet  frigentis  amicum 
Pectus  alumna  senis  :  redit,  atque  exile  profatur- 
O  mihi  sollicitum  decus  ac  suprema  voluptas, 
Antigone,  seras  tibi  demoror  improbus  umbras. 
Fors  eadem  scelera  et  ca?des  visurus  avitas  ;  365 
Donec  te  thalamis  habilem,  integramque  resig- 
Hoc  satis,  etjessum  vita  dimittite  Parcae,  [nem; 
Sed  dum  labor  iners,  quanti  (nunc  ecce  reviso) 
Transabiere  duces!  Clonium,  atque  in  terga 
comantes 

Non  ego  Abantiada3,  non  te,  saxosa  Caryste,  370 

Non  humiles  Mgaa,  altumque  Capharea  dixi. 

Ei  jam  acies  obtusa  negat,  cunctique  resistunt : 
Et  tuus  armatis  jubet  ecce  silentia  frater,  fpit : 

Vix  ea  turre  senex,  cum  ductor  ab  aggere  coe- 
Magnanimi  reges,  quibus  haud  parere  recusem 
Ductor,  et  ipse  meas  miles  defendere  Thebas, 
Non  ego  vos  stimulare  parem,  (nam  liber  in  arma 
Impetus,  et  meritas  ultro  jurastis  in  iras,)  378 
Nec  laudare  satis,  dignasque  rependere  grates 
Sufficiam  :  referent  superi,  vestraeque  subacto 
Hoste  manus  :  urbem  socia  de  gente  subistis 
Tutari,  quam  non  aliis  populator  ab  oris 
Belliger,  extemave  satus  tellure,  sed  hostis  383 
Indigena  adsultat,  cui  castra  adversa  regenti 
Hic  pater,  hic  genitrix,  hic  junfctae  stirps  sorores. 
Hic  erat  et  frater.  Cerne  en,  ubicunque  nefandus 
Excidium  moliris  avis  :  venere  volentes 
Aoniae  populi,  nec  sum  tibi,  saeve,  relictus. 

Quid  velit  ista  cohors,  et  te  sentire  decebat.  389 
Reddere  regna  vetant.  Sic  fatus,  et  omnia  rite 
Disponit,  qui  bella  gerant,  qui  moenia  servent, 
Quas  in  fronte  manus,  medio  quas  robore  sistat. 
Perspicuas  sic  luce  fores,  et  virgea  pastor  [mos 
Claustra  levat,  dum  terra  recens :  jubet  ordine  pri- 
Ire  duces,  media  stipantur  plebe  maritae  :  395 

Ipse  levat  gravidas,  et  humum  tactura  parentum 
Ubera,  succiduasque  apportat  matribus  agnas. 

Interea  Danai  noctemque  diemque  sub  armis. 
Noctem  iterum  rursusque  diem  (sic  ira  ferebat) 
Ingeminant:  contemta  quies:  vix  aut  sopor  illis, 
Aut  epulae  fecere  moram :  properatur  in  hostem 
More  fugae  :  nec  monstra  tenent,  quae  plurima 
Prodigiale  canens  certi  fors  praevia  fati,  [nectit 
Quippe  ferunt  diros  monitos  volucresque,  ferae- 
Sideraque,  aversique  suis  decursibus  amnes:  [que, 
Infestumque  tonat  pater,  et  mala  fulgura  lucent: 
Terrificaeque  adytis  voces,  clausaeque  deorum 
Sponte  fores :  nunc  sanguineus,  nunc  saxeus  im¬ 
ber. 

Et  subiti  manes,  flentumque  occursus  avorum. 
Tunc  et  Apollineae  tacuere  oracula  Cirrhae,  410 
Et  non  adsuetis  pernox  ululavit  Eleusin 
Mensibus,  et  templis  Sparte  praesaga  reclusis 
Vidit  Amyclaeos  (facinus)  concurrere  fratres. 
Arcades  insanas  latrare  Lycaonis  umbras 
Nocte  ferunt  tacita  :  saevo  decurrere  campo  415 
(Enomaum  sua  Pisa  refert.  Acheloon  utroque 
Deformem  cornu  vagus  infamabat  Acarnan. 
Perseos  effigiem  maestam,  exorantque  Mycenae 
Confusum  Junonis  ebur:  mugire  potentem 
Inachon  agricolae,  gemini  maris  incola  narrat 
Thebanum  toto  planxisse  Palaemona  ponto.  421 
Haec  audit  Pelopea  phalanx  :  sed  bellicus  ardor 
Consiliis  obstat  divftm,  prohibetque  timeri. 

Jam  ripas,  Asope,  tuas,  Boeotaque  ventum 
Flumina:  non  ausae  transmittere  protinus  alae 425 
Hostilem  fluvium  :  forte  et  trepidantibus  ingens 
Descendebat  agris,  animos  sive  imbrifer  arcus. 
Seu  montana  dedit  nubes,  seu  fluminis  illa 
Mens  fuit,  objectusque  vado  pater  arma  vetabat. 
Tunc  ferusHippomedon  magnocum  fragmine  ripae 
Cunctantem  dejecit  equum,  ducibusque  relictis 
Gurgite  de  medio  frenis  suspensus  et  armis. 

Ite,  viri,  clamat :  sic  vos  in  moenia  primus 
Ducere,  sic  clausas  voveo  perfringere  Thebas. 
Praecipitant  cuncti  fluvio,  puduitque  secutos.  435 
Ac  velut  ignotum  si  quando  armenta  per  amnem 
Pastor  agit,  stat  triste  pecjis,  procul  altera  tellus 
Omnibus, et  late  medius  timor:  ast  ubi  ductor 
Taurus  init,  fecitque  vadum,  tunc  mollior  unda, 


Tunc  faciles  saltus,  visaeque  accedere  ripae.  440 
Haud  procul  inde  jugum,  tutisque  accommoda 
castris 

Arva  notant,  unde  urbem  etiam  turresque  videre 
Sidonias :  placuit  sedes,  fidique  receptus, 

Colle  per  excelsum  patulo,  quem  subter  aperto 
Arva  sinu,  nullique  aliis  a  montibus  obstant 415 
Despectus:  nec  longa  labor  munimina  durus 
Addidit;  ipsa  loco  mirum  Natura  favebat. 

In  vallum  elatae  rupes,  devexaque  fossis 
.Equa,  et  fortuito  ductae  quater  aggere  pinnae  : 
Caetera  dant  ipsi,  donec  sol  montibus  omnis  450 
Erepsit,  rebusque  dedit  sopor  otia  fessis. 

Quis  queat  attonitas  dictis  ostendere  Thebas  ? 
Urbem  in  conspectu  belli  suprema  parantem 
Territat  insomnem  nox  atra,  diemque  minatur. 
Discurrunt  muris  :  nil  septum  horrore  s.ib  illo, 
Nil  fidum  satis,  invalidaeque  Amphionis  arces. 
Rumor  ubique  alius,  pluresque  annuntiat  hostes 
Majoresque  timor  :  spectant  tentoria  contra 
Inachia,  externosque  suis  in  montibus  ignes. 

Hi  precibus,  questuque  deos;  hi  Martia  tela 460 
Belligerosque  hortantur  equos ;  hi  pectora  fletu 
Cara  premunt,  miserique  rogos  et  crastina  man- 
Funera.  Si  tenuis  demisit  lumina  somnus,  [dant 
Bella  gerunt :  modo  lucra  morae,  modo  taedia  vitae 
Attonitis  :  lucemque  timent,  lucemque  precan¬ 
tur.  [utrisque 

It  geminum  excutiens  anguem,  et  bacchatur 
Tisiphone  castris  :  fratrem  huic,  fratrem  ingerit 
illi, 

Aut  utrique  patrem.  Procul  ille  penatibus  imis 
Excitus  implorat  furias,  oculosque  reposcit. 

Jam  gelidam  Phoeben  et  caligantia  primus 
Hauserat  astra  dies,  cum  jam  tumet  igne  futuro 
Oceanus,  lateque  novo  Titane  reclusum  472 
ASquor  anhelantum  radiis  subsidit  equorum. 
Ecce  truces  oculos  sordentibus  obsita  canis, 
Exsanguesque  Iocasta  genas,  et  brachia  planctu 
Nigra  ferens,  ramumque  oleae  cum  velleris  atri 
Nexibus,  Eumenidum  velut  antiquissima,  portis 
Egreditur,  magna  cum  majestate  malorum.  478 
Hinc  atque  hinc  natae,  melior  jam  sexus,  aniles 
Praecipitantem  artus,  et  plusquam  posset  euntem 
Sustentant.  Venit  ante  hostes,  et  pectore  nudo 
Claustra  adversa  ferit,  tremulisque  ululatibus  orat 
Admitti :  Reserare  viam  rogat  impia  belli 
Mater :  in  his  aliquod  jus  exsecrabile  castris  48* 
Huic  utero  est.  Trepidi  visam  expavere  manipli, 
Auditamque  magis.  Remeat  jam  missus  Adrasto 
Nuntius :  excipiunt  jussi,  mediosque  per  enses 
Dant  iter.  Illa  duces  ut  primum  adspexit  Achivos, 
Clamorem  horrendum  luctu  .furiata  resolvit: 
Argolici  proceres,  hei  quis  monstraverit  hostem. 
Quem  pe  peri  ?  quanam  inveniam  (mihi  dicite)  na- 
Sub  galea  ?  Venit  attonita:  Cadmeius  heros  [tum 
Obvius,  et  raptam  lacrymis  gaudentibus  implet, 
Solaturque  tenens,  atque  inter  singula,  matrem. 
Matrem  iterat,  nunc  ipsam  urgens,  nunc  cara 
sororum  495 

Pectora  :  cum  mixta  fletus  anus  asperat  ira :  [gis. 
Quid  molles  lacrymas,  venerandaque  nomina  fin- 
ftex  Argive, mihi?  quid  colla  amplexibusambis, 
Invisamque  teris  ferrato  pectore  matrem  ? 

Tune  ille  exsilio  vagus, et  miserabilis  hospes? 
Quem  non  permoveas?  longe  tua  jussa  cohortes 
Exspectant,  multoque  latus  praefulgurat  ense.  502 
Ah  miserae  matres!  hunc  te  noctesque  diesque 
Deflebam.  Si  verba  tamen,  monitusque  tuorum 
Dignaris,  dum  castra  silent,  suspensaque  bellum 

Horrescit  pietas,  genitrix  .ubeoque,  rogoque, 

I  mecum,  patriosque  deos,  arsuraque  saltem 
Tecta  vide,  fratremque,  (quid  aufers  lumina  ?) 
fratrem 

Alloquere,  et  regnum  jam  me  sub  judice  posce. 
Aut  dabit,  aut  ferrum  causa  meliore  resumes. 510 
Anne  times,  ne  forte  doli,  et  te  conscia  mater 
Decipiam  ?  non  sic  miseros  fas  omne  penates 
Effugiet:  vix  CEdipode  ducente  timeres. 

Nupsi  equidem,  peperique  nefas :  sed  diligo  tales. 
Ah  dolor,  et  vestros  etiamnum  excuso  furores. 
Quod  si  adeo  perstas,  ultro  tibi,  saeve,  triumphum 
Detulimus  :  religa  captas  in  terga  sorores, 

Injice  vincla  mihi  :  gravis  huc  utcunque  feretur 
Et  pater.  Ad  vestrum  gemitus  nunc  verto  pudo¬ 
rem,  519 

Inachidae  ;  liquistis  enim  parvosque  senesque. 
Et  lacrymas  has  quisque  domi :  sua  credite  ma- 
Viscera:  si  vobis  hic  parvo  in  tempore  carus,  [tri 
(Sitque  precor,)  quid  me,  oro,  decet,  quidve  ista, 
Pelasgi, 

Ubera  ?  ab  Hyrcanis  hoc  Odrysiisque  tulissem 
Regibus,  et  si  qui  nostros  vicere  furores.  525 

Annuite,  aut  natum  complexa  superstite  bello 
Hic  moriar.  Tumidas  frangebant  dicta  cohortes: 
Nutantesque  virum  galeas,  et  sparsa  videres 
Fletibus  arma  piis  :  quales  ubi  tela  virosque 
Pectoris  impulsu  rapidi  stravere  leones,  580 

Protinus  ira  minor,  gaudentque  in  corpore  capto 
Securam  differre  famem  :  sic  flexa  Pelasgum 
Corda  labant,  ferrique  avidus  mansueverat  ardor 
Ipse  etiam  ante  omnes  nunc  matris  ad  oscula  ver- 
Nunc  rudis  Ismenes, nunc  flebiliora  precantis  [sus, 
Antigones ;  variaque  animum  turbante  procella 
Exciderat  regnum  :  cupit  ire,  et  mitis  Adrastus 
Non  vetat:  hic  justae  Tydeus  memor  occupat  irae: 
Me  potius,  socii,  qui  fidum  Eteoclea  nuper  539 
Expertus,  (nec  frater  eram,)  me  opponite  regi. 
Cujus  adhuc  pacem  egregiam  et  bona  foedera 
gesto  [tra 

Pectore  in  hoc  :  ubi  tunc  fidei  pacisque  seques- 
Mater  eras,  pulchris  cum  me  nox  vestra  morata 
est  [tum  ? 

Hospitiis?  nempe  haec  trahis  ad  commercia  na- 
Duc  illum  in  campum,  vestro  qui  sanguine  pin¬ 
guis  [ris? 

Spirat  adhuc,  pinguisque  meo  :  tu  porro  seque- 
Heu  nimium  mitis,  nimiumque  oblite  tuorum. 
Scilicet  infestae  cum  te  circum  undique  dextrae 
Nudabunt  enses,  haec  flebit,  et  arma  quiescent? 
Tene  ille,  heu  demens,  semel  intra  moenia  clau¬ 
sum  550 

Possessumque  odiis  Argiva  in  castra  remittet? 
Ante  haec  excusso  frondescet  lancea  ferro, 
Inachus  ante  retro,  nosterque  Achelous  abibunt. 
Sed  mile  alloquium,  et  saevis  pax  quaeriturarmis: 
Haec  quoque  castra  patent:  necdum  meruere  ti¬ 
meri.  555 

An  suspectus  ego  ?  abscedo,  et  mea  vulnera  dono. 
Intret,  et  hic  genitrix  eadem,  mediaeque  sorores, 
finge  autem  pactis  evictum  excedere  regnis; 
Nempe  iterum  reddes  ?  Rursus  mutata  trahun- 
Agmina  consiliis  :  subito  cev  «vrbine  coeli  [tur 
Obvius  adversum  Boreae  Notus  aostulit  aequor. 
Arma  iterum,  furiaeque  placent :  fera  tempus 
Erinnys 

Arripit,  et  primae  molitui  semina  pugnae 
Errabant  geminae  Dircaea  ad  flumina  tigies. 

Mite  jugum,  belli  quondam  vastator  Eoi  565 
Currus,  Erythraeis  quas  nuper  victor  ab  oris 


Liber  in  Aonios  meritas  dimiserat  agros. 

Illas  turba  dei,  seniorque  ex  more  sacerdos 
Sanguinis  oblitas,  atque  Indum  gramen  olentes. 
Palmite  maturo  variisque  ornare  corymbis  570 
Curat,  et  alterno  maculas  interligat  ostro,  [bant 
Jamque  ipsi  colles,  ipsa  has  (quis credat?)  ama- 
Armenta,  atque  ausae  circum  mugire  juvencae. 
Quippe  nihil  grassata  fames, manus  obvia  pascit, 
Exspectantque  cibos,  fusoque  horrenda  supinant 
Ora  mero,  vaga  rure  quies :  si  quando  benigno 
Urbem  iniere  gradu,  domus  omnis,  et  omnia  sa¬ 
cris  577 

Templa  calent,  ipsumque  fides  intrasse  Lyaeum. 
Has  ubi  vipereo  tactas  ter  utramque  flagello 
Eumenis  in  furias,  animumque  redire  priorem 
Impulit,  erumpunt  non  agnoscentibus  Argis: 
Ceu  duo  diverso  pariter  si  fulmina  coelo  [nem  : 
Rupta  cadant,  longumque  trahant  per  nubila  cri- 
Non  aliter  cursu  rapidae,  atque  immane  frementes 
Transiliunt  campos,  aurigamque  impete  vasto, 
Amphiarae,  tuum  (nec  defuit  omen,  heriles  586 
Forte  is  primus  equos  stagna  ad  vicina  trahebat) 
Corripiunt:  mox  Taenarium,  qui  proximus,  Idam 
/Etolumque  Acamanta  premunt :  fuga  torva  per 
agros 

Cornipedum,  visa  donec  flammatus  Aconteus590 
Strage  virfim,  cui  sueta  feras  prosternere  virtus, 
(Arcas  erat,)  densis  jam  fida  ad  mcenia  versas 
Insequitur  telis,  multumque  hastile  resumens 
Ter  quater  adducto  per  terga,  per  ilia  telo 
Transigit :  illae  autem  longo  cum  limite  fusi  595 
Sanguinis,  ad  portas  utrinque  exstantia  ducunt 
Spicula  semianimes, gemituque  imitante  querelas 
Saucia  dilectis  acclinant  pectora  muris.  [dis 
Templa  putes,  urbemque  rapi,  facibusque  nefan- 
Sidonios  ardere  lares  :  sic  clamor  apertis  600 
Exoritur  muris :  mallent  cunabula  magni  [ruisse 
Herculis,  aut  Semeles  thalamum,  aut  penetrale 
Harmonies:  cultor  Bacchaeus  Acontea  Phegeus 
Jam  vacuum  telis,  geminoque  in  sanguine  ovan¬ 
tem 

Cominus  ense  petit:  subeunt  Tegeaea  juventus 
Auxilio  tardi :  jam  supra  sacra  ferarum  606 
Corpora  maerenti  juvenis  jacet  ultio  Baccho. 
Rumpitur  et  Graiflm  subito  per  castra  tumultu 
Concilium  :  fugit  externos  Iocasta  per  hostes, 
Jam  non  ausa  preces :  natas,  ipsamque  repel¬ 
lunt,  [deus 

Qui  modo  tam  mites,  et  praeceps  tempore  Ty- 
Utitur :  Ite  age,  nunc  pacem  sperate  fidemque  ; 
Non  saltem  differre  nefas,  potuitve  morari 
Dum  genitrix  dimissa  redit?  Sic  fatus,  aperto 
Ense  vocat  socios  :  saevus  jam  clamor,  et  irae 
Hinc  atque  inde  calent ;  nullo  venit  ordine  bel¬ 
lum  :  616 

Confusique  duces  vulgo,  et  neglecta  regentum 
Imperia:  una  equites  mixti,  peditumque  catervae. 
Et  rapidi  currus  ;  premit  indigesta  ruentes 
Copia,  nec  sese  vacat  ostentare,  nec  hostem  620 
Noscere ;  sic  subitis  Thehana  Argivaque  pubes 
Conflixere  globis:  retro  vexilla,  tubaeque 
Post  tergum,  et  litui  bellum  invenere  secui» 
Tantus  ab  exiguo  crudescit  sanguine  Mavors. 
Ventus  uti  primas  struit  inter  nubila  vires  625 
Lenis  adhuc,  frondesque  et  aperta  cacumina  ges¬ 
tat: 

Mox  rapuit  nemus,  et  montes  patefecit  opacos. 

Nunc  age,  Pieriae  (non  vos  longinqua,  sorores 
Consulimus,)  vestras  acies,  vestramque  referte 
Aoniam,  (vidistis  enim,)  dum  Marte  propinque 


672 


STATIUS. 


Theb.  Lib.  VII. 


Horrent  Tyrrhenos  Heliconia  plectra  tumultus. 
Sidonium  Pterelan  sonipes  malefidus  in  armis 
Rumpentem  frenos  diversa  per  agmina  raptat 
Jam  liber ;  sic  fessa  manus :  venit  hasta  per  armos 
Tydeos,  et  laevum  juvenis  transverberat  inguen, 
Labenlemque  affigit  equo:  fugit  ille  peremto 
Consertus  domino  ;  nec  jam  arma,  aut  frena  te¬ 
nentem  [que 

Portat  adhuc  :  ceu  nondum  anima  defectus  utra- 
Cum  sua  Centaurus  moriens  in  terga  recumbit. 
Certat  opus  ferri :  stemuntque  alterna  furentes 
Hippomedon  Sybarin  Pylium,  Periphanta  Me¬ 
noeceus,  641 

Parthenopaeus  Ityn :  Sybaris  jacet  ense  cruento. 
Cuspide  trux  Periphas,  Itys  insidiante  sagitta. 
Caeneos  Inachii  lerro  Mavortius  Haemon 
Colla  rapit:  cui  dividuum  trans  corpus  hiantes 
Truncum  oculi  quaerunt,  animus  caput :  arma 
jacentis  646 

Jam  rapiebat  Abas  :  cornu  deprensus  Achivo 
Dimisit  moriens  clypeum  hostilemque,  suumque. 
Quis  tibi  Bacchaeos,  Eunaee,  relinquere  cultus. 
Quis  lucos,  vetitus  quibus  emansisse  sacerdos. 
Suasit,  et  adsuetum  Bromio  mutare  furorem? 
Quem  terrere  queas  ?  clypei  penetrabile  textum 
Pallentes  hederae,  Nysaeaque  serta  coronant. 
Candida  pampineo  subnectitur  instita  pilo: 

Crine  latent  humeri :  crescunt  lanugine  malae  : 

Et  rubet  imbellis  Tyrio  subtemine  thorax  :  656 
Brachiaque  in  manicis,  et  pictae  vincula  plantae, 
Carbaseique  sinus,  et  fibula  rasilis  auro 
Taenariam  fulva  mordebat  iaspide  pallam ; 

Quam  super  a  tergo  velox  corytus,  et  arcus,  660 
Pendentesque  sonant  aurata  lynce  pharetrae. 

It  lymphante  deo  media  inter  millia  longum 
Vociferans :  Prohibete  manus;  haec  omine  dextro 
Moenia  Cirrhaea  monstravit  Apollo  juvenca : 
Parcite,  in  haec  ultro  scopuli  venere  volentes. 665 
Gens  sacrata  sumus :  gener  huic  est  Jupiter  urbi, 
Gradivusque  socer :  Bacchum  haud  mentimur 
alumnum, 

Et  magnum  Alciden.  Jactanti  talia  frustra 
Turbidus  aeria  Capaneus  occurrit  in  hasta. 
Qualis  ubi  primam  leo  mane  cubilibus  atris  670 
Erexit  rabiem,  et  saevo  speculatur  ab  antro 
Aut  cervam,  aut  nondum  bellantem  fronte  ju¬ 
vencum;  [sant 

It  fremitu  gaudens,  licet  arma,  gregesque  laces- 
Venantum :  praedam  videt,  et  sua  vulnera  nescit. 
Sic  tunc  congressu  Capaneus  gavisus  iniquo  675 
Librabat  magna  venturam  mole  cupressum. 

Ante  tamen.  Quid  foemiueis  ululatibus,  inquit. 
Terrificas,  moriture,  viros?  utinam  ipse  veniret. 
Cui  furis!  haec  Tyriis  cane  matribus:  et  simul 
hastam  679 

Expulit :  illa  volans,  ceu  vis  non  ulla  moretur 
Obvia,  vix  sonuit  clypeo,  et  jam  terga  reliquit. 
Arma  fluunt,  longisque  crepat  singultibus  aurum, 
Eruptusque  sinus  vicit  eruor :  occidis  audax. 
Occidis,  Aonii  puer  altera  cura  Lyaei. 

Marcida  te  fractis  planxerunt  Ismara  thyrsis,  685 
Te  Tmolos,  te  Nysa  ferax,  Theseaque  Naxos, 

Vt  Thebana  metu  juratus  in  orgia  Ganges. 

Nec  segnem  Argolicae  sensere  Eteoclea  turmae. 
Parcior  aut  cives  Polynicis  inhorruit  ensis. 
Eminet  ante  alios  jam  formidantibus  arva  690 
Amphiaraus  equis,  ac  multo  pulvere  vertit 
Campum  indignantem  :  famulo  decus  addit  inane 
Maestus,  et  extremos  obitus  illustrat  Apollo. 

Ille  etiam  clypeum  galeamque  incendit  honoro 


Sidere:  nec  tarde  fratri,  Gradive,  dedisti,  695 
Ne  qua  manus  vatem,  ne  quid  mortalia  bello 
Laedere  tela  queant;  sanctum,  et  venerabile  Diti 
Funus  erat :  talis  medies  infertur  in  hostes 
Certus  et  ipse  necis :  vires  fiducia  leti 
Suggerit ;  inde  viro  majoraque  membra,  diesque 
Laetior,  et  nunquam  tanta  experientia  coeli,  701 
Si  vacet :  avertit  morti  contermina  virtus. 

Ardet  inexpleto  saevi  Mavortis  amore. 

Et  fruitur  dextra,  atque  animo  flagrante  superbit. 
Hic  hominum  casus  lenire,  et  demere  fatis  705 
Jura  frequens,  quantum  subito  diversus  ab  illo. 
Qui  tripodas,  laurosque  sequi,  qui  doctus  in  omni 
Nube  salutato  volucrem  cognoscere  Phoebo  ! 
Innumeram  ferro  plebem,  ceu  letifer  annus 
Aut  jubar  adversi  grave  sideris,  immolat  umbris 
Ipse  suis:  jaculo  Phlegyan,  jaculoque  super¬ 
bum  711 

Phylea,  falcato  Chromin  et  Cremetaona  curru. 
Cominus  hunc  stantem  metit,  hunc  a  poplite  sec¬ 
tum,  [que. 

Cuspide  demissa  Chromin,  Iphinoumque,  Sagen- 
Intonsumque  Gyan,  sacrumque  Lycorea  Phoebo 
Invitus:  jam  fraxineum  dimiserat  hastae  716 
Robur,  et  excussis  apparuit  infula  cristis. 
Alcathoum  saxo,  cui  circum  stagna  Carysti 
Et  domus,  et  conjux,  et  amantes  littora  nati : 
Vixerat  ille  diu  pauper  scrutator  aquarum;  720 
Decepit  tellus :  monens  hiemesque  Notosque 
Laudat,  et  experti  meliora  pericula  ponti. 
Adspicit  has  longe  jamdudum  Asopius  Hypseus 
Pa lautum  strages,  ardetque  avertere  pugnam  : 
Quanquam  haud  ipse  minus  curru  Tirynthia  fun¬ 
dit  72.5 

Robora,  sed  viso  praesens  minor  augure  sanguis. 

1  Ilum  armis,  animisque  cupit :  prohibebat  iniquo 
Agmine  consertum  cunei  latus :  inde  superbus 
Exseruit  patriis  electum  missile  ripis  : 

Ac  prius :  Aonidum  dive^  largitor  aquarum,  730 
Clare  Giganteis  etiamnum,  Asope,  favillis. 

Da  numen  dextrae  :  rogat  hoc  natusque,  tuique 
Quercus  alumna  vadi:  fas  et  me  spernere  Phoe¬ 
bum, 

Si  tibi  collatus  divfim  sator  :  omnia  mergam 
Fontibus  arma  tuis,  tristesque  sine  augure  vittas. 
Audierat  genitor :  velat  indulgere  volentem  736 
Phoebus,  et  aurigam  jaculum  detorquet  in  Her¬ 
ille  ruit.  Deus  ipse  vagis  succedit  habenis,  [sen 
Lernaeum  falso  simulans  Haliacmona  vultu. 

Tunc  vero  ardenti  non  ulla  obsistere  tentant  740 
Signa :  ruunt  solo  terrore,  et  vulnera  citra 
Mors  trepidis  ignava  venit :  dubiumque  tuenti 
Presserit  infestos  onus,  impuleritne  jugales. 

Sic  ubi  nubiferi  montis  latus  aut  nova  ventis 
Solvit  hiems,  aut  victa  situ  non  pertulit  aetas ; 
Desilit  horrendus  campo  timor,  arva,  virosque 
Limite  non  uno,  longaevaque  robora  secum  747 
Praecipitans ;  tandemque  exhaustus  turbine  fesso. 
Aut  vallem  cavat,  aut  medios  intercipit  amnes. 
Non  secus  ingentique  viro  magnoque  gravatus 
Temo  deo,  nunc  hoc,  nunc  illo  in  sanguine  fervet. 
Ipse  sedens  telis,  pariterque  ministrat  habenis 
Delius:  ipse  docet  jactus,  adversaque  flectit 
Spicula,  fortunamque  hastis  venientibus  aufert. 
Sternuntur  terrae  Menalas  pedes,  Antiphus  alto 
Nil  defensus  equo,  genitusque  Heliconide  Nym- 
ASthion,  caesoque  infamis  fratre  Polites,  [pha 
Conatusque  toris  vittatam  attingere  Manto  [tas. 
Lampus :  in  hunc  sacras  Phoebus  dedit  ipse  sagit- 
Et  jam  cornipedes  trepida  ac  moribunda  reflantes 

STATIUS. 


Corpora,  rimantur  terras,  omnisque  per  artus  761 
Sulcus,  et  incisis  altum  rubet  orbita  membris. 
Hos  jam  ignorantes  terit  impius  axis,  at  illi 
Vulnere  semineces  (nec  devitare  facultas) 
Venturum  super  ora  vident :  jam  lubrica  tabo 
Frena,  nec  insisti  madidus  dat  temo,  rotaeque 
Sanguine  difficiles,  et  tardior  ungula  fossis  767 
Visceribus:  tunc  ipse  furens  in  morte  relicta 
Spicula,  et  e  mediis  exstantes  ossibus  hastas 
Avellit:  stridunt  animae,  currumque  sequuntur. 
Tandem  se  farnulo  summum  confessus  Apollo, 
Utere  luce  tua,  longamque,  ait,  indue  famam. 
Dum  tibi  me  junctum  mors  irrevocata  veretur. 
Vincimur:  immites  scis  nulla  revolvere  Parcas 
Stamina:  vade  diu  populis  promissa  voluptas  775 
Elysiis,  certe  non  perpessure  Creontis 
Imperia,  aut  vetito  nudus  jaciture  sepulcro. 

Ille  refert  contra,  et  paulum  respirat  ab  armis  : 
Olim  te,  Cirrhtee  pater,  peritura  sedentem 
Ad  juga  (quis  tantus  miseris  honor  ?)  axe  trementi 
Sensimus:  instantes  quonam  usque  morabere 
manes?  781 

Audio  jam  rapidae  cursum  Stygis,  atraque  Ditis 
Flumina,  tergeminosque  mali  custodis  hiatus. 
Accipe  commissum  capiti  decus,  accipe  laurus. 
Quas  Erebo  deferre  nefas.  Nunc  voce  suprema, 
Si  qua  recessuro  debetur  gratia  vati,  786 

Deceptum  tibi,  Phoebe,  larem,  poenasque  nefandae 
Conjugis,  et  pulchrum  nati  commendo  furorem. 
Desiluit  maerens,  lacrymasque  avertit  Apollo. 
Tunc  vero  ingemuit  currusque,  orbique  jugales. 
Non  aliter  caeco  nocturni  turbine  Cori  791 

Scit  peritura  ratis,  cum  jam  damnata  sororis 
Igne  Therapnaei  fugerunt  carbasa  fratres. 

Jamque  recessurae  paulatim  horrescere  terrae. 
Summaque  terga  quati,  graviorque  effervere 
pulvis  795 

Coeperat:  inferno  mugit  jam  murmure  campus 
Bella  putant  trepidi,  bellique  hunc  esse  fragorem 
Hortanturque  gradus*  alius  tremor  arma,  vi 
rosque, 

Mirantesque  inclinat  equos  :  jam  frondea  nutant 
Culmina,  jam  muri,  ripisque Ismenos  apertis  800 
Effugit:  exciderant  irae:  nutantia  figunt 
Tela  solo,  dubiasque  vagi  nituntur  in  hastas 
Cominus,  inque  vicem  viso  pallore  recedunt. 

Sic  ubi  navales  miscet  super  aequora  pugnas 
Contemto  Bellona  mari,  si  forte  benigna  805 
Tempestas,  sibi  quisque  cavent,  ensesque  recon- 
Mors  alia,  et  socii  pacem  fecere  timores.  [dit 
Talis  erat  campo  belli  fluitantis  imago. 

Sive  laborantes  concepto  flamine  terrae 
Ventorum  rabiem,  et  clausum  ejecere  furorem ; 
Exedit  seu  putre  solum,  carpsitque  terendo  811 
Unda  latens ;  sive  hac  volventis  machina  coeli 
Incubuit;  sive  omne  fretum  Neptunia  movit 
Cuspis,  et  extremas  gravius  mare  torsit  in  oras. 
Seu  vati  datus  ille  fragor,  seu  terra  minata  est815 
Fratribus;  ecce  alte  praeceps  humus  ore  pro¬ 
fundo  [brae. 

Dissilit,  inque  vicem  timuerunt  sidera  et  um- 
Ulum  ingens  haurit  specus,  et  transire  parantes 
Mergit  equos:  non  arma  manu,  non  frena  re¬ 
misit  : 

Sicut  erat,  rectos  defert  in  Tartara  currus,  820 
llespexitque  cadens  coelum,  campuraque  coire 
Ingemuit:  donec  levior  distantia  rursus 
Miscuit  arva  tremor,  lucemque  exclusit  Averno. 


LIBER  OCTAVUS. 


Ut  subitus  vates  pallentibus  incidit  umbris, 
Letiferasque  domos,  orbisque  arcana  sepulti 
Rupit,  et  armato  turbavit  funere  manes ; 

Horror  habet  cunctos,  Stygiis  mirantur  in  oris 
Tela  et  equos,  corpusque  novum:  neque  enim 
ignibus  atris  5 

Conditus,  aut  maesta  niger  adventabat  ab  urna; 
Sed  belli  sudore  calens,  clypeumque  cruentis 
Roribus,  et  scissi  respersus  pulvere  campi. 
Necdum  illum  aut  trunca  lustraverat  obvia  taxo 
Eumenis,  aut  furvo  Proserpina  poste  notarat  10 
Coetibus  adsumtum  functis:  quin  cominus  ipsa 
Fatorum  deprensa  colus:  visoque  paventes 
Augure,  tunc  demum  rumpebant  stamina  Parcae, 
lllutn  et  securi  circumspexere  fragorem 
Elysii,  et  si  quos  procul  inferiore  barathro  15 
Altera  nox,  aliisque  gravat  plaga  caeca  tenebris. 
Tunc  regemunt  pigrique  lacus,  ustaeque  paludes, 
Umbriferaeque  fremit  sulcator  pallidus  undae. 
Dissiluisse  novo  penitus  telluris  hiatu 
T  artara,  et  admissos  non  per  sua  flumina  manes. 
Forte  sedens  media  regni  infelicis  in  arce  2 1 
Uux  Erebi,  populos  poscebat  crimina  vitae, 

N  il  hominum  miserans.iratusque  omnibus  umbris. 
Stant  Furiae  circum,  variaeque  ex  ordine  Mortes 
Saevaque  multisonas  exercet  Poena  catenas  25 


Fata  ferunt  animas,  et  eodem  pollice  damnant. 
Vincit  opus.  Juxta  Minos  cum  fratre  verendo 
Jura  bonus  meliora  monet,  regemque  cruentum 
Temperat :  adsistunt  lacrymis  atque  igne  tu¬ 
mentes 

Cocytos  Phlegethonque,  et  Styx  perjuria  divum 
Arguit.  Ille  autem  supera  compage  soluta,  31 
Nec  solitus  sentire  metus,  expavit  oborta 
Sidera,  jucundaque  offensus  luce  profatur  : 

Quae  superum  labes  inimicum  impegit  Averno 
yEthera?  quis  rumpit  tenebras,  vilaeque  silentes 
Admovet  ?  unde  minas  ?  uter  haec  mihi  proelia 
fratrum  ?  36 

Congredior:  pereant  agedum  discrimina  rerum. 
Nam  cui  dulce  magis  ?  magno  me  tertia  victum 
Dejecit  fortuna  polo,  mundumque  nocentem 
Servo  :  nec  iste  meus,  dirisque  en  pervius  astris 
Inspicitur.  Tumidusne  meas  regnator  Olympi  41 
Explorat  vires  ?  habeo  jam  quassa  Gigantum 
Vincula,  et  aetherium  cupidos  exire  sub  axem 
Titanas,  miserumque  patrem  Quid  me  otia 
maesta 

Saevus,  et  implacidam  prohibet  perferre  quie¬ 
tem,  45 

Amissumque  odisse  diem  ?  pandam  omnia  regna 
Si  placet,  et  Stygio  praetexam  Hvperiona  coelo: 

Arcada  nec  superis  (quid  enim  mihi  nuntius 
ambas  [tenebo 

tque  reditque  domos?)  emittam,  et  utrumque 
Tyndariden.  Cur  autem  avidis  Ixiona  frango  50 
Vorticibus?  cur  non  exspectant Tantalon  undae? 
Anne  profanatum  toties  Chaos  hospite  vivo 
Perpetiar  ?  me  Pirithoi  temerarius  ardor 
Tentat,  et  audaci  Theseus  juratus  amico: 

Me  ferus  Alcides,  tunc  cum  custode  remoto  55 
Ferrea  Cerbereae  tacuerunt  limina  portae. 
Odrysiis  etiam  pudet  heu  patuisse  querelis 
Tartara:  vidi  egomet  blanda  inter  carmina 
turpes  [rum. 

F.umenidum  lacrymas,  iteiataque  pensa  soro- 
Me  quoque. .  .sed  durae  melior  violentia  legis.  60 
A  st  ego  vix  unum,  nec  celsa  ad  sidera  furto 
Ausus  iter,  Siculo  rapui  connubia  campo: 

Nec  licuisse  ferunt ;  injustaeque  ab  Jove  leges 
Protinus,  et  sactum  genitrix  mihi  computat  an- 

Sed  quid  ego  haec  ?  i,  Tartareas  ulciscere  sedes, 
Tisiphone,  et,  si  quando  novis  asperrima  monstris. 
Triste,  insuetum,  ingens,  quod  nondum  viderit 
aether. 

Ede  nefas,  quod  mirer  ego,  invideantque  sorores. 
Atque  adeo  fratres,  (nostrisque  haec  omina  sunto 
Prima  odiis,)  fratres  alterna  in  vulnera  laeto  70 
Marte  ruant:  sit,  qui  rabidarum  more  ferarum 
Mandat  atrox  hostile  caput,  quique  igne  su¬ 
premo 

Arceat  exanimes,  et  manibus  aethera  nudis  [tem. 
Commaculet :  juvet  ista  ferum  spectare  Tonan- 
Praeterea,  ne  sola  furor  mea  regna  lacessat,  75 
Quaere  deis  qui  bella  ferat,  qui  fulminis  ignes 
Infestumque  Jovem  clypeo  fumante  repellat. 
Faxo  haud  sit  cunctis  levior  metus  atra  movere 
Tartara,  frondenti  quam  jungere  Pelion  Ossae. 
Dixerat :  atque  illi  jamdudum  regia  tristis  80 
Attremit  oranti,  suaque,  et  quae  desuper  urget. 
Nutabat  tellus:  non  fortius  aethera  vultu 
Torquet,  et  astriferos  inclinat  Jupiter  axes. 

At  tibi  quos,  inquit,  manes,  qui  limite  praeceps 
Non  licito  per  inane  ruis  ?  Subit  ille  minantem 
Jam  tenuis  visu,  jam  vanescentibus  armis,  86 
Jam  pedes:  exstincto  tamen  interceptus  in  ore 
Augurii  perdurat  honos,  obscuraque  fronti 
Vitta  manet,  ramumque  tenet  morientis  olivae. 

Si  licet,  et  sanctis  hic  ora  resolvere  fas  est  90 
Manibus,  o  cunctis  finitor  maxime  rerum. 

At  mihi, qui  quondam  causas  elementaque  noram, 
Et  sator,  oro,  minas  stimulataque  corda  re¬ 
mulce, 

Neve  ira  dignare  hominem,  et  tua  jura  timentem. 
Nam  nec  ad  Herculeos  (unde  haec  mihi  pectora  ?) 

raptus,  95 

Nec  Venerem  illicitam  (crede  his  insignibus)  ausi 
Intramus  Lethen:  fugiat  nec  tristis  in  antrum 
Cerberus,  aut  nostros  timeat  Proserpina  currus. 
Augur  Apollineis  modo  delectissimus  aris, 
Testor  inane  Chaos,  (quid  enim  hic  jurandus 
Apollo?)  100 

Crimine  non  ullo  subeo  nova  fata :  nec  alma 
Sic  merui  de  luce  rapi :  scit  judicis  urna 
Dictaei,  verumque  potest  deprendere  Minos. 
Conjugis  insidiis  et  iniquo  venditus  auro 
Argolicas  acies,  unde  haec  tibi  turba  recentum 
Umbrarum,  et  nostrae  veniunt  quoque  funera 
dextrae,  106 

Non  ignarus  ini :  subito  me  turbine  mundi 
(Horret  adhuc  animus)  mediis  e  millibus  hausit 


Nox  tua.  Quae  mih'  mens,  dum  per  cava  vis¬ 
cera  terrae 

Vado  diu  pendens,  et  in  aere  volvor  operto  ?  1 10 
Hei  mihi !  nil  ex  me  sociis  patriaeque  relictum. 
Vel  captum  Thebis  :  non  jam  Lernaea  videbo 
Tecta,  nec  attonito  saltem  cinis  ibo  parenti. 

Non  tumulo,  non  igne  miser,  lacrymisque  mec- 
Productus,  toto  pariter  tibi  funere  veni,  [rum 
Nil  istis  ausurus  equis:  nec  deprecor  umbram 
Accipere,  et  tripodum  jam  non  meminisse  meo¬ 
rum. 

Nam  tibi  praesagi  quisnam  super  auguris  usus, 
Cum  Parcae  tua  jussa  trahant?  sed  pectora  flectas 
Et  melior  sis,  quaeso,  deis:  si  quando  nefanda  120 
Huc  aderit  conjux,  illi  funesta  reserva 
Supplicia;  illa  tua,  rector  bone,  dignior  ira. 
Accipit  ille  preces,  indignaturque  moveri. 

Ut  leo,  Massyli  cum  lux  stetit  obvia  ferri. 

Tunc  iras,  tunc  arma  citat;  si  decidat  hostis, 
Ire  super  satis  est,  vitamque  relinquere  victo. 

Interea  vittis  lauruque  insignis  opima 
Currus,  et  egregiis  modo  formidatus  in  armis, 
Luce  palam  fusus  nulli,  nullique  fugatus 
Quaeritur:  absistunt  turma;,  suspectaque  tellus 
Omnibus:  infidi  miles  vestigia  campi  131 
Circuit, atque  avidae  tristis  locus  ille  ruinae 
Cessat,  et  inferni  vitatur  honore  sepulcri. 
Nuntius  hortanti  diversa  in  parte  maniplos 
Adrasto,  vix  ipse  ratus  vidisse,  Palaemon  135 
Advolat,  et  trepidans  (steterat  nam  forte  cadenti 
Proximus)  inspectoque  miser  pallebat  hiatu. 
Verte  gradum,  fuge,  rector,  ait ;  si  Dorica  saltem 
Terra  loco,  patriaeque  manent,  ubi  liquimus, 
arces.  [ferrum 

Non  armis,  non  sanguine  opus:  quid  inutile 
Stringimus  in  Thebas?  currus  humus  impia 
sorbet. 

Armaque,  bellantesque  viros:  fugere  ecce  videtur 
Hic  etiam,  quo  stamus,  ager  :  vidi  ipse  profundae 
Noctis  iter,  ruptaque  soli  compage  ruentem  144 
Illum  heu,  praesagis  quo  nullus  amicior  astris, 
(Ecliden,  frusti aque  manus  cum  voce  tetendi. 
Mira  loquor,sulcos  etiamnum rector  equorum, 
Fumantemque  locum,  et  spumis  madida  arva 
reliqui.  [nos, 

Nec  commune  malum  est :  tellus  agnoscit  alum- 
Stat  Thebana  acies.  Stupet  haec,  et  credere 
Adrastus  1 50 

Cunctatur;  sed  Mopsus  idem,  trepidusque  ferebat 
Actor  idem  :  nam  fama  novis  terroribus  audax 
Non  unum  cecidisse  refert:  sponte  agmina  retro 
Non  exspectato  revocantum  more  tubarum 
Praecipitant :  sed  torpet  iter,  falluntque  ruentes 
Genua  viros,  ipsique  (putes  sensisse)  repugnant 
Cornipedes,  nulloque  truces  hortamine  parent. 
Nec  celerare  gradum,  nec  tollere  lumina  terra. 
Fortius  incursant  Tyrii :  sed  Vesper  opacus 
Lunares  jam  ducit  equos  :  data  foedere  parvo  160 
Maesta  viris  requies,  et  nox  auctura  timores. 
Tunc  ibi  quae  facies,  postquam  permissa  gemendi 
Copia  ?  qui  fletus  galeis  cecidere  solutis  ? 

Nil  solitum  fessos  juvat:  abjecere  madentes. 
Sicut  erant,  clypeos:  nec  quisquam  spicula 
tersit,  165 

Nec  laudavit  equum,  nitidae  nec  cassidis  altam 
Comsit  adornavitque  jubam  •  vix  magna  levare 
V ulnera,  et  efflantes  libet  internectere  plagas  ; 
Tantus  ubique  dolor:  mensas  alimentaque  bello 
Debita  nec  pugnae  suasit  timor :  omnia  laudes, 
Amphiarae,  tuas,  fecundaque  pectora  veri  17' 

Commemorant  lacrymis,  et  per  tentoria  sermo 
Unus,  Abiase  deos,  delapsaque  numina  castris. 
Heu  ubi  «aurigeri  currus,  sollenniaque  arma. 

Et  galeae  vittatus  apex  ?  hoc  antra,  lacusque  175 
Castalii,  tripodumque  fides  ?  sic  gratus  Apollo  ? 
Quis  mihi  sidereos  lapsus,  mentemque  sinistri 
Fulguris,  aut  caesis  saliat  quod  numen  in  extis. 
Quando  iter,  unde  morae,  quae  saevis  utilis  armis, 
Quae  pacem  magis  hora  velit,  quis  jam  omne 
futurum  [tur  ? 

Proferet  ?  aut  quocum  volucres  mea  fata  loquen- 
Hos  quoque  bellorum  casus  nobisque,  tibique 
Praescieras,  et  (quanta  sacro  sub  pectore  virtus) 
Venisti  tamen,  et  miseris  comes  additus  armis. 
Et  cum  te  tellus,  fatalisque  hora  vocaret,  185 
Tu  Tyrias  acies  adversaque  signa  vacasti 
Sternere :  tunc  etiam  media  de  morte  timendum 
Ilostibus,  infestaque  abeuntem  vidimus  hasta. 

Et  nunc  te  quis  casus  habet  ?  poterisne  reverti 
Sedibus  a  Stygiis,  altaque  erumpere  terra?  190 
Anne  sedes  hilaris  juxta  tua  numina  Parcas, 

Et  vice  concordi  discis  ventura,  docesque  ? 

An  tibi  felices  lucos  miseratus  Averni 
Rector,  et  Elysias  dedit  inservare  volucres  ? 
Quicquid  es,  aeternus  Phoebo  dolor,  et  nova  clades 
Sempereris,mutisque  diu  plorabere  Delphis.  196 
Hic  Tenedon,  Cirrhamque  dies,  partuque  ligatam 
Delon,  et  intonsi  claudet  penetralia  Branchi. 

Nec  Clarias  hac  luce  fores,  Didymaeave  quisquam 
Limina,  nec  Lyciam  supplex  consultor  adibit. 
Quin  et  cornigeri  vatis  nemus,  atque  Molossi  201 
Quercus  anhela  Jovis,  TrojanaqueThyjnbra  tace- 
lpsi  amnes,  ipsaeque  volem  arescere  laurus,  [bit- 
Ipse  nihil  certum  sagis  clangoribus  aether 
Praecinet,  et  nulla  ferientur  ab  alite  nubes.  205 
Jamque  erit  ille  dies,  quo  te  quoque  conscia  fati 
Templa  colant,  reddatque  tuus  responsa  sacerdos. 
Talia  fatidico  peragunt  sollennia  regi. 

Ceu  flammas  ac  dona  rogo,  tristesque  rependant 
Exsequias,  mollique  animam  tellure  reponant. 
Fracta  dehinc  cunctis,  aversaque  pectora  bello. 
Sic  fortes  Minyas  subito  cum  funere  Tiphys 
Destituit,  non  arma  sequi,  non  ferre  videtur 
Remus  aquas,  ipsique  minus  jam  ducere  venti. 
Jam  fessis  gemitu  paulatim  corda  levabat  215 
Exhaustus  sermone  dolor,  noxque  addita  curas 
Obruit,  et  facilis  lacrymis  irrepere  somnus. 

At  non  Sidoniam  diversa  in  parte  per  urbem 
Nox  eadem:  vario  producunt  sidera  ludo 
Ante  domos,  intraque ;  ipsseque  ad  moenia  mar¬ 
cent  220 

Excubiae :  gemina  aera  sonant,  Idaeaque  terga, 

Et  moderata  sonum  vario  spiramine  buxus. 

Tunc  dulces  superos, atque  omne  ex  ordine  alum¬ 
num 

Numen,  ubique  sacri  resonant  Paeanes,  ubique 
Serta, coronatumque  merum:  nunc  funera  rident 
Auguris  ignari,  contraque  in  pectore  certant  226 
Tiresiam  laudare  suum  ;  nunc  facta  revolvunt 
Majorum,  veteresque  canunt  ab  origine  Thebas. 
Hi  mare  Sidonium,  manibusque  attrita  Tonantis 
Cornua,  et  ingenti  sulcatum  Nerea  tauro  :  230 

Hi  Cadmum,  lassamque  bovem,  fetosque  cruenti 
Martis  agros  :  alii  Tyriam  reptantia  saxa 
Ad  chelyn,  et  duras  animantem  Ampliiona  cautes  : 
Hi  gravidam  Semelen,  illi  Cythereia  laudant 
Connubia,  et  multa  deductam  lampade  fratrum 
Harmonien :  nullisque  deest  sua  fabula  mensis. 
Ceu  modo  gemmiferum  thyrso  populatus  Hydas- 
Eoasque  domos,  nigri  vexilla  triumphi  [peu 


Liber,  et  ignotos  populis  ostenderet  Indos. 

Tum  primum  ad  coetus,  sociaeque  ad  foedera 
mensae,  2 10 

Semper  inaspectum,  diraque  in  sede  latentem, 
CEdipoden  exisse  ferunt,  vultuque  sereno 
Canitiem  nigram  squalore,  et  sordida  fusis 
Ora  comis  laxasse  manu,  sociumque  benignos 
Affatus,  et  abacta  prius  solatia  passum :  245 

Quin  hausisse  dapes,  insiccatumque  cruorem 
Dejecisse  genis  :  cunctos  auditque,  refertque, 
Qui  Ditem,  et  Furias  tantum,  et  si  quando  re¬ 
gentem 

Antigonen,  maestis  solitus  pulsare  querelis. 
Causa  latet:  non  hunc  Tyrii  fors  prospera  belli, 
Tantum  bella  juvant :  natum  hortaturque,  pro- 
batque,  251 

Nec  vicisse  velit ;  sed  primos  cominus  enses 
Et  scelerum  tacito  rimatur  semina  voto. 

Inde  epulae  dulces,  ignotaque  gaudia  vultu. 
Qualis  post  longae  Phineus  jejunia  poenae,  255 
Nil  stridere  domi  volucres  ut  sensit  abactas, 
(Necdum  tota  fides,)  hilaris  mensasque,  torosque. 
Nec  turbata  feris  tractavit  pocula  peunis. 

Castera  Graiorum  curis  armisque  jacebat 
Fessa  cohors :  alto  castrorum  ex  aggere  Adrastus 
Laetificos  tenui  captabat  corde  tumultus,  261 

Quanquam  aeger  senio  j  sed  agit  miseranda  po¬ 
testas 

Invigilare  malis:  illum  aereus  undique  clamor, 
Thebanique  urunt  sonitus,  et  amara  lacessit 
Tibia,  tum  nimio  voces  marcore  superbae,  265 
Incertaeque  faces,  et  jam  male  pervigil  ignis. 

Sic  ubi  per  fluctus  imo  ratis  obruta  somno 
Conticuit,  tantique  maris  secura  juventus 
Mandavere  animas,  solus  stat  puppe  magister 
Pervigil,  inscriptaque  deus  qui  navigat  alno.  270 
Tempus  erat,  junctos  cum  jam  soror  ignea  Phoebi 
Sentit  equos,  penitusque  cavam  suB  luce  parata 
Oceani  mugire  domum,  seseque  vagantem 
Colligit,  et  moto  leviter  fugat  astra  flagello. 
Concilium  rex  triste  vocat :  quaeruntque  gementes, 
Quis  tripodas  successor  agat,  quo  prodita  laurus 
Transeat,  atque  orbum  vittae  decus.  Haud  mora, 
cuncti 

Insignem  fama,  sanctoque  Melampode  cretum 
Thiodamanta  volunt ;  quicum  ipse  arcana  deorum 
Partiri,  et  visas  uni  sociare  solebat  280 

Amphiaraus  aves,  tantaeque  haud  invidus  artis 
Gaudebat  dici  similem,  juxtaque  secundum. 
Illum  ingens  confundit  honos,  inopinaque  turbat 
Gloria,  et  oblatas  frondes  submissus  adorat,  284 
Seque  oneri  negat  esse  parem,  cogique  meretur. 
Sicut  Achaemenius  solium  gentesque  paternas 
Excepit  si  forte  puer,  cui  vivere  patrem 
Tutius,  incerta  formidine  gaudia  librat. 

An  fidi  proceres,  ne  pugnet  vulgus  habenis ; 

Cui  latus  Euphrata,  cui  Caspia  limina  mandet. 
Sumere  tunc  arcus,  ipsumque  onerare  veretur 
Patris  equum,  visusque  sibi  nec  sceptra  capaci 
Sustentare  manu,  nec  adhuc  implere  tiaram. 
Atque  is  ubi  intorto  signavit  vellere  cri-em, 
Convenitque  deis,  hilari  per  castra  tumultu  295 
Vadit  ovans :  ac,  prima  sui  documenta,  sacerdos 
Tellurem  placare  parat:  nec  futile  msestis 
Id  visum  Danais :  geminas  ergo  ilicet  aras 
Arboribus  vivis,  et  adulto  cespite  texi 
Imperat,  innumerosque  deae,  sua  munera,. flores, 
Et  cumulos  frugum,  et  quicquid  novat  integer 
annus  301 

Addit,  et  intacto  spargens  altaria  lacte 

Incipit:  O  hominum  divftmque  aeterna  creatrix, 
Quae  fluvios,  sylvasque,  animasque,  et  semina 
mundi  304 

Cuncta,  Prometheasque  manus,  Pyrrhseaque  saxa 
Gignis,  et  impastis  quae  prima  alimenta  dedisti, 
Mutastique  vices,  quae  pontum  ambisque,  vehis¬ 
que. 

Te  p.enes  et  pecudum  gens  mitis,  et  ira  ferarum. 
Et  volucrum  requies,  firmum  atque  immobile 
mundi 

Robur  inoccidui:  te  velox  machina  coeli  310 
Aere  pendentem  vacuo,  te  currus  uterque 
Circuit,  o  rerum  media,  indivisaque  magnis 
Fratribus.  Ergo  simul  tot  gentibus  alma,  tot  altis 
Urbibus,  ac  populis,  subterque  ac  desuper  una 
Sufficis, astriferumque  domos  Atlanta  supernas 
Ferre  laborantem,  nullo  vehis  ipsa  labore,  316 
Nos  tantum  portare  negas?  nos,  diva,  gravaris  ? 
Quod,  precor, ignari  luimus  scelus  ?  an  quia  plebes 
Externa  Inachiis  huc  adventamus  ab  oris? 

Omne  homini  natale  solum :  nec  te,  optima,  saevo 
Tanquaro  humiles  populos deceatdistinguere fine, 
Undique  ubique  tuos :  maneas  communis,  et  arma 
Hinc  atque  inde  feras:  liceat,  precor,  ordine 
belli 

Pugnaces  efflare  animas,  et  reddere  coelo. 

Ne  rape  tam  subitis  spirantia  corpora  bustis,  325 
Ne  propera:  veniemus  enim,  quo  limite,  cuncti. 
Qua  licet  ire  via :  tantum  exorata  Pelasgis 
Siste  levem  campum,  celeres  neu  praecipe  Par¬ 
cas.  [enses 

At  tu,  care  deis,  quem  non  manus  ulla,  nec 
Sidonii,  sed  magna  sinu  Natura  soluto,  830 
Ceu  te  Cirrhaeo  meritum  tumularet  hiatu. 

Sic  amplexa  coit,  hilaris  des,  oro,  precatus 
Nosse  tuos,  coeloque  et  vera  monentibus  aris 
Concilies,  et  quae  populis  proferre  parabas, 

Me  doceas:  Tibi  sacra  feram  praesaga, tuique  335 
Numinis  interpres,  te  Phoebo  ahsente  vocabo. 
Ille  mihi  Delo  Cirrhaque  potentior  omni. 

Quo  ruis,  ille  adytis  melior  locus.  Haec  ubi  dicta. 
Nigrantes  terra  pecudes,  obscuraque  mergit 
Armenta,  ac  vivis  cumulos  undantis  arenae  340 
Aggerat,  et  vati  mortis  simulacra  rependit. 

Talia  apud  Graios:  cum  jam  Mavortia  contra 
Cornua,  jam  saevos  fragor  aereus  excitat  enses. 
Addit  acerba  sonum  Theumesi  e  vertice  crinem 
Incutiens,  acuitque  tubas,  et  sibila  miscet  345 
Tisiphone:  stupet  insolito  clangore  Cithaeron 
Marcidus,  et  turres  carmen  non  tale  secutae. 

Jam  trepidas  Bellona  fores,  armataque  pulsat 
Limina,  jam  multo  laxantur  cardine  Thebae. 
Turbat  eques  pedites,  currus  properantibus 
obstant,  350 

Ceu  Danai  post  terga  premant :  sic  omnibus  alae 
Arctantur  portis,  septemque  excursibus  haerent. 
Ogygiis  it  sorte  Creon,  Eteoclea  mittunt 
Neilae,  celsas  Homoloidas  occupat  Haemon, 
Hypsea  Proetides,  celsum  fudere  Dryanta  355 
Electrae,  quatit  Hypsistas  manus  Eurymedontis, 
Culmina  magnanimus  stipat  Dircaea  Menoeceus. 
Qualis  ubi  aversi  secretus  pabula  coeli 
Nilus,  et  Eoas  magno  bibit  ore  pruinas, 

Scindit  fontis  opes,  septemque  patentibus  arvis 
In  mare  fert  hiemes:  penitus  cessere  fugatae  361 
Nereides,  dulcique  timent  occurrere  ponto. 

Tristis  at  inde  gradum  tarde  movet  Inacha  pubes. 
Praecipue  Eleae,  Lacedaemoniaeque  cohortes. 

Et  Pylii:  subitum  nam Thiodamanta  sequuntur 
Augure  fraudati,  necdum  accessere  regenti.  366 


Nec  tua  te,  princeps  tripodum,  sola  agmina  quae¬ 
runt  ;  [alas 

Cuncta  phalanx  sibi  deesse  putat:  minor  ille  per 
Septimus exstatapex :  liquido  velut  aethere,nubes 
Invida  Parrhasiis  unum  si  detrahat  astris,  370 
Truncus  honor  plaustri,  nec  idem  nitet  igne 
reciso 

Axis,  et  incerti  numerant  sua  sidera  nautae. 

Sed  jam  bella  vocant :  alias  nova  suggere  vires 
Calliope,  majorque  chelyn  mihi  tendat  Apollo. 
Fatalem  populis  ultro  poscentibus  horam  375 
Admovet  atra  dies  :  Stygiisque  emissa  lenebris 
Mors  fruitur  coelo,  bellatoremque  volando 
Campum  operit,  nigroque  viros  invitat  hiatu, 

Nil  vulgare  legens ;  sed  quae  dignissima  vita 
Funera,  praecipuos  annis  animisque  cruento  380 
Angue  notat ;  jamque  in  miseros  pensum  omne 
sororum 

Scinditur,  et  Furiae  rapuerunt  licia  Parcis. 

Stat  medius  campis  etiamnum  cuspide  sicca 
Bellipotens,  jamque  hos  clypeum,  jam  vertit  ao 
illos,  384 

Arma  ciens,  aboletque  domos,  connubia,  natos. 
Pellitur  et  patriae,  et  qui  mente  novissimus  exit. 
Lucis  amor  :  tenet  in  capulis  hastisque  paratas 
Ira  manus,  animusque  ultra  thoracas  anhelus 
Conatur,  galeaeque  tremunt  horrore  comarum. 

Quid  mirum  caluisse  viros  ?  flammantur  in  hostem 
Cornipedes,  niveoque  rigant  sola  putria  nimbo. 
Corpora  ceu  mixti  dominis,  irasque  sedentum 
Induerint;  sic  frena  terunt,  sic  proelia  poscunt 
Hinnitu,  tolluntque  armos,  equitemque  supinant. 
Jamque  ruunt,  primusque  virum  concurrere  pul- 
Incipit,  et  spatiis  utrinque  aequalibus  acti  [vis 
Adventant,  mediumque  vident  decrescere  cam¬ 
pum. 

Jam  clypeus  clvpeis,  umbone  repellitur  umbo. 
Ense  minax  ensis,  pede  pes,  et  cuspide  cuspis. 

Sic  obnixa  acies  pariter  suspiria  firmant,  400 
Admotaeque  nitent  aliena  in  casside  cristae. 

Pulcher  adhuc  belli  vultus:  stant  vertice  coni. 
Plena  armenta  viris,  nulli  sine  praeside  currus. 
Arma  loco,  splendent  clypei,  pharetraeque  decorae. 
Cingulaque,  et  nondum  deforme  cruoribus  au- 
At  postquam  rabies,  et  vitae  prodiga  virtus  [rum. 
Emisere  animos,  non  tanta  cadentibus  Haedis 
Aeriam  Rhodopen  solida  nive  verberat  Arctos, 

Nec  fragor  Ausoniae  tantus,  cum  Jupiter  omni 
Arce  tonat,  tanta  quatitur  nec  grandine  Syrtis, 

Cum  Libyae  Boreas  Italos  niger  attulit  imbres.  411  * 
Exclusere  diem  telis:  stant  ferrea  coelo 
Nubila,  nec  jaculis  arctatus  sufficit  aer. 

Hi  pereunt  missis,  illi  redeuntibus  hastis: 
Concurrunt  per  inane  sudes,et  mutua  perdunt  415 
Vulnera,  concurrunt  hastae,  stridentia  fundae 
Saxa  pluunt :  volucres  imitantur  fulgura  glandes. 

Et  formidandae  non  una  morte  sagittae. 

Nec  locus  ad  terram  telis:  in  corpora  ferrum 
Omne  cadit:  saepe  ignari  perimuntque,caduntque; 
Casus  agit  Virtutis  opus :  nunc  turba  recedit,  421 
Nunc  premit,  ac  vicibus  tellurem  amittit  et  au  fert. 

Ut  ventis  nimbisque  minax  cum  solvit  habenas 
Jupiter,  affligitque  alterno  turbine  mundum, 

Stat  coeli  diversa  acies,  nunc  fortior  Austri,  425 
Nunc  Aquilonis  hiems,  donec  pugnante  procella 
Aut  nimiis  hic  vicit  aquis,  aut  ille  sereno. 
Principium  pugnae  turmas  Asopius  Hvpseus 
CEbalias  (namque  hae  magnum  et  gentile  tu¬ 
mentes 

Euboicum  duris  rumpunt  umbonibus  agmen)  430 

Repulit  erepto  cunei  ductore  Menalca. 

Hic  et  mente  Lacon,  crudi  torrentis  alumnus, 
(Nec  turpavit  avos,)  hastam  intra  pectus  euntem. 
Ne  pudor  in  tergo,  per  et  ossa  et  viscera  retro 
Extrahit,  atque  hosti  dextra  labente  remittit  435 
Sanguineam  :  dilecta  genis  morientis  oberrant 
Taygeta,  et  pugnse,  laudataque  verbera  matri. 
Phaedimon  Iasiden  arcu  Dircaeus  Amyntas 
Destinat :  heu  celeres  Parcae !  jam  palpitat  arvis 
Phaedimus,  et  certi  nondum  tacet  arcus  Amyntae. 
Abstulit  ex  humero  dextram  Calydonius  Agreus 
Phegeos  :  illa  suum  terra  tenet  improba  ferrum, 
Et  movet:  extimuit  sparsa  inter  tela  jacentem 
Progrediens,  truncamque  tamen  percussit  Acoetes. 
Iphin  atrox  Athamas,  Argum  ferus  impulit  Hyp- 
seus,  445 

Stravit  Abanta  Pheres :  diversaque  vulnera  flentes. 
Guttur  Iphis,  latus  Argus,  Abas  in  fronte  cruorem, 
Iphis  eques,  pedes  Argus,  Abas  auriga  jacebant. 
Inachidae  gemini  geminos  ex  sanguine  Cadmi 
Occultos  galeis  (saeva  ignorantia  belli)  450 
Perculerant  ferro  :  sed  dum  spolia  omnia  caesis 
Eripiunt,  videre  nefas,  et  maestus  uterque 
Respicit  ad  fratrem,  pariterque  errasse  queruntur. 
Cultor  Ion  Pisae  cultorem  Daphnea  Cirrhae 
Turbatis  prostravit  equis:  hunc  laudat  ab  alto  455 
Jupiter,  hunc  tardus  frustra  miseratur  Apollo. 
Ingentes  Fortuna  viros  illustrat  utrinque 
Sanguine  in  adverso  :  Danaos  Cadmeius  Haemon 
Sternit  agitque  furens ;  sequitur  Tyria  agmina 
Tydeus. 

Hunc  Pallas  praesens,  illum  Tirynthius  implet. 
Qualiter  hiberni  summis  duo  montibus  amnes 
Franguntur,  geminaque  cadunt  in  plana  ruina: 
Contendisse  putes,  uter  arva,  arbustaque  tollat, 
Altius  aut  superet  pontes  :  ecce  una  receptas 
Confudit  jam  vallis  aquas:  sibi  quisque  superbus 
Irecupit,  pontoque  negant  descendere  mixii.  466 
Ibat  fumiferam  quatiens  Onchestius  Idas 
Lampada  per  medios, turbabatqueagminaGraiflm, 
Igne  viam  rumpens  :  magno  quem  cominus  ictu 
Tydeos  hasta  feri  discussa  casside  fixit.  470 
Ille  ingens  in  terga  jacet :  stat  fronte  superstes 
Lancea,  collapsae  veniunt  in  tempora  flammae. 
Prosequitur  Tydeus :  Saevos  ne  dixeris  Argos : 
Igne  tuo,  Thebane,  (rogum  concedimus,)  arde. 
Inde,  velut  primo  tigris  gavisa  cruore  475 

Per  totum  cupit  ire  pecus;  sic  Aona  saxo 
Ense  Pholum,  Chromin  ense,  duos  Helicaonas 
hasta 

Transigit,  /Egeae  Veneris  quos  Maera  sacerdos 
Ediderat  prohibente  dea  :  vos  praeda  cruenti 
Tydeos  ;  it  saevas  etiamnum  mater  ad  aras.  480 
Nec  minus  Herculeum  contra  vagus  Haemona 
ducit 

Sanguis:  inexpleto  rapitur  per  millia  ferro, 

Nunc  tumidae  Calydonis  opes,  nunc  torva  Pylenes 
Agmina,  nunc  maestae  fundens  Pleuronis  alumnos; 
Donec  in  Olenium  fessa  jam  cuspide  Buten  485 
Incidit :  hunc  turmis  obversum,  et  abire  vetan¬ 
tem  [que 

Aggreditur :  puer  ille,  puer,  malasque  comam- 
Integer,  ignaro  cui  tunc  Thebana  bipennis 
ln  galeam  librata  venit :  finduntur  utrinque 
Tempora,  dividuique  cadunt  in  brachia  crines, 
Et  non  hoc  metuens  inopino  limite  vita  491 

Exsiluit :  tunc  flavum  Hypanin,  flavumque  Po¬ 
liten  : 

(Ille  gena"-  Phoebo,  crinem  hic  pascebat  Taccho; 
Sttvus  uterque  deus  :)  victis  Hyperenora  jungit, 


Conversumque  fuga  Damasum ;  sed  lapsa  pe» 
armos  495 

Hasta  viri  trans  pectus  abit,  parmamque  tenenti 
Excutit,  et  summa  fugiens  in  cuspide  portat. 
Sterneret  adversos  etiamnum  Ismenius  heros 
Inachidas,  (nam  tela  regit,  viresque  ministrat 
Amphitryoniades,)  saevum  sed  Tydea  contra  50C 
Pallas  agit :  jamque  adverso  venere  favore 
Cominus, et  placido  prior  haec  Tirynthius  ore: 
Fida  soror,  quaenam  hunc  belli  in  caligine  nobis 
Congressum  Fortuna  tulit  ?  num  regia  Juno 
Hoc  molita  nefas?  citius  me  fulmina  contra  505 
(Infandum)  ruere,  et  magno  bellare  parenti  [do 
Adspiciat :  genus  huic,  .sed  mitto  agnoscere.quan- 
Tu  diversa  foves  :  nec  si  ipsum  cominus  Hyllum 
Tydeos  hasta  tui,  Stygioque  ex  orbe  remissum 
Amphitryona  petat.  Teneo,  aeternumque  tenebo 
Quantum  haec,  diva,  manus,  quoties  sudaverit  aegis 
Ista  mihi,  duris  famulus  dum  casibus  omnes 
Lustro  vagus  terras  :  ipsa  heu  comes  invia  mecum 
Tartara,  ni  superos  Acheron  excluderet,  isses. 

Tu  patrem, coelumque  mihi.  ..quis  tanta  relatu 
.dSquet  ?  habe  totas,  si  mens  exscindere,Thebas 
Cedo  equidem,  veniamque  precor.  Sic  orsus 
abibat. 

Pallada  mulcet  honos  :  rediit  ardore  remisso 
Vultus,  et  erecti  sederunt  pectoris  angues. 

Sentit  abisse  deum  ;  levius  Cadmeius  Haemon 
Tela  rotat,  nulloque  manum  cognoscit  in  ictu. 
Tunc  magis  atque  magis  vires  animusque  rece 
dunt. 

Nec  pudor  ire  retro  :  cedentem  Acheloius  heros 
Impetit,  et  librans  uni  sibi  missile  telum. 

Direxit  jactus,  summae  qua  margine  parmae  525 
Ima  sedet  galea,  et  juguli  vitalia  lucent. 

Nec  frustrata  manus,  mortemque  invenerat  hasta; 
Sed  prohibet,  paulurrque  humeri  libare  sinistri 
Praebuit,  et  merito  parcit  Tritonia  fratri. 

Ille  tamen  nec  stare  loco,  nec  cominus  ire  530 
Amplius,  aut  vultus  audet  perferre  cruenti 
Tydeos  :  aegra  animo  vis,  ac  fiducia  cessit. 
Qualis  setigeram  Lucana  cuspide  frontem 
Strictus  aper,  penitus  cui  non  infossa  cerebro 
Vulnera,  nec  felix  dextrae  tenor,  in  latus  iras  535 
Frangit,  et  expertae  jam  non  venit  obvius  hastae. 
Ecce  ducem  turmae  certa  indignatus  in  hostem 
Spicula  felici  Prothoum  torquere  lacerto 
Turbidus  CEnides,  una  duo  corpora  pinu 
Cornipedemque  equitemque  ferit :  ruit  ille 
ruentem  540 

In  Prothoum,  lapsasque  manu  quaerentis  habenas 
In  vultus  galeam,  clypeumque  in  pectora  calcat, 
Saucius  extremo  donec  cum  sanguine  frenos 
Respuit,  et  juncta  domino  cervice  recumbit. 

Sic  ulmus  vitisque,  duplex  jactura  coloni,  545 
Gaurano  de  monte  cadunt :  sed  maestior  ulmus 
Quaerit  utrumque  nemus,  nec  tam  sua  brachia 
labens, 

Quam  gemit  adsuetas,  invitaque  proterit  uvas. 
Sumserat  in  Danaos  Heliconius  arma  Coroebus, 
Ante  comes  Musis,  Stygii  cui  conscia  pensi  550 
Ipsa  diu  positis  letum  praedixerat  astris 
Uranie;  cupit  ille  tamen,  pugnasque  virosque 
Forsitan  ut  caneret:  longa  jacet  ipse  canendus 
Laude,  sed  amissum  mutae  flevere  sorores. 
Pactus  Agenoream  primis  Atys  ibat  ab  annis  55j 
Ismenen  (Tyrii  juvenis  non  advena  belli,  [actia 
Quamvis  Cirrha  domus:  soceros  nec  tristibus 
Adversatus  erat)  sponsam,  cui  castus  amanti 
Squalor,  et  indigni  ts  mmendat  gratia  luctus. 

Ipse  quoque  egregius :  nec  pectora  virginis  illi 
Diversa,  inque  vicem,  sineret  Fortuna,  placebant. 
Bella  vetant  taedas,  juvenique  hinc  major  in  hostes 
Ira:  ruit  primis  immixtus,  et  agmina  Lernae 
Nunc  pedes  ense  vago,  prensis  nunc  celsus  ha¬ 
benis, 

Ceu  spectetur,  agit :  triplici  velaverat  ostro  565 
Surgentes  etiamnum  humeros,  et  laevia  mater 
Pectora  :  tunc  auro  phaleras,  auroque  sagittas. 
Cingulaque,  et  manicas  (ne  conjuge  vilior  iret) 
Presserat,  et  mixtum  cono  crispaverat  aurum. 
■Talibus  heu  fidens  vocat  ultro  in  proelia  Graios. 
Ac  primum  faciles  grassatus  cuspide  turmas  57 1 
Arma  refert  sociis,  et  in  agmina  fida  peracta 
Caede  redit :  sic  Hyrcana  leo  Caspius  umbra 
Nudus  adhuc,  nulloque  jubae  flaventis  honore 
Terribilis,  magnique  etiamnum  sanguinis  insons, 
Haud  procul  a  stabulis  captat  custode  remoto  576 
Segne  pecus,  teneraque  famem  consumit  in  agna. 
Mox  ignotum  armis,  ac  solo  corpore  mensus 
Tydea  non  timuit;  fragilique  lacessere  telo 
Saepius  infrendentem  aliis,  aliosque  sequentem 
Ausus  erat:  tandem  invalidos  Aitolus  ad  ictus 
Forte  refert  oculos,  et  formidabile  ridens : 
Jamdudum  video,  magnum  cupis,  improbe,  leti 
Nomen,  ait :  simul  audacem  non  ense,  nec  hasta 
Dignatus,  leviter  digitis  imbelle  solutis  585 
Abjecit  jaculum  :  latebras  tamen  inguinis  alte 
Missile,  ceu  totis  intortum  viribus,  hausit. 
Praeterit  haud  dubium  fati,  et  spoliare  superbit 
CEnides :  Neque  enim  has  Marti,  aut  tibi,  bellica 
Pallas, 

Exuvias  figemus,  ait:  procul  arceat  ipsum  590 
Ferre  pudor :  vix  si  bellum  comitata  relictis 
Deiphile  thalamis,  illi  illudenda  tulissem. 

Sic  ait,  et  belli  majora  ad  praemia  mente 
Ducitur :  innumeris  veluti  leo  forte  potitus 
Caedibus  imbelles  vitulos,  mollesque  juvencas 
Transmittit:  magno  furor  est  in  sanguine  mergi. 
Nec  nisi  regnantis  cervice  recumbere  tauri. 

At  non  semianimi  clamore  Menoecea  lapsus 
Fallit  Atys  :  praeverrit  equos,  curruque  citato 
Desilit:  instabat  pubes  Tegeaea  jacenti,  600 
Nec  prohibent  Tyrii :  Pudeat,  Cadmea  juventus. 
Terrigenas  mentita  patres:  quo  tenditis,  inquit. 
Degeneres  ?  meliusne  jacet  pro  sanguine  nostro 
Hospes  Atys  ?  tantum  hospes  adhuc,  et  con¬ 
jugis  ultor 

Infelix  nondum  iste  suae :  nos  pignora  tanta  605 
Prodimus?  Insurgunt  justo  firmata  pudore 
Agmina :  cuique  suae  rediere  in  pectora  curae. 

Interea  thalami  secreta  in  parte  sorores, 

Par  aliud  morum,  miserique  innoxia  proles 
CEdipodae,  varias  miscent  sermone  querelas.  610 
Nec  mala  quae  juxta,  sed  longa  ab  origine  fati, 
llaec  matris  taedas,  oculos  ast  illa  paternos, 

Altera  regnantem,  profugum  gemit  altera  fratrem, 
Bella  ambae:  gravis  hinc  miseri  cunctatio  voti : 
Nutat  utroque  timor,  quemnam  hoc  certamine 
victum,  615 

Quem  vicisse  velint :  tacite  praeponderat  exsul. 
Sic  Pandioniae  repetunt  ubi  fida  volucres 
Hospitia,  atque  larem  bruma  pulsante  relictum, 
Stantque  super  nidos,  veterisque  exordia  fati 
Enarrant  tectis ;  it  truncum  ac  flebile  murmur, 620 
Verba  putant;  voxque  illa  tamen  non  dissona 
verbis. 

Atque  ibi  post  lacrymas  et  longa  silentia  rursus 
Inchoat  Ismene :  Quisnam  hic  mortalibus  error ? 
Quae  decepta  fides  ?  curam  invigilare  quieti, 


Claraque  per  somnos  animis  simulacra  reverti? 
Ecce  ego  quae  thalamos,  nec  si  pax  alta  manere^ 
Tractarem  sensu,  (pudet  heu)  connubia  vidi  627 
Nocte,  soror  :  sponsum  (unde  ?)  mihi  sopor  at¬ 
tulit  amens 

Vix  notum  visu  :  semel  his  in  sedibus  illum. 
Dum  mea  nescio  quo  spondentur  foedera  pacto. 
Respexi  non  sponte,  soror :  turbata  repente  631 
Omina  cernebam,  subitusque  intercidit  ignis. 
Meque  sequebatur  rabido  clamore  reposcens 
Mater  Atyn.  Quaenam  haec  dubiae  praesagia  cladis. 
Nec  timeo,  dum  tuta  domus,  milesque  recedat 
Doricus,  et  tumidos  liceat  componere  fratres.  636 
Talia  nectebant,  subito  cum  pigra  tumultu 
Expavit  domus,  et  multo  sudore  receptus 
Fertur  Atys,  servans  animam  jam  sanguine  nullo. 
Cui  manus  in  plaga,  dependet  languida  cervix 
Exterior  cljpeo,  crinesque  a  fronte  supini.  641 
Prima  videt,  caramque  tTemens  Iocasta  vocabat 
Ismenen  :  namque  hoc  solum  moribunda  precatur 
Vox  generi,  solum  hoc  gelidis  jam  nomen  inerrat 
Faucibus  :  exclamant  famulae  :  tollebat  in  ora 
Virgo  manus;  tenuit  saevus  pudor:  attamen  ire 
Cogitur,  (indulget  summum  hoc  Iocasta  jacenti,) 
Ostenditque  offertque :  quater  jam  morte  sub  ipsa 
Ad  nomen  visus,  dejectaque  fortiter  ora 
Sustulit:  illam  unam  neglecto  lumine  cceli  650 
Adspicit,  et  vultu  non  exsatiatur  amato. 

Tunc  quia  nec  genitrix  juxta,  positusque  beata 
Morte  pater,  sponsae  munus  miserabile  tradunt. 
Declinare  genas :  ibi  demum  teste  remoto 
Fassa  pios  gemitus,  lacrymasque  in  lumina  fudit. 

Dumque  ea  per  Thebas,  aliis  serpentibus  ar- 
Et  face  mutata  bellum  integrabat  Enyo,  [dens 
Arma  volunt,  primos  veluti  modo  cominus  ictus 
Sustulerint,  omnisque  etiamnum  luceat  ensis. 
Eminet  CEnides ;  quamvis  et  arundine  certa  660 
Parthenopaeus  agat,  morientumque  ora  furenti 
Hippomedon  proculcet  equo,  Capaneaque  pinus 
Jam  procul  Aoniis  volet  agnoscenda  catervis. 
Tydeos  illa  dies:  illum  fugiuntque,  tremuntque 
Clamantem :  Quo  terga  datis  ?  licet  ecce  per¬ 
emtos  665 

Ulcisci  socios,  maestamque  rependere  noctem. 

Ille  ego,  inexpletis  solus  qui  caedibus  hausi  [gati 
Quinquaginta  animas:  totidem,  totidemque  gre 
Ferte  manus:  nulline  patres,  nulline  jacentum 
Unanimi  fratres  ?  quae  tanta  oblivia  luctus  ?  670 
Quam  pudet  Inachias  contentum  abiisse  Mycenas ' 
Hine  super  Thebis  ?  haec  robora  regis  ?  ubi  autem 
Egregius  dux  ille  mihi  ?  Simul  ordine  laevo 
Ipsum  exhortantem  cuneos,  capitisque  superbi 
Insignem  fulgore  videt :  nec  segnius  ardens  675 
Accurrit,  niveo  quam  flammiger  ales  olori 
Imminet,  et  magna  trepidum  circumligat  umbra. 
Tunc  prior.  Aoniae  rex  o  justissime  gentis. 

Imus  in  arma  palam,  tandemque  ostendimus  enses? 
An  noctem  et  solitas  placet  exspectare  tenebras  ? 
Ille  nihil  contra,  sed  stridula  cornus  in  hostem 
It  referens  mandata  ducis,  quam  providus  heros 
Jamjam  in  fine  viae  percussam  obliquat,  et  ipse 
Telum  ingens  avide,  et  quanto  non  ante  lacerto 
Impulit:  ibat  atrox  finem  positura  duello  685 
Lancea :  convertere  oculos  utrinque  faventes 
Sidonii  Graiique  dei :  crudelis  Erinnys 
Obstat,  et  infando  differt  Eteoclea  fr»- 
Cuspis  in  armigerum  Phlegyan  peccavit,  ub: 
ingens 

Pugna  virum:  stricto  nam  saevior  irruit  ense  690 
yEtolus,  retroque  datum  Thebana  tegebant 

Arma  ducem :  sic  densa  lupum  jam  nocte  sub 
atra 

Arcet  ab  apprenso  pastorum  turba  juvenco  : 
Improbus  erigitur  contra,  nec  cura  vetantes 
Impetere,  illum,  illum,  semel  in  quem  venerat, 
urget.  695 

Non  secus  objectas  acies,  turbamque  minorem 
Dissimulat,  transitque  manu :  tamen  ora  Thoantis, 
Pectora  Deilochi,  Clonii  latus,  ilia  torvi 
Perforat  Hippotadae :  truncis  sua  membra  remittit 
Interdum,  galeasque  rotat  per  nubila  plenas.  700 
Et  jam  corporibus  sese  spoliisque  cadentum 
Clauserat :  unum  acies  circum  consumitur,  unum 
Omnia  tela  vovent:  summis  haec  ossibus  haerent, 
Pars  frustrata  cadunt,  partem  Tritonia  vellit. 
Multa  rigent  clypeo  :  densis  jam  consitus  hastis 
Ferratum  quatit  umbo  nemus,  tergoque  fatiscit 
Atque  humeris  gentilis  aper :  nusquam  ardua  coni 
Gloria,  quique  apicem  torvae  Gradivus  habebat 
Cassidis,  haud  laetum  domino  ruit  omen  :  inusta 
Temporibus  nuda  aera  sedent,  circumque  sonori 
Vertice  percusso  volvuntur  in  arma  molares. 
Jam  eruor  in  galea,  jam  saucia  proluit  ater 
Pectora  permixtus  sudore  et  sanguine  torrens. 
Respicit  hortantes  socios,  et  Pallada  fidam 
I.ongius  opposita  celantem  lumina  parma:  715 
Ibat  enim  magnum  lacrymis  inflectere  patrem. 
Ecce  secat  Zephyros  ingentem  fraxinus  iram 
Fortunamque  ferens :  teli  non  eminet  auctor  : 
Astacides  Menalippus  erat ;  nec  prodidit  ipse, 

Et  vellet  latuisse  manum  :  sed  gaudia  turmae  720 
Monstrabant  trepidum :  nam  flexus  in  ilia  Tydeus 
Submissum  latus,  et  clypei  laxaverat  orbem. 
Clamorem  Aonii  miscent,  gemitumque  Pelasgi, 
Objectantque  manus,  indignantemque  tuentur. 
Ille  per  oppositos  longe  rimatus  amarum  725 
Astaciden,  totis  animae  se  cogit  in  ictum 
Relliquiis,  telumque  jacit, quod  proximusHopleus 
Praebuerat :  perit  expressus  conamine  sanguis. 
Tunc  tristes  socii  cupidum  bellare,  (quis  ardor!) 


Et  poscentem  hastas,  mediaque  in  morte  negan¬ 
tem  7S0 

Exspirare,  trahunt,  summique  in  margine  campi 
Effultum  gemina  latera  inclinantia  parma 
Ponunt,  ac  saevi  rediturum  ad  proelia  Martis 
Promittunt  flentes:  sed  et  ipse  recedere  coelum, 
Ingentesque  animos  extremo  frigore  labi  785 
Sensit,  et  innixus  terrae,  Miserescite,  clamat, 
Inachidae :  non  ossa  precor  referantur  ut  Argos, 
./Etolumve  larem  ;  nec  enim  mihi  cura  supremi 
Funeris  :  odi  artus,  fragilemque  hunc  corporis 
usum 

Desertorem  animi :  caput  o,  caput,  o  mihi  si  quis 
Apportet,  Menalippe,  tuum !  nam  volveris  arvis  : 
Pido  equidem ;  nec  me  virtus  suprema  fefellit. 

I,  precor,  Atrei  si  quid  tibi  sanguinis  unquam, 
Hippomedon  :  vade,o  primis  puer  inclyte  bellis 
Arcas,  et  Argolicae Capaneu  jam  maxime  turmae. 
Moti  omnes  :  sed  primus  abit,  primusque  reper- 
Astaciden  medio  Capaneus  e  pulvere  tollit  [tum 
Spirantem,  laevaque  super  cervice  reportat. 
Terga  cruentantem  concussi  vulneris  unda. 
Qualis  ab  Arcadio  rediit  Tirynthius  antro,  750 
Captivumque  suem  clamantibus  intulit  Argis. 
Erigitur  Tydeus,  vultuque  occurrit,  et  amens 
Laetitiaque  iraque,  ut  singultantia  vidit 
Ora,  trahique  oculos,  seseque  agnovit  in  illo  ; 
Imperat  abscisum  porgi,  laevaque  receptum  755 
Spectat  atrox  hostile  caput,  gliscitque  tepentis 
Lumina  torva  videns,  et  adhuc  dubitantia  figi. 
Infelix  contentus  erat :  plus  exigit  ultrix 
Tisiphone :  jamque  inflexo  Tritonia  patre 
Venerat,  et  misero  decus  immortale  ferebat,  760 
Atque  illum  effracti  perfusum  tabe  cerebri 
Adspicil,  et  vivo  scelerantem  sanguine  fauces  : 
Nec  comites  auferre  valent:  stetit  aspera  Gorgo 
Crinibus  emissis,  rectique  ante  ora  cerastae 
Velavere  deam  :  fugit  aversata  jacentem,  765 
Nec  prius  astra  subit, quam  mystica  lampas,  et 
llissos  multa  purgavit  lumina  lympha.  [insons 


LIBER  NONUS. 


Asperat  Aonios  rabies  audita  cruenti 
Tydeos:  ipsi  etiam  minus  ingemuere  jacentem 
Inachidae,  culpantque  virum,  et  rupisse  queruntur 
Fas  odii :  quin  te,  divfim  implacidissime,  quan- 
quam 

Praecipuum  tunc  caedis  opus,  Gradive,  furebas,  5 
Offensum  virtute  ferunt ;  nec  cominus  ipsum 
Ora,  sed  et  trepidos  retro  torsisse  jugales. 

Ergo  profanatum  Menalippi  funus  acerbo 
Vulnere  non  aliis  ultum  Cadmeia  pubes 
Insurgunt  stimulis,  quam  si  turbata  sepulcris  10 
Ossa  patrum,  monstrisque  datae  crudelibus  urnae. 
Accendit  rex  ipse  super  :  Quisquamne  Pelasgis 
Mitis  adhuc,  hominemque  gerit  ?  jam  morsibus 
uncia 

ivi0  ^uror '  us(lue  adeo  tela  exsatiavimus  ?)  artus 
Dilacerant:  nonne  Hyrcanis  bellare  putatis  15 
Tigribus,  aut  saevos  Libyae  contra  ire  leones? 

Et  nunc  ille  jacet  (pulchra  o  solatia  leti) 

Dre  tenens  hostile  caput,  dulcique  nefandus 
Immoritur  tabo  :  nos  ferrum  mite,  facesque  ; 


Illis  nuda  odia,  et  feritas  jam  non  eget  armis.  20 
Sic  pergant  rabidi,  claraque  hac  luce  fruantur, 
Dum  videas  haec,  summe  pater.  Sed  enim  hiscere 
campos 

Conquesti,  terraeque  fugam  mirantur  :  an  istos 
Vel  sua  portet  humus?  Magno  sic  fatus  agebat 
Procursu  fremituque  viros :  furor  omnibus  idem 
Tydeos  invisi  spoliis,  raptoque  potiri  26 

Corpore  :  non  aliter  subtexunt  astra  catervae 
Incestarum  avium,  longe  quibus  aura  nocentem 
Aera,  desertasque  tulit  sinedunere  mortes : 

Illo  avidae  cum  voce  ruunt:  sonat  arduus  aether 
Plausibus,  et  coelo  volucres  cessere  minores,  [pum 
Fama  per  Aonium  rapido  vaga  murmure  cam- 
Spargitur  in  turmas,  solito  pernicior  index 
Cum  lugenda  refert ;  donec,  cui  maxima  fando 
Damna  vehit,  trepidas  lapsa  est  Polynicis  ad 
aures.  55 

Diriguit  juvenis,  lacrymseque  haesere  paratae. 

Et  cunctata  fides  :  nimium  nam  coerita  virtus 
CEnidae  credi  letum  suadetque  vetatque. 


880 


STATIUS. 


TiJKB.  Lib.  IX 


Sed  postquam  haud  dubio  clades  auctore  reperta 
est,  _  [fixo 

Nox  oculos,  mentemque  rapit :  tum  sanguine 
Membta  simul,  simul  arma  ruunt  s  madet  ardua 
fletu  [tem. 

Jam  galea,  atque  ocreae  clypeum  excepere  caden- 
It  maestus  genua  aegra  trahens,  hastamque  se¬ 
quentem,  43 

Vulneribus  ceu  mille  gravis,  totosque  per  artus 
Saucius  :  adsistunt  socii,  monstrantque  gementes. 
Tandem  ille  abjectis,  vix  quae  portaverat,  armis. 
Nudus  in  egregii  vacuum  jam  corpus  amici 
Procidit,  et  tali  lacrymas  cum  voce  profudit: 
Haane  tibi,  armorum  spes  o  suprema  meorum 
CEnide,  grates,  haec  praemia  digna  rependi,  50 
Nudus  ut  invisa  Cadmi  tellure  jaceres 
Sospite  me?  nunc  exsul  ego,  aeternumque  fugatus, 
Quando  alius  misero,  ac  melior  mihi  frater 
ademtus. 

Nec  jam  sortitus  veteres,  regnique  nocentis 
Perjurum  diadema  peto  :  quo  gaudia  tanti  55 
Emta  mihi  ?  aut  sceptrum,  quod  non  tua  dextera 
tradet  ? 

Ite,  viri,  solumque  fero  me  linquite  fratri. 

Nil  opus  arma  ultra  tentare,  et  perdere  mortes : 
Ite,  precor :  quid  jam  dabitis  mihi  denique  majus  ? 
Tydea  consumsi :  quanam  hunc  ego  morte  piabo  ? 
O  socer,  o  Argi !  et  primae  bona  jurgia  noctis, 
Alternaeque  manus,  et  longi  pignus  amoris  62 
Ira  brevis!  non  me  ense  tuo  tunc,  maxime  Tydeu, 
(Et  poteras,)  nostri  mactatum  in  limine  Adrasti? 
Quin  etiam  Thebas  me  propter,  et  impia  fratris 
Tecta  libens,  unde  liaud  alius  remeasset,  adisti ; 
Ceu  tibimet  sceptra  et  proprios  laturus  honores. 
Jam  Telamona  pium,  jam  Thesea  fama  tacebat. 
Qualis  etecce jaces!  quae  primum  vulnera  mirer? 
Quis  tuus  hic,  quis  ab  hoste  eruor  ?  quae  te  ag¬ 
mina,  quive  T0 

Innumeri  stravere  globi  ?  ni  fallor,  et  ipse 
Inv  idit  pater,  et  tota  Mars  impulit  hasta. 

Sic  ait,  et  maerens  etiamnum  lubrica  tabo 
Ora  viri  tergit  lacrymis,  dextramque  reponit. 
Tune  meos  hostes  hucusque  exosus?  et  ultra  75 
Sospes  ego  ?  exuerat,  vagina  turbidus  ensem, 
Aptabatque  neci :  comites  tenuere,  socerque 
Castigat,  bellique  vices  ac  fata  revolvens 
Solatur  tumidum,  longeque  a  corpore  caro 
Paulatim,  unde  dolor,  letique  animosa  voluntas. 
Amovet,  ac  tacite  ferrum  inter  verba  reponit.  81 
Ducitur,  amisso  qualis  consorte  laborum 
Deserit  inceptum  media  inter  jugera  sulcum 
Taurus  iners,  colloque  jugum  deforme  remisso 
Parte  trahit,  partem  lacrymans  sustentat  arator.  85 
Ecce  autem  hortatus  Eteoclis  et  arma  secuti, 
Lecta  manus,  juvenes,  quos  necTritonia  bello, 
Nec  prope  collata  sprevisset  cuspide  Mavors, 
Adventant:  contra  collecta  ut  pectora  parma 
Fixerat,  atque  hastam  longe  protenderat,  haeret  90 
Arduus  Hippomedon  :  ceu  fluctibus  obvia  rupes. 
Cui  neque  de  coelo  metus,  et  fracta  aequora  ce¬ 
dunt,  [tem 

Stat  cunctis  immota  minis:  timet  ipse  rigen- 
Pontus,  et  ex  alto  miserae  novere  carinae,  [tam  :) 
Tunc  prior  Aonides:  (validam  simul  elicit  has- 
Non  pudet  hos  manes,  haec  infamantia  bellum  96 
Funera,  dis  coram,  et  coelo  inspectante  tueri  ? 
Scilicet  egregius  sudor  memorandaque  virtus 
Hanc  tumulare  feram!  ne  non  maerentibus  Argos 
Exsequiis  lacrymandus  eat,  mollique  pheretro 
nfandam  ejectans  saniem  dimittite  curam:  101  j 


Nullae  illum  volucres,  nulla  impia  monstra,  nec 
ipse,  [gens 

Si  demus,  pius  ignis  edat.  Nec  plura  :  sed  in 
Intorquet  jaculum  duro  quod  in  aere  moratum, 
Transmissumque  tamenclypei  stetit  orbe  secundo 
Inde  Pheres,  acerque  Lycus  :  sed  cassa  Pheretis 
Hasta  redit,  Lycus  excelso  terrore  comantem 
Perstrinxit  galeam  :  convulsae  cuspide  longe 
Diffugere  jubae,  patuitque  ingloria  cassis. 

Ipse  nec  ire  retro,  nec  in  obvia  concitus  arma 
Exsilit,  inque  eadem  sese  vestigia  semper  11 1 
Obversus  cunctis  profert,  recipitque,nec  unquam 
Longius  indulget  dextrap,  motusque  per  omnes 
Corpus  amat;  corpus  servans,  circumque  su- 
praque 

Vertitur :  imbellem  non  sic  amplexa  juvencum 
Infestante  lupo,  cum  primum  feta  luetur  1 16 
Mater,  et  ancipiti  circumfert  cornua  gyro: 

Ipsa  nihil  metuens,  sexusque  oblita  minoris. 
Spumat,  et  ingentes  imitatur  foemina  tauros. 
Tandem  intermissa  jaculantum  nube  potestas  120 
Reddere  tela  fuit:  namque  et  Sicyonius  Alcon 
Venerat  auxilio,  Pismaque  praepetis  Idse  [hostes 
Turba  subit,  cuneumque  replent:  his  fretus  in 
Lernaeam  jacit  ipse  trabem:  volat  illa  sagittis 
./Equa  fuga,  mediumque  nihil  cunctata  Politen 
Transabit,  et  juncti  clypeum  cavat  improba 
Mopsi.  126 

Phocea  luncCydona,Tanagraeumque  Phalantum, 
Atque  Erycem,  hunc  retro  conversum,  et  tela 
petentem. 

Dum  spes  nulla  necis,  crinite  a  vertice  figit. 
Faucibus  ille  cavis  hastam,  non  ore,  receptam  1 30 
Miratur  moriens,  pariterque  et  murmure  plenus 
Sanguis,  et  expulsi  salierunt  cuspide  dentes. 
Ausus  erat  furto  dextram  injectare  Leonteus 
Pone  viros  atque  arma  latens,  positumque  lia- 
hebat  [crebras 

Prenso  crine  caput:  vidit,  quanquam  undique 
Hippomedon  ante  ora  minee,  ssevoque  protervam 
Abstulit  ense  manum;  simul  increpat:  Hanc 
tibi  Tydeus, 

Tydeus  ipse  rapit :  post  et  confecta  virorum 
Fata  time,  magnosque  miser  fuge  tangere  manes. 
Ter  Cadmea  phalanx  torvum  abduxere  cadaver: 
Ter  retrahunt  Danai.  Siculi  velut  anxia  puppis 
Seditione  maris,  nequicquam  obstante  magistro. 
Errat,  et  averso  redit  in  vestigia  velo. 

Non  ibi  Sidonise  valuissent  pellere  coepto  [rent 
Hippomedonta  manus:  non  illum  impacta  move* 
Tormenta  oppositum,  formidatique  superbis  146 
Turribus  impulsus  tentato  umbone  redissent. 

Sed  memor  Elysii  regis,  noxasque  retexens 
Tydeos,  in  medios  astu  subit  impia  campos 
Tisiphone:  sensere  acies,  subitusque  cucurrit 
Sudor  equis,  sudorque  viris  :  quanquam  ore  re¬ 
misso  151 

Inachium  fingebat  Halyn  :  nusquam  impius  ignis 
Verberaque,  et  jussi  tenuere  silentia  crines. 

Arma  gerit,  juxtaque  feri  latus  Hippomedontis 
Blanda  genas,  vocemque  venit:  tamen  ille  lo- 
Extimuit vultus,admiraturque  timorem,  [quentis 
Ille  autem  lacrymans',  Tu  nunc,  ait,  inclyte,  frustra 
Exanimes  socios,  inhumataque  corpora  Graium 
(Scilicet  is  nobis  metus?  aut  jam  cura  sepulcri? 
Protegis:  ipse  manu  Tyria  tibi  captus  Adrastus 
Raptatur,  teque  ante  alios,  te  voce  manuque 
Invocat :  heu  qualem  lapsare  in  sanguine  vidi. 
Exutum  canos  lacero  diademate  crines  !  [ille 
Nec  procul  hinc,  adverte  oculos :  ubi  plurimus 

Pulvis, ubi  illeglobus.  Paulum  stetit  anxius  heros, 
Librabatque  metus:  premit  aspera  virgo:  Quid 
haeres?  166 

Imus?  an  hi  retinent  manes?  et  vilior  ille  [dat 
Qui  superest?  Miserum  sociis  opus,  et  suaman 
Proelia,  et  unanimi  vadit  desertor  amici. 
Respiciens  tamen,  et  revocent  si  forte  paratus. 
Inde  legens  turbata  trucis  vestigia  divae,  171 
Huc  illuc  frustra  ruit  avius:  impia  donec 
Eumenis  ex  oculis  rejecta  caerula  parma 
Fugit,  et  innumeri  galeam  rupere  cerastae. 
Adspicit  infelix  discussa  nube  quietos  175 

Inachidas,  currumque  nihil  metuentis  Adrasti: 

Et  Tyrii  jam  corpus  habent ;  jam  gaudia  magnae 
Testantur  voces,  victorque  ululatus  aderrat 
Auribus,  occultoque  ferit  praecordia  luctu. 
Ducitur  hostili  (pro  dura  potentia  fati)  180 

Tydeus  ille  solo,  modo  cui  Thebana  sequenti 
Agmina,  sive  gradum,  seu  frena  effunderet,  ingens 
Limes  utrinque  datus  :  nusquam  arma  manusque 
quiescunt. 

Nulla  viri  feritas:  juvat  ora  rigentia  leto. 

Et  formidatos  impune  lacessere  vultus.  185 

Hic  amor,  hoc  una  timidi  fortesque  sequuntur 
Nobilitare  manus,  infectaque  sanguine  tela 
Conjugibus  servant,  parvisque  ostendere  natis. 
Sic  ubi  Maura  diu  populatum  rura  leonem, 

Quem  propter  clausique  greges,  vigilantque  ma- 
Pastorum  lassae  debellavere  cohortes;  [gistri, 

Gaudet  ager,  magno  subeunt  clamore  coloni, 
Praecerpuntque  jubas,  immaniaque  ora  recludunt. 
Damnaque  commemorant,  seu  jam  sub  culmine 
Excubat,  antiquo  seu  pendet  gloria  luco,  [fixus 

At  ferus  Hippomedon,  quanquam  jam  sentit 
inane 

Auxilium,  et  seram  rapto  pro  corpore  pugnam, 

It  tamen,  et  caecum  rotat  irrevocabilis  ensem, 

Vix  socios  hostemque,  nihil  dum  tardet  euntem, 
Secernens:  Sed  caede  nova  jam  lubrica  tellus, 200 
Armaque,  seminecesque  viri,  currusque  soluti 
Impediunt,  laevumque  femur,  quod  cuspide  fixum 
Regis  Echionii,  seu  dissimulaverat  ardens. 

Sive  ibi  nescierat.  Maestum  videt  Hoplea  tandem  : 
Tydeos  hic  magni  fidus  comes,  et  modo  frustra 
Armiger :  alipedem  prona  cervice  tenebat  206 
Fatorum  ignarum  domini,  solumque  frementem 
Quod  vacet,  inque  acies  audentior  ille  pedestres. 
Hunc  adspernantem  tumido  nova  pondera  tergo 
(Unam  quippe  manum  domitis  expertus  ab  annis) 
Corripit,  affaturque:  Quid  o  nova  jussa  recusas, 
Infelix  sonipes?  nusquam  tibi  dulce  superbi 
Regis  onus :  non  jam  iEtolo  satiabere  campo, 
Gaudentemque  jubam  per  stagna  Acheloia  solves. 
Quod  superest,  caros,  i,  saltem  ulciscere  manes. 
Aut  sequere:  extorrem  neu  tu  quoque  laeseris 
umbram 

Captivus,  tumidumque  equitem  post  Tydea  portes. 
Audisse,  accensumque  putes:  ceu  fulmine  raptum 
Abstulit,  et  similes  minus  indignatur  habenas. 
Semifer  aeria  talis  Centaurus  ab  Ossa  220 
Desilit  in  valles :  ipsum  nemora  alta  tremiscunt, 
Campus  equum.Trepidi  cursu  glomerantur  anhelo 
Labdacidae  :  premit  ille  super,  necopinaque  ferro 
Colla  metens,  linquit  truncos  post  terga  cadentes. 
Ventum  erat  ad  fluvium  :  solito  tunc  plenior  al- 
Signa  mali,  magna  se  mole  Ismenos  agebat,  [veo, 
Illa  brevis  requies,  illo  timida  agmina  lassam 
De  campis  egere  fugam  :  stupet  hospita  belli 
Unda  viros,  claraque  armorum  incenditui  umora. 
'»nsi luere  vadis :  magnoque  fragore  solutus  280 


Agger,  et  adversre  latuerunt  pulvere  ripa*. 

Ille  quoque  hostiles  saltu  majore  per  undas 
Irruit  attonitis,  (longum  dimittere  habenas,) 
Sicut  erat,  tantum  viridi  defixa  parumper 
Cespite,  populeo  commendat  spicula  trunco.  235 
Tunc  vero  exanimes  tradunt  rapientibus  ultro 
Arma  vadis :  alii  dimissa  casside,  quantum 
Tendere  conatus  animae  valuere  sub  undis. 
Turpe  latent:  multi  fluvium  transmittere  nando 
Aggressi ;  sed  vincla  tenent,  laterique  repugnat 
Balteus,  et  madidus  deducit  pectora  thorax.  24 
Qualis  caeruleis  tumido  sub  gurgite  terror 
Piscibus,  arcani  quoties  devexa  profundi 
Scrutantem  delphina  vident :  fugit  omnis  in  imos 
Turba  lacus,  viridesque  metu  stipantur  in  algas : 
Nec  prius  emersi, quam  summa  per  aequora  flexus 
Emicet,  et  visis  malit  certare  carinis.  247 

Talis  agit  sparsos,  mediisque  in  fluctibus  heros 
Frena  manu  pariter,  pariter  regit  arma,  pedumque 
Remigio  sustentat  equum;  consuetaque  campo 
Fluctuat,  et  mersas  levis  ungula  quaerit  arenas. 
Sternit  Iona  Chromis,  Chromin  Antiphus,  Anti¬ 
phon  Hypseus, 

Hypseus  Astaciden,  evasurumque  relicto 
Amne  Linum,  ni  fata  vetent,  et  stamine  primo 
Ablatum  tellure  mori :  premit  agmina  Thebes  255 
Hippomedon,  turbat  Danaos  Asopius  Hypseus: 
Amnis  utrumque  timet :  crasso  vada  mutat  uterque 
Sanguine,  et  a  fluvio  neutri  fatale  reverti. 

Jam  laceri  pronis  volvuntur  cursibus  artus. 
Oraque,  et  abscisae  redeunt  in  pectora  dextrae. 
Spicula  jam.clypeosque  leves,  arcusque  remisso» 
Unda  vehit,  galeasque  vetant  descendere  cristae. 
Summa  vagis  late  sternuntur  flumina  telis. 

Ima  viris  :  illic  luctantur  corpora  leto, 
Efflantesque  animas  retro  premit  obvius  amnis. 
Flumineam  rapiente  vado  puer  Agrius  ulmum 
Prenderat,  insignes  humeros  ferus  ense  Menoeceus 
Amputat :  ille  cadens,  nondum  conamine  ademto. 
Truncus  in  excelsis  spectat  sua  brachia  ramis. 
Hypseos  hasta  Sagen  ingenti  vulnere  mersit:  270 
Ille  manet  fundo,  rediit  pro  corpore  sanguis. 
Desiluit  ripis  fratrem  rapturus  Agenor 
Heu  miser,  et  tenuit;  sed  saucius  ille  levantem 
Degravat  amplexu  :  poterat  resolutus  Agenor 
Emersisse  vadis,  puduit  sine  fratre  reverti.  275 
Surgentem  dextra  Chalybem,  vulnusque  minan- 
Sorbebat  rapidus  nodato  gurgite  vortex :  [tem 

Jam  vultu,  jam  crine  latet,  jam  dextera  nusquam 
Ultimus  abruptas  ensis  descendit  in  undas. 

Mille  modis  leti  miseros  mors  una  fatigat.  280 
Induit  a  tergo  Mycalessia  cuspis  Agyrten : 
Respexit, nusquam  auctor  erat ;  sed,  concita  tractu 
Gurgitis,  effugiens  invenerat  hasta  cruorem. 
Figitur  et  validos  sonipes  jEtolus  in  armos, 
Exsiluitque  alte  vi  mortis,  et  aera  pendens  285 
Verberat:  haud  tamen  est  turbatus  flumine  duc 
tor; 

Sed  miseratur  equum,  magnoque  e  vulnere  telum 
Exuit  ipse  gemens,  et  sponte  remisit  habenas. 
Inde  pedes  repetit  pugnas,  gressuque  manuque 
Certior  et  segnem  Nomium,  fortemque  Mimanta. 
Thisbjeumque  Lichan,  Anthedoniumque  Lyce- 
tum  29 

Continuat  ferro,  geminisque  e  fratribus  unum 
Thesp.aden:  eadem  poscenti  fata  Panemo, 

Vive  superstes,  ait,  dirseque  ad  moenia  Thebes 
Solus  abi,  miseros  non  decepture  parentes.  295 
Di  bene,  quod  pugnas  rapidum  dejecit  in  amnem 
Sanguinea  Bellona  manu  :  trahit  unda  timentes 

Gurgite  gentili,  nuda  nec  flebilis  umbra 
Stridebit  vestros  Tydeus  inhumatus  ad  ignes. 
Ibitis  aequoreis  crudelia  pabula  monstris:  300 

Illum  terra  vehit,  suaque  in  primordia  solvit. 

Sic  premit  adversos,  et  acerbat  vulnera  dictis. 

Ac  nunc  ense  furit,  nunc  tela  natantia  raptans 
Ingerit :  innuptae  comitem  Therona  Dianae, 
Ruricolamque  Gyan,  cum  fluctivago  Ergino,305 
Intonsumque  Hersen,  contemtoremque  profundi 
Crethea,  nimbosam  qui  ssepe  Caphareos  arcem 
Euboicasque  hiemes  parva  transfugerat  alno. 
Quid  non  fata  queant?  trajectus  pectora  ferro 
Volvitur  in  fluctus,  heu  cujus  naufragus  undae  ! 
Te  quoque  sublimi  tranantem  flumina  curru. 
Dum  socios,  Pharsale,  petis,  resupinat  ademtis 
Dorica  cuspis  equis  :  illos  violentia  saevi  313 
Gurgitis,  infelixque  jugi  concordia  mergit. 

Nunc  age,  quis  tumidis  magnum  expugnaverit 
undis 

Hippomedonta  labor,  cur  ipse  excitus  in  arma 
lsmenos,  doctae  nosse  indulgete  sorores  :  [mae. 
Vestrum  opus  ire  retro,  et  senium  defendere  fa- 
Gaudebat  Fauno  nymphaque  Ismenide  natus 
Maternis  bellare  tener  Crenaeus  in  undis  :  320 

Crenaeus,  cui  prima  dies  in  gurgite  fido, 

Et  natale  vadum,  et  virides  cunabula  ripae. 

Ergo  ratus  nihil  Elysias  ibi  posse  sorores. 

Laetus  adulantem  nunc  hoc  nunc  margine  ab  illo 
Transit  avum :  levat  unda  gradus,  seu  defluus 
ille,  §25 

Sive  obliquus  eat;  nec,  cum  subit  obvius,  ullas 
Stagna  dedere  moras,  par  iterque  revertitur  amnis 
Non  Anthedonii  tegit  hospitis  inguina  pontus 
Blandior,  aestivo  nec  se  magis  aequore  Triton 
Exserit,  aut  carae  festinus  ad  oscula  matris  330 
Cum  remeat,  tardumque  ferit  delphina  Palaemon. 
Arma  decent  humeros,  clypeusque  insignis,  et 
Lucidus,  Aoniae  caelatur  origine  gentis.  [auro 
Sidonis  hic  blandi  per  candida  terga  juvenci 
Jam  secura  maris,  teneris  jam  cornua  palmis  335 
Non  tenet :  extremis  alludunt  aequora  plantis. 

Ire  putes  clypeo,  fluctusque  secare  juvencum. 
Adjuvat  unda  fidem :  pelago  nec  discolor  amnis. 
Tunc  audax  pariter  telis  et  voce  proterva 
Hippomedonta  petit:  Non  haec  fecunda  veneno 
Lerna,  nec  Herculeis  haustae  serpentibus  undae. 
Sacrum  amnem,  sacrum,  (miser  experiere,)  defim- 
que  .  342 

Altrices  irrumpis  aquas.  Nihil  ille,  sed  ibat 
Cominus  :  opposuit  cumulo  se  densior  amnis, 
Tardavitque  manum  :  vulnus  tamen  illa  retentum 
Pertulit,  atque  animae  tota  in  penetralia  sedit. 
Horruit  unda  nefas  :  sylvae  flevistis  utraeque  : 

Et  graviora  cavae  sonuerunt  murmura  ripae.  348 
Ultimus  ille  sonus  moribundo  emersit  ab  ore, 
Mater!  in  hanc  miseri  ceciderunt  flumina  vocem. 
At  genitrix,  coetu  glaucarum  cincta  sororum, 
Protinus  icta  malo,  vitrea  de  valle  solutis 
Exsiliit  furibunda  comis,  ac  verbere  crebro 
Oraque,  pectoraque,  et  viridem  scidit  horrida 
vestem.  [menti 

Utque  erupit  aquis,  iterumque  iterumque  tre- 
Ingeminat,  Crenaee,  sono :  nusquam  ille,  sed  in¬ 
dex  356 

Desuper,  ah  miserae  nimium  noscenda  parenti, 
Parma  natat:  jacet  ipse  procul, qua  mixta  supre- 
Ismenon  primi  mutant  confinia  ponti.  [mum 
Fluctivagam  sic  saepe  domum  madidosque  penates 
Halcyone  deserta  gemit,  cum  pignora  saevus 
Auster  et  algentes  rapuit  Thetis  invida  nidos. 


Mergitur  orba  iterum,  periitusque  occulta  sub  un- 
Limite  non  uno,  liquidum  qua  subter  eunti  [dis 
Lucet  iter,  miseri  nequiequam  funera  nati  365 
Vestigat,  plangitqne  tamen  :  saepe  horridus  am- 
Obstat,  et  obducto  caligant  sanguine  visus,  [ni* 
Illa  tamen  praeceps  in  tela  offendit  et  enses, 
Scrutaturque  manu  galeas,  et  proba  reclinat 
Corpora :  nec  ponto  submota  intrabat  amaram 
Dorida  :  possessum  donec  jam  fluctibus  altis 
Nereidum  miserata  cohors  ad  pectora  matris 
Impulit:  illa  manu  ceu  vivum  amplexa  reportat 
Insternitque  toris  riparum,  atque  humida  siccat 
Mollibus  ora  comis,  atque  haec  ululatibus  addit. 
Hoc  tibi  semidei  munus  tribuere  parentes,  376 
Nec  mortalis  avus?  sic  nostro  in  gurgite  regnas? 
Mitior  heu  misero  discors  alienaque  tellus, 
Mitior  unda  maris,  quae  juxta  flumina  corpus 
Retulit,  et  miseram  visa  exspectasse  parentem. 
Hine  mei  vultus?  haec  torvi  lumina  patris?  381 
Hi  crines  undantis  avi  ?  tu  nobile  quondam 
Undarum  nemorumque  decus,  quo  sospite  major 
Diva,  et  nympharum  longe  regina  ferebar,  [tris 
Heu  ubinam  ille  frequens  modo  circa  limina  ma- 
Ambitus,  orantesque  tibi  servire  Napaeae  ?  386 

Cur  nunc  te,  melius  saevo  mansura  profundo. 
Amplexu  misero  tumulis,  Crenaee,  reporto, 

Non  mihi?  nec  tantae  pudet  heu  miseretque 
ruinae, 

Dure  parens  *  quae  te  alta  et  ineluctabilis  imo 
Condidit  amne  palus,  quo  jam  nec  cruda  nepotis 
Funera,  nec  nostri  valeant  perrumpere  planctus  i 
Ecce  furit,  jactatque  tuo  se  in  gurgite  major 
Hippomedon :  illum  ripaeque  undaeque  tremis 
eunt, 

Illius  impulsu  nostrum  bibit  unda  cruorem.  395 
Tu  piger,  et  trucibus  facilis  servire  Pelasgis. 

Ad  cineres  saltem  supremaque  justa  tuorum, 
Saeve,  veni,  non  hic  solum  accensure  nepotem 
His  miscet  planctus,  multumque  indigna  cruentat 
Pectora :  caeruleae  referunt  lamenta  sorores.  400 
Qualiter  Isthmiaco  nondum  Nereida  portu 
Leucotheen  planxisse  ferunt,  dum  pectore  anhelo 
Frigidus  in  matrem  saevum  mare  respuit  infans 
At  pater  arcano  residens  lsmenos  in  antro, 
Undeaurae,  nubesque  bibunt,  atque  imbrifer  arcus 
Pascitur,  et  Tyrios  melior  venit  annus  in  agros, 
Ut  lamenta  procul  (quanquam  obstrepit  ipse)  no- 
Accepit  natae  gemitus, levat  aspera  musco  [vosque 
Colla,  gravemque  gelu  crinem,  ceciditque  soluta 
Pinus  adulta  manu,  dimissaque  volvitur  urna. 
Illum  per  ripas  annoso  scrupea  limo  41 . 

Ora  exsertantem  sylvae,  fluviique  minores 
Mirantur;  tantus  tumido  de  gurgite  surgit, 
Spumosum  attollens  apicem,  lapsuque  sonoro 
Pectora  caeruleae  rivis  manantia  barbae.  415 
Obvia  cognatos  gemitus,  casumque  nepotis 
Nympharum  docet  una  patrem,  monstratque  cru¬ 
entum 

Auctorem,  dextramque  premit :  stetit  arduus  alto 
Amne,  manuque  genas,  et  nexa  virentibus  ulvis 
Cornua  concutiens,  sic  turbidus  ore  profundo  420 
Incipit:  Huncne  mihi,  superum  regnator,  hono- 
Quod  toties  hospesque  tuis  et  conscius  actis, [rem 
(Nec  memorare  timor,)  falsa  nunc  improba  fronte 
Cornua,  nunc  vetitam  currus  disjungere  Phoeben 
Dotalesque  rogos,  deceptaque  fulmina  vidi,  425 
Praecipuosque  alui  natorum  ?  an  vilis  et  illis 
Gratia  ?  ad  hunc  certe  repsit  Tirynthius  amnem 
Hac  tibi  flagrantem  Bromium  restinximus  unda 
Adspice,  quas  fluvio  caedes,  quae  funera  portem. 

Continuus  telis,  altoque  adopertus  acervo.  430 
Omne  vadum  belli  series  tenet:  omnis  anhelat 
Unda  nefas,  subterque  animse,  supraque  recentes 
Errant,  et  geminas  jungunt  caligine  ripas. 

Ille  ego  clamatus  sacris  ululatibus  amnis. 

Qui  molles  thyrsos,  Baccheaque  cornua  puro 
Fonte  lavare  feror,  stipatus  caedibus  arctas  436 
In  freta  quaero  vias :  non  Strymonos  impia  tanto 
Stagna  cruore  natant,  non  spumifer  altius  Hebrus 
Gradivo  bellante  rubet :  nec  te  admonet  altrix 
Unda,  tuasque  manus,  jam  pridem  oblite  paren- 
Liber  ?  an  Eous  melius  pacatur  Hydaspes  ?  [tum 
At  tu,  qui  tumidus  spoliis  et  sanguine  gaudes  442 
Insontis  pueri,  non  hoc  ex  amne  potentem 
Inachon,  aut  saevas  victor  revehere  Mycenas, 

Ni  mortalis  ego,  et  tibi  ductus  ab  aethere  sanguis. 
Sic  ait  infrendens,  et  sponte  furentibus  undis  446 
Signa  dedit:  mittit  gelidus  montana  Cithaeron 
Auxilia,  antiquasque  nives,  et  pabula  brumae 
Ire  jubet:  frater  tacitas  Asopos  eunti 
Conciliat  vires,  et  hiulcis  flumina  venis  430 
Suggerit :  ipse  cavae  scrutatur  viscera  terrae, 
Stagnaque,  torpentesque  lacus,  pigrasque  paludes 
Excutit,  atque  avidos  tollens  ad  sidera  vultus 
Humentes  nebulas  exhaurit,  et  aera  sicca 
Jamque  super  ripas  utroque  exstantior  ibat[nem 
Aggere,  jam  medium  modo  qui  superaverat  am- 
Hippomedon  intactus  aquis  humerosque  manus- 
Miratur  crevisse  vadum,  seseque  minorem,  [que. 
Hinc  atque  hinc  tumidi  fluctus,  animosaque  sur- 
Tempestas, instar  pelagi, cum  Pleiadas  haurit, [git 
Aut  nigrum  trepidis  impingit  Oriona  nautis.  461 
Non  secus  sequoreo  jactat  Theumesius  amnis 
Hippomedonta  salo,  semperque  umbone  sinistro 
Tollitur,  et  clypeum  nigrante  supervenit  sestu 
Spumeus  adsultans,  fractaque  refunditur  unda, 

Et  cumulo  majore  redit:  nec  mole  liquenti  466 
Contentus,  carpit  putres  servantia  ripas 
Arbusta,  annosasque  trabes,  ejectaque  fundo 
Saxa  rotat:  stat  pugna  impar;  amnisque  virique, 
Indignante  deo  :  nec  enim  dat  terga,  nec  ullis  470 
Frangitur  ille  minis,  venientesque  obvius  undas 
Intrat,  et  objecta  dispellit  flumina  parma. 

S  ant  terra  fugiente  gradus,  et  poplite  tenso  [iens 
Lubrica  saxa  natant,  genibusque  obnixus  et  hse~ 
Subruta  fallaci  servat  vestigia  limo.  475 

Sic  etiam  increpitans :  Unde  haec, Ismene,  repente 
Ira  tibi  ?  quove  has  traxisti  gurgite  vires, 

Imbelli  famulate  deo,  solumque  cruorem 
Foemineis  experte  choris,  cum  Bacchica  mugit 
Buxus, et  insanee  maculant  trieterida  matres? 480 
Dixerat :  atque  illi  sese  deus  obtulit  ultro 
Turbidus  imbre  genas,  et  nube  natantis  arenae: 
Nec  saevit  dictis,  trunca  sed  pectora  quercu  [bant. 
Ter  quater  oppositi,  quantum  ira  deusque  vale- 
Impulit  adsurgens :  tandem  vestigia  flexit,  485 
Excussumque  manu  tegimen,  conversaque  lente 
Terga  refert :  instant  undae,  sequiturque  labantem 
Amnis  ovans:  nec  non  saxis  et  grandine  ferri 
Desuper  infestant  Tyrii,  geminoque  repellunt 
Aggere.  Quid  faciat  bellis  obsessus  et  undis? 
Nec  fuga  jam  misero,  nec  magnae  copia  mortis. 
Stabat  gramineae  producta  crepidine  ripae 
Undarum  ac  terrae  dubio,  sed  amicior  undis 
fraxinus,  ingentique  vadum  possederat  umbra. 
Hujus  opem  (nam  qua  terras  invaderet?)  unca 
Arripuit  dextra:  nec  pertulit  illa  trahentem, 496 
Sed  majore  supra,  quam  stabat,  pondere  victa 
Solvitur,  et  qua  stagna  subit  radice,  quibusque 
Arentem  mordebat  humum,  demissa  superne 


]  Injecit  trepido  sese,  ripamque,  nec  ultra  500 
Passa  virum  subitse  vallavit  ponte  ruinre. 

Huc  undae  coeunt,  et  ineluctabile  copnum 
Vorticibusque  cavis  sedit,  crescitque  barathrum. 
Jamque  humeros,  jam  colla  ducis  sinuosa  vorago 
Circuit:  hic  demum  victus  suprema  fateri  505 
Exclamat :  Fluvione, (pudet, )Mars  inclyte, merges 
Hanc  animam  ?  segnesque  lacus  et  stagna  subibo. 
Ceu  pecoris  custos,  subiti  torrentis  iniquis 
Interceptus  aquis?  adeone  occumbere  ferro 
Non  merui?Tandem  precibus  commotaTonantem 
Juno  subit :  Quonam  miseros,  sator  inclyte  divfim, 
Inachidas,  quonam  usque  premes?  jam  Pallas  et 
Tydea,  jam  rapto  tacuerunt  augure  Delphi,  [odit 
En  meus  Hippomedon,  cui  gentis  origo  Mycenae 
Argolicique  lares,  numenque  ante  omnia  Juno, 
(Sic  ego  fida  meis?)  pelagi  crudelibus  ibit  516 
Praeda  feris:  certe  tumulos,  supremaque  victis 
Busta  dabas :  ubi  Cecropiae  post  proelia  flammae  ? 
Theseos  ignis  ubi  est?  Non  spernit  conjugis  aequas 
Ille  preces:  leviterque  oculos  ad  moenia  Cadmi 
Retulit,  et  viso  sederunt  flumina  nutu.  521 
Illius  exsangues  humeri,  et  perfossa  patescunt 
Pectora :  ceu  ventis  alte  cum  elata  resedit 
Tempestas,  surgunt  scopuli,  quaesitaque  nautis 
Terra,  et  ab  infestis  descendunt  aequora  saxis. 
Quid  ripas  tenuisse  juvat  ?  premit  undique  nimbo 
Telcrum  Phoenissa  cohors :  nec  tegmina  membris 
Ulla,  omnisque  patet  leto:  tunc  vulnera  manant. 
Quique  sub  amne  diu  stupuit  eruor,  aere  nudo 
Solvitur,  et  tenues  venarum  laxat  hiatus,  530 
lucertique  labant  undarum  frigore  gressus. 
Procumbit,  Getico  qualis  procumbit  in  Haemo 
Seu  Boreae  furiis,  putri  seu  robore,  quercus 
Coelo  mixta  comas,  ingentemque  aera  laxat. 
Illam  nutantem  nemus.,  et  mons  ipse  tremiscit. 
Qua  tellure  cadat,  quas  obruat  ordine  sylvas.  536 
Non  tamen  aut  ensem,  galeamve  audacia  cuiquam 
Tangere:  vix  credunt  oculis,  ingentiaque  horrent 
Funera,  et  adstrictis  accedunt  cominus  armis. 
Tandem  adiit  Hypseus,  capulumque  in  morte  te- 
Extrahit,  et  torvos  laxavit  casside  vultus :  [nenti 
Itque  per  Aonios  alte  mucrone  corusco 
Suspensam  ostentans  galeam,  et  clamore  superbit. 
Hic  ferus  Hippomedon:  hic  formidabilis  ultor 
Tydeos  infandi,  debellatorque  cruenti  545 

Gurgitis.  Agnovit  longe,  pressitque  dolorem 
Magnanimus  Capaneus,  telumque  immane  lacerto 
Hortatur  librans :  Ades  o  mihi,  dextera,  tantum  , 
Tu  praesens  bellis  et  inevitabile  numen, 

Te  voco,  te  solam  superum  contemtor  adoro. 550 
Sic  ait,  et  voti  sese  facit  ipse  potentem. 

It  tremebunda  abies  clypeum  per  et  aerea  terga 
Loricae,  tandemque  animam  sub  pectore  magno 
Deprendit :  ruit  haud  alio  quam  celsa  fragore 
Turris,  ubi  innumeros  penitus  quassata  per  ictur 
Labitur,  effractamque  aperit  victoribus  urbem. 
Cui  super  adsistens,  Non  inficiamur  honorem  557 
Mortis,  ait :  refer  huc  oculos,  ego  vulneris  auctor. 
Laetus  abi,  multumque  aliis  jactantior  umbris. 
Tunc  ensem,  galeamque  rapit,  clypeumque  revel¬ 
lit  [ta. 

Ipsius,  exanimemque  tenens  super  Hippomedon- 
Accipe,  ait,  simul  hostiles,  dux  magne,  tuasque 
Exuvias:  veniet  cineri  decus,  et  suus  ordo 
Manibus  :  interea,  justos  dum  reddimus  ignes, 
Hoc  ultor  Capaneus  operit  tua  membra  sepulcro. 

Sic  anceps  dura  belli  vice  mutua  Graiis  566 
Sidoniisque  simul  nectebat  funera  Mavors. 

Hic  ferus  Hippomedon,  illic  non  segnior  Hypseu* 

Fletur,  et  alterni  praebent  solatia  uctua. 
Tristibus  interea  somnum  turbata  figuris  570 
Torva  sagittiferi  mater  Tegeatis  ephebi, 

Crine  dato  passim,  plantisque  ex  more  solutis. 
Ante  diem  gelidas  ibat  Ladonis  ad  undas 
Purgatura  malum  fluvio  vivente  soporem. 
Namque  per  attonitas  curarum  pondere  noctes 
Saepe  et  delapsas  adytis,  quas  ipsa  dicaral,  576 
Exuvias,  seque  ignotis  errare  sepulcris 
Extorrem  nemoris,  Dryadumquea  plebe  fugatam, 
Saepe  novos  nati  bello  rediisse  triumphos,  [bat. 
Armaque,  et  alipedem  notum,  comitesque  vide- 
Nusquam  ipsum:  nunc  ex  humeris  fluxisse  pha¬ 
retras, 

Efligiesque  suas,  simulacraque  nota  cremari. 
Praecipuos  sed  enim  illa  metus  portendere  visa 
Nox  miserae,  totoque  erexit  pectore  matrem. 
Nota  per  Arcadias  felici  robore  sylvas  585 

Quercus  erat,  Triviae  quam  desacraverat  ipsa 
Electam  turba  nemorum,  numenque  colendo 
Fecerat :  hic  arcus  et  fessa  reponere  tela, 
Armaque  curva  suum,  et  vacuorum  terga  leonum 
Figere,  et  ingentes  aequantia  cornua  sylvas.  590 
Vix  ramis  locus  ;  agrestes  adeo  omnia  cingunt 
Exuviae,  et  viridem  ferri  nitor  impedit  umbram. 
Hanc,  ut  forte  jugis  longo  defessa  redibat 
Venatu,  modo  rapta  ferox  Erymanthidos  ursae 
Ora  ferens,  multo  proscissam  vulnere  cernit  595 
Deposuisse  comam,  et  rorantes  sanguine  ramos 
Exspirasse  solo  :  quaerenti  nympha  cruentas 
Maenadas,  atque  hostem  dixit  saevisse  Lyaeum. 
Dum  gemit,  et  planctu  circumdat  pectus  inani, 
Abrupere  oculi  noctem,  maestoque  cubili  600 
Exsilit,  et  falsos  quaerit  per  lumina  fletus. 

Ergo  ut  in  amne  nefas  merso  ter  crine  piavit. 
Verbaque  sollicitas  matrum  solantia  curas 
Addidit,  armatae  ruit  ad  delubra  Dianae 
Rore  sub  Eoo,  notasque  ex  ordine  sylvas  605 
Et  quercum  gavisa  videt:  tunc  limine  divae 
Adstitit,  et  tali  nequicquam  voce  precatur: 

Virgo  potens  nemorum,  cujus  non  mollia  signa 
Militiamque  trucem,  sexum  indignata,  frequento 
More  nihil  Graio  :  nec  te  gens  aspera  ritu  610 
Colchis,  Amazoniaeve  magis  coluere  catervae  : 

Si  mihi  non  unquam  thiasi,  ludusve  protervae 
Noctis,  et  inviso  quamvis  temerata  cubili. 

Non  tamen  aut  teretes  thyrsos,  aut  mollia  gessi 
Pensa,  sed  in  tetricis  et  post  connubia  lustris,615 
Sicquoque  venatrix, animumque  innupta  remansi: 
Nec  mihi  secretis  culpam  occultare  sub  antris 
Cura,  sed  ostendi  natum,  posuique  trementem 
Ante  tuos  confessa  pedes :  nec  degener  ille 
Sanguinis,  inque  meos  reptavit  protinus  arcus. 
Telaque  per  lacrymas  et  prima  voce  poposcit : 
Hunc  mihi  (quid  trepidae  noctes,  somnusque  mi¬ 
nantur  ?) 

Hunc,  precor,  audaci  qui  nunc  ad  proelia  voto 
Heu  nimium  tibi  fisus  abit,  da  visere  belli 
Victorem  vel,  si  ampla  peto,  da  visere  tantum. 
Hic  sudet,  tuaque  arma  ferat :  preme,  diva,  ma¬ 
lorum  626 

Signa:  quid  in  nostris,  nemoralis  Delia,  sylvis 
Maenades  hostiles,  Thebanaque  numina  regnant? 
Hei  mihi !  cur  penitus,(simqueaugur  cassa  futuri,) 
Cur  penitus,  magnoque  interpretor  omine  quer- 
Quod  si  vera  sopor  miserae  praesagia  mittit,  [cum  ? 
Per  te  maternos,  mitis  Dictynna,  labores, 
Fraternumque  decus,  justis  hunc  fige  sagittis 
Infelicem  uterum  :  miserae  sine  funera  matris 
Audiat  ille  prior.  Dixit,  fletuque  soluto,  685 


Adspicit  et  niveae  saxum  maduisse  Dianae. 

Illam  diva  ferox  eliamnum  in  limine  sacro 
Expositam,  et  gelidas  verrentem  crinibus  aras 
Linquit,  et  in  mediis  frondentem  Maenalon  astris 
Exsuperat  gressu,  saltumque  ad  moenia  Cadmi 
Destinat,  interior  coeli  qua  semita  lucet  64 1 
Dis  tantum,  et  cunctas  juxta  videt  ardua  terras. 
Jamque  fere  medium  Parnassi  frondea  praeter 
Colla  tenebat  iter,  cum  fratrem  in  nube  corusca 
Adspicit  haud  solitum  visu :  remeabat  ab  armis 
Maestus  Echioniis,  demersi  funera  lugens  646 
Auguris  :  irrubuit  coeli  plaga  sidere  mixto. 
Occursuque  sacro  pariter  jubar  arsit  utrumque, 
Et  coiere  arcus,  et  respondere  pharetrae. 

Ille  prior :  Scio  Labdacias,  germana,  cohortes. 
Et  nimium  fortes  ausum  petis  Arcada  pugnas.  651 
Fida  rogat  genitrix  :  utinam  indulgere  precanti 
Fata  darent!  en  ipse  mei  (pudet)  irritus  arma 
Cultoris,  frondesque  sacras  ad  inania  vidi 
Tartara,  et  in  memet  versos  descendere  vultus : 
Nec  tenui  currus,  terraeve  abrupta  coegi,  656 
Saevus  ego,  immeritusque  coli.  Lugentia  cernis 
Antra,  soror,  mutasque  domos  :  haec  sola  repen- 
Dona  pio  comiti :  nec  tu  peritura  movere  [do 
Auxilia,  et  maestos  in  vanum  perge  labores.  660 
Finis  adest  juveni :  non  hoc  mutabile  fatum. 
Nec  te  nunc  dubiis  fraterna  oracula  fallunt. 

At  decus  extremum  misero,  confusa  vicissim 
Virgo  refert,  durseque  licet  solatia  morti 
Quaerere :  nec  fugiet  poenas,  quicunque  nefandam 
Insontis  pueri  scelerarit  sanguine  dextram  666 
Impius :  et  nostris  fas  sit  saevire  sagittis. 

Sic  effata  movet  gressus,  libandaque  fratri 
Parcius  ora  tulit,  Thebasque  infesta  petivit. 

At  pugna  ereptis  major  crudescit  utrinque  670 
Regibus,  alternosque  ciet  vindicta  furores. 
Hypseos  hinc  turmae,  desolatumque  magistro 
Agmen,  at  hinc  gravius  fremit  Hippomedontis 
ademti 

Orba  cohors :  praebent  obnixi  pectora  ferro : 
Idem  ardor  rabidis  externum  haurire  cruorem, 
Ac  fudisse  suum :  nec  se  vestigia  mutant :  676 

Stat  cuneo  defixa  acies,  hostique  cruento  [auras 
Dant  animas,  et  terga  negant:  cum  lapsa  per 
Vertice  Dircaei  velox  T.atonia  montis 
Adstitit :  agnoscunt  colles,  notamque  tremiscit 
Sylva  deam,  saevis  ubi  quondam  exserta  sagittis 
Fecundam  lasso  Nioben  consumserat  arcu. 

Illum  acies  inter  medias,  jam  caede  superbum, 
Nescius  armorum,  et  primas  tunc  passus  habenas 
Venator  raptabat  equus,  quem  discolor  ambit 
Tigris,  et  auratis  adverberat  unguibus  armos. 
Colla  sedent,  nodis  et  castigata  jubarum 
Libertas,  nemorisque  notae  sub  pectore  primo 
Jactantur  niveo  lunata  monilia  dente. 

Ipse  bis  CEbalio  saturatam  murice  pallam,  690 
Lucentesque  auro  tunicas  (hoc  neverat  unum 
Mater  opus)  tenui  collectus  in  ilia  vinclo 
Cornipedis  laevo  clypeum  demiserat  armo, 

Ense  gravis  nimio :  tereti  juvat  aurea  morsu 
Fibula,  pendentes  circum  latera  aspera  cinctus, 
Vaginaeque  sonum,  tremulumque  audire  phare- 
Murmur,  et  a  cono  missas  in  terga  catenas,  [trae 
Interdum  cristas  hilaris  jactare  comantes. 

Et  pictum  gemmis  galeae  jubar:  ast  ubi  pugna 
Cassis  anhela  calet,  resoluto  vertice  nudus  700 
Exoritur :  tunc  dulce  comae,  radiisque  micantes 
Dulce  nitent  visus,  et,  quas  dolet  ipse  morari. 
Nondum  mutatae  rosea  lanugine  malae. 

Nec  formae  sibi  laude  placet,  multumque  severi» 

Asperat  ora  minis :  sed  frontis  servat  honorem 
Ira  decens  :  dat  sponte  locum  Thebana  juventus. 
Natorum  memores,  intentaque  tela  retorquent : 
Sed  premit,  et  saevas  miserantibus  ingerit  hastas. 
Illum  et  Sidoniae  juga  per  Theumesia  nymphae 
Bellantem,  atque  ipso  sudore  et  pulvere  gratum 
Laudant,  et  tacito  ducunt  suspiria  voto.  711 
Talia  cernenti  mitis  subit  alta  Dianae 
Corda  dolor,  fletuque  genas  violata, Quod,  inquit, 
Nunc  tibi,  quod  leti  quaeram,  dea  fida,  propinqui 
Effugium  ?  haecne  ultro  properasti  ad  proelia, 
saeve  7 1 5 

Ac  miserande  puer?  cruda  heu  festinaque  virtus 
Suasit,  et  hortatrix  animosi  gloria  leti. 

Scilicet  angustum  jamdudum  urgentibus  annis 
Maenalium  tibi,  parve,  nemus,  perque  antra  fera- 
Vix  tutae  sine  matre  viae,  sylvestria  cujus  [rum 
Nondum  tela  procax  arcumque  implere  valebas. 
Et  nunc  illa  meas  ingentem  plangit  ad  aras 
Invidiam,  surdasque  fores  et  limina  lassat. 

Tu  dulces  lituos,  ululataque  proelia  gaudes, 
Felix,  et  miserae  tantum  periture  parenti.  725 
Ne  tamen  extremo  frustra  morienti3  honori 
Affuerit,  venit  in  medios  caligine  fulva 
Septa  globos,  primumque  leves  furata  sagittas 
Audacis  tergo  pueri,  coelestibus  implet 
Corylon  telis,  quorum  sine  sanguine  nullum  730 
Effugit :  ambrosio  tunc  spargit  membra  liquore. 
Spargit  equum,  ne  quo  temeretur  vulnere  corpus 
Ante  necem,  cantusque  sacros,  et  conscia  miscet 
Murmura,  secretis  quae  Colchidas  ipsa  sub  antris 
Nocte  docet,  monstratque  feras  quaerentibus  her¬ 
bas.  735 

Tunc  vero  exserto  circumvolat  igneus  arcu, 

Nec  se  mente  regit,  patriae,  matrisque,  suique 
lmmemor,  et  nimium  coelestibus  utitur  irinis. 

Ut  leo,  cui  parvo  mater  Gaetula  cruentos 
Suggerit  ipsa  cibos,  cum  primum  crescere  sensit 
Colla  jubis,  torvusque  novos  respexit  ad  ungues, 
Indignatur  ali,  tandemque  effusus  apertos 
Liber  amat  campos,  et  nescit  in  antra  reverti. 
Quos,age,Parrhasio  sternis,  puer  improbe,  cornu  ? 
Prima  Tanagraeum  turbavit  arundo  Coroebum 
Extremo  galeae,  primoque  in  margine  parmae  746 
Angusta  transmissa  via :  stat  faucibus  unda 
Sanguinis,  et  sacri  facies  rubet  igne  veneni. 
Saevius  Eurytion,  cui  luminis  orbe  sinistri 
Aspera  tergeminis  acies  se  condidit  uncis.  750 
Ille  trahens  oculo  plenam  labente  sagittam 
Ibat  in  auctorem:  sed  divum  fortia  quid  non 
Tela  queant?  alio  geminatum  lumine  vulnus 
Explevit  tenebras :  sequitur  tamen  improbus  hos¬ 
tem. 

Qua  meminit,  fusum  donec  prolapsus  in  Idam 
Decidit :  hic  saevi  miser  inter  funera  belli  756 
Palpitat,  et  mortem,  sociosque,  hoslesque  preca- 
Addit  Abantiadas,  insignem  crinibus  Argum,  [tur 
Et  male  dilectum  miserae  Cydona  sorori, 

IUi  perfossum  telo  patefecerat  inguen  760 

Huic  geminum  obliqua  trajecit  arundine  tempus. 
Exstitit  hac  ferrum,  velox  hac  penna  remansit ; 
Fluxit  utrinque  eruor.  Nulli  tela  aspera  mortis 
Dant  veniam  :  non  forma  Lamum,  non  infula  Lyg- 
Non  pubescentes  texerunt  jEolon  anni.  [dum. 
Figitur  ora  Lamus,  flet  saucius  inguina  Lygdus, 
Perfossam  telo  niveam  gemis,  iEole,  frontem. 

Te  praeceps  Euboea  tulit,  te  candida  Thisbe 
Miserat,  hunc  virides  non  excipietis  Amyclae. 
Nunquam  cassa  manus,  nullum  sine  vulnere  fugit 
Missile:  nec  requies  dextrae, sonitumque  priori 


Jungit  arunde  sequens;  unum  auis  crederet  ar- 
cum. 

Aut  unam  saevire  manum  ?  modo  dirigit  ictus 
Nunc  latere  alterno  dubius  conamina  mutat, 
Nunc  fugit  instantes,  et  solo  respicit  arcu.  7'n 
Et  jam  mirantes,  indignantesque  coibant 
Labdacidae :  primusque  Jovis  dt  sanguine  claro 
Amphion,  ignarus  adhuc,  quae  funera  can  s 
Ille  daret :  Quonam  usque  moram  lucrabe.  „  fati, 
O  multum  meritos  puer  orbature  parentes’  780 
Quin  etiam  menti  tumor  atque  audacia  gliscit. 
Congressus  dum  nemo  tuos  pugnamqu.  ninorem 
Dignatur  bellis,  iramque  relinqueris  ii.«ra. 

I,  repete  Arcadiam,  mixtusque  aequalibus  illic. 
Dum  ferus  hic  vero  desaevit  pulvere  Mavors,  785 
Proelia  lude  domi:  quod  si  te  maesta  sepulcri 
Fama  movet,  dabimus  :  leto  moriere  virorum. 
Jamdudum  hunc  contra  stimulis  gravioribusardet 
Trux  Atalantiades,  necdum  ille  quieverat,  infit: 
Sera  etiam  in  Thebas,  quarum  hic  exercitus,arma 
Profero:  quisnam  adeo  puer,  ut  bellare  recuset 
Talibus?  Arcadiae  stirpem  ei  fera  semina  gentis 
Non  Thebana  vides  :  non  me  sub  nocte  silenti 
Thyias  Echionio  genitrix  famulata  Lyaeo 
Edidit  :  haud  unquam  deformes  vertice  mitras 
Induimus,  turpique  manu  jactavimus  hastam.796 
Protinus  adstrictos  didici  reptare  per  amnes, 
Horrendasque  domos  magnarum  intrare  ferarum: 
Etquid  plura  loquar  ?  ferrum  mea  semper  et  arcus 
Mater  habet,  vestri  feriunt  cava  tympana  patres. 
Non  tulit  Amphion,  vultumque  et  in  ora  loquentia 
Telum  immane  rotat:  sed  ferri  lumine  diro 
Turbatus  sonipes,  sese  dominumque  retorsit 
In  latus,  atque  avidam  transmisit  devius  hastam. 
Acrior  hoc  juvenem  stricto  mucrone  petebat  805 
Amphion  :  cum  se  medio  Latonia  campo 
Injicit  ante  oculos :  omni  stetit  obvia  vultu. 
Haerebat  juveni  devinctus  amore  pudico 
Maenalius  Dorceus,  cui  bella,  suumque  timorem 
Mater,  et  audaces  pueri  mandaverat  annos.  810 
Hujus  tunc  vultum  dea  dissimulata  profatur: 
Hactenus  Ogygias  satis  infestasse  catervas, 
Parthenopaee,  satis :  miserae  jam  parce  parenti. 
Parce  deis,  quicunque  favent.  Nec  territus  ille, 
Hunc  sine  me, (nec  plura  petam,  jfidissime  Dorceu, 
Sternere  humi,  qui  tela  meis  gerit  aemula  telis. 
Et  similes  cultus,  et  frena  sonantia  jaciat. 

Frena  regam  :  cultus  Triviae  pendebitis  alto 
Limine  :  captivis  matrem  donabo  pharetris. 
Audiit,  et  mixto  risit  Latonia  fletu.  820 

Viderat  hanc  coeli  jamdudum  in  parte  remota 
Gradivum  complexaVenus,dumque anxia  Thebas 
Commemorat,  Cadmumque  viro,  caraeque  nepotes 
Harmoniae,  pressum  tacito  sub  corde  dolorem 
Tempestiva  movet :  Nonne  hanc,  Gradive,  pro¬ 
tervam  825 

Virginitate  vides  mediam  se  ferre  virorum 
Coetibus  ?  utque  acies  audax,  et  Martia  signa 
Temperet  ?  en  etiam  donat,  praebetque  necandos 
Tot  nostra  de  gente  viros:  huic  tradita  virtus. 
Huic  furor?  agrestes  superest  tibi  figere  damas. 
Desiluit  justis  commotus  in  arma  querelis  831 
Bellipotens,  cui  sola  vagum  per  inane  ruenti 
Ira  comes,  reliqui  sudant  ad  bella  Furores. 

Nec  mora,  cum  maestam  monitu  Latoida  duro 
Increpat  adsistens  :  Non  haec  tibi  proelia  divQm 
Dat  pater:  armiferum  ni  protinus  improba  cam¬ 
pum  836 

Deseris,  huic  aequam  nosces  nec  Pallada  dextrae 
Quid  faciat  contra  ?  premit  hinc  Mavortia  cuspis 


88S 


STATIUS. 


l  HEB.  LtB.  X. 


Hinc  plenae  tibi,  parve,  colus,  Jovis  inde  severi 
Vultus:  abit  solo  post  haec  devicta  pudore.  840 
At  pater  Ogygias  Mavors  circumspicit  alas, 
Horrendumque  Dryanta  movet,  cui  sanguinis  auc- 
Turbidus  Orion,  comitesque  odisse  Dianae,  [tor 
Inde  furit  primum :  hic  turbatos  arripit  ense 
Areadas,  exarmatque  ducem :  cadit  agmine  longo 
Cyllenes  populus,  Tegeesque  habitator  opacae, 
^Epytiique  duces  fugiunt,  Pheneique  phalanges 
Ipsum  autem  et  lassa  fidit  prosternere  dextra, 
Nec  servat  vires  :  etenim  huc  jam  fessus  et  illuc 
Mutabat  turmas :  urgent  praesagia  mille  850 
Funeris,  et  nigrae  praecedunt  nubila  mortis. 
Jamque  miser  raros  comites,  verumque  videbat 
Dorcea,  jam  vires  paulatim  abscedere  sentit, 
Sentit  et  exhaustas  humero  leviore  pharetras. 
Jam  minus  atque  minus  fert  arma,  puerque  vide- 
Et  sibi :  cum  torva  clypei  metuendus  obarsit  [tur 
Luce  Dryas:  tremor  ora  repens  ac  viscera  torsit 
Arcados:  utque  feri  vectorem  fulminis  albus 
Cum  supra  respexit  olor,  cupit  hiscere  ripam 
Strymonos,  et  trepidas  in  pectora  contrahit  alas : 
Sic  juvenem  ssevi  conspecta  mole  Dryantis,  861 
Jam  non  ira  subit,  sed  leti  nuntius  horror. 

Arma  tamen,  frustra  superos  Triviamque  precatus, 
Molitur  pallens,  et  surdos  expedit  arcus.  [nam 
Jamque  instat  telis,  et  utramque  obliquus  in  ul- 
Cornua  contingit  mucrone,  et  pectora  nervo  :866 
Cum  ducis  Aonii  magno  cita  turbine  cuspis 
Fertur  in  adversum,  nervique  obliqua  sonori 
Vincla  secat :  pereunt  ictus,  manibusque  remissis 
Vana  supinato  ceciderunt  spicula  cornu.  870 
Tunc  miser  et  frenos  turbatus  et  arma  remisit. 
Vulneris  impatiens,  humeri  qua  tegmina  dextri 
Intrarat,  facilemque  cutem  subit  altera  cuspis, 
Cornipedisque  fugam  succiso  poplite  sistit. 


Tunc  cadit  ipse  Dryas  (mirum)  nec  vu  neris  us¬ 
quam  875 

Conscius,  olim  auctor  ten,  causseque  patebant. 
At  puer  infusus  sociis,  in  devia  campi  [tem 
Tollitur,  (heu  simplex  setas,)  moriensque  jacen- 
Flebat  equum:  cecidit  laxata  casside  vultus, 
iEgraque  per  trepidos  exspirat  gratia  visus,  880 
Et  prensis  concussa  comis  ter  colla  quaterque 
Stare  negant,  ipsisque  nefas  lacrymabile  Thebis, 
Ibat  purpureus  niveo  de  pectore  sanguis. 

Tandem  haec  singultu  verba  incidente  profatur: 
Labimur  :  i,  miseram,  Dorceu,  solare  parentem. 
Illa  quidem,  si  vera  ferunt  praesagia  curae,  886 
Aut  somno  jam  triste  nefas,  aut  omine  vidit. 

Tu  tamen  arte  pia  trepidam  suspende,  diuque 
Decipito  :  neu  tu  subitus,  neve  arma  tenenti 
Veneris,  et  tandem  cum  jam  cogere  fateri,  890 
Dic  :  Merui,  genitrix,  poenas,  invita  capessens 
Arma  puer  rapui,  nec  te  retinente  quievi. 

Nec  tibi  sollicitae  saltem  inter  bella  peperci. 
Vive  igitur,  potiusque  animis  irascere  nostris: 

Et  jam  pone  metus:  frustra  de  colle  Lycaei  895 
Anxia  prospectas,  si  quis  per  nubila  longe 
Aut  sonus,  aut  nostro  sublatus  ab  agmine  pulvis. 
Frigidus  in  nuda  jaceo  tellure,  nec  usquam 
Tu  prope,  quae  vultus  efflantiaque  ora  teneres. 
Hunc  tamen,  orba  parens,  crinem,  (dextraque  se¬ 
candum  900 

Praebuit,)  hunc  toto  capies  pro  corpore  crinem. 
Comere  quem  frustra  me  dedignante  solebas. 
Huic  dabis  exsequias :  atque  inter  justa  memento 
Ne  quis  inexpertis  hebetet  mea  tela  lacertis. 
Dilectosque  canes  ullis  agat  amplius  antris.  905 
Haec  autem  primis  arma  infelicia  castris 
Ure,  vel  ingratae  munus  suspende  Dianae. 


LIBER  DECIMUS. 


Obruit  Hesperia  Phcebum  nox  humida  porta, 
Imperiis  properata  Jovis:  nec  castra  Pelasgum 
Aut  Tyrias  miseratus  opes,  sed  triste  tot  extra 
Agmina,  et  immeritas  ferro  decrescere  gentes. 
Panditur  immenso  deformis  sanguine  campus.  5 
Illic  arma,  et  equos,  ibant  quibus  ante  superbi, 
Funeraque  orba  rogis,  neglectaque  membra  relin¬ 
quunt. 

Tunc  inhonora  cohors  laceris  insignibus  aegras 
oecerxunt  acies,  portaeque,  ineuntibus  arma 
Angustae  populis,  late  cepere  reversos.  10 

Par  utrinque  dolor :  sed  dant  solatia  Thebis 
Quatuor  errantes  Danaum  sine  praeside  turmae. 
Ceu  mare  per  tumidum  viduae  moderantibus  alni. 
Quas  dens,  et  casus,  tempestatesque  gubernant. 
Inde  animus  Tyriis,  non  jam  sua  castra,  sed  ultro 
Hostilem  servare  fugarn,  ne  forte  Mycenas  16 
Contenti  rediisse  petant :  dat  tessera  signum 
Excubiis,  positaeque  vices:  dux  noctis  opertae 
Sorte  Meges,  ultroque  Lycus:  jamque  ordine 
jusso  ftes : 

Arma,  dapes,  ignemque  ferunt :  rex  firmat  eun- 
Victores  Danaum,  (nec  enim  lux  crastina  longe, 


Nec  quae  pro  timidis  intercessere  tenebrae 
Semper  erunt,)  augete  animos,  et  digna  secundis 
Pectora  ferte  deis:  jacet  omnis  gloria  Lernae, 
Praecipuaeque  manus  :  subiit  ultricia  Tydeus  25 
Tartara:  mors  subitam  nigri  stupet  auguris  um¬ 
bram  : 

Ismenos  raptis  tumet  Hippomedontis  opimis  : 
Arcada  belligeris  pudet  annumerare  tropaeis. 

In  manibus  merces:  nusquam  capita  ardua  belli, 
Monstrataeque  ducum  septena  per  agmina  cristae. 
Scilicet  Adrasti  senium,  fraterque  juventa  SI 
Pejor,  et  insanis  Capaneus  metuendus  in  armis? 
Ite  age,  et  obsessis  vigiles  circumdate  flammas. 
Nulli  ex  hoste  metus:  praedam  adservatis,  opes¬ 
que 

Jam  vestras.  Sic  ille  truces  hortatibus  implet 
Labdacidas  :  juvat  exhaustos  iterare  labores,  36 
Sicut  erant :  pulvis,  sudorque,  cruorque  per  artus 
Mixtus  adhuc  :  vertere  gradum,  vix  obvia  passi 
Colloquia  ;  amplexus  etiam,  dextrasque  suorum 
Excussere  humeris:  tunc  frontem,  aversaque 
terga  [gunt 

Partiti,  laterumque  sinus,  vallum  undique  cin- 

Ignibus  infestis :  rabidi  sic  agmine  mixto  42 
Sub  noctem  coiere  lupi,  quos  omnibus  agris 
Nil  non  ausa  fames  longo  tenuavit  hiatu  fauces, 
Jam  stabula  ipsa  premunt:  torquet  spes  irrita 
Balatusque  tremens, pinguesque  ab  ovilibus  auree. 
Quod  superest,  duris  affringunt  postibus  ungues 
Pectoraque,  et  siccos  minuunt  in  limine  dentes. 

At  procul  Argolici  supplex  in  margine  templi 
Coetus,  et  ad  patrias  fus®  Pelopeides  aras  50 
Sceptrifer®  Junonis  opem,  reditumque  suorum 
Exposcunt,  pictasque  fores,  et  frigida  vultu 
Saxa  terunt,  parvosque  docent  procumbere  natos. 
Condiderant  jam  vota  diem :  nox  addita  curas 
Jungit,  et  aggestis  vigilant  altaria  flammis.  55 
Peplum  etiam  dono,  cujus  mirabile  textum 
Nulla  manus  sterilis,  nec  dissociata  marito 
Versarat,  calathis  cast®  velamina  div® 

Haud  spernenda  ferunt,  variis  ubi  plurima  floret 
Purpura  picta  modis,  mixtcque  incenditur  auro. 
Ipsa  illic  magni  thalamo  desponsa  Tonantis 
Expers  connubii,  et  timide  positura  sororem, 
Lumine  demisso  pueri  Jovis  oscula  libat 
Simplex,  et  nondum  furtis  offensa  mariti. 

Hoc  tunc  Argolic®  sanctum  velamine  matres  65 
Induerant  ebur,'et  lacrymis  questuque  rogabant : 
Adspice  sacrilegas  Cadme®  pellicis  arces, 

Siderei  regina  poli,  tumulumque  rebellem 
Disjice,  et  in  Thebas  aliud  (potes)  excute  fulmen. 
Quid  faciat?  scit  fata  suis  contraria  Graiis,  70 
Aversumque  Jovem :  sed  nec  periisse  precatus 
Tantaque  dona  velit :  tempus  tamen  obvia  magni 
Fors  dedit  auxilii:  videt  alto  ex  rnthere  clausa 
Moenia,  et  insomni  vallum  statione  teneri. 

Horruit  irarum  stimulis,  motaque  verendum  75 
Turbavit  diadema  coma  :  non  s®vius  arsit, 
Hercule®  cum  matris  onus,  geminosque  Tonantis 
Concubitus  vacuis  indignaretur  in  astris. 

Ergo  intempesta  somni  dulcedine  captos 
Destinat  Aonios  leto  pr®bere :  suamque  80 
Orbibus  accingi  solitis  jubet  Irin,  et  omne 
Mandat  opus :  paret  jussis  dea  clara,  polumque 
Linquit,  et  in  terras  longo  suspenditur  arcu. 

Stat  super  occidu®  nebulosa  cubilia  noctis, 
yfilhiopasque  alios,  nulli  penetrabilis  astro  85 
Lucus  iners,  subterque  cavis  grave  rupibus  an¬ 
trum 

It  vacuum  in  montem,  qua  desidis  atria  Somni 
Securumque  larem  segnis  Natura  locavit. 

Limen  opaca  Quies,  et  pigra  Oblivia  servant. 

Et  nunquam  vigili  torpens  Ignavia  vultu.  90 
Otia  vestibulo,  pressisque  Silentia  pennis 
Muta  sedent,  abiguntque  truces  a  culmine  ventos, 
Et  ramos  errare  vetant,  et  murmura  demunt 
Alitibus:  non  hic  pelagi,  licet  omnia  clament 
Littora,  non  ullus  coeli  fragor:  ipse  profundis 95 
Vallibus  effugiens  spelunc®  proximus  amnis 
Saxa  inter  scopulosque  tacet:  nigrantia  circa 
Ar.uenta,  omne  solo  recubat  pecus,  et  nova  mar¬ 
cent 

Germina,  terrarumque  inclinat  spiritus  herbas. 
Mille  intus  simulacra  dei  c®laverat  ardens  100 
Mulciber:  hic  h®ret  lateri  redimita  Voluptas, 
Hic  comes  in  requiem  vergens  Labor:  est  ubi 
Baccho, 

Est  ubi  Martigen®  ercium  pulvinar  Amori 
Obtinet :  interius  tecttim  in  penetralibus  altis 
Et  cum  Morte  jacet:  nullique  ea  tristis  imago. 
Ipse  autem,  vacuus  curis,  humentia  subter  106 
Antra  soporifero  stipatus  flore,  tapetas 
.ncubat :  exhalant  vestes,  et  corpore  pigro 


Strata  calent,  supraque  torum  niger  efflat  anhelo 
Ore  vapor :  manus  h®c  fusos  a  tempore  I®  /o 
Sustentat  crines,  h®c  cornu  oblita  remisit.  1 1 1 
Adsunt  innumero  circum  vaga  Somnia  vultu. 
Vera  simul  falsis,  permixtaque  tristia  blandis. 
Noctis  opaca  cohcrs,  trabibusque  aut  postibus 
h®rent, 

Aut  tellure  jacent.  Tenuis,  qui  circuit  aulam,l  15 
Invalidusque  nitor  :  primosque  hortantia  somnos 
Languida  succiduis  exspirant  lumina  flammis. 
Huc  sec®ruleo  libravit  ab  ®there  virgo 
Discolor:  effulgent  sylv®,  tenebrosaque  Tempe 
Arrisere  de®,  et  zonis  lucentibus  icta  120 

Evigilat  domus :  ipse  autem  nec  lampade  clara, 
Nec  sonitu,  nec  voce  de®  perculsus,  eodem 
More  jacet;  donec  radios  Thaumantias  omnes 
Impulit,  inque  oculos  penitus  descendit  inertes. 
Tunc  sic  orsa  loqui  nimborum  fulva  creatrix : 
Sidonios  te  Juno  duces,  mitissime  divum  126 
Somne,  jubet,  populumque  trucis  defigere  Cadmi, 
Qui  nunc  eventu  belli  tumefactus,  Ach®nm 
Pervigil  adservat  vallum,  et  tua  jussa  recusat. 

Da  precibus  tantis,  (rara  est  hoc  posse  facultas,) 
Placatumque  Jovem  dextra  Junone  merere.  131 
Dixit,  et  increpitans  languentia  pectora  dextra. 
Ne  pereant  voces,  iterumque  iterumque  monebat 
Ille  de®  jussis  dubium  mixtumque  sopori 
Annuit:  excedit  gravior  nigrantibus  antris  135 
Iris,  et  obtusum  multo  jubar  excitat  imbri. 

Ipse  quoque  et  volucrem  gressum,  et  ventosa  ci- 
Tempora,  et  obscuri  sinuatam  frigore  coeli  [tavit 
Implevit  chlamydem,  tacitoque  per  ®thera  cursu 
Fertur,  et  Aoniis  longe  gravis  imminet  arvis.  140 
Illius  aura  solo  volucres,  pecudesque,  ferasque 
Explicat,  et  penitus  quacunque  supervolat  orbem. 
Languida  de  scopulis  sidunt  freta:  pigrius  luerent 
Nubila,  demittunt  extrema  cacumina  sylv®. 
Pluraque  laxato  ceciderunt  sidera  coelo.  145 
Primus  adesse  deum  subita  caligine  sensit 
Campus,  et  innumer®  voces,  fremitusque  virorum 
Submisere  sonum:  cum  vero  humentibus  alis 
Incubuit,  piceaque  haud  unquam  densior  umbra 
Castra  subit,  errare  oculi,  resolutaque  colla,  150 
Et  medio  affatu  verba  imperfecta  relinqui. 

Mox  et  fulgentes  clypeos,  et  s®va  remittunt 
Pila  manu,  lassique  cadunt  in  pectora  vultus. 

Et  jam  cuncta  silent;  ipsi  jam  stare  recusant 
Cornipedes:  ipsos  subitus  cinis  abstulit  ignes. 

At  non  et  trepidis  eadem  sopor  otia  Graiis  156 
Suadet,  et  a  junctis  arcet  sua  nubila  castris 
Noctivagi  vis  blanda  dei :  stant  undique  in  armis 
Foedam  indignantes  noctem,  vigilesque  super¬ 
bos.  [ror 

Ecce  repens,  superis  animum  lymphantibus,  hor- 
Thiodamanta  subit,  formidandoque  tumultu  161 
Pandere  fata  jubet :  sive  hanc  Saturnia  mentem, 
Sive  novum  comitem  bonus  instigabat  Apollo. 
Prosilit  in  medios,  visu  audituque  tremendus, 
Impatiensque  dei,  fragili  quem  mente  receptum 
Non  capit:  exundant  stimuli,  nudusque  per  oia 
Stat  furor,  et  trepidas  incerto  sanguine  reddit 
Exhauritque  genas:  acies  huc  errat  et  illuc. 
Sertaque  mixta  comis  sparsa  cervice  flagellat. 

Sic  Phryga  terrificis  genitrix  Id®a  cruentum  170 
Elicit  ex  adytis,  consumtaque  brachia  feno 
Scire  vetat :  quatit  ille  sacras  in  pectora  pinus, 
Sanguineosque  rotat  crines,  et  vulnera  cursu 
Exanimat:  pavet  omnis  ager,  respersaque cultris 
Arbor,  et  attoniti  currum  erexere  leones.  [dam 
Ventum  ad  concilii  penetrale,  domumque  veren 

Signorum,  magnis  ubi  dudum  cladibus  a;ger. 
Rerum  extrema  movens,  frustra  consultat  Adras¬ 
tus. 

Stant  circum  subiti  proceres,  ut  quisque  peremto 
Proximus,  et  magnis  loca  desolata  tuentur  180 
Regibus,  haud  laeti,  seque  huc  crevisse  dolentes. 
Non  secus  amisso  medium  cum  praeside  puppis 
Fregit  iter,  subit  ad  vidui  moderamina  clavi 
4ut  laterum  custos,  aut  quem  penes  obvia  ponto 
Prora  fuit:  stupet  ipsa  ratis,  tardeque  sequuntur 
Arma,  nec  accedit  domino  tutela  minori.  186 
Ergo  alacer  trepidos  sic  erigit  augur  Achivos  : 
Magna  deflm  mandata.duces, monitusque  verendos 
Advehimus :  non  hae  nostro  de  pectore  voces. 

Ille  canit,  cui  me  famulari,  et  sumere  vittas  190 
Vestra  fides,  ipso  non  discordante,  subegit. 

Nox  fecunda  operum,  pulchraeque  accommoda 
fraudi 

Panditur  augurio  divflm  :  vocat  obvia  virtus, 

Et  poscit  Fortuna  manus:  stupet  obruta  somno 
Aonidfim  legio:  tempus  nunc  funera  regum  195 
Ulcisci,  miserumque  diem :  rapite  arma,  moras¬ 
que 

Frangite  portarum:  sociis  hoc  subdere  flammas, 
Hoc  tumulare  suos  :  equidem  hoc  et  Marte  diurno. 
Dum  res  infractae,  pulsique  in  terga  redimus, 

( Per  tripodas  juro,  et  rapti  nova  fata  magistri, )200 
Vidi,  et  me  volucres  circum  plausere  secundae. 
Sed  nunc  certa  fides :  modo  me  sub  nocte  silenti 
Ipse,  ipseadsurgens  iterum  tellure  soluta, 

Qualis  erat,  (solos  infecerat  umbra  jugales,) 
Amphiaraus  adit :  vanae  nec  monstra  quietis,  205 
Nec  somno  comperta  loquor:  Tune,  inquit,  inertes 
inachidas  (redde  haec  Parnassia  serta,  meosque 
Redde  deos)  tantam  patiere  amittere  noctem. 
Degener?  haec  egomet  coeli  secreta,  vagosque 
Edocui  lapsus?  vade  eia,  ulciscere  ferro  210 
Nos  saltem.  Dixit,  meque  haec  ad  limina  visus 
Cuspide  soblata,  totoque  impellere  curru,  [tes 
Quare  agite,  utendum  superis :  non  cominus  hos- 
Sternendi :  bellum  jacet,  et  saevire  potestas. 
Ecqui  aderunt,  quos  ingenti  se  attollere  fama  2 1 5 
Non  pigeat,  dum  fata  sinunt  ?  iterum  ecce  be¬ 
nignae  [sent, 

Noctis  aves :  sequor,  et  comitum  licet  agmina  ces- 
Solus  eo,  solus:  venit  ille,  et  quassat  habenas. 
Talia  vociferans  noctem  exturbabat :  euntque 
Non  secus  accensi  proceres,  quam  si  omnibus 
idem  220 

Corde  deus :  flagrant  comitari  et  jungere  casus. 
Ter  denos  numero,  turmarum  robora,  jussus 
Ipse  legit:  circa  fremit  indignata  juventus 
Caetera,  cur  maneant  castris,  ignavaque  servent 
Otia :  pars  sublime  genus,  pars  facta  suorum,  225 
Pars  sua;  sortem  alii  clamant,  sortem  undique 
poscunt. 

Gaudet  in  adversis,  animoque  adsurgit  Adrastus. 
Vertice  sic  Pholoes  volucrum  nutritor  equorum, 
Cui  fetura  gregem  pecoroso  vere  novavit, 
Laetatur,  cernens  hos  montis  in  ardua  niti,  230 
Hos  innare  vadis,  certare  parentibus  illos. 

Tunc  vacuo  sub  corde  movet,  qui  molle  domandi 
Ferre  jugum,  qui  terga  boni,  quis  in  arma  tubas¬ 
que 

Natus,  ad  Eleas  melior  quis  surgere  palmas. 
Talis  erat  turmae  ductor  longaevus  Achivae,  235 
Nec  deerat  coeptis :  Unde  haec  tam  sera  repente 
Numina?  qui  fractos  superi  rediistis  ad  Argos? 
Estne  hic  infelix  virtus?  gentique  superstes 
Sanguis,  et  in  miseris  animorum  semina  durant  ? 


Laudo  equidem, egregii  juvenes,  pulchraque  me¬ 
orum  *40 

Seditione  fruor:  sed  fraudem,  et  operta  paramus 
Proelia  ;  celandi  motus,  nunquam  apta  latenti 
Tu  rba  dc  lo  servate  animos :  venit  ultor  in  hostes 
Ecce  dies :  tunc  arma  palam,  tunc  ibimus  omnes. 
His  tandem  virtus  juvenum  frenata  quievit.  245 
Non  aliter  moto  quam  si  pater  iEolus  antro 
Portam  iterum  saxo  premat  imperiosus,  et  omne 
Claudat  iter,  jam  jam  sperantibus  aequora  ventis. 
Insuper  Herculeum  sibi  jungit  Agyllea  vates 
Actoraque:  hic  aptus  suadere,  hic  robora  jactat 
Non  cessisse  patri :  comites  tribus  ordine  deni. 
Horrendum  Aoniis,  et  contra  stantibus,  agmen. 
Ipse,  novi  gradiens  furta  ad  Mavortia  belli, 

Ponit  adoratas  Phoebea  insignia  frondes, 
Longaevique  ducis  gremio  commendat  honorem 
Frontis,  et  oblatam  Polynicis  munere  grato  256 
Loricam  galeamque  subit:  ferus  Actora  magno 
Ense  gravat  Capaneus,  ipse  haud  dignatus  in 
hostem 

Ire  dolo,  superosque  sequi :  permutat  Agylleus 
Arma  trucis  Nomii :  quid  enim  fallentibus  umbris 
Arcus,  et  Herculeae  juvissent  bella  sagittae  ?  261 
Inde  per  abruptas  castrorum  ex  aggere  pinnas. 

Ne  gravis  exclamet  portae  mugitus  aenae. 
Praecipitant  saltu  :  nec  longum,  et  protinus  ingens 
Praeda  solo,  ceu  jam  exanimes,  multoque  peracti 
Ense,  jacent.  Ite,  o  socii,  quacunque  voluptas 
Caedis  inexhaustae,  superisque  faventibus,  oro. 
Sufficite, hortatur  clara  jam  voce  sacerdos : 
Cernitis  expositas  turpi  marcore  cohortes. 

Pro  pudor !  Argolicas  hine  ausi  obsidere  portas  ? 
Hi  servare  viros  ?  Sic  fatus,  et  exuit  ensem  271 
Fulmineum,  rapidaque  manu  morientia  transit 
Agmina :  quis  numeret  caedes,  aut  nomine  turbam 
Exanimem  signare  queat  ?  subit  ordine  nullo 
Tergaque,  pectoraque,  et  galeis  inclusa  relinquit 
Murmura,  permiscetque  vagos  in  sanguine  manes. 
Hunc  temere  explicitum  stratis,  hunc  sero  remis¬ 
sis  [tem : 

Gressibus  illapsum  clypeo,  et  male  tela  tenen- 
Coetibus  hos  mediis  vina  inter  et  arma  jacentes : 
Acclines  clypeis  alios,  ut  quemque  ligatum  280 
Infelix  tellure  sopor,  supremaque  nubes 
Obruerat:  nec  numen  abest,  armataque  Juno 
Lunarem  quatiens  exserta  lampada  dextra  [strat. 
Pandit  iter,  firmatque  animos,  et  corpora  mon- 
Sentit  adesse  deam  tacitus,  sed  gaudia  celat  285 
Thiodamas.  Jam  tarda  manus,  jam  debile  ferrum. 
Et  caligantes  nimiis  successibus  irae. 

Caspia  non  aliter  magnorum  in  strage  juvencum 
Tigris,  ubi  immenso  rabies  placata  cruore, 
Lassavitque  genas,  et  crasso  sordida  tabo  290 
Confudit  maculas,  spectat  sua  facta,  doletque 
Defecisse  famem  :  victus  sic  augur  inerrat 
Caedibus  Aoniis:  optet  nunc  brachia  centum, 
Centenasque  in  bella  manus :  jam  t sedet  inanes 
Exhaurire  minas,  hostemque  adsurgere  malit. 295 
Parte  alia  segnes  magno  satus  Hercule  vastat 
Sidonios,  Actorque  alia  :  sua  quemque  cruento 
Limite  turba  subit:  stagnant  nigrantia  tabo 
Gramina,  sanguineis  nutant  tentoria  rivis. 

Fumat  humus,  somnique  et  mortis  anhelitus  una 
Volvitur:  haud  quisquam  visus,  aut  ora,  jacentum 
Erexit ;  tali  miseris  deus  aliger  umbra  302 
Incubat,  et  tantum  morientia  lumina  solvit. 
Traxerat  insomnis  cithara  ludoque  suprema 
Sidera,  jam  nullos  visurus  lalmenus  ortus, 
Sidonium  Paeana  canens:  huic  languida  cervix 

In  laevum  cogente  deo,  mediaqt  e  jacebant 
Colla  relicta  lyra :  ferrum  per  pectus  Agylleus 
Exigit,  aptatamque  cava  testudine  dextram 
Percutit,  et  digitos  inter  sua  fila  trementes.  SIO 
Proturbat  mensas  dirus  liquor:  undique  manant 
Sanguine  permixti  latices,  et  Bacchus  in  altos 
Crateras  paterasque  redit.  Ferus  occupat  Actor 
Implicitum  fratri  Thamyrin :  Tagus  hauritEchecli 
Terga  :  coronati  Danaus  caput  amputat  Hebri. 
Nescius  heu  rapitur  fatis,  hilarisque  sub  umbras 
Vita  fugit,  mortisque  ferae  lucrata  dolores.  817 
Stratus  humo  gelida  subter  j'uga  fida  rotasque 
Palpetus  Aonios  gramen  gentile  metentes 
Proflatu  terrebat  equos :  madida  ora  redundant, 
Accensusque  mero  sopor  aestuat :  ecce  jacentis 
Inachius  vates  jugulum  fodit :  expulit  ingens 
Vina  c-ruor,  fractu mque  perit  in  sanguine  murmur. 
For.^  illi  praesaga  quies,  nigrasque  gravatus 
Per  somnum  Thebas,  et  Thiodamanta  videbat. 
Quarta  soporiferae  superabant  tempora  nocti,  326 
Cum  vacuae  nubes,  et  honor  non  omnibus  astris. 
Afflatusque  fugit  curru  majore  Bootes. 

Jamque  ipsum  defecit  opus,  cum  providus  Actor 
Thiodamanta  vocat :  Satis  haec  inopina  Pelasgis 
Gaudia:  vix  ullos  tanto  reor  agmine  saevam  331 
Effugisse  necem,  ni  quos  deformis  in  alto 
Sanguine  degeneres  occultat  vita :  secundis 
Pone  modum  :  sunt  et  diris  sua  numina  Thebis. 
Forsitan  et  nobis  modo  quae  favere,  recedant.  335 
Paruit,  et  madidas  tollens  ad  sidera  palmas : 
Phoebe,  tibi  exuvias  monstratae  praemia  noctis, 
Nondum  ablutus  aquis,  (tibi  enim  haec  ego  sacra 
litavi,) 

Trado  ferus  miles  tripodum,  fidusque  sacerdos. 

Si  non  dedecui  tua  jussa,  tulique  prementem,  340 
Saepe  veni :  saepe  hanc  dignare  irrumpere  mentem. 
Nunc  tibi  crudus  honos,  trunca  arma,  cruorque 
virorum ; 

At  patrias  si  quando  domos  optataque,  Paean, 
Templa,  Lycee,  dabis,  tot  ditia  dona  sacratis 
Postibus,  et  totidem  voti  memor  exige  tauros. 
Dixerat,  et  laetis  socios  revocabat  ab  armis.  346 
Venerat  hos  inter  fato  Calydonius  Hopleus 
Maenaliusque  Dymas,  dilecti  regibus  ambo, 
Reg-umambo  comites, quorum  post  funera  maesti 
Vitam  indignantur  :  prior  Arcada  concitat  Ho¬ 
pleus  :  350 

Nullane  post  manes  regis  tibi  cura  peremti, 

Care  Dyma  ?  teneant  quem  jam  fortasse  volucres 
Thebanique  canes :  patriae  quid  deinde  feretis, 
Arcades?  en  reduces  contra  venit  aspera  mater  : 
Funus  ubi?  at  nostro  semper  sub  pectore  Tydeus 
Saevit  inops  tumuli,  quamvis  patientior  artus  356 
Ille,  nec  abruptis  adeo  lacrymabilis  annis. 

Ire  tamen,  saevumque  libet  nullo  ordine  passim 
Scrutari  campum,  mediasque  irrumpere  Thebas. 
Excipit  orsa  Dymas  :  Per  tgo  haec  vaga  sidera 
juro,  _  360 

Per  ducis  errantes  instar  mihi  numinis  umbras. 
Idem  ardor  misero  :  comitem  circumspicit  olim 
Mens  humilis  luctu  :  sed  nunc  prior  ibo :  viamque 
Inchoat,  et  maesto  conversus  ad  aethera  vultu 
Sic  ait :  Arcanae  moderatrix  Cynthia  noctis,  365 
Si  te  tergeminis  perhibent  variare  figuris 
Numen,  et  in  sylvas  alio  descendere  vultu, 

Ille  comes  nuper,  nemorumque  insignis  alumnus. 
Ille  tuus,  Diana,  puer  (nunc  respice  saltem) 
Quaeritur.  Incondit  pronis  dea  curribus  almum 
Sidus,  et  admoto  monstravit  funera  cornu.  371 
Apparent  campi,  Thebaeque,  altusque  Cithaeron. 


Sic  ubi  nocturnum  tonitru  malus  aethera  frangit 
Jupiter,  absiliunt  nubes,  et  fulgure  claro 
Astra  patent,  subitusque  oculis  ostenditur  orbis. 
Accepit  radios,  et  eadem  percitus  Hopleus  376 
Tydea  luce  videt:  longe  dant  signa  per  umbras 
Mutua  laetantes,  et  amicum  pondus  uterque, 

Ceu  reduces  vitae,  saevaque  a  morte  remissos 
Subjecta  cervice  levant :  nec  verba,  nec  ausi  380 
Flere  diu  :  prope  saeva  dies,  indexque  minatur 
Ortus :  eunt  taciti  per  maesta  silentia  magnis 
Passibus,  exhaustasque  dolent  pallere  tenebras. 
Invida  fata  piis,  et  fors  ingentibus  ausis  [quant. 
Rara  comes  !  jam  castra  vident,  armisque  propin- 
Et  decrescit  onus,  subiti  cum  pulveris  umbra, 

Et  sonus  a  tergo :  monitu  ducis  acer  agebat  387 
Amphion  equites,  noctem,  vigilataque  castra 
Explorare  datus,  primusque  per  avia  campi 
Usque  procul  (necdum  totas  lux  solverat  umbras) 
Nescio  quid  visu  dubium,  incertumque  moveri, 
Corporaque  ire  videt :  subitus  mox  fraude  reperta 
Exclamat  :  Cohibete  gradum  quicunque :  sed 
hostes 

Esse  patet :  miseri  pergunt  anteire,  timentque 
Non  sibi :  tunc  mortem  trepidis  minitatur,  et 
hastam  395 

Expulit,  ac  vanos  alte  levat  eminus  ictus. 
Affectans  errare  manum  :  stetit  illa  Dymantis 
Ante  oculos, qui  forte  prior, gressumc  ue  repressit. 
At  non  magnanimus  curavit  perdere  jactus 
^Epytus,  et  fixo  transverberat  Hoplea  tergo,  400 
Pendentesque  etiam  perstrinxit  Tydeos  armos. 
Labitur, egregii  nondum  ducis  immemor,Hopleus, 
Exspiratque  tenens  :  felix,  si  corpus  ademtum 
Nesciat,  ac  saevas  talis  descendat  ad  umbras. 

V iderat  hoc  retro  conversus,  et  agmina  sentit  405 
J uncta  Dymas, dubius  precibusne  subiret,  an  armis 
Instantes  :  arma  ira  dabat ;  fortuna  precari. 

Non  audere  jubet:  neutri  fiducia  coepto. 

Distulit  ira  preces:  ponit  miserabile  corpus 
Ante  pedes  ;  tergoque  graves  quas  forte  gerebat 
Tigridis  exuvias  in  laevum  torquet,  et  obstat  41  1 
Exsertum  objectans  mucronem,  inque  omnia  tela 
Versus,  et  ad  caedem  juxta,  mortemque  paratus. 
Ut  lea,  quam  saevo  fetam  pressere  cubili 
Venantes  Numidae,  natos  erecta  superstat  415 
Mente  sub  incerta,  torvum  ac  miserabile  frendens: 
Illa  quidem  turbare  globos,  et  frangere  morsu 
Tela  queat,  sed  prolis  amor  crudelia  vincit 
Pectora,  et  a  media  catulos  circumspicit  ira. 

Et  jam  laeva  viro,  quamvis  saevire  vetaret  420 
Amphion,  erepta  manus,  puerique  trahuntur 
Ora  supina  comis  :  serus  tunc  denique  supplex 
Demisso  mucrone  rogat :  Moderatius,  oro. 
Ducite,-  fulminei  per  vos  cunabula  Bacchi, 
Inoamque  fugam,  vestrique  Palaemonis  annos. 

Si  cui  forte  domi  natorum  gaudia,  si  quis  426 
Hic  pater,  angusti  puero  date  pulveris  haustus, 
Exiguamque  facem:  rogat  en,  rogat  ipse  jacentis 
Vultus:  ego  infandas  potior  satiare  volucres  : 

Me  praebete  feris:  ego  bella  audere  coegi.  480 
Immo,  ait  Amphion,  regem  si  tanta  cupido 
Condere,  quae  timidis  belli  mens,  ede,  Pelasgis, 
Quid  fracti  exsanguesque  parent:  cuncta  ocius 
Et  vita,  tumuloque  ducis  donatus  abito,  [effer. 
Horruit,  et  toto  praecordia  protinus  Arcas  [quit. 
Implevit  capulo:  Summumne  hoc  cladibus, in- 
Deerat,  ut  afflictos  turparem  ego  proditor  Argos? 
Nil  emimus  tanti,  nec  sic  velit  ipse  cremari 
Sic  ait,  et  magno  proscissum  vulnere  pectus 
injecit  puero,  supremaque  murmura  -olvens:  440 

Hoc  tamen  interea  charo  potiere  sepulcro. 

Tales  optatis  regum  in  complexibus  ambo, 

Par  insigne  animis,  iEtolus  et  inclytus  Arcas, 
Egregias  efflant  animas,  letoque  fruuntur.  [gant 
Vos  quoque  sacrati,  quamvis  mea  carmina  sur- 
Inferiore  lyra,  memores  superabitis  annos.  446 
Forsitan  et  comites  non  adspernabitur  umbras 
Euryalus,  Phrygiique  admittet  gloria  Nisi. 

At  ferus  Amphion,  regi  qui  facta  reportent, 
Edoceantque  dolum,  captivaque  corpora  reddant, 
Mittit  ovans  :  clausis  ipse  insultare  Pelasgis  451 
Tendit,  et  abscisos  sociorum  ostendere  vultus. 
Interea  reducem  murorum  e  culmine  Graii 
Thiodamanta  vident :  nec  jam  erumpentia  celant 
Gaudia,  ut  exsertos  enses,  et  caede  recenti  455 
Arma  rubere  notant:  novus  adsilit  aethera  magnum 
Clamor,  et  e  summo  pendent  cupida  agmina  vallo 
Noscere  quisque  suos :  volucrum  sic  turba  re- 
centum, 

Cum  reducem  longo  prospexit  in  aethere  matrem, 
Ire  cupit  contra,  summique  e  margine  nidi  460 
Exstat  hians ;  jam  jamque  cadat,  ni  pectore  toto 
Obstet  aperta  parens,  et  amantibus  increpet  alis. 
Dumqueopusarcanum,et  taciti  compendiaMartis 
Enumerant,  laetisque  suos  complexibus  implent, 
Hopleaque  exquirunt,  tardumque  Dymanta  que- 
Ecce  et  Dircaeae  juxta  dux  concitus  alae  [runtur ; 
Venerat  Amphion  :  non  longum  caede  recenti 
Laetatus,  videt  innumeris  fervere  catervis 
Tellurem,  atque  una  gentem  exspirare  ruina. 

Qui  tremor  illicita  coeli  de  lampade  tactos,  470 
Hic  fixit  juvenem,  pariterque  horrore  sub  uno 
Vox,  acies,  sanguisque  perit,  gemitusque  pa¬ 
rantem 

Ipse  ultro  convertit  equus:  fugit  ala  retorto 
Pulvere  :  nondum  illi  Thebarum  claustra  subi¬ 
bant. 

Et  jam  Argiva  cohors  nocturno  freta  triumpho 
Prosilit  in  campos :  per  et  arma,  et  membra  ja- 
centum,  476 

Tetraque  congerie  sola,  semianimumque  cruorem 
Cornipedes,  ipsique  ruunt :  gravis  exterit  artus 
Ungula  :  sanguineos  lavat  imber  et  impedit  axes. 
Dulce  viris  hac  ire  via,  ceu  tecta  superbi  480 
Sidonia,  atque  ipsas  calcent  in  pulvere  Thebas. 
Hortatur  Capaneus  :  Satis  occultata,rPelasgi, 
Delituit  virtus:  nunc, nunc  mihi  vincere  pulchrum 
Teste  die  :  mecum  clamore  et  pulvere  aperto 
Ite  palam,  juvenes:  sunt  et  mihi, provida  dextrae 
Omina,  et  horrendi  stricto  mucrone  furores.  486 
Sic  ait :  ardentes  alacer  succendit  Adrastus, 
Argolicusque  gener  :  sequitur  jam  tristior  augur. 
Jamque  premunt  muros,  et  adhuc  nova  funera 
narrat 

Amphion,  miseramque  intrabant  protinus  urbem, 
Ni  Megareus  specula  citus  exclamasset  ab  alta: 
Claude,  vigil :  subeunt  hostes :  claude  undique 
portas. 

Est  ubi  dat  vires  nimius  timor:  ocius  omnis 
Porta  coit:  solas  dum  tardius  arctat  Echion 
Ogygias,  audax  animi  Spartana  juventus  495 
Irrupit,  csesique  ruunt  in  limine  primo 
Incola  Taygeti  Panopeus,  rigidique  natator 
GEbalus  Eurotae,  tuque,  o  spectate  palaestris 
Omnibus,  et  nuper  Nemeaeo  in  pulvere  felix, 
Alcidama,  primis  quem  caestibus  ipse  ligarat  500 
Tyndarides  :  nitidi  moriens  convexa  magistri 
Respicis :  averso  pariter  deus  occidit  astro. 

Te  nemus  (Ebalium,  te  lubrica  ripa  Lacaenae 
Virginis,  et  falso  gurges  cantatus  olore 


Flebit;  Amycjeis Triviae  lugebere  nymphis:  505 
Et  quae  te  leges,  praeceptaque  fortia  belli 
Erudiit  genitrix,  nimium  didicisse  queretur. 
Talis  Echionio  Mavors  in  limine  saevit. 

Tandem  humeris  obnixus  Acron,  et  pectore  toto 
Pronus  Achaemenides,  ferratae  robora  portae  510 
Torserunt;  quanta  pariter  cervice  gementes 
Perfringunt  inarata  diu  Pangaea  juvenci. 

Par  operis  jactura  lucro  :  quippe  hoste  retento 
Exclusere  suos:  cadit  intra  moenia  Graius 
Ormenus,  et  pronas  tendentis  Amyntoris  ulnas, 
Fundentisque  preces,  penitus  cervice  recisa  516 
Verba  solo  vultusque  cadunt,  colloque  decorus 
Torquis  in  hostiles  cecidit  per  vulnus  arenas. 

Solvitur  interea  vallum,  primaeque  recusant 
Stare  morae  :  jam  se  peditum  junxere  caterve 
Moenibus:  at  patulas  saltu  transmittere  fossas 
Horror  equis :  haerent  trepidi,  atque  immane  pa 
ventes 

Abruptum  mirantur  agi :  nunc  impetus  ire 
Margine  ab  extremo,  nunc  sponte  in  frena  rece- 
Hi  praefixa  solo  vellunt  munimina ;  at  illi  [dunt. 
Portarum  objectus  minuunt,  et  ferrea  sudant  526 
Claustra  remoliri,  trabibusque  arctata  sonoro 
Pellunt  saxa  loco  :  pars  ad  fastigia  missas 
Exsultant  haesisse  faces  ;  pars  ima  lacessunt, 
Scrutanturque  cavas  caca  testudine  turres.  530 
At  Tyrii,  quae  sola  salus,  caput  omne  coronant 
Murorum,  nigrasque  sudes,  et  lucida  ferro 
Spicula,  et  arsuras  coeli  per  inania  glandes. 
Saxaque  in  adversos  ipsis  avulsa  rotabant 
Moenibus :  exundant  saevo  fastigia  nimbo,  535 
Armataeque  vomuirt  stridentia  tela  fenestrae. 
Qualiter  aut  Malean,  aut  alta  Ceraunia  supra 
Cessantes  in  nube  sedent,  nigrisque  teguntur 
Collibus,  et  subitae  saliunt  in  vela  procellae  : 
Talis  Agenoreis  Argivfim  exercitus  armis  540 
Obruitur:  non  ora  virfim,  non  pectora  flectit 
Imber  atrox,  rectosque  tenent  in  moenia  vultus 
Immemores  leti,  et  tantum  sua  tela  videntes. 
Anthea  falcato  lustrantem  moenia  curru 
Desuper  Ogygiae  pepulit  gravis  impetus  hastae. 
Lora  excussa  manu,  retroque  in  terga  volutus 
Semianimos  artus  ocreis  retinentibus  haeret : 
Mirandum  visu  belli  scelus,  arma  trahuntur, 
Fumantesque  rotae  tellurem,  et  tertius  hastae 
Sulcus  arat:  longo  sequitur  vaga  pulvere  cer¬ 
vix,  550 

Et  resupinarum  patet  orbita  longa  comarum. 

At  tuba  luctificis  pulsat  clangoribus  urbem, 
Obseptasque  fores  sonitu  perfringit  amaro. 
Divisere  aditus,  omnique  in  limine  saevus 
Signifer  ante  omnes  sua  damna  et  gaudia  portat. 
Dira  intus  facies  :  vix  Mavors  ipse  videndo  55fl 
Gaudeat:  incertis  lymphatam  horroribus  urbem 
Scindunt  dissensu  vario  luctusque,  furorque. 

Et  pavor,  et  caecis  fuga  circumfusa  tenebris. 
Bellum  intrasse  putes :  fervent  discursibus  arces, 
Miscentur  clamore  viae  :  ferrum  undique  et  ignes 
Mente  vident ;  saevas  mente  accepere  catenas. 
Consumsit  ventura  timor :  jam  tecta  replerant, 
Templaque,  et  ingratae  vallantur  planctibus  arae 
Una  omnes  eademque  subit  formido  per  annos. 
Poscunt  fata  senes :  ardet,  palletque  juventus : 
Atria  fnemineis  trepidant  ululata  querelis.  567 
Flent  pueri,  et  flendi  nequeunt  cognoscere  causas 
Attoniti,  et  tantum  matrum  lamenta  timentes. 
Illas  cogit  amor,  nec  habent  extrema  pudorem. 
Ipsae  tela  viris,  ipsae  iram  animosque  ministrant, 
liortanturque,  unaque  ruunt,  nec  avita  gemente# 

Limina,  nec  parvos  cessant  ostendere  natos. 

Sic  ubi  pumiceo  pas!or  rapturus  ab  antro 
Armatas  erexit  apes,  fremit  aspera  nubes,  575 
Inque  vicem  sese  stridore  hortantur,  et  omnes 
Hostis  in  ora  volant:  mox  deficientibus  alis 
Amplexae  flavamque  domum  captivaque  plan¬ 
gunt 

Mella,  laboratasque  premunt  ad  pectora  ceras. 
Nec  non  ancipitis  pugnat  sententia  vulgi,  580 
Discordesque  serit  motus  :  hi  reddere  fratrem  ; 
Nec  mussant,  sed  voce  palam,  claroque  tumultu 
Reddere  regna  jubent :  periit  reverentia  regis 
Sollicitis  :  Veniat,  pactumque  hic  computet  an¬ 
num, 

Cadmeosque  lares  exsul,  patriasque  salutet  585 
Infelix  tenebras  :  cur  autem  ego  sanguine  fraudes, 
Et  perjura  luam  regalis  crimina  noxae  ? 

Inde  alii :  Sera  ista  fides ;  jam  vincere  mavult. 
Tiresian  alii  lacrymis  et  supplice  coetu  589 
Orant,  quodque  unum  rebus  solamen  in  arctis, 
Nosse  futura  rogant:  tenet  ille  inclusa,  premitque 
Fata  defim  :  Quiane  ante  duci  bene  credita  nostra 
Consilia  et  monitus,  cum  perfida  bella  vetarem  ? 
Te  tamen,  infelix,  inquit,  perituraque  Thebe, 

Si  taceam,  nequeo  miser  exaudire  cadentem,  595 
Argolicumque  oculis  haurire  vacantibus  ignem. 
Vincamur,  pietas:  pone  eia  altaria,  virgo, 
Quaeramus  superos.  Facit  illa,  acieque  sagaci 
Sanguineos  flammarum  apices,  geminumque  per 
Ignem,  et  clara  tamen  mediae  fastigia  lucis  [aras 
Orta  docet :  tunc  in  speciem  serpentis  inanem 
Ancipiti  gyro  volvi,  frangique  ruborem 
Demonstrat  dubio,  patriasque  illuminat  umbras. 
Ille  coronatos  jamdudum  amplectitur  ignes. 
Fatidicum  sorbens  vultu  flagrante  vaporem.  605 
Stant  tristes  horrore  comae,  vittasque  trementes 
Caesaries  insana  levat :  diducta  putares 
Lumina,  consumtumque  genis  rediisse  nitorem. 
Tandem  exundanti  permisit  verba  furori  • 

Audite,  o  sontes,  extrema  litamina  divum,  610 
Labdacidae  :  venit  alma  salus,  sed  limite  duro. 
Martius  inferias  et  saeva  efflagitat  anguis 
Sacra:  cadat  generis  quicunque  novissimus  exstat 
Viperei :  datur  hoc  tantum  victoria  pacto. 

Felix,  qui  tanta  lucem  mercede  relinquet:  615 
Stabat  fatidici  prope  saeva  altaria  vatis 
Maestus  adhuc,  patriae  tantum  communia  lugens 
Fata  Creon;  grandem  subiti  cum  fulminis  ictum. 
Non  secus  ac  torta  trajectus  cuspide  pectus. 
Accipit  exanimis,  sentitque  Menojcea  posci,  [alto 
Monstrat  enim,  suadetque  timor  :  stupet  anxius 
Corda  metu  glaciante  pater :  Trinacria  qualis 
Ora  repercussum  Libyco  mare  sumit  ab  aestu. 
Mox  plenum  Phoebo  vatem  et  celerare  jubentem 
Nunc  humilis  genua  amplectens,  nunc  ora  canentis 
Nequicquam  reticere  rogat:  jam  fama  sacratam 
Vocem  amplexa  volat, clamantqueoraculaThebae. 
Nunc  age,  quis  stimulos  et  pulchrae  gaudia 
mortis 

Addiderit  juveni,  (neque  enim  haec  absentibus 
unquam  629 

Menshomini  transmissa  deis.)  memor  incipe  Clio, 
Saecula  te  quoniam  penes  et  digesta  vetustas. 
Diva  Jovis  solio  juxta  comes,  unde  per  orbem 
Rara  dari,  terrisque  solet  contingere,  Virtus, 

Seu  pater  omnipotens  tribuit,  sive  ipsa  capaces 
Elegit  penetrare  viros,  coelestibus  ut  nunc  635 
Desiluit  gavisa  plagis  :  dant  clara  meanti 
Astra  locum,  quosque  ipsa  polis  affixerat  ignes. 
Jamque  premit  terras  nec  vultus  ab  aethere  longe ; 


Sed  placuit  mutare  genas  fit  provida  Manto, 
Responsis  ut  plena  fides,  et  fraude  priores  640 
Exuitur  vultus,  abiit  horrorque  vigorque 
Ex  oculis,  paulum  decoris  permansit,  hcnosque 
Mollior,  et  posito  vatum  gestamina  ferro 
Subdita:  descendunt  vestes,  torvisque  ligatur 
Vitta  comis,  (nam  laurus  erat:)  tamen  aspera  pro¬ 
dunt  645 

Ora  deam,  nimiique  gradus  :  sic  Lydia  conjux 
Amphitryoniaden  exutum  horrentia  terga 
Perdere  Sidonios  humeris  ridebat  amictus. 

Et  turbare  colus,  et  tympana  rumpere  dextra. 

Sed  neque  te  indecorem  sacris, dignumque  juberi 
Talia,  Dircaea  stantem  pro  turre,  Menoeceu,  651 
Invenit :  immensae  reserato  limine  portae 
Sternebas  Danaos  :  pariter  Mavortius  Haemon. 
Sed  consanguinei  quamvis,  atque  omnia  fratres. 
Tu  prior  :  exanimes  circum  cumulantur  acervi : 
Omne  sedet  telum :  nulli  sine  caedibus  ictus. 
Necdum  aoerat  Virtus;  non  mens,  non  dextra 
quiescit. 

Non  avida  arma  vacant,  ipsa  insanire  videtur 
Sphinx  galeae  custos,  visoque  animata  cruore 
Emicat  effigies,  et  sparsa  orichalca  renident.  660 
Cum  dea  pugnantis  capulum,  dextramque  re¬ 
pressit  : 

Magnanime  o  juvenis,  quo  non  agnoverit  ullum 
Certius  armifero  Cadmi  de  semine  Mavors,  [tus: 
Linque  humiles  pugnas  :  non  haec  tibi  debita  vir- 
Astra  vocant,  cceloque  animam  (plus  concipe) 
mittes.  665 

Jamdudum  hoc  hilares  genitor  bacchatur  ad  aras. 
Hoc  ignes  fibraeque  volunt,  hoc  urget  Apollo. 
Terrigenam  cuncto  patriae  pro  sanguine  poscunt. 
Fama  canit  monitus  :  gaodet  Cadmeia  plebes 
Certa  tui :  rape  mente  deos,  rape  nobile  fatum. 

I,  precor,  accelera,  ne  proximus  occupet  Haemon. 
Sic  ait,  et  magna  cunctantis  pectora  dextra  672 
Permulsit  tacite,  seseque  in  corde  reliquit. 
Fulminis  haud  citius  radiis  afflata  cupressus 
Combibit  infestas  et  stirpe  et  vertice  flammas, 
Quam  juvenis  mullo  possessus  numine  pectus 
Erexit  sensus,  letique  invasit  amorem.  677 

Ut  vero  aversae  gressumque  habitumque  notavit. 

Et  subitam  a  terris  in  nubila  crescere  Manto, 
Obstupuit:  Sequimur,  divfim  quaecunque  vocasti. 
Nec  tarde  paremus,  ait :  jamjamque  recedens. 
Instantem  vallo  Pylium  tamen  Agrea  fixit. 
Armigeri  fessum  excipiunt :  tum  vulgus  euntem 
Auctorem  pacis,  servatoremque,  deumque 
Conclamat  gaudens, atque  ignibus  implet  honestis. 
Jamque  iter  ad  muros  cursu  festinus  anhelo  686 
Obtinet,  et  miseros  gaudet  vitasse  parentes  ; 

Cum  genitor:  sleteruntque  ambo,  et  vox  haesit 
utrinque, 

Dejectaeque  genae  :  tandem  pater  ante  profatur  : 
Quis  novus  inceptis  rapuit  te  casus  ab  armis?  690 
Quae  bello  graviora  paras?  dic,  nate,  precanti, 
Cur  tibi  torva  acies?  cur  hic  truculentus  in  ore 
Pallor  ?  et  ad  patrios  non  stant  tua  lumina  vultus? 
Audisti  responsa,  palam  est:  per  ego  oro  tuosque, 
Nate,  meosque  annos,  miseraeque  per  ubera 
matris,  695 

Ne  vati,  ne  crede,  puer  :  superine  profanum 
Dignentur  stimulare  senem?  cui  vultus  manis, 
Exstinctique  orbes,  et  poena  simillima  diro 
CEdipodae  ?  quid  si  insidiis  et  fraude  dolosa 
Rex  agit  ?  extrema  est  cui  nostra  in  sorte  timori 
Nobilitas,  tuaque  ante  duces  notissima  virtus.  70 
Illius  haec  forsan  remur,  quae  verba  deorum 


STATIUS. 

Ille  monet:  ne  ftena  animo  permitte  calenti . 

Da  spatium,  tenuemque  moram  :  male  cuncta 
ministrat 

Impetus:  hoc,  oro,  munus  concede  parenti.  705 
Sic  tua  maturis  signentur  tempora  canis,  [rem 
Et  sis  ipse  parens,  et  ad  hunc,  animose,  timo- 
Pervenias  ;  ne  perge  meos  orbare  penates. 
Externi  te  nempe  patrem  alienaque  tangunt  709 
Pignora?  si  pudor  est,  primum  miserere  tuorum  : 
Haec  pietas,  hic  verus  honos  :  ibi  gloria  tantum, 
Ventosumque  decus,  titulique  in  morte  latentes. 
Nec  timidus  te  flecto  parens:  i,  proelia  misce 
Per  Danaas  acies,  mediosque  per  obvius  enses; 
Non  teneo  :  liceat  misero  tremebunda  lavare  715 
Vulnera,  et  undantem  lacrymis  siccare  cruorem, 
Teque  iterum  saevis  iterumque  remittere  bellis. 
Hoc  malunt  Thebae.  Sic  colla  manusque  tenebat 
Implicitus:  sed  nec  lacrymae,  nec  verba  movebant 
Dis  votum  juvenem  :  quin  et  monstrantibus  illis 
Fraude  patrem  tacita  subit,  avertitque  timorem : 
Falleris  heu,  verosque  metus,  pater  optime,  nescis. 
Non  me  ulli  monitus,  necvatum  exorsa  furentum 
Sollicitant,  manesque  movent :  sibi  callidus  ista 
Tiresias,  nataeque  canat :  non  si  ipse  reclusis  725 
Cominus  ex  adytis  in  me  insaniret  Apollo. 

Sed  gravis  unanimi  casus  me  fratris  ad  urbem 
Sponte  refert:  gemit  Inachia  mihi  saucius  Hae- 
Cuspide  :  vix  illum  medio  de  pulvere  belli  [mon 
Inter  utrasque  acies,  jarmjamque  tenentibusArgis... 
Sed  moror :  i,  refove  dubium,  turbaeque  ferenti 
Dic  parcant,  leviterque  vehant;  ego  vulnera 
doctum 

Jungere,  supremique  fugam  revocare  cruoris 
Eetiona  petam.  Sic  imperfecta  locutus 
Effugit :  illi  atra  mersum  caligine  pectus  785 
Confudit  sensus  :  pietas  incerta  vagatur, 
Discordantque  metus  :  impellunt  credere  Parcae. 

Turbidus  interea  ruptis  venientia  portis 
Agmina  belligeri  Capaneus  agit  aequore  campi. 
Cornua  nunc  equitum,  cuneos  nunc  ille  pedes¬ 
tres,  1 40 

Et  proculcantes  moderantum  funera  currus. 

Idem  altas  turres  saxis,  et  turbine  crebro 
Laxat ;  agit  turmas  idem,  atque  in  sanguine  fumat. 
Nunc  spargit  torquens  voluoci  nova  vulnera 
plumbo,  744 

Nunc  jaculum  excusso  rotat  in  sublime  lacerto : 
Nullaque  tectorum  subit  ad  fastigia,  quae  non 
Deferat  hasta  virum,  perfusaque  caede  recurrat. 
Nec  jam  aut  CEniden,  aut  Hippomedonta  per¬ 
emtos,  [dunt: 

Aut  vatem  Pelopea  phalanx,  aut  Arcada  cre- 

Quin  socium  coiisse  animas, et  corpore  in  uno  750 
Stare  omnes;  ita  cuncta  replet :  non  ullius  aetas. 
Non  cultus,  non  forma  movet:  pugnantibus  idem 
Supplicibusque  furit :  non  quisquam  obsistere 
contra, 

Non  belli  tenlare  vices  :  procul  arma  furentis, 
Terribilesque  jubas,  et  frontem  cassidis  horrent. 
At.  pius  electa  murorum  in  parte  Menoeceus,  756 
Jam  sacer  adspectu,  solitoque  augustior  ore, 

Ceu  subito  in  terras  supera  demissus  ab  arce. 
Constitit,  exemta  manifestus  casside  nosci, 
Despexitque  acies  hominum,  et  clamoreprofundo 
Convertit  campum,  jussitque  silentia  bello.  761 
Armorum  superi,  tuque  o,  qui  funere  tanto 
Indulges  mihi,  Phoebe,  mori,  date  gaudia  Thebis, 
Quae  pepigi,  et  toto  quae  sanguine  prodigus  emi. 
Ferte  retro  bellum,  caplaeque  impingite  Lernae 
Itelliquias  turpes,  confixaque  terga  foventes  766 


Inachus  indecores  pater  aversetur  alumnos. 

At  Tyriis  templa,  arva,  domos,  connubia,  natos 
Reddite  morte  mea :  si  vos  placida  hostia  juvi. 

Si  non  attonitis  vatis  consulta  recepi  770 

Auribus,  et  Thebis  nondum  credentibus  hausi. 
Haec  Amphioniis  pro  me  persolvite  terris. 

Ac  mihi  deceptum,  precor,  exorate  parentem. 

Sic  ait,  insignemque  animam  mucrone  corusco 
Dedignantem  artus  pridem,  maestamque  teneri 
Arripit,  atque  uno  quaesitam  vulnere  rumpit.  776 
Sanguine  tunc  spargit  turres,  et  moenia  lustrat, 
Seque  super  medias  acies,  nondum  ense  remisso 
Jecit,  et  in  saevos  cadere  est  conatus  Achivos. 

Ast  illum  amplexae  Pietas  Virtusque,  ferebant 
Leniter  ad  terras  corpus:  jam  spiritus  olim  781 
Ante  Jovem,  et  summis  apicem  sibi  poscit  in 
astris. 

Jamque  intra  muros  nullo  sudore  receptum 
Gaudentes  heroa  ferunt :  abscesserat  ultro 
Tantalidfim  venerata  cohors :  subit  agmini  longo 
Colla  inter  juvenum,  laetisque  favoribus  omni 
Concinitur  vulgOjCadmum  atque  A mphiona  su  pra 
Conditor:  hi  sertis,  hi  veris  honore  soluto 
Accumulant  artus,  patriaque  in  sede  reponunt 
Corpus  adoratum;  repetunt  mox  bella  peractis 
Laudibus:  hic  victa  genitor  lacrymabilis  ira  79. 
Congemit,  et  tandem  matri  data  flere  potestas 
Lustralemne  feris  ego  te,  puer  inclyte,  Thebis, 
Devotumque  caput,  vilis  ceu  mater  alebam  ? 
Quod  molita  nefas  ?  cui  tantum  invisa  deorum  ?"* 
Non  ego  monstrifero  coitu  revoluta  notavi  796 
Pignora,  nec  nato  peperi  funesta  nepotes. 

Quid  refert  ?  habet  ecce  suos  Iocasta,  ducesque 
Regnantesque  videt :  nos  saeva  piacula  bello 
Demus,  ut  alternis  (placet  hoc  tibi,  fulminis  auc- 
CEdipodionii  mutent  diademata  fratres.  [tor) 
Quid  superos  hominesve  queror?  tu,  saeve  Me- 
nueceu,  [matrem. 

Tu  miseram  ante  omnes  properasti  exstinguere 
Unde  hic  mortis  amor  ?  quae  sacra  insania  menti  ? 
Quosve  ego  conceptus,  aut  quae  mala  pignora  fudi 
Tam  diversa  mihi  ?  nimirum  Martius  anguis,  806 
Quaeque  novis  proavum  tellus  effloruit  armis. 
Hinc  animi  tristes,  nimiusque  in  pectore  Mavors, 
Et  de  matre  nihil :  sponte  en  ultroque  peremtus 
Irrumpis  maestas  fatis  nolentibus  umbras.  810 
Ast  egomet  Danaos,  Capaneaque  tela  verebar. 
Haec  erat,  haec  metuenda  manus,  ferrumque,  quod 
amens 

Ipsa  dedi:  viden’  ut  jugulo  consumserit  ensem? 
Altius  haud  quisquam  Danafim  mucrone  subisset. 
Diceret  infelix  etiamnum,et  cuncta  repleret  815 
Questibus ;  abducunt  comites,  famulaeque  pe¬ 
rosam 

Solantes,  thalamoque  tenent :  sedet  eruta  multo 
Ungue  genas  :  non  illa  diem,  non  verba  precan- 
Respicit,  aut  visus  flectit  tellure  relictos,  [tum 
Jam  vocis,  jam  mentis  inops  :  sic  aspera  tigris 
Fetibus  abreptis  Scythico  deserta  sub  antro  82 1 
Accubat,  et  tepidi  lambit  vestigia  saxi : 

Nusquam  irae:  sedit  rabies,  feritasque,  famesque 
Oris  :  eunt  praeter  secura  armenta  gregesque  : 
Adspicit  illa  jacens :  ubi  enim,  quibus  ubera  pas- 
Aut  quos  ingenti  premat  exspectata  rapina  ?  [cat. 
Hactenus  arma,  tubae,  ferrumque,  et  vulnera* 
sed  nunc 

Cominus  astriferos  Capaneus  tollendus  in  axes. 
Non  mihi  jam  solito  vatum  de  more  canendum  . 
Major  ab  Aoniis  sumenda  audacia  lucis.  $30 
Mecon  omnes  audete  deae.  Sive  ille  profunda 

Missus  nocte  furor,  Capaneaque  signa  secutae  I 
Arma  Jovem  contra  Stygiae  rapuere  sorores. 

Seu  virtus  egressa  modum,  seu  gloria  praeceps,  | 
Seu  magnae  data  fama  neci,  seu  laeta  malorum 
Principia,  et  blandae  superflm  mortalibus  irae: 
Jam  sordent  terrena  viro,  taedetque  profundae 
Caedis,  et  exhaustis  olim  Graiumque  suisque 
Missilibus,  lassa  respexit  in  aethera  dex*i-a. 

Ardua  mox  torvo  metitur  culmina  visu,  840 
nnumerosque  gradus  gemina  latus  arbore  clausos 
Aerium  sibi  portat  iter,  longeque  timendus 
Multifidam  quercum  flagranti  lumine  vibrat. 

Arma  rubent  una,  clypeoque  incenditur  ignis. 
Hac,  ait,  in  Thebas,  hac  me  jubet  ardua  virtus 
Ire,  Menoeceo  qua  lubrica  sanguine  turris.  846 
Experiar,  quid  sacra  juvent,  an  falsus  Apollo. 
Dixit,  et  alterno  captiva  in  moenia  gressu 
Surgit  ovans  :  quales  mediis  in  nubibus  aether 
Vidit  Aloidas,  cum  cresceret  impia  tellus  850 
Despectura  deos,  nec  adhuc  immane  veniret 
Pelion,  et  trepidum  jam  tangeret  Ossa  Tonantem. 
Tum  vero  attoniti  fatorum  in  cardine  summo. 
Ceu  suprema  lues  urbem,  facibusque  cruentis 
iEquatura  solo  turres  Bellona  subiret,  855 

Omnibus  e  tectis  certatim  ingentia  saxa, 
Roboraque,  et  gravidas  fundae  Balearis  habenas, 
Nam  jaculis, coeloque  vagis  spes  unde  sagittis?) 
Verum  avidi  et  tormenta  rotant,  et  molibus  urgent. 
Ille  nec  ingestis,  nec  terga  sequentibus  unquam 
Detrahitur  telis,  vacuoque  sub  aere  pendens,  861 
Plana  velut  terra  certus  vestigia  figat, 

Tendit,  et  ingenti  subit  occurrente  ruina. 

Amnis  ut  incumbens  longaevi  robora  pontis 
Assiduis  oppugnat  aquis  :  jam  saxa  fatiscunt,  865 
Emotseque  trabe3:  tanto  violentior  ille 
(Saevit  enim  majore  salo)  quassatque  trahitque 
Molem  aegram;  nexus  donec  celer  alveus  omnes 
Abscidit,  et  cursu  victor  respirat  aperto. 

Utque  petita  diu  celsus  fastigia  supra  870 

Emicuit,  trepidamoue  adsurgens  desuper  urbem 
Vidit,  et  ingenti  Thebas  exterruit  umbra, 

Increpat  attonitos  :  Haene  illae  Amphionis  arces, 
(Pro  pudor,)  hi  faciles,  carmenque  imbelle  secuti, 
Et  mentita  diu  Thebarum  fabula,  muri  ?  875 

Ecquidnam  egregium  prosternere  moenia  molli 
Structa  lyra  ?  simul  insultans,  gressuque  manuque 
Molibus  obstantes  cuneos,  tabulataque  saevus 
Destruit:  absiliunt  pontes,  tectique  trementis 
Saxea  frena  labant,  disseptoque  aggere  rursus 
Utitur,  et  truncas  rupes  in  templa  domosque 
Praecipitat,  frangitque  suis  jam  moenibus  urbem. 

Jamque  Jovem  circa  studiis  diversa  fremebant 
Argolici  Tyriique  dei :  pater  aequus  utrisque 
Adspicit  ingentes  ardentum  cominus  iras,  885 
Seque  obstare  videt :  gemit  inservante  noverca 
Liber,  et  obliquo  respectans  lumine  patrem  : 


89  J 

Nunc  ubi  saeva  manus,  meaque  heu  cunabula 
flammae, 

Fulmen,  io  ubi  fulmen  P  ait :  gemit  auctor  Apollo 
Quas  dedit  ipse,  domos  :  Lernam,  Thebasque 
rependit  890 

Mapstus,  et  intento  dubitat  Tirynthius  arcu. 
Maternos  plangit  volucer  Danaeius  Argos,  [riti 
Flet  Venus  Harmoniae  populos  :  metuensque  ma- 
Stat  procul,  et  tacita  Gradivum  respicit  ira. 
Increpat  Aonios  audax  Tritonia  divos.  895 

Junonem  tacitam  furibunda  silentia  torquent. 
Non  tamen  haec  turbant  pacem  Jovis:  ecce 
quierant 

Jurgia,  cum  mediis  Capaneus  auditus  in  astris, 
Nullane  pro  trepidis,  clamabat,  numina  Thebis 
Statis  ?  ubi  infandae  segnes  telluris  alumni  900 
Bacchus  et  Alcides  ?  piget  instigare  minores  : 

Tu  potius  venias,  (quis  enim  concurrere  nobis 
Dignior?)  en  cineres  Semeleaque  busta  tenentur. 
Nunc  age,  nunc  totis  in  me  connitere  flammis, 
Jupiter  :  an  pavidas  tonitru  turbare  puellas  905 
Fortior,  et  soceri  thalamos  exscindere  Cadmi 
Ingemuitdictissuperumdolor:  ipse  furentem 
Risit,  et  incussa  sanctarum  mole  comarum,  [grae 
Quaenam  spes  hominum  tumidae  postproeliaPhle- 
Tune  etiam  feriendus?  ait:  premit  undique  len 
Turbadefim  frendens, et  tela  ultricia  poscit,  [tum 
Nec  jam  audet  fatis  turbata  obsistere  conjux. 

Ipsa  dato  nondum  coelestis  regia  signo 
Sponte  tonat:  coeunt  ipsae  sine  flamine  nubes, 
Accurruntque  imbres:  Stygias  rupisse  catenas  915 
Iapetum,  aut  victam  supera  ad  convexa  levari 
Inarimen,  ^Etnamve  putes :  pudet  ista  timere 
Caelicolas:  sed  cum  in  media  vertigine  mundi 
Stare  virum,  insanasque  vident  deposcere  pugnas 
Mirantur  taciti,  et  dubio  pro  fulmine  pendent.  920 
Coeperat  Ogygiae  supra  fastigia  turris 
Arcanum  mugire  polus,  cceluinque  tenebris 
Auferri:  tenet  ille  tamen,  quas  non  videt,  arces 
Fulguraque  attritis  quoties  micuere  procellis 
His,  ait,  in  Thebas,  his  jam  decet  ignibus  uti. 
Hinc  renovare  facem,  lassamque  accendere  quer 
Talia  dicentem  toto  Jove  fulmen  adactum  [cum. 
Corripuit :  primae  fugere  in  nubila  cristae, 

Et  clypei  niger  umbo  cadit :  jamque  omnia  lucent 
Membra  viri :  cedunt  acies,  et  terror  utrinque 
Quo  ruat,  ardenti  feriat  quas  corpore  turmas.  93; 
Intra  se  stridere  facem,  galeamque,  comasque 
Quaerit,  et  urentem  thoraca  repellere  dextra 
Conatus,  ferri  cinerem  sub  pectore  tractat. 

Stat  tamen,  extremumque  in  sidera  versus  anhe 
Pectoraque  invisis  obicit  fumantia  muris,  [lat 
Ne  caderet :  sed  membra  virum  terrena  relin¬ 
quunt,  937 

Exuiturque  animus  :  paulum  si  tardius  artus 
Cessissent,  potuit  fulmen  meruisse  secundum. 


LIBER  UNDECIMUS. 


Postquam  magnanimus  fur  as  virtutis  iniquae 
Consumsit  Capaneus,  exs^p  ravitque  receptum 
Fuln»»-:,  et  ad  terras  longe  comitata  cadentem 
Signavit  muros  ultricis  semita  flammae: 
Componit  dextra  victor  concussa  plagarum 


Jupiter,  et  vultu  coelumque  diemque  reducit. 
Gratantur  superi,  Phlegrae  ceu  fessus  anhelet 
Proelia,  et  Encelado  fumantem  impresserit  /Ei 
nam. 

5  |  Ille  jacet  lacerae  complexus  fragmina  turris. 

Torvus  adhuc  visu,  memorandaque  facta  re¬ 
linquens  1 0 

Gentibus,  atque  ipsi  non  illaudata  Tonanti. 
Quantus  Apollineae  temerator  matris  Averno 
Tenditur:  ipsae  horrent  si  quando  pectore  ab  alto 
Emergunt  volucres,  immensaque  membra  jacentis 
Spectant,  dum  miserae  crescunt  in  pabula  fibrae. 
Sic  gravat  injectus  terras,  hostiliaque  urit  16 

Arva,  et  anhelantem  coelesti  sulfure  campum. 
Respirant  Thebae,  templisque  jacentia  surgunt 
Agmina:  jam  (inis  votis,  finisque  supremis 
Planctibus,  et  natos  ausae  deponere  matres.  20 
At  vaga  palantes  campo  fuga  volvit  Achivos. 

Nec  jam  hostes  curae,  aut  fertum  mortale  time¬ 
tur  : 

Omnibus  ante  oculos  irae  Jovis,  omnibus  ardent 
Arma  metu,  galeaeque  tonant,  visusque  paventes 
Ipse  sequi,  et  profugis  opponere  Jupiter  ignes.  25 
Instat  Agenoreus  miles,  coelique  tumultu 
Utitur:  indomitos  ut  cum  Massyla  per  arva 
Armenti  reges  magno  leo  fregit  hiatu. 

Et  contentus  abit :  rauci  tunc  cominus  ursi, 

Tunc  avidi  venere  lupi,  rabieque  remissa  30 
Lambunt  degeneres  alienae  vulnera  praedae. 

Hinc  premit  Eurymedon,  cui  rusticus  horror  in 
armis,  [tus : 

Rustica  tela  manu,  patriumque  agitare  tumul- 
Pan  illi  genitor:  tener  hinc  conatibus  annos 
Egreditur,  juvenemque  patrem  puer  aequat  Ala- 
Felices  ambo  :  sed  fortunatior  ille,  [threus. 
Quem  genuisse  juvat :  nec  jam  dignoscere  prom- 
tum,  [lacerto. 

Quae  magis  arma  sonent,  quo  plus  eat  hasta 
Arctatur  denso  fugientum.  examine  vallum. 

Quas  volvis,  Gradive,  vices?  modo  moenia  Cadmi 
Scandebant,  sua  nunc  defendunt  tecta  Pelasgi.  41 
Ceu  redeunt  nubes,  ceu  circumflantibus  Austris 
Alternus  procumbit  ager,  ceu  gurgite  cano 
Nunc  retegit  bibulas,  nunc  obruit  aestus  arenas. 
Procumbit  late  pubes  Tirynthia,  alumni  45 

Exuvias  imitata  dei:  trux  maeret  ab  alto 
Amphitryoniades  Nemeaea  in  sanguine  terga, 

Et  similes  ramos,  similesque  videre  pharetras. 
Stabat  in  Argolicae  ferrato  margine  turris 
Egregius  lituo  dextri  Mavortis  Enipeus  50 
Hortator  ;  sed  tunc  miseris  dabat  utile  signum, 
Suadebatque  fugam,  et  tutos  in  castra  receptus: 
Cum  subitum  obliquo  descendit  ab  aere  vulnus, 
Urgentisque  sonum  laeva  manus  aure  retenta  est, 
Sicut  erat:  fugit  in  vacuas  jam  spiritus  auras,  55 
Jam  gelida  ora  tacent, carmen  tuba  sola  peregit. 
Jamque  potens  scelerum,  geminaeque  exercita 
gentis 

Sanguine,  Tisiphone  fraterna  claudere  quaerit 
Bella  tuba:  nec  se  tanta  in  certamina  retur 
Sufficere,  inferna  comitem  ni  sede  Megaeram,  60 
Et  consanguineos  in  proelia  suscitet  angues. 

Ergo  procul  vacua  consedit  valle,  solumque 
Ense  fodit  Stygio,  terraeque  immurmurat  absens 
Nomen,  et,  Elysiis  signum  indubitabile  regnis, 
Crinalem  attollit  longo  stridore  cerasten  :  65 

Caeruleae  dux  ille  comae  :  quo  protinus  omnis 
Horruit  audito  tellus,  pontusque,  polusque. 

Et  pater  jEtnaeos  iterum  respexit  ad  ignes. 
Accipit  illa  sonum  :  stabat  tunc  forte  parenti  69 
Proxima,  dum  coetu  Capaneus  laudatur  ab  omni 
Ditis,et  insignem  Stygiis  fovet  amnibus  umbram. 
Protinus  abrupta  terrarum  mole  sub  astris 
Constitit:  exsultant  manes,  quantumque  profundae 
Rarescunt  tenebrae,  tantum  de  luce  recessit.  74  , 


Excipit  atra  soror,  dextraeque  innexa  profatur . 
Hac,  germana,  tenus  Stygii  metuenda  parenti» 
Imperia,  et  jussos  potui  tolerare  fureres, 

Sola  super  terras,  hostilique  obvia  mundo, 

Dum  vos  Elysium  et  faciles  compescitis  umbras 
Nec  pretium  deforme  morae,  cassique  labores. 
Hoc  quodcunque  madent  campi,  quod  sanguine 
fumant  81 

Stagna,  quod  innumero  Lethaea  examine  gaudet 
Ripa,  meae  vires,  mea  laeta  insignia:  sed  quid 
Haec  ego?  Mars  habeat,  vulgataque  jactet  Enyo. 
Vidistis  (Stygiis  certe  manifestus  in  umbris)  85 
Sanguine  foedatum  rictus,  atroque  madentem 
Ora  ducem  tabo  :  miserum  insatiabilis  edit 
Me  tradente  caput :  modo  nempe  horrendus  ab 
astris 

Descendit  vos  usque  fragor :  mea  sacra  premebat 
Tempestas  :  ego  mixta  viri  furialibus  armis  90 
Bella  deum,  et  magnas  ridebam  fulminis  iras. 
Sed  jam  (effabor  enim)  longo  sudore  fatiscunt 
Corda,  soror,  tardaeque  manus :  hebet  infera  coelo 
Taxus,  et.  insuetos  angues  nimia  astra  soporant. 
Tu,  cui  totus  adhuc  furor,  exsultantque  recentes 
Cocyti  de  fonte  comae,  da  jungere  vires.  96 

Non  solitas  acies,  nec  Martia  bella  paramus. 
Sed  fratrum,(licet  alma  FidesPietasque  repugnent, 
Vincentur,)  fratrum  stringendi  cominus  enses. 
Grande  opus  :  ipsae  odiis,  ipsae  discordibus  armis 
Aptemur  :  quid  lenta  venis  ?  agednm  elige  cujus 
Signa  feras  :  ambo  faciles,  nostrique;  sed  anceps 
Vulgus,  et  affatus  matris,  blandamque  precatu 
Antigonen  timeo,  paulum  ne  nostra  retardet 
Consilia :  ipse  etiam,  qui  nos  lassare  precando 
Suetus,  et  ultrices  oculorum  exposcere  diras,  106 
Jam  pater  est :  coetu  fertur  jam  solus  ab  omni 
Flere  sibi :  atque  adeo  moror  ipsa  irrumpere 
Thebas, 

Adsuetumque  larem  :  tibi  pareat  impius  exsul, 
Argolicumque  impelle  nefas  ;  neu  mitis  Adrastus 
Praevaleat,  plebesque,  cave,  Lernaea  moretur.  1 1 1 
Vade,  et  in  alternas  inimica  revertere  pugnas. 
Talia  partitae  diversum  abiere  sorores. 

Ut  Notus  et  Boreas  gemino  de  cardine  mundi, 
Hicnive  Rhipaea,  Libycis  hic  pastus  arenis,  1 15 
Bella  cient :  clamant  amnes,  freta,  nubila,  sylvae . 
Jamque  patent  strages :  plangunt  sua  damna 
coloni. 

Et  tamen  oppressos  miserantur  in  aequore  nautas. 

Illas  ut  summo  vidit  paler  altus  Olympo 
Incestare  diem,  trepidumque  Hyperionis  orbem 
Suffundi  maculis,  torvo  sic  inchoat  ore  :  121 

Vidimus  armiferos,  quo  fas  erat  usque,  furores, 
Coelicolae,  licitasque  acies,  etsi  impia  bella 
Unus  init,  aususque  mea  procumbere  dextra.  124 
Nunc  par  infandum,  miserisque  incognita  terris 
Pugna  subest :  auferte  oculos  :  absentibus  ausint 
Ista  deis,  lateantque  Jovem:  sat  funera  mensae 
Tantaleae,  et  sontes  vidisse  Lycaonis  aras. 

Et  festina  polo  ducentes  astra  Mycenas.  729 
Nunc  etiam  turbanda  dies  :  mala  nubila,  tellus, 
Accipe,  secedantque  poli:  stat  parcere  mando, 
Ccelitibusque  meis:  saltem  ne  virginis  almae 
Sidera,  Ledaei  videant  neu  talia  fratres. 

Sic  pater  omnipotens,  visusque  nocentibus  arvis 
Abstulit,  et  dulci  terrae  caruere  sereno.  135 
Jamque  per  Argolicas  Erebo  sata  virgo  cohortes 
Vestigat  Polynicis  iter,  portisque  sub  ipsis 
Invenit,  incertum  leto  tot  iniqua  fugarie 
Exeat,  et  dubios  turbabant  omina  sensus. 
Viderat,  obscura  vallum  dum  nocte  pererrat  140 

fc<re\  consilii,  curisqu»  novissima  volvens. 
Conjugis  Argiae  lacera  :um  lampade  maestam 
Effigiem:  (sunt  monstra  defim,  sic  ire  parabat, 
lias  latura  viro  taedas  erat :)  ergo  roganti,  [tum 
Quae  via,  quisve  dolor,  cur  maesta  insignia?  tan- 
Fleverat,  atque  manu  timidos  averterat  ignes. 
Scit  mentem  vidisse  nefas  :  etenim  unde  Mycenis 
Afforet*  et  vallum  conjux  inopina  subiret? 

Sed  fati  monitus,  vicinaque  funera  sentit, 

Ac  sentire  timet.  Cum  vero  Acherontis  operti 
Diva  ter  admoto  tetigit  thoraca  flagello,  151 
Ardet  inops  animi,  nec  tam  considere  regno, 
Quam  scelus,  et  caedem,  et  perfossi  in  sanguine 
fratris 

Exspirare  cupit,  subitusque  affatur  Adrastum : 
Sera  quidem,  extremus  socium  gentisque  super¬ 
stes  155 

Argolicae,  consulta,  pater,  jam  rebus  in  arctis 
Aggredior:  tunc  tempus erat,cum sanguis  Achi¬ 
vum 

Integer,  ire  ultro,  primamque  capessere  pugnam  ; 
Non  plebis  Danaae  florein,  regumque  verendas 
Objectare  animas,  ut  lamentabile  tantis  160 
Urbibus  induerem  capiti  decus  :  aspera  quando 
Praecepit  virtus,  nunc  saltem  exsolvere  fas  sit, 
Quae  merui :  scis  namque,  socer,  licet  alta  re¬ 
condas 

Vulnera,  et  afflictum  generi  vereare  pudorem: 
Ille  ego  sum,  qui  te  pacem  et  pia  jura  regentem 
Infelix  (utinamque  aliis  datus  urbibus  hospes)  166 
Extorrem  patria,  regnoque ...  sed  exige  tandem 
Supplicium:  fratrem  suprema  in  bella  (quid  horres? 
Decretum  est,  fixumque)  voco :  desiste  morari : 
Nec  poteris :  non  si  atra  parens,  miseraeque 
sorores  [ruenti 

In  media  arma  cadant;  non  si  ipse  ad  bella 
Obstet,  et  exstinctos  galeae  pater  ingerat  orbes, 
Deficiam.  Anne  bibam  superest  quodcunque 
cruoris 

Inachii  ?  et  vestris  etiamnum  mortibus  utar  ? 
Vidi  egomet  propter  ruptos  telluris  hiatus,  1T5 
Nec  subii :  vidi  exanimum,  fecique  nocentem 
Tydea :  me  Tegee  regem  indefessa  reposcit, 
Orbaque  Parrhasiis  ululat  mihi  mater  in  antris. 
Ipse  nec  Ismeni  ripas,  dum  stagna  cruentat  1 79 
Hippomedon, Tyrias  potui  nec  scandere  turres, 
Dum  tonat,  et  tecum, C-apaneu,  miscere  furores? 
Quis  tantus  pro  luce  timor  ?  sed  digna  rependam : 
Conveniant  ubicunque  nurus,  matresque  Pelasgae, 
Longaevique  patres,  quorum  tot  gaudia  carpsi, 
Orbavique  domos:  fratri  concurro :  quid  ultra  est? 
Spectent,  et  votis  victorem  Eteoclea  poscant. 
Jamque  vale,  conjux,  dulcesque  valete  Mycenae. 
At  tu,  care  socer,  (nec  enim  omnis  culpa  malorum 
Me  penes,  et  superi  mecum  Parcaequ e  nocentes,) 
Sis  lenis  cineri,  meque  haec  post  proelia  raptum 
Alitibus,- fratrique  neges,  urnaque  reponas:  191 
Hoc  tantum  :  et  natae  melius  connubia  jungas. 
Ibant  in  lacrymas:  veluti,cum  vere  reverso 
Bistoniae  tepuere  nives,  submittitur  ingens 
Haemus,  et  angustos  Rhodope  descendit  in  amnes. 
Coeperat  e-  leni  senior  mulcere  furentem  196 
Alloquio  :  scidit  orsa  novo  terrore  cruenta 
Eumenis,  alipedemque  citum,  fataliaque  arma. 
Protinus  Inachii  vultus  expressa  Pherecli, 
Obtulit,  ac  fidas  exclusit  casside  voces.  200 
Ac  super  haec  :  Abrumpe  moras;  celeremus  :  et 
Adventare  ferunt  portis.  Sic  omnia  vicit,  [illum 
Correptumque  injecit  equo :  volat  aequore  aperto 
Pallidus,  instantemque  deae  circumspicit  umbram. 


Sacra  Jovi  merito  Tyrius  pro  fulmine  ductor, 
Nequicquam  Danaos  ratus  exarmasse,  ferebat. 
Nec  pater  aetherius,  divfimve  has  ullus  ad  aras. 
Sed  mala  Tisiphone  trepidis  inserta  ministris 
Adstat,  et  inferno  praevertit  vota  Tonanti.  209 
Summe  deum,  tibi  namque  meae  primordiaThebae 
(Liveat  infandum  licet  Argos,  et  aspera  Juno) 
Debent,  Sidonios  ex  quo  per  littora  raptor 
Turbasti  thiasos,  dignatus  virgine  nostra 
Terga  premi,  et  placidas  falsum  mugire  per  undas: 
Nec  te  vana  fides  iterum  Cadmeia  adeptum  2 1 5 
Connubia,  et  Tyrios  nimium  irrupisse  penates  : 
Tandem,  inquam,  soceros,  dilectaque  moenia  gra- 
Respicis,  adsertorque  tonas  :  ceu  regia  coeli  [tus 
Attentata  tui,  sic  te  pro  turribus  altis 
Vidimus  urgentem  nubes,  laetique  benignum  220 
Fulmen,  et  auditos  proavis  agnovimus  ignes. 
Accipe  nunc  pecudes,  et  magni  thuris  acervos, 
Votivumque  marem  :  dignas  sed  pendere  grates 
Haud  mortale  opus  est :  certent  tibi  reddere 
Bacchus 

Noster,  et  Alcides  :  illis  haec  moenia  serva.  225 
Dixerat :  ast  illi  niger  ignis  in  ora  genasque 
Prosiluit,  raptumque  comis  diadema  cremavit. 
Tunc  ferus  ante  ictum  spumis  delubra  cruentat 
Taurus,  et  obstantum  mediis  e  coetibus  exit 
Turbidus,  inrano  feriens  altaria  cornu.  230 

Diffugiunt  famuli,  et  regem  solatur  haruspex. 
Ipse  instaurari  sacrum  male  fortis,  agique 
Imperat,  et  magnos  ficto  premit  ore  timores 
Qualis,  ubi  implicitum  Tirynthius  ossibus  ignem 
Sensit,  et  CEtaeas  membris  accedere  vestes,  235 
Vota  incepta  tamen,  libataque  thura  ferebat 
Durus  adhuc,  patiensque  mali :  mox  grande 
coactus 

Ingemuit,  victorque  furit  per  viscera  Nessus. 
Nuntius  exanimi  suspensus  pectora  cursu 
Epytus  ad  regem  portae  statione  relicta  240 
Tendit,  et  haec  trepido  vix  intellectus  anhelat; 
Rumpe  pios  cultus  intem pesti vaque,  rector, 
Sacra  defim:  frater  muris  circum  omnibus  instat. 
Portarumque  moras  frenis  adsullat  et  hastis. 
Nomine  te  crebro,  te  solum  in  proelia  poscens.  245 
Flent  maesti  retro  comites,  et  uterque  loquenti 
Adgemit,  et  pulsis  exercitus  obstrepit  armis : 

Ille  vocat.  Nunc  tempus  erat,  sator  optime  divfim. 
Quid  meruit  Capaneus?  Turbatus  inhorruit  altis 
Rex  odiis,  mediaque  tamen  gavisus  in  ira  est.  250 
Sic  ubi  regnator  post  exsulis  otia  tauri 
Mugitum  hostilem  summa  tulit  aure  juvencus, 
Agnovitque  minas,  magna  stat  fervidus  ira 
Ante  gregem,  spumisque  animos  ardentibus  effert 
Nunc  pede  torvus  humum,  nunc  cornibus  aera 
findens:  25S 

Horret  ager,  trepidaeque  exspectant  proelia  valles. 
Non  desunt  regi  comites  :  Sine  moenia  pulset 
Irritus:  ille  autem  fractis  huc  audeat  usque 
Viribus?  hic  miseris  furor  est,  instare  periclo, 
Nec  librare  metus,  et  tuta  odisse  :  resiste  260 
Hoc  fretus  solio  :  nos  propulsabimus  hostem : 
Nos  bellare  jube.  Sic  proxima  turba :  sed  ardens 
Ecce  aderat  luctu,  dicturusque  omnia  belli 
Libertate  Creon  :  urit  fera  corda  Menoeceus : 
Nulla  patri  requies  :  illum  quaeritque,  tenetque ; 
Illum  sanguineos  proflantem  pectore  rivos  266 
Adspicit,  et  saeva  semper  de  turre  cadentem. 

Ut  dubium,  et  pugnas  cunctantem  Eteoclea  vidit : 
Ibis,  ait,  neque  te  ulterius,  fratrumque  ducumque 
Pessime,  funeribus  patriae  lacrymisque  potitum 
Eumenidum  bellique  reum,  patiemu-  inulti.  27  1 

Sat  tua  non  sequis  luimus  perjuria  divi». 

'Jrbem  armis  opibusque  gravem,  et  modo  civi¬ 
bus  arctam. 

Ceu  coelo  dimissa  lues,  inimicave  tellus, 
Hausisti,  vacuamque  tamen  sublimis  obumbras. 
Deest  jam  servitio  plebes  :  hos  ignis  egenos  276 
Fert  humus;hos  pelago  patrius  jam  detulitamnis. 
Hi  quaerunt  artus,  illi  ardua  vulnera  curant. 
Redde  agedum  miseris  fratres,  natosque,  patres¬ 
que,  [Hypseus, 

Redde  arvis  domibusque  viros:  ubi  maximus 
Finitimusque  Dryas  ?  ubi  Phocidos  arma  sonorae, 
Euboicique  duces?  illos  tamen  aequa  duelli 
Fors  tulit  ad  manes :  at  tu  (pudet)  hostia  regni, 
Hostia,  nate,  jaces,  ceu  mutus  et  e  grege  sanguis, 
Hei  mihi  primitiis  armorum,  et  rite  nefasto  285 
Cibatus,  jussusque  mori:  et  cunctabitur  ultra 
Iste  ?  nec  adverso  nunc  saltem  Marte  vocatus 
Stabit?  an  in  pugnas  alium  jubet  ire  profanus 
Tiresias,  iterumque  meos  oracula  nectit  [mon  ? 
In  gemitus  ?  quid  enim  misero  super  unicus  Hse- 
Ille  jube  subeat,  tuque  hinc  spectator  abalta  291 
Turre  sede  :  quid  sseva  fremis,  famulamque  co¬ 
hortem 

Respectas  ?  hi  te  ire  volunt,  hi  pendere  poenas : 
Ipsa  etiam  genitrix,  ipsseque  odere  sorores.  294 
In  te  ardens  frater  ferrum  mortemque  minatur, 
Ssevaque  portarum  convellit  claustra:  nec  audes  P 
Sic  pater  infrendens,  miseraque  exaestuat  ira. 

Ille  sub  haec :  Non  fallis,  ait,  nec  te  inclyta  nati 
Fata  movent :  canere  illa  patrem  et  jactare  de¬ 
cebat. 

Sed  spes  sub  lacrymis,  spes  atque  occulta  cupido 
His  latet:  insano  praetendis  funera  voto,  301 
Meque  premis  frustra,  vacuae  ceu  proSimus  aulae. 
Non  ita  Sidoniam  fortuna  reliquerit  urbem, 

In  te  ut  sceptra  cadant,  tanto  indignissime  nato. 
Nec  mihi  difficilis  praesens  vindicta :  sed  arma,805 
Arma  prius,  famuli:  coeant  in  proelia  fratres  ; 
Vult  gemitus  lenire  Creon.  Lucrare  furorem  : 
Victori  mihi  cuncta  lues.  Sic  jurgia  paulum 
Distulit,  atque  ensem,  quem  jam  dabat  ira,  re- 
Ictus  ut  incerto  pastoris  vulnere  serpens  (pressit. 
Erigitur  gyro,  longumque  e  corpore  toto  311 
Virus  in  ora  legit :  paulum  si  devius  hostis 
Torsit  iter,  cecidere  minae,  tumefactaque  frustra 
Colla  sedent,  irasque  sui  bibit  ipse  veneni. 

At  genitrix  primam  funestae  sortis  ut  amens  31 5 
Expavit  famam,  (nec  tarde  credidit,)  ibat 
Scissa  comas,  vultuque  et  pectore  nuda  cruento. 
Non  sexus  decorisve  memor:  Pentheia  qualis 
Mater  ad  insani  scandebat  culmina  montis. 
Promissum  saevo  caput  allatura  Lyaeo.  320 

Non  comites,  non  ferre  ipsae  vestigia  natae 
iEqua  valent;  tantum  miserae  dolor  ultimus  addit 
Robur,  et  exsangues  crudescunt  luctibus  anni. 
Jamque  decus  galeae,  jam  spicula  saeva  ligabat 
Ductor,  et  ad  lituos  hilarem,  trepidumque  tu¬ 
barum  325 

Prospiciebat  equum ;  subito  cum  apparuit  ingens 
Mater,  et  ipse  metu  famulumque  expalluit  omnis 
Coetus,  et  oblatam  retro  dedit  armiger  hastam. 
Quis  furor’  unde  iterum  regni  integrata  resurgit 
Eumenis  ?  ipsi  etiam  post  omnia,  cominus  ipsi 
Stabitis  ?  usque  adeo  geminas  duxisse  cohortes. 
Et  facinus  mandasse  parum  est?  quo  deinde  re¬ 
dibit  832 

Victor?  in  hosne  sinus  ?  o  diri  conjugis  olim 
Felices  tenebrae !  datis,  improba  lumina,  poenas. 
Haec  spectanda  dies  ’  quo,  sa?ve,  minantia  flectis 


Ora  ?  quid  alternos  vultus  pallorque  ruborque 
Mutat,  et  obnixi  frangunt  mala  murmura  dentes  ? 
Me  miseram  !  vinces  .  prius  hsec  tamen  arma 
necesse  est 

Experiare  domi :  stabo  ipsa  in  limine  portae 
Auspicium  infelix,  scelerumque  immanis  imago. 
Haec  tibi  canities,  haec  sunt  calcanda,  nefande, 
Ubera,  perque  uterum  sonipes  hic  matris  agen¬ 
dus.  (lis? 

Parce  :  quid  oppositam  capulo  parmaque  repel 
Non  ego  te  contra  Stygiis  feralia  sanxi 
Vota  deis,  caeco  nec  Erinnyas  ore  rogavi.  315 
Exaudi  miseram  :  genitrix  te,  saeve,  precatur, 
Non  pater  :  adde  moram  sceleri,  et  metire  quod 
audes. 

Sed  pulsat  muros  germanus,  et  impia  contra 
Bella  ciet.  Non  mater  enim,  non  obstat  eunti 
Ulla  soror  :  te  cuncta  rogant,  hic  plangimus 
omnes.  350 

Ast  ibi  vix  unus  pugnas  dissuadet  Adrastus, 

Aut  fortasse  jubet :  tu  limina  avita  deosque 
Linquis,  et  a  nostris  in  fratrem  amplexibus  exis. 

At  parte  ex  alia  tacitos  obstante  tumultu 
Antigone  furata  gradus,  (nec  casta  retardat  355 
Virginitas,)  volat  Ogygii  fastigia  muri 
Exsuperare  furens:  senior  comes  hseret  eunti 
Actor,  et  hic  summas  non  duraturus  ad  arces. 
Utque  procul  visis  paulum  dubitavit  in  armis, 
Agnovitque  (nefas)  jaculis  et  voce  superba  360 
Tecta  incessentem,  magno  prius  omnia  planctu 
Implet,  et  e  muris  ceu  descensura  profatur  : 
Comprime  tela  manu,  paulumque  hanc  adspice 
turrim. 

Frater,  et  horrentes  refer  in  mea  lumina  cristas. 
Agnoscisne  hostes?  sic  annua  pacta  fidemque 
Poscimus  ?  hi  questus  ?  lisec  est  bona  causa 
modesti  366 

Exsulis  ?  Argolicos  per  te,  germane,  penates, 
(Nam  Tyriis  jam  nullus  honos,)  per  si  quid  in  illa 
Dulce  domo,  submitte  animos  :  en  utraque  gentis 
Turba  rogant,  ambseque  acies:  rogat  illa  suorum 
Antigone  devota  malis,  suspectaque  regi,  371 

Et  tantum  tua,  dure,  soror  :  saltem  ora  trucesque 
Solve  genas  :  liceat  vultus  fortasse  supremum 
Noscere  dilectos,  et  ad  hsec  lamenta,  videre. 

Anne  fleas:  illum  gemitu  jam  supplice  mater  375 
Frangit,  et  extremum  dimittere  dicitur  ensem  : 

Tu  mihi  fortis  adhuc  ?  mihi,  quse  tua  nocte  dieque 
Exsilia  erroresque  fleo  ?  jamjamque  tumentem 
Placavi  tibi,  sseve,  patrem.  Quid  crimine  solvis 
Germanum  ?  nempe  ille  fidem  et  stata  foedera 
rupit,  380 

Ille  nocens,  ssevusque  suis  :  tamen  ecce  vocatus 
Non  venit.  His  paulum  furor  elanguescere  dictis 
Coeperat,  obstreperet  quanquam  atque  obstaret 
Erinnys. 

Jam  submissa  manus,  lente  jam  flectit  habenas, 
Jam  tacet  :  erumpunt  gemitus,  lacrymasque 
fatetur  385 

Cassis :  hebent  irse :  pariterque  et  abire  nocentem. 
Et  venisse  pudet :  subito  cum  matre  repulsa 
Eumenis  ejecit  fractis  Eteoclea  portis 
Clamantem  :  Venio, solumque, quod  ame  vocasti 
Invideo :  ne  incesse  moras,  gravis  arma  tenebat 
Mater :  io  patria,  o  regum  incertissima  tellus. 
Nunc  certe  victoris  eris.  Nec  mitior  ille. 
Tandem,  inquit,  scis,  sseve,  fidem  ?  et  descendis 
in  aequum  ? 

O  mihi  nunc  primum  longo  post  tempore  frater, 
Congredere:  hae  leges,  hsec  foedera  sola  supernn4 

Sic  hostile  tuens  fratrem :  namque  uritur  alto  396 
Corde,  quod  innumeri  comites,  quod  regia  cassis, 
Instratusque  ostro  sonipes,  quod  fulva  metallo 
Parma  micet :  quanquam  haud  armis  inhonorus 
et  ipse. 

Nec  palla  vulgare  nitens  :  opus  ipsa  novarat400 
Maeoniis  Argia  modis,  et  pollice  docto 
Stamina  purpureae  sociaverat  aurea  telae. 

Jamque  in  pulvereum  Furiis  hortantibus  aequor 
Prosiliunt:  sua  quemque  comes  stimulatque  re- 
gitque. 

Frena  tenent  ipsae,  phalerasque  et  lucida  comunt 
Arma  manu,  mixtisque  jubas  serpentibus  augent. 
Stat  consanguineum  campo  scelus :  unius  ingens 
Bellum  uteri,  coeuntque  pares  sub  casside  vultus. 
Signa  tacent,  siluere  tubae,  stupefactaque  Martis 
Cornua:  ter  nigris  avidus  regnator  ab  oris  410 
Intonuit,  terque  ima  soli  concussit :  et  ipsi 
Armorum  fugere  dei:  nusquam  inclyta  Virtus, 
Restinxit  Bellona  faces,  longeque  paventes 
Mars  rapuit  currus,  et  Gorgone  cruda  virago 
Abstitit,  inque  vicem  Stygiae  rubuere  sorores.415 
Prominet  excelsis  vulgus  miserabile  tectis  :  [arce. 
Cuncta  madent  lacrymis,  et  ab  omni  plangitur 
Hinc  questi  vixisse  senes,  hinc  pectore  nudo 
Stant  matres,  parvosque  vetant  attendere  natos. 
Ipse  quoque  Ogygios  monstra  ad  gentilia  manes 
Tartareus  rector  porta  jubet  ire  reclusa.  421 
Montibus  insidunt  patriis,  tristique  corona 
Infecere  diem,  et  vinci  sua  crimina  gaudent. 

Illos  ut  stimulis  ire  in  discrimen  apertis  424 
Audiit,  et  sceleri  nullum  jam  obstare  pudorem. 
Advolat,  et  medias  immittit  Adrastus  habenas. 
Ipse  quidem  regnis  multum  et  venerabilis  sevo, 
Sed  quid  apud  tales,  quis  nec  sua  pignora  curse? 
Alternos  tamen  illa  rogat :  Spectabimus  ergo 
lnachidse  Tyriique  nefas  ?  ubi  jura,  deique  ?  430 
Bella  ubi  ?  ne  perstate  animis :  te  deprecor,  hostis, 
(Quanquam,  hsec  ira  sinat,  nec  tu  mihi  sanguine 
longe,) 

Te,  gener,  et  jubeo  :  sceptri  si  tanta  cupido  est, 
Exuo  regales  habitus :  i,  Lernan  et  Argos  434 
Solus  habe.  Non  verba  magis  suadentia  frangunt 
Accensos,  sumtisque  semel  conatibus  obstant. 
Quam  Scytha  curvatis  erectus  fluctibus  unquam 
Pontus  Cyaneos  vetuit  concurrere  montes. 

Ut  periisse  preces,  geminosque  ad  proelia  fusos 
Pulvere  cornipedes,  explorarique  furentum  440 
In  digitis  amenta  videt,  fugit,  omnia  linquens 
Castra,  viros,  generum,  Thebas,  ac  fata  monentem 
Conversumque  jugo  propellit  Ariona  :  qualis 
Demissus  curru  laevae  post  praemia  sortis 
Umbrarum  custos,  mundique  novissimus  haeres 
Palluit,  amisso  veniens  in  Tartara  coelo.  446 
Non  tamen  indulsit  pugnae,  cunctataque  primo 
Substitit  in  scelere,et  paulum  Fortuna  morata  est. 
Bis  cassae  periere  viae  :  bis  cominus  actos 
Avertit  bonus  error  equos,  puraeque  nefandi  450 
Sanguinis  obliquis  ceciderunt  ictibus  hastae. 
Tendunt  frena  manu,  et  saevis  calcaribus  urgent 
Immeritos :  movet  et  geminas  miserabile  divfim 
Prodigium  turmas,  alternaque  murmura  volvunt 
Mussantes;  iterare  aciem,  procurrere  saepe  455 
Impetus,  et  totum  miseris  opponere  bellum. 

Jamdudum  terris  coetuque  offensa  deorum 
\versa  coeli  Pietas  in  parte  sedebat. 

Non  habitu  quo  nota  prius,  non  ore  sereno, 

Sed  vittis  exuta  comam,  fraternaque  bella,  460 
Ceu  soror  infelix  pugnantum,  aut  anxia  mater. 
Deflebat,  saevumque  Jovem,  Parcasque  nocentes 


Vociferans,  seseque  polis  et  luce  relicta 
Descensuram  Erebo,  et  Stygios  jam  malle  penates 
Quid  me,  ait,  ut  saevis  animantum,  ac  saepe  aeo- 
rum  465 

Obstaturam  animis,  princeps  Natura,  creabas  ? 
Nil  jam  ego  per  populos,  nusquam  reverentia 
nostri. 

O  furor,  o  homines,  diraeque  Prometheos  artes ! 
Quam  bene  post  Pyrrham  tellus  pontusque  va¬ 
cabant  : 

En  mortale  genus!  Dixit :  specnlataque  tempus, 
Auxilium  tentemus,  ait,  licet  irrita  coner:  471 
Desiluitque  polo  :  niveus  sub  nubibus  altis, 
Quanquam  maesta,  deae  sequitur  vestigia  limes 
Vix  steterat  campo,  subita  mansuescere  pace 
Agmina,  sentirique  nefas  :  tunc  ora  madescunt 
Pectoraque,  et  tacitus  subrepsit  fratribus  horror 
Arma  etiam  simulata  gerens,  cultusque  viriles. 
Nunc  his,  nunc  illis,  Agite,  ite,  obsistite,  clamat. 
Quis  nati  fratresque  domi,  quis  pignora  tanta. 
His  quoque  (nonne  palam  est  ultro  miserescere 
divos  ?)  480 

Tela  cadunt ;  cunctantur  equi :  fors  ipsa  repugnat. 
Nonnihil  impulerat  dubios,  ni  torva  notasset 
Tisiphone  fraudes,  coelestique  ocior  igne 
Afforet  increpitans:  Quid  belli  obverteris  ausis. 
Numen  iners,  pacique  datum?  cede,  improba : 

noster  485 

Hic  campus,  nosterque  dies :  nunc  sera  nocentes 
Defendis  Thebas  :  ubi  tunc,  cum  bella  cieret 
Bacchus,  et  armatas  furiarent  orgia  matres  ? 

Aut  ubi  segnis  eras,  dum  Martius  impia  serpens 
Stagna  bibit*  dum  Cadmus  arat  ?  dum  victa  ca¬ 
dit  Sphinx  ?  [nostra 

Dum  rogat  GCdipoden  genitor?  dum  lampade 
In  thalamos  Iocasta  venit?  Sic  urget, et  ultro 
Vitantem  adspectus  etiam,  pudibundaque  longe 
Ora  reducentem,  premit  adstridentibus  hydris 
Intentatque  faces  :  dejectam  in  lumina  pallam  495 
Diva  trahit,  magnoque  fugit  questura  Tonanti. 

Tunc  vero  accensae  stimulis  majoribus  irse. 
Arma  placent,  versseque  volunt  spectare  cohortes. 
Instaurant  crudele  nefas  :  rex  impius  aptat 
Tela,  et  funestae  casum  prior  occupat  hastae.  500 
Illa,  viam  medium  elypei  conata  per  orbem. 

Non  perfert  ictus,  atque  alto  vincitur  auro. 

Tunc  exsul  subit,  et  clare  funesta  precatur : 

Di,  quos  effosso  non  irritus  ore  rogavit 
(Edipodes,  firmate  nefas:  non  improba  posco  505 
Vota  :  piabo  manus,  et  eodem  pectora  ferro 
Rescindam,  dum  me  moriens  hic  sceptra  tenen 
tem  [  lorem- 

Linquat,  et  hunc  secum  portet  minor  umbra  do- 
Hasta  subit  velox  equitis  femur  inter,  equique 
Ilia, letum  utrique  volens:  sed  plaga  sedentis  51J 
Laxato  vitata  genu ;  tamen  irrita  voti 
Cuspis  in  obliquis  invenit  vulnera  costis. 

It  praeceps  sonipes  strictae  contemtor  habenae. 
Arvaque  sanguineo  scribit  rutilantia  gyro. 
Exsultat,  fratris  credens  hunc  esse  cruorem.  513 
Credit  et  ipse  metu  :  totis  jamque  exsul  habenis 
Indulget,  caecusque  avidos  illidit  in  aegrum 
Cornipedem  cursus:  miscentur  frena,  manusque. 
Telaque,  et  ad  terram  turbatis  gressibus  ambo 
Praecipitant:  ut  nocte  rates, quas  nubilus  Auster 
Implicuit,  frangunt  tonsas,  mutantque  rudentes, 
Luctataeque  diu  tenebris,  hiemique,  sibique. 

Sicut  erant,  imo  pariter  sedere  profundo. 

Haec  pugnae  facies:  coeunt  sine  more,  sine  arte 
Tantum  animis  iraque,  atque  ignescentia  cernua' 

Per  galeas  odia,  et  vultus  rimantur  acerbo  526 
Lumine :  nil  adeo  medi®  telluris,  et  enses 
Impliciti,  nex®que  manus,  alternaque  s®vi 
Murmura,  ceu  lituos,  rapiunt,  aut  signa  tubarum. 
Fulmineos  veluti  pr®ceps  cum  cominus  egit  530 
Ira  sues,  strictisque  erexit  pectora  setis. 

Igne  tremunt  oculi,  lunataque  dentibus  uncis 
Ora  sonant :  spectat  pugnas  de  rupe  propinqua 
Venator  pallens,  canibusque  silentia  suadet.  534 
Sic  avidi  incurrunt :  necdum  letalia  miscent 
Vulnera,  sed  coeptus  sanguis,  facinusque  perac¬ 
tum.  [adstant 

Nec  jam  opus  est  Furiis:  tantum  mirantur,  et 
Laudantes.hominumque  dolent  plus  posse  furores. 
Fratris  uterque  furens  cupit  affectatque  cruorem, 
Et  nescit  manare  suum.  Tandem  irruitexsul,  540 
Hortatusque  manum,  cui  fortior  ira,  nefasque 
Justius,  alte  ensem  germani  in  corpore  pressit. 
Qua  male  jam  plumis  imus  tegit  inguina  thorax. 
Ille  dolens  nondum,  sed  ferri  frigore  primo 
Territus,  in  clypeum  turbatos  colligit  artus :  545 
Mox  intellecto  magis  ac  magis  ®ger  anhelat 
Vulnere  :  nec  parcit  cedenti,  atque  iucrepat  hosti : 
Quo  retrahis,  germane,  gradus?  o  languida  somno. 
Et  regnis  effeta  quies  !  longaque  sub  umbra 
Imperia!  exsilio  rebusque  exercita  egenis  550 
Membra  vides :  disce  arma  pati,  nec  fidere  l®tis. 

Sic  pugnant  miseri :  restabat  lassa  nefando 
Vita  duci,  summusque  eruor,  poterantque  pa¬ 
rumper  [mam 

Stare  gradus :  sed  sponte  ruit,  fraudemque  supre- 
In  media  jam  morte  parat :  clamore  Cith®ron 
Erigitur  :  fraterque  ratus  vicisse,  levavit  556 
Ad  coelum  palmas  :  Bene  habet :  non  irrita  vovi: 
Cerno  graves  oculos,  atque  ora  natantia  leto. 
Huc  aliquis  propere  sceptrum  atque  insigne  co¬ 
marum. 

Dum  videt.  Hsc  dicens  gressus  admovit, et  arma. 
Ceu  templis  decus  et  patri®  laturus  ovanti,  561 
Arma  etiam  spoliare  cupit :  nondum  ille  peractis 
Manibus,  ultrices  animam  servabat  in  iras. 
Utque  superstantem,  pronumque  in  pectore  sensit, 
Erigit  occulte  ferrum,  vit®que  labantis  565 
llelliquias  tenues  odio  supplevit,  et  ensem 
Jam  l®tus  fratris  non  frater  corde  reliquit. 

Ille  autem,  Vivisne  ?  et  adhuc  manet  ira  superstes, 
Perfide,  nec  sedes  unquam  meriture  quietas  ?  569 
1  mecum  ad  manes :  illic  quoque  pacta  reposcam. 
Si  modo  Agenorei  stat  Gnossia  judicis  urna. 

Qua  reges  punire  datur.  Nec  plura  locutus 
Concidit,  et  totis  fratrem  gravis  obruit  armis. 

Ite  truces  anim®,  funestaque  Tartara  leto 
Polluite,  et  cunctas  Erebi  consomite  pcenas.  575 
Vosque  malis  hominum,  Stygi®,  jam  parcite, 
div*. 

Omnibus  in  terris  scelus  hoc,  omnique  sub  ®vo 
Viderit  una  dies,  monstrumque  infame  futuris 
Excidat,  et  soli  memorent  h®c  proelia  reges. 

At  genitor, sceleris  comperto  fine,  profundis  580 
Erepsit  tenebris,  s®voque  e  limine  profert 
Mortem  imperfectam  :  veteri  stat  sordida  tabo 
Utraque  canities,  et  durus  sanguine  crinis 
Obnubit  furiale  caput :  procul  ora,  gen»que 
Intus,  et  effoss®  squalent  vestigia  lucis.  585 
Virgo  autem  imposit®  sustentat  pondera  l»v®. 
Dextra  sedet  baculo  •  qualis  si  puppe  relicta 
Exosus  pigri  manes  sulcator  Averni 
Exeat  ad  superos,  solemque  et  pallida  turbet 
Astra,  nec  ipse  diu  fortia,  patiensque  superni  590 
Aeris:  interea  longum  cessante  magistro 


Crescat  opus,  totisque  exspectent  s®cula  ripis 
Talis  init  campum,  comitique  extrema  gementi. 
Duc,  ait,  ad  natos,  patremque  recentibus,  oro. 
Injice  funeribus:  cunctatur  nescia  virgo  [tur 
Quid  paret:  impediunt  iter,implicitosquemoran- 
Arma,  viri,  curvus,  altaque  in  strage  seniles  597 
Deficiunt  gressus,  et  dux  miseranda  laborat. 

Ut  qu®sita  diu  monstravit  corpora  clamor 
Virginis,  insternit  totos  frigentibus  artus.  600 
Nec  vox  ulla  seni:  jacet,  immugitque  cruentis 
Vulneribus,  nec  verba  diu  tentata  sequuntur. 
Dum  tractat  galeas,  atque  ora  latentia  qu®rit, 
Tandem  muta  furens  genitor  suspiria  solvit :  604 
Tarda  meam,  pietas,  longo  post  tempore  mentem 
Percutis  ?  estne  sub  hoc  hominis  clementia 
corde  ? 

Vincis  me  miserum,  vincis,  natura,  parentem. 

En  habeo  gemitus,  lacrym®que  perarida  serpunt 
Lumina, et  in  molles  sequitur  manus  impia  planc- 
Accipite  infand®  justa  exsequialia  mortis,  [tus. 
Crudeles, nimiumque  mei:  nec  noscere  natos. 
Alloquiumque  aptare  licet:  dic,  virgo,  precanti. 
Quem  teneo  ?  quo  nunc  vestras  ego  s®vus  honore 
Prosequar  inferias  ?  o  si  fodienda  redirent 
Lumina,  et  in  vultus  s®vire  ex  more  potestas.  615 
Heu  dolor,  heu  justo  magis  exaudita  parentis 
Vota,  mal®que  preces  !  quisnam  fuit  ille  deorum, 
Qui  stetit  orantem  juxta,  pr®ceptaque  verba 
Dictavit  fatis  ?  furor  illa,  et  movit  Erinnys, 

Et  pater,  et  genitrix, et  regna,  oculique  cadentes, 
Nil  ego:  per  Ditem  juro, dulcesque  tenebras,621 
Immeritamque  ducem  :  subeam  sic  Tartara  digna 
Morte,  nec  irata  fugiat  me  Laius  umbra. 

Hei  mihi,  quos  nexus  fratrum, qu®  vulnera  tracto! 
Solvite,  qu®so,manus,  infestaque  vincula  tandem 
Dividite,et  medium  nunc  saltem  admittite  patrem 
Talia  dequestus,  paulatim  sumserat  iras 
Mortis,  et  occulte  telum,  ni  nata  vetaret, 
Qu®rebatj  sed  cauta  manu  subtraxerat  enses 
Antigone  :  furit  inde  senex :  Ubi  noxia  tela  ?  630 
Heu  furi®!  num  totum  abiit  in  corpora  ferrum  ? 
Dicentem  comes  ®gra  levat,  mutumque  dolorem 
Ipsa  premit,  s®vum  gaudens  planxisse  parentem. 

Olim  autem  incept®  clamore  exterrita  pugn® 
Regina  extulerat  notum  penetralibus  ensem,  635 
Ensem  sceptriferi  spolium  lacrymabile  Laii 
Multaque  cum  superis  et  diro  questa  cubili. 

Et  nati  furiis,  et  primi  conjugis  umbris, 

Luctata  est  dextr®,  et  prono  vix  pectore  ferrum 
Intravit  tandem,  et  venas  prorupit  aniles  640 
Vulnus,  et  infelix  lustratur  sanguine  lectus. 
Illius  exili  stridentem  in  pectore  plagam 
Ismene  collapsa  super  lacrymisque  comisque 
Siccabat  plangens :  qualis  Marathonide  sylva 
Flebilis  Erigone  c®si  prope  funera  patris  645 
Questibus  absumtis  tristem  jam  solvere  nodum 
Coeperat,  et  fortes  ramos  moritura  legebat. 

At  jam,  l®ta  ducum  spes  elusisse  duorum. 

Res  Amphionias  alio  sceptrumque  maligna  649 
Transtulerat  Fortuna  manu,  Cadmique  tenebat 
Jura  Creon.  Miser  heu  bellorum  terminus !  illi 
Pugnarant  fratres,-  hunc  et  Mavortia  clamant 
Semina,  et  impensus  patri®  paulo  ante  Menoeceus 
Conciliat  populis  :  scandit  fatale  tyrannus  , 
Flebilis  Aoni®  solium.  Pro  blanda  potestas,  655 
Et  sceptri  malesuadus  amor !  nunquamne  priorum 
H®rebunt  documenta  novis?  juvat  ecce  netasio 
Stare  loco,  regimenque  manu  tractare  cruentum. 
Quid  melior  fortuna  potest  ?  jam  flectere  patrem 
Incipit,  atque  datis  abolere  Menoecea  regnis.  667 

Primum  adeo  seevis  imbutus  moribus  aulae. 
Indicium  specimenque  sui,  jubet  igne  supremo 
Arceri  Danaos,  nudoque  sub  axe  relinqui 
Infelix  bellum,  et  tristes  sine  sedibus  umbras. 
Mox  reducem  Ogygiae  congressus  limine  portae 
OEdipoden  timuit  paulum,  seseque  minorem  666 
Confessus  tacite,  promtamque  coercuit  iram. 
Mox  redit  in  regem,  caecumque  audentius  hostem 
Increpitans,  Procul,  inquit,  abi,  victoribus  omen 
Invisum,  et  furias  averte,  ac  moenia  lustra  670 
Discessu  Thebana  tuo  :  spes  longa  peracta  est. 
Vade :  jacent  nati :  quae  jam  tibi  vota  supersunt  ? 
Horruit  instinctu  rabido,  steteruntque  trementes. 
Ceu  visu  praesente,  genae,  seniumque  recessit. 
Tunc  natam  baculumque  manu  dimisit,  et  irae 
Innixus,  tumido  vocem  de  pectore  rumpit:  676 
Jamne  vacat  saevire,  Creon  ?  modo  perfida  regna 
Fortunaeque  locum  nostrae,  miserande,  subisti, 

Et  tibi  jam  fas  est  regum  calcare  ruinas  ? 

Jam  tumulis  victos,  socios  jam  moenibus  arces  ? 
Macte:  potes  digne  Thebarum  sceptra  tueri.  681 
Haec  tua  prima  dies :  sed  cur  nova  contrahis  amens 
Jura  ?  quid  anguste  tantos  metiris  honores? 
Exsilium  intendis  ?  timida  inclementia  regum 
Ista  :  feros  avidus  quin  protinus  imbuis  enses?  685 
Crede,  licet :  veniat  cupidus  parere  satelles, 
Intrepidusque  secet  non  evitantia  colla. 

Incipe :  an  exspectas,  ut  pronus  supplice  dextra 
Sternar,  et  immitis  domini  vestigia  quaeram  ? 
Finge  autem  tentare,  sines  ?  Mihine  ulla  minaris 
Supplicia?  aut  ullos  reris  superesse  timores  ?  691 
Linquere  tecta  jubes  ?  coelum  terrasque  reliqui 
Sponte,  atque  ultricem  crudelis  in  ora  retorsi 
Non  ullo  cogente  manum:  quid  tale  jubere,  694 
Rex  inimice,  potes?  fugio,  excedoque  nefandis 
Sedibus  :  an  refert,  quo  funera  longa,  measque 
Transportem  tenebras  ?  ne  non  gens  cuncta  pre- 
canti 

Concedat,  patrise  quantum  miser  incubo  terrae  ? 
Sed  dulces  Thebae :  nimirum  hic  clarior  ortus. 

Et  meliora  meos  permulcent  sidera  vultus.  700 
H ic  genitrix,  natique :  habeas  Thebana  regasque 
Moenia,  quo  Cadmus,  quo  Laius  omine  rexit, 
Quoque  ego :  sic  thalamos,  sic  pignora  fida  ca¬ 
pessas. 

Nec  tibi  sit  virtus  fortunam  evadere  dextra ;  704 
Sed  lucem  deprensus  ames.  Satis  omina  sanxi. 
Duc  age,  nata,  procul :  quid  te  autem  luctibus 
addo  ?  [qui 

Da,  rex  magne,  ducem.  Timuit  miseranda  relin- 
Antigone,  mutatque  preces :  Felicia  per  te  [bras, 
Regna,  verende  Creo*  sanctasque  Menoeceos  um- 
Da  veniam  afflicto,  dictisque  ignosce  superbis. 


Hunc  morem  fandi  longte  fecere  querelae.  711 
Nec  soli  ferus  iste  tibi :  sic  fata,  deosque 
Alloquitur  :  durus  luctu,  facilisque  nec  ipsi 
Saepe  mihi :  pridem  indomito  sub  pectore  fervet 
Libertas  misera,  et  saevae  spes  anxia  mortis.  71« 
Et  nunc  ecce  tuas  irritat  callidus  iras. 
Suppliciumque  cupit :  sed  tu  majoribus,  oro, 
Imperii  potiare  bonis,  altusque  jacentes 
Praetereas,  et  magna  ducum  vereare  priorum  719 
Funera :  et  hic  quondam  solio  sublimis,  et  armis 
Septus,  opem  miseris,  jura  et  poscentibus  aequus 
Supplicibusque  dabat :  cui  nunc  ex  agmine  tanto 
Una  comes,  necdum  exsul  erat:  felicibus  hicne 
Obstat?  in  hunc  odiis  et  regni  viribus  exis  ? 
Hunc  abigis  tectis  ?  an  ne  prope  limina  clarum 
Ingemat,  et  votis  intempestivus  oberret?  726 
Pone  metum  :  procul  usque  tua  submotus  ab  aula 
Flebit :  ego  erectum  subigam,  et  servire  docebo. 
Coetibus  abducam,  solaque  in  sede  recondam  : 
Exsul  erit :  nam  quae  migranti  externa  patebunt 
Moenia?  vis  Argos  eat,  hostilesque Mycenas  731 
Squalidus  irreptet  ?  victique  ad  limen  Adrasti 
Aonias  narret  clades,  tenuemque  precetur 
Rex  Thebanus  opem  ?  miserae  quid  crimina  gentis 
Pandere,  quid  casus  juvat  ostentare  pudendos  ? 
Conde,  precor,  quodcunque  sumus :  nec  longa 
precamur  736 

Dona,  Creon :  miserere  senis,  maestique  parentis. 
Hic,  precor,  hic  manes  indulge  ponere  :  certe 
Thebanos  sepelire  licet.  Sic  orat,  humique 
Volvitur :  abducit  genitor,  saevumque  minatur. 
Indignans  veniam  :  qualis  leo  rupe  sub  alta,  741 
Quem  viridem  quondam  sylvae  montesque  treme¬ 
bant. 

Jam  piger,  et  longo  jacet  exarmatus  ab  aevo. 
Magna  tamen  facies,  et  non  adeunda  senectus  : 
Et  si  demissas  veniat  mugitus  ad  aures,  745 
Erigitur,  meminitque  sui,  viresque  peractas 
Ingemit,  et  campis  alios  regnare  leones. 

Flectitur  affatu,  sed  non  tamen  omnia  rector 
Supplicis  indulget  lacrymis,  partemque  recidit 
Muneris  :  Haud,  inquit,  patriis prohibebere  longe 
Finibus :  occursu  dum  non  pia  templa,  domosque 
Commacules,  habeant  te  lustra, tuusque  Cithaeron  : 
Atque  haec  ecce  tuis  tellus  habitabilis  umbris, 
Qua  bellum.geminaeque  jacent  in  sanguine  gentes. 
Sic  ait,  et  ficto  comitum  vulgique  gementis  765 
Adsensu,  limen  tumidus  regale  petebat. 

Interea  pulsi  vallum  exitiale  Pelasgi 
Destituunt  furto  :  nulli  sua  signa,  suusque 
Ductor  :  eunt  taciti  passim,  et  pro  funere  pulchro 
Dedecorem  amplexi  vitam  reditusque  pudendos. 
Nox  favet,  et  grata  profugos  amplectitur  umbra. 


LIBER  DUODECIMUS. 


Nondum  cuncta  polo  rigil  inclinaverat  astra 
Ortus,  et  instantem  cornu  tenuiore  videbat 
Luna  diem  :  trepidas  subito  Tithonia  nubes 
Discutit,  ac  reduci  magnum  parat  aethera  Phoebo. 
Agmina  jam  raris  Dircaea  penatibus  errant,  5 
Noctis  questa  moras  :  quamvis  tunc  otia  tandem. 
Et  primus  post  bella  sopor:  tamen  aegra  quietem 


Pax  fugat,  et  saevi  meminit  victoria  belli. 

Vix  primo  proferre  gradum,  et  munimina  valli  ■ 
Solvere,  vix  totas  reserare  audacia  portas.  10 
Stant  veteres  ante  ora  metus,  campique  vacantis 
Horror  :  ut  assiduo  jactatis  aequore  tellus 
Prima  labat,  sic  attoniti  nil  cominus  ire 
Mirantur,  fusasque  putant  adsurgere  turma.'. 

Sic  ubi  prospicuae  scandentem  limina  turris  15 
Idaliae  volucres  fulvum  adspexere  drawonem. 
Intus  agunt  natos,  et  feta  cubilia  vallant 
Unguibus,  imbellesque  citant  ad  proelia  pennas  : 
Mox  ruerit  licet  ille  retro,  tamen  aera  nudum 
Candida  turba  timet,  tandemque  ingressa  volatus 
Horret,  et  a  mediis  etiamnum  respicit  astris.  21 
Iter  in  exsanguem  populum,  bellique  jacentis 
Relliquias,quaquemque  dolor  luctusque  cruenti 
Exegere  duces  :  hi  tela,  hi  corpora,  at  illi 
Caesorum  tantum  ora  vident,  alienaque  juxta  25 
Pectora:  pars  currus  deflent, viduisque  loquuntur. 
Hoc  solum  quia  restat,  equis :  pars  oscula  figunt 
Vulneribus  magnis,  et  de  virtute  queruntur. 
Frigida  digeritur  strages  :  patuere  recisae 
Cum  capulis,  hastisque  manus,  mediisque  sagittae 
Luminibus  stantes  :  multis  vestigia  caedis 
Nulla;  ruunt  planctu  pendente  et  ubique  parato. 
At  circum  informes  truncos  miserabile  surgit 
Certamen,  qui  justa  ferant,  qui  funera  ducant. 
Saepe  etiam  hostiles  (lusit  Fortuna  parumper)  35 
Decepti  flevere  viros  :  nec  certa  facultas 
Noscere,  quem  miseri  vitent,  calcentve  cruorem. 
At  quibus  est  illaesa  domus,  vacuique  dolores, 
Aut  deserta  vagi  Danaflm  tentoria  lustrant, 
Immittuntque  faces,  aut  (quae  post  bella  voluptas) 
Quaerunt  dispersi,  jaceat  quo  pulvere  Tydeus,  41 
An  rapti  pateat  specus  auguris,  aut  ubi  divum 
Hostis,  an  aetheriae  vivant  per  membra  favillae. 
Jam  lacrymis  exemta  dies,  nec  serus  abegit 
Vesper:  amant  miseri  lamenta,  malisque  fruuntur. 
Nec  subiere  domos,  3ed  circum  funera  pernox  46 
Turba  sedet,  vicibusque  datis  alterna  gementes 
Igne  feras  planctuque  fugant :  nec  dulcibus  astris 
Victa,  nec  assiduo  coierunt  lumina  fletu. 

Tertius  Auroram  pulsabat  Lucifer,  et  jam  50 
Montibus  orbatis  lucorum  gloria  magnae 
Theumesi  venere  trabes,  et  amica  Cithaeron 
Sylva  rogis :  ardent  excisas  viscera  gentis 
Molibus  exstructis:  supremo  munere  gaudent 
Ogygii  manes  :  queritur  miserabile  Graium  55 
Nuda  cohors,  vetitumque  gemens  circumvolat  ig- 
Accipit  et  saevi  manes  Eteoclis  iniquos  [nem. 
Haudquaquam  regalis  honos  :  Argivus  haberi 
Frater  jussus  adhuc,  atque  exsule  pellitur  umbra. 
At  non  plebeio  fumare  Menoecea  busto  60 
Rex  genitor  Thebseque  sinunt :  nec  robora  vilem 
Struxerunt  de  more  rogum  ;  sed  bellicus  agger 
Curribus,  et  clypeis,  Graiorumque  omnibus  armis 
Sternitur:  hostiles  super  ipse,  ut  victor,  acervos, 
Pacifera  lauro  crinem  vittisque  decorus,  65 
Accubat :  haud  aliter  quam  cum  poscentibus  astris 
Laetus  in  accensa  jacuit  Tirynthius  CEta. 

Spirantes  super  inferias,  captiva  Pelasgftm 
Corpora  frenatosque  pater,  solatia  forti, 

Bellorum  mactabat  equos  :  his  arduus  ignis  70 
Palpitat,  et  gemitus  tandem  erupere  paterni : 

O,  nisi  magnanimus  tantae  te  laudis  inisset 
Ardor,  Echionios  mecum,  venerande,  penates. 
Atque  ultra,  recture  puer;  venientia  qui  nunc 
Gaudia,  et  ingratum  regni  mihi  munus  acerbas  : 
Tu,  superfim  convexa  licet  cretusque  perenni  76 
(Credo  equidem)  virtute  colas,  mihi  flebile 
semper 

Numen  eris :'  ponant  aras,  excelsaque  Thebae 
Templa  dicent ;  uni  fas  sit  lugere  parenti. 

Et  nunc  heu  quae  digna  tibi  sollennia,  quasve  80 
l-argiar  exsequias  ?  nec  si  fatale  potestas 
Argos  et  impulsas  cineri  miscere  Mycenas, 

M^que  super,  cui  vita  (nefas)  et  sanguine  nati 


Partus  honos.  Eademne  dies,  eadem  impia  bella 
Te,  puer,  et  diros  misere  in  Tartara  fratres  ?  85 

Et  nunc  UEdipodi  par  est  fortuna  doloris 
Ac  mihi :  quam  similes  gemimus,  bone  Ji  p  iler, 
umbras  ! 

Accipe,  nate,  tui  nova  libamenta  triumphi. 
Accipe  et  hoc  regimen  dextrae,  frontisque  superba* 
Vincula,  quae  patri  nimium  gestanda  dedisti.  90 
Regem  te,  regem  tristes  Eteocleos  umbrae 
Adspiciant.  Simul  haec  dicens,crinemque  manum- 
Destruit,  accensaque  iterat  violentius  ira  :  [que 
Saevum  agedum  immitemque  vocent,  nunc  fu¬ 
nera  Lernae  94 

Tecum  ardere  veto  :  longos  utinam  addere  sensus 
Corporibus,  cceloque  animas  Ereboque  nocentes 
Pellere  fas,  ipsumque  feras,  ipsum  unca  volucrum 
Ora  sequi,  atque  artus  regum  monstrare  nefandos 
Hei  mihi,  quod  positos  humus  alma  diesque  re¬ 
solvit.  [prema 

Quare  iterum  repetens  iterumque  edico,  su- 
Ne  quis  ope,  aut  flammis  ausit  juvisse  Pelasgos: 
Aut  nece  facta  luet,  numeroque  explebit  ademta 
Corpora :  per  superos,  magnumque  Mencecea 
juro. 

Dixit,  et  abreptum  comites  in  tecta  ferebant. 

Flebilis  interea  vacuis  comitatus  ab  Argis  105 
(Fama  trahit  miseras)  orbae  viduaeque  ruebant 
Inachides,  ceu  capta  manus  :  sua  vulnera  cuique. 
Par  habitus  cunctis,  dejecti  in  pectora  crines, 
Accinctique  sinus:  manant  lacera  ora  cruentis 
Unguibus,  et  molles  planctu  creveie  lacerti.  1 10 
Prima  per  attonitas  nigrae  regina  catervae 
Tristibus  illabens  famulis,  iterumque  resurgens, 
Quaerit  inops  Argia  vias  :  non  regia  cordi. 

Non  pater:  una  fides,  unum  Polynicis  amati  114 
Nomen  in  ore  sedet :  Dircen,  infaustaque  Cadmi 
Moenia,  posthabitis  velit  incoluisse  Mycenis. 
Proxima  Lernaeo  Calydonidas  agmine  mixtas 
Tydeos  exsequias  trahit  haud  cessura  sorori 
Deiphile :  scelus  illa  quidem,  morsusque  profanos 
Audierat  miseranda  viri ;  sed  cuncta  jacenti  120 
Infelix  ignoscit  amor  :  post  aspera  visu, 

Ac  deflenda  tamen,  digno  plangore  Nealce 
Hippomedonta  ciens :  vatis  mox  impia  conjux 
Heu  vacuos  positura  rogos:  postrema  gementum 
Agmina  Maenaliae  ducit  comes  orba  Dianae,  125 
Et  gravis  Evadne:  dolet  haec,  queriturque  labores 
Audacis  pueri ;  magni  memor  illa  mariti 
It  torvum  lacrymans,  summisque  irascitur  astris. 
Illas  et  lucis  Hecate  speculata  Lycaeis  129 

Prosequitur  gemitu,  duplexque  ad  littus  euntes 
Planxit  ab  Isthmiaco  genitrixThebana  sepulcro: 
Noctivagumque  gregem,  quamvis  sibi  luget,  Eleu- 
Flevit,  et  arcanos  errantibus  extulit  ignes,  [sin 
Ipsa  per  aversos  ducit  Saturnia  colles, 
Occultatque  vias,  ne  plebs  congressa  suorum  135 
Ire  vetet,  pereatque  ingentis  gloria  coepti. 

Nec  non  functa  ducum  refovendi  corpora  curam 
Iris  habet ;  putresque  arcanis  roribus  artus 
Ambrosiaeque  rigat  succis,  ut  longius  obstent 
Exspectentque  rogos,  flammas  neve  ante  fatis¬ 
cant.  140 

Squalidus  ecce  genas,  et  hianti  vulnere  pallens 
Ornytus  (hic  socio  desertus  ab  agmina,  tardat 
Plaga  recens)  timidus  secreta  per  avia  furto 
Debile  carpit  iter,  fractaeque  innititur  hastae. 
Isque  ubi  mota  novo  stupuit  loca  sola  tumultu, 
Foemineumque  gregem,  quae  jam  super  agmina 
Lernae  146 

Sola  videt,  non  ille  viam  causasque  requirit. 


Theb.  Lie.  XII. 


STATIUS. 


901 


(Quippe  patent,)  maesto  sed  sic  prior  occupat  ore : 
QuO;  miserae,  quo  fertis  iter  ?  funusne  peremtis 
Speratis,  cineremque  virU?  stat  pervigil  illic  150 
Umbrarum  custos,  inhumataque  corpora  regi 
Annumerat:  nusquam  lacrymae,  procul  usque 
fugati 

Accessus  hominum  :  solis  avibusque  ferisque 
Ire  licet,  vestrisne Creon  dabit  aequus  honorem 
Luctibus?  immites  citius  Busiridos  aras,  155 
Odrysiique  famem  stabuli,  Siculosque  licebit 
Exorare  deos  :  rapiet  fortasse  precantes, 

(Si  mens  nota  mihi,)  nec  conjugialia  supra 
Funera,  sed  caris  longe  mactabit  ab  umbris.  159 
Quin  fugitis,  dum  tuta  via  est,  Lernamque  reversae 
Nomina  (quod  superest)  vacuis  datis  orba  se¬ 
pulcris, 

Absentesque  animas  ad  inania  busta  vocatis  ? 

Aut  vos  Cecropiam  (prope  namque  et  Thesea 
fama  est 

Thermodontiaco  laetum  remeare  triumpho) 
Imploratis  opem  ?  bello  cogendus  et  armis  165 
In  mores  hominemque  Creon.  Sic  fatus:  at  illis 
Horruerant  lacrymae,  stupuitque  immanis  eundi 
Impetus,  atque  uno  vultus  pallore  notati. 

Non  secus,  afflavit  molles  si  quando  juvencas 
Tigridis  Hyrcanae  jejunum  murmur,  et  ipse  170 
Auditu  turbatur  ager,  timor  omnibus  ingens. 

Quae  placeat,  quos  illa  fames  descendat  in  armos. 
Continuo  discors  vario  sententia  motu  [onta. 
Scinditur:  his  Thebas,  tumidumque  ambire  Cre- 
His  placet,  Actaeae  si  quid  clementia  gentis  175 
Annuat:  extremum  curarum,  ac  turpe  reverti. 

At  non  foemineae  subitum  virtutis  honorem 
Colligit  Argie,  sexuque  immane  relicto 
Tractat  opus:  placet  egregii  spes  dura  pericli, 
Cominus  infandi  leges  accedere  regni:  180 

Quo  Rhodopes  non  ulla  nurus,  nec  alumna  nivosi 
Phasidos,  innuptis  vallata  cohortibus,  iret. 

T unc  movet  arte  dolum, quo  semet  ab  agmine  fido 
Segreget,  immitesquedeos,  regemque  cruentum 
Contemtrix  animae,  et  magno  temeraria  luctu 
Provocet:  hortantur  pietas,  ignesque  pudici.  186 
Ipse  etiam  ante  oculos  omni  manifestus  in  actu, 
Nunc  hospes  miserae,  primas  nunc  sponsus  ad 
aras, 

Nunc  mitis  conjux,  nunc  jam  sub  casside  torva 
Maestus  in  amplexu,  multumque  a  limine  summo 
Respiciens:  sed  nulla  animo  obversatur  imago 
Crebrior,  Aonii  quam  quae  de  sanguine  campi 
Nuda  venit,  poscitque  rogos  :  his  anxia  mentem 
■dEgrescit  curis,  et,  qui  castissimus  ardor,  191 
Funus  amat.  Tunc  ad  comites  conversa  Pelasgas : 
Vos,  ait,  Actaeas  acies  Marathoniaque  arma 
Elicite,  adspiretque  pio  fortuna  labori. 

Me  sinite  Ogygias,  tantae  quae  sola  ruinae 
Causa  fui,  penetrare  domos,  et  fulmina  regni 
Prima  pati :  nec  surda  ferae  pulsabimus  urbis  200 
Limina;  sunt  illic  soceri  mihi,  suntque  sorores 
Conjugis,  et  Thebas  haud  ignoranda  subibo. 

Ne  tantum  revocate  gradus:  illo  impetus  ingens, 
Auguriumque  animi.  Nec  plura  :  unumque  Me¬ 
noeten  204 

(Olim  hic  virginei  custos  monitorque  pudoris) 
Lligit,  et  quanquam  rudis  atque  ignara  locorum, 
Praecipites  gressus,  qua  venerat  Omytus,  effert. 
Atque  ubi  visa  procul  socias  liquisse  malorum, 
Anne,  ait,  hostiles  ego  te  labente  per  agros,  209 
Th  dolor,  exspectem,  qusenam  sententia  lenti 
1  heseos?  an  bello  proceres,  an  dexter  haruspex 
Annuat J  interea  funus  decreacit  et  uncis 


Alitibus  non  hos  potius  supponimus  artus  ?  fbras 
Et  nunc  me  duram,  si  quis  tibi  sensus,  ad  um- 
Me  tardam  quereris  Stygi is,  fidissime,  divis.  215 
Heu  si  nudus  adhuc,  heu  si  jam  forte  sepultus. 
Nostrum  utrumque  nefas :  adeo  vis  nulla  dolenti, 
Mors  nusquam,  saevusque  Creon ;  hortaris  euntem, 
Ornyte.  Sic  dicens  magno  Megareia  praeceps 
Arva  rapit  passu  :  demonstrat  rroxima  quisquis 
Obvius,  horrescitque  habitus,  miseransque  ve- 
retui.  221 

Vadit  atrox  visu,  nec  corde  nec  aure  pavescens. 
Et  nimiis  confisa  malis,  propiorque  timeri. 
Nocte  velut  Phrygia  cum  lamentata  resultant 
Dindyma,  pinigeri  rapitur  Simoentis  ad  amnem 
Dux  vesana  chori,  cujus  dea  sanguine  lecto  226 
Ipsa  dedit  ferrum,  et  vittata  fronte  notavit. 

Jam  pater  Hesperio  flagrantem  gurgite  currum 
Abdiderat  Titan,  aliis  rediturus  ab  undis. 

Cum  tamen  illa  gravem  luctu  fallente  laborem 
Nescit  abisse  diem :  nec  caligantibus  arvis  2S1 
Terretur,  nec  frangit  iter,  per  et  invia  saxa, 
Lapsurasque  trabes,  nemorumque  arcana  sereno 
Nigra  die,  caecisque  incisa  novalia  fossis. 

Per  fluvios  secura  vadi,  somnosque  ferarum  2S5 
Praeter,  et  horrendis  insessa  cubilia  monstris. 
Tantum  animi,  luctusque  valent :  pudet  ire  Me¬ 
noeten 

Tardius,  invalidaeque  gradum  miratur  alumnae. 
Quas  non  illa  domos  pecorumque  hominumque 
molesto 

Pulsavit  gemitu  ?  quoties  amissus  eunti  240 
Limes,  et  errantem  comitis  solatia  flammae 
Destituunt,  gelidaeque  facem  vicere  tenebrae  ? 
Jamque  supinantur  fessis,  lateque  fatiscunt 
Penthei  devexa  jugi,  cum  pectore  anhelo  244 
Jam  prope  deficiens, sic  inchoat  orsa  Menoetes: 
Haud  procul  (exacti  si  spes  non  blanda  laboris) 
Ogygias,  Argia,  domos,  et  egena  sepulcri 
Busta  jacere  reor  :  grave  cominus  aestuat  aer 
Sordidus,  et  magnae  redeunt  per  inane  volucres 
Haec  illa  est  crudelis  humus  :  nec  moenia  longe. 
Cernis,  ut  ingentes  murorum  porrigat  umbras 
Campus,  et  e  speculis  moriens  intermicet  ignis» 
Moenia  sunt  juxta :  modo  nox  magis  ipsa  tacebat. 
Solaque  nigrantes  laxabant  astra  tenebras.  254 
Horruit  Argie,  dextramque  ad  moenia  tendens  : 
Urbs  optata  prius,  nunc  tecta  hostilia  Thebae, 

Et  tamen  illaesas  si  reddis  conjugis  umbras. 

Sic  quoque  dulce  solum ;  cernis  quo  praedita  cultu, 
Qua  stipata  manu,  juxta  tua  moenia  primum  259 
OEdipodis  magni  venio  nurus  ?  improba  non  sunt 
Vota:  rogos  hospes,  planctumque,et  funera  posco. 
Illum,  oro,  extorrem  regni,  belloque  fugatum. 
Illum,  quem  solio  non  es  dignata  paterno. 

Redde  mihi :  tuque,  oro,  veni,  si  manibus  ulla 
Effigies,  errantque  animae  post  membra  solutae  : 
Tu  mihi  pande  vias,  tuaque  ipse  ad  funera  deduc. 
Si  merui.  Dixit,  tectumque  aggressa  propinquae 
Pastorale  casae,  reficit  spiramina  fessi 
Ignis,  et  horrendos  irrumpit  turbida  campos. 
Qualis  ab  yEtnaeis  accensa  lampade  saxis  270 
Orba  Ceres  magnae  variabat  imagine  flammae 
Ausonium  Siculumque  latus,  vestigia  nigri 
Raptoris,  vastosque  legens  in  pulvere  sulcos. 
Illius  insanis  ululatibus  ipse  remugit 
Enceladus,  ruptoque  vias  illuminat  igni.  275 
Persephonen  amnes, sylvae,  freta, nubila,  clamant, 
Persephonen  tantum  Stygii  tacet  aula  rrariti. 
Admonet  attonitam  fidus  meminisse  Creontis 
Altor,  et  occultam  submittere  lampada  furto. 

Regina  Argolicas  modo  formidata  per  urbes,  280 
Votum  immane  procis,  spesque  augustissima 
gentis,  [quo. 

Nocte  sub  infesta,  nullo  duce,  et  hoste  propin- 
Sola  per  offensus  armorum,  et  lubrica  tabo 
Gramina,  non  tenebras,  non  circumfusa  tremiscens 
Concilia  umbrarum,  atque  animas  sua  mem¬ 
bra  gementes ;  285 

Saepe  gradu  caeco  ferrum,  calcataque  tela 
Dissimulat,  solusque  labor  vitare  jacentes. 

Dum  funus  putat  omne  suum,  visuque  sagaci 
Rimatur  positos,  et  corpora  prona  supinat 
Incumbens, queriturque  parum  lucentibus  astris. 

Forte  soporiferas  coeli  secreta  per  umbras  29 1 
Juno,  sinu  magni  semet  furata  mariti, 

Theseos  ad  muros,  ut  Pallada  flecteret,  ibat, 
Supplicibusque  piis  faciles  aperiret  Athenas  : 
Atque  ubi  per  campos  errore  fatiscere  vano  295 
Immeritam  Argian  supero  respexit  ab  axe, 
indoluit  visu  :  et  lunaribus  Obvia  bigis 
Advertit  currum,  placidaque  ita  voce  locuta  est: 
Da  mihi  poscenti  munus  breve,  Cynthia,  si  quis 
Est  Junonis  honos  :  certe  Jovis  improba  jussu 
Ternoctem  Herculeam  ....  veteres  sed  mitto  que¬ 
relas  :  80 1 

En  locus  officio :  cultrix  placidissima  nostri  ' 
Inachis  Argie  cernis  qua  nocte  vagetur. 

Nec  reperire  virum  densis  queat  aegra  tenebris  ? 
Et  tibi  nimbosum  languet  jubar :  exsere,  quaeso. 
Cornua,  et  adsueto  propior  premat  orbita  terras. 
Hunc  quoque,  qui  curru  madidas  tibi  pronus  ha¬ 
benas 

Ducit,  in  Aonios  vigiles  demitte  Soporem. 

Vix  ea,  cum  scissis  magnum  dea  nubibus  orbem 
Protulit:  expavere  umbrae,  fulgorque  recisus 
Sideribus:  vix  ipsa  tulit  Saturnia  flammas.  311 
Primum  per  campos  infuso  lumine,  pallam 
Conjugis  ipsa  suos  noscit  miseranda  labores,  [ret 
Quanquam  texta  latent,  suffusaque  sanguine  mae- 
Purpura :  dumque  deos  vocat,  et  de  funere  caro 
Hoc  superesse  putat,  videt  ipsum  in  pulvere  paene 
Calcatum  .  fugere  animus,  visusque,  sonusque, 
Inclusitque  dolor  lacrymas  :  tunc  corpore  toto 
Sternitur  in  vultus,  animamque  per  oscula  quaerit 
Absentem,  pressumque  comis  ac  veste  cruorem 
Servatura  legit :  mox  tandem  voce  reversa  :  32 1 
Hunc  ego  te,  conjux,  ad  debita  regna  profectum 
Ductorem  belli,  generumque  potentis  Adrasti 
Adspicio  ?  talisque  tuis  occurro  triumphis  ? 

Huc  attolle  genas,  defectaque  lumina  :  venit  325 
Ad  Thebas  Argia  tuas:  age,  moenibus  induc. 

Et  patrios  ostende  lares,  et  mutua  redde 
Hospitia.  Heu  quid  ago?  projectus  cespite  nudo 
Hoc  patriae  telluris  habes  ?  quae  jurgia  ?  certe 
Imperium  non  frater  habet :  nullasne  tuorum  330 
Movisti  lacrymas?  ubi  mater?  ubi  inclyta  fama 
Antigone  ?  mihi  nempe  jaces,  mihi  victus  es  uni. 
Dicebam,  Quo  tendis  iter?  quid  sceptra  negata 
Poscis?  habes  Argos:  soceri  regnabis  in  aula  : 
Hic  tibi  longus  honos,  hic  indivisa  potestas.  335 
Quid  queror?  ipsa  dedi  bellum,  maestumque  ro¬ 
gavi  [rem. 

Ipsa  patrem,  ut  talem  nunc  te  complexa  tene- 
Sed  bene  habet,  superi :  gratum  est,  Fortuna : 
peracta  est 

Spes  longinqua  vise:  totos  invenimus  artus. 

Hei  mihi,  sed  quanto  descendit  vulnus  hiatu ! 
Hoc  frater?  qua  parte,  precor,  jacet  ille  nefandus 
Praedator?  vincam  volucres,  sit  adire  potestas, 
Excludamque  feras  •  an  habet  funestus  et  ignes  ? 


Sed  nec  te  flammis  inopem  tua  terra  videbit : 
Ardebis,  lacrymasque  feres,  quas  ferre  negatum 
Regibus,  seternumque  tuo  famulata  sepulcro  346 
Durabit  deserta  fides  :  testisque  dolorum 
Natus  erit,  parvoque  torum  Polynice  fovebo. 

Ecce  alios  gemitus,  aliamque  ad  busta  ferebat 
Antigone  miseranda  facem,  vix  nacta  petiios350 
Moenibus  egressus :  illam  nam  tempore  in  omni 
Attendunt  vigiles,  et  rex  jubet  ipse  teneri, 
Contractaeque  vices,  et  crebrior  excubat  ignis. 
Ergo  deis,  fratrique  moras  excusat,  et  amens. 

Ut  paulum  immisso  cessit  statio  horrida  somno, 
Erumpit  muris  :  fremitu  quo  territat  agros  356 
Virginis  ira  leae,  rabies  cui  libera  tandem, 

Et  primus  sine  matre  furor :  nec  longa  morata  est, 
Quippe  trucem  campum,  et  positus  quo  pulvere 
frater 

Noverat :  atque  illam  contra  videt  ire  Menoetes, 
Cui  vacat,  et  carae  gemitus  compescit  alumnae 
Cum  tamen  erectas  extremus  virginis  aures 
Accessit  sonus,  utque  atra  sub  veste,  comisque 
Squalentem,  et  crasso  foedatam  sanguine  vultus 
Astrorum  radiis,  et  utraque  a  lampade  vidit :  365 
Cujus,  ait,  manes,  aut  quem  temeraria  quaeris 
Nocte  mea  ?  Nihil  illa  diu,  sed  in  ora  mariti 
Dejicit,  inque  suos  pariter  velamina  vultus, 
Capta  metu  subito,  paulumque  oblita  doloris. 
Hoc  magis  increpitans  suspecta  silentia,  perstat 
Antigone,  comitemque  premens  ipsamque :  sed 
ambo  37 1 

Deficiunt,  fixique  silent :  tandem  ora  retexit 
Argie,  corpusque  tamen  complexa,  profatur: 

Si  quid  in  hoc  veteri  bellorum  sanguine  mecum 
Quaesitura  venis,  si  tu  quoque  dura  Creontis375 
Jussa  times,  possum,  tibi  me  confisa,  fateri. 

Si  misera  es,  (certe  lacrymas  lamentaque  cerno,) 
Junge,age,  junge  fidem :  proles  ego  regis  Adrasti, 
(Hei  mihi !  num  quis  adest  ?)  cari  Polynicis  ad 
ignes. 

Etsi  regna  vetant. . .  Stupuit  Cadmeia  virgo,  380 
Intremuitque  simul,  dicentemque  occupat  ultro: 
Mene  igitur  sociam  (pro  sors  ignara)  malorum, 
Mene  times?  mea  membra  tenes,  mea  funera 
plangis. 

Cedo ;  tene  :  pudet  heu,  pietas  ignava  sororis ! 
Haec  prior.  Hic  pariter  lapsae,  junctoque  per 
ipsum  [que, 

Amplexu,  miscent  avidae  lacrymasque,  comas- 
Partitaeque  artus  redeunt  alterna  gementes 
Ad  vultum,  et  cara  vicibus  cervice  fruuntur. 
Dumque  modo  haec  fratrem  memorat,  nunc  illa 
maritum. 

Mutuaque  exorsae  Thebas,  Argosque  renarrant. 
Longius  Argie  miseros  reminiscitur  actus:  391 
Per  tibi  furtivi  sacrum  commune  doloris. 

Per  socios  manes, et  conscia  sidera  juro; 

Non  hic  amissos, quanquam  vagusexsul, honores, 
Non  gentile  solum,  carae  non  pectora  matris,  395 
Te  cupiens  unam,  noctesque  diesque  locutus 
Antigonen :  ego  cura  minor,  facilisque  relinqui. 
Tu  tamen  excelsa  sublimis  forsitan  arce 
Ante  nefas  Graiis  dantem  vexilla  maniplis 
Vidisti,  teque  ille  acie  respexit  ab  ipsa  409 
Ense  salutatam,  et  nutantis  vertice  coni: 

Nos  procul.  Extremas  sed  quis  deus  egit  in  iras 
Nil  vestrae  valuere  preces?  tibine  iste  negavit 
Oranti  ?  Causas  ac  tristia  reddere  facta 
Coeperat  Antigone ;  fidus  comes  admonet  ambas 
Eia  agite  inceptum  potius:  jam  sidera  pallent 
Vicito  turbata  die:  perferte  laborem  . 

Tempus  erit  lacrymis  :  accenso  flebitis  igne. 
Haud  procul  Ismeni  monstrabant  murmura  ripas. 
Qui  turbatus  adhuc  et  sanguine  decolor  ibat. 
Huc  laceros  artus  socio  conamine  portant  41 1 
Invalidae,  jungitque  comes  non  fortior  ulnas. 

Sic  Hyperionium  tepido  Phaethonta  sorores 
Fumantem  lavere  Pado :  vixdum  ille  sepulcro 
Conditus,  et  flentes  stant  circum  flumina  sylvae 
Ut  sanies  purgata  vado,  membrisque  reversus 
Mortis  honos,  ignem  miserae  post  ultima  quaerunt 
Osculas  sed  gelidae  circum  exanimesque  favillae 
Putribus  in  foveis,  atque  omnia  busta  quiescunt. 
Stabat  adhuc,  seu  forte,  rogus,  seu  numine  diviim, 
Cui  torrere  datum  saevos  Eteocleos  artus,  421 
Sive  locum  monstris  iterum  Fortuna  parabat. 

Seu  discessuros  servaverat  Eumenis  ignes. 

Hic  tenuem  nigris  etiamnum  advivere  lucem 
Roboribus  pariter  cupidae  videre,  simulque  425 
Flebile  gavisae  :  nec  adhuc,  quae  busta,  repertum. 
Sed  placidus  quicunque,  rogant,  mitisque  supremi 
Admittat  cineris  consortem,  et  misceat  umbras. 
Ecce  iterum  fratres:  primos  ut  contigit  artus 
Ignis  edax,  tremuere  rogi,  et  novus  advena  bustis 
Pellitur  :  exundant  diviso  vertice  flammae,  431 
Alternosque  apices  abrupta  luce  coruscant. 
Pallidus  Eumenidum  veluti  commiserit  ignes 
Orcus,  uterque  minax  globus,  et  conatur  uterque 
Longius:  ipsae  etiam  commoto  pondere  paulum 
Secessere  trabes:  conclamat  territa  virgo:  436 
Occidimus,  functasque  manu  stimulavimus  iras. 
Frater  erat:  quis  enim  accessus  ferus  hospitis 
umbrae 

Pelleret  ?  en  clypei  fragmen,  semustaque  nosco 
Cingula,  frater  erat :  cernisne  ut  flamma  recedat, 
Concurratque  tamen  ?  vivunt  odia  improba,  vivunt. 
Nil  actum  bello  :  miseri,  sic  dum  arma  movetis. 
Vicit  nempe  Creon:  nusquam  jam  regna  :  quis 
ardor  ? 

Cui  furitis?  sedate  minas:  tuque  exsul  ubique, 
Semper  inops  aequi,  jam  cede;  hoc  nupta  preca¬ 
tur,  445 

Hoc  soror :  aut  saevos  mediae  veniemus  in  ignes. 
Vix  ea,  cum  subitus  campos  tremor  altaque  tes- 
Impulit,  adjuvitque  rogi  discordis  hiatus,  [qua 
Et  vigilum  turbata  quies,  quibus  ipse  malorum 
Fingebat  simulacra  sopor.  Ruit  ilicet,  omnem 
Prospectum  lustrans  armata  indagine,  miles.  451 
Illos  instantes  senior  timet  unus :  at  ipsae 
Ante  rogum,  saevique  palam  sprevisse  Creontis 
Imperia,  et  furtum  claro  plangore  fatentur 
Securae :  quippe  omne  vident  fluxisse  cadaver.455 
Ambigitur  saeva  de  morte,  animosaque  leti 
Spes  furit:  haec  fratris  rapuisse,  haec  conjugis 
artus  [ignes, 

Contendunt,  vicibusque  probant:  ego  corpus,  ego 
Me  pietas,  me  duxit  amor :  deposcere  saeva 
Supplicia,  et  dextras  juvat  insertare  catenis.  460 
Nusquam  illa  alternis  modo  quae  reverentia  ver¬ 
bis;  [que 

Iram,  odiumque  putes:  tantus  discordat  utrin- 
Clamor,  et  ad  regem,  qui  deprendere,  trahuntur. 

At  procul  Actaeis  dextra  jam  Pallade  muris 
Juno  Phoroneas  inducit  praevia  matres  465 
Attonitas  :  non  ipsa  minus  ccetumque  gementem 
Conciliat  populis,  et  flentibus  addit  honorem, 
fpsa  manu  ramosque  oleae,  vittasque  precantes 
Tradit,  et  obtenta  submittere  lumina  palla. 

Et  praeferre  docet  vacuas  sine  manibus  urnas. 
Omnis  Erechtheis  effusa  penatibus  aetas  47? 


Tecta  viasque  replent :  unde  hoc  examen  ?  et  una 
Tot  miserae?  n.:cdum  causas  novere  malorum, 
Jamque  gemunt.  Dea  conciliis  se  miscet  utris¬ 
que,  [gant. 

Cuncta  docens,  qua  gente  sat»,  quae  funera  plan- 
Quidve  petant :  variis  nec  non  affatibus  ipsae 
Ogygias  leges,  immansuetumque  Creonta 
Multum  et  ubique  fremunt.  Geticae  non  plura 
queruntur  478 

Hospitibus  tectis  trunco  sermone  volucres. 

Cum  duplices  thalamos,  et  iniquum  Terea  cla- 
Urbe  fuit  media  nulli  concessa  potentum  [mant. 
Ara  deum ;  mitis  posuit  Clementia  sedem. 

Et  miseri  fecere  sacram  :  sine  supplice  nunquam 
Illa  novo :  nulla  damnavit  vota  repulsa. 

Auditi  quicunque  rogant:  noctesque  diesque  485 
Ire  datum,  et  solis  numen  placare  querelis. 

Parca  superstitio :  non  thurea  flamma,  nec  altus 
Accipitur  sanguis :  lacrymis  altaria  sudant, 
Maestarumque  super  libamina  secta  comarum 
Pendent,  et  vestes  mutata  sorte  relictae.  490 
Mile  nemus  circa,  cultuque  insigne  verendo. 
Vittatae  laurus,  et  supplicis  arbor  olivae. 

Nulla  autem  effigies,  nulli  commissa  metallo 
Forma  deae :  mentes  habitare  et  pectora  gaudet. 
Semper  habet  trepidos,  semper  locus  horret  ege- 
Ccetibus  :  ignotae  tantum  felicibus  arae.  [nis 
Fama  est  defensos  acie,  post  busta  paterni 
Numinis,  Herculeos  sedem  fundasse  nepotes. 
Fama  minor  factis  :  ipsos  nam  credere  dignum 
Coelicolas,  tellus  quibus  hospita  semper  Athenae, 
Ceu  leges,  hominemque  novum,  ritusque  sacro¬ 
rum,  501 

Seminaque  in  vacuas  hinc  descendentia  terras. 
Sic  sacrasse  loco  commune  animantibus  aegris 
Confugium,  unde  procul  starent  iraeque  minaeque. 
Regnaque,  et  a  justis  Fortuna  recederet  aris.  505 
Jam  tunc  innumerae  norant  altaria  gentes. 

Huc  victi  bellis,  patriaque  e  sede  fugati, 
Regnorumque  inopes,  scelerumque  errore  nocen¬ 
tes  [sedes 

Conveniunt,  pacemque  rogant :  mox  hospita 
Vicit  et  CEdipodae  furias,  et  funus  Olynthi  51 
Texit,  et  a  misero  matrem  submovit  Oreste. 
Hunc  vulgo  monstrante  locum  manus  anxi 
Lernae 

Deveniunt:  cedit  miserorum  turba  priorum. 

Vix  ibi  sedatis  requierunt  pectora  curis:  514 

Ceu  patrio  super  alta  grues  Aquilone  fugatae 
Cum  videre  Pharon,  tunc  aethera  latius  implent. 
Tunc  hilari  clangore  sonant ;  juvat  orbe  sereno 
Contemsisse  nives,  et  frigora  solvere  Nilo. 

Jamque  domos  patrias,  Scythicae  post  aspera 
gentis 

Proelia,  laurigero  subeuntem  Thesea  curru  520 

Laetifici  plausus,  missusque  ad  sidera  vulgi 
Clamor,  et  emeritis  hilaris  tuba  nuntiat  armis. 
Ante  ducem  spolia,  et  duri  Mavortis  imago, 
Virginei  currus,  cumulataque  fercula  cristis, 

Et  tristes  ducuntur  equi,  truncaeque  bipennes, 525 
Quis  nemora  et  solidam  Maeotida  caedere  suetae. 
Corytique  leves  portantur,  et  ignea  gemmis 
Cingula,  et  informes  dominarum  sanguine  peltae. 
Ipsae  autem  nondum  trepidae,  sexumve  fatentur 
Nec  vulgare  gemunt,  adspernanturque  precari. 

Et  tantum  innuptae  quaerunt  delubra  Minervae. 
Primus  amor  niveis  victorem  cernere  vectum 
Quadrijugis,  nec  non  populos  in  semet  agebat 
Hippolyte,  jam  blanda  genas,  patiensque  mariti 

Foederis :  hanc  patriae  ritus  fregisse  severos  535 
Atthides  obliquae  secum  mirantur  operto 
Murmure;  quod  nitidi  crines,  quod  pectora  palla 
Tota  laient,  magnis  quod  barbara  semet  Athenis 
Misceat,  atque  hosti  veniat  paritura  marito. 
Paulum  et  ab  insessis  maestae  Pelopeides  aris  540 
Promovere  gradum,  seriemque  et  dona  triumphi 
Mirantur,  victique  animo  rediere  mariti. 

Atque  ubi  tardavit  currus,  et  ab  axe  superbo 
Explorat  causas  victor,  poscitque  benigna 
Aure  preces,  ausa  ante  alias  Capaneia  conjux  : 
Belliger  .dEgide,  subitae  cui  maxima  laudis  516 
Semina  de  nostris  aperit  fortuna  ruinis. 

Non  externa  genus,  dirae  nec  conscia  noxae 
Turba  sumus  :  domus  Argoserat,  regesque  mariti, 
Non  utinam  et  fortes:  quid  enim  septena  movere 
Castra,  et  Agenoreos  opus  emendare  penates  ? 
Nec  querimur  caesos:  haec  bellica  jura,  vicesque 
Armorum  :  sed  non  Siculis  exorta  sub  antris 
Monstra,  nec  Ossaei  bello  cecidere  bimembres. 
Mitto  genus,  clarosque  patres;  hominum,  inclyte 
Theseu,  [dem 

Sanguis  erant,  homines,  eademque  in  sidera,  eos- 
Sortitus  animarum,  alimentaque  vestra  creati. 
Quos  vetat  igne  Creon,  Stygiaeque  a  limine  portae. 
Ceu  sator  Eumenidum,aut  Lethaei  portitoramnis, 
Submovet,  ac  dubio  coelique  Erebique  sub  axe 
Detinet.  Heu  princeps  Natura'  ubi  numina  ?  ubi 
ille  561 

Fulminis  injusti  jaculator  ?  ubi  estis,  Athenae  ? 
Septima  jam  surgens  trepidis  Aurora  jacentes 
Aversatur  equis :  radios  declinat,  et  horret 
Stelligeri  jubar  omne  poli ;  jamque  eminus  ipsae 
Pabula  dira  ferae,  campumque  odere  volucres 
Spirantem  tabo,  et  coelum  ventosque  gravantem. 
Quantum  etenim  superesse  rear  ?  nuda  ossa,  pu- 
tremque  568 

Urere  permittat  saniem :  properate,  verendi 
Cecropidae :  vos  ista  decet  vindicta,  priusquam 
Emathii, Thracesque  volent,quaeque  exstat  ubique 
Gens  arsura  rogis,  manesque  habitura  supremos. 
Nam  quis  erit  saevire  modus?  bellavimus:  esto; 
Sed  cecidere  odia,  et  tristes  mors  obruit  iras.  574 
Tu  quoque,  ut  egregios  fama  cognovimus  actus. 
Non  trucibus  monstris  Sinin  infandumque  dedisti 
Cercyona,  et  saevum  velles  Scirona  cremari. 

Credo  et  Amazoniis  Tanain  fumasse  sepulcris. 
Unde  haec  arma  refers :  sed  et  hunc  dignare  tri¬ 
umphum.  579 

Da  terris  unum,  coeloque,  Ereboque  laborem  : 

Si  patrium  Marathona  metu,  si  tecta  levasti 
Cresia,  nec  fudit  vanos  anus  hospita  fletus. 

Sic  tibi  non  ullae  socia  sine  Pallade  pugnae. 

Nec  sacer  invideat  paribus  Tirynthius  actis  : 
Semper  et  in  curru,  semper  te  mater  ovantem  585 
Cernat,  et  invictae  nil  tale  precentur  Athenae. 
Dixerat :  excipiunt  cunctae,  tenduntque  precantes 
t  um  clamore  manus:  rubuit  Neptunius  heros 
Permotus  lacrymis:  justa  mox  concitus  ira 
Exclamat:  Quaenam  ista  novos  induxit  Erinnys 
Regnorum  mores  ?  non  haec  ego  pectora  liqui 
Graiorum  abscedens,  Scythiam  pontumque  niva¬ 
lem  [tasti 

Cum  peterem .  novus  unde  furor  ?  victumne  pu- 
Ttiesea,dire  Creon  ?  adsum :  nec  sanguine  fessum 
Crede ;  sitit  meritos  etiamnum  hsec  hasta  cruores. 
Nulla  mora  est :  verte  hunc  adeo,  fidissime  Phe- 
geu,  596 

Cornipedem,  et  Tyrias  invectus  piotinus  arees 


Aut  Danais  edice  rogos,  aut  proelia  Thebis. 

Sic  ait,  oblitus  bellique  viaeque  laborum, 
Ilortaturque  suos,  viresque  instaurat  anhelas.600 
Ut  modo  connubiis  taurus  saltuque  recepto 
Cum  posuit  pugnas,  alio  si  forte  remugit 
Bellatore  nemus,  quanquam  ora. et  colla  cruento 
Imbre  madent,  novus  arma  parat,  campumque 
lacessens 

Dissimulat  gemitus,  et  vulnera  pulvere  celat. 
Ipsa  metus  Libycos,  servatricemque  Medusam 
Pectoris,  incussa  movit  Tritonia  parma. 

Protinus  erecti  toto  simul  agmine,  Thebas 
Respexere  angues:  necdum  Atticus  ire  parabat 
Miles,  et  infelix  expavit  classica  Dirce.  610 
Continuo  in  pugnas  haud  solum  accensa  juventus, 
Qui  modo  Caucasei  comites  rediere  triumphi; 
Omnis  ad  arma  rudes  ager  exstimulavit  alumnos. 
Conveniunt,  ultroque  ducis  vexilla  sequuntur. 
Qui  gelidum  Braurona  viri,  qui  rura  lacessunt 
Munychia,  et  trepidis  stabilem  Piraeea  nautis. 

Et  nondum  Eoo  clarum  Marathona  triumpho. 
Mittit  in  arma  manus  genialibus  hospita  divis 
Icarii,  Celeique  domus,  viridesque  Melaenae, 
Dives  et  iEgaleos  nemorum,  Parnesque  benignus 
Vitibus,  et  pingui  melior  Lycabessos  oliva.  621 
Venit  atrox  Alaeus,  et  olentis  arator  Hymetti, 
Quaeque  rudes  thyrsos  hederis  vestitis  Acharnae 
Linquitur  Eois  longe  speculabile  proris 
Sunion,  unde  vagi  casurum  in  nomina  ponti  625 
Cresia  decepit  falso  ratis  /Egea  velo. 

Hos  Salamis  populos,  illos  Cerealis  Eleusin 
Horrida  suspensis  ad  proelia  misit  aratris  : 

Et  quos  Callirhoe  novies  errantibus  undis 
Implicat,  et  raptae  qui  conscius  Orithyae  630 
Celavit  Geticos  ripis  Ilissos  amores. 

Ipse  quoque  in  pugnas  vacuatur  collis,  ubi  ingens 
Lis  superum,  dubiis  donec  nova  surgeret  arbor 
Rupibus,  et  longa  refugum  mare  frangeret  umbra. 
Isset  et  Arctoas  Cadmea  ad  moenia  ducens  635 
Hippolyte  turmas :  retinet  jam  certa  tumentis 
Spes  uteri,  conjuxque  rogat  dimittere  curas 
Martis,  et  emeritas  thalamo  sacrare  pharetras. 

Hos  ubi  velle  acies,  et  dulci  gliscere  ferro 
Dux  videt,  utque  piis  raptim  dent  oscula  natis 
Amplexusque  breves,  curru  sic  fatur  ab  alto :  64 1 
Terrarum  leges  et  mundi  foedera  mecum 
Defensura  manus,  dignas  insumite  mentes 
Coeptibus:  hac  omnem  divumque  hominumque 
favorem, 

Naturamque  ducem,  coetusque  silentis  Averni 
Stare  palam  est ;  illic  Poenarum  exercita  Thebis 
Agmina,  et  anguicomae  ducent  vexilla  sorores. 

Ite  alacres,  tantaeque,  precor,  confidite  causae. 
Dixit,  et  emissa  praeceps  iter  inchoat  hasta. 
Qualis  Hyperboreos  ubi  nubilus  institit  axes  650 
Jupiter,  et  prima  tremefecit  sidera  bruma. 
Rumpitur  jEolia,  et  longam  indignata  quietem 
Tollit  hiems  animos,  ventosaque  sibilat  Arctos: 
Tunc  montes  undaeque  fremunt,  tunc  proelia  caesis 
Nubibus,  et  tonitrus  insanaque  fulmina  gaudent. 
Icta  gemit  tellus:  virides  gravis  ungula  campos 
Mutat,  et  innumeris  peditumque  equitumque  ca¬ 
tervis 

Exspirat  protritus  ager  :  nec  pulvere  crasso 
Armorum  lux  victa  perit,  sed  in  aethera  longum 
Frangitur,  et  mediis  ardent  in  nubibus  hatetae.  663 
Noctem  adeo,  placidasque  operi  junxere  tenebrast 
Certamenque  immane  viris,  quo  concita  tendant 
Agmina,  quis  visas  proclamet  ab  aggere  Thebas, 

Cujus  in  Ogygio  princeps  stet  lancea  muro. 

At  procul  ingenti  Neptunius  agmina  Theseus  665 
Angustat  clypeo,  propriaeque  exordia  laudis 
(tentum  urbes  umbone  gerit,  centenaque  Cretae 
Moenia,  seque  ipsum  monstrosi  ambagibus  antri 
Hispida  torquentem  luctantis  colla  juvenci, 
Alternasque  manus  circum  et  nodosa  ligantem 
Brachia,  et  abducto  vitantem  cornua  vultu.  671 
Terror  habet  populos,  cum  septus  imagine  torva 
Ingreditur  pugnas,  bis  Thesea,  bisque  cruentas 
Caede  videre  manus:  veteres  reminiscitur  actus 
Ipse,  tuens  sociumque  gregem,  metuendaque 
quondam  675 

Limina,  et  absumto  pallentem  Gnossida  filo. 

Saevus  at  interea  ferro  post  terga  revinctas 
Antigonen  viduamque  Creon  Adrastida  leto 
Admovet :  ambae  hilares, et  mortis  amore  superbae. 
Ensibus  intentant  jugulos,  regemque  cruentum 
Destituunt;  cum  dicta  ferens  Theseia  Phegeus 
Adstitit :  ille  quidem  ramis  insontis  olivae 
Pacificus,  sed  bella  ciet,  bellumque  minatur 
Grande  fremens,  nimiumque  memor  mandaniis, 
et  ipsum  684 

Jam  prope,  jam  medios  operire  cohortibus  agros 
Ingeminans:  stetit  ambiguo  Thebanus  in  aestu 
Curarum,  nutantque  minae,  et  prior  ira  tepescit. 
Tunc  firmat  sese,  fictumque  ac  triste  renidens; 
Parvane  prostratis,  inquit,  documenta  Mycenis 
Sanximus?  en  iterum,  qui  moenia  nostra  laces- 
.  sant.  [tur, 

Accipimus:  veniant:  sed  ne  post  bella  queran- 
Lex  eadem  victis.  Dixit:  sed  pulvere  crasso 
Caligare  diem,  et  Tyrios  juga  perdere  montes 
Adspicit:  armari  populos  tamen,  armaque  ferri 
Ipse  jubet  pallens,  mediaeque  in  sedibus  aulae 
Eumenidas  subitas,  flentemque  Menoecea  cernit 
Turbidus,  impositosque  rogis  gaudere  Pelasgos. 

Quis  fuit  ille  dies,  tanto  cum  sanguine  Thebis 
Pax  inventa  perit?  patriis  modo  fixa  revellunt 
Arma  deis,  clypeisque  obducunt  pectora  fractis, 
Et  galeas  humiles,  et  adhuc  sordentia  tabo  701 
Spicula :  non  pharetris  quisquam,  non  ense  de¬ 
corus. 

Non  spectandus  equo:  cessit  fiducia  valli: 
Murorum  patet  omue  latus :  munimina  portae 
Exposcunt;  prior  hostis  habet :  fastigia  desunt; 
Dejecit  Capaneus :  exsanguis  et  aegra  juventus 
Jam  nec  conjugibus  suprema  nec  oscula  natis 
Jungit,  et  attoniti  nil  optavere  parentes. 

Atticus  at  contra,  jubar  ut  clarescere  ruptis 
Nubibus,  et  solem  primis  adspexit  in  armis,  710 
Desilit  in  campum,  qui  subter  moenia  nudos 
Adservat  manes :  dirisque  vaporibus  aegrum 
Aera  pulverea  penitus  sub  casside  ducens 
Ingemit,  et  justas  belli  flammatur  in  iras. 

Hunc  saltem  miseris  ductor  Thebanus  honorem 
Largitur  Danais,  quod  non  super  ipsa  jacentum 
Corpora  belligeras  acies,  Martemque  secundum 
Miscuit :  at  lacera  ne  quid  de  strage  nefandus 
Perderet,  eligitur  saevos  potura  cruores  719 
Terra  rudis.  Jamque  alternas  in  proelia  gentes 
Dissimilis  Bellona  ciet :  non  clamor  utrinque, 
Non  utrinque  tubae :  stat  debilis  altera  pubes, 
Submissos  enses  nequicquam,  amentaque  dextris 
Laxa  tenens :  cedunt  tellure,  armisque  reductis 
Ostentant  veteres  etiamnum  in  sanguine  plagas. 
Jam  nec  Cecropiis  idem  ductoribus  ardor,  726 
I*nguescuntque  minae,  et  virtus  secura  residit: 
Ventorum  velut  ira  minor,  nisi  sylva  furentes 
•njpedit,  insanique  tacent  sine  littore  fluctus 


Ut  vero  aequoreus  quercum  Marathonida  The¬ 
seus  730 

Extulit,  erectae  cujus  crudelis  in  hostes 
Umbra  cadit,  campumque  trucem  lux  cuspidja 
implet ; 

Ceu  pater  Edonos  Haemi  de  vertice  Mavors 
Impulerit  currus,  rapido  mortemque  fugamque 
Axe  vehens,  sic  exanimes  in  terga  reducit  735 
Pallor  Agenoridas :  taedet  fugientibus  uti 
Thesea,  nec  facilem  dignatur  dextra  cruorem. 
Caetera  plebeio  desaevit  sanguine  virtus. 

Sic  juvat  exanimis  projectaque  praeda  canesque. 
Degeneresque  lupos,  magnos  alit  ira  leones.  740 
Attamen  Olenium  Thamyrimque,  hunc  tela  pha¬ 
retra 

Promentem,  hunc  saevi  tollentem  pondera  saxi 
Dejicit,  et  triplici  confisos  robore  gentis 
Alcidas  fratres,  totidem  quos  eminus  hastis 
Continuat:  ferrum  consumsit  pectore  Phyleus, 
Ore  momordit  Helops,  humero  transmisit  Iapyx 
Jamque  et  quadrijugo  celsum  petit  Haemona 
curru,  747 

Horrendumque  manu  telum  rotat;  ille  paventes 
Obliquavit  equos:  longo  perlata  tenore 
Transiit  hasta  duos:  sitiebat  vulnera  nec  non 
Tertia,  sed  medio  cuspis  temone  retenta  est. 

Sed  solum  votis,  solum  clamore  tremendo 
Omnibus  in  turmis  optatque  vocatque  Creonta. 
Atque  hunc  diversa  bellorum  in  fronte  maniplos 
Hortantem  dictis,  frustraque  extrema  minantem 
Conspicit:  abscedunt  comites,  et  Thesea  jussi 
Linquebant,  fretique  deis,  atque  ipsius  armis. 

Ille  tenet,  revocatque  suos:  utque  aequa  notavit 
Hinc  atque  hinc  odia,  extrema  se  colligit  ira. 
Jam  letale  furens,  atque  audax  morte  futura: 760 
Non  cum  peltiferis,  ait,  haec  tibi  pugna  puellis. 
Virgineas  nec  crede  manus:  hic  cruda  virorum 
Proelia:  nos  magnum  qui  Tydea,  quique  furentem 
Hippomedonta  neci,  Capeneaque  misimus  um¬ 
bris 

Pectora.  Quae  bellum  praeceps  amentia  suasit. 
Improbe  ?  nonne  vides,  quo3  ulciscare,  jacentes  ? 
Sic  ait,  et  frustra  periturum  missile  summo 
Affixit  clypeo:  risit  vocesque  manumque 
Horridus  iEgides,  ferrataque  arbore  magnos 
Molitur  jactus,  nec  non  prius  ore  superbo  770 
Intonat:  Argolici,  quibus  haec  datur  hostia, 
manes, 

Pandite  Tartareum  Chaos,  ultricesque  parate 
Eumenidas,  venit  ecce  Creon.  Sic  fatus,  et  auras 
Dissipat  hasta  tremens:  tunc  qua  subtemine  duro 
Multiplicem  tenues  iterant  thoraca  catenae,  775 
Incidit:  emicuit  per  mille  foramina  sanguis 
Impius:  ille  oculis  extremo  errore  solutis 
Labitur:  adsistitTheseus gravis, armaque  tollens: 
Jamne  dare  exstinctis  justos,  ait,  hostibus  ignes. 
Jam  victos  operire  placet  ?  vade,  atra  dature780 
Supplicia,  extremique  tamen  secure  sepulcri. 

Accedunt  utrinque  pio  vexilla  tumultu, 
Permiscentque  manus :  medio  jam  foedera  bello, 
Jamque  hospes  Theseus:  orant  succedere  muris, 
Dignarique  domos;  nec  tecta  hostilia  victor 785 
Adspernatus  init:  gaudent  matresque  nurusque 
Ogygiae  :  qualis  thyrso  bellante  subactus 
Mollia  laudabat  jam  marcidus  Orgia  Ganges. 
Ecce  per  adversas  Dircaei  verticis  umbras 
Foemineus  quatit  astra  fragor,  matresque  Pelasgae 
Decurrunt;  quales  Bacchea  ad  bella  vocatae  79i 
Thyiades  amentes,  magnum  quas  poscere  credas 
Aut  fecisse  nefas :  gaudent  lamenta,  noyaeque 

Exsultant  lacrym®:  rapit  huc, rapit  impetus  illuc, 
Thesea  magnanimum  quaerant  prius,  anne  Creon- 
Annesuos;  vidui  ducunt  ad  corpora  luctus,  [ta, 
Non  ego,  centena  si  quis  mea  pectora  laxet 
Voce  deus,  tot  busta  simul,  vulgique  ducumque 
Tot  pariter  gemitus,  dignis  conatibus  aequem  : 
Turbine  quo  sese  caris  instraverit  audax  800 
ignibus  Evadne,  fulmenque  in  pectore  magno 
Quaesierit:  quo  more  jacens  super  oscula  saevi 
Corporis  infelix  excuset  Tydea  conjux: 

Ut  saevos  narret  vigiles  Argia  sorori : 

Arcada  quo  planctu  genitrix  Erymanthia  clamet, 
Arcad*  consumto  servantem  sanguine  vultus,806 


Arcada,  quem  geminae  pariter  flevere  cohortes. 
Vix  novus  ista  furor,  veniensque  implesset  Apollo. 
Et  mea  jam  longo  meruit  ratis  aequore  portum. 

Durabisne  procul,  dominoque  legere  superstes, 
O  mihi  bissenos  multum  vigilata  per  annos  811 
Thebai  ?  jam  certe  praesens  tibi  fama  benignum 
Stravit  iter,  coepitque  novam  monstrare  futuris. 
Jam  te  magnanimus  dignatur  noscere  Caesar, 
Itala  jam  studio  discit  memoratque  juventus. 
Vive,  precor:  nec  tu  divinam  vEneida  tenta, 816 
Sed  longe  sequere,  et  vestigia  semper  adora. 
Mox,  tibi  si  quis  adhuc  praetendit  nubila  livor, 
Occidet,  et  meriti  post  me  referentur  honores. 


ACHILLEIDOS 

LIBER  PRIMUS. 


Magnanimum  JEaciden,  formidatamque  Tonanti 
Progeniem,  et  patrio  vetitam  succedere  coelo, 
Diva,  refer  :  quanquam  acta  viri  multum  inclyta 
cantu 

Maeonio,  sed  plura  vacant :  nos  ire  per  omnem 
( Sic  amor  est)  heroa  velis,  Scyroque  latentem  5 
Dulichia  proferre  tuba:  nec  in  Hectore  tracto 
Sistere,  sed  tota  juvenem  deducere  Troja. 

Tu  modo,  si  veteres  digno  deplevimus  haustu, 
Da  fontes  mihi,  Phoebe,  novos,  ac  fronde  secunda 
Necte  comas:  neque  enim  Aonium  nemus  adve¬ 
na  pulso,  10 

Nec  mea  nunc  primis  albescunt  tempora  vittis. 
Scit  Dircaeus  ager:  meque  inter  prisca  parentum 
Nomina,  cumque  suo  numerant  Amphione  Thebae. 
At  tu,  quem  longe  primum  stupet  Itala  virtus 
Graiaque,  cui  geminae  florent  vatumque  ducum- 
Certatim  laurus,  (olim  dolet  altera  vinci,)  [que 
Da  veniam,  ac  trepidum  patere  hoc  sudare  pa¬ 
rumper 

Pulvere:  te  longo,  necdum  fidente  paratu 
Molimur,  magnusque  tibi  praeludit  Achilles. 

Solverat  (Ebalio  classem  de  littore  pastor  20 
Dardanus,  incautas  blande  populatus  Amyclas, 
Plenaque  materni  referens  praesagia  somni 
Culpatum  relegebat  iter,  qua  condita  ponto 
Fluctibus  invisis  jam  Nereis  imperat  Helle. 

Cum  Thetis  Idaeos  (heu  nunquam  vana  parentum 
Auguria)  expavit  vitreo  sub  gurgite  remos.  26 
Nec  mora :  et  undosis  turba  comitante  sororum 
Prosiluit  thalamis  :  fervent  coeuntia  Phrixi 
Littora,et  angustum  dominas  non  explicat  aequor. 
Illa  ubi  discusso  primum  subit  aera  ponto  :  30 

Me  petit  haec,  mihi  classis,  ait,  funesta  minatur : 
Agnosco  monitus,  et  Protea  vera  locutum. 

Ecce  novam  Priamo,  facibus  de  puppe  levatis, 
Fert  Bellona  nurum:  video  jam  mille  carinis 
Ionium  Algaeumque  premi :  nec  sufficit,  omnis 
Quod  plagaGrajngenum  tumidis  conjurat  Atridis ; 
Jam  pelago  terrisque  meus  quaeretur  Achilles, 
Et  volet  ipse  sequi:  quid  enim  cunabula  parvo 
Pelion,  et  torvi  commisimus  antra  magistri  ? 
Illic  (ni  fallor)  Lapitharum  proelia  ludit  40 
Improbus,  et  patria  jam  se  metitur  in  hasta. 

O  dolor,  o  seri  materno  in  corde  timores . 


Non  potui  infelix,  cum  primum  in  gurgite  nostro 
Rhoeteae  cecidere  trabes,  attollere  magnum 
/Equor,  et  incesti  praedonis  vela  profunda  45 
Tempestate  sequi,  cunctasque  inferre  sorores’ 
Nunc  quoque . . .  sed  tardum  est,  jam  plena  inju  • 
ria  raptae. 

Ibo  tamen,  pelagique  deos,  dextramque  secundi, 
Quod  superest,  complexa  Jovis,  per  Tethyos  an* 

Grandaevumque  patrem,  supplex  miseranda  ro¬ 
gabo  [regem 

Unam  hiemem.  Dixit,  magnumque  in  tempore 
Adspicit.  Oceano  veniebat  ab  hospite,  mensis 
Laetus,  et  aequoreo  diffusus  nectare  vultus, 

Unde  hiemes  ventique  silent,  cantuque  quieto 
Armigeri  Tritones  eunt,  scopulosaque  cete,  55 
Tyrrhenique  greges  circumque  infraque  rotantur 
Rege  salutato  :  placidis  ipse  arduus  undis 
Eminet,  et  triplici  telo  jubet  ire  jugales. 

Illi  spumiferos  glomerant  a  pectore  fluctus : 
Pone  natant,  delentque  pedum  vestigia  cauda.  60 
Cui  Thetis  ;  O  magni  rector  genitorque  profundi 
Adspicis  in  quales  miserum  patefeceris  usus 
/Equor  ?  eunt  tutis  terrarum  crimina  velis. 

Ex  quo  jura  freti  majestatemque  repostam 
Rupit  Iasonia  puppis  Pagassea  rapina.  65 

En  aliud  furto  scelus,  et  spolia  hospita  portans 
Navigat  injust®  temerarius  arbiter  Id®, 

Eheu  quos  gemitus  terris  pelagoque  daturus! 
Quos  mihi !  sic  Phrygi®  pensamus  pr®mia 
palm®  ?  69 

Hi  Veneris  mores,  hoc  grat®  munus  alumn®? 
Has  saltem  (non  semideos, nostrumque  reportant 
Thesea)  si  quis  adhuc  undis  honor, obrue  puppes, 
Aut  permitte  fretum  :  nulla  inclementia  :  fas  sit 
Pro  nato  timuisse  mihi  :  da  tollere  fluctus, 

Nec  tibi  de  tantis  placeat  me  fluctibus  unum  75 
Littus,  et  Iliaci  scopulos  habitare  sepulcri. 
Orabat  laniata  comas,  et  pectore  nudo 
C®ruleis  obstabat  equis :  tunc  ductor  aquarum 
Invitat  curru,  dictisque  ita  mulcet  amicis : 

Ne  pete  Dardaniam  frustra,  Theti,  mergere  clas¬ 
sem  :  80 

Fata  vetant:  ratus  ordo  deis  miscere  cruentas 
Europ®que  Asi®que  manus,  consultaque  bella 

Jupiter,  et  tristes  edixit  caedibus  annos. 

Quem  tu  illic  natum  Sigeo  in  pulvere,  quanta 
Adspicies  victrix  Phrygiarum  funera  matrum!  85 
Cum  tuus  ^Eacides  tepido  modo  sanguine  Teucros 
Undabit  campos,  modo  crassa  exire  vetabit 
Flumina,  et  Hectoreo  tardabit  funere  currus, 
Impelletque  manu  nostros,  opera  irrita,  muros. 
Pelea  jam  desiste  queri,  thalamosque  minores ;  90 
Credideris  peperisse  Jovi :  nec  inulta  dolebis; 
Cognaris  utere  fretis  :  dabo  tollere  fluctus, 

Cum  reduces  Danai,  nocturnaque  signa  Caphareus 
Exseret,  et  dirum  pariter  quaeremus  Ulixem. 

Dixerat :  illa  gravi  vultum  demissa  repulsa, 95 
Quae  jam  excire  fretum,  et  ratibus  bellare  parabat 
Iliacis,  alios  iterum  commenta  paratus. 

Tristis  ad  Haemonias  detorquet  brachia  terras. 
Ter  conata  manu,  liquidum  ter  gressibus  aequor 
Repulit,  et  niveas  feriunt  vada  Thessala  plantas. 
Laetantur  montes,  et  connubialia  pandunt  101 
Antra  sinus,  lateque  deae  Sperchios  abundat 
Obvius,  et  dulci  vestigia  circuit  unda. 

Illa  nihil  gavisa  locis,  sed  coepta  fatigat 
Pectore  consilia,  et  solers  pietate  magistra  105 
Longaevum  Chirona  petit.  Domus  ardua  montem 
Perforat,  et  longo  suspendit  Pelion  arcu. 

Pars  exhausta  manu,  partem  sua  ruperat  aetas. 
Signa  tamen,  divumque  tori,  etquem  quisque  sa- 
crarat  1 09 

Accubitu  genioque,  locus  monstrantur  :  at  intra 
Centauri  stabula  alta  patent,  non  aequa  nefandis 
Fratribus:  hic  hominum  nullos  experta  cruores 
Spicula,  nec  truncae  bellis  genialibus  orni, 

Aut  consanguineos  fracti  crateres  in  hostes,  114 
Sed  pharetrae  insontes,  et  inania  terga  ferarum. 
Haec  quoque  dum  viridis;  nam  nunc  labor  unus 
inermi, 

Nosse  salutiferas  dubiis  animantibus  herbas. 

Aut  monstrare  lyra  veteres  heroas  alumno. 

At  tunc  venatu  rediturum  in  limine  primo  1 19 
Opperiens,  properatque  dapes,  largoque  serenat 
Igne  domum  ;  cum  visa  procul  de  littore  mater 
Nereis :  erumpit  sylvis  :  dant  gaudia  vires, 
Motaque  desueto  crepuit  senis  ungula  campo. 
Tunc  blandus  dextra,  atque  imos  submissus  in 
armos 

Pauperibus  tectis  inducit,  et  admovet  antris.  125 
Jamdudum  tacito  lustrat  Thetis  omnia  visu  ; 

Nec  perpessa  moras:  Ubi  nam  mea  pignora, 
Chiron  ? 

Dic,  ait,  aut  cur  ulla  puer  jam  tempora  ducit 
Te  sine  ?  num  merito  trepidus  sopor,  atraque 
matri  129 

Signa  defim  ?  magnos  utinam  mentita  timores ! 
Namque  mihi  infestos  utero  modo  contuor  enses, 
Nunc  planctu  livere  manus,  modo  in  ubera  saevas 
Ire  feras,  saepe  ipsa  (nefas)  sub  inania  natum 
Tartara,  etadStygios  iterum  fero  mergere  fontes. 
Hos  abolere  metus  magici  jubet  ordine  sacri  135 
Carpathius  vates,  puerumque  sub  axe  probato 
Secretis  lustrare  fretis,  ubi  littora  summa 
Oceani,  et  genitor  tepet  illabentibus  astris 
Pontus,  ubi  ignotis  horrenda  piacula  divis,  [que ; 
Donaque. .  .sed  longum  cuncta  enumerare,  vetor- 
Trade  magis.  Sic  fata  parens  :  neque  enim  ille 
dedisset,  141 

Si  molles  habitus,  et  tegmina  foeda  fateri 
Ausa  seni.  Tunc  ille  refert :  Duc,  optima,  quaeso. 
Duc.  genitrix,  liumilique  deos  infringe  precatu. 
Nam  superant  tua  vota  modum,  placandaque 
multum  1 45 


Invidia  est :  non  addo  metum,  sed  vera  fatebor. 
Nescio  quid  magnum  (nec  me  patria  omina  fallunt) 
Vis  festina  parat,  tenerosque  supervenit  annos 
Olim  ferre  minas,  et  obire  audita  solebat  149 
Imperia, et  nostris  procul  haud  discedere  ab  antris. 
Nunc  illum  non  Ossa  capit,  non  Pelion  ingens,  % 
Thessaliaeve  nives  :  ipsi  mihi  saepe  queruntur 
Centauri  raptasque  domos,  abstractaque  coram 
Armenta,  et  campis  semet  fluviisque  fugari.  15  4 
Insidias  et  bella  parant,  tumidique  minantur,  [ges 
Olim  equidem,  Argolicos  pinus  cum  Thessala  re- 
Hac  veheret,  juvenem  Alciden  et  Thesea  vidi  ; 
Sed  taceo.  Figit  gelidus  Nereida  pallor. 

Ille  aderat  multo  sudore,  et  pulvere  major. 
Attamen  arma  inter,  festinatosque  labores,  160 
Dulcis  adhuc  visu  :  niveo  natat  ignis  in  ore 
Purpureus,  fulvoque  nitet  coma  gratior  auro. 
Necdum  prima  nova  lanugine  vertitur  aetas, 
Tranquillaeque  faces  oculis,  et  plurima  vultu 
Mater  inest:  qualis  Lycia  venator  Apollo  165 
Cum  redit,  et  saevis  permutat  plectra  pharetris. 
Forte  et  laetus  adest :  (o  quantum  gaudia  formae 
Adjiciunt!)  fetam  Pholoes  sub  rupe  leaenam 
Perculerat  ferro,  vacuisque  reliquerat  antris  1 69 
Ipsam,  sed  catulos  apportat,  et  incitat  ungues. 
Quos  tamen,  ut  fido  genitrix  in  limine  visa  est. 
Abjicit,  exceptamque  avidis  circumligat  ulnis. 
Jam  gravis  amplexu,  jamque  aequus  vertice  ma- 
Insequitur  magno  jam  tunc  connexus  amore  [tri. 
Patroclus,  tantisque  extenditur  aemulus  actis,  175 
Par  studiis,  aevique  modis,  sed  robore  longe, 

Et  tamen  aequali  visurus  Pergama  fato. 

Protinus  ille  subit  rapido,  quae  proxima,  saltu 
Flumina,  fumantesque  genas,  crinemque  novatur 
Fontibus :  Eurotae  qualis  vada  Castor  anhelo  1 80 
Intrat  equo,  fessumque  sui  jubar  excitat  astri. 
Miratur,  comitque  senex,  nunc  pectora  mulcens. 
Nunc  fortes  humeros :  angunt  sua  gaudia  matrem 
Tunc  libare  dapes  Baccheaque  munera  Chiron 
Orat,  et  attonitam  vario  oblectamine  mulcens. 
Elicit  extremo  chelyn,  et  solantia  curas  186 
Fila  movet,  leviterque  expertas  pollice  chordas 
Dat  puero  :  canit  ille  libens  immania  laudum 
Semina,  qui  tumida:  superarit  jussa  novercae 
Amphitryoniades:  crudum  quo  Bebryca  caestu 
Obruerit  Pollux:  quanto  circumdata  nexu  191 
Ruperit  /Egides  Minoi  brachia  tauri  : 

Maternos  in  fine  toros,  superisque  gravatum 
Pelion  :  hic  ficto  risit  Thetis  auxia  vultu. 

Nox  trahit  in  somnos :  saxo  collabitur  ingens 
Centaurus,  blandisque  humeris  se  innectit  A- 
chilles,  [mavult. 

Quanquam  ibi  fida  parens,  adsuetaque  pectora 
At  Thetis  undisonis  per  noctem  in  rupibus  ad- 
Quae  nato  secreta  velit,  quibus  abdere  terris  [stans. 
Destinet,  huc  illuc  diversa  mente  volutat.  200 
Proxima,  sed  studiis  multum  Mavortia, Thrace: 
NeeMacelfim  gens  dura  placet,  laudumque  daturi 
Cecropida:  stimulos  :  nimium  opportuna  carinis 
Sestos,  Abydenique  sinus :  placet  ire  per  altas 
Cycladas ;  hinc  spretae  Myconosque,  humilisque 
Seriphos,  205 

Et  Lemnos  non  aequa  viris,  atque  hospita  Delos 
Centibus  :  imbelli  nuper  Lycomedis  in  aula 
Virgineos  coetus,  et  littora  persona  ludo 
Audierat,  duros  laxantem  /Egaeona  nexus  209 
Missa  sequi,  centumque  dei  numerare  catenas. 
Haec  placet,  haec  timidae  tellus  tutissima  matri. 
Qualis  vicino  vplucris  jam  sedula  partu,  [nem 
Jamque  timens  qua  fronde  domum  suspendat  ina 

Providet  hinc  ventos,  hinc  anxia  cogitat  angues, 
Hinc  homines:  tandem  dubiae  placet  umbra, 
novisque  215 

Vix  stetit  in  ramis,  et  protinus  arbor  amatur. 
Altera  consilio  superest,  tristemque  fatigat 
Cura  deam,  natum  ipsa  sinu  complexa  per  undas, 
An  magno  Tritone  ferat,  ventosque  volucres 
Advocet,  an  pelago  solitam Thaumantida  pasci. 
Elicit  inde  frelis,  et  murice  frenat  acuto  221 
Delphinas  bijuges,  quos  illi  maxima  Tethys 
Gurgite  Atlanteo  pelagi  sub  valle  sonora 
Nutrierat :  nullis  vada  per  Neptunia  glaucae 
Tantus  honor  formae,  nandique potentia,  nec  plus 
Pectoris  humani  :  jubet  hos  subsistere  pleno  226 
Littore,  ne  nudae  noceant  contagia  terrae. 

Ipsa  dehinc  toto  resolutum  pectore  Achillem 
(Qui  pueris  sopor)  Haemonii  de  rupibus  antri 
Ad  placidas  deportat  aquas,  et  jussa  tacere  230 
Littora  :  monstrat  iter,  totoque  effulserat  orbe 
Cynthia  :  prosequitur  divam,  celeresque  recursus 
Securus  pelagi  Chiron  rogat,  udaque  celat 
Lumina,  et  abreptos  subito  jam  jamque  latentes 
Erecto  prospectat  equo,  qua  cana  parumper 
Spumant  signa  fug»,  et  liquido  perit  orbita  ponto. 
Illum  non  alias  rediturum  ad  Thessala  Tempe 
Jam  tristis  Pholoe,  jam  nubilus  ingemit  Othrys, 
Et  tenuis  Sperchios  aquis,  speluncaque  docti 
Muta  senis  :  quserunt  puerilia  carmina  Fauni, 

Et  sperata  diu  plorant  connubia  Nymphae.  211 
Jam  premit  astra  dies,  humilisque  ex  aequorae 
Titan 

Rorantes  evolvit  equos,  et  ab  aethere  magno 
Sublatum  curru  pelagus  cadit :  at  vada  mater 
Scyria  jamdudum  fluctus  emensa  tenebat,  245 
Exierantque  jugo  fessi  delphines  herili , 

Cum  pueri  tremefacta  quies,  oculique  jacentes 
Infusum  sensere  diem  :  stupet  aere  primo. 

Quae  loca  ?  qui  fluctus  ?  ubi  Pelion  ?  omnia  versa 
Atque  ignota  videt,  dubitatque  agnoscere  matrem 
Occupat  illa  manu,blandeque  affata  paventem  . 

Si  mihi,  care  puer,  thalamos  sors  ®qua  dedisset, 
Quos  dabat,  aetheriis  ego  te  complexa  tenerem 
Sidus  grande  plagis,  magnique  puerpera  coeli 
Nil  humiles  Parcas,  terrenaque  fata  vererer.  255 
Nunc  impar  tibi,  nate,  genus,  praeclusaque  leti 
Tantum  matre  via  est :  quin  et  metuenda  pro¬ 
pinquant 

Tempora,  et  extremis  admota  pericula  metis. 
Cedamus,  paullumque  animos  submitte  viriles, 
Atque  habitus  dignare  meos.  Si  Lydia  dura  260 
Pensa  manu,  mollesque  tulit  Tirynthius  hastas  ; 
Si  decet  aurata  Bacchum  vestigia  palla 
Verrere,  virgineos  si  Jupiter  induit  artus. 

Nec  magnum  ambigui  fregerunt  Caenea  sexus; 
Has  sine,  quaeso,  minas  numenque  exire  malig¬ 
num.  265 

Mox  iterum  campos,  iterum  Centaurica  reddam 
Lustra  tibi.  Per  ego  hoc  decus,  et  ventura  ju¬ 
ventae 

Gaudia,  si  terras,  humilemque  experta  maritum 
Te  propter,  si  progenitum  Stygos  amne  severo 
Armavi,  (totumque  utinam,)  cape  tuta  parumper 
Tegmina,  nil  nocitura  animo:  cur  ora  reducis? 
Quid  ve  parant  oculi?  pudet  hoc  mitescere  cultu  ? 
Per  te,  care  puer,  cognata  per  aequora  juro. 
Nesciet  hoc  Chiron.  Sic  horrida  pectora  tractat 
Nequicquam  mulcens:  obstat  genitorque  roganti, 
Nutritorque  ingens,  et  cruda  exordia  magn®  276 
Indolis.  Effrenae  tumidum  velut  igne  juventae 
Si  quis  equum  primis  submittere  tentet  habenis 


Ille,  diu  campis,  fluviisque,  et  honore  supe  bo 
Gavisus,  non  colla  jugo,  non  aspera  praebet  2s0 
Ora  lupis,dominique  gemit  captivus  inire 
Imperia,  atque  alios  miratur  discere  cursus. 

Quis  deus  attonitae  fraudes  astumque  parenti 
Contulit  ?  indocilem  quae  mens  detraxit  Achillem? 
Palladi  littoreae  celebrabat  Scyros  honorum  285 
Forte  diem,  placidoque  satae  Lycomede  sorores 
Luce  sacra  patriis,  quae  rara  licentia,  muris 
Exierant,  dare  veris  opes,  divaeque  severas 
Fronde  ligare  comas, et  spargere  floribus  hastam. 
Omnibus  eximium  formae  decus  ;  omnibus  idem 
Cultus,  et  expleto  teneri  jam  fine  pudoris  291 
Virginitas  matura  toris,  annique  tumentes. 

Sed  quantum  virides  pelagi  Venus  addita  Nym¬ 
phas 

Obruit,  aut  humeris  quantum  Diana  relinquit 
Naidas,  effulget  tantum  regina  decori  295 

Deidamia  chori,  pulchrisque  sororibus  obstat. 
Illius  et  roseo  flammatur  purpura  vultu. 

Et  gemmis  lux  major  inest,  et  blandius  aurum. 
Atque  ipsi  par  forma  deae,  si  pectoris  angues 
Ponat,  et  exemta  placetur  casside  vultus.  300 
Hanc  ubi  ducentem  longe  socia  agmina  vidit 
Trux  puer,  et  nullo  temeratus  pectora  motu  ; 
Diriguit,  totisque  novum  bibit  ossibus  ignem. 

Nec  latet  haustus  amor,  sed  fax  vibrata  me¬ 
dullis 

In  vultus  atque  ora  redit,  lucemque  genarum 
Tingit,  et  impulsum  tenui  sudore  pererrat.  306 
Lactea  Massaget®  veluti  cum  pocula  fuscant 
Sanguine  puniceo,  vel  ebur  corrumpitur  ostro  : 
Sic  variis  manifesta  notis  palletque  rubetque 
Flamma  recens :  eat,  atque  ultro  ferus  hospita 
Discutiat  turbae  securus,et  immemor  aevi,  [sacra 
Ni  pudor,  et  junctae  teneat  reverentia  matris.  312 
Ut  pater  armenti  quondam,  rectorque  futurus. 

Cui  nondum  toto  peraguntur  cornua  gyro. 

Cum  sociam  pastus  niveo  candore  juvencam 
Adspicit,  ardescunt  animi,  primusque  per  ora 
Spumat  amor:  spectant  hilares, optantque  magistri , 
Occupat  arrepto  jam  tempore  conscia  mater : 
Hosne  inter  simulare  choros,  et  brachia  ludo 
Nectere,  nate,  grave  est  ?  gelida  quid  tale  sub  Ossa 
Peliacisque  jugis  ?  o  si  mihi  jungere  curas,  321 
Atque  alium  portare  sinu  contingat  Achillem! 
Mulcetur,  l®tumque  rubet,  visusque  superbos 
Obliquat,  vestesque  manu  leviore  repellit. 
Adspicit  ambiguum  genitrix,  cogique  volentem, 
Injecitque  sinus.  Tunc  colla  rigentia  mollit,  326 
Submittitque  graves  humeros,  et  fortia  laxat 
Brachia,  et  impexos  certo  domat  ordine  crines, 

Ac  sua  dilecta  cervice  monilia  transfert. 

Et  picturato  cohibet  vestigia  limbo.  339 

Incessum,  motumque  docet,  fandique  pudorem. 
Qualiter  artifici  vietur®  pollice  cer®  [tur : 
Accipiunt  formas,  ignemque  manumque  sequun- 
Talis  erat  div®  natum  mutantis  imago. 

Nec  luctata  diu  :  superest  nam  plurimus  illi  335 
Invicta  virtute  decor,  fallitque  tuentes 
Ambiguus,  tenuique  latens  discrimine  sexus. 
Procedunt,  iterumque  monet,  rursumque  fatigat 
BlandaThetis :  Sic  ergo  gradus,  sic  ora  manusque 
Nate,  feres,  comitesque  modis  imitabere  fictis; 

Ne  te  suspectum  molli  non  misceat  aul®  311 
Rector,  et  incepti  pereant  mendacia  furti. 

Dixit,  et  admoto  non  cessat  comere  tactu. 

Sic  ubi  virgineis  Hecate  lassata  pharetris  344 
Ad  patrem  fratremque  redit,  comes  li®ret  eunti 
Mater,  et  ipsa  humeros  exsertaque  brachia  velat. 

Ipsa  arcum  pharetran  que  locat,  vestesque  latentes 
Deducit,  sparsosque  [studet]  componere  crines. 
Protinus  aggreditur  regem:  atque  ibi,  testibus 
aris,  349 

Hanc  tibi,  ait,  nostri  germanam,  rector,  Achillis 
(Nonne  vides,  ut  torva  genas, aequandaque  fratri  ?) 
Tradimus :  arma  humerisarcumque animosa  pete- 
Ferre,  et  Amazonio  connubia  pellere  ritu,  [bat 
Sed  mihi  curarum  satis  est  pro  stirpe  virili.  354 
Haec  calathos  et  sacra  ferat :  tu  frange  regendo 
Indocilem,  sexumque  tene,  dum  nubilis  selas, 

Sol vend usque  pudor:  neve  exercere  protervas 
Gymnadas,  aut  lustris  nemorum  concede  vagari. 
Intus  ale,  et  similes  inter  seclude  puellas. 

Littore  praecipue,  portuque  arcere  memento.  360 
Vidisti  modo  vela  Phrygum  :  jam  mutua  jura 
Fallere  transmissae  pelago  didicere  carinae. 
Accedit  dictis  pater,  ingenioque  parentis  [stet  ?) 
Occultum  Aeaciden  (quis  divum  fraudibus  ob- 
Accipit:  ultro  etiam  veneratur  suppi  ice  dextra. 

Et  grates  electus  agit.  Nec  turba  piarum  366 
Scyriadum  cessat  nimio  defigere  visu 
Virginis  ora  novae,  quantum  cervice  comisque 
Emineat,  quantumque  humeros  ac  pectora  fun¬ 
dat. 

Dehinc  sociare  choros,  castisque  accedere  sacris 
Hortantur,  ceduntque  loco,  et  contingere  gaudent. 
Qualiter  Idaliae  volucres,  ubi  mollia  frangunt 
Nubila,  jam  longum  coeloque  domoque  gregatae. 
Si  junxit  pennas,  diversoque  hospita  tractu  374 
Venit  avis,  cunctae  primum  mirantur  et  horrent; 
Mox  propius  propiusque  volant,atque  aere  in  ipso 
Paullatim  fecere  suam,  plausuque  secundo 
Circueunt  hilares,  et  ad  alta  cubilia  ducunt. 
Digreditur  multum  cunctata  in  limine  mater,  379 
Dum  repetit  monitus,  arcanaque  murmura  figit 
Auribus,  et  tacito  dat  verba  novissima  voto. 

Tunc  excepta  freto  longe  cervice  reflexa 
Abnatat,  et  blandis  affatur  littora  verbis  : 

Cara  mihi  tellus,  magnae  cui  pignora  curse.  384 
Depositumque  ingens  timido  commisimus  astu, 
Sis  felix,  taceasque,  precor,  quo  more  tacebat 
Creta  Rhese  :  te  longus  honos,  setemaque  cingent 
Templa,  nec  instabili  fama  superabere  Delo. 

At  ventis  et  sacra  fretis,  interque  vadosas 
Cycladas,  jEgsese  frangunt  ubi  saxa  procellae, 390 
Nereidum  tranquilla  domus,  jurandaque  nautis 
Insula,  ne  solum  Danaas  admitte  carinas, 

Te  precor:  hic  thiasos  tantum,  nihil  utile  bellis. 
Hic  famam  narrare  doce  :  dumque  arma  parantur 
Dorica,  et  alternum  Mavors  interfurit  orbem,  395 
(Cedo  equidem,)  sit  virgo  pii  LycomedisAchilles. 

Interea  meritos  ultrix  Europa  dolores 
Dulcibus  armorum  furiis  et  supplice  regum 
Conquestu  flammata  movet: quippe  ambitAtrides 
Ille  magis,  cui  nupta  domi,  facinusque  relatu  400 
Asperat  Iliacum:  captam  sine  Marte, sine  armis 
Progeniem  coeli,  Spartaeque  potentis  alumnam ; 
Jura,  fidem,  superos,  una  calcata  rapina,  [terrae  ? 
Hoc  foedus  Phrygium,  haec  geminae  commercia 
Quid  maneat  populos,  ubi  tanta  injuria  primos 
Degrassata  duces?  Coeunt  gens  omnis  et  aetas: 
Nec  tantum  exciti,  bimari  quos  Isthmia  vallo 
Claustra,  nec  undisonae  quos  circuit  umbo  Maleae; 
Sed  procul  amotae,  Phrixi  qua  semita  jungi 
Europamque  Asiamque  vetat,  quasque  ordine 
gentes  410 

Littore  Abydeno  maris  alligat  unda  superni. 
Pervet  amor  belli,  concussasque  erigit  urbes. 

®ra  domant  Temesae:  quatitur  navalibus  ora 


Eubois :  innumera  resonant  incude  Mycenae : 
Pisa  novat  currus:  Nemee  dat  terga  ferarum  : 
Cirrha  sagittiferas  certat  stipare  pharetras :  416 

Lema  graves  clypeos  caesis  vestire  juvencis. 

Dat  bello  pedites  yEtolus,  et  asper  Acarnan  : 
Argos  agit  turmas  :  vacuantur  pascua  ditis 
Arcadiae:  frenat  celeres  Epiros  alumnos:  420 
Phocis,  et  Aoniae  jaculis  rarescitis  umbrae: 
Murorum  tormenta  Pylos  Messanaque  tendunt. 
Nulla  immunis  humus  :  velluntur  postibus  altis 
Arma olim  dimissa  patrum,  flammisque  liquescunt 
Dona  deum :  raptum  superis  Mars  efferat  aurum. 
Nusquam  umbrae  veteres:  minor  Othrys,  et  ar- 
Taygeta:  exuti  viderunt  aera  montes,  [dua  sidunt 
Jam  natat  omne  nemus;  caeduntur  robora  classi : 
Sylva  minor  remis  :  ferrum  laxatur  ad  usus  429 
Innumeros,  quod  rostra  liget, quod  muniat  arma, 
Belligeros  quod  frenet  equos,  quod  mille  catenis 
Squalentes  nectat  tunicas,  quod  sanguine  fumet, 
Vulneraque  alta  bibat,  quod  conspirante  veneno 
Impellat  mortes:  tenuantque  humentia  saxa 
Attritu,  et  nigris  addunt  mucronibus  iras.  435 
Nec  modus  aut  arcus  lentare,  aut  fundere  glandes. 
Aut  torrere  sudes,  galeasque  attollere  conis. 

Hos  inter  motus  pigram  gemit  ora  quietem 
Thessalis,  et  geminis  incusat  fata  querelis,  439 
Quod  senior  Peleus,  nec  adhuc  maturus  Achilles. 

Jam  Pelopis  terras  Graiumque  ex  hauserat  orbem 
Praecipitans  in  transtra  viros  insanus  equosque 
Bellipotens  :  fervent  portus,  et  operta  carinis 
Stagna,  suasque  hiemes  classis  promota,  suosque 
Attollit  fluctus:  ipsum  jam  puppibus  sequor  445 
Deficit,  et  totos  consumunt  carbasa  ventos. 

Prima  rates  Danaas  Hecateia  congregat  Aulis, 
Rupibus  expositis  longique  crepidine  dorsi 
Euboicum  scandens  Aulis  mare,  littora  multum 
Montivaga?  dilecta  deae,  juxtaque  Caphareus  450 
Latratum  pelago  tollens  caput :  ille  Pelasgas 
Ut  vidit  tranare  rates,  ter  monte  ter  undis 
Intonuit,  saevaeque  dedit  praesagia  noctis. 

Caetus  ibi  armorum  Trojae  fatalis;  ibi  ingens 
Juratur  bellum,  donec  sol  annuus  omnes  455 
Conficeret  metas:  tum  primum  Graecia  vires 
Contemplata  suas  ;  tunc  sparsa  ac  dissona  moles 
In  corpus  vultumque  coit,  et  rege  sub  uno 
Disposita  est.  Sic  curva  feras  indago  latentes 
Claudit,  et  admotis  paullatim  cassibus  arctat.460 
Illae  ignem  sonitumque  pavent,  diffusaque  lin¬ 
quunt 

Avia,  miranturque  suum  decrescere  montem ; 
Donec  in  angustam  ceciderunt  undique  vallem, 
Inque  vicem  stupuere  greges,  socioque  timore 
Mansuescunt :  simul  hirtus  aper,  simul  ursa,  lu¬ 
pusque  465 

Cogitur,  et  captos  contemnit  cerva  leones. 

Sed  quanquam  gemini  pariter  sua  bella  capessant 
Atridae,  famamque  avidi  virtute  paternam 
Tydides  Sthenelusque  premant,  nec  cogitet  annos 
Antilochus,  septemque  Ajax  umbone  coruscet  470 
Armenti  reges,  atque  aequum  moenibus  orbem. 
Consiliis  armisque  vigil  contendat  Ulixes  ; 

Omnis  in  absentem  belli  manus  ardet  Achillem  , 
Nomen  Achillis  amant,  et  inHectora  solus  Achilles 
Poscitur:  illum  unum  Teucris  Priamoque  lo¬ 
quuntur  475 

Fatalem  :  quis  enim  Haemoniis  sub  vallibus  alter 
Creverit,  effossa  reptans  nive?  cujus  ab  ortu 
Cruda  rudimenta  et  teneros  formaverit  annos 
Centaurus  ?  patrii  propior  cui  linea  coeli  ? 

Quem  ve  alium  Stygios  tulerit  secreta  peramr.es 

Nereis,  et  pulchros  ferro  perstrinxerit  artus  ?  481 
Haec  Graiae  castris  iterant,  traduntque  cohortes. 
Caedit  turba  ducum,  vincique  haud  maesta  fatetur. 
Sic  cum  bellantes  Phlegraea  in  castra  coirent 
Coelicolae,  jamque  Odrysiam  Gradivus  in  hastam 
Surgeret,  et  Libycos  Tritonia  tolleret  angues,  486 
Ingentemque  manu  curvaret  Delius  arcum; 
Stabat  anhela  metu  solum  Natura  Tonantem 
Respiciens ;  quando  ille  hiemes,  tonitrusque  vo¬ 
caret  fnam. 

Nubibus,  igniferam  quae  fulmina  posceret  ^Et- 
Atque  ibi  dum  mixta  vallati  plebe  suorum  491 
Et  maris  et  belli  consultant  tempora  reges, 
Increpitans  magno  vatem  Calchanta  tumultu 
Protesilaus  ait:  (namque  huic  bellare  cupido 
Praecipua,  et  primae  jam  tunc  data  copia  mortis :) 
0  nimium  Phoebi, tripodumque  oblite  tuorum  496 
Thestoride!  quando  ora  deo  possessa  movebis 
Justius  ?  aut  quando  Parcarum  occulta  recludes  ? 
Cernis,  ut  ignotum  cuncti  stupeantque  petantque 
^Eaciden  ?  sordet  vulgo  Calydonius  heros,  500 
Et  magno  genitus  Telamone,  Ajaxque  secundus, 
Nos  quoque ;  sed  Mavors  arreptaque  Troja  pro¬ 
babunt. 

Illum,  neglectis  (pudet  heu)  ductoribus,  omnes 
Belligerum  ceu  numen  amant:  dic  ocius  (aut  cur 
Serta  comis  et  mitis  honos  ?)  quibus  abditus  oris, 
Quave  jubes  tellure  peti:  nam  fama,  nec  antris 
Chironis,  patria  nec  degere  Peleos  aula.  507 
Eia  irrumpe  deos,  et  fata  latentia  laxa,  [ri. 
Laurigerosque  ignes,  si  quando,  avidissimus  hau- 
Arma  horrenda  tibi,  saevosque  remisimus  enses. 
Nunquam  has  imbelles  galea  violabere  vittas  : 
Sis  felix,  numeroque  ducum  praestantior  omni. 

Si  magnum  Danais  per  te  portendis  Achillem. 
Jamdudum  trepido  circumfert  lumina  motu, 
Intrantemque  deum  primo  pallore  fatetur  515 
Thestorides:  mox  igne  genas  et  sanguine  tor¬ 
quens 

Nec  socios,  nec  castra  videt,  sed  caecus  et  amens 
Nunc  superum  magnosdeprendit  in  aethere  coetus. 
Nunc  sagas  affatur  aves,  nunc  dira  sororum 
Licia,  thuriferas  modo  consulit  anxius  aras,  520 
Flammarnmque  apices  rapit,  et  caligine  sacra 
Pascitur:  exsiliunt  crines,  rigidisque  laborat 
Vitta  comis,  nec  colla  loco,  nec  in  ordine  gressus. 
Tandem  fessa  tremens  longis  mugitibus  ora 
Solvit,  et  oppositum  vox  eluctata  furorem  est: 
Quo  rapis  ingentem  magni  Chironis  alumnum 
Foemineis,  Nerei, dolis?  huc  mitte:  quid  aufers? 
Non  patiar:  meus  iste,  meus:  tu  diva  profundi, 
Et  me  Phoebus  agit :  latebris  quibus  abdere  ten- 
Eversorem  Asiae  ?  video  perCycladas  altas  [tas 
Attonitam,  et  turpi  quaerentem  littora  furto.  531 
Occidimus:  placuit  Lycomedis  conscia  tellus. 

O  scelus!  en  fluxae  veniunt  in  pectora  vestes. 
Scinde,  puer,  scinde,  et  timidae  ne  crede  parenti. 
Hei  mihi!  raptus  abit:  quaenam  haec  procul  im¬ 
proba  virgo?  535 

Hic  nutante  gradu  stetit,  amissisque  furoris 
Viribus  ante  ipsas  tremefactus  corruit  aras. 

Tunc  haerentem  Ithacum  Calydonius  occupat 
heros : 

Nos  vocat  iste  labor :  neque  enim  comes  ire  recuso. 
Si  te  cura  trahit:  licet  ille  sonantibus  antris  540 
Tethyos  adversae  gremioque  prematur  aquosi 
Nereos,  invenies :  tu  tantum  providus  astu  [tus. 
Tende  animum  vigilem,  fecundumque  erige  pec- 
Nam  mihi  quis  vatum  dubiis  in  casibus  ausit 
Fata /idere  prior ?  Subicit  gavisus  Ulixes :  545 


Sic  deus  omnipotens  fhmet,  sic  annuat  illa 
Virgo  paterna  tibi :  sed  me  spes  lubrica  tardat . 
Grande  quidem  armatum  castris  inducere  Achil¬ 
lem  • 

Sed  si  fata  negent,  quam  fcedum  ac  triste  reverti! 
Vota  tamen  Danaflm  non  intentata  relinquam. 
Jamque  adeo  aut  aderit  mecum  Peleius  heros, 
Aut  verum  penitus  latet,  et  sine  Apolline  Calchas. 
Conclamant  Danai,  siimulatque  Agamemno  vo¬ 
lentes  : 

Laxantur  coetus,  resolutaque  murmure  laeto 
Agmina  discedunt  :  quales  jam  nocte  propinqua 
E  pastu  referuntur  apes,  vel  in  antra  reverti  556 
Melie  novo  gravidas  mitis  videt  Hybla  catervas. 
Nec  mora,  jam  dextras  Ithacesia  carbasus  auras 
Poscit,  et  in  remis  hilaris  sedere  juventus. 

At  procul  occultum  falsi  sub  imagine  sexus 
/Eaciden  furto  jam  noverat  una  latentem  561 
Deidamia  virum  :  sed  opertae  conscia  culpae 
Cuncta  pavet,  tacitasque  putat  sentire  sorores. 
Namque  ut  virgineo  stetit  agmine  clarus  Achilles, 
Exsolvitque  rudem  genitrix  digressa  pudorem, 565 
Protinus  elegit  comitem,  (quanquam  omnis  in 
illum 

Turba  coit,)  blandeque  novas  nil  tale  timenti 
Admovet  insidias  :  illam  sequiturque,  premitque 
Improbus;  illam  oculis  iteiumque  iterumque  re¬ 
sumit. 

Nunc  nimius  lateri  non  evitantis  adhaeret :  570 

Nunc  levibus  sertis,  lapsis  nunc  sponte  canistris, 
Nunc  thyrso  parcente  ferit:  modo  dulcia  notap 
Fila  lyrae,  tenuesque  modos,  et  carmina  monstrat 
Chironis,  ducitque  manum,  digitosque  sonanti 
Infringit  citharae:  nunc  occupat  ora  canentis,  575 
Et  ligat  amplexus,  et  mille  per  oscula  laudat. 

Illa  libens  discit,  quo  vertice  Pelion,  et  q.uis 
/Eacides,  puerique  auditum  nomen  et  actus 
Assidue  stupet,  et  praesentem  cantat  Achillem. 
Ipsa  quoque  et  validos  proferre  modestius  artus, 
Et  tenuare  rudes  attrito  pollice  lanas  58. 

Demonstrat,  reficitque  colos,  et  perdita  dura 
Pensa  manu;  vocisque  sonum, pondusque  tenentis. 
Quodque  fugit  comites,  nimio  quod  lumine  sese 
Figat,  et  in  verbis  intempestivus  anhelet,  585 
Miratur;  jam  jamque  dolos  aperire  parantem 
Virginea  levitate  fugit,  prohibetque  fateri. 

Sic  sub  matre  Rhea  juvenis  regnator  Olympi 
Oscula  securae  dabat  insidiosa  sorori 
Frater  adhuc,  medii  donec  reverentia  cessit  590 
Sanguinis,  et  veros  germana  expavit  amores. 
Tandem  detecti  timidae  Nereidos  astus. 

Lucus  Agenorei  sublimis  ad  orgia  Bacchi 
Stabat,  et  admissum  coelo  nemus :  hujus  in  umbra 
Alternam  revocare  pise  trieterida  matres  595 
Consuerant,  scissumque  pecus,  terraque  revulsas 
Ferre  trabes,  gratosque  deo  praestare  furores. 

Lex  procul  ire  mares :  iterat  praecepta  verendus 
Ductor,  inaccessumque  viris  edicitur  antrum.  599 
Nec  satis  est:  stat  fine  dato  metuenda  sacerdos, 
Exploratque  aditus,  ne  quis  temerator  oberret 
Agmine  foemineo :  tacitus  subrisit  Achilles. 

Illum,  virgineae  ducentem  signa  catervae, 
Magnaque  difficili  solventem  brachia  motu, 

(Et  sexus  pariter  decet,  et  mendacia  matris,)  605 
Mirantur  comites ;  nec  jam  pulcherrima  turbse 
Deidamia  suae,  tantumque  admota  superbo 
Vincitur  iEacide,  quantum  premit  ipsa  sorores, 

Ut  vero  a  tereti  demisit  nebrida  collo, 
Errantesque  sinus  hedera  collegit,  et  alte  610 
Cinxit  purpureis  flaventia  tempora  vittis. 

Vibravitque  gravi  redimitum  missile  dextra ; 
Attonito  stat  turba  metu,  sacrisque  relictis 
Illum  ambire  libet,  pronosque  attollere  vultus. 
Talis,  ubi  ad  Thebas  vultumque  animumque  re- 
Evius,  et  patrio  satiavit  pectora  luxu,  [misit 
Serta  comis  mitramque  levat,  thyrsumque  viren- 
Armat,  et  hostiles  invisit  fortior  Indos.  [tem 
Scandebat  roseo  medii  fastigia  coeli 
Luna  jugo,  totis  ubi  Somnus  inertior  alis  620 
Defluit  in  terras,  mutumque  amplectitur  orbem. 
Consedere  chori,  paullumque  exercita  pulsu 
vEra  tacent;  tenero  cum  solus  abagmine  Achilles 
Hrec  secum:  Quonam  timidae  commenta  parentis 
Usque  feres  ?  primumque  imbelli  carcere  perdes 
Florem  animi?  non  tela  licet  Mavortia  dextra, 
Non  trepidas  agitare  feras?  ubi  campus,  et  amnes 
Haemonii  ?  quaerisne  meos,  Sperchie,  natatus, 
Promissasque  comas?  an  desertoris  alumni 
Nullus  honos,  Stygiasque  procul  jam  raptus  ad 
umbras  630 

Dicor,  et  orbatus  plangit  mea  funera  Chiron  ? 

Tu  nunc  tela  manu,  nostros  tu  dirigis  arcus, 
Nutritosque  mihi  scandis,  Patrocle,  jugales : 

Ast  ego  pampineis  diffundere  brachia  thyrsis, 

Et  tenuare  colos  (pudet  heu,  taedetque  fateri)  635 
Jam  scio:  quin  etiam  dilectae  virginis  ignem, 
vEquaevamque  facem,  captus,  noctesque  diesque 
Dissimulas  ?  quonam  usque  premes  urentia  pectus 
Vulnera?  teque  marem  (pudet  heu)  nec  amore 
probabis  ? 

Sic  ait,  et  densa  noctis  gavisus  in  umbra  640 
Tempestiva  suis  torpere  silentia  furtis. 

Vi  potitur  votis,  et  toto  pectore  veros 


Admovet  amplexus:  risit  chorus  omnis  ab  alto 
Astrorum,  et  tenerae  rubuerunt  cornua  Lunae. 

Illa  quidem  clamore  nemus  montemque  replevit: 
Sed  Bacchi  comites,  discussa  nube  soporis.  646 
Signa  choris  indicta  putant;  fragor  undique  notus 
Tollitur,  et  thyrsos  iterum  vibrabat  Achilles 
Ante  tamen  dubiam  verbis  solatur  amicis  [vis 
Ille  ego,  (quid  trepidas?)  genuit  quem  caerula  syl- 
Peliacis  mater,  nivibusque  immisit  alendum  651 
Thessalicis :  neque  ego  hos  cultus,  aut  foeda  subis 
Tegmina,  ni  primo  te  visa  in  littore :  cessi  [sem 
Te  propter;  tibi  pensa  manu,  tibi  mollia  gesto 
Tympana :  quid  defles  magno  nurusaddita  ponto  ? 
Quid  gemis  ingentes  coelo  paritura  nepotes  ?  656 

Sed  pater  ante  igni,  ferroque  excisa  jacebit 
Scyros,  et  in  tumidas  ibunt  haec  versa  procellas 
Moenia,  quam  saevo  mea  tu  connubia  perdas 
Funere  :  non  adeo  parebimus  omnia  matri.  660 
Vade  ;  sed  ereptum  taceas,  celesque  pudorem. 

Obstupuit  tantis  regina  exterrita  monstris, 
Quanquam  olim  suspecta  fides,  et  cominus  ipsum 
Horruit,  et  multum  facies  mutata  fatentis. 

Quid  faciat  ?  casusne  suos  ferat  ipsa  parenti,  665 
Seque  simul,  juvenemque  premat, fortassis  acerbas 
Hausurum  poenas  ?  et  adhuc  in  corde  manebat 
Ille  diu  deceptus  amor  :  silet  aegra,  premitque 
Jam  commune  nefas  :  unam  placet  addere  furtis 
Altricem  sociam,  precibus  quae  victa  duorum  670 
Annuit:  illa  astu  tacito  raptumque  pudorem, 
Surgentemque  uterum,  atque  aegros  in  pondere 
menses 

Occuluit,  plenis  donec  stata  tempora  metis 
Attulit,  et  partus  index  Lucina  resolvit. 


LIBER  SECUNDUS. 


Jamque  per  yEgaeos  ibat.Laertia  fluctus 
Puppis,  et  innumerae  mutabant  Cycladas  aurae : 
Jam  Paros  Olearosque  latent :  jam  raditur  alta 
Lemnos,  et  a  tergo  decrescit  Bacchica  Naxos, 
Ante  oculos  crescente  Samo  :  jam  Delos  opacat 
Alquor:  ubi  excelsa  libant  carchesia  puppe,  6 
Responsique  fidem,  et  verum  Calchanta  precantur. 
Audiit  arcitenens,  Zephyrumque  e  vertice  Cynthi 
Impulit,  et  dubiis  pleno  dedit  omina  velo. 

It  pelago  secura  ratis:  quippe  alta  Tonantis  10 
Jussa  Thetin  certas  fatorum  vertere  leges 
Arcebant  aegram  lacrymis,  ac  multa  gementem. 
Quod  non  erueret  pontum,  ventisque  fretisque 
Omnibus  invisum  jam  tunc  sequeretur  Ulixem. 

Frangebat  radios  humili  jam  pronus  Olympo  15 
Phoebus,  et  Oceani  penetrabile  littus  anhelis 
Promittebat  equis ;  ciim  se  scopulosa  levavit 
Scyros:  in  hanc  totos  emisit  puppe  rudentes 
Oux  Laertiades,  sociosque  resumere  contum 
mperat,  et  remis  Zephyros  supplere  cadentes.  20 
Accedunt  jussi :  magis  indubitata  magisque 
y cyros  erat,  placidique  super  Tritonia  custos 
•ttoris :  egressi  numen  venerantur  amicae 
^-tolusque  Ithacusque  deae :  tum  providus  heros, 
pOspita  ne  subito  terrerent  moenia  coetu,  25 
uppe  jubet  remanere  suos :  ipse  ardua  fido 


Cum  Diomede  petit :  sed  jam  praevenerat  arcis 
Littoreae  servator  Abas,  ignotaque  regi 
Ediderat,  sed  Graia  tamen,  succedere  terris 
Carbasa.  Procedunt,  gemini  ceu  foedere  juncto  30 
Hiberna  sub  nocte  lupi :  licet  et  sua  pulset 
Natorumque  fames, penitus  rabiemque  minasque 
Dissimulant,  humilesque  meant,  ne  nuntiet  hostes 
Cura  canum,  et  trepidos  moneat  vigilare  magi¬ 
stros. 

Sic  segnes  heroes  eunt,  campumque  patentem,  35 
Qui  medius  portum  celsamque  interjacet  urbem. 
Alterno  sermone  serunt :  prior  occupat  acer 
Tydides:  Qua  nunc  verum  ratione  paramus 
Scrutari  ?  namque  ambiguo  sub  pectore  quondam 
Verso, quid  imbelles  thyrsos  mercatus  et  sera  40 
Urbibus  in  mediis,  Baccheaque  terga,  mitrasque 
Huc  tuleris,  varioque  adspersas  nebridas  auro. 
Hisne  gravem  Phrygibus  Priamoque  armamus 
Achillem  ? 

Illi  subridens  Ithacus  paullum  ore  remisso  : 

Hsec  tibi,  virginea  modo  si  Lycomedis  in  aula  45 
Fraude  latens,  ultro  confessum  in  proelia  ducen 
Peliden  :  tu  cuncta  citus  de  puppe  memento 
Ferre,  ubi  tempus  erit,  clypeumque  his  jungere 
donis, 

Qui  pulcher  signis,  auroque  asperrimus  ardet. 

Haec  sat  erunt :  tecum  lituo  bonus  adsit  Agyrtes, 
Occultamque  tubam  tacitos  apportet  in  usus.  51 
Dixeiat:  atque  ipso  portarum  in  limine  regem 
Cernit,  et  ostensa  pacem  praefatur  oliva. 

Magna  (reor)  pridem  vestras  pervenit  ad  aures 
Fama  trucis  belli,  regum  placidissime,  quod  nunc 
Europamque  Asiamque  quatit :  sinomina  quaeras 
Huc  perlata  ducum,  fidit  quibus  ultor  Atrides, 

11  ic  tibi,  quem  tanta  meliorem  stirpe  creavit 
Magnanimus  Tydeus,  Ithacis  ego  ductor  Ulixes. 
Causa  viae(metuam  quid  enim  tibi  cuncta  fateri. 
Cum  Graius,  notaque  fide  celeberrimus  unus  ?)  61 
Explorare  aditus,  invisaque  littora  Trojae, 

Quidve  parent.  Medio  sermone  intercipit  ille  : 
Annuerit  Fortuna,  precor,  dextrique  secundent 
Ista  dei:  nunc  hospitio  mea  tecta,  piumque  65 
Illustrate  larem.  Simul  intra  limina  ducit. 

Nec  mora,  jam  mensas  famularis  turba  torosque 
Instruit :  interea  visu  perlustrat  Ulixes 
Scrutaturque  domum,  si  qua  vestigia  magnae 
Virginis,  aut  dubia  facies  suspecta  figura :  70 

Porticibusque  vagis  errat,  totosque  penates. 

Ceu  miretur,  adit :  velut  ille  eubilia  praedae 
Indubitata  tenens  mullo  legit  arva  Molosso 
Venator,  videat  donec  sub  frondibus  hostem 
Porrectum  somno,  positosque  in  cespite  dentes. 

Rumor  in  arcana  jamdudum  perstrepit  aula, 76 
Virginibus  qua  fida  domus,  venisse  Pelasgum 
Ductores,  Graiamque  ratem,  sociosque  receptos. 
Jure  pavent  aliae  :  sed  vix  nova  gaudia  celat 
Pelides,  avidusque  novos  heroas  et  arma  80 
Vel  talis  vidisse  cupit.  Jamqne  atria  fervent 
Regali  strepitu,  et  picto  discumbitur  ostro. 

Tum  pater  ire  jubet  natas,  comitesque  pudicas 
Natarum.  Subeunt,  quales  Maeotide  ripa, 

Cum  Scythicas  rapuere  domos,  et  capta  Getarum 
Moenia, suppositis  epulantur  Amazones  armis.  86 
Tum  vero  intentus  vultus  ac  pectora  Ulixes 
Praelibat  visu :  sed  nox,  illataque  fallunt 
Lumina,  et  extemplo  latuit  mensura  jacentis. 

Et  tamen  erectumque  genas,  oculisque  vagantem, 
Nullaque  virginei  servantem  signa  pudoris,  91 
Defigit,  comitique  obliquo  lumine  monstrat. 

Quod  nisi  praecipitem  blando  complexa  moneret 
Deidamia  sinu,  nudataque  pectora  semper, 
Exsertasque  manus,  humerosque  in  veste  teneret, 
Et  prodire  toris,  et  poscere  vina  vetaret  96 
Saepius,  et  fronti  crinale  reponeret  aurum  ; 
Argolicis  ducibus  jam  tunc  patuisset  Achilles. 

Ut  placata  fames  epulis  bis  terque  repostis, 

Rex  prioralloquitur,  paterisque  hortatur  Achivos: 
Invideo  vestris,  (fateor,)  decora  inclyta  gentis  101 
Argolicae,  cceptis  :  utinam  mihi  fortior  aetas, 
Quaeque  fuit,  Dolopascum  Scyria  littora  adortos 
Perdomui,  fregique  vadis:  qux  signa  triumphi 
Vidistis  celsas  murorum  in  fronte  carinas.  105 
Saltem  si  soboles,  aptam  quam  mittere  bello. 
Nunc  ipsi  viresque  meas,  et  cara  videtis 
Pignora :  quando  novos  dabit  haec  mihi  turba 
nepotes  ? 

Dixerat,  et  solers  arrepto  tempore  Ulixes  :  [tes 
Haud  spernenda  cupis  :  quis  enim  non  visere  gen- 
Innumeras.  variosque  duces,  atque  agmina  regum 
Ardeat  ?  omne  simul  roburque  decusque  potentis 
Europae  meritos  ultro  juravit  in  enses.  [tos. 
Rura  urbesque  vacant:  montes  spoliavimus  al- 
Omne  fretum  longa  velorum  obtexitur  umbra.115 
Tradunt  arma  patres,  ruit  irrevocata  juventus. 

Non  alias  unquam  tantae  data  copia  famae 
Fortibus,  aut  campo  majore  exercita  virtus  I 


Adspicit  intentum,  vigilique  haec  aure  bibentem 
Cum  paveant  aliae, denussaque  lumina  flectant; 
Atque  iterat:  Quisquis  proavis  et  gente  superbus, 
Quisquis  equo  jaculoque  potens,quipraevaletarcu, 
Omnis  honos  illic:  illic  ingentia  certant 
Nomina  :  vix  timidae  matres,  vix  agmina  cessant 
Virginea :  hic  multum  steriles  damnatus  in  annos, 
Invisusque  deis,  si  quem  haec  nova  gloria  segnem 
Praeterit.  Exisset  stratis,  nisi  provida  signo 
Deidamia  dato  cunctas  hortata  sorores  128 
Liquisset  mensas,  ipsum  complexa :  sed  haeret 
Respiciens  Ithacum,  coetuque  novissimus  exit. 

Ille  quidem  incepto  paullum  ex  sermone  remisit. 
Pauca  tamen  jungens  :  At  tu  tranquillus  in  alta 
Pace  mane,  carisque  para  connubia  natis. 

Quas  tibi  sidereis  divarum  vultibus  aequas  134 
Sors  dedit :  ut  me  olim  tacitum  reverentia  tangit ! 

Is  decor  est,  formae  species  permixta  virili. 
Occurrit  genitor:  Quid  si  Bacchea  ferentes 
Orgia,  Palladias  aut  circum  videris  aras? 

Et  dabimus,  si  forte  novus  cunctabitur  Auster. 
Excipiunt  cupidi,  et  tacitis  spesaddita  votis.  140 

Caetera  depositis  Lycomedis  regia  curis 
Tranquilla  sub  pace  silet;  sed  longa  sagaci 
Nox  Ithaco,  lucemque  cupit,  somnoque  gravatur. 
Vixdum  exorta  dies,  et  jam  comitatus  Agyrta 
Tydides  aderat,  praedictaque  dona  ferebat.  145 
Nec  minus  egressae  thalamis  Scyreides  ibant 
Ostentare  choros  promissaque  sacra  verendis 
Hospitibus  :  nitet  ante  alias  regina,  comesque 
Pelides:  qualis  Siculae  sub  rupibus  dEtnae 
Naidas  Ennaeas  inter  Diana,  feroxque  150 

Pallas,  et  Elysii  lucebat  sponsa  tyranni. 

Jamque  movent  gressus,  thiasisque  Ismenia 
buxus  [sant 

Signa  dedit :  quater  aera  Rhe®,  quater  Evia  pul- 
Terga  manu,  variosque  quater  legere  recursus. 
Tunc  thyrsos  pariterque  levant,  pariterque  repo¬ 
nunt,  [actu, 

Multiplicantque  gradum,  modo  quo  Curetes  in 
Quoque  pii  Samothraces  eunt :  nunc  obvia  vers® 
Pectine  Amazonio:  modo  quo  citat  orbe  Lacsenas 
Delia,  plaudentesque  suis  intorquet  Amyclis.  159 
Tunc  vero,  tunc  praecipue  manifestus  Achilles, 

Nec  servare  vices,  nec  jungere  brachia  curat. 

Tunc  molles  gressus,  tunc  adspernatur  amictus 
Plus  solito,  rumpitque  choros,  et  plurima  turbat. 
Sic  indignantem  thyrsos,  acceptaque  matris  164 
Tympana,  jam  tristes  spectabant  Penthea  Thebae. 

Solvuntur  laudata  cohors,  repetuntque  paterna 
Limina,  ubi  in  mediae  jamdudum  sedibus  aulae 
Munera,  virgineos  visus  tractura,  locarat 
Tydides,  signum  hospitii,  pretiumque  laboris, 
Hortaturque  legant,  nec  rex  placidissimus  arcet 
Heu  simplex,  nimiumque  rudis,  qui  callida  dona, 
Graiorumque  dolos,  variumque  ignorat  Ulixem! 
Hinc  aliae,  quas  sexus  iners,  naturaque  ducit»  •'£ 
Aut  teretes  thyrsos,  aut  respondentia  tentant  174 
Tympana,  gemmatis  aut  nectunt  tempora  limbis: 
Arma  vident,  magnoque  putant  donata  parenti. 

At  ferus  ^Eacides,  radiantem  ut  cominus  orbem 
Caelatum  pugnis  saevis,  et  forte  rubentem 
Bellorum  maculis,  acclinem  et  conspicit  hastam ; 
Infremuit,  torsitque  genas,  et  fronte  relicta  180 
Surrexere  comae :  nusquam  mandata  parentis. 
Nusquam  occultus  amor,  totoque  in  pectore  Troj» 

Ut  leo,  materno  cum  raptus  ab  ubere  mores  [es1 
Accepit,  pectique  jubas,  hominemque  vereri^ 
Edidicit,  nullasque  ruit  nisi  jussus  in  iras;  -8» 

Si  semel  adverso  radiavit  lumine  ferrum. 


STATIUS. 


913 


Achil.  Lib.  II. 

Ejurata  fides,  domitorque  inimicus  ;  in  illum 
Prima  fames,  timidoque  pudet  servisse  magistro. 
Ut  vero  accessit  propius,  luxque  aemula  vultum 
Reddidit,  et  similem  tandem  se  vidit  in  auro. 
Horruit,  erubuitque  simul.  Tunc  acer  Ulixes 
Admotus  lateri  submissa  voce  :  Quid  haeres  ? 
Scimus,  ait :  tu  semiferi  Chironis  alumnus, 

Tu  coeli,  pelagique  nepos :  te  Dorica  classis, 

Te  tua  suspensis  exspectat  Graecia  signis,  195 
Ipsaque  jam  dubiis  nutant  tibi  Pergama  muris. 
Eia  age,  rumpe  moras :  sine  perfida  palleat  Ide, 
Et  juvet  haec  audire  patrem,  pudeatque  dolosam 
Sic  pro  te  timuisse  Thetin.  Jam  pectus  amictu 
Laxabat ;  cum  grande  tuba  (sic  jussus)  Agyrtes 
Insonuit:  fugiunt  disjectis  undique  donis,  201 
Impio rantque  patrem,  commotaque  proelia  cre- 
Illius  intactae  cecidere  a  pectore  vestes.  [dunt. 
Jam  clypeus,  breviorque  manu  consumitur  hasta, 
(Mira  fide3,)  Ithacumque  humeris  excedere  visus 
.Etolumque  ducem:  tantum  subita  arma,  calor- 
Martius  horrenda  confundit  luce  penates,  [que 
Immauisque  gradu,  ceu  protinus  Hectora  poscens. 
Stat  medius  trepidante  domo.  Peleia  virgo 
Quaeritur:  ast  alia  plangebat  parte  retectos  210 
Deidamia  dolos :  cujus  cum  grandia  primum 
Lamenta,  et  notas  accepit  pectore  voces. 

Haesit,  et  occulto  virtus  infracta  calore  est. 
Dimittit  clypeum,  regisque  ad  lumina  versus, 
Attonitum  fatis,  inopinaque  monstra  paventem, 
Sicut  erat,  mediis  Lycomedem  affatur  in  armis : 
Me  tibi,  care  pater,  (dubium  dimitte  timorem,) 
Me  Thetis  alma  dedit .  te  pridem  tanta  manebat 
Gloria:  quaesitum  Danais  tu  mittis  Achillem, 
Gratior  et  magno  (si  fas  dixisse)  parente,  220 
Et  dulci  Chirone  mihi:  sed  corda  parumper 
Huc  adverte  libens,  atque  has  bonus  accipe  voces. 
Te  Peleus  nato  socerum,  et  Thetis  hospita  jun- 
Allegantque  suos  utroque  a  sanguine  divos,  [gunt., 
Unam  virgineo  natarum  ex  agmine  poscunt.  225 
Dasne?annos  humiles  tibi  degeneresque  videmur? 
Non  renuis :  junge  ergo  manus,  et  concipe  foedus, 
Atque  ignosce  tuis :  tacito  jam  cognita  furto 
Deidamia  mihi :  quis  enim  his  obstare  lacertis, 
Quae  potuit  nostras  possessa  evadere  flammas? 
Me  luere  ista  jube;  pono  arma,  et  reddo  Pelas¬ 
gis,  [tas  ? 

Et  maneo.  Quid  triste  fremis?  quid  lumina  mu- 
Jam  socer  es  :  natum  ante  pedes  projecit,  et  addit, 
Jamque  avus:  immitis  quoties  tractabitur  ensis. 
Turba  sumus.  Tunc  et  Danai  per  sacra  fidem¬ 
que  235 

Hospitii,  blandusque  precum  compellat  Ulixes. 
Ille,  etsi  carae  comperta  injuria  natae, 

Et  Thetidis  mandata  movent,  prodique  veretur 
Repositum  tam  grande  deae,  tamen  obvius  ire 
Tot  metuit  fatis,  Argivaque  bella  morari.  240 
rac  velit ;  ipsam  illic  matrem  sprevisset  Achilles. 
Ne  tamen  abnueret  genero  se  jungere  tali, 
Vincitur.  Arcanis  effert  pudibunda  tenebris 
eidamia  gradum :  veniam  nec  protinus  amens 
redit,  et  opposito  genitorem  placat  Achille.  245 
Utitur  Haemoniam,  magni  qui  Pelea  facti 
/"pleat,  et  classem  comitesque  in  proelia  poscat. 

ec  non  et  geminas  regnator  Scyrius  alnos 
reducit  eenem.  vimmi» 

septum 
nantes 
et  Ide. 
undas. 


p  *  “nc  eP«l«s  consumta  dies,tandemque  rec 
®  us,  et  intrepidos  nox  conscia  jungit  an 
A  tusante  oculos  n°va  bella,  et  Xanthus, 
icaeque  rates;  atque  haec  jam  cogitat 
ramque  timet:  cara  cervice  mariti 


Fusa  novi,  lacrymas  jam  solvit,  et  occupat  artus. 
Adspiciamneiterum,meque  hoc  in  pectore  ponam 
jEacide  P  rursusque  tuos  dignabere  partus  r 
An  tumidus,  Teucrosque  lares  et  capta  reportans 
Pergama,  virgineae  nolis  meminisse  latebrae  ? 
Quid  precer  heu,  timeamve  prius?  quidve  anxia 
mandem,  260 

Cui  vix  flere  vacat  ?  modo  te  nox  una  deditque, 
Inviditque  mihi.  Thalamis  haec  tempora  nostris? 
Hicne  est  liber  Hymen?  o  dulcia  furta,  dolique, 
O  timor!  eripitur  miserae  permissus  Achilles. 

I,  (neque  enim  tantos  ausim  revocare  paratus,) 

I  cautus,  nec  vana  Thetin  timuisse  memento. 

I  felix,  nosterque  redi.  Nimis  improba  posco 
Jam  te  spectabunt  lacrymis  planctuque  decorae 
Troades,  optabuntque  tuis  dare  colla  lacertis, 

Et  patriam  pensare  toris:  aut  ipsa  placebit  270 
Tyndaris,  incesta  nimium  laudata  rapina. 

Ast  ego  vel  primae  puerilis  fabula  culpae 
Narrabor  famulis,  vel  dissimulata  latebo. 

Quin  a g:e,  duc  comitem :  cur  non  ego  Martia  tecum 
Signa  feram  ?  tu  pensa  manu,  Baccheaque  mecum 
Sacra  (quod  infelix  non  credet  Troja) tulisti.  276 
Attamen  hunc,  quem  maesta  mihi  solatia  linquis, 
Hunc  saltem  sub  corde  tene  :  et  concede  precanti 
Hoc  solum,  pariat  ne  quid  tibi  barbara  conjux. 
Ne  qua  det  indignos  Thetidi  captiva  nepotes. 
Talia  dicentem  non  ipse  immotus  Achilles  281 
Solatur,  juratque  fidem,  jurataque  fletu 
Spondet,  et  ingentes  famulas,  captumque  reversus 
Ilion,  et  Phrygiae  promittit  munera  gazae. 

Irrita  ventosae  rapiebant  verba  procellae.  285 
Exuit  implicitum  tenebris  humentibus  orbem 
Oceano  prolata  dies,  genitorque  coruscae 
Lucis,  adhuc  hebetem  vicina  nocte,  levabat, 

Et  nondum  excusso  rorantem  lampada  ponto. 

Et  jam  punicea  nodatum  pectora  palla,  290 
Insignemque  ipsis,  quae  prima  invaserat,  armis 
yEaciden  (quippe  aura  vocat,  cognataque  suadent 
dEquora)  prospectant  cuncti,  juvenemque  ducem 
Nil  ausi  meminisse,  pavent :  sic  omnia  visu  [que, 
Mutatus  rediit,  ceu,  nunquam  Scyria  passus  295 
Littora,  Peliaco  raptus  descendat  ab  antro. 

Tunc  ex  more  deis  (ita  namque  monebat  Ulixes) 
AEquoreis  Austrisque  litat,  fluctuque  sub  ipso 
Caeruleum  regem  tauro  veneratur,  avumque 
Nerea:  vittata  genitrix  placata  juvenca  est.  300 
Hic  spumante  salo  jaciens  tumida  exta  profatur: 
Paruimus,  genitrix,  quanquam  haud  toleranda 
jubebas. 

Paruimus  nimium  :  bella  ad  Trojana  ratesque 
Argolicas  quaesitus  eo.  Sic  orsus,  et  alno 
Insiluit,  penitusque  Noto  stridente  propinquis 
Abripitur  terris:  jamque  ardua  crescere  nubes 
Incipit,  et  Scyros  longe  decrescere  ponto.  307 
Turre  procul  summa,  lacrymis  comitata  sororum, 
Confessumque  tenens,  et  habentem  nomina  Pyr- 
Pendebat  conjux,oculisque  in  carbasa  fixis[rhum, 
Ibat,  et  ipsa  fretum  et  puppim  jam  sola  videbat. 
Ille  quoque  obliquos  dilecta  ad  moenia  vultus 
Declinat,  viduamque  domum,  gemitusque  relictae 
Cogitat:  occultus  sub  corde  renascitur  ardor, 
Datque  locum  virtus.  Sensit  Laertius  heros  315 
Maerentem,  et  placidis  aggressus  flectere  dictis  . 
Tene,  inquit,  magnae  vastator  debite  Troja1, 
Quem  Danaae  classes,  quem  divum  oracula  pos 
Erectumque  manet  reserato  limine  bellum,  [eunt. 
Callida  foemineo  genitrix  velavit  amictu  ?  32C 

Commisitque  ullis  tam  grandia  furta  latebris’ 
Speravitoue  fidem  ?  nimis  o  suspensa,  nimisque. 

Mater’  an  h®c  virtus  tac  .ta  torperet  in  umbra, 
yuse,  vix  audito  litui  clangore,  refugit 
EtThetin,  et  comites,  et  quos  suppresserat  ignes? 
Nec  nostrum  est,  quod  in  arma  venis,  sequerisque 
precantes :  326 

Venisses  ultro.  Quem  talibus  occupat  heros 
iEacides:  Longum  est  resides  exponere  causas, 
Maternumque  nefas-  hoc  excusabitur  ense 
Scyros,  et  indecores,  fatorum  crimina,  cultus.  330 
Tu  potius,  dum  lene  fretum,  Zephyrisque  feruntur 
Carbasa,  quae  Danais  tanti  primordia  belli, 

Ede  :  libet  justas  hinc  sumere  protinus  iras. 

Hic  Ithacus  paullum  repetito  longius  orsu: 
Fertur  in  Hectorea  (si  talia  credimus)  ora  335 
Electus  formae  certamina  solvere  pastor 
Sollicitas  tenuisse  deas,  nec  torva  Minervae 
Ora,  nec  aetherii  sociam  rectoris  amico 
Lumine,  sed  solam  nimium  vidisse  Dionen. 
Atque  adeo  lis  ista  tuis  exorta  sub  antris  340 
Concilio  superfim,  dum  Pelea  dulce  maritat 
Pelion,  et  nostris  jam  tunc  promitteris  armis. 

Ira  quatit  victas :  petit  exitialia  judex 
Praemia:  raptori  faciles  monstrantur  Amyclae. 
Ille  Phrygas  lucos,  matris  penetralia  caedit  345 
Turrigerae,  vetitasque  solo  procumbere  pinus 
Praecipitat,  terrasque  freto  delatus  Achaeas 
Hospitis  Atridae  (pudet  heu,  miseretque  potentis 
Europae)  spoliat  thalamos,  Helenaque  superbus 
Navigat,  et  captos  ad  Pergama  devehit  Argos. 
Inde  dato  passim  varias  rumore  per  urbes,  351 
Undique  inexciti  sibi  quisque  et  sponte  coimus 
Ultores  :  quis  enim  genialia  foedera  rumpi 
Capta  dolis,  facilique  trahi  connubia  raptu. 

Ceu  pecus,  armentumve,  aut  viles  messis  acervos 
Perferat?  haec  et  non  fortes  jactura  moveret. 356 
Non  tulit  insidias  divfim  imperiosus  Agenor, 
Mugitusque  sacros,  et  magno  numine  vectam 
Quaesiit  Europen,  adspernatusque  Tonantem  est 
Vi  generum  :  raptam  et  Scythico  de  littore  pro¬ 
lem  360 

Non  tulit  iEetes,  ferroque  et  classe  secutus 
Semideos  reges,  et  ituram  in  sidera  puppim. 

Nos  Phryga  semivirum  portus  et  littora  circum 
Argolica  incesta  volitantem  puppe  feremus  ? 
Usque  adeo  nusquam  arma  et  equi,  fretaque  invia 
Graiis  ?  365 

Quid  si  nunc  aliquis  patriis  rapturus  ab  oris 
Deidamian  eat,  viduaque  a  sede  revellat 
Attonitam,  et  magni  clamantem  nomen  Achillis  ? 
Illius  ad  capulum  rediit  manus,  et  simul  ingens 
Impulit  ora  rubor:  tacuit  contentus  Ulixes.  370 
Excipit  CEnides :  Quin,  o  dignissima  coeli 
Progenies,  ritusque  tuos,  elementaque  prim® 
Indolis,  et  valida  mox  accedente  juventa 
Qu®  solitus  laudum  tibi  semina  pandere  Chiron, 
Virtutisque  aditus,  quas  membra  augere  per  artes, 
Quas  animum,  sociis  multumque  faventibus  ede. 
Sit  pretium  longas  penitus  qusesisse  per  undas 
Scyron,  et  hos  armis  primum  intendisse  lacertos. 

Quem  pigeat  sua  facta  loqui?tamen  ille  modeste 
Inchoat,  ambiguus  paullum,  propiorque  coacto  : 
Dicor,  et  in  teneris,  et  adhuc  crescentibus  annis, 
Thessalus  ut  rigido  senior  me  monte  recepit. 
Non  ullas  ex  more  dapes  habuisse,  nec  almis 
Uberibus  satiasse  famem,  sed  spissa  leonum 
Viscera,  semianimesque  libens  traxisse  medullas. 
II®c  mihi  prima  Ceres,  h®c  l®ti  munera  Bacchi 
Sic  dabat  'Ile  pater:  mox  ire  per  avia  secum 


Lustra  gradu  majore  trahens,  visisque  docebat 
Arridere  feris,  nec  fracta  ruentibus  undis 
Saxa,  nec  ad  vast®  trepidare  silentia  sylvse.  390 
Jam  tunc  hasta  manu,  jam  tunc  cervice  pharetrae, 
Et  ferri  properatus  amor,  durataque  multo 
Sole  geluque  cutis  :  tenero  nec  flexa  cubili 
Membra,  sed  ingenti  saxum  commune  magistro. 
Vix  mihi  bissenos  annorum  torserat  orbes  305 
Vita  rudis,  volucres  cum  jam  praevertere  cervos 
Et  Lapithas  cogebat  equo,  praemissaque  cursu 
Tela  sequi  saepe  ipse  gradu  me  praepete  Chiron. 
Dum  velox  aetas,  campis  admissus  agebat 
Omnibus,  exhaustumque  vago  per  gramina  passu 
Laudabat  gaudens,  atque  in  sua  colla  levabat. 
Saepe  etiam  primo  fluvii  torpore  jubebat  402 
Ire  super,  glaciemque  levi  non  frangere  planta. 
Hoc  puerile  decus.  Quid  nunc  tibi  proelia  dicam 
Sylvarum,et  vacuos  saevo  jam  murmure  saltus? 
Nunquam  ille  imbelles  Ossaea  per  avia  lynces 
Sectari,  aut  timidas  passus  me  cuspide  damas 
Sternere,  sed  tristes  turbare  cubilibus  ursas, 
Fulmineosque  sues,  et  sicubi  maxima  tigris, 

Aut  seducta  jugis  fetae  spelunca  leaenae.  410 
Ipse  sedens  vasto  facta  exspectabat  ab  antro. 

Si  sparsus  magno  remearem  sanguine:  nec  me 
Ante  nisi  inspectis  admisit  ad  oscula  telis. 
Jamque  et  ad  ensiferos  vicina  pube  tumultus 
Aptabar:  nec  me  ulla  feri  Mavortis  imago  415 
Praeteriit:  didici,  quo  Paeones  arma  rotatu. 

Quo  Macet®  suag®sa  citent,  quo  turbine  c®stum 
Sauromates,  falcemque  Getes,  arcumque  Gelonus 
Tenderet,  et  flex®  Balearicus  actor  haben® 

Quo  suspensa  trahens  libraret  vulnera  tortu,  420 
Inclusum  quoties  distringeret  aera  gyro. 

Vix  memorem  cunctos,  etsi  modo  gessimus,  actus. 
Nunc  docet  ingenti  fossas  me  jungere  saltu  : 
Nunc  caput  aerii  scandentem  prendere  montis. 
Quo  fugitur  per  plana  gradu :  simulacraque  pi  g- 
Excipere  immissos  curvato  umbone  molares,  [n® 
Ardentesque  intrare  casas,  peditemque  volantes 
Sistere  quadrijugos.  Memini,  rapidissimus  ibat 
Imbribus  assiduis  pastus,  nivibusque  solutis 
Sperchios,  vulsasque  trabes  et  saxa  ferebat ;  430 
Cum  me  ille  immissum,  qua  s®vior  impetus  un¬ 
dae,  [tus 

Stare  jubet  contra,  tumidosque  repellere  fluc- 
Quos  vix  ipse  gradu  toties  obstante  tulisset. 
Stabam  equidem,  nec  me  referebat  concitus  am- 
Et  lat®  caligo  vi® :  ferus  ille  minari  [nis 

Desuper  incumbens,  verbisque  urgere  pudorem 
Nec  nisi  jussus  abi:  sic  me  sublimis  agebat 
Gloria,  nec  duri  tanto  sub  teste  labores.  438 
Nam  procul  CEbalios  in  nubila  condere  discos. 
Et  liquidam  nodare  palen,  et  spargere  c®stus, 
Ludus  erat,  requiesque  mihi :  nec  major  in  istis 
Sudor,  Apollineo  quam  fila  sonantia  plectro 
Cumquaterem,  priscosque  virum  mirarer  honores. 
Quin  etiam  succos,  atque  auxiliantia  morbis 
Gramina,  quo  nimius  staret  medicamine  sanguis. 
Quid  faciat  somnos,  quid  hiantia  vulnera  claudat, 
Qu®  ferro  cohibenda  lues,  qu®  cederet  herbis. 
Edocuit:  monitusque  sacr®  sub  pectore  fixit 
Justiti®,  qua  Peliacis  dare  jura  verenda  449 
Gentibus,  atque  suos  solitus  pacare  bimembres 
Hactenus  annorum,  comites,  elementa  meorum 
Et  memini,  et  meminisse  juvat:  scit  c®tera  ma¬ 
ter. 

C.  SILII  ITALICI  PUNICORUM 

LIBER  PRIMUS. 


C.  Silius  Italicus  gente  antiqua  perillustrique  ortus, (nam  de  patria  quidem  non  constat,'  Roma 
consultus  summa  eloquentiae  laude,  summaque  apud  principes  civitatis  existimatione  potitus 
est.  Consulatum  eo  anno,  quo  Nero  interfectus  est,  gessit ;  exinde  proconsulatum  Asiae  non  sine 
laude  administravit:  a  quo  reversus  publicis  negotiis  renuntiavit,  seque  litteris  totum  tradidit. 
Maxima  illustrium  scriptorum  admiratione  flagrasse  dicitur,  Virgilii  praecipue  et  Ciceronis,  quo¬ 
rum  alterum  in  carminibus,  alterum  in  dicendo  imitatus  est,  gloriaeque  sibi  maximae  duxisse  quod 
Academiam  Tullii,  agrumque  in  quo  Virgilius  sepultus  erat,  possideret;  quin  et  Virgilianis  mani¬ 
bus  quotannis  sollennia  faciebat.  Ingravescentibus  annis  se  in  agrum  Campanum  contulit,  ubi 
haud  ita  post  insanabili  morbo  affectus  inedia  vitam  finivit,  anno  aetatis  septuagesimo  sexto,  Tra¬ 
jano  principatum  obtinente. 


Ordior  arma,  quibus  coelo  se  gloria  tollit 
^Eneadfim,  patiturque  ferox  CEnotria  jura 
Carthago.  Da,  Musa,  decus  memorare  laborum 
Antiquae  Hesperiae,  quantosque  ad  bella  crearit 
Et  quot  Roma  viros,  sacri  cum  perfida  pacti  5 
Gens  Cadmea  super  regno  certamina  movit; 
Quaesitumque  diu  qua  tandem  poneret  arce 
Terrarum  Fortuna  caput.  Ter  Marte  sinistro 
Juratumque  Jovi  foedus,  conventaque  Patrum 
Sidonii  fregere  duces;  atque  impius  ensis  10 
Ter  placitam  suasit  temerando  rumpere  pacem. 
Sed  medio  finem  bello  excidiumque  vicissim 
Molitae  gentes ;  propiusque  fuere  periclo, 

Quis  superare  datum.  Reseravit  Dardanus  arces 
Ductor  Agenoreas :  obsessa  Palatia  vallo  15 
Poenorum,  ac  muris  defendit  Roma  salutem. 
Tantarum  causas  irarum,  odiumque  perenni 
Servatum  studio,  et  mandata  nepotibus  arma, 

Fas  aperire  mihi,  superasque  recludere  mentes. 
Jamque  adeo  magni  repetam  primordia  motus. 

Pygmalioneis  quondam  per  caerula  terris  il 
Pollutum  fugiens  fraterno  crimine  regnum 
Fatali  Dido  Libyes  appellitur  orae: 

Tum  pretio  mercata  locos,  nova  moenia  ponit, 
Cingere  qua  secto  permissum  littora  tauro.  25 
Hic  Juno  ante  Argos,  (sic  credidit  alta  vetustas,) 
Ante  Agamemnoniam  gratissima  tecta  Mycenen, 
Optavit  profugis  aeternam  condere  gentem,  [alte 
Verum  ubi  magnanimis  Romam  caput  urbibus 
Exserere,  ac  missas  etiam  trans  aequora  classes 
Totum  signa  videt  victricia  ferre  per  orbem,  31 
Jam  propius  metuens,  bellandi  corda  furore 
Phoenicum  exstimulat :  sed  enim  conamine  primae 
Contuso  pugnae,  fractisque  in  gurgite  coeptis 
Sicanio  Libycis,  iterum  instaurata  capessens  35 
Arma  remolitur.  Dux  agmina  sufficit  unus 
j  urbanli  terras,  pontumque  movere  paranti. 
Jamque  deae  cunctas  sibi  belliger  induit  iras 
Hannibal :  hunc  audet  solum  componere  fatis. 
Sanguineo  tum  laeta  viro,  atque  in  regna  Latini 
*  urbine  mox  saevo  venientum  haud  inscia  cladum, 
^tulerit  Latio  spreta  me  Troius,  inquit, 

5-xsul  Dardaniam,  et  bis  numina  capta  Penates, 
ceptraque  fundarit  victor  Lavinia  Teucris  ; 
um  Romana  tuae,  Ticine,  cadavera  rip«  45 


Non  capiant,  similisque  mihi  per  Celtica  ,ura 
Sanguine  Pergameo  Trebia  et  stipantibas  armis 
Corporibusque  virum  retro  fluat, ac  sua  largo 
Stagna  reformidet  Trasimenus  turbida  tabo  ; 
Dum  Cannas  tumulum  Hesperiae,  campumquc 
cruore  50 

Ausonio  mersum  sublimis  lapyga  cernam, 
Teque  vadi  dubium  coeuntibus,  Aufide,  ripis 
Perclypeos,  galeasque  virum,  caesosque  per  artus 
Vix  iter  Adriaci  rumpentem  ad  littora  ponti. 

Haec  ait,  ac  juvenem  facta  ad  Mavortia  flammat 
Ingenio  motus  avidus,  fideique  sinister  56 

Is  fuit  .  exsuperans  astu,  sed  devius  sequi  : 
Armato  nullus  divum  pudor:  improba  virtus, 

Et  pacis  despectus  honos,  penitusque  medullis 
Sanguinis  humani  flagrat  sitis:  his  super, aevi  60 
Flore  virens,  avet  ADgates  abolere,  parentum 
Dedecus,  ac  Siculo  demergere  foedera  ponto. 

Dat  mentem  Juno,  ac  laudum  spe  corda  fatigat 
Jamque  aut  nocturno  penetrat  Capitolia  visu, 
Aut  rapidis  fertur  per  summas  passibus  Alpes.  65 
Saepe  etiam  famuli  turbato  ad  limina  somno 
Expavere  trucem  per  vasta  silentia  vocem, 

Ac  largo  sudore  virfim  invenere  futuras 
Miscentem  pugnas,  et  inania  bella  gerentem. 
Hanc  rabiem  in  fines  Italum,  Saturniaque  arva  70 
Addiderat  quondam  puero  patrius  furor.  Ortus 
Sarrana  prisci  Barcse  de  gente,  vetustos 
A  Belo  numerabat  avos :  namque  orba  marito 
Cum  fugeret  Dido  famulam  Tyron,  impia  diri 
Belides  juvenis  vitaverat  arma  tyranni,  75 

Et  se  participem  casus  sociarat  in  omnes. 
Nobilis  hoc  ortu,  et  dextra  spectatus  Hamilcar, 
Ut  fari  primamque  datum  distinguere  lingua 
Hannibali  vocem,  sollers  nutrire  furores, 
Romanum  sevit  puerili  in  pectore  bellum.  80 

Urbe  fuit  media  sacrum  genitricis  Elissse 
Manibus,  et  patria  Tyriis  formidine  cultum. 
Quod  taxi  circum  et  picese  squalentibus  umbris 
Abdiderant,  coelique  arcebant  lumine,  templum. 
Hoc  sese,  ut  perhibent,  curis  mortalibus  olim  85 
Exuerat  regina  loco.  Stant  marmore  mspsto 
Effigies,  Belusque  parens,  omnisque  nepotum 
A  Belo  seriea :  stat  gloria  gentis  Agenor, 

Et  qui  longa  dedit  terris  cognomina  Phoenix 


916 


SILIUS 


(psa  sedet  tandem  aeternum  conjuncta  Sichaeo  •  90 
Ante  pedes  ensis  Phrygius  jacet  ordine  centum 
Stant  arae  coelique  deis,  Ereboque  potenti. 

Hic,  crine  effuso,  atque  Ennaeae  numina  divae, 
Atque  Acheronta  vocat  Stygia  cum  veste  sacerdos. 
Immugit  tellus,  rumpitque  horrenda  per  umbras 
Sibila  :  inaccensi  flagrant  altaribus  ignes.  96 
Tum  magico  volitant  cantu  per  inania  manes 
Exciti,  vultusque  in  marmore  sudat  Elissae. 
Hannibal  haec  patrio  jussu  ad  penetralia  fertur : 
Ingressique  habitusatque  ora  explorat  Hamilcar. 
Non  ille  evantis  Massylae  palluit  iras,  101 

Non  diros  templi  ritus,  adspersaque  tabo 
Limina,  et  audito  surgentes  carmine  flammas. 
Olli  permulcens  genitor  caput,  oscula  libat, 
Attollitque  animos  hortando,  et  talibus  implet* 
Gens  recidiva  Phrygum  Cadmeae  stirpis  alumnos 
Fcederibus^non  aequa  premit :  si  fata  negarint 
Dedecus  id  patriae  nostra  depellere  dextra. 

Haec  tua  sit  laus,  nate,  velis  :  age,  concipe  bella 
Latura  exitium  Laurentibus :  horreat  ortus  110 
Jam  pubes  Tyrrhena  tuos,  partusque  recusent 
Te  surgente,  puer,  Latiae  producere  matres. 

His  acuit  stimulis;  subicitque  haud  mollia  dicta: 
Romanos  terra  atque  undis,  ubi  competet  aetas. 
Ferro  ignique  sequar,  Rhoeteaque  fata  revolvam. 
Non  superi  mihi,  non  Martem  cohibentia  pacta. 
Non  celsae  obstiterint  Alpes,  Tarpeiaque  saxa. 
Hanc  mentem  juro  nostri  per  numina  Martis, 
Per  manes,  regina,  tuos.  Tum  nigra  triformi 
Hostia  mactatur  divae,  raptimque  recludit  120 
Spirantes  artus  poscens  responsa  sacerdos, 

Ac  fugientem  animam  properatis  consulit  extis. 
Ast  ubi  quaesitas  artis  de  more  vetustae 
Intravit  mentes  superum,  sic  deinde  profatur: 
jEtolos  late  consterni  milite  campos,  125 

Idaeoque  lacus  stagnantes  sanguine  cerno. 
Quanta  procul  moles  scopulis  ad  sidera  tendit. 
Cujus  in  aerio  pendent  tua  vertice  castra  ! 
Jamque  jugis  agmen  rapitur  :  trepidantia  fumant 
Moenia,  et  Hesperio  tellus  porrecta  sub  axe  ISO 
Sidoniis  lucet  flammis  :  fluit  ecce  cruentus 
Eridanus :  jacet  ore  truci  super  arma  virosque. 
Tertia  qui  tulerat  sublimis  opima  Tonanti. 

Heu  !  quianam  subitis  horrescit  turbida  nimbis 
Tempestas,  ruptoque  polo  micat  igneus  «ether? 
Magna  parant  superi:  tonat  alti  regia  coeli,  136 
Bellantemque  Jovem  cerno.  Venientia  fata 
Scire  ultra  vetuit  Juno,  fibraeque  repente 
Conticuere:  latent  casus,  longique  labores. 

Sic  clausum  linquens  arcano  pectore  bellum, 
Atque  hominum  finem  Gades,  Calpenque  secutus, 
Dum  fert  Herculeis  Garamantica  signa  columnis. 
Occumbit  saevo  Tyrius  certamine  ductor. 

Interea  rerum  Hasdrubali  traduntur  habenae : 
Occidui  qui  solis  opes,  et  vulgus  Iberum,  145 
Bseticolasque  viros  furiis  agitabat  iniquis. 
Tristia  corda  ducis,  simul  immedicabilis  ira, 

Et  fructus  regni  feritas  :  erat  asper  amore 
Sanguinis,  et  metui  demens  credebat  honorem  : 
Nec  nota  docilis  poena  satiare  furores.  150 

Ore  excellentem,  et  spectatum  fortibus  ausis 
Antiqua  de  stirpe  Tagum,  superfimque  hominum- 
Immemor,  erecto  suffixum  robore  maestis  [que 
Ostentabat  ovans  populis  sine  funere  regem. 
Auriferi  Tagus  adscito  cognomine  fontis,  155 
Perque  antra  et  ripas  Nymphie  ululatus  Iberis. 
Maeonium  non  ille  vadum,  non  Lydia  mallet 
Stagna  sibi,  nec  qui  riguo  perfunditur  auro 
Campum,  atque  illatis  Hermi  flavescit  arenis. 


Punio.  LlB.  L 

Primus  inire  manu,  postremus  ponere  Martem. 
Cum  rapidum  effusis  ageret  sublimis  habenis  161 
Quadrupedem,  non  ense  virum,  non  eminus  hasta 
Sistere  erat ;  volitabat  ovans,  aciesque  per  ambas 
Jam  Tagus  auratis  agnoscebatur  in  armis. 

Quem  postquam  diro  suspensum  robore  vidit  165 
Deformem  leti  famulus,  clam  corripit  ensem 
Dilectum  domino,  pernixque  irrumpit  in  aulam. 
Atque  immite  ferit  geminato  vulnere  pectus. 

At  Poeni  succensi  ira,  turbataque  luctu 
Et  saevis  gens  laeta,  ruunt,  tormentaque  portant. 
Non  ignes,  candensque  chalybs,  non  verbera  pas- 
Ictibus  innumeris  lacerum  scindentia  corpus,  [sim 
Carnificesve  manus,  penitusve  infusa  medullis 
Pestis,  et  in  medio  luctantes  vulnere  flammae 
Cessavere:  ferum  visu  dictuque,  per  artem  175 
Saevitiae  extenti,  quantum  tormenta  jubebant. 
Creverunt  artus :  atque,  omni  sanguine  rapto, 
Ossa  liquefactis  fumarunt  fervida  membris. 

Mens  intacta  manet:  superat,  ridetque  dolores, 
Spectanti  similis,  fessosque  labore  ministros  180 
Increpitat,  dominique  crucem  clamore  reposcit. 

Haec  inter  spretae  miseranda  piacula  poenae. 
Erepto  trepidus  ductore  exercitus,  una 
Hannibalem  voce,  atque  alacri  certamine  poscit. 
Hinc  studia  accendit  patriae  virtutis  imago,  185 
Hinc  fama  in  populos  jurati  didita  belli, 

Hinc  virides  ausis  anni,  fervorque  decorus. 
Atque  armata  dolis  mens,  et  vis  insita  fandi. 
Primi  ductorem  Libyes  clamore  salutant : 

Mox  et  Pyrenes  populi,  et  bellator  Iberus.  190 
Continuoque  ferox  oritur  fiducia  menti, 

Cessisse  imperio  tantum  terraeque  marisque. 

iEoliis  candens  Austris  et  lampade  Phoebi 
A2stifero  Libye  torretur  subdita  Cancro, 

Aut  ingens  Asiae  latus,  aut  pars  tertia  terris.  195 
Terminus  huic  roseos  amnis  Lageus  ad  ortus 
Septeno  impellens  tumefactum  gurgite  pontum  : 
At  qua  diversas  dementior  adspicit  Arctos, 
Herculeo  dirimente  freto,  diducta  propinquis 
Europes  videt  arva  jugis:  ultra  obsidet  aequor. 
Nec  patitur  nomen  proferri  longius  Atlas,  201 
Atlas  subducto  tracturus  vertice  coelum. 

Sidera  nubiferum  fulcit  caput,  aetheriasque 
Erigit  aeternum  compages  ardua  cervix : 

Canet  barba  gelu,  frontemque  immanibus  umbris 
Pinea  sylva  premit :  vastant  cava  tempora  venti, 
Nimbosoque  ruunt  spumantia  flumina  rictu. 
Tum  geminae  laterum  cautes  maria  alta  fatigant. 
Atque  ubi  fessus  equos  Titan  immersit  anhelos. 
Flammiferum  condunt  fumanti  gurgite  curram 
Sed  qua  se  campis  squalentibus  Africa  tendit,  211 
Serpentum  largo  coquitur  fecunda  veneno. 

Felix,  qua  pingues  mitis  plaga  temperat  agros. 
Nec  Cerere  Ennaea,  Phario  nec  victa  colono. 

Hic  passim  exsultant  Nomades, gens  inscia  freni, 
Quis  inter  geminas  per  ludum  mobilis  aures  216 
Quadrupedem  flectit  non  cedens  virga  lupatis 
Altrix  bellorum,  bellatorumque  virorum 
Tellus,  nec  fidens  nudo  sine  fraudibus  ensi 
Altera  complebant  Hispanae  castra  cohortes,  280 
Auxilia  Europa  genitoris  parta  tropaeis, 

Martius  hinc  sonipes  campos  hinnitibus  implet, 
Hinc  juga  cornipedes  erecti  bellica  raptant . 

Non  Eleus  eat  campo  ferventior  axis.  [tem. 
Prodiga  gens  animae,  et  properare  facillima  mor- 
Namque  ubi  transcendit  florentes  viribus  annos, 
Impatiens  aevi  spernit  novisse  senectam,  [lum . 
Et  fati  modus  in  dextra  est.  Hic  omne  metal- 
Electri  gemino  pallent  de  semine  venae,  229 

Atque  atros  chalybis  fetus  humus  horrida  nutrit. 
Sed  scelerum  causas  operit  deus.  Astur  avarus 
Visceribus  lacerae  telluris  mergitur  imis, 

Et  redit  infelix  effosso  concolor  auro. 

Hic  certant,  Pactole,  tibi  Duriusque,  Tagusque, 
Quique  super  Gravios  lucentes  volvit  arenas,  235 
Infernae  populis  referens  oblivia  Lethes. 

Nec  Cereri  terra  indocilis,  nec  inhospita  Baccho, 
Nullaque  Palladia  sese  magis  arbore  tollit. 

Hae  postquam  Tyrio  gentes  cessere  tyranno 
Utque  dati  rerum  freni,  nunc  arte  paterna  240 
Conciliare  viros;  armis  consulta  senatus 
Vertere,  nunc  donis;  primus  sumsisse  laborem. 
Primus  iter  carpsisse  pedes,  partemque  subire, 

Si  valli  festinet  opus;  nec  caetera  segnis,  [negabat 
Quaecunque  ad  laudem  stimulant:  somnumque 
Naturae,  noctemque  vigil  ducebat  in  armis ;  246 

Interdum  projectus  humi,  turbaeque  Libyssae 
Insignis  sagulo  duris  certare  maniplis: 

Celsus  et  in  magno  praecedens  agmine  ductor 
Imperium  perferre  suum  :  tum  vertice  nudo  250 
Excipere  insanos  imbres  coelique  ruinam. 
Spectarunt  Poeni,  tremuitque  exercitus  Astur, 
Torquentem  cum  tela  Jovem,  permixtaque  nimbis 
Fulmina,  et  eacussos  ventorum  flatibus  ignes 
Turbato  transiret  equo,  nec  pulvere  fessum  255 
Agminis  ardenti  labefecit  Sirius  astro. 
Flammiferis  tellus  radiis  cum  exusta  dehiscit, 
Candentique  globo  medius  coquit  aethera  fervor, 
Foemineum  putat  inventa  jacuisse  sub  umbra: 
Exercetque  sitim,  et  spectato  fonte  recedit.  260 
Idem  correptis  sternacem  ad  proelia  frenis 
Frangere  equum,  et  famam  letalis  amare  lacerti; 
Ignotique  amnis  tranare  sonantia  saxa. 

Atque  e  diversa  socios  arcessere  ripa. 

Idem  expugnati  primus  stetit  aggere  muri :  265 
Et  quoties  campo  rapidus  fera  proelia  miscet. 
Qua  sparsit  ferrum,  latus  rubet  aequore  limes. 

Ergo  instat  fatis,  et,  rumpere  foedera  certus, 
Qua  datur,  interea  Romam  comprendere  bello 
Gaudet,  et  extremis  pulsat  Capitolia  terris.  270 
Prima  Saguntinas  turbarunt  classica  portas. 
Bellaque  sumta  viro  belli  majoris  amore. 

Haud  procul  Herculei  tollunt  se  littore  muri. 
Clementer  crescente  jugo,  quts  nobile  nomen 
Conditus  excelso  sacravit  colle  Zacynthos.  275 
Hic  comes  Alcidae  remeabat  in  agmine  Thebas 
Geryone  exstincto,  coeloque  ea  facta  ferebat. 
Tres  animas  namque  id  monstrum,  tres  corpore 
dextras 

Armarat,  ternaque  caput  cervice  gerebat. 

Haud  alium  vidit  tellus,  cui  ponere  finem  280 
Non  posset  mors  una  viro,  duraeque  sorores 
Tertia  bis  rupto  torquerent  stamina  filo. 

Hinc  spolia  ostentabat  ovans,  captivaque  victor 
Armenta  ad  fontes  medio  fervore  vocabat. 

Cum  tumidas  fauces  accensis  sole  venenis  285 
Calcatus  rupit  letali  vulnere  serpens, 
Inachiumque  virum  terris  prostravit  Iberis. 

Mox  profugi  ducente  Noto  advertere  coloni. 
Insula  quos  genuit  Graio  circumflua  ponto, 

Atque  auxit  quondam  Laertia  regna,  Zacynthos. 
Firmavit  tenues  ortus  mox  Daunia  pubes,  291 
Sedis  inops,  misit  largo  quam  dives  alumno, 
Magnanimis  regnata  viris,  nunc  Ardea  nomen, 
.-libertas  populis  pacto  servata,  decusque 
Majorum  :  et  Pcenis  urbi  imperitare  negatum. 
Admovet  abrupto  flagrantia  foedere  ductor  296 
Sidonius  castra,  et  latos  quatit  agmine  campos. 
Ipse  caput  quassans  circumlustravit  anhelo 


Muros  saevus  equo,  mensusque  paventia  tecta, 
Pandere  jamdudum  portas,  ac  cedere  vallo  300 
Imperat ;  et  longe  clausis  sua  foedera,  longe 
Ausoniam  fore,  nec  veniae  spem  Marte  subactis  , 
Scita  patrum,  et  leges,  et  jura,  fidemque,  deosque 
In  dextra  nunc  esse  sua ;  verba  ocius  acer 
Intorto  sancit  jaculo,  figitque  per  arma  305 
Stantem  pro  muro, et  minitantem  vana  Caicum 
Concidit  exacti  medius  per  viscera  teli, 
EfFusisque  simul  praerupto  ex  aggere  membris, 
Victori  moriens  tepefactam  retulit  hastam. 

At  mullo  ducis  exemplum  clamore  secuti  310 
Involvunt  atra  telorum  moenia  nube. 

Clara  nec  in  numero  virtus  latet :  obvia  quisque 
Ora  duci  portans,  ceu  solus  bella  capessit. 

Hic  crebram  fundit  Baleari  verbere  glandem, 
Terque  levi  ducta  circum  caput  altus  habena 
Permissum  veniis  abscondit  in  aere  telum.  316 
Hic  valido  librat  stridentia  saxa  lacerto  : 

Huic  impulsa  levi  torquetur  lancea  nodo. 

Ante  omnes  ductor,  patriis  insignis  in  armis, 
Nunc  picea  jactat  fumantem  lampada  flamma, 
Nunc  sude,  nunc  jaculo,  nunc  saxis  impiger  in- 
Aut  hydro  imbutas,  bis  noxia  tela,  sagittas  •  [stat. 
Contendit  nervo,  atque  insultat  fraude  pharetrae  • 
Dacus  ut  armiferis  Geticae  telluris  in  oris. 
Spicula  qui  patrio  gaudens  acuisse  veneno  325 
Fundit  apud  ripas  inopina  binominis  Istri. 

Cura  subit,  collem  turrita  cingere  fronte. 
Castelloque  urbem  circumvallare  frequenti. 

Heu  priscis  numen  populis,  at  nomine  solo 
ln  terris  jam  nota  fides !  stat  dura  juventus,  330 
Ereptamque  fugam,  et  claudi  videt  aggere  muros. 
Sed  dignam  Ausonia  mortem  putat  esse  Sagunto, 
Servata  cecidisse  fide.  Jamque  acrius  omnes 
Intendunt  vires :  adductis  stridula  nervis 
Phocais  effundit  vastos  ballista  molares :  335 

Atque  eadem,  ingentis  mutato  pondere  teli. 
Ferratam excutiens ornum  media  agmina  rumpit. 
Alternus  resonat  clangor  :  certamine  tanto 
Conseruere  acies,  veluti  circumdata  vallo 
Roma  foret :  clamatque  super ;  Tot  millia,  gentes 
Inter  tela  satae,  jam  capto  stamus  in  hoste  ? 

Anne  pudet  ccepti  ?  pudet  ominis  ?  en  bona  virtus 
Primitiaeque  ducis  !  taline  implere  paramus 
Italiam  fama  ?  tales  praemittere  pugnas  ?  344 

Accensae  exsultant  mentes,  haustusque  medullis 
Hannibal  exagitat,  stimulantque  sequentia  bella 
Invadunt  manibus  vallum,  csesasque  relinquunt 
Dejecti  muris  dextras  ;  subit  arduus  agger, 
Imponitque  globos  pugnantum  desuper  urbi. 
Armavit  clausos,  ac  portis  arcuit  hostem  350 
Librari  multa  consueta  phalarica  dextra. 
Horrendum  visu  robur,  celsisque  nivosae 
Pyrenes  trabs  lecta  jugis,  cui  plurima  cuspis; 
Vix  muris  toleranda  lues,  sed  caetera  pingui 
Uncta  pice,  atque  atro  circumlita  sulfure  fumat. 
Fulminis  haec  ritu,  summis  e  moenibus  arcis  356 
Incita,  sulcatum  tremula  secat  aera  flamma. 
Qualis  sanguineo  praestringit  lumina  crine 
Ad  terram  coelo  decurrens  ignea  lampas. 

Haec  ictu  rapido  pugnantum  saepe  per  auras,  360 
Attonito  ductore,  tulit  fumantia  membra. 

Haec  vastae  lateri  turris  ceu  turbine  fixa. 

Dum  penitus  pluteis  Vulcanum  exercet  adesis, 
Arma  virosque  simul  pressit  flagrante  ruina. 

Tandem  condensis  actae  testudinis  armis  365 
Subducto  Poeni  vallo,  caecaque  latebra. 

Pandunt  prolapsam  suffossis  moenibus  urbem. 
Terribilem  in  sonitum  procumbens  aggere  victo 

Ilercu  eus  labor,  atque  immania  saxa  resolvens, 
Mugitum  ingentem  coelo  dedit.  Alpibus  altis  370 
Aeriae  rupes,  scopulorum  mole  revulsa. 

Haud  aliter  scindunt  resonanti  fragmine  montem. 
Surgebat  cumulo  certatim  prorutus  agger, 
Ohsiabatque  jacens  vallum,  ne  protinus  instent 
Hinc  atque  hinc  acies  media  pugnare  ruina.  375 
Emicat  ante  omnes  primaevo  flore  juventae 
Insignis  Rutulo  Murrusde  sanguine;  at  idem 
Matre  Saguntina  Graius,  geminoque  parente 
Dulichios  Italis  miscebat  prole  nepotes. 

Hic  magno  socios  Aradum  clamore  vocantem, 
Qua  corpus  loricam  intergaleamque  patescit,  381 
Conantis  motus  speculatus,  cuspide  sistit; 
Prostratumque  premens  telo,  voce  insuper  urget: 
Fallax  Poene,  jaces  :  certe  Capitolia  primus 
Scandebas  victor:  quae  tanta  licentia  voti?  385 
Nunc  Stvgio  fer  bella  Jovi.  Tum  fervidus  hastam 
Adversi  torquens  defigit  in  inguine  Iberi : 

Oraque  dum  calcat  jam  singultantia  leto, 

Hac  iter  est,  inquit,  vobis  ad  moenia  Romae, 

O  metuenda  manus :  sic, quo  properatis,  eundum. 
Mox  instaurantis  pugnam  circumsilit  arma,  391 
Et  rapto  nudum  clypeo  latus  haurit  Iberi. 

Dives  agri,  dives  pecoris,  famaeque  negatus 
Bella  feris  arcu  jaculoque  agitabat  Iberus. 

Felix  heu  nemorum,  et  vitae  laudandus  opacae. 

Si  sua  per  patrios  tenuisset  spicula  saltus.  396 
llunc  miseratus  adest  infesto  vulnere  Laudus. 
Cui  saevum  arridens,  Narrabis  Hamilcaris  umbris 
Hanc,  inquit,  dextram,  quae  jam  post  funera  vulgi 
Hannibalem  vobis  comitem  dabit ;  et  ferit  alte 
Insurgens  gladio  cristatae  cassidis  aera,  401 

Perque  ipsum  tegimen  crepitantia  dissipat  ossa. 
Tum  frontem  Chremetes  intonsam  umbrante  ca¬ 
pillo 

Septus,  et  horrentes  effingens  crine  galeros  , 

Tum  Masulus,  crudaque  virens  ad  bella  senecta 
Carthalo,  non  pavidus  fetas  mulcere  leaenas,  406 
Fiumineaque  urna  caelatus  Bagrada  parmam. 

Et  vastae  Nasamon  Syrtis  populator  Hiempsal, 
Audax  in  fluctu  laceras  raptare  carinas. 

Una  omnes  dextraque  cadunt  iraque  peremti.  410 
Nec  non  serpentem  diro  exarmare  veneno 
Doctus  Athyr,  tactuque  graves  sopire  chelydros. 
Ac  dubiam  admoto  sobolem  explorare  ceraste. 
Tu  quoque  fatidicis  Garamanticus  accola  lucis 
Insignis  flexo  galeam  per  tempora  cornu,  415 
Heu  frustra  reditum  sortes  tibi  saepe  locutas 
Mentitumque  Jovem  increpitans,  occumbis,  Iar- 
Et  jam  corporibus  cumulatus  creverat  agger,  [ba. 
Perfusaeque  atra  fumabant  caede  ruinae. 

Tum  ductorem  avido  clamore  in  proelia  poscit. 
Fulmineus  ceu  Spartanis  latratibus  actus,  421 
Cum  sylvam  occursu  venantum  perdidit,  hirto 
Horrescit  setis  dorso,  et  postrema  capessit 
Proelia,  canentem  mandens  aper  ore  cruorem, 
Jamquefremens geminat  contra  venabula  dentem. 

At  parte  ex  alia,  qua  se  insperata  juventus  426 
Extulerat  portis,  ceu  spicula  nulla  manusque 
Vim  ferre  exitiumve  queant,  permixtus  utrisque 
Hannibal  agminibus  passim  furit,  et  quatit  ensem, 
Cantato  nuper  senior  quem  fecerat  igni  430 
Uittore  ab  Hesperidum  Temisus,  qui  carmine 
pollens 

Fidebat  magica  ferrum  crudescere  lingua. 
Quantus  Bistoniis  late  Gradivus  in  oris 
Belligero  rapitur  curru,  telumque  coruscans, 
Titanum  quo  pulsa  cohors,  flagrantia  bella  435 
Cornipedum  afflatu  tonat,  et  stridoribus  axis. 


Jamque  Oscum,  Rutulumque  Pholum,  ingentem 
que  Metiscum, 

Jam  Lygdum,  Duriumque  simul,  flavumque  Ga- 
laesum,  [bris 

Et  geminos,  Chromin  atque  Gyan,  demiserat  um 
Daunum  etiam,  grata  quo  non  spectatior  alter  440 
Voce  movere  fora,  atque  orando  fingere  mentes, 
Nec  legum  custos  sollertior,  aspera  telis 
Dicta  admiscentem  :  Quaenam  te,  Poene,  paternae 
Huc  adigunt  furiae  ?  non  haec  Sidonia  tecta 
Foeminea  fabricata  manu,  pretiove  parata,  445 
Exsulibusve  datum  dimensis  littus  arenis. 
Fundamenta  deum,  Romanaque  foedera  cernis. 
Ast  illum,  toto  jactantem  talia  campo. 

Ingenti  raptum  nisu,  medioque  virorum 
Avulsum  inter  tela  globo,  et  post  terga  revinctum, 
Hannibal  ad  poenam  lentae  mandaverat  irae ;  451 
Increpitansque  suos  inferri  signa  jubebat :  [tum 
Perque  ipsos  caedis  cumulos,  stragemque  jacen- 
Monstrabat  furibundus  iter,  cunctosque  ciebat 
Nomine,  et  in  praedas  stantem  dabat  improbus 
urbem.  455 

Sed  postquam  a  trepidis  allatum  fervere  partem 
Diversam  Marte  infausto,  Murroque  secundos 
Hunc  superos  tribuisse  diem,  ruit  ocius  amens 
Lymphato  cursu,  atque  ingentes  deserit  actus. 
Letiferum  nutant  fulgentes  vertice  cristae.  460 
Crine  ut  flammifero  terret  fera  regna  cometes, 
Sanguineum  spargens  ignem :  vomit  atra  iu- 
Fax  coelo  radios,  ac  saeva  luce  coruscum  [bentes 
Scintillat  sidus,  terrisque  extrema  minatur. 
Praecipiti  dant  tela  viam,  dant  signa,  virique,  465 
Atque  ambae  trepidant  acies :  jacit  igneus  hastae 
Dirum  lumen  apex,  ac  late  fulgurat  umbo. 

Talis  ubi  iEgaeo  surgente  ad  sidera  ponto 
Per  longum  vasto  Cori  cum  murmure  fluctus 
Suspensum  in  terras  portat  mare,  frigida  nautis 
Corda  tremunt :  sonat  ille  procul,  flatuque  tu¬ 
mescens  471 

Curvatis  pavidas  transmittit  Cycladas  undis. 

Non  cuncta  e  muris  unum  incessentia  tela, 
Fumantesque  ante  ora  faces,  non  saxa  per  artem 
Tormentis  excussa  tenent.  Ut  tegmina  primum 
Fulgentis  galeae  conspexit,  et  arma  cruento  476 
Inter  solem  auro  rutilantia,  turbidus  infit : 

En,  qui  res  Libycas,  inceptaque  tanta  retardet, 
Romani  Murrus  belli  mora :  foedera,  faxo, 

Jam  noscas,  quid  vana  queant,  et  vester  Iberus. 
Fer  tecum  castamque  fidem  servataque  jura  : 
Deceptos  mihi  linque  deos.  Cui  talia  Murrus: 
Exoptatus  ades  :  mens  olim  proelia  poscit, 
Speque  tui  flagrat  capitis  :  fer  debita  fraudum 
Praemia,  et  Italiam  tellure  inquire  sub  ima.  485 
Longum  in  Dardanios  fines  iter,  atque  nivalem 
Pyrenen,  Alpesque  tibi  mea  dextera  donat. 

Haec  inter  cernens  subeuntem  cominus  hostem, 
Praeruptu mque  loci  fidum  sibi,  corripit  ingens 
Aggere  convulso  saxum,  et  nitentis  in  ora  490 
Devolvit,  pronoque  silex  ruit  incitus  ictu. 
Subsedit  duro  concussus  fragmine  muri. 

Tum  pudor  accendit  mentem,  nec  conscia  fallit 
V krtus  pressa  loco ;  frendens  luctatur,  et  aegro 
Scandit  in  adversum  per  saxa  vetantia  nisu.  495 
Sed  postquam  propior  vicino  lumine  fulsit, 

Et  tota  se  mole  tulit,  velut  incita  clausum 
Agmina  Poenorum  cingant,  et  cuncta  paventem 
Ca3tra  premant,  lato  Murrus  caligat  in  hoste. 
Mille  simul  dextrae,  densusque  micare  videtur 
Ensis,  e*,  innumerae  nutare  in  casside  cristae.  50 1 
Conclamant  utrinque  acies,  ceu  tota  Saguntos 

Igne  micet :  trahit  instanti  languentia  leto  [sit : 
Membra  pavens  Murrus,  supremaque  vota  capes- 
Conditor  Alcide,  cujus  vestigia  sacra  505 

Incolimus,  terree  minitantem  averte  procellam, 

Si  tua  non  segni  defenso  moenia  dextra. 

Dumque  orat,  coeloque  attollit  lumina  supplex. 
Cerne,  ait,  an  nostris  longe  Tirynthius  ausis 
Justius  affuerit  :  ni  displicet  eemula  virtus,  510 
Haud  me  dissimilem,  Alcide,  primoribus  annis 
\gnosces,  invicte,  tuis  :  fer  numen  amicum. 

Et,  Trojae  quondam  primis  memorate  ruinis, 
Dexter  ades  Phrygiae  delenti  stirpis  alumnos. 

Sic  Poenus,  pressumque  ira  simul  exigit  ensem. 
Qua  capuli  statuere  morse,  teloque  relato  516 
Horrida  labentis  perfunditur  arma  cruore. 

Ilicet  ingenti  casu  turbata  juventus 
Procurrit :  nota  arma  viri,  corpusque  superbo 
Victori  spoliare  negant :  coit  aucta  vicissim  520 
Hortando  manus,  et  glomerata  mole  feruntur. 
Hinc  saxis  galea, hinc  clypeus  sonat  sereus  hastis  : 
Incessunt  sudibus,  librataque  pondera  plumbi 
Certatim  jaciunt:  decisae  vertice  cristae, 
Direptumque  decus  nutantum  in  caede  jubarum. 
Jamque  agitur  largus  per  membra  fluentia  sudor. 
Et  stant  loricae  squamis  horrentia  tela  : 

Nec  requies,  tegimenve  datur  mutare  sub  ictu. 
Genua  labant,  fessique  humeri  gestamina  laxant. 
Tum  creber,  penitusque  trahens  suspiria,  sicco 
Fumat  ab  ore  vapor,  nisuque  elisus  anhelo  531 
Auditur  gemitus,  fractumque  in  casside  murmur. 
Mente  adversa  domat,  gaudetque  nitescere  duris 
Virtutem,  et  decoris  pretio  discrimina  pensat. 
Hic  subitus  scisso  densa  inter  nubila  coelo  535 
Erupit  quatiens  terram  fragor  ;  et  super  ipsas 
Bis  pater  intonuit  geminato  fulmine  pugnas. 

Inde  inter  nubes  ventorum  turbine  caeco 
Ultrix  injusti  vibravit  lancea  belli. 

Ac  femine  adverso  librata  cuspide  sedit.  540 
Tarpeiae  rupes,  superisque  habitabile  saxum. 

Et  vos,  virginea  lucentes  semper  in  ara, 
Laomedonteae  Trojana  altaria  flammae. 

Heu  quantum  vobis  fallacis  imagine  teli 
Promisere  dei !  propius  si  pressa  furenti  545 
Hasta  foret,  clausae  starent  mortalibus  Alpes  ; 
Nec,  Trasimene,  tuis  nunc  Allia  cederet  undis. 
Sed  Juno,  adspectans  Pyrenes  vertice  celsae 
Nava  rudimenta,  et  primos  in  Marte  calores, 

Ut  videt  impressum  conjecta  cuspide  vulnus,  550 
Advolat,  obscura  circumdata  nube,  per  auras, 

Ut  validam  duris  evellit  ab  ossibus  hastam. 

Ille  tegit  clypeo  fusum  per  membra  cruorem, 
Tardaque  paulatim  et  dubio  vestigia  nisu 
Alternata  trahens,  aversus  ab  aggere  cedit.  555 
Nox  tandem  optatis  terras  pontumque  tenebris 
Uondidit,  et  pugnas  erepta  luce  diremit. 

At  durae  invigilant  mentes,  molemque  reponunt. 
Noctis  opus:  clausos  acuunt  extrema  pericli. 

Et  fractis  rebus  violentior  ultima  virtus.  560 
Hinc  pueri,  invalidique  senes,  hinc  foemina  ferre 
Uerlat  opem  in  dubiis  miserando  nava  labori. 
Saxaque  mananti  subvectat  vulnere  miles. 

Jam  Patribus,  clarisque  senum  sua  munia  curae. 
Concurrunt,  lectosque  viros  hortantur,  et  orant, 
Defessis  subeant  rebus,  revocentque  salutem, 

Et  Latia  extremis  implorent  casibus  arma. 

Ite  citi,  remis  velisque  impellite  puppim. 

Saucia  dum  castris  clausa  est  fera:  tempore 
Martis 

Utendum  est  rapto,  et  graecandum  ad  clara 
periclis.  570 


Ite  citi,  deflete  fidem,  murosque  ruentes. 
Antiquaque  domo  meliora  arcessite  fata 
Mandati  summa  est :  dum  stat,  remeate,  Saguntos 
Ast  illi  celerant,  qua  proxima  littora,  gressum, 
Et  fugiunt  tumido  per  spumea  caerula  velo.  575 
Pellebat  somnos  Tithoni  roscida  conjux. 

Ac  rutilus  primis  sonipes  hinnitibus  altos 
Afflarat  montes,  roseasque  movebat  habenas. 
Jam  celsa  e  muris  exstructa  mole  juventus 
Clausam  nocturnis  ostentat  turribus  urbem.  580 
Rerum  omnes  pendent  actus,  et  milite  maesto 
Laxata  obsidio,  ac  pugnandi  substitit  ardor, 
Inque  ducem  versae  tanto  discrimine  curae. 

Interea  Rutulis  longinqua  per  aequora  vectis 
Herculei  ponto  coepere  exsistere  colles,  585 
Et  nebulosa  jugis  attollere  saxa  Monoeci. 
Thracius  hos  Boreas  scopulos  immitia  regna 
Solus  habet,  semperque  rigens  nunc  littora  pulsat 
Nunc  ipsas  alis  plangit  stridentibus  Alpes: 

Atque  ubi  se  terris  glaciali  fundit  ab  Arcto,  590 
Haud  ulli  contra  fiducia  surgere  vento.  [lant 
Vorticibus  torquet  rapidis  mare,  fractaque  anhe- 
jEquora,  et  injecto  condunturgurgite  montes  : 
Jamque  volans  Rhenum  Rhodanumque  in  nu¬ 
bila  tollit. 

Hunc  postquam  Boreae  dirum  evasere  furorem, 595 
Alternos  maesti  casus  bellique  marisque, 

Et  dubium  rerum  eventum  sermone  volutant, 

O  patria,  o  Fidei  domus  inclyta,  quo  tua  nunc  sunt 
Fata  loco?  sacraene  manent  in  collibus  arces  t 
An  cinis,  heu  superi!  tanto  de  nomine  restat  ?  600 
Ferte  leves  auras,  flatusque  ciete  secundos. 

Si  nondum  insultat  templorum  Punicus  ignis 
Culminibus,  Latiaeque  valent  succurrere  classes. 
Talibus  illacrymant  noctemque  diemque  querelis 
Donec  Laurentes  puppis  defertur  ad  oras  ;  605 

Qua  pater,  acceptis  Anienis  ditior  undis. 

In  pontum  flavo  descendit  gurgite  Tibris. 

Hinc  consanguineae  subeunt  jam  moenia  Romae. 

Concilium  vocat  augustum,  castaque  beatos 
Paupertate  Patres,  ac  nomina  parta  triumphis 
Consul,  et  aequantem  superos  virtute  senatum. 
Facta  animosa  viros,  et  recti  sacra  cupido 
Attollunt,  hirtaeque  comae,  neglectaque  mensa. 
Dexteraque  a  curvis  capulo  non  segnis  aratris : 
Exiguo  faciles,  et  opum  non  indiga  corda,  615 
Ad  parvos  curru  remeabant  saepe  penates. 

In  foribus  sacris,  primoque  in  limine  templi 
Captivi  currus,  belli  decus,  armaque  rapta 
Pugnantum  ducibus,  saevaeque  in  Marte  secures. 
Perfossi  clypei,  et  servantia  tela  cruorem,  620 
Claustraque  portarum  pendent :  hic,  Punica  bella, 
iEgates  cernas,  fusaque  per  aequora  classe 
Exactam  ponto  Libyen  testantia  rostra  : 

Hic  galeae  Senonum,  pensatique  improbus  auri 
Arbiter  ensis  inest,  Gallisque  ex  arce  fugatis  625 
Arma  revertentis  pompa  gestata  Camilli ; 

Hic  spolia  ^Eacidae,  hic  Epirotica  signa. 

Et  Ligurum  horrentes  coni,  parmaeque  relatae 
Hispana  de  gente  rudes,  Alpinaque  gaesa. 

Sed  postquam  clades  patefecit  et  horrida  bella 
Orantum  squalor,  praesens  adstare  Sagunti  631 
Ante  oculos  visa  est  extrema  precantis  imago. 
Tum  senior  maesto  Sicoris  sic  incipit  ore: 

Sacrata  gens  clara  fide,  quam  rite  fatentur 
Marte  satam  populi  ferro  parere  subacti,  635 
Ne  crede  emensos  levia ob  discrimina  pontum. 
Vidimus  obsessam  patriam,  murosque  trementes 
Et,  quem  insana  freta  aut  coetus  genuere  fera- 

Vidimus  Hannibalem.  Procul  his  a  moenibus. 
Arcete,  o  superi,  nostroque  in  Marte  tenete  [oro. 
Fati  terse  juvenem  dextrae.  Qua  mole  sonantes 
Exigit  ille  trabes'  et  quantus  crescit  in  armis 
Trans  juga  Pyrenes,  medium  indignatus  Iberum, 
Excivit  Calpen,  et  mersos  Syrtis  arenis 
Molitur  populos,  majoraque  moenia  quaerit.  645 
Spumeus  hic, medio  qui  surgit  ab  aequore, fluctus. 
Si  prohibere  piget,  vestras  effringet  in  urbes. 

An  tanti  pretium  motus,  ruptique  per  enses 
Foederis,  hoc  juveni,  jurata  in  bella  ruenti. 
Creditis,  ut  statuat  superatae  jura  Sagunto  ?  650 
Ocius  ite,  viri,  et  nascentem  exstinguite  flammam. 
Ne  serae  redeunt  post  aucta  pericula  curae. 
Quanquam  o,  si  nullus  terror,  non  obruta  jam  nunc 
Semina  fumarent  belli ;  vestraene  Sagunto 
Spernendum  consanguineam  protendere  dextram  ? 
Omnis  Iber,  omnis  rapidis  fera  Gallia  turmis,  656 
Omnis  ab  aestifero  sitiens  Libys  imminet  axe. 
Per  vos  culta  diu  Rutulae  primordia  gentis, 
Laurentemque  larem,  et  genitricis  pignora  Trojae, 
Conservate  pios,  qui  permutare  coacti  660 

Acrisioneis  Tirynthia  culmina  muris. 

Vos  etiam  Zanclen  Siculi  contra  arma  tyranni 
Juvisse  egregium  ;  vos  et  Campana  tueri 
Moenia,  depulso  Samnitum  robore,  dignum 
Sigeis  duxistis  avis.  Vetus  incola  Dauni,  665 
Testor  vos,  fontes,  et  stagna  arcana  Numici, 

Cum  felix  nimium  dimitteret  Ardea  pubem. 
Sacra  domumque  ferens,  et  avi  penetralia  Turni, 
Citra  Pyrenen  Laurentia  nomina  duxi. 

Cur  ut  decisa  atque  avulsa  a  corpore  membra  670 
Despiciar,  vesterque  luam  cur  foedera  sanguis > 
Tandem  ut  finitae  voces,  (miserabile  visu,) 
Submissi  palmas,  lacerato  tegmine  vestis. 
Affigunt  proni  squalentia  corpora  terrae. 

Inde  agitant  consulta  Patres,  curasque  fatigant. 
Lentulus,  ut  cernens  accensae  tecta  Sagunti,  676 
Poscendum  poenae  juvenem,  celerique  negantis 
Exuri  bello  Carthaginis  arva  jubebat. 

At  Fabius,  cauta  speculator  mente  futuri, 

Nec  laetus  dubiis,  parcusque  lacessare  Martem, 
Et  melior  clauso  bellum  producere  ferro,  681 
Prima  super  tantis  rebus  pensanda,  ducisne 
Ceperit  arma  furor,  Patres  an  signa  moveri 
Censuerint :  mittique  viros,  qui  exacta  reportent. 
Providus  haec,  ritu  vatis,  fundebat  ab  alto  685 
Pectore  praemeditans  Fabius  surgentia  bella. 

Ut  saepe  e  celsa  grandaevus  puppe  magister 
Prospiciens  signis  venturum  in  carbasa  Corum, 
Summo  jamdudum  substringit  lintea  malo. 

Sed  lacrymae  atque  ira  mixtus  dolor  impulit  omnes 
Praecipitare  latens  fatum  :  lectique  senatu,  691 
Qui  ductorem  adeant ;  si  perstet  surdus  in  armi* 
Pactorum,  vertant  inde  ad  Carthaginis  arces, 
Nec  divfim  oblitis  indicere  bella  morentur 


LIBER  SECUNDUS. 


Caeruleis  provecta  vadis  jam  Dardana  puppis 
Tristia  magnanimi  portabat  jussa  senatus, 
Primoresque  Patrum.  Fabius, Tirynthia  proles, 
Ter  centum  memorabat  avos,  quos  turbine  Martis 
Abstulit  una  dies,  cum  fors  non  aequa  labori  5 
Patricio  Cremerae  maculavit  sanguine  ripas. 

Huic  comes  aequato  sociavit  munere  curas 
Poplicola,  ingentis  Volesi  Spartana  propago 
Is,  cultam  referens  insigni  nomine  plebem, 
Ausonios  atavo  ducebat  consule  fastos.  10 

Hos  ut  depositis  portum  contingere  velis 
Allatum  Hannibali,  consultaque  ferre  senatus. 

Jam  medio  seram  bello  poscentia  pacem. 
Ductorisque  simul  conceptas  foedere  poenas  ; 
Ocius  armatas  passim  per  littora  turmas  1 5 

Ostentare  jubet  minitantia  signa,  recensque 
Perfusos  clypeos,  et  tela  rubentia  caede,  [clamat, 
Haud  dictis  nunc  esse  locum ;  strepere  omnia, 
Tyrrhenae  clangore  tubae,  gemituque  cadentum. 
Dum  detur,  relegant  pontum,  neu  se  addere 
clausis  20 

Festinent :  notum,  quid  caede  calentibus  armis. 
Quantum  irae  liceat, motusve  quid  audeat  ensis. 
Sic  ducis  affatu  per  inhospita  littora  pulsi, 
Converso  Tyrios  petierunt  remige  Patres. 

Hic  alto  Poenus  fundentem  vela  carinam  25 

Incessens  dextra,  Nostrum,  pro  Jupiter!  inquit. 
Nostrum  ferre  caput  parat  illa  per  aequora  puppis. 
Ileu  caecae  mentes,  tumefactaque corda  secundis ! 
Armatum  Hannibalem  poenae  petit  impia  tellus. 

Ne  deposce  adero  dabitur  tibi  copia  nostri  30  ( 


Ante  exspectatum ;  portisque  focisque  timebis, 
Quae  nunc  externos  defendis,  Roma,  Penates. 
Tarpeios  iterum  scopulos  praeruptaque  saxa 
Scandatis  licet,  et  celsam  migretis  in  arcem. 
Nullo  jam  capti  vitam  pensabitis  auro.  31 
Incensi  dictis  animi,  et  furor  additus  armis 
Conditur  extemplo  telorum  nubibus  aether. 

Et  densa  resonant  saxorum  grandine  turres. 
Ardor  agit,  provecta  queat  dum  cernere  muros, 
Inque  oculis  profugae  Martem  exercere  carinae 
Ipse  autem  incensas  promissa  piacula  turmas  41 
Flagitat,  insignis  nudato  vulnere,  ductor. 

Ac  repetens  questus  furibundo  personat  ore : 
Poscimur,  o  socii:  Fabiusque  e  puppe  catenas 
Ostentat,  dominique  vocat  nos  ira  senatus.  45 
Si  taedet  coepti,  culpandave  movimus  arma, 
Ausoniam  ponto  propere  revocate  carinam  ; 

Nil  moror  :  evincta  lacerandum  tradite  dextra. 
Nam  cur,  Eoi  deductus  origine  Beli, 

Tot  Libyae  populis,  tot  circumfusus  Iberis,  50 
Servitium  perferre  negem?  Rhoeteius  immo 
Imperet  aeternum,  et  populis  saeclisque  propaget 
Regna  ferox :  nos  jussa  virfim  nutusque  trema* 

Effundunt  gemitus,  atque  omina  tristia  vertunt 
In  stirpem  /Eneadfim,  ac  stimulant  clamoribus 
iras.  55 

Discinctos  inter  Libyas  populosque  bilingues 
Marmaricis  audax  in  bella  CEnotria  signis 
Venerat  Asbyte,  proles  Garamantis  Iarbae. 
Hammone  hic  genitus, PhorcynidosantraMedus®» 

Cinyphiumque  Macen,  et  iniquo  e  sole  calentes 
Battiadas  late  imperio  sceptrisque  regebat :  61 

Cui  patrius  Nasamon,  seternumque  arida  Barce, 
Cui  nemora  Autololum, aique  infida  littora  Syrtis 
Parebant,  nullaque  levis  Gatulus  habena. 

Atque  is  fundarat  thalamos  Tritonide  nympha, 
Unde  genus,  proavumque  Jovem  regina  ferebat. 
Et  sua  fatidico  repetebat  nomina  luco. 

Haec  ignara  viri,  vacuoque  adsueta  cubili, 
Venatu  et  sylvis  primos  impenderat  annos  : 

Non  calathis  mollita  manus,  operatave  fuso,  70 
Dictynnam,  et  saltus,  et  anhelum  impellere  planta 
Cornipedem,  ac  stravisse  feras  immitis  amabat. 
Quales  Threicia  Rhodopen  Pangaaque  lustrant 
Saxosis  nemora  alta  jugis,  cursuque  fatigant 
Hebrum  innupta  manus  :  spreti  Ciconesque, 
Getaque,  75 

Et  Rhesi  domus,  et  lunatis  Bistones  armis. 

Ergo  habitu  insignis  patrio,  religata  fluentem 
Hesperidum  nodo  crinem,  dextrumque  feroci 
Nuda  latus  Marti,  ac  fulgentem  tegmine  laevam 
Thermodontiaca  munita  in  prrelia  pelta,  80 

Fumantem  rapidis  quatiebat  cursibus  axem. 

Pars  comitum  bijugo  curru,  pars  catera  dorso 
Fertur  equi:  nec  non  Veneris  jam  foedera  passae 
Reginam  cingunt :  sed  virgine  densior  ala  est. 
Ipsa  autem  gregibus  per  longa  mapalia  lectos 
Ante  aciem  ostentabat  equos :  tumuloque  propin¬ 
quum  86 

Dum  sequitur  gyris  campum,  vibrata  per  auras 
Spicula  contorquens  summa  ponebat  in  arce. 
Hanc,  hasta  toties  intrantem  moenia,  Mopsus 
Non  tulit,  et  celsis  senior  Gortynia  muris  90 

Tela  sonante  fugat  nervo,  liquidasque  per  auras 
Dirigit  aligero  letalia  vulnera  ferro. 

Cres  erat,  aerisonis  Curetum  advectus  ab  antris, 
Dictaeos  agitare  puer  levioribus  annis 
Pennata  saltus  adsuetus  arundine,  Mopsus.  95 

Ille  vagam  coelo  divisit  saepe  volucrem  ; 

Ille  procul  campo  linquentem  retia  cervum 
Vulnere  sistebat:  rueretque  inopina  sub  ictu 
Ante  fera  incauto,  quam  sibila  poneret  arcus. 
Nec  se  tum  pharetra  jactavit  justius  ulla,  100 
Eois  quanquam  certet  Gortyna  sagittis. 

Verum  ut,  opum  levior,  venatu  extendere  vitam 
Abnuit,  atque  arctae  res  exegere  per  aequor, 
Conjuge  cum  Meroe  natisque  inglorius  hospes 
Intrarat  miseram  fato  ducente  Saguntum.  105 
Coryti  fratrum  ex  humeris,  calamique  paterni 
Pendebant,  volucerque  chalybs,  Minoia  tela. 

Hic  medius  juvenum,  Massylae  gentis  in  agmen 
Crebra  Cydoneo  fundebat  spicula  cornu. 

Jam  Garamum,  audacemque  Thyrum,  pariter- 
que  ruentes  [gittae 

Gisgonem,  laevemque  Bagam,  indignumque  sa- 
Im pubem  malas  tam  certae  occurrere  Lyxum 
Fuderat,  et  plena  tractabat  bella  pharetra. 

Tum,  vultum  intendens  telumque  in  virginis  ora, 
Desertum  non  grata  Jovem  per  vota  vocabat.il  5 
Namque  ut  fatiferos  converti  prospicit  arcus. 
Opposito  procul  insidiis  Nasamonias  Harpe 
Corpore,  praripuit  letum,  calamumque  volantem, 
Dum  clamat,  patulo  excipiens  transmisit  hiatu  : 
Et  primae  ferrum  a  tergo  videre  sorores.  120 
At  comitis  frendens  casu  labentia  virgo 
Membra  levat,  parvaque  oculos  jam  luce  natantes 
‘"«I  laciymis,  totisque  annisa  doloris 
Viribus  intorquet  letalem  in  moenia  cornum. 

Mia  volans  humerum  rapido  transverberat  ictu 
vonantis  Doryltt,  junctis  jam  cornibus  artus  126 


Et  ducti  spatium  nervi  com olente  sagitta, 
Excutere  in  ventos  resoluto  pollice  ferrum. 

Tum  subitum  in  vulnus  praeceps  devolvitui  alti» 
Aggeribus  muri,  juxtaque  cadentia  membra  130 
Effusi  versa  calami  fluxere  pharetra. 

Exclamat  paribus  frater  vicinus  in  armis 
Icarus,  ulciscique  parat  lacrymabile  fatum  : 
Atque  illum,  raptim  promentem  in  proeliatelum, 
Hannibal  excussi  praevertit  turbine  saxi.  135 
Labuntur  gelido  torpentia  frigore  membra, 
Deficiensque  manus  pharetrae  sua  tela  remisit. 

At  pater  in  gemino  natorum  funere  Mopsus 
Correptos  arcus  ter  maesta  movit  ab  ira  ; 

Ter  cecidit  dextra,  et  notas  dolor  abstulit  artes. 
Poenitet  heu  sero  dulces  liquisse  penates,  1 
Arreptoque  avide,  quo  concidis,  Icare,  saxo,  [tra 
Postquam  aevum  senior  percussaque  pectora  frus- 
Sentit,  et,  ut  tantos  compescat  morte  dolores, 

Nil  opis  in  dextra,  vastae  se  culmine  turris  145 
Praecipitem  jacit,  et  delapsus  pondere  prono 
Membra  super  nati  moribundos  explicat  artus. 

Dum  cadit  externo  Gortynius  advena  bello. 
Jam  nova  molitus  stimulato  milite  Theron, 
Alcidae  templi  custos,  araeque  sacerdos,  150 
Non  exspectatum  Tyriis  effuderat  agmen, 

Et  fera  miscebat  reserata  proelia  porta. 

Atque  illi  non  hasta  manu,  non  vertice  cassis, 
Sed,  fisus  latis  humeris  et  mole  juventae. 

Agmina  vastabat  clava,  nihil  indigus  ensis.  155 
Exuviae  capiti  impositae,  tegimenque  leonis. 
Terribilem  attollunt  excelso  vertice  rictum. 
Centum  angues  idem  Lernaaque  monstra  gerebat 
In  clypeo,  et  sectis  geminam  serpentibus  hydram. 
Ille  Jubam,  Thapsumque  patrem,  clasumque 
Micipsam  160 

Nomine  avi,Maurumque  Sacen,  amoenibus  actos 
Palantesque  fuga,  praeceps  ad  littora  cursu 
Egerat,  atque  una  fumabant  aequora  dextra. 

Nec  contentus  Idi  leto,  letoque  Cothonis, 
Marmaridae  nec  cade  Rothi,  nec  cade  Jugurtha, 
Asbytes  currum  et  radiantis  tegmina  lanae  166 
Poscebat  votis,  gemmataque  lumina  pelta. 
Atque  in  belligera  versabat  virgine  mentem. 
Quem  ruere  ut  telo  vidit  regina  cruento, 
Obliquos  detorquet  equos,  lavumque  per  orbem 
Fallaci  gyro  campum  secat,  ac  velut  ales  171 
Averso  rapitur  sinuata  per  aquora  curru. 

Dumque  ea  se  ex  oculis  aufert,  atque  ocior  Euro 
Incita  pulveream  campo  trahit  ungula  nubem. 
Adversum  late  stridens  rota  proterit  agmen,  175 
Ingerit  et  crebras  virgo  trepidantibus  hastas. 

Hic  cecidere  Lycus,  Thamyrisque,  et  nobile  no- 
Eurydamas,  clari  deductum  stirpe  parentis,  [men 
Qui  thalamos  ausus  quondam  sperare  superbos 
Heu  demens,  Itbacique  torum  ;  sed  enim  arte 
Fallacis  toties  revoluto  stamine  tela  [pudica 
Deceptus,  mersum  pelago  jactarat  Ulixen. 

Ast  Ithacus  vero  ficta  pro  morte  loquacem 
Affecit  leto,  tadaque  ad  funera  versa. 

Gens  extrema  viri  campis  deletur  Iberis  185 
Eurydamas  Nomados  dextra :  superinstrepit  ater, 
Et  servat  cursum  perfractis  ossibus  axis,  [quam 
Jamque  aderat  remeans  virgo,  inter  proelia  post- 
DestringiTherona  videt,  savamque  bipennem 
Perlibrans  media  fronti  spolium  inde  superbum 
Herculeasquetibi  exuvias,  Dictynna,  vovebat.  191 
Nec  segnis  Theron  tantie  spe  laudis,  in  ipsos 
Adversus  consurgit  equos,  villosaque  fulvi 
Ingerit  objectans  trepi.|antibus  ora  leonis. 
Attoniti  terrore  novo  i  ctuque  minaci  19 

Quadrupedes,  jactant  resupii  o  pondere  curium. 
Tum  saltu  Asbyten  conautem  linquere  pugnas 
Occupat,  incussa  gemina  inter  tempora  clava, 
Ferventesque  rotas,  turbataque  frena  pavore 
Disjecto  spargit  collisa  per  ossa  cerebro,  200 
Ac  rapta,  properans  c sedem  ostentare,  bipenni 
Amputat  e  curru  revolutse  virginis  ora. 

Necdum  irae  positae  :  celsa  nam  figitur  hasta 
Spectandum  caput ;  id  gestent  ante  agmina  Poe¬ 
num 

Imperat,  et  propere  currus  ad  moenia  vertant.  205 
Haec  caecus  fati,  divumque  abeunte  favore. 
Vicino  Theron  edebat  proelia  leto. 

Namque  aderat  toto  ore  ferens  iramque  minasque 
Hannibal,  et  caesam  Asbyten,  fixique  tropaeum 
Infandum  capitis  furiata  mente  dolebat.  2  iO 
Ac  simul  aerati  radiavit  luminis  umbo, 

Et  concussa  procul  membris  velocibus  arma 
Letiferum  intonuere,  fugam  perculsa  repente 
Ad  muros  trepido  convertunt  agmina  cursu. 
Sicut  agit  levibus  per  sera  crepuscula  pennis  21 5 
E  pastu  volucres  ad  nota  cubilia  vesper: 

Aut,  ubi  Cecropius  formidine  nubis  aquosae 
Sparsa  super  flores  examina  tollit  Hymettos, 

Ad  dulces  ceras  et  odori  corticis  antra 
Mellis  apes  gravidae  properant,  densoque  volatu 
Raucum  connexae  glomerant  ad  limina  murmur. 
Praecipitat  metus  attonitos,  caecique  feruntur. 
Heu  blandum  coeli  lumen  !  tantone  cavetur 
Mors  reditura  metu,  nascentique  addita  fata  ? 
Consilium  damnant,  portaque  atque  aggere  tuto 
Erupisse  gemunt:  retinet  vix  agminaTheron,  226 
Interdumque  manu,  interdum  clamore  minisque, 
State,  viri:  meus  ille  hostis :  mihi  gloria  magnae. 
State,  venit  pugnae :  muro  teetisque  Sagunti 
Hac  abigam  Poenos  dextra;  spectacula  tantum2S0 
Ferte,  viri:  vel,  si  cunctos  metus  acer  in  urbem 
(Heu  deforme)  rapit,  soli  mihi  claudite  portas. 

At  Poenus  rapido  praeceps  ad  moenia  cursu, 
Dum  pavitant  trepidi  rerum,  fessique  salutis. 
Tendebat:  stat  primam  urbem,  murosque  pa¬ 
tentes  285 

Postposita  caede  et  dilata  invadere  pugna. 

Id  postquam  Herculeae  custos  videt  impiger  ara, 
Emicat,  et  velox  formidine  praevenit  hostem. 
Gliscit  Elissaeo  violentior  ira  tyranno. 

Tu  solve  interea  nobis,  bone  janitor  urbis,  240 
Supplicium,  ut  pandas,  inquit,  tua  moenia  leto. 
Nec  plura  eflfari  sinit  ira,  rotatque  coruscum 
Mucronem  :  sed  contortum  prior  impete  vasto 
Daunius  huic  robur  juvenis  jacit :  arma  fragore 
Icta  gravi  raucum  gemuere,  alteque  resultant 
/Ere  illisa  cavo  nodosae  pondera  clavae.  246 
At  viduus  teli,  et  frustrato  proditus  ictu. 

Pernici  velox  cursu  rapit  incita  membra. 

Et  celeri  fugiens  perlustrat  moenia  planta. 

Instat  atrox  terga  increpitans  fugientia  victor. 
Conclamant  matres,  celsoque  e  culmine  muri  251 
Lamentis  vox  mixta  sonat :  nunc  nomine  noto 
Appellant,  seras  fesso  nunc  pandere  portas 
Posse  volunt :  quatit  hortantum  praecordia  terror. 
Ne  simul  accipiant  ingentem  moenibus  hostem. 
Incutit  umbonem  fesso,  adsultatque  ruenti  256 
Poenus,  et  ostentans  spectantem  e  moenibus  urbem, 
I,  miseram  Asbyten  leto  solare  propinquo. 

Haec  dicens,  jugulo  optantis  dimittere  vitam 
Infestum  condit  mucronem,  ac  regia  laetus  260 
Quadrupedes  spolia  abreptos  a  moenibus  ipsis. 
Quis  aditum  portae  trepi  iantum  sepserat  a«men, 
Victor  agit,  curruque  volat  per  ovantia  castra. 


Punic.  LlB.  II 

\t  Nomadum  furibunda  coi  ors  miserabile  hu¬ 
mandi 

Deproperat  munus,  tumulique  adjungit  honorem 
Et  rapto  cineres  ter  circum  corpore  lustrat.  266 
Hinc  letale  viri  robur,  tegimenque  tremendum 
In  flammas  jaciunt  ambustoque  ore  genisque. 
Deforme  alitibus  liquere  cadaver  Iberis. 

Poenorum  interea  quis  rerum  summa  potestas 
Consultant  bello  super,  et  quae  dicta  ferantur 
Ausoni®  a  populis,  oratorumque  minaci  [que. 
Adventu  trepidant.  Movet  hinc  foedusque,  fides- 
Et  testes  superi,  jurataque  pacta  parentum; 

Hinc  popularis  amor  coeptantis  magna  juvent® : 
Et  sperare  juvat  belli  meliora.  Sed  olim  276 
Ductorem  infestans  odiis  gentilibus  Hannon 
Sic  adeo  increpitat  studia  incautumqe  favorem : 
Cuncta  quidem.  Patres,  (neque  enim  cohibere 
minantum 

Ir®  se  valuere,)  premunt  formidine  vocem.  280 
Haud  tamen  abstiterim,  mortem  licet  arma  pro 
pinquent. 

Testabor  superos,  et  coelo  nota  relinquam, 

Qu®  postrema  salus  rerum  patri®que  reposcit. 
Nec  nunc  obsessa  demum  et  fumante  Sagunto 
H®c  serus  vates  Hannon  canit:  anxia  rupi  285 
Pectora;  ne  castris  innutriretur  et  armis 
Exitiale  caput,  monui,  et,  dum  vita,  monebo. 
Ingenitum  noscens  virus,  flatusque  paternos. 

Ut,  qui  stelligero  speculatur  sidera  coelo. 
Venturam  pelagi  rabiem,  Corique  futura  290 
Prmdicit  miseris  haud  vanus  flamina  nautis. 
Consedit  solio,  rerumque  invasit  habenas. 

Ergo  armis  foedus,  fasque  omne  abrumpitur  armis: 
Oppida  quassantur,  longeque  in  moenia  nostra 
/Eneadum  arrect®  mentes,  disjectaque  pax  est. 
Exagitant  manes  juvenem,  furi®que  patera®,  296 
Ac  funesta  sacra,  et  conversi  foedere  rupto 
In  caput  infidum  superi,  Massylaque  vates. 

Haud  nunc  ille  novi  c®cus  caligine  regni 
Externas  arces  quatit,  haud  Tirynthia  tecta,  300 
(Sic  propria  luat  h®c  poena,  nec  misceat  urbis 
Fata  suis,)  nunc  hoc,  inquam,  hoc  in  tempore 
muros 

Oppugnat,  Carthago,  tuos,  teque  obsidet  armis. 
Lavimus  Enn®as  animoso  sanguine  valles. 

Et  vix  conducto  produximus  arma  Lacone.  305 
Nos  ratibus  laceris  Scyll®a  replevimus  antra. 
Classibus  et  refluo  spectavimus  ®quore  raptis 
Contorta  e  fundo  revomentem  transtra Charybdin. 
Respice  (pro demens!  pro  pectus  innne  deorum!) 
/Egates,  Liby®que  procul  fluitantia  membra.  319 
Quo  ruis  ?  et  patri®  exitio  tibi  nomina  qu®iis  ? 
Scilicet  immens®,  visis  juvenilibus  armis, 
Subsident  Alpes  ?  subsidet  mole  nivali 
Alpibus  ®quatum  tollens  caput  ApenninusP 
Sed  campos  fac,  vane,  dari ;  num  gentibus  istis 
Mortales  animi  ?  aut  ferro  flammave  fatiscunt  ? 
Haud  tibi  Neritia  cernes  cum  prole  laborem. 
Pubescit  castris  miles,  galeaque  teruntur 
Nondum  signat®  flava  lanugine  mal®. 

Nec  requies  ®vi  nota,  exsanguesque  merendo  320 
Stant  prima  inter  signa  senes,  letumque  lacessunt 
Ipse  ego  Romanas,  perfosso  corpore,  turmas 
Tela  retorquentes  correpta  e  vulnere  vidi ;  [rem* 
Vidi  animos,  mortesque  virflm,  deccrisque  furo- 
Si  bello  absistis,  nec  te  victoribus  offers,  325 
Quantum  heu,  Carthago,  donat  tibi  sanguinis 
Hannon !  [coquebat 

Gestar  ad  h®c :  namque  impatiens  asperque 
Jamdudum  immites  iras,  mediamque  loquentis 

Bis  conatus  erat  turbando  abrumpere  *  ocem  • 
Concilione,  inquit,  Libyae  Tyrioque  senatu  330 
(Pro  superi)  Ausonius  miles  sedet?  armaque 
tantum  [hostis. 

Haud  dum  sumta  viro?  nam  caetera  non  latet 
Nunc  geminas  Alpes,  Apenninumque  minatur  : 
Nunc  freta  Sicaniae,  et  Scyllaei  littoris  undas  : 
Nec  procul  est,  quin  jam  manes  umbrasque 
pavescat  335 

Dardanias  ;  tanta  accumulat  praeconia  leto 
Vulneribusque  virfim,ac  tollit  sub  sidera  gentem. 
Mortalem,  mihi  crede,  licet  formidine  turpi 
Frigida  corda  tremant,  mortalem  sumimus  hostem. 
Vidi  ego,  cum,  geminas  arctis  post  terga  catenis 
Evinctus  palmas,  vulgo  traheretur  ovante  341 
Carceris  in  tenebras  spes  et  fiducia  gentis 
Regulus  Hectoreae:  vidi,  cum  robore  pendens 
Hesperiam  cruce  sublimis  spectaret  ab  alta. 

Nec  vero  terrent  puerilia  protinus  ora  345 

Sub  galea,  et  pressae  properata  casside  malae. 
Indole  non  adeo  segni  sumus :  adspice,  turmae 
Quot  Libycae  certant  annos  anteire  labore. 

Et  nudis  bellantur  equis :  ipse,  adspice,  ductor, 
Cum  primam  tenero  vocem  proferret  ab  ore,  350 
Jam  bella,  et  lituos,  ac  flammis  urere  gentem 
Jurabat  Phrygiam,  atque  animo  patria  arma 
movebat. 

Proinde  polo  crescant  Alpes,  astrisque  coruscos 
Apenninus  agat  scopulos  :  per  saxa  nivesque, 
(Dicam  etenim,  ut  stimulent  atram  vel  inania 
mentem,)  [tritas 

Per  coelum  est  qui  pandat  iter :  pudet  Hercule 
Desperare  vias,  laudemque  timere  secundam. 

Sed  Libyae  clades  et  primi  incendia  belli 
Aggerat,  atque  iterum  pro  libertate  labores 
Hannon  ferre  vetat.  Ponat  formidinis  aestus,  360 
Parietibusque  domus  imbellis  flemina  servet 
Singultantem  animam :  nos,  nos  contra  ibimus 
hostem. 

Quis  procul  a  Tyria  dominos  depellere  Byrsa, 

Vel  Jove  non  aequo,  fixum  est.  Sin  fata  repug- 
Et  jam  damnata  cessit  Carthagine  Mavors,  [nant. 
Occumbam  potius,  nec  te,  patria  inclyta,  dedam 
/Eternum  famulam,  liberque  Acheronta  videbo. 
Nam  quae  (pro  superi)  Fabius  jubet?  Ocius  arma 
Exuite,  et  capta  descendite  ab  arce  Sagunti. 

Tum  delecta  manus  scutorum  incendat  acervos, 
Uranturque  rates,  ac  toto  absistite  ponto.  371 
Di,  procul,  o,  (merita  est  nunquam  si  talia  plecti 
Carthago,)  prohibite  nefas,  nostrique  solutas 
Ductoris  servate  manus.  Ut  deinde  resedit, 
Factaque  censendi  Patribus  de  more  potestas; 
Hic  Hannon  reddi  propere  certamine  rapta  376 
Instat,  et  auctorem  violati  foederis  addi.  [tis, 
Tum  vero  attoniti,  ceu  templo  irrumperet  hos- 
Exsiluere  Patres,  Latioque  id  verteret  omen, 
Oravere  deum.  At  postquam  discordia  sensit  380 
Pectora,  et  infidas  ad  Martem  vergere  mentes  ; 
Non  ultra  patiens  Fabius  rexisse  dolorem, 
Concilium  exposcit  propere,  Patribusque  vocatis 
Bellum  se  gestare  sinu  pacemque  profatus. 

Quid  sedeat  legere,  ambiguis  neu  fallere  dictis, 
bnperat ;  ac,  saevo  neutrum  renuente  senatu,  386 
Ceu  clausas  acies  gremioque  effunderet  arma. 
Accipite  infaustum  Libyae,  eventuque  priori 
Par,  inquit,  bellum,  et  laxos  effundit  amictus. 
lu™  patrias  repetit  pugnandi  nuntius  arces.  390 
Atque  ea  dum  profugae  regnis  agitantur  Elissae, 
Accitis  velox  populis,  quis  aegra  lababat 
Ambiguo  sub  Marte  fides,  praedaque  gravatus 


Ad  muros  Poenus  revocaveiat  arma  Sagunti, 
Ecce  autem  clypeum,  ssevo  fulgore  micantem,S95 
Oceani  gentes  ductori  dona  ferebant, 

Callaicaj  telluris  opus,  galeamque  coruscis 
Subnixam  cristis,  vibrant  cui  vertice  coni 
Albentes  niveae  tremulo  nutamine  pennae 
Ensem  una,  ac  multis  fatalem  millibus  hastam 
Praeterea  textam  nodis  auroque  trilicem  401 
Loricam,  nulli  tegimen  penetrabile  telo. 

Haec,  sere  et  duri  chalybis  perfecta  metallo. 
Atque  opibus  perfusa  Tagi,  per  singula  laetis 
Lustrat  ovans  oculis,  et  gaudet  origine  regni.  405 
Condebat  primae  Dido  Carthaginis  aijces, 
Instabatque  operi  subducta  classe  juventus. 
Molibus  hi  claudunt  portus :  his  tecta  domusque 
Partiris,  justse  Bitia  venerande  senectae. 
Ostentant  caput  effossa  tellure  repertum  413 
Bellatoris  equi,  atque  omen  clamore  salutant. 
Has  inter  species  orbatum  classe  suisque 
iEnean,  pulsum  pelago,  dextraque  precantem 
Cernere  erat.  Fronte  hunc  avide  regina  serena 
Infelix,  ac  jam  vultu  spectabat  amico.  415 
Hinc  et  speluncam,  furtivaque  foedera  amantum 
Callaicse  fecere  manus :  it  clamor  ad  auras 
Latratusque  canum,  subitoque  exterrita  nimbo 
Occultant  alae  venantum  corpora  sylvjs. 

Nec  procul  ASneadfim  vacuo  jam  littore  classis 
iEquora  nequicquam  revocante  tenebat  Elissa. 
Ipsa  pyram  super  ingentem  stans  saucia  Dido 
Mandabat  Tyriis  ultricia  bella  futuris  : 
Ardentemque  rogum  media  spectabat  ab  unda 
Dardanus,  et  magnis  pandebat  carbasa  fatis.  425 
Parte  alia  supplex  infernis  Hannibal  aris 
Arcanum  Stygia  libat  cum  vate  cruorem. 

Et  primo  bella  yEneadfim  jurabat  ab  sevo. 

At  senior  Siculis  exsultat  Hamilcar  in  arvis  : 
Spirantem  credas  certamina  anhela  movere.  430 
Ardor  inest  oculis,  torvumque  minatur  imago. 
Nec  non  et  laevum  clypei  latus  aspera  signis 
Implebat  Spartana  cohors:  hanc  ducit  ovan¬ 
tem 

Ledaeis  veniens  victor  Xanthippus  Amyclis. 
Juxta  triste  decus  pendet  sub  imagine  poenae  435 
Regulus,  et  fidei  dat  magna  exempla  Sagunto. 
Laetior  at  circa  facies,  agitata  ferarum 
Agmina  venatu,  et  caelata  mapalia  fulgent. 

Nec  procul  usta  cutem  nigri  soror  horrida  Maur; 
Adsuetas  patrio  mulcet  sermone  leaenas.  440 
It  liber  campi  pastor,  cui  fine  sine  ullo 
Invetitum  saltus  penetrat  pecus :  omnia  Poenum 
Armenti  vigilem  patrio  de  more  sequuntur, 
Gaesaque,  latratorque  Cydon,  tectumque,  focique 
In  silicis  venis,  et  fistula  nota  juvencis.  445 
Eminet  excelso  consurgens  colle  Saguntos  • 
Quam  circum  immensi  populi,  condensaque  cin¬ 
gunt  [tis. 

Agmina  certantum,  pulsantque  trementibus  has- 
Extrema  clypei  stagnabat  Iberus  in  ora. 

Curvatis  claudens  ingentem  flexibus  orbem.  450 
Hannibal,  abrupto  transgressus  foedere  ripas, 
Poenorum  populos  Romana  in  bella  vocabat. 
Tali  sublimis  dono,  novo  tegmina  latis 
Aptat  concutiens  humeris,  celsusque  profatur : 
Heu  quantum  Ausonio  sudabitis,  arma,  cruore! 
Quas,  belli  judex,  poenas  mihi,  Curia,  pendes !  456 
Jamque  senescebat  vallatus  moenibus  hostis, 
Carpebatque  dies  urbem, dum  signa  manusque 
Exspectant  fessi  socias  :  tandem  «equore  vano 
Avertunt  oculos,  frustrataque  littora  ponunt,  460 
Et  propius  suprema  vident.  Sedet  acta  medullis 

Jamdudum,  atque  inopes  penitus  coquit  intima 
Est  fartim  lento  misere  durantia  tabo  [pestis. 
Viscera,  et  exurit  siccatas  sanguine  venas 
Perlongum  celata  fames:  jam  lumina  retro  465 
Exesis  fugere  genis :  jam  lurida,  sola 
Tecta  cute,  et  venis  male  juncta  trementibus,  ossa 
Exstant  consumtis  visu  deformia  membris. 
Humentis  rores  noctis  terramque  madentem 
Solamen  fecere  mali,  cassoque  labore  470 

E  sicco  frustra  presserunt  robore  succos. 

Nil  temerare  piget:  rabidi  jejunia  ventris 
Insolitis  adigunt  vesci,  resolutaque,  nudos 
Linquentes  clypeos,  armorum  tegmina  mandunt. 

Desuper  haec  coelo  spectans  Tirynthius  alto475 
lllacrymat  fractae  nequicquam  casibus  urbis. 
Namque  metus,  magnique  tenent  praecepta  pa- 
Ne  saevae  tendat  contra  decreta  novercae,  [rentis, 
Sic  igitur,  coepta  occultans,  ad  limina  sanctae 
Contendit  Fidei, secretaque  pectora  tentat.  480 
Arcanis  dea  laeta  polo  tum  forte  remoto 
Ooelicolum  magnas  volvebat  conscia  curas. 
Quam  tali  alloquitur  Nemeae  pacator  honore : 
Ante  Jovem  generata,  decus  divOmque  homi¬ 
numque, 

Qua  sine  non  tellus  pacem,  non  aequora  norunt. 
Justitiae  consors,  tacitumque  in  pectore  numen ; 
Exitiumne  tuae  dirum  spectare  Sagunti, 

Et  tot  pendentem  pro  te,  dea,  cernere  poenas 
Urbem  lenta  potes  ?  moritur  tibi  vulgus,  et  unam 
Te  matres,  vincente  fame,  te  maesta  virorum  490 
Ora  vocant,  primaque  sonant  te  voce  minores. 
Fer  coelo  auxilium,  et  fessis  da  surgere  rebus. 
Haec  satus  Alcmena :  contra  cui  talia  virgo: 
Cerno  equidem,  nec  pro  nihilo  est  mihi  foedera 
rumpi ; 

Statque  dies,  ausis  olim  tam  tristibus  ultor.  495 
Sed  me  pollutas  properantem  linquere  terras 
Sedibus  his,  tectisque  novis  succedere  adegit 
Fecundum  in  fraudes  hominum  genus:  impia 
liqui. 

Et,  quantum  terrent,  tantum  metuentia  regna, 

Ac  furias  auri,  nec  vilia  praemia  fraudum,  500 
Et  super  haec  ritu  horrificos  ac  more  ferarum 
Viventes  rapto  populos,  luxuque  solutum  [rem. 
Omne  decus,  multaque  oppressum  nocte  pudo- 
Vis  colitur,  jurisque  locum  sibi  vindicat  ensis ; 
Et  probris  cessit  virtus.  En  adspice  gentes :  505 
Nemo  insons  :  pacem  serrant  commercia  culpae. 
Sed  si  cura,  tua  fundata  ut  moenia  dextra 
Dignum  te  servent  memorando  fine  vigorem. 
Dedita  nec  fessi  transmittant  corpora  Poeno  ; 
Quod  solum  nunc  fata  sinunt  seriesque  futuri. 
Extendam  leti  decu3,  atque  in  saecula  mittam,5l  1 
Ipsaque  laudatas  ad  manes  prosequar  umbras. 

Inde  severa  levi  decurrens  aethere  virgo 
Luctantem  fatis  petit  inflammata  Saguntum , 
Invadit  mentes,  et  pectora  nota  pererrat,  515 
Immittitque  animis  numen  :  tum  fusa  medullis 
Implicat,  atque  sui  flagrantem  inspirat  amorem. 
Arma  volunt,  tentantque  aegros  ad  proelia  nisus. 
Insperatus  adest  vigor,  interiusque  recursat 
Dulcis  honos  divae,  et  sacrum  pro  virgine  letum. 
It  tacitus  fessis  per  ovantia  pectora  sensus,  521 
Vel  leto  graviora  pati,  saevasque  ferarum 
Attentare  dapes,  et  mensis  addere  crimen. 

Sed  prohibet  culpa  pollutam  extendere  lucem 
Casta  Fides,  paribusque  famem  compescere 
membris.  525 

Quam  simul  invisae  gentis  prospexit  in  arce. 
Forte  ferens  sese  Libycis  Saturnia  castris, 

Virgineum  increpitat  miscentem  bella  furorem, 
Atque,  ira  turbata  gradum,  ciet  ocius  atram 
Tisiphonen,  imos  agitantem  verbere  manes ;  539 
Et  palmas  tendens,  Hos,  inquit.  Noctis  alumna. 
Hos  muros  impelle  manu,  populumque  ferocem 
Dextris  sterne  suis ;  Juno  jubet :  ipsa  propinqua 
Effectus  studiumque  tuum  de  nube  videbo. 

Illa  deos  summumque  Jovem  turbantia  tela,  535 
Quis  Acheronta  moves,  flammam,  immanesque 
chelydros, 

Stridoremque  tuum,  quo  territa  comprimit  ora 
Cerberus,  ac,  mixto  quae  spumant  felle,  venena, 
Et  quicquid  scelerum,  poenarum  quicquid  et  irae 
Pectore  fecundo  coquitur  tibi,  congere  praeceps 
In  Rutulos,  totamque  Erebo  demitte  Saguntum. 
Hac  mercede  Fides  constet  delapsa  per  auras. 

Sic  voce  instimulans,  dextra  dea  concita  saevam 
Eumeuida  incussit  muris ;  tremuitque  repente 
Mons  circum,  et  gravior  sonuit  per  littora  fluctus. 
Sibilat  insurgens  capiti,  et  turgentia  circum  546 
Multus  colla  micat  squalenti  tergore  serpens. 
Mors  graditur,  vasto  pandens  cava  guttura  rictu, 
Casuroque  inhiat  populo  :  tunc  Luctus,  et  atri 
Pectora  circumdant  Planctus,  Maerorque,  Do¬ 
lorque,  550 

Atque  omnes  adsunt  Poenae,  formaque  trifauci 
Personat  insomnis  lacrymosae  janitor  aulae. 
Protinus  adsimulat  faciem  mutabile  monstrum 
Tiburnae,  gressumque  simul,  sonitumque  loquen- 
Haec  bello  vacuos  et  saevi  turbine  Martis  [tis 
Lugebat  thalamos,  Murro  spoliata  marito  ;  556 

Clara  genus,  Daunique  trahens  a  sanguine  nomen. 
Cui  vultus  induta  pares,  disjectaque  crinem 
Eumenis  in  medios  irrumpit  turbida  coetus. 

Et  maestas  lacerata  genas.  Quis  terminus,  inquit  ? 
Sat  fidei  proavisque  datum.  Vidi  ipsa  cruen- 
Ipsa  meum  vidi  lacerato  vulnere  nostras  [tum. 
Terrentem  Murrum  noctes,  et  dira  sonantem  : 
Eripe  te,  conjux,  miserandae  casibus  urbis. 

Et  fuge,  si  terras  adimit  victoria  Poeni,  565 
Ad  manes,  Tiburna,  meos,  cecidere  penates : 
Occidimus  Rutuli :  tenet  omnia  Punicus  ensis. 
Mens  horret,  nec  adhuc  oculis  absistit  imago. 
Nullane  jam  posthac  tua  tecta,  Sagunte,  videbo? 
Felix,  Murre, necis, patriaque  superstite  felix.  570 
At  nos,  Sidoniis  famulatum  matribus  actas, 

Post  belli  casus  vasiique  periculi  ponti  [muir 
Carthago  adspiciet  victrix,  tandemque  supre 
Morte  obita  Libyae  gremio  captiva  jacebo. 

Sed  vos,  o  juvenes,  vetuit  quos  conscia  virtus  575 
Posse  capi,  quis  telum  ingens  contra  aspera  mors 
Vestris  servitio  manibus  subducite  matres,  [est, 
Ardua  virtutem  profert  via  :  pergite  primi 
Nec  facilem  populis, nec  notam  invadere  laudem. 

His  ubi  turbatas  hortatibus  impulit  aures,  580 
Inde  petit  tumulum,summoquem  vertice  monti» 
Amphitryoniades  spectandum  ex  aequore  nautis 
Struxerat,  et  grato  cineres  decorarat  honore. 
Excitus  sede  (horrendum)  prorumpit  ab  ima 
Caeruleus  maculis  auro  squalentibus  anguis.  585 
Ignea  sanguinea  radiabant  lumina  flamma. 
Oraque  vibranti  stridebant  sibila  lingua. 

Isque  inter  trepidos  coetus  mediamque  per  urbem 
Volvitur,  et  muris  propere  delabitur  altis, 

Ac  similis  profugo  vicina  ad  littora  tendit,  590 
Spumantisque  freti  praeceps  immergitur  undis. 
Tum  vero  excussae  mentes,  ceu  prodita  tecta 
Expulsi  fugiant  manes,  umbrseque  recusent  ■„ 
Captivo  jacuisse  solo.  Sperare  saluti  [ny8* 

Pertaesum,  damnantque  cibos  :  agit  addita  Erio- 

Haud  gravior  duris  divfim  inclementia  rebus,  596 
Quam  leti  proferre  moras  :  abrumpere  vitam 
Ocius  attoniti  quaerunt,  lucemque  gravantur. 
Certatim  structus  surrectae  molis  ad  astra  [que 
In  media  stetit  urbe  rogus  ;  portantque  trahunt- 
Longae  pacis  opes,  quaesitaque  praemia  dextris, 
Callaico  vestes  distinctas  matribus  auro. 
Armaque  Dulichia  proavis  portata  Zacyntho, 

Et  prisca  advectos  Rutulorum  ex  urbe  Penates  : 
Huc  quicquid  siperest  «aptis,  clypeosque,  si- 
mulque  605 

Infaustos  jaciunt  enses,  et  condita  bello 
Effodiunt  penitus  terra,  gaudentque  superbi 
Victoris  praedam  flammis  donare  supremis. 

Quae  postquam  congesta  videt  feralis  Erinnys, 
Lampada,  flammiferis  tinctam  Phlegethontis  in 
undis,  610 

Quassat,  et  inferna  superos  caligine  condit. 

Inde  opus  aggressi,  toto  quod  nobile  mundo 
/Eternum  invictis  infelix  gloria  servat. 

Princeps  Tisiphone,  lentum  indignata  parentem. 
Pressit  ovans  capulum,  cunctantemque  impulit 
ensem,  615 

Et  dirum  insonuit  Stygio  bis  terque  flagello. 
Invitas  maculant  cognato  sanguine  dextras, 
Miranturque  nefas  aversa  mente  peractum, 

Et  facto  sceleri  illacrymant.  Hic,  turbidus  ira 
Et  rabie  cladum,  perpessseque  ultima  vitae,  620 
Obliquos  versat  materna  per  ubera  visus  : 

Hic,  raptam  librans  dilectae  in  colla  securim 
Conjugis,  increpitat  sese,  mediumque  furorem 
Projecta  damnat  stupefactus  membra  bipenni. 
Nec  tamen  evasisse  datur  :  nam  verbera  Erinnys 
Incutit,  atque  atros  insibilat  ore  timores.  626 
Sic  thalami  fugit  omnis  amor,  dulcesque  marito 
Effluxere  tori,  et  subiere  oblivia  taedae. 

Ille  jacit,  totis  connisus  viribus,  aegrum 
In  flammas  corpus,  densum  qua  turbine  nigro 
Exundat  fumum  piceus  caligine  vertex.  6S1 
At  medios  inter  coetus  pietate  sinistra. 

Infelix  Thymbraee,  furis,  Poenoque  parentis 
Dum  properas  auferre  necem,  reddentia  formam 
Ora  tuam  laceras,  temerasque  simillima  membra. 
Vos  etiam  primo  gemini  cecidistis  in  aevo,  636 
Eurymedon  fratrem,  et  fratrem  mentite  Lycorma, 
Cuncta  pares ;  dulcisque  labor  sua  nomina  natis 
Reddere,  et  in  vultu  genitrici  stare  suorum. 

Jam  fixus  jugulo  culpa  te  soherat  ensis,  640 
Eurymedon,  inter  miserae  lamenta  senectae  : 
Dumque  malis  turbata  parens,  deceptaque  visis, 
Quo  ruis?  huc  ferrum,  clamat,  converte,  Ly¬ 
corma  ; 

Ecce  simul  jugulum  perfoderat  ense  Lycormas. 
Sed  magno.  Quinam,  Eurymedon,  furor  iste  > 
sonabat  *  645 

Cum  planctu,  geminaeque  nota  decepta  figurae, 
Funera  mutato  revocabat  nomine  mater ; 

Donec,  transacto  tremebunda  per  ubera  ferro, 
runc  etiam  ambiguos  cecidit  super  inscia  natos. 
Quis  diros  urbis  casus,  laudandaque  monstra, 


Et  fidei  poenas,  et  tristia  fata  piorum  651 

Temperet  evolvens  lacrymis  ?  vix  Punica  fletu 
Cessassent  castra,  ac  miserescere  nescius  hostis. 
Urbs,  habitata  diu  Fidei,  coeloque  parentem 
Murorum  repetens,  ruit  inter  perfida  gentis  655 
Sidoniae  tela,  atque  immania  facta  suorum. 
Injustis  neglecta  deis  :  furit  ensis  et  ignis : 
Quique  caret  flamma,  scelerum  est  locus.  Erigit 
atro 

Nigrantem  fumo  rogus  alta  ad  sidera  nubem. 
Ardet  in  excelso  proceri  vertice  montis  660 
Arx,  intacta  prius  bellis ;  hinc  Punica  castra, 
Littoraque,  et  totam  soliti  spectare  Saguntum. 
Ardent  tecta  deum :  resplendet  imagine  flammae 
jEquor,  et  in  tremulo  vibrant  incendia  ponto. 

Ecce  inter  medios  caeduin  Tiburna  furores,  665 
Fulgenti  dextram  mucrone  armata  mariti. 

Et  laeva  infelix  ardentem  lampada  quassans, 
Squalentemque  erecta  comam,  ac  liventia  planctu 
Pectora  nudatis  ostendens  saeva  lacertis, 

Ad  tumulum  Murri  super  ipsa  cadavera  fertur. 
Qualis,  ubi  inferni  dirum  tonat  aula  parentis,  671 
Iraque  turbatos  exercet  regia  manes, 

Alecto  solium  ante  dei  sedemque  tremendam 
Tartareo  est  operata  Jovi,  pcenasque  ministrat. 
Arma  viri,  multo  nuper  defensa  cruore,  675 
Imponit  tumulo  illacrymans;  manesque  precata. 
Acciperent  sese,  flagrantem  lampada  subdit. 
Tunc  rapiens  letum,  Tibi  ego  haec,  ait,  optime 
conjux. 

Ad  manes,  en,  ipsa  fero  :  sic  ense  recepto 
Arma  super  ruit,  et  flammas  invadit  hiatu.  680 
Semiambusta  jacet  nullo  discrimine  passim 
Infelix  obitus,  permixto  funere,  turba. 

Ceu  stimulante  fame  cum  victor  ovilia  tandem 
Faucibus  invasit  siccis  leo,  mandit  hianti 
Ore  fremens  imbelle  pecus,  patuloque  redundat 
Gutture  ructatus  large  eruor  :  incubat  atris  683 
Semesse  stragis  cumulis,  aut,  murmure  anhelo 
Infrendens,  laceros  inter  spatiatur  acervos. 

Late  fusa  jacent  pecudes,  custosque  Molossus, 
Pastorumque  cohors,  stabulique  gregisque  ma¬ 
gister.  _  690 

Totaque  vastatis  disjecta  mapalia  tectis. 
Irrumpunt  vacuam  Poeni  tot  cladibus  arcem. 
Tum  demum  ad  manes,  perfecto  munere,  Erinnys 
Junoni  laudata  redit,  magnamque  superba 
Exsultat  rapiens  secum  sub  Tartara  turbam.  695 
At  vos,  sidereae,  quas  nulla  aequaverit  aetas. 
Ite,  decus  terrarum,  animae,  venerabile  vulgus, 
Elysium  et  castas  sedes  decorate  piorum. 

Cui  vero  non  aequa  dedit  victoria  nomen, 
(Audite,  o  gentes,  neu  rumpite  foedera  pacis,  700 
Nec  regnis  postferte  fidem !)  vagus  exsul  in  orbe 
Errabit  toto,  patriis  projectus  ab  oris, 

Tergaque  vertentem  trepidans  Carthago  videbit. 
Saepe  Saguntinis  somnos  exterritus  umbris 
Optabit  cecidisse  manu  :  ferroque  negato  705 
Invictus  quondam  Stygias  bellator  ad  undas 
Deformata  feret  Uventi  membra  veneno. 

Postquam  rupta  fides  Tyriis,  et  moenia  castjp, 
Non  sequo  superum  genitore,  eversa  Sagunti ; 
Extemplo  positos  finiti  cardine  mundi 
Victor  adit  populos,  cognataque  littora  Gades. 
Nec  vatum  mentes  agitare  et  praescia  corda  5 
Cessatum  super  imperio.  Citus  sequore  Bostar 
Vela  dare,  et  rerum  pramoscere  fata  jubetur. 
Prisca  fides  adytis  longo  servatur  ab  sevo, 

Qua  sublime  sedens,  Cirrhaeis  semulus  antris, 
luter  anhelantes  Garamantas  corniger  Hammon 
Fatidico  pandit  venientia  ssecula  luco.  11 

Hinc  omen  coeptis,  et  casus  scire  futuros 
Ante  diem,  bellique  vices  novisse  petebat. 

Exin  clavigeri  veneratus  numinis  aras 
Captivis  onerat  donis,  quae  nuper  ab  arce  15 
Victor  fumantis  rapuit  semusta  Sagunti. 
Vulgatum  (nec  cassa  fides)  ab  origine  fani 
Impositas  durare  trabes,  solasque  per  sevum 
Condentum  novisse  manus  :  hinc  credere  gaudent 
Consedisse  deum,  seniumque  repellere  templis. 
Tum,  quis  fas  et  honos  adyti  penetralia  nosse,21 
IFcemineos  prohibent  gressus,  ac  limine  curant 
Setigeros  arcere  sues  :  nec  discolor  ulli 
Ante  aras  cultus :  velantur  corpora  lino, 

Et  Pelusiaco  prsefulget  stamine  vertex.  25 

Discinctis  mos  thura  dare,  atque  e  lege  parentum 
Sacrificam  lato  vestem  distinguere  clavo. 

Pes  nudus,  tonsseque  comae,  castumque  cubile  : 
Irrestincta  focis  servaut  altaria  flammae. 

Sed  nulla  effigies,  simulacrave  nota  deorum  30 
Majestate  locum  et  sacro  implevere  timore. 

.n  foribus  labor  Alcidae  Lernaea  recisis 
Anguibus  hydra  jacet,  nexuque  elisa  leonis 
Ora  Cleonaei  patulo  caelantur  hiatu. 

A  st  Stygius,  saevis  terrens  latratibus  umbras,  35 
Janitor,  aeterno  tum  primum  tractus  ab  antro. 
Vincla  indignatur,  metuitque  Megaera  catenas. 
Juxta  Thraces  equi,  pestisque  Erymanthia,  et 
.Eripedis  ramos  superantia  cornua  cervi :  [altos 
Nec  levior  vinci  Libycae  telluris  alumnus  40 
Matre  super,  stratique  genus  deforme  bimembres 
Centauri,  frontemque  minor  truncam  amnis  Acar- 
Inter  quae  fulget  sacralis  ignibus  (Ete,  [nan. 
Ingentemque  animam  rapiunt  ad  sidera  flammae. 
Postquam  oculos  varia  implevit  virtutis  imago, 
Mira  dehinc  cernit :  surgentis  mole  profundi  46 
Injectum  terris  subitum  mare,  nullaque  circa 
Littora,  et  infuso  stagnantes  aequore  campos 
Nam  qua  caeruleis  Nereus  evolvitur  antris, 

Atque  imo  freta  contorquet  Neptunia  fundo,  50 
Proruptum  exundat  pelagus,  caecosque  relaxans 
Oceanus  fontes  torrentibus  ingruit  undis. 

Tum  vada,  ceu  saevo  penitus  permota  tridenti. 
Luctantur  terris  tumefactum  imponere  pontum. 
Mox  remeat  gurges,  fi  actoque  relabitur  aestu:  55 
Stat  ratis  erepto  campis  deserta  profundo. 

Et  fusi  in  transtris  exspectant  aequora  nautae. 
Cymothoes  ea  regna  vagae,  pelagique  labores 
Luna  movet :  Luna,  immissis  per  caerula  bigis, 
Fertque  refertque  fretum,  sequiturque  reciproca 
Tethys.  60 

Haec  propere  spectata  duci :  nam  multa  fatigant. 
Curarum  prima  exercet,  subducere  bello 


Consortem  thalami,  parvumque  sub  ubere  natum. 
Virgineis  juvenem  taedis  primoque  Hymenaeo 
Imbuerat  conjux,  memorique  tenebat  amore.  65 
At  puer,  obsessae  generatus  in  ore  Sagunti, 
Bissenos  lunae  nondum  compleverat  orbes. 

Quos  ut  seponi  stetit,  et  secernere  ab  armis, 
Affatur  ductor  :  Spes  o  Carthaginis  altae 
Nate,  nec  Eneadum  levior  metus,  amplior,  oro. 
Sis  patrio  decore,  et  factis  tibi  nomina  condas. 
Quis  superes  bellatoravum :  jamque  aegra  timoris 
Roma  tuos  numeret  lacrymandos  mati  ibus  annos, 
Ni  praesaga  meos  ludunt  praecordia  sensus, 
Ingens  hic  terris  crescit  labor :  ora  parentis  75 
Agnosco,  torvaque  oculos  sub  fronte  minaces. 
Vagitumque  gravem,  atque  irarum  elementa 
mearum. 

Si  quis  forte  defim  tantos  inciderit  actus. 

Et  nostro  abrumpat  leto  primordia  rerum  ; 

Hoc  pignus  belli,  conjux,  servare  labora.  80 
Cumque  datum  fari,  duc  per  cunabula  nostra ; 
Tangat  Elissaeas  palmis  puerilibus  aras. 

Et  cineri  juret  patrio  Laurentia  bella. 

Inde  ubi  flore  novo  pubescet  firmior  aetas, 
Emicet  in  Martem,  et  calcato  foedere  victor  85 
In  Capitolina  tumulum  mihi  vindicet  arce. 

Tu  vero,  tanti  felix  quam  gloria  partus 
Exspectat,  veneranda  fide,  discede  periclis 
Incerti  Martis,  durosque  relinque  labores  : 

Nos  clausae  nivibus  rupes,  suppostaque  coelo  90 
Saxa  manent;  nos,  Alcidae  mirante  noverca. 
Sudatus  labor,  et,  bellis  labor  acrior,  Alpes. 
Quod  si  promissum  vertat  Fortuna  favorem. 
Laevaque  sit  coeptis,  te  longa  stare  senecta, 
Evumque  extendisse  velim  :  tua  justior  aetas,  95 
Ultra  me  improperae  ducant  cui  fila  sorores. 

Sic  ille.  At  contra  Cirrhaei  sanguis  Imilce 
Castalii,  cui  materno  de  nomine  dicta 
Castulo  Phoebei  servat  cognomina  vatis. 

Atque  ex  sacrata  repetebat  stirpe  parentes  :  100 
Tempore  quo  Bacchus  populos  domitabat  Iberos, 
Concutiens  thyrso  atque  armata  Maenade  Calpen, 
Lascivo  genitus  Satyro  nymphaque  Myrice 
Milichus  indigenis  late  regnarat  in  oris, 
Cornigeram  attollens  genitoris  imagine  frontem. 
Hinc  patriam  clarumque  genus  referebat  Imilce, 
Barbarica  paulum  vitiato  nomine  lingua. 

Qu<e  tunc  sic  lacrymis  sensim  manantibus  infit : 
Mene,  oblite  tua  nostram  pendere  salute, 

Abnuis  inceptis  comitem  ?  sic  foedera  nota,  110 
Primitiseque  tori,  gelidos  ut  scandere  tecum 
Deficiam  montes  conjux  tua?  crede  vigori  [rem. 
Foemineo:  castum  haud  superat  labor  ullusamo- 
Sin  solo  adspicimur  sexu,  fixumque  relinqui ; 
Cedo  equ  idem,  nec  fata  moror :  deu  s  ann  uat  oro. 

I  felix,  i  numinibus  votisque  secundis,  116 
Atque  acies  inter  flagrantiaque  arma  relictae 
Conjugis  et  nati  curam  servare  memento. 

Quippe  nec  Ausonios  tantum,  nec  tela,  nec  ignes, 
Quantum  te,  metuo  :  ruis  ipsos  acer  in  enses.  120 
Objectasque  caput  telis:  nec  te  ulla  secunao 
Eventu  satiat  virtus :  tibi  gloria  soli 
Fine  caret,  credisque  viris  ignobile  lefum 
Belligeris  in  pace  mori.  Tremor  implicat  artus 

Nec  quenquam  horres  :o,qui  se  tibi  conferat  unus. 
Sed  tu,  bellorum  genii.or,  miserere,  nefasque  126 
Averte,  et  serva  caput  inviolabile  Teucris. 

Jamque  adeo  egressi  steterant  in  littore  primo, 
Et  promota  ratis,  pendentibus  arbore  nautis. 
Aptabat  sensim  pulsanti  carbasa  vento;  130 
Cum,  lenire  metus  properans,  mgramque  levare 
Attonitis  mentem  curis,  sic  Hannibal  orsus: 
Ominibus  parce  et  lacrymis,  tidissima  conjux. 

Et  pace  et  bello  cunctis  stat  terminus  aevi, 
Extremumque  diem  primus  tulit :  ire  per  ora  1 35 
Nomen  in  aeternum  paucis  mens  ignea  donat. 
Quos  pater  aetheriis  coelestum  destinat  oris. 

An  Romana  juga,  et  famulas  Carthaginis  arces 
Perpetiar?  Stimulant  manes,  noctisque  per  um¬ 
bras  [cra 

Increpitans  genitor:  stant  arae  atque  horrida  sa- 
Ante  oculos,  brevitasque  vetat  mutabilis  horae 
Prolatare  diem.  Sedeamne,  ut  noverit  una 
Me  tantum  Carthago  ?  et,  qui  sim,  nesciat  omnis 
Gens  hominum?  letique  metu  decora  alta  relin¬ 
quam?  144 

Quantum  etenim  distant  a  morte  silentia  vitae? 
Nec  tamen  incautos  laudum  exhorresce  furores: 
Et  nobis  est  lucis  honos,  gaudetque  senecta 
Gloria,  cum  longo  titulis  celebratur  in  aevo. 

Te  quoque  magna  manent  suscepti  praemia  belli: 
Dent  modo  se  superi,  Tibris  tibi  serviet  omnis, 
Iliacaeque  nurus,  et  dives  Dardanus  auri.  .151 
Dumque  ea  permixtis  inter  se  fletibus  orant. 
Confisus  pelago  celsa  de  puppe  magister 
Cunctantem  ciet:  abripitur  divulsa  marito. 
Haerent  intenti  vultus,  et  littora  servant;  155 
Donec,  iter  liquidum  volucri  rapiente  carina, 
Consumsit  visus  pontus,  tellusque  recessit. 

At  Poenus  belli  curis  avertere  amorem 
Apparat,  et  repetit  properato  moenia  gressu. 

Quae  dum  perlustrat,  crebroque  obit  omnia  visu. 
Tandem  solliciti  cessit  vis  dura  laboris,  161 
Belligeramque  datur  somno  componere  mentem. 
Tum  pater  omnipotens,  gentem  exercere  periclis 
Dardaniam,  et  fama  saevorum  tollere  ad  astra 
Bellorum  meditans,  priscosque  referre  labores. 
Praecipitat  consulta  viri,  segnemque  quietem 
Terret,  et  immissa  rumpit  formidine  somnos. 
Jamque  per  humentem  noctis  Cyllenius  umbram 
Aligero  lapsu  portabat  jussa  parentis. 

Nec  mora :  mulcentem  securo  membra  sopore  170 
Aggreditur  juvenem,  ac  monitis  incessit  amaris: 
Turpe  duci  totam  somno  consumere  noctem, 

O  rector  Libyae :  vigili  stant  bella  magistro. 

Jam  maria  effusas  cernes  turbare  carinas. 

Et  Latiam  toto  pubem  volitare  profundo,  175 
Dum  lentus  coepti  terra  cunctaris  Ibera.  [tus, 
Scilicet  id  satis  est  decoris,  memorandaque  vir- 
Quod  tanto  cecidit  molimine  Graia  Saguntos  ? 
En  age,  si  quid  inest  animo  par  fortibus  ausis, 
Fergressus  agiles  mecum,  et  comitare  vocantem: 
Respexisse  veto ;  monet  hoc  pater  ille  deorum  : 
dictorem  ante  ait®  statuam  te  moenia  Romse. 
.Jamque  videbatur  dextram  injectare,  graduque 
Laetantem  trahere  in  Saturnia  regna  citato ; 

Eum  subitus  circa  fragor,  et  vibrata  per  auras  1 85 
Exterrent  saevis  a  tergo  sibila  linguis : 
lngentique  metu  divum  praecepta  paventi 
Effluxere  viro,  et  urbatus  lumina  flectit. 

Ecce  jugis  rapiens  sylvas,  ac  robora  vasto 
Contorta  amplexu,  tractasque  per  invia  rupes, 190 
Ater  letifero  stridebat  turbine  serpens. 

Quantus  non  aequas  perlustrat  flexibus  Arctos, 


Et  geminum  lapsu  sidus  circumligat  anguis- 
Immani  tantus  fauces  diducit  hiatu, 

Attollensque  caput  nimbosis  montibus  sequat. 
Congeminat  sonitus  rupti  violentia  coeli,  19(1 
Imbriferamque  hiemem  permixta  grandine  tor¬ 
quet.  [ait® 

Hoc  trepidus  monstro,  (neque  enim  sopor  ille,  nec 
Vis  aderat  noctis,  virgaque  fugante  tenebras 
Miscuerat  lucem  somno  deus,)  ardua  qu®  sit,200 
Scitatur,  pestis,  terrasque  urgentia  membra 
Quo  ferat,  et  quosnam  populos  deposcat  hiatu. 
Cui  gelidis  almae  Cyllenes  editus  antris: 

Bella  vides  optata  tibi :  te  maxima  bella, 

Te  strages  nemorum,  te  moto  turbida  ccelo  205 
Tempestas,  caedesque  virum,  magnseque  ruinae 
Idaei  generis,  lacrymosaque  fata  sequuntur. 
Quantus  per  campos  populatis  montibus  actas 
Contorquet  sylvas  squalenti  tergore  serpens. 

Et  late  humeclat  terras  spumante  veneno  :  210 

Tantus,  perdomitis  decurrens  Alpibus,  atro 
Involves  bello  Italiam,  tantoque  fragore 
Eruta  convulsis  prosternes  oppida  muris. 

His  ®grum  stimulis  liquere  deusque  soporque. 
It  membris  gelidus  sudor:  lmtoque  pavore  215 
Promissa  evolvit  somni,  noctemque  retractat. 
Jamque  deum  regi  Martique  sub  omine  fausto 
Instauratus  honos;  niveoque  ante  omnia  tauro 
Placatus  meritis  monitor  Cyllenius  aris. 
Extemplo  edicit  convellere  signa,  repensque  220 
Castra  quatit  clamor  permixtis  dissona  linguis. 

Prodite,  Calliope,  famae,  quos  horrida  coepta 
Excierint  populos,  tulerintque  in  regna  Latini : 
Et  quas  indomitis  urbes  armarit  Iberis, 

Quasque  Parmtonio  glomerarit  littore  turmas225 
Ausa  sibi  Libye  rerum  deposcere  frenos. 

Et  terris  mutare  jugum.  Non  ulla  nec  unquam 
Saevior  it  trucibus  tempestas  acta  procellis ; 

Nec  bellum  raptis  tam  dirum  mille  carinis 
Acrius  infremuit,  trepidumque  exterruit  orbem. 

Princeps  signa  tulit  Tyria  Carthagine  pubes 
Membra  levis,  celsique  decus  fraudata  superbum 
Corporis,  at  docilis  fallendi,  et  nectere  tectos 
Nunquam  tarda  dolos.  Rudis  his  tunc  parma, 
brevique 

Bellabant  ense;  at  vestigia  nuda,  sinusque  235 
Cingere  inadsuetum,  et  rubrae  velamine  vestis 
Ars  erat  in  pugna  fusum  occuluisse  cruorem. 
His  rector  fulgens  ostro  super  altior  omnes 
Germanus  nitet  Hannibalis,  gratoque  tumultu 
Mago  quatit  currus,  et  fratrem  spirat  in  armis. 
Proxima  Sidoniis  Utica  est  effusa  maniplis,  241 
Prisca  situ,  veterisque  ante  arces  condita  Byrs®, 
Tum,  quae  Sicanio  praecinxit  littora  muro, 

In  clypei  speciem  curvatis  turribus,  Aspis. 

Sed  dux  in  sese  converterat  ora  Sichaeus,  245 
Hasdrubalis  proles,  cui  vano  corda  tumore 
Maternum  implebat  genus,  et  resonare  superbe» 
Hannibal  haud  unquam  cessabat  avunculus  ore 
Affuit  undosa  cretus  Berenicide  miles: 

Nec  tereti  dextras  in  pugnam  armata  dolone, 250 
Desiituit  Barce  sitientibus  arida  venis. 

Nec  non  Cyrene  Pelopei  stirpe  nepotis 
Battiadas  pravos  fidei  stimulavit  in  arma  :  [damy 
Quos  trahit  antiquo  laudatus  Hamilcare  quon- 
Consilio  viridis,  sed  belli  serus,  llertes.  255 
Sabratha  tum  Tyrium  vulgus,  Sarranaque  Leptis, 
CEaque  Trinacrios  Afris  permixta  colonos. 

Et  Tingin  rapido  mittebat  ab  ®quore  Lixus. 
Tum  Vaga,  et  antiquis  dilectus  regibus  Hippo, 
Qureque  procul  cavit  non  aequos  Ruspina  fluctus, 

Et  Zama,  et  uberior  Rutulo  nunc  sanguine  Thap¬ 
sus. 

Ducit  tot  populos  ingens  et  corpore  et  armis, 
Herculeam  factis  servans  ac  nomine  famam, 
Antaeus,  celsumque  caput  super  agmina  tollit. 
Venere  ASthiopes,  gens  haud  incognita  Nilo,  265 
Qui  magneta  secant:  solis  honor  ille  metalli. 
Intactum  chalybem  vicino  ducere  saxo. 

His  simul,  immitem  testantes  corpore  solem 
Exusti  venere  Nubae.  Non  aerea  cassis, 

Nec  lorica  riget  ferro,  nec  tenditur  arcus:  270 
Tempora  multiplici  mos  est  defendere  lino. 

Et  lino  munire  latus,  scelerataque  succis 
Spicula  dirigere,  et  ferrum  infamare  veneno 
Tum  primum  castris  Phoenicum  tendere  ritu 
Cinyphii  didicere  Macae.  Squalentia  barba  275 
Ora  viris,  humerosque  tegunt  velamine  capri 
Setigero :  panda  manus  est  armata  cateia. 
Versicolor  contra  caetra,  et  falcatus  ab  arte 
Ensis  Adyrmachidis,  ac  laevo  tegmina  crure. 

Sed  mensis  asper  populus,  victuque  maligno. 
Nam  calida  tristes  epulae  torrentur  arena.  281 
Quin  et  Massyli  fulgentia  signa  tulere, 
Hesperidum  veniens  lucis  domus  ultima  terrae. 
Praefuit  intortos  demissus  vertice  crines 
Bocchus  atrox,  qui  sacratas  in  littore  sylvas,285 
Atque  inter  frondes  revirescere  viderat  aurum. 
Vos  quoque  desertis  in  castra  mapalibus  itis. 
Misceri  gregibus  Gaetulia  sueta  ferarum, 
Indomitisque  loqui,  et  sedare  leonibus  iras: 
Nulla  domus;  plaustris  habitant:  migrare  per 
Mos,  atque  errantes  circumvectare  penates,  [arva 
Hinc  mille  alipedes  turmae,  velocior  Euris 
Et  doctus  virgae  sonipes,  in  castra  ruebant. 

Ceu,  pernix  cum  densa  vagis  latratibus  implet 
Venator  dumeta  Lacon,  aut  exigit  Umber  295 
Nare  sagax  e  calle  feras,  perterrita  late 
Agmina  praecipitant  volucres  formidine  cervi. 
Hos  agit  haud  laeto  vultu,  nec  fronte  serena, 
Asbytes  nuper  caesae  germanus,  Acherras. 
Marmaridae,  medicum  vulgus,  strepuere  catervis: 
Ad  quorum  cantus  serpens  oblita  veneni,  SOI 
Ad  quorum  tactum  mites  jacuere  cerastae. 

Tum,  chalybis  pauper,  Banjurae  cruda  juventus, 
Contenti  parca  durasse  hastilia  flamma, 
Miscebant  avidi  trucibus  fera  murmura  linguis. 
Nec  non  Autololes,  levibus  gens  ignea  plantis, 
Cui  sonipes  cursu,  cui  cesserit  incitus  amnis; 
Tanta  fuga  est:  certant  pennae,  campumque  vo¬ 
latu 

Cum  rapuere,  pedum  frustra  vestigia  quaeras. 
Spectati  castris,  quos  succo  nobilis  arbor  810 
Et  dulci  pascit  lotos  nimis  hospita  bacca. 
Quique  atro  rabidas  effervescente  veneno 
Dipsadas  immensis  horrent  Garamantes  arenis. 
Fama  docet,  capsae  rapuit  cum  Gorgonis  ora 
Perseus,  in  Libyam  dirum  fluxisse  cruorem;3l5 
Inde  Medusaeis  terram  exundasse  chelydris. 
Millibus  his  ductor  spectatus  Marte  Choaspes, 
Neritia  Meninge  satus,  cui  tragula  semper 
Fulmineam  armabat,  celebratum  missile,  dex¬ 
tram. 

Huc  coit  aequoreus  Nasamon,  invadere  fluctu 
Audax  naufragia,  et  praedas  avellere  ponto:  321 
Huc,  qui  stagna  colunt  Tritonidos  alta  paludis, 
Qua  virgo,  ut  fama  est,  bellatrix  edita  lympha 
Invento  primam  Libyen  perfudit  olivo. 

Nec  non  totus  adest  Vesper,  populique  reposti. 
Cantaber  ante  omnes,  hiemis  jue  aestusque  famis¬ 
que  326 


Invictus,  palmamque  ex  omni  ferre  labore. 

Mirus  amor  populo,  cum  pigra  incanuit  aetas. 
Imbelles  jam  dudum  annos  praevertere  saxo. 

Nec  vitam  sine  Marte  pati :  quippe  omnis  in 
armis  330 

Lucis  causa  sita,  et  damnatum  vivere  paci. 

Venit  et  Aurorae  lacrymis  perfusus  in  orbem 
Diversum,  patrias  fugit  cum  devius  oras. 
Armiger  Eoi  non  felix  Memnonis  Astur. 

His  parvus  sonipes,  nec  Marti  natus:  at  idem 335 
Aut  inconcusso  glomerat  vestigia  dorso, 

Aut  molli  pacata  celer  rapit  esseda  collo. 
Cydnus  agit,  juga  Pyrenes  venatibus  acer 
Metiri,  jacuiove  extendere  proelia  Mauro. 

Venere  et  Celtae  sociati  nomen  Iberis.  340 

His  pugna  cecidisse  decus,  corpusque  cremari 
Tale  nefas  :  coelo  credunt  superisque  referri. 
Impastus  carpat  si  membra  jacentia  vultur. 
Fibrarum  et  pennae  divinarumque  sagacem 
Flammarum  misit  dives  Callaecia  pubem,  345 
Barbara  nunc  patriis  ululantem  carmina  linguis. 
Nunc,  pedis  alterno  percussa  verbere  terra. 

Ad  numerum  resonas  gaudentem  plaudere  caetras 
Haec  requies  ludusque  viris,  ea  sacra  voluptas. 
Caetera  foemineus  peragit  labor:  addere  sulco 
Semina,  et  impresso  tellurem  vertere  aratro  351 
Segne  viris  :  quicquid  duro  sine  Marte  geren- 
Callaici  conjux  obit  ii  requieta  mariti.  [dum. 
Hos  Viriathus  agit,  Lusitanumque  remotis 
Extractum  lustris,  primo  Viriathus  in  aevo,  355 
Nomen  Romanis  factum  mox  nobile  damnis. 
Nec  Cerretani,  quondam  Tirynthia  castra, 

Aut  Vasco  insuetus  galeae,  ferre  arma  morati. 
Non,  quae  Dardanios  post  vidit  Ilerda  furores, 
Nec  qui  Massageten  monstrans  feritate  paren- 
Cornipedis  fusa  satiaris,  Concane,  vena.  [lem 
Jamque  Ebusus  Phoenissa  movet,  movet  Arba- 
cus  arma, 

Aclyde  vel  tenui  pugnax  instare  veruto. 

Jam,  cui  Tlepolemus  sator,  et  cui  Lindus  origo, 
Funda  bella  ferens  Balearis  et  alite  plumbo; 365 
Et  quos  nunc  Gravios  violato  nomine  Graifim 
CEneae  misere  domus  iEtolaque  Tyde, 

Dat  Carthago  viros  Teucro  fundata  vetusto, 
Phocaicae  dant  Emporiae,  dat  Tarraco  pubem 
Vitifera,  et  Latio  tantum  cessura  Lyaeo.  370 
Hos  inter  clara  thoracis  luce  nitebat 
Sedetana  cohors,  quam  Sucro  rigentibus  undis. 
Atque  altrix  celsa  mittebat  Saetabis  arce, 

Saetabis  et  telas  Arabum  sprevisse  superba. 

Et  Pelusiaco  filum  componere  lino.  375 

Mandonius  populis,  domitorque  insignis  equorum 
Imperitat  Caeso,  et  socio  stant  castra  labore. 

At  Vettonum  alas  Balarus  probat  aequore  aperto. 
Hic  adeo,  cum  ver  placidum,  flatusque  tepescit, 
Concubitus  servans  tacitos,  grex  prostat  equarum. 
Et  Venerem  occultam  genitali  concipit  aura.381 
Sed  non  multa  dies  generi,  properatque  senectus, 
Septimaque  his  stabulis  longissima  ducitur  aestas. 
At  non  Sarmaticos  attollens  Uxama  muros 
Tam  levibus  persultat  equis  :  hinc  venit  in  arma 
Haud  aevi  fragilis  sonipes,  crudoque  vigore  38€ 
Asper  frena  pati,  aut  jussis  parere  magistris. 
Rhyndacus  his  ductor :  telum  sparus .  ore  fe¬ 
rarum 

Et  rictu  horrificant  galeas :  venatibus  aevum 
Transigitur,  vel  more  patrum  vis  raptaque  pas- 
Fulgent  praecipuisParnassia  Castulo  signis, [eunt. 
Et  celebre  Oceano  atque  alternis  aestibus  Hispal 
Ac  Nebnssa  dei  Nysaeis  conci  . a  thyrsis 

Quam  Satyri  coluere  leves,  redimitaque  sacra 
Nebride,  et  arcano  Mrenas  nocturna  Lyseo.  395 
Arganthoniacos  armat  Carteia  nepotes. 

Rex  proavis  fuit  humani  ditissimus  sevi. 

Ter  quinos  decies  emensus  belliger  annos. 

Armat  Tartessos,  stabulanti  conscia  Phoebo, 

Et  Munda,  Emathios  Italis  paritura  labores: 

Nec  decus  auriferse  cessavit  Corduba  terrse.  401 
Hos  duxere  viros  flaventi  vertice  Phorcys, 
Spiciferisque  gravis  bellator  Arauricus  oris, 
/Squales  sevi,  genuit  quos  ubere  ripa 
Palladio  Beetis  umbratus  cornua  ramo.  405 
Talia  Sidonius  per  campos  agmina  ductor 
Pulvere  nigrantes  raptat,  lustransque  sub  armis. 
Qua  visu  comprendere  erat,  fulgentia  signa 
Ibat  ovans,  longaque  umbram  tellure  trahebat. 
Non  aliter,  quoties  perlabitur  sequora  curru,  410 
Extremamque  petit  Phoebea  cubilia  Tethyn 
Frenatis  Neptunus  equis,  fluit  omnis  ab  antris 
Nereidum  chorus,  et  sueto  certamine  nandi 
Candida  perspicuo  connectunt  brachia  ponto. 

At  Pyrensei  frondosa  cacumina  montis  415 
Turbata  Poenus  terrarum  pace  petebat. 

Pyrene  celsa  nimbosi  verticis  arce 
Divisos  Celtis  late  prospectat  Iberos, 

Atque  aeterna  tenet  magnis  divortia  terris. 

Nomen  Bebrycia  duxere  a  virgine  colles,  420 
Hospitis  Alcidae  crimen,  qui,  sorte  laborum 
Geryonae  peteret  cum  longa  tricorporis  arva. 
Possessus  Baccho  saeva  Bebrycis  in  aula 
Lugendam  formae  sine  virginitate  reliquit 
Pyrenen,  letique  deus,  si  credere  fas  est,  425 
Causa  fuit  leti  miserae  deus  :  edidit  alvo 
Namque  ut  serpentem,  patriasque  exhorruit  iras, 
Confestim  dulces  liquit  turbata  penates. 

Tum  noctem  Alcidae  solis  plangebat  in  antris, 

Et  promissa  viri  sylvis  narrabat  opacis :  430 

Donec  maerentem  ingratos  raptoris  amores, 
Tendantemque  manus,  atque  hospitis  arma  vo¬ 
cantem 

Diripuere  ferae.  Laceros  Tirynthius  artus. 

Dum  remeat  victor,  lacrymis  perfudit,  et  amens 
Palluit  invento  dilectae  virginis  ore.  435 

At  voce  Herculea  percussa  cacumina  montis 
Intremuere  jugis:  maesto  clamore  ciebat 
Pyrenen,  scopulique  omnes  ac  lustra  ferarum 
Pyrenen  resonant.  Tumulo  tum  membra  repo¬ 
nit.  [aevo, 

Supremum  illacrymans:  nec  honos  intercidit 
Defletumque  tenent  montes  per  saecula  nomen. 

Jamque  per  et  colles,  et  densos  abiete  lucos 
Bebryciae  Poenus  fines  transcenderat  aulae. 

Inde  ferox  quaesitum  armis  per  inhospita  rura 
Volcarum  populatur  iter,  lumidique  minaces  445 
Accedit  Rhodani  festino  milite  ripas. 

Aggeribus  caput  Alpinis  et  rupe  nivali 
Proserit  in  Celtas,  ingentemque  extrahit  amnem 
Spumanti  Rhodanus  proscindens  gurgite  campos, 
Ac  propere  in  pontum  lato  ruit  incitus  alveo. 
Auget  opes  stanti  similis,  tacitoque  liquore  451 
Mixtus  Arar:  quem  gurgitibuscomplexus  anhelis 
Cunctantem  immergit  pelago,  raptumque  perarva 
Cerre  vetat  patrium  vicina  ad  littora  nomen. 
Invadunt  alacres  inimicum  pontibus  amnem  :455 
Nunc  celso  capite  et  cervicibus  arma  tuentur. 
Nunc  validis  gurges  certatim  frangitur  ulnis. 
Fluminea  sonipes  religatus  ducitur  alno  : 

Bellua  nec  retinet  tardante  Libyssa  timore: 

Nam  trabibus  vada,  et  injecta  tellure  repertum 
Connexas  operire  trabes,  ac  ducere  in  altum  ^6 1 


Paullatim  rip*e  resolut:«  aggere  vinclis. 

At  gregis  illapsu  fremebundo  territus  atras 
Expavit  moles  Rhodanus,  stagnisque  refusis 
Torsit  arenoso  minitantia  murmura  fundo.  465 
Jamque  Tricastinis  intendit  finibus  agmen; 

Jam  faciles  campos,  jam  rura  Vocuntia  carp.t 
Turbidus  hic  truncis  saxisque  Druentia  lsetum 
Ductoris  vexavit  iter :  namque  Alpibus  ortus. 
Avulsas  ornos  et  adesi  fragmina  montis  470 
Cum  sonitu  volvens,  fertur  latrantibus  undis. 

Ac  vada  translato  mutat  fallacia  cursu, 

Non  pediti  fidus,  patulis  non  puppibus  «equus  : 

Et  tunc,  imbre  recens  fuso,  correpta  sub  armis 
Corpora  multa  virum  spumanti  vortice  torquens 
Immersit  fundo  laceris  deformia  membris.  476 
Sed  jam  praeteritos  ultra  meminisse  labores 
Conspectae  propius  demsere  paventibus  Alpes. 
Cuncta  gelu  canaque  aeternum  grandine  tecta. 
Atque  aevi  glaciem  cohibent :  riget  ardua  montis 
^Etherii  facies,  surgentique  obvia  Phoebo 
Duratas  nescit  flammis  mollire  pruinas. 

Quantum  Tartareus  regni  pallentis  hiatus 
Ad  manes  imos  atque  atrae  stagna  paludis 
A  supera  tellure  patet;  tam  longa  per  auras  485 
Erigitur  tellus,  et  coelum  intercipit  umbra. 
Nullum  ver  usquam,  nullique  «estatis  honores. 
Sola  jugis  habitat  diris,  sedesque  tuetur 
Perpetuas  deformis  Hiems:  illa  undique  nubes 
Huc  atras  agit,  et  mixtos  cum  grandine  nimbos. 
Jam  cuncti  flatus  ventique  furentia  regna  491 
Alpina  posuere  domo.  Caligat  in  altis 
Obtutus  saxis,  abeuntque  in  nubila  montes. 
Mixtus  Athos  Tauro,  Rhodopeque  adjuncta  Mi* 
manti,  [ry  s. 

Ossaque  cum  Pelio,  cumque  Haemo  cesserit  Oth- 
Primus  inexpertas  adiit  Tirynthius  arces.  496 
Scindentem  nubes,  frangentemque  ardua  montis 
Spectarunt  superi,  longisque  ab  origine  saeclis 
Intemerata  gradu  magna  vi  saxa  domantem, 

At  miles  dubio  tardat  vestigia  gressu,  500 
Impia  ceu  sacros  in  fines  arma  per  orbem, 
Natura  prohibente,  ferat,  divjsque  repugnet. 
Contra  quae  ductor:  (non  Alpibus  ille,  nec  ullo 
Turbatus  terrore  loci ;  sed  languida  maestus 
Corda  virfim  fovet  hortando, revocatque  vigorem 
Non  pudet,  obsequio  superum  fessosque secundis 
Post  belli  decus  atque  acies,  dare  terga  nivosis 
Montibus,  et  segnes  submittere  rupibus  arma  ? 
Nunc  o,  nunc,  socii,  dominantis  moenia  Romae 
Credite  vos,  summumque  Jovis  conscendere  cul¬ 
men.  [brim. 

Hic  labor  Ausoniam,  dabit  hic  in  vincula  Ti- 
Wec  mora :  commotum  promissis  ditibus  agmen 
Erigit  in  collem,  et  vestigia  linquere  nota 
Herculis  edicit  magni,  crudisque  locorum 
Ferre  pedem,  ac  proprio  turmas  evadere  calle.  . 
Rumpit  inaccessos  aditus,  atque  ardua  primus 
Exsuperat,  summaque  vocat  de  rupe  cohortes. 
Tum,  qua  durati  concreto  frigore  collis  518 
Lubrica  frustratur  canenti  semita  clivo, 
Luctantem  ferro  glaciem  premit :  haurit  hiatu 
Nix  resoluta  viros,  altoque  e  culmine  prseceps 
H umenti  turmas  operit  delapsa  ruina. 

Interdum  adverso  glomeratas  turbine  Corus 
In  media  ora  nives  fuscis  agit  horridus  alis : 

Aut  rursum  immani  stridens  avulsa  procella  525 
Nudatis  rapit  arma  viris,  volvensque  per  orbem 
Contorto  rotat  in  nubes  sublimia  flatu. 

Quoque  magis  subiere  jugo,  atque,  evadere  nisi. 
Erexere  gradum,  crescit  labar  Ardua  supra 

Sese  aperit  fessis,  et  nascitur  altera  moles,  580 
Unde  nec  edomitos  exsudatosque  labores 
Respexisse  'ibet;  tanta  formidine  plana 
Exterrent  repetita  oculos,  atque  una  pruinse 
Canentis,  quacunque  datur  permittere  visus, 
Ingeritur  facies.  Medio  sic  navita  ponto,  535 
Cum  dulces  liquit  terras,  et  inania  nullos 
Inveniunt  ventos  securo  carbasa  malo, 

Immensas  prospectat  aquas,  ac,  victa  profundis 
/Equoribus,  fessus  renovat  sua  lumina  coelo. 

Jamque,  super  cautes  atque  importuna  locorum, 
Illuvie  rigidseque  comrn  squalore  perenni  541 
Horrida  semiferi  promunt  e  rupibus  ora, 

Atque  effusa  cavis  exesi  pumicis  antris 
Alpina  invadit  manus,  adsuetoque  vigore 
Per  dumos,  notasque  nives,  atque  invia  pernix 
Clausum  montivagis  infestat  cursibus  hostem. 
Mutatur  jam  forma  locis:  hic  sanguine  multo 
lnfect®  rubuere  nives:  hic  nescia  vinci 
Paullatim  glacies  cedit  tepefacta  cruore ; 
Dumque  premit  sonipes  duro  vestigia  cornu,  550 
Ungula  perfossis  hrasit  comprensa  pruinis. 

Nec  pestis  lapsus  simplex:  abscisa  relinquunt 
Membra  gelu,  fractosque  asper  rigor  amputat  ar- 
Bis  senos  soles,  totidem  per  vulnera  seevas  [tus. 
Emensi  noctes,  optato  vertice  sidunt,  555 

Castraque  praeruptis  suspendunt  ardua  saxis. 

At  Venus,  ancipiti  mentem  labefacta  timore. 
Affatur  genitorem,  et  rumpit  ma:sta  querelas  : 
Quis  poeme  modus,  aut  pereundi  terminus,  oro, 
vEneadis  erit  ?  et  quando  terrasque  fretumque 
Emensis  sedisse  dabis  ?  cur  pellere  nostros  561 
A  te  concessa  Poenus  parat  urbe  nepotes  ? 
Alpibus  imposuit  Libyen,  finemque  minatur 
Imperio  :  casus  metuit  jam  Roma  Sagunti. 

Quo  Trojae  extremos  ciueres,  sacramque  ruinam, 
Assaracique  larem,  et  Vestae  secreta  feramus, 566 
Da  sedem,  genitor,  tutisque  jacere :  parumne  est 
Exsilia  errantes  totum  quaesisse  per  orbem? 
Anne  iterum  capta  repetentur  Pergama  Roma  ? 

H  is  Venus :  et  contra  genitor  sic  deinde  profatur : 
Pelle  metus,  neu  te  Tyriae  conamina  gentis  571 
Turbarim,  Cytherea;  tenet,  longumque  tenebit 
Tarpeias  arces  sanguis  tuus.  Hac  ego  Martis 
Mole  viros  spectare  paro,  atque  expendere  bello. 
Gens  ferri  patiens,  ac  laeta  domare  labores,  575 
Paullatim  antiquo  patrum  desuescit  honori; 
Atque  ille,  haud  unquam  parcus  pro  laude  cru- 
Et  semper  famae  sitiens,  obscura  sedendo  [oris, 
Tempora  agit,  mutum  volvens  inglorius  aevum, 
Sanguine  de  nostro  populus,  blandoque  veneno 
Desidiae  virtus  paullatim  evicta  senescit.  581 
Magnae  molis  opus,  multoque  labore  parandum. 
Tot  populos  inter  soli  sibi  poscere  regna. 

Jamque  tibi  veniet  tempus,  quo  maxima  rerum 
Nobilior  sit  Roma  malis.  Hinc  nomina  nostro 
Non  indigna  polo  referet  labor:  hinc  tibi  Paullus, 
Hinc  Fabius,  gratusque  mihi  Marcellus  opimis. 
Hi  tantum  pavient  Latio  per  vulnera  regnum, 
Quod  luxu  et  multum  mutata  mente  nepotes 
Non  tamen  evertisse  queant.  Jamque  ipse  cre¬ 
atus,  590 

Qui  Poenum  revocet  patriae,  Latioque  repulsum 
Ante  suae  muros  Carthaginis  exuat  armis. 

Hinc,  Cytherea,  tuis  longo  regnabitur  aevo 
Exin  se  Curibus  virtus  coelestis  ad  astra 
Efferet,  et  sacris  augebit  nomen  Iulis  595 

Bellatrix  gens  baccifero  nutrita  Sabino. 

Hinc  pater  ignotam  donabit  vincere  Thulen, 
laque  Caledonios  primus  trahet  agmina  lucos: 


Compescet  ripis  Rhenum,  reget  impiger  Afros, 
Palmiferamque  senex  bello  domitabit  Idumen. 
Nec  Stygis  ille  lacus  viduataque  lumine  regna. 
Sed  su perit m  sedes,  nostrosque  tenebit  honores. 
Tum  juvenis,  magno  praecellens  robore  mentis. 
Excipiet  patriam  molem,  celsusque  feretur, 
yEquatum  imperio  tollens  caput.  Hic  fera  gentis 
Bella  Palaestinae  primo  delebit  in  aevo.  606 
At  tu  transcendes,  Germanice,  facta  tuorum. 
Jam  puer  auricomo  praeformidate  Batavo. 

Nec  te  terruerint Tarpeii  culminis  ignes: 
Sacrilegas  inter  flammas  servabere  terris.  610 
Nam  te  longa  manent  nostri  consortia  mundi. 
Huic  laxos  arcus  olim  Gangetica  pubes  [tras. 
Submittet,  vacuasque  obtendent  Bactra  phare- 
Hic  et  ab  Arctoo  currus  aget  axe  per  Urbem, 
Ducet  et  Eoos,  Baccho  cedente,  triumphos.  615 
Idem,  indignantem  transmittere  Dardana  signa, 
Sarmaticis  victor  compescet  sedibus  Istrum. 
Quin  et  Romuleos  superabit  voce  nepotes, 

Quis  erit  eloquio  partum  decus :  huic  sua  Musse 
Sacra  ferent,  meliorque  lyra,  cui  substitit  Hebrus, 
Et  venit  Rhodope :  Phoebo  miranda  loquetur. 
Ille  etiam,  qua  prisca  (vides)  stat  regia  nobis. 
Aurea  Tarpeia  ponet  Capitolia  ru  pe, 

Et  junget  nostro  templorum  culmina  coelo. 

Tunc,  o  nate  deum,  divosque  dature,  beatas  625 
Imperio  terras  patrio  rege :  tarda  senectam 
Hospitia  excipient  coeli,  solioque  Quirinus 
Concedet,  mediumque  parens  fraterque  locabunt : 
Siderei  juxta  radiabunt  tempora  nati. 

Dum  pandit  seriem  venturi  Jupiter  sevi,  630 
Ductor  Agenoreus,  tumulis  delatus  iniquis, 
Lapsantem  dubio  devexa  per  invia  nisu  [hat. 
Firmabat  gressum,  atque  humentia  saxa  preme- 
Non  acies  hostisve  tenet :  sed  prona  minaci 
Praerupto  turbant,  et  cautibus  obvia  rupes.  635 
Stant  clausi,  maerentque  moras  et  dura  viarum. 
Nec  refovere  datur  torpentia  membra  quiete: 
Noctem  operi  jungunt,  et  robora  ferre  coactis 
Approperant  humeris,  ac  raptas  collibus  ornos. 
Jamque  ubi  nudarunt  sylva  densissima  montis. 
Aggessere  trabes,  rapidisque  accensus  in  orbem 
Excoquitur  flammis  scopulus :  mox  proruta  ferro 
Dat  gemitum  putris  resoluto  pondere  moles, 
Atque  aperit  fessis  antiqui  regna  Latini. 

His  tandem  ignotas  transgressus  casibus  Alpes, 
Taurinis  ductor  statuit  tentoria  campis.  646 
Interea,  voces  Jovis  atque  oracula  portans, 
Emensis  aderat  Garamantum  laetus  arenis 
Bostar,  et  ut  viso  stimulabat  corda  Tonante: 
Maxime  Belide,  patriis  qui  moenibus  arces  650 
Servitium  dextra,  Libycas  penetravimus  aras. 

Nos  tulit  ad  superos  perfundens  sidera  Syrtis : 

Nos  paene  aequoribus  tellus  violentior  hausit. 

Ad  finem  coeli  medio  tenduntur  ab  orbe 
Squalentes  campi :  tumulum  natura  negavit  655 
Immensis  spatiis,  nisi  quem  cava  nubila  torquens 
Construxit  turbo,  impacta  glomeratus  arena . 

Vel  si  perfracto  populatus  carcere  terras 
Africus,  aut  pontum  spargens  super  aera  Corus, 
Invasere  truces  capientem  proelia  campum,  660 
Inque  vicem  ingesto  cumularunt  pulvere  montes 
Has  observatis  valles  enavimus  astris:  I 

Namque  dies  confundit  iter,  peditemque  profun 
do  [tenif 

Errantem  campo,  et  semper  media  arva  viden- 
Sidoniis  Cynosura  regit  fidissima  nautis.  66$ 

Verum  ubi  defessi  lucos,  nemorosaque  regna 
Cornigeri  Jovis,  et  fulgentia  templa  subimue» 

Exceptos  hospes  tectis  inducit  Arisbas.  [pha, 
Stat  fano  vicina  (novum  et  memorabile)  lym- 
Quae  nascente  die,  quae  deficiente  iepeseit,  670 
Quaeque  riget,  medius  cum  sol  accendit  Olympum, 
Atque  eadem  rursum  nocturnis  fervet  in  umbris. 
T um  loca  plena  deo,  dites  sine  vomere  glebas. 
Ostentat  senior,  laetaque  ita  mente  profatur: 

Has  umbras  nemorum,  et  connexa  cacumina  coelo, 
Calcalosque  Jovi  lucos  prece,  Bostar,  adora.  676 
Nam  cui  dona  Jovis  non  divulgata  per  orbem, 

Jn  gremio  Thebes  geminas  sedisse  columbas  ? 
Quarum,  Chaonias  pennis  quae  contigit  oras, 
Implet  fatidico  Dodonida  murmure  quercum :  680 
At  quae,  Carpathium  super  aequor  vecta,  per  auras 
In  Libyen  nigris  tranavit  concolor  alis. 

Hanc  sedem  templo  Cythereia  condidit  ales. 

Hic,  ubi  nunc  aram  lucosque  videtis  opacos. 
Ductore  electo  gregis,  (admirabile  dictu,)  685 
Lanigeri  capitis  media  inter  cornua  perstans 
Marmaricis  ales  populis  responsa  canebat. 

Mox  subitum  nemus,  atque  annoso  robore  lucus 
Exsiluit,  qualesque  premunt  nunc  sidera  quer- 
A  prima  venere  die  :  prisco  inde  pavore  [cus. 
Arbor  numen  habet,  coliturque  tepentibus  aris. 


Dumque  ea  miramur,  subito  stridore  tremen- 
Impulsse  patuere  fores,  majorque  repente  [dum 
Lux  oculos  ferit:  ante  aras  stat  veste  sacerdos 
Effulgens  nivea,  et  populi  concurrere  certant. 
Inde,  ubi  mandatas  effudi  pectore  voces,  696 
Ecce  intrat  subitus  vatem  deus  :  alta  sonoro 
Collisis  trabibus,  volvuntur  murmura  luco, 

Ac  major  nota  jam  vox  prorumpit  in  auras: 
Tenditis  in  Latium,  belloque  agitare  paratis  700 
Assaraci  prolem,  Libyes  :  coepta  aspera  cerno, 
Gradivumque  trucem  currus  jam  scandere,  et 
atram 

In  latus  Hesperium  flammam  exspirare  furentes 
Cornipedes,  multoque  fluentia  sanguine  lora. 

Tu,  qui  pugnarum  eventus  extremaque  fati  705 
Deposcis,  claroque  ferox  das  vela  labori. 

Invade  /Etoli  ductoris  Iapyga  campum : 

Sidonios  augebis  avos,  nullique  relinques 
Altius  Ausoniae  penetrare  in  viscera  gentis; 
Donec  victa  tibi  trepidabunt  Dardana  regna.  710 
Nec  ponet  pubes  unquam  Saturnia  curam, 

Dum  carpet  superas  in  terris  Hannibal  auras. 
Talia  portabat  laetis  oracula  Bostar, 

Implebatque  viros  pugnae  propioris  amore. 

Fama  per  Ausoniae  turbatas  spargitur  urbes. 
Nubiferos  montes  et  saxa  minantia  coelo 
Accepisse  jugum,  Poenosque  per  invia  vectos, 

/E mulaque  Herculei  jactantem  facta  laboris 
Descendisse  ducem  :  diros  canit  improba  motus, 
Et  gliscit  gressu,  volucrique  citatior  Euro  6 
Terrificis  quatit  attonitas  rumoribus  arces. 
Adstruit  auditis  docilis  per  inania  rerum 
Pascere  rumorem  vulgi  pavor.  Itur  in  acres 
Bellorum  raptim  curas,  subitusque  per  omnem 
Ausoniam  Mavors  strepit,  et  ciet  arma  virosque. 
Pila  novant,  ac  detersa  rubigine  saevus  12 

Induitur  ferro  splendor,  niveumque  repostae 
Instaurant  galeae  coni  decus:  hasta  juvatur 
Amento,  recoquuntque  nova  fornace  bipennes. 
Conseritur  tegimen  laterum  impenetrabile,  multas 
Passurus  dextras  atque  irrita  vulnera,  thorax. 
Pars  arcu  invigilat,  domitat  pars  verbere  anhe¬ 
lum 

Cornipedem  in  gyros,  saxoque  exasperat  ensem. 
Nec  vero  muris,  quibus  est  luctata  vetustas,  20 
Ferre  morantur  opem  :  subvectant  saxa,  cavasque 
Retractant  turres,  edit  quas  longior  aetas. 

Hinc  tela  accipiunt  arces,  ac  robora  portis 
Et  fidos  certant  obices  arcessere  sylva: 
Circumdant  fossas.  Haud  segnis  cuncta  magister 
Praecipitat  timor,  ac  vastis  trepidatur  in  arvis.  26 
Deseruere  larem  :  portant  cervicibus  aegras 
Attoniti  matres,  ducentesque  ultima  fila 
Grandaevos  rapuere  senes:  tum  crine  soluto 
Ante  agitur  conjux  :  dextra  laevaque  trahuntur  30 
Farvi,  non  aequo  comitantes  ordine,  nati. 

Sic  vulgus :  traduntque  metus,  nec  poscitur  auctor. 
At  Patres,  quanquam  exterrent  immania  coepta, 
►nque  sinu  bellum,  atque  Alpes  et  pervia  saxa 
Decepere  tamen  crudam  contra  aspera  mentem 


Et  magnos  tollunt  animos .  juvat  ire  periclis  36 
Ad  decus,  et  dextra  memorandum  condere  nomen, 
Quale  dedit  nunquam  rebus  fortuna  secundis. 

Sed  Libyae  ductor  tuto  fovet  agmina  vallo. 
Fessa  gradum,  multoque  gelu  torpentia  nervos: 
Solandique  genus,  laetis  ostentat  ad  Urbem  41 
Per  campos  superesse  viam,Romamque  sub  ictu. 
At  non  et  rerum  curas  consultaque  belli 
Stare  probat,  solusque  nequit  perferre  quietem. 
Armiferae  quondam  prisca  inter  tempora  gentes 
Ausonium  invasere  latus  sedesque  beatas, 

Et  metui  peperere  manu :  mox  impia  bella 
Tarpeius  pater  et  capti  sensere  Quirites. 

Hos  dum  sollicitat  donis,  et  inania  corda  49 
Ac  fluxam  morum  gentem  fovet,  armaque  jungit, 
Jam  consul,  volucri  pervectus  littora  classe, 
Scipio  Phocaicis  sese  referebat  ab  oris : 
Ingentesque  duces,  pelagi  terraeque  laborem 
Diversum  emensos,  propiora  pericula  vallo 
Jungebant,  magnaeque  aderant  primordia  cladis. 
Namque  ut,  collatis  admoto  consule  castris,  56 
Sustulerat  fortuna  moras,  signumque  furoris 
Accensa;  viso  poscebant  hoste  cohortes  : 
Debellata  procul,  quaecunque  coluntur  Iberis, 
Ingenti  Tyrius  numerosa  per  agmina  ductor  60 
Voce  sonat;  non  Pyrenen  Rhodanumve  ferocem 
Jussa  adspernatos,  Rutulam  fumasse  Saguntum, 
Raptum  per  Celtas  iter,  et,  qua  ponere  gressum 
Amphitryoniadae  fuerit  labor,  isse  sub  armis 
Poenorum  turmas,  equitemque  per  ardua  vectum 
Insultasse  jugo,  et  fremuisse  hinnitibus  Alpes.66 
Contra  pulchra  suos  vocat  ad  discrimina  consul: 
Hostem,  miles,  habes  fractum  ambustumque  ni 
vosis  [tem 

Cautibus,  atque  aegre  torpentia  membra  trahen 
En  age,  qui  sacros  montes  rupesque  profundas 

Transiluit,  disca.,  quanto  stet  celsius  arce  71 
Herculea  vallum,  et  majus  sit  scandere  colles. 

An  vestros  rupisse  globos.  Det  inania  famae. 
Dum  magna  fuso  pugna,  retroque  ruenti,  [tum 
Qua  ventum  est,  obstent  Alpes.  Super  ardua  duc- 
Huc  egere  dei,  Latios  ut  sanguine  fines  76 

Imbueret,  tellusque  hostilis  conderet  ossa. 

Scire  libet,  nova  nunc  nobis  atque  altera  bellum 
Carthago,  anne  eadem  mittat,  quae,  mersa  sub 
iEgates  inter  vasto  jacet  obruta  ponto,  [aequor. 
Haec  ait,  atque  agmen  Ticini  flectit  ad  undas. 

Caeruleas  Ticinus  aquas  et  stagna  vadoso 
Perspicuus  servat  turbari  nescia  fundo. 

Ac  nitidum  viridi  lente  trahit  amne  liquorem. 
Vix  credas  labi ;  ripis  tam  mitis  opacis,  85 
Argutos  inter  volucrum  certamina  cantus, 
Somniferam  ducit  lucenti  gurgite  lympham. 
Jamque  sub  extremum  noctis  fugientibus  umbris 
Lux  aderat,  somnusque  suas  confecerat  horas. 
Explorare  locos  consul,  collisque  propinqui  90 
Ingenium,  et  campis  quae  sit  natura,  parabat. 

Par  studium  Poeno,  similesque  in  pectore  curse. 
Ergo  aderant,  rapidis  equitum  comitantibus  alis. 
Verum  ubi  commoto  docuerunt  pulvere  nubes 
Hostem  ferre  gradum,  et  propius  propiusque 
sonoro  95 

Quadrupedum  cornu  tellus  gemit,  ac  simul  acer 
Vincentum  lituos  hinnitus  saevit  equorum ; 

Arma,  viri,  capite  arma,  viri,  dux  instat  uterque. 
Ambobus  velox  virtus,  geminusque  cupido 
Laudis,  et  ad  pugnas  Martemque  insania  concors. 
Haud  mora:  jam  tantum  campi  dirimebat  ab  ictu. 
Quantum  impulsa  valet  comprendere  lancea  nodo: 
Cum  subitum  liquida,  non  ullis  nubibus,  aethra 
Augurium  mentes  oculosque  ad  sidera  vertit. 
Accipiter,  medio  tendens  a  limite  solis,  105 
Dilectas  Veneri  notasque  ab  honore  Diones 
Turbabat  violentus  aves,  atque  unguibus  idem. 
Idem  nunc  rostro,  duris  nunc  ictibus  alae. 

Ter  quinas  dederat  saeva  inter  vulnera  leto. 

Nec  finis  satiasve,  novi  sed  sanguinis  ardor  1 10 
Gliscere,  et  urgebat  trepidam  jam  caede  priorum, 
Incertamque  fugae,  pluma  labente,  columbam: 
Donec  Phoebeo  veniens  Jovis  ales  ab  ortu 
In  tenues  tandem  nubes  dare  terga  coegit. 

Tum  victrix  laetos  signa  ad  Romana  volatus  115 
Convertit,  prolesque  ducis  qua  parte  decora 
Scipio  quassabat  puerilibus  arma  lacertis. 
Clangorem  bis  terque  dedit,  rostroque  coruscae 
Praestringens  conum  galeae  se  reddidit  astris. 
Exclamat  Liger :  (huic  superos  sentire  monentes 
Ars  fuit,  ac  penna  monstrare  futura  magistra:) 
Poene,  bis  octonos  Italis  in  finibus  annos, 

Audaci  similis  volucri,  sectabere  pubem  [dam  : 
Ausoniam,  multamque  feres  cum  sanguine  prae- 
Sed  compesce  minas  :  renuit  tibi  Daunia  regna 
Armiger  ecce  Jovis.  Nosco  te,  summe  deorum : 
Adsis  o,  firmesque  tuae,  pater,  alitis  omen. 

Nam  tibi  servantur,  ni  vano  cassa  volatu  128 
Mentitur  superos  praepes,  postrema  subactae 
Fata,  puer,  Libyae,  et  majus  Carthagine  nomen. 
Contra  laeta  Bogus  Tyrio  canit  omina  regi, 

Et  faustum  accipitrem,  caesasque  in  nube  volucres 
jEneadis  cladem  et  Veneris  portendere  genti. 
Tum  dictis  comitem  contorquet  primus  in  hostes, 
Ceu  suadente  deo,  et  fatorum  conscius,  hastam. 
Illa  volans  patuli  longe  per  inania  campi  136 
Ictum  perdiderat  spatio,  ni  fusus  habenas. 

Dum  primae  decus  affectat  decerpere  pugnae, 
Obvia  quadrupedis  praeceps  Catus  ora  tulisset 


Sic  elanguescens,  ac  jam  casura,  petitum  140 
Invenit  vulnus,  caedemque  accepit  ab  hoste 
Cornus,  et  oblatae  stetit  inter  tempora  frontis. 

Incurrunt  acies,  magnoque  fragore  per  aequor 
Suspendunt  cuncti  frenis  sublime  reductos 
Cornipedes,  ultroque  ruunt :  erectus  in  auras 
lt  sonipes,  rapidaque  volans  per  aperta  procella 
Tenuia  vix  summo  vestigia  pulvere  signat. 
Boiorum  ante  alias  Crixo  duce  mobilis  ala 
Arietat  in  primos,  obicitque  immania  membra. 
Ipse,  tumens  atavis,  Brenni  se  stirpe  ferebat  150 
Crixus,  et  in  titulos  Capitolia  capta  trahebat 
Tarpeioque  jugo  demens  et  vertice  sacro 
Pensantes  aurum  Celtas  umbone  gerebat. 

Colla  viri  fulvo  radiabant  lactea  torque. 

Auro  virgatae  vestes,  manicaeque  rigebant  155 
Ex  auro,  et  simili  vibrabat  crista  metallo. 
Sternitur  impulsu  vasto  perculsa  Camertum 
Prima  phalanx,  spissaeque  ruunt  conferta  per  ar- 
Undae  Boiorum:  sociata  examina  densent  [ma 
Infandi  Senones,  collisaque  quadrupedantum  160 
Pectoribus  toto  volvuntur  corpora  campo. 

Arva  natant,  altusque  virfim  eruor, altus  equorum 
Lubrica  belligerae  sorbet  vestigia  turmae. 
Seminecum  letum  peragit  gravis  ungula  pulsu, 
Et  circumvolitans  tetros  a  sanguine  rores  165 
Spargit  humo,  miserisque  suo  lavit  arma  cruore. 
Spicula  prima,  puer,  tumidi,  Tyrrhene,  Peiori 
Purpureo  moriens  victricia  sanguine  tingis. 

Nam  tibi,  dum  stimulas  cornu,  atque  in  prcelia 
mentes 

Accendis,  reno  vasque  viros  ad  vulnera  cantu,  170 
Haesit  barbaricum  sub  anhelo  gutture  telum. 

Et  clausit  raucum  letali  vulnere  murmur. 

At  sonus,  extremo  morientis  fusus  ab  ore. 

Flexa  pererravit  mutis  jam  cornua  labris. 

Crixus  Picentem  Laurumque,  nec  eminus  ambo: 
Sed  gladio  Laurum;  Picenti  rasilis  hasta,  176 
Ripis  lecta  Padi,  letum  tulit:  avia  namque 
Dum  petit,  ac  laevo  meditatur  fallere  gyro. 

Hasta  viri  femur  et  pariter  per  nuda  volantis 
Ilia  sedit  equi,  et  geminam  dedit  horrida  mortem. 
Idem,  sanguinea  Venuli  cervice  revellens,  181 
Sternit  praecipitem  tepido  te,  Farfare,  telo. 

Et  te  sub  gelido  nutritum,  Tulle,  Velino, 
Egregium  Ausoniae  decus,  ac  memorabile  nomen, 
Si  dent  fata  moras,  aut  servent  foedera  Poeni.  185 
Tum  Remulum,  atque  olim  celeberrima  nomina 
bello 

Tiburtes  Magios,  Hispellatemque  Metaurum, 

Et  Clanium  dubia  meditatum  cuspide  vulnus. 
Nec  locus  est  Tyriis  belli  pugnaeve,  sed  omnem 
Celticus  implevit  campum  furor:  irrita  nullil90 
Spicula  torquentur,  statque  omne  in  corpore  fer¬ 
rum. 

Hic  inter  trepidos  immane  Quirinius  audens, 

Cui  fugere  ignotum,  atque  invicta  mente  placebat 
Rebus  in  adversis  exceptum  pectore  letum, 
Cuspide  flammat  equum, ac  dispergit  gaesa  lacerto. 
Si  reserare  viam,  atque  ad  regem  rumpere  ferro 
Detur  iter;  certusque  necis  petit  omnibus  ausis, 
Quod  nequeat  sentire,  decus.  Cadit  inguine  fosso 
Teutalus,  et  vasto  quatitur  sub  pondere  tellus. 
Occumbit  Sarmens,  flavam  qui  ponere  victor  200 
Caesariem,  crinemque  tibi,  Gradive,  vovebat 
Auro  certantem,  et  rutilum  sub  vertice  nodum. 
Sed  Parcae  intonsa  non  exaudita  voventem 
Ad  manes  traxere  coma :  per  candida  membra 
it  fumans  eruor,  et  tellus  perfusa  rubescit.  205 
At,  non  tardatus  jaculo  occurrente,  Ligaunus 

Irruit,  adversumque  viro  rotat  obvius  ensem. 

Et  ferit  insurgens,  humero  qua  brachia  lenti 
Annectunt  nervi :  decisaque  vulnere  laeva 
Laxatis  paullum  moribunda  pependit  habenis, 2 10 
Dumque  micans  tremulo  conatu  lora  retentat, 
Flectentem  adsuetos  imitatur  nescia  frenos. 
Demetit  aversi  Vogesus  tum  colla,  jubaque 
Suspensam  portans  galeam  atque  inclusa  peremti 
Ora  viri,  patrio  divos  clamore  salutat.  215 

Dumque  ea  Gallorum  populi  dant  funera  cam- 
Accitas  propere  castris  in  proelia  consul  [po. 
Raptabat  turmas,  primusque  ruebat  in  hostem, 
Candenti  sublimis  equo  :  trahit  undique  lectum 
Divitis  Ausoniae  juvenem,  Marsosque,  Coram¬ 
que,  220 

Laurentumque  decus,  jaculatoremque  Sabellum, 
Et  Gradivicolam  celso  de  colle  Tudertem, 
Indutosque  simul  gentilia  lina  Faliscos, 

Quosque  sub  Herculeis  taciturno  flumine  muris 
Pomifera  arva  creant  Anienicolae  Catilli,  225 
Quosque  in  praegelidis  duratos  Hernica  rivis 
Mittebant  saxa,  et  nebulosi  rura  Casini. 

Ibant  in  Martem  terrae  dominantis  alumni, 
Damnati  superis,  nec  jam  reditura  juventus. 
Scipio,  qua  medius  pugnae  vorat  agmina  vortex, 
Infert  cornipedem,  atque  instinctus  strage  suo¬ 
rum  231 

Inferias  caesis  mactat  Labarumque,  Padumque, 
Et  Caunum, et  multo  vix  fusum  vulnere  Brencum, 
Gorgoneoque  Larum  torquentem  lumina  vultu. 
Occidis  et  tristi,  pugnax  Lepontice,  fato.  235 
Nam  dum  frena  ferox  objecto  corpore  prensat, 
Atque  aequat  celsus  residentis  consulis  ora 
Ipse  pedes,  frontem  in  mediam  gravis  incidit 
ensis,  [amens 

Et  divisum  humeris  jacuit  caput.  At  Batus, 
Qui  luctatur  equo,  parmaque  incursibus  obstat, 

Ictu  quadrupedis  fulva  porrectus  arena  241 

Elisa  incussis  amisit  calcibus  ora. 

Perfurit  Ausonius  turbata  per  aequora  ductor. 

Ceu  Geticus  Boreas,  totum  cum  sustulit  imo 
Icarium  fundo  victor  mare  :  navita  vasto  245 
Jactatur  sparsus  lacerata  classe  profundo, 
Cunctaque  canenti  perfunditur  aequore  Cyclas. 

Crixus,  ut  in  tenui  spes,  exiguumque  salutis 
Jam  videt  esse  super,  mortemque  adstare  pro¬ 
pinquam, 

Armat  contemtu  mentem  necis  :  horrida  barba 
Sanguinea  rutilat  spuma,  rictusque  furentis  251 
Albet,  et  affuso  squalent  a  pulvere  crines. 

Invadit  Tarium,  vicino  consule  pugnas 
Miscentem,  saevisque  virum  circumtonat  armis. 
Volvitur  ille  solo:  nam  pronum  effundit  in  armos 
Fata  extrema  ferens  abies, rapiturque  pavore  256 
Tractus  equi,  vinctis  connexa  ad  cingulamembris. 
Longa  eruor  sparso  linquit  vestigia  campo. 

Et  tremulos  cuspis  ductus  in  pulvere  signat. 
Laudabat  leti  juvenem,  egregiosque  parabat  260 
Ulcisci  consul  manes :  cum  dira  per  auras 
Vox  venit,  et  Crixum  ferri  clamoribus  audit. 
Haud  notum  vultu  :  surgit  violentior  ira 
Cominus,  atque  oculos  optato  in  corpore  figit. 
Tum  stimulans  grato  plausae  cervicis  honore  265 
Cornipedem  alloquitur :  Vulgum,  Martemque  mi¬ 
norem 

Hactenus,  et  leto  dedimus  sine  nomine  gentem. 
Nunc,  Gargane, vocant  superi  ad  majora:  videsne 
Quantus  eat  Crixus?  jam  nunc  tibi  praemia  pono 
Ulum,  Sidonio  fulgentem  ardore,  tapeta,  270 
barbaricum  decus,  et  fulvis  donabere  frenis. 


Sic  fatus,  magno  Crixum  clamore  ciebat 
In  pugnam,  ac  vacuo  poscebat  proelia  campo 
Nec  detrectantem  par  ira  accenderat  hostem. 

Ut  jussae  cessere  retro,  spatiumque  dederunt  275 
Hinc  atque  hinc  alae,  et  medio  stetit  aequore 
pugna ; 

Quantus  Phlegraeis  telluris  alumnus  in  arvis 
Movit  signa  Mimas,  et  coelum  exterruit  armis, 
Tantus  semifero  Crixus  sub  pectore  murmur 
Torquet,  et  horrisonis  ululatibus  erigit  iras.  280 
Nemone  incensae  captaeque  superfuit  urbi. 

Ut  tibi,  quas  Brenni  populus  ferremus  in  arma, 
Narraret,  dextras ?  disce  en  nunc,  inquit;  et  una 
Contorquet  nodis  et  obusto  robore  diram  [dum, 
Vel  portas  quassare  trabem  :  sonat  illa  tremen- 
Ac  nimio  jactu  servasse  improvida  campi  286 
Distantis  spatium,  propiorem  transvolat  hostem. 
Cui  consul :  Ferre  haec  umbris  proavoque  me¬ 
mento, 

Quam  procul  occumbas  Tarpeia  sede,  tibique 
Haud  licitum  sacri  Capitolia  cernere  montis.  290 
Tum  nodo  cursuque  levi  simul  adjuvat  hastam, 
Dignum  mole  viri  nisus  :  fugit  illa  per  oras 
Multiplicis  lini,  subtextaque  tegmina  nervis, 
Atque  altum  tota  metitur  cuspide  pectus. 
Procumbit  lata  porrectus  in  arva  ruina,  295 
Et  percussa  gemit  tellus  ingentibus  armis. 

Haud  aliter,  structo  Tyrrhena  ad  littora  saxo 
Pugnatura  fretis  subter  caecisque  procellis 
Pila,  immane  sonans  impingitur  ardua  ponto. 
Immugit  Nereus,  divisaque  caerula  pulsu  300 
Illisum  accipiunt  irata  sub  aequora  montem. 
Ductore  amisso  pedibus  se  credere  Celtae . 

Una  spes  anima  tantusque  pependerat  ardor 
Ac  veluti  summo  venator  densa  Picano 
Cum  lustra  exagitat,  spissisque  cubilibus  atram 
Immittit  passim  dumosa  per  invia  pestem  :  306 
Dum  tacitas  vires  et  flammam  colligit  ignis, 
Nigranti  piceus  sensim  caligine  vertex 
Volvitur,  et  pingui  contorquet  nubila  fumo ; 
Mox  subita  in  toto  lucent  incendia  monte.  3  i) 
Fit  sonitus  :  fugere  ferae,  fugere  volucres, 

Atque  ima  longe  trepidant  in  valle  juvencae. 

At  Mago,  ut  vertisse  globos,  primumque  labo¬ 
rem. 

Qui  solus  genti  est,  cassum  videt,  arma  suorum 
Ac  patrium  in  pugnas  equitem  vocat.  Undique 
Adsiliunt  frenis  infrenatique  manipli.  [nudi 
Nunc  Itali  in  tergum  versis  referuntur  habenis, 
Nuric  rursus  Tyrias  retro  pavor  avehit  alas. 

Aut  illi  dextros  lunatis  flexibus  orbes, 

Aut  illi  laevos  sinuant  in  cornua  gyros  :  320 

Texunt  alterno  glomerata  volumina  cursu, 

Atque  eadem  refuga  cedentes  arte  resolvunt. 

Hac  pontum  vice,  ubi  exercet  discordia  ventos, 
Fert  Boreas,  Eurusque  refert,  molemque  pro¬ 
fundi 

Nunc  huc  alterno,  nunc  illuc  flamine  gestant. 

Advolat  aurato  praefulgens  murice  ductor  326 
Sidonius,  circaque  Metus, Terrorque,  Furorque. 
Isque  ubi  Callaici  radiantem  tegminis  orbem 
Extulit,  et  magno  percussit  lumine  campos, 

Spes  virtusque  cadunt,  trepidaque  a  mente  recedit 
Vertere  terga  pudor:  nec  leti  cura  decori,  331 
Sed  fugere  infixum  est,  terraeque  optantur  hiatus. 
Sic,  ubi  Caucasiis  tigris  se  protulit  antris. 
Linquuntur  campi,  et  tutas  petit  omne  latebras 
Turbatum  insano  vultu  pecus  ;  illa  pererrat  3SS 
Desertas  victrix  valles,  jamqueoi  a  reducto 
Paullatim  nudat  rictu,  ut  praesentia  mandens 

Corpora,  et  immani  stragem  meditatur  hiatu. 
Non  illum  Metabus,  non  illum  celsior  Ufens 
Evasere  tamen,  quamvis  hic  alite  planta,  340 
Hic  ope  cornipedis  totis  ferretur  habenis. 

Nam  Metabum  ad  manes  demisit  cuspide  fulgens 
Fraxinus,  Ufentem  collapsum  poplite  caeso 
Ensis  obit,  laudemque  pedum  cum  sanguine  ade¬ 
mit.  [que 

Jamque  dedit  leto  Sthenium,  Laurumque,  domo- 
Collinum  gelida,  vitreo  quem  Fucinus  antro  346 
Nutrierat,  dederatque  lacum  transmittere  nando. 
Fit  socius  leti  conjecta  Massicus  hasta, 

Vitiferi  sacro  generatus  vertice  montis. 

Et  Liris  nutritus  aquis,  qui  fonte  quieto  350 

Dissimulat  cursum,  ac  nullo  mutabilis  imbri 
Perstringit  tacitas  gemmanti  gurgite  ripas. 
Exoritur  rabies  csedum,  ac  vix  tela  furori 
Sufficiunt:  teritur  junctis  umbonibus  umbo. 
Pesque  pedem  premit, et  nutantes  casside  cristae 
Hostilem  tremulo  pulsant  conamine  frontem.  356 

Tergemini  primam  ante  aciem  fera  proelia  fra- 
Miscebant,  quos  Ledaeo  Sidonia  Barce  [tres 

Xanthippo  felix  uteri  inter  bella  crearat. 

Res  Graiae,  ductorque  parens,  ac  nobile  Amyclae 
Nomen,  et  injectus  Spartanis  colla  catenis  361 
Regulus  inflabant  veteri  praecordia  fama: 

Marte  probare  genus,  factisque  Lacona  parentem 
Ardebant,  gelidosque  dehinc  invisere  montes 
Taygeta,  et  tandem  bellis  innare  subaotis  365 
Eurotan  patrium,  ritusque  videre  Lycurgi. 

Sed  Spartam  penetrare  deus,  fratresque  negarunt 
Ausonii,  totidem  numero,  quos  miserat  altis 
Egeriae  genitos  immitis  Aricia  lucis, 
yEtatis  mentisque  pares  ;  at  non  dabat  ultra  370 
Clotho  dura  lacus  aramque  videre  Dianae. 
Namque  ut  in  adversos,  impacti  turbine  pugnae, 
Eumachus  et  Critias  et  laetus  nomine  patris 
Xanthippus  junxere  gradus,  ceu  bella  leones 
Inter  se  furibunda  movent,  et  murmure  anhelo 
Squalentes  campos  et  longa  mapalia  complent : 
Omnis  in  occultas  rupes  atque  avia  pernix 
Maurus  saxa  fugit,  conjuxque  Libyssa  profuso. 
Vagitum  cohibens,  suspendit  ab  ubere  natos  : 

Illi  dira  fremunt,  perfractaque  in  ore  cruento  380 
Ossa  sonant,  pugnantque  feris  sub  dentibus  artus. 
Haud  secus  Egerise  pubes,  hinc  Virbius  acer, 
Hinc  Capys,  adsiliunt,  paribusque  Albanus  in 
Subsidens  paullum  perfossa  proruit  alvo  [armis. 
Albanum  Critias;  ast  illi  cuncta  repente  385 
Implerunt  clypeum  miserando  viscera  lapsu. 
Eumachus  inde  Capyn:  sed  tota  mole  tenebat 
Ceu  fixum  membris  tegimen :  tamen  improbus 
Annexam  parmae  decidit  vulnere  laevam,  [ensis 
Inque  suo  pressa  est  non  reddens  tegmina  nisu 
Infelix  manus,  atque  haesit  labentibus  armis.  391 
Ultima  restabat  fusis  jam  palma  duobus 
Virbius  :  huic  trepidos  simulanti  ducere  gressus 
Xanthippus  gladio,  rigida  cadit  Eumachus  hasta, 
Et  tandem  aequatae  geminato  funere  pugnae.  395 
Inde  alterna  viris  transegit  pectora  mucro, 

Inque  vicem  erepta  posuerunt  proelia  vita. 
Felices  leti,  pietas  quos  addidit  umbris  ! 
Optabunt  similes  venientia  saecula  fratres, 
iEternumque  decus  memori  celebrabitur  aevo, 

Si  modo  ferre  diem  serosque  videre  nepotes  40 1 
Carmina  nostra  valent,  nec  famam  invidit  Apollo. 

At  consul  toto  palantes  aequore  turmas 
Voce  tenet,  dum  voce  viget :  Quo  signa  refertis? 
Quis  vos,  heu,  vobis  pavor  abstulit  ?  horrida 
primi  405 


Si  sors  visa  loci,  pugnaeque  lacessere  frontem; 
Post  me  state,  viri,  et  pulsa  formidine  tantum 
Adspicite.  Has  dextras  capti  genuere  parentes. 
Qua  fugitis  ?  quae  spes  victis  ?  Alpesne  petemus  » 
Ipsam  turrigero  portantem  vertice  muros  410 
Credite  submissas  Romam  nunc  tendere  palmas. 
Natorum  passim  raptus,  caedemque  parentum, 
Vestalesque  focos  exstingui  sanguine  cerno 
Hoc  arcete  nefas.  Postquam  inter  talia  crebro 
Clamore  obtusae  crassoquea  pulvere  fauces; 415 
Hinc  laeva  frenos,  hinc  dextra  corripit  arma. 

Et  latum  objectat  pectus,  strictumque  minatur 
Nunc  sibi,  nunc  trepidis,  ni  restent,  cominus 
ensem. 

Quas  acies  alto  genitor  dum  spectat  Olympo, 
Consulis  egregii  movere  pericula  mentem.  420 
Gradivum  vocat,  et  patrio  sic  ore  profatur : 
Magnanimi  me,  nate,  viri,  ni  bella  capessis. 
Haud  dubie  extremus  terret  labor  :  eripe  pugn« 
Ardentem,  oblitumque  sui  dulcedine  caedum 
Siste  ducem  Libyae :  nam  plus  petit  improbus 
uno  425 

Consulis  exitio,  tota  quam  strage  cadentum. 
Praeterea  (cernis)  tenerae  qui  praelia  dextrae 
Jam  credit  puer,  atque  annos  transcendere  factis 
Molitur,  longumque  putat  pubescere  bello. 

Te  duce  primitias  pugnae,  te  magna  magistro  430 
Audeat,  et  primum  hoc  vincat,  servasse  parentem. 
Haec  rerum  sator :  at  Mavors  in  proelia  currus 
Odrysia  tellure  vocat :  tum  fulminis  atri 
Spargentem  flammas  clypeum, galeamque  deorum 
Haud  ulli  facilem,  multoque  labore  Cyclopum  435 
Sudatum  thoraca  capit,  quassatque  per  auras 
Titanum  bello  satiatam  sanguinis  hastam, 

Atque  implet  cursu  campos :  exercitus  una 
Irarum,  Eumenidesque  simul,  letique  cruenti 
Innumerae  facies,  frenisque  operata  regendis  440 
Quadrijugos  atro  stimulat  Bellona  flagello. 

Fertur  ab  immenso  tempestas  horrida  coelo, 
Nigrantesque  globos  et  turbida  nubila  torquens 
Involvit  terras:  quatitur  Saturnia  sedes 
Ingressu  tremefacta  dei,  ripasque  relinquit  445 
Audito  curru,  fontique  relabitur  amnis. 

Ductorem  Ausonium  telis  Garamantica  pubes 
Cinxerat,  et  Tyrio  regi  nova  dona  parabat 
Armorum  spolium,  et  rorantia  consulis  ora. 
Stabat  fortunae  non  cedere  certus,  et  acri  450 
Mole  retorquebat  crudescens  caedibus  hastas. 
Jamque  suo,  jamque  hostili  perfusa  cruore  [bem 
Membra  madent :  cecidere  jubae,  gyroque  per  or- 
Arctato  Garamas  jaculis  propioribus  instat, 

Et  librat  saeva  conjectum  cuspide  ferrum.  455 
Hic  puer  ut  patrio  defixum  corpore  telum 
Conspexit,  maduere  genae,  subitoque  trementem 
Corripuit  pallor,  gemitumque  ad  sidera  rupit. 

Bis  conatus  erat  praecurrere  fata  parentis, 
Conversa  in  semet  dextra :  bis  transtulit  iras  460 
In  Poenos  Mavors.  Fertur  per  tela,  per  hostes 
Intrepidus  puer,  et  Gradivum  passibus  aequat. 
Continuo  cessere  globi,  latusque  repente 
Apparet  campo  limes  :  metit  agmina  tectus 
Coelesti  clypeo,  et  sternit  super  arma  jacentum 
Corporaque  auctorem  teli,  multasque  paternos 
Ante  oculos  animas,  optata  piacula,  mactat. 
Tunc,  rapta  propere  duris  ex  ossibus  hasta. 
Innixum  cervice  ferens  humeroque  parentem 
Emicat:  attonitae  tanta  ad  spectacula  turmae  470 
Tela  tenent,  ceditque  loco  Libys  asper,  et  omnis 
I^te  cedit  Iber,  pietasque  insignis  et  aetas 
Belligeris  fecit  miranda  silentia  campis. 

Tum  celso  e  curru  Mavors,  Carthaginis  arces 
Exscindes,  inquit,  Tyriosque  ad  fcedera  coges: 
Nulla  tamen  longo  tanta  exorietur  in  sevo  476 
Lux  tibi,  care  puer:  macte,  o  macte  indole  sacra, 
Vera  Jovis  proles ;  et  adhuc  majora  supersunt : 
Sed  nequeunt  meliora  dari.  Tum  nubila  Mavors 
/Etheraque,  emenso  terras  jam  sole,  capessit. 

Et  fessas  acies  castris  clausere  tenebrae.  481 
Condebat  noctem  devexo  Cynthia  curru 
Fraternis  afflata  rotis,  et  ab  aequore  Eoo 
Surgebant  roseae  media  inter  caerula  flammae. 

At  consul  tristis,  campos  P cenisque  secundam  485 
Planitiem  metuens,  Trebiam  collesque  petebat. 
Jamque  dies  rapti  cursu  navoque  labore, 

Et  medio  abruptus  fluitabat  in  amne  solutis 
Pons  vinclis,  qui  Dardanium  transvexerat  agmen; 
Eridani  rapidas  aderatcum  Pcenus  ad  undas.  490 
Dumque  vada  et  molles  aditus  per  devia  flexo 
Circuitu  petit,  et  stagni  languentia  quaerit, 
Interdum  rapta  vicinis  saltibus  alno 
Flumineam  texit,  qua  transvehat  agmina,  classem ; 
Ecce  aderat,  Trebiaeque  simul  vicina  tenebat,  495 
Trinacrio  accitus  per  caerula  longa  Peloro, 
Gracchorum  proles  consul.  Gens  inclyta  magno 
Atque  animosa  viro,  multusque  in  imagine  claris 
Praefulgebat  avus  titulis  bellique  domique. 

Nec  Pceni,  positis  trans  amnem  in  gramine  castris. 
Deerant:  namque  animos  stimulabant  prospera 
rerum,  50 1 

Increpitansque  super  ductor:  Quis  tertius  Urbi 
Jam  superest  consul  ?  quaenam  altera  restat  in 
armis 

Sicania  ?  en  omnes  Latiae,  Daunique  nepotum 
Convenere  manus.  Feriant  nunc  fcedera  mecum 
Ductores  Italum,  ac  leges  et  pacta  reposcant.  506 
At  tu,  donata  tela  inter  Martia  luce, 

Infelix  animae,  sic,  sic  yivasque,  tuoque 
Des  iterum  hanc  laudem  nato :  nec  fine  sub  aevi 
Oppetere  in  bello  detur,  cum  fata  vocabunt.  510 
Pugnantem  cecidisse  meum  est.  Haec  personat 
ardens. 

Inde  levi  jaculo  MassylCimque  impiger  alis 
Castra  sub  ipsa  datis  irritat  et  elicit  hostem. 

Nec  Latius  vallo  miles  debere  salutem 
Fas  putat,  aut  clausas  pulsari  cuspide  portas.  515 
Erumpunt,  cunctisque  prior  volat  aggere  aperto 
Degener  haud  Gracchis  consul :  quatit  aura 
comantes 

Cassidis  Aurunca;  cristas,  humeroque  refulget 
Sanguinei  patrium  saguli  decus :  agmina  magno 
Respectans  clamore  vocat,  quaque  obvia  densos 
Arctat  turba  globos,  rumpens  iter  sequore  fertur. 
Ut  torrens  celsi  prseceps  e  vertice  Pindi  522 
Cum  sonitu  ruit  in  campos,  magnoque  fragore 
Avulsum  montis  volvit  latus:  obvia  passim 
Armenta,  immanesque  ferse,  sylv seque  trahuntur: 
Spumea  saxosis  clamat  convallibus  unda.  526 
Non,  mihi  Mseonise  redeat  si  gloria  linguse. 
Centenasque  pater  det  Phoebus  fundere  voces. 
Tot  c sedes  proferre  queam,  quot  dextera  magni 
Consulis,  aut  contra  Tyrise  furor  edidit  irse.  580 
Murranum  ductor  Libyae,  ductorque  Phalantum 
Ausonius,  gnaros  belli,  veteresque  laborum. 

Alter  in  alterius  fuderunt  cominus  ore. 

Monte  procelloso  Murranum  miserat  Anxur, 
Tritonis  niveo  te  sacra,  Phalante,  profundo.  535 
Ut  primum  insigni  fulsit  velamine  consul, 
Quanquam  orbus  partem  visus,  unoqueCupencus 
Lumine  sufficiens  bellis,  citat  improbus  hastam, 
fit  «immx  figit  tremebundam  margine  parmae. 


Cui  consul,  namque  ira  coquit :  Pone,  improbet 
quicquid  540 

Restat  in  ore  fero,  et  truncata  fronte  relucet. 

Sic  ait,  intorquens  directo  turbine  robur. 

Et  dirum  tota  transmittit  cuspide  lumen. 

Nec  levior  dextra  generatus  Hamilcare  saevit. 
Huic  cadit  infelix  niveis  Varenus  in  armis,  545 
Mevanas  Varenus,  arat  cui  divitis  uber 
Campi  Fulginia,  et  patulis  Clitumnus  in  arvis 
Candentes  gelido  perfundit  flumine  tauros. 

Sed  tristes  superi,  atque  ingrata  maxima  cura 
Victima  Tarpeio  frustra  nutrita  Tonanti.  550 

Instat  Iber  levis,  et  levior  discurrere  Maurus. 
Hinc  pila,  hinc  Libycae  certant  subtexere  cornus 
Densa  nube  polum  :  quantumque  interjacet  aequi 
Ad  ripas  campi,  tantum  vibrantia  condunt 
Tela,  nec  arctatis  locus  est  in  morte  cadendi.  555 
Aliius,  Argyripa  Daunique  profectus  ab  arvis 
Venator,  rudibus  jaculis  et  Iapyge  campum 
Persultabat  equo,  mediosque  invectus  in  hostes 
Appula  non  vana  torquebat  spicula  dextra. 

Huic  horret  thorax  Samnitis  pellibus  ursae,  560 
Et  galea  annosi  vallatur  dentibus  apri. 

Verum  ubi  turbantem,  solo  ceu  lustra  pererret 
In  nemore,  aut  agitet  Gargano  terga  ferarum. 
Hinc  Mago,  hinc  saevus  pariter  videre  Maharbal; 
Ut  subigente  fame  diversis  rupibus  ursi  565 
Invadunt  trepidum  gemina  inter  proelia  taurum, 
Nec  partem  praedae  patitur  furor :  haud  secus  acer 
Hinc  atque  hinc  jaculo  devolvitur  Aliius  acto. 

It  stridens  per  utrumque  latus  Maurusia  taxus  : 
Obvia  tum  medio  sonuerunt  spicula  corde,  570 
Incertumque  fuit,  letum  cui  cederet  hastae. 

Et  jam,  dispersis  Romana  per  agmina  signis. 
Palantes  agit  ad  ripas  (miserabile)  Poenus 
Impellens  trepidos,  fluvioque  immergere  certat. 
Tum  Trebia  infausto  nova  proelia  gurgite  fessis 
Inchoat,  et  precibus  Junonis  suscitat  undas.  576 
Haurit  subsidens  fugientum  corpora  tellus, 
Infidaque  soli  frustrata  voragine  sorbet : 

Nec  niti,  lentoque  datur  convellere  limo 
Mersa  pedum  penitus  vestigia  :  labe  tenaci  580 
Haerent  devincti  gressus,  resolutaque  ripa 
Implicat,  aut  caeca  prosternit  fraude  paludis. 
Jamque  alius  super  atque  alius  per  lubrica  sur* 
gens. 

Dum  sibi  quisque  viam  per  inextricabile  littus 
Praeripit,  et  putri  luctatur  cespite,  lapsi  585 
Occumbunt,  seseque  sua  pressere  ruina. 

Ille,  celer  nandi,  jam  jamque  apprendere  tuta 
Dum  parat,  et  celso  connisus  corpore  prensat 
Gramina  summa  maiiu,  liquidisque  emergit  ab 
Contorta  ripae  pendens  affigitur  hasta.  [undis. 
Hic  hostem,  orbatus  telo,  complectitur  ulnis,  591 
Luctantemque  vado  permixta  morte  coercet. 

Mille  simul  leti  facies.  Ligus  occidit  arvis; 

Sed  projecta  viri  lymphis  fluvialibus  ora 
Sanguineum  hauserunt  longis  singultibus  amnem. 
Enabat  tandem  medio  vix  gurgite  pulcher  596 
Hirpinus,  sociumque  manus  clamore  vocabat. 
Cum  rapidis  illatus  aquis  et  vulnere  multo 
Impulit  asper  equus,fessumque  sub  aequora  mersit. 

Accumulat  clades  subito  conspecta  per  undas 
Vis  elephantorum  turrito  concita  dorso. 

Namque  vadis  praeceps  rapitur, ceu  proruta  cautes 
Avulsi  montis,  Trebiamque  insueta  timentem 
Prae  se  pectore  agit,  spumanlique  incubat  alveo. 
Explorant  adversa  viros, perque  aspera  duro  605 
Nititur  ad  laudem  virtus  interrita  clivo. 

Namque  inhonoratam  hibrenus  perdere  mortem 

Et  fams  nudam  impatiens,  Spectabimur,  inquit, 
Nec,  Fortuna,  meum  condes  sub  gurgite  letum. 
Experiar,  sitne  in  terris,  domitare  quod  ensis  610 
Non  queat  Ausonius,  Tyrrhenave  permeet  hasta. 
Tum  jacit  adsurgens,  dextroque  in  lumine  sistit 
Spicula  saeva  ferae,  telumque  in  vulnere  linquit. 
Stridore  horrisono  penetrantem  cuspidis  ictum 
Bellua  prosequitur,  laceramque  cruore  profuso 
Attollit  frontem,  ac  lapso  dat  terga  magistro.  616 
Tum  vero  invadunt  jaculis  crebraque  sagitta. 
Ausi  jam  sperare  uecem,  immensosque  per  armos 
Et  laterum  extentus  venit  atra  cuspide  vulnus. 
Stat  multa  in  tergo  et  nigranti  lancea  dorso,  620 
Ac  sylvam  ingentem  concusso  corpore  vibrat : 
Donec,  consumtis  longo  certamine  telis. 
Concidit,  et  clausit  magna  vada  pressa  ruina. 

Ecce  per  adversum,  quanquam  tardata  morantur 
Vulnere  membra  virum,  subit  implacabilis  am¬ 
nem  625 

Scipio,  et  innumeris  infestat  caedibus  hostem. 
Corporibus,  clypeisque  simul,  galeisque  caden- 
tum 

Contegitur  Trebia,  et  vix  cernere  linquitur  undas. 
Mazaeus  jaculo,  Gestar  prosternitur  ense  : 

Tum  Pelopeus  avis  Cyrenes  incola  Telgon.  630 
Huic  torquet  rapido  correptum  e  gurgite  pilum. 
Et,  quantum  longo  ferri  tenuata  rigore 
Procedit  cuspis,  per  hiantia  transigit  ora. 
Pulsati  ligno  sonuere  in  vulnere  dentes. 

Nec  leto  quaesita  quies  :  turgentia  membra  635 
Eridano  Trebia,  Eridanus  dedit  aequoris  undis. 
Tu  quoque,  Thapse,  cadis,  tumulo  post  fata  ne¬ 
gato.  [rum. 

Quid  domus  Hesperidum,  aut  luci  juvere  dea- 
Fulvos  aurifera  servantes  arbore  ramos? 

Intumuit  Trebia,  et  stagnis  se  sustulit  imis: 
Jamque  ferox  totum  propellit  gurgite  fontem. 
Atque  omnes  torquet  vires:  furit  unda  sonoris 
Vorticibus,  sequiturque  novus  cum  murmure  tor- 
Sensit,  et  accensa  ductor  violentius  ira,  [rens. 
Magnas,  o  Trebia,  et  meritas  mihi,  perfide,  poenas 
Exsolves,  inquit :  lacerum  per  Gallica  rivis  646 
Dispergam  rura,  atque  amnis  tibi  nomina  demam, 
Quoque  aperis  te  fonte,  premam ;  nec  tangere 
ripas, 

lllabique  Pado  dabitur.  Qusenam  ista  repente 
Sidonium,  infelix,  rabies  te  reddidit  amnem  ?  650 
Talia  jactantem  consurgens  agger  aquarum 
Impulit,  atque  humeros  curvato  gurgite  pressit. 
Arduus  adversa  mole  incurrentibus  undis 
Stat  ductor,  clypeoque  ruentem  sustinet  amnem. 
Nec  non  a  tergo  fluctus  stridente  procella  655 
Spumeus  irrorat  summas  adspergine  cristas. 

Ire  vadis,  stabilemque  vetat  defigere  gressum 
Subducta  tellure  deus,  percussaque  longe 
Raucum  saxa  sonant,  undgeque  ad  bella  parentis 
Excitae  pugnant,  et  ripas  perdidit  amnis.  660 
Tum  madidos  crines  et  glauca  fronde  revinctum 
Attollit  cum  voce  caput :  Poenasne  superbas 
Insuper,  et  nomen  Trebiae  delere  minaris, 

O  regnis  inimice  meis  ?  quot  corpora  porto 
Dextra  fusa  tua!  clypeis galeisque  virorum,  665 
Quos  mactas,  arctatus  iter  cursumque  reliqui. 
Caede  (vides)  stagna  alta  rubent,  retroque  ferun¬ 
tur.  [pinquis. 

Adde  modum  dextrae,  aut  campis  incumbe  pro- 
Haec  Venere  adjuncta  tumulo  spectabat  ab  alto 
Mulciber,  obscurae  tectus  caligine  nubis.  670 
Ingravat  ad  coelum  sublatis  Scipio  palmis: 

Di  patrii,  quorum  auspiciis  stat  Dardana  Roma, 


Talin*  me  leto  tanta  inter  proelia  nuper 
Servastis  ?  fortine  animam  hanc  exscindere  dextra 
Indignum  est  visum  J  redde  o  me,  nate,  periclis. 
Redde  hosti :  liceat  bellanti  arcessere  mortem, 
Quam  patri®  fratrique  probem.  Tum  percita  dictis 
Ingemuit  Venus,  et  rapidas  direxit  in  amnem 
Conjugis  invicti  vires  :  agit  undique  flammam 
Dispersus  ripis  ignis,  multosque  per  annos  680 
Nutritas  fluvio  populatur  fervidus  umbras. 
Uritur  omne  nemus,  lucosque  effusus  in  altos 
Immissis  crepitat  victor  Vulcanus  habenis. 
Jamque  ambustacomas  abies,  jam  pinus,  et  alni : 
Jam,  solo  restans  trunco,  dimisit  in  altum  685 
Populus  adsuetas  ramis  habitare  volucres. 
Flamma  vorax  imo  penitus  de  gurgite  tractos 
Absorbet  latices,  s«voque  urgente  vapore 
Siccus  inarescit  ripis  eruor  :  horrida  late 
Scinditur  in  rimas,  et  hiatu  rupta  dehiscit  690 
Tellus,  ac  stagnis  ait®  sedere  favill®. 

Miratur  pater  aeternos  cessare  repente 
Eridanus  cursus.  Nympharumque  intima  m®stus 
Implevit  chorus  attonitis  ululatibus  antra. 

Ter  caput  ambustum  conantem  attollere  jacta 
Lampade  Vulcanus  mersit  fumantibus  undis :  696 
Ter  correpta  dei  crines  nudavit  arundo. 

Tum  demum  admiss®  voces  et  vota  precantis, 
Orantique  datum  ripas  servare  priores  : 

Ac  tandem  aTrebia  revocavit  Scipio  fessas  700 
Munitum  in  collem,  Gracchocomitante,  cohortes. 

At  Poenus,  multo  fluvium  veneratus  honore. 
Gramineas  undis  statuit  socialibus  aras  ; 

Nescius  heu,  quanto  superi  majora  moverent, 

Et  quos  Ausoni®  luctus, Trasimene,  parares.  705 
Boiorum  nuper  populos  turbaverat  armis 
Flaminius,  facilisque  viro  tum  gloria  belli, 
Corde  levem  atque  astus  inopem  contundere 
gentem. 

Sed  labor  haud  idem  Tyrio  certasse  tyranno. 
Hunc,  l®vis  Urbi  genitum  ad  fatalia  damna  710 
Ominibus,  parat  imperio  Saturnia  fesso 
Ductorem,  dignumque  virum  veniente  ruina. 

Inde  ubi  prima  dies  juris,  clavumque  regend® 
Invasit  patri®,  ac  sub  nutu  castra  fuere, 

Ut  pelagi  rudis,  et  pontum  tractare  per  artem  715 
Nescius,  accepit  miser®  si  jura  carin®, 
Ventorum  tenet  ipse  vicem,  cunctisque  procellis 
Dat  jactare  ratem  :  fertur  vaga  gurgite  puppis, 
Ipsius  in  scopulos  dextra  impellente  magistri. 
Ergo  agitur  raptis  pr®ceps  exercitus  armis  720 
Lydorum  in  populos,  sedemque  ab  origine  prisci 
Sacratam  Corythi,  junctosque  a  sanguine  avorum 
M®onios  Italis  permixta  stirpe  colonos. 

Nec  regem  Afrorum  poscenda  ad  coepta  moratur 
Laude  super  tanta  monitor  deus.  Omnia  somni 
Condiderant,  ®grisque  dabant  oblivia  curis ;  726 
Cum  Juno,  in  stagni  numen  conversa  propinqui, 
Et  madid®  frontis  crines  circumdata  fronde 
Populea,  stimulat  subitis  pr®cordia  curis. 

Ac  rumpit  ducis  haud  spernenda  voce  quietem  : 

O  felix  fam®,  et  Latio  lacrymabile  nomen  731 
Hannibal,  Ausonia  si  te  fortuna  creasset, 

Ad  magnos  venture  deos,  cur  fata  tenemus  ? 

Pelle  moras  :  brevis  est  magni  fortuna  favoris. 
Quantum  vovisti,  cum  Dardana  bella  parenti  735 
Jurares,  fluet  Ausonio  tibi  corpore  tantum 
Sanguinis,  et  patrias  satiabis  c®dibus  umbras. 
Nobis  persolves  meritos  securus  honores. 
Namque  ego  sum,  celsis  quem  cinctum  montibus 
ambit 

Tmolo  n  ias-i  manus,  stagnis  Trasimenus  opacis. 

His  agitur  monitis,  et  laetam  numine  pubem  74i 
Protinus  aerii  praeceps  rapit  aggere  montis. 
Horrebat  glacie  saxa  inter  lubrica,  summo 
Piniferum  coelo  miscens  caput,  Apenninus. 
Condiderat  nix  alta  trabes,  et  vertice  celso  745 
Canus  apex  structa  surgebat  ad  astra  pruina. 

Ire  juvat:  prior  exstingui  labique  videtur 
Gloria,  post  Alpes  si  stetur  montibus  ullis. 
Scandunt  praerupti  nimbosa  cacumina  saxi. 

Nec  superasse  jugum  finit  mulcetve  laborem. 
Plana  natant,  putrique  gelu  liquentibus  undis751 
Invia  limosa  restagnant  arva  palude. 

Jamque  ducis  nudus  tanta  inter  inhospita  vertex 
Saevitia  quatitur  coeli,  manante  per  ora 
Perque  genas  oculo.  Facilis  sprevisse  medentes. 
Optatum  bene  credit  emi  quocunque  periclo  756 
Bellandi  tempus :  non  frontis  parcit  honori. 

Dum  ne  perdat  iter;  non  caetera  membra  moratur 
In  pretium  belli  dare,  si  victoria  poscat : 

Satque  putat  lucis,  Capitolia  cernere  victor  760 
Qua  queat,  atque  Italum  feriat  qua  cominus  hos¬ 
tem. 

Talia  perpessi  tandem  inter  sreva  locorum 
Optatos  venere  lacus,  ubi  deinde  per  arma 
Sumeret  amissi  numerosa  piacula  visus. 

Ecce  autem  Patres  aderant  Carthagine  missi, 
(Causa  vise  non  parva  viris,)  nec  laeta  ferebant. 
Mos  fuit  in  populis,  quos  condidit  advena  Dido, 
Poscere  caede  deos  veniam,  ac  flagrantibus  aris 
Infandum  dictu,  parvos  imponere  natos. 

Urna  reducebat  miserandos  annua  casus,  770 
Sacra  Thoanteae  ritusque  imitata  Dianse. 

Cui  fato  sortique  deum  de  more  petebat 
Hannibalis  prolem  discors  antiquitus  Hannon. 
Sed  propior  metus  armati  ductoris  ab  ira. 

Et  magna  ante  oculos  stabat  genitoris  imago. 775 
Asperat  haec  foedata  genas  lacerataque  crines, 
Atque  urbem  complet  maesti  clamoris  Imilce. 
Edonis  ut  Pangaea  super  trieteride  mota 
It  juga,  et  inclusum  suspirat  pectore  Bacchum. 
Ergo  inter  Tyrias,  facibus  ceu  subdita,  matres  780 
Clamat :  Io  conjux,  quocunque  in  cardine  mundi 
Bella  moves,  huc  signa  refer;  violentior  hic  est, 
Hic  hostis  propior:  tu  nunc  fortasse  sub  ipsis 
Urbis  Dardaniae  muris  vibrantia  tela 
Excipis  intrepidus  clypeo,  saevamque  coruscans 


Lampada  Tarpeiis  infers  incendia  tectis.  78fl 
Interea  tibi  prima  domus  atque  unica  proles, 
Heu,  gremio  in  patriae  Stygias  raptatur  ad  aras. 

1  nunc,  Ausonios  ferro  populare  penates. 

Et  vetitas  molire  vias ;  i,  pacta  resigna  7S0 
Per  cunctos  jurata  deos:  sic  praemia  reddit 
Carthago,  et  tales  jam  nunc  tibi  solvit  honores. 
Quae  porro  haec  pietas,  delubra  adspergere  tabo  ? 
Heu  primae  scelerum  causae  mortalibus  aegris. 
Naturam  nescire  deum!  justa  ite  precati  795 
Thure  pio,  caedumque  feros  avertite  ritus. 

Mite  et  cognatum  est  homini  deus.  Hactenus 
Sit  satis  ante  aras  caesos  vidisse  juvencos :  (oro. 
Aut  si  velle  nefas  superos  fixumque  sedetque, 
Me,  me,  quae  genui,  vestris  absumite  votis.  800 
Cur  spoliare  juvat  Libycas  hac  indole  terras' 

An  flendae  magis  yEgates,  et  mersa  profundo 
Punica  regna  forent,  olim  si  sorte  cruenta 
Esset  tanta  mei  virtus  praerepta  mariti  ? 

Haec  dubios  vario  divumque  hominumque  timore 
Ad  cauta  illexere  Patres;  ipsique  relictum,  806 
Abnueret  sortem,  an  superum  pareret  honori. 
Tum  vero  trepidare  sui  vix  compos  Imilce, 
Magnanimi  metuens  immitia  corda  mariti. 

His  avide  auditis,ductor  sic  deinde  profatur: 
Quid  tibi  pro  tanto  non  impar  munere  solvat 
Hannibal  aequatus  superis?  quae  praemia  digna 
Inveniam,  Carthago  parens  ?  noctemque  diemque 
Arma  feram,  templisque  tuis  hinc  plurima  faxo 
Hostia  ab  Ausonio  veniat  generosa  Quirino.  815 
At  puer  armorum  et  belli  servabitur  haeres. 

Spes  o,  nate,  meae,  Tyriarumque  unica  rerum 
Hesperia  minitante  salus,  terraque  fretoque 
Certare  ^Enead  is,  dum  stabit  vita,  memento. 
Perge,  (patent  Alpes,)  nostroque  incumbe  labori. 
Vos  quoque,  di  patrii,  quorum  delubra  piantur 
Caedibus,  atque  coli  gaudent  formidine  matrum. 
Huc  laetos  vultus,  totasque  advertite  mentes. 
Namque  paro  sacra,  et  majores  molior  aras. 

Tu, Mago, adversi  conside  in  vertice  montis:  825 
Tu  laevos  propior  colles  accede,  Choaspe : 

Ad  claustra  et  fauces  ducat  per  opaca  Sichaeus. 
Ast  ego  te,  Trasimene,  vago  cum  milite  praeceps 
Lustrabo,  et  superis  quaeram  libamina  belli. 
Namque  haud  parva  deus  promissis  spondet  aper- 
Quae  spectata,  viri,  patriam  referatis  in  urbem. [tis 

Ceperat  Etruscos  occulto  milite  colles 
Sidonius  ductor,  perque  alta  silentia  noctis 
Sylvarum  affractus  caecis  insiderat  armis. 

At  parte  e  dextra  restagnans  gurgite  vasto 
Effigiem  in  pelagi  lacus  exundabat  inertis,  5 
Et  late  multo  foedabat  proxima  limo  : 

Quae  vada,  Faunigenae  regnata  antiquitus  Auno, 
Nunc  volvente  die  Trasimeni  nomina  servant. 
Lydius  huic  genitor, Tmoli  decus,  aequore  longo 
Maeoniam  quondam  in  Latias  advexerat  oras  10 
Tyrrhenus  pubem,  dederatque  vocabula  terris  : 
Isque  insueta  tubae  monstravit  murmura  primus 
Gentibus  et  bellis  ignava  silentia  rupit. 

Nec  modicus  voti  natum  ad  majora  fovebat. 


Verum  ardens  puero,  castumque  exuta  pudorem, 
(Nam  forma  certare  deis,  Trasimene,  valeres,)  16 
Littore  correptum  stagnis  demisit  Agylle, 

Flore  capi  juvenum  primaevo  lubrica  mentem 
Nympha,  nec  Idalia  lenta  incaluisse  sagitta. 
Solatae  viridi  penitus  fovere  sub  antro  20 

Naides,  amplexus  undosaque  regna  trementem. 
Hinc  dotale  lacus  nomen,  lateque  Hymenaeo 
Conscia  lascivo  Trasimenus  dicitur  unda. 

Et  jam  curriculo  nigram  Nox  roscida  metam 
Stringebat,  nec  se  thalamis  Tithonia  conjux  25 
Protulerat,  stabatque  nitens  in  limine  primo; 
Cum  minus  abnuerit  noctem  desisse  viator. 
Quam  coepisse  diem :  consul  carpebat  iniquas. 

Praegredieris  signa  ipsa,  vias,  omnisque  ruebat 
Mixtus  eques ;  nec  discretis  levia  arma  maniplis, 
Insertique  globo  pedites,  et  inutile  Marti  31 
Lixarum  vulgus,  praesago  cuncta  tumultu 
Implere,  ac  pugnam  fugientum  more  petebant. 
Tum  super  ipse  lacus,  densam  caligine  caeca 
Exhalans  nebulam,  late  corruperat  omnem  35 
Prospectum  miseris,  atque  atrae  noctis  amictu 
Squalebat  pressum  picea  inter  nubila  coelum. 
Nec  Poenum  liquere  doli:  sedet  ense  reposto 
Abditus,  et  nullis  properantem  occursibus  arcet. 
Ire  datur,  longeque  patet,  ceu  pace  quieta,  40 
Incustoditum,  mox  irremeabile,  littus. 

Namque  sub  angustas  arctato  limite  fauces 
In  fraudem  ducebat  iter,  geminumque  receptis 
Exitium,  hinc  rupes,  hinc  undae  claustra  preme- 
At  cura  umbroso  servabat  vertice  montis  [bant. 
Hostilem  ingressum,  refugos  habitura  sub  ictu. 
Haud  secus  ac  vitreas  sollers  piscator  ad  undas, 
Ore  levem  patulo  texens  de  vimine  nassam. 
Cautius  interiora  ligat,  mediamque  per  alvum 
Sensim  fastigans  compressa  cacumina  nectit,  50 
Ac  fraude  arctati  remeare  foraminis  arcet 
Introitu  facilem,  quem  traxit  ab  aequore,  piscem. 

Ocius  interea  propelli  signa  jubebat 
Excussus  consul  fatorum  turbine  mentem, 
Donec  flammiferum  tollentes  aequore  currum  55 
Solis  equi  sparsere  diem  :  jamque  orbe  renato 
Diluerat  nebulas  Titan,  sensimque  fluebat 
Caligo  in  terras  nitido  resoluta  sereno. 

Tunc  ales,  priscum  populis  de  more  Latinis 
Auspicium,  cum  bella  parant,  mentesque  deorum 
Explorant  super  eventu,  ceu  praescia  luctus,  61 
Damnavit  vesci,  planctuque  alimenta  refugit. 
Nec  rauco  taurus  cessavit  flebile  ad  aras 
Immugire  sono,  pressamque  ad  colla  bipennem 
Incerta  cervice  ferens  altarki  liquit.  65 

Signa  etiam  affusa  certant  dum  vellere  mole, 
Teter  humo  lacera  nitentum  erupit  in  ora 
Exsultans  eruor,  et  caedis  documenta  futurae 
Ipsa  parens  miseris  gremio  dedit  atra  cruento: 
Ac  super  haec  divftm  genitor,  terrasque  fretumque 
Concutiens  tonitru,  Cyclopum  rapta  caminis  71 
Fulmina  Tyrrhenas  Trasimeni  torsit  in  undas : 
Ictusque  aetheria  per  stagna  patentia  flamma 
Fumavit  lacus,  atque  arserunt  fluctibus  ignes. 
Heu  vani  monitus,  frustraque  morantia  Parcas75 
Prodigia!  heu  fatis  superi  certare  minores! 
Atque  hic  egregius  linguae,  nomenque  superbum 
Corvinus,  Phoebea  sedet  cui  casside  fulva 
Ostentans  ales  proavitae  insignia  pugnae. 

Plenus  et  ipse  deum,  et  socifim  terrente  pavore. 
Immiscet  precibus  monita,  etqae  his  vocibus  infit: 
Iliacas  per  te  flammas,  Tarpeiaque  saxa. 

Per  patrios,  consul,  muros,  suspensaque  nostrae 
Eventu  pugnae  natorum  pignora,  cedas 
Oiamus  superis,  tempusque  ad  proelia  dextrum 
Opperiare :  dabunt  idem  camposque  diemque  86 
Pugnandi ;  tantum  ne  dedignare  secundos 
Exspectare  deos :  cum  fulserit  hora,  cruentam 
Quae  stragem  Libyae  portet,  tum  signa  sequentur 
Nulla  vulsa  manu,  vescique  interritus  ales  90 
Gaudebit,  nullosque  vomet  pia  terra  cruores. 

An  te  praestantem  belli  fugit,  improba  quantum 
Hoc  possit  fortuna  loco  ?  sedet  obvius  hostis 
Adversa  fronte;  at  circa  nemorosa  minantur 
Insidias  juga,  nec  laeva  stagnantibus  undis  95 
Effugium  patet,  et  tenui  stant  tramite  fauces. 

Si  certare  dolis,  et  bellum  ducere  cordi  est. 
Interea  rapidis  aderit  Servilius  armis, 


Cui  par  imperium,  et  vires  legionibus  aequte. 
Bellandum  est  astu :  levior  laus  in  duce  dextra* 

Talia  Corvinus:  primoresque  addere  passim 
Orantum  verba,  et  divisus  quisque  timore 
Nunc  superos,  ne  Flaminio,  nunc  deinde  precari 
Flaminium,  ne  coelicolis  contendere  perstet. 
Acrius  hoc  accensa  ducis  surrexerat  ira,  105 
Auditoque  furens  socias  non  defore  vires : 

Siccine  nos,  inquit,  Boiorum  in  bella  ruentes 
Spectastis,  cum  tanta  lues  vulgusque  tremendum 
Ingrueret,  rupesque  iterum  Tarpeia  paveret? 
Quas  ego  tunc  animas  dextra,  quae  corpora  fudi, 
Irata  tellure  sata,  et  vix  vulnere  vitam  1 1 1 

Reddentes  uno !  jacueie  ingentia  membra  [arva. 
Per  campos,  magnisque  premunt  nunc  ossibus 
Scilicet  has  sera  ad  laudes  Servilius  arma 
Adjungat,  nisi  diviso  vicisse  triumpho  115 
Ut  nequeam,  et  decoris  contentus  parte  quiescam? 
Quippe  monent  superi.  Similes  ne  fingite  vobis, 
Classica  qui  tremitis,  divos:  sat  magnus  in  hos- 
tem  [num 

Augur  adest  ensis,  pulchrumque  et  milite  dig- 
Auspicium  Latio,  quod  in  armis  dextera  praestat. 
An,  Corvine,  sedet,  clausum  se  consul  inerti  121 
Ut  teneat  vallo ;  Poenus  nunc  occupet  altos 
Arreti  muros,  Corythi  nunc  diruat  arcem. 

Hinc  Clusina  petat;  postremo  ad  moenia  Romae 
Illaesus  contendat  iter?  Deforme  sub  armis  125 
Vana  superstitio  est:  dea  sola  in  pectore  Virtus 
Bellantum  viget.  Umbrarum  me  noctibus  atris 
Agmina  circumstant,  Trebiae  qui  gurgite,  quique 
Eridani  volvuntur  aquis  inhumata  juventus. 

Nec  mora:  jam  medio  coetu,  signisque  sub  ipsis 
Postrema  aptabat  nulli  exorabilis  arma.  13] 
iEre  atque  aequorei  tergo  flavente  juvenci 
Cassis  erat  munita  viro,  cui  vertice  surgens 
Triplex  crista  jubas  effundit  crine  Suevo: 

Scylla  super,  fracti  contorquens  pondera  remi, 
Instabat,  saevosque  canum  pandebat  hiatus:  1S6 
Nobile  Gergovi  spolium,  quod  rege  superbus 
Boiorum  caeso  capiti  illacerabile  victor 
Aptarat,  pugnasque  decus  portabat  in  omnes. 
Loricam  induitur:  tortos  huic  nexilis  hamos  140 
Ferro  squama  rudi  permixtoque  asperat  auro. 
Tumclypeumcapit,adspersumquem  caedibusolim 
Celticus  ornarat  eruor,  humentique  sub  antro. 
Ceu  fetum,  lupa  permulcens  puerilia  membra. 
Ingentem  Assaraci  coelo  nutribat  alumnum.  145 
Hinc  ensem  lateri, dextraeque  accommodat  hastam. 
Stat  sonipes,  vexatque  ferox  spumantia  frena, 
Caucasiam  instratus  virgato  corpore  tigrim. 

Inde  exceptus  equo,  qua  dant  angusta  viarum, 
Nunc  hos,nunc  illos  adit,  atque  hortatibus  implet. 
Vestrum  opus  est,  vestrumque  decus,  suffixa  per 
Urbem  151 

Poeni  ferre  ducis  spectanda  parentibus  ora.  [que 
Unum  hoc  pro  cunctis  sat  erit  caput.  Aspera  quis- 
Hortamenta  sibi  referat:  Meus,  heu,  meus  atris 
Ticini  frater  ripis  jacet:  at  meus  alta  155 

Metitur  stagna  Eridani  sine  funere  natus.  [ris 
Haec  sibi  quisque:  sed  est  vestrum  cui  nulla  dolo* 
Privati  rabies,  is  vero  ingentia  sumat 
E  medio,  fodiant  quae  magnas  pectus  in  iras; 
Perfractas  Alpes,  passamque  infanda  Saguntum, 
Quosque  nefas  vetiti  transcendere  nomen  Iberi, 
Tangere  jam  Tibrim :  narndum  vosaugur,  etextis 
Quaesit®  fibrae,  vanusque  moratur  haruspex,  163 
Solum  jam  superest,  Tarpeio  imponere  castra. 
Turbidus  h®c,  visoque  arctis  in  millibus  atras 
Bellatore  jubas  aptante,  Est,  Orphite,  munus, 

Est,  ait,  hoc  certare  tuum,  quis  opium  volenti 
Dona  Jovi  portet  feretro  suspensa  cruento. 

Nam  cur  haec  alia  pariatur  gloria  dextra  ?  [tam 
Hinc  praevectus  equo,  postquam  inter  proelia  no- 
Accepit  vocem,  Procul  hinc  te  Martius,  inquit, 
Murrane,  ostendit  clamor,  videoque  furentem 
Jam  Tyria  te  caede :  venit  laus  quanta !  sed,  oro. 
Haec  angusta  loci  ferro  patefacta  relaxa. 

Tum  Soracte  satum,  praestantem  corpore  et  armis, 
yEquanum  noscens,  patrio  cui  ritus  in  arvo,  176 
Cura  pius  arcitenens  accensis  gaudet  acervis. 
Exta  ter  innocuos  laeto  portare  per  ignes: 

Sic  in  Apollinea  semper  vestigia  pruna 
Inviolata  teras,  victorque  vaporis  ad  aras  180 
Dona  serenato  referas  sollennia  Phoebo ; 
Concipe,  ait,  dignum  factis,  jEquane,  furorem 
Vnlneribusque  tuis  :  socio  te  caedis  et  irae  [gem, 
Non  egoMarmaridum  mediam  penetrare  phalan- 
Cinyphiaeque  globos  dubitarim  irrumpere  turmae. 

Nec  jam  ultra  monituset  verba  morantiaMartem 
Ferre  valet,  longo  iEneadis  quod  flebitur  aevo. 
Increpuere  simul  feralia  classica  signum,  188 
Ac  tuba  terrificis  fregit  stridoribus  auras. 

Heu  dolor,  heu  lacry  mae,  nec  tot  post  saecu  la  serae ! 
Horresco  ut  pendente  malo,  ceu  ductor  ad  arma 
Exciret  Tyrius.  Latebrosis  collibus  Astur, 

Et  Libys,  et  torta  Balearis  saevus  habena  [masque : 
Erumpunt,  multusque  Maces,  Garamasque,  No- 
Tum,  quo  non  alius  venalem  in  proelia  dextram 
Ocior  attulerit,  conductaque  bella  probarit,  196 
Cantaber,  et  galeae  contemto  tegmine  Vasco,  [que 
Hinc  pariter  rupes,  lacus  hinc,  hinc  arma,  simul- 
Consona  vox  urget,  signum  clamore  vicissim 
Per  colles  Tyria  circumfundente  corona.  200 
Avertere  dei  vultus,  fatoque  dederunt 
Majori  non  sponte  locum:  stupet  ipse  tyranni 
Fortunam  Libyci  Mavors,  disjectaque  crinem 
Illacrymat  Venus,  et  Delum  pervectus  Apollo 
Tristem  maerenti  solatur  pectine  luctum.  205 
Sola,  Apennini  residens  in  vertice,  diras 
Exspectat  caedes  immiti  pectore  Juno. 

Primae  Picentum,  rupto  ceu  turbine  fusa 
Agmina,  et  Hannibalem  ruere  ut  videre,  cohortes 
Invadunt  ultro,  et  poenas  pro  morte  futura,  210 
Turbato  victore,  petunt  accensa  juventus ; 

Et,  velut  erepto  metuendi  libera  coelo, 

Manibus  ipsa  suis  praesumta  piacula  mittit. 
Funditur  unanimo  nisu  et  concordibus  ausis 
Pilorum  in  Poenos  nimbus,  fixosque  repulsi  215 
Submittunt  clypeos  curvato  pondere  teli. 

Acrius  hoc  rursum  Libys,  ut  praesentia  saevi 
Exstimulat  ducis,  hortantes  se  quisque  vicissim 
Incumbunt,  pressoque  impellunt  pectore  pectus. 
Ipsa  facem  quatiens,  ac  flavam  sanguine  multo 
Sparsa  comam,  medias  acies  Bellona  pererrat. 
Stridit  Tartareae  nigro  sub  pectore  divae 
Letiferum  murmur,  feralique  horrida  cantu 
Buccina  lymphatas  agit  in  certamina  mentes. 
His  iras  adversa  fovent,  crudusque  ruente  225 
Fortuna  stimulus  spem  projecisse  salutis : 

Hos  dexter  de  as,  et  laeto  Victoria  vultu 
Arridens  acuit,  Martisque  favore  fruuntur. 

Abreptus  pulchro  caedum  Lateranus  amore. 
Dum  sequitur  dextram,  in  medios  penetraverat 
hostes.  280 

f«luem  postquam  florens  aequali  Lentulus  aevo 
Conspexit,  nimium  pugna;,  nimiumque  cruoris, 
Infestas  inter  non  aequo  Marte  catervas 
Fata  irritantem ;  nisu  se  concitat  acri, 
Immitemque  Bogam,  qui  jam  vicina  serebat  235 


V ulnera  pugnantis  tergo,  velocior  hasta 
Occupat,  et  socium  duris  se  casibus  addit. 

Tunc  alacres  arma  agglomerant, geminaquecoru  sci 
Fronte  micant:  paribus  fulgent  capita  ardua  cristis 
Actus  in  adversos  casu  (namque  obvia  ferre  240 
Arma  quis  auderet,  nisi  quem  deus  imacolentum 
Damnasset  Stygise  nocti  ?)  praefracta  gerebat 
Syrticus  excelso  decurrens  robora  monte, 

Et,  quatiens  acer  nodosi  pondera  rami. 

Flagrabat  geminae  nequicquam  ca:dis  amore.  245 
Non  hic  ASgates  infidaque  littora  nautis, 

O  juvenes,  motumque  novis  sine  Marte  procellis 
Fortunam  bello  pelagus  dabit:  aequoris  olim 
Victores,  media  sit  qualis,  discite,  terra 
Bellator  Libys,  et  meliori  cedite  regno.  250 
Ac  simul  infesto  Lateranum  vulnere  truncae 
Arboris  urgebat,  jungens  convicia  pugnae. 
Lentulus  huic  frendens  ira :  Trasimenus  in  altos 
Adscendet  citius  colles,  quam  sanguine  roret 
Iste  pio  ramus:  subsidensque  ilia  nisu  255 
Conantis  suspensa  fodit:  tum  fervidus  atro 
Pulmone  exundat  per  hiantia  viscera  sanguis. 
Nec  minus  accensis  in  mutua  funera  dextris 
Parte  alia  campi  saevit  furor.  Altus  Iertes 
Obtruncat  Nerium:  Rullo  ditissimus  agri  260 
Occumbis,  generose  Volunx,  nec  clausa  repostis 
Pondera  thesauris,  patrio  nec  regia  quondam 
Praefulgens  ebore,  et  possessa  mapalia  soli  [auri 
Profuerunt:  quid  parta  juvant?  quid  habentibus 
Nunquam  exstincta  sitis?  modo  quem  Fortuna 
fovendo  265 

Congestis  opibus  donisque  refersit  opimis. 
Nudum  Tartarea  portabit  navita  cymba. 

Juxta  bellator  juvenilibus  Appius  ausis  [tus. 

Pandebat  campum  caede,  atque,  ubi  plurima  vir- 
Nulfique  adspirare  vigor,  decus  inde  petebat.270 
Obvius  huic  Atlas,  Atlas  a  littore  Ibero, 
Nequicquam  extremae  longinquus  cultor  arenae. 
Impetit  os  hasta,  leviterque  e  corpore  summo 
Degustat  cuspis  generosum  extrema  cruorem. 
Intonuere  minae,  violentaque  lumina  flammis  275 
Exarsere  novis  :  furit,  et  diffulminat  omnem 
Obstantum  turbam :  at  clausum  sub  casside  vulnus 
Martia  commendat  mananti  sanguine  membra. 
Tum  vero  adspiceres  pavitantem,  et  condere  semet 
Nitentem  in  sociis  juvenem  :  ceu  tigride  cerva 
Hyrcana  cum  pressa  tremit,  vel  territa  pennas 
Colligit  accipitrem  cernens  in  nube  columba ; 
Aut  dumis  subit,  albenti  si  sensit  in  aethra  283 
Librantem  nisus  aquilam,  lepus  orbe  citato. 

Ense  ferit  tum  colla  viri,  dextramque  micantem 
Demetit,  ac  mutat  successu  saevior  hostem. 
Stabat  fulgentem  portans  in  bella  bipennem 
Cinyphius,  socerique  miser  Magonis  inire 
Optabat  pugnam  ante  oculos,  spe  laudis,  Isalces, 
Sidonia  tumidus  sponsa,  vanoque  superbus  290 
Foedere  promissae  post  Dardana  proelia  taedae. 
Huic  immittit  atrox  violentas  Appius  iras, 
Conantique  gravem  fronti  librare  securim, 

Altior  insurgens,  galeam  super  exigit  ictum. 

At  fragilis  valido  conamine  solvitur  ensis  295 
iEre  in  Cinyphio  :  nec  dispar  sortis  Isalces 
Umbonem  incerto  detersit  futilis  ictu,  [saxum. 
Tum,  quod  humo  haud  unquam  valuisset  tollere 
Ni  vires  trux  ira  daret,  contorquet  anhelans 
Appius,  et  lapsu  resupino  in  terga  cadentem  300 
Mole  premit  scopuli,  perfractisque  ossibus  urget. 
Vidit  conjuncto  miscens  certamina  campo 
Labentem  socer,  et  lacrymae  sub  casside  fus* 
Cum  gemitu,  rapidusque  ruit ;  data  foedera  nuper 

Accendunt  animos,  exspectati^ue  nepotes 
Jamque  aderat,  clypeumque  viri  atque  immania 
membra 

Lustrabat  visu,  propiorque  a  fronte  coruscae  307 
Lux  galeae  saevas  paullum  tardaverat  iras. 

Haud  secus  e  specula  praeceps  delatus  opaca 
Subsidit  campo,  et  submissos  contrahit  artus. 
Cum  vicina  trucis  conspexit  cornua  tauri. 
Quamvis  longa  fames  stimulet,  leo ;  nunc  ferus  alta 
Surgentes  cervice  toros,  nunc  torva  sub  hirta 
Lumina  miratur  fronte,  ac  jam  signa  moventem 
Et  sparsa  pugnas  meditantem  spectat  arena.  315 
Huic  prior  intorquens  telum  sic  Appias  infit: 

Si  qua  tibi  pietas,  ictum  ne  desere  foedus, 

Et  generum  comitare  socer.  Per  tegmina  velox 
Tunc  aerisque  moras  laevo  stetit  hasta  lacerto. 

At  contra  non  dicta  Libys,  sed  fervidus  hastam 
Perlibrat,  magni  donum  memorabile  fratris,  321 
Caeso  quam  victor  sub  moenibus  ille  Sagunti 
Abstulerat  Durio,  ac  spectatae  nobile  pugnae 
Germano  dederat  portare  in  proelia  pignus. 
Telum  ingens  perque  arma  viri,  perque  ora,  do- 
Adjutum  nisu,  letalem  pertulit  ictum,  [loris 
Exsanguesque  viri  conantis  vellere  ferrum 
In  vulnus  cecidere  manus.  Jacet  aequore  nomen 
Clarum  Maeonio,  atque  Italae  pars  magna  ruinae 
Appius:  intremuere  lacus,  cerpusque  refugit330 
Contractis  Trasimenus  aquis  :  telum  ore  cruento 
Exspirans  premit,  atque  admorsae  immurmurat 
Nec  fati  melior  Mamercus  corpore  toto  [hastae. 
Exsolvit  poenas,  nulli  non  saucius  hosti. 

Namque  per  adversos,  qua  Lusitana  ciebat  335 
Pugnas  dira  manus,  raptum  cum  sanguine  caesi 
Signiferi  magna  vexillum  mole  ferebat. 

Et  trepida  infelix  revocabat  signa  suorum. 

Sed  furiata  cohors,  ausisque  accensa  superbis, 
Quodcunque  ipsa  manu  gestabat  missile,  quic- 
Praebebat  tellus  sparsis  vix  pervia  telis,  [quid 
Injecit  pariter,  pluresque  in  corpore  nullum 
Invenere  locum  perfossis  ossibus  hastae. 

Advolat  interea  fraterni  vulneris  ira 
Turbatus  Libyae  ductor;  visoque  cruore,  345 
Num  lateri  cuspis,  num  toto  pondere  telum 
Sedisset,  fratremque  amens  sociosque  rogabat. 
Utque  metum  leti  procul,  et  leviora  pavore 
Cognovit,  proprio  tectum  gestamine  praeceps 
Ex  acie  rapit,  et  tutis  a  turbine  pugnae  350 
Constituit  castris.  Medicas  hinc  ocius  artes 
Et  senioris  opem  Svnhali  vocat:  ungere  vulnus 
Herbarum  hic  succis,  ferrumque  e  corpore  cantu 
Exigere,  et  somnum  tacto  misisse  chelydro, 
Anteibat  cunctos,  nomenque  erat  inde  per  urbes 
Perque  Paraetoniae  celebratum  littora  Syrtis,  [mon 
Ipse  olim  antiquo  primum  Garamanticus  Ham- 
Scire  pater  dederat  Synhalo,  morsusque  ferarum 
Telorumque  graves  ictus  sedare  medendo. 

Atque  is  deinde  suo  moriens  coelestia  dona  360 
Monstravit  nato,  natusque  haeredis  honori 
Transmisit  patrias  artes :  quem  deinde  secutus 
Haud  levior  fama  Synhalus  Garamantica  sollers 
Monstrata  augebat  studio,  multaque  vetustum 
Hammonis  comitem  numerabat  imagine  patrem. 
Tum  proavita  ferens  leni  medicamina  dextra 
Ocius,  intortos  de  more  adstrictus  amictus, 
Mulcebat  lympha  purgatum  sanguine  vulnus. 

At  Mago,  exuvias  secum  caesique  volutans 
Hostis  mente  necem,  fraternas  pectore  curas  370 
Pellebat  dictis,  et  casum  laude  levabat: 

Parce  metu,  germane ,  meis  medicamina  nulla 
Adversis  majora  feres :  jacet  Appius  hasta 


Ad  manes  pulsus  nostra :  si  vita  relinquat,  [bras. 
Sat  nobis  actum  est :  sequar  hostem  laetus  ad  um* 

Quae  dum  turbatos  avertunt  aequore  campi 
Ductores,  valloque  tenent;  ex  agmine  Poenum 
Cedentem  consul  tumulo  speculatus  ab  alto. 
Atque  atram  belli  castris  se  condere  nubem, 
Turbidus  extemplo  trepidantes  milite  maesto 
Invadit  cuneos,  subitoque  pavore  relaxat 
Jam  rarescentes  acies :  tum  voce  feroci 
Poscit  equum,  ac  mediae  ruit  in  certamina  vallis. 
Sic  ubi  torrentem  crepitanti  grandine  nimbum 
Illidit  terris,  molitus  Jupiter  altas  885 

Fulmine  nunc  Alpes,  nunc  mixta  Ceraunia  coelo, 
Intremuere  simul  tellus,  et  pontus,  et  aether, 
Ipsaque  commoto  quatiuntur  Tartara  mundo. 
Incidit  attonitis  inopino  turbine  Poenis 
Haud  secus  improvisa  lues,  gelidusque  sub  ossa 
Pervasit  miseris  conspecti  consulis  horror.  391 
It  medius,  ferroque  ruens  densissima  latum 
Pandit  iter:  clamor  vario  discrimine  vocum 
Fert  belli  rabiem  ad  superos,  et  sidera  pulsat. 
Ceu  pater  Oceanus  cum  saeva  Tethye  Calpen  395 
Herculeam  ferit,  atque  exesa  in  viscera  montis 
Contortum  pelagus  latrantibus  ingerit  undis,  [das 
Dant  gemitum  scopuli,  fractasque  in  rupibus  un- 
Audit  Tartessos  latis  distermina  terris, 

Audit  non  parvo  divisus  gurgite  Lixus.  400 
Ante  omnes  jaculo  tacitas  fallente  per  auras 
Occumbit  Bogus,  infaustum  qui  primusad  amnem 
Ticini  rapidam  in  Rutulos  contorserat  hastam. 
Ille  sibi  longam  Clotho  turbamque  nepotum 
Crediderat,  vanis  deceptus  in  alite  signis.  405 
Sed  non  augurio  Parcarum  impellere  metas 
Concessum  cuiquam  :  ruit  inter  tela  cruentis 
Suspiciens  oculis  coelum,  superosque  reposcit 
Tempora  promissae  media  jam  morte  senectae. 
Nec  Pagaso  exsultare,  daturve  impune  relictum 
Consulis  ante  oculos  vita  spoliasse  Libonem. 411 
Laurigeris  decus  illud  avis  navaque  juventa 
Florebat:  sed  Massylus  succiderat  ensis 
Pubescente  caput  mala,  properoque  virentes 
Delerat  leto  bellator  barbarus  annos.  415 

Flaminium  implorasse  tamen  jam  morte  suprema 
Haud  frustra  fuit:  avulsa  est  nam  protinus  hosti 
Ore  simul  cervix  :  juvit  punire  feroci 
Victorem  exemplo,  et  monstratum  reddere  letum. 

Quis  deus,  o  Musee,  paribus  tot  funera  verbis 
Evolvat,  lantisque  umbris  in  carmine  digna  421 
Quis  lamenta  ferat?  certantes  laude  cadendi 
Primaevos  juvenes,  mortisque  in  limine  cruda 
Facta  virtim,  et  fixis  rabiem  sub  pectora  telis? 
Sternitur  alternus  vastis  concursibus  hostis :  425 
Nec  spoliare  vacat,  praedaeque  advertere  mentem. 
Urget  amor  csedum,  clausis  dum  detinet  hostem 
Fraternum  castris  vulnus:  funditque  ruitque 
Nunc  jaculis,  nunc  ense,  modo  inter  millia  consul 
Bellantum  conspectus  equo,  modo  Marte  feroci 
Ante  aquilas  et  signa  pedes:  fluit  impia  rivis481 
Sanguineis  vallis,  tumulique  et  concava  saxa 
Armorum  sonitus  flatusque  imitantur  equorum. 
Miscebat  campum,  membrorum  in  proelia  portans 
Celsius  humano  robur,  visaque  paventes  435 
Mole  gigantei  vertebat  corporis  alas 
Othrys  Marmarides  :  lati  super  agmen  utrumque 
Ingens  tollebant  humeri  caput,  hirtaque  torvae 
Frontis  caesaries,  et  crinibus  aemula  barba 
Umbrabat  rictus  :  squalore  huic  hispida  diro  440 
Et  villosa  feris  horrebant  pectora  setis. 
Adspirare  viro,  propioremqufe  addere  Martem 
llaud  ausum  cuiquam :  laxo  ceu  bellua  campo 

Incessebatur  tutis  ex  agmine  telis. 

Tandem  vesanos  palantum  in  terga  ferenti  445 
Cum  fremitu  vultus  tacita  per  nubila  penna 
Intravit  torvum  Gortynia  lumen  arundo, 

Avertitque  virum  :  fugientis  ad  agmina  consul 
Intorquet  tergo  jaculum,  quod  tegmine  nudas 
Irrupit  costas,  hirtoque  a  pectore  primum  450 
Mucronem  ostendit.  Rapidus  convellere  tentat. 
Qua  nasci  ferrum  fulgenti  cuspide  cernit ; 

Donec,  abundanter  defuso  sanguine,  late 
Procubuit  moriens,  et  telum  vulnere  pressit. 
Spiritus  exundans  vicinum  pulvere  moto  455 
Perflavit  campum,  et  nubem  dispersit  in  auras. 

Nec  minor  interea  tumulis  sylvisque  fremebat 
Diversis  Mavors,  variaque  per  ardua  pugna 
Et  saxa  et  dumi  rorantes  caede  nitebant. 

Exitium  trepidis,  letique  et  stragis  acerbae  460 
Causa  Sichaeus  erat :  Murranu  m  ille  eminus  hasta 
Perculerat,  quo  non  alius,  cum  bella  silerent. 
Dulcius  GEbalios  pulsavit  pectine  nervos. 
Occubuit  sylva  in  magna,  patriosque  sub  ipso 
Quaesivit  montes  leto,  ac  felicia  Baccho  465 
JEquana,  et  Zephyro  Surrentum  molle  salubri. 
Addiderat  misero  comitem,  pugnaeque  ferocis 
Gaudebat  tristi  victor  novitate  Sichaeus. 

Palantes  nam  dum  sequitur,  pervaserat  altam 
In  sylvam,  et  priscae  reclinis  ab  ictibus  ulmi  470 
Terga  tuebatur  trunco,  frustraque  relictos 
Tauranus  comites  suprema  voce  ciebat. 

Transegit  juvenem,  ac  perfossis  incita  membris 
Haesit  in  opposito  cuspis  Sidonia  ligno. 

Quid  vobis  ?  quaenam  ira  defim,  vel  mente  sinistra 
Quae  sedit  formido,  viri,  qui,  Marte  relicto,  476 
Ramorum  quaesistis  opem  ?  non  aequus  in  arctis 
Nimirum  rebus  suasor  metus :  arguit  asper 
Exitus  eventu  pravi  consulta  timoris. 

Annosa  excelsos  tendebat  in  aethera  ramos  480 
yEsculus,  umbrosum  magnas  super  ardua  sylvas 
Nubibus  insertans  altis  caput,  instar  (aperto 
Si  staret  campo)  nemoris,  lateque  tenebat 
Frondosi  nigra  tellurem  roboris  umbra. 

Par  juxta  quercus,  longum  molita  per  aevum  485 
Vertice  canenti  proferre  sub  astra  cacumen, 
Diffusas  patulo  laxabat  stipite  frondes, 
Umbrabatque  coma  summi  fastigia  montis. 

Huc  Ennaea  cohors.  Triquetris  quam  miserat  oris 
Rex,  Arethusa,  tuus,  defendere  nescia  morti  490 
Dedecus,  et  mentem  nimio  mutata  pavore, 
Certatim  sese  tulit,  adscendensque  vicissim 
Pressit  nutantes  incerto  pondere  ramos. 

Mox  alius  super  atque  alius  consistere  tuto 
Dum  certant,  pars  excussi,  (nam  fragmine  putri 
Ramorum  et  senio  male  fida  fefellerat  arbor,) 
Pars  trepidi  celso  inter  tela  cacumine  pendent. 
Turbatos  una  properans  consumere  peste 
Corripit  seratam  jamdudum  in  bella  bipennem. 
Deposito  clypeo  mutatus  tela,  Sichseus.  500 
Incumbunt  sociae  dextrae,  magnoque  fragore 
Pulsa  gemit,  crebris  succumbens  ictibus,  arbos. 
Fluctuat  infelix  concusso  stipite  turba : 

Ceu,  Zephyrus  quatit  antiquos  ubi  flamine  lucos, 
Fronde  super  tremuli  vix  tota  cacuminis  haerens 
Jactatur,  nido  pariter  nutante,  volucris.  506 
Procubuit  tandem  multa  devicta  securi 
Suffugium  infelix  miseris  et  inhospita  quercus, 
Elisitque  virfim  spatiosa  membra  ruina. 

Inde  aliae  cladum  facies:  contermina  caedis  510 
Collucet,  rapidoque  involvitur  aesculus  igni. 
Jamque  inter  frondes  arenti  robore  gliscens 
Verticibus  saevis  torquet  Vulcanus  anhelos 


Cum  fervore  globos  flammarum,  et  culmina  torret. 
Nec  tela  interea  cessant:  semusta  gementum  515 
Atque  amplexa  cadunt  ardentes  corpora  ramos. 
Haec  inter  miseranda  virfim  certamina  consul 
Ecce  aderat,  volvens  iram  exitiumque  Sichaeo. 

At  juvenis  dubio  tantae  discrimine  pugnae 
Occupat  eventum  telo  tentare  priorem  ;  52(1 

Cui  medio  leviter  clypeo  stetit  seris  in  ora 
Cuspis,  et  oppositas  vetita  est  transmittere  crates 
Sed  non  et  consul  misso  concredere  telo 
Fortunam  optatae  caedis  parat,  afr  latus  ense 
Haurit ;  nec  crudae  tardarunt  tegmina  parmae.  525 
Labitur  infelix,  atque  appetit  ore  cruento 
Tellurem  exspirans:  tum,  diffundente  per  artus 
Frigore  se  Stygio,  manantem  in  viscera  mortem 
Accipit,  et  longo  componit  lumina  somno. 

Atque  ea  dum  variis  permixtus  tristia  Mavors 
Casibus  alternat,  jam  castris  Mago  relictis, 

Jam  Libyae  ductor  properantia  signa  citato 
Raptabant  cursu,  et  cessata  reponere  avebant 
Tempora  caede  virfim,  ac  multo  pensare  cruore. 

It  globus  intorquens  nigranti  turbine  nubem  535 
Pulveris,  et  surgit  sublatis  campus  arenis : 
Quaque  ferens  gressum  flectit  vestigia  ductor. 
Undanti  circum  tempestas  acta  procella 
Volvitur,  atque  altos  operit  caligine  montes. 
Occubuere  femur  Fontanus,  Buca  canorum  540 
Transfixi  guttur,  pressoque  e  vulnere  cuspis 
Prospexit  terga:  hunc  tristes  luxere  Fregellae 
Multiplicem  proavis,  hunc  mater  Anagnia  flevit. 
Haud  dispar  fortuna  tibi,  Laevine,  sed  auso 
Non  eadem  :  neque  enim  Tyrio  concurrere  regi 
Tentas,  sed  lectus  par  ad  certamen  Ithemon, 
(Autololum  moderator  erat,)  quem  poplite  caeso 
Dum  spolias,  gravis  immiti  cum  turbine  costas 
Fraxinus  irrupit,  collapsaque  membra  sub  ictu 
Hoste  superfuso  subita  cecidere  ruina.  550 

Nec  Sidicina  cohors  defit.  Viridasius  armat 
Mille  viros,  nulli  victus  vel  ponere  castra, 

Vel  junxisse  ratem,  duroque  resolvere  muros 
Ariete,  et  in  turrim  subitos  immittere  pontes. 
Quem  postquam  Libyae  ductor  virtute  feroci  555 
Exsultare  videt,  (namque  illi  vulnere  praeceps 
Terga  dabat  levibus  diffisus  Arauricus  armis,) 
Acrius  hoc  pulchro  Mavorte  accensus  in  iram, 
Et  dignum  sese  ratus  in  certamina  saevo 
Cominus  ire  viro,  referenti  e  corpore  telum  560 
Advolat,  et  fodiens  pectus,  Laudande  laborum. 
Quisquis  es,  haud  alia  decuit  te  occumbere  dextra. 
Ad  manes  leti  perfer  decus:  Itala  gentis 
Ni  tibi  origo  foret,  vita  donatus  abires. 

Hinc  Fadum  petit,  et  veterem  bellare  Labicum, 
Cui  Siculis  quondam  terris  congressus  Hamilcar 
Clarum  spectato  dederat  certamine  nomen. 
Immemor  annorum  seniumque  oblitus  in  arma 
Ille  quidem  cruda  mente  et  viridissimus  irae 
Ibat;  sed  vani  frigentem  in  Marte  senectam  570 
Prodebant  ictus :  stipula  crepitabat  inani  [mam. 
Ignis  iners,  cassamque  dabat  sine  robore  fiam- 
Quem  postquam  adspexit  patrio  monstrante  su¬ 
perbus 

Armigero  Poenfim  ductor.  Certamina  primae 
Hic  lue  nunc,  inquit,  pugnae :  te  notus  Hamilcar 
Hac  trahit  ad  manes  dextra.  Tum  librat  ab  aure 
Intorquens  jaculum,  et  versantem  in  vulnere  sese 
Transigit:  extracta  foedavit  cuspide  sanguis 
Canitiem,  ac  longos  finivit  morte  labores.  57 9 

Nec  minus  Herminium  primis  obtruncat  in  armis, 
Adsuetum,  Trasimene,  tuos  praedantibus  hamis 
Exhaurire  lacus,  patriaeque  alimenta  senectae 

Ducere  suspenso  per  stagna  jacentia  lino. 

Interea  exanimem  maesti  super  arma  Sichaeum 
Portabant  Poeni,  corpusque  in  castra  ferebant.  585 
Quos  ubi  conspexit  tristi  clamore  ruentes 
Ductor,  praesago  percussus  pectora  luctu. 
Quinam,  inquit,  dolor,  o  socii,  quemve  ira  deorum 
F.ripuit  nobis?  num  te,  dulcedine  laudis 
Flagrantem  et  nimio  primi  Mavortis  amore,  590 
Atra,  Sichaee,  dies  properato  funere  carpsit  ? 
Utque  dato  gemitu  lacrymae  adsensere  ferentum, 
Et  dictus  pariter  caedis  maerentibus  auctor; 
Cerno,  ait,  adverso  pulchrum  sub  pectore  vulnus 
Cuspidis  Iliacae :  dignus  Carthagine,  dignus  595 
Hasdrubale  ad  manes  ibis :  nec  te  optima  mater 
Dissimilem  lugebit  avis,  Stygiave  sub  umbra 
Degenerem  cernens  noster  vitabit  Hamilcar. 

At  mihi  Flaminius,  tam  maesti  causa  doloris. 
Morte  sua  minuet  luctus  :  haec  pompa  sequetur 
Exsequias,  seroque  emtum  volet  impia  Roma, 
Non  violasse  mei  corpus  mucrone  Sichaei. 

Sic  memorans  torquet  fumantem  ex  ore  vaporem, 
Iraque  anhelatum  proturbat  pectore  murmur : 

Ut  multo  accensis  fervore  exuberat  undis,  605 
Clausus  ubi  exusto  liquor  indignatur  aeno. 

Tum  praeceps  ruit  in  medios,  solumque  fatigat 
Flaminium  incessens :  nec  dicto  segnius  ille 
Bella  capessebat,  propiorque  insurgere  Mavors 
Coeperat,  et  campo  junctus  jam  stabat  uterque  ; 
Cum  subitus  per  saxa  fragor,  motique  repente 
(Horrendum)  colles,  et  summa  cacumina  totis 
Intremuere  jugis  :  nutant  in  vertice  sylvae 
Pinifero,  fractaeque  ruunt  super  agmina  rupes. 
Immugit  penitus  convulsis  ima  cavernis  615 
Dissiliens  tellus,  nec  parvos  rumpit  hiatus. 

Atque  umbras  late  Stygias  immensa  vorago 
Faucibus  ostendit  patulis,  manesque  profundi 
Antiquum  expavere  diem.  Lacus  ater,  in  altos 
Sublatus  montes,  et  sede  excussus  avita,  620 
Lavit  Tyrrhenas  ignota  adspergine  sylvas.  [gum 
Jamque  eadem  populos  magnorumque  oppida  re- 
Tempestas  et  dira  lues  stravitque  tulitque, 

Ac  super  haec  reflui  pugnarunt  fontibus  amnes, 

Et  retro  fluctus  torsit  mare  :  monte  relicto  625 
A  penninicolae  fugere  ad  littora  Fauni. 

Pugnabat  tamen  (heu  belli  vecordia)  miles, 
Jactatus  titubante  solo,  tremebundaque  tela, 
Subducta  tellure  ruens,  torquebat  in  hostem  ; 
Donec  pulsa  vagos  cursus  ad  littora  vertit  630 
Mentis  inops,  stagnisque  illata  est  Daunia  pubes. 

Quis,  consul  terga  increpitans,  (nam  turbine  mot» 
Ablatis  terrae  inciderat,)  Quid  deinde,  quid,  oro. 
Restat,  io,  profugis  ?  vos  en  ad  moenia  Romae 
Ducitis  Hannibalem;  vos  inTarpeiaTonantis635 
Tecta  faces  ferrumque  datis  :  sta,  miles,  et  acres 
Disce  ex  me  pugnas :  vel,  si  pugnare  negatum, 
Disce  mori :  dabit  exemplum  non  vile  futuris 
Flaminius,  ne  terga  Libys,  ne  Cantaber  unquam 
Consulis  aspiciat:  solus,  si  tanta  libido  640 
Est  vobis  rabiesque  fugae,  tela  omnia  solus 
Pectore  consumo,  et  moriens,  fugiente  per  auras 
Hac  anima,  vestras  revocabo  ad  proelia  dextras. 

Dumque  ea  commemorat,  densosque  obit  ob¬ 
vius  hostes,  644 

Advolat  ora  ferus  mentemque  Ducarius :  acri 
Nomen  erat  gentile  viro,  fusisque  catervis 
Boiorum  quondam  patriis,  antiqua  gerebat 
Vulnera  barbaricae  mentis;  noscensque  superbi 
Victoris  vultus,  Tune,  inquit,  maximus  ille 
Boiorum  terror?  libet  hoc  cognoscere  telo,  650 
Corporis  an  tanti  manet  de  vulnere  sanguis. 

Nec  vos  poeniteat,  populares,  fortibus  umbris 
Hoc  mactare  caput :  nostros  hic  curribus  egit 
Insistens  victos  alta  ad  Capitolia  patres. 

Ultrix  hora  vocat.  Pariter  tunc  undique  fusis  655 
Obruitur  telis,  nimboque  ruente  per  auras 
Contectus,  nulli  dextra  jactare  reliquit 
Flaminium  cecidisse  sua.  Nec  pugna  peremto 
Ulterior  ductore  fuit :  namque  agmine  denso 
Primores  juvenum,  laeva  ob  discrimina  Martis  660 
Infensi  superis  dextrisque,  et  cernere  Poenum 
Victorem  plus  morte  ra'ti,  super  ocius  omnes 
Membra  ducis  stratosque  artus  certamine  magno 
Telaque,  corporaque,  et  non  fausto  Marte  cruentas 
Injecere  manus  :  sic  densi  caedis  acervo,  665 
Ceu  tumulo,  texere  virum.  Tum,  strage  per  undas. 
Per  sylvas  sparsa,  perque  altam  sanguine  vallem. 

In  medias  fratre  invectus  comitante  catervas 
Caesorum  juvenum  Poenus,  Quae  vulnera  cernis  ? 
Quas  mortes?  inquit:  premit  omnis  dextera  fer- 
Armatusque  jacet  servans  certamina  miles,  [rum, 
Hos,  en,  hos  obitus  nostrae  spectate  cohortes. 
Fronte  minae  durant,  restantque  in  vultibus  irae. 

Et  vereor,  ne,  quae  tanta  creat  indole  tellus 
Magnanimos  fecunda  viros,  huic  fata  dicarint  675 
Imperium,  atque  ipsis  devincat  cladibus  orbem. 

Sic  fatus  cessit  nocti,  finemque  dedere 
Caedibus  infusae  subducto  sole  tenebrae 

Jam,  Tartessiaco  quos  solverat  aequore  Titan 
In  noctem  diffusus,  equos  jungebat  Eois 
Littoribus,  primique  novo  Phaethonte  retecti 
Seres  lanigeris  repetebant  vellera  lucis. 

At  foeda  ante  oculos  strages,  propiusque  patebat 
Insani  Mavortis  opus :  simul  arma,  virique,  6 
Ac  mixtus  sonipes,  dextraeque  in  funere  caesae 
Haerentes  hastis :  passim  clypeique,  jubaeque. 
Atque  artus  trunci  capitum,  fractusque  jacebat 
Ossibus  in  duris  ensis  :  nec  cernere  deerat  10 
Frustra  seminecum  quaerentia  lumina  coelum. 
Tum  spumans  sanie  lacus,  et  fluitantia  summo 
Aiternum  tumulis  orbata  cadavera  ponto. 


Nec  tamen  adversis  fuerat  fracta  Itala  virtus. 
Bruttius  ingenti  miserandae  caedis  acervo,  15 
Non  aequum  ostentans  confosso  corpore  Martem, 
Extulerat  vix  triste  caput,  truncosque  trahebat 
Per  stragem,  nervis  interlabentibus,  artus,  [asper 
Tenuis  opum,  non  patre  nitens  linguave ;  sed 
Ense,  nec  e  Volsca  quisquam  vir  gente  redemit  20 
Plus  aevi,  nec  magnanimis  puer  addere  sese 
Pubescente  gena  castris  optarat,  et  acri 
Flaminio  spectatus  erat,  cum  Celtica  victor 
Obrueret  bello  divis  melioribus  arma. 

Inde  honor,  ac  sacrae  custodia  Marte  sub  omni 
Alitis  .  hinc  causam  nutrivit  gloria  leti. 

Namque,  necis  certus,  captae  prohibere  nequiret 
Cum  Poenos  aquilae,  postquam  subsidere  fata 
Viderat,  et  magna  pugnam  inclinare  ruina, 
Occulere  interdum  et  terrae  mandare  parabat.  80 
Sed,  subitis  victus  telis,  labentia  membra 
Prostravit  super,  atque  injecta  morte  tegebat. 
Verum  ubi  lux  nocte  e  Stygia  miseroque  sopore 
Reddita,  vicini  de  strage  cadaveris  hasta 
Erigitur,  soloque  vigens  conamine,  late  35 

Stagnantem  caede  et  facilem  discedere  terram 
Ense  fodit,  clausamque  aquilae  infelicis  adorans 
Effigiem,  palmis  languentibus  aequat  arenas. 
Supremus  fessi  tenues  tum  cessit  in  auras 
Halitus,  et  magnam  misit  sub  Tartara  mentem. 
Juxta  cernere  erat  meritae  sibi  poscere  carmen  41 
Virtutis  sacram  rabiem.  Laevinus  ab  alto 
Priverno,  vitis  Latiae  praesignis  honore, 
Exanimum  Nasamona  Tyren  super  ipse  jacebat 
Exanimis:  non  hasta  viro,  non  ensis;  in  arctis  45 
Abstulerat  fors  arma :  tamen  certamine  nudo 
Invenit  Marti  telum  dolor  :  ore  cruento 
Pugnatum,  ferrique  vicem  dens  praebuit  irae. 

Jam  lacerae  nares,  foedataque  lumina  morsu, 

Jam  truncum  raptis  caput  auribus,  ipsaque  diris 
Frons  depasta  modis,  et  sanguine  abundat  hiatus : 
Nec  satias,  donec  mandentia  linqueret  ora 
Spiritus,  et  plenos  rictus  mors  atra  teneret. 

Talia  dum  praebet  tristis  miracula  virtus, 
Diverso  interea  fugientes  saucia  turba  55 

Jactantur  casu,  sylvisque  per  avia  caecis 
Ablati  furtim  multo  cum  vulnere  solos 
Per  noctem  metantur  agros :  sonus  omnis  et  aura 
Exterrent,  pennaque  levi  commota  volucris.  59 
Non  sopor,  aut  menti  requies:  agit  asper  acerba 
Nunc  Mago  attonitos, nunc  arduusHannibal  hasta. 

Serranus,  clarum  nomen,  tua,  Regule,  proles, 
Qui,  longum  semper  fama  gliscente  per  aevum, 
Infidis  servasse  fidem  memorabere  Poenis, 

Flore  nitens  primo,  patriis,  heu !  Punica  bella  65 
Auspiciis  ingressus  erat,  miseramque  parentem 
Et  dulces  tristi  repetebat  sorte  penates 
Saucius  :  haud  illi  comitum  super  ullus,  et  atris 
Vulneribus  qui  ferret  opem :  per  devia,  fractae 
Innitens  hastae,  furtoque  ereptus  opacae  70 

Noctis,  iter  tacitum  Perusina  ferebat  in  arva. 

Ac  fessus  parvi  (quaecunque  ibi  fata  darentur) 
Limina  pulsabat  tecti :  cum  membra  cubili 
Evolvens  non  tarda  Marus  (vetus  ille  parentis 
Miles,  et  haud  surda  tractarat  proelia  fama)  75 
Procedit,  renovata  focis  et  paupere  Vesta 
Lumina  praetendens :  utque  ora  agnovit,  et  aegrum 
Vulneribus  duris,  a:,  lamentabile  visu. 
Lapsantes  fultum  truncata  cuspide  gressus. 
Funesti  rumore  mali  jam  saucius  aures,  80 
Quod  scelus,  o,  nimius  vitae,  nimiumque  ferendis 
Adversis  genitus  cerno?  te,  maxime,  vidi, 
Ductorum,  cum  captivo  Carthaginis  arcem 
Terreres  vultu,  crimen  culpamque  Tonantis, 
Occidere,  atque  hausi,  quem  non  Sidonia  tecta 
Expulerint  eversa  meo  de  corde,  dolorem.  86 
Estis  ubi,  en,  iterum,  superi?  dat  pectora  ferro 
liegulus,  ac  stirpem  tantae  perjura  recidit 
Surgentem  Carthago  domus.  Inde  aegra  reponit 
Membra  toro,  nec  ferre  rudis  medicamina  (quippe 
Callebat  bellis)  nunc  purgat  vulnera  lympha,  91 
Nunc  mulcet  succis  :  ligat  inde,  ac  vellera  molli 
Circumdat  tactu,  et  torpentes  mitigat  artus. 

Exin  cura  seni  tristem  depellere  fesso 

Ore  sitim,  et  parca  vires  arcessere  mensa,  [dem 

Quae  postquam  properata,  sopor  sua  munera  lan- 


Applicat,  et  mitem  fundit  per  membra  quietem. 
Necdum  exorta  dies,  Marus  instat  vulneris  aestus 
Expertis  medicare  modis,  gratumque  teporem, 
Exutus  senium,  trepida  pietate  ministrat.  100 
Hic  juvenis,  maestos  tollens  ad  sidera  vultus, 
Cum  gemitu  lacrymisque  simul :  Si  culmina  non- 
Tarpeia  exosus  damnasti  sceptra  Quirini,  [dum 
Extremas  Italum  res  Ausoniamque  ruentem 
Adspice,  ait,  genitor,  tandemque  adverte  procellis 
iEquos  Iliacis  oculos.  Amisimus  Alpes,  106 
Nec  deinde  adversis  modus  est.  Ticinus,  et  ater 
Stragibus  Eridanus,  tuque  insignite  tropaeis 
Sidoniis  Trebia,  et  tellus  lacrymabilis  Auni. 

Sed  quid  ego  haec  ?  gravior  quanto  vis  ecce  ma¬ 
lorum!  110 

Vidi  crescentes  Trasimeni  caedibus  undas 
Prostrataque  virum  mole :  inter  tela  cadentem 
Vidi  Flaminium.  Testor,  mea  numina,  manes. 
Dignam  me  poenae  tum  nobilitate  paternae 
Strage  hostis  qwaesisse  necem,  ni  tristia  letum. 
Ut  quondam  patri,  nobis  quoque  fata  negassent. 
Caetera  acerbantem  questu  lenire  laborans 
Effatur  senior :  Patrio,  fortissime,  ritu 
Quicquid  adest  duri,  et  rerum  inclinata  feramus. 
Talis  lege  defim  clivoso  tramite  vitae  120 

Per  varios  praeceps  casus  rota  volvitur  aevi. 

Sat  tibi,  sat  magna,  et  totum  vulgata  per  orbem 
Stant  documenta  domus:  sacer  ille, et  numine  nullo 
Inferior,  tuus  ille  parens  decora  alta  paravit 
Restando  adversis  :  nec  virtutem  exuit  illam  125 
Ante,  reluctantes  liquit  quam  spiritus  artus. 

Vix  puerile  mihi  tempus  confecerat  aetas 
Cum  primo  malas  signabat  Regulus  aevo. 
Accessi  comes,  atque  omnes  sociavimus  annos, 
Donec  dis  Italae  visum  est  exstinguere  lumen 
Gentis,  in  egregio  cujus  sibi  pectore  sedem  131 
Ceperat  alma  Fides,  mentemque  amplexa  tenebat. 
Ille  ensem  nobis  magnorum  hunc  instar  honorum 
Virtutisque  ergo  dedit,  et,  sordentia  fumo 
Quae  cernis  nunc,  frena,  sed  est  argenteus  ollis  135 
Fulgor  :  nec  cuiquam  Marus  est  post  talia  dona 
Non  praelatus  eques.  Verum  superavit  honores 
Omnes  hasta  meos  :  cui  me  libare  Lyaei  [sam. 
Quod  cernis  latices,  dignum  est  cognoscere  cau- 
Turbidus  arentes  lento  pede  sulcat  arenas  140 
Bagrada,  non  ullo  Libycis  in  finibus  amne 
Victus  limosas  extendere  latius  undas. 

Et  stagnante  vado  patulos  involvere  campos. 

Hic  studio  laticum, quorum  est  haud  prodiga  tel- 
Per  ripas  laeti  saevis  consedimus  arvis.  [Ius, 
Lucus  iners  juxta  Stygium  pallentibus  umbris 
Servabat  sine  sole  nemus,  crassusque  per  auras 
Halitus  erumpens  tetrum  exspirabat  odorem. 
Intus  dira  domus,  curvoque  immanis  in  antro 
Sub  terras  specus,  et  tristes  sine  luce  tenebrae.  1 50 
Horror  mente  redit :  monstrum  exitiabile,  et  ira 
Telluris  genitum,  cui  par  vix  viderit  aetas 
Ulla  virum,  serpens  centum  porrectus  in  ulnas 
Letalem  ripam  et  lucos  habitabat  Avernos. 
Ingluviem  immensi  ventris  gravidamque  venenis 
Alvum  deprensi  satiabant  fonte  leones,  156 
Aut  acta  ad  fluvium  torrenti  lampade  solis 
Armenta,  et  tractae  foeda  gravitate  per  auras 
Ac  tabe  afflatus  volucres :  semesa  jacebant 
Ossa  solo  informi,  lateque  repletus  et  asper  160 
Vastatis  gregibus  nigro  ructabat  in  antro. 

Isque  ubi  ferventi  concepta  incendia  pastu 
Gurgite  mulcebat  rapido  et  spumantibus  undis, 
Nondum  etiam  toto  demersus  corpore  in  amnem 
Jam  caput  adversae  ponebat  margine  ripae.  1G5 

Imprudens  tantae  pestis  gradiebar,  Aquino 
Apenninicola  atque  Umbro  comitatus  Avente  . 
Scire  nemus,  pacemque  loci  explorare  libebat. 
Jamque  propinquantum  tacitus  penetravit  in  artus 
Horror,  et  occulto  riguerunt  frigore  membra.  170 
Intramus  tamen,  et  Nymphas  numenque  precamur 
Gurgitis  ignoti,  trepidosque  et  multa  paventes 
Arcano  gressus  audemus  credere  luco. 

Ecce  e  vestibulo  primisque  e  faucibus  antri 
Tartareus  turbo  atque  insano  saevior  Euro  175 
Spiritus  erumpit,  vastoque  e  gutture  fusa 
Tempestas  oritur,  mixtam  stridore  procellam 
Cerbereo  intorquens:  pavefacti  clade  vicissim 
Adspicimus:  resonare  solum,  tellusque  moveri. 
Atque  antrum  ruere, et  visi  procedere  manes.  180 
Quantis  armati  coelum  petiere  Gigantes 
Anguibus,  aut  quantus  Lernae  lassavit  in  undis 
Amphitryoniaden  serpens,  qualisque  comantes 
Auro  servavit  ramos  Junonius  anguis  ; 

Tantus  despecta  tellure  sub  astra  coruscum  185 
Extulit  adsurgens  caput,  atque  in  nubila  primam 
Dispersit  saniem,  et  coelum  foedavit  hiatu. 
Diffugimus,  tenuemque  metu  conamur  anheli 
Tollere  clamorem  frustra:  nam  sibila  totum 
Implebant  nemus.  At  subita  formidine  caecus  190 
Et  facti  damnandus  Avens  (sed  fata  trahebant) 
Antiquae  quercus  ingenti  robore  sese 
Occulit,  infandum  si  possit  fallere  monstrum. 

Vix  egomet  credo  :  spiris  cingentibus  arctae 
Arboris  abstraxit  molem,  penitusque  revulsam 
Evertit  fundo,  et  radicibus  eruit  imis.  196 

T um  trepidum  ac  socios  extrema  voce  cientem 
Corripit, atque  haustu  sorbens  et  faucibus  atris 
(Vidi  respiciens)  obscaena  condidit  alvo. 

Infelix  fluvio  sese  et  torrentibus  undis  200 

Crediderat,  celerique  fuga  jam  nabat  Aquinus. 
Hunc  medio  invasit  fluctu,  ripaeque  relatos 
(Heu  genus  infandum  leti)  depascitur  artus. 

Sic  dirum  nobis  et  lamentabile  monstrum 
Effugisse  datur.  Quantum  mens  aegra  sinebat,  205 
Appropero  gressum,  et  ductori  singula  pando. 
Ingemuit,  casus  juvenum  miseratus  acerbos. 
Utque  erat  in  pugnas,  et  Martem,  et  proelia,  et 
hostem 

Igneus,  et  magna  audendi  flagrabat  amore, 

Ocius  arma  rapi,  et  spectatum  Marte  sub  omni 
Ire  jubet  campis  equitem,  ruit  ipse,  citatum  211 
Quadrupedem  planta  fodiens,  scutataque  raptim 
Consequitur  jusso  manus,  et  muralia  portat 
Ballistas  tormenta  graves,  suetamque  movere 
Excelsas  turres  immensae  cuspidis  hastam.  215 
Jamque  ubi  feralem  strepitu  circumtonat  aulam 
Cornea  gramineum  persultans  ungula  campum. 
Percitus  hinnitu  serpens  evolvitur  antro, 

Et  Stygios  aestus  fumanti  exsibilat  ore. 

Terribilis  gemino  de  lumine  fulgurat  ignis:  220 
At  nemus  arrectae  et  procera  cacumina  saltus 
Exsuperant  cristae:  trifido  vibrata  per  auras 
Lingua  micat  motu,  atque  adsultans  aethera  lam- 
Ut  vero  strepuere  tubae,  conterritus  alte  [bit. 
Immensum  attollit  corpus,  tergoque  residens  225 
Caetera  sinuatis  glomerat  sub  pectore  gyris. 

Dira  dehinc  in  bella  ruit,  rapideque  resolvens 
Contortos  orbes  directo  corpore  totam 
Extendit  molem,  subitoque  propinquus  in  ora 
Lato  distantum  spatio  venit :  omnis  anhelat  230 
Attonitus  serpentis  equus,  frenoque  teneri 
‘mpatiens  crebros  exspirat  naribus  ignes. 

Arduus  ille  super  tumidis  cervicibus  altum 
Mittit  utroque  caput :  trepidos  inde  incitus  ira 

Nunc  sublime  rapit,  nunc  vasto  pondere  gaudet 
Elisisse  premens  :  tunc  fractis  ossibus  atram  236 
Absorbet  saniem,  et,  tabo  manante  per  ora. 

Mu  tat  hians  hostem ,  semesaque  membra  relinqu  it 
Cedebant  jam  signa  retro,  victorque  catervas 
Longius  avectas  afflatus  peste  premebat ;  240 

Cum  ductor,  propere  revocatam  in  proelia  kirman» 
Vocibus  impellens,  Serpentine  Itala  pubes 
Terga  damus,  Libycisque  parem  non  esse  fatemur 
Anguibus  Ausoniam?  si  debellavit  inertes 
Halitus,  ac  viso  mens  aegra  effluxit  hiatu  ;  245 

Ibo  alacer,  solusque  manus  componere  monstro 
Sufficiam.  Clamans  haec  atque  interritus  hastam 
Fulmineo  volucrem  torquet  per  inane  lacerto. 
Venit  in  adversam  non  vano  turbine  frontem 
Cuspis,  et,  haud  paullum  vires  adjuta  ruentis  250 
Contra  ardore  ferae,  capiti  tremebunda  resedit. 
Clamor  ad  astra  datur,  vocesque  repente  profusae 
iEtherias  adiere  domos.  Furit  ilicet  ira 
Terrigena,  impatiens  dare  terga,  novusque  dolori. 
Et  chalybem  longo  tum  primum  passus  in  aevo. 

Nec  frustra  rapidi,  stimulante  dolore,  fuisset  256 
Impetus,  ablato  ni  Regulus  arte  regendi 
Instantem  elusisset  equo,  rursusque  secutum 
Cornipedis  gyros  flexi  curvamine  tergi 
Detortis  laeva  celer  effugisset  habenis.  260 
At  non  spectator  Marus  inter  talia  segni 
Torpebat  dextra :  mea  tanto  in  corpore  monstri 
Hasta  secunda  fuit.  Jam  jamque  extrema  trisulca 
Lambebat  lingua  fessi  certamine  terga 
Quadrupedis  ;  torsi  telum,  atque  urgentia  velox 
In  memet  saevi  serpentis  proelia  verto.  266 

Hinc  imitata  cohors  certatim  spicula  dextris  j 
Congerit,  alternasque  ferum  diducit  iu  iras. 

Donec  murali  ballista  coercuit  ictu.  [aegra 

Tum  fractus  demum  vires :  nec  jam  amplius 
Consuetum  ad  nisus  spina  praestante  rigorem,  27 1  * 
Et  solitum  innubes  tolli  caput, acrius  instat. 
Jamque  alvo  penitus  demersa  phalarica  sedit,  J 
Et  geminum  volucres  lumen  rapuere  sagittae. 

Jam  patulis  vasto  sub  vulnere  faucibus  aer  275 
Tabificam  exspirat  saniem,  spes  ultima;  jamque 
Ingenti  cauda,  et  jaculis,  et  pondere  conti 
Haeret  humi,  lassoque  tamen  minitatur  hiatu  j 
Donec  tormentis  stridens  magnoque  fragore 
Discussit  trabs  acta  caput,  longoque  resolvens  280 
Aggere  se  ripae  tandem  exhalavit  in  auras 
Liventem  nebulam  fugientis  ab  ore  veneni. 

Erupit  tristi  fluvio  mugitus,  et  imis  [trum, 

Murmura  fusa  vadis,  subitoque  et  lucus,  et  an 
Et  resonae  sylvis  ulularunt  flebile  ripae.  285 
Heu  quantis  luimus  mox  tristia  proelia  damnis ! 
Quantaque  supplicia  et  quales  exhausimus  iras  ! 
Nec  tacuere  pii  vates,  famulumque  sororum  ii 
Naiadum,  tepida  quas  Bagrada  nutrit  in  unda, 

Nos  violasse  manu  seris  monuere  periclis.  290 
Haec  tunc  hasta,  decus  nobis  pretiumque  secundi 
Vulneris,  a  vestro,  Senane,  tributa  parente. 
Princeps  quae  sacro  bibit  e  serpente  cruorem.  ) 
Jamdudum  vultus  lacrymis  atque  ora  rigabat 
Serranus,  medioque  viri  sermone  profatur  :  295 

Huic  si  vita  duci  nostrum  durasset  in  aevum, 

Non  Trebia  infaustas  superasset  sanguine  ripas. 
Nec, Trasimene,  tuus  premeret  tot  nomina  gurges. 

Tunc  senior,  Magnas,  inquit,  de  sanguine  poenas 
Percepit  Tyrio,  et  praesumta  piacula  mortig.  300 
Nam  defecta  viris  et  opes  attrita  supinas 
Africa  tendebat  palmas,  cum  sidere  dire 
Misit  Agenoreis  ductorem  animosa  Therapne. 
Nulla  viro  species,  decorisque  et  frontis  egenum 

Corpus;  in  exiguis  vigor  (admirabile)  membris 
Vividus,  et  nisu  magnos  qui  vinceret  artus.  806 
Jam  Martem  regere,  atque  astus  adjungere  ferro. 
Et  durus  facilem  per  inhospita  ducere  vitam, 
[laud  isti,  quem  nunc  penes  est  sollertia  belli, 
Cederet  Hannibali.  Vellem  hunc,  o  tristia  nobis 
Taygeta,  hunc  unum  non  durassetis  opacis  31 1 
Eurot®  ripis:  vidissem  moenia  flammis 
Phoenissae  ruere,  aut  certe  non  horrida  fata 
Flevissem  ducis,  et  nulla  quos  morte  nec  igni 
Exutos  servans  portabo  in  Tartara  luctus.  315 
Consertae  campis  acies,  multusque  per  arva 
Fervebat  Mavors,  nec  mens  erat  ulla  sine  ira. 

Hic  inter  medios  memorandis  Regulus  ausis 
Laxabat  ferro  campum,  ac  per  tela  ruebat, 

Nec  repetenda  dabat  letali  vulnera  dextra.  320 
Sic  ubi  nigrantem  torquens  stridentibus  Austris 
Portat  turbo  globum,  piceaque  e  nube  ruinam 
Pendentem  terris  pariter  pontoque  minatur. 
Omnis  et  agricola,  et  nemoroso  vertice  pastor, 

Et  pelago  trepidat  subductis  navita  velis.  325 
At  fraudem  nectens,  socios  ubi  concava  saxa 
Claudebant,  vertit  subito  certamine  Graius, 

Et  dat  terga  celer  ficta  formidine  ductor. 

Haud  secus  ac  stabulis  procurans  otia  pastor 
In  foveam  parco  tectam  velamine  frondis  330 
Ducit  nocte  lupos  positae  balatibus  agnae. 
Abripuit,  traxitque  virum  fax  mentis  honestae 
Gloria,  et  incerti  fallax  fiducia  Martis.  [tum 
Non  socios,  comitumve  manus,  non  arma  sequen- 
Respicere  ;  insano  pugnae  tendebat  amore  335 
Jam  solus  :  nubes  subito  cum  densa  Laconum 
Saxosis  latebris  intento  ad  proelia  circum 
Funditur,  et  Poenum  insurgit  vis  saeva  virorum. 

O  diram  Latio  lucem,  fastisque  notandam ! 
Dedecus  o,  Gradive,  tuum !  tibi  dextera  et  urbi 
Nata  tuae  tristi  damnatur  sorte  catenae.  341 
Haud  unquam  absistam  gemitu  :  te,  Regule,  vidit 
Sidonius  carcer  ?  tuque  huic  sat  magna  triumpho 
Visa  es,  Carthago,  superis  ?  quae  poena  sequetur 
Digna  satis  tali  pollutos  Marte  Laconas  ?  845 

At  nova  Elissaei  jurato  foedera  Patres 
Consultant  mandare  duci,  pacisque  sequestrem 
Mittere,  poscentes  vinctam  inter  proelia  pubem 
Captivamque  manum  ductore  rependere  nostro. 
Nec  mora  :  jam  stabat  primis  in  littoris  undis  350 
Navali  propulsa  ratis  ;  jam  nautica  pubes 
Aut  sylvis  stringunt  remos,  aut  abiete  secta 
Transtra  novant:  his  intortos  aptare  rudentes, 

His  studium  erecto  componere  carbasa  malo. 
Unca  locant  prora  curvati  pondera  ferri.  355 
Ante  omnes  doctus  pelagi  rectorque  carinae  [alta 
Puppim  aptat  clavumque  Cothon:  micat  aereus 
Fulgor  aqua  trifidi  splendentis  in  aequore  rostri. 
Tela  simul,  variamque  ferunt  contra  aspera  ponti 
Rerum  ad  tempus  opem.  Mediae  stat  margine  pup- 
Qui  voce  alternos  nautarum  temperet  ictus,  [pis. 
Et  remis  dictet  sonitum,  pariterque  relatis 
Ad  numerum  plaudat  resonantia  caerula  tonsis. 

Postquam  confectum  nautis  opus,  horaque  cur¬ 
sus, 

Atque  armata  ratis,  ventique  dedere  profundunr. ; 
Omnis  turba  ruit,  matres,  puerique,  senesque.  36  5 
Per  medios  coetus  trahit  atque  inimica  oer  ora 
Spectandum  Fortuna  ducem.  Fert  lumina  contra 
Pacatus  frontem, qualis  cum  littora  primum 
Attigit  appulsa  rector  Sidonia  classe.  370 

Accessi  comes  haud  ipso  renuente,  ratique 
Impositus  maestis  socium  me  casibus  addo. 
Illuviem,  atque  inopes  mensas,  durumque  cubile. 


Et  certare  malis  urgentibus,  hoste  putabat 
Devicto  majus;  nec  tam  fugisse  cavendo  375 
Adversa  egregium,  quam  perdomuisse  ferendo. 
Spes  tamen  una  mihi,  (quanquam  bene  cognita 
et  olim 

Atrox  illa  fides,)  urbem,  murosque,  domumque 
Tangere  si  miseris  licuisset,  corda  moveri 
Posse  viri,  et  vestro  certe  mitescere  fletu,  [bam 
Claudebam  sub  corde  metus,  lacrymasque  puta- 
Esse  viro,  etnostrse  similem  inter  tristia  mentem ; 
Cum  tandem  patriae  Tiberino  allabimur  amni. 
Servabam  vultus  ducis,  ac  prodentia  sensum 
Lumina,  et  obtutu  perstabam  intentus  eodem. 

Si  qua  fides,  unum,  puer,  inter  mille  labores,  386 
Unum  etiam  in  patria, saevaque  in  Agenoris  urbe. 
Atque  unum  vidi  poenae  quoque  tempore  vultum. 
Obvia  captivo  cunctis  simul  urbibus  ibat 
Ausonia,  et,  Campum  turba  vincente,  propinqui 
Implentur  colles:  strepit  altis  Albula  ripis.  391 
Ipsi  Poenorum  proceres,  immitia  corda, 

Ad  patrios  certant  cultus  revocare,  togaeque 
Addebatur  honos.  Stetit,  illacrymante  senatu. 
Et  matrum  turba,  juvenumque  dolore  profuso, 
Inter  tot  gemitus  immobilis  :  aggere  consul  396 
Tendebat  dextram,  et  patria  vestigia  primus 
Ponentem  terra  occursu  celebrabat  amico. 
Collegit  gressum,  monitusque  recedere  consul. 
Nec  summum  violare  decus:  cingente  superba 
Poenorum  turba  captivoque  agmine  septus  401 
Ibat,  et  invidiam  coelo  divisque  ferebat. 

Ecce  trahens  geminum  natorum  Marcia  pignus 
Infelix  nimia  magni  virtute  mariti, 

Squalentem  crinem  et  tristes  lacerabat  amictus. 
Agnoscisne  diem  ?  an  teneris  non  hiesitin  annis 
Atque  ea,  postquam  habitu  juxta  et  velamine  Poeno 
Deformem  adspexit,  fusis  ululatibus  segra 
Labitur,  et  gelidos  mortis  color  occupat  artus. 

Si  qua  deis  pietas,  tales,  Carthago,  videre  410 
Dent  tibi  Sidonias  matres  !  Me  voce  quieta 
Affatus,  jubet  et  vestros  et  conjugis  una 
Arcere  amplexus:  patet  impenetrabilis  ille 
Luctibus,  et  nunquam  submissus  colla  dolori. 

Hic  alto  juvenis  gemitu  lacrymisque  coortis. 
Magne  parens,  inquit, quo  majus  numine  nobis 
Tarpeia  nec  in  arce  sedet,  si  jura  querelis 
Sunt  concessa  piis,  cur  hoc  matrique  mihique 
Solamen,  vel  cur  decus  hoc,  o  dure,  negasti, 
Tangere  sacratos  vultus,  atque  oscula  ab  ore  420 
Libavisse  tuo  ?  dextram  mihi  prendere  dextra 
Non  licitum  ?  leviora  forent  hgec  vulnera  quan- 
Si  ferre  ad  manes  infixos  mente  daretur  [tum. 
Amplexus,  venerande,  tuos  !  Sed,  vana  recordor 
Ni,  Mare, (nam  primo  tunc  hterebamus  in  sevo,) 
Humana  major  species  erat :  horrida  cano  426 
Vertice  descendens  ingentia  colla  tegebat 
Caesaries,  frontique  coma  squalente  sedebat 
Terribilis  decor,  atque  animi  venerabile  pondus. 
Nil  posthac  oculis  simile  incidit.  Excipit  inde 
Jam  Marus,  atque  inhibens  convellere  vulnera 
questu,  431 

Quid,  cum  praeteritis  invisa  penatibus,  inquit. 
Hospitia  et  sedes  Poenorum  intravit  acerbas  ? 
Affixi  clypei,  currusque, et  picula  nota 
iEdibus  in  parvis,  magni  monumenta  triumphi, 
Pulsat  ant  oculos,  conjuxque  in  limine  primo  436 
Clamabat,  Quo  fers  gressus  ?  non  Punicus  hic  est, 
Regule,  quem  fugias,  carcer  :  vestigia  nostri 
Casta  tori,  domus  et  patrium  sine  crimine  servat 
Inviolata  larem :  semel  hic  iterumque  (quid, 
oro,  440 

Pollutum  est  nobis?)  prolem,  gratante  senatu 
Et  patria,  sum  enixa  tibi  .  tua  (respice)  sedes 
H»c  est,  unde  ingens  humeris  fulgentibus  ostro 
Vidisti  Latios  consul  procedere  fasces; 

Unde  ire  in  Martem,  quo  capta  referre  solebas, 

Et  victor  mecum  suspendere  postibus  arma.  448 
Non  ego  complexus  et  sanctae  foedera  taedae 
Conjugiumve  peto:  patrios  damnare  penates 
Absiste,  ac  natis  fas  duc  concedere  noctem. 

Hos  inter  fletus  junctus  vestigia  Poenis  450 
Limine  se  clausit  Tyrio,  questusque  reliquit. 

Vixdum  clara  dies  summa  lustrabat  in  QEta 
Herculei  monumenta  rogi,  cum  consul  adire 
Accirique  jubet  Libyas.  Tum  limina  templi 
Vidimus  intrantem.  Quae  consultata  senatus, 
Quasve  viri  voces  extremum  Curia  maerens  456 
Audierit,  placido  nobis  ipse  edidit  ore. 

Intulit  ut  gressus,  certatim  voce  manuque 
Ad  solitam  sedem  et  vestigia  nota  vocabant,  [est. 
Abnuit,  antiquumque  loci  adspernatus  honorem 
At  circumfusi  non  secius  undique  dextram  461 
Prensare,  ac,  patriae  ductorem  nomine  tanto 
Redderet,  orabant:  captiva  posse  redemtum 
Pensari  turba,  ac  Tyrias  tum  justius  arces 
Arsuras  dextra,  fuerit  quae  vincta  catenis.  465 
Tum  palmas  simul  attollens  ac  lumina  coelo : 
Justitiae  rectique  dator,  qui  cuncta  gubernas, 

Nec  levior  mihi  diva  Fides,  Sarranaque  Juno, 
Quos  reditus  testes  jurata  mente  vocavi, 

Sit  mihi  fas  me  digna  loqui,  Latiosque  tueri  470 
Voce  focos:  ibo  ad  Tyrios  non  segnior,  inquit, 
Stante  fide  reditus  et  salvo  foedere  poenae. 

Sic  nobis  rerum  exitio  desistite  honorem 
Tendere.  Tot  bellis,  lotque  annis  fregimus  aevum  : 
Nunc  etiam  vinclis  et  longo  carcere  torpent  475 
Captivo  in  senio  vires:  fuit  ille,  nec  unquam. 
Dum  fuit,  a  duro  cessavit  munere  Martis 
Regulus :  exsangui  spectatis  corpore  nomen. 

At  non  Carthago,  fraudum  domus,  inscia  quantum 
E  nobis  restet,  juvenes  parat,  aspera  ferro  480 
Pectora,  captivos  nostra  pensare  senecta. 

Ite  dolos  contra,  gensque  astu  fallere  laeta 
Discat,  me  capto  quantum  tibi,  Roma,  supersit. 
Nec  vero  placeat,  nisi  quae  de  more  parentum 
Pax  erit.  Exposcunt  Libyes,  nobisque  dedere 
Haec  referenda,  pari  libeat  si  pendere  bellum 
Foedere,  et  ex  aequo  geminas  conscribere  leges. 
Sed  mihi  sit  Stygios  ante  intravisse  penates, 
Talia  quam  videam  ferientes  pacta  Latinos. 

Haec  fatus,  Tyriae  sese  jam  reddidit  irae.  490 
Nec  monitus  spernente  graves  fidosque  senatu, 
Poenorum  dimissa  cohors:  quae  maesta  rejhilsa, 
Ac  minitans  capto,  patrias  properabat  ad  oras. 
Prosequitur  vulgus  Patres,  ac  planctibus  ingens 
Personat  et  luctu  Campus:  revocare  libebat  495 
Interdum,  et  justo  raptum  retinere  dolore. 

At  trepida,  et  subito  ceu  stans  in  funere,  conjux 
Ut  vidit  puppi  properantem  intrare,  tremendum 
Vociferans,  celerem  gressum  referebat  ad  undas: 
Tollite  me,  Libyes,  comitem  pcenaeque  necisque. 
Hoc  unum,  conjux,  uteri  per  pignora  nostri  501 
Unum  oro,  liceat  tecum  quoscunque  ferentem 
Terrarum  pelagique  pati  coelique  labores. 

Non  ego  Amyclaeum  ductorem  in  proelia  misi. 
Nec  nostris  tua  sunt  circumdata  colla  catenis.  505 
Cur  usque  ad  Poenos  miseram  fugisFaccipe  mecum 
Hanc  prolem:  forsan  duras  Carthaginis  iras 
Flectemus  lacrymis ;  aut,  si  praecluserit  aures 
Urbs  inimica  suas,  eadem  tunc  hora  manebit 
Teque  tuosque  simul :  vel,  si  stat  rumpere  vitam, 


In  patria  moriamur :  adest  comes  ultima  fati. 
Has  inter  voces  vinclis  resoluta  moveri 
Paullatim,  et  ripa  coepit  decedere  puppis. 

Tum  vero  infelix,  mentem  furiata  dolore. 
Exclamat,  fessas  tendens  ad  littora  palmas:  515 
En,  qui  se  jactat  Libyae  populisque  nefandis 
Atque  hosti  servare  fidem !  data  foedera  nobis. 

Ac  promissa  fides  thalamis  ubi,  perfide,  nunc  est 

Ultima  vox  duras  haec  tunc  penetravit  adaures: 
Oaetera  percussi  vetuerunt  noscere  remi.  520 
Tum  fluvio  raptim  ad  pelagi  devolvimur  oras. 
Ac  legimus  pontum,  pinuque  innante  cavata 
jEquor,  et  immensas  curva  trabe  findimus  undas. 
Ludibrium  necis  horrescens,  vis  aspera  ponti 
Obrueret,  scopulisque  ratem  furor  improbus  Euri 
Frangeret,  optabam:  letum  id  commune  fuisset. 
Sed  nos  ad  poenam  moderato  flamine  lenes 
Vexerunt  Zephyri,  Tyrioque  dedere  furori. 

Infelix  vidi,  patriamque  remissus  in  urbem 
Narrator  poenae  dura  mercede  reverti.  530 

Nec  tibi  nunc  ritus  imitantem  irasque  ferarum 
Pygmalioneam  lentarem  expromere  gentem, 

Si  majus  quicquam  toto  vidisset  in  orbe  [rentis 
Gens  hominum,  quam  quod  vestri  veneranda  pa- 
Edidit  exemplum  virtus.  Pudet  addere  questus 
Suppliciis,  quae  spectavi  placido  ore  ferentem. 
Tu  quoque,  care  puer,  dignum  te  sanguine  tanto 
Fingere  ne  cessa,  atque  orientes  comprime  fletus 
Praefixo  paribus  ligno  mucronibus  omnes 
Armantur  laterum  crates,  densusque  per  artem 
Texitur  erecti  stantisque  ex  ordine  ferri  541 
Infelix  stimulus,  somnisque  hac  fraude  negatis, 
Quocunque  inflexum  producto  tempore  torpor 
Inclinavit  iners,  fodiunt  ad  viscera  corpus. 
Absiste,  o  juvenis,  lacrymis :  patientia  cunctos 
Haec  superat  currus  Longo  revirescet  in  aevo 
Gloria :  dum  coeli  sedem  terrasque  tenebit 
Casta  Fides,  dum  virtutis  venerabile  nomen, 
Vivet;  eritque  dies,  tua  quo,  dux  inclyte,  fata 
Audire  horrebunt  a  te  calcata  minores.  550 
Haec  Marus,  et  maesta  refovebat  vulnera  cura. 

Interea  rapidas  perfusa  cruoribus  alas. 

Sicut  sanguinea  Trasimeni  tinxerat  unda. 

Vera  ac  ficta  simul  spargebat  Fama  per  Urbem 
Allia,  et  infandi  Senones,  captaeque  recursat  555 
Attonitis  arcis  facies.  Excussit  habenas 
Luctificus  pavor,  et  tempestas  aucta  timendo 
Hic  raptim  ruit  in  muros :  vox  horrida  fertur 
Hostis  adest;  jaciuntque  sudes  et  inania  tela. 
Ast  aliae  laceris  canentes  crinibus  alta  560 
Verrunt  tecta  deum,  et  seris  post  fata  suorum 
Sollicitant  precibus.  Requiem  tenebrseque  dies- 
Amisere  :  jacent  portis  ululante  dolore  [que 
Dispersum  vulgus,  remeantumque  ordine  longo 
Servat  turba  gradus :  pendent  ex  ore  loquentum. 
Nec  laetis  sat  certa  fides,  iterumque  morantur  566 
Orando,  et  vultu  interdum  sine  voce  precati. 
Quod  rogitant,  audire  pavent :  hinc  fletus,  ubi 
aures 

Percussae  graviore  malo;  metus  inde,  negatum 
Si  scire,  et  dubius  responsi  nuntius  haesit.  570 
Jamque  ubi  conspectu  redeuntum  visa  propinquo 
Corpora,  sollicite  laeti  funduntur,  et  ipsis 
Oscula  vulneribus  figunt,  superosque  fatigant. 
Hic  inter  trepidos  curae  venerandus  agebat 
Serranum  Marus:  atque  olim  post  fata  mariti 
Non  egressa  domum  vitato  Marcia  ccetu,  576 
Et  lucem  causa  natorum  passa,  ruettat 
In  luctum  similem  antiquo .  turbata  repente, 
Agnoscensque  Marum, Fidei  comes  inclyte  magn*; 

Hunc  certe  mihi  reddis,  ait .  leve  vulnus  ?  an  alte 
Usque  ad  nostra  ferus  penetravit  viscera  mucro  ? 
Quicquid  id est,dum  non  vinctumCarthago  catenis 
Abripiat,  poen seque  instauret  monstra  paternae, 
Gratum  est,  o  superi.  Quoties  heu,  nate,  petebam 
Ne  patrias  iras  animosque  in  proelia  ferres,  585 
Neu  te  belligeri  stimularet  in  arma  parentis 
Triste  decus.  Nimium  vivacis  dura  senectae 
Supplicia  expendi :  quaeso,  jam  parcite,  si  qua 
Numina  pugnastis  nobis.  At  cladis  acerbae 
Discussa  ceu  nube,  Patres  conquirere  fessis  590 
Jam  rebus  meditantur  opem,atque ad  munera  belli 
Certatur,  pulsusque  timor  graviore  periclo. 

Maxima  curarum,  rectorem  ponere  castris. 

Cui  Latium  et  moles  rerum  quassata  recumbat, 
Spectante  occasum  patria.  Jovis  illa  ruenti  595 
Ausoniae  atque  Italis  tempus  protendere  regnis 
Cura  fuit :  nam  Tyrrhenos  Poenumque  secundis 
Albana  surgens  respexerat  arce  tumentem. 

Qui  ferre  in  muros  victricia  signa  parabat. 

Tunc  quassans  caput,  Haud  unquam  tibi  Jupiter, 
inquit,  600 

O  juvenis,  dederit  portas  transcendere  Romae, 
Atque  inferre  pedem.  Tyrrhenas  sternere  valles 
Caedibus,  et  ripas  fluviorum  exire  Latino 
Sanguine  fas  fuerit:  Tarpeium  accedere  collem 
Murisque  adspirare  veto.  Quater  inde  coruscum 
Contorsit  dextra  fulmen,  quo  tota  reluxit  606 

Maeonidum  tellus,  atramque  per  aethera  volvens 
Abrupto  fregit  coelo  super  agmina  nubem. 

Nec  Poenum  avertisse  satis  :  dat  numine  magno 
Aineadis,  gentem  gremio  deponere  tuto  610 

Romuleam  tandem,  Fabioque  salutis  habenas 
Credere  ductori.  Cui  postquam  tradita  belli 
Jura  videt :  Non  hunc,  inquit, superaverit  unquam 
Invidia,  aut  blando  popularis  gloria  fuco  ; 

Non  astus  fallan,  non  praeda,  aliusve  cupido.  615 
Bellandi  vetus,  ac  laudum  cladumque  quieta 
Mente  capax:  par  ingenium  castrisque  togaque. 
Sic  genitor  divum,  recipitque  ad  sidera  gres^m. 

Hic,  circumspectis  nulli  deprensus  in  armis, 
Laudatusque  Jovi,  Fabius  mirabile  quantum  620 
Gaudebat  reducem  patriae  annumerare  reversus, 
Duxerat  egrediens  quam  secum  in  proelia,  pubem. 
Nec  membris  quisquam  natove  pepercit  amato 
Acrius,  aut  vidit  socium  per  bella  cruorem 
Tristior:  atque  idem,  perfusus  sanguine  victor 
Hostili,  plenis  repetebat  moenia  castris.  626 
Stirpe  genus  clarum,  coeloque  affinis  origo. 

Nam  remeans  longis  olim  Tirynthius  oris, 

Et  triplicis  monstri  famam  et  spectacula  captas 
Mira  boves  hac,  qua  fulgent  nunc  moenia  Romse, 
Egit  ovans.  Tunc  Arcadius  (sic  fama)  locabat 
Inter  desertos  fundata  Palatia  dumos 
Paupere  sub  populo  ductor;  cum  regia  virgo. 
Hospite  victa  sacro,  Fabium  de  crimine  Iseto 
Procreat,  et  magni  commiscet  seminis  ortus  635 
Arcas  in  Herculeos  mater  ventura  nepotes,  [tem. 
Ter  centum  domus  haec  Fabios  armavit  in  hos- 
Limine  progressos  uno ;  pulcherrima  quorum 
Cunctando  Fabius  superavit  facta,  ducemque 
Hannibalem  aequando :  tantus  tunc,  Poene,  fuisti. 

Dum  se  perculsi  renovant  in  bella  Latini,  64 1 
'Turbatus  Jove,  et  exuta  spe  moenia  Romae 
Pulsandi,  colles  Umbros  atque  arva  petebat 
Hannibal,  excelso  summi  qua  vertice  montis 
Devexum  lateri  pendet  Tuder,  atque  ubi  latis 
Projecta  in  campis  nebulas  exhalat  inertes,  646 
Et  sedet  ingentem  pascens  Mevania  taurum 
^ona  Jovi :  tum  Palladios  se  fundit  in  ag»*,s 
3  P  2 


Picenum  dites  pr«dse,  atque  errantibus  armis, 
Qua  spolia  invitant,  transfert  populantia  signa; 
Donec  pestiferos  mitis  Campania  cursus  65l 
Tardavit,  bellumque  sinu  indefensa  recepit,  [que 
Hic  dum  stagnosi  spectat  templumque  domos- 
Literni  ductor,  varia  splendentia  cernit 
Pictura  belli  patribus  monumenta  prioris  655 
Exhausti,  (nam  porticibus  signata  manebant,) 
Quis  inerat  longus  rerum  et  spectabilis  ordo. 
Primus  bella  truci  suadebat  Regulus  ore, 

Bella  neganda,  viro  si  noscere  fata  daretur. 

At  princeps  Poenis  indicta  more  parentum  660 
Appius  adstabat  pugna,  lauroque  revinctus 
Justum  Sarrana  ducebat  caede  triumphum. 
jEquoreum  juxta  decus  et  navale  tropaeum. 
Rostra  gerens  nivea  surgebat  mole  columna : 
Exuvias  Marti  donumque  Duilius,  alto  665 
Ante  omnes  mersa  Poenorum  classe,  dicabat : 
Cui,  nocturnus  honos,  funalia  clara  sacerque 
Post  epulas  tibicen  adest,  castosque  penates 
Insignis  laeti  repetebat  murmure  cantus. 

Cernit  et  extremos  defuncti  civis  honores :  670 

Scipio  ductoris  celebrabat  funera  Poeni, 

Sardoa  victor  terra.  Videt  inde  ruentem 
Littoribus  Libycis  dispersa  per  agmina  pubem  t 
Instabat  crista  fulgens,  et  terga  premebat 
Regulus:  Autololes,  Nomadesque,  et  Maurus,  et 
Hammon,  675 

Et  Garamas  positis  dedebant  oppida  telis. 

Lentus  arenoso  spumabat  Bagrada  campo 
Viperea  sanie,  turmisque  minantibus  ultor 
Pugnabat  serpens,  et  cum  duce  bella  gerebat. 

Nec  non  projectum  puppi,  frustraque  vocantem 
Numina,  Amyclaeum  mergebat  perfida  ponto  681 
Rectorem  manus,  et  seras  tibi,  Regule,  poenas 
Xanthippus  digni  pendebat  in  aequore  leti. 
Addiderant  geminas  medio  consurgere  fluctu 
/Egates :  lacerae  circum  fragmenta  videres  685 
Classis,  et  effusos  fluitare  in  gurgite  Poenos. 
Possessor  pelagi,  pronaque  Lutatius  aura 
Captivas  puppes  ad  littora  victor  agebat. 

Haec  inter  cinctus  legatorum  ordine  Hamilcar, 
Ductoris  genitor,  cunctarum  ab  imagine  rerum 
Totius  in  sese  vulgi  converterat  ora.  691 

Sed  pacis  faciem,  et  pollutas  foederis  aras. 
Deceptumque  Jovem,  ac  dictantes  jura  Latinos 
Cernere  erat :  strictas  trepida  cervice  secures 
Horrebat  Libys,  ac  submissis  ordine  palmis 
Orantes  veniam  jurabant  irrita  pacta.  696 

Haec  Eryce  e  summo  spectabat  laeta  Dione. 

Quae  postquam  infesto  percensuit  omnia  vultu 
Arridens  Poenus,  lenta  proclamat  ab  ira: 

Non  leviora  dabis  nostris  inscribere  tectis  700 
Acta  meae  dextrae :  captam,  Carthago,  Saguntum 
Da  spectare,  simul  ferro  flammaque  ruentem ; 
Perfodiant  patres  natorum  membra:  nec  Alpes 
Exiguus  domitas  capiet  locus  :  ardua  celsis 
Persultet  juga  victor  equis  Garamasque  Nomas- 
Addes  Ticini  spumantes  sanguine  ripas,  [que. 
Et  nostrum  Trebiam,  et  Trasimeni  littora  Tuscis 
Clausa  cadaveribus :  ruat  ingens  corpore  et  armis 
Flaminius  :  fugiat  consul  manante  cruore 
Scipio,  et  ad  socios  nati  cervice  vehatur.  710 
Haec  mitte  in  populos,  et  adhuc  majora  dabuntur. 
Flagrantem  effinges  facibus,  Carthago,  Libyssis 
Romam,  et  dejectum  Tarpeia  rupe  Tonantem. 
Interea  vos,  ut  dignum  est,  ista,  ocius  ite, 

O  juvenes,  quorum  dextris  mihi  tanta  geruntur. 
In  cineres  monumenta  date,  atque  involvite  Hara 
mis.  71^ 

LIBER  SEPTIMUS. 


Interea  trepidis  Fabius  spes  unica  rebus. 

Ille  quidem  socios  atque  aegram  vulnere  praeceps 
Ausoniam  armabat,  viridique  ad  dura  laborum 
Bellator  senio  jam  castra  movebat  in  hostem. 

Sed  mens  humana  major,  nec  tela,  nec  enses,  5 
Nec  fortes  spectabat  equos  :  tot  millia  contra 
Poenorum  in  victumque  ducem, tot  in  agmina  solus 
Ibat,  et  in  sese  cuncta  arma  virosque  gerebat. 

Ac  ni  sacra  seni  vis,  impressumque  fuisset, 
Sistere  Fortunam  cunctando  adversa  foventem,10 
Ultima  Dardanii  transisset  nominis  retas. 

Ille  modum  superis  in  Punica  castra  favoris 
Addidit,  et  Libyae  finem  inter  prospera  bella 
Vincendi  statuit;  tumefactum  cladibus  ille 
Hesperiis  lento  Poenum  moderamine  lusit.  15 
Summe  ducum,  qui  regna  iterum  labentia  Trojae, 
Et  fluxas  Latii  res,  majorumque  labores, 

Qui  Carmentis  opes,  et  tecta  Evandria  servas, 
Surge  age,  et  emerito  sacrum  caput  insere  coelo. 

At  Libyae  ductor,  postquam  nova  nomina  lecto 
Dictatore  vigent,  raptim  mutata  Latinis  21 
Imperia  haud  frustra  reputans,  cognoscere  avebat. 
Quae  fortuna  viro,  quodnam  decus;  ultima  fessis 
Ancora  cur  Fabius,  quem  post  tot  Roma  procellas 
Hannibali  putet  esse  parem.  Fervore  carentes 
Angebant  anni,  fraudique  inaperta  senectus.  26 
Ocius  accitum  captivo  ex  agmine  poscit 
Progeniem,  ritusque  ducis,  dextraeque  laborem. 
Cilnius,  Arreti  Tyrrhenis  ortus  in  oris, 

Clarum  nomen  erat;  sed  laeva  adduxerat  hora  50 
Ticini  juvenem  ripis,  fususque  ruentis 
Vulnere  equi  Libycis  praebebat  colla  catenis. 
Hic  ardens  extrema  malis,  et  rumpere  vitam: 
Non  cum  Flaminio  tibi  res,  nec  fervida  Gracchi 
In  manibus  consulta,  inquit.  Tirynthia  gens  est : 
Quam  si  fata  tuis  genuissent,  Hannibal,  oris,  36 
Terrarum  imperium  Carthaginis  arce  videres. 
Non  ego  te  longa  serie  per  singula  ducam. 

Hoc  sat  erit :  nosces  Fabios  certamine  ab  uno. 
Veientum  populi  violata  pace  negabant  40 
Acceptare  jugum,  ac  vicino  Marte  furebat 
Ad  portas  bellum,  consulque  ciebat  ad  arma. 
Delectus  vetiti,  privataque  castra  penates 
Herculei  implevere:  domo  (mirabile)  ab  una 
Patricius  junctis  exercitas  ibat  in  armis.  45 
Ter  centum  exsiluere  duces  :  quocunque  liberet. 
Uno  non  pavidus  rexisses  bella  magistro. 

Sed,  dirum  egressis  omen.  Scelerata  minaci 
Stridentis  sonitu  tremuerunt  limina  portae, 
Maximaque  Herculei  mugivit  numinis  ara.  50 
Invasere  hostem,  numerarique  aspera  virtus 
Haud  est  passa  viros,  et  plures  milite  caedes. 
Saepe  globo  densi,  saepe  et  per  devia  passi m 
Dispersi  subiere  vices,  meritique  labore 
iEquato,  nulli  quisquam  virtute  secundus,  55 
Ducere  ter  centum  Tarpeiaad  templa  triumphos. 
Spes  heu  fallaces,  oblitaque  corda,  caducum 
Mortali  quodcunque  datur  !  grex  ille  virorum. 
Qui  Fabia  gente  incolumi  deforme  putabant 
Publica  bella  geri,  pariter  cecidere  deorum  60 
Invidia,  subitis  circumvenientibus  armis. 

Nec  tamen  occisos  est  cur  laetere ;  supersunt. 
Quod  tibi  sit  Libyseque  satis ;  certaverit  unus 


Ter  centum  dextris ;  tam  vivida  membra,  laborque 
Providus,  et  cauta  sollertia  tecta  quiete.  66 
Nec  vero,  calidi,  nunc  tu,  cui  sanguinis  aetas 
Foderis  in  pugnam  velocius  ilia  planta 
Bellatoris  equi,  frenisque  momorderis  ora. 

Quem  cernens  avidum  leti  post  talia  Poenus, 
Nequicquam  nostras,  demens,  ait,  elicis  iras,  70 
Et  captiva  paras  moriendo  evadere  vincla. 
Vivendum  est :  arcta  serventur  colla  catena. 

Haec  juvenis  divisque  tumens  ausisque  secundis 
At  Patres  Latiasque  nurus  raptabat  ad  aras 
Cura  deum.  Maesto  suffusae  lumina  vultu  75 
Foemineus  matres  graditur  chorus :  ordine  longo 
Junoni  pallam  conceptaque  vota  dicabant. 

Huc  ades,  o  regina  deilm:  gens  casta  precamur. 
Et  ferimus,  digno  quaecunque  est  nomine,  turba 
Ausonidum  pulchrumque,  et  acu  subtemine  fulvo, 
Quod  nostrae  nevere  manus,  venerabile  donum. 
Ac  dum  decrescit  matrum  metus,  hoc  tibi,  diva, 
Interea  velamen  erit.  Si  pellere  nostris 
Marmaricam  terris  nubem  dabis,  omnis  in  auro 
Pressa  tibi  varia  fulgebit  gemma  corona.  85 
Nec  non  et  proprio  venerantur  Pallada  dono, 
Phoebumque,  armigerumque  deum,  primamque 
Dionen. 

Tanta  adeo,  cum  res  trepidae,  reverentia  divum 
Nascitur:  at  rarae  fumant  felicibus  arae. 

Dum  Roma  antiquos  templis  indicit  honores, 
Jam  Fabius  tacito  procedens  agmine,  et  arte 
Bellandi  lento  similis,  praecluserat  omnes 
Fortunaeque  hostique  vias.  Discedere  signis  [astra 
Haud  licitum:  summumque  decus,  quo  tollis  ad 
Impmrii,  Romane,  caput,  parere  docebat.  95 
Verimi  ubi  prima  satis  conspecta  in  montibus  altis 
Signa  procul,  fulsitque  novis  exercitus  armis. 
Arrectae  spes  Sidoniae,  fervetque  secundis 
Fortunae  juvenis:  vincendi  sola  videtur,  [mat, 
Quod  nondum  steterint  acies,  mora :  Pergite,  cla- 
Iteciti,  ruite  ad  portas,  propellite  vallum  101 
Pectoribus:  quantum  campi  distamus, ad  umbras 
Tantum  hosti  superest.  Resides  ad  bella  vocantur. 
Quis  pudeat  certare,  senes:  quodcunque  videtis, 
Hoc  reliquum  est,  primo  damnatum,  ut  inutile, 
bello.  [na  gentis 

En,  ubi  nunc  Gracchi,  atque  ubi  nunc  sunt  fulmi- 
Scipiadae?  pulsi  Ausonia  non  ante  paventem 
Dimisere  fugam,  quam  terror  ad  ultima  mundi 
Oceanumque  tulit :  profugus  nunc  errat  uterque. 
Nomina  nostra  tremens,  et  ripas  servat  Iberi.  110 
Est  etiam,  cur  Flaminio  mihi  gloria  caeso 
Creverit,  et  titulis  libeat  cur  figere  nostris 
Crudum  Marte  viri  nomen.  Quot  demere  noster 
Huic  annos  Fabio  gladius  valet  ?  et  tamen  audet. 
Audeat:  haud  ultra  faxo  spectetur  in  armis.  115 
Talia  vociferans  volucri  rapit  agmina  cursu, 

Ac  praevectus  equo  nunc  dextra  provocat  hostem, 
Nunc  voce  increpitat,  missa  nunc  eminus  hasta 
Fertur  ovans,  pugnaeque  agitat  simulacra  futurae. 
Ut  Thetidis  proles  Phrygiis  Vulcania  campis  12C 
Arma  tulit, clypeo  amplexus  terramque  polumque, 
Maternumque  fretum,  totumque  in  imagine  mun- 
Cassarum  sedet  irarum  spectator,  et  alti  [dum 
Celsus  colle  jugi  domat  exsultantia  corda. 

Infractasque  minas  dilato  Marte  fatigat  125 
Sollers  cunctandi  Fabius:  ceu  nocte  sub  atra 
Munitis  pastor  stabulis  per  ovilia  clausum 
Impavidus  somni  servat  pecus:  effera  saevit. 
Atque  impasta  truces  ululatus  turba  luporum 
fcxcrcet,  morsuque  quatit  restantia  claustra.  130 
Irritus  incepti  movet  inde,  atque  Appula  tardo 
Arva  Libys  passu  legit,  ac  nunc  valle  residit 
Conditus  occulta,  si  praecipitare  sequentem 
Atque  inopinata  detur  circumdare  fraude  ; 

Nunc  nocturna  parat  caecae  celantibus  umbris  135 
Furta  vim,  retroque  abitum  fictosque  timores 
Adsimulat;  tum  castra  citus  deserta  relicta 
Ostentat  praeda,  atque  invitat  prodigus  hostem. 
Qualis  Maeonia  passim  Maeandrus  in  ora, 

Cum  sibi  gurgitibus  flexis  revolutus  oberrat.  140 
Nulla  vacant  incepta  dolis:  simul  omnia  versat, 
Miscetque  exacuens  varia  ad  conamina  mentem. 
Sicut  aquae  splendor,  radiatus  lampade  solis. 
Dissultat  per  tecta,  vaga  sub  imagine  vibrans 
Luminis,  et  tremula  laquearia  verberat  umbra. 
Jamque  dolore  furens  ita  secum  immurmurat  irae: 
Obvia  si  primus  nobis  hic  tela  tulisset. 

Nulli  amnem  Trebiae,  Trasimeni  nomina  nulli 
Lugerent  Itali ;  nunquam  Phaethontius  amnis 
Sanguinea  pontum  turbasset  decolor  unda.  150 
Inventum,  dum  se  cohibet,  terimurque  sedendo. 
Vincendi  genus  est:  quoties,  velut  obvius  iret. 
Discinxit  ratione  dolos,  fraudesque  resolvit! 

Haec  secum,  mediam  somni  cum  buccina  noctem 
Divideret,  jamque  excubias  sortitus  iniquas 
Tertius  abrupta  vigil  iret  ad  arma  quiete.  156 
Vertit  iter,  Daunique  retro  tellure  relicta 
Campanas  remeat  notus  populator  in  oras. 

Hic  vero,  intravit  postquam  uberis  arva  Falerni, 
(Dives  ea,  et  nunquam  tellus  mentita  colono, )1 60 
Addunt  frugiferis  inimica  incendia  ramis,  [nores, 
Haud  fas,  Bacche,  tuos  tacitum  transmittere  ho- 
Quanquam  magna  incepta  vocent:  memorabere 
Largitor  laticis,  gravidae  cui  nectare  vites  [sacri 
Nulli  dant  praelis  nomen  praeferre  Falernis.  165 
Massica  sulcabat  meliore  Falernus  in  aevo 
Ensibus  ignotis  senior  juga.  Pampinus  umbras 
Nondum  uva  virides  nudo  texebat  in  arvo; 
Pocula  nec  norant  succis  mulcere  Lyaei, 

Fonte  sitim  et  pura  soliti  defendere  lympha.  170 
Attulit  hospitio,  pergentem  ad  littora  Calpes 
Extremumque  diem,  pes  dexter  et  hora  Lyaeum; 
Nec  pigitum  parvosque  lares  humilisque  subire 
Limina  coelicolam  tecti:  cepere  volentem 
Fumosi  postes,  et  ritu  pauperis  aevi  175 

Ante  focos  mensae  :  laetus  nec  senserat  hospes 
Advenisse  deum ;  sed  enim  de  more  parentum 
Grato  cursabat  studio,  instabatque  senectae, 
Donec  opes  festas  puris  nunc  poma  canistris 
Composuit,  nunc  irriguis  citus  extulit  hortis  180 
Rorantes  humore  dapes:  tum  lacte  favisque 
Distinxit  dulces  epulas,  nulloque  cruore 
Polluta  castus  mensa  Cerealia  dona 
Attulit,  ac  primum  Vestae  decerpsit  honorem 
Undique,  et  in  mediam  jecit  libamina  flammam. 
Deesse  tuos  latices,  hac  sedulitate  senili  186 
Laptus,  Iacche,  vetas.  Subito  (mirabile  dictu) 
•■agina  pampineo  spumarunt  pocula  succo, 

1  auperis  hospitii  pretium,  vilisque  rubenti 
•■  luxit  mulctra  mero,  et  quercu  in  cratera  cavata 
Dulcis  odoratis  humor  sudavit  ab  uvis. 

En  cape,  Bacchus  ait,  nondum  tibi  nota,  sed  olim 
Viticolae  nomen  pervulgatura  Falerni 
Munera;  et  haudultra  latuit  deus:  indt  nitentem 


Lumine  purpureo  frontem  cinxere  corymbi,  195 
Et  fusae  per  colla  comae,  dextraque  pependit 
Cantharus,  ac  vitis  thyrso  delapsa  virenti 
Festas  Nysaeo  redimivit  palmite  mensas. 

Nec  facilis  laeto  certasse,  Falerne,  sapori. 
Postquam  iterata  tibi  sunt  pocula,  jam  pede  risum, 
Jam  lingua  titubante  moves,  patrique  Lyaeo  201 
Tempora  quassatus,  grates  et  praemia  digna 
Vix  intellectis  conaris  reddere  verbis, 

Donec  composuit  luctantia  lumina  Somnus,  [mo 
Somnus,  Bacche,  tibi  comes  additus  Hic  ubi  pri- 
Ungula  dispersit  rores  Phaethontia  Phoebo,  206 
Uviferis  late  florebat  Massicus  arvis, 

Miratus  nemora  et  lucentes  sole  racemos. 

Id  monti  decus:  atque  ex  illo  tempore  dives 
Tmolus,  et  ambrosiis  Ariusia  pocula  succis,  210 
Ac  Methymna  ferox  lacubus  cessere  Falernis. 

Haec  tum  vasta  dabat,  terrisque  infestus  agebat 
Hannibal,  et  sicci  stimulabant  sanguinis  enses. 
Ludificante  ducem  Fabio.  Jamque  improba  can- 
Ausoniis  vota,  et  pugnandi  prava  libido  [tris 
Gliscebat:  proni  decurrere  monte  parabant. 

Da  famae,  da,  Musa,  virum,  cui  vincere  bina 
Concessum  castra,  et  geminos  domitare  furores 
Fervida  si  nobis  corda  abruptumque  putassent 
Ingenium  Patres,  et  si  clamoribus,  inquit,  229 
Turbari  facilem  mentem,  non  ultima  rerum 
Et  deplorati  mandassent  Martis  habenas. 

Stat  pensata  diu  belli  sententia:  vincam 
Servari  invitos,  urgentesque  ultima  fata. 

Nulli  per  Fabium  e  vobis  cecidisse  licebit.  225 
Si  lucis  piget,  et  supremis  esse  cupido  est 
Nominis  Ausonii,  taedetque  in  tempore  tali 
Nullum  clade  nova  claraeque  fragore  ruinae 
Insignem  fecisse  locum ;  revocandus  ab  atris 
Flaminius  vobis  est  sedibus:  ille  ruendi  [disset. 
Jam  dudum  properans  signum  auspiciumque  de- 
An  nondum  praeceps  vicinaque  fata  videtis  ? 

Una,  ut  debellet,  satis  est  victoria  Poeno. 

State,  viri,  et  sentite  ducem.  Cum  optabile  tempus 
Deposcet  dextras,  tunc  ista  ferocia  dicta  235 
iEquentur  factis.  Non  est,  mihi  credite,  non  est 
Arduus  in  pugnas  ferri  labor  :  una  reclusis 
Omnes  jam  portis  in  campum  effuderit  hora. 
Magnum  illud,  solisque  datum,  quos  mitis  euntes 
Jupiter  adspexit,  magnum  est  ex  hoste  reverti. 
Fortunae  Libys  incumbit,  flatuque  secundo  241 
Fidit  agens  puppim  :  dum  desinat  aura,  sinusque 
Destituat  tumidos  subducto  flamine  ventus. 

In  rem  cunctari  fuerit.  Non  ulla  perenni 
Amplexu  Fortuna  fovet.  Jam  copia  quanto  245 
Arctior  est  nullo  Tyriis  certamine!  quantum 
Detritum  est  famae!  quin  inter  caetera  nostra  [tis 
Haud  laude  abfuerit,  modo  qui. .  .sed  parcere  dic- 
Sit  melius.  Jam  vos  acies  et  proelia  et  hostem 
Poscitis  ?  o  maneat,  superi,  fiducia  talis  !  250 

Interea,  exclusa  majoris  sorte  pericli. 

Me  solum,  quaeso,  toti  me  opponite  bello. 

Ilis  dictis  fractus  furor,  et  rabida  arma  quierunt. 
Ut  cum  turbatis  placidum  caput  extulit  undis 
Neptunus,  totumque  videt,  totique  videtur  255 
Regnator  ponto,  saevi  fera  murmura  venti 
Dimittunt,  nullasque  movent  in  frontibus  alas. 
Tum,  sensim  infusa  tranquilla  per  aequora  pace. 
Languentes  tacito  lucent  in  littore  fluctus. 

Sensit  cura  sagax  Poeni,  fraudisque  veneno 
Aggreditur  mentes.  Pauca,  atque  haec  ruris  aviti 
Jugera,  nec  multis  Fabius  vertebat  aratris ; 
Massicus  uviferis  addebat  nomina  glebis. 

Hinc  pestem  placitum  moliri,  et  spargere  causar 

In  castra  ambiguas  :  ferro  flammisque  pepercit, 
Suspectamque  loco  pacem  dedit  arte  maligna. 
Ceu  clandestino  traheretur  foedere  bellum. 
Intellectus  erat  Fabio,  Tyriosque  videbat 
Dictator  saevire  dolos:  at  non  vacat  agri 
Invidiam  gladios  inter  lituosque  timere,  270 
Et  dubia  morsus  famae  depellere  pugna. 

Donec  reptantem,  et  nequicquam  saepe  trahentem 
Huc  illuc  castra,  ac  scrutantem  proelia  Poenum, 
Qua  nemorosa  juga  et  scopulosi  vertice  colles 
Exsurgunt,  clausit  sparsa  ad  divortia  turma.  275 
Hinc  Laestrygoniae  saxoso  monte  premebant 
A  tergo  rupes,  undosis  squalida  terris 
Hinc  Literna  palus:  nec  ferri  aut  militis  usum 
Poscebat  regio ;  septos  sed  fraude  locorum 
Arcta  fames,  poenas  miserae  exactura  Sagunti, 
Urgebat,  finisque  aderat  Carthaginis  armis.  281 
Cuncta  per  et  terras  et  lati  stagna  profundi 
Condiderat  somnus,  positoque  labore  dierum 
Pacem  nocte  datam  mortalibus  orbis  agebat. 

At  non  Sidonium  curis  flagrantia  corda  285 
Ductorem,  vigilesque  metus  haurire  sinebant 
Dona  soporiferae  noctis :  nam  membra  cubili 
Erigit,  et  fulvi  circumdat  pelle  leonis. 

Qua  super  instratos  projectus  gramine  campi 
Presserat  ante  toros:  tunc  ad  tentoria  fratris  290 
Fert  gressus  vicina  citos:  nec  degener  ille 
Belligeri  ritus,  taurino  membra  jacebat 
Effultus  tergo,  et  mulcebat  tristia  somno. 

Haud  procul  hasta  viri  terrae  defixa  propinquae. 
Et  dira  e  summa  pendebat  cuspide  cassis:  295 
At  clypeus  circa,  loricaque,  et  ensis,  et  arcus. 

Et  telum  Baleare  simul  tellure  quiescunt. 

Juxta  lecta  manus,  juvenes  in  Marte  probati, 

Et  sonipes  strato  carpebat  gramina  dorso. 

Ut  pepulere  levem  intrantis  vestigia  somnum, 
Heus!  inquit,  par iterque  manus  ad  tela  ferebat, 
Quse  te  cura  vigil  fessum,  germane,  fatigat? 

Ac  jam  constiterat,  sociosque  in  cespite  fusos 
Incussa  revocat  castrorum  ad  munera  planta. 
Cum  Libyae  ductor:  Fabius  me  noctibus  aegris. 
In  curas  Fabius  nos  excitat:  illa  senectus,  306 
Heu,  fatis  quae  sola  meis  currentibus  obstat. 
Cernis,  ut  armata  circumfundare  corona, 

Et  vallet  clauso  collectos  miles  in  orbe  ?  [porro, 
Verum  age,  nunc,  quoniam  res  arctae,  percipe 
Quae  meditata  mihi.  Latos  correpta  per  agros 
Armenta  adsueto  belli  de  more  sequuntur. 
Cornibus  arentes  edicam  innectere  ramos. 
Sarmentique  leves  fronti  religare  maniplos; 
Admotus  cum  fervorem  disperserit  ignis,  3i S 
Ut  passim  exsultent  stimulante  dolore  juvenci 
Et  vaga  per  colles  cervice  incendia  jactent. 

Tum  terrore  novo  trepidus  laxabit  iniquas 
Custos  excubias,  majoraque  nocte  timebit. 

Si  cordi  consulta,  (moras  extrema  recusant,)  320 
Accingamur,  ait.  Gemino  tentoria  gressu 
Inde  petunt.  Ingens  clypeo  cervice  reposta 
Inter  equos,  interque  viros,  interque  jacebat 
Capta  manu  spolia  et  rorantia  caede  Maraxes, 

Ac  dirum,  in  somno  ceu  bella  capesseret,  amens 
Clamorem  tum  forte  dabat,  dextraque  tremente 
Arma  toro  et  notum  quaerebat  fervidus  ensem. 
Huic  Mago,  inversa  quatiens  ut  dispulit  hasta 
Bellantem  somnum  :  Teneons,  fortissime  ductor, 
Iras  compesce, atque  in  lucem  proelia  differ,  [tus 
Ad  fraudem,  occultamque  fugam,  tutosque  recep- 
Nunc  nocte  utendum  est.  Arentes  nectere  frondes 
Cornibus,  et  latis  accensa  immittere  sylvis 
Armenta,  oppositi  reserent  quo  claustra  manipli, 


Germanus  parat,  atque  obsessa  evellere  castra. 
Emergamus,  et  hic  Fabio  persuadeat  astus,  330 
Non  certare  dolis.  Nihil  hinc  cunctante,  sed  acris 
Incepti  laeto  juvene,  ad  tentoria  Acherrae 
Festinant,  cui  parca  quies,  minimumque  soporis, 
Nec  notum  somno  noctes  aequare:  feroci  340 
Pervigil  inServibat  equo,  fessutnque  levabat 
Tractando,  et  frenis  ora  exagitata  fovebat. 

At  socii  renovant  tela,  arentemque  cruorem 
Ferro  detergunt,  et  dant  mucronibus  iras. 

Quid  fortuna  loci  poscat,  quid  tempus,  et  ipsi 
Quaenam  agitent,  pandunt,  et  coeptis  ire  mini¬ 
strum  346 

Haud  segnem  hortantur.  Discurrit  tessera  castris, 
Intentique  docent,  quae  sint  properanda,  monent 
que 

Quisque  suos :  instat  trepidis,  stimulatque  ruentes 
Navus  abire  timor,  dum  caeca  silentia,  dumque 
Majores  umbrae.  Rapida  jam  subdita  peste  351 
Virgulta,  atque  altis  surgunt  e  cornibus  ignes. 
Hic  vero  ut,  gliscente  malo  et  quassantibus  aegra 
Armentis  capita,  adjutae  pinguescere  flammae 
Coepere,  et  vincens  fumos  erumpere  vertex;  355 
Per  colles  dumosque,  (lues  agit  atra,)  per  altos 
Saxosi  scopulos  montis  lymphata  feruntur 
Corpora  anhela  boum,  atque  obsessis  naribus  igni 
Luctantur  frustra  rabidi  mugire  juvenci. 

Per  juga,  per  valles  errat  Vulcania  pestis,  360 
Nusquam  stante  malo,  vicinaque  littora  fulgent. 
Quam  multa,  affixus  coelo  sub  nocte  serena, 
Fluctibus  e  mediis  sulcator  navita  ponti 
Astra  videt:  quam  multa  videt,  fervoribus  atris 
Cum  Calabros  urunt  ad  pinguia  pabula  saltus, 
Vertice  Gargani  residens  incendia  pastor.  366 
At  facie  subita  volitantum  montibus  altis 
Flammarum,  quis  tunc  cecidit  custodia  sorti. 
Horrere,  atque  ipsos  nullo  spargente  vagari 
Credere,  et  indomitos  pasci  sub  collibus,  ignes. 
Coelone  exciderint,  et  magna  fulmina  dextra  371 
Torserit  omnipotens,  an  caecis  rupta  cavernis 
Fuderit  egestas  accenso  sulfure  flammas 
Infelix  tellus,  media  in  formidine  quaerunt.  [mis 
Jamque  abeunt;  faucesque  vise  citus  occupat  ar- 
Pornus,  et  in  patulos  exsultans  emicat  agros.  376 
Huc  tamen  usque  vigil  processerat  arte  regendi 
Dictator,  Trebiam  et  Tusci  post  stagna  profundi 
Es«et  ut  Hannibali  Fabium  Romanaque  tela 
Evasisse  sati3.  Quin  et  vestigia  pulsi  380 

Et  gressus  premeret  castris,  nisi  sacra  vocarent 
Ad  patrios  veneranda  deos.  Tum,  versus  ad  Ur¬ 
bem, 

Alloquitur  juvenem,  cui  mos  transmittere  signa 
Et  belli  summam  primasque  jubebat  habenas. 
Atque  his  praeformat  dictis,  fingitque  monendo: 

Si  factis  nondum,  Minuci,  te  cauta  probare  386 
Erudiit  Fortuna  meis ;  nec  ducere  verba 
Ad  verum  decus,  ac  pravis  arcere  valebunt. 
Vidisti  clausum  Hannibalem  :  nil  miles  et  alse 
Juvere,  aut  densis  legio  conferta  maniplis.  390 
Testor  te,  solus  clausi ;  nec  deinde  morabor. 

Dis  sine  me  libare  dapem,  et  sollennia  ferre ; 
Hunc  iterum  atque  iterum  vinctum  vel  monti¬ 
bus  altis,  [dam. 

Amnibus  aut  rapidis,  (modo  pugna  absistite,)  tra- 
Interea  (crede  experto,  non  fallimus)  aegris  395 
Nil  movisse  salus  rebus.  Sit  gloria  multis, 

Et  placeat,  quippe  egregium,  prosternere  ferro 
Hostem;  sed  Fabio  sit  ”08  servasse  triumphus. 
Flena  tibi  castra  atque  intactus  vulnere  miles 
I  'reditur :  hos  nobis  (erit  haec  sat  gloria)  redde. 

Jam  cernes  Libycum  huic  vallo  adsultare  leonem, 
Jam  praedas  offerre  tibi,  jam  vertere  terga, 
Respectantem  adeo,  atque  iras  cum  fraude  co¬ 
quentem.  [nse. 

Claude,  oro,  castra,  et  cunctas  spes  eripe  pug- 
Haec  monuisse  satis.  Sed  si  compescere  corda 
Non  datur  oranti,  magno  te  jure  pioque  406 

Dictator  capere  arma  veto.  Sic  castra  relinquens 
Vallarat  monitis,  ac  se  referebat  ad  Urbem. 

Ecce  autem  flatu  classis  Phoenissa  secundo 
Littora  Caietse  Laestrygoniosque  recessus  410 

Sulcabat  rostris,  portusque  intrarat  apertos. 

Ac  totus  multo  spumabat  remige  pontus; 

Cum  trepidae  fremitu  vitreis  e  sedibus  antri 
iEquorese  pelago  simui  emersere  sorores, 

Ac  possessa  vident  infestis  littora  proris.  415 

Tum  magno  perculsa  metu  Nereia  turba 
Attonitae  propere  refluunt  ad  limina  nota, 
Teleboum  medio  surgunt  qua  regna  profundo, 
Pumiceaeque  procul  sedes:  immanis  in  antro 
Conditur  abrupto  Proteus,  ac  spumea  late  420 
Cautibus  objectis  rejectat  caerula  vates. 

Is  postquam  (sat  gnarus  enim  rerumque  metus- 
Per  varias  lusit  formas,  et  terruit  atri  [que) 
Serpentis  squamis,  horrendaque  sibila  torsit. 

Aut  fremuit  torvo  mutatus  membra  leone,  425 
Dicite,  ait,  quae  causa  viae  ?  quisve  ora  repente 
Pervasit  pallor  ?  cur  scire  futura  libido  ? 

Ad  quae  Cymodoce,  Nympharum  maxima  natu 
Italidum,  Nosti  nostros,  praesage,  timores. 

Quid  Tyriae  classes,  ereptaque  littora  nobis  430 
Portendunt  ?  num  migrantur  Rhoeteia  regna 
In  Libyam  superis  ?  aut  hos  Sarranus  habebit 
Navita  jam  portus  ?  patria  num  sede  fugatae 
Atlantem  et  Calpes  extrema  habitabimus  antra  ? 
Tum  sic,  involvens  repetita  exordia,  retro  435 
Incipit  ambiguus  vates,  reseratque  futura. 

Laomedonteus  Phrygia  cum  sedit  in  Ida 
Pastor,  et,  errantes  dumosa  per  avia  tauros 
Arguta  revocans  ad  roscida  pascua  canna, 
Audivit  sacrae  lentus  certamina  formae  :  440 

Tum  matris  currus  niveos  agitabat  olores. 
Tempora  sollicitus  litis  servasse,  Cupido. 
Parvulus  ex  humero  corytos  et  aureus  arcus 
Fulgebat,  nutuque  vetans  trepidare  parentem. 
Monstrabat  gravidam  telis  se  ferre  pharetram. 

Ast  alius  nivea  comebat  fronte  capillos,  446 
Purpureos  alius  vestis  religabat  amictus  ; 

Cum  sic  suspirans  roseo  Venus  ore  decoros 
Alloquitur  natos:  Testis  certissima  vestrae 
Ecce  dies  pietatis  adest.  Quis  credere  salvis  450 
Hoc  ausit  vobis?  de  forma  atque  ore  (quid  ultra 
Jam  superest  rerum  ?)  certat  Venus.  Omnia  parvis 
Si  mea  tela  dedi  blando  medicata  veneno, 

Si  vester,  coelo  ac  terris  qui  foedera  sancit, 

Stat  supplex,  cum  vultis,  avus,  victoria  nostra 
Cypron  Idumaeas  referat  de  Pallade  palmas  ;  456 
De  Junone  Paphos  centum  mihi  fumet  in  aris. 
Dumque  hic  aligeris  instat  Cytherea,  sonabat 
Omne  nemus  gradiente  dea.  Jam  bellica  virgo 
'Egide  deposita,  atque  adsuetum  casside  crinem 
Involvi  tum  comta  tamen,  pacemque  serenis  461 
Condiscens  oculis,  ibat,  lucoque  ferebat 
Praedicto  sacrae  vestigia  concita  plantae. 

Parte  alia  intrabat  jussis  Saturnia  sylvis, 
Judicium  Phrygis  et  fastus  pastoris  et  Iden  465 
Post  fratris  latura  toros:  postrema  nitenti 
Affulsit  vultu  ridens  Venus:  omnia  circa 
Et  nemora  et  penitus  frondosis  rupibus  antra 
Spirantem  sacro  traxerunt  vertice  odorem. 


Nec  judex  sedisse  valet ,  fessique  nitoris  4Tj 
Luce  cadunt  oculi,  ac  metuit  dubitasse  videri 
Sed  victae  fera  bella  deae  vexere  per  aequor. 

Atque  excisa  suo  pariter  cum  judice  Troja  est. 
Tum  pius  /Eneas,  terris  jactatus  et  undis, 
Dardanios  Itala  posuit  tellure  Penates.  475 
Dum  cete  ponto  innabunt,  dum  sidera  coelo 
Lucebunt,  dum  sol  Indo  se  littore  tollet, 

Hic  regna,  et  nullae  regnis  per  saecula  metae. 

At  vos,  o  natae,  currit  dum  immobile  filum, 
Hadriaci  fugite  infaustas  Sasonis  arenas.  480 
Sanguineis  tumidus  ponto  miscebitur  undis 
Aufidus,  et  rubros  impellet  in  aequora  fluctus: 
Damnatoque  defim  quondam  per  carmina  campo 
iEtolae  rursus  Teucris  pugnabitis  umbrae. 

Punica  Romuleos  quatient  mox  spicula  muros, 
Multaque  Hasdrubalis  turgebit  strage  Metaurus 
Hinc  furto  ille  Jovis  genitus  patruique  piabit 
Idem  ultor  patrisque  necem :  tum  littus  Elissae 
Implebit  flammis,  avelletque  Itala  Poenum 
Viscera  torrentem,  et  propriis  superabit  in  oris.490 
Huic  Carthago  armis,  huic  Africa  nomine  cedet. 
Hic  dabit  ex  sese,  qui  tertia  bella  fatiget. 

Et  cinerem  Libyae  ferat  in  Capitolia  victor. 

Quae  dum  arcana  deum  vates  evolvit  in  antro, 
Jam  monita  et  Fabium  bellique  equitumque  ma¬ 
gister  495 

Exuerat  mente,  ac  praeceps  tendebat  in  hostem. 
Pascere  nec  Poeno  pravum  ac  nutrire  furorem 
Deerat,  et,  ut  parvo  majora  ad  proeliadamno 
Eliceret,  dabat  interdum  simulantia  terga. 

Non  aliter,  quam  qui  sparsa  per  stagna  profundi 
Evocat  e  liquidis  piscem  penetralibus  esca,  501 
Cumque  levem  summa  vidit  jam  nare  sub  unda. 
Ducit  sinuato  captivum  ad  littora  lino. 

Fama  furit,  versos  hostes,  Poenumque  salutem 
Invenisse  fuga:  liceat  si  vincere,  finem  505 
Promitti  cladum  :  sed  enim  ditione  carere 
Virtutem,  et  poenas  vincentibus  esse  repostas; 
Clausurum  jam  castra  ducem, rursusque  referri 
Vaginae  jussurum  enses,  reddatur  in  armis 
Ut  ratio,  et  purget  miles,  cur  vicerit  hostem.  510 
Haec  vulgus  :  nec  non  Patrum  Saturnia  mentes 
Invidiae  stimulo  fodit  et  popularibus  auris. 

Tunc  indigna  fide  censent  optandaque  Poeno, 
Quae  mox  haud  parvo  luerent  damnata  periclo. 
Dividitur  miles,  Fabioque  equitumque  magistro 
Imperia  aequantur  penitus.  Cernebat,  et  expers 
Irarum  senior,  magnas  ne  penderet  alti 
Erroris  poenas  patria  inconsulta,  timebat. 

Ac  tum, multa  putans  secum,ut  remeavit  ab  Urbe, 
Partitus  socias  vires,  vicina  propinquis  520 
Signa  jugis  locat,  et  specula  sublimis  ab  alta 
Non  Romana  minus  servat,  quam  Punica  castra. 
Nec  mora  :  disjecto  Minuci  vecordia  vallo 
Perdendi  simul  et  pereundi  ardebat  amore. 
Quem  postquam  rapidum  vidit  procedere  castris 
HincLibys.hinc  Fabius; simul  accendere  sagaces 
In  subitum  curas.  Propere  capere  arma  maniplis 
Edicit,  vallique  tenet  munimine  turmas 
Ausonius  :  torquet  totas  in  proelia  vires 
Poenorum  ductor, propellitque  agmina  voce:  530 
Dum  dictator  abest,  rape,  miles,  tempora  pugnae. 
Non  sperata  diu  plano  certamina  campo 
Offert  ecce  deus  :  quoniam  data  copia,  longum 
Detergete  situm  ferro,  multoque  cruore 
Exsatiate,  viri,  plenos  rubigin is  enses.  535 

Atque  ea  cunctator  pensabat  ab  aggere  valli, 

I  Perlustrans  campos  oculis:  tantoque  periclo 
•  Discere  quinam  esset  Fabius,  te,  Roma,  doleba' 

Cui  natus  juncta  aima  ferens,  Dabit  improbus, 
inquit. 

Quas  dignum  est,  poenas,  qui  per  suffragia  caeca 
Invasit  nostros  haec  ad  discrimina  fasces.  541 
Insanae  spectate  tribus:  pro  lubrica  rostra, 

Et  vanis  fora  laeta  viris !  nunc  munera  Martis 
.iEquent  imperio,  et  solem  concedere  nocti 
Sciscant  imbelles  :  magna  mercede  piabunt  545 
Erroris  rabiem,  et  nostrum  violasse  parentem. 
Tum  senior,  quatiens  hastam,  lacrymisque  coortis. 
Sanguine  Poenorum,  juvenis,  tam  tristia  dicta 
Sunt  abolenda  tibi.  Patiame  ante  ora  manusque 
Civem  deleri  nostras’  aut  vincere  Poenum,  550 
Me  spectante,  sinam  ?  nos  aequavisse  minori. 
Solvetur  culpa,  si  sunt  mihi  talia  corda. 

Jamque  hoc  (ne  dubites)  longaevi,  nate,  parentis 
Accipe,  et  aeterno  fixum  sub  pectore  serva: 
Succensere  nefas  patriae, nec  foedior  ulla  555 
Culpa  sub  extremas  fertur  mortalibus  umbras. 
Sic  docuere  senes.  Quantus,  qualisque  fuisti. 
Cum  pulsus  lare  et  extorris  Capitolia  curru 
Intrares  exsul !  tibi  corpora  caesa,  Camille, 
Damnata  quot  sunt  dextra  !  Pacata  fuissent  560 
Ni  consulta  viro,  mensque  impenetrabilis  irae; 
Mutassentque  solum  sceptris  .Eneia  regna, 
Nullaque  nunc  stares  terrarum  vertice,  Roma. 
Pone  iras,  o  nate,  meas :  socia  arma  feramus ; 
Acceleremus  opem.  Jamque  intermixta  sonabant 
Classica,  procursusque  viros  colliserat  acer.  566 
Primus  claustra  manu  portae  dictator  et  altos 
Disjecit  postes,  rupitque  in  proelia  cursum. 

Non  graviore  movent  venti  certamina  mole 
Odrysius  Boreas,  et  Syrtim  tollere  pollens  570 
Africus:  obnixi  cum  bella  furentia  torquent, 
Distraxere  fretum,  ac  diversa  ad  littora  volvunt 
iEquor  quisque  suum;  sequitur  stridente  procella 
Nunc  huc,  nunc  illuc  raptum  mare,  et  intonat 
undis. 

Haud  prorsus  daret  ullus  honos,  tellusque  subacta 
Phoenicum,  et  Carthago  ruens,  injuria  quantum 
Orta  ex  invidia  decoris  tulit;  omnia  namque 
Dura  simul  devicta  viro,  metus,  Hannibal,  irae, 
Invidia,  atque  una  fama  et  fortuna  subactae. 

Poenus  ab  excelso  rapidos  decurrere  vallo  580 
Ut  vidit,  tremuere  irae,  ceciditque  repente 
Cum  gemitu  spes  haud  dubiae  praesumta  ruinae: 
Quippe  aciem  denso  circumvallaverat  orbe, 
Hausurus  clausos  conjectis  undique  telis. 

Atque  hic  Dardanius  pravo  certamine  ductor  585 
Jam  Styga  et  aeternas  intrarat  mente  tenebras. 
Nam  Fabium  auxiliumque  viri  sperare  pudebat. 
Cum  senior,  gemino  complexus  proelia  cornu. 
Ulteriore  ligat  Poenorum  terga  corona, 

Et  modo  claudentes  aciem  nunc,  extima  cingens, 
Clausos  ipse  tenet.  Majorem  surgere  in  arma, 
Majorensque  dedit  cerni  Tirynthius :  altae 
Scintillant  cristae  et  (mirum)  velocibus  ingens 
Per  subitum  membris  venit  vigor:  ingerit  hastas, 
Aversumque  premit  telorum  nubibus  hostem.  595 
Qualis  post  juvenem,  nondum  subeunte  senecta. 
Rector  erat  Pylius  bellis  aetate  secunda 
Inde  ruens  Thurin,  et  Beucen,  et  Narin,  et  Arsen 
Dat  leto,  fisumaue  manus  conferre  Mahalcen, 

Cui  decus  insigne, et  quaesitum  cuspide  nomen. 
Tum  Garadum,  largumque  comae  prosternit  Ad- 
herben.  601 

Et  geminas  acies  superantem  vertice  Thylin 
Qui  summas  alto  prensabat  in  aggere  pinnas. 
Eminus  hos  :  gladio  Sapharum.  gladioque  Mo- 
uaesum. 

Et  Morinum  pugnas  aeris  stridore  cientem,  605 
Dexteriore  gena  sedit  cui  letifer  ictus, 

Perque  tubam  fixae  decurrens  vulnere  malae 
Extremo  fluxit  propulsus  murmure  sanguis. 
Proximus  huic  jaculo  Nasamonius  occidit  Idmon 
Namque  super  tepido  lapsantem  sanguine,  etaegra 
Lubrica  nitentem  nequicauam  evadere  planta. 
Impacto  prosternit  equo,  trepideque  levantem 
Membra  afflicta  solo  pressa  violentius  hasta 
Implicuit  terrae,  lelumque  in  caede  reliquit. 
Haeret  humi  cornus  motu  tremefacta  jacentis,  615 
Et  campo  servat  mandatum  afflxa  cadaver. 

Nec  non  exemplo  laudis  furiata  juventus, 
Sullaeque,  Crassique  simul,  junctusque  Metello 
Furnius,  ac  melior  dextrae  Torquatus,  inibant 
Proelia,  et  unanimi  vel  morte  emisse  volebant  620 
Spectari  Fabio.  Miser  hinc  vestigia  retro 
Dum  rapit,  et  molem  subducto  corpore  vitat 
Intorti  Bibulus  saxi,  atque  in  terga  refertur. 
Strage  super  lapsus  socium,  qua  fibula  morsus 
Loricae  crebro  laxata  resolverat  ictu,  625 

Accepit  lateri,  penitusque  in  viscera  adegit, 
Exstabat  fixo  quod  forte  cadavere,  ferrum. 

Heu  sortem  necis  !  evasit  Garamantica  tela 
Marmaridumque  manus,  ut  inerti  cuspide  fusus 
Occideret  telo  non  in  sua  vulnera  misso.  630 
Volvitur  exanimis,  turpatque  decora  juventa 
Ora  novus  pallor  :  membris  dimissa  solutis 
Arma  fluunt,  erratque  niger  per  lumina  somnus. 
Venerat  ad  bellum  Tyria  Sidone,  nepotun 
Excitus  prece,  et  auxilio  socia  arma  ferebat,  635 
Eoa  tumidus  pharetrati  militis  ala, 

Gens  Cadmi  Cleadas,  fulva  cui  plurima  passim 
Casside,  et  aurato  fulgebat  gemma  monili. 

Qualis  ubi  Oceani  renovatus  Lucifer  unda 
Laudatur  Veneri,  et  certat  majoribus  astris.  6 10 
Ostro  ipse,  ac  sonipes  ostro,  totumque  per  agmen 
Purpura  Agenoreis  saturata  micabat  aenis. 

Hic  avidum  pugnee,  et  tam  clarum  exscindere 
nomen  [bem, 

Brutum  exoptantem,  varie  nunc  laevus  in  or- 
Nunc  dexter  '  ibus  flexo  per  devia  gyris  645 
Ludificatus  t^uo,  volucrem  post  terga  sagittam 
Fudit,  Achaemenio  detrectans  proelia  ritu. 

Nec  damnata  manus,  medio  sed  (flebile)  mento 
Armigeri  Cascae  penetrabilis  haesit  arundo, 
Obliquumque  secans  surrecta  cuspide  vulnus 
Uventi  ferrum  admovit  tepefacta  palato  651 
At  Brutus,  diro  casu  turbatus  amici,  [saevos 
Ausum  multa  virum,  et  spargentem  in  vulnera 
Fraude  fugae  calamos,  jam  nullis  cursibus  instat 
Prendere  cornipedis,  sed  totam  pectoris  iram  655 
Mafidat  atrox  hastae,  telumque  volatile  nodo 
Excutit,  ac  summum,  qua  laxa  monilia  crebro 
Nudabant  versu,  transmittit  cuspide  pectus. 
Labitur  intento  cornu  transfossus,  et  una 
Arcum  laeva  cadens,  dimisit  dextra  sagittam.  660 
At  non  tam  tristi  sortitus  proelia  Marte 
Phoebei  Soractis  honor  Carmelus  agebat ; 
Sanguine  quippe  suo  jam  Bagrada  tinxerat  ensem. 
Dux  rectorque  Nubae  populi;  jam  fusus  eidem 
Zeuxis,  Amyclaei  stirps  impacata  Phalanti,  665 
Quem  tulerat  mater  claro  Phoenissa  Laconi. 

Talia  dum  metuit,  nec  pugnae  fisus  in  hoste 
Tam  rapido,  nec  deinde  fugae,  suadente  pavore. 
Per  dumos  miser  in  vicina  cacumina  quercus 
Repserat,  atque  alta  sese  occultabat  in  umbra 
Hampsicus,  insistens  tremulis  sub  pondere  ramis 
Hunc  longa  multa  orantem  Carmelus,  et  altos 
Mutantem  saltu  ramos,  transverberat  hasta 

Ut,  qui  viscatos  populatur  arundine  lucos, 

Dum  nemoris  celsi  procera  cacumina  sensin  675 
Substructa  certat  tacitus  contingere  meta. 
Sublimem  calamo  sequitur  crescente  volucrem. 
Effudit  vitam,  atque  alte  manante  cruore 
Membra  pependerunt  scurvato  exsanguia  ramo. 

Jamque  in  palantes  ac  versos  terga  feroces  680 
Pugnabant  Itali,  subitus  cum  mole  pavenda 
Terrificis  Maurus  prorumpit  Tunger  in  armis. 
Nigra  viro  membra,  et  furvi  juga  celsa  trahebant 
Cornipedes,  totusque  novae  formidinis  arte 
Concolor  aequabat  liventia  currus  equorum  685 
Terga,  nec  erectis  similes  imponere  cristis 
Cessarat  pennas,  aterque  tegebat  amictus. 

Ceu  quondam  aeternae  regnator  noctis,  ad  imos 
Cum  fugeret  thalamos,  Ennaea  virgine  rapta 
Egit  nigrantem  Stygia  caligine  currum.  690 
At  Cato,  tum  prima  sparsus  lanugine  malas, 
Quod  peperere  decus  Circaeo  Tuscula  dorso 
Moenia,  Laertae  quondam  regnata  nepoti, 
Quanquam  tardatos  turbata  fronte  Latinos 
Collegisse  gradum  videt,  imperterritus  ipse  695 
Ferrata  calce  atque  effusa  largus  habena 
Cunctantem  impellebat  equum  :  negat  obvius  ire. 
Et  trepidat  cassa  sonipes  exterritus  umbra. 

Tum  celer  in  pugnam  dorso  delatus  ab  alto 
Alipedem  planta  currum  premit, atque  volanti  700 
Adsilit  a  tergo:  cecidere  et  lora  repente, 

Et  stimuli,  ferrumque  super  cervice  tremiscens 
Palluit  infelix  subducto  sanguine  Maurus. 

Ora  rapit  gladio,  praefixaque  cuspide  portat. 

At  saevo  Mavorte  ferox  perrumpit  anhelum  705 
Dictator  cum  caede  globum :  miserabile  visu. 
Vulneribus  fessum  ac  multo  labente  cruore 
Ductorem  cernit  suprema  ac  foeda  precantem. 
Manavere  genis  lacrymae,  clypeoque  paventem 
Protegit,  et  natum  stimulans,  Fortissime,  labem 
Hanc  pellamus,  ait,  Poenoque  ob  mitia  facta,711 
Quod  nullos  nostris  ignes  disperserit  arvis, 


Dignum  expendamus  pretium .  T unc,  arte  paterna 
Ac  stimulis  gaudens,  juvenis  circumdata  PoenOm 
Agmina  deturbat  gladio,  campumque  relaxat, 
Donec  Sidonius  decederet  aequore  ductor.  716 
Ceu  stimulante  fame  rapuit  cum  Martius  agnum 
Averso  pastore  lupus,  fetumque  trementem 
Ore  tenet  presso  ;  tum,  si  vestigia  cursu 
Auditis  celeret  balatibus  obvia  pastor,  720 
Jam  sibimet  metuens,  spirantem  dentibus  imis 
Rejectat  praedam,  et  vacuo  fugit  aeger  hiatu. 
Tum  demum  turmis, quas  circumfuderat  atra 
Tempestas,  Stygiae  tandem  fugere  tenebrae. 

T orpebant  dextrae,  et  sese  meruisse  negabant  725 
Servari,  subitisque  bonis  mens  aegra  natabat. 

Ut,  qui  collapsa  pressi  jacuere  ruina, 

Eruta  cum  subito  membra,  et  nox  atra  recessit, 
Connivent,  solemque  pavent  cognoscere  visu. 

Quis  actis,  senior,  numerato  milite  laetus,  730 
Colles  et  tuto  repetebat  in  aggere  castra. 

Ecce  autem  e  media  jam  morte  renata  juventus, 
Clamorem  tollens  ad  sidera,  et  ordine  longo 
Ibat  ovans,  Fabiumque  decus,  Fabiumque  salutem 
Certatim,  et  magna  memorabat  voce  parentem. 
Tum,  qui  partitis  dissederat  ante  maniplis,  736 
Sancte,  ait,  o  genitor,  revocato  ad  lucis  honorem 
Si  fas  vera  queri,  cur  nobis  castra  virosque 
Dividere  est  licitum  ?  patiens  cur  arma  dedisti, 
Quae  solus  rexisse  vales  ?  hoc  munere  lapsi  740 
iEternas  multo  cum  sanguine  vidimus  umbras. 
Ocius  huc  aquilas  servataque  signa  referte :  [uno 
Hic  patria  est :  murique  Urbis  stant  pectore  in 
Tuque  dolos,  Poene,  atque  astus  tandem  exue 
notos  : 

Cum  solo  tibi  jam  Fabio  sunt  bella  gerenda.  745 
Hac  ubi  dicta  dedit,  mille  hinc  (venerabile  visu) 
Cespite  de  viridi  surgunt  properantius  arce. 

Nec  prius  aut  epulas,  aut  munera  grata  Lyaei 
Fas  cuiquam  tetigisse  fuit,  quam  multa  precatus 
In  mensam  Fabio  sacrum  libavit  honorem.  750 


LIBER  OCTAVUS. 


Primus  Agenoridfim  cedentia  terga  videre 
/Eneadis  dederat  Fabius :  Romana  parentem 
Solum  castra  vocant  $  solum  vocat  Hannibal  hos- 
tem, 

Impatiensque  morse  fremit.  Ut  sit  copia  Martis, 
Exspectanda  viri  fata,  optandumque  sub  armis  5 
Parcarum  auxilium:  namque  hac  spirante  se- 
Nequicquam  sese  Latium  sperare  cruorem.  [necta 
Jam  vero  concors  miles,  signisque  relatis 
Indivisus  honos,  iterumque  et  rursus  eidem 
Soli  obluctandum  Fabio,  majoribus  aegrum  10 
Angebant  curis.  Lentando  fervida  bella 
Dictator,  cum  multa  adeo,  tum  miles  egenus 
Cunctarum  ut  rerum  Tyrius  foret,  arte  sedendi 
Egerat,  et,  quanquam  finis  pugnaque  manuque 
Haud  dum  partus  erat,  jam  bello  vicerat  hostem. 
Quin  etiam  ingenio  fluxi,  sed  prima  feroces,  16 
Vaniloquum  Celtae  genus  ac  mutabile  mentis, 
Respectare  domos  :  maerebant  caede  sine  ulla 
(insolitum  sibi)  bella  geri,  siccasque  cruoris 
inter  tela  siti  Ma  ortis  hebescere  dextras.  20 


His  super  internae  labes  et  civica  vulnus 
Invidia  augebant :  laevus  conatibus  Hannon 
Ductoris  non  ulla  domo  submittere  Patres 
Auxilia,  aut  ullis  opibus  juvisse  sinebat. 

Quis  lacerum  curis  et  rerum  extrema  paventem 
Ad  spes  armorum  et  furialia  vota  reducit  26 
Praescia  Cannarum  Juno,  atque  elata  futuris. 
Namque  haec  accitam  stagnis  Laurentibus  Annam 
Affatur  voce,  et  blandis  hortatibus  implet : 
Sanguine  cognato  juvenis  tibi,  diva,  laborat  3f 
Hannibal,  a  vestro  nomen  memorabile  Belo. 
Perge  age,  et  insanos  curarum  comprime  fluctus. 
Excute  sollicito  Fabium :  sola  ille  Latinos 
Sub  juga  mittendi  mora,  jam  discingitur  armi3. 
Cum  Varrone  manus, et  cum  Varrone  serenda  35 
PrcElia  :  ne  desit  fatis  ad  signa  movenda. 

Ipsa  adero:  tendat  jamdudum  in lapyga campum. 
Huc  Trebiae  rursum  et  Trasimeni  fata  sequentur. 
Tum  diva  Indigetis  castis  contermina  lucis. 
Haud,  inquit,  tua  jus  nobis  praecepta  morari.  4$ 
Si  fas,  sit  autum,  quaeso,  retinere  favorem 

Antiquae  patriae  mandataque  magna  soroi  s, 
Quanquam  inter  Latios  Annae  scet  numen  .ronores. 

Multa  retro  rerum  jacet,  atque  ambagibus  aevi 
Obtegitur  densa  caligine  mersa  vetustas,  45 
Cur  Sarrana  dicent  CEnotri  numina  templo. 
Regnisque  /Eneadum  germana  colatur  Elissae. 
Sed  pressis  stringam  revocatamab  origine  famam 
Narrandi  metis,  breviterque  antiqua  revolvam. 
Iliaco  postquam  deserta  est  hospite  Dido,  50 
Et  spes  abruptae,  mediis  penetralibus  atram 
Festinat  furibunda  pyram:  tum  corripit  ensem 
Certa  necis,  profugi  donum  exitiale  mariti. 
Despectus  taedae  regnis  se  imponit  Hiarbas, 

Et  tepido  fugit  Anna  rogo  :  quis  rebus  egeuis  55 
Ferret  opem,  Nomadum  late  terrente  tyranno  ? 
Battus  Cyrenen  molli  tum  forte  fovebat 
Imperio,  mitis  Battus,  lacrymasque  dedisse 
Casibus  humanis  facilis  :  qui  supplice  visa  59 
Intremuit  regum  eventus,  dextramque  tetendit. 
Atque  ea,  dum  flavas  bis  tondet  messor  aristas, 
Servata  interea  sedes  :  nec  longius  uti 
His  opibus  Battoque  fuit :  naro  ferre  per  aequor 
Exitium  miserae  jam  Pygmaliona  docebat. 

Ergo  agitur  pelago,  divis  inimica  sibique,  65 
Quod  se  non  dederit  comitem  in  suprema  sorori. 
Donec  jactatam  laceris  (miserabile)  velis 
Fatalis  turbo  in  Laurentes  expulit  oras. 

Non  coeli,  non  illa  soli,  non  gnara  colentum 
Sidonis  in  Latia  trepidabat  naufraga  terra.  70 
Ecce  autem  ^Eneas,  sacro  comitatus  Iulo, 

Jam  regni  compos,  noto  sese  ore  ferebat. 

Qui  terras  defixam  oculos,  et  multa  timentem. 

Ac  deinde  allapsam  genibus  lacrymantis  Iuli, 
Attollit,  mitique  manu  intra  limina  ducit.  75 
Atque  ubi  jam  casus  adversorumque  pavorem 
Hospitii  lenivit  honos,  tum  discere  massta 
Exposcit  cura  letum  infelicis  Elissae. 

Cui  sic,  verba  trahens  largis  cum  fletibus,  Anna 
Incipit,  et  blandas  addit  pro  tempore  voces  .  80 
Nate  dea,  solus  regni  lucisque  fuisti 
Germanae  tu  causa  meae  :  mors  testis,  et  ille 
(Heu  cur  non  idem  mihi  tum?)  rogus.  Ora  videre 
Postquam  est  ereptum  miserae  tua,  littore  sedit 
Interdum,  stetit  interdum,  ventosque  secuta  85 
Infelix  oculis,  magno  clamore  vocabat 
iEnean,  comitemque  tuae  se  imponere  solam 
Orabat  paterere  rati :  mox  turbida  anhelum 
Retulit  in  thalamos  cursum,  subitoque  tremore 
Substitit,  et  sacrum  timuit  tetigisse  cubile.  90 
Inde  amens,  nunc  sideream  fulgentis  Iuli 
Eftigiem  fovet  amplexu  ;  nunc  tota  repente 
Ad  vultus  conversa  tuos,  ab  imagine  pendet, 
Conqueriturque  tibi,  et  sperat  responsa  remitti. 
Non  unquam  spem  ponit  amor:  jam  tecta  do¬ 
mumque  95 

Deserit,  et  rursus  portus  furibunda  revisit, 

Si  qui  te  referant  converso  flamine  venti. 

Ad  magicas  etiam  fallax  atque  improba  gentis 
Massylas  levitas  descendere  compulit  artes. 

Heu  sacri  vatum  errores !  dum  numina  noctis  100 
Eliciunt,  spondentque  novis  medicamina  curis. 
Quod  vidi  decepta  nefas  !  congessit  in  atram 
Cuncta  tui  monumenta  pyram,  et  non  prospera 
Tum  sic  iEneas  dulci  repetitas  amore :  [dona. 
Tellurem  hanc  juro,  vota  inter  nostra  frequenter 
Auditam  vobis,  juro  caput,  Anna,  tibique  106 
Germanaeque  tuae  dilecti,  invitus,  Iuli, 
Respiciens,  aegerque  animi  tum  regna  reliqui  [tus 
Vestra;  nec aoscessem  thalamo, ni  magna  mina- 
Meque  sua  ratibus  dextra  imposuisset,  et  altol  10 


Egisset  rapidis  classem  Cyllenius  Euris. 

Sed  cur,  (heu  seri  monitus !)  cur  tempore  tali 
Incustodito  saevire  dedistis  amori  ? 

Contra  sic  infit,  volvens  vix  murmur  anhelum 
Inter  singultus,  labiisque  trementibus  Anna :  1 15 
Nigro  forte  Jovi,  cui  tertia  regna  laborant. 

Atque  atri  sociae  thalami  nova  sacra  parabam, 
Quis  aegram  mentem  et  trepidantia  corda  levaret 
Infelix  germana  tori,  furvasque  trahebam 
Ipsa  manu,  properans  ad  \  isa  pianda,  bidentes. 120 
Nam  somno  adspersam  dirus  meimpleverat  horror, 
Terque  suam  Dido,  ter  cum  clamore  vocarat, 

Et  laeta  exsultans  ostenderat  ora  Sichaeus,  [dent. 
Quae  dum  abigo  menti,  et  sub  lucem, ut  visa  secun- 
Oro  coelicolas,  ac  vivo  purgor  in  amni  ;  125 

Illa,  cito  passu  pervecta  ad  littora,  mutae 
Oscula,  qua  steteras,  bis  terque  infixit  arenae  s 
Deinde  amplexa  sinu  late  vestigia  fovit. 

Ceu  cinerem  orbatae  pressant  ad  pectora  matres. 
Tum  rapido  praeceps  cursu,  resolutaque  crinem, 
Evasit  propere  in  celsam, quam  struxerat  ante  131 
Magna  mole,  pyram,  cujus  de  sede  dabatur 
Cernere  cuncta  freta  et  totam  Carthaginis  urbem. 
Hic  Phrygiam  vestem  et  b.iccatum  induta  monile, 
Postquam  illum  infelix  hausit,  quo  munera  pri¬ 
mum  1 35 

Sunt  conspecta,  diem,  et  convivia  mente  reduxit, 
Festasque  adventu  mensas,  teque  ordine  Trojae 
Narrantem  longos,  se  pervigilante,  labores, 

In  portus  amens  rorantia  lumina  flexit,  [fudit: 
Atque  haec  sparsa  comam  divis  in  morte  pro- 
Di  longae  noctis, quorum  jam  numina  nobis  141 
Mors  instans  majora  facit,  precor,  inquit, adeste, 
Et  placidi  victos  ardore  admittite  manes. 
iEneae  conjux,  Veneris  nurus,  ulta  maritum. 

Vidi  constructas  nostrae  Carthaginis  arces.  145 
Nunc  ad  vos  magni  descendet  corporis  umbra. 

Me  quoque  fors  dulci  quondam  vir  notus  amore 
Exspectat,  curas  cupiens  aequare  priores. 

Haec  dicens,  ensem  media  in  praecordia  adegit, 
Ensem  Dardanii  quaesitum  in  pignus  amoris.  160 
Viderunt  comites,  tristique  per  atria  planctu 
Concurrunt :  magnis  resonant  ululatibus  aedes. 
Accepi  infelix,  dirisque  exterrita  fatis. 

Ora  manu  lacerans,  lymphato  regia  cursu 
Tecta  peto,  celsosque  gradus  evadere  nitor.  155 
Ter  diro  fueram  conata  incumbere  ferro. 

Ter  cecidi  exanimae  membris  revoluta  sororis. 
Jamque  ferebatur  vicina  per  oppida  rumor. 
Tum  Cyrenaeam  fatis  agitantibus  urbem 
Devenio ;  hinc  vestris  pelagi  vis  appulit  oris.  1 60 
Motus  erat,  placidumque  animum  mentemque 
quietam 

Troius  in  miseram  rector  susceperat  Annam. 
Jamque  omnes  luctus  omnesque  e  pectore  curas 
Dispulerat,  Phrygiis  nec  jam  am  piius  advena  tectis 
Illa  videbatur.  Tacito  nox  atra  sopore  165 
Cuncta  per  et  terras  et  lati  stagna  profundi 
Condiderat,  tristi  cum  Dido  aegerrima  vultu 
Has  visa  in  somnis  germanai  effundere  voces : 
His,  soror,  in  tectis  longae  indulgere  quieti,  169 
Heu  nimium  secura,  potes?  nec, quae  tibi  fraudes 
Tendantur,  quae  circumstent  discrimina,  cernis  ? 
Ac  nondum  nostro  infaustos  generique  soloque 
Laomedonteae  noscis  telluris  alumnos  ? 

Dum  coelum  rapida  stellas  vertigine  volvet 
Lunaque  fraterno  lustrabit  lumine  terras,  175 
Pax  nulla  /Eneadas  inter  Tyriosque  manebit. 
Surge  age  :  jam  tacitas  suspecta  Lavinia  fraudes 
Molitur,  dirumque  nefas  sub  corde  volutat. 

Praeterea,  ne  falsa  putes  h®c  tingere  somnum, 
Haud  procul  hinc  parvo  descendens  fonteNumicus 
Labitur,  et  leni  per  valles  volvitur  amne.  181 
Huc  rapies,  germana,  viam  tutosque  receptus. 

Te  sacra  excipient  hilares  in  flumina  Nymphae, 
,Eternumque  Italis  numen  celebrabere  in  oris. 

Sic  fata  in  tenuem  Phoenissa  evanuit  auram.  185 
Anna  novis  somno  excutitur  perterrita  visis, 

Itque  timor  totos  gelido  sudore  per  artus. 

Tunc,  ut  erat  tenui  corpus  velamine  tecta. 
Prosiluit  stratis,  humilique  egressa  fenestra 
Per  patulos  currit  plantis  pernicibus  agros:  190 
Donec  arenoso  (sic  fama)  Numicius  illam 
Suscepit  gremio,  vitreisque  abscondidit  antris. 
Orta  dies  totum  radiis  impleverat  orbem, 

Cum  nullam  ^Eneadse  thalamis  Sidonida  nacti, 

Et  Rutulum  magno  errantes  clamore  per  agrum, 
Vicini  ad  ripas  fluvii  manifesta  sequuntur  196 
Signa  pedum:  dumque  inter  se  mirantur,  ab  alto 
Amnis  aquas  cursumque  rapit;  tum  sedibus  imis 
Inter  caeruleas  visa  est  residere  sorores 
Sidonis,  et  placido  Teucros  affarier  ore.  200 
Ex  illo  primis  anni  celebrata  diebus 
Per  totam  Ausoniam  venerando  numine  culta  est. 

Hanc  postquam  in  tristes  Italum  Saturnia  pugnas 
Hortata  est,  celeri  superum  petit  aethera  curru, 
Optatum  Latii  tandem  potura  cruorem.  205 
Diva  deae  parere  parat,  magnumque  Libyssae 
Ductorem  gentis  nulli  conspecta  petebat. 

Ille,  virum  coetu  tum  forte  remotus  ab  omni. 
Incertos  rerum  eventas  bellique  volutans. 

Anxia  ducebat  vigili  suspiria  voce.  210 

Cui  dea  sic  dictis  curas  solatur  amicis : 

Quid  tantum  ulterius,  rex  o  fortissime  gentis 
Sidoniae,  ducis  cura  aegrescente  dolorem  ? 

Omnis  jam  placata  tibi  manet  ira  deorum,  214 
Omnis  Agenoridis  rediit  favor :  eia  age,  segnes 
Rumpe  moras,  rape  Marmaricas  in  proelia  vires. 
Mutati  fasces :  jam  bellum  atque  arma  senatu» 

Ex  inconsulto  posuit  Tirynthius  heros. 

Cumque  alio  tibi  Flaminio  sunt  bella  gerenda. 
Me  tibi,  nedubites,  summi  matrona  Tonantis  220 
Misit :  ego  CEnotris  aeternum  numen  in  oris 
Concelebror,  vestri  generata  e  sanguine  Beli. 
Haud  mora  sit :  rapido  belli  rape  fulmina  cursu, 
Celsus  Iapygios  qua  se  Garganus  in  agros  224 
Explicat:  haud  longe  tellus:  huc  dirige  signa. 
Haec,  ut  Roma  cadat,  sat  erit  victoria  Poenis. 
Dixit,  et  in  nubes  humentia  sustulit  ora. 

Cui  dux,  promissae  revirescens  pignore  laudis  : 
Nympha,  decus  generis,  quo  non  sacratius  ullum 
Numen,  ait,  nobis,  felix  oblata  secundes.  230 
Ast  ego  te,  compos  pugnae,  Carthaginis  arce 
Marmoreis  sistam  templis,  juxtaque  dicabo 
ASquatam  gemino  simulacri  munere  Dido. 

Haec  fatus,  socios  stimulat  tumefactus  ovantes: 
Pone  graves  curas  tormentaque  lenta  sedendi, 235 
Fatalis  Latio  miles :  placavimus  iras 
Coelicolum:  redeunt  divi:  linita  maligno 
Hinc  Fabio  imperia,  et  mutatos  consule  fasces 
Nuntio.  Nunc  dextras  mihi  quisque,  atque  illa 
referto, 

Quae  Marte  exclusus  promittere  magna  solebas. 
En, numen  patrium  spondet  majora  peractis.  241 
Vellantur  signa,  ac  diva  ducente  petamus 
Infaustum  Phrygibus  Diomedis  nomine  campum. 

Dumque  Arpos  tendunt  instincti  pectora  Poeni, 
Subnixus  rapto  plebeii  muneris  ostro  245 

Saevit  jam  rostris  Varro,  ingentique  ruinae 
Festinans  aperire  locum,  fata  admovet  Urbi. 


Atque  illi  sinelucegenus,  surdumque  parentum 
Nomen,  et  immodice  vibrabat  in  ore  canoro 
Lingua  procax :  hinc  auctus  opes,  largusque 
rapinae,  25J 

Infima  dum  vulgi  fovet,  oblatratque  senatum. 
Tantum  in  quassata  bellis  caput  extulit  urbe. 
Momentum  ut  rerum  et  fati  foret  arbiter  unus, 
Quo  conservari  Latium  victore  puderet. 

Hunc  Fabios  inter,  sacrataque  nomina  Marti  255 
Scipiadas,  interque  Jovi  spolia  alta  ferentem 
Marcellum,  fastis  labem  suffragia  cseca 
Addiderant,  Cannaeque  malum  exitiale  fovebat 
Ambitus,  et  Graio  funestior  sequore  Campus. 
Idem,  ut  turbarum  sator,  atque  accendere  sollers 
Invidiam,  pravusque  togse,  sic  debilis  arte  261 
Belligera,  Martemque  rudis  versare,  nec  ullo 
Spectatus  ferro,  lingua  sperabat  adire 
Ad  dextrse  decus,  atque  e  rostris  bella  ciebat. 
Ergo  alacer,  Fabiumque  morae  increpitare  profes- 
Ad  vulgum  in  Patres  adovantia  verba  ferebat,  (sus. 
Vos,  quorum  imperium  est,  consul  praecepta 
modumque 

Bellandi  posco.  Sedeone,  an  montibus  erro. 
Dum  mecum  Garamas  et  adustus  corpora  Maurus 
Dividit  Italiam  ?  an  ferro,  quo  cingitis,  utor?  270 
Exaudi,  bone  dictator,  quid  Martia  plebes 
Imperitet:  pelli  Libyas,  Romamque  levari 
Hoste  jubet.  Num  festinant,  quos  plurima  passos 
Tertius  exurit  lacrymosis  casibus  annus  ?  274 

Ite  igitur,  capite  arma,  viri :  mora  sola  triumpho 
Parvum  iter  est :  quae  prima  dies  ostenderit  hos- 
Et  Patrum  regna  et  Poenorum  bella  resolvet,  [tem. 
Ite  alacres :  Latia  devinctum  colla  catena 
Hannibalem  Fabio  ducam  spectante  per  Urbem. 
Haec  postquam  increpuit, portis  arma  incituseffert, 
Impellitque moras:  veluticum  carcere  rupto 281 
Auriga  indocilis  totas  effudit  habenas, 

Et,  praeceps  trepida  pendens  in  verbera  planta, 
Impar  fertur  equis  :  fumat  male  concitus  axis, 

Ac  frena  incerto  fluitant  discordia  curru.  [pus 
Cernebat  Paullus(namquehuiccommuniaCam- 
Jura  atque  arma  tulit)  labi  mergente  sinistro 
Consule  res,  pessumque  dari :  sed  mobilis  ira 
Turbati  vulgi,  signataque  mente  cicatrix 
Undantes  aegro  frenabat  corde  dolores.  290 
Nam  cum  perdomita  est  armis  juvenilibus  olim 
Illyris  ora  viri,  nigro  allatraverat  ore 
Victorem  invidia,  et  ventis  jactarat  iniquis. 

Hinc  inerat  metus  et  durae  reverentia  plebis. 

Sed  genus  admotum  superis,  summumque  per  altos 
Attingebat  avos  coelum  :  numerare  parentem  296 
Assaracum  retro  praestabat  Amulius  auctor, 
Assaracusque  Jovem  :  nec, qui  spectasset  in  armis. 
Abnueret  genus.  Huic  Fabius  jam  castra  petenti : 
Si  tibi  cum  Tyrio  credis  fore  maxima  bella  300 
Ductore,  (invitus  vocem  hanc  e  pectore  rumpam,) 
Frustraris,  Paulle,  Ausoniam :  te  proelia  dira, 
Teque  hostis  castris  gravior  manet ;  aut  ego  multo 
Nequicquam  didici  casus  praenoscere  Marte. 
Spondentem  audivi  (piget  heu  taedetque  senectae. 
Si,  quas  prospicio,  restat  passura  ruinas)  306 
Cum  duce  tam  fausti  Martis,  qua  viderit  hora, 
Sumturum  pugnam.  Quantum  nunc,  Paulle,  su 
premo 

Absumus  exitio,  vocem  hanc  si  consulis  ardens 
Audivit  Poenus!  jam  latis  obvia,  credo,  310 
Stat  campis  acies,  exspectaturque  sub  ictu 
Alter  Flaminius.  Quantop,  insane,  ciebis, 
Varro,  viros !  tu,  (pro  superi,)  tu  protinus  arma 
Tu  campum  noscas  ante,  exploresque  trahendo 

Quantum  hosti  victus  ?  tu  non,  quae  copia  rerum, 
Quae  natura  loci,  quod  sit,  rimabere  sollers,  SI  6 
Annorum  genus?  et  stantem  super  omnia  tela 
Fortunam  aspicies?  Fer,  Paulle,  indevia  recti 
Pectora:  cur,  uni  patriam  si  affligere  fas  est. 

Uni  sit  servare  nefas  ?  Eget  improbus  arcto  320 
Jam  victu  Libys,  et,  belli  fervore  retuso  [tecto 
Lassa  fides  socifim  est:  non  hic  domus  hospita 
Invitat  patrio,  non  fidae  moenibus  urbes 
Excipiunt,  renovatque  pari  se  pube  juventus. 
Tertia  vix  superest,  crudo  quae  venit  Jbero,  325 
Turba  virum.  Persta,  et  lenti  meditamina  belli 
Cautus  ama  :  si  qua  interea  invitaverit  aura, 
Annueritque  deus,  velox  accede  secundis. 

Cui  breviter  maesto  consul  sic  ore  vicissim  : 
Mecum  erit  haec  prorsus  pietas,  mentemque  fe¬ 
remus  330 

In  Poenos,  invicte,  tuam :  nec  me  unica  fallit 
Cunctandi  ratio,  qua,  te  grassante,  senescens 
Hannibal  oppressum  vidit  considere  bellum. 

Sed  quaenam  ira  deum  ?  consul  datus  alter,  opinor, 
Ausoniae  est,  alter  Poenis:  trahit  omnia  secum, 
Et  metuit  demens,  alio  ne  consule  Roma  336 

Concidat:  e  Tyrio  consortem  accite  senatu. 

Non  tam  saeva  volet.  Nullus, qui  portet  in  hostem. 
Sufficit  insano  sonipes:  incedere  noctis,  [bus 

Quae  tardent  cursum,  tenebras  dolet :  itque  super- 
Tantum  non  strictis  mucronibus,  ulla  retardet 
Ne  pugnas  mora,  dum  vagina  ducitur  ensis. 
Tarpeiae  rupes,  cognataque  sanguine  nobis 
Tecta  Jovis,  quaeque  arce  sua  nunc  stantia  linquo 
Moenia  felicis  patriae,  quocunque  vocabit  345 

Summa  salus,  testor  spreto  discrimine  iturum. 
Sed  si  surda  mihi  pugnabunt  castra  monenti, 
llaud  ego  vos  ultra,  nati,  dulcemque  morabor 
Assaraci  de  gente  domum,  similemve  videbit 
Varroni  Paullum  redeuntem  saucia  Roma.  351) 
Sic  tum  diversa  turbati  mente  petebant 
Castra  duces.  At  praedictis  jam  sederat  arvis 
/Etolos  Poenus  servans  ad  proelia  campos. 

Non  alias  majore  viruin,  majore  sub  armis 
Agmine  cornipedum  concussa  est  Itala  tellus. 
Quippe  extrema  simul  gentique  urbique  timebant, 
Nec  spes  certandi  plus  uno  Marte  dabatur. 
Faunigenae  socio  bella  invasere  Sicano 
Sacra  manus  Rutuli,  servant  qui  Daunia  regna, 
Laurentique  domo  gaudent,  et  fonte  Numici:  360 
Quos  Castrum,  Phrygibusque  gravis  quondam 
Ardea  misit. 

Quos  celso  devexa  jugo  Junonia  sedes 
Lanuvium,  atque  altrix  casti  Collatia  Bruti : 
Quique  immite  nemus  Triviae,  quique  ostia  Tusci 
Amnis  amant,  tepidoque  fovent  Almone  Cybeben . 
Hinc.  Tibur,  Catille,  tuum,  sacrisque  dicatum  366 
Fortunae  Praeneste  jugis,  Antemnaque  prisco 
Crustumio  prior,  atque  habiles  ad  aratra  Labici 
Nec  non  sceptriferi  qui  potant  Tibridis  undam, 
Quique  Anienis  habent  ripas,  gelidoque  rigantur 
Simbruvio,  rastrisque  domant  /Equicula  rura. 

His  Scaurus  monitor,  tenero  tunc  Scaurus  in  aevo, 
Sed  jam  signa  dabat  nascens  in  saecula  virtus. 
Non  illis  solitum  crispare  hastilia  campo, 

Nec  mos  pennigeris  pharetram  implevisse  sagittis; 
Pila  volunt,  brevibusque  habiles  mucronibus  en¬ 
ses:  876 

/Ere  caput  tecti  surgunt  super  agmina  cristis. 

At  quos  ipsius  mensis  seposta  Lyaei 
Setia,  et  incelebri  miserunt  valle  Velitrae, 

Quos  Cora,  quos  spumans  immiti  Signia  musto, 
Et  quos  pestifera  Pomptini  uligine  campi,  381 


Qua  Saturae  nebulosa  palus  restagnat,  et  atro 
Liventes  coeno  per  squalida  turbidus  arva 
Cogit  aquas  Ufens,  atque  inficit  aequora  limo, 
Ducit  avis  pollens,  nec  dextra  indignus  avorum 
Scaevola,  cui  dirae  caelatur  laudis  honora  386 
Effigie  clypeus:  flagrant  altaribus  ignes; 
Tyrrhenum  valli  medio  stat  Mucius  ira 
In  semet  versa,  saevitque  in  imagine  virtus. 

Tunc  icti  specie  finire  hoc  bella  magistro  390 
Cernitur  effugiens  ardentem  Porsena  dextram. 
Quis  Circaea  juga,  et  scopulosi  verticis  Anxur, 
Hernicaque  impresso  raduntur  vomere  saxa. 
Quis  putri  pinguis  sulcaris  Anagnia  gleba, 

Sulla  Ferentinis  Privernatumque  maniplis  895 
Ducebat  simul  excitis,  Soraeque  juventus 
Addita  fulgebat  telis :  hic  Scaptia  pubes. 

Hic  Fabrateriae  vulgus :  nec  monte  nivoso 
Descendens  Atina  aberat,  detritaque  bellis 
Suessa, atque  aduro  Frusino  haud  imbellis  aratro. 
Atqui  Fibreno  miscentem  flumina  Lirim  401 
Sulfureum,  tacitisque  vadis  ad  littora  lapsum 
Accolit  Arpinas,  accita  pube  Venafro 
Ac  Larinatum  dextris,  socia  hispidus  arma 
Commovet,  atque  viris  ingens  exhaurit  Aquinum. 
Tullius  seratas  raptabat  in  agmina  turmas,  406 
Regia  progenies,  et  Tullo  sanguis  ab  alto ; 

Indole  pro  quanta  juvenis,  quantumque  daturus 
Ausoniae  populis  ventura  in  saecula  civem! 

Ille  super  Gangen,  super  exauditus  et  Indos,  410 
Implebit  terras  voce,  et  furialia  bella 
Fulmine  compescet  linguae,  nec  deinde  relinquet 
Par  decus  eloquio  cuiquam  sperare  nepotum. 
Ecce  inter  primos  Therapnaeo  a  sanguine  Clausi 
Exsultat  rapidis  Nero  non  imitabilis  ausis.  415 
Hunc  Amiterna  cohors,  et  Bactris  nomina  ducens 
Casperia,  hunc  Foruli,  magnaeque  Reate  dicatum 
Ccfclicolum  matri,  nec  non  habitata  pruinis 
Nursia,  et  a  Tetrica  comitantur  rupe  cohortes. 
Cunctis  hasta  decus, clypeusque  refertur  in  orbem, 
Conique  implumes,  ac  laevo  tegmina  crure.  421 
Ibant,  et  laeti  pars  Sancam  voce  canebant 
Auctorem  gentis,  pars  laudes  ore  ferebant, 

Sabe,  tuas,  qui  de  proprio  cognomine  primus 
Dixisti  populos  magna  ditione  Sabinos.  425 
Quid,  qui  Picenae  stimulat  telluris  alumnos. 
Horridus  et  squamis  et  equina  Curio  crista  ? 

Pars  belli  quam  magna  venit !  non  aequore  verso 
Tam  creber  fractis  albescit  fluctus  in  undis : 

Nec  coetu  leviore,  ubi  mille  per  agmina  virgo 
Lunatis  acies  imitatur  Martia  peltis,  43» 

Perstrepit  et  tellus  et  Amazonius  Thermodon 
Hic  et  quos  pascunt  scopulosae  rura  Numanae» 
Et  quis  liltoreae  fumant  altaria  Cuprae, 

Quique  Truentinas  servant  cum  flumine  turres. 
Cernere  erat:  clypeata  procul  sub  sole  corusco 
Agmina  sanguinea  vibrant  in  nubila  luce. 

Stat  fucare  colus  nec  Sidone  vilior  Ancon, 

Murice  nec  Libyco:  statque  h  umectata  Vomano 
Adria,  et  inclemens  hirsuti  signifer  Ascli.  440 
Hoc  Picus,  quondam  nomen  memorabile  ab  alto 
Saturno,  statuit  genitor,  quem  carmine  Circe 
Exutum  formae  volitare  per  aethera  jussit, 

Et  sparsit  plumis  croceum  fugientis  honorem. 
Ante  (ut  fama  docet)  tellus  possessa  Pelasgis, 
Quis  /Esis  regnator  erat,  fluvioque  reliquit  446 
Nomen,  et  a  sese  populos  tum  dixit  Asisos. 

Sed  non  ruricolae  firmarunt  robore  castra 
Deteriore,  cavis  venientes  montibus,  Umbri. 

Hos  /Esis  Sapisque  lavant,  rapidasque  sonanti 
Vertice  contorquens  undas  per  saxa  Metaurus, 

Et  ',avat  ingentem  perfundens  flumine  sacro 
Clitumnus  taurum,  Narque  albescentibus  undis 
InTibrim  properans, Tiniaeque  inglorius  humor. 
Et  Clanis,  et  Rubico,  et  Senonum  de  nomine  Sena. 
Sed  pater  ingenti  medios  illabitur  amne  456 
Albula,  et  admota  perstringit  moenia  ripa. 

His  urbes  Arna,  et  laetis  Mevania  pratis, 
Hispellum,  et  duro  monti  per  saxa  recumbens 
Narnia,  et  infestum  nebulis  humentibus  olim 
Iguvium,  patuloque  jacens  sine  moenibus  arvo 
Fulginia  :  his  populi  fortes  Amerinus,  et  armis 
Vel  rastris  laudande  Camers,  his  Sassina  dives 
Lactis,  et  haud  parci  Martem  coluisse  Tudertes. 
Ductor  Piso  viros  spernaces  mortis  agebat  465 
Ora  puer,  pulcherque  habitum:  sed  corde  sagaci 
jEquabat  senium,  atque  astu  superaverat  annos. 
Is  primam  ante  aciem  pictis  radiabat  in  armis : 
Arsacidflm  ut  fulvo  micat  ignea  gemma  monili. 
Jamque  per  Etruscos  legio  completa  maniplos 
Rectorem  magno  spectabat  nomine  Galbam.  47 1 
Huic  genus  orditur  Minos,  illusaque  tauro 
Pasiphae,  clarique  dehinc  stant  ordine  patres. 
Lectos  Caere  viros,  lectos  Cortona  superbi 
Tarchonis  domus,  et  veteres  misere  Gravisca: : 
Nec  non  Argolico  dilectum  littus  Halaso  476 
Alsium,  et  obsessae  campo  squalente  Fregenae. 
Atfuit  et  sacris  interpres  fulminis  alis 
Faesula,  et  antiquus  Romanis  moenibus  horror 
Clusinum  vulgus,  cum,  Porsena  magne,  jubebas 
Nequicquam  pulsos  Romae  imperitare  Superbos. 
Tunc  quos  a  niveis  exegit  Luna  metallis. 
Insignis  portu,  quo  non  spatiosior  alter 
Innumeras  cepisse  rates,  et  claudere  pontum, 
Maeoniaeque  decusquondam  Vetulonia  gentis.485 
Bissenos  haec  prima  dedit  praecedere  fasces. 

Et  junxit  totidem  tacito  terrore  secures: 

Haec  altas  eboris  decoravit  honore  curules. 

Et  princeps  Tyrio  vestem  pratexuit  ostro  : 

Haec  eadem  pugnas  accendere  protulit  aere.  490 
His  mixti  Nepesina  cohors,  dEquique  Falisci, 
Quique  tuos,  Flavina,  focos,  Sabatia  quique 
Stagna  tenent,  Ciminique  lacum,  qui  Sutria  tecta 
Haud  procul,  et  sacrum  Phoebo  Soracte  frequen- 
Spicula  bina  geTunt :  capiti  cudone  ferino  [tant. 
Sat  cautum:  Lycios  damnant  hastilibus  arcus. 
Hae  bellare  acies  norant;  at  Marsica  pubes 
Et  bellare  manu,  et  chelydris  cantare  soporem, 
Vipereumque  herbis  hebetare  et  carmine  dentem. 
ACeta  prolem  Anguitiam  mala  gramina  primam 
Monstravisse  ferunt,  tactuque  domare  venena, 

Et  lunam  excussisse  polo,  stridoribus  amnes  502 
Frenantem,  ac  sylvis  montes  nudasse  vocatis. 

Sed  populis  nomen  posuit  metuentior  hospes, 
Cum  fugeret  Phrygias  trans  aquora  Marsya  Cre- 
Mygdoniam  Phoebi  superatus  pectine  loton,  [nas, 
Marruvium,  veteris  celebratum  nomine  Marri, 
Urbibus  est  illis  caput,  interiorque  per  udos 
Alba  sedet  campos,  pomisque  rependit  aristas. 
Caetera  in  obscuro  fama,  et  sine  nomine  vulgi. 
Sed  numero  castella  valent.  Conjungitur  acer  511 
Pelignus,  gelidoque  rapit  Sulmone  cohortes. 

Nec  cedit  studio  Sidicinus  sanguine  miles, 

Quem  genuere  Cales:  non  parvus  conditor  urbi 
(Ut  fama  est)  Calais,  Borea  quem  rapta  per  auras 
Orithyia  vago  Geticis  nutrivit  in  antris.  516 
Haud  ullo  levior  bellis  Vestina  juventus 
Agmina  densavit,  venatu  dura  ferarum, 

Qna,  Fiscelle,  tuas  arces,  Pinnamque  virentem, 
Pascuaque  haud  tarde  redeuntia  tondet  Aveia : 
Marrucina  simul  Frentanis  amula  pubes  521 


Corfini  populos,  magnumque  Teate  trahebat. 
Omnibus  in  pugna  fertur  sparus,  omnibus  alto 
Adsueta  volucrem  coelo  demittere  fundBe. 
Pectora  pellis  obit  caesi  venatibus  ursi.  525 
Jam  vero,  quos  dives  opum,  quos  dives  avorum 
E  toto  dabat  ad  bellum  Campania  tractu. 
Ductorum  adventu  vicinis  sedibus  Osci 
Servabant;  Sinuessa  tepens,  fluctuque  sonorum 
Vulturnum,  quasque  evertere  silentia  Amyclae, 
Fundique,  et  regnata  Lamo  Caieta,  domusque 
Antiphatae  compressa  freto,  stagnisque  palustre 
Liternum,  et  quondam  fatorum  conscia  Cume  : 
Illic  Nuceria,  et  Gaurus  navalibus  aptus: 

Prole  Dicarchea  multo  cum  milite  Graia  535 
Illic  Parthenope,  ac  Poeno  non  pervia  Nola, 
Allifae,  et  Clanio  contemtae  semper  Acerrae: 
Sarrastes  etiam  populos,  totasque  videres 
Sarni  mitis  opes:  illic,  quos  sulfure  pingues 
Phlegraei  legere  sinus,  Misenus,  et  ardens  540 
Ore  giganteo  sedes  Ithacesia  Baii. 

Non  Prochyte,  non  ardentem  sortita  Typhoea 
Inarime,  non  antiqui  saxosa  Telonis 
Insula,  nec  parvis  aberat  Calatia  muris, 
Surrentum,  et  pauper  sulci  Cerealis  Abella  545 
In  primis  Capua,  heu  rebus  servare  serenis 
Inconsulta  modum,  et  pravo  peritura  tumore. 
Latos  rectoris  formabat  Scipio  bello. 

Ille  viris  pila,  et  ferro  circumdare  pectus 
Addiderat;  leviora  domo  de  more  parentum  550 
Gestabant  tela,  ambustas  sine  cuspide  cornos : 
Aclydis  usus  erat,  factaque  ad  rura  bipennes. 
Ipse  inter  medios  ventura  ingentia  laudis 
Signa  dabat,  vibrare  sudem,  transmittere  saltu 
Murales  fossas,  undosum  frangere  nando  555 
Indutus  thoraca  vadum:  spectacula  tanta 
Ante  acies  virtutis  erant:  sape  alite  planta 
Ilia  perfossum,  et  campi  per  aperta  volantem 
Ipse  pedes  pravertit  equum:  sape  arduus  idem 
Castrorum  spatium  et  saxo  transmisit  et  hasta. 
Martia  frons,  facilesque  comse,  nec  pone  retroque 
Casaries  brevior:  flagrabant  lumina  miti 
Adspectu,  gratusque  inerat  visentibus  horror. 
Atfuit  et  Samnis,  nondum  vergente  favore 
Ad  Poenos,  sed  nec  veteri  purgatus  ab  ira.  565 
Qui  Batulum,  Nucrasque  metunt,  Bovianiaquique 
Exagitant  lustra,  aut  Caudinis  faucibus  harent. 
Et  quos  aut  Rufrae,  quos  aut  AEsernia,  quosve 
Obscura  incultis  Herdonia  misit  ab  agris. 
Bruttius  haud  dispar  animorum,  unaque  juventus 
Lucanis  excita  jugis,  Hirpinaque  pubes  571 
Horrebat  telis  et  tergo  hirsuta  ferarum. 

Hos  venatus  alit:  lustra  incoluere,  sitimque 
Avertunt  fluvio,  somnique  labore  parantur. 
Additur  his  Calaber,  Sallentinaque  cohortes,  575 
Nec  non  Brundisium,  quo  desinit  Itala  tellus. 
Parebat  legio  audaci  permissa  Cethego, 

Cui  socias  vires,  atque  indiscreta  maniplis 
Arma  recensebant:  nunc  sese  ostendere  miles 
Leucosiae  e  scopulis,  nunc  quem  Picentia  Pasto 
Misit,  et  exhausta  mox  Poeno  Marte  Cerilla, 
Nunc  Silarus  quos  nutrit  aquis,  quo  gurgite  tradunt 
Duritiem  lapidum  mersis  inolescere  ramis. 

Ille  et  pugnacis  laudavit  tela  Salerni 
Falcatos  enses,  et  qua  Buxentia  pubes  585 
Aptabat  dextris  irrasa  robora  clava. 

Ipse,  humero  exsertus  gentili  more  parentum, 
Difficili  gaudebat  equo,  roburque  juvenia 
Flexi  cornipedis  duro  exercebat  in  ore. 

Vos  etiam  accisa  desolataque  virorum,  590 
Eridani  gentes,  nullo  attendente  deorum 

Votis  tunc  vestris,  casura  ruistis  in  arma. 
Certavit  Mutinae  quassata  Placentia  bello, 
Mantua  mittenda  certavit  pube  Cremonae, 
Mantua  Musarum  domus,  atque  ad  sidera  cantu 
Evecta  Aonio,  et  Smyrnaeis  aemula  plectris.  596 
Tum  Verona  Athesi  circumflua,  et  undique  sollers 
Arva  coronantem  nutrire  Faventia  pinum. 
Vercellae,  fuscique  ferax  Pollentia  villi, 

Et  quondam  Teucris  comes  in  Laurentia  bella 
Ocni  prisca  domus,  parv  ique  Bononia  Rheni. 
Quique  gravi  remo  limosis  segniter  undis 
Lenta  paludosae  proscindunt  stagna  Ravennae. 
Tum  Trojana  manus,  tellure  antiquitus  orti 
Euganea,  profugique  sacris  Antenoris  oris.  605 
Nec  non  cum  Venetis  Aquileia  superfluit  armis. 
Tum  pernix  Ligus,  et  sparsi  per  saxa  Vagenni 
In  decus  Hannibalis  duros  misere  nepotes. 
Maxima  tot  populis  rector  fiducia  Brutus 
Ibat,  et  hortando  notum  accendebat  in  hostem. 
Laeta  viro  gravitas,  ac  mentis  amabile  pondus, 

Et  sine  tristitia  virtus:  non  ille  rigoris 
Ingratas  laudes,  nec  nubem  frontis  amabat, 

Nec  famam  laevo  quaerebat  limite  vitae. 

Addiderat  ter  mille  viros,  in  Marte  sagittae  615 
Expertos,  fidus  Sicula  regnator  ab  yEtna. 

Non  totidem  Ilva  viros,  sed  laetos  stringere  ferrum, 
Armarat  patrio,  quo  nutrit  bella,  metallo. 
Ignosset,  quamvis  avido  committere  pugnam, 
Varroni,  quicunque  simul  tot  tela  videret.  620 
Tantis  agminibus  Rhoeteo  littore  quondam 
Fervere,  cum  magnae  Trojam  invasere  Mycenae, 
Mille  rates  vidit  Leandrius  Hellespontus. 

Ut  ventum  ad  Cannas,  urbis  vestigia  priscae, 
Defigunt  diro  signa  infelicia  vallo.  625 

Nec,  tanta  miseris  jamque  impendente  ruina, 
Cessarunt  superi  vicinas  prodere  clades. 

Per  subitum  attonitis  pila  exarsere  maniplis, 

Et  celsae  toto  ceciderunt  aggere  pinnae, 
Nutantique  ruens  prostravit  vertice  sylvas  680 
Garganus,  fundoque  imo  mugivit  anhelans 
Aufidus,  et  magno  late  distantia  ponto 
Terruerunt  pavidos  accensa  Ceraunia  nautas. 
Quaesivit  Calaber,  subducta  luce  repente 
Immersus  tenebris,  et  terram  et  littora  Sipus: 


Obseditque  frequens  castrorum  limina  bubo.  63fl 
Nec  densae  trepidis  apium  se  involvere  nubes 
Cessarunt  aquilis :  non  unus  crine  corusco 
Regnorum  eversor  tubuit  letale  cometes. 

Castra  quoque  et  vallum  rabidae  sub  nocte  silenti 
Irrupere  ferae,  raptique  ante  ora  paventum  64 
Adjunctos  vigilis  sparserunt  membra  per  agros. 
Ludificante  etiam  terroris  imagine  somnos, 
Gallorum  visi  bustis  erumpere  manes: 

Terque  quaterque  solo  penitus  tremuere  revulsae 
Tarpeiae  rupes,  atque  atro  sanguine  flumen  646 
Manavit  Jovis  in  templis,  lacrymaeque  vetusta 
Effigie  patris  large  fluxere  Quirini. 

Major  et  horrificis  sese  extulit  Allia  ripis. 

Non  Alpes  sedere  loco,  non  nocte  dieve  65G 
Ingentes  inter  stetit  Apenninus  hiatus. 

Axe  super  medio,  Libyes  a  parte,  coruscae 
In  Latium  venere  faces,  ruptusque  fragore 
Horrisono  polus,  et  vultus  patuere  Tonantis. 
Aetnaeos  quoque  contorquens  e  cautibus  ignes  65! 
Vesbius  intonuit,  scopulisque  in  nubila  jactis 
Phlegraeus  tetigit  trepidantia  sidera  vertex. 

Ecce  inter  medios  belli  praesagus,  et  ore 
Attonito  sensuque  simul,  clamoribus  implet 
Miles  castra  feris,  et  anhelat  clade  futura :  66C 

Parcite,  crudeles  superi:  jam  stragis  acervis 
Deficiunt  campi :  video  per  densa  volantem 
Agmina  ductorem  Libyae,  currusque  citatos 
Arma  virum  super  atque  artus  et  signa  trahentem 
Turbinibus  furit  insanis,  et  proelia  ventus  665 
Inque  oculos  inque  ora  rotat.  Cadit  immemor  aevi, 
Nequicquam,  Trasimene,  tuis  Servilius  oris 
Subductus.  Quo,  Varro,  fugis  ?  Pro  Jupiter!  ictu 
Procumbit  saxi  fessis  spes  ultima  Paullus.  : 
Cesserit  huic  Trebia  exitio.  Pons  ecce  cadentum 
Corporibus  struitur,  reicitque  cadavera  fumans 
Aufidus,  ac  victrix  insultat  bellua  campis.  672 
Gestat  Agenoreus  nostro  de  more  secures 
Consulis,  et  sparsos  lictor  fert  sanguine  fasces. 

In  Libyam  Ausonii  portatur  pompa  triumphi. 

O  dolor!  hoc  etiam,  superi,  vidisse  jubetis? 
Congesto,  laevae  quodcunque  avellitur,  auro 
Metitur  Latias  victrix  Carthago  ruinas.  678 


LIBER  NONUS. 


Turbato  monstris  Latio,  cladisque  futurae 
Signa  per  Ausoniam  prodentibus  irrita  divis. 
Haud  secus,  ac  si  fausta  forent  et  prospera  pugnae 
Omina  venturae,  consul  traducere  noctem 
Exsomnis,  telumque  manu  vibrare  per  umbras, 5 
Ac  modo  segnitie  Paullum  increpita  re, modo  acres 
Exercere  tubas  noclurnaque  classica  velle. 

Nec  minor  in  Poeno  properi  certaminis  ardor. 
Erumpunt  vallo,  fortuna  urgente  sinistra, 
Consertseque  manus.  Jam,sparsiad  pabula  campis 
Vicinis  raptanda,  Macae  fudere  volucrem  1 1 
Telorum  nubem.  Ante  omnes  invadere  bella 
Mancinus  gaudens,  hostilique  ungere  primus 
Tela  cruore,  cadit,  cadit  et  numerosa  juventus. 
Nec  pecudum  fibras  Varro  et  contraria  Paullo  15 
Auspicia  incusante  deum  compesceret  arma, 


Ni  sors  alterni  juris,  quo  castra  reguntur, 
Arbitrium  pugnae  properanti  in  fala  negasset. 
Quae  tamen  haud  valuit  perituris  millibus  una 
Plus  donasse  die:  rediere  in  castra,  gemente  2C 
Haud  dubie  Paullo,  qui  crastina  jura  videret 
Amenti  cessura  viro,  frustraque  suorum 
Servatas  a  caede  animas:  nam  turbidus  ira 
Infensusque  morae  dilata  ob  proelia  ductor, 
Siccine,  sic,  inquit,  gra'es  pretiumque  rependis, 
Paulle,  tui  capitis?  meruerunt  talia,  qui  te  2^ 
Legibus  atque  urnae  dira  eripuere  minanti? 
Tradant  immo  hosti  revocatos  ilicet  enses. 
Tradant  arma  jube,  aut  pugnantum  deripe  dextris 
Sed  vos,  quorum  oculos  atque  ora  humentia  vidi. 
Vertere  cum  consul  terga  et  remeare  juberet,  8* 
Ne  morem  et  pugnae  signum  exspectate  petendae 

Dux  sibi  quisque  viam  rapito,  cum  spargere  pri- 
lncipiet  radiis  Gargana  cacumina  Phoebus,  [mis 
Pandam  egomet  propere  portas :  ruite  ocius,  at¬ 
que  hunc  35 

Ereptum  revocate  diem.  Sic  turbidus  aegra 
Pes.ifero  pugnae  castra  incendebat  amore. 

At  Paullus,  jam  non  idem  nec  mente  nec  ore. 
Sed  qualis  stratis  deleto  milite  campis 
Post  pugnam  stetit,  ante  oculos  atque  ora  futuro 
Obversante  malo,  ceu  jam  spe  lucis  ademta  41 
Cum  stupet  exanimata  parens,  natique  tepentes 
Nequicquam  fovet  extremis  amplexibus  artus: 
Per  toties,  inquit,  concussae  moenia  llomae,  [bra, 
Perque  has, nox  Stygia  quas  jam  circumvolat  um- 
Insontes  animas,  cladi  parce  obvius  ire  :  46 

Dum  transit  divfim  furor,  et  consumitur  ira 
Fortunae,  novus  Hannibalis,  sat,  nomina  ferre 
Si  discit  miles,  nec  frigidus  adspicit  hostem. 
Nonne  vides,  cum  vicinis  auditur  in  arvis,  50 
Quam  subitus  linquat  pallentia  corpora  sanguis, 
Quamque  fluant  arma  ante  tubas  ?  Cunctator  et 
aeger. 

Ut  rere,  in  pugnas  Fabius  quoscunque  sub  illis 
Culpatis  duxit  signis,  nunc  arma  capessunt. 

At  quos  Flaminius. .  .sed  dira  avertite,  divi.  55 
Sin  nostris  animus  monitis  precibusque  repugnat. 
Aures  pande  deo:  cecinit  Cumaea  per  orbem 
Haec  olim  vates,  et  te  praesaga  tuosque 
Vulgavit  terris  proavorum  aetate  furores. 

Jamque  alter  tibi,  nec  perplexo  carmine,  coram 
Fata  cano  vates;  sistis  ni  crastina  signa,  61 
Firmabis  nostro  Phoebeae  dicta  Sibyllae 
Sanguine :  nec  Graio  posthac  Diomede  ferentur, 
Sed  te,  si  perstas,  insignes  consule  campi. 

Haec  Paullus,  lacrymaeque  oculis  ardentibus  ortae. 

Nec  non  et  noctem  sceleratus  polluit  error.  66 
Xanthippo  captus  Libycis  tolerarat  in  oris 
Servitium  Satricus,  mox  inter  praemia  regi 
Autololum  dono  datus  ob  virtutis  honorem  : 

Huic  domus  et  gemini  fuerant  Sulmone  relicti  70 
Matris  in  uberibus  nati,  Mancinus  et  una 
Nomine  Rhoeteo  Solymus:  nam  Dardana  origo. 
Et  Phrygio  genus  a  proavo,  qui,  sceptra  secutus 
Aeneae,  claram  muris  fundaverat  urbem 
Ex  sese  dictam  Solymon  :  celebrata  colonis  75 
Mox  Italis  paullatim  attrito  nomine  Sulmo 
Ac  tum  barbaricis  Satricus  cum  rege  catervis 
Advectus,  quo  non  spretum,  si  posceret  usus, 
Noscere  Gaetulis  Latias  interprete  voces. 
Postquam  posse  datum  Peligna  revisere  tecta,  80 
Et  patrium  sperare  larem,  ad  conamina  noctem 
Advocat,  ac  furtim  castris  evadit  iniquis. 

Sed  fuga  nuda  viri:  sumto  nam  prodere  coepta 
Vitabat  clypeo,  et  dextra  remeabat  inermi. 
Exuvias  igitur  prostrataque  corpora  campo  85 
Lustrat,  et  exutis  Mancini  cingitur  armis. 

Jamque  metus  levior:  verum,  cui  demta  ferebat 
Exsangui  spolia,  et  cujus  nudaverat  artus, 

Natus  erat,  paullo  ante  Maca  prostratus  ab  hoste. 
Ecce  sub  adventum  noctis  primumque  soporem 
Alter  natorum  Solymus  vestigia  vallo  91 

Ausonio  vigil  extulerat,  dum  sorte  vicissim 
Alternat  portae  excubias,  fratrisque  petebat 
Mancini  stratum  sparsa  inter  funera  corpus 
Eurtiva  cupiens  miserum  componere  terra.  95 
Nec  longum  celerarat  iter,  cum  tendere  in  armis 
Aggere  Sidonio  venientem  conspicit  hostem. 
Quodque  dabat  fors  in  subitis  necopina,  sepulcoi 
'Etnli  condit  membra  occultata  Thoantis. 

Inde,  ubi  nulla  sequi  propius  pone  arma,  viiumqu  t 


Incomitata  videt  vestigia  ferre  per  umbras,  101 
Prosiliens  tumulo  contorquet  nuda  parentis 
In  terga  haud  frustra  jaculum:  Tyriamque  se¬ 
quentum 

Satricus  esse  manum  et  Sidonia  vulnera  credens. 
Auctorem  caeci  trepidrts  circumspicit  ictus.  105 
Verum  ubi  victorem  juvenili  robore  cursus 
Attulit,  et  notis  fulsit  lux  tristis  ab  armis, 
Fraternusque  procul  luna  prodente  retexit 
Ante  oculos  sese,  et  radiavit  cominus  umbo; 
Exclamat  juvenis,  subita  flammatus  ab  ira:  1’ 
Non  sum  equidem  Sulmone  satus  tua,  Satrice 
proles, 

Nec  frater,  Mancine,  tuus,  fateorque  nepotem 
Pergameo  indignum  Solymo,  si  evadere  detur 
Huic  nostras  impune  manus.  Tu  nobile  gestes 
Germani  spolium  ante  oculos, referasque  superba. 
Me  spirante,  domus  Pelignae  perfidus  arma  ?  116 
Haec  tibi,  cara  parens  Acca,  ad  solatia  luctus 
Dona  feram,  nati  ut  figas  aeterna  sepulcro. 

Talia  vociferans  stricto  mucrone  ruebat. 

Ast  illi  jam  tela  manu,  jamque  arma  fluebant, 
Audita  patria,  natisque,  et  conjuge,  et  armis;  121 
Ac  membra  et  sensus  gelidus  stupefecerat  horror. 
Tum  vox  semanimi  miseranda  effunditur  ore: 
Parce  precor  dextrae,  non  ut  mihi  vita  supersit, 
(Quippe  nefas  hac  velle  frui,)  sed  sanguine  nostro 
Ne  damnes,  o  nate,  manus.  Carthaginis  ille 
Captivus,  patrias  nunc  primum  advectus  in  oras, 
Ille  ego  sum  Satricus,  Solymi  genus.  Haud  tua, 
nate, 

Fraus  ulla  est:  jaceres  in  me  cum  fervidus  hastam, 
Poenus  eram:  verum  castris  elapsus  acerbis  130 
Ad  vos  et  cara*  properabam  conjugis  ora. 

Hunc  rapui  exanimi  clypeum :  sed  jam, unice  nobis. 
Haec  fratris  tumulis  arma  excusata  reporta. 
Curarum  tibi  prima  tamen  sit,  nate,  referre 
Ductori  monitus  Paullo,  producere  bellum  135 
Nitatur,  Poenoque  neget  certamina  Martis. 
Augurio  exsultat  divum,  immensamque  propinqua 
Stragem  acie  sperat:  quaeso,  cohibete  furentem 
Varronem :  namque  hunc  fama  est  impellere  signa. 
Sat  magnum  hoc  miserae  fuerit  mihi  cardine  vitae 
Solamen,  cavisse  meis.  Nunc  ultima,  nate,  141 
Invento  simul  atque  amisso  redde  parenti 
Oscula.  Sic  fatus  galeam  exuit,  atque  rigentis 
Invadit  nati  tremebundis  colla  lacertis, 
Attonitoque  timens,  verbis  sanare  pudorem  145 
Vulneris  impressi  et  telum  excusare  laborat. 
Quis  testis  nostris,  quis  conscius  affuit  actis? 
Non  nox  errorem  nigranti  condidit  umbra  ? 

Cur  trepidas  ?  da,  nate,  magis,  da  jungere  pectus 
Absolvo  pater  ipse  manum,  atque  in  fine  laborum 
Hac  condas  oculos  dextra  precor.  At  miser,  imo 
Pectore  suspirans,  juvenis  non  verba  vicesque 
Alloquio  vocemve  refert;  sed  sanguinis  atri 
Sistere  festinat  cursum,  laceroque  ligare 
Ocius  illacrymans  altum  velamine  vulnus.  155 
Tandem  inter  gemitus  miserae  erupere  querelae  : 
Siccine  te  nobis,  genitor,  fortuna  reducit 
In  patriam  ?  sic  te  nato,  natumque  parenti 
Impia  restituit  ?  felix  o  terque  quaterque 
Frater,  cui  fatis  genitorem  agnoscere  ademtum  ! 
Ast  ego,  Sidoniis  imperditus,  ecce,  parentem  161 
V ulnere  cognosco.  Saltem  hoc,  Fortuna,  fuisset 
Solamen  culpae,  dubia  ut  mihi  signa  dedisses 
Infausti  generis:  verum  linquetur  iniquis 
Non  ultra  superis  nostros  celare  labores.  1 65 
Haec  dum  amens  queritur,  jam  deficiente  cruore 
*n  vacuas  senior  vitam  disperserat  auras. 

Tum  juvenis,  maestum  attollens  ad  sidera  vultum : 
Pollutae  dextrae  et  facti  Titania  testis 
Infaidi,  quae  nocturno  mea  lumine  tela  170 
Dirigis  in  patrium  corpus,  non  amplius,  inquit. 
His  oculis  et  damnato  violabere  visu.  [trum 
Haec  memorat:  simul  ense  fodit  praecordia, et  a- 
Sustentans  vulnus,  mananti  sanguine  signat 
In  clypeo  mandata  patris,  fuge  prcelia  varro  : 
Ac  summi  tegimen  suspendit  cuspide  teli,  176 
Defletumque  super  prosternit  membra  parentem. 

Talia  venturae  mittebant  omina  pugnae 
Ausoniis  superi,  sensimque  abeuntibus  umbris 
Conscia  nox  sceleris  roseo  cedebat  Eoo.  180 
Ductor  in  arma  suos  Libys,et  Romanus  in  arma 
Exc ibant  de  more  suos  :  Poenisque  redibat. 
Qualis  nulla  dies  omni  surrexerit  aevo. 

Non  verborum,  inquit, stimulantum,Poenus, egetis, 
Herculeis  iter  a  metis  ad  Iapygis  agros  185 
Vincendo  emensi :  nusquam  estanimosaSaguntos: 
Concessere  Alpes :  pater  ipse  superbus  aquarum 
Ausonidum  Eridanus  captivo  defluitalveo.  [pulto 
Strage  virum  mersus  Trebia  est,  atque  ora  se- 
Lydia  Flaminio  premitur,  lateque  refulgent  190 
Ossibus,  ac  nullo  sulcantur  vomere  campi. 
Clarior  his  titulus,  plusque  allatura  cruoris 
Lux  oritur.  Mihi  magna  satis,  sat  vero  superque 
Bellandi  merces  sit  gloria  :  caetera  vobis 
Vincantur.  Quicquid  diti  devexit  Ibero,  195 
Quicquid  in  /Etnaeis  jactavit  Roma  triumphis, 
Quin  etiam  Libyco  si  quid  de  littore  raptum 
Condidit,  in  vestros  veniet  sine  sortibus  enses. 
Ferte  domos,  quod  dextra  dabit:  nil  ductor  honoris 
Ex  opibus  posco:  raptor  per  saecula  longa  200 
Dardanus  edomitum  vobis  spoliaverit  orbem. 

Qui  Tyria  ducis  Sarranum  ab  origine  nomen. 

Seu  Laurens  tibi  Sigeo  sulcata  colono 
Arridet  tellus,  seu  sunt  Byzacia  cordi 
Rura  magis,  centum  Cereri  fruticantia  culmis. 
Electos  optare  dabo  inter  praemia  campos.  206 
Addam  etiam,  flava  Tibris  quas  irrigat  unda. 
Captivis  late  gregibus  depascere  ripas. 

Qui  vero  externo  socius  mihi  sanguine  Byrsae 
Signa  moves,  dextram  Ausonia  si  caede  cruentam 
Attolles,  hinc  jam  civis  Carthaginis  esto.  211 
Neu  vos  Garganus  Daunique  fefellerit  ora ; 

Ad  muros  statis  Romae,  licet  avia  longe 
Urbs  agat,  et  nostro  procul  a  certamine  distet. 
Hic  hodie  ruet,  atque  ultra  te  ad  proelia  miles 
Nulla  voco:  ex  acie  tende  in  Capitolia  cursum. 

Haec  memorat :  tum,  propulso  munimine  valli. 
Fossarum  rapuere  moras,  aciemque  locorum 
Consilio  curvis  accommodat  ordine  ripis. 
Barbaricus  laevo  stetit  ad  certamina  cornu  220 
Bellator  Nasamon,  unaque  immanior  artus 
Marmarides:  tum  Maurus  atrox,  Garamasque, 
Macesque, 

Et  Massylae  a?ies,  et  ferro  vivere  laetum 
Vulgus  Adyrmachidae  pariter,  gens  accola  Nili, 
Corpora  ab  immodico  servans  nigrantia  Phoebo  : 
Quis  positum  agminibus  caput  imperiumque 
Nealces.  226 

At  parte  in  dextra,  sinuat  qua  flexibus  undam 
Aufidus,  et  curvo  circumerrat  gurgite  ripas, 

Mago  regit:  subiere  leves,  quos  horrida  misit 
Pyrene,  populi,  varioqne  auxere  tumultu  230 
Flumineum  latus  :  effulget  caetrata  juventus 
Cantaberante  alios,  nec  tectus  tempora  Vasco. 
Ac  torto  miscens  Balearis  proelia  plumbo, 
Baetigenaeque  viri.  Celsus  media  ipse  coercet 
4gnuna,quae  patrio  firmavit  milite,  quaeque  85 


Celtarum  Eridano  perfusis  saepe  catervis. 

Sed  qua  se  fluvius  retro  labentibus  undis 
Eripit,  et  nullo  cureos  munimine  vallat. 
Turritae  moles,  ac  propugnacula  dorso 
Bellua  nigranti  gestans,  ceu  mobilis  agger,  246 
Nutat,  et  erectos  attollit  ad  aethera  muros. 
Caetera  jam  Numidis  circumvolitare,  vagcsque 
Ferre  datur  cursus,  et  toto  fervere  campo. 

Dum  Libys  incenso  dispensat  milite  vires,  [get 
Hcrtandoque  iterum  atque  iterum  insatiabilis  ur 
Factis  quemque  suis,  et  se  cognoscere  jactat  246 
Qua  dextra  veniant  stridentis  sibila  teli, 
Promittitque  viris  nulli  se  defore  testem  ; 

Jam  Varro,  exacta  vallo  legione,  movebat 
Cladum  principia,  ac  pallenti  laetus  in  unda  250 
Laxabat  sedem  venturis  portitor  umbris. 

Stant  primi,  quos  sanguineae  pendente  vetabant 
Ire  notae  clypeo,  defixique  omine  torpent. 

Juxta  terribilis  facies  ;  miseranda  jacebant 
Corpora  in  amplexu,  natusque  in  pectore  patris 
Imposita  vulnus  dextra  letale  tegebat.  256 

Effusae  lacrymae,  Mancinique  inde  reversus 
Fraterna  sub  morte  dolor,  tum  triste  movebat 
Augurium,  et  similes  defuncto  in  corpore  vultus. 
Ocius  erroris  culpam  deflendaque  fata  260 

Ductori  pandunt,  atque  arma  vetantia  pugnam. 
Ille,  ardens  animi,  Ferte  haec,  ait,  omina  Paullo: 
Namque  illum,  cui  foemineo  stant  corde  timores 
Moverit  ista  manus,  quae,  caede  imbuta  nefanda, 
Cum  Furiae  expeterent  poenas,  fortasse  paterno 
Signavit  moriens  sceleratum  sanguine  carmen. 
Tum  minitans  propere  describit  munera  pugnae 
Quaque  feras  saevus  gentes  aciemque  Nealces 
Temperat,  hac  sese  Marso  cum  milite  cumque 
Samnitum  opponit  signis,  et  Iapyge  alumno.  270 
At  campi  medio  (namque  hac  in  parte  videbat 
Stare  ducem  Libyae)  Servilius  obvia  adire 
Arma,  et  Picentes  Umbrosque  inferre  jubetur. 
Cmtera  Paullus  habet  laevo  certamina  cornu. 

His  super  insidias  contra  Nomadumque  volu-crem 
Scipiadae  datur  ire  manum  :  quaeque  arte  dolisque 
Scindent  se  turmae,  praedicit  spargere  bellum. 

Jamque  propinquabant  acies,  agilique  virorui* 
Discursu,  mixtoque  simul  calefacta  per  ora  [mis 
Cornipedum  hinnitu,  et  multum  strepitantibus  ar- 
Errabat  caecum  turbata  per  agmina  murmur. 

Sic,  ubi  prima  movent  pelago  certamina  venti. 
Inclusam  rabiem  ac  sparsuras  astra  procellas 
Parturit  unda  freti,  fundoque  emota  minaces 
Exspirat  per  saxa  sonos,  atque  acta  cavernis  285 
Torquet  anhelantem  spumanti  vertice  pontum. 
Nec  vero,  fati  tam  saevo  in  turbine,  solum 
Terrarum  fuit  ille  labor:  discordia  demens 
Intravit  coelo,  superosque  ad  tella  coegit. 

Hinc  Mavors,  hinc  Gradivum  comitatus  Apollo, 

Et  domitor  tumidi  pugnat  maris;  hinc  Venus 
amen3,  291 

Hinc  Vesta,  et  captae  stimulatus  caede  Sagunti 
Amphitryoniades,  pariter  veneranda  Cybebe, 
Indigetesque  dei.  Faunusque,  satorque  Quirinus, 
Alternusque  animae  mutato  Castore  Pollux.  295 
Contra  cincta  latus  ferro  Saturnia  Jur.o, 

Et  Pallas  Libycis  Tritonidos  edita  lymphis, 

Ac  patrius  flexis  per  tempora  cornibus  Hammon. 
Multaque  praeterea  divorum  turba  minorum* 
Quorum  ubi  mole  simul  venientum  et  gressi¬ 
bus  alma 

Intremuit  tellus,  pars  implevere  propinquos 
Divisi  montes,  pars  sedem  nube  sub  alta 
LeDerunt :  vacuo  descensum  ad  proelia  ccelo 

Tollitur  immensus  deserta  ad  sidera  clamor, 
Phlegraeis  quantas  effudit  ad  aethera  voces  305 
Terrigena  in  campis  exercitus  s  aut  sator  aevi 
Quanta  Cyclopas  nova  fulmina  voce  poposcit 
Jupiter,  exstructis  vidit  cum  montibus  ire 
Magnanimos  raptum  coelestia  regna  gigantas. 
Nec  vero  prima  in  tantis  concursibus  hasta  310 
Ulla  fuit :  stridens  nimbus  certante  furore 
Telorum  simul  effusus,  cupidaeque  cruoris 
Hinc  atque  hinc  animae  gemina  cecidere  procella : 
Ac  prius  insanus  dextra  quam  ducitur  ensis,  314 
Bellantum  pars  magna  jacet.  Super  ipsa  suorum 
Corpora  consistunt  avidi,  calcantque  gementes. 
Nec  magis  aut  Libyco  protrudi  Dardana  nisu 
Avertive  potest  pubes,  aut  ordine  pelli 
Fixa  suo  Sarrana  manus,  quam  vellere  sede 
Si  coeptet  Calpen  impacto  gurgite  pontus.  320 
Amisere  ictus  spatium,  nec  morte  peracta 
Arctatis  cecidisse  licet:  galea  horrida  flictu 
Adversae  ardescit  galeae,  clypeusque  fatiscit 
Impulsu  clypei,  atque  ensis  contunditur  ense  : 
Pes  pede,  virque  viro  teritur  :  tellusque  videri 
Sanguine  operta  nequit, coelumque  et  sidera  pen- 
Abstulit  ingestis  nox  densa  sub  aethere  telis,  [dens 
Quis  adstare  loco  dederat  fortuna  secundo. 
Contorum  longo  et  procerae  cuspidis  ictu. 

Ceu  primas  agitent  acies,  certamina  miscent.  330 
At  quos  deinde  tenet  retrorsum  inglorius  ordo. 
Missilibus  certant  pugnas  aequare  priorum. 

Ultra  clamor  agit  bellum,  milesque,  cupiti 
Martis  inops,  saevis  impellit  vocibus  hostem. 
Non  ullum  defit  teli  genus:  hi  sude  pugnas,  335 
Hi  pinu  flagrante  cient,  hi  pondere  pili, 

At  saxis  fundaque  alius,  jaculoque  volucri. 
Interdum  stridens  per  nubila  fertur  arundo, 
Interdumque  ipsis  metuenda  phalarica  muris. 

Speramusne,  deae,  quarum  mihi  oacra  coluntur, 
Mortali  totum  hunc  aperire  in  saecula  voce  341 
Posse  diem  ?  tantumne  datis  confidere  linguae, 

Ut  Cannas  uno  ore  sonem  ?  si  gloria  vobis 
Nostra  placet,  neque  vos  magnis  avertitis  ausis, 
Huc  omnes  cantus  Phoebumque  vocate  parentem. 
Verum  utinam  posthac  animo,  Romane,  secunda, 
Quanto  tunc  adversa,  feras !  sitque  hactenus,  oro, 
Nec  libeat  tentare  deis,  an  Troia  proles  348 
Par  bellum  tolerare  queat!  tuque,  anxia  fati. 
Pone,  precor,  lacrymas,  et  adora  vulnera  laudes 
Perpetuas  paritura  tibi:  nam  tempore,  Roma, 
Nullo  major  eris  ;  mox  sic  labere  secundis, 

Ut  sola  cladum  tuearis  nomina  fama. 

Jamque  inter  varias  Fortuna  utrinque  virorum 
Alternata  vices,  incerto  eluserat  iras  355 

Eveniu,  mediaque  diu  pendente  per  ambas 
Spe  gentes,  paribus  Mavors  flagrabat  in  armis. 
Mitia  ceu  virides  agitant  cum  flamina  culmos. 
Necdum  maturas  impellit  ventus  aristas,  [sim 
Huc  atque  huc  it  summa  seges,  nutansque  vicis- 
Alterno  lente  motu  incurvata  nitescit.  361 

Tandem  barbaricis  perfractam  viribus  acri 
Dissipat  incurrens  aciem  clamore  Nealces  : 
Laxati  cunei,  perque  intervalla  citatus 
Irrupit  trepidis  hostis.  Tum  turbine  nigro  365 
Sanguinis  exundat  torrens,  nullumque  sub  una 
Cuspide  procumbit  corpus:  dum  vulnera  tergo 
Bellator  timet  Ausonius,  per  pectora  saevas 
Exceptat  mortes,  et  leto  dedecus  arcet. 

Stabat  cum  primis  mediae  certamine  pugnae  370 
Aspera  semper  amans,  et  par  cuicunque  periclo 
Scaevola  ;  nec  tanta  vitam  jam  strage  volebat, 
Sed  dignum  proavo  letum,  et  sub  nomine  mortem. 


Is  postquam  frangi  res,  atque  augescere  vidit 
Exitium,  Brevis  hoc  vitae,  quodcunque  relictum 
Extendamus,  ait :  nam  virtus  fusile  nomen,  376 
Ni  decori  sat  sint  pariendo  tempora  leti. 

Dixit :  et  in  medios, qua  dextera  concita  Poeni 
Limitem  agit,  vasto  connisus  turbine  fertur. 

Hic  exsultantem  Caralim,  atque  erepta  volentem 
Induere  excelso  caesi  gestamina  trunco,  381 
Ense  subit,  capuloque  tenus  ferrum  impulit  ira 
Volvitur  ille  ruens,  atque  arva  hostilia  morsu 
Appetit,  et  mortis  premit  in  tellure  dolores. 

Nec  Gabari  Sicchaeque  virum  tenuere  furentes 
Concordi  virtute  manus;  sed  perdidit  acer,  386 
Dum  stat,  decisam  Gabar  inter  proslia  dextram. 
At  Siccha  auxilium,  magno  turbante  dolore. 
Dum  temere  accelerat,  calcato  improvidus  ense 
Succidit,  ac  nudae  sero  vestigia  plantae  390 

Damnavit,  dextraque  jacet  morientis  amici. 
Tandem  convertit  fatalia  tela  Nealcae 
Fulminei  gliscens  juvenis  furor  :  exsilit  ardens, 
Nomine  tam  claro  stimulante,  ad  praemia  caedis. 
Tum  silicem  scopulo  avulsum,  quem  montibus 
altis  395 

Depulerat  torrens,  raptum  contorquet  in  ora 
Turbidus  :  incusso  crepuerunt  pondere  malae, 
Ablatusque  viro  vultus  :  concreta  cruento 
Per  nares  cerebro  sanies  fluit,  atraque  manant 
Orbibus  elisis  et  trunca  lumina  fronte.  400 

Sternitur  unanimo  Marius  succurrere  Capro 
Conatus,  metuensque  viro  superesse  cadenti. 
Lucis  idem  auspicium,  ac  patrium  et  commune 
duobus 

Paupertas ;  sacro  juvenes  Praeneste  creati 
Miscuerant  studia,  et  juncta  tellure  serebant.  405 
Velle  ac  nolle  ambobus  idem,  sociataque  toto 
Mens  aevo,  ac  parvis  dives  concordia  rebus. 
Occubuere  simul :  votisque  ex  omnibus  unum 
Id  Fortuna  dedit,  junctam  inter  proelia  mortem. 
Arma  fuere  decus  victori  bina  Symaetho.  410 
Sed  longum  tanto  laetari  munere  casu» 

Haud  licitum  Poenis  :  aderat  terrore  minaci 
Scipio,  conversae  miseratus  terga  cohortis, 

Et  cuncti  fons  Varro  mali,  flavusque  comarum 
Curio,  et  a  primo  descendens  consule  Brutus.  415 
Atque  his  fulta  viris  acies  repararet  ademtum 
Mole  nova  campum,  subito  ni  turbine  Poenus 
Agmina  frenasset  jam  procurrentia  ductor. 

Isque  ut  Varronem  procul  inter  proelia  vidit, 

Et  juxta  sagulo  circumvolitare  rubenti  420 
Lictorem ;  Nosco  pompam,  atque  insignia  nosco  : 
Flaminius  modo  talis,  ait.  Tum  fervidus  acrem 
Ingentis  clypei  tonitru  praenuntiat  iram. 

Heu  miser  !  aequari  potuisti  funere  Paullo, 

Si  tibi  non  ira  superflm  tunc  esset  ademtum  425 
Hannibalis  cecidisse  manu  :  quam  saepe  querere, 
Varro,  deis,  quod  Sidonium  defugeris  ensem  ? 
Nam,  rapido  subitam  portans  in  morte  salutem 
Procursu,  coepta  in  sese  discrimina  vertit 
Scipio :  nec  Poenum,  quanquam  est  ereptus  opimae 
Caedis  honor,  mutasse  piget  majore  sub  hoste  431 
Proelia,  et  erepti  Ticina  ad  flumina  patris 
Exigere  oblato  tandem  certamine  poenas. 

Stabant  educti  diversis  orbis  in  oris. 

Quantos  non  alias  vidit  concurrere  tellus,  435 
Marte  viri  dextraque  pares,  sed  caetera  ductor 
Anteibat  Latius,  melior  pietate  fideque. 

Desiluere  cava  turbati  ad  proelia  nube. 

Mavors  Scipiadae  metuens,  Tritonia  Poeno  s 
Adventuque  defhn,  intrepidis  ductoribus,  ambae 
Contremuere  acies.  Ater,  qua  pectora  flectit  44 
SQ 

Pallas,  Gorgoneo  late  micat  ignis  ab  ore, 
Sibilaque  horrificis  torquet  serpentibus  ®gis. 
Fulgent  sanguine),  geminum  vibrare  cometen 
Ut  credas,  oculi,  summaque  in  casside  largus 
Undantes  volvit  flammas  ad  sidera  vertex.  446 
At  Mavors,  moto  proturbans  aera  telo. 

Et  clypeo  campum  involvens,  iEtneea  Cyclopum 
Munere  fundentem  loricam  incendia  gestat. 

Ac  pulsat  fulva  consurgens  sethera  crista.  450 
Ductores  pugnae  intenti,  quantumque  vicissim 
Audere  est,  propius  mensi,  tamen  arma  ferentes 
Sensere  advenisse  deos,  et,  laetus  uterque 
Spectari  superis,  addebant  mentibus  iras. 

Jamque  ictu  valido  libratam  a  pectore  Poeni  455 
Pallas  in  obliquum  dextra  detorserat  hastam  : 

Et  Gradivus,  opem  divae  portare  ferocis 
Exemplo  doctus,  porgebat  protinus  ensem 
iEtnaeum  in  pugnas  juveni,  ac  majora  jubebat. 
Tum  virgo,  ignescens  penitus,  violenta  repente 
Suffudit  flammis  ora,  atque,  obliqua  retorquens 
Lumina,  turbato  superavit  Gorgona  vultu. 
Erexere  omnes  immania  membra  chelydri 
yEgide  commota,  primique  furoris  ad  ictus  464 
Retulit  ipse  pedem  sensim  a  certamine  Mavors. 
Hic  dea  convulsam  rapido  conamine  partem 
Vicini  montis  scopulisque  horrentia  saxa 
In  Martem  furibunda  jacit,  longeque  relatos 
Expavit  sonitus  tremefacto  littore  Sason. 

At  non  haec  superfim  fallebant  proelia  regem. 
Demittit  propere  succinctam  nubibus  Irim,  471 
Qute  nimios  frenet  motus,  ac  talia  fatur  : 

I,  dea,  et  CEnotris  velox  allabere  terris. 
Germanoque  truces,  dic,  Pallas  mitiget  iras. 

Nec  speret  fixas  Parcarum  vertere  leges  :  475 

Dic  etiam,  Ni  desistis,  (nam  virus  et  aestus 
Flammiferae  novi  mentis,)  nec  colligis  iram,  [ces. 
yEgide  praecellant  quantum  horrida  fulmina  nos- 
Quae  postquam  accepit  dubitans  Tritonia  virgo, 
Nec  sat  certa  diu,  patriis  an  cederet  armis,  480 
Absistemus,  ait,  campo :  sed  Pallade  pulsa 
Num  fata  avertet  ?  coeloque  arcebit  ab  alto 
Cernere  Gargani  ferventia  caedibus  arva  ? 

Haec  effata,  cava  Poenum  in  certamina  nube 
Sublatum  diversa  tulit,  terrasque  reliquit.  485 

At  Gradivus  atrox  remeantis  in  aethera  divae 
Abscessu  revocat  mentes,  fusosque  per  aequor 
Ipse  manu  magna,  nebulam  circumdatus,  acri 
Restituit  pugnae :  convertunt  signa,  novamque 
Instaurant  Itali  versa  formidine  caedem.  490 
Cum  ventis  positus  custos, (cui  flamina  carcer 
Imperio  compressa  tenet,  coelumque  ruentes 
Eurique  et  Boreae  parent,  Corique,  Notique,) 
Junonis  precibus,  promissa  haud  parva  ferentis, 
Regnantem  /Etolis  Vulturnum  in  proelia  campis 
Effrenat :  placet  hic  irae  exitiabilis  ultor.  496 
Qui,  se  postquam /Etnae  mersit  candente  barathro, 
Concepitque  ignes,  et  flammea  protulit  ora. 
Evolat  horrendo  stridore,  ac  Daunia  regna 
Peiflat,  agens  caecam  glomerato  pulvere  nubem. 
Eiipuere  oculos  aurae,  vocemque,  manusque :  501 
Vortice  arenoso  candentes  (flebile  dictu) 

Torquet  in  ora  globos  Italftm,  et  bellare  maniplis 
Jussa  laetatur  rabie:  tum  mole  ruinae 
Sternuntur  tellure  et  miles  et  arma  tubaeque,  505 
Atque  omnis  retro  flatu  occursante  refertur 
Lancea,  et  in  tergum  Rutulis  cadit  irritus  ictus. 
Atque  idem  flatus  Poenorum  tela  secundat. 

Et  velut  amento  contorta  hastilia  turbo 
Adjuvat,  ac  Tyrias  impellit  stridulus  hastas.  510 
Tum  denso  fauces  praeclusus  pulvere  miles 

Ignavam  mortem  compresso  maeret  hiatu. 

Ipse,  caput  flavum  caligine  conditus  atra, 
Vulturnus,  multaque  comam  perfusus  arena. 
Nunc  versos  agit  a  tergo  stridentibus  alis,  313 
Nunc  mediam  in  frontem  veniens  clamante  pro» 
Obvius  arma  quatit,  patuloque  insibilatore,  [cella 
Interdum  intentos  pugnae,  et  jam  jamque  ferentes 
Hostili  jugulo  ferrum,  conamine  ducto 
Avertit,  dextramque  ipso  de  vulnere  vellit.  520 
Nec  satis  Ausonias  passim  foedare  cohortes: 

In  Martem  vomit  immixtas  mugitibus  auras, 
Bisque  dei  summas  vibravit  turbine  cristas. 

Quae  dum  Romuleis  exercet  proelia  turmis 
/Eolius  furor,  et  Martem  succendit  in  iras,  525 
Affatur  virgo  socia  Junone  parentem: 

Quantos  Gradivus  fluctus  in  Punica  castra  [plet! 
(Respice)  agit,  quantisque  furens  se  caedibus  im- 
N  unc,  quaeso,  terris  descendere  non  placet  Irim  ? 
Quanquam  ego  non  Teucros,  (nostro  cum  pig¬ 
nore  regnet  530 

Roma,  et  Palladio  sedes  hac  urbe  locarim,) 

Non  Teucros  delere  aderam;  sed  lumen  alumnae 
Hannibalem  Libyae  pelli  florentibus  annis 
Vita,  atque  exstingui  primordia  tanta  negabam. 
Excipit  hic  Juno,  longique  laboris  ab  ira,  535 
Immo,  ait,  ut  noscant  gentes,  immania  quantum 
Regna  Jovis  valeant, cunctisque  potentia  quantum 
Antistet,  conjux,  superis  tua,  discute  telo 
Flagranti  (nil  oramus)  Carthaginis  arces, 
Sidoniamque  aciem  vasto  telluris  hiatu  510 
Tartareis  immerge  vadis,  aut  obrue  ponto. 
Contra  qum  miti  respondet  Jupiter  ore : 

Certatis  fatis,  et  spes  extenditis  segras. 

Ille,  o  nata,  libens  cui  tela  inimica  ferebas, 
Contundet  juvenis  Tyrios,  ac  nomina  gentis  545 
Induet,  et  Libycam  feret  in  Capitolia  laurum. 

At  cui  tu,  conjux,  cui  das  animosque  decusque, 
(Fata  cano,)  avertet  populis  Laurentibus  arma. 
Nec  longe  cladis  metse :  venit  hora  diesque, 

Qua  nullas  unquam  transisse  optaverit  Alpes.  550 
Sic  ait :  atque  Irim  propere  demittit  Olympo, 
Quse  revocet  Martem,  jubeatque  abscedere  pugna. 
Nec  vetitis  luctatus  abit  Gradivus  in  altas 
Cum  fremitu  nubes,  quanquam  lituique,  tubseque, 

V  ulneraque,et  sanguis,etclamor,et  arma  juvarent. 
Ut  patuit  liber  superum  certamine  tandem 

Laxatusque  deo  campus,  ruit  aequore  ab  imo 
Poenus,  quo  sensim  coelestia  fugerat  arma,  [que 
Magna  voce  trahens  equitemque,  virosque,  ferae- 
Turrigerae  molem,  lormentorumque  labores.  560 
Atque  ubi  turbantem  leviores  ense  catervas 
Agnovit  juvenem,  scintillavitque  cruentis 
Ira  genis.  Quaenam  Furiae,quisve  egit  in  hostem, 
En,  Minuci,  deus,  ut  rursum  te  credere  nobis 
Auderes,  inquit  ?  genitor  tibi  natus  ab  armis  665 
Ille  meis  ubi  nunc  Fabius?  semel,  improbe, nos- 
Sit  satis  evasisse  manus :  atque  inde  superbis[tras 
Hasta  comes  dictis  murali  turbine  pectus 
Transforat,  et  voces  venturas  occupat  ictu. 

Nec  ferro  saevire  sat  est :  appellitur  atra  570 
Mole  fera,  et  monstris  componitur  Itala  pubes. 
Nam  praevectus  equo  moderantem  cuspide  Lucas 
Maurum  in  bella  boves  stimulis  majoribus  ire. 

Ac  raptare  jubet  Libycarum  armenta  ferarum. 
Immane  stridens  agitur,  crebroque  coacta  576 

V  ulnere  bellatrix  properos  fert  beHua  gressus. 
Liventi  dorso  turris,  flammaque  virisque 

Et  jaculis  armata,  sedet :  procul  aspera  grando 
Saxorum  super  arma  ruit,  passimque  volanti 
Celsus  telorum  fundit  Libys  aggere  nimbum.  .583 

Stat  niveis  longum  stipata  per  agmina  vallum 
Dentibus,  atque  ebori  praefixa  cominus  hasta 
Fulget  ab  incurvo  derecta  cacumine  cuspis. 

Hic  inter  trepidos  rerum  per  membra,  per  arma 
Exigit  Ufentis  sceleratum  bellua  dentem,  585 
Clamantemque  ferens  calcata  per  agmina  portat. 
Nec  levius,  Tadio  laevum  qua  tegmine  thorax 
Multiplicis  lini  claudit  latus,  improba  sensim, 
Corpore  non  laeso,  penetrarunt  spicula  dentis. 

Et  sublime  virum  clypeo  resonante  tulerunt.  590 
Haud  excussa  novi  virtus  terrore  pericli. 

Utitur  ad  laudem  casu,  geminumque  citato 
Vicinus  fronti  lumen  transverberat  ense. 
Exstimulata  gravi  sese  fera  tollit  ad  auras 
Vulnere,  et  erectis  excussam  cruribus  alte  595 
Pone  jacit  volvens  reflexo  pondere  turrim. 

Arma  virique  simul  spoliataque  bellua  visu 
Sternuntur  subita  (miserandum)  mixta  ruina. 

Spargi  flagrantes  contra  bellantia  monstra 
Dardanius  taedas  ductor  jubet,  et  facis  atrae,  600 
Quos  fera  circumfert,  compleri  sulfure  muros. 
Nec  jusso  mora:  collectis  fumantia  lucent 
Terga  elephantorum  flammis,  pastusque  sonoro 
Ignis  edax  vento  per  propugnacula  fertur. 

Non  aliter,  Pindo  Rhodopeve  incendia  pastor 
Cum  jacit,  et  sylvis  spatiatur  fervida  pestis,  606 
Frondosi  ignescunt  scopuli,  subitoque  per  alta 
Collucet  juga  dissultans  Vulcanius  ardor. 

It  fera  candenti  torrente  bitumine  corpus 
Amens,  et  laxo  diducit  limite  turmas.  610 

Nec  cuiquam  virtus  propiora  capessere  bella  : 
Longinquis  audent  jaculis  et  arundinis  ictu. 
Uritur  impatiens,  et  magni  corporis  restu 
Iluc  atque  huc  jactas  accendit  bellua  flammas: 
Donec  vicini  tandem  se  fluminis  undis  615 

Praecipitem  dedit,  et,  tenui  decepta  liquore 
Stagnantis  per  plana  vadi,  tulit  incita  longis 
Exstantem  ripis  flammam;  tum  denique  sese 
Gurgitis  immersit  molem  capiente  profundo. 


At  qua  pugna  datur,  necdum  Maurusia  pestis 
Igne  calet,  circumfusi  Rhoeteia  pubes  6*1 

Nunc  jaculis,  nunc  et  saxis,  nunc  alite  plumbo 
Eminus  incessunt :  ut  qui  castella  per  altos 
Oppugnat  munita  locos,  atque  adsidet  arces. 
Ausus  digna  viro,  fortuna  digna  secunda,  [sero 
Extulerat  dextram  atque  adversum  cominus  en- 
Mincius  infelix  ausi:  sed  stridula,  anhelum 
Fervorem  effundens,  monstri  manus  abstulit  acri 
Implicitum  nexu,  diroque  ligamine  torsit, 

Et  superas  alte  miserum  jaculata  per  auras  630 
Telluri  elisis  afflixit  (flebile)  membris. 

Has  inter  clades  viso  Varrone  sub  armis 
Increpitans  Paullus, Quin  imus  cominus,  inquit. 
Ductori  Tyrio,  quem  vinctum  colla  catenis 
Staturum  ante  tuos  currus  promisimus  urbi  ?  635 
Heu  patria,  heu  plebes  scelerata,  et  prava  favoris! 
Haud  unquam  expedies  tam  dura  sorte  malorum. 
Quem  tibi  non  nasci  fuerit  per  vota  petendum, 
Varronem,  Hannibalemve  magis.  Dum  talia 
Paullus, 

Urget  praecipites  Libys,  atque  in  terga  ruentum 
Ante  oculos  cunctas  ductoris  concitat  hastas.  641 
Pulsatur  galea,  et  quatiuntur  consulis  arma. 
Acrius  hoc  Paullus  medios  ruit  asper  in  hostes. 
Tum  vero  excussus  mentem,  in  certamina  Paullo 
Avia  diducto,  convertit  Varro,  manuque  645 
Cornipedem  inflectens,  Das,  inquit,  patria,  poenas 
Quae  Fabio  incolumi  Varronem  ad  bella  vocasti. 
Quaenam  autem  mentis,  vel  quae  discordia  fati, 
Parcarumque  latens  fraus  est  ?  abrumpere  cuncta 
Jamdudum  cum  luce  libet :  sed  comprimitensem 
Nescio  qui  deus,  et  meme ad  graviora  reservat. 
Vivamne?  et  fractos  sparsosque  cruore  meorum 
Hos  referam  populo  fasces,  atque  ora  per  urbes 
Iratas  spectanda  dabo  ?  et,  quo  saevius  ipse 
Hannibal  haud  poscat,  fugiam,  et  te,  Roma,  vi- 
Plura  indignantem  telis  propioribus  hostes  [debo? 
Egere,  et  sonipes  rapuit  laxatus  habenas. 


LIBER  DECIMUS. 


Paullus,  ut  adversam  videt  increbrescere  pugnam, 
Ceu  fera,  quae,  telis  circumcingentibus,  ultro 
Adsilit  in  ferrum,  et  per  vulnera  colligit  hostem, 
ln  medios  fert  arma  globos,  seseque  periclis 
Ingerit,  atque  omni  letum  molitur  ab  ense.  5 
Increpat  horrendum :  Perstate,  et  fortiter,  oro. 
Pectoribus  ferrum  accipite,  ac  sine  vulnere  terga 
Ad  manes  deferte,  viri :  nisi  gloria  mortis, 

Nil  superest.  Idem  sedes  adeuntibus  imas 
Hic  vobis  dux  Paullus  erit.  Velocius  inde  10 
Haemonio  Borea,  pennaque  citatior  ibat, 

Quae  redit  ir  pugnas  fugientis  arundine  Parthi ; 
Atque,  ubi  certamen  primi  ciet  immemoraevi 
Petus  Gradivo  mentem  Cato,  fertur  in  hostes. 

Ac  juvenem,  quem  Vasco  levis,  quem  spicula  den- 
Cantaber  urgebat,  letalibus  eripit  armis.  [sus 
Abscessere  retro,  pavidique  in  terga  relatos 
Abduxere  gradus:  ut  laetus  valle  remota 
Cum  capream  venator  agit,  fessamque  propinquo 
Insequitur  cursu,  et  sperat  jam  tangere  dextra,  20 


Si  ferus  adverso  subitum  se  protulit  antro 
Et  stetit  ante  oculos  frendens  leo,  deserit  una 
Et  color,  et  sanguis,  et  tela  minora  periclo. 

Nec  jam  speratae  cura  est  in  pectore  praedae. 
Nunc  in  restantes  mucronem  cominus  urget, 
Nunc  trepidos  ac  terga  mala  formidine  versos  26 
Adsequitur  telis :  furere,  ac  decorare  labores. 

Et  saevire  juvat :  cadit  ingens  nominis  expers 
Uni  turba  viro  ;  atque,  alter  si  detur  in  armis 
Paullus  Dardaniis,  amittant  nomina  Cannae.  30 
Tandem  inclinato  cornu  sine  more  ruebat 
Prima  acies,  non  parca  fugae.  Labienus,  et  Ocres 
Sternuntur  leto  atque  Opiter,  quos  Setia  colle 
Vitifero,  celsis  Labienum  cingula  saxa 
Miserunt  muris  :  junxit  fera  tempora  leti  35 
Sidonius  non  consimili  discrimine  miles. 

Nam  Labienus  obit  penetrante  per  ilia  corno  ; 
Fratres,  hic  humero,  cecidere,  hic  poplite,  caesi». 
Oppetis  et  Tyrio  super  inguina  fixe  veruto 
Mecaenas,  cui  Maeonia  venerabile  terra  40 

Et  sceptris  olim  celebratum  nomen  Etruscis. 

Per  medios  agitur,  projecto  lucis  amore 
Hannibalem  lustrans,  Paullos  :  sors  una  videtur 
Aspera,  si  occumbat  ductore  superstite  Poeno. 
Quam  metuens  molem  (neque  enim,  certamine 
sumto,  45 

Tempestas  tanta  et  rabies  impune  fuissent) 

In  faciem  pavidi  Juno  conversa  Metelli, 

Quid  vanos,  inquit,  Latio  spes  unica  consul, 
Incassumque  moves,  fato  renuente,  furores  ? 

Si  superest  Paullus,  restant  ADneia  regna  :  50 

Sin  secus,  Ausoniam  tecurn  trahis.  Ire  tumentem 
Tu  contra  juvenem,  et  caput  hoc  abscidere  rebus 
Turbatis,  o  Paulle,  paras?  nunc  Hannibal  ipsi 
(Tarn  laetus  bello  est)ausit  certare  Tonanti. 

Et  jam  conversis  (vidi  nam  flectere)  habenis  55 
Evasit  Varro,  ac  sese  ad  meliora  reservat. 

Sit  spatium  fatis,  et,  dum  datur,  eripe  leto  [ses. 
Hanc  nostris  majorem  animam:  mox  bella  capes- 
Ad  quae  suspirans  ductor,  Mortemne  sub  armis 
Cur  poscam,  causa  ista  parum  est,  quod  talia 
nostrae  60 

Pertulerunt  aures  suadentem  monstra  Metellum  ? 
I)  demens,  i,  carpe  fugam  :  non  hostica  tela 
Excipias  tergo,  superos  precor:  integer,  oro. 
Intactusque  abeas,  atque  intres  moenia  Romae 
Cum  Varrone  simul.  Talin’,  pavidissime,  dig¬ 
num  65 

Me  vita,  pulchraque  indignum  morte  putasti  ? 
Quippe  furit  Poenus,  qui  nunc  contraria  bella 
Ipsi  ferre  Jovi  valeat.  Pro  degener  altae 
Virtutis  patrum !  quando  certamen  inire, 

Cuive  virum  mallem  memet  componere,quam  qui 
Et  victus  dabit  et  victor  per  saecula  nomen  ?  7 1 

Talibus  increpitat,  mediosque  aufertur  in  hostes, 
Ac  retro  cursum  tendentem  ad  crebra  suorum 
Agmina,  et  in  densis  furantem  membra  maniplis 
Per  conferta  virum  et  stipata  umbonibus  arma  75 
Consequitur  melior  planta,  atque  obtruncat  Acher- 
Ut  canis  occultos  agitat  cum  bellicus  apros,  [ram. 
Erroresque  ferae  sollers  per  devia  mersa 
Nare  legit,  tacitoque  premens  vestigia  rostro 
Lustrat  inaccessos  venantum  indagine  saltus,  80 
Nec  sistit,  nisi,  conceptum  sectatus  odorem, 
Deprendit  spissis  arcana  cubilia  dumis. 

Atconjux  Jovis,  ut  Paullum  depellere  dictis 
Nequicquam  fuit,  et  consul  non  desinit  irae. 

In  faciem  Mauri  rursus  mutata  Gelestae  85 
Avocat  ignarum  saevo  a  certamine  Poenum. 

Huc  tela,  huc,  inquit,  dextram  implorantibus 
OdecusaeternumCarlhaginis:  horridajuxta [affer, 
Stagnantes  consul  molitur  proelia  ripas : 

Et  laus  haud  alio  major  datur  hoste  peremto.  90 
Ilacc  ait,  et  juvenem  diversa  ad  proelia  raptat. 
Flumineo  Libycam  turbabat  in  aggere  pubem  : 
Cristae  nomen  erat:  bis  terni  juncta  ferebant 
Arma  senem  circa  nati:  pauperque  penatum. 

Sed  domus  haud  obscura  Tuder,  notusque  per 
Umbros  95 

Bellator  populos,  factis  et  caede  docebat 
Natorum  armigeram  pugnas  tractare  cohortem. 
Unanima  inde  phalanx,  Giudo  ducente  magistro. 
Postquam  hominum  satiata  nece  est,  prostraverat 
ictu 

Innumero  cum  turre  feram,  facibusque  secutis  100 
Ardentem  monstri  spectabat  laeta  ruinam ; 

Cum  subitus  galeae  fulgor,  conoque  coruscae 
Majore  intremuere  jubae :  nec  tarda  senectus 
(Agnovit  nam  luce  virum)  rapit  agmine  natos 
Sa^va  parens  ultro  in  certamina,  et  addere  passim 


Tela  jubet,  nec  manantes  ex  oie  feroci,  106 
Aut  quae  flagrarent  galea,  exhorrescere  flammas. 
Armiger  haud  aliter  magni  Jovis,  anxia  nide 
Cum  dignos  nutrit  gestanda  ad  fulmina  fetus, 
Obversam  spectans  ora  ad  Phaethontia  prolem. 
Explorat  dubios  Phoebea  lampade  natos.  1 1 1 
Jamque  suis  daret  ut  pugna?  documenta  vocantis 
Stridentem  gelidis  vibravit  viribus  hastam, 

Quae  medias  raptim  velox  praetervolat  auras. 
Haesit  multiplici  non  alte  cuspis  in  auro,  1)5 
Ac  senium  invalido  dependens  prodidit  ictu. 

Cui  Poenus:  Quinam  ad  cassos  furor  impulit  ictus 
Exsanguem  senio  dextram  ?  vix  prima  momordit 
Tegmina  Callaici  cornus  tremebunda  metalli. 

En,  reddo  tua  tela  tibi :  memorabilis  ista  120 
A  nobis  melius  discet  bellare  juventus. 

Sic  propria  miseri  transfigit  pectora  corno. 

At  contra  (horrendum)  bis  terna  spicula  dextra 
Torta  volant,  paribusque  ruunt  conatibus  hastae. 
Haud  secus  ac  Libyca  fetam  tellure  leaenam  125 
Venator  premit  obsesso  cum  Maurus  in  antro. 
Invadunt  rabidi  jamdudum,  et  inania  tentant 
Nondum  sat  firmo  catuli  certamina  dente. 
Consumit  clypeo  tela,  et,  collectus  in  arma, 
Sustinet  ingentes  crepitantibus  ictibus  hastas  130 
Sidonius  ductor:  nec  jam  per  vulnera  credit, 

Aut  per  tot  caedes  actum  satis:  iraque  anhelat. 
Ni  leto  det  cuncta  virum,  jungatque  parenti 
Corpora,  et  excidat  miseros  cum  stirpe  penates. 
Tunc  Abarim  affatur :  namque  una  hic  armiger  ira 
Flammabat  Martem,  atque  omnes  comes  ibat  ir. 
Suppedita  mihi  tela:  vadis  liventis  Averni  [actus: 
Demitti  globus  ille  cupit,  qui  nostra  lacessat 
Tegmina :  jam  stultae  fructus  pietatis  habebit. 
Haec  fatus,  jaculo  Lucam,  qui  maximus  aevi,  140 
Transadigit:  pressa  juvenis  cum  cuspide  labens 
Arma  super  fratrum  resupino  concidit  ore.  [rum. 
Mortiferum  inde  manu  properantem  vellere  fer- 
Pilo  Volsonem  (namque  hoc  de  strage  jacentum 
Fors  dabat)  affixa  sternit  per  tegmina  nare.  145 
Tum  Vesulum,  calido  lapsantem  in  sanguine 
fratrum,  [virtus) 

Ense  metit  rapido;  plenamque  (heu  barbara 
Abscisi  galeam  capitis,  ceu  missile  telum. 
Conversis  in  terga  jacit.  Telesinus,  ad  ossa 
Illiso  saxo,  qua  spina  interstruit  artus,  150 

Occumbit;  fratrisque  videt  labentia  membra 
Quercentis,  quem  funda  procul  per  inane  voluta 
Sopierat,  duni  supremam  Telesinus  in  auras 
Exhalat  lucem,  et  dubitantia  lumina  condit. 

At  fessus  maerore  simul,  cursuque,  metuque,  155 
Et  tamen  haud  irae  vacuus,  non  certa  per  aequor 
Interdum  insistens  Perusinus  membra  ferebat : 
Hunc  sude,  quam  raptam  Libyci  per  terga  jacentis 
Armiger  obtulerat  monstri,  super  inguina  fixum 
Obtruncat,  quercuque  premit  violentus  obusta. 
Tentarat  precibus  saevum  lenire  furorem,  16 . 
Sed  Stygius  primos  implevit  fervor  hiatus. 

Et  pulmone  tenus  demisit  anhelitus  ignem. 
Tandem  cum  toto  cecidit  grege,  nomen  in  Umbro 
Clarum, Crista,  diu  populo  :  ceu  fulmine  celsa  165 
.Esculus,  aut  proavis  ab  origine  cognita  quercus 
Cum  fumat  percussa  Jovi,  sacrosque  per  aevum 
Etherio  ramos  populantur  sulfure  flammae. 

Donec  victa  deo  late  procumbit,  et  omnem 
Collabens  operit  spatioso  stipite  prolem. 

Atque  ea  dum  juxta  Tyrius  stagna  Aufida  ductol 
Molitur,  Paullus,  numerosa  caede  futuram 
Ultus  jam  mortem,  ceu  victor  bella  gerebat 
Inter  mille  viros.  Jacet  ingens  Phorcvs  ab  30111.* 

Herculeae  Calpes,  caelatus  Gorgone  parmam,  175 
Unde  genus  tristique  deae  manabat  origo. 

Hunc  objectantem  sese,  atque  antiqua  tumentem 
Nomina  saxificae  monstrosa  e  stirpe  Medusae, 
Dum  laevum  petit  incumbens  violentius  inguen, 
Detrahit,  excelsi  correptum  vertice  coni,  180 
Afflictumque  premens,  tergo  qua  balteus  imo 
Sinuatur,  coxaeque  sedet  munimen  utrique. 
Conjecto  fodit  ense  super:  vomit  ille  calentem 
Sanguinis  effundens  per  hiantia  viscera  rivum. 

Et  subit  Altolos  Atlanticus  accola  campos.  185 
Has  inter  strages  rapido  terrore  coorti 
Invadunt  terga,  atque  averso  turbine  miscent 
Bella  inopina  viri,  Tyrius  quos  fallere  doctos 
Hanc  ipsam  pugnae  rector  formarat  ad  artem  : 
Succinctique  dolis, fugerent  ceu  Punica  castra,  190 
Dediderant  dextras :  tum  tolis  mentibus  actam 
In  caedes  aciem  pone  atque  in  terga  ruentes 
Praecipitant :  non  hasta  viro,  non  deficit  ensis; 

E  strage  est  ferrum,  atque  evulsa  cadavere  tela. 
Raptum  Galba  procul  (neque  enim  virtutis  amo- 
Adversa  exemisse  valent)  ut  vidit  ab  hoste  [rem 
Auferri  signum,  connisus  corpore  toto 
Victorem  adsequitur,  letalique  occupat  ictu. 

Ac  dum  comprensam  caeso  de  corpore  praedam 
Avellit,  tardeque  manus  moribunda  remittit,  200 
Transfixus  gladio  propere  accurrentis  Amorgi 
Occidit,  immoriens  magnis  non  prosperus  ausis. 

Haec  inter,  veluti  nondum  satiasset  Enyo 
Iras  saeva  truces.  Sublatum  pulvere  campum 
Vulturnus  rotat,  et  candentes  torquet  arenas.  205 
Jamque  reluctantes  stridens  immane  procella 
Per  longum  tulit  ad  campi  suprema,  cavisque 
Afflictos  ripis  tumidum  demersit  in  amnem. 

Hic  tibi  finis  erat,  metas  hic  Aufidus  aevi 
Servabat,  tacito  non  felix  Curio  leto.  210 

Namque,  furens  animi  dum  consternata  moratur 
Agmina,  et  oppositu  membrorum  sistere  cenat, 
In  praeceps  magna  propulsus  mole  ruentum 
Turbatis  hauritur  aquis,  fundoque  volutus 
Adriaca  jacuit  sine  nomine  mortis  arena.  2 15 

Ingens  ferre  mala,  et  Fortunae  subdere  colla 
Nescius,  adversa  fronte  incurrebat  in  arma 
Vincentum  consul;  pereundi  Martius  ardor. 
Atque  animos  jam  sola  dabat  fiducia  mortis. 

Cum  Viriathus  agens  telis,  regnator  Iberae  220 
Magnanimus  terrae,  juxta  atque  ante  ora  furentis 
Obtruncat  Paulli  fessum  certaminis  hostem. 

Heu  dolor,  heu  lacrvmae  !  Servilius  optima  belli, 
Post  Paullum  belli  pars  optima, corruit  ictu  22  4 
Barbarico,  magnamque  cadens  leto  addidit  uno 
Invidiam  Cannis.  Tristem  non  pertulit  iram 
Consul,  et  insani  quanquam  contraria  venti 
Exarmat  vis,  atque  obtendit  pulvere  lucem, 
Squalentem  rumpens  ingestae  torvus  arenae 
Ingreditur  nimbum,  ac  ritu  jam  moris  Iberi  230 
Carmina  pulsata  fundentem  barbara  caetra 
Invadit,  lsevseque  fodit  vitalia  mammae. 

Hic  fuit  extremus  caedum  labor:  addere  bello 
Haud  ultra  licuit  dextram,  nec  tanta  relictum  est 
Uti,  Roma,  tibi  posthac  ad  proelia  Paullo.  235 
Saxum  ingens,  vasto  libratum  pondere,  caeca 
Venit  in  ora  manu,  et,  perfractae  cassidis  aera 
Ossibus  infodiens,  complevit  sanguine  vultus. 
Inde  pedem  referens,  labentia  membra  propinquo 
Imposuit  scopulo,  atque  undanti  vulnere  anhelans 
Sedit  terribilis  clypeum  super  ore  cruento :  241 
Immanis  ceu,  depulsis  levioribus  hastis. 

Accepit  leo  cum  tandem  per  pectora  ferrum, 
ktat  teli  impatiens  media  fremebundus  arena. 


Ac,  manante  jubis  rictuque  et  naribus  unda  245 
Sanguinis,  interdum  languentia  murmura  torquens 
Effundit  patulo  spumantem  ex  ore  cruorem. 

Tum  vero  incumbunt  Libyes  super:  ipse  citate 
Ductor  equo,  qua  flatus  agit,  qua  pervius  ensis. 
Qua  sonipes,  qua  belligeio  fera  bellua  dente.  250 
Obrutus  hic  telis  ferri  per  corpora  Piso 
Rectorem  ut  vidit  Libya1,  connisus  in  hastam 
Iiia  cornipedis  surrecta  cuspide  transit,  [tat. 
Collapsoque  super  nequicquam  incumbere  coep- 
Cum  Poenus,  propere  collecto  corpore, quanquam 
Cernuus  inflexo  sonipes  effuderat  armo:  256 

Umbirene  Ausonire  rediviva  in  bella  retractant 
Post  obitum  dextras,  nec  in  ipsa  morte  quiescunt  ? 
Sic  ait,  atque  aegrum  coeptanti  attollere  corpus 
Arduus  insurgens  totum  permiscuit  ensem.  260 
Ecce  Cydonea  violatus  arundine  plantam 
Lentulus  effusis  campum  linquebat  habenis  ; 
Cum  videt  in  scopulo  rotantem  saxa  cruore, 
Torvoque  obtutu  labentem  in  Tartara  Paullum. 
Mens  abiit,  puduitque  fugse  :  tunc  visa  cremari 
Roma  viro,  tunc  ad  portas  jam  stare  cruentus  266 
Hannibal ;  A2toli  tunc  primum  ante  ora  fuere 
Sorbentes  Latium  campi :  Quid  deinde  relictum. 
Crastina  cur  Tyrios  lux  non  deducat  ad  Urbem, 
Deseris  in  tantis  puppim  si,  Paulle,  procellis  ?  270 
Testor  coelicolas,  inquit,  ni  damna  gubernas 
Crudelis  belli,  vivisque  in  turbine  tanto 
Invitus,  plus,  Paulle,  (dolor  verba  aspera  dictat,) 
Plus  Varrone  noces.  Cape,  quaeso,  hunc,  unice 
rerum 

Fessarum, cape  cornipedem  :  languentia  membra 
Ipse  levabo  humeris,  et  dorso  tuta  locabo.  276 
Haec  inter  lacero  manantem  ex  ore  cruorem 
Ejectans  consul :  Macte  o  virtute  paterna: 

Nec  vero  spes  angustae,  cum  talia  restent 
Pectora  Romuleo  regno.  Calcaribus  aufer,  [Urbis 
Qua  vulnus  permittit,  equum  atque  hinc  ocius 
Claudantur  portae ;  ruet  haec  ad  moenia  pestis. 
Dic,  oro,  rerum  Fabio  tradantur  habenae. 

Nostris  pugnavit  monitis  furor  :  amplius  acta 
Quid  superest  vita,  nisi  caecae  ostendere  plebi  285 
Paullum  scire  mori?  feroran  consumtus  in  Urbem 
Vulneribus?  quantine  emtum  velit  Hannibal,  ut 
Vertentes  terga  adspiciat  ?  nec  talia  Paullo  [nos 
Pectora,  nec  manes  tam  parva  intramus  imago. 
Ille  ego. .  .Sed  vanoquidenimledemororaeger,290 
Lentule,  conquestu  ?  perge,  atque  hinc  cuspide 
fessum  [Urbem 

Eripe  quadrupedem  propere.  Tum  Lentulus 
Magna  ferens  mandata  petit :  nec  Paullus  inultum. 
Quod  superest  de  luce,  sinit:  ceu  vulnere  tigris 
Letifero  cedens  tandem,  projectaque  corpus  295 
Luctatur  morti,  et  languentem  pandit  hiatum 
In  vanos  morsus,  nec  sufficientibus  irae 
Rictibus,  extrema  lambit  venabula  lingua. 
Jamque  coruscanti  telum,  propiusque  ferenti 
Gressum  exsultantem,  et  securo  caedis  lertse  300 
Non  exspectatum  surgens  defixerat  ensem; 
Sidoniumque  ducem  circumspectabat,  in  illa 
Exoptans  animam  cedentem  ponere  dextra. 

Sed  vicere  virum  coeuntibus  undique  telis  [Astur. 
Et  Nomas,  et  Garamas,  et  Celta,  et  Maurus,  et 
Hic  finis  Paullo:  jacet  altum  pectus,  et  ingens 
Dextera,  quem  (soli  si  bella  agitanda  darentur) 
ASquares  forsan  Fabio  :  mors  additur  Urbi 
Pulchra  decus,  misitque  viri  inter  sidera  nomen 
Postquam  spes  Italum  mentesque  in  consule 
Ceu  truncus  capitis,  saevis  exercitus  armis  [lapsae 
Sternitur,  et  victrix  toto  fremit  Africa  campo 

Hic  Picentum  acies,  hic  Umber  Marti  as,  illic 
Sicana  procumbit  pubes,  hic  Hernica  turma. 
Passitn  signa  jacent,  quse  Samnis  belliger,  et  quae 
Sarrastes  populi,  Marsseque  tulere  cohortes:  316 
Transfixi  clypei,  galeaeque,  et  inutile  ferrum, 
Fractaque  conflictu  parmarum  tegmina,  et  ore 
Cornipedum  derepta  fero  spumantia  frena. 
Sanguineus  tumidas  in  campos  Aufidus  undas  320 
Ejectat,  redditque  furens  sua  corpora  ripis. 

Sic  Lagea  ratis,  vasto  velut  insula  ponto 
Conspecta,  illisit  scopulis  ubi  nubifer  Eurus, 
Naufragium  spargens  operit  freta,  jamque  pei 
undas 

Et  transtra,  et  mali,  laceroque  aplustria  velo,  325 
Ac  miseri  fluitant  revomentes  aequora  nautae. 

At  Poenus,  per  longa  diem  certamina  saevis 
Caedibus  emensus,  postquam  eripuere  furori 
Insignem  tenebrae  lucem,  tum  denique  Martem 
Dimisit,  tandemque  suis  in  caede  pepercit.  830 
Sed  mens  invigilat  curis,  noctisque  quietem 
Ferre  nequit ;  stimulat,  dona  inter  tanta  deorum, 
Hortator  nudi  portas  intrasse  Quirini.  [enses. 
Proxima  lux  placet:  hinc  strictos  ferre  ocius 
Dum  fervet  eruor,  et  perfusae  caede  cohortes,  335 
Destinat, ac  jam  claustra  manu,  jam  moenia  flam- 
Occupat,  et  jungit  Tarpeia  incendia  Cannis,  [ma 
Quo  turbata  viri  conjux  Saturnia  coepto, 
Irarumque  Jovis  Latiique  haud  inscia  fati, 
Incautum  ardorem  atque  avidas  ad  futile  votum 
Spes  juvenis  frenare  parat.  Ciet  inde  quietis  341 
Regnantem  tenebris  Somnum,  quo  ssepe  ministro 
Edomita  inviti  componit  lumina  fratris. 

Atque  huic  arridens,  Non  te  majoribus,  inquit. 
Ausis,  dive,  voco,  nec  posco  ut  mollibus  alis  845 
Des  victum  mihi.  Somne,  Jovem:  non  mille  pre¬ 
mendi 

$unt  oculi  tibi,  nec  spernens  tua  numina  custos 
Inachiae  multa  superandus  nocte  juvencae. 

Ductori  precor  immittas  nova  somnia  Poeno, 

Ne  Romam  et  vetitos  cupiat  nunc  visere  muros, 350 
Quos  intrare  dabit  nunquam  regnator  Olympi. 
Imperium  celer  exsequitur,  curvoque  volucris 
Per  tenebras  portat  medicata  papavera  cornu. 

Ast  ubi  per  tacitum  allapsus  tentoria  prima 
Barcaei  petiit  juvenis,  quatit  inde  soporas  355 
Devexo  capiti  pennas,  oculisque  quietem 
Irrorat,  tangens  Lethaea  tempora  virga. 

Exercent  rabidam  truculenta  insomnia  mentem. 
Jamque  videbatur  multo  sibi  milite  Tibrim 
Cingere,  et  insultans  adstare  ad  moenia  Romae.  360 
Ipse  refulgebat  Tarpeiae  culmine  rupis, 

Elata  torquens  flagrantia  fulmina  dextra, 

Jupiter,  et  lati  fumabant  sulfure  campi, 

Ac  gelidis  Anio  trepidabat  caerulus  undis :  [dum 
Et  densi  ante  oculos  iterumque  iterumque  tremen- 
Vibrabant  ignes  :  tunc  vox  effusa  per  auras:  366 
Sat  magna,  o  juvenis,  prensaest  tibi  gloria  Cannis. 
Siste  gradum  ;  neque  enim  sacris  irrumpere  muris, 
Poene,  magis  dabitur,  nostrum  quam  scindere  coe- 
Attonitum  visis,  majoraque  bella  paventem  [lum. 
Post  confecta  Sopor  Junonia  jussa  relinquit  ;  371 
Nec  lux  terribili  purgavit  imagine  mentem 
Quos  inter  motus  somni  vanosque  tumultus. 
Dedita  per  noctem  reliquo  cum  milite  castra 
Nuntiat,  et  praedam  pleno  trahit  agmine  Mago. 375 
Huic  ductor  laetas  Tarpeio  vertice  mensas 
Spondenti,  cum  quinta  diem  nox  orbe  tulisset, 
Celatis  superum  monitis,  clausoque  pavore. 
Vulnera  et  exhaustas  saevo  certamine  vires. 

Ac  nimium  laetis  excusat  fidere  rebus.  SbO  1 

Tum  spe  dejectus  juvenis,  ceu  vertere  ab  ipsis 
Terga  juberetur  muris  ac  signa  referre. 

Tanta  mole,  inquit,  non  Roma,  (ut  credidit  ipsa,) 
Sed  Varro  est  victus.  Quonam  tam  prospera 
Martis 

Munera  destituis  fato,  patriamque  moraris  ?  385 
Mecum  exsultet  eques;  juro  hoc  caput,  accipe 
Iliacos,  portasque  tibi  sine  Marte  patentes,  [muros 
Dumque  ea  Mago  fremit  cauto  non  credita  fratri. 
Jam  Latius  sese  Canusina  in  moenia  miles 
Colligere,  et  profugos  vicino  cingere  vallo  390 
Coeperat.  Heu  rebus  facies  inhonora  sinistris ! 
Non  aquilee,  non  signa  viris,  non  consulis  altum 
Imperium,  non  subnixse  lictore  secures. 

Trunca  atque  aegra  metu,  ceu  magna  elisa  ruina. 
Corpora  debilibus  nituntur  sistere  membris.  395 
Clamor  saepe  repens,  et  saepe  silentia  fixis 
In  tellurem  oculis:  nudae  plerisque  sinistrae 
Detrito  clypeo  :  desunt  pugnacibus  enses: 
Saucius  omnis  eques:  galeis  carpsere  superbum 
Cristarum  decus,  et  damnarunt  Martis  honores. 
At  multa  thorax  perfossus  cuspide,  et  haerens 
Loricae  interdum  Maurusia  pendet  arundo. 
Interdum  maesto  socios  clamore  requirunt. 

Hic  Galba,  hic  Piso,  et  leto  non  dignus  inerti 
Curio  deflentur,  gravis  illic  Scaevola  bello.  405 
Hos  passim ;  at  Paulli  pariter,  ceu  dira  parentis 
Fata  gemunt :  ut  vera  mali  praesentia  nunquam 
Cessarit  canere,  et  Varronis  sistere  mentem;  [Urbi : 
Utque  diem  hunc  toties  nequicquam  averterit 
Atque  idem  quantus  dextra.  Sed  cura  futuri  410 
Quos  premit,  aut  fossas  instant  praeducere  muris. 
Aut  portarum  aditus  (ut  rerum  est  copia)  firmant. 
Quaque  patet  campus  planis  ingressibus  hosti. 
Cervorum  ambustis  imitantur  cornua  ramis, 

Et  stylus  occulitur,  caecum  in  vestigia  telum.  415 
Ecce,  super  clades  et  non  medicabile  vulnus, 
Relliquias  belli  atque  imperdita  corpora  Poenis 
Impia  formido  ac  major  raptabat  Erinnys. 

Trans  aequor  Tyrios  enses  atque  arma  parabant 
Punica  et  Hannibalem  mutato  evadere  coelo.  420 
Dux  erat  exsilio  collectis  Marte  Metellus, 

Sed  stirpe  haud  parvi  cognominis  :  is  mala  bello 
Pectora  degeneremque  manum  ad  deformia  agebat 
Consulta,  atque  alio  positas  spectabat  in  orbe. 
Quis  sese  occulerent,  terras,  quo  nomina  nulla  425 
Poenorum,  aut  patriae  penetraret  fama  relictae. 
Quae  postquam  accepit  flammata  Scipio  mente. 
Quantus  Sidonium  contra  fera  proelia  miscens 
Ductorem  stetit  in  campis,  rapit  ocius  ensem, 
Atque,  ubi  turpe  malum  Latioque  extrema  co¬ 
quebant  430 

Coepta  viri,  ruptis  foribus  sese  arduus  infert,  [tum 
Tum,quatiens  strictum  cum  voce  ante  ora  paven- 
Mucronem:  Tarpeia  pater  qui  templa  secundam 
Incolis  a  coelo  sedem,  et  Saturnia  nondum 
Iliacis  mutata  malis,  tuque  aspera  pectus  435 

A2gide  Gorgoneos  virgo  succincta  furores, 
lndigelesque  dei,  sponte  en  per  numina  vestra, 
Perque  caput,  nullo  levius  mihi  numine,  patris 
Magnanimi  juro,  nunquam  Lavinia  regna 
Linquam,  nec  linqui  patiar,  dum  vita  manebit. 
Ocius  antestare  deos,  si  moenia  tsedis  441 

Flagrabunt  Libycis,  nullas  te  ferre,  Metelle, 
Ausurum  in  terras  gressus.  Ni  talia  sancis. 
Quem  tremis, et  cujus  somnos  formidine  ruma-*. 
Hannibal  hic  armatus  adest :  moriere,  nec  ullo  145 
Poenorum  melior  parietur  gloria  eseso. 

His  excussa  incepta  minis:  jamque  ordine  ju»»13 
Obstringunt  animas  patria;,  dictataque  jurant 

Sacramenta  deis,  et  purgant  pectora  culpa. 

Atque  ea  dum  Rutulis  turbata  mente  geruntur, 
Lustrabat  campos,  et  saevae  tristia  dextrae  451 
Facta  recensebat,  pertractans  vulnera  visu, 
Hannibal,  et,  magna  circumstipante  caterva, 
Dulcia  praebebat  trucibus  spectacula  Poenis. 
Quas  strages  inter  confossus  pectora  telis  455 
Seminecem  extremo  vitam  exhalabat  in  auras 
Murmure  deficiens  jam  Cloelius,  oraque  nisu 
Languida  vix  aegro  et  dubia  cervice  levabat. 
Agnovit  sonipes,  arrectisque  auribus  acrem 
Hinnitum  effundens,  sternit  tellure  Vagesum,  460 
Quem  tunc  captivo  portabat  in  agmina  dorso. 
Hinc,  rapidum  glomerans  cursum,  per  lubrica 
pingui 

Stante  cruore  soli  et  mulctata  cadavera  caede 
Evolat,  ac  domini  consistit  in  ora  jacentis. 

Inde  inclinatus  colla,  et  submissus  in  armos. 

De  more  inflexis  praebebat  scandere  terga  466 
Cruribus,  ac  proprio  quondam  trepidabat  amore. 
Milite  non  illo  quisquam  felicius  acri 
Insultarat  equo,  vel  si  resupina  citato 
Projectus  dorso  ferret  sua  membra,  vel  idem  470 
Si  nudo  staret  tergo,  dum  rapta  volucris 
Transigeret  cursu  sonipes  certamina  campi. 

At  Libys,  humanos  aequantem  pectore  sensus 
Haud  parce  miratus  equum,  quinam  ille  sinistrae 
Depugnet  sorti  juvenis,  nomenque,  decusque  475 
Erogitat,  letique  simul  compendia  donat. 

Hic  Cinna,  (ad  Tyrios  namque  is  sua  verterat  arma, 
Credulus  adversis,  et  tum  comes  ibat  ovanti,) 
Auribus  huic,  inquit,  ductor  fortissime,  origo  est 
Non  indigna  tuis.  Quondam  sub  regibus,  illa 
Quae  Libycos  renuit  frenos,  sub  regibus  olim 
Roma  fuit:  sed  enim,  solium  indignata  Superbi 
Ut  sceptra  exegit,  confestim  ingentia  bella 
Clusina  venere  domo.  Si  Porsena  fando 
Auditus  tibi,  si  Cocles,  si  Lydia  castra;  485 

Ille,  ope  Maeonia  et  populo  succinctus  Etrusco, 
Certabat  pulsos  per  bella  reponere  reges. 

Multa  adeo  nequicquam  ausi,  pressitque  tyrannus 
Janiculum  incumbens.  Ubi  mox,  jam  pace  pro¬ 
bata,  [lum, 

Compressere  odia,  et  positum  cum  foedere  bel- 
Obsidibusque  obstricta  fides,  (mansuescere  corda 
Nescia,  pro  superi!  et  nil  non  immite  parata 
Gens  Italum  pro  laude  pali !)  bis  Cloelia  senos 
Nondum  complerat  primaevi  corporis  annos, 

Una  puellarum  Laurentum,  et  pignora  pacis  495 
Inter  virgineas  regi  transmissa  catervas :  [nis, 

(Facta  virum  sileo  ;)  rege  haec,  et  foedere,  et  an- 
Et  fluvio  spretis,  mirantem  interrita  Tibrim 
Tranavit,  frangens  undam  puerilibus  ulnis. 

Cui  si  mutasset  sexum  natura,  reverti  500 

Forsan  Tyrrhenas  tibi  non  licuisset  in  oras, 
Porsena.  Sed  juveni  (ne  sim  tibi  longior)  hinc  est 
Et  genus  et  clara  memorandum  a  virgine  nomen. 

Talia  dum  pandit,  vicinus  parte  sinistra 
Per  subitum  erumpit  clamor  :  permixta  ruina 
Inter  et  arma  virfim  et  lacerata  cadavera,  Paulli 
Eruerant  corpus  media  de  strage  jacentum.  [lis 
Heu  quis  erat!  quam  non  similis  modo  Punica  te- 
Agmina  turbanti;  vel  cum  Taulantia  regna 
Vertit,  et  Illyrico  sunt  addita  vincla  tyranno !  510 
Pulvere  canities  atro,  arentique  cruore 
Squalebat  barba,  et  perfracti  turbine  dentes 
Muralis  saxi,  tum  toto  corpore  vulnus.  [tor 
Quem  postquam  adspexit  geminatus  gaudia  duc- 
Sidonius;  Fuge,  Varro,  inquit,  fuge,  Varro,  su¬ 
perstes,  515 


Dum  jaceat  Paullus  :  Patribus  Fabioque  sedenti 
Et  populo  consul  totas  edissere  Cannas. 
Concedam  hanc  iterum,  si  lucis  tanta  cupido  est, 
Concedam  tibi,  Varro,fugam.  At, cui  fortiaet  hosfe 
Me  digna  haud  parvo  caluerunt  corda  vigore,  520 
Funere  supremo  et  tumuli  decoretur  honore. 
Quantus,  Paulle,  jaces !  qui  tot  mihi  millibus  unus 
Major  laetitiae  causa  es.  Cum  fata  vocabunt. 
Tale  precor  nobis  salva  Carthagine,  letum. 

H«ec  ait:  et  socifim  mandari  corpora  terrae,  525 
Postera  cum  thalamis  Aurora  rubebit  apertis, 
Imperat, armorumque  jubet  consurgere  acervos 
Arsuros,  Gradive,  tibi.  Tum  munera  jussa, 
Defessi  quanquam,  accelerant,  sparsoque  propin¬ 
quos 

Agmine  prosternunt  lucos  :  sonat  icta  bipenni 
Frondosis  sylva  alta  jugis :  hinc  ornus,  et  albae 
Populus  alma  comae  validis  accisa  lacertis 
Scinditur,  hinc  ilex  proavorum  consita  saeclo: 
Devolvunt  quercus,  et  amantem  littora  pinum, 
Ac  ferale  decus  maestas  ad  busta  cupressos.  535 
Funereas  tum  deinde  pyras  certamine  texunt. 
Officium  infelix  et  munus  inane  peremtis; 

Donec  anhelantes  stagna  in  Tartessia  Phoebus 
Mersit  equos,  fugiensque  polo  Titania  caecam 
Orbita  nigranti  traxit  caligine  noctem.  540 
Post,  ubi  fulserunt  primis  Phaethontia  frena 
Ignibus,  atque  sui  terris  rediere  colores. 
Supponunt  flammam,  et  manantia  corpora  tabo 
Hostili  tellure  cremant.  Subit  horrida  mentem 
Formido  incerti  casus,  tacitusque  pererrat  51* 
Intima  corda  pavor,  si  fors  iia  Martis  iniqui 
Mox  ferat,  hac  ipsis  inimica  sede  jacendum. 

Ast,  tibi,  bellipotens,  sacrum,  constructus  acervi 
Ingenti  mons  armorum  surgebat  ad  astra. 

Ipse,  manu  celsam  pinum  flammaque  comantem 
Attollens,  ductor  Gradivum  in  vota  ciebat :  551 

Primitias  pugna  et  lati  libamina  belli 
Hannibal  Ausonio  cremat  hac  de  nomine  victor, 
Et  tibi,  Mars  genitor,  votorum  haud  surde  meo- 
Arma  electadicat  spirantum  turba  virorum,  [rum, 
Tum  face  conjecta  populatur  fervidus  ignis  556 
Flagrantem  molem,  et  rupta  caligine  in  auras 
Actus  apex  claro  perfundit  lumine  campos. 

Hinc  citus  ad  tumulum  donataque  funera  Paullo 
Ibat,  et  hostilis  leti  jactabat  honorem.  560 

Sublimem  eduxere  pyram,  mollesque  virenti 
Stramine  composuere  toros:  superaddita  dona, 
Funereum  decus,  expertis  invisus  et  ensis. 

Et  clypeus  terror  Nomadum,  atque  insigne  su¬ 
perbum. 

Tum  laceri  fasces,  fractseque  in  Marte  secures. 
Non  conjux  native  aderant,  non  juncta  propinquo 
Sanguine  turba  virum,  aut  celsis  de  more  feretris 
Praecedens  prisca  exsequias  decorabat  imago 
Omnibus  exuviis  nudo  jamque  Plannibal  unus 
Sat  decoris  laudator  erat :  fulgentia  pingui  570 
Murice  suspirans  inicit  velamina  et  auro 
Intextam  chlamydem,  ac  supremo  affatur  honore : 
I,  decus  Ausoniae,  quo  fas  est  ire  superbas 
Virtute  et  factis  animas :  tibi  gloria  leto 
Jam  parta  insigni :  nostros  fortuna  labores  575 
Versat  adhuc,  casusque  jubet  nescire  futuros. 

Haec  Libys;  atque  repens  crepitantibus  undique 
flammis 

/Etherias  anima  exsultans  evasit  in  auras. 

Fama  dehinc  gliscente  sono  jam  sidera  adibat 
Jam  maria  ac  terras,  primamque  intra veratUrbem. 
Diffidunt  muris :  solam  pavitantibus  arcem  581 
Speravisse  sat  est:  nec  enim  superesse  Eventam, 

Ac  stare  Ausonise  vacuum  sine  corpore  nomen. 
Quodque  adeo  nondum  portis  irruperit  hostis, 
Contemtu  cessare  putant:  jam  tecta  cremari, 585 
Ac  delubra  rapi,  csedesque  ante  ora  nefandae 
Natorum,  septemque  arces  fumare  videntur. 

Lux  una  eversas  bis  centum  in  strage  curules. 

Ac  juvenum  bis  tricenis  orbata  gemebat 
Millibus  exhaustae  nutantia  moenia  Romae  :  590 
Atque  ea  post  Trebiam,  post  Tusci  stagna  pro¬ 
fundi, 

Nec  socium  numero  pariter  leviore  peremto. 

Sed  vero,  sed  enim  reliqui  pia  turba  senatus 
Munera  sortito  invadunt.  Celer  omnia  lustrans 
Clamitat  attonitis  Fabius,  Non  ulla  relicta  est,  £95 
Credite,  cunctandi  ratio:  approperemus,  ut 
hostis 

Nequicquam  armatos  ausit  succedere  muros. 
Dura  inter  pavidos  alitur  fortuna  sedendo, 

Et  gliscunt  adversa  metu:  ite  ocius,  arma 
Deripite,  o  pubes,  templis:  vos  atria  raptim  600 
Nudate,  et  clypeos  in  bella  refigite  captos. 

Sat  patriae  sumus,  e  numero  si  ad  proelia  nostro 
Nil  minuit  pavor.  In  patulis  illa  horrida  campis 
Sit  metuenda  lues :  muros  haud  fregerit  unquam, 
Exsultare  levis  nudato  corpore,  Maurus.  605 
Dum  Fabius  lapsas  acuit  formidine  mentes, 
Varronem  adventare  vagus  per  moenia  rumor 
Spargit,  et  occulto  perfundit  pectora  motu. 

Haud  secus  ac  fractre  rector  si  forte  carinae 
Littoribus  solus  vacuis  ex  aequore  sospes  610 
Adnatet,  incerti  trepidant,  tendantne,  negentne 
Jactato  dextras,  ipsamque  odere  salutem 
Unius  amissa  superantis  puppe  magistri. 

Quam  restare  viro  labem,  qui  accedere  portis 
Audeat,  ac  dirum  veniat  pavitantibus  omen  1615 
Hos  mulcens  questus  Fabius  deforme  docebat 
Cladibus  irasci,  vulgumque  arcebat  ab  ira. 
Adversis  etenim  frangi  non  esse  virorum. 

Qui  Martem  inscribant  genti,  non  posse  dolores 
Cor.dere,  et  ex  poena  solatia  poscere  lucius.  620 


Punio.  Lib.  XI 

Si  vero  exprobrare  sinant,  sibi  ti istius  illum 
Illuxisse  diem,  quo  castris  viderit  ire 
Varronem,  quam  quo  videat  remeare  sine  armis 
His  dictis  sedere  minee,  et  conversa  repente 
Pectora :  nunc  fati  miseiet,  nunc  gaudia  Poeno 
Consulibus  reputant  caesis  erepta  duobus.  626 
Ergo  omne  effundit  longo  jam  se  agmine  vulgus 
Gratantum:  magnaque  actum  se  credere  mente 
Testantur,  quod,  fisus  avis  sceptrisque  superbis, 
Laomedon  tiadum  non  desperaverit  urbi.  680 
Nec  minus  infelix  culpse,  grandique  pudore 
Turbatus,  consul  titubantem  ad  moenia  gressum 
Portabat  lacrymans  :  dejectum  attollere  vultum, 
Ac  patriam  adspicere,  et  luctus  renovare  pigebat. 
Quod  vero  reduci  tum  se  populusque  Patresque 
Offerrent,  non  gratari,  sed  poscere  natos  636 
Quisque  suos,  fratresque  simul,  miserseque  paren- 
Ire  videbantur  laceranda  ad  consulis  ora.  [tes 
Sic  igitur  nullo  lictore  invectus  in  urbem. 
Damnatum  superis  adspernabatur  honorem.  640 
At  Patres  Fabiusque,  procul  maerore  remoto. 
Praecipitant  curas.  Raptim  delecta  juventa 
Servitia  armantur,  nec  claudit  castra  saluti 
Postpositus  pudor :  infixum  est  .dEneia  regna 
Parcarum  in  leges  quacunque  reducere  dextra,645 
Proque  arce  et  sceptris  et  libertatis  honore 
Vel  famulas  armare  manus.  Primaeva  suorum 
Corpora  praetexto  spoliant  velamine,  et  armis 
Insolitis  cingunt :  puerilis  casside  vultus 
Clauditur,  atque  hostis  pubescere  caede  jubetur. 
Idem  obsecrantes,  captivum  vulgus  ut  auro  651 
Pensarent  parvo,  (nec  pauca  fuere  precantum 
Millia,)  miranti  durarunt  prodere  Poeno. 

Cuncta  adeo  scelera  et  noxam  superaverat  omnem. 
Armatum  potuisse  capi.  Tunc  terga  dedisse  655 
Damnatis  Siculas  longe  meritare  per  oras 
Impositum,  donec  Latio  decederet  hostis. 

Haec  tum  Roma  fuit;  post  te  cui  vertere  mores 
Si  stabat  fatis,  potius,  Carthago,  maneres. 


LIBER  UNDECIMUS. 


Nunc  age,  quos  clades  insignis  Iapyge  campo 
Verterit  ad  Libyam  populos  Sarranaque  castra, 
Expediam.  Stat  nulla  diu  mortalibus  usquam 
Fortuna  titubante  fides  :  adjungere  dextras 
Certavere  palam  rumpenti  foedera  Poeno,  5 

Heu  nimium  faciles  lsesis  diffidere  rebus. 

Saevior  ante  alios  iras  servasse  repostas. 

Atque  odium  renovare  ferox  in  tempore  Samnis. 
Mox  levis  et  sero  pressurus  fata  pudore 
Bruttius,  ambiguis  fallax  mox  Appulus  armis. 
Tum  gens  Hirpini  vana  indocilisque  quieti,  11 
Et  rupisse  indigna  fidem:  ceu  dira  per  omnes 
Manarent  populos  foedi  contagia  morbi. 

Jamque  Atella  suas,  jamque  et  Calatia  adegit, 
Fas  superante  metu,  Poenorum  in  castra  cohortes. 
Inde  Phalanteo  levitas  animosa  Tarento  16 

Ausonium  laxare  jugum  :  patefecit  amicas 
Alta  Croton  portas,  Afrisque  ad  barbara  jussa 
Thespiadum  docuit  submittere  colla  nepotes 


Idem  etiam  Locros  habuit  furor:  ora  vadosi  20 
Littoris,  Argivos  major  qua  Graecia  muros 
Servat,  et  Ionio  luitur  curvata  profundo, 

Laetas  res  Libyae  et  fortunam  e  more  secuta. 
Juravit  pavitans  Tyrio  sua  proelia  Marti. 

Jam  vero,  Eridani  tumidissimus  accola, Celtae  25 
Incubuere  malis  Italum,  veteresque  doloris 
Tota  se  socios  properarunt  jungere  mole. 

Sed  fas  id  Celtis,  fas  impia  bella  referre 
Boiorum  fuerit  populis.  Capuaene  furorem, 
Quem  Senonum  genti,  placuisse,  et  Dardana  ab 
ortu  36 

Moenia  barbarico  Nomadum  sociata  tyranno 
Quisnam,  mutato  tantum  nunc  tempore,  credat. 
Luxus,  et  insanis  nutrita  ignavia  lustris, 
Consumtusque  pudor  peccando,  unisque  tenctus 
Divitiis  probrosus  honor,  lacerabat  hiantem  35 
Desidia  populum,  ac  resolutam  legibus  urbem 
Insuper  exitio  truculenta  superbia  agebat. 

Nec  vitiis  deerant  vires :  non  largior  ulli 
Ausonise  populo  (sic  tum  fortuna  fovebat) 
Aurique  argentique  modus :  madefacta  veneno 
Assyrio  maribus  vestis,  medioque  dierum  41 
Regales  epul®,  atque  ortu  convivia  solis 
Peprensa,  et  nulla  macula  non  illita  vita. 

Tum  populo  servi  Patres,  plebesque  senatus 
Invidia  l®ta,  et  collidens  dissona  corda  45 

Seditio.  Sed  enim  interea  temeraria  pubis 
Delicta  augebat,  pollutior  ipsa,  senectus. 

Nec,  quos  vile  genus  despectaque  lucis  origo 
Foedabat,  sperare  sibi  et  deposcere  prima 
Deerant  imperia,  ac  patri®  pereuntis  habenas.  50 
Quin  etiam  exhilarare  viris  convivia  c®de 
Mos  olim,  et  miscere  epulis  spectacula  dira 
Certantum  ferro,  s®pe  et  super  ipsa  cadentum 
Pocula,  respersis  non  parco  sanguine  mensis. 

Hos  astu  aggressus,  quo  verteret  acrius  ®gras 
Ad  Tyrios  mentes,  quia  nulla  sorte  daturam  56 
Certus  erat  Romam, neque  enim  impetrata  volebat, 
(Pacuvio  fuit  haud  obscurum  crimine  nomen,) 
Hortatur  summi  partem  deposcere  juris, 

Atque  alternatos  sociato  consule  fasces:  60 

Et,  si  partita  renuant  sedisse  curuli, 
^Equatumque  decus  geminasque  videre  secures. 
Ultorem  ante  oculos  atque  ora  adstare  repuls®. 
Ergo  electa  manus  gressu  fert  dicta  citato. 
Antistat  cunctis  pr®cellens  Virrius  ore,  65 
Sed  genus  obscurum,  nullique  furore  secundus. 
Qui  postquam  coetu  Patrum  ingentique  senatu 
Impia  dementis  vulgi,  ac  vix  tota,  profudit 
Consulta,  et  tumidis  incendit  vocibus  aures; 
Concordi  fremitu  renuentum  effunditur  asper  70 
Toto  e  concilio  clamor:  tum  quisque  fatigat 
Increpitans,  vocumque  tremit  certamine  templum. 
Hic  Torquatus,  avum  fronte  ®quavisse  severa 
Nobilis,  Heu  Capua  portantes  talia  dicta 
Romuleis  durastis,  ait,  succedere  muris  ?  75 

Ad  quos  non  ausi  Carthago  atque  Hannibal  arma 
Post  Cannas  afferre  suas  ?  nunquamne  per  aures 
It  vestras,  in  Tarpeia  cum  sede  Latini 
Orarent  paria,  haud  verbis,  haud  voce,  sed  acri 
Propulsum  dextra,  qui  tum  mandata  superbo  80 
Ore  apportabat,  tanto  per  limina  templi 
Turbine  pr®cipitem  revoluti  corporis  actum. 

Ut,  s®vo  afflictus  saxo,  spectante  piaret 
Tristia  dicta  Jove, et  lueret  verba  impia  leto? 

En  ego  progenies  ejus,  qui  sede  Tonantis  85 
Expulit  orantem,  et  nuda  Capitolia  consul  [rum 
Defendit  dextra.  Rapidum  hinc,  palmasque  viro- 
Intentantem  oculis,  proavitaque  facta  parantem 
Ut  vidit  majore  adeo  crudescere  motu. 

Excipit  his  frendens  Fabius :  Pro  cuncta  pudendi ! 
Sedes,  ecce,  vacat  belli  viduata  procella:  91 

Quem,  qu®so,  e  vobis  nuic  imposuisse  paratis? 
Inque  locum  Paulli  quemnam  datis  ?  an  tua,  Virri, 
Prima  atque  ante  alias  sors,  concedente  senatu, 
Te  citat,  ac  nostris  ®quat  jam  purpura  Brutis  ? 

I,  demens,  i,  quo  tendis :  tibi  perfida  fasces  96 
Det  Carthago  suos.  Medio  fervore  loquentis. 
Impatiens  ultra  gemitu  cohibere  furorem, 
Fulminea  torvum  exclamat  Marcellus  ab  ira: 
Qu®  tandem, et  quam  lenta  tenet  patientia  mentem, 
O  confuse  nimis  Gradivi  turbine  Varro,  101 
Ut  perferre  queas  furibunda  insomnia  consul? 
Nonne  exturbatos  jamdudum  limine  templi 
Pr®cipites  agis  ad  portas  ?  et  discere  cogis 
Semiviros,  quod  sit  nostro  de  more  creati  105 
Consulis  imperium  ?  Non  unquam  sobria  pubes 
Et  peritura  brevi,  moneo,  ocius  urbe  far  esse. 


Muros  ante  tuos,  ut  par  est,  debita  ductor 
Armatus  responsa  dabit.  Consurgere  cuncti 
Hinc  pariter,  magnoque  viros  clamore  premebant 
Nec  non  et  foribus  propere  Campana  juventus 
Extulit  ipsa  gradum,  tant®que  dolore  repuls® 
Concitus  Hannibalem  volvebat  Virrius  ore. 
Fulvius,  (huic  nam  spondebant  pr®sagia  mentis 
Venturum  decus,  et  Capu®  pereuntis  imago  1 15 
Jam  tum  erat  ante  oculos,)  Non  si  Carthaginis,  in- 
Ductorem  vestris  devinctum  colla  catenis  [quit, 
Romam  victor  agis,  posthac  intrare  Quirini 
Sacratas  dabitur  sedes:  tende  ocius,  oro. 

Quo  mens  ®gva  vocat.  Referunt  h®c  inde  citati 
Mixta  minis  et  torva  trucis  responsa  senatus.  121 
Tantaue,  omnipotens,  caligine  mersa  latere 
Fata  placet  ?  veniet  quondam  felicior  ®tas. 

Cum  pia  Campano  gaudebit  consule  Roma, 

Et  per  bella  diu  fasces  perque  arma  negatos  125 
Ultro  ad  magnanimos  referet  secura  nepotes. 
Poena  superborum  tamen  h®c  durabit  arorum, 
Quod  non  ante  suos  Capua  ad  suffragia  mittet, 
Quam  Carthago  suos.  Postquam  nunc  dicta  sena- 
Nunc  facta  ex  posuit,  tum  veris  falsa  per  artem  [tus, 
Virrius  admiscens  cecinit  fatale  cruenti  131 
Turbatis  signum  belli.  Furiata  juventus 
Arma,  arma,  Hannibalemque  volunt.  Ruit  un¬ 
dique  vulgus. 

Et  Poenos  in  tecta  vocant :  ingentia  facta 
Sidonii  juvenis  celebrant,  ut  ruperit  Alpes  135 
Herculei  socius  decoris,  divisque  propinquas 
Transierit  cursu  rupes;  ut  c®de  referta 
Clauserit  Eridani  victor  vada;  victor  ut  idem 
Lydia  Romano  turbarit  stagna  cruore ; 

Ut  Trebi®  ripas  ®terno  nomine  fam®  140 
T radiderit,  Paullumque  idem  inter  proelia, et  idem 
Flaminium  proceres  rerum  demiserit  umbris. 

His  super  excisam  primori  Marte  Saguntum, 

Et  juga  Pyrenes,  et  Iberum,  et  sacra  parentis, 
Juratumque  viro  bellum  puerilibus  annis,  145 
Accumulant:  unum,  ducibus  tot  c®de  peremtis. 
Tot  fusis  acie,  stare  inter  proelia  nullis 
Attactum  telis.  Superum  cum  munere  detur 
Huic  sociare  viro  dextras  et  foedere  jungi, 

Fastus  exsanguis  populi  vanumque  tumorem  150 
Nimirum  Capua  et  dominatum  perferat  urbis. 
Ceu  famulis  fasces  ®quataque  jura  negantis? 
Prorsus  enim  tanto  potiorem  nomine  habendum 
Varronem,  ut  fugit  consul  fulgentior  ostro. 

Talia  jactantes  jam  lectam  sorte  parabant  155 
Mittere,  qu®  Tyrios  adjungat  foedere,  pubem. 

Sed  non  invictum  ponebat  pectore  robur 
Tum  solum  Decius  Capu®  decus :  isque  receptus 
In  medios  coelus,  neque  enim  differre  dabatur; 
Itis,  ait,  cives  violanda  ad  jura  parentum  ?  160 

Damnatumque  caput  temerati  foederis  aris 
Jungitis  hospitio?  qu®  tanta  oblivio  recti  ? 
Magnum,  atque  in  magnis  positum  populisque  vi¬ 
risque. 

Adversam  ostentare  fidem :  nunc  tempus  inire 
Proelia  pro  Rutulis,  nunc  signa  aciemque  mo¬ 
vere,  1 65 

Dum  trepid®  res, et  medicinam  vulnera  poscunt; 
Is  locus  officio,  cum  cessant  prospera,  cumque 
Dura  ad  opem  fortuna  vocat:  nam  l®ta  fovere 
Haudquaquam  magni  est  animi  decus :  huc,  age, 
adeste. 

Novi  dis  animas  similes,  et  pectora  magnis  1 70 
Nunquam  angusta  malis:  capiunt,  mihi  credite 
Cannas, 

Et  Trasimena  vada,  et  Paulli  memorabile  letum. 

Hi  sunt,  qui  vestris  infixum  moenibus  hostem 
•  Dejecere  manu,  et  Capuam  eripuere  superbis 
Samnitum  jussis :  hi  sunt,  qui  jura  dedere  175 
Terrore  expulso,  Sidicinaque  bella  remorunt. 

Quo  fugitis  ?  socios  quosve  additis  ?  ille  ego  san- 
guis 

Dardanius,  cui  sacra  pater,  cui  nomina  liquit 
Ab  Jove  ducta  Capys,  magno  cognatus  Iulo, 

Ille  ego  semihomines  inter  Nasamonas,  et  inter 
Savum  atque  aequantem  ritus Garamanta  ferarum, 
Marmarico  ponam  tentoria  mixtus  alumno  ? 
Ductoremque  feram,  cui  nunc  pro  foedere  proque 
Justitia  est  ensis,  solaque  e  sanguine  laudes  ? 
Non  ita,  non  Decio  permixtum  fasque  nefasque, 
Haec  ut  velle  queat.  Nullo  nos  invida  tanto  186 
Armavit  Natura  bono,  quam  janua  mortis 
Quod  patet,  et  vita  non  aequa  exire  potestas. 

Haec  vana  aversas  Decius  jactavit  ad  aures. 

A  st  delecta  manus  jungebat  foedera  Poeno.  190 
Jamque  aderat  praemissa  duci  turbante  tumultu 
Autololes  numerosa  cohors:  ipse  agmine  magno 
Festinata  citus  per  campos  signa  movebat. 

Et  Decius, Nunc  hora,  viri,  nunc  tempus:  adeste, 
Dum  Capua  dignum,  dum  me  duce  dextera  vindex 
Molitur  facinus;  procumbat  barbara  pubes. 

Pro  se  quisque  alacres  rapite  hoc  decus.  Hostis 
Si  parat,  obstructas  replete  cadavere  portas,  [adire 
Et  ferro  purgate  nefas :  hic  denique  solus 
Eluerit  sanguis  maculatas  crimine  mentes.  200 
Dumque  ea  nequicquam  non  ulli  lata  profatur, 
Audita  asperitate  viri  coeptoque  feroci, 

Multa  feta  gerens  ira  praecordia,  Poenus 
Adstabat  muris,  propereque  arcessere  lectos 
Immitem  castris  Decium  jubet.  Horrida  virtus, 
Armatumque  fide  pectus,  rectique  cupido,  206 
Et  major  Capua  mens  imperterrita  mole 
Invicta  stabat,  torvoque  minacia  vultu 
Jussa  ducis,  verbisque  etiam  incessebat  amaftis. 
Quem  Libyae  rector  tot  signa,  tot  arma  ferentes 
Spernentem  increpitans  magno  clamore  profatur: 
Post  Paullum,  post  Flamin  ium  componimur,eheu! 
Vecordi  Decio,  mecum  certasse  volenti  213 
In  decus  et  famam  leti.  Rapite,  ite  citati. 

Signa,  duces:  pateatne  mihi  Campana  vetante 
Urbs  Decio  explorare  libet,  nova  bella  moventi 
Cui  patuere  Alpes,  saxa  impellentia  coelum. 
Atque  uni  calcata  deo.  Suffuderat  ora 
Sanguis,  et  a  torvo  surgebant  lumine  flammee. 
Tum  rictus  spumans,  et  anhelis  faucibus  acta 
Versabant  penitus  dirum  suspiria  murmur.  221 
Sic  urbem  invectus,  toto  comitante  senatu, 

Et  vulgo  ad  spectanda  ducis  simul  ora  ruente. 
Effundit  cunctam  rabiem  irarumque  procellas. 

Nec  non  et  Decio  propiora  pericula  mentem 
Flammarant,  tempusque  adeo  cernebat  adesse. 
Quo  laudes  ducis  invicti  superaret  inermis. 

Non  illum  fuga,  non  clausi  occuluere  penates: 
Sed  liber,  veluti  nullus  penetrasset  in  urbem 
Hannibal,  intrepido  servaverat  otia  vultu.  230 
Cum  juvenem  saevis  (horrendum)  concitus  armis 
Invadunt  globus,  et  pedibus  sublime  sedentis 
Ductoris  sistunt.  Tonat  inde  ferocibus  alte 
Incessens  victor  dictis:  Solusne  ruentem 
Fulcire,  et  revocare  paras  a  funere  Romam,  235 
O  demens?  en,  qui  divum  mihi  munera  tanta 
Eripiat.  Decio  prorsus  servabar  inerti 
Vincendus,  Decio  imbelli,  cui  fcemina  nulla 
Orta  in  Agenoreis  nostrae  Carthaginis  oris 
Uesserit:  huic  agedum,  (nam  cur  indigna  fera- 
Magnanimo  miles  meritas  innecte  catenas,  [mus  ?) 


Dixerat  haec :  necdum  finem  convicia  norant, 
Cum  fera  gens  Decii  constanti  pectore  corpus 
Invadit,  vincitque  manus  post  terga  catenis. 
Illatus  velut  armentis  super  ardua  colla  245 
Cum  sese  imposuit,  victorque  immane  sub  ira 
Infremuit  leo,  et  immersis  gravis  unguibus  haesit, 
Mandit  anhelantem  pendens  cervice  juvencum. 

At  Decius,  dum  vincla  ligant,  Necte  ocius,  inquit, 
(Nam  sic  Hannibalem  decet  intravisse,) catenas. 
Foederis  infausti  pretium:  sic  victima  prorsus 
Digna  cadat  Decius:  nec  enim  te, sanguine  laetum 
Humano,  sit  fas  caesis  placasse  juvencis,  [dum 
En  dextra!  en  foedus!  nondum  tibi  Curia,  nec- 
Templorum  intrati  postes;  jam  panditur  acri  255 
Imperio  carcer.  Perge,  ac  primordia  tanta 
Accumula  paribus  factis:  mihi  fama  sub  umbras 
Te  feret  oppressum  Capuae  cecidisse  ruinis. 

Nec  plura  effari  concessum :  obnubitur  atra 
Veste  caput,  trahiturque  ferox  ante  ora  suorum. 

Exin  victor  ovans  sedato  pectore  tandem  261 
Spectandis  urbis  tectis  templisque  serenos 
Laetus  circumfert  oculos,  et  singula  discit: 

Quis  muris  sator,  et  pubes  sit  quanta  sub  armis, 
Quotque  auri  pateant  bello  argentique  talenta : 
Nunc  qualis  frenata  acies,  nunc  deinde  pedestris 
Copia  quanta  viris:  monstrant  Capitolia  celsa, 
Stellatesque  docent  campos,  Cereremque  benig¬ 
nam.  268 

Jamque  diem  ad  metas  defessis  Phoebus  Olympo 
Impellebat  equis,  fuscabat  et  Hesperus  umbra 
Paullatim  infusa  properantem  ad  littora  currum 
Instituunt  de  more  epulas,  festamque  per  urbem 
Regifice  exstructis  celebrant  convivia  mensis. 
Ipse,  deum  cultu  et  sacro  dignatus  honore. 
Praecipuus  multoque  procul  splendentibus  ostro 
Accipitur  sublime  toris:  non  una  ministri  276 
Turba  gregis:  posuisse  dapes  his  addiia  cura. 
His  adolere  focos,  his  ordine  pocula  ferre: 

Nec  non  et  certis  struitur  penus.  Aspera  mensa 
Pondera  caelati  fulgent  antiquitus  auri.  280 
Eripiunt  flamma  noctem,  strepituque  moventum 
Murmuratalta  domus.  Stupet  inconsuetus  opima 
Sidonius  mensa  miles,  faciemque  superbi 
Ignotam  luxus  oculis  mirantibus  haurit. 

Vescitur  ipse  silens,  et  tantos  damnat  honores 
Esse  epulis,  facilesque  coli  tanto  agmine  mensas ; 
Donec  pulsa  fames,  et  Bacchi  munera  duram 
Laxarunt  mentem:  tum  frontis  reddita  demum 
Latitia,  et  posita  graviores  pectore  cura. 
Personat  Euboica  Teuthras  testudine,  Cumes  290 
Incola,  et  obtusas  immiti  murmure  sava 
Inter  bella  tuba  permulcet  cantibus  aures. 
Jamque  Jovem  et  latos  per  furta  canebat  amores, 
Electraque  toros  Atlantidos:  unde  creatus, 
Proles  digna  deum,  tum  Dardanus :  isque  Tonanti 
Ut  det  Erichthonium  magna  de  stirpe  nepotem. 
Hinc  Tros,  hinc  Ilus,  generis  tunc  ordine  longo 
Assaracus,  nulloque  minor  famave  manuve 
Tum  Capys  ut  primus  dederit  sua  nomina  muris. 
Concelebrant  plausu  pariter  Sidonia  pubes  300 
Campanaque  manus :  ante  omnes  ductor  honori 
Nominis  augusto  libat  carchesia  ritu  ; 

Catera  quem  sequitur, Bacchique  ex  more  liquo- 
Irrorat  mensis  turba,  ardescitque  Lyao.  [rem 
Interea,  Tyrio  resoluta  in  gaudia  coetu  305 
Converso,  (neque  enim,  juvenis  non  digne  sileri, 
Transmittam  tua  coepta  libens,  famamque  negabo 
Quanquam  imperfectis,  magna  tamen  indoli» 
ausis,) 

Mens  una  inviolata  mero,  nuliisque  venenis 

Potando  exarmata,  decus  pugnaeque,  necisque  310 
Sidoniae  tacito  volvebat  pectore  molem. 

Quoque  esset  miranda  magis  tam  sacra  libido, 
Pacu\  io  genitus  patrias  damnaverat  artes. 

Is  variis  oneratum  epulis  atque  atria  tardo 
Linquentem  gressu  comitatus  pone  parentem,  315 
Postquam  posse  datum  meditata  aperire,  novos- 
Pandere  conatus,  et  liber  parte  relicta  [que 
Tectorum  a  tergo  patuit  locus,  Accipe  digna 
Et  Capua  et  nobis,  inquit,  consulta ;  togaque 
Armatum  amota  nudat  latus:  Hoc  ego  bellum  320 
Conficere  ense  paro,  atque  avulsum  ferre  Tonanti 
Rectoris  Libyci  victor  caput:  hic  erit  ille, 

Qui  polluta  dolis  jam  foedera  sanciet,  ensis. 

Si  perferre  nequit  spectacula  tanta  senectus. 

Et  tremit  inceptis  lasso  majoribus  sevo,  325 
At  tu  securis  concede  penatibus,  et  tne  [sequas 
Linque  meae  menti ;  summum  quod  credis,  et 
Hannibalem  superis,  o  quantum  nomine  major 
Jam  Poeno  tibi  natus  erit !  Vibrabat  ab  ore 
Ignis  atrox,  animusque  viri  jam  bellagerebat  j  330 
Cum  senior,  tanti  pondus  conaminis  aegra 
Jamdudum  vix  aure  ferens,  tremebundus  ibidem 
Sternitur,  et  pedibus  crebro  pavida  oscula  figens. 
Per  si  quid  superest  vitae,  perjura  parentis, 
Perque  tuam  nostra  potiorem,  nate,  salutem,  335 
Absiste  inceptis,  oro  :  ne  sanguine  cernam 
Polluta  hospitia,  ac  tabo  repleta  cruento 
Pocula,  et  eversas  pugnae  certamine  mensas. 
Tune  illum,  quem  non  acies,  non  moenia  et  urbes 
Ferre  valent,  cum  frons  propior,  lumenque  corusco 
Igne  micat,  tune  illa  viri,  quae  vertice  fundit,  341 
Fulmina  pertuleris,  si  viso  intorserit  ense 
Diram,  qua  vertit  per  campos  agmina,  vocem? 
Fallit  te,  mensas  inter  quod  credis  inermem. 

Tot  bellis  quaesita  viro,  tot  caedibus  armat  345 
Majestas  aeterna  ducem :  si  admoveris  ora,  [busta, 
Canna3,  et  Trebiam  ante  oculos,  Trasimenaque 
Et  Paulli  stare  ingentem  miraberis  umbram. 
Quid?  tanto  in  casu  comitum  juxtaque  jacentum 
Torpebunt  dextrae  P  parce, oro,  et  desine  velle,  350 
Cui  nequeas  victor  superesse :  an  tristia  vincla 
Et  Decius  non  erudiunt  componere  mentem  ? 
Talia  commemorans,  famae  majoris  amore 
Flagrantem  ut  vidit  juvenem  surdumque  timori ; 
Nil  ultra  posco,  refer  in  convivia  gressum  :  355 
Approperemus,  ait.  Non  jam  tibi  pectora  pubis 
Sidoniae  fodienda  manu  tutantia  regem,  [ferrum, 
Hoc  jugulo  dextram  explora:  namque  haec  tibi 
Si  Poenum  invasisse  paras,  per  viscera  ferrum 
Nostra  est  ducendum :  tardam  ne  sperne  senectam; 
Opponam  membra,  atque  ensem  extorquere  nega¬ 
tum  361 

Morte  mea  eripiam.  Lacrymae  tunc  ore  profusae, 
Et  magna  superfim  cura  servatus  in  arma 
Scipiadae  Poenus  ;  nec  tantum  fata  dederunt 
Externa  peragi  dextra.  Pulcherrimus  irae,  365 
Et  dignus  fieri  compos  memorabilis  ausi. 

Amisit  quantam  posito  conamine  laudem. 

Cui  tantum  est  voluisse  decus!  Tum  reddere  sese 
Festinant  epulis,  et  tristia  fronte  serenant. 

Donec  laeta  virCim  solvit  convivia  somnus.  370 
Postera  lux  Phaethontis  equos  proferre  parabat. 
Jam  rapido  summis  curru  splendente  sub  undis: 
Et  juvenis  magno  generatus  Hamilcare  duras 
Jamdudum  exercet  curas.  Carthaginis  arces 
Ire  ferox  Mago,  et  Patribus  portare  jubetur  375 
Nuntia  facta  ducis.  Praeda  et  captiva  leguntut 
Corpora,  dereptieque  viris  suo  Marte  cruento 
Exuviae,  fausti  superis  libamina  belli. 


Altera  curarum  Libycis  demittitur  oris. 

Heu,  Decius  reduci  lentas  servatus  ad  iras;  380 
Ni  poenae  juvenem  indignae  miseratus  ab  alto 
Jupiter  antiquam  Batti  vertisset  ad  urbem. 

Hic  Pellaea  virum  Ptolemaei  sceptra  vehentum 
Eripuere  minis,  resolutaque  vincula  collo. 

Atque  eadem  vitae  custos  mox  deinde  quieto  385 
Accepit  tellus  ossa  inviolata  sepulcro. 

Nec  Venerem  interea  fugit  exoptabile  tempus 
Poenorum  mentes  caeco  per  laeta  premendi 
Exitio,  et  luxu  corda  importuna  domandi. 
Spargere  tela  manu  passim  fallentia  natis  390 
Imperat,  et  tacitas  in  pectora  mittere  flammas. 
Tum  pueris  dulce  arridens  :  Eat  improba  Juno, 
Et  nos  (nec  mirum,  quid  enim  sumus  ?)  acta  se¬ 
cundis 

Despiciat:  valet  illa  manu,  valet  illa  lacertis : 
Parvula  nos  arcu  puerili  spicula  sensim  395 
Fundimus,  et  nullus  nostro  de  vulnere  sanguis. 
Verum  agite,  o  mea  turba,  precor,  nunc  tempus, 
adeste. 

Et  Tyriam  pubem  tacitis  exurite  telis. 

Amplexu,  multoque  mero,  somnoque  virorum 
Profliganda  acies,  quam  non  perfregerit  ensis,  400 
Non  ignes,  non  immissis  Gradivus  habenis. 
Combibat  illapsos  ductor  per  viscera  luxus : 

Nec  pudeat  picto  fultum  jacuisse  cubili. 

Nec  crinem  Assyrio  perfundere  pugnet  amomo. 
Ille  sub  hiberno  somnos  educere  coelo  405 
Jactatus,  tectis  malit  consumere  noctes ; 

Ac  ponat  ritus  vescendi,  saepe  citaro 
Dum  residet  sub  casside  equo,  discatque  Lyaeo 
Imbellem  donare  diem  :  tum  deinde  madenti 
Post  epulas  sit  grata  chelys,  segnisque  soporas 
Aut  nostro  vigiles  ducat  sub  numine  noctes.  410 
Haec  postquam  Venus,  applaudit  lascivus,  et 
Mittit  se  coelo  niveis  exercitus  alis.  [alto 

Sentit  flammiferas  pubes  Maurusia  pennas. 

Et  pariter  fusis  tepuerunt  pectora  telis.  415 
Bacchi  dona  volunt,  epulasque,  et  carmina  rursus 
Pieria  liquefacta  lyra:  non  acer  aperto 
Desudat  campo  sonipes:  non  ulla  per  auras 
Lancea  nudatos  exercet  torta  lacertos. 

Mollitse  flammis  lymphae  languentia  somno  420 
Membra  fovent,  miserisque  bonis  perit  horrida 
virtus. 

Ipse  etiam,  afflatus  fallente  Cupidine,  ductor 
Instaurat  mensas  dapibus,  repetitque  volentum 
Hospitia,  et  patrias  paullatim  decolor  artes 
Exuit,  occulta  mentem  vitiante  sagitta.  425 
Altera  jam  patria,  atque  aequo  sub  honore  vocatur 
Altera  Carthago  Capua,  intactumque  secundae 
Fortunae  ingenium  vitia  allatrantia  quassant. 

Nec  luxus  ullus  mersaeque  libidine  vitae 
Campanis  modus:  accumulant,  variasque  per  artes 
Scenarum  certant  epulas  distinguere  ludo:  431 
Ut  strepit  assidue  ad  Phrygiam  Nilotica  loton 
Memphis  Amyclaeo  passim  lasciva  Canopo. 

In  primis  dulcem,  Poeno  laetante,  per  aures 
Nunc  voce  infundit  Teuthras,  nunc  pectine  can¬ 
isque  ubi  mirantem  resonantia  pollice  fila  [tum. 
Ductorem  vidit  Libyae,  canere  inde  superbas 
Aoniae  laudes  sensim  testudinis  orsus. 
Concordem  citharae  movit  per  carmina  linguam. 
Vincere  linquentes  vitam  quae  possit  olores.  440 
Atque  haec  e  multis  carpsit  mollissima  mensae 
Facta  antiqua  virum,  placidas  quis  mulceat  au- 
Argolicis  quondam  populis  (mirabile  dictu)  [res. 
Exaudita  chelys,  lapidem  testudine  felix 
Ducere,  et  in  muros  posuisse  volentia  saxa.  44» 

Here  Amphionio  vallavit  pectine  Thebas, 

Ac,  silice  aggeribus  per  se  scandente  vocatis, 
Jussit  in  immensum  cantatas  surgere  turres. 
Altera,  turbatum  plectro  moderata  profundum, 

Et  tenuit  phocas,  et  in  omni  Protea  forma  450 
Traxit,  et  aequoreo  portavit  Ariona  dorso. 

Jam,  quae  Peliaca  formabat  rupe  canendo 
Heroum  mentes  et  magni  pectora  Achillis, 
Centauro  dilecta  chelys,  compesceret  iras, 
Percussa  fide,  vel  pelagi  vel  tristis  Averni,  [lem 
Namque  Chaos,  caecam  quondam  sine  sidere  mo- 
Non  surgente  die,  ac  mundum  sine  luce  canebat. 
Tum  deus  ut  liquidi  discisset  stagna  profundi, 
Tellurisque  globum  media  compage  locasset ; 

Ut  celsum  superis  habitare  dedisset  Olympum: 
Castaque  Saturni  monstrabat  saxula  patris. 

Sed, quos  pulsabat  Rhipaeum  ad  Strymona, nervi, 
Auditus  superis,  auditus  manibus  Orpheus, 
Emerito  fulgent  clara  inter  sidera  coelo. 

Hunc  etiam  mater,  tota  comitante  sororum  465 
Aonidum  turba,  mater  mirata  canentem. 

Non  illo  Pangaea  juga  aut  Mavortius  Haemus, 
Non  illo  modulante  sonos  stetit  ultima  Thrace  : 
Cum  sylvis  venere  ferae,  cum  montibus  amnes. 
Immemor  et  dulcis  nidi,  positoque  volatu  470 
Non  mota  volucris  captiva  pependit  in  aethra. 
Quin  etiam  Pagasaea  ratis,  cum  caerula  nondum 
Cognita  terrigenis,  pontoque  intrare  negarent. 

Ad  puppim  sacrae,  cithara  eliciente,  carinae 
Adductum  cantu  vidit  mare.  Pallida  regna  475 
Bistonius  vates  flammisque  Acheronta  sonantem 
Placavit  plectro,  et  fixit  revolubile  saxum. 

O  dirae  Ciconum  matres,  Geticique  furores, 

Et  damnata  deis  Rhodope  !  tulit  ora  revulsa 
In  pontum,  ripis  utraque  sequentibus,  Hebrus.  480 
Tum  quoque,  cum  rapidi  caput  a  cervice  recisum 
Portarent  fluctus,  subito  emicuere  per  undas 
Ad  murmur  cete  toto  exsultantia  ponto. 

Sic  tum  Pierius  bellis  durata  virorum 
Pectora  Castalio  frangebat  carmine  Teuthras.  485 
Interea  placida  attulerant  jam  flamina  terris 
Magonem  Libycis.  Lauro  redimita  subibat 
Optatos  puppis  portus,  pelagoque  micabant 
Captiva  arma  procul  celsa  fulgentia  prora. 

At  patulo  surgens  jamdudum  ex  aequore  late  490 
Nauticus  implebat  resonantia  littora  clamor, 

Et,  simul  adductis  percussa  ad  pectora  tonsis. 
Centeno  fractus  spumabat  verbere  pontus. 

Nec  lentum  in  medios  rapienda  ad  gaudia  vulgus 
Procurrit  fluctus,  elataque  turba  favore  495 
Certatim  ingenti  celebrat  nova  gaudia  plausu. 
ASquatur  rector  divis :  illum  undique  matres, 
Illum  turba  minor  moniti  gaudere  nepotes, 

Et  senior  manus,  et  juxta  populusque  Patresque 
Mactatis  supenim  dignantur  honore  juvencis.  500 
Sic  patriam  Mago  et  portas  ingressus  ovantes 
Fraternee  laudis  fama.  Ruit  inde  senatus. 

Et  multo  Patrum  stipatur  curia  coetu. 

Tum,  divos  veneratus  avfim  de  more  vetusto, 
Martem,  an,  egregium,  et  fractas,  quis  Itala  tellus 
Nitebatur,  opes,  pars  ipse  haud  parva  laborum, 
Nuntio:  pugnatum  superis  in  vota  secundis. 

Est  locus,  iEtoli  signat  quem  gloria  regis. 
Possessus  quondam  prisca  inter  saecula  Dauno  : 
Humentes  rapido  circumdat  gurgite  campos  510 
Aufidus,  et  stagnis  intercipit  arva  refusis; 

Mox  fluctus  ferit  Adriacos,  magnoque  fragore 
Cedentem  impellit  retrorsus  in  aequora  pontum. 
Hic  Varro,  ot  magnum  Latia  inter  nomina  Paullus 
Nomefi, quu  rerum  ducibus  permissa  potestas,5 15 

Vixdum  depulsa  nigrae  caligine  noctis. 

Invadunt  campum,  et  late  fulgentibus  armis 
Accendunt  ultro  lucem  surgentis  Eoi. 

Nos  contra  (nam  germanum  furor  acer  agebat 
Optatae  pugnae)  castris  cita!  signa  movemus.  520 
Intremit  et  tellus,  pulsusque  immugit  Olympus. 
Hic  fluvium  et  campos  abscondit  caede  virorum 
Ductor,  quo  nunquam  majorem  ad  bella  tulerunt 
Rectorem  terrae.  Vidi,  cum  turbine  saevo 
Ausonia  et  sonitu  bellantis  fusa  per  agros  525 
Uni  terga  daret :  vidi,  cum  Varro  citato 
Auferretur  equo  projectis  degener  armis. 

Quin  et  magnanimum,  perfosso  corpore  telis. 
Strage  super  socium  vidi  te,  Paulle,  cadentem. 
^Egates  ille  et  servilia  foedera  larga  530 

Ultus  caede  dies  :  non  plus  optasse  liberet. 

Quam  tum  concessit  dexter  deus.  Altera  jam 
Si  talis  redeat,  populis  eris  omnibus  una  [lux 
Tum, Carthago,  caput,  terrasque  colere  per  omnes. 
Testes  hi  stragis,  quos  signum  illustre  superbis 
Mos  laeva  gestare  viris.  Tum  funditur  ante  536 
Ora  admirantum  praefulgens  annulus  auro, 

Datque  fidem  verbis  haud  parvo  insignis  acervo. 
Hinc  iterum  repetens:  Restat  nunc  sedibus  imis 
Vertenda  atque  aequanda  solo  jam  subruta  Roma. 
Annitamur,  ait,  vires  refovere  tot  haustas  541 
Casibus,  ut  pateant  non  parca  aeraria  dextris, 
Quas  emimus  bello.  Defit  jam  bellua,  tristis 
Ausoniis  terror:  nec  non  alimenta  fatigant. 

Atque  ea  dum  memorat, torvo  conversus  inora 
Hannonis  vultu,  quem  gliscens  gloria  pravum 
Ductoris  studio  jamdudum  agitabat  acerbo,  547 
Jamne  tibi  dextras  inceptaque  nostra  probamus? 
Jam  fas  Dardanio  me  non  servire  colono  ? 

Anne  iterum  Hannibalem  dedi  placet  ?  atra  ve- 
Invidiee  nigroque  undantia  pectora  felle,  [neno 
Tandem  tot  titulis  totque  exorata  tropaeis. 
Infelix,  muta.  Dextra  en,  en  dextera,  quam  tu 
iEneadis  lacerare  dabas,  et  littora,  et  amnes, 

Et  stagna, et  latos  implevit  sanguine  campos.  555 
Haec  Mago,  atque  animos  favor  haud  obscuras 
alebat. 

Cui,  simul  invidia  atque  ira  stimulantibus,  Han- 
Talia  vesani  juvenis  convicia  miror  [non  : 

Haud  equidem  :  tumet  ingenio,  fraternaque  corda 
Non  tarde  agnoscas,  et  virus  futile  linguae.  560 
Qui  ne  mutatum  vanis  absistere  credat,  [rupto 
Nunc  pacem  orandum,  nunc  improba  foedere 
Arma  reponendum,  et  bellum  exitiale  cavendum 
Auctor  ego.  Atque  adeo  vosmet  perpendite,  quaeso. 
Quid  ferat :  haud  aliud  nobis  censere  relictum  est 
Tela,  viros,  aurum,  classes,  alimenta  precatur, 
Belligeramque  feram.  Victus  non  plura  petisset. 
Sanguine  Dardanio  Rutulos  saturavimus  agros, 
Et  jacet  in  campis  Latium.  Depoixre  curas 
Tandem  ergo,  bone,  da,  victor,  liceatque  sedere 
In  patria  ;  liceat  non  exhaurire  rapacis  571 
Impensis  belli  vacuatos  seepe  penates. 

Nunc  en,  nunc,  inquam,  (falsa  ut  preesagia  nostra 
Sint  oro,  mensque  augurio  ludatur  inani,) 

Haud  procul  est  funesta  dies:  atrocia  novi  575 
Corda,  ac  prospicio  natas  e  cladibus  iras. 
Vosego,  vos  metuo.  Cannee.  Submittite  signa. 
Atque  adeo  tentate  agedum,  ac  deposcite  pacem ; 
Non  dabitur.  Parat  ille  dolor,  mihi  credite,  majus 
Exitium  accepto :  citiusque  heec  fredera  victor. 
Quam  victus  dabit.  Atque  adeo,  qui  tanta  super» 
Facta  sonas  ore,  et  spumanti  turbine  perflas  [bc 
Ignorantum  aures,  dic,  en.  germanus  in  armis 
1  le  tuus  par  Gradivo,  per  seecula  tellus 

Cui  similem  nunquam  ductorem  in  bella  creavit. 
Moenia  Romuleae  cur  nendum  viderit  urbis?  586 
Scilicet  e  gremio  matrum  rapiamus  in  hostem 
Nondum  portandis  habiles  gravioribus  armis? 
iEratas  jussi  texamus  mille  carinas, 

Atque  omnis  Libyae  quaeratur  bellua  terris;  590 
Ut  longa  imperia,  atque  armatos  proroget  annos 
Hannibal,  et  regnum  trahat  usque  in  tempora  fati  ? 
V os  vero, (neque  enim  occulto  circumdamur  astu,) 
Ne  dulces  spoliate  domos;  castrisque  potentum 
Atque  opibus  sancite  modum.  Pax  optima  rerum, 
Quas  homini  novisse  datum  est :  pax  una  trium- 
Innumeris  potior:  pax,  custodire  salutem  [phis 
Et  cives  aequare  potens,  revocetur  in  arces 
Tandem  Sidonias,  et  fama  fugetur  ab  urbe 


Perfidiae,  Phoenissa,  tua.  Si  tanta  libido  600 
Armorum  tenet,  atque  enses  non  reddere  perstat 
Poscenti  patriae;  nil  suppeditare  furori 
Hortor,  et  haec  fratri  Magonem  dicta  referre. 

Plura  annectentem  (neque  enim  satiaverat  iras 
Dicendo)  clamor  turbat  diversa  volentum.  605 
Si  Libyae  decus,  haud  ulli  superabilis  armis 
Hannibal,  est  irae  tibi,  destituemus  ad  ipsas 
Victorem  metas,  nec  opum  adjumenta  feremus. 
Invidia  unius  sceptra  ut  jam  parta  retardet  ? 

Inde  alacres  tribuunt,  quae  belli  posceret  usus, 
Absentique  suum  jactant  sub  teste  favorem. 

Mox  eadem  terris  placitum  traducere  Iberis, 
Dum  malus  obtrectat  facta  immortalia  livor, 

I  Nec  sinit  adjutas  ductoris  crescere  laudes.  614 

Jam  terra  glaciale  caput,  fecundaque  nimbis 
Tempora,  et  austrifero  nebulosam  vertice  frontem 
Immitis  condebat  Hiems,  blandisque  salubre 
Ver  Zephyris  tepido  mulcebat  rura  sereno. 
Prorumpit  Capua  Poenus,  vicinaque  late  5 

Preemisso  terrore  quatit:  ceu  condita  bruma, 
Dum  Rhipaea  rigent  Aquilonis  flamina,  tandem 
Evolvit  serpens  arcano  membra  cubili, 

Et  splendente  die  novus  emicat,  atque  coruscum 
Fert  caput,  et  saniem  sublatis  faucibus  efflat.  10 
At  Libyci  ducis  ut  fulserunt  signa  per  agros. 
Desolata  metu  cuncta,  et  suadente  pavore 
Vallo  se  clausere  simul,  trepidique  salutis 
Exspectant  ipsis  metuentes  moenibus  hostem. 
Sed  non  ille  vigor,  qui  ruptis  Alpibus  arma  15 
Intulerat,  dederatque  vias,  Trebiaque  potitus 
Maeonios  Italo  sceleravit  sanguine  fluctus. 

Tunc  inerat:  molli  luxu  madefacta  meroque. 
Illecebris  somni  torpentia  membra  fluebant, 

Quis  gelidas  suetum  noctes  thorace  gravatis  20 
Sub  Jove  non  aequo  trahere,  et  tentoria  saepe 
Spernere,  ubi  hiberna  ruerent  cum  grandine  nim- 
Ac  ne  nocte  quidem  clypeiveensesve  reposti,  [bi, 
Non  pharetrae  aut  jacula,  et  pro  membris  arma 
fuere. 

Tunc  grave  cassis  onus,  majoraque  pondera  visa 
Parmarum,  ac  nullis  fusae  stridoribus  hastae.  26 
Prima  instaurantem  sensit  certamina  mitis 
Parthenope,  non  dives  opum,  non  spreta  vigoris; 
Sed  portus  traxere  ducem,  secura  volentem 
jEquora,  quae  peteret  veniens  Carthagine  puppis. 
Nunc  molles  urbi  ritus,  atque  hospita  Musis  31 
Otia,  et  exemtum  curis  gravioribus  aevum. 
Sirenum  dedit  una  suum  memorabile  nomen 
Parthenope  muris  Acheloias,  aequore  cujus 
Regnavere  diu  cantus,  cum  dulce  per  undas  35 
Exitium  miseris  caneret  non  prospera  nautis. 
Haec  pone  aggressus  (nam  frontem  clauserat 
aequor) 

Moenia,  non  ullas  valuit  perfringere  Poenus 
Tota  mole  vias,  frustraque  inglorius  ausi 
Pulsavit  quatiens  obstructas  ariete  portas.  40 
Stabat  Cannarum  Graia  ad  munimina  victor 
Nequicquam,  et  cautae  mentis  consulta  probabat 
Eventu,  qui  post  Dauni  stagnantia  regna 
Sanguine  Tarpeias  ire  abstinuisset  ad  arces. 


En,  qui  nos  segnes,  et  nescire  addere  cursum  45 
Fatis  jactastis,  quod  vobis  scandere  nuper 
Non  acie  ex  ipsa  concessum  moenia  Romae, 
Intrate,  atque  epulas  promissas  sede  Tonantis 
His,  quse  Graia  manus  defendit,  reddite  tectis. 
Talia  jactabat,  famaeque  pudore  futurae,  50 
Irritus  incepti  prima  si  absisteret  urbe, 

Audebat  cuncta,  atque  acuebat  fraudibus  enses. 
Sed  subitae  muris  flammae,  totoque  fluebant 
Aggeris  anfractu  tela  improvisa  per  auras. 

Haud  secus,  occuluit  saxi  cum  vertice  fetus  55 
Ales  fulva  Jovis,  tacito  si  ad  culmina  nisu 
Evasit  serpens,  terretque  propinquus  hiatu, 

Illa,  hostem  rostro  atque  adsuetis  fulmina  ferre 
Unguibus  incessens,  nidi  circumvolat  orbem. 
Tandem  ad  vicinos  Cumarum  vertere  portus  60 
Defessum  subiit,  varioque  lacessere  motu 
Fortunam,  et  famae  turbando  obstare  sinistrae. 

Sed  custos  urbi  Gracchus,  tutela  vel  ipsis 
Certior  arcebat  muris,  iterumque  sedere 
Portis,  atque  aditus  iterum  sperare  vetabat.  65 
Lustrat  inops  animi,  rimaturque  omnia  circum 
Alite  vectus  equo,  rursusque  hortatibus  infit 
Laudum  agitare  suos  :  Pro  di,  quis  terminus,  in- 
Ante  urbes  standi  Graias,  oblite  tuorum  quit. 
Factorum  miles,  quis  erit  modus?  Alpibus  adstat 
Nimirum  major  moles,  et  scandere  ccelum  71 
Pulsantes  jubeo  scopulos  :  quanquam  altera  detur 
Si  similis  tellus,  aliseque  repente  sub  astra 
Exsurgant  rupes,  non  ibis,  et*arduus  arma 
Me  ducente  feres?  tene,  heu,  Cumanus  hiantem 
Agger  adhuc  murusque  tenet?  Gracchumque, 
moveri  76 

Nunc  ausum  portis,  parvo  in  discrimine  cerno  ? 
An  vobis  gentes,  qusecunque  labore  parastis. 
Casu  gesta  putent  ?  per  vos  Tyrrhena  faventum 
Stagna  defim,  per  ego  et  Trebiam,  cineresque 
Sagunti  80 

Obtestor,  dignos  jam  vosmet  reddite  vestra, 
Quam  trahitis,  fama,  et  revocate  in  pectora  Can- 
Sic  ductor  fessas  luxu  attritasque  secundis  [nas. 
Erigere,  et  verbis  tentabat  sistere  mentes. 

Atque  hic  perlustrans  aditus,  fulgentia  cernit  85 
Arcis  templa  jugo,  quorum  tum  Virrius,  altre 
Immitis  ductor  Capuaj,  primordia  pandit. 

Non  est  hoc,  inquit,  nostri,  quod  suspicis,  sevi : 

Majores  fecere  manus.  Cum  bella  timeret 
Dictaei  regis,  (sic  fama  est,)  linquere  terras  90 
Daedalus  invenit,  nec  toto  signa  sequenti 
Orbe  dare,  aetherias  aliena  tollere  in  auras 
Ausus  se  penna, atque  homini  monstrare  volatus. 
Suspensum  hic  librans  media  inter  nubila  corpus 
Enavit,  superosque  novus  conterruit  ales.  95 
Natum  etiam  docuit  falsae  sub  imagine  plumae 
Attentare  vias  volucrum,  lapsumque  solutis 
Pennarum  remis,  et  non  felicibus  alis 
Turbida  plaudentem  vidit  freta:  dumque  dolori 
Indulget  subito,  motis  ad  pectora  palmis,  100 
Nescius  heu  planctu  duxit  moderante  volatus. 
Hic  pro  nubivago  gratus  pia  templa  meatu 
Instituit  Phoebo,  atque  audaces  exuit  alas,  [ertes 
Virrius  haec.  Sed  enim  ductor  numerabat  in- 
Atque  actos  sine  Marte  dies,  ac  stare  pudebat.  105 
Ingemit  adversis,  respectansque  irrita  coepta 
Urbe  Dicarchea  parat  exsatiare  dolorem. 

Hic  quoque  nunc  pelagus,  nunc  muri  saxea  moles 
Officit  audenti,  defensantumque  labores. 

Dumque  tenet  socios,  dura  atque  obsepta  viarum 
Rumpere  nitentes,  lentus  labor,  ipse  propinqua 
Stagnorum  terraeque  simul  miracula  lustrat. 
Primores  adsunt  Capuae:  docet  ille  tepentes 
Unde  ferant  nomen  Baiae,  comitemque  dedisse 
Dulichiae  puppis  stagno  sua  nomina  monstrat. 
Ast  hicLucrino  mansisse  vocabula  quondam  116 
Cocyti  memorat,  medioque  in  gurgite  ponti 
Herculeum  commendat  iter, qua  discidit  sequor 
Amphitryoniades  armenti  victor  Iberi. 

Ille,  olim  populis  dictum  Styga,  nomine  verso 
Stagna  inter  celebrem  nunc  mitia  monstrat  Aver¬ 
num  ;  [rens. 

Tum  tristi  nemore  atque  umbris  nigrantibus  hor- 
Et  formidatus  volucri,  letale  vomebat 
Suffuso  virus  coelo,  Stygiaque  per  urbes 
Religione  sacer  saevum  retinebat  honorem.  125 
Hinc  vicina  palus  (fama  est  Acherontis  ad  undas 
Pandere  iter)  caecas  stagnante  voragine  fauces 
Laxat,  et  horrendos  aperit  telluris  hiatus, 
Interdumque  novo  perturbat  lumine  manes. 

At  juxta  caligantes,  longumque  per  aevum  130 
Infernis  pressas  nebulis,  pallente  sub  umbra 
Cimmerias  jacuisse  domos,noctemque  profundam 
Tartareae  narrant  urbis  :  tum  sulfure  et  igni 
Semper  anhelantes  coctoque  bitumine  campos 
Ostentant:  tellus  atro  exundante  vapore  135 
Suspirans,  ustisque  diu  calefacta  medullis, 
iEstuat,  et  Stygios  exhalat  in  aera  flatus. 

Parturit, et  tremulis  metuendum  exsibilat  antris, 
Interdumque  cavas  luctatus  rumpere  sedes. 

Aut  exire  fretis,  sonitu  lugubre  minaci  140 
Mulciber  immugit,  lacerataque  viscera  terrae 
Mandit,  et  exesos  labefactat  murmuie  montes. 
Tradunt  Herculea  prostratos  mole  gigantas 
Tellurem  injectam  quatere,  et  spiramine  anhelo 
Torreri  late  campos,  quotiesque  minantur  145 
Rumpere  compagem  impositam, expallescere coe- 
Apparet  Prochyte  saevum  sortita  Mimanta :  [lum. 
Apparet  procul  Inarime,  quae  turbine  nigro 
Fumantem  premit  Iapetum,  flammasque  rebelli 
Ore  ejectantem,  et,  si  quando  evadere  detur,  1 50 
Bella  Jovi  rursus  superisque  iterare  volentem. 
MonstranturVesbinajuga,  atque  in  vertice  summo 
Depasti  flammis  scopuli,  stratusque  ruina 
Mons  circum,  atque  vEtnae  fatis  certantia  saxa. 
Nec  non  Misenum  servantem  Idaea  sepulcro  155 
Nomina,  et  Herculeos  videt  ipso  in  littore  Baulos. 
Miratur  pelagique  minas  terraeque  labores. 

Quae  postquam  perspecta  viro,  regressus  ad  alto» 
Inde  Pherecyadum  muros,  frondentia  laeto 
Palmite  devastat  Nysaea  cacumina  Gauri.  160 

Hinc  ad  Chalcidicam  transfert  citus  agminaNolam. 

Campo  Nola  sedet,  crebris  circumdata  in  or- 
Turribus,  et  celso  facilem  tutatur  adiri  [bem 
Planitiem  vallo :  sed,  qui  non  turribus  arma 
Defendenda  daret,  verum  ultro  moenia  dextra 
Protegeret,  Marcellus  opem  auxiliumque  ferebat 
Isque  ubi  Agenoream  procul  adventare  per  sequor. 
Et  ferri  ad  muros  nubem  videt ;  Arma,  cruentus ‘ 
Hostis  adest,  capite  arma,  viri,  clamatque,  capit* 
que.  ]69 

Circumstant  rapidi  juvenes,  aptantque  frementi 
Sanguineas  de  more  jubas  :  sonat  inde,  citato 
Agmina  disponens  passu.  Tu  limina  dextrse 
Servabis  portae,  Nero  tu  converte  cohortes 
Ad  laevam  patrias  et  Larinatia  signa. 

Clarum  Volscorum  Tulli  decu3  :  ast  ubi  jusso, 175 
Per  tacitum  ruptis  subita  vi  fundite  portis 
Telorum  in  campos  nimbum:  ferar  ipse  revulsa 
In  medios,  equitumque  traham  certamina  porta. 

Dumque  ea  Marcellus,  jam  claustra  revellere 
Et  scalis  spretos  tenta bant  rumpere  muros. [Poeni 
Insonuere  tubae  passim,  clamorque  virorum. 
Hinnitusque,  simul  litui,  raucoque  tumultu 
Cornua,  et  in  membris  concussa  furentibus  arma. 
Fertur  acerba  lues  disjectis  undique  portis, 
Effusseque  ruunt  inopino  flumine  turbae  :  185 

Improbus  ut  fractis  exundat  molibus  amnis, 
Propulsum  u.t  Borea  scopulis  impingitur  aequor, 
Ut  rupto  terras  invadunt  carcere  venti. 

Nec,  torrente  Libys  viso  armorumque  virfimque 
Dejectus,  sperare  valet.  Dux  Dardanus  instat  190 
Attonito,  praegressus  equo,  tergisque  ruentum 
Incumbens  hasta,  socios  nunc  voce  fatigat : 
Perge  age,  fer  gressus;  dexter  deus,  horaque  nos¬ 
tra  est: 

Hac  iter  ad  muros  Capuae  :  nunc  rursus  in  hostem 
Conversus,  Sta:  quo  raperis?  non  terga  tuorum. 
Te,  ductor  Libyae,  increpito  :  sta  :  campus,  et 
arma. 

Et  Mars  in  manibus:  dimitto  e  caede  cohortes; 
Spectemur  soli :  Marcellus  proelia  posco. 

Sic  rector  Latius  :  juvenique  invadere  pugnam 
Barcaeo  suadebat  honor  pretiumque  pericli.  200 
Sed  non  haec  placido  cernebat  pectore  Juno, 
Coeptoque  ayertit  suprema  in  fata  ruentem. 
Sistere  perculsos  ille  et  revocare  laborat. 
Talesne  e  gremio  Capuae  tectisque  sinistris 
Egredimur?  state,  o  miseri,  quis  gloria  summa 
Dedecori  est :  nil  vos  hodie  (mihi  credite)  terga 
Vertentes  fidum  exspectat:  meruistis,  ut  omnis 
Ingruat  Ausonia,  et  saevo  Mavorte  parastis. 

Ne  qua  spes  fusos  pacis  vitaeque  maneret. 
Vincebat  clamore  tubas,  vocisque  vigore  21C 
Quamvis  obstructas  saevus  penetrabat  in  aures. 

Polydamanteis  juvenis  Pedianus  in  armis 
Bella  agitabat  atrox,  Trojanaque  semina  et  ortus 
Atque  Antenorea  sese  de  stirpe  ferebat. 

Haud  levior  generis  fama,  sacroque  Timavo  215 
Gloria,  et  Euganeis  dilectum  nomen  in  oris. 

Huic  pater  Eridanus,  Venetaeque  ex  ordine  gentes 
Atque  Apono  gaudens  populus,  seu  bella  cieret. 
Seu  Musas  placidus  doctaeque  silentia  vitae 
Mallet,  et  Aonio  plectro  mulcere  labores,  220 
Non  ullum  dixere  parem  ;  nec  notior  alter 
Gradivo  juvenis,  nec  Phoebo  notior  alter. 

Qui  postquam,  effusis  urgens  vestigia  frenis 
Poenorum,  juxta  galeam  atque  insigne  peremti 

/Ignovit  spolium  Paulli :  puer  illa  gerebat,  225 
Non  parvo  laetus  ductoris  munere,  Cinyps, 
Dilectus  Poeno  Cinyps,  quo  gratior  ora 
Non  fuit,  ac  nulla  nituit  plus  fronte  decoris. 
Quale  micat,  semperque  novum  est,  quod  Tiburis 
Pascit,  ebur,  vel  qui  miro  candoris  honore  [aura 
Lucet  in  aure  lapis,  rubris  advectus  ab  undis.  23 1 
Quem  postquam, egregium  cristis  et  casside  nota 
Fulgentem,  extremo  Pedianus  in  agmine  vidit. 
Ceu  sub>'a  ante  oculos  Paulli  emersisset  imago 
Sedibus  infernis,  amissaque  posceret  arma,  235 
Invadit  frendens  :  Tune,  ignavissime,  sacri 
Portabis  capitis,  quas  non  sine  crimine  vester 
Lnvidiaque  deum  gestaret  tegmina  ductor  ? 

En  Paullus.  Vocat  inde  viri  ad  spectacula  manes, 
Et  fugientis  agit  costis  penetrabile  telum.  240 
Tum  delapsus  equo  galeam  atque  insignia  magni 
Consulis  abrumpit  dextra,  spoliatque  viaentem. 
Solvitur  omne  decus  leto,  niveosque  per  artus 
It  Stygius  color,  et  formae  populatur  honores. 
Ambrosiae  cecidere  comae,  violataque  cervix  245 
Marmoreum  in  jugulum  collo  labente  recumbit. 
Haud  secus  Oceano  rediens  Cythereius  ignis. 

Cum  sese  Veneri  jactat  splendore  refecto, 

Si  subita  invadat  nubes,  hebetatur,  et  atris 
Decrescens  tenebris  languentia  lumina  condit. 
Ipse  etiam  capta  Pedianus  casside  nudos  251 
Attonitus  stupet  ad  vultus,  irasque  coercet. 

Tum,  galeam  magno  socium  clamore  reportans. 
Immitem  quatiebat  equum,  spumantia  saevo 
Frena  cruentantem  morsu  :  cui  turbidusarmis255 
Obvia  Marcellus  rapido  tulit  ora  tumultu, 
Agnoscensque,  Decus  macte  o  virtutis  avite. 
Macte,  Antenoride :  nunc,  inquit,  rapta  petamus. 
Quod  superest,  Libyci  ductoris  tegmina;  et  ardens 
Terrificis  saevam  fundit  stridoribus  hastam.  260 
Nec  forsan  voti  vanus  foret,  obvia  ni  vis 
Gestaris  opposito  tenuisset  corpore  telum. 

Qui  dum  vicinis  ductorem  protegit  armis. 
Transabiit  non  hunc  sitiens  gravis  hasta  cruorem, 
Ingentesque  minas  mutata  morte  peregit.  265 
Avehitur  raptim  ductor,  discrimine  leti 
Turbatus,  cursumque  furens  ad  castra  capessit. 
Jamque,  fugae  immodicus,  tendit  certamine 
gressum 

Praecipitem  versis  Poenorum  exercitus  armis. 
Adsequitur  telis  hostis,  longasque  viritim  270 
Exsatiant  iras  cladum,  coeloque  cruentos 
Certatim  ostentant  et  dis  ultoribus  enses. 

Ille  dies  primus  docuit,  quod  credere  nemo 
Auderet  superis,  Martis  certamine  sisti  [que, 
Posse  ducem  Libyae.  Raptant  currusque,  viros- 
Massylamque  feram,  et  vivis  avulsa  reportant 
Tegmina  bellantum,  atque  abeunt,  sub  cuspide 
terga 

Contenti  vidisse  ducis.  Tum  Martis  adaequant 
Marcellum  decori :  graditur  comitante  triumpho 
Major,  quam  ferret  cum  victor  opimaTonanti.  280 
Inde  furens,  postquam  vallo  vix  depulit  hostem, 
Ductor  Agenoreus,  Quando  hanc,  quantoque  cru- 
Hostili  labem  eluerim  ?  mea  terga  videre  [ore 
Contigit  Ausoniae?  mene,  inquit,  summe  deorum, 
Post  Trebiam  statuis  jam  turpi  funere  dignum  ? 
Vosque,  invicta  diu,  nunc  (heu)  sine  Marte  ju¬ 
ventus  286 

Debellata  bonis  Capuae,  non  degener  ipse 
Gestorum  Ausoniis  verti  victricia  signa, 

Vobis  terga  dedi:  vidi,  cum  ad  bella  vocarem. 
Non  secus  atque  Italo  fugere  a  ductore  paventes. 
Quid  reliquum  prisci  Martis  tibi,  qui  dare  terga 


Me  revocante  potes  ?  Fundebat  talia  Poenus  : 

Et  Latiae  sese  Nolana  ad  moenia  turmae, 

Portantes  spolia  insigni  clamore,  ferebant. 

At  consueta  graves  per  longum  audire  suorum 
Eventus  Roma,  et  nunquam  recreata  secundis 
Allato  tandem  faustae  certamine  pugnae. 

Erigitur,  primoque  defim  se  munere  tollit,  [rum. 
Ante  omnes  pigra  in  Martem,  fugiensque  labo- 
Dum  bellum  tonat,  et  sese  furata  juventus  300 
Dat  poenas  latebrae  :  tum,  qui  dulcedine  vitae 
Invenere  dolos,  jurataque  foedera  Poeno 
Corrupere,  notant,  et  purgant  crimine  gentem. 
Punitur  patriam  meditati  linquere  terram 
Consilium  infelix  scelerataque  culpa  Metelli. 305 
Talia  corda  virum:  sed  enim  nec  foemina  cessat 
Mente  aequare  viros,  et  laudis  poscere  pariem. 
Omnis,  prae  sese  portans  capitisque  manusque 
Antiquum  decus,  ac  derepta  monilia  collo, 
Certatim  matrona  ruit,  belloque  ministrant.  310 
Haud  tanta  cessisse  viros  in  tempore  tali 
Laudis  sorte  piget,  factoque  in  saecula  ituro 
Laetantur  tribuisse  locum.  Tum  celsa  senatus 
Subsequitur  turba:  in  medium  certamine  magno 
Privatae  cumulantur  opes  :  nudare  penates,  315 
Ac  nihil  arcanos  vitae  melioris  ad  usus 
Seposuisse  juvat :  coit  et  sine  nomine  vulgus. 

Corpore  sic  toto  ac  membris  Roma  omnibus 
Exsangues  rursus  tollebat  ad  aethera  vultus,  [usa 
Addunt  spem  miseris  dulcem  Parnassia  Cirrha 
Portantes  responsa  viri :  nam  laeta  ferebant  32 1 
Exaudisse  adytis,  sacra  cum  voce  tonaret 
Antrum,  et  mugiret  Phoebo  jam  intrata  sacerdos. 
Solvite,  gens  Veneris,  graviores  corde  timores 
Adversi  en  quicquid  duro  sub  Marte  manebat. 
Exhaustum  est  vobis :  restant  leviora  laborum. 
Et  sine  pernicie  terror.  Dis  vota  precesque 
Ferte  modo,  et  tepidos  aris  libate  cruores. 

Neu  date  terga  malis  :  aderit  Gradivus,  et  ipse 
Delius  avertet  propiora  pericula  vates,  330 
Trojanos  notus  semper  minuisse  labores. 

Sed  vero,  sed  enim  ante  omnes  altaria  fument 
Centum  festa  Jovi,  centum  cadat  hostia  cultris. 
Ille  trucem  belli  nubem  saevasque  procellas 
In  Libyam  violentus  aget ;  spectabitis  ipsi  335 
iEgida  turbato  quatientem  in  proelia  mundo. 
Atque  ea  Parnassi  postquam  clamata  sub  antris 
Allatum,  vulgique  deus  pervenit  ad  aures. 

In  Capitolinas  certatim  scanditur  arces,  [rart. 
Sternunturque  Jovi,  et  delubrum  sanguine  hono- 
Tum  Paeana  canunt,  responsaque  fida  precantur. 

Interea  adsuetis  senior  Torquatus  in  armis 
Sardoas  patrio  quatiebat  milite  terras. 

Namque  ortum  Iliaca  jactans  ab  origine  nomen 
In  bella  Hampsagoras  Tyrios  renovata  vocarat. 
Proles  pulchra  viro,  nec  tali  digna  parente,  346 
Hostus  erat:  cujus  fretus  fulgente  juventa. 

Ipse  asper,.paci,  crudos  sine  viribus  annos, 
Barbarici  studio  ritus,  refovebat  in  armis.  349 
Isque  ubi  Torquatum  iaptim  properata  ferentem 
Signa  videt,  pugnaeque  avidas  accedere  dextra». 
Fraude  loci  nota  latebrosa  per  avia  saltus 
Evolat,  et,  provisa  fugae  compendia  carpens, 
Virgulta  tegitur  valle  ac  frondentibus  umbris. 

Insula,  fluctisono  circumvallata  profundo,  255 
Castigatur  aquis,  compressaque  gurgite  terras 
Enormes  cohibet  nudae  sub  imagine  plantae. 
Inde  Ichnusa  prius  Graiis  memorata  colonis. 

Mox  Libyci  Sardus  generoso  sanguine  fidens 
Herculis,  ex  sese  mutavit  nomina  terrae.  869 
Affluxere  etiam,  et  sedes  posuere  coactas 

Dispersi  pelago  post  eruta  Pergama  Teucri. 

Nec  parvum  decus,  advecto  cum  classe  paterna 
Agmine  Thespiadum,  terris,  Iolae,  dedisti. 

Fama  est,  cum  laceris  Actaeon  flebile  membris 
Supplicium  lueret  spectataj  in  fonte  Dian*,  366 
Attonitum  novitate  mali  fugisse  parentem 
Per  freta  Arist*um,  et  Sardoos  isse  recessus : 
Cyrenen  monstrasse  ferunt  nova  littora  matrem. 
Serpentum  tellus  pura,  ac  viduata  venenis;  870 
Sed  tristis  coelo,  et  multa  vitiata  palude, 

Qua  videt  Italiam,  saxoso  torrida  dorso 
Exercet  scopulis  late  freta,  pallidaque  intus 
Arva  coquit  nimium,  Cancro  fumantibus  Austris. 
Csetera  propensae  Cereris  nutrita  favore.  375 
Hoc  habitu  terrae  nemorosa  per  invia  crebro 
Torquatum  eludens  hostis,  Sidonia  pugnae 
Tela  exspectabat,  sociosque  laboris  Iberos. 

Qui  postquam  appulsis  animos  auxere  carinis. 
Haud  mora,  prorumpit  latebris;  adversaque  late 
Agmina  inhorrescunt,  longumque  coire  videtur 
Et  conferre  gradum.  Media  intervalla  patentis 
Corripiunt  campi  properatis  eminus  hastis. 
Donec  ad  exsertos  enses,  fidissima  tela, 
Perventum:  dira  inde  lues, caeduntquecaduntque, 
Alternique  animas  saevo  in  mucrone  relinquunt. 

Non  equidem  innumeras  caedes  totque  horiida 
Sperarim  tanto  digne  pro  nomine  rerum  [facta 
Pandere,  nec  dictis  bellantum  aequare  calorem. 
Sed  vos,  Calliope,  nostro  donate  labori,  390 
Nota  parum  magni  longo  tradantur  ut  aevo 
Facta  viri,  et  meritum  vati  sacremus  honorem 
Ennius,  antiqua  Messapi  ab  origine  regis, 
Miscebat  primas  acies,  Latiaeque  superbum 
Vitis  adornabat  dextram  ddfcus:  hispida  tellus 
Miserunt  Calabri :  Rudiae  genuere  vetustae,  896 
Nunc  Rudiae  solo  memorabile  nomen  alumno. 

Is  prima  in  pugna,  vates  ut  Thracius  olim, 
Infestam  bello  quateret  cum  Cyzicus  Argo, 
Spicula  deposito  Rhodopeia  pectine  torsit,  400 
Spectandum  sese  non  parva  strage  virorum 
Fecerat,  et  dextrae  gliscebat  caedibus  ardor. 
Advolat,  aeternum  sperans  fore,  pelleret  Hostus 
Si  tantam  labem,  ac  perlibrat  viribus  hastam. 
Risit  nube  sedens  vani  conamina  coepti,  405 
Et  telum  procul  in  ventos  dimisit  Apollo,  [perbi 
Ac  super  his:  Nimium,  juvenis,  nimiumque  su- 
Sperata  hausisti :  sacer  hic,  ac  magna  sororum 
Aonidum  cura  est,  et  dignus  Apolline  vates. 

Hic  canet  illustri  primus  bella  Itala  versu,  410 
Attolletque  duces  ccelo  :  resonare  docebit 
Hic  Latiis  Helicona  modis,  nec  cedet  honore 
Ascraeo  famave  seni.  Sic  Phoebus,  et  Hosto 
Ultrix  per  geminum  transcurrit  tempus  arundo. 
Vertuntur  juvenis  casu  perculsa  per  agros  415 
Agmina,  et  elfusae  pariter  dant  terga  catervae. 
Tum  pater,  audita  nati  nece,  turbidus  irae. 
Barbaricum  atque  immane  gemens,  transfigit  an- 
Pectus,  et  ad  manes  urget  vestigia  irati,  [helum 

At  Libyae  ductor  Marcello  fractus,  et  acri  420 
Contusus  pugna,  campos  damnarat,  et  arma 
Verterat  ad  miseras  non  aequi  Martis  Acerras. 
Inde,  ubi  permisit  flammis  atque  ensibus  urbem, 
Nuceriae,  nihilo  levior  nec  parcior  ira, 

Incussit  sese,  atque  requavit  moenia  terrae.  425 
PostCasilina  sibi,  multum  obluctatus  iniquis 
Defendentum  armis,  aegre  reseraverat  astu 
Limina,  et  obsessis  vitam  pensaverat  auro,  [pos, 
Jamque,  in  Dauniacos  transfundens  agmina  cam- 
Flectebat  rabiem,  quo  praeda  vel  ira  vocasset.  430 
Fumabat  versis  incensa  Petilia  tectis. 

Infelix  fidei,  miseraeque  secunda  Sagunto,  itram. 
At  quondam  Herculeam  servare  superba  pnare- 
Verterat  et  mentem  Tyria  ad  conata  Tarentus. 
Portisque  intrarant  Poeni :  sed  enim  arce  corusca, 
Fisa  loco,  manus  Ausoni*  stipata  sedebat.  436 
Hic,  miranda  movens,  classem, qu*  condita  portu 
Adstabat,  (namque  angustis  e  faucibus  *quor 
Erumpit  scopulos  inter,  patuloque  recessu 
Infundit  campis  secretum  gurgite  pontum.)  440 
Inclusas  igitur,  quibus  haud  enare  dabatur. 

Arce  superposita,  claustris  maris,  expulit  astu, 
Perque  aversa  tulit  portatas  arva  carinas. 

Lubrica  roboreis  aderant  substramina  plaustris, 
Atque,  recens  c*si  tergo  prolapsa  juvenci,  445 
^Equoream  rota  ducebat  per  gramina  puppim. 

Et  jam,  per  colles  dumosque  ad  littus  adacta. 
Innabat  pelago  veniens  sine  remige  classis. 

Nuntius  interea  vectis  non  more  carinis 
Terrentem  freta  curarum  fervoribus  implet;  450 
Dum  procul  (Ebalios  amet  expugnare  nepotes, 
Et  primus  rostris  sulcet  navalibus  arva, 

Adsessos  Capu*  muros,  claustra  ipsa  revelli 
Portarum,  ac  totum  miseris  incurrere  bellum. 
Linquit  coepta  ferox,  pennasque  addente  pudore 
Atque  ira  simul,  immani  per  proxima  motu  456 
Evolat,  et  minitans  avida  ad  certamina  fertur. 
Haud  secus,  amisso  tigris  si  concita  fetu 
Emicet,  attonit*  paucis  lustratur  in  horis 
Caucasus,  et  saltu  transmittitur  alite  Ganges,  460 
Donec  fulmineo  partus  vestigia  cursu 
Colligat,  et  rabiem  prenso  consumat  in  hoste. 
Obvius  huic  sparso  Centenius  agmine  raptim 
Funditur,  audendi  pravus,  facilisque  periclis. 

Sed  parvum  decus  Hannibali :  nam,  vitis  honore 
Perfunctus  Lati*,  subito  stimularat  agrestes,  466 
Semermemque  manum  sternendam  objecerat  hos- 
Bis  septem  demissa  neci,  nec  substitit  agmen,  [ti. 
Millia  :  bis  septem,  qu*  non  sollertior  ense, 

Sed  genus  insignis,  justis  ducebat  in  armis  470 
Fulvius,  ast  *que  per  corpora  fusa  jacentum 
Raptum  iter  est,  victorque  moram  non  passus 
eundi. 

Exsequi*  tantum  famam  nomenque  volentem 
Mitific*  mentis  tenuerunt  funere  l*to  [c*sus. 
Namque  per  insidias  (infandum)  et  ab  hospite 
Colloquium  et  promissa  petit  dum  perfida  gentis 
Lucan*  Gracchus,  c*co  circumdatus  astu 
Occiderat,  laudemque  Libys  rapiebat  humandi. 

Sed  non,  ut  scitum  celerare  ad  moenia  Poenum 
Adstabat  res  ulla  loco.  Jam  consul  uterque  480 
Pnecipites  aderant ;  Nola  vis  omnis,  et  Arpis  |9 
Mvi  floridior  Fabius  rapida  arma  ferebat; 

Hinc  Nero,  et  hinc  volucres  Silanus  nocte  dieque 
Impellebat  agens  properata  ad  bella  cohortes. 
Undique  conveniunt,  pariterque  opponere  cunctos 
Utii  ductores  juveni  placet.  Arduus  ipse  486 
Tifata  insidit,  propior  qua  moenibus  instat 
Collis,  et  e  tumulis  subjectam  despicit  urbem. 
Verum  ubi,  tot  sese  circumfundentibus  armis, 
Vallatas  socium  portas,  unaque  negari  490 
Intravisse  sibi,  Capu*que  erumpere,  cernit. 
Anxius  adventus,  nunc  ferro  frangere  coetum 
Obstantum  meditatur;  init  nunc  avia  coepto 
Consilia,  atque  astu  au*rit  tot  millia  portis 
Abstrahere  arctatis,  cinctosque  resolvere  muros. 
Sic  igitur  secum,  curasque  ita  corde  fatigat: 

Quo,  mens  *gra,  vocas  ?  rursusne  pericula  sumam 
Non  *quus  regione  loci  ?  Capuaque  vidente 
Terga  dabo  ?  an  residens  vicini  vertice  montis 
Exscindi  ante  oculos  pe  iar  socialia  tecta?  500 

Non  ita  me  experti  Fabius  Fabiique  magister 
Turbatum,  Hesperio  cum  clausos  milite  collea 
Evasi  victor,  sparsosque  per  arva  juvencos 
Jactare  accensis  stimulavi  cornibus  ignes.  504 
Haud  dum  omnes  abiere  doli.  Defendere  nobis 
Si  Capuam  ereptum  est,  dabitur  circumdare  Ro¬ 
mam.  [tem, 

Hsec  postquam  placita,  et  tenuit  sententia  men- 
Non  exspectato,  Titan  dum  gurgite  lucem 
Spirantes  proferret  equos,  impellit  in  agmen  509 
Voce  manuque  viros,  et  coepta  immania  pandit: 
Perge  age,  vince  omnem,  miles,  virtute  laborem, 
Et,  quantum  humani  possunt  se  tendere  passus, 
Arduus  accelera.  Romam  petis :  hoc  iter  Alpes, 
Hoc  Cannae  stravere  tibi.  Eia,  incute  muris 
Umbonem  Iliacis,  Capuaeque  repende  ruinas.  515 
Quam  tanti  fuerit  cadere,  ut  Pallatia  cernas, 

Et  demigrantem  Tarpeia  sede  Tonantem! 
instincti  glomerant  gressus :  Roma  auribus  haeret. 
Horna  oculis ;  creduntque  ducis  sollertibus  actis 
Aptius  id  coeptum,  quam  si  duxisset  ab  ipso  520 
Fatali  JEneadis  campo.  Vulturna  citata 
Transmittunt  alno  vada,  postremique  relinquunt 
Tardandis  Italis  corruptas  igne  carinas. 

Tum  Sidicina  legunt  pernicibus  arva  maniplis, 
Threiciamque  Calen,  vestras  a  nomine  nati,  525 
Orithyia,  domos:  hinc  Allifanus  Iaccho 
Haud  inamatus  ager, Nymphisque  habitata  Casinis 
Rura  evastantur  :  mox  et  vicinus  Aquinas, 

Et  quae  fumantem  texere  giganta  Fregellae, 
Agmine  carpuntur  volucri :  fert  concitus  inde  530 
Per  juga  celsa  gradum,  duris  qua  rupibus  haeret 
Bellator  Frusino,  et  surgit  suspensa  tumenti 
Dorso  frugifeiis  Cerealis  Anagnia  glebis. 

Jamque  adeo  est  campos  ingressus  et  arva  Labici, 
Linquens  Telegoni  pulsatos  ariete  muros,  535 
Haud  dignam  inter  tanta  moram :  nec  amoena  re- 
Algida,  nec  juxta  Junonis  tecta  Gabinae,  [tentant 
Praeceps  ad  ripas  immani  turbine  fertur, 

Sulfureis  gelidus  qua  serpit  leniter  undis 
Ad  genitorem  Anio  labens  sine  murmure  Tibrim. 

Hic  ut  signa  ferox  dimensaque  castra  locavit. 
Et  ripas  tremefecit  eques,  perterrita  pulsis 
Ilia  prima  vadis  sacro  se  conjugis  antro 
Condidit,  et  cunctae  fugerunt  gurgite  Nymphae. 

At  matres  Latiae,  ceu  moenia  nulla  supersint,  545 
Attonitae  passim  furibundis  gressibus  errant. 

Ante  oculos  adstant  lacerae  trepidantibus  umbrae,. 
Quaeque  gravem  ad  Trebiam,  quaeque  ad  Ticina 
fluenta 

Oppetiere  necem:  Paullus  Gracchusque  cruenti, 
Flaminiusque  simul  miseris  ante  ora  vagantur. 
Clausit  turba  vias.  Stat  celsus  et  asper  ab  ira, 
ingentemque  metum  torvo  domat  ore  senatus, 
'nterdum  tamen  erumpunt  sub  casside  fusae 
Her  tacitum  lacrymae ;  quidnam  Fortuna  minetur, 
Quidve  parent  superi  ?  pubes  dispersa  per  altas 
Stat  turres,  atque  huc  ventum  sub  corde  volutat. 
Ut  jam  Roma  satis  credat  defendere  muros. 

Poenus  ut  ad  somnos  vix  totam  cursibus  actae 
Indulsit  pubi  noctem,  vigil  ipse,  nec  ullam 
Ad  requiem  facilis,  credensque  abscedere  vitae,560 
Quod  sopor  eripiat,  tempus,  radiantibus  armis 
Indnitur,Nomadumque  jubet  prorumpere  turmas. 
Inde  levis  frenis  circum  pavitantia  fertur 
Quadrupedante  sono  perculsae  moenia  Romae. 
Nunc  aditus  lustrat,  clausas  nunc  cuspide  pulsat 
Infesta  portas,  fruiturque  timore  paventum  :  566 
Nunc,  lentus  celsis  adstans  in  collibus,  intrat  [rum. 
Urbem  oculis,  discitque  locos,  causasque  loco- 


Ac  legeret  visu  cuncta,  et  penetraret  in  omnes 
Spectando  partes,  ni  magno  turbine  adesset  570 
Fulvius,  haud  tota  Capuae  obsidione  relicta. 
Tum  demum  castris  turmas  inflexit  ovantes, 
Spectata  ductor  satiatus  pectora  Roma. 

Atque  ubi  nox  depulsa  polo,  primaque  rubescit 
Lampade  Neptunus,  revocatque  Aurora  labores, 
Effundit  rupto  persultans  agmina  vallo,  576 

Et  quantum  clamare  valet,  Per  plurima  vestra, 

O  socii,  decora,  et  sacras  in  sanguine  dextras. 
Vobis  ite  pares,  et  tantum  audete  sub  armis, 
Quantum  Roma  timet.  Reliquam  hanc  exscin¬ 
dite  molem ;  580 

Nil,  quod  vincatis,  toto  restabit  in  orbe. 

Neu  populi  vos  Martigenae  tardarit  origo ; 
Intratam  Senonum  capietis  millibus  urbem, 
Adsuetamque  capi :  fortasse  curulibus  altis  584 
Jam  vos,  exemplo  proavorum,  ad  nobile  letum 
Exspectant  de  more  senes,  mortique  parantur. 

Talibus  hinc  Poenus :  sed  contra  CEnotria  pubes 
Non  ullas  voces  ducis  aut  praecepta  requirit. 

Sat  matres  stimulant,  natique,  et  cara  supinas 
Tendentum  palmas  lacrymantiaque  ora  parentum. 
Ostentant  parvos,  vagituque  incita  pulsant  59 1 
Corda  virum,  armatis  infigunt  oscula  dextris. 

Ire  volunt,  et  pro  muris  opponere  densi 
Pectora,  respectantque  suos,  fletumque  resorbent. 
Ut  vero  impulso  patefactae  cardine  portaj,  595 
Et  simul  erupit  junctis  exercitus  armis, 

Funditur  immixtus  gemitu  precibusque  per  altos 
Ad  coelum  muros  plangor,  sparsaequ e  solutis 
Crinibus  exululant  matres,  atque  ubera  nudant. 
Fulvius  antevolans  agmen.  Quis  nesciat,  inquit, 
Non  sponte  ad  nostros  Poenum  venisse  penates  ? 
A  portis  fugit  Capuae.  Subnectere  plura 
Conantem  tristis  coeli  cum  murmure  vasto 
Turbavit  fragor,  et  subita  de  nube  procellae. 
Jupiter,dEthiopum  remeans  tellure, minantem  605 
Romuleo  Poenum  ut  vidit  succedere  vallo, 
Coelicolis  raptim  excitis,  defendere  tecta 
Dardana,  et  in  septem  discurrere  jusserat  arces. 
Ipse  e  Tarpeio  sublimis  vertice  cuncta. 

Et  ventos  simul,  et  nubes,  et  grandinis  iras,  610 
Fulminaque,  et  tonitrus,  et  nimbos  conciet  atros. 
Concussi  tremuere  poli,  coelumque  tenebris 
Clauditur,  et  terras  caeco  nox  condit  amictu. 
Instat  tempestas  oculis,  hostique  propinquo  614 
Roma  latet :  jactae  in  turmas  per  nubila  flammae 
Stridorem  servant,  membrisque  insibilat  ignis. 
Hinc  Notus,  hinc  Boreas,  hinc  fuscis  Africus  alis 
Bella  movent,  quantis  animos  et  pectora  possint 
Irati  satiare  Jovis :  fluit  agmen  aquarum. 
Turbine  confusum  piceo  et  nigrante  procella,  620 
Atque  omnes  circa  campos  spumantibus  undis 
Involvit :  celsus  summo  de  culmine  montis 
Regnator  superfim  sublata  fulmina  dextra 
Libravit,  clypeoque  ducis  non  cedere  certi 
Incussit :  summa  liquefacta  est  cuspis  in  hasta, 625 
Et  fluxit,  ceu  correptus  fornacibus,  ensis. 
Ambustis  sed  enim  ductor  Sidonius  armis 
Sistebat  socios,  et  csecum  e  nubibus  ignem, 
Murmuraque  a  ventis  misceri  vana  docebat. 

Tandem  post  clades  socium  ccelique  ruinam, 
Non  hoste  in  nimbis  viso,  non  ense,  referri  63i 
Signa  jubet  castris,  msestasque  resuscitat  iras. 
Ventis  debebis  nimirum  hiemisque  procellis 
Unum,  Roma,  diem :  sed  non  te  crastina  nobis 
Lux  unquam  eripiet ;  descendat  Jupiter  ipse  c* 
In  terras  licet.  Infrendens  dum  talia  fatur, 

Ecce  serenato  clarum  jubar  emicat  axe, 

Purgatusque  nitet  discussis  nubibus  Eether. 
/Eneadse  sensere  deum,  telisque  repostis 
Submissas  tendunt  alta  ad  Capitolia  dextras,  640 
Et  festa  cingunt  montis  penetralia  lauro. 

Tum  vultus,  modo  non  parvo  sudore  madentes. 
Nunc  laetos  Jovis  adspectant.  Da,  summe  deorum. 
Da,  pater,  ut  sacro  Libys  inter  proelia  telo 
Concidat:  haud  alia  potis  est  occumbere  dextra. 

Sic  adeo  orantes  pressere  silentia,  postquam 
Abstulerat  terras  nigrantibus  Hesperus  umbris: 
Quem  simul,  attollens  rutilantem  lampada, Titan 
Obruit,  et  vitae  rediit  mortalibus  usus, 

Poenus  adest,  nec  se  castris  CEnotria  pubes  650 
Continet.  Haud  dum  enses  stricti,  mediumque 
jacebat 

Tantum  ad  bella  loci,  quantum  transmittere  jactae 
Sufficerent  hastae,  cum  fulgor  hebescere  coeli 
Per  subitum  coepit,  densaeque  subire  tenebrae, 
Atque  dies  fugere,  atque  armari  ad  proelia  rursus 
Jupiter:  incumbunt  venti, crassusque,  rotante  656 
Austro,  nimborum  fervet  globus :  intonat  ipse. 
Quo  tremat  et  Rhodope, Taurusque,  et  Pindus,  et 
Audivere  lacus  Erebi,  mersusque  profundis  [Atlas. 
Agnovit  tenebris  coelestia  bella  Typhoeus.  660 
Invadit  Notus,  ac  piceam  cum  grandine  multa 
Intorquens  nubem,  cunctantem  et  vana  minantem 
Circumagit,  castrisque  ducem  succedere  cogit. 

Verum  ubi  depositis  sepsit  sese  aggere  telis, 
Laeta  serenati  facies  aperitur  Olympi,  665 

Nullaque  tam  mitem  credas  habuisse  Tonantem 
Eulmina,  nec  placido  commota  tonitrua  coelo. 
Durat,  et  affirmans  non  ultra  spondet  in  ipsos 
Venturam  coeli  rabiem,  modo  patria  virtus  669 
In  dextras  redeat,  nec  Romam  exscindere  Poeni 
Credant  esse  nefas.  Ubi  nam  tunc  fulmina  tandem 
Invicti  latuisse  Jovis,  cum  sterneret  ensis 
/Etolos  campos  ?  ubi,  cum  Tyrrhena  natarent 
Stagna  cruore  virum  'C  Pugnat  pro  moenibus,  in- 
Si  rector  superum  tot  jactis  fulmine  telis,  [quit, 
Inter  tot  motus  cur  me  contra  arma  ferentem  676 
Afflixisse  piget  ?  ventis  hiemique  fugaces 
Terga  damus  :  remeet,  quaeso,  mens  illa  vigorque, 
Qua  vobis,  cum  pacta  Patrum,  cum  foedera  ades¬ 
sent, 

Integrare  acies  placitum.  Sic  pectora  flammat,  680 
Donec  equum  Titan  spumantia  frena  resolyit. 
Nec  nox  composuit  curas,  somnusve  frementem 
Ausus  adire  virum,  et  redeunt  cum  luce  furores. 
Rursus  in  arma  vocat  trepidos,clypeoque  tremen¬ 
dum 

Increpat,  atque  armis  imitatur  murmura  coeli.  685 
Ut  vero  accepit,  tantum  confidere  divis 
Ausonios  Patres,  submissaque  Baetis  ad  oras 
Auxilia,  et  noctu  progressum  moenibus  agmen ; 
Sic  agitare  fremens  obsessos  otia,  jamque 
Securam  Hannibalis  Romam, violentior  instat.690 
Jamque  propinquabat  muro,  cum  Jupiter  aegram 
Junonem  alloquitur  curis,  mulcetque  monendo  . 
Nullane  Sidonio  juveni,  conjuxque  sororque 
Cara  mihi,  non  ulla  unquam  sine  fine  feroci 


Addes  frena  viro  ?  fuerit  delere  Saguntum,  695 
Exaequare  Alpes,  imponere  vincula  sacro 
Eridano,  foedare  lacus  ;  etiamne  parabit 
Nostras  ille  domos,  nostras  perrumpere  in  arces  ? 
Siste  virum  :  namque,  ut  cernis,  jam  flagitat  ig- 
Et  parat  accensis  imitari  fulmina  flammis,  [nes. 
His  dictis  grates  agit,  ac  turbata  per  auras  701 
Devolat,  et  prensa  juvenis  Saturnia  dextra. 

Quo  ruis,  o  vecors  ?  majoraque  bella  capessis. 
Mortali  quam  ferre  datum?  Juno  inquit,  et  atram 
Dimovit  nubem,  veroque  apparuit  ore.  705 
Non  tibi  cum  Phrygio  res  Laurentive  colono. 

En  age,  (namque,  oculis  amota  nube  parumper. 
Cernere  cuncta  dabo,)  surgit  qua  celsus  ad  auras, 
Adspice,  montis  apex,  vocitata  Palatia  regi 
Parrhasio  plena  tenet  et  resonante  pharetra,  710 
Intenditque  arcum,  et  pugnas  meditatur  Apollo. 
At.  qua  vicinis  tollit  se  collibus  altae 
Molis  Aventinus,  viden’  ut  Latonia  virgo 
Accensas  quatiat  Phlegethontis  gurgite  taedas. 
Exsertos  avide  pugnae  nudata  lacertos  ?  715 

Parte  alia,  cerne,  ut  saevis  Gradivus  in  armis 
Implerit  dictum  proprio  de  nomine  campum. 
Hinc  Janus  movet  arma  manu,  movet  inde  Qui¬ 
rinus,  [quantus 

Quisque  suo  de  colle  deus.  Sed  enim  adspice, 
iEgida  commoveat  nimbos  flammasque  vomentem 
Jupiter,  et  quantis  pascat  ferus  ignibus  iras.  721 
Huc  vultus  flecte,  atque  aude  spectare  Tonantem. 
Quas  hiemes,  quantos  concusso  vertice  cernis 
Sub  nutu  tonitrus !  oculis  qui  fulgurat  ignis ! 
Cede  deis  tandem,  et  Titania  desine  bella.  725 
Sic  effata,  virum  indocilem  pacisque  modique. 
Mirantem  superum  vultus  et  flammea  membra, 
Abstrahit,  ac  pacem  terris  coeloque  reponit. 
Respectans  abit,  et  castris  avulsa  moveri 
Signa  jubet  ductor,  remeaturumque  minatur.  73G 
Redditur  extemplo  flagrantior  aethere  lampas. 

Et  tremula  infuso  resplendent  caerula  Phoebo. 

At  procul  e  muris  videre  ut  signa  revelli 
iEneadae,  versumque  ducem,  tacita  ora  vicissim 
Ostentant,  nutuque  docent,  quod  credere  magno 
Non  audent  haerente  metu;  nec  abire  volentis, 
Sed  fraudem  insidiasque  putant,  et  Punica  corda 
Ac  tacitae  natis  infigunt  oscula  matres, 

Donec  procedens  oculis  sese  abstulit  agmen, 
Suspectosque  dolos  demto  terrore  resolvit.  740 
Tum  vero  passim  sacra  in  Capitolia  pergunt, 
Inque  vicem  amplexi  permixta  voce  triumphum 
Tarpeii  clamant  Jovis,  ac  delubra  coronant,  [tum, 
Jamque  omnes  pandunt  portas ;  ruit  undique  lae 
Non  sperata  petens  dudum  sibi  gaudia,  vulgus.  745 
Hi  spectant,  quo  fixa  loco  tentoria  regis 
Adstiterint:  hi,  qua  celsus  de  sede  vocatas 
Affatus  fuerit  tui  -nas :  ubi  belliger  Astur,  .  $ 
Atque  ubi  atrox  Garamas,  saevusque  tetenderit 
Hammon. 

Corpora  nunc  viva  sparguntur  gurgitis  unda,  750 
Nunc  Anienicolis  statuunt  altaria  Nymphis. 

Tum  festam  repetunt  lustratis  moenibus  urbem 


Punic.  Lib.  XIII. 


SILIUS. 


97S 


LIBER  DECIMUS  TERTIUS. 


Segne  iter  emenso  vixdum  Tarpeia  videri 
Culmina  desierant,  torvos  cum  versus  ad  Urbem 
Ductor  Agenoreus  vultus,  remeare  parabat. 
Castra  locat,  nulla  laedens  ubi  gramina  ripa 
Tutia  deducit  tenuem  sine  nomine  rivum,  5 
Et  tacite  Tuscis  inglorius  affluit  undis. 

Hic  modo  primores  socium,  modo  jussa  deorum, 
Nunc  sese  increpitat:  Dic  o,  cui  Lydia  caede 
Creverunt  stagna,  et  concussa  est  Daunia  tellus 
Armorum  tonitru,  quas  exanimatus  in  oras  10 
Signa  refers  ?  qui  mucro  tuum, quae  lancea  tandem 
Intravit  pectus  ?  si  nunc  exsisteret  alma 
Carthago  ante  oculos  turrita  celsa  figura. 

Quas  abitus,  miles,  causas,  illaese,  dedisses  ?  1 4 
Imbres,  o  patria,  et  mixtos  cum  grandine  nimbos, 
Et  tonitrus  fugio.  Procul  hanc  expellite  gentis 
Foemineam  Tyriae  labem,  nisi  luce  serena 
Nescire  ac  liquida  Mavortem  agitare  sub  aethra. 
Terror  adhuc  inerat  superfim,  ac  redolentia  in  ar- 
Fulmina,et  ante  oculos  irati  pugnaTonantis.[mis 
Parendi  tamen,  et  cuicunque  incumbere  jusso  21 
Durabat  vigor,  ac,  sensim  diffusus  ad  aures. 

Signa  reportandi  crescebat  in  agmine  fervor. 

Sic,  ubi  perrupit  stagnantem  calculus  undam, 
Exiguos  format  per  prima  volumina  gyros,  25 
Mox,  tremulum  vibrans  motu  gliscente  liquorem, 
Multiplicat  crebros  sinuati  gurgitis  orbes, 

Donec  postremo  laxatis  circulus  oris 
Contingat  geminas  patulo  curvamine  ripas,  [que 
At  contra  Argyripae  pravum  decus,  (inclyta  nam- 
Semina  ab  (Enea  ductoris  stirpe  trahebat  81 
iEtoli,)  Dasio  fuit  haud  ignobile  nomen, 

Lsetus  opum,  sed  clauda  fides,  seseque  calenti 
Addiderat  Poeno,  Latiae  diffisus  habenae.  34 
Is,  volvens  veterum  memorata  antiqua  parentum. 
Longo  miles,  ait,  quateret  cum  Teucria  bello 
Pergama,  et  ad  muros  staret  sine  sanguine  Mavors, 
Sollicitis  Calchas,  (nam  sic  fortissimus  heros 
Poscenti  socero  saepe  inter  pocula  Dauno 
Narrabat  memori  Diomedes  condita  mente,)  40 
Sed  Calchas  Danais,  nisi  clausum  e  sedibus  arcis 
Armisonae  curent  simulacrum  avellere  divae, 

Non  unquam  affirmat  Therapnaeis  Ilion  armis 
Cessurum,  aut  Ledae  rediturum  nomen  Amyclas. 
Quippe  deis  visum,  ne  cui  perrumpere  detur,  45 
Lffigies  ea  quas  unquam  possederit,  urbes. 

Tum  meus  adjuncto  monstratam  evasit  in  arcem 
Tydides  Ithaco,  et,  dextra  molitus  in  ipso 
Custodes  aditu  templi,  coeleste  reportat  49 
Palladium,  ac  nostris  aperit  mala  Pergama  fatis. 
Sed  postquam  (Enotris  fundavit  finibus  urbem, 
iEger  delicti,  Phrygium  placare  colendo 
Numen,  et  Iliacos  parat  exorare  Penates. 

Ingens  jam  templum  celsa  surgebat  in  arce, 
Laomedontem  sedes  ingrata  Minervae ;  55 

Cum  medios  inter  somnos  altamque  quietem, 
Nec  celata  deam,  et  minitans  Tritonia  virgo  : 
Non  haec,  Tydide,  tantae  pro  laudis  honore 
Digna  paras :  non  Garganus,  nec  Daunia  tellus 
Debentur  nobis  •  quaere  in  Laurentibus  arvis,  60 
Qui  nunc  prima  locant  melioris  moenia  Trojae. 
Huc  vittas  castumque  refer  penetrale  parentum. 
Quis  trepidus  monilis  Saturnia  regna  capessit. 


Jam  Phryx  condebat  Lavinia  Pergama  victor, 
Armaque  Laurenti  figebat  Troia  luco.  65 

Verum  ubi  Tyrrheni  perventum  ad  fluminis  un 
Castraque  Tydides  posuit  fulgentia  ripa,  das, 
Priamidae  intremuere  metu.  Tum  pignora  pacis 
Praetendens  dextra,  ramum  canentis  olivae. 

Sic  orsus  Dauni  gener  inter  murmura  Teucrum :  70 
Pone,  Anchisiade,  memores  irasque  metusque  : 
Quicquid  ad  Idaeos  Xanthum  Simoenlaque  nobis 
Sanguine  sudatum,  Scaeaeque  ad  limina  portae. 
Haud  nostrum  est :  egere  dei  duraeque  sorores. 
Nunc  age,  quod  superest,cur  non  melioribus,  aevi. 
Ducimus  auspiciis  ?  dextras  jungamus  inermes.  76 
Foederis,  en,  haec  testis  erit :  veniamque  precatus 
Trojanam  ostentat  trepidis  de  puppe  Minervam. 
Haec  ausos  Celtas  irrumpere  moenia  Romae 
Corripuit  leto,  neque  tot  de  millibus  unum  80 
Ingentis  populi  patrias  dimisit  ad  aras. 

His  fractus  ductor  convelli  signa  maniplis 
Optato  laetis  abitu  jubet.  Itur  in  agros. 

Dives  ubi  ante  omnes  colitur  Feronia  luco. 

Et  sacer  humectat  fluvialia  rura  Capenas.  85 
Fama  est,  intactas  longaevi  ab  origine  fani 
Crevisse  in  medium  congestis  undique  donis 
Immensum  per  tempus  opes,  lustrisque  relictum 
Innumeris  aurum,  solo  servante  pavore. 

Hac  avidas  mentes  et  barbara  corda  rapina  90 
Polluit,  atque  armat  contemtu  pectora  divum. 
Avia  tunc  longinqua  placent,  quae  sulcat  aratro 
Ad  freta  porrectis  Trinacria  Bruttius  arvis,  [dit, 
Dum  Libys  haud  laetus  Rhegina  ad  littora  ten- 
Victor,  submoto  patriis  a  finibus  hoste,  95 
Fulvius  infaustam  Campana  ad  moenia  clausis 
Portabat  famam,  miserisque  extrema  movebat. 
Tum  prensans  passim,  cuicunque  est  nomen  in 
armis : 

Dedecus  hoc  defende  manu  :  cur  perfida,  et  urbi 
Altera  Carthago  nostrae,  post  foedera  rupta  100 
Admissum  ad  portas  Poenum,  post  jura  petita 
Consulis  alterni,  stat  adhuc  ?  et  turribus  altis 
Hannibalem  ac  Libycas  exspectat  lenta  cohortes  ? 
Miscebat  dictis  facta,  et  nunc  robore  celsas 
Educi  turres,  quis  vinceret  ardua  muri,  105 
Cogebat,  nunc  conjunctas  adstringere  nodis 
Instabat  ferroque  trabes,  quo  frangeret  altos 
Portarum  postes,  quateretque  morantia  claustra. 
Hic  latera  intextus  stellatis  axibus  agger, 

Hic  gravida  armato  surgebat  vinea  dorso.  110 
At  postquam  properata  satis,  quae  commonet  usus. 
Dat  signum,  atque  alacer  scalis  transcendere  mu- 
Imperat,  ac  saevis  urbem  terroribus  implet;  [ros 
Cum  subito  dextrum  offulsit  conatibus  omen. 
Cerva  fuit,  raro  terris  spectata  colore,  11 5 

Quae  candore  nivem,  candore  anteiret  olores. 
Hanc  agreste  Capys  donum,  cum  moenia  sulco 
Signaret,  grato  parvae  mollitus  amore. 

Nutrierat,  sensusque  hominis  donarat  alendo. 
Inde  exuta  feram,  docilisque  accedere  mensis,  120 
Atque  ultro  blanda  attactu  gaudebat  herili. 
Aurato  matres  adsuetae  pectine  mitem 
Comere,  et  humenti  fluvio  revocare  colorem. 
Numen  erat  jam  cerva  loci:  famulamque  Dianae 
Credebant,  ac  thura  deflm  de  more  dabantur.  125 

Haec,  aevi  vitaeque  tenax,  felixque  senectam 
Mille  indefessos  viridem  duxisse  per  annos, 
Saeclorum  numero  Trojanis  condita  tecta 
jEquabat ;  sed  enim  longo  nox  venerat  aevo. 
Nam  subito  incursu  saevorum  agitata  luporum. 
Qui  noctis  tenebris  urbem  (miserabile  bello  131 
Prodigium)  intrarant,  primos  ad  luminis  ortus 
Extulerat  sese  portis,  pavidaque  petebat 
Consternata  fuga  positos  ad  moenia  campos. 
Exceptam  laeto  juvenum  certamine  ductor  135 
Mactat,  diva,  tibi,  tibi  enim  haec  gratissima  sacra, 
Fulvius,  atque,  adsis,  orat,  Latonia,  coeptis. 

Inde,  alacer  fidensque  dea,  circumdata  clausis 
Arma  movet,  quaque  obliquo  curvantur  in  orbem 
Moenia  flexa  sinu,  spissa  vallata  corona  140 
Alligat,  et  telis  in  morem  indaginis  ambit,  [gans 

Dum  pavitant,  spumantis  equi  fera  corda  fati- 
Evehitur  porta  sublimis  Taurea  cristis 
Bellator,  cui  Sidonius  superare  lacerto 
Ductor  et  Autololas  dabat  et  Maurusia  tela.  145 
Is,  trepido  ac  lituum  tinnitu  stare  neganti 
I mperitans  violenter  equo,  postquam  auribus  hos- 
Vicinum  sese  videt,  En,  clamore  propinquo,  [tis 
Claudius  huic,  inquit,  (praestabat  Claudius  arte 
Bellandi,  et  merita  mille  inter  proelia  fama,)  150 
Huic,  inquit,  solum,  si  qua  est  fiducia  dextrae. 
Det  sese  campo,  atque  ineat  certamina  mecum. 
Una  mora  .Eneadae,  postquam  vox  attigit  aures. 
Dum  daret  auspicium  jusque  in  certamina  ductor. 
Praevetitum  namque  et  capital,  committere  Mar- 
Sponte  viris.  Erumpit  ovans, ut  Fulvius  arma  [tem 
Imperio  solvit,  patulumque  invectus  in  aequor 
Erigit  undantem  glomerato  pulvere  nubem. 
Indignatus  opem  amenti,  socioque  juvare 
Expulsum  nodo  jaculum,  atque  arees&ere  viles, 
Taurea  vibrabat  nudis  conatibus  hastam.  161 
Inde  ruens  ira  telum  contorquet  in  auras. 

At  non  idem  animus  Rutulo :  speculatur,  et  omni 
Corpore  perlustrat,  qua  sit  certissima  ferro  [tam. 
In  vulnus  via:  nunc  librat, nunc  comprimit  has- 
Mentiturque  minas;  mediam  tunc  transigit  ictu 
Parmam,  sed  grato  fraudata  est  sanguine  cuspis. 
Tum  strictum  propere  vagina  deripit  ensem, 
fit  jam  ferrata  rapiebat  calce  volantem 
Taurea  cornipedem,  fugiens  minitantia  fata.  170 
Nec  Rutulus  levior  cedentis  prendere  terga : 

Nam  profugo  rapidus  fusis  instabat  habenis. 
Utque  metus  victum,  sic  ira  et  gloria  portis 
Victorem  immisit,  meritique  cupido  cruoris. 

Ac  dum  vix  oculis,  vix  credunt  mentibus,  hostem 
Confisum  nullo  comitante  irrumpere  tectis,  176 
Per  mediam  propere  trepidantum  interritus  urbem 
Egit  equum,  adversaque  evasit  ad  agmina  porta. 

Hinc  ardore  pari  nisuque  incurrere  muris 
Ignescunt  animi,  penetrataque  tecta  subire.  180 
Tela  simul  flammaeque  micant :  tunc  saxeus  im- 
Ingruit,et  summis  adscendunt  turribus  hastae.[ber 
Nec  pronum  audendi  virtute  excellere  cuiquam  : 
iEquarunt  irae  dextras.  Dictaea  per  auras 
Tranat,  et  in  medium  perlabitur  urbis  arundo.  185 
Laetatur,  non  hortandi,  non  plura  monendi 
Fulvius  esse  locum :  rapiunt  sibi  quisque  laborem. 
Quos  ubi  tam  erectos  animi  videt,  et  superesse 
Fortunae  sibi  quemque  ducem  :  ruit  impete  vasto 
Ad  portam,  magnaeque  optat  discrimina  famae.  190 
Tres  claustra  aequaevo  servabant  corpore  fratres. 
Quis  delecta  manus  centeni  cuique  ferebant 
Excubias,  unaque  locum  statione  tenebant. 
Forma  ex  his  Numitor,  cursu  plantaque  volucri 
Praestabat  Laurens,  membrorum  mole  Laburnus. 


Sed  non  una  viris  tela :  hic  mirabilis  arcu,  196 
Ille  hastam  quatere,  ac  medicatae  cuspidis  ictu 
Proelia  moliri,  et  nudo  non  credere  feiro  : 

Tertius  aptabat  flammis  afc  sulfure  taedas. 

Qualis  Atlantiaco  memoratur  littore  quondam  200 
Monstrum  Geryones  immane  tricorporis  irae, 

Cui  tres  in  pugnam  dextrae  varia  arma  gerebant 
Una  ignes  saevos,  ast  altera  pone  sagittas 
Fundebat,  validam  torquebat  tertia  cornum. 
Atque  uno  diversa  dabat  tria  vulnera  nisu.  205 
Hos  ubi  non  aequis  variantes  proelia  consul 
Conspexit  telis,  et  portae  limina  circum 
Stragem,  ac  perfusos  subeuntum  sanguine  postes 
Concitat  intortam  furiatis  viribus  hastam. 

Letum  triste  ferens  auras  secat  Itala  taxus,  210 
Et,  qua  nudarat,  dum  fundit  spicula  ab  alto 
Arcum  protendens,  Numitor  latus, ilia  transit. 

At,  non  obsepto  contentus  limine  Martem 
Exercere,  levis  bello,  sed  turbidus  ausi 
Virrius,  incauto  fervore  eruperat  amens  215 
Reclusa  in  campum  porta,  miseramque  furori 
Vincentum  obtulerat  pubem.  Ruit  obvia  in  arma 
Scipio,  et  oblatum  metit  insatiabilis  agmen. 
Tifata  umbrifero  generatum  monte  Calenum 
Nutrierant,  audere  trucem :  nec  corpore  magno 
Mens  erat  inferior:  subsidere  saepe  leonem,  221 
Nudus  inire  caput  pugnas,  certare  juvenco. 

Atque  obliqua  trucis  deducere  cornua  tauri 
Adsuerat,  crudoque  aliqua  se  attollere  facto.  .  'I 
Is,  dum  praecipites  expellit  Virrius  urbe,  225 
Seu  spreto,  seu  ne  fieret  mora,  nudus  in  aequor 
Thorace  exierat,  leviorque  premebat  anhelos 
Pondere  loricae,  et  palantes  victor  agebat. 
Jamque  Veliternum  media  transegerat  alvo,  j 
Jam,  solitum  aequali  ludo  committere  equestres  ' 
Scipiadae  pugnas,  Marium  tellure  revulso  231 
Perculerat  saxo  :  miser  implorabat  amicum 
Cum  gemitu  exspirans,  scopulusque  premebat 
hiantem. 

Sed,  validas  saevo  vires  duplicante  dolore. 

Effudit  lacrymas  pariter  cornumque  sonantem  235 
Scipio,  solamen  properans  optabile  in  armis 
Hostem  prostrato  morientem  ostendere  amico. 
Tranavit,  liquidas  volucris  ceu  scinderet  auras. 
Hasta  viri  pectus,  rnpitque  immania  membra. 
Quanta  est  vis  agili  per  caerula  summa  Liburnae 
Quae,  pariter  quoties  revocatae  ad  pectora  tonsae 
Percussere  fretum,  ventis  fugit  ocior,  et  se, 

Quam  longa  est,  uno  remorum  praeterit  ictu. 
Ascanium  Volesus,  projectis  ocius  armis, 

Quo  levior  peteret  muros,  per  aperta  volantem 
Adsequitur  planta :  dejectum  protinus  ense  246 
Ante  pedes  domini  jacuit  caput ;  ipse  secutus 
Corruit  ulterior  procursus  impete  truncus. 

Nec  spes  obsessis  ultra  reserata  tueri 
Moenia :  convertunt  gressus,  recipique  precanle9 
(Infandum) excludunt  socios:  tum  cardine  verso 
Obnixi  torquent  obices,  munimina  sera. 

Acrius  hoc  instant  Itali,  clausosque  fatigant. 

Et,  ni  caeca  sinu  terras  nox  conderet  atro, 
Perfractae  rapido  patuissent  milite  portae.  255 

Sed  non  in  requiem  pariter  cessere  tenebrae. 
Hinc  sopor  impavidus,  qualem  victoria  movit : 

At  Capua,  aut  maestis  ulu lautum  flebile  matrum 
Questibus,  aut  gemitu  trepidantum  exterrita  pa- 
Tormentis  finem  metamque  laboribus  orat,  [trum, 
Mussat  perfidiae  ductorque  caputque  senatus  261 
Virrius :  a  Poeno  nullam  docet  esse  salutem. 
Vociferans,  pulsis  vivendi  e  pectore  curis. 
Speravi  sceptra  Ausoniae,  pepigique,  sub  armis 

Si  dexter  Poenis  deus  et  fortuna  fuisset,  265 
Ut  Capuam  Iliaci  migrarent  regna  Quirini : 

Qui  quaterent  muros  Tarpeiaque  moenia,  misi: 
f  Nec  mihi  poscendi  vigor  abfuit,  alter  ut  aequos 
Portaret  fasces  nostro  de  nomine  consul. 
Hactenus  est  vixisse  satis.  Dum  copia  noctis,  270 
Cui  cordi  comes  aeterna  est  Acherontis  ad  undam 
Libertas,  petat  ille  meas  mensasque  dapesque. 
Et,  victus  mentem  fuso  per  membra  Lyaeo, 
Sopitoque  necis  morsu,  medicamina  cladis 
Hauriat,  ac  placidis  exarmet  fata  venenis.  275 
Haec  ait,  et  turba  repetit  comitante  penates. 
AEdibus  in  mediis  consurgens  ilice  multa 
Exstruitur  rogus,  hospitium  commune  peremtis. 
Nec  vulgum  cessat  furiare  dolorque  pavorque. 
Nunc  menti  serae  Decius  redit,  et  bona  virtus  280 
Exsilio  punita  truci :  despectat  ab  alto 
Sacra  Fides,  agitatque  virfim  fallacia  corda. 

Vox  occulta  subit,  passim  diffusa  per  auras  : 
Foedera,  mortales,  ne  saevo  rumpite  ferro,  * 
Sed  castam  servate  Fidem:  fulgentibus  ostro  285 
Haec  potior  regnis.  Dubio  qui  frangere  rerum 
Gaudebit  pacta,  ac  tenues  spes  linquet  amici, 
Non  illi  domus,  aut  conjux,  aut  vita  manebit 
Unquam  expers  luctus  lacrymaeque:  aget,  aequore 
semper 

Ac  tellure  premens,  aget  tegrum  nocte  dieque  290 
Despecta  ac  violata  Fides.  Adit  omnia  jamque 
Concilia,  ac  mensas  contingit,  et  abdita  nube 
Accumbitque  toris,  epulaturque  improba  Erinnys. 
Ipsa  etiam  Stygio  spumantia  pocula  tabo 
Porrigit,  et  large  poenas  letumque  ministrat.  295 
Virrius  interea,  dum  dat  penetrare  medullas 
Exitio,adscenditque  pyram, atque  amplexibus  hse- 
Jungentum  fata,  et  subici  jubet  ocius  ignes.  [ret 
Stringebant  tenebrae  metas,  victorque  ruebat. 
Jamque  superstantem  muro,  sociosque  Milonem 
Voce  attollentem  pubes  Campana  videbat.  801 
Pandunt  attoniti  portas,  trepidoque  capessunt 
Castra  inimica  gradu,  quis  leto  avertere  poenas 
Defuerant  animi :  patet  urbs,  confessa  furorem, 
Et  reserat  Tyrio  maculatas  hospite  sedes.  305 
Matronae  puerique  ruunt,  maestumque  senatus 
Concilium,  nullique  hominum  lacrymabile  vul- 
Stabant  innixi  pilis  exercitus  omnis,  [gus. 

Spectabantque  viros,  et  laeta  et  tristia  ferre 
Indociles,  nunc  propexis  in  pectora  barbis  310 
Verrere  humum,  mune  foedantes  in  pulvere  crinem 
Canentem,  et  turpi  lacryma  precibusque  pudendis 
Foemineum  tenues  ululatum  fundere  in  auras. 
Atque  ea  dum  miles  miratur  inertia  facta, 
Exspectatque  ferox  sternendi  moenia  signum,  315 
Ecce  repens  tacito  percurrit  pectora  sensu 
Relligio,  et  saevas  componit  numine  mentes. 

Ne  flammam  taedasque  velint,  ne  templa  sub  uno 
In  cinerem  traxisse  rogo  :  subit  intima  corda 
Perlabens  sensim  mitis  deus;  ille  superbae  320 
Fundamenta  Capyn  posuisse  antiquitus  urbi. 

Non  cuiquam  visus,  passim  monet :  ille  refusis 
In  spatium  immensum  campis  habitanda  relinqui 
Utile  tecta  docet.  Paullatim  atrocibus  irae 
Languescunt  animis,  et  vis  mollita  senescit.  325 
Pan  Jove  missus  erat,  servari  tecta  volente 
Troia,  pendenti  similis  Pan  semper,  et  imo 
Vix  ulla  inscribens  terrae  vestigia  cornu. 

Dextera  lascivit  caesa  Tegeatide  capra 
Verbera  laeta  movens  festa  per  compita  cauda.  330 
Cingit  acuta  comas,  et  opacat  tempora,  pinus. 

Ac  parva  erumpunt  rubicunda  cornua  fronte  : 
Btant  aures,  summoque  cadit  barbahispida  mento 


i  Pastorale  deo  baculum,  pellisque  sinistrum 
Velat  rapta  latus  tenerae  de  corpore  damae.  835 
Nulla  in  praeruptum  tam  prona  et  inhospita  cautes 
In  qua  non,  librans  corpus,  similisque  volanti. 
Cornipedem  tulerit  praecisa  per  avia  plantam. 
Interdum  inflexus,  medio  nascentia  tergo 
Respicit  arridens  hirtae  ludibria  caudae :  840 

Obtendensque  manum  solem  infervescere  fronti 
Arcet,  et  umbrato  perlustrat  pascua  visu. 

Hic,  postquam  mandata  dei  perfecta,  malamque 
Sedavit  rabiem,  et  permulsit  corda  furentum, 
Arcadiae  volucris  saltus  et  amata  revisit  345 
Maenala,  ubi  argutis  longe  de  vertice  sacro 
Dulce  sonat  calamis,  ducit  stabula  omnia  cantu. 

At  legio  Ausonidfim,  flammas  ductore  jubente 
Arceii  portis,  stantesque  relinquere  muros, 

(Mite  decus  mentis,)  condunt  ensesque  facesque 
Multa  deum  templis  domibusque  nitentibus  auro 
Egeritur  praeda,  et  victus  alimenta  superbi, 
Quisque  bonis  periere,  virfim  de  corpore  vestes 
Foemineae,  mensaeque  alia  tellure  petitae, 
Poculaque  Eoa  luxum  irritantia  gemma.  355 
Nec  modus  argento,  caelataque  pondera  facti 
Tantum  epulis  auri,  tum  passim  corpora  longo 
Ordine  captiva,  et  domibus  depromta  talenta, 
Pascere  longinquum  non  deficientia  bellum. 
Immensique  greges  famulae  ad  convivia  turbae.  360 
Fulvius,  ut  finem  spoliandis  aedibus,  aere 
Belligero  revocante,  dedit,  sublimis  ab  alto 
Suggestu,  Magnis  fautor  non  futilis  ausis, 
Lanuvio  generate,  inquit,  quem  Sospita  Juno 
Dat  nobis,  Milo,  Gradivi  cape  victor  honorem. 
Tempora  murali  cinctus  turrita  corona.  366 
Tum  sontes  procerum  meritosque  piacula  prima 
Acciit,  et  justa  punit  commissa  securi. 

Hic  atrox  virtus,  (nec  enim  occuluisse  probarim 
Spectatum  vel  in  hoste  decus,)  clamore  feroci  370 
Taurea,  Tune,  inquit,  ferro  spoliabis  inultus 
Te  majorem  animam  ?  et  jusso  lictore  recisa 
Ignavos  cadet  ante  pedes  fortissima  cervix  ? 
Haud  unquam  hoc  vobis  dederit  deus :  inde,  mi- 
Obtutu  torvum  contra  et  furiale  renidens,  [naci 
Bellatorem  alacer  per  pectora  transigit  ensem. 
Cui  ductor.  Patriam  moriens  comitare  cadentem. 
Qui  nobis  animus,  quse  dextera,  quidve  viritim 
Decernet  Mavors  :  tibi,  si  rebare  pudendum 
Jussa  pati,  licuit  pugnanti  occumbere  letum.  380 

Dum  Capua  infandam  luit  haud  sine  sanguine 
Interea  geminos  terra  crudelis  Ibera  [culpam, 
Fortuna  abstulerat,  permiscens  tristia  laetis, 
Scipiadas,  magnumque  decus,  magnumque  dolo- 
Forte  Dicarchea  juvenis  dum  sedit  in  urbe  [rem. 
Scipio,  post  belli  repetens  extrema  penates,  886 
Huc  tristis  lacrymas  et  funera  acerba  suorum 
Fama  tulit.  Duris  quanquam  non  cedere  suetus, 
Pulsato  lacerat  violenter  pectore  amictus. 

Non  comites  tenuisse  valent,  non  ullus  honorum 
Militiaeve  pudor  :  pietas  irata  sinistris  391 
Coelicolis  furit,  atque  odit  solatia  luctus. 

Jamque  dies,  iterumque  dies  absumta  querelis 
Versatur  species  ante  ora  oculosque  parentum. 
Ergo  excire  parat  manes  animasque  suorum,  395 
Alloquioque  virflm  tant03  mulcere  dolores. 
Hortatur  vicina  palus,  ubi  signat  Averni  [mor 
Squalentem  introitum  stagnans  Acherusius  hu 
Noscere  venturos  agitat  mens  protinus  annos. 

Sic  ad  Cumseam,  quse  tum  sub  nomine  Phoebi 
Autonoe  tripodas  sacros  antrumque  tenebat, 

Fert  gressus  juvenis,  consultaqae  pectoris  *'gd 
Pandit  et  adspectus  orat  contingere  patrum. 

Nec  cunctata  diu  vates,  Mactare  repostis 
Mos  umbris,  inquit,  consueta  piacula  nigras  405 
Sub  lucem  pecudes,  reclusaeque  abdere  terrae 
Manantem  jugulis  spirantum  caede  cruorem. 
Tunc  populos  tibi  regna  suos  pallentia  mittent. 
Caetera,  quae  poscis,  majori  vate  canentur. 
Namque  tibi  Elysio  repetita  oracula  campo  410 
Eliciam,  veterisque  dabo  inter  sacra  Sibyllae 
Cernere  fatidicam  Phoebei  pectoris  umbram. 
Vade  age,  et,  a  medio  cum  se  nox  humida  cursu 
Flexerit,  ad  fauces  vicini  castus  Averni 
Duc  praedicta  sacris  duro  placamina  Diti :  415 

Mella  simul  tecum  et  puri  fer  dona  Lyaei. 

Hoc  alacer  monitu,  et  promissae  nomine  vatis. 
Apparat  occulto  monstrata  piacula  coepto. 

Inde,  ubi  nox  jussam  procedens  contigit  horam. 
Et  spatia  aequarunt  tenebras  transacta  futuras. 
Consurgit  stratis,  pergitque  ad  turbida  portae 
Ostia  Tartareae,  penitus  quis  abdita  vates 
Promissa  implerat,  Stygioque  sedebat  in  antro. 
Tum,  qua  se  primum  rupta  tellure  recludit 
Invisum  coelo  specus,  atque  eructat  acerbam  425 
Cocyti  laxo  suspirans  ore  paludem, 

Inducit  juvenem,  ferroque  cavare  refossam 
Ocius  urget  humum,  atque  arcanum  murmur  an- 
Ordine  mactari  pecudes  jubet:  ater  operto  [helans 
Ante  omnes  taurus  regi,  tum  proxima  divae  430 
Caeditur  Ennaeae  casta  cervice  juvenca. 

Inde  tibi,  Alecto,  tibi,  nunquam  laeta  Megaera, 
Corpora  lanigerum  procumbunt  lecta  bidentum. 
Fundunt  mella  super,  Bacchique  et  lactis  hono¬ 
rem.  [omni, 

Sta,  juvenis  faciemque,  Erebo  quae  surgit  ab 
Exclamat  vates,  patere :  accedentia  cerno  436 
Tartara,  et  ante  oculos  adsistere  tertia  regna. 
Ecce  ruun,.  variae  species,  et  quicquid  ab  imo 
Natum  hominum  exstinctumque  chao  est.  Jam 
cuncta  videbat, 

Cyclopas,  Scyllamque,  et  pastos  membra  virorum 
Odrysiae  telluris  equos.  Cohtenfle  tueri,  441 
Eductumque  tene  vagina  interritus  ensem. 
Quaecunque  ante  animae  tendent  potare  cruorem, 
Disjice,  dum  castae  procedat  imago  Sibyllae. 
Interea  cerne,  ut  gressus  inhumata  citatos  445 
Fert  umbra,  et  properat  tecum  conjungere  dicta: 
Cui  datur  ante  atros  absumti  corporis  ignes. 
Sanguine  non  tacto,  solitas  effundere  voces. 
Adspicit,  et  subito  turbatus  Scipio  visu. 

Quinam  te,  qui  casus,  ait,  dux  maxime,  fessae  450 
Eripuit  patriae,  cum  tales  horrida  poscant 
Bella  viros  ?  nec  enim  dextra  concesserit  ulli 
Appius,  aut  astu  Decimum  lux  retulit  ortum. 
Ut  te,  cum  Capua  remearem,  vulnera  vidi 
M  ulcentem,  hoc  uno  maestum,  quod  adire  nequires 
Saucius  ad  muros,  et  Martis  honore  careres.  456 
Contra  quae  ductor:  Fesso  mihi  proxima  tandem 
Lux  gratos  Phaethontis  equos  avertit,  et  atris 
jEternum  demisit  aquis.  Sed  lenta  meorum. 
Dum  vanos  ritus,  cura,  et  sollennia  vulgi  460 
Exsequitur,  cessat  flammis  imponere  corpus. 

Ut  portet  tumulis  per  longum  membra  paternis. 
Quod  te  per  nostri  Martis  precor  aemula  facta. 
Arce,  quae  putres  artus  medicamina  servant, 
Daque  vago  portas  quamprimum  Acherontis 
adire.  465 

Tum  juvenis  :  Gens  o  veteris  pulcherrima  Clausi, 
Haud  ulla  ante  tuam, quanquam  non  parva  fatigent, 
Curarum  prior  exstiterit.  Namque  ista  per  omnes 
Discrimen  servat  populos,  variatque  jacentum 
Exsequias  tumuli  et  cinerum  sententia  discors. 


Tellure,  ut  perhibent,  is  mos  antiquus  Ibera  471 
Exanima  obscaenus  consumit  corpora  vultur. 
Regia  cum  lucem  posuerunt  membra,  probatum 
Hyrcanis  adhibere  canes.  ^Egyptia  tellus  [est 
Claudit  odorato  post  funus  stantia  saxo  475 
Corpora,  et  a  mensis  exsanguem  haud  separat  um- 
Exhausto  instituit  Pontus  vacuare  cerebro  [bram. 
Ora  virfim,  et  longum  medicata  reponit  in  sevum. 
Quid,  qui  reclusa  nudos  Garamantes  arena 
Infodiunt  ?  quid,  qui  saevo  sepelire  profundo  480 
Exanimos  mandant  Libycis  Nasamones  in  oris  ? 
At  Celtae  vacui  capitis  circumdare  gaudent 
Ossa  (nefas)  auro,  ac  mensis  ea  pocula  servant. 
Cecropidae  ob  patriam  Mavortis  sorte  peremtos 
Decrevere  simul  communibus  urere  flammis.  485 
At  gente  in  Scythica  suffixa  cadavera  truncis 
Lenta  dies  sepelit,  putri  liquentia  tabo. 

Talia  dum  memorant,  umbra  veniente  Sibyllae 
Autonoe,  Finem  hic,  inquit,  sermonibus  adde 
Alternis :  haec,  haec  veri  fecunda  sacerdos :  490 
Cui  tantum  patuit  rerum,  quantum  ipse  negarit 
Plus  novisse  deus.  Me  jam  comitante  tuorum 
Tempus  abire  globo,  et  pecudes  imponere  flam- 
At  gravida  arcanis  Cumes  anus  attigit  ore  [mis. 
Postquam  sacrificum,  delibavitque  cruorem,  495 
In  decus  egregiae  vultus  intenta  juventae, 
iEtheria  fruerer  cum  luce,  haud  segniter,  inquit, 
Cumaeo  populis  vox  nostra  sonabat  in  antro. 
Tunc  te  permixtum  saeclis  rebusque  futuris 
jEneadum  cecini.  Sed  non  sat  digna  mearum  500 
Cura  tuis  vocum  :  nec  enim  conquirere  dicta. 

Aut  servare  fuit  proavis  sollertia  vestris. 

Verum  age,  disce,  puer,  (quando  cognoscere  cordi 
Jam  tua, deque  tuis  pendentia  Dardana  fatis.[est,) 
Namque  tibi  cerno  properatum  oracula  vitae  505 
Hinc  petere,  et  patrios  visu  contingere  manes. 
Armifero  victor  patrem  ulcisceris  Ibero, 

Creditus  ante  annos  Marti,  ferroque  resolves 
Gaudia  Poenorum,  et  missum  laetabere  bello  -i 
Omen,  Iberiacis  victa  Carthagine  terris.  510 
Majus  ad  imperium  posthac  capiere,  nec  ante 
Jupiter  absistet  cura,  quam  cuncta  fugarit 
In  Libyam  bella,  et  vincendum  duxerit  ipse 
Sidonium  tibi  rectorem.  Pudet  urbis  iniquae. 
Quod  post  haec  decus  hoc  patriaque  domoque 
carebit.  515 

Sic  vates,  gressumque  lacus  vertebat  ad  atros 

Tum  juvenis,  Quaecunque  datur  sors  durior  aevi, 
Obnitemur,  ait :  culpa  modo  pectora  cessent. 

Sed  te  oro,  (quando  vitae  tibi  causa  labores 
Humanos  juvisse  fuit,)  siste,  inclyta  virgo,  520 
Paulisper  gressum,  et  nobis  manesque  silentum 
Enumera,  Stygiaeque  aperi  formidinis  aulam. 
Annuit  illa  quidem  :  sed,  Non  optanda  recludis 
Regna,  ait :  hic  tenebras  habitant,  volitantque 
per  umbras 

Innumeri  quondam  populi :  domus  omnibus  una. 
In  medio  vastum  late  se  tendit  inane,*  526 

Huc,  quicquid  terrae,  quicquid  freta,  et  igneus 
Nutrivit  primo  mundi  genitalis  ab  aevo,  [aer 

(Mors  communis  agit,)  descendunt  cuncta :  capit 
que  [rum 

Campus  iners,  quantum  interiit,  restatque  futu* 

Cingunt  regna  decem  portae :  quarum  una  recep* 
Belligeros,  dura  Gradivi  sorte  creatos.  [tat 

Altera,  qui  leges  posuere  atque  inclyta  jura 
Gentibus,  et  primas  fundarunt  moenibus  urbes. 
Tertia  ruricolas  Cereris,  justissima  turba  535 

Quae  venit  ad  manes,  et  fraudum  illaesa  veneno 
Exin,  qui  laetas  artes  vitaeque  colendae 

Invenere  viam,  nec  dedignanda  parenti 
Carmina  fuderunt  Phoebo,  sua  limina  servant. 
Proxima,  quos  venti  ssevseque  hausere  procellae. 
Naufraga  porta  rapit  •,  sic  illam  nomine  dicunt. 
Finitima  huic  noxa  gravido,  et  peccasse  fatenti 
Vasta  patet  populo :  poenas  Rhadamanthus  in  ipso 
Expetit  introitu,  mortemque  exercet  inanem. 
Septima  foemineis  reseratur  porta  catervis,  545 
Humentes  ubi  casta  fovet  Proserpina  lucos. 
Infantum  hinc  gregibus,  versasque  ad  funera  taedas 
Passis  virginibus,  turbaeque  in  limine  lucis 
Est  iter  exstinctae,  et  vagitu  janua  nota. 

Tum  seducta  loco,  et  laxata  lucida  nocte  550 
Claustra  nitent,  quae  secreti  per  limitis  umbram 
Elysios  ducunt  campos  :  hic  turba  piorum. 

Nec  Stygio  in  regno,  coeli  nec  posta  sub  axe ; 
Verum,  ultra  Oceanum  sacro  contermina  fonti, 
Lethaeos  potat  latices,  oblivia  mentis.  555 

Extrema  hinc,  auro  fulgens,  jam  lucis  honorem 
Sentit,  et  admoto  splendet  ceu  sidere  lunae. 

Hac  animae  coelum  repetunt,  ac  mille  peractis 
Oblitae  Ditem  redeunt  in  corpora  lustris. 

Has  passim  nigrum  pandens  Mors  lurida  rictum 
Itque  reditque  vias,  et  portis  omnibus  errat.  561 
Tum  jacet  in  spatium  sine  corpore  pigra  vorago, 
Limosique  lacus:  late  exundantibus  urit 
Ripas  saevus  aquis  Phlegethon,  et  turbine  anhelo 
Flammarum  resonans  saxosa  incendia  torquet. 
Parte  alia  torrens  Cocytos  sanguinis  atri  566 
Vorticibus  furit,  et  spumanti  gurgite  fertur. 

At,  magnis  semper  divis  regique  deorum 
Jurari  dignata  palus,  picis  horrida  rivo 
Fumiferum  volvit  Styx  inter  sulfura  limum.  570 
Tristior  his  Acheron  sanie  crassoque  veneno 
iEstuat,  et  gelidam  eructans  cum  murmure  are- 
Descendit  nigra  lentus  per  stagna  palude,  [nam 
Hanc  potat  saniem  non  uno  Cerberus  ore  : 

Haec  et  Tisiphones  sunt  pocula,  et  atra  Megaera 
Hinc  sitit,  ac  nullo  rabies  restinguitur  haustu.  576 
Ultimus  erumpit  lacrymarum  fontibus  amnis 
Ante  aulam,  atque  aditus,  et  inexorabile  limen. 

Quanta  cohors,  omni  stabulante  per  atria  mon- 
Excubat,et  manes  permixto  murmure  terret!  [stro, 
Luctus  edax,  Maciesque  malis  comes  addita  mor- 
Et  Maeror  pastus  fletu,  et  sine  sanguine  Pallor, [bis. 
Curaeque,  Insidiaeque,  atque  hinc  queribunda  Se¬ 
nectus, 

Hinc  angens  utraque  manu  sua  guttura  Livor, 

Et  deforme  malum  ac  sceleri  proclivis  Egestas, 585 
Errorque  infido  gressu,  et  Discordia  gaudens 
Permiscere  fretum  coelo ;  sed  et  ostia  Ditis 
Centenis  suetus  Briareus  recludere  palmis. 

Et  Sphinx  virgineos  rictus  infecta  cruore,  [tum. 
Scyllaque,  Centaurique  truces,  umbraeque  Gigan- 
Cerberus  hic  ruptis  peragrat  cum  Tartara  vinclis, 
Non  ipsa  Alecto,  non  feta  furore  Megaera 
Audet  adire  ferum,  dum  fractis  mille  catenis 
Viperea  latrans  circumligat  ilia  cauda.  [dit 
Dextra  vasta  comas  nemorosaque  brachia  fun- 
Taxus,  Cocyti  rigua  frondosior  unda.  596 

Hic  dirae  volucres,  pastusque  cadavere  vultur, 

Et  multus  bubo,  ac  sparsis  strix  sanguine  pennis, 
Harpyiaeque  fovent  nidos,  atque  omnibus  haerent 
Condensae  foliis  :  saevit  stridoribus  arbor.  600 
Has  inter  formas  conjux  Junonis  Avernae, 
Suggestu  residens,  cognoscit  crimina  regum. 
Stant  vincti,  seroque  piget  sub  judice  culpae. 
Circumerrant  Furiae,  pcenarumque  omnis  imago. 
Quam  vellent  nunquam  sceptris  fulsisse  superbis ! 
Insultant  duro  imperio  non  digna  nec  aequa  606 


Ad  superos  passi  manes :  quaeque  ante  profari 
Non  licitum  vivis,  tandem  permissa  queruntur. 
Tunc  alius  saevis  religatur  rupe  catenis: 

Astalius  subigit  saxum  contra  ardua  montis :  61C 
Vipereo  domat  hunc  aeterna  Megaera  flagello. 
Talia  letiferis  restant  patienda  tyrannis. 

Sed  te  maternos  tempus  cognoscere  vultus. 
Cujus  prima  venit  non  tardis  passibus  umbra. 

Adstahat  fecunda  Jovis  Pomponia  furto.  615 
Namque  ubi  cognovit  Latio  surgentia  bella 
Poenorum  Venus,  insidias  anteire  laborans 
Junonis,  fusa  sensim  per  pectora  patrem 
Implicuit  flamma:  quae  ni  provisa  fuissent, 
Sidonia  Iliacas  nunc  virgo  accenderet  aras.  620 
Ergo  ubi  gustatus  eruor,  admonuitque  Sibylla, 

Et  dedit  alternos  ambobus  noscere  vultus. 

Sic  juvenis  prior:  O  magni  mihi  numinis  instar 
Cara  parens,  quam,  te  ut  nobis  vidisse  liceret, 
Optassem  Stygias  vel  leto  intrare  tenebras ;  625 
Quae  sors  nostra  fuit,  cui  te,  cum  prima  subiret, 
Eripuit  sine  honore  dies,  et  funere  carpsit  ? 
Excipit  his  mater:  Nullos,  o  nate,  labores 
Mors  habuit  nostra  :  aetherio  dum  pondere  par- 
Exsolvor,  miti  dextra  Cyllenia  proles  [tum 

Imperio  Jovis  Elysias  deduxit  in  oras,  631 
Attribuitque  pares  sedes,  ubi  magna  moratur 
Alcidae  genitrix,  ubi  sacro  munere  Leda. 

Verum  age,  nate,  tuos  ortus,  ne  bella  pavescas 
Ulla,  nec  in  caelum  dubites  te  tollere  factis,  635 
Quando  aperire  datur  nobis,  nunc  denique  disce. 
Sola  die  caperem  medio  cum  forte  petitos 
Ad  requiem  somnos,  subitus  mihi  membra  ligavit 
Amplexus,  non  ille,  meo  veniente  marito, 
Adsuetus  facilisque  mihi :  tum  luce  corusca,  640 
Implebat  quanquam  languentia  lumina  somnus, 
Vidi  (crede)  Jovem:  nec  me  mutata  fefellit 
Forma  dei,  quod,  squalentem  conversus  in  an- 
Ingenti  traxit  curvata  volumina  gyro.  [guem, 
Sed  mihi  post  partum  non  ultra  ducere  vitam  645 
Concessum.  Heu  quantum  gemui,  quod  spiritus 
ante, 

Hsec  tibi  quam  noscenda  darem,  discessit  in  auras! 
JHis  alacer  colla  amplexu  materna  petebat : 
Umbraque  ter  frustra  per  inane  petita  fefellit. 

Succedunt  simulacra  virfim  concordia,  patris 
Unanimique  simul  patrui.  Ruit  ipse  per  umbram. 
Oscula  vana  petens,  juvenis,  fumoque  volucri 
Et  nebulis  similes  animas  apprendere  certat. 
Quis  te,  care  pater,  quo  stabant  Itala  regna. 
Exosus  Latium  deus  abstulit  ?  hei  mihi !  nam  cur 
Ulla  fuere  adeo,  quibus  a  te  saevus  abessem,  656 
Momenta?  opposito  mutassem  pectore  mortem. 
Quantos  funeribus  vestris  gens  Itala  passim 
Dat  gemitus !  tumulus  vobis,  censente  senatu, 
Mavortis  geminus  surgit  per  gramina  campo.  660 
Nec  passi  plura,  in  medio  sermone  loquentis 
Sic  adeo  incipiunt.  Prior  hsec  genitoris  imago  : 
Ipsa  quidem  virtus  sibimet  pulcherrima  merces  : 
Dulce  tamen  venit  ad  manes,  cum  gratia  vitae 
Durat  apud  superos,  nec  edunt  oblivia  laudem.  665 
Verum  age,  fare,  decus  nostrum,  te  quanta  fatiget 
Militia.  Heu  quoties  intrat  mea  pectora  terror. 
Cum  repeto,  quam  saevus  eas,  ubi  magna  pericla 
Contingunt  tibi !  per  nostri,  fortissime,  leti 
Obtestor  causas,  Martis  moderare  furori.  670 
Sat  tibi  sint  documenta  domus.  Octava  terebat 
Arentem  culmis  messem  crepitantibus  aestas, 

Ex  quo  cuncta  mihi  calcata,  meoque  subibat 
Germano  devexa  jugum  Tartessia  tellus. 

Nos  miserae  muros  et  tecta  renata  Sagunto,  67 a 

Nos  dedimus  Baetin  nullo  potare  sub  hoste. 
Nobis  indomitus  convertit  terquequaterque[quam 
Germanus  terga  Hannibalis.  Pro  barbara  nun- 
Impolluta  fides !  peterem  cum  victor  adesum 
Cladibus  Hasdrubalem,  subito  venale  cohortes 
Hispanae  vulgus,  Libyci  quas  fecerat  auri  681 
Hasdrubal,  abrupto  liquerunt  agmine  signa. 
Tunc  hostis  socio  desertos  milite,  multum 
Ditior  ipse  viris,  spisso  circumdedit  orbe. 

Non  segnis  nobis  nec  inultis,  nate,  peracta  est  685 
Illa  suprema  dies,  et  laude  inclusimus  aevum. 

Excipit  inde  suos  frater  conjungere  casus. 
Excelsae  turris  post  ultima  rebus  in  arctis 
Subsidium  optaram,  supremaque  bella  ciebam. 
Fumantes  taedas,  ac  lata  incendia  passim,  690 
Et  mille  injecere  faces.  Nil  nomine  leti 
De  superis  queror:  haud  parvo  data  membra  se¬ 
pulcro 

Nostra  cremaverunt,  in  morte  haerentibus  armis. 
Sed  me  luctus  habet,  geminae  ne  clade  ruinae 
Cesserit  atfueis  oppressa  Hispania  Poenis.  695 
Contra  quae  juvenis  turbato  fletibus  ore: 

Di,  quaeso,  ut  merita  est,  dignas  pro  talibus  ausis 
Carthago  expendat  poenas.  Sed  continet  acres 
Pyrenes  populos,  qui,  vestro  Marte  probatus. 
Excepit  fessos,  et  notis  Marcius  armis  700 

Successit  bello  :  fusos  quoque  fama  ferebat 
Victores  acie,  atque  exacta  piacula  caedis. 

His  laeti  rediere  duces  loca  amoena  piorum  : 
Prosequiturque  oculis  puer  adveneratus  euntes. 

Jamque  aderat  multa  vix  agnoscendus  in  umbra 
Paullus,  et  epoto  fundebat  sanguine  verba: 

Lux  Italum,  cujus  spectavi  Martia  facta 
Multum  uno  majora  viro,  descendere  nocti 
Atque  habitanda  semel  subigit, quis  visere  regna  ? 
Cui  contra  tales  effundit  Scipio  voces  :  7)0 

Armipotens  ductor,  quam  sunt  tua  fata  per  Urbem 
Lamentata  diu  !  quam  pane  ruentia  tecum 
Traxisti  ad  Stygias  (Enotria  tecta  tenebras  ! 

Tum  tibi  defuncto  tumulum  Sidonius  hostis 
Constituit,  laudemque  tuo  quaesivit  honore.  715 
Dumque  audit  lacrymans  hostilia  funera  Paullus, 
Ante  oculos  jam  Flaminius,  jam  Gracchus,  et  agro 
Absumtus  Cannis  stabat  Servilius  ore. 

Appellare  viros  erat  ardor,  et  addere  verba . 

Sed  raptabat  amor  priscos  cognoscere  manes. 
Nunc  meritum  sava  Brutum  immortale  securi 
Nomen,  nunc  superos  aquantem  laude  Camillum, 
Nunc  auro  Curium  non  unquam  cernit  amicum. 
Ora  Sibylla  docet  venientum,  et  nomina  pandit. 
Hic  fraudes  pacis  Pyrrhumque  a  limine  porta 
Dejecit,  visus  orbus .  tulit  ille  ruentem  726 
Tibridis  in  ripas  regem,  solusque  revulso 
Pone  ferox  ponte  exclusit  redeuntia  regna. 

Si  tibi  dulce  virum,  primo  qui  foedera  bello 
Phoenicum  pepigit,  vidisse,  hic  inclytus  ille  730 
iEquoreis  victor  cum  classe  Lutatius  armis. 

Si  studium  et  savam  cognoscere  Hamilcaris  um¬ 
bram,  [missa 

Illa  est,  (cerne  procul,)  cui  frons  nec  morte  re- 
Iraium  servat  rabiem  ;  si  jungere  cordi  est 
Colloquium,  sine,  gustato  det  sanguine  vocem. 

Atque  ubi  permissum,  et  sitiens  se  implevit 
Sic  prior  increpitat  non  mitiScipio  vultu  :[imago, 
Taliane,  o  fraudum  genitor,  sunt  foedera  vobis  ? 
Aut  hac  Sicania  pepigisti  captus  in  ora? 

Bella  tuus  toto  natus  contra  omnia  pacta  740 
Exercet  Latio,  et  perruptis  molibus  Alpes 
Eluctatus  adest :  fervet  gens  Itala  Marte 
Barbarico,  et  refluunt  obstructi  stragibus  amnes. 


Post  qua  Poenus  ait:  Decimum  modo  coeperat  an- 
Excessisse  puer,  nostro  cum  bella  Latinis  [num 
Concepit  jussu  :  licitum  nec  fallere  divos  746 
Juratos  patri.  Quod  si  Laurentia  vastat 
Nunc  igni  regna,  et  Phrygias  res  vertere  tentat, 

O  pietas,  o  sancta  fides,  o  vera  propago! 

Atque  utinam  amissum  reparet  decus !  inde  citato 
Celsus  abit  gressu,  majorque  recessit  imago.  751 
Exin  designat  vates,  qui  jura  sub  armis 
Poscenti  dederint  populo,  primique  petitas 
Miscuerint  Italis  Piraeo  littore  leges. 

Laetatur,  spectatque  virum  insatiabilis  ora  755 
Scipio,  et  appellet  cunctos ;  ni  magna  sacerdos 
Admoneat  turbae  innumerae  :  Quot  millia  toto 
Credis  in  orbe,  puer,  lustras  dum  singula  visu, 
Descendisse  Erebo  ?  nullo  non  tempore  abundans 
Umbrarum  huc  agitur  torrens,  vectatque  capaci 
Agmina  mole  Charon,  et  sufficit  improba  puppis. 
Post  haec, ostendens  juvenem,  sic  virgo  profatur 
Hic  ille  est,  tellure  vagus  qui  victor  in  omni 
Cursu  3igna  tulit ;  cui  pervia  Bactra  Dahaeque; 
Qui  Gangen  bibit,  et  Pellaeo  ponte  Niphaten 
Adstrinxit;  cui  stant  sacro  sua  moenia  Nilo.  766 
Incipit  iEneades:  Libyci  certissima  proles 
Hammonis,  quando  exsuperat  tua  gloria  cunctos 
Indubitata  duces,  similique  cupidine  rerum 
Pectora  nostra  calent,  quae  te  via,  fare,  superbum 
Ad  decus  et  summas  laudum  perduxerit  arces. 
Iile  sub  haec :  Turpis  lenti  sollertia  Martis. 
Audendo  bella  expedias  ;  pigra  extulit  arctis 
Haud  unquam  sese  virtus.  Tu  magna  gerendi 
Praecipita  tempus :  mors  atra  impendet  agenti. 
Haec  effatus  abit.  Croesi  mox  advolat  umbra. 
Dives  apud  superos;  sed  mors  aequarat  egenis 
Atque  hic  Elysio  tendentem  limite  cernens 
Effigiem  juvenis,  castae  cui  vitta  ligabat 
Purpurea  effusos  per  colla  nitentia  crines,  780 
Dic,  ait,  hic  quinam,  vhrgo  ?  nam  luce  refulget 
Praecipua  frons  sacra  viro,  multaeque  sequuntur 
Mirantes  animae,  et  laeto  clamore  frequentant. 
Qui  vultus!  quam  (si  Stygia  non  esset  in  umbra) 
Dixissem  facile  esse  deum !  Non  falleris,  inquit 
Docta  comes  Triviae :  meruit  deus  esse  videri. 

Et  fuit  in  tanto  non  parvum  pectore  numen. 
Carmine  complexus  terram,  mare,  sidera,  manes, 
Et  cantu  Musas  et  Phoebum  aequavit  honore. 
Atque  haec  cuncta,  prius  quam  cerneret,  ordine 
terris  .790 

Prodidit,  et  vestram  tulit  usque  ad  sidera  Trojam. 
Scipio,  perlustrans  oculis  laetantibus  umbram, 

Si  nunc  fata  darent,  ut  Romula  facta  per  orbem 
Hic  caneret  vates,  quanto  majora  futuros 
Facta  eadem  intrarent  hoc,  inquit,  teste  nepotes ! 
Felix  ^Eacida,  cui  tali  contigit  ore  796 

Gentibus  ostendi!  crevit  tua  carmine  virtus. 
Sed,quae  tanta  adeo  grassantum  turba,  requirens, 
Heroum  effigies  majoresque  accipit  umbras. 

Inde  viro  stupet  jEacide,  stupet  Hectore  magno, 
Ajacisque  gradum  venerandaque  Nestoris  ora 
Miratur  :  geminos  adspectat  laetus  Atridas, 
Jamque  Ithacum,  corde  aequantem  Peleia  facta. 
Victuram  hinc  cernit  Ledaei  Castoris  umbram : 
Alternam  lucem  peragebat  in  aethere  Pollux.  805 
Sed  subito  vultus  monstrata  Lavinia  traxit. 
Nam  virgo  admonuit,  tempus  cognoscere  manes 
Foemineos,  ne  cunctantem  lux  alma  vocaret. 
Felix  haec,  inquit,  Veneris  nurus  ordine  longo 
Trojugenas  junxit  sociata  prole  Latinis. 

Vis  et  Martigenae  thalamos  spectare  Quirini  ? 
Hersiliam  cerne  :  hirsutos  cum  sperneret  oliiu 

Gens  vicina  procos,  pastori  rapta  marito 
ntravitque  casse,  culmique  e  stramine  fultum 
Pressit  laeta  torum,  et  soceros  revocavit  ab  armis. 
Adspice  Carmentis  gressus.  Evandria  mater  816 
Haec  fuit,  et  vestros  tetigit  praesaga  labores. 

Vis  et,  quos  Tanaquil  vultus  gerat?  haec  quoque 
Augurio  valuit  mentis,  venturaque  dixit  [castae 
Regna  viro,  et  dextros  agnovit  in  alite  divos. 820 
Ecce  padicitiae  Latium  decus,  inclyta  leti 
Fert  frontem  atque  oculos  terrae  Lucretia  fixos. 
Non  datur  heu  tibi,  Roma,  nec  est,  quod  malle 
deceret. 

Hanc  laudem  retinere  diu.  Virginia  juxta, 
Cerne,  cruentato  vulnus  sub  pectore  servat,  825 
Tristia  defensi  ferro  monumenta  pudoris. 

Et  patriam  laudat  miserando  in  vulnere  dextram. 
Illa  est,  quae  Tibrim,  quae  fregit  Lydia  bella. 
Nondum  passa  marem,  quales  optabat  habere 
Quondam  Roma  viros,  contemtrix  Cloelia  sexus. 

Cum,  subito  adspectu  turbatus,  Scipio  poscit. 
Quae  poenae  causa,  et  qui  sint  in  crimine  manes. 
T um  virgo :  Patrios  fregit  quae  curribus  artus. 

Et  stetit  adductis  super  ora  trementia  frenis, 
Tullia,  non  ullos  satis  exhaustura  labores,  835 
Ardenti  Phlegethonte  natat:  fornacibus  atris 
Fons  rapidus  furit,  atque  ustas  sub  gurgite  cautes 
Egerit,  et  scopulis  pulsat  flagrantibus  ora 
Illa  autem,  quae  tondetur  praecordia  rostro 
Alitis,  (en  quantum  resonat  plangentibus  alis  840 
Armigerad  pastus  rediens  Jovis!)  hostibus  arcem 
Virgo  (immane  nefas)  adamato  prodidit  auro 
Tarpeia,  et  pactis  reseravit  claustra  Sabinis. 
Juxta  (nonne  vides  ?  neque  enim  leviora  domantur 
Delicta)  illatrat  jejunis  faucibus  Orthrus,  845 
Armenti  quondam  custos  immanis  Iberi, 

Et  morsu  petit,  et  polluto  eviscerat  ungue. 

Nec  par  poena  tamen  sceleri :  sacraria  Vestae 
Polluit,  exuta  sibi  virginitate,  sacerdos.  849 
Sed  satis  haec  vidisse,  satis:  mox  deinde  videnti 
Nunc  animas  tibi,  quae  potant  oblivia,  paucas 
In  fine  enumerasse  paro,  et  remeare  tenebris. 
Hic  Marius  (nec  multa  dies  jam  restat  ituro 


yEtheriam  in  lucem)  veniet  tibi  origine  parva 
In  longum  imperium  consul:  nec  Sulla  morari 
Jussa  potest,  aut  amne  diu  potare  soporo.  856 
Lux  vocat,  et  nulli  divfim  mutabile  fatum.  , 
Imperium  hic  primus  rapiet:  sed  gloria  culpae, 
Quod  reddet  solus ;  nec  tanto  in  nomine  quisquam 
Exsistet,  Sullae  qui  se  velit  esse  secundum.  860 
Ille,  hirta  cui  surrigitur  coma  fronte,  decorum 
Et  gratum  tdrris  Magnus  caput :  ille  deum  gens, 
Stelligerum  attollens  apicem,  Trojanus  Iulo 
Caesar  avo ;  quantas  moles,  cum  sede  reclusa 
Hac  tandem  erumpent,  terraque  marique  move- 
Heu  miseri,  quoties  toto  pugnabitur  orbe !  [bunt! 
Nec  leviora  lues,  quam  victus,  crimina  victor. 

Tum  juvenis  lacrymans,  Restare  haec  ordine 
Lamentor  rebus  Latiis.  Sed  luce  remota  [duro 
Si  nulla  est  venia,  et  merito  mors  ipsa  laborat. 
Perfidiae  Poenus  quibus  aut  Phlegethontis  in  undis 
Exuret  ductor  scelus,  aut  quae  digna  renatos 
Ales  in  aeternum  laniabit  morsibus  artus  ? 

Ne  metue,  exclamat  vates :  non  vita  sequetur 
Inviolata  virum  :  patria  non  ossa  quiescent.  875 
Namque  ubi,fractus  opum,  magnae  certamine  pug 
Pertulerit  vinci,  turpemque  orare  salutem,  [nae 
Rursus  bella  voletMacetum  instaurare  sub  armis, 
Damnatusque  doli,  desertis  conjuge  fida 
Et  dulci  nato,  linquet  Carthaginis  arces,  880 
Atque  una  profugus  lustrabit  caerula  puppe. 

Hinc  Cilicis  Tauri  saxosa  cacumina  viset. 

Pro  quanto  levius  mortalibus  aegra  subire  [que. 
Servit  ia, atque  hiemes,  aestusque,  fugamque,frelum- 
Atque  famem,  quam  posse  mori !  post  Itala  bella 
Assyrio  famulus  regi,  falsusque  cupiti  886 

Ausoniae  motus,  dubio  petet  aequora  velo; 
Donec,  Prusiacas  delatus  segniter  oras, 

Altera  servitia  imbelli  patietur  in  aevo, 

Et  latebram,  munus  regni.  Perstantibus  inde 
dEneadis,  reddique  sibi  poscentibus  hostem,  891 
Pocula  furtivo  rapiet  properata  veneno. 

Ac  tandem  terras  longa  formidine  solvet. 

Haec  vates,  Erebique  cavis  se  reddidit  umbris 
Tum  laetus  socios  juvenis  portumque  revisit.  895 


LIBER  DECIMUS  QUARTUS. 


Flectite  nunc  vestros,  Heliconis  numina,  cantus 
Ortygiae  pelagus  Siculique  ad  littoris  urbes. 
Muneris  hic  vestri  labor  est;  modo  Daunia  regna 
jEneadflm,  modo  Sicanios  accedere  portus, 

Aut  Macetum  lustrare  domos  et  Achaia  rura,  5 
Aut  vaga  Sardoo  vestigia  tingere  fluctu, 

Vel  Tyriae  quondam  regnata  mapalia  genti, 
Extremumve  diem  et  terrarum  invisere  metas. 
Sic  poscit  sparsis  Mavors  agitatus  in  oris.  [mur. 
Ergo  age,  qua  litui,  qua  ducunt  bella,  sequa- 
Ausoniae  pars  magna  jacet  Trinacria  tellus,  1 1 
Ut  semel  expugnante  Noto  et  vastantibus  undis 
Accepit  freta,  caeruleo  propulsa  tridente. 

Namque  per  occultum  caeca  vi  turbinis  olim 
Impactum  pelagus  laceratae  viscera  terrae  1 5 
Discidit,  et,  medio  perrumpens  arva  profundo, 
Cum  populis  pariter  convulsas  transtulit  urbes. 
Ex  illo,  servans  rapidus  divortia,  Nereus 
Saevo  dividuos  conjungi  pernegat  aestu. 

Sed  spatium,  quod  dissociat  consortia  terrae,  20 


Latratus  fama  est  (sic  arcta  intervenit  unda) 

Et  matutinos  volucrum  transmittere  cantus. 
Multa  solo  virtus:  jam  reddere  fosnus  aratris. 
Jam  montes  umbrare  olea,  dare  nomina  Baccho 
Cornipedemque  citum  lituis  generasse  ferendis. 
Nectare  Cecropias  Hyblseo  accedere  ceras.  26 
Hic  et  Paeonios  arcano  sulfure  fontes, 

Hic  Phoebo  digna  et  Musis  venerabere  vatum 
Ora  excellentum,  sacras  qui  carmine  sylvas, 
Quique  Syracosia  resonant  Helicona  Camoena.  30 
Promtae  gens  linguae :  ast  eadem,  cum  bella  cieret, 
Portus  aequoreis  sueta  insignire  tropaeis.  [na 
Post  dirum  Antiphatae  sceptrum  et  Cyclopia  reg- 
Vomere  verterunt  primum  nova  rura  Sicani. 
Pyrene  misit  populos,  qui  nomen  at  amne  31 
Adscitum  patrio  terrae  imposuere  vacanti. 

Mox  Ligurum  pubes  Siculo  ductore,  novavit 
Possessis  bello  mutata  vocabula  regnis. 

Nec  Cres  dedecori  fuit  accola-  duxeiat  actos 
Moenibus  e  centum  non  fausta  ad  proelia  Minos 

Daedaleam  repetens  poenam  :  qui  fraude  nefanda 
Postquam  perpetuas  judex  concessit  ad  umbras 
Cocalidum  insidiis,  fesso  Minoia  turba  43 

Bellandi  studio  Siculis  subsedit  in  oris. 
Miscuerunt  Phrygiam  prolem  Trojanus  Acestes, 
Trojanusque  Helymus,  structis  qui,  pube  secuta, 
In  longum  ex  sese  donarunt  nomina  muris. 

Nec  Zanclaea  gerunt  obsctram  moenia  famam. 
Dextera  quam  tribuit  posito.Saturnia  telo. 

Sed  decus  Ennaeis  haud  ullum  pulchrius  oris,  50 
Quam  quae  Sisyphio  fundavit  nomen  ab  Isthmo, 
Et  multum  ante  alias  Ephyraeis  fulget  alumnis. 
Hic  Arethusa  suum  piscoso  fonte  receptat 
Alpheon,  sacrae  portantem  signa  coronae. 

At  non  aequus  amat  Trinacria  Mulciber  antra.  55 
Nam  Lipare,  vastis  subter  depasta  caminis, 
Sulfureum  vomit  exeso  de  vertice  fumum. 

Ast  iEtna  eructat  tremefactis  cautibus  ignis 
Inclusi  gemitus,  pelagique  imitata  furorem 
Murmure  per  caecos  tonat  irrequieta  fragores  60 
Nocte  dieque  simul:  fonte  e  Phlegethontis  ut 
atro 

Flammarum  exundat  torrens,  piceaque  procella 
Semiambusta  rotat  liquefactis  saxa  cavernis. 

Sed  quanquam  largo  flammarum  exaestuet  intus 
Turbine,  et  assidue  subnascens  profluat  ignis,  65 
Summo  cana  jugo  cohibet  (mirabile  dictu) 
Vicinam  flammis  glaciem,  aeternoque  rigore 
Ardentes  horrent  scopuli :  stat  vertice  celsi 
Collis  hiems,  calidaque  nivem  tegit  atra  favilla. 
Quid  referam  iEolio  regnatas  nomine  terras,  70 
Ventorumque  domos,  atque  addita  claustra  pro¬ 
cellis? 

Hic  versi  penitus  Pelopea  ad  regna  Pachyni 
Pulsata  Ionio  respondent  saxa  profundo : 

Hic,  contra  Libyamque  situm  Corosque  furentes, 
Cernit  devexas  Lilybaeon  nobile  Chelas :  75 

At,  qua  diversi  lateris  frons  tertia  terris 
Vergit  in  Italiam  prolato  ad  littora  dorso, 

Celsus  arenosa  tollit  se  mole  Pelorus. 

His  longo  mitis  placide  dominator  in  aevo 
Praefuerat  terris  Hieron,  tractare  sereno  80 
Imperio  vulgum  pollens,  et  pectora  nullo 
Parentum  exagitare  metu ;  pactamque  per  aras 
Haud  facilis  temerare  fidem,  socialia  jura 
Ausoniis  multos  servarat  casta  per  annos. 
Verum,  ubi  fata  virum  fragili  solvere  senecta,  85 
Primaevo  cessit  sceptrum  exitiale  nepoti. 

Et  placida  indomitos  accepit  regia  mores. 
Namque  bis  octonis  nondum  rex  praeditus  annis 
Caligare  alto  in  solio,  nec  pondera  regni 
Posse  pati,  et  nimium  fluxis  confidere  rebus.  90 
Jamque  brevi  nullum,  delicta  tuentibus  armis, 
Fas  notum,  ignotumque  nefas:  vilissima  regi 
Cura  pudor.  Tum  praecipiti  materna  furori  [bum 
Pyrrhus  origo  dabat  stimulos,  proavique  super- 
yEacidae  genus,  atque  aeternus  carmine  Achilles. 
Ergo  ardor  subitus  Poenorum  incepta  fovendi: 
Nec  sceleri  mora ;  conjungit  nova  foedera,  pacto 
Cederet  ut  Siculis  victor  Sidonius  oris. 

Sed  stabant  poenae,  tumulumque  negabat  Erinnys, 
Qua  modo  pactus  erat  socium  non  cernere,  terra. 
Saevos  namque  pati  fastus,  juvenemque  cruento 
Flagrantem  luxu,  et  miscentem  turpia  diris. 
Haud  ultra  faciles,  quos  ira  metusque  coquebat. 
Jurati  obtruncant:  nec  jam  modus  ensibus;  ad¬ 
dunt 

Foemineam  caedem,  atque  insontum  rapta  sororum 
Corpora  prosternunt  ferro.  Nova  saevit  in  armis 
Libertas,  jactatque  jugum  pars  Punica  castra. 


Pars  Italos  et  nota  volunt;  nec  turba  furentum 
Defit,  quae  neutro  sociari  foedere  malit. 

Tali  Trinacriae  motu,  rebusque  Sicanis  113 
Exitio  regis  trepidis,  sublimis  honore 
(Tertia  nam  Latios  renovarat  purpura  fasces) 
Marcellus  classem  Zanclaeis  appulit  oris. 

Atque  ubi  cuncta  viro,  caedesque  exposta  tyranni, 
Ambiguaeque  hominum  mentes;  Carthaginis  arma 
Quos  teneant,  et  quanta,  locos ;  quod  vulgus  ami¬ 
cum 

Duret  Trojugenis;  quantos  Arethusa  tumores 
Concipiat,  perstetque  suas  non  pandere  portas ; 
Incumbit  bello,  ac  totam  per  proxima  raptim 
Armorum  effundit  flammato  pectore  pestem.  120 
Non  aliter  Boreas,  Rhodopes  a  vertice  praeceps 
Cum  sese  immisit,  decimoque  volumine  pontum 
Expulit  in  terras,  sequitur  cum  murmure  molem 
Ejecti  maris,  et  stridentibus  affremit  alis. 

Prima  Leontinos  vastarunt  proelia  campos, 195 
Regnatam  diro  quondam  Laestrygone  terram. 
Instabat  ductor,  cui  tarde  vincere  Graias 
Par  erat,  ac  vinci,  turmas :  ruit  aequore  toto, 
(Foemineum  credas  maribus  concurrere  vulgum. 
Et  Cereri  placitos  fecundat  sanguine  campos. 
Sternuntur  passim,  pedibusque  evadere  letum 
Eripuit  rapidus  Mavors:  ut  cuique  salutem 
Promisit  fuga,  praeveniens  dux  occupat  ense. 

Ite,  gregem  metite  imbellem,  ac  succidite  ferro, 
Clamat,  cunctantes  urgens  umbone  catervas.  135 
Pigro  luctandi  studio  certamen  in  umbra 
Molle  pati  docta,  et  gaudens  splendescere  olivo, 
Stat,  mediocre  decus  vincentum,  ignava  juventus. 
Haec  laus  sola  datur,  si  viso  vincitis  hoste. 
Ingruit  audito  ductore  exercitus  omnis;  140 
Solaque,  quod  superest,  secum  certamina  morunt, 
Quis  dextra  antistet,  spoliisque  excellat  opimis. 
Euboici  non,  per  scopulos  illisa  Caphareo, 
Euripi  magis  unda  furit,  pontumve  sonantem 
Ejicit  angusto  violentius  ore  Propontis;  145 
Nec  fervet  majore  fretum  rapiturque  tumultu. 
Quod  ferit  Herculeas  extremo  sole  columnas. 
Mite  tamen  dextrae  decus  inter  proelia  tanta 
Enituit  fama.  Miles  Tyrrhenus  (Asilo  [enta. 
Nomen  erat)  captus  quondam  ad  Trasimena  flu- 
Servitium  facile  et  dominantis  mollia  jussa 
Expertus  Beryae,  patrias  remearat  ad  oras 
Sponte  faventis  heri,  repetitisque  impiger  armis 
Tum  veteres  Siculo  casus  Mavorte  piabat. 

Atque  is,  dum  medios  inter  fera  proelia  miscet, 
Illatus  Beryae,  cui,  pacta  ad  regia  misso  156 
Poenorum  a  populis,  sociataque  bella  gerenti, 
iErato  cassis  munimine  clauserat  ora. 

Invadit  ferro  juvenem,  trepideque  ferentem 
Instabiles  retro  gressus  prosternit  arena.  160 
At  miser,  audita  victoris  voce,  trementem 
Cunctantemque  animam  Stygia  ceu  sede  reducens, 
Cassidis  a  mento  malefidae  vincula  rumpit, 
Jungebatque  preces,  atque  addere  verba  parabat 
Sed,  subito  adspectu  et  noto  conterritus  ore,  1 65 
Tyrrhenus  ferrumque  manu  revocavit,  et  ultro 
Talia  cum  gemitu  lacrymis  effudit  obortis: 

Ne,  qugeso,  supplex  lucem  dubiusque  precare: 
Fas  hostem  servare  mihi.  Multo  optimus  ille 
Militiae,  cui  postremum  est  primumque,  tueri 
Inter  bella  fidem.  Tu  letum  evadere  nobis  171 
Das  prior,  et  servas  nondum  servatus  ab  hoste. 
Haud  equidem  indignum  raemet,quse  tristia  vidi, 
Abnuerim,  dignumque  iterum  in  pejora  revolvi. 
Si  tibi  per  medios  ignes  mediceque  per  enses  175 
Non  dederit  mea  dextra  viam  Sic  fatur,  et  ultrc 

Attollit,  vitaque  exaequat  munera  vitee. 

At,  compos  Sicula  primum  certaminis  ora 
Coepti,  Marcellus  victricia  signa,  quieto 
Agmine  progrediens, Ephyraea  ad  moenia  vertit. 
Inde  Syracosias  castris  circumdedit  arces.  181 
Sed  ferri  languebat  amor :  sedare  monendo 
Pectora  caeca  virum,  atque  iras  evellere  avebat. 
Nec  (renuant  si  forte  sibi,  et  si  mitia  malle 
Credant  esse  metum)  laxis  servatur  omissa  185 
Obsidio  claustris :  quin  contra  intentior  ipse 
Invigilat  cautis,  frontem  imperterritus,  armis, 

Et  struit  arcana  necopina  pericula  cura. 

Haud  secus  Eridani  stagnis  ripave  Caystri 
Innatat  albus  olor,  pronoque  immobile  corpus 
Dat  fluvio,  et  pedibus  tacitas  eremigat  undas. 

Interea,  dum  incerta  labat  sententia  clausis, 
Exciti  populi  atque  urbes  socia  arma  ferebant : 
Incumbens  Messana  freto,  minimumque  revulsa 
Discreta  Italia, atque  Osco  memorabilis  ortu:  195 
Tum  Catane,  nimium  ardenti  vicina  Typhoeo, 

Et  generasse  pios  quondam  celeberrima  fratres: 
Et  cui  non  licitum  fatis  Camarina  moveri. 

Tum  quae  nectareis  vocat  ad  certamen  Hymetton 
Audax  Hybla  favis,  palmisque  arbusta  Selinus, 
Et,  justi  quondam  portus,  nunc  littore  solo  201 
Subsidium  infidum  fugientibus  aequora  Myle. 
Nec  non  altus  Eryx,  nec  non  et  vertice  celso 
Centuripae,  largoque  virens  Entella  Lyaeo, 
Entella  Hectoreo  dilectum  nomen  Acestae.  205 
NonThapsos,non  e  tumulis  glacialibus  Acrse 
Defuerunt:  Agyrina  manus,  geminoque  Lacone 
Tyndaris  attollens  sese  affuit :  altor  equorum 
Mille  rapit  turmam,  atque  hinnitibus  aera  flam¬ 
mat 

Pulveream  volvens  Acragas  ad  inania  nubem. 
Ductor  Grosphus  erat,  cujus  caelata  gerebat  211 
Taurum  parma  trucem,  poenae  monumenta  vetus- 
Ille,  ubi  torreret  subjectis  corpora  flammis,  [tae. 
Mutabat  gemitus  mugitibus,  actaque  veras 
Credere  erat  stabulis  armenta  effundere  voces. 
Haud  impune  quidem  :  nam  dirae  conditor  artis 
Ipse  suo  moriens  immugit  flebile  tauro,  [laesa. 
Venit  ab  amne  trahens  nomen  Gela,  venit  Ha- 
Et  qui  praesenti  domitant  perjura  Palici 
Pectora  supplicio,  Trojanaque  venit  Acesta ; 
Quique  per  ^EtnaeosAcis  petit  aequora  fines,  221 
Et  dulci  gratam  Nereida  perluit  unda. 
jEmulus  ille  tuo  quondam,  Polypheme,  calori, 
Dum  fugit  agrestem  violenti  pectoris  iram, 

In  tenues  liquefactus  aquas  evasit  et  hostem,  225 
Et  tibi  victricem,  Galatea,  immiscuit  undam. 
Nec  non  qui  potant  Hypsamque  Alabimque  sono- 
Et  perlucentem  splendenti  gurgite  Achaten  :  [ros. 
Qui  fontes,  vage  Chrysa,  tuos,  et  pauperis  alvei 
Hipparin,  ac  facilem  superari  gurgite  parco  230 
Pantagiam,  rapidique  colunt  vada  flava  Symaethi. 
Littora  Thermarum,  prisca  dotata  Camoena, 
Armavere  suos,  qua  mergitur  Himera  ponto 
^Eolio  :  nam  dividuas  se  scindit  in  oras. 

Nec  minus  occasus  petit  incita,  quam  petit  ortus. 
Nebrodes  gemini  nutrit  divortia  fontis,  236 
Quo  mons  Sicania  non  surgit  ditior  umbrae. 
Enna  deum  lucis  sacras  dedit  ardua  dextras. 

Hic  specus,  ingentem  laxans  telluris  hiatum, 
Cfecum  iter  ad  manes  tenebroso  limite  pandit, 
Qua  novus  ignotas  Hymenaeus  venit  in  oras.  241 
Hac  Stygius quondam, stimulante  Cupidine,  rector 
Ausus  adire  diem,  maestoque  Acheronte  relicto 
Egit  in  illicitas  currum  per  inania  terras. 

Tum  rapta  praeceps  Ennaea  virgin. s  flexit  245 


Attonitos  coeli  visu  lucemque  paventes 
ln  Styga  rursus  equos,  et  praedam  condidit  umbris 
Romanos  Petraea  duces,  Romana  petivit 
Foedera  Callipolis,  lapidosique  Enguion  arvi, 
Hadranum,  Ergetumque  simul,  telaque  superba 
Lanigera  Melite,  et  littus  piscosa  Calacte,  251 
Quaeque  procelloso  Cephaloedias  ora  profundo 
Caeruleis  horret  campis  pascentia  cete. 

Et  qui  correptas  sorbentem  verticis  haustu, 
Atque  iterum  e  fundo  jaculantem  ad  sidera  pup- 
Tauromenitana  cernunt  de  sede  Ciiarybdin.  [pes 
Haec  Latium  manus  et  Laurentia  signa  fovebat. 
Caetera  Elissaeis  aderat  gens  Sicana  votis,  [tris, 
Mille  Agathyrna  dedit,  perflataque  Trogilos  Aus- 
Mille  Thoanteae  sedes  Phacelina  Dianae.  260 
Tergemino  venit  numero  fecunda  Panormos, 

Seu  sylvis  sectere  feras,  seu  retibus  aequor 
Verrere,  seu  coelo  libeat  traxisse  volucrem. 

Non  Herbessos  iners,  non  Naulocha  pigra  pericli 
Sederunt,  non  frondosis  Morgentia  campis  265 
Abstinuit  Marte  infido  :  comitata  Menaeis 
Venit  Amastra  viris,  et  parvo  nomine  Tisse, 

Et  Netum,  et  Mutyce,  pubesque  liquentis  Achaeti. 
Sidonios  Drepane,  atque  undae  clamosus  Helorus, 
Et  mox  servili  vastata  Triocala  bello,  270 

Sidonios  Arbela  ferox,  et  celsus  letas. 

Et  bellare  Tabas  docilis,  Cossyraque  parva, 

Nec  major  Megara  Mute  concordibus  ausis 
Juvere,  et  strato  Gaulum  spectabile  ponto. 

Cum  sonat  Halcyones  cantu,  nidosque  natantes 
Immota  gestat  sopitis  fluctibus  unda.  276 

Ipsa  Syracusae  patulos  urbs  inclyta  muros 
Milite  collecto  variisque  impleverat  armis. 
Ductores  facilem  impelli  laetamque  tumultus 
Vaniloquo  plebem  furiabant  insuper  ore  :  280 

Nunquam  hoste  intratos  muros,  et  quatuor  arces: 
Et  Salaminiacis  quantam  Eoisque  tropaeis 
Ingenio  portus  urbs  invia  fecerit  umbram  : 
Spectatum  proavis,  ter  centum  ante  ora  triremes 
Unum  naufragium,  mersasque  impune  profundo 
Clade  pharetrigeri  subnixas  regis  Athenas.  2S6 
Flammabant  vulgum  geniti  Carthagine  fratres, 
Poeni  matre  genus,  sed  quos,  sub  crimine  pulsus 
Urbe  Syracosia,  Libycis  eduxerat  oris 
Trinacrius  genitor,  geminaque  a  stirpe  parentum 
Astus  miscebant  Tyrios  levitate  Sicana.  [visum 
Quae  cernens  ductor,  postquam  immedicabile 
Seditio,  atque  ultro  bellum  surgebat  ab  hoste, 
Testatus  divos  Siculorum,  amnesque,  lacusque. 
Et  fontes,  Arethusa,  tuos,  ad  bella  vocari  295 
Invitum ;  quae  sponte  diu  non  sumserit,  hostem 
Induere  arma  sibi ;  telorum  turbine  vasto 
Aggreditur  muros,  atque  armis  intonat  urbi. 

Par  omnes  simul  ira  rapit ;  certantque,  ruuntque. 
Turris,  multiplici  surgens  ad  sidera  tecto,  300 
Exibat,  tabulata  decem  cui  crescere  Graius 
Fecerat,  et  multas  nemorum  consumserat  umbras 
Armatam  hinc  igni  pinum  et  devolvere  saxa 
Certabant,  calidaeque  picis  diffundere  pestem. 
Huic  procul  ardentem  jaculatus  lampada  Cimber 
Conjicit,  et  lateri  telum  exitiabile  figit.  306 
Pascitur  adjutus  Vulcanus  turbine  venti, 
Gliscentemque  trahens  turris  per  viscera  labem 
Perque  altam  molem  et  toties  crescentia  tecta 
Scandit  ovans,  rapidisque  vorat  crepitantia  flam- 
Robora,  et,  ingenti  simul  exundante  vapore  [nuis 
Ad  coelum,  victor  nitentia  culmina  lambit. 
Implentur  fumo  et  nebula  caliginis  atrae: 

Nec  cuiquam  evasisse  datur .  ceu  fulminis  ictu 
Correpta;  rapido  in  cineres  abiere  ruinae.  315 

Par  contra  pelago  miseris  fortuna  canam. 
Namque  ubi  se  propius  tectis  urbique  tulere. 

Qua  portus  muris  pacatas  applicat  undas. 
Improvisa  novo  pestis  conterruit  astu. 

Trabs  trabe  juncta  teres,  derasis  undique  nodis, 
Navali  similis  malo,  praefixa  gerebat  §21 

Uncae  tela  manus  :  ea  celso  ex  aggere  muri 
Bellantes  curvi  rapiebat  in  aera  ferri 
Unguibus,  et  mediam  revocata  ferebat  in  urbem. 
Nec  solos  vis  illa  viros,  quin  saepe  triremem  §25 
Belligerae  rapuere  trabes,  cum  desuper  actum 
Incuterent  puppi  chalybem  morsusque  tenaces ; 
Qui,  simul  affixo  vicina  in  robora  ferro 
Sustulerant  sublime  ratem,  (miserabile  visu,) 

Per  subitum  rursus  laxatis  arte  catenis  §30 
Tanta  praecipitem  reddebant  mole  profundo, 

Ut  totam  haurirent  undae  cum  milite  puppim. 
His  super  insidiis  angusta  foramina  murus 
Arte  cavata  dabat,  per  quae  confundere  tela 
Tutum  erat,  opposito  mittentibus  aggere  valli. 
Nec  sine  fraude  labos,  arcta  ne  rursus  eodem  §36 
Spicula  ab  hoste  via  vicibus  contorta  redirent. 

Calliditas  Graia,  atque  astus  pollentior  armis 
Marcellum  tantasque  minas  terraque  marique 
Arcebat,  stabatque  ingens  ad  moenia  bellum.  340 
Vir  fuit,  Isthmiacis  decus  immortale  colonis. 
Ingenio  facile  ante  alios  telluris  alumnos, 

Nudus  opum;  sed  cui  coelum  terraeque  paterent. 
Ille  novus  pluvias  Titan  ut  proderet  ortu 
Fuscatis  tristis  radiis ;  ille,  haereat  anne  345 
Pendeat  instabilis  tellus ;  cur  foedere  certo 
Ilunc  affusa  globum  Tethys  circumliget  undis. 
Noverat,  atque  una  pelagi  lunaeque  labores. 

Et  pater  Oceanus  qua  lege  refunderet  aestus. 

Non  illum  mundi  numerasse  capacis  arenas  350 
Vana  fides  :  puppes  etiam  constructaque  saxa 
Foeminea  traxisse  ferunt  contra  ardua  dextra. 

Hic  dum  Italum  ductorem  astuTeucrosquefati- 
Annabat  centum  late  Sidonia  velis  [gat, 

Classis  subsidio,  et  scindebat  caerula  rostris.  §55 
Erigitur  subitas  in  spes  Arethusia  proles, 
Adjungitque  suas  portu  progressa  carinas. 

Nec  contra  Ausonius  tonsis  aptare  lacertos 
Addubitat,  mersisque  celer  fodit  aequora  remis. 
Verberibus  torsere  fretum  :  salis  icta  frequenti 
Albescit  pulsu  facies,  perque  aequora  late  361 
Spumat  canenti  sulcatus  gurgite  limes. 

Insultant  pariter  pelago,  ac  Neptunia  regna 
Tempestate  nova  trepidant :  tum  vocibus  aequor 
Personat,  et  clamat  scopulis  clamoris  imago.  365 
Ac  jam  diffusus  vacua  bellator  in  unda 
Cornibus  ambierat  patulos  ad  proelia  fluctus. 
Navali  claudens  humentem  indagine  campum. 

At  simili  curvata  sinu  diversa  ruebat 
Classis,  et  arctabat  lunato  cserula  gyro.  370 
Nec  mora  :  terrificis  saevae  stridoribus  aeris, 

Per  vacuum  late  cantu  resonante  profundum. 
Increpuere  tubae,  quis  excitus  sequore  Triton 
Expavit  tortae  certantia  murmura  conchae. 

Vix  meminere  maris ;  tam  vasto  ad  proelia  nisu 
Incumbunt  proni,  positisque  in  margine  puppis 
Extremae  plantis  nutantes  spicula  torquent. 
Sternitur  effusis  pelagi  media  area  telis, 
Celsaque  anhelatis  exsurgens  ictibus  alnus 
Caerula  nigranti  findit  spumantia  sulco.  §80 
Ast  aliae  latere  atque  incussi  roboris  ictu 
Detergent  remos:  aliae  per  viscera  pinus 
Transmissis  ipso  retinentur  vulnere  rostris, 

Quo  retinent.  Medias  inter  sublimior  ibat 
Terribilis  visu  puppis,  qua  nulla  per  omne  385 

Egressa  est  Libycis  major  navalibus  aevum. 

Nam  quater  haec  centum  numeroso  remige  pontum 
Pulsabat  tonsis  :  veloque  superba  capaci 
Cum  rapidum  hauriret  Borean,  et  cornibus  omnes 
Colligeret  flatus,  lento  se  robore  agebat,  390 
Intraret  fluctus  solis  ceu  pulsa  lacertis. 
Procurrunt  levitate  agili,  docilesque  regentis 
Audivisse  manum,  Latio  cum  milite  puppes. 

Has  ut  per  laevum  venientes  aequor  Himilco 
In  latus  obliquas  jussamque  incurrere  proram  395 
Conspexit,  propere  divis  in  vota  vocatis 
iEquoris,  intento  volucrem  de  more  sagittam 
Adsignat  nervo;  utque  oculis  libravit  in  hostem, 
Et  calamo  monstravit  iter,  diversa  relaxans 
Brachia,  deduxit  vultu  comitante  per  auras  400 
In  vulnus  telum,  ac  residentis  puppe  magistri 
Affixit  plectro  dextram:  nec  deinde  regenda 
Puppe  manus  valuit,  flectenti  immortua  clavo. 
Dumque  ad  opem  accurrit,  ceu  capta,  navita* 
puppe, 

Ecce  iterum  fatoque  pari  nervoque  sagitta,  405 
In  medium  perlapsa  globum,  transverberat  ictu 
Orba  gubernacli  subeuntem  munera  Taurum. 
Irrumpit  Cumana  ratis,  quam  CoTbulo  ductor 
Lectaque  complebat  Stabiarum  littore  pubes. 
Numen  erat  celsae  puppis  vicina  Dione.  41l 
Sed  superingestis  propior  quae  subdita  telis 
Bella  capessebat,  media  subsedit.  in  unda, 
Divisitque  fretum:  clamantum  spumeus  ora 
Nereus  implet  aquis,palmaeque, trahente  profundo, 
Luctantum  frustra  summis  in  fluctibus  exstant. 

Hic  audax  ira  magno  per  cserula  saltu  416 
Corbulo  transgressus,  (nam  textam  robore  turrim 
Appulerant  nexse  ferri  compage  triremes,) 

Evadit  tabulata  super,  flammaque  comantem 
Multifida  pinum  celso  de  culmine  quassat.  42® 
Inde  atros  alacer  pastosque  bitumine  torquet. 
Amentante  Noto,  Poenorum  aplustribus  ignes. 
Intrat  diffusos  pestis  Vulcania  passim, 

Atque  implet  dispersa  foros  :  trepidatur  omisso. 
Summis  remigio ;  sed  enim  tam  rebus  in  arctis  425 
Fama  mali  nondum  tanti  penetrarat  ad  imos. 

At  rapidus  fervor,  per  pingues  unguine  taedas 
Illapsus,  flammis  victricibus  insonat  alveo,  [pas, 
Qua  nondum  tamen  intulerat  vim  Dardana  lam- 
Parcebatque  vapor,  saxorum  grandine  dirus  430 
Arcebat,  fatumque  ratis  retinebat  Himilco. 

Hic  miser,  igniferam  dum  ventilat  aere  pinum. 
Murali  saxo  per  lubrica  sanguine  transtra 
Volvitur  in  fluctus,  Lychaei  vulnere,  Cydnus. 
Fax  nidore  gravi  foedavit  cominus  auras,  435 
Ambusto  instridens  pelago.  Ferus  inde  citatum 
Missile  adorata  contorquet  Sabratha  puppe: 
Hammon  numen  erat  Libycae  gentile  carinae, 
Cornigeraque  sedens  spectabat  cserula  fronte.  439 
Fer,  pater,  afflictis,  fer,  ait,  Garamantice  vates. 
Rebus  opem,  inque  Italos  da  certa  effundere  tela. 
Has  inter  voces  tremulo  venit  agmine  cornus, 

Et  Neptunicolae  transverberat  ora  Telonis. 
Urgebant  nihilo  levius,  jam  in  limine  mortis  444 
Quos  fuga  praecipites  partem  glomerarat  in  unam 
Puppis,  adhuc  vacuam  taedae ;  sed,  proxima  cursu 
Fulmineo  populatus,  inevitabilis  ardor 
Correptam  flammis  involvit  ovantibus  alnum. 
Primus,  ope  aequorei  funis  delapsus  in  undas, 
Qua  nondum  Stygios  glomerabat  Mulciber  aestus, 
Ambustus  socifim  remis  aufertur  Himilco.  451 
Proxima  nudarunt  miserandi  fata  Batonis 
Desertam  ductore  ratem  :  bonus  ille  per  artem 
Crudo  luctari  pelago,  atque  exire  procellas 

Idem,  quid  Boreas,  quid  vellet  crastinus  Auster, 
Anteibat:  nec  pervigilem  tu  fallere  vultum  456 
Obscuro  quamvis  cursu,  Cynosura,  valeres,  [trum. 
Is,  postquam  adversis  nullus  modus.  Accipe  nos- 
Hammon,  sanguinem, ait,  spectator  cladis  iniquae. 
Atque,  acto  in  pectus  gladio,  dextra  inde  cruorem 
Excipit,  et  large  sacra  inter  cornua  fundit.  461 
Hos  inter  Daphnis,  deductum  ab  origine  nomen 
Antiqua,  fuit  infelix,  cui  linquere  saltus. 

Et  mutare  casas  infido  marmore  visum. 

At  princeps  generis  quanto  majora  paravit  465 
Inter  pastores  sibi  nomina!  Daphnin  amarunt 
Sicelides  Musee :  dexter  donavit  avena 
Phoebus  Castalia,  et  jussit,  projectus  in  herba 
Si  quando  caneret,  laetos  per  prata,  per  arva 
Ad  Daphnin  properare  greges,  rivosque  silere.  470 
Ile  ubi  septena  modulatus  arundine  carmen 
Mulcebat  sylvas,  non  unquam  tempore  eodem 
Siren  adsuetos  effudit  in  aequore  cantus: 

Scyllaei  tacuere  canes  :  stetit  atra  Charybdis: 

Et  laetus  scopulis  audivit  sibila  Cyclops.  475 
Progeniem  hauserunt  et  nomen  amabile  flammae. 
Innatat  ecce  super  transtris  fumantibus  asper 
Ornytos,  ac  longam  sibimet  facit  aequore  mortem. 
Qualis  Oiliades,  fulmen  jaculante  Minerva, 
Surgentes  domuit  fluctus  ardentibus  ulnis.  480 
Transigitur  valida  medius,  dum  se  allevat,  alni 
Cuspide  Marmarides  Scyron:  pars  subnatat  unda 
Membrorum,  pars  exstat  aquis,  totumque  per 
aequor 

Portatur  rigido  (miserandum)  immortua  ferro. 

Accelerant  puppes  utrinque, atque  ora  ruentum 
Sanguinei  feriunt  remorum  adspergine  rores.  486 
Ipse  adeo  senis  ductor  Rhoeteius  ibat 
Pulsibus,  et  valido  superabat  remige  ventos. 
Quam  rapidis  puppim  manibus  frenare  Lilaeus 
Dum  tentat,  saeva  truncatur  membra  bipenni,  490 
Ac  fert  haerentes  trabibus  ratis  incita  palmas. 
Sicania  Aeoliden  portabant  transtra  Podaetum. 
Hic,  aevo  quanquam  nondum  excessisset  ephebos. 
Seu  laevi  traxere  dei,  seu  fervida  corda. 

Nec  sat  maturus  laudum  bellique  cupido,  495 
Arma  puer  niveis  aptarat  picta  lacertis. 

Et  freta  gaudebat  celsa  turbare  Chimaera. 
Jamque  super  Rutula,  super  et  Garamantide  pinu 
Ibat  ovans,  melior  remo  meliorque  sagitta:  499 
Et  jam  turrigerum  demerserat  aequore  Nessum : 
(Heu  puero  malesuada  rudi  nova  gloria  pugnae!) 
Dum  cristam  galeae  trucis  exuviasque  precatur 
De  duce  Marcello  superos  temerarius,  hasta 
Excepit  raptim  vulnus  letale  remissa. 

Pro  qualis!  seu  splendentem  sub  sidera  nisu  505 
Exigeret  discum,  jaculo  seu  nubila  supra 
Surgeret,  aligeras  ferret  seu  pulvere  plantas 
Vix  tacto,  vel  dimensi  spatia  improba  campi 
Transiret  velox  saltu,  decuere  labores. 

Sat  prorsus,  sat  erat  decoris  discrimine  tuto,  510 
Sat  laudis :  cur  fata,  puer,  majora  petebas  ? 

Illum,  ubi  labentem  pepulerunt  tela  sub  undas, 
Ossa  Syracosio  fraudatum  naufraga  busto. 
Fleverunt  freta,  fleverunt  Cyclopia  saxa, 

Et  Cyane,  et  Anapus,  et  Ortygie  Arethusa.  515 
Parte  alia  Perseus,  (puppim  hanc  Tiberinus  age- 
Quaque  vehebatur  Crantor  Sidonius,  Io  [bat,) 
Concurrunt :  injecta  ligant  hinc  vincula  ferri 
Atque  illinc,  steteruntque  rates  ad  proelia  nexae. 
Nec  jaculo  aut  longe  certatur  arundine  fusa:  520 
Cominus,  et  gladio  terrestria  proelia  miscent. 
Perrumpunt  Itali,  qua  caedes  prima  reclusit 
Monstxavitque  viam.  Vastas  hic  mole  catenas 


Hortatur  socios  et  vincla  abrumpere  ferri, 

Ac  parat  hostili  resoluta  puppe  receptos  525 
Avehere,  et  paribus  pelago  diducere  ab  armis. 
.(Etngeo  Polyphemus  erat  nutritus  in  antro, 

Atque  inde  antiquae  nomen  feritatis  amabat. 
Ubera  praebuerat  parvo  lupa :  corporis  alti 
Terribilis  moles,  mens  aspera,  vultus  in  ira  580 
Semper,  et  ad  caedes  Cyclopia  corde  libido. 

Isque  relaxatis  membrorum  pondere  vinclis 
Impulerat  puppim,  et  mergebat  gurgite  tonsas^ 
Duxissetque  ratem,  pressa  Laronius  hasta 
Ni  propere  duro  nitentem  exsurgere  velox  535 
A ffix et  transtro :  vix  morte  incepta  remittit ;  [ tus, 
Namque  manus  servat  dum  suetos  languida  duc- 
Ignavum  summa  attraxit  super  aequora  remum. 

Perculsi  cuneo  Poeni  densantur  in  unum,  [tus. 
Quod  caret  hoste,  latus  ;  subito  cum  pondere  vic- 
Insiliente  mari,  submergitur  alveus  undis.  541 
Scuta  virfim,  cristseque,  et  inerti  spicula  ferro. 
Tutelaeque  deflm  fluitant.  Hic  robore  fracto 
Pugnat  inops  chalybis,  seseque  iu  proelia  rursus 
Armat  naufragio:  remis  male  fervidus  ille  545 
Festinat  spoliare  ratem,  discrimine  nullo 
Nautarum  interdum  convulsa  sedilia  torquens. 
Non  plectro  ratis,  aut  frangendae  in  vulnera  prorae 
Parcitur,  et  pelago  repetuntur  nantia  tela. 
Vulneribus  patulis  intrat  mare:  mox  sua  ponto 
Singultante  anima  propulsa  refunditur  unda.  551 
Nec  desunt,  qui  correptos  amplexibus  arctis 
Immergant  pelago,  et,  jaculis  cessantibus, hostem 
Morte  sua  perimant :  remeantum  gurgite  mentes 
Crudescunt,  ac  pro  ferro  stat  fluctibus  uti.  555 
Haurit  sanguineus  contorta  cadavera  vortex. 
Hinc  clamor,  gemitus  illinc,  mortesque,  fugaeque, 
Remorumque  fragor,  flictuque  3onaritia  rostra. 
Perfusum  bello  fervet  mare.  Fessus  acerbis 
Terga  fuga  celeri  Libyae  convertit  ad  oras  560 
Exigua  sese  furatus  Himilco  carina. 

Concessere  mari  tandem  Graiusque  Libysque  . 
Et  jam  captivae  vinclis  ad  litlora  longo 
Ordine  ducuntur  puppes:  flagrantibus  alto 
Stant  aliae  taedis :  splendet  lucente  profundo  565 
Mulciber,  et  tremula  vibratur  imagine  pontus. 
Ardet  nota  fretis  Cyane,  pennataque  Siren, 

Ardet  et  Europe,  nivei  sub  imagine  tauri 
Vecta  Jovi,  ac  prenso  transmittens  aequora  cornu . 
Et  quae,  fusa  comas,  curvum  per  caerula  piscem 
Nereis  humenti  moderatur  roscida  freno.  571 
Uritur  undivagus  Python,  et  corniger  Hammon, 
Et,  quae  Sidonios  vultus  portabat  Elissae, 

Bis  ternis  ratis  ordinibus  grassata  per  undas. 

At  vinclis  trahitur  cognata  in  littora  Anapus,  575 
Gorgoneasque  ferens  ad  sidera  Pegasus  alas. 
Ducitur  et  Libyae  puppis  signata  figuram, 

Et  Triton  captivus,  et  ardua  rupibus  A£tne, 
Spirantis  rogusEnceladi,CadmeaqueSidon. [muros 

Nec  mora,  quin  trepidos  hac  clade  irrumpere 
Signaque  ferre  deum  templis  jam  jamque  fuisset, 
Ni  subito  importuna  lues  inimicaque  pestis, 
Invidia  divum  pelagique  labore  parata. 

Polluto  miseris  rapuisset  gaudia  coelo. 

Criniger  aestiferis  Titan  fervoribus  auras, 

Et  patulam  Cyanen  lateque  palustribus  undis  586 
Stagnantem  Stygio  Cocyti  opplevit  odore. 
Temporaque  autumni  laetis  florentia  donis 
Foedavit,  rapidoque  accendit  fulminis  igni. 
Fumabat  crassus  nebulis  caliginis  aer :  590 

Squalebat  tellus  vitiato  fervida  dorso,  _bras 
Nec  victum  dabat,  aut  ullas  languentibus  urn 
Atque  ater  picea  vapor  exspirabat  iri  «cthra. 

Vim  primi  sensere  canes :  mox  nubibus  atris 
Fluxit  deficiens  penna  labente  volucris :  595 

Inde  ferse  sylvis  sterni :  tum  serpere  labes 
Tartarea,  atque  haustis  populari  castra  maniplis. 
Arebat  lingua,  et  gelidus  per  viscera  sudor 
Corpore  manabat  tremulo :  descendere  fauces 
Abnuerant  siccae  jussorum  alimenta  ciborum. 600 
Aspera  pulmonem  tussis  quatit,  et  per  anhela 
Igneus  efflatur  sitientum  spiritus  ora. 

Lumina,  ferre  gravem  vix  sufficientia  lucem, 
Unca  nare  jacent,  saniesque  immixta  cruore 
Exspuitur,  membrisque  cutis  tegit  ossa  peresis. 
Heu  dolor!  insignis  notis  bellator  in  armis  606 
Ignavo  rapitur  leto:  jactantur  in  ignem 
Dona  superba  virum,  multo  Mavorte  parata. 
Succubuit  medicina  malis :  cumulantur  acervo 
Labentum,  et  magno  cineres  sese  aggere  tollunt. 
Passim  etiam  deserta  jacent  inhumataque  late 
Corpora,  pestiferos  tetigisse  timentibus  artus. 
Serpit  pascendo  crescens  Acherusia  pestis, 

Nec  leviore  quatit  Trinacria  moenia  luctu, 
Poenorumque  parem  castris  fert  atra  laborem.  615 
/Equato  par  exitio,  et  communis  ubique 
Ira  deum,  atque  eadem  leti  versatur  imago. 

Nulla  tamen  Latios  fregit  vis  dura  malorum, 
Incolumi  ductore,  viros,  clademque  rependit 
Unum  inter  strages  tutum  caput.  Ut  gravis  ergo 
Primurn  letiferos  repressit  Sirius  sestus,  621 
Et  minuere  avidae  mortis  contagia  pestes; 

Ceu,  sidente  Noto  cum  se  maria  alta  reponunt, 
Propulsa  invadit  piscator  caerula  cymba ; 

Sic  tandem  ereptam  morbis  grassantibus  armat 
Marcellus  pubem,  lustratis  rite  maniplis.  626 
Circumstant  alacres  signa,  auditisque  tubarum 
Respirant  laeti  clangoribus :  itur  in  hostem ; 

Et,  si  fata  ferant,  juvat  inter  proelia  ferro 
Posse  mori:  socium  miseret,  qui  sorte  pudenda 
In  morem  pecudum  effudere  cubilibus  atris  631 
Illaudatam  animam :  tumulos  inhonoraque  busta 
Respiciunt,  et  vel  nullo  jacuisse  sepulcro. 

Quam  debellari  morbis,  placet.  Ardua  primus 
Ad  muros  dux  signa  rapit :  tenuata  jacendo  635 
Et  macie  galeis  abscondunt  ora,  malusque, 

Ne  sit  spes  hosti,  velatur  casside  pallor. 
Infundunt  rapidum  convulsis  moenibus  agmen, 
Condensique  ruunt :  tot  bellis  invia  tecta, 

Totque  uno  introitu  capiuntur  militis  arces.  640 
Totum,  qua  vehitur  Titan,  non  ulla  per  orbem 
Tum  sese  Isthmiacis  sequassent  oppida  tectis. 


Tot  delubra  deGm,  totque  intra  moenia  portus. 
Adde  fora,  et  celsis  suggesta  theatra  columnis, 
Certantesque  mari  moles,  adde  ordine  longo  645 
Innumeras  spatioque  domos,  aequare  superb&r 
Rura :  quid  inclusos  porrecto  limite  longis 
Porticibus,  sacros  juvenum  certamine  lucos? 
Quid  tot  captivis  fulgentia  culmina  rostris  ?  649 
Armaque  fixa  deis,  aut  quae  Marathonius  hostis 
Perdidit,  aut  Libya  quae  sunt  advecta  subacta? 
Hic  Agathocleis  sedes  ornata  tropaeis  : 

Hic  mites  Hieronis  opes:  hic  sancta  vetustas 
Artificum  manibus :  non  usquam  clarior  illo 
Gloria  picturae  saeclo  :  non  aera  juvabat  655 
Quaesisse  ex  Ephyre :  fulvo  haud  certaverit  auro 
Vestis,  spirantes  referens  subtemine  vultus, 

Quae  radio  caelat  Babylon,  vel  murice  picto 
Laeta  Tyros,  quaeque  Attalicis  variata  per  artem 
Aulaeis  scribuntur  acu,  aut  Memphitide  tela.  660 
Jam  simul  .argento  fulgentia  pocula,  mixta 
Quis  gemma  quaesitus  honos,  simulacra  deorum. 
Numen  ab  arte  datum  servantia :  munera  rubri 
Praeterea  ponti,  depexaque  vellera  ramis, 
Fcemineus  labor.  His  tectis  opibusque  potitus665 
Ausonius  ductor,  postquam  sublimis  ab  alto 
Aggere  despexit  trepidam  clangoribus  urbem, 
Inque  suo  positum  nutu,  stent  moenia  regum. 

An  nullos  oriens  videat  lux  crastina  muros, 
Ingemuit  nimium  juris,  tantumque  licere  670 
Horruit,  et  propere  revocata  militis  ira. 

Jussit  stare  domos,  indulgens  templa  vetustis 
Incolere  atque  habitare  deis :  sic  parcere  victis 
Pro  praeda  fuit,  et  sese  contenta,  nec  ullo 
Sanguine  pollutis  plausit  Victoria  pennis.  67E 
Tu  quoque  ductoris  lacrymas,  memorande,  tulisti 
Defensor  patriae:  meditantem  in  pulvere  formas 
Nec  turbatum  animi  tanta  feriente  ruina. 

Ignarus  miles  vulgi  te  sorte  peremit. 

At  reliquum  vulgus,  resoluta  in  gaudia  mente. 
Certarunt  victi  victoribus.  Aimulus  ipse  681 
Ingenii  superum,  servando  condidit  urbem.  fj 
Ergo  exstat  saeclis,  stabitque  insigne  tropaeum. 

Et  dabit  antiquos  ductorum  noscere  mores. 
Felices  populi .  si,  quondam  ut  bella  solebant,685 
Nunc  quoque  inexhaustas  pax  nostra  relinquere.1 
urbes. 

At,  ni  cura  viri,  qui  nunc  dedit  otia  mundo. 
Effrenum  arceret  populandi  cuncta  furorem, 
Nudassent  avidae  terrasque  fretumque  rapinae. 


LIBER  DECIMUS  QUINTUS. 


At  nova  Romuleum  carpebat  cura  senatum, 

Quis  trepidas  gentes  Martemque  subiret  lberum 
Attritis  rebus.  Geminus  jacet  hoste  superbo 
Scipio,  belligeri  Mavortia  pectora  fratres. 

Hinc  metus,  in  Tyrias  ne  jam  Tartessia  leges  5 
Concedat  tellus,  propioraque  bella  pavescat. 
Anxia  turba  Patrum  quasso  medicamina  maesti 
Imperio  circumspectant,  divosque  precantur, 

Qui  laceris  ausit  ductor  succedere  castris. 
Absterret  juvenem,  patrios  patruique  piare  10 
Optantem  manes,  tristi  conterrita  luctu. 

Et  reputans  annos,  cognato  sanguine  turba. 


I  Si  gentem  petat  infaustam,  inter  busta  suorum 
Decertandum  hosti,  qui  fregerit  arma  duorum, 
Qui  consulta  ducum,  ac  flagret  meliore  Gradivo 
i  Nec  promtum  teneris  immania  bella  lacertis  16 
Moliri,  regimenque  rudi  deposcere  in  sevo. 

Has  lauri  residens  juvenis  viridante  sub  umbra 
ASdibus  extremis  volvebat  pectore  curas . 

Cum  subito  adsistunt,  dextra  lsevaque  per  auras 
Allapsae,  haud  paullum  mortali  majot  imago,  2 
Hinc  Virtus,  illinc  Virtuti  inimica  Voluptas. 
Altera  Achaemenium  spirabat  vertice  odorem, 
Ambrosias  diffusa  comas,  et  veste  refulgens. 

Ostrum  qua  fulvo  Tyrium  suffuderat  auro  :  25 

Fronte  decor  queesitus  acu,  lascivaque  crebras 
Ancipiti  motu  jaciebant  lumina  flammas. 
Alterius  dispar  habitus,  frons  hirta,  nec  unquam 
Composita  mutata  coma:  stans  vultus,  et  ore 
Incessuque  viro  propior,  leetique  pudoris,  30 
Celsa  humeros  niveae  fulgebat  stamine  pallse. 

Occupat  inde  prior,  promissis  fisa,  Voluptas: 
Quis  furor  hic,  non  digne  puer,  consumere  bello 
Florem  aevi  ?  Cannaene  tibi,  graviorque  palude 
Maeonius  Stygia  lacus  excessere,  Padusque?  35 
Quem  tandem  ad  finem  bellando  fata  lacesses? 
Tune  etiam  tentare  paras  Atlantica  regna, 
Sidoniasque  domos  ?  moneo,  certare  periclis 
Desine,  et  armisonae  caput  objectare  procellae. 

Ni  fugis  hos  ritus,  Virtus  te  saeva  jubebit  40 
Per  medias  volitare  acies,  mediosque  per  ignes. 
Haec  patrem  patruumque  tuos,  haec  prodiga  Paul- 
HaecDecios  Stygias  Erebi  detrusit  ad  undas;  [Ium, 
Dum  cineri  titulum,  memorandaque  nomina  bustis 
Praetendit,  nec  sensurae,  quid  gesserit,  umbrae.  45 
At  si  me  comitere,  puer,  non  tramite  duro 
Jam  tibi  decurret  concessi  temporis  aetas,  [nos : 
Haud  unquam  trepidos  abrumpet  buccina  som- 
Non  glaciem  Arctoam,  non  experiere  furentis 
Ardorem  Cancri,  nec  mensas  saepe  cruento  50 
Gramine  compositas:  aberunt  sitis  aspera,  et 
haustus 

Sub  galea  pulvis,  partique  timore  labores: 

Sed  current  albusque  dies,  horaeque  serenae ; 

Et  molli  dabitur  victu  sperare  senectam. 
Quantas  ipse  deus  laetos  generavit  in  usus  55 
Res  homini,  plenaque  dedit  bona  gaudia  dextra! 
Atque  idem,  exemplar  lenis  mortalibus  aevi, 
Imperturbata  placidus  tenet  otia  mente.  [das 
'lia  ego  sum,  Anchisae  Venerem  Simoentis  ad  un- 
Quae  junxi,  generis  vobis  unde  editus  auctor.  60 
Illa  ego  sum,  verti  superfim  quae  saepe  parentem 
Nunc  avis  in  formam,  nunc  torvi  in  cornua  tauri. 
Huc  adverte  aures:  currit  mortalibus  aevum, 

Nec  nasci  bis  posse  datur:  fugit  hora,  rapitque 
Tartareus  torrens ;  ac  secum  ferre  sub  umbras,  65 
Si  qua  animo  placuere,  negat.  Quis  luce  suprema 
Dimisisse  meas  sero  non  ingemit  horas  ? 

Postquam  cqnticuit,  finisque  est  addita  dictis, 
TumVirtus:  Quasnam  juvenem  florentibus, inquit. 
Pellicis  in  fraudes  annis,  vitaeque  tenebras,  70 
Cui  ratio  et  magnae  coelestia  semina  mentis 
Munere  sunt  concessa  defim  ?  Mortalibus  alti 
Quantum  coelicolae,  tantundem  animalibus  isti 
Praecellunt  cunctis  :  tribuit  namque  ipsa  minores 
Hos  terris  Natura  deo:  sed  foedere  certo  75 
Degeneres  tenebris  animas  damnavit  Avernis. 

At,  quis  aetherii  servatur  seminis  ortus, 

Coeli  porta  patet.  Referam  quid  cuncta  domantem 
Amphitryoniaden  ?  quid,  cui,  post  Seras  et  Indos 
Captivo  Liber  cum  signa  referiet  ab  Euro,  80 
Caucaseae  currum  duxere  per  oppida  tigres? 
Quid  suspiratos  magno  in  discrimine  nautis 
Ledaeos  referam  fratres,  vestrumque  Quirinum? 
Nonne  vides,  hominum  ut  celsos  ad  sidera  vultus 
Sustulerit  deus,  ac  sublimia  finxerit  ora ;  85 

Cum  pecudes,  volucrumque  genus,  formasque  fe¬ 
rarum  [vum? 

Segnem  atque  obscaenam  passim  stravisset  in  al- 
Ad  laudes  genitum,  capiat  si  munera  divfim  [lum 
Felix,  ad  laudes  hominum  genus.  Huc,  age,  paul- 
A  dspice,  (nec  longe  repetam,)  modo  Roma  mi- 
Impar  Fidenae,  contentaque  crescere  asylo,  [nanti 
Quo  sese  extulerit  dextris:  idem  adspice,  late 


Florentes  quondam  luxus  quas  verterit  urbes. 
Quippe  nec  ira  defim  tantum,  nec  tela,  nec  hostes 
Quantum  sola  noces  animis  illapsa,  Voluptas.9S 
Ebrietas  tibi  fida  comes,  tibi  Luxus,  et  atris 
Circa  te  semper  volitans  Infamia  pennis : 

Mecum  Honor,  ac  Laudes,  et  laeto  Gloria  vultu. 
Et  Decus,  ac  niveis  Victoria  concolor  alis. 

Me  cinctus  lauro  producit  ad  astra  triumphus. 
Casta  mihi  domus,  et  celso  stant  colle  penates: 
Ardua  saxoso  perducit  semita  clivo : 

Asper  principio  (nec  enim  mihi  fallere  mos  est) 
Prosequitur  labor:  annitendum  intrare  volenti, 
Nec  bona  censendum,  quae  Fors  infida  dedisse, 
Atque  eadem  rapuisse  valet:  mox  celsus  ab  alto 
Infra  te  cernes  hominum  genus.  Omnia  contra 
Experienda  manent,  quam  spondet  blanda  Volup- 
Stramine  projectus  duro  patiere  sub  astris  [tas. 
Insomnes  noctes,  frigusque  famemque  domabis-. 
Idem  justitiae  cultor,  quaecunque  capesses,  111 
Testes  factorum  stare  arbitrabere  divos. 

Tunc,  quoties  patriae  rerumque  pericula  poscent. 
Arma  feres  primus:  primus  te  in  moenia  tolles 
Hostica:  nec  ferro  mentem  vincere  nec  auro. 
Hinc  tibi  non  Tyrio  vitiatas  murice  vestes,  116 
Nec  donum  deforme  viro  fragrantis  amomi ; 

Sed  dabo,  qui  vestrum  saevo  nunc  Marte  fatigat 
Imperium,  superare  manu,  laurumque  superbam 
In  gremio  Jovis  excisis  deponere  Poenis.  120 
Quae  postquam  cecinit  sacrato  pectore  Virtus, 
Exemplis  laetum  vultuque  audita  probantem 
Convertit  juvenem.  Sed  enim  indignata  Voluptas 
Non  tenuit  voces :  Nil  vos  jam  demoror  ultra. 
Exclamat :  venient,  venient  mea  tempora  quon- 
Cum  docilis  nostris  magno  certamine  Roma  [dam, 
Serviet  imperiis,  et  honos  mihi  habebitur  uni. 
Sic  quassans  caput  in  nubes  se  sustulit  atras. 

At  juvenis,  plenus  monitis,  ingentia  corde 
Molitur,  jussaeque  calet  virtutis  amore.  130 
Ardua  rostra  petit,  nullo  fera  bella  volente. 

Et  gravia  ancipitis  deposcit  munera  Martis. 
Arrecti  cunctorum  animi :  pars  lumina  patris, 
Pars  credunt  torvos  patrui  revirescere  vultus. 
Sedquanquam  instinctis,  tacitus  tamen  aegra  peri- 
Pectora  subrepit  terror,  molemque  paventes  [clis 
Expendunt  belli,  et  numerat  favor  anxius  annos. 
Dumque  ea  confuso  percenset  murmur-e  vulgus, 
Ecce,  per  obliquum  coeli  squalentibus  auro 
Effulgens  maculis,  ferri  inter  nubila  visus  140 
Anguis,  et  ardenti  radiare  per  aera  sulco. 

Quaque  ad  coeliferi  tendit  plaga  littus  Atlantis, 
Perlabi  resonante  polo :  bis  terque  coruscum 
Addidit  augurio  fulmen  pater,  et  vaga  late 
Per  subitum  moto  strepuere  tonitrua  mundo,  [tan ; 

Tum  vero  capere  arma  jubent,  genibusque  salu- 
Submissi  augurium,  atque  iret,  qua  ducere  divos 
Perspicuum,  et  patrio  monstraret  semita  signo. 
Certarim  comites  rerum  bellique  ministros 
Agglomerant  sese,  atque  acres  sociare  labores 
Exposcunt,  laudumque  loco  est  isdem  esse  sub 
armis.  j  5  j 

Tum  nova  cseruleum  descendit  classis  in  sequor. 
It  comes  Ausonia,  atque  in  terras  transit  Iberas. 
Ut,  cum  sseva  fretis  immisit  proelia,  Corus 
Isthmo  incurvatas  sublime  suberigit  undas,  155 
Et,  spumante  ruens  per  saxa  gementia  fluctu, 
Ionium  Mgseo  miscet  mare.  Celsus  in  arma 
Emicat,  ac  prima  stans  Scipio  puppe  profatur  • 
Dive  tridentipotens,  cujus  maria  ire  peralta 
Ordimur,  si  justa  paro,  decurrere  classi  160 

Da,  pater,  ac  nostros  ne  sperne  juvare  labores. 

Per  pontum  pia  bella  veho.  Levis  inde  secunda 
Adspirans  aura  propellit  carbasa  flatus  :  [pes 

Jamque  agiles,  Tyrrhena  sonant  qua  caerula,  pup- 
Ausonium  evasere  latus,  Ligurumque  citatis  165 
Littora  transmittunt  proris  :  hinc  gurgite  ab  alto 
Tellurem  procul  irrumpentem  in  sidera  cernunt, 
Aerias  Alpes.  Occurrunt  moenia  Graiis 
Condita  Massiliae  :  populis  haec  cincta  superbis. 
Barbarus  immani  cum  territet  accola  ritu,  170 
Antiquae  morem  patriae  cultumque  habitumque 
Phocais  armiferas  inter  tenet  hospita  gentes. 

Ilinc  legit  Ausonius  sinuatos  gurgite  ductor 
Anfractus  pelagi:  nemoroso  vertice  celsus 
Apparet  collis,  fugiuntque  in  nubila  sylvae  175 
Pyrenes:  tunc  Emporiae,  veteresque  per  ortus 
Graiorum  vulgus,  tunc  hospita  Tarraco  Baccho. 
Considunt  portu :  securae  gurgite  clauso  [di. 
Stant  puppes,  positusque  labor  terrorque  profun- 
Nox  similes  morti  dederat  placidissima  somnos ; 
Visa  viro  stare  effigies  ante  ora  parentis,  181 
Atque  hac  adspectu  turbatum  voce  monere : 
Nate,  salus  quondam  genitoris,  nate,  parentis 
Et  post  fata  decus,  bellorum  dira  creatrix 
Evastanda  tibi  tellus,  et  crede  superbi  185 

Ductores  Libyae  cauta  virtute  domandi. 

Qui  sua  nunc  trinis  diducunt  agmina  castris. 

Si  conferre  manum  libeat,  coeantque  vocatae 
Hinc  atque  hinc  acies,  valeat  quis  ferre  ruentes 
Tergemina  cum  mole  viros  ?  absiste  labore  190 
Ancipiti,  sed  nec  segnis  potiora  capesse. 

Urbs  colitur,  Teucro  quondam  fundata  vetusto. 
Nomine  Carthago :  Tyrius  tenet  incola  muros. 
Ut  Libyae  sua,  sic  terris  memorabile  Iberis 
Haec  caput  est :  non  ulla  opibus  certaverit  auri, 
Non  portu,  celsove  situ,  non  dotibus  arvi  196 
Uberis,  aut  agili  fabricanda  ad  tela  vigore. 
Invade  aversis,  nate,  hanc  ductoribus  urbem. 
Nulla  acies  famae  tantum  praedaeve  pararit. 

Talia  monstrabat  genitor,  propiusque  monebat ; 
Cum  juvenem  sopor  et  dilapsa  reliquit  imago. 
Surgit,  et  infernis  habitantia  numina  lucis 
Ac  supplex  patrios  compellat  nomine  manes. 
Este  duces  bello,  et  monstratam  ducite  ad  urbem : 
Vobis  ultor  ego,  et  Sarrano  murice  fulgens  205 
Inferias  mittam  fusis  insignis  Iberis, 

Et  tumulis  addam  sacros  certamine  ludos. 
Progreditur,  celeratque  vias,  et  corripit  agmen 
Pernici  rapidum  cursu,  camposque  fatigat. 

Sic,  ubi  prosiluit  Pisaeo  carcere  praeceps,  210 
Non  solum  ante  alios,  sed  enim  (mirabile  dictu) 
Ante  suos  it  victor  equus ;  currumque  per  auras 
Haud  ulli  durant  visus  aequare  volantem. 

Jamque  Hyperionia  lux  septima  lampade  surgens 
Sensim  attollebat  propius  subeuntibus  arces  215 
Urbis,  et  admoto  crescebant  culmina  gressu. 

Ac  pelago  vectus  servata  Laelius  hora, 

Quam  dederat  ductor  subigendae  ad  moenia  classi, 
A  tergo  affusis  cingebat  tecta  carinis. 

•  Carthago,  impenso  naturae  adjuta  favore,  220 
Excelsos  tollit  pelago  circumflua  muros. 

A -datas  ponti  fauces  modica  insula  claudit. 

Qua  Titan  ortu  terras  adspergit  Eoo. 

At  qua  prospectat  Phoebi  juga  sera  cadentis, 
Pigram  in  planitiem  stagnantes  egerit  undas, 
Quas  auget  veniens,  refluusque  reciprocat  gestus. 
Sed  gelidas  a  fronte  sedet  sublimis  ad  Arctos 
Urbs  imposta  jugo,  pronumque  excurrit  in  sequor, 
Et  tuta  alterno  defendit  moenia  fluctu. 

Audax,  ceu  plano  gradiens  victricia  campo  230 
Ferret  signa,  jugum  certabat  scandere  miles 


Aris  ductor  erat :  qui,  cuncta  amplexus  in  arctis 
Auxilia,  excelsam  sociis  praesepserat  arcem. 
Pugnabat  natura  soli,  parvoque  superne 
Bellantum  nisu  passim  per  prona  voluti  235 
Truncato  instabiles  fundebant  corpore  vitam. 
Verum  ubi  concessit  pelagi  revolubilis  unda, 

Et  fluctus  rapido  fugiebat  in  aequora  lapsu. 
Quaque  modo  excelsae  sulcarant  caerula  puppes 
Hac  impune  dabat  Nereus  transcurrere  planta ; 
Hinc  tacite  nitens  informidatus  adire  241 

Ductor  Dardanius,  subitam  trahit  aequore  pubem 
Perque  undas  muris  pedes  advolat :  inde  citati 
A  tergo  accelerant,  qua  fisus  fluctibus  Aris 
Incustoditam  sine  milite  liquerat  urbem.  245 
Tum  prostratus  humi  (miserandum)  victa  catenis 
Poenus  colla  dedit,  populumque  addixit  inermem. 
Hanc  oriens  vidit  Titan,  cum  surgeret,  urbem 
Vallari  castris,  captamque  adspexit  eandem 
Ocius,  Hesperio  quam  gurgite  tingeret  axem. 250 
Aurora  ingrediens  terris  exegerat  umbras : 
Principio  statuunt  aras :  cadit  ardua  taurus 
Victima  Neptuno  pariter,  pariterque  Tonanti. 
Tum  merita  sequantur  donis,  ac  praemia  virtus 
Sanguine  parta  capit:  phaleris  hic  pectora  fulget. 
Hic  torque  aurato  circumdat  bellica  colla,  256 
Ille  nitet  celsus  muralis  honore  coronae. 

Laelius  ante  omnes,  cui  dextera  clara  domusque, 
Ter  dena  bove  et  aequorei  certaminis  alto 
Donatur  titulo,  Poenique  recentibus  armis  260 
Rectoris.  Tunc  hasta  viris,  tunc  Martia  cuique 
Vexilla,  ut  meritum,  et  praedae  libamina  dantur. 
Poslquamperfectae  laudes  hominumque  deumque, 
Captivae  spectantur  opes,  digestaque  praeda. 

Hoc  aurum  Patribus,  bello  haec  Martique  talenta, 
Hoc  regum  donis,  divflm  hoc  ante  omnia  templis: 
Caetera  bellantum  dextrae  pulchroque  labori. 
Quin  etiam  accitus  populi  regnator  Iberi, 

Cui  sponsa,  et  sponsae  defixus  in  ossibus  ardor; 
Hanc  notam  formae  concessit  laetus  ovansque270 
Indelibata  gaudenti  virgine  donum. 

Tum  vacui  curis  vicino  littore  mensas 
Instituunt,  festoque  agitant  convivia  ludo. 

Laelius  affatur :  Macte,  o  venerande,  pudici, 
Ductor,  macte  animi :  cedat  tibi  gloria  lausque 
Magnorum  heroum,  celebrataque  carmine  virtus 
Mille  Mycenaeus  qui  traxit  in  aequora  proras 
Rector,  et  Inachiis  qui  Thessala  miscuit  arma, 
Fcemineo  socium  violarunt  foedus  amore:  i 

Nullaque  tum  Phrygio  steterunt  tentoria  campo 
Captivis  non  plena  toris:  tibi  barbara  soli  281 
Sanctius  Iliaca  servata  est  Phoebade  virgo. 

Haec  atque  his  paria  alterno  sermone  serebant, 
Donec  Nox  atro  circumdata  corpus  amictu 
Nigrantes  invexit  equos,  suasitque  quietem.  285 
Emathio  interea  tellus  yEtola  tumultu 
Fervebat,  Macetuin  subitis  perculsa  carinis. 
Proximus  hinc  hosti  dextras  jungebat  Acarnan. 
Causa  novi  motus,  Poenis  regique  Philippo 
In  bellum  Ausonium  sociatae  foedere  vires.  290 
Hic  gente  egregius,  veterisque  ab  origine  regni 
iEacidum  sceptris  proavoque  tumebat  Achille. 
Ille  et  nocturnis  conterruit  Oricon  armis, 
Quaque  per  Illyricum  Taulantius  incola  littus 
Exiguos  habitat  non  ullo  nomine  muros,  295 
Turbidus  incessit  telis:  ille  aequore  vectus, 
Nunc  et  Phaeacum  Thesprotiaque  arva  lacessens 
Epirum  cassis  lustrabat  futilis  ausis ; 

Nunc  et  Anactoria  signa  ostentavit  in  ora, 
Ambraciosque  sinus  Pellaeaque  littora  bello  303 
Perfudit  rapido  :  pepulit  vada  fervida  remis 

Leucatae,  et  Phoebi  vidit  cibis  Actia  templa. 

Nec  portus  Ithacae,  Laertia  regna,  Samenque 
Liquit  inaccessam,  fluctuque  sonantia  cano 
Saxa  Cephallenum,  et  scopulosis  Neriton  arvis. 
Ille  etiam,  Pelopis  sedes  et  Achaia  adire  306 
Moenia  praegaudens,  tristem  Calydona  Dianae, 
CEneasque  domos,  Curetica  tecta,  subibat. 
Promittens  contra  Hesperiam  sua  proelia  Graiis. 
Tum  lustrata  Ephyre,  Patraeque,  et  regia  Pleuron, 
Pamassusque  biceps,  Phoeboque  loquentia  saxa. 
Ac,  saepe  ad  patrios  bello  revocante  penates. 
Cum  modo  Sarmaticus  regna  infestaret  Orestes, 
Aspera  nunc  Dolopum  vis  exundasset  in  agros, 
Incepto  tamen  haud  facilis  desistere  vano,  315 
Belli  per  Graias  umbram  circumtulit  oras; 
Donec,  nunc  pelago,  nunc  terra  exutus,  omisit 
Spem  positam  in  Tyriis,  et  supplex  foedera  sanxit 
Dardana,  nec  legem  regno  accepisse  refugit. 

Tunc  et  Tyndarii  Latias  fortuna  Tarenti  320 
Auxit  opes  laudemque  simul :  nam  perfida  tandem 
Urbs  Fabio  devicta  seni,  postremus  in  armis 
Ductoris  titulus  cauti :  sollertia  tutum  [muris. 
Tum  quoque  adepta  decus,  captis  sine  sanguine 
Namque  ut  compertum, qui  Punica  signa  regebat, 
Fceminea  exuri  flamma,  tacitusque  quietae  326 
Exin  virtuti  placuit  dolus;  ire  sorori, 

(Nam  castris  erat  in  Rutulis,)  germanus  amatae 
Cogitur,  et  magnis  muliebria  vincere  corda 
Pollicitis,  si  reclusas  transmittere  portas  330 
Concedat  Libycus  rector  ;  votique  potitus 
Evicto  Fabius  Poeno  circumdata  telis 
Incustodita  penetravit  moenia  nocte.  [urbe 

Sed  quisnam  aversos  Phoebum  tunc  jungere  ab 
Romulea  dubitaret  equos, qui  tempore  eodem  335 
Marcellum  acciperet  letum  oppetiisse  sub  armis? 
Moles  illa  viri,  calidoque  habitata  Gradivo  [clis, 
Pectora,  et  haud  ullis  unquam  tremefacta  peri- 
(Heu  quanta  Hannibalem  clarum  factura  ruina  !) 
Procubuere :  jacet  campis  Carthaginis  horror,  340 
Forsan  Scipiadse  confecti  nomina  belli 
Rapturus,  si  quis  paullum  deus  adderet  sevo. 
Collis  Agenoreum  dirimebat  ab  aggere  vallum 
Ausonio  :  (Dauni  Mavors  consederat  arvis  :) 
Curarum  comes  et  summi  Crispinus  honoris  845 
Marcello  socius  communia  bella  ciebat. 

Ad  quem  Marcellus  :  Gestit  lustrare  propinquas 
Mens  sylvas,  medioque  viros  imponere  monti. 
Ne  Libys  occultis  tumulum  prior  occupet  ausis. 
Si  cordi  est,  te  participem,  Crispine,  laboris  350 
Esse  velim  :  nunquam  desunt  consulta  duobus. 
H®c  ubi  sedere,  ardentes  attollere  sese 
Jamdudum  certant  in  equos.  Marcellus,  ut  arma 
Aptantem  natum  adspexit,  lsetumque  tumultu. 
Vincis,  ait,  nostros  mirando  ardore  vigores.  355 
Sit  praematurus  felix  labor.  Urbe  Sicana 
Qualem  te  vidi,  nondum  permitteret  aetas 
Cum  tibi  bella,  meo  tractantem  proelia  vultu ! 
Huc,  decus,  huc,  nostrum,  lateri  te  junge  paterno, 
Et  me  disce  novum  Martem  tentare  magistro.  360 
Tum,  pueri  colla  amplectens,  sic  pauca  precatur : 
Summe  deum,Libyco  faxis  de  praeside  nunc  his, 
His  humeris  tibi  opima  feram.  Nec  plura,  sereno 
Sanguineos  fudit  cum  Jupiter  aethere  rores, 
Atque  atris  arma  adspersit  non  prospera  gutti's.365 
Vixdum  finitis  intrarant  vocibus  arctas 
Letiferi  collis  fauces;  cum  turba  volucris 
nvadunt  Nomades  jaculis,  nimboque  feruntur 
/Etherio  simi  les,  caeca  fundente  latebra 
Armatos  in  bella  globos.  Circumdata  postquam 
Nil  restare  videt  virtus,  quod  debeat  uRra  37 1 


Jam  superis,  magnum  secum  portare  sub  umbra 
Nomen  mortis  avet:  tortae  nunc  eminus  hastae 
Altius  insurgit,  nunc  saevit  cominus  ense. 

Forsan  et  enasset  rapidi  freta  saeva  pericii,  375 
Ni  telum  adversos  nati  venisset  in  at  tus. 

Tum  patriae  tremuere  manus,  laxataque  luctu 
Fluxerunt  rigidis  arma  infelicia  palmis. 

Obvia  nudatum  transmittit  lancea  pectus, 
Labensque  impresso  signavit  gramina  mento.  380 
At  postquam  Tyrius  saeva  inter  proelia  ductor 
Infixum  adverso  vidit  sub  pectore  telum, 

Immane  exclamat :  Latias,  Carthago,  timere 
Desine  jam  leges  ;  jacet  exitiabile  nomen, 
Ausonii  columen  regni.  Sed  dextera  nostrae  385 
Tam  similis  non  obscuras  mittatur  ad  umbras. 
Magnanima  invidia  virtus  caret.  Alta  sepulcri 
Protinus  exstruitur,  cceloque  educitur  ara. 
Convectant  sylvis  ingentia  robora  :  credas 
Sidonium  cecidisse  ducem  :  tum  thura  dapesque, 
Et  fasces,  clypeusque  viri,  pompa  ultima,  fertur. 
Ipse  facem  subdens,  Laus,  inquit,  parta  perennis  : 
Marcellum  abstulimus  Latio:  deponere  forsan 
Gens  ltalilm  tandem  arma  velit.  Vos  ite,  superb® 
Exsequias  animse,  et  cinerem  donate  supremi  395 
Muneris  officio  :  nunquam  hoc  tibi,  Roma,  ne¬ 
gabo. 

Alterius  par  atque  eadem  fortuna  laborum 
Consulis  :  exanimum  sonipes  ad  signa  revexit. 

Talia  in  Ausonia:  sed  non  et  talis  Iberis 
Armorum  eventus  campis.  Carthaginis  omnes 
Per  subitum  raptae  pernix  victoria  late  401 
Terruerat  gentes.  Ducibus  spes  una  salutis, 

Si  socias  jungant  vires:  ingentibus  orsum 
Auspiciis  juvenem,  ceu  patria  gestet  in  armis 
Fulmina,  sublimi  vallatam  vertice  montis  405 
Et  scopulis  urbem,  cumulata  strage  virorum, 
Non  toto  rapuisse  die,  qua  Martius  ille 
Hannibal  in  teTra  consumto  verterit  anno. 

Nec  pube  aequandam  nec  opum  ubertate,  Sagun- 
Proximus,  applicito  saxosis  aggere  sylvis,  [tum. 
Tendebat,  fratris  spirans  ingentia  facta,  41 1 
Hasdrubal:  hic  robur, mixtusque  rebellibus  Afri* 
Cantaber,  hic  volucri  Mauro  pernicior  Astur: 
Tantaque  majestas  terra  rectoris  Ibera, 
Hannibalis  quantus  Laurenti  terror  in  ora.  4?» 

Forte  dies  priscum  Tyriis  sollennis  honorem 
Retulerat,  quo,  primum  orsi  Carthaginis  altae 
Fundamenta,  novam  coepere  mapalibus  urbem 
Et  laetus,  repetens  gentis  primordia,  ductor 
Festa  coronatis  agitabat  gaudia  signis,  42J 

Pacificans  divos.  Fraternum  laena  nitebat 
Demissa  ex  humeris  donum,  quam  foederis  arcti 
Trinacrius  Libyco  rex  inter  munera  pignus 
Miserat,  .Eoliis  gestatum  insigne  tyrannis. 
Aurata  puerum  rapiebat  ad  aethera  penna  423 
Per  nubes  aquila,  intexto  librata  volatu,  [ostro, 
Antrum  ingens  juxta,  quod  acus  simulavit  in 
Cyclopum  domus  :  hic  Tecubans  manantia  tabo 
Corpora  letifero  sorbet  Polyphemus  hiatu. 

Circa  fracta  jacent  excussaque  morsibus  ossa. 
Ipse  manu  extenta  Laertia  pocula  poscit,  431 
Permiscetque  mero  ructatos  ore  cruores. 
Conspicuus  Siculi  Tyrius  subteminis  arte 
Gramineas  pacem  superum  poscebat  ad  aras : 
Ecce  inter  medios  hostilia  nuntius  arma,  435 
Quadrupedante  invectus  equo,  adventare  ferebat. 
Turbat®  mentes,  imperfectusque  deorum 
Cessit  honos  :  ruptis  linquunt  altaria  sacris  : 
Clauduntur  vallo  :  tenuemque  ut  roscida  misit 
Lucem  Aurora  polo,  rapiunt  certamina  Martis. 

Audax  Scipiadse  stridentem  Sabura  cornum 
Excepit,  geminseque  acies  velut  omine  motae. 
Exclamat  Latius  ductor.  Prima  hostia  vobis, 
Sacrati  manes,  campo  jacet :  en  age,  miles, 

In  pugnam  et  caedes,  qualis  spirantibus  ire  445 
Adsueras  ducibus,  talis  rue.  Dumque  ea  fatur. 
Incumbunt.  Myconum  Laenas,  Cirtamque  Latinus, 
Et  Thysdrum  Maro,  et  incestum  Catilina  Nealcen 
Germanae  thalamo  obtruncat :  cadit  obvius  acri 
Carthalo  Nasidio,  Libycae  regnator  arenae.  450 
Te  quoque  Pyrenes  vidit  conterrita  tellus 
Permixtum  Poenis,  et  vix  credenda  furentem. 
Magnum  Dardaniae  Laeli  decus ;  omnia  felix 
Cui  Natura  dedit,  nullo  renuente  deorum. 

Ille,  foro  auditus  cum  dulcia  solverat  ora,  455 
/Equabat  Pyliae  Neleia  mella  senectae. 

Ille,  ubi  suspensi  Patres,  et  curia  vocem 
Posceret,  ut  cantu  ducebat  corda  senatus. 

Idem,  cum  subitum  campo  perstrinxerat  aures 
Murmur  triste  tubae,  tanto  fervore  ruebat  460 
In  pugnam  atque  acies,  ut  natum  ad  sola  liqueret 
Bella:  nihil  vitae  peragi  sine  laude  placebat. 
Tunc  e  furtivo  tractantem  proelia  luco 
Dejecit  Galam :  sacris  Carthaginis  illum 
Supposito  mater  partu  subduxerat  olim ;  465 

Sed  stant  nulla  diu  deceptis  gaudia  divis. 

Tunc  Alabim,  Murrum,  atque  Dracen,  demisit 
ad  umbras, 

Fcemineo  clamore  Dracen  extrema  rogantem  • 
Hujus  cervicem  gladio  inter  verba  precesque 
Amputat:  absciso  durabant  murmura  collo.  470 
At  non  ductori  Libyco  par  ardor  in  armis. 
Frondosi  collis  latebras  ac  saxa  capessit 
Avia :  nec  caedes  extremave  damna  movebant 
Agminis;  Italiam  profugus  spectabat  et  Alpes, 
Praemia  magna  fugae.  Tacitum  dat  tessera  sig- 
Dimissa  in  colles  pugna  sylvasque  ferantur  [num, 
Dispersi,  et  summam,  quicunque  evaserit,  arcem 
Pyrenes  culmenque  petat :  tum  primus,  honore 
Armorum  exuto,  et  parma  celatus  Ibera, 

In  montes  abit,  atque  volens  palantia  linquit  480 
Agmina.  Desertis  Latius  victricia  signa 
Immittit  miles  castris:  non  urbe  recepta 
Plus  ulla  partum  praedae,  tenuitque  moratas 
A  caede,  ut  Libycus  ductor  providerat,  iras. 
Fluminei  veluti  deprensus  gurgitis  undis,  485 
Avulsa  parte  inguinibus  causaque  pericli. 

Enatat  intento  praedae  fiber  avius  hoste. 

Impiger  occultis  Poenus  postquam  abditur  um- 
Saxosae  fidens  sylvae,  majora  petuntur  [bris, 
Rursus  bella  retro,  et  superari  certior  hostis.  490 
Pyrenes  tumulo  clypeum  cum  carmine  figunt, 
Hasdrubalis  spolium  Gradivo  Scipio  vic- 
Terrore  interea  posito  trans  ardua  montis  [tok. 
Bebrycia  populos  armabat  Poenus  in  aula. 
Mercandi  dextras  largus,  belloque  parata  495 
Prodigere  in  bellum  facilis  :  praemissa  feroces 
Augebant  animos  argenti  pondera  et  auri, 

Parta  metalliferis  longo  discrimine  terris. 

Hinc  nova  complerunt  haud  tardo  milite  castra 
Venales  animae,  Rhodani  qui  gurgite  gaudent, 
Quorum  serpit  Arar  per  rura  pigerrimus  undae. 
Jamque  hieme  affecta  mitescere  coeperat  annus. 
Inde,  iter  ingrediens  rapidum  per  Celtica  rura, 
Miratur  domitas  Alpes,  ac  pervia  montis 
Ardua,  et  Herculeae  quaerit  vestigia  plantae,  505 
Germanique  vias  divinis  comparat  ausis. 

Ut  vero  ventum  in  culmen,  castrisque  resedit 
Hannibalis ;  Quos  Roma,  inquit,  quos  altius,  oro, 
Attolli  muros,  qui  post  haec  moenia  fratri 


Victa  meo  stent  incolumes?  sit  gloria  dextrae 
Felix  tanta,  precor  ;  neve  usque  ad  sidera  adisse 
Invideat  laevus  nobis  deus.  Agmine  celso 
Inde  alacer,  qua  munitum  declivis  ab  alto 
Agger  monstrat  iter,  properatis  deve  lat  armis. 

Non  tanto  strepuere  metu  primordia  belli:  515 
Nunc  geminum  Hannibalem,  nunc  ^actant  bina 
coire 

Hinc  atque  hinc  castra,  et  pastos  per  prospera 
bella 

Sanguine  ductores  Italo  conjungere  Martem, 

Et  duplicare  acies ;  venturum  ad  moenia  cursu 
Hostem  praecipiti,  et  visurum  haerentia  porta  520 
Spicula,  Elissaeis  nuper  contorta  lacertis. 

His  super  infrendens  sic  secum  CEnotria  tellus  : 

Tantone,  heu  superi !  spernor  contemta  furore 
Sidoniae  gentis,  quae  quondam  sceptra  timentem 
Nati  Saturnum  nostris  considere  in  oris,  525 
Et  regnare  dedi  ?  Decima  haec  jam  vertitur  aestas, 
Ex  quo  proterimur:  juvenis,  cui  sola  supersunt 
In  superos  bella,  extremo  de  littore  rapta 
Intulit  arma  mihi,  temeratisque  Aipibus  ardens 
In  nostros  descendit  agros.  Quot  corpora  texi 
Caesorum,  stratis  toties  deformis  alumnis!  531 
Nulla  mihi  floret  baccis  felicibus  arbor: 
Immatura  seges  rapido  succiditur  ense : 

Culmina  villarum  nostrum  delapsa  feruntur 
In  gremium,  fcedantque  suis  mea  regna  ruinis. 
Hunc  etiam,  vastis  qui  nunc  sese  intulit  oris,  536 
Perpetiar,  miseras  quaerentem  exurere  belli 
Relliquias  ?  Tum  me  scindat  vagus  Afer  aratro, 
Et  Libys  Ausoniis  commendet  semina  sulcis. 

Ni  cuncta,  exsultant  quae  latis  agmina  campis. 
Uno  condiderim  tumulo.  Dum  talia  versat,  541 
Et  thalamos  clausit  nox  atra  hominumque  de- 
fimque, 

Tendit  Amyclaei  praeceps  ad  castra  nepotis 
ls  tum  Lucanis  cohibentem  finibus  arma 
Poenum  vicini  servabat  cespite  valli.  545 

Hic  juvenem  aggreditur  Latiae  telluris  imago  : 
Clausorum  decus,  atque  erepto  maxima  Romae 
Spes  Nero  Marcello,  rumpe  atque  expelle  quie¬ 
tem. 

Magnum  aliquid  tibi,  si  patriae  vis  addere  fatis. 
Audendum  est,  quod,  depulso  quoque  moenibus 
hoste,  55f 

Victores  fecissse  tremant.  Fulgentibus  armis 
Poenus  inundavit  campos,  qua  Sena  relictum 
Gallorum  a  populis  servat  per  saecula  nomen. 

Ni  propere  alipedes  rapis  ad  certamina  turmas. 
Serus  deletae  post  auxiliabere  Romae.  555 

Surge  age,  fer  gressus:  patulos  regione  Metauri 
Damnavi  tumulis  Poenorum  atque  ossibus  agros. 
His  dictis  abit,  atque  abscedens  visa  paventem 
Attrahere,  et  fractis  turmas  propellere  portis. 

Rumpit  flammato  turbatus  corde  soporem, 

Ac  supplex,  geminas  tendens  ad  sidera  palmas, 
Tellurem,  Noctemque,et  coelo  sparsa  precatur 
Astra,  ducemque  vise  tacito  sub  lumine  Phoeben. 
Inde  legit  dignas  tanta  ad  conamina  dextras; 
Quaque  jacet  superi  Larinas  accola  ponti,  565 
Qua  duri  bello  gens  Marrucina,  fidemque 
Exuere  indocilis  sociis  Frentanus  in  armis; 

Tum  qua  vitiferos  domitat  Praetutia  pubes 
Laeta  laboris  agros,  et  penna,  et  fulmine,  et  undis 
Hibernis,  et  Achaemenio  velocior  arcu  flutem 
Evolat.  Hortator  sibi  quisque  :  Age,  perge,  sa- 
Ausoniae  ancipites  superi,  et,  stet  Roma  cadatne, 
In  pedibus  posuere  tuis,  clamantqne,  ruuntque. 
Hortandi  genus  acer  habet  praecedere  ductor. 

Illum  augent  cursus  annisi  aequare  sequendo, 
Atque  indefessi  noctemque  diemque  feruntur. 

At  Roma  adversi  tantum  mala  gliscere  belli 
Accipiens,  trepidare  metu,  nimiumque  Neronem 
Speravisse  queri,  atque  uno  sibi  vulnere  posse 
Auferri  restantem  animam  :  non  arma,  nec  aurum. 
Nec  pubem, nec, quem  fundant,  superessecruorem. 
Scilicet  Hasdrubalem  invadat,  qui  ad  proelia  soli 
Hannibali  satis  esse  nequit?  jam  rursus,  ubi  arma 
Avertisse  suo  cognorit  devia  vallo, 

Haesurum  portis  Poenum :  venisse,  superbo  585 
Qui  fratri  certet,  cui  maxima  gloria  cedat 
Urbis  deletae.  Fremit  amens  corde  sub  imo 
Ordo  Patrum,  ac  magno  interea  meditatur  amore 
Servandi  decoris,  quonam  se  fine  minanti 
Servitio  eripiat,  divosque  evadat  iniquos.  590 
Hos  inter  gemitus  obscuro  noctis  opacae 
Succedit  castris  Nero,  quae  conjuncta  feroci 
Livius  Hasdrubali  vallo  custode  tenebat. 

Belliger  is  quondam,  scitusque  accendere  Martem 
Floruerat  primo  clarus  pugnator  in  aevo.  595 
Mox  falso  laesus  non  aequi  crimine  vulgi, 

Secretis  ruris  tristes  absconderat  annos. 

Sed,  postquam  gravior  moles  terrorque  periclo 
Poscebat  propiore  virum,  revocatus  ad  arma 
Tot  caesis  ducibus,  patriae  donaverat  iram.  600 
At  non  Hasdrubalem  fraudes  latuere  recentum 
Armorum,  quanquam  tenebris  nox  texerat  astus. 
Pulveris  in  clypeis  vestigia  visa  movebant, 

Et  properi  signum  accursus,  sonipesque,  virique 
Substricti  corpus,  bis  clarum  buccina  signum. 
Praeterea  gemino  prodebant  juncta  magistro  606 
Castra  regi.  Verum,  fratri  si  vita  supersit. 

Qui  tandem  licitum  socias  conjungere  vires 
Consulibus?  sed  enim  solum  (dum  vera  patescant) 
Cunctandi  restare  dolum,  Martemque  trahendi. 
Nec  consulta  fugae  segni  formidine  differt.  611 
Nox,  somni  genitrix,  mortalia  pectora  curis 
Purgarat,  tenebraeque  horrenda  silentia  alebant : 
Erepit,  suspensa  ferens  vestigia,  castris, 

Et  muta  elabi  tacito  jubet  agmina  passu.  615 
Illunem  nacti  per  rura  tacentia  noctem 
Accelerant,  vitantque  sonos ;  sed  percita  falli 
Sub  tanto  motu  tellus  nequit.  Implicat  actas 
Caeco  errore  vias,  umbrisque  ferentibus  arcto 
Circumagit  spatio  sua  per  vestigia  ductos.  620 
Nam,  qua  curvatas  sinuosis  flexibus  amnis 
Obliquat  ripas,  refluoque  per  aspera  lapsu 
In  sese  redit,  hac,  casso  ducente  labore, 

Exiguum  involvunt  frustratis  gressibus  orbem, 
Inque  errore  viae  tenebrarum  munus  ademtum. 
Lux  uiget,  panditque  fugam.  Ruit  acer  apertis 
Turbo  equitum  portis,  atque  omnes  ferrea  late 
Tempestas  operit  campos.  Nondum  arma  ma¬ 
nusque 

Permixtae,  jam  tela  bibunt  praemissa  cruorem. 
Hinc,  jussae  Poenum  fugientem  sistere,  pennae  630 
Dictaeae  volitant :  hinc  lancea  turbine  nigro 
Fert  letum  cuicunque  viro,quem  prenderit  ictus. 
Deponunt  abitus  curam,  trepidique  coactas 
Constituunt  acies,  et  spes  ad  proelia  vertunt. 

Ipse  inter  medios  (nam  rerum  dura  videbat)  635 
Sidonius  ductor,  tergo  sublimis  ab  alto  [que, 
Quadrupedantis  equi,  tendens  vocemque  manus- 
Per  decora  extremo  vobis  quaesita  sub  axe. 

Per  fratris  laudes  oro,  venisse  probemus 
Germanum  Hannibalis:  Latio  Fortuna  laborat 
Adversis  documenta  dare,atque  ostendere, quantus 
Verterit  in  Rutulos  domitor  telluris  Iberae, 
Suetus  ad  Herculeas  miles  bellare  columnas. 


Forsitan  et  pugnas  veniat  germanus  in  ipsa». 
Digna  viro,  digna,  obtestor,  spectacula  pleno  645 
Corporibus  properate  solo.  Quicunque  timeri 
Dux  bello  poterat,  fratri  jacet :  unica  nunc  spes. 
Et  poena  et  latebris  infracto  Livius  aevo 
Damnatum  offertur  vobis  caput:  ite,  agite,  oro, 
Sternite  ductorem,  cum  quo  concurrere  fratri  650 
Sit  pudor,  et  turpi  finem  donate  senectae. 

At  contra  Nero  :  Quid  cessas  clausisse  labores 
Ingentis  belli?  pedibus  tibi  gloria,  miles,  [tra 
Parta  ingens :  nunc  accumula  coepta  ardua  dex 
Heu,  temere  abducto  liquisti  robore  castra,  655 
Ni  factum  absolvit  victoria.  Praecipe  laudem  : 
Adventu  cecidisse  tuo  memorabitur  hostis. 

Parte  alia,  insignis  nudatis  casside  canis, 

Livius  :  Huc,  juvenes,  huc  me  spectate  ruentem 
In  pugnas,  quantumque  meus  patefecerit  ensis, 
Tantum  intrate  loci,  et  tandem  praecludite  ferro 
Jam  nimium  patulas  Poenis  grassantibus  Alpes. 
Quod  ni  veloci  prosternimus  agmina  Marte, 

Et  fulmen  subitum  Carthaginis  Hannibal  adsit. 
Quis  deus  infernis  quenquam  nostrum  eximat  um¬ 
bris?  665 

Hinc,  galea  capite  accepta,  dicta  horrida  ferro 
Sancit,  et  obtectus  senium  fera  proelia  miscet. 
Illum,  per  cuneos  et  per  densissima  campi 
Corpora  tot  dantem  leto,  quot  spicula  torsit. 
Turbati  fugere  Macae,  fugere  feroces  670 

Autololes,  Rhodanique  comas  intonsa  juventus. 
Fatidicis  Nabis  veniens  Hammonis  arenis 
Improba  miscebat  securus  proelia  fati. 

Ceu  tutante  deo,  ac  patriis  spolia  Itala  templis 
Fixurum  vano  tumidus  promiserat  ore.  675 
Ardebat  gemma  Garamantide  caerula  vestis. 

Ut  cum  sparsa  micant  stellarum  lumina  coelo. 

Et  gemmis  galeam,  clypeumque  accenderat  auro. 
Casside  cornigera  dependens  infula  sacros 
Prae  se  terrores  divumque  ferebat  honorem.  680  * 
Arcus  erat  pharetraeque  viro, atque  incocta  ceras- 
Spicula,  et  armatus  peragebat  bella  veneno,  [tis 
Nec  non,  cornipedis  tergo  de  more  repostus. 
Sustentata  genu  per  campum  pondera  conti 
Sarmatici  prona  adversos  urgebat  in  hostes,  [ma 
Tum  quoque  transfixum  telo  per  membra,  per  ar- 
Consulis  ante  oculos  magno  clamore  Sabellum 
Asportabat  ovans,  et  ovans  Hammona  canebat. 
Non  tulit  hanc  iram  tantosque  in  corde  tumores 
Barbarico  senior,  telumque  intorsit,  et  una  690 
Praedam  animamque  simul  victori  victor  ademit. 
Adsilit,  audito  tristis  clamore  ruinae,  [emto 
Hasdrubal,  et  coeptantem  Arabum  raptare  per- 
Gemmiferi  spolium  cultus  auroque  rigentes 
Exuvias,  jaculum  a  tergo  perlibrat  ad  ossa.  695 
Jam  correpta  miser  geminis  velamina  palmis 
Carpebat  propere,  et  tepidos  nudaverat  artus. 
Concidit,  et  sacras  vestes  atque  aurea  fila 
Reddidit  exanimo,  spoliatum  lapsus  in  hostem. 

At  Canthus  Rutulum,  Canthus  possessor  arenae, 
Qua  celebre  invicti  nomen  posuere  Philaeni,  701 
Ditem  ovium  Rutulum  obtruncat,  cui  mille  sub 
Lanigerae  balant  stabulis :  ipse,  otia  molli  [altis 
Exercens  cura,  gelido  nunc  flumine  soles 
Frangebat  nimios  pecori,  nunc  laetus  in  herba 
Tondebat  niveae  splendentia  vellera  lanae,  706 
Aut,  pecus  e  pastu  cum  sese  ad  tecta  referret, 
Noscentes  matrem  spectabat  ovilibus  agnos. 
Occubuit  clypei  transfixo  proditus  aere, 

Et  sero  ingemuit  stabulis  exire  paternis.  7 19 

Acrius  hoc  Italum  pubes  incurrit,  et  urget 
Ut  torrens,  ut  tempestas,  ut  flamma  corusci 
3  S  2 

Fulminis,  ut  Boream  pontus  fugit, ut  cava  currunt 
Nubila,  cum  pelago  caelum  permiscuit  Eurus. 
Procerae  stabant,  Celtarurv.  signa,  cohortrs,  715 
Prima  acies  ;  hos  impulsu  cuneoque  feroci 
Laxat  vis  subita,  et  fessos  errore  viarum. 

Nec  soli  faciles,  longique  laboris  anhelos 
Avertit  patrius  genti  pavor.  Addere  tergo 
Hastas  Ausonius,  teloque  instare  sequaci,  720 
Nec  donare  fugam.  Cadit  uno  vulnere Thyrmis, 
Non  uno  Rhodanus ;  profligatumque  sagitta 
Lancea  deturbat  Morinum,et  jam  jamque  caden- 
Cedentes  urget,  totas  largitus  habenas,  [tem. 
Livius  acer  equo,  et  turmis  abeuntibus  infert 
Cornipedem:  tunc  aversi  turgentia  colla  726 
Discidit  ense  Mosaj :  percussit  pondere  terram 
Cum  galea  ex  alto  lapsum  caput,  ac  residentem 
Turbatus  rapuit  sonipes  in  proelia  truncum. 

Hic  Cato,  (nam  medio  vibrabat  et  ipse  tumultu,) 
Si,  primas,  inquit,  bello  cum  amisimus  Alpes, 
Hic  juveni  oppositus  Tyrio  foret!  hei  mihi! 
quanta 

Cessavit  Latio  dextra,  et  quot  funera  Poenis 
Donarunt  pravi  suffragia  tristia  campi ! 

Jamque  inclinabant  acies,  cunctisque  pavorem 
Gallorum  induerat  pavor,  et  fortuna  ruebat  736 
Sidonia :  ad  Rutulos  Victoria  verterat  alas. 
Celsus,  ceu  prima  reflorescente  juventa, 

Ibat  consul,  ovans  major  majorque  videri. 

Ecce  trahens  secum  canentem  pulvere  turmam 
Ductor  Agenoreus  subit,  intorquensque  lacertis 
Tela,  sonat:  Cohibete  fugam :  cui  cedimus  hosti  ? 
Nonne  pudet?  conversa  senex  marcentibus  annis 
Agmina  agit :  nunc,  quaeso,  mihi  nunc  dextera  in 
armis 

Degenerat,  nostrique  piget  ?  mihi  Belus  avorum 
Principium,  mihi  cognatum  Sidonia  Dido  746 
Nomen,  et  ante  omnes  bello  numerandus  Hamilcar 
Est  genitor:  mihi,  cui  cedunt  montesque, lacusque. 
Et  campi,  atque  amnes,  frater:  me  magna  secun- 
Carthago  putat  Hannibali  •  me  Baetis  in  oris  [dum 
jEquant  germano  passae  mea  proelia  gentes.  751 
Talia  dum  memorat,  medios  ablatus  in  hostes. 

Ut  nova  conspecti  fulserunt  consulis  arma, 
Hastam  praepropero  nisu  jacit :  illa  per  oras 
jErati  clypei  et  loricae  tegmina  summo  755 
Incidit  haud  felix  humero,  parceque  petitum 
Perstrinxit  corpus,  nec  multo  tincta  cruore : 
Vana  sed  optanti  promisit  gaudia  Poeno. 

Turbati  Rutuli,  confusaque  pectora  vi3U 
Terrifico.  Tunc  increpitans  conamina  consul : 
Foemineis  laesum  vana  inter  cornua  corpus  761 
Unguibus,  aut  palmis  credas  puerilibus  ictum. 
Ite,  docete,  viri,  Romanae  vulnera  suerint 
Quanta  afferre  manus.  Tum  vero  effunditur  in- 
Telorum  vis,  et  densa  sol  vincitur  umbra,  [gens 
Jamque  per  extentos  alterna  strage  virorum  [dam 
Corpora  fusa  jacent  campos,  demersaque  in  un- 


J unxerunt  cumulo  crescente  cadavera  ripas. 

Ut,  cum  venatu  saltus  exercet  opacos 
Dictynna,  et  laetae  praebet  spectacula  matri,  770 
Aut  Pindi  nemora  excutiens, aut  Maenala  lustrans, 
Omnis  Naiadum  plenis  comitata  pharetris 
Turba  ruit,  striduntque  sagittiferi  coryti. 

Tum  per  saxa  ferae,  perque  ipsa  cubilia  fusae, 
Per  valles,  flnviosque,  atque  antra  virentia  musco 
Multa  strage  jacent :  exsultat  vertice  montis  776 
Gratam  perlustrans  oculis  Latonia  praedam. 

Audito  ante  alios  senioris  vulnere,  rumpit 
Per  medios  Nero  saevus  iter,  visaque  virorum 
iEquali  pugna,  Quid  enim,  quid  deinde  relictum 
Italiae  fatis?  hunc  si  non  vincitis  hostem,  [est 
Hannibalem  vincetis,  ait?  ruit  ocius  amens 
In  medios;  Tyriumque  ducem  inter  prima  fre¬ 
mentem 

Agmina  ut  adspexit,  rabidi  ceu  bellua  ponti. 

Per  longum  sterili  ad  pastus  jactata  profundo,  785 
Cum  procul  in  fluctu  piscem  male  saucia  vidit, 
iEstuat,  et,  lustrans  nantem  sub  gurgite  praedam, 
Absorbet  late  permixtum  piscibus  aequor. 

Non  telo  mora,  non  dictis :  Haud  amplius,  inquit, 
Elabere  mihi :  non  hic  nemora  avia  fallent  790 
Pyrenes,  nec  promissis  frustrabere  vanis. 

Ut  quondam  terra  fallax  deprensus  Ibera 
Evasti  nostram  mentito  foedere  dextram. 

Haec  Nero,et  intorquet  jaculum :  nec  futilis  ictus 
Nam  latere  extremo  cuspis  librata  resedit.  795 
Invadit  stricto  super  haec  interritus  ense, 
Collapsique  premens  umbone  trementia  membra 
Si  qua  sub  extremo  casu  mandata  referri 
Germano  vis  forte  tuo,  portabimus,  inquit. 
Contra  Sidonius :  Leto  non  terreor  ullo.  800 
Utere  Marte  tuo,  dum  nostris  manibus  adsit 
Actutum  vindex.  Mea  si  suprema  referre 
Fratri  verba  paras,  mando,  Capitolia  victor 
Exurat,  cinerique  Jovis  permisceat  ossa 
Et  cineres  nostros.  Cupientem  annectere  plura 
Ferventemque  ira  mortis,  transverberat  ense,  806 
Et  rapit  infidum  victor  caput.  Agmina  fuso 
Sternuntur  duce,  non  ultra  fidentia  Marti. 

Jamque  diem  solisque  vias  nox  abstulit  atra. 
Cum  vires  parco  viotu  somnoque  reducunt :  810 
Ac,  nondum  remeante  die,  victricia  signa, 

Qua  ventum,  referunt  clausis  formidine  castris. 
Tum  Nfero,  procera  sublimia  cuspide  portans 
Ora  ducis  caesi,  Cannas  pensavimus,  inquit, 
Hannibal,  et  Trebiam,  et  Trasimeni  littora  tecum 
Fraterno  capite.  I,  duplica  nunc  perfida  bella. 
Et  geminas  arcesse  acies.  Haec  praemia  restant, 
Qui  tua  transmissis  optarint  Alpibus  arma. 

Compressit  lacrymas  Poenus,  minuitque  ferendo 
Constanter  mala,  et,  inferias  in  tempore  dignas 
Missurum  fratri,  clauso  commurmurat  ore.  821 
Tum,  castris  procul  amotis,  adversa  quiete 
Dissimulans,  dubia  exclusit  certamina  Martis. 


LIBER  DECIMUS  SEXTUS. 


Bruttia  moerentem  casus  patriaeque  suosque  1  Abditus  ut  sylva,  stabulis  cum  cesset  ademtis 
Hannibalem  accepit  tellus  .  hic  aggere  septus  I  Amisso  taurus  regno  gregis,  avia  clauso 
Id  tempus  posita  ad  renovandum  bella  coquebat.  J  Molitur  saltu  certamina,  jamque  feroci 


PlJNIC.  Lib.  XVI. 


SILIUS. 


997 


Mugitu  nemora  exterret,  perque  ardua  cursu 
Saxa  ruit :  sternit  sylvas,  rupesque  lacessit 
Irato  rabidus  cornu :  tremit  omnis  ab  alto 
Prospectans  scopulo  pastor  nova  bella  parantem. 
Sed  vigor,  hausurus  Latium,  si  csetera  Marti  11 
Adjumenta  forent,  prava  obtrectante  suorum 
Invidia  revocare  animos,  ac  stare  negata 
Cogebatur  ope,  et  senio  torpescere  rerum. 

Parta  tamen  fermido  manu,  et  tot  caedibus  olim 
Quaesitus  terror,  velut  inviolabile  telis  [armis. 
Servabant  sacrumque  caput :  proque  omnibus 
Et  castrorum  opibus,  dextrisque  recentibus  unum 
Hannibalis  sat  nomen  erat.  Tot  dissona  lingua 
Agmina,  barbarico  tot  discordantia  ritu  20 

Corda  virfim  mansere  gradu,  rebusque  retusis 
Fidas  ductoris  tenuit  reverentia  mentes. 

Nec  vero  Ausonia  tantum  se  laetus  agebat 
Dardanidis  Mavors:  jam  terra  cedit  Ibera 
Auriferis  tandem  Phoenix  depulsus  ab  arvis.  25 
Jam  Mago,  exutus  castris,  agitante  pavore 
In  Libyam  propero  transmisit  caerula  velo. 

Ecce  aliud  decus,  haud  uno  contenta  favore, 
Nutribat  Fortuna  duci :  nam  concitus  Hannon 
Adventabat,  agens  trepidantibus  agmina  caetris  30 
Barbara,  et  indigenas  serus  raptabat  Iberos. 

Non  ars,  aut  astus  belli,  vel  dextera  deerat. 

Si  non  Scipiadae  concurreret:  omnia  ductor 
Magna  adeo  Ausonius  majori  mole  premebat. 

Ut  Phoebe  stellas,  ut  fratris  lumina  Phoeben  35 
Exsuperant,  montesque  Atlas,  et  flumina  Nilus, 
Ut  pater  Oceanus  Neptunia  caerula  vincit. 
Vallantem  castra  (obscuro  nam  Vesper  Olympo 
Fundere  non  aequam  trepidanti  coeperat  umbram) 
Aggreditur  Latius  rector,  subitoque  tumultu  40 
Caeduntur  passim  coepti  munimina  valli 
Imperfecta:  supercontexere  herbida  lapsos 
Pondera,  et  in  tumuli  concessit  cespes  honorem. 
Vix  uni  mens  digna  viro,  novisse  minores 
Quam  deceat,  pretiumque  operis  sit  tradere  famae. 
Cantaber  ingenio  membrorum  et  mole  timeri  46 
Vel  nudus  telis  poterat  Larus  :  hic  fera  gentis 
More  securigera  miscebat  proelia  dextra. 

Et,  quanquam  fundi  se  circum  pulsa  videret 
Agmina,  deleta  gentilis  pube  catervae,  50 

Caesorum  implebat  solus  loca:  seu  foret  hostis 
Cominus,  expleri  gaudebat  vulnere  frontis 
Adversae ;  seu  laeva  acies  in  bella  vocaret. 
Obliquo  telum  reflexum  Marte  rotabat. 

At,  cum  pone  ferox  aversi  in  terga  veniret  55 
Victor,  nil  trepidans  retro  jactare  bipennem 
Callebat,  nulla  belli  non  parte  timendus. 

Huic  ducis  invicti  germanus  turbine  vasto 
Scipio  contorquens  hastam,  cudone  comantes 
Disjecit  crines :  namque  altius  acta  cucurrit  60 
Cuspis,  et  elata  procul  est  ejecta  securi. 

At  juvenis,  cui  telum  ingens  accesserat  ira, 
Barbaricam  adsiliens  magno  clamore  bipennem 
Incutit :  intremuere  acies,  sonuitque  per  auras 
Pondere  belligero  pulsati  tegminis  umbo.  65 
Haud  impune  quidem  :  remeans  nam  dextera  ab 
Decisa  est  gladio,  ac  dilecto  immortua  telo,  [ictu 

Qui  postquam  murus  miseris  ruit,  agmina  con- 
Avertit  fuga  confestim  dispersa  per  agros,  [cors 
Nec  pugnae  species,  sed  poenae  tristis  imago  [tum. 
Illa  erat,  hinc  tantum  caedentum,  atque  inde  ruen- 
Per  medios  Hannon  palmas  post  terga  revinctus 
Ecce  trahebatur,  lucemque,  (heu  dulcia  coeli 
Lumina!)  captivus  lucem  inter  vincla  petebat.74 
Cui  rector  Latius:  Tanta  en  qui  regna  reposcant, 
Quts  cedat  toga  et  armiferi  gens  sacra  Quirini 1 


Servitio  si  tam  faciles,  cur  bella  refertis  ? 

Haec  inter  celerare  gradum,  conjungat  ut  arma, 
Hasdrubalem  ignarum  cladis  praenuntius  affert 
Explorator  eques :  raptat  dux  obvia  signa.  80 
At,  postquam  optatam  laetus  contingere  pugnam 
Vidit,  et  ad  letum  magno  venientia  cursu 
Agmina,  suspiciens  coelum,  Nihil  amplius,  inquit. 
Vos  hodie  posco,  superi:  protraxtis  ad  arma  84 
Quod  profugos,  satis  est :  in  dextra  caetera  nobis 
Vola,  viri :  rapite,  ite, precor ;  vocat  ecce  furentes 
Hinc  pater,  hinc  patruus:  gemina  o  mihi  numina 
belli, 

Ducite,adeste ;  sequor :  dignas  spectabitis, aut  me 
Praescia  mens  fallit,  vestro  jam  nomine  caedes. 
Nam  quis  erit  tandem  campis  telluris  Iberae  90 
Bellandi  modus  ?  en  unquam  lucebit  in  orbe 
Ille  dies,  quo  te  armorum,  Carthago,  meorum 
Adspiciam  sonitus  admotaque  bella  trementem  ? 
Dixerat,  et  raucus  stridenti  murmure  clangor 
Increpuit :  tonuere  feris  clamoribus  astra.  95 
Concurrunt:  quantumque  rapit  violentia  ponti. 
Et  Notus,  et  Boreas,  et  inexorabilis  Auster,  [ses; 
Cum  mergunt  plenas  tumefacta  sub  aequora  clas- 
Aut  cum  letiferos  accendens  Sirius  ignes 
Torret  anhelantem  saevis  ardoribus  orbem;  100 
Tantum  acies  hominumque  ferox  discordia  ferro 
Demetit.  Haud  ullus  terrarum  aequarit  hiatus 
Pugnarum  damna :  aut  strages  per  inhospita  lustra 
Unquam  tot  dederit  rabies  horrenda  ferarum. 

Jam  campi  vallesque  madent,  hebetataque  tela. 
Et  Libys  occubuere  et  amantes  Martis  Iberi.  106 
Stat  tamen  una  loco  perfossis  debilis  armis,  [tam. 
Luctaturque  acies,  qua  concutit  Hasdrubal  has- 
Nec  finem  daret  ille  dies  animosaque  virtus. 

Ni  perlapsa  viro  loricae  tegmine  arundo,  110 
Et  parco  summum  violasset  vulnere  corpus, 
Suasissetque  fugam.  Rapido  certamina  linquit 
In  latebras  avectus  equo,  noctisque  per  umbram 
Ad  Tartessiacos  tendit  per  Lttora  portus. 

Proximus  in  pugna  ductori  Marte  manuque  1 1 5 
Regnator  Nomadum  fuerat,  mox  foedere  longo 
Cultuque  iEneadum  nomen  Masinissa  superbum 
Huic  fesso,  quos  dura  fuga  et  nox  suaserat  atra. 
Carpenti  somnos  subitus  rutilante  coruscum 
Vertice  fulsit  apex,  crispamque  involvere  visa  est 
Mitis  flamma  comam,  atque  hirta  se  spargere 
fronte.  1 2 1 

Concurrunt  famuli,  et  serpentes  tempora  circum 
Festinant  gelidis  restinguere  fontibus  ignes. 

At  grandaeva,  deum  praenoscens  omina,  mater, 

Sic  sit,  coelicolae,  portentaque  vestra  secundi  125 
Condite,  ait;  duret  capiti  per  saecula  lumen. 

Ne  vero,  ne,  nate,  defim  tu  laeta  pavesce 
Prodigia, aut  sacras  metue  inter  tempora  flammas. 
Hic  tibi  Dardaniae  promittit  foedera  gentis; 

Hic  tibi  regna  dabit  regnis  majora  paternis  130 
Ignis,  et  adjunget  Latiis  tua  nomina  fatis. 

Sic  vates,  juvenisque  animum  tam  clara  movebant 
Monstra ;  nec  a  Poenis  ulli  virtutis  honores. 
Hannibal  ipse  etiam  jam  jamque  modestior  armis 
Ire  videbatur,  Martisque  liquescere  fama.  135 
Aurora  obscuri  tergebat  nubila  coeli, 

Vixque  Atlantiadum  rubefecerat  ora  sororum: 
Tendit  in  Ausonios,  et  adhuc  hostilia  castra. 
Atque,  ubi  se  vallo  intulerat,  ductorque  benign* 
Accepit  Latius  vultu,  rex  talibus  infit :  1% 

Coelestum  monita  et  sacrae  responsa  paren  tif. 
Disque  tua,  o  Rutulum  rector,  gratissima  virtuo 
A  rulsum  Tyriis  huc  ir  e  duxere  volentem. 

S  tifai  non  segnes  tua  contra  fulmina  saepe 

Visi  stare  sumus,  dignam  te,  nate  Tonantis,  145 
Afferimus  dextram.  Nec  nos  aut  vana  subegit 
Incerta:  mentis  levitas  et  mobile  pectus. 

Aut  spes  et  lseti  sectamur  praemia  Martis. 
Perfidiam  fugio,  et  perjuram  ab  origine  gentem. 
Tu,  quando  Herculeis  finisti  proelia  metis,  150 
Nunc  ipsam  belli  nobiscum  invade  parentem. 
Ille  tibi,  qui  jam  gemino  Laurentia  lustro 
Possedit  regna,  et  scalas  ad  moenia  Romse 
Admovet,  in  Libyam  flammis  ferroque  trahendus. 
Sic  Nomadum  ductor.  Tunc  dextra  Scipio dex- 
Amplexus,  Si  pulchra  tibi  Mavorte  videtur,  [tram 
Pulchrior  est  gens  nostra  fide:  dimitte  bilingues 
Ex  animo  socios  :  magna  hinc  te  praemia  clarae 
Virtutis,  Masinissa,  manent :  citiusque  vel  armis. 
Quam  gratae  studio  vincetur  Scipio  mentis.  160 
Caetera  quae  in  Libyam  portari  incendia  suades, 
Expediet  tempus  :  nec  enim  sunt  talia  rerum 
Non  meditata  mihi,  et  mentem  Carthago  fatigat. 
Hinc  juveni  dona  insignem  velamine  picto  [ipse 
Dat  chlamydem,  stratumque  ostro,  quem  ceperat 
Dejecto  victor  Magone,  animique  probarat,  166 
Cornipedem  :  tum,  qua  divfim  libabat  ad  aras 
Hasdrubal,  ex  auro  pateram,  galeamque  coman- 
Exin,  firmato  sociati  foedere  regis,  [tem. 

Vertendas  agitat  jam  nunc  Carthaginis  arces.  170 
Massylis  regnator  erat  ditissimus  oris. 

Nec  nudus  virtute,  Syphax:  quo  jura  petebant 
lnnumerse  gentes,  extremaque  littore  Tethys. 
Multa  viro  terra,  ac  sonipes,  et  bellua  terror 
Bellorum,  nec  non  Marti  delecta  juventus.  175 
Nec  foret  aut  ebore,  aut  solido  qui  vinceret 
Ggetulisve  magis  fucaret  vellus  aenis.  [auro, 
lias  adjungere  opes  avidus,  reputansque laborem. 
Si  vertat  rex  ad  Poenos,  dare  vela  per  altum 
Imperat,  atque  animo  jam  tum  Africa  bella  ca¬ 
pessit.  180 

Verum  ubi  perventum,  et  portus  tenuere  carinse, 
Jam,  trepida  fugiens  per  proxima  littora  puppe, 
Hasdrubal  afflictis  aderat  nova  foedera  quaerens 
Kehus,  et  ad  Tyrios  Massylia  signa  trahebat. 
Audito  pariter  populorum  in  regna  duorum  185 
Advenisse  duces,  qui  tota  mole  laborent, 
Oisceptentque  armis,  terrarum  uter  imperet  orbi, 
Celsus  mente  Syphax  acciri  in  tecta  benigne 
Imperat,  et  tanto  regni  se  tollit  honore. 

Tum  laetos  volvens  oculos  adversa  per  ora,  190 
Sic  Latium  affatur  juvenem,  ac  prior  incipit  ultro: 
Quam  te,  Dardanida  pulcherrime,  mente  serena 
Accipio,  intueorque  libens !  quamque  ora  recordor 
Laetus  Scipiadae !  revocat  tua  forma  parentem. 
Nam  repeto,  Herculeas  Erythea  ad  littora  Gades 
Cum  studio  pelagi  et  spectandis  aestibus  undae 
Venissem,  magnos  vicina  ad  flumina  Baetis 
Ductores  miro  quondam  me  cernere  amore. 

Tum  mihi  dona  viri  praeda  delecta  tulere,  199 
Arma  simul,  regnoque  meo  tum  cognita  primum 
Cornipedum  frena,  atque  arcus,  qui  cedere  nostro 
Non  norunt  jaculo,  et  veteres  tribuere  magistros 
Militiae,  qui  dispersas  sine  lege  catervas 
Vestro  formarent  ritu  ad  certamina  Martis.  204 
Ast  ego,  cum  vestro  (in  nostris  quae  copia  regnis) 
Nunc  auri  ferrem,  nivei  nunc  nlunera  dentis, 

Nil  valui  precibus  :  solos  sibi  cepit  uterque, 
Quos  cohibebat  ebur  vaginae  sectilis,  enses. 
Quare  age,  la:tus  habe  nostros  intrare  penates, 
A.c,  mea  quando  affert  Libycum  fortuna  per  undas 
Ductorem,  facili,  quae  dicam,  percipe  mente.  21 1 
Et  vos,  qui  Tyriae  regitis  Carthaginis  arces, 
Hasdrubal,  huc  aures,  huc  quaeso  advertite  sensus 


Quanta  per  Ausonios  populos  torrentibus  aimis 
Tempestas  ruat,  et  Latio  suprema  minetur,  215 
Utque  bibant  Tyiium  bis  quinos  saeva  per  annos 
Sicana  nunc  tellus,  nunc  littora  Ibera  cruorem. 
Cui  nescire  licet  ?  quin  ergo  tristia  tandem 
Considunt  bella,  et  deponitis  arma  volentes  ? 

Tu  Libya,  tu  te  Ausonia  cohibere  memento.  220 
Haud  deformis  erit  vobis  ad  foedera  versis 
Pacator  mediusque  Syphax.  Subjungere  plura 
Non  passus,  gentis  morem  arbitriumque  senatus 
Scipio  demonstrat,  vanique  absistere  coepti  224 
Spe  jubet,  et  Patres  docet  htec  expendere  solos. 
Suadendi  modus  hic  :  quodque  est  de  parte  diei 
Exacti  super,  ad  mensas  et  pocula  vertunt. 
Atque,  epulis  postquam  finis,  dant  corpora  somno, 
Et  dura  in  noctem  curarum  vincula  solvunt. 

Jamque  novum  terris  pariebat  limine  primo  230 
Egrediens  Aurora  diem,  stabulisque  subibant 
Ad  juga  Solis  equi,  necdum  ipse  adscenderat  ax 
Sed  prorupturis  rutilabant  aequora  flammis:  [em, 
Erigit  e  stratis  corpus,  vultuque  sereno 
Scipio  contendit  Massyli  ad  limina  regis.  235 
Illi  mos  patrius  fetus  nutrire  leonum. 

Et  catulis  rabiem  atque  iras  expellere  alendo. 
Tum  quoque  fulva  manu  mulcebat  colla  jubasque 
Et  fera  tractabat  ludentum  interritus  ora. 
Dardanium  postquam  ductorem  accepit  adesse. 
Induitur  chlamydem,  regnique  insigne  vetusti 
Gestat  laeva  decus:  cinguntur  tempora  vitta 
Albente,  ac  lateri  de  more  adstringitur  ensis. 
Hinc  in  tecta  vocat,  secretisque  sedibus  hospes 
Sceptrigero  cum  rege  pari  sub  honore  residunt. 
Tum  prior  his  infit  terrae  pacator  Iberae :  2  46 

Prima  mihi,  domitis  Pyrenes  gentibus,  ire 
Ad  tua  regna  fuit  properantem  et  maxima  cura, 
O  sceptri  venerande  Syphax:  nec  me  aequore  saevus 
Tardavit  medio  pontus.  Non  ardua  regnis  250 
Quaesumus  aut  inhonora  tuis:  conjunge  Latinis 
Unanimum  pectus,  sociusque  accede  secundis. 
Non  tibi  Massylae  gentes,  extentaque  tellus 
Syrtibus,  et  latis  proavita  potentia  campis 
Amplius  attulerint  decoris,  quam  Romula  virtus 
Certa  juncta  fide,  et  populi  Laurentis  honores.  256 
Caetera  quid  referam  ?  non  ullus  scilicet  ulli 
rEquus  coelicolum,  qui  Dardana  Imserit  arma. 
Audivit  laeto  Massylus  et  annuit  ore. 
Complexusque  virum,  Firmemus  prospera,  dixit 
Omina,  nec  votis  superi  concordibus  absint,  261 
Cornigerumque  JovemTarpeiumque  ore  vocemus. 
Et  simul  exstructis  cespes  surrexerat  aris, 
Victimaque  admotae  stabat  subjecta  bipenni ; 
Cum  subito  abruptis  fugiens  altaria  taurus  265 
Exsiluit  vinclis,  mugituque  excita  late 
Implevit  tecta,  et,  fremitu  suspiria  rauco 
Congeminans,  trepida  terrorem  sparsit  in  aula  : 
Vittaque,  majorum  decoramen,  fronte  sine  ullo 
Delapsa  attactu,  nudavit  tempora  regis.  270 
Talia  coelicolae  casuro  tristia  regno 
Signa  dabant,  ssevique  aderant  gravia  omina  fati. 
Hic  fractum  bello  regem  solioque  revulsum, 
Tempus  erit,cum  ducet  agens  ad  templa  Tonantis, 
Qui  tunc  orabat  socialia  foedera  supplex.  275 

His  actis  repetit  portum,  puppesque  secundo 
Dat  vento,  et  notis  reddit  se  Scipio  terris. 
Concurrere  avidae  gentes,  variosque  subacta 
Pyrene  misit  populos  :  mens  omnibus  una :  272 
Concordes  regem  appellant,  regemque  salutant. 
Scilicet  hune  summum  norunt  virtutis  honorem. 
Sed,  postquam  miti  rejecit  munera  vultu 
Ausonio  no*  digna  viro,  patriosque  vicissim 

Edocuit  ritus,  et  Itomam  nomina  regum 
Monstravit  nescire  pati ;  tum  versus  in  unam,  285 
Qtree  restat,  curam,  nullo  super  hoste  relicto, 

Et  Latios  simul,  et  vulgum  BsetisqueTagique 
Convocat,  ac  medio  in  coetu  sic  deinde  profatur : 

Quando  ita  coelicolum  nobis  propensa  voluntas 
Annuit,  extremo  Libys  ut  dejectus  ab  orbe  20G 
Aut  his  occideret  campis,  aut,  axe  relicto 
Hesperio,  patrias  exsul  lustraret  arenas  ; 

Jam  vestra  tumulos  terra  celebrare  meorum 
Est  an  imus, pacemque  dare  exposcentibusumbris. 
Mente  favete  pari,  atque  aures  advertite  vestras. 
Septima  cum  solis  renovabitur  orbita  coelo,  296 
Quique  armis  ferroque  valent,  quique  arte  regendi 
Quadrijugos  pollent  currus,  quis  vincere  planta 
Spes  est,  et  studium  jaculis  impellere  ventos, 
Adsint,  et  pulchrae  certent  de  laude  coronae.  300 
Praemia  digna  dabo,  e  Tyria  spolia  inclyta  praeda : 
Nec  quisquam  nostri  discedet  muneris  expers. 

Sic  donis  vulgum  laudumque  cupidine  flammat. 

Jamque  dies  praedicta  aderat,  coetuque  sonabat 
Innumero  campus,  simulalasque  ordine  justo  305 
Exsequias  rector  lacrymis  ducebat  obortis. 
Omnis  lber,  omnis  Latio  sub  nomine  miles 
Uona  ferunt,  tumulisque  super  flagrantibus  addunt. 
Ipse,  tenens  nunc  lacte,  sacro  nunc  plena  Lyaeo 
Pocula,  odoriferis  adspergit  floribus  aras.  310 
Tum  manes  vocat  excitos,  laudesque  virorum 
Cum  fletu  canit,  et  veneratur  facta  jacentum. 

Inde  refert  sese  Circo,  et  certamina  prima 
Inchoat,  et  rapidos  cursus  proponit  equorum. 
Fluctuat  aequoreo  fremitu  rabieque  faventum, 
Carceribus  nondum  reseratis,  mobile  vulgus,  816 
Atque  fores  oculis  et  limina  servat  equorum. 
Jamque,  ubi  prolato  sonuere  repagula  signo. 

Et  toto  prima  emicuit  vix  ungula  cornu, 

Tollitur  in  coelum  furiali  turbine  clamor,  320 
Pronique,  ac  similes  certantibus,  ore  sequuntur 
Quisque  suos  currus,  magnaque  volantibus  idem 
Voce  loquuntur  equis  :  quatitur  certamine  Circus 
Certantum,  ac  nulli  mentem  non  abstulit  ardor. 
Instant  praecipites,  et  equos  clamore  gubernant. 
Fulvus,  arenosa  surgens  tellure,  sub  auras  326 
Erigitur  globus,  atque  operit  caligine  densa 
Cornipedumque  vias,  aurigarumque  labores. 

Hic  studio  furit  acris  equi,  furit  ille  magistri: 
Hos  patriae  favor,  hos  accendit  nobile  nomen  330 
Antiqui  stabuli :  sunt,  quos  spes  grata  fatiget, 

Et  nova  ferre  jugum  cervix :  sunt,  cruda  senectus 
Quos  juvat,  et  longo  sonipes  spectatus  in  aevo. 
Evolat  ante  omnes,  raptoque  per  aera  curru 
Callaicus  Lampon  fugit,  atque  ingentia  tranat  335 
Exsultans  spatia,  et  ventos  post  terga  relinquit. 
Conclamant,  plausuque  fremunt,  votique  peractam 
Majorem  credunt  praerepto  limite  partem. 

At,  quis  interior  cura,  et  prudentia  Circi 
Altior,  effusas  primo  certamine  vires  340 

Damnare,  et  cassis  longe  increpitare  querelis 
Indispensato  lassantem  corpora  nisu :  [bat :) 

Quo  nimius,  quo,  Cyrne,  ruis  ?  (nam  Cyrnus  age- 
Verbera  dimitte,  et  revoca  moderatus  habenas. 
Heu  surdas  aures  !  fertur  securus  equorum,  345 
Nec  meminit,  quantum  campi  decurrere  restet. 
Proximus,  a  primo  distans,  quantum  aequore 
currus 

Occupat  ipse,  loci  tantum,  sed  proximus  ibat 
Astur  Panchates:  patrium  frons  alba  nitebat 
Insigne,  et  patrio  pes  omnis  concolor  albo  :  350 
Ingentes  animi,  membra  haud  procera,  decusque 
Corporis  exiguum,  sed  tum  sibi  fecerat  alas 


Concitus,  atque  ibat  campo  indignatus  habenas 
Crescere  sublimem,  atque  augeri  membra  putares 
Cinyphio  rector  cocco  radiabat  Iberus.  855 
Tertius  aequata  currebat  fronte  Peloro 
Caucasus, ipse  asper,  nec  qui  cervicis  amaret 
Applausae  blandos  sonitus,  clausumque  cruento 
Spumeus  admorsu  gauderet  mandere  ferrum. 

At, docilis  freni  et  melior  parere,  Pelorus  360 
Non  unquam  effusum  sinuabat  devius  axem. 

Sed  laevo  interior  stringebat  tramite  metam. 
Insignis  multa  cervice,  et  plurimus  idem 
Ludentis  per  colla  jubae  :  mirabile  dictu,  [pis 
Nullus  erat  pater:  ad  Zephyri  nova  flamina  cam- 
Vettonum  eductum  genitrix  effuderat  Harpe.  366 
Nobilis  hunc  Durius  stimulabat  in  aequore  cur- 
Caucasus  antiquo  fidebat  Atlante  magistro,  [rum : 
Ipsum  dEtola,  vago  Diomedi  condita,  Tyde 
Miserat :  exceptum  Trojana  ab  origine  equorum 
Tradebant,  quos  dEneae  Simoentis  ad  undas  371 
Victor  Tydides  magnis  abduxerat  ausis,  [pum, 
Jamque,  fere  medium  evecti  certamine  cam- 
In  spatia  addebant:  nisusque  apprendere  primos 
Panchates  animosus  equos,  super  altior  ire,  375 
Et  praecedentem  jam  jamque  adscendere  currum 
Pone  videbatur,  curvatisque  ungala  prima 
Callaicum  quatiens  pulsabat  calcibus  axem. 

At  postremus  Atlas,  sed  non  et  segnior  ibat 
Postremo  Durio :  pacis  de  more  putares  380 
dEquata  fronte  et  concordi  currere  freno. 

Sensit  ut  exhaustas,  qui  proximus  ibat,  Iberus 
Callaicas  Cyrni  vires, nec,  ut  ante,  salire 
Praecipitem  currum,  et  fumantes  verbere  cogi 
Assiduo  violenter  equos,  ceu  monte  procella  385 
Cum  subita  ex  alto  ruit,  usque  ad  colla  repente 
Cornipedum  protentus,  et  in  capita  ardua  pendens, 
Concitat  ardentem,  quod  ferret  lora  secundus, 
Panchaten,  vocesque  addit  cum  verbere  mixtas  : 
Tene,  Astur,  certante  feret  quisquam  aequore 
palmam  *  390 

Erepto  ?  consurge,  vola,  perlabere  campum 
Adsuetis  velox  pennis  :  decrescit  anhelo 
Pectore  consumtus  Lampon,  nec  restat  hianti, 
Quem  ferat  ad  metas,  jam  spiritus.  Haec  ubi  dicta. 
Tollit  se  sonipes,  ceu  tunc  e  carcere  primo  395 
Corriperet  spatium,  et  nitentem  opponere  curvos 
Aut  aequare  gradus  Cyrnum  post  terga  relinquit. 
Confremit  et  coelum,  et  percussus  vocibus  altis 
Spectantum  Circus.  Fertur  sublime  per  auras 
Altius  attollens  cervicem  victor  ovantem  400 
Panchates,  sociosque  trahit  prior  ipse  jugales. 

At  postremus  Atlas,  Durius  postremus  in  orbem 
Exercent  artes  :  laevos  nunc  appetit  ille 
Conatus,  nunc  ille  premit,  certatque  subire 
Dexter,  et  alterni  nequicquam  fallere  tentant ; 
Donec,  confisus  primaevae  flore  juventae,  406 
Obliquum  Durius  conversis  pronus  habenis 
Opposuit  currum,  atque  eversum  propulit  axem 
Atlantis  senio  invalidi,  sed  justa  querentis : 

Quo  ruis?  aut  quinam  hic  rabidi  certaminis  est 
Et  nobis  et  equis  letum  commune  laboras,  [mos  • 
Dumque  ea  proclamat,  perfracto  volvitur  axe 
Cernuus,  ac  pariter  fusi  (miserabile)  campo 
Discordes  sternuntur  equi :  quatit  aequore  aperto 
Lora  suis  victor,  mediaque  Pelorus  arena  415 
Surgere  nitentem  fugiens  Atlanta  relinquit. 

Nec  longum  Cyrni  defessos  prendere  currus. 
Hunc  quoque,  cunctantem  et  sero  moderamina 
equorum 

Discentem,  rapido  praetervolat  incitus  axe  : 
Impellit  currum  clamor  vocesque  faventum.  420 

Jamque  etiam  dorso  atque  humeris  trepidantis 
Ora  superposuit  sonipes,  flatusque  vapore  [Iberi 
Terga  premi,  et  spumis  auriga  calescere  sentit. 
Incubuit  campo  Durius,  misitque  citatos 
Verbere  quadrupedes:  nec  frustra ;  aequare  videtur, 
Aut  etiam  aequavit  juga  praecedentia  dexter.  426 
Attonitus  tum  spe  tanta.  Genitore,  Peiore, 

Te  Zephyro  eductum  nunc,nunc  ostendere  tempus. 
Discant,  qui  pecudum  ducunt  ab  origine  nomen, 
Quantum  divini  praecellat  seminis  ortus.  480 
Victor  dona  dabis,  statuesque  altaria  patri. 

Et,  ni  successu  nimio  laetoque  pavore 
Proditus  elapso  foret  inter  verba  flagello, 

Forsan  sacrasset  Zephyro,  quas  voverat,  aras. 
Tum  vero  infelix,  veluti  delapsa  corona  435 
Victoris  capiti  foret,  in  se  versus  ab  ira. 
Auratam  medio  discindit  pectore  vestem. 

Ac  lacrymae  simul  et  questus  ad  sidera  fusi. 

Nec  jam  subducto  parebat  verbere  currus. 

Pro  stimulis  dorso  quatiuntur  inania  lora.  440 
Interea  metis,  certus  jam  laudis,  agebat 
Sese  Panchates,  et  praemia  prima  petebat 
Arduus:  effusas  lenis  per  colla,  per  armos 
Ventilat  aura  jubas  :  tum  mollia  crura  superbi 
Attollens  gressus,  magno  clamore  triumphat.  445 
Par  donum  solido  argento  caelata  bipennis 
Omnibus,  at  vario  distantia  caetera  honore. 
Primus  equum  volucrem,  Massyli  munera  regis 
Haud  spernenda, tulit :  tulit  huic  virtute  secundus 
E  Tyria,  quae  multa  jacet,  duo  pocula  praeda  450 
Aurifero  perfusa  Tago  :  villosa  leonis 
Terga  feri,  et  cristis  horrens  Sidonia  cassis 
Tertius  inde  honor  est :  postremo  munere  Atlanta, 
Quamvis  perfracto  senior  subsederat  axe, 
Accitum  donat  ductor,  miseratus  et  aevum  455 
Et  sortem  casus  :  famulus  florente  juventa 
Huic  datur,  adjuncto  gentilis  honore  galeri. 

His  actis  ductor  laeta  ad  certamina  plantae 
Invitat,  positisque  accendit  pectora  donis: 

Hanc  primusgaleam ;  hacaciesterrebatlberas460 
Hasdrubal:  hunc  ensem,  cui  proxima  gloria  cur- 
Accipiet;  caeso  pater  hunc  detraxit  Hiempsae.  [sus. 
Tertius  extremam  tauro  solabere  palmam. 

Caetera  contenti  discedent  turba  duobus 
Quisque  ferox  jaculis,  quae  dat  gentile  metallum. 
Fulgentes  pueri  Tartessos  et  Hesperos  ora  466 
Ostendere  simul  vulgi  clamore  secundo. 
HosTyria  misere  domo  patria  inclyta  Gades. 

Mox  subit  adspersus  prima  lanugine  malas  469 
Baeticus  :  hoc  dederat  puero  cognomen  ab  amne 
Corduba,  et  haud  parvo  certamina  laeta  fovebat. 
Inde  comam  rutilus,  sed  cum  fulgore  nivali 
Corporis,  implevit  caveam  clamoribus  omnem 
Eurytus:  excelso  nutritum  colle  crearat  474 
Saetabis,  atque  aderant  trepidi  pietate  parentes. 
Tum  Lamus  et  Sicoris,  proles  bellacis  Ilerdae, 

Et  Theron  potator  aquae,  sub  nomine  Lethes 
Quae  fluit,  immemori  perstringens  gurgite  ripas. 
Qui  postquam,  arrecti  plantis  et  pectora  proni, 
Pulsantesque  aestu  laudum  exsultantia  corda,  480 
Accepere  tuba  spatium,  exsiluere  per  auras 
Ocius  effusis  nervo  exturbante  sagittis. 

Diversa  et  studia  et  clamor,  pendentque  faventes 
Unguibus,  atque  suos,  ut  cuique  est  gratia, anheli 
Nomine  quemque  cient.  Grex  incitus  aequore 
Nullaque  transmissa  vestigia  signat  arena.[fertur, 
Omnes  primaevi,  flaventiaque  ora  decori, 

Omnes  ire  leves,  atque  omnes  vincere  digni. 
Extulit,  incumbens  medio  jam  limite,  gressum 
Eurytus,  et  primus  brevibus,  sed  primus,  abibat 


Praecedens  spatiis.  Instat  non  segnius  acer  491 
Hesperos,  ac  prima  stringit  vestigia  planta 
Progressae  calcis  :  satis  est  huic  esse  priori. 
Huic  sperare  sat  est,  fieri  se  posse  priorem. 
Acrius  hoc  tendunt  gressus,  animique  vigore  493 
Corpora  agunt:  auget  pueris  labor  ipse  decorem 
Ecce,  levi  nisu  postremoque  agmine  currens. 
Postquam  sat  visus  sibi  concepisse  vigoris, 
Celsus  inexhaustas  effundit  turbine  vires 
Non  exspeGtato,subitusque  erumpit,  et  auras  500 
Praevehitur  Theron  :  credas  Cyllenida  plantam 
^Etherio  nexis  cursu  talaribus  ire.  [quit, 

Jamque  hos,  jamque  illos,  populo  mirante,  relin- 
Et,  modo  postremus,  nunc  ordine  tertia  palma, 
Hesperon  infestat  sua  per  vestigia  pressum.  505 
Nec  jam  quem  sequitur  tantum,  sed  prima  coronae 
Spes  trepidat  tantis  eventibus  Eurytus  ales. 
Quartus  sorte  loci,  sed,  si  tres  ordine  servent 
Inceptos  cursus,  nequicquam  vana  laborans, 
Tartessos  fratrem  medio  Therone  premebat.  510 
Nec  patiens  ultra  tollit  sese  aequore  Theron 
Igneus,  et  plenum  praetervolat  Hesperon  irae. 
Unus  erat  super,  et  metae  propioribus  aegros 
LTrebat  finis  stimulis :  quascunque  reliquit  [vires, 
Hinc  labor,  hinc  penetrans  pavor  in  praecordia 
Dum  sperare  licet,  brevia  ad  conamina  nterque 
Advocat :  aequantur  cursus,  pariterque  ruebant. 
Et  forsan  gemina  meruissent  praemia  palma. 
Pervecti  simul  ad  metas,  ni,  terga  secutus 
Theronis,  fusam  late  per  lactea  colla  520 

Hesperos  ingenti  tenuisset  saevus  ab  ira 
Traxissetque  comam.  Tardato  laetus  ovansque 
Eurytus  evadit  juvene,  atque  ad  praemia  victor 
Emicat,  et  galeae  fert  donum  insigne  coruscae. 
Caetera  promisso  donata  est  munere  pubes,  525 
lntonsasque  comas  viridi  redimita  corona 
Bina  tulit  patrio  quatiens  hastilia  ferro. 

Hinc  graviora  virfim  certamina,  cominus  ensis 
Destrictus,  bellique  feri  simulacra  cientur. 

Nec  quos  culpa  tulit,  quos  crimine  noxia  vita, 
Sed  virtus  animusque  ferox  ad  laudis  amorem. 

Hi  crevere  pares  ferro ;  spectacula  digna 
Martigena  vulgo,  suetique  laboris  imago. 

Hos  intergemini  (quid  jam  non  regibus  ausum  ? 
Aut  quod  jam  regnis  restat  scelus  ?)  impia  Circo 
Innumero  fratres,  cavea  damnante  furorem,  536 
Pro  sceptro  armatis  inierunt  proelia  dextris. 

Is  genti  mos  dirus  erat,  patriumque  peteban 
Orbati  solium  lucis  discrimine  fratres. 
Concurrere  animis,  quantis  confligere  par  est,  540 
Quos  regni  furor  exagitat,  multoque  cruore 
Exsatiata  simul  portantes  corda  sub  umbras 
Occubuere  :  pari  nisu  per  pectora  adactus 
Intima  descendit  mucro  :  superaddita  saevis 
Ultima  vulneribus  verba,  et  convicia  volvens 
Dirus  in  invitas  effugit  spiritus  auras.  546 

Nec  manes  pacem  passi :  nam  corpora  junctus 
Una  cum  raperet  flamma  rogus,  impius  ignis 
Dissiluit,  cineresque  simul  jacuisse  negarunt. 
Caetera  distincto  donata  est  munere  turba,  553 
Ut  virtus  et  dextra  fuit:  duxere  juvencos 
Impressis  dociles  terram  proscindere  aratris 
Duxere  adsuetos  lustra  exagitare  ferarum 
Venatu  juvenes,  quos  dat  Maurusia  praeda. 

Nec  non  argenti,  nec  non  insignia  vestis  553 
Captivae  pretia,  et  sonipes,  et  crista  nitenti 
Insurgens  cono,  spolia  exuviaeque  Libyssae. 

Tum  jaculo  petiere  decus,  spectacula  Circi 
Postrema,  et  metae  certarunt  vincere  finem 
Burrus  avis  pollens,  quem  misit  ripa  metalli,  560 

Qua  Tagus  auriferis  pallet  turbatus  arenis, 

Et  Glagus,  insignis  ventos  anteire  lacerto. 

Et,  cujus  nunquam  fugisse  hastilia  cervi 
Praerapida  potuere  fuga,  venator  Aconteus ; 
Indibilisque,  diu  laetus  bellare  Latinis,  565 

Jam  socius;  volucresque  vagas  deprendere  nube 
Adsuetus  jaculis,  idem  et  bellator,  Ilerdes. 

Laus  Burri  prima,. infixit  qui  spicula  metae  ; 

Est  donum  serva,  albentes  invertere  lanas  [rant 
Murice  Gaetulo  docta  :  at,  quem  proxima  hono- 
Praemia,  vicinam  metae  qui  propulit  hastam,  571 
Accepto  laetus  puero  discessit  Ilerdes, 

Cui  ludus  nullam  cursu  non  tollere  damam. 
Tertia  palma  habuit  geminos  insignis  Aconteus 
Nec  timidos  agitare  canes  latratibus  aprum.  575 
Quos  postquam  clamor  plaususque  probavit 
honores, 

Germanus  ducis  atque  effulgens  Laelius  ostro 
Nomina  magna  vocant  laeti  manesque  jacentum. 
Atque  hastas  simul  effundunt :  celebrare  juvabat 
Sacratos  cineres,  atque  hoc  decus  addere  ludis. 
Ipse  etiam,  mentis  testatus  gaudia  vultu,  581 
Ductor,  ut  aequavit  meritis  pia  pectora  donis, 

Et  frater  thoraca  tulit  multiplicis  auri, 

Laelius  Asturica  rapidos  de  gente  jugales. 
Contorquet  magnis  victricem  viribus  hastam  585 
Consurgens,  umbrisque  dari  testatur  honorem. 
Hasta  volans  (mirum  dictu)  medio  incita  campo 
Substitit  ante  oculos,  et  terrae  infixa  cohaesit. 
Tum  subitae  frondes,  celsoque  cacumine  rami. 

Et  latam  spargens  quercus,  dum  nascitur,  um- 
Ad  majora  jubent  praesagi  tendere  vates:  (bram. 
Id  monstrare  deos,  atque  hoc  portendere  signo. 
Quo  super  augurio,  pulsis  de  littore  cunctis 
Hesperio  Poenis,  ultor  patriaeque  domusque 
Ausoniam  repetit,  fama  ducente  triumphum.  595 
Nec  Latium  curis  ardet  flagrantius  ullis. 

Quam  juveni  Libyam  et  summos  permittere  fasces. 
Sed  frigens  animis,  nec  bello  prospera  turba 
Ancipiti  senior  temeraria  coepta  vetabant, 
Magnosque  horrebant  cauta  formidine  casus.  600 
Ergo,  ubi  delato  consul  sublimis  honore 
Ad  Patres  consulta  refert,  deturque  potestas. 
Orat,  delendae  Carthaginis,  altius  orsus 
Hoc  grandaeva  modo  Fabius  pater  ora  resolvit : 

Haud  equidem  metuisse  queam,  satiatus  et  aevi 
Et  decoris,  cui  jam  superest  et  gloria  et  aetas, 
Ne  credat  nos  invidiae  certamine  consul 
Laudibus  obtrectare  suis:  satis  inclyta  nomen 
Gestat  fama  meum,  nec  egent  tam  prospera  laude 
Facta  nova :  verum  et  patriae,  dum  vita  manebit, 
Deesse  nefas,  animumque  nefas  scelerare  silendo. 
Bella  nova  in  Libyae  moliris  ducere  terras  ? 
Hostis  enim  deest  Ausoniae,  nec  vincere  nobis 
Est  satis  Hannibalem.  Petitur  quae  gloria  major 
Littore  Elissaeo  ?  stimuli  si  laudis  agunt  nos,  615 
Hanc  segetem  mete  :  composuit  propioribus  ausis 
Dignum  te  Fortuna  parem:  vult  Itala  tellus 
Ductoris  saevi,  vult  tandem,  haurire  cruorem. 
Quo  Martem,  aut  quo  signa  trahis?  restinguere 
primum  est 

Ardentem  Italiam :  tu  fessos  obvius  hosti  620 
Deseris,  ac  septem  denudas  proditor  arces. 

An,  cum  tu  Syrtim  ac  steriles  vastabis  arenas, 
Non  dira  illa  lues  notis  jam  moenibus  Urbis 
Adsiliet,  vacuumque  Jovem  sine  pube,  sine  armis 
Invadet?  quanti,  ut  cedas,  Romamque  relinquas 
Emerito,  est !  tanto  perculsi  fulmine  belli  626 
Siccine  te,  ut  nuper  Capua  est  accitus  ab  alta 
fulvius, aequoreis  Libyae  revocabimus  oris5 


Vince  domi,  et  trinis  maerentem  funera  lustris 
Ausoniam  purga  bello:  tum  tende  remotos  6gr. 
In  Garamantas  iter,  Nasamoniaccsque  triumphos 
Molire:  angustae  prohibent  nunc  talia  coepta 
Res  Italae.  Pater  ille  tuus,  qui  nomina  vestrae 
Addidit  haud  segnis  genti,  cum  consul  Iberi 
Tenderet  ad  ripas,  revocato  milite  primus  6S5 
Descendenti  avide  superatis  Alpibus  ultro 
Opposuit  sese  Hannibali.  Tu  consul  abire 
A  victore  paras  hoste,  atque  avellere  nobis 
Scilicet  hoc  astu  Poenum  :  si  deinde  sedebit  [tur. 
Impavidus,  nec  te  in  Libyam  tuaque  arma  seque- 
Capta  damnabis  consulta  improvida  Roma.  641 
Sed  fac  turbatum  convertere  signa,  tuaeque 
Classis  vela  sequi :  nempe  idem  erit  Hannibal, 
Cujus  tu  vallum  vidisti  e  moenibus  urbis,  [idem, 
Haec  Fabius :  seniorque  manus  paria  ore  freme¬ 
bant.  645 

Tum  contra  consul:  Caesis  ductoribus  olim 
Magnanimis  leto  gemino,  cum  tota  subisset 
Sidonium  possessa  jugum  Tartessia  tellus, 

Non  Fabio,  non,  quis  eadem  est  sententia  cordi, 
Quoquam  ad  opem  verso,  fateor,  primoribus  annis 
Excepi  nubem  belli,  solusque  ruenti  651 

Objeci  coelo  caput,  atque  in  me  omnia  verti. 
Tum  grandaeva  manus  puero  male  credita  bella, 
Atque  idem  hic  vates  temeraria  coepta  canebat. 
Dis  grates  laudemque  fero,  sub  numine  quorum 
Gens  Trojana  sumus;  puer  ille,  et  futilis  aetas, 
Imbellesque  anni,  necdum  maturus  ad  arma 
Scipio,  restituit  terras  illaesus  Iberas 
Trojugenis;  pepulit  Poenos,  solisque  secutus 
Extremas  ad  Atlanta  vias,  exegit  ab  orbe  660 
Hesperio  nomen  Libyae,  nec  retulit  ante 
Signa  prius,  quam  fumantes  citra  aequora  vidit 
Romano  Phoebum  solventem  littore  currus. 
Adscivit  reges  idem.  Nunc  ultimus  actis 
Restat  Carthago  nostris  labor:  hoc  sator  aevi  665 
Jupiter aeterni  monet:  Hannibali  ecce  senectus 
Intremit,  aut  aegros  simulat  mentita  timores, 

Ne  finem  longis  tandem  peperisse  ruinis 
Sit  noster  titulus.  Certe  jam  dextera  nobis 
Experta,  et  robur  florentibus  auximus  annis.  670 
Ne  vero  fabricate  moras;  sed  currere  sortem 
Hanc  sinite  ad  veterum  delenda  opprobria  cla- 
Quam  mihi  servavere  dei.  Sat  gloria  cauto  [dum, 
Non  vinci  pulchra  est  Fabio,  peperitque  sedendo 
Omnia  cunctator  nobis:  nec  Mago,  nec  Hannon, 
Nec  Gisgone  satus,  nec  Hamilcare  terga  dedisset, 
Si  segnes  clauso  traheremus  proelia  vallo.  677 
Sidoniusne  puer,  vix  pubescente  juventa, 
Laurentes  potuit  populos  et  Troia  adire 
Moenia,  flaventemque  sacro  cum  gurgite  Tibrim, 
Et  potuit  Latium  longo  depascere  bello  ;  681 

Nos  Libyae  terris  transmittere  signa  pigebit, 

Et  Tyrias  agitare  domos  ?  secura  pericli 
Littora  lata  patent,  et  opima  pace  quieta 
Stat  tellus  :  timeat  tandem  Carthago,  timeri  685 
Adsueta,  et  nobis,  quamvis  CEnotria  nondum 
Hannibale  arva  vacent,  superesse  intelligat  arma 
lllumego,  quem  vosmet  cauti,  consultaque  vestra 
In  Latio  fecere  senem,  cui  tertia  large 
Fundenti  nostrum  ducuntur  lustra  cruorem,  690 
Illum  ego  ad  incensas  trepidantem  etserapaven- 
Avertam  patriae  sedes.  An  Roma  videbit  [tern 
Turpia  Agenoreae  muris  vestigia  dextrae ; 
Carthago  immunis  nostros  secura  labores 
Audiet  interea,  et  portis  bellabit  apertis’  695 
Tum  vero  pulset  nostras  iterum  improbus  liosts 
Ariete  Sidonio  turres,  si  templa  suorum 

Non  ante  audierit  Rutulis  crepitantia  flammis.  |  Consulis  annuerunt  dictis,  faustumque  precati  700 
Talihus  accensi  Patres,  fatoque  vocante,  j  Ut  foret  Ausoniae,  transmittere  bella  dederunt. 


LIBER  DECIMUS  SEPTIMUS. 


Hostis  ut  Ausoniis  discederet  advena  terris. 
Fatidicae  fuerant  oracula  prisca  Sibyllae, 
Coelicolum  Phrygia  genitricem  sede  petitam 
Laomedonteae  sacrandam  moenibus  urbis: 
Advectum  exciperet  numen,  qui,  lectusab  omni  5 
Concilio  Patrum,  praesentis  degeret  aevi 
Optimus :  heu  ‘nomen  melius  majusque  triumphis! 
Jamque  petita  aderat  Latia  portante  Cybebe 
Puppe,  atque  innocuus,  magno  censente  senatu. 
Obvius  accitis  properabat  Scipio  sacris,  10 
Qui,  genitus  patruo  ductoris  ad  Africa  bella 
Tunc  lecti,  multa  fulgebat  imagine  avorum. 

Isque  ubi  longinquo  venientia  numina  ponto 
Accepit  supplex  palmis,  Tuscique  sonora 
Tibridis  adducit  sublimis  ad  ostia  puppim ;  15 

Foeminese  tum  deinde  manus  subiere,  per  amnem 
Quse  traherent  celsam  religatis  funibus  alnum. 
Circum  arguta  cavis  tinnitibus  sera,  simulque 
Certabant  rauco  resonantia  tympana  pulsu, 
Semivirique  chori,  gemino  qui  Dindyma  monte 
Casta  colunt,  qui  Dictseo  bacchantur  in  antro, 
Quique  Idsea  juga  et  lucos  novere  silentes. 

Hos  inter  fremitus  ac  Iseto  vota  tumultu, 
Substitit  adductis  renuens  procedere  vinclis 
Sacra  ratis,  subitisque  vadis  immobilis  haesit.  25 
Tum  puppe  e  media  magno  clamore  sacerdos  : 
Parcite  pollutis  contingere  vincula  palmis, 

Et  procul  hinc,  moneo,  procul  hinc,  quaecunque 
profanae, 

Ferte  gradus,  nec  vos  casto  miscete  labori. 

Dum  satis  est  monuisse  deae:  quod  si  qua  pudica 
Mente  valet,  si  qua  illaesi  sibi  corporis  adstat  31 
Conscia,  vel  sola  subeat  pia  munera  dextra. 

Hic  prisca  ducens  Clausorum  ab  origine  nomen 
Claudia,  non  aequa  populi  mala  credita  fama, 

In  puppim  versis  palmisque  oculisque  profatur:  35 
Coelicolum  genitrix,  numen,  quod  numina  nobis 
Cuncta  creas,  cujus  proles  terramque,  fretumque, 
Sideraque,  et  manes  regnorum  sorte  gubernant, 

Si  nostrum  nullo  violatum  est  crimine  corpus, 
Testis,  diva,  veni,  et  facili  me  absolve  carina.  40 
Tum  secura  capit  funem:  fremitusque  leonum 
Audiri  visus  subito,  et  graviora  per  aures 
Nulla  pulsa  manu  sonuerunt  tympana  divae. 
Fertur  prona  ratis,  (ventos  impellere  credas,) 
Contraque  adversas  ducentem  praevenit  undas.  45 
Extemplo  major  cunctis  spes  pectora  mulcet. 
Finem  armis  tandem,  finemque  venire  periclis. 

Ipse  alacer  Sicula  discedens  Scipio  terra 
Abscondit  late  propulsis  puppibus  aequor, 

Cui  numen  pelagi  placaverat  hostia  taurus,  50 
Jactaque  caeruleis  innabant  fluctibus  exta. 

Tunc  a  sede  deum  purumque  per  aethera  lapsae 
Armigerae  Jovis  ante  oculos  coepere  volucres 
/Equoreas  monstrare  vias,  ac  ducere  classem. 
Augurium  clangor  laetum  dabat:  inde,  secuti  55 
Tantum  progressos  liquida  sub  nube  volatus, 
Quantum  non  frustra  speculantum  lumir.a  servant, 


Littora  Agenoreae  tenuerunt  perfida  terrae. 

Nec  segnis,  tanta  in  semet  veniente  procella, 
Africa  terrihilem  magno  sub  nomine  molem  60 
Regis  opes  contra  et  Massyla  paraverat  arma : 
Spesque  Syphax  Libycis  una,  et  Laurentibus  unus 
Terror  erat.  Campos  pariter  vallesque  refusas 
Littoraque  implerat,  nullo  decorare  tapete 
Cornipedem  Nomas  adsuetus,  densseque  per  auras 
Condebant  jaculis  stridentibus  aethera  nubes.  66 
Immemor  is  dextraeque  datae  junctique  per  aras 
Foederis,  et  mensas  testes,  atque  hospita  jura, 
Fasque,  fidemque  simul,  pravo  mutatus  amore 
Ruperat,  atque  toros  regni  mercede  pararat,  70 
Virgo  erat  eximia  specie  claroque  parente, 
Hasdrubalis  proles,  thalamis  quam  cepit  ut  altis, 
Ceu  face  succensus  prima  tsedaque  jugali. 

Vertit  opes  gener  ad  Poenos,  Latiaeque  soluto 
Foedere  amicitiae,  dotalia  transtulit  arma.  75 
Sed  non  Ausonio  curarum  extrema  Syphacem 
Ductori  monuisse  fuit ;  missique  minantur 
Observet  foedus,  neu  pacis  jura  resolvat. 

Stet  regno, reputet  superos,  pacta  hospita  servet. 
Longe  conjugia,  ac  longe  Tyrios  Hymenaeos  80 
Inter  Dardanias  acies  fore  :  sanguine  quippe, 

Si  renuat,  blando  nimium  facilique  marito 
Statura  obsequia  et  thalami  flagrantis  amores. 
Sic  Latius  permixta  minis,  at  cassa,  movebat 
Ductor,  nam  surdas  conjux  obstruxerat  aures. 85 

Ergo  asper,  monitis  frustra  nitentibus,  enses 
Advocat,  et,  castas  polluti  foederis  aras 
Testatus,  varia  Martem  movet  impiger  arte. 
Castra,  levi  calamo  cannaque  intexta  palustri. 
Qualia  Maurus  amat  dispersa  mapalia  pastor,  90 
Aggreditur,  furtum  armorum  tutantibus  umbris. 
Ac  tacita  spargit  celata  incendia  nocte. 

Inde,  ubi  collecti  rapidam  diffundere  pestem 
Coeperunt  ignes,  et  se  per  pinguia  magno 
Pabula  ferre  sono,  clarae  exspatiantur  in  auras, 95 
Et  frenos  volucri  propellunt  lumine  flammae. 

It  totis  inimica  lues  cum  turbine  castris, 

Atque  alimenta  vorat  strepitu  Vulcanus  anhelo 
Arida,  et  ex  omni  manant  incendia  tecto. 

Sentitur  plerisque  prius,  quam  cernitur,  ignis  100 
Excitis  somno,  multorumque  ora  vocantum 
Auxilium  invadunt  flammae:  furit  undique  victor 
Mulciber, et  rapidis  amplexibus  arma  virosque 
Corripit:  exundat  pestis,  semustaque  castra 
Albenti  volitant  per  nubila  summa  favilla.  105 
Ipsius  ingenti  regis  tentoria  saltu 
Lugubre  increpitans  late  circumvolat  ardor, 
Hausissetque  virum,  trepidus  ni  clade  satelles 
E  somno  ac  stratis  rapuisset  multa  precantem. 

Verum,  ubi  mox  juncto  sociarant  aggere  vires 
Massylus  Tyriusque  duces,  accitaque  regno  1 11 
Lenierat  pubes  infaustae  vulnera  noctis, 

Ira,  pudorque  dabant, et  cornu*,  tertius  ignis, 
Immanes  animos ;  afflataque  barbarus  ora 
Castrorum  flammis,  et  se  velamine  nullo  1 13 

Vis  inter  trepidas  ereptum  ex  hoste  catervas 
Frendebat  minitans:  sed  enim  non  luce  Sypha- 
Nec  claro  potuisse  die,  nec  sole  tuente,  [cem, 
A  quoquam  vinci.  Jactarat  talia  vecors  : 

Sed  jam  claudebat  flatus,  nec  plura  sinebat  120 
Atropos,  et  tumidae  properantur  stamina  linguae. 
Namque  ubi  prosiluit  castris,  ceu  turbidus  amnis, 
Qui  sylvas  ac  saxa  trahens  per  devia  praeceps 
Volvitur,  et  ripas  spumanti  gurgite  laxat. 

Ante  omnes  praevectus  equo,  trahit  agmina  voce. 
Contra  nava  manus  Rutuli,  celsusque  ruebat  126 
Viso  rege  procul  raptis  exercitus  armis. 

Ac  sibi  quisque,  Videsne  ?  videsne,  ut  in  agmine 
Massylus  volitet,  deposcens  proelia,  rector  ?  [primo 
Fac  nostrum  hoc,  mea  dextra,  decus:  violavit  et 
Coelicolum,  et  casti  ductoris  foedera  rupit,  [aras 
Sit  satis  hunc  castris  semel  effugisse  crematis. 
Sic  secum  taciti,  et  certatim  spicula  fundunt. 
Prima  in  cornipedis  sedit  spirantibus  ignem 
Naribus  hasta  volans,  erexitque  ore  cruento  1 35 
Quadrupedem,  elatis  pulsantem  calcibus  auras. 
Corruit  asper  equus,  confixaque  cuspide  membra 
Huc  illuc  jactans,  rectorem  prodidit  hosti. 
Invadunt,  vanumque  fuga;,  atque  attollere  fessos 
Annitentem  artus  revocato  a  vulnere  telo,  [dum) 
Corripiunt:  tum  vincla  viro  manicaeque  (puden- 
Addita,  et,  exemplum  non  unquam  fidere  laetis. 
Sceptriferas  arcta  palmas  vinxere  catena. 

Ducitur  ex  alto  dejectus  culmine  regni,  [que 
Qui  modo  sub  pedibus  terras,  et  sceptra,  patens- 
Littora  ad  Oceani  sub  nutu  viderat  sequor. 
Prostratis  opibus  regni  Phoenissa  metuntur 
Agmina,  et-invisus  Marti,  notusque  fugarum 
Vertit  terga  citus  damnatis  Hasdrubal  ausis. 

Stabat  Carthago,  truncatis  undique  membris, 
Uni  nixa  viro,  tantoque  fragore  ruentem  151 
Hannibal  absenti  retinebat  nomine  molem. 

Id  reliquum  fessos  opis  auxiliique  ciere 
Rerum  extrema  jubent :  huc  confugere  paventes. 
Postquam  se  superum  desertos  numine  cernunt. 
Nec  mora:  propulsa  sulcant  vada  salsa  carina. 
Qui  revocent,  patriaeque  ferant  mandata  monen- 
Ne  lentus  nullas  videat  Carthaginis  arces,  [tis, 
Quarta  Aurora  ratem  Dauni  devexerat  oras, 

Et  fera  ductoris  turbabant  somnia  mentem.  160 
Namque  gravis  curis  carpit  dum  nocte  quietem. 
Cernere  Flaminium  Gracchumque  et  cernere 
Paullum 

Visus  erat  simul  adversos  mucronibus  in  se 
Destrictis  ruere,  atque  Itala  depellere  terra  :  [dis 
Omnisque  a  Cannis,  Trasimenique  omnis  ab  un- 
In  pontum  impellens  umbrarum  exercitus  ibat.  166 
Ipse,  fugam  capiens,  notas  evadere  ad  Alpes 
Quaerebat,  terraeque  ulnis  amplexus  utrisque 
Haerebat  Latiae  ;  donec  vis  saeva  profundo 
Truderet, et  rapidis  daret  asportare  procellis.  170 
His  aegrum  visis  adeunt,  mandata  ferentes, 

Legati,  patriaeque  extrema  pericula  pandunt 
Massyla  ut  ruerint  arma,  ut  cervice  catenas 
Regnator  tulerit  Libyae,  letoque  negato 
Servetur  nova  pompa  Jovi :  Carthago  laboret  175 
Ut  trepidi  Hasdrubalis,  qui  rerum  agitarit  habe- 
Non  una  concussa  fuga :  se  (triste  profatu)  [nas, 
Vidisse,  arderent  cum  bina  in  nocte  silenti 
Castra,  et  luceret  sceleratis  Africa  flammis. 
Praerapidum  juvenem  minitari,  Bruttia  servet  180 
Littora  dum  Poenus,  detracturum  ignibus  atris, 

1  n  quam  se  referat, patriam,  suaque  inclyta  facta. 
Ha  c  postquam  dicta,  et  casus  patuere  metusque, 
Effundunt  lacry  mas, dextramque  ut  numen  adorant. 


Audivit  torvo  obtutu  defixus,  et  aegra  185 
Expendit  tacite  cura  secum  ipse  volutans. 

An  tanti  Carthago  foret :  sic  deinde  profatur : 

O  dirum  exitium  mortalibus!  o  nihil  unquam 
Crescere,  nec  magnas  patiens  exsurgere  laudes 
Invidia!  eversam  jam  pridem  exscindere  Romam 
Atque  aequasse  solo  potui,  traducere  captam  191 
Servitum  gentem,  Latioque  imponere  leges. 

Dum  sumtus,  dumquearmaduc.'  %ssosque  sec.un- 
Submisso  tirone  negant  recreare  maniplos,  [dis 
Dumque  etiam  Cerere  et  victu  fraudasse  cohortes 
Hannoni  placet, induitur  tota  Africa  flammis :  196 
Pulsat  Agenoreas  Rhoeteia  lancea  portas. 

Nunc  patriae  decus,  et  patriae  nunc  Hannibal  unus 
Subsidium  :  nunc  in  nostra  spes  ultima  dextra. 
Vertentur  signa,  ut  Patres  statuere ;  simulque  200 
Et  patriae  muros,  et  te  servabimus,  Hannon. 

Haec  ubi  detonuit,  celsas  e  littore  puppes  [sem. 
Propellit,  multumque  gemens  movet  aequore  clas- 
Non  terga  est  ausus  cedentum  invadere  quisquam 
Non  revocare  virum:  cuncti  praestare  videntur. 
Quod  sponte  abscedat,  superi,  tandemque  resolva. 
Ausoniam  :  ventos  optant, et  littora  ab  hoste 
Nudavideresatest:  ceu  flamina  comprimit  Austet 
Cum  fera,  et  abscedens  reddit  mare,  navita  parco 
Interea  voto  non  auras  poscit  amicas,  210 

Contentus  caruisse  Noto,  pacemque  quietam 
Pro  facili  cursu  reputat  salis.  Omnis  in  altum 
Sidonius  visus  converterat  undique  miles  ; 
Ductor  defixos  Itala  tellure  tenebat 
Intentus  vultus,  manantesque  ora  rigabant  215 
Per  tacitum  lacry  ruse,  et  suspiria  crebra  ciebat; 
Haud  secus  ac  patriam  pulsus  dulcesque  penates 
Linqueret,  et  tristes  exsul  traheretur  in  oras. 

Ut  vero  affusis  puppes  procedere  ventis, 

Et  sensim  coepere  procul  subsidere  montes,  [tellus , 
Nullaque  jam  Hesperia,  et  nusquam  jam  Daunia 
H«ec  secum  infrendens:  Mentisne ego  compos, et 
hoc  nunc  222 

Indignus  reditu,  qui  memet  finibus  unquam 
Amorim  Ausoniae  ?  flagrasset  subdita  taedis 
Carthago,  et  potius  cecidisset  nomen  Elissae. 
Quid  tunc  ?  sat  compos,  qui  non  ardentia  tela 
A  Cannis  in  templa  tuli  Tarpeia,  Jovemque 
Detraxi  solio  ?  sparsissem  incendia  montes 
Per  septem  bello  vacuos,  gentique  superbae 
Iliacum  exitium  et  proavorum  fata  dedissem. 

Cur  porro  haec  angant  ?  nunc,  nunc  invadere  ferro 
Quis  prohibet,  rursumque  ad  moenia  tendere 
gressus  ? 

Ibo,  et,  castrorum  relegens  monumenta  meorum. 
Qua  via  nota  mihi  est,  remeabo  Anienis  ad  undas 
Flectite  in  Italiam  proras,  avertite  classem.  235 
Faxo,  ut  vallata  revocetur  Scipio  Roma. 

Talibus  ardentem  furiis  Neptunus  ut  alto 
Prospexit,  vertique  rates  ad  littora  vidit. 
Quassans  caeruleum  genitor  caput  aequora  funde 
Eruit,  et  tumidum  movet  ultra  littora  pontum. 
Extemplo  ventos,  imbresque,  et  rupe  procellas 
Concitat  iEolias,  ac  nubibus  aethera  condit.  24S 
Tum,  penitus  telo  molitus  regna  tridenti 
Intima,  ab  occasu  Tethyn  impellit  et  ortu, 

Ac  totum  Oceani  turbat  caput:  aequora  surgunt 
Spumea,  et  illisu  scopulus  tremit  omnis  aquarum 
Primus,  se  attollens  Nasamonum  sedibus,  Auste 
Nudavit  Syrtim  correpta  nubilus  unda. 

Insequitur  sublime  ferens  nigrantibus  alis 
Abruptum  Boreas  ponti  latus:  intonat  acer  250 
Discordi  flatu,  et  partem  rapit  aequoris  Eurus. 
Hinc  rupti  reboare  poli,  atque  hinc  crebra  micare 

Fulmina,  et  in  classem  ruere  implacabile  coelum,  i 
Consensere  ignes,  nimbique,  et  fluctus,  et  ira 
Ventorum,  noctemque  freto  imposuere  tenebrae 
Ecce  intorta  Noto  veniensque  a  rupe  procella 
Antennae  immugit,  stridorque  immite  rudentum 
Sibilat,  ac  similem  monti,  nigrante  profundo, 
Ductoris  frangit  super  ora  trementia  fluctum. 
Exclamat,  volvens  oculos  coeloque  fretoque:  260 
Felix  o,  frater,  divisque  aequate  cadendo, 
Hasdrubal,  egregium  fortis  cui  dextera  in  armis 
Pugnanti  peperit  letum,  et  cui  fata  dedere 
Ausoniam  extremo  tellurem  apprendere  morsu ! 

At  mihi  Cannarum  campis,  ubi  Paullus,  et  illae 
Egregiae  occubuere  animae,  dimittere  vitam  [mas. 
Non  licitum!  vel,  cum  ferrem  in  Capitolia  flam- 
Tarpeio  Jovis  ad  manes  descendere  telo. 

Talia  dum  maeret,  diversis  flatibus  acta 
ln  geminum  ruit  unda  latus,  puppimque  sub  atris 
/Equoris  aggeribus  tenuit,  ceu  turbine,  mersam. 
Mox,  nigris  alte  pulsa  exundantis  arenae  272 
Vorticibus,  ratis  aetherias  remeavit  ad  auras. 

Et  fluctus  supra  vento  librante  pependit. 

At  geminas  Notus  in  scopulos  atque  horrida  saxa 
Dura  sorte  rapit  (miserandum  et  triste)  biremes. 
Increpuere  ictu  prorae:  tum  murice  acuto 
Dissiliens  sonuit,  rupta  compage,  carina. 

Hic  varia  ante  oculos  facies :  natat  aequore  toto 
Arma  inter,  galeasque  virum,  cristasque  rubentes, 
Florentis  Capuae  gaza,  et  seposta  triumpho  281 
Laurens  praeda  ducis, tripodes,  mensaeque  deorum, 
Cultaque  nequicquam  miseris  simulacra  Latinis. 

Cum  Venus,  emoti  facie  conterrita  ponti. 
Talibus  alloquitur  regem  maris:  Hoc  satis  irae 
Interea,  genitor:  satis  ad  majora  minarum.  286 
Caetera  parce,  precor,  pelago  :  ne  tollat  acerba 
Hoc  Carthago  decus,  nullo  superabile  bello 
Progenuisse  caput,  nostrosque  in  funera  Poeni 
/Eneadas  undis  totoque  eguisse  profundo.  290 
Sic  Venus:  et  tumidi  considunt  gurgite  fluctus, 
Obviaque  adversis  propellunt  agmina  castris. 

Dux  vetus  armorum,  scitusque  accendere  corda 
Laudibus,  ignifero  mentes  f&riabat  in  iram 
Hortatu,  decorisque  urebat  pectora  flammis.  295 
Tu  mihi  Flaminii  portas  rorantia  caesi 
Ora  ducis:  nosco  dextram.  Tu  primus  in  ictus 
Ingentis  Paulli  ruis,  ac  defigis  in  ossa 
Mucronem.  Tibi  pugnacis  gestantur  opima 
Marcelli,  Gracchusque  cadens  tibi  proluit  ensem. 
Ecce  manus,  quae  te  pulsantem,  belliger  Appi, 
Moenia  sublimis  Capuae  de  culmine  muri 
Excelso  fusa  moribundum  propulit  hasta. 

Ecce  aliud  fulmen  dextra?,  quo  nobile  nomen 
Fulvius  excepit  non  unum  pectore  vulnus.  305 
Huc  prima  te  siste  acie,  cui  consul  in  armis 
Crispinus  cecidit.  Me  tu  comitare  per  hostes. 
Qui  nobis  (memini)  ad  Cannas  laetissimus  irae 
Servili  fers  ora  ducis  suflixa  veruto. 

Cerno  flagrantes  oculos,  vultumque  timendum 
Non  ipso  minus  ense  tuum,  fortissime  Poenum 
O  juvenis,  qualem  vidi,  cum  flumine  saevo 
Insignis  Trebiae  complexum  ingentibus  ulnis 
Mersisti  fundo  luctantem  vana  tribunum. 

At  tu,  qui  gelidas  Ticini  primus  ad  undas  315 
Scipiadae  patris  tinxisti  sanguine  ferrum, 

Incepta  exsequere,  et  nati  mihi  redde  cruorem. 
Horrescamne  ipsos,  veniant  ad  proelia,  divos, 
Cum  stetis  turmae,  vidi  certantia  coelo 
Quas  juga  calcantes  summas  volitare  per  Alpes  ? 
Cum  videam,  quorum  ferro  manibusque  capaces 
Arsere  Argyripae  campi ?  num  segnior  ibis 


Nunc  mihi,  qui  primus  torques  in  moenia  telum 
Dardana,  nec  nostrae  facilis  concedere  laudi  ? 

Te  vero,  tene  exstimulem,  qui  fulmina  contra, 

Et  nimbos,  tonitrusque,  ac  sumrri  numinis  iras 
Cum  starem,  perferre  ferox  haec  rana  jubebas 
Nubila,  et  ante  ducem  Capitolia  celsa  petebas? 
Quid  vos,  quis  claro  deletum  est  Marte  Saguntum, 
Exhorter,  quos  nobilitant  primordia  belli  ?  330 

Ut  meque  et  vobis  dignum,  defendite,  quaeso, 
Praeteritas  dextrae  laudes.  Div&m  ipse  favore 
Vincendoque  senex,  patriam  post  trina  labantem 
Lustra,  et  non  visos  tam  longa  aetate  penates. 

Ac  natum,  et  fidae  jampridem  conjugis  ora,  335 
Confisus  vobis,  repeto.  Non  altera  restat 
Jam  Libye;  nec  Dardaniis  pugna  altera  restat. 
Certatus  nobis  hodie  dominum  accipit  orbis,  [ba 
Hannibal  haec :  sed  non  patier  s  remorantia  ver- 
Ausonius  miles,  quoties  dux  coeperat  ora  340 
Solvere  ad  affatus,  signum  pugnamque  petebant 
Haec  procul  aeria  speculantem  nube  sororem 
Ut  vidit  divfim  genitor,  maestosque  sub  acri 
Obtutu  vultus,  sic  ore  effatus  amico  est: 

Qui  te  mentis  edunt  morsus,  da  noscere,  conjux 
Num  Poeni  casus  ducis,  et  Carthaginis  angit  346 
Cura  tuae  ?  sed  enim  reputa  tecum  ipsa  furores 
Sidonios :  gentem  contra  et  fatalia  regna 
Teucrorum  quis  erit,  quaeso,  germana,  rebelli 
Fractis  foederibus  populo  modus?  ipsa  malorum 
Non  plus  Carthago  tulit,  exhausitque  laboris. 
Quam  pro  Cadmea  tu  exercita  gente  tulisti. 
Turbasti  maria  ac  terras,  juvenemque  ferocem 
Immisti  Latio:  tremuerunt  mcenia  Romae, 
Perquebis  octonos  primus  fuit  Hannibal  annos 
Humani  generis.  Tempus  componere  gentem. 
Ad  finem  ventum,  et  claudenda  est  janua  belli 
T um  supplex  Juno :  Neque  ego  haec  mutare  labo- 
Quis  est  fixa  dies,  pendenti  nube  resedi ;  [rans, 
Nec  revocare  acies,  bellumve  extendere  quaero. 
Quae  donare  potes,  quoniam  mihi  gratia  languet. 
Et  cecidit  jam  primus  amor,  nil  fila  sororum 
Adversus  posco :  vertat  terga  Hannibal  hosti, 

Ut  placet,  et  cineres  Trojae  Carthagine  regnent. 
Illud  te  gemini  per  mutua  pignora  amoris  365 
Et  soror  et  conjux  oro,  tranare  pericla 
Magnanimum  patiare  ducem,  vitamque  remittas* 
Neve  sinas  captum  Ausonias  perferre  catenas 
Stent  etiam  contusa  malis  mea  moenia,  fracto 
Nomine  Sidonio;  et  nostro  serventur  honori.  370 
Sic  Juno;  et  contra  breviter  sic  Jupiter  orsus: 
Do  spatium  muris,  ut  vis,  Carthaginis  altae ;  [jux. 
Stent  lacrymis  precibusque  tuis :  sed  percipe,  con- 
Quatenus  indulsisse  vacet:  non  longa  supersunt 
Fata  urbi,  venielque  pari  sub  nomine  ductor,  375 
Qui  nunc  servatas  evertat  funditus  arces,  [auras, 
/Etherias  quoque,  uti  poscis,  trahat  Hannibal 
Ereptus  pugnae.  Miscere  hic  sidera  ponto 
Et  terras  implere  volet  redeuntibus  armis, 

Novi  feta  viri  bello  praecordia:  sed  lex  380 
Muneris  haec  esto  nostri,  Saturnia  regna 
Ne  posthae  videat,  repetat  neve  amplius  unquam 
Ausoniam.  Nunc  instanti  raptum  avehe  leto; 

Ne,  si  miscebit  latis  fera  proelia  campis, 
Romulei  nequeas  juvenis  subducere  dextrae.  385 
Dum  statuit  fata  omnipotens  urbique  ducique 
Invadunt  acies  pugnam,  et  clamore  lacessunt 
Sidera.  Non  alio  graviores  tempore  vidit  [rent 
Aut  populos  tellus,  aut,  qui  patria  arma  move- 
Majores  certare  duces  :  dii  criminis  alta  39C 
ln  medio  merces,  quicquid  tegit  undique  coeluiu. 
Ibat  Agenoreus  praefulgens  ductor  in  ostro. 

Excelsumque  caput  penna  nutante  levabat 
Crista  rubens :  saevus  magno  de  nomine  terror 
Praecedit,  Latioque  micat  bene  cognitus  ensis. 

At  contra  ardenti  radiabat  Scipio  cocco,  896 
Terribilem  ostentans  clypeum,  quo  patris  et  una 
Caelarat  patrui  spirantes  proelia  dira 
Effigies :  flammam  ingentem  frons  alta  vomebat. 
Sub  tanta  cunctis  vi  telorumque  virfimque  400 
In  ducibus  stabat  spes  et  victoria  solis. 

Quin  etiam,  favor  ut  subigit  plerosque  metusve, 
Scipio  si  Libycis  esset  generatus  in  oris. 

Sceptra  ad  Agenoreos  credunt  ventura  nepotes; 
Hannibal  Ausonia  genitus  si  sede  fuisset,  405 
Haud  dubitant  terras  Itala  in  ditione  futuras. 

Contremuere  aurae  rapido  vibrantibus  hastis 
Turbine,  et  horrificam  traxere  per  aethera  nubem. 
Inde  ensis,  propiorque  acies,  et  cominus  ora 
Admota,  ac  dira  flagrantia  lumina  flamma.  410 
Sternitur  in  medium  contemtrix  turba  pericli. 
Quae  primis  se  praecipitem  tulit  obvia  telis, 
Gentilemque  bibit  tellus  invita  cruorem. 

Fervidus  ingenii  Masinissa,  et  fervidus  aevi, 

In  primas  Macetum  turmas  immania  membra  41 5 
Infert,  et  jaculo  circumvolat  alite  campum. 
Caerulus  haud  aliter,  cum  dimicat,  incola  Thules 
Agmina  falcifero  circumvenit  arcta  covinno. 
Graia  phalanx  patrio  densarat  more  catervas, 
Innexisque  adstat  nulli  penetrabilis  hastis.  420 
Immemor  has  pacti  post  foedus  in  arma  Philippus 
Miserat,  et  quassam  refovebat  Agenoris  urbem. 
Rarescit  multo  laxatus  vulnere  miles. 

Atque  aperit  patulas  prostrato  corpore  late 
Inter  tela  vias :  irrumpit  mole  ruin®  425 

Ausonius  globus,  et  perjuria  Graia  resignat,  [bo 
Archemorum  Rullus, Teucrum  Norbanus,  (et  am- 
Mantua  labenti  genitrix  dimiserat  ®vo,) 
Obtruncat  Samium  bellacis  dextra  Caleni : 

At  Clytium  Selius,  Pelfeeum  et  vana  tumentem 
Ad  nomen  patri®  Clytium;  sed  gloria  Peli®  431 
Haud  valuit  misero  defendere  Daunia  tela. 

S®vior  his  Latios  vastabat,  Bruttia  signa, 
L®lius  increpitans :  Adeone  (Enotria  tellus 
Detestanda  fuit,  quam  per  maria  aspera,  perque 
Insanos  Tyrio  fugeretis  remige  fluctus  ?  436 

Sed  fugisse  satis  fuerit :  Latione  cruore 
Insuper  externas  petitis  perfundere  terras  ? 

H®c  dicens,  Silarum  meditantem  in  proslia  telo 
Pr®venit :  hasta  volans  imo  sub  gutture  sedit,  440 
Et  vit®  vocisque  vias  simul  incita  clausit. 
Virgilio  Caudinus,  acerbo  Sarnus  Amano 
Sternitur.  Accendunt  iras  vultusque  virorum, 
Armorumque  habitus  noti,  et  vox  consona  lin- 
gu®. 

Quos  ubi  nudantes  conspexit  Hamilcare  cretus 
Terga  fug®,  State,  ac  nostram  ne  prodite  gentem. 
Vociferans  subit,  et  convertit  prcelia  dextra. 
Qualis  in  ®stiferis  Garamantum  feta  veneno 
Attollit  campis  ferventi  pastus  arena 
Colla  Par®tonius  serpens,  lateque  per  auras 
Undantem  torquet  perfundens  nubila  tabem.  451 
Continuo  infesta  portantem  cuspide  vulnus 
Impedit  antevolans  Herium,  cui  nobile  nomen 
Marrucina  domus,  clarumque  Teate  ferebat. 
Atque  illi  magnum  nitenti,  et  laudibus  hostis  455 
Arrecto,  capuli  ad  finem  manus  incita  sedit. 
Qu®rebatque  miser  morienti  lumine  fratrem. 
Cum  juvenis  subit,  et  leto  stimulatus  acerbo 
Pleminius  saevum  mucronem  ante  ora  coruscat, 
Ac  fratrem  magno  minitans  clamore  reposcit.  460 
Huic  proles  Barc®:  Germanum  reddere  Averno 


Si  placet,  haud  renuo  :  maneant  modo  foedera  nos¬ 
tra,  [nam 

Hasdrubalem  re vocan  umbris.  Egone  aspera  po- 
Unquamin  Romanos  odia,  aut  mansuescere  corda 
Nostra  sinam  ?  parcamque  viro, quem  terra  crearit 
Itala?  tum  manes  inimicus  sede  repellat  466 
iEtema,  socioque  abigat  me  frater  Averno. 

Sic  ait,  et  clypei  propulsum  pondere  toto, 
Lubrica  qua  tellus  lapsantis  sanguine  fratris 
Fallebat  nisus,  prosternit,  et  occupat  ense.  470 
Extendit  labens  palmas,  Heriumque  jacentem 
Amplexus,  juncta  lenivit  morte  dolores. 

Tum  Libys  invadit  mixt®  certamina  turb®, 
Convertitque  ruens  per  longum  hostilia  terga : 

Ut  cum  fulminibus  permixta  tonitrua  mundum 
Terrificant,  summique  labat  domus  alta  parentis. 
Omne  hominum  in  terris  trepidat  genus,  ipsaque 
Luxatroxmicat,et  pr®sensadstarevirit.im  [ob  ora 
Creditur  intento  perculsis  Jupiter  igne. 

Parte  alia,  ceu  sola  forent  discrimina  campo. 
Qua  miscebat  agens  truculentus  Scipio  Martem, 
Aspera  pugna  novas  varia  sub  imagine  leti 
Dat  formas:  hic  ense  jacet  prostratus  adacto 
Hic  saxo  perfracta  gemit  lacrymabilis  ossa; 

Ast  hos  (turpe)  pavor  fusos  projecit  in  ora;  485 
Horum  adversa  dedit  Gradivo  pectora  virtus. 
Ipse  super  strages  ductor  Rhoeteius  instat : 

Qualis  apud  gelidum  currus  quatit  altior  Hebrum 
Et  Geticas  solvit  ferventi  sanguine  Mavors 
Laetus  c®de  nives,  glaciemque  Aquilonibus  actam 
Perrumpit  stridens  sub  pondere  belliger  axis. 
Jamque  ardore  truci  lustrans  fortissima  qu®que 
Nomina  obit  ferro :  claris  spectata  per  orbem 
Stragibus  occumbit  late  inter  tela  juventus  ; 

Qui  muros  rapuere  tuos,  miserasque  nefandi  495 
Principium  belli  fecere,  Sagunte,  ruinas; 

Qui  sacros,  Trasimene,  lacus,  Phaethontia  quique 
Polluerant  tabo  stagna ;  ac  fiducia  tanta 
Quos  tulit,  ut  superum  regi  soliumque  domosque 
Irent  direptum,  mactantur  cominus  uno  500 
Exitio ;  redduntque  animas,  temerata  ferebant 
Qui  secreta  deum,  et  primo  pressere  negatas 
Gressibus  humanis  Alpes.  Formidinis  hujus 
Plena  acies  propere  retro  exanimata  ruebat. 
Haud  secus,  ac  tectis  urbis  Vulcania  pestis  505 
Cum  sese  infudit,  rapidusque  incendia  flatus 
Ventilat,  et  volucres  spargit  per  culmina  flammas. 
Attonitum  erumpit  subita  formidine  vulgus, 
Lateque  ut  capta  passim  trepidatur  in  urbe. 

Verum  ubi  cunctari  t®det  dispersa  virorum 
Proelia  sectantem,  et  leviori  Marte  teneri;  511 
Omnes  in  causam  belli  auctoremque  malorum 
V ertere  jam  vires  tandem  placet.  Hannibal  unug 
Dum  restet,  non,  si  muris  Carthaginis  ignis 
Subdatur,  c®sique  cadant  exercitus  omnis,  51> 
Profectum  Latio :  contra,  si  concidat  unus, 
Nequicquam  fore  Agenoreis  cuncta  arma  virosqu 
Illum  igitur  lustrans  circumfert  lumina  campo, 
Rimaturque  ducem:  juvat  in  certamina  summa 
Ferre  gradum,  cuperetque  viro  concurrere,  tota 
Spectante  Ausonia :  celsus  clamore  feroci  521 
Provocat  increpitans  hostem,etnovapr<Elia  poscit. 

Quas  postquam  audivit  voces  conterrita  Jnno 
Ne  Libyci  ducis  impavidas  ferrentur  ad  ames, 
Effigiem  informat  Latiam,  propereque  coruscis 
Attollit  cristis :  addit  clypeumque  jubasque  526 
Romulei  ducis,  atque  humeris  imponit  honorem 
Fulgentis  saguli:  dat  gressum  habitusque  cientis 
Proelia,  et  audaces  adicit  sine  corpore  motus 
Tum  par  effigies  fallacis  imagine  vana  530 

Cornipedis  moderanda  cito  per  devia  passu 
Belligerae  datur  ad  speciem  certaminis  umbrae. 
Sic  Poeni  ducis  ante  oculos  exsultat,  et  ultro 
Scipio  Junoni  simulatus  tela  coruscat. 

At  viso  lajtus  rectore  ante  ora  Latino,  535 
Et  tandem  propius  sperans  ingentia,  Poenus 
Quadrupedi  citus  imponit  velocia  membra. 

Et  jacit  adversam  properati  turbinis  hastam. 

Dat  terga,  et  campo  fugiens  volat  ales  imago, 
Transmittitque  acies.  Tum  vero,  ut  victor,  et  alti 
Jam  compos  voti,  ferrata  calce  cruentat  [nas  : 
Cornipedem,  et  largas  Poenus  quatit  asper  habe- 
Quo  fugis,  oblitus  nostris  te  cedere  regnis? 

Nulla  tibi  Libyca  latebra  est,  o  Scipio,  terra. 
Hsec  ait, et  stricto  sequiturmucrone  volantem,545 
Donec  longinquo  frustratum  duxit  in  arva 
Diversa  spatio  procul  a  certamine  pugnae. 

Tum  fallax  subito  simulacrum  in  nubila  cessit. 
Fulmineus  ductor.  Quisnam  se  numine  caeco 
Composuit  nobis,  inquit,  deus  ?  aut  latet  idem  550 
Cur  monstro  ?  tantumne  obstat  mea  gloria  divis? 
Sed  non  avelles  unquam,  quicunque  secundus 
Coelicolum  stas  Ausoniae,  non  artibus  hostem 
Eripies  verum  nobis.  Frena  inde  citati 
Convertit  furibundus  equi,  campumque  petebat ; 
Cum  subito  occultae  pestis  collapsa  tremore  556 
Cornipedis  moles  ruit,  atque  efflavit  anhelo 
Pectore,  Junonis  curis,  in  nubila  vitam. 

Tum  vero  impatiens,  Vestra  est  haec  altera,  vestra 
Fraus,  inquit,  superi :  non  fallitis.  /Equore  mersum 
Texissent  scopuli,  pelagusque  hausisset  et  undae! 
Anne  huic  servabar  fato  ?  mea  signa  secuti. 

Quis  pugnae  auspicium  dedimus,  caeduntur,  et 
absens 

Accipio  gemitus  vocesque  et  verba  vocantum 
Hannibalem.  Quis  nostra  satis  delicta  piabit  565 
Tartareus  torrens?  Simul  haec  fundebat,  et  una 
Spectabat  dextram,  ac  leti  fervebat  amore. 

Tum  Juno,  miserata  virum,  pastoris  in  ora 
Vertitur,  ac  sylvis  subito  procedit  opacis, 

Atque  his  alloquitur  versantem  ingloria  fata:5T0 
Quaenam  te  sylvis  accedere  causa  subegit 
Armatum  nostris?  num  dura  ad  proelia  tendis, 
Magnus  ubi  Ausoniae  reliquos  domat  Hannibal  ar- 
Si  velox  gaudes  ire,  et  compendia  grata  [mis  ? 
Sunt  tibi,  vicino  in  medios  te  tramite  ducam.  575 
Annuit,  atque  onerat  promissis  pectora  largis 
Pastori,  Patresque  docet  Carthaginis  altae 
Magna  repensuros,  nec  se  leviora  daturum. 
Praecipitem  et  vasto  superantem  proxima  saltu 
Circumagit  Juno,  et,  fallens  regione  viarum,  580 
Non  gratam  invito  servat  celata  salutem. 

Interea  Cadmea  manus  deserta  pavensque 
Non  ullum  Hannibalem,nusquam  certamina  cernit 
Saevi  nota  ducis:  pars  ferro  occumbere  credunt, 
Pars  damnasse  aciem,  et  superis  cessisse  sinistris. 
Ingruit  Ausonius,  versosque  agit  aequore  toto 
Rector:  jamque  ipsae  trepidant  Carthaginis  arces. 
Impletur  terrore  vago  cuncta  Africa  pulsis 
Agminibus,  volucrique  fuga  sine  more  ruentes 
Tendunt  attonitos  extrema  ad  littora  cursus.  590 
Pars  Tartessiacas  profugi  sparguntur  in  oras, 

Pars  Batti  petiere  domos,  pars  flumina  Lagi. 

Sic  ubi,  vi  caeca  tandem  devictus,  ad  astra 
Evomuit  pastos  per  saecula  Vesbius  ignes. 

Et  pelago  et  terris  fusa  est  Vulcania  pestis,  59J 
Videre  Eoi  (monstrum  admirabile)  Seres 
Lanigeros  cinere  Ausonio  canescere  lucos. 

At  fessum  tumulo  tandem  regina  propinquo 
Sistit  Juno  ducem,  facies  unde  omnis,  et  atrae 
Apparent  admota  oculis  vestigia  pugnae.  600 
Qualem  Gargani  campum,  Trebiaeque  paludem. 
Et  Tyrrhena  vada,  et  Phaethontis  viderat  amnem 
Strage  virum  undantem,  talis  (miserabile  visu) 
Prostratis  facies  aperitur  dira  maniplis. 

Tum  superas  Juno  sedes  turbata  revisit,  [bant, 
Jamque  propinquabant  hostes,  tumuloque  subi- 
Cum  secum  Poenus:  Coelum  licet  omne  soluta 
In  caput  hoc  compage  ruat,  terraeque  dehiscant, 
Non  ullo  Cannas  abolebis,  Jupiter,  sevo.  609 
Decedesque  prius  regnis,  quam  nomina  gentes 
Aut  facta  Hannibalis  sileant :  nec  deinde  relinquo 
Securam  te,  Roma,  mei,  patriaeque  superstes 
Ad  spes  armorum  vivam  tibi :  nam  modo  pugna 
Praecellis,  resident  hostes:  mihi  satque  superque, 
Ut  me  Dardaniae  matres  atque  Itala  tellus,  615 
Dum  vivam,exspectent,  nec  pacem  pectore  norint. 
Sic  rapitur,  paucis  fugientum  mixtus,  et  altos 
Inde  petit  retro  montes  tutasque  latebpis. 

Hic  finis  bello:  reserantur  protinus  arces 
Ausonio  jam  sponte  duci :  jura  improba  ademta. 
Armaque,  et  incisae  leges,  opibusque  superbis 
Vis  fracta,  et  posuit  gestatas  bellua  turres. 
Excelsae  tum  saeva  rates  spectacula  Poenis 
Flammiferam  accepere  facem,  subitaque  procella 
Arserunt  maria,  atque  expavit  lumina  Nereus. 
Mansuri  compos  decoris  per  saecula  rector,  626 
Devictae  referens  primus  cognomina  terrae, 
Securus  coepti,  repetit  per  caerula  Romam, 

Et  patria  invehitur  sublimi  tecta  triumpho. 

Ante  Syphax,  feretro  residens,  captiva  premebat 
Lumina,  et  auratae  servabant  colla  catenae.  631 
Hic  Hannon,  clarique  genus  Phoenissa  juventa. 
Et  Macetum  primi,  atque  incocti  corpora  Mauri, 
Tum  Nomades,  notusque  sacro,  cum  lustrat  arenas, 
Hammoni  Garamas,  et  semper  naufraga  Syrtis. 
Mox  victas  tendens  Carthago  ad  sidera  palmas 
Ibat,  et  effigies  orse  jam  lenis  Iberae, 

Terrarum  finis  Gades,  ac  laudibus  olim 
Terminus  Herculeis  Calpe,  Baetisque  lavare 
Solis  equos  dulci  consuetus  fluminis  unda,  640 
Frondosumque  apicem  subigens  ad  sidera  mater 
Bellorum  fera  Pyrene,  nec  mitis  Iberus, 

Cum  simul  illidit  ponto,  quos  attulit,  amnes. 

Sed  non  ulla  magis  mentesque  oculosque  tenebat 
Quam  visa  Hannibalis  campis  fugientis  imago. 
Ipse,  adstans  curru,  atque  auro  decoratus  et  ostro 
Martia  praebebat  spectanda  Quiritibus  ora. 
Qualis  odoratis  descendens  Liber  ab  Indis 
Egit  pampineos  frenata  tigride  currus: 

Aut  cum  Phlegraeis,  confecta  mole  Gigantum, 
Incessit  campis  tangens  Tirynthius  astra.  651 
Salve,  invicte  parens,  non  concessure  Quirino 
Laudibus,  ac  meritis  non  concessure  Camillo. 
Nec  vero,  cum  te  memorat  de  stirpe  deorum. 
Prolem  Tarpeii  mentitur  Roma  Tonanti*.  €5! 

C!  Valerium  Flaccum,  Patavinum,  Romae  sub  Domitiano  egisse,  tenui  censu  praeditum,  majorem 
tamen  litteris  quam  negotiis  operam  impendentem,  e  familiari  ejus  Martiale  accepimus.  Quinde¬ 
cimvirali  sacerdotio  ornatum  fuisse  ipse  testatus  est.  Csetera  ignorantur ;  nisi  quod  praematura 
morte  circa  A.  C.  88  ereptum  fuisse  constat. 


Prima  deflm  magnis  canimus  freta  pervia  natis, 
Fatidicamque  ratem,  Scythici  quae  Phasidis  oras 
Ausa  sequi,  mediosque  inter  juga  concita  cursus 
Rumpere,  flammifero  tandem  consedit  Olympo. 
Phoebe,  mone,  si  Cumaeae  mihi  conscia  vatis  5 
Stat  casta  cortina  domo,  si  laurea  digna 
Fronte  viret.  Tuque  o,  pelagi  cui  major  aperti 
Fama,  Caledonius  postquam  tua  carbasa  vexit 
Oceanus,  Phrygios  prius  indignatus  Iulos, 

Eripe  me  populis  et  habenti  nubila  terrae,  10 
Sancte  pater,  veteruinque  fave  veneranda  canenti 
Facta  virum  s  versam  proles  tua  pandat  Idumen, 
Namque  potest,)  Solymo  nigrantem  pulvere  fra¬ 
trem, 

Spargentemque  faces, et  in  omni  turre  furentem. 
.Ile  tibi  cultusque  deum, delubraque  genti  15 
Instituet,  cum  jam  genitor  lucebis  ab  omni  [nas 
Parte  poli:  neque  enim  in  Tyrias  Cynosura  cari- 
Certior,  aut  Graiis  Helice  servanda  magistris ; 
Seu  tu  signa  dabis,  seu  te  duce  Graecia  mittet 
Et  Sidon  Nilusque  rates.  Nunc  nostra  serenus 
Orsa  juves,  haec  ut  Latias  vox  impleat  urbes.  21 

Haemoniam  primis  Pelias  frenabat  ab  annis. 
Jam  gravis, et  longus  populis  metus :  illius  amnes, 
Ionium  quicunque  petunt;  ille  Othryn,et  Haemum, 
Atque  imum  felix  versabat  vomere  Olympum.  25 
Sed  non  ulla  quies  animo,  fratrisque  paventi 
Progeniem,  divfimque  minas:  hunc  nam  fore  regi 
Exitio  vatesque  canunt,  pecudumque  per  aras 
Terrifici  monitus  iterant:  super  ipsius  ingens 
Instat  fama  viri,  virtusque  haud  laeta  tyranno,  [git 
Ergo  anteire  metus,  juvenemque  exstinguere  per- 
Esonium,  letique  vias  ac  tempora  versat,  [urbes 
Sed  neque  bella  videt,  Graias  neque,  monstra  per 
Ulla :  Cleonaeo  jam  tempora  clausps  hiatu 
Alcides:  olim  Lernae  defensus  ab  angue  35 
Arcas,  et  ambobus  jam  cornua  fracta  juvencis. 
Ira  maris,  vastique  placent  discrimina  ponti,  [dus. 
Cum  juvenem,  tranquilla  tuens, nec  fronte  timen- 
Occupat,  et  fictis  dat  vultum  et  pondera  verbis : 

Hanc  mihi  militiam, veterum  que  pulchrior  actis, 
Annue, daque  animum.  Nostri  de  sanguinePhrixus 
Cretheos  ut  patrias,  audisti,  effugerit  aras. 

Hunc  ferus  Eetes,  Scythiam  Phasinque  rigentem 


Qui  colit,  (heu  magni  Solis  pudor!)  hospita  vina 
Inter  et  attonitae  mactat  sollennia  mensae,  45 
Nil  nostri  divumque  memor.  Non  nuntia  tantum 
Fama  refert ;  ipsum  juvenem  tam  saeva  gementem. 
Ipsum  ego,  cum  serus  fessos  sopor  alligat  artus, 
Adspicio,  meque  assrduis  lacera  illius  umbra 
Questibus, et  magni  numen  maris  excitat  Helle.50 
Si  mihi,  quae  quondam,  vires,  vel  pendere  poenas 
Colchida  jam, et  regis  caput  hic  atque  arma  videres. 
Olim  annis  ille  ardor  hebet,  necdum  mea  proles 
Imperio  et  belli  rebus  matura  marique. 

Tu,  cui  jam  curaeque  vigent  animique  viriles,  55 
I,  decus,  et  pecoris  Nephelaei  vellera  Graio 
Redde  tholo,  ac  tantis  temet  dignare  periclis. 
Talibus  hortatur  juvenem,  propiorque  jubenti 
Conticuit,  certus  Scythico  concurrere  ponto 
Cyaneas,  tantoque  silet  possessa  dracone  60 
Vellera,  multifidas  regis  quem  filia  linguas 
Vibrantem  ex  adytis  cantu  dapibusque  vocabat, 
Et  dabat  hesterno  liventia  mella  veneno. 

Mox  taciti  patuere  doli,  nec  vellera  curse 
Esse  viro,  sed  sese  odiis  immania  cogi  65 

In  freta.  Qua  jussos  sic  tandem  quserere  Colchos 
Arte  queat  ?  nunc  aerii  plantaria  vellet 
Perseos,  aut  currum,  ut  ssevos  frenasse  dracones 
Creditus,  ignaras  Cereris  qui  vomere  terras 
Imbuit,  et  flava  quercum  damnavit  arista,  [ranno 
Heu  quid  agat?  populumne levem,  veterique  ty- 
Infensum,  atque  olim  miserantes  Esona  patres 
Advocet?  an  socia  Junone,  et  Pallade  fretus 
Armisona,  superet  magis,  et  freta  jussa  capessat? 
Si  qua  operis  tanti  domito  consurgere  ponto  75 
Fama  queat,  tu  sola  animos  mentemque  peruris. 
Gloria :  te  viridem  videt  immunemque  senectae 
Phasidis  in  ripa  stantem,  juvenesque  vocantem. 
Tandem  animi  incertum  confusaque  pectora  firmat 
Relligio  :  tendensque  pias  ad  sidera  palmas,  80 
Omnipotens  regina,  inquit,  quam,  turbidus  atro 
Ethera  caeruleum  quateret  cum  Jupiter  imbre 
Ipse  ego  praecipiti  tumidum  per  Enipea  nimbo 
In  campos  et  tuta  tuli,  nec  credere  quivi 
Ante  deam,  quam  te  tonitru  nutuque  reposci  85 
Conjugis,  et  subita  raptam  formidine  vidi,  [las 
Da  Scythiam  Phasinque  mihi:  tuque,  innuba  i  ai 

Eripe  me :  vestris  egomet  tum  vellera  templis 
Illa  dabo ;  dabit  auratis  et  cornibus  igni 
Colla  pater,  niveique  greges  altaria  cingent.  90 
Accepere  deae,  celerique  per  aethera  lapsu 
Diversas  petiere  vias.  In  moenia  pernix 
Thespiaca  ad  carum  Tritonia  devolat  Argum. 
Moliri  hunc  puppim  jubet,  et  demittere  terro 
Robora,  Peliacas  et  jam  comes  exit  in  umbras.  95 
At  Juno  Argo  icas  pariter  Macetumque  per  urbes 
Spargit,  inexpertos  tentare  parentibus  Austros 
^Esoniden ;  jam  stare  ratem,  remisque  superbam 
Poscere  quos  revehat,  rebusque  in  ssecula  tollat. 
Omnis  avet,  quae  jam  bellis  spectataque  fama 
Turba  ducum,  primae  seu  quos  in  flore  juventae 
Tentamenta  tenent,  necdum  data  copia  rerum. 

At  quibus  arvorum  studiumque  insontis  ara*tri. 
Hos  stimulant,  magraque  ratem  per  lustra  viasque 
Visi  laude  canunt  manifesto  in  lumine  Fauni,105 
Sylvarumque  deae,  atque  elatis  cornibus  Amnes. 

Protinus  Inachiis  ultro  Tirynthius  Argis 
Advolat,  Arcadio  cujus  flammata  veneno 
Tela  puer  facilesque  humeris  gaudentibus  arcus 
Gestat  Hylas ;  velit  ille  quidem,  sed  dextera  non¬ 
dum  110 

Par  oneri,  clavaeque  capax  :  quos  talibus  amens 
Insequitur,  solitosque  novat  Saturnia  questus  : 

O  utinam  Graise  rueret  non  omne  juventae  [nunc 
In  nova  facta  decus,  nostrique  Eurystheos  haec 
Jussa  forent!  imbrem,  et  tenebras,  saevumque  tri¬ 
dentem  115 

Jam  jam  ego,  et  inviti  torsissem  conjugis  ignem. 
Nunc  quoque  nec  socium  nostrae  columenve  ca¬ 
rinae  [sit 

Esse  velim,  Herculeis  nec  me  unquam  fidere  fas 
Auxiliis,  comiti  et  tantum  debere  superbo.  1 19 
Dixit,  et  Hmmonias  oculos  detorquet  ad  undas. 
Fervere  cuncta  virum  coetu,  simul  undique  cernit 
Delatum  nemus,  et  docta  resonare  bipenni 
Littora:  jam  pinus  gracili  dissolvere  lamna 
Thespiaden,  jungique  latus,  lentoque  sequaces 
Molliri  videt  igne  trabes,  remisque  paratis  125 
Pallada  velifero  quaerentem  brachia  malo. 
Constitit  ut  longo  moles  non  pervia  ponto 
Puppis,  et  ut  tenues  subiere  latentia  cerae 
Lumina,  picturae  varios  superaddit  honores. 

Hic  insperatos  Tyrrheni  tergore  piscis  1 30 

Peleos  in  thalamos  vehitur  Thetis:  aequora  del- 
Corripit:  illa  sedet  dejecta  in  lumina  palla,  [phin 
Nec  Jove  majorem  nasci  suspirat  Achillem. 

Hanc  Panope,  Dotoque  soror,  laetataque  fluctu 
Prosequitur  nudis  pariter  Galatea  lacertis,  1 35 
Antra  petens  :  Siculo  revocat  de  littore  Cyclops. 
Contra  ignis,  viridique  torus  de  fronde,  dapesque. 
Vinaque,  et  aequoreos  inter  cum  conjuge  divos 
/Eacides,  pulsatque  chelyn  post  pocula  Chiron. 
Parte  alia  Pholoe,  multoque  insanus  Iaccho  140 
Rhoetus,  et  Atracia  subita;  de  virgine  pugnae. 
Crateres  mensteque  volant,  araeque  deorum, 
Poculaque,insignis  veterum  labor.  Optimus  hasta 
Hic  Peleus,  hic  ense  furens  agnoscitur  jEson. 

Fert  gravis  invito  victorem  Nestora  {ergo  145 
Monychus  :  ardenti  peragit  Clanis  Actora  quercu  : 
Nigro  Nessus  equo  fugit :  acclinisque  tapeti 
In  mediis  vacuo  condit  caput  Hippasus  auro. 

Haec  quanquam  miranda  viris  stupet  iEsone 
natus,  [tresque! 

Et  secum:  Heu  miseros  nostrfim  natosque  pa- 
•  laccine  nos  animae  faciles  rate  nubila  contra 
Mittimur?  in  solum  nunc  saeviet  ^Esona  pontus? 
Non  juvenem  in  casus  eademque  periculaAcastum  I 


Abripiam  ?  invisae  Pelias  freta  tuta  carinae 
Optet,  et  exoret  nostris  cum  matribus  undas.  1 55 
Talia  cunctanti  laevum  Jovis  armiger  aethra 
Advenit,  et  validis  fixam  erigit  unguibus  agnam. 
At  procul  e  stabulis  trepidi  olamore  sequuntur 
Pastores  fremitusque  canum  :  citus  occupat  auras 
Raptor,  et  .-Egaei  super  effugit  alta  profundi.  169 
Accipit  augurium  .Esonides,  laetusque  superbi 
Tecta  petit  Peliae.  Prior  huic  tum  regia  proles 
Advolat,  amplexus  fraternaque  pectora  jungens. 
Ductor  ait:  Non  degeneres,  ut  reris,  Acaste,  164 
Venimus  ad  questus  t  socium  te  jungere  coeptis 
Est  animus:  neque  enim  Telamon,  aut  Canthus 
et  Idas, 

Tyndariusque  puer  mihi  vellere  dignior  Helles. 

O  quantum  terrae,  quantum  cognoscere  coeli 
Permissum  est !  pelagus  quantos  aperimus  in  usus  * 
Nunc  forsan  grave  reris  opus:  sed  laeta  recurret 
Cum  ratis,  et  caram  cum  jam  mihi  reddet  lolcon, 
Quis  pudor  heu  nostros  tibi  tunc  audire  labores? 
Quas  referam  visas  tua  per  suspiria  gentes! 

Nec  passus  rex  plura  virum,  Sat  multa  parato. 

In  quaecunque  voces;  nec  nos, ait, optime,  segnes 
Credideris,  patriisque  magis  confidere  regnis,  176 
Quam  tibi;  si  primos  duce  te  virtutis  honores 
Carpere,  fraternae  si  des  accrescere  famae. 

Quin  ego,  ne  qua  metu  nimio  me  cura  parentis 
Impediat,  fallam  ignarum,  subitusque  paratis  180 
Tunc  adero,  primas  linquet  cum  puppis  arenas. 
Dixerat:  ille  animos  promissaque  talia  laetus 
Accipit,  et  gressus  avidos  ad  littora  vertit. 

At  ducis  imperiis  Minyae  monituque  frequentes 
Puppim  humeris  subeunt,  et  tento  poplite  proni 
Decurrunt, intrantque  fretum:  non  clamor  anhelis 
Nauticus,  aut  blandus  testudine  defuit  Orpheus. 
Tum  laeti  statuunt  aras:  tibi,  rector  aquarum, 
Summus  honor;  tibi  caeruleis  in  littore  vittis[cam 
Et  Zephyris  Glaucoque  bovem,  Thetidique  juven- 
Dejicit  Ancaeus:  non  illo  certior  alter  191 

Pinguia  letifera  perfringere  colla  bipenni. 

Ipse  ter  aequoreo^libans  carchesia  patri 
Sic  ait  Esonides :  O  qui  spumantia  nutu 
Regna  quatis,  terrasque  salo  complecteris  omnec 
Da  veniam.  Scio  me  cunctis  e  gentibus  unum 
Illicitas  tentare  vias,  hiememque  mereri :  [ter 
Sed  non  sponte  feror,  nec  nunc  mihi  jungere  mon- 
Mens  tumet,  aut  summo  deposcere  fulmen  Olym* 
Ne  Peliae  te  vota  trahant :  ille  aspera  jussa  [po. 
Reperit  et  Colchos  in  me  luctumque  meorum. 
Illum  ego . .  .tu  tantum  non  indignantibus  undis 
Hoc  caput  accipias,  et  pressam  regibus  alnum. 

Sic  fatus,  pingui  cumulat  libamine  flammam. 
Protulit  ut  crinem  densis  luctatus  in  extis  2C5 
Ignis,  et  adscendit  salientia  viscera  tauri ; 

Ecce  sacer  totusque  dei  per  littora  Mopsus, 
Immanis  visu,  vittamque  comamque  per  auras 
Surgentem  laurusque  rotat :  vox  reddita  tandem, 
Vox  horrenda  viris ;  tum  facta  silentia  vati :  210 
Heu  quaenam  adspicio  ?  nostris  modo  conscius 
ausis 

Equoreos  vocat  ecce  deos  Neptunus,  et  ingens 
Concilium:  fremere,  et  legem  defendere  cuncti 
Hortantur.  Sic  amplexu,  sic  pectora  fratris,  214 
Juno,  tene:  tuque  o  puppim  ne  desere,  Pallas  : 
Nunc  patrui,  nunc  flecte  minas.  Cessere,  ratem- 
Accepere  mari.  Per  quot  discrimina  rerum  [que 
Expedior!  subita  cur  pulcher  arundine  crines  [tus 
Velat  Hylas?  unde  urna  humeris,niveosqut  per  ar* 
Caeruleae  vestes  ?  unde  haec  tibi  vulnera,  Pollux 
Quantus,  io,  tumidis  taurorum  e  naribus  ignis 

Tollunt  se  galeae  sulcisque  ex  omnibus  hastae. 

Et  jam  jamque  humeri.  Quem  circum  vellera 
Ma  rtern 

Adspicio?  quaenam  aligeris  secat  anguibus  auras 
Caede  madens  ?  quos  ense  ferit  ?  miser,  eripe  par- 
iEsonide ;  cerno  en  thalamos  ardere  jugales,  [vos. 
Jam  dudum  vates  Minyas  ambage  ducemque 
Terrificat :  sed  enim  contra  Phoebeius  Idmon, 
Non  pallore  viris,  non  ullo  horrore  comarum 
Terribilis,  plenus  fatis  Phoeboque  quieto,  230 
Cui  genitor  tribuit  monitu  praenoscere  divum 
Omina,  seu  flammas,  seu  lubrica  cominus  exta. 
Seu  plenum  certis  interroget  aera  pennis,  [Apollo 
Sic  sociis  Mopsoque  canit  :  Quantum  augur 
Flammaque  prima  docet,  praeduri  plena  laboris 
Cerno  equidem,  patiens  sed  quae  ratis  omnia  vin- 
Ingentes  durate  animae,  dulcesque  parentum  [cat. 
Tendite  ad  amplexus.  Lacrymae  cecidere  canenti, 
Quod  sibi  jam  clausos  invenit  in  ignibus  Argos. 

Vix  ea  fatus  erat,  jungit  cum  talia  ductor  240 
/Esonius:  Superum  quando  consulta  videtis, 

O  socii,  quandoque  datur  spes  maxima  coeptis. 
Vos  quoque  nunc  vires  animosque  afferte  pater- 
Non  mihi  Thessalici  pietas  culpanda  tyranni, [nos. 
Suspectique  doli :  deus  haec,  deus  omine  dextro 
Imperat;  ipse  suo  voluit  commercia  mundo  246 
Jupiter,  et  tantos  hominum  miscere  labores. 

Ite,  viri,  mecum,  dubiisque  evincite  rebus,  [stent. 
Quae  meminisse  juvet,  nostrisque  nepotibus  in- 
Ilanc  vero,  o  socii,  venientem  in  littore  laeti  250 
Dulcibus  alloquiis  ludoque  educite  noctem. 
Paretur :  molli  juvenes  funduntur  in  alga, 
Conspicuusque  toris  Tirynthius:  exta  ministri 
Rapta  simul  veribus  Cereremque  dedere  canistris. 

Jamque  aderat  summo  decurrens  vertice  Chiron, 
Clamantemque  patri  procul  ostendebat  Achillem. 
Ut  puer  ad  notas  erectum  Pelea  voces 
Vidit,  et  ingenti  tendentem  brachia  passu, 
Adsiluit,  caraque  diu  cervice  pependit. 

Illum  nec  valido  spumantia  pocula  Baccho  260 
Sollicitant,  veteri  nec  conspicienda  metallo 
Signa  tenent:  stupet  in  ducibus,  magnumque  so¬ 
nantes 

Haurit,  et  Herculeo  fert  cominus  ora  leoni. 

Lsetus  at  impliciti  Peleus  rapit  oscula  nati, 
Suspiciensque  polum:  Placido  si  currere  fluctu 
Pelea  vultis,  ait,  ventosque  optare  ferentes,  266 
Hoc,  superi,  servate  caput.  Tu  caele ra,  Chiron, 
Da  mihi:  te  parvus  lituos  et  bella  loquentem 
Miretur:  sub  te  puerilia  tela  magistro 
Venator  ferat,  et  nostram  festinet  ad  hastam.  270 
Omnibus  inde  magis  calor  additus :  ire  per  altum 
Magna  mente  volunt :  Phrixi  promittitur  absens 
Vellus,  et  auratis  Argo  reditura  corymbis. 

Sol  ruit,  et  totum  Minyis  laetantibus  undae 
Deduxere  diem :  sparguntur  littore  curvo  275 
Lumina,  nondum  ullis  terras  monstrantia  nautis. 
Thracius  hic  noctem  dulci  testudine  vates 
Extrahit;  ut  steterit  redimitus  ternpora  vittis 
Phrixus,  et  injustas  contectus  nubibus  aras 
Fugerit,  Inoo  linquens  Athamanta  Learcho  280 
Aureus  ut  juvenem  miserantibus  intulit  undis 
Vector,  et  adstrictis  ut  sedit  cornibus  Helle. 
Septem  Aurora  vias,  totidemque  peregerat  umbras 
Luna  polo,  dirimique  procul  non  aequore  visa 
Coeperat  a  gemina  discedere  Sestos  Abydo.  285 
Hic  soror  iEoliden,  aevum  mansura  per  omne, 
Deserit,  heu  saevae  nequicquam  erepta  novercae 1 
Illa  quidem  fessis  longe  petit  humida  palmis 
Vellera,  sed  bibulas  urgenti  pondere  vestes 


Unda  trahit,  laevique  manus  lab untur  ab  auro.  290 
Quis  tibi,  Phrixe,  dolor,  rapido  cum  concitus 
Respiceres  miserae  clamantia  virginis  ora,  [aestu 
Extremasque  manus,  sparsosque  per  aequora 
crines ! 

Jamque  mero  ludoque  modus,  positique  quiet.s 
Conticuere  toris  :  solus  quibus  ordine  fusis  295 
Impatiens  somni  ductor  manet.  Hunc  gravis  iEsou, 
Et  pariter  vigil  Alcimede  spectantque  tenentuue 
Pieni  oculos:  illis  placidi  sermonis  Iason 
Suggerit  affatus,  turbataque  pectora  mulcet. 

Mox,  ubi  victa  gravi  ceciderunt  lumina  somno. 
Visa  coronatae  fulgens  tutela  carinae  301 

Vocibus  his  instare  duci :  Dodonida  quercum 
Chaoniique  vides  famulam  Jovis:  aequora  tecum 
Ingredior,  nec  fatidicis  avellere  syjvis 
Me  nisi  promisso  potuit  Tritonia  coelo.  305 
Tempus  adest  age,  rumpe  moras,  dumque  aequore 
Currimus,  incertus  si  nubila  duxerit  aether,  [toto 
Jam  nunc  mitte  metus,  fidens  superisque  mihique. 
Dixerat:  ille  pavens,  laeto  quanquam  omine  di - 
vfim, 

Prosiluit  stratis.  Minyas  simul  extulit  omnes 
Alma  novo  crispans  pelagus  Tithonia  Phoebo. 
Discurrunt  transtris:  hi  celso  cornua  malo 
Expediunt;  alii  tonsas  in  marmore  summo 
Praetentant;  prora  funem  legit  Argus  ab  alta. 

Increscunt  matrum  gemitus,  et  fortia  languent 
Corda  patrum  :  longis  flentes  amplexibus  haerent. 
Vox  tamen  Alcimedes  planctus  super  eminet 
omnes . 

Foemineis  tantum  illa  furens  ululatibus  obstat. 
Obruit  Idaeam  quantum  tuba  Martia  buxum. 
Fatur  et  haec :  Nate,  indignos  aditure  labores,  320 
Dividimur ;  nec  ad  hos  animum  componere  casus 
Ante  datum,  sed  bella  tibi  terrasque  timebam. 
Vota  aliis  facienda  deis.  Si  fata  reducunt 
Te  mihi,  si  trepidis  placabile  matribus  aequor, 
Possumequidem  lucemque  pati  longumque  timo- 
Sin  aliud  Fortuna  parat, miserere  parentum,  [rem. 
Mors  bona,  dum  metus  est,  nec  adhuc  dolor.  Hei 
mihi !  Colchos 

Unde  ego,  et  avecti  timuissem  vellera  Phrixi  ? 
Quos  jam  mente  dies,  quam  saeva  insomnia  curis 
Prospicio !  quoties  raucos  ad  littoris  ictus  [que, 
Deficiam,  Scythicum  metuens  pontumque  polum- 
Nec  de  te  credam  nostris  ingrata  serenis  ! 

Da,  precor,  amplexus,  haesuraque  verba  relinque 
Auribus,  et  dulci  jam  nunc  preme  lumina  dextra. 
Talibus  Alcimede  maeret;  sed  fortior yEson  335 
Attollens  dictis  animos :  O  si  mihi  sanguis, 
Quantus  erat,  cum  signifero  cratere  minantem 
Non  leviore  Pholum  manus  haec  compescuitauro 
Primus  in  aeratis  posuissem  puppibus  arma, 
Concussoque  ratem  gauderem  tollere  remo.  340 
Sed  patrue  valuere  preces,  auditaque  magnis 
Vota  deis :  video  en  nostro  tot  in  aequore  reges, 
Teque  ducem :  tales,  tales  ego  ducere  suetus 
Atque  sequi :  nunc  ille  dies,  (det  Jupiter  oro,) 
Ille  super,  quo  te  Scythici  regisque  marisque  345 
V  ictorem,  atque  humeros  ardentem  vellere  rapto 
Accipiam,  cedantque  tuae  mea  facta  juven’ae 
Sic  ait :  ille  suo  collapsam  pectore  matrem 
Sustinuit,  magnaque  senem  cervice  recepit.  349 
Et  jam  finis  erat,  Zephyrumque  ratemque  mo- 
Solverat  amplexus  tristi  tuba  tertia  signo,  [rantes 
Dant  remo  sua  quisque  viri,  dant  nomina  transtris. 
Hinc  laevum  Telamon  pelagus  tenet ;  altior  inde 
Occupat  Alcides  aliud  mare.  Caetera  pubes 
Dividitur ;  celer  Asterion, quem  matre  cadentem 
3  T 

Cristatus  gemino  fovit  pater  amne  Cometes,  356 
Segnior  Apidani  vires  ubi  sentit  Enipeus. 

Nititur  hinc  Talaus,  fratrisque  Leodocus  urget 
Remo  terga  sui,  quos  nobile  contulit  Argos. 

Hinc  quo  ,ue  missus  adest,  quamvis  arcentibus, 
Alitibus ;  sed  turpe  viro  timuisse  futura.  [Idmon, 
Hic  et  Naubolides  tortas  consurgit  in  undas 
Iphitus:  hic  patrium  frangit  Neptunius  sequor. 
Qui  tenet  undisonam  Psamathen  semperque  pa¬ 
tentem 

Tse  aron,  Euphemus:  mollique  a  littore  Pellse 
Deucalion  certus  jaculis,  et  cominus  ense  366 
Nobilis  Amphion,  pariter  quos  edidit  Hypso, 
Nec  potuit  similes,  voluitve  ediscere  vultus. 

Tum  valida  Clymenus  percusso  pectore  tonsa 
Frater  et  Iphiclus  puppim  trahit :  et  face  sseva 
In  tua  mox  Danaos  acturus  saxa,  Caphareu, 
Nauplius  :  et  tortum  non  ab  Jove  fulmen  Oileus 
Qui  gemet,  Euboicas  nato  stridente  per  undas : 
Quique  Erymanthei  sudantem  pondere  monstri 
Amphitryoniaden  Tegeaeo  limine  Cepheus  375 
Juvit,  et  Amphidamas  ;  at  frater  plenior  annis 
Maluit  Ancaeo  vellus  contingere  Phrixi. 

Tectus  et  Eurytion  servato  colla  capillo, 

Quem  pater  Aonias  reducem  tondebit  ad  aras. 

Te  quoque  Thessalicae,  Nestor,  rapit  in  freta  pup- 
Fama,  Mycenaeis  olim  qui  candida  velis  [pis 
iEquora,  nec  stantes  mi  rabere  mille  magistros. 

11  ic  vates,  Phoebique  fides  non  vana  parentis 
Mopsus,  puniceo  cui  circumfusa  cothurno 
Palla  imos  ferit  alba  pedes,  vittataque  frontem  385 
Cassis,  et,  in  summo  laurus  Peneia  cono. 

Quin  etiam  Herculeo  consurgit  ab  ordine  Tydeus, 
Nelidesque  Periclymenus,  quem  parva  Methone, 
Et  levis  Elis  equis,  et  fluctibus  obvius  Aulon 
Caestibus  adversos  viderunt  frangere  vultus.  390 
Tu  quoque  Phrixeos  remo,  Paeantie,  Colchos, 

Bis  Lemnon  visure  petis,  nunc  cuspide  patris 
Inclytus,  Herculeas  olim  moture  sagittas. 
Pioximus  hinc  Butes  Acta?is  dives  ab  oris  :  391 
Innumeras  nam  claudit  apes,  longaque  superbus 
Fuscat  nube  diem,  dum  plenas  nectare  cellas 
Pandit,, et  in  dulcem  reges  dimittit  Hymetton. 
Insequeris  casusque  tuos  expressa,  Phalere, 
Arma  gerisx  vacua  nam  lapsus  ab  arbore  parvum 
Ter  quater  ardenti  tergo  circumvenit  anguis:  400 
Stat  procul  intendens  dubium  pater  anxius  arcum. 
Tum  caelata  metus  alios  gerit  arma  Eribotes. 

Nec  Peleus  fretus  soceris  et  conjuge  diva 
Defuit:  at  prora  splendet  tua  cuspis  ab  alta, 
Aiacide;  tantum  haec  aliis  excelsior  hastis,  405 
Quantum  Peliacas  in  vertice  vicerat  ornos. 
Linquit  et  Actorides  natum  Chironis  in  antro, 

Ut  socius  caro  pariter  meditetur  Achilli 
Fila  lyrae,  pariterque  leves  puer  incitet  hastas. 
Discat  eques  placidi  conscendere  terga  magistri. 
Et,  quem  fama  genus  non  est  decepta  Lyaei,  41 1 
Phlias,  immissus  patrios  de  vertice  crines. 

Nec  timet  Ancaeum  genitrix  committere  ponto, 
Plena  tulit  quem  rege  maris.  Securus  in  aequor 
Haud  minus  Erginus,  proles  Neptunia,  fertur,  415 
Qui  maris  insidias,  clarae  qui  sidera  noctis 
Norit,  et  e  clausis  quem  destinet  yEolus  antris; 
Non  metuat  cui  regna  ratis,  cui  tradere  coelum 
Assidua  Tiphys  vultum  lassatus  ab  Arcto. 
Taurea  vulnifico  portat  celer  insita  plumbo  420 
Terga  Lacon,  saltem  in  vacuos  ut  brachia  ventos 
Spargat,  et  (Ebalium  Pagaseia  puppis  alumnum 
Spectet  securo  celebrantem  littora  ludo. 

Oraque  Thessalico  melior  contundere  freno, 


Vectorem  pavidae  Castor  dum  quaereret  Helles, 
Passus  Amyclaea  pinguescere  Cyllaron  herba. 
Illis  Taenario  pariter  tremit  ignea  fuco 
Purpura,  quod  gemina  mater  spectabile  te  a 
Duxit  opus  :  bis  Taygeton  sylvasque  comantes 
Struxerat,  Eurotan  molli  bis  fuderat  auro .  430 

Quem  jue  suus  sonipes  niveo  de  stamine  portat. 
Et  volat  amborum  patrius  de  pectore  cycnus. 

At  tibi  collectas  solvit  jam  fibula  vestes, 
Ostenditque  humeros  fortes,  spatiumque  superbi 
Pectoris  Herculeis  aequum,  Meleagre,  lacertis. 
Hinc  numerosa  phalanx,  proles  Cyllenia  ;  certus 
ASthalides  subitas  nervo  redeunte  sagittas 
Cogere  :  tu  medios  gladio  bonus  ire  per  hostes, 
Euryte  :  nec  patrio  Minyis  ignobilis  usu, 

Nuntia  verba  ducis  populis  qui  reddit,  Echion. 
Sed  non,  Iphi,  tuis  Argo  reditura  lacertis;  44 
Heu  celerem  Scythica  te  maesta  relinquet  arena, 
Cessantemque  tuo  lugebit  in  ordine  remum. 

Te  quoque  dant  campi  tanto  pastore  Pheraei 
Felices,  Admete:  tuis  nam  pendit  in  arvis  445 
Delius,  ingrato  Steropen  quod  fuderat  arcu. 

Ah  quoties  famulo  notis  soror  obvia  sylvis 
Flevit,  ubi  Ossaeae  captaret  frigora  quercus. 
Perderet  et  pingui  miseros  Boebeide  crines  ! 
Insurgit  transtris,  et  remo  Nerea  versat  450 

Canthus,  in  JExo  volvet  quem  barbara  cuspis 
Pulvere:  at  interea  clari  decus  adjacet  orbis, 
Quem  genitor  gestarat  Abas:  secat  aurea  fluctu 
Tegmina  Chalcidicas  fugiens  Euripus  arenas. 
Celsaque  semiferum  contorquens  frena  luporum 
Surgis  ab  ostrifero  medius,  Neptune,  Geraesto. 

Et  tibi  Palladia  pinu,  Polypheme,  revecto 
Ante  urbem  ardentis  restat  deprendere  patris 
Relliquias,  multum  famulis  pia  justa  moratis. 

Si  venias.  Breviore  petit  jam  caerula  remo,  460 
Occupat  et  longe  sua  transtra  novissimus  Idas. 
At  frater  magnos  Lynceus  servatur  in  usus, 
Quem  tulit  Arene,  poss;t  qui  rumpere  terras. 

Et  Styga  transmisso  tacitam  deprendere  visu. 
Fluctibus  e  mediis  terras  dabit  ille  magistro,  465 
Et  dabit  astra  rati :  cumque  aethera  Jupiter  umbra 
Perdiderit,  solus  transibit  nubila  Lynceus. 

Quin  et  Cecropiae  proles  vacat  Orithyiae, 
Temperet  ut  tremulos  Zetes  fraterque  ceruchos. 
Nec  vero  Odrysius  transtris  impenditur  Orpheus, 
Aut  pontum  remo  subigit;  sed  carmine  tonsas 
Ire  docet,  summo  passim  ne  gurgite  pugnent. 
Donat  et  Iphiclo  pelagus  juvenumque  labores 
iEsonides,  fessum  Phylace  quem  miserat  aevo. 
Non  jam  operum  in  partem,  monitus  sed  tradat 
ut  acres,  47i 

Maghorumque  viros  qui  laudibus  urat  avorum. 
Arge,  tuae  tibi  cura  ratis:  te  moenia  doctum 
Thespia  Palladio  dant  munere  :  sors  tibi,  ne  qua 
Parte  trahat  tacitum  puppis  mare,  fissaque  fluctu 
Vel  pice  vel  molli  conducere  vulnera  cera.  480 
Pervigil  Arcadio  Tiphys  pendebat  ab  astro 
Hagniades,  felix  stellis  qui  segnibus  usum, 

Et  dedit  aequoreos  coelo  duce  tendere  cursus. 

Ecce  per  obliqui  rapidum  compendia  montis 
Ductor  avens  laetusque  dolis  agnoscit  Acastum, 
Horrentem  jaculis,  et  parmae  luce  coruscum. 48f 
Ille  ut  se  mediae  per  scuta  virosque  carinae 
Intulit,  ardenti  iEsonides  retinacula  ferro 
Abscidit :  haud  aliter  saltus  vastataque  pernix 
Venator  cum  lustra  fugit,  dominoque  timentem 
Urget  equum,  teneras  compressus  pectore  tigres 
Quas  astu  rapuit  pavido,  dum  saeva  relictis 
Mater  in  adverso  catulis  venatur  Amano. 

Ut  paritei  propulsa  ratis,  stant  littore  matres, 
Claraque  vela  oculis,  percussaque  sole  sequuntur 
Scuta  virum  ;  donec  jam  celsior  arbore  pontus, 
Immensusque  ratem  spectantibus  abstulit  aer. 

Siderea  tunc  arce  pater  pulcherrima  Graium 
Coepta  tuens,  tan  arnque  operis  consurgere  mo¬ 
lem, 

Lretatur:  patrii  neque  enim  probat  otia  regni 
Una  omnes  gaudent  superi,  venturaque  mundo 
Tempora, quaeque  vias  cernunt  sibi  cresceieParcse. 
Sed  non  et  .Scythici  genitor  discrimine  nati 
Intrepidus,  tales  fundit  Sol  pectore  voces  ;  504 

Summe  sator,  cui  nostra  dies  volventibus  annis 
Tot  peragit  reficitque  vias,  tuane  ista  voluntas  ? 
Graiaque  nunc  undis  duce  te  nutuque  secundo 
It  ratis?  an  meritos  fas  et  mihi  rumpere  questus  ? 
Hoc  metuens,  et  ne  qua  foret  manus  invida  nato. 
Non  mediae  telluris  opes,  non  improba  legi  510 
Divitis  arva  plagae  :  teneant  uberrima  Teucer, 

Et  Libys,  et  vestri  Pelopis  domus:  horrida  saevo 
Quae  premis  arva  gelu,  strictosque  insedimus 
amnes. 

Cederet  his  etiam,  et  sese  sine  honore  referret 
Ulterius  :  sed  nul  e  rigens  ac  nescia  rerum  515 
Stat  super,  et  nostros  jam  zona  reverberat  ignes. 
Quid  regio  immanis,  quid  barbarus  amnibus  ullis 
Phasis,  et  aversis  proles  mea  gentibus  obstat? 
Quid  Minyae  meruere  queri  ?  num  vellere  Graio 
Vi  potitur  ?  profugo  quin  agmina  jungere  Phrixo 
Abnuit,  Inoas  ultor  nec  venit  ad  aras:  521 

Imperii  sed  parte  virum  nataque  moratus 
Conjugio,  videt  e  Graia  nunc  stirpe  nepotes. 

Et  generos  vocat,  et  junctas  sibi  sanguine  terras. 
Flecte  ratem  motusque,  pater,  nec  vulnere  nostro 
/Equora  pande  viris  :  veteris  sat  conscia  luctus 
Sylva  Padi,  et  viso  flentes  genitore  sorores. 
Adfremit  his,  quassatque  caput,  qui  vellera  dono 
Bellipotens  sibi  fixa  videt :  tentataque  contra 
Pallas,  et  amborum  gemuit  Saturnia  questus.  530 
Tum  genitor :  Vetera  hsec  nobis  et  condita  per¬ 
gunt 

Ordine  cuncta  suo,  rerumque  a  principe  cursu 
Fixa  manent :  neque  enim  terris  tum  sanguis  in  ul- 
Noster  erat,  cum  fata  darem;  justique  facultas  [lis 
Hinc  mihi,  cum  varios  struerem  per  saecula  reges. 
Atque  ego  curarum  repetam  decreta  mearum:  536 
Jam  pridem  regio,  quae  virginis  aequor  ad  Helles 
Et  Tanain  tenus  immenso  descendit  ab  Euro, 
Undat  equis,  floretque  viris :  nec  tollere  contra 
Ulla  pares  animos,  nomenque  capessere  bellis  540 
Ausa  manus  ;  sic  fata,  locos  sic  ipse  fovebam. 
Accelerat  sed  summa  dies,  Asiamque  labantem 
Linquimus, et  poscunt  jam  me  sua  tempora Graii. 
Inde  meae  quercus,  tripodesque,  animaeque  paren¬ 
tum 

Hanc  pelago  misere  manum  :  via  facta  per  undas 
Perque  hiemes, Bellona,  tibi  :  nec  vellera  tantum 
Indignanda  manent ;  propior  de  virgine  rapta 
Ille  dolor:  sed  nulla  magis  sententia  menti 
Fixa  meae :  veniet  Phrygia  nam  pastor  ab  Ida, 
Qui  gemitus,  irasque  pares,  et  mutua  Graiis  55C 
Dona  feret.  Qua  classe  dehinc  effusa  procorum 
Bella!  quot  ad  Trojam  flentes  hiberna  Mycenas! 
Quot  proceres  natosque  defim,quae  robora  cernes 
Oppetere, et  magnis  Asiam  concedere  fatis! 

Hinc  Danatlm  de  fine  sedet,  gentesque  fovebo  555 
Mox  alias.  Pateant  montes,  sylvaeque,  lacusque, 
Cunctaque  claustra  maris :  spes  et  metus  omnibus 
cSto 

Arbiter  :  ipse  locos  terrenaque  summa  movendo 


Experiar,  qusenam  populis  longissima  cunctis 
Regna  velim,  linquamque  datas  ubi  certus  habe- 

Tunc  oculos  JEgaea  refert  ad  caerula,  robur  [nas . 
Herculeum  Ledaeque  tuens  genus,  atque  ita  fatur: 
Tendite  in  astra,  viri :  me  primum  regia  mundo 
Iapeti  post  bella  trucis  Phlegraeque  labores 
Imposuit:  durum  vobis  iter  et  grave  coeli  565 
Institui :  sic  ecce  meus,  sic  orbe  peracto 
Liber,  et  expertus  terras  remeavit  Apollo. 

Dixit,  et  ingenti  flammantem  nubila  sulco 
Direxit  per  inane  facem,  quae  puppe  propinqua 
In  bifidum  discessit  iter,  fratresque  petivit  570 
Tyndarios,  placida  et  mediis  in  frontibus  hresit 
Protinus  amborum,  lumenque  innoxia  fudit 
Purpureum,  miseris  olim  implorabile  nautis. 

Interea  medio  saevus  permissa  profundo 
Carbasa  Pangaea  Boreas  speculatus  ab  arce,  575 
Continuo  rEoliam  Tyrrhenaque  tendit  ad  antra 
Concitus:  omne  dei  rapidis  nemus  ingemit  alis 
StrataCeres,  motuque  niger  sub  praepete  pontus. 
HSquore  Trinacrio  refugique  a  parte  Peiori 
Stat  rupes  horrenda  fretis,  quot  in  aethera  surgit 
Molibus,  infernas  toties  demissa  sub  undas.  581 
Nec  scopulos  aut  antra  minor  juxta  altera  tellus 
Cernitur :  illam  Acamas  habitat,  nudusque  Py¬ 
racmon. 

Has  nimbi,  ventique  domos,  et  naufraga  servat 
Tempestas  ;  hinc  in  terras  latumque  profundum 
Est  iter:  hinc  olim  soliti  miscere  polumque  586 
Infelixque  fretum  :  neque  enim  tunc  Hiolus  illis 
Rector  erat,  Libya  cum  rumperet  advena  Calpen 
Oceanus,  cum  flens  Siculos  CEnotria  fines 
Perderet,  et  mediis  intrarent  montibus  undee ;  590 
Intonuit  donec  pavidis  ex  sethere  ventis 
Omnipotens,  regemque  dedit,  quem  jussa  vereri 
Saeva  cohors.  In  monte  chalybs  iterataque  muris 
Saxa  domant  Euros :  cum  jam  prohibere  fre- 
mentum  594 

Ora  nequit,  rex  tunc  aditus  et  claustra  refringit 
Ipse  volens,  placatque  data  fera  murmura  poita 
Nuntius  hunc  solio  Boreas  proturbat  ab  alto 
Pangaea  quod  ab  arce  nefas,  ait,  iEole,  vidi ! 
Graia  novam  ferro  molem  commenta  juventus 
Pergit,  et  ingenti  gaudens  domat  aequora  velo,  600 
Nec  mihi  libertas  imis  freta  tollere  arenis. 

Qualis  eram,  nondum  vinclis  et  carcere  clausus 
Hinc  animi,  structaeque  viris  fiducia  puppis. 
Quod  Borean  sub  rege  vident.  Da  mergere  Graios 
Insanamque  ratem :  nil  me  mea  pignora  tangunt , 
Tantum  hominum  compesce  minas,  dum  littova 
juxta  606 

Thessala,  necdum  aliae  viderunt  carbasa  terras 
Dixerat :  at  cuncti  fremere  intus, et  aequora  venti 
Poscere.  Tum  valido  contortam  turbine  portam 
Impulit  Hippotades:  fundunt  se  carcere  laeti  610 
Thraces  equi,  Zephyrusque,  et  nocti  concoloralas 
Nimborum  cum  prole  Notus,  crinemque  procellis 
Hispidus,  et  multa  flavus  caput  Eurus  arena. 
Induxere  hiemem,  raucoque  ad  littora  tractu 
Unanimi  freta  curva  ferunt:  nec  sola  tridentis  615 
Regna  movent ;  vasto  pariter  ruit  igneus  aether 
Cum  tonitru,  piceoque  premit  nox  omnia  coelo. 
Excussi  manibus  remi,  conversaque  frontem 
Puppis  in  obliquum  resonos  latere  accipit  ictuR, 
Vela  super  tremulum  subitus  volitantia  malum 
Turbo  rapit  Qui  tum  Minyis  trepidantibus  hor* 
ror,  621 

Cum  picei  fulsere  poli,  pavidamque  corusc® 
Ante  ratem  cecidere  faces,  antennaque  laevo 
Prona  dehiscentem  cornu  cum  sustulit  undam  ’ 

Non  h  emem,  missosque  putant  consurgere  ventos 
Ignari,  sed  tale  fretum.  Tum  murmure  maesto  : 
Hoc  erat,  illicitas  temerare  rudentibus  undas, 
Quod  nostri  timuere  patres.  Vix  littore  puppim 
Solvimus,  en  quanto  fremitu  se  sustulit  A2gon 
Hoccine  Cyane*  concurrunt  *quore  cautes?  630 
Tristius  an  miseris  superest  mare  ?  linquite,  terr*. 
Spem  pelagi,  sacrosque  iterum  seponite  fluctus. 
H*c  iterant,  segni  flentes  occumbere  leto. 
Magnanimus  spectat  pharetras  et  inutile  robur 
Amphitryoniades:  miscent  suprema  paventes635 
Verba  alii,  junguntque  manus, atque  ora  fatigant ; 
Adspectu  tota  in  misero  cum  protinus  alnus 
Solvitur,  et  vasto  puppis  mare  sorbet  hiatu. 
Iliam  huc  atque  illuc  nunc  torquens  verberat  Eu¬ 
rus,  [fervent 

Nunc  stridens  Zephyris  aufert  Notus:  undique 
^Equora;  cum  subitus  trifida  Neptunus  in  hasta 
Caeruieum  fundo  caputextulit:  Hanc  mihi  Pallas, 
Et  soror  hanc,  inquit,  mulcens  mea  pectora  fletu. 
Abstulerint ;  veniant  Phari*  Tyri*que  carin*. 
Permissum  que  patent.  Quoties  mox  rapta  videbo 
Vela  Notis, plenasque  malis  clamoribus  undas  !646 
Non  meus  Orion,  aut  s*vus  Pliade  Taurus 
Mortis  causa  nov*;  miseris  tu  gentibus,  Argo, 
Fata  paras  :  nec  jam  merito  tibi,  Tiphy,  quietum 
Ulla  parens  volet  Elysium,  manesque  piorum. 650 
H*c  ait,  et  pontum  pater  ac  turbata  reponit 
Littora,depeilitque  Notos ;  quos  cmrulus  horror, 
Et  madido  gravis  unda  sinu,  longeque  secutus 
Imber,  ad  /Eoli*  tendunt  simul  *quora  port*. 
Emicuit  reserata  dies,  coelumque  resolvit  655 
Arcus,  et  in  summos  redierunt  nubila  montes. 
Jam  placidis  ratis  exstat  aquis,  quam  gurgite  ab 
EtThetis,  et  magnis  Nereussocer  erigit  ulnis. [imo 
Ergo  humeros  ductor  sacro  velatur  amictu,  [dens 
yEsoniamque  capit  pateram,  quam  munere  gau- 
Liquerat  hospitio, pharetrasque  rependerat  auro 
Salmoneus,  nondum  ille  furens,  cum  fingeret  alti 
Quadrifida  trabe  tela  Jovis,  contraque  ruentem 
Aut  Atho,  aut  Rhodopen  m*st*  nemora  ardua 
ALmulus,et  miseros  ipse  ureret  Elidis  agros. [Pis* 
Hac  pelago  libat  latices,  et  talibus  infit :  P66 

Di,  quibus  undarum  tempestatisque  sonor* 
Imperium,  et  magno  penitus  par  regia  coelo, 
Tuque,  fretum  divosque  pater  sortite  biformes, 
Seu  casus  nox  ista  fuit,  seu  volvitur  axis  670 
Vi  su perurn,  seu  sidere  opus  tollique  vicissim 
Pontus  habet,  seu  te  subit*  nova  puppis  imago 
Armorumque  h  miinumque  truces  consurgere  in 
iras 

Impulit,  h*c  luerim  satis,  et  tua  numina,  rector, 
Jam  fuerint  meliora  mihi:  da  reddere  terris  675 
Has  animas,  patri*que  amplecti  limina  port*. 
Tum  quocunque  loco  meritas  tibi  plurimus  aras 
Pascet  honos,  ubicunque  rotis  horrendus  equisve 
Stas,  pater,  atque  ingens  utrinque  fluentia  Triton 
Frena  tenet,  tantus  nostras  condere  per  urbes.  680 
Dixerat  h*c :  oriturclamor, dextraeque  sequentum 
Verba  ducis.  Sic,  cum  stabulis  et  messibus  in- 
Ira  deum,  et  Calabri  populator  Sirius  a,  vi  [gens 
Incubuit,  coit  agrestum  manus  inscia  priscum 
In  nemus,  et  miseris  dictat  pia  vota  sacerdos.  685 
Ecce  autem  molli  Zephyros  descendere  lapsu 
Adspiciurit.:  volat  immissis  cava  pinus  habenis, 
Infinditqi  e  salum,  et  spumas  vomit  *re  tridenti. 
Tiphys  agit,  tacitique  sedent  ad  jussa  ministri. 
Qualiter  ad  summi  solium  Jovis  omnia  circum 
Prona  parata  deo,  ventique,  imbresque,  nivesque, 
Fulguraque, et  tonitrus, et  adhuc  in  fontibus  amnes. 


At  subitus  curaque  ducem  metus  acrior  omni, 
Mensque  mali  praesaga  quatit,  quod  regis  adortus 
Progeniem,  rap'oque  dolis  crudelis  Acasto,  695 
C*tera  nuda  neci,  medioque  in  crimine  patrem 
Liquerit,  ac  nullis  inopem  vallaverit  armis. 

Ipse  procul  nunc  tuta  tenens ;  ruat  omnis  in  illos 
Quippe  furor:  nec  vana  pavet  trepida  tque  futuris. 

S*vit  atrox  Pelias,  inimicaque  vertice  ab  alto 
Vela  videt,  nec  qua  se  ardens  effundere  possit. 701 
Nil  animi,  nil  regna  juvant :  fremit  objice  ponti 
Clausa  cohors, telisque  salum  facibusque  coruscat 
Haud  secus,  *risona  volucer  cum  D*dalus  ora 
Prosiluit,  juxtaque  comes  brevioribus  alis,  705 
Nube  nova  linquente  domos,Minoia  frustra 
Infremuit  manus,  et  visu  lassatur  inani 
Omnis  eques,  plenisque  redit  Gortyna  pharetris. 
Quin  etiam  in  thalamis  primoque  in  limine  Acasti 
Fusus  humi,  juvenis  gressus  et  inania  signa  710 
Ore  premit,  sparsisque  legens  vestigia  canis, 

T e  quoque  jam  m*sti  forsan  genitoris  imago. 
Nate,  ait,  et  luctus  subeunt  suspiria  nostri : 
Jamque  dolos,  circumque  trucis  discrimina  leti 
Mille  vides.  Qua  te,  infelix, quibus  insequar  oris  ? 
Non  Scythicas  ferus  ille  domos,  nec  ad  ostia  Ponti 
Tendit  iter,  fals*  sed  captum  laudis  amore  717 
Te,  puer,  in  nostrae  durus  tormenta  senect* 

Nunc  lacerat.  Celsis  an  si  freta  puppibus  essent 
Pervia,  non  ultro  juvenes  classemque  dedissem  ? 

O  domus,  o  freti  nequicquam  prole  penates’ 
Dixit,  et  extemplo  furiis  iraque  minaci 
Terribilis  :  Sunt  hic  etiam  tua  vulnera,  praedo, 
Sunt  lacrym*,  carusque  parens.  Simul  *dibus 
altis  [sat. 

Itque  reditque  fremens,  rerumque  asperrima  ver- 
Bistonas  ad  meritos  cum  cornua  s*va  Thyoneus 
Torsit,  et  infelix  jam  mille  furoribus  H*mus, 
Jam  Rhodopes  nemora  alta  gemunt,  talem  incita 
longis 

Porticibus  conjuxque  fugit  natique  Lycurgum. 

Tartareo  tum  sacra  Jovi  Stygiisque  ferebat  730 
Manibus  Alcimede,  tanto  super  anxia  nato. 

Si  quid  ab  excitis  melius  praenosceret  umbris. 
Ipsum  etiam  curisque  parem,  talesque  prementem 
Corde  metus  ducit,  facilem  tamen,  iEsona  conjux. 
In  scrobibus  eruor, et  largus  Phlegethontis  operti 
Stagnat  honos :  s*voque  vocat  grand*va  tumultu 
Thessalis  exanimes  atavos,  magn*que  nepotem 
Pleiones.  Et  jam  tenues  ad  carmina  vultus  [que 
Extulerat,  m*stosque  tuens  natumque  nurum- 
Talia  libato  pandebat  sanguine  Cretheus  :  [quat. 
Mitte  metus,  volat  ille  mari:  quantumque  propin- 
Jam  magis  atque  magis  variis  stupet  ^Ea  deorum 
Prodigiis,  quatiuntque  truces  oracula  Colchos. 
Heu  quibus  ingreditur  fatis!  qui  gentibus  horror 
Pergit!  mox  Scythi*  spoliis  nuribusque  supernus 
Adveniet:  cuperem  ipse  graves  tum  rumpere 
terras.  746 

Sed  tibi  triste  nefas  fraternaque  turbidus  arma 
Rex  parat,  et  s*vos  irarum  concipit  ignes. 

Quin  rapis  hanc  animam,  et  famulos  citus  effugis 
artus  ? 

I,  meus  es :  jam  te  in  lucos  pia  turba  silentum, 
Secretisque  ciet  volitans  pater  ADolus  antris.  751 

Horruit  interea  famulum  clamore  supremo 
M*sta  domus,  regemque  fragor  per  moenia  dif- 
Mille  ciere  manus,  et  jam  dare  jussa  vocatis,  [fert 
Flagrantes  aras,  vestemque,  nemusque  sacerdos 
Praecipitat,  subitisque  pavens  circumspicit  ASson, 
Quid  inoveali,.  Quam  multa  leo  cunctatus  in  arcta 
Mole  virum,  rictuque  genas  et  lumina  pressit : 

Sic  curee  subiere  iucem,ferrumne  capessat 
Imbelle,  atque  «/i  senior  gestamina  primi,  760 
An  patres  regnique  acuat  mutabile  vulgus. 

Contra  effusa  manus  hserensque  in  pectore  conjux: 
Me  quoque,  ait,  casus  comitem,  quicunque  pro¬ 
pinquat. 

Accipies;  nec  fata  traham,  natumque  videbo 
Te  sine:  sat  coeli  patiens,  cum  prima  per  altum 
Vela  dedit,  potui  quae  tantum  ferre  dolorem.  766 
Talia  per  lacrymas  :  et  jam  circumspicit  J£son, 
Praeveniat  quo  fine  minas,  quo  fata  capessat  [que. 
Digna  satis:  magnos  obitus  natumque,  domum- 
Et  genus  yEolium,pugnataque  poscere  bella.  770 
Est  etiam  ante  oculos  aevi  rudis  altera  proles. 
Ingentes  a-nimos  et  fortia  discere  facta 
Quem  velit,  atque  olim  leti  meminisse  paterni. 
Ergo  sacra  novat :  veteris  sub  nocte  cupressi 
Sordidus,  et  multa  pallens  ferrugine  taurus  775 
Stabat  adhuc,  cui  caeruleae  per  cornua  vittae, 

Et  taxi  frons  hirta  comis  :  ipse  aeger,  anhelans, 
Impatiensque  loci,  visaque  exterritus  umbra. 
Hunc  sibi  praecipuum,  gentis  de  more  nefandae, 
Thessalis  in  seros  Ditis  servaverat  usus.  780 
Tergeminam  tum  placat  heram,  Stygiasque  supre- 
Obsecrat  igne  domos,  jam  jam  exorabile  retro  [mo 
Carmen  agens  :  neque  enim  ante  leves  niger  ave¬ 
hit  umbras 

Portitor,  et  cunctae  primis  stant  faucibus  Orci. 
Illum  ubi  terrifici  superesse  in  tempore  sacri  785 
Conspexit,  statuit  leto,  supremaque  fatur, 

Ipse  manu  tangens  damnati  cornua  tauri :  [tum 
Vos,  quibus  imperium  Jovis,  et  non  segne  perac- 
Lucis  iter,  mihi  conciliis,  mihi  cognita  bellis 
Nomina,  magnorum  fama  sacrata  nepotum;  790 
Tuque,  excite  parens  umbris,  ut  nostra  videres 
Funera,  et  oblitos  superum  paterere  dolores, 

Da  placidge  mihi  sedis  iter,  meque  hostia  vestris 
Conciliet  praemissa  locis.  Tu,  nuntia  sontum 
Virgo  Jovi,  terras  oculis  quae  prospicis  aequis,  795 
Ultricesque  deae.  Fasque,  et  grandaeva  Furorum 
Poena  parens,  meritis  regis  succedite  tectis, 

Et  saevas  inferte  faces  :  sacer  effera  raptet 
Corda  pavor:  nec  sola  mei  gravia  aflfore  nati 
Arma  ratemque  putet;  classesque,  etPontica  signa, 
Atque  indignatos  temerato  littore  reges  80 1 
Mente  agitet,  semperque  metu  decurtat  ad  undas 
Arma  ciens  :  mors  sera  viam  tentataque  claudat 
Effugia,  et  nostras  nequeat  praecurrere  diras; 


Sed  reduces  jam  jamque  viros,  auroque  coruscum 
Cernat  iter :  stabo  insultans,  et  ovantia  contra 
Ora  manusque  feram:  tum,  vobis  si  quod  inau 
Arcanumque  nefas,  et  adhuc  incognita  leti  [sum 
Sors  supeiest,  date  fallaci  pudibunda  senectae 
Exitia, indecoresque  obitus :  nonMarte,  nec  armis, 
Aut  nati  precor  ille  mei  dignatus  ut  unquam 
Ense  cadat ;  quin  fida  manus,  quin  cara  suorum 
Diripiat  laceretque  senem,  nec  membra  sepulcro 
Contegat.  Haec  noster  de  rege  piacula  sanguis 
Sumat,  et  heu  cunctae,  quas  misit  in  aequora 
Adstitit,  et  nigro  fumantia  pocula  tabo  [gentes 
Contigit  ipsa  gravi  Furiarum  maxima  dextra: 

Illi  avide  exceptum  pateris  hausere  cruorem. 

Fit  fragor:  irrumpunt  sonitu,  qui  saeva  ferebant 
Imperia,  et  strictos  jussis  regalibus  enses.  820 
In  media  jam  morte  senes,  suffectaque  leto 
Lumina,  et  undanti  revomentes  veste  cruorem 
Conspiciunt :  primoque  rudem  sub  limine  rerum 
Te,  puer,  et  visa  pallentem  morte  parentum 
Diripiunt,  adduntque  tuis.  Procul  horruit  yEson 
Excedens,  memoremque  tulit  sub  nubibus  um¬ 
bram.  826 

Cardine  sub  nostro,  rebusque  abscisa  supernis 
Tartarei  sedet  aula  patris ;  non  illa  ruenti 
Accessura  polo,  victam  si  solvere  molem 
Jupiter,  et  primae  velit  omnia  reddere  massae.  830 
Ingenti  jacet  ore  Chaos,  quod  pondere  fessam 
Materiem,  lapsumque  queat  consumere  mundum. 
Hic  geminae  aeternum  portae  :  quarum  altera,  dura 
Semper  lege  patens,  populos  regesque  receptat  ; 
Ast  aliam  tentare  nefas,  et  tendere  contra  ;  835 

Rara  et  sponte  patet,  si  quando  pectore  ductor 
Vulnera  nota  gerens,  galeis  praefixa  rotisque 
Cui  domus,  aut  studium  mortales  pellere  curas. 
Culta  fides,  longe  metus,  atque  ignota  cupido  ; 
Seu  venit  in  vittis  castaque  in  veste  sacerdos.  810 
Quos  omnes  lenis  plantis,  et  lampada  quassans. 
Progenies  Atlantis  agit :  lucet  via  late 
Igne  dei ;  donec  sylvas  et  amoena  piorum  [num 
Deveniant,  camposque  ubi  sol,  totumque  per  an- 
Durat  aprica  dies,  thiasique, chorique  virorum, 
Carminaque,et  quorum  populis  jam  nulla  cupido 
Has  pater  in  sedes  seternaque  moenia  natum 
Inducitque  nurum.  Tum  porta  quanla  sinistra 
Poena,  docet,  maneat  Pelian,  quo  limine  monstrat 
Mirantur  tantos  strepitus,  turbamque  ruentem, 

Et  loca,  et  infernos  alma:  virtutis  honores. 


LIBER  SECUNDUS. 


Interea  scelerum  luctusque  ignarus  Iason 
Alta  secat:  neque  enim  patrios  cognoscere  casus 
Juno  sinit,  mediis  ardens  ne  flectat  ab  undis. 

Ac  temere  in  Pelian  et  adhuc  obstantia  regis 
Fata  ruat,  placitosque  deis  ne  deserat  actus.  5 
Jamque  fretis  summas  aequatum  Pelion  ornos, 
Templaque  Tisaeae  mergunt  obliqua  Dianae. 

Jam  Sciathos  subsedit  aquis,  jam  longa  recessit 
Sepias :  attollit  tondentes  pabula  Magnes 
Campus  equos  :  vidisse  putant  Dolopeia  busta, 10 
lntrantemque  Amvron  curvas  quaesita  per  oras 
/Equora,  flumineo  cujus  redeuntia  vento 
Vela  legunt,  remis  insurgitur  :  inde  salutant 
Eutymenas  •  recipit  velumque  fretumque  reversus 


Auster,  et  in  nubem,  Minyis  repetentibus  altum,  1 5 
Ossa  redit :  metus  ecce  defim,  damnataque  bello 
Pallene ;  circumque  vident  immania  monstra 
Terrigenfim  coelo  quondam  adversata  gigantum. 
Quos  scopulis  trabibusque  parens  miserata  jugis 
Induit,  et  versos  exstruxit  in  sethera  montes,  [que 
Quisque  suas  in  rupe  minas, pugnamque, metusque 
Servat  adhuc  :  quatit  ipse  hiemes, et  torquet  ab  alto 
Fulmina  crebra  pater  :  scopulis  sed  maximus  illis 
Horror  abest,  Sicula  pressus  tellure  Typhoeus. 
Hunc  profugum,  et  sacras  revomentem  pectore 
flammas,  [altum 

Ut  memorant,  prensum  ipse  comis  Neptunus  in 
Abstulit,  implicuitque  '  adis1  totiesque  cruenta 

Mole  resurgentemjorquentemque  anguibus  undas 
Sicanium  dedit  usque  fretum,  cumque  urbibus 
Aitnam 

Intulit,  ora  premens:  trux  ille  ejectat  adesi  30 
Fundamenta  jugi ;  pariter  tunc  omnis  anhelat 
Trinacria,  injectam  fesso  dum  pectore  molem 
Commovet  experiens,  gemituque  reponit  inani. 

Jamque  Hyperionius  metas  maris  urget  Iberi 
Currus,  et  evectae  prono  laxantur  habenae  35 
/Ethere,  cum  palmas  Tethys  grandaeva  sinusque 
Sustulit,  et  rupto  sonuit  sacer  aequore  Titan. 
Auxerat  hora  metus;  jam  se  vertentis  Olympi 
Ut  faciem,  raptosque  simul  montesque  locosque 
Ex  oculis,  circumque  graves  videre  tenebras.  40 
Ipsa  quies  rerum,  mundique  silentia  terrent. 
Astraque,  et  effusis  stellatus  crinibus  aether. 

Ac  velut  ignota  captus  regione  viarum, 
Noctivagum  qui  carpit  iter,  non  aure  quiescit. 
Non  oculis,  noctisque  metus  niger  auget  utrinque 
Campus,  et  occurrens  umbris  majoribus  arbor:  46 
Haud  aliter  trepidare  viri.  Sed  pectora  firmans 
Hagniades,  Non  hanc,  inquit,  sine  numine  pinum 
Dirigimus,  nec  me  tantum  Tritonia  cursus 
Erudiit;  saepe  ipsa  manu  dignata  carinam  est.  50 
An  non  experti,  subitus  cum  luce  fugata 
Horruit  imbre  dies?  quantis. pro  Jupiter,  Austris 
Restitimus!  quanta  quoties  et  Palladis  arte 
In  cassum  decimae  cecidit  tumor  arduus  undae  ! 
Quin  agite,  o  socii ;  micat  immutabile  coelum,  55 
Puraque  nec  gravido  surrexit  Cynthia  cornu  : 
Nullus  in  ore  rubor,  certusque  ad  talia  Titan 
Integer  in  fluctus,  et  in  uno  decidit  Euro. 

Adde,  quod  in  noctem  venti  veloque  marique 
Incumbunt  magis:  it  tacitis  ratis  ocior  horis.  60 
Atque  adeo  non  illa  sequi  mihi  sidera  nunc  stat. 
Quae  delapsa  polo  reficit  mare  :  tantus  Orion 
Jam  cadit ;  irato  jam  stridet  in  aequore  Perseus: 
Sed  mihi  dux,  vetitis  qui  nunquam  conditus  undis 
Axe  nitet  serpens,  septenosque  implicat  ignes.65 
Sic  ait :  et  certi  memorat  qui  vultus  Olympi, 
Pleiones  Hyadumque  locos  ;  quo  sidere  vibret 
Ensis,  et  Actaeus  niteat  qua  luce  Bootes. 

Haec  ubi  dicta  dedit,  Cereris  tum  munere  fessas 
Restituunt  vires,  et  parco  corpora  Baccho ;  70 

Mox  somno  cessere  :  regunt  sua  sidera  puppim. 

Jamque  sub  Eoae  dubios  Atlantidis  ignes 
Albet  ager,  motisque  truces  ab  ovilibus  ursi 
Tuta  domosque  petunt,  ravas  et  littus  in  altum 
Mittit  aves  ;  cum  primus  equis  exegit  anhelis  75 
Phoebus  Athon,  mediasque  diem  dispersit  in  un- 
Certatim  remis  agitur  mare,  rostraque  cursu  [das. 
Prima  tremunt :  et  jam  summis  Vulcania  surgit 
Lemnos  aquis,  tibi  per  varios  defleta  labores. 
Ignipotens ;  nec  te  Furiis  et  crimine  matrum  80 
Terra  fugat,  meritique  piget  meminisse  prioris. 

Tempore  quo  primum  fremitus  insurgere  opertos 
Coelicolfim,  et  regni  sensit  novitate  tumentes 
Jupiter,  aetheriae  nec  stare  silentia  pacis; 
Junonem  volucri  primam  suspendit  Olympo,  85 
Horrendum  chaos  ostendens,  poenasque  barathri. 
Mox  etiam  pavida:  tentantem  vincula  matris 
Solvere,  praerupti  Vulcanum  vertice  coeli 
Devolvit :  ruit  ille  polo  noctemque  diemque, 
Turbinis  in  morem,  Lemni  cum  littore  tandem 
Insonuit.  Vox  inde  repens  ut  perculit  urbem,  91 
Acclinem  scopulo  inveniunt,  miserentque,  fovent- 
Alternos  aegro  cunctantem  poplite  gressus,  [que 
Hinc  reduci  superas  postquam  pater  annuit  arces, 
Lemioa  cara  deo ;  nec  fama  notior  AStne,  [acta 
Aut  Lipares  domus:  has  epulas,  haec  templa,  per- 


iEgide,  et  horrifici  formatis  fulminis  alis. 

Laetus  adit:  contra  Veneris  stat  frigida  semper 
Ara  loco,  meritas  postquam  dea  conjugis  iras 
Horruit,  et  tacitae  Martem  tenuere  catenae.  100 
Quocirca  struit  illa  nefas,  Lemnoque  merenti 
Exitium  furiale  movet :  neque  enim  alma  videri 
Jam  tumet,  aut  tereti  crinem  subnectitur  auro, 
Sidereos  diffusa  sinus  ;  eadem  effera,  et  ingens. 
Et  maculis  suffecta  genas,  pinumque  sonantem 
Virginibus  Stygiis,  nigramque  simillima  pallam 
Jamque  dies  aderat,  Thracas  qui  fuderat  armis: 
Dux  Lemni,  puppes  tenui  contexere  canna 
Ausus,  et  inducto  cratem  defendere  tergo, 

Laeta  mari  tum  signa  refert,  plenasque  movebat 
Armentis  nuribusque  rates  :  it  barbara  vestis,  1 1 1 
Et  torques,  insigne  loci  :  sonat  aequore  clamor  : 
O  patria,  o  variis  conjux  nunc  anxia  curis, 

Has  agimus  longi  famulas  tibi  praemia  belli. 
Cum  dea  se  piceo  per  sudum  turbida  nimbo  1 1 5 
Praecipitat,  Famamque  vagam  vestigat  in  umbra  : 
Quam  pater  omnipotens  digna  atque  indigna  ca 
nentem, 

Spargentemque  metus,  placidis  regionibus  arcet 
.Etheris  :  illa  fremens  habitat  sub  nubibus  imis. 
Non  Erebi,  non  diva  poli,  terrasque  fatigat,  120 
Qua  datur :  audentem  primi  spernuntque  fovent- 
que ; 

Mox  omnes  agit,  et  motis  quatit  oppida  linguis 
Talem  diva  sibi  scelerisque  dolum*,  ministram 
Quaerit  avens :  videt  illa  prior,  jamque  advolat 
ultro 

Impatiens,  jamque  ora  parat,  jam  suscitat  aures. 
Hanc  superincendit  Venus,  atque  his  vocibus  im¬ 
plet  :  1 26 

Vade  age,  et  aequoream,  virgo,  delabere  Lemnon, 
Et  cunctas  mihi  verte  domos,  praecurrere  qualis 
Bella  soles,  cum  mille  tubas,  armataque  campis 
Agmina,  et  innumerfim  flatus  confingis  equorum. 
Affore  jam  luxu  turpique  cupidine  captos  131 
Fare  viros,  carasque  toris  inducere  Thressas. 
Hinc  tibi  principia;  hinc  rabidas  dolor  undique 
matres 

Instimulet:  mox  ipsa  adero,  ducamque  paratas. 

Illa  abit,  et  mediam  gaudens  defertur  in  urbem  : 
Et  primam  Eurynomen  ad  proxima  limina  Codri 
Occupat,  exesam  curis,  castumque  cubile 
Servantem  :  manet  illa  viro,  famulasque  fatigat 
Velleribus;  tardi  repetunt  quae  tempora  belli 
Ante  torum,  et  longo  mulcent  insomnia  penso.  140 
Huic  dea  cum  lacrymis,  et  nota  veste  Neaerae 
Icta  genas  :  Utinam  non  hic  tibi  nuntius  essem, 
O  soror,  aut  nostros,  inquit,  prius  unda  dolores 
Obruat,  in  tali  quoniam  tibi  tempore  conjux. 

Sic  meritae,  votis  quem  tu  fletuque  requiris,  145 
Heu  furit,  et  captae  indigno  famulatur  amore. 
Jamque  aderunt,  thalamisque  tuis  Threissa  pro 
pinquat. 

Non  forma,  non  arte  colus,  non  laude  pudoris 
Par  tibi,  nec  proles  magni  praeclara  Dorycli, 
Picta  manus,  ustoque  placet  sed  barbara  mento. 
Attamen  hos  tales  forsan  solabere  casus  151 
Tu  thalamis,  fatoque  leges  meliore  penates  ; 

Me  tua  matris  egens,  damnataque  pellice  proles 
Exanimat,  quam  jam  miseros  transversa  tuentem, 
Letalesque  dspes,  infectaque  pocula  cerno.  155 
Scis  simile  ut  flammis  simus  genus :  adde  cruentis 
Quod  patrium  ssevire  Dahis :  jam  lacte  ferino, 
Jam  veniet  durata  gelu.  Sed  me  quoque  pulsam 
Fama  viro,  nostrosque  toros  virgata  tenebit 
Et  plaustro  derepta  nurus.  Sic  fata,  querelas  160 

Abscidit,  et  curis  pavidam  lacrymisque  relinquit. 
Transit  ad  Iphinoen,isdemque  Amythaonis  implet 
Oleniique  domum  furiis;  totam  inde  per  urbem 
Personat,  ut  cunctas  agitent  expellere  Lemno, 
Ipsi  urbem  Thressseque  regant.  Dolor  iraque 
surgit:  165 

Obvia  qujeque  eadem  traditque  auditque,  neque 
ulli  [plent: 

Vana  fides.  Tum  voce  deos,  tum  questibus  im- 
Oscula  jamque  toris,  jamque  oscula  postibus  ipsis 
Ingeminant,  lacrymisque  iterum  visuque  moran¬ 
tur. 

Prosiliunt,  nec  tecta  virftm  thalamosque  revisunt 
Amplius ;  agglomerant  sese,  nudisque  sub  astris 
Condensae  fletus  acuunt,  ac  dira  precantur 
Conjugia,  et  Stygias  infanda  ad  foedera  taedas. 

Has  inter  medias  Dryopes  in  imagine  maestae 
Flet  Venus,  et  saevis  ardens  dea  planctibus  instat. 
Primaque:  Sarmaticas  utinatn,  Fortuna, dedisses 
Insedisse  domos,  tristesque  habitasse  pruinas. 
Plaustra  sequi,  vel  jam  patriae  vidisse  per  ignes 
Culmen  agi,  stragemque  deum  !  nam  caetera  belli 
Perpetimur.  Mene  ille  novis,  me  destinat  amens 
Servitiis  ?  urbem  aut  fugiens  natosque  relinquam? 
Non  prius  ense.manus  raptoque  armabimus  igne, 
Dumque  silent,  ducuntque  nova  cum  conjuge  som¬ 
nos,  [quens 

Magnum  aliquod  spirabit  amor?  Tunc  ignea  tor- 
Lumina,  praecipites  excussit  ab  ubere  natos.  185 
II  icet  arrectae  mentes,  evictaque  matrum  [cunctae 
Corda  sacer  Veneris  gemitus  rapit:  aequora 
Prospiciunt,  simulantque  choros,delubraque  festa 
Fronde  tegunt,  laetaeque  viris  venientibus  adsunt. 
Jamque  domos  mensasque  petunt:  discumbitur 
altis  190 

Porticibus:  sua  cuique  furens  festinaque  conjux 
Adjacet:  inferni  qualis  sub  nocte  barathri 
Accubat  attonitum  Phlegyan  et  Thesea  juxta 
Tisiphone,  saevasque  dapes  et  pocula  libat, 
(Tormenti  genus,)  et  nigris  amplectitur  hydris.  195 
Ipsa  Venus  quassans  undantem  turbine  pinum 
Agglomerat  tenebras,  pugnaeque  accincta  tremen- 
Desilit  in  Lemnon  :  nimbis  et  luce  fragosa  [tem 
Prosequitur  polus,  et  tonitru  pater  auget  honoro. 
Inde  novam  pavidas  vocem  furibunda  per  aures 
Congeminat, qua  primus  Athos,et  pontus, et  ingens 
Thraca  palus,  pariterque  toris  exhorruit  omnis 
Mater,  et  adstricto  riguerunt  ubere  nati. 

Accelerat  Pavor,  et  Geticis  Discordia  demens 
L  stabulis,  hirtteque  genis  pallentibus  Irae,  9. 05 
l.t  Dolus,  et  Rabies,  et  Leti  major  imago 
Visa,  truces  exserta  manus,  ut  prima  vocatu 
Intonuit,  signumque  dedit  Mavortia  conjux. 

Hic  aliud  Venus  et  multo  magis  ipsa  tremendum 
Orsa  nefas,  gemitus  fingit  vocesque  cadentum,  2 1 0 
Irrupitque  domos,  et  singultantia  gestans 
Ora  manu,  taboque  sinus  perfusa  recenti, 
Arrectasque  comas,  Meritos  en  prima  revertor 
Ulta  toros:  premit  ecce  dies.  Tum  verbere  victas 
In  thalamos  agit,  et  cunctantibus  invenit  enses.  2 1  £ 
Unde  ego  tot  scelerum  facies,  tot  fata  jacentum 
Exsequar?  heu  vatem  monstris  quibus  intulit 
ordo ! 

Qute  se  aperit  series!  o  qui  me  vera  canentem 
Sistat,  et  liac  nostras  exsolvat  imagine  noctes! 
Invadunt  aditus,  et  quondam  cara  suorum  220 
Corpora ;  pars,  ut  erant,  dapibus  vinoque  soporos ; 
Pars  conferre  manus  etiam,  magnisque  parat® 
Cum  facibus;  quosdam  insomnes, et  cuncta  tuentes, 
Sed  lentare  fugam  prohibetque  capessere  contra 


Arma  metus ;  adeo  ingentes  inimica  videii  225 
Diva  dabat,  notaque  sonat  vox  conjuge  maior. 
Tantum  oculos  pressere  metu,  velut  agmina  cer¬ 
nant 

Eumenidum,  ferrumve  super  Bellona  coruscet. 
Hoc  soror,  hoc  conjux,  propiorque  hoc  nata  pa¬ 
rensque 

Saeva  valet:  prensosque  toris  mactatque  trahitque 
Foemineuin  genus, immanes  quos  sternereBessi,281 
Nec  Geticae  potuere  manus,  aut  aequoris  irae. 

It  eruor  in  thalamis,  et  anhela  in  pectore  fumant 
Vulnera,  seque  toris  misero  luctamine  trunci 
Devolvunt:  diras  aliae  ad  fastigia  taedas  235 
Injiciunt,  obduntque  domos  ;  pars  ignibus  acti 
Effugiunt  propere ;  sed  dura  in  limine  conjux 
Obsidet,  et  viso  repetunt  incendia  ferro. 

Ast  aliae  Thressas  labem  causamque  furoris 
Diripiunt:  mixti  gemitus,  clamorque  precantum 
Barbarus,  ignotaeque  implebant  aethera  voces.241 
Sed  tibi  nunc  qu®  digna  tuis  ingentibus  ausis 
Ora  feram,  decus  et  patriae  laus  una  ruentis, 
Hypsipyle?  non  ulla  meo  te  carmine  dictam 
Abstulerint,  durent  Latiis  modo  saecula  fastis,  245 
lliacique  lares,  tantique  palatia  regni. 

Irruerant  actae  pariter  nataeque  nurusque. 

Totaque  jam  sparsis  exarserat  insula  monstris  : 
Illa  pias  armata  manus,  Fuge  protinus  urbem 
Meque,  pater:  non  hostis,  ait,  non  moenia  laesi  250 
Thraces  habent ;  nostrum  hoc  facinus :  ne  quaere 
quis  auctor. 

Jam  fuge,  jam  dubiae  donum  rape  mentis,  etensem 
Tu  potius  miserae  retine.  Tunc  excipit  artus, 
Obnubitque  caput,  tacitumque  ad  conscia  Bacchi 
Templa  rapit,  primoque  manus  a  limine  tendens, 
Exime  nos  sceleri,  pater,  et  miserere  piorum  256 
Rursus,  ait :  tacita  pavidum  tum  sede  locavit 
Sub  pedibus  dextraque  dei.  Latet  ille  receptus 
Veste  sacra  :  voces  chorus  et  trieterica  reddunt 
iEra  sonum,  fixaeque  fremunt  in  limine  tigres.  260 
Regina  ut  roseis  Auroram  surgere  bigis 
Vidit,  et  insomni  lassatas  turbine  tandem 
Conticuisse  domos  ;  stabilem  quando  optima  facta 
Dant  animum,  majorque  piis  audacia  coeptis, 
Serta  patri,  juvenisque  comam  vestesque  Lyaei 
Induit,  et  medium  curru  locat,  aeraque  circun 
Tympanaque,  et  plenas  tacita  formidine  cistas 
Ipsa  sinus  hederisque  ligat  famularibus  artus, 
Pam pineamque  quatit  ventosis  ictibus  hastam, 
Respiciens,  teneat  virides  velatus  habenas  270 
Ut  pater,  et  nivea  tumeant  ut  cornua  mitra,  [acri 
Et  sacer  ut  Bacchum  referat  scyphus.  Impulit 
Tum  validas  stridore  fores,  rapiturque  per  urbem 
Talia  voce  canens:  Linque  o  mihi  esede  madentem, 
Bacche,  domum  ;  sine  foedatum  te  funere  pontus 
Expiet,  et’ referam  lotos  in  templa  dracones.  276 
Sic  medios  egressa  metus:  facit  ipse  verendam 
Nam  deus,  et  flatu  non  inscia  gliscit  anhelo. 
Jamque  senem  tacitis  sseva  procul  urbe  remotum 
Occulerat  sylvis:  ipsam  sed  conscius  ausi  280 
Nocte  dieque  pavor,  fraudataque  turbat  Erinnys. 
Non  similes  jam  ferre  choros  (semel  orgia  fallunt) 
Audet,  non  patrios  furtis  accedere  saltus  : 

Et  fuga  diversas  misero  quserenda  per  artes. 

Visa  ratis,  saevse  defecta  laboribus  undre,  285 
Quam  Thetidi  longinqua  dies  Glaucoque  repostam 
Solibus,  et  canis  urebat  luna  pruinis. 

Huc  genitorem,  altse  per  opaca  silentia  noctis, 
Preecipitem  sylvis  rapit,  et  sic  nnesta  profatur 
Quam,  genitor,  patriam,  quanta  modo  Iit  qui* 
inanes  29v 

Pube  domos!  pro  dira  lues,  pro  noctis  acerbae 
Exitium  !  talin’  possum  te  credere  puppi, 

Care  parens?  possum  tantis  retinere  periclis? 
Solvimus  heu  serum  Furiis  scelus!  annue  votis, 
Diva,  soporiferas  quae  nunc  trahis  aequore  bigas. 
Non  populos,  non  dite  solum,  non  ulla  parenti 
Regna  peto  :  patria  liceat  decedere  terra. 
Quando  ego  servato  mediam  genitore  per  urbem 
Laeta  ferar?  quando  hic  lacrymas  planctusque 
videbo  ? 

Dixerat :  ille  procul  trunca  fugit  anxius  alno,  300 
Taurorumque  locos  delubraque  saeva  Dianae 
Advenit ;  hic  illum  tristi,  dea,  praeficis  arae 
Ense  dato  :  mora  nec  terris  tibi  longa  cruentis. 
Jam  nemus  Egeriae,  jam  te  ciet  altus  ab  Alba 
Jupiter,  et  soli  non  mitis  Aricia  regi.  305 

Arcem  nata  petit,  quo  jam  manus  horrida  ma¬ 
trum 

Congruerat.  Rauco  fremitu  sedere  parentum 
Natorumque  locis,  vacuaeque  in  moenibus  urbis 
Jura  novant :  donant  solio  sceptrisque  paternis, 
Ut  meritam;  redeuntque  piae  sua  praemia  menti. 

Ecce  procul  validis  Lemnon  tendentia  remis 
Arma  notant:  rapitur  subito  regina  tumultu,  312 
Conciliumque  vocat:  non  illis  obvia  tela 
Ferre,  nec  infestos  deerat  furor  improbus  ignes, 
Ni  Veneris  saevas  fregisset  Mulciber  iras.  315 
Tunc  etiam  vates  Phoebo  dilecta  Polyxo,  [thys. 
Non  patriam,  non  certa  genus,  te,  maxima  Te- 
Proteaque  ambiguum  Phariis  referebat  ab  antris 
Huc  rexisse  vias  junctis  super  aequora  phocis. 
Saepe  imis  se  condit  aquis,  cunctataque  paullum 
Surgit,  ut  auditas  referens  in  gurgite  voces: 
Portum  demus,  ait;  haec  hospita,  credite,  puppis 
Adveniet:  levior  Lemno  deus  aequore  flexit  [gi. 
Huc  Minyas :  Venus  ipsa  volens  dat  tempora  jun- 
Dum  vires  utero,  mateinaque  sufficit  aetas.  325 
Dicta  placent,  portatque  preces  ad  littora  Graiis 
Iphinoe;  nec  turba  nocens,  scelerisque  recentis 
Signa  movent,  tollitque  loci  Cytherea  timorem. 
Protinus  ingentem  procerum  sub  nomine  taurum 
Dejicit,  insuetis  et  jam  pia  munera  templis  330 
Reddit,  et  hac  prima  Veneris  calet  ara  juvenca. 

Ventum  erat  ad  rupem,  cujus  pendentia  nigris 
Fumant  saxa  jugis,  coquiturque  vaporibus  aer. 
Substitit  Aisonides,  atque  hic  regina  precari  334 
Hortatur;  causasque  docens,  Haec  antra  videtis 
Vulcanique,  ait,  ecce  domos;  date  vina  precesque. 
Forsitan  hoc  factum  taceat  jam  fulmen  in  antro. 
Nox  dabit  ipsa  fidem,  clausae  cum  murmura 
flammae. 

Hospes,  et  incussae  sonitum  mirabere  massae 
Moenia  tum,  viresque  loci,  veteresque  purentum 
Jactat  opes.  Mediis  famulae  convivia  tectis  341 
Expediunt:  Tyrio  vibrat  torus  igneus  ostro. 

Stat  maerens  atavos  reges,  regesque  maritos 
Thressa  manus,  quaecunque  faces  timuisse  jugales 
Credita,  nec  dominae  sanctum  tetigisse  cubile.345 
Jam  medio  Aesonides,  jam  se  regina  locavit, 

Post  alii  proceres  :  sacris  dum  vincitur  extis 
Prima  fames,  circum  pateris  it  Bacchus,  et  omnis 
Aula  silet:  dapibus  coeptis  mox  tempora  fallunt 
Noctis,  et  in  seras  durant  sermonibus  umbras.  350 
Praecipueque  ducis  casus  mirata  requirit 
Hypsipyle,  quae  fata  trahant,  quae  regis  agat  vis, 
Aut  unde  Haemoniae  molem  ratis  :  unius  haeret 
Alloquio, et  blandos  paullatim  colligit  ignes. 

Jam  non  dura  toris,  Veneri  nec  iniqua  reversae; 
Et  deus  ipse  moras  spatiumque  indulget  amori. 
Pliada  lege  poli  nimboso  moverat  astro 


Jupiter,  aeternum  volvens  opus,  et  simul  undis 
Cuncta  ruunt;  unoque  dei  Pangaea  sub  ictu, 
Gargaraque,  et  maesti  steterant  formidine  luci. 
Saevior  haud  alio  mortales  tempore  mentes  361 
Terror  agit,  tunc  urget  enim,  tunc  flagitat  iras 
In  populos  Astraea  Jovem,  terrisque  relictis 
Invocat  assiduo  Saturnia  sidera  questu. 
Insequitur  niger,  et  magnis  cum  fratribus  Eurus 
Intonat  A2gaeo,  tenditque  ad  littora  pontus.  366 
Et  lunam  quarto  densam  videt  imbribus  ortu 
Thespiades,  longus  coeptis  et  fluctibus  arcet 
Quem  metus :  usque  novos  divae  melioris  ad  ignes 
Urbe  sedent  laeti  Minyae,  viduisque  vacantes  370 
Indulgent  thalamis,  nimbosque  educere  luxu. 
Nec  jam  velle  vias,  Zephyrosque  audire  vocantes 
Dissimulant;  donec  resides  Tirynthius  heros 
Non  tulit,  ipse  rati  invigilans,atque  integer  urbis : 
Invidisse  deos  tantum  maris  aequor  adortis,  375 
Desertasque  domos,  fraudataque  tempore  segni 
Vota  patrum  :  quid  et  ipse  viris  cunctantibus  adsit’ 
O  miseri,  quicunque  tuis  accessimus  actis ! 
Phasin,  et  iEeten,  Scythicique  pericula  ponti 
Redde,  ait,  Aisonide  :  me  tecum  solus  in  aequor 
Rerum  traxit  amor,  dum  spes  mihi  sistere  montes 
Cyaneos,  vigilemque  alium  spoliare  draconem. 

Si  sedet /Egaei  scopulos  habitare  profundi,  [dicta, 
Iloc  mecum  Telamon  peraget  rneus.  Haec  ubi 
Haud  secus  ASsonides  monitis  accensus  amaris. 
Quam  bellator  equus,  longa  quem  frigida  pace 
Terra  juvat,  brevis  in  laevos  piger  angitur  orbes. 
Frena  tamen  dominumque  velit,  si  Martius  aures 
Clamor,  et  obliti  rursus  fragor  impleat  aeris. 

Tunc  Argon  Tiphynque  vocat,  pelagoque  parari 
Praecipitat:  petit  ingenti  clamore  magister  391 
Arma,  viros  pariter,  sparsosque  in  liltore  remos. 
Exoritur  novus  urbe  dolor,  planctusque  pei 
omnes 

It  fa  ies  antiqua  domos,  sibi  moenia  linqui 
En  iterum  :  ecquando  natorum  tempora,  gentem 
Qui  recolant,  qui  sceptra  gerant  ?  nunc  triste  ne- 
Noctis  opus,  vidui  nunc  illa  silentia  tecti  [fandae 
Saeva  magis,  thalamos excussaquevincla  quod  au- 
Induere,  atque  iterum  tales  admittere  curas,  [sae 
Ipsa  quoque  Hypsipyle  subitos  per  littora  cursus 
Ut  vidit,  totaque  viros  decedere  Lemno,  401 
Ingemit,  et  tali  compellat  Iasona  questu : 

Jamne  placet  primo  deducere  vela  sereno. 

Carius  o  mihi  patre  caput  ?  modo  saeva  quierunt 
Aiquora:  sic  portus  fugeret  ratis,  aspera  si  te  405 
Plias  in  adversae  tenuisset  littore  Thraces ? 

Ergo  moras  coelo  cursumque  tenentibus  undis 
Debuimus  ?  dixit  lacrymans,  haesuraque  caro 
Dona  duci  promit  chlamydem,  textosque  labores. 
Illic  servati  genitoris  conscia  sacra  410 

Pressit  acu, currusque  pios :  stant  saeva  paventum 
Agmina,  dantque  locum :  viridis  circum  horrida 
tela 

Sylva  tremit :  mediis  refugit  pater  anxius  umbris 
Pars  et  frondosae  raptus  expresserat  Idae, 
Illustremque  fugam  pueri :  mox  aethere  laetus 
Adstabat  mensis :  quin  et  Jovis  armiger  ipse  4 16 
Accipit  a  Phrygio  jam  pocula  blanda  ministro. 
Tunc  ensem  notumque  ferens  insigne  Thoantis, 
Accipe,  ait,  bellis  mediaeque  ut  pulvere  pugnae 
Sim  comes,  Ailnaei  genitor  quae  flammea  gessit 
Dona  dei,  nunc  digna  tuis  adjungier  armis.  42. 

I  memor,  i,  terrae,  quae  vos  amplexa  quieto 
Prima  sinu,  refer  et  domitis  a  Colchidos  oris 
Vela,  per  hunc,  utero  quem  linquis  Iasona  no.stTo 
Sic  ait,  Haemonii  labens  in  colla  mariti.  42? 

Nec  minus  Orphea  tristis  cervice,  tuaque, 
/Eacide,  et  gemino  conjux  a  Castore  pendet. 

lias  inter  lacymas  legitur  piger  uncus  arenis: 
Jam  remi  rapuere  ratem,  jam  flamina  portant' 
Spumea  subsequitur  fugientis  semita  clavi.  430 
Tunc  tenuis  Lemnos,  transitque  Electria  tellus 
Threiciis  arcana  sacris:  hic  numinis  ingens 
Horror,  et  incautis  decreta  piacula  linguis, 
llanc  demissa  Jovi  non  unquam  laedere  fluctu 
Audet  hiems:  sponte  ipse  deus  tunc  asperat  undas, 
Cum  vetat  infidos  sua  littora  tangere  nautas.  436 
Obvius  at  Minyas  terris  adytisque  sacerdos 
Excipit,  hospitibus  reserans  secreta,  Thyotes. 
Hactenus  in  populos  vati,  Samothraca,  diemque 
Missa  vale,  sacrisque  metum  servemus  opertis. 
Illi  sole  novo  laeti,  plenique  deorum,  441 

Considunt  transtris.  Jam,  quas  praeviderat,  urbes 
Navita  condebat,  proraeque  accesserat  Imbros, 
Et  sol  aetherias  medius  conscenderat  arces. 
Thessala  Dardaniis  tunc  primum  puppis  arenis 
Appulit,  et  fatis  Sigeo  littore  sedit.  446 

Desiliunt:  pars  hinc  levibus  candentia  velis 
Castra  levat  ;  tracto  pars  frangit  adorea  saxo 
Farra;  citum  strictis  alius  de  cautibus  ignem 
Ostendit,  foliisque  et  sulfure  pascit  amico.  450 
Alcides  Telamonque  comes  dum  littora  blando 
Anfractu  sinuosa  legunt,  vox  accidit  aures, 
Flebile  succedens,  ceu  fracta  remurmurat  unda. 
Attoniti  pressere  gradum,  vacuumque  sequuntur 
Vocis  iter :  jam  certa  sonat,  desertaque  durae 
Virgo  neci  quem  non  hominum  superumque  voca- 
Acrius  hoc  instare  viri,  succurrere  certi,  [bat? 
Qualiter,  implevit  gemitu  cum  taurus  acerbo 
Avia,  frangentem  morsu  super  alta  leonem 
Terga  ferens,  coit  e  sparso  concita  mapali  460 
Agrestum  manus,  et  caeco  clamore  coloni. 
Constitit  Alcides,  visuque  enisus  in  alta 
Rupe  truces  manicas,  defectaque  virginis  ora 
Cernit,  et  ad  primos  turgentia  lumina  fluctus. 
Exanimum  veluti,  multa  tamen  arte  coactum. 
Maeret  ebur,  Pariusve  notas  et  nomina  sumit 
Cum  lapis,  aut  liquidi  referunt  miranda  colores. 
Ductor  ait :  Quod,  virgo,  tibi  nomenque  genusque  ? 
Quae  sors  ista,  doce,  tendunt  cur  vincula  palmas? 
Illa  tremens,  tristique  oculos  dejecta  pudore,  470 
Non  ego  digna  malis,  inquit;  suprema  parentum 
Dona  vides,  ostro  scopulos  auroque  frequentes. 
Nos  Ili  veteris  quondam  genus,  invida  donec 
Laomedonteos  fugeret  Fortuna  penates. 

Principio  morbi,  coeloque  exacta  sereno  475 
Temperies ;  arsere  rogis  certantibus  agri : 

Cum  subitus  fragor,  et  fluctus  Idaea  moventes 
Cum  stabulis  nemora :  ecce  repens  consurgere 
ponto  [bus  ullis, 

Bellua,  monstrum  ingens;  hanc  tu  nec  monti- 
Nec  nostro  metire  mari :  primaeva  furenti  480 
Huic  manus,  amplexus  inter  planctusque  paren¬ 
tum,  [mon. 

Deditur:  hoc  sortes,  hoc  corniger  imperat  Ham- 
Virgineam  damnare  animam,  sortitaque  Lethen 
Corpora  :  crudelis  scopulis  me  destinat  urna. 
Verum  o,  jam  redeunt  Phrygibus  si  numina,  tuque 
Ille  ades,  auguriis  promisse  et  sorte  deorum, 

Jam  cui  candentes  votivo  in  gramine  pascit 
Cornipedes  genitor,  nostrae  stata  dona  salutis. 
Annue,  meque,  precor,  defectaque  Pergama  mon¬ 
stris  fdebam 

Eripe;  namque  potes:  neque  enim  tam  lata  vi- 
Pjctora,  Neptunus  muros  cum  jungeret  astris. 
Nec  tales  humeros  pharetramque  gerebat  Apollo. 


Auxerat  haec  locus,  et  facies  maestissima  capti 
Littoris,  et  tumuli,  coelumque, quod  incubat  urbi. 
Quale  laborantis  Nemees  iter,  aut  Erymanthi  495 
Vidit,  et  infectae  miseratus  flumina  Lernae. 

Dat  procul  interea  signum  Neptunus,  et  una 
Monstriferi  mugire  sinus,  Sigeaque  pestis 
Agglomerare  fretum  :  cujus  stellantia  glauca 
Lumina  nube  tremunt,  atque  ordine  curva  trisulco 
Fulmineus  quatit  ora  fragor;  pelagoque  remenso 
Cauda  redit,  passosque  sinus  rapit  ardua  cervix. 
Illam  incumbentem  per  mille  volumina  pontus 
Prosequitur  lateri  adsultans,  trepidisque  ruentem 
I.ittoribus  sua  cingit  hiems:  non  fluctibus  sequis 
Nubiferi  venit  unda  Noti,  non  Africus  alio  [nis 
Tantus  ovat,  patriisque  manus  cum  plenus  habe- 
Orion  bipedum  flatu  mare  tollit  equorum. 

Ecce  ducem  placitae  furiis  crudescere  pugnae, 
Surgentemque  toris  stupet,  immanemque  paratu 
iEacides,  pulsentque  graves  ut  terga  pharetrae. 
Ille  patrem,  pelagique  deos, suaque  arma  precatus 
Insiluit  scopulo,  motumque  e  sedibus  aequor 
Horruit,  et  celsi  spatiosa  volumina  monstri. 
Qualis  ubi  a  gelidi  Boreas  convallibus  Hehri  515 
Tollitur,  et  volucres  Rhipaea  perardua  nubes 
Praecipitat,  piceo  necdum  tenet  omnia  ccelo. 

Illa  simul  molem  horrificam  scopulosaque  terga 
Promovet,  ingentique  umbra  subit,  intremere  Ide, 
Illidique  ratis,  pronaeque  resurgere  turres.  520 
Occupat  Alcides  arcum,  totaque  pharetrae 
Nube  premit :  non  illa  magis,  quam  sede  moveri 
Magnus  Eryx,deferre  velint  quem  vallibus  imbres 
Jam  brevis,  et  telo  volucri  non  utilis,  aer. 

Tum  vero  fremitus,  vanique  insania  coepti,  525 
Et  tacitus  pudor,  et  rursus  pallescere  virgo. 
Projicit  arma  manu ;  scopulos  vicinaque  saxa 
Respicit,  et  quantum  ventis  adjuta  vetustas 
Impulerit,  poniive  fragor,  tantum  abscidit  imi 
Concutiens  a  sede  maris:  jamque  agmine  toto 
Pristis  adest,  miseraeque  inhiat  jam  proxima  prae 
Stat  mediis  elatus  aquis,  recipilque  ruentem  [dee 
Alcides,  saxoque  prior  surgentia  colla 
Obruit;  hinc  vastos  nodosi  roboris  ictus 
Congeminat :  fluctus  defertur  bellua  in  imos, 535 
Jam  totis  resoluta  vadis:  Idaeaque  mater. 

Et  chorus,  et  summis  ulularunt  collibus  amnes 
Protinus  e  scopulis  et  opaca  valle  resurgunt 
Pastores,  magnisque  petunt  clamoribus  urbem. 
Nuntius  hinc  socios  Telamon  vocat ;  ac  simul  ipsi 
Horrescunt,  subitoque  vident  in  sanguine  puppim. 
Nec  minus  in  scopulos  crudique  cacumina  saxi 
Emicat  Alcides,  vinclisque  tenentibus  aufert 
Virgineas  de  rupe  manus,  aptatque  superbis 
Arma  humeris:  regem  inde  petens  superabat 
ovante  545 

Littora  tuta  gradu :  qualis  per  pascua  victor 
Ingreditur,  tum  colla  tumens,  tum  celsior  armis, 
Taurus,  ubi  adsueti  pecoris  stabula  alta  revisit. 
Et  patrium  nemus,  et  bello  quos  ultus  amores. 
Obvia  cui  contra  longis  emissa  tenebris  550 
Turba  Phrygum,  parvumque  trahens  cum  conjuge 
natum 

Laomedon,  jam  ingestus  equos,  jam  debita  posci 
Dona  gemit.  Pars  aerii  fastigia  muri 
Cingit,  et  ignotis  juvenem  mirantur  in  armis. 
Illum  torva  tuens,  atque  acri  lubricus  astu  555 
Rex  subit,  et  patrio  fatur  male  laetus  amore: 
Maxime  Grajugenum,  quem  non  Sigea  petentem 
Littora,  nec  nostrae  miserantem  funera  Trojae 
Appulit  his  fors  ipsa  locis,  si  vera  parentem 
Fama  Jovem,  summique  tibi  genus  esse  Tonantis, 

Noster  ades,  junctusque  veni :  sator  unus,  et  idem 
Stirpis  honos,  quanquam  longis  disjungimur  oris. 
Quot  mihi  post  lacrymas,  post  quanta  piacula 
patrum 

Serus  ades  !  quam  parva  tuis  jam  gloria  factis  ! 
Verum  age,  nunc  socios  fraternis  moenibus  infer. 
Ut  tibi,  servata  statui  quae  munera  prole,  566 
Crastina  lux  bijuges  stabulis  ostendat  apertis. 
Dixerat  haec  ;  tacitusque  dolos,  dirumque  volutat 
Corde  nefas,  clausum  ut  thalamis  somnoque  gra¬ 
vatum 

Immolet,  ereptaque  luat  responsa  pharetra. 
Namque  bis  Herculeis  deberi  Pergama  telis  571 
Audierat.  Priami  sed  quis  jam  vertere  regnis 
Fata  queat?  manet  immotis  nox  Dorica  lustris, 
Et  genus  ASneadum,  et  Trojae  melioris  honores. 
Nos,  ait,  ad  Scythici,  Tirynthius,  ostia  ponti  575 
Raptat  iter;  mox  huc  vestras  revehemur  ad  oras, 
Donaque  dicta  feram.  Tum  vero  plura  vocatis 
Annuit  ille  deis:  promissa  infida  tyranni 
Jam  Phryges,et  miserae  flebam  discrimina  T rojae. 

Panditur  hinc  totis  in  noctem  carbasus  alis, 
Littoraque,  et  veteris  tumulos  prselabitur  Ili,  581 
Dardaniumque  patrem:  vigili  simul  omnia  ludo 
Festa  vident:  hinc  unda,  sacris  hinc  ignibus  Ide 
Vibrat,  et  horrisonae  respondent  Gargara  buxo. 
Inde  ubi  jam  medii  tenuere  silentia  ponti,  585 
Stridentesque  juvant  aurae,  Phrixea  subibant 
^Equora,et  angustas  quondam  sine  nomine  fauces. 
Ecce  autem  prima  volucrem  sub  luce  dehiscens 
Terruit  unda  ratem,  vittataque  constitit  Helle, 
Jam  Panopes  Thetidisque  soror,  jamque  aurea 
laeva  [ducemque 

Sceptra  tenens :  tum  sternit  aquas,  proceresque 
Adspicit,  et  placidis  compellat  lasona  dictis: 

Te  quoque  ab  Haemoniis  ignota  per  aequora  terris 
Regna  infesta  domus,  fatisque  simillima  nostris 
Fata  feruni :  iterum  ^Eolios  fortuna  penates  595 
Spargit,  et  infelix  Scythicum  gens  quaeritis  amnem. 
Vasta  super  tellus,  longum  (ne  defice  coeptis) 
yEquor,  et  ipse  procul  (verum  dabit  ostia)  Phasis. 
Hic  nemus  arcanum,  geminaeque  virentibus  arae 
Stant  tumulis:  celeres  hic  prima  piacula  Phrixo 
Ferte  manu,  cinerique  precor  mea  reddite  dicta: 
Non  ego  per  Stygiae,  quod  rere,  silentia  ripae. 
Frater,  agor;  frustra  vacui  scrutaris  Averni, 
Care,  vias:  neque  enim  scopulis  me  et  fluctibus 
actam 

Frangit  hiems;  celeri  extemplo  subiere  ruentem 
Cymothoe  Glaucusque  manu  :  pater  ipse  profundi 
Has  etiam  sedes,  haec  numine  tradidit  aequo 
Regna,  nec  Inois  noster  sinus  invidet  undis. 
Dixerat,  et  maestos  tranquilla  sub  aequora  vultus 
Cum  gemitu  tulit,  ut  patrii  rediere  dolores.  610 
Tum  pelago  vina  invergens  dux  talibus  infit: 


Undarum  decus  et  gentis,  Cretheia  virgo. 

Pande  viam,  cursuque  tuos  age,  diva, .secundo 
Jmmittitque  ratem,  mediasque  intervolat  urbes. 
Qua  brevibus  furit  aestus  aquis,  Asiamque  pre- 
Effugit  abruptis  Europa  immanior  oris,  [mentem 
Has  etiam  terras,  consertaque  gentibus  arva, 

Sic  pelago  pulsante  reor,  Neptunia  quondam 
Cuspis,  et  adversi  longus  labor  abscidit  aevi, 
UtSiculumLibvcumque  latus:  stupuitque  fragorem 
Taurus,  et  occiduis  regnator  montibus  Atlas 
Jam  juga  Percotes,  Pariumque  infame  fragosis 
ExsuperantPityamque  vadis,  transmissaque  puppi 
Lampsacus,  Ogygii  quam  nec  trieterica  Bacchi 
Sacra,  neque  arcanis  Phrygius  furor  invehit  antris 
Sed  suus  in  Venerem  raptat  deus  :  illius  aras 
Urbe  super,  celsique  vident  velamina  templi. 
Rarior  hinc  tellus,  atque  ingens  undique  coelum 
Rursus,  et  incipiens  alium  prospectus  in  orbem. 
Terra  sinu  medio  Pontum  jacet  inter  et  Hellen, 
Ceu  fundo  prolata  maris;  namque  improba  caecis 
Intulit  arva  vadis,  longoque  sub  aequora  dorso 
Littus  agit:  tenet  hinc  veterem  confinibus  oris 
Pars  Phrygiam,  pars  discreti  juga  pinea  montis. 
Nec  procul  ad  tenuis  surgit  confinia  ponti  635 
Urbs  placidis  demissa  jugis  ;  rex  divitis  agri 
Cyzicus:  Haemoniae  qui  tum  nova  signa  carinae 
Ut  videt,  ipse  ultro  primas  procurrit  ad  undas, 
Miraturque  viros, dextramque  amplexus  et  haerens 
Incipit :  O  terris  nunc  primum  cognita  nostris 
Emathiae  manus,  et  fama  mihi  major  imago! 641 
Non  tamen  haec  adeo  semota  neque  ardua  tellus, 
Longaque  jam  populis  impervia  lucis  Eoae, 

Cum  tales  intrasse  duces,  tot  robora  cerno. 

Nam  licet  hinc  saevas  tellus  alat  horrida  gentes, 
Meque  fremens  tumido  circumfluat  ore  Propontis, 
Vestra  fides,  ritusque  pares,  et  mitia  cultu 
His  etiam  mihi  corda  locis:  procul  effera  virtus 
Bebrycis,  et  Scythici  procul  inclementia  sacri. 

Sic  memorat,  laetosque  rapit:  simul  hospita 
pandi  650 

Tecta  jubet,  templisque  sacros  largitur  honores. 
Stant  gemmis  auroque  tori,  mensaeque  paratu 
Regifico,  centumque  pares  primaeva  ministri 
Corpora  :  parsepulas  manibus,  pars  aurea  gestant 
Pocula,  bellorum  casus  expressa  recentum.  655 
Atque  ea  prima  duci  porgens  carchesia  Graio 
Cyzicus,  Hic  portus,  inquit,  mihi  territat  hostis: 
Has  acies  sub  nocte  refert:  haec  versa  Pelasgum 
Terga  vides :  meus  hic,  ratibus  qui  pascitur,  ignis. 
Subjicit  jEsonides;  Utinam  nunc  ira  Pelasgos 
Efferet,  et  solitis  tentent  concurrere  furtis,  661 
Cur.ctaque  se  ratibus  fundat  manus  :  arma  videbis 
Hospita,  nec  post  hanc  ultra  tibi  proelia  noctem 
Sic  ait :  hasque  inter  variis  nox  plurima  dictis 
Rapta  vices,  nec  non  simili  lux  postera  tractu. 


LIBER  TERTIUS. 


Tertia  jam  gelidas  Tithonia  solverat  umbras, 
Exueratque  polum;  Tiphyn  placida  alta  voca- 
It  tectis  Argoa  manus,  simul  urbe  profusi  [bant. 
jEnida;  caris  socium  digressibus  haerent,  [chum 
Dat  Cererem,  lectumque  pecus,  nec  palmite  Bac- 
Bilhyno  Phrygiove  satum,  sed  quem  sua  noto  6 


Colle  per  angustae  Lesbos  freta  suggerit  Helles. 
Ipse  agit  iEsonidae  junctos  ad  liltora  gressus 
Cyzicus,  abscessu  lacrymans,  oneratque  superbi!. 
Muneribus,  primas  conjux  Percosia  vestes  10 
Quas  dabat,  et  picto  Clite  variaverat  auro. 

Tum  galeam,  et  patriae  telum  insuperabile  dextr»? 


ArGON.  LlB.  III. 


VALERIUS  FLACCUS 


1019 


Addidit,  ipse  ducis  pateras  et  Thessala  contra 
Frena  capit,  manibusque  datis  junxere  penates. 

Tu  mihi  nunc  causas  infandaque  proelia,  Clio, 
Pande  virum :  tibi  enim  superflui  data,  virgo,  fa¬ 
cultas  1 6 

Nosse  animos,  rerumque  vias;  cur  talia  passus 
Arma,  quid  hospitiis  junctas  concurrere  dextras 
Jupiter;  unde  tub®,nocturnaque  movit  Erinnys. 
Dindyma  sanguineis  famulum  bacchata  lacertis 
Dum  volucri  quatit  asper  equo,sylvasque  fatigat 
Cyzicus,  ingenii  prsedae  deceptus  amore, 
Adsuetum  Phrygias  dominam  vectare  per  urbes 
Oppressit  jaculo  redeuntem  ad  frena  leonem. 

Et  nunc  ille  jubas  captivaque  postibus  ora  25 
Imposuit,  spolium  infelix,  divreque  pudendum. 
Quae  postquam  Haemoniam,  tantae  non  immemor 
/Erisono  de  monte  ratem,  praefixaque  regum  [irae, 
Scuta  videt, nova  monstra  viro, nova  funera  volvit, 
Ut  socias  in  nocte  manus,  utque  impia  bella  30 
Conserat,  et  saevis  erroribus  implicet  urbem. 
Nox  erat,  et  leni  canebant  ae  tuora  sulco. 

Et  jam  prona  leves  spargebant  sidera  somnos. 
Aura  vehit:  religant  tonsas,  veloque  Procneson, 
Teque  etiam  medio  flaventem,  Rhyndaoe,  ponto, 
Spumosumque  legunt  fracta  Scylaceion  unda.  36 
Ipse  diem  longe  Solisque  cubilia  Tiphys 
Consulit,  ipse  ratem  vento  stellisque  ministrat. 
Atque  ilium  non  ante  sopor  luctamine  tanto 
Lenit  agens  divum  imperiis :  cadit  inscia  clavo 
Dextera,  demittitque  oculos;  resolutaque  puppis 
Turbine  flectit  iter,  portuque  refertur  amico. 

Ut  notis  allapsa  vadis,  dant  aethere  longo 
Signa  tub®,  vox  et  mediis  emissa  tenebris  : 
Hostis  habet  portus,  soliti  rediere  Pelasgi.  45 
Rupta  quies :  deus  ancipilem  lymphaverat  urbem, 
Mygdoni®  Pan  jussa  ferens  saevissima  Matris; 
Pan  nemorum  bellique  potens, quem  lucis  ad  horas 
Antra  tenent,  patet  ad  medias  per  devia  noctes. 
S®tigerum  latus,  et  torv®  coma  sibila  frontis.  50 
Vox  omnes  super  una  tubas,  qua  contus  et  enses, 
Qua  trepidis  auriga  rotis,  nocturnaque  muris 
Claustra  cadunt:  talesque  metus  non  Martiacassis, 
Eumenidumque  cornee,  non  tristis  ab  ®there  Gor- 
Sparserit,  aut  tantis  aciem  raptaverit  umbris,  [gon 
Ludus  et  ille  deo,  pavidum  pr®sepibus  aufert  56 
Cum  pecus,  et  profugi  sternunt  dumeta  juvenci. 

Ilicet  ad  regem  clamor  ruit :  exsilit  altis 
Somnia  dira  toris  simulacraque  pallida  linquens 
Cyzicus.  Ecce  super  foribus  Bellona  reclusis. 
Nuda  latus,  passuque  movens  orichalca  sonoro, 
Adstitit,  et,  triplici  pulsans  fastigia  crista, 

Inde  ciere  virum:  sequitur  per  moenia  demens 
Ille  deam,  et  fatis  extrema  in  proelia  tendit. 
Qualis  in  Alciden  et  Thesea  Rhoetus,  iniqui  65 
Nube  meri  geminam  Pholoen  majoraque  cernens 
Antra,  ruit;  qualisve  redit  venatibus  actis 
Lustra  pater  Triviamque  canens,  humeroque 
Learchum 

Advehit :  at  miser®  declinant  lumina  Theb®. 
Jamque  adeo  nec  pcrrta  ducem,  nec  pone  moratur 
Excubias  sortita  manus,  qu®  prima  furenti  71 
Advolat;  hinc  alii  subeunt,  ut  proxima  qu®que 
Intremuit  domus,  et  motus  accepit  inanes. 

At  Minyas  anceps  fixit  pavor:  ®gra  virorum 
Corda  labant,  nec  qu®  regio,  aut  discrimina, cer¬ 
nunt,  75 

Cur  gale®  clypeique  micent,  num  pervigil  armis 
Hostis,  et  exciti  dent  obvia  proelia  Colchi ; 
Donec  et  hasta  volans  immani  turbine  transtris 
Insenuit,  monuitque  ratem  rapere  obvia  c®ca 


Arma  manu.  Princeps  galeam  constringit  Iason, 
Vociferans :  Primam  hanc  nati,  pater,  accipe  pug- 
nam:  81 

Vosque,  viri,  optatos  huc  aflfore  credite  Colchos. 
Bistonas  in  medios  ceu  Martius  exsilit  astris 
Currus,  ubi  ingentes  anim®, clamorque,  tub®que 
Sanguine®  juvere  deum,  non  segnius  ille  85 
Occupat  arva  furens :  sequitur  vis  omnis  Achivum 
Agglomerant  latera,  et  densis  thoracibus  horrens 
Stat  manus,  ®gisonoquam  nec  fera  pectore  virgo 
Dispulerit, nec  dextra  Jovis, Terrorque  Pavorque, 
Martis  equi ;  sic  contextis  umbonibus  urgent. 
Ceeruleo  veluti  cum  Jupiter  agmine  nubem  91 
Constituit,  certant  Zephyri,  frustraque  rigentem 
Pulsat  utrinque  Notus  :  pendent  mortalia  longo 
Corda  metu,  quibus  illa  fretis, quibus  incidat  arvis 

Hinc  manus  infelix  clamore  impellere  magno 
Saxa,  facesque  atras,  et  tort®  pondera  fund® : 
Fert  sonitus  immota  phalanx,  irasque  retentant. 
Congeries  dum  prima  fluat.  Stellantia  Mopsus 
Tegmina,  et  ingentem  Corythi  notat  Eurytus  um- 
Restitit  ille  gradu,  seseque  a  lumine  ferri  [bram 
Sustinuit  pr®ceps,  subitum  ceu  pastor  ad  amnem 
Spumantem  nimbis,  fluctuque  arbusta  ruentem. 
Et  Tydeus,  En  intentis  quem  viribus,  inquit. 
Experiar,  manibusque  dari  quem  cominus  op¬ 
tem: 

Quo  steteris,  moriere  loco.  Subit  ilia  cuspis 
Olenii :  dedit  ille  sonum,  compressaque  mandens 
iEquora  purpuream  singultibus  exspuit  auram. 
Ac  velut  in  medio  rupes  latet  horrida  ponto,  , 
Quam  super  ignari  nunquam  rexere  magistri 
Pr®cipites  impune  rates;  sic  agmine  cseco  110 
Incurrit  strictis  manus  ensibus  :  occubat  Iron, 
Et  Cotys,  et  Pyrno  melior  genitore  Bienor. 

At  magis  interea  diverso  turbida  motu 
Urbs  agitur.  Genyso  conjux  amoverat  arma  : 
Ast  illi  subitus  ventis  vivoque  reluxit  115 

Torre  focus;  telis  gaudes,  miserande,  repertis. 
Linquit  et  undantes  mensas  infectaque  pernox 
Sacra  Medon :  chlamys  imbelli  circumvenit  ostro 
Torta  manum,  strictoque  vias  pr®fulgurat  ense. 
Talis  in  arma  ruit;  nec  vina  dapesque  remot®, 
Statque  loco  torus,  insomnes  mansere  ministri. 
Inde  vagi  nec  tela  modis  nec  casibus  isdem 
Conseruere  manum,  et  longe  jacuere  peremti. 
Ecce,  gravem  nodis  pinguique  bitumine  quassans 
Lampada,  turbata  Phlegyas  decurrit  ab  arce,  125 
Ille  leves  de  more  manus,  aciemque  Pelasgfim 
Per  noctem  remeasse  ratus ;  pulsumque  requirens 
S®pe  sibi  vano  Tliamyrum  clamore  petebat 
Arduus,  et  late  fumanti  nube  coruscus;  [phon, 
Quantus  ubi  immenso  prospexit  ab  ®there  Ty- 
Igne  simul  ventisque  rubens,  quem  Jupiter  alte 
Crine  tenet,  trepidant  diro  sub  lumine  puppes. 
Tollitur  hinc,  totusque  ruit  Tirynthius  arcu. 
Pectore  certa  regens  adversa  spicula  flamma 
Per  piceos  accensa  globos,  et  pectus  arundo 
Per  medium  contenta  fugit :  ruit  ille  comanti  136 
Ore  facem  supra,  majorque  apparuit  ignis. 
Ambrosium  Peleus,  ingentem  Anc®us  Ethe  um 
Sternit,  et  elat®  propius  succedere  dextr® 
Telecoonta  sinit,  duplicataque  ora  securi  .140 
Disjecit  cervice  tenus;  simul  aspera  victor 
Cingula  sublustri  vibrantia  detrahit  umbra. 

Has,  precor,  exuvias  et  prima  cadavera,  Nestor 
Linquite,  ait ;  ferro  potius  mihi  dextera,  ferro 
Navet  opus  :  prensumque  manu  detruncat  Ama 
Diversasque  simul  socios  invadere  turmas  [struin 
Admonuit  Pergunt  rupta  testudine  fusi 

Qua  tenebrae  campique  ferunt.  Gravis  invenit 
Ochum 

Pii  lias,  et  trepido  Pollux  impingitur  Hebro. 

Ipse  super  vultus,  taboque  labantia  terga,  150 
Dux  campi  Martisque  potens,  ut  caeca  profundo 
Currit  hiems.Zelyn  et  Broten  Abarinque  relinquit 
Semineces;  Glaucum  sequitur,Glaucumque  ruen- 
Occupat,  et  jugulo  vulnus  molitur  aperto,  [tem 
Ille  manu  contra  telum  tenet,  ultima  frustra  155 
Verba  ciens,  fixamque  videt  decrescere  cornum. 
Hinc  Halyn,  hinc  rigido  transcurrens  demetitense 
Protin,  et  insignem  cithara  cantuque  fluenti 
Dorcea,  qui  dulci  festis  adsistere  mensis 
Pectine  Bistoniae  magnum  post  ausus  alumnum. 
Nec  pharetram  aut  acres  ultra  Tirynthius  arcus 
Exercet,  socia  sed  disjicit  agmina  clava.  162 
Ac  veluti  magna  juvenum  cum  densa  securi 
Sylva  labat,  cuneisque  gemit  grave  robur  adactis, 
Jamque  abies  piceaeque  ruunt  s  sic  dura  sub  ictu 
Ossa  virftm  malaeque  sonant,  sparsusque  cerebro 
Albet  ager.  Levis  ante  pedes  subsederat  Ichnon ; 
Occupat  os  barbamque  viri,  clavamque  superne 
Intonat :  Occumbens  i  nunc,  ait,  Herculis  armis. 
Donum  ingens,  semperque  tuis  mirabile  fatis.  170 
Horruit  ille  cadens,  nomenque  agnovit  amicum 
Primus,  et  ignaris  dirum  scelus  attulit  umbris. 
Nec  tibi  Thessalicos  tunc  profuit,  Orny te,  reges 
Hospitiis,  aut  mente  moras  fovisse  benigna, 

Et  laribus  sacrasse  diem:  procul  advenit  Idmon, 
Obiatumque  ferit,  galeam  cristasque  rubentes, 
Heu  tua  dona,  ferens.  Quem  te,  qualemque 
videbit 

Attonitus,  Crenaee,  parens!  en  frigidus  orbes 
Purpureos  jam  somnus  obit;  jam  candor,  et  anni 
Deficiunt,  vitaque  fugit  decus  omne  soluta.  180 
Desere  nunc  nemus,et  Nympharum  durus  amores. 
At  diversa  Sagen  turbantem  fallere  nervo  [lis 
Tum  primum  puerausus  Hylas,  spes  maxima  bel- 
Pulcher  Hylas,  si  fata  sinant,  si  prospera  Juno; 
Prostravitque  virum  celeri  per  pectora  telo.  185 
Accessere  (nefas)  tenebris  fallacibus  acti 
Tyndaridae  in  sese :  Castor  prius  ibat  in  ictus 
Nescius;  ast  illos  nova  lux,  subitusque  diremit 
Frontis  apex.  T um  Castor  Ityn, qua  caerulus  ambit 
Balteus,  et  gemini  committunt  ora  dracones ;  [cen 
Frater  Hagen,Thapsumque,securigerumque  Neal- 
Transigit,  et  Canthi  pallentem  vulnere  Cydnum. 
Torserat  hic  totis  connisus  viribus  hastam 
Venatori  Erymo  :  brevis  hanc  sed  fata  ferentem 
Prodidit,  et  piceo  comitem  miserata  refulsit  195 
Luna  polo:  cessere  jubae,  raptumque  per  auras 
Vulnus,  et  extrema  sonuit  cita  casside  cuspis. 
Nisaeum  Telamon,  et  Opheltem  vana  sonantem 
Per  clypei  cedentis  opus  cratemque  trilicem, 

Qua  stomachi  secreta,  ferit,  laetusque  profatur: 
Di,  precor,  hunc  regem,  aut  aeque  delegerit  alta 
Fors  mihi  gente  satum,  magnusqueet  flebilis  urbi 
Conciderit  Super  addit  Aren,  fratremque  Melan¬ 
thum, 

Phoceaque  Oleniden,  Lelegum  qui  pulsus  ab  oris 
Regis  amicitiam,  et  famuli  propioris  honores  205 
(Qua  patiens  non  arte  ?)  tulit.  Nox  alta  cadentum 
Ingentes  densat  sonitus,  augetque  ruinas. 

Ut  magis  Inarime,  magis  ut  mugitor  anhelat 
Vesbius,  attonitas  acer  cum  suscitat  urbes  :  [dunt 
Sic  pugnae  crudescit  opus:  neque  enim  ignea  ce- 
Astra  loco  ;  lentis  haeret  nox  conscia  bigis.  211 
Perge  age  Tartareae  mecum  simul  omnia  noctis, 
Me  sequi.  Trepidam  Phaethon  afflavit  ab  alio 
Tisiphonen,  graviorque  locos  jam  luce  propinqua 

Umbra  premit  non  signa  virum,  non  funera  cer¬ 
nunt,  215 

Et  rabie  magis  ora  calent.  Vos  prodite,  divae, 
Eumenidum  noctisque  globos,  vatique  patescat 
Armorum  fragor,  et  trepidi  singultibus  agri 
Labentum,  atque  acti  Minyis  per  littora  manes. 

Cyzicus  hic  aciem  vanis  discursibus  implet. 
Fata  trahens;  jam  pulsa  sibi  cessisse  Pelasgum 
Agmina,  jam  passirn  vacuos  disjecta  per  agros 
Credit  ovans :  tales  aditus,  ea  gaudia  fingit  223 
Ira  deum.  Fundo  veluti  cum  Coeus  in  imo, 
Vincla  Jovis  fractoque  trahens  adamante  catenas, 
SaturnumTityonque  vocat,spemque  aetheris  amens 
Concipit:  ast  illum  fluviis  et  nocte  remensa 
Eumenidum  canis,  et  sparsae  juba  repulit  hydrae. 
Saevit  acerba  fremens,  tardumque  a  moenibus  ag¬ 
men  229 

Increpitat:  Nunquamne  dolor  virtute  subibit 
Nil  ausas  sine  rege  manus P  at  barbara  buxus 
Si  vocet,  et  motis  ululantia  Dindyma  sacris. 

Tunc  ensis  placeatque  furor  :  modo  tela  sacerdos 
Porrigat,  et  jussa  sanguis  exuberet  ulna. 

Talibus  insultans  jamdudum  numine  divae  235 
Deficit:  infracti  languescunt  frigore  cursus: 
Corda  pavent:  audit  fremitus  irasque  leonum, 
Cornuaque,  et  motas  videt  inter  nubila  turres. 
Tunc  gravis  et  certo  tendens  stridore  per  umbras 
yEsonii  venit  hasta  ducis,  latumque  sub  imo  210 
Pectore  rumpit  iter.  Quam  nunc  incognita  vellet 
Lustra  sibi,  nullisque  datos  venatibus  annos? 
Talia  magnanimi  diverso  turbine  fundunt 
Tela  viri,  sonituque  pedum,  suspectaque  motu 
Explorant :  prensant  socios,  vocemque  reposcun1- 
Quod  si  tanta  lues  seros  durasset  in  ortus,  246 
Exstinctum  genus,  et  solas  per  moenia  matres 
Vidisset,  stratamque  dies  in  littore  gentem,  [to, 
Tum  pater  omnipotens  tem  pus,  jam  rege  perem- 
Flectere  fata  ratus, miserasque  abrumpere  pugnas. 
Supremam  celeravit  opem,  nutuque  sereno  251 
Intonuit,  quem  nocte  satae,  quem  turbidus  horret 
Armipotens.  Tunc  porta  trucis  coit  effera  belli. 
Continuo  dant  terga  metu,  versique  per  agros 
Diffugiunt,  quae  sola  salus:  nec  terga  ruentum 
Mens  Minyis  conversa  sequi ;  stetit  anxia  virtus 
Ecce  levi  primos  jam  spargere  lumine  portus 
Orta  dies,  notaeque  (nefas)  albescere  turres. 

Di  maris,  attonito  conclamat  ab  agmine  Tiphys, 
Ut  mea  fatali  damnastis  pectora  somno !  260 

Heu  socii  quantis  complerunt  littora  monstris! 
Illi  autem  neque  adhuc  gemitus,  neque  conscia 
facti 

Ora  levant:  tenet  exsangues  rigor  horridus  artus. 
Ceu  pavet  ad  crines  et  tristia  Pentheos  ora 
Thyias,  ubi  impulsae  jam  se  deus  agmine  matris 
Abstulit,  et  caesi  vanescunt  cornua  tauri.  266 
Nec  minus  effusi  grandaevum  ad  littora  vulgus. 
Ut  socias  videre  manus,  dare  versa  retrorsus 
Terga  metu  :  dextram  tendens  proclamat  Iason: 
Quos  fugitis?  vellem  hac  equidem  me  strage 
meosque  270 

Procubuisse  magis:  deushaec,deusasper  utrisque 
Implicuit :  sumus  enMinyae,  sumus  hospita  turba. 
Cur  etiam  flammas  miserosque  moramur  honores  ? 

Tum  super  exsangues  confertae  caedis  acervos 
Praecipiti  plangore  ruunt.  Agnoscit  in  alta  275 
Strage  virum  sua  texta  parens,  sua  munera  conjux. 
It  gemitus  toto  sinuosa  per  aequora  coelo. 

Pars  tenues  flatus,  et  adhuc  stridentia,  prensant 
Vulnera,  pars  sera  componunt  lumina  dextra. 

At  vero,  in  mediis  exsangui  rege  reperto  280 


Afgon.  Lib.  III. 


VALERIUS  FLACCUS. 


102! 


Aggeribus,  tristi  sileant  ceu  caetera  planctu, 

Sic  famulfim  matrumque  dolor,  sic  omnis  ad  unum 
Versa  manus  :  circa  lacrymis  ac  mentibus  aegri 
Stant  Minyae,  deflentque  nefas,  et  cuspidis  ictus 
Aesoniae,  sortemque  ducis  solantur  acerbam.  285 
Ille  ubi  concretos  pingui  jam  sanguine  crines, 
Pallentesque  genas,  infractaque  pectore  caro 
Tela,  neque  hesternos  agnovit  in  hospite  vultus. 
Ingemit,  atque  artus  fatur  complexus  amicos  : 

Te  tamen  ignarum  tanti,  miserande,  furoris  290 
Nox  habet,  et  nullo  testantem  foedera  questu  : 

At  mihi  luctificum  venit  jubar.  En  quibus  adsum 
Colloquiis  ?  cui  me  hospitio  fortuna  revexit  ? 
Exstinguine  mea  (fatis  hoc  defuit  unum) 

Speravi  te  posse  manu  ?  talisve  reliqui  [bant, 
Has  ego,  amice,  domos  ?  quod  si  jam  bella  mane- 
Et  placitum  hoc  superis,  nonne  haec  mea  jus¬ 
tius  essent 

Funera,  meque  tuus  potius  nunc  plangeret  error  ? 
Nec  Clarii  nunc  antra  dei,  quercusque  Tonantis 
Arguerem  :  talesne  acies,  talesne  triumphos  300 
Sorte  dabant  ?  tantumne  nefas  mens  conscia  vatum 
Conticuit,  patriae  exitium  crudele  senectae 
Et  tot  acerba  canens?  heu  divis  visa  sinistris 
Regna  mihi !  quinam  reditus  ?  quae  me  hospita 
tellus 

Accipiet  ?  quae  non  primis  prohibebit  arenis ? 
Invidere  dei,  he,  Phasidis  arva  remoti  306 

Et  Scythicas  populatus  opes,  haec  rursus  adirem 
Littora,  neve  tuos  irem  tunc  ultor  in  hostes  P 
Fas  tamen  est  conferre  genas,  fas  jungere  tecum 
Pectora,  et  exsangues  miscere  amplexibus  artus. 
Vos,  age,  funereas  ad  littora  volvite  sylvas,  311 
Et  socios  lustrate  rogos ;  date  debita  caesis 
Munera,  quae  nostro  misisset  Cyzicus  igni. 

Parte  alia  Clite,  laceras  super  ora  mariti 
Fusa  comas,  misera  in  planctus  vocat  agmina 
matrum,  315 

Fatur  et  haec :  Primis,  conjux,  ereptus  in  annis 
Cuncta  trahis  ;  necdum  soboles,  nec  gaudia  de  te 
Ulla  mihi,  quis  maesta  tuos  nunc,  optime,  casus 
Perpeterer,  tenui  luctum  solamine  fallens. 
Mygdonis  arma  patrem,  funestaque  proelia  nuper 
Natales  rapuere  domos,  Triviaeque  potentis  32 1 
Occidit  arcana  genitrix  absumta  sagitta:  [que 
Tu,  mihi  qui  conjux  pariter,  fraterque,  parens- 
Solus,  et  a  prima  fueras  spes  una  juventa, 
Deseris  heu,  totamque  deus  simul  impuliturbem. 
Ast  ego  non  media  te  saltem,  Cyzice,  vidi  326 
Tendentem  mihi  morte  manus,  aut  ulla  monentis 
Verba  tuli  :  quin  et  thalamis  modo  questa  morari. 
Heu  talem,  tantique  metus  secura,  recepi! 

Illam  vix  gemino  maerens  cum  Castore  Pollux  330 
Erigit  haerentem,  compressaque  colla  trahentem. 

Interea  innumeras  nudatis  montibus  urgent 
Certatim,  decorantque  pyras,  et  corpora  maesti 
Summa  locant :  vadit  sonipes  cervice  remissa, 
Venatrix  nec  turba  canum  pecudumque  morantur; 
Funereae  quae  cuique  manus,  quae  cura  suorum, 
Quae  fortuna  fuit.  Medio  rex  aggere  longe 
Eminet ;  hunc  crebris  quatiens  singultibus  ora 
Allevat  ASsonides,  celsoque  reponit  in  ostro. 

Dat  pictas  auro  atque  ardentes  murice  vestes,  340 
Quas  rapuit  telis  festina  vocantibus  Austris 
Hypsipyle:  galeam  dilectaque  cingula  regi 
Injicit:  ille,  suam  vultum  conversus  ad  urbem, 
Sceptra  manu  veterum  retinet  gestamen  avorum 
Nam  quia  nec  proles,  alius  nec  denique  sanguis, 
Ipse  decus  regnique  refert  insigne  paterni.  346 
Inde,  ter  armatos  Minyis  referentibus  orbes, 


Concussi  tremuere  rogi :  ter  inhorruit  aether 
Luctificum  clangente  tuba  :  jecere  supremo 
Tum  clamore  faces :  rerum  labor  omnis  in  auras 
Solvitur,  et  celsis  collucent  aequora  flammis.  35 1 
Scilicet  haec  illo  juvenem  populosque  manebant 
Tempore,  Peliacis  caderet  cum  montibus  arbor; 
Hoc  volucrumque  minae,  praesagaque  fulmina 
longo-  354 

Acta  mari  tulerant  Sed  quis  non  prima  refellat 
Monstra  defim,longosque  sibi  nonauguret  annos: 
Jamque  solutus  honos  cineri:  jam  passibus  aegris 
Dilapsae  cum  prole  nurus,  tandemque  quiescunt 
Dissona  pervigili  planctu  juga  :  qualiter  Arctos 
Ad  patrias  avibus  medio  jam  vere  revectis  360 
Memphfis,  et  aprici  statio  silet  annua  Nili,  [curis 
At  non  inde  dies,  neque  jam  magis  aspera 
Nox  Minyas  tanta  caesorum  ab  imagine  solvit : 
Bis  Zephyri  jam  vela  vocant ;  fiducia  maestis 
Nulla  viris:  aegro  assidue  mens  carpitur  aestu  :S65 
Necdum  omnes  lacrymas,  atque  omnia  reddita 
caesis 

Justa  putant:  patria  ex  oculis,  acerque  laborum 
Pulsus  amor,  segnique  juvat  frigescere  luctu. 

Ipse  etiam  ASsonides,  quanquam  tristissima  re- 
Castiganda  duci,  vultuque  premenda  sereno,  [rum 
Dulcibus  indulget  lacrymis,  aperitque  dolorem. 
Tum  secreta  trahens  Phoebeum  ad  littora  Mop¬ 
sum:  [vfim  ? 

Quaenam,  ait,  ista  lues?  aut  quae  sententia  di- 
Decretusne  venit  fato  pavor  ?  an  sibi  nectunt 
Corda  moras  ?  cur  jam  immemores  famaeque  la¬ 
risque  375 

Angimur  ?  au  t  pariet  quemnam  haec  ignavia  finem  ? 

Dicam, ait,  ac  penitus  causas  labemque  docebo, 
Mopsus,  et  astra  tuens:  Non  si  mortalia  membra, 
Sortitusque  breves,  et  parvi  tempora  fati 
Perpetimur,  socius  superi  quondam  ignis  Olympi, 
Fas  ideo  miscere  neces,  ferroque  morantes  381 
Exigere  hinc  animas,  redituraque  semina  coelo. 
Quippe  nec  in  ventos,  nec  in  ultima  solvimur 
ossa : 

Ira  manet,  dura tque  dolor-  Cum  deinde  tremendi 
Ad  solium  venere  Jovis,  questuque  nefandam  385 
Edocuere  necem,  patet  ollis  janua  leti, 

Atque  iterum  remeare  licet:  comes  una  sororum 
Additur,  et  pariter  terras  atque  aequora  lustrant 
Quisque  suos  sontes  inimicaque  pectora  poenis 
Implicat,  et  varia  meritos -formidine  pulsant.  390 
At  quibus  invito  maduerunt  sanguine  dextrae, 

Si  fors  saeva  tulit  miseros,  si  proxima  culpae, 

Hos  variis  mens  ipsa  modis  agit,  et  sua  carpunt 
Facta  viros  resides  ;  et  jam  nihil  amplius  ausi. 
In  lacrymas,  humilesque  metus,  aegramque  fatis¬ 
cunt  395 

Segnitiem  :  quos  ecce  vides.  Sed  nostra  requiret 
Cura  viam,  memori  jam  pridem  cognita  vati. 

Est  procul  ad  Stygiae  devexa  silentia  noctis 
Cimmerium  domus,  et  superis  incognita  tellus, 
Caeruleo  tenebrosa  situ-,  quo  flammea  nunquam 
Sol  juga,  sidereos  nec  mittit  Jupiter  annos.  401 
Stant  tacitae  frondes,  immotaque  svlva  comanti 
Horret  Avernajugo:  specus  umbrarumque  meatus 
Subter,  et  Oceani  praeceps  fragor,  arvaque  nigro 
Vasta  metu,  et  subitae  post  longa  silentia  voces 
Ensifer  hic,  atraque  sedens  in  veste,  Celaeneus  406 
Insontes  errore  luit,  culpamque  remittens 
Carmina  turbatos  volvit  placantia  manes. 

Ille  mihi,  quae  danda  forent  lustramina  caesis. 
Prodidit:  ille  volens  Erebum  terrasque  retexit. 
Ergo, ubi  puniceas  Oriens  adscenderit  undas, 4.1 

Tu  socios  adhibere  sacris,  armentaque  magnis 
Bina  deis  :  me  jam  coetus  accedere  vestros 
Haud  fas  interea,  donec  lustralia  pernox 
Vota  fero.  Movet  en  gelidos  Latonia  currus :  415 
Flecte  gradum ;  placitis  sileant, age,  litto  ra  coeptis. 

Jamque  sopor  mediis  tellurem  presserat  horis, 
Et  circum  tacito  volitabant  somnia  mundo ; 

Cum  vigil  arcani  speculatus  tempora  sacri 
Ampycides  petit  adversis  ^Esepia  sylvis  420 
Flumina,  et  aequoreas  pariter  decurrit  ad  undas. 
Hic  sale  purpureo  vivaque  nitentia  lympha 
Membra  novat,  seque  horrificis  accommodat  ac- 
Tempora  tum  vittis  et  supplice  castus  oliva  [tis. 
Implicat,  et  stricto  designat  littora  ferro  :  425 

Circum  humiles  aras,  ignotaque  numina  divfim 
Instituit,  sylvaque  super  contristat  opaca: 

Utque  metum,  numenque  loco,sacramquequietem 
Addidit,  ardenti  nitidum  jubar  evocat  alto. 

Atque  Argoa  manus  variis  insignis  in  armis  430 
Ibat,  agens  lectas  aurata  fronte  bidentes. 

Delius  hic  longe  candenti  veste  sacerdos 
Occurrit,  ramoque  vocat :  jamque  ipse  recenti 
Stat  tumulo,  placida  transmittens  agmina  lauro  ; 
Ducit  et  ad  fluvios,  ac  vincula  solvere  monstrat 
Prima  pedum,  glaueasque  comis  praetexere  frondes 
Imperat;  hinc  alte  Phoebi  surgentis  ad  orbem 
Ferre  manus,  toisque  simul  procumbere  campis. 
Tunc  piceae  mactantur  oves ;  prosectaque  partim 
Pectora  fert  Mopsus,  partim  gerit  obvius  Idmon. 
Ter  tacitos  egere  gradus ;  ter  tristia  tangens  441 
Arma  simul  vestesque  virfim,  lustramina  ponto 
Pone  jacit :  rapidis  adolentur  caetera  flammis. 
Quin  etiam  truncas  nemorum  effigiesque  virorum 
Rite  locat  quercus,  simulataque  subligat  arma. 
Huc  Stygias  transire  minas,  iramque  severi 
Sanguinis,  his  orat  vigiles  incumbere  curas: 
Atque  ita  lustrifico  cantu  vocat  :  Ite  peremti. 

Ac  memores  abolete  minas  :  sint  otia  vobis,  449 
Sit  Stygiae  jam  sedis  amor:  procul  agmine  nostro, 
Et  procul  este  mari,  cunctisque  absistite  bellis. 
Vos  ego  nec  Graias  unquam  contendere  ad  urbes, 
Nec  triviis  ululare  velim:  pecorique  satisque 
Nullae  adeo  pestes,  nec  luctifer  ingruat  annus : 

Nec  populi,  nostrive  luant  ea  facta  minores.  455 
Dixerat,  et  summas  frondentibus  intulit  aris 
Libavitque  dapes  ;  placidi  quas  protinus  angues, 
Umbrarum  famuli,  linguis  rapuere  coruscis. 

Continuo  puppim  petere  et  considere  transtris 
Imperat  Ampycides,  nec  visum  vertere  terrae:  460 
Exciderint,  quae  gesta  manu,  quae  debita  fatis. 

Illi  alacres,  pars  arma  locant,  pars  ardua  celsis 
Insternunt  tabulata  foris:  oriturque  frementum 
Remorum  sonus,  et  laetae  concordia  vocis.  464 
Jupiter  urgentem  ceu  summa  Ceraunia  nubem 
Cum  pepulit,  movitque  jugis,  fulsere  repente 
Et  nemora  et  scopuli,  nitidusque  reducitur  aether: 
Sic  animi  rediere  viris:  jamque  ipse  magister 
Nutat  ab  arce  ratis  remisque  obsistere  tendit. 
Instaurant  primi  certamina  liber  amictu  470 
Eurytus,  et  dictis  Talai  non  territus  Idas  ;  [lunt. 
Inde  alii  increpitant,  atque  aequora  pectore  tol- 
Par  gemitu  pulsuque  labor:  versumque  vicissim 
Mittitur  in  puppim  remo  mare.  Laetus  et  ipse 
Alcides,  Quisnam  hos  vocat  in  certamina  fluctus? 
Dixit,  et,  intortis  adsurgens  arduus  undis,  476 
Percussit  subito  deceptum  fragmine  pectus. 

Atque  in  terga  ruens  Talaum,  fortemque  Eribo- 
Et  longe  tantae  securum  Amphiona  molis  [tem. 
Obruit,  inque  tuo  posuit  caput,  Iphite,  transtro. 
Jam  summas  coeli  Phoebus  candentior  arces  481 


Vicerat,  et  longas  medius  revocaverat  umbras. 
Tardior  hinc  cessante  viro,  quae  proxima,  Tiphys, 
Littora, quosque  dabat  densos  trabe  Mysia  montes 
Advehitur.  Petit  excelsas  Tirynthius  ornos :  483 
Haeret  Hylas  lateri,  passusque  moratur  iniquos. 

Illum  ubi  Juno  poli  summo  de  vertice  puppim 
Deseruisse  videt,  tempus  rata  diva  nocendi, 
Pallada  consortem  curis  cursusque  regentem. 

Ne  qua  inde  inceptis  fieret  mora,  fallere  prima 
Molitur,  caroque  dolis  avertere  fratri.  491 

Tunc  sic  alloquitur:  Procerum  vi  pulsus  iniqua 
Germanique  manu  (repetis  quo  crimine)  Perses 
Barbaricas  jam  movit  opes,  Hyrcanaque  signa: 
jEetes  contra  thalamis  et  virgine  pacta  495 
Conciliat  reges  Scythicos,  primusque  coacta 
Advehit  Albana  Styrus  gener  agmina  porta. 
Bellum  ingens,  atque  ipse  citis  Gradivus  habenis 
Fundit  equos.  Viden’ Arctoo  de  carcere  quanta 
Tollat  se  nubes,  atque  aequore  pendeat  atro  ?  500 
Corripe  prima  vias  :  finem  cum  Phasidis  alti 
Transierit  Perses,  aciemque  admoverit  urbi. 
Coepta  refer,  paullumque  nefas  et  foedera  necte 
Consiliis  atque  arte  tua  :  sponde  affore  reges 
Dis  genitos,  quis  arma  volens,  quis  agmina  jun¬ 
gat.  _  505 

At  virgo, quanquam  insidias,  aestusque  novercae 
Sentiat,  et  blandos  quaerentem  fingere  vultus. 
Obsequitur  tamen,  et  jussas  petit  ocius  oras. 
Ingemuit  Juno,  tandemque  silentia  rumpit : 

En  labor,  en  odiis  caput  insuperabile  nostris !  5 10 
Quam  Nemeen  tot  fessa  minis,  quae  proelia  Lernae 
Experiar  ?  Phrygiis  ultro  concurrere  monstris 
Nempe  virum,  et  pulchro  reserantem  Pergama 
ponto  [gentis 

Vidimus.  En  ego  nunc  regum  soror!  et  mihi 
Ullus  honos  ?  jam  tum  indecores,  justaeque  dolo- 
Primitiae,  a  tenero  superati  protinus  angues,  [rum 
Debueram  nullos  juveni  jam  quaerere  casus 
Victa,  nec  ad  tales  forsan  descendere  pugnas: 
Verum  animis  insiste  tuis,  astumque  per  omnem 
Tende,  pudor:  mox  et  Furias  Ditemque  movebo. 
Haec  ait,  et  pariter  laevi  juga  pinea  montis  52 1 
Respicit,  ac  pulchro  venantes  agmine  Nymphas, 
Undarum  nemorumque  decus:  levis  omnibus 
arcus, 

Et  manicae  virides,  et  stricta  myrtus  habena: 
Summo  palla  genu:  tenui  vagus  innatat  unda 
Crinis,  ad  obscurae  decurrens  cingula  mammae. 
Ipsa  citatarum  tellus  pede  plausa  sororum  527 
Personat,  et  teneris  submittit  gramina  plantis. 

E  quibus  Herculeo  Dryope  percussa  fragore. 

Cum  fugerent  jam  tela  ferae,  processerat  ultra 
Turbatum  visuranemus;  fontemque  petebat  531 
Rursos,  et  attonitos  referebat  ab  Hercule  vultus. 
Hanc  delapsa  polo,  piceaeque  acclinis  opaca: 
Juno  vocat,  prensaque  manu  sic  blanda  profatur: 
Quem  tibi  conjugio  tot  dedignata  dicavi,  535 
Nympha,  procos,  en  Haemonia  puer  appulit  alno. 
Clarus  Hylas,  saltusque  tuos  fontesque  pererrat. 
Vidisti,  roseis  haec  per  loca  Bacchus  habenis 
Cum  domitas  acies  et  Eoi  spicula  regni 
Duceret :  ac  rursus  thiasos  et  sacra  moventem 
Hunc  tibi,  vel  posito  venantem  pectine  Phoebum 
Crede  dari.  Quae  spes  Nymphis  aufertur  Achaeis 
Praereptum  quanto  proles  Boebeia  questu 
Audiet,  et  flavi  quam  tristis  nata  Lycormae! 

Sic  ait :  et  celerem  frondosa  per  avia  cervum  545 
Suscitat,  ac  juveni  sublimem  cornibus  offert. 

Ille  animos  tardusque  fugae  longumque  lesisten» 
Sollicitat,  suadetque  pari  contendere  cursu. 

Credit  Hylas,  praedaeque  ferox  ardore  propinquae 
Insequtur:  simul  Aleides  hortatibus  urget  550 
Prospiciens:  jamque  ex  oculis  aufertur  uterque; 
Cum  puerum  instantem  quadrupes,  fessaque  mi¬ 
nantem 

Tela  manu,  procul  ad  nitidi  spiracula  fontis 
Ducit,  et  intactas  levis  ipse  superfugit  undas. 

Hoc  pueri  spes  lusa  modo  est,  nec  tendere  certat 
Amplius:  utque  artus  et  concita  pectora  sudor  556 
Diluerat,  gratos  avidus  procumbit  ad  amnes. 
Stagna  vaga  ceu  luce  micant,  ubi  Cynthia  coelo 
Prospicit,  aut  medii  transit  rota  candida  Phoebi ; 
Tale  jubar  diffundit  aquis  :  nil  umbra  comaeque, 
Turbavitque  sonus  surgentis  ad  oscula  Nymphae. 
Illa,  avidas  injecta  manus,  heu  sera  cientem 
Auxilia,  et  magni  referentem  nomen  amici,  563 
Detrahit :  adjutae  prono  nam  pondere  vires. 

Jam  pater  umbrosis  Tirynthius  arcibus  ornos 
Depulerat,  magnoque  jugi  stridore  revulsas 
Terga  super  fulvi  porrexerat  horrida  monstri, 
Littora  curva  petens :  alio  nam  calle  reversum 
Credit  Hylan,  captaque  dapes  auxisse  ferina,  [sas 
Sed  neque  apud  socios,  structasque  in  littore  men- 
Unanimum  videt  aeger  Hylan,  nec  longius  acrem 
Intendens  aciem.  Varios  hinc  excitat  aestus 
Nube  mali  percussus  amor,  quibus  haeserit  oris. 
Quis  tales  impune  moras  casusve  laborve 
Attulerit:  densam  interea  descendere  noctem  575 
Jam  majore  metu.  Tum  vero  et  pallor  et  amens 
Cum  piceo  sudore  rigor  :  ceu  pectora  nautis 
Congelat  hiberni  vultus  Jovis  agricolisve. 

Cum  coit  umbra  minax  :  comitis  sic  afficit  error 
Alciden,  saevaeque  monet  meminisse  novercae  580 
Continuo,  volucri  ceu  pectora  tactus  asilo 
Emicuit  Calabris  taurus  per  confraga  septis. 
Obvia  quaeque  ruens,  taii  se  concitat  ardens 
In  juga  senta  fuga.  Pavet  omnis  conscia  late 
Sylva,  pavent  montes,  luctu  succensus  acerbo  585 
Quid  struat  Alcides,  tantaque  quid  apparet  ira. 
Ille,  velut  refugi  quem  contigit  improba  Mauri 
Lancea,  sanguineus  vasto  leo  murmure  fertur, 
Frangit  et  absentem  vacuis  sub  dentibus  hostem  ; 
Sic  Furiis  accensa  gerens  Tirynthius  ora  590 
Fertur,  et  intento  decurrit  montibus  arcu,  [quam 
Heu  miserae,  quibus  ille,  ferae,  quibus  incidit  us- 
Immeritis  per  lustra  viris  !  volat  ordine  nullo, 
Cuncta  petens;  nunc  ad  ripas  dejectaque  saxis 
Flumina,  nunc  notas  nemorum  procurrit  ad  um¬ 
bras.  595 

Rursus  Hylan,  et  rursus  Hylan  per  longa  reclamat 
Avia  :  responsant  sylvae,  et  vaga  certat  imago. 

At  sociis  immota  fides.  Austrisque  secundis 
Causa  morse  non  parvus  Hylas,  quanquam  om¬ 
nibus  seque  599 

Grata  rudimenta;  Herculeo  sed  nomine  pendent. 
Illum  omnes  lacrymis,  msestisque  reposcere  votis ; 
Incertique  metu  nunc  longas  littore  voces 
Spargere,  nunc  seris  ostendere  noctibus  ignes. 
Ipse,  vel  excelsi  cum  densa  silentia  montis, 
Strata  vel  oblatisductnr  videt  sequora  ventis,  605 
Stat  lacrymans,  magnoque  viri  cunctatur  amore. 
Illius  incessus,  habilemque  ad' terga  pharetram, 
Illum  inter  proceres,  msestseque  silentia  mensse 
Quaerit  inops,  quondam  ingenti  comprensa  tra¬ 
hentem  609 

Vina  manu,  et  durae  referentem  monstra  novercae. 

Nec  minus  interea  crudelis  lapyga  Juno 
Assidue  movet,  et  primis  cum  solibus  offert. 
Jamque  morae  impatiens  cunctantes  increpatausus 
Tiphys,  et  oblato  monet  otia  rumpere  cursu. 


Ergo  animum  flexus  dictis  instantis  Iason  615 
Concedit,  sociosque  simul  sic  fatur  ad  omnes: 

O  utinam,  Scythicis  struerem  cum  funera  terris. 
Vox  mihi  mentitas  tulerit  Parnassia  sortes. 
Agmine  de  toto,  socius  qui  maximus  armis 
Afforet,  hunc  Jovis  imperiis  fatoque  teneri,  620 
Ante  procellosum  scopulis  errantibus  aequor. 
Necdum  fama  viri,  nec  certior  exstitit  auctor. 
Verum  agite,  et,  dubiis  variant  quia  pectora  curis, 
Consulite,  et,  motis  seu  vos  via  flatibus  urget, 
Pergite,  et  inceptos  mecum  revocate  labores  ;  625 
Seu  plures  tolerare  moras,  rursusque  propinquis 
Quaesivisse  jugis,  pretium  haud  leve  temporis 
Dixerat ;  et  studiis  jam  dudum  freta  juventus[acti. 
Orat  inire  vias  :  unum  tanto  abfore  coetu. 

Nec  minus  in  sese  generis,  dextrasque  potentes 
Esse  ferunt.  Tali  mentem  pars  maxima  flatu  631 
Erigit,  et  vana  gliscunt  praecordia  lingua. 

Saltibus  ut  mediis  tum  demum  laeta  reducit 
Cerva  gregem,  tum  gestit  aper,  reboatque  superbis 
Cominus  ursa  lupis,  cum  sese  Martia  tigris  635 
Abstulit,  aut  curvo  tacitus  leo  condidit  antro. 

At  pius  ingenti  Telamon  jam  fluctuat  ira 
Cum  fremitu,  saevisque  furens  in  jurgia  dictis 
Insequitur,  magnoque  implorat  numina  questu. 
Idem  orans  prensatque  viros,  demissaque  supplex 
Haeret  ad  ora  ducis,  nil  se  super  Hercule  fari,  641 
Sed  socio  quocunque,  gemens  :  quanquam  aspera 
fama 

Jam  loca,  jamque  feras  per  barbara  littora  gentes; 
Non  alium  contra  Alciden,  non  pectora  tanta 
Posse  dari.  Rursum  instimulat,  ducitque  faventes 
Magnanimus  Calydone  satus,  potioribus  ille  646 
Deteriora  fovens,  semperque  inversa  tueri 
Durus,  et  haud  ullis  unquam  superabilis  aequis, 
Rectorumve  memor  :  Non  Herculis,  inquit,  ad¬ 
emti, 

Sed  tuus  in  seros  haec  nostra  silentia  questus  650 
Traxit  honor, dum  jura  dares, dum  tempora  fandi. 
Septimus  hic  celsis  descendit  montibus  Auster, 
Jamque  ratem  Scythicis  forsan  statuisset  in  oris: 
Nos  patriae  immemores,  maneant  ceu  nulla  revee- 
Gaudia,  sed  duro  saevae  sub  rege  Mycenae,  [tos 
Ad  medium  cunctamur  iter.  Si  finibus  ullis  656 
Has  tolerare  moras  et  inania  tempora  possem, 

R egna  hod ie,et  d u  1  cem  sce ptri  s  Ca  I  y don a  tenerem, 
Laetus  opum  pacisque  meae,  tutusque  manerem, 
Quis  genitor  materque,  locis.  Quid  deside  terra 
Haeremus?  vacuos  cur  lassant  aequora  visus? 
Tun’  comitem  Alciden  ad  Phasidis  amplius  arva 
Affore,  tu  socias  ultra  tibi  rere  pharetras? 

Non  ea  fax  odiis,  oblitaque  numine  fesso 
Juno  sui :  nova  Tartareo  fors  semine  monstra, 
Atque  iterum  Inachiis  jam  nuntius  urgetab  Argis. 
Non  datur  haec  magni  proles  Jovis ;  at  tibi  Pollux 
Stirpe  pares  Castorque  manent,  at  caetera  divum 
Progenies:  nec  parva  mihi  fiducia  gentis,  [ferro 
Ast  egomet,  quocunque  voces,  sequar ;  agmina 
Plura  metam ;  tibi  dicta  manus,  tibi  quicquid  in 
ipso  [ma,  posco. 

Sanguine  erit;  iamque  hinc,  operum  quae  maxi- 
Scilicet  in  solis  profugi  stetit  Herculis  armis 
Nostra  salus?  nempe  ora  aeque  mortalia  cuncti 
Ecce  gerunt ;  ibunt  aequo  nempe  ordine  r  emi.  675 
Ille,  vel  insano  jamdudum  turbidus  aestu. 

Vel  parta  jam  laude  tumens,  consortia  famae 
Despicit,  ac  nostris  ferri  comes  annuit  actis. 

Vos,  quibus  et  virtua,  et  spes  in  limine  primo, 
Tendite,  dum  rerum  patiens  calor, et  rude  membris 
Robur  inest:  nec  enim  solis  dare  funera  Colchb 

Sit  satis,  et  tota  pelagus  lustrasse  juventa. 

Spes  mihi,  quae  tali  potuit  longissima  casu 
Esse,  fuit:  quiscunque  virum  perquirere  sylvis 
Egit  amor:  loca  vociferans  non  ulla  reliqui.  685 
Nunc  quoque,  dum  vario  nutat  sententia  motu, 
Cernere  devexis  redeuntem  montibus  opto. 

Sat  Iacrymis  comitique  datum:  quem  sortibus  aevi 
Crede,  vel  in  mediae  raptum  tibi  sanguine  pugnae. 

Talibus  CEnides  urget,  simul  incita  dictis  690 
Heroum  manus:  ante  omnes  Argoa  jubebat 
Vincla  rapi  Calais:  furias  miratur  ovantum 
yEacides ;  multusque  viri  cunctantia  corda 
Fert  dolor,  an  sese  comitem  tam  tristibus  actis 
Abneget,  et  celsi  maerens  petat  ardua  montis.  695 
Non  tamen  et  gemitus  et  inanes  desinit  iras 
Fundere:  Quis  terris,  pro  Jupiter, inquit,  Achaeis 
Iste  dies!  saevi  capient  quae  gaudia  Colchi! 

Non  hi  thm  flatus,  non  ista  superbia  dictis,  699 
Littore  cum  patrio,  jam  vela  petentibus  Austris, 
Cunctus  ad  Alciden  versus  favor;  ipse  juvaret, 
Ipse  ducis  curas,  meritosque  subiret  honores. 
Jamne  animis,  jam  gente  pares,  atque  inclyta  vulgi 
Dextera?  nulla  fides,  nulli  super  Hercule  fletus? 
Nunc  Parthaonides, nunc  dux  mihi  Thracia  proles  ? 
Aspera  nunc  pavidos  contra  ruit  agna  leones? 
Hanc  ego,  magnanimi  spolium  Didymaonis,  has¬ 
tam,  [bras. 

Quae  neque  jam  frondes,  virides  nec  proferet  um- 
Ut  semel  est  evulsa  jugis,  ac  matre  peremta 
Fida  ministeria  et  duras  obit  horrida  pugnas,  710 


Testor,  et  hoc  omni,  ductor,  tibi  numine  firmo. 
Saepe  metu,  saepe  in  tenui  discrimine  rerum 
Herculeas  jam  serus  opes,  spretique  vocabis[bunt. 
Arma  viri:  nec  nos  tumida  haec  tum  dicta  juva- 
Talibus  AEacides  socios  terroribus  urgens  715 
Illacrymat,  multaque  comas  deformat  arena. 

Fata  trahunt,  raptusque  virum  certamine  ductor 
Ibat,  et  ohtenta  mulcebat  lumina  palla. 

Hic  vero  ingenii  repetuntur  pectora  luctu, 

Ut  socii  sedere  locis,  nullaeque  leonis  720 

Exuviae,  tantique  vacant  vestigia  transtri. 

Flet  pius  vEacides:  maerent  Paeantia  corda: 
Ingemit  et  dulci  frater  cum  Castore  Pollux 
Omnis  adhuc  vocat  Alciden  fugiente  carina. 
Omnis  Hylan,  medio  pereuntia  nomina  ponto.  725 
Dat  procul  interea  toto  pater  aequore  signum 
Phorcys,  et  immanes  intorto  murice  phocas 
Contrahit  antra  petens  :  simul  et  Massylus,  et  una 
Lyctius,  et  Calabris  redit  armentarius  arvis, 
llieet  extremi  nox  littore  solis  Iberas  780 

Condidit  alta  domos,  et  sidera  sustulit  astris. 
Flamina  conticuere,  jacet  sine  fluctibus  aequor. 
Amphitryoniades,  nec  quae  nova  lustra  requirat, 
Nec  quo  tendat  iter,  comitis  nec  fata  peremti 
Quae  referat,  videt,  aut  socios  qua  mente  revisat. 
Urit  amor,  solisque  negat  decedere  sylvis.  736 
Non  aliter  gemitu  quondam  lea  prolis  ademtae 
Terga  dedit;  sedet  inde  viis,  inclusaque  longo 
Pervigilant  castella  metu  :  dolor  attrahit  orbes 
Interea,  et  misero  manat  juba  sordida  luctu.  740 


LIBER  QUARTUS. 


Atque  ea  non  oculis  divhm  pater  amplius  aequis 
Sustinuit;  natique  pios  miseratus  amores, 
Junonem  ardenti  trepidam  gravis  increpat  ira: 
Ut  nova  nunc  tacito  se  pectore  gaudia  tollunt! 
Haeret  inops,  solisque  furit  Tirynthius  oris.  5 
At  comite  immemores  Minyae  facilesque  relicto 
Alta  tenent.  Sic  Juno  ducem  fovet  anxia  curis 
ASsonium,  sic  arma  viro  sociosque  ministrat,  [tem 
Jam  quibus  incertam  bellis,  Scythicaeque  paven- 
Gentis  opes,  quanta  trepidam  formidine  cernam! 
Tum  precibus, tum  me  Iacrymis,  et  supplice  dextra 
Attentare  veto:  rerum  mihi  firma  potestas 
1,  Furias  Veneremque  move:  dabit  impia  poenas 
Virgo,  nec  AEetae  gemitus  patiemur  inultos. 

Dixit,  et  arcano  redolentem  nectare  rorem,  15 
Quem  penes  alta  quies  liquidique  potentia  somni. 
Detulit,  inque  vagi  libavit  tempora  nati. 

Ille,  graves  oculos  et  Hylan  resonantia  semper 
Ora  ferens,  ut  nulla  deum  superare  potestas. 
Procumbit:  tandem  fessis  pax  reddita  sylvis,  20 
Fluminaque,  et  vacuis  auditse  montibus  aura;. 
Ecce  puer  summa  se  tollere  visus  ab  unda 
Frondibus  in  croceis,  et  iniquae  munere  Nymphae, 
Stansque  super  carum  tales  caput  edere  voces: 
Quid,  pater,  in  vanos  absumis  tempora  questus? 
Hoc  nemus,  haec  fatis  mihi  jam  domus  improba, 
quo  me  26 

Nympha  rapit  saevae  monitu  Junonis:  inanes 
Nunc  Jovis  accessus,  et  jam  mihi  limina  coeli 
Conciliat,  jungitque  preces  et  fontis  honores. 


O  dolor !  o  dulces,  quas  gessimus  ante,  pharetrae. 
Jam  socii  laetis  rapuerunt  vincula  ventis,  31 
Hortator  postquam  furiis  et  voce  nefanda 
Impulit  CEnides  :  verum  cum  gente  domoque 
Ista  luet,  saevaeque  aderunt  tua  numina  matri. 
Surgeage,  et  in  duris  haud  unquam  defice;  coelo 
Mox  aderis,  teque  astra  ferent :  tu  semper  amoris 
Sis  memor,  et  cari  comitis  ne  abscedat  imago. 
Talibus  orantem  dictis,  visuque  fruentem. 

Ille  ultro  petit,  et  vacuis  amplexibus  instat, 
Languentisque  movet  frustra  conamina  dextrse.40 
Corpus  hebet  somno,  refugaque  eluditur  umbra. 
Tum  Iacrymis,  tum  voce  sequi,  tum  rumpere 
questus ; 

Cum  sopor,  et  vano  spes  meesta  resolvitur  actu. 
Fluctus  ab  undisoni  ceu  forte  crepidine  saxi[que. 
Cum  rapit  Halcyones  miserae  fetumque  larem- 
It  super  aegra  parens,  queriturque,  tumentibus 
undis,  [que, 

Certa  sequi  quocunque  ferant,  audetque,  pavet- 
Icta  fatiscit  aquis  donec  domus,  haustaque  fluctu 
Illa  dolen3  vocem  dedit,  et  se  sustulit  alis,  [est : 
Haud  aliter  somni  maestus  labor.  Exsilit  amens. 
Effusisque  genas  Iacrymis  rigat:  Ibimus,  inquit, 
Solus  et  hos  montes  desertaque  lustra  tenebis, 
Care  puer?  nec  res  ullra  mirabere  nostras  ? 

Haec  fatus  relegitque  vias,  et  vallibus  exit. 
Incertus  quid  Juno  ferat,  quas  apparet  iras.  5J 
Nec  minus  et  socios  cernit  procul  aequore  ferri 
Praecipites,  tacitumque  pudet  potuisse  relinqui 

Jamque  iter  ad  Teucros  atque  hospita  moenia 
Flexerat, Iliaci  repetens  promissa  tyranni ;  [Trojre 
Cum  maesto  Latona  simul  Dianaque  vultu  60 
Ante  Jovem  stetit,  et  supplex  sic  fatur  Apollo: 

In  quem  alium  Alciden,  in  quae  jam  tempora 
differs  [rum 

Caucasium,  rex  magne,  senem?  nullumne  malo- 
Finem  adeo  poenaeque  dabis  ?  te  cuncta  precantur 
Gens  hominum,  atque  ipsi  jam  te,  pater  optime, 
montes,  65 

Fessaque  cum  sylvis  orant  juga.  Sat  tibi  furtum 
Ignis,  et  aetheriae  defensa  silentia  mensae. 

Exit  ubi  e  scopulis,  media  inter  pabula  diri 
Vulturis,  ipsum  etiam  gemitu  maestaque  fatigat 
Voce  Jovem,  saevis  relevans  ambusta  pruinis  70 
Lumina:  congeminant  amnes, rupesque  fragorem 
Caucasiae:  stupet  ipse  dei  clamoribus  ales. 

Tunc  etiam  superas  Acheronte  auditur  ad  arces 
Iapetus  gravis ;  orantem  procul  arcet  Erinnys, 
Respiciens  celsi  legem  Jovis.  Ille,  dearum  75 
Fletibus  et  magno  Phoebi  commotus  honore. 
Velocem  roseis  demittit  nubibus  Irin  : 

I,  Phrygas  Alcides  et  Trojae  differat  arma ; 

Nunc,  ait,  eripiat  dirae  Titana  volucri. 

Diva  volat,  defertque  vivo  celeranda  parentis  80 
Imperia,  atque  alacrem  laetis  hortatibus  implet. 

Jam  Minyae  mediis  clarae  per  sidera  noctis 
Fluctibus  intulerant  placido  cava  lintea  cursu. 
Multaque  deserto  memores  superHercule  volvunt. 
Thracius  at  summa  sociis  e  puppe  sacerdos,  85 
Fata  deum,  et  miserae  solans  incommoda  vitae, 
Securum  numeris  agit  et  medicabile  carmen  : 
Quo  simul  adsumta  pulsus  fide  luctus,  et  irae, 

Et  labor,  et  dulces  cedunt  e  pectore  nati. 

Interea,  magni  jam  jam  subeuntibus  astris  90 
Oceani  genitale  caput,  Titania  frenis 
Antra  sonant :  Sol  auricomus,  cingentibus  Horis, 
Multifidum  jubar  etbisseno  sidere  textam 
Loricam  induitur;  ligat  hanc,  qui  nubila  contra 
Balteus  undantem  variat  mortalibus  arcum.  95 
Inde  super  terras  et  Eoi  cornua  montis 
Emicuit,  traxitque  diem  candentibus  undis: 

Et  Minyas  viso  liquerunt  flamina  Phoebo. 
Proxima  Bebrycii  panduntur  littora  regni. 

Pingue  solum,  et  duris  regio  non  invida  tauris. 
Rex  Amycus :  regis  fatis  et  numine  freti  101 
Non  muris  cinxere  domos,  non  foedera  legum 
Ulla  colunt,  placidas  aut  jura  tenentia  mentes. 
Quales  Aetnaeis  rabidi  Cyclopes  in  antris 
Nocte  sub  hiberna  servant  freta,  sicubi  saevis  105 
Advectet  ratis  acta  Notis  tibi  pabula  dira  [omnes 
Et  miseras,  Polypheme,  dapes :  sic  undique  in 
Prospiciunt  cursantque  vias,  qui  corpora  regi 
Capta  trahant :  ea  Neptuno  trux  ipse  parenti 
Sacrifici  pro  rupe  jugi,  inedia  aequora  supra,  1 10 
Torquet  agens ;  sin  forma  viris  praestantior  adsit. 
Tum  legere  arma  jubet, sumtisque  occurrere  contra 
Caestibus  :  haec  miseri  sors  est  aequissima  leti. 
Huc  ubi  devectam  Neptunus  gurgite  puppim 
Sensit,  et  extremum  nati  prospexit  in  oras,  1 15 
Et  quondam  laetos  domini  certamine  campos. 
Ingemit,  ac  tales  evolvit  pectore  questus : 

Infelix,  imas  quondam  mihi  rapta  sub  undas. 

Nec  potius  magno  Melie,  tum  mixta  Tonanti ! 
Usque  adeone  meam, quacunque  ab  origine, prolem 
Tristia  fata  manent  ?  sic  te  olim  pergere  sensi, 
Jupiter,  injustae  quando  mihi  virginis  armis 
Concidit  infelix,  et  nunc  Chaos  implet,  Orion 
Nec  tibi  nunc  virtus,  aut  det  fiducia  nostri,  124 
Nate,  animos,  opibusque  ultra  ne  crede  paternis. 


Jam  jam  aliae  vires,  majoraque  sanguine  nostro 
Vincunt  fata  Jovis,  potior  cui  cura  suorum  est. 
Atque  adeo  neque  ego  hanc  motis  avertere  ventis 
Tentavi,  tenuive  ratem,  nec  jam  mora  morti  129 
Hinc  erit  ulla  tuse  :  reges  preme,  dure,  secundos 
Abstulit  inde  oculos,  natumque  et  tristia  linquens 
Proelia,  sanguineo  terras  pater  alluit  aestu. 

Principio  fluvios,  gentemque,  et  littora  ductor 
Explorare  jubet ;  paullumque  egressus  Echion 
Invenit  obscura  gemitus  in  valle  trahentem  1 35 
Clam  juvenem,  et  caesi  maerentem  nomen  amici. 
Ille,  virum  ut  contra  venientem,  umbrataque  vidit 
Tempora  Parrhasio  patris  de  more  galero, 
Paciferaeque  manu  nequicquam  insignia  virgae, 
Heu  fuge,  ait,  certo,  quicunque  es,  perdite, passu, 
Dum  datur.  Obstupuit  visu  Nonacria  proles,  141 
Quid  ferat  admirans.  Postquam  remeare  monen- 
Ocius,  et  dictis  perstantem  cernit  in  isdem,  [tem 
Abripit,  et  sociis,  quae  sint  ea,  promere  cogit. 
Ille  manum  tendens.  Non  haec,  ait,  hospita  vobis 
Terra,  viri;  non  hic  ullos  reverentia  ritus  146 
Pectora :  mors  habitat,saevaeque  hoc  littore  pugnae. 
Jam  veniet  diros  Amycus  qui  tollere  caestus 
Imperet,  et  vasto  qui  vertice  nubila  pulset. 

Talis  in  advectos  Neptuni  credita  proles  150 
/Eternum  furit,  atque  aequae  virtutis  egentes, 

Ceu  superum  segnes  ad  iniqua  altaria  tauros. 
Constituit,  tandem  ut  misero  lavet  arma  cerebro 
Consulite,  atque  fugae  medium  ne  temnite  tempus. 
Namque  isti  frustra  quisnam  concurrere  monstro 
Audeat  ?  aut  quaenam  talem  vidisse  voluptas  ?  156 
Ductor  ad  haec :  Bebryxne  venis,  diversaque  regi 
Corda  gerens  ?  (melior  vulgi  nam  saepe  voluntas :) 
Hostis  an  externis  fato  delatus  ab  oris  ? 

Et  tua  cur  Amycus  caestu  nondum  obruit  ora  ?  1 60 
Nomen,  ait,  praedulce  mihi,  numenque  secutus 
Otreos  unanimi,  decus  ille:  et  laeta  suorum 
Gloria,  nec  vestros  comes  adspernandus  in  actus, 
Hesionam  et  Phrygiae  peteret  cum  gaudia  nuptae, 
Hic  Amycum  contra  jussus  stetit, atque  ego  palmas 
Implicui :  sed  prima  procul  vixdum  ora  levantis 
Fulminea  frontem  dextra,  disjectaque  fudit 
Lumina,  me  nunquam  leto  dignatus  et  armis: 

Sed  lacrymis  potius  luctuque  absumor  inerti. 

Spes  tamen,  his  fando  si  nuntius  exiit  oris,  170 
Et  Mariandynfim  patrias  penetravit  ad  urbes. 
Unde  genus  fraterque  viro :  sed  et  ille  quierit 
Oro,  nec  a  vanis  cladem  Lycus  augeat  armis. 

Hsec  ubi  non  ulla  juvenes  formidine  moti 
Accipiunt,  dolor  et  duras  insurgere  mentes,  175 
Terga  sequi,  properosque  jubet  conjungere  gres- 
Littore  in  extremo  spelunca  apparuit  ingens,  [sus 
Arboribus  super  et  dorso  contecta  minanti,  [nem, 
Non  quae  dona  defim,  non  quae  trahat  aetheris  ig- 
Infelix  domus,  et  sonitu  tremebunda  profundi  .180 
At  varii  pro  rupe  metus :  hinc  trunca  rotatis 
Brachia  rapta  viris,  strictoque  immortua  caestu, 
Ossaque  tetra  situ,  et  capitum  maestissimus  ordo 
Respicias,  quibus  adverso  sub  vulnere  nulla 
Jam  facies,  nec  nomen  erat.  Media  ipsius  arma 
Sacra  metu,  magnique  aris  imposta  parentis. 
Hospitis  hic  primum  monitus  rediere  Dymalitis, 
Et  pavor,  et  monstri  subiit  absentis  imago, 

Atque  oculos  cuncti  inter  se  tenuere  silentes; 
Donec  sidereo  Pollux  interritus  ore  :  190 

Te  tamen  hac,  quicunque  es,  ait,  formidine  faxo 
Jam  tua  sylva  ferat, modo  sint  tibi  sanguis  eiartus 
Omnibus  idem  animus  forti  decernere  pugna, 
Exoptantque  virum,  contraque  occurrere  poscunt. 
Qualiter  ignotis  spumantem  funditus  amnem  19S 

Taurus  aquis  qui  primus  init,  spernitque  tumen¬ 
tem, 

Pandit  iter:  mox  omne  pecus  formidine  pulsa 
Pone  subit,  jamque  et  mediis  praecedit  ab  undis. 

At  procul  e  svlvis  sese  gregibusque  ferebat 
Saevus  in  antra  gigas,  quem  nec  sua  turba  tuendo 
It  tanti  secura  metus  :  mortalia  nusquam  201 
Signa  manent:  instar  scopuli,  qui  montibus  altis 
Summus  abit,  longeque  jugo  stat  solus  ab  omni. 
Devolat  inde  furens,  nec, quo  via,  curve  profecti, 
Nec  genus  ante  rogat,  sed  tali  protonat  ira:  205 
Incipite,  o  juvenes ;  etenim  fiducia,  credo. 

Huc  tulit,  auditas  et  sponte  lacessitis  oras. 

Sin  errore  vise,  necdum  mens  gnara  locorum. 

Hic  mihi  lex,  caestus  adversaque  tollere  contra 
Brachia :  sic  ingens  Asiae  plaga, quique  per  Arcton 
Dexter  et  in  laevum  Pontus  jacet,  haec  mea  visat 
Hospitia :  hoc  cuncti  remeent  certamine  reges. 
Neptuni  domus,  atque  egomet  Neptunia  proles. 
Jam  pridem  caestus  resides,  et  frigida  raris 
Dentibus  aret  humus.  Qui  mecum  foedera  junget 
Prima  manu  ?  cui  dona  fero  ?  mox  omnibus  idem 
Ibit  honos :  fuga  sub  terras,  fuga  nulla  per  auras. 
Nec  lacrymae,  nec  forte  preces,  superive  vocati 
Pectora  nostra  movent:  aliis  rex  Jupiter  oris. 
Faxo,  Bebrycium  nequeat  transcendere  puppis 220 
Ulla  fretum,  et  ponto  volitet  Symplegas  inani. 

Talia  dicta  dabat ;  cum  protinus  asper  Iason, 

Et  simul  iEacidse,  simul  et  Calydonis  alumni, 
Nelidesque,  Idasque  prior,  quae  maxima,  aurgunt. 
Nomina  :  sed  nudo  steterat  jam  pectore  Pollux; 
Cum  pavor,  et  gelidus  defixit  Castora  sanguis. 
Nam  nec  ad  Elei  pugnam  videt  ora  parentis, 

Nec  sonat  CEbalius  caveae  favor,  aut  juga  nota 
Taygeti,  lavitur  patrios  ubi  victor  ad  amnes, 

Nec  pretium  sonipes,  aut  sacrae  taurus  arenae ; 
Praemia  sed  manes,  reclusaque  janua  leti.  231 
Illum  Amycus,  nec  fronte  trucem,  nec  mole  tre¬ 
mendum, 

Vixdum  etiam  primae  spargentem  signa  juventae, 
Dre  renidenti  lustrans  obit,  et  fremit  ausum, 
Sabgnineosque  rotat  furiis  ardentibus  orbes.  235 
Non  aliter  jam  regna  poli,  jam  capta  Typhoeus 
Astra  ferens,  Bacchum  ante  acies,primamque  deo¬ 
rum 

Pallada,  et  oppositos  doluit  sibi  virginis  angues. 
Sic  adeo  insequitur, rabidoque  ita  murmure  terret : 
Quisquis  es,  infelix  celera  puer;  haud  tibi  pulchrae 
Manserit  hoc  ultra  frontis  decus,  orave  matri 
Nota  feres.  Tune  e  sociis  electus  iniquis  ? 

Tune  Amyci  moriere  manu  ?  Nec  plura  moratus. 
Ingentes  humeros  spatiosaque  pectoris  ossa 
Protulit,  horrendosque  toris  informibus  artus.  245 
Deficiunt  visu  Minyae  :  miratur  et  ipse 
Tyndarides  :  redit  Alcidae  jam  sera  cupido, 

Et  vacuos  maesto  lustrarunt  lumine  montes. 

At  satus  aequoreo  fatur  tunc  talia  rege: 

Adspice  et  haec  crudis  durata  volumina  tauris,  250 
Nec  pete  sortis  opem,  sed,  quos  potes,  indue  caes- 
Dixit,  et  urgentis  post  sera  piacula  fati  [tus. 
Nescius,  extremum  hoc,  armis  innectere  palmas 
Dat  famulis ;  dat  et  inde  Lacon :  odia  aspera  sur- 
Ignotis  prius,  atque  incensa  mente  feruntur  [gunt 
In  medium  sanguis  Jovis  et  Neptunia  proles. 
Hinc  illinc  dubiis  intenta  silentia  votis. 

Et  pater  orantes  csesorum  Tartarus  umbras 
Nube  cava  tandem  ad  meritae  spectacula  pugnae 
Emittit:  summi  nigrescunt  culmina  montis.  260 
Continuo  Bebryx,  Maleae  velut  arce  fragosa 
^urbo  rapax,  vix  ora  virum,  vix  tollere  passus 

Brachia,  torrenti  praeceps  agit  undique  nimbo. 
Cursibus  involvens,  totaque  immanis  arena 
Insequitur.  Vigil  ille  metu,  cum  pectore  et  armi» 
Huc  alternus  et  huc,  semper  cervice  reducta,  26f 
Semper  et  in  digitis,  et  summi  pulvere  campi. 
Projectusque  redit :  spumanti  qualis  in  alto 
Pliade  capta  ratis,  trepidi  quam  sola  magistri 
Cura  tenet,  rapidum  ventis  certantibus  aequor  270 
Intemerata  secat :  Pollux  sic  providus  ictus 
Servat,  et  CEbalia  dubium  caput  eripit  arte. 

Ut  deinde  urgentes  effudit  nubibus  iras 
Ardoremque  viri,  paullatim  insurgere  fesso 
Integer,  et  summos  manibus  deducere  caestus. 
Ille  dies  aegro3  Amyci  sudoribus  artus  276 

Primus,  et  arenti  cunctantem  vidit  hiatu. 

Nec  sua  defessum  noscunt  loca,  nec  sua  regem 
Agmina.  Respirant  ambo,  paullumque  reponunt 
Brachia,  ceu  Lapithas  aut  Paeonas  aequore  in  ipso 
Dum  refovet,  fixaque  silet  Gradivus  in  hasta. 

Vix  steterant,  et  jam  ecce  ruunt,  inflictaque  late 
Terga  sonant :  nova  vis  iterum,  nova  corpora 
surgunt. 

Hunc  pudor,  hunc  noto  jam  spes  audentior  hoste 
Instimulat:  fumant  crebro  praecordia  pulsu.  285 
Avia  responsant  gemitu  juga :  pervigil  ut  cum 
Artificum  notat  ipse  manus,  et  fulmina  Cyclops 
Prosubigit,  pulsis  strepitant  incudibus  urbes.[tur 
Emicat  hic,  dextramque  parat,  dextramque  mina- 
Tyndarides:  redit  huc  oculis  et  pondere  Bebryx, 
Sic  ratus;  ille  autem  celeri  rapit  ora  sinistra.  291 
Conclamant  socii,  et  subitas  dant  gaudia  voces. 
Illum  insperata  turbatum  fraude,  furentemque 
CEbalides  prima  refugit,  dum  detonet,  ira, 
Territus  ipse  etiam,  atque  ingentis  conscius  ausi. 
Saevit  inops  Amycus,  nullo  discrimine  sese  296 
Praecipitans,  avidusque  viri  (respectat  ovantes 
Quippe  procul  Minyas)  caestu  velatus  utroque 
Irruit:  hos  inter  Pollux  subit,  et  trucis  ultro 
x4dvolat  ora  viri :  nec  spes  effeta,  sed  ambae  300 
In  pectus  cecidere  manus.  Hoc  saevior  ille 
Ecce  iterum  vacuas  agit  inconsulta  per  auras 
Brachia  :  sentit  enim  Pollux  rationis  egentem 
Dat  genibus  junctis  latus,  effusumque  secutus 
Haud  revocare  gradus  patitur;  turbatque,  premit-. 
Ancipitem,  crebros  et  liber  congerit  ictus  [que 
Desuper  averso  :  sonat  omni  vulnere  vertex 
Inclinis,  ceditque  malis:  jam  tempora  manant, 
Sanguineaeque  latent  aures ;  vitalia  donec 
Vincula,  qua  primo  cervix  committitur  artu,  310 
Solvit  dextra  gravis.  Labentem  propulit  heros. 
Ac  super  insistens:  Pollux  ego  missus  Amyclis, 
Et  Jove  natus,  ait;  nomen  mirantibus  umbris 
Hoc  referes,  sic  et  memori  noscere  sepulcro.  314 
Bebrycas  extemplo  spargit  fuga  :  nullus  ademti 
Regis  amor  :  montem  celeres  sylvamque  capes¬ 
sunt.  [ausi. 

Haec  sors,  haec  Amycum  tandem  manus  arguit 
Effera  servantem  Ponti  loca,  vimque  juvent® 
Continuam,  et  magni  sperantem  tempora  patris. 
Tenditur  ille  ingens  hominum  pavor,  arvaque  late 
Occupat,  annosi  veluti  si  decidat  olim  321 
Pars  Erycis,  vel  totus  Athos :  qua  mole  jacentis 
Ipse  etiam  expleri  victor  nequit,  oraque  longo 
Cominus  obtutu  mirans  tenet :  at  manus  omnis 
Heroum  densis  certatim  amplexibus  urgent,  325 
Armaque  ferre  juvat,  fessasque  attollere  palmas. 
Salve,  vera  Jovis,  vera  o  Jovis,  undique,  proles, 
Ingeminant :  o  magnanimis  memoranda  pal®stris 
Taygeta,  et  primi  felix  labor  ille  magistri ! 
Dumque  ea  dicta  ferunt,  tenues  tamen  ire  cruore* 

Siderea  de  fronte  vident:  nec  sanguine  Pollux  881 
Territus,  averso  siccabat  vulnera  caestu. 

Illius  excelsum  ramis  caput,  armaque  Castor 
Implicat,  et  viridi  connectit  tempora  lauro ; 
Respiciensque  ratem.  Patriis,  ait,  has  precor  oris. 
Diva,  refer  frondes,  cumque  hac  freta  currecorona. 
Dixerat:  hinc  valida  caedunt  armenta  bipenni, 
Perfusique  sacro  placati  gurgitis  amne 
Graminea  sternuntur  humo ;  tunc  liba  dapesque 
Frondibus  accumulant:  exsortia  terga  Laconi  340 
Praecipiunt  pecudum  :  toto  mox  tempore  mensae 
Laetus  ovat  nunc  laude  virum,  nunc  vatis  honoro 
Carmine,  victori  geminans  cratera  parenti,  [sunt 
Jamque  dies  auraeque  vocant,  rursusque  capes- 
Equora,  qua  rigidos  eructat  Bosporos  amnes.  315 
Illos,  Nile,  tuis  nondum  dea  gentibus  Io 
Transierat  fluctus,  unde  haec  data  nomina  ponto. 
Tum  pius  CEagri  claro  de  sanguine  vates, 
Admonita  genitrice,  refert  casusque  locorum, 
Inachidosque  vias,  pelagusque  emensa  juvencae 
Exsilia,  intentisque  canit :  Videre  priores  351 
Saepe  Jovem  terras  Argivaque  regna  Pelasgum 
Virginis  Iasiae  blandos  descendere  ad  ignes. 
Sensit  Juno  dolos,  curaque  accensa  jugali 
.Ethere  desiluit :  dominam  Lyrceia  tellus  355 
Antraque  deprensae  tremuerunt  conscia  culpae. 
Cum  trepida  Inachiae  pellex  subit  ora  juvencae, 
Sponte  dei :  plausu  fovet  hanc,  et  pectora  mulcet 
Juno,  renidenti  cohibens  suspiria  vultu.  [Argis 
Mox  ita  adorta  Jovem :  Da,  quam  modo  ditibus 
Campus  alit,  primae  referentem  cornua  Phoebes 
lndomitamque  bovem,  da  carae  munera  nuptae. 
Ipsa  ego  dilectae  pecudi  jam  pascua  digna, 
Praecipuosque  legam  fontes.  Qua  fraude  negaret. 
Aut  quos  inventus  timuisset  Jupiter  astus  ?  365 
Muneris  illa  potens  custodem  protinus  Argum 
Adjungit ;  custos  Argus  placet,  inscia  somni 
Lumina  non  aliter  lucent  cui  vertice,  quam  si 
Lyda  nurus  sparso  telas  maculaverit  ostro. 

Argus  et  in  scopulos,  et  monstris  horrida  lustra, 
Ignotas  jubet  ire  vias,  heu  multa  morantem,  371 
Conantemque  preces  inclusaque  pectore  verba. 
Ultima  tum  patriae  cedens  dedit  oscula  ripae. 
Flevit  Amymone,  flerunt  Messeides  undae. 

Flevit  et  effusis  revocans  Hyperia  lacertis.  875 
Illa,  ubi  vel  fessi  tremerent  erroribus  artus. 

Vel  rueret  summo  jam  frigidus  aethere  vesper. 
Heu  quoties  saxo  posuit  latus  !  aut  ubi  longa 
yEgra  siti,  quos  ore  lacus,  quae  pabula  carpsit ! 
Verbere  candentes  quoties  exhorruit  armos  !  380 
Quin  et  ab  excelso  meditantem  vertice  saltus, 
Ardentemque  mori,  valles  citus  egit  in  imas 
Argus,  et  arbitrio  durus  servavit  herili. 

Cum  subito  Arcadio  sonuit  cava  fistula  ritu, 
Imperiumque  patris  celerans  Cyllenius  ales  385 
Advenit,  et  leni  modulatur  carmen  avena:  [tus. 
Quoque, ait,  hinc  diversus  abis?  heu  respice  can- 
Haud  procul  insectans  Argum,  languentia  somno 
Lumina  cuncta  notat,dulcesque  sequentia  somnos, 
Et  celerem  mediis  in  cantibus  exigit  harpen.  390 
Jamque  refecta  Jovi  paullatim  in  imagine 
Ibat  agris  Io  victrix  Junonis ;  et  ecce  [prisca 
Cum  facibus,  spirisque,  et  Tartareo  ululatu 
Tisiphonen  videt,  ac  primo  vestigia  visu 
Figit,  et  in  misera;  rursus  bovis  ora  recurrit,  395 
Nec  qua  valle  memor,  nec  quo  se  vertice  sistat. 
Inachias  errore  etiam  defertur  ad  undas. 

Qualis,  et  a  prima  quantum  mutata  juvenca ! 

Nec  pater,  aut  trepidas  tentant  accedere  Nvmphae. 
Ergo  iterum  sylvas,  iterum  petit  invia  retro,  400 


Ceu  Styga,  dilectum  fugiens  caput ;  inde  per  urbe 
Raptat  urGraias,  atque  ardua  flumina  ripis; 
Oblato  donec  paullum  cunctata  profundo 
Incidit:  absistunt  fluctus,  et  gnara  futuri  [get 
Dant  pavidae  alta  viam  ;  celsis  procul  ;psa  reful- 
Cornibus,  ac  summa  palearia  sustinet  unda. 

Ast  Erebi  virgo  ditem  volat  aethere  Memphim 
Praecipere,  et  Pharia  venientem  pellere  terra. 
Contra  Nilus  adest,  et  toto  gurgite  torrens 
Tisiphonen  agit,  atque  imis  illidit  arenis,  410 
Ditis  opem  ac  saevi  clamantem  numina  regni. 
Apparent  sparsaeque  faces,  disjectaque  longe 
Verbera,  et  abruptis  excussi  crinibus  hydri. 

Nec  Jovis  interea  cessat  manus  :  intonat  alto 
Insurgens  coelo  genitor,  curamque  fatetur,  415 
Atque  ipsa  imperium  Juno  pavet.  Haec  procul  lo 
Spectat  ab  arce  poli,  jam  divis  addita,  jamque 
Aspide  cincta  comas,  et  ovanti  persona  sistro. 
Bosporon  hinc  veteres  errantis  nomine  divae 
Vulgavere.  Juvet  nostros  nunc  ipsa  labores,  420 
Immissisque  ratem  sua  per  freta  provehat  Euris. 

Dixerat,  et  placidi  tendebant  carbasa  venti. 
Postera  non  cassae  Minyis  Aurora  retexit  [juxta 
Noctis  iter:  nova  cuncta  vident,  Thynaeaque 
Littora,  fatidici  poenis  horrentia  Phinei.  425 
Dira  deftm  summoque  lues  urgebat  in  aevo. 
Quippe  neque  extorrem  tantum,nec  lucis  egentem, 
Insuper  Harpyiae  Typhonides,  ira  Tonantis, 
Depopulant,  ipsoque  dapes  praedantur  ab  ore. 
Talia  prodigia,  et  tales  pro  crimine  poenas  430 
Perpetitur:  spes  una  seni,  quod  pellere  saevam 
Quondam  fata  luem  dederant  Aquilone  creatis. 
Ergo  ubi  jam  Minyas,certamque  accedere  Phineus 
Sentit  opem,  primas  baculo  defertur  ad  undas, 
Vestigatque  ratem,  atque  oculos  attollit  inanes. 
Tunc  tenuem  spirans  animam :  Salve,  o  mihi 
longum  436 

Exspectata  manus,  nostrisque,  ait,  agnita  votis. 
Novimus  et  divis  geniti  quibus,  et  via  jussos 
Qua  ferat,  ac  vestri  (rebar  sic)  tempora  cursus. 
Proxima  quaeque  legens;  quantum  Vulcania  Lem 
nos  440 

Traxerit,  infelix  tulerit  quae  Cyzicus  arma. 

Sensi  et  Bebrycio  supremam  in  littore  pugnam 
Jam  propior,  jamque  hoc  animam  solamine  mul- 
cens.  [neus, 

Non  ego  nunc,  magno  quod  cretus  Agenore  Phi- 
Aut  memorem,  mea  quod  vates  insedit  Apollo  445 
Pectora ;  praesentis  potius  miserescite  fati. 

Nec  mihi  diversis  erratum  casibus  orbem. 
Amissas  aut  flere  domos,  aut  dulcia  tempus 
Lumina  :  consuetis  serum  est  ex  ordine  fatis 
Ingemere.  Harpyiae  semper  mea  pabula  servant. 
Fallere  quas  nusquam  misero  locus :  ilicet  omnes 
Deveniunt,  niger  intorto  ceu  turbine  nimbus, 
(Jamque  alis  procul  et  sonitu  mihi  nota  Celaeno 
Diripiunt  verruntque  dapes,  foedataque  turbant 
Pocula  :  saevit  odor,  surgitque  miserrima  pugna. 
Parque  mihi  monstrisque  fames.  Sprevere  quod 
omnes  [atris, 

Pollueruntque  manus,  quodque  unguibus  excidit 
Has  mihi  fert  in  luce  moras :  nec  rumpere  fata 
Morte  licet:  trahitur  victu  crudelis  egestas. 

Sed  vos  o  servate  precor,  praedicta  deorum  460 
Si  non  falsa  mihi,  vos  finem  imponite  poenis. 
Nempe  adsunt,  qui  monstra  fugent,  Aquiloni 
proles. 

Non  externa  mihi:  nam  rex  ego  divitis  Hebri, 
Junctaque  vestra  meo  quondam  Cleopatra  cubiii 
Nomen  ad  Actaeae  Calais  Zetesque  sororis  46J 
3  U  2 

Prosiliunt,  Zetesque  prior .  Quem  cernimus,  in¬ 
quit, 

Tune  ille  Odrysiae  Phineus  rex  inclytus  orse  ? 

Tu  Phoebi  comes,  et  nostro  dilecte  parenti  ? 

O  ubi  nunc  regni, generisque  ubi  gloria?  quam  te 
Exedit  labor,  et  miseris  festina  senectus !  470 

Quin  age,  mitte  preces:  namque  est  tibi  nostra 
voluntas, 

Si  non  ira  deum,  vel  si  placabilis  urget. 

Sustulit  hic  geminas  Phineus  ad  sidera  palmas; 
Teque,  ait,  injusti,  quae  nunc  premis,  ira  Tonantis, 
Ante  precor,  nostrae  tandem  jam  parce  senectae ; 
Sit  modus:  et  fore  credo  equidem  nam  vestra 
voluntas  [pam 

Quo,  juvenes,  sine  pace  deum?  nec  credite  cui- 
Saevitiae,  scelerumve  mihi  nunc  crimina  pendi. 
Fata  loquax,  mentemque  Jovis,  quaeque  abdita 
Consilia,  et  terris  subito  ventura  parabat,  [solus 
Prodideram,  miserans  hominum  genus :  hinc  mihi 
Pestis,  et  offusae  media  interdicta  tenebrae,  [tanta 
Jam  tandem  cessere  irae:  nec  casus,  ab  alto 
Ipse  volens  nostris  sed  vos  deus  appulit  oris. 

Sic  ait,  et,  fatis  ita  jam  cedentibus,  omnes  485 
Impulit,  et  durae  commovit  imagine  poenae. 
Instituere  toros, mediisque  tapetibus  ipsum  [vant. 
Accipiunt,  circumque  jacent :  simul  aequora  ser- 
Astra  simul :  vescique  jubent,  ac  mittere  curas. 
Cum  subitus  misero  tremor, et  pallentia  primae 
Ora  senis  fugere  manus  :  nec  prodita  pestis  491 
Ante,  sed  in  mediis  dapibus  videre  volucres. 
Fragrat  acerbus  odor,  patriique  exspirat  Averni 
Halitus :  unum  omnes  incessere  planctibus,  unum 
Infestare  manus :  inhiat  Cocytia  nubes  495 
Luxurians,  ipsoque  ferens  fastidia  visu. 

Tum  sola  colluvie,  atque  illisis  stramina  mensis 
Foeda  ligant:  stridunt  alae,  praedaque  retenta  [no 
Saevit  utrinque  fames :  nec  solum  horrenda  Celae- 
Phinea,  sed  miseras  etiam  prohibere  sorores.  500 
Emicat  hic  subito,  seseque  Aquilonia  proles 
Cum  clamore  levat :  genitor  simul  impulit  alas. 
Hoste  novo  turbata  lues,  lapsaeque  ruinae 
Faucibus  ;  et  primum  pavidae  Phineia  tecta 
Pervolitant,  mox  alta  petunt :  stant  littore  fixi  505 
Haemonidae, atque  oculis  palantia  monstra  sequun- 
Sic  ubi  prorupti  tonuit  cum  forte  Vesevi  [tur. 
Hesperiae  letalis  apex,  vixdum  ignea  montem 
Torsit  hiems,  jamque  Eoas  cinis  induit  urbes. 
Turbine  sic  rapido  populos  atque  aequora  longe 
Transabeunt,  nullaque  datur  considere  terra. 
Jamque  et  ad  Ionii  metas,  atque  intima  tendunt 
Saxa ;  vocat  magni  Strophadas  nunc  incola  Ponti. 
Hic  fessae,  letique  metu  propioris  anhelae  [latu 
Dum  trepidant,  humilique  graves  timidoque  vo- 
Implorant  clamore  patrem  Typhona  nefando,  516 
Extulit  adsurgens  noctem  pater,  imaque  summis 
Miscuit,  et  mediis  vox  exaudita  tenebris  : 

Jam  satis  huc  pepulisse  deas :  cur  tenditis  ultra 
In  famulas  saevire  Jovis?  quas,  fulmina  quan- 
quam  520 

jEgidaque  ille  gerens,  magnas  sibi  legit  in  iras. 
Nunc  quoque  Agenoreis  idem  decedere  tectis 
Imperat :  agnoscunt  monitus,  jussaeque  recedunt. 
Mox  tamen  et  vobis  similis  fuga,  cum  premet 
arcus 

Letifer.  Harpyiae  nunquam  nova  pabula  quaerent, 
Donec  erunt  divum  meritae  mortalibus  irae.  526 
Haesit  uterque  polo,  dubiisque  elanguit  alis ; 

Mox  abit,  et  sociae  victor  petit  agmina  puppis. 

Interea  Minyae  pulsa  lue  prima  Tonanti 
Sacra  novant:  tum  vina  toris  epulasque  reponunt. 


Ipse  inter  medios,  ceu  dulcis  imagine  somni  531 
Laetus,  ad  oblitae  Cereris  suspirat  honcres ; 
Agnoscit  Bacchi  latices,  agnoscit  et  undam. 

Et  nova  non  pavidae  miratur  gaudia  mensae. 
Hunc  ubi  reclinem  stratis,  et  pace  fruentem  585 
Adspicit,  ac  longae  ducentem  oblivia  poenae. 
Talibus  appellat,  supplexque  ita  fatur  Iason  : 
Vota,  senex,  perfecta  tibi ;  nunc  me  quoque  curis 
Eripe,  et  ad  nostros  animum  converte  labores. 
Omnis  adhuc  sors  laeta  quidem,  nec  numine  vano 
(Si  qua  fides  curae  superum)  tantum  aequor  adorti 
Tendimus:  ipsa  mihi  puppim  Jovis  optima  proles 
Instituit,  sociosque  dedit  Saturnia  reges. 

Fidere  mens  sed  caeca  nequit,  quantumque  pro¬ 
pinquat  [angunt 

Phasis,  et  ille  operum  summus  labor,  hoc  magis 
Proxima,  nec  vates  sat  jam  mihi  Mopsus  et  Idmon. 

Ille  ducem  nec  ferre  preces,  nec  dicere  passus 
Amplius,  hic  demum  vittas  laurumque  capessit. 
Numina  nota  ciens.  Stupet  jEsonis  inclyta  proles 
Phinea,  ceu  nunquam  poenis,  nullaque  gravatum 
Peste  Jovis;  tam  largus  honos,  tam  mira  senectae 
Majestas  infusa :  vigor  novus  auxerat  artus. 

Tum  canit:  O  terras  fama  venture  per  omnes. 
Quem  sociis  ducibusque  deis,  atque  arte  benigna 
Pallados  ipse  ultro  Pelias  ad  sidera  tollit,  555 
Demens,  dum  profugi  non  sperat  vellera  Phrixi : 
Fata  locosque  tibi  (possum  quas  reddere  grates) 
Expediam,  rerumque  vias  finemque  docebo. 

Ipse  etiam,  qui  me  prohibet  sua  pandere  terris 
Saecula,  te  propter  fandi  mihi  Jupiter  auctor.  560 
Hinc  iter  ad  Ponti  caput,  errantesque  per  altum 
Cyaneas :  furor  his  medio  concurrere  ponto : 
Necdum  ullas  videre  rates  :  sua  cominus  actae 
Saxa  premunt, cautesque  suas ;  cum  vincula  mundi 
Ima  labant,  tremere  ecce  solum,  tremere  ipsa  re¬ 
pente  565 

Tecta  vides ;  illae  redeunt,  illae  aequore  certant. 
Di  tibi  progresso  propius,  di  forsitan  ipsi 
Auxilium  mentemque  dabunt :  ast  ipse  juvare 
Ausa  quibus  monitispossim  tua?  quippe  peraltuir 
Tenditis,  unde  procul  venti,  procul  unde  volucres 
Et  pater  ipse  maris  pavidas  detorquet  habenas. 
Si  qua  brevis  scopulis  fuerit  mora,  si  semel  orsis 
Ulla  quies,  fuga  tunc  medio  properanda  recursu. 
Vix  repetunt  primae  celeres  confinia  terrae, 
Jamque  alio  clamore  ruunt,  omnisque  tenetur  575 
Pontus,  et  infestis  anceps  cum  montibus  errat. 
Verum  animo  redit  illa  meo  sors  cognita  divGm, 
(Fabor  enim,  nec  spe  dubios  solabor  inani .) 

Cum  mihi  Tartareas  saevo  clangore  volucres 
Protulit  ira  Jovis,  vox  haec  simul  accidit  aures : 
Ne  vanas  impende  preces,  finemque  malorum 
Expete,  Agenoride  :  pontum  penetraverit  ulla 
Cum  ratis,  et  rapidi  steterint  in  gurgite  montes. 
Tunc  sperare  modum  poenae  veniamque  licebit. 
Sic  deus :  aut  vobis  ergo  fera  saxa  patescunt,  585 
Aut  mea  jam  saevae  redeunt  ad  pabula  Dirae. 
Verum  inter  medias  dabitur  sic  currere  cautes, 
(Certe  digna  manus,)  vacuumque  exibis  in  aequor. 
Proxima  regna  Lyci,  remeat  qui  victor  ab  oris 
Bebryciis:  toto  non  ullus  littore  Ponti  590 
Mitior.  Hic  lecto  comitum  de  robore  si  quem 
Perculerit  vicina  lues,  ne  defice,  casus 
Praedicti  memor,  atque  animos  accinge  futuris. 
Illic  pestiferas  subter  juga  concava  torquet 
Alter  aquas  Acheron,  vastoque  exundat  hiatu  595 
Fumeus,  et  saeva  sequitur  caligine  campos. 
Linque  gravem  fluvium, et  miseris  sua  fata  colonis. 
Sic  quoque  non  uno  dabitur  transcurrere  luctu. 

Quid  tibi  nubifera  surgentem  rupe  Carambin, 
Quid  memorem,  quas  Iris  aquas,  quas  torqueat 
Ancon  ?  [to,) 

ProximaThermodon  hic  jam  secat  arva,  (memen 
Inclyta  Amazonidum,  magnoque  exorta  Gradivo 
Gens  ubi :  foemineas  nec  tu  nunc  crede  catervas, 
Sed  qualis,  sed  quanta  viris  insultat  Enyo, 
Divaque  Gorgonei  gestatrix  innuba  monstri.  605 
Ne  tibi  tunc  horrenda  rapax  ad  littora  puppim 
Ventus  agat,  ludo  volitans  cum  turma  superbo 
Pulvereis  exsultat  equis,  ululataque  tellus 
Intremit,  et  pugnas  mota  pater  incitat  hasta.  609 
Non  ita  sit  metuenda  tibi,  saevissima  quanquam, 
Gens  Chalybum,  duris  patiens  cui  cultus  in  arvis. 
Et  tonat  afflicta  semper  domus  ignea  massa. 

Inde  omnem  innumeri  reges  per  littoris  oram, 
Hospitii  quis  nulla  fides;  sed  limine  recto 
Puppis,  et  aequali  transcurrat  carbasus  aura:  615 
Sic  demum  rapidi  venies  ad  Phasidis  amnem. 
Castra  ibi  jam  Scythiae.fratemaquesurgitErinnys: 
Ipse  truces  illic  Colchos  hostemque  juvabis 
Auxiliis.  Nec  plura  equidem  discrimina  cerno. 
Fors  etiam  optatam  dabitur  contingere  pellem. 
Sed  te  non  animis,  nec  solis  viribus  aequum  621 
Credere ;  saepe  acri  potior  prudentia  dextra. 
Quam  tulerit  deus,  arripe  opem  Jamque  ultima 
nobis  [facto 

Promere  fata  nefas:  sileo  et  precor.  Atque  ita 
Fine  dedit  tacitis  iterum  responsa  tenebris.  625 
Tum  subita  resides  socios  formidine  Iason 
Praecipitat,  rumpitque moras,  tempusque  timendi. 
Ipse  viros  gradiens  ad  primi  littoris  undam 
Prosequitur  Phineus:  Quaenam  tibi  praemia,  dixit. 
Quas,  decus  o  Boreae,  possim  persolvere  gratesi' 
Me  Pangaea  super  rursus  juga,  meque  paterna  63 1 
Stare  Tyro,  dulcesque  iterum  mihi  surgere  soles 
Nunc  reor:  exactae  nam  vere  abiere  volucres, 
Nec  metuam,  tutaeque  dapes.  Date  tangere  vultus. 
Dem  sinite  amplexus,  propiusque  accedite  dex¬ 
trae.  685 

Dixerat :  abscedunt  terris,  et  littora  condunt. 

Omnibus  extemplo  saeva  sub  imagine  rupes 
Cyaneae, propiorque  labor;  quando  affore, quaque 
Parte  putent ;  stant  ora  metu,  nec  fessa  recedunt 
Lumina  diversas  circum  servantibus  undas.  640 
Cum  procul  audiri  sonitus,  insanaque  saxa: 

Saxa  neque  illa  viris,  sed  praecipitata  profundo 
Siderei  pars  visa  poli:  dumque  ocius  instant 
Ferre  fugam,  maria  ante  ratem,  maria  ipsa  repente 
Diffugere,  adveisosque  vident  discedere  montes, 
Omnibus  et  gelida  rapti  formidine  remi.  646 
Ipse  per  arma  volans,  et  per  juga  summa  carinae 
Hortatur,  supplexque  manus  intendit  Iason, 
Nomine  quemque  premens :  Ubi  nunc  promissa 
superba,  649 

Ingentesque  minae,  mecum  quibus  ista  secuti  ? 
Idem  animos  Amyci  viso  timor  omnibus  antro 
Perculerat;  stetimus  tamen,  et  deus  affuit  ausis. 
Quin  iterum  idem  aderit,  credo,  deus.  Haec  ubi 
fatus. 

Corripit  abjecti  remumque  locumque  Phaleri, 

Et  trahit:  insequitur  flammata  pudore  juventus. 
Unda  laborantes  praeceps  rotat,  ac  fuga  ponti  656 
Obvia  :  miscentur  rupes,  jamque  aequore  torto 
Cyaneae  juga  praecipites  illisa  remittunt. 

Bis  fragor  infestas  cautes,  adversaque  saxis 
Saxa  dedit :  flamma  expresso  bis  fulsit  in  imbri. 
Sic  ubi  multifidus  ruptis  e  nubibus  horror  661 
Effugit,  et  tenebras  nimbosque  intermicat  ignis, 
Terrificique  ruunt  tonitrus,  elisaque  noctem 


Lux  dirimit,  pavor  ora  virum, pavor  occupat  aures 
Haud  secus  implevit  pontum  fragor :  effluit  imber 
Spumeus,  et  magno  puppim  procul  aequore  vestit 
Advertere  dei,  defixaque  numina  ponto. 

Quid  scopulis  praeclusa  ratis,  quid  dura  juventus 
Expediat :  pendet  magnis  favor  ortus  ab  ausis. 
Prima  coruscanti  signum  dedit  aegide  virgo,  670 
Fulmineam  jaculata  facem.  Vixdum  ardua  cautes 
Cesserat;  illa  volans  tenui  per  concita  saxa 
Luce  fugit :  rediere  viris  animique  manusque. 

Ut  videre  viam.  Sequor  o,  quicunque  deorum, 
/Esonides,  vel  fallor, ait;  praecepsque  fragores 675 
Per  medios  ruit,  et  fumo  se  condidit  atro. 
Coeperat  hinc  cedens  abductis  montibus  unda 
Ferre  ratem,  pelagoque  dies  occurrere  aperto : 
Sed  neque  permissis  jam  fundere  rector  habenis 
Vela,  nec  eniti  remis  pote,  cum  super  adsunt  680 
Cyaneae :  premit  umbra  ratem,  scopulique  ferun¬ 
tur  [Pallas 

Cominus.  Hic  Juno  praecepsque  ex  aethere 
Insiliunt  pariter  scopulos  :  hunc  nata  coercet. 
Hunc  conjux  Jovis :  ut  valido  qui  robore  tauros 
Sub  juga,  et  invito  detorquet  in  ilia  cornu.  685 
Inde,  velut  mixtis  Vulcanius  ardor  arenis 
Verset  aquas,  sic  ima  fremunt,  fluctuque  coacto 
Angiiur,et  clausum  scopulos  super  effluit  aequor. 
Contra  omnes  validis  tenui  discrimine  remis 
Pergere  iter,  mediosque  ratem  transferre  per  ictus : 
Saxa  sed  extremis  tamen  increpuere  corymbis,69 1 
Parsque  (nefas)  deprensa  jugis  ;  nam  caetera  ccelo 
Debita.  Conclamant  Minyae ;  latera  utraque 
quippe 

Dissiluisse  putant:  fugit  ipse  novissimus  ictus 
Tiphys,  et  e  mediis  sequitur  freta  rapta  ruinis. 
Nec  prius  obsessum  scopulis  respexit  ad  aequor. 
Aut  sociis  tentata  quies,  nigrantia  quam  jam 
Littora,  longinquique  exirent  flumina  Rhebae. 
Tunc  fessas  posuere  manus,  tunc  arida  anheli 
Pectora:  discussa  quales  formidine  Averni  700 
Aicides  Theseusque  comes  pallentia  jungunt 
Oscula,  vix  primas  amplexi  luminis  oras. 

Nec  vero  ipse  metus  curasque  resolvere  ductor, 
Sed  maria  adspectans  :  Heu  quisdatus  iste  deorum 
Sorte  labor  nobis?  serum  ut  veniamus  ad  amnem 
Phasidis,  et  mites,  inquit,  dent  vellera  Colchi, 
Unde  per  hos  iterum  montes  fuga  ?  Talia  fundit. 
Imperio  fixos  Jovis  aeternumque  revinctos 
Nescius :  id  fati  certa  nam  lege  manebat,  709 
Si  qua  per  hos  undis  unquam  ratis  isset  apertis. 

Tum  freta,  quae  longis  fuerant  impervia  saeclis. 
Ad  subitam  stupuere  ratem:  Pontique  jacentis 
Omne  solum,  regesque  patent, gentesque  reposta;. 
Non  alibi  effusis  cesserunt  longius  undis  714 
Littora,  nec  tantas  quamvis  Tyrrhenus  et  ^Egon 
Volvat  aquas,  geminis  et  desint  Syrtibus  undae. 
Nam  super  huc  vastos  tellus  quoque  congerit 
amnes. 

Non  septemgemini  memorem  quas  exitus  Istri, 
Quas  Tanais,  flavusque  Lyces,llypanisque,Melas- 
Addat  opes,  quantosque  sinus  Maeotia  laxent  [que 
/Equora  :  flumineo  sic  agmine  frangit  amari  721 
Vim  salis,  hinc  Boreae  cedens  glaciantibus  auris 
Pontus,  et  exorta  facilis  concrescere  bruma. 
Utque  vel  immotos  Ursae  rigor  invenit  amnes. 

Vel  freta  versa  vadis;  hiemem  sic  unda  per  om¬ 
nem  725 

Aut  campo  jacet,  aut  tumido  riget  ardua  fluctu  ; 
Atque  hac  Europam  curvis  anfractibus  urget, 
Hac  Asiam,  Scythicum  specie  sinuatus  in  arcu  ni 
Illic  umbrosae  semper  stant  aequore  nubes 

Et  non  certa  dies:  primo  nec  sole  profundum  730 
Solvitur,  aut  vernis  cum  lux  *quata  tenebris, 

Sed  redit  extremo  tandem  in  sua  littora  Tauro. 

Jam  Mariandynis  advertit  puppis  arenis, 

Atque  celer  terras  regemque  exquirit  Echion, 
Dicta  ferens ;  lectos  fama  est  si  nominis  unquam 
Haemonii  subiisse  viros,  det  littora  fessis.  736 
Approperat  Lycus  auditis  laetatus  Achivis, 

Ac  simul  /Esoniden  omnemque  in  regia  turbam 
Tecta  trahit,  modo  Bebryciis  praefixa  tropaeis ; 
Mitis  et  in  mediis  effatur  talia  Graiis :  740 

Haud  temere  est :  fato  .divum  reor  ad  mea  vectos 
Littora  vos,  odium  quibus  atque  eadem  ira  fu¬ 
rentis 

Bebryciae,  saevaque  pares  de  gente  triumphi. 
Certa  fides,  animis  idem  quibus  incidit  hostis. 
Nos  quoque,  nos  Amycum,  tanto  procul  orbe 
remoti,  745 


Sensimus,  et  saevis  frater  mihi  fusus  arenis. 

Ultor  ego,  atque  illuc  cunctis  accensus  in  armis 
Tunc  aderam,  cum  vos  mediis  contenta  ferebant 
Vela  fretis.  Illum  in  sanie  taboque  recenti 
Vidimus,  aequoreo  similem  per  littora  monstro 
Nec  vero  praerepta  mihi  suprema  tyranni  75. 
Fata  queror,  bellove  magis  laetarer  et  armis 
Procubuisse  meis,  quam  lege  quod  occidit  usus 
Ipse  sua,  meritoque  madent  quod  sanguinecaestus. 
Excipit  /Esonides:  Tuus  ergo  in  montibus  ignis 
Ille?  tuas  acies  medio  de  gurgite  vidi?  756 
Fatur,  et  ostentans  prolem  Jovis,  Hic  tibi  Pollux 
En,  ait,  inviso  solvit  cui  pectore  poenas. 

Ille  virum  circa  mirantia  lumina  volvit. 

Festa  dehinc  mediis  ineunt  convivia  tectis,  760 
Communesque  vocant  superos,  quorum  eruta 
nutu 

Bebrycia,  et  votis  pariter  praedaque  fruuntur 


LIBER  QUINTUS. 


Altera  lux  haud  laeta  viris  emersit  Olympo : 
Argolicus  morbis  fatisque  rapacibus  Idmon 
Labitur,  extremi  sibi  tum  non  inscius  aevi. 

At  memor  /Esonides  nimium  jam  vera  locuti 
Phineos,  hinc  alios  rapto  pavet  Idmone  luctus.  5 
Tum  comiti  pia  justa  tulit,  caelataque  multa 
Arte  Dolionii  donat  velamina  regis  ,•  [vellit 

Hospes  humum  sedemque  Lycus.  Flens  arma  re- 
Idmonis  e  celsa  Mopsus  rate  :  robora  caedunt 
Pars  sylvis,  portantque  arae ;  pars  auguris  alba  10 
Fronde  caput  vittisque  ligant,  positumque  feretro 
Congemuere  :  dies  simul  et  suus  admonet  omnes. 
Ecce  inter  lacrymas,  interque  extrema  virorum 
Munera,  quem  cursus  penes  imperiumque  carinae, 
Tiphyn  agit  violenta  lues,  cunctique  pavore  15 
Attoniti  fundunt  maestas  ad  sidera  voces : 
Arcipotens,  adverte,  precor, nunc  denique. Apollo: 
Hoc,  pater,  hoc  nobis  refove  caput,  ulla  laboris 
Si  nostri  te  cura  movet,  qui  cardine  summo  [unis. 
Vertitur,  atque  omnis  manibus  nunc  pendet  ab 
Dicta  dabant  ventis,  nec  debita  fata  movebant.  2 1 
Qualem  praecipiti  gravidum  jam  sorte  parentem 
Natorum  flet  parva  manus,  trepidique  precantur, 
Duret  ut  invalidis  et  adhuc  genitoris  egenis : 
Haud  aliter  socii  supremo  in  tempore  Tiphyn  25 
Ante  alios  superesse  volunt:  mors  frigida  contra 
Urget,  et  ille  recens  oculis  intervolat  Idmon. 
Exanimum  frustra  Minyae  clamore  morantur, 
Avellique  negant :  vix  membra  rigentia  tandem 
Imposuere  rogo,  lacrymasque  et  munera  flammis 
Vana  ferunt :  crescit  donis  feralis  acervus.  31 
Ut  vero  amplexus  fessi  rupere  supremos. 

Et  rapidae  sonuere  faces,  tunc  ipsa  cremari 
Visa  ratis,  medioque  viros  deponere  ponto. 

Non  tulit  /Esonides,  geminis  flagrantia  cernens 
Corpora  cara  rogis,  sed  pectore  ductor  ab  imo  36 
Talia  voce  gemit :  Quid  tantum  infensa  repente 
Numina?  quas  nostri  poenas  meruere  labores? 
Bina  (nefas)  tuto  pariter  mihi  funera  surgunt 
Littore :  magna  adeo  comitum  numerosaque 
pubes !  40 

Aut  socios  rapit  atra  dies, aut  ipse  relinquo  [mon 
Sontibus  impulsus  furiis.  UbiTiphys?  ubi  Id- 


Fata  canens?  ubi  monstrifer*  par  ille  novere*  ? 
Te  sine,  Thespiade,  nos  ulla  movebimus  ultra  44 
/Equora?  nec  summa  speculantem  puppe  videbo 
Pleiadumque  globos  et  agentes  noctibus  Arctos  ? 
Cui  Minyas  caramque  ratem,  cui  sidera  tradis  ? 
Carpere  securas  quis  jam  jubet  /Esona  noctes  ? 

•  Hoc  labor,  hoc  dulci  toties  fraudata  sopore 
Lumina,  et  admotis  nimium  mens  anxia  Colchis 
Profuit?  heu  quantum  Phasis,  quantum  /Ea  re¬ 
cessit!  51 

Nunc  quoque,  si  tenui  superant  in  imagine  cur* 
Adsis  umbra,  precor,  venturi  pr*scia  coeli. 
Rectoremque  tu*  moneas  ratis.  H*c  ubi  fatus. 
Sola  virum  flammis  vidit  labentibus  ossa.  55 
Quod  tamen  externis  unum  solamen  in  oris 
Restat,  ait,  caras  humus  h*c  non  dividet  umbras, 
Ossaque  nec  tumulo,  nec  separe  conteget  urna, 
Sed  simul,  ut  junctis  venistis  in  *quora  fatis. 
Haud  mora :  relliquias  socii  defletaque  miscent60 
Nomina  :  tum  vivo  frondens  e  cespite  tellus 
Aggeritur,  cineremque  Lyco  commendat  Iason. 

M*sti  omnes,  dubiique,  ratem  fidissima  cujus 
Dextra  regat:  simul  Anc*us, sollersque  petebant 
Nauplius.  Erginum  fato  vocat  ipsa  monenti  65 
Quercus,  et  ad  tonsas  victi  rediere  magistri. 

Ac  velut  ille,  gregis  cessit  cui  regia,  taurus 
Fertur  ovans,  hunc  omnis  honos,  hunc  omnis  in 
unum 

Transit  amor:  primo  I*tus  sic  tempore  rector 
Ingreditur  cursus:  etenim  dat  candida  certam  70 
Nox  Helicen.  Jam  prora  fretum  commoverat,  et 
jam 

Puppe  sedens  placidas  dimiserat  ancora  terras. 
Inde,  premente  Noto,  tristes  Acherusidos  oras 
Pr*terit,  et  festa  vulgatum  nocte  Ly*i 
Callichoronj  nec  vana  fides:  his  Bacchus  in  undis 
Abluit  Eoo  rorantes  sanguine  thyrsos.  76 

Illum,  post  acies  rubrique  novissima  claustra 
/Equoris,  hic  resides  thiasos,  hic  *ra  moventem, 
Udaque  pampinea  nectentem  cornua  vitta, 

Nunc  etiam  meministis  aqu*,  Boeotia  qualem 
Thyias,  et  infelix  cuperet  vidisse  Cithaeron,  fne® 
Fama  per  sxtremos  quin  jam  volat  improba 

Interea,  et  magnis  natorum  laudibus  implet, 
Venturam  coelo  fatis  melioribus  Argo,  [rentes 
Addita  jamque  fretis  repetens  freta,  jamque  fe- 
Cyaneas.  Ardent  avidos  attollere  vultus,  86 
Quos  pietas,  vel  tangit  adhuc  quos  aemula  virtus. 
Fata  immota  manent :  unum,  qui  littore  in  illo 
Conditus,  ad  carae  mittunt  spectacula  turbae. 

It  Sthenelus:  qualem  Mavortia  vidit  Amazon, 90 
Cunque  suis  comitem  Alcides  ut  condidit  armis. 
Talis  ab  aequorei  consurgens  aggere  basti 
Emicuit :  fulsere  undae,  sol  magnus  ut  orbem 
Tolleret,  aut  nubem  quateret  polus.  Atque  ea 
vixdum 

Visa  viris  atra  nox  protinus  abstulit  umbra.  95 
]ile  dolens  altum  repetit  Chaos.  Omina  Mopsus 
Dum  stupet,  in  prima  tumulum  procul  adspicit 
Obnubensque  caput  cineri  dat  vina  vocato,  [acta, 
Carmina  quin  etiam  visos  placantia  manes 
Odrysius  dum  rite  movet,  mixtoque  sonantem 
Percutit  ore  lyram,  nomenque  reliquit  arenis, 
Altius  in  ventos  rediit  ratis,  ac  fugit  omne 
Crobiali  latus,  et  fatis  tibi,  Tiphy,  negatum 
Parthenium,  ante  alios  Triviae  qui  creditur  amnes 
Fidus,  et  Inopi  materna  gratior  unda.  105 

Mox  etiam  Cromnse  juga,  pallentemqueCytoron, 
Teque  cita  penitus  condunt,  Erythea,  carina. 
Jamque  reducebat  noctem  polus :  alta  Carambis 
Raditur,  et  magnae  pelago  tremit  umbra  Sinopes. 
Assyrios  complexa  sinus  stat  opima  Sinope,  1 10 
Nympha  prius,  blandosque  Jovis  quae  luserat  ig- 
Coelicolis  immota  procis :  deceptus  amatae  [nes, 
Fraude  deae  nec  solus  Halys,  nec  solus  Apollo. 
Addidit  hic  casu  comites  Fortuna  benigno 
Autolycum  Phlogiumque  et  Deileonta,  secutos 
Herculis  arma  viros:  vagus  hos  ibi  fixerat  error. 
UtGraiam  videre  manum,  puppimque  Pelasgam, 
Prima  ruunt  celeres  ad  littora,  seque  precantur 
Accipiant  socios:  nova  dux  accedere  gaudet 
Nomina,  desertos  et  jam  sibi  currere  remos.  120 
Transit  Halys,  longisque  fluens  anfractibus  Iris, 
S*vaque  Thermodon  medio  sale  murmura  vol- 
Gradivo  sacer,  et  spoliis  ditissimus  amnis,  [vens, 
Donat  equos,  donat  votas  cui  virgo  secures. 

Cum  redit  ingenti  per  Caspia  claustra  triumpho, 
Massageten  M aedumque  trahens.  Est  vera  pro¬ 
pago  [alta 

Sanguinis,  est  ollis  genitor  deus  :  hinc  magis 
Haemonidae  petere,  et  monitus  non  temnere  Phi- 

Ipse  autem  comitum  conversus  ad  ora  novorum, 
Vos  mihi  nunc  pugnas,  ait,  et  victricia,  ductor, 
Herculis  arma  mei,  vestrasque  in  littore  Martis 
Interea  memorate  manus.  Sic  fatus,  et  aegro 
Corde  silens,  audit  currus,  bellique  labores 
Virginei:  exciderit  frenis  quae  prima  remissis; 
Semianimem  patrius  quam  vexerit  amnis  in 
aequor;  135 

Quae  pelta  latus,  atque  humeros  nudata  pharetris 
Fugerit,  Herculeae  mox  vulnere  prensa  sagittae; 
Utque  securigeras  stimulaverit  ira  catervas, 
Fleturusque  pater;  quantus  duce  terror  in  ipsa. 
Qui  furor,  insignis  quo  balteus  arserit  auro.  140 
Nocte  sub  extrema  clausis  telluris  ab  antris 
Pervigil  auditur  Chalybum  labor;  arma  fatigant 
Ruricolae,  Gradive,  tui :  sonat  illa  creatrix 
Prima  manus  belli  terras  crudelis  in  omnes. 

Nam  prius  ignoti  quam  dura  cubilia  ferri  145 
Eruerent,  ensesque  darent,  odia  aegra  sine  armis 
Errabant,  iraeque  inopes,  et  segnis  Erinnys. 
lode  Genitae  i  rupem  Jovis,  hinc  Tibarenum 


Dant  virides  post  terga  lacus,  ubi  deside  mitra 
Feta  ligat,  partuque  virum  fovet  ipsa  soluto.  159 
Vos  quoque  non  notae  mirati  vela  carinae 
Mossyni,  vos  et  stabulis  Macrones  ab  altis, 
Byzeresque  vagi.  Philyraeque  a  nomine  dicta 
Littora,  quae  cornu  pepulit  Saturnus  equino. 

Ultimus  inde  sinus,  saevumque  cubile  Promethei 
Cernitur,  in  gelidas  consurgens  Caucasus  Arctos 
Ille  etiam ‘Alciden  Titania  fata  morantem 
Attulerat  tum  forte  dies;  jamque  aspera  nisu 
Undique  convellens,  veteris  cum  strage  pruinae, 
Vincula  prensa  manu  saxis  adduxerat  imis  160 
Arduus,  et  laevo  gravior  pede  :  consonat  ingens 
Caucasus,  et  summo  pariter  cum  monte  secutae 
Incubuere  trabes,  abductaque  flumina  ponto. 

Fit  fragor,  aetherias  ceu  Jupi'er  arduus  arces 
Impulerit,  imas  manus  aut  Neptunia  terras.  165 
Horruit  immensum  Ponti  latus,  horruit  omnis 
Armeniae  praetentus  Iber,  penitusque  recusso 
ASquore  Cyaneas  Minyae  timuere  relictas. 

Tum  gemitu  propiore  chalybs,densusque  revulsis 
Rupibus  audiri  montis  labor,  et  grave  Titan  170 
Vociferans,  fixos  scopulis  dum  vellitur  artus. 
Contraautem  ignari  (quis  enimnunc  credat  in  illis 
Montibus  Alciden,  dimissave  vota  retentet  ?) 
Pergere  iter  socii :  tantum  mirantur  ab  alto 
Littora  discussa  sterni  nive,  ruptaque  saxa,  175 
Et  simul  ingentem  moribundae  desuper  umbram 
Alitis,  atque  atris  rorantes  imbribus  auras,  [sis 

Sol  propius  flammabat  aquas,  extremaque  fes- 
Coeperat  optatos  jam  lux  ostendere  Colchos, 
Magnus  ubi  adversum  spumanti  Phasis  in  aequor 
Ore  ruit.  Cuncti  pariter  loca  debita  poscunt. 
Signaque  commemorant,  emensasque  ordine  gen 
tes,  [ruse  i 

Dantque  ratem  fluvio.  Simul  aethere  plena  co 
Pallas,  et  alipedum  Juno  juga  sistit  equorum. 

Ac  dum  prima  gravi  ductor  subit  ostia  pulsu. 
Populeos  flexus,  lumulumque  virentia  supra 
Flumina  cognati  medio  videt  aggere  Phrixi: 
Quem  comes  infelix  Pario  de  marmore  juxta 
Stat  soror,  hinc  saevae  formidine  maesta  novercae 
Inde  maris,  pecudique  timens  imponere  palmas. 
Sistere  tum  socios  jubet,  atque  hic  prima  ligari 
Vincula,  ceu  Pagasas  patriumque  intraverit  am- 
Ipse,  gravi  patera  sacri  libamina  Bacchi  [nem. 
Rite  ferens,  umbram  vocat,  et  sic  fatur  ad  aras  • 
Per  genus,  atque  pares  tecum  mihi,  Phrixe,  labores 
Tu,  precor,  orsa  regas,  meque  his  tuteris  in  oris. 
Tot  freta,  tot  duce  te,  te  propter  sidera  passis, 
Phrixe, fave,et  patrias  placidus  reminiscere  terras. 
Tu  quoque  nunc,  tumulo  nequicquam  condita 
inani. 

Annue,  diva  maris,  numeroque  accede  tuorum. 
Quando  egomet  rursus  per  te  vehar  ?  aurea  quando 
Seston,  et  infaustos  agnoscent  vellera  fluctus  ? 
Vos  etiam,  sylvae,  vos,  Colchidos  hospitis  orse. 
Pandite,  dives  ubi  pellis  micet  arbore  sacra. 
Tunc  tibi,  fecundi  proles  Jovis,  orte  nivali  205 
Arcados  axe  dese,  fluvio  modo,  Phasi,  quieto 
Palladiam  patiare  ratem,  nec  dona,  nec  arse 
Defuerint  tellure  mea  :  veneranda  fluentis 
Effigies  te,  Phasi,  manet,  quam  magnus  Enipeus 
Et  pater  aurato  quantus  jacet  Inachus  antro.  210 
Dixerat:  atque  illi  dextra  sine  versa  magistri 
Protinus  in  proram  rediit  ratis,  omine  certo 
Fluminis  os  pontumque  tuens.  Promittis  ut,ecce 
Utque  vocas,  revehamu  r,  ait.  Sic  deinde  precatus. 
Arma  jubet  celsa  socios  depromere  puppi :  215 

Dona  dehinc  Bacchi,  casus  qui  firmet  in  omnes : 

Rapta  Ceres,  viridesque  premunt  longo  ordine 
ripas. 

Incipe  nunc  alios  cantus,  dea,  visaque  vobis 
Thessalici  da  bella  ducis :  non  mens  mihi, non  haec 
Ora  satis:  ventum  ad  furias,  infandaque  natae 220 
Foedera,et  horrenda  trepidam  sub  virgine  puppim; 
Impia  monstriferis  surgunt  jam  proelia  campis. 
Ante  dolos,  ante  infidi  tamen  exsequar  astus 
Soligenae,  falli  meriti,  meritique  relinqui; 

Inde  canens.  Scythica  senior  jam  Solis  ab  urbe 
Fata  laborati  Phrixus  compleverat  aevi.  226 
Illius  extremo  sub  funere  mira  repente 
Flamma  poli,  magnoque  aries  apparuit  astro,  [bra 
jEquora  cuncta  movens:  at  vellera  Martis  in  um- 
Ipse  sui  Phrixus  monimentum  insigne  pericli  230 
Liquerat,  ardenti  quercum  complexa  metallo. 
Quondam  etiam  tacitae  visus  per  tempora  noctis 
Effigie  vasta,  socerumque  exterruit  ingens 
Prodita  vox:  O  qui  patria  tellure  fugatum, 
Quaerentemque  domos,  his  me  considere  passus 
Sedibus,  oblata  generum  mox  prole  petisti,  236 
Tunc  tibi  regnorum  labes  luctusque  supersunt. 
Rapta  soporato  fueiint  cum  vellera  luco. 
Praeterea,  infernae  quae  nunc  sacrata  Dianae 
Fert  castos  Medea  choros,  quemcunque  procorum 
Pacta  petat,  maneat  regnis  ne  virgo  paternis.  241 
Dixit,  et  admota  pariter  fatalia  visus 
Tradere  terga  manu :  tum  falso  fusus  ab  auro 
Currere  per  summi  fulgor  laquearia  tecti,  [catur 
Membra  toris  rapit  ille  tremens,  patriumque  pre- 
Numen,  et  Eoo  surgentes  littore  currus.  246 
Heec  tibi,  fatorum,  genitor,  tutela  meorum, 
Omnituens :  tua  nunc  terris,  tua  lumina  toto 
Sparge  mari :  seu  nostra  dolos  molitur  opertos. 
Sive  externa  manus,  primus  mihi  nuntius  esto. 
Tu  quoque,  sacrata  rutilant  cui  vellera  quercu, 
Excubias,  Gradive,  tene:  praesentia  luco  252 
Arma  tubaeque  sonent,vox  et  tua  noctibus  exstet. 
Vix  ea,  Caucaseis  cum  lapsus  montibus  anguis, 
Haud  sine  mente  dei,  spiris  nemus  omne  refusis 
Implicuit,  Graiumque  procul  respexit  ad  orbem. 
Ergo  omnes  prohibere  minas  praedictaque  Phrixi 
Invigilat :  plena  necdum  Medea  juventa 
Annuitur  thalamis  Albani  virgo  tyranni. 

Interea  auguriis  monstrisque  minacibus  urbem 
Territat  ante  monens  semper  deus,  et  data  seri 
Signa  mali :  reddi  jubet  exitiale  sacerdos 
Vellus,  et  Htemoniis  infaustum  mittere  terris. 
Contra  Sole  satus,  Phrixi  praecepta  volutans 
iEgro  corde,  negat:  nec  vulgi  cura  tyranno,  265 
Dum  sua  sit  modo  tuta  salus.  Tunc  ordine  regi 
Proximus,  et  frater  materno  sanguine  Perses 
Increpitare  virum:  sequitur  duce  turba  reperto. 
Ille  furens  ira  solio  se  proripit  alto, 
Praecipitatque  patres:  ipsum  quoque  talibus  ausis 
Spem  sibi  jam  rerum  vulgi  levitate  serentem  271 
Ense  petit.  Rapit  inde  fugam  crudelia  Perses 
Signji  gerens,  omnemque quatit  rumoribus  Arcton. 
Jamque  aderat  magnis  regum  cum  millibus  urbi. 
Primaque  in  adversos  frustratus  proelia  muros 
Constiterat:  datus  et  sociis  utrinque  cremandis 
Ille  dies  alterque  dies,  cum,  Marte  remisso. 
Debitus  dEseis  dux  Thessalus  appulit  oris. 

Nox  hominum  genus  et  duros  miserata  labores 
Retulerat  fessis  optata  silentia  terris:  280 

At  Juno,  et  summi  virgo  Jovis,  intima  secum 
Consilia  et  varias  sociabant  pectore  curas. 

Virgo  prior:  Magna  pariter  quos  mole  petamus, 
Cernis,  ait,  Colchos  habeant  quae  proelia,  quique 
Nunc  «tatus:  hinc  Perses,  illinc  non  viribus  «equis 


Apparat  jEetes  aciem  :  quibus  addimur  armis 5 
Cui  Juno  :  Dimitte  metus,  ne  proelia  forte 
Hinc  tibi  grata  negem :  manet  ingens  aegida  sudor 
Et  nostros  jam  sudor  equos.  Stat  pectore  fixum, 
dSetae  sociare  manus.  Scio  perfida  regis  290 
Corda  quidem,  nullos  Minyis  exsolvet  honores : 
Verum  alios  tunc  ipsa  dolos,  alia  orsa  movebo. 
Sint,  precor,  heec ;  tua  namque  mihi  comitanda 
potestas, 

Pallas  ait,  liceat  Graiis  ut  reddere  terris  [sae, 
-Esonium  caput,  et  puppim,  quam  struximus  ip- 
Jactatam  tandem  nostro  componere  coelo,  [bant. 

Talia  tunc  hominum  superi  pro  laude  move- 
Tristior  at  nunquam,  tantove  paventibus  ulla 
Nox  Minyis  egesta  metu:  nil  quippe  reperto 
Phaside,  nil  domitis  actum  Symplegados  undis ; 
Cunctaque  adhuc,  magni  veniant  dum  regis  ad 
urbem. 

Ambigua,  et  dubia  rerum  pendentia  summa. 
Praecipue  Esoniden  varios  incerta  per  aestus 
Mens  rapit,  undantem  curis,  ac  multa  novantem. 
Qualiter  ex  alta  cum  Jupiterarce  coruscat,  305 
Pliadas  ille  movens,  mixtumque  sonoribus  im¬ 
brem, 

Horriferamve  nivem,  canis  ubi  tollitur  omnU 
Campus  aquis,  aut  sanguinei  magna  ostia  belli, 
Aut  atros  diris  fatorum  gentibus  ortus : 

Sic  tum  diversis  hinc  atque  hinc  molibus  anceps 
Pectora  dux  crebro  gemitu  quatit,  optat  et  almum 
Jam  jubar,  et  certi  tandem  discriminis  horas. 
Tunc  defixa  solo,  coetuque  intenta  silenti  [ausis 
Versus  ad  ora  virum:  Quod  primum  ingentibus 
Optavistis,  ait,  veterumque  quod  horruit  aetas. 
Adsumus  en,  tantumque  fretis  enavimus  orbem. 
Nec  pelagi  nos  mille  vise,  nec  fama  fefellit, 
Soligenam  Eeten  media  regnare  sub  Arcto. 

Ergo,  ubi  lux  altum  sparget  mare,  tecta  petenda 
Urbis,  et  ignoti  mens  experienda  tyranni.  320 
Annuet  ipse,  reor,  neque  inexorabile  certe, 

Quod  petimus:  sin  vero  preces  et  dicta  superbus 
Respuerit,  jam  nunc  animos  firmate  repulsse. 
Quaque  via  est,  patriis  referamus  vellera  terris: 
Stet  procul,  et  rebus  semper  pudor  absit  inaretis. 
Dixerat:  et,Scythicam  qui  se  comitentur  ad  urbem, 
Sorte  petit,  numeroque  novem  ducunturab  omni. 
Inde  viam,  qua  Circsei  plaga  proxima  campi, 
Corripiunt,  regemque  petunt  jam  luce  reducta. 

Forte  deum  variis  per  noctem  exterrita  monstris, 
Senserat  ut  pulsas  tandem  Medea  tenebras,  331 
Rapta  toris,  primi  jubar  ad  placabile  Phoebi 
Ibat,  et  horrendas  lustrantia  flumina  noctes. 
Namque,  soporatos  tacitis  in  sedibus  artus 
Dum  premit  alta  quies,  nullseque  in  virgine  cura; 
Visa  pavens  castis  Hecates  excedere  lucis;  336 
Dumque  pii  petit  ora  patris,  stetit  arduus  inter 
Pontus,  et  ingenti  circum  stupefacta  profundo. 
Fratre  tamen  conante  sequi :  mox  stare  paventes 
Viderat  intenta  pueros  nece,  seque  trementum 
Spargere  caede  manus,  et  lumina  rumpere  fletu. 
His  turbata  minis  fluvios  ripamque  petebat 
Phasidis,  aequali  Scythidum  comitante  caterva. 
Florea  per  verni  qualis  juga  duxit  Hymetti, 

Aut  Sicula  sub  rupe  choros,hinc  gressibus  haerens 
Pallados,  hinc  carae  Proserpina  juncta  Dianae, 
Altior,  ac  nulla  comitum  certante,  priusquam 
Palluit,  et  viso  pulsus  decor  omnis  Averno: 

Talis  et  in  vittis  gemina?  cum  lumine  taedae 
Colchis  erat,  nondum  miseros  exosa  parentes. 

Ut  procul  extremi  gelidis  a  fluminis  undis  35! 
Prima  viros  tacito  vidit  procedere  passu. 

Substitit,  et  maesto  nutricem  affata  timore  est: 
Quae  manus  haec, certo  ceu  me  petat  agmine,  mater. 
Advenit,  haud  armis,  haud  unquam  cognita  cultu  ? 
Quaere  fugam,  precor,  et  tutos  circumspice  saltus. 
Audit  virginei  custos  grandaeva  pudoris 
Henioche,  cultus  primi  cui  creditus  aevi; 

Tum  trepidam  dictis  firmans  hortatur  alumnam. 
Non  tibi  ab  hoste  minae,  nec  vis,  ait,  ulla  propin¬ 
quat,  360 

Nec  metus ;  externo  jam  flammea  murice  cerno 
Tegmina,  jam  vittas,  frondemque  imbellis  olivae. 
Graius  adest,  Graio  sic  cuncta  simillima  Phrixo. 

Sic  ait.  At  Juno,  pulchrum  longissima  quando 
Robur  cura  ducis,  magnique  edere  labores,  365 
Mole  nova  et  roseae  perfudit  luce  juventae,  [tes 
Jam  Talaum,  jamque  Ampyciden, astroque  coman- 
Tyndaridas  ipse  egregio  supereminet  ore.  [ignes 
Non  secus,  auctumno  quam  cum  magis  asperat 
Sirius,  et  saevo  cum  nox  accenditur  auro  370 
Luciferas  crinita  faces,  hebet  Arcas,  et  ingens 
Jupiter:  ast  illum  tanto  non  gliscere  coelo 
Vellet  ager,  vellent  calidis  jam  fontibus  amnes. 
Regina,  attonito  quanquam  pavor  ore  silentem 
Exanimet,  mirata  tamen,  paullumque  reductis 
Passibus,  insolito  stupuit  duce ;  nec  minus  inter 
Ille  tot  ignoti  socias  gregis  haeret  in  una 
Defixus,  sentitque  ducem  dominamque  catervae. 
Si  dea,  si  magni  decus  huc  ades,  inquit,  Olympi, 
Has  ego  credo  faces,  haec  virginis  ora  Dianae, 
Teque  renodatam  pharetris  ac  pace  fruentem381 
Ad  sua  Caucaseae  producunt  flumina  Nymphae. 
Sin  domus  in  terris,  atque  hinc  tibi  gentis  origo, 
Felix  prole  parens,  olimque  beatior  ille. 

Qui  tulerit,  longis  et  te  sibi  junxerit  annis.  385 
Sed  fer  opem,  regina,  viris ;  nos  hospita  pubes 
Advehimur,  Graium  proceres,  tua  tecta  petentes. 
Duc,  precor,  ad  vestri,  quicunque  est,  ora  tyranni, 
Ac  tu  prima  doce  fandi  tempusque  modumque. 
Nam  mihi  sollicito  deus  ignaroque  locorum  390 
Te  dedit ;  in  te  animos  atque  omnia  nostra  repono. 

Dixit,et  opperiens  trepidam  stetit :  illa,  parum- 
Virgineo  cunctata  metu,  sic  orsa  vicissim  :  [per 
Quem  petis  iEeten,  genitor  meus,  ipsaque  juxta 
Moenia,  si  bivios  possis  discernere  calles.  395 
Hac  adeo  duce  ferte  gradus ;  ingentia  namque 
Castra  alios  aditus,  atque  impius  obsidet  hostis. 
Dixerat  haec,  patriumque  viam  detorquet  ad  am¬ 
nem. 

Sacraque  terrificae  supplex  movet  irrita  Nocti. 
Ille  autem  inceptum  famula  duce  protinus  urget 
Aere  septus  iter  :  patitur  nec  regia  cerni  401 
Juno  virum,  prior  Jiletae  ne  nuntius  adsit. 
Jamque  inerat  populo  mediaeque  incognitus  urbi, 
Cum  comes  orsa  loqui :  Phoebi  genitoris  ad  aras 
Ventum,  ait :  huc  adytis  jam  se  de  more  paternis 
Rex  feret;  hic  proceres  audit  populosque  pre- 
cantes  406 

Alloquii  facilis  (praesens  pater  admonet)  aequi. 

Dixerat:  ast  illi  propere  monstrata  capessunt 
Limina,  non  aliter,  quam  si  radiantis  adirent 
Ora  dei,  verasque  aeterni  luminis  arces.  410 

Tale  jubar  per  tecta  micat:  stat  ferreus  Atlas 
Oceano,  genibusque  tumens  infringitur  unda. 

At  medii  per  terga  senis  rapit  ipse  nitentes 
Altus  equos,  curvoque  diem  subtexit  Olympo : 
Pone  rota  breviore  soror,  densaeque  sequuntur415 
Pliades,  et  madidis  rorant  e  crinibus  ignes. 

Nec  minus  hic  varia  dux  laetus  imagine  templi 
Ad  geminas  fert  ora  fores,  cunabula  gentis 
Colchidos  hic  ortusque  tuens :  ut  prima  Sesostris 


Intulerit  rex  bella  Getis ;  ut  clade  suorum  |nem. 
Territus,  hos  Thebas  patriumque  reducat  ad  am-* 
Phasidis  hos  imponat  agris,  Colchosque  vocari 
Imperet:  Arsinoen  illi,  tepidaeque  requirunt 
OtialaetaPhari,  pinguemque  sine  imbribus  annum, 
Et  jam  Sarmaticis  permutant  carbasa  braccis.425 
Barbarus  in  patriis  sectatur  montibus  32an 
Phasis,  amore  furens :  pavidas  jacit  illa  pharetra  * 
Virgineo  turbata  metu;  discursibus  et  jam 
Deficit,  ac  volucri  victam  deus  alligat  unda. 
Flebant  populeas  juvenem  Phaethonta  sorores, 
Ater  et  Eridani  trepidum  globus  ibat  in  amnem  : 
At  juga  vix  Tethys,  sparsumque  recolligit  axem, 
Et  formidantem  patrios  Pyroenta  dolores. 

Aurea  quin  etiam  praesaga  Mulciber  arte 
Vellera,  venturosque  olim  caelarat  Achivos.  435 
Texitur  Argoa  pinus  Pagasaea  securi :  [nas : 

Jamque  eadem  remos,  eadem  dea  flectit  habe- 
Ipsa  subit,  nudaque  vocat  dux  agmina  dextra. 
Exoritur  Notus,  et  toto  ratis  una  profundo 
Cernitur:  Odrysio  gaudebant  carmine  phocae 
Apparent  trepidi  per  Phasidis  ostia  Colchi,  441 
Clamantemque  procul  linquens  regina  parentem. 
Urbs  erat  hic  contra  gemino  circumflua  ponto. 
Ludus  ubi,  et  cantus,  taedieque  in  nocte  jugales, 
Regalique  toro  laetus  gener ;  ille  priorem  445 
Deserit :  ultrices  spectant  a  culmine  Dirae : 
Deficit  in  thalamis,  turbataque  pellice  conjux 
Pallam  et  gemmiferae  donum  exitiale  coronae 
Apparat,  ante  omnes  secum  dequesta  labores, 
Munere  quo  patrias  pellex  ornetur  ad  aras  450 
Infelix:  et  jam  rutilis  correpta  venenis 
I  mplicat  igne  domos.  Haec  tum  miracula  Colchis 
Struxerat  ignipotens,  nondum  noscentibus  ille 
Quis  labor,  aligeris  aut  quae  secet  anguibus  auras 
Caede  madens ;  odere  tamen,  visusque  reflectunt. 

Quin  idem  Minyas  operum  defixerat  error, 456 
Cum  se  Sole  satus  patriis  penetralibus  infert 
Filius  hunc  juxta  primis  Absyrtus  in  annis. 
Dignus  avo,  quemque  insontem  meliora  manerent. 
Tum  gener  Albanis  Styrus  qui  advenerat  oris. 
Distulerant  sed  bella  toros  :  tum  Phronliset  Argus 
^Eolidae,  fraterque  Melas,  quos  advena  Phrixus 
Progenuit, pariterque  levi  Cytisorus  in  hasta. 

Post  alii,  quos  praecipuo  Tilania  tellus 
Legit  honore  patres,  motique  ad  praelia  reges. 
Admonet  hic  socios,  nebulamque  erumpit  Iason, 
Sideris  ora  ferens :  nova  lux  offusa  Cytaeis,  [ausi. 
Conveniunt,  rogitantque  viros,  pavitantque,  quid 
Quidve  ferant.  Postquam  primis  inhiantia  dictis 
Agmina,  suppressumque  videt  jam  murmur  Iason, 
Talia  miranti  propius  tulit  orsa  tyranno :  471 

Rex  Hyperionide,  quem  perfreta  tanta  petendum 
Coelicolae,  et  prima  dignum  statuere  carina. 

Si  quando  hic  aliquam  nostro  satus  orbe  solebat 
Thessaliam,  si  quos  Phrixus  memorare  Pelasgos, 
Hi  tibi,  tot  casus,  horrenda  tot  avia  mensi,  476 
Cernimur :  ipse  egomet  proprio  de  sanguine 
Phrixi : 

Namque  idemCretheus  ambobus  et  3£olus  auctor 
Cum  Jove, Neptunoque,  etcumSalmonideNympha. 
Meque  nec  huc  enses  araeque  egere  paternae,  480 
Nec  tua,  Thessalicis  quanquam  inclyta  nomina 
terris, 

Sponte  sequor :  cui  non  jusso  tot  adire  voluptas 
Monstra  maris?  cui  Cyaneos  intrare  fragores ? 
Sceptra  tui  toto  Pelias  sub  numine  Phoebi 
Maxima  sorte  tenens,  totque  illa  creantia  divos 
Oppida,  tot  vigili  pulcherrima  flumina  cornu; 

Ille  meum  imperiis  urget  caput,  ille  labores 

Dat  varios,  suus  ut  magnum  rex  spargit  ab  Argis 
Alciden, Sthenelo  ipse  satus:  tamen  aspera  regum 
Perpetimur  juga,  nec  melior  parere  recuso.  490 
Hic  sibi  me  auratae  pecudis  quiscunque  periclis 
Exuvias  perferre  jubet.  Tibi  gratia  nostri 
Sit  precor  haec,  meritique  locus, quod  jussa  recepi, 
Teque  alium,  quam  quem  Pelias  speratque  cu- 
pitque, 

Promisi,  et  meliora  tuae  mihi  foedera  dextrae.495 
Si  petere  hoc  saevi  statuissem  sanguine  belli, 
Ossa  dabat  Pindusque  rates,  quotque  ante  secuti 
Inde  nec  audacem  Bacchum,  nec  Persea  reges. 
Sed  me  nuda  fides,  sanctique  potentia  justi 
Huc  tulit,  et  medii  sociatrix  gratia  Phrixi,  500 
Jamque  tibi  nostra  geniti  de  stirpe  nepotes. 

Nec  tamen  aut  Phrygios  reges,  aut  arva  furentis 
Bebryciae  spernendus  adi :  seu  fraude  petivit. 

Seu  qu  is  honore  meos,  sua  reddita  dona ;  defimque 
Nos  genus,  atque  ratem  magnae  sensere  Minervae. 
Vix  tandem  longis  quaesitam  Golchida  votis  506 
Contigimus,  qualemque  dabat  te  fama,  videmus. 
Tu  modo  ne  claros  Minyis  invideris  actus. 

Non  aliena  peto,  terrisve  indebita  nostris. 

Si  quis  et  in  precibus  vero  locus;  atque  ea  Phrixo 
Crede  dari,  Phrixum  ad  patrios  ea  ferre  penates. 
Munera  tu  contra  victum  mihi  vecta  per  aequor 
Accipe,  Taenarii  chlamydem  de  sanguine  aeni. 
Frenaque, et  accinctum  gemmis  fulgentibus  ensem. 
Hoc  patrium  decus,  haec  materni  texta  laboris. 
His  Lc.pithesadsuerat  eques.  Da  jungere  dextram. 
Da  Scythicas  sociare  domos :  sciat  effera  regis 
Ira  mihi,  quem  te  horrifero  sortitus  in  axe 
Caucasus  a  que  tuis  quantum  mitescat  habenis. 

Talibus  orantem  vultu  gravis  ille  minaci  520 
Jamdudum  premit,  et  furiis  ignescit  opertis. 

Ceu  tumet,  atque  imo  sub  gurgite  concipitAustros 
Unda  silens  :  trahit  ex  alto  sic  barbarus  iras. 

Et  nunc  ausa  viri,  nunc  (heu)  sua  prodita  Graiis 
Regna  fremit :  quin  et  facili  sibi  mente  receptum 
Jam  Phrixum  dolet,  et  Scythiae  periisse  timores. 
Nunc  quassat  caput,  ac  juvenis  spes  ridet  inanes. 
Quid  vesanus  agat,  quid  vellera  poscat  ab  angue. 
Urit  et  antiquae  memorem  vox  praescia  sortis, 

Cur  simul  aut  Persen  illinc  sibi  moverit,  aut  hinc 
Thessalicam  fortuna  ratem;  num  debitus  ista 
Finis  agat,  saevaeque  petant  jam  vellera  Parcae. 
Interea,  quoniam  belli  pugnaeque  propinquae 
Cura  prior,  fingit  placidis  fera  pectora  dictis,  534 
Reddit  et  haec  :  Cuperem  haud  tali  vos  tempore 
tectis 

Advenisse  meis,  quo  me  gravis  adsidet  hostis. 
Frater  enim  (sceptri  sic  omnibus  una  cupido) 
Excidium  parat,  et  castris  me  ingentibus  urget. 
Quare  age,  cognatas  primum  defendite  sedes, 

Nec  decus  oblati  dimiseris  advena  belli:  540 

Namque  virum  trahit  ipse  chalybs:  tum  vellera 
victor, 

Tum  meritis,  nec  sola  dabo.  Contra  inscius  astus. 
Ergo  nec  hic  nostris  deerat  labor  arduus  actis. 
Excipit  A£sonides,et  ceu  nihil  aequore passis  544 
Additus  iste  dies  ?  veniant  super  haec  quoque  fato 
Bella  meo  ?  non  hunc  parva  mihi  caede  dolorem. 
Quasque  dedit,  luet  ille  moras.  TumCastora  mittit, 
Qui  ferat  iEsei  sociis  responsa  tyranni. 

Acribus  ast  illos  curis  mora  saeva  trahebat: 

Ac  simul  ut  medio  viderunt  Castora  campo,  550 
Crebrior  incussit  mentem  pavor  :  O  Jovis  alma 
Progenies,  fare,  an  patriam  spes  ulla  videndi. 
Fare,  omnes.  Ille  in  mediis  sic  orsus  Achivis : 
Nec  ferus  /Betes,  ut  fama  nec  aurea  nobis 


Terga  negat;  bello  interea  sed  pressus  iniquo  555 
Auxilium  petit:  armatos  dux  protinus  omnes 
Accelerare  jubet:  longo  nam  tuta  recessu 
Puppis,  et  opposita  fluvius  defenditur  urbe,  [tus. 
Haud  mora;  prosiliunt, quos necRhipaea  juven- 
Quos  nec  Iber,  aut  tota  suis  Aurora  pharetris  560 
Sustineat.  Stetit  explicito  prius  agmine  pubes, 
Expertique  simul,  si  tela  artusque  sequantur. 
Nec  quisquam  freta,  nec  patrias  jam  respicit  urbes. 
Sed  magis  ad  praesens  itur  decus.  Incita  cristas 
Aura  quatit :  variis  floret  via  discolor  armis,  565 
Qualis  ab  Oceano  nitidum  chorus  aethera  vestit: 
Qualibus  adsurgens  nox  aurea  cingitur  astris. 
Illos  Sole  satus  tacita  maestissimus  ira 
Miratur  temere  adsumtos ;  nec  talia  mallet 
Robora,  quam  medios  hostem  subiisse  penates. 
Interea  laeto  patitur  convivia  vultu,  571 

Et  juxta  /Esomden  magno  cratere  lacessit. 

Nunc  sibi  monstrantem  natos  Jovis,  oraque  juxta 
jEacidum,  nunc  ingentes  Calydonis  alumnos: 
Audit  et  Alciden  infando  errore  relictum,  575 
Defletosque  duces,  terraeque  marisque  labores. 

Ipse  autem  tantis  concita  furoribus  arma 
Expetit  /Esonides,  et  amicos  ordine  reges :  [per 
Quis  procul  ille  virfim  nobis,  quem  balteus  as- 
Subligat,  et  stricto  stat  proximus  armiger  arcu, 580 
Ceu  pugnam  paret,  et  positas  confundere  mensas  ? 
Contra  flammigeri  proles  Perseia  Solis, 

Quem  rogitas,  Carmeius,  ait:  mos  cominus  arma 
Semper  habere  viro,semper  meminisse  pharetrae. 
Quid  Latagum,quid  si  amnigenam  mirere  Choas- 
Bellatoris  equi  potantem  cerne  cruores ;  [pen  ? 
Nec  tamen  immissis  hic  segnior  ibit  habenis. 
Illum,  ait  ^Esonides,  pariter  refer,  horrida  signis 
Cui  chlamys,  et  multa  spirat  coma  flexilis  aura. 
Respicit  yEetes,  atque  hunc  quoque  nomine  reddit: 
Dives  Aron  :  croceos  sic  illius  omnis  odores  591 
Jactat  eques,  unctis  sic  est  coma  culta  maniplis. 
Sed  nec  sperne  virum,  et  comtis  diffide  capillis. 
Campesus  hic  spoliis  in  tigridis,  ille  profundo 
Incumbens  Odrussa  mero  :  videri’  alta  comantem 
Pectora,  et  ingenti  turbantem  pocula  barba  ?596 
Hic  et  Iaxarten  dictis  stupet  hospes  acerbis 
Immodicum,  linguaque  gravem,  cui  nulla  minanti 
Non  superum,  non  praesentis  reverentia  belli. 
Contra  autem  ADetes :  Non  frustra  magna  superbo 
Dicta  volant,  ait,  et  vocem  paria  arma  sequuntur : 
Nec  requies,  quin  Marte  diem  noctemque  fatiget  : 
Atque  ubi  Rhipaea  stupuerunt  flumina  bruma, 
Jam  pavidi  cum  prole  Getae,  jam  pervigil  illum 
Medus,  et  oppositis  exspectat  Iberia  claustris. 

Hos  autem  quae  quemque  manus,  quae  signa  se¬ 
quantur,  [bram. 

Si  memorem,  prius  humentem  lux  solverit  um- 
Cras  acies,  atque  illa  ducum  cras  regna  videbis 
Dissona,  saxiferae  surgat  quibus  imber  habenae, 
Quae  jaculo  gens  apta  levi,  quae  picta  pharetris 
Venerit:  ingentesanimo  jam  prospice  campos, 
Atque  hanc  alipedi  pulsantem  corpora  curru 
Euryalen,  quibus  exsultet  Mavortia  turmis. 

Et  quantum  elata  valeat  peltata  securi. 

Cara  mihi,  et  veras  inter  non  ultima  natas.  615 
Fatur,  et  occiduo  libat  cratera  parenti. 

Quisque  suis  tum  vota  deis  et  pocula  fundit. 

Dent  aciem,  dem  belligeros  superare  labores. 

Ecce  autem  Geticis  veniens  Gradivus  ab  antris 
Ingentemque  trahens  Arctoa  per  aequora  nubem, 
Adspicit  /Eaea  Minyas  stupefactus  in  urbe,  621 
Ambitumque  senem,  promissaque  vellera  puppi 
Thessalicae-  Citus  ad  summi  stellantia  patris 

Tecta  ruit,  questuque  Jovem  testatur  acerbo  : 
Quee  studiis,  rex  magne,  quies  ?  jam  mutua  divi 
Exitia  in  solos  hominum  molimur  honores:  626 
Teque  ea  cuncta  juvant,  rabidam  qui  Pallada  coelo 
Non  abigis,  neque  femineis  jus  objicis  ausis. 

Non  querar,  exstructa  quod  vexerit  ipsa  carina 
Vellera  sacra  meis  sperantem  avertere  lucis,  630 
Quodque  palam  tutata  viros :  sic  csetera  pergat. 
Si  valet,  insidiis  quae  nunc  fallacibus  ambit, 
Nostra  ut  Phrixeo  spolientur  templa  metallo. 

Non  opus  auxilio  Colchis,  nec  foedere  vestro: 

Et  Persen  simul,  et  Minyas  deposcimus  hostes. 
Quin  age, quid  tantae  coeunt  in  proelia  gentes  ? 
Quid  tuus  Alsonides?  imus  nos,  protinus  imus 
In  nemus  auriferum,  et  sumtis  decernimus  armis  ? 
Vel  tu  sola  polo  tacitis  inopina  tenebris 
Labere;  quantus  ibi  deus,  experiere,  nec  illas 
Adstiteris  impune  trabes.  An  Martia  templa  641 
Intemeranda  minus,  tacitus  mihi  lucus, et  agger 
Quod  rudis, et  sola  colimur  si  gentibus  umbra? 
Est  amor,  est  rerum  cunctis  tutela  suarum  : 

Et  tibi,  magne  pater,  terris  donaria  certant :  645 
Est  honor  his  etiam  suus.  Atque  ego  claraMy cenes 
Culmina,  virgineas  praeder  si  Cecropis  arces, 
Jam  conjux,  jam  te  gemitu  lacrymisque  tenebit 
Nata  querens ;  metuant  ergo,  nec  talia  poscant. 

Non  tulit  haec  animis,  quin  longa  silentia  Pallas 
Rumperet,  irridens  strepitumque  minasque  Gra¬ 
divi  :  [jactes, 

Non  tibi  Bistonidae,  quibus  haec  fera  murmura 
Non  Lapithae,  sed  Pallas,  ait;  neque  ego  aegide 
digna, 

Nec  vocer  ulterius  proles  Jovis,  excidat  iste 
Ni  tibi  corde  tumor :  lituos  mox  armaque  faxo 
Oderis,  et  primis  adimam  tua  nomina  bellis.  656 
Quin  simili  matrem  demens  gravitate  secutus. 
Digna  quidem  monstrum  superis  quae  tale  creavit. 
Quod  tamen  aggressae  scelus,  aut  quo  crimine  son- 
Si  juvenem,  qui  jussa  sui  tam  dira  tyranni  [tes, 


Impavidus,  maria  et  nondum  qui  nota  subibat,661 
J uvimus,  et  magnis  aliquam  spem  movimus  ausis 
An  nullas  praeferre  preces,  nec  foedera  regis 
Ulla  sequi,  caeca  sed  cuncta  impellere  pugna 
Debuimus  ?  sic  Thraces  agant,  sic  turbidus  iste. 
Si  qua  petit.  Cuperem  haec  etiam  nunc  bella  re¬ 
mitti,  666 

Nec  socias  armare  manus:  da  vellera,  rector. 

Et  medio  nos  cerne  mari.  Quod  si  mea  Mavors 
Abnegat,  et  solus  nostris  sudoribus  obstat. 
Ibimus  indecores, frustraque  tot  aequora  vectae, 670 
Fassaque  quae  nequeam,  sim  femina  ?  Coeperat 
ardens 

Hic  iterum  alternis  Mavors  insurgere  dictis. 
Excipit  hinc  contra  pater,  et  sic  voce  coercet : 
Quid,  vesane,  fremis?  cum  vos  jam  poenitet  acti, 
Peccatumque  satis,  tunc  ad  mea  jura  venitis.  675 
Quolibet  ista  modo,  quacunque  impellite  pugna. 
Quae  coepistis,  habent  quoniam  sua  fata  furores. 
Te  tamen  hoc,  coujux,  et  te,  mea  nata,  monebo : 
Sit  Persen  pepulisse  satis,  nec  vana  retentet 
Spes  Minyas,  finemve  velint  imponere  bello.  680 
Illum  etenim  talis  rerum  manet  (accipite)  ordo  : 
Victa  retro  nunc  castra  dabit,  bellumque  remittet. 
Territus  adventu  ducis  et  virtute  Pelasgi: 

Mox  ubi  Thessalicis  referent  hos  flamina  terris, 
Tunc  aderit,  victorque  domos  et  sceptra  tenebit; 
Donec  et  Aleten  inopis  post  longa  senectae  686 
Exsilia  (heu  magnis  quantum  licet  in  pia  fatis  !) 
Nata  juvet,  Graiusque  nepos  in  regna  reponat. 
Hic  labor,  amborumque  haec  sunt  discrimina  fra 
trum. 

Vadite,  et  adversis, ut  quis  volet,  irruat  armis. 

Dixerat:  instaurat  mensas,  pacemque  reducit. 

Et  jam  sideream  noctem  demittit  Olympo.  692 
Tunc  adsuetus  adest  Phlegraeas  reddere  pugnas 
Musarum  chorus,  et  citharae  pulsator  Apollo  : 
Fertque  gravem  Phrygius  circum  cratera  minister 
Surgitur  in  somnos,  seque  ad  sua  limina  flectunt. 


LIBER  SEXTUS. 


At  vigil  isdem  ardet  furiis  Gradivus,  et  acri 
Corde  tumet :  nec, quas  acies,  quae  castra  sequatur. 
Invenit :  ire  placet  tandem,  praesensque  tueri, 
Sternere  si  Minyas,  magnoque  rependere  luctu 
Regis  pacta  queat,  Graiamque absumere  pubem.  5 
Impulit  hinc  currus,  monstrum  irrevocabile  belli 
Concutiens,  Scythiaeque  super  tentoria  sistit. 
Protinus  e  castris  fugit  sopor,  excita  tela, 
Turbati  coiere  duces  :  hos  insuper  ingens 
Fama  movet,  rate  quae  sacra  vulgabat  Achivos  10 
Advenisse,  sui  repetentes  vellera  Phrixi, 

Quos  malus  hospitio  junctaque  ad  foedera  dextra 
Luserit  Aletes,  atque  in  sua  traxerit  arma. 

Ergo,  consiliis  dum  nox  vacat  alta  movendis. 
Legatos  placet  ire  duces,  mandataque  Perses  15 
Edocet  affari  Minyas,  fraudemque  tyranni 
Ut  moneant ;  quinam  hinc  animos  averterit  error ; 
Se  primum  Haemoniis  hortatum  ea  vellera  terris 
Reddere,  et  exuvias  pecudis  dimittere  sacrae, 
Hinc  odium,  et  tanti  venisse  exordia  belli.  £0 


Quin  potius  dextramque  suam,  suaque  arma  se¬ 
quantur,  [que 

Aut  remeent :  neque  enim  Aletae  promissa  fidem- 
Esse  loco  :  abstineant  alienae  a  sanguine  pugnap. 
Non  illos  ideo  tanti  venisse  labores  24 

Per  maris :  ignotis  qu  id  opus  concurrere,  nec  quos 
Oderis  ?  Haec  medio  Perses  dum  tempore  mandar 
Aureus  effulsit  campis  rubor,  armaque  et  acres 
Sponte  sua  strepuere  tubae:  Mars  saevus  ab  altis 
Hostis  io,  conclamat, equis,  agite,  ite,  propinquat. 
Ac  simul  hinc  Colchos,  liinc  fundit  in  aequora 
Persen.  30 

Tunc  et  quisque  suis  committit  proelia  telis, 
Voxque  dei  pariter  pugnas  audita  per  omnes. 

Hinc  age,  Rhipaeo  quos  videris  orbe  furores, 
Musa,  mone,  quanto  Scythiam  molimine  Perses 
Concierit,  quis  fretus  equis  per  bella  virisque.  35 
Verum  ego  nec  numero  memorem,  nec  nomine 
cunctos,  [ulla 

Mille  vel  ora  movens:  neque  enim  plaga  gentibus 

Ditior:  aeterno  quanquam  Mmotia  pubes 
Marte  cadat,  pingui  nunquam  tamen  ubere  defit, 
Quod  geminas  Arctos,  magnumque  quod  impleat 
anguem.  40 

Ergo  duces  solasque,  deae,  mihi  promite  gentes 
Miserat  ardentes,  mox  ipse  secutus,  Alanos 
Heniochosque  tiuces, jam  pridem  infensus  Anausis, 
Pacta  quod  Albano  conjux  Medea  tyranno  ;  44 

Nescius  heu  quanti  thalamos  adscendere  monstri 
Arserit,  atque  urbes  maneat  qui  terror  Achaeas, 
Gratior  ipse  deis,  orbaque  beatior  aula. 

Proxima  Bisaltae  regio,  ductorque  Colaxes, 
Sanguis  et  ipse  deum,  Scythicis  quem  J  upiteroris 
Progenuit,  viridem  Myracen  Tibisenaque  juxta 
Ostia,  semifero  (dignum  si  credere)  captus  [gues. 
Corpore,  nec  Nymphae  geminos  exhorruit  an- 
Cuncta  phalanx  insigne  Jovis,  caelataque  gestat 
Tegmina  dispersos  trifidis  ardoribus  ignes : 

Nec  primus  radios,  miles  Romane,  corusci  55 
Fulminis,  et  rutilas  scutis  diffunderis  alas. 
Insuper  auratos  collegerat  ipse  dracones,  [que 
Matris  Orae  specimen ;  linguisque  adversus  utrin- 
Congruit,  et  tereti  serpens  dat  vulnera  gemmae. 
Tertius  unanimis  veniens  cum  millibus  Auchus 
Cimmerias  ostentat  opes,  cui  candidus  olim  61 
Crinis  inest,  natale  decus,-  dat  longior  aetas 
Jam  spatium,  triplici  percurrens  tempora  nodo: 
Demittit  sacro  geminas  a  vertice  vittas. 

Datin  Achaemeniae  gravior  de  vulnere  pugnae 
Misit  in  arma  Daraps:  acies  quem  Martia  circum 
Gangaridflm,  potaqueGerys  quosefferat  unda. 
Quique  lacum  cinxere  Bicen.  Non  defuit  Assur, 
Non  Rhadalo  cum  fratre  Sydon :  Acesinaque  laevo 
Omine  fatidicae  Crixus  movet  agmina  cervae. 
Ipsa  comes,  setis  fulgens  et  cornibus  aureis,  71 
Ante  aciem  celsi  vehitur  gestamine  conti 
Maesta,  nec  in  saevae  lucos  reditura  Dianae. 

Movit  et  Hylaea  supplex  cum  gente  Syenen 
Impia  germani  praetentans  vulnera  Perses.  75 
Densior  haud  usquam,  nec  celsior  extulit  ullas 
Sylva  trabes :  fessaeque  prius  rediere  sagittae. 
Arboris  ad  summum  quam  pervenere  cacumen. 
Quin  et  ab  Hyrcanis  Titanius  expulit  antris 
Cyris  in  arma  viros,  plaustrisque  ad  proelia  cunctas 
Coraletae  traxere  manus :  ibi  sutilis  illis  81 
Et  domus,  et  crudo  residens  sub  vellere  conjux. 
Et  puer  e  primo  torquens  temone  cateias. 
Linquitur  abruptus  pelago  T yra,  linquitur  et  mons 
Ambenus,  et  gelidis  pollens  Ophiusa  venenis  :  85 
Degeneresque  ruunt  Sindi,  glomerantque  paterno 
Crimine  nunc  etiam  metuentes  verbera  turmas. 
Hos  super  aeratam  Phalces  agit  aequore  nubem 
Cum  fremitu,  densique  levant  vexilla  Coralli, 
Barbaricae  quis  signa  rotae,  ferrataque  dorso  90 
Forma  suum, truncaequeJovis  simulacra  columnae: 
Proelia  nec  rauco  curant  incendere  cornu, 
Indigenas  sed  rite  duces  et  prisca  suorum 
Facta  canunt,  veterumque  viris  hortamina  laudes. 
Ast  Essedonicas  mixtus  pedes  aequat  habenas. 
Illinc  juratos  se  intrahit  iEa  Baternas,  96 

Quos  duceTeutagono  crudi  mora  corticis  armat, 
.lEquaque,  nec  ferro  brevior  nec  rumpia  ligno. 
Nec  procul  albentes  gemina  ferit  aclyde  parmas, 
Hiberni  qui  terga  Noae,  gelidumque  securi  100 
Eruit,  et  tota  non  audit  Alazona  ripa :  [rum. 

Quosque  Taras,  niveumque  ferax  Evarchus  olo- 
Te  quoque  venturis,  ingens  Ariasmene  saeclis 
Tradiderim,  molem  belli,  laleque  ferentem 
Undique  falcatos  deserta  per  aequora  currus.  105 
Insequitur  Drancaea  phalanx,  claustrisque  profusi 


Caspiadae,  quts  turba  canum  non  segnius  acres 
Exsilit  ad  lituos,  pugnasque  capessit  heriles. 
Inde  etiam  par  mortis  honos,  tumulisque  recepti 
Inter  avos  positusque  virum:  nam  pectora  ferro 
Terribilesque  innexa  jubas  ruit  agmine  nigro  111 
Latratuque  cohors,  quanto  sonat  horrida  Ditis 
Janua,  vel  superas  Hecates  comitatus  ad  auras. 
Ducit  ab  Hyrcanis  vates  sacer  agmina  lucis 
Varnus:  eum  Scythiae  jam  tertia  viderat  aetas  1 15 
Magnanimos  Minyas  Argoaque  vela  canentem. 
Illius  et  dites  monitis  spondentibus  Indi, 

Et  centumgeminae  Lagea  novalia  Thebes, 
Totaque  Rhipaeo  Panchaia  rapta  triumpho. 
Discolor  hastatas  effudit  lberia  turmas,  120 
Quas  Otaces,quas  Latris  agunt, et  raptor  agrorum 
Neurus,  et  expertes  canentis  Iazyges  aevi. 
Namque, ubi  jam  viresque  aliae,  notusque  refutat 
Arcus,  et  inceptus  jam  lancea  temnit  heriles, 
Magnanimis  mos  ductus  avis,  haud  segnia  mortis 
Jura  pati,  dextra  sed  carae  occumbere  prolis,  126 
Ense  dato ;  rumpuntque  moras  natusque  parens- 
que. 

Ambo  animis,  ambo  miseri  tam  fortibus  actis. 
Hic  et  odorato  spirantes  crine  Micelae, 
Cessaeaeque  manus, et  qui  tuajugera  nondum  130 
Eruis,  ignotis  insons  Arimaspe  metallis. 

Doctus  et  Auchates  patulo  vaga  vincula  gyro 
Spargere,  ex  extremas  laqueis  adducere  turmas. 
Non  ego  sanguineis  gestantem  tympana  bellis 
Thyrsageten,  cinctumque  vagis  post  terga  silebo 
Pellibus,  et  nexas  viridantem  floribus  hastas.  136 
Fama  ducem  Jovis  et  Cadmi  de  sanguine  Bac¬ 
chum 

Hac  quoque  thuriferos,  felicia  regna,  Sabaeos, 
Hac  Arabas  fudisse  manu;  mox  rumperet  Hebri 
Cum  vada, Thyrsagetas  gelida  liquisse  sub  Arcto. 
Illis  omnis  adhuc  veterum  tenor,  et  sacer  seris  1 4 1 
Pulsus,  et  Eoae  memoratrix  tibia  pugnee. 

Jungit  opes  Eumeda  suas ;  sua  signa  secuti 
Exornatae,  Torinique,  et  flavi  crine  Satarchae  . 
Mellis  honos  Torinis;  ditant  sua  mulctra  Satar- 
Exomatas  venatus  alit,  nec  clarior  ullis  [chen 
Arctos  equis:  abeunt  Hypanin  fragilemque  per 
undam, 

Tigridis  aut  saevae  profugi  cum  prole  leaenae, 
Maestaque  suspectae  mater  stupet  aggere  ripae. 
Impulit  etdubio3  Phrixei  velleris  ardor  150 
Centoras,  et  diros  magico  terrore  Choatras. 
Omnibus  in  superos  saevus  honor,  omnibus  artes 
Monstrificae,  nunc  vere  novo  compescere  frondes, 
Nunc  subitam  trepidis  Maeotida  solvere  plaustris. 
Maximus  hos  inter  Stygia  venit  arte  Choastes : 
Sollicitat  nec  Martis  amor,  sed  fama  Cytaeae 
Virginis,  et  paribus  spirans  Medea  venenis. 
Gaudet  Averna  palus,  gaudet  jam  nocte  quieta 
Portitor,  et  tuto  veniens  Latonia  coelo. 

Ibant  et  geminis  aequantes  cornibus  alas  160 
Ballonoti,  comitumque  celer  mutator  equorum 
Moesus,  et  ingentis  frenator  Sarmata  conti. 

Nec  tot  ab  extremo  fluctus  agit  aequore,  nec  sic 
Fratribus  adversa  Boreas  respondet  ab  unda,  [tus 
Aut  is  apud  fluvios  volucrum  sonus,  aethera quan- 
Tunc  lituum  concentus  adit,  lymphataque  miscet 
Millia,  quot  foliis, quot  floribus  incipit  annus. 
Ipse  rotis  gemit  intus  ager,  tremebundaque  pulsu 
Nutat  humus:  quatit  ut  saevo  cum  fulmine  Phle¬ 
gram  1 69 

Jupiter,  atque  imisTyphona  reverberat  arvis. 

Prima  tenent  illinc  patriis  Absyrtus  in  armis» 
Et  gener,  ingenteeque  inter  sua  millia  reges. 


Argon.  Lib.  VI. 


VALERIUS  FLACCUS 


10S7 


At  circa iEsoniden  DanaOm  manus, ipsaque  Pallas 
/Egide  terrifica,  quam  nec  dea  lassat  habendo, 
Nec  paler  horrentem  colubris  vultuque  tremendam 
Gorgoneo  :  nec  semineces  ostendere  crines  176 
Tempus  adhuc, primasque  sinit  concurrere  pugnas. 
Impulit  hos  contra  Mavors  pater,  et  mala  leti 
Gaudia,  Tisiphoneque  caput  per  nubila  tollens 
Ad  sonitum  litui,  mediaque  altissima  pugna ;  180 
Necdum  clara,quibus  sese  Fuga  mentibus  addat. 
Illi  ubi  consertis  junxere  frementia  telis 
Agmina,  virque  virum  galeis  afflavit  adactis. 
Continuo  hinc  obitus, perfractaque  cgedibusarma, 
Corporaque, alternus  eruor,  alternaque  ruinee: 
Volvit  ager  galeas,  et  thorax  egerit  imbres  186 
Sanguineos:  hinc  barbarici  glomerantur  ovatus. 
Hinc  gemitus,  mixtseque  v  irfim  cum  pulvere  vitee. 
Caspius  .Eseum  correpto  crine  Monsesen  189 
Abstulit;  hunc  pariter  Colchi  Graiique  sequuntur 
Missilibus  :  rapit  ille  necem,  prsedamque  relin- 
Nec  sociis  jam  cura  viri.  D.psanta  Caresus,  [quit, 
Strymonaque  obscura  spargentem  vulnera  funda 
Dejicit ;  Albani  cadit  ipse  Cremedonis  hasta, 
Jamque  latet,  currusque  super  turmeeque  feruntur. 
Processere  Melas  et  Hidasmenus:  incipit  hasta 
Ante  Melas  :  levis  ast  abies  elusit  utrumque ; 
Ensibus  inde  ruunt:  prior  occupat  sere  citato 
Cassidis  ima  Melas  :  infracta  est  vulnere  cervix. 
Mixta  perit  virtus:  nescit  cui  debeat CEbreus, 

Aut  cui  fata  Tyres :  dum  sibila  respicit  Iron  201 
Cuspidis  Argivse,  Pyliam  latere  accipit  hastam. 

Viderat  Hyrcanos  paribus  discurrere  fratres 
Castor  equis,  pater  armento  quos  dives  ab  omni 
Nutrierat,  fatisque  viam  monstrarat  iniquis.  205 
Tum  magis  atque  magis  peditem  candore  notato 
Tyndariden  incendit  amor:  simul  obvius  hastam 
Pectus  in  adversum  Gelee  jacit  alipedemque : 
Constitit  excusso  victor  duce :  risit  ab  alta 
Nube  pater,  prensisque  equitem  cognovit  habenis. 
At  pariter  luctuque  furens  visuque  Medores  211 
Tyndariden  petit,  et  superos  sic  voce  precatur . 
Hunc,  age,  vel  eseso  comitem  me  reddite  fratri, 
Primus  et  hic  nostra  sonipes  cadat  impius  hasta, 
Credita  qui  misero  non  retulit  arma  parenti,  215 
Meque  venit  contra,  captivaque  terga  ministrat. 
Dixerat:  Actsei  sed  eum  prior  hasta  Phaleri 
Dejicit :  ad  socias  sonipes  citus  effugit  alas. 

Quis  tibi  fatales  unquam  metuisset  Amyclas  [ter 
CEbaliamque  manum, tot,  Rhyndace, montibus  in- 
Diviso  totidemque  fretis  ?  Cadit  impiger  una 
Inguine  transfosso  clari  Taulantis  alumnus 
Semidea  genitrice  Tages,  cui  plurima  sylvis 
Pervigilat  nocturna  soror,  cultusque  laborat. 
Tenuia  non  illum  candentis  carbasa  lini,  225 
Non  auro  depicta  chlamys,  non  flava  galeri 
Caesaries,  pictoque  juvant  subtemine  braccae. 
Jamque  novus  mediae  stupefacta  per  agmina  pug- 
Vadit  eques,  densa  spargens  hastilia  dextra,  [nae 
Fulmineumque  viris  proturbans  ingerit  ensem  230 
Huc  alternus  et  huc ;  cum  saevior,  ecce,  juventus 
Sarmaticae  coiere  manus,  fremitusque  virorum 
Semiferi :  riget  his  molli  lorica  catena  ;  [armos 
Id  quoque  tegmen  equis;  at  equi  porrecta  per 
Et  caput  ingentem  campis  hostilibus  umbram 
Fert  abies  obnixa  genu,  vaditque  virum  vi,  236 
Vadit  equum,  docilis  relegi,  docilisque  relinqui. 
Atque  iterum  medios  non  altior  ire  per  hostes. 
Orbibus  hos  rapidis,  mollique  per  aequora  Castor 
Anfractu  levioris  equi  deludit  anhelos,  [aeque 
Immemoresque  mori.  Sed  nor  isdem  artibus 
Concurrunt,  ultroque  ruunt  in  funera  Colchi. 


Campesus  impacta  latu»  inter  et  ilia  quercu 
Tollitur,ac  mediam  moriens  descendit  in  hastam 
CEbasus,  infestum  submisso  poplite  Phalcen245 
Evasisse  ratus,  laevum  per  luminis  orbem 
Transigitur  :  tenerae  liquuntur  vulnere  malae. 
Contra  autem,  geminis  fidens  thoracibus,  ictum 
Sustulit,  et  gladio  Sibotes  ferit  ultima  teli,  [rat 
Nequicquam  :  jam  cuspis  inest,  nec  fragmina  cu- 
Ambenus,  et  trunco  medium  subit  Otrea  ligno. 
Seminecem  Taxes  Hy  panin  vehit,  atque  remissum 
Pone  trahit  fugiens,  et  cursibus  exsuit  hastam  ; 
Dumque  recollectam  rursus  locat,  irruit  ultro, 
Turbatumque  Lacon,  et  adhuc  invadit  inermem. 
Impulit  adverso  praeceps  equus  Onchea  conto, 
Nequicquam  totis  revocantem  viribus  armos. 

In  latus  accedit  sonipes,  accedit  et  ipse  [pis. 
Frigidus:  arma  cadunt:  rorat  procul  ultima  cus- 
Qualem  populeae  fidentem  nexibus  umbrae  260 
Si  quis  avem  summi  deducat  ab  aere  rami. 

Ante  manu  tacita  cui  plurima  crevit  arundo. 

Illa  dolis  viscoque  super  correpta  sequaci 
Implorat  ramos,  atque  irrita  concitat  alas. 

Parte  alia  infestis  (nam  fors  ita  junxit)  in  armis 
Styrus  adest,  ketusque  virum  cognoscit  Anausin, 
Et  prior :  En  cujus  thalamis  Eetia  virgo 
Dicta  manet,  nostrosque  feret  qui  victor  amores! 
Non,  ait,  invitoque  gener  mutabere  patri. 

Tum  simul  adversas  collatis  cursibus  hastas  270 
Conjiciunt :  fugit  adductis  Albanus  habenis 
Saucius,  atque  datum  leto  non  sperat  Anausin, 
Nec  videt :  ille  autem  telo  moribundus  adacto, 

Ad  soceros  paetseque  sinus  en  conjugis,  inquit, 
Styre,  fugis,  vulnus  referens,  quod  carmine  nullo 
Sustineat,  nullisque  levet  Medea  venenis.  276 
Dixerat ;  extremus  cum  lumina  corripit  error. 
Voxque  repressa  gelu,  percussaque  vertice  tellus 

Hinc  animos  acies  auget,  magnoque  doloris 
Turbine  Gesandrum  Mavors  rapit;  ille  morantes 
Increpat,  et  stricto  sic  urget  Iazygas  ense:  [tus 
Nempe  omnes  cecidere  senes,nempe  omnis  adem- 
Ante  pater:  quse  vos  subito  tam  foeda  senectus 
Corripuit,  fregitque  animos,  atque  abstulit  iras  P 
Aut  mecum  mediam,  juvenes,  agite,  ite  per  ur¬ 
bem  285 

Argolicamque  manum,  aut  caris  occumbite  natis. 
Irruit,  et  patrias  coeptis  ferus  advocat  umbras  : 
Sancte  mihi  Vorapte  pater,  tua  pectora  nato 
Suggere  nunc,  animumque  parem,  si  fata  peroso 
Tarda  tibi  turpesque  moras  non  segnius  ipsi  290 
Paruimus,  parvique  viam  didicere  nepotes. 

Haec  ait,  auditurque  Erebo  :  tunc  corripit  ensem 
Turbidus,  et  furiis  ardens  quatit  arma  paternis. 
Indigenis  sacratus  aquis,  magnique  sacerdos 
Phasidis  Arctois  Aquites  errabat  in  armis,  295 
Populeus  cui  frontis  honor,  conspectaque  glauco 
Tempora  nectuntur  ramo,  te,  Cyrne,  parentis 
Immemorem  durae  cupiens  abducere  pugnae ; 
Jamque  omnes  impune  globos  diversaque  lustrans 
Agmina,  quem  quaerit,  nusquam  videt,  atque 
iterum  instat  300 

Vociferans,  iterum  belli  diversa  peragrat : 
lancea  caeruleas  circum  strepit  incita  vittas. 
Opprimit  admissis  ferus  hunc  Gesander  habenis. 
Ille  manum  trepidans  atque  iirita  sacra  tetendit, 
Teque  per  hanc,  inquit,  genitor  tibi  si  manet,  oro 
Canitiem,  compesce  minas,  et  sicubi  nato  306 
Parce  meo.  Dixit :  contra  sic  victor  adacto 
Ense  refert:  Genitor,  turpi  durare  senecta  [tra 
Quem  mihi  reris  adhuc,  ipse  hac  occumbere  dex- 
Maluit,  atque  ultro  segnes  abrumpere  metas.  310 

Et  tibi  si  pietas  nati,  si  dextra  fuisset. 

Haud  medii  precibus  tereres  nunc  tempora  belli, 
Praeda  future  canum.  Juveni  sors  pulchrior  omni: 
Et  certare  manu  decet,  etcaruisse  sepulcro. 
Dixerat:  ille  deos  moriens  coelumque  precatur. 
Dextera  ne  misero  talis  foret  obvia  nato.  316 
Te  quoque,  Canthe,  tui  non  inscia  funeris  Argo 
Flevit,  ab  invita  rapientem  tela  carina.  [nem 
Jam  Scythicos, miserande,  sinus,  jamPhasidis  am- 
Contigeras ;  nec  longa  dies,  ut  capta  videres  320 
Vellera,  et  Euboicis  patrios  de  montibus  ignes. 
Illum  ubi  congressu  subiit  Gesander  iniquo. 
Territat  his :  T u,qui  faciles,hominumque  putasti 
Has,  Argive,  domos,  alium  hic  miser  adspicis  an- 
Altricemque  nivem,  festinaque  taedia  vitae,  [num, 
Non  nos  aut  levibus  componere  brachia  remis 
Novimus,  aut  ventos  opus  exspectare  ferentes; 
linus  equis,  qua  vel  medio  riget  aequore  pontus. 
Vel  tumida  fremit  Ister  aqua:  nec  moenia  nobis 
Vestra  placent;  feror  Arctois  nunc  liber  in  arvis, 
Cuncta  tenens  mecum:  omnis  amor  jacturaque 
plaustri  331 

Sola;  nec  hac  longum  victor  potiere  rapina,  [rum. 
Ast  epulae  quodcunque  pecus,  quacunque  fera- 
Mitte  Asia,  mitte  Argolicis  mandata  colonis. 

Ne  trepident :  nunquam  has  hieme3,  hac  saxa 
relinquam,  335 

Martis  agros,  ubi  jam  savo  duravimus  amne 
Progeniem,  natosque  rudes :  ubi  copia  leti 
Tanta  viris?  sic  in  patriis  bellare  pruinis 
Pradarique  juvat,  talemque  hanc  accipe  dextram. 
Dixit,  et  Edonis  nutritum  missile  ventis  840 
Concitat:  it  medium  per  pectus,  et  horrida  nexu 
Letifer  ara  chalybs.  Trepidus  super  advolat  Idas, 
Ac  simul  (Enides,  pariterque  Menoetius,  et  qui 
Bebrycio  propius  remeavit  ab  hospite  victor. 

At  vero  ingentem  Telamon  procul  extulit  orbem. 
Exanimem  te,  Canthe,  tegens :  ceu  septus  in  arcto 
Dat  catulos  post  terga  leo,  sic  cominus  hastam 
^Eacides  gressumque  tenet,  contraque  ruentem 
Septeno  validam  circumfert  tegmine  molem. 

Nec  minus  hinc  urget  Scythia  manus,  armaque 
Canthi  350 

Quisque  sibi, et  Graio  poenam  de  corpore  poscens. 
Arduus  inde  labos,  medioque  in  corpore  pugna 
Conseritur.  Magno  veluti  cum  turbine  sese 
ipsius  Aiolia  frangunt  in  limine  venti,  [quatur 
Quem  pelagi  rabies,  quem  nubila,  quemque  se- 
Ille  dies:  obnixa  virflm  sic  cominus  haret  356 
Pugna,  nec  abrepto  velli  de  corpore  possunt. 

Ut  bovis  exuvias  multo  qui  frangere  olivo 
Dat  famulis,  tendunt  illi,  tractuque  vicissim 
Taurea  terga  domant:  pingui  fluit  unguine  tellus: 
Talis  utrinque  labos,  raptataque  limite  in  arcto 
Membra  viri  miseranda  meant:  hi  tendere  contra, 
Hi  contra,  alternaque  virfim  non  cedere  dextra. 
Hinc  medium  Telamon  Canthum  rapit ;  hinc  te¬ 
net  ardens 

Colla  viri,  et  molles  galea  Gesander  habenas,  365 
Insonuit  qua  lapsa  solo,  dextramque  fefellit. 

Ille  iterum  in  elypei  septemplicis  improbus  orbem 
Arietat,  et  Canthum  sequitur,Canthumque  repos¬ 
cit:  [tum 

Quem  manus  a  tergo  sociflm  rapit,  atque  recep- 
Virginis  Euryales  cunu  locat ;  advolat  ipsa,  370 
Ac  simul  Hamonida,  Gesandrumque  omnis  in 
unum 

It  manus.  Ille  novas  acies  et  virginis  arma 
Ut  videt;  Has  etiam  contra  bellabimus?  inquit: 
Heu  pudor!  inde  Lycen  ferit  ad  confine  papilla. 

Inde  Thoen,  qua  pelta  vacat :  jamque  ibat  in  Har 
Vixdum  prima  levi  ducentem  cornua  nervo,  [pen, 
Inque  labantis  equi  tendentem  frena  Neippen , 
Cum  regina,  gravem  nodis  auroque  securim 
Congeminans,  partem  capitis  galeaque  ferina 
Dissipat.  Hic  pariter  telorum  immanis  in  unum 
It  globus:  ille  diu  conjectis  sufficit  hastis,  381 
Quis  gravior,  nutuque  cadens  exterruit  Idam. 
Tunc  ruit,  ut  montis  latus,  aut  ut  machina  muri. 
Qua  scopulis  trabibusque  diu  confectaque  flam¬ 
mis 

Procubuit  tamen, atque  ingentem  propulit  urbem. 

Ecce  locum  tempusque  ratus,  jamque  et  sua 
Proslia,  falcatos  infert  Ariasmenus  axes,  [posci 
Savaque  diffundit  socium  juga,  protinus  omnes 
Grajugenas,  omnes  rapturus  ab  agmine  Colchos. 
Qualiter,  exosus  Pyrrha  genus  aquora  rursus 
Jupiter  atque  omnes  fluvium  si  fundat  habenas, 
Ardua  Parnassi  lateant  juga,  cesserit  Othrys 
Piniger,  et  mersis  decrescant  rupibus  Alpes. 
Diluvio  tali,  paribusque  Ariasmenus  urget 
Excidiis,  nullo  rapiens  discrimine  currus.  395 
iEgida  tum  primum  virgo,  spiramque  Medusa 
Tercentum  savis  squalentem  sustulit  hydris. 
Quam  soli  vidistis  equi :  pavor  occupat  ingens 
Excussis  in  terga  viris,  diramque  retorquet 
In  socios  non  sponte  luem :  tunc  ensibus  uncis 
Implicat,  et  trepidos  lacerat  Discordia  currus.401 
Romanas  veluti  savissima  cum  legiones 
Tisiphone  regesque  movet,  quorum  agmina  pilis, 
Quorum  aquilis  utrinque  micant,  eademque  pa 
Rura  colunt,  idem  lectos  ex  omnibus  agris [rentes 
Miserat  infelix  non  hac  ad  proelia  Tibris :  406 
Sic  modo  concordes,  externaque  fata  petentes, 
Palladii  rapuere  metus  ;  sic  in  sua  versi 
Funera  concurrunt,  dominis  revocantibus,  axes. 
Non  tam  foeda  virum  Laurentibus  agmina  terris 
Ejecere  Noti,  Libyco  nec  talis  imago  41 1 

Littore,  cum  fractas  involvunt  aquora  puppes. 
Hinc  bijuges,  illinc  artus  tenduntur  heriles,  [que 
Quos  radii,  quos  frena  secant:  trahiturque,  trahit 
Currus  cade  madens,  atroque  in  pulvere  regum 
Viscera  nunc  aliis,  aliis  nunc  curribus  harent. 
Haud  usquam  Colchorum  animi, neque  cura  cavere 
Tela,  sed  implicitos  miseraque  in  peste  revinctos 
Confodiunt ;  ac  forma  necis  non  altera  surgit. 
Quam  cervos  ubi  non  Umbro  venator  edaci,  420 
Non  penna  petit,  harentes  sed  cornibus  altis 
Invenit,  et  caca  constrictos  excipit  ira. 

Ipse  recollectis  audax  Ariasmenus  armis 
Desilit :  illum  acies  curva  secat  undique  falcis, 
Partiturque  rotis,  atque  inde  furentia  raptus  425 
In  juga,  Circaos  tetigit  non  amplius  agros. 

Talia  qertatim  Minya  sparsique  Cytai  [bant ; 
Funera  miscebant  campis,  Scythiamque  preme- 
Cum  Juno  ^Esonida,  non  hanc  ad  vellera  cernens 
Esse  viam,  nec  sic  reditus  regina  parandos,  430 
Extremam  molitur  opem,  funesta  priusquam 
Consilia,  ac  seras  aperit  rex  perfidus  iras. 

Increpat  et  savis  Vulcanum  masta  querelis. 
Cujus  flammiferos  videt  inter  regia  tauros 
Pascua  Tartaream  proflantes  pectore  noctem.  435 
Hac  etenim  Minyas  ne  jungere  Marte  peracto 
Monstra  satis  jubeat  Cadmei  dentibus  hydri 
Ante  diem,  timet,  et  varias  circumspicit  artes. 
Sola  animo  Medea  subit ;  mens  omnis  in  una 
Virgine,  nocturnis  qua  nulla  potentior  aris.  440 
Illius  ad  fremitus  sparsosque  per  avia  succos 
Sidera  fixa  pavent,  et  avi  stupet  orbita  Solis. 
Mutat  agros,  fiuviflmque  vias  .  suus  alligat  igni 

Cuncta  sopor :  recoquit  fessos  retate  parentes, 
Datque  alias  sine  lege  colus.  Hanc  maxima  Circe 
Terrificis  mirata  modis,  hanc  advena  Phrixus, 
Quamvis  Atracio  lunam  spumare  veneno 
Sciret,  et  Haemoniis  agitari  cantibus  umbras. 
Ergo  opibus  magicis  et  virginitate  tremendam 
Juno  duci  sooiam  conjungere  quaerit  Achivo. 450 
Non  aliam  tauris  videt  et  nascentibus  armis 
Quippe  parem :  medio  quam  si  stet  in  agmine 
flammae, 

Nullum  mente  nefas,  nullos  horrescere  visus. 
Quid,  si  caecus  amor,  saevusque accesserit  ignis? 
Hinc  Veneris  thalamos,  semperque  recentia  sertis 
Tecta  petit :  visa  jamdudum  prosilit  altis  456 
Diva  toris,  volucrumque  exercitus  omnis  Amorum. 
Ac  prior  hanc  placidis  supplex  Saturnia  dictis 
Aggreditur,  veros  metuens  aperire  timores : 

In  manibus  spes  nostra  tuis,  omnisque  potestas 
Nunc,  ait:  hoc  etiam  magis  annue  vera  fatenti. 
Durus  ut  Argolicis  Tirynthius  exsulat  oris, 

Mens  mihi  non  eadem  Jovis,atque  aversa  voluntas, 
Nullus  honor  thalamis, flammreve  in  nocte  priores. 
Da,  precor,  artificis  blanda  adspiramina  formae, 
Ornatusque  tuos,  terra  cceloque  potentes.  466 
Sensit  diva  dolos,  jampridem  sponte  requirens 
Colchida,et  invisi  genus  omne  exscindere  Phoebi ; 
Tum  vero  optatis  potitur  :  nec  passa  precari 
Ulterius,  dedit  acre  decus,  fecundaque  monstris 
Cingula,  non  pietas  quibus,  aut  custodia  famae. 
Non  pudor,  at  contra  levis  et  festina  cupido, 
Attatusque  mali,  dulcisque  labantibus  error. 

Et  metus,  et  demens  alieni  cura  pericli.  474 
Omne,  ait,  imperium,  natorumque  arma  meorum 
Cuncta  dedi :  quascunque  libet  nunc  concute  men- 
Cingitur  arcanis  Saturnia  laeta  venenis,  [tes. 
Atque  hinc  virgineae  venit  ad  penetralia  sedis, 
Chalciopen  imitata  sono  formaque  sororem. 
Fulsit  ab  invita  lumen  procul,  et  pavor  artus  480 
Protinus,  atque  ingens  jEetida  perculit  horror. 
Ergo  nec  ignotis  Minyas  huc  fluctibus,  inquit, 
Advenisse,  soror,  nec  nostro  sola  parenti 
Scis  socias  junxisse  manus?  at  caetera  muros 
T urba  tenet,  fruiturque  virfim  coelestibus  armis. 
Tu  thalamis  ignava  sedes,  tu  sola  paterna  486 
Fixa  domo  ?  tales  quando  tibi  cernere  reges? 

Illa  nihil  contra;  nec  enim  dea  passa,  manumque 
Implicat,  et  rapidis  mirantem  passibus  aufert. 
Ducitur  infelix  ad  moenia  summa,  futuri  490 
Nescia  virgo  mali,  et  falsa;  commissa  sorori: 
Lilia  per  vernos  lucent  velut  alba  colores 
Prrecipue,  quts  vita  brevis,  totusiiue  parumper 
Floret  honor,  fuscis  et  jam  Notus  imminet  alis. 
Hanc  residens  altis  Hecate  Perseia  lucis  495 
Flebat,  et  has  imo  referebat  pectore  voces : 
Deseris  heu  nostrum  nemus  sequalesque  catervas, 
Ah  misera,  ut  Graias  haud  sponte  vageris  ad  urbes! 
Non  injussa  tamen ;  neque  te,  mea  cura,  relinquam. 
Magna  fugee  monimenta  dabis:  spernere  nec  us¬ 
quam  500 

Mendaci  captiva  viro,  meque  ille  magistram 
Sentiet,  et  raptu  famulee  doluisse  pudendo. 

Dixerat:  ast  illge  murorum  extrema  capessunt, 
Defixseque  virfim  litufimque  fragoribus  horrent: 
ftuales  instanti  nimborum  frigore  msestse  505 
Succedunt  ramis,  heerentque  pavore  volucres. 
Jamque  Getae,  jamque  omnis  Iber,  Drancsea- 
que  densa 

Strage  cadit  legio,  et  latis  prosternitur  arvis. 
Semineces  duplicesque  inter  sua  tela,  suosque 
inter  equos  saevam  misero  luctamine  versant  510 


Congeriem,  et  longis  campos  singultibus  implent 
Victores  contra  patrium  Paeana  Geloni 
Congeminant :  eadem  redeunt  mox  gaudia  victis 
Qua  deus,  et  melior  belli  respexit  imago. 

Quis  tales  obitus  dederit,  quis  talia  facta,  515 
Dic  age,  tuque  feri  reminiscere,  Musa,  furoris. 
Absyrtus  clypei  radiis,  curruque  coruscus 
Solis  avi,  cujus  vibrantem  cominus  hastam 
Cernere,  nec  galeam  gentes  potuere  minantem, 
Sed  trepidae  redeunt,  et  verso  vulnera  tergo  520 
Accipiunt,  magnisque  fugam  clamoribus  augent. 
Proterit  impulsu  gravis  agmina,  corporaque  atris 
Sternit  equis,  gemitusque  premit  spirantis  acervi. 
Nec  levior  comitatur  Aron,  horrentia  cujus  524 
Discolor  arma  super  squalentesque  aere  lacertos 
Barbarica  chlamys  ardetacu,  tremefactaque  vento 
Implet  equum  :  qualis  roseis  it  Lucifer  alis. 
Quem  Venus  illustri  gaudet  producere  coelo. 

At  non  inde  procul  Rhamelus  et  acer  Otaxes 
Dispulerant  Colchos,  pariterque  inglorius  Arnes, 
Fraude  nova  stabula  et  furtis  adsuetus  inultis 
Depopulare  greges,  frontem  cum  cornibus  auxit 
Hispidus,  inque  dei  latuit  terrore  Lycaei. 

Hac  tunc  attonitos  facie  defixerat  hostes.  534 
Quem  simul  ignota  formidine  bella  moventem 
Vidit  Aron ;  Pavidos  te,inquit,  nunc  rere  magistros 
Et  stolidum  petiisse  pecus:  non  pascua, nec  seps 
Hic  tibi ;  nocturnis  mitte  haec  simulacra  rapinis, 
Neve  deum  mihi  finge,  deus  quoque  consere  dex- 
Sic  ait,  intentaque  adjutum  missile  planta  [tram. 
Dirigit,  et  lapsis  patuerunt  vulnera  villis.  541 
Nec  minus  /Eolii  proles  iEetia  Phrixi 
Fertur  et  ipsa  furens,  ac  se  modo  laeta  Cytaeis 
Agminibus,  modo  cognatis  ostentat  Achivis. 
Atque  hos  in  medio  duri  discrimine  belli  545 
Laudibus  inque  ipsis  gaudens  ubi  vidit  Iason, 
Macte,  ait,  o  nostrum  genus,  et  jam  certa  propago 
iEoliae,  nec  opina,  domus:  sat  magna  laborum 
Dona  fero  :  satis  hoc  visu  quaecunque  rependo. 
Dixit,  et  in  Sueten,  magnique  in  fata  Ceramni  550 
Emicuit,  clypeumque  rotans  hunc  poplite  caeso 
Dejicit,  illum  aperit  lato  per  pectus  hiatu 
Argus;  utrumque  ab  equis  ingenti  porrigit  arvo 
Et  Zacorum  et  Phalcen,  peditem  pedes  haurit 
Amastrum. 

Sanguinis  ille  globos  effusaque  viscera  gestat  555 
Barbarus,  et  cassa  frendens  sublabitur  ira. 

Dat  Calais  Barisanta  neci,  semperque  propinquas 
Rhipea  venali  comitantem  sanguine  pugnas. 
Centum  lecta  boum  bellator  corpora,  centum 
Pactus  equos;  his  ille  animam  lucemque  rependit 
Crudelis :  tandem  dulces  jam  cassus  in  auras  561 
Respicit,  ac  nulla  coelum  reparabile  gaza. 
Labitur,  intortos  per  tempora  caerula  crines 
Tunc  quoque  materna  velatus  arundine,  Peucron. 
At  genitrix  imis  pariter  Maeotis  ab  antris  565 
Implevit  plangore  lacus,  natumque  vocavit. 

Jam  non  per  ripas,  jam  non  per  curva  volantem 
Stagna,  nec  in  medio  truncantem  marmore  cervos. 
Eurytus  Exornatas  agit  aequore  :  Nestoris  hastae 
Immoritur  primaevus  Helix  (nec  reddita  caro  570 
Nutrimenta  patri)  brevibus  praereptus  in  annis. 
AtLatagum  Zatenque  Daraps,  illum  exigit  hasta 
Hunc  fugat,  ingentem  subiti  cum  sanguinis  undam 
Vidit,  et  extremo  lucentia  pectora  ferro. 

Ecce  autem  muris  residens  Medea  paternis. 
Singula  dum  magni  lustrat  certamina  belli,  576 
Atque  hos  ipsa  procul  densa  in  caligine  reges 
Agnoscit,  quaeritque  alios  Junone  magistra, 
Conspicit  vEsonium  longe  caput,  ac  simu!  acre» 

Huc  oculos,  sensusque  refert,  animumque  favtn 
tem ;  530 

Nunc  quo  se  raperet,  nunc  quo  diiersus  abiret, 
Ante  videns ;  quotque  unus  equos  quot  funderet 
arma, 

Orantesque  viros  quam  densis  sterneret  hastis. 
Quaque  iterum  tacito  sparsit  vaga  lumina  vultu, 
Aut  fratris  quaerens,  aut  pacti  conjugis  arma,  585 
Saevus  ibi  miserae  solusque  occurrit  Iason. 

Tunc  his  germanam  aggreditur,  ceu  nescia, dictis: 
Quis,  precor,  hic,  toto  jamdudum  fervere  campo 
Quem  tueor,  quemque  ipsa  vides  ?  nam  te  quo¬ 
que  tali 

Attonitam  virtute  reor.  Contra  aspera  Juno  590 
Reddit  agens  stimulis,  ac  diris  fraudibus  urget: 
psum,  ait,  /Esoniden  cernis,  soror,  aequore  tanto 
Debita  cognati  repetit  qui  vellera  Phrixi,  [quam. 
Nec  nunc  laude  prior  generis,  nec  sanguinis  us- 
Adspicis,  ut  Minyas  inter  proceresque  Cytaeos  595 
Emicet  effulgens,  quantisque  insultet  acervis. 

Et  jam  vela  dabit,  jam  littora  nostra  relinquet, 
Thessaliae  felicis  opes  dilectaque  Phrixo  [res! 
Rura  petens:  eat  atque  utinam,  superetque  labo- 
Tantum  effata,  magis  campis  intendere  suadet. 
Dum  datur,  ardentesque  viri  percurrere  pugnas. 

At  simul  hanc  dictis,  illum  dea  Marte  secundo 
Impulit,  atque  novas  egit  sub  pectore  vires. 

Ora  sub  excelso  jamdudum  vertice  coni  604 
Saeva  micant,  cursuque  ardescit,  nec  tibi,  Perse, 
Nec  tibi,  virgo,  jubae  laetabile  sidus  Achivae: 
Acer  ut  auctumni  canis,  iratoque  vocati 
Ab  Jove  fatales  ad  regna  injusta  cometae. 

Nec  sua  Crethiden  latuit  dea,  vimque  recentem 
Sentit  agi  membris, ac  se  super  agmina  tollit:  610 
Quantus  ubi  ipse  gelu,magnoque  incanuit  imbre 
Caucasus,  et  summas  abiit  hibernus  in  Arctos. 
Tunc  vero,  stabulis  qualis  leo  saevit  opimis 
Luxurians,  spargitque  famem,  mutatque  cruores; 
Sic  neque  parte  ferox,  nec  caede  moratur  in  una 
Turbidus,  inque  omnes  pariter  furit, ac  modo  saevo 
Ense,  modo  infesta  rarescunt  cuspide  pugnae. 
Tunc  in  terrificis  undantem  crinibus  Hebrum 
Et  Geticum  Priona  ferit:  caput  eripit  Auchi 
Brachiaque,  et  vastis  volvendum  mittit  arenis. 

At  genitus  Jove  c.omplerat  sua  fataColaxes; 
Jarnque  pater  maesto  contristat  sidera  vultu, 
Talibus  aegra  movens  nequicquam  pectora  curis: 
Hei  mihi,  si  durae  natum  subducere  sorti 
Moliar,  atque  meis  ausim  confidere  regnis!  625 
Frater  adhuc  Amyci  maeret  nece, c unctaque  divfim 
Turba  fremunt,  quorum  nati  cecidere  cadentque. 
Quin  habeat  sua  quemque  dies,cunctisque  negabo. 
Quae  mihi.  Supremos  misero,  sic  fatus,  honores 
Congerit,  atque  animis  moriturum  ingentibus  im- 
Ille  volat  campis, immensaque  funera  miscet  [plet. 
Per  cuneos :  velut  hiberno  proruptus  ab  arcu 
Imber  agens  scopulos,  nemorumque  operumque 
ruinas, 

Donec  ab  ingenti  bacchatus  vertice  montis 
Frangitur,  inque  novum  paullatim  deficit  amnem. 
Talis  in  extremo  proles  Jovis  emicat  aevo  ;  636 
Et  nunc  magnanimos  Hypetaona  Gesithoumque, 
Nunc  Arinen  Olbumque  rotat:  jam  saucius  Apren, 
Et  desertus  equo  Tydrum  pedes  excipit  hasta 
Phasiaden,  pecoris  custos  de  more  paterni  640 
Caucasus  ad  primas  genuit  quem  Phasidis  undas : 
Hinc  puero  cognomen  erat,  famulumque  ferebant 
Phasidis  intonso  nequicquam  crine  parentes. 
Jarnque  aliis  instabat  atrox;  cum  diva  supremas 
Rumpit  iniqua  colus  victorque  advenit  Iason. 645 

Excipit  hunc  saeva  sfc  fatus  voce  Colaxes : 

Vos  Scythiae  saturare  canes,  Scythiaeque  volucres 
Huc  miseri  venistis?  ait:  saxumque  prehensum. 
Illius  et  dextrae  gestamen  et  illius  «vi. 

Concussa  molitur  humo,  quod  regia  Juno  650 
Flexit  ad  ignotum  caput  infletumque  Monaesi. 
Praeceps  ille  ruit:  nato  non  depulit  ictus 
Jupiter,  ^Esoniae  vulnus  fatale  sed  hastae 
Per  clypeum,  per  pectus  abit ;  lapsoque  cruentus 
Advolat  /Esonides,  mortemque  cadentis  acerbat. 
Spargitur  hinc,miserisque  venit  jam  notus  Alanis. 
At  regina  virum  (neque  enim  deus  amovet  ic- 
nem)  b 

Persequitur  lustrans,  oculisque  ardentibus  haeret: 
Et  jam,  laeta  minus  praesentis  imagine  pugnae, 
Castigatque  metus,  et,  quas  alit  inscia,  curas,  660 
Respiciens, an  vera  soror:  nec  credere  falsos 
Audet  atrox  vultus,  eademque  in  gaudia  rursus 
Labitur,  et  saevae  trahitur  dulcedine  flammae. 

Ac  velut  ante  comas  ac  summa  cacumina  sylv* 
Lenibus  alludit  flabris  levis  Auster,  at  illum  665 
Protinus  immanem  miserae  sensere  carinae: 

Talis  ad  extremos  agitur  Medea  furores. 

Interdum  blandae  derepta  monilia  divae 
Contrectat,  miseroque  aptat  flagrantia  collo. 
Quaque  dedit  teneros  aurum  furiale  per  artus,  670 
Deficit,  ac  sua  virgo  deae  gestamina  reddit ; 

Non  gemmis,  non  illa  levi  turbata  metallo, 

Sed  facibus,  sed  mole  dei,  quem  pectore  toto 
Jam  tenet :  extremus  roseo  pudor  errat  in  ore. 

Ac  prior  his :  Credisne  patrem  promissa  daturum, 
O  soror,  Argolicus  cui  dis  melioribus  hospes 
Contigit  ?  aut  belli  quantum  jam  restat  acerbi  ? 
Heu  quibus  ignota  sese  pro  gente  periclis 
Objicit !  Haec  fantem  medio  in  sermone  reliquit 
Incepti  jam  Juno  potens,  securaque  fraudis.  680 
Imminet  e  celsis  audentius  improba  muris 
Virgo,  nec  ablatam  sequitur  quaeritve  sororem. 

At  quoties  vis  dira  ducum,  densique  repente 
jEsoniden  pressere  viri,  cumque  omnis  in  unum 
Imber  iit,  toties  saxis  pulsatur  et  hastis.  685 
Primaque  ad  infesti  Lexanoris  horruit  arcus ; 

Alta  sed  Aesonium  supra  caput  exit  arundo, 
Teque, Caice,  petit:  conjux  miseranda  Caico 
Linquitur,  et  primo  domus  imperfecta  cubili 
Regius  Eois  Myraces  interpres  ab  oris  690 
Venerat,  ut  Colchos  procul  atque  jEetia  Parthis 
Foedera  donato  non  irrita  jungeret  auro. 

Tum  juvenem  terris  Parere  tenuere  Cytaeis, 

Ac  subiti  Mavortis  amor :  simul  armiger  ibat 
Semivir,  impubemque  gerens  sterilemque  juven 
Ipse,  pharetratis  residens  ad  frena  tapetis,  [tam 
Nunc  levis  infesto  procurrit  in  agmina  curru, 
Nunc  fuga  conversas  spargit  mentita  sagittas. 

At  viridem  gemmis  et  Eoae  stamine  sylv* 

Subligat  extrema  patrium  cervice  tiaram,  700 
Insignis  manicis,  insignis  acinace  dextro : 

Improba  barbarie*  procurrunt  tegmina  piant*. 
Nec  latuere  diu  s*vum  spolia  illa  Syenen, 

Perque  levem  et  multo  maculatam  murice  tigrin 
Concita  cuspis  abit :  subitos  ex  ore  cruores  705 
Saucia  tigris  hiat,  vitamque  effundit  herilem: 

Ipse  puer  fracto  pronum  caput  implicat  arcu. 
Sanguine  tunc  atro  chlamys  ignea, sanguine  vultus. 
Et  gravid*  maduere  com*,  quas  flore  Sab*o 
Nutrierat,  liquidoque  parens  signaverat  auro.710 
Qualem  si  quis  aquis  et  fertilis  ubere  terr* 

Educat,  ac  ventis  cieam  felicibus  implet. 

Nec  labor  assiduus,  nec  spes  sua  fallit  alentem, 
Jarnque  videt  primam  tenero  de  vertice  frondeir» 

Cum  subito  immissis  praeceps  Aquilonia  nimbis 
Venit  hiems,  magnaque  evulsam  tendit  arena: 
Haud  secus  ante  urbem  Myraces,  atque  ipsius  ante 
Virginis  ora  cadit :  sed  non  magis  illa  movetur, 
Unius  aegra  metu,  quam  te,  Meleagre,  furentem, 
Quam  Talaum  videt,  aut  pugnas  miratur  Acasti. 
At  satis  hos  ipsae  gentes  cainpique  videbant 
Tempestate  pari  versis  incumbere  turmis.  722 
Ante  oculos  fuga  foeda  ducum,largusque  cadentum 
It  eruor,  et  currus  dominis  ingentibus  orbi,  [rum 
Non  tulit  hos  Perses  gemitus,  clademque  suo- 
Tergaque  versa  tuens  his  coelum  questibus  implet: 
Quid  me  jam  patriis  ejectum  sedibus,  istas 
Ut  struerem  pugnas,  Scythiamque  in  bella  move- 
Vos,  superi,  vos  augurio  lusistis  inani  ?  [rem, 
Quid  fratris  meritas  tua,  Jupiter, omina  poenas730 
Promisere  mihi  ?  nobis  Argoa  parabas 
Scilicet  auxilia  et  tantas  conjungere  vires. 

Saeva  quidem  lucis  miseris  mora ;  dent  tamen,  oro. 
Unum  illum  mihi  fata  diem,  quo  fallat  Achivos 
Sic  meritos,  quoque  hunc  videam  virtute  superbum 
/Esoniden,  tantos  flentem  sine  honore  labores.  736 
Dixerat  hac,  pectusque  suis  everberat  armis, 


Et  galeam  fletu,  galeam  singultibus  implet: 

Ibat  et  in  medii  praeceps  incendia  belli, 

Ni  prior  adversis  Pallas  vidisset  ab  armis,  740 
Et  secum  :  Ruit  ecce  ferox  in  funera  Perses, 
Quem  genitor  Colchis,  solioque  reponere  fratris 
Jam  statuit:  nostra  vereor  ne  fraude  peremtum 
In  erepet,  et  culpam  hanc  magno  terrore  rependat. 
Haec  dicens,  atro  nebulam  diffundit  amictu,  745 
Stridentesque  viri  circum  caput  amovet  hastas. 
Ille  super  socias  clementi  turbine  gentes 
Erigitur,  paullumque  levi  raptatus  in  aethra 
Jam  tandem  extremas  pugnae  defertur  in  oras, 
Forte  ubi  serus  Iber  Essedoniaeque  phalanges 
Marte  carent,  solisque  juvant  clamoribus  agmen. 

Nox  simul  astriferas  profert  mortalibus  umbras. 
Et  cadit  extemplo  belli  fragor,  aegraque  muris 
Digreditur,  longum  virgo  perpessa  Amorem. 

Ut  fera  Nyctelii  paullum  per  sacra  resistunt,  755 
Mox  rapuere  deum  jam  jam  in  quodcunque  para- 
Thyiades:  haud  alio  remeat  Medea  tumultu,  [tae 
Atque  inter  Graifimque  acies, patriasque  phalanges 
Semper  inexpletis  agnoscit  lasona  curis,  759 
Armaque,  quique  cava  superest  de  casside  vultus. 


LIBER  SEPTIMUS. 


Te  quoque  Thessalico  jam  serus  ab  hospite 
vesper 

Dividit,  et  te  jam  tua  gaudia,  virgo,  relinquunt; 
Noxque  ruit,  soli  veniens  non  mitis  amanti. 

Ergo  ubi,  cunctatis  extremo  in  limine  plantis. 
Contigit  aegra  toros,  et  mens  incensa  teuebris,  5 
Vertere  tunc  varios  per  longa  insomnia  questus. 
Nec  pereat  quo  scire  malo  :  tandemque  fateri 
Ausa  sibi,  paullum  medio  sic  fata  dolore  est : 
Nunc  ego  quo  casu,  vel  quo  sic  pervigil  usque 
Ipsa  volens  errore  trahor  ?  non  haec  mihi  certe  10 
Nox  erat  ante  tuos,  juvenis  fortissime,  vultus. 
Quos  ego  cur  iterum  demens  iterumque  recordor. 
Tam  magno  discreta  mari?  quid  in  hospite  solo 
Mens  mihi?  cognati  potius  jam  vellera  Phrixi 
Accipiat,quae  sola  petit,  quaeque  una  laborum  15 
Causa  viro.  Nam  quando  domos  has  ille  reviset  ? 
Aut  meus  /Esonias  quando  pater  ibit  ad  urbes  ? 
Felices,  mediis  qui  se  dare  fluctibus  ausi. 

Nec  tantas  timuere  vias,  talemque  secuti 
Hunc  qui  deinde  virum :  sed  sic  quoque  talis  abito. 
Tum  jactata  toro,  nimiumque  experta  cubile,  21 
Ecce  videt  tenui  candescere  limen  Eoo ; 

Nec  minus  insomnem  lux  orta  refecit  amantem. 
Quam  cum  languentes  levis  erigit  imber  aristas, 
Grataque  jam  fessis  descendunt  flamina  remis.  25 
At  sua  longarum  Minyas  jam  cura  viarum 
Admonet,  inque  ipso  nequicquam  tempore  regem 
Laetitiae  meritique  petunt :  quem  passus  Iason 
Vota  prius,  captasque  deis  accendere  praedas. 
Prominet,  atque  oculos  longe  tenet,  aurea  si  jam 
Pellis,  et  oblatis  clarescant  atria  villis.  31 

ille  autem  jam  jam  vultus,  vocesque  paratas 
Ante  aperit,  rumpitque  moras,  inque  ipsamoran- 
Prosilit  ora  viri,  talique  effunditur  ira  :  [tis 

Orbe  satos  alio,  sua  littora  regnaque  habentes,  35 


Quis  furor  has  mediis  tot  fluctibus  egit  in  oras, 
Quisve  mei  vos  tantus  amor  ?  Tu  prima  malorum 
Causa  mihi,  tu,  Phrixe  gener;  non  te  aequore  mer¬ 
sum, 

Quo  soror,  ut  felix  nullo3  nunc  nomine  Graios 
Nossem  ego.  Quis  regum  Pelias,  quis  Thessalus 
aut  quae  [ubi  caules 

Graecia?  quodnam  hominum  cerno  genus?  aut 
Cyaneae  ?  venit  Scythicas  en  hospes  in  oras. 
Quinquaginta  Asiam  (pudet  heu)  penetrarit  Iason 
Exsulibus  ?  meque  ante  alios  sic  spreverit  una, 
Una  ratis,  spolium  ut  vivo  de  rege  reportet  ?  45 
Ipsum  efferre,  meos  ipsum  me  pandere  lucos 
Imperet,  et  nullo  dignetur  vincere  bello  ? 

Cur,  age,  non  templis  sacrata  avellere  dona 
Omnibus,  atque  ipsas  gremiis  abducere  natas. 
Praedo,  libet  ?  vobisne  domos,  vobisne  parentes 
Esse  putem,  ratis  infandis  quos  sola  rapinis,  51 
Saevaque  pascit  hiems  ?  et  quos,  credamus  ut  ip- 
Rex  suus  illisit  pelago,  vetuitque  reverti  ?  [sis, 
Scilicet  ^Eoliae  pecudis  potereturut  auro. 

Ante  meus  caesa  descendet  Caucasus  umbra,  55 
Ac  prior  Haemonias  rapiet  super  aequora  praedas 
Haud  ego  cum  vittis  statui  feralibus  Hellen. 

Si  tamen  his  aliter  perstas  non  cedere  terris, 
Teque  pudor  cassi  reditus  movet,  ac  latet  una  59 
Nescio  quid  pluspuppe  viris ;  haud  ipse  morabor 
Quae  petitis  :  modo  nostra  prior  tu  perfice  jussa 
Martius  ante  urbem  longis  jacet  horridus  annis 
Campus,  et  ardentes,  ac  me  quoque,  vomere 
presso. 

Me  quoque  cunctantes  interdum  agnoscere  taurr 
His  magis  atque  magis  rabiem  nunc  nostra  se¬ 
nectus  65 

Luxuriemque  dedit,  solitoque  superbior  ignis 
Ore  fremit.  Succede  meae,  fortissime,  iauot, 

Et  nostros  recole,  hospes,  agros:  nec  semina 
deerunt,  [bam. 

Quae  prius  ipse  dabam,  et  messes,  quas  solus  obi- 
Consiliis  nox  una  satis,  tecumque  retracta  70 
Cumque  tuis  haec  jussa  deis;  ac  si  quid  in  isto 
Robore,  praedicti  venies  in  rura  laboris.  [est 
Ipse  incertus  adhuc,  tenebris  te  protinus  illis 
Involvi  flammisque  velim,  durare  parumper 
An  magis,  everso  jacias  dum  semina  campo,  75 
Ac  tibi  Cadmei  dum  seminis  exeat  hydri 
Miles,  et  armata  florescant  pube  novales. 

Filia  prima  trucis  vocem  mirata  tyranni 
Haesit,  et  ad  juvenem  pallentia  retulit  ora,  79 
Contremuitque  metu,  ne  nescius  audeat  hospes, 
Seque  miser  ne  posse  putet.  Perstrinxerat  horror 
Ipsum  etiam,  et  maesta  stabat  defixus  in  ira. 

Non  ita  Tyrrhenus  stupet  Ioniusque  magister. 
Qui  te  jam,  Tiberine,  tuens,  claramque  serena  84 
Arce  Pharon,  praeceps  subito  nusquam  ostia,nus- 
Ausoniam  videt, et  saevas  accedere  Syrtes.  [quam 
Tum  tamen,  infando  quae  det  responsa  tyranno. 
Colligit,  et  tandem  obtutu  consurgit  ab  alto : 
Non,  ait,  hos  reditus,  non  hanc,  Meia,  dedisti  89 
Spem  Minyis,  cum  prima  tuis  pro  moenibus  arma 
Induimus :  quo  versa  fides  ?  quos  vestra  volutant 
Jussa  dolos  ?  alium  hic  Pelian,  alia  aequora  cerno. 
Quin  agite,  hoc  omnes  odiisque  urgete,  tyranni. 
Imperiisque  caput ;  quanquam  mihi  dextera,  nec 
Defuerit  mox  jussa  pati,  nec  cedere  duris,  [spes 
Unum  oro,  seu  me  illa  suis  seges  obruet  hastis,  96 
Hauriet  adverso  seu  crastinus  ignis  hiatu. 
Nuntius  hinc  saevas  Peliae  mittatur  ad  aures. 

Hic  periisse  viros,  et  me,  si  vestra  fuisset 
Ulla  fides,  reducem  patriae  potuisse  referri.  190 
Talibus  attonitos  dictis  natamque  patremque 
Linquit,  et  infida  praeceps  prorumpit  ab  aula. 

At  trepida,  et  medios  inter  deserta  parentes 
Virgo  silet,  nec  fixa  solo  servare  parumper 
Lumina,  nec  potuit  maestos  non  flectere  vultus: 
Respexitque  fores,  et  adhuc  invenit  euntem.  106 
Visus  et  heu  miserae  tunc  pulchrior  hospes  amanti 
Discedens;  tales  humeros,  ea  terga  relinquit. 

Illa  domum  atque  ipsos  paullum  procedere  postes 
Optat,  et  ardentes  tenet  intra  limina  gressus  1 10 
Qualis  ubi  extremas  Io  vaga  sentit  arenas, 
Fertque  refertque  pedem,  tumido  quam  cogit 
Erinnys  [tres : 

Ire  mari,  Phariaeque  vocant  trans  aequora  ma- 
Circuit  haud  aliter,  foribusque  impendet  apertis. 
An  melior  Minyas  revocet  pater:  oraque  quaerens 
Hospitis,  aut  solo  maeret  defecta  cubili,  116 
Aut  venit  in  carae  gremium  refugitque  sororis. 
Atque  loqui  conata  silet ;  rursusque  recedens 
Quaerit,  ut  Alaeis  hospes  consederit  oris 
Phrixus,  ut  aligeri  Circen  rapuere  dracones.  120 
Tum  comitum  visu  fruitur  miseranda  suarum, 
Implerique  nequit ;  subitoque  parentibus  haeret 
Blandior,  et  patriae  circumfert  oscula  dextrae. 

Sic  adsueta  toris  et  mensae  dulcis  herili, 

JEg ra  nova  jam  peste  canis  rabieque  futura,  125 
Ante  fugam  totos  lustrat  queribunda  penates. 
Tandem  etiam  molli  sese  semel  increpat  ira  : 
Pergis,  ait,  demens,  teque  illius  angit  imago 
Curaque,  qui  profuga  forsan  tenet  alta  carina, 
Quique  meum  patrias  referet  nec  nomen  ad  urbes  ? 
Quid  me  autem  sic  ille  movet,  superetne  labores, 
An  cadat,  et  tanto  turbetur  Graecia  luctu  ? 

Saltem,  fata  virum  si  jam  suprema  ferebant, 
Jussus  ad  ignotos  potius  foret  ire  tyrannos  134 
O  utinam,  et  tandem  non  hac  moreretur  in  urbe ! 


Namque  et  sidereo  nostri  de  sanguine  Phrixi 
Dicitur,  et  caram  vidi  indoluisse  sororem  : 

Seque  ait  has  jussis  actum  miser  ire  per  undas 
At  redeat  quocunque  modo,  meque  ista  precari 
Nesciat,  atque  meum  non  oderit  ille  parentem. 
Dixerat  haec,  stratoque  graves  projecerat  artus 
Si  veniat  miserata  quies ;  cum  saevior  ipse 
Turbat  agitque  sopor:  supplex  hinc  sternitur 
hospes, 

Hinc  pater :  illa  nova  rumpit  formidine  somnos, 
Erigiturque  toro ;  famulas  carosqu e  penates  145 
Agnoscit,  modo  Thessalicas  raptata  per  urbes. 
Turbidus  ut  poenis  caecisque  pavoribus  ensem 
Corripit,  et  saevae  ferit  agmina  matris  Orestes ; 
Ipsum  angues,  ipsum  horrisoni  quatit  ira  flagelli. 
Atque  iterum  infestae  se  fervere  caede  Lacaenae 
Credit  agens,  falsaque  redit  de  strage  dearum  151 
Fessus,  et  in  miserae  collabitur  ora  sororis. 

His  ubi  nequicquam  nutantem  Colchida  cuiis 
Juno  videt,  necdum  extremo  parere  furori ; 

Non  jam  mentitae  vultum  vocemque  resumit  155 
Chalciopes;  quando  ardor  hebet,  leviorque  pu~ 
dore. 

Mensque  obnixa  malo,  tenues  sublimis  in  auras 
Tollitur,  et  fulvo  Venerem  vestigat  Olympo : 
Sum*  memor,  ut  tantum  mecum  partita  laborem : 
Illa  nimis  sed  dura  manet,  conversaque  in  iram 
Et  furias  dolet,  ac  me  nunc  decepta  reliquit.  161 
1,  precor,  atque  istum,  quo  me  frustratur,  amorem 
Vince,  precor,  patriis  ut  tandem  evadere  tectis 
Audeat,  atque  meum  casu  defendere  ab  omni 
jEsoniden  :  quin  illa  sacro,  quo  freta,  veneno  165 
Illum  etiam  totis  adstantem  noctibus  anguem. 
Qui  nemus  omne  suum,  quique  aurea  (respice 
porro) 

Vellera  tot  spiris  circum,  tot  ductibus  implet. 
Solvat,  et  in  somnos  ingenti  volvat  ab  orno.  1 69 
Haec  tibi  nunc,  Furiis  atque  ipsi  caetera  mando. 

Tum  Venus  aligerum  mater  sic  fatur  Amorum . 
Nec  tibi,  cum  primos  aggressa  es  flectere  sensus 
Virginis,  ignotaque  animum  contingere  cura, 
Defuimus,  data  continuo  sed  cingula  soli  174 
Nostra  tibi,  quis  mota  loco  labefactaque  cessit. 
Haud  satis  est,  sed  me  ipsa  opus,  et  cunctantia 
poscunt 

Pectora  me,  dubiusque  pudor:  jam  foedera  faxo 
vEsonii  petat  ipsa  viri,  metuatque  morari. 

Tu  face  luciferae  citus  ad  delubra  Dianae 
Deveniat,  sacras  solita  est  ubi  fundere  taedas  180 
Colchis,  et  aequali  dominam  lustrare  caterva. 
Nec  te  nunc  Hecates  subeat  metus,  aut  mea  forte 
Impediat  ne  coepta  time;  quin  audeat  opto  : 
Continuo  transibit  amor,  cantuque  trilingui 
Ipsam  flammiferos  cogam  compescere  tauros,  185 
Amplexumque  pati.  Volucrem  tunc  adspicit  Irin, 
Festinamque  jubet  monitis  parere  Diones, 

Et  juvenem  JEsonium  praedicto  sistere  luco. 
Protinus  hinc  Iris  Minyas,  Cytherea  petivit 
Colchida;  Caucasiis  speculatrix  Juno  resedit  190 
Rupibus,  attonitos  ;Eaea  in  moenia  vultus 
Speque  metuque  tenens,  et  adhuc  ignara  futuri. 

Vix  primas  occulta  Venus  prospexerat  arces, 
Virginis  ecce  novus  mentem  perstringere  languor 
Incipit :  ingeminant  commotis  questibus  aestus. 
Ergo  iterum  sensus  varios  super  hospite  volvens 
Maeret,  et  absenti  nequicquam  talia  fatur: 

Si  tibi  Thessalicis  nunc,  si  tua  forte  venenis 
Mater,  et,  heu  si  qua  est,  posset  succurrere  con- 
jux  ! 

Quidve  tuos  virgo  possim  nisi  flere  labore*  1 S00 

Hoc  satis ;  ipsa  etiam  casus  spectare  supremos. 
Atque  iterum  durae  cogar  comes  esse  sorori. 

Et  nunc  ille  sua  non  quenquam  sorte  moveri. 
Non  ullum  meminisse  putat,  cumque  omnibus  odit 
Me  quoque.  Si  quando  fuerittamen  ulla  potestas, 
Illum  ego,  qui  diris  cinis  ultimus  haeserit  arvis, 
Ossaque,  quis  tauri  saevusque  pepercerit  ignis. 
Componam,  sedemque  dabo :  fas  tunc  mihi  ma- 
Dilexisse  viri,  tumuloque  has  reddere  curas,  [nes 
Dixerat :  ecce  toro  Venus  improvisa  resedit. 
Sicut  erat,  mutata  deam,  mentitaque  pictis  211 
Vestibus  et  magica  Circen  Titanida  virga. 

Ipsa,  velut  lenti  fallatur  imagine  somni, 

Sic  oculos  incerta  tenet,  magnique  sororem 
Paullatim  putat  esse  patris:  tum  flebile  gaudens 
Prosiluit,  saevaeque  ultro  tulit  oscula  divae.  216 
Ac  prior :  O  tandem,  vix  tandem  reddita,  Circe, 
Dura  tuis,  quae  te  bijugis  serpentibus  egit 
Hinc  fuga?  quaeve  fuit  patriis  mora  gratior  oris? 
Ante  et  Thessalicae  Phasin  petiere  carinae,  220 
Perque  tot  infelix  frustra  vada  venit  Iason, 
Quam  patriae  te  movit  amor.  T um  caetera  rumpit 
Occurritque  Venus-  Tu  nunc  mihi  causa  viarum 
Sola;  tuae  venio,  jampridem  ignava,  juventae. 
Caetera  parce  queri,  neu  me  meliora  secutam 
Argue ;  quippe  ut  jam  reputentur  munera  divum. 
Omnibus  hunc  potius  communem  animantibus 
orbem. 

Communes  et  crede  deos.  Patriam  inde  vocato. 
Qua  redit  itque  dies.  Nec  nos,  o  nata,  malignus 
Clauserit  hoc  uno  semper  sub  frigore  Phasis.  230 
Fas  mihi  non  habiles,  fas  et  tibi  linquere  Colchos. 
Et  nunc  Ausonii  conjux  ego  regia  Pici, 

Nec  mihi  flammiferis  horrent  ibi  pascua  tauris, 
Meque  vides  Tusci  dominam  maris.  At  tibi  qui¬ 
nam  234 

Sauromatse,  miseranda,  proci  ?  cui  vadis  Ibero 
(Hei  mihi !)  vel  saevo  conjux  non  una  Gelono  ? 

Illa  deae  contra  jamdudum  spernere  voces  : 
Non  ita  me  immemorem  magnae  Perseidos,  inquit, 
Cernis,  ut  infelix  thalamos  ego  cogar  in  illos. 

I,  precor,  atque  unum  pro  me  dimitte  timorem. 
Sed  magis  his  miseram,  quando  potes,  eripe 
curis,  241 

Unde  metus  aestusque  mihi,  quaeque  aspera,  ma- 
Perpetior  durae  jamdudum  incendia  mentis,  [ter. 
Nulla  quies  animo,  nullus  sopor  ardua  amanti. 
Quaere  malis  nostris  requiem,  mentemque  repone : 
Redde  diem  noctemque  mihi :  da  prendere  vestes 
Somniferas,  ipsaque  oculos  componere  virga. 

Tu  quoque  nil,  mater,  prodes  mihi;  fortior  ante 
Sola  fui :  tristes  thalamos,  infestaque  cerno 
Omnia,  vipereos  ipsi  tibi  surgere  crines.  250 

Talia  verba  dabat,  collapsaque  flebat  iniquae 
In  Veneris  Medea  sinus,  pestemque  latentem 
Ossibus,  atque  imi  monstrabat  pectoris  ignem. 

Occupat  amplexu  Venus,  et  furialia  figit 
Oscula,  permixtumque  odiis  inspirat  amorem.  255 
Dumque  illam  variis  maerentem  vocibus  ambit, 
Inque  alio  sermone  tenet ;  Quin  hoc,  ait,  audi, 
Atque  attolle  genas,  lacry  misque  haec  infit  obortis: 
Cum  levis  a  superis  ad  te  modo  laberer  auris, 
Forte  ratem  primo  fugientem  littore  cerno,  260 
Qualem  nostra  suo  nunquam  dimittere  portu 
Vellet,  adhuc  omnes  quae  detinet  insula  nautas. 
Unus  ibi,  ante  alios  qui  tum  mihi  pulchrior  omnes 
Visus  erat,  (longeque  ducem  mirabar  et  ipsa,)  264 
Advolat,  atque  unam  comitum  ratus  esse  tuarum, 
Per,  tibi  si  quis,  ait,  morituri  protinus  horror, 

Et  quem  non  meritis  videas  occurrere  monstris. 


Haec,  precor,  haec  dominae  referas  ad  virginis  au 
Tu  fletus  ostende  meos ;  illi  has  ego  voces,  [rem 
Qua  datur,  hasque  manus,  ut  possum,  a  littore 
tendo.  270 

Ipsae,  ego  quas  mecum  per  mille  pericula  traxi 
Defecere  deae :  spes  et  via  sola  salutis. 

Quam  dederit,  si  forte  dabit:  ne  vota  repellat. 
Ne,  mea ;  totque  animas,  quales  nec  viderit  ultra 
Dic,  precor,  auxilio  juvet,  atque  haec  nomina 
servet.  275 

Si  Pelopis  duros  prior  Hippodamia  labores 
Expediit,  totque  ora  simul  jugulata  procorum 
Respiciens,  tandem  patrios  exhorruit  axes ; 

Si  dedit  ipsa  neci  fratrem  Minoia  virgo ; 

Cur  non  hospitibus  fas  sit  succurrere  dignis  280 
Te  quoque,  et  .iEaeos  jubeas  mitescere  campos  ? 
Occidat  aeterna  tandem  Cadmeia  morte 
Jam  seges,  et  viso  fumantes  hospite  tauri,  [tes. 
Hei  mihi,  quod  nullas  hic  possum  exsolvere  gra- 
Ut  tamen  hoc  saeva  corpus  de  morte  receptum. 
Hanc  animam  sciat  esse  suam.  Miserebitur  ergo, 
Dic,ait?  an  potius.. strictumque ruebat  in  ensem. 
Promisi,  (ne  falle,  precor,)  cumque  ipsa  moverer 
Alloquio  casuque  viri,  te  passa  rogari  28? 

Sum  potius;  tu  laude  nova,  t*j  supplice  digno 
Dignior  es  :  sat  fama  meis  jam  parta  venenis. 

Torserat  illa  gravi  jamdudum  lumina  vultu, 
Vix  animos  dextramque  tenens,  quin  ipsa  loquen- 
Iret  in  ora  deae ,  tanta  pudor  aestuat  ira  [tis 
Verba  cavens:  horror  molles  invaserat  artus.  295 
Jamque  toro  trepidas  infelix  obstruit  aures, 

Nec  quo  ferre  fugam,  nec  quo  se  vertere  posset 
Prensa  videt :  rupta  condi  tellure  premique 
Jamdudum  cupit,  ac  diras  evadere  voces. 

Illa  sequi  jubet,  et  portis  exspectat  in  ipsis.  300 
Saevus  Echionia  ceu  Penthea  Bacchus  in  aula 
Deserit,  injectis  per  roscida  cornua  vinclis, 

Cum  tenet  ille  deum,  pudibundaque  tegmina  ma¬ 
tris,  [tam: 

Tympanaque, et  mollem  subito  miser  accipit  has- 
Haud  aliter  deserta  pavet,  perque  omnia  circum 
Fert  oculos,  tectisque  negat  procedere  virgo. 
Contra  saevus  amor,  contra  periturus  Iason  30" 
Urget,  et  auditae  crescunt  in  pectore  voces. 

Heu  quid  agat  ?  videt  externo  se  prodere  patrem 
Dura  viro,  famam  scelerum  jamque  ipsa  suorum 
Prospicit,  et  questu  superos,  questuque  fatigat 
Tartara:  pulsat  humum,  manibusque  immurmu¬ 
rat  uncis, 

Noctis  heram  Ditemque  ciens,  succurrere  tandem 
Morte  velint,  ipsumque  simul  demittere  leto,  314 
Quem  propter  furit :  absentem  saevissima  poscit 
Nunc  Pelian,  tanta  juvenem  qui  perderet  ira. 
Saepe  suas  misero  promittere  destinat  artes, 

Dein  negat,  atque  una  potius  decernit  in  ira  : 

Ac  neque  tam  turpi  cessuram  semper  amori  319 
Proclamat,  neque  opem  ignoto  viresque  daturam  : 
Atque  toro  projecta  manet ;  cum  visa  vocari 
Rursus,  et  impulso  sonuerunt  cardine  postes. 

Ergo  ubi  nescio  quo  penitus  se  numine  vinci 
Sentit,  et  abscisum,  quicquid  pudor  ante  monebat, 
Tum  thalami  penetrale  petit,  quae  maxima  norat 
Auxilia  Haemoniae  quaerens  pro  rege  carinae.  326 
Utque  procul  magicis  spirantia  tecta  venenis 
Et  saevae  patuere  fores,  oblataque  contra 
Omnia,  quae  Ponto,  quae  Manibus  eruit  imis. 

Et  quae  sanguinea  Lunae  destrinxit  ab  ira ;  330 

Tune  sequeris,  ait,  quicquam,  aut  patiere  puden¬ 
dum, 

|  Cum  tibi  tot  mortes,  scelerisque  brevissima  tanti 
3X2 

Effugia  ?  Haec  dicens,  qna  non  velocior  ulla 
Pestis  erat,  toto  nequicquam  lumine  lustrat, 
Cunctaturque  super, morituraque  colligit  iras.  335 
O  nimium  jucunda  dies,  quam  cara  sub  ipsa 
Morte  magis  !  stetit,  et  sese  mirata  furentem  est : 
Occidis  heu  primo  (pote»  hoc  durare  ?)  sub  aevo  : 
Nec  tu  lucis,  ait,  nec  videris  ulla  juventae 
Gaudia, nec  dulces  fratris  pubescere  malas  ?  340 
Hunc  quoque,  qui  nunc  est  primaevus,  Iasona  nes- 
Morte  perire  tua, qui  te  nunc  invocat  unam,  [cis 
Qui  rogat,  et  nostro  quem  primum  in  littore  vidi  ? 
Cur  tibi  fallaces  placuit  conjungere  dextras 
Tunc,  pater,  atque  istis  juvenem  non  perdere 
monstris  345 

Protinus  ?  ipsa  etiam,  fateor,  tunc  ipsa  volebam. 
Testor,  cara,  tuas,  Circe  Titania,  voces. 

Te  ducente  sequor:  tua  me  grandaeva  fatigant 
Consilia,  et  monitis  cedo  minor.  Haec  ubi  fata. 
Rursus  ad  Haemonii  juvenis  curamque  metumque 
Vertitur,  hunc  solum  propter  seu  vivere  gaudens, 
Sive  mori,  quodcunque  velit :  majora  precatur 
Carmina,  majores  Hecaten  immittere -vires 
Nunc  sibi,  nec  notis  stabat  contenta  venenis. 
Cingitur  inde  sinus,  et,  qua  sibi  fida  magis  vis 
Nulla,  Prometheae  florem  de  sanguine  fibrae 
Caucasium  promit,  nutritaque  gramina  tabo. 

Quae  sacer  ille  nives  inter  tristesque  pruinas 
Durat  editque  eruor,  cum  viscere  vultur  adeso 
Tollitur  e  scopulis,  et  rostro  irrorat  aperto.  360 
Idem  nec  longi  languescit  finibus  aevi 
Immortale  virens;  idem  stat  fulmina  contra 
Sanguis,  et  in  mediis  florescunt  ignibus  herbae. 
Prima  Hecate  Stygiis  duratam  fontibus  harpen 
Intulit,  et  validas  scopulis  effodit  aristas :  [bes 
Mox  famulae  monstrata  seges,  quae  lampade  Phos- 
Sub  decima  juga  feta  metit,  saevitque  per  omnes 
Relliquias  saniemque  dei :  gemit  irritus  ille 
Colcliidos  ora  tuens:  totos  tunc  contrahit  artus 
Monte  dolor,  cunctaeque  tremunt  sub  falce  catenae. 

Talibus  infelix  contra  sua  regna  venenis  371 
Induitur,  noctique  tremens  infertur  opacae,  [tem 
Dat  dextram  vocemque  Venus,  blandisque  paven- 
Alloquiis,  junctoque  trahit  per  moenia  passu. 
Qualis  adhuc  teneros  supremum  pallida  fetus375 
Mater  ab  excelso  produxit  in  aera  nido, 
Hortaturque  sequi,  brevibusque  insurgere  pennis; 
Illos  caerulei  primus  ferit  horror  Olympi, 

Jamque  redire  rogant,  adsuetaque  quaeriturarbor : 
Haud  aliter  caecae  per  moenia  deficit  urbis  380 
Incedens,  horretque  domos  Medea  silentes. 

Hic  iterum  extremae  nequicquam  in  limine  portae 
Substitit,  atque  iterum  fletus,  animique  soluti, 
Respexitque  deam,paullumque  his  vocibus  haesit: 
•pse  rogat  certe,  meque  ipse  implorat  Iason.  385 
Nullane  culpa  subest,  labes  non  ulla  pudoris. 
Nullus  amor  ?  nec  turpe  viro  servire  precanti  ? 

Illa  nihil  contra,  vocesque  abrumpit  inanes. 

Et  jam  jam  magico  per  opaca  silentia  Colchis 
Coeperat  ire  sono,  monstrataque  condere  vultus 
Numina,  cumque  suis  averti  collibus  amnes  ;  391 
Jam  stabulis  gregibusque  pavor,strepitusque  se¬ 
pulcris 

•  nciderat :  stupet  ipsa  gravi  nox  tardior  umbra. 
Jamque  tremens  longe  sequitur  Venus  :  utque 
sub  altas  S94 

Tervenere  trabes,  divseque  triformis  in  umbram, 
Hic  subito  ante  oculos  nondum  speratus  Iason 
Emicuit,  viditque  prior  conterrita  virgo. 

Atque  hinc  se  profugam  volucri  Thaumantiasala 
Sustulit,  inde  Venus  dextrae  dilapsa  tenenti. 


Argon.  Lib.  V]]. 

Obvius  ut  sera  cum  se  sub  nocte  magistris  400 
Impingit  pecorique  pavor,  qualesve  profundum 
Fer  Chaos  occurrunt  caecae  sine  vocibus  umbrae : 
Haud  secus  in  mediis  noctis  nemorisque  tenebris 
Inciderant  ambo  attoniti,  juxtaque  subibant. 
Abietibus  tacitis  aut  immotis  cyparissis  405 
Adsimiles,  rapidus  nondum  quas  miscuit  Auster. 
Ergo,  ut  erat  vultu  defixus  uterque  silenti. 
Noxque  suum  peragebat  iter,  jam  jam  ora  levare 
^Esoniden,  farique  cupit  Medea  priorem. 

Quam  simul  effusis  pavitantem  fletibus  heros,  410 
Flagrantesque  genas  vidit,  miserumque  pudorem, 
Has  tandem  voces  dedit,  et  solatus  amantem  est: 
Fersne  aliquam  spem  lucis?  ait:  miserata  labo¬ 
rem 

Nempe  venis?  an  et  ipsa  mea  Isetabere  morte? 
Ne,  precor,  infando  similem  te,  virgo,  parenti  415 
Gesseris:  haud  tales  decet  inclementia  vultus. 
Hascine  nunc  grates,  hsec  exspectata  laborum 
Dona  dari  decuit  ?  sic  te  sub  teste  remitti 
Fas  me,  virgo,  tuum  ?  justas  da  vocibus  aures. 
Nec  pater  ante  tuus  tantis  me  opponere  monstris, 
(Quid  meritum?)  aut  tales  voluit  me  pendere 
poenas.  [thus. 

An  jacet  externa  quod  nunc  mihi  cuspide  Can- 
Quodque  meus  vestrisceciditpro  moenibus  Iphis, 
Aut  Scythiae  tanta  inde  manus?  jussisset  abire 
Perfidus,  atque  suis  extemplo  cedere  regnis.  425 
Spem  mihi  promissam  per  quae  discrimina  rursus. 
Et  reddat  qua  lege,  vides.  Occumbere  tandem 
Possumus,  idque  sedet,  quam  non  quaecunque 
subire 

Patris  jussa  tui :  nunquam  sine  vellere  abibo  429 
Hinc  ego,  degenerem  nec  me  tu  prima  videbis. 

Haec  ait :  illa  tremens,  ut  supplicis  adspicit  ora 
Conticuisse  viri,  jam‘qae  et  sua  verba  reposci. 

Nec  quibus  incipiat  demens  videt,  ordine  nec  quo, 
Quove  tenus,  prima  cupiens  effundere  voce 
Omnia,  sed  nec  prima  pudor  dat  verba  timenti 
Haeret,  et  attollens  vix  tandem  lumina  fatur  :  436 
Quid,  precor,  in  nostras  venisti,  Thessale,  terras  ? 
Unde  mei  spes  ulla  tibi  ?  lantosque  petisti 
Cur  non  ipse  tua  fretus  virtute  labores  ? 

Nempe,  ego  si  patriis  timuissem  excedere  tectis, 
Occideras;  nempe  hanc  animam  sors  saeva  ma¬ 
nebat  441 

Funeris.  En  ubi  Juno,  ubi  nunc  Tritonia  virgo. 
Sola  tibi  quoniam  tantis  in  casibus  adsum 
Externae  regina  domus  ?  miraris  et  ipse. 

Credo,  nec  agnoscunt  hae  nunc  ^Eetida  sylvae.  445 
Sed  fatis  sum  victa  tuis  :  cape  munera  supplex 
Non  mea ;  teque  iterum  Pelias  si  perdere  quaeret, 
Inque  alios  casus  aliasque  immittet  ad  urbes, 

Heu  formae  ne  crede  tuae.  Titania  jamque 
Gramina,  Persaeasque  sinu  depromere  vires  450 
Cccperat ;  his  iterum  compellat  Iasona  dictis  : 

Si  tamen  aut  superis  aliquam  spem  ponis  in  ipsis, 

Aut  tua  praesenti  virtus  educere  leto 

Si  te  forte  potest,  etiam  nunc  deprecor,  hospes. 

Me  sine,  et  insontem  misero  dimitte  parenti.  455 
Dixerat;  extemplo  (nam  jam  matura  ruebant 
Sidera,  et  extremum  suffixerat  axe  Booten) 

Cum  gemitu  et  multo  juveni  medicamina  fletu, 

Non  secus  ac  patriam  pariter, famamque,decusque. 
Objicit :  ille  manu  subit,  et  vim  corripit  omnem. 

Inde  ubi  facta  nocens,  etnon  revocabilis  unquan» 
Cessit  ab  ore  pudor, propiorque  implevit  Erinnys, 
Carmina  nunc  totos  volvit  figi  que  per  artus 
iEsonidse,  et  totum  septeno  murmure  fertur  [tam; 
Per  clypeum,  atque  viro  gravio  em  reddidit  has- 

Jamque  sui  tauris  languent  absentibus  ignes. 
Nunc  age,  et  has,  inquit,  cristas,galeamque  resume. 
Quam  modo  funerea  tenuit  Discordia  dextra. 
Hanc  jace  per  medias,  cum  verteris  aequora, 
Protinus  in  sese  conversa  furoribus  ibit  [messes; 
Cuncta  phalanx,  atque  ipse  fremens  mirabitur,  et 
Respiciet  fortasse  pater.  Sic  deinde  locuta,  [me 
Jam  magis  atque  magis  mentem  super  alta  ferebat 
yEquora:  pandentes  Minyas  jam  vela  videbat 
Se  sine.  Tum  vero  extremo  percussa  dolore  47.5 
Arripit  jEsoniden  dextra,  ac  submissa  profatur  : 
Sis  memor,  oro,  mei,  contra  memor  ipsa  manebo, 
Crede,  tui.  Quando  hinc  aberis,  dic  quteso,  pro¬ 
fundi 

Quod  coeli  spectabo  latus  ?  sed  te  quoque  tangat 
Cura  mei  quocunque  loco,  quoscunque  per  annos, 
Atque  hunc  te  meminisse  velis,  et  nostra  fateri 
Munera;  servatum  pudeat  nec  virginis  arte. 

Hei  mihi,  cur  nullos  stringunt  tua  lumina  fletus? 
An  me  mox  merita  morituram  patris  ab  ira 
Dissimulas  ?  te  regna  tuse  felicia  gentis,  485 
Te  conjux  natseque  manent ;  ego  prodita  obibo: 
Nec  queror,  et  pro  te  lucem  quoque  lseta  relin¬ 
quam.  [illum 

Protinus  hospes  ad  haec  :  (tacitis  nam  cantibus 
Flexerat,  et  simili  jam  dudum  afflarat  amore :) 
Tune,ait,  ^Esoniden  quicquam  te  velle  relicta  490 
Credis,  et  ulla  pati  sine  te  loca  ?  redde  tyranno 
Me  potius,  recipe  ingratos  atque  exsue  cantus. 
Quis  mihi  lucis  amor  ?  patriam  cur  amplius 
optem, 

Si  non  et  genitor  te  primam  amplectitur  /Eson, 
Teque  tuo  longe  fulgentem  vellere  gaudens  495 
Spectat,  et  ad  primos  procumbit  Graecia  fluctus? 
Respice  ad  has  voces,  et  jam,  precor,  annue,  con- 
Perte,  quse  superis  divisque  potentior  imis,  [jux. 
Perque  haec,  virgo,  tuo  redeuntia  sidera  nutu. 
Atque  per  has  nostri  juro  discriminis  horas ;  500 
Unquam  ego  si  meriti, noctis  simque  immemorhu- 
Si  te  sceptra,  domum  si  te  liquisse  parentis  [jus. 
Senseris,  et  mea  tum  non  haec  promissa  videntem; 
Tum  me  non  tauios  juvet  evasisse,  ferosque 
Terrigenas;  tum  me  tectis  tua  turbet  in  ipsis 505 
Flamma,  tuaeque  artes  :  nullus  succurrere  contra 
Ingrato  queat,  et,  si  quid  tu  saevius,  ipsis 
Adjicias,  meque  in  medio  terrore  relinquas. 
Audiit,  atque  simul  meritis  perjuria  pcenis 
Despondet,  questus  semper  Furor  ultus  amantis. 

Haec  ubi  dicta,  tamen  perstant  defixus  ulerque. 
Et  nunc  ora  levant  audaci  laeta  juventa, 

Ora  simul  toties  dulces  rapientia  visus; 

Dejicit  hinc  vultus  aeger  pudor,  et  mora  dictis 
Redditur,  ac  rursus  conterret  Iasona  virgo :  515 

Accipe,  perdomitis  quae  deinde  pericula  tauris, 

Et  quis  in  ^Eolio  maneat  te  vellere  custos; 
Nondum  cuncta  tibi,  fateor,  promissa  peregi. 
Saevior  ingenti  Mavortis  in  arbore  restat, 

Crede,  labor;  quem. .  .tanta  utinam  fiducia  nostri 
Sit  mihi, nocturnaeque  Hecates,  vestrique  vigoris ! 
Dixerat  utque  virum  doceat,  quae  monstra  super¬ 
sint,  ■  [guem 

Protinus  immensis  recubantem  anfractibus  an- 
Turbat,  et  Haemonii  subito  ducis  objicit  umbram. 
Ille,  quod  haud  alias,  stetit,  et  trepidantia  torsit 
Sibila,  seque  metu  postquam  sua  vellera  circum 
Sustulit,  atque  omnis  spiris  exhorruit  arbor. 
Incipit  inde  sequi,  et  vacuo  furit  ore  per  auras. 
Quis  fragor  hic  ?  quaenam  tantae,  die  virgo,  ruinae  ? 
Exclamat  stricto  Aisonides  stans  frigidus  ense. 
Illa  trahit  ridens,  tandemque  ait  angue  repre*“*o 


Hunc  tibi  postremum  nostri  parat  ira  parentis, 
Heu  miser,  heu  tantis  iterurr  eripiende  periclis! 
O  utinam,  ut  nullo  te  sim  visura  labore 
Ipsam  caeruleis  squalentem  nexibus  ornum,  585 
Ipsaque  pervigilis  calcantem  lumina  monstri. 
Contingat  vix  deinde  mori !  Sic  fata  profugit, 
Seque  sub  extremis  in  moenia  retulit  umbris. 

Et  jam  puniceo  regem  spes  vana  sub  ortu 
Extulerat,  quantis  nox  una  diremerit  undis  540 
dEsoniden ;  liberne  freto  jam  vultus  aperto, 
Utque  prius,  totum  sileat  mare.  Dumque  ea  longe 
Explorare  parat,  contra  venit  Arcas  Echion 
Dicta  ferens ;  jam  Circaeis  Mavortis  in  agris 
Stare  virum  ;  daret  aeripedes  in  proelia  tauros. 
En  vocor,  en  ultro,  dixit,  spesque  addidit  ausa. 
Vos  mihi  nunc  primum  in  glebas  invertite,  tauri, 
.iEquora,  nunc  totas  aperite  et  volvite  flammas . 
Exeat  Haemonio  messis  memoranda  colono, 
Tuquetuum  parti  Graium  da,  nata,  draconem. 
Ipsius  adspectu  pereant :  quin  vellera,  et  ipsa  55 
Terga  mihi  diros  servent  infecta  cruores. 

Fatur,  et  effusis  pandi  jubet  aequora  tauris. 
Pars  et  Echionii  subeunt  immania  dentis 
Semina,  pars  diri  portant  grave  robur  aratri.  555 
At  sua  magnanimum  contra  Pagasaea  juventus 
Prosequitur  stipatque  ducem :  tum  maxima  quis¬ 
que 

Dicta  dedit,  saevisque  procul  discessit  ab  agris. 
Fixerat  ille  gradus,  totoque  ex  agmine  solus 
Stabat,  ut  extremis  desertus  ab  orbibus  axis,  560 
Quem  jam  lassa  dies  Austrique  ardentis  arenae. 
Aut  quem  Rhipaeas  exstantem  rursus  ad  arces 
Nix  et  caerulei  Boreae  ferus  abstulit  horror. 

Cum  subito  attoniti  longissima  Phasidis  unda, 
Caucasiaeque  trabes,  omnisque  yEetia  tellus  565 
Fulsit,  et  ardentes  stabula  effudere  tenebras. 

Ac  velut  ex  una  si  quando  nube  corusci 
Ira  Jovis  torsit  geminos  mortalibus  ignes. 

Aut  duo  cum  pariter  ruperunt  vincula  venti, 
Dantque  fugam :  sic  tunc  claustris  evasit  uterque 
Taurus,  et  immani  proflavit  turbine  flammas  571 
Arduus,  atque  atro  volvens  incendia  fluctu. 
Horruit  Argoae  legio  ratis;  horruit  audax, 

Qui  modo  virgineis  servari  cantibus  Idas 
Flebat,  et  invito  prospexit  Colchida  vultu.  5T5 
Non  tulit  ipse  moras,  seseque  immisit  Iason, 
Diversos  postquam  ire  videt :  galeamque  minan¬ 
tem 

Quassat,  et  errantem  dextra  ciet  obvius  ignem. 

Ut  tandem  stetit,  et  torvo  se  lumine  flexit. 

Qui  prior  adversi  respexit  Iasonis  arma,  580 
Cunctatus  paullum  subito  furit.  jEquora  non  sic 
In  scopulos  irata  ruunt,  eademque  recedunt 
Fracla  retro.  Bis  fulmineis  se  flatibus  infert, 
Obnubitque  virum:  sed  non  incendia  Colchis 
Adspirare  sinit,  clypeoque  illiditur  ignis  585 
Frigidus,  et  viso  pallescit  flamma  veneno. 

Incitat  JSsonides  dextram,  inque  ardentia  mittit 
Cornua,  dein  totis  propendens  viribus  hseret 
Ille,  virum  atque  ipsam  tunc  te,  Medea,  recusans, 
Concutit,  et  lota  nitentem  cornibus  ira  590 

Portat  iners:  tandem  gravius  mugire  residens 
Incipit,  et  fesso  victus  descendere  cornu. 

Respicit  hinc  socios,  immania  vincula  poscens, 
^Esonides,  jamque  ora  premit,  trahiturque,  trahit- 
que, 

Obnixusque  genu  superat,  cogitque  trementes 
Sub  juga  aena  toros.  Alium  dehinc  turbida 
Colchis  696 

Exarmat,  lentumque  offert  timideque  minantem, 

Jamque  propinquanti  ncctem  impncat:  ille  fa¬ 
tiscens 

In  caput  inque  humeros  ipsa  vi  molis  et  irae 
Proruit;  invadit,  totusque  incumbit  Iason  600 
Desuper,  atque  suis  defectum  flatibus  urget. 
Utque  dedit  vinclis,  validoque  obstrinxit  aratro. 
Suscitat  ipse  genu,  seevaque  agit  insuper  hasta. 
Non  aliter,  medio  quam  si  telluris  hiatu 
Terga  recentis  equi,  primumque  invasit  habenis 
Murmur,  et  in  summa  Lapithes  apparuit  Ossa. 

Ille,  velut  campos  Libyes,  ac  pinguia  Nili 
Fertilis  arva  secet,  plena  sic  semina  dextra 
Spargere  gaudet  agris,  oneratque  novalia  bello. 
Martius  hic  primum  ter  vomere  fusus  ab  ipso 
Clangor,  et  ex  omni  sonuerunt  cornua  sulco: 611 
Bellatrix  tunc  gleba  quati,  pariterque  creari 
Armarique  phalanx,  totisque  insurgere  campis. 
Cessit,  et  ad  socios  paullum  se  retulit  heros, 
Opperiens,  ubi  prima  sibi  daret  agmina  tellus.  615 
At  vero  ut  summis  jam  rura  recedere  cristis 
Vidit,  et  infesta  vibrantes  casside  terras, 
Advolat,  atque  imo  tellus  qua  proxima  collo. 
Necdum  humeri  videre  diem,  prior  ense  sequaci 
^Equat  humo  truncos:  rutilum  thoraca  sequenti, 
Aut  primas  a  matre  manus  premit  obvius  ante. 
Nec  magis  aut  illis,  aut  illis  millibus  ultra 
Sufficit,  ad  dirae  quam  cum  Tirynthius  hydrie 
Agmina  Palladios  defessus  respicit  ignes. 

Ergo  iterum  ad  socias  convertere  Colchidos  artes. 


Et  galeae  nexus  ac  vincula  dissipat  imae:  626 

Cunctatu rque  tamen,  totique  occurrere  bello 
Ipse  cupit :  spes  nulla  datur,  sic  undique  densant 
Terrigenae  jam  signa  duces,  clamorque,  tubaeque. 
Jamque  omnes  odere  virum,  jamque  omnia  contra 
Tela  volant.  Tum  vero  amens  discrimine  tanto. 
Quam  modo  Tartareo  galeam  Medea  veneno 
Infectam  dederat,  ususque  armarat  in  illos. 

In  medios  torsit:  conversae  protinus  hastae. 
Qualis  ubi  attonitos  maestae  Phrygas  annua  Matris 
Ira,  vel  exsectos  lacerat  Bellona  comatos :  636 

Haud  secus  accensas  subito  Medea  cohortes 
Implicat,  et  miseros  agit  in  sua  proelia  fratres. 
Omnis  ibi  jEsoniden  sterni  putat ;  omnibus  ira 
Talis  erat :  stupet  JSetes,  ultroque  furentes  640 
Ipse  viros  revocare  cupit;  sed  cuncta  jacebant 
Agmina,  nec  quisquam  primus  ruit,  aut  super  ullus 
Linquitur,  atque  hausit  subito  sua  funera  tellus. 

Protinus  in  fluvium  fumantibus  evolat  armis 
^Esonides  :  qualis  Getico  de  pulvere  Mavors  645 
Intrat  equis,  uritque  gravem  sudoribus  Hebrum 
Aut  niger  ex  antris  rutiliquea  fulminis  aestu 
Cum  furit,  et  Siculo  respirat  in  aequore  Cyclops. 
Redditushic  tandem,sociosqueam  plexus  ovantes. 
Haud  jam  mendacem  promissa  reposcere  regem 
Dignatur:  nec,  si  ipse  sibi  terga  ingerat  ultro, 
Qui  pepigit,  velit  in  pacem  dextramque  reverti 
Amplius :  ambo  truces,  ambo  abscessere  minan¬ 
tes.  653 

At  trepidam  in  thalamis,  et  jam  sua  facta  pa¬ 
ventem 

Colchida  circa  omnes  pariter  furiaeque  minaeque 
Patris  habent :  nec  caerulei  timor  aequoris  ultra. 
Nec  miserae  terra  ulla  procul :  quascunque  per 
undas  [puppim. 

Ferre  fugam,  quamcunque  cupit  jam  scandere 
Ultima  virgineis  tunc  flens  dedit  oscula  vittis. 
Quosque  fugit,  complexa  toros,  crinemque  ge- 
Ante  per  antiqui  carpsit  vestigia  somni,  [nasque 
Atque  haec  impresso  gemuit  miseranda  cubili: 

O  mihi  si  profugae  genitor  nunc  ille  supremoslO 
Amplexus,  ^Eeta,  dares,  fletusque  videres 
Ecce  meos !  ne  crede,  pater,  non  carior  ille  est, 
Quem  sequimur:  tumidis  utinam  simul  obruar 
undis '  [necta 

Tu,  precor,  haec  longa  placidus  mox  sceptra  se- 
Tuta  geras,  meliorque  tibi  sit  caetera  proles.  15 
Dixit,  et  Haemonio  nunquam  spernenda  marito 
Condita  letiferis  prodit  medicamina  cistis, 
Virgineosque  sinus,  ipsumque  monile  venenis 
Implicat, ac  saevum  super  omnibus  addidit  ensem. 
Inde,  veiut  torto  Furiarum  erecta  flagello,  20 
Prosilit :  attonito  qualis  pede  prosilit  Ino 
In  freta,  nec  parvi  meminit  conterrita  nati,  [mon. 
Quem  tenet:  extremum  conjux ferit  irritus  Isth- 
Jam  prior  in  lucos  curis  urgentibus  heros 
Venerat,  et  nemoris  sacra  se  nocte  tegebat,  25 
Tum  quoque  siderea  clarus  procul  ora  juventa. 
Qualis  adhuc  sparsis  comitum  per  lustra  catervis 


Latmius  aestiva  residet  venator  in  umbra, 

Dignus  amore  deae,  velatis  cornibus  et  jam 
Luna  venit :  roseo  talis  per  nubila  ductor  [tem 
Implet  honore  nemus,  talemque  exspectat  aman- 
Ecce  autem  pavidae  virgo  de  more  columbae, 
Quae  super  ingenti  circumdata  praepetis  umbra 
In  quemcunque  tremens  hominem  cadit ;  haud 
secus  illa 

Icta  timore  gravi  mediam  se  immisit :  at  ille  35 
Excepit,  blandoque  prior  sic  ore  locutus : 

O  decus  in  nostros  magnum  ventura  penates. 
Solaque  tantarum  virgo  haud  indigna  viarum 
Causa  reperta  mihi,  jam  nunc  non  ulla  requiro 
Vellera,  teque  meae  satis  est  vexisse  carinae.  40 
Verum  age,  et  hoc  etiam,  quando  potes,  adjice 
tantis 

Muneribus  meritisque  tuis :  namque  aurea  jussi 
Terga  referre  sumus  :  socios  ea  gloria  tangit. 

Sic  ait,  et  primis  supplex  dedit  oscula  palmis. 

Contra  virgo  novis  iterum  singultibus  orsa  est : 
Linquo  domos  patrias  te  propter,  opesque  meo¬ 
rum,  46 

Nec  jam  nunc  regina  loquor,  sceptrisque  relictis 
Vota  sequor:  serva  hanc  profugae,  prior  ipse  de¬ 
disti  [adsunt 

Quam  (scis  nempe)  fidem :  di  nostris  vocibus 
Sidera  et  haec  te  meque  vident :  tecum  aequora 
tecum  Uani 

Experiar  quascunque  vias :  modo  ne  quis  abac 
Huc  referat  me  forte  dies,  oculisque  parentis 

Ingera  t:  hoc  superos,  hoc  te  quoque  deprecor, 
hospes. 

Haec  ait,  atque  furens  rapido  per  devia  passu 
Tollitur:  ille  haeret  comes,  et  miseratur  euntem. 
Cum  subito  ingentem  media  inter  nubila  flam- 
Conspicit,  et  saeva  vibrantes  luce  tenebras,  [mam 
Quis  rubor  iste  poli  ?  quod  tam  lugubre  refulsit 
Sidus  ?  ait :  reddit  trepido  cui  talia  virgo  : 

Ipsius  en  oculos  et  lumina  torva  draconis  60 
Adspicis :  ille  suis  haec  vibrat  fulgura  cristis, 
Meque  pavens  contra  solam  videt,  ac  vocat  ultro. 
Ceu  solet,  et  blanda  poscit  me  pabula  lingua. 

Dic  age  nunc,  utrum  vigilanti,  hostemque  videnti 
Exuvias  auferre  velis,  an  lumina  somno  [guem  ? 
Mergimus,  et  domitum  potius  tibi  tradimus  an- 
llle  silet,  tantus  subiit  ut  virginis  horror,  [astris, 
Jamque  manus  Colchis  crinemque  intenderat 
Carmina  barbarico  fundens  pede,  teque  ciebat, 
Somne  pater :  Somne  omnipotens,  te  Colchis  ab 
omni  70 

Orbe  voco,  inque  unum  jubeo  nunc  ire  draconem. 
Quae  freta  ssepe  tuo  domui,  quae  nubila  cornu, 
Fulminaque,  et  toto  quicquid  micat  aethere :  sed 
nunc. 

Nunc,  age,  major  ades,  fratrique  simillime  Leto. 
Te  quoque,  Phrixeae  pecudis  fidissime  custos,  75 
Tempus  ab  hac  oculos  tandem  deflectere  cura. 
Quem  metuis  me  hic  stante  dolum  ?  servabo  pa¬ 
rumper 

Ipsa  nemus  :  longum  interea  tu  pone  laborem. 

Ille  haud  ASolio  discedere  fessus  ab  auro. 

Nec  dare  permissae,  quamvis  juvet,  ora  quieti  80 
Sustinet;  ac  primi  percussus  nube  soporis 
Horruit,  et  dulces  excussit  ab  arbore  somnos. 
Contra  Tartareis  Colchis  spumare  venenis, 
Cunctaque  Lethaei  quassare  silentia  rami 
Perstat,  et  adverso  luctantia  lumina  cantu  85 
Obruit,  atque  omnem  linguaque  manuque  fatigat 
Vim  Stygiam,  ardentes  donec  sopor  occupat  iras. 
Jamque  altae  cecidere  jubae,  nutatque  coactum 
Jam  caput,  atque  ingens  extra  sua  vellera  cervix, 
Ceu  refluens  Padus, aut  septem  projectus  in  amnes 
Nilus,  et  Hesperium  veniens  Alpheos  in  orbem. 
Ipsa  caput  cari  postquam  Medea  draconis 
Vidit  humi,  fusis  circum  projecta  lacertis, 

Seque  suumque  simul  flevit  crudelis  alumnum  : 
Non  ego  te  sera  talem  sub  nocte  videbam,  95 
Sacra  ferens  epulasque  tibi ;  nec  talis  hianti 
Mella  dabam,  ac  nostris  nutribam  fida  venenis. 
Quam  gravida  nunc  mole  jaces  !  quam  segnis  in¬ 
ertem 

Flatus  habet !  nec  te  saltem,  miserande,  peremi, 
Heu  saevum  passure  diem  !  jam  nulla  videbis 
Vellera,  nulla  tua  fulgentia  dona  sub  umbra.  101 
Cede  deo,  inque  aliis  senium  nunc  digere  lucis 
Immemor,  oro,  mei ;  nec  me  tua  sibila  toto 
Exagitent  infesta  mari.  Sed  tu  quoque  cunctas, 
ACsonide,  dimitte  moras,  atque  effuge  raptis  105 
Velleribus.  Patrios  exstinxi  noxia  tauros ; 
Terrigenas  in  fata  dedi ;  fusum  ecce  draconis 
Corpus  habes;  jamque  omne  nefas,  jam,  spero, 
peregi. 

Quaerenti  tunc  deinde  viam,  qua  se  arduus  heros 
Ferret  ad  aurigerae  caput  arboris  ,  Eia,  per  ipsum 
Scande  age,  et  adverso  gressus,  ait,  imprime  dorso. 
Nec  mora  fit ;  dictis  fidens  Cretheia  proles 
Calcat,  et,  aeriam  quamvis,  perfertur  ad  ornum, 
Cujus  adhuc  rutilam  servabant  brachia  pellem. 
Nubibus  accensis  similem,  aut  cum  veste  recincta 
Labitur  ardenti  Thaumantias  obvia  Phoebo.  116 

Corripit  optatum  decus  extremumque  laborem 
Aesonides ;  longosque  sibi  gestata  per  annos 
Phrixea;  monimenta  fugae  vix  reddidit  arbor 
Cum  gemitu,  tristesque  super  coiere  tenebrae. 

Egressi  relegunt  campos, et  fluminis  oia[mantem 
Summa  petunt :  micat  omnis  ager,  villisque  co- 
Sidereis  totos  pellem  nune  fundit  in  artus. 

Nunc  in  colla  refert,  nunc  implicat  ille  sinistrae. 
Talis  ab  Inachiis  Nemeae  Tirynthius  antris  125 
Ibat,  adhuc  aptans  humeris  capitiqne  leonem. 

Ut  vero  sociis,  qui  tunc  praedicta  tenebant 
Ostia,  per  longas  apparuit  aureus  umbras, 

Clamor  ab  Haemonio  surgit  grege:  se  quoque 
gaudens 

Promovet  ad  primas  juveni  ratis  obvia  ripas.  130 
Praecipites  agit  ille  gradus,  utque  aurea  misit 
Terga  prius,  mox  attonita  cum  virgine  puppim 
Insilit,  ac  rapta  victor  consistit  in  hasta. 

Interea  patrias  saevus  venit  horror  ad  aures, 
Fata  domus,  luctumque  ferens,  fraodemque,  fu¬ 
gamque  1 35 

Virginis.  Hinc  subitis  vindex  it  frater  in  armis; 
Urbs  etiam  mox  tota.coit :  volat  ipse  senectae 
Immemor  Aletes :  complentur  littora  bello, 
Nequicquam:  fugit  immissis  nam  puppis  habenis. 
Mater  Idyia  ambas  tendebat  in  aequora  palmas, 
Et  soror,  atque  omnes  aliae  matresque  nurusque 
Colchides,  aequalesque  fibi,  Medea,  puellae. 
Exstat  sola  parens,  impletque  ululatibus  auras. 
Siste  fugam,  medio  refer  huc  ex  aequore  puppim, 
Nata,  potes  :  quo,  clamat,  abis  ?  hic  turba  tuorum 
Omnis,  et  iratus  nondum  pater;  haec  tua  tellus, 
Sceptraque :  quid  terris  solam  te  credis  Achaeis  ? 
Quis  locus  Inachias  inter  tibi,  barbara,  natas  ? 
Istane  vota  domus,  exspectatique  Hymenaei  ? 
Hunc  petii  grandaeva  diem  ?  vellem  unguibus 
uncis,  150 

Ut  volucris,  possem  praedonis  in  ipsius  ora 
Ire,  ratemque  supra,  claroque  reposcere  cantu. 
Quam  genui.  Albano  fuit  haec  promissa  tyranno, 
Non  tibi;  nil  tecum  miseri  pepigere  parentes, 
ASsonide ;  non  hoc  Pelias  evadere  furto  1 55 
Te  jubet,  aut  ullas  Colchis  abducere  natas,  [piis. 
Vellus  habe,  et  nostris,  si  quid  super,  accipe  tem- 
Sed  quid  ego  quenquam  immeritis  incuso  querelis? 
Ipsa  fugit,  tantoque  (nefas)  ipsa  ardet  amore. 
Hoc  erat,  infelix,  (redeunt  nam  singula  menti,) 
Ex  quo  Thessalici  subierunt  aequora  remi,  16 1 
Quod  nullae  te,  nata,  dapes,  non  ulla  juvabant 
Tempora?  non  ullus  tibi  tum  color, aegraque  verba, 
Errantesque  genae,  atque  alieno  gaudia  vultu 
Semper  erant?  cur  tanta  mihi  non  prodita  pestis. 
Ut  gener  A£sonides  nostra  consideret  aula,  166 
Nec  talem  paterere  fugam?  commune  fuisset 
Aut  certe  tecum  omne  nefas,  iremus  et  ambae 
In  quascunque  vias :  pariter  petiisse  juvaret 
Thessaliam,  et  saevi,  quaecunque  est,  hospitis  ur¬ 
bem.  170 

Sic  genitrix,  similique  implet  soror  omnia  questu 
Exululans :  famulae  pariter  clamore  supremo 
In  vacuos  dant  verba  Notos,  dominamque  recla 
mant 

Nomine ;  te  venti  procul  et  tua  fata  ferebant. 

Inde  diem  noctemque  volant :  redeuntibus  aura 
Gratior,  et  notae  Minyis  transcurrere  terrae.  176 
Cum  subito  Erginus  puppi  sic  fatur  ab  alta : 
Vos,  ait,  Aisonide,  contenti  vellere  capto, 

Nec  via  quae  superet,  nec  quae  fortuna,  videtis. 
Crastina  namque  dies  trucis  ad  confinia  pontilSO 
Cyaneasque  vocat;  meminique  o  Tiphy,  tuorum 

Saxa  per  illa,  pater,  memini,  venerande,  laborum. 
Mutandum,  o  socii,  nobis  iter;  altera  ponti 
Eluctanda  via,  et  cursu,  quem  fabor,  eundum  est. 
Haud  procul  hinc  ingens  Scythici  ruit  exitus  Istri, 
Fundere  non  uno  tantum  quem  flumina  cornu 
Accipimus ;  septem  exit  aquis,  septem  ostia  pan- 
1  Ilius  adversi  nunc  ora  petamus,  et  undam,  [dit. 
Qua;  latus  in  laevum  ponti  cadit ;  inde  sequemur 
Ipsius  amnis  iter,  donec  nos  flumine  certo  190 
Perferat,  inque  aliud  reddat  mare :  sint  age  tanti, 
iEsonide,  quaecunque  morae,  quam  saeva  subire 
Saxa  iterum,  quam  Cyaneos  perrumpere  montes. 
Sat  mihi  non  totis  Argo  redit  ecce  corymbis. 
Haec  ait,  ignarus  fixas  jam  numine  rupes  195 
Stare,  neque  adversis  ultra  concurrere  saxis. 
Reddidit  jEsonides  :  Et  te,  fidissime  rector. 
Haud  vani  tetigere  metus,  nec  me  ire  recuso 
Longius,  et  cunctis  redeuntem  ostendere  terris. 
Protinus  inde  alios  flectunt  regesque  locosque, 
Adsuetumque  petunt  plaustris  migrantibus  aequor. 

Puppe  procul  summa  vigilis  post  terga  magistri 
Haeserat  auratae  genibus  Medea  Minervae : 

Atque  ibi  dejecta  residens  in  lumina  palla  [iret, 
Flebat  adhuc,  quanquam  Haemoniis  cum  regibus 
Sola  tamen,  nec  conjugii  secura  futuri.  206 
Illam  Sarmatici  miserantur  littora  ponti: 

Illa  Thoanteae  transit  defleta  Dianae. 

Nulla  palus,  nullus  Scythiae  non  maeret  euntem 
Amnis:  Hyperboreas  movit  conspecta  pruinas, 
Tot  modo  regna  tenens :  ipsi  quoque  murmura 
ponunt  211 

Jam  Minyae,  jam  ferre  volunt.  Vix  allevat  ora 
Ad  seras,  si  quando,  dapes,  quas  carus  Iason 
Ipse  dabat,  jam  nubiferam  transire  Carambin 
Significans,  jam  regna  Lyci,  totiesque  gementem 
Fallit,  ad  Haemonios  hortatus  surgere  montes. 

Insula  Sarmaticae  Peuce  stat  nomine  Nymphae, 
Torvus  ubi,  et  ripa  semper  metuendus  utraque 
ln  freta  per  saevos  Ister  descendit  Alanos. 

Solvere  in  hoc  tandem  resides  dux  littore  curas, 
Ac  primum  socios  ausus  sua  pacta  docere,  221 
Promissamque  fidem  thalami,  foedusque  jugale. 
Ultro  omnes  laeti  instigant,  meritamque  fatentur. 
Ipse  autem  invitae  jam  Pallados  erigit  aras, 
Incipit  Idaliae  numen  nec  spernere  divae.  225 
Praecipueque  sui,  si  quando,  in  tempore  pulcher 
Conjugii,  Minyas  nunquam  magis  eminet  inter: 
Qualis  sanguineo  victor  Gradivus  ab  Hebro 
Idalium  furto  subit,  aut  dilecta  Cythera ; 

Seu  cum  coelestes  Alcidae  iuvisere  mensas  230 
Jam  vacat,  et  fessum  Junonia  sustinet  Hebe. 
Adsunt  unanimes  Venus,  hortatorque  Cupido 
Suscitat  affixam  maestis  ^Eetida  curis  : 

Ipsa  suas  illi  croceo  subtemine  vestes 
Induit,  ipsa  suam  duplicem  Cytherea  coronam 
Donat,  et  arsuras  alia  cum  virgine  gemmas.  236 
Tum  novus  implevit  vultus  honor,  ac  sua  flavis 
Reddita  cura  comis,  graditurque  oblita  malorum. 
Sic  ubi  Mygdonios  planctus  sacer  abluit  Almo, 
Laetaque  jam  Cybele,  festaeque  per  oppida  taedae, 
Quis  modo  tam  saevos  adytis  fluxisse  cruores  241 
Cogitet?  aut  ipsi  qui  jam  meminere  ministri? 
Inde,  ubi  sacrificas  cum  conjuge  venit  ad  aras 
^Esonides,  unaque  adeunt,  pariterque  precari 
Incipiunt,  ignem  Pollux  undamque  jugalem  245 
Praetulit,  ut  dextrum  pariter  vertantur  in  orbem. 
Sed  neque  se  pingues  tum  candida  flamma  per 
auras 

Explicuit,  nec  thura  videt  concordia  Mopsus, 
Promissam  nec  stare  fidem, breve  tempus  amorum. 


Odit  utrumque  simul, simul  et  miseratur  utrumque 
Et  tibi  jam  nullos  optavit,  barbara,  natos.  25 
Mox  epulas  et  sacra  parant :  sylvestria  laetis 
Praemia,  venatu  facili  quaesita,  supersunt: 

Pars  verubus,  pars  undanti  despumat  aheno. 
Gramineis  ast  inde  toris  discumbitur,  olim  255 
Ister  anhelantem  Peucen  quo  presserat  antro. 
Ipsi  inter  medios,  rosea  radiante  juventa, 

Altius,  inque  sui  sternuntur  velleris  auro. 

Quis  novus  inceptos  timor  impediit  Hymenaeos, 
Turbavitque  toros,  et  sacra  calentia  rupit  ?  260 

Absyrtus  subita  praeceps  cum  classe  parentis 
Advehitur,  profugis  infestam  lampada  Graiis 
Concutiens,d iramque  premens  clamore  sororem : 
Atque,  Hanc,  o  si  quis  vobis  dolor  iraque,  Cole  hi. 
Accelerate  viam  :  neque  enim  fugit  aequore  raptor 
Jupiter,  aut  falsi  sequimur  vestigia  tauri.  266 
Puppe  (nefas)  una  praedo  Phrixea  reportat 
Vellera:  qua  libuit,  remeat  cum  virgine:  nobis 
(O  pudor)  et  muros  et  stantia  tecta  reliquit. 

Quid  mihi  deinde  satis  ?  nec  quaero  vellera,  nec 
Accipio,  germana, datam;  nec  foederis  ulla  [te 
Spes  erit,  aut  irae  quisquam  modus.  Inde  reverti 
Patris  ad  ora  mei  tam  parvo  in  tempore  fas  sit  ? 
Quinquaginta  animae  me  scilicet,  unaque  mersa 
Sufficiet  placare  ratis?  te,  Graecia  fallax,  [nem. 
Persequor,  atque  tuis  hunc  quasso  moenibus  ig- 
Nec  tibi  digna,  soror,  desum  ad  connubia  frater: 
Primus  et  ecce  fero,  quatioque  hanc  lampada  ves- 
Conjugio;  primus  celebro  dotalia  sacra,  [tro 
Qui  potui :  patriae  veniam  da,  quaeso,  senectae. 280 
Quin  omnes  alii  pariter  populique  patresque 
Mecum  adsunt.  Magni  virgo  ne  regia  Solis 
Haemonii  thalamos  adeas  despecta  mariti, 

Tot  decuit  coiisse  rates,  tot  fulgere  taedas. 
Dixerat,  itque  orans  iterum  ventosque  virosque 
Perque  ratis  supplex  vox  remigis  illa  magistros. 
Illi  autem  intorquent  truncis  frondentibus  undam ; 
Quaeque  die  fuerat  raptim  formata  sub  uno. 

Et  tantum  dejecta  suis  a  montibus  arbor,  289 
(Quid  dolor,  et  veterum  potuit  non  ira  virorum  ?) 
Haud  longis  jam  distat  aquis,sequiturque  volantem 
Barbara  Palladiam  puppim  ratis;  ostia  donec 
Danubii,  viridemque  vident  ante  ostia  Peucen, 
Ultimaque  agnoscunt  Argoi  cornua  mali. 

Tum  vero  clamorem  omnes  inimicaque  tollunt 
Gaudia ;  tum  gravior  remis  fragor,  ut  procul  Argo 
Visa  viris,  unamque  petunt  rostra  omnia  puppim. 
Princeps  navalem  nodosi  roboris  uncum 
Arripit,  et  longa  Styrus  prospectat  ab  unda. 
Conjugio  atque  iterum  sponsae  flammatus  amore. 
Jamque  alii  clypeos  et  tela  trabalia  dextris  30 1 
Expediunt,  armant  alii  picis  unguine  flammas. 
Impatiens  tremit  hasta  morae ;  nec  longius  inter. 
Quam  qupd  tela  vetet,  superest  mare :  vocibus 
urgent 

Interea,  et  pedibus  pulsant  tabulata  frementes.305 
Cum  subitas  videre  rates,  vibrataque  flammis 
/Equora,  non  una  Minyae  formidine  surgunt: 
Primus  et  in  puppim  deserta  virgine  ductor 
Prosilit,  et  summa  galeam  rapit  altus  ab  hasta. 
Ense  simul  clypeoque  micat :  nec  caetera  pubes 
Segnius  arreptis  in  littore  constitit  armis.  311 
At  tibi  quae  scelerum  facies,  Medea,  tuorum  ? 
Quisve  pudor  Colchos  iterum  fratremque  videnti 
Quicquid  et  abscisum  vasto  jam  tuta  profundo 
Credideras?  ergo  infausto  sese  occulit  antro,  315 
Non  aliud  quam  certa  mori,  seu  carus  Iason, 

Seu  frater  Graia  victus  cecidisset  ab  hasta. 

Haud  ita  sed  summo  «egnis  sedet  aethere  Jmo 

Aut  sinit  extrema  Minyas  decernere  pugna. 

Nec  numero  quoniam  Colchis,  nec  puppibus 
aequos.  320 

Ergo  ubi  diva  rates  hostemque  accedere  cemit, 
Ipsa  subit  terras,  tempestatumque  refringit  [trum 
Ventorumque  domos.  Volucrum  gens  turbida  fra- 
Erumpit :  classem  dextra  Saturnia  monstrat. 
Videre,  inque  unum  pariter  mare  protinus  omnes 
Infesto  clamore  ruunt,  inimicaque  Colchis  326 
Equora,  et  adversos  statuunt  a  littore  fluctus. 
Tollitur,  atque  intra  Minyas  Argoaque  vela 
Styrus  abit;  vasto  rursus  desidit  hiatu 
Abrupta  revolutus  aqua:  jamque  omnis  in  astra 
Itque  reditque  ratis,  lapsoque  reciproca  fluctu 
Descendit :  vorat  hos  vortex,  hos  agmine  toto 
Gurges  agit:  simul  in  vultus  micat  undique  terror: 
Crebra  ruina  poli  coelestia  limina  laxat. 

Non  tamen  ardentis  Styri  violentia  cedit.  335 
Hortatur  socios  media  inter  proelia  divfim  : 
Transferat  ergo  meas,  in  quse  volet,  «Dpida  dotes 
Colchis?  et  Haemonius  nobis  succedet  adulter? 
Nec  mihi  tot  magnos  inter  regesque  procosque 
Profuerit  prona  haud  dubii  sententia  patris  ?  340 
An  virtus  praelata  viri  est,  et  fortior  ille,  [tauros, 
Quem  sequitur?  jungam  igniferos  sine  carmine 
Saevaque  Echionii  ferro  sata  persequar  hydri. 
Hoc  adeo  interea  spectans  de  littore  pugnas 
Amborum,  victoris  eris  :  jam  digna  videbis  345 
Proelia,  jamque  illud  carum  caput  ire  cruenta 
Sub  freta ;  semiviri  nec  murrha  corpus  Achivi, 
Sed  pice,  sed  flammis  et  olentes  sulfure  crines. 
Vos  modo  vel  solum  hoc,  fluctus,  expellite  corpus, 
Non  te,  Eeta  pater,  generi,  aut,  Sol  magne,  pu¬ 
debit.  350 

Fallor  ?  an  hos  nobis  magico  nunc  carmine  ventos 
Ipsa  movet,  diraque  levat  maria  ardua  lingua; 
Atque  iterum  Esonide3,  iterum  defenditur  arte, 
Qua  solet  ?  haud  illi  cantus  et  futile  murmur 
Proderit :  ite,  rates,  et  frangite  virginis  undam. 
Dixit,  et  intortis  socio  cum  milite  remis  356 

Prosilit:  at  fluctu  puppis  labefacta  reverso 
Solvitur,  effunditque  viros,  ipsumque  minantem 
Tunc  quoque,  et  elata  quaerentem  littora  dextra. 
Ibat  et  arma  ferens  et  strictum  naufragus  ensem. 
Incipit  et  remos  et  quaerere  transtra  solutae  361 
Sparsa  ratis,  maestas  altis  intendere  voces 
Puppibus :  ast  inter  tantos  succurrere  fluctus 
Nulla  potest,  aut  ulla  velit;  quotiesque  propin¬ 
quat,  [stat, 

Tunc  aliud  rursus  dirimit  mare.  Jam  tamen  ex- 
Jamque  abiit,  fundoque  iterum  violentus  ab  imo 
Erigitur:  sed  fluctus  adest,  magooque  sub  altis 
Turbine  figit  aquis,  et  tandem  virgine  cessit. 

Absyrtus  visu  maeret  defixus  acerbo. 

Nec  quid  agat,  qua  vi  portus  et  prima  capessat 
Ostia,  qua  possit  Minyas  invadere  clausos,  371 
Quos  videt  agnoscitque  fremens:  maria  obvia 
contra,  [tus. 

Saevaque  pugnat  hiems,  totusque  in  vortice  pon- 
Abscessit  tandem,  vanaque  recedit  ab  ira. 

Et  tanta  de  clade  ratis.  Latus  inde  sinistrum  375 
Adversamque  procul  Peuces  defertur  in  oram 
Cum  sociis:  gemino  nam  scinditur  insula  flexu 
Danubii :  hac  dudum  Minyae  Pagasseaque  puppis 
ln  statione  manent;  illinc  Eetius  heros 
Obsidet  adversa  tentoria  Thessala  classe  380 
Impatiens,  pugnaeque  datur  non  ulla  potestas. 
Noctes  atque  dies  vastis  mare  fluctibus  inter 
Perfurit,  expediant  donec  Junonia  sese 
Consilia,  atque  aliquem  bello  ferat  anxia  finem. 


At  Minyae  tanti  reputantes  ultima  belli  385 
Urgent,  et  precibus  cuncti  fremituque  fatigant 
Esoniden :  quid  se  externa  pro  virgine  clausos 
Objiciat,  quidve  illa  pati  discrimina  cogat? 
Respiceret  pluresque  animas,  majoraque  fata 
Tot  comitum,  qui  non  furtis,  nec  amore  Befando 
Per  freta,  sed  sola  sese  virtute  sequantur.  391 
An  vero,  ut  thalamis  raptisque  indulgeat  unus 
Conjugiis  ?  id  tempus  enim.  Sat  vellera  Graiis, 
Et  posse  oblata  componere  virgine  bellum. 
Quemque  suas  sinat  ire  domos,  nec  Marte  cruento 
Europam  atque  Asiam  prima  haec  committat 
Erinnys.  [canebat 

Namque  datum  hoc  fatis  trepidus  supplexque 
Mopsus,  ut  in  seros  irent  magis  ista  nepotes, 
Atque  alius  lueret  tam  dira  incendia  raptor. 

Ille  trahens  gemitum,  tantis  ac  vocibus  impa^, 
Quanquam  jura  deum,  et  sacri  sibi  conscia  pacti 
Relligio,  dulcisque  movent  primordia  tsedse. 
Cunctatur,  mortemque  cupit,  sociamque  pericli 
Cogitat :  haud  ultra  sociis  obsistere  pergit. 

Haec  ubi  fixa  viris,  tempus  fluctusque  quietos  405 
Exspectant :  ipsam  interea,  quid  restet,  amantem 
Ignorare  sinunt,  decretaque  tristia  servant. 

Sed  miser  ut  vanos,  veros  ita  saepe  timores 
Versat  amor,  fallique  sinit  nec  virginis  annos. 

Ac  prior  ipsa  dolos,  et  quamlibet  intima  sensit  410 
Non  fidi  jam  signa  viri, nimiumque  silentes  [quam. 
Una  omnes.  Haud  illa  sui  tamen  immemor  un- 
Nec  subitis  turbata  minis,  prior  occupat  unum 
Esoniden,  longeque  trahit;  mox  talibus  infit: 
Me  quoque,  vir,  tecum  Minyae,  fortissima  pubes, 
Nocte  dieque  movent :  liceat  cognoscere  tandem 
Si  modo  Peliacae  non  sum  captiva  carinae, 

Nec  dominos  decepta  sequor,  consultaque  vestra 
Fas  audire  mihi.  Vereor,  fidissime  conjux, 

Nil  equidem  :  miserere  tamen,  promissaque  serva 
Usque  ad  Thessalicos  saltem  connubia  portus,  42 1 
Inque  tua  me  sperne  domo.  Scis  te  mihi  certe. 
Non  socios  jurasse  tuos:  hi  reddere  forsan 
Fas  habeant,  tibi  non  eadem  permissa  potestas. 
Teque  simul  mecum  ipsa  traham;  non  sola  re¬ 
poscor  [bo. 

Virgo  norens,  atque  hac  pariter  rate  fugimus  am- 
An  fratris  te  bella  mei  patrireque  biremes 
Terrificant,  magnoque  impar  urgeris  ab  hoste? 
Finge  rates  alias,  et  adhuc  majora  coire 
Agmina;  nulla  fides?  nullis  ego  digna  periclis? 
Non  merui  mortemque  tuam  comitumque  tuorum? 
Vellem  equidem  nostri  tetigissent  littora  patris 
Te  sine,  duxque  illis  alius  quicunque  fuisset. 
Nunc  remeant,  me,  ue  ecce  (nefas)  et  reddere 
poscunt, 

Nec  spes  ulla  super.  Quin  tu  mea  respice  saltem 
Consilia,  et  nimio  comitum  ne  cede  timori.  436 
Credidit  ardentes  quis  te  nunc  jungere  tauros 
Posse  ?  quis  ad  srevi  venturum  templa  draconis? 
O  utinam  ergo  meus  pro  te  non  omnia  posset. 
Atque  aliquid  dubitaret  amor!  Quin  nunc  quo¬ 
que  quaerit  [dam 

Nescio  quid  tuus  iste  pudor.  Mene,optime  quon- 
Esonide,  me  ferre  preces  et  supplicis  ora  [poenas 
Fas  erat?  haud  hoc  nunc  genitor  putat,  haud  dare 
Jam  sceleris,  dominumque  pati.  Sic  fata,  paran- 
Reddere  dicta  virum  furiata  mente  refugit  [tera 
Vociferans.  Qualem  Ogygias  cum  tollit  in  arces 
Bacchus,  et  Aoniis  illidit  Thyiada  truncis: 

Talis  erat,  talemque  jugis  se  virgo  ferebat, 

Cuncta  pavens:  fugit  infestos  vibrantibus  hastis 
Terrigenas,  fugit  ardentes  exterrita  tauros;  450 

Si  Pagasas,  vel  Peliacas  hinc  denique  nubes 
Cerneret,  et  Tempe  viridi  lucentia  fumo, 

Hoc  visu  contenta  mori.  Tunc  tota  querelis 
Egeritur  questuque  dies,  eademque  sub  astris 
Sola  movet ;  insestis  veluti  nox  illa  sonaret  455 
Plena  lupis,  quaterentque  truces  jejuna  leones 
Ora,  vel  orbata)  traherent  suspiria  vaccae. 

Procedit  non  gentis  honos,  non  gloria  magni 
Solis  avi,  non  barbaricae  decor  ille  juventae,  [tur. 
Quid  dubitas  ?  heu,  dure,  siles ?  magnumque  mina- 


Qualis  erat,  cum  Chaonio  radiantia  trunGO  461 
Vellera  vexit  ovans,  interque  ingentia  Graifiri 
Nomina  Palladia  virgo  stetit  altera  prora. 
Maestus  at  ille  minis  et  nota  Colchidos  ira 
Haeret:  et  hinc  praesens  pudor,  hinc  decreta  suo¬ 
rum  [tem 

Dura  premunt :  utcunque  tamen  mulcere  gemen- 
Tentat  et  ipse  gemens,  et  tempora  currere  dictis. 
Mene  aliquid  meruisse  putas?  me  talia  velle > 

T.  CALPURNII  SICULI  BUCOLICON 

LIBER. 


De  Calpurnio  silentium  apud  veteres  :  statuerunt  tamen  viri  docti,  locis  quibusdam  carminum  ejus 
adducti,  in  quibus  fortunas  suas  sub  Corydonis  nomine  adumbrare  videtur,  fatum  Virgiliano  haud 
absimile  sortitum  fuisse ;  quippe  qui,  cum  paupere  censu  esset,  in  Hispaniamque  rei  instaurandae 
gratia  iter  pararet,  a  claro  quodam  potentique  ejus  temporis  viro  (Junio,  ut  videtur,  Tiberiano, 
magistro  officiorum,  litterarumque  insigni  fautore)  revocatum  esse,  Caroque  imperatori  commen¬ 
datum,  qui  eum  magistrum,  quem  dicunt,  memoriae  sibi  fecit.  Putant  iidem  eundem  fuisse  Ju¬ 
nium  Calpurnium,  quem  Caro  in  ultima  sua  militia  (A.  C.  284)  comitem  ivisse,  ejusque  mortem 
litteris  ad  senatum  datis  renuntiasse,  accepimus. 


Ecloga  I. — Omytus,  Corydon. 

Or.  Nondum  solis  equos  declivis  mitigat  aestas. 
Quamvis  et  madidis  incumbant  praela  racemis, 
Et  spument  rauco  ferventia  musta  susurro. 

Cor .  Cernis  ut  (ecce)  pater  quas  tradidit, 
Omyte,  vaccae 

Molle  sub  hirsuta  latus  explicuere  genista  ?  5 

Nos  quoque  vicinis  cur  non  succedimus  umbris  ? 
Torrida  cur  solo  defendimus  ora  galero  ?  [tamus 
Or.  Hoc  potius,  frater.Corydon,  nemus,  ista  pe- 
Antra  patris  Fauni,  graciles  ubi  pinea  densat 
Sylva  comas,  rapidoque  caput  levat  obvia  soli ; 
Bullantes  ubi  fagus  aquas  radice  sub  ipsa  11 
Protegit,  et  ramis  errantibus  implicat  umbras. 
Cor.  Quo  me  cunque  vocas,  sequor,  Omyte : 
nam  mea  Leuce, 

Dum  negat  amplexus  nocturnaque  gaudia  nobis, 
Pervia  cornigeri  fecit  sacraria  Fauni.  15 

Or.  Prome  igitur  calamos,  et  si  qua  recondita 
servas. 

Nec  tibi  defuerit  nova  fistula, quam  mihi  nuper 
Matura  docilis  compegit  arundine  Lygdon. 

Et  jam  captatae  pariter  successimus  umbrae. 

Sed  quaenam  sacra  descripta  est  pagina  fago,  20 
Quam  modo  nescio  quis  properanti  falce  notavit  ? 

Cor.  Adspicis,  ut  virides  etiam  nunc  littera 
Servet, et  arenti  nondum  se  laxet  hiatu?  [rimas 
Omyte,  fer  propius  tua  lumina  :  tu  potes  alto 
Cortice  descriptos  citius  percurrere  versus.  25 
Nam  tibi  longa  satis  pater  internodia  largus, 
Procerumque  dedit  mater  non  invida  corpus. 

Or.  Non  pastor,  non  hoc  triviali  more  viator, 
Sed  deus  ipse  canit:  nihil  armentale  resultat. 
Nec  montana  sacros  distinguunt  jubila  versus.  30 
Cor.  Mira  refers:  sed  rumpe  moras,  oculoque 
sequaci 

Quamprimum  nobis  divinum  perlege  carmen. 
Or.  Qui  juga,  qui  sylvas  tueor,  sat-»s  aethere 
Faunus 

Haec  populis  ventura  cano :  juvat  arbore  sacra 
Laeta  patefactis  incidere  carmina  fatis.  _  35 

Vos  o  praecipue  nemorum  gaudete  coloni, 

V os  populi  gaudete  mei :  licet  omne  vagetur 
Securo  custode  pecus,  nocturnaque  pastor 
Claudere  fraxinea  nolit  praesepia  crate  ; 

Non  tamen  insidias  praedator  ovilibus  ullas  40 
Affer  >t.  aut  laxis  abiget  jumenta  capistris. 


Aurea  secura  cum  pace  renascitur  aetas. 

Et  redit  ad  terras  tandem  squalore  situque  [tur 
Alma  Themis  posito,  juvenemque  beata  sequun- 
Saecula,  maternis  causas  qui  lusit  in  ulnis.  45 
Dum  populos  deus  ipse  reget,  dabit  impia  vinctas 
Post  tergum  Bellona  manus,  spoliataque  telis 
In  sua  vesanos  torquebit  viscera  morsus, 

Et,  modo  quae  toto  civilia  distulit  orbe,  [pos 
Secum  bella  geret.  Nullos  jam  Roma  Philip- 
Deflebit,  nullos  ducet  captiva  triumphos.  51 
Omnia  Tartareo  subigentur  carcere  bella,  [bunt 
Immergentque  caput  tenebris,  lucemque  time 
Candida  pax  aderit;  nec  solum  candida  vultu, 
Qualis  saepe  fuit,  quae  libera  Marte  professo,  55 
Quae  domito  procul  hoste,  tamen  grassantibus 
Publica  diffudit  tacito  discordia  ferro.  [armis 
Omne  procul  vitium  simulatae  cedere  pacis 
Jussit,  et  insanos  Clementia  condidit  enses. 

Nulla  catenati  feralis  pompa  senatus  60 

Carnificum  lassabit  opus,  nec  carcere  pleno 
Infelix  raros  numerabit  curia  patres. 

Plena  quies  aderit,  quae,  stricti  nescia  ferri, 
Altera  Saturni  revocet  Latialia  regna, 

Altera  regna  Numae,  qui  primus  ovantia  caede  65 
Agmina,  Romuleis  et  adhuc  ardentia  castris, 
Pacis  opus  docuit,  jussitque  silentibus  armis 
Inter  sacra  tubas,  non  inter  bella,  sonare. 

Jam  nec  adumbrati  faciem  mercatus  honoris. 
Nec  vacuos  tacitus  fasces  et  inane  tribunal  70 
Accipiet  consul :  sed  legibus  omne  reductis 
Jus  aderit,  moremque  fori  vultumque  priorem 
Reddet,  et  afflictum  melior  deus  auferet  aevum. 
Exsultet,  quaecunque  Notum  gens  ima  jacentem 
Erectumque  colit  Borean,  quaecunque  vel  ortu 
Vel  patet  occasu,  mediove  sub  aethere  fervet. 
Cernitis,  ut  puro  nox  jam  vicesima  coelo 
Fulgeat  ?  ut  placidum  radianti  luce  cometen 
Proferat  ?  ut  liquidum  nutet  sine  vulnere  sidus  ? 
Numquid  utrumque  polum,  sicut  solet,  igne 
cruento  80 

Spargit,  et  ardenti  scintillat  sanguine  lampas  ? 

At  quondam  non  talis  erat,  cum,  Caesare  rapto, 
Indixit  miseris  fatalia  civibus  arma. 

Scilicet  ipse  deus  Romanae  pondera  molis 
Fortibus  excipiet  sic  inconcussa  lacertis,  85 
Ut  neque  translati  sonitu  fragor  intonet  orbis. 
Nec  prius  ex  meritis  defunctos  Roma  Penates 
Sentiat,  occasus  nisi  cum  respexerit  oitus. 

Cor.  Omyte,  jamdudum  velut  ipso  numine 
plenum 

Me  quatit,  et  mixtus  subit  inter  gaudia  terror. 
Sed  bona  facundi  veneremur  numina  Fauni.  91 
Or.  Carmina,  quae  nobis  deus  obtulit  ipse  ca¬ 
nenda. 

Dicamus,  teretique  sonum  modulemur  avena : 
Forsitan  augustas  feret  haec  Melibceus  ad  aures. 

Ecloga  II. — Idas,  Astacus,  Thyrsis. 
Intactam  Crocalen  puer  Astacus  et  puer  Idas, 
Idas  lanigeri  dominus  gregis,  Astacus  horti, 
Dilexere  diu ;  formosus  uterque,  nec  impar 
Voce  sonans.  Terras  hi  cum  gravis  ureret  aestas, 
Ad  gelidos  fontes  et  easdem  forte  sub  ulmos  5 
Conveniunt,  dulcique  simul  contendere  cantu 
Pignoribusque  parant :  placet,  hic  ut  vellera  sep- 
Ille  sui  victus  ne  messem  vindicet  horti:  [tem, 
Et  magnum  certamen  erat  sub  judice  Thyrsi. 
Affuit  omne  genus  pecudum,  genus  omne  fera¬ 
rum,  10 

Et  quaecunque  vagis  altum  ferit  aera  pennis. 
Convenit  umbrosa  quicunque  sub  ilice  lentas 
Pascit  oves,  Faunusque  pater,  Satyrique  bicorne»; 
Affuerunt  sicco  Dryades  pede,  Naides  udo. 

Et  tenuere  suos  properantia  flumina  cursus.  15 
Desistunt  tremulis  incurrere  frondibus  Euri, 
Altaque  per  totos  fecere  silentia  montes. 

Omnia  cessabant,  neglectaque  pascua  tauri 
Calcabant :  illis  etiam  certantibus  ausa  est 
Daedala  nectareos  apis  intermittere  flore».  20 

Jamque  sub  umbrosa  medius  consederat  ulmo 
Thyrsis,  et,  O  pueri,  me  judice  pignora,  dixit, 
Irrita  sint,  moneo  :  satis  hoc  mercedis  habete, 

Si-  laudem  victor,  s»  fert  opprobria  victus. 

Et  nunc,  alternos  magis  ut  distinguere  cantus  35 
Possitis,  ter  quisque  manus  jactate  micantes. 
Nec  mora :  discernunt  digitis ;  prior  incipit  Idas. 

I.  Me  Sylvanus  amat,  dociles  mihi  donat  ave- 
Et  mea  frondenti  circumdat  tempora  taeda,  [nas, 
Ille  etiam  parvo  dixit  mihi  non  leve  carmen :  80 
Jam  levis  obliqua  crescit  tibi  fistula  canna/ 

A.  A  t  mihi  Flora  comas  pallenti  gramine  spar- 
Et  matura  mihi  Pomona  sub  arbore  ludit,  [git. 
Accipe, dixerunt  Nymphae, puer, accipe  fontem: 
Nam  potes  irriguis  nutrire  canalibus  hortos.  85 
I.  Me  docet  ipsa  Pales  cultum  gregis,  ut  niger 
Terga  maritus  ovis  nascenti  mutet  in  agna,  [albse 
Quae  neque  diversi  speciem  servare  parentis 
Possit,  et  ambiguo  testetur  utrumque  colore. 

A.  Non  minus  arte  mea  mutabilis  induit  arbos 
Ignotas  frondes,  et  non  gentilia  poma.  41 

Ars  mea  nunc  malo  pira  temperat,  et  modo  cogit 
Insita  praecocibus  subrepere  persica  prunis. 

I.  Me  teneras  salices  juvat  aut  oleastra  putare. 
Et  gregibus  portare,  novas  ut  carpere  frondes  45 
Condiscant,  primoque  recidere  gramina  morsu. 
Ne  depulsa  vagas  quaerat  fetura  parentes. 

A.  Et  mihi  cum  vulsis  radicibus  altera  tellus 
Panditur,  irriguo  perfunditur  area  fonte, 

Et  saliatur  aqua,  succos  ne  forte  priores  50 
Languida  mutata  quaerant  plantaria  terra. 

/.  O  si  quis  Crocalen  deus  afferat!  hunc  ego 
Hunc  ego  sideribus  solum  regnare  fatebor  [terris, 
Dicam  namque  nemus,  dicamque.  Sub  arbore 
numen 

Hac  erit ;  ite  procul,  (sacer  est  locus,)  ite  profani. 
A.  Urimur  in  Crocalen  :  si  quis  mea  vota 
deorum  56 

Audiat,  huic  soli,  virides  qua  gemmeus  undas 


Fons  agit,  et  tremulo  percurrit  lilia  rivo, 

Inter  pampineas  ponetur  faginus  ulmos. 

/.  Ne  contemne  casas  et  pastoralia  tecta  •  60 
Rusticus  est,  fateor,  sed  non  et  barbarus  Idas 
Ssepe  vaporato  mihi  cespite  palpitat  agnus, 

Ssepe  cadit  festis  devota  Paiilibus  agna.  [horti 
A.  Nos  quoque  pomiferi  Laribus  consuevimus 
Mittere  primitias,  et  fingere  liba  Priapo,  65 
Rorantesque  favos  damus  et  liquentia  mella : 
Nec  fore  grata  minus,  quam  si  caper  imbuat  aras. 

I.  Mille  sub  uberibus  balantes  pascimus  agnas, 
Totque  Tarentinae  praestant  mihi  vellera  matres  : 
Per  totum  niveus  premitur  mihi  caseus  annum. 
Si  venias,  Crocale,  totus  tibi  serviet  hornus.  71 
A.  Qui  numerare  velit,  quam  multa  sub  ar¬ 
bore  nostra 

Poma  legam,  citius  tenues  numerabit  aristas  : 
Semper  olus  metimus,  nec  bruma  nec  impedit 
sestas. 

Si  venias,  Crocale,  totus  tibi  serviet  hortus.  75 
I.  Quamvis  siccus  ager  languentes  excoquat 
herbas, 

Sume  tamen  calathos  notanti  lacte  coactos,  [cum 
Vellera  tunc  dabimus,  cum  primum  tempus  apri- 
8urget,  et  a  tepidis  fiet  tonsura  Calendis,  [aestas, 
A.  Et  nos,  quos  etiam  praetorrida  munerat 
Mille  renidenti  dabimus  tibi  cortice  Chias,  81 
Castaneasque  nuces  totidem,  cum  sole  Novembri 
Maturis  nucibus  virides  rumpentur  echini. 

I.  Num,  precor,  informis  videor  tibi  ?  num 
gravis  annis? 

Decipiorque  miser,  quoties  mollissima  tango  85 
Ora  manu,  primique  sequor  vestigia  floris 
Nescius, et  gracili  digitos  lanugine  fallo? 

A.  Fontibus  in  liquidis  quoties  me  conspicor, 
Admiror  toties  :  etenim  sic  flore  juventae  [ipse 
Induimur  vultus,  ut  in  arbore  saepe  notavi  90 
Cerea  sub  tenui  lucere  Cydonia  lana.  [ri. 

I.  Carmina  poscit  amor,  nec  fistula  cedit  amo- 
Sed  fugit  ecce  dies,  revocatque  crepuscula  Ves¬ 
per. 

Hinc  tu,  Daphni,  greges,  illinc  agat  Alphesiboeus. 
A.  Jam  resonant  frondes,  jam  cantibus  obstre¬ 
pit  arbos.  95 

I  procul,  o  Doryla,  primumque  reclude  canalem. 
Et  sine  jamdudum  sitientes  irriget  hortos. 

Vix  ea  finierant,  senior  cum  talia  Thyrsis  : 

T.  Este  pares,  et  ab  hoc  concordes  vivite, 
nam  vos 

Et  decor,  et  cantus,  et  amor  sociavit,  et  setas.  190 
Ecloga  III. — Iollas,  Ly eidas. 

I.  Numquid  in  hac,  Lycida,  vidisti  forte  ju¬ 
vencam 

Valle  meam  ?  solet  illa  tuis  occurrere  tauris  : 

Et  jam  p<ene  duas,  dum  quaeritur,  eximit  horas  j 
Nec  tamen  apparet.  Duris  ego  perdita  ruscis 
Jamdudum,  et  nullis  dubitavi  erura  rubetis  5 
Scindere,  nec  quicquam  post  tantum  sanguinis  egi. 
L.  Non  satis  attendi ;  neque  enim  vacat.  Uror, 
lolia, 

Uror,  et  immodice;  Lycidan  ingrata  reliquit 
Phyllis,  amatque  novum  post  tot  mea  munera 
Mopsum. 

I.  Mobilior  ventis  o  foemina!  sic  tua  Phyllis' 
Quae  sibi  (nam  memini)  si  quando  solus  abesse», 
Mella  etiam  sine  te  jurabat  amara  videri. 

L.  Altius  ista  querar,  si  forte  vacabis,  lolia. 
Has  pete  nunc  salices,  et  laevas  flecte  sub  ulmos. 
Nam  cum  prata  calent,  illic  requiescere  noster  15 

Taurus  amat,  gelidaque  jacet  spatiosus  in  umbra, 
Et  matutinas  revocat  palearibus  herbas,  [abibo. 

I.  Non  equidem,  Lycida,  quamvis  contemtus, 
Tityre,  quas  dixit,  salices  pete  laevus,  et  illinc, 

Si  tamen  invenies,  deprensam  verbere  multo  20 
Huc  age  ;  sed  fractum  referas  hastile  memento. 
Nunc  age,  dic,  Lycida, quae  vos  tam  magna  tulere 
Jurgia  ?  quis  vestro  deus  intervenit  amori? 

L.  Phyllide  contentus  (solus  tu  testis,  lolia, 
es) 

Callirhoen  sprevi,  quamvis  cum  dote  rogaret.  25 
En!  sibi  cum  Mopso  calamos  intexere  cera 
Incipit,  et  puero  comitata  sub  ilice  cantat. 

Hoc  ego  cum  vidi,  fateor,  sic  intimus  arsi, 

Ut  nihil  ulterius  tulerim :  nam  protinus  ambas 
Deduxi  tunicas,  et  pectora  nuda  cecidi.  30 
Alcippen  irata  petit,  dixitque,  Relicto, 

Improbe,  te,  Lycida,  Mopsum  tua  Phyllis  amabit. 
Nunc  penes  Alcippen  manet;  acne  forte  vagetur, 
Ah  vereor :  nec  tam  nobis  ego  Phyllida  reddi 
Exopto,  quam  ne  Mopso  jungatur  anhelo.  35 
1.  A  te  coeperunt  tua  jurgia  ;  tu  prior  illi 
Victas  tende  manus:  decet  indulgere  puellae, 
Vel  cum  prima  nocet.  Si  quid  mandare  juvabit, 
Sedulus  iratae  contingam  nuntius  aures,  [placem. 

L.  Jamdudum  meditor,  quo  Phyllida  carmine 
Forsitan  audito  poterit  mitescere  cantu : 

Et  solet  illa  meas  ad  sidera  ferre  Camoenas. 

/.  Dic  age :  nam  cerasi  tua  cortice  verba  no- 
Et  decisa  feram  rutilanti  carmina  libro.  [tabo, 
L.  Has  tibi,  Phylli,  preces  jam  pallidus,  hos 
tibi  cantus  45 

Dat  Lycidas,  quos  nocte  miser  modulatur  acerba. 
Dum  flet,  et  excusso  distergit  lumina  somno. 
Non  sic  destricta  macrescit  turdus  oliva, 

N  on  lepus,  extremas  legulus  cum  sustulit  uvas, 
Ut  Lycidas  domina  sine  Phyllide  tabidus  erro. 
Te  sine  (vee  misero)  mihi  lilia  nigra  videntur, 
Nec  sapiunt  fontes,  et  acescunt  vina  bibenti. 

At  si  tu  venias,  et  candida  lilia  fient, 

Et  sapient  fontes,  et  dulcia  vina  bibentur. 

Ule  ego  sum  Lycidas,  quo  te  cantante  solebas 
Dicere  felicem,  cui  dulcia  saepe  dedisti  56 

Oscula,  nec  medios  dubitasti  rumpere  cantus. 
Atque  inter  calamos  errantia  labra  petisti. 

Ah  dolor!  et  post  hoc  placuit  tibi  torrida  Mopsi 
Vox,  et  carmln  inops,  et  acerbae  stridor  avenae? 
Quem  sequeris  ?  quem,  Phylli,  fugis  ?  formosior 
Dicor,  et  hoc  ipsum  mihi  tu  narrare  solebas,  [illo 
Sum  quoque 'divitior:  certaverit  ille  tot  haedos 
Pascere,  quot  nostri  numerantur  vespere  tauri? 
Quid  tibi,  quae  nosti,  referam  ?  scis,  optima 
Phylli,  65 

Quam  numerosa  meis  siccetur  bucula  mulctris. 
Et  quam  multa  suos  suspendat  ad  ubera  natos. 
Sed  mihi  nec  gracilis  sine  te  fiscella  salicto 
Texitur,  et  nullo  tremuere  coagula  lacte.  69 
Quod  si  dura  times  etiam  nunc  verbera,  Phylli, 
Tradimus  ecce  manus:  licet  illae  et  vimine  tor- 
Scilicet,  et  lenta  post  tergum  vite  domentur,  [to 
Ut  mala  noctuini  religavit  brachia  Mopsi 
Tityrus,  et  medio  furem  suspendit  ovili. 

Accipe,  ne  dubita:  meruit  manus  utraque  poenas. 
His  tamen,  his  isdem  manibus  tibi  saepe  palum¬ 
bes. 

Saepe  etiam  leporem,  decepta  matre,  paventem 
Misimus  in  gremium:  per  me  tibi  lilia  prima 
Contigerunt,  primaeque  rosae  :  vixdum  bene  flo- 
Degustabat  apis,  tu  cingehare  coronis.  [rem 
Aurea  sed  forsan  mendax  tibi  munera  jactat,  81 


Qui  metere  occidua  ferales  nocte  lupinos 
Dicitur,  et  cocto  pensare  legumine  panem , 

Qui  sibi  tunc  felix,  tunc  fortunatus  habetur, 
Vilia  cum  subigit  manualibus  hordea  saxis.  85 
Quod  si  turpis  amor  precibus,  quod  abominor, 
istis 

Obstiterit,  laqueum  miseri  nectemus  ab  illa 
Ilice,quee  primum  nostros  violavit  amores. 

Hi  tamen  ante  mala  figentur  in  arbore  versus 
Credere,  pastores,  levibus  nolite  puellis;  90 

Phyllida  Mopsus  amat,  Lycidas  habet  ultima  re¬ 
rum. 

Nunc  age,  si  quicquam  miseris  succurris,  lolia 
Perfer,  et  exora  modulato  Phyllida  cantu. 

Ipse  procul  stabo,  vel  acuta  carice  tectus, 

Vel  propius  latitans  vicina,  ut  saepe,  sub  ara.  95 
I.  Ibimus:  et  veniet,  nisi  me  praesagia  fallunt. 
Nam  bonus  a  dextro  fecit  mihi  Tityrus  omen. 
Qui  redit  inventa  non  irritus,  ecce,  juvenca. 
Ecloga  IV. — Meliboeus,  Corydon,  Amyntas. 
M.  Quid  tacitus,  Corydon,  vultuque  subinde 
minaci,  [humor, 

Quidve  sub  hac  platano, quam  garrulus  adstrepit 
Infesta  statione  sedes?  juvat  humida  forsan 
Ripa,  levatque  diem  vicini  spiritus  amnis. 

C.  Carmina  jamdudum,  non  quae  nemorale 
resultent,  [possint 

Volvimus,  o  Meliboee;  sed  haec,  quibus  aurea 
Saecula  cantari,  quibus  et  deus  ipse  canatur,  [tam. 
Qui  populos.  Urbemque  regit,  pacemque  toga- 
M.  Dulce  quidem  resonas,  nec  te  diversus 
Apollo  9 

Despicit,  o  juvenis :  sed  magnae  numina  Romae 
Non  ita  cantari  debent,  ut  ovile  Menalcae. [acutis 
C.  Quicquid  id  est,  sylvestre  licet  videatur 
Auribus,  et  nostro  tantum  memorabile  pago; 
Dum  mea  rusticitas,  si  non  valet  arte  polita 
Carminis,  at  certe  valeat  pietate  probari.  15 
Rupe  sub  hac  eadem,  quam  proxima  pinus 
obumbrat, 

Haec  eadem  nobis  frater  meditatur  Amyntas, 
Quem  vicina  meis  natalibus  admovet  eetas.[cerse 
M.  Jam  puerum  calamos  et  odorae  vincula 
Jungere  non  cohibes,  levibus  quem  saepe  cicutis 
Ludet  e  conantem  vetuisti  fronte  paterna  ?  21 

Dicentem,  Corydon,  te  non  semel  ista  notavi : 
Frange,  puer,  calamos,  et  inanes  desere  Musas; 

I,  potius  glandes  rubicundaque  collige  coma. 
Duc  ad  mulctra  greges,  et  lac  venale  per  urbem 
Non  tacitus  porta  :  quid  enim  tibi  fistula  reddet 
Quo  tutere  famem  ?  certe  mea  carmina  nemo 
Praeterab  his  scopulis  ventosa remurmuratecho. 
C.  Hsec  ego  (confiteor)  dixi,  Meliboee ;  sed 
olim  :  29 

Non  eadem  nobis  sunt  tempora,  non  deus  iderh : 
Spes  magis  arridet.  Certe  ne  fraga  rubosque 
Colligerem,  viridique  famem  solarer  hibisco, 

Tu  facis,  et  tua  nos  alit  indulgentia  farre.  [tam. 
Tu  nostras  miseratus  opes,  docilemque  juven- 
Hiberna  prohibes  jejunia  pellere  fago.  35 

Ecce  nihil  querulum  per  te,  Meliboee, sonamus; 
Per  te  secura  saturi  recubamus  in  umbra, 

Et  fruimur  sylvis  Amaryllidos,  ultima  nuper 
Littora  terrarum,  nisi  tu,  Meliboee,  fuisses. 
Ultima  visuri,  trucibusque  obnoxia  Mauris  49 
Pascua  Geryonis,  liquidis  ubi  cursibus  ingens 
Dicitur  occiduas  impellere  Beetis  arenas. 

Scilicet  extremo  nunc  vilis  in  orbe  jacerem, 

Ah  dolor!  et  pecudes  inter  conductus  Iberas 

Irrita  septena  modularer  sibila  canna :  45 

Nec  quisquam  nostras  inter  dumeta  Camoenas 
Respiceret:  non  ipse  daret  mihi  forsitan  aurem, 
Ipse  deus,  vacuam,  longeque  sonantia  vota 
Scilicet  extremo  non  exaudiret  in  orbe. 

Sed,  nisi  forte  tuas  melior  sonus  avocat  aures,  50 
Et  nostris  aliena  magis  tibi  carmina  rident, 

Vis  hodierna  tua  subigatur  pagina  lima  ? 

Nam  tibi  non  solum  venturos  noscere  nimbos 
Agricolis,  qualemque  ferat  sol  aureus  ortum, 
Attribuere  dei ;  sed  dulcia  carmina  saepe  55 
Concinis,  et  modo  te  Baccheis  Musa  corymbis 
Munerat,  et  lauro  modo  pulcher  obumbrat  Apollo. 
Quod  si  tu  faveas  trepido  mihi,  forsitan  illos 
Experiar  calamos,  here  quos  mihi  doctus  Iollas 
Donavit,  dixitque  :  Truces  haec  fistula  tauros 
Conciliat,  nostroque  sonat  dulcissima  Fauno.  61 
Tityrus  hanc  habuit,  cecinit  qui  primus  in  istis 
Montibu's  Hyblaea  modulabile  carmen  avena. 

M.  Magna  petis,  Corydon,  si  Tityrus  esse  la- 
Ille  fuit  vates  sacer,  et  qui  posset  avena  [boras. 
Praesonuisse  chelyn,  blandae  cui  saepe  canenti 
Allusere  ferae,  cui  substitit  advena  quercus. 

Quem  modo  cantantem  rutilo  spargebat  acantho 
Nais,  et  implicitos  comebat  pectine  crines. 

C.  Est  (fateor,  Meliboee)  deus :  sed  nec  mi¬ 
hi  Phoebus  70 

Forsitan  abnuerit :  tu  tantum  commodus  audi : 
Scimus  enim,  quam  te  non  adspernetur  Apollo. 

M.  Incipe ;  nam  faveo  :  sed  prospice,  ne  tibi 
Tinnula  tam  fragili  respiret  fistula  buxo,  [forte 
Quam  resonare  solet,  si  quando  laudat  Alexin.  75 
Hos  potius  calamos,  magis  hos  sectare  canales 
Per  me,  qui  dignas  cecinerunt  consule  sylvas. 
Incipe ;  ne  dubita.  Venit  en  et  frater  Amyntas  : 
Cantibus  iste  tuis  alterno  succinat  ore.  [men: 
Ducite,  ne  mora  sit,  vicibusque  reducite  car- 
Tuque  prior,  Corydon,  tu  proximus  ibis,  Amynta. 
C.  Ab  Jove  principium,  si  quis  canit  aethera 
sumat, 

Si  quis  Atlantiaci  molitur  pondus  Olympi  : 

At  mihi,  qui  nostras  praesenti  numine  terras 
Perpetuamque  regit  juvenili  robore  pacem,  85 
Laetus,  et  augusto  felix  arrideat  ore.  [sar 

A.  Me  quoque  facundo  comitatus  Apolline  Cae- 
Respiciat,  montes  neu  dedignetur  adire, 

Quos  et  Phoebus  amat,  quos  Jupi ter  ipse  tuetur  ; 
In  quibus  augustos  visurae  saepe  triumphos 
Laurus  fructificant,  vicinaque  nascitur  arbos. 

C.  Ipse  polos  etiam  qui  temperat  igne  geluque, 
Jupiter  ille  parens,  cui  tu  jam  proximus  ipse, 
Caesar,  abes,  posito  paullisper  fulmine  saepe 
Cresia  rura  petit,  viridique  reclinis  in  antro  95 
Carmina  Dictaeis  audit  Curetica  sylvis. 

A.  Adspicis,  ut  virides  audito  Caesare  sylvae 
Conticeant?  memini, quamvis  urgente  procella, 
Sic  nemus  immotis  subito  requiescere  ramis. 

Et  di*i ;  Deus  hinc,  certe  deus  expulit  Euros. 
Nec  mora;  Pharsales  solverunt  sibila  cannae. 

C.  Adspicis,  ut  teneros  subitus  vigor  excitet 
agnos, 

Utque  superfuso  magis  ubera  lacte  graventur, 

Et  nuper  tonSis  exundent  vellera  fetis  ?  [tavi, 
Hoc  ego  jam  (memini)  semel  hac  in  valle  no- 
Et,  venisse  Palen,  pecoris  dixisse  magistros.[rat, 
A.  Scilicet  omnis  eum  tellus,  gens  omnis  ado- 
Diligiturque  deis,  quem  sic  taciturna  verentur 
Arbuta,  cujus  iners  audito  nomine  tellus 
Incaluit,  floremque  dedit;  cui  sylva  vocato  110 
Densat  odore  comas,  stupefacta  egerminat  arbos 


C.  Illius  ut  primum  senserunt  numina  terrae. 
Coepit  et  uberior,  sulcis  fallentibus  olim. 
Luxuriare  seges,  tandemque  legumina  plenis  114 
Vix  resonant  siliquis :  nec  praefocata  malignum 
Messis  habet  lolium,  nec  inertibus  albet  avenis. 
A.  Jam  neque  damnatos  metuit  jactare  li¬ 
gones 

Fossor,  et  invento,  si  fors  dedit,  utitur  auro; 

Nec  timet,  ut  nuper,  dum  jugera  versat  arator. 
Ne  sonet  offenso  contraria  vomere  massa ;  120 

Jamque  palam  presso  magis  ac  magis  instat  aratro. 

C.  Ille  dat,  ut  primas  Cereri  dare  cultor  aristas 
Possit,  et  intacto  Bromium  perfundere  vino  ; 

Ut  nudus  ruptas  saliat  calcator  in  uvas ; 

Ut  quoque  turba  bono  plaudat  pagana  magistro. 
Qui  facit  egregios  ad  pervia  compita  ludos.  126 
A.  Ille  meis  pacem  dat  montibus  :  ecce,  per 
Seu  cantare  juvat,  seu  ter  pede  laetaferire  [illum 
Carmina :  non  nullas  licet  hic  cantare  choreas, 
Et  cantus  viridante  licet  mihi  condere  libro:  130 
Turbida  nec  calamos  exsurdant  classica  nostros. 

C.  Numine  Caesareo  securior  ipse  Lycaeus 
Pan  recolit  sylvas,  et  amoena  Faunus  in  umbra 
Securus  recubat,  placidoque  in  fonte  lavatur 
Nais,  et  humanum  non  calcatura  cruorem  135 
Per  juga  siccato  velox  pede  currit  Oreas. 

A.  Di,  precor,  hunc  juvenem,  quem  vos  (non 
fallor)  ab  ipso 

iEthere  misistis,  post  longa  reducite  vitae 
Tempora,  vel  potius  mortale  resolvite  pensum, 
Et  date  perpetuo  coelestia  fila  metallo:  140 

Sit  deus,  et  nolit  pensare  Palatia  coelo. 

C.  Tu  quoque,  mutata  seu  Jupiter  ipse  figura, 
Caesar,  ades,  seu  quis  superum  sub  imagine  falsa 
Mortalique  lates,  vivas,  atque  hunc,  precor,  or¬ 
bem,  144 

Hos,  precor,  aeternus  populos  rege  :  sit  tibi  coeli 
Vilis  amor,  certamque,  pater,  ne  desere  terram. 

M.  Rustica  credebam  nemorales  carmina  vo- 
Concessisse  deos,  et  obesis  auribus  apta  :  [bis 
Verum,  quae  imparibus  modo  concinuistis  avenis. 
Tam  liquidum,  tam  dulce  sonant,  ut  non  ego 
malim,  150 

Quod  Peligna  solent  examina  lambere,  nectar. 

C.  O  mihi,  quae  tenero  decurrunt  carmina  ver¬ 
su,  [istis 

Tum,  Meliboee,  sonent,  si  quando  in  montibus 
Dicar  habere  larem,  si  quando  nostra  videre 
Pascua  contigerit:  vellit  nam  saepius  aurem  155 
Invida  paupertas,  et  dixit :  Ovilia  cura. 

At  tu,  si  qua  tamen  non  adspernanda  putabis, 
Fer,  Meliboee,  deo  mea  carmina  :  nam  tibi  fas 
Sacra  Palatini  penetralia  visere  Phoebi.  [est 
Tu  mihi  talis  eris,  qualis,  qui  dulce  sonantem 
Tityron  e  sylvis  dominam  deduxit  in  urbem,  161 
Ostenditque  deis, et.  Spreto,  dixit,  ovili, 

Tityre,  rura  prius,  sed  post  cantabimus  arma. 

A.  Respiciat  nostros  utinam  fortuna  labores 
Pulchrior,  et  meritae  faveat  deus  ipse  juventa;  1 
Nos  tamen  interea  tenerum  mactabimus  haedum. 
Et  pariter  subitae  peragemus  fercula  coenae. 

M.  Nunc  ad  flumen  oves  deducite:  jam  fre¬ 
mit  aestus,  [bras. 

Jam  sol  contractas  pedibus  magis  admovet  um- 
Ecloga  V . — Mycon. 

Forte  Mycon  senior.  Canthusque  Myconis  alum- 
Torrentem  patula  vitabant  arbore  solem;  [nus 
Cum  juveni  senior  praecepta  daturus  alumno. 
Talia  verba  refert  tremulis  titubantia  labris  • 

Quas  errare  vicies  inter  dumeta  capellas,  5 
Canaque  lascivo  concidere  germina  morsu. 
Canthe  puer ;  quos,  ecce,  greges  a  monte  reduc- 
Cernis  in  aprico  decerpere  gramina  campo ;  [tos 
Hos  tibi  do  senior  juveni  pater  ;  ipse  tuendos 
Accipe  :  jam  certe  potes  insudare  labori ;  10 

Jam  pro  me  gnavam  potes  exercere  juventam. 
Adspicis,  ut  nobis  jamdudum  mille  querelas 
Afferat,  et  baculum  premat  inclinata  senectus  ? 
Sed  qua  lege  regas  et  amantes  lustra  capellas. 

Et  melius  pratis  errantes  mollibus  agnas,  15 
Percipe.  Vere  novo,  cum  jam  tinnire  volucres 
Incipient,  nidosque  reversa  lutabit  hirundo. 
Protinus  hiberno  pecus  omne  movebis  ovili. 
Tunc  etenim  totus  vernanti  gramine  saltus 
Pullat,  et  aestivas  reparabilis  inchoat  umbras  20 
Tunc  florent  sylvae,  viridisque  renascitur  annus : 
Tunc  Venus,  et  calidi  scintillat  fervor  amoris, 
Lascivumque  pecus  salientes  accipit  hircos. 

Sed  non  ante  greges  in  pascua  mittito  clausos, 
Quam  fuerit  placata  Pales :  tum  cespite  vivo  25 
Pone  focum.  Geniumque  loci,  Faunumque,  La¬ 
remque 

Salso  farre  voca :  tepidos  tunc  hostia  cultros 
Imbuat ,  hac  etiam,  dum  vivit,  ovilia  lustra. 

Nec  mora,  tunc  campos  ovibus,  dumeta  capellis, 
Orto  sole  dabis,  simul  hunc  transcendere  montem 
Coeperit,  et  primae  spatium  tepefecerit  horae.  SI 
At  si  forte  vaces,  dum  matutina  relaxat 
Frigora  sol,  tumidis  spument  tibi  mulctra  papillis: 
Implebis,  quod  messe  fluat ;  rursusque  premetur 
Mane,  quod  occiduae  mulsura  redegerit  horae.  35 
Parce  tamen  fetis :  nec  sint  compendia  tanti. 
Destruat  ut  niveos  venalis  caseus  agnos. 

Nam  tibi  praecipuo  fetura  colatur  amore. 

Te  quoque  non  pudeat,  cum  serus  ovilia  vises. 

Si  qua  jacebit  ovis  partu  resoluta  recenti,  40 
Hanc  humeris  portare  tuis,  natosque  tepenti 
Ferre  sinu  tremulos,  et  nondum  stare  paratos. 

Nec  tu  longinquas  procul  a  prsesepibus  herbas, 
Nec  nimis  amotae  sectabere  pabula  sylvae,  44 
Dum  peragit  vernum  Jovis  inconstantia  tempus. 
Veris  enim  dubitanda  fides :  modo  fronte  serena 
Blandius  arrisit,  modo  cum  caligine  nimbos 
Intulit,  et  miseras  torrentibus  abstulit  agnas. 

At  cum  longa  dies  sitientibus  afferet  aestus. 

Nec  fuerit  variante  deo  mutabile  coelum,  50 
Jam  sylvis  committe  greges,  jam  longius  herbas 
Quaere :  sed  ante  diem  pecus  exeat ;  humida 
dulces 

Efficit  aura  cibos,  quoties  fugientibus  Euris 
"rigida  nocturno  tinguntur  pascua  rore. 

Et  matutinae  lucent  in  gramine  guttae.  55 

At  simul  argutae  nemus  increpuere  cicadae, 

Ad  fontem  compelle  greges ;  nec  protinus  herbas 
Et  campos  permitte  sequi :  sine  protegat  illos 
Interea  veteres  quae  porrigit  aesculus  umbras. 
Verum  ubi  declivi  jam  nona  tepescere  sole  60 
Incipiet,  seraeque  videbitur  hora  merendae. 

Rursus  pasce  greges,  et  opacos  desere  lucos. 

Nec  prius  aestivo  pecus  includatur  ovili, 

Quam  levibus  nidis  somnos  captare  volucris  64 
Cogitet,  ac  tremuli  dent  mulctra  coagula  lactis. 

Succida  tum  tereti  constringes  vellera  junco. 
Cum  jam  tempus  erit  maternas  demere  lanas. 
Hircorumque  jubas  et  olentes  caedere  barbas. 
Ante  tamen  secerne  pecus,  gregibusque  notatis 
Consimiles  include  comas,  ne  longa  minutis,  70 
Mollia  ne  duris  coeant,  ne  candida  fuscis. 

Sed  tibi  cuai  vacuas  posito  velamine  costas 


Denudabit  ovis,  circumspice,  ne  sit  acuta 
Forfice  laesa  cutis,  tacitum  ne  pustula  virus 
Texerit  occulto  sub  vulnere  :  quae  nisi  ferro  75 
Rumpitur,  ah  !  miserum  fragili  rubigine  corpus 
Corrodet  sanies,  et  putrida  contrahet  ossa. 
Providus  (haec  moneo)  viventia  sulfura  tecum, 
Et  scillae  caput,  atque  intacta  bitumina  porta, 
Ulceribus  laturus  opem ;  nec  Bruttia  desit  80 
Dura  tibi ;  et  liquido  simul  unguine  terga  me¬ 
mento. 

Si  sint  rasa,  linas.  Vivi  quoque  pondera  meile 
Argenti  coquito,  lentumque  bitumen  aeno, 
Impressurus  ovi  tua  nomina  :  nam  tibi  lites 
Auferet  ingentes  lectus  possessor  in  armo.  I  lus, 
Tunc  etiam,  dum  siccus  ager,  dum  fervida  lel- 
Dnm  rimosa  palus  et  multo  torrida  limo 
-dEstuat,  et  fragiles  nimius  sol  pulverat  herbas. 
Lurida  conveniet  succendere  galbana  septis. 

Et  tua  cervino  lustrare  mapalia  fumo.  90 

Obfuit  iste  malis  odor  anguibus:  ipse  videbis 
Serpentum  cecidisse  minas:  non  stringere  dentes 
Ulla  potest  uncos,  sed  inani  debilis  ore 
Marcet,  et  obtuso  jacet  exarmata  veneno,  [mae 
Tunc  age,  vicinae,  circumspice,  tempora  bru- 
Qua  ratione  geras.  Aperit  cum  vinea  sepes,  96 
Et  portat  lectas  securus  vinitor  uvas, 

Incipe  falce  nemus  vivasque  recide’re  frondes. 
Tunc  opus  est  teneras  summatim  stringere  virgas, 
Tunc  debes  servare  comas,  dum  permanet  hu¬ 
mor,  100 

Dum  viret,  et  tremulas  non  excutit  Africus  um- 
Has  tibi  conveniet  tepidis  foenilibus  olim  [bras. 
Promere,  cum  pecudes  extremus  clauserit  annus. 
Sic  tibi  nitendum  est :  labor  hoc  in  tempore  noster, 
Gnavaque  sedulitas  venit,  et  pastoria  virtus.  105 
Nec  pigeat  ramos  siccis  miscere  recentes, 

Et  succos  adhibere  novos  :  ne  torrida  nimbis 
Instet  hiems,  nimioque  gelu,  nivibusque  coactis. 
Incurvare  velis  nemus,  et  constringere  frondes. 
Tu  tamen  aut  laeves  hederas,  aut  molle  salictum 
Valle  premes  gelida  :  sitis  est  pensanda  tuorum. 
Canthe,  gregum  viridante  cibo  :  nihil  aridus  illis. 
Ingenti  positus  quamvis  strue,  prosit  acervus. 
Virgea  si  desint  liquido  turgentia  succo, 

Et  quibus  est  aliquid  plenae  vitale  medullae.  1 15 
Praecipue  gelidum  stipulis  et  fronde  caduca 
Sterne  solum,  ne  forte  rigor  penetrabile  corpus 
Urat,  et  interno  vastet  pecuaria  morbo. 

Plura  quidem  monuisse  velim  :  nam  plura  su¬ 
persunt. 

Sed  jam  sera  dies  cadit,  et  jam  sole  fugato  120 
Frigidus  aestivas  impellit  Noctifer  horas. 

Ecloga  VI. — Aslylus,  Lycidas,  Mnasyllus. 
Ast.  Serus  ades,  Lycida :  modo  Nyctiluset  puer 
Certavere  sub  his  alterno  carmine  ramis,  [Alcon 
Judice  me,  sed  non  sine  pignore :  Nyctilus  haedos 
Juncta  matre  dedit ;  catulum  dedit  ille,  Lacaenae 
Juravitque  genus :  sed  sustulit  omnia  victor.  5 
Lyc.  Nyctilon  ut  cantu  rudis  exsuperaverit 
Alcon, 

Asty  le,  credibile  est  ?  ita  vincat  acanthida  cornix : 
Vocalem  superet  sic  dirus  aedona  bubo. 

A.  Ne  potiar  Petale,  qua  nunc  ego  maceror  una, 
Si  magis  aut  docili  calamorum  Nyctilus  arte,  10 
Aut  cantu  magis  est,  quam  vultu,  proximus  illi. 

L.  Jam  nunc  decipior,  te  judice  :  pallidus  alter 
Venit,  et  hirsuta  spiposior  hystrice  barba ; 
Candidus  alter  erat,  laevique  decentior  ovo. 

Et  ridens  oculis,  crinemque  simillimus  auro,  15 


1056 


CALPU  RNrUS. 

Qui  posset  dici,  si  non  cantaret,  Apollo. 

A.  O  Lycida,  si  quis  tibi  carminis  usus  adesset. 
Tu  quoque  laudatum  posses  Alcona  probare. 

L.  Vis  igitur,  quoniam  nec  nobis,  improbe, 
par  es. 

Ipse  tuos  judex  calamos  committere  nostris  ?  20 
Vis  conferre  manus?  veniat  licet  arbiter  Alcon. 
A.  Vincere  tu  quenquam  ?  vel  te  certamne 
quisquam 

Dignetur,  qui  vix  stillantes,  aride,  voces 
Rumpis,  et  expellis  male  singultantia  verba  ? 

L.  Fingas  plura  licet :  nec  enim  potes,  im¬ 
probe,  vera  25 

Exproorare  mihi,  sicut  tibi  multa  Lycotas. 

Sed  quid  opus  vana  consumere  tempora  lite? 
Ecce  venit  Mnasyllus:  erit  (nisi  forte  recusas) 
Arbiter :  Inflatis  non  credimus,  improbe,  ver¬ 
bis.  [abire, 

A.  Malueram  (fateor)  vel  praedam  nactus 
Quam  tibi  certanti  partem  committere  vocis  :  31 
Nec  tamen  hoc  impune  feres.  En  adspicis  illum. 
Candida  qui  medius  cubat  inter  lilia,  cervum? 
Quamvis  hunc  Petale  mea  diligat,  accipe  victor. 
Scit  frenos,  scit  ferre  jugum,  sequiturque  vocan¬ 
tem  85 

Credulus,  et  mensae  non  improba  porrigit  ora. 
Adspicis,  ut  fruticat  late  caput?  utque  sub  ipsis 
Cornibus,  et  tereti  pendent  redimicula  collo  ? 
Adspicis,  ut  niveo  frons  irretita  capistro 
Lucet,  et,  a  dorso  quae  totam  circuit  alvum,  40 
Alternat  vitreas  lateralis  cingula  bullas  ? 

Cornua  [subtiles]  ramosaque  tempora  molles 
Implicuere  rosae,  rutiloque  monilia  torque 
Extrema  cervice  natant,  ubi  pendulus  apri 
Dens  sedet,  et  nivea  distinguit  pectora  luna.  45 
Hunc  ego,  qualemcunque  vides  in  valle,  paciscor 
Pendere,  dum  sciat  hic  se  non  sine  pignore  vinci. 

L.  Terreri,  Mnasylle,  suo  me  munere  credit : 
Adspice,  quam  timeam.  Genus  est,  ut  scitis, 
equarum 

Non  vulgare  mihi ;  quarum  de  sanguine  ponam  50 
Velocem  Petason,  qui  gramina,  matre  relicta. 
Nunc  primum  teneris  libavit  dentibus  :  ilii 
[Pes  levis,  adductum  latus,  excelsissima  cervix,] 
Terga  sedent,  micat  acre  caput,  sine  pondere  cer¬ 
vix, 

Et  tornata  brevi  substringitur  ungula  cornu  :  55 
Ungula,  quae  viridi  sic  exsultavit  in  arvo. 
Tangeret  ut  fragiles,  sed  non  curvaret,  aristas : 
Hunc  dare,  si  vincar,  sylvestria  numina  juro. 

Mn.  Et  vacat,  et  vestros  cantus  audire  juvabit. 
Judice  me  sane  contendite,  si  libet :  istic  60 
Protinus,  ecce,  torum  fecere  sub  ilice  Musae. 

A.  Sed,  ne  vicini  nobis  sonus  obstrepat  amnis. 
Gramina  linquamus,  ripamque  volubilis  undae. 
Namque  sub  exeso  raucum  mihi  pumice  lymphse 
Respondent,  et  obest  arguti  glarea  rivi.  65 

L.  Si  placet,  antra  magis  vicinaque  saxa  pe¬ 
tamus, 

Saxa,  quibus  viridis  stillanti  vellere  muscus 
Dependet,  scopulisque  cavum  sinuantibus  arcum 
Imminet,  exesa  veluti  testudine  concha. 

A.  Venimus,  et  tacito  sonitum  tutabimur  antro. 
Seu  residere  libet,  dabit  ecce  sedilia  tophus ; 
Ponere  seu  cubitum,  melior  viret  herba  tapetis. 

Mn.  Nunc  mihi  seposita  reddantur  carmina  lite : 
Nam  vicibus  teneros  malim  cantetis  amores : 

Asty  .e,  tu  Petalen,  Lycida,  tu  Phyllida  lauda.  75 
L  Tu  modo  nos  illis  jam  nunc. Mnasylle, pre¬ 
camur, 


Auribus  excipias,  quibus  hunc  et  Acanthida  nu- 
Diceris  in  sylva  judex  audisse  Thalea.  [per 
A.  Non  equidem  possum,  cum  provocet  iste, 
tacere :  [quaerit. 

Rumpor  enim  merito:  nihil  hic,  nisi  jurgia, 
Audiat,  aut  dicat,  quoniam  cupit ;  hoc  mihi  certe 
Duke  satis  fuerit,  Lycidan  spectare  trementem. 
Dum  te  stante  palam  sua  crimina  pallidus  audit. 
L.  Me,  puto,  vicinus  Stimicon,  me  proximus 
.dSgon 

Hos  inter  frutices  tacite  risere  volentem  85 
Oscula  eum  tenero  simulare  virilia  Mopso. 

A.  Fortior  o  utinam  non  nunc  Mnasyllus  ad¬ 
esset  ! 

Efficerem,  ne  te  quisquam  tibi  turpior  esset. 

Mn.  Quid  furitis?  quo  vos  insania  tendere 
jussit  ? 

Sic  vicibus  certare  placet  ?  sed  non  ego  vobis  96 
Arbiter:  hoc  alius  possit  discernere  judex. 

Et  venit,  ecce,  Mycon,  venit  et  vicinus  lallas  : 
Litibus  hi  vestris  poterunt  imponere  finem. 

Ecloga  VII. — Lycotas,  Corydon. 

L.  Lentus  ab  urbe  venis,  Corydon ;  vigesima 
certe 

Nox  fuit,  ut  nostrae  cupiunt  te  cernere  sylvae. 

Et  tua  maerentes  exspectant  jubila  tauri. 

C.  O  piger,  et  duro  jam  durior  axe,  Lycota, 
Qui  veteres  fagos,  nova  quam  spectacula,  mavis 
Cernere,  quae  patula  juvenis  deus  edit  arena.  6 
L.  Mirabar,  quse  tanta  foret  tibi  causa  morandi; 
Cur  tua  cessaret  taciturnis  fistula  sylvis. 

Et  solus  Stimicon  caneret  pallente  corymbo ; 
Quem  sine  te  maesti  tenero  donavimus  haedo.  16 
Nam,  dum  lentus  abes,  lustravit  ovilia  Thyrsis, 
Jussit  et  arguta  juvenes  certare  cicuta. 

C.  Sit  licet  invictus  Stimicon,  et  praemia  dives 
Auferat,  accepto  nec  solum  gaudeat  haedo, 

Verum  tota  ferat,  quae  lustrat  ovilia  Thyrsis  ,  15 
Non  tamen  aequabit  mea  gaudia ;  nec  mihi,  si  quis 
Omnia  Lucanae  donet  pecuaria  sylvae, 

Grata  magis  fuerint,  quam  quae  spectamus  in  urbe. 
L.  Dic  age,  dic,  Corydon,  nec  nostras  invidus 
aures 

Despice :  non  aliter  certe  mihi  dulce  loquere,  20 
Quam  certare  soles,  quoties  ad  sacra  vocatur 
Aut  fecunda  Pales  aut  pastoralis  Apollo.  [tis 
C.  Vidimus  in  coelum  trabibus  spectacula  tex- 
Surgere,  Tarpeium  prope  despectantia  culmen, 
Immensosque  gradus,  et  clivos  lene  jacentes.  25 
Venimus  ad  sedes,  ubi  pulla  sordida  veste 
Inter  foemineas  spectabat  turba  cathedras. 

Nam  quaecunque  patent  sub  aperto  libera  ccelo. 
Aut  eques,  aut  nivei  loca  densavere  tribuni. 
Qualiter  haec  patulum  contendit  vallis  in  orbem, 
Et  sinuata  latus  resupinis  undique  sylvis  31 
Inter  continuos  curvatur  concava  montes : 

Sic  tibi  planitiem  curvae  sinus  ambit  arenae, 

Et  geminis  medium  se  molibus  alligat  ovur» 

Quid  tibi  nunc  referam,  quae  vix  suffecimus  ipsi 
Per  partes  spectare  suas?  sic  undique  fulgor  36 
Percussit :  stabam  defixus,  et  ore  patenti, 
Cunctaque  mirabar,  necdum  bene  singula  noram. 
Tum  mihi,  tum  senior  lateri  qui  forte  sinistro 
Junctus  erat,  Quid  te  stupefactum,  rustice,  dixit, 
Ad  tantas  miraris  opes,  qui,  nescius  auri,  41 
Sordida  tecta  casas,  et  sola  mapalia  nosti  ? 

En  ego  tam  tremulus,  tam  vertice  canus,  et  ista 
Factus  in  urbe  senex,  stupeo  tamen  omnia :  certe 
Vilia  sunt  nobis,  qusecunque  prioribus  annis  45 

Vidimus,  et  sordet,  quicqu id  spectavimus  olim. 
Balteus  en  gemmis,  en  illita  porticus  auro 
Certatim  radiant  •  nec  non,  ubi  finis  arenae 
Proxima  marmoreo  peragit  spectacula  muro. 
Sternitur  adjunctis  ebur  admirabile  truncis,  50 
Et  coit  in  rotulum,  tereti  qui  lubricus  axe 
Impositos  subita  vertigine  falleret  ungues, 
Excuteretque  feras.  Auro  quoque  torta  remigent 
Retia,  quae  totis  in  arenam  dentibus  exstant,  54 
Dentibus  aequatis;  et  erat  (mihi  crede,  Lycota, 

Si  qua  fides)  nostro  dens  longior  omnis  aratro. 
Ordine  quid  referam?  vidi  genus  omne  ferarum  : 
Hic  niveos  lepores,  et  non  sine  cornibus  apros, 
Mantichoram,  sylvis  etiam  quibus  editur  alcen 
Vidimus,  et  tauros,  quibus  aut  cervice  levata  60 
Deformis  scapulis  torus  eminet,  aut  quibus  hirtae 
Jactantur  per  colla  jubae,  quibus  aspera  mento 
Barba  jacet,  tremulisque  rigent  palearia  setis. 

Nec  solum  nobis  sylvestria  cernere  monstra 
Contigit :  aequoreos  ego  cum  certantibus  ursis  65 
Spectavi  vitulos,  et  equorum  nomine  dignum. 
Sed  deforme  pecus,  quod  in  illo  nascitur  amni, 
Qui  sata  riparum  venientibus  irrigat  undis. 

Ah  trepidi  quoties  nos  descendentis  arenae 
Vidimus  in  partes,  ruptaque  voragine  terrae  70 
Emersisse  feras  !  et  eisdem  saepe  latebris 
Aurea  cum  croceo  creverunt  arbuta  libro,  [uectus 

L.  O  felix  Corydon,  quem  non  tremebunda  se- 
Impedit!  o  felix,  quod  in  haec  tibi  saecula  primos, 
Indulgente  deo,  demittere  contigit  annos !  75 

Nunc,  tibi  si  propius  venerandum  cernere  numen 
Sors  dedit,  et  praesens  vultumque  habitumque 
notasti,  [rum. 

Dic  age,  dic,  Corydon,  quae  sit  modo  forma  deo- 

C.  O  utinam  nobis  non  rustica  vestis  inesset! 
Vidissem  propius  mea  numina :  sed  mihi  sordes, 
Pullaque  paupertas,  et  adunco  fibula  morsu  81 
Obfuerunt;  utcunque  tamen  conspeximus  ipsum 
Longius,  ac,  nisi  me  decepit  visus,  in  uno 
Et  Martis  vultus  et  Apollinis  esse  putavi. 

Ecloga  VIII. — Damoetas,  Tityi~us. 

Dam.  Dum  fiscella  tibi  fluviali,  Tityre,  junco 
Texitur,  et  raucis  resonant  tua  rura  cicadis, 
Incipe,  si  quod  habes  gracili  sub  arundine  carmen 
Compositum :  nam  te  calamos  inflare  labello 
Pan  docuit,  versuque  bonus  tibi  favit  Apollo.  5 
Incipe,  dum  salices  haedi,  dum  gramina  vaccae 
Detondent,  viridique  greges  permittere  campo 
Et  ros  et  primi  suadet  clementia  solis,  (nectam 

Tim.  Mos  annos  canamque  meam,  vicine,  se- 
Tu  juvenis  carusque  deis  in  carmina  cogis?  10 
Viximus,  et  calamis  versus  cantavimus  olim. 
Dum  secura  hilares  aetas  ludebat  amores. 

Nunc  album  caput,  et  Veneres  tepuere  sub  annis: 
.Jam  naea  ruricolae  dependet  fistula  Fauno. 

Te  nunc  rura  sonant :  nuper  nam  carmine  victor 
Risisti  calaino3  et  dissona  flamina  Mopsi,  16 
Judice  me.  Mecurn  senior  Meliboeus  utrumque 
Audierat,  laudesque  tuas  sublime  ferebat; 

Quem  nunc,  emeritae  permensum  tempora  vitae, 
Secreti  pars  orbis  habet,  mundusque  piorum.  20 
Quare  age,  si  qua  tibi  Meliboei  gratia  vivit, 

Dicat  honoratos  praedulcis  tibia  manes. 

Dam.  Et  parere  decet  jussis,  et  grata  jubentur. 
Namque  fuit  dignus  senior,  quem  carmine  Phoe¬ 
bus,  [pheus, 

Pan  calamis,  fidibusque  Linus,  modulatibus  Or- 
Concincrent,  atque  acta  viri  laudesque  sonarent. 


Sed  quia  tu  nostrae  Musam  deposcis  avenae. 
Accipe,  quae  super  hoc  quercus,  quam  cernis  ad 
amnem,  28 

Continet,  inciso  servans  mea  carmina  libro,  [nus 
Tit.  Dic  age :  sed  nobis  ne  vento  garrula  pi- 
Obstrepat,  has  ulmos  potius  fagosve  petamus. 
Tim.  Hic  cantare  libet :  virides  nam  subjicit 
herbas 

Mollis  ager,  lateque  tacet  nemus  omne ;  quieti, 
Adspice,  ut  ecce  procul  decerpant  gramina  tauri 
Omniparens  aether,  et  rerum  causa  liquores, 
Corporis  et  genitrix  tellus,  vitalis  et  aei, 
Accipite  hos  calamos,  atque  haec  nostro  Meliboeo 
Mittite,  si  sentire  datur  post  fata  quietis. 

Nam  si  sublimes  animae  coelestia  templa 
Sidereasque  colunt  sedes,  mundoque  fruuntur;40 
Tu  nostros  adverte  modos,  quos  ipse  benigno 
Pectore  fovisti,  quos  tu,  Meliboee,  probasti. 
Longa  tibi,  cunctisque  diu  spectata  senectus. 
Felicesque  anni,  nostrique  novissimus  aevi 
Circulus,  innocuae  clauserunt  tempora  vitae.  45 
Nec  minus  hinc  nobis  gemitus  lacrymaeque  fuere, 
Quam  si  florentes  mors  invida  pelleret  annos. 
Nec  tenuit  tales  communis  causa  querelas: 

Heu !  Meliboee,  jaces  letali  frigore  segnis 
Lege  hominum,  coelo  dignus,  canente  senecta,  50 
Concilioque  deum.  Plenum  tibi  ponderis  aequi 
Pectus  erat :  tu  ruricolum  discernere  lites 
Adsueras,  varias  patiens  mulcendo  querelas. 

Sub  te  ruris  amor,  sub  te  reverentia  justi 
Floruit:  ambiguos  signavit  terminus  agros.  55 
Blanda  tibi  vultu  gravitas,  et  mite  severa 
Fronte  supercilium,  sed  pectus  mitius  ore. 

Tu  calamos  aptare  labris,  et  jungere  cera 
Hortatus,  duras  docuisti  fallere  curas. 

Nec  segnem  nobis  passus  marcere  juventam,  60 
Saepe  dabas  meritae  non  vilia  praemia  Musae. 
Saepe  etiam  senior,  ne  nos  cantare  pigeret. 

Laetus  Phoebea  dixisti  carmen  avena. 

Felix  o  Meliboee,  vale!  tibi  frondis  odorae 
Munera  dat,  lauros  carpens,  ruralis  Apollo ;  65 

Dant  Fauni,  quod  quisque  valet,  de  vite  racemos, 
De  campo  culmos,  omnique  ex  arbore  fruges. 
Dat  grandaeva  Pales  spumantia  cymbia  lacte, 
Mella  ferunt  Nymphae,  pictas  dat  Flora  coronas. 
Manibus  hic  supremus  honos  Dant  carmina 
Musae;  70 

Carmina  dant  Musae,  nos  te  modulamur  avena. 
Sylvestris  nunc  te  platanus,  Meliboee,  susurrat, 
Te  pinus;  reboat  te  quicquid  carminis  Echo 
Respondet  sylvae ;  te  nostra  armenta  loquuntur. 
Namque  prius  siccis  phocae  pascentur  in  arvis, 
Hirsutusque  freto  vivet  leo,  dulcia  mella  76 

Sudabunt  taxi,  confusis  legibus  anni 
Messem  tristis  hiems,  aestas  tractabit  olivas. 

Ante  dabit  flores  autumnus,  ver  dabit  uvas. 

Quam  taceat,  Meliboee,  tuas  mea  fistula  laudes. 
Tit.  Perge,  puer,  coeptumque  tibi  ne  desere 
carmen.  81 

Nam  sic  dulce  sonas,  ut  te  placatus  Apollo 
Provehat,  et  felix  dominam  perducat  ad  urbem. 
Namque  huc  e  sylvis  praesens  tibi  fama  benignum 
Stravit  iter,  rumpens  livoris  nubila  plena.  81 

Sed  jam  sol  demittit  equos  de  culmine  mundi. 
Flumineos  suadens  gregibus  praebere  liquores. 

Ecloga  IX. — Idas,  Alcon. 

Formosam  Donacen  puer  Idas  et  puer  Alcon 
Ardebant,  rudibusque  annis  incensus  uterque 
In  Donaces  Venerem  furiata  mente  ruebant. 

Hanc,  cum  vicini  flores  in  vallibus  horti 
Carperet,  et  molli  gremium  compleret  acantho. 
Invasere  simul.  Venerisque  immitis  uterque  6 
Tum  primum  dulci  carpebant  gaudia  furto. 

Hinc  amor,  et  pueris  jam  non  puerilia  vota. 

Quis  anni  ter  quinque  hiemes,  et  cura  juventae. 
Sed  postquam  Donacen  duri  clausere  parentes, 
Quod  non  tam  tenui  filo  de  voce  sonaret,  1 1 
Sollicitusque  foret  pinguis  sonus,  improba  cervix, 
Suffususque  rubor  crebro,  vena;que  tumentes ; 
Tum  vero  ardentes  flammati  pectoris  aestus 
Carminibus  dulcique  parant  relevare  querela,  15 
Ambo  aevo  cantuque  pares,  nec  dispare  forma. 
Ambo  genis  laeves,  intonsi  crinibus  ambo ; 

Atque  sub  hac  platano  maesti  solatia  casus 
A  lternant,  Idas  calamis,  et  versibus  Alcon. 

/.  Quae  colitis  sylvas  Dryades,  quaeque  antra 
Napaeae,  20 

Et  quae  marmoreo  pede  Naides  uda  secantes 
Littora,  purpureos  alitis  per  gramina  flores, 
Dicite,  quo  prato  Donacen,  qua  forte  sub  umbra 
Inveniam,  roseis  stringentem  lilia  palmis  ? 

Nam  mihi  jam  trini  perierunt  ordine  soles,  25 
Ex  quo  consueto  Donacen  exspecto  sub  antro. 
Interea,  tanquam  nostri  solamen  amoris 
Hoc  foret,  aut  posset  rabidos  medicare  furores. 
Nulla  mea*  trinis  tetigerunt  gramina  vaccae 
Luciferis,  nulloque  biberunt  amne  liquores  :  30 
Siccaque  fetarum  lambentes  ubera  matrum 
Stant  vituli,  et  teneris  mugitibus  aera  complent. 
Ipse  ego  nec  molli  junco,  nec  vimine  lento 
Perfeci  calathos  cogendi  lactis  in  usus. 

Quid  tibi,  quae  nosti,  referam  ?  scis  mille  juvencas 
Esse  mihi :  nosti  nunquam  mea  mulctra  vacare. 
Idas  ille  ego  sum,  Donace,  cui  saepe  dedisti 
Oscula,  nec  medios  dubitasti  rumpere  cantus, 
Atque  inter  calamos  errantia  labra  petisti. 

Heu,  heu  !  nulla  meae  te  tangit  cura  salutis  ?  40 
Pallidior  buxo,  violaeque  simillimus  erro. 

Omnes  ecce  cibos,  et  nostri  pocula  Bacchi 
Horreo,  nec  placido  memini  concedere  somno. 
Te  sine  (vae  misero)  mihi  lilia  nigra  viden¬ 
tur, 

Pallentesque  rosae,  nec  dulce  rubens  hyacinthus  : 
Nullos  nec  myrtus,  nec  laurus  spirat  odores.  46 
At  tu  si  venias,  et  candida  lilia  flent, 
Purpureaeque  rosae,  et  dulce  rubens  hyacinthus  : 
Tum  mihi  cum  myrto  laurus  spirabit  odores. 
Nam  dum  Pallas  amet  turgentes  sanguine  baccas, 
Dum  Bacchus  vites,  deus  et  sata  poma  Priapus, 
Pascua  laeta  Pales,  Idas  te  diliget  unam. 

Haec  Idas  calamis:  tu,  quae  responderit  Alcon 
Versu,  Phoebe,  refer  ;  sunt  aurea  carmina  Phoebo. 

A.  O  montana  Pales,  o  pastoralis  Apollo,  55 
Et  nemorum  Sylvane  potens,  et  nostra  Dione, 
Quae  juga  celsa  tenes  Erycis,  cui  cura  jugales 
Concubitus  hominum  totis  connectere  saeclis, 
Quid  merui?  cur  me  Donace  formosa  reliquit? 
Munera  namque  dedi,  noster  quae  non  dedit  Idas ; 
Vocalem,  longos  quae  ducit,  aedona,  cantus;  61 
Quae,  licet  interdum  contexto  vimine  clausa, 
Cum  parvae  patuere  fores,  ceu  libera,  ferri 
Norit,  et  agrestes  inter  volitare  volucres; 

Scit  rursus  remeare  domum,  tectumque  subire, 65 
Viminis,  et  caveam  totis  praeponere  sylvis.  [bes 
Praeterea  tenerum  leporem,  geminasque  palum- 
Nuper,  quae  potui,  sylvarum  praemia  misi. 

Et  post  haec,  Donace,  nostros  contemnis  amores  ? 
Forsitan  indignum  ducis,  quod  rusticus  Alcon  70 
Te  cupiam,  qui  mane  boves  in  pascua  ducam. 


Di  pecorum  pavere  greges,  formosus  Apollo, 
Pan  doctus,  Fauni  vates,  et  pulcher  Adonis. 

Quin  etiam  fontis  speculo  me  mane  notavi 
Nondum  purpureos  Phoebus  cum  tolleret  ortus. 
Nec  tremulum  liquidis  splenderet  lumen  in  undis. 
Quod  vidi,  nulla  tegimur  lanugine  malas. 
Pascimus  et  crinem :  nostro  formosior  Ida 
Dicor,  et  hoc  ipsum  mihi  tu  narrare  solebas, 
Purpureas  laudando  genas  et  lactea  colla,  80 
Atque  hilares  oculos,  et  formam  puberis  sevi. 
Nec  sumus  indocti  calamis:  cantamus  avena, 
Qua  divi  cecinere  prius,  qua  dulce  locutus 
Tityrus  e  sylvis  dominam  pervenit  ad  urbem. 

Nos  quoque  te  propter.  Donace,  cantabimur  urbi, 
Si  modo  coniferas  inter  viburna  cupressos,  86 
Atque  inter  pinos  corylum  frondescere  fas  est. 

Sic  pueri  Donacen  toto  sub  sole  canebant. 
Frigidus  e  sylvis  donec  descendere  suasit 
Hesperus,  et  stabulis  pastos  inducere  tauros.  90 

Ecloga  X. — Pan. 

Nyctilos, atque  Mycon,nec  non  et  pulcher  Amyntas 
Torrentem  patula  vitabant  ilice  solem; 

Cum  Pan  venatu  fessus  recubare  sub  ulmo 
Coeperat,  et  somno  lassatas  sumere  vires : 

Quem  super  e  tereti  pendebat  fistula  ramo.  5 
Hanc  pueri  (tanquam  prsedam  pro  carmine  pos¬ 
sent 

Sumere,  fasque  esset  calamos  tractare  deorum) 
Invadunt  furto  :  sed  nec  resonare  canorem 
Fistula,  quem  suerat,  nec  vult  contexere  carmen ; 
Sed  pro  carminibus  male  dissona  sibila  reddit 
Tum  Pan  excussus  sonitu  stridentis  avense, 
Jamque  videns.  Pueri,  si  carmina  poscitis,  inquit. 
Ipse  canam .  nulli  fas  est  inflare  cicutas, 

Quas  ego  Maenaliis  cera  conjungo  sub  antris. 
Jamque  ortus,  Lenaee,  tuos,  et  semina  vitis  15 
Ordine  detexam  :  debemus  carmina  Baccho. 
Haec  fa-tus,  coepit  calamis  sic  montivagus  Pan: 

Te  cano,  qui  gravidis  hederata  fronte  corymbis 
Vitea  serta  plicas,  quique  udo  palmite  tigres 
Ducis  odorato  perfusus  colla  capillo,  20 

Vera  Jovis  proles:  nam  tunc  post  sidera  coeli 
Sola  Jovem  Semele  vidit  Jovis  ora  professum. 
Hunc  pater  omnipotens,  venturi  providus  aevi, 
Pertulit,  et  justo  produxit  tempore  partus. 

Vos  etiam  Nysae  viridi  nutristis  in  antro  25 
Hunc  Nymphae,  Faunique  senes,  Satyrique  proca- 
Quin  et  Silenus  parvum  veneratus  alumnum  [ces 
Aut  gremio  fovet,  aut  resupinus  sustinet  ulnis. 

Et  vocat  ad  risum  digito,  motuque  quietem 
Allicit,  aut  tremulis  quassat  crepitacula  palmis. 
Cui  deus  arridens  horrentes  pectore  setas  31 
Vellicat,  aut  digitis  aures  adstringit  acutas,  [tum, 
Applauditve  manu  mutilum  caput,  aut  breve  men- 
Et  simas  tenero  collidit  pollice  nares. 

Interea  pueri  florescit  pube  juventa,  35 

Flavaque  maturo  tumuerunt  tempora  cornu. 
Tum  primum  leetas  ostendit  pampinus  uvas: 
Mirantur  Satyri  frondes  et  poma  Lysei. 

Tum  deus,  O  Satyri,  maturos  carpite  fructus. 
Dixit,  et  ignotos,  pueri,  calcate  racemos.  49 
Vix  hsec  ediderat;  decerpunt  vitibus  uvas. 

Et  portant  calathis,  celerique  illidere  planta 
Concava  saxa  super  properant:  vindemia  fervet 
Collibus  in  summis:  crebro  pede  rumpitur  uva, 
Nudaque  purpureo  sparguntur  pectora  musto.  45 
’1  uin  Satyri,  lasciva  cohors,  sibi  pocula  quisque 
Obvia  corripiunt ;  quod  fors  dedit,  hoc  capit  usus. 
Cantharon  hic  retinet, cornu  bibit  alter  adunco; 

Concavat  ille  manus,  palmasque  in  pocula  vertit: 
Pronus  at  ille  lacu  bibit,  et  crepitantibus  haurit 
Musta  labris:  alius  vocalia  cymbala  mergit :  51 
Atque  alius  latices  pressis  resupinus  ab  uvis 
Excipit:  at  potis  saliens  liquor  ore  resultat, 
Spumeus  inque  humeros  et  pectora  diffluit  humor. 
Omnia  ludus  habet :  cantusque,  chorosque  licen¬ 
tes,  55 

Et  Venerem  jam  vina  movent;  raptantur  amantes 
Concubitu  Satyri  fugientes  jungere  Nymphas; 
Jam  jamque  elapsas  hic  crine,  hic  veste  retentat. 
Tum  primum  roseo  Silenus  cymbia  musto 
Plena  senex  avide  non  sequis  viribus  hausit.  60 
Ex  illo  venas  inflatus  nectare  dulci 
Hesternoque  gravis  semper  ridetur  Iaccho. 

Quin  etiam  deus  ille,  deus  Jove  prosatus  ipso, 

Et  plantis  uvas  premit,  et  de  vitibus  hastas 
Ingerit,  et  lynci  praebet  cratera  bibenti.  65 

Haec  Pan  Maenalia  pueros  in  valle  docebat, 
Sparsas  donec  oves  campo  conducere  in  unum 
Nox  jubet,  uberibus  suadens  siccare  fluorem 
Lactis,  et  in  niveas  adstrictum  cogere  glebas. 

Ecloga  XI. — Ly eidas,  Mopsus. 
Populea  Lycidas,  nec  non  et  Mopsus  in  umbra, 
Pastores,  calamis  ac  versu  doctus  uterque. 

Nec  triviale  sonans,  proprios  cantabat  amores. 
Nam  Mopso  Meroe,  Lycidse  crinitus  Iollas 
Ignis  erat;  parilisque  furor  de  dispare  sexu  5 
Cogebat  trepidos  totis  discurrere  sylvis. 

Hos  puer  ac  Meroe  multum  lusere  furentes. 
Dum  modo  condictas  vitant  in  vallibus  ulmos. 
Nunc  fagos  placitas  fugiunt,  promissaque  fallunt 
Antra,  nec  est  animus  solitos  alludere  fontes.  10 
Tum  tandem  fessi,  quos  lusus  adederat  ignis. 

Sic  sua  desertis  nudarunt  vulnera  sylvis, 

Inque  vicem  dulces  cantu  dixere  querelas. 

M.  Immitis  Meroe,  rapidisque  fugacior  Euris, 
Cur  nostros  calamos,  cur  pastoralia  vitas  15 
Carmina  ?  quemve  fugis  ?  quae  me  tibi  gloria  victo? 
Quid  vultu  mentem  premis,  ac  spem  fronte  sere¬ 
nans 

Tandem  dura  negas  ?  possum  non  velle  negantem. 
Cantet,  amat  quod  quisque ;  levant  et  carmina 
curas. 

L.  Respice  me  tandem,  puer  o  crudelis  lolia : 
Non  hoc  semper  eris.  Perdunt  et  gramina  flores. 
Perdit  spina  rosas,  nec  semper  lilia  candent, 

Nec  longum  tenet  uva  comas, nec  populus  umbras. 
Donum  forma  breve  est,  nec  se  tibi  commodat 

annis.  [curas. 

Cantet,  amat  quod  quisque;  levant  et  carmina 

M.  Cerva  marem  sequitur,  taurum  formosa  ju- 
Et  V  anerem  sensere  lupae,  sensere  leaenae,  j  venca, 


Et  genus  aerium,  volucres,  et  squamea  turba, 

Et  montes,  sylvaeque :  suos  habet  arbor  amores 
Tu  tamen  una  fugis,  miserum  tu  perdis  amantem 
Cantet,  amat  quod  quisque;  levant  et  carmina 
curas.  [a<rcto  est. 

L.  Omnia  tempus  alit,  tempus  rapit :  usus  in 
Ver  erat,  et  vitulos  vidi  sub  matribus  istos. 

Qui  nunc  pro  nivea  coiere  in  cornua  vacca. 

Et  tibi  jam  tumidae  nares,  jam  fortia  colla,  35 
Jam  tibi  bis  denis  numerantur  messibus  anni. 
Cantet,  amat  quod  quisque;  levant  et  carmina 
curas.  [umbram : 

M.  Huc,  Meroe  formosa,  veni ;  vocat  aestus  in 
Jam  pecudes  subiere  nemus :  jam  nulla  canoro 
Gutture  cantat  avis,  torto  non  squamea  tractu 
Signat  humum  serpens:  solus  cano;  me  sonat 
Sylva,  nec  aestivis  cantu  concedo  cicadis,  [omnis 
Cantet,  amat  quod  quisque;  levant  et  carmina 

curas.  [colorem 

L.  Tu  quoque,  saeve  puer,  niveum  ne  perde 
Sole  sub  hoc ;  solet  hic  lucentes  urere  malas.  45 
Hic,  age,  pampinea  mecum  requiesce  sub  umbra. 
Hic  tibi  lene  fluens  fons  murmurat,  hic  et  ab  ul- 
Purpureae  fetis  dependent  vitibus  uvae.  [mis 
Cantet,  amat  quod  quisque ;  levant  et  carmina 

curas. 

M.  Qui  tulerit  Meroes  fastidia  longa  superbae 
Sithonias  feret  ille  nives,  Liby cosque  calores,  5 1 
Nerinas  potabit  aquas,  taxique  nocentis 

Non  metuet  succos,  Sardoaque  gramina  vincet. 
Et  sua  Marmaricos  coget  juga  ferre  leones. 
Cantet,  amat  quod  quisque;  levant  et  carmina 
curas.  55 

L.  Quisquis  amat  pueros,  ferro  praecordia  duret, 
Nil  properet,  discatque  diu  patienter  amare, 
Prudentesque  animos  teneris  non  spernat  in  annis, 
Perferat  et  fastus:  sic  olim  gaudia  sumet. 

Si  modo  sollicitos  aliquis  deus  audit  amantes.  60 
Cantet,  amat  quod  quisque;  levant  et  carmina 
curas.  [tae 

M.  Quid  prodest,  quod  me  pagani  mater  Amyn- 
Ter  vittis,  ter  fronde  sacra,  ter  thure  vaporo 
Lustravit,  cineresque  aversa  effudit  in  amnem, 
Incendens  vivo  crepitantes  sulfure  lauros,  65 
Cum  sic  in  Meroen  totis  miser  ignibus  arsi  ? 
Cantet,  amat  quod  quisque;  levant  et  carmina 

curas. 

L.  Haec  eadem  nobis,  quae  versicoloria  fila 
Et  mille  ignotas  Mycale  circumtulit  herbas. 
Cantavit,  quod  Luna  timet, quo  rumpitur  arguis, 
Quo  currunt  scopuli,  migrant  sata,  vellitur  arbos. 
Plus  tamen,  ecce,  meus,  plus  est  formosus  Iollas. 
Cantet,  amat  quod  quisque ;  levant  et  carmina 
curas. 

D.  MAGNI  AUSONII  EPIGRAMMATA. 


D.  Magnus  Ausonius  Julii  Ausonii  medici  insignis  Burdigalensis  et  ^Emiliae  vEonite  nobilissimae 
Sequanee  filius,  Burdigala  natus,  ab  avunculo  suo  Caecilio  Argicio  Arborio,  humanarum  artium 
apud  Tolosanos  professore,  disciplinis  optimis  eruditus  est.  Cujus  exemplo  cum  Ausonius  ipse 
Burdigalae  grammaticam  docere  professus  esset,  brevi  adeo  inclaruit,  ut  a  civibus  suis  rhetor  pub¬ 
licus  erigeretur.  Gliscente  dein  fama  a  Valentiniano  I.  Augusto  in  aulam  accitus  est,  ad  Gratianum 
filium  erudiendum.  Valentiniano  quidem  magno  in  honore  fuit,  ejusque  signa  cum  in  aliis  mili¬ 
tiis,  tum  praecipue  Suevica  comitatus  est;  a  Gratiano  Illyrica,  mox  Gallica  praefectura,  quam 
cum  Hesperio  filio  conjunctim  gessit,  consulatu  denique  (A.  C.  379)  ornatus  est:  nec  minus 
Theodosio  successori  acceptus  fuit.  Uxorem  habuit  Attusiam  Lucanam  Sabinam,  castam  eandem 
eruditamque,  quam  ita  dilexit,  ut  ea  florente  aevo  erepta  reliquum  vitae  coelebs  transegerit.  Senes¬ 
cens  vero  in  patriam  rursus  se  contulit,  ibique  annos  plusquam  octoginta  natus  supremum  diem 
obiit.  De  fide  ejus  ambigitur  apud  doctos.  Christi  cultum  certe  professus  est ;  sed  ita,  ut  amicum 
Paullinum  non  nomine  tantum,  sed  re  moribusque  Christianum  esse  volentem,  inhumanitatis 
cujusdam  dementiaeque  argueret.  Vixit  autem  circa  A.  C.  320 — 400. 


Epigramma  I. — De  Augusto. 

Phoebe  potens  numeris,  praeses  Tritonia  bellis. 
Tu  quoque  ab  aerio  praepes  Victoria  lapsu, 
Come  serenatam  duplici  diademate  frontem, 
Serta  ferens, quae  dona  togae,  quae  praemia  pugnae. 
Bellandi  fandique  potens  Augustus,  honorem  5 
Bis  meret;  ut  geminet  titulos,  qui  proelia  Musis 
Temperat,  et  Geticum  moderatur  Apolline  Mar¬ 
tem. 

Arma  inter,  Chunosque  truces,  furtoque  nocentes 
Sauromatas,  quantum  cessat  de  tempore  belli, 
indulget  Clariis  tantum  inter  castra  Camoenis.  10 
Vix  posuit  volucres  stridentia  tela  sagittas; 
Musarum  ad  calamos  fertur  manus,  otia  nescit. 
Et  commutata  meditatur  arundine  carmen. 

Sed  carmen  non  molle  modis;  bella  horrida  Mar- 
Odrysii,  Thressaeque  viraginis  arma  retractat,  [tis 
Exsulta,  ^Eacide;  celebraris  vate  superbo  16 
Rursum,  Romanusque  tibi  contingit  Homerus. 

Epigramma  II. — De  fera  a  Ccesare  interfecta. 
Cedere  quae  lato  nescit  fera  saucia  ferro, 
Aimatique  urget  tela  cruenta  viri, 

Quam  grandes  parvo  patitur  sub  vulnere  mortes. 
Et  solam  leti  vim  probat  esse  manum ! 
Mirantur  casusque  novos,  subitasque  ruinas :  5 

Quaeritur,  et  fallit  lumina  plaga  recens. 

Nec  contenta  ictos  letaliter  ire  per  artus. 
Conjungit  mortes  una  sagitta  duas. 

Plurima  communi  pereunt  si  fulminis  ictu. 

Haec  quoque  de  coelo  vulnera  missa  putes.  10 

Epigramma  III. — Danubius  Augustos  alloquitur. 
Illyricis  regnator  aquis,  tibi,  Nile,  secundus 
Danubius  laetum  profero  fonte  caput. 

Salvere  Augustos  jubeo  natumque  patremque. 
Armiferis  alui  quos  ego  Pannoniis. 

Nuntius  Euxino  jam  nunc  volo  currere  ponto,  5 
Ut  sciat  hoc  superum  cura  secunda  Valens ; 
Caede,  fuga,  flammis  stratos  periisse  Suevos, 

Nec  Rhenum  Gallis  limitis  esse  loco. 

Quod  si  lege  maris  refluus  mihi  curreret  amnis, 
Huc  possem  victos  inde  referre  Gothos.  10 

Epigramma  IV. — Idem  eosdem  alloquitur. 
Danubius  penitis  caput  occultatus  in  oris, 

Totus  sub  vestra  jam  ditione  fluo. 


Qua  gelidum  fontem  mediis  effundo  Suevis, 
Imperiis  gravidas  qua  seco  Pannonias, 

Et  qua  dives  aquis  Scythico  solvo  ostia  ponto,  5 
Omnia  sub  vestrum  flumina  mitto  jugum. 
Augusto  dabitur  sed  proxima  palma  Valenti. 
Inveniet  fontes  hic  quoque,  Nile,  tuos. 

Epigramma  V. — Sub  Valentiani  Junioris  signo 
marmoreo. 

Nunc  te  marmoreum  pro  sumtu  tecimus:  at  cum 
Augustus  frater  remeaverit,  aureus  esto. 

Epigramma  VI. — Picturae  subditi,  ubi  leo  una 
a  Gratiano  sagitta  occisus  est. 

Quod  leo  tam  tenui  patitur  sub  arundine  letum. 
Non  vires  ferri,  sed  ferientis  agunt. 

Epigramm  a  VII. — De  matre  Augusti. 

Ante  omnes  alias  felix  tamen  hoc  ego  dicar. 

Sive  deum  peperi  foemina,  sive  virum. 

Epigramma  VIII. — Exhortatio  ad  modestiam 
Fama  est  fictilibus  coenasse  Agathoclea  regem. 
Atque  abacum  Samio  saepe  onerasse  luto; 
Fercula  gemmatis  cum  poneret  horrida  vasis, 

Et  misceret  opes  pauperiemque  simul. 
Quaerenti  causam,  respondit :  Rex  ego  qui  sum 
Sicaniae,  figulo  sum  genitore  satus. 

Fortunam  reverenter  habe,  quicunque  repente 
Dives  ab  exili  progrediere  loco. 

Epigramma  IX _ De  suis  poematis. 

Est  jocus  in  nostris,  sunt  seria  multa  libellis  : 

Stoicus  has  partes,  has  Epicurus  agit. 

Salva  mihi  veterum  maneat  dum  regula  morum 
Ludat  permissis  sobria  Musa  jocis. 

Epigramma  X. — In  Eumpinam  adulteram. 
Toxica  zelotypo  dedit  uxor  moecha  marito ; 

Nec  satis  ad  mortem  credidit  esse  datum. 
Miscuit  argenti  letalia  pondera  vivi. 

Cogeret  ut  celerem  vis  geminata  necem. 
Dividat  haec  si  quis,  faciunt  discreta  venenum  :  5 
Antidotum  sumet,  qui  sociata  bibet. 

Ergo,  inter  sese  dum  noxia  pocula  certant. 

Cessit  letalis  noxa  salutiferae : 

Protinus  et  vacuos  alvi  petiere  recessus. 

Lubrica  dej«ctis  o  via  nota  cibis.  10 

Quam  pia  cura  defim !  prodest  crudelior  uxor : 
Et  cum  fata  volunt,  bina  venena  juvant. 

Epigramma.  XI .—Echo  ad  pictorem. 
Vane,  quid  affectas  faciem  mihi  ponere,  pictor, 
Ignotamque  oculis  sollicitare  deam*? 

Aeris  et  linguae  sum  filia,  mater  inanis 
Indicii,  vocem  quae  sine  mente  gero. 

Extremos  pereunte  modos  a  fine  reducens,  5 
Ludificata  sequor  verba  aliena  meis. 

Auribus  in  vestris  habito  penetrabilis  Echo : 

Et,  si  vis  similem  pingere,  pinge  sonum. 

Epigramma  XII. — In  simulacrum  Occasionis  et 
Poenitentiae. 

Cujus  opus?  Phidiae,  qui  signum  Pallados,  ejus 
Quique  Jovem  fecit :  tertia  palma  ego  sum. 
Sum  dea,  quae  rara,  et  paucis  Occasio  nota. 

Quid  rotulae  insistis?  Stare  loco  nequeo. 

Quid  talaria  habes?  Volucrissum:  Mercurius  quae 
Fortunare  solet,  tardo  ego,  cum  volui.  6 
Crine  tegis  faciem.  Cognosci  nolo.  Sed  heus  tu 
Occipiti  calvo  es.  Ne  tenear  fugiens. 

Quae  tibi  juncta  comes?  Dicat  tibi.  Dic,  rogo, 
quae  sis. 

Sum  dea,  cui  nomen  nec  Cicero  ipse  dedit:  10 
Sum  dea,  quae  facti,  non  factique  exigo  poenas. 
Nempe  ut  poeniteat:  sic  Metanoea  vocor. 

Tu  modo  dic,  quid  agat  tecum.  Si  quando  volavi. 
Haec  manet:  hanc  retinent,  quos  ego  praeterii. 
Tu  quoque,  dum  rogitas,  dum  percontando  mo- 
Elapsam  dices  me  tibi  de  manibus.  [raris. 

Epigramma  XIII. — Ad  Gallam  puellam  jam 
senescentem. 

Dicebam  tibi, Galla,  senescimus;  effugit  aetas  : 

Utere  vere  tuo :  casta  puella  anus  est. 

Sprevisti :  obrepsit  non  intellecta  senectus. 

Nec  revocare  potes,  qui  periere,  dies.  4 

Nunc  piget;  et  quereris,  quod  non  aut  ista  volun- 
Tunc  fuit,  aut  non  est  nunc  ea  forma  tibi,  [tas 
Da  tamen  amplexus,  oblitaque  gaudia  junge : 

Da,  fruar,  et  si  non  quod  volo,  quod  volui. 

Epigramma  XIV. — De  lepore  capto  a  cane  ma¬ 
rino. 

Trinacrii  quondam  currentem  in  littoris  ora 
Ante  canes  leporem  caeruleus  rapuit. 

At  lepus:  In  me  omnis  terrae,  pelagique  rapina 
Forsitan  et  coeli ;  si  canis  astra  tenet.  [est, 

Epigramma  XV. — De  Pergamo  scriptore  fugi¬ 
tivo,  qui  captus  fuerat. 

Tam  segnis  scriptor,  quam  lentus,  Pergame,  cur- 
Fugisti,  et  primo  captus  es  in  stadio.  [sor, 
Ergo  notas  scripto  tolerasti,  Pergame,  vultu ; 

Et  quas  neglexit  dextera,  frons  patitur. 

Epigramma  XVI. — In  eundem  Pergamum. 
Pergame,  non  recte  punitus,  fronte  subisti 
Supplicium,  lentae  quod  meruere  manus. 

At  tu,  qui  dominus,  peccantia  membra  coerce. 

Injustum  falsos  excruciare  reos.  [tram, 

Aut  inscribe  istam,  quae  non  vult  scribere,  dex- 
Aut  profugos  ferri  pondero  necte  pedes.  6 

Epigramma  XVII. — De  Myrone  et  Laide. 
Canus  rogabat  Laidis  noctem  Mvron  ; 

Tulit  repulsam  protinus. 


Causamque  sensit,  et  caput  fuligine 
Fucavit  atra  candidum ; 

Idemque  vultu,  crine  non  idem  Myron,  5 

Orabat  oratum  prius. 

Sed  illa,  formam  cum  capillo  comparans, 
Similemque,  non  ipsum  rata, 

Fortasse  et  ipsum;  sed  volens  ludo  frui. 

Sic  est  adorta  callidum:  -9 

Inepte,  quid  me,  quod  recusavi,  rogas  ? 

Patri  negavi  jam  tuo. 

Epigramma  XVIII. — De  se,  et  uxore- 

Laidas  et  Glyceras,  lascivae  nomina  famae, 
Conjux  in  nostro  carmine  cum  legeret; 

Ludere  me  dixit,  falsoque  in  amore  jocari. 

Tanta  illi  nostra  est  de  probitate  fides. 

Epigramma  XIX. — Ad  uxorem  suam. 

Uxor,  vivamus,  quod  viximus, et  teneamus 
Nomina,  quae  primo  sumsimus  in  thalamo : 

Nec  ferat  ulla  dies,  ut  commutemur  in  aevo; 

Quin  tibi  sim  juvenis,  tuque  puella  mihi. 

Nestore  sim  quamvis  provectior,  aemulaque  annis 
Vincas  Cumanam  tu  quoque  Deiphoben  ;  6 

Nos  ignoremus,  quid  sit  matura  senectus. 

Scire  aevi  incertum,  non  numerare,  decet. 

Epigramma  XX. — In  Meroen  anum  ebriosam. 

Qui  primus,  Meroe,  nomen  tibi  condidit,  ille 
Thesidae  nomen  condidit  Hippolyto. 

Nam  divinare  est,  nomen  componere,  quod  sit 
Fortunae,  morum,  vel  necis  indicium. 

Protesilae,  tibi  nomen  sic  fata  dederunt,  5 

Victima  quod  Trojae  prima  futurus  eras. 

Idmonaquod  vatem,  medicum  quod  lapida  dicunt. 
Discendas  artes  nomina  praeveniunt. 

Et  tu  sic,  Meroe:  non  quod  sis  atra  colore. 

Ut  quae  Niliaca  nascitur  in  Meroe  ;  10 

Infusum  sed  quod  vinum  non  diluis  undis, 

Potare  immixtum  sueta  merumque  merum. 

Epigramma  XXI. — Nemesis,  e  Graeco. 

Me  lapidem  quondam  Persae  advexere,  tiopaeum 
Ut  fierem  bello  :  nunc  ego  sum  Nemesis. 

At  sicut  Graecis  victoribus  adsto  tropaeum. 

Punio  sic  Persas  vaniloquos  Nemesis. 

Epigramma  XXII. —  De  varietate  fortunae,  e 
Graeco. 

Thesauro  invento,  qui  limina  mortis  inibat, 
Liquit  ovans  laqueum,  quo  periturus  erat. 

At  qui,  quod  terrae  abdiderat,  non  reperit  aurum. 
Quem  laqueum  invenit,  nexuit,  et  periit. 

Epigramma  XXUI. — Idem,  aliter. 

Qui  laqueum  collo  nectebat,  reperit  aurum, 
Thesaurique  loco  deposuit  laqueum. 

Atqui  condiderat, postquam  noji  reperit  aurum, 
Aptavit  collo,  quem  reperit,  laqueum. 

Epigramma  XXIV. —  De  Thrasybulo  Lacedae¬ 
monio. 

Excipis  adverso  quod  pectore  vulnera  septem. 
Arma  superveheris  quod,  Thrasybule,  tua, 

Non  dolor  hic  patris,  Pitanac  sed  gloria  major 
Rarum,  tam  pulchro  funere  posse  frui. 

Quem  postquam  maesto  socii  posuere  feretro,  5 
Talia  magnanimus  edidit  orsa  pater: 

Flete  alios:  natus  lacrymis  non  indiget  ullis. 

Et  meus,  et  talis,  et  Lacedaemonius 

Epigramma  XXV. — De  Laccena  matre. 
Mater  Lacaena  clypeo  obarmans  filium, 

Cum  hoc,  inquit,  aut  in  hoc  redi. 

Epigramma  XXVI. — In  divitem  quendam. 
Quidam  superbus  opibus,  et  fastu  tumens. 
Tantumque  verbis  nobilis, 

Spernit  vigentis  clara  saecli  nomina, 

Antiqua  captans  stemmata, 
lartem,  Remumque,  et  conditorem  Romulum  5 
Primos  parentes  nuncupans. 

Jhos  ille  Serum  veste  contexi  jubet, 

Hos  caelat  argento  gravi, 

0>*ris  inurens  januarum  limina, 

Et  atriorum  pegmata.  10 

.;.edo,  quod  illi  nec  pater  certus  fuit; 

Et  mater  est  vere  lupa. 

«Upigramma  XXVII. — Antisthenes  Cynicus  phi¬ 
losophus. 

Inventor  primus  Cynices  ego :  quae  ratio  istaec  ? 

Alcides  multo  dicitur  esse  prior. 

•  >cida  quondam  fueram  doctore  secundus: 

Nunc  ego  sum  Cynices  primus,  et  ille  deus. 
Epigramma  XXVIII.— Idem. 
|>iscipulus  melior  nulli,  meliorve  magister, 

Eis  upirtiv  ffuiiifiv,  xai  Kvvixbv  aotyir.v. 
liiicere  me  novit  verum,  qui  novit  utrumque, 

Aai  Siov  'AXxtlSuv,  x.ai  xvva  Aiayivt jv. 

Epigramma  XXIX. — Libero  Patri. 

Jl  iyvsrrou  /ah  "O /ripis  lya,  Mvtrav  SI  iavdxns, 

SZdx%as  hi  Z^aoTmv,  h)  QOh/xhois  'AiSainvs, 
tiupoysvbs,  "hixipus,  nruvoXirtis,  A tovuros. 

•Spigramma  XXX. — Myobarbum  Liberi  Patris, 
signo  marmoreo  in  villa,  nostra  omnium  deo¬ 
rum,  argumenta  habentis. 

Ogygia  me  Bacchum  vocat, 

Osirin  Egyptus  putat, 

Mysi  Phanacen  nominant, 

Dionyson  Indi  existimant, 

Romana  sacra  Liberum,  5 

Arabica  gens  Adoneum, 

Lucaniacus  Pantheum. 

Epigramma  XXXI. — In  Corydonem  marmo¬ 
reum. 

A?|,  xifiaoas,  Tripn,  ffoifativ,  pa!&ov%os,  tXalri, 

Eis  Xi6os.  ix  srdrrav  Xiros  iyd  KajuS&iv. 

Epigramma  XXXII. — In  simulacrum  Sapphus. 
Lesbia  Pieriis  Sappho  soror  addita  Musis, 

E Ift  harti  Xugixuv,  ' Aatihui  Se xdrn. 

Epigramma  XXXIII. — Dece  Veneris. 

Orta  salo,  suscepta  solo,  patre  edita  Coelo, 
HSneadum  genitrix,  hic  habito  alma  Venus. 

Epigramma  XXXIV. — Ad  libellum  suum  de 
Proculo. 

Si  tineas  cariemque  pati  te,  charta,  necesse  est, 
Incipe  versiculis  ante  perire  meis. 

Malo,  inquis,  tineis.  Sapis,  aerumnose  libelle. 
Perfungi  mavis  qui  leviore  malo. 

Ast  ego  damnosae  nolo  otia  perdere  Musae,  6 
Jacturam  somni  quae  parit,  atque  olei. 

Utilius  dormire  fuit,  quam  perdere  somnum 
Atque  oleum.  Bene  ais :  causa  sed  ista  mihi  est. 


Irascor  Proculo,  cujus  facundia  tanta  est. 

Quantus  honor:  scripsit  plurima, qusa  cohibet. 
Hunc  studeo  ulcisci ;  et  promta  est  haec  ultio  vati : 

Qui  sua  non  edit  carmina,  nostra  legat. 

Hujus  in  arbitrio  est,  seu  te  juvenescere  cedro. 
Seu  jubeat  duris  vermibus  esse  cibum. 

Huic  ego,  quod  nobis  superest  ignobilis  oti,  15 
Deputo ;  sive  legat,  quae  dabo,  sive  tegat. 
Epigramma  XXXV. — De  nomine  cujusdam 
Lucii,  sculpto  in  marmore. 

Lucius  una  quidem,  geminis  sed  dissita  punctis 
Littera;  praenomen  sic  L..  nota  sola  facit. 
Post  M.  incisum  est:  puto  sic  M.  non  tota  videtur. 

Dissiluit  saxi  fragmine  laesus  apex. 

Nec  quisquam,  Marius,  seu  Martius, anne  Metellus 
Hic  jaceat,  certis  noverit  indiciis.  6 

Truncatis  convulsa  jacent  elementa  figuris : 

Omnia  confusis  interiere  notis.  [eunt  • 

Miremur  periisse  homines  ?  monumenta  fatis- 
Mors  etiam  saxis,  nominibusque  venit.  10 

Epigramma  XXXVI. — De  Sabina  uxore. 
Sive  probas  Tyrio  textam  subtemine  vestem. 

Seu  placet  inscripti  commoditas  tituli ; 

Ipsius  hoc  dominae  concinnat  utrumque  venustas: 
Has  geminas  artes  una  Sabina  colit. 

Epigramma  XXXVII. — De  eadem  Sabina. 
Laudet  Achaemenias  Orientis  gloria  telas : 

Molle  aurum  pallis,  Graecia,  texe  tuis  ;  [nam, 
Non  minus  Ausoniam  celebret  dum  fama  Sabi- 
Parcentem  magnis  sumtibus,  arte  parem. 
Epigramma  XXXVIII. — De  eadem  Sabina 
Licia  qui  texunt  et  carmina,  carmina  Musis, 

Licia  contribuunt,  casta  Minerva,  tibi. 

Ast  ego  rem  sociam  non  dissociabo  Sabina, 
Versibus  inscripsi  quae  mea  texta  meis. 

Epigramma  XXXIX. — Qualem  velit  amicam. 
Hanc  volo,  quae  non  vult;  illam  quae  vult,  ego 
Vincere  vult  animbs,  non  satiare  Venus,  [nolo. 
Oblatas  sperno  illecebras,  detrecto  negatas. 

Nec  satiare  animum,  nec  cruciare  volo. 

Nec  bis  cincta  Diana  placet,  nec  nuda  Cythere.  5 
Illa  voluptatis  nil  habet,  haec  nimium. 

Callida  sed  mediae  Veneris  mihi  venditet  artem 
Fcemina,  cui  jungar;  quod  volo,  nolo  vocet. 

Epigramma  XL. — De  Chresto  et  A cindyno  fra¬ 
tribus. 

Xgvirros,  'Axiv&vvas,  thri»  dhXipsoi,  oixrgd  Se  rixva. 
Moribus  ambo  malis  nomina  falsa  gerunt 
O uS  ovros  ocros  dxhSvv&s  iirriv. 

Una  potest  ambos  littera  corrigere. 

Aixzv  X/ajaros  sXtp,  xai  ’A xlvhuvos  aX<f  asroXto  »j  5 
Klvhivos  hic  fiet :  frater  "Ax^wros  erit. 
Epigramma  XLI. — De  iisdem. 

Germani  fratres  sunt,  Chrestos,  Acindynos  alter. 
Falsum  nomen  utrique:  sed  ut  verum  sit  utrique 
Alpha  suum  Chresto  det  Acindynos,  ipse  sine  al- 
Permaneat;  verum  nomen  uterque  geret,  [pha 

Epigramma  XLII. — De  Pallade,  et  Venere  ar¬ 
mata. 

Armatam  vidit  Venerem  Lacedaemone  Pallas. 

Nunc  certemus,  ait,  judice  vel  Paride. 

Cui  Venus  :  Armatam  tu  me,  temeraria,  temnis. 
Quae,  quo  te  vici  tempore,  nuda  fui  ? 

Epigramma  XL11I. — Idem  aliter. 
Armatam  Pallas  Venerem  Lacedaemone  visens, 
Visne,  ut  judicium  sic  ineamus?  ait. 

Cui  Venus  arridens:  Quid  me  galeata  lacessis? 
Vincere  si  possum  nuda, quid  arma  gerens? 

Epigramma  XLIV. — Ad  Philomusum  gramma¬ 
ticum. 

Emtis  quod  libris  tibi  bibliotheca  referta  est. 
Doctum,  et  grammaticum  te,  Philomuse,  putas  ? 
Hoc  genere  et  chordas, et  plectra, et  barbita  conde. 
Omnia  mercatus  ;  cras  citharoedus  eris. 
Epigramma  XLV. — In  statuam  Rufi  rhetoris 
semiviri  et  elinguis. 

Rhetoris  haec  Rufi  statua  est :  nil  verius ;  ipsa  est. 

Ipsa  adeo  linguam  non  habet,  et  cerebrum: 

Et  riget,  et  surda  est,  et  non  videt:  omnia  Rufi. 

Unum  dissimile  est;  mollior  ille  fuit. 
Epigramma  XLVI. — In  tahulam,ubi  erat  picta 
imago  Rufi  rhetoris. 

Elinguem  quis  te  dicentis  imagine  pinxit? 

Dic  mihi,  Rufe :  taces  :  nil  tibi  tam  simile  est. 

Epigramma  XLVII. — De  eadem  tabula. 
Haec  Rufi  tabula  est :  nil  verius.  Ipse  ubi  Rufus  ? 
In  cathedra.  Quidagit?  Hoc,  quod  et  in  tabula. 

Epigramma  XLVI1I.— De  eodem  Rufo. 
Reminisco  Rufus  dixit  in  versu  suo. 

Cor  ergo  versus,  immo  Rufus  non  habet. 

Epigramma  XLIX. — Idem. 

Qui  Reminisco  putat  se  dicere  posse  Latine, 

Hic,  ubi  Co  scriptum  est,  legeret  Cor,  si  cor  ha¬ 
beret. 

Epigramma  L. — De  eodem  Rufo. 

Rufus  vocatus  rhetor  olim  ad  nuptias. 

Celebri  (fit  ut)  convivio. 

Grammaticae  ut  artis  se  peritum  ostenderet. 

Haec  vota  dixit  nuptiis : 

Et  masculini,  et  foeminini  gignite,  5 

Generisque  neutri  filios. 

Epigramma  LI. — Imago  Rufi  rhetoris. 

Ore  pulchro,  et  ore  muto,  scire  vis  quae  sim? 

Imago  Rufi  rhetoris  Pictavici.  [Volo 

Diceret  sed  ipse,  vellem,  rhetor  hoc  mi.  Non  po- 
Cur?  Ipse  rhetor  est  imago  imaginis.  [test. 

Epigramma  LII. — De  eadem  Rufi  statua. 
Rhetoris  haec  Rufi  statua  est:  si  saxea,  Rufi. 

Cur  id  ais?  semper  saxeus  ipse  fuit. 

Epigramma  LIII. — De  Diogene  Cynico  philo¬ 
sopho. 

Pera,  polenta,  tribon,  baculus,  scyphus,  arcta  su- 
Ista  fuit  Cynici :  sed  putat  hanc  nimiam,  [pellex 
Namque  cavis  manibus  cernens  potare  bubulcum. 
Cur,  scyphe,  te,  dixit,  gesto  supervacuum? 

Epigramma  L1V. — De  Croeso  et  eodem  Diogene. 
Effigiem,  rex  Croese,  tuam,  ditissime  regum. 
Vidit  apud  manes  Diogenes  Cynicus. 

Constitit  utque  procul,  solito  majore  cachinno 
Concussus,  dixit ;  Quid  tibi  divitiae 
Nunc  prosunt,  regum  rex  o  ditissime,  cum  sis  S 
Sicut  ego  solus,  me  quoque  pauperior? 


Nam  quaecunque  habui,  mecum  fero ;  cum  nihil 
Ex  tantis  tecum,  Croese,  feras  opibus.  [ipse 

Epigramma  LV. —  Lais  dicans  Veneri  speculum 
suum. 

Lais  anus  Veneri  speculum  dico:  dignum  habeai 
ASterna  aeternum  forma  ministerium.  [se 
At  mihi  nullus  in  hoc  usus,  quia  cernere  talem 
Qualis  sum,  nolo;  qualis  eram,  nequeo. 

Epigramma  LVI. — De  Castore,  Polluce  et 
Helena. 

Istos,  tergemino  nasci  quos  cernis  ab  ovo, 
Patribus  ambiguis  et  matribus  adsere  natos. 

Hos  genuit  Nemesis:  sed  Leda  puerpera  fovit. 
Tyndareos  pater  his,  et  Jupiter:  hic  putat;  hic 
scit. 

Epigramma  LVII. — De  imagine  Veneris  sculpta 
a  Praxitele. 

Vera  Venus  Cnidiam  cum  vidit  Cyprida,  dixit. 
Vidisti  nudam  me,  puto,  Praxitele. 

Non  vidi,  nec  fas :  sed  ferro  opus  omne  polimus. 

Ferrum  Gradivi  Martis  in  arbitrio.  [ren. 

Qualem  igitur  domino  scierant  placuisse  Cythe- 
Talem  fecerunt  ferrea  caela  deam.  6 

Epigramma  LVIII. — In  buculam  aeream  My¬ 
ronis. 

Bucula  sum,  caelo  genitoris  facta  Myronis 
/Erea  :  nec  factam  me  puto,  sed  genitam. 

Sic  me  taurus  init :  sic  proxima  bucula  mugit : 

Sic  vitulus  sitiens  ubera  nostra  petit. 

Miraris,  quod  fallo  gregem  ?  gregis  ipse  magister 
Inter  pascentes  me  numerare  solet.  £ 

Epigramma  LIX. — De  eadem  bucula. 
Ubera  quid  pulsas  frigentia  matris  aenae, 

O  vitule,  et  succum  lactis  ab  aere  petis  ? 

Hunc  quoque  praestarem,  si  me  pro  parte  parasset 
Exteriore  Myron,  interiore  deus. 

Epigramma  LX. — Ad  Daedalum,  de  eadem  bu* 
cula. 

Daedale,  cur  vana  consumis  in  arte  laborem  ? 

Me  potius  clausae  subjice  Pasiphaae. 

Illecebras  verae  si  vis. dare,  Daedale,  vaccae. 

Viva  tibi  species  viacca  Myronis  erit. 
Epigramma  LXI — Eadem  de  se. 

Errasti,  attendens  haec  ilia  nostra,  juvence. 

Non  manus  artificis  lac  dedit  uberibus. 
Epigramma  LXII. — Eadem. 

Pasce  greges  procul  hinc;  ne,  quaeso,  bubulce, 
Myronis 

/Es,  veluti  spirans,  cum  bubus  exagites. 
Epigramma  LXIII. — Eadem. 

Me  vitulus  cernens  immugiet:  irruet  in  me 
Taurus  amans:  pastor  cum  grege  mittet  agens 
Epigramma  LXIV. — De  eadem. 

/E rea  mugitum  poterat  dare  vacca  Myronis: 

Sed  timet  artificis  deterere  ingenium. 

Fingere  nam  similem  vivae,  quam  vivere, plus  est 
Nec  sunt  facta  dei  mira,  sed  artificis. 

Epigramma  LXV. — Eadem  de  se. 

/Erea  bos  steteram  :  mactata  est  vacca  Minervae 
Sed  dea  proflatam  transtulit  huc  animam. 

Et  modo  sum  duplex:  pars  aerea,  pars  animata. 
Haec  manus  artificis  dicitur,  illa  deae. 

Epigramma  LXVI. — Ad  taurum  eadem  buculi. 
Quid  me,  taure,  paras  specie  deceptus  inire  ? 

Non  sum  ego  Minoae  machina  Pasiphaae. 
Epigramma  LXVI1. — De  eadem  Myronis  bu¬ 
cula. 

Necdum  caduco  sole,  jam  sub  vespere, 

Ageret  juvencas  cum  domum  pastor  suas 
Suam  relinquens,  me  minabat,  ut  suam. 

Epigramma  LXVII1. — De  eadem  bucula. 
Unam  juvencam  pastor  forte  amiserat; 

Numerumque  jussus  reddere, 

Me  defuisse  conquerebatur,  sequi 
Quae  noluissem  caeteras. 

Epigramma  LXIX. — Quae  sexum  mutarint. 
Vallebanae  (nova  res,  et  vix  credenda  poetis; 

Sed  quae  de  vera  promitur  historia) 

Foemineam  in  speciem  convertit  masculus  ales. 
Pavaque  de  pavo  constitit  ante  oculos. 

Cuncti  admirantur  monstrum:  sed  mollior  agna  5 
Adstitit  in  tenerum  de  grege  versa  marem. 
Quid,  stolidi,ad  speciem  notae  novitatis  hebetis? 

An  vos  Nasonis  carmina  non  legitis? 

Caenida  convertit  proles  Saturnia  Consus, 

Ambiguoque  fuit  corpore  Tiresias.  10 

Vidit  semivirum  fons  Salmacis  Hermaphroditum: 

Vidit  nubentem  Plinius  androgynum. 

Nec  satis  antiquum,  quod  Campana  in  Benevento 
Unus  epheborum  virgo  repente  fuit. 

Nolo  tamen  veleris  documenta  arcessere  famae.  15 
Ecce  ego  sum  factus  fcemina  de  puero. 

Epigramma  LXX. — Ad  Pytkagoram  de  Marco. 
Pythagora  Euphorbi,  reparas  qui  semina  rerum. 
Corporibusque  novis  das  reduces  animas, 

Dic,  quid  erit  Marcus  jam  fata  novissima  functus. 
Si  redeat  vitam  rursus  in  aeriam. 

Quis  Marcus?  Feles  nuper  pullaria  dictus,  5 
Corrupit  totum  qui  puerile  secus, 

Perversae  Veneris  postico  vulnere  fossor, 

Lucili  vatis  subulo  pulliprema. 

Non  taurus,  non  mulus  erit,  non  hippocamelus, 
Non  caper,  aut  aries ;  sed  scarabaeus  erit.  10 

Epigramma  LXXI. — Subscriptum  pictura  Cris¬ 
pa  mulieris  impudica. 

Praeter  legitimi  genitalia  fcedera  coetus, 

Reperit  obscaenas  Veneres  vitiosa  libido: 
Herculis  haeredi  quam  Lemnia  suasit  egestas. 
Quam  toga  facundi  scenis  agitavit  Afrani, 

Et  quam  Nolanis  capitalis  luxus  inussit.  5 

Crispa  tamen  cunctas  exercet  corpore  in  uno. 
Deglubit,  fellat,  molitur  per  utramque  cavernam  : 
Ne  quid  inexpertum  frustra  moritura  relinquat. 

Epigramma  LXXII. — De  Achilla,  qui  dissecuit 
calvariam. 

Abjecta  in  triviis  inhumati  glabra  jacebat 
Testa  hominis,  nudum  jam  cute  calvitium. 
Fleverunt  alii :  fletu  non  motus  Achillas, 

Insuper  et  silicis  verbere  dissecuit. 

Eminus  ergo  icto  rediit  lapis  ultor  ab  osse,  5 
Auctorisque  sui  frontem  oculosque  petit. 

Sic  utinam  certos  manus  impia  dirigat  ictus. 
Auctorem  ut  feriant  tela  retorta  suum. 


Epigramma  LXXII1. — De  Alcone  medico,  et 

Diodoro  haruspice. 

Languenti  Marco  dixit  Diodorus  haruspex. 

Ad  vitam  non  plus  sex  superesse  dies. 

Sed  medicus  divis  fatisque  potentior  Alcon, 
Falsum  convicit  illico  haruspicium, 
Tractavitque  manum  victuri,  ni  tetigisset.  5 
Illico  nam  Marco  sex  periere  dies. 

Epigramma  LXXIV. — De  signo  Jovis  et  Alcone 
medico. 

Alcon  hesterno  signum  Jovis  attigit :  ille. 
Quamvis  marmoreus,  vim  patitur  medici. 

Ecce  hodie  jussus  transferri  ex  sede  vetusta. 
Effertur,  quamvis  sit  deus,  atque  lapis. 

Epigramma  LXXV. — In  Eunomum  medicum 
Languentem  Caium  moriturum  dixerat  olim 
Eunomus:  evasit  fati  ope,  non  medici: 

Paullo  post  ipsum  videt,  aut  vidisse  putavit, 
Pallentem,  et  multa  mortis  in  effigie. 

Quis  tu  ?  Caius,  ait.  Vivisne  ?  Hic  abnuit.  At  quid 
Nunc  agis  hic?  Jussu  Ditis,  ait,  venio;  [rem. 
Ut,  quia  notitiam  rerumque  hominumque  tene- 
Accirem  medicos.  Eunomus  obriguit,  [omnes, 
Tum  Caius :  Metuas  nihil,  Eunome  ;  dixi  ego  et 
Nullum,  qui  saperet,  dicere  te  medicum.  10 

Epigramma  LXXVl. — In  hominem  vocis  ab¬ 
sona. 

Latratus  catulorum,  hinnitus  fingis  equorum, 
Caprigenumque  pecus,  lanigerosque  greges 
Balatu  adsimilas:  asinos  quoque  rudere  dicas. 
Cum  vis  Arcadium  fingere,  Marce,  pecus. 
Gallorum  cantus,  et  ovantes  gutture  corvos,  5 
Et  quicquid  vocum  bellua  et  ales  habet, 

Omnia  cum  simules  ita  vere,  ut  ficta  negentur 
Non  potes  hu  manse  vocis  habere  sonum. 

Epigramma  LXXVII. — Ad  Crispam. 
Deformem  quidam  te  dicunt,  Crispa  :  at  ego  istud 
Nescio  :  mi  pulchra  es;  judice  me  satis  est. 
Quin  etiam  cupio,  junctus  quia  zelus  amori  est, 
Ut  videare  aliis  foeda,  decora  mihi. 

Epigramma  LXXVIII. — Qualem  velit  habere 
amicam. 

Sit  mihi  talis  amica,  velim. 

Jurgia  quae  temere  incipiat. 

Nec  studeat  quasi  casta  loqui : 

Pulchra,  procax,  petulante  manu 
Verbera  quae  ferat,  et  regerat ;  5 

Caesaque  ad  oscula  confugiat 
Nam  nisi  moribus  his  fuerit. 

Casta,  modesta,  pudenter  agens, 

(Dicere  abominor,)  uxor  erit. 

Epigramma  LXXIX. — Ad  Cupidinem, ex  Graco. 
Hoc,  quod  amare  vocant,  misce,  aut  dissolve,  Cu- 
Aut  neutrum  flammis  ure,  vel  ure  duos.  [pido. 

Epigramma  LXXX. — Ad  Dionen  de  amote  suo. 
Aut  restingue  ignem,  quo  torreor,  alma  Dione, 
Aut  transire  jube ;  vel  face  utrinque  parem. 

Epigramma  LXXXI. — Ex  Graco,  <r»  %(Mt» 

xctvros. 

Incipe;  dimidium  facti  est,  coepisse.  Supersit 
Dimidium:  rursum  hoc  incipe,  et  efficies. 

Epigramma  LXXXII. — E  Grceco,  A  xHli  «■ 

(sgttduwovs  axugis  X^S‘S' 

Gratia,  quae  tarda  est,  ingrata  est :  gratia  namque 
Cura  fieri  properat,  gratia  grata  magis. 

Epigramma  LXXXIII. — Idem . 

Si  bene  quid  facias,  facias  cito :  nam  cito  factum 
Gratum  erit :  ingratum  gratia  tarda  facit. 

Epigramma  LXXXIV. — In  saltatorem  inep¬ 
tum. 

Deceptae  felix  casus  se  miscuit  arti. 

Histrio,  saltavit  qui  Capanea,  ruit. 

Idem,  qui  Nioben  saltavit,  saxeus,  ut  tum 
Spectator  veram  crediderit  Nioben. 

In  Canace,  visus  multo  felicior  ipsa,  5 

Quod  non  hic  gladio  viscera  dissecuit. 

Epigramma  LXXXV. — De  eodem. 
Daphnen  et  Nioben  saltavit  simius  idem ; 
Ligneus  ut  Daphne,  saxeus  ut  Niobe. 

Epigramma  LXXXVI. — Dodralis  potio. 
Dodra  ex  dodrante  est :  sic  collige  :  jus,  aqua, 
vinum. 

Sal,  oleum,  panis,  mei,  piper,  herba,  novem. 
Epigramma  LXXXVII. — De  eadem. 
Dodra  vocor.  Quae  causa?  Novem  species  gero. 

Quae  sunt  ?  [um,  sal. 

Jus,  aqua,  mei,  vinum,  panis,  piper,  herba,  ole. 

Epigramma  LXXXVIII. — De  eadem  dodra 
potione. 

Aofya  •xoroi  xa.)  agiSpo;,  ix&  piXi,  etvov,  iXa/ty, 
"A/rrov,  aXas,  fioravnv,  &/xov,  trirrtgl. 

Epigramma  LXXXIX. — De  Jurisconsulto,  qui 
uxorem  habebat  adulteram. 
Jurisconsulto,  cui  vivit  adultera  conjux, 

Papia  lex  placuit,  Julia  displicuit. 

Quaeritis,  unde  haec  sit  distantia  ?  semivir  ipse 
Scatiniam  metuens,  non  metuit  Titiam. 

Epigramma  XC. — Ad  Zoilum,  qui  uxorem 
moecham  duxerat. 

Semivir  uxorem  duxisti,  Zoile,  moecham. 

O  quantus  fiet  quaestus  utrinque  domi ! 

Cum  dabit  uxori  molitor  tuus,  et  tibi  adulter. 
Quantum  deprensi  damna  pudoris  ement ! 

Sed  modo  quae  vobis  lucrosa  libido  videtur,  5 
Jacturam,  senio  mox  subeunte,  feret. 

Incipient  operas  conducti  vendere  moechi, 

Quos  modo  munificos  lena  juventa  tenet. 

Epigramma  XCI. — Ad  Venerem  'Sutrias. 
Hanc  amo,  quae  me  odit :  contra  hanc,  quoniam 
me  amat,  odi. 

Compone  inter  nos,  si  potes,  alma  Venus. 
Perfacile  id  faciam  :  mores  mutabo,  et  amores. 
Oderit  haec,  amet  haec.  Rursus  idem  patiar. 
Vis  ambas  ut  ames  ?  Si  diligat  utraque,  vellem.  5 
Hoc  tibi  tu  praesta,  Marce ;  ut  ameris,  ama. 

Epigramma  XCII. — Idem. 

Suasisti,  Venus,  ecce,  duas  dyseros  ut  amarem. 

Odit  utraque  :  aliud  da  modo  consilium. 

Vince  datis  ambas.  Cupio  ;  verum  arcta  domi  res. 
Pellice  promissis.  Nulla  fides  inopi. 


Attestare  deos.  Tilec  fas  mihi  fallere  divos.  5 
Pervigila  ante  fores.  Nocte  capi  metuo. 
Scribe  elegos.  Nequeo  Musarum  et  Apollinis 
Frange  fores.  Poenas  judicii  metuo,  [expers 
Stulte,  ab  amore  mori  pateris,  non  vis  ob  amorem. 

Malo  miser  dici,  quam  miser  atque  reus.  10 
Suasi,  quod  potui :  tu  alios  modo  consule.  Dic 
quos  ? 

Quod  sibi  suaserunt,  Phaedra  et  Elissa  dabunt  •, 
Quod  Canace,  Phyllisque,  et  fastidita  Phaoni. 
Hoc  das  consilium  ?  Tale  datur  miseris. 

Epigramma  'XCIII. — Pulchrum  dei  responsum. 
Doctus  Hylas  caestu,  Phegeus  catus  arte  palaestrae, 
Clarus  Olympiacis  et  Lycus  in  stadiis. 

An  possent  omnes  venturo  vincere  agone, 
Hammonem  Libyae  consuluere  deum. 

Sed  deus,  ut  sapiens.  Dabitur  victoria  vobis  5 
Indubitata  quidem,  si  caveatis,  ait, 

Ne  quis  Ilylam  caestu,  ne  quis  certamine  luctae 
Phegea,  ne  cursu  te,  Lyce,  praetereat. 

Epigramma  XCIV. — De  Hermiones  sona. 
Punica  turgentes  redimibat  zona  papillas 
Hermiones  :  zonae  textum  elegion  erat 
Qui  legis  hunc  titulum,  Paphie  tibi  mandat,  ames 
Exemploque  tuo  neminem  amare  vetes.  [me. 

Epigramma  XCV.  —  De  Hyla,  quem  Naides 
rapuerunt. 

Adspice,  quam  blandae  necis  ambitione  fruatur 
Letifera  experiens  gaudia,  pulcher  Hylas  ! 
Oscula  et  infestos  inter  moriturus  amore3, 
Ancipites  patitur  Naidas,  Eumenidas. 

Epigramma  XCVI. — Ad  Nymphas  Narcissum 
persequentes. 

Furitis,  procaces  Naides, 

Amore  saevo  et  irrito. 

Ephebus  iste  flos  erit 

Epigramma  XCVII. — De  Narcisso,  qui  sui 
ipsius  amore  captus  erat . 

Si  cuperes  alium,  posses,  Narcisse,  potiri. 

Nunc  tibi  amoris  adest  copia,  fructus  abest. 

Epigramma  XCVIII.— De  eodem. 

Quid  non  ex  hujus  forma  pateretur  amator. 

Ipse  suam  qui  sic  deperit  effigiem  ? 

Epigramma  XCIX. — In  Echo  dolentem  propter 
mortem  Narcissi. 

Commoritur,  Narcisse,  tibi  resonabilis  Echo, 
Vocis  ad  extremos  exanimata  modos  : 

Et  pereuntis  adhuc  gemitum  resecuta  querelis. 
Ultima  nunc  etiam  verba  loquentis  amat. 

Epigramma  C. — De  Hermaphrodito. 
Mercurio  genitore  satus,  genitrice  Cythere, 
Nominis  ut  mixti,  sic  corporis  Hermaphroditus, 
Concretus  sexu,  sed  non  perfectus,  utroque, 
Ambiguae  Veneris,  neutro  potiundus  amori. 

Epigramma  CI. — De  conjunctione  Salmacis  cum 
Hermaphrodito. 

Salmacis  optato  concreta  est  Nympha  marito. 

Felix  virgo,  sibi  si  scit  inesse  virum. 

Et  tu  formosae,  juvenis,  permixte  puellae, 

|  Bis  felix,  unum  si  licet  esse  duos. 

Epigramma  CII. — Ad  Apollinem,  de  Daphne 
puella  fugiente. 

Pone  arcum,  Paean,  celeresque  reconde  sagittas : 
Non  te  virgo  fugit,  sed  tua  tela  timet 

Epigramma  CIII. — Ad  corticem,  quo  Daphne 
tegebatur. 

Invide,  cur  properas,  cortex,  operire  puellam  ? 
Laurea  debetur  Phoebo,  si  virgo  negatur. 

Epigramma  CIV. — Induas  sorores  diversorum 
morum. 

Delia,  vos  miramur,  et  est  mirabile,  quod  tam 
Dissimiles  estis,  tuque  sororque  tua. 

Haec  habitu  casto,  cum  non  sit,  casta  videtur ; 

Tu,  praeter  cultum,  nil  meretricis  habes. 

Cum  casti  mores  tibi  sint,  huic  cultus  honestus ; 
Te  tamen  et  cultus  damnat,  dt  actus  eam.  6 
Epigramma  CV. — Ad  Gallam. 

Vado,  sed  sine  me,  quia  te  sine:  nec,  nisi  tecum, 
Totus  ero,  pars  cum  sim  altera,  Galla,  tui. 
Vado  tamen,  sed  dimidius ;  vado  minor  ipso 
Dimidio :  nec  me  jam  locus  unus  habet. 

Nam  tecum  fere  totus  ero,  quocunque  recedam ;  5 
Pars  veniet  mecum  quantulacunque  mei. 
Separor  unus  ego :  sed  partem  sumo  minorem 
Ipse  mei ;  tecum  pars  mea  major  abit. 

Si  redeam,  tibi  totus  ero :  pars  nulla  vacabit. 
Quae  mox  non  redeat  in  tua  jura.  Vale.  10 
Epigramma  CVI. — In  Venerem  Anadyomenen. 
Emersam  pelagi  nuper  genitalibus  undis 
Cyprin  Apellei  cerne  laboris  opus ; 

Ut  complexa  manu  madidos  salis  aequore  crines 
Humidulis  spumas  stringit  utraque  comis. 

Jam  tibi  nos,  Cypri,  Juno  inquit  et  innuba  Pallas, 
Cedimus,  et  formae  praemia  deferimus.  6 

Epigramma  CVII. — In  puerum  formosum. 
Dum  dubitat  natura,  marem  faceretne  puellam. 
Factus  es,  o  pulcher,  paene  puella,  puer. 
Epigramma  CVIII. — Inscabiosum  Polygitonem. 
Thermarum  in  solio  si  quis  Polygitona  vidit 
Ulcera  membrorum  scabie  putrefacta  foventem, 
Praeposuit  cunctis  spectacula  talia  ludis. 
Principio  tremulis  gannitibus  aera  pulsat. 
Verbaque  lascivos  meretricum  imitantia  coetus  6 
Vibrat,  et  obscaenae  numeros  pruriginis  implet. 
Brachia  deinde  rotat, velut  enthea  daemoneMaenas; 
Pectus,  crura,  latus,  ventrem,  femora,  inguina, 
suras,  [trum, 

Tergum,  colla,  humeros,  luteae  Symplegadis  an- 
Tam  diversa  locis  vaga  carnificina  pererrat,  10 
Donec  marcentem  calidi  fervore  lavacri 
Blandus  letali  solvat  dulcedine  morbus. 

Desectos  sic  fama  viros,  ubi  cassa  libido 
Foemineos  coetus,  et  non  sua  bella  lacessit. 

Irrita  vexato  consumere  gaudia  lecto,  15 

Titillata  brevi  cum  jam  sub  fine  voluptas 
Fervet,  et  ingesto  peragit  ludibria  morsu. 

Turpia  non  aliter  Polygiton  membra  resolvit; 

Et,  quia  debentur  suprema  piacula  vitae, 

Ad  Phlegethonteas  sese  jam  praeparat  undas.  20 

Epigramma  CIX. — De  quodam  Sylvio  Bono, 
qui  erat  Brito. 

Sylvius  ille  Bonus,  qui  carmina  nostra  lacessit, 
Nostra  magis  meruit  disticha  Brito  Bonus. 


Epigramma  CX. — De  eodem. 

Sylvius  hic  Bonus  est.  Quis  Sylvius?  Iste  Bri 
tannus. 

Aut  Brito  hic  non  est  Sylvius,  aut  malus  est. 
Epigramma  CXI. — De  eodem. 

Sylvius  iste  Bonus  fertur,  ferturque  Britannus. 
Quis  credat  civem  degenerasse  bonum  ? 

Epigramma  CXII. — De  eodem. 

Nemo  bonus  Brito  est :  si  simplex  Sylvius  esse 
Incipiat,  simplex  desinet  esse  Bonus. 

Epigramma  CXIII. — De  eodem 
Sylvius  hic  Bonus  est :  sed  Brito  est  Sylvius  idem: 
Simplicior  res  est,  credite,  Brito  malus 
Epigramma  CXIV. — De  eodem. 

Sylvi,  Brito,  Bonus:  quamvis  homo  non  bonus 
Ferris,  nec  se  quit  jungere  Brito  Bono,  [esse 
Epigramma  CXV. — In  Furippum. 

Pars  te  Furippum  vocitat,  pars  vero  Furippum  ; 

Altera  producens,  altera  corripiens. 

Elige  utrum  malis :  aut  tende,  aut  corripe  nomen 
Conveniet  quodvis,  fur,  furiose,  tibi. 

Epigramma  CXVI. — Epicuri  opinio. 

Quod  est  beatum,  morte  et  aeternum  carens. 

Nec  sibi  parit  negotium,  nec  alteri. 

Epigramma  CXVII. — De  homine  pigro. 
Sanus  piger  febriente  multo  est  nequior : 

Potat  duplum,  dapesque  duplices  devorat. 

Epigramma  CXVIII. — In  Didus  imaginem. 
Illa  ego  sum  Dido  vultu,  quem  conspicis,  hospes 
Adsimilata,  modis  pulchraque  mirificis. 

Talis  eram  :  sed  non,  Maro  quam  mihi  finxit,  erat 
Vita  nec  incestis  laeta  cupidinibus.  [mens, 
Namque  nec  iEneas  vidit  me  Troius  unquam,  5 
Nec  Libyam  advenit  classibus  Iliacis : 

Sed  furias  fugiens  atque  arma  procacis  Iarbae, 
Servavi,  fateor,  morte  pudicitiam, 

Pectore  transfixo:  castus  quod  perculit  ensis, 
Non  furor,  aut  laeso  crudus  amore  dolor.  10 
Sic  cecidisse  juvat :  vixi  sine  vulnere  famae : 

Ulta  virum,  positis  moenibus,  oppetii. 

Invida,  cur  in  me  stimulasti,  Musa,  Maronem, 
Fingeret  ut  nostrae  damna  pudicitiae  ? 

Vos  magis  historicis,  lectores,  credite  de  me,  15 
Quam  qui  furta  defim  concubitusque  canunt. 
Falsidici  vates  ;  temerant  qui  carmine  verum, 
Humanisque  deos  adsimilant  vitiis. 

Epigramma  CXIX. — De  tribus  incestis. 
Tres  uno  in  lecto ;  stuprum  duo  perpetiuntur. 

Et  duo  committunt.  Quatuor  esse  reor. 
Falleris  :  extremis  da  singula  crimina,  et  illum 
Bis  numeres  medium,  qui  facit,  et  patitur. 
Epigramma  CXX. — In  Castorem. 
Lambere  cum  vellet  mediorum  membra  virorun' 
Castor,  nec  posset  vulgus  habere  domi, 
Reperit,  ut  nullum  fellator  perderet  inguen  , 
Uxoris  coepit  lingere  membra  suae. 

Epigramma  CXXI. — De  amissa  puella. 
Tres  fuerant  Charites :  sed  dum  mea  Lesbia  vixit. 
Quatuor:  ut  fleriit,  tres  numerantur  item. 

Epigramma  CXXII. — In  Faustulum  staturae 
brevis  Anicii  Probini. 

Faustulus  insidens  formicae,  ut  magno  elephanto. 
Decidit,  et  terrae  terga  supina  dedit. 

Moxque  idem  ad  mortem  est  mulcatus  calcibus 
Perditus  ut  posset  vix  retinere  animam,  [ejus. 
Vix  tamen  est  fatus  :  Quid  rides,  improbe  Livor, 
Quod  cecidi?  cecidit  non  aliter  Phaethon.  6 

Epigramma  CXXIII. — In  Eunum  liguritorem. 
Eune,  quid  affectas  vendentem  Phyllida  odores  ? 

Diceris  hanc  mediam  lambere,  non  molere. 
Perspice,  ne  mercis  fallant  te  nomina,  vel,  ne 
Aere  Seplasiae  decipiare,  cave  ; 

Dum  Custon  Costonque  putas  communis  odoris, 
Et  Nardum  et  Sardas  esse  sapore  pari.  6 

Epigramma  CXX1V. — In  eundem  Eunum. 
Diversa  infelix  et  lambit,  et  olfacit  Eunus. 
Dissimilem  olfactum  naris,  et  oris,  habet. 

Epigramma  CXXV. — In  eundem  Eunum. 
Salgama  non  hoc  sunt,  quod  balsama :  cedite 
odores. 

Nec  male  olere  mihi,  nec  bene  olere  placet. 
Epigramma  OXXVI. — In  eundem  Eunum. 
Aalf,  "E pus,  et  “Itus,  ‘X.s/puv,  et  *E pus,  “Itus  alter. 
Nomina  si  scribis,  prima  elementa  adime ; 

Ut  facias  verbum,  quod  tu  facis,  Eune  magister. 
Dicere  me  Latium  non  decet  opprobrium. 

Epigramma  CXXVII. — In  eundem. 

Eune,  quod  uxoris  gravidae  putria  inguina  lambis, 
Festinas  glossas  non  natis  tradere  natis. 

^Epigramma  CXXVI1I. — Ad  eundem  paedago- 
gum  liguritorem. 

Eunus  Syriscus  inguinum  ligui:tor, 

Opicus  magister,  (sic  eum  doc  *t  Phyllis,) 
Muliebre  membrum  quadriangulum  cernit  j 
Triquetro  coactu  A  litteram  ducit. 

De  valle  femorum  altrinsecus  pares  rugas  5 
Mediurnque,  fissi  rima  qua  patet,  callem 
Y  dicit  esse  :  nam  trifissilis  forma  est. 

Cui  ipse  linguam  cum  dedit  suam,  A  est : 
Veramque  in  illis  esse  i  notam  sentit. 

Quid,  imperite,  p  putas  ibi  scriptum,  10 

Ubi  locari  I  convenit  longum  ? 

Miselle  doctor,  s  tibi  sit  obscaeno. 

Tuumque  nomen  e  sectilis  signet. 

Epigramma  CXXIX. — In  Medeee  imaginem. 
Medeam  vellet  cum  pingere  Timomachi  mens. 
Volventem  in  natos  crudum  animo  facinus  ; 
mmanem  exhausit  rerum  in  diversa  laborem, 
Fingeret  affectum  matris  ut  ambiguum. 

Ira  subest  lacrymis,  miseratio  non  caret  ira.  5 
Alterutrum,  videas,  ut  sit  in  alterutro,  [mater 
Cunctantem  satis  est;  nam  digna  est  sanguine 
Natorum ;  tua  non  dextera,  Timomache. 

Epigramma  CXXX. — In  eandem. 

Quis  te  pictorum  simulavit,  pessima  Colchis, 

In  natos  crudum  volvere  mente  nefas? 

Usque  adeone  sitis  puerorum  haurire  cruorem. 
Ut  ne  picta  quidem  parcere  caede  velis  ? 
Numnam  te  pellex  stimulat  r  numne  alter  Iason, 
Altera  vel  Glauce,  sunt  tibi  causa  necis  J  6 


Quin  ne  picta  quidem  fis  barbara:  namque  tui  vim 
Cera  tenax  zeli  concipit  immodicam. 

Laudo  Timomachum,  matrem  quod  pinxit  in  ense 
Cunctantem,  prolis  sanguine  ne  maculet.  10 
Epigramma  CXXXI. — In  quendam,  qui  laevia 
sibi  inguina  jaciebat. 

Inguina  quod  calido  laevas  tibi  dropace,  causa  est: 

Irritant  vulsas  laevia  membra  lupas. 

Sed  quod  et  elixo  plantaria  podice  vellis. 

Et  teris  incusas  pumice  Clazomenas, 

Causa  latet;  bimarem  nisi  quod  patientia  morbum 
Appetit,  et  tergo  foemina,  pube  vir  es.  6 

Epigramma  CXXXII. — In  caecum ,  et  claudum. 
Insidens  caeco  graditur  pede  claudus  utroque. 

Quo  caret  alteruter,  sumit  ab  alterutro. 

Caecus  namque  pedes  claudo  gressumque  mini- 
At  claudus  caeco  lumina  pro  pedibus,  [strat; 
Epigramma  CXXXI1I.— Idem. 
Ambulat  insidens  caeco  pede  captus  utroque. 
Atque  alterna  subit  munia  debilitas. 

Nam  caecus  claudo  pede  commodat ;  ille  vicissim 
Mutua  dat  caeco  lumina  pro  pedibus. 
Epigramma  CXXXIV. — De  divite  et  paupere. 
Non  est  dives  opum  dives,  nec  pauper  inopsque 
Infelix  ;  alio  nec  magis  alter  eget. 

Dives  eget  gemmis,  Cereali  munere  pauper. 

Sed  cum  egeant  ambo,  pauper  egens  minus  est 
Epigramma  CXXXV. — De  Penelope. 
Intemerata  procis,  et  tot  servata  per  annos 
Oscula,  vix  ipsi  cognita  Telemacho. 

Hinc  mea  virginitas  facibus  tibi  luxit  adultis. 
Arsit  et  invidia  principe  verus  amor. 

Saepe  ego  mentitis  tremui  nova  foemina  somnis, 
Lapsaque  non  merito  sunt  mihi  verba  sono.  6 
Et  tamen  ignotos  sensi  experrecta  dolores. 
Strataque  tentavi  sicca  pavente  manu. 

Nam  tibi  anhelanti,  supremaque  bella  moventi 
Paruit  indulgens  et  sine  voce  dolor ;  10 

Dente  nihil  violare  fero,  nihil  unguibus  ausae  ; 

Foedera  nam  tacita  pace  peregit  amor. 
Denique  non  aviam  tremulo  clamore  vocavi. 
Nec  prior  obsequio  serva  cucurrit  anus. 

Ipsa  verecundo  tetigi  pallore  puellas,  1 5 

Impositum  teneri  fassa  pudoris  opus. 
Epigramma  CXXXVI. — In  Grammaticum. 
Felix  Grammaticus  non  est:  sed  nec  fuit  unquam ; 

Nec  quisquam  est  felix  nomine  Grammaticus. 
At  si  quis  felix  praeter  fatum  exstitit  unquam. 

Is  demum  excessit  Grammaticos  canonas. 
Epigramma  CXXXVII. — De  infausto  matn- 
monio  Grammatici. 

Arma  virumque  docens,  atque  arma  virumque 
peritus. 

Non  duxi  uxorem,  sed  magis  arma,  domum. 
Namque  dies  totos,  totasque  ex  ordine  noctes 
Litibus  oppugnat  meque  meumque  larem  ; 
Atque,  ut  perpetuis  dotata  a  Marte  duellis,  5 
Arma  in  me  tollit,  nec  datur  ulla  quies. 
Jamque  repugnanti  dedam  me,  ut  denique  victum 
Jurget  ob  hoc  solum,  jurgia  quod  fugiam. 
Epigramma  CXXXVIII. — De  Auxilio  Gram 
matico. 

Emendata  potest  quaenam  vox  esse  magistri, 
Nomen  qui  proprium  cum  vitio  loquitur  ? 

Auxilium  te  nempe  vocas.  Inscite  magister, 

Da  rectum  casum;  jam  Solicismus  eris. 
Epigramma  CXXX1X. — De  fratribus  Thebanis. 
Nec  Stygiis  lucis  ineunt  sua  foedera  fratres 
CEdipodionidae,  de  misero  ah  miseri ! 

Namque  etiam  ex  uno  surgentes  aggere  flammae 
In  diversa  sui  dissiliunt  cineris. 

Infandos  juvenes,  quos  nec  discordia  cassos  5 
Luce,  nec  in  semet  linquit  atrox  animus ! 
Atque  utinam  et  Thebas  quissent  partirier  ipsas. 
Regnorum  et  metas,  ut  cinerum  nebulas  ! 
Epigramma  CXL. — De  ingratis,  ex  Menandro. 
Nil  homine  terra  pejus  ingrato  creat. 

Vicinus,  hospes,  notus,  ignotus,  cliens, 

Et  si  qua  genera  civium  sunt  id  genus. 

Si  quid  petenti  promtus  opis  impertias  ; 

Ut  misereare,  gratia  actutum  perit.  5 

Epigramma  CXLI. — De  Demosthene. 
Discere  si  cupis,  a  doctis  quam  multa  licebit. 
Quae  nosti,  meditando  velis  inolescere  menti: 
Quae  didicisti, haud  dum  dicendo  absumere  tendas. 

Epigramma  CXLII. — De  uxore  deformi. 
Deformis  uxor  cui  sit,  ancilla  elegans. 

Uxorem  habere,  subigere  ancillam  velit. 
Epigramma  CXLIII. — De  fortunee varietate. 
Fortuna  nunquam  sistit  in  eodem  statu  ; 

Semper  movetur:  variat,  et  mutat  vices. 

Et  summa  in  imam  vertit,  ac  versa  erigit. 

Epigramma  CXLIV. — In  Stellam. 

Stella,  prius  superis  fulgebas  Lucifer ;  at  nunc 
Exstinctus,  cassis  lumine  Vesper  eris. 
Epigramma  CXLV. — Ex  Menandro. 

Re  fruere,  ut  natus  mortalis ;  dilige  sed  rem, 
Tanquam  immortalis :  sors  est  in  utroque  verenda. 


Epigramma  CXL VI. — Ad  Notarium  velocissime 

excipientem. 

Pu  sr,  notarum  praepetum 
Sollers  minister,  advola. 

Bipatens  pugillar  expedi. 

Cui  multa  fandi  copia 

Punctis  peracta  singulis,  5 

Ut  una  vox  absolvitur. 

Evolvo  libros  uberes. 

Instarque  densae  grandinis 
Torrente  lingua  perstrepo. 

Tibi  nec  aures  ambigunt,  10 

Nec  occupatur  pagina: 

Et  mota  parce  dextera 
Volat  per  aequor  cereum. 

Cum  maxime  nunc  proloquor, 
Circumloquentis  ambitu,  15 

Tu  sensa  nostri  pectoris 
Ut  dicta  jam  ceris  tenes. 

Sentire  tam  velox  mihi 
Vellem  dedisset  mens  mea. 

Quam  praepetis  dextrae  fuga  20 

Tu  me  loquentem  praevenis. 

Quis,  quaeso,  quis  me  prodidit  ? 

Quis  ista  jam  dixit  tibi. 

Quae  cogitabam  dicere  ? 

Quae  furta  corde  in  intimo  25 

Exercet  ales  dextera  ? 

Quis  ordo  rerum  tam  novus. 

Veniat  in  aures  ut  tuas, 

Quod  lingua  nondum  absolverit  ? 
Doctrina  non  haec  praestitit ;  30 

Nec  ulla  tam  velox  manus 
Celeripedis  compendii. 

Natura  munus  hoc  tibi. 

Deusque  donum  tradidit. 

Quae  loquerer  ut  scires  prius,  35 

Idemque  velles,  quod  volo. 


AUSONII  EPIGRAMMATA  IV.  QUIBUS  FASTORUM  A  SE 
DIGESTORUM  MEMINIT. 


Epigramma  I. — Ausonius  Hesperio  filio 
salutem. 

Ignota  aeternae  ne  sint  tibi  tempora  Romae, 
Regibus  et  Patrum  ducta  sub  imperiis, 

Digessi  Fastos,  et  nomina  perpetis  aevi, 

Sparsa  jacent  Latiam  si  qua  per  historiam. 

Sit  tuus  hic  fructus :  vigilatas  accipe  noctes :  5 

Obsequitur  studio  nostra  lucerna  tuo. 

Tu  quoque  venturos  per  longum  consere  Janos, 
Ut  mea  congessit  pagina  praeteritos. 
Exemplum  jam  patris  habes,  ut  protinus  et  te 
Aggreget  Ausoniis  purpura  consulibus.  10 

Epigramma  II. — Supputatio  ab  Urbe  condita  in 
consulatum  nostrum. 

Annis  undecies  centum  conjunge  quaternos 
Undecies  unumque,  super  trieterida  necte 
Haec  erit  aeternae  series  ab  origine  Romae 


Epigramma  III. — De  eodem  ad  Proculum. 

Urbis  ab  aeternae  deductam  rege  Quirino 
Annorum  seriem  cum,  Procule,  accipies ; 
Mille  annos,  cenlumque,  et  bis  fluxisse  novenos 
Consulis  Ausonii  nomen  adusque  leges. 

Fors  erit,  ut,  lustrum  cum  se  cumulaverit  istis, 
Confectam  Proculus  signet  Olympiadem.  6 

Epigr amm  a  IV . — In  fine  ejusdem  libri  additi. 

Hactenus  adscripsi  Fastos.  Si  sors  volet,  ultra 
Adjiciam ;  si  non,  qui  legis,  adjicies. 

Scire  cupis,  qui  sim  ?  titulum,  qui  quartus  ae 
imo  est, 

Quaere  ;  leges  nomen  consulis  Ausonii. 

Mane  jam  clarum  reserat  fenestras . 

Jam  strepit  nidis  vigilax  hirundo : 

Tu,  velut  primam,  mediamque  noctem 
Parmeno,  dormis. 

Dormiunt  glires  hiemem  perennem ;  5 

Sed  cibo  parcunt:  tibi  causa  somni, 

Multa  quod  potas,  nimiaque  tendis 
Mole  saginam. 

Inde  nec  flexas  sonus  intrat  aures. 

Et  locum  mentis  sopor  altus  urget,  10 

Nec  coruscantis  oculos  lacessunt 
Fulgura  lucis. 

Annuam  quondam  juveni  quietem. 

Noctis  et  lucis  vicibus  manentem, 

Fabulae  fingunt,  cui  Luna  somnos  15 

Continuarit. 

Surge,  nugator  lacerande  virgis ; 

Surge,  ne  longus  tibi  somnus,  unde 
Non  times,  detur:  rape  membra  molli, 

Parmeno,  lecto.  20 

Fors  et  haec  somnum  tibi  cantilena 
Sapphico  suadet  modulata  versu 
Lesbiae  depelle  modum  quietis. 

Acer  Iambe. 

Item  Parecbasis 
Puer,  eia,  surge,  et  calceos, 

Et  linteam  da  sindonem. 

Da,  quicquid  est,  amictui 

Quod  jam  parasti,  ut  prodeam 

Da  rore  fontano  abluam  5 

Manus,  et  os,  et  lumina. 

Pateatque,  fac,  sacrarium 
Nullo  paratu  extrinsecus. 

Pia  verba,  vota  innoxia, 

Rei  divinae  copia  est.  10 

Nec  thus  cremandum  postulo. 

Nec  liba  crusti  mellei : 

Foculumque  vivi  cespitis 
Vanis  relinquo  altaribus. 

Deus  precandus  est  mihi,  15 

Ac  Filius  summi  Dei, 

Majestas  uniusmodi. 

Sociata  sacro  Spiritu. 

Et  ecce  jam  vota  ordior. 

Et  cogitatio  numinis  20 

Praesentiam  sentit  pavens. 

Pavetne  quicquam  spes,  fides  ? 

Oratio. 

Omnipotens,  solo  mentis  mihi  cognite  cultu. 
Ignorate  malis,  et  nulli  ignote  piorum: 

Principio,  extremoque  carens :  antiquior  aevo, 
Quod  fuit,  aut  veniet:  cujus  formamque,  mo¬ 
dumque 

Nec  mens  complecti  poterit,  nec  lingua  profari : 
Cernere  quem  solus,  coramque  audire  jubentem 
Fas  habet, et  patriam  propter  considere  dextram. 
Ipse  op  fex  rerum,  rebus  causa  ipse  creandis, 
Ipse  Dei  verbum,  verbum  Deus,  anticipator 


Mundi,  quem  facturus  erat:  generatus  in  ilio  10 
Tempore,  quo  tempus  nondum  fuit:  editus  ante 
Quam  jubar,  et  rutilus  coelum  illustraret  Eous: 
Quo  sine  nil  actum,  per  quem  facta  omnia :  cujus 
In  ccelo  solium :  cui  subdita  terra  sedenti, 

Et  mare,  et  obscurae  chaos  insuperabile  noctis : 
Irrequies,  cuncta  ipse  movens,  vegetator  inertum: 
Non  genito  genitore  Deus:  qui  fraude  superbi 
Offensus  populi,  gentes  in  regna  vocavit. 

Stirpis  adoptivae  meliore  propage  colendus : 
Cernere  quem  licuit  proavis:  quo  numine  viso 
Et  Patrem  vidisse  datum :  contagia  nostra  21 
Qui  tulit,  et  diri  passus  ludibria  leti 
Esse  iter  aeternae  docuit  remeabile  vitae ; 

Nec  solam  remeare  animam,  sed  corpore  toto 
Coelestes  intrare  plagas,  et  inane  sepulcri  P5 
Arcanum  vacuis  adopertum  linquere  terris. 

Nate  patris  summi,  nostroque  salutifer  aevo, 
Virtutes  patrias  genitor  cui  tradidit  omnes, 

Nil  ex  invidia  retinens,  plenusque  datorum; 
Pande  viam  precibus,  patriasque  haec  perfer  ad 
aures.  [tem. 

Da,  Pater,  invictam  contra  omnia  crimina  men- 
Vipereumque  nefas  nocituri  averte  veneni. 

Sit  satis,  antiquam  serpens  quod  perdidit  Evam, 
Deceptumque  adjunxit  Adam:  nos  sera  nepotum 
Semina,  veridicis  aetas  praedicta  prophetis,  35 
Vitemus  laqueos,  quos  letifer  implicat  anguis. 
Pande  viam,  quae  me  post  vincula  corporis  aegri 
In  sublime  ferat,  puri  qua  lactea  coeli 
Semita  ventosae  superat  vaga  lumina  Lunae ; 

Qua  proceres  abiere  pii,  quaque  integer  olim  40 
Raptus  quadrijugo  penetrat  super  aethera  curru 
Helias,  et  solido  cum  corpore  praevius  Enoch. 

Da,  Pater,  aeterni  speratam  luminis  auram. 

Si  lapides  non  juro  Deos,  unumque  verendi 
Suspiciens  altare  sacri,  libamina  vitae  45 

Intemerata  fero  ;  si  te  Dominique,  Deique 
Unigenae  cognosco  Patrem,  missumque  duobus, 
Qui  super  aequoreas  volitabat  Spiritus  undas; 
Da,  genitor,  veniam,  cruciataque  pectora  purga. 
Si  te  non  pecudum  fibris,  non  sanguine  fuso  50 
Quaero,  nec  arcanis  Numen  conjecto  sub  extis; 

Si  scelere  abstineo,  errori  obnoxius,  et  si 
Opto  magis,  quam  fido,  bonus  purusque  probari. 
Confessam  dignare  animam  :  si  membra  caduca 
Exsecror,  et  tacitum  si  pcenitet,  altaque  sensus 
Formido  excruciat,  tormentaque  sera  Gehennae 
Anticipat,  patiturque  suos  mens  saucia  manes ; 
Da,  Pater,  haec  nostro  fieri  rata  vota  precatu. 

Nil  metuam,  cupiamque  nihil:  satis  hoc  rear  esse, 
Quod  satis  est:  nil  turpe  velim,  nec  causa  pu¬ 
doris  [eodem 

»tm  mihi:  non  faciam  cuiquam,  quae  tempore 
Nolim  facta  mihi:  nec  vero  crimine  laedar,  62 
Nec  maculer  dubio;  paullum  distare  videtur 
Suspectus  vereque  reus :  male  posse  facultas 
Nulla  sit,  at  bene  posse  adsit  tranquilla  potestas. 
Sim  tenui  victu,  atque  habitu :  sim  carus  amicis  * 
Et  semper  genitor,  sine  vulnere  nominis  hujus. 
Non  animo  doleam,  non  corpore:  cuncta  quietis 
Fungantur  membra  officiis,  nec  saucius  ullis 

Partibus  amissum  quicquam  desideret  usus.  70 
Pace  fruar :  securus  agam  :  miracula  terrae 
Nulla  putem  :  suprema  mihi  cum  venerit  hora. 
Nec  timeat  mortem  bene  conscia  vita,  nec  optet. 
Purus  ab  occultis  cum,  te  indulgente,  videbor. 
Omnia  despiciam ;  fuerit  cum  sola  voluptas  75 
Judicium  sperare  tuum;  quod  dum  sua  differt 
Tempora,  cunctaturque  dies,  procul  exige  saevum 
Insidiatorem  blandis  erroribus  anguem. 

Haec  pia,  sed  maesto  trepidantia  vota  reatu, 
Christe,  apud  aeternum  placabilis  adsere  patrem. 
Salvator,  Deus,  ac  Dominus,  mens,  gloria,  verbum. 
Filius,  ex  vero  verus,  de  lumine  lumen, 

/E terno  cum  Patre  manens,  in  saecula  regnans ; 
Consona  quem  celebrant  modulati  carmina  Dav id, 
Et  responsuris  ferit  aera  vocibus  Amen.  85 

Egressio. 

Satis  precum  datum  Deo: 

Quamvis  satis  nunquam  reis 
Fiat  precatu  Numini. 

Habitum  forensem  da,  puer. 

Dicendum  amicis  est  Ave  5 

Valeque,  quod  fit  mutuum 
Quod  cum  per  horas  quatuor 
Inclinet  ad  meridiem. 

Monendus  est  jam  Sosias. 

Locus  invitationis. 

Tempus  vocandis  namque  amicis  appetit ; 

Ne  nos,  vel  illi,  demoremur  prandium. 

Propere  persedes  curre  vicinas,  puer: 

Scis  ipse,  qui  sint :  jamque  dum  loquor,  redi. 
Quinque  advocavi:  sex  enim  convivium  5 

Cum  rege  justum  ;  si  super,  convicium  est. 

Abiit ;  relicti  nos  sumus  cum  Sosia. 

Locus  ordinandi  coqui. 

Sosia,  prandendum  est*  quartam  jam  totus  in  ho¬ 
ram 

Sol  calet;  ad  quintam  flectitur  umbra  notam. 
An  vegeto  madeant  condita  obsonia  gustu, 
(Fallere  namque  solent,)  experiundo  proba. 
Concute  ferventes  palmis  volventibus  ollas:  5 
Tinge  celer  digitos  jure  calente  tuos; 

Vibranti  lambat  quos  humida  lingua  recursu, 


Desunt  multa. 

***** 

Quadrupedum  et  volucrum,  vel  cum  terrena  ma¬ 
rinis 

Monstra  admiscentur ;  donec  purgantibus  Euris 
Difflatae  liquidum  tenuentur  in  aera  nubes. 

Nunc  fora,  nunc  lites,  lati  mpdo  pompa  theatri 
Visitur' :  et  turmas  equitum,  caedesque  latronum 
Perpetior:  lacerat  nostros  fera  bellua  vultus;  6 
Aut  in  sanguinea  gladio  grassamur  arena. 

Per  mare  navifragum  gradior  pedes,  et  freta  cursu 
Transilio,  et  subitis  volito  super  aera  pennis 
Infandas  etiam  Veneres,  incestaque  noctis  10 
Dedecora,  et  tragicos  patimur  per  somnia  coetus 
Perfugium  tamen  est,  quoties  portenta  soporum 
Solvit  rupta  pudore  quies,  et  imagine  foeda 
Libera  mens  vigilat :  totum  bene  conscia  lectum 
Pertractat  secura  manus:  probrosa  recedit  15 
Culpa  tori,  et  profugi  minuiscunt  crimina  somni. 
Cerno  triumphantes  inter  me  plaudere;  rursum 
Inter  captivos  trahor  exarmatus  Alanos. 

Templa  deum,  sanctasque  fores,  pallatiaque  aurea 
Specto,  et  Sarrano  videor  discumbere  in  ostro ;  20 
Et  mox  fumosis  conviva  accumbo  popinis. 

Divinum  perhibent  vatem  sub  frondibus  ulmi 
Vana  ignavorum  simulacra  locasse  soporum. 

Et  geminas  numero  portas:  qua:  fornice  eburno 
Semper  fallaces  glomerat  super  aera  formas;  25 
Altera,  quae  veros  emittit  cornea  visus. 

Quod  si  de  dubiis  conceditur  optio  nobis, 

Deesse  fidem  laetis  melius,  quam  vana  timeri : 
Ecce  ego  jam  malim  falli :  nam,  dummodo  semper 
Tristia  vanescant,  potius  caruisse  fruendis,  30 
Quam  trepidare  malis:  satis  est  bene, si  metus  absit. 
Sunt  et  qui  fletus,  et  gaudia  controversa 
Conjectent,  varioque  trahant  eventa  relatu. 

Ite  per  obliquos  coeli,  mala  somnia,  mundos, 
Irrequieta  vagi  qua  difflant  nubila  nimbi ;  35 

Lunares  habitate  polos:  quid  nostra  subitis 
Limina,  et  angusti  tenebrosa  cubilia  tecti? 

Me  sinite  ignavas  placidum  traducere  noctes. 
Dum  redeat  roseo  mihi  Lucifer  aureus  ortu. 
Quod  si  me  nullis  vexatum  nocte  figuris  40 
Mollis  tranquillo  permulserit  aere  somnus; 

Hunc  lucum,  nostro  viridis  qui  frondet  in  agro 
Ulmeus,  excubiis  habitandum  dedico  vestris. 


PARENTALIA. 


PRAEFATIO. 


Scio  versiculis  meis  evenire,  ut  fastidiose  legantur:  quippe  sic  meritum  est  eorum.  Sed  quosdam 
solet  commendare  materia:  et  aliquoties  fortasse  lectorem  solum  lemma  sollicitat  tituli,  ut  festi¬ 
vitate  persuasus,  et  ineptiam  ferre  contentus  sit.  Hoc  opusculum  nec  materia  amoenum  est,  nec 
appellatione  jucundum.  Habet  mistam  religionem,  qua  carorum  meorum  obitus  tristi  affectione 
commemoro.  Titulus  libelli  est,  Parentalia.  Antiquae  appellationis  hic  dies,  et  jam  inde  ab 
Numa  cognatorum  inferiis  institutus:  nec  quicquam  sanctius  habet  reverentia  superstitum,  quam 
ut  amissos  venerabiliter  recordetur. 


Hem  prcefatio  versibus  annotata. 
Nnmma  carorum  jam  condita  funere  justo, 

FJeta  prius  lacrymis,  nunc  memorabo  modis. 


Nuda,  sine  ornatu,  fandique  carentia  cultu. 

Sufficit  inferiis  exsequialis  honos. 

Naenia  funereis  satis  officiosa  querelis,  5 

Annua  ne  tacitus  munera  praetereas, 

Quae  Numa  cognatis  sollennia  dedicat  umbris. 

Ut  gradus  aut  mortis  postulat,  aut  generis. 

Hoc  satis  et  tumulis,  satis  et  telluris  egenis : 

Voce  ciere  animas  funeris  instar  habet.  10 
Gaudent  compositi  cineres  sua  nomina  dici : 

Frontibus  hoc  scriptis  et  monumenta  jubent. 
Ille  etiam,  maesti  cui  defuit  urna  sepulcri. 
Nomine  ter  dicto  paene  sepultus  erit. 

At  tu,  quicunque  es,  lector,  qui  fata  meorum  15 
Dignaris  maestis  commemorare  elegis. 
Inconcussa  tuae  percurras  tempora  vitae. 

Et,  praeter  justum,  funera  nulla  fleas. 

I.  Julius  Ausonius,  pater. 

Primus  in  his  pater  Ausonius;  quem  ponere  pri- 
Etsi  cunctetur  filius,  ordo  jubet.  [mum, 

Cura  Dei,  placidae  functus  quod  honore  senectae 
Undecies  binas  vixit  Olympiadas. 

Omnia  quae  voluit,  qui  prospera  vidit;  et  idem  5 
Optavit  quicquid,  contigit,  ut  voluit. 

Non  quia  fatorum  nimia  indulgentia ;  sed  quod 
Tam  moderata  illi  vota  fuere  viro. 

Quem  sua  contendit  septem  Sapientibus  aetas, 
Quorum  doctrinam  moribus  excoluit;  10 
Viveret  u*  potius,  quam  diceret  arte  sophorum, 
Quanquam  et  facundo  non  rudis  ingenio. 
Praeditus  et  vitas  hominum  ratione  medendi 
Porrigere,  et  fatis  amplificare  moras. 

Inde  et  perfunctae  manet  haec  reverentia  vitae,  1 5 
A2tas  nostra  illi  quod  dedit  hunc  titulum : 

Ut  nullum  Ausonius,  quem  sectaretur,  habebat ; 
Sic  nullum,  qui  se  nunc  imitetur,  habet. 

II.  Mmilia  Monia,  mater. 

Proxima  tu,  genitrix  JSonia,  sanguine  mixto 
Tarbellae  matris,  patris  etiEduici. 

Morigerae  uxoris  virtus  cui  contigit  omnis. 

Fama  pudicitiae,  lanificaeqne  manus, 
Conjugiique  fides,  et  natos  cura  regendi,  5 

Et  gravitas  comis,  laetaque  serietas. 
vEternum  placidos  manes  complexa  mariti, 

Viva  torum  quondam,  functa  fove  tumulum. 

III.  Mmilius  Magnus  Arborius,  avunculus. 

Culta  mihi  est  pietas,  patre  primum  et  matre  vo- 
Dicere  sed  rea  fit,  tertius  Arborius.  [catis ; 

Quem  primum  memorare  nefas  mihi,  patre  se¬ 
cundo  ; 

Rursum  non  primum  ponere,  paene  nefas. 

Temperies  adhibenda .  5 

Ante  alios:  quanquam  patre  secundus  erit. 

Tu  frater  genitricis,  et  unanimis  genitoris; 

Et  mihi  qui  fueris,  quod  pater,  et  genitrix : 

Qui  me  lactentem,  puerum,  juvenemque,  virum- 
Artibus  ornasti,  quas  didicisse  juvat.  [fine 
Te  sibi  Palladiae  antetulit  toga  docta  Tolosae;  1 1 
Te  Narbonensis  Gallia  praeposuit. 

Ornasti  cujus  Latio  sermone  tribunal, 

Et  fora  lberorum,  quaeque  Novempopulis. 
Hinc,  tenus  Europam  fama  crescente,  perito  15 
Constantinopolis  rhetore  te  viguit. 

Tu  per  mille  modos,  per  mille  oracula  fandi 
Doctus,  facundus,  tum  celer,  atque  memor. 

Tu,  postquam  primis  placui  tibi  traditus  annis. 
Dixisti,  nato  me,  satis  esse  tibi.  20 

Me  tibi,  me  patribus  clarum  decus  esse  professus, 
Dictasti  fatis  verba  notanda  meis. 

Ergo  vale,  Elysiam  sortitus,  avuncule  sedem. 
Haec  tibi  de  Musis  carmina  libo  tv  ts. 


IV.  Caecilius  Argicius  Arborius,  avus. 
Officiosa,  pium  ne  desere,  pagina,  munus ; 

Maternum  post  hos  commemoremus  avum, 
Arborium,  ASduico  ductum  de  stemmate  nomen. 

Complexum  multas  nobilitate  domus  ; 

Qua  Lugdunensis  provincia,  quaque  potentes  5 
ASdues,  Alpino  quaque  Vienna  jugo 
Invida  sed  nimium  generique  opibusque  superbis 
ASnimna  incubuit:  namque  avus  et  genitor 
Proscripti,  regnum  cum  Victorinus  haberet 
Victor,  et  in  Tetricos  recidit  imperium.  10 
Tum  profugum  in  terris,  per  quas  erumpit  Atur- 
Tarbellique  furor  perstrepit  Oceani,  [rus, 

Grassantis  dudum  fortunae  tela  paventem 
Pauperis  iEmiliae  conditio  implicuit. 

Mox  tenuis  multo  quaesita  pecunia  nisu  15 

Solamen  fesso,  non  et  opes  tribuit. 

Tu  coeli  numeros,  et  conscia  sidera  fati 
Callebas,  studium  dissimulanter  agens. 

Non  ignota  tibi  nostrae  quoque  formula  vitae, 
Signatis  quam  tu  condideras  tabulis,  20 

Prodita  non  unquam ;  sed  matris  cura  retexit. 
Sedula  quod  timidi  cura  tegebat  avi. 

Tu  novies  denos  vitam  cum  duxeris  annos. 
Expertus  fortis  tela  cavenda  deae, 

Amissum  flesti  post  trina  decennia  natum  .  25 

Saucius,  atque  uno  lumine  cassus  eras. 
Dicebas  sed  te  solatia  longa  fovere. 

Quod  mea  praecipuus  fata  maneret  honos. 

Et  modo  conciliis  animarum  mixte  piorum 
Fata  tui  certe  nota  nepotis  habes.  30 

Sentis,  quod  quaestor,  quod  te  praefectus,  et  idem 
Consul,  honorifico  munere  commemoro. 

V.  Mmilia  Corinthia  Maura,  avia. 
iEmiliam  nunc  fare  aviam,  pia  cura  nepotis, 
Conjux  praedicto  quae  fuit  Arborio. 

Nomen  huic  joculare  datum,  cute  fusca  quod  olim 
A3quales  inter  Maura  vocata  fuit. 

Sed  non  atra  animo;  qui  clarior  esset  olore,  5 
Et  non  calcata  qui  nive  candidior. 

Haec  non  deliciis  ignoscere  promta  pudendis, 

Ad  perpendiculum  seque  suosque  habuit. 

Haec  me  praereptum  cunis,  et  ab  ubere  matris, 
Blanda  subausteris  imbuit  imperiis.  10 

Tranquillos  aviae  cineres  praestate  quieti 
Sternum  Manes,  si  pia  verba  loquor. 

VI.  Mmilia  Hilaria,  matertera,  virgo  devota. 
Tuque  gradu  generis  matertera,  sed  vice  matris. 

Affectu  nati  commemoranda  pio, 
iEmilia,  in  cunis  Hilari  cognomen  adepta. 

Quod  laeta,  et  pueri  comis  ad  effigiem. 
Reddebas  verum  non  dissimulanter  ephebum,  5 
More  virfim  medicis  artibus  experiens. 
Fceminei  sexus  odium  tibi  semper :  et  inde 
Crevit  devotae  virginitatis  amor; 

Quae  tibi  septenos  novies  est  culta  per  annos, 
Quique  aevi  finis,  ipse  pudicitiae.  10 

Haec,  quia  uti  mater  monitis  et  amore  fovebas, 
Supremis  reddo  filius  exsequiis. 

VII.  Claudius  Contentus  et  Julius  Callippio 

patrui. 

Et  patruos,  Elegia,  meos  reminiscere  cantu : 

Contentum,  tellus  quem  Rutupina  tegit; 
Magna  cui  et  variae  quaesita  pecunia  sortis. 
Haeredis  nullo  nomine  tuta,  perit. 

Raptus  enim  laetis  et  adhuc  florentibus  annis,  3 
Trans  mare,  et  ignaris  fratribus,  oppetiit 

Julius  in  longam  produxit  fata  senectam, 

Affectus  damnis  innumerabilibus;  [ta. 

Qui  comis,  blandusque,  et  mensa  commodus  unc- 
Haeredes  solo  nomine  nos  habuit.  10 

Ambo  pii,  vultu  similes,  joca  seria  mixti, 
jEvi  fortunam  non  habuere  parem. 

Discreti  quanquam  tumulis  et  honore  jacetis. 
Commune  hoc  verbi  munus  habete,  Vale. 

VILI.  Atlusius  Lucanus  Talisius,  socer. 

Qui  proceres, veteremque  volet  celebrare  senatum, 
Claraque  ab  exortu  stemmata  Burdigalae, 
Teque  tuumque  genus  memoret,  Lucane  Talisi, 
Moribus  ornasti  qui  veteres  proavos. 

Pulcher  honore  oris,  tranquillo  pectore,  comis,  5 
Facundo  civis  major  ab  ingenio: 

Venatu,  et  ruris  cultu,  victusque  nitore 

Omne  sevum  peragens;  publica  despiciens: 
Nosci  inter  primos  cupiens,  prior  esse  recusans, 
Ipse  tuo  vivens  segregus  arbitrio.  10 

Optabas  tu  me  generum  florente  juventa: 

Optare  hoc  tantum,  non  et  habere  datum. 

Vota  probant  superi,  meritisque  faventia  sanctis 
Implent  fata,  viri  quod  voluere  boni. 

Et  nunc  perpetui  sentis  sub  honore  sepulcri,  15 
Quam  reverens  natse,  quamque  tui  maneam. 
Coelebs  namque  gener  nunc  hsec  pia  munera  solvo: 
Nam  et  coelebs  nunquam  desinet  esse  gener. 

IX.  Attusia  Lucana  Sabina ,  uxor. 
Hactenus  ut  caros,  ita  justo  funere  fletos 
Functa  piis  cecinit  naenia  nostra  modis. 

Nunc  dolor,  atque  cruces,  nec  contrectabile  ful- 
Conjugis  ereptae  mors  memoranda  mihi,  [men. 
Nobilis  a  proavis,  et  origine  clara  senatus,  5 
Moribus  usque  bonis  clara  Sabina  magis. 

Te  juvenis  primis  luxi  deceptus  in  annis, 

Perque  novem  coelebs  te  fleo  Olympiadas. 

Nec  licet  obductum  senio  sopire  dolorem: 

Semper  crudescit  nam  mihi  poena  recens.  10 
Admittunt  alii  solatia  temporis  aegri ; 

Haec  graviora  facit  vulnera  longa  dies. 
Torqueo  deceptos  ego  vita  coelibe  canos; 

Quoque  magis  solus,  hoc  mage  maestus  ago.  14 
Vulnus  alit,  quod  muta  domus  silet,  et  torus  alget ; 

Quod  mala  non  cuiquam,  non  bona  participo. 
Maereo,  si  conjux  alii  bona;  maereo  contra, 

Si  mala:  ad  exemplum  tu  mihi  semper  ades. 
Tu  mihi  crux  ab  utraque  venis ;  sive  est  mala, 
quod  tu 

Dissimilis  fueris ;  seu  bona,  quod  similis.  20 
Non  ego  opes  cassas,  et  inania  gaudia  plango; 

Sed  juvenis  juveni  quod  mihi  rapta  viro. 

Laeta,  pudica,  gravis,  genus  inclyta,  et  inclyta  for- 
Et  dolor,  atque  decus  conjugis  Ausonii,  [ma, 
Quae  modo  septenos  quater  impletura  Decembres, 
Liquisti  natos,  pignora  nostra,  duos.  26 

Illa  favore  Dei,  sicut  tua  vota  fuerunt. 

Florent,  optatis  accumulata  bonis. 

Et  precor,  ut  vigeant;  tandemque,  superstite  u- 
Nuntiet  hoc  cineri  nostra  favilla  tuo.  [troque, 

X .  A  usonius  parvulus,  filius. 

Non  ego  te  infletum  memori  fraudabo  querela, 
Primus,  Date,  meo  nomine  dicte  puer ; 
Murmura  quem  primis  meditantem  abso Ivere  ver- 
Indolis  ut  plenae,  planximus,  exsequiis,  [bis, 
Tu  gremio  in  proavi  funus  commune  locatus,  5 
Invidiam  tumuli  ne  pateiere  tui 


XI.  Pastor ,  nepos  ex  filio. 

Tu  quoque  maturos,  puer  immature,  dolores 
Irrumpis,  maesti  luctus  acerbus  avi. 

Pastor  care  nepos,  spes  cujus  certa  fuit  res, 
Hesperii  patris  tertia  progenies 
Nomine,  quod  casus  dederat ;  quia  fistula  primum 
Pastorale  melos  concinuit  genito. 

Sero  intellectum  vitae  brevis  argumentum. 
Spiritus  afflatis  quod  fugit  e  calamis. 

Occidis  emissae  percussus  pondere  testae. 

Abjecit  tecto  quam  manus  artificis.  10 

Non  fuit  artificis  manus  haec;  manus  illa  cruenti 
Certa  fuit  fati,  suppositura  reum. 

Heu  quae  vota  mihi,  quae  rumpis  gaudia  Pastor 
Illa  meum  petiit  tegula  missa  caput. 

Dignior  o,  nostrae  gemeres  qui  fata  senectae,  15 
Et  quererere  meas  maestus  ad  exsequias 

XII.  Julia  Dryadia,  soror. 

Si  qua  fuit  virtus,  cuperet  quam  foemina  prudens 
Esse  suam,  soror  hac  Dryadia  enituit. 

Quin  etiam  multas  habuit,  quas  sexus  habere 
Fortior  optaret,  nobilitasque  virum. 

Docta  satis  vitamque  colo,  famamque  tueri ;  5 

Docta  bonos  mores  ipsa,  suosque  docens  : 

Et  verum  vita  cui  carius,  unaque  cura 

Nosse  Deum,  et  fratrem  diligere  ante  alios. 
Conjuge  adhuc  juvenis  caruit:  sed  seria  vitam 
Moribus  austeras  aequiparavit  anus.  10 

Produxit  celerem  per  sena  decennia  vitam. 

Inque  domo,  ac  tecto,  quo  pater,  oppetiit. 

XIII.  Avitianus,  frater. 

Avitianum,  Musa,  germanum  meum 
Dona  querela  funebri. 

Minor  iste  natu  me,  sed  ingenio  prior 
Artes  paternas  imbibit. 

Verum  juventae  flore  laeto  perfrui,  5 

.flEvique  supra  puberis 
Exire  metas  vetuit  infesta  Atropos. 

Heu  quem  dolorem  sauciis. 

Heu  quanta  vitee  decora,  quem  cultum  spei, 
Germane  pubes,  deseris!  .0 

Germane  carnis  lege,  et  ortu  sanguinis, 

Amore  paene  filius. 

XIV.  Valerius  Latinus  Euromius,  gener. 

O  generis  clari  decus,  o  mihi  funus  acerbum, 
Euromi,  e  juvenum  lecte  cohorte  gener 
Occidis  in  primae  raptus  mihi  flore  juventae. 
Lactentis  nati  vix  bene  note  pater. 

Tu  procerum  de  stirpe  satus,  praegressus  et  ipsos 
Unde  genus  clarae  nobilitatis  erat :  € 

Ore  decens,  bonus  ingenio,  facundus,  et  omni 
Dexteritate  vigens,  praecipuusque  fide. 

Hoc  praefecturae  sede3,  hoc  Illyris  ora 

Praeside  te  experta  est,  fiscus  et  ipse  cliens.  " , 
Nil  aevi  brevitate  tamen  tibi  laudis  ademtum 
Indole  maturus,  funere  acerbus  obis. 

XV.  Pomponius  Maximus,  affinis. 

Et  te  germanum,  non  sanguine,  sed  vice  fratris 
Maxime,  devinctum  naenia  nostra  canet. 
Conjux  namque  meae  tu  consociate  sorori, 

^Evi  fruge  tui  destituis  viduam. 

Non  domus  hoc  tantum  sensit  tua ;  sensit  ace  Hsr 
Saucia  (pro)  casum  curia  Burdigalae, 

Te  primore  vigens,  te  deficiente  relabens, 

Inoue  Valentinura  te  moriente  cadens, 

Heu  quare  nato,  cur  fruge  ei  flore  nepotum. 
Ereptus  nobis,  Maxime  non  frueris?  10 

Sed  frueris,  divina  habitat  si  portio  manes, 
Quaeque  futura  olim  gaudia,  nosse  datur. 
Longior  hic  etiam  laetorum  fructus  habetur. 
Anticipasse  diu,  quae  modo  participas. 

XVI.  Ferta  Liceria,  uxor  Arborii  sororis  filii. 
Tu  quoque  vel  uuruis  mihi  nomine, vel  vice  natae, 
Veria,  supremi  carmen  honoris  habe. 

Cujus  si  probitas,  si  forma,  et  fama,  fidesque 
Morigerae  uxoris,  lanificaeque  manus, 

Nunc  laudanda  forent;  procul  et  de  manibus  imis 
Arcessenda  esset  vox  proavi  Eusebii.  6 

Qui  quoniam,  functo  jam  pridem  conditus  aevo. 
Transcripsit  partes  in  mea  verba  suas  ; 

Accipe  funereas,  neptis  defleta,  querelas, 

Conjux  Arborii  commemoranda  mei :  10 

Cui  parva  ingentis  luctus  solalia  linquens 
Destituis  natum,  quo  magis  excrucias. 

At  tibi  dilecti  ne  desit  cura  mariti. 

Juncta  colis  thalamo  nunc  monimenta  tuo.  14 
Hic,  ubi  primus  Hymen,  sedes  ibi  maesta  sepul- 
Nupta  magis  dici,  quam  tumulata  potes,  [cri : 
XVII.  Pomponius  Maximus  Herculanus,  sororis 
filius. 

Nec  Herculanum  genitum  germana  mea. 
Modulamine  naenia  tristi 
Tacitum  sine  honore  relinquat: 

Super  indole  cujus  adulti 

Magnae  bona  copia  laudis.  5 

Verum  memorare  magis,  quam 
Functum  laudare  decebit. 

Decus  hoc  matrisque,  meumque, 

In  tempore  puberis  aevi 

Vis  perculit  invida  fati.  10 

Eheu !  quem,  Maxime,  fructum  ? 

Facunde,  et  musice,  et  acer. 

Mentem  bonus,  ingenio  ingens. 

Volucer  pede,  corpore  pulcher. 

Lingua  catus,  ore  canorus,  15 

Cape  munus  triste  parentum, 

Lacrymabilis  orsa  querelae. 

Quae  funereum  modulatus 
Tibi  maestus  avunculus  offert. 

XVIII.  FI.  Sanctus,  maritus  Pudentillce,  quse 
soror  Sabince  mece. 

Qui  joca  laetitiamque  colis,  qui  tristia  damnas. 
Nec  metuis  quenquam,  nec  metuendus  agis ; 
Qui  nullum  insidiis  captas,  nec  lite  lacessis, 

Sed  justam  et  clemens  vitam  agis,  et  sapiens ; 
Tranquillos  manes,  supremaque  mitia  Sancti  5 
Ore  pio,  et  verbis  advenerare  bonis  : 

Militiam  nullo  qui  turbine  sedulus  egit  ; 

Praeside  laetatus  quo  Rutupinus  ager. 
Octoginta  annos  cujus  tranquilla  senectus 

Nullo  mutavit  deteriore  die.  10 

Ergo  precare  favens,  ut  qualia  tempora  vitae. 
Talia  et  ad  manes  otia  Sanctus  agat. 

XIX.  Narnia  Pudentilla,  affinis. 

Tuque  Pudenlillam  verbis  affare  supremis. 

Quae  famae  curam,  quae  probitatis  habes. 
Nobilis  haec,  frugi,  proba,  laeta,  pudica,  decora. 
Conjugium  Sancti  jugiter  haec  habuit. 

Inviolata  tuens  castae  praeconia  vitae  5 

Rexit  opes  proprias,  otia  agente  viro; 

Non  ideo  exprobrans,  aut  fronte  obducta,  marito. 
Quod  gereret  totam  femina  sola  domum. 


Heu!  nimium  juvenis,  sed  .aeta  superstite  nato 
Atque  viro,  patiens  fata  suprema  obiit,  10 
Unanimis  nostrae,  et  quondam  germana,  Sabinae, 
Et  mihi  inoffenso  nomine  dicta  soror. 

Nunc  etiam  manes  placidos  pia  cura  retractat, 
Atque  Pudentillam  fantis  honore  colit. 

XX.  Lucanus  Talisius*  curam  filii. 

Nec  jam  tu  metris,  spes  unica,  ephebe  Talisi 
Consobrine,  meis  immemoratus  eris, 

Ereptus  primis  aevi  florentis  in  annis ; 

Jam  tamen  et  conjux,  jam  properate  pater. 
Festinasse  putes  fatum,  ne  funus  acerbum  £ 
Duceret  hoc  genitor,  tam  cito  factus  avus. 

XXI.  Attusia  Lucana  Talisia:  Erminiscius  Re 
gulas,  affinis. 

Notitia  exilis  nobis,  Attusia,  tecum. 

Cumque  tuo  plane  conjuge  nulla  fuit. 

Verum  tu  nostrae  soror  es  germana  Sabinae: 

Affinis  quoque  tu,  Regule,  nomen  habes. 
Sortitos  igitur  tam  cara  vocabula  nobis,  5 

Stringamus  maesti  carminis  obsequio. 

Quamvis  Santonica  procul  in  tellure  jacentes. 
Pervenit  ad  manes  exsequialis  honos. 

XXII.  Severus  Censor  Julianus,  consocer. 
Desinite,  o  veteres,  Calpurnia  nomina.  Frugi 
Ut  proprium  hoc  vestrae  gentis  habere  decus. 
Nec  solus  semper  Censor  Cato,  nec  sibi  solus 
Justus  Aristides  his  placeant  titulis. 

Nam  sapiens  quicunque  fuit,  verumque  fidemque 
Qui  coluit,  comitem  se  tibi,  Censor,  agat.  6 
Tu  gravis,  et  comis,  cum  justitiaque  remissus. 
Austeris  doctus  jungere  temperiem. 

Tu  non  adscito  tibi  me,  nec  sanguine  juncto. 
Optasti  nostras  consociare  domos.  10 

Nempe  aliqua  in  nobis  morum  simulacra  tuorum 
Effigies  nostri  praebuit  ingenii : 

Aut  jam  Fortunae  sic  se  vertigo  rotabat, 

Ut  pondus  fatis  tam  bona  vota  darent. 

Si  quid  apud  manes  sentis,  fovet  hoc  tibi  mentem, 
Quod  fieri  optaras,  id  voluisse  Deum.  16 

XXIII.  Paullinus  et.  Dryadia ,  filii  Paullini  et 
Megentirce  sororis  filice. 

Qui  nomen  vultumque  patris,  Paulline,  gerebas. 
Amissi  specimen  qui  genitoris  eras; 

Propter  quem  luctus  miserae  decedere  matris 
Coeperat,  offerret  cum  tua  forma  patrem. 
Redderet  et  mores,  et  moribus  adderet  illud,  5 
Paullinus  caruit  quo  pater,  eloquium  ; 

Eriperis  laetis  et  pubescentibus  annis, 

Crudaque  adhuc  matris  pectora  sollicitas. 
Flemus  enim  raptam  thalami  de  sede  sororem, 
Heu  non  maturo  funere,  Dryadiam.  10 

Flemus;  ego  in  primis,  qui  matris  avunculus,  et 
Natorum  tanquam  diligo  progeniem.  [vos 

Illa  manus  inter  genitricis,  et  oscula  patris 
Occidit,  Hispana  tum  regione  procul. 

Quam  tener,  et  primo,  nove  flos,  decerperis  aevo 
Nondum  purpureas  cinctus,  ephebe,  genas!  Jfi 
Quatuor  ediderat  nunc  facta  puerpera  partus 
Funera  sed  tumulis  jam  geminata  dedit. 

Sit  satis  hoc,  Paulline  pater;  divisio  facta  est; 
Debetur  matri  caetera  progenies.  20 

XXIV.  Paullinus,  sororis  gener. 

Qui  laetum  ingenium,  mores  qui  diligit  aequos. 
Quique  fidem  sancta  cum  pietate  colit ; 

Paullini  manes  mecum  veneratus,  amicis 
Irroret  lacrymis,  annua  liba  ferens. 
vEquaevus,  Paulline,  mihi,  natamque  sororis  5 
Indeptus  thalamo  :  sic  mihi  paene  gener. 
Stirpis  Aquitanae  mater  tibi :  nam  genitori 
Cossio  Vasatum  municipale  genus. 

Scrinia  praefecti  meritus,  rationibus  inde 

Praepositus  Libycis,  praemia  opima  capis.  10 
Nam  Correcturae  tibi  Tarraco  Ibera  tribunal 
Praebuit,  affectans  esse  clienta  tibi. 

Tu  socrum  pro  matre  colens,  affinis  haberi 
Non  poteras,  nati  cum  fruerere  loco. 

Inter  concordes  vixisti  fidus  amicos,  15 

Duodeviginti  functus  Olympiadas. 

XXV.  Mmilia  Dryadia,  matertera. 

Te  quoque  Dryadiam  materteram. 

Flebilibus  modulis. 

Germana  genitus,  prope  filius. 

Ore  pio  veneror. 

Quam  thalamo,  taedisque  jugalibus  5 

Invida  mors  rapuit, 

Mutavitque  torum  feretri  vice 
Exsequialis  honor. 

Discebas  in  me,  matertera. 

Mater  uti  fieres :  10 

Unde  modo  hoc  maestum  tibi  defero 
Filius  officium. 

XXVI.  Julia  Cataphronia,  amita . 

Quin  et  funereis  amitam  impartire  querelis, 
Musa,  Cataphroniam. 

Innuba  devotae  quae  virginitatis  amorem, 
Parcaque  anus  coluit : 

Et  mihi,  quod  potuit,  quamvis  de  paupere  summa. 
Mater  uti,  attribuit.  6 

Ergo  commemorata,  Ave;  maestumque  vocata 
Pro  genitrice.  Vale. 


XXVII.  Julia  Veneria,  amita. 

Et  amita  Veneria  properiter  obiit: 

Cui  brevia  mela  modifica  recino: 

Cinis  uti  placidula  supera  vigeat. 

Loca  tacita  celeripes  adeat  Erebi. 

XXVIII.  Julia  Idalia,  consobrina. 

Parva  etiam  fuit  Idalia; 

Nomine  praedita  quae  Paphiae, 

Et  speciem  meruit  Veneris; 

Quae  genita  est  mihi  paene  soror: 

Filia  nam  fuit  haec  amitae,  5 

Quam  celebrat  sub  honore  pio 
Naenia  carmine  funereo. 

XXIX.  JEmilia  Melania,  soror. 

Mmilia,  hos,  vix  nota  mihi  soror,  accipe  questus. 
Debent  quos  cineri  maesta  Elegia  tuo. 
Conjunxit  nostras  aequaeva  infantia  cunas ; 

Uno  tu  quamvis  consule  major  eras. 

Invida  sed  nimium  Lachesis  properata  peregit 
Tempora,  et  ad  manes  funera  acerba  dedit.  6 
Praemissa  ergo  vale,  manesque  verere  parentum. 
Qui  majore  aevo,  quique  minore  venit. 

XXX.  Pomponia  Urbica,  consocrus,  uxor  Juliani 
Censoris. 

Ut  generis  clari,  veterum  sic  foemina  morum 
Urbica,  Censoris  nobilitata  toro; 
ingenitis  pollens  virtutibus,  auctaque  et  illis 
Quas  docuit  conjux,  quas  pater,  et  genitrix:  i 
Quas  habuit  Tanaquil,  quas  Pythagorea  Theano. 

Quaeque  sine  exemplo  est  in  nece  functa  viri. 
Et  tibi  si  fatum  sic  permutare  dedisset. 

Viveret  hoc  nostro  tempore  Censor  adhuc. 

Sed  neque  tu  viduo  longum  cruciata  sub  aevo, 
Protinus  optato  fine  secuta  virum.  10 

Annua  nunc  maestis  ferimus  tibi  justa  querelis. 
Cum  genero  et  natis  consocer  Ausonius. 


COMMEMORATIO  PROFESSORUM  BURDIG  ALENS  IUM. 


PR/EFATIO. 

Vos  etiam,  quos  nulla  mihi  cognatio  junxit, 

Sed  fama,  et  carae  relligio  patriae, 

Et  studium  in  libris,  et  sedula  cura  docendi. 
Commemorabo,  viros  morte  obita  celebres. 

Fors  erit,  ut  nostros  Manes  sic  adserat  olim,  5 
Exemplo  cupiet  qui  pius  esse  meo. 

I.  Tiberius  Victor  Minervius,  Orator. 

Primus  Burdigalae  columen  dicere,  Minervi, 
Alter  Rhetoricae  Quinctiliane  togae . 

Illustres  quondam  quo  praeceptore  fuerunt 
Constantinopolis,  Roma,  dehinc  patria, 

Non  equidem  certans  cum  majestate  duarum ;  5 

Solo  sed  potior  nomine,  quod  patria. 

Adserat  usque  licet  Fabium  Calagurris  alumnum, 
Non  sit  Burdigalae  dum  cathedra  inferior. 

Mille  foro  dedit  haec  juvenes;  bis  mille  senatus 
Adjecit  tumero,  purpureisque  togis ;  10 


Me  quoque:  sed  quoniam  multa  est  praetexta,  si- 
Teque  canam  de  te,  non  ab  honore  meo.  [lebo ; 

Sive  panegyricos  placeat  contendere  libros, 

In  Panathenaicis  tu  numerandus  eris; 

Seu  libeat  fictas  ludorum  evolvere  lites,  15 
Ancipitem  palmam  Quinctilianus  habet. 

Dicendi  torrens  tibi  copia;  quae  tamen  aurum. 
Non  etiam  luteam  volveret  illuviem. 

Et  Demosthenicum,  quod  ter  primum  ille  vocavit, 
ln  te  sic  viguit,  cedat  ut  ipse  tihi.  20 

Anne  et  divini  bona  naturalia  doni 

Adjiciam  ?  memori  quam  fueris  animo  ? 

Audita  ut,  vel  lecta  semel,  ceu  fixa  teneres? 
Auribus  et  libris  esset  ut  una  fides  ? 

Vidimus  et  quondam  tabulae  certamine  longo,  25 
Omnes  qui  fuerant,  enumerasse  bolos, 

Alternis  vicibus  quos  praecipitante  rotatu 
Fundunt  excisi  per  cava  buxa  gradus; 

Narrantem  fido  per  singula  puncta  recursu. 

Quae  data,  per  longas  quae  revocata  moras.  80 


Prof.  VI. 


AUSONIUS. 


1075 


Nullo  felle  tibi  mens  livida:  tum  sale  multo 
Lingua  dicax,  blandis  et  sine  lice  jocis. 

Mensa  nitens,  quam  non  censoria  regula  culpet, 
Nec  nolit  Frugi  Piso  vocare  suam ; 
Nonnunquam  pollens  natalibus,  et  dape  festa ;  35 
Non  tamen  angustas  ut  tenuaret  opes. 
Quanquam  haeredis  egens,  bis  sex  quinquennia 
Fletus  es  a  nobis,  ut  pater,  et  juvenis,  [functus. 
Et  nunc,  sive  aliquid  post  fata  extrema  supersit. 
Vivis  adhuc,  aevi, quod  periit,  meminens;  40 
Sive  nihil  superest,  nec  habent  longa  otia  sensus. 
Tu  tibi  vixisti:  nos  tua  fama  juvat. 

II.  Latinus  A  Icimus  Alethius ,  Rhetor. 

Nec  me  nepotes  impii  silentii 
Reum  ciebunt,  Alcime; 

Min usque  dignum,  non  et  oblitum  ferent 
Tuae  ministrum  memoriae ; 

Opponit  unum  quem  viris  prioribus  5 

iEtas  recentis  temporis. 

Palmae  forensis,  et  Camoenarum  decus, 

Exemplar  unum  in  litteris, 

Quas  aut  Athenis  docta  coluit  Graecia, 

Aut  Roma  per  Latium  colit.  10 

Moresne  fabor,  et  tenorem  regulae, 

Adusque  vitae  terminum? 

Quod  laude  clarus,  quod  paratus  litteris, 

Omnem  refugisti  ambitum  ? 

Te  nemo  gravior,  vel  fuit  comis  magis,  15 

Aut  liberalis  indigis ; 

Danda  salute,  si  forum  res  posceret ; 

Studio  docendi,  si  scholam. 

Vivent  per  omnem  posterorum  memoriam, 

Quos  tu  sacrae  famae  dabas.  80 

Et  Julianum  tu  magis  famae  dabis, 

Quam  sceptra,  quae  tenuit  brevi. 

Sallustio  plus  conferent  libri  tui, 

Quam  consulatus  addidit. 

Morum  tuorum,  decoris,  et  facundiae  25 

Formam  dedisti  filiis. 

Ignosce,  nostri  laesus  obsequio  styli : 

Amoris  hoc  crimen  tui  est. 

Quod  digna  nequiens  promere,  officium  colo, 
Injuriose  sedulus.  30 

Quiesce  placidus,  et  caduci  corporis 
Damnum  repende  gloria. 

III.  Luciolus,  Rhetor 

Rhetora  Luciolum  condiscipulum,  atque  magis- 
Collegamque dehinc,  naenia  maesta  refer;  [trum, 
Facundum  doctumque  virum,  seu  lege  metrorum 
Condita,  seu  prosis  solveret  orsa  modis  : 
Eripuit  patri  Lachesis  quem  funere  acerbo,  5 
Linquentem  natos  sexu  in  utroque  duos : 
Nequaquam  meritis  cujus  responderit  haeres. 
Obscuros  quamvis  nunc  tua  fama  juvet. 

Mitis  amice,  bonus  frater,  fidissime  conjux. 

Nate  pius;  genitor,  poenitet,  ut  fueris.  10 
Comis  convivis,  nunquam  inclamare  clientes. 

Ad  famulos  nunquam  tristia  verba  loqui. 

Ut  placidos  mores, tranquillos  sic  cole  manes; 

Et  cape  ab  Ausonio  munus,  amice.  Vale. 

IV.  Attius  Patera  pater ,  Rhetor. 
yEtate  quanquam  viceris  dictos  prius, 

Pateja,  fandi  nobilis ; 

Tamen,  quod  sevo  floruisti  proximo. 

Juvenisque  te  vidi  senem, 

Honore  msestse  non  carebis  nsenise,  5 

Doctor  potentum  rhetorum. 


Tu  Bajocassis  stirpe  Druidarum  satus, 

Si  fama  non  fallit  fidem, 

Beleni  sacratum  ducis  e  templo  genus ; 

Et  inde  vobis  nomina  : 

TibiPaterse;  sic  ministros  nuncupant 
Apollinaris  mystici: 

Fratri,  patrique  nomen  a  Phoebo  datum, 
Natoque  de  Delphis  tuo. 

Doctrina  nulli  tanta  in  illo  tempore. 
Cursusque  tot  fandi  et  rotse. 

Memor,  disertus,  lucida  facundia, 

Canore,  cultu  prseditus, 

Salibus  modestus,  felle  nullo  perlitus, 

Vini  cibique  abstemius, 

Laetus,  pudicus,  pulcher  in  senio  quoque,  ut 
Aquilae  senectus,  aut  equi. 

V.  Attius  Tiro  DelphidiuS,  Rhetor. 
Facunde,  docte,  lingua  et  ingenio  celer. 

Jocis  amoene  Delphidi, 

Subtextus  esto  flebili  threno  patris, 

Laudi  ut  subibas  aemulus. 

Tu  paene  ab  ipsis  orsus  incunabulis 
Dei  poeta  nobilis, 

Sertum  coronae  praeferens  Olympiae, 

Puer  celebrasti  Jovem. 

Mox  inde  cursim,  more  torrentis  freti, 

Epos  ligasti  metricum, 

Ut  nullus  aequa  lege  liber  carminum 
Orationem  texeret. 

Celebrata  varie  cujus  eloquentia 
Domi  forisque  claruit; 

Seu  tu  cohortis  praesulem  praetoriae, 
Provinciarum  aut  judices 
Coleres,  tuendis  additus  clientibus, 

Famae  et  salutis  sauciis. 

Felix,  quietis  si  maneres  litteris, 

Opus  Camoenarum  colens; 

Nec  odia  magnis  concitata  litibus 
Armaret  ultor  impetus; 

Nec  inquieto  temporis  tyrannici 
Palatio  te  attolleres. 

Dum  spem  remotam  semper  arcessis  tibi, 
Fastidiosus  obviae, 

Tnumque  mavis  esse,  quam  fati,  bonum; 

Desiderasti  plurima, 

Vagus  per  omnes  dignitatum  formulas, 
Meritusque  plura,  quam  gerens. 

Unde  insecuto  criminum  motu  gravi. 
Donatus  aerumnis^patris : 

Mox  inde  Rhetor,  nec  docendi  pertinax 
Curam  fefellisti  patrum ; 

Minus  malorum  munere  expertus  dei. 

Medio  quod  aevi  raptus  es ; 

Errore  quod  non  deviantis  filiae. 

Poenaque  laesus  conjugis. 

VI.  Alethio  Minervio  filio ,  Rhetori. 

O  flos  juvenum, 

Spes  laeta  patris, 

Nec  certa  tuae 
Data  res  patriae. 

Rhetor  Alethi.  5 

Tu  primaevis 
Doctor  is  annis, 

Et  praeceptor 
Tempore,quo  te 
Discere  adultum  10 

Non  turpe  foret. 

Praetextate 


Jam  genitori 
Collatus  eras. 

Ille  superbae 
Moenia  Romae 
Fama  et  meritis 
Inclytus  auxit ; 

Tu  Burdigalae 
Laetus  patriae 
Clara  cohortis 
Vexilla  regens. 
Post  Nazarium, 
Postque  Pateram, 


10 

Major  utroque.  25 
Non  sine  morst 
Gravis  invidiae, 

Cuncta  habuisti 
Commoda  fati. 

Non  mansuris  80 

Ornate  bonis. 

Omnia  praecox 
Fortuna  tibi 
Dedit,  et  rapuit. 
Solstitialis  35 

Velut  herba  solet. 
Ostentatus 
Raptusque  simul. 
Pubere  in  aevo 
Deseruisti  40 


Vota  tuorum, 

Et  Rhetoricam 
Floris  adulti 
Fruge  carentem, 

Et  connubium  45 
Nobile  soceri, 

Sine  pace  patris. 

Et  divitias 
Utriusque  domus 
Sine  haerede  tuo.  -50 
Quam  fatiloquo 
Dicte  profatu 
Versus  Horati! 

Nihil  est  ab  omni 
Parte  beatum.  55 


VII.  Leontius,  Grammaticus,  cognomento  Las¬ 
civus. 

Qui  colis  laetos  hilarosque  mores, 

Qui  dies  festos,  joca,  vota,  ludum 
Annuum  functi  memora  Leonti 
Nomine  threnum. 


Iste  Lascivus  patiens  vocari,  5 

Nomen  indignum  probitate  vitae 
Abnuit  nunquam,  quia  gratum  ad  aures 
Esset  amicas. 

Litteris  tantum  titulum  adsecutus. 

Quantus  exili  satis  est  cathedrae,  10 

Posset  insertus  numero  ut  videri 
Grammaticorum. 


Tu  meae  semper  socius  juventae, 

Pluribus  quamvis  cumulatus  annis. 

Nunc  quoque  in  nostris  recales  medullis,  15 
Blande  Leonti ; 

Et  juvat  tristi  celebrare  cura 
Flebilem  cantum  memoris  querelae. 

Munus  ingratum,  tibi  debitumque 

Carmine  nostro.  20 


VIII.  Grammaticis  Gratis  Burdigalemibus. 
Romulum  post  hos  prius,  an  Corinthi, 

Anne  Sperchei,  pariterque  nati 
Atticas  Musas  memorem  Menesthei 
Grammaticorum  ? 

Sedulum  cunctis  studium  docendi;  5 

Fructus  exilis,  tenuisque  sermo  ; 

Sed,  quia  nostro  docuere  in  aevo. 
Commemorandi. 

Tertius  horum  mihi  non  magister; 

Caeteri  primis  docuere  in  annis,  10 

Ne  forem  vocum  rudis,  aut  loquendi; 

Sed  sine  cultu : 

Obstitit  nostrae  quia,  credo,  mentis 
Tardior  sensus,  neque  disciplinis 
Appulit  Graecis  puerilis  aevi  15 

Noxius  error. 

Vos  levis  cespes  tegat,  et  sepulcri 
Tecta  defendant  cineres  opertos; 

At  meae  vocis  titulus  supremum 

Reddat  honorem.  20 


IX.  Jucundo ,  Grammatico  Burdigalensi ,  fratri 
Leontii. 

Et  te,  quem  cathedram  temere  usurpasse  loquun  • 
Nomen  Grammatici  nec  meruisse  putant,  [tur. 


Voce  ciebo  tamen,  simplex,  bone,  amice,  sodalis 
Jucunde,  hoc  ipso  care  magis  studio; 

Quod,  quamvis  impar,  nomen  tam  nobile  amasti, 
Es  meritos  inter  commemorande  viros.  6 

X.  Grammaticis  Latinis  Burdigalensibus,  Philo¬ 
logis,  Macrino,  Phcebitio ,  Concordio,  Sucuroni, 
Ammonio,  Anastasio  Grammatico  Piclaviorum. 

Nunc,  ut  quemque  mihi 
Flebilis  officii 
Relligiosus  honor 
Suggeret,  expediam. 

Qui,  quamvis  humili  5 

Stirpe,  loco,  ac  merito. 

Introtulere  tamen 
Grammaticae  studium 
Ingeniis  hominum 

Burdigalae  rudibus.  10 

Permaneat  series ; 

Sit  Macrinus  in  his. 

Sobrius,  et  puerorum 
Utilis  ingeniis. 

Huic  mea  principio  15 

Credita  puerities. 

Nec  reticebo  senem 
Nomine  Phoebicium; 

Qui  Beleni  aedituus, 

Nil  opis  inde  tulit ;  20 

Sed  tamen,  ut  placitum. 

Stirpe  satus  Druidum, 

Gentis  Aremoricae, 

Burdigalae  cathedram 

Nati  opera  obtinuit.  25 

Et  tu,  Concordi, 

Qui  profugus  patria. 

Mutasti  sterilem 
Urbe  alia  cathedram. 

Et  libertina,  30 

Sucuro,  progenies. 

Qui  rudibus  pueris 
Prima  elementa  dabas 
Pange  et  Anastasio 

Flebile,  Musa,  melum,  85 

Et  memora  tenuem, 

Naenia,  Grammaticum. 

Burdigalae  hunc  genitum 
Transtulit  ambitio, 

Pictonicaeque  dedit ;  40 

Pauper  ubi,  et  tenuem 
Victum  habitumque  colens. 

Gloriolam  exilem 

Et  patriae,  et  cathedrae 

Perdidit  in  senio  :  45 

Doctrina  exiguus. 

Moribus  implacidis, 

Proinde,  ut  erat  meritum. 

Famam  habuit  tenuem: 

Sed  tamen  hunc  noster  50 

Commemoravit  honos. 

Relligiosum  etenim 
Commemorare  meae 
Grammaticum  patriae ; 

Ne  pariter  tumulus  55 

Nomen  et  ossa  tegat 

XI.  Herculano,  soroids  filio,  Grammatico  Bur¬ 

digalensi. 

Herculane,  qui  profectus  gremio  de  nostro  et 
schola,  [culo, 

Spem  magis,  quam  rem  fiuendam  praebuisti  avun- 

Particeps  scholae,etcathedrae  paene  successor  meae. 
Lubricae  nisi  te  juventae  prmcipitem  flexus  daret, 
Pythagorei  non  tenentem  tramitis  rectam  viam;  5 
Esto  placidus,  et  quietis  manibus  sedem  fove, 
Jam  mihi  cognata  dudum  inter  memoratus  no¬ 
mina. 

XII.  Thalasso,  Grammatico  Latino,  Burdigalensi, 
Officium,  nomenque  tuum,  primaeve  Thalasse, 

Parvulus  audivi :  vix  etiam  memini, 

Qua  forma,  aut  merito  fueris,  qua  stirpe  parentum. 

iEtas  nil  de  te  posterior  celebrat. 
Grammaticum  juvenem  te  tantum  fama  ferebat,  5 
Tum  quoque  tam  tenuis,  quam  modo  nulla 
manet. 

Sed  quicunque  tamen,  nostro  quia  doctor  in  aevo 
Vixisti,  hoc  nostrum  munus  habeto,  Vale. 

XIII.  Cithario,  Siculo  Sijracusano,  Grammatico 

Burdigalensi  Greeco. 

Et,  Cithari  dilecte,  mihi  memorabere,  dignus 
Grammaticos  inter  qui  celebrere  bonos. 

Esset  Aristarchi  tibi  gloria  Zenodotique 
Graiorum,  antiquus  si  sequeretur  honos. 
Carminibus,  quae  prima  tuis  sunt  condita  in  annis. 
Concedit  Cei  Musa  Simonidei.  6 

Urbe  satus  Sicula,  nostram  peregrinus  adisti ; 

Excultam  studiis  quam  prope  reddideras. 
Conjugium  nactus  cito  nobilis  et  locupletis. 
Invidia  fati  non  genitor  moreris.  10 

At  nos  defunctum  memori  celebramus  honore, 
Fovimus  ut  vivum  munere  amicitiae. 

XIV.  Censorio  Attico  Agricio,  Rhetori. 
Eloquii  merito  primis  aequande,  fuisti, 

Agrici,  hic  positus  posteriore  loco  : 

/Evo  qui  quoniam  genitus  functusque  recenti, 
Dilatus  nobis,  non  et  omissus  eras. 

Quocunque  in  numero,  tristi  memorabere  threno : 

Unus  honos  tumuli  serus,  et  ante  datus.  6 
Tam  generis  tibi  celsus  apex,  quam  gloria  fandi. 
Gloria  Athenaei  cognita  sede  loci; 

Nazario,  et  claro  quondam  delata  Paterae, 

Egregie  multos  qui  excoluit  juvenes.  10 

Conjuge  nunc,  natisque  superstitibus,  generoque, 
Majorum  manes  et  monimenta  foves. 

XV.  Nepotiano  Grammatico,  eidem  Rhetori. 
Facete,  comis,  animo  juvenili  senex. 

Cui  felle  nullo,  meile  multo  mens  madens, 
jEvum  per  omne  nil  amarum  miscuit; 

Nostri  medela,  Nepotiane,  pectoris ; 

Tam  seriorum  quam  jocorum  particeps,  5 

Taciturne,  Amyclas  qui  silendo  viceris. 

Te  fabulantem  non  Ulixes  linqueret. 

Liquit  canentes  qui  melodas  virgines. 

Probe,  et  pudice,  parce,  frugi,  abstemie, 
Facunde,  nulli  Rhetorum  cedens  stylo,  10 

Et  disputator  ad  Cleanthen  Stoicon  ; 

Scaurum,  Probumque  corde  callens  intimo: 

Et  Epirote  Cinea  memor  magis. 

Sodalis,  et  convictor,  hospes  jugiter: 

Parum  quod  hospes;  mentis  agitator  meae.  15 
Consilia  nullus  mente  tam  pura  dedit. 

Vel  alliore  conditu  texit  data. 

Honore  gesti  praesidatus  inclytus. 

Decies  novenas  functus  annorum  vices. 

Duos  relinquens  liberos,  mortem  oppetis,  20 
Dolcre  multo,  tam  tuorum,  quam  meo. 


XVI.  JEmilius  Magnus  Arborius,  Rhetor  Tolosee. 
Inter  cognatos  jam  fletus,  avuncule,  manes, 

Inter  Rhetoricos  nunc  memorandus  eris. 

Illud  opus  pietas,  istud  reverenda  virorum 
Nomina,  pro  patriae  relligione  habeant. 

Bis  meritum  duplici  celebremus  honore  parentem 
Arborium,  Arborio  patre,  et  avo  Argicio.  6 
Stemma  tibi  patris  iEduici ;  Tarbellica  Maurae 
Matris  origo  fuit:  ambo  genus  procerum. 
Nobilis  et  dotata  uxor,  domus,  et  schola,  cultae 
Principum  amicitiae  contigerunt  juveni ;  10 

Dum  Constantini  fratres  opulenta  Tolosa 

Exsilii  specie  sepositos  cohibet.  [bem 

Byzanti  inde  arcem,  Thressaeque  Propontidis  ur- 
Constantinopolim  fama  tui  pepulit. 

Illic  dives  opum,  doctoque  ibi  Caesare  honorus. 
Occumbis  patribus,  Magne,  superstitibus. 

In  patriam  sed  te  sedem,  ac  monimenta  tuorum 
Principis  Augusti  restituit  pietas. 

Hinc  renovat  causam  lacrymis,  et  flebile  munus 
Annuus  ingrata  relligione  dies.  20 

XVII.  Exuperius,  Rhetor  Tolosee. 
Exuperi,  memorande  mihi,  facunde  sine  arte. 
Incessu  gravis,  et  verbis  ingentibus,  ore  [nusto : 
Pulcher,  et  ad  summam  motuque  habituque  ve- 
Copia  cui  fandi  longe  pulcherrima;  quam  si 
Auditu  tenus  acciperes,  deflata  placeret ;  5 

Discussam  scires  solidi  nihil  edere  sensus. 
Palladiae  primum  toga  te  venerata  Tolosae, 

Mox  pepulit  levitate  pari.  Narbo  inde  recepit. 
Illic  Dalmatio  genitos,  fatalia  regum 
Nomina,  tum  pueros  grandi  mercede  docendi  10 
Formasti  Rhetor,  metam  prope  puberis  aevi. 
Caesareum  qui  mox  indepti  nomen,  honorem 
Praesidis,  Hispanumque  tibi  tribuere  tribunal. 
Decedens  placidos  mores,  tranquillaque  vitae 
Tempora  praedives  finisti  sede  Cadurca.  15 

Sed  patriae  te  jura  vocant,  et  origo  parentum., 
Burdigalae  ut  rursum  nomen  de  Rhetore  reddas. 

XVIII.  Marcello  Marcelli  filio,  Grammatico  Nar¬ 
bonensi. 

Nec  te  Marcello  genitum,  Marcelle,  silebo; 

Aspera  quem  genitrix  urbe,  domo  pepulit 
Sed  fortuna  potens  cito  reddidit  omnia,  et  auxit. 

Amissam  primum  Narbo  dedit  patriam  : 
Nobilis  hic  hospes  Clarentius  indole  motus,  5 
Egregiam  natam  conjugio  attribuit. 

Mox  schola,  etauditor  multus, praetextaque  pubes. 
Grammatici  nomen  divitiasque  dedit. 

Sed  nunquam  jugem  cursum  fortuna  secundat. 
Praesertim  pravi  nacta  virum  ingenii.  [cepi 
Verum  oneranda  mihi  non  sunt,  memoranda  re- 
Fata:  satest  dictum,  cuncta  perisse  simul; 
Non  tamen  et  nomen,  quo  tenon  fraudo,  receptum 
Inter  Grammaticos  praetenuis  meriti. 

XIX.  Sedatus,  Rhetor  Tolosanus. 
Relligio  est,  tacitum  si  te.  Sedate,  relinquam. 

Quamvis  docendi  munus  indepte  es  foris. 
Communis  patria  esttecum  mihi,  sorte  potentis 
Fati  Tolosam  nactus  es  sedem  scholae. 

Illic  conjugium,  natique  opulensque  senectus,  5 
Et  fama,  magno  qualis  est  par  Rhetori 
Quamvis  externa,  tamen  a  regione  reducit 
Te  patria,  et  civem  morte  obita  repetit  [bi 
Cumque  vagantem  operam  divisae  impenderis  ur* 
Arbitrium  de  te  sumit  origo  suum  ]f 


1078 


AUSONIUS. 


Prof.  XXVI 


Est  lua  nunc  soboles,  moremque  secuta  parentis, 
Narbonem  ac  Romam  nobilitat  studiis. 

.  sed 

Fama,  velit  nolit,  Burdigalam  referet. 

XX.  Staphylius  Rhetor,  civis  Auscius. 
Hactenus  observata  mihi  lex  commemorandi 
Cives,  sive  domi,  seu  docuere  foris. 

Externum  sed  fas  conjungere  civibus  unum 
Te,  Staphyli,  genitum  stirpe  Novempopulis. 

Tu  mihi,  quod  genitor,  quod  avunculus;  unus 
utrumque:  6 

Alter  ut  Ausonius,  alter  ut  Arborius. 
Grammatice  ad  Scaurum  atque  Probum  prona¬ 
tissime  Rhetor, 

Historiam  callens  Livii  et  Herodo  i. 

Omnis  doctrinae  ratio  tibi  cognita,  quantam 
Condit  sexcentis  Varro  voluminibus.  10 

Aurea  mens,  vox  suada  tibi,  tum  sermo  quietus; 

Nec  cunctator  eras,  nec  properante  sono,  [que; 
Pulchra  senecta,  nitens  habitus,  procul  ira,  dolus- 
Et  placidae  vitae  congrua  meta  fuit. 

XXI.  Crispus  et  Urbicus,  Grammatici  Latini  et 
Graeci. 

Tu  quoque  in  aevum,  Crispe,  futurum 
Maesti  venies  commemoratus 
Munere  threni. 

Qui  primaevos,  fandique  rudes. 

Elementorum  prima  docebas  5 

Signa  novorum. 

Creditus  olim  fervere  mero, 

Ut  Virgilii  Flaccique  locis 
iEmula  ferres. 

Et  tibi  Latiis  posthabite  orsis,  10 

Urbice,  Graiis  celebris,  carmen 
Sic  \XiXuna. 

Nam  tu  Crispo  conjuncte  tuo 
Prosa  solebas,  et  versu  loqui 

Impete  eodem,  15 

Priscos  ut  et  heroes  olim 
Carmine  Homeri  commemoratos 
Fando  referres; 

Dulcem  in  paucis  ut  Plistheniden, 

Et  torrentis  ceu  Dulichii  20 

Ninguida  dicta. 

Et  mellitae  nectare  vocis 
Dulcia  fatu  verba  canentem 
Nestora  regem. 

Ambo  loqui  faciles,  ambo  omnia  carmina  docti, 
Callentes  mython  plasmata,  et  historiam.  26 
Liberi  et  ambo  genus :  sed  quos  meruisse  deceret 
Nancisci,  ut  cluerent  patribus  ingenuis. 

XXII.  Victoria  Subdoctori,  sive  Proscholo. 
Victori  studiose,  memor,  celer,  ignoratis 
Assidue  in  libris,  nec  nisi  operta  legens; 
Exesas  tineis,  Opicasque  evolvere  chartas 

Major,  quam  promtis  cura  tibi  in  studiis ;  [olim 
Quod  jus  pontificum,  quae  foedera,  stemma  quod 
Ante  Numam  fuerat  sacrificis  Curibus:  6 

Quod  Castor  cunctis  de  regibus  ambiguis,  quod 
Conjugis  e  libris  ediderat  Rhodope :  [tum. 

Quod  jus  pontificum,  veterum  quae  scita  Quiri- 
Quae  consulta  Patrum  ;  quid  Draco,  quidve 
Solon  10 

Sanxerit;  et  Locris  dederit  quae  jura  Zaleucus; 
Sub  Jove  quae  Minos,  quid  Themis  ante  Jovem 


Nota  tibi  potius,  quam  Tullius  et  Maro  nostri 
Et  quicquid  Latia  conditur  historia. 

Fors  istos  etiam  tibi  lectio  longa  dedisset,  ’5 
Supremum  Lachesis  ni  celerasset  iter 
Exili  nostrae  fucatus  honore  cathedrae, 

Libato  tenuis  nomine  Grammatici ; 

Longinquis  posthac  Romae  defunctus  in  oris, 

Ad  quas  de  Siculo  littore  transieras.  23 

Sed  modo  nobilium  memoratus  in  agmine,  gaude. 
Pervenit  ad  manes  si  pia  cura  tuos. 

XXIII.  Dynamio  Burdigalensi,  qui  in  Hispani  i 
docuit,  et  obiit. 

Sed  neque  te  maesta.  Dynami,  fraudabo  querela. 
Municipem  patriae  causidicumque  meae. 
Crimine  adulterii  quem  saucia  fama  fugavit ; 

Parvula  quem  latebris  fovit  Ilerda  suis ; 

Quem  locupletavit  conjux  Hispana  latentem:  b 
Namque  ibi  mutato  nomine  Rhetor  eras; 
Rhetor  Flavinii  cognomine  dissimulatus. 

Ne  posset  profugum  prodere  culpa  suum. 
Reddiderat  quamvis  patriae  te  sera  voluptas. 

Mox  residem  rursum  traxit  Ilerda  domus.  10 
Qualiscunque  tuae  fuerit  fuga,  famaque  vitae, 
Jungeris  antiqua  tu  mihi  amicitia  : 
Officiumque  meum,  sensus  si  manibus  ullus. 
Accipe  jam  verus  morte  obita,  Dynami. 
Diversis  quamvis  jaceas  defunctus  in  oris,  15 
Commemorat  maestis  te  pia  cura  elegis. 

XXIV.  Acilio  Glabrioni,  Grammatico,  juniori, 
Burdigalensi. 

Doctrinae  vitaeque  pari  brevitate  caducum, 
Glabrio,  te  maestis  commemorabo  elegis. 
Stemmate  nobilium  deductum  nomen  avorum, 
Glabrio  Aquilini  Dardana  progenies. 

Tu  quondam  puero  compar  mihi  discipulo  ;  mox. 
Me  dehinc  facto  Rhetore,  Grammaticus.  6 
Inque  foro  tutela  reis,  et  cultor  in  agris. 

Digne  diu  partis  qui  fruerere  bonis.  [dandis 
Commode,  laete,  benigne,  abstemie,  tam  bone 
Semper  consiliis,  quam  taciturne  datis,  [acerbo 
Tam  decus  omne  tuis,  quam  mox  dolor,  omnia 
Funere  praereptus,  Glabrio,  destituis: 

Uxore  et  natis,  genitore  et  matre  relictis. 

Eheu  quam  multis  perdite  nominibus! 

Flete  diu  nobis,  nunquam  satis,  accipe  acerbum, 
Glabrio  in  aeternum  commemorate.  Vale.  16 

XXV.  Coronis. 

Quos  legis  a  prima  deductos  menide  libri, 
Doctores  patriae  scito  fuisse  meae,  [que  • 
Grammatici  in  studio,  vel  Rhetoris,  aut  in  utro- 
Quos  memorasse  mihi,  morte  obita,  satis  est. 
Viventum  illecebra  est  laudatio  :  nomina  tantum 
Voce  ciere,  suis  sufficiet  tumulis.  6 

Ergo,  qui  nostrae  legis  otia  tristia  chartae, 
Eloquium  tu  ne  quaere,  sed  officium. 

Quo  claris  doctisque  viris  pia  cura  parentat. 

Dum  decora  egregiae  commeminit  patriae.  13 

XXVI.  Poeta. 

Valete,  manes  inclytorum  Rhetorum, 

Valete,  doctores  probi ; 

Historia  si  quos,  vel  poeticus  stylus, 

Forumve  fecit  nobiles; 

Medicae  vel  artes,  dogma  vel  Platonicum,  5 
Dedit  perenni  gloriae. 

Et  si  qua  cunctis  cura  viventum  placet, 

Juvatqut  honor  superstitum ; 

Accipite  maestum  carminis  cu.tum  mei, 
Textum  querela  flebili. 

Sedem  sepulcris  servet  immotus  cinis: 


I  Memoria  vivat  nominum ; 

Dum  remeat  illud,  judicis  dono  Dei, 
Commune  cum  dis  saeculum. 


EPITAPHIA  HEROUM  QUI  BELLO  TROICO  INTERFUERUNT. 


AUSONIUS  LECTORI  SUO  S. 

Ad  rem  pertinere  existimavi,  ut  vel  vanum  opusculum  materiae  congruentis  absolverem,  et  libello, 
qui  commemorationem  habet  eorum,  qui  vel  peregrini  Burdigalae,  vel  qui  Burdigalenses  peregre 
docuerunt,  Epitaphia  subnecterem,  scilicet  titulos  sepulcrales  heroum,  qui  bello  Troico  interfue¬ 
runt.  Quae  antiqua  cum  apud  philologum  quendam  reperissem,  Latino  sermone  converti,  non  ut 
inservirent  ordini  persequendi,  sed  ut  cohaererent  libere,  nec  aberrarent. 


Epitaphium  I. — Agamemnoni. 

Rex  regum  Atrides,  fraternae  conjugis  ultor, 
Oppetii  manibus  conjugis  ipse  meae. 

Quid  prodest  Helenes  raptum  punisse  dolentem, 
Vindicem  adulterii  cum  Clytemnestra  necet? 

Epitaphium  II. — Menelao. 

Felix  o  Menelae,  deum  cui  debita  sedes. 
Decretumque  piis  manibus  Elysium  : 

Tyndareo  dilecte  gener,  dilecte  Tonanti: 

Conjugii  vindex,  ultor  adulterii : 

Eterno  pollens  aevo,  aeternaque  juventa,  5 

Nec  leti  passus  tempora,  nec  senii. 

Epitaphium  III. — Ajaci. 

Ajacis  tumulo  pariter  tegor  obruta  Virtus, 
Ulacrymans  bustis  funeris  ipsa  mei, 

Incomtas  lacerata  comas,  quod  pravus  Atrides 
Cedere  me  structis  compulit  insidiis. 

Jam  dabo  purpureum  claro  de  sanguine  florem,  5 
Testantem  gemitu  crimina  judicii. 

Epitaphium  IV _ Achilli. 

Non  una  Eaciden  tellus  habet :  ossa  teguntur 

Littore  Sigeo,  crinem  Larissa  cremavit. 

Pars  tumuli  . 

Orbe  sed  in  toto .  Homer  . 

Epitaphium  V. —  Ulixi. 

Conditus  hoc  tumulo  Laerta  natus  Ulixes. 
Perlege  Odyssean,  omnia  nosse  volens. 

Epitaphium  VI _ Diomedi. 

Conditur  hic  genitore  bono  melior  Diomedes ; 

Crimen  ob  uxoris  pulsus  dotalibus  Argis, 

Argyripam,  clarosque  viris  qui  condidit  Arpos; 

Clarior  urbe  nova,  patriae  quam  sede  vetusta. 

Epitaphium  VII. — Antilocho. 

Consiliis  belloque  bonus,  quae  copula  rara  est, 
Carus  et  Atridis,  carus  et  Eacidis; 

Praemia  virtutis  simul  et  pietatis  adeptus. 
Servato  Antilochus  Nestore  patre  obii. 

Non  hic  ordo  fuit:  sed  justius  ille  superstes,  5 
Troja  capi  sine  quo  perfida  non  poterat. 

EriTAFHiUM  VIII. — Nestori. 

Hoc  tegor  in  tumulo,  quarti  jam  prodigus  aevi 
Nestor,  consilio  clarus,  et  eloquio. 

Objecit  sese  cujus  pro  morte  peremtus 
Filius,  et  nati  vulnere  vivo  pater. 

Eheu !  cur  fatis  disponere  sic  placet  sevum,  5 
Tam  longum,  ut  nobis ;  tam  breve,  ut  Antilocho? 


Epitaphium  IX. — Pyrrho. 

Orbe  tegor  medio,  major  virtute  paterna, 

Quod  puer,  et  regis  Pyrrhus  opima  tuli. 

Impius  ante  aras  quem  fraude  peremit  Orestes ; 
Quid  mirum,  caesa  jam  genitrice  furens  ? 
Epitaphium  X. — Euryalo. 

Nec  me  non  dignum  titulo  Pleuronia  credit: 

Cui  communis  erat  cum  Diomede  domus, 
Euryalo  et  Sthenelo :  nam  tertius  hoc  ego  regnum 
Possedi ;  de  quo  nunc  satis  est  tumulus. 
Epitaphium  XI. — Guneo. 

Gunea  pontus  habet, tumulus  sine  corpore  nomen , 
Fama  homines  inter;  coelum  animus  repetit. 
Cuncta  elementa  duci  tanto  commune  sepulcrum 
Quae  ?  coelum,  et  tellus,  et  mare,  et  ora  virum. 
Epitaphium  XU.— Protesilao. 

Fatale  adscriptum  nomen  mihi  Protesilao: 

Nam  primus  Danaum  bello  obii  Phrygio, 
Audaci  ingressus  Sigeia  littora  saltu. 

Captus  pellacis  Lartiadae  insidiis; 

Qui,  ne  Trojanae  premeret  pede  littora  terrae,  5 
Ipse  super  proprium  desiliit  clypeum.  [bant. 
Quid  queror  ?  hoc  letum  jam  tum  mea  fata  cane- 
Tale  mihi  nomen  cum  pater  imposuit. 
Epitaphium  XIII. — Deiphobo. 

Proditus  ad  poenam  sceleratae  fraude  Lacaenae, 

Et  deformato  corpore  Deiphobus,  [tis 

Non  habeo  tumulum,  nisi  quem  mihi  voce  vocan- 
Et  pius  Eneas,  et  Maro  composuit. 
Epitaphium  XIV. — Hectori. 

Hectoris  hic  tumulus,  cum  quo  sua  Troja  sepul- 
Conduntur  pariter,  qui  periere  simul,  [ta  est. 
Epitaphium  XV. — Astyanacti. 

Flos  Asiae,  tantaque  unus  de  gente  superstes, 
Parvulus,  Argivis  sed  jam  de  patre  timendus, 
Hic  jaceo  Astyanax,  Scaeis  dejectus  ab  altis. 

Pro  dolor!  Iliaci  Neptunia  moenia  muri 
Viderunt  aliquid  crudelius  Hectore  tracto.  & 
Epitaphium  XVI. — Sarpedoni. 
Sarpedon  Lycius,  genitus  Jove,  numine  patris 
Sperabam  coelum  ;  sed  tegor  hoc  tumulo. 
Sanguineis  fletus  lacrymis:  pro  ferrea  fata' 

En  patitur  luctum,  qui  prohibere  potest. 
Epitaphium  XVII. — Nasti  et  Amphimacho 
Nastes  Amphimachusque, Nomionis  inclyta  prole* 
Ductores  quondam,  pulvis  et  umbra  sumus 

Epitaphium  XVIII.— Tioilo. 

Hectore  prostrato,  nec  dis,  nec  viribus  aequis 
Congressus  saevo  Troilus  yEacidae, 

Raptatus  bigis,  fratris  conjungor  honori ; 

Cujus  ob  exemplum  nec  mihi  poena  gravis. 
Epitaphium  XIX. — Polydoro. 

Cede  procul,  myrtumque  istam  fuge  nescius  hos- 
Telorum  seges  est  sanguine  adulta  meo.  [pes: 
Confixus  jaculis,  et  ab  ipsa  caede  sepultus, 
Condor  in  hoc  tumulo  bis  Polydorus  ego. 

Scit  pius  ^Eneas,  et  tu,  rex  impie,  quod  me  5 
Thracia  poena  premit,  Troia  cura  tegit. 
Epitaphium  XX. — Euphemo. 
Euphemum  Ciconum  ductorem  Troia  tellus 
Condidit  hastati  Martis  ad  effigiem. 

Nec  satis  est  titulum  saxo  incidisse  sepulcri; 

Insuper  et  frontem  mole  onerant  statuae. 

Ocius  ista  ruunt,  quae  sic  cumulata  locantur:  5 
Major  ubi  est  cultus,  magna  ruina  subest. 
Epitaphium  XXL — Hippothoo  et  Pyleoin  horto 
sepu,ltis. 

Ilippothoum  Pyleumque  tenet  gremio  infima  tel- 
Caulibus  et  malvis  terga  superna  virent.  [Ius; 
Nec  vexat  cineres  horti  cultura  quietos. 

Dum  parcente  manu  molle  olus  excolitur. 
Epitaphium  XXII. — Ennomo  et  Chromio. 
Ennomus  hic  Chromiusque  jacent,  quis  Mysia 
regnum. 


Quis  pater  Alcinus,  Oceanusque  atavus. 
Nobilitas  quid  tanta  juvat?  quo  clarius  istis 
Est  genus,  hoc  mortis  conditio  gravior. 

Epitaphium  XXIII. — Priamo. 

Hic  Priami  non  est  tumulus,  nec  condor  in  ista 
Sede;  caput  Danai  diripuere  meum  : 

Ast  ego  cum  lacerum  sine  nomine  funus  haberem, 
Confugi  ad  cineres  Hectoreos  genitor. 

Illic  et  natos,  Trojamque,  Asiamque  sepultam  5 
Inveni,  et  nostrum  quicquid  ubique  jacet. 

Epitaphium  XXIV — Item  Priamo. 

Qui  tumulum  Priami  quaerit,  legat  Hectoris  ante. 

Ille  meus,  nato  quem  prius  ipse  dedi. 

Hectoris,  et  patris  simul  est  commune  sepulcrum, 
Amborum  quoniam  juncta  ruina  fuit. 

Epitaphium  XXV. — Hecubae. 

Quae  regina  fui,  quae  claro  nata  Dymante, 

Quae  Priami  conjux,  Hectora  quae  genui. 

Hic  Hecuba  injectis  perii  superobruta  saxis; 

Sed  rabie  linguae  me  tamen  ulfa  prius. 

Fidite  ne  regnis,  et  prole,  et  stirpe  parentum  5 
Quicunque  hoc  nostrum  /Tripa,  xuvo$  legitis. 
Epitaphium  XXVI. — Polyxenae. 

Troas  Achilleo  conjuncta  Polyxena  busto. 
Malueram  nullo  cespite  functa  tegi. 

Non  bene  discordes  tumulos  miscetis,  Achivi. 
Hoc  violare  magis,  quam  sepelire  fuit. 


ALIQUOT  ALIORUM  EPITAPHIA. 


Epitaphium  XXVII. — Niobee,  in  Sipylo  monte 
juxta  fontem  sepultae. 

Thebarum  regina  fui,  Sipyleia  cautes 

Quae  modo  sum:  laesi  numina  Latoidum. 

Bis  septem  natis  genitrix  laeta  atque  superba. 

Tot  duxi  mater  funera,  quot  genui. 

Nec  satis  hoc  divis :  duro  circumdata  saxo  5 
Amisi  humani  corporis  effigiem. 

Sed  dolor,  obstructis  quanquam  vitalibus,  hapret. 

Perpetuasque  rigat  fonte  pio  lacrymas. 

Pro  facinus !  tantaene  animis  coelestibus  irae  ? 
Durat  adhuc  luctus  matris,  imago  perit.  10 
Epitaphium  XXVIII. — Eidem. 
Vivebam :  sum  facta  silex,  quae  deinde  polita 
Praxitelis  manibus,  vivo  iterum  Niobe. 
Reddidit  artificis  manus  omnia,  sed  sine  sensu. 
Hunc  ego,  cum  laesi  numina,  non  habui. 
Epitaphium  XXIX. —  Eidem. 

Habet  sepulcrum  non  id  intus  mortuum, 

Habet  nec  ipse  mortuus  bustum  super; 

Sibi  sed  est  ipse  hic  sepulcrum,  et  mortuus. 

Epitaphium  XXX. — Didoni. 

Infelix  Dido,  nulli  bene  nupta  marito: 

Hoc  pereunte  fugis,  hoc  fugiente  peris. 
Epitaphium  XXXI. —  Diogeni  Cynico,  in  cujus 
sepulcro,  pro  titulo,  canis  signum  est. 

Dic,  canis,  hic  cujus  tumulus  ?  Canis.  At  canis 
hic  quis  ? 

Diogenes.  Obiit?  Non  obiit,  sed  abit. 


Diogenes,  cui  pera  penus,  cui  dolia  sedes, 

Ad  manes  abiit  ?  Cerberus  ire  vetat. 

Quonam  igitur?  Clari  flagrat  qua  stella  Leonis, 
Additus  est  justae  nunc  canis  Erigonae.  6 

Epitaphium  XXXII. — Sedecenni  matronae. 

Omnia,  quae  longo  vita:  cupiuntur  in  sevo. 

Ante  quater  plenum  consumsit  Anicia  lustrum : 

Infans  lactavit;  pubes  et  virgo  adolevit; 

Nupsit,  concepit,  peperit,  jam  mater  obivit. 

Quis  mortem  accuset,  quis  non  accuset,  in  ista  ? 

^Etatis  meritis  anus  est,  setate  puella.  6 

Epitaphium  XXXIII. — Glaucice  immatura 
morte  praevento. 

Laeta  bis  octono  tibi  jam  sub  consule  pubes 
Cingebat  teneras.  Glaucia  adulte,  genas  ; 

Et  jam  desieras  puer,  anne  puella,  videri ; 

Cum  properata  dies  abstulit  omne  decus. 

Sed  neque  functorum  socius  miscebere  vulgO, 
Nec  metues  Stygios  flebilis  umbra  lacus  : 

Verum  aut  Persephonae  Cinyreius  ibis  Adonis, 
Aut  Jovis  Elysii  tu  catamitus  eris. 

Epitaphium  XXXIV. — Callicrateae. 

Viginti  atque  novem  genitrici  Callicrateee 

Nullius  sexus  mors  mihi  visa  fuit.  [nos, 

Sed  centum  et  quinque  explevi  bene  messibus  an- 
Intremulam  baculo  non  subeunte  manum. 

Epitaphium  XXXV. — Equo  admirabili,  jussu 
Augusti. 

Phosphore,  clamosi  spatiosa  per  aequora  Circi 
Septenas  solitus  victor  obire  vias. 

Improperanter  agens  primos  a  carcere  cursus. 
Fortis  praegressis  ut  potereris  equis: 

Promtum  et  veloces  erat  anticipare  quadrigas;  5 
Victores  etiam  vincere,  laus  potior. 

Hunc  titulum  vani  solatia  sume  sepulcri, 

Et  gradere  Elysios  praepes  ad  alipedes. 

Pegasus  hic  dexter  currat  tibi;  laevus  Arion 
Funalis;  quartum  det  tibi  Castor  equum.  10 

Epitaphium  XXXVI. — In  tumulo  hominis 
fulicis. 

Sparge  mero  cineres,  bene  olentis  et  unguine  nardi. 
Hospes,  et  adde  rosis  balsama  puniceis. 
Perpetuum  mihi  ver  agit  illacrymabilis  urna: 

Et  commutavi  saecula,  non  obii. 

Nulla  mihi  veteris  perierunt  gaudia  vitae,  5 
Seu  meminisse  putes  omnia,  sive  nihil. 


Epitaphium  XXXVII. — Sepulcrum  Cari 
vacuum. 

Me  sibi,  et  uxori,  et  natis  commune  sepulcrum 
Constituit  seras  Carus  ad  exsequias. 

Jamque  diu  monumenta  vacant :  sitque  ista  querela 
Longior,  et  veniat  ordine  quisque  suo. 
Nascendi  qui  lege  datus ;  placidumque  per  sevum 
Condatur,  natu  qui  prior,  ille  prior.  6 

Epitaphium  XXXVIII. — Ex  sepulcro  Latince 
vice. 

Non  nomen,  non  quo  genitus,  non  unde,  quid  egi. 

Mutus  in  aeternum  sum,  cinis,  ossa,  nihil. 

Non  sum,  nec  fueram :  genitus  tamen  e  nihilo  sum 
Mitte,  nec  exprobres  singula,  talis  eris. 


AUSONII  DE  XII  C.ESARIBUS  PER  SUETONIUM  TRANQUILLUM 
SCRIPTIS. 


Ausonius  Hesperio  filio  S.  D. 

Caesareos  proceres,  in  quorum  regna,  secundi» 
Consulibus,  dudum  Romana  potentia  cessit. 
Accipe  bis  senos  :  sua  quemque  monosticha  sig¬ 
nant. 

Quorum  per  plenam  seriem  Suetonius  olim 
Nomina,  res  gestas,  vitamque,  obitumque  peregit. 

Monosticha  de  ordine  XII  Imperatorum. 
Primus  regalem  patefecit  Julius  aulam 
Caesar,  et  Augusto  nomen  transcripsit  et  arcem. 
Privignus  post  hunc  regnat  Nero  Claudius :  a 
Caius,  cognomen  Caligaecui  castra  dederunt,  [quo 
Claudius  hinc  potitur  regno :  post  quem  Nero 
saevus,  [nis: 

Ultimus  ^Eneadum :  post  hunc  tres,  nec  tribus  an- 
Galba  senex,  frustra  socio  confisus  inerti ; 

Mollis  Otho,  infami  per  luxum  degener  aevo; 
Nec  regno  dignus,  nec  morte  Vitellius  ut  vir. 

His  decimus,  fatoque  accitus  Vespasianus:  10 
Et  Titus  imperii  felix  brevitate:  secutus 
Frater,  quem  calvum  dixit  sua  Roma  Neronem 
Tempus  imperii  XII  Ccesamm. 

Julius,  ut  perhibent,  divus  trieteride  regnat. 


Augustus  post  lustra  decem  sex  prorogat  annos. 
Et  ter  septenis  geminos  Nero  Claudius  addit. 
Tertia  finit  hiems  grassantia  tempora  Caii.  [diru* 
Claudius  hebdomadem  duplicem  trahit :  et  Nero 
Tantundem;  summae  consul  sed  defuit  unus.  6 
Galba  senex,  Otho  lascive,  et  famose  Vitelli, 
Tertia  vos  Latio  regnantes  nesciit  aestas. 
Interitus  dignos  vita  properante  probrosa. 

Implet  fatalem  decadem  sibi  Vespasianus.  10 
Ter  dominante  Tito  cingit  nova  laurea  Janum: 
Quindecies,  saevus  potitur  dum  frater  habenis. 

De  mortibus  eorum. 

Julius  interiit  Caesar  grassante  senatu. 

Addidit  Augustum  divis  matura  senectus. 

Sera  senex  Capreis  exsul  Nero  fata  peregit. 
Exegit  poenas  de  Caio  Chaerea  mollis. 

Claudius  ambiguo  conclusit  fata  veneno.  5 

Matricida  Nero  proprii  vim  pertulit  ensis. 

Galba  senex  periit  saevo  prostratus  Othone. 

Mox  Otho  famosus,  clara  sed  morte  potitus. 
Prodiga  succedunt  perimendi  sceptra  Vitelli. 
Laudatum  imperium,  mors  lenis  Vespasiano.  10 
At  Titus,  orbis  amor,  rapitur  florentibus  annis. 
Sera  trucem  perimunt,  sed  justa,  piacula  fratrem. 


EJUSDEM  AUSONII  TETRASTICHA  A  JULIO  CtESARE  USQUE 
AD  TEMPORA  SUA. 


Nunc  et  praedictos,  et  regni  sorte  sequentes 
Expediam,  series  quos  tenet  imperii. 

Incipiam  ad  Divo,  percurramque  ordine  cunctos, 
Nov'  Romanae  quo»  memor  historiie. 


I.  Julius  Caesar. 

Imperium,  binis  fuerat  sollenne  quod  c  itn 
Consulibus,  Caesar  Julius  obtinuit 

Sed  breve  jus  regni,  sola  trieteride  gestum. 
Perculit  armat*  factio  saeva  togae. 

II.  Octavius  Augustus. 

Ultor,  successorque  dehinc  Octavius,  idem 
Caesar;  at  Augusti  nomine  nobilior. 

Longaeva,  et  nunquam  dubiis  violata  potestas. 

In  terris  positum  credidit  esse  deum. 

III.  Tiberius  Nero. 

Praenomen  Tiberi  nactus  Nero,  prima  juventae 
Tempora  laudato  gessit  in  imperio. 

Frustra  dehinc  solo  Caprearum  clausus  in  antro. 
Quae  prodit  vitiis,  credit  operta  locis. 

IV.  Caius  Caligula. 

Post  hunc  castrensis  caligae  cognomine  Caesar 
Successit,  saevo  saevior  ingenio  ; 

Caedibus,  incestisque  dehinc  maculosus,  et  omni 
Crimine  pollutum  qui  superavit  avum. 

V.  Claudius  Ccesar. 

Claudius  irrisae  privato  in  tempore  vitae. 

In  regno  specimen  prodidit  ingenii. 

Libertina  tamen,  nuptarum,  et  crimina  passus. 
Non  faciendo  nocens,  sed  patiendo  fuit. 

VI.  Nero. 

/Eneadum  generis  qui  sextus  et  ultimus  haeres, 
Polluit,  et  clausit  Julia  sacra  Nero.  [vitae. 

Nomina  quot  pietas,  tot  habet  quoque  crimina 
Disce  ex  Tranquillo,  quae  meminisse  piget. 

VII.  Servius  Galba. 

Spem  frustrate  senex,  privatus  sceptra  mereri 
Visus  es, imperio  proditus  inferior. 

Fama  tibi  melior  juveni :  sed  justior  ordo  est. 
Complacuisse  dehinc,  displicuisse  prius. 

VIII.  Marcus  Otho. 

jEmula  polluto  gesturus  sceptra  Neroni, 
Obruitur  celeri  raptus  Otho  exitio. 

Fine  tamen  laudandus  erit;  qui  morte  decora 
Hoc  solum  fecit  nobile,  quod  periit. 

IX.  Aulus  Vitellius. 

Vitae  ut  sors,  mors  foeda  tibi,  nec  digne,  Vitelli, 
Qui  fieres  Caesar:  sic  sibi  fata  placent. 

Umbra  tamen  brevis  imperii ;  quia  praemia  regni 
Saepe  indignus  adit,  non  nisi  dignus  habet. 

X.  Divus  Vespasianus. 

Quaerendi  attentus,  moderato  commodus  usu. 

Auget,  nec  reprimit  Vespasianus  opes. 

Olim  qui  dubiam  privato  in  tempore  famam. 
Rarum  aliis,  princeps  transtulit  in  melius. 

XI.  Titus  Vespasianus. 

Felix  imperio,  felix  brevitate  regendi. 

Expers  civilis  sanguinis,  orbis  amor; 

Unum  dixisti  moriens  te  crimen  habere: 

Sed  nulli  de  te,  non  tibi  credidimus. 

XII.  Domitianus. 

Hactenus  edideras  dominos,  gens  Flavia,  justos. 
Cur,  duo  quae  dederant,  tertius  eripuit? 

Vix  tanti  est  habuisse  illos  :  quia  dona  bonorum 
Sunt  brevia;  aeternum,  quae  nocuere,  dolent. 


XIII.  Nerva 

Proximus  exstincto  moderatur  sceptra  tyranno 
Nerva  senex,  princeps  nomine,  mente  parens. 

Nulla  viro  soboles:  imitatur  adoptio  prolem. 
Quam  legisse  juvet,  quam  genuisse  velit. 

XIV.  Trajanus. 

Aggreditur  regimen  viridi  Trajanus  in  aevo. 

Belli  laude  prior,  caetera  patris  habens. 

Hic  quoque  prole  carens,  sociat  sibi  sorte  legend:. 
Quem  fateare  bonum,  diffiteare  parem. 

XV.  Mlius  Hadrianus. 

iElius  hinc  subiit,  mediis  praesignis  in  actis; 

Principia  et  finem  fama  notat  gravior,  [rum. 

Orbus  et  hic,  sociatque  virum  documenta  da‘u- 
Adsciti  quantum  praemineant  genitis. 

XVI.  Antoninus  Pius. 

Antoninus  abhinc  regimen  capit:  ille  vocatu 
Consultisque  Pius,  nomen  habens  meriti. 

Filius  huic  fato  nullus  :  sed  lege  suorum 
A  patria  sumsit,  qui  regeret  patriam. 

XVII.  Marcus  Antoninus. 

Post  Marco  tutela  datur;  qui  scita  Platonis 
Flexit  ad  imperium,  patre  Pio  melior. 

Successore  suo  moriens,  sed  principe  pravo. 

Hoc  solo  patriae,  quod  genuit,  nocuit. 

XVIII.  Commodus. 

Commodus  insequitur,  pugnis  maculosus  arenae 
Threcidico  princeps  bella  movens  gladio, 

Eliso  tandem  persolvens  gutture  poenas. 
Criminibus  fassus  matris  adulterium. 

XIX.  Helvius  Pertinax. 

Helvi,  judicio  et  consulto  lecte  senatus, 

Princeps  decretis  prodite,  non  studiis  : 

Quod  doluit  malefida  cohors ;  errore  probato, 
Curia  quod  castris  cesserat  imperio. 

XX.  Didius  Julianus. 

Di  bene,  quod  spoliis  Didius  non  gaudet  opimis. 
Et  cito  perjuro  praemia  ademta  seni. 

Tuque,  Severe  pater,  titulum  ne  horresce  novantis 
Non  rapit  imperium  vis  tua,  sed  recipit. 

XXI.  Severus  Pertinax. 

Impiger  egelido  movet  arma  Severus  ab  Istro, 

Ut  parricidae  regna  adimat  Didio. 

Punica  origo  illi ;  sed  qui  virtute  probaret. 

Non  obstare  locum,  cum  valet  ingenium. 

XXII.  Bassianus  Antoninus  Caracalla. 

Dissimilis  virtute  patri,  et  multo  magis  illi. 

Cujus  adoptivo  nomine  te  perhibes: 

Fratris  morte  nocens,  punitus  fine  cruento. 

In  risu  populi  tu  Caracalla  magis. 

XXIII.  Opilius  Macrinus. 

Principis  hinc  custos, sumtum  pro  Caesare  ferrum 
Vertit  in  auctorem  caede  Macrinus  iners. 

Mox  cum  prole  ruit.  Gravibus  pulsare  querelis 
Cesset  perfidiam:  quae  patitur,  meruit. 

XXIV.  Antoninus  Heliogabalus. 

Tune  etiam  Augustae  sedis  penetralia  foedas, 
Antoninorum  nomina  falsa  gerens? 

»  *  *  *  * 

Reliqua  desiderantur. 

ORDO  NOBILIUM  URBIUM. 


I.  Roma 

Prima  urbes  inter,  divflm  domus,  aurea  Roma. 

II.  Constantinopolis  et  Carthago 
Constantinopoli  adsurgit  Carthago  priori 
Non  toto  cessura  gradu ;  quia  tertia  dici 
Fastidit,  non  ausa  locum  sperare  secundum. 

Qui  fuit  ambarum:  vetus  hanc  opulentia  prrefert. 
Hanc  fortuna  recens :  fuit  haec,  subit  ista;  novis¬ 
que  5 

Excellens  meritis,  veterem  praestringit  honorem, 
Et  Constantino  concedere  cogit  Elissam. 

Accusat  Carthago  deos  jam  plena  pudoris, 

Nunc  quoque  si  cedat,  Romam  vix  passa  priorem. 
Componat  vestros  fortuna  antiqua  tumores.  10 
Ite  pares,  tandem  memores,  quod  numine  divfim 
Angustas  mutastis  opes  et  nomina;  tu  cum 
Byzantina  Lygos,  tu  Punica  Byrsa  fuisti. 

III.  Antiochia  et  Alexandria. 

Tertia  Phoebeae  lauri  domus  Antiochia, 

Vellet  Alexandri  si  quarta  colonia  poni. 
Ambarum  locus  unus:  et  has  furor  ambitionis 
In  certamen  agit  vitiorum :  turbida  vulgo 
Utraque,  et  amentis  populi  male  sana  tumultu.  5 
llaec  Nilo  munita  quod  est,  penitnsque  repostis 
Insinuata  locis,  fecunda  et  tuta  superbit ; 

Illa  quod  infidis  opponitur  aemula  Persis. 

Et  vos  ite  pares,  Macetumque  attollite  nomen. 
Magnus  Alexander  te  condidit;  illa  Seleucum  10 
Nuncupat,  ingenuum  cujus  fuit  ancora  signum, 
(Qualis  inusta  solet,)  generis  nota  certa :  per  om- 
Nam  sobolis  seriem  nativa  cucurrit  imago,  [nem 

IV.  Treveri. 

Armipotens  dudum  celebrari  Gallia  gestit, 
Trevericaeque  urbis  solium,  quae  proxima  Rheno, 
Pacis  ut  in  mediae  gremio  secura,  quiescit. 
Imperii  vires  quod  alit,  quod  vestit  et  armat. 

Lata  per  extentum  procurrunt  moenia  collem:  5 
Largus  tranquillo  praelabitur  amne  Mosella, 
Longinqua  omnigenae  vectans  commercia  terrae. 

V.  Mediolanum. 

Et  Mediolani  mira  omnia,  copia  rerum. 
Innumerae  cultaeque  domus,  facunda  virorum 
Ingenia,  et  mores  laeti :  tum  duplice  muro 
Amplificata  loci  species,  populique  voluptas 
Circus,  et  inclusi  moles  cuneata  theatri:  5 

Templa,  Palatinaeque  arces,  opulensque  Moneta, 
Et  regio  Herculei  celebris  sub  honore  lavacri, 
Cunctaque  marmoreis  ornata  peristyla  signis. 
Moeniaque  in  valli  formam  circumdata  labro. 
Omnia  quae  magnis  operum  velut  aemula  formis 
Excellunt,  nec  juncta  premit  vicinia  Romae.  1 1 

VI.  Capua. 

Nec  Capuam  pelago, cultuque, penuque  potentem, 
Deliciis,  opibus,  famaque  priore  silebo ; 

Fortuna  variante  vices,  quae  freta  secundis 
Nescivit  servare  modum :  nunc  subdita  Romae 


.dEmula  tunc;  fidei  memor,  anne  infida,  sena.um 
Sperneret  an  coleret,  dubitans,  sperare  curules 
Campanis  ausa  auspiciis,  unoque  suorum 
Consule,  ut  imperium  divisi  attolleret  orbis. 
Quin  etiam  rerum  dominam  Latiique  parentem 
Appetiit  bello,  ducibus  non  freta  togatis,  10 
Hannibalis  jurata  armis,  deceptaque  in  hostis 
Servitium  demens  specie  transivit  herili. 

Mox  ut  in  occasum  vitiis  communibus  acti 
Corruerunt  Poeni  luxu,  Campania  fastu, 

(Heu  n  nquam  stabilem  sortita  superbia  sedem!) 
Illa  potens,  opibusque  valens,  Roma  altera  quon- 
Comere  qute  paribus  potuit  fastigia  conis,  [dam, 
Octavum  rejecta  locum  vix  psene  tuetur. 

VII.  Aquileia. 

Non  erat  iste  locus;  merito  tamen  aucta  recenti 
Nona  inter  claras  Aquileia  cieberis  urbes, 

Itala  ad  Illyricos  objecta  colonia  montes, 
Moenibus  et  portu  celeberrima;  sed  magis  illud 
Eminet,  extremo  quod  te  sub  tempore  legit,  5 
Solveret  exacto  cui  justa  piacula  lustro, 
Maximus,  armigeri  quondam  sub  nomine  lixae. 
Felix,  quae  tanti  spectatrix  laeta  triumphi 
Punisti  Ausonio  Rutupinum  Marte  latronem. 

VIII.  Arelas. 

Pande,  duplex  Arelate,  tuos  blanda  hospita  portus^ 
Gallula  Roma  Arelas,  quam  Narbo  Martius,  et 
Accolit  Alpinis  opulenta  Vienna  colonis:  [quam 
Praecipitis  Rhodani  sic  intercisa  fluentis. 

Ut  mediam  facias  navali  ponte  plateam.  5 

Per  quem  Romani  commercia  suscipis  orbis. 

Nec  cohibes;  populosque  alios,  et  moenia  ditas, 
Gallia  quis  fruitur,  gremioque  Aquitania  lato 

IX.  Emerita. 

Clara  mihi  post  has  memorabere  nomen  Iberum 
Emerita,  aequoreus  quam  praeterlabitur  amnis, 
Submittit  cui  tota  suos  Hispania  fasces. 

Corduba  non,  non  arce  potens  tibi  Tarraco  certat. 
Quaeque  sinu  pelagi  jactat  se  Bracara  dives.  5 

X.  Athence. 

Nunc  et  terrigenis  patribus  memoremus  Athenas, 
Pallados  et  Consi  quondam  certaminis  arcem: 
Paciferae  primum  cui  contigit  arbor  olivae: 
Attica  facundae  cujus  mera  gloria  linguae: 

Unde  per  Ioniae  populos,  et  nomen  Achaeum  i 
Versa  Graia  manus,  centum  se  effudit  in  urbes. 

XI.  Catina  et  Syracusce. 
QuisCatinam  sileat  ?  quis  quadruplices  Syracusas 
Hanc  ambustorum  fratrum  pietate  celebrem. 
Illam  complexam  miracula  fontis  et  amnia, 

Qua  maris  Ionii  subter  vada  salsa  meantes 
Consociant  dulces  placita  sibi  sede  liquores. 
Incorruptarum  miscentes  oscula  aquarum. 

XII.  Tolosa. 

Non  unquam  altricem  nostri  reticebo  Tolosam 
Coctilibus  muris  quam  circuit  ambitus  ingens, 

Perque  latus  pulchro  praelabitur  amne  Garumna ; 
Innumeris  cultam  populis,  confinia  propter 
Ninguida  Pyrenes,  et  pinea  Cebennarum,  5 
Inter  Aquitanas  gentes  et  nomen  Iberum. 

Quae  modo  quadruplices  ex  se  cum  effuderit  urbes, 
Non  ulla  exhaustae  sentit  dispendia  plebis, 

Quos  genuit,  cunctos  gremio  complexa  colonos. 

XIII.  Narbo. 

Nec  tu,  Martie  Narbo,  silebere,  nomine  cujus 
Fusa  per  immensum  quondam  provincia  regnum 
Obtinuit  multos  dominandi  jure  colonos. 
Insinuant  qua  se  Sequanis  Allobroges  oris, 
Excluduntque  Italos  Alpina  cacumina  fines;  5 
Qua  Pyrenaicis  nivibus  dirimuntur  Iberi ;  [no. 
Qua  rapitur  praeceps  Rhodanus  genitore  Lema- 
lnteriusque  premunt  Aquitanica  rura  Gehennae, 
Usque  in  Tectosagos  primaevo  nomine  Volcas, 
Totum  Narbo  fuit:  tu  Gallia  prima  togati  10 
Nominis  attollis  Latio  proconsule  fasces,  [que  ? 
Quis  memoret  portusque  tuos,  montesque,  lacus- 
Quis  populos  vario  discrimine  vestis  et  oris  ? 
Quodque  tibi  quondam  Pario  de  marmore  templum 
Tantae  molis  erat,  quantam  non  sperneret  olim  15 
Tarquinius,  Catulusque  iterum,  postremus  et  ille. 
Aurea  qui  statuit  Capitoli  culmina,  Caesar? 

Te  maris  Eoi  merces,  et  Iberica  ditant 
^Equora,  te  classes  Libyci  Siculique  profundi: 

Et  quicquid  vario  per  flumina,  per  freta  cursu  20 
Advehitur,  toto  tibi  navigat  orbe  Ka.ri.v\ovt. 

XIV.  Burdigala. 

Impia  jamdudum  condemno  silentia,  quod  te, 

O  patria,  insignem  Baccho,  fluviisque,  virisque. 
Moribus,  ingeniisque  hominum,  procerumque  se¬ 
natu, 

Non  inter  primas  memorem  ;  quasi  conscius  urbis 
Exiguae  immeritas  dubitem  contingere  laud  ;s.  5 


Non  pudor  hinc  nobis:  nec  enim  mihi  barbara 
Rheni 

Ora,  nec  Arctoo  domus  est  glacialis  in  Haemo. 
Burdigala  est  natale  solum,  clementia  cceli 
Mitis  ubi,  et  riguae  larga  indulgentia  terrae ; 

Ver  longum,  brumaeque  breves,  juga  frondea  sub- 
Fervent  aequoreos  imitata  fluenta  meatus,  [sunt. 
Quadrua  murorum  species,  sic  turribus  altis 
Ardua,  ut  aerias  intrent  fastigia  nubes. 

Distinctas  interne  vias  mirere,  domorum 
Dispositum,  et  latas  nomen  servare  plateas,  15 
Tum  respondentes  directa  in  compita  portas, 

Per  mediumque  urbis  fontani  fluminis  alveum; 
Quem  pater  Oceanus  refluo  cum  impleverit  testu, 
Allabi  totum  spectabis  classibus  aequor. 

Quid  memorem  Pario  contectum  marmore  fontem 
Euripi  fervere  freto  ?  quanta  umbra  profundi ! 
Quantus  in  amne  tumor!  quanto  ruit  agmine  prae- 
Margine  contenti  bis  sena  per  ostia  cursus,  [ceps 
Innumeros  populi  non  unquam  exhaustus  ad  usus ! 
Hunc  cuperes,  rex  Mede,  tuis  conjungere  castris. 
Flumina  consumto  cum  defecere  meatu  ;  26 

Hujus  fontis  aquas  peregrinas  ferre  per  urbes. 
Unum  per  cunctas  solitus  portare  Choaspem. 

Salve,  fons  ignote  ortu,  sacer,  alme,  perennis. 
Vitree,  glauce,  profunde,  sonore,  illimis,  opace; 
Salve,  urbis  genius,  medico  potabilis  haustu,  3 
Divona  Cellarum  lingua,  fons  addite  divis. 

Non  Aponus  potu,  vitrea  non  luce  Nemausus 
Purior,  aequoreo  non  plenior  amne  Timavus. 

Hic  labor  extremus  celebres  collegerit  urbes 
Utque  caput  numeri  Roma  inclyta,  sic  capite  iste 
Burdigala  ancipiti  confirmet  vertice  sedem. 

Haec  patria  est:  patrias  sed  Roma  supervenit 
omnes.  [sum, 

Diligo  Burdigalam  ;  Romam  colo  :  civis  in  hac 
Consul  in  ambabus :  cunae  hic,  ibi  sella  curulis 


LUDUS  SEPTEM  SAPIENTUM. 


Ausonius  Consul  Latino  Drepanio  Pacato 
Proconsuli. 

Ignoscenda  isthaec,  an  cognoscenda  rearis. 
Attento,  Drepani,  perlege  judicio. 
iEquanimus  fiam,  te  judice  ;  sive  legenda, 

Sive  tegecd  i  putes  carmina,  quae  dedimus. 
Nam  primum  est  meruisse  tuum,  Pacate,  favorem : 

Proxima  defensi  cura  pudoris  erit.  6 

Possum  ego  censuram  lectoris  ferre  severi : 

Et  possum  modica  laude  placere  mihi. 

Novit  equus  plausae  sonitum  cervicis  amare: 

Novit  et  intrepidus  verbera  lenta  pati.  10 
Maeonio  qualem  cubum  quaesivit  Homero 
Censor  Aristarchus,  normaque  Zenodoti. 

Pone  obelos  igitur  spuriorum  stigmata  vatum. 

Palmas,  non  culpas  esse  putabo  meas; 

Et  correcta  magis,  quam  condemnata  vocabo.  15 
Apponet  docti  quae  mihi  lima  viri, 
nterea  arbitrii  subiturus  pondera  tanti. 

Optabo,  ut  placeam :  sin  minus,  ut  taceam. 


PROLOGUS. 

Septem  Sapientes,  nomen  quibus  istud  dedit 
Superior  aetas,  nec  secuta  sustulit. 

Hodie  in  orchestram  palliati  prodeunt. 

Quid  erubescis  tu,  togate  Romule, 

Scenam  quod  introibunt  tam  clari  viri  ? 
Nobis  pudendum  hoc,  non  et  Atticis  quoque 
Quibus  theatrum  curiae  praebet  vicem. 
Nostris  negotiis  sua  loca  sortito  data : 
Campus  comitiis,  ut  Conscriptis  curia ; 
Forum  atque  Rostra  separatis  civium. 

Una  est  Athenis,  atque  in  omni  Graecia, 

Ad  consulendum  publici  sedes  loci : 

Quam  in  urbe  no3tra  sero  luxus  condidit. 
^Edilis  olim  scenam  tabulatam  dabat 
Subito  excitatam,  nulla  mole  saxea. 

Muraena  sic,  et  Gallius  :  nota  eloquar. 
Postquam  potentes,  nec  verentes  sumtuum. 
Nomen  perenne  crediderunt,  si  semel 
Constructa  moles  saxeo  fundamine 

In  omre  tempus  conderet  luciis  locum,  20 

Cuneata  crevit  haec  theatri  immanitas. 

Pompeius  hanc,  et  Balbus,  et  Caesar  dedit 
Octavianus,  concertantes  sumtibus. 

Sed  ego  quid  istsec  ?  non  hac  causa  huc  prodii. 
Ut  expedirem,  quis  theatra,  quis  forum,  25 
Quis  condidisset  privas  partes  moenium  ; 

Sed  ut  verendos,  disque  laudatos  viros 
Praegrederer,  ac  referrem  quid  vellent  sibi. 
Pronuntiare  suas  solent  sententias. 

Quas  quisque  providentium  anteverterit.  30 
Scitis  profecto,  quae  sint:  sed  si  memoria 
Rebus  vetustis  claudit,  veniet  ludius 
Edissertator  harum,  quas  teneo  minus. 

Ludius. 

Delphis  Solonem  scripse  fama  est  Atticum, 

TvaiS/  trtaurov'  quod  Latinum  est,  Nosce  te. 

Multi  hoc  Laconis  esse  Chilonis  putant. 
Spartane  Chilon,  sit  tuum  necne,  ambigunt. 

Quod  introfertur,  rtXes  oga  (ictx^ou  f&lou,  5 

Finem  intueri  longae  vitae  quo  jubes. 

Multi  hoc  Solonem  dixe  Croeso  existimant. 

Et  Pittacum  dixisse  fama  est  Lesbium, 

Tiyvurxi  xat^ov'  tempus  ut  noris,  jubet : 

Sed  iste,  tempestivum  tempus  est.  10 

Bias  Prieneus  dixit,  ei  erXiitrroi  xccxoi' 

Quod  est  Latinum,  Plures  homines  sunt  mali : 
Sed  imperitos  scito,  quos  dixit  malos. 

MiXer»  re  erZv,  Periandri  est  Corinthii ; 

Esse  meditationem  totum  qui  putat.  15 

"A^iffre ►  fitirgov  esse  dixit  Lindius 
Cleobulus  ;  hoc  est,  Optimus  cunctis  modus. 
Thales  sed,  iyyva,  era^a  3’  arn,  protulit; 

Spondere  qui  nos,  noxa  quod  praes  est,  vetat. 
Hoc  nos  monere,  foeneratis  non  placet.  20 

Dixi ;  recedam :  legifer  venit  Solon. 

Solon 

De  more  Graeco  prodeo  in  scenam  Solon, 
Septem  Sapientum  fama  cui  palmam  dedit: 

Sed  fama  non  est  judicii  severitas :  [timo ; 

Neque  me  esse  primum  horum  nec  imum  exis- 
/Equalitas  quod  ordinem  nescit  pati.  5 

Recte  olim  ineptum  Delphicus  jussit  deus 
Quaerentem,  quisnam  primus  Sapientum  foret. 

Ut  in  orbe  tereti  nomina  eorum  incideret. 

Ne  primus  esset,  ne  vel  imus  quispiam. 

Eorum  e  medio  prodeo  gyro  Solon,  10 

Ut  quod  dixisse  Croeso  regi  existimor. 

Id  omnis  hominum  secta  sibi  dictum  putet. 
Graece  coactum,  reXes  ftux^e u  (hlou' 

Quod  longius  fit,  si  Latine  edisseras: 

Spectare  vitae  jubeo  cunctos  terminum.  15 

Proinde  miseros  aut  beatos  dicere 
Evita,  quod  sunt  semper  ancipiti  statu. 

Id  adeo  sic  est :  si  queam,  paucis  loquar. 

Rex  an  tyrannus,  Lydiae  Croesus  fuit 
His  in  beatis,  dives  insanum  in  modum,  20 
Lateribus  aureis  templa  qui  divis  dabat. 

Is  me  evocavit :  venio  dicto  obediens, 

Meliore  ut  uti  rege  pcssint  Lydii. 

Rogat,  beatam  prodam,  si  quem  noverim. 
Telona  dico  civem  non  ignobilem ;  25 

Pro  patria  pugnans  iste  vitam  objecerat. 
Despexit;  alium  quaerit:  inveni  Aglaum, 

Fines  qui  agelli  proprii  nunquam  excesserat. 

At  ille  ridens:  Quo  dein  me  ponis  loco. 

Beatus  orbe  toto  qui  solus  vocor  ?  30 

Spectandum  dico  terminum  vitae  prius; 


Tum  judicandum,  si  manet  felicitas. 

Dictum  moleste  Croesus  accepit :  ego 
Relinquo  regem.  Bellum  ille  in  Persas  parat. 
Profectus,  victus,  vinctus,  regi  deditus,  35 

***** 

At  ille  captus,  funeris  ipse  instar  sui, 
***** 

Quin  flamma  totum  se  per  ambitum  dabat. 
Volvens  in  altum  fumidos  aestu  globos. 

At  paene  sero  Croesus  ingenti  sono, 

O  vere  vates,  inquit,  o  Solon,  Solon !  40 

Clamore  magno  ter  Solonem  nuncupat. 

Qua  voce  Cyrus  motus,  exstingui  jubet 
Gyrum  per  omnem, et  destrui  ardentem  pyram; 
Et  commodum  profusus  imber  nubibus 
Repressit  ignem.  Croesus  ad  regem  illico  45 
Deductus  lectam  per  ministrorum  manum, 
Interrogatus,  quem  Solonem  diceret. 

Et  quam  ciendi  causam  haberet  nominis. 

Seriem  per  omnem  cuncta  regi  edisserit. 
Miseratur  ille;  vimque  fortunae  videns,  50 

Laudat  Solonem,  Croesum  et  in  amicis  habet ; 
Vinctumque  pedicis  aureis  secum  jubet 
Reliquum  quod  esset  vitae,  totum  degere. 

Ego  duorum  regum  testimonio 
Laudatus,  et  probatus  ambobus  fui.  [tet. 

Quodque  uni  dictum  est,  quisque  sibi  dictum  pu- 
Ego  jam  peregi,  qua  de  causa  huc  prodii. 
Venit  ecce  Chilon.  Vos  valete,  et  plaudite. 

Chilon. 

Lumbi  sedendo,  oculique  spectando  dolent. 
Manendo  Solonem  quoad  sese  recipiat. 

Hui,  quam  pauca  quam  diu  loquuntur  Attici ! 
Unam  trecentis  versibus  sententiam 
Tandem  peregit,  meque  respectans  abit.  5 

Spartanus  ego  sum  Chilo,  qui  nunc  prodeo. 
Brevitate  nota,  qua  Lacones  utimur. 

Commendo  nostrum  yvaSi  triaurev,  Nosce  te. 
Quod  in  columna  jam  tenetur  Delphica. 

Labor  molestus  iste  fructi  est  optimi,  10 

Quid  ferre  possis,  quidve  non,  dignoscere ; 

Noctu  diuque  quae  geras,  quae  gesseris, 

Adusque  puncti  tenuis  instar  quaerere. 

Officia  cuncta,  pudor,  honor,  constantia. 

In  hoc,  et  illa  spreta  nobis  gloria.  15 

Dixi.  Valete  memores;  plausum  non  moror. 

Cleobulus. 

Cleobulus  ego  sum,  parvae  civis  insulae. 

Magnae  sed  auctor,  qua  cluo,  sententiae, 

”A g/^rav  /Atrgov  quem  dixisse  existimant. 
Interpretare  tu,  qui  orchestrae  proximus 
Gradibus  propinquis  in  quatuordecim  sedes ;  5 

"Af/vrav  pirgov,  an  sit  Optimus  modus. 

Dic:  annuisti;  gratiam  habeo  :  persequar 
Per  ordinem.  Poeta  dixe  isthoc  loco 
Afer  videtur  vester.  Ut  ne  quid  nimis: 

Et  noster  quidam,  ayecv.  Huc  pertinet  10 
Uterque  sensus,  Italus,  seu  Dorius; 

Fandi,  tacendi,  somni,  vigiliae  est  modus, 
Beneficiorum,  gratiarum,  injuriae, 

Studii,  laborum  :  vita  in  omni  quicquid  est. 
Istum  requirit  optimae  pausae  modum.  15 

Dixi.  Recedam,  ut  sit  modus :  venit  Thales. 

Thales. 

Milesius  Thales  sum,  aquam  qui  principem 
Rebus  creandis  dixi,  ut  vates  Pindarus. 

Dedere  piscatores  extractum  mari. 

Namque  hi  jubente  Delio  me  legerant. 

Quod  ille  munus  hoc  sapienti  miserat.  5 

Ego  recusans  non  recepi,  at  reddidi 
Ferendum  ad  alios,  quos  priores  crederem. 

Dein  per  omnes  septem  sapientes  viros 
Missum,  ac  remissum,  rursus  ad  me  referunt. 
Ego  receptum  consecravi  Apollini.  10 

Nam  si  sapientem  deligi  Phoebus  jubet. 

Non  hominem  quenquam,  sed  deum  credi  decet. 
Is  igitur  ego  sum  ;  causa  sed  in  scenam  fuit 
Mihi  prodeundi,  quae  duobus  ante  me. 

Assertor  ut  sententiae  fierem  meae.  15 

Ea  displicebit;  non  tamen  prudentibus, 

Quos  docuit  usus,  et  peritos  reddidit. 

Nos  lyyua,  trdgttn  S’  arti,  dicimus : 

Latinum  est,  Sponde;  noxia  est  praesto  tibi. 

Per  mille  possum  currere  exempla,  ut  probem  20 
Praedes  vadesque  poenitudinis  reos; 

Sed  nolo  quenquam  nominatim  dicere. 

Sibi  quisque  vestrum  dicat,  et  secum  putet. 
Spondere  quantis  damno  fuerit  et  malo. 

Gratum  hoc  officium  maneat  ambobus  tamen.  25 
Pars  plaudite  ergo  ;  pars  offensi  explodite. 

Bias. 

Bias  Prieneus  dixi,  eS  irXiiarot  xuxal’ 

Latine  dictum  suspicor,  Plures  mali. 

Dixisse  nollem :  veritas  odium  parit. 

Malos  sed  imperitos  dixi,  et  barbaros, 

Qui  jus,  et  aequum,  et  sacros  mores  negligunt.  5 
Nam  populus  iste,  quo  theatrum  cingitur. 

Totus  bonorum  est:  hostium  tellus  habet, 
Dixisse  quos  me  creditis,  plures  malos. 

Sed  nemo  quisquam  tam  malus  judex  fuat. 

Qui  non  bonorum  partibus  se  copulet.  10 


Sive  ille  vere  bonus  est,  seu  dici  studet, 

Jam  fugit  illum  nomen  invisum  mali. 

Abeo.  Valete,  et  plaudite,  plures  boni. 

Pittacus. 

Mitylena  oriendus  Pittacus  sum  Lesbius 
Vtyvcotrxi  xaieov  qui  dixi  sententiam. 

Sed  iste  xcugis,  tempus  ut  noris,  monet ; 

Et  esse  *«;gav,  tempestivum  quod  vocant. 
Romana  sic  est  vox,  Venito  in  tempore.  5 

Vester  quoque  ille  comicus  Terentius 
Rerum  omnium  primum  esse  tempus  autumat. 
Ad  Antiphilam  quo  venerat  servus  Dromo 
Nullo  impeditam,  temporis  servans  vicem. 
Reputate  cuncti,  quoties  offensam  incidat,  10 
Spectata  cui  non  fuerit  opportunitas. 

Tempus  me  abire,  ne  molestus.  Plaudite. 

Periander. 

Ephyra  creatus  huc  Periander  prodeo, 

MsAsr»  <ro  vrav  qui  dixi ;  et  qui  dictum  probo, 
Meditationem  id  esse  totum,  quod  geras. 

Is  quippe  solus  rei  gerendae  est  efficax. 

Meditatur  omne  qui  prius  negotium.  5 

Adversa  rerum,  vel  secunda,  praedicat 
Meditanda  cunctis  comicus  Terentius. 

Locare  sedes,  bellum  gerere,  aut  ponere ; 
Magnas,  modicasque  res  etiam,  parvas  quoque 
Agere  volentem,  semper  meditari  decet,  10 

Nam  segniores  omnes  in  coeptis  novis. 

Meditatio  si  rei  gerendae  defuit. 

Nihil  est,  quod  ampliorem  curam  postulet, 
Quam  cogitare,  quod  gerendum  sit :  dehinc 
Incogitantes  fors,  non  consilium  regit.  15 

Sed  ego  me  ad  partes  jam  recipio.  Plaudite, 
Meditati,  ut  vestram  rem  curetis  publicam. 


EORUNDEM  SEPTEM  SAPIE  NTUM  SENTENTIAE  SEPTENIS 
VERSIBUS  AB  EODEM  AUSONIO  EXPLICATaE. 


Bias  Prieneus. 

Quaenam  summa  boni  ?  Mens  quae  sibi  conscia 
recti.  [ter. 

Pernicies  homini  quae  maxima  ?  Solus  homo  al- 
Quis  dives  ?  Qui  nil  cupiat.  Quis  pauper  ?  Avarus. 
Quae  dos  matronae  pulcherrima?  Vita  pudica. 
Quae  casta  est  ?  De  qua  mentiri  fama  veretur.  5 
Quod  prudentis  opus  ?  Cum  possit,  nolle  nocere. 
Quid  stulti  proprium  ?  Non  posse,  et  velle  nocere. 

Pittacus  Mityleneus. 

Loqui  ignorabit,  qui  tacere  nesciet. 

Bono  probari  malo,  quam  multis  malis. 

Demens  superbis  invidet  felicibus. 

Demens  dolorem  ridet  infelicium. 

Pareto  legi,  quisque  legem  sanxeris.  5 

Plures  amicos  re  secunda  compara  : 

Paucos  amicos  rebus  adversis  proba 
Cleobulus  Lindius. 

Quanto  plus  liceat,  tam  libeat  minus. 

Fortunae  invidiae  est  immeritus  miser. 


Felix  criminibus  nullus  erit  diu. 

Ignoscas  aliis  multa,  nihil  tibi. 

Parcit  quisque  malis,  perdere  vult  bonos.  5 
Majorum  meritis  gloria  non  datur: 

Turpis  saepe  datur  fama  minoribus. 

Periander  Corinthius. 

Nunquam  discrepat  utile  a  decoro. 

Plus  est  sollicitus  magis  beatus. 

Mortem  optare  malum,  timere  pejus. 

Faxis,  ut  libeat,  quod  est  necesse. 

Multis  terribilis,  caveto  multos.  5 

Si  fortuna  juvat,  caveto  tolli: 

Si  fortuna  tonat,  caveto  mergi. 

Solon  Atheniensis. 

Dico  tunc  beatam  vitam,  cum  peracta  fata  sint. 
Par  pari  jugator  conjux:  quicquid  impar,  dissidet. 
Non  erunt  honores  unquam  fortuiti  muneris. 
Clam  coarguas  propinquum,  propalam  laudaveris. 
Pulchrius  multo  parari,  quam  creari  nobilem,  f 

Certa  si  decreta  sors  est,  quid  cavere  proderit? 
Sive  sint  incerta  cuncta,  quid  timere  convenit  ? 

Chilo  Lacedaemonius. 

Nolo  minor  me  timeat,  despiciatque  major. 

Vive  memor  mortis,  uti  sis  memor  et  salutis, 
Tristia  cuncta  exsuperans  aut  animo,  aut  amico. 
Tu  bene  si  quid  facias,  non  meminisse  fas  est  : 
Quae  benefacta  accipias,  perpetuo  memento.  5 
Grata  senectus  homini,  quae  parilis  juventae  s 
Illa  juventa  est  gravior,  quae  similis  senectae. 

Thales  Milesius. 

Turpe  quid  ausurus,  te  sine  teste  time. 

Vita  perit,  mortis  gloria  non  moritur. 

Quod  facturus  eris,  dicere  sustuleris 


Crux  est,  si  metuas,  vincere  quod  nequeas. 

Cum  vere  objurgas,  sic  inimice  juvas  :  5 

Cum  falso  laudas,  tunc  et  amice  noces. 

Nil  nimium.  Satis  est ;  ne  sit  et  hoc  nimium 

De  iisdem  septem  Sapientibus,  e  Graeco. 
Septenis  patriam  Sapientum,  nomina,  voces. 
Versibus  expediam:  sua  quemque  monosticha 
dicent.  [seipsum. 

Chilo,  cui  patria  est  Lacedaemon,  Noscere 
Periander,  Trepidam  moderare,  Corinthius,  iram. 
Ex  Mitylenaeis,  Nimium  nil,  Pittacus  oris.  5 
Mensuram  optimum,  ait  CleobulusLindius,  in  re. 
Exspectare  Solon  finem  docet,  ortus  Athenis. 
Plures  esse  Bias  pravos,  quem  clara  Priene. 
Mileti,  fugisse  Thales  vadimonia,  alumnus. 


AUSONII  BURDIGALENSIS  IDYLLIA. 


Idyllium  I. —  Versus  Paschales  Procodicti. 
Sancta  salutiferi  redeunt  sollennia  Christi, 

Et  devota  pii  celebrant  jejunia  mystae. 

At  nos  aeternum  cohibentes  pectore  cultum. 
Intemeratorum  vim  continuamus  honorum. 
Annua  cura  sacris,  jugis  reverentia  nobis.  5 

Magne  pater  rerum,  cui  terra,  et  pontus,  et  aer, 
Tartaraque,  et  picti  servit  plaga  lactea  coeli : 
Noxia  quem  scelerum  plebes  tremit,  almaque  rur- 
Concelebrat  votis  animarum  turba  piarum;  [sum 
Tu  brevis  hunc  aevi  cursum,  celeremque  caducae 
Finem  animae  donas  aeternae  munere  vitae.  11 
Tu  mites  legum  monitus,  sacrosque  prophetas 
Humano  imperiis  generi,  servasque  nepotes, 
Deceptum  miseratus  Adam,  quem  capta  venenis 
Implicuit  socium  blandis  erroribus  Eva.  15 
Tu  Verbum,pater  alme,  tuum,  natumque,Deumque 
Concedis  terris  totum,  similemque,  paremque. 

Ex  vero  verum,  vivaque  ab  origine  vivum. 

Ille  tuis  doctus  monitis  hoc  addidit  unum, 

Ut  super  aequoreas  nabat  qui  Spiritus  undas,  20 
Pigra  immortali  vegetaret  membra  lavacro. 
Trina  fides  auctore  uno:  spes  certa  salutis 
Hunc  numerum  junctis  virtutibus  amplectenti. 
Tale  et  terrenis  specimen  spectatur  in  oris 
Augustus  genitor,  geminfim  sator  Augustorum  ; 
Qui  fratrem  natumque  pio  complexus  utrumque 
Numine,  partitur  regnum,  neque  dividit  unum. 
Omnia  solus  habens,  atque  omnia  dilargitus. 

Hos  igitur  nobis  trina  pietate  vigentes. 

Rectores  terrae  placidos,  ccelique  ministros,  30 
Christe,  apud  aeternum  placabilis  adsere  Patrem. 

Ausonius  lectori  suo  S.  D. 

Post  Deum  semper  patrem  colui,  secundam¬ 
que  reverentiam  genitori  meo  debui.  Sequitur 
ergo  hanc  summi  Dei  venerationem  Epicedion 
patris  mei.  Titulus  a  Graecis  auctoribus,  defunc¬ 
torum  honori  dicatus,  non  ambitiosus,  sed  reli- 
iosus;  quem  commendo  lectori  meo,  sive  is 
lius  est,  seu  pater,  sive  utrumque.  Neque,  ut 
laudet,  exigo,  sed,  ut  amet,  postulo.  Neque 


vero  nunc  patrem  meum  laudo,  quod  ille  non 
eget,  et  ego  functum  oblectatione  viventium 
onerare  non  debeo.  Neque  dico,  nisi  quod  ag¬ 
noscunt,  qui  parti  aetatis  ejus  interfuerunt.  Fal¬ 
sum  meautem,  morte  ejus  obita,  dicere,  et  verum 
tacere,  ejusdem  piaculi  existimo.  Imagini  ipsius 
hi  versus  subscripti  sunt,  neque  minus  in  opus¬ 
culorum  seriem  relati.  Alia  omnia  mea  displi¬ 
cent  mihi ;  hos  relegisse  amo.  Vale. 

Idyllium  II. — Epicedion  in  patrem  suum 
Julium  Ausonium. 

Nomen  ego  Ausonius,  non  ultimus  arte  medendi, 
Et  mea  si  nosses  tempora,  primus  eram. 
Vicinas  urbes  colui  patriaque  domoque, 

Vasates  patria,  sed  lare  Burdigalam. 

Curia  me  duplex,  et  uterque  senatus  habebat  5 
Muneris  exsortem,  nomine  participem. 

Non  opulens,  nec  egens,  parcus  sine  sordibus  egi. 

Victum,  habitum,  mores  semper  eadem  habui. 
Sermone  impromtus  Latio  :  verum  Attica  lingua 
Suffecit  culti  vocibus  eloquii.  10 

Obtuli  opem  cunctis  poscentibus  artis  inemtae. 
Officiumque  meum  cum  pietate  fuit. 

Judicium  de  me  studui  praestare  bonorum; 

Ipse  mihi  nunquam,  judice  me,  placui. 

Officia  in  multos  diverso  debita  cultu,  15 

Personis,  meritis,  tempore  distribui. 

Litibus  abstinui :  non  auxi,  non  minui  rem. 

Indice  me  nullus,  sed  neque  teste,  perit. 

Invidi  nunquam  :  cupere  atque  ambire  refugi. 

Jurare,  aut  falsum  dicere,  par  habui.  20 

Factio  me  sibi  non,  non  conjuratio  junxit: 

Sincero  colui  foedere  amicitias. 

Felicem  scivi,  non  qui,  quod  vellet,  haberet. 

Sed  qui  per  fatum  non  data  non  cuperet. 

Non  occursator,  non  garrulus,  obvia  cernens. 
Valvis  et  velo  condita  non  »dii.  26 

Famam,  quae  posset  vitam  lacerare  bonorum. 
Non  finxi ;  et,  veram  si  scierim,  tacui. 

Ira  procul,  spes  vana  procul,  procul  anxia  cura, 
Inque  bonis  hominum  gaudia  falsa  procul.  80 
Vitati  coetus,  ejuratique  tumultus. 


AUSONIUS. 


Et  semper  fiet*  principum  amicitiae. 
Deliquisse  nihil  nunquam  laudem  esse  putavi, 
Atque  bonos  mores  legibus  antetuli. 

Irasci  promtus,  properavi  condere  motum,  SS 
Atque  mihi  posnas  pro  levitate  dedi 
Conjugium  per  lustra  novem,  sine  crimine,  con- 
Unum  habui  :  natos quatuor  edidimus,  [cors 
Prima  obiit  lactens:  at  qui  fuit  ultimus  sevi. 
Pubertate  rudi  non  rudis  interiit.  40 

Maximus  ad  summum  culmen  pervenit  honorum. 
Praefectus  Gallis,  et  Libyae,  et  Latio, 
Tranquillus,  clemens,  oculis,  voce,  ore  serenus, 

In  genitore  suo  mente  animoque  pater. 

Hujus  ego  et  natum  et  generum  pro  consule  vidi : 

Consul  ut  ipse  foret,  spes  mihi  certa  fuit.  46 
Matronale  decus  possedit  filia:  cujus 
Egregia  et  nuptae  laus  erat,  et  viduae  ; 

Quae  nati,  generique, et  progeneri,  simul  omnium 
Multiplici  illustres  vidit  honore  domos.  50 
Ipse  nec  affectans,  nec  detrectator  honorum, 
Praefectus  magni  nuncupor  Illyrici. 

Ilaec  me  fortunae  larga  indulgentia  suasit. 

Numine  adorato,  vitae  abitum  petere; 

Ne  fortunatae  spatium  inviolabile  vitae  55 

Fatali  admorsu  stringeret  ulla  dies. 

Obtinui,  auditaeque  preces:  spem, vota, timorem, 
Sopitus  placido  fine,  relinquo  aliis. 

Inter  maerentes,  sed  non  ego  maestus,  amicos 
Dispositis  jacui  funeris  arbitriis.  60 

Nonaginta  annos  baculo  sine,  corpore  toto 
Exegi,  cunctis  integer  officiis. 

Haec  quicunque  leges,  non  adspernabere  fari  : 
Talis  vita  tibi,  qualia  vota  mihi. 

Cum  de  palatio  post  multos  annos  honoratis¬ 
simus,  quippe  jam  consul,  redisset  ad  patriam, 
villulam,  quam  pater  reliquerat,  introgressus, his 
versibus  lusit,  Luciliano  stylo. 

Idyllium  III. — Ausonii  Villula. 

Salve,  haerediolum,  majorum  regna  meorum, 

Quod  proavus,  quod  avus,  quod  pater  excoluit , 
Quod  mihi  jam  senior,  properata  morte,  relinquit: 

Eheu,  nolueram  tam  cito  posse  frui ! 

Justa  quidem  series  patri  succedere  :  verum  5 
Esse  simul  dominos,  gratior  ordo  piis. 

Nunc  laboret  curse  mea  sunt :  sola  ante  voluptas 
Partibus  in  nostris;  esetera  patris  erant. 

Parvum  hserediolem,  fateor:  sed  nulla  fuit  res 
Parva  unquam  sequanimis ;  adde  etiam  unani¬ 
mis.  [ex  re. 

Ex  animo  rem  stare  sequum  puto,  non  animum 
Cuncta  cupit  Croesus,  Diogenes  nihilum  : 

Spargit  Aristippus  mediis  in  Syrtibus  aurum: 

Aurea  non  satis  est  Lydia  tota  Midse. 

Cui  nullus  finis  cupiendi  est,  nullus  habendi.  15 
Ille  opibus  modus  est,  quem  statuas  animo. 
Verum  ager  iste  meus,  quantus  sit,  nosce  ;  etiam 
Noveris,  et  noris  te  quoque,  si  potis  es  :  [me 

Quanquam  difficile  est  se  noscere:  yvaS-i  cnctv vbv, 
Quam  propere  legimus,  tam  cito  negligimus. 

Agri  bis  centum  colo  jugera  :  vinea  centum  21 
Jugeribus  colitur,  prataque  dimidium;  [vum. 
Sylva  supra  duplum,  quam  prata,  et  vinea,  et  ar- 
Cultor  agri  nobis  nec  superest,  nec  abest,  [nis 
Fons  propter,  puteusque  brevis,  tum  purus;  etam- 
Naviger  hic  refluus  me  vehit,  ac  revehit.  26 
Conduntur  fructus  geminum  mihi  semper  in  an¬ 
num  .  [fames. 

Cui  non  longa  penus,  huic  quoque  promta  < 


Idyl.  IV. 

Haec  mihi  non  procul  urbe  sita  est,  nec  prorsus 
ad  urbem ; 

Ne  patiar  turbas,  utque  bonis  potiar.  S0 

Et  quoties  mutare  locum  fastidia  cogunt. 
Transeo,  et  alternis  rure  vel  urbe  fruor. 

Ausonius  Hesperio  filio. 

Libellum,  quem  ad  nepotulum  meum,  sororis 
tuse  filium,  instar  protreptici  luseram,  venturus 
ipse  praemisi  legendum.  Hoc  enim  malui,  quam 
ipse  recitare,  esset  ut  tibi  censura  liberior,  quae 
duabus  causis  impediri  solet ;  quod  aures  nostras 
audita  velocius,  quam  lecta  praetereunt ;  et  quod 
sinceritas  judicandi  praesentia  recitantis  oneratur. 
Nunc  tibi  utrumque  integrum  est ;  quia  et  le¬ 
genti  tibi  libera  mora  est,  et  judicaturo  non  ob¬ 
stat  nostri  verecundia.  Sed  heus  tu,  fili  dul¬ 
cissime,  habeo  quod  admoneam.  Si  qua  tibi  in 
his  versiculis  videbuntur  (nam  vereor  ut  multa 
sint)  fucatius  concinnata,  quam  verius,  et  plus 
coloris  quam  succi  habere;  ipse  sciens  fluere 
permisi,  venustula  ut  essent  magis,  quam  forti¬ 
cula  ;  instar  virginum, 

quas  matres  student 

Demissis  humeris  esse,  vincto  pectore,  ut  graciles 
sient : 

nosti  caetera.  Superest  igitur,  ut  dicas  :  Quid 
moraris  judicationem  meam  de  eo,  quod  ipse 
pronuntias  esse  mendosum  ?  Dicam  scilicet  me 
hujusmodi  versibus  foris  erubescere,  sed  intra 
nos  minus  verecundari :  namque  ego  haec  annis 
illius  magis  quam  meis  scripsi,  aut  fortasse  et 
meis.  A);  traidis  a!  yigorrts.  Ad  summam,  valeat 
auctoritas  tua ;  mihi  cum  infante  ratio  est.  Vale, 
fili  dulcissime. 

Idyllium  IV. — Ad  nepotem  Ausonium  protrep¬ 
ticon  de  studio  puerili. 

Sunt  etiam  Musis  sua  ludicra  :  mixta  Camoenis 
Otia  sunt,  mellite  nepos,  nec  semper  acerbi 
Exercet  pueros  vox  imperiosa  magistri. 

Sed  requie  studiique  vices  rata  tempora  servant. 

Et  satis  est  puero  memori  legisse  libenter,  5 
Et  cessare  licet.  Graio  schola  nomine  dicta  est. 
Justa  laboriferis  tribuantur  ut  otia  Musis. 

Quo  magis,  alternum  certus  succedere  ludum, 
Disce  libens:  longum  delenitura  laborem 
Intervalla  damus  :  studium  puerile  fatiscit,  10 
Laeta  nisi  austeris  varientur  festa  profestis. 

Disce  libens,  tetrici  nec  praeceptoris  habenas 
Detestere,  nepos:  nunquam  horrida  forma  magi- 
Ille  licet  tristis  senio,  nec  voce  serenus,  [stri 
Aspera  contractae  minitetur  jurgia  frontis,  15 
Nunquam  immanis  erit,  placita  adsuetudine  vul- 
Qui  semel  imbuerit :  rugas  nutricis  amabit,  [tus 
Qui  refugit  matrem :  pappos,  aviasque  trementes 
Anteferunt  patribus  seri  nova  cura  nepotes. 

Sic  neque  Peliden  terrebat  Achillea  Chiron  20 
Thessalico  permixtus  equo,  nec  pinifer  Atlas 
Amphitryoniaden  puerum ;  sed  blandus  uterque 
Mitibus  alloquiis  teneros  mulcebat  alumnos. 

Tu  quoque  ne  metuas,  quamvis  schola  verbere 
multo  25 

Increpet,  et  truculenta  senex  gerat  ora  magister. 
Degeneres  animos  timor  arguit:  at  tibi  consta 
Intrepidus;  nec  te  clamer,  plagaeque  sonantes, 

Nec  matutinis  agitet  formido  sub  horis,  [lex 
Quod  sceptrum  vibrat  ferulae,  quod  multa  supel- 

Virgea,  quod  fallax  scuticam  praetexit  aluta.  80 
Quod  fervent  trepido  subsellia  vestra  tumultu. 
Pompa  loci,  et  vani  fugiatur  scena  timoris. 

Haec  olim  genitorque  tuus,  genitrixque  secuti 
Securam  placido  mihi  permulseie  senectam. 

Tu  senium,  quodcunque  super  tabentibus  annis  35 
Fata  dabunt,  qui  nomen  avi  geris  indole  prima 
Prime  nepos,  vel  re  vel  spe  mihi  porge  fruendum. 
Nunc  ego  te  puerum,  mox  in  juvenilibus  annis, 
Jamque  virum  cernam,  si  fors  iia  jusserit;  aut  si 
Invidia  est,  sperabo  tamen  :  nec  vota  fatiscent, 

Ut  patris,  utque  mei  non  immemor,  ardua  semper 
Praemia  Musarum  cupias,  facundus  et  olim 
Hac  gradiare  via,  qua  nos  praecessimus,  et  cui 
Proconsul  genitor,  praefectus  avunculus  instant. 
Perlege,  quodcunque  est  memorabile :  priva  mo¬ 
nebo.  45 

Conditor  Iliados,  et  amabilis  orsa  Menandri 
Evolvenda  tibi :  tu  flexu  et  acumine  vocis 
Innumeros  numeros  doctis  accentibus  effer, 
Atfectusque  impone  legens  :  distinctio  sensum 
Auget,  et  ignavis  dant  intervalla  vigorem.  50 
Ecquando  ista  meae  contingent  dona  senectae  ? 
Quando  oblita  mihi  tot  carmina,  totque  per  aevum 
Connexa  historiae,  soccos,  aulaeaque  regum. 

Et  melicos  lyricosque  modos  praefando  novabis, 
Obductosque  seni  facies  puerascere  sensus  ?  55 

Te  praeeunte,  nepos,  modulata  poemata  Flacci, 
Altisonumque  iterum  fas  est  didicisse  Maronem. 
Tu  quoque,qui  Latium  lecto  sermone,  Terenti, 
Comis,  et  adstricto  percurris  pulpita  socco,  59 
Ad  nova  vix  memorem  diverbia  coge  senectam. 
Jam  facinus, Catilina,  tuum.  Lepidique  tumultum, 
Ab  Lepido  et  Catulo  jam  res  et  tempora  Komse 
Orsus,  bis  senos  seriem  connecto  per  annos. 

Jam  lego  civili  mixtum  Mavorte  duellum. 

Movit  quod  socio  Sertorius  exsul  Ibero.  65 
Nec  rudis  hoc  avus  admoneo,  sed  mille  docendo 
Ingenia  expertus :  multos  lactentibus  annis 
Ipse  alui,  gremioque  fovens, et  murmura  solvens. 
Eripui  tenerum  blandis  nutricibus  sevum. 

Mox  pueros  molli  monitu,  et  formidine  leni  70 
Pellexi,  ut  mites  peterent  per  acerba  profectus. 
Carpturi  dulcem  fructum  radicis  amarse. 

Idem  vesticipes  motu  jam  puberis  sevi 
Ad  mores,  artesque  bonas,  fandique  vigorem 
Produxi,  quanquam  imperium  cervice  negarent 
Ferre,  nec  insertis  praeberent  ora  lupatis.  76 
Ardua  temperies,  dura  experientia,  rarus 
Eventus,  longo  rerum  spectatus  ab  usu, 

Ut  regat  indocilem  mitis  censura  juventam. 

Quse  tolerata  mihi,  donec  jam  serumna  juvaret, 
Leniretque  usu  bona  consuetudo  laborem.  81 
Donec  ad  Augusta;  pia  munera  disciplinse 
Accirer,  varioque  accingerer  auctus  honore  : 
Aurea  cum  parere  mihi  pallatia  jussum. 

Absistat  Nemesis,  ferat  et  Fortuna  jocantem.  85 
Prsesedi  imperio,  dum  prsetextatus  in  ostro, 

Et  sceptro,  et  solio,  sibi  praefert  jura  magistri. 
Majoresque  putat  nostros  Augustus  honores. 

Quos  mox  sublimi  maturus  protulit  auctu, 
Quaestor  ut  Augustis,  patri  natoque,  crearer,  90 
Ut  praefecturam  duplicem,  sellamque  curulem. 

Ut  trabeam,  pictamque  togam,  mea  prapmia, 
consul 

Induerer,  fastisque  meis  praelatus  haberer 
His  ego  quaesivi  meritum  quam  grande  nepoti 
Consul  avus,  lumenque  tuae  praeluceo  vitae.  95 
Quamvis  et  patrio  jamdudum  nomine  clarus, 
Posses  ornatus,  posses  oneratus  haberi  ; 


Accessit  tamen  ex  nobis  honor  inclytus,  hunc  tu 
Effice,  ne  sit  onus ;  per  te  ut  connixus  in  altum 
Conscendas,  speresque  tuos,  te  consule,  fasces. 

Idyllium  V. —  Genethliacon  ad  eundem.  Au¬ 
sonium  nepotem. 

Carmina  prima  tibi  cum  jam  puerilibus  annis 
Traderet  assidui  permulcens  cura. magistri, 
Imbueretque  novas  aures,  sensusque  sequaces, 

Ut  respondendas  docili  quoque  murmure  voces 
Emendata  rudi  proferret  lingua  palato, 
Addidimus  nil  triste  senes;  ne  cura  monendi 
Laederet,  aut  dulces  gustus  vitiaret  amaris. 

At  modo,  cum  motu  vigeas  jam  puberis  aevi, 
Fortiaque  a  teneris  possis  secernere,  et  ipse 
Admonitor  morumque  tibi  fandique  videri ;  !0 

Accipe  non  praecepta  quidem,  sed  vota  precantis 
Quin  gratantis  avi  festum  ad  sollenne  nepotis. 
Annuito,  ut  reducem  fatorum  a  fine  senectam 
Sospes  agam,  festumque  diem,  dubitataque  cer- 
Sidera,  deposito  prope  conclamatus  in  aevo. [nam 
Hoc,  mellite  nepos,  duplicato  foenore  partum,  16 
Natali  accedente  tuo. munusque  salutis 
Plenius  hoc  nostrae,  quod  jam  tibi  puberis  aevi 
Crescit  honos,  juvenemque  senex  jam  cerno  ne¬ 
potem. 

Sexta  tibi  haec  primo  remeat  trieteris  ab  anno, 
Septembres  notis  referens  natalibus  Idus.  21 
Idus  alma  dies,  geniis  quoque  culta  deorum. 
Sextiles  Hecate  Latonia  vindicat  Idus  ; 
Mercurius  Maias,  superorum  adjunctus  honori ; 
Octobres  olim  genitus  Maro  dedicat  Idus.  25 
Idus  saepe  colas  bissenis  mensibus  omnes, 
Ausonii  quicunque  mei  celebraveris  Idus. 

Vale,  nepos  dulcissime. 

Ausonius  Gregorio  filio  S. 

En  unquam  vidisti  nebulam  pictam  in  pariete ' 
Vidisti  utique,  et  meministi.  Treveris  quippe 
in  triclinio  vEoli  fucata  est  pictura  haec  :  Cupidi¬ 
nem  cruci  affigunt  mulieres  amatrices,  non  hae 
de  nostro  saeculo,  quae  sponte  peccant;  sed  illae. 
Heroicae,  quae  sibi  ignoscunt,  et  plectunt  deum  : 
quarum  partem  in  lugentibus  campis  Maro  nos¬ 
ter  enumerat.  Hanc  ego  imaginem  specie  et 
argumento  miratus  sum:  deinde  mirandi  stu¬ 
porem  transtuli  ad  ineptiam  poetandi.  Mihi 
praeter  lemma,  nihil  placet.  Sed  commendo 
tibi  errorem  meum.  Naevos  nostros  et  cicatrices 
amamus:  nec  soli  nostro  vitio  peccasse  contenti, 
affectamus,  ut  amentur.  Verum  quid  ego  huic 
eclogae  studiose  patrocinor  ?  Certus  sum,  quod- 
cunque  meum  scieris,  amabis.  Quod  magis 
specto,  quam  ut  laudes.  Vale. 

Idyllium  VI. — Cupido  cruci  affixus. 

Aeris  in  campis,  memorat  quos  Musa  Maronis, 
Myrteus  amentes  ubi  lucus  opacat  amantes, 

Orgia  ducebant  Heroides,  et  sua  quaeque. 

Ut  quondam  occiderant,  leti  argumenta  gerebant, 
Errantes  sylva  in  magna,  et  sub  luce  maligna,  5 
1  nter  arundineasque  comas,  gravidumque  papaver. 
Et  tacitos  sine  labe  lacus,  sine  murmure  rivos  : 
Quorum  per  ripas  nebuloso  lumine  marcent 
Fleti  olim  regum  et  puerorum  nomina  flores, 
Mirator  Narcissus,  et  CEbalides  Hyacinthus,  13 
Et  Crocus  auricomans,  et  murice  pictus  Adonis 
Et  tragico  scriptus  gemitu  Salaminius  ^Eas. 
Omnia  quse  lacrymis  et  amoribus  anxia  mscstis 
Exercent  memores  obita  jam  morte  doloris: 

4  A 

Rursus  m  amissum  revocant  Heroidas  sevum.  15 
Fulmineos  Semele  decepta  puerpera  partus 
Defiet,  et  ambustas  lacerans  per  inania  cunas 
Ventilat  ignavum  simulati  fulminis  ignem. 

Irrita  dona  querens,  sexu  gavisa  virili. 

Maeret  in  antiquam  Caenis  revocata  figuram.  20 
Vulnera  siccat  adhuc  Procris,  Cephaliquecruen- 
Diligit  et  percussa  manum :  fert  fumida  testa  [tam 
Lumina  Sestiaca  praeceps  de  turre  puella: 

Et  de  nimboso  saltum  Leucate  minatur 
Mascula  Lesbiacis  Sappho  peritura  sagittis.  25 
Harmoniae  cultus  Eriphyle  maesta  recusat. 
Infelix  nato,  nec  fortunata  marito. 

Tota  quoque  aeriae  Minoia  fabula  Cretae 
Picturarum  instar  tenui  sub  imagine  vibrat. 
Pasiphae  nivei  sequitur  vestigia  tauri.  30 

Licia  fert  glomerata  manu  deserta  Ariadne. 
Respicit  abjectas  desperans  Phaedra  tabellas. 
Haec  laqueum  gerit,  haec  vanae  simulacra  coronae: 
Daedaliae  pudet  hanc  latebras  subiisse  juvencae. 
Praereptas  queritur  per  inania  gaudia  noctes  35 
Laodamea  duas,  vivi  functique  mariti. 

Parte  truces  alia  strictis  mucronibus  omnes 
Et  Thisbe,  et  Canace,  et  Sidonis  horret  Elissa. 
Conjugis  haec,  haec  patris,  et  haec  gerit  hospitis 
ensem. 

Errat  et  ipsa  olim,  qualis  per  Latmia  saxa  40 
Endymioneos  solita  affectare  sopores 
Cum  face  et  astrigero  diademate  Luna  bicornis. 
Centum  aliae  veterum  recolentes  vulnera  amorum 
Dulcibus  et  maestis  refovent  tormenta  querelis. 
Quas  inter  medias  furvae  caliginis  umbram  45 
Dispulit  inconsultus  Amor  stridentibus  alia. 
Agnovere  omnes  puerum,  memorique  recursu 
Communem  sensere  reum,  quanquam  huinida 
circum 

Nubila  et  auratis  fulgentia  cingula  bullis, 

Et  pharetram, et  rutilae  fuscarent  lampados  ignem  ; 
Agnoscunt  tamen,  et  vanum  vibrare  vigorem  51 
Occipiunt,  hostemque  unum  loca  non  suanactum. 
Cum  pigros  ageret  densa  sub  nocte  volatus. 
Facta  nube  premunt :  trepidantem, et  cassa  paran- 
Suffugia,  in  coetum  mediae  traxere  catervae,  [tem 
Eligitur  maesto  myrtus  notissima  luco,  56 

Invidiosa  deum  poenis  :  cruciaverat  illic 
Spreta  olim  memorem  Veneris  Proserpina  Adonin. 
Hujus  in  excelso  suspensum  stipite  Amorem, 
Devinctum  post  terga  manus,substrictaque  plantis 
Vincula  meerentem,  nullo  moderamine  poenae  61 
Affigunt:  reus  est  sine  crimine,  judice  nullo 
Accusatus  Amor:  se  quisque  absolvere  gestit, 
Transferat  ut  proprias  aliena  in  crimina  culpas. 
Ounctee  exprobrantes  tolerati  insignia  leti  65 
Expediunt:  haec  arma  putant,  haec  ultio  dulcis. 
Ut  quo  quaeque  perit,  studeat  punire  dolore. 

Haec  laqueum  tenet,  haec  speciem  mucronis  ina- 
rrem 

Ingerit;  illa  cavos  amnes,  rupemque  fragosam, 
Insanique  metum  pelagi,  et  sine  fluctibus  aequor. 
Nonnullae  flammas  quatiunt,  trepidoque  minantur 
Stridentes  nullo  igne  faces:  rescindit  adultum 
Myrrha  uterum  lacrymis  ingentibus,  inque  paven- 
Gemmea  fletiferi  jaculatur  succina  trunci,  [tem 
Quaedam  ignoscentum  specie  ludibria  tantum  75 
Sola  volunt:  stylus  ut  tenuis  sub  acumine  puncti 
Eliciat  tenerum,  de  quo  rosa  nata,  cruorem ; 

Aut  pubi  admoveant  petulantia  lumina  lychni. 
Ipsa  etiam  simili  genitrix  obnoxia  culpae 
Alma  Venus  tantos  penetrat  secura  tumultus.  80 
Nec  circumvento  properans  suffragia  nato 


Terrorem  ingeminat,  stimulisque  accendit  amaris 
Ancipites  Furias,  natique  in  crimina  confert 
Dedecus  ipsa  suum;  quod  vincula  caeca  mariti 
Deprenso  Mavorte  tulit ;  quod  pube  pudenda  85 
Hellespontiaci  ridetur  forma  Priapi; 

Quod  crudelis  Eryx,  quod  semivir  Hermaphrodi- 
Nec  satis  in  verbis:  roseo  Venus  aurea  serto  [tus 
Maerentem  pulsat  puerum,  et  graviora  paventem. 
Olli  purpureum  mulcato  corpore  rorem  90 
Sutilis  expressit  crebro  rosa  verbere ;  quae,  jam 
Tincta  prius,  traxit  rutilum  magis  ignea  fucum. 
Inde  truces  cecidere  minae,  vindictaque  major 
Crimine  visa  suo,  Venerem  factura  nocentem. 
Ipsae  intercedunt  Heroides,  et  sua  quaeque  95 
Funera  crudeli  malunt  adscribere  fato. 

Tum  grates  pia  mater  agit,  cessisse  dolentes, 

Et  condonatas  puero  dimittere  culpas. 

Talia  nocturnis  olim  simulacra  figuris 
Exercent  trepidam  casso  terrore  quietem.  100 
Quae  postquam  multa  perpessus  nocte  Cupido 
Effugit,  pulsa  tandem  caligine  somni 
Evolat  ad  superos,  portaque  evadit  eburna 

Ausonius  Paullo  suo  S.  P.  D. 

Pervincis  tandem,  et  operta  Musarum  mea¬ 
rum,  quae  initiorum  velabat  obscuritas,  quanquam 
non  profanus,  irrumpis,  Paulle  carissime.  Quam 
vis  enim  te  non  ejus  vulgi  existimem,  quod  Ho¬ 
ratius  arcet  ingressu ;  tamen  sua  cuique  sacra : 
nec  idem  Cereri,  quod  Libero,  etiam  sub  iisdem 
cultoribus.  Poematia,  quae  in  alumnam  meam 
luseram, rudia, et  inchoata  ad  domesticae  solatium 
cantilenae,  cum  sine  metu  arcana  securitate  flue¬ 
rentur,  proferre  ad  lucem  caligantia  coegisti 
Verecundiae  meae  scilicet  spolium  concupisti; 
aut,  quantum  tibi  in  me  juris  esset,  ab  invito 
indicari.  Nae  tu  Alexandri  Macedonis  pervica¬ 
ciam  supergressus,  qui  fatalis  jugi  lora  cum  sol¬ 
vere  non  posset,  abscidit,  et  Pythiae  specum, 
quo  die  nefas  erat  patere,  penetravit.  Utere 
igitur  ut  tuis,  pari  jure,  sed  fiducia  dispari. 
quippe  tua  possunt  populum  non  timere ;  meis 
etiam  intra  me  erubesco. 

Ut  valuisti,  Paulle, cunctos  Bissulae  versus  habes, 
Lusimus  quos  in  Suevae  gratiam  virgunculae. 
Otium  magis  foventes,  quam  studentes  gloriae 
Tu  molestus  flagitator  lege  'molesta  carmina. 
Tibi,  quod  intristi,  exedendum  est:  sic  vetus 
verbum  jubet, 

Compedes,  quas  ipse  fecit,  ipsus  ut  gestet  faber. 
Ad  lectorem  hujus  libelli. 

Carminis  incomti  tenuem  lecture  libellum. 

Pone  supercilium. 

Seria  contractis  expende  poemata  rugis : 

Nos  Thymelen  sequimur. 

Bissula  in  hoc  schedio  cantabitur,  aut  Erasinus. 

Admoneo,  ante  bibas.  6 

Jejunis  nil  scribo:  meum  post  pocula  si  quis 
Legerit,  hic  sapiet. 

Sed  magis  hic  sapiet,  si  dormiet,  et  putet  ista 
Somnia  missa  sibi.  10 

Idyllium  VII. — Ausonii  Bissula.  Ubi  nata  sit, 
et  quomodo  in  manus  domini  venerit. 
Bissula  trans  gelidum  stirpe  et  lare  prosata 
Conscia  nascentis  Bissula  Danubii,  [Rhenum 
Capta  manu,  sed  missa  manu,  dominatur  in  ejus 
Deliciis,  cujus  bellica  praeda  fuit. 

Matre  carens,  nuit  icis  egens,  nescivit  herai  6 
Imperium:  ****** 

Fortunae  ac  patri*  quae  nulla  opprobria  sensit, 
lllico  inexperto  libera  servitio. 

Sic  Latiis  mutata  bonis.  Germana  maneret 

Ut  facies,  oculos  caerula,  flava  comas.  10 
Ambiguam  modo  lingua  facit,  modo  forma  puel- 
Haec  Rheno  genitam  praedicat, haec  Latio. [lam ; 

De  eadem.  Bissula. 

Delicium,  blanditiae,  ludus,  amor,  voluptas, 
Barbara,  sed  quae  Latias  vincis  alumna  pupas, 
Bissula  nomen  tenerae  rusticulum  puellae, 
Horridulum  non  solitis,  sed  domino  venustum. 

Ad  pictorem  de  Bissulce  imagine. 

Bissula  nec  ceris,  nec  fuco  imitabilis  ullo. 
Naturale  decus  fletae  non  commodat  arti. 

Sandyx,  et  cerussa,  alias  simulate  puellas; 
Temperiem  hanc  vultus  nescit  manus.  Ergo  age, 
Puniceas  confunde  rosas,  et  lilia  misce;  [pictor, 
Quique  erit  ex  illis  color  aeris,  ipse  sit  oris.  6 

Ad  eundem. 

Pingere  si  nostram,  pictor,  meditaris  alumnam, 
iEmula  Cecropias  ars  imitetur  apes. 

Idyllium  VIII. — Precatio  Ausonii  Consulis  de¬ 
signati ,  pridie  K alendas  Januarii  fascibus 
sumtis. 

Jane,  veni :  novus  anne,  veni :  renovate  veni  Sol, 
Consulis  Ausonii  Latiam  visure  curulem. 

Ecquid  ab  Augusta  nunc  majestate  secundum 
Quod  mireris,  habes?  Roma  illa,  domusque  Qui- 
Et  toga  purpurei  rutilans  praetexta  senati,  [rini, 
lloc  capite  aeternis  signat  sua  tempora  Fastis.  6 
Anne,  bonis  coepte  auspiciis,  da  vere  salubri 
Apricas  ventorum  animas,  da  roscida  Cancro 
Solstitia,  et  gelidum  Boream  Septemtribus  horis. 
Mordeat  autumnas  frigus  subtile  pruinas,  10 
Et  tenuata  modis  cesset  mediocribus  aestas. 
Sementem  Notus  humificet:  sit  bruma  nivalis, 
Dum  pater  antiqui  renovatur  Martius  anni. 

Spiret  odorato  florum  nova  gratia  Maio. 

Julius  et  segetes  coquat,  et  mare  temperet  Euris. 
Sirius  ardentem  non  augeat  igne  Leonem.  1 6 
Discolor  arboreos  variet  Pomona  sapores. 
Mitiget  autumnus,  quod  maturaverit  aestas, 

Et  genialis  hiems  parta  sibi  dote  fruatur. 

Pacem  mundus  agat,  nec  turbida  sidera  regnent. 
Nulla  tuos,  Gradive,  offendat  stella  penates,  21 
Quae  non  aequa  tibi ;  non  Cynthia,  non  celer  Arcas 
Finitimus  terris,  non  tu,  Saturne,  supremo 
Ultime  circuitu ;  procul  a  Pyroente  remotus 
Tranquillum  properabis  iter:  vos  cominus  ite,  25 
Stella  salutigeri  Jovis,  et  Cythereie  Vesper. 
Nonnunquam  hospitibus  facilis  Cyllenius  adsit. 

Jane,  veni:  novus  anne,  veni:  renovate  veni 
Hostibus  edomitis, qua  Francia  mixta  Suevis  [Sol. 
Certat  ad  obsequium,  Latiis  ut  militet  armis;  30 
Qua  vaga  Sauromates  sibi  junxeratagminaCliuni, 
Quaque  Getes  sociis  Istrum  adsultabat  Alanis; 
(Hoc  mihi  praepetibus  victoria  nuntiat  alis,) 

Jam  venit  Augustus,  nostros  ut  comat  honore3. 
Officio  exornans,  quos  participare  cupisset.  35 
Jane,  veni :  novus  anne, veni :  renovate  veni  Sol ; 
Aurea  venturo,  Sol,  porrige  gaudia  Jano. 
Fascibus  Ausonii  succedet  Caesar  in  annum, 
Quintam  Romulei  praetextam  habiturus  honoris. 
Ecceubi  se  cumulat  mea  purpura:  (mitibus  audi 


Auribus  hoc,  Nemesis :)  post  me  dignatur  oriri  4 1 
Augustus  consul,  plus  quam  conferre  videtur 
Me  sibi,  qui  jussit  nostros  praecedere  fasces. 

Jane,  veni:  ncvusanne,veni :  renovate  veni  Sol 
Coge  secuturos  bis  sena  per  ostia  menses.  45 
Tu  tropicum  Soli  da  cedere,  rursus  et  illum 
Terga  dare,  ut  duplex  tropicus  varietur  ab  astro 
Et  quater  a  ternis  properet  mutatio  signis. 
iEstivos  impelle  dies,  brumamque  morantem 
Noctibus  acceleret  promissus  Caesaris  annus.  50 
Illum  ego  si  cernam, tum  terque  quaterque  beatus 
Tunc  ero  bis  consul,  tunc  tangam  vertice  coelum. 

Idyllium  IX. — Item  precatio  Kalendis  Janua 

Anne,  bonis  coepte  auspiciis,  felicia  cernis 
Consulis  Ausonii  primordia:  prome  coruscum, 
Sol  aeterne,  caput,  solitoque  illustrior  almo 
Lumine  purpureum  jubar  exsere  lucis  Eoae. 
Anne,  pater  rerum,  quas  Jani  mense  bifrontis  i 
Volvis  in  hibernum  glaciali  fine  Decembrem, 
Anne,  veni,  et  festum  veteris  novus  adspice  Jani 
Sollennes  pervade  vias,  bissenaque  mundo 
Curricula  aequatis  varians  per  tempora  signis 
Praecipitem  aeterna  perfer  vertigine  cursum  ;  10 

Sic  prono  raptate  polo,  contraria  Phoebus 
Ut  momenta  ferat  servata  parte  dierum, 

Et  novus  hiberno  reparet  sua  lumina  pulsu. 
Menstrua  ter  decies  redeunt  dum  cornua  Lunae, 
Exortus  obitusque  manu  volvente  rotabis,  15 
Legitimum  Phoebi  cohibens  per  signa  meatum. 

Idyllium  X. — Mosella 
Transieram  celerem  nebuloso  lumine  Navam, 
Addita  miratus  veteri  nova  moenia  vico, 

JEquavit  Latias  ubi  quondam  Gallia  Cannas, 
Infletaeque  jacent  inopes  super  arva  catervae. 
Unde  iter  ingrediens  nemorosa  per  avia  solum,  5 
Et  nulla  humani  spectans  vestigia  cultus, 
Praetereo  arentem  sitientibus  undique  terris 
Dumnissum,  riguasque  perenni  fonte  Tabernas, 
Arvaque  Sauromatum  nuper  metata  colonis: 

Et  tandem  primis  Belgarum  conspicor  oris  10 
Nivomagum,  divi  castra  inclyta  Constantini. 
Purior  hic  campis  aer,  Phoebusque  sereno 
Lumine  purpureum  reserat  jam  sudus  Olympum  : 
Nec  jam,  consertis  per  mutua  vincula  ramis. 
Quaeritur  exclusum  viridi  caligine  coelum ;  15 

Sed  liquidum  jubar,  et  rutilam  visentibus  aethram 
Libera  perspicui  non  invidet  aura  diei. 

In  speciem  cum  me  patriae,  cultumque  nitentis 
Burdigalae,  blando  pepulerunt  omnia  visu. 
Culmina  villarum  pendentibus  edita  ripis,  20 
Et  virides  Baccho  colles,  et  amoena  fluenta 
Subterlabentis  tacito  rumore  Mosellae. 

Salve  amnis  laudate  agris,  laudate  colonis. 
Dignata  imperio  debent  cui  moenia  Belgae  : 
Amnis  odorifero  juga  vitea  consite  Baccho,  25 
Consite  gramineas  amnis  viridissime  ripas: 
Naviger,  ut  pelagus;  devexas  pronus  in  undas 
Ut  fluvius;  vitreoque  lacus  imitate  profundo; 

Et  rivos  trepido  potis  aequiparare  meatu. 

Et  liquido  gelidos  fontes  praecellere  potu  :  30 

Omnia  solus  habes, quae  fons, quae  rivus,  et  amnis 
Et  lacus,  et  bivio  refluus  manamine  pontus. 

Tu  placidis  prolapsus  aquis,  nec  murmura  venti 
Ulla,  nec  occulti  pateris  luctamina  saxi. 

Non  superante  vado  rapidos  reparare  meatus  3 6 
Cogeris ;  exstantes  medio  non  aequore  terras 
Interceptus  habes,  justi  ne  deniat  honorem 
4  A  9 

Nominis,  exclusum  si  dividat  insula  flumen, 
i  u  duplices  sortite  vias,  et  cum  amne  secundo 
Defluis,  ut  celeres  feriant  vada  concita  remi ;  40 
Et  cum  per  ripas  nusquam  cessante  remulco 
Intendunt  collo  malorum  vincula  nautae. 

Ipse  tuos  quotiens  miraris  in  amne  recursus, 

1  .egitimosque  putas  prope  segnius  ire  meatus! 
Tu  neque  limigenis  ripam  praetexeris  ulvis,  45 
Nec  piger  immundo  perfundis  littora  coeno ; 
Sicca  sed  in  prima  adspergis  vestigia  lympha. 

1  nunc,  et  Phrygiis  sola  laevia  consere  crustis, 
Tendens  marmoreum  laqueata  per  atria  campum. 
Ast  ego  despectis,  quae  census  opesque  dederunt, 
'j  Naturae  mirabor  opus,  non  cura  nepotum,  51 
I  Laetaque  jacturis  ubi  luxuriatur  egestas. 

Hic  solidae  sternunt  humentia  littora  arenae. 

Nec  retinent  memores  vestigia  pressa  figuras. 
Spectaris  vitreo  per  laevia  terga  profundo,  55 
Secreti  nihil  amnis  habens  :  utque  almus  aperto 
Panditur  intuitu  liquidis  obtutibus  aer, 

Nec  placidi  prohibent  oculos  per  inania  venti ; 
Sic  demersa  procul  durante  per  intima  visu 
Cernimus,  arcanique  patet  penetrale  fluenti,  60 
Cum  vada  lene  meant,  liquidarum  et  lapsus  aqua- 
Prodit  caerulea  dispersas  luce  figuras:  [rum 

Quod  sulcata  levi  crispatur  arena  meatu ; 
Inclinata  tremunt  viridi  quod  gramina  fundo ; 
Utque  sub  ingenuis  agitatae  fontibus  herbae  65 
Vibrantes  patiuntur  aquas;  lucetque,  latetque 
Calculus,  et  viridem  distinguit  glarea  muscum. 
Nota  Caledoniis  talis  pictura  Britannis, 

Cum  virides  algas,  et  rubra  corallia  nudat 
^Estus,  et  albentes  concharum  germina  baccas,70 
Delicias  hominum  locupletum,  quaeque  sub  undis 
Adsimulant  nostros  imitata  monilia  cultus. 

Haud  aliter  placidae  subter  vada  laeta  Mosellae 
Detegit  admixtos  non  concolor  herba  lapillos. 
Intentos  tamen  usque  oculos  errore  fatigant  75 
Interludentes,  examina  lubrica,  pisces. 

Sed  neque  tot  species,  obliquatosque  natatus, 
Quaeque  per  adversum  succedunt  agmina  flumen, 
Nominaque,  et  cunctos  numerosae  stirpis  alumnos, 

1  Edere  fas :  haud  ille  sinit,  cui  cura  secundae  80 
Sortis,  et  aequorei  cessit  tutela  tridentis. 

Tu  mihi,  flumineis  habitatrix  Nais  in  oris, 
Squamigeri  gregis  ede  choros,  liquidoque  sub  al- 
Dissere  caeruleo  fluitantes  amne  catervas.  [veo 
Squameus  herbosas  Capito  interlucet  arenas,  85 
Viscere  praetenero  fartim  congestus  aristis, 
h  Nec  duraturus  post  bina  trihoria  mensis. 

Purpu reisque  Sajar  stellatus  tergora  guttis. 

Et  nullo  spinae  nociturus  acumine  Redo,  . 

Effugiensque  oculos  celeri  levis  Umbra  natatu.  90 
Tuque  per  obliqui  fauces  vexate  Saravi, 

Qua  bis  terna  fremunt  scopulosis  ostia  pilis, 
Cum  defluxisti  famae  majoris  in  amnem. 

Liberior  laxos  exerces.  Barbe,  natatus. 

Tu  melior  pejore  aevo:  tibi  contigit  omni  95 
Spirantum  ex  numero  non  illaudata  senectus. 

Nec  te  punieeo  rutilantem  viscere.  Salmo, 
Transierim,  latae  cujus  vaga  verbera  caudae 
Gurgite  de  medio  summas  referuntur  in  undas. 
Occultus  placido  cum  proditur  aequore  pulsus. 
Tu  loricato  squamosus  pectore,  frontem  101 
Lubricus,  et  dubiae  facturus  fercula  ccenae. 
Tempora  longarum  fers  incorrupte  morarum, 
Praesignis  maculis  capitis:  cui  prodiga  nutat 
Alvus,  opimatoque  fluens  abdomine  venter.  105 
Quaeque  per  Illyricum,  per  stagna  Binominis  Istri, 
Spumarum  indiciis  caperis,  Mu  stella,  natantum, 


In  nostrum  subvecta  fretum,  ne  lata  MosellaB 
Flumina  tam  celebri  defraudarentur  alumno. 

Quis  te  naturae  pinxit  color:  atra  superne  110 
Puncta  notant  tergum,  quae  lutea  eircuit  Iris. 

Lubrica  caeruleus  perducit  tergora  fucus.  !  \!-u 

Corporis  ad  medium  fartim  pinguescis:  at  illinc 
Usque  sub  extremam  squalet  cutis  arida  caudam. 

Nec  te  delicias  mensarum,  Perca,  silebo,  11& 
Amnigenas  inter  pisces  dignande  marinis,  ! 

Solus  puniceis  facilis  contendere  Mullis:  } . 

Nam  neque  gustus  iners,  solidoque  in  corpore 
Segmentis  coeunt,  sed  dissociantur  aristis,  [partes 
Hic  etiam  Latio  risus  praenomine,  cultor  120 
Stagnorum, querulis  vis  infestissima  ranis 
Lucius,  obscuras  ulva  ccenoque  lacunas  i  *  rf  <s**< 
Obsidet:  hic  nullos  mensarum  lectus  ad  usus, 

Fervet  fumosis  olido  nidore  popinis.  •  ,  v„ 

Quis  non  et  virides  vulgi  solatia  Tigcas'  125 
Norit,  et  Alburnos  praedam  puerilibus  hamis, 
Stridentesque  focis  obsonia  plebis  Alausasi'  " 

Teque  inter  species  geminas,  neutrumque,  et 
utrumque, 

Qui  necdum  Salmo,  nec  jam  Salar,  ambiguusque 
Amborum  medio  Fario  intercepte  sub  aevo?  130$“- 
Tu  quoque  flumineas  inter  memorande  cohortes. 

Gobio,  non  major  geminis  sine  pollice  palmis, 
Praepinguis,  teres,  ovipara  congestior  alvo,  {«Jsv/ 
Propexique  jubas  imitatus  Gobio  Barbi. 

Nunc  pecus  aequoreum  celebrabere  magne  Silure: 

Quem  velut  Actaeo  perductum  tergora  olivo  136 
Amnicolam  Delphina  reor ;  sic  per  freta  magnum 
Laberis,  et  longi  vix  corporis  agmina  solvis, 

Aut  brevibus  defensa  vadis,  aut  fluminis  ulvis. 

Aut  cum  tranquillos  moliris  in  amne  meatus,  140 
Te  virides  ripae,  te  caerula  turba  natantum, 

Te  liquidae  mirantur  aquae  :  diffunditur  alveo 
jEstus,  et  extremi  procurrunt  margine  fluctus. 

Talis  Atlantiaco  quondam  Balaena  profundo, 

Cum  vento  motuve  suo  telluris  ad  oras  145 
Pellitur,  exclusum  fundit  mare,  magnaque  surgunt 
iEquora,  vicinique  timent  decrescere  montes. 

Hic  tamen,  hic  nostrae  mitis  Balaena  Mosellae, 

Exitio  procul  est,  magnoque  honor  additus  amni 
Jam  liquidas  spectasse  vias,  et  lubrica  pisces 
Agmina,  multiplicesque  satis  numerasse  catervas. 
Inducant  aliam  spectacula  vitea  pompam, 

Sollicitentque  vagos  Baccheia  munera  visus : 

Qua  sublimis  apex  longo  super  ardua  tractu. 

Et  rupes,  et  aprica  jugi,  flexusque,  sinusque  155 
Vitibus  adsurgunt,  naturalique  theatro. 

Gauranum  sic  alma  jugum  vindemia  vestit. 

Et  Rhodopen,  proprioque  nitent  Pangaea  Lyaeo. 

Sic  viret  Ismarius  super  aequora  Thracia  collis. 

Sic  mea  flaventem  pingunt  vineta  Garumnam.  1 60 
Summis  quippe  jugis  tendentis  in  ultima  clivi. 
Conseritur  viridi  fluvialis  margo  Lyaeo. 

Laeta  operum  plebes,  festinantesque  coloni 
Vertice  nunc  summo  properant,  nunc  dejuge 
Certantes  stolidis  clamoribus  :  inde  viator  [dorso,  ** ’ 
Riparum  subjecta  terens,  hinc  navita  labens  166 
Probra  canunt  seris  cultoribus  :  adstrepit  ollis 
Et  rupes,  et  sylva  tremens,  et  concavus  amnis. 

Nec  solos  hominum  delectat  scena  locorum. 

Hic  ego  et  agrestes  Satyros,  et  glauca  tuentes  170 
Naidas  extremis  credam  concurrere  ripis. 

Capripedes  agitat  cum  laeta  protervia  Panas, 
Insultantque  vadis,  trepidasque  sub  amne  sorores 
Terrent,  indocili  pulsantes  verbere  fluctum. 

Saepe  etiam  mediis  furata  e  collibus  uvas  175 
Inter  Oreiadas  Panope  fluvialis  amicas. 

Fugit  lascivos  paganica  numina  Faunos. 

.  i  Dicitur  et,  medio  cum  sol  stetit  igneus  orbe, 

Ad  commune  fretum  Satyros  vitreasque  sorores 
Consortes  celebrare  choros,  cum  praebuit  horas 
Secretas  hominum  coetu  flagrantior  aestus.  181 
(Fune  insultantes  sua  per  freta  ludere  Nymphas, 
|Et  Satyros  mersare  vadis,  rudibusque  natandi 
,^Per  medias  exire  manus,  dum  lubrica  falsi 
Membra  petunt,  liquidosque  fovent  pro  corpore 
fluctus.  185 

Sed  non  haec  spectata  ulli,  nec  cognita  visu. 

Fas  mihi  sit  pro  parte  loqui :  secreta  tegatur, 

Et  commissa  suis  lateat  reverentia  rivis. 

Illa  fruenda  palam  species,  cum  glaucus  opaco 
Respondet  colli  fluvius  :  frondere  videntur  190 
Fluminei  latices,  et  palmite  consitus  amnis. 

Quis  color  ille  vadis,  seras  cum  protulit  umbras 
Hesperus,  et  viridi  perfundit  monte  Mosellam? 
Tota  natant  crispis  juga  montibus,  et  tremit  absens 
Pampinus,  et  vitreis  vindemia  turget  in  undis  : 
k  j.  Annumerat  virides  derisus  navita  vites,  *.„,UiJ96 
^^X^Navita  caudiceo  fluitans  super  aequora  lembo, 
jyvV-ai-  Per  medium,  qua  sese  amni  confundit  imago 
Coilis,  et  umbrarum  confinia  conserit  amnis. 

Haec  quoque  quam  dulcesTcelebrant  spectacula 
pompas,  200 

Remipedes  medio  certant  cum  flumine  lembi, 

Et  varios  ineunt  flexus,  viridesque  per  oras 
Stringunt  attonsis  pubentia  germina  pratis! 
Puppibus  et  proris  alacres  gestire  magistros, 
Impubemque  manum  super  amnica  terga  vagan- 
Dum  spectat,  transire  diem,  sua  seria,  ludo  .[tem 
Posthabet :  excludit  veteres  nova  gratia  curas. 
Tales  Cumano  despectat  in  aequore  ludos 
Liber,  sulfurei  cum  per  juga  consita  Gauri 
Perque  vaporiferi  graditur  vineta  Vesevi ;  810 

Cum  Venus  Actiacis  Augusti  laeta  triumphis 
Ludere  lascivos  fera  proelia  jussit  Amores, 
Qualia  Niliacae  classes,  Latiaeque  triremes 
Subter  Apollineae  gesserunt  Leucados  arces ; 

Aut  Pompeiani  Mylasena  pericula  belli  215 
Euboicae  referunt  per  Averna  sonantia  cymbae, 
Innocuos  ratium  pulsus,  pugnasque  jocantes 
Naumachiae,  Siculo  quales  spectante  Peloro 
Caeruleus  viridi  reparat  sub  imagine  pontus.  219 
Non  aliam  speciem  petulantibus  addit  ephebis 
Pubertasque,  amnisque,  et  picti  rostra  phaseli. 
Hos  Hyperionio  cum  sol  perfuderit  aestu, 

Reddit  nautales  vitreo  sub  gurgite  formas, 

Et  redigit  pajndas  inversi  corporis  umbras 
Utque  agiles  motus  dextra  laevaque  frequentant, 
Et  commutatis  alternant  pondera  remis,  226 
Unda  refert  alios,  simulacra  humentia,  nautas. 
Ipsa  suo  gaudet  simulamine  nautica  pubes. 
Fallaces  fluvio  mirata  redire  figuras. 

Sic  ubi  compositos  ostentatura  capillos,  230 
Candentem  late  speculi  explorantis  honorem 
Cum  primum  carae  nutrix  admovit  alumnae. 

Laeta  ignorato  fruitur  virguncula  ludo, 
Germanaeque  putat  formam  spectare  puellae; 

(  Oscula  fulgenti  dat  non  refereuda  metallo,  235 
Aut  fixas  praetentat  acus,  aut  frontis  ad  oram 
I*1"*4  Vibratis  coeptat  digitis  extendere  crines. 
TalisjidJimbrarum  ludibria  nautica  pubes 
Ambiguis  fruitur  veri  falsique  figuris. 

Jam  vero,  accessus  faciles  qua  ripa  ministrat, 
^.■^Scrutatur  toto  populatrix  turba  profundo  :  241 

Heu  male  defensus  penetrali  flumine  piscis! 

Hic  medio  procul  amne  trahens  humentia  iina. 
Nodosis  decepta  plagis  examina  verrit ; 


Ast  hic,  tranquillo  qua  labitur  agmine  flumen. 
Ducit  corticeis  fluitantia  retia  signis.  246 

Ille  autem,  scopulis  subjectas  pronus  in  undas. 
Inclinat  lenta;  convexa  cacumina  virgae. 

Indutos  escis  jaciens  letalibus  hamos. 

Quos  ignara  doli  postquam  vaga  turba  natantum 
Rictibus  invasit,  patulaeque  per  intima  fauces  251 
Sera  occultati  senserunt  vulnera  ferri; 

Durii  trepidant,  subit  indicium,  crispoque  tre- 
Vibrantis  setae  nutans  consentit  arundo.  [mori 
Nec  mora,  et  excussam  stridenti  verbere  praedam 
Dextera  in  obliquum  raptat  puer:  excipit  ictum 
Spiritus,  ut  fractis  quondam  per  inane  flagellis 
Aura  crepat,  motoque  adsibilat  aere  ventus. 
Exsultant  udae  super  arida  saxa  rapinae, 
Luciferique  pavent  letalia  tela  diei :  260 

Quique  sub  amne  suo  mansit  vigor,  aere  nostro 
Segnis  anhelatis  vitam  consumit  in_auris.  t 
Jam  piger  invalido  vibratur  corpore  plausus; 
Torpida  supremos  patitur  jam  cauda  tremores: 
Nec  coeunt  rictus  :  haustas  sed  hiatibus  auras 
Reddit  mortiferos  exspirans  brqnchia  flatus.  266 
Sic  ubi  fabriles  exercet  spiritus  ignes. 

Accipit  alterno  cohibetque  foramine  ventos 
Lanea  fagineis  alludens  parma  cavernis. 

Vidi  egomet  quosdam  leti  sub  fine  trementes 270 
Collegisse  animas,  mox  in  sublime  citatos 
Cernua  subjectum  praeceps  dare  corpora  in  am 
Desperatarum  potientes  rursus  aquarum,  [nem, 
Quos  impos  damni  puer  inconsutius  ab  alto 
Impetit,  et  stolido  captat  prensare  natatu.  275 
Sic  Anthedonius  Boeotia  per  freta  Glaucus, 
Gramina  gustatu  postquam  exitialia  Circes  - 
Expertus,  carptas  moribundis  piscibus  herbas  !t. 
Sumsit,  Carpathium  subiit  novus  accola  pontum. 
Ille  hamis  et  rete  potens,  scrutator  operti  280 
Nereos,  aequoream  solitus  convertere  Tethyn 
Inter  captivas  fluitavit  praedo  catervas. 

Talia  despectant  longo  per  caerula  tractu 
Pendentes  saxis  instanti  culmine  villae. 

Quas  medius  dirimit  sinuosis  flexibus  errans  285 
Amnis,  et  alternas  comunt  praetoria  ripas. 

Quis  modo  Sestiacum  pelagus  Nepheleidos 
Helles 

jEquor,  Abydeni  freta  quis  miretur  ephebi  ? 
Quis  Chalcedonio  constratum  ab  litto  re  pontum, 
Regis  opus  Magni,  mediis  euripus  ubi  undis  290 
Europaeque  Asiaeque  vetat  concurrere  terras? 
Non  hic  dira  freti  rabies,  non  saeva  furentum 
Proelia  Cororum:  licet  hic  commercia  linguae 
Jungere,  et  alterno  sermonem  texere  pulsu. 
Blanda  salutiferas  permiscent  liitora  voces,  295 
Et  voces,  et  paene  manus :  resonantia  utrinque 
Verba  refert,  mediis  concurrens  fluctibus,  Echo 
Qui  potis,  innumeros  cultusque  habitusque  re¬ 
texens, 

Pandere  tectonicas  per  singula  praedia  formas  ? 
Non  hoc  spernat  opus  Gortynius  aliger,  aedis  300 
Conditor  Euboicae,  casus  quem  fingere  in  auro 
Conantem  Icarios  patrii  pepulere  dolores : 

Non  Philo  Cecropius,  non  qui  laudatus  ab  hoste 
Clara  Syracosii  traxit  certamina  belli.  [bores 
'Forsan  et  insignes  hominumque  operumque  la- 
Hic  habuit  decimo  celebrata  volumine  Marci  306 
Hebdomas  :  hic  clari  viguere  Menecratis  artes, 
Atque  Ephesi  spectata  manus:  vel  in  arce  Miner- 
Ictinus,  magico  cui  noctua  perlita  fuco  [vae 
Allicit  omne  genus  volucres,  perimitque  tuendo. 
Conditor  hic  forsan  fuerit  Ptolemaidos  aulae  311 
Dinochares,  quadro  cui  in  fastigia  cono 

Surgii,  et  ipsa  suas  consumit  Pyramis  umbras; 
Jussus  ob  incesti  qui  quondam  foedus  amoris 
Arsinoen  Pharii  suspendit  in  aere  templi.  315 
Spirat  enim  tecti  testudine  Corus  Achates, 
Afflictamque  trahit  ferrato  crine  puellam. 

Hos  ergo  aut  horum  similes  est  credere  dignum 
Belgarum  in  terris  scenas  posuisse  domorum. 
Molitos  celsas  fluvii  decoramina  villas.  320 
Haec  est  nativi  sublimis  in  aggere  saxi. 

Haec.  procurrentis  fundata  crepidine  ripae. 

Haec  refugit,  captumque  sinu  sibi  vindicat  amnem. 
Illa  tenens  collem,  qui  plurimus  imminet  amni, 
Usurpat  faciles  per  culta,  per  aspera,  visus:  325 
Utque  suis  fruitur  dives  speculatio  terris. 

Quin  etiam  riguis  humili  pede  condita  pratis 
Compensat  celsi  bona  naturalia  montis. 
Sublimique  minans  irrumpit  in  aethera  tecto,  329 
Ostentans  altam,  Pharos  ut  Memphitica,  turrim. 
Huic  proprium  est  clausos  consepto  gurgite  pisces 
Apricas  scopulorum  inter  captare  novales. 

Haec  summis  innixa  jugis  labentia  subter 
Flumina  despectu  jam  caligante  tuetur. 

Atria  quid  memorem  viridantibus  adsita  pratis? 
Innumerisque  super  nitentia  tecta  columnis?  336 
Quid  quae  fluminea  substructa  crepidine  fumant 
Balnea,  ferventi  cum  Mulciber  haustus  operto 
Volvit  anhelatas  tectoria  per  cava  flammas, 
Inclusum  glomerans  aestu  exspirante  vaporem? 
Vidi  ego  defessos  multo  sudore  lavacri  341 
Fastidisse  lacus,  et  frigora  piscinarum, 

Ut  vh  is  fruerentur  aquis  ;  mox  amne  refotos 
Plaudenti  gelidum  flumen  pepulisse  natatu. 

Quod  si  Cumanis  huc  afforet  hospes  ab  oris,  345 
Crederet  Euboicas  simulacra  exilia  Baias 
His  donasse  locis:  tantus  cultusque  nitorque 
Allicit,  et  nullum  parit  oblectatio  luxum. 

Sed  mihi  qui  tandem  finis  tua  glauca  fluenta 
Dicere  ?  dignandumque  mari  memorare  Mosellam, 
ftmunieri  quod  te  diversa  per  ostia  late  851 
Incurrunt  amnes?  quanquam  differre  meatus 
Possent ;  sed  celerant  in  te  consumere  nomen. 
Namque  et  Pronaeae  Nemesaeque  adjuta  meatu 
Sura  tuas  psoperat  non  degener  ire  sub  undas,  355 
'  \  Sura  interceptis  tibi  gratifjcata  fluentis : 

Nobilius  permixta  tuo  sub  nomine,  quam  si 
Ignoranda  patri  confunderet  ostia  ponto. 

Te  rapidus  Gelbis,  te  marmore  clarus  Erubrus 
Festinant  famulis  quam  primum  allambere  lym- 
Nobilibus  Gelbis  celebratus  piscibus;  ille  [phis. 
Praecipiti  torquens  Cerealia  saxa  rotatu, 
Stridentesque  trahens  per  laevia  marmora  serras, 
Audit  perpetuos  ripa  ex  utraque  tumultus.  864 
Praetereo  exilem  Lesuram,  tenuemque  Draho- 
Nec  fastiditos  Salmonae  usurpo  fluores.  [num. 
Naviger  undisona  dudum  me  mole  Saravus 
Tota  .veste,y_ocat,  longum  qui  distulit  amnem. 
Fessa  sub  Augustis  ut  volveret  ostia  muris.  369 
Nec  minor  hoc,  tacitum  qui  per  sola  pinguia  la- 
Stringit  frugiferas  felix  Alisontia  ripas.  [bens 
Mille  alii,  prout  quemque  suus  magis  impetus 
urget. 

Esse  tui  cupiunt:  tantus  properantibus  undis 
Ambitus,  aut  moles:  quod  si  tibi, dia  Mosella, 
Smyrna  suum  vatem,  vel  Mantua  clara  dedisset, 
Cederet  Iliacis  Simois  memoratus  in  oris,  876 
Nec  praeferre  suos  auderet  Tibris  honores,  [cessat 
Da  veniam  mihi,  Roma  potens:  pulsa,  oro, 
Invidia  j  et  Latiae  Nemesis  non  cognita  linguae. 
Imperii  sedem,  Romaeque  luere  parentes,  [sella. 
Salve,  masne  parens  frugumque  virftmque,  Mo- 


Te  clari  proceres,  te  bello  exercita  pubes, 

JSmula  te  Latiae  decorat  facundia  linguae. 

Quin  etiam  mores,  et  laetum  fronte  severa 
Ingenium,  natura  tuis  concessit  alumnis.  886 
Nec  sola  antiquos  ostentat  Roma  Catones, 

Aut  unus  tantum  justi  spectator  et  aequi 
Pollet  Aristides,  veteresque  illustrat  Athenas. 

Verum  ego  quid  laxis  nimium  spatiatus  habenis 
Victus  amore  tui  praeconia  detero  ?  conde,  390 
Musa,  chelyn,  pulsis  extremo  carmine  nervis.  ,  >  ' 

Tempus  erit,  cum  me  studiis  ignobilis  oti 
Mulcentem  curas,  seniique  aprica  foventem, 

Materiae  commendet  honos  ;  cum  facta  viritim 
Belgarum, patriosque  canam  decora  inclyta  mores 
Mollia  subtili  nebunt  mihi  carmina  filo  896 
Pierides,  tenuique  aptas  subtemine  telas 
Percurrent :  dabitur  nostrisquoque  purpura  fusis. 

Quis  mihi  tum  non  dictus  erit  ?  memorabo  quietos  J 
Agricolas  :  legumque  catos,  fandique  potentes, 
Praesidium  sublime  reis:  quos  curia  summos 
Municipum  vidit  proceres,  propriumque  senatum:  j 

Quos  praetextati  celebris  facundia  ludi  1*1 
Contulit  ad  veteris  praeconia  Quinctiliani:U'fCkA 
Quique  suas  rexere  urbes,  purumque  tribunal  405  j 
Sanguine,  et  innocuas  illustravere  secures ; 

Aut  Italum  populos,  aquilonigenasque  Britannos  - 
Praefecturarum  titulo  tenuere  secundo  :  [que 

iQuiquecaput  rerum  Romam,  populumque,  patres- 
fTantum  non  primo  rexit  sub  nomine,  quamvis 
(Praefuerit  primis:  festinat  solvere  tandem  411 
(Errorem,  Fortuna,  tuum,  libataque  supplens 
Praemia  jam,  veri  fastigia  reddet  honoris 
Nobilibus  repetenda  nepotibus.  At  modo  coeptum 
Qetexatur  opus:  dilata  et  laude  virorum, 

Dicamus  laeto  per  rura  virentia  tractu 
Felicem  fluvium,  Rhenique  sacremus  in  undis. 

Caeruleos  nunc,  Rhene,  sinus,  hyaloque  viren¬ 
tem  [W,  lpWI. 

Pande  peplum,  spatiumque  novi  metare  fluenti, 
Fraternis  cumulandus  aquis :  nec  praemia  in  undis 
Sola,  sed  Augustae  veniens  quod  moenibus  urbis 
Spectavit  junctos  natique  patrisque  triumphos, 

Hostibus  exactis  Nicrum  super,  et  Lupodunum, 

Et  fontem  Latiis  ignotum  annalibus  Istri. 

Haec  profligati  venit  modo  laurea  belli :  425 

Mox  alias  aliasque  feret :  vos  pergite  juncti, 

Et  mare  purpureum  gemino  propellite  tractu. 

Neu  vereare  minor,  pulcherrime  Rhene,  videri : 

Invidiae nil  hospes  habet:  potiere  perenni 
Nomine:  tu  fratrem,  famae  securus,  adopta.  480 
Dives  aquis,  dives  Nymphis,  largitor  utrique 
Alveus  extendet  geminis  divortia  ripis, 

Communesque  vias  diversa  per  ostia  fundet. 

Accedent  vires,  quas  Fiancia,  quasque  Chamaves, 
Germanique  tremant:  tunc  verus  habebere  limes. 
Accedet  tanto  geminum  tibi  nomen  ab  amni :  436 
Cumque  unus  de  fonte  fluas,  dicere  bicornis. 

Haec  ego,  Vivisca  ducens  ab  origine  gentem, 
Belgarum  hospitiis  nunc  per  nova  foedera  notus, 
Ausonius, nomen  Latium,  patriaque  domoque  440 
Gallorum  extremos  inter,  celsamque  Pyrenen, 

Temperat  ingenuos  qua  laeta  Aquitania  mores. 

Audax  exigua  fide^ojocino:  fas  mihi  sacrum 
Perstrinxisse  amnem  tenui  libamine  Musae. 

Nec  laudem  affecto  ;  veniam  peto:  sunt  tibi  multi, 

Alme  amnU,  sacros  qui  sollicitare  fluores  446 
Aonidum,  totamque  solent  haurire  Aganippen. 

Ast  ego,  quanta  mei  dederit  se  vena  liquoris, 
Burdigalam  cum  me  in  patriam,  nidumque  senec- 
Augustus  pater,  et  natus,  mea  maxima  cura..  [U? 

Fascibus  Ausoniis  decoratum  et  honore  curuli 
Mittent,  emeritae  post  tempora  disciplinae, 

Latius  Arctoi  prwconia  persequar  amnis. 

Addam  urbes,  tacito  quas  subterlaberis  alveo. 
Moeniaque  antiquis  te  prospectantia  muris.  455 
Addam,  praesidiis  dubiarum  condita  rerum, 

Sed  modo  securis  non  castra,  sed  horrea  Belgis. 
Addam  felices  ripa  ex  utraque  colonos,  [bores 
Teque  inter  medios  hominumque  boumque  la- 
Stringentem  ripas,  et  pinguia  culta  secantem.  460 
Non  tibi  se  Liger  anteferet,  non  Axona  praeceps, 
Matrona  non  Gallos  Belgasque  intersita  fines, 
Santonico  refluus  non  ipse  Carantonus  aestu. 
Concedes,  gelido  Durani  de  monte  volutus 
Amnis, et  auriferum  postponet  Gallia  Tarnem. 
Insanumque  ruens  per  saxa  rotantia  late  466 
In  mare  purpureum,  dominae  tamen  ante  Mosellae 
Numine  adorato  Tarbellicus  ibit  Aturrus. 

Corniger  externas  celebrande  Mosella  per  oras. 
Nec  solis  celebrande  locis,  ubi  fonte  supremo  470 
Exseris  auratum  taurinae  frontis  honorem. 

Quaque  trahis  placidos  sinuosa  per  arva  meatus, 
Vel  qua  Germanis  sub  portubus  ostia  solvis: 

Si  quis  honos  tenui  volet  adspirare  Camoenae, 
Perdere  si  quis  in  his  dignabitur  otia  Musis,  475 
Ibis  in  ora  hominum,  laetoque  fovebere  cantu. 

Te  fontes,  vivique  lacus,  te  caerula  noscent 
Flumina,  te  veteres  pagorum  gloria  luci: 

Te  Druna,  te  sparsis  incerta  Druentia  ripis,  479 
Alpinique  colent  fluvii,  duplicemque  per  urbem 
Qui  meat,  et  Dextrae  Rhodanus  dat  nomina  ripae. 
Te  stagnis  ego  caeruleis,  magnumque  sonoris 
Amnibus,  aequoreae  te  commendabo  Garumnae. 

Ausonius  Symmacho  S 

Latebat  inter  nugas  meas  libellus  ignobilis : 
utinamque  latuisset,  neque  indicio  suo,  tanquam 
sorex,  periret.  Hunc  ego  cum,  velut  gallinaceus 
Euclionis,  situ  chartei  pulveris  eruissem,  excus¬ 
sum  relegi:  atque  ut  avidus  foenerator,  improbum 
nummum  malui  occupare,  quam  condere.  Dein 
cogitans  mecum,  non  illud  Catullianum, 

Cui  dono  lepidum  novum  libellum, 
sed  et  verius, 

Cui  dono  illepidum,  rudem  libellum, 
non  diu  quaesivi.  Tu  enim  occurristi ;  quem 
ego,  si  mihi  potestas  sit  ex  omnibus  deligendi 
unum,  semper  elegerim.  Misi  itaque  ad  te  fri¬ 
vola  gerris  Siculis  vaniora:  ut  cum  agis  nihil, 
haec  legas;  et  ne  nihil  agas,  defendas.  Igitur  iste 
nugator  libellus,  jam  diu  secreta  quidem,  sed 
vulgi  lectione  laceratus,  perveniet  tandem  in 
manus  tuas.  Quem  tu  aut  ut  Aesculapius,  redin¬ 
tegrabis  ad  vitam;  aut  ut  Plato,  juvr.nte  Vul¬ 
cano,  liberabis  infamia,  si  pervenire  non  debet 
ad  famam.  Fuit  autem  ineptiolae  hujus  ista  ma¬ 
teria.  In  expeditione,  quod  tempus,  ut  scis,  li¬ 
centiae  militaris  eSt,  super  mensam  meam  facta 
est  invitatio,  non  illa  de  Rubrii  convivio,  ut 
Graeco  more  biberetur;  sed  illa  de  Flacci  ecloga, 
in  qua  propter  mediam  noctem,  et  no^am  lunam, 
et  Murenae  auguratum,  ternos  ter  cyathos  attoni¬ 
tus  pefit  vates.  Hunc  locum  de  ternario  numero 
illico  nostra  illa  poetica  scabies  ccepit  exscal¬ 
pere  :  cujus  morbi  quoniam  facile  contagium  est, 
utinam  ad  te  quoque  prurigo  commigret;  et  fuco 
tuae  emendationis  adjecto,  impingas  spongiam, 
quae  imperfectum  opus  equi  male  spumantis  ab¬ 


solvat.  Ac  ne  me  nescias  gloriosum,  coeptos  inter 
prandendum  versiculos  ante  coenae  tempus  ab¬ 
solvi:  hoc  est,  dum  bibo,  et  paullo  ante  quam 
biberem.  Sit  ergo  examen  pro  materia  et  tem¬ 
pore.  Sed  tu  quoque  hoc  ipsum  paullo  hilariot 
et  dilutior  lege;  namque  injurium  est  de  poeta 
male  sobrio  lectorem  abstemium  judicare.  Ne¬ 
que  me  fallit,  fore  aliquem,  qui  hunc  jocum  nos¬ 
trum  acutis  naribus  et  caperata  fronte  condemnet, 
negetque,  me  omnia,  quae  ad  ternarium  et  nove¬ 
narium  numeros  pertinent,  attigisse.  Quem  ego 
verum  dicere  fatebor;  juste,  negabo.  Quippe 
si  bonus  est,  quae  omisi,  non  oblita  mihi,  sed 
praeterita  existimet.  Dehinc  qualiscunque  est, 
cogitet  secum,  quam  multa  de  his  non  reperisset, 
si  ipse  quaesisset.  Sciat  etiam  me  nec  omnibus 
erutis  usum,  et  quibusdam  oblatis  abusum.  Quam 
multa  enim  de  ternario  sciens  neglexi!  tempora, 
et  personas,  genera,  et  gradus,  novem  naturalia 
metra  cum  trimetris,  totam  grammaticam,  et  mu¬ 
sicam,  librosque  medicinae,  ter  maximum  Her¬ 
men,  et  amatorem  primum  philosophiae,  Varro- 
nisque  numeros,  et  quicquid  profanum  vulgus 
non  ignorat.  Postremo,  quod  facile  est,  cum 
ipse  multa  invenerit,  comparet  se  atque  me,  oc¬ 
cupatum  cum  otioso,  pransum  cum  abstemio, 
jocum  et  ludum  meum,  diligentiam  et  calumniam 
suam.  Alius  enim  alio  plura  invenire  potest; 
nemo  omnia.  Quod  si  alicui  et  obscurus  vide¬ 
bor,  apud  eum  me  sic  tuebere.  Primum  ejus¬ 
modi  epyllia  nisi  vel  obscura  sint,  nihil  futura: 
deinde  numerorum  naturam  non  esse  scirpum,  ut 
sine  nodo  sint.  Postremo  si  etiam  tibi  obscurus 
fuero,  cui  nihil  neque  non  lectum  est,  neque  non 
intellectum  ;  tum  vero  ego  beatus, quod  affectavi, 
adsequar,  me  ut  requiras,  me  desideres,  de  me 
cogites.  Vale. 

Idyllium  XI. —  Gryphus  Ternarii  numeri. 
Ter  bibe,  vel  toties  ternos;  sic  mystica  lex  est. 
Vel  tria  potanti,  vel  ter  tria  multiplicanti, 
Imparibus  novies  ternis  contexere  coebum,  [istis, 
Juris  idem  tribus  est,  quod  ter  tribus:  omnia  in 
Forma  hominis  coepti,  plenique  exactio  partus,  5 
Quique  novem  novies  fati  tenet  ultima  finis. 

Tres  Ope  progeniti  fratres,  tres  ordine  partae, 
Vesta,  Ceres,  et  Juno,  secus  muliebre,  sorores. 
Inde  trisulca  Jovis  sunt  fulmina  :  Cerberus  inde: 
Inde  tridens:  triplexque  Helenes  cum  fratribus 
ovum.  10 

Ter  nova  Nestoreos  implevit  purpura  fusos : 

Et  toties  terno  cornix  vivacior  sevo: 

Quam  novies  terni  glomerantem  ssecula  tractus 
Vincunt  seripedes  ter  terno  Nestore  cervi: 

Tres  quorum  setates  superat  Phoebeius  oscen:  15 
Quem  novies  senior  Gangeticus  anteit  ales. 

Ales  cinnameo  radiatus  tempora  nido. 

Tergemina  est  Hecate,  tria  virginis  ora  Dianse : 
Tres  Charites :  tria  Fata :  triplex  vox :  trina  ele- 
Tres  in  Trinacria  Siredones;  omnia  terna :  [menta. 
Tres  volucres,  tres  semidese,  tres  semipuellae 
Ter  tribus  ad  palmam  jussae  certare  Camoenis, 
Ore,  manu,  flatu;  buxo,  fide,  voce  canentes. 

Tres  sophiae  partes:  tria  Punica  bella:  trimestres 
Annorum  coelique  vices;  noctisque  per  umbram 
Tergemini  vigiles:  ter  clara  instantis  Eoi  26 
Signa  canit  serus  deprenso  Marte  satelles. 

Et  qui  conceptus  triplicatae  vespere  noctis. 

Jussa  auater  ternis  affixit  opima  tropaeis. 

Et  lyrici  vates  numero  sunt  Mnemosynarum,  50 

Tres  solas  quondam  tenuit  quas  dextera  Phoeb» 
Sed  Citheron  toties  ternas  ex  sere  sacravit 
Relligione  patrum,  qui  sex  sprevisse  timebant. 
Trina  Terentino  celebrata  trinoctia  ludo  : 

Qualia  bis  genito  Thebis  Trieterica  Baccho.  85 
Tres  primas  Thracum  pugnas  tribus  ordine  sellis 
Juniadae  patri  inferias  misere  sepulcro. 

Ille  etiam  thalamos  per  trina  aenigmata  quaerens. 
Qui  bipes,  et  quadrupes  foret,  et  tripes,  omnia 
solus, 

Terruit  Aoniam  volucris,  leo,  virgo,  triformis  40 
Sphinx,  volucris  pennis,  pedibus  fera,  fronte  puel- 
Trina  in  Tarpeio  fulgent  consortia  templo.  [Ia. 
Humana  efficiunt  habitacula  tergenus  artes, 
Parietibus  quae  saxa  locat,  quae  culmine  tigna, 

Et  quae  supremo  comit  tectoria  cultu.  45 

Hinc  Bromii  quadrantal,  et  hinc  Sicana  medimna : 
Hoc  tribus,  hoc  geminis  tribus  explicat  usus  agen¬ 
di.  [ma. 

In  physicis  tria  prima,  Deus,  mundus,  data  for- 
Tergenus  omnigenum,  genitor,  genitrix,  genera- 
Per  trinas  species  trigonorum  regula  currit,  [tum. 
iEquilatus,  vel  crure  pari,  vel  in  omnibus  impar. 
Tres  coit  in  partes  numerus  perfectus:  ut  idem 
Congrege  ter  trino  per  ter  tria  dissolvatur,  [ipse 
Tres  primus,  par,  impar  habet,  mediumque:  sed 
Ut  tres,  sic  quinque  et  septem  quoque  dividit  unus, 
Et  numero  in  toto  positus  sub  acumine  centri  56 
Distinguit  solidos  coebo  pergente  trientes, 
yEquipares  dirimens  partes  ex  impare  terno, 

Et  paribus  triplex  medium  ;  cum  quatuor  et  sex, 
Bisque  quaternorum  secernitur  omphalos  idem. 
Jus  triplex,  tabulse  quod  ter  sanxere  quaternae. 
Sacrum,  privatum,  et  populi  commune  quod  us¬ 
quam  est. 

Interdictorum  trinum  genus;  unde  repulsus 
Vi  fuero,  aut  utrobi  fuerit,  quorumve  bonorum. 
Triplex  libertas,  capitisque  minutio  triplex.  65 
Trinum  dicendi  genus  est,  sublime,  modestum. 
Et  tenui  filo  :  triplex  quoque  forma  medendi. 

Cui  logos,  aut  methodos,  cuique  experientia  no- 
Et  medicina  triplex,  servare, cavere,  mederi. [men. 
Tres  oratorum  cultus,  regnata  Colosso  70 

Quem  Rhodos,  Actaeae  quem  dilexistis  Athenae, 
Et  quem  de  scenis  tetrica  ad  subsellia  traxit 
Prosa  Asiae,  in  causis  numeros  imitata  chororum. 
Orpheos  hinc  tripodes,  quia  sunt  tria,  terra,  aqua, 
flamma. 

Triplex  sideribus  positus,  distantia,  forma.  75 
Et  modus,  et  genitrix  modulorum  musica  triplex, 
Mixta  libris,  secreta  astris,  vulgata  theatris. 
Martia  Roma  triplex,  equitatu,  plebe,  senatu. 
Hoc  numero  Tribus,  et  Sacro  de  monte  Tribuni. 
Tres  equitum  turmae:  tria  nomina  nobiliorum. 
Nomina  sunt  chordis  tria:  sunt  tria  nomina  mensi. 
Geryones  triplex  :  triplex  compago  Chimaerae. 
Scylla  triplex,  commissa  tribus, cane, virgine,  pisce. 
Gorgones,  Harpyiaeque,et  Erinnyes  agmine  terno. 
Et  tres  fatidicae,  nomen  commune,  Sibyllae  :  85 

Quarum  tergemini  fatalia  carmina  libri : 

Quos  ter  quinorum  servat  cultura  vitorum,  [unus. 
Ter  bibe.  Tres  numerus  super  omnia;  ter  Deus 
Hic  quoque  ne  ludus  numero  transcurrat  inerti, 
Ter  decies  ternos  habeat,  deciesque  novenos.  90 

Idyllium  XII. —  Technopcegnion.  Ausonius 
Pacato  Proconsuli. 

Scio  mihi  apud  alios  pro  laboris  modulo  lau¬ 
dem  non  posse  procedere.  Quam  tamen  si  tu 
iftdulseris,  ut  ait  Afranius  in  Thaide, 


Maiorem  laudem,  quam  laborem  invenero 

Quae  lecturus  es,  monosyllaba  sunt,  quasi  quae¬ 
dam  puncta  sermonum,  in  quibus  nullus  facun¬ 
diae  locus  est,  sensuum  nulla  conceptio, propositio, 
redditio,  conclusio,  aliaque  sophistica,  quae  in  uno 
versu  esse  non  possunt :  sed  cohaerent  ita,  ut  cir¬ 
culi  catenarum  separati.  Et  simul  ludicrum 
opusculum  texui,  ordiri  majuscula  solitus:  sed 
in  tenui  labor,  at  non  tenuis  gloria,  si  probantur 
Tu  facies,  ut  sint  aliquid.  Nam  sine  te  mono¬ 
syllaba  erunt,  vel  si  quid  minus.  In  quibus  ego, 
quod  ad  usum  pertinet,  lusi ;  quod  ad  molestiam, 
laboravi.  Libello  Technopaegnii  nomen  dedi: 
ne  aut  ludum  laboranti,  aut  artem  crederes  de¬ 
fuisse  ludenti.  Vale. 

Ausonius  Paullino  suo. 

Misi  ad  te  Technopaegnion,  inertis  otii  mei 
inutile  opusculum.  Versiculi  sunt  monosyllabis 
coepti,  et  monosyllabis  terminati.  Nec  hic  modo 
stetit  scrupea  difficultas,  sed  accessit  ad  miseriam 
cogitandi,  ut  idem  monosyllabum,  quod  esset  fi  is 
extremi  versus,  principium  fieret  insequentis. 
Dic  ergo  et,  O  mora,  o  poena  !  rem  vanam  quippe 
curavi:  exigua  est,  et  fastiditur:  inconnexa,  et 
implicatur:  cum  sit  aliquid,  vel  nihili  deprehen¬ 
ditur.  Laboravi  tamen,  ut  haberet  aut  historicon 
quippiam,  aut  dialecticon.  Nam  poeticam,  vel 
sophisticam  levitatem  necessitas  observationis 
exclusit.  Ad  summam,  non  est  quod  mireris : 
sed  paucis  litteris  additis,  est  cujus  miserearis, 
neque  aemulari  velis  Et  si  huc  quoque  descen¬ 
deris,  majorem  molestiam  capias  ingenii  et 
facundiae  detrimento,  quam  oblectationem  imita¬ 
tionis  affectu.  Vale. 

Versus  monosyllabis  coepti  et  finiti,  ita  ut  a  fine 
versus  ad  principium  recurrant. 

Res  hominum  fragiles  alit,  et  regit,  et  perimit  fors, 
Forsdub:a,  eeternumque  labans:  quam  blanda  fovet  spes. 
Spes  nullo  finita  sevo  :  cui  terminus  est  mors, 

Mors  avida,  inferna  mergit  caligine  quam  nox, 

Nox  obitura  vicem,  remeaverit  aurea  cum  lnx,  5 

Lux  dono  concessa  deflm,  cui  prsevius  est  sol, 

Sol,  cui  nec  furto  Veneris  latet  armipotens  Mars, 

Mars  nullo  de  patre  satus,  quem  Thressa  colit  gens. 
Gens  infrena  virflm,  quibus  m  scelus,  omne  ruit  fas. 
Fas  hominem  mactare  sacris:  ferus  iste  loci  mos,  10 

Mos  ferus  audacis  populi,  quem  nulla  tenet  lex, 

Lex  naturali  quam  condidit  imperio  jus. 

Jus  genitum  pietate  hominum,  jus  certa  Dei  mens. 

Mens,  quae  coelesti  sensu  rigat  emeritum  cor. 

Cor  vegetum  mundi  instar  habens,  animae  vigor  ac  vis.  15 
Vis  tamen  hic  nulla  est:  verum  est  jocus  et  nihili  res. 

Prcefatio  Monosyllaborum  tantum  in  fine  posito¬ 
rum. 

Ut  in  vetere  verbo  est,  Sequitur  vara  vibiam  : 
similium  nugarum  subtexo  nequitiam.  Et  hi 
versiculi  monosyllabis  terminantur,  exordio  ta¬ 
men  libero,  quanquam  fine  legitimo.  Sed  labo¬ 
ravi,  ut  quantum  ejus  posset  apud  aures  indul- 
gentissimas,  absurda  concinerent,  insulsa  resipe- 
rent,  hiulca  congruerent ;  denique  haberent  et 
amara  dulcedinem,  et  inamoena  Venerem,  et  as¬ 
pera  laevitatem.  Qua;  quidem  omnia  quoniam 
insuavis  materia  devenustat,  lectio  benigna  con 
ciliet.  Tu  quoque  mihi  tua  crede  securior, 
quippe  meliora :  ut.  auod  per  adagionem  coepi¬ 
mus,  proverbio  finiamus,  et  Mutuum  muli  sca¬ 
bam. 

Urnula  dis,  natur®  imitatrix,  omniparens  ars. 

Parato  ut  studeat  ludus  meus,  esto  operi  dux. 

Arcta,  inamoena  licet,  nec  congrua  carminibus  lex. 

Judice  sub  tanto  fandi  tamen  accipiet  jus. 

Quippe  et  ridiculis  data  gloria,  ni  prohibet  fors. 

De  membris. 

Indicat  in  pueris  septennia  prima  novus  dens. 

Pubentes  annos  robustior  anticipat  vox. 

Invicta  et  ventis  et  solibus  est  hominum  frons. 

Edurum  nervi  cum  viscere  consociant  os. 

Palpitat  irrequies,  vegetum,  teres,  acre,  calens  cor: 

Unde  vigent  sensus,  dominatrix  quos  vegetat  mens, 

Atque  in  verba  refert  modulata  lege  loquax  os. 

Quam  validum  est,  hominis  quota  portio,  caeruleum  fel  1 
Quam  tenue,  et  molem  quantam  fert  corpoream  crus  ! 

Pondere  sub  quanto  nostrum  moderatur  iter  pes  1  10 


Inconnexa. 

De  vere  primo. 

Annus  ab  exortu  cum  floriparum  reserat  ver, 

Cuncta  vigent :  nemus  omne  viret :  nitet  auricomum  rus : 

Et  fusura  umbras  radicitus  exigitur  stirps. 

Non  denso  ad  terram  lapsu  glomerata  fluit  nix. 

Florum  spirat  odor,  Libani  ceu  montis  honor  thus.  8 


Per  interrogati -nem  et  responsionem. 

vas. 


Saepe  in  conjugiis  fit  noxia,  si  nimia  est. 

Sexus  uterque  potens,  sed  praevalet  imperio 
Qui  recte  faciet,  non  qui  dominatur,  erit  rex. 

Vexat  amicitias,  et  foedera  dissociat  lis. 

Incipe,  quicquid  agas :  pro  toto  est  prima  operis  pars.  5 
Insinuat  coelo,  disque  inserit  emeritos  laus. 

Et  disciplinis  conferta  est,  et  vitiis  urbs. 

Urbibus  in  tutis  munitior  urbibus  est  arx. 

Auro  magnus  honos :  auri  pretium  tamen  est  aes. 

Longa  dies  operosa  viro,  sed  temperies  nox,  10 

Qua  caret  yEthiopum  plaga,  pervigil,  irrequies  gens, 
Semper  ubi  aeterna  vertigine  clara  nitet  lux. 

De  deis. 

Sunt  et  coelicolftm  monosyllaba.  Prima  deftm  _  Fas, 
Quae  Themis  est  Graiis.  Post  hanc  Rhea,  quae  Latiis  Ops. 
Tum  Jovis  et  Consi  germanus,  Tartareus  Dis. 

Et  soror  et  conjux  fratris,  regina  deftm  Vis. 

Et  qui  quadrijugo  curru  pater  invehitur  Sol.  5 

Quique  truces  belli  motus  ciet  armipotens  Mars: 

Quem  nunquam  pietas,  nunquam  bona  sollicitat  Pax. 
Nec  cultor  nemorum  reticebere,  Maenalide  Pan, 

Nec  Genius  domuum,  Larunda  progenitus  Lar. 

Fluminibnsque  Italis  praepollens  sulfureus  Nar.  10 

Quaeque  piat  divftm  perjuria  nocticolor  Styx. 

Velivolique  maris  constrator  Leuconotos  _  Libs. 

Et  nunquam  in  dubiis  hominem  bona  destituens  Spes. 

De  cibis. 

Nec  nostros  reticebo  cibos,  quos  priscus  habet 
Irritamentum  quibus  additur  aequoreum 
Olim  communis  pecori  cibus  atque  homini  gl; 


Ante  quidem  campis  quam  spicea 

Mox  ador,  atque  adoris  de  polline  ^  .  _ 

Instruxit  mensas  quo  quondam  Romulidftm  plebs. 

Hinc  cibus,  hinc  potus,  cum  dilueretur  aqua  puls. 

Est  inter  fruges  morsu  piper  aequiparans  gith. 

Et  Pelusiaco  de  semine  plana,  teres  lens 

Et  duplici  defensa  putamine  quinquegenus  nux.  10 

Quodque  cibo  et  potu  placitum,  labor  acer  apum  mei, 
Natur®  liquor  iste  novae,  cui  summa  natat  faex. 

De  historiis. 

Solamen  tibi,  Phoebe,  novum  dedit  (Ebalius  flos. 

Flore  alio  reus  est  Narcissi  morte  sacer  fons. 

Caedis  Adone®  mala  gloria  fulmineus  sus. 

Perjurum  Lapitham  Junonia  ludificat  nubs. 

Ludit  et  JEaciden  Parnassia  Delphicol®  sors.  5 

Threicium,  Libycum  freta,  Cimmeriumque  secat  bos. 
Non  sine  Hamadryadis  fato  cadit  arborea  trabs. 

Quo  generata  Venus,  Saturnia  desecuit  falx. 

Sicca  inter  rupes  Scythicas  stetit  alitibus  crux. 

Unde  Prometheo  de  corpore  sanguineus  ros  10 

Adspergit  cautes,  et  dira  aconita  creat  cos. 

Ibycus  ut  periit,  vindex  fuit  altivolans  grus. 

JEacidae  ad  tumulum  mactata  est  Andromach®  glos. 
Carcere  in  Argivo  Philopoemena  lenta  adiit  moTs. 

Tertia  opima  dedit  spoliatus  Aremoricus  Lars.  15 

Sera  venenato  potu  abstulit  Hannibalem  nex. 

Res  Asi®  quantas  leto  dedit  immeritas  fraus  I 

Ultrix  flagravit  de  rupibus  Euboicis  fax. 

Stat  Jovis  ad  cyathum,  generat  quem  Dardanius  Tros. 
Pr®petibus  pennis  super  aera  vectus  homo  Cres.  20 

Intulit  incestam  tibi  vim,  Philomela,  ferus  Thrax. 
Barbarus  est  Lydus,  bellax  Geta,  foemineus  Phryx, 
Fallaces  Ligures,  nullo  situs  in  pretio  Car. 

Vellera  depectit  nemoralia  vestifluus  Ser. 

Nota  in  portentis  Thebana  tricorporibus  Sphinx.  35 

Nota  et  parvorum  cunis  muliebre  pecus  strix. 


Quis  subit  in  poenam  capitali  judicio  ? 

Quid  si  lis  fuerit  nummaria  ?  quis  dabitur  ? 

Quis  Mirmilloni  contenditur  ?  ®quimanus 
Inter  virtutes  quod  nomen  Mercurio  ?  .  ... . 

Tlmribula,  et  pater®,  qu®  tertia  vasa  deftm  ?  lanx.  5 

Cincta  mari  qu®nam  tellus  creat  Hippocratem  ?  Cos. 
Grex  magis,  an  regnum  Minoida  sollicitat  ?  grex. 

Quid  prmter  nubem  Phmacibus  impositum  ?  mons. 

Dic,  cessante  cibo,  somno  quis  opimior  est  ?  glis. 

Tergora  dic  clypeis  accommoda  qu®  faciat  ?  glus  10 

Sponte  ablativi  casus  quis  rectus  erit  ?  spons. 

Quadrupes  oscinibus  quis  jungitur  auspiciis  ?  mus. 

Quid  fluitat  pelago,  quod  non  natat  in  fluvio  ?  pix. 

Bissenas  partes  quis  continet  ®quipares  ?  as. 

Tertia  defuerit  si  portio,  quid  reliquum  ?  bes.  15 

De  litteris  monosyllabis  Greecis  ac  Latinis. 

Dux  elementorum  studiis  viget  in  Latiis  A. 

Et  suprema  notis  adscribitur  Argolicis  fi. 

Eta  quod  JEolidflm,  quodque  s  valet,  hoc  Latiale  E 
Pr®st.o,  quod  E  Latium  semper  breve,  Dorica  vox  E- 
Hoc  tereti  argutoque  sono  negat  Attica  gens  Q.  5 

fi  quod,  et  o-Grmcum,  compensat  Romula  vox  O. 

Littera  sum  Jot®  similis,  vox  plena  jubens  I. 

Cecropiis  ignota  notis  ferale  sonans  V. 

Pythagor®  bivium  ramis  pateo  ambiguis  Y. 

Vocibus  in  Graiis  nunquam  ultima  conspicior  jj-  10 

Zeta  jacens,  si  surgat,  erit  nota,  qu®  legitur  N. 

M®andrum  flexusque  vagos  imitata  vagor  g. 

Dividuum  Bet®  monosyllabon  Italicum  B. 

Non  formam,  at  vocem  Delt®  gero  Romuleum  D. 

Hostilis  qu®  forma  jugi  est,  hanc  efficiet  ij-  15 

Ausonium  si  P  scribas,  ero  Cecropium  p : 

Et  Rho  quod  Gr®cum,  mutabitur  in  Latium  P. 

Malus  ut  antennam  fert  vertice,  sic  ego  sum  T. 

Spiritus  hic  flatu  tenuissima  vivificans  H. 

H®c  tribus  in  Latio  tantum  addita  nominibus  K,  20 

Pr®valuit  postquam  Gamma  vice  functa  prius  C, 

Atque  alium  pro  se  titulum  replicata  dedit  Q. 

Ansis  cincta  duabus  erit  cum  Jota,  leges  0. 

In  Latio  numerus  denarius,  Argolicum  X. 

H®c  gruis  effigies  Palamedica  porrigitur  q>.  25 

Cappa  fuit  quondam  Boeotia,  nunc  Latium  K. 

Furca  tricornigera  specie,  p®ne  ultima  sum  \p. 

Grammaticomastix. 

E  logod®dalia  strides  modo  qui  nimium  trux, 

Frivola  condemnas  ?  nequaquam;  cum  pretio  est  merx: 
Ennius  ut  memorat,  replet  te  l®tificum  gau : 

Livida  mens  hominum  concretum  felle  coquat  pus. 

Dic,  quid  significent  catalecta  Maronis  ?  in  h.s  al  6 

Celtarum  posuit :  sequitur  non  lucidius  tau. 

Imperium,  litem,  Venerem,  cur  una  notet  res  t 

Estne  peregrini  vox  nominis,  an  Latii  sil  ? 

Et  quod  germano  mixtum  male  letiferum  min  ? 

Lintribus  in  geminis  constratus  ponto  sit,  an  pons  ?  1C 
Bucolico  sepes  dixit  Maro  cur  Cicero  seps  ? 

Vox  solita,  et  cunctis  notissima,  si  memores,  lac. 

Cur  condemnetur,  ratio  magis  ut  faciat  lact  ? 

An  Liby®  ferale  malum  sit  Romula  vox  seps  ? 

Si  bonus  est  insons,  contrarius,  et  reus  est  sons  ?  15 

Dives  opum  cur  nomen  habet  Jove  de  Stygio  Dis  ? 

Unde  Rudinus  ait,  Divftm  domus  altisonum  ccel  ? 

Et  cujus  de  more,  quod  adstruit,  Endo  suam  do  ? 

Aut  de  fronde  loquens  cur  dicit  populea  frus  ? 

Sed  quo  progredior  ?  qu®  finis,  quis  modus,  et  calx  ?  2(1 
Indulge,  Pacate,  bonus,  doctus,  facilis  vir. 

Totum  opus  hoc  sparsum,  crinis  velut  Antiphii®.  Pax. 

Ausonius  Paullo  S. 

Perlege  hoc  etiam,  si  operae  est,  frivolum  et 
nullius  pretii  opusculum,  quod  nec  labor  excu¬ 
dit,  nec  cura  limavit ;  sine  ingenii  acumine,  et 
morse  maturitate.  Centonem  vocant,  qui  primi 
hac  concinnatione  luserunt.  Sola;  memorite  ne¬ 
gotium  sparsa  colligere,  et  integrare  lacerata  : 
quod  ridere  magis,  quam  laudare  possis.  Pro 
quo,  si  per  Sigillaria  in  auctione  veniret,  neqia 

Afranius  Nauci  daret,  nec  Cicum  suum  Plautus 
offerret.  Piget  enim  Virgiliani  carminis  digni¬ 
tatem  tam  joculari  dehonestasse  materia.  Sed 
quid  facerem  ?  Jussum  erat-  quodque  est  poten- 
tissimum  imperandi  genus,  rogabat,  qui  jubere 
poterat,  S.  imperator  Valentinianus,  vir  meo 
judicio  eruditus:  qui  nuptias  quondam  ejusmodi 
ludo  descripserat,  aptis  quidem  versibus,  et 
compositione  festiva  ;  experiri  deinde  volens, 
quantum  nostra  contentione  praecelleret,  simile 
hos  de  eodem  concinnare  praecepit.  Quam  scru¬ 
pulosum  hoc  mihi  fuerit,  intellige.  Neque  an¬ 
teferri  volebam,  neque  posthaberi;  cum  aliorum 
quoque  judicio  detegenda  esset  adulatio  inepta, 
si  cederem ;  insolentia,  si  ut  aemulus  eminerem. 
Suscepi  igitur  similis  recusanti:  feliciterque  et 
obnoxius  gratiam  tenui,  nec  victor  offendi.  Hoc, 
die  uno  et  addita  lucubratione  properatum,  modo 
inter  liturarios  meos  cum  reperissem,  tanta  mihi 
candoris  tui  et  amoris  fiducia  est,  ut  severitati 
tuae  nec  ridenda  subtraherem.  Accipe  igitur 
opusculum  de  inconnexis  continuum,  de  diversis 
unum,  de  seriis  ludicrum,  de  alieno  nostrum  ;  ne 
in  sacris  et  fabulis,  aut  Thyonianum  mireris,  aut 
Virbium,  illum  de  Dionyso,  hunc  de  Hippolyto 
reformatum.  Et  si  pateris,  ut  doceam  docendus 
ipse,  Cento  quid  sit  absolvam.  Variis  de  locis, 
sensibusque  diversis,  quaedam  carminis  structura 
solidatur,  in  unum  versum  ut  coeant  aut  caesi 
duo,  aut  unus  et  sequens  cum  medio.  Nam  duos 
junctim  locare,  ineptum  est;  et  tres  una  serie, 
merae  nugae.  Diffunditur  autem  per  caesuras 
omnes,  quas  recipit  versus  heroicus,  convenire 
ut  possit,  aut  penthemimeris  cum  reliquo  ana¬ 
paesto  :  aut  trochaice  cum  posteriore  segmento : 
aut  septem  semipedes  cum  anapaestico  chorico : 
aut  post  dactylum  atque  semipedem,  quicquid 
restat  hexametro.  Simile  ut  dicas  ludicro,  quod 
Graeci  oarupariuv  vocavere.  Gssicla  ea  sunt: 
ad  summam  quatuordecim  figuras  geometricas 
habent.  Sunt  enim  sequilatera:  vel  triquetra: 
extentis  lineis:  aut  rectis  angulis,  vel  obliquis: 
isoscele:  vel  isopleura:  orthogona  quoque,  vel 
scalena.  Harum  vertibularum  variis  coagmentis 
simulantur  species  mille  formarum  :  Elephantus 
bellua,  aut  Aper  bestia,  Anser  volans,  et  Mirmillo 
in  armis,  subsidens  Venator,  et  latrans  Canis: 
quin  et  Turturis,  et  Cantharus,  et  alia  hujusmodi 
innumerabilium  figurarum,  quse  alius  alio  scien  ¬ 
tius  variegant.  Sed  peritorum  concinnatio  mi¬ 
raculum  est ;  imperitorum  junctura  ridiculum. 
Quo  praedicto,  scies,  quod  ego  posteriorem  imi¬ 
tatus  sum.  Hoc  ergo  Centonis  opusculum  ut 
ille  ludus  tractatur,  pari  modo,  sensus  diversi  ut 
congruant :  adoptiva  quae  sunt,  ut  cognata  vide¬ 
antur:  aliena  ne  interluceant:  accersita  ne  vim 
redarguant:  densa  ne  supra  modum  protuberent: 
hiulca  ne  pateant.  Quae  si  omnia  ita  tibi  vide¬ 
buntur,  ut  praeceptum,  dices  me  composuisse 
Centonem.  Et  quia  sub  imperatore  meo  tum 
merui,  procedere  mihi  inter  frequentes  stipendium 
jubebis:  sin  aliter,  sere  dirutum  facies;  ut  cu¬ 
mulo  carminis  in  fiscum  suum  redacto,  redeant 
versus,  unde  venerunt.  Vale. 

Idyllium  XIII.  Cento  nuptialis. 


A.  5.  Accipite  haec  animis,  laetasque  advertite  mentes, 

A.  11.  Ambo  animis,  ambo  insignes  praestantibus  armis, 

B.  7.  Ambo  florentes,  *  genus  insuperabile  bello.  A.  4 
A.  6.  Tuque  prior,  *  nam  te  majoribus  ire  per  altum  A.  d 
A.  3.  Auspiciis  manifesta  fides,  *  quojusuor  alter  A. 

A.  1.  Nec  pietate  fuit,  nec  bello  major  et  armis; 


A.  4.  Tuque  puerque  tuus,  *  roagtiaespts  altera  Romae,  A.  15 
A.  8.  Flos  veterum  virtnsque  virfim,  *  mea  maxima  A.  . 
cura, 

A.  12.  Nomine  avum  referens,  animo  manibusque  paren- 

A.  6.  Non  injussa  cano.  *  Sua  cuique  exorsa  laborem,  A.  10 
A,  10.  Fortunamque  ferent :  *  mihi  jussa  capessere  fas  A.  1 
est. 

Caena  nuptialis 

A.  5.  Exspectata  dies  aderat:  *  dignisque  Hymenaeis  A.  11 
A.  6.  Matres,  atque  viri,  *  juvenesque  ante  ora  paren-  G.  4 

A.  1.  Conveniunt,  stratoque  super  discumbitur  ostro. 

Dant  famuli  manibus  lymphas,  *  onerantque  A.  8 
canistris 

Dona  laboratae  Cereris,  *  pinguisque  ferinae  A.  I 
A.  8.  Viscera  tosta  ferunt :  *  series  longissima  rerum,  A.  1 
A.  8.  Alituum  pecudumque  genus,  *  capreaeque  se-  G.  1 
quaces  . 

G.  3.  Non  absunt  illis,  *  nec  oves,  haedique  petulci,  G.  4 
G.  3.  Et  genus  tequoreum,  damae,  *  cervique  fugaces.G.  3 
A.  11.  Ante  oculos,  interque  manus  sunt  *  mitia  poma.  B.  1 
A.  8.  Postquam  exemta  fames,  et  amor  compressus  edendi, 
A.  1.  Crateras  magnos  statuunt,  *  Bacchumque  mini-  A.  8 
strant.  , 

A.  2.  Sacra  canunt :  *  plaudunt  choreas,  et  carmina  A.  6 
dicunt. 

A.  6.  Nec  non  Threicius  longa  cum  veste  sacerdos 

Obloquitur  numeris  septem  discrimina  vocum. 

A.  9.  At  parte  ex  alia*  biforem  dat  tibiacantum.  A.  10 
A.  4.  Omnibus  una  quies  operum,  *  cunetique  relictis  A.  8 
Consurgunt  mensis  :  *per  limina  laeta  frequentes  A.  1 
A.  9.  Discurrunt,  variantque  vices  *  populusque  pa-  A.  9 
tresque, 

A.  11.  Matronae,  pueri,  *  vocemque  per  ampla  volutant  A.  1 
Atria :  dependent  lychni  laquearibus  aureis.  A.  1 

Descriptio  egredientis  sponsa. 

A.  4.  Tandem  progreditur  *  Veneris  justissima  cura,  A.  10 
A.  7.  Jam  matura  viro,  jam  plenis  nubilis  annis, 

A.  1.  Virginis  os  habilumque  gerens,  *  cui  plurimus  A.  12 
ignem 

Subjecit  rubor,  et  calefacta  per  ora  cucurrit  j 
A.  7.  Intentos  volvens  oculos,  *  uritque  videndo.  G.  3 
A.  7.  Illam  omnis  tectis  agrisque  effusa  juventus 

Turbaque  miratur  matrum  :  *  vestigia  primi  A.  5 
Alba  pedis,  *  dederatque  comam  diffundere  A.  1 
ventis. 

A.  3.  Fert  picturatas  auri  subtemine  vestes, 

A.  1.  Ornatus  Argivae  Helenae  :*  qualisque  videri  A.  2 
A.  2.  Coelicolis,  et  quanta  solet  *  Venus  aurea  contra,  A.  10 
A.  6.  Talis  erat  species;  *  taletn  se  laeta  ferebat  A.  1 

A.  2.  Ad  soceros,  *  solioque  alte  subnixa  resedit.  A.  1 

Descriptio  egredientis  sponsi. 

A.  9.  At  parte  ex  alia  *  foribus  sese  intulit  altis  A.  11 
A.  9.  Ora  puer  prima  signans  intonsa  juventa, 

Pictus  acu  chlamydem  auratam,  *  quam  pluri-  A.  5 

Purpura  Maeandro  duplici  Meliboea  cucurrit, 

A.  10.  Et  tunicam,  molli  mater  quam  neverat  auro ; 

A.  1.  Os,  humerosque  deo  similis,  *  lumenque  ju-  A.  . 

A.  8.  Qualis  ubi  Oceani  perfusus  Lucifer  unda 

Extulit  os  sacrum  coelo;  *  sic  ora  ferebat,  A.  3 
Sic  oculos,  *  cursuque  amens  ad  limina  tendit.  A.  2 
A.  2.  Illum  turbat  amor,  ligitque  in  virgine  vultus. 

A.  1,  Oscula  libavit,  *  dextramque  amplexus  inhaesit.  A.  8 

Oblatio  munerum. 

A.  5.  Incedunt  pueri,  pariterque  ante  ora  parentum 

Dona  ferunt,  *  pallam  signis  auroque  rigentem,  A.  1 
A.  11.  Munera  portantes,  anrique  eborisque  talenta. 

Et  sellam,  *  et  pictum  croceo  velamen  acantho ;  A.  1 
A.  1.  Ingens  argentum  mensis,  *  colloque  monile  A.  1 
Baccatum,  et  duplicem  gemmis  auroque  coronam. 

A.  5.  Olli  serva  datur,  *  geminique  sub  ubere  nati ;  A.  5 
A.  10.  Quatuor  huic  juvenes,  *  totidem  innuptaeque  A.  2 
puellae : 

A.  5.  Omnibus  in  morem  tonsa  coma:  *  pectore  A.  5 
summo 

Flexilis  obtorti  per  collum  circulus  auri. 

Epithalamium  utrique. 

A.  12.  Tum  studio  effusae  matres  *  ad  limina  ducunt.  A.  10 

G.  4.  At  chorus  aequalis,  *  pueri,  innuptaeque  puellae,  A  2 

G.  2.  Versibus  incomtis  ludunt,  *  et  carmina  dicunt  •  A  6 

B.  8.  O  digno  conjuncta  viro,  *  gratissima  conjux.  A.  0 

A.  1.  Sis  felix,  *  primos  Lucinae  experta  labores,  G,  4 

G.  4.  Et  mater.  Cape  M ;eoni i  carchesia  Bacchi, 

B.  8.  Sparge,  marite,  nuces;  *  cinge  haec  altaria  vitta.  B.  S 
A.  8.  Flos  veterum  virlusque  viiftm  :  *  tibi  d  icitur  B.  S 

A.  1.  Omnes  ut  tecum  meritis  pro  talibus  annos 
Exigat,  et  pulchra  faciat  te  prole  parentem. 

A.  9.  Fortunati  arnko,  *  si  quid  pia  numina  possunt.  A.  4 

A.  3.  Vivite  felices  :*  dixerunt,  currite,  fusis  B.  4 

Concordes  stabili  fatorum  numine  Parcae. 

Jngi-essus  in  cubiculum. 

G.  4.  Postquam  est  in  thalami  pendentia  pumice  tecta 

Perventum,  *  licito  tandem  sermone  fruuntur.  A.  8 

A.  8.  Congressi  jungunt  dextras,  *  stratisque  repo-  A.  a 

A.  1.  At  Cytherea  novas  artes  *  et  pronuba  Juno  A.  4 

A.  11.  Sollicitat,  suadetque  ignota  lacessere  bella. 

A.  1.  Ille  ubi  complexu  *  molli  fovet,  atque  repente  A.  8 
Accepit  solitam  flammam,*  lectumqu.e  jugalem;  A.  4 
A.  6.  O  virgo,  nova  mi  facies,  *  gratissima  conjux,  A.  10 
A.  6.  Venisti  tandem,  *  mea  sola  et  sera  voluptas.  A.  8 
A.  2.  O  dulcis  conjux,  non  haec  sine  numine  divflm 
A.  12.  Proveniunt :  *  piacitone  etiam  pugnabis  amori  ?  A.  4 
A.  4.  Talia  dicentem  jamdudum  aversa  tuetur, 

A.  12.  Cunctaturque  metu,  telumqne  instare  tremiscit, 

A.  1.  Spemque  metumque  inter,  *  funditque  has  ore  A.  5 
loquelas : 

A.  10.  Per  te,  per,  qui  te  talem  genuere,  parentes, 

B.  2.  O  formose  puer,  *  noctem  non  amplius  unam  A.  1 
A.  9.  Hanc  tu,  oro,  solare  inopem,  *  et  miserere  pre-  A.  10 

A.  12.  Succidimus:  non  lingua  valet,  non  corpore  notae 
Sufficiunt  vires  ;  nec  vox  aut  verba  sequuntur. 

A.  9.  Ille  autem  :  Causas  nequicquam  nectis  inanes: 

A.  12.  Praecipitatque  moras omnes,*solvitque  pudorem. A.  4 


Parecbasis. 

Hactenus  castis  auribus  audiendum  mysterium 
nuptiale  ambitu  loquendi  et  circumitione  velavi. 
Verum  quoniam  et  Fescenninos  amat  celebritas 
nuptialis,  verborumque  petulantiam  notus  vetere 
instituto  ludus  admittit,  caetera  quoque  cubiculi  et 
lectuli  operta  prodentur,  ab  eodem  auctore  col¬ 
lecta  ;  ut  bis  erubescamus,  qui  et  Virgilium  faci¬ 
mus  impudentem.  Vos,  si  placet,  hic  jam  legendi 
modum  ponite;  csetera  curiosis  relinquite. 

Imminutio . 


A.  11.  Postquam  congressi  *  sola  sub  nocte  per  um-  A.  6 
G.  3.  Et  mentem  Venus  ipsa  dedit,  *  nova  proelia  ten-  A.  3 


A.  10.  Tollit  se  arrectum  ;  *conantem  plurima  frustra  A.  9 
A.  10.  Occupat  os  faciemque;  *  pedem  pede  fervidus  A.  12 
urget, 

A.  7.  Perfidus  alta  petens  ;  *  ramum  qui  veste  latebat,  A.  6 

B.  10.  Sanguineis  ebuli  baccis  minioque  rubentem, 

A.  12.  Nudato  capite,  *  et  pedibus  per  mutua  nexis,  A.  7 
A.  3.  Monstrum  horrendum,  informe,  ingens,  cui  luinen 

A.  10.  Eripit  a  femore,  et  trepidanti  fervidus  instat. 

A.  1.  Est  in  secessu,  *  tenuis  quo  semita  ducit,  A.  11 
A.  8.  Ignea  rima  micans:  *  exhalat  opaca  mephitim.  A.  7 
A.  6.  Nulli  fas  casto  sceleratum  insistere  limen. 

A.  7.  Hic  specus  horrendum  ;  *  talis  sese  halitus  atris  A.  6 
A.  6.  Faucibus  effundens  *  nares  contingit  odore.  A.  9 
A.  11.  Huc  juvenis  nota  fertur  regione  viarum, 

A.  5.  Et  super  incumbens  *  nodis  et  cortice  crudo  A.  9 
A.  9.  Intorquet  summis  adnixus  viribus  hastam. 

A.  II.  Haesit,  virgineumque  alte  bibit  actacruorem. 

A.  2.  Insonuere  cavae  gemitumque  dedere  cavernae. 

A.  11.  Illa  manu  moriens  telum  trahit;  ossa  sed  inter 
G.  3.  Altius  ad  vivum  persedit  *  vulnere  mucro.  A.  11 
A.  4.  Ter  sese  attollens,  cubitoque  innixa  levavit ; 

Ter  revoluta  toro  est.  *  Manet  imperterritus  A.  10 
ille: 

A.  3.  Nec  mora,  nec  requies  :  *  clavumque  affixus  et  A.  5 

Nusquam  amittebat,  oculosque  sub  astra  tenebat. 

A.  6.  ltque  reditque  viam  toties,  *  uteroque  re-  A.  2 


A.  9.  Transadigit  costas,  *  et  pectine  pulsat  eburno.  A.  fi 
A.  5.  Jamque  fere  spatio  extremo,  fessique,  sub  ipsam 

Finem  adventabant:  *  tum  creber  anhelitus  A.  5 

Aridaque  ora  quatit :  sudor  fluit  undique  rivis. 

A.  11.  Labitur  exsanguis  :*  destillat  ab  inguine  virus.  G.  S 


Contentus  esto,  Paule  mi, 
Lasciva,  Paule,  pagina : 
Ridere  nil  ultra  expeto. 


Sed  cum  legeris,  adesto  mihi  adversum  eos, 
qui,  ut  Juvenalis  ait. 


- Curios  simulant,  et  Bacchanalia  vivunt, 

ne  forte  mores  meos  spectent  de  carmine. 

Lasciva  est  nobis  pagina,  vita  proba, 

ut  Plinius  dicit.  Meminerint  autem,  quippe  eru¬ 
diti,  probatissimo  viro  Plinio  in  poematis  lasci¬ 
viam,  in  moribus  constitisse  censuram:  prurire 
opusculum  Sulpiciae,  frontem  caperare:  esseApu- 
leium  in  vita  philosophum,  in  epigrammatis  ama¬ 
torem  :  in  praeceptis  Ciceronis  exstare  severitatem, 
in  epistolis  ad  Caerelliam  subesse  petulantiam  : 
Platonis  Symposion  composita  in  ephebos  idyl¬ 
lia  continere.  Nam  quid  Anniani  Fescenninos? 
quid  antiquissimi  poetae  Laevii  Erotopaegnion 
libros  loquar  ?  quid  Evenum,  quem  Menander 
sapientem  vocavit  ?  quid  ipsum  Menandrum  ? 
quid  comicos  omnes?  quibus  severa  vita  est,  et 
laeta  materia.  Quid  etiam  Partheniam  dictum 
causa  pudoris?  qui  octavo  ^Eneidos,  cum  descri¬ 
beret  coitum  Veneris  atque  Vulcani, 
viav  decenter  immiscuit.  Quid  in  tertio  Georgi¬ 
corum  de  submissis  in  gregem  maritis  ?  nonne 
obscaenam  significationem  honesta  verborum 
translatione  velavit?  Et  si  quid  in  nostro  joco 
aliquorum  hominum  severitas  vestita  condemnat, 
de  Virgilio  arcessitum  sciat.  Igitur  cui  hic  ludus 
noster  non  placet,  ne  legerit;  aut  cum  legerit, 
obliviscatur;  aut  non  oblitus,  ignoscat.  Etenim 
fabula  de  nuptiis  est;  et  velit,  nolit,  aliter  haec 
sacra  non  constant. 

Idyllium  XIV. — Rosa. 

Ver  erat,  et  blando  mordentia  frigora  sensu 
Spirabat  croceo  mane  revecta  dies. 

Strictior  Eoos  pratcesserat  aura  jugales, 
^Estiferum  suadens  anticipare  diem. 

Errabam  riguis  per  quadrua  compita  in  hortis,  5 
Maturo  cupiens  me  vegetare  die. 

Vidi  concretas  per  gramina  flexa  pruinas 
Pendere,  aut  olerum  stare  cacuminibus  ; 
Caulibus  et  patulis  teretes  colludere  guttas, 

Et  coelestis  aquae  pondere  tunc  gravidas.  10 
Vidi  Paestano  gaudere  rosaria  cultu, 

Exoriente  novo  roscida  Lucifero. 

Rara  pruinosis  canebat  gemma  frutetis. 

Ad  primi  radios  interitura  die. 

Ambigeres,  raperetne  rosis  Aurora  ruborem,  15 
An  daret,  et  flores  tingeret  orta  dies. 

Ros  unus,  color  unus,  et  unum  mane  duorum. 
Sideris,  et  floris,  nam  domina  una  Venus. 
Forsan  et  unus  odor :  sed  celsior  ille  per  auras 
Diffluit;  exspirat  proximus  iste  magis.  20 
Communis  Paphie  dea  sideris,  et  dea  floris, 
Praecipit  unius  muricis  esse  habitum. 
Momentum  intererat,  quo  se  nascentia  florum 
Germina  comparibus  dividerent  spatiis. 

Haec  viret  angusto  foliorum  tecta  galero:  25 

Hanc  tenui  folio  purpura  rubra  notat. 

Haec  aperit  primi  fastigia  celsa  obelisci. 
Mucronem  absolvens  purpurei  capitis. 

Vertice  collectos  illa  exsinuabat  amictus, 

Jam  meditans  foliis  se  numerare  suis:  30 

Nec  mora ;  ridentis  calathi  patefecit  honorem. 
Prodens  inclusi  semina  densa  croci. 

Haec,  modo  quae  toto  rutilaverat  igne  comarum. 
Pallida  collapsis  deseritur  foliis. 

Mirabar  celerem  fugitiva  aetate  rapinam,  35 
Et,  dum  nascuntur,  consenuisse  rosas. 

Ecce  et  defluxit  rutili  coma  punica  floris, 

Dum  loquor,  et  tellus  tecta  rubore  micat. 

Tot  species,  tantosque  ortus,  variosque  novatus 
Una  dies  aperit,  conficit  una  dies.  [est. 

Conquerimur,  Natura,  bre\  is  quod  gratia  florum 
Ostentata  oculis  illico  dona  rapis. 

Quam  longa  una  dies,  aetas  tam  longa  rosarum. 
Quas  pubescentes  juncta  senecta  premit. 

Quam  modo  nascentem  rutilus  conspexit  Eous, 
Hanc  rediens  sero  vespere  vidit  anum.  46 
Sed  bene,  quod,  paucis  licet  interitura  diebus, 
Succedens  aevum  prorogat  ipsa  suum,  [pubes: 
Collige,  virgo,  rosas,  dum  flos  novus,  et  nova 
Et  memor  esto  aevum  sic  properare  tuum.  50 

Idyllium  XV. — Ex  Graeco,  Pythagoricum  de 
ambiguitate  eligendae  vitae. 

Quod  vitae  sectabor  iter?  si  plena  tumultu 
Sunt  fora:  si  curis  domus  anxia:  si  peregrinos 
Cura  domus  sequitur:  mercantem  si  novasemper 
Damna  manent :  cessare  vetat  si  turpis  egestas: 
Si  vexat  labor  agricolam  ;  mare  naufragus  horror 
Infamat;  pcenaeque  graves  in  coelibe  vita,  6 
Et  gravior  cautis  custodia  vana  maritis: 
Sanguineum  si  Martis  opus:  si  turpia  lucra 
Fcenoris,  et  velox  inopes  usura  trucidat  ? 

Omne  aevum  curae:  cunctis  sua  displicet  aetas. 
Sensus  abest  parvis  lactentibus  :  et  puerorum  1 1 
Dura  rudimenta,  et  juvenum  temeraria  pubes. 
Afflictat  fortuna  viros  per  bella,  per  aequor. 
Irasque,  insidiasque,  catenatosque  labores 
Mutandos  semper  gravioribus:  ipsa  senectus  15 
Exspectata  diu,  votisque  optata  malignis, 

Objicit  innumeris  corpus  lacerabile  morbis,  [dam 
Spernimus  in  commune  omnes  praesentia.  Quos- 
Constat  nolle  deos  fieri :  Juturna  reclamat, 

Quo  vitam  dedit  aeternam  ?  cur  mortis  ademta  est 
Conditio?  sic  Caucasea  sub  rupe  Prometheus 
Testatur  Saturnigenam,  nec  no  uine  cessat 
Incusare  Jovem,  data  sit  quod  vi  a  perennis. 
Respice  et  ad  cultus  animi :  sic  nempe  pudicum 
Perdidit  Hippolytum  non  felix  cura  pudoris.  25 
At  contra  illecebris  maculosam  ducere  vitam 
Quem  juvat,  adspiciat  poenas  et  crimina  regum, 
Tereos  incesti,  vel  mollis  Sardanapali. 

Perfidiam  vitare  monent,  tria  Punica  bella: 

Sed  prohibet  servare  fidem  deleta  Saguntos.  80 
Vive,  et  amicitias  semper  cole:  crimen  ob  istud 
Pythagoreorum  periit  schola  docta  sophorum. 
Hoc  metuens  igitur,  nullas  cole :  crimen  ob  istud 
Timon  Palladiis  olim  lapidatus  Athenis. 

Dissidet  ambiguis  semper  mens  obvia  votis.  35 
Nec  voluisse  homini  satis  est;  optata  recusat. 
Esse  in  honore  placet:  mox  poenitet :  et  dominari 
Ut  possit,  servire  volet:  idem  auctus  honore, 
Invidiae  objicitur.  Pernox  est  cura  disertis: 

Sed  rudis  ornatu  vitee  caret.  Esto  patronus,  40 
Et  defende  reos :  sed  gratia  rara  clientis. 

Esto  cliens  :  gravis  imperiis  persona  patroni. 
Exercent  hunc  vota  patrem  :  mox  aspera  curis 
Sollicitudo  subit  :  contemnitur  orba  senectus. 

Et  captatoris  praeda  est  haeredis  egenus.  45 
Vitam  parcus  agas:  avidi  lacerabere  fama. 

Et  largitorem  gravius  censura  notabit. 

Cuncta  sibi  adversis  contraria  casibus.  Ergo 
Optima  Graiorum  sententia;  quippe  homini  aiunt 
Non  nasci  esse  bonum, natum  aut  cito  morte  potiri. 

Idyllium  XVI — De  viro  bono,  nvSaya^xh 
ixfiains. 

Vir  bonus  et  sapiens,  qualem  vix  reperit  unum  » 


Millibus  e  multis  hominum  consultus  Apollo, 
Judex  ipse  sui,  totum  se  explorat  ad  unguem, 
Quid  proceres,  vanique  ferat  quid  opinio  vulgi 
Securus,  mundi  instar  habens,  teres  atque  rotun- 
Externae  ne  quid  labis  per  laevia  sidat.  [dus, 
Ille,  dies  quam  longus  erit  sub  sidere  Cancri, 
Quantaque  nox  tropico  se  porrigit  in  Capricorno 
Cogitat,  et  justo  trutinae  se  examine  pendit, 

Ne  quid  hiet,  ne  quid  protuberet,  angulus  aequis 
Fartibus  ut  coeat,  nil  ut  deliret  amussis,  1 1 
Sit  solidum  quodcunque  subest,  nec  inania  subtus 
Indicet  admotus  digitis  pellentibus  ictus. 

Non  prius  in  dulcem  declinat  lumina  somnum. 
Omnia  quam  longi  reputaverit  acta  diei:  15 

Quae  praetergressus  ?  quid  gestum  in  tempore? quid 
Cur  isti  facto  decus  abfuit,  aut  ratio  illi?  [non? 
Quid  mihi  praeteritum ?  cur  haec  sententia  sedit? 
Quam  melius  mutare  fuit?  miseratus  egentem 
Cur  aliquem  fracta  persensi  mente  dolorem  ?  20 
Quid  volui,quod  nolle  bonum  foret  ?  utile  honesto 
Cur  malus  antetuli  ?  num  dicto,  aut  denique  vultu 
Perstrictusquisquam  ?  cur  me  natura  magis, quam 
Disciplina  trahit  ?  sic  dicta  et  facta  per  omnia 
Ingrediens,  ortoque  a  vespere  cuncta  revolvens. 
Offensus  pravis,  dat  palmam  et  praemia  rectis. 

Idyllium  XVII. — N a)  xa)  O b  UuBayo^xi». 

Est,  et  Non,  cuncti  monosyllaba  nota  frequentant. 
His  demtis,nihil  est,hominum  quod  sermo  volutet 
Omnia  in  his,  et  ab  his  sunt  omnia,  sive  negoti, 
Sive  oti  quidquam  est,  seu  turbae,  sive  quietis. 
.Alterutro  pariter  nonnunquam,  saepe  seorsis  5 
Obsistunt  studiis,  ut  mores  ingeniumque 
Vel  faciles,  vel  difficiles  contentio  nacta  est. 

Si  consentitur,  mora  nulla  intervenit,  Est,  Est 
Sin  controversum,  dissensio  subjiciet,  Non. 

Hinc  fora  dissultant  clamoribus  :  hinc  furiosi  10 
Jurgia  sunt  Circi:  cuneati  hinc  laeta  theatri 
Seditio  :  et  tales  agitat  quoque  Curia  lites. 
Conjugia,  et  nati  cum  patribus,  ista  quietis 
Verba  serunt  studiis,  salva  pietate  loquentes. 

Hinc  etiam  placitis  schola  consona  disciplinis  15 
Dogmaticas  agitat  placido  certamine  lites. 

Hinc  omnis  certat  dialectica  turba  sophorum. 

Est  lux:  estne  dies  ergo?  Non  convenit  istuc: 
Nam  facibus  multis,  aut  fulguribus  quoties  lux 
Est  nocturna  homini,  non  est  lux  ista  diei,  [est. 
Est  et  Non  igitur,  quoties  lucem  esse  fatendum 
Sed  non  esse  diem  :  mille  hinc  certamina  surgunt. 
Hinc  pauci,  multi  quoque  talia  commeditantes 
Murmure  concluso  rabiosa  silentia  rodunt,  [sant 
Qualis  vita  hominum, duo  quam  monosyllaba  ver 

Idyllium  XVIII. — De  aetatibus  animalium, 
Hesiodeon. 

Ter  binos  deciesque  novem  super  exit  in  annos 
Justa  senescentum  quos  implet  vita  virorum. 

Hos  novies  superat  vivendo  garrula  Cornix  . 

Et  quater  egreditur  cornicis  saecula  Cervus: 
Alipedem  cervum  ter  vincit  Corvus  :  et  illum  5 
Multiplicat  novies  Phoenix  reparabilis  ales: 
Quam  vos  perpetuo  decies  praevertitis  sevo,  [est. 
Nymphae  Hamadryades,  quarum  longissima  vita 
Hi  cohibent  fines  vivacia  fata  animantum. 
Caetera  secreti  novit  deus  arbiter  sevi  [non 

Tempora ;  quae  Stilbon  volvat,  quae  saecula  Phae 
Quos  Pyrois  habeat,  quos  Jupiter  igne  benigno 
Circuitus:  quali  properet  Venus  alma  recursi 
Qui  Phoeben,  quanti  maneant  Titana  labores; 
Donec  consumto,  Magnus  qui  dicitur,  anno,  U 


Eclogar. 


AUSONIUS. 


110! 


Rnrsus  in  antiquum  veniant  vaga  sidera  cursum. 
Qualia  dispositi  steterant  ab  origine  mundi. 

Idyllium  XIX. — Monosticha  de  aerumnis 
Herculis. 

Prima  Cleonsei  tolerata  serumna  leonis. 

Proximo  Lernaeam  ferro  et  face  contudit  hydram. 
Mox  Erymantbeum  vis  tertia  perculit  aprum. 
./Eri  pedis  quarto  tulit  aurea  cornua  cervi. 
Stymphalidas  pepulit  volucres  discrimine  quinto. 
Threiciam  sexto  spoliavit  Amazona  baltheo.  6 
Septima  in  Augeis  stabulis  impensa  laboris. 
Octava  expulso  numeratur  adorea  tauro. 

In  Diomedeis  victoria  nona  quadrigis. 

Geryone  exstincto  decimam  dat  Iberia  palmam.  10 


Undecimo  mala  Hesperidum  destricta  triumpho 
Cerberus  extremi  suprema  est  meta  laboris. 

Idyllium  XX. — Musarum  inventa,  et.  munena 
Clio  gesta  canens,  transactis  tempora  reddit. 
Melpomene  tragico  proclamat  maesta  boatu. 
Comica  lascivo  gaudet  sermone  Thalia. 
Dulciloquos  calamos  Euterpe  flatibus  urget,  [get. 
Terpsichore  affectus  citharis  movet,  imperat,  au- 
Plectra  gerens  Erato  saltat  pede, carmine,  vultu. 
Carmina  Calliope  libris  heroica  mandat. 

Uranie  cosli  motus  scrutatur  et  astra. 

Signat  cuncta  manu,  loquitur  Polyhymnia  gestu. 
Mentis  Apollineae  vis  has  movet  undique  Ylusas: 
In  medio  residens  complectitur  omnia  Phoebus. 

De  ratione  librae. 

Miraris  quicunque  manere  ingentia  mundi 
Corpora,  sublimi  coeli  circumdata  gyro. 

Et  tantae  nullam  moli  intercedere  labem; 

Accipe,  quod  mirere  magis.  Tenuissima  tantis 
Principia,  et  nostros  non  admittentia  visus,  5 
Parvarum  serie  constant  connexa  atomorum : 

Sed  solidum  in  parvis,  nullique  secabile  segmen; 
Unde  vigor  viresque  manent,  aeternaque  rerum 
Mobilitas,  nulloque  unquam  superabilis  aevo. 
Divinis  humana  licet  componere:  sic  est  10 
As  solidus,  quoniam  bis  sex  de  partibus  sequis 
Constat,  et  in  minimis  paribus  tamen  una  manet 
vis. 

Nam  si  quid  numero  minuatur,  summa  vacillat, 
Convulsaeque  ruunt  labefacto  corpore  partes. 

Ut  medium  si  quis  vellat  de  fornice  saxum,  15 
Incumbunt  cui  cuncta,  simul  devexa  sequentur 
Caetera,  communemque  trahent  a  vertice  lapsum. 
Non  aliter  libra  est:  si  defuit  uncia,  totus 
Non  erit  as,  nomenque  deunx  jam  cassus  habebit. 
Nec  dextans  relinet  nomen,  sextante  remoto.  20 
Et  dodrans,  quadrante  carens,  auctore  carebit. 
Divulsusque  triens  prohibet  persistere  bessem. 
Jam  quincunx  tibi  nullus  erit,  si  prima  revellas. 
Et  semis  qui  semis  erit,  pereuntibus  assis 
Partibus  ?  et  cujus  librae  pars  septima,  septunx  ? 
Libra  igitur,  totum  si  nulla  in  parte  vacillet.  26 
Ponderis,  et  numeri,  morumque,  operumque,  et 
aquarum  [signes. 

Libra:  nec  est  modulus,  quem  non  hoc  nomine 
Telluris,  medio  quae  pendet  in  aere,  libra  est : 

Et  solis  lunaeque  vias  sua  libra  coercet.  30 
Libra  die  somnique  pares  determinat  horas. 

Libra  Caledonios  sine  littore  continet  aestus. 

Tu  quoque  certa  mane  morum  mihi  libra  meorum. 

De  ratione  puerperii  maturi. 

Omnia,  quae  vario  rerum  metimur  in  actu. 
Astrorum  dominatus  agit:  terrenaque  tantum  [ris, 
Membra  homini ;  e  superis  fortuna  et  spiritus  au- 
Septeno  moderanda  choro:  sed  praesidet  ollis 
Sortitus  regimen  nitidae  Sol  aureus  aethrae,  5 
Nec  sola  in  nobis  moderatur  tempora  viUe, 

Dum  breve  solliciti  spatium  producimus  aevi : 


Creditur  occultosque  satus,  et  tempora  v  itse 
Materno  ducenda  utero,  formare  videndo, 

Et  nondum  exortae  leges  componere  vitae.  1C 
Namque  ubi  conceptus  genitali  insederit  arvo. 
Haud  dubium,  Solem  cuicunque  insistere  signo. 
Qui  cum  vicini  stationem  ceperit  astri. 

Contiguos  nullum  transfundit  lumen  in  ortus. 

Ast  ubi  conversis  post  menstrua  tempora  habenis 
Scandit  purpuieo  jam  tertia  sidera  curru. 

Obliqua  exilem  demittit  linea  lucem, 

Adspirans  tenues  per  inertia  pondera  motus. 
Quarta  in  sede  viget  primi  indulgentia  Solis, 
Suadet  et  infusus  teneros  coalescere  fetus.  2ff 
Fulgor  tetragono  adspectu  vitale  coruscat, 
Clarum  et  lene  micans,  quinti  qui  cardine  signi 
Incutit  attonitam  vegetato  infante  parentem. 
Nam  sexto  vis  nulla  loco  :  quia  nulla  tuendi 
/Equati  lateris  signatur  regula  Phoebo.  25 

Ast  ubi  signifer*  media  in  regione  cohortis 
Septimus  accepit  limes  rutilantia  flammis 
Recto  castra  situ,  turgentis  foedera  partus 
Jam  plena  sub  luce  videt ;  nec  fulgura  parci 
Luminis  intendens,  toto  fovet  igne  coronre.  30 
Hinc  illud,  quod  legitimos  Lucina  labores 
Praevenit,  et  gravidos  sentit  subrepere  nixus 
Ante  exspectatum  festina  puerpera  votum. 

Quod  nisi,  septeno  cum  lumina  fudit  ab  astro, 
Impulerit  tardi  claustra  obluctantia  partus,  35 
Posterior  nequeat,  possit  prior  :  an  quia  sexto 
/Emulus  octavi  conspectus  inutilis  astri 
Nescit  compariles  laterum  formare  figuras? 

Sed  nono  incumbens  signo,  cunctantia  matrum 
Vota  levat,  trigono  vires  sociante  sequenti.  40 
At  si  difficilis  partus  trahit  Ilithyia, 

Tetragono  absolvet  dubiarum  vincla  morarum. 

Signa  coelestia. 

Ad  Bore®  partes  Arcti  junguntur,  et  Anguis: 
Post  has  Arctophylax,  pariterqueCorona,Genuque 
Prolapsus,  Lyra,  Avis,  Cepheus,  et  Cassiopea, 
Auriga, et  Perseus,Deltoton,  et  Andromedae  astrum. 
Pegasus,  et  Delphin,  Telumque,  Aquila,  Anguite¬ 
nensque.  5 

Signifer  inde  subest,  bis  sex  et  sidera  complent. 
Hic  Aries,  Taurus,  Gemini,  Cancer,  Leo,  Virgo, 

Libra, Scorpius,  Arci  tenens, Capricornus,  et  Urnam 
Qui  tenet,  et  Pisces:  post  hos  in  partibus  Austri 
Orion,  Procyon,  Lepus,  ardens  Sirius,  Argo,  10 
Hydrus,  Thuribulum,  Chiron  quoque,  Piscis  et 
ingens. 

Hunc  sequitur  Pistrix,  simul  Eridanique  fluenta. 
Sed  vaga  praeterea  dicuntur  lumina  septem,  [gens: 
Luna,  et  Mercurius, Venus,ac  Sol, Mars  quoque  ful- 
Hic  Jovis  et  sidus  super  omnia  sidera  lucens  :  15 
Celsior  his  Saturnus,*  tardior  omnibus  astris. 

Ratio  dierum  anni  vertentis. 

Nonaginta  dies  et  quatuor  ac  medium  Sol  [trum, 
Conficit,  a  tropico  in  tropicum  dum  permeat  as- 
Octipedem  in  Cancrum  Phryxeo  ab  Ariete  pergens. 
Hoc  spatio  aestivi  pulsusque  et  meta  diei. 
Semidiemque,  duosque  dies,  deciesque  novenos  5 
A  Cancro  in  Chelas,  aequatae  tempora  noctis 
\tque  die,  cursu  peragit  Sol  aureus  altero, 
Autumni  aestatis  jue  simul  confinia  miscens. 

Unde  autumnales  transcurrens  ordine  menses 
Ad  tropicum  pergit  signum  gelidi  Capricorni,  10 
Octo  dies  decies  octonis  insuper  addens, 
Quadrantemque  die ;  quinto  qui  protinus  anno 
Mense  N urnae  extremo  nomen  capit  embolimaei. 
Inde  ad  Agenorei  festinans  cornua  Tauri, 

Scandit  Lanigeri  tropicum  Sol  aureus  astrum,  15 
Nonaginta  aies  decreto  fine  coercens. 

Hic  tibi  circus  erit  semper  vertentibus  annis, 
Tercentum,  ac  senis  decies  et  quinque  diebus. 

De  nominibus  septeni  dierum. 

Nomina,  quae  septem  vertentibus  apta  diebus 
Annus  habet,  totidem  errantes  fecere  planetae, 
QuOs  indefessa  volvens  vertigine  mundus 
Signorum  obliqua  jubet  in  statione  vagari. 
Primum,  supremumque  diem  radiatus  habet  Sol. 
Proxima  fraternae  succedit  Luna  coronae.  6 
Tertius  adsequitur  Titania  lumina  Mavors. 
Mercurius  quarti  sibi  vindicat  astra  diei. 
Illustrant  quintam  Jovis  aurea  sidera  zonam. 
Sexta  salutigerum  sequitur  Venus  alma  parentem. 
Cuncta  supergrediens  Saturni  septima  lux  est.  11 
Octavum  instaurat  revolubilis  orbita  Solem. 

Hic  versus  sine  auctore  est.  Quid  quoque  die 
demi  de  corpore  oporteat. 

Ungues  Mercurio,  barbam  Jove,  Cypride  crines. 
Hoc  sic  refellendum. 

Mercurius  furto  probat  ungues  semper  acutos, 
Articulisque  aciem  non  sinit  imminui.  [est 
Barba  Jovi,  crines  Veneri  decor :  ergo  necesse 
Ut  nolint  demi,  quo  sibi  uterque  placet. 
Mavors  imberbes,  et  calvos  Luna  adamasti :  5 

Non  prohibent  comi  tum  caput  atque  genas. 
Sol  et  Saturnus  nihil  obstant  unguibus  :  ergo 
Non  placitum  divis  tolle  monostichium. 

De  mensibus,  et  quatuor  anni  temporibus 
/Eteinos  menses,  et  tempora  quatuor  anni, 
Quatuor  ista  tibi  subjecta  monosticha  dicent. 
Martius,  Aprilis,  Maius  sunt  tempora  Veris. 
Julius,  Augustus,  nec  non  et  Junius,  .Estas.  [bri. 
Septembri,  Octobri  Autumnus,  totoque  Novem- 
Brumales,  Janus,  Februarius,  atque  December 

De  mensibus  monosticha. 

Primus  Romanas  ordiris,  Jane,  Kalendas. 

Februa  vicino  mense  Numa  injstituit. 


Martius  antiqui  primordia  protulit  anni. 

Fetiferum  Aprilem  vindicat  alma  Venus. 
Majorum  dictus  patrum  de  nomine  Maius. 

Junius  aetatis  proximus  est  titulo. 

Nomine  Caesareo  Quintilem  Julius  auget. 

Augustus  nomen  Caesareum  sequitur. 
Autumnum,  Pomona,  tuum  September  opimat. 

Triticeo  October  fcenore  ditat  agros.  14 

Sidera  praecipitas  pelago,  intempeste  November. 
Tu  genialem  hiemem,  feste  December,  agis. 

Disticha  de  iisdem  mensibus. 

Jane  nove,  primo  qui  das  tua  nomina  mensi, 
Jane  bifrons,  spectas  tempora  bina  simul. 

Post  superum  cultus,  vicino  Februa  mense 
Dat  Numa  cognatis  manibus  inferias. 

Martius  et  generis  Romani  praesul  et  anni,  5 
Prima  dabas  Latiis  tempora  consulibus. 
Eneadum  genitrix,  vicino  nomen  Aprili  [mes 
Das,  Venus:  est  Marti  namque Aphrodita  co- 
Maia  dea,  an  major,  Mai,  te  fecerit  aetas, 

Ambigo ;  sed  mensi  est  auctor  uterque  bonus. 
Junius  hunc  sequitur  duplici  celebrandus  honore, 
Seu  nomen  Juno,  sive  Juventa  dedit. 

Inde  Dionaeo  praefulgens  Julius  astro 
Estatis  mediae  tempora  certa  tenet. 

Augustus  sequitur,  cognatum  a  Caesare  nomen. 
Ordine  sic  anni  proximus,  ut  generis.  [nant 
Nectuntur  post  hos,  numerumque  ex  ordine  sig- 
September,  Bacchi  munere  praela  rigans ; 

Et  qui  sementis  per  tempora,  foenore  laetus, 
October,  cupidi  spem  fovet  agricolae  ;  20 

Quique  salo  mergens  sollennia  signa  November 
Praecipitat,  ccelo  mox  reditura  suo. 

Concludens  numerum,  genialia  festa  December 
Finit,  ut  a  bruma  mox  novus  annus  eat. 

Quoteni  dies  sint  mensium  singulorum. 
Implent  tricenas  per  singula  menstrua  luces 
Junius,  Aprilisque,  et  cum  Septembre  November. 
Unum  ter  denis  cumulatius  adde  diebus 
Per  septem  menses,  Jani  Martisque  Calendis, 

Et  quas  Maius  agit,  quas  Julius,  Augustusque,  5 
Et  quas  October,  positusque  in  fine  December. 
Unus  erit  tantum  duodetriginta  dierum, 

Quem  Numa  praeposito  voluit  succedere  Jano. 
Sic  tercentenis  decies  accedere  senos,  [annus 
Quadrantemque,  et  quinque  dies  sibi  computat 

De  tribus  menstruis  mensium. 

Bis  senas  anno  reparat  Lucina  Calendas: 

Et  totidem  medias  dat  currere  Jupiter  Idus. 
Nonarumque  diem  faciunt  infra  octo  secundi. 
Haec  sunt  Romano  tantum  tria  nomina  mensi. 
Caetera  per  numeros  sunt  cognomenta  dierum.  5 

Quo  mense  quotae  Nonae,  vel  Idus  sint. 

At  Nonas  modo  quarta  aperit,  modo  sexta  refert 
lux. 

Sexta  refert  Maii,  Octobris,  Martisque  recursu, 

Et  qui  solstitio  sua  tempora  Julius  infert. 
Caetera  pars  mensum  quartis  est  praedita  Nonis. 
Omnes  vero  Idus  octava  luce  recurrunt.  5 

Quotae  Calendae  sint  mensium  singulorum. 
Post  Idus,  quas  quisque  suas  habet  ordine  mensis, 
Diversae  numero  redeunt  variante  Calendae, 

Dum  rursumque  iterumque  *  *  vocantur, 

Ut  tandem  oblati  procedant  temporis  ortus 
Ter  senis  unoque  die  genialia  festa  5 

Porrigit,ut  Janum  arcessat  nova  bruma  morantem. 
Hoc  numero  mensisque  Numae  redit,  autumnique 
Principium  referens  Bacchi  September  alumnus. 
Julius,  et  Maius,  positusque  in  fine  December, 
Octoberque  die  revocatur  tardius  uno.  10 

Inde  die  redeunt  minus  uno  quatuor  ultra. 

Quos  numero  adjiciam,  Sextilis,  Junius,  atque 
Aprilis,  post  quos  paenultima  meta  November. 
Ter  quinis  unoque  die,  Junonie  Mavors, 

Ut  redeas,  referasque  exordia  prima,  cieris.  15 
lloc  numero  ad  plenum  vertens  reparabitur  aunus. 

In  quo  mense  quod  signum  sit  ad  cursum  Solis. 
Principium  Jani  sancit  tropicus  Capricornus. 
Mense  Numae  in  medio  solidi  stat  sidus  Aquari. 
Procedunt  duplices  in  Martia  tempora  Pisces. 
Respicis  Apriles,  Aries  Phryxee,  Calendas. 
Maius  Agenorei  miratur  cornua  Tauri.  5 

Junius  aequatos  coelo  videt  ire  Laconas. 

Solstitio  ardentis  Cancri  fert  Julius  astrum. 
Augustum  mensem  Leo  fervidus  igne  perurit. 
Sidere,  Virgo,  tuo  Bacchum  September  opimat. 
/Equat  et  October  sementis  tempore  Libram.  10 
Scorpion  hibernus  praeceps  jubet  ire  November. 
Terminat  Arcitenens  medio  sua  signa  Decembri. 
Q.  Ciceronis  versus  eo  perlinent,  ut  quod  signum 
quo  tempore  illustre  sit,  noverimus.  Quod  su¬ 
perius  quoque  nostris  versibus  expeditur. 
Flumina  verna  cient  obscuro  lumine  Pisces. 
Curriculumque  Aries  aequat  noctisque  dieque. 
Cornua  quem  condunt  florum  praenuntia  Tauri, 
Aridaque  aestatis  Gemini  primordia  pandunt. 
Longaque  jam  minuit  praeclarus  lumina  Cancer. 5 
Languificusque  Leo  proflat  ferus  ore  calores. 
Post  modicum  quatiens  Virgo  fugat  orta  vaporem. 
Autumni  reserat  portas,  aequatque  diurna 
Tempora  nocturnis  dispenso  sidere  Libra. 

Et  fetos  ramos  dinudat  flamma  Nepai.  10 

Pigra  Sagittipotens  jaculatur  frigora  terris. 

Bruma  gelu  glacians  jubare  spirat  Capricorni. 
Quam  sequitur  nebulas  rorans  liquor  altus  Aquari, 
Tenta  supra  circaque  vigent  ubi  flumina  mundi. 
At  dextra  laevaque  ciet  rota  fulgida  Solis  15 
Mobile  curriculum,  et  Lunae  simulacra  feruntur. 
Squama  sub  aeterno  conspectu  torta  Draconis 
Eminet:  hunc  inter  fulgentem  sidera  septem 
Magna  quatit  stellans ;  quam  servans  serus  in  alta 
Conditur  Oceani  ripa  cum  luce  Bootes.  20 

A  solstitio  in  aequinoctium  ratio. 

Sol  profectus  a  teporo  veris  aequinoctio, 

Post  semidiem  postque  totos  nonaginta  et  quatuor, 
Fervidis  flagrans  habenis  pulsum  aestivum  conficit. 
Inde  Autumnus  noctis  horas  librans  sequo  lumine. 
Octo  et  octoginta  goeris,  et  super  trihorio,  5 
*  *  *  * 

Inde  floridum  reflexis  ver  revisit  oreis. 

Additis  ad  hos  priores  gceros  geminis  orbibus. 

De  feriis  Romanis. 

Nunc  et  Apollineos  Tiberina  per  ostia  ludos, 

E  Megalesiacae  matris  operta  loquar: 


Vulcanique  dies,  autumni  exordia  primi, 
Quinquatrusque  deae  Pallados  expediam  : 

Et  medias  Idus,  Maii  Augustique  recursu,  5 
Quas  sibi  Mercurius,  quasque  Diana  dicat. 
Matronse  quse  sacra  colant  pro  laude  virorum, 
Mavortis  primi  cum  rediere  dies. 

Festa  Caprotinis  memorabo  celebria  Nonis, 

Cum  stola  matronis  demta  teget  famulas.  10 
Quatuor  illa  etiam  discretis  partibus  anni 
Solstitia,  et  luces  nocte  dieque  pares. 

Nec  Regifugium,  pulsis  ex  urbe  tyrannis, 

Laetum  Romanis  fas  reticere  diem. 

Visne  Opis  ante  sacrum,  vel  Saturnalia  dicam,15 
Festaque  servorum,  cum  famulantur  heri? 

Et  nunquam  certis  redeuntia  festa  diebus. 
Compita  per  vicos  cum  sua  quisque  colit  ? 

Aut  duplicem  cultum,  quem  Neptunalia  dicunt. 
Et  quem  de  Conso  consiliisque  vocant  ?  20 

Festa  haec,  navigiis  aut  quae  celebrata  quadrigis 
Jungunt  Romanos  finitimosque  duces? 
Adjiciam  cultus  peregrinaque  sacra  deorum. 
Natalem  Herculeum,  vel  ratis  Isiacae : 

Nec  non  lascivi  Floralia  laeta  theatri,  25 

Quae  spectare  volunt,  qui  voluisse  negant. 
Nunc  etiam  veteres  celebrantur  Equiria  ludi: 

Prima  haec  Romanus  nomina  Circus  habet. 

Et  Dionysiacos  Latio  cognomine  ludos 

Roma  colit,  Liber  quae  sibi  vota  dicat.  30 
ALdiles  plebeii  etiam,  aedilesque  curules 
Sacra,  Sigillorum  nomine  dicta,  colunt. 

Et  gladiatores  funebria  proelia  notum 
Decertasse  foro  ;  nunc  sibi  arena  suos 
Vindicat,  extremo  qui  jam  sub  fine  Decembris 
Falcigerum  placant  sanguine  Coeligenam.  36 

De  lustralibus  agonibus. 

Quatuor  antiquos  celebravit  Achaia  ludos: 

Ccelicolfim  duo  sunt,  et  duo  festa  hominum. 
Sacra  Jovis,  Phoebique,  Palaemonis,  Archemori- 
Serta  quibus  pinus,  malus,  oliva,  apium,  [que  : 

De  locis  agonum. 

Prima  Jovi  magno  celebrantur  Olympia  Pisae. 
Parnassus  Clario  sacravit  Pythia  Phoebo. 

Isthmia  Portumno  bimaris  dicat  acta  Corinthi. 
Archemori  Nemeaea  colunt  funebria  Thebae. 

De  auctoribus  agonum. 

Primus  Olympiacae  sacravit  festa  coronae 
Jupiter  Argivi  stadia  ad  longissima  Circi. 
Proximus  Alcides  Nemeae  sacravit  honorem  : 
Haec  quoque  temporibus  quinquennia  sacra  no¬ 
tandis. 

Isthmia  Neptuno  data  sunt,  et  Pythia  Phoebo,  5 
Ancipiti  cultu  (Uvorum  hominumque  sepultis. 

Quod  Udem,  qui  sacri  agones  sunt,  et  funebres 
ludi  habeantur. 

Tantalidae  Pelopi  maestum  dicat  Elis  honorem. 
Archemori  Nemeaea  colunt  quinquenniaThebats 
Isthmia  defuncto  celebrata  Palaemone  notum. 
Pythia  placando  Delphi  statuere  draconi 


1104 


AUSONIUS 


Epist.  IV 


EPISTOLARUM  LIBER 


Epistola  I. — Ausonius  ad  patrem,  de  suscepto 
filio. 

Credideram  nil  posse  meis  affectibus  addi, 

Quo,  venerande  pater,  diligerere  magis. 
Accessit  (grates  superis,  medioque  nepoti. 

Bina  dedit  nostris  qui  juga  nominibus. 

Ipse  nepos  te  fecit  avum:  mihi  filius  idem,  5 
Et  tibi  ego  :  hoc  nato  nos  sumus  ambo  patres. 
Nec  jam  sola  mihi  pietas  mea  suadet  amorem : 

Nomine  te  gemini  jam  genitoris  amo.) 
Accessit  titulus,  tua  quo  reverentia  crescat ; 

Quo  doceam  natum, quid  sit  amare  patrem.  10 
Quippe  tibi  aequatus  videor, quod  parvulus  isto 
Nomine  honoratum  me  quoque  nobilitat  ; 
Atque  aetas  quia  nostra  eadem  :  nam  supparis  aevi 
Sum  tibi  ego,  et  possum  fratris  habere  vicem. 
Nec  tantum  nostris  spatium  interponitur  annis, 
Quanta  solent  alios  tempora  dividere.  16 

Vidi  ego  natales  fratrum  distare  tot  annis, 

Quot  nostros  :  aevum  nomina  non  onerant. 
Pulchra  juventa  tibi  senium  sic  jungit, ut  aevum, 
Quod  prius  est,  maneat;  quod  modo,  ut  inci- 
Et  placuisse  reor  geminis  aetatibus,  ut  se  [piat. 

Non  festinato  tempore  utraque  daret ; 

Leniter  haec  flueret,  haec  non  properata  veniret. 
Maturam  frugem  flore  manente  ferens. 

Annos  me  nescire  tuos,  pater  optime,  testor,  25 
Totque  putare  meos,  quot  reor  esse  tuos. 
Nesciat  hos  natus,  numeret  properantior  haeres. 
Testamenta  magis,  quam  pia  vota  fovens ; 
Exemploque  docens  pravo  juvenescere  natos, 

Ut  nolint  patres  se  quoque  habere  senes.  30 
Verum  ego  primaevo  genitus  genitore,  fatebor 
Supparis  haec  aevi  tempora  grata  mihi. 

Debeo  quod  natus,  suadet  pia  cura  nepotis, 
Addendum  patri,  quo  veneremur  avum. 

Tu  quoque,  mi  genitor,  geminata  vocabula  gaude. 
Nati  primaevi  nomine  factus  avus.  36 

Exiguum,  quod  avus :  faveant  pia  numina  divfim, 
Deque  nepote  suo  fiat  avus  proavus. 

Largius  et  poterunt  producere  fata  senectam  ; 

Sed  rata  vota  reor,  quae  moderata  magis.  40 
Epistola  II. — Pater  ad  filium,  cum  temporibus 
tyrannicis  ipse  Treveris  remansisset,  et  filius  a 
patre  profectus  esset.  Hoc  inchoatum ,  neque 
impletum,  sic  de  liturariis  scriptum .. 

Debeo  et  hanc  nostris,  fili  dulcissime,  curis 
Historiam:  quanquam  titulo  non  digna  sereno 
Anxia  maestarum  fuerit  querimonia  rerum. 

Jam  super  egelidae  stagnantia  terga  Mosellae 
Protulerat  te,  nate,  rates  maestique  parentis  5 
Oscula  et  amplexus  discreverat  invidus  amnis. 
Solus  ego,  et  quamvis  coetu  celebratus  amico, 
Solus  eram ;  profugaeque  dabam  pia  vota  carinae, 
Solus  adhuc  te,  nate,  videns,  celerisque  remulci 
Culpabam  properos  adverso  flumine  cursus.  10 
Qui3  fuit  ille  dies  ?  non  annus  longior  ille  est, 
Attica  quem  docti  collegit  cura  Metonis. 
Desertus  vacuis  solisque  exerceor  arvis. 


Nunc  ego  pubpntes  salicum  devertero  frondes  ; 
Gramineos  nunc  frango  toros,  viridesque  per  ulva. 
Lubrica  substratis  vestigia  libro  lapillis.  16 
Sic  lux  prima  abiit :  sic  altera  meta  diei: 

Sic  geminas  alterna  rotat  vertigo  tenebras, 

Sic  alias  :  totusque  mihi  sic  annus  abibit. 
Restituant  donec  tua  me  tibi  fata  parentem.  20 
Hac  ego  conditione  licet,  vel  morte,  paciscar; 
Dum  decores  suprema  patris  tu,  nate,  superstes. 

Epistola  III. — Ausonius  Hesperio. 

Qualis  Picenae  populator  turdus  olivae 
Clunes  opimat  cereas ; 

Vel  qui  lucentes  rapuit  de  vitibus  uvas, 
Pendetque  nexus  retibus, 

Quae  vespertinis  fluitant  nebulosa  sub  horis,  5 
Vel  mane  tenta  roscido  : 

Tales  hibernis  ad  te  de  sepibus,  ipsos 
Capi  volentes,  misimus 
Bis  denos  :  tot  enim  crepero  sub  lucis  Eoae 
Praeceps  volatus  intulit.  10 

Tum  quas  vicinae  suggessit  praeda  lacunae. 
Anates  maritas  junximus, 

Remipedes,  lato  populantes  caerula  rostro. 

Et  crure  rubras  punico: 

Iricolor  vario  pinxit  quas  pluma  colore,  15 

Collum  columbis  aemulas. 

Defrudata  meae  non  sunt  haec  fercula  mensae: 
Vescente  te,  fruimur  magis. 

Vale  bene,  ut  valeam. 

Epistola  IV. — Ausonius  Theoni  suo  S. 

Ausonius,  cujus  ferulam  nunc  sceptra  verentur, 
Paganum  Medulis  jubeo  salvere  Theonem. 

Quid  geris,  extremis  positus  telluris  in  oris, 
Cultor  arenarum  vates?  cui  littus  arandum, 
Oceani  finem  juxta,  Solemque  cadentem  :  5 

Vilis  arundineis  cohibet  quem  pergula  tectis. 

Et  tingit  piceo  lacrymosa  colonica  fumo. 

Quid  rerum  Musaeque  gerunt, et  cantor  Apollo? 
Musae  non  Helicone  satae,  nec  fonte  caballi. 

Sed  quae  fecundo  de  pectore  Clementini  10 

Inspirant  vacuos  aliena  mente  poetas. 

Jure  quidem:  nam  quis  malit  sua  carmina  dici, 
Qui  te  securo  possit  proscindere  risu  ? 

Haec  quoque  ne  nostrum  possint  urgere  pudorem. 
Tu  recita;  et  vere  poterunt  tua  dicta  videri.  15 
Quam  tamen  exerces  Medulorum  in  littore  vitam? 
Mercatusne  agitas,  leviore  nomismate  captans. 
Insanis  quod  mox  pretiis  gravis  auctio  vendat; 
Albentis  sevi  globulos,  et  pinguia  cerae  [pyrum, 
Pondera,  Narvciamque  picem,  scissamque  pa* 
Fumantesque  olidum  paganica  lumina  taedas7 
An  majora  gerens,  tota  regione  vagantes 
Persequeris  fures?  qui  te,  postrema  timentes. 

In  partem  praedamque  vocent :  tu  mitis,  et  osor 
Sanguinis  humani,  condonas  crimina  nummis,  2? 
Erroremque  vocas,  pretiumque  imponis  abactis 
Bobus,  et  in  partem  scelerum  de  judice  transis. 
An  cum  fratre  vagos  dumeta  per  avia  cervos 

Circumdas  maculis,  et  multa  indagine  pinnae  ? 
Aut  spumantis  apri  cursum  clamoribus  urges,  30 
Subsidisque  fero  ?  moneo  tamen,  usque  recuses 
Stringere  fulmineo  venabula  cominus  hosti. 
Exemplum  de  fratre  time,  qui  veste  reducta 
Ostentat  foedas  prope  turpia  membra  lacunas, 
Perfossasque  nates  vicino  podice  nudat.  35 
Inde  ostentator  volitat,  mirentur  ut  ipsum 
Gedippa,Ursinusque  suus,  prolesque  Jovini, 
Taurinusque,  ipsum  priscis  heroibus  aequans. 
Qualis  in  Olenio  victor  Calydonius  apro. 

Aut  Erymantheo  pubes  fuit  Attica  monstro.  40 
Sed  tu  parce  feris  venatibus,  et  fuge  nota 
Crimina  sylvarum  ,  ne  sis  Cinyreia  proles, 
Accedasque  iterum  Veneri  plorandus  Adonis. 

Sic  certe  crinem  flavus,  niveusque  lacertos. 
Caesariem  rutilam  per  candida  colla  refundis: 45 
Pectore  sic  tenero,  plana  sic  junceus  alvo 
Per  teretes  feminum  gyros  surasque  nitentes 
Descendis,  talos  a  vertice  pulcher  ad  imos. 
Qualis  floricoma  quondam  populator  in  /Etna 
Virgineas  inter  choreas  Deoida  raptam  50 

Sustulit  emersus  Stygiis  fornacibus  Orcus 
An  quia  venatus  ob  tanta  pericula  vitas, 

Piscandi  traheris  studio  ?  nam  tota  supellex 
Domnotoni  tales  solita  est  ostendere  gazas. 
Nodosas  vestes  animantum  Nerinorum,  55 

Et  jacula,  et  fundas,  et  nomina  villica  lini. 
Colaque,  et  indutos  terrenis  vermibus  hamos. 

His  opibus  confise  tumes :  domus  omnis  abundat 
Littoreis  dives  spoliis  :  referuntur  ab  unda,  •  . 
Corroco,  letalis  trygon,  mollesque  platessae;  '  60 
Urentes  thynni,  et  male  tecti  spina  elugati, 

Nec  duraturi  post  bina  trihoria  corvi. 

An  te  carminibus  juvat  incestare  canoras 
Mnemosynes  natas,  aut  tres,  aut  octo  sorores  ? 

Et  quoniam  huc  ventum,  si  vis  cognoscere,  quid 
Inter  doctrinam,  deridendasque  Camrenas  ;  [sit 
Accipe  congestas  mysteria  frivola  nugas. 

Quas  tamen  explicitis  nequeas  deprendere  chartis, 
Scillite  decies  non  si  purgeris  aceto, 
Anticipesque  tuo  Samii  Lucumonis  acumen  ;  70 
Aut  adsit  interpres  tuus, 
vEnigmatum  qui  cognitor 
Fuit  meorum,  cum  tibi 
Cadmi  nigellas  filias, 

Melonis  albam  filiam,  75 

Notasque  furv.se  sepiae, 

Cnidiosque  nodos  prodidit. 

Nunc  adsit :  et  certe  modo 
Praesul  creatus  litteris. 

Enucleabit  protinus  80 

Quod  militantes  scribimus. 

Notos  fingo  tibi  poeta  versus  : 

Quos  scis  Hendecasyllabos  vocari ; 

Sed  nescis  modulis  tribus  moveri. 

Istos  composuit  Phalaecus  olim,  85 

Qui  Penthemimerin  habent  priorem 
Et  post  semipedem  duos  iambos. 

Sunt  quos  Hexametri  creant  revulsi : 

Ut  Penthemimeris  prior  locetur. 

Tum  quod  bucolice  tome  relinquit.  90 

Sunt  et  quos  generat  puella  Sappho : 

Quos  primus  regit  Hippius  secundus. 

Ut  claudat  Clioriambon  Antibacchus. 

Sed  jam  non  potis  es,  Theon,  doceri : 

Nec  fas  est  mihi  regio  magistro  95 

Plebeiam  numeros  docere  pulpam. 

Verum  protinus  ede,  quod  requiro. 

Nil  quaero,  nisi  quod  libris  tenetur. 


Et  quod  non  opicae  tegunt  papyri. 

Quas  si  solveris,  o  poeta,  nugas,  .00 

Totam  trado  tibi  simul  Vacunam, 

Nec  jam  post  metues  ubique  dictum  : 

Hic  est  ille  Theon  poeta  falsus. 

Bonorum  mala  carminum  taberna. 

Epistola  V. — Eidem  Theoni. 

Ausonius  Salve  caro  mihi  dico  Theoni, 

Versibus  expediens  quod  volo,  quodve queror. 
Tertia  fissipedes  renovavit  Luna  juvencas, 

Ut  fugitas  nostram,  dulcis  amice,  domum. 
Nonaginta  dies  sine  te,  carissime,  traxi :  5 

Huc  adde  aestivos;  hoc  mihi  paene  duplum  est. 
Vis  novies  denos  dicam, deciesque  novenos 
Isse  dies?  anni  portio  quarta  abiit. 

Sexaginta  horas  super  et  duo  millia  centum 
Te  sine  consumsi :  quo  sine  et  hora  gravis.  10 
Millia  bis  nongenta  jubet  demensio  legum 
Annumerata  reos  per  tot  obire  dies. 

Jam  potui  Romam  pedes  ire,  pedesque  reverti, 
Ex  quo  te  dirimunt  millia  pauca  mihi. 
Scirpea  Domnotoni  tanti  est  habitatio  vati  ?  1 5 
Pauliacus  tanti  non  mihi  villa  foret. 

An  quia  per  tabulam  medico  pugnante  notatam 
Debita  summa  mihi  est,  ne  repetamus,  abes  ? 
Bis  septem  rutilos  regaie  nomisma  Philippos 
(Nec  tanti  fuerint)  perdere  malo,  Theon,  20 
Implicitum  quam  te  nostris  interne  medullis 
Defore  tam  longi  temporis  in  spatio. 

Ergo  aut  praedictos  jam  nunc  rescribe  Darios, 

Et  redime,  ut  mora  sit  libera  desidiae ; 

Aut  alios  a  me  totidem  dabo  ;  dummodo  cari  25 
Conspicer  ora  viri,  pauperis  usque  Jicet. 
Puppe  citus  propera,  sinuosaque  lintea  veli 
Pande:  Medullini  te  feret  ora  Noti, 

Expositum  subter  paradas,  lectoque  jacentem, 
Corporis  ut  tanti  non  moveatur  onus.  30 
Unus  Domnotoni  te  littore  perferet  aestus 
Condatem  ad  portum,  si  modo  deproperes, 
Inque  vicem  venti,  quoties  tua  flamina  cessant, 
Remipedem  jubeas  protinus  ire  ratem. 
Invenies  praesto  subjuncta  petorrita  mulis.  35 
Villa  Lucani-mox  potieris-aco. 

Rescisso  disces  componere  nomine  versum. 
Lucili  vatis  sic  imitator  eris. 

Epistola  VI. — Eidem  Theoni. 
Ausonius  consul  vatem  resaluto  Theonem. 

Aurea  mala,  Theon,  sed  plumbea  carmina  mittis. 

Unius  massae  quis  putet  has  species  ?  [que  j 
Unum  nomen  utrisque;  sed  est  discrimen  utris- 
Poma  ut  mala  voces,  carmina  vero  mala.  5 
Vale,  beatis  nomen  a  divis  Theon. 

Metoche  sed  ista  saepe  currentem  indicat. 

Epistola  VII. — Ausonius  Theoni,  cum  ei  tri¬ 
ginta  ostrea ,  grandia  quidem,  sed  tam  pauca 
misisset. 

Exspectaveram,  ut  rescriberes  ad  ea,  quae  du- 
dum  joculariter  luseram  de  cessatione  tua  valde 
impia,  et  mea  efflagitatione:  cujus  rei  munus 
reciprocum  quoniam  in  me  colendo  fastidisti, 
inventa  inter  tineas. epistola  veteri,  quam  de  os¬ 
treis  et  musculis  affectata  obscuritate  condideram, 
quae  adolescens  temere  fuderam,  jam  senior  re¬ 
tractavi.  Sed  in  eundem  modum  instaurata  est 
satirica  et  ridicula  concinnatio;  saltem  ut  nunc 
respondeas  notissimae  cantilenae,  qui  illam  nov». 
tiam  silentio  c  ondemnasti. 

4  B 


106 


AUSONIUS. 


Epist.  X 


Ostrea  Baiani»  certantia,  quae  Medulorum 
Dulcibus  in  stagnis  reflui  maris  ajstus  opimat, 
Accepi,  dilecte  Theon,  numerabile  munus. 
Verumquot  fuerint,  subjecta  monosticha  signant. 
Quot  ter  luctatus  cum  pollice  computat  index.  5 
Geryones  quot  erant,  decies  si  multiplicentur. 

Ter  quot  erant  Phrygii  numerata  decennia  belli. 
Aut  ter  ut  bolidi  menses  tenet  ignicomus  Sol. 
Cornibus  a  primis  quot  habet  vaga  Cynthia  noctes. 
Singula  percurrit  Titan  quot  signa  diebus.  10 
Quotque  annis  sublimis  agit  sua  saecula  Phaenon. 
Quot  numero  annorum  Vestalis  virgo  ministrat. 
Dardaniusque  nepos  regno  quot  protulit  annos. 
Priamidae  quot  erant,  si  bis  deni  retrahuntur,  14 
Bisque  viros  numeres,  qui  fata  Amphrysia  ser- 
Quot  genuit  fetus  Albana  sub  ilicibus  sus.  [vant. 
Et  quot  sunt  asses,  ubi  nonaginta  trientes. 

Vel  quot  habet  junctos  Vasatica  rheda  caballos. 
Quod  si  figuras  fabulis  adumbratas, 
Numerumque  doctis  involutum  ambagibus 
Ignorat  alto  mens  obesa  viscere ;  2 1 

Numerare  saltem  more  vulgi  ut  noveris. 

In  se  retortas  explicabo  summulas. 

Ter  denas,  puto,  quinquiesque  senas. 

Vel  bis  quinque,  dehinc  decem,  decemque. 
Vel  senas  quater,  et  bis  adde  ternas.  26 
Septenis  quater  addito  unum  et  unum 
Duc  binas  decies,  semelque  denas. 

Aut  ter  quatuor  adde  bis  novenis. 

Octonis  quater,  hinc  duae  recedant.  30 
Binas  terdecies,  semel  quaternas. 

Et  sex  adde  novem  vel  octo  septem. 

Aut  septem  geminis  bis  octo  junge. 

Aut,  ne  sim  tibi  pluribus  molestus. 

Triginta  numero  fuere  cunctae.  85 

Junctus  limicolis  musculus  ostreis 
Primo  composuit  fercula  prandio. 

Gratus  deliciis  nobilium  cibus, 

Et  sumti  modicus  pauperibus  focis. 

Non  hic  navifrago  quaeritur  aequore,  40 

Ut  crescat  pretium  grande  periculis; 

Sed  primore  vado,  post  refugum  mare. 

Algoso  legitur  littore  concolor. 

Nam  testae  duplicis  conditur  in  specu. 

Quae  ferventis  aquae  fota  vaporibus  45 

Carnem  lacteoli  visceris  indicat. 

Sed  damnosa  nimis  panditur  area. 

Fac  campum  replices,  Musa,  papyrium- 

Nec  jam  fissipedis  per  calami  vias 

Grassetur  Cnidiae  sulcus  arundinis  50 

Pingens  aridulae  subdita  paginae 

Cadmi  filiolis  atricoloribus. 

Aut  cunctis  pariter  versibus  oblinat 
Fulvam  lacticolor  spongia  sepiam. 

Parcamus  vitio  Domnotinae  domus ,  55 

Ne  sit  charta  mihi  carior  ostreis. 

Epistola  VIII. — Ausonius  Axio  Paullo 
Rhetori  S. 

Tandem  eluctati  retinacula  blanda  morarum, 
Burdigalae  molles  liquimus  illecebras, 
Santonicamque  urbem  vicino  accessimus  agro. 

Quod  tibi  si  gratum  est,  optime  Paulle,  proba. 
Cornipedes  raptant  imposta  petorrita  mulae:  5 
Vel  cisio  trijugi,  si  placet,  insilias. 

Vel  celerem  mannum,  vel  ruptum  terga  veredum 
Conscendas,  propere  dummodo  jam  venias. 
Instantis  revocant  quia  nos  sollennia  Pasch®, 
Libera  nec  nobis  est  mora  desidiae.  10 


Perfer  in  excursu  vel  terjuga  millia  epodon, 

Vel  falsas  lites,  quas  schola  vestra  serit. 
Nobiscum  invenies  nullas,  quia  liquimus  istic 
Nugarum  veteres  cum  sale  relliquias. 

Epistola  IX. — Ausonius  Paullo. 

Ostrea  nobilium  coenis,  sumtuque  nepotum 
Cognita,  diversoque  maris  defensa  profundo. 

Aut  refugis  nudata  vadis,  aut  scrupea  subter 
Antra,  et  muriceis  scopulorum  mersa  lacunis, 

Quae  viridis  muscus,  quae  dedecor  alga  recondit. 
Quae  testis  concreta  suis,  ceu  saxa,  cohaerent,  6 
Quae  mutata  loco,  pingui  mox  condita  limo. 
Nutrit  secretus  conclusae  uliginis  humor, 
Enumerare  jubes,  vetus  o  mihi  Paulle  sodalis, 
Adsuefacte  meis  joculari  carmine  nugis.  10 
Aggrediar;  quamvis  curam  non  ista  senilem 
Sollicitent,  frugique  viro  dignanda  putentur. 

Nam  mihi  non  Saliare  epulum,  non  coena  dapalis, 
Qualem  Penelopae  nebulonum  mensa  procorum, 
Alcinoique  habuit  nitidae  cutis  uncta  juventus.  15 
Enumerabo  tamen,  famam  testesque  secutus. 

Pro  studiis  hominum  semper  diversa  probantum. 
Sed  mihi  prae  cunctis  mitissima,  quae  Medulorum 
Educat  Oceanus,  quae  Burdigalensia  nomen 
Usque  ad  Caesareas  tulit  admiratio  mensas,  20 
Non  laudata  minus,  nostri  quam  gloria  vini. 

Haec  inter  cunctas  palmam  meruere  priorem. 
Omnibus  ex  longo  cedentibus;  ista  et  opimi 
Visceris,  et  nivei,  dulcique  tenerrima  succo, 
Miscent  aequoreum  tenui  sale  tincta  saporem.  25 
Proxima  sint  quaevis,  sed  longe  proxima  multo 
Ex  intervallo,  quae  Massiliensia :  portum 
Quae  Narbo  ad  Veneris  nutrit:  cultuque  carentis 
Hellespontiaci  quae  protegit  aequor  Abydi: 

Vel  quae  Baianis  pendent  fluitantia. pilis:  80 

Santonico  quae  tecta  salo :  quae  nota  Genonis : 
Aut  Eborum  mixtus  pelago  quae  protegit  amnis. 
Ut  multo  jaceant  algarum  obducta  recessu  ; 
Aspera  quae  testis,  et  dulcia  farris  opimae. 

Sunt  et  Aremorici  qui  laudent  ostrea  ponti :  35 

Et  quae  Pictonici  legit  accola  littoris :  et  quae 
Mira  Caledonius  nonnunquam  detegit  aestus. 
Accedunt,  quae  fama  recens  Byzantia  subter 
Littora,  et  insana  generata  Propontidis  acta. 
Promoti  celebrata  ducis  de  nomine,  laudat.  40 
Haec  tibi  non  vates,  non  historicus,  neque  toto 
Orbe  vagus  conviva  loquor,  sed  tradita  multis , 
Ut  solitum,  quoties  dextrae  invitatio  mensae 
Sollicitat  lenem  comi  sermone  Lyaeum.  41 

Haec  non  per  vulgum  mihi  cognita,  perque  po- 
Aut  parasitorum  collegia  Plautinorum;  [pinas, 
Sed,  festos  quia  saepe  dies  partim  ipse  meorum 
Excolui,  inque  vicem  conviva  vocatus  adivi, 
Natalis  si  forte  fuit  sollennis  amico, 

Conjugioque  dapes,  aut  sacra  repotia  patrum,  5 y 
Audivi,  meminique  bonos  laudare  frequentes. 

Epistola  X. — Ausonius  Paullo. 

Si  qua  fides  falsis  unquam  est  adhibenda  poetis, 
Nec  plasma  semper  allinunt, 

Paulle,  Camoenarum  celeberrime  Castaliarum 
Alumne  quondam,  nunc  pater. 

Aut  avus,  aut  proavis  antiquior,  ut  fuit  olim  5 
Tartessiorum  regulus; 

Intemerata  tibi  maneant  promissa  memento. 

Phoebus  jubet  verum  loqui. 

Et  ei  Pierias  patitur  lirare  sorores. 

Nunquam  ipse  torquet  *&.**«.  10 

Te  quoque  ne  pigeat  consponsi  foederis .  et  i'am 
Citus  veni  remo,  aut  rota, 

/Equoris  undosi  qua  multiplicata  recursu 
Garumna  pontum  provocat ; 

Aut  iteratarum  qua  glarea  trita  viarum  15 

Fert  militarem  ad  Blaviam. 

Nos  etenim  primis  sanctum  post  Pascha  diebus 
Avemus  agrum  visere. 

Nam  populi  coetus,  et  compila  sordida  rixis 
Fastidientes,  cernimus  20 

Angustas  fervere  vias,  et  congrege  vulgo 
Nomen  plateas  perdere. 

Turbida  congestis  referitur  vocibus  Echo, 

Tene,  feri,  duc,  da,  cave : 

Sus  lutulenta  fugit,  rabidus  canis  impete  saevo, 
Et  impares  plaustro  boves.  26 

Nec  prodest  penetrale  domus  et  operta  subire ; 

Per  tecta  clamores  meant. 

Haec,  et  quae  possunt  placidos  offendere  mores. 
Cogunt  relinqui  moenia,  30 

Dulcia  secreti  repetantur  ut  otia  ruris 
Nugis  amoena  seriis; 

Tempora  disponas  ubi  tu  tua,  jusque  tuum  sit. 

Ut  nil  agas,  vel  quod  voles. 

Ad  quae  si  properas,  tota  cum  merce  tuarum  35 
Veni  Camoenarum  citus. 

Dactylicos,  elegos,  choriambum  carmen,  epodos. 
Socci  et  cothurni  musicam, 

Carpentis  impone  tuis :  nam  tota  supellex 

Vatum  piorum  chartea  est.  40 

Nobiscum  invenies  catenoplia,  si  libet  uti, 

Non  Poena,  sed  Graeca  fide. 

Epistola  XI. — Ausonius  Paullo  S. 
Versus  meos  utili,  et  conscio  sibi  pudore  ce¬ 
latos,  carmine  tuo  et  sermone  praemissis,  dum 
putas  elici,  Tepressisti.  Nam  qui  ipse  facundus 
et  musicus  editionis  alienae  prolectat  audaciam, 
consilio,  quo  suadet,  exterret.  Tegat  oportet 
auditor  doctrinam  suam,  qui  volet  ad  dicendum 
sollicitare  trepidantem;  nec  emerita  adversum 
tirunculos  arma  concutiat  veterana  calliditas. 
Sensit  hoc  Venus,  de  pulchritudinis  palma  diu 
ambiguo  ampliata  judicio.  Pudenter  enim,  ut 
apud  patrem,  velata  certaverat ;  neque  deterrebat 
aemulas  ornatus  aequalis.  At  postquam  in  pastoris 
examen  deducta  est  lis  dearum;  qualis  emerserat 
mari,  aut  cum  Marte  convenerat,  et  consternavit 
arbitrum,  et  contendentium  certamen  oppressit. 
Ergo  nisi  Delirus  tuus,  in  re  tenui  non  tenuiter 
laboratus,  opuscula  mea,  quae  promi  studueras, 
retardasset,  jamdudum  ego,  ut  palmes  audacior, 
in  hibernas  adhuc  auras  improbum  germen  egis¬ 
sem,  periculum  judicii  gravis  inconsulta  festina¬ 
tione  subiturus.  Denique  dissonum,  quem  Colo- 
nomon  existimo  proprie  a  philologis  appellatum, 
ad  te  mittere,  ut  jubebas,  recenti  versuum  tuorum 
lectione  non  ausus,  ea,  quae  tibi  jam  cursim  fue¬ 
rant  recitata,  transmitto.  Etenim  hoc  poposcisti, 
atque  id  ego  malui ;  tu  ut  tua  culpa  ad  eundem 
lapidem  bis  offenderes;  ego  autem,  quaecunque 
fortuna  esset,  semel  erubescerem.  Vide,  mi 
Paulle,  quam  ineptum  lacessieris :  in  verbis,  ru¬ 
dem  :  in  eloquendo,  hiulcum :  a  propositis  dis¬ 
crepantem  :  in  versibus,  concinnationis  expertem : 
in  cavillando,  natura  invenustum,  nec  arte  con¬ 
ditum  :  diluti  salis,  et  fellis  ignavi :  nec  de  mimo 
planipedem,  nec  de  comoedis  histrionem.  Ac  nisi 
haec  a  nobis  missa  ipse  lecturus  esses,  etiam  de 
pronuntiatione  rideres.  Nunc  commodiore  fato 


sunt,  quod  licet  apud  nos  genuina,  apud  te  erunt 
adoptiva. 

Vinum  cum  bijugo  parabo  plaustro 
Primo  tempore  Santonos  vehendum. 

Ovum  tu  quoque  passeris  marini , 

Quod  nunc  promus  ait  procul  relictum 
In  fundo  patriae  Bigerritanae. 

Epistola  XII. — Ati tomos  n avXm 

'EXXabixvs  ptrixav  povtrvs,  Latiaeque  Camoenae, 

’A \lu  Ahrostos  sermone  alludo  bilingui. 

Musae,  quid  facimus  ?  ri  xtvuitrivisr  iX-rian  aVrus 
Ludimus,  aippabiipiris  is  r,/uart  yr^utrxovrts; 

'S.a.srostxols  camp ourts  otrv  x^vos  atrtnros  irrris,  5 
Erramus  gelidorga^tgw  rigidique  poetae, 

Thl^ibas  rtgtsotrXoxd/xus  Sigarasris  inertes. 

Xlasra  2’  £^6i  vrayiros  rt  pedum,  xa)  xpv/aos  oba  tojs, 
GaXtrupri  quia  nulla  triXti  xtosubti  %a>pn, 

Et  duplicant  frigus  ^v^a  carmina  punnousvis.  10 

’ Agfcofiwos  2’  /ttjsis  ima . 

Primitias  IlauXy  nostro  tri/arpa  pciXinbus. 
Msnfto<rvsns  xgyh/asoxoptou  -roXvmcYy  rtxsa 
'Essia  verbosae,  x^isoirriifasoi  n  puellae, 

”Ev$’  ayt  pooi  roXvnvtr  itru,  xovpdbia  fioXtrrit,  1 5 
$ga»tibus  tiftingais  -rri^tsos  praeferte  libellum 
.  .  <rri%os . 

oZflrl  fitfMyfttSOV.  .  .  ...  ybfis. 

•  Ov  yao  9-ipiis  taris  in  hac  regione  ftisosn, 

"A %iov  ab  nostris  inbtvta  esse  Kapvsais.  20 

KiTvos  ipoi  trasras  pttro^os,  qui  seria  nostia, 

Qui  joca  rasroba-rri  novit  tractare  -raXahrr^t 
Kai  svs  sepositus  /aosa^y  hi  rure  Kgtfitsstu, 

’  AtrraQvXiu  I»)  %apy,  habet  Qu/aaXyia  xia^ris, 

Ovn  <plxm;  iratis,  nec  mensae  accommodus  ull 
"Orn  aStXl-isoois  ah)  avsiptis  (paro  /aovaais .  2& 

Jam  satis,  a  (piXt  n avXt,  rosas  artrugrJvpits, 

"Ev  <rs  fo gy  causa~s  rs,  xa)  ingrat a~uri  xaS-ibguisi 
'Fnrogixois  lu  boun,  xa)  ‘irXtro  ovbh  oniag. 

’AXX’  fibti  xtTsos  jttsv  atras  juvenaX*aj  ibgas  30 

'Exxt%vrui  potXtas'  rgofitgri  Xafit  fiXi/a/aa  senectus, 

K a)  minus  in  sumtum  barusas  levis  arca  ministrat. 

Oii  yag  e^e/  ardXaf&ves  dvttg . 

KXtisixbs  au3-’  a  yioas . 

yEquanimus  si  qua  fueris,  is  -rastra  fiaX'  el 'btis  35 
Malueris,  XyS-y  2s  rosov  ‘iatr  ,  ribt  nslsis. 

Kiivo  Si  trayxdXXitr-rov,  ut  omnibus  undique  mensis 
<pia.X> i  j!  abs  btrai  avsordosi  //.ovatus 
Gupcov  axmp^ifiXsou  solatia  blanda  requiras. 

Hic  erit  et  fructus  Asi/tsirtpos  ayXaoxaprov.  40 

"EsBa  troi  t72«j  tot,  roXv^aslta  pocula  Bisr/, 

K ipsas,  a’Ix t  9-tXois,  slxraq  vin oio  bona;a. 

Ambo  igitur  nostrae  ra^aXi^o/xts  otia  vitae. 

Dum  res,  et  aetas,  et  sororum 

Triri/tura  rogfvgta  rXtxosrai-  45 

EriSTOLA  XIII _ Avaosios  TlavXu 

'Pupiatuv  il  raros  d^traXoyu  «Si  roitir» 

Avaosios  TlavXu.  artvbt  QiXovs  Ibitis, 

Epistola  XIV. — Ad  eundem  Paullum. 
JJquoream  liqui  te  propter,  amice,  Garumnam  ; 

Te  propter  campos  incolo  Santonicos. 
Congressus  igitur  nostros  pete :  si  tibi  cura, 

Quae  mihi,  conspectu  jam  potiere  meo 
Sed  tamen  appropera,  quantum  pole  corpore,  et 
Ut  salvum  videam,  sat  cito  te  video.  [aev, 
Si  post  infaustas  vigor  integratus  habenas, 

Et  rediit  membris  jam  sua  mobilitas; 

4  B  % 


Tpiarag.  .  .  . 
IlavXiu  'tlfapf/. 

Si  riguam  laetis  recolis  Pimpfeida  Musis, 

Jam  vates,  et  non  flagrifer  Automedon;  10 
Pelle  soporiferi  senium  nubemque  veterni, 

Atque  alacri  mediam  carpe  vigore  viam. 

Sed  cisium  aut  pigrum  cautus  conscende  vere- 
Non  tibi  sit  rhedae,  non  amor  acris  equi.  [dum. 
Cantileris  moneo  male  nota  petorrita  vites;  15 
Nec  celeres  mulas  ipse  Melhyscus  agas. 

Sic  tibi  sint  Musae  faciles,  meditatio  promta 
Et  memor, et  liquidi  mei  fluat  eloquii. 

Sic,  qui  venalis  tam  longa  aetate  Crebennus 
Non  habet  emtorem,  sit  tibi  pro  pretio.  20 
Attamen  ut  citius  venias,  leviusque  vehare. 
Historiam,  mimos,  carmina,  linque  domi. 
Grande  onus  in  Musis :  tot  saecula  condita  chartis, 
Quae  sua  vix  tolerant  tempora,  nostra  gravant. 
Nobiscum  invenies  iiria*  tfoXupogtpiu  ■jrXnivv,  25 
T/>afi.fAariKcl>)i  n  tfXoxus  xa.)  Xoye%Mi$aXwv, 

AixruXov  fipuov,  xcu  ioiioiroXov  x,a^!ay.llov, 

2 i/v  QaXtijS  n  visura.  Ti^/x^qs 

2 corahyJv  <rl  xlm/^av,  litmKav  u/tiporlgaifov, 

'P vS-fiav  Undagixuv  ‘InofMV  ivitflqv.  30 

EiXtwoinv  (Txa^ovra,  xct)  ou  ffxuZ.ovra.  rpipurgov. 

,Oxra  QouxvhiSov,  ‘inia.  'H ^ohorou. 

'Pfin^xav  Sav/ACCfra,,  ffotym  Igixuhia  (ftuXa, 

ndvra  puX’  otrtr’  1 3'eXois,  xai  -rAsav,  alxi  9 iXots. 

Hoc  tibi  de  nostris  driraanxav  offero  libris.  35 
Vale :  valere  si  voles  me,  jam  veni. 

Epistola  XV. — Ausonius  Tetradio  salutem. 

O  qui  venustos  uberi  facundia 
Sales  opimas.  Tetradi, 

Cavesque,  ne  sit  tristis  et  dulci  carens 
Amara  concinnatio : 

Qui  felle  carmen  atque  meile  temperans,  5 

Torpere  Musas  non  sinis; 

Pariterque  fucas,  quaeque  gustu  ignava  sunt. 

Et  quae  sapore  tristia : 

Rudes  Camosnas  qui  Suessae  praevenis, 

yEvoque  cedis,  non  stylo :  10 

Cur  me  propinquum  Santonorum  moenibus 
Declinas,  ut  Lucas  boves 
Olim  resumto  praeferoces  proelio 
Fugit  juventus  Romula  ? 

Non  uf  tigris  te,  non  leonis  impetu,  15 

Amore  sed  caro  expeto. 

Videre  alumni  gestio  vultus  mei, 

Et  indole  optata  frui. 

Invitus  olim  devoravi  absentiae 

Necessitatem  pristinae,  20 

Quondam  docendi  munere  adstrictum  gravi 
Iculisma  cum  te  absconderet : 

Et  invidebam  devio,  ac  solo  loco 
Opes  Camcenarum  tegi. 

At  nunc  frequentes  atque  claros,  nec  procul,  25 
Cum  floreas  inter  viros; 

Tibique  nostras  ventus  auras  deferat, 

Auresq.ue  sermo  verberet; 

Cur  me  supino  pectoris  fastu  tumens 

Spernis  poetam  consulem  ?  80 

Tuique  amantem,  teque  mirantem,  ac  tua 
Desiderantem  carmina, 

Oblitus  alto  negligis  fastigio  ? 

Plectendus  exemplo  tuo. 

Ni  stabilis  aevo  pectoris  nostri  fides  85 

Quanquam  recusantes  amet. 

Vale :  valere  si  voles  me,  pervola 
Cum  scrinio,  et  Musis  tuis. 


Epistola  XVI.— Autonius  Probo  Preefectn 
Preetono  S. 

Oblata  per  antiquarios  mora,  scio  promissi 
mei  gratiam  exspectatione  consumtam,  Probe 
vir  optime.  In  secundis  tamen  habeo  non  fe¬ 
fellisse.  Apologos  Titiani,  et  Nepotis  chronica, 
quasi  alios  apologos  (nam  et  ipsa  instar  sunt 
fabularum)  ad  nobilitatem  tuam  misi,  gaudens 
atque  etiam  glorians  fore  aliquid,  quod  ad  insti¬ 
tutionem  tuorum  sedulitatis  meae  studio  con¬ 
feratur.  Libello  tamen  apologorum  antetuli 
paucos  epodos,  studio  in  te  observantiae  meae 
impudentissimos,  paucos  quidem,  ut  ego  loquax 
judico:  verum  tu,  cum  legeris,  etiam  nimium  • 
multos  putabis.  Adjuro  benevolentiam  tuam, 
verecundiae  meae  testem,  eos  mihi  subita  per¬ 
suasione  fluxisse.  Nam  quis  hoc  diu  cogitaret  ? 
Quod  sane  ipsi  per  se  probabunt.  Fors  fuat,  ut 
si  mihi  vita  suppetet,  aliquid  rerum  tuarum, 
quamvis  incultus,  expoliam:  quod  tu  etsi  lectum 
non  probes,  scriptum  boni  consulas  :  cumque 
ego  imitatus  sim  vesaniam  Choerili,  tu  ignoscas 
magnanimitate  Alexandri.  Hi  igitur,  ut  Plautus 
ait,  interim  erunt  antelogium  fabularum,  garruli 
et  deceptores.  Qui  compositi  ad  honorificentiae 
obsequium,  ad  aurium  convicium  concurrerunt. 
Vale,  et  me  dilige. 

Ad  librum,  ut  eat  ad  Probum 
Perge,  o  libelle,  Sirmium, 

Et  dic  hero  meo,  ac  tuo, 

Ave  atque  salve  plurimum. 

Quis  iste  sit  nobis  herus. 

Nescis,  libelle?  an,  cum  scias,  5 

Libenter  audis,  quod  juvat? 

Possum  absolute  dicere, 

Sed  dulcius  circumloquar, 

Diuque  fando  perfruar. 

Hunc  dico,  qui  lingua  potens  H 

Minorem  Atridam  praeterit, 

Orando  pauca,  et-  musica ; 

Qui  grandines  Ulixei, 

Mellifluentem  Nestora, 

Concinnatorem  et  Tullium.  15 

Qui  solus,  exceptis  tribus 
Heris,  herorum  primus  est, 

Praetorioque  maximus. 

Dico  hunc  senati  praesulem, 

Praefectum  eundem,  et  consulem,  20 

(Nam  consul  aeternum  cluet,) 

Collegam  Augusti  consulis, 

Columen  curulis  Romulae, 

Primum  in  secundis  fascibus 

Nam  primus  e  cunctis  erit  2‘ 

Consul,  secundus  principi. 

Generi  hic  superstes  aureo. 

Satorque  prolis  aureae, 

Convicit  Ascraeum  senem,, 

Quoi  saeculum  omne  ferreum.  30 

Qui  vincit  aevi  injuriam. 

Stirpis  novator  Anniae, 

Paribusque  comit  infulis 
Aniciorum  stemmata. 

Probum  loquor,  (scis  optime,)  35 

Quem  nemo  fando  dixerit, 

Qui  no,n  prius  laudaverit. 

Perge,  o  libelle,  et  utere 
Felicitate  intermina. 

Quin  et  require,  si  sinet 

Tenore  fari  obnoxio 
Age,  vera  proles  Romuli, 

Effare  causam  nominis. 

Utrumne  mores  hoc  tui 

Nomen  dedere,  an  nomen  hoc  45 

Secuta  morum  regula? 

An  ille  venturi  sciens 
Mundi  supremus  arbiter. 

Qualem  creavit  moribus, 

Jussit  vocari  nomine  ?  50 

Nomen  datum  praeconiis, 

Vitaeque  testimonio. 

Libelle  felix,  quem  sinu 
Vir  tantus  involvet  suo. 

Nec  occupari  tempora  55 

Grato  queretur  otio ! 

Quem  mille  cum  vocis  modis, 

Leni  aut  susurro  impertiet: 

Cuique  vigiles  luminum 

Vacare  dignabunt  corae.  60 

Quem  mente  et  aure  consciis. 

Quibusdam  omissis,  perleget. 

Quaecunque  fortuna  est  tibi, 

Perge,  o  libelle,  et  utere 

Felicitate  intermina.  65 

Dic  me  valere,  et  vivere : 

Dic  vivere  ex  voto  pio. 

Sanctis  precantem  vocibus, 

Ut  quem  curulis  proxima 

Collegio  nati  dedit,  70 

Hunc  rursus  Augustus  prior 

Suis  perennet  fascibus. 

Subnecte  et  illud  leniter  : 

Apologos,  en,  misit  tibi 

Ab  usque  Rheni  limite  75 

Ausonius,  nomen  Italum, 

Praeceptor  Augusti  tui, 

AEsopiam  trimetriam. 

Quam  vertit  exili  stylo 

Pedestre  concinnans  opus  80 

Fandi  Titianus  artifex. 

Ut  hic  avi  ac  patris  decus 
Mixto  refulgens  sanguine, 

Probianoque,  ac  Anicio ; 

(Ut  quondam  in  Albae  moenibus  85 

Supremus  ^Enea  satus 
Sylvios  Iulis  miscuit:) 

Sic  iste,  qui  natus  tuus. 

Flos  flosculorum  Romuli, 

Nutricis  inter  lemmata,  90 

Lallique  somniferos  modos. 

Suescat  peritis  fabulis 
Simul  jocari  et  discere. 

Et  adde  votum,  quod  pio 
Concepimus  rei  Deo:  95 

Ut  genitor  Augustus  dedit 
Collegio  nati  Probum ; 

Sic  Gratianus  hunc  novum 
Stirpi  futurae  copulet. 

Rata  sunt  futura,  quae  loquor.  100 

Sic  merita,  sic  fatum  jubet. 

Sed  jam  ut  'loquatur  Julius, 

Fandi  modum  invita  accipe, 

V  olucri  pes  dimetria  ; 

Aveque  dicto,  dic.  Vale.  105 

Epistola  XVII. — Ausonius  Symmacho. 
Modo  intelligo,  quam  mellea  res  sit  oratio; 
quam  delenifica,  et  quam  suada  facundia.  Per¬ 
suasisti  mihi,  quod  epistolae  meae  apud  Capuam 


tibi  redditae  concinnatio  inhumana  non  esset.  Sed 
hoc  non  diutius,  quam  dum  epistolam  tuam  legi . 
quae  me  blanditiis  inhiantem  tuis,  velut  succo 
nectaris  delibuta,  ducit.  Ubi  enim  chartulam 
pono,  et  me  ipsum  interrogo,  tum  absinthium 
meum  resipit,  et  circumlita  meile  tuo  pocula 
deprehendo.  Si  vero,  id  quod  saepe  facio,  ad 
epistolam  tuam  redii,  rursus  illicior:  et  rursum 
ille  suavissimus,  ille  floridissimus  tui  sermonis 
afflatus,  deposita  lectione  vanescit,  et  testimonii 
pondus  prohibet  inesse  dulcedini.  Hoc  me,  velut 
aerius  bracteae  fucus,  aut  picta  nebula,  non  lon¬ 
gius, quam  dum  videtur,  oblectat;  Chamaeleontis 
bestiolae  vice,  quae  de  subjectis  sumit  colorem. 
Aliud  sentio  ex  epistola  tua,  aliud  ex  conscientia 
mea :  et  tu  me  audes  facundissimorum  homi¬ 
num  laude  dignari?  Tu,  inquam,  mihi  ista;  qui 
te  ultra  commendationem  hominum  protulisti. 
Quisquamne  ita  nitet,  ut  comparatus  tibi  non 
sordeat?  Quis  ita  ad  iEsopi  venustatem,  quis 
ad  sophisticas  Isocratis  conclusiones,  quis  ad  en¬ 
thymemata  Demosthenis,  aut  opulentiam  Tullia¬ 
nam,  aut  proprietatem  nostri  Maronis  accedat? 
Quis  ita  affectat  singula,  ut  tu  imples  omnia? 
Quid  enim  aliud  es,  quam  ex  omni  bonarum  ar 
tium  ingenio  collecta  perfectio?  Hac,  domine 
mi,  fili  Symmache,  non  vereor,  ne  in  te  blandius 
dicta  videantur  esse,  quam  verius.  Et  expertus 
es  fidem  meam  mentis  atque  dictorum,  dum  in 
comitatu  degimus  ambo,  sevo  dispari.  Ubi  tu 
veteris  militi*  praemia  tiro  meruisti ;  ego  tiroci¬ 
nium  jam  veteranus  exercui.  In  comitatu  tibi 
verus  fui;  nedum  me  peregrem  existimes  com¬ 
posita  fabulari.  In  comitatu,  inquam,  qui  frontes 
hominum  aperit,  mentes  tegit:  ibi  me  et  paren¬ 
tem,  et  amicum,  et  si  quid  utroque  carius  est, 
cariorem  fuisse  sensisti.  Sed  abeamus  ab  his, 
ne  isthaec  commemoratio  ad  illam  Sosi*  formi¬ 
dinem  videatur  accedere.  Illud  quoque,  quod  paene 
praeterii,  qua  affectione  addidisti,  ut  ad  te  didas¬ 
calicum  aliquod  opusculum,  aut  sermonem  pro- 
trepticum  mitterem?  Ego  te  docebo,  docendus 
adhuc,  si  essem  id  *tatis  ut  discerem  ?  Aut  ego 
te  vegetum  atque  alacrem  commonebo  ?  Eadem 
opera  et  Musas  hortabor,  ut  canant :  et  maria, 
ut  effluant:  et  auras,  ut  vigeant:  et  ignes,  ut  ca¬ 
leant,  admonebo:  aut,  si  quid  invitis  quoque 
nobis  natura  fit,  superfluus  instigator  agitabo. 
Sat  est  unius  erroris,  quod  aliquid  meorum,  me 
poenitente,  vulgatum  est ;  quod  bona  fortuna  in 
manus  amicorum  incidit.  Nam  si  contra  id  eve¬ 
nisset,  nec  tu  mihi  persuaderes,  placere  me  posse. 
H*c  ad  litteras  tuas  responsa  sint:  c*tera,qu* 
noscere  habes,  compendifaciam.  Sic  quoque  jam 
longa  est  epistola.  Julianum  familiarem  domus 
nosti*,  si  quid  tamen  de  nobis  percontandum 
arbitraris,  allego :  simul  admoneo,  ut  cum  cau¬ 
sam  adventus  ejus  aguoveris,  juves  studium,  quod 
ex  parte  fovisti.  Vale. 

Epistola  XVIII. — Ad  Ursulum  Grammaticum 
Trevirorum,  cui  strenas  Calendis  Januariis 
ab  Imperatore  non  datas ,  reddi  fecit. 

Primus  jucundi  fuit  hic  tibi  fructus  honoris, 
August*  faustum  munus  habere  manus. 
Proximus  ex  longo  gradus  est,  qu*storis  amici 
Curam  pro  strenis  excubuisse  tuis 
Ergo  interceptos  regale  nomisma  Philippe»  d 
Accipe  tot  numero,  quot  duo  Geryones : 

Quot  terni  bijuges :  demtoque  triente  Cam cense  : 

Quotque  super  terram  sidera  zodiaci : 

Quot  commissa  viris  Romana  Albanaque  fata : 

Quotque  doces  horis,  quotque  domi  resides.  10 
Ostia  quot  pro  parte  aperit  stridentia  Circus, 
Excepto,  medium  quod  patet  ad  stadium. 
Quot  pedibus  gradiuntur  apes,  et  versus  Homeri: 

Quotque  horis  pelagus  profluit,  aut  refluit. 
Protulit  in  scenam  quot  dramata  fabellarum,  15 
Arcadise  medio  qui  jacet  in  gremio. 

Vel  quot  juncturas  geometrica  forma  favorum 
Conserit  extremis  omnibus,  et  mediis. 

Quot  telios  primus  numerus, solusque  probatur; 

Quot  par  atque  impar  partibus  sequiparat,  20 
Bis  ternos,  et  ter  binos  qui  conserit  unus; 

Qui  solus  totidem  congeminatus  habet, 

Quot  faciunt  juncti  subterque  supraque  locati, 
Qui  numerant  Hyadas,  Pleiadasque  simul. 
******* 
Ursule  collega  nobilis  Harmonio,  [per, 

Harmonio,  quem  Claranus,quem  Scaurus,  et  As- 
Quem  sibi  conferret  Varro,  priorque  Crates, 
Quique  sacri  lacerum  collegit  corpus  Homeri, 
Quique  notas  spuriis  versibus  apposuit: 
Cecropi*  commune  decus  Lati*que  Carncen*, 
Solus  qui  Chium  miscet  et  Ammineum.  31 

Epistola  XIX. — Ausonius  Pontio  Paullino  filio. 
Condiderat  jam  Solis  equos  Tartessia  Calpe, 
Stridebatque  freto  Titan  insignis  lbero : 

Jam  succedentes  quatiebat  Luna  juvencas, 
Vinceret  ut  tenebras  radiis,  velut  *mula  fratris. 
Jam  volucres,  hominumque  genus  superabile 
curis,  5 

Mulcebant  placidi  tranquilla  oblivia  somni. 
Transierant  Idus,  medius  suprema  December 
Tempora  venturo  properabat  jungere  Jantf : 

Et  nonas  decimas  ab  se  nox  longa  Calendas 
Jugiter  acciri  celebranda  ad  festa  jubebat.  10 

Nescis,  puto,  quid  velim  tot  versibus  dicere. 
Medius  fidius  neque  bene  ipse  intelligo ;  tamen 
suspicor.  Jam  prima  nox  erat  ante  diem  nonum 
decimum  Calendarum  Januariarum,  cum  reddit* 
sunt  mihi  litter*  tu*  oppido  quam  litterat*. 
His  longe  jucundissimum  poema  subdideras, 
quod  de  tribus  Suetonii  libris,  quos  ille  de  regi¬ 
bus  dedit,  in  epitomen  coegisti,  tanta  elegantia, 
solus  ut  mihi  videare  adsecutus,  quod  contra 
rerum  naturam  est,  brevitas  ut  obscura  non  esset. 
In  his  versibus  ego  ista  cognovi : 

Europamque  Asiamque,  duo  vel  maxima  terr* 
Membra;  quibus  Libyam  dubie  Sallustius  addit, 
Europ*  adjunctam, possit  cum  tertia  dici  ; 
Regnatas  multis,  quos  fama  oblitterat,  et  quos 
Barbara  Roman*  non  tradunt  nomina  linjgu*,  15 
Illibanum,  Numidamque  Avelim,  Parthumque 
Vononem, 

Et  Caranum,  Pell*a  dedit  qui  nomina  regum: 
Quique  Magos  docuit  mysteria  vana  Necepsus, 

Et  qui  regnavit  sine  nomine  mox  Sesoostris. 

H*c  tu  quam  perite, et  concinne,  quam  modu¬ 
late,  et  dulciter,  ita  juxta  naturam  Romanorum 
accentuum  enuntiasti,  ut  tamen  veris  ac  primi¬ 
geniis  vocibus  sua  fastigia  non  perirent.  Jam 
quid  de  eloquentia  dicam  ?  Liquido  adjurare 
possum,  nullum  tibi  ad  poeticam  facundiam  Ro- 
man*  juventutis  *quari.  Certe  ita  mihi  videris. 
Si  erro,  pater  sum,  fer  me;  et  noli  exigere  judi¬ 


cium,  obstante  pietate.  Verum  cum  pie  diligam, 
sincere  ac  severe  judico.  Affice  me,  oro,  tali 
munere  frequenter :  quo  et  oblector,  et  honoror. 
Accessit  tibi  in  artem  poeticam  mellea  adulatio. 
Quid  enim  aliud  agunt, 

Audax  Icario  qui  fecit  nomina  ponto, 

Et  qui  Chalcidicas  moderate  enavit  ad  arces, 
nisi  ut  et  vegetam  et  sublimem  alacritatem  tuam 
temeritatem  voces;  me  vero,  et  consultum,  et 
quem  filius  debeat  imitari,  salutari  prudentia 

Rraeditum  dicas?  Quod  quidem  contra  est. 

fam  tu  summa  sic  appetis,  ut  non  decidas; 
senectus  mea  satis  habet,  si  consistat.  H*c  ad 
te  breviter,  et  illico,  vesperis  illius  secuto  mane 
dictavi.  Ita  enim  tabellarius  tuus,  ut  epistolam 
referret,  instabat.  Nam  si  mihi  otium  fuerit, 
oblectabile  negotium  erit  ad  te  prolixius  delirare, 
te  ut  eliciam,  mihi  ut  satisfaciam.  Vale. 

Epistola  XX. — Ausonius  Paullino  S.  P.  D 
Paullino  Ausonius.  Metrum  sic  suasit,  ut  esses 
Tu  prior,  et  nomen  pr*grederere  meum. 
Quanquam  et  fastorum  titulo  prior,  et  tua  Rom* 
Pr*cessit  nostrum  sella  curulis  ebur. 

Etqu*  jamdudum  tibi  palma  poetica  pollet,  5 
Lemnisco  ornata  est,  quo  mea  palma  caret. 
Long*v*  tantum  superamus  honore  senect*. 

Quid  refert  ?  cornix  non  ideo  ante  cycnum : 
Nec  quia  mille  annos  vivit  Gangeticus  ales. 
Vincit  centum  oculos,  regie  pavo,  tuos  10 
Cedimus  ingenio,  quantum  pr*cedimus  *vo. 

Adsurgit  Mus*  nostra  Camoena  tu*. 

Vive,  vale  :  et  totidem  venturos  congere  Janos, 
Quot  tuus,  aut  noster  conseruere  patres. 
Epistola  XXL — Ausonius  Paullino  suo  S.  D. 

Quanto  me  affecit  beneficio  non  delata  qui¬ 
dem,  sed  suscepta  querimonia  mea,  Paulline  fili ! 
Veritus  displicuisse  oleum, quod  miseras,  munus 
iterasti :  addito  etiam  Barcinonensis  muri*  con¬ 
dimento,  cumulatius  pr*stitisti.  Scis  autem,  me 
id  nomen  muri*,  quod  in  usu  vulgi  est,  nec  so¬ 
lere,  nec  posse  dicere;  cum  scientissimi  veterum, 
et  Gr*ca  vocabula  fastidientes,  Latinum  in  gari 
appellatione  non  habeant.  Sed  ego  quocunque 
nomine  loquar,  liquor  iste  sociorum  vocatur. 
Vale. 

Jam  patinas  implebo  meas,  ut  parcior  ille 
Majorum  ihensis  applaria  succus  inundet. 

Quid  autem  tam  amabile  tamque  hospitale, 
quam  quod  tu,  ut  me  participes,  delicias  tuas  in 
ipsa  primitiarum  novi  ate  defraudas?  O  meile 
dulcior,  o  grati*  venustate  festivior,  o  ab  omni¬ 
bus  patrio  stringende  complexu  !  Sed  h*c  atque 
alia  hujusmodi  documenta  liberalis  animi  alicui 
fortasse,  et  aliquando,  quamvis  rarius;  illud  de 
epistolarum  tuarum  eruditione,  de  poematis  ju¬ 
cunditate,  de  inventione,  et  continuatione,  juro 
omnia,  nulli  unquam  imitabile  futurum,  etsi  fa¬ 
teatur  imitandum.  De  quo  opusculo,  ut  jubes, 
faciam.  Exquisitius  universa  limabo:  et  quam¬ 
vis  per  te  manus  summa  contigerit,  c*lum  su- 
perflu*  expolitionis  adhibebo ;  magis  ut  tibi 
paream,  quam  ut  perfectis  aliquid  adjiciam.  In¬ 
terea  tamen,  ne  sine  corollario  poetico  tabellarius 
tuus  rediret,  paucis  iambicis  pr*ludendum  puta¬ 
vi,  dum  illud,  quod  a  me  heroico  metro  desi¬ 
deras,  inchoatur.  Isti  tamen,  ita  te  et  Hesperium 

salvos  habeam,  quod  spatio  lucubratiunculae 
unius  effusi,  quanquam  hoo  ipsi  de  se  probabunt, 
tamen  nihil  diligentiae  ulterioris  habuerunt. 
Vale. 

Iambe  Parthis,  et  Cydonum  spiculis, 

Iambe  pennis  alitum  velocior 
Padi  ruentis  impetu  torrentior. 

Magna  sonorae  grandinis  vi  densior. 

Flammis  corusci  fulminis  vibratior,  5 

Jam  nunc  per  auras,  Persei  talaribus 
Petasoque  ditis  Arcados  vectus,  vola. 

Si  vera  fama  est  Hippocrene,  quam  pedis 
Pulsu  citatam  cornipes  fudit  fremens. 

Tu  fonte  in  ipso  procreatus  Pegasi  10 

Primus  novorum  metra  junxisti  pedum; 
lllicque  Musis  concinentibus  novem 
Caedem  in  draconis  concitasti  Delium. 

Fer  hanc  salutem  praepes  et  volucripes  [quor,) 
Paullini  ad  usque  moenia,  (Hebromagum  lo- 
Et  protinus  jam,  si  resumtis  viribus  16 

Alacri  refecti  corporis  motu  viget, 

Salvere  jussum  mox  reposce  mutuum. 

Nihil  moreris,  jamque  dum  loquor,  redi. 
Imitatus  illum  stirpis  auctorem  tuae,  20 

Triplici  furentem  qui  Chimaeram  incendio 
Supervolavit,  tutus  igne  proximo. 

Dic  et,  Valere,  dic,  Avere  te  jubet 
Amicus,  et  vicinus,  et  fautor  tuus, 
tlonoris  auctor,  altor  ingenii  tui;  25 

Dic  et  magister,  dic  parens,  dic  omnia 
Blanda  atque  sancta  caritatis  nomina. 

Aveque  dicto,  dic  Vale,  et  actutum  redi. 

Quod  si  rogabit,  quid  super  scriptis  novis 
Maturus  aevi,  nec  rudis  dijudicem;  S0 

Nescire  dices,  sed  paratum  jam  fore 
Heroicorum  versuum  plenum  essedum; 

Cui  subjugabo  de  molarum  ambagibus. 

Qui  machinali  saxa  volvunt  pondere. 

Tripedes  caballos  terga  ruptos  verbere,  35 
His  ut  vehantur  tres  sodales  nuntii. 

Fors  et  rogabit,  quos  sodales  dixeris 
Simul  venire:  dic,  trinodem  Dactylum 
Vidi  paratum  crucianti  cantherio; 

Spondaeus  illi  lentipes  ibat  comes,  40 

Paribus  moratur  qui  locis  cursum  meum  : 
Mihique  similis,  semper  adversus  tamen. 

Nec  par,  nec  impar,  qui  Trochaeus  dicitur. 
Haec  fare  cursim,  nec  moratus  pervola. 

Aliquid  reportans  interim  munusculi  45 

De  largitate  Musici  promtarii. 

Epistola  XXII. — Ausonius  Paullino  suo 
Multas  et  frequentes  mihi  gratiae  tuae  causas 
et  occasio  subinde  nata  concinnat,  et  naturae  tuae 
facilitas  benigna  conciliat,  Paulline  fili.  Nam 
quia  nihil,  poscente  me,  abnuis,  magis  acuis  pro- 
caciam.quam  retundis:  ut  nunc  quoque  in  causa 
Philonis  procuratoris  quondam  mei  experiere; 
qui  apud  Hebromagum  conditis  mercibus,  quas 
per  agros  diversos  coemit,  concesso  ab  hominibus 
tuis  usus  hospitio,  immature  periclitatur  expelli. 
Quod  nisi  indulseris,  rogante  me,  ut  et  mora  ha¬ 
bitandi  ad  commodum  suum  utatur,  et  nauso 
ahave  quavis  navi  usque  ad  oppidum  praebita 
frugis  aliquantulum  nostrae  advehi  possit,  Luca- 
niacus  ut  inopia  liberetur  mature;  tota  illa  fa¬ 
milia  hominis  litterati  nonad  Tullii  Frumentariam, 
sed  ad  Curculionem  Plauti  pertinebit.  Hoc  quo 
facilius  impetrarem,  aut  quo  majorem  verereris 


molestiam,  si  negares,  concinnatam  iambis  sig- 
natamque  ad  te  epistolam  misi,  ne  subornatum 
diceres  tabellarium,  si  ad  te  sine  signi  fide  veniret. 
Signavi  autem,  non  ut  Plautus  ait. 

Per  ceram,  et  linum,  litterasque  interpretes, 

sed  per  poeticum  characterem  magis  notavimus, 
tanquam  signum  impressum  judicares. 

Philon,  meis  qui  villicatus  praediis 
Ut  ipse  vult,  epitropos, 

(Nam  gloriosum  Graeculus  nomen  putat. 

Quod  sermo  fucat  Doricus,) 

Suis  querelis  adserit  nostras  preces,  5 

Quas  ipse  lentus  prosequor. 

Videbis  ipsum,  qualis  adstet  cominus, 

Imago  fortunae  suae. 

Canus,  comosus,  hispidus,  trux,  attubus, 

Terentianus  Phormio,  10 

Horrens  capillis  ut  marinus  asperis 
Echinus,  aut  versus  mei. 

Hic  saepe  falsus  messibus  vegrandibus. 

Nomen  perosus  villici. 

Semente  sera,  sive  multum  praecoqua,  15 

Et  siderali  inscitia, 

Coelum  lacessens,  seque  culpae  subtrahens. 
Reos  peregit  coelites. 

Non  cultor  ins.ans,  non  arator  gnaruris, 

Promusque,  quam  condus  magis,  20 

Terram  infidelem,  nec  feracem  criminans, 
Negotiari  maluit. 

Mercatur*  quoquo  foro  venalium: 

Mutuatur  ad  Graecam  fidem  : 

Sapiensque  supra  Graeciae  septem  viros,  25 

Octavus  accessit  sophos. 

Et  nunc  paravit  triticum  casco  sale, 

Novusque  pollet  emporus. 

Adit  inquilinos,  rura,  vicos,  oppida, 

Soli  et  sali  commercio  ;  30 

Acatis,  phaselis,  lintribus,  stlaiis,  rate 
Tarnim  et  Garumnam  permeat; 

Ac  lucra  damnis,  damna  mutans  fraudibus, 

Se  ditat,  et  me  pauperat. 

Is  nunc  ad  usque  vectus  Hebromagum  tuam,  35 
Sedem  locavit  mercibus. 

****** 

Ut  inde  nauso  devehat 

****** 

Nostros  in  usu3,  ut  refert. 

Hunc  ergo  paucis  ne  graveris  hospitem, 
****** 

Adjutus  ut  mox  navis  auxilio  tuse,  40 

Ad  usque  portus  oppidi. 

Jam  jam  Perusina  et  Saguntina  fame 
Lucaniacum  liberet. 

Hoc  si  impetratum  munus  abs  te  accepero, 
Prior  colere,  quam  Ceres.  45 

Triptolemon  olim,  sive  Epimenidem  vocant, 
Aut  Bullianum  Buzygen, 

Tuo  locabo  postferendos  nomini. 

Nam  munus  hoc  fiet  tuum. 

Epistola  XXIII. — Ausonius  Paullino. 
Proxima,  quae  nostrae  fuerat  querimonia  chartae. 
Credideram  quod  te,  Paulline,  inflectere  posset, 
Eliceretque  tuam  blanda  objurgatio  vocem. 

Sed  tu,  juratis  velut  alta  silentia  sacris 
Devotus  teneas,  perstas  in  lege  tacendi.  5 

Non  licet?  anne  pudet,  si  quis  tibi  jure  paterno 
'  Vivat  amicus  adhuc,  maneasque  obnoxius  haeres  1 

Ignavos  agitet  talis  timor :  at  tibi  nullus 
Sit  metus,  et  morem  missae  acceptaeque  salutis 
Audacter  retine:  vel  si  tibi  proditor  instat,  10 
Aut  quaesitoris  gravior  censura  timetur, 

Occurre  ingenio,  quo  saepe  occulta  teguntur. 
Threicii  quondam  quam-saeva  licentia  regis 
Fecerat  elinguem,  per  licia  texta  querelas 
Edidit,  et  tacitis  mandavit  crimina  telis:  15 

Et  pudibunda  suos  malo  commisit  amores 
Virgo,  nec  erubuit  tacituro  conscia  pomo. 
Depressis  scrobibus  vitium  regale  minister 
Credidit,  idque  diu  texit  fidissima  tellus. 
Inspirata  dehinc  vento  cantavit  arundo.  20 

..acie  incide  notas  ;  arescens  charta  tenebit 
Semper  inaspicuas:  prodentur  scripta  favillis 
Vel  Lacedaemoniam  scytalen  imitare,  fibelli 
Segmina  Pergamei  tereti  circumdata  ligno 
Perpetuo  inscribens  versu,  qui  deinde  solutus  25 
Non  respondentes  sparso  dabit  ordine  formas. 
Donec  consimilis  ligni  replicetur  in  orbem. 
Innumeras  possum  celandi  ostendere  formas, 

Et  clandestinas  veterum  reserare  loquelas. 

Si  prodi,  Paulline,  times,  nostraeque  vereris  30 
Crimen  amicitiae,  Tanaquil  tua  nesciat  istud. 

Tu  contemne  alios,  nec  dedignare  parentem 
Affari  verbis:  ego  sum  tuus  altor,  et  ille 
Praeceptor  primus,  primus  largitor  honorum, 
Primus  in  Aonidrtm  qui  te  collegia  duxi.  85 
Epistola  XXIV. — Ausonius  Paullino  S. 
Discutimus,  Paulline,  jugum,  quod  certa  fovebat 
Temperies:  leve  quod  positu,  et  tolerabile  junctis, 
Tractabat  paribus  concordia  mitis  habenis: 
Quod  per  tam  longam  seriem  volventibus  annis 
Fabula  non  unquam,  nunquam  querimonia  movit. 
Nulla  querela  loco  pepulit,  non  ira,  nec  error,  6 
Nec  quae  compositis  malesuada  et  credula  causis 
Concinnat  veri  similis  suspicio  culpas,  [parentes 
Tam  placidum,  tam  mite  jugum,  quod  utrique 
Ad  senium  nostrae  traxere  ab  origine  vitae,  10 
Impositumque  piis  haeredibus  usque  manere 
Optarunt,  dum  longa  dies  dissolveret  aevum. 

Et  mansit,  dum  laeta  fides,  nec  cura  laborat 
Officii  servare  vices:  sed  sponte  feruntur 
Incustoditum  sibi  continuantia  cursum.  15 

Iloc  tam  mite  jugum  docili  cervice  subirent 
Martis  equi,  stabuloque  feri  Diomedis  abacti, 

Et  qui  mutatis  ignoti  Solis  habenis 
Fulmineum  Phaethonta  Pado  mersere  jugales. 
Discutitur,  Paulline,  tamen:  nec  culpa  duorum 
Ista,  sed  unius  tantum  tua  :  namque  ego  semper 
Contenta  cervice  feram  :  consorte  laborum 
Destituor;  nec  tam  promtum  gestata  duobus 
Unum  deficiente  pari  perferre  sodalem.  24 

Non  animus  viresque  labant ;  sed  iniqua  ferendo 
Conditio  est  oneri,  cum  pondus  utrumque  relicto 
Ingruit,  acceduntque  alienae  pondera  librae. 

Sic  pars  aegra  hominis  trahit  ad  contagia  sanum 
Corpus,  et  exigui  quamvis  discrimine  membri 
Tota  per  innumeros  artus  compago  vacillat.  30 
Obruar  usque  tamen,  veteris  ne  desit  amici 
Me  durante  fides;  memorique  ut  fixa  sub  aevo 
Restituant  profugum  solatia  casta  sodalem. 
Impie,  Pirithoo  disjungere  Thesea  posses, 
Euryalumque  suo  socium  secernere  Niso.  35 
Te  suadente  fugam  Pylades  liquisset  Orestem, 
Nec  custodisset  Siculus  vadimonia  Damon. 
Quantum  oblectamen  populi,  quae  vota  bonorum 
Sperato  fraudata  bono!  gratantia  cuncti 
Verba  loquebantur:  jam  nomina  nostra  parabant 


Inserere  antiquis  sevi  melioris  amicis.  4! 

Cedebat  Pylades  :  Phrygii  quoque  gloria  Nisi 
Jam  minor,  et  promissa  obiens  vadimonia  Damon 
Nos  documenta  magis  felicia,  qualia  magnus 
Scipio,  longsevique  dedit  sapientia  Laeli.  45 
Nos  studiis  animisque  isdem,  miracula  cunctis; 
Hoc  majora,  pares  fuimus  quod  dispare  in  sevo. 
Ocius  illa  jugi  fatalis  solvere  lora 
Pellseum  potuisse  ducem  reor,  abdita  opertis 
Principiis,  et  utroque  caput  celantia  nodo.  50 
Grande  aliquod  verbum  nimirum  diximus,  ut  se 
Inferret  nimiis  vindex  Rhamnusia  votis; 
Arsacidae  ut  quondam  regis  non  lseta  triumphis, 
Grandia  verba  premens,  ultrix  dea  Medica  belli 
Sistere  Cecropidftm  in  terris  monumenta  paranti 
Obstitit,  et  Graio  jam  jam  fingenda  tropseo  56 
Ultro  etiam  victis  Nemesis  stetit  Attica  Persis. 
Quae  tibi  Romulidas  proceres  vexare  libido  est? 
In  Medos  Arabasque  tuos  per  nubila,  et  atrum 
Perge  chaos;  Romana  procul  tibi  nomina  sunto. 
Illic  quaere  alios  oppugnatura  sodales,  61 

Li»ror  ubi  iste  tuus,  ferrugineumque  venenum 
Opportuna  tuis  inimicat  pectora  fucis.  [ni 

Paullinum  Ausoniumque,  viros,  quos  sacra  Quiri- 
Purpura,  et  auratus  trabeae  velavit  amictus,  65 
Non  decet  insidiis  peregrinae  cedere  divae. 

Quid  queror,  Eoique  insector  crimina  monstri? 
Occidui  me  ripa  Tagi,  me  Punica  laedit 
Barcino,  me  bimaris  juga  ninguida  Pyrenaei, 
Quaeque  suo  longe  dirimit  provincia  tractu  70 
Trans  montes,  solemque  alium,  trans  flumina  et 
Et  quod  terrarum  ccelique  extenditur  inter  [urbes, 
Emeritensis  Anae,  lataeque  fluenta  Garumnae. 
Quod  si  intervallis  spatium  tolerabile  limes 
Poneret  exiguus  ;  quamvis  longa  omnia  credant. 
Qui  simul  esse  volunt;  faceret  tamen  ipsa  pro¬ 
pinquos  76 

Cura  locos,  mediis  jungens  distantia  verbis. 
Moenibus  e  patriis  formam  quoque  vestis  et  oiis 
Santonus  ut  sibi  Burdigalam,  mox  jungit  Aginnum 
Illa  sibi,  et  populos  Aquitanica  rura  colentes:  80 
Utque  duplex  Arelas  Alpinae  tecta  Viennae, 
Narbonemque  pari  spatio  sibi  conserit ;  et  mox 
Quincuplicem  socias  tibi,  Martie  Narbo,  Tolo« 
sam. 

Hoc  mihi  si  spatium  vicinis  moenibus  esset, 
Tunc  ego  te  ut  nostris  aptum  complecterer  ulnis, 
Afllaretque  tuas  aures  nostrae  aura  loquelae.  86 
Nunc  libi  trans  Alpes,  et  marmoream  Pyrenen 
Caesareae  Augustae  domus  st ;  Tyrrhenica  propter 
Tarraco,  et  ostrifero  superaddita  Barcino  ponto. 
Terjuga  Burdigalae  trino  me  flumina  coetu  90 
Secernunt  turbis  popularibus,  otiaque  inter 
Vitiferi  exercent  colles,  laetumque  colonis 
Uber  agri,  tum  prata  virentia,  tum  nemus  umbris 
Mobilibus,  celebrique  frequens  ecclesia  vico 
Totque  mea  in  Novero  sibi  proxima  praedia  pago, 
Dispositis  totum  vicibus  variata  per  annum,  96 
Egelidae  ut  tepeant  hiemes,  rabidosque  per  aestus 
Adspirent  tenues  frigus  subtile  Aquilones. 

Te  sine  sed  nullus  grata  vice  provenit  annus. 

Ver  pluvium  sine  flore  fugit :  Canis  aestifer  ardet: 
Nulla  autumnales  variat  Pomona  sapores  :  101 

Effusaque  hiemem  contristat  Aquarius  unda. 

Agnoscisne  tuam,  Ponti  dulcissime,  culpam  ? 
Nam  mihi  certa  fides,  nec  commutabilis  unquam, 
Paullini  illius  veteris  reverentia  durat,  10S 
Quaeque  meo  atque  tuo  fuerat  concordia  patri. 

Si  tendi  facilis  cuiquam  fuit  arcus  Ulixi, 

Aut  praeter  dominum  vibrabilis  ornui  Achilli 

Nos  quoque  tam  longo  Rhamnusia  foedere  solvet. 
Sed  cur  tam  maesto  sero  tristia  carmina  versu  ? 

Et  non  in  meliora  animus  se  vota  propinquat  ? 
Sit  procul  iste  metus:  certa  est  fiducia  nobis. 

Si  genitor  natusque  Dei  pia  verba  volentum  1 18 
Accipiat,  nostro  reddi  te  posse  precatu ;  [tum 
Ne  sparsam  raptamque  domum,  lacerataque  cen- 
Per  dominos  veteris  Paullini  regna  fleamus  ; 
Teque  vagum  toto,  quam  longa  Hispania,  tractu, 
Immemorem  veterum,  peregrinis  fidere  amicis. 
Accurre,©  nostrum  decus,  o  mea  maxima  cura, 
Votis,  ominibusque  bonis,  precibusque  vocatus, 
Appropera ;  dum  tu  juvenis,  dum  nostra  senectus 
Servat  inexhaustum  tibi  gratificata  vigorem. 

Et  quando  iste  meas  impellet  nuntius  aures? 
Ecce  tuus  Paullinus  adest:  jam  ninguida  linquit 
Oppida  Iberorum,  Tarbellica  jam  tenet  arva ;  125 
Hebromagi  jam  tecta  subit;  jam  praedia  fratris 
Vicina  ingreditur;  jam  labitur  amne  secundo; 
Jamque  in  conspectu  est;  jam  prora  obvertitur 
1  ngressusque  sui  celebrata  per  ostia  portus  [amni ; 
Totum  occursantis  populi  praevertitur  agmen ; 

Et  sua  praeteriens,  jam  jam  tua  limina  pulsat. 
Credimus  ?  an  qui  amant,  ipsi  sibi  somnia  fingunt  ? 

Epistola  XXV. — Ausonius  Paullino  suo  S. 
Quarta  tibi  haec  notos  detexit  epistola  questus, 
Paulline,  et  blando  residem  sermone  lacessit. 
Officium  sed  nulla  pium  mihi  pagina  reddit, 
Fausta  salutigeris  adscribens  orsa  libellis. 

Unde  istam  meruit  non  felix  charta  repulsam,  5 
Spernit  tam  longo  cessatio  quam  tua  fastu  ? 
Hostis  ab  hoste  tamen  per  barbara  verba  salutem 
Accipit,  et  Salve  mediis  intervenit  armis. 
Respondent  et  saxa  homini:  percussus  ab  antris 
Sermo  redit,  redit  et  nemorum  vocalis  imago :  10 
Littorei  clamant  scopuli,  dant  murmura  rivi, 
Hyblaeis  apibus  saepes  depasta  susurrat. 

Est  et  arundineis  modulatio  musica  ripis,  [tis. 
Cumque  suis  loquitur  tremulum  coma  pinea  ven- 
Incubuit  foliis  quoties  levis  Eurus  acutis,  15 
Dindyma  Gargarico  respondent  cantica  luco, 

Nil  mutum  natura  dedit:  non  aeris  ales, 
Quadrupedesve  silent:  habet  et  sua  sibila  serpens. 
Et  pecus  aequoreum  tenui  vice  vocis  anhelat. 
Cymbala  dant  flictu  sonitum,  dant  pulpita  saltu 
icta  pedum:  tentis  reboant  cave  tympana  tergis: 
Isiacos  agitant  Mareotica  sistra  tumultus. 

Nec  Dodonaei  cessat  tinnitus  aeni, 
ln  numerum  quoties  radiis  ferientibus  ictae 
Respondent  dociles  moderato  verbere  pelves.  25 


Tu.  velut  GEbaliis  habites  taciturnus  Amyclis, 
Aut  tua  Sigalion  iEgyptius  oscula  signet. 
Obnixum,  Paulline,  taces.  Agnosco  pudorem. 
Quod  vitium  fovet  ipsa  suum  cessatio  jugis, 
Dumque  pudet  tacuisse  diu,  placet  officiorum  30 
Non  servare  vices,  et  amant  longa  ®tia  culpam. 
Quis  prohibet  Salve  atque  Vale  brevitate  parata 
Scribere,  felicesque  notas  mandare  libellis  ? 

Non  ego  longinquos  ut  texat  pagina  versus 
Postulo,  multiplicique  oneres  sermone  tabellas. 
Una  fuit  tantum,  qua  respondere  Lacones,  86 
Littera,  et  irato  regi  placuere  negantes. 

Est  etenim  comis  brevitas.  Sic  fama  renatum 
Pythagoram  docuisse  refert:  cum  multa  loquaces 
Ambiguis  sererent  verbis,  contra  omnia  solum  40 
Est,  respondebat,  vel  Non.  O  certa  loquendi 
Regula!  nam  brevius  nihil  est,  nec  plenius  istis. 
Quae  firmata  probant,  aut  infirmata  relidunt. 
Nemo  silens  placuit ;  multi  brevitate  loquendi. 

Verum  ego  quo  s  uite  dudum  spatiosa  locutus 
Provehor?  ut  diversa  sibi  vicinaque  culpa  est, 
Multa  loquens,  et  cuncta  silens!  non  ambo  pla¬ 
cemus  : 

Nec  possum  reticere,  jugum  quod  libera  nunquam 
Fert  pietas,  nec  amat  blandis  postponere  verum. 
Vertisti,  Paulline,  tuos,  dulcissime,  mores  ?  50 

Vasconis  hoc  saltus,  et  ninguida  Pyrenaei 
Hospitia,  et  nostri  facit  hoc  oblivio  coeli? 
Imprecerex  merito  quid  non  tibi,Iberica  tellus5 
Te  populent  Poeni;  te  perfidus  Hannibal  urat; 
Te  belli  sedem  repetat  Sertorius  exsul.  55 

Ergo  meum,  patriaeque  decus,  columenque  senati 
Bilbilis,  aut  haerens  scopulis  Calagurris  habebit? 
Aut  quae  dejectis  juga  per  scruposa  ruinis 
Arida  torrentem  Sicorim  despectat  Ilerda? 

Hic  trabeam,  Paulline,  tuam,  Latiamque  curulem 
Constituis,  patriosque  istic  sepelibis  honores? 
Quis  tamen  ista  tibi  tam  longa  silentia  suasit  ? 
Impius  ut  nullos  hic  vocem  vertat  in  usus ! 
Gaudia  non  illum  vegetent;  non  dulcia  vatum 
Carmina,  non  blandae  modulatio  flexa  querelae. 
Non  fera,  non  illum  pecudes,  non  mulceat  ales, 
Non  quae  pastorum  nemoralibus  abdita  lucis 
Solatur  nostras  Echo  resecuta  loquelas. 

Tristis,  egens,  deserta  colat,  tacitusque  pererret 
Alpini  convexa  jugi:  ceu  dicitur  olim  70 

Mentis  inops,  coetus  hominum  et  vestigia  vitans. 
Avia  perlustrasse  vagus  loca  Bellerophontes,  [sae. 
Haec  precor;  hanc  vocem,  Boeotia  numina,  Mu- 
Accipite,  et  Latiis  vatem  revocate  Camoenis. 


AD  GRATIANUM  IMPERATOREM,  DISCIPULUM,  GRATIARUM 
ACTIO  PRO  CONSULATU. 


Ago  tibi  gratias.  Imperator  Auguste;  si  pos¬ 
sem,  etiam  referrem.  Sed  nec  tua  fortuna  desi¬ 
derat  remunerandi  vicem,  nec  nostra  suggerit 
restituendi  facultatem.  Privatorum  ista  copia 
est,  inter  se  esse  munificos  :  tua  beneficia  ut 
majestate  praecellunt,  ita  mutuum  non  reposcuut 


Quod  solum  igitur  nostrae  opis  est,  gratias  ago ; 
verum  ita,  ut  apud  Deum  fieri  amat,  sentiendo 
copiosius,  quam  loquendo.  Atque  non  in  sacra¬ 
rio  modo  imperialis  oraculi,  qui  locus  horrore 
tranquillo  et  pavore  venerabili  raro  eundem  ani¬ 
mum  praestat  et  vultum ;  sed  usquequaque  gratias 

Rgo,  tum  taeens,  tum  loquens,  tum  in  coetu  ho¬ 
minum,  tum  ipse  mecum,  et  cum  voce  patui,  et 
cum  meditatione  secessi,  omni  loco,  actu,  habitu, 
et  tempore.  Nec  mirum,  si  ego  terminum  non 
statuo  tam  grate  protitendi,  cum  tu  finem  facere 
nescias  honorandi.  Quis  enim  locus  est,  aut 
dies,  qui  non  me  hujus,  aut  similis  gratulationis 
admoneat?  Admoneat  autem  ?  O  inertiam  sig¬ 
nificationis  ignavae!  Quis,  inquam,  locus  est, 
qui  non  beneficiis  tuis  agitet,  inflammet  ?  Nullus, 
inquam,  Im^ 'rator  Auguste,  quin  admirandam 
speciem  tuae  venerationis  incutiat :  non  pala¬ 
tium,  quod  tu,  cum  terribile  acceperis,  amabile 
praestitisti:  non  forum,  et  basilica  olim  negotiis 
plena,  nunc  votis,  votisque  pro  tua  salute  sus¬ 
ceptis:  (nam  de  sua,  cui  non  te  imperante  secu¬ 
ritas?)  non  curia  honorificis  modo  laeta  decretis, 
olim  sollicitis  maesta  querimoniis:  non  publi¬ 
cum,  in  quo  occursus  gaudentium  plurimorum 
neminem  patitur  solum  gratulari:  non  domus 
commune  secretum.  Lectus  ipse  ad  quietem 
datus,  beneficiorum  tuorum  reputatione  tranquil¬ 
lior.  Somnus  abolitor  omnium,  imagines  tuas 
offert.  Ipsa  autem  sedes  honoris,  sella  curulis, 
gloriosa  pompis  imperialis  officii,  in  cujus  me 
fastigio  (ex  qua  mediocritate!)  posuisti, quoties 
a  me  cogitatur,  vincor  magnitudine,  redigor  ad 
silentium,  non  ingratus  beneficiis,  sed  oppressus. 
Ades  enim  locis  omnibus;  nec  jam  miramur 
licentiam  poetarum,  qui  omnia  Deo  plena  dixe¬ 
runt.  Spem  superas,  cupienda  praevenis,  vota 
praecurris;  quaeque  animi  nostri  celeritas  divi¬ 
num  instar  affectat,  beneficiis  praeeuntibus  ante¬ 
ceditur.  Praestare  tibi  est,  quam  nobis  optare, 
velocius.  Ago  igitur  gratias,  optime  Imperator. 
Ac  si  quis  nunc  sermonem  meum  iisdem  verbis 
tam  saepe  repetitum  inopiae  loquentis  adsignat, 
experiatur  hoc  idem  persequi ;  sed  nihil  poterit 
proferre  facundius.  Aguntur  enim  gratiae  non 
propter  majestatis  ambitum,  nec  sine  argumentis, 
Imperatori  fortissimo:  testis  est  uno  pacatus  anno 
et  Danubii  limes,  et  Rheni.  Liberalissimo:  os¬ 
tentat  hoc  dives  exercitus.  Indulgentissimo  : 
docet  securitas  erroris  humani.  Consultissimo: 
probat  hoc  tali  principe  Oriens  ordinatus.  Piis- 
simo:  hujus  vero  laudis  locupletissimum  testi¬ 
monium  est  pater  divinis  honoribus  consecratus: 
instar  filii  ad  imperium  frater  adscitus:  a  contu¬ 
melia  belli  patruus  vindicatus:  ad  praefecturae 
collegium  filius  cum  patre  conjunctus :  ad  consu¬ 
latum  praeceptor  evectus.  Possem  ire  per  omnes 
appellationes  tuas,  quas  olim  virtus  dedit,  quas 
proxime  fortuna  concessit,  quas  adhuc  indulgen¬ 
tia  divina  meditatur.  Vocarem  Germanicum, 
deditione  gentilium:  Alemannicum,  traductione 
captorum:  vincendo  et  ignoscendo,  Sarmaticum. 
Conneclerem  omnia  merita  virtutis,  et  cognomina 
felicitatis:  sed  alia  est  ista  materia,  et  suo  parata 
secreto,  cum  placuerit  signanter  et  breviter  om¬ 
nia,  quae  novimus,  indicare,  nec  persequi;  ut 
qui  terrarum  orbem  unius  tabulae  ambitu  circum¬ 
scribunt,  aliquando  detrimento  magnitudinis, 
nullo  dispendio  veritatis.  Nunc  autem, quod  diei 
hujus  proprium,  de  consulatu  gratias  agam.  Sed 
procurrunt  et  aliae  dignitates,  atque  in  vocem 
gratulationis  erumpunt,  ac  se  prius  debere  profi¬ 
tentur.  Tot  gradus  nomine  Comitis  propter  tua 
incrementa  congesti  ex  tuo  merito:  te  ac  patre 
principibus  Quaestura  communis:  et  tui  tantum 
Praefectura  beneficii,  quae  et  ipsa  non  vult  vice 


simplici  gratuh  ri,  liberalius  divisa  quam  juncta . 
cum  teneamus  duo  integrum,  neuter  desideret 
separatum.  Sed  illa,  ut  paullo  ante  promisi 
habebunt  sui  maneris  peculiare  secretum:  con¬ 
sulatus  hic  meus  orat,  atque  obsecrat,  ut  obnox¬ 
iam  tibi  uni  sinas  fieri  ejus  dignitatem,  quem 
omnibus  praetulisti.  Quot  quidem  et  ipse  sibi 
invenit  gradus !  Cum  clarissimo  viro  collega 
meo  honore  conjunctus,  nuncupatione  praelatus, 
consul  ego,  Imperator  Auguste,  munere  tuo  non 
passus  septa,  neque  Campum,  non  suffragia,  non 
puncta,  non  loculos:  qui  non  prensaverim  ma¬ 
nus,  nec  consalutantium  confusus  occursu  aut 
sua  amicis  nomina  non  reddiderim,  aut  aliena 
imposuerim :  qui  tribus  non  circumivi,  centu¬ 
rias  non  adulavi,  jure  vocatis  classibus  non  in¬ 
tremui,  nihil  cum  sequestre  deposui,  cum  diri¬ 
bitore  nil  pepigi.  Romanus  populus,  Martius 
campus,  equester  ordo,  rostra,  ovilia,  senatus, 
curia,  unus  mihi  omnia  Gratianus.  Jure  meo, 
Auguste  maxime,  affirmare  possum  incolumi 
omnium  gratia,  qui  ad  hunc  honorem  diversa 
unquam  virtute  venerunt  venturique  sunt,  (suus 
enim  cuique  animus,  suum  meritum,  sibique 
meus  conscia  est,)  jure,  inquam,  meo  affirmare 
possum,  me  mihi  videri  a  caeteris  esse  secretum. 
Sunt,  quos  votorum  cruciat  inanitas ;  non  optavi : 
quos  exercet  ambitus;  non  petivi:  qui  assidui¬ 
tate  exprimunt;  non  coegi :  qui  offeruntur  occa¬ 
sione;  non  affui:  quos  juvat  opulentia;  obstat 
temporum  disciplina.  Non  emi:  nec  possum 
continentiam  jactare;  non  habui.  Unum  prae- 
stare  tentavi,  et  hoc  ipsum  quasi  meum  vindi¬ 
care  non  possum:  in  tua  enim  positum  est  opinione, 
si  merui.  Fecisti  autem  et  facies  alios  quoque 
consules,  piissime  Gratiane,  sed  non  et  causa 
pari.  Viros  gloriae  militaris  ;  habent  enim  tecum 
ut  semper  laboris,  ita  dignitatis  plerumque  con¬ 
sortium,  virtutis  quam  honoris  antiquiore  colle¬ 
gio  :  viros  nobilitatis  antiquae;  dantur  enim  multa 
nominibus,  et  est  Roma  pro  merito:  viros  fide 
inclytos,  et  officiis  probatos ;  quorum  me  etsi  non 
secerno  numero,  tamen,  quod  ad  honoris  viam 
pertinet,  ratione  dispertio.  Quartum  hunc  gra¬ 
dum  novi  beneficii  tui,  Auguste, constituis  auferre 
tibi  ipsi,  quo  alter  ornetur ;  bona  animi  tui  ad 
alienam  referre  praestantiam,  eruditionemque  na¬ 
turae,  quam  Deo  et  patri  et  tibi  debes,  ad  alterius 
efficaciam  gratius  retorquere,  quam  verius.  Tua 
haec  verba  sunt  a  te  mihi  scripta :  Solvere  te, 
quod  debebas  ;  et  adhuc  debere,  quod  solveris. 
O  mentis  aureae  dictum  bracteatum  !  o  de  pec¬ 
tore  candidissimo  lactei  sermonis  alimoniam  ! 
Quisquamne  tam  parcus  est  in  ostentatione  be¬ 
neficii?  quisquam  pondus  gratiae  suae  vim  meriti 
profitetur  alieni  ?  quisquam  denique  quod  indul- 
get,  quasi  ab  obnoxio  deferatur,  pretium  mavult 
vocare,  quam  donum?  Certent  huic  sententiae 
veteres  illi  et  Homerici  oratores,  subtilis  deducta 
oratione  Menelaus,  et  instar  profundae  grandinis 
ductor  Ithacesius,  et  melleo  delibutus  eloquio 
jam  tertiae  Nestor  aetatis :  sed  neque  ille  concin¬ 
nius  eloquetur,  qui  se  Laconica  brevitate  colle¬ 
git  ;  neque  ille  contortius,  qui  cum  sensibus 
verba  glomeravit;  nec  iste  dulcius,  cujius  lenis 
oratio  mu  Icendo  potius,  quam  extorquendo,  per¬ 
suasit.  Solvere  te  dicis,  quod  debebas  ;  et  debi¬ 
turum  esse,  cum  solveris.  Auguste  juvenis, coeli 
tibi  et  humani  generis  rector  hoc  tribuat,  ut  prae¬ 
latus  antiquis,  ques  etiam  elegantia  sententia 

istius  antecessisti,  vincas  propria  singulorum  ;  in 
Menelao  regiam  dignationem,  in  Ulixe  pruden¬ 
tiam,  in  Nestore  senectutem.  Subjiciet  aliquis, 
ista  quidem  adeptus  es;  sed  effare,  quo  merito? 
Quid  me  oneras,  sciscitator  ?  Rationem  felicita¬ 
tis  nemo  reddit.  DeuB,  et  qui  Deo  proximus,  ta¬ 
cito  munera  dispertit  arbitrio;  et  beneficiorum 
suorum  indignatus  per  homines  stare  judicium, 
mavult  de  subditis  dedisse  miraculum.  Quo,  in¬ 
quis,  merito?  Ego  nullum  scio,  nisi  quod  tu, 
piissime  Imperator,  debere  te  dicis:  et  hoc  de¬ 
bere,  latissime  pertinet ;  sive  hoc  eruditionis 
tuae  fcenus  existimas  :  sive  sine  fcenore  gloriam 
liberalitatis  affectas  :  sive  te  pondere  conceptae 
sponsionis  exoneras :  seu  fideicommissum  pa¬ 
tris  exsolvis:  seu  magnanimitate  coelesti,  osten¬ 
tatione  suppressa,  Dei  munus  imitaris.  Debere  te 
dicis.  Cui  ?  quando  ?  quo  nomine  ?  Lege  syn¬ 
grapham  :  nomina  creditorem :  accepti  et  ex¬ 
pensi  tabulae  conferantur:  videbis  alio  summae 
istius  transire  rationem.  Tibi  coepit  Deus  debere 
pro  nobis.  Quid  autem  rnihi  debes,  gratissime 
Imperator?  patitur  enim  humanitas  tua,  ut  prae¬ 
ter  regias  virtutes,  privata  appellatione  lauderis. 
Quid  tu  mihi  debes?  Et  contra,  quid  non  ego 
tibi  debeo  t  Anne  quod  docui  ?  hoc  ego  possum 
verius  retorquere,  dignum  me  habitum,  qui  doce¬ 
rem;  tot  facundia,  doctiinaque  praestantes,  in¬ 
clinata  in  me  dignatione  praeteritos,  ut  esset 
quem  tu  matura  jam  aetate  succinctum  per  omnes 
honorum  gradus  festinata  bonitate  proveheres; 
timere  ut  videreris,  ne  in  me  vita  deficeret,  dum 
tibi  adhuc  aliquid,  quod  deberes  praestare,  super- 
esset.  Negat  Cicero  consularis,  ultra  se  habere, 
quod  cupiat.  Ego  autem  jam  consul,  et  senex, 
adhuc  aviditatem  meam  jam  fatebor.  Te  videre 
saepius  in  hoc  magistratu,  Gratiane,  desidero  ;  ut 
et  sex  Valerii  Cor.vini,  et  septem  Caii  Marii,  et 
cognominis  tui  Augusti  tredecim  consulatus 
unus  aequipares.  Tibi  plures  potest  aetas  et  for¬ 
tuna  tua  praestare,  verum  ego  in  numero  parcior, 
quia  tu  in  munere  liberalior  :  ipsum  enim  te  sae¬ 
pius  hoc  honore  defraudas,  ut  et  aliis  largiaris. 
Scis  enim,  Imperator  doctissime,  (rursum  enim 
utar  laude  privata,)  scis,  inquam,  septem  ac  de¬ 
cem  Domitiani  consulatus,  quos  ille,  invidia  al¬ 
teros  provehendi,  continuando  conseruit,  ita  in 
ejus  aviditate  derisos,  ut  haec  eum  pagina  Fasto¬ 
rum  suorum,  immo  fastidiorum,  fecerit  insolen¬ 
tem,  nec  potuerit  praestare  felicem.  Quod  si 
principi  honoris  istius  temperata,  et  quae  vocatur 
aurea,  debet  esse  mediocritas ;  quid  privati  status 
hominibus,  quid  aequanimis,  quid  jam  senibus 
erga  se  oportet  esse  moderaminis  ?  Ego  quidem, 
quod  ad  honores  meos  pertinet,  et  vota  saturavi: 
tu  tamen,  Imperator  optime,  tu  piissime,  tu  quem 
non  fatigat  liberalitas,  nisi  quando  cessavit;  tu, 
inquam,  indulgentissime  Gratiane,  ut  ad  benefa¬ 
ciendum  subito  es  nec  opinus  ingenio,  adhuc 
aliquid,  quod  hoc  nomine  mihi  praestetur,  inve¬ 
nis.  Sic  intellexere  omnes  :  sic  nobis  ordinem 
ipse  fecisti :  sic  amicus  Deo  es,  ut  a  te  jam  im¬ 
petratum  sit,  quod  optatur;  a  quo,  et  quod  nun- 
dum  optamus,  adipiscimur.  At  rursum  aliquis 
adjiciat,  aut  sermone  libere,  aut  cogitatione  li¬ 
berius  :  Nonne  olim,  et  apud  veteres,  multi  ejus¬ 
modi  doctores  fuerunt  ?  An  tu  solus  praeceptor 
Augusti  ?  Immo  ego  cum  multis  conjunctus  offi 
cio,  sed  cum  paucissimis  secretus  exemplo.  Nolo 
Constantini  t  mporum  taxare  collegas:  Cassares 


docebantur.  Superiora  contingam.  Dives  Se¬ 
neca,  nec  tamen  consul,  arguetur  rectius,  quam 
praedicabitur,  non  erudiisse  indolem  Neronis,  sed 
armasse  saevitiam.  Quintilianus  consularia  per 
Clementem  ornamenta  sortitus,  honestamenta  no¬ 
minis  potius  videtur,  quam  insignia  potestatis 
habuisse.  Quomodo  et  Titianus  magister.  Sei 
gloriosus  ille  municipalem  scholam  apud  Vison- 
tionem  Lugdunumque  variando,  non  aetate  qui¬ 
dem,  sed  vilitate  consenuit.  Unica  mihi  am¬ 
plectenda  est  Frontonis  imitatio :  quem  tamen 
Augusti  magistrum  sic  consulatus  ornavit,  ut 
praefectura  non  cingeret.  Sed  consulatus  ille 
cujusmodi  ?  ordinario  suffectus,  bimestri  spatio 
interpositus,  in  sexta  anni  parte  consumtus; 
quaerendum  ut  reliquerit  tantus  orator,  quibus 
consulibus  gesserit  consulatum.  Ecce  aliud, 
quod  aliquis  opponat :  In  tanti  ergo  te  oratoris 
fastigium  gloriosus  attollis  ?  Cui  talia  requirenti 
respondebo  breviter :  Non  ego  me  contendo  Fron¬ 
toni,  sed  Antonino  praefero  Gratianum.  Cele¬ 
brant  quidem  sollennes  istos  dies  omnes  ubique 
urbes,  quae  sub  legibus  agunt,  et  Roma  de  more, 
et  Constantinopolis  de  imitatione,  Antiochia  pro 
luxu,  et  Carthago  discincta,  et  domus  fluminis 
Alexandria;  sed  Treviri  principis  beneficio,  et 
mox  cum  ipso  auctore  beneficii.  Loca  inter 
se  distant,  vota  consentiunt.  Unus  in  ore  om¬ 
nium  Gratianus,  potestate  imperator,  virtute 
victor,  Augustus  sanctitate,  pontifex  religione, 
indulgentia  pater,  aetate  filius,  pietate  utrumque. 
Non  possum  fidei  causa  ostendere  imagines  ma¬ 
jorum  meorum,  ut  ait  apud  Sallustium  Marius; 
nec  deductum  ab  Heroibus  genus  ad  deorum 
stemma  replicare ;  nec  ignotas  opes,  et  patrimo¬ 
nia  sparsa  sub  regnis;  sed  ea,  quae  nota  sunt, 
dicere  potius,  quam  praedicare,  patriam  non  ob¬ 
scuram,  familiam  non  poenitendam,  domum  in¬ 
nocentem,  innocentiam  non  coactam,  angustas 
opes,  veruntamen  libris  et  liberis  dilatatas  ;  fru¬ 
galitatem  sine  sordibus,  ingenium  l.Serale,  ani¬ 
mum  non  illiberalem,  victum,  vestit  m,  supel¬ 
lectilem,  munda,  non  splendida  :  veteribus  ut 
illis  consulibus  (excepta,  quae  tum  erat,  bellica¬ 
rum  collatione  virtutum)  si  quis  me  conferve 
dignetur,  seponat  opulentiam,  non  derogaturus 
industriam.  Verum  quoniam  gratiis  agendis 
jamdudum  succumbo  materiae,  tu  orationi  meae. 
Gratiane,  succede.  Tu,  Gratiane,  qui  hoc  no¬ 
men  sic  per  fortunam  adeptus  es,  ut  nemo  ve¬ 
rius  ambitione  quaesierit :  (neque  enim  justius 
Metellus  cognomento  Pius,  patre  revocato,  qui 
esset  impius  exsulante  ;  aut  verius  Sulla  Felix, 
qui  felicior  ante,  quam  vocaretur;  quam  tu, Gra¬ 
tianus:  cui  et  hoc  nomen  est,  et  illa  Metelli 
Sullaeque  cognomina:)  tu,  inquam,  Gratiane, 
qui  hoc  non  singulis  factis,  sed  perpetua  grate 
agendi  benignitate  meruisti  ;  cui,  nisi  ab  avo 
deductum  esset,  ab  omnibus  adderetur ;  tu  ipse 
tibi,  inquam,  pro  me  gratiam  refer;  tu  tueeque 
virtutes  :  bonitas,  qua  in  omnes  prolixus  es,  per¬ 
petuus  in  me  :  pietas,  qua  orbem  tuum  temperas, 
quamque  in  ulciscendo  patruo  probas,  tuendo  in 
fratre  cumulas,  ornando  in  praeceptore  multipli¬ 
cas.  Agat  gratias  clementia,  quam  humano  ge¬ 
neri  impertis  :  liberalitas,  qua  ditas  omnes  :  for¬ 
titudo,  qua  vincis  :  et  mens  ista  aurea,  quam  de 
communi  Deo  plus  quam  ullus  hausisti.  Agant 
et  pro  me  gratias  voces  omnium  Galliarum,  qua. 
rum  praefecto  hanc  honorificentiam  detulisti 

Ultra  progredior;  et  hoc  quia  debere  te  dicis, 
agat,  quae  optime  agere  potest,  vox  ista,  quam 
docui.  Jamdudum  autem  quam  grati  animi,  tam 
sermonis  exigui,  ut  supra  dictum  est,  succumbo 
materiae,  neque  adhuc  illa  perstrinxi,  quae  ne 
infantissimus  quidem,  nisi  idem  impiissimus, 
eminentia  per  famam,  et  omnium  gaudiis  testata 
supprimeret  ;  qute  supra  vires  dicendi  meas  po¬ 
sita  cunctor  attingere,  aut  ingrati  crimine  ar¬ 
guendus,  aut  temerarii  professione  culpandus : 
tamen  alterum  cum  subeundum  sit,  audaciam 
quam  malevolentiam  malo  reprehendi.  Tu,  Au¬ 
guste  venerabilis,  districtus  maximo  bello,  adsul- 
tantibus  tot  millibus  barbarorum, quibus  Danubii 
ora  praetexitur,  comitia  consulatus  mei  armatus 
exerces.  Tributa  ista,  quod  in  urbe  Sirmio  ge¬ 
runtur,  an,  quod  in  procinctu,Centuriata dicentur? 
An  (ut  quondam)  Pontificalia  vocabuntur,  sine 
arbitrio  multitudinis  sacerdotum  tractata  colle¬ 
gio?  Sic  potius,  sic  vocentur,  quae  tu  Pontifex 
Maximus  Deo  participatus  habuisti.  Non  est 
ingenii  mei,  piisime  Imperator,  talia  comminisci. 
Verba  sunt  litterarum  tuarum ;  quibus  apud  me 
auctoritatem  summi  numinis,  et  vim  tuae  volun¬ 
tatis  amplificas.  Sic  enim  loqueris:  Cum  de 
consulibus  in  annum  creandis  solus  meciirn  vo¬ 
lutarem,  ut  me  nosti,  ut  facere  debui,  ut  velle 
te  scivi,  consilium  meum  ad  Deum  retuli.  Ejus 
auctoritati  obsecutus,  te  consulem  designavi,  et 
declaravi,  et  priorem  nuncupavi.  Cujus  oratio¬ 
nis  ordo  lucidior  ?  Quae  doctrina  tam  diligens 
propriis  comitiorum  verbis  loqui,  nec  vocabulis 
moris  antiqui  nomina  peregrina  miscere?  Valete 
modo  classes  populi,  et  urbanarum  tribuum 
praerogativae,  et  centuriae  jure  vocatae.  Quae 
comitia  pleniora  unquam  fuerunt,  quam  quibus 
praestitit  Deus  consilium,  Imperator  obsequium  ? 
Et  nunc  ego,  piissime  Imperator,  ne  fastigium 
auditorii  sacri  dictorum  tuorum  timidus  inter¬ 
pres  offendam,  divinitatis  tuae  prope  cum  piaculo 
verba  transcurro.  Cum  de  consulibus,  inquis, 
in  annum  creandis.  Erudita  vox,  et  cura  sollen- 
nis!  Solus  mecum  volutarem.  O  profundi  al¬ 
titudo  secreti!  Habes  ergo  consiliatorem, et  non 
metuis  proditorem.  Ut  me  nosti.  Quid  fami¬ 
liarius?  Ut  facere  debui.  Quid  constantius? 
'it  velle  te  scivi.  Quid  dici  blandius  potest  ? 
Consilium  meum  ad  Deum  retuli.  Et  quemad¬ 
modum  solus,  cui  praesto  est  tam  grande  conci¬ 
lium  ?  An  plenius  cum  senatu,  cum  equestri 
ordine,  cum  plebe  Romana,  cum  exercitu  tuo, et 
provinciis  omnibus  deliberasses  ?  Consilium 
meum  ad  Deum  retuli.  Non  ut,  credo,  novum 
sumeres,  sed  ut  sanctius  fieret,  quod  volebas. 
Ejus  auctoritati  obsecutus:  scilicet  ut  in  conse¬ 
crando  patre,  in  ulciscendo  patruo,  in  cooptando 
fratre  fecisti.  Te  consulem  designavi,  et  decla¬ 
ravi,  et  priorem  nuncupavi.  Quis  haec  verba  te 
docuit  ?  Ego  tam  propria  et  tpm  ha  tina  ne¬ 
scivi.  Designavi,  et  declaravi/ et  nuncupavi. 
Non  fit  hoc  temere.  Habet  moras  suas  disper¬ 
titis  gradibus  tam  matura  cunctatio.  Has  ego 
litteras  tuas  si  in  omnibus  pilis  atque  portici¬ 
bus,  unde  de  plano  legi  possint,  instar  edicti 
pendere  mandavero;  nonne  tot  stafuis  honora¬ 
bor,  quot  fuerint  pagiuae  libellorum?  Sed  ad 
blandiora  festino.  Ab  hac  enim  litterarum  ad 
me  datarum  parte  digressus,  eo  quoque  descen¬ 
disti,  ut  quaereres,  qualis  ad  me  trabea  mittere¬ 
tur.  Omne  largitionum  tuarum  ministerium  sol¬ 


licitudine  fatigasti.  Non  ergo  supra  consulatum 
mihi  est  adhibita  per  te  cura  tam  diligens,  pro 
me  cura  tam  felix  ?  In  Illyrico  arma  quatiuntur 
Tu  mea  causa  per  Gallias  civilium  decorum  in¬ 
dumenta  dispensas.  Loricatus  de  toga  mea  trac¬ 
tas.  In  procinctu,  et  cum  maxime  dimicaturus 
palmatae  vestis  meae  ornamenta  disponis :  felici¬ 
ter,  et  bono  omine.  Namque  iste  habitus,  ut  in 
pace  consulis  est,  sic  in  victoria  triumphantis. 
Parum  est,  si  qualis  ad  me  trabea  mittatur,  inter¬ 
roges  ;  te  coram  promi  jubes.  Nec  satis  habes, 
ut  largitionum  ministri  ex  more  fungantur;  eligis 
ipse  de  multis  :  et  cum  elegeris,  munera  tua  ver¬ 
borum  honore  prosequeris.  Palmatam,  inquis, 
tibi  misi,  in  qua  divus  Constantius  parens  noster 
intextus  est.  Me  beatum,  cujus  insignibus  talis 
cura  praestetur!  Haec  plane,  haec  est  picta,  ut 
dicitur,  vestis,  non  magis  auro  suo,  quam  tuis 
verbis!  Sed  multo  plura  sunt  in  ejus  ornatu, 
quae  per  te  instructus  intelligo.  Geminum  quippe 
in  uno  habitu  radiat  nomen  Augusti.  Constantius 
in  argumento  vestis  intexitur;  Gratianus  in  mu 
neris  honore  sentitur.  Accessit  tam  impenso  be¬ 
neficio  tuo  pondus  quorundam  sciscitatione  cu¬ 
mulatum.  Interrogatus,  quem  priorem  discer¬ 
neres  consulem,  nec  dubitandum  esse  dixisti  tu; 
et,  qui  tecum  boni  sunt,  dubitare  non  poterant. 
Sed  tamen  ad  hoc  dictum  erexerant  animos,  qui 
libenter  clarissimum  virum  collegam  meum, 
quem  praesentem  habebat  occasio,  praelatum  cre¬ 
didissent.  Fatigantes  tamen,  quod  intellexerant 
requirebant.  Hic  tu,  sicut  mihi  renuntiatum  est, 
noto  illo  pudore  tuo  paullisper  haesisti ;  non  ra¬ 
tionis  ambiguus,  sed  eorum  dubitationem  vultu 
et  rubore  condemnans,  qui  studium  suum  inter¬ 
pretationis  errore  palpabant.  Deinde  illico  sub¬ 
didisti  :  Quid  de  duobus  consulibus  designatis 
quaeritis,  quis  ordo  sit  nuncupationis?  anne  alius 
quam  quem  praefectura  constituit  ?  O  felicem 
verecundiam  tuam,  cui  ista  popularis  ratio  tam 
prudenter  occurrit!  Scisti  aliud,  Gratiane,  quoo 
diceres;  sed  propter  quorundam  verecundiam 
dicere  noluisti.  Scrupulosus  hie  mihi  locus  est, 
et  propter  eam,  quam  nunquam  appetivi, gloriam, 
recusandus.  Cum  prior  renuntiatus  sim,  satis  est 
tuum  tenere  judicium:  interpretes  valete  merito¬ 
rum.  Neque  autem  ego,  sacratissime  Imperator, 
in  tenui  beneficio  gradum  nuncupationis  amplec¬ 
tor.  Num  est  haec  gloria  ignota  Ciceroni  ?  Piae- 
torem  me,  inquit,  populus  Romanus  primum  fe¬ 
cit,  consulem  priorem.  Ex  ipsa  ejus  sententia 
intelligilur  commendabilius  ei  videri,  uni  quam 
pluribus  esse  praepositum.  Nulla  enim  est  qui¬ 
dem  contumelia  secundi ;  sed  ex  duobus  gloria 
magna  praelati.  Alexandri  Macedonis  hoc  fer¬ 
tur,  cum  legisset  illos  Homericos  versus,  quibus 
Hectore  provocante,  e  novem  ducibus,  qui  omnes 
pugnare  cupiebant,  unum  deligi  placeret  sortis 
eventu,  trepida  ubi  conceptione  votorum  Jovem 
Optimum  Maximum  totus  precatur  exercitus,  ut 
Ajacem,  velTydei  filium,  aut  ipsum  regem  ditium 
Mycenarum  sortiri  patiatur  Agamemnonem ;  Oc¬ 
ciderem,  inquit,  illum,  qui  me  tertium  nominas- 
set.  O  magnanimitatem  fortissimi  viri !  Nomi¬ 
nari  inter  novem  tertius  recusabat;  ubi  certe 
pluribus  antecelleret,  quam  subesset.  Quanta 
hic  verecundia  gravaretur  posterior  de  duobus! 
Est  enim  in  hoc  numero  arduae  plena  dignationis 
electio.  Cum  universis  mortalibus  duo,  qui  fiant 
consules,  praeferuntur,  qui  alteri  praeponitur,  non 

uni,  sed  omnibus  antefertur.  Exspectare  nunc 
aures  praesentium  scio,  et  eminere  in  omnium 
vultu  intelligo,  quid  desiderio  concipiatur  ani¬ 
morum.  Existimant  enim,  cum  ea,  quae  ad  gra- 
tes  agendas  pertinebant,  summatim  tenuiore  filo, 
ut  dicitur,  deducta  libaverim,  aliqua  me  etiam 
de  majestatis  tuae  laudibus  debere  perstringere. 
Quanquam  me  istam  dixerim  seposuisse  mate¬ 
riam,  et  in  tempus  aliud  reservare,  nihilominus 
tamen,  ut  nunc  aliqua  eontingam,  nutu  et  prope 
murmure  cohortantur.  Itaque  faciam,  quando 
cogunt  volentem  :  sed  majoribus  separatis,  te¬ 
nuiora  memorabo,  nulla  spe  ad  plenum  exse¬ 
quendi  ;  sed  universi  ut  intelligant,  eorum,  quae 
intus  praedicanda  sunt,  a  me  poscendam  esse  no¬ 
titiam,  ab  aliis  dignitatem.  Nec  excellentia, 
sed  quotidiana  tractabo.  Nullum  tu  unquam 
diem  ab  adolescentia  tua,  nisi  adorato  Dei  nu¬ 
mine,  et  reus  voti,  et  illico  absolutus  egisti; 
lautis  manibus,  mente  pura,  immaculabili  con¬ 
scientia,  et,  quod  in  paucis  est,  cogitatione  sin¬ 
cera.  Cujus  autem  unquam  egressus  auspica¬ 
tior  fuit,  aut  incessus  modestior,  aut  habitudo 
cohibitior,  aut  familiaris  habitus  condecentior, 
aut  militaris  accinctior  ?  In  exercendo  corpore 
quis  cursum  tam  perniciter  incitavit?  Quis  pa¬ 
laestram  taro  lubricus  expedivit?  Quis  saltum 
in  tam  sublime  collegii?  Nemo  adductius  jacula 
contorsit,  nemo  spicula  crebrius  jecit,  aut  certius 
destinata  percussit.  Mirabamur  poetam,  qui  in¬ 
frenos  dixerat  Numidas;  et  alterum,  qui  ita  col¬ 
legerat,  ut  diceret  in  equitando  verbera  et  prae¬ 
cepta  esse  fugae  et  praecepta  sistendi.  Obscurum 
hoc  nobis  legentibus  erat.  Intelleximus  te  vi¬ 
dentes,  cum  idem  arcum  intenderes,  et  habenas 
remitteres,  aut  equum  segnius  euntem  verbere 
concitares,  vel  eodem  verbere  intemperantiam 
coerceres.  Qui  te  visi  sunt  hoc  docuisse,  non 
faciunt:  immo  qui  visi  sunt  docuisse,  nunc  dis¬ 
cunt.  In  cibis  autem,  cujus  sacerdotis  abstinen 
tior  caerimonia  ?  in  vino,  cujus  senis  mensa 
frugalior?  Operto  conclavis  tui  non  sanctior  ara 
Vestalis,  non  Pontificis  cubile  castius,  nec  pulvi¬ 
nar  Flaminis  tam  pudicum.  In  officiis  amicorum 
non  dico  paria  reddis  ;  antevenis,  et  quoties  in 
obsequendo  praecedimus,  erubescis  pudore  tam 
obnoxio,  quam  in  nobis  esse  deberet  ab  Impera¬ 
tore  praeventis.  In  illa  vero  sede,  ut  ex  more 
loquimur,  consistorii,  ut  ego  sentio,  sacrarii  tui, 
nullus  uuquam  superiorum  aut  dicenda  pensius 
cogitavit,  aut  consultius  cogitata  disposuit,  aut 
disposita  maturius  expedivit.  Et  aliqua  de  ora¬ 
toriis  virtutibus  tuis  dicerem,  nisi  vererer  mihi 
gratificari.  Non  enim  Sulpicius  acrior  in  con- 
c.onibus,  nec  majoris  Gracchi  commendabilior 
modestia  fuit,  nec  patris  tui  gravior  auctoritas. 
Qui  tenor  vocis,  cum  incitata  pronuntias!  quae 
inflexio,  cum  remissa !  quae  temperatio,  cum 
utraque  dispensas !  Quis  oratorum  laeta  jucun¬ 
dius,  facunda  cultius,  pugnantia  densius,  densata 
glomeratius  aut  dixit,  aut,  quod  est  liberius,  co¬ 
gitavit?  Vellem,  si  rerum  natura  pateretur, Xe¬ 
nophon  Attice,  in  aevum  nostrum  venires,  tu,  qui 
ad  Cyri  virtutes  exsequendas  votum  potius,  quam 
historiam  commodasti ;  cum  diceres,  non  qualis 
esset,  sed  qualis  esse  deberet.  Si  nunc  in  tem¬ 
pora  ista  procederes,  in  nostro  Gratiano  cerneres, 
quod  in  Cyro  tuo  non  videras,  sed  optabas.  At¬ 
que  ista  omnia,  quae  quasi  punctis  quibusdam 
acuminata  signavi, si  facundia  pro  voluntate  sup¬ 


peteret,  et  quanquam  non  copiosus,  exsequerer, 
ubertatem  stylo  rerum  magnitudine  suggerente. 
Sed  nec  hujus  diei,  nec  hujus  ista  materiae.  Qui 
dicturi  estis  laudes  Principis  nostri,  habetis  velui 
seminarium,  unde  orationum  vestrarum  jugera 
compleatis.  Ego  ista  perstrinxi,  atque,  ut  sciunt 
omnes,  possum  videri  familiaris  notitiae  secretus 
interpres  domestica  istaec  non  tam  praedicare, 
quam  prodere.  Atque  ut  ista  dixi  de  cognitis 
mihi,  atque  intra  aulam  familiaribus,  possem  et 
foris  celebrata  memorare ;  nui  omnia  omnes,  et 
separatim  sibi  quisque  novisset.  Possem  pari 
brevitate  dicere,  qua  superiora  :  Emendatissimi 
viri  est  poenitenda  non  facere.  At  tu  nunquam 
poenitenda  fecisti,  et  semper  veniam  pcenitenti- 
bus  obtulisti.  Pulchrum  est  indulgere  timenti¬ 
bus;  sed  tu  perpetuae  bonitatis  edictis  occurristi 
omnibus,  ne  timerent.  Magnificum  est  largiri 
honores ;  tu  honoratos  et  liberalitate  ditasti. 
Laudabile  est  imperatorem  faciles  interpellan¬ 
tibus  praebere  aditus,  nec  de  occupatione  cau¬ 
sari.  Tu  confirmas  adire  cunctantes ;  etiam  que¬ 
rimoniis  explicatis,  ne  quid  adhuc  sileatur,  in¬ 
terrogas.  Celebre  fuit  Titi  Caesaris  dictum.  Per¬ 
didisse  se  diem,  quo  nihil  boni  fecerat.  Sed 
celebre  fuit,  quia  Vespasiani  successor  dixerat, 
cujus  nimia  parsimonia  et  austeritas  vix  ferenda 
miram  fecerat  filii  lenitatem.  Tu  Valentiniano 
genitus,  cujus  alta  bonitas,  praesens  comitas,  tem¬ 
perata  severitas  fuit,  parto  et  condito  optimae 
reipublicae  statu,  intelligis  posse  te  esse  lenissi¬ 
mum  sine  dispendio  disciplinae.  Neque  vero 
unum  aliquod  bonum  uno  die  praestas;  sed  in¬ 
dulgentias  saeculares  per  singula  horarum  mo¬ 
menta  multiplicas.  Vel  illud  unum  cujusmodi 
est,  de  condonatis  residuis  tributorum  ?  Quod 
tu  quam  cumulata  bonitate  fecisti!  Quis  un¬ 
quam  imperatorum  hoc  provinciis  suis  aut  ube¬ 
riore  indulgentia  dedit,  aut  certiore  securi  a  te 
prospexit,  aut  prudentia  consultiore  munivit? 
Fecerat  et  Trajanus  olim;  sed,  partibus  retentis, 
non  habebat  tantam  oblectationem  concessi 
debiti  portio,  quanta  suberat  amaritudo  servati . 
Et  Antoninus  indulserat ;  sed  imperii,  non  bene¬ 
ficii  successor  invidit,  qui  ex  documentis  tabu¬ 
lisque  populi  condonata  repetivit.  Tu  argumenta 
omnia  flagitandi  publicitus  ardere  jussisti.  Vi¬ 
dere  in  suis  quaeque  foris  omnes  civitates  confla¬ 
grationem  salubris  incendii.  Ardebant  stirpes 
fraudum  veterum,  ardebant  seminaria  futurarum. 
Jam  se  cum  pulvere  favilla  miscuerat,  jam  nubi¬ 
bus  fumus  involverat:  et  adhuc  obnoxii  in  pa¬ 
ginis  concrematis  ductus  apicum,  et  sestertiorum 
notas  cum  titubantia  et  trepidatione  cernebant ; 
quod  meminerant  lectum,  legi  posse  etiam  tunc 
verentes.  Quid  te,  Imperator  Auguste,  indulgen¬ 
tius,  quid  potest  esse  consultius?  Quae  bona 
praestas,  efficis  ne  caduca  sint ;  quae  mala  adimis, 
prospicis  ne  possint  esse  recidiva.  Haec  provin¬ 
cialibus  indulgentiae  bona.  Quid  illa  nostro 
ordini  ?  quid  illa  militibus  ’  Antoninorum  co¬ 
mitas  fuit ;  et  jam  inde  Germanicorum,  cohorti 
amicorum  et  legionibus,  familiaris  humanitas. 
Sed  ego  nolo  benevolentiam  tuam  aliorum  col¬ 
latione  percellere.  Abundant  in  te  ea  bonitatis 
et  virtutis  exempla,  quae  sequi  cupiat  ventura 
posteritas,  et,  si  rerum  natura  pateretur,  adscribi 
sibi  voluisset  antiquitas.  Necesse  est  tamen 
aliquid- comparari,  ut  possit  intelligi,  bona  nos. 
tra  quo  praestent.  /Egrotantes  amicos  Trajanus 

visere  soleba  :  hactenus  in  eo  comitas  praedicanda 
est.  Tu  et  visere  solitus,  et  mederi,  praebes  mi¬ 
nistros,  instruis  cibos,  fomenta  dispensas,  sum- 
tum  adjicis  medelarum,  consolaris  affectos,  re¬ 
valescentibus  gratularis.  In  quot  vias  de  una 
ejhs  humanitate  progrederis!  Legionibus  uni¬ 
versis,  ut  in  communi  Marte  evenit,  si  quid  ad¬ 
versi  acciderat,  vidi  te  circumire  tentoria,  Satin’ 
salvae,  quaerere,  tractare  vulnera  sauciorum,  et 
ut  salutiferae  apponerentur  medelae,  atque  ut  non 
cessaretur,  ifistare.  Vidi  quosdam  fastidientes 
cibum,  te  commendante,  sumsisse.  Audivi  con¬ 
firmantia  ad  salutem  verba  profari :  occurrere 
desideriis  singulorum:  hujus  sarcinas  mulis  au¬ 
licis  vehere:  his  specialia  jumenta  praebere: 
illis  ministeria  perditorum  instaurare  lixarum: 
aliorum  egestatem  tolerare  sumtu  :  horum  nudi¬ 
tatem  velare  vestitu :  omnia  agere  indefesse 
et  benigne,  pietate  maxima,  ostentatione  nulla: 
omnia  praebere  aegris,  nihil  exprobrare  sanatis. 
Inde  cunctis  salute  nostra  carior  factus,  meruisti, 
ut  haberes  amicos  obnoxios,  promtos,  devotos, 
fideles,  in  aevum  omne  mansuros,  quales  caritas, 
non  fortuna,  conciliat.  Concludam  deinceps 
orationem  meam,  piissime  Auguste,  sermonis 
magis  fine,  quam  gratiae.  Namque  illa  perpetua 
est,  et  spatio  non  transmeabili,  terminum  calcis 
ignorat.  Flexu  tamen  parvo,  nec  a  te  procul, 
convertar  ad  Deum.  ADterne  omnium  genitor, 
ipse  non  genite,  opifex  et  causa  mundi, principio 
antiquior,  fine  diuturnior,  qui  templa  tibi  et 
aras  penetralibus  initiatorum  mentibus  condi¬ 
disti,  tu  Gratiano  humanarum  rerum  domino 
ejusmodi  semina  nostri  amoris  inolesti,  ut  nihil 
in  digressu  segnior  factus,  meminisset  et  relicti, 
illustraret  absentem,  praesentibus  anteferret; 


dein  quia  interesse  primordiis  dignitatis  per  lo¬ 
corum  intervalla  non  poterat,  ad  sollennitatem 
condendi  honoris  occurreret,  beneficiis  ne  deesset 
officium.  Quae  enim  memoria  unquam  trans¬ 
cursum  tantae  celeritatis,  vel  in  audacibus  Grae¬ 
corum  fabulis,  commenta  est  ?  Pegasus  volucei 
actus  a  Lycia  non  ultra  Ciliciam  permeavit. 
Cyllarus  at^ue  Arion  inter  Argos  Nemeamque 
senuerunt.  Ipsi  Castorum  equi,  quod  longissi¬ 
mum  iter  est,  non  nisi  mutato  vectore  transcur¬ 
runt.  Tu,  Gratiane,  tot  Romani  imperii  limites, 
tot  flumina  et  lacus,  tot  veterum  intersepta  reg¬ 
norum,  abusque  Thracia,  per  totum,  quam  lon¬ 
gum  est,  latus  Illyrici,  Venetiam,  Liguriamque, 
et  Galliam  veterem,  insuperabilia  Rhaetiae, 
Rheni  aquosa,  Sequanorum  invia,  porrecta  Ger¬ 
maniae,  celeriore  transcursu, quam  est  properatio 
nostri  sermonis,  evolvis,  nulla  requie  otii,  ne 
somni  quidem,  aut  cibi  munere  liberali,  ut 
Gallias  tuas  inopinatus  illustres;  ut  consulem 
tuum,  quamvis  desideratus,  anticipes ;  ut  illam 
ipsam,  quae  auras  praecedere  solet,  famam,  facias 
tardiorem.  Hoc  senectuti  meae,  hoc  honori  a  te 
datum.  Supremus  ille  imperii  et  consiliorum 
tuorum  Deus  conscius,  et  arbiter,  et  auctor,  in- 
dulsit,  ut  sellam  curulem,  cujus  sedem  frequenter 
ornabis,  ut  praetextam  meam  purpurae  tuae  luce 
fucatam,  ut  trabeam  non  magis  auro  suo,  quam 
munere  tuo  splendidam,  quae  ab  Illyrico  sermonis 
dignitas  honestavit,  apud  Gallias  illustriora  prae¬ 
stares  ;  quaestorem  ut  tuum,  praefectum  ut  tuo 
praetorio,  consulem  tuum,  et,  quod  adhuc  cunctis 
meis  nominibus  anteponis,  praeceptorem  tuum, 
quem  pia  voce  declaraveras,  justa  ratione  prae¬ 
tuleras,  liberali  largitate  ditaveras,  augustae  dig 
nationis  officiis  consecrares. 


PERIOCHiE  IN  HOMERI  ILIADEM  ET  ODYSSEAM. 


IN  ILIADEM. 

Si  Homerum  scriptorem  Troici  belli  eatenus, 
qua  Iliadem  suam  incipit,  quaque  finit,  percen¬ 
seamus,  orsum  ab  iracundia  Achillis  ad  sepultu¬ 
ram  Hectoris  quatuor  et  viginti  libros  contexuisse 
monstrabimus.  Haec  ejus  species  apparet  sum¬ 
mam  cutem  primi  operis  intuenti.  Verum  hoc 
scripturae  ipsius  tempus  Trojano  Delio  non  totum, 
sed  paene  ultimum  fuit.  Nam  si  ratio  putanda 
est  oppugnatiouis  decennis,  nonus  fere  annus, 
idemque  prope  finem  sui,  ea  negotia  continebit, 
quae  ah  injuria  Agamemnonis,  ac  Briseidis  usur¬ 
patione,  usque  ad  funus  Hectoris  digna  memoratu 
erunt :  illa  temporum  series,  quae  ab  ejusdem 
belli  causis  atque  origine  pertinent  ad  urbis 
excidium.  Atqui  ex  eo  eveniet,  ut  ignaris  judi¬ 
candi,  et  poeticae  oeconomiae  expertibus,  multa 
nobilia  ab  exordio  belli  usque  ad  Achillis  jur¬ 
gium  omissa  videantur ;  nec  minus  multa  ab 
Hectoris  funere  ad  usque  deletum  Ilium.  Quo¬ 
rum  quidem  maxima  exspectatio  erat,  propter  tam 
longi  certaminis  consummationem  :  sed  ut  divi¬ 
num  poetam  nihil,  quod  illustre  fuerit,  omisisse 
appareat,  atque  omnia,  quae  finiri  oportuit,  con¬ 
tigisse,  breviter,  et  in  epitomae  speciem,  belli 


Troici  causam  originis  apparatusque,  quae  annis 
superioribus  acciderunt,  retexuimus.  Horum 
omnium  prima  origo  est  Paridis  judicium  inter 
deas  :  deinde  classis  contextio,  qua  idem  Paris 
in  Europam  navigavit.  Tum  raptio  Helenae  ; 
quae  opinione  veterum  bipartita  est :  quod  pleri- 
que  Helenam  juxta  Homericum  plasma  ad  Tro¬ 
jam  deportatam  fuisse  existimaverunt;  nonnulli 
autem  opinati  sunt,  cum  Alexander  cursu  deer- 
rasset,  delatusque  ad  Aegyptum  fuisset,  cognita 
hospitalis  foederis  injuria,  per  Aegyptium  regem 
servantissimum  justi  virum  Helenam  cum  iis 
quae  una  cum  eadem  fuerant  abrepta,  Paridi 
sublatam,  expugnatoque  demum  Ilio  Menelae 
restitutam. 

Periocha  Libri  I. 

Iram,  diva,  refer  nati  Peleos  Achilli 
Pestiferam,  quae  mille  dedit  discrimina  Achivis. 

Chryses  Apollinis  sacerdos  ob  redimendam 
filiam  cum  Agamemnoni  supplicasset,  contume¬ 
liose  repulsus,  deum  precatur  ultorem.  Insecuta 
subinde  gravi  pestilentia, cum  Graecorum  exerci¬ 
tus  interiret,  cogit  Achilles  concilium  :  et  ab 
eodem  invitus  Calchas  morbi  causam  compellitur 

indicare.  Qua  cognita,  Agamemnon  concitatur 
in  Achillem :  qui  percitus  iracundia,  etiam  cae- 
dem  regis  audebat,  nisi  eum  in  ultimum  furorem 
progredi  Minerva  vetuisset.  A  quo  Briseis 
concubina  in  locum  Chryseidis,  quae  patri  red¬ 
debatur,  abducta  est.  Inde  Thetis  mater  ad 
coelum,  lacrymas  et  contumeliam  Ifilii  miserata, 
proficiscitur.  Quae  fiducia  defensi  quondam  cum 
yEgaeone  Jovis,  ultum  iri  affectans  injuriam  ob¬ 
testatur  summum  deorum,  ut  Trojanos  in  rebus 
belli  superiores  esse  patiatur.  Quibus  Juno 
compertis,  iracunde  adversum  conjugem  com¬ 
movetur.  Sed  gliscens  jurgium  per  deridiculum, 
ministrante  Vulcano,  simul  consilii  specie  inter¬ 
cedente,  lenitur. 

Periocha  Libri  II. 

Coelestes,  hominumque  genus  superabile  curis, 
Tranquilla  obscuri  carpebant  munera  somni. 

At  non  pervigilem  nox  irrequieta  Tonantem 
Leniit,  immodicos  volventem  corde  paratus. 
Caedibus  ut  Graifim  laesum  ulciscatur  Achillem. 

Jupiter  Agamemnonem  somno  monet  proelii 
faciendi  tempus  adesse  :  ne  cunctetur  dimicare. 
Tum  ille,  in  concilium  proceribus  advocatis, 
mandatum  Jovis,  et  speciem  nocturnae  quietis 
explanat.  Mox  in  concione,  multitudine  con¬ 
gregata,  pertentat  militum  voluntatem,  utque  de¬ 
posito  bello  ad  sua  quique  redeant,  cohortatur. 
Jamque  omnibus  navigationem  adornantibus, 
foeda  discessio  ab  Ulixe  cohibetur:  a  quo  etiam 
Thersites  deformis  et  loquax,  in  Heroum  con¬ 
tumelias  verborum  licentia  promtus,  cum  acerba 
objurgatione  pulsatur.  Ipse  Minervae  monitu 
cunctos  a  profectione  deterret.  Sumto  deinde 
cibo  armatur  exercitus.  Neque  secius  a  Trojanis 
instructa  acies,  Iride  ita  monente,  producitur. 
Sequitur  enumeratio  copiarum  viritim ;  ut  per 
catalogi  seriem  milites,  naves,  duces,  patriae, 
referantur. 

Periocha  Libri  III. 

Argivos  sua  quemque  acies  in  bella  sequuntur. 
Dispositi  in  turmas  equitum,  cuneosque  pedestres. 
Turbida  clangentes  confundunt  agmina  Troes. 

Instructum  proelio  exercitum,  priusquam  feriret 
acies,  Priamus  spectat  e  muris,  et  monstratu 
Helenae  de  viris  insignibus  edocetur.  Dehinc 
Menelaus  ad  singulare  certamen  ab  Alexandro 
provocatur.  Qui  frustra  Agamemnone  dehor- 
tante  congreditur,  facta  inter  utrosque  populos 
sponsione,  et  foedere  per  sacra  firmato,  sub  ea 
conditione,  ut  victorem  Helena  cum  dote  seque¬ 
retur.  Sed  superatus  Paris,  regressusque  ad 
urbem,  jurgio  uxoris  excipitur.  Ab  Agamemnone 
foederis  pacta  repetuntur. 

Periocha  Libri  IV. 

Jupiter  interea  cum  dis  genialibus  una 
Concilium  cogit  superftm  de  rebus  Achivis. 

Jovi  placet  delere  Trojam  :  ad  quod  pertinacia 
Junonis  urgetur.  Cumque  id  fieri  Minerva  pro¬ 
peraret,  discidium  foederis  comminiscitur,  et 
Pandarum  sagittandi  peritum  astu  suadentis  ag¬ 
greditur,  ut  clam  vulnerato  Menelao,  belli  causa 
crudescat.  Quo  facto,  a  Graecis  proelium  in¬ 
stauratur  :  congressisque  exercitibus  mutua  clade 
decernitur 


Periocha  Libri  V 

Hic  et  Tydidem  monitum  Tritonia  Pallas 
Audaci  virtute  leplet:  vomit  »f  /ea  flammas 
Cassis,  et  undantem  clypeus  defulgurat  ignem. 
Ipse  autumnali  clarum  micat  gemulus  astro 

Diomedes  auxilio  Minervae  strenue  proeliatur 
Venus  quoque  filio  subvenire  conata,  vulnere 
affecta  digreditur.  Mars  etiam  fit  saucius,  ex- 
ceditque  bello.  Sequitur  Tlepolemi  Sarpedonis- 
que  congressio  ;  et  Tlepolemus  Herculis  filius 
certamine  victus  occiditur. 

Periocha  Libri  VI 
Solae  decertant  acies  sine  numine  divum, 
Cessante  auxilio  :  sua  cuique  exorsa  laborem 
Fortunamque  ferunt,  proprii  discrimine  fati. 

Trojanis  fortuna  inclinatiore  pugnantibus  vates 
Helenus  suadet,  ut  Minerva  placetur.  Igitur 
Hecuba  ab  Hectore  monita,  ut  peplum  in  arcem 
inferat,  peragit  vota  cum  matribus.  Alexander 
objurgatus  a  fratre  pergit  in  proelium.  Glaucus 
Lycius  /Etolusque  Diomedes  congressi  ut  dimi¬ 
carent,  cum  jam  certamen  oriretur,  paterna  inter 
se  hospitia  recordati,  facta  armorum  permuta¬ 
tione,  discedunt. 

Periocha  Libri  VII 

Haec  ubi  dicta  dedit,  portis  sese  extulit  Hector. 

Minervae  Apollinisque  consensu,  fortissimus 
Graecorum  ab  Hectore  provocatur.  Novem 
ducibus  ad  dimicandum  paratis,  pugnaturum 
deligi  placet  sortis  eventu.  Ab  Ajace  Telamonio 
proelium  singulare  conseritur :  in  quo  Hector, 
lapide  ictus,  in  suorum  se  recipit  multitudinem. 
Perseverante  certamine  caduceator  Idaeus  inter¬ 
venit.  Tum  invicem  missis  muneribus  pugna 
sedatur.  Hector  Ajacem  gladio,  Ajax  Hectorem 
balteo  muneratur.  Intercessu  noctis  exercitus 
quique  in  sua  discedunt.  Die  altero  interfecto¬ 
rum  humatio  procuratur.  Graecorum  etiam  na¬ 
valia,  fossa  ac  vaHo  circumdata,  muniuntur. 

Periocha  Libri  VIII. 

Aurora  in  croceis  fulgebat  lutea  bigis. 

Acto  deorum  concilio,  Jupiter  pro  parte  pro¬ 
nuntiat,  sua  quisque  exercitus  sorte  decernat ; 
nullus  deorum  odio  in  alteros  vel  favore  pro¬ 
cedat.  In  Idam  montem  ipse  digressus.  Unde 
Graeci  immisso  terrore  conterriti,  turpi  fuga  ad 
munimenta  compulsi,  fossa  et  aggeribus  sese 
tuentur.  Junonem  ac  Minervam,  Graecis  auxi¬ 
liari  volentes,  monitis  Jovis  Iris  exterret : 
diremtoque  ob  noctem  certamine,  victores  Tro¬ 
jani  in  ipso  proelii  loco  excubias  obsidionis  in¬ 
stituunt,  multisque  ignibus  factis  per  totam 
noctem  de  belli  ratione  consultant. 

Periocha  Libri  IX 

Interea  vigilum  excubiis  cohibentur  Achivi. 

Graecis  et  praeterita  dimicatione  perculsis,  et 
instante  conterritis,  proceres  ab  Agamemnone 
convocantur.  Quibus  rex  fugae  consilia,  et  ap¬ 
paratum  ordinandae  per  noctem  navigationis 
indicit,  Diomede  et  Nestore  dehortantibus. 
Suadente  autem  Nestore  Ajax  et  Ulixes  legantur 
ad  Achillem,  dona  ingentia  pollicentes,  si  desistat 
irasci,  et  se  auxiliatorem  fessis  rebus  accom¬ 
modet.  Sed  Achille  in  iracundia  pertinaciter 

permanente,  legati  Achivorum,  re  non  impetrata, 
irriti  revertuntur. 

Periocha  Libri  X. 

Caetera  per  naves  somno  sopita  manebat 
Turba  ducum  :  solum  cura  anxia  vexat  Atriden. 

Ulixes  et  Diomedes  speculatum  nocte  pro¬ 
gressi,  Dolonem  conspicantur,  qui  et  ipse  pro¬ 
missis  Hectoris  incitatus  Graecorum  consilia 
exploratum  prodierat,  et  fateri  universa  com¬ 
pulsum  eodem  loco  interficiunt.  A  quo  de  ad¬ 
ventu  Rhesi  Thracum  regis  edocti,  ipsum,  et 
cum  eo  duodecim  obtruncant ;  equosque  ejus 
praemium  simul  et  testimonium  grassationis 
abducunt,  insignes  candore  et  celeritate,  ut  et 
nivibus  et  ventis  antecederent. 

Periocha  Libri  XI. 

Tithoni  croceum  linquens  Aurora  cubile 
Spargebat  terras,  referens  opera  atque  labores. 

Ab  omnibus  Graecis  egregie  quidem,  sed  im¬ 
prospere  dimicatur.  Quorum  proceribus  vul¬ 
neratis,  incognitae  multitudini  pugna  committitur. 
Qua  afflictione  fortunae  Achilles  paullisper  in¬ 
flexus,  Patroclum  mittit  praesentia  cogniturum. 
Qui  cum  adversi  status  nuntius  reverteretur, 
Eurypylum  contemplatur  aegrum  ex  vulnere ; 
fomentisque  medicae  artis  admotis,  redintegrat 
sanitati. 

Periocha  Libri  XII. 

Actorides  fovet  Eurypylum  dum  vulnere  fessum. 

Res  dubiae  apud  Graecos,  vel  potius  afflictae, 
ultimae  fortunae  statu  aguntur,  praestantibus  pro¬ 
cerum  vulneratis,  caetero  exercitu  fugato  aut 
formidine  perculso.  Trojani  navalium  muni- 
mentare  scindunt,  vallumque  transgressi  auguriis 
juvantur  ex  eventu  ambiguis.  Itaque  et  pars 
muri  ab  Sarpedone  convellitur,  et  ab  Hectore 
ictu  lapidis  porta  discutitur,  et  in  ipsis  navalibus 
pugna  conseritur. 

Periocha  Libri  XIII. 

Jupiter  admovit  Troes  atque  Hectora  classi. 

Neptunus  miseratione  commotus,  Argivorum 
tuendis  navibus  auxiliator  accedit,  et  usurpata 
vatis  effigie,  Aj aces  duos  in  proelium  cohortatur : 
nec  minus  caeteram  multitudinem  praesentia  ma¬ 
jestatis  instigat.  Idomeneus  egregio  certamine 
eminet.  Trojani  jam  referentes  gradum,  firmati 
rursum  per  Hectorem,  contrahuntur,  et  ingenti 
clamore  utrinque  certatur. 

Periocha  Libri  XIV. 

Concussit,  quamvis  potantem,  Nestora  clamor, 
Attonitasque  aures  pepulit  gravitate  tumultus. 

Juno  vinculum  Veneris,  cui  cesto  nomen  est, 
mutuata,  ad  Jovem  pergit  in  secessum  montis 
Idae  ;  exoratoque  Somno,  ut  eum  committeret 
in  soporem,  dehinc  vigilias  ejus  uxoriis  labe¬ 
factat  illecebris.  Cujus  ignoratione  Neptunus 
abutitur,  fortunamque  Graecorum  promtius 
auxiliando  restituit,  Ajace  Locro  ultra  caeteros 
proeliante. 

Periocha  Libri  XV. 

Jam  vallum  fossamque  super  Trojana  juventus 
Institerat,  captae  minitans  incendia  classi. 


Jupiter  somno  expergitus,  videt  statum  cer¬ 
taminis  innovatum,  pellique  Trojanos,  Graecis 
opem  ferente  Neptuno.  Itaque  aspere  Jdnone 
increpata,  et  minaciter  per  Iridem  conterrito 
fratre,  jubet  auxiliatorem  desistere.  Ipse  A  pol 
linem  recreando  allegat  Hectori,  monetque  pro 
Phrygibus  belli  instaurare  fortunam.  Tum  et 
Ajax  Telamonius  strenue  proeliatur,  et  ab  eodem 
plurimis  hostium  interfectis,  conflagratio  classis 
arcetur. 

Periocha  Libri  XVI. 

Dum  face,  dum  ferro  celsam  oppugnare  carinam 
Troes,  et  Argolici  pergunt  defendere  reges. 

Achilles  Graecorum  statum  jam  sub  extrema 
sorte  miseratur.  Armis  suis  Patroclum  permittit 
armari.  Qui  cum  Myrmidonum  produxisset 
exercitum,  consternatosque  Trojanos.  Achillis 
specie  fefellisset,  ruentes  supra  vallum  et  invi¬ 
cem  officientes  caeco  pavore  usque  ad  campi 
aperta  compellit.  Deinde  congressus  Sarpedo¬ 
nem  perimit ;  multisque  hostium  caesis,  ipse  ab 
Hectore  interficitur,  prius  ab  Euphorbo  vul¬ 
neratus. 

Periocha  Libri  XVII. 

Actoridem  caesum  nec  te,  Menelae,  fefellit. 

Circa  interemtum  Patroclum  pugna  contrahi¬ 
tur.  Cum  in  diversa  exercitus  contenderent, 
Graeci  ut  corpus  defenderent,  Trojani  ut  ad 
ludibrium  cadaver  eriperent,  a  Menelao  Eu¬ 
phorbus  occiditur ;  et  ad  ostentationem  gloriosi 
facinoris  Achillis  exuviis  Hector  armatur.  An¬ 
tilochus  ad  Achillem  nuntius  cladis  acceptae, 
Menelao  instante,  festinat.  Qui  et  ipse  postea 
cum  Merione  intra  navalium  munimenta  se  re¬ 
cipit  ;  cum  tota  moles  belli  Ajac ibus  ingruisset. 

Periocha  Libri  XVIII. 

Dum  furit  in  medio  belli  vis  ignea  Martis. 

Achilles  in  miserabilem  modum  Patrocli  deflet 
interitum  :  quem  vi  doloris  affectum  consolanti¬ 
bus  verbis  mater  alloquitur ;  nec  inultum  ami¬ 
cum  fore  pollicens,  perlaturam  sese  Vulcani 
arma  promittit.  Interea  et  Iris  ab  Junone  di¬ 
mittitur  ;  cujus  instantia  Achilles  extra  vallum, 
quanquam  inermis,  egreditur  :  conterritisque  Tro¬ 
janis  super  alios  aliis  praecipitantibus,  late  fuga, 
et  latius  formido  porrigitur.  Eodemque  tem¬ 
pore  et  Vulcanus  exoratus  a  Thetide,  tota  nocte, 
quam  longa  est,  coelestia  in  gratiam  Nymph® 
arma  molitur. 

Periocha  Libri  XIX. 

Oceanum  interea  surgens  Aurora  reliquit. 

Achilles  armis  coelestibus  ope  Vulcani,  et 
munere  matris,  instruitur.  Dein  Graecorum  pri¬ 
moribus  in  concilium  vocatis  iracundiam  suam 
abolitione  deponit,  et  promissis  ab  rege  mune¬ 
ribus  coram  concione  ditatur.  Tum  militibus 
cibum  capere  jussis,  ipse  abstinet.  Infesto  de¬ 
inde  atque  intento  exercitu  pergit  in  proelium. 

Periocha  Libri  XX. 

Jamque  adeo  celsis  armati  e  navibus  ibant. 

Millia  quot  magnis  unquam  venere  Mycenis 

At  integris  amborum  copiis  inter  utrosque 
exercitus  pugna  conseritur.  Dein  permissu  Jovis 
in  partes  deorum  studia  dividuntur.  Cum  pro 

Graecis  Juno  et  Minerva  decertarent,  neque 
secius  eos  Neptunus  et  Mercurius  et  Vulcanus 
adsererent ;  Trojanos  Apollo  cum  Venere,  et 
Diana  cum  matre,  Mars  etiam,  et  cum  eis  Sca¬ 
mander,  adjuvarent ;  tum  jEneam,  diis  et  viri¬ 
bus  iniquis  cum  Achille  congressum,  quanquam 
studens  Graecis,  nube  circumdatum  Neptunus 
eripuit. 

Periocha  Libri  XXI 
Intulerat  fluvio  trepidas  fuga  foeda  catervas. 

Trojanis  usque  ad  Scamandri  fluminis  alveum 
fuga  et  terrore  compulsis,  cum  jam  longius 
abeundi  spatium  non  pateret,  in  ipso  amne  *  * 
cum  flumen  exundat,  ibi  ab  Achille  duodecim 
Trojanorum  juvenum  vinciuntur,  qui  Patrocli 
inferiis  immolarentur.  Ipse  Vulcanus  ardoribus 
suis  vim  torrentis  exurit.  Tum  in  campum 
Achille  progresso,  passim  studia  deorum  pro  sua 
singulari  parte  depugnant.  Trojanorum  exerci¬ 
tus,  instante  victore,  in  moenia  urbis  impingitur. 

Periocha  Libri  XXII. 

Pulsa  metu  Phrygios  lustrabant  agmina  muros. 

Hector  singulari  certamine  cum  Achille  con¬ 
greditur,  Priamo  atque  Hecuba,  ne  pugnaret, 
arantibus  ;  Minerva  e  contrario  specie  Deiphobi, 
dimicet,  adhortante.  Hector  interfectus,  et 
ligat”»  ad  currum,  ter  circum  moenia  Trojana 
■aptatur,  deinde  lacerum  corpus  defertur  ad 
taves,  ultione  Patrocli,  et  victoris  iracundia,  ad 
tl teriora  supplicia  reservandum. 

Periocha  Libri  XXIII. 

Troja  vacat  lacrymis,  ludis  Argiva  juventus. 

Funebres  ludi  in  honorem  Patrocli  frequentantur. 
Quibus  Diomedes  equis  superat,  lucta  et  cursu 
Ulixes,  alioque  alii  certationis  genere  antestant. 

Periocha  Libri  XXIV. 

Quisque  suas  repetunt  misso  certamine  naves. 

Jupiter  Thetidem  mittit  ad  filium  cum  man¬ 
datis  ejusmodi,  ut  in  defunctum  saevire  desistat, 
fatique  hominum  in  exanimo  hoste  vereatur,  ad 
sepulturam  corpore  restituto.  Ejusdem  jussu  et 
Iris  cohortatur  Priamum,  ut  auro  filium  re¬ 
pendat  exanimum.  Qui  Mercurio  duce  inter 
nocturnas  hostium  profectus  excubias,  Achilli 
supplex  advolvitur;  redemtumque  filium  justitio 
publico  et  dolet,  et  sepelit. 


IN  ODYSSEAM. 

Periocha  Libri  I. 

Dic  mihi,  Musa,  virum,  captae  post  tempora  Trojae 
Qui  mores  hominum  multorum  vidit  et  urbes. 

Minerva  in  Ithacam,  Jove  ita  volente,  descen¬ 
dit,  Mentisque  Taphiorum  ducis  sumit  effigiem, 
suasura  Telemacho,  ut  ad  Nestorem  Menelaum- 
que  festinet,  qui  recens  domum  regressi,  certi 
aliquid  de  Ulixe  novissent.  Tunc  Phemius 
citharista,  adhibitus  convivio  procorum,  inchoat 
flebilem  cantilenam  navigationis  improsperae, 
quae  profectos  ah  Ilio  Graecos  diversis  sparsit 
exsiliis.  Quem  Penelope  degressa  chalcidico, 
argumento  tam  miserabilis  offensa  materiae,  ut 
alia  concinat,  adhortatur. 


Periocha  Libri  II. 

Oceano  extulerat  roseos  Aurora  jugales, 

Telemachus  Ithacesios  proceres  cogit  ad  c  » 
riam ;  atque  ibidem  de  contumelia  domus  et 
bonorum  profligatione  conquestus,  consilia  pro¬ 
fectionis  exponit,  Antinoo  resistente  ;  qui  eum, 
priusquam  mater  nuberet,  abire  prohibebat. 
Qua  altercatione  diu  protracta,  concilium  disso¬ 
lutum  est.  Telemachus  ad  littus  procis  ignoran¬ 
tibus  pergit :  adstantem  sibi  adorans  Minervam, 
peregrinationi  accommoda  parat, hortante  maxi¬ 
me  dea  ;  quae  populum,  ipsumque  Telemachum, 
Mentoris  simulatione  fallebat.  Instructo  ergo 
remigio, et  nave  deducta,  Telemachus  et  Minerva, 
de  portu  vespere  instante  solverunt. 

Periocha  Libri  III. 

Jam  sol  Oceano  radiatos  promserat  ortus. 

Telemachus  Nestorem  de  patre  percontatus, 
nihil  novi  accipit  ab  ignorante  :  verum  idem 
senex  sequenti  die,  cum  Pisistrato  filio  ut  ad 
Menelaum  pergat,  hortatur.  Nec  mora  facta 
consilio.  Nocte  quippe  ea,  quae  consecuta  est 
apud  Pheras  oppidum  hospitio  Dioclis  diversati, 
altera  Lacedaemonem  pervehuntur. 

Periocha  Libri  IV. 

Jamque  adeo  ventum  validae  ad  Lacedaemonis 
arces. 

Telemachum,  et  qui  cum  eo  venerant,  Mene¬ 
laus  comiter  hospitio  accipit.  Saneque  sub  ves¬ 
pera  quaedam  de  Ulixe  cognoscunt.  Die  vero 
altera  totum  navigationis  ordinem  Menelaus 
explanat ;  quodque  in  Ogygia  insula,  promissis 
et  illecebris  Nymphm  Calypsonis,  Ulixes  re- 
moretur,  exponit ;  quae  quidem  Proteus  eidem 
narraverat  de  Graecorum  ducibus  requirenti. 
Proci  autem  postquam  de  abitu  Telemachi  com- 
pererunt,  instructa  deductaque  navi,  viginti,  qui 
sese  legerant,  navigavere,  redeunti  insidias  mo¬ 
lientes.  Circa  Asteriam  ergo  insulam,  quae 
Ithacam  Samumque  interjacet,  delitescentes,  oc¬ 
casionem  fraudis  exspectant 

Periocha  Libri  V. 

Liquerat  in  tepido  Tithonum  Aurora  cubili. 

Mercurius  in  Ogygiam  insulam  devolat,  ut 
Jovis  monitis  Calypso  conterrita,  Ulixem  patiatur 
discedere.  Qui  contextu  ratis  temere  properatae 
navigationem  solus  aggreditur.  Duodevicesima 
die  tempestate  commota,  ex  iracundia  infestante 
Neptuno,  trabium  compago  dissolvitur.  Quo 
casu  proditur  ultimae  spei,  et  irritis  conatibus 
nando  ab  Ino  dea  misericorde  servatur,  quae 
calanticam  capiti  suo  demtam  natanti  accom 
modat.  Cujus  ille  sustentatu  ad  usque  Phaea¬ 
cum  littus  evadit. 

Periocha  Libri  VI, 

Carpebat  somnos  dudum  aerumnosus  Ulixes. 

Ulixes,  postquam  ad  Phaeacum  littus  enaverat, 
fatigationem  diluit  somno.  Sed  cum  virgo  Nau¬ 
sicaa  regis  Alcinoi  ludum  in  acta  cum  aequalibus 
exerceret,  somno  excitatus,  ut  erat  nudus,  erupit, 
foliorum  oppositu  pudenda  velatus;  et  cum  sup¬ 
plex  ad  genua  regiae  virginis  advolveretur,  Mi¬ 
nervae  instinctu  movit  misericordiam  salutarem : 
impositusque  carpento,  et  veste  donatus,  usqqe 

ad  templum  Minervae,  quod  ante  urbem  est,  ita 
suadente  virginis  pudore,  provehitur ;  ibique 
familiare  sibi  numen  solita  veneratione  precatur. 

Periocha  Libri  VII. 

Orabat  superos  dudum  Laertia  proles. 

Minerva  in  puellae  speciem  mutata,  Ulixem 
primum  in  oppidum,  mox  in  domum  regiam 
ducit.  Cumque  Arete  uxor  Alcinoi,  et  unde  ves¬ 
tem  haberet,  et  cujas  esset,  et  qua  sorte  delatus, 
sermone  ipsius  comperisset;  bonum  animum 
habere  jussus,  suadente  vespera,  concedit  quieti. 

Periocha  Libri  VIII. 

Jam  coelum  rutilat  roseis  Aurora  quadrigis. 

Alcinous  navigationis  aerumnam  summatim  ab 
Ulixe  cognoscit.  Exinde  jussis  primoribus  in 
curiam  convenire,  adventum  hospitis,  et  infortu¬ 
nia  diutinae  jactationis  explanat.  Accitoque  ad 
convivium  Ulixe,  citharam  jubet  pulsare  Demo- 
docum :  qui  cum  de  dureo  equo  et  de  Troico 
cantaret  excidio,  lacrymas  Ulixi,  memoria  fortu- 
nte  superioris,  elicuit.  Quas  cum  occultare  se¬ 
dulo  conaretur,  aut  vultu  dissimulans,  aut  veste 
detergens,  oculos  in  se  omnium,  et  maxime  regis, 
advertit.  Tum  Alcinous,  causa  fletuum  cognita, 
ut  cuncta  ex  ordine  tolerata  dissereret,  benigne 
omnia  pollicitus,  adhortatur. 

Periocha  Libri  IX. 

Tum  vice  sermonis  fatur  Laertius  heros. 

Quatuor  isthinc  libri  de  Ulixis  errore  contexti 
sunt.  Namque  ab  Alcinoo  rogatus,  seriem  mul¬ 
tiplicis  erroris  exponit ;  ut  ab  Ilio  profectus,  pri¬ 
mum  ad  Ciconas  delatus  sit,  atque  illic  expugnata 
Ismaro  civitate,  multis  amissis  fugatus  abscesse¬ 
rit,  utque  inde  Maleam  Laconicse  promontorium 
circumegerit,  ac  dein  ad  Lotophagos  venerit, 
mox  ad  Cyclopum  insulam,  qum  Lotophagis  ad- 
jpcet,  cum  una  nave  processerit ;  eaque  sedulo 
occultata,  ipse  cum  duodecim  sociis  in  antrum 
Polyphemi  penetraverit:  qui  cruentis  dapibus 
expletus,  quas  crede  sociorum  ejus  instruxerat, 
vino  etiam,  quod  Ulixes  ingesserat,  temulentus, 
cum  in  somnum  procubuisset,  ab  Ulixe  caecatus 
poenas  immanitatis  exsolvit. 

eriocha  Libri  X. 

uEoliam  ventorum  agimur  patriamque  domumque. 

Hinc  refert  /Eoliam  se  fuisse  pervectum,  donis¬ 
que  donatum  ab  £Solo  rege  ventorum,  qui  omni¬ 
bus  comiter  praebitis,  quo  securior  navigaret, 
ventos  etiam  dederit  utre  conclusos;  utque,  cum 
jam  Ithacse  propinquaret,  refusus  sit  in  soporem; 
sociique  ejus  opes  aliquas  in  scorto  inesse  exis¬ 
timantes,  dormiente  ipso  vincula  dissolverint, 
adversisque  flatibus  ab  ipsa  patria  jam  sint  relati. 
Inde  ut  Antiphatem  Lsestrygonasque  delatus  sit. 
Ibi  amissis,una  minus,  ceeteris  navibus,  Circaeum 
litus  accesserit;  ibique  veneficio  potentis  deae 
Eurylochus,  et  praemissi  cum  eo  socii,  in  ferarum 
ora  conversi  sint.  Ipse  etiam  similia  passurus 
Mercurio  procurante  vitaverit,  caeterosque  socios 
ad  speciem  pristinam  redigi,  virtutis  admiratione, 
compulerit. 

Periocha  Libri  XI. 

At  postquam  ventum  ad  naves  et  littora  ponti. 

Digressus  a  Circe  Avernum  pervenit,  qui  locus 
descensus  ad  manes  existimatur.  Ibi  sacris  rite 


perfectis,  scrobem  complet  sanguine  victimarum 
et  circumvolantibus  animabus,  nullam  sinit  hau¬ 
stum  cruoris  attingere,  nisi,  ut  Circe  monuerat, 
prius  Tiresias  vates  inde  libasset.  Ibi  et  Heroi¬ 
das  plurimas  videt.  Quarum  enumerationem 
multa  veterum  fabularum  venustate  contexit. 

Periocha  Libri  XII. 

Jamque  adeoOceani  liquidos  pede  liquerat  amnes. 

Compertis  a  Tiresia  vate,  quae  oportuit  scire, 
regreditur  ad  Circen :  ab  eaque,  ut  evitet  mala 
csetera,  edocetur;  ut  Sirenas  praetereat,  letalem 
navigantium  cantilenam;  ut  Scyllam  praeterve¬ 
hatur  et  Charybdim,  freti  Siculi  famosa  portenta. 
Quibus  malis  non  sine  gravi  perpessione  supera¬ 
tis,  Trinacriam  pervehitur,  ubi  incustodita  Solis 
armenta,  frustra  prohibente  ipso,  caeteri  socii, 
penuria  cogente,  dilaniant,  dirisque  prodigiis 
admissa  boum  caede  terrentur;  ac  mox  inde  na¬ 
vigantes,  fulmine  ad  unum  omnes  intereunt,  ex¬ 
cepto  Ulixe;  qui  fragmento  lacerae  navis  cohae¬ 
rens,  et  adminiculo  ejus  adjutus,  ad  Ogygiam 
insulam  solus  enavit. 

Periocha  Libri  XIII. 

Conticuere  omnes,  intentique  ora  tenebant. 

Enarratis  omnibus,  quae  in  multiplici  errore 
pertulerat,  a  principibus  Phaeaciae  viris  donis 
plurimis  honoratur :  a  quibus  remigio,  et  neces¬ 
sariis  omnibus  navis  instruitur;  dormiensque  in 
Ithacam  quietissima  navigatione  devehitur.  At¬ 
que  illic  in  portu  patrio  cum  muneribus  univer¬ 
sis  quiescens,  et  omnium  ignarus,  exponitur, 
Phaeacibus  eo  dormiente  remeantibus. 

Periocha  Libri  XIV. 

Egreditur  portu,  tenuis  quo  semita  ducit. 

Somno  expergitus  Ulixes,  portum  et  littus  pa¬ 
triae  non  sine  animi  consternatione  cognoscit; 
admiraturque,  ut  advectus,  ut  expositus,  ut  relic¬ 
tus  sit,  ut  cuncta  nesciret.  Requirit  universa 
donorum:  quae  postquam  incolumia  videt,  quam 
potest  tutissime  occultat;  consiliisque  a  Minerva 
confirmatus,  ad  servum  suum  Eumaeum  subul¬ 
cum  simulatus  accedit,  naufragi  et  mendicantis 
imitatu.  Interrogatus  deinde,  quis  esset,  ait  se 
esse  Cresium ;  in  dEgyptum  navigantem  Troja 
fuisse  delatum.  Eumaeum  etiam  cum  affectione 
maestissima  perurgens,  et  cogente  denique  ves¬ 
pere,  et  imbre  continuo,  sagulo  amicitur.  Atque 
ibidem  multa  secum  volvens,  tandem  concedit 
quieti. 

Periocha  Libri  XV. 

It  Lacedaemonias  arces  Tritonia  Pallas. 

Telemachus  a  Minerva  per  somnium  commo¬ 
netur,  domum  ut  rediret.  Matureque  digressus 
cubili,  a  Menelao  veniam  reversionis  exorat. 
Qua  comiter  impetrata,  regreditur  ad  navem  in 
portu  Pylio  manentem  ;  Pisistratoque  ad  urbem 
atque  ad  patrem  remisso,  ipse  propere  solvit  e 
littore,  comite  navigationis  assumto  Theoclymeno 
vate  Argivo,  uno  ex  iis,  quos  Melampus  Amytha¬ 
onis  erudivit.  Vitatisque  insidiatoribus  procis, 
advehitur  in  patriam.  Et  sociis  quidem  portum 
petere  jussis,  ipse  diverso  itinere  ad  agrum  Eu- 
mseumque  proficiscitur 


Perioch.  XXIV.  O D. 

Periocha  Libri  XVI. 

Commune  Eumaeus  mapale  et  divus  Ulixes. 

Telemachus  Eumaeum  nuntium  reditus  mittit 
ad  matrem.  Ipse,  Minerva  ita  volente,  patrem 
cognoscit,  et  cum  eo  deinceps  agenda  disponit. 
Penelope  autem,  cognito  reditu  filii,  in  conven¬ 
tum  procorum,  qua  verecundia  sinebat,  egredi¬ 
tur  •  increpatisque  insidiatoribus  filii,  non  minus 
rata  quam  maesta  discedit. 

Periocha  Libri  XVII. 

Jam  coelum  roseis  rutilat  Tritonia  bigis. 

Telemachus  anxiae  matri  ordinem  peregrina¬ 
tionis  enarrat.  Ulixes  ad  oppidum,  Eumaeo 
opitulante,  perducitur.  Domum,  in  qua  proci 
epulabantur,  ingressus,  emendicat  cibos,  misera¬ 
biliter  ambiendo.  Inde  ab  Antinoo  injuriose 
afficitur.  Cui  Penelope  diras  ob  inhumanum 
facinus  imprecatur.  A  qua  missus  Eumaeus  est, 
ut  hospes,  sic  enim  se  ferebat,  ad  eam  provoca¬ 
retur.  Qui  tum  quidem  invitatus,  gratiam  facit ; 
sed  venturum  sese  ad  vesperam  pollicetur. 

Periocha  Libri  XVIII. 

Irus  adest  populi  per  mendicabula  notus. 

Mendicante  intra  proprios  lares  Ulixe,  alius 
quoque  pari  egestate  Irus  accessit,  popularis 
Ithacesius,  stipes  intriviis  solitus  rogare.  Jur¬ 
gium  ergo  inopiae  communis  aemulatione  conse¬ 
ritur,  quod  ex  verbis  processit  ad  manus,  hor¬ 
tantibus  procis,  quo  magis  rixa  crudesceret, 
propositoque  praemio  caprini  ventris  omento. 
Victor  igitur  Ulixes,  seminecem  Irum  extra 
januam  projicit,  ridicula  adhortatione  compel¬ 
lans.  Penelope  etiam  munera  sibi  a  procis  pro 
opibus  cujusque  conferri,  singulorum  studia  ex¬ 
periens,  deposcit:  quae  mature,  utpote  a  cupien 
tibus,  offeruntur. 

Periocha  Libri  XIX. 

At  parte  interiore  domus  secretus  Ulixes. 

Ulixes  et  Telemachus  arma  omnia  de  medio 
amoliuntur,  procis  perniciem  comparantes ;  ne 
quid  aut  munimenti,  aut  teli  relinqueretur,  qui 
vel  cavere  vim,  vel  inferre  possent.  Ad  Penelo¬ 
pen  inde  accitu  ipsius  pergit:  ibique,  ut  Eumaeo 
dixerat,  Cretensem  se  esse  mentitur,  Ulixemque 
apud  se  hospitio  diversatum  comminiscitur.  Mox 
cum  Euryclea  ejus  nutrix,  hospitalis  officii  causa, 
pedes  ejus  elueret,  tactu  manus  animadvertit 
cicatricem,  quam  habebai  ex  vulnere  in  Parnasso 
quondam  suis  dente  percussus.  Quo  argumento 
alumnum  suum  esse  agnoscit.  Sed  ah  eodem, 
ne  quid  ultra  vel  quaerat,  vel  garriat,  coercetur. 

Periocha  Libri  XX. 

Jamque  procos  genua  amplectens  orabat  Ulixes. 

Epulantibus  procis  Ctesippus  in  Ulixem  crus 
bubulum  jacit  ;  sed  destinatione  non  potitur. 
Theoclymenus  auterh  apud  Ithacenses  divina¬ 
tionis  expertus,  imminens  procis  vaticinatur  exi¬ 
tium.  Quorum  multa  cavillatione  derisus,  mensa 
et  domo,  tanquam  furiosus,  excluditur. 

Periocha  Libri  XXI. 

Hic  mentem  dedit  Icariae  Tritonia  Pallas. 

Ulixes  Eumaeo  et  Philoetio,  fidei  eorum  indus- 
triisque  confisus,  quis  sit  revelat.  Et  postquam 


facta  cognitio  est,  caedem  procorum  tempore  in¬ 
strui  placet.  Quos  Ulixes  astu  aggreditur,  ut 
ipsum  quoque  intendendo  arcum,  vires  seniles 
explorare  patiantur,  quem  uni  quondam  Ulixi 
facilem,  si  quis  intenderet,  habiturus  esset  prae 
mium,  jus  Penelopes  nuptiarum.  Sed  prohiben¬ 
tibus  procis,  ne  id  ridiculus  et  mendicus  auderet, 
quod  frustra  juventus  tam  lecta  tentasset,  dat 
Telemachus  Ulixi,  caeleris  abnuentibus,  experi¬ 
endi  potestatem.  Et  hinc  nascitur  admiratio 
rima  virtutis,  dedecore  suo  caeteris  erubescenti- 
us,  quorum  ignaviam  senex  et  mendicus  ar¬ 
guerit. 

Periocha  Libri  XXII. 

Squalentes  humeris  habitus  rejecit  Ulixes. 

Ulixes  loco  ulteriore  capto  intendit  arcum, 
omnibusque  foribus  occlusis,  ne  qua  pateret 
effugium,  plerosque  vino  saucios,  aut  novitate 
rei  stupidos,  aut  quidlibet  aliud  meditantes  con¬ 
ficit.  Cum  primum  omnium  confixisset  Anti¬ 
noum,  qui  audacia  et  petulantia  caeteros  supera¬ 
verat  ;  Eumaeus,  et  Telemachus,  et  Philostius, 
sumtiset  ipsi  armis,  egregia  in  consternatos  caede 
grassantur.  Jamque  omnibus  interemtis,  duobus 
tantummodo  parcitur;  Phemio  citharoedo,  qui 
ministerii  causa  adhibitus,  nihil  omnino  in  Ulixis 
domo,  quod  contumeliosum  esset,  ediderat;  et 
Medonti  praeconi,  cujus  modestiae  etiam  Tele¬ 
machus  suffragabatur.  Et  qui  cum  Telemacho 
erant,  Melanthium  famulorum  Ulixis  unum,  qui 
procorum  proterviam  semper  armaverat,  cruci¬ 
abiliter  occidunt.  Puellas  inde  duodecim,  quae 
cum  procis  flagitiose  consueverant,  suspendio 
perimunt.  Ulixes  caede  ad  plenum  perpetrata, 
ignem  adolet,  incensoque  sulfure  domum  pia¬ 
culo  purgat. 

Periocha  Libri  XXIII. 
Chalcidicum  gressu  nutrix  superabat  anili. 

Euryclea  nutrix  gestae  rei  nuntia,  Penelopen  de 
somno  excitat.  Cui  advenientem  ad  se  maritum 
non  temere  ipsum  esse  persuadet.  Quadam 
cubiculi  lege,  et  genialis  lectuli  positu  sibi  tan¬ 
tum  et  Ulixi  cognito,  an  ipse  sit  maritus,  explo¬ 
rat.  In  coetum  deinde  conveniunt,  totamque  noc¬ 
tem  mutuo  sermone  consumunt.  Et  hinc  quidem 
elegans  replicatio  laborum,  quos  Ulixes  pertulit, 
mira  concinnatione  colligitur. 

Periocha  Libri  XXIV. 

Tartaream  vocat  in  sedem  Cyllenius  umbras. 

Procorum  animas,  recenti  et  communi  caede 
congestas,  catervatim  Mercurius  ad  inferna  com¬ 
pellit.  Tunc  circa  Agamemnonem  manes  heroici 
congregantur;  miratique  lectorum  juvenum  con¬ 
gregem  densitatem  uno  agmine  commeantem 
causas  interitionis  accipiunt.  Tum  apud  inferos 
quoque  virtus  Ulixis  et  Penelopes  pudicitia 
praedicantur,  ab  Agamemnone  prae  caeteris,  cui 
dispar  fuerat  in  utroque  fortuna.  Ulixes  ad 
Laertem  patrem  in  agrum  profectus,  et  inopinato 
reditu,  et  rerum  gestarum  relatu  affecit  senem, 
afficitur  ab  eo  cognitis,  quas  exqntlasset,  aerum¬ 
nis.  Subinde  et  patres  procorum,  neces  juvenum 
properant  ultum  ire ;  consilioque  et  vi  commu¬ 
nicatis,  ante  exspectatum  agro  superveniunt 
Sed  eos  jam  comitatior  Ulixes  fundit  fugatque 

Verum  gliscentibus  odiis,  et  majore  seditione  aut  I  studia  et  motus  partium  rerum  gestarnm  aboli 
tumultu  spectato,  ex  sententia  Jovis  in  Ithacam  tione  componit. 

Minerva  descendit,  et  conciliata  utrinque  pace,  J 


PRAEFATIUNCULAE  tres. 


Theodosio  Augusto  Ausonius. 
Agricolam  si  flava  Ceres  dare  semina  terrae, 
Gradivus  jubeat  si  capere  arma  ducem, 
Solvere  de  portu  classem  Neptunus  inermem, 
Fidere  tam  fas  est,  quam  dubitare  nefas ; 
Insanum  quamvis  hiemet  mare,  crudaque  tellus  5 
Seminibus,  bello  nec  satis  apta  manus. 

Nil  dubites  auctore  bono.  Mortalia  quaerunt 
Consilium;  certus  jussa  capesse  dei.  [cit, 
Scribere  me  Augustus  jubet,  et  mea  carmina  pos- 
Paene  rogans:  blando  vis  latet  imperio.  10 
Non  habeo  ingenium:  Caesar  sed  jussit ;  habebo. 

Cur  me  posse  negem,  posse  quod  ille  putat? 
Invalidas  vires  ipse  excitat,  et  juvat  idem. 

Qui  jubet :  obsequium  sufficit  esse  meum. 
Non  tutum  renuisse  deo  :  laudata  pudoris  15 
Saepe  mora  est,  quoties  contra  parem  dubites. 
Quin  etiam  non  jussa  parant  erumpere  dudum 
Carmina :  quis  nolit  Caesaris  esse  liber. 

Ne  ferat  indignum  vatem,  centumque  lituras. 
Mutandas  semper  deteriore  nota  ?  20 

Tu  modo  te  jussisse,  pater  Romane,  memento, 
Inque  meis  culpis  da  tibi  tu  veniam 
Ausonius  Sy agrio  suo  S. 

Ausonius  genitor  nobis:  ego  nomine  eodem 
Qui  sim,  qua  secta,  stirpe,  lare,  et  patria, 
Adscripsi,  ut  nosses,  bone  vir,  quicunque  fuissem. 
Et  notum  memori  me  coleres  animo. 

Vasates  patria  est  patri :  gens  ,/Edua  matri  5 
De  patre;  Tarbellis  sed  genitrix  ab  Aquis. 

Ipse  ego  Burdigalae  genitus:  divisa  per  urbes 
Quatuor  antiquas  stirpis  origo  meae. 

Hinc  late  fusa  est  cognatio :  nomina  multis 
Ex  nostra,  ut  placitum,  ducta  domo  veniant  10 
Derivata  aliis ;  nobis  ab  stemmate  primo 
Et  non  cognati,  sed  genitiva  placent. 

Sed  redeo  ad  seriem  :  genitor  studuit  Medicinae, 
Disciplinarum  quae  dedit  una  deum.  [mox 
Nos  ad  Grammaticen  studium  convertimus;  et 
Rhetorices  etiam  quod  satis  attigimus.  16 
Nec  fora  non  celebrata  mihi :  sed  cura  docendi 
Cultior,  et  nomen  Grammatici  merui: 

Non  tam  grande  quidem,  quo  gloria  nostra  subiret 
yEmilium,  aut  Scaurum, Berytiumque  Probum ; 


Sed  quo  nostrates,  Aquitanica  nomina,  multos 
Collatus,  non  et  subditus,  adspicerem. 
Exactisque  dehinc  per  trina  decennia  fastis 
Adserui  doctor  municipalem  operam. 

Aurea  et  Augusti  pallatia  jussus  adire  21 

Augustam  sobolem  Grammaticus  docui : 

Mox  etiam  Rhetor:  nec  enim  fiducia  nobis 
Vana,  aut  non  solidi  gloria  judicii. 

Cedo  tamen  fuerint  fama  potiore  magistri, 

Dum  nulli  fuerit  discipulus  melior.  30 

Alcides  Atlantis,  et  iEacides  Chironis, 

Paene  Jove  iste  satus,  filius  ille  Jovis, 
Thessaliam,  Thebasque  suos  habuere  penates ; 

At  meus  hic  toto  regnat  in  orbe  suo. 

Cujus  ego  Comes,  etQuaestor,et, culmen  honorum, 
Praefectus  Gallis,  et  Libyae,  et  Latio;  36 

Et  prior  indeptus  fasces,  Latiamque  curulem. 
Consul,  collega  posteriore,  fui. 

Hic  ego  Ausonius :  sed  tu  ne  temne,  quod  ultro 
Patronum  nostris  te  paro  carminibus.  40 
Pectoris  ut  nostri  sedem  colis,  alme  Syagri, 
Communemque  habitas  alter  ego  Ausonium  ; 
Sic  etiam  nostro  praefatus  habebere  libro. 
Differat  ut  nihilo,  sit  tuus,  anne  meus 

Ausonius  Latino  Pacato  Drepanio,  filio. 

Cui  dono  lepidum  novum  libellum  ? 
Veronensis  ait  poeta  quondam, 

Inventoque  dedit  statim  Nepoti. 

At  nos  illepidum,  rudem  libellum 
Burras,  quisquilias,  ineptiasque,  5 

Credemus  gremio  cui  fovendum  ? 

Inveni,  (trepidae  silete  nugae,) 

Nec  doctum  minus,  et  magis  benignum. 
Quam  quem  Gallia  praebuit  Catullo. 

Hoc  nullus  mihi  carior  meorum.  ,0 

Quem  pluris  faciunt  novem  sorores. 

Quam  cunctos  alios,  Marone  demto. 
Pacatum  haud  dubie,  poeta,  dicis. 

Ipse  est:  intrepide  volate, versus, 

Et  nidum  in  gremio  fovete  luto.  .5 

Hic  vos  diligere,  hic  volet  tueri ; 

Ignoscenda  teget,  probata  tradet. 

Post  hunc  judicium  timete  nullum. 

CL.  CLAUDIANI  IN  PROBINI  ET  OLYBRII  FRATRUM 
CONSULATUM  PANEGYRIS. 


3l.  Claudiano  patriam  quidem  Alexandriam  fuisse  constat;  quod  vero  ad  ortum  ejus  attinet, 
primasque  fortunas,  ad  id  usque  tempusquo  in  Stilichonis  clarissimi  ducis  ejusdemque  potentissimi 
viri  contubernium  introductus  est,  tacent  veteres.  Stilichonem  in  cohorte  ab  A.  895  ad  400,  quo 
ille  consulatum  gessit,  comitatus  est ;  iisdemque  fere  temporibus  divitem  illustremque  puellam, quam 
Serena  Stilichonis  uxor  ei  conciliaverat,  matrimonio  duxit.  Romam  dein  reversus  poeticam  exer¬ 
cebat,  Arcadiumque  et  Honorium  imperatores,  Stilichone  commendante,  patronos  nactusest;  qui 
eum  statua  publica,  tribunatuque  militum,  titulo  in  cujusvis  generis  meritum  id  temporis  conferri 
solito,  extulerunt.  Olybrium,  Probinum,  Mallium  Theodorum,  aliosque  summos  aetatis  ejus  viros 
familiares  habuit;  neque  minus  populi  opinione,  quam  principum  gratia,  floruit.  Quae  omnia 
Stilichonis  mortem,  A.  408,  retro  vertisse  credibile  est.  Ac  sunt  quidem  qui  ad  hoc  tempus  refe¬ 
rant  ea,  quse  ab  Hadriano  yEgypti  praefecto,  probrose  dicta  in  se  quaedam  ulciscente,  perpessus 
est.  Sed  de  reliquis  Claudiani  temporibus  nihil  certi  neque  ab  ipso  neque  ab  aliis  colligi  potest : 
unde  verisimile  fit,  eum  non  ita  diu  Stilichoni  superfuisse;  quippe  qui  aut  desuis  ipsius,  aut 
de  reipublicae  fortunis  aliquid  saltem  testimonii  relicturus  erat. 


Sol,  qui  flammigeris  mundum  complexus  habenis 
Volvis  inexhausto  redeuntia  saecula  motu, 

Sparge  diem  meliore  coma,  crinemque  repexi 
Blandius  elato  surgant  temone  jugales, 

Efflantes  roseum  frenis  spumantibus  ignem.  5 
Jam  nova  germanis  vestigia  torqueat  annus 
Consulibus,  laetique  petant  exordia  menses. 

Scis  genus  Auchenium,  nec  te  latuere  potentes 
Anniadae:  nam  saepe  soles  ductoribus  illis 
Instaurare  vias,  et  cursibus  addere  nomen.  10 
His  neque  per  dubium  pendet  Fortuna  favorem ; 
Nec  novit  mulare  vices,  sed  fixus  in  omnes 
Cognatos  procedit  honos:  quemcunque  requires 
Hac  de  stirpe  virum, certum  est  de  consule  nasci. 
Per  fasces  numerantur  avi,  semperque  renata  15 
Nobilitate  virent,  et  prolem  fata  sequuntur 
Continuum  simili  servantia  lege  tenorem  : 

Nec  quisquam  procerum  tentat,  licet  aere  vetusto 
Floreat,  et  claro  cingatur  Roma  senatu. 

Se  jactare  parem:  sed,  prima  sede  relicta  20 
Aucheniis,  de  jure  licet  certare  secundo. 

Haud  secus  ac  tacitam  Luna  regnante  per  Arcton 
Sidereae  cedunt  acies,  cum  fratre  retuso 
yEmulus  adversis  flagraverit  ignibus  orbis. 

Tunc  jubar  Arcturi  languet:  tunc  fulva  Leonis  25 
Ira  perit  Plaustro  jam  rara  intermicat  Arctos 
Indignata  tegi :  jam  caligantibus  armis 
Debilis  Orion  dextram  miratur  inermem,  [bini 
Quem  prius  aggrediar?  veteris  quis  facta  Pro- 
Nesciat,  aut  nimias  laudes  ignoret  Olybri  ?  30 

Vivit  adhuc,  complelque  vagis  sermonibus  aures 
Gloria  fusa  Probi,  quam  nec  ventura  silebunt 
Lustra,  nec  ignota  rapiet  sub  nube  vetustas. 
Illum  fama  vehit  trans  aequora,  transque  remotas 
Tethyos  ambages,  Atlanteosque  recessus.  35 
Audiit  et,  gelido  si  quem  Maeotica  pascit 
Sub  Jove,  vel  calido  si  quis  conjunctus  in  axe 
Nascentem  te,  Nile,  bibit.  Virtutibus  ille 
Fortunam  domuit,  nunquamque  levantibus  alte 
Intumuit  rebus:  sed  mens  circumflua  luxu  40 
Noverat  intactum  vitio  servare  rigorem. 

Hic  non  divitias  nigrantibus  abdidit  antris. 

Nec  tenebris  damnavit  opes:  sed  largior  imbre 
Sueverat  innumeras  hominum  ditare  catervas. 
Quippe  velut  densos  currentia  munera  nimbos  45 
Cernere  semper  erat :  populis  undare  penates : 


Assiduos  intrare  inopes;  remeare  beatos. 
Praeceps  illa  manus  fluvios  superabat  Ibero3 
Aurea  dona  vomens:  sic  quis  tellure  revulsa 
Sollicitis  fodiens  rimatur  collibus  aurum.  50 
Quantum  stagna  Tagi  rudibus  stillantia  venis 
Effluxere  decus:  quanto  pretiosa  metallo 
Hermi  ripa  micat:  quantus  per  Lydia  culta 
Despumat  rutilas  dives  Pactolus  arenas. 

Non,  mihi  centenis  resonent  si  vocibus  ora,  55 
Multifidusque  ruat  centum  per  pectora  Phoebus, 
Acta  Probi  narrare  queam,  quot  in  ordine  gentes 
Rexerit,  ad  summi  quoties  fastigia  juris 
Venerit,  Italiae  late  cum  frena  teneret, 
lllyricosque  sinus,  et  quos  arat  Africa  campos.  60 
Sed  nati  vicere  patrem,  solique  merentur 
Victores  audire  Probi :  non  contigit  illi 
Talis  honor,  prima  cum  parte  viresceret  sevi: 
Non  consul  cum  fratre  fuit.  Vos  nulla  fatigat 
Cura,  diu  majora  petens:  non  anxia  mentem  65 
Spes  agit,  et  longo  tendit  praecordia  voto. 
Coepistis,  qua  finis  erat:  primordia  vestra 
Vix  pauci  meruere  senes;  metasque  tenetis 
Ante,  genas  dulces  quam  flos  juvenilis  inumbret. 
Oraque  ridenti  lanugine  vestiat  aetas.  70 

Tu,  precor,  ignarum  doceas,  Parnassia,  vatem. 
Quis  deus  ambobus  tanti  sit  muneris  auctor. 
Postquam  fulmineis  impellens  viribus  hostem 
Belliger  Augustus  trepidas  laxaverat  Alpes, 
Roma  Probo  cupiens  dignas  persolvere  grates,75 
Sedula  pro  natis  dominum  flexura  rogando 
Ire  parat:  famuli  currum  junxere  volantem 
Impetus,  horribilisque  Me:us,  qui  semperagentes 
Pruelia  cum  fremitu  Romam  comitantur  anhelo. 
Sive  petat  Parthos,  seu  cuspide  turbet  Hydaspen 
Hic  ligat  axe  rotas:  hic  subjuga  ferrea  mittit 
Cornipedes,  rigidisque  docet  servire  lupatis. 

Ipsa,  triumphatis  qua  possidet  aethera  regnis, 
Adsilit,  innuptae  ritus  imitata  Minervae. 

Nam  neque  caesariem  crinali  stringere  cultu,  85 
Colla  nec  ornatu  patitur  mollire  retorto; 
Dextrum  nuda  latus,  niveos  exserta  lacertos. 
Audacem  retegit  mammam,  laxumque  coercens 
Mordet  gemma  sinum :  nodus,qui  sublevat  ensem, 
Album  puniceo  pectus  discriminat  ostro.  9Q 
Miscetur  decori  virtus,  pulcherque  severo 
Armatur  terrore  f  udor,  galeaeque  minaci 

Flava  cruentarum  praetenditur  umbra  jubarum, 
Et  formidato  clypeus  Titana  lacessit 
Lumine,  quem  tota  variarat  Mulciber  arte.  95 
Hic  patrius  Mavortis  amor,  fetusque  notantur 
Rumulei:  pius  amnis  inest,  et  bellua  nutrix. 
Electro  Tiberis,  pueri  formantur  in  auro: 
Fingunt  sera  lupam  :  Mavors  adamante  coruscat. 
Jam  simul  emissis  rapido  velocior  Euro  100 
Fertur  equis :  stridunt  Zephyri,  cursuque  rotarum 
Saucia  dividuis  clarescunt  nubila  sulcis: 

Nec  traxere  moras,  sed  lapsu  protinus  uno, 
Quem  poscunt,  tetigere  locum;  qua  fine  sub  imo 
Angustant  aditum  curvis  anfractibus  Alpes,  105 
Claustraque  conjectis  scopulis  durissima  tendunt, 
Non  alia  reseranda  manu,  sed  pervia  tantum 
Augusto,  geminisque  fidem  mentita  tyrannis. 
Semirutae  turres,  avulsaque  moenia  fumant. 
Crescunt  in  cumulum  strages,  vallemque  profun- 
jEquavere  jugis :  stagnant  immersa  cruore  [dam 
Corpora:  turbantur  permixto  funere  manes. 

Haud  procul  exacto  laetus  certamine  victor 
Cespite  gramineo  consederat,  arbore  fultus 
Acclines  humeros :  dominum  gavisa  coronat  115 
Terra  suum,  surguntque  toris  majoribus  herbae. 
Sudor  adhuc  per  membra  calet,  creberque  recurrit 
Halitus,  et  placidi  radiant  in  casside  vultus. 
Qualis  letifera  populatus  caede  Gelonos 
Procubat  horrendus  Getico  Gradivus  in  Haemo. 
Exuvias  Bellona  levat,  Bellona  tepentes  [tam 
Pulvere  solvit  equos,  immensaque  cornus  in  has- 
Porrigitur,tremulisque  ferit  splendoribus  Hebrum. 
Ut  stetit  ante  ducem  discussas  Roma  per  auras, 
Conscia  ter  sonuit  rupes,  et  inhorruit  atrum  125 
Majestate  nemus.  Prior  hic,  O  numen  amicum. 
Dux  ait,  et  legum  genitrix,  longeque  regendo 
Circumfusa  polo,  consors  adjuncta  Tonanti, 

Dic  agedum, quae  causa  viae?  cur  deseris  arces 
Ausonias,  coelumque  tuum  ?  dic,  maxima  rerum. 
Non  ego  vel  Libycos  cessem  tolerare  vapores, 
Sarmaticosve  pati  medio  sub  frigore  Coros, 

Si  tu,  Roma,  velis :  pro  te  quascunque  per  oras 
Ibimus,  et  nulla  sub  tempestate  timentes 
Solstitio  Meroen,  bruma  tentabimus  Istrum.  135 
T uni  regina  refert :  Non  me  latet,  inclyte  rec- 
Quam  tua  pro  Latio  victricia  castra  laborent, [tor. 
Nec  quod  servitium  rursus,  furiaeque  rebelles 
Edomitae  paribus  sub  te  cecidere  triumphis. 

Sed  precor  hoc  donum  cum  libertate  recenti  140 
Adjicias,  si  vera  manet  reverentia  nostri. 

Sunt  mihi  pubentes  alto  de  semine  fratres, 
Pignora  cara  Probi,  festa  quos  luce  creatos 
Ipsa  meo  fovi  gremio,  cunabula  parvis 
Ipsa  dedi,  cum  matris  onus  Lucina  beatum  145 
Solveret,  et  magnos  proferrent  sidera  partus. 

His  ego  nec  Decios  pulchros,  fortesve  Metellos 
°raetuleiim ;  non  qui  Poenum  domuere  ferocem 
Scipiadas,  Gallisque  genus  fatale  Camillos. 

Pieriis  pollent  studiis,  multoque  redundant  150 
Eloquio:  nec  desidiis,  dapibusve  paratis 
Indulgere  juvat ;  nec  tanta  licentia  vitae 
Abripit,  aut  mores  aetas  lasciva  relaxat : 

Sed  gravibus  curis  animum  sortita  senilem 
Ignea  longaevo  frenatur  corde  juventus.  155 

Illis,  quam  proprium  ducunt  ab  origine,  sortem 
Oramus  praebere  velis,  annique  futurum 
Devoveas  venientis  iter:  non  improba  posco. 

Non  insueta  dabis:  domus  hoc  de  more  requirit. 
Annue:  sic  nobis  Scythicus  famuletur  Araxes, 

Sic  Rhenus  per  utrumque  latus,  Medisque  sub¬ 
acti*  131 


Nostra  Semiramiae  timeant  insignia  turres; 

Sic  fluat  attonitus  Romana  per  oppida  Ganges 

Ductor  ad  haec:  Optata  jubes,  ultroque  vo¬ 
lentem,  1 64 

Diva,  rogas:  non  haec  precibus  tentanda  fuissent. 
Usque  adeone  meam  condunt  oblivia  mentem, 

Ut  pigeat  meminisse  Probi,  quo  vindice  totam 
Vidimus  Hesperiam  fessasque  resurgere  gentes  ? 
Ante  dabunt  hiemes  Nilum,  per  flumina  damae 
Errabunt, glacieque  niger  damnabitur  Indus;  170 
Ante  Thyesteis  iterum  conterrita  mensis 
Intercisa  dies  refugos  vertetur  in  ortus, 

Quam  Probus  a  nostro  possit  discedere  sensu. 

Dixerat,  et  velox  jam  nuntius  advolat  Urbem. 
Extemplo  strepuere  chori,  collesque  canoris  175 
Plausibus  impulsi  septena  voce  resultant. 

Laetatur  veneranda  parens,  et  pollice  docto 
Jam  parat  auratas  trabeas,  cinctusque  micantes 
Stamine,  quod  molli  tondent  de  stipite  Seres, 
Frondea  lanigerae  carpentes  vellera  sylvae:  180 
Et  longum  tenues  tractus  producit  in  aurum. 
Filaque  concreto  cogit  squalere  metallo. 

Qualis  purpureas  praebebat  candida  vestes 
Numinibus  Latona  suis,  cum  sacra  redirent 
Ad  loca  nutricis  jam  non  errantia  Deli ;  185 

Illa  feros  saltus  et  desolata  relinquens 
Maenala,  lassato  certis  venatibus  arcu, 

Phoebus  adhuc  nigris  rorantia  tela  venenis 
Exstincto  Pythone  ferens :  tunc  insula  notos 
Lambit  amica  pedes,  ridetque  yEgaeus  alumnis 
Lenior,  et  blando  testatur  gaudia  fluctu.  19’ 
Sic  Proba  praecipuo  natos  exornat  amictu. 

Quae  decorat  mundum:  cujus  Romana  potestas 
Fetibus  augetur :  credas  ex  aethere  lapsam 
Stare  Pudicitiam,  vel  sacro  thure  vocatam  195 
Junonem  Inachiis  oculos  advertere  templis. 
Talem  nulla  refert  antiquis  pagina  libris. 

Nec  Latiae  cecinere  tubae,  nec  Graeca  vetustas : 
Conjuge  digna  Probo :  nam  tantum  coetibus  exstat 
Foemineis, quantum  supereminet  ille  maritos:  200 
Ceu  sibi  certantes,  sexus  quid  possit  uterque. 
Hunc  legere  torum.  Taceat  Nereida  nuptam 
Pelion  :  en  duplici  fecundam  consule  matrem, 
Felicemque  uterum,  qui  nomina  parturit  annis. 

Ut  sceptrum  gessere  manu,  membrisque  rigentes 
Aptavere  togas,  signum  dat  summus  hiulca  206 
Nube  pater,  gratamque  facem  per  inane  rotantes 
Prospera  vibrati  tonuerunt  omina  nimbi. 

Accepit  sonitus  curvis  Tiberinus  in  antris. 

Ima  valle  sedens,  arrectisque  auribus  haesit,  210 
Unde  repentinus  coeli  fragor:  ilicet  herbis 
Pallentes  thalamos,  et  structa  cubilia  musco 
Deserit,  ac  Nymphis  urnam  commendat  herilem. 
Illi  glauca  nitent  hirsuto  lumina  vultu, 

Caeruleis  infecta  notis,  reddentia  patrem  215 
Oceanum  :  crispo  densatur  gramine  colla. 

Vertice  luxuriat  toto  crinalis  arundo, 

Quam  neque  fas  Zephyris  frangi,  nec  sole  peru* 
iEstivo  candore  mori ;  sed  vivida  frondet  [tam 
.Equaevum  complexa  caput:  taurina  levantur  220 
Cornua  temporibus  raucos  sudantia  rivos. 
Distillant  per  pectus  aquae:  frons  hispida  manat 
Imbribus:  in  liquidos  fontes  se  barba  repectit. 
Palla  graves  humeros  velat,  quam  neverat  uxor 
Ilia,  percurrens  vitreas  sub  gurgite  telas.  225 

Est  in  Romuleo  procumbens  insula  Tibri, 

Qua  medius  geminas  interfluit  alveus  urbes 
Discretas  subeunte  freto,  pariterque  minantes 
Ardua  turrigerae  surgunt  in  culmina  ripae. 

Hic  stetit, et  subitum  prospexit  ab  aggere  votum 

Unanimes  fratres  juncto  stipante  senatu  231 
Ire  forum,  strictasque  procul  radiare  secures. 
Atque  uno  bijuges  tolli  de  limine  fasces. 
Obstupuit  visu,  suspensaque  gaudia  vocem 
Oppressam  tenuere  diu ;  mox  inchoat  ore.  235 
Respice,  si  tales  jactas  aluisse  fluentis, 

Eurota  Spartane,  tuis:  quid  protulit  aequum 
Falsus  olor,  valido  quamvis  decernere  caestu 
Norint,  et  ratibus  saevas  arcere  procellas  ? 

En  nova  Ledaeis  soboles  fulgentior  astris.  240 
Ecce  mei  cives,  quorum  jam  signifer  optat 
Adventum,  slellisque  parat  convexa  futuris. 

Jam  per  noctivagos  dominetur  Olybrius  axes 
Pro  Polluce  rubens,  pro  Castore  flamma  Probini. 
Ipsi  vela  regent:  ipsis  donantibus  auras  245 
Navita  tranquillo  moderabitur  aequore  pinum. 
Nunc  pateras  libare  deis,  nunc  solvere  multo 
Nectare  corda  libet:  niveos  jam  pandite  coetus, 
Naides,  et  totum  violis  praetexite  fontem. 

Mella  ferant  sylvae :  jam  profluat  ebrius  amnis  250 
Mutatis  in  vina  vadis:  jam  sponte  per  agros 
Sudent  irriguae  spirantia  balsama  venae. 

Currat,  qui  sociae  roget  in  convivia  mensae 
Indigenas  fluvios,  Italis  quicunque  suberrant 
Montibus,  Alpinasque  bibunt  de  more  pruinas: 


Vulturnusque  rapax,  et  Nar  vitiatus  odoro  25B 
Sulfure,  tardatusque  suis  erroribus  Ufens, 

Et  Phaethonteae  perpessus  damna  ruinae 
Eridanus,  flavaeque  terens  querceta  Maricae 
Liris,  et  CEbaliae  qui  temperat  arva  Galesus.  260 
Semper  honoratus  nostris  celebrabitur  undis 
Iste  dies;  semper  dapibus  recoletur  opimis. 

Sic  ait,  et  Nymphae  patris  praecepta  secutae 
Tecta  parant  epulis,  ostroque  infecta  corusco 
H umida  gemmiferis  illuxit  regia  mensis.  265 
O  bene  signatum  fraterno  nomine  tempus! 

O  consanguineis  felix  auctoribus  anne. 

Incipe  quadrifidum  Phoebi  torquere  laborem. 
Frima  tibi  procedat  hiems,  non  frigore  torpens, 
Non  canas  vestita  nives,  non  aspera  ventis,  270 
Sed  tepido  calefacta  Noto  :  ver  inde  serenum 
Protinus,  et  liquidi  dementior  aura  Favoni 
Pratis  te  croceis  pingat:  te  messibus  aestas 
Induat,  autumnusque  madentibus  ambiat  uvis. 
Omni  nobilior  lustro,  tibi  gloria  soli  275 

Contigit,  exactum  nunquam  memorata  per  aevum, 
Germanos  habuisse  duces  :  te  cuncta  loquetur 
Tellus,  te  variis  scribent  in  floribus  Horae, 
Longaque  perpetui  ducent  in  saecula  fasti. 


IN  RUFINUM  LIBRI  PRIMI  PRAEFATIO. 


Phoebeo  domitus  Python  cum  decidit  arcu, 
Membraque  Cirrhaeo  fudit  anhela  jugo; 

Qui  spiris  tegeret  montes,  hauriret  hiatu 
Flumina,  sanguineis  tangeret  astra  jubis. 

Jam  liber  Parnassus  erat,  nexuque  soluto  5 
Coeperat  erecta  surgere  fronde  nemus. 
Concussaeque  diu  spatiosis  tractibus  orni 
Securas  ventis  explicuere  comas. 

Et  qui  vipereo  spumavit  saepe  veneno 


Cephisos,  liquidis  purior  ibat  aquis.  10 

Omnis,  lo  Paean,  regio  sonat :  omnia  Phoebum 
Rura  canunt :  tripodas  plenior  aura  rotat. 
Auditoque  procul  Musarum  carmine  ducti 
Ad  Themidis  coeunt  antra  severa  dei. 

Nunc  alio  Domini  telis  Pythone  peremto  15 
Convenit  ad  nostram  sacra  caterva  lyram. 

Qui  stabilem  servant  Augustis  fratribus  orbem. 
Justitia  pacem,  viribus  arma  regunt. 


LIBER  PRIMUS. 


Saepe  mihi  dubiam  traxit  sententia  mentem, 
Curarent  superi  terras,  an  nullus  inesset 
Rector,  et  incerto  fluerent  mortalia  casu. 

Nam  cum  dispositi  qusesissem  foedera  mundi, 
Praescriptosque  mari  fines,  annisque  meatus,  5 
Et  lucis  noctisque  vices;  tunc  omnia  rebar 
Consilio  firmata  dei,  qui  lege  moveri 
Sidera,  qui  fruges  diverso  tempore  nasci, 

Qui  variam  Phoeben  alieno  jusserit  igni 
Compleri,  solemque  suo ;  porrexerit  undis  10 
Littora:  tellurem  medio  libraverit  axe. 

Sed  cum  res  hominum  tanta  caligine  volvi 
Adspicerem,  laetosque  diu  florere  nocentes, 
Vexarique  pios;  rursus  labefacta  cadebat 
Relligio,  causaeque  viam  non  sponte  sequebar 
Alterius,  vacuo  quae  currere  semina  motu  16 
Affirmat,  magnumque  novas  per  inane  figuras 
Fortuna,  non  arte,  regi:  quae  Numina  sensu 
Ambiguo  vel  nulla  putat,  vel  nescia  nostri. 
Abstulit  hunc  tandem  Rufini  poena  tumultum,  20 
Absolvitque  deos.  Jam  non  ad  culmina  rerum 


Injustos  crevisse  queror:  tolluntur  in  altum. 

Ut  lapsu  graviore  ruant.  Vos  pandite  vati, 
Pierides,  quo  tanta  lues  eruperit  ortu. 

Invidiae  quondam  stimulis  incanduit  atrox  25 
Alecto,  placidas  late  cum  cerneret  urbes. 
Protinus  infernas  ad  limina  tetra  sorores, 
Concilium  deforme,  vocat :  glomerantur  in  unum 
Innumerae  pestes  Erebi,  quascunque  sinistro 
Nox  genuit  fetu ;  nutrix  Discordia  belli,  30 
Imperiosa  Fames,  leto  vicina  Senectus, 
Impatiensque  sui  Morbus,  Livorque  secundis 
Anxius,  et  scisso  maerens  velamine  Luctus, 

Et  Timor,  et  caeco  praeceps  Audacia  vultu,  34 
Et  Luxus  populator  opum,  quem  semper  adhae- 
Infelix  humili  gressu  comitatur  Egestas,  [rens 
Fcedaque  Avaritiae  complexae  pectora  matris 
Insomnes  longo  veniunt  examine  Curae. 
Complentur  vario  ferrata  sedilia  coetu, 

Torvaque  collectis  stipatur  curia  monstris.  40 
Alecto  stetit  in  mediis,  vulgusque  tacere 
Jussit,  et  obstantes  in  tergum  repulit  hydros. 

Perque  humeros  errare  dedit:  tum  corde  sub  imo 
Inclusam  rabidis  patefecit  vocibus  iram. 

Siccine  tranquillo  produci  saecula  cursu,  45 
Sic  fortunatas  patiemur  vivere  gentes? 

Quae  novaPcorrupit  nostros  clementia  mores? 
Quo  rabies  innata  perit  ?  quid  inania  prosunt 
Verbera  Pquid  facibus  nequicquam  cingimur  atris? 
Heu  nimis  ignavae*  quas  coelo  Jupiter  arcet,  50 
Theudosius  terris!  en  aurea  nascitur  aetas. 

En  proles  antiqua  redit :  Concordia,  Virtus, 
Cumque  Fide  Pietas  alta  cervice  vagantur, 
lnsignemque  canunt  nostra  de  plebe  triumphum. 
Pro  dolor!  ipsa  mihi  liquidas  delapsa  per  auras 
Justitia  insultat,  vitiisque  a  stirpe  recisis  56 
Elicit  oppressas  tenebroso  carcere  leges. 

At  nos  indecores  longo  torpebimus  aevo, 
Omnibus  ejectae  regnis?  agnoscite  tandem 
Quid  Furias  deceat:  consuetas  sumite  vires,  60 
Conventuque  nefas  tanto  decernite  dignum. 

Jam  cupio  Stygiis  invadere  nubibus  astra, 

Jam  flatu  violare  diem,  laxare  profundo 
Frena  mari,  ruptis  fluvios  immittere  ripis, 

Et  rerum  vexare  fidem.  Sic  fata  cruentum  65 
Mugiit,  et  tortos  serpentum  erexit  hiatus, 
Noxiaque  effudit  concusso  crine  venena. 

Anceps  motus  erat :  vulgi  pars  maxima  bellum 
Indicit  superis ;  pars  Ditis  jura  tuentur. 
Dissensuque  alitur  rumor:  ceu  murmurat  alti  70 
Impacata  quies  pelagi,  cum  flamine  fracto 
Durat  adhuc  ssevitque  tumor.dubiumque  perses- 
Lassa  recedentis  fluitant  vestigia  venti.  [tum 
Improba  mox  surgit  tristi  de  sede  Megsera,  74 
Quam  penes  insani  fremitus,  animique  profanus 
Error,  et  undantes  spumis  furialibus  ir*. 

Non  nisi  queesitum  cognata  caede  cruorem, 
Illicitumve  bibit,  patrius  quem  fuderit  ensis. 
Quem  dederint  fratres  :  haec  terruit  Herculis  ora. 
Et  defensores  terrarum  polluit  arcus  :  80 

Haec  Athamanteae  direxit  spicula  dextrae  : 

Haec  Agamemnonios  inter  bacchata  penates 
Alternis  lusit  jugulis :  hac  auspice  taedae 
CEdipoden  matri,  natae  junxere  Thyesten. 

Quae  tunc  horrisonis  effatur  talia  dictis :  85 

Signa  quidem,  o  sociae,  divos  attollere  contra 
Nec  fas  est,  nec  posse  reor:  sed  laedere  mundum 
Si  libet,  et  populis  commune  intendere  letum, 
Est  mihi  prodigium  cunctis  immanius  hydris, 
Tigride  mobilius  feta,  violentius  Austris  90 
Acribus,  Euripi  refluis  incertius  undis, 

Rufinus  :  quem  prima  meo  de  matre  cadentem 
Suscepi  gremio:  reptavit  parvus  in  isto 
Saepe  sinu,  teneroque  per  ardua  colla  volutus 
Ubera  quaesivit  fletu,  linguisque  trisulcis  95 
Mollia  lambentes  finxerunt  ora  cerastae. 

Meque  etiam  tradente,  dolos,  artemque  nocendi, 
Et  didicit  simulare  fidem,  sensusque  minaces 
Protegere,  et  blando  fraudem  praetexere  risu, 
Plenus  saevitiae,  lucrique  cupidine  fervens.  100 
Non  Tartessiacis  illum  satiarit  arenis 
Tempestas  pretiosa  Tagi,  non  stagna  rubentis 
Aurea  Pactoli ;  totumque  exhauserit  Hermum, 
Ardebit  majore  siti.  Quam  fallere  mentes 
Doctus,  et  unanimos  odiis  turbare  sodales!  105 
Talem  progenies  hominum  si  prisca  tulisset, 
Pirithoum  fugeret  Theseus ;  offensus  Orestem 
Desereret  Pylades;  odisset  Castora  Pollux. 

Ipsa  quidem  fateor  vinci,  rapidoque  magistram 
Praevenit  ingenio  :  nec  plus  sermone  morabor: 
Solus  habet,  quicquid  scelerum  possedimus  om¬ 
nes.  1 1 1 


Hunc  ego,  si  vestrae  res  est  accommoda  turbae, 
Regalem  ad  summi  producam  principis  aulam. 
Sit  licet  ille  Numa  gravior,  sit  denique  Minos, 
Cedet,  et  insidiis  nostri  flectetur  alumni.  115 

Orantem  sequitur  clamor,  cunctseque  profanas 
Porrexere  manus,  inventaque  tristia  laudant. 

Illa,  ubi  caeruleo  vesles  conncxuit  angue,  [rum 
Nodavitque  adamante  comas,  Phlegethonta  sono- 
Poscit,  et  ambusto  flagrantis  ab  aggere  ripee  120 
Ingentem  piceo  succendit  gurgite  pinum, 
Pigraque  veloces  per  Tartara  concutit  alas. 

Est  locus,  extremum  qua  pandit  Gallia  littus, 
Oceani  praetentus  aquis,  ubi  fertur  Ulixes 
Sanguine  libato  populum  movisse  silentem.  125 
Illic  umbrarum  tenui  stridore  volantum 
Flebilis  auditur  questus  :  simulacra  coloni 
Pallida,  defunctasque  vident  migrare  figuras. 
Hinc  dea  prosiliit,  Phoebique  egressa  serenos 
Infecit  radios,  ululatuque  aethera  rupit  130 

Terrifico:  sensit  ferale  Britannia  murmur,  [thys 
Et  Senonum  quatit  arva  fragor,  revolutaque  Te- 
Substitit,  et  Rhenus  projecta  torpuit  urna. 

Tunc  in  canitiem  mutatis  sponte  colubris 
Longaevum  mentita  senem,  rugisque  severas  185 
Persulcata  genas,  et  ficto  languida  passu, 

Invadit  muros  Elusae,  notissima  dudum 
Tecta  petens,  oculisque  diu  liventibus  haesit. 
Pejorem  mirata  virum  ;  tunc  talia  fatur: 

Otia  te,  Rufine,  juvant  ?  frustraque  juventae 
Consumis  florem  patriis  inglorius  arvis  ?  141 

Heu  nescis  quid  fata  tibi,  quid  sidera  donent, 
Quid  fortuna  paret :  toti  dominabere  mundo. 

Si  parere  velis :  artus  ne  sperne  seniles. 

Namque  mihi  magicae  vires,  aevique  futuri  145 
Praescius  ardor  inest :  novi,  quo  Thessala  cantu 
Eripiat  lunare  jubar,  quid  signa  sagacis 
yEgypti  valeant,  qua  gens  Chaldaea  vocatis 
Imperet  arte  deis  :  nec  me.  latuere  fluentes 
Arboribus  succi,  funestarumque  potestas  150 
Herbarum,  quicquid  letali  gramine  pollens 
Caucasus,  et  Scythicae  vernant  in  carmina  rupes, 
Quas  legit  Medea  ferox,  et  callida  Circe. 

Saepius  horrendos  manes,  sacrisque  citavi 
Nocturnis  Hecaten,  et  condita  funera  traxi  155 
Carminibus  victura  meis,  multosque  canendo. 
Quamvis  Parcarum  restarent  fila,  peremi 
Ire  vagas  quercus,  et  fulmen  stare  coegi, 
Versaque  non  prono  curvavi  flumina  lapsu 
In  fontes  reditura  suos  :  neu  vana  locutum  160 
Me  fortasse  putes,  mutatos  cerne  penates. 
Dixerat :  et  nivea?-  (mirum)  coepere  columnre 
Ditari,  subitoque  trabes  lucere  metallo. 

Illecebris  capitur,  nimiumque  elatus  avaro 
Pascitur  intuitu.  Sic  rex  ad  prima  tumebat  165 
Maeonius,  pulchro  cum  verteret  omnia  tactu,  [tos 
Sed  postquam  riguisse  dapes,  fulvamque  revinc- 
In  glaciem  vidit  latices,  tum  munus  acerbum 
Sensit,  et  inviso  votum  damnavit  in  auro,  [caris. 

Ergo  animi  victus,  Sequimur  quocunque  vo- 
Seu  tu  vir,  seu  numen,  ait:  patriaque  relicta 
Eoas  jussu  Furiae  tendebat  ad  arces, 

Instabilesque  olim  Symplegadas,  et  freta  remis 
Inclyta  Thessalicis,  qua  celsa  Bosporus  urbe 
Splendet,  et  Odrysiis  Asiam  disterminat  oris.  175 
Ut  longum  permensus  iter,  ductusque  maligno 
Stamine  fatorum  claram  subrepsit  in  aulam, 
llicet  ambitio  nasci ;  discedere  rectum  ; 

Venum  cuncta  dari :  profert  arcana,  clientes 
Fallit,  et  ambitos  a  principe  vendit  honores.  180 
Ingeminat  crimen,  commoti  pectoris  igneo» 

Nutrit,  et  exiguum  stimulando  vulnus  acerbat. 

Ac  velut  innumeros  amnes  accedere  Nereus 
Nescit,  et  undantem  quamvis  hinc  hauriat  Istrum, 
Hinc  bibat  aestivum  septeno  gurgite  Nilum,  185 
Par  semper,  similisque  meat :  sic  fluctibus  auri 
Expleri  calor  ille  nequit.  Cuicunque  monile 
Contextum  gemmis,  aut  praedia  culta  fuissent, 
Rufino  populandus  erat,  dominoque  parabat 
Exitium  fecundus  ager:  metuenda  colonis  190 
Fertilitas:  laribus  pellit,  detrudit  avitis 
Finibus,  aut  aufert  vivis,  aut  occupat  haeres. 
Congestae  cumulantur  opes,  orbisque  rapinas 
Accipit  una  domus  :  populi  servire  coacti, 
Plenaque  privato  succumbunt  oppida  regno.  195 
Quo  vesane  ruis?  teneas  utrumque  licebit 
Oceanum,  laxet  rutilos  tibi  Lydia  fontes. 
Jungantur  solium  Croesi,  Cyrique  tiara  ; 
Nunquam  dives  eris,  nunquam  satiabere  quaestu. 
Semper  inops,  quicunque  cupit.  Contentus  ho- 
Fabricius  parvo  spernebat  munera  regum,  [nesto 
Sudabatque  gravi  consul  Serranus  aratro. 

Et  casa  pugnaces  Curios  angusta  tegebat. 

Haec  mihi  paupertas  opulentior :  haec  mihi  tecta 
Culminibus  majora  tuis.  Tibi  quaerit  inanes  205 
Luxuries  nocitura  cibos ;  mihi  donat  inemtas 
Terra  dapes  :  rapiunt  Tyrios  ibi  vellera  fucos, 

Et  picturatae  saturantur  murice  vestes ; 

Hic  radiant  flores,  et  prati  viva  voluptas 
Ingenio  variata  suo  :  fulgentibus  illic  210 

Surgunt  strata  toris ;  hic  mollis  panditur  herba. 
Sollicitum  curis  non  abruptura  soporem. 

Turba  salutantum  latas  ibi  perstrepit  aedes ; 

Hic  avium  cantus,  labentis  murmura  rivi. 

Vivitur  exiguo  melius:  natura  beatis  215 

Omnibus  esse  dedit,  si  quis  cognoverit  uti. 

Haec  si  nota  forent,  frueremur  simplice  cultu: 
Classica  non  fremerent:  non  stridula  fraxinus  iret. 
Non  ventus  quateret  puppes,  non  machina  muros. 

Crescebat  scelerata  sitis,  praedaeque  recentis 
Incestus  flagrabat  amor,  nullusque  petendi  221 
Cogendive  pudor:  crebris  perjuria  nectit 
Blanditiis:  sociat  perituro  foedere  dextras. 

Si  semel  e  tantis  poscenti  quisque  negasset, 
Etfera  praetumido  quatiebat  corda  furore.  225 
Quae  sic  Gaetuli  jaculo  percussa  leaena, 

Aut  Hyrcana  premens  raptorem  bellua  Parthum. 
Aut  serpens  calcata  furit  ?  jurata  deorum 
Majestas  teritur :  nusquam  reverentia  mensae. 
Non  conjux,  non  ipse  simul,  non  pignora  caesa 
Sufficiunt  odiis:  non  exstinxisse  propinquos,  231 
Non  notos  egisse  sat  est :  exscindere  cives 
Funditus,  et  nomen  gentis  delere  laborat. 

Nec  celeri  mittit  leto  :  crudelibus  ante 
Suppliciis  fruitur:  cruciatus,  vincla,  tenebras,235 
Dilato  mucrone,  parat :  pro  saevior  ense 
Parcendi  rabies,  concessaque  vita  dolori ! 

Mors  adeone  parum.  Causis  fallacibus  instat : 
Arguit  attonitos  se  judice  :  caetera  segnis. 

Ad  facinus  velox  :  penitus  regione  remotas  240 
Impiger  ire  vias  :  non  illum  Sirius  ardens, 
Brumave  Rhipaeo  stridens  Aquilone  retardat. 
Effera  torquebant  avidae  praecordia  curae, 
Effugeret  ne  quis  gladios,  neu  perderet  ullum 
Augusto  miserante  nefas.  Non  flectitur  annis, 
Non  aetate  labat :  juvenum  rorantia  colla  246 
Ante  patrum  vultus  stricta  cecidere  securi. 

Ibat  grandaevus  nato  moriente  superstes 
Post  trabeas  exsul.  Quis  prodere  tanta  relatu 
Funera,  quis  caedes  possit  deflere  nefandas  ?  250 
Quid  tale  immanes  unquam  gessisse  feruntur 


Vei  Sinis  Isthmiaca  pinu,  vel  rupe  profunda 
Sciron,  vel  Phalaris  tauro,  vel  carcere  Sulla  ? 

O  mites  Diomedis  equi !  Busiridis  arae 
Clementes !  jam  Cinna  pius,  jam,  Spartace,  lenis 
Rufino  collatus  eris.  Dejecerat  omnes  256 
Occultis  odiis  terror,  tacitique  sepultos 
Suspirant  gemitus,  indignarique  verentur. 

At  non  magnanimi  virtus  Stilichonis  eodem 
Fracta  metu:  medio  solus  sed  turbine  rerum  260 
Contra  letiferos  rictus,  contraque  rapacem 
Movit  tela  feram,  volucris  non  praepete  cursu 
Vectus  equi,  non  Pegaseis  adjutus  habenis. 

Hic  cunctis  optata  quies,  hic  sola  pericli  [tem. 
Turris  erat,  clypeusque  trucem  porrectus  in  hos- 
Hic  profugis  sedes,  adversaque  signa  furori,  266 
Servandis  hic  castra  bonis :  hucusque  minatus 
Haerebat,  retroque  fuga  cedebat  inerti. 

Haud  secus,  hiberno  tumidus  cum  vortice  torrens 
Saxa  rotat,  volvitque  nemus,  pontesque  revellit, 
Frangitur  objectu  scopuli,  quaerensque  meatum 
Spumat,  et  illisa  montem  circumtonat  unda. 

Qua  dignum  te  laude  feram,  qui  paene  ruenti 
Lapsuroque  tuos  humeros  objeceris  orbi  ? 

Te  nobis  trepidae  ceu  sidus  dulce  carinae  275 
Ostendere  dei,  geminis  quae  lassa  procellis 
Tunditur,  et  victo  trahitur  jam  caeca  magistro. 
Inachius  rubro  perhibetur  in  aequore  Perseus 
Neptuni  domuisse  pecus;  sed  tutior  alis  : 

Te  non  penna  vehit :  rigida  cum  Gorgone  Perseus. 
Tu  non  vipereae  defensus  crine  Medusae.  28. 
Illum  vilis  amor  suspensae  virginis  egit; 

Te  Romana  salus.  Taceat  superata  vetustas: 
Herculeos  conferre  tuis  jam  desinat  actus. 

Una  Cleonaeum  pascebat  sylva  leonem:  285 

Arcadiae  saltum  vastabat  dentibus  unum 
Saevus  aper :  tuque  o  compressa  matre  rebellis 
Non  ultra  Libyae  fines,  Antaee,  nocebas  : 

Solaque  fulmineo  resonabat  Creta  juvenco,  289 
Lernseamque  virens  obsederat  Hydra  paludem. 
Hoc  monstrum  non  una  palus,  non  una  tremebat 
Insula:  sed  Latia  quicquid  ditione  subactum 
Vivit,  et  a  primis  Ganges  horrebat  Iberis. 

Hoc  neque  Geryones  triplex,  nec  turbidus  Orci 
Janitor  aequabunt,  nec  si  concurrat  in  unum  [rae. 
Vis  Hydrae,  Scyllaeque  fames,  et  flamma  Chimae- 
Certamen  sublime  diu,  sed  moribus  impar. 
Virtutum  scelerumque  fuit.  Jugulare  minatur ; 
Tu  prohibes:  ditem  spoliat ;  tu  reddis  egenti. 
Eruit;  instauras:  accendit  proelia;  vincis;  300 
Ac  velut  infecto  morbus  crudescere  coelo 
Incipiens  primos  pecudum  depascitur  artus; 

Mox  populos  urbesque  rapit,  ventisque  perustis 
Corruptos  Stygiam  pestem  desudat  in  amnes  : 

Sic  avidus  praedo  jam  non  per  singula  saevit,  305 
Sed  sceptris  inferre  minas,  omnique  peremto 
Milite  Romanas  ardet  prosternere  vires.  [tat 
Jam  gentes  Istrumque  movet,  Scythiamque  recep- 
Auxilio,  tradiqtue  suas  hostilibus  armis 
Relliquias.  Mixtis  descendit  Samiata  Dacis,  3 .0 
Et  qui  cornipedes  in  pocula  vulnerat  audax 
Massagetes,  caesamque  bibens  Maeotida  Alanus, 
Membraque  qui  ferro  gaudet  pinxisse  Gelonus, 
Rufino  collecta  manus :  vetat  ille  domari, 
Innectitque  moras,  et  congrua  tempora  differt.  3 1 5 
Nam  tua  cum  Geticas  stravisset  dextra  catervas, 
Ulta  ducis  socii  letum,  parsque  una  maneret 
Debilior,  facilisque  capi ;  tunc  impius  ille 
Proditor  imperii,  conjuratusque  Getarum, 

Distulit  instantes  eluso  principe  pugnas,  320 
Hunnorum  laturus  opem,  quos  affore  bello 

Norat,  et  invisis  mox  se  conjungere  castris. 

Est  genus  extremos  Scythiae  vergentis  in  ortus 
Trans  gelidum  Tanain,  quo  non  famosius  ullum 
Arctos  alit:  turpes  habitus, obscaenaque  visu  325 
Corpora  :  mens  duro  nunquam  cessura  labori. 
Praeda  cibus,  vitanda  Ceres,  frontemque  secari 
Ludus,  et  occisos  pulchrum  jurare  parentes. 

Nec  plus  nubigenas  duplex  natura  biformes 
Cognatis  aptavit  equis.  Acerrima  nullo  330 
Ordine  mobilitas,  insperatique  recursus. 

Quos  tamen  impavidus  contra  spumantis  ad  Hebri 
Tendis  aquas, sic  ante  tubas  ferrumque  precatus: 

Mavors,  nubifero  seu  tu  procumbis  in  Haemo, 
Seu  te  cana  gelu  Rhodope,  seu  remige  Medo  335 
Sollicitatus  Athos,  seu  caligantia  nigris 
Ilicibus  Pangaea  tenent,  accingere  mecum. 

Et  Thracas  defende  tuos  :  si  laetior  adsit 
Gloria,  vestita  spoliis  donabere  quercu. 

Audiit  illa  pater,  scopulisque  nivalibus  Haemi 
Surgit,  et  hortatur  celeres  clamore  ministros.  341 
Fer  galeam,  Bellona,  mihi,  nexusque  rotarum 
Tende,  Pavor:  frena  rapidos,  Formido,  jugales. 
Festinas  urgete  manus:  meus  ecce  paratur 
Ad  bellum  Stilicho,  qui  me  de  more  tropaeis  345 
Ditat,  et  hostiles  suspendit  in  arbore  cristas. 
Communes  semper  litui,  communia  nobis 
Signa  canunt,  junctoque  sequor  tentoria  curru. 
Sic  fatus  campp  insiliit,  lateque  fugatas 
Hinc  Stilicho  turmas;  illinc  Gradivus  agebant, 

Et  clypeis  et  mole  pares  :  stat  cassis  utrique  351 
Sidereis  hirsuta  jubis,  loricaque  cursu 
./Estuat,  et  largo  satiatur  vulnere  cornus. 

Acrior  interea  voto,  multoque  Megaera 


Luxuriata  malo,  maestam  deprendit  in  arce  355 
Justitiam,  diroque  prior  sic  ore  lacessit.  [sus. 
En  tibi  prisca  quies,  revooataque  saecula  rur- 
Ut  rebare,  vigent :  en  nostra  potentia  cessit. 

Nes  locus  est  usquam  Furiis  :  huc  lumina  fl«cte 
Adspice,  barbaricis  jaceant  quot  moenia  flammis. 
Quas  mihi  Rufinus  strages,  quantumque  cruoris 
Praebeat,  et  quantis  epulentur  caedibus  hydri,  [tis 
Linque  homines, sortemque  meam:  pete  sidera:  no- 
Autumni  te  redde  plagis,  qua  vergit  in  Austrum 
Signifer:  aestivo  sedes  vicina  Leoni  365 

Jam  pridem,  geminaeque  vacant  confinia  Librae. 
Atque  utinam  per  magna  sequi  convexa  liceret. 

Diva  refert :  Non  ulterius  bacchabere  demens. 
Jam  poenas  tuus  iste  dabit :  jam  debitus  ultor 
Imminet,  et  terras  qui  nunc,  ipsumque  fatigat  370 
^Ethera,  nec  vili  moriens  condetur  arena. 

Jamque  aderit  laeto  promissus  Honorius  aevo, 
Nec  forti  genitore  minor,  nec  fratre  corusco ; 

Qui  subigat  Medos,  qui  cuspide  proterat  Indos. 
Sub  juga  venturi  reges :  calcabitur  asper  375 
Phasis  equo,  pontemque  pati  cogetur  Araxes. 
Tuque  simul  gravibus  ferri  religata  catenis 
Expellere  die,  debellatasque  draconum 
Tonsa  jubas  imo  barathri  condere  recessu. 

Tum  tellus  communis  erit :  tum  limite  nullo  380 
Discernetur  ager :  nec  vomere  sulcus  adunco 
Findetur ;  subitis  messor  gaudebit  aristis. 
Rorabunt  querceta  favis :  stagnantia  passim 
Vina  fluent,  oleique  lacus:  nec  murice  tinctis 
Velleribus  quaeretur  honos,  sed  sponte  rubebunt 
Attonito  pastore  greges:  pontumque  per  omnem 
Ridebunt  virides  gemmis  nascentibus  algae. 


IN  RUF1NUM  LIBRI  SECUNDI  PRiEFATIO. 


Pandite  defensum  reduces  Helicona  sorores. 
Pandite :  permissis  jam  licet  ire  choris. 
Nulla  per  Aonios  hostilis  buccina  campos 
Carmina  mugitu  deteriore  vetat. 

Tu  quoque  securis  pulsa  formidine  Delphis, 
Floribus  ultorem,  Delie,  cinge  tuum. 
Nullus  Castalios  latices,  et  praescia  fati 
Flumina  polluto  barbarus  ore  bibit. 
Alpheus  late  rubuit,  Siculumque  per  aequor 
Sanguineas  belli  retulit  unda  notas : 


Agnovitque  novos  absens  Arethusa  triumphos. 

Et  Geticam  sensit  teste  cruore  necem. 
Immensis,  Stilicho,  succedant  otia  curis. 

Et  nostrae  patiens  corda  remitte  lyrae. 

Nec  pudeat  longos  interrupisse  labores,  15 

Et  tenuem  Musis  constituisse  moram. 

Fertur  et  indomitus  tandem  post  proelia  Mavors 
Lassa  per  Odrysias  fundere  membra  nives, 
Oblitusque  sui,  posita  dementior  hasta, 

Pieriis  aures  pacificare  modis.  20 


LIBER  SECUNDUS. 


Jam  post  edomitas  Alpes,  defensaque  regna 
Hesperiae,  merita  complexus  sede  parentem 
Auctior  adjecto  fulgebat  sidere  mundus: 

Jamque  tuis,  Stilicho,  Romana  potentia  curis 
Et  rerum  commissus  apex ;  tibi  credita  fratrum  5 
Utraque  majestas,  geminaeque  exercitus  aulae. 
Rufinus  (neque  enim  patiuntur  saeva  quietem 
Crimina,  pollutaeque  negant  arescere  fauces) 
Infandis  iterum  terras  accendere  bellis 
Inchoat,  et  solito  pacem  vexare  tumultu.  10 
Hsec  etiam  secum  ;  Quanam  ratione  tuebor 


Spem  vitae  fragilem  ?  qua  tot  depellere  fluctus 
Arte  queam  ?  premor  hine  odiis ;  hinc  milite  cin¬ 
gor.  [ullus 

Heu  quid  agam?  non  arma  mihi,  non  principis 
Auxiliatur  amor  :  matura  pericula  surgunt  15 
Undique,  et  impositi  radiant  cervicibus  enses. 
Quid  restat,  nisi  cuncta  novo  confundere  luctu, 
Insontesque  meae  populos  miscere  ruinae  * 
Everso  juvat  orbe  mori :  solatia  leto 
Exitium  commune  dabit:  nec  territus  ante  SO 
Decedam  :  cum  luce  simul  linquenda  potestas. 

Haec  fatus,  ventis  veluti  si  frena  remittat 
jEolus,  abrupto  gentes  sic  objice  fudit, 
Laxavitque  viam  bellis,  et,  ne  qua  maneret 
Immunis  regio, cladem  divisit  in  orbem,  25 

Disposuitque  nefas.  Alii  per  terga  ferocis 
Danubii  solidata  ruunt,  expertaque  remos 
Frangunt  stagna  rotis :  alii  per  Caspia  claustra 
Armeniasque  nives  inopino  tramite  ducti 
Jhvadunt  Orientis  opes.  Jam  pascua  fumant  30 
Cappadocum,  volucrumque  parens  Argeus  equo- 

Jam  rubet  altus  Halys  ;  nec  se  defendit  iniquo 
Monte  Cilix  :  Syri®  tractus  vastantur  amoeni : 
Adsuetumque  choris,  et  laeta  plebe  canorum 
Proterit  imbellem  sonipes  hostilis  Orontem.  35 
Hinc  planctus  Asiae:  Geticis  Europa  catervis 
Ludibrio  praedaeque  datur,  frondentis  adusque 
Dalmatiae  fines :  omnis,  quae  mobile  Ponti 
iEquor,  et  Hadriacas  tellus  interjacet  undas, 
Squalet  inops  pecudum,  nullis  habitata  colonis, 
Instar  anhelantis  Libyae,  quae  torrida  semper  41 
Solibus  humano  nescit  mansuescere  cultu. 
Thessalus  ardet  ager :  reticet  pastore  fugato 
Pelion:  Emathias  ignis  populatur  aristas,  [cum, 
Jam  plaga  Pannoni®,  miserandaquemoeniaThra- 
Arvaque  Mysorum  jam  nulli  flebile  damnum,  46 
Sed  cursus  sollennis  erat,  campusque  furori 
Expositus,  sensumque  malis  detraxerat  usus. 
Eheu  quam  brevibus  pereunt  ingentia  fatis  ! 
Imperium  tanto  qu®situm  sanguine,  tanto  50 
Servatum,  quod  mille  ducum  peperere  labores, 
Quod  tantis  Romana  manus  contexuit  annis. 
Proditor  unus  iners  angusto  tempore  vertit. 

Urbs  etiam,  magn®  quee  dicitur  ®mula  Rom», 
Et  Chalcedonias  contra  despectat  arenas,  55 
Jam  non  finitimo  Martis  terrore  movetur ; 

Sed  propius  lucere  faces,  et  rauca  sonare 
Cornua,  vibratisque  peti  fastigia  telis 
Adspicit.  Hi  vigili  muros  statione  tueri, 

Hi  junctis  properant  portus  munire  carinis.  60 
Obsessa  tamen  ille  ferus  l®tatur  in  urbe, 
Exsultatque  malis,  summoque  e  culmine  turris 
Impia  vicini  cernit  spectacula  campi. 

Vinctas  ire  nurus,  hunc  in  vada  proxima  mergi 
Seminecem,  hunc  subito  percussum  vulnere  labi 
Dum  fugit,  hunc  animam  portis  efflare  sub  ipsis, 
Nec  canos  prodesse  seni,  puerique  cruore 
Maternos  undare  sinus,  immensa  voluptas, 

Et  risus  plerumque  subit:  dolor  afficit  unus, 
Quod  feriat  non  ipse  manu  :  videt  omnia  late  70 
Pr®ceptis  incensa  suis,  et  crimine  tanto 
Luxuriat,  carumque  sibi  non  abnuit  hostem. 
Jactabatque  ultro,  quod  soli  castra  paterent, 
Sermonumque  foret  vicibus  permissa  potestas, 
Egregii  quoties  exisset  foederis  auctor.  75 

Stipatur  sociis,  circumque  armata  clientum 
Agmina  privatis  ibant  famulantia  signis. 

Ipse  inter  medios,  ne  qua  de  parte  relinquat 
Barbariem,  revocat  fulvas  in  pectora  pelles, 
Frenaque,  et  immanes  pharetras,  arcusque  so¬ 
noros  80 

Adsimulat,  mentemque  palam  testatur  amictu. 
Nec  pudet  Ausonios  currus  et  jura  regentem 
Sumere  deformes  ritus,  vestemque  Getarum, 
Insignemque  habitum  Latii  mutare  tog®que. 
M®rent  captiv®  pellito  judice  leges.  85 

Quis  populi  tunc  vultus  erat  ?  qu®  murmura  fur- 
tim  ?  [rem 

Nam  miseris  nec  flere  quidem,  aut  lenire  dolo 
Colloquiis  impune  ?«cet:  Quonam  usque  feremus 


Exitiale  jugum  ?  dir®  quis  terminus  unquam 
Sortis  erit  ?  quis  nos  funesto  turbine  rerum  90 
Aut  tantis  solvet  lacrymis  ?  quos  barbarus  illinc. 
Hinc  Rufinus  agit :  quibus  arva  fretumque  ne¬ 
gantur. 

Magna  quidem  per  rura  lues;  sed  major  oberrat 
Intra  tecta  timor.  Tandem  succurre  ruenti  94 
Heu  patri®,  Stilicho  :  dilecta  hic  pignora  certe. 
Hic  domus :  hic  thalamis  primum  genialibus 
Hic  tibi  felices  erexit  regia  t®das.  [omen: 

Vel  solus,  sperate,  veni  :  te  proelia  viso 
Languescent,  avidique  cadet  dementia  monstri. 
Talibus  urgetur  discors  Aurora  procellis.  100 
At  Stilicho,  Zephyris  cum  primum  bruma  re- 
Et  juga  diffusis  nudari  coepta  pruinis,  [mitti. 
Partibus  Itali®  tranquilla  in  pace  locatis. 
Utraque  castra  movens,  Phoebi  properabat  ad  or- 
Gallica  discretis  Eoaque  robora  turmis  [tus. 
Complexus.  Nunquam  tant®  ditione  sub  una 
Convenere  manus,  nec  tot  discrimina  vocum. 
Illinc  Armeni®  vibratis  crinibus  al®. 

Herbida  collect®  facili  velamina  nodo: 

Inde  truces  flavo  comitantur  vertice  Galli,  110 
Quos  Rhodanus  velox,  Araris  quos  tardior  ambit. 
Et  quos  nascentes  explorat  gurgite  Rhenus, 
Quosqpe  rigat  retro  pernicior  unda  Garumn®, 
Oceani  pleno  quoties  impellitur  ®stu. 

Mens  eadem  cunctis,  animique  recentia  ponunt 
Vulnera:  non  odit  victus,  victorve  superbit.  116 
Et  quamvis  pr®sens  tumor,  et  civilia  nuper 
Classica,  hellatrixque  etiam  nunc  ira  caleret. 

In  ducis  eximium  conspiravere  favorem. 

Haud  aliter  Xerxen  toto  simul  orbe  secutus  120 
Narratur  rapuisse  vagos  exercitus  amnes. 

Et  telis  umbrasse  diem,  cum  classibus  iret 
Per  scopulos,  tectumque  pedes  contemneret 
®quor. 

Vix  Alpes  transgressus  erat,  nec  jam  amplius 
errat 

Barbarus,  adventumque  tremens  se  cogit  in  unam 
Planitiem,  tutoque  includit  pascua  gyro.  126 
Tum  duplicem  fossam,  non  exsuperabile  vallum. 
Asperat  alternis  sudibus,  murique  locata 
In  speciem  t  ®sis  obtendit  plaustra  juvencis. 

At  procul  exsanguis  Rnfinum  perculit  horror: 
Infect®  pallore  gen®  :  stetit  ore  gelato  131 
Incertus,  peteretne  fugam,  veniamne  subactus 
Posceret,  an  fidos  sese  transferret  in  hostes. 

Quid  nunc  diviti®,  quid  fulvi  vasta  metalli 
Congeries,  quid  purpureis  effulta  columnis  135 
Atria,  prolat®ve  juvant  ad  sidera  moles  ? 

Audit  iter,  numeratque  dies,  spatioque  viarum 
Metitur  vitam  :  torquetur  pace  futura, 

Nec  recipit  somnos,  et  s®pe  cubilibus  amen3 
Excutitur,  poenamque  luit  formidine  poen®.  140 
Sed  redit  in  rabiem,  scelerumque  immane  resumit 
Ingenium,  sacrasque  fores  pr®divitis  aul® 

Intrat,  et  Arcadium  mixto  terrore  precatur. 

Per  fratris  regale  jubar,  per  facta  parentis 
AEtherii,  floremque  tui  te  deprecor  ®vi,  145 
Eripe  me  gladiis;  liceat  Stilichonis  iniquas 
Evitare  minas.  In  nostram  Gallia  c®dem 
Conjurata  venit :  quicquid  rigat  ultima  'Tethys, 
Extremos  ultra  volitat  gens  si  qua  Britannos, 
Mota  mihi :  tantis  capiendi  credimur  armis  ?  150 
Tot  signis  unum  petitur  caput  ?  unde  cruoris 
Ista  sitis  ?  geminum  coeli  sibi  vindicat  axem. 

Et  nullum  vult  esse  parem  :  succumbere  poscit 
Cuncta  sibi :  regit  Italiam,  Libyenque  coercet ; 
Hispanis  Gallisque  jubet :  non  orbita  solis,  2  56 


132 


CLAUDIANUS. 


In  Rufin.  Lib.  IL. 


Non  illum  natura  capit.  Quascunque  paravit 
Hic  Augustus  opes,  et  quas  post  bella  recepit, 
Solus  habet :  possessa  semel  non  reddere  curat. 
Scilicet  ille  quidem  tranquilla  pace  fruatur  ; 

Nos  premat  obsidio:  quid  partem  invadere  tentat? 
Deserat  Illyricos  fines  5  Eoa  remittat  161 

Agmina  ,•  fraternas  ex  sequo  dividat  hastas  ; 

Nec  sceptri  tantum  fueris,  sed  militis,  haeres. 

Quod  si  dissimulas  nostrae  succurrere  morti. 

Nec  prohibere  paras  ;  manes  et  sidera  testor,  165 
Haec  cervix  non  sola  cadet :  miscebitur  alter 
Sanguis,  necStygias  ferar  incomitatusad  umbras, 
Nec  mea  securus  ridebit  funera  victor. 

Haec  ubi;  dictatur  facinus,  missusque  repente 
Qui  ferat  extortas  invito  principe  voces.  170 
Interea  Stilicho  jam  laetior  hoste  propinquo. 
Nec  multo  spatii  distantibus  aequore  vallis. 
Pugnandi  cupidas  accendit  voce  cohortes. 

A  rmeniis  frons  laeva  datur ;  per  cornua  Gallos 
Dexteriora  locat.  Spumis  ignescere  frena,  175 
Pulveris  extolli  nimbos,  lateque  videres 
Surgere  purpureis  undantes  anguibus  hastas, 
Serpentumque  vago  coelum  saevire  volatu. 

Implet  Thessaliam  ferri  nitor,  antraque  docti 
Cornipedis,  teneroque  amnis  reptatus  Achilli, 

Et  nemus  CEtaeum  radiat:  clamore  nivalis  181 
Ossa  tonat,  pulsoque  fragor  geminatur  Olympo. 
Intumuit  virtus,  et  lucis  prodigus  arsit 
Impetus :  haud  illos  rupes,  haud  alta  vetarent 
Flumina:  praecipiti  stravissent  omnia  cursu.  185 
His  si  tunc  animis  acies  collata  fuisset. 

Prodita  non  tantas  vidisset  Graecia  clades: 

Oppida  semoto  Pelopeia  Marte  vigerent : 

Starent  Arcadiae,  starent  Lacedaemonis,  arces  : 

Non  mare  fumasset  geminum  flagrante  Corintho, 
Nec  fera  Cecropias  traxissent  vincula  matres.  191 
Illa  dies  potuit  nostris  imponere  finem 
Cladibus,  et  sceleris  causas  auferre  futuri. 

Invida,  pro,  quantum  rapuit  Fortuna  trium¬ 
phum  ! 

Inter  equos,  interque  tubas  mandata  feruntur  195 
Regia,  et  armati  veniunt  ductoris  ad  aures. 
Obstupuit :  simul  ira  virum,  simul  obruit  ingens 
Maeror,  et  ignavo  tantum  licuisse  nocenti 
Miratur:  dubios  anceps  sententia  volvit 
Eventus:  peragat  pugnas,  an  fortia  coepta  200 
Deserat  ?  Illyricis  ardet  succurrere  damnis; 
Praeceptis  obstare  timet :  reverentia  frangit 
Virtutis  stimulos:  hinc  publica  commoda  suadent. 
Hinc  metus  invidiae.  Tandem  indignatus  ad  astra 
Extollit  palmas,  et  ab  imo  pectore  fatur :  205 

Numina  Romanis  necdum  satiata  ruinis, 

Si  juvat  imperium  penitus  de  stirpe  revelli, 

Uno  si  placuit  deleri  saecula  lapsu, 

Si  piget  humani  generis;  prorumpat  in  arva 
Libertas  effrena  maris,  vel  limite  justo  210 

Devius  errantes  Phaethon  confundat  habenas. 

Cur  per  Rutinum  geritur  ?  procumbere  mundum 
Hoc  auctore  pudet.  Mediis  revocamur  ab  armis. 
Pro  dolor,  et  strictos  deponere  cogimur  enses. 
Vos,arsurae  urbes,  perituraque  moenia,  testor.215 
Cedo  equidem,  et  miserum  permitto  casibus  or¬ 
bem. 

Flectite  signa,  duces  :  redeat  jam  miles  Eois. 
Parendum  :  taceant  litui  :  prohibete  sagittas. 
Parcite  contiguo,  Rutinus  praecipit,  hosti.  1 

His  dictis,  omnes  una  fremuere  manipli,  220 
Quantum  non  Italo  percussa  Ceraunia  fluctu: 
Quantum  non  madidis  elisa  tonitrua  Coris. 
Secernique  negant,  ereplaque  proelia  Jioscunt ; 


lnsignemque  ducem  populus  defendit  uterque, 
Et  sibi  quisque  trahit :  magno  certatur  amore, 
Alternamque  fidem  non  illaudata  lacessit  22f 
Seditio  :  talique  simul  clamore  queruntur  : 

Quis  mihi  nudatos  enses,  quis  tela  lacertis 
Excutit,  et  solvi  curvatos  imperat  arcus  ? 
Quisnam  audet  leges  vibrato  imponere  ferro  ? 
Inflammata  semel  nescit  mitescere  virtus.  231 
Jam  mihi  barbaricos  sitientia  pila  cruores 
Sponte  volant,  ultrixque  manus  mucrone  furenti 
Ducitur,  et  siccum  gladium  vagina  recusat. 

Num  patiar  ?  semperne  Getis  discordia  nostra  235 
Proderit?  en  iterum  belli  civilis  imago. 

Quid  consanguineas  acies,  quid  dividis  olim 
Concordes  aquilas?  non  dissociabile  corpus, 
Conjunctumque  sumus.  Te,  quo  libet  ire,  se¬ 
quemur. 

Te  vel  Hyperboreo  damnatam  sidere  Thulen, 

Te  vel  ad  incensas  Libyae  comitabor  arenas.  241 
Indorum  si  stagna  petas,  rubrique  recessus 
/Equoris,  auriferum  veniam  poturus  Hydaspen. 
Si  calcare  Notum,  secretaque  littora  Nili 
Nascentis  jubeas,  mundum  post  terga  relinquam. 
Et  quocunque  loco  Stilicho  tentoria  figet,  246 
Hic  patria  est.  Dux  inde  vetat:  Desistite, 
quaeso. 

Atque  avidam  differte  manum  :  cadat  iste  minacis 
Invidiae  cumulus  :  non  est  victoria  tanti. 

Ut  videar  vicisse  mihi.  Vos,  fida  juventus,  250 
Ite,  mei  quondam  socii.  Nec  plura  locutus 
Flectit  iter  :  vacuo  qualis  discedit  hiatu 
Impatiens  remeare  leo,  quem  plurima  cuspis 
Et  pastorales  pepulerunt  igne  catervae, 
Inclinatque  jubas,  demissaque  lumina  velat,  255 
Et  trepidas  maesto  rimatur  murmure  sylvas. 

Ut  sese  legio  vidit  disjuncta  relinqui, 

Ingentem  tollit  gemitum,  galeasque  solutis 
Humectat  lacrymis,  pressamque  morantia  vocem 
Thoracum  validos  pulsant  suspiria  nexus.  260 
Tradimur,  heu,  tantumque  sequi  prohibemur 
amorem, 

Exclamant:  spernisne  tuas,  dux  optime, dextras. 
Quas  tibi  victrices  toties  Bellona  probavit  ? 

Nos  adeo  viles  ?  adeo  felicior  axis 
Hesperius,  meruit  qui  te  rectore  teneri  ?  265 

Quid  nobis  patriam,  quid  cara  revisere  tandem 
Pignora,  dilectosve  juvat  coluisse  penates  ? 

Te  sine  dulce  nihil.  Jam  formidata  tyranni 
Tempestas  subeunda  mihi,  qui  forte  nefandas 
Jam  parat  insidias:  qui  nos  aut  turpibus  Hunnis, 
Aut  impacatis  famulos  praestabit  Alanis.  271 

Quanquam  non  adeo  robur  defecerit  omne, 
Tantave  gestandi  fuerit  penuria  ferri. 

Tu  licet  occidui  maneas  sub  cardine  solis. 

Tu  mihi  dux  semper,  Stilicho,  nostramque  vel 
absens  275 

Experiere  fidem  :  dabitur  tibi  debita  pridem 
Victima  :  promissis  longum  placabere  sacris. 

Tristior  Haemoniis  miles  digressus  ab  oris 
Tangebat  Macetum  fines,  murosque  subibat, 
Thessalonica,  tuos:  sensu  dolor  haeret  in  alto  280 
Abditus,  et  tacitas  vindictae  praestruit  iras, 
Spectaturque  favens  odiis  locus,  aptaque  leto 
Tempora :  nec  quisquam  tanta  de  pube  repertus. 
Proderet  incautis  qui  corda  minantia  verbis. 

Quae  non  posteritas,  quae  non  mirabitur  aetas  285 
Tanti  consilium  vulgi  potuisse  taceri. 

Aut  facinus  tam  grande  tegi  ?  mentisque  calorem 
Non  sermone  viae,  non  inter  pocula  rumpi  ? 
vEqualis  tantam  tenuit  cbnstantia  turbam. 

Et  fuit  arcanum  populo.  Percurritur  Hebrus,  290 
Deseritur  Rhodope :  Thracumque  per  ardua  ten¬ 
dunt. 

Donec  ad  Herculei  perventum  nominis  urbem. 

Ut  cessisse  ducem,  propius  venisse  cohortes, 
Cognita  Rufino  ;  magna  cervice  triumphat, 
Omnia  tuta  ratus,  sceptrumque  capessere  fervet, 
Et  conjuratos  accendit  voce  clientes:  296 

Vicimus:  expulimus:  facilis  jam  copia  regni. 
Nullus  ab  hoste  timor :  quis  enim,  quem  poscere 
solum 

Horruit,  hunc  tanto  munitum  milite  vincat?  299 
Quis  ferat  armatum,  quem  non  superavit  iner- 
1  nunc,  exitium  nobis  meditare  remotus  [men  ? 
Incassum,  Stilicho  :  dum  nos  longissima  tellus 
Dividat,  et  mediis  Nereus  interstrepat  undis, 
Alpinas  transire  tibi  me  sospite  rupes 
Haud  dabitur  :  jaculis  illinc  me  figere  tenta:  305 
Quaere  ferox  ensem,  qui  nostra  ad  moenia  tendi 
Possit  ab  Italia.  Non  te  documenta  priorum, 
Non  exempla  vetant?  quis  par  conatus  adire 
Has  jactat  vitasse  manus?  detrusimus  orbe 
Te  medio,  tantisque  simul  spoliavimus  armis.  810 
Nunc  epulas  tempus,  socii,  nunc  larga  parare 
Munera,  donandumque  novis  legionibus  aurum. 
Opportuna  meis  oritur  lux  crastina  votis. 

Quod  nolit,  rex  ipse  velit,  jubeatque  coactus 
ln  partem  mihi  regna  dari:  contingat  in  uno  315 
Privati  fugisse  modum,  crimenque  tyranni. 

Talibus  acclamant  dictis  infame  nocentum 
Concilium,  qui  perpetuis  crevere  rapinis. 

Et  quos  una  facit  Rufino  causa  sodales. 

Illicitum  duxisse  nihil:  delicta  fuere  320 

Nexus  amicitiae  Jam  jam  connubia  laeti 
Despondent  aliena  sibi,  frustraque  vicissim 
Promittunt  quas  quisque  petat,  quas  devoret  urbes. 

Coeperat  humanos  alto  sopire  labores 
Nox  gremio,  nigrasque  Sopor  diffuderat  alas.825 
Ille  diu  curis  animum  stimulantibus  aegrum 
Labitur  in  somnos.  Vix  toto  corde  quierat, 

Ecce  videt  diras  alludere  protinus  umbras, 

Quas  dedit  ipse  neci:  quarum,  quae  clarior,  una 
Visa  loqui:  Pro  surge  toro  :  quid  plurima  volvis 
Anxius  ?  haec  requiem  rebus  finemque  labori 
Allatura  dies:  omni  jam  plebe  redibis 
Altior,  et  laeti  manibus  portabere  vulgi. 

Has  canit  ambages:  occulto  fallitur  ille 
Omine,  nec  capitis  sentit  praesagia  fixi.  385 
Jam  summum  radiis  stringebat  Lucifer  Haemum, 
Festinamque  rotam  solito  properantior  urget. 
Tandem  Rufini  visurus  funera,  Titan. 

Prosiluit  stratis,  densaeque  capacia  turbae 
Atria  regifico  jussit  splendere  paratu  340 

Exceptura  dapes,  et,  quod  post  vota  daretur. 
Inscribi  propriis  aurum  fatale  figuris. 

Ipse  salutatum  reduces  post  proelia  turmas 
Jam  regale  tumens,  et  principe  celsior,  ibat, 
Collaque  foemineo  jactabat  mollia  gestu,  345 
Imperii  certus;  tegeret  ceu  purpura  dudum 
Corpus,  et  ambirent  ardentes  tempora  gemmae. 
Urbis  ab  angusto  tractu,  qua  vergit  in  Au¬ 
strum, 

Planities  vicina  patet:  nam  caetera  Pontus 
Circuit,  exiguo  dirimi  se  tramite  passus.  350 
Hic  ultrix  acies  ornatu  fulgida  Martis 
Explicuit  cuneos:  pedites  in  parte  sinistra 
Consistunt;  equites  illic  poscentia  cursum 
Ora  reluctantur  pressis  sedare  lupatis. 

Hic  alii  saevum  cristato  vertice  nutant,  355 
Et  tremulos  humeris  gaudent  vibrare  colores, 


Quos  operit  formatque  chalybs:  conjuncta  pei 
artem 

Flexilis  inductis  animatur  lamina  membris. 
Horribilis  visu  :  credas  simulacra  moveri 
Ferrea,  cognatoque  viros  spirare  metallo.  360 
Par  vestitus  equis:  ferrata  fronte  minantur, 
Ferratosque  levant  securi  vulneris  armos. 

Diviso  stat  quisque  loco:  metuenda  voluptas 
Cernenti,  pulcherque  timor  :  spirisque  remissis 
Mansuescunt  varii  vento  cessante  dracones  365 
Augustus  veneranda  prior  vexilla  salutat. 

Rufinus  sequitur,  quo  fallere  cuncta  solebat 
Callidus  allatu,  devotaque  brachia  laudat, 
Nomine  quemque  vocans,  natosque  patresque 
reversis 

Nuntiat  incolumes.  Illi,  dum  plurima  ficto  370 
Certatim  sermone  petunt,  extendere  longos 
A  tergo  flexus,  insperatoque  suprema 
Circuitu  sociare  parant:  decrescere  campus 
Incipit,  et  clypeis  in  se  redeuntia  junctis 
Curvo  pullatim  sinuantur  cornua  ductu.  375 
Sic  ligat  immensa  virides  indagine  saltus 
Venator:  sic  attonitos  ad  littora  pisces 
AEquoreus  populator  agit,  rarosque  plagarum 
Contrahit  anfractus,  et  hiantes  colligit  oras. 
Excludunt  alios:  cingi  se  fervidus  ille  [tem 
Nescit  adhuc,  graviterque  apprensa  veste  moran- 
Increpat  Augustum ;  scandat  sublime  tribunal : 
Participem  sceptri,  socium  declaret  honoris. 

Cum  subito  stringunt  gladios,  vox  desuper  ingen 
Infremuit:  Nobis  etiam,  teterrime,  nobis  385 
Sperasti  famulas  imponere  posse  catenas  ? 

Unde  redi  nescis?  patiarne  audire  satelles, 

Qui  leges  aliis  libertatemque  reduxi  ? 

Bis  domitum  civile  nefas,  bis  rupimus  Alpes. 

Tot  nos  bella  docent  nulli  servire  tyranno.  S9C 
Diriguit:  spes  nulla  fugae:  seges  undique  ferri 
Circumfusa  micat:  dextra  laevaque  revinctus 
Haesit,  et  ensiferae  stupuit  mucrone  coronae. 

Ut  fera,  quae  montes  nuper  dimisit  avitos, 
Altorumque  exsul  nemorum  damnatur  arenae  395 
Muneribus,  commota  ruit:  vir  murmure  contra 
Hortatur,  nixusque  genu  venabula  tendit. 

Illa  pavet  strepitus,  cuneosque  erecta  theatri 
Respicit,  et  tanti  miratur  sibila  vulgi. 

Unus  per  medios  audendi  pronior  ense  400 
Prosilit  exserto,  dictisque  et  vulnere  torvus,  [tra 
Hac  petit,  hac  Stilicho,  quem  jactas  pellere,  dex- 
Te  ferit;  hoc  absens  invadit  viscera  ferro. 

Sic  fatur,  meritoque  latus  transverberat  ictu. 
Felix  illa  manus,  talem  quae  prima  cruorem  405 
Hauserit,  et  fessi  poenam  libaverit  orbis. 

Mox  omnes  fodiunt  hastis,  artusque  trementes 
Dilaniant :  uno  tot  corpore  pila  tepescunt. 

Et  non  infecto  puduit  mucrone  reverti. 

Hi  vultus  avidos,  et  adhuc  spirantia  vellunt  410 
Lumina  •  truncatos  alii  rapuere  lacertos. 
Amputat  ille  pedes,  humerum  quatit  ille  solc*is 
Nexibus :  hic  fracti  resecat  curvamina  dorsi. 

Hic  jecur,  hic  cordis  fibras,  hic  pandit  anhelas 
Pulmonis  latebras.  Spatium  non  invenit  ira,  4.5 
Nec  locus  est  odiis :  consumto  funere  vix  tum 
Deseritur,  sparsumque  perit  per  tela  cadaver. 

Sic  mons  Aonius  rubuit,  cum  Penthea  ferrent 
Maenades,  aut  subito  mutatum  Actaeona  cornu 
Traderet  insanis  Latonia  visa  Molossis.  420 
Criminibusne  tuis  credis,  Fortuna,  mederi  ? 

Et  male  donatum  speras  aequare  favorem 
Suppliciis?  una  tot  millia  morte  rependi? 
i  Eversis  agedum  Rufinum  divide  terris. 

Da  caput  Odrysiis,  truncum  mereantur  Achivi. 
Quid  reliquis  dabitur?  nec  singula  membra  per¬ 
emtis  426 

Sufficiunt  populis.  Vacuo  plebs  obvia  muro. 
Jam  secura,  fluit:  senibus  non  obstitit  aetas, 
Virginibusve  pudor,  viduae,  quibus  ille  maritos 
Abstulit,  orbataeque  ruunt  ad  gaudia  matres,  430 
Insultantque  alacres.  Laceros  juvat  ire  per  artus, 
Pressaque  calcato  vestigia  sanguine  tingi. 

Nec  minus  assiduis  flagrant  elidere  saxis 
Prodigiale  caput,  quod  jam  de  cuspide  summa 
Nutabat,  digna  rediens  ad  moenia  pompa.  435 
Dextera  quinetiam  ludo  concessa  vagatur 
/Era  petens,  fraudesque  animi  persolvit  avari 
Terribili  lucro,  vivosque  imitata  retentus 
Cogitur  adductis  digitos  inflectere  nervis. 

Desinat  elatis  quisquam  confidere  rebus,  440 
Instabilesque  deos,  ac  lubrica  numina  discat. 

Illa  manus,  quae  sceptra  sibi  gestanda  parabat,. 
Cujus  se  toties  submisit  ad  oscula  supplex 
Nobilitas,  inhumata  diu,  miseroque  revulsa 
Corpore  feralem  quaestum  post  fala  poposcit.445 
Adspiciat,  quisquis  nimium  sublata  secundis 
Colla  gerit:  triviis  calcandus  spargitur  ecce, 

Qui  sibi  pyramidas,  qui  non  cedentia  templis 
Ornatura  suos  exstruxit  culmina  manes: 

Et,  qui  Sidonio  velari  credidit  ostro,  450 

Nudus  pascit  aves :  jacet  en,  qui  possidet  orbem, 
Exiguae  telluris  inops,  et  pulvere  raro 
Per  partes  tegitur,  nusquam  totiesque  sepultus. 

Senserunt  convexa  necem,  tellusque  nefandum 
Amolitur  onus :  jam  respirantibus  astris,  455 
Infernos  gravat  umbra  lacus.  Pater  /Eacus  horret, 
Intrantemque  etiam  latratu  Cerberus  urget. 

Tunc  animae,  quas  ille  fero  sub  jure  peremit. 
Circumstant,  nigrique  trahunt  ad  judicis  urnam 
Infesto  fremitu :  veluti  pastoris  in  ora  460 

Commotae  glomerantur  apes,  qui  dulcia  raptu 
Mella  trahit,  pennasque  cient,  et  spicula  tendunt, 
Et  tenuis  saxi  per  propugnacula  cinctae 
Rimosam  patriam,  dilectaque  pumicis  antra 
Defendunt,  pronoque  favos  examine  velant.  465 

Est  locus,  infaustis  quo  conciliantur  in  unum 
Cocytos  Phlegethonque  vadis :  inamoenus  uterque 
Alveus  :  hic  volvit  lacrymas  ;  hic  igne  redundat. 
Turris  per  geminos  flammis  vicinior  amnes 
Porrigitur,  solidoque  rigens  adamante  sinistrum 
Proluit  igne  latus:  dextra  Cocytia  findit  471 
/Equora,  triste  gemens,  et  fletu  concita  plangit 
lluc  post  emeritam  mortalia  saecula  vitam 
Deveniunt.  Ibi  nulla  manent  discrimina  fati. 
Nullus  honos :  vanoque  exutum  nomine  regem 
Proturbat  plebeius  egens.  Quaesitor  in  alto  476 


Conspicuus  solio  pertentat  crimina  Minos, 

Et  justis  dirimit  sontes:  quos  nolle  fateri 
Viderit,  ad  rigidi  transmittit  verbera  fratris. 

Nam  juxta  Rhadamanthus  agit :  cum  gesta  superni 
Curriculi,  totosque  diu  perspexerit  actus,  481 
Exaequat  damnum  meritis,  et  muta  ferarum 
Cogit  vincla  pati :  truculentos  ingerit  ursis. 
Praedonesque  lupis:  fallaces  vulpibus  addit. 

At  qui  desidia  semper  vinoque  gravatus  485 
[Indulgens  Veneri  voluit  torpescere  luxu,] 

Hunc  suis  immundi  pingues  detrudit  in  artus. 
Qui  justo  plus  esse  loquax,  arcanaque  suevit 
Prodere,  piscosas  fertur  victurus  in  undas. 

Ut  nimiam  pensent  aeterna  silentia  vocem.  490 
Quos  ubi  per  varias  annis  ter  mille  figuras 
Egit,  Lethaeo  purgatos  flumine  tandem 
Rursus  ad  humanae  revocat  primordia  formae. 
Tum  quoque,  dum  lites,  Stygiique  negotia  solvit 
Dura  fori,  veteresque  reos  ex  ordine  quaerit,  495 
Rufinum  procul  ecce  notat,  visuque  severo 
Lustrat,  et  ex  imo  concussa  sede  profatur. 

Huc  superum  labes,  huc  insatiabilis  auri 
Proluvies,  pretioque  nihil  non  ause  parato. 
Quodque  mihi  summum  scelus  est,  huc  improbe 
legum  500 

Venditor,  Arctoi  stimulator  perfide  Martis, 

Cujus  ob  innumeras  strages  angustus  Averni 
Jam  sinus,  et  plena  lassatur  portitor  alno. 

Quid  demens  manifesta  negas?  en  pectus  inustae 
Deformant  maculae,  vitiisque  inolevit  imago,  505 
Nec  sese  commissa  tegunt.  Genus  omne  dolorum 
In  te  ferre  lubet.  Dubio  tibi  pendula  rupes 
Immineat  lapsu :  volucer  te  torqueat  axis : 

Te  refugi  fallant  latices,  atque  ore  natanti 
Arescat  decepta  sitis:  dapibusque  relictis  510 
In  tua  mansurus  migret  praecordia  vultur. 
Quanquam  omnes  alii,  quos  haec  tormenta  fati¬ 
gant,  [dax 

Pars  quota  sint,  Rufine,  tui!  quid  tale  vel  au- 
Fulmine  Salmoneus,  vel  lingua  Tantalus  egit, 
Aut  inconcesso  Tityos  deliquit  amore  ?  515 

Cunctorum  si  facta  simul  jungantur  in  unum, 
Praecedes  numero.  Cui  tanta  piacula  quisquam 
Supplicio  conferre  valet?  quid  denique  dignum 
Omnibus  inveniam,  vincant  cum  singula  poenas. 
Tollite  de  mediis  animarum  dedecus  umbris.  520 
Adspexisse  sat  est:  oculis  jam  parcite  nostris. 

Et  Ditis  purgate  domos.  Agitate  flagellis  [rathro 
Trans  Styga,  trans  Erebum ;  vacuo  mandate  ba- 
InfraTitanum  tenebras,  infraque  recessus 
Tartareos,  nostrumque  Chaos,  qua  noctis  opacae 
Fundamenta  latent,  penitusque  immersus  anhelet, 
Dum  rotet  astra  polus,  feriant  dum  littora  venti. 


DE  TERTIO  CONSULATU  HONORII  AUGUSTI  PR/EFATIO. 


Parvos  non  aquilis  fas  est  educere  fetus 
Ante  fiderh  solis,  judiciumque  poli. 

Nam  pater,  excusso  saliit  cum  tegmine  proles, 
Ovaque  maternus  rupit  hiulca  tepor. 
Protinus  implumes  convertit  ad  aethera  nidos, 
Et  recto  flammas  imperat  ore  pati. 


Consulit  ardentes  radios,  et  luce  magistra 
Natorum  vires  ingeniumque  probat. 

Degeneres  refugo  torsit  qui  lumine  visus. 

Unguibus  hunc  saevis  ira  paterna  ferit.  19 
Exploratores  oculis  qui  pertulit  ignes, 
Sustinuitque  acie  nobiliore  diem ; 

Nutritur  volucrumque  potens,  et  fulminis  haeres,  I  Audet  magna  suo  mittere  Rorrn  deo 

Gesturus  summo  tela  trisulca  Jovi.  Jam  dominas  aures,  jam  regia  tecta  meremur. 

Me  quoque  Pieriis  tentatum  saepius  antris  15  |  Et  chelys  Augusto  judice  nostra  sonat. 


DE  TERTIO  CONSULATU  HONORII  AUGUSTI  PANEGYRIS. 


Tertia  Romulei  sumant  exordia  fasces, 

Terque  suas  ducat  bellatrix  pompa  curules. 
Festior  annus  eat,  cinctusque  imitata  Gabinos 
Dives  Hydaspeis  augescat  purpura  gemmis. 
Succedant  armis  trabeae  :  tentoria  lictor  5 

Ambiat,  et  Latiae  redeant  ad  signa  secures. 

Tuque  o,  qui  patrium  curis  aequalibus  orbem 
Eoo  cum  fratre  regis,  procede  secundis 
Alitibus,  Phoebique  novos  ordire  meatus. 

Spes  votumque  poli,  quem  primo  a  limine  vitae 
Nutrix  aula  fovet :  strictis  quem  fulgida  telis  11 
Inter  laurigeros  aluerunt  castra  triumphos. 

Ardua  privatos  nescit  fortuna  penates. 

Et  regnum  cum  luce  dedit  cognata  potestas. 
Excepit  Tyrio  venerabile  pignus  in  ostro,  15 
Lustravitque  tuos  aquilis  victricibus  ortus 
Miles,  et  in  mediis  cunabula  praebuit  hastis. 

Te  nascente  ferox  toto  Germania  Rheno 
Intremuit,  movitque  suas  formidine  sylvas 
Caucasus,  et  positis  numen  confessa  pharetris  20 
Ignavas  Meroe  traxit  de  crine  sagittas. 

Reptasti  per  scuta  puer,  regumque  recentes 
Exuviae  tibi  ludus  erant  s  primusque  solebas 
Aspera  complecti  torvum  post  proelia  patrem, 
Sigha  triumphato  quoties  flexisset  ab  Istro  25 
Arctoa  de  strage  calens,  et  poscere  partem 
De  spoliis,  Scythicosve  arcus,  aut  rapta  Gelonis 
Cingula,  vel  jaculum  Daci,  vel  frena  Suevi. 

Ille  coruscanti  clypeo  te  saepe  volentem 
Sustulit  arridens,  et  pectore  pressit  anhelo  30 
Intrepidum  ferri,  galeae  nec  triste  timentem 
Fulgur,  et  ad  summas  tendentem  brachia  cristas. 
Tum  sic  laetus  ait:  Rex  o  stellantis  Olympi, 
Talis  perdomito  redeat  mihi  filius  hoste, 
Hyrcanas  populatus  opes,  aut  caede  superbus  35 
Assyria;  sic  ense  rubens,  sic  flamine  crebro 
Turbidus,  et  grato  respersus  pulvere  belli, 
Armaque  gaviso  referat  captiva  parenti. 

Mox  ubi  firmasti  recto  vestigia  gressu, 

Non  tibi  desidias  molles,  nec  marcida  luxu  40 
Otia,  nec  somnos  genitor  permisit  inertes; 

Sed  nova  per  duros  instruxit  membra  labores. 

Et  cruda  teneras  exercuit  indole  vires: 

Frigora  saeva  pati,  gravibus  non  cedere  nimbis, 
/Estivum  tolerare  jubar,  tranare  sonoras  45 

Torrentum  furias,  adscensu  vincere  montes. 
Planitiem  cursu,  valles  et  concava  saltu. 

Nec  non  in  clypeo  vigiles  producere  noctes. 

In  galea  potare  nives :  nunc  spicula  cornu 
Tendere,  nunc  glandes  Baleari  spargere  funda. 50 
Quoque  magis  nimium  pugnae  inflammaret  amo¬ 
rem. 

Facta  tui  numerabat  avi,  quem  littus  adustae 
Horrescit  Libyae,  ratibusque  impervia  Thule. 

Ille  leves  Mauros,  nec  falso  nomine  Pictos 
Edomuit,  Scotumque  vago  mucrone  secutus  55 


Fregit  Hyperboreas  remis  audacibus  undas, 

Et  geminis  fulgens  utroque  sub  axe  tropaeis 
Tethyos  alternae  refluas  calcavit  arenas. 

Hos  tibi  virtutum  stimulos,  haec  semina  laudum, 
Haec  exempla  dabat.  Non  ocius  hausit  Achilles 
Semiferi  praecepta  senis,  seu  cuspidis  artes,  61 
Sive  lyrae  cantus,  medicas  seu  disceret  herbas. 

Interea  turbata  fides,  civilia  rursus 
Bella  tonant,dubiumque  quatit  discordia  mundum. 
Pro  crimen  superfim,  longi  pro  dedecus  aevi,  65 
Barbarus  Hesperias  exsul  possederat  urbes. 
Sceptraque  dejecto  dederat  Romana  clienti. 

Jam  princeps  molitur  iter,  gentesque  remotas 
Colligit  Aurorae,  tujpidus  quascunque  pererrat 
Euphrates,  quas  lustrat  Halys,  quas  ditat  Orontes. 
Thuriferos  Arabes  saltus,  vada  Caspia  Medi,  71 
Armenii  Phasin.  Parthi  liquere  Niphaten.  [di 

Quae  tibi  tunc  Martis  rabies, quantusquesequen- 
Ardor  erat !  quanto  flagrabant  pectora  voto. 
Optatas  audire  tubas,  campique  cruenta  75 
Tempestate  frui,  truncisque  immergere  plantas! 
Ut  leo,  quem  fulvae  matris  spelunca  tegebat 
Uberibus  solitum  pasci,  cum  crescere  sensit 
Ungue  pedes,  et  terga  jubis,  et  dentibus  ora, 

Jam  negat  imbelles  epulas,  et  rupe  relicta  80 
Gaetulo  comes  ire  patri,  stabulisque  minari 
AEstuat,  et  celsi  tabo  sordere  juvenci. 

Ille  vetat,  rerumque  tibi  commendat  habenas. 

Et  sacro  meritos  ornat  diademate  crines. 
Tantaque  se  rudibus  pietas  ostendit  in  annis,  85 
Sic  aetas  animo  cessit,  quererentur  ut  omnes 
Imperium  tibi  sero  datum.  Victoria  velox 
Auspiciis  effecta  tuis:  pugnastis  uterque. 

Tu  fatis,  genitorque  manu.  Te  propter  et  Alpes 
Invadi  faciles,  cauto  nec  profuit  hosti  90 

Munitis  haesisse  locis:  spes  irrita  valli 
Concidit,  et  scopulis  patuerunt  claustra  revulsis. 
Te  propter  gelidis  Aquilo  de  monte  procellis 
Obruit  adversas  acies,  revolutaque  tela 
Vertit  in  auctores,  et  turbine  repulit  hastas.  95 
O  nimium  dilecte  Deo,  cui  fundit  ab  antris 
iEolus  armatas  hiemes;  cui  militat  aether, 

Et  conjurati  veniunt  ad  classica  venti. 

Alpinae  rubuere  nives,  et  Frigidus  amnis 
Mutatis  fumavit  aquis,  turbaque  cadentum  100 
Staret,  ni  rapidus  juvisset  flumina  sanguis. 

At  ferus  inventor  scelerum  trajecerat  altum 
Non  uno  mucrone  latus,  duplexque  tepebat 
Ensis,  et  ultrices  in  se  converterat  iras 
Tandem  justa  manus.  Jam  libertate  reducta,  105 
Quamvis  emeritum  peteret  Natura  reverti 
Numen,  et  auratas  astrorum  panderet  arces, 
Nutaretque  oneri  venturo  conscius  Atlas, 

Distulit  Augustus  cupido  se  credere  coelo. 

Dum  tibi  pacatum  praesenti  traderet  orbem.  11J 
Nec  mora;  Bistoniis  alacer  consurgis  ab  oris, 

Inter  barbaricas  ausus  transire  cohortes 
Impavido  vultu  :  linquis  Rhodopeia  saxa 
Orpheis  animata  modis:  juga  deseris  CEtes 
Herculeo  damnata  rogo:  post  Pelion  intras  1 15 
Nereis  illustre  toris:  te  pulcher  Enipeus 
Celsaque  Dodone  stupuit,  rursusque  locuta: 

In  te  Chaoniae  moverunt  carmina  quercus. 

Illyrici  legitur  plaga  littoris :  arva  teruntur 
Dalmatiae:  Phrygii  numerantur  stagna  Timavi. 
Gaudent  Italiae  sublimibus  oppida  muris  121 
Adventu  sacrata  tuo:  submissus  adorat 
Eridanus,  blandosque  jubet  mitescere  fluctus; 

Et  Phaethonteas  solitae  deflere  ruinas 
Roscida  frondosae  revocant  electra  sorores.  125 

Quanti  tum  juvenes,  quantae  sprevere  pudorem 
Spectandi  studio  matres,  puerisque  severi 
Certavere  senes,  cum  tu  genitoris  amico 
Exceptus  gremio  mediam  veherere  per  urbem, 
Velaretque  pios  communis  laurea  currus!  130 
Quis  non  Luciferum  roseo  cum  Sole  videri 
Credidit,  aut  junctum  Bromio  radiare  Tonantem? 
Floret  cristatis  exercitus  undique  turmis, 

Quisque  sua  te  voce  canens:  praestringit  aena 
Lux  oculos,  nudique  seges  Mavortia  ferri  135 
Ingeminat  splendore  diem :  pars  nobilis  arcu. 
Pars  longe  jaculis,  pars  cominus  horrida  contis. 
Hi  volucres  tollunt  aquilas:  hi  picta  draconum 
Colla  levant,  multusque  tumet  per  nubila  serpens 
Iratus  stimulante  Noto,  vivitque  receptis  140 
Flatibus,  et  vario  mentitur  sibila  tractu. 

Ut  ventum  ad  sedes,  cunctos  discedere  tectis 
Dux  jubet,  et  generum  compellat  talibus  ultro: 
Bellipotens  Stilicho,  cujus  mihi  robur  in  armis, 
Pace  probata  fides,  quid  enim  per  proelia  gessi 
Te  sine  ?  quem  merui  te  non  sudante  triumphum  ? 
Odrysium  pariter  Getico  foedavimus  Hebrum 
Sanguine,  Sarmaticas  pariter  prostravimus  alas, 
Rhipseaque  simul  fessos  porreximus  artus 
In  glacie,  stantemque  rota  sulcavimus  Istrum.  150 
Ergo  age,  me  quoniam  coelestis  regia  poscit, 

Tu  curis  succede  meis:  tu  pignora  solus 
Nostra  fove,  geminos  dextra  tu  protege  fratres. 
Per  consanguineos  thalamos,  noctemque  beatam. 
Per  taedas,  quas  ipsa  tuo  regina  levavit  155 
Conjugio,  sociaque  nurum  produxit  ab  aula. 
Indue  mente  patrem,_crescentes  dilige  fetus, 

Ut  ducis,  ut  soceri:  jam  jam  securus  ad  astra 
Te  custode  ferar.  Rupta  si  mole  Typhoeus 
Vinclis  prosiliat, Tityos  si  membra  resolvat,  160 
Si  furor  Enceladi  projecta  mugiat  iEtna, 
Opposito  Stilichone  cadant.  Nec  plura  locutus, 


Sicut  erat,  liquido  signavit  tramite  nubes, 
Ingrediturque  globum  Lunae,  limenque  relinquit 
Arcados,  et  Veneris  clementes  advolat  auras.  165 
Hinc  Phoebi  permensus  iter,  flammamque  nocen* 
tem  [ma, 

Gradivi,  placidumque  Jovem,  stetit  arce  supre- 
Algenti  qua  zona  riget  Saturnia  tractu. 

Machina  laxatur  coeli,  rutilaeque  patescunt 
Sponte  fores.  Arctoa  parat  convexa  Bootes,  170 
Australes  reserat  portas  succinctus  Orion : 
Invitantque  novum  sidus,  pendentque  vicissim, 
Quas  partes  velit  ille  sequi,  quibus  esse  sodalis 
Dignetur  stellis,  aut  qua  regione  morari. 

O  decus  aetherium,  terrarum  gloria  quondam, 
Te  tuus  Oceanus  natali  gurgite  lassum  176 

Excipit,  et  notis  Hispania  proluit  undis. 
Fortunate  parens,  primos  cum  detegis  ortus, 
Adspicis  Arcadium;  cum  te  proclivior  urges. 
Occiduum  visus  remoratur  Honorius  ignem.  ISO 
Et  quocunque  vagos  flectas  sub  cardine  cursus, 
Natorum  per  regna  venis,  qui  mente  serena 
Maturoque  regunt  victas  moderamine  gentes ; 
Saecula  qui  rursus  formant  meliore  metallo. 
Luget  avarities  Stygiis  innexa  catenis,  185 

Cumque  suo  demens  expellitur  ambitus  auro. 
Non  dominantur  opes:  non  corrumpentia  sensus 
Dona  valent:  emitur  sola  virtute  potestas. 
Unanimi  fratres,  quorum  mare  terraque  fatis 
Debentur,  quodcunque  manus  evasit  avitas,  190 
Quod  superest  patri :  vobis  jam  Mulciber  arma 
Praeparat,  et  Sicula  Cyclops  incude  laborat. 
Brontes  innumeris  exasperat  aegida  signis : 

Altum  fulminea  crispare  in  casside  conum 
Festinat  Steropes:  nectit  thoraca  Pyracmon:  195 
Ignifluisque  gemit  Lipare  fumosa  cavernis. 

Vobis  Ionia  virides  Neptunus  in  alga 
Nutrit  equos,  qui  summa  freti  per  caerula  possint 
Ferre  viam,  segetemque  levi  percurrere  motu, 
Nesciat  ut  spumas,  nec  proterat  ungula  culmos. 

Jam  video  Babylona  rapi,  Parthumque  coactum 
Non  ficta  trepidare  fuga;  jam  Bactra  teneri 
Legibus,  et  famulis  Gangen  pallescere  ripis, 
Gemmatosque  humilem  dispergere  Persida cultus. 
Ite  per  extremum  Tanain,  pigrosque  Triones,  205 
Ite  per  ardentem  Libyam:  superate  vapore» 

Solis,  et  arcanos  Nili  deprendite  fontes. 
Herculeum  finem,  Bacchi  transcurrite  meta» 
Vestri  juris  erit  quicquid  complectitur  axis. 
Vobis  rubra  dabunt  pretiosas  aequora  conchas, 
Indus  ebur,  ramos  Panchaia,  vellera  Sere».  21  j. 


DE  QUARTO  CONSULATU  HONORII  AUGUSTI  PANEGYRIS. 


Auspiciis  iterum  sese  regalibus  annus 
Induit,  et  nota  fruitur  jactantior  aula: 

Limina  nec  passi  circum  privata  morari 
Exsultant  reduces  Augusto  consule  fasces. 

Cernis  ut  armorum  proceres,  legumque  potentes 
Patricios  sumunt  habitus,  et  more  Gabino  6 
Discolor  incedit  legio,  positisque  parumper 
Bellorum  signis  sequitur  vexilla  Quirini? 

Lictori  cedunt  aquilae,  ridetque  togatus 


Miles,  et  in  mediis  effulget  Curia  castri»  10 
Ipsa  Palatino  circumvallata  senatu 
Jam  trabeam  Bellona  gerit,  parmamque  removit 
Et  galeam,  sacras  humeris  vectura  curules. 

Nec  te  laurigeras  pudeat,  Gradive,  secure» 
Pacata  gestare  manu,  Latiaque  micantem  5 
Loricam  mutare  toga,  dum  ferreus  haeret 
Currus,  et  Eridani  ludunt  per  prata  jugales. 
Haud  indigna  coli,  nec  nuoer  cognita  Marti 

Ulpia  progenies,  et  ause  diademata  mundo 
Sparsit,  Ihera  domus :  nec  tantae  vilior  unda  20 
Promeruit  gentis  seriem :  cunabula  fovit 
Oceanus:  terrae  dominos  pelagique  futuros 
Immenso  decuit  rerum  de  principe  nasci. 

Hinc  processit  avus,  cui,  post  Arctoa  frementi 
Classica,  Massylas  annexuit  Africa  lauros:  25 
Ille,  Caledoniis  posuit  qui  castra  pruinis, 

Qui  medios  Libyae  sub  casside  pertulit  aestus. 
Terribilis  Mauro,  debellatorque  Britanni 
Littoris,  ac  pariter  Boreae  vastator  et  Austri. 
Quid  rigor  aeternus  coeli,  quid  sidera  prosunt,  30 
Ignotumque  fretum  ?  maduerunt  Saxone  fuso 
Olcades:  incaluit  Pictorum  sanguine  Thule  : 
Scotorum  cumulos  flevit  glacialis  Ierne. 

Quid  calor  obsistit  forti:  per  vasta  cucurrit 
A3thiopum,  cinxitque  novis  Atlanta  maniplis.  35 
Virgineum  Tritona  bibit,  sparsosque  venenis 
Gorgoneis  vidit  thalamos,  et  vile  virentes 
Hesperidum  risit,  quos  ditat  fabula,  ramos. 

Arx  incensa  Jubae  :  rabies  Maurusia  ferro 
Cessit,  et  antiqui  penetralia  diruta  Bocchi.  40 
Sed  laudes  genitor  longe  transgressus  avitas 
Subdidit  Oceanum  sceptris,  et  margine  coeli 
Clausit  opes,  quantum  distant  a  Tigride  Gades, 
Inter  se  Tanais  quantum  Nilusque  relinquunt. 

Haec  tamen  innumeris  per  se  quaesita  tropaeis; 
Non  generis  dono,  non  ambitione  potitus.  46 
Digna  legi  virtus:  ultro  se  purpura  supplex 
Obtulit,  et  solus  meruit  regnare  rogatus. 

Nam  cum  barbaries  penitus  commota  gementem 
Irrueret  Rhodopen,  et  mixto  turbine  gentis  50 
Jam  deserta  suas  in  nos  transfunderet  Arctos, 
Danubii  totae  vomerent  cum  proelia  ripae. 

Cum  Geticis  ingens  premeretur  Mysia  plaustris, 
Flavaque  Bistonios  operirent  agmina  campos; 
Omnibus  afflictis,  et  vel  labentibus  ictu,  55 
Vel  prope  casuris,  unus  tot  funera  contra 
Restitit,  exstinxitque  faces,  agrosque  colonis 
Reddidit,  et  leti  rapuit  de  faucibus  urbes. 

Nulla  relicta  foret  Romani  nominis  umbra. 

Ni  pater  ille  tuus  jam  jam  ruitura  subisset  60 
Pondera,  turbatamque  ratem,  certaque  levasset 
Naufragium  commune  manu.  Velut  ordine  rupto 
Cum  procul  insanae  traherent  Phaethonta  qua¬ 
drigae, 

Saeviretque  dies,  terramque  et  stagna  propinqui 
Haurirent  radii,  solito  cum  murmure  torvis  65 
Sol  occurrit  equis:  qui  postquam  rursus  heriles 
Agnovere  sonos,  rediit  meliore  magistro 
Machina  concentusque  poli,  currusque  recepit 
Imperium,  flammaeque  modum.  Sic  traditus  illi 
Servatusque  Oriens:  at  non  pars  altera  rerum  70 
Tradita,  bis  possessa  manu,  bis  parta  periclis. 
Per  varium  gemini  scelus  erupere  tyranni 
Tractibus  occiduis:  hunc  saeva  Britannia  fudit, 
Hunc  sibi  Germanus  famulum  delegerat  exsul: 
Ausus  uterque  nefas,  domini  respersus  uterque75 
Insontis  jugulo:  novitas  audere  priori 
Suadebat,  ca u t  j mque dabant  exem pia  sequentem . 
Hic  nova  mo'  .ri  praeceps ;  hic  quaerere  tuta 
Providus:  hio  fusis,  collectis  viribus  ille: 

Hic  vagus  excurrens,  hic  intra  claustra  reductus. 
Dissimiles,  sed  morte  pares:  evadere  neutri  81 
Dedecus,  aut  mixtis  licuit  procumbere  telis. 
Amissa  specie,  raptis  insignibus,  ambo 
In  vultus  rediere  suos,  manibusque  revinctis 
Oblati  gladiis  submittunt  colla  paratis,  85 

Et  vitam  veniamque  rogant.  Pro  damna  pudoris ! 
Qui  modo  tam  densas  nuta  movere  cohortes. 


In  quos  jam  dubius  sese  libraverat  otbis, 

Non  hostes  victore  cadunt,  sed  judice  sontes. 
Damnat  voce  reos,  petiit  quos  Marte  tyra*nnos.90 
Amborum  periere  duces:  hic  sponte  carina 
Decidit  in  fluctus;  illum  suus  abstulit  ensis. 
Hunc  Alpes,  hunc  pontus,  habet.  SolaCia  caesis 
Fratribus  haec  ultor  tribuit:  necis  auctor  uterque 
Labitur  :  Augustas  par  victima  mitigat  umbras. 
Has  dedit  inferias  tumulis,  juvenumque  duorum 
Purpureos  merito  placavit  sanguine  manes.  97 
Illi  justitiam  confirmavere  triumphi. 

Praesentes  docuere  deos :  hinc  saecula  discant 
Indomitum  nihil  esse  pio,  tutumve  nocenti.  100 
Nuntius  ipse  sui  longas  incognitus  egit 
Praevento  rumore  vias:  inopinus  utrumque 
Perculit,  et  clausos  montes,  ut  plana,  reliquit. 

Exstruite  immanes  scopulos,  attollite  turres, 
Cingite  vos  fluviis,  vastas  opponite  sylvas,  105 
Garganum  Alpinis,  Apenninumque  nivalem 
Permixtis  sociate  jugis,  et  rupibus  Haunum 
Addite  Caucasiis,  involvite  Pelion  Ossae; 

Non  dabitis  murum  sceleri :  qui  vindicet,  ibit. 
Omnia  subsident  meliori  pervia  causae.  1 10 
Nec  tamen  oblitus  civem  cedentibus  atrox 
Partibus  infremuit :  non  insultare  jacenti 
Malebat :  mitis  precibus,  pietatis  abundans, 
Poenae  parcus  erat:  paci  non  intulit  iram 
Post  acies  :  odiis  idem,  qui  terminus  armis.  1 15 
Profuit  hoc  vincente  capi,  multosque  subactos 
Prospera  laturae  commendavere  catenae. 
Magnarum  largitor  opum,  largitor  honorum 
Pronus,  et  in  melius  gaudens  convertere  fata. 
Hinc  amor,  hinc  validum  devoto  milite  robur: 
Hinc  natis  mansura  fides.  Hoc  nobilis  ortu  121 
Nasceris,  aequaeva  cum  majestate  crea’us. 
Nullaque  privatae  passus  contagia  sortis. 
Omnibus  acceptis,  ultro  te  regia  solum 
Protulit,  et  patrio  felix  adolescis  in  ostro  :  125 

Membraque  vestitu  nunquam  temerata  profano 
In  sacros  cecidere  sinus.  Hispania  patrem 
Auriferis  eduxit  aquis;  te  gaudet  alumno 
Bosporus.  Hesperio  de  limite  surgit  origo ; 

Sed  nutrix  Aurora  tibi :  pro  pignore  tanto  1 30 
Certatur :  geminus  te  civem  vin.iicat  axis. 
Herculis  et  Bromii  sustentat  gloria  Thebas: 

Haesit  Apollineo  Delos  Latonia  partu: 

Cretaque  se  jactat  tenero  reptata  Tonanti. 

Sed  melior  Delo,  Dictaeis  clarior  oris,  135 

Quae  dedit  hoc  numen  regio  :  non  littora  nostro 
Sufficerent  angusta  deo,  nec  inhospita  Cynthi 
Saxa  tuos  artus  duro  laesere  cubili. 

Acclinis  genitrix  auro,  circumflua  gemmis, 

In  Tyrios  enixa  toros :  ululata  verendis  140 
Aula  puerperiis.  Quae  tunc  documenta  futuri ! 
Quae  voces  avium  !  quanti  per  inane  volatus! 
Quis  vatum  discursus  erat!  tibi  corniger  Ammon, 
Et  dudum  taciti  rupere  silentia  Delphi. 

Te  Persae  cecinere  Magi :  te  sensit  Etruscus  145 
Augur,  et  inspectis  Babylonius  horruit  astris. 
Chaldaei  stupuere  senes :  Cumanaque  rursus 
Intonuit  rupes,  rabidae  delubra  Sibyllae. 

Nec  te  progenitum  Cybeleius  aere  sonoro 
Lustravit  Corybas  ;  exercitus  undique  fulgens 
Adstitit :  ambitus  signis  augustior  infans  151 
Sentit  adorantes  galeas,  redditque  ferocem 
Vagitum  lituis.  Vitam  tibi  contulit  idem 
Imperiumque  dies:  inter  cunabula  consul 
Proveheris  :  signas  posito  modo  nomine  fastus : 
Dunaturque  tibi,  qui  te  produxerat,  annus.  156 
Ipsa  Quirinali  parvum  te  cinxit  amictu 

Mater,  et  ad  primas  docuit  reptare  curules. 
Uberibus  sanctis,  immortalique  dearum 
Crescis  adoratus  gremio  :  tibi  saepe  Diana  160 
Maenalios  arcus  venatricesque  pharetras 
Suspendit,  puerile  decus  :  tu  saepe  Minervae 
Lusisti  clypeo,  fulvamque  impune  pererrans 
jEgida,  tractasti  blandos  interritus  angues. 

Saepe  tuas  etiam  jam  tum  gaudente  marito  165 
Velavit  regina  comas,  festinaque  voti 
Praesumtum  diadema  dedit ;  tum  laevibus  ulnis 
Sustulit,  et  magno  porrexit  ad  oscula  patri. 

Nec  dilatus  honos  :  mutatus  principe  Caesar 
Protinus  aequaris  fratri  :  nec  certius  unquam  170 
Hortati  superi :  nullis  praesentior  aether 
Affuit  ominibus.  Tenebris  involverat  atra 
Lumen  hiems,densosque  Notus  collegerat  imbres. 
Sed  mox  cum  solita  miles  te  voce  levasset. 
Nubila  dissolvit  Phoebus,  pariterque  dabantur  175 
Sceptra  tibi,  mundoque  dies  :  caligine  liber 
Bosporus  adversam  patitur  Chalcedona  cerni. 
Nec  tantum  vicina  nitent,  sed  tota  repulsis 
Nubibus  exuitur  Thrace  :  Pangaea  renident, 
Insuetosque  palus  radios  Maeotia  vibrat.  180 
Non  Boreas  nimbos,  non  Sol  ardentior  egit : 
Imperii  lux  illa  fuit :  praesagus  obibat 
Cuncta  nitor,  risi tqu e  tuo  Natura  sereno. 

Visa  etiam  medio  populis  mirantibus  audax 
Stella  die,  dubitanda  nihil,  nec  crine  retuso  185 
Languida,  sed  quantus  numeratur  nocte  Bootes. 
Emicuitque  plagis  alieni  temporis  hospes 
Ignis,  et  agnosci  potuit,  cum  Luna  lateret. 

Sive  parens  Augusta  fuit,  seu  forte  reluxit 
Divi  sidus  avi,  seu  te  properantibus  astris  190 
Cernere  Sol  patiens  coelum  commune  remisit. 
Apparet  quid  signa  ferant.  Ventura  potestas 
Claruit  Ascanio,  subita  cum  luce  comarum 
Innocuus  flagraret  apex,  Phrygioque  volutus 
Vertice  fatalis  redimiret  tempora  candor.  195 
At  tua  coelestes  illustrant  omina  flammae. 

Talis  ab  Idaeis  primaevus  Jupiter  antris 
Possessi  stetit  arce  poli,  famulosque  recepit 
Natura  tradente  deos:  lanugine  nondum 
Vernabant  vultus,  nec  adhuc  per  colla  fluebant 
Moturae  convexa  comae:  tum  scindere  nubes  201 
Discebat,  fulmenque  rudi  torquere  lacerto. 

Laetior  augurio  genitor,  natisque  superbus 
Jam  paribus,  duplici  fultus  consorte  redibat, 
Splendebatque  pio  complexus  pignora  curru.  205 
Haud  aliter  summo  gemini  cum  patre  Lacones 
Progenies  Ledaea  sedent :  in  utroque  relucent 
Frater, utroque  soror :  simili  chlamys  effluit  auro: 
Stellati  pariter  crines :  juvat  ipse  Tonantem 
Error,  et  ambiguae  placet  ignorantia  matri.  210 
Eurotas  proprios  discernere  nescit  alumnos. 

Ut  domus  excepit  reduces,  ibi  talia  tecum 
Pro  rerum  stabili  fertur  ditione  locutus: 

Si  tibi  Parthorum  solium  fortuna  dedisset, 
Care  puer,  terrisque  procul  venerandus  Eois  215 
Barbarus  Arsacio  consurgeret  ore  tiaras  ; 
Sufficeret  sublime  genus,  luxuque  fluentem 
Deside  nobilitas  posset  te  sola  tueri. 

Altera  Romanae  longe  rectoribus  aulae 
Conditio:  virtute  decet,  non  sanguine  niti.  220 
Major  et  utilior  fato  conjuncta  potenti, 

Vile  latens  virtus.  Quid  enim  submersa  tenebris 
Proderit  obscuro  ?  veluti  sine  remige  puppis, 

Vel  lyra,  quae  reticet,  vel,  qui  non  tenditur,  ar¬ 
cus.  [ante 

Hanc  tamen  haud  quisquam,  qui  non  agnoverit 
Semet,  et  incertos  animi  pacaverit  aestus,  226 


Inveniet:  longis  illuc  ambagibus  itur,  [artus 
Disce  orbi,  quod  quisque  sibi.  Cum  condere» 
Nostros,  aetheriis  miscens  terrena  Prometheus, 
Sinceram  patrio  mentem  fufhtus  Olympo  230 
Continuit  claustris,  indignantemque  revinxit. 

Et,  cum  non  aliter  possent  mortalia  fingi. 
Adjunxit  geminas :  illae  cum  corpore  lapsae 
Intereunt ;  haec  sola  manet,  bustoque  superstes 
Evolat.  Hanc  alta  capitis  fundavit  in  arce  235 
Mandatricem  operum,  prospecturamque  labori. 
Illas  inferius  collo,  praeceptaque  summae 
Passuras  dominae  digna  statione  locavit. 

Quippe  opifex  veritus  confundere  sacra  profanis, 
Distribuit  partes  animae,  sedesque  removit.  240 
Iram  sanguinei  regio  sub  pectore  cordis 
Protegit  imbutam  flammis,  avidamque  nocendi, 
Praecipitemque  sui :  rabie  succensa  tumescit, 
Contrahitur  stupefacta  metu.  Cumque  omnia  se- 
cum 

Duceret,  et  requiem  membris  vesana  negaret, 
Invenit  pulmonis  opem,  madidumque  furenti  216 
Praebuit,  ut  tumidae  ruerent  in  mollia  fibrae. 

At  sibi  cuncta  petens,  nil  collatura,  cupido 
ln  jecur  et  tractus  imos  compulsa  recessit. 

Quae  velut  immanes  reserat  dum  bellua  rictus. 
Expleri  pascique  nequit :  nunc  verbere  curas  251 
Torquet  avaritiae,  stimulis  nunc  flagrat  amorum, 
Nunc  gaudet,  nunc  maesta  dolet :  satiataque  rur- 
Exoritur,  caesaque  redit  pollentius  Hydra,  [sus 
Hos  igitur  si  quis  potuit  sedare  tumultus,  255 
Inconcussa  dabit  purae  sacraria  menti. 

Tu  licet  extremos  late  dominere  per  Indos, 

Te  Medus,  te  mollis  Arabs,  te  Seres  adorent ; 

Si  metuis,  si  prava  cupis,  si  duceris  ira. 

Servitii  patiere  jugum  :  tolerabis  iniquas  260 
Interius  leges.  Tunc  omnia  jure  tenebis, 

Cum  poteris  rex  esse  tui.  Proclivior  usus 
In  pejora  datur,  suadetque  licentia  luxum. 
Illecebrisque  effrena  favet :  tum  vivere  caste 
Asperius,  cum  promta  Venus  :  tum  durius  irae 
Consulitur,  cum  poena  patet.  Sed  comprime  motus: 
Nec  tibi  quid  liceat,  sed  quid  fecisse  decebit. 
Occurrat,  mentemque  domet  respectus  honesti. 

Hoc  te  praeterea  crebro  sermone  monebo. 

Ut  te  totius  medio  telluris  in  orbe  270 

Vivere  cognoscas,  cunctis  tua  gentibus  esse 
Facta  palam ;  nec  posse  dari  regalibus  usquam 
Secretum  vitiis  :  nam  lux  altissima  fati 
Occultum  nihil  esse  siuitj  latebrasque  per  omnes 
Intrat,  et  abstrusos  explorat  fama  recessus.  275 
Sis  pius  imprimis :  nam  cum  vincamur  in  omni 
Munere,  sola  deos  aequat  clementia  nobis. 

Neu  dubie  suspectus  agas,  neu  falsus  amicis, 
Rumorumve  avidus:  qui  talia  curat,  inanes 
Horrebit  strepitus  nulla  non  anxius  hora.  280 
Non  sic  excubiae,  non  circumstantia  pila, 

Quam  tutatur  amor.  Non  extorquebis  amari : 

Hoc  alterna  fides,  hoc  simplex  gratia  donat. 
Nonne  vides,  operum  quo  se  pulcherrimus  ipse 
Mundus  amore  Liget,  nec  vi  connexa  per  aevum  ■ 
Conspirent  elementa  sibi?  quod  limite  Phoebus 
Contentus  medio,  contentus  littore  pontus? 

Et  qui  perpetuo  terras  ambitque  vehitque, 

Nec  premat  incumbens,  oneri  nec  cesserit  aer  ? 
Qui  terret,  plus  ipse  timet.  Sors  ista  tyrannis  290 
Convenit :  invideant  claris,  fortesque  trucident. 
Muniti  gladiis  vivant  septique  venenis, 

Ancipites  habeant  artes,  trepidique  minentur. 

Tu  civem,  patremque  geras:  tu  consule  cunctis, 
Non  tibi :  nec  tua  te  moveant,  sed  publica  vota 

In  commune  jubes  si  quid,  censesve  tenendum, 
Primus  jussa  subi :  tunc  observantior  sequi 
Fii  populus,  nec  ferre  negat,  cum  viderit  ipsum 
Auctorem  parere  sibi:  componitur  orbis 
Regis  ad  exemplum:  nec  sic  inflectere  sensus 
Humanos  edicta  valent,  ut  vita  regentis.  801 
Mobile  mutatur  semper  cum  principe  vulgus. 
His  tamen  effectis,  neu  fastidire  minores, 

Neu  pete  praescriptos  homini  transcendere  fines. 
Inquinat  egregios  adjuncta  superbia  mores.  305 
Non  tibi  tradidimus  dociles  servire  Sabseos  : 
Armenise  dominum  non  te  praefecimus  orae :  [tem. 
Non  damus  Assyriam,  tenuit  quam  foemina,  gen- 
Romani,  qui  cuncta  diu  rexere,  regendi : 

Qui  nec  Tarquinii  fastus,  nec  jura  tulere  8 10 
Caesaris.  Annales  veterum  delicta  loquentur: 
Haerebunt  maculae  :  quis  non  per  saecula  damnet 
Caesareae  portenta  domus  ?  quem  dira  Neronis 
Funera,  quem  rupes  Caprearum  tetra  latebit 
Incesto  possessa  seni  ?  victura  feretur  315 

Gloria  Trajani,  non  tam  quod  Tigride  victo 
Nostra  triumphati  fuerint  provincia  Parthi, 

Alta  quod  invectus  fractis  Capitolia  Dacis, 

Quam  patriae  quod  mitis  erat.  Ne  desine  tales. 
Nate,  sequi.  Si  bella  tonant,  prius  agmina  duris 
Exerce  studiis,  et  saevo  praestrue  Marti.  321 
Non  brumae  requies,  non  hibernacula  segnes 
Enervent  torpore  manus:  ponenda  salubri 
Castra  loco  :  praebenda  vigil  custodia  vallo. 
Disce  ubi  densari  cuneos,  ubi  cornua  tendi  325 
/Equius,  aut  iterum  flecti :  quae  montibus  aptae, 
Quae  campis  acies,  quae  fraudi  accommoda  vallis ; 
Quae  via  difficilis  :  fidit  si  moenibus  hostis. 

Tum  tibi  muralis  librato  machina  pulsu 
Saxa  rotet:  praeceps  aries  prc tectaque  portas  830 
Testudo  feriat :  ruat  emersura  juventus 
Effossi  per  operta  soli.  Si  longa  moretur 
Obsidio,  tum  vota  cave  secura  remittas, 
Inclusumve  putes:  multis  damnosa  fuere 
Gaudia  :  dispersi  pereunt,  somnove  soluti.  385 
Saepius  incautae  nocuit  victoria  turbae. 

Neu  tibi  regificis  tentoria  larga  redundent 
Deliciis,  neve  imbelles  ad  signa  ministros 
Luxuries  armata  trahat:  neu  flantibus  Austris, 
Neu  pluviis  cedas:  neu  defensura  calorem  340 
Aurea  submoveant  rapidos  umbracula  soles. 
Inventis  utere  cibis:  solabere  partes 
/Equali  sudore  tuas.  Si  collis  iniquus, 

Primus  ini :  sylvam  si  caedere  provocat  usus, 
Sumta  ne  pudeat  quercum  stravisse  bipenni.  345 
Calcatur  si  pigra  palus,  tuus  ante  profundum 
Praetentet  sonipes:  fluvios  tu  protere  cursu 
Haerentes  glacie;  liquidos  tu  scinde  natatu. 

Nunc  eques  in  medias  equitum  te  consere  turmas, 
Nunc  pedes  adsistas  pediti :  tum  promtius  ibunt 
Te  socio  :  tum  conspicuus,  gratusque  feretur 
Sub  te  teste  labor.  Dicturum  plura  parentem 
Voce  subis:  Equidem,  faveant  modo  numina 
coeptis, 

Haec  effecta  dabo  :  nec  me  fratrique,  tibique 
Dissimilem  populi  commissaque  regna  videbunt. 
Sed  cur  non  potius,  verbis  quae  disseris,  usu  356 
Experior?  gelidas  certe  nunc  tendis  in  Alpes. 

Duc  tecum  comitem  :  figant  sine  nostra  tyrannum 
Spicula  :  pallescat  nostro  sine  barbarus  arcu, 
ltaliamne  feram  furiis  praedonis  acerbi  360 
Subjectam?  patiar  Romam  servire  clienti? 

Usque  adeone  puer?  nec  me  polluta  potestas. 
Nec  pia  cognati  tanget  vindicta  cruoris? 

Per  strages  equitare  libet:  da  protinus  arma. 


Cur  annos  obicis?  pugnae  cu:  arguor  impar? 365 
/Equalis  mihi  Pyrrhus  erat,  cum  Pergama  solus 
Verteret,  et  patri  non  degeneraret  Achilli. 
Denique  si  princeps  castris  haerere  nequibo, 

Vel  miles  veniam.  Delibat  dulcia  nati 
Oscula,  miratusque  refert:  Laudanda  petisti. 

Sed  festinus  amor:  veniet  robustior  aetas.  371 
Ne  propera  :  necdum  decimas  emensus  aristas 
Aggrederis  metuenda  viris  :  vestigia  magnae 
Indolis  agnosco.  Fertur  Pellaeus,  Eoum 
Qui  domuit  Porum,  cum  prospera  saepe  Philippi 
Audiret,  laetos  inter  flevisse  sodales,  876 

Nil  sibi  vincendum  patris  virtute  relinqui. 

Hos  video  motus :  fas  sit  promittere  patri ; 
Tantus  eris :  nostro  nec  debes  regna  favori, 

Quae  tibi  jam  natura  dedit.  Sic  mollibus  olim 
Stridula  ducturum  pratis  examina  regem  381 
Nascentem  venerantur  apes,  et  publica  mellis 
Jura  petunt,  traduntque  favos:  sic  pascua  parvus 
Vindicat,  et  necdum  firmatis  cornibus  audax 
Jam  regit  armentum  vitulus.  Sed  proelia  differ 
In  juvenem,  patiensque  meum  cum  fratre  tuere 
Me  bellante  locum  :  vos  impacatus  Araxes,  887 
Vos  celer  Euphrates  timeat :  sit  Nilus  ubique 
Vester,  et  emisso  quicquid  sol  imbuit  ortu. 

Si  pateant  Alpes,  habeat  si  causa  secundos  390 
Justior  eventus,  aderis,  partesque  receptas 
Suscipies,  animosa  tuas  ut  Gallia  leges 
Audiat,  et  nostros  aequus  modereris  Iberos. 

T unc  ego  securus  fati,  laetusque  laborum 
Discedam,  vobis  utrumque  regentibus  axem.  395 
Interea  Musis,  animus  dum  mollior,  insta, 

Et,  quae  mox  imitere,  legas :  nec  desinat  unquam 
Tecum  Graia  loqui,  tecum  Romana  vetustas. 
Antiquos  evolve  duces  :  adsuesce  futurae 
Militiae  :  Latium  retro  te  confer  in  aevum.  400 
Libertas  quaesita  placet  ?  mirabere  Brutum. 
Perfidiam  damnas  ?  Meti  satiabere  poenis 
Triste  rigor  nimius  ?  Torquati  despue  mores. 
Mors  impensa  bonum  ?  Decios  venerare  ruentes. 
Vel  solus  quid  fortis  agat,  te  ponte  soluto  405 
Oppositus  Cocles,  Muci  te  flamma  docebit. 

Quid  mora  perfringat,  Fabius:  quid  rebus  in  arctis 
Dux  gerat,  ostendat  Gallorum  strage  Camillus. 
Discitur  hinc  nullos  meritis  obsistere  casus: 
Prorogat  aeternam  feritas  tibi  Punica  famam, 410 
Regule:  successus  superant  adversa  Catonis. 
Discitur  hinc  quantum  paupertas  sobria  possit: 
Pauper  erat  Curius,  cum  reges  vinceret  armis: 
Pauper  Fabricius,  Pyrrhi  cum  sperneret  aurum. 
Sordida  Serranus  flexit  dictator  aratra.  415 
Lustratae  lictore  casae,  fascesque  salignis 
Postibus  affixi :  collectae  consule  messes. 

Et  sulcata  diu  trabeato  rura  colono. 

Haec  genitor  praecepta  dabat:  velut  ille  carinae 
Longaevus  rector,  variis  quem  saepe  procellis  420 
Exploravit  hiems,  ponto  jam  fessus  et  annis 
/Equoreas  alni  nato  commendat  habenas, 

Et  casus  artesque  docet,  quo  dextra  regatur 
Sidere,  quo  fluctus  possint  moderamine  falli : 
Quae  nota  nimborum  :  quae  fraus  infida  sereni : 
Quid  sol  occiduus  prodat:  quo  saucia  vento  426 
Decolor  iratos  attollat  Cynthia  vultus.  [Austri, 
Adspice  nunc,  quacunque  micas,  seu  circulus 
Magne  parens,  gelidi  seu  te  meruere  Triones; 
Adspice,  completur  votum  :  jam  natus  adaequat 
Te  meritis,  et,  quod  magis  est  optabile,  vincit, 
Subnixus  Stilichone  tuo  ;  quem  fratribus  ipse 
Discedens  clypeum  defensoremque  dedisti. 

Pro  nobis  nihil  ille  pati,  nullumque  recusat 


1140 


CLAUDIANUS. 


IV.  Cons.  Hon 


Discrimen  tentare  sui;  non  dura  viarum,  435 
Non  incerta  maris:  Libyae  squalentis  arenas 
Audebit  superare  pedes,  madidaque  cadente 
Pliade  Gaetulas  intrabit  Syrtibus  undas. 

Hunc  tamen  in  primis  populos  levitate  feroces, 
Et  Rhenum  pacare  jubes.  Volat  ille  citatis  440 
Vectus  equis ;  nullaque  latus  stipante  caterva, 
Aspera  nubiferas  qua  Rhaetia  porrigit  Alpes, 
Pergit,  et  hostiles,  tanta  est  fiducia,  ripas 
Incomitatus  adit.  Totum  properare  per  amnem 
Attonitos  humili  reges  cervice  videres.  445 
Ante  ducem  nostrum  flavam  sparsere  Sicambri 
Caesariem,  pavidoque  orantes  murmure  Franci 
Procubuere  solo  :  juratur  Honorius  absens, 
Imploratque  tuum  supplex  Alamannia  nomen. 
Bastarnae  venere  truces,  venit  accola  sylvae  450 
Bructerus  Hercyniae,  latisque  paludibus  exit 
Cimber,  et  ingentes  Albin  liquere  Cherusci. 
Accipit  ille  preces  varias,  tardeque  rogatus 
Annuit,  et  magno  pacem  pro  munere  donat. 
Nobilitant  veteres  Germanica  foedera  Drusos;  455 
Marte  sed  ancipiti,  sed  multis  cladibus  emta, 
Quis  victum  meminit  sola  formidine  Rhenum? 
Quod  longis  alii  bellis  potuere  mereri, 
lloc  tibi  dat  Stilichonis  iter.  Post  otia  Galli 
Limitis,  hortaris  Graias  fulcire  ruinas.  460 

Ionium  tegitur  velis,  ventique  laborant 
Tot  curvare  sinus,  servaturasque  Corinthum 
Prosequitur  facili  Neptunus  gurgite  classes  : 

Et  puer  Isthmiaci  jam  pridem  littoris  exsul 
Secura  repetit  portus  cum  matre  Palaemon.  465 
Plaustra  cruore  natant :  metitur  pellita  juventus. 
Pars  morbo,  pars  ense  perit:  non  lustra  Lycaei, 
Non  Erymaniheae  jam  copia  sufficit  umbrae 
Innumeris  exusta  rogis,  nudataque  ferro 
Sic  flagrasse  suas  laetantur  Maenala  sylvas.  470 
Excutiat  cineres  Ephyre :  Spartanus  et  Arcas 
Tutior  exsangues  pedibus  proculcet  acervos: 
Fessaque  pensatis  respiret  Graecia  poenis. 

Gens,  qua  non  Scythicos  diffusior  ulla  Triones 
Incoluit,  cui  parvus  Athos,  angustaque  Thrace, 
Cum  transiret,  erat,  per  te,  viresque  tuorum  476 
Fracta  ducum,  lugetque  sibi  jam  rara  superstes, 
Et,  quorum  turba'  spatium  vix  praebuit  orbis. 
Uno  colle  latent:  sitiens,  inclusaque  vallo 
(Creptas  quaesivit  aquas,  quas  hostibus  ante  480 
Contiguas  alio  Stilicho  deflexerat  actu, 
Mirantemque  novas  ignota  per  avia  valles 
Jusserat  averso  fluvium  migrare  meatu. 

Obvia  quid  mirum  vinci,  cum  barbarus  ultro 
Jam  cupiat  servire  tibi?  tua  Sarmata  discors  485 
Sacramenta  petit:  projecta  fraude  Gelonus 
Militat:  in  Latios  ritus  transistis  Alani. 

Ut  fortes  in  Marte  viros,  animisque  paratos, 

Sic  justos  in  pace  legis,  longumque  tueris 
Electos,  crebris  nec  succedentibus  urges.  490 
Judicibus  notis  regimur:  fruimurque  quietis 
Militiaeque  bonis,  ceu  bellatore  Quirino, 

Ceu  placido  moderante  Numa.  Non  imminet  ensis: 
Nullae  nobilium  caedes:  non  crimina  vulgo 
Texuntur:  patria  maestus  non  truditur  exsul.  495 
Impia  continui  cessant  augmenta  tributi: 

Non  infelices  tabulae :  non  hasta  refixas 
Vendit  opes:  avida  sector  non  voce  citatur: 

Nec  tua  privatis  crescunt  aeraria  damnis. 
Munificus  largi,  sed  non  et  prodigus,  auri.  500 
Perdurat  non  emta  fides,  nec  pectora  merces 
Aliigat:  ipsa  suo  pro  pignore  castra  laborant. 

Te  miles  nutritor  amat.  Quae  denique  Romae 
Cura  tibi !  quam  fixa  manet  reverentia  patrum  ' 


Firmatur  senium  juris,  priscamque  resumunt  5)5 
Canitiem  leges,  emendanturque  vetustae, 
Acceduntque  novae.  Talem  sensere  Solonem 
Res  Pandioniae:  sic  armipotens  Lacedaemon 
Despexit  muros  rigido  munita  Lycurgo 

Quae  sub  te  vel  causa  brevis,  vel  judicis  error 
Negligitur?  dubiis  quis  litibus  addere  finem  511 
Justior,  et  mersum  latebris  educere  verum? 

Quae  pietas, quantusque  rigor,  tranquillaque  magni 
Vis  animi,  nulloque  levis  terrore  moveri, 

Nec  nova  mirari  facilis!  quam  docta  facultas  515 
Ingenii,  linguaeque  modus!  responsa  verentur 
Legati,  gravibusque  latet  sub  moribus  aetas. 

Quantus  in  ore  pater  radiat!  quam  torva  volup- 
Frontis,  et  augusti  majestas  grata  pudoris!  [tas 
Jam  patrias  imples  galeas :  jam  cornus  avita  520 
Tentatur  vibranda  tibi :  promittitur  ingens 
Dextra  rudimentis,  Romanaque  vota  moratur. 
Quis  decor,  incedis  quoties  clypeatus,  et  auro 
Squameus,  et  rutilus  cristis,  et  casside  major! 
Sic,  cum  Threicia  primum.sudaret  in  hasta,  525 
Flumina  laverunt  puerum  Rhodopeia  Martem. 
Quae  vires  jaculis!  vel  cum  Gortynia  tendis 
Spicula,  quam  felix  arcus,  certique  petitor 
Vulneris,  et  jussum  mentiri  nescius  ictum! 

Scis  quo  more  Cydon,  qua  dirigat  arte  sagittas 
Armenius,  refugo  quae  sit  fiducia  Partho.  531 
Sic  Amphioniae  pulcher  sudore  palaestrae 
Alcides  pharetras  Dircaeaque  tela  solebat 
Praetentare  feris,  olim  domitura  Gigantas, 

Et  pacem  latura  polo;  semperque  cruentus  535 
Ibat,  et  Alcmenae  praedam  referebat  ovanti. 
Caeruleus  tali  prostratus  Apolline  Python 
Implicuit  fractis  moritura  volumina  sylvis. 

Cum  vectaris  equo,  simulacraque  Martia  ludis. 
Quis  molles  sinuare  fugas,  quis  tendere  contum 
Acrior,  aut  subitos  melior  flexisse  recursus?  541 
Non  te  Massagetae,  non  gens  exercita  campo 
Thessala,  non  ipsi  poterunt  aequare  bimembres. 
Vix  comites  alae,  vix  te  suspensa  sequuntur 
Agmina,  ferventesque  tument  post  terga  dracones. 
Utque  tuis  primum  sonipes  calcaribus  arsit,  546 
Ignescunt  patulae  nares :  non  sentit  arenas 
Ungula,  discussaeque  jubae  sparguntur  in  armos. 
Turbantur  phalerae:  spumosis  morsibus  aurum 
Fumat,  anhelantes  exsudant  sanguine  gemmae.  550 
Ipse  labor,  pulvisque  decent,  confusaque  motu 
Caesaries:  vestis  radiato  murice  solem 
Combibit:  ingesto  crispatur  purpura  vento. 

Si  dominus  legeretur  equis,  tua  posceret  ultro 
Verbera  Nereidum  stabulis  nutritus  Arion,  555 
Serviretque  tuis  contemto  Castore  frenis 
Cyllarus,  et  flavum  Xanthus  sprevisset  Achillem. 
Ipse  tibi  famulas  praeberet  Pegasus  alas, 
Portaretque  libens,  melioraque  pondera  passus 
Bellerophonteas  indignaretur  habenas.  560 

Quin  etiam  velox  Aurorae  nuntius  iEthon, 

Qui  fugat  hinnitu  stellas,  roseoque  domatur 
Lucifero,  quoties  equitem  te  cernit  ab  astris. 
Invidet,  inque  tuis  mavult  spumare  lupatis. 

Nunc  quoque  quos  habitus,  quantae  miracula 
pompae  565 

Vidimus,  Ausonio  cum  jam  succinctus  amictu 
Per  Ligurum  populos  solito  conspectior  ires, 
Atque  inter  niveas  alte  veherere  cohortes, 
Obnixisque  simul  pubes  electa  lacertis 
Sidereum  gestaret  onus !  sic  numina  Memphis  570 
In  vulgus  proferre  solet :  penetralibus  exit 
Effigies,  brevis  illa  quidem;  sed  plurimus  infra 
Liniger  imposito  suspirat  vecte  sacerdos. 

Testatus  sudore  deum  :  Nilotica  sistris 
Ripa  sonat,  Phariosque  modos  jEgyptia  ducit 
Tibia:  submissis  admugit  cornibus  Apis.  576 
Omnis  nobilitas,  omnis  tua  sacra  frequentant 
Tibridis  et  Latii  soboles:  convenit  in  unum 
Quicquid  in  orbe  fuit  procerum,  quibus  auctor 
honoris 

Vel  tu,  vel  genitor:  numeroso  consule  consul 
Cingeris,  et  socios  gaudes  admittere  patres.  581 
Illustri  te  prole  Tagus,  te  Gallia  doctis 
Civibus,  et  toto  stipavit  Roma  senatu. 

Portatur  juvenum  cervicibus  aurea  sedes, 
Ornatuque  novo  gravior  deus :  asperat  Indus  585 
Velamenta  lapis,  pretiosaque  fila  smaragdis 
Ducta  virent:  amethystus  inest,  et  fulgor  Iberus 
Temperat  arcanis  hyacinthi  caerula  flammis. 

Nec  rudis  in  tali  suffecit  gratia  textu  : 

Auget  acus  meritum,  picturatumque  metallis  590 
Vivit  opus,  multaque  ornantur  iaspide  cultus. 

Et  variis  spirat  Nereia  bacca  figuris. 

Quae  tantum  potuit  digitis  mollire  rigorem 
Ambitiosa  colus?  vel  cujus  pectinis  arte 
Traxerunt  solidae  gemmarum  stamina  telae?  595 
Invia  quis  calidi  scrutatus  stagna  profundi 
Tethyos  invasit  gremium  ?  quis  divitis  algae 
Germina  flagrantes  inter  quaesivit  arenas? 

Quis  junxit  lapides  ostro?  quis  miscuit  ignes 
Sidonii  rubrique  maris  ?  tribuere  colorem  600 
Phoenices,  Seres  subtemina,  pondus  Hydaspes. 
Hoc  si  Maeonias  cinctu  graderere  per  urbes. 

In  te  pampineos  transferret  Lydia  thyrsos. 

In  te  Nysa  choros:  dubitarent  Orgia  Bacchi 
Cui  furerent :  irent  blandae  sub  vincula  tigres.  605 
Talis  Erythraeis  intextus  nebrida  gemmis 
Liber  agit  currus,  et  Caspia  flectit  eburnis 
Colla  jugis:  Satyri  circum,  crinemque  solut® 
Maenades  adstringunt  hederis  victricibus  Indos. 
Ebrius  hostili  velatur  palmite  Ganges.  610 

Auspice  mox  laetum  sonuit  clamore  tribunal. 
Te  Fastos  ineunte  quater:  sollennia  ludit 
Omina  libertas:  deductum  Vindice  morem 
Lex  celebrat,  famulusque  jugo  laxatus  herili 


Ducitur,  et  grato  remeat  securior  ictu.  615 

Tristis  conditio  pulsata  fronte  recedit. 

In  civem  rubuere  genae,  tergoque  removit 
Verbera  permissi  felix  injuria  voti. 

Prospera  Romuleis  sperantur  tempora  rebus 
In  nomen  ventura  tuum.  Praemissa  futuris  620 
Dant  exempla  fidem :  quoties  te  cursibus  aevi 
Praefecit,  toties  accessit  laurea  patri. 

Ausi  Danubium  quondam  tranare  Gruthungi 
In  lintres  fregere  nemus:  ter  mille  ruebant 
Per  fluvium  plenae  cuneis  immanibus  alni.  625 
Dux  Odothaeus  erat:  tantae  conamina  classis 
Incipiens  aetas  et  primus  contudit  annus. 
Submersae  sedere  rates:  fluitantia  nunquam 
Largius  Arctoos  pavere  cadavera  pisces.  [rens 
Corporibus  premitur  Peuce:  per  quinque  recur- 
Ostia  barbaricos  vix  egerit  unda  cruores.  630 
Confessusque  parens  Odolhaei  regis  opima 
Retulit  exuviasque  tibi.  Civile  secundis 
Conficis  auspiciis  bellum:  tibi  debeat  orbis 
Fata  Gruthungorum,  debellatumque  tyrannum. 
Ister  sanguineos  egit  te  consule  fluctus,  636 
Alpinos  genitor  rupit  te  consule  montes. 

Sed  patriis  olim  fueras  successibus  auctor; 

Nunc  eris  ipse  tuis:  semper venere  triumphi 
Cum  trabeis,  sequiturque  tuos  victoria  fasces.  640 
Sis  precor  assiduus  consul,  Mariique  relinquas 
Et  senis  Augusti  numerum.  Quae  gaudia  mundo. 
Per  tua  lanugo  cum  serpere  coeperit  ora, 

Cum  tibi  prodiderit  festas  nox  pronuba  taedas! 
Quae  tali  devota  toro,  qua^murice  fulgens  645 
Ibit  in  amplexus  tanti  regina  mariti  ? 

Quaenam  tot  divis  veniet  nurus,  omnibus  arvis 
Et  toto  dotanda  mari?  quantusque feretur 
Idem  per  Zephyri  metas  Hymenaeus  et  Euri! 

O  mihi  si  liceat  thalamis  intendere  carmen  650 
Connubiale  tuis,  si  te  jam  dicere  patrem! 
Tempus  erit,  cum  tu  trans  Rheni  cornua  victor, 
Arcadius  captae  spoliis  Babylonis  onustus, 
Communem  majore  toga  signabitis  annum, 
Crinitusque  tuo  sudabit  fasce  Suevus:  65l 

Ultima  fraternas  horrebunt  Bactra  secures. 


IN  NUPTIAS  HONORII  ET  MARIAE  PRAEFATIO. 


Surgeret  in  thalamum  ducto  cum  Pel  on  arcu. 
Nec  caperet  tantos  hospita  terra  deos ; 

Cum  socer  aequoreus,  numerosaque  turba  sororum 
Certarent  epulis  continuare  dies; 

Praeberetque  Jovi  communia  pocula  Chiron,  5 
Molliter  obliqua  parte  refusus  equi; 

Peneus  gelidos  mutaret  nectare  fontes, 

GEtaeis  fluerent  spumea  vina  jugis; 
Terpsichore  facilem  lascivo  pollice  movit 

Barbiton,  et  molles  duxit  in  antra  choros.  10 
Carmina  aoc  nuperis,  nec  displicuere  Tonanti, 


Cum  teneris  nossent  congrua  vota  modis. 
Centauri  Faunique  negant.  Quae  flectere  Rhoeton, 
Quae  rigidum  poterant  plectra  movere  Pholum? 
Septima  lux  aderat  coelo,  totiesque  renatus  15 
Viderat  exactos  Hesperus  igne  choros. 

Tum  Phoebus,  quo  saxa  domat,  quo  pertrahit 
Pectine  tentavit  nobiliore  lyram ;  [ornos, 
Venturumque  sacris  fidibus  jam  spondet  Achillem: 

Jam  Phrygias  caedes,  jam  Simoenta  canit.  2(1 
Frondoso  strepuit  felix  Hymenaeus  Olympo: 
Reginam  resonant  Othryset  Ossa  Tiietia. 

Hauserat  insolitos  promissae  virginis  ignes 
Augustus,  pronoque  rudis  flagraverat  aestu. 

Nec  novus  unde  calor  nec  quid  suspiria  vellent 
Noverat  incipiens,  et  adhuc  ignarus  amandi. 

Non  illi  venator  equus,  non  spicula  curae:  5 

Non  jaculum  torquere  libet :  mens  omnis  aberrat 
In  vulnus,  quod  fixit  Amor.  Quam  saepe  medullis 
Erupit  gemitus!  quoties  incanduit  ore 
Confessus  secreta  rubor!  nomenque  beatum 
Injussae  scripsere  manus!  Jam  munera  nuptae  10 
Praeparat,  et  pulchros,  Mariae  sed  luce  minores, 
Eligit  ornatus,  quicquid  venerabilis  olim 
Livia,  divorumque  nurus  gessere  superbae. 
Incusat  spes  aegra  moras,  longique  videntur 
Stare  dies,  segnemque  rotam  non  flectere  Phoebe. 
Scyria  sic  tenerum  virgo  flammabat  Achillem,  16 
Fraudis  adhuc  expers,  bellatricesque  docebat 
Ducere  fila  manus,  et,  mox  quos  horruit  Ide, 
Thessalicos  roseo  pectebat  pollice  crines,  [rendus 
Haec  etiam  queritur  secum :  Quonam  usque  ve- 
Cunctatur  mea  vota  socer?  quid  jungere  differt 
Quam  pepigit, castasque  preces  implere  recusat? 
Non  ego,  luxuriem  regum  moremve  secutus. 
Quaesivi  vultum  tabulis,  ut  nuntia  formae 
Lena  per  innumeros  iret  pictura  penates:  25 

Nec  variis  dubium  thalamis  lecturus  amorem 
Ardua  commisi  falsae  connubia  cer*. 

Non  rapio  praeceps  alienae  foedera  taedae. 

Sed  quae  sponsa  mihi  pridem,  patriisque  relicta 
Mandatis,  uno  materni  sanguinis  ortu  30 

Communem  partitur  avum.  Fastigia  supplex 
Deposui,  gessique  procum:  de  limine  sacro 
Oratum  misi  proceres,  qui  proxima  nobis 
Jura  tenent.  Fateor,  Stilicho,  non  parva  poposci : 
Sed  certe  mereor  princeps,  hoc  principe  natus,  35 
Qui  sibi  te  generum  fraterna  prole  revinxit. 

Cui  Mariam  debes.  Foenus  mihi  solve  paternum : 
Redde  suos  aulse.  Mater  fortasse  rogari 
Mollior.  O  patrui  germen,  cui  nominis  haeres 
Successi,  sublime  decus  torrentis  Iberi,  40 

Stirpe  soror,  pietate  parens,  tibi  creditus  infans, 
Inque  tuo  crevi  gremio,  partuque  remoto 
Tu  potius  Flaccilla  mihi.  Quid  dividis  ergo 
Pignora  ?  quid  juveni  natam  non  tradis  alumno  ? 
Optatusne  dies  aderit  ?  dabiturne  jugalis  45 

Nox  unquam  ?  Tali  solatur  vulnera  questu. 

Risit  Amor,  placidaeque  volat  trans  aequora 
Nuntius,  et  totas  jactantior  explicat  alas,  [matri 

Mons  latus  Eoum  Cypri  praeruptus  obumbrat, 
Invius  humano  gressu,  Phariumque  cubile  50 
Proteos, et  septem  despectat  cornua  Nili. 

Hunc  neque  canentes  audent  vestire  pruinae. 
Hunc  venti  pulsare  timent,  hunc  laedere  nimbi. 
Luxuriae  Venerique  vacat.  Pars  acrior  anni 
Exsulat:  aeterni  patet  indulgentia  veris.  55 

In  campum  se  fundit  apex :  hunc  aurea  saepes 
Circuit,  et  fulvo  defendit  prata  metallo. 

Mulciber,  ut  perhibent,  his  oscula  conjugis  emit 
Moenibus,  et  tales  uxorius  obtulit  arces, 
intus  rura  micant,  manibus  quae  subdita  nullis 60 
Perpetuum  florent.  Zephyro  contenta  colono; 
Umbrosumque  nemus,  quo  non  admittitur  ales, 

Vi  probet  ante  suos  diva  sub  judice  canius. 


Quae  placuit,  fruitur  ramis:  quae  victa,  recedit. 
Vivunt  in  Venerem  frondes,  omnisque  vicissim65 
Felix  arbor  amat:  nutant  ad  mutua  palmae 
Foedera:  populeo  suspirat  populus  ictu  : 

Et  platani  platanis,  alnoque  adsibilat  alnus. 
Labuntur  gemini  fontes  :  hic  dulcis,  amarus 
Alter,  et  infusis  corrumpunt  mella  venenis,  70 
Unde  Cupidineas  armavit  fama  sagittas. 

Mille  pharetrati  ludunt  in  margine  fratres, 

Ore  pares,  similes  habitu,  gens  mollis  Amorum. 
Hos  Nymphae  pariunt;  illum  Venus  aurea  solum 
Edidit:  ille  deos,  ccelumque,  et  sidera  cornu  75 
Temperat,  et  summos  dignatur  figere  reges; 

Hi  plebem  feriunt.  Nec  camera  numina  desunt. 
Hic  habitat  nullo  constricta  Licentia  nodo, 

Et  flecti  faciles  Irae,  vinoque  madentes 
Excubiae,  Lacrymeeque  rudes,  et  gratus  amanlum 
Pallor,  et  in  primis  titubans  Audacia  furtis,  81 
Jucundique  Metus,  et  non  secura  Voluptas, 

Et  lasciva  volant  levibus  Perjuria  pennis. 

Hos  inter  petulans  alta  cervice  Juventas 
Excludit  Senium  luco.  Procul  atria  divae  85 
Permutant  radios,  sylvaque  obstante  virescunt. 
Lemnius  haec  etiam  gemmis  exstruxit  et  auro. 
Admiscens  artem  pretio,  trabibusque  smaragdis 
Supposuit  caesas  hyacinthi  rupe  columnas. 
Beryllo  paries,  et  iaspide  lubrica  surgunt  90 
Limina,  despectusque  solo  calcatur  achates. 

In  medio  glebis  redolentibus  area  dives 
Praebet  odoratas  messes :  hic  mitis  amomi, 

Hic  casiae  matura  seges,  Panchaeaque  turgent 
Cinnama,  nec  sicca  frondescunt  vimina  costo, 95 
Tardaque  sudanti  prorepunt  balsama  ligno,  [git 
Quo  postquam  delapsus  Amor,  longasque  pere- 
Penna  vias,  alacer,  passuque  superbior  intrat. 
Caesariem  tunc  forte  Venus  subnixa  corusco 
Fingebat  solio.  Dextra  laevaque  sorores  100 
Stabant  Idaliae:  largos  haec  nectaris  imbres 
Irrigat:  haec  morsu  numerosi  dentis  eburno 
.  Multifidum  discrimen  arat :  sed  tertia  retro 
Dat  varios  nexus,  et  justo  dividit  orbes 
Ordine,  neglectam  partem  studiosa  relinquens. 
Plus  error  decuit.  Speculi  nec  vultus  egebat  106 
Judicio  :  similis  tecto  monstratur  in  omni. 

Et  rapitur  quocunque  videt.  Dum  singula  cernit, 
Seque  probat,  nati  venientis  conspicit  umbram ; 
Ambrosioque  sinu  puerum  complexa  ferocem, 
Quid  tantum  gavisus,  ait?  quae  proelia  sudas. 
Improbe  ?  quis  jacuit  telis  ?  iterumne  Tonantem 
Inter  Sidonias  cogis  mugire  juvencas  ? 

An  Titana  domas  ?  an  pastoralia  Lunam  1 1 4 
Rursus  in  antra  vocas  ?  durum  magnumque  videris 
Debellasse  deum.  Suspensus  in  oscula  matris 
Ille  refert:  Laetare,  parens:  immane  tropaeum 
Retulimus  :  nostrum  jam  sentit  Honorius  arcum. 
Scis  Mariam,  patremque  ducem,qui  cuspide  Gallos 
Italiamque  fovet:  nec  te  praeclara  Serenae  120 
Fama  latet.  Propera  :  regalibus  annue  votis: 
Junge  toros.  Gremio  natum  Cytherea  removit; 
Et  crines  festina  ligat,  peplumque  fluentem 
Allevat,  et  blando  spirantem  numine  ceston 
Cingitur,  impulsos  pluviis  quo  mitigat  amnes, 123 
Quo  mare,  quo  ventos,  irataque  fulmina  solvit. 

Ut  stetit  ad  littus,  parvis  haec  fatur  alumnis  : 
Ecquis  erit,  pueri,  vitreas  qui  lapsus  in  undas 
Huc  rapidum  Tritona  vocet,  quo  vecta  per  altum 
Deferar  ?  haud  unquam  tanto  mihi  venerit  usu. 
Sacri,  quos  petimus,  thalami:  pernicius  omnes 
Quaerite,  seu  concha  Libycum  circumtonat  aequor, 
Ogygias  seu  frangit  aquas  :  quicunque  reper.um 
Duxerit,  aurata  donabitur  ille  pharetra. 

Dixerat,  et  sparsa  diversi  plebe  feruntur  135 
Exploratores.  Pelagi  sub  fluctibus  ibat 
Carpathii  Triton,  obluctantemque  petebat 
Cymothoen  :  timet  illa  ferum,  seseque  sequenti 
Surripit,  et  duris  elabitur  uda  lacertis.  [imis 
Heus,  inquit  speculatus  Amor,  num  vestra  sub 
Furta  tegi  potuere  vadis?  accingere  nostram  141 
Vecturus  dominam:  pretium  non  vile  laboris 
Cymothoen  facilem, quae  nunc  detrectat,  habebis. 
Hac  mercede  veni.  Prorupit  gurgite  torvus 
Semifer:  undosi  verrebant  brachia  crines :  145 

Hispida  tendebat  bifido  vestigia  cornu. 

Qua  pristis  commissa  viro.  Ter  pectora  movit: 
Jam  quarto  Paphias  tractu  sulcabat  arenas. 
Umbratura  deam  retro  sinuatur  in  arcum 
Bellua  :  tura  vivo  squalentia  murice  terga  150 
Purpureis  mollita  toris:  hoc  navigat  ostro 
Fulta  Venus  :  niveae  delibant  aequora  plantae 
Prosequitur  volucrum  late  comitatus  Amorum, 
Tranquillumque  choris  quatitur  mare  :  serta  per 
omnem 

Neptuni  dispersa  domum  :  Cadmeia  ludit  155 
Leucothoe,  frenatque  rosis  delphina  Palaemon. 
Alternas  violis  Nereus  interserit  algas. 

Canitiem  Glaucus  ligat  immortalibus  herbis. 

Nec  non  et  variis  vectae  Nereides  ibant 
Audito  rumore  feris:  hanc  pisce  volutam  160 
Sublevat  Oceani  monstrum  Tartessia  tigris: 
Hanc  timor  riEgaei  rupturus  fronte  carinas 
Trux  aries  :  haec  caeruleae  suspensa  leaenae  [cum. 
Innatat:  haec  viridem  trahitur  complexa  juven- 
Certatimque  novis  onerant  connubia  donis.  165 
Cingula  Cymothoe,  rarum  Galatea  monile, 

Et  gravibus  Spatale  baccis  diadema  lerebat 
Intextum,  rubro  quas  legerat  ipsa  profundo. 
Mergit  se  subito,  vellitque  coralia  Doto. 

Vimen  erat,  dum  stagna  subit:  processerat  undis; 
Gemma  fuit.  Nudae  Venerem  cinxere  catervae, 
Plaudentesque  simul  tali  cum  voce  sequuntur. 

Hos  Mariae  cultus,  haec  munera  nostra  preca- 
Reginae  regina  feras  :  dic  talia  nunquam  [mur 
Promeruisse  Thetin,  nec  cum  soror  Amphitrite 
Nostro  nupta  Jovi :  devotum  sentiat  aequor:  176 
Agnoscat  famulum  virgo  Stilichonia  pontum. 

V  ictrices  nos  saepe  rates,  classemque  paternam. 
Veximus,  attritis  cum  tenderet  ultor  Achivis. 

Jam  Ligurum  terris  spumantia  pectora  Triton 
Appulerat,  lassosque  fretis  extenderat  orbes.  181 
Continuo  sublime  volans  ad  moenia  Gallis 
Condita,  lanigeri  suis  ostentantia  pellem. 
Pervenit.  Adventu  Veneris  pulsata  recedunt 
Nubila:  clarescunt  puris  AquilonibusAlpes.  185 
Laetitiae  causas  ignorat  dicere  miles, 

Laetaturque  tamen.  Mavortia  signa  rubescunt 
Floribus,  et  subitis  animantur  frondibus  hastae. 
Illa  suum  dictis  affatur  talibus  agmen  :  189 

Gradivum,  nostri  comites,  arcete  parumper, 

Ut  soli  vacet  aula  mihi ;  procul  igneus  horror 
Thoratum,  gladiosque  tegat  vagina  minaces- 
Stent  bellatrices  aquilae,  saevique  dracones. 

Fas  sit  castra  meis  hodie  succumbere  signis. 
Tibia  pro  lituis,  et  pro  clangore  tubarum  195 


Molle  lyrae  faustumque  canant  :  epulentur  ad 
Excubias  :  mediis  spirent  crateres  in  armis.[ipsas 
Laxet  terribiles  majestas  regia  fastus, 

Et  sociam  plebem  non  indignata  potestas 
Confundat  turbae  proceres:  solvantur  habenis 
Gaudia,  nec  leges  pudeat  ridere  severas.  201 
Tu  festas,  Hymenaee,  faces,  tu,  Gratia,  flores 
Elige,  tu  geminas,  Concordia,  necte  coronas. 
Vos,  pennata  cohors,  quocunque  vocaverit  usus. 
Divisa  properate  manu  :  neu  marceat  ulla  205 
Segnities  :  alii  funalibus  ordine  ductis 
Plurima  venturae  suspendite  lumina  nocti : 

Hi  nostra  nitidos  postes  obducere  myrto 
Contendant :  pars  nectareis  adspergere  tecta 
Fontibus,  et  flamma  lucos  adolere  Sabaeos.  210 
Pars  infecta  croco  velamina  lutea  Serum 
Pandite,  Sidoniasque  solo  prosternite  vestes. 

Ast  alii  thalamum  docto  componite  textu. 
Stamine  gemmato,  picturalisque  columnis 
^Edificetur  apex  ;  qualem  non  Lydia  dives  215 
Erexit  Pelopi,  nec  quem  struxere  Lyaeo 
Indorum  spoliis  et  opaco  palmite  Bacchae. 

Illic  exuvias  omnes  cumulate  parentum  ; 
Quicquid  avus  senior  Mauro  vel  Saxone  victis, 
Quicquid  ab  innumeris  socio  Stilichone  tremen¬ 
dus  220 

Quaesivit  genitor  bellis  :  quodcunque  Gelonus 
Armeniusve  dedit :  quantum  crinita  sagittis 
Attulit  extremo  Meroe  circumflua  Nilo  : 

Misit  Achaemenio  quicquid  de  Tigride  Medus, 
Cum  supplex  emeret  Romanam  Parthia  pacem. 
Nobilibus  gazis,  opibusque  cubilia  surgant  226 
Barbaricis  :  omnes  thalamo  conferte  triumphos. 
Sic  ait,  et  sponsae  petit  improvisa  penates. 

Illa  autem,  secura  tori,  taedasque  parari 
Nescia,  divinae  fruitur  sermone  parentis,  230 
Maternosque  bibit  mores,  exemplaque  discit 
Prisca  pudicitiae  :  Latios  nec  volvere  libros 
Desinit  aut  Graios,  ipsa  genitrice  magistra, 
Maeonius  quaecunque  senex,  aut  Thracius  Or¬ 
pheus, 

Aut  Mitylenaeo  modulatur  pectine  Sappho.  235 
Sic  Triviam  Latona  monet :  sic  mitis  in  antro 
Mnemosyne  docili  tradit  praecepta  Thaliae. 

Cum  procul  augeri  nitor,  et  jucundior  aer 
Attonitam  lustrare  domum,  fundique  comarum 
Gratus  odor:  mox  vera  fides,  numenque  refulsit 
Cunctatur  stupefacta  Venus  :  nunc  ora  puellae. 
Nunc  flavo  niveam  miratur  vertice  matrem. 

Haec  modo  crescenti,  plenae  par  altera  lunae. 
Adsurgit  ceu  forte  minor  sub  matre  virenti 
Laurus,  et  ingentes  ramos,  olimque  futuras  245 
Promittit  jam  parva  comas :  vel  flore  sub  uno 
Ceu  geminae  Paestana  rosae  per  jugera  regnant: 
Haec  largo  matura  die,  saturataque  vernis 
Roribus  indulget  spatio;  latet  altera  nodo. 

Nec  teneris  audet  foliis  admittere  soles.  250 
Adstitit,  et  blande  Mariam  Cytherea  salutat : 

Salve,  sidereae  proles  Augusta  Serenae, 
Magnorum  soboles  regum,  parituraque  reges 
Te  propter  Paphias  sedes  Cyprumque  reliqui  : 

Te  propter  libuit  tantos  explere  labores,  255 
Et  tantum  tranasse  maris,  ne  vilior  ultra 
Privatos  paterere  lares,  neu  tempore  longo 
Dilatos  juvenis  nutriret  Honorius  ignes. 

Accipe  fortunam  generis:  diadema  resume. 

Quod  tribuas  natis,  et  in  haec  penetralia  rursus, 
Unde  parens  progressa,  redi.  Fac  nulla  subesse 
Vincula  cognatae;  quamvis  aliena  fuisses 
Principibus,  regnum  poteras  hoc  ore  mereri. 

Quae  propior  sceptris  facies?  quis  dignior  aula 
Vultus  erit?  non  labra  rosae,  nun  colla  pruinae. 
Non  crines  aequant  violae,  non  lumina  flammae. 
Quam  juncto  leviter  sese  discrimine  confert 
Umbra  sugercilii!  miscet  quam  justa  ruborem 
Temperies,  nimio  nec  sanguine  candor  abundat ! 
Aurorae  vincis  digitos,  humerosque  Dianae.  270 
Ipsam  jam  superas  matrem.  Si  Bacchus  amator 
Dotali  potuit  coelum  signare  corona, 

Cur  nullis  virgo  redimitur  pulchrior  astris  ? 

Jam  tibi  molitur  stellantia  serta  Bootes, 

Inque  decus  Mariae  jam  sidera  parturit  aether.  275 
I  digno  nectenda  viro,  tanlique  per  orbem 
Consors  imperii:  jam  te  venerabitur  Ister: 
Nomen  adorabunt  populi :  jam  Rhenus,  et  Al- 
Serviet :  in  medios  ibis  regina  Sicambros.  [bis 
Quid  numerem  gentes,  Atlanteosque  recessus 
Oceani  ?  toto  pariter  dotabere  mundo.  281 

Dixit:  et  ornatus,  dederant  quos  nuper  ovantes 
Nereides,  collo  membrisque  micantibus  aptat. 
Ipsa  caput  distinguit  acu,  substringit  amictus, 
Flammea  virgineis  accommodat  ipsa  capillis. 

Ante  fores  jam  pompa  sonat,  pilentaque  sacram 
Praeradiant  ductura  nurum.  Calet  obvius  ire 
Jam  princeps,  tardumque  cupit  discedere  solem. 
Nobilis  haud  aliter  sonipes,  quem  primus  amoris 
Sollicitavit  odor,  tumidus,quatiensque  decoras 
Turbata  cervice  jubas,  Pharsalia  rura  291 

Pervolat,  et  notos  hinnitu  flagitat  ignes. 

Naribus  accensis:  mulcet  fecunda  magistrum 
Spes  gregis,  et  pulchro  gaudent  armenta  marito. 

Candidus  interea  positis  exercitus  armis  295 
Exsultat  socerum  circa  :  nec  signifer  ullus, 

Nec  miles  pluviae  flores  dispergere  ritu 
Cessat,  purpureoque  ducem  perfundere  nimbo, 
llaec  quoque  velati  lauro  myrtoque  canebant: 

Dive  parens,  seu  te  complectitur  axis  Olympi, 
Seu  colis  Elysias  animarum  praemia  valles,  301 
En  promissa  tibi  Stilicho  jam  vota  peregit. 


Jam  gratae  rediere  vices  :  cunabula  pensat. 
Acceptum  reddit  thalamum,  natoque  reponit 
Quod  dederas  genitor.  Nunquam  te,  sancte,  pige. 
Judicii,  nec  te  pietas  suprema  fefellit.  [bit 

Dignus  quem  legeres, dignus  cui  pignora  tanti 
Principis,  et  rerum  commendarentur  habenae. 
Dicere  nunc  possem, quae  proelia  gesta  sub  Haemo, 
Quaeque  cruentarint  fumantem  Strymona  pugnae, 
Quam  notus  clypeo,  quanta  vi  fulminet  hostem; 
Ni  prohiberet  Hymen:  quae  tempestiva  relatu. 
Nunc  canimus.  Quis  consilio,  quis  juris  et  aequi 
Nosse modum  melior?  quod  semper dissidet, in  te 
Convenit;  ingenio  robur,  prudentia  forti.  315 
Fronte  quis  aequali  ?  quem  sic  Romana  decerent 
Culmina?  sufficerent  quae  tantis  pectora  curis  ? 
Stes  licet  in  populo,  clamet,  quicunque  videbit. 
Hic  est,  hic  Stilicho:  sic  te  testatur,  et  offert 
Celsa  potestatis  species,  non  voce  feroci,  320 
Non  alto  simulata  gradu,  non  improba  gestu. 
Affectant  alii  quicquid,  fingique  laborant. 

Hoc  donat  natura  tibi.  Pudor  emicat  una, 
Formosusque  ligor:  vultusque  auctura  verendos 
Canities  festina  venit.  Cum  sorte  remotae  325 
Contingant  gravitasque  seni,  viresque  juventae; 
Utraque  te  cingit  propriis  insignibus  aetas. 
Ornatur  fortuna  viro.  Non  ulla  nocendi 
Tela,  nec  infecti  jugulis  civilibus  enses. 

Non  odium  terrore  moves,  nec  frena  resolvit  330 
Gratia:  diligimus  pariter, pariterque  timemus. 
Ipse  metus  te  noster  amat.  Justissime  legum 
Arbiter,  egregiae  custos  fidissime  pacis, 

Optime  ductorum,  fortunatissime  patrum  : 

Plus  jam,  plus  domino  cuncti  debere  fatemur, 
Quod  gener  est,  invicte,  tuus.  Vincire  corona* 
Insere  te  nostris  contemto  jure  choreis. 

Sic  puer  Eucherius  superet  virtute  parentem : 
Aurea  sic  videat  similes  Thermantia  taedas: 

Sic  uterus  crescat  Mariae :  sic  natus  in  ostro  340 
Parvus  Honoriades  genibus  considat  avitis. 


IN  NUPTIAS  HONORII  AUGUSTI  ET  MARLE  FESCENNINA. 


ALCAICUM. 

Princeps  corusco  sidere  pulchrior, 

Parthis  sagittas  tendere  certior, 

Eques  Gelonis  imperiosior. 

Quae  digna  mentis  laus  erit  arduae  ? 

Quae  digna  formae  laus  erit  igneae  ?  5 

Te  Leda  mallet  quam  dare  Castorem. 

Praefert  Achilli  te  proprio  Thetis. 

Victum  fatetur  Delos  Apollinem. 

Credit  minorem  Lydia  Liberum. 

Tu  cum  per  altas  impiger  ilices  10 

Praeda  citatum  cornipedem  reges, 

Ludentque  ventis  instabiles  comae  ; 

Telis  jacebunt  sponte  tuis  ferae, 

Gaudensque  sacris  vulneribus  leo 

Admittet  hastam  morte  superbior.  15 

Venus  reversum  spernat  Adonidem, 

Damnet  redu.ctum  Cynthia  Virbium. 

Cum  post  labores  sub  platani  voles 


Virentis  umbra,  vel  gelido  specu 
Torrenliorem  fallere  Sirium,  20 

Et  membra  somno  fessa  resolveris ; 

O  quantus  uret  tum  Dryadas  calor ! 

Quot  aestuantes  ancipiti  gradu 
Furtiva  carpent  oscula  Naides  ! 

Quis  vero  acerbis  horridior  Scythis  ?  25 

Quis  belluarum  corde  furentior? 

Quis,  cum  micantem  te  prope  viderit. 

Non  optet  ultro  servitium  pati  ? 

Quis  non  catenas  arripiat  libens. 

Colloque  poscat  vincula  libero?  S0 

Tu  si  nivalis  per  juga  Caucasi 
Saevas  petisses  pulcher  Amazonas, 

Peltata  pugnas  desereret  cohors, 

Sexu  recepto  :  patris  et  iminemor 

Inter  frementes  Hippolyte  tubas  35 

Strictam  securim  languida  poneret. 

Et  seminudo  pectore  cingulum 
Forti  negatum  solveret  Herculi, 

Bellumque  solus  conficeret  decor. 

Beata,  quae  te  mox  faciet  virum,  40 

Primisque  sese  junget  amoribus 

Age  cuncta  nuptiali 
Redimita  vere  tellus 
Celebra  toros  heriles. 

Omne  nemus  cum  fluviis 
Omne  canat  profundum.  5 

Ligures  favete  campi, 

Veneti  favete  montes, 

Subitisque  se  rosetis 
Vestiat  Alpinus  apex, 

Et  rubeant  pruinae.  10 

Athesis  strepat  choreis 
Calamisque  flexuosus 
Leve  Mincius  susurret. 

Et  Padus  electriferis 

Admoduletur  alnis.  15 

Epulisque  jam  repleto 
Resonet  Quirite  Tibris 
Dominique  laeta  votis 
Aurea  septemgeminas 
Roma  coronet  arces.  20 

Procul  audiant  Iberi, 

Fluit  unde  semen  aulae  : 

Ubi  plena  laurearum. 

Imperio  feta  domus, 

Vix  numerat  triumphos.  25 

Habet  hinc  patrem  maritus. 

Habet  hinc  puella  matrem, 

Geminaque  parte  ductum 
Caesareum  flumineo 

Stemma  recurrit  ortu.  80 

Decorent  vireta  Baetin, 

Tagus  intumescat  auro. 

Generisque  procreator 
Sub  vitreis  Oceanus 

Luxurietur  antris.  85 

Oriensque  regna  fratrum 
Simul  Occidensque  plaudat. 

Placidae  jocentur  urbes. 

Quaeque  novo,  quaeque  nitent 
Deficiente  Phoebo.  40 

Aquiloniae  procellae. 

Rabidi  tacete  Cori. 

Taceat  sonorus  Auster. 

Solus  ovantem  Zephyrus 
Perdominetur  annum.  45 


Solitas  ga.ea  fulgere  comas 
Stilicho  molli  necte  corona 
Cessent  litui,  saevumque  procul 
Martem  felix  taeda  releget. 

Tractus  ab  aula  rursus  in  aulam  5 

Redeat  sanguis  patris  officiis. 

Junge  potenti  pignora  dextra. 

Gener  Augusti  pridem  fueras, 

Nunc  rursus  eris  socer  Augusti. 

Quae  jam  rabies  livoris  erit  ?  10 

Vel  quis  dabitur  color  invidiae  ? 

Stilicho  socer  est,  pater  est  Stilicho. 

Attollens  thalamis  Idalium  jubar, 

Dilectus  Veneri  nascitur  Hesperus 
Jam  nuptae  trepidat  sollicitus  pudo. 

Jam  produnt  lacrymas  flammea  simpncea 
Ne  cessa,  juvenis,  cominus  aggredi. 
Impacata  licet  saeviat  unguibus. 

Non  quisquam  fruitur  veris  odoribus 
Hyblaeos  latebris  nec  spoliat  favos. 

Si  fronti  caveat,  si  timeat  rubos. 

Armat  spina  rosas,  mella  tegunt  apes  10 
Crescunt  difficili  gaudia  jurgio, 
Accenditque  magis,  quae  refugit,  Venus. 
Quod  flenti  tuleris,  plus  sapit,  osculum. 
Dices  o  quoties,  Hoc  mihi  dulcius, 

Quam  flavosdecies  vincere  Sarmatas !  15 
Adspirate  novam  pectoribus  fidem, 
Mansuramque  facem  tradite  sensibus. 

Tam  junctis  manibus  nectite  vincula. 
Quam  frondens  hedera  stringitur  aesculus. 
Quam  lento  premitur  palmite  populus.  20 
Et  murmur  querula  blandius  alite 
Linguis  assidui  reddite  mutuis, 

Et  labris  animam  conciliantibus. 
Alternum  rapiat  somnus  anhelitum. 
Amplexu  caleat  purpura  regio,  25 

Et  vestes  Tyrio  sanguine  fulgidas 
Alter  virgineus  nobilitet  eruor. 

Tum  victor  madido  prosilias  toro 
Nocturni  referens  vulnera  proelii. 

Ducant  pervigiles  carmina  tibiae,  80 

Permissisque  jocis  turba  licentior 
Exsultet  tetricis  libera  legibus. 

Passim  cum  ducibus  ludite  milites* 
Passim  cum  pueris  ludite  virgines. 

Haec  vox  aetheriis  intonet  axibus  :  35 

Haec  vox  per  populos,  per  mare  transeat : 
Formosus  Mariam  ducit  Honorius. 

Kedditus  imperiis  Auster,  snbjectaque  rursum 
Alterius  convexa  poli:  rectore  sub  uno 
Conspirat  geminus  frenis  communibus  orbis. 
Junximus  Europen  Libyae  :  concordia  fratrum 
Plena  redit :  patriis  quod  solum  defuit  armis,  5 
Tertius  occubuit  nati  virtute  tyrannus. 

Horret  adhuc  animus,  manifestaque  gaudia  differt, 
Dum  stupet,  et  tanto  cunctatur  credere  voto. 
Necdum  Cinyphias  exercitus  attigit  oras, 

Jam  domitus  Gildon.  Nullis  victoria  nodis  10 


Haesit,  non  terrae  spatio,  non  objice  ponti. 
Congressum,  profugum,  captum  vox  nuntiat  una. 
Rumoremque  sui  praevenit  laurea  belli. 

Quo,  precor,  hrne  effecta  deo  ?  robusta  vetusque 
Tempore  tam  parvo  potuit  dementia  vinci  ?  15 

Quem  veniens  indixit  hiems,ver  perculit,  hostem 
Exitii  jam  Roma  timens,  et  fessa  negatis 
Frugibus,  ad  rapidi  limen  tendebat  Olympi, 

Non  solito  visu,  nec  qualis  jura  Britannis 
Dividit, aut  trepidos  submittit  fascibus  Indos.  21 

Vox  tenuis,  tardique  gradus,  oculique  jacentes 
Interius  :  fugere  genas:  jejuna  lacertos 
Exedit  macies:  humeris  vix  sustinet  aegris 
Squalentem  clypeum  :  laxata  casside  prodit 
Canitiem,  plenamque  trahit  rubiginis  hastam.  25 
Attigit  ut  tandem  coelum,  genibusqueTonantis 
Procubuit,  tales  orditur  maesta  querelas  : 

Si  mea  mansuris  meruerunt  moenia  nasci, 
Jupiter,  auguriis,  si  stant  immota  Sibyllae 
Carmina,  Tarpeias  si  nondum  respuis  arces;  30 
Advenio  supplex,  non  ut  proculcet  Araxem 
Consul  ovans,  nostrae  ve  premant  pharetrata  se¬ 
cures 

Susa,  nec  ut  rubris  aquilas  figamus  arenis. 

Haec  nobis,  haec  ante  dabas:  nunc  pabula  tantum 
Roma  precor :  miserere  tuae,  pater  optime,  gentis. 
Extremam  defende  famem.  Satiavimus  iram,  36 
Si  qua  fuit:  lugenda  Getis,  et  flenda  Suevis 
Hausimus:  ipsa  meos  exhorret  Parthia  casus. 
Quid  referam  morbive  luem,  cumulosve  repletos 
Stragibus, et  crebras  corrupto  sidere  mortes  ?  40 
Aut  fluvium  per  tecta  vagum,  summisque  minan- 
Collibus?  ingentes  vexi  submersa  carinas,  [tem 
Remorumque  sonos,  et  Pyrrhae  saecula  sensi. 

Hei  mihi !  quo  Latiae  vires,  Urbisque  potestas 
Recidit  ?  in  qualem  paullatim  fluximus  umbram  ? 
Armato  quondam  populo  patriisque  vigebam  46 
Consiliis:  domui  terras,  urbesque  revinxi 
Legibus  :  ad  solem  victrix  utrumque  cucurri. 
Postquam  jura  ferox  in  se  communia  Caesar 
Transtulit,  et  lapsi  mores,  desuetaque  priscis  50 
Artibus  in  gremium  pacis  servile  recessi, 

Tot  mihi  pro  meritis  Libyam  Nilumque  dedere, 

Ut  dominam  plebem,  bellatoremque  senatum 
Casibus  aestivis  alerent,  geminoque  vicissim 
Littore  diversi  complerent  horrea  venti.  55 
Stabat  certa  salus.  Memphis  si  forte  negasset. 
Pensabam  Pharium  Gaetulis  messibus  annum. 
Frugiferas  certare  rates,  lateque  videbam 
Punica  Niliacis  concurrere  carbasa  velis. 

Cum  subiit  par  Roma  mihi,  divisaque  sumsit  60 
yEquales  Aurora  togas.  Aigyptia  rura 
In  partem  cessere  novam  :  spes  unica  nobis 
Restabat  Libye,  quae  vix  aegreque  fovebat 
Solo  ducta  Noto,  nunquam  secura  futuri, 

Semper  inops,  ventique  fidem  poscebat  et  anni. 
Hanc  quoque  nunc  Gildon  rapuit  sub  fine  cadentis 
Autumni :  pavido  metimur  caerula  voto, 

Puppis  si  qua  venit,  si  quid  fortasse  potenti 
Vel  pudor  extorsit  domino,  vel  praedo  reliquit. 
Pascimur  arbitrio  Mauri :  nec  debita  reddi,  70 
Sed  sua  concedi  jactat,  gaudetque  diurnos, 

Ut  famulae,  praebere  cibos,  vitamque  famemque 
Librat  barbarico  fastu,  vulgique  superbit 
Fletibus,  et  tantae  suspendit  fata  ruinae. 

Romuleas  vendit  segetes,  et  possidet  arva  75 
Vulneribus  quaesita  meis.  Ideone  tot  annos 
Flebile  cum  tumida  bellum  Carthagine  gessi? 
Idcirco  voluit  contemta  luce  reverti 
Regulus  ?  hoc  damnis,  genitor,  Cannensibus  emi  ? 
Incassum  toties  lituis  navalibus  arsit  80 

Hispanum  Siculumque  fretum?  vastataque  tellus, 
Totque  duces  caesi,  ruptaque  emissus  ab  Alpe 
Poenus,  et  attonitae  jam  proximus  Hannibal  Urbi  ? 
Scilicet,  ut  domitis  frueretur  barbarus  Afris, 

Muro  sustinui  Martem,  noctesque  cruentas  85 
Collina  pro  turre  tuli  ?  Gildonis  ad  usum 
Carthago  ter  victa  ruit?  hoc  mille  gementis 
Italiae  clades,  impensaque  saecula  bello, 
lloc  Fabius  fortisque  mihi  Marcellus  agebant. 


Ut  Gildo  cumularet  opes  ?  haurire  venena  90 
Compulimus  dirum  Syphacem,  fractumque  Me¬ 
tello  [tharn. 

Traximus  immanem  Marii  sub  vincla  Jugur- 
Et  Numidae  Gildonis  erunt?  pro  funera  tanta, 
Pro  labor!  in  Bocchi  regnum  sudavit  uterque 
Scipio  :  Romano  vicistis  sanguine  Mauri.  95 
Ille  diu  miles  populus,  qui  praefuit  orbi,  farinis 
Qui  trabeas  et  sceptra  dabat,  quem  semper  in 
Horribilem  gentes,  placidum  sensere  subactae. 
Nunc  inhonorus,  egens,  perfert  miserabile  pacis 
Supplicium,  nulloque  palam  circumdatus  hoste 
Obsessi  discrimen  habet.  Per  singula  letum  101 
Impendet  momenta  mihi,  dubitandaque  pauci 
Praescribunt  alimenta  dies.  Heu  prospera  fata  ! 
Quid  mihi  septenos  montes,  turbamque  dedisti, 
Quae  parvo  non  posset  ali  ?  felicior  essem  105 
Angustis  opibus:  mallem  tolerare  Sabinos 
Et  Veios:  brevior  duxi  securius  aevum. 

Ipsa  nocet  moles.  Utinam  remeare  liceret 
Ad  veteres  fines,  et  moenia  pauperis  Anci. 
Sufficerent  Etrusca  mihi  Campanaque  culta,  110 
Et  Quinti  Curiique  seges,  patriaeque  petenti 
Rusticus  inferret  proprias  dictator  arisfas.  [Ium. 
Nunc  quid  agam  ?  Libyam  Gildo  tenet,  altera  Ni- 
Ast  ego,  quae  terras  humeris  pontumque  subegi. 
Deseror:  emeritae  jam  praemia  nulla  senectae. 

Di,  quibus  iratis  crevi,  succurrite  tandem,  116 
Exorate  patrem :  tuque  o,  si  sponte  per  altum 
Vecta  Palatinis  mutasti  collibus  Idam, 
Praelatoque  lavas  Phrygios  Almone  leones, 
Maternis  natum  precibus  jam  flecte,  Cybelle.  120 
Sin  prohibent  Parcae,  falsisque  elusa  vetustas 
Auspiciis,  alio  saltem  prosternite  casu, 

Et  poenae  mutate  genus.  Poisenna  reducat 
Tarquinios:  renovet  ferales  Allia  pugnas. 

Me  potius  saevi  manibus  permittite  Pyrrhi:  125 
Me  Senonum  furiis,  Brenni  me  reddite  flammis. 
Cuncta  fame  leviora  mihi.  Sic  fata,  refusis 
Obticuit  lacrymis.  Mater  Cytherea,  parensque 
Flet  Mavors,  sanctaeque  memor  Tritonia  Vestae. 
Nec  sicco  C  ybele,  nec  stabat  lumine  Juno.  130 
Maerent  indigetes,  et  si  quos  Roma  recepit 
Aut  dedit  ipsa  deos.  Genitor  jam  corda  remitti 
Coeperat,  et  sacrum  dextra  sedare  tumultum : 

Cum  procul  insanis  quatiens  ululatibus  axem. 

Et  contusa  genas,  mediis  apparet  in  astris  135 
Africa :  rescissae  vestes,  et  spicea  passim 
Serta  jacent:  lacero  crinales  vertice  dentes. 
Effractum  pendebat  ebur:  talique  supernas 
Irrupit  clamore  fores:  Quid  magne  moraris 
Jupiter,  avulso  nexu,  pelagique  solutis  140 
Legibus,  iratum  populis  immittere  fratrem? 

Mergi  prima  peto:  veniant  praerupta  Pachyno 
vEquora  :  laxatis  subsidant  Syrtibus  urbes. 

Si  mihi  Gildonem  nequeunt  abducere  fata, 

Me  rape  Gildoni.  Felicior  illa  perustae  145 
Pars  Libyae,  nimio  quae  se  munita  calore 
Defendit,  tantique  vacat  secura  tyranni. 

Crescat  zona  rubens:  medius  flagrantis  Olympi 
Me  quoque  limes  agat:  melius  deserta  jacebo 
Vomeris  impatiens:  pulsis  dominentur  aristis  150 
Dipsades,  et  sitiens  attollat  gleba  cerastas. 

Quid  me  temperies  juvit  ?  quid  mitior  aether? 
Gildoni  fecunda  fui.  Jam  Solis  habenae 
Bis  senas  torquent  hiemes,  cervicibus  ex  quo 
Haeret  triste  jugum  :  nostris  jam  luctibus  ille  15S 
Consenuit,  regnumque  sibi  tot  vindicat  annos. 
Atque  utinam  regnum!  privato  jure  teneiur, 
Exigui  specie  fundi,  quod  Nilus  et  Atlas 

Dissidet:  occiduis  quod  Gadibus  arida  Barce, 
Quodque  Paraetonio  secedit  littore  Ganges,  160 
Hoc  sibi  transcripsit  proprium :  pars  tertia  mundi 
Unius  praedonis  ager.  Distantibus  idem 
Inter  se  vitiis  cinctus;  quodcunque  profunda 
Traxit  avaritia,  luxu  pejore  refundit. 

Instat  terribilis  vivis,  morientibus  haeres,  165 
Virginibus  raptor,  thalamis  obscaenus  adulter. 
Nulla  quies :  oritur  praeda  cessante  libido, 
Divitibusque  dies,  et  nox  metuenda  maritis. 
Quisquis  vel  locuples,  vel  pulchra  conjuge  notus. 
Crimine  pulsatur  falso  :  si  crimina  desint,  170 
Accitus  conviva  perit.  Mors  nulla  refugit 
Artificem:  varios  succos,  spumasque  requirit 
Serpentum  virides,  et  adhuc  ignota  novercis 
Gramina.  Si  quisquam  vultu  praesentia  damnet, 
Liberiusve  gemat,  dapibus  crudelis  in  ipsis  175 
Emicat  ad  nutum  stricto  mucrone  minister. 
Fixus  quisque  toro  tacita  formidine  libat 
Carnifices  epulas,  incertaque  pocula  pallens 
Haurit,  et  intentos  capiti  circumspicit  enses. 
Splendet  Tartareo  furialis  mensa  paratu,  180 
Caede  madens,  atrox  gladio,  suspecta  veneno. 

Ut  vino  calefacta  Venus,  tum  saevior  ardet 
Luxuries:  mixtis  redolent  unguenta  coronis. 
Crinitos  inter  famulos  pubemque  canoram 
Orbatas  jubet  ire  nurus,  nuperque  peremtis  185 
Arridere  viris.  Phalarin,  tormentaque  flammae 
Profuit,  et  Siculi  mugitus  ferre  juvenci, 

Quam  tales  audire  choros.  Nec  damna  pudoris 
Turpia  sufficiunt.  Mauris  clarissima  quaeque 
Fastidita  datur :  media  Carthagine  ductae  190 
Barbara  Sidoniae  subeunt  connubia  matres. 
yEthiopem  nobis  generum,  Nasamona  maritum 
Ingerit :  exterret  cunabula  degener  infans. 

His  fretus  sociis,  ipso  jam  principe  major 
Incedit:  peditum  praecurrunt  agmina  longe:  195 
Circumdant  equitum  turmae,  regesque  clientes. 
Quos  nostris  ditat  spoliis:  proturbat  avita 
Quemque  domo,  veteres  detrudit  rure  colonos. 
Exsiliis  dispersa  feror.  Numquamne  reverti 
Fas  erit,  errantesque  solo  jam  reddere  cives  ? 

Iret  adhuc  in  verba  dolor,  nisi  Jupiter  alto  201 
Coepisset  solio:  voces  adamante  notabat 
Atropos,  et  Lachesis  jungebat  stamina  dictis: 

Nec  te,  Roma,  diu,  nec  te  patiemur  inultam, 
Africa:  communem  prosternet  Honorius  hostem. 
Pergite  securae:  vestrum  vis  nulla  tenorem  206 
Separat,  et  soli  famulabitur  Africa  Romae. 

Dixit,  et  afflavit  Romam  meliore  juventa. 
Continuo  redit  ille  vigor,  seniique  colorem 
Mutavere  comae:  solidatam  crista  resurgens  210 
Erexit  galeam,  clypeique  recanduit  orbis, 

Et  levis  excussa  micuit  rubigine  cornus. 

Humentes  jam  Noctis  equos  Lethaeaque  Som- 
Frena  regens,  tacito  volvebat  sidera  curru,  [nus 
Jam  duo  divorum  proceres,  majorque  minorque 
Theudosii  pacem  laturi  gentibus  ibant;  216 
Qui  Jovis  arcanos  monitus,  mandataque  ferrent 
Fratribus,  et  geminis  sancirent  foedera  regnis. 

Sic,  cum  praecipites  artem  vicere  procellae. 
Assiduoque  gemens  undarum  verbere  nutat  220 
Descensura  ratis,  caeca  sub  nocte  vocati 
Naufraga  Ledaei  sustentant  vela  Lacones. 

Circulus  ut  patuit  Lunae,  secuere  meatus 
Diversos.  Italas  senior  tendebat  in  oras. 

At  pater,  intrantem  Pontum  qua  Bosporus  arctat, 
Arcadii  thalamis  urbique  illapsus  Eoae.  226 
Quem  simul  ac  vidit  natus,  (nam  clara  nitebat 
Cynthia,)  permixto  tremuerunt  gaudia  fletu. 


Complexuque  fovens,  quos  non  speraverat,  artus 
O  mihi  post  Alpes  nunc  primum  reddite,  dixit. 
Unde  tuis  optatus  ades?  da  tangere  dextram, 281 
Qua  gentes  cecidere  ferae.  Quis  tale  removit 
Praesidium  terris?  ut  te  mortalia  pridem 
1  mplorant,  lugentque  pium,  fortemque  requirunt ! 
Cui  pater  in  tales  rupit  suspiria  voces:  285 

Hoc  erat?  in  fratres  medio  discordia  Mauro 
Nascitur,  et  mundus  germanaque  dissidet  aula? 
Gildonisne  salus  tanti  sit  palma  furoris? 

Scilicet  egregius  morum,  magnoque  tuendus, 

Et  cujus  meritis  pietas  a  fratre  recedat.  240 
In  primo  genitore  (vide)  civile  calebat 
Dissidium:  dubio  stabant  Romana  sub  ictu. 
Quis  procui  Armenius,  vel  quis  Maeotide  ripa 
Rex  ignotus  agit,  qui  me  non  juvit  euntem? 
Auxilio  fovere  Getae,  venere  Geloni.  2  15 

Solus  at  hic  non  puppe  data,  non  milite  misso 
Subsedit  fluitante  fide:  si  signa  tulisset 
Obvia,  detecto  submissius  hoste  dolerem. 
Restitit  in  speculis  fati,  turbaque  reductus 
Libravit  geminas  eventu  judice  vires,  250 

Ad  rerum  momenta  cliens,  seseque  daturus 
Victori:  fortuna  simul  cum  Marte  pependit. 

Et  si  non  cupidis  essem  praereptus  ab  astris. 
Exemplum  sequerer  Tulli,  laniandaque  dumis 
Impia  diversis  raptarem  membra  quadrigis.  255 
Germani  nunc  usque  tui  responsa  colebat. 

En  iterum  calcat.  Tali  te  credere  monstro  [dit. 
Post  patrem  fratremque  paras?  Sed  magna  repen- 
Inque  tuam  sortem  numerosas  transtulit  urbes. 
Ergo  fas  pretio  cedet  ?  mercede  placebit  260 
Proditio  ?  Taceo,  laesi  quod  transfuga  fratris, 
Quod  levis  ingenio:  quamvis  discrimine  summo 
Proditor  apportet  suspensa  morte  salutem. 
Nunquam  gratus  erit :  damnamus  luce  reperta 
Perfidiam,  nec  nos  patimur  commitrere  tali  265 
Hoc  genus  emtori.  Cives  cum  moenibus  offert  ? 
Hoc  vendit  patriam  :  plerique  in  tempus  abusi 
Mox  odere  tamen.  Tenuit  sic  Graia  Philippus 
Oppida  :  Pellaeo  libertas  concidit  auro. 

Romani  scelerum  semper  sprevere  ministros.270 
Noxia  pollicitum  domino  miscere  venena 
Fabricius  regi  nudata  fraude  remisit, 

Infesto  quem  Marte  petit,  bellumque  negavit 
Per  famuli  patrare  nefas:  ductosque  Camillus 
Trans  murum  pueros  obsessae  reddidit  urbi.  275 
Traduntur  poenis  alii,  cum  proelia  solvant; 

Hic  manet,  ut  moveat?  quem  respuit  alter  in 
hostem, 

Suspicis  in  fratrem  ?  longi  pro  dedecus  aevi! 

Cui  placet.  Australes  Gildo  condonat  habenas, 
Tantaque  mutatos  sequitur  provincia  mores.  280 
Quaslibet  ad  partes  animus  nutaverit  anceps. 
Transfundit  secum  Libyam,  refluumque  malignus 
Commodat  imperium  :  Mauri  fuit  Africa  munus. 
Tollite  Massylas  fraudes:  removete  bilingues 
Insidias,  et  verba  soli  spirantia  virus.  285 

Ne  consanguineis  certetur  cominus  armis,  [cenis ; 
Ne,  precor:  haec  trucibusThebis,  haec  digna  My- 
In  Mauros  hoc  crimen  eat.  Quid  noster  iniquum 
Molitur  Stilicho?  quando  non  ille  jubenti 
Paruit?  an  quisquam  nobis  devotior  exstat?  290 
Ut  sileam  varios,  quos  mecum  gesserit,  actus. 
Quae  vidi  post  fata,  loquar.  Cum  divus  abirem, 
Res  incompositas,  fateor,  tumidasque  reliqui. 
Stringebat  vetitos  etiamnum  exercitus  enses 
A  lpinis  odiis,  alternaque  jurgia  victi  295 

Victoresque  dabant:  vix  haec  amentia  nostris 
Excubiis,  nedum  puero  rectore,  quiesset. 

Heu  quantum  timui  vobis,  quid  libera  tanti 
Militis  auderet  moles,  cum  ceeca  remoto 
Ferveret  jam  Iseta  metu  !  dissensus  acerbus,  300 
Sed  gravior  consensus  erat.  Tunc  ipse  paterna 
Successit  pietate  mihi,  tenerumque  rudemque 
Fovit,  et  in  veros  eduxit  principis  annos  : 
Rufinumque  tibi,  quem  tu  tremuisse  fateris. 
Depulit.  Hunc  solum  memorem  solumque  fidelem 
Experior:  volui. si  quid,  dum  vita  maneret,  306 
Aut  visus  voluisse,  gerit:  venerabilis  illi. 

Ceu  numen  prsesensque,  vocor.  Si  tanta  recusas, 
At  soceri  reverere  faces,  at  respice  fratris 
Connubium,  pignusque  meae  regale  Serenae.  310 
Debueras  etiam  fraternis  obvius  ire  [ter 

Hostibus,  ille  tuis.  Qua;  gens,  quis  Rhenus  et  Is- 
Vos  opibus  junctos,  conspirantesque  tulissent? 
Sed  tantum  permitte,  cadat :  nil  poscimus  ultra. 
Ille  licet  sese  praetentis  Syrtibus  armet,  315 
Oppositoque  Atlante  tegat:  licet  arva  referta 
Anguibus,  et  solis  medios  objecerit  aestus ; 

Novi  consilium,  novi  Stilichonis  in  omnes 
/Equalem  casus  animum:  penetrabit  arenas: 
Inveniet  virtute  viam.  Sic  divus,  et  inde  320 
Sic  natus  :  Jussis,  genitor,  parebitur  ultro. 
Amplector  praecepta  lubens  :  nec  carior  alter 
Cognato  Stilichone  mihi  :  commissa  profanus 
Ille  luat :  redeat  jam  tutior  Africa  fratri. 

Talia  dum  longo  secum  sermone  retexunt,  325 
Hesperiam  pervenit  avus,  castumque  cubile 
Ingreditur,  Tyrio  quo  fusus  Honorius  ostro 
Carpebat  teneros  Maria  cum  conjuge  somnos. 
Adsistit  capiti  :  tunc  sic  per  somnia  fatur: 

Tantane  devictos  tenuit  fiducia  Mauros,  330 
Care  nepos?  iterum  post  me  conjurat  in  arma 
Progenies  vesana  Jubae,  bellumque  resumit 
Victoris  cum  stirpe  sui  ?  Firmumne  jacentem 
Obliti?  Lifeyam  nostro  sudore  receptam 
Rursus  habent  ?  ausus  Latio  contendere  Gildo  ? 
Germani  nec  fata  timet?  nunc  ire  profecto,  336 
Nunc  vellem,  notosque  senex  ostendere  vultus. 
Nonne  meam  fugiet  Maurus,  cum  viderit,  um¬ 
bram  ? 

Quid  dubitas?  exsurge  toris:  invade  rebellem: 
Captivum  mihi  redde  meum:  desiste  morari.  340 
Hoc  generi  fatale  tuo:  dum  sanguis  in  orbe 
Noster  erit,  semper  pallebit  regia  Bocchi. 
Jungantur  spoliis  Firmi  Gildonis  opima. 

Exornet  geminos  Maurusia  laurea  currus. 

Una  domus  toties  una  de  gente  triumphet.  345 
Di  bene,  quod  tantis  interlabentibus  annis 
Servati  Firmusque  mihi,  fraterque  nepoti. 

Dixit,  et  afflatus  vicino  sole  refugit. 

At  juvenem  stimulis  immanibus  aemula  virtus 
Exacuit :  jam  puppe  vehi,  jam  stagna  secare  350 
Fervet,  et  absentes  invadere  cuspide  Mauros. 
Tum  jubet  acciri  socerum,  dextramque  vocato 
Conserit,  et  quae  sit  potior  sententia  quaerit : 

Per  somnos  mihi,  sancte  pater,  jam  saepe  fu¬ 
tura 

Panduntur,  multaeque  canunt  praesagia  noctes. 
Namque  procul  Libycos  venatu  cingere  saltus, 

Et  juga  rimari  canibus  Gaetula  videbar. 

Maerebat  regio  saevi  vastata  leonis 
Incursu:  pecudum  strages,  passimque  juvenci 
Semineces,  et  adhuc  infecta  mapalia  tabo,  360 
Sparsaque  sanguineis  pastorum  funera  campis. 
Aggredior  latebras  monstri,  mirumque  relatu 
Conspicio  :  dilapsus  honos  :  cervice  minaces 
Defluxere  jubae :  fractos  inglorius  armos 
Supposuit  servile  gemens,  ingestaque  vincla  365 


Unguibus,  et  subitae  collo  sonuere  catenae. 

Nunc  etiam  paribus  secum  certare  tropaeis 
Hortator  me  cogit  avus.  Quonam  usque  morati 
Cunctamur  ?  decuit  pridem  complere  biremes. 
Et  pelagi  superare  minas.  Transmittere  primus 
Ipse  paro.  Quaecunque  meo  gens  barbara  nutu 
Stringitur,  adveniat:  Germania  cuncta  feratur 
Navibus,  et  socia  comitentur  classe  Sicambri. 
Pallida  translatum  jam  sentiat  Africa  Rhenum. 
An  patiar  tot  probra  sedens,  juvenisque  relinquam 
Quae  tenui  rexique  puer?  bis  noster  ad  Alpes  376 
Alterius  genitor  defensum  regna  cucurrit: 

Nos  praedae  faciles  insultandique  jacemus? 

Finierat:  Stilicho  contra  cui  talia  reddit: 
Adversine  tubam,  princeps,  dignabere  Mauri 
An  feret  ignavus  clari  solatia  fati,  381 

Te  bellante  mori?  decernet  Honorius  inde. 

Hinc  Gildo  ?  prius  astra  Chaos  miscebit  Averno. 
Vindictam  mandasse  sat  est :  plus  nominis  horror. 
Quam  tuus  ensis,  aget :  minuit  praesentia  famam. 
Qui  stetit,  aequatur  campo,  collataque  nescit  386 
Majestatem  acies.  Sed  quod  magis  utile  factu, 
Atque  hosti  gravius,  (sensus  adverte,)  docebo. 

Est  illi  patribus,  sed  non  et  moribus,  isdem 
Mascezel,  fugiens  qui  dira  piacuta  fratris  390 
Spesque  suas  vitamque  tuo  commisit  asylo. 

Hunc  ubi  tentatis  frustra  mactare  nequivit 
Insidiis,  patrias  in  pignora  contulit  iras. 

Et  quos  ipse  sinu  parvos  gestaverat,  una 
Obtruncat  juvenes,  inhumataque  corpora  vulgo 
Dispulit,  et  tumulo  cognatas  arcuit  umbras  :  396 
Naturamque  simul,  fratremque,  hominemque  cru- 
Exuit,  et  tenuem  caesis  invidit  arenam.  [entus 
Hoc  facinus  refugo  damnavit  sole  Mycenas, 
Avertitque  diem.  Sceleri  sed  reddidit  Atreus  400 
Crimen,  et  infandas  excusat  conjuge  mensas. 

Hic  odium,  non  pcena  fuit.  Te  prodita  jura. 

Te  pater  ultorem,  te  nudi  pulvere  manes. 

Te  pietas  polluta  rogat.  Si  flentibus  aram, 

Et  proprium  miseris  numen  statuistis  Athen* : 

Si  Pandionias  planctu  traxere  phalanges  406 
Inachides,  belloque  rogos  meruere  maritis  : 

Si  maestae  squalore  comae  lacrymisque  senatum 
In  Numidas  pulsus  solio  commovit  Adherbal; 
Hunc  quoque  nunc  Gildo,  tanto  quem  funere  mer- 
Hunc  doleat  venisse  ducem, seseque  minorem  [sit. 
Supplicibus  sciat  esse  tuis.  Quem  sede  fugavit, 
Hunc  praeceps  fugiat:  fregit  quem  clade,  tremis- 
cat ;  [trem. 

Agnoscatque  suum,  trahitur  dum  victima,  fra- 
Hsec  ubi  sederunt  genero  ;  notissima  Marti 
Robora,  praecipuos  electa  pube  maniplos  416 
Disponit,  portuque  rates  instaurat  Etrusco. 
Herculeam  suus  Alcides,  Joviamque  cohortem 
Rex  ducit  superum  :  premitur  nec  signifer  ullo 
Pondere;  festinant  adeo  vexilla  moveri.  420 
Nervius  insequitur,  meritusque  vocabula  Felix, 
Dictaque  ab  Augusto  legio,  nomenque  probantes 
Invicti,  clypeoque  animosi  teste  Leones. 

Dictis  ante  tamen  princeps  confirmat  ituros 
Aggere  conspicuus  :  stat  circumfusa  juveqtus  425 
Nixa  hastis,  pronasque  ferox  accommodat  aures 
Gildonem  domitura  manus,  promissa  minas- 
que 

Tempus  agi.  Si  quid  pro  me  doluistis,  in  armis 
Ostentate  mihi :  justo  magnoque  triumpho 
Civiles  abolete  notas :  sciat  orbis  Eous,  430 
Sitque  palam,  Gallos  causa,  non  robore,  vinci. 
Nec  vos,  baibariem  quamvis  collegerit  omnem. 
Terreat.  An  Mauri  fremitum,  raucorque  repulsus 

Umbonum,  et  vestros  passuri  cominus  enses  ? 
Non  contra  clypeis  tectos,  galeisve  micantes  435 
Ibitis  ;  in  solis  longe  fiducia  telis. 

Exarmatus  erit,  cum  missile  torserit,  hostis. 
Dextro  movet  jaculum  :  praetentat  pallia  laeva: 
Csetera  nudus  eques.  Sonipes  ignarus  habenae  ; 
Virga  regit.  Non  ulla  fides,  non  agminis  ordo. 
Arma  oneri,  fuga  praesidio.  Connubia  mille,  441 
Non  ulli  generis  nexus,  non  pignora  curae  ; 

Sed  numero  languet  pietas.  Haec  copia  vulgi. 
Umbratus  dux  ipse  rosis,  et  marcidus  ibit 
Unguentis,  crudusque  cibo,  titubansque  Lyaeo  ; 
Confectus  senio,  morbis  stuprisque  solutus.  446 
Excitet  incestos  turmalis  buccina  somnos: 
imploret  citharas  cantatricesque  choreas 
Offensus  stridore  tubae,  discatque  coactus, 

Quas  vigilat  Veneri,  castris  impendere  noctes. 
Nonne  mori  satius,  vitae  quam  ferre  pudorem? 
Nam  quae  jam  regio  restat,  si  dedita  Mauris 
Regibus,  Illyricis  accesserit  Africa  damnis  ? 

Jus  Latium,  quod  tunc  Meroe,  rubroque  solebat 
Oceano  cingi,  Tyrrhena  clauditur  unda.  455 
Et  cui  non  Nilus,  non  intulit  India  metas, 
Romani  jam  finis  erit  Trinacria  regni  ? 

Ite  recepturi,  praedo  quem  sustulit,  axem, 
Ereptumque  Notum.  Caput  insuperabile  rerum 
Aut  ruet  in  vestris,  aut  stabit.  Roma  lacertis.  460 
Tot  mihi  debetis  populos,  tot  rura,  tot  urbes 
Amissas:  uno  Libyam  defendite  bello. 

Vestros  imperium  remos,  et  vestra  sequatur 
Carbasa:  despectas  trans  aequora  ducite  leges. 
Tertia  jam  solito  cervix  mucrone  rotetur,  465 
Tandem  funereis  finem  positura  tyrannis. 

Omina  conveniunt  dicto,  fulvusque  Tonantis 
Armiger,  ad  liquidam  cunctis  spectantibus  ae- 
thram. 

Correptum  pedibus  curvis  innexuit  hydrum. 
Dumque  reluctantem  morsu  partitur  obunco,  470 
Haesit  in  ungue  caput:  truncatus  decidit  anguis. 
Ilicet  auguriis  alacres,  per  saxa  citati  [dat. 

Torrentesque  ruunt :  non  mons,  non  sylva  retar- 
Pendula  ceu  parvis  moturae  bella  colonis 
Ingenti  clangore  grues  aestiva  relinquunt  475 
Thracia,  cum  tepido  permutant  Strymona  Nilo: 
Ordinibus  variis  per  nubila  texitur  ales 
Littera.,  pennarumque  notis  inscribitur  aer. 

Ut  fluctus  tetigere  maris,  tunc  acrior  arsit 


Impetus:  arripiunt  naves,  ipsique  rudentes  480 
Expediunt,  et  vela  ligant,  et  cornua  summis 
Adsociant  malis.  Quatitur  Tyrrhena  tumultu 
Ora,  nec  Alpheae  capiunt  navalia  Pisae. 

Sic  Agamemnoniam  vindex  cum  Graecia  classem 
Solveret,  innumeris  fervebat  vocibus  Aulis.  485 
Non  illos  strepitus,  impendentisque  procellae 
Signa,  nec  adventus  dubii  deterruit  Austri. 

Vellite,  proclamant,  socii,  jam  vellite  funem. 
Per  vada  Gildonem  quamvis  adversa  petamus. 

Ad  bellum  nos  trudat  hiems :  per  devia  ponti 
Quassatis  cupio  tellurem  figere  rostris.  491 
Heu  nimium  segnes,  cauta  qui  mente  notatis, 

Si  revolant  mergi,  graditur  si  littore  cornix. 

Ora  licet  maculis  adsperserit  occiduus  sol, 
Lunaque  conceptis  livescat  turbida  Coris,  495 
Et  contusa  vagos  jaculentur  sidera  crines,  * 
Imbribus  humescant  Haedi,  nimbosaque  Taurum 
Ducat  Hyas,  totusque  fretis  descendat  Orion  ; 
Certa  fides  coeli,  sed  major  Honorius  auctor. 
Illius  auspiciis  immensa  per  aequora  miles,  500 
Non  Plaustris  Arctove,  regor  :  contemne  Booten, 
Navita:  turbinibus  mediis  permitte  carinas. 

Si  mihi  tempestas  Libyam  ventique  negabunt, 
Augusti  fortuna  dabit.  Jam  classis  in  altum 
Provehitur:  dextra  Ligures,  Etruria  laeva  505 
Linquitur,  et  caecis  vitatur  Corsica  saxis. 
Humanae  in  speciem  plantae  se  magna  figurat 
Insula:  Sardoam  veteres  dixere  coloni. 

Dives  ager  frugum.  Poenos  Italosve  petenti 
Opportuna  situ  :  quae  pars  vicinior  Afris,  510 
Plana  solo,  ratibus  clemens;  quae  respicit  Arcton, 
Immitis,  scopulosa,  procax,  subitisque  sonora 
Fluctibus:  insanos  infamat  navita  montes,  [aer 
Hinc  hominum  pecudumque  lues,  hinc  pestifer 
Saevit,  et  exclusis  regnant  Aquilonibus  Austri. 
Quos  ubi  luctatis  procul  effugere  carinis,  516 
Per  diversa  ruunt  sinuosae  littora  terrae. 

Pars  adit  antiqua  ductos  Carthagine  Sulcos, 
Partem  littoreo  complectitur  Olbia  muro. 

Urbs  Libyam  contra  Tyrio  fundata  potenti  520 
Tenditur  in  longum  Caralis,  tenuemque  per  undam 
Obvia  dimittit  fracturum  flamina  collem. 
Efficitur  portus  medium  mare,  tutaque  ventis 
Omnibus  ingenti  mansuescunt  stagna  recessu. 
Hanc  omni  petiere  manu,  prorisque  reductis  525 
Suspensa  Zephyros  exspectant  classe  faventes. 

Audebisne,  precor,  doctae  subjecta  caterv® 
Inter  tot  proceres,  nostra  Thalia,  loqui  ? 
Nec  te  fama  vetat,  vero  quam  celsius  actam 
Vel  servasse  labor,  vel  minuisse  pudor? 

An  tibi  continuis  crevit  fiducia  castris, 
Totaque  jam  vatis  pectora  miles  habet  ? 
Culmina  Romani  majestatemque  senatus. 

Et,  quibus  exsultat  Gallia,  cerne  viros. 
Omnibus  audimur  terris,  mundique  per  aures 
Ibimus:  ah  nimius  consulis  urget  amor. 


Jupiter,  ut  perhibent,  spatium  cum  discere  vellet 
Naturae,  regni  nescius  ipse  sui, 

Armigeros  utrinque  duos  aequalibus  alis 
Misit  ab  Eois  Occiduisque  plagis. 

Parnassus  geminos  fertur  junxisse  volatus  :  1 5 

Contulit  alternas  Pythius  axis  aves. 

Princeps  non  aquilis  terram  cognoscere  curat. 

Certius  in  nobis  aestimat  imperium. 

Hoc  ego  concilio  collectum  metior  orbem : 

Hoc  video  coetu  quicquid  ubique  nical. 

Ipsa  quidem  virtus  pretium  sibi,  solaque  late 
Fortun®  secura  nitet,  nec  fastibus  ullis 
Erigitur,  plausuve  petit  clarescere  vulgi : 

Nil  opis  extern*  cupiens,  nil  indiga  laudis, 
Divitiis  animosa  suis,  immotaque  cunctis  5 
Casibus,  ex  alta  mortalia  despicit  arce. 

Attamen  invitam  blande  vestigat,  et  ultro 
Ambit  Honos.  Docuit  toties  a  rure  profectus 
Lictor,  et  in  mediis  quaesitus  consul  aratris. 

Te  quoque  naturae  sacris  mundique  vacantem,  !0 
Emeritum  pridem,  desudatisque  remotum 
Judiciis,  eadem  rursum  complexa  potestas 
Evehit,  et  reducem  notis  imponit  habenis. 
Accedunt  trabeae :  nil  jam,  Theodore,  relictum, 
Quo  virtus  animo  crescat,  vel  splendor  honore. 
Culmen  utrumque  tenes.  Talem  te  protinus  anni 
Formavere  rudes,  et  dignum  vita  curnli 
Traxit  iter,  primaeque  senes  cessere  juventae. 
Jam  nunc  canities  animi,  jam  dulce  loquendi 
Pondus,  et  attonitas  sermo  qui  duceret  aures.  20 
Mox  undare  foro  victrix  opulentia  linguae, 
Tutarique  reos.  Ipsa  haec  amplissima  sedes 
Orantem  stupuit,  bis  laudatura  regentem. 

Hinc  te  pars  Libyae  moderantem  jura  probavit, 
Quae  nunc  tota  probat.  Longi  sed  pignus  amoris 
Exiguae  peperere  morae  ;  populumque  clientem 
Publica  mansuris  testantur  vocibus  aera. 

Inde  tibi  Macetftm  tellus,  et  credita  Pellae 
Moenia,  quae  famulus  quondam  ditavit  Hydaspes. 
Tantaque  commissae  revocasti  gaudia  genti  30 
Mitibus  arbitriis,  quantum  bellante  Philippo 
Floruit,  aut  nigri  cecidit  cum  regia  Tori. 

Sed  non  ukerius  te  praebuit  urbibus  aula  : 
Maluit  esse  suum.  Terris  edicta  daturus, 
Supplicibus  responsa,  venis :  oracula  regis  35 
Eloquio  crevere  tuo  :  nec  dignius  unquam 
Majestas  meminit  sese  Romana  locutam. 

Hinc  sacrae  mandantur  opes,  orbisque  tributa 
Possessi ;  quicquid  fluviis  evolvitur  auri : 
Quicquid  luce  procul  venas  rimata  sequaces  40 
Abdita  pallentis  fodit  sollertia  Bessi. 

Ac  velut  exsertus  lentandis  navita  tonsis 
Praeficitur  lateri  custos  ;  hinc  ardua  prorae 
Temperat,  et  fluctus  tempestatesque  futuras 
Edocet :  assiduo  cum  Dorida  vicerit  usu,  45 
Jam  clavum  totamque  subit  torquere  carinam  : 
Sic  cum  clara  diu  rerum  documenta  dedisses. 
Non  te  parte  sui,  sed  in  omni  corpore  sumsit 
Imperium,  cunctaque  dedit  tellure  regendos 
Ilectores.  Hispana  tibi  Germanaque  Tethys  50 
Paruit,  et  nostro  diducta  Britannia  mundo  : 
Diversoque  tuas  coluerunt  gurgite  voces 
Lentus  Arar,  Rhodanusque  ferox,  et  dives  Iberus. 
O  quoties  doluit  Rhenus,  qua  barbarus  ibat, 

Quod  te  non  geminis  flueretur  judice  ripis !  55 

Unius  fit  cura  viri,  quodcunque  rubescit 
Occasu,  quodcunque  dies  devexior  ambit. 

Tam  celer  assiduos  explevit  cursus  honores. 

Una  potestatum  spatiis  interfuit  aestas, 

Totque  gradus  fati  juvenilibus  intulit  annis,  [men 
Postquam  parta  quies,  et  summum  nacta  cacu- 


Jam  secura  petit  pjivatum  gloria  portum; 
Ingenii  redeunt  fluctus,  aliique  labores, 

Et  vitae  pars  nulla  perit :  quodcunque  recedit 
Litibus, incumbit  studiis:  animusque  vicissim  65 
Aut  curam  apponit  populis,  aut  otia  Musis. 
Omnia  Cecropiae  relegis  secreta  senectae, 
Discutiens  quod  quisque  novum  mandaverit  aevo, 
Quantaque  diversae  producant  agmina  sectae. 
Numque  aliis  princeps  rerum  disponitur  aer  :  70 
Hic  confidit  aquis  :  hic  procreat  omnia  flammis. 
Alter,  in  ^Etnaeas  casurus  sponte  favillas, 
Dispergit  revocatque  deum,  rursumque  receptis 
Nectit  amicitiis  quicquid  discordia  solvit. 
Corporis  hic  damnat  sensus,  verumque  videri  7-5 
Pernegat.  Hic  semper  lapsurae  pondera  terrae 
Conatur  rapido  coeli  fulcire  rotatu, 

Accenditque  diem  praerupti  turbine  saxi. 

Ille  ferox,  unoque  tegi  non  passus  Olympo, 
Immensum  per  inane  volat,  finemque  perosus  80 
Parturit  innumeros  angusto  pectore  mundos. 

Hi  vaga  collidunt  caecis  primordia  plagis: 
Numina  constituunt  alii,  casusque  relegant. 

Graiorum  obscuras  Romanis  floribus  artes 
Irradias,  vicibus  gratis  formare  loquentes  85 
Suetus,  et  alterno  verum  contexere  nodo. 
Quicquid  Socratico  manavit  ab  ordine,  quicquid 
Docta  Cleanthe*  sonuerunt  atria  turb*. 
Inventum  quodcunque  tuo,  Chrysippe,  recessu, 
Quicquid  Democritus  risit,  dixitque  tacendo  90 
Pythagoras ;  uno  se  pectore  cuncta  vetustas 
Condidit,  et  major  collectis  viribus  exit. 
Ornantur  veteres,  et  nobiliore  magistro 
In  Latium  spretis  Academia  migrat  Athenis, 

Ut  tandem  propius  discat,  quo  fine  beatum  95 
Dirigitur  :  qu*  norma  boni,  qui  limes  honesti : 
Qu*nam  membra  sui  virtus  divisa  domandis 
Objectet  vitiis  :  qu*  pars  injusta  recidat, 

Qu*  vincat  ratione  metus,  qu*  frenet  amores. 

Aut  quoties  elementa  doces,  semperque  fluentis 
Materi*  causas  :  qu*  vis  animaverit  astra,  101 
Impuleritque  choros  :  quo  vivat  machina  motu: 
Sidera  cur  septem  retro  nitantur  in  ortus 
Obluctata  polo  :  variisne  meatibus  idem 
Arbiter,  an  gemin*  convertant  *thera  mentes  : 
Sitne  color  proprius  rerum,  lucisne  repulsu  106 
Eludant  aciem  :  tumidos  qu*  luna  recursus 
Nutriat  Oceani :  quo  fracta  tonitrua  vento  : 

Quid  trahat  imbriferas  nubes  :  quo  saxa  creentur 
Grandinis  :  unde  rigor  nivibus  :  qu*  flamma  per 
Excutiat  rutilos  tractus,  aut  fulmina  velox  [auras 
Torqueat,  aut  tristem  figat  crinita  cometen,  [pim: 

Jam  tibi  compositam  fundaverat  ancora  pup- 
Telluris  jam  certus  eras  :  fecunda  placebant 
Otia  :  nascentes  ibant  in  s*cula  libri.  115 

Cum  subito  liquida  cessantem  vidit  ab  *thra 
Justitia,  et  tanto  viduatas  judice  leo-e* 

Continuo  frontem  nimbo  velata  pudicam 
Deserit  Autumni  portas,  qua  vergit  in  Austrum 
Signifer,  et  noctis  reparant  dispendia  Chel*.  120 
Pax  avibus,  quacunque  volat,  rabiemque  fremen- 
Deposuere  fer*  :  l*tatur  terra  reverso  [tes 


CoNS.  MaU/.  Theod. 


CLAUDIANUS. 


151 


Numine,  quod  prisci  post  tempora  perdidit  auri. 

Illa  per  occultum  Ligurum  se  moenibus  infert, 
Et  castos  levibus  plantis  ingressa  penates  125 
Invenit  aetherios  signantem  pulvere  cursus. 

Quos  pia  sollicito  deprendit  pollice  Memphis  : 
Quae  moveant  momenta  polum:  quam  certus  in 
astris 

Error  :  quis  tenebras  soli  causisque  meantem 
Defectum  indicat  numerus  :  quae  linea  Phoeben 
Damnet,  et  excluso  pallentem  fratre  relinquat.  181 
Ut  procul  adspexit  fulgentia  virginis  ora, 
Cognovitque  deam,  vultus  veneratus  amicos 
Occurrit,  scriptaeque  notas  confundit  arenae. 

Tunc  sic  diva  prior :  Malli,  sincera  bonorum 
Congeries,  in  quo  veteris  vestigia  recti,  136 
Et  ductos  video  mores  meliore  metallo ; 

Jam  satis  indultum  studiis,  Musaeque  tot  annos 
Eripuere  mihi :  pridem  te  jura  reposcunt. 
Aggredere,  et  nostro  rursum  te  redde  labori.  140 
Nec  tibi  sufficiat  transmissae  gloria  vitae. 
Humanum  curare  genus  quis  terminus  unquam 
Praescripsit?  nullas  recipit  prudentia  metas. 
Adde,  quod  haec  multis  potuit  contingere  sedes: 
Sed  meriti  tantum  redeunt,  actusque  priores  145 
Commendat  repetitus  honos,  virtusque  reducit. 
Quos  fortuna  legit.  Melius  magnoque  petendum 
Credis,  in  abstrusa  rerum  ratione  morari  ? 
Scilicet  illa  tui  patriam  praecepta  Platonis 
Erexere  magis,  quam  qui  responsa  secutus  150 
Obruit  Eoas  classes,  urbemque  carinis 
Vexit,  et  arsuras  Medo  subduxit  Athenas  ? 
Spartanis  potuit  robur  praestare  Lycurgus 
Matribus,  et  sexum  leges  vicere  severae  : 

Civibus  et  vetitis  ignavo  credere  muro  155 
Tutius  objecit  nudam  Lacedaemona  bellis. 

At  non  Pythagorae  monitus,  annique  silentes, 
Famosum  CEbalii  luxum  pressere  Tarenti. 

Quis  vero  insignem  tanto  sub  principe  curam 
Respuat  ?  aut  quando  meritis  majora  patebunt  160 
Praemia  ?  quis  demens  adeo,  qui  jungere  sensus 
Cum  Stilichone  neget  ?  similem  quae  protulit  aetas 
Consilio  vel  Marte  virum?  nunc  Brutus  amaret 
Vivere  sub  regno  :  tali  succumberet  aulae 
Fabricius:  cuperent  ipsi  servire  Catones.  165 
Nonne  vides,  ut  nostra  soror  Clementia  tristes 
Obtundat  gladios,  fratresque  amplexa  serenos 
Adsurgat  Pietas:  fractis  ut  lugeat  armis 
Perfidia,  et  laceris  morientes  crinibus  hydri 
Lambant  invalido  Furiarum  vincla  veneno  ?  170 
Exsultat  eum  Pace  Fides :  jam  sidera  cunctae 
Liquimus,  et  placidas  inter  discurrimus  urbes. 
Nobiscum, Theodore,  redi.  Subit  ille  loquentem 
Talibus:  Agrestem  dudum  me,  diva, reverti 
Cogis,  et  infectum  longi  rubigine  ruris  175 

Ad  tua  signa  vocas?  nam  quae  mihi  cura  tot  annos 
Altera,  quam  duras  sulcis  mollire  novales  ? 

Nosse  soli  vires,  nemori  quae  commoda  rupes, 
Quis  felix  oleae  tractus,  quae  gleba  faveret 
Frugibus,  aut  quales  tegeret  vindemia  colles  ?1 80 
Terribiles  rursum  lituos  veteranus  adibo. 

Et  desueta  vetus  tentabo  caerula  vector  ? 
Collectamque  diu,  et  certis  utcunque  locatam 
Sedibus,  in  dubium  patiar  deponere  famam? 

Nec  me.  quid  valeat  natura  fortior  usus,  185 
Praeterit,  aut  quantum.neglectae  defluat  arti. 
Desidis  aurigae  non  audit  verbera  currus, 

Nec  manus  agnoscit,  quem  non  exercuit,  arcum. 
Esse  sed  injustum  fateor  quodcunque  negatur 
Justitiae.  Tu  prima  hominem  sylvestribus  antris 
Elicis,  et  foedo  detergis  saecula  victu.  191 


Te  propter  colimus  leges,  animosque  ferarum 
Exuimus.  Nitidis  quisquis  te  sensibus  hausit. 
Irruet  intrepidus  flammis,  hiberna  secabit 
jEquora,  confertos  hostes  superabit  inermis. 

Ille  vel  iEthiopum  pluviis  solabitur  aestus :  196 
Illum  trans  Scythiam  vernus  comitabitur  aer. 

Sic  fatus,  tradente  dea  suscepit  habenas 
Quatuor  ingenti  Juris  temone  refusas.  [tem 
Prima  PadumTiberimque  ligat,  crebrisque  mican 
Urbibus  Italiam  -.  Libyas  Pcenosque  secunda 
Temperat  :  Illyrico  se  tertia  porrigit  orbi : 
Ultima  Sardiniam,  Cyrnon,  trifidamque  retentat. 
Sicaniam,  et  quicquid  Tyrrhena  tunditur  unda, 
Vel  gemit  Ionia.  Nec  te  molimina  rerum,  295 
Aut  tantum  turbavit  onus  :  sed  ut  altus  Olympi 
Vertex,  qui  spatio  ventos  hiemesque  relinquit, 
Perpetuum  nulla  temeratus  nube  serenum. 
Celsior  exsurgit  pluviis,  auditque  ruentes 
Sub  pedibus  nimbos,  et  rauca  tonitrua  calcat:  210 
Sic  patiens  animi  per  tanta  negotia  liber 
Emergit,  similisque  sui ;  justique  tenorem 
Flectere  non  odium  cogit,  non  gratia  suadet. 

Nam  spretas  quis  opes,  intactaque  pectora 
lucro  214 

Commemoret  ?  fuerint  aliis  haec  forte  decora : 
Nulla  potest  laus  esse  tibi,  quae  crimina  purget. 
Servat  inoffensam  divina  modestia  vocem, 
Temperiem  servant  oculi  :  nec  lumina  fervor 
Asperat,  aut  rabidas  suffundit  sanguine  venas: 
Nullaque  mutati  tempestas  proditur  oris.  220 
Quin  etiam  sontes  expulsa  corrigis  ira, 

Et  placidus  delicta  domas:  nec  dentibus  unquam 
Instrepis  horrendum,  fremitu  nec  verbera  poscis 
Qui  fruitur  poena,  ferus  est,  legumque  videtur 
Vindictam  praestare  sibi :  cum  viscera  felle  225 
Canduerint,  ardet  stimulis,  ferturque  nocendi 
Prodigus,  ignarus  causae.  Dis  proximus  ille, 
Quem  ratio,  non  ira,  movet;  qui,  facta  repen- 
Consilio  punire  potest.  Mucrone  cruento  [dens, 
Se  jactent  alii,  studeant  feritate  timeri,  230 
Addictoque  hominum  cumulent  aeraria  censu. 
Lene  fluit  Nilus,  sed  cunctis  amnibus  exstat 
Utilior,  nullas  confessus  murmure  vires. 

Acrior  ac  rapidus  tacitas  praetermeat  ingens 
Danubius  ripas  :  eadem  clementia  sani  235 
Gurgitis  immensum  diducit  in  ostia  Gangen. 
Torrentes  immane  fremant,  lassisque  minentur 
Pontibus,  involvant  spumoso  vortice  sylvas. 

Pax  majora  decet.  Peragit  tranquilla  potestas 
Quod  violenta  nequit;  mandataque  fortius  urget 
Imperiosa  quies.  Idem  praedurus  iniquas  241 
Accepisse  preces;  rursus,  quae  digna  petitu. 
Largiri  facilis.  Nec,  quae  comitatur  honores, 
Ausa  tuam  leviter  tentare  superbia  mentem. 
Frons  privata  manet:  nec  se  meruisse  fatetur,  245 
Qui  crevisse  putat:  rigidi  sed  plena  pudoris 
Elucet  gravitas  fastu  jucunda  modesto. 

Quae  non  seditio,  quae  non  insania  vulgi 
Te  viso  lenita  cadat  ?  quae  dissona  ritu 
Barbaries,  medii  quam  non  reverentia  frangat? 
Vel  quis  non  sitiens  sermonis  meila  politi  251 
Deserat  Orpheos  blanda  testudine  cantus  ? 
Qualem  te  legimus  teneri  primordia  mundi 
Scribentem,  aut  partes  animae  per  singula,  talem 
Cernimus,  et  similes  agnoscit  pagina  mores.  255 
Nec  dilata  tuis  Augusto  judice  merces 
Officiis  :  iliumque  habitum,  quo  jungitur  aulae 
Curia, qui  socio  proceres  cum  principe  nectit. 
Quem  quater  ipse  gerit,  perfecto  detulit  anno  ; 
Deposuitque  suas  te  succedente  curules.  26J 

('rescite  virtutes .  fecunda  refloruit  aetas  : 
Ingeniis  patuit  campus,  certusque  merenti 
Stat  favor:  ornatur  propriis  industria  donis. 
Surgite  sopitae,  quas  obruit  ambitus,  artes. 

Nil  licet  invidiae,  Stilicho  dum  prospicit  orbi, 
Sidereusque  gener.  Non  hic  violata  curulis,  266 
Turpia  non  Latios  incestant  nomina  fastos. 
Fortibus  haec  concessa  viris,  solisque  gerenda 
Patribus,  et  Romae  nunquam  latura  pudorem. 

Nuntia  votorum  celeri  jam  Fama  volatu  270 
Moverat  Aonios  audito  consule  lucos. 

Concinuit  felix  Helicon,  fluxitque  Aganippe 
Largior,  et  docti  riserunt  floribus  amnes. 

Uranie  redimita  comas,  qua  saepe  magistra 
Mallius  igniferos  radio  descripserat  axes,  275 
Sic  alias  hortata  deas :  Patimurne,  sorores. 
Optato  procul  esse  die?  nec  limina  nostri 
Consulis,  et  semper  dilectas  visimus  sedes? 
Notior  est  Helicone  domus.  Gestare  curules. 

Et  fasces  subiisse  libet.  Miracula  plebi  280 
Colligite,  et  claris  nomen  celebrate  theatris. 

Tu  Jovis  aequorei  submersam  fluctibus  aulam 
Oratum  volucres,  Erato,  jam  perge  quadrigas, 

A  quibus  haud  unquam  palmam  rapturus  Arion. 
Illustret  Circum  sonipes,  quicunque  superbo 
Perstrepit  hinnitu  Bsetin,qui  splendida  potat  286 
Stagna  Tagi,  madidoque  jubas  adspergitur  auro. 
Calliope,  liquidas  Alciden  posce  palaestras. 
Cuncta  Palaemoniis  manus  explorata  coronis 
Adsit,  et  Eleo  pubes  laudata  Tonanti.  290 
Tu  juga  Taygeti  frondosaque  Maenala,  Clio, 

I  Triviae  supplex  :  non  adspernata  rogantem 
Amphitheatrali  faveat  Latonia  pompae. 

Audaces  legat  ipsa  viros,  qui  colla  ferarum 
Arte  ligent,  certoque  premant  venabula  nisu. 
Ipsa  truces  fetus  captivaque  ducat  ab  antris  296 
Prodigia,  et  caedis  sitientem  differat  arcum. 
Conveniant  ursi,  magna  quos  mole  rudentes 
Torva  Lycaoniis  Helice  miretur  ab  astris: 
Perfossique  ruant  populo  pallente  leones,  300 


Quales  Mygdonio  curru  frenate  CybeUe 
Optet,  et  Herculei  malint  fregisse  lacerti. 

Obvia  fulminei  properent  ad  vulnera  pardi 
Semine  permixto  geniti,  cum  forte  leaenae 
Nobiliorem  uterum  viridis  corrupit  adulter; 

Hi  maculis  patres  referunt,  et  robore  matres.  306 
Quicquid  monstriferis  nutrit  Gaetulia  campis, 
Alpina  quicquid  tegitur  nive,  Gallica  quicquid 
Sylva  timet,  jaceat :  largo  ditescat  arena 
Sanguine  :  consumant  totos  spectacula  montes. 

Nec  molles  egeant  nota  dulcedine  ludi.  311 
Qui  laetis  risum  salibus  movisse  facetus, 

Qui  nutu  manibusque  loquax;  cui  tibia  flatu, 
Cui  pltctro  pulsanda  chelys;  qui  pulpita  socco 
Personat,  aut  alte  graditur  majore  cothurno , 

Et  qui  magna  levi  detrudens  murmura  tactu,  316 
Innumeras  voces  segetis  moderatus  aenae, 
lntonet  erranti  digito,  penitusque  trabali 
Vecte  laborantes  in  carmina  concitet  undas. 

Vel  qui  more  avium  sese  jaculentur  in  auras. 
Corporaque  aedificent  celeri  crescentia  nexu,  32 
Quorum  compositam  puer  amentatus  in  arcem 
Emicet,  et,  vinctus  plantae  vel  cruribus  haerens, 
Pendula  librato  figat  vestigia  saltu. 

Mobile  ponderibus  descendat  pegma  reductis, 
Inque  chori  speciem  parcentes  ardua  flammas 
Scena  rotet:  vairios  effingat  Mulciber  orbes 
Per  tabulas  impune  vagus,  pictaeque  citato 
Ludant  igne  trabes,  et  non  permissa  morari 
Fida  per  innocuas  errent  incendia  turres.  330 
Lascivae  subito  confligant  aequore  lembi. 
Stagnaque  remigibus  spument  immissa  canoris. 

Consul  per  populos,  idemque  gravissimus 
Eloquii,  duplici  vita  subnixus  in  aevum  [auctor 
Procedat,  libris  pariter  fastisque  legendus.  335 
Accipiat  patris  exemplum,  tribuatque  nepoti 
Filius,  et  coeptis  ne  desit  fascibus  haeres. 
Decurrat  trabeata  domus,  tradatque  secures 
Mutua  posteritas,  servatoque  ordine  fati 
Mallia  continuo  numeretur  consule  proles.  340 


IN  EUTROPIUM  LIBER  PRIMUS. 


Semiferos  partus,  metuendaque  pignora  matri. 
Moenibus  et  mediis  auditum  nocte  luporum 
Murmur,  fct  attonito  pecudes  pastore  locutas. 

Et  lapidum  diras  hiemes,  nimboque  minacem 
Sanguineo  rubuisse  Jovem,  puteosque  cruore  5 
Mutatos,  visasque  polo  concurrere  lunas. 

Et  geminos  soles  mirari  desinat  orbis. 

Omnia  cesserunt  eunucho  consule  monstra. 

Heu  coeli  terraeque  pudor!  trabeata  per  urbes 
Ostentatur  anus,  titulumque  effoeminat  anni.  10 
Pandite,  Pontifices,  Cumanae  carmina  vatis: 
Fulmineos  sollers  Etruria  consulat  ignes, 
Immersumque  nefas  fibris  exploret  haruspex. 
Quae  nova  portendunt  superi  ?  Nilusne  meatu 
Devius,  et  nostri  tendat  jam  transfuga  mundi  15 
Se  rubro  miscere  mari  ?  ruptone  Niphate 
Rursum  barbaricis  Oriens  vastabitur  armis? 

An  morbi  ventura  lues?  an  nulla  colono 
Responsura  seges  ?  quae  tantas  expiet  iras 


Victima  ?  quo  diras  jugulo  placabimus  aras  ?  20 
Consule  lustrandi  fasces,  ipsoque  litandum 
Prodigio  :  quodcunque  parant  hoc  omine  fata, 
Eutropius  cervice  luat.  Sic  omnia  volvis  ? 

Hoc  regni,  Fortuna,  tenes  ?  quaenam  ista  jocandi 
Saevitia  ?  humanis  quantum  bacchabere  rebus? 
Si  tibi  servili  placuit  foedare  curules  26 

Crimine,  procedat  laxata  compede  consul : 

Rupta  Quirinales  sumant  ergastula  cinctus,  [dam 
Da  saltem  quemcunque  virum.  Discrimina  quae- 
Sunt  famulis,  splendorque  suus;  maculamque 
minorem  30 

Conditionis  habet,  domino  qui  vixerit  uno. 

Si  pelagi  fluctus,  Libyae  si  discis  arenas, 

Eutropii  numerabis  heros.  Quot  jura,  quot  ille 
Mutavit  tabulas,  vel  quanta  vocabula  vertit! 
Nudatus  qoties,  medicum  dum  consulit  emtor, 
Ne  qua  per  occultum  lateat  jactura  dolorem!  36 
Omnes  poenituit  pretii,  venumque  redibat. 

Dum  vendi  potuit.  Postquam  deforme  cadaver 
Mansit,  et  in  rugas  totus  defluxit  aniles  ; 

Jam  specie  doni  certatim  limine  pellunt,  40 
Et  foedum  ignaris  properant  obtrudere  munus. 

Tot  translata  jugis  submisit  colla  vetustum 
Servitium,  semperque  novum,  nec  destitit  un¬ 
quam. 

Saepe  tamen  coepit.  Cunabula  prima  cruentis 
Dedita  suppliciis:  rapitur  castrandus  ab  ipso 
Ubere :  suscipiunt  matris  post  viscera  poenae. 
Advolat  Armenius  certo  mucrone  recisos 
Edoctus  mollire  mares,  damnoque  nefandum 
Aucturus  pretium:  fecundum  corporis  ignem 
Sedibus  exhaurit  geminis,  unoque  sub  ictu  50 
Eripit  officiumque  patris,  nomenque  mariti. 
Ambiguus  vitae  jacuit,  penitusque  supremum 
In  cerebrum  secti  traxerunt  frigora  nervi. 

I .audemusne  manum,  quae  vires  abstulit  hosti  ? 
An  potius  fato  causam  tribuisse  queramur?  55 
Profuerat  mansisse  virum.  Felicior  exstat 
Opprobrio  :  serviret  adhuc,  si  fortior  esset. 

Inde  per  Assyriae  trahitur  commercia  ripae. 
Hinc  fora  venalis  Galata  ductore  frequentat, 
Permutatque  domos  varias.  Quis  nomina  possit 
Tanta  sequi  ?  Miles  tabulis  Ptolemaeus  in  illis  61 
Notior:  hic  longo  lassatus  pellicis  usu 
Donat  Arinthaeo :  neque  enim  jam  dignus  haberi, 
Nec  maturus  emi.  Cum  fastiditus  abiret. 

Quam  gemuit,  quanto  planxit  divortia  luctu !  65 
Haec  erat  heu,  Ptolemaee,  fides  ?  hoc  profuit 
In  gremio  consumta  tuo,  lectusque  jugalis,  [aetas 
Et  ducti  toties  inter  praesepia  somni  ? 

Libertas  promissa  perit.  Viduumne  relinquis 
Eutropium  ?  tantasque  premunt  oblivia  noctes. 
Crudelis  ?  generis  pro  sors  durissima  nostri !  71 

Fcemina  cum  senuit,  retinet  connubia  partu. 
Uxorisque  decus  matris  reverentia  pensat. 

Nos  Lucina  fugit,  nec  pignore  nitimur  ullo. 

Cum  forma  dilapsus  amor  :  defloruit  oris  75 
Gratia.  Qua  miseri  scapulas  tutabimur  arte? 
Qua  placeam  ratione  senex  ?  Sic  fatus,  acutum 
Aggreditur  lenonis  opus:  nec  segnis  ad  artem 
Mens  erat,  officiique  capax,  omnesque  pudoris 
Hauserat  insidias.  Custodia  nulla  tuendo  80 
Fida  toro  :  nulli  poterant  excludere  vectes. 

Ille  vel  serata  Danaen  in  turre  latentem 
Eliceret.  Fletus  domini  fingebat  amantis*. 
Indomitasque  mora,  pretio  lenibat  avaras, 
Lascivasque  jocis  :  non  blandior  ullus  euntis  85 
Ancillae  tetigisse  latus,  leviterque  reductis 
Vestibus  occulto  crimen  mandare  susurro, 

Nec  furtis  quaesisse  locum,  nec  fraude  reperta 
Cautior  elusi  fremitus  vitare  mariti. 

Haud  aliter  juvenum  flammis  Ephyreia  Lais 
Et  gemino  dotata  mari,  cum  serta  refundit  91 
Canities,  jam  turba  procax,  noctisque  recedit 
Ambitus,  et  raro  pulsatur  janua  tactu. 

Seque  reformidat  speculo  damnare  senectus  ; 

Stat  tamen,  atque  alias  succingit  lena  ministras, 
Dilectumque  diu  quamvis  longaeva  lupanar  96 
Circuit,  et  retinent  mores,  quod  perdidit  aetas. 
Hinc  honor  Eutropio :  cumque  omnibus  unica  vir- 
Esset  in  eunuchis,  thalamos  servare  pudicos,  [tus 
Solus  adulteriis  crevit.  Nec  verbera  tergo  100 
Cessavere  tamen,  quoties  decepta  libido 
Irati  -caluisset  heri :  frustraque  rogantem, 
Jactantemque  suos  tot  jam  per  lustra  labores. 
Dotalem  genero  nutritoremque  puellae 
Tradidit.  Eous  rector  consulque  futurus  105 
Pectebat  dominae  crines,  et  saepe  lavanti 


Nudus  in  argento  lympham  gestabat  alumnae. 
Et  cum  se  rapido  fessam  projecerat  aestu. 
Patricius  roseis  pavonum  ventilat  alis. 

Jamque  aevo  laxata  cutis,  sulcisque  genarum 
Corruerat  passa  facies  rugosior  uva.  1 1 1 

Flava  minus  presso  finduntur  vomere  rura, 

Nec  vento  sic  vela  tremunt.  Miserabile  turpes 
Exeuere  caput  tineae  :  deserta  patebant 
Intervalla  comae  :  qualis  sitientibus  arvis  115 
Arida  jejunae  seges  interlucet  aristae  ; 

Vel  qualis  gelidis  pluma  labente  pruinis 
Arboris  immoritur  trunco  brumalis  hirundo. 
Scilicet  ut  trabeis  injuria  cresceret  olim, 

Has  in  fronte  notas,  hoc  dedecus  addidit  oris  120 
Luxuriae  Fortuna  suae.  Cum  pallida  nudis 
Ossibus  horrorem  dominis  praeberet  imago. 
Decolor  et  macies  occursu  laederet  omnes. 

Aut  pueris  latura  metus,  aut  taedia  mensis. 

Aut  crimen  famulis,  aut  procedentibus  omen. 

Et  nihil  exhausto  caperent  in  stipite  lucri ;  126 
(Sternere  quippe  toros,  vel  caedere  ligna  culinae. 
Membra  negant :  aurum,  vestes,  arcana  tueri 
Mens  infida  vetat :  quis  enim  committere  vellet 
Lenoni  thalamum?)  tandem  ceu  funus  acerbum, 
Infaustamque  suis  trusere  penatibus  umbram.131 
Contemtu  jam  liber  erat.  Sic  pastor  obesum 
Lacte  canem  ferroque  ligat,  pascitque  revinctum, 
Dum  validus  servare  gregem,  vigilique  rapaces 
Latratu  terrere  lupos  :  cum  tardior  idem  13 
Jam  scabie  laceras  dejecit  sordidus  aures, 

Solvit,  et  exuto  lucratur  vincula  collo. 

Est  ubi  despectus  nimius  juvat.  Undique  pulso 
Per  cunctas  licuit  fraudes  impune  vagari, 

Et  fatis  aperire  viam.  Pro  quisquis  Olympi  140 
Summa  tenes,  tantone  libet  mortalia  risu 
Vertere?  qui  servi  non  est  admissus  in  usum. 
Suscipitur  regnis:  et,  quem  privata  ministrum 
Dedignata  domus,  moderantem  sustinet  aula. 

Ut  primum  vetulam  traxere  Palatia  vulpem,  145 
Quis  non  ingemuit?  quis  non  irrepere  sacris 
Obsequiis  doluit  toties  venale  cadaver? 

Ipsi  quin  etiam  tali  consorte  fremebant 
Regales  famuli,  quibus  est  illustrior  ordo 
Servitii,  sociumque  sibi  sprevere  superbi.  150 

Cernite,  quem  Latiis  poscant  annectere  fastis : 
Cujus  et  eunuchos  puduit.  Sed  vilior  ante 
Obscurae  latuit  pars  ignotissima  turbae. 

Donec  Abundanti  furiis,  qui  rebus  Eois 
Exitium,  primoque  sibi  produxit,  ab  imis  1 55 
Evectus  thalamis  summos  invasit  honores. 

Quam  bene  dispositum  terris,  ut  dignus  iniqui 
Fructus  consilii  primis  auctoribus  instet! 

Sic  multos  fluvio  vates  arente  per  annos, 

Hospite  qui  caeso  monuit  placare  Tonantem,  160 
Inventas  primus  Busiridis  imbuit  aras, 

Et  cecidit  saevi,  quod  dixerat,  hostia  sacri. 

Sic  opifex  tauri,  tormentorumque  repertor. 

Qui  funesta  novo  fabricaverat  aera  dolori, 

Primus  inexpertum  Siculo  cogente  tyranno  165 
Sensit  opus,  docuitque  suum  mugire  juvencum. 
Nullius  Eutropius,  quam  qui  se  protulit,  ante 
Direptas  possedit  opes,  nullumque  priorem 
Perculit  exsilio  :  solumque  hoc  rite  peregit. 
Auctorem  damnare  suum.  Postquam  obsitus  sevo 
Semivir  excelsam  rerum  sublatus  in  arcem,  171 
Quod  nec  vota  pati,  nec  fingere  somnia  possent. 
Vidit  sub  pedibus  leges,  subjectaque  colla 
Nobilium,  tantumque  sibi  permittere  fata; 

Qui  nihil  optasset  plus  libertate  mereri,  175 
Jam  jam  dissimulat  dominos,  alteque  tumescutiS 

Seniles  animi.  Procerum  squalore  repletus 
Carcei,  et  exsulibus  Meroe  campique  gemiscunt 
vEthiopum  :  poenis  hominum  plaga  personat 
ardens : 

Marmaricus  claris  violatur  caedibus  Hammon.  180 
Asperius  nihil  est  humili,  cum  surgit  in  altum: 
Cuncta  ferit,  dum  cuncta  timet:  desaevit  in  omnes. 
Ut  se  posse  putent:  nec  bellua  tetrior  ulla 
Quam  servi  rabies  in  libera  terga  furentis. 
Agnoscit  gemi.us,  et  poenae  parcere  nescit,  185 
Quam  subiit,  dominique  memor,  quem  verberat, 
Adde, quod  eunuchus  nulla  pietate  movetur,[odit. 
Nec  generi  natisve  cavet.  Clementia  cunctis 
ln  similes,  animosque  ligant  consortia  damni. 
Iste  nec  eunuchis  placidus.  Sed  pejus  in  aurem 
ALstuat:  hoc  uno  fruitur  succisa  libido.  191 
Quid  nervos  secuisse  juvat?  vis  nulla  cruentam 
Castrat  avaritiam.  Parvis  exercita  furtis 
Quae  vastare  penum,  neglectaque  sueverat  arcae 
Claustra  remoliri,  nunc  uberiore  rapina  195 
Peccat  in  orbe  manus.  Quicquid  se  Tigris  ab  Haemo 
Dividit,  hoc  certa  proponit  merce  locandum 
Institor  imperii,  caupo  famosus  honorum. 

Hic  Asiam  villa  pactus  regit:  ille  redemit 
Conjugis  ornatu  Syriam:  dolet  ille  paterna  200 
Bithynos  mutasse  domo.  Suffixa  patenti 
Vestibulo  pretiis  distinguit  regula  gentes. 

Tot  Galatae;  tot  Pontus  eat,  tot  Lydia  nummis. 

Si  Lyciam  tenuisse  velis,  tot  millia  ponas: 

Si  Phrygas,  adde  parum.  Propriae  solatia  sorti 
Communes  vult  esse  notas,  et  venditus  ipse  206 
Vendere  cuncta  cupit.  Certantum  saepe  duorum 
Diversum  suspendit  onus  :  cum  pondere  judex 
Vergit,  et  in  geminas  nutat  provincia  lances.  209 
Non  pudet  heu, superi,  populos  venire  sub  hasta  ? 
Vendentis  certe  pudeat.  Quid  jure  sepultum 
Mancipium  tot  regna  tenet,  tot  distrahit  urbes  ? 
Pollentem  solio  Croesum  victoria  Cyri 
Fregit,  ut  eunucho  fluerent  Pactolus  et  Hermus? 
Attalus  haeredem  voluit  te,  Roma,  relinqui,  215 
Restitit  Antiochus  praescripto  margine  Tauri, 
Indomitos  curru  Servilius  egit  Isauros, 

Et  Pharos  Augusto  jacuit,  vel  Creta  Metello, 

Ne  non  Eutropio  quaestus  numerosior  esset? 

In  mercem  veniunt  Cilices,  Judaea,  Sophene, 220 
Romanusque  labor,  Pompeianique  triumphi. 

Quo  struis  hos  auri  cumulos?  quae  pignora 
Succedent  opibus?  nubas,  ducasve  licebit;  [tantis 
Nunquam  mater  eris,  nunquam  pater:  hoc  tibi 
ferrum, 

Hoc  natura  negat.  Te  grandibus  India  gemmis. 
Te  foliis  Arabes  ditent,  te  vellere  Seres;  226 
Nullus  inops  adeo,  nullum  sic  urget  egestas. 

Ut  velit  Eutropii  fortunam  et  membra  pacisci. 

Jamque  oblita  sui,  nec  sobria  divitiis  mens. 

In  miseras  leges,  hominumque  negotia  ludit.  230 
Judicat  eunuchus.  Quid  jam  de  consule  miror? 
Prodigium  quodcunque  gerit.  Quae  pagina  lites 
Foemineas meminit?  quibus  unquam  saecula  terris 
Eunuchi  videre  forum  ?  Sed  ne  qua  vacaret 
Pars  ignominia,  neu  quid  restaret  inausum,  235 
Arma  etiam  violare  parat,  portentaque  monstris 
Aggerat,  et  secum  petulans  amentia  certat. 
Erubuit  Mavors,  aversaque  risit  Enyo 
Dedecus  Eoum,  quoties  intenta  sagittis 
Et  pharetra  fulgens  anus  exercetur  Amazon ,  240 
Arbiter  aut  quoties  belli  pacisque  recurrit, 
Alloquiturque  Getas.  Gaudet,  cum  viderit,  hostis. 
Et  sentit  jam  deesse  viros.  Incendia  fumant 
Muris  nulla  fides:  squalent  populatibus  agri,  244 


Et  medio  spes  sola  mari .  Trans  Phasin  aguntm 
Cappadocum  matres,  stabulisque  abducta  pater- 
Caucasias  captiva  bibunt  armenta  pruinas,  [nis 
Et  Scythicis  mutant  Argei  pabula  sylvis. 

Extra  Cimmerias  Taurorum  claustra  paludes 
Flos  Syriae  servit:  spoliis  nec  sufficit  atrox  250 
Barbarus :  in  caedem  vertunt  fastidia  praedae. 

Ille  tamen  (quid  enim  servum,  mollemque  pu¬ 
debit? 

Aut  quid  in  hoc  poterit  vultu  flagrare  ruboris  ?) 
Pro  victore  redit.  Peditum  vexilla  sequuntur, 

Et  turmae  similes,  eunuchorumque  manipli,  255 
Hellespontiacis  legio  dignissima  signis. 

Obvius  ire  cliens,  defensoremque  reversum 
Complecti.  Placet  ipse  sibi,  laxasque  laborat 
Distendisse  genas,  fictumque  inflatus  anhelat. 
Pulvere  respersus  tineas,  et  solibus  ora  260 
Pallidior,  verbisque  sonat  plorabile  quiddam 
Ultra  nequitiam  fractis,  et  proelia  narrat: 

Perque  suam  tremula  testatur  voce  sororem, 
Defecisse  vagas  ad  publica  commoda  vires : 
Cedere  livori,  nec  sustentare  procellas  265 

Invidiae,  mergique  fretis  spumantibus  orat. 
Exoretque  utinam.  Dum  talia  fatur,  ineptas 
Detergit  lacrymas,  atque  inter  singula  dicta 
Flebile  suspirat :  qualis  venit  arida  socrus 
Longinquam  visura  nurum  :  vix  lassa  resedit,  270 
Et  jam  vina  petit.  Quid  te,  turpissima,  bellis 
Inseris,  aut  saevi  pertentas  Pallada  campi  ? 

Tu  potes  alterius  studiis  haerere  Minervae; 

Tu  telas,  non  tela,  pati ;  tu  stamina  nesse; 

Tu  segnes  operum  sollers  urgere  puellas,  275 
Et  niveam  dominae  pensis  involvere  lanam. 

Vel  si  sacra  placent,  habeas  pro  Marte  Cybellen. 
Rauca  Celaenaeos  ad  tympana  disce  furores. 
Cymbala  ferre  licet,  pectusque  illidere  pinu,  279 
Inguinis  et  reliquum  Phrygiis  abscindere  cultris. 
Arma  relinque  viris.  Geminam  quid  dividis  aulam, 
Conarisque  pios  odiis  committere  fratres  ? 

Te  magis,  ah  demens,  veterem  si  respicis  artem. 
Conciliare  decet.  Gestis  pro  talibus  annum 
Flagitat  Eutropius,  ne  quid  non  polluat  unus;  285 
Dux  acies,  judex  praetoria,  tempora  consul. 

Nil  adeo  foedum  est,  quod  non  exacta  vetustas 
Ediderit,  longique  labor  commiserit  aevi. 
CEdipodes  matrem,  natam  duxisse  Thyestes 
Cantantur  :  peperit  fratres  Iocasta  marito,  290 
Et  Pelopea  sibi.  Thebas  ac  funera  Trojae 
Tristis  Erechthei  deplorat  scena  theatri. 
Involucrem  Tereus, Cadmus  se  vertit  in  anguem: 
Scylla  novos  mirata  canes :  hunc  arbore  figit. 
Elevat  hanc  pluma,  squamis  hanc  fabula  vestit. 
Hanc  solvit  fluvio.  Nusquam  spado  consul  in  orbe, 
Nec  judex  ductorve,  fuit.  Quodcunque  virorum 
Est  decus,  eunuchis  scelus  est:  exempla  creantur 
Quae  socci  superent  risus,  luctusque  cothurni. 
Quam  pulchre  conspectus  erat,  cum  tenderet  artus 
Exsangues  onerare  toga  cinctumque  gravatos, 
lndutoque  senex  obscaenior  iret  in  auro! 

Humani  qualis  simulator  simius  oris, 

Quem  puer  arridens  pretioso  stamine  Serum 
Velavit,  nudasque  nates  ac  terga  reliquit,  305 
Ludibrium  mensis,  erecto  pectore  dives 
Ambulat,  et  claro  sese  deformat  amictu. 

Candida  pollutos  comitatur  Curia  fasces: 

Forsitan  et  dominus.  Praebet  miracula  lictor 
Consule  nobilior:  libertatemque  daturus,  330 
Quam  necdum  metuit,  scandit  sublime  tribunal 
Atque  inter  proprias  laudes  jEgyptia  jactat 
Somnia,  prostratosque  canit  se  vate  tyranno». 

Scilicet  in  dubio  vindex  Bellona  pependit. 

Dum  spado  Tiresias,  enervatusque  Melampus  315 
Reptat  ab  extremo  referens  oracula  Nilo. 

Obstrepuere  avium  voces:  exhorruit  annus 
Nomen,  et  insanum  gemino  proclamat  ab  ore, 
Eunuchnmque  vetat  fastis  accedere  Janus. 
Sumeret  illicitos  etenim  si  foemina  fasces,  320 
Esset  turpe  minus.  Medis  levibusque  Sabaeis 
Imperat  hic  sexus,  reginarumque  sub  armis 
Barbariae  pars  magna  jacet:  gens  nulla  probatur. 
Eunuchi  quae  sceptra  ferat.  Tritonia,  Phoebe, 
Vesta,  Ceres,  Cybele,  Juno,  Latona  coluntur.  325 
Eunuchi  quae  templa  dei,  quas  vidimus  aras  ? 

Inde  sacerdotes:  haec  intrat  pectora  Phoebus: 
Inde  canunt  Delphi.  Trojanam  sola  Minervam 
Virginitas  Vestalis  adit,  flammasque  tuetur. 

Hi  nullas  meriti  vittas,  semperque  profani.  330 
Nascitur  ad  fructum  mulier,  prolemque  futuram: 
Hoc  genus  inventum  est,  ut  serviat.  Herculis  arcu 
Concidit  Hippolyte:  Danai  fugere  bipennem, 
Penthesilea,  tuam  :  claras  Carthaginis  arces 
Creditur,  et  centum  portis  Babylona  superbam 
Foemineus  struxisse  labor.  Quid  nobile  gessit  336 
Eunuchus?  quae  bella  tulit?  quas  condidit  urbes? 
Illas  praeterea  rerum  natura  creavit; 

Hos  fecere  manus:  seu  prima  Semiramis  astu 
Assyriis  mentita  virum,  ne  vocis  acutae  340 
Mollities,  laevesve  genae  se  prodere  possent. 

Hos  sibi  conjunxit  similes;  seu  Parthica  ferro 
Luxuries  vetuit  nasci  lanuginis  umbram, 
Servatoque  diu  puerili  flore  coegit 
Arte  retardatam  Veneri  servire  juventam.  345 
Fama  prius  falso  similis,  vanoque  videri 
Ficta  joco :  levior  volitare  per  oppida  rumor, 
Riderique  nefas;  veluti  nigrantibus  alis 
Audiretur  olor,  corvo  certante  ligustris. 

Atque  aliquis  gravior  morum.  Si  talibus,  inquit, 
Creditur,  et  nimiis  turgent  mendacia  monstris ; 
Jaip  testudo  volat,  profert  jam  cornua  vultur: 
Prona  petunt  retro  fluvii  juga :  Gadibus  ortum 
Carmani  texere  diem :  jam  frugibus  aptum 
iEquor,  et  advectum  sylvis  delphina  videbo ;  355 
Jam  cochleis  homines  junctos,  et  quicquid  inane 
Nutrit,  in  Attalicis  quae  pingitur  India  velis. 

Subjicit  et  mixtis  salibus  lascivior  alter: 
Miraris  ?  nihil  est,  quod  non  in  pectore  magnum 
Concipit  Eutropius :  semper  nova,  grandia  semper 
Diligit,  et  celeri  degustat  singula  sensu.  361 
Nil  timet  a  tergo:  vigilantibus  undique  curis 
Nocte  dieque  patet:  lenis  facilisque  moveri 
Supplicibus,  mediaque  tamen  mollissimus  ira. 
Nil  negat,  et  sese  vel  non  poscentibus  offert.  365 
Quidlibet  ingenio  subigit,  traditque  fruendum. 
Quicquid  amas,  dabit  illa  manus :  communiter 
Fungitur  officio,  gaudetque  potentia  flecti,  [omni 
Hoc  quoque  consiliis  peperit  meritoque  laborum : 
Accipit  et  trabeas  argutae  praemia  dextrae.  370 
Postquam  vera  fides  facinus  vulgavit  Eoum 
Gentibus,  et  Romae  jam  certius  impulit  aures : 
Eutropiumne  etiam  nostra  dignabimur  ira? 

Hic  quoque  Romani  meruit  pars  esse  doloris  ? 
Sic  effata  rapit  coeli  per  inania  cursum  375 
Diva  potens,  unoque  Padum  translapsa  volatu 
Castra  sui  rectoris  adit.  Tum  forte  decorus 
Cum  Stilichone  gener  pacem  implorantibus  ultro 
Germanis  responsa  dabat,  legesque  Caucis 
Arduus,  et  flavis  signabat  jura  Suevis.  380 

His  tribuit  reges,  his  obside  fcedera  sancit 
Indicto  :  bellorum  alios  transcribit  in  usus. 
Militet  ut  nostris  detonsa  Sicambria  signis. 


Laeta  subit  Romam  pietas,  et  gaudia  paene 
Moverunt  lacrymas,  tantoque  exsultat  alumno. 
Sic  armenta  suo  jam  defensante  juvenco  386 
Celsius  adsurgunt  erectae  cornua  matri. 

Sic  jam  terribilem  stabulis  dominumque  ferarum 
Crescere  miratur  genitrix  Massyla  leonem. 
Dimovit  nebulam,  juvenique  apparuit  ingens. 
Tum  sic  orsa  loqui:  Quantum  te  principe  possim, 
Non  longinqua  docent,  domito  quod  Saxone  Tethys 
Mitior,  aut  fracto  secura  Britannia  Picto. 

Ante  pedes  humili  Franco  tristique  Suevo 
Perfruor,  et  nostrum  video,  Germanice,  Rhenum. 
Sed  quid  agam  ?  discors  Oriens  felicibus  actis  396 
Invidet,  atque  alio  Phoebi  de  cardine  surgunt 
Crimina,  ne  toto  conspiret  corpore  regnum. 
Gildonis  taceo  magna  cum  laude  receptam 
Perfidiam,  et  fretos  Eoo  robore  Mauros.  400 
Quam  suspecta  fames,  quantum  discriminis  urbi. 
Ni  tua  vel  soceri  nunquam  non  provida  virtus 
Australem  Arctois  pensasset  frugibus  annum  ! 
Invectae  Rhodano  Tiberina  per  ostia  classes, 
Cinyphiisque  ferax  Araris  successit  aristis.  405 
Teutonicus  vomer,  Pyrenaeique  juvenci 
Sudavere  mihi :  segetes  mirantur  lberas 
Horrea,  nec  Libyae  senserunt  damna  rebellis 
Jam  Transalpina  contenti  messe  Quirites. 

Ille  quidem  solvit  meritas  (scit  Tabraca)  poenas. 
Ut  pereat,  quicunque  tuis  conflixerit  armis.  41 1 
Ecce  recens  isdem  clades  a  partibus  exit, 
Terrorisque  minus,  sed  plus  habitura  pudoris, 
Eutropius  consul.  Pridem  tolerare  fatemur 
Hoc  genus,  Arsacio  postquam  se  regia  fastu  415 
Sustulit,  et  nostros  corrupit  Parthia  mores. 
Praefecti  sed  adhuc  gemmis,  vestique  dabantur 
Custodes,  sacroque  adhibere  silentia  somno. 
Militia  eunuchi  nunquam  transgressa  cubile, 

Non  vita  spondente  fidem,  sed  inertia  tutum  420 
Mentis  pignus  erat.  Secreta  monilia  servent, 
Ornatus  curent  Tyrios;  a  fronte  recedant 
Imperii  :  tenero  tractari  pectore  nescit 
Publica  majestas.  Nunquam  vel  in  aequore  pup- 
Vidimus  eunuchi  clavo  parere  magistri.  [pim 
Nos  adeo  sperni  faciles  ?  orbisque  carina  426 
Vilior?  Auroram  certe,  quae  talia  ferre 
Gaudet,  et  adsuetas  sceptris  muliebribus  urbes 
Possideant:  quid  belliferam  communibus  urunt 
Italiam  maculis,  nocituraque  probra  severis  430 
Admiscent  populis?  peregrina  piacula  forti 
Pellantur  longe  Latio,  nec  transeat  Alpes 
Dedecus:  in  solis,  quibus  exstitit,  haereat  arvis 
Scribat  Halys,  famae  scribat  contemtor  Orontes 
Per  te,  perque  tuos  obtestor  Roma  triumphos. 
Nesciat  hoc  Tibris,  nunquam  poscentibus  olim 
Qui  dare  Dentatis  annos  Fabiisque  solebat. 
Martius  eunuchi  repetet  suffragia  campus  ? 
iEmilios  inter,  servatoresque  Camillos 
Eutropius  ?  jam  Chrysogonis  tua,  Brute,  potestas 
Narcissisque  datur?  natos  hoc  dedere  pcenae  441 
Profuit,  et  misero  civem  praeponere  patri  ? 

Hoc  mihi  Janiculo  positis  Etruria  castris 
Quaesiit,  et  tantum  fluvio  Porsenna  remotus  ? 

Hoc  meruit  vel  ponte  Cocles,  vel  Mucius  igne  ? 
Visceribus  frustra  castum  Lucretia  ferrum  446 
Mersit,  et  attonitum  tranavit  Cloelia  Tibrim? 
Eutropio  fasces  adservabantur  ademti 
Tarquiniis  ?  Quemcunque  meae  vexere  curules, 
Laxato  veniat  socii  spectator  Averno.  453 

Impensi  sacris  Decii  prorumpite  bustis, 
Torquatique  truces,  ahimosaque  pauperis  umbra 
Fabricii;  tuque  o,  si  forte  inferna  piorum 

Jugera  et  Elysias  scindis,  Serrane,  kovales : 
Poeno  Scipiadae,  Poeno  praeclare  Lutati,  455 
Sicania  Marcelle  ferox»  gens  Claudia  surgat. 

Et  Curii  series ;  et  qui  sub  jure  negasti 
Vivere  Caesareo,  parvo  procede  sepulcro 
Eutropium  passure  Cato  Remeate  tenebris^ 
Agmina  Brutorum,  Corvinorumque  catervae.  460 
Eunuchi  vestros  habitus,  insignia  sumunt 
Ambigui  Romana  mares:  rapuere  tremendas 
Hannibali  Pyrrhoque  togas :  flabella  perosi 
Adspirant  trabeis :  jam  non  umbracula  gestant 
Virginibus,  Latias  ausi  vibrare  secures.  465 
Linquite  foemineas,  infelix  turba,  latebras. 
Alter  quos  pepulit  sexus,  nec  suscipit  alter; 
Exsecti  Veneris  stimulos,  et  vulnere  casti; 

Mixta  duplex  aetas;  inter  puerumque  senemque 
Nil  medium;  falsi  complete  sedilia  Patres.  4*70 
Ite  novi  proceres,  infecundoque  senatu 
Eutropium  stipate  ducem,  celebrate  tribunal 
Pro  thalamis :  verso  jam  discite  more  curules, 
Non  matrum  pilenta,  sequi.  Neu  prisca  revolvam. 
Neu  numerem,  quantis  injuria  mille  per  annos 
Fit  retro  ducibus;  quanti  foedabitur  aevi  476 
Canities;  unam  subeant  quot  saecula  culpam: 
Inter  Arinthaei  fastus,  et  nomen  herile, 

Servus  erit,  dominoque  suos  aequalis  honores 
Inseret.  Heu  semper  Ptolemaei  noxia  mundo 
Mancipia!  en  alio  laedor  graviore  Pothino.  481 
En  patior  majus  Phario  scelus.  Ille  cruorem 
Consulis  unius  Pellaeis  ensibus  hausit : 


Inquinat  hic  omnes.  Si  nil  privata  movebunt. 
At  tu  principibus,  vestrae  tu  prospice  causae,  485 
Regalesque  averte  notas.  Hunc  adspicit  unum 
Aula  magistratum :  vobis  Patribusque  recurrit 
Hic  alternus  honos.  In  crimen  euntibus  annis 
Parce,  quater  consul  •  contagia  fascibus,  oro, 
Detendas  ignava  tuis  :  neu  tradita  libris  490 
Nomina,  vestitusque  meos,  quibus  omne,  quod 
Oceanus,  domui,  tanta  caligine  mergi  [ambit 
Calcarique  sinas.  Nam  quae  jam  bella  geramus 
Mollibus  auspiciis?  quae  jam  connubia  prolem, 
Vel  frugem  latura  seges?  quid  fertile  terris,  495 
Quid  plenum  sterili  possit  sub  consule  nasci  ? 
Eunuchi  si  jura  dabunt,  legesque  tenebunt, 
Ducant  pensa  viri,  mutatoque  ordine  rerum 
Vivat  Amazonio  confusa  licentia  ritu.  [differs, 
Quid  trahor  ulterius,  Stilicho?  quid  vincere 
Dum  certare  pudet  ?  nescis,  quod  turpior  hostis 
Laetitia  majore  cadit?  piratica  Magnum 
Erigit,  illustrat  servilis  laurea  Crassum. 

Annuis:  agnosco  fremitum,  quo  palluit  Eurus, 
Quo  Mauri  Gildoque  ruit.  Quid  Martia  signa  505 
Sollicitas  ?  non  est  jaculis  hastisve  petendus : 
Conscia  succumbent  audito  verbere  terga. 

Ut  Scytha  post  multos  rediens  exercitus  annos. 
Cum  sibi  servilis  pro  finibus  obvia  pubes 
Iret,  et  arceret  dominos  tellure  reversos,  510 
Armatam  ostensis  aciem  fudere  flagellis. 

Notus  ab  inceptis  ignobile  repulit  horror 
Vulgus,  et  adductus  sub  verbera  torpuit  ensis. 

Qui  modo  sublimis  rerum  flectebat  habenas 
Patricius, rursum  verbera  nota  timet; 

Et  solitos  tardae  passurus  compedis  orbes. 

In  dominos  vanas  luget  abisse  minas. 

Culmine  dejectum  vitae  fortuna  priori  5 

Reddidit,  insano  jam  satiata  joco. 

Scindere  nunc  alia  meditatur  ligna  securi. 
Fascibus  et  tandem  vapulat  ipse  suis. 

Illatas  consul  poenas  se  consule  solvit. 

Annus  qui  trabeas,  hic  dedit  exsilium.  10 
Infaustum  populis  in  se  quoque  vertitur  omen  : 

Saevit  in  auctorem  prodigiosus  honos. 

Ablato  penitus  respirant  nomine  fasti, 
Maturamque  luem  sanior  aula  vomit. 
Dissimulant  socii,  conjuratique  recedunt:  15 

Procumbunt  pariter  cum  duce  tota  cohors; 
Non  acie  victi,  non  obsidione  subacti. 

Ne  pereant  ritu,  quo  periere  viri. 

Concidit  exiguae  dementia  vulnere  chartae. 

Confecit  saevum  littera  Martis  opus.  20 

Mollis  fceminea  detruditur  arce  tyrannus; 

Et  thalamo  pulsus  perdidit  imperium. 

Sic,  juvenis  nutante  fide,  veterique  reducta 
Pellice,  defletam  linquit  amica  domum. 
Canitiem  largo  raram  de  pulvere  turpat,  25 
Et  lacrymis  rugas  implet  anile  gemens ; 
Suppliciterque  pias  humilis  prostratus  ad  aras 
Mitigat  iratas  voce  tremente  nurus. 

Innumeri  glomerantur  heri,  sibi  quisque  peteites 
Mancipium  solis  utile  suppliciis.  30 


Quamvis  foedus  enim,  mentemque  obscaenior  ore, 
Ira  dabit  pretium  :  poena  meretur  emi. 

Quas,  spado,  nunc  terras,  aut  quem  transibis  in 
Cingeris  hinc  odiis,  inde  recessit  amor,  [axem  ? 
Utraque  te  gemino  sub  sidere  regia  damnat.  35 
Hesperius  nunquam,  jam  nec  Eous  eris. 

Miror  cur,  aliis  qui  pandere  fata  solebas. 

Ad  propriam  cladem,  caeca  Sibylla,  taces? 

Jam  tibi  nulla  videt  fallax  insomnia  N  ilus. 
Pervigilant  vates  nec,  miserande,  tui.  40 

Quid  soror?  audebit  tecum  conscendere  puppim, 
Et  veniet  longum  per  mare  fida  comes  ? 

An  fortasse  toros  eunuchi  pauperis  odit, 

Et  te  nunc  inopem  dives  amare  negat  ? 
Eunuchi  jugulum  primus  secuisse  fateris:  45 

Sed  tamen  exemplo  non  feriere  tuo. 

Vive  pudor  fatis.  En  quem  tremuere  tot  urbes? 

En  cujus  populi  sustinuere  jugum  ! 

Direptas  quid  plangis  opes,  quas  natus  habebit? 

Non  aliter  poteras  principis  esse  pater.  50 
Improbe,  quid  pulsas  muliebribus  astra  querelis 
Quod  tibi  sub  Cypri  littore  parta  quies? 
Omnia  barbarico  per  te  concussa  tumultu. 

Crede  mihi,  terris  tutius  aequor  erat. 

Jam  non  Armenios  jaculis  terrebis  et  arcu  i  55 
Per  campos  volucrem  non  agitahis  equum. 
Dilecto  caruit  Byzantius  ore  senatus: 

Curia  consiliis  aestuat  orba  tuis. 

Emeritam  suspende  togam,  suspende  pharetram : 
Ad  Veneris  partes  ingeniumque  redi.  60 

Non  bene  Gra.livo  lenonia  dextera  servit : 

Suscipiet  famulum  te  Cytherea  libens. 

Insula  laeta  choris,  blandorum  mater  amorum 
Nulla  pudicitiae  cura  placere  potest. 
Prospectant  Paphiae  celsa  de  rupe  puellae,  65 
Sollicitae,  salvam  dum  feiat  unda  ratem. 

Sed  vereor,  ne  te  teneant  Tritones  in  alto. 
Lascivas  doctum  fallere  Nereidas; 


Aut  Idem  cupiant  pelago  te  mergere  venti 

Gildonis  nuper  qui  tenuere  fugam.  7Q 

Inclyta  captivo  memoratur  Tabraca  Mauro  • 
Naufragio  Cyprus  sit  memoranda  tuo. 
Vecturum  moriens  frustra  delphina  vocabis: 

Ad  terram  solos  devehit  ille  viros. 

Quisquis  adhuc  similes  eunuchus  tendit  in  actus, 
Respiciens  Cyprum  desinat  esse  ferox.  76 


LIBER  SECUNDUS. 


Mygdonii  cineres,  et  si  quid  restat  Eoi, 

Quod  pereat,  regni,  certe  non  augure  falso 
Prodigii  patuere  mina;,  frustraque  peracto  I 

Vulnere  monstriferi  praesagia  discitis  anni. 

Cautior  ante  tamen  violentum  navita  Corum  5 
Prospicit,  et  tumidae  subducit  vela  procellae. 

Quid  juvat  errorem  mersa  jam  puppe  fateri? 

Quid  lacrymse  delicta  levant?  stant  omina  vestri 
Consulis:  immotis  haesere  piacula  fatis. 

Tunc  decuit  sentire  nefas,  tunc  ire  recentes  10 
Detersum  maculas.  Veteri  post  obruta  morbo 
Corpora,  Paeonias  nequicquam  admoveris  herbas. 
Ulcera  possessis  alte  suffusa  medullis, 

Non  leviore  manu,  ferro  sanantur  et  igni. 

Ne  coeat  frustra  mox  eruptura  cicatrix.  15 

Ad  vivum  penetrant  flammae, quo  funditus  humor 
Defluat,  et  vacuis  corrupto  sanguine  venis 
Arescat  fons  ille  mali  :  truncantur  et  artus, 

Ut  liceat  reliquis  securum  degere  membris. 

At  vos  egregie  purgatam  creditis  aulam,  20 
Eutropium  si  Cypros  habet :  vindictaque  mundi 
Semivir  exsul  erit.  Quis  vos  lustrare  valebit 
Oceanus?  tantum  facinus  quae  diluet  aetas? 

Induerat  necdum  trabeas;  mugitus  ab  alto 
R  dditus:  infernas  rabies  arcana  cavernas  25 
Vibrat,  et  alterno  confligunt  culmina  lapsu. 
Bacchatus  per  operta  tremor  Chalcedona  movit, 
Pronus  et  in  geminas  nutavit  Bosporus  urbes. 
Concurrere  freti  fauces:  radice  revulsa 
Vitant  instabilem  rursum  Symplegada  nautae.  30 
Scilicet  haec  Stygiae  praemittunt  signa  sorores. 

Et  sibi  jam  tradi  populos  hoc  consule  gaudent. 
Mox  oritur  diversa  lues:  hinc  Mulciber  ignes 
Sparserat :  hinc  victa  proruperat  objice  Nereus.34 
Haec  flagrant,  haec  tecta  natant.  Quam,  numina. 
Servatis  sceleri,  cujus  tot  cladibus  omen  [poenam 
Constitit?  Incumbas  utinam,  Neptune,  tridenti, 
Pollutumque  solum  toto  cum  crimine  mergas. 
Unam  pro  mundo  Furiis  concedimus  urbem.  39 

Utque  semel  patuit  monstris  iter,  omina  tempus 
Nacta  suum  properant.  Nasci  tum  decolor  imber, 
Infantumque  novi  vultus,  et  dissona  partu 
Semina:  tum  lapidum  fletus,  armentaque  vulgo 
Ausa  loqui,  mediisque  ferae  se  credere  muris. 
Tum  vates  sine  more  rapi,  lymphataque  passim 
Pectora  terrifici  stimulis  ignescere  Phoebi.  46 
Fac  nullos  cecinisse  deos ;  adeone  retusi 
Quisquam  cordis  erit,  dubitet  qui  partibus  illis 
Aflfore  fatalem  castrati  consulis  annum  ? 

Sed  quam  caecus  inest  vitiis  amor!  omne  futu¬ 
rum  50 

Despicitur,  suadentque  brevem  praesentia  fructum. 
Et  ruit  in  vetitum  damni  secura  libidd 


Dum  mora  supplicii  lucro,  serumque,  quod  insiat, 
Creditur.  Haud  equidem  contra  tot  signa  Camillo 
Detulerim  fasces;  nedum  (pro  sexus)  inerti  55 
Mancipio,  cui,  cuncta  licet  responsa  juberent, 
Hortantesque  licet  sponderent  prospera  divi, 
Turpe  fuit  cessisse  viros.  Exquirite  retro 
Crimina,  continui  lectis  annalibus  sevi : 

Prisca  recensitis  evolvite  ssecula  fastis.  60 

Quid  senis  infandi  Capreae,  quid  scena  Neronis 
Tale  ferunt?  spado  Romuleo  succinctus  amictu 
Sedit  in  Augustis  laribus:  vulgata  patebat 
Aula  salutantum  studiis:  huc  plebe  senatus 
Permixta,  trepidique  duces,  omnisque  potestas  65 
Confluit:  advolvi  genibus,  contingere  dextram 
Ambitus,  et  votum  deformibus  oscula  rugis 
Figere:  praesidium  legum,  genitorque  vocatur 
Principis,  et  famulum  dignatur  regia  patrem. 

Posteritas,admitte  fidgm  :  motumenta  petuntur 
Dedecoris,  mnltisque  gemunt  incudibus  aera  7 
Formatura  nefas:  haec  judicis,  illa  togati, 

Hsec  nitet  armati  species:  numerosus  ubique 
Fulget  eques:  praefert  eunuchi  Curia  vultus. 

Ac  velnti  caveant,  ne  quo  consistere  virtus  75 
Possit  pura  loco,  cunctas  hoc  ore  laborant 
Incestare  vias.  Maneant  immota,  precamur, 
Certaque  perpetui  sint  argumenta  pudoris. 

Subter  adulantes  tituli,  nimiaeque  leguntur 
Vel  maribus  laudes:  claro  quod  nobilis  ortu  ;  80 
Cum  vivant  domini :  quod  maxima  proelia  solus 
Impleat ,  et  patitur  miles?  quod  tertius  urbis 
Conditor;  hocByzas,  Constantinusque  videbunt? 
Inter  quae  tumidus  leno  producere  coenas 
In  lucem,  foetere  mero,  dispergere  plausum  85 
Emturas  in  vulgus  opes,  totosque  theatris 
Indulgere  dies,  alieni  prodigus  auri. 

At  soror,  et,  si  quid  portentis  creditur,  uxor 
Mulcebat  matres  epulis,  et  more  pudicae 
Conjugis  eunuchi  celebrabat  vota  mariti.  90 
Hanc  amat,  hanc  summa  de  re,  vel  pace  vel  armi3, 
Consulit,  huic  curas  et  clausa  palatia  mandat, 
Ceu  stabulum  vacuamque  domum.  Sic  magna  t  leri 
Regna  nihil?  patiensque  jugi  deluditur  orbi»? 

Mitior  alternum  Zephyri  jam  bruma  teporem 
Senserat,  et  primi  laxabant  germina  flores.  96 
Jamque  iter  in  gremio  pacis  sollenne  parabant 
Ad  muros,  Ancyra,  tuos,  auctore  repertum 
Eutropio,  pelagi  ne  taedia  longa  subirent 
Sed  vaga  lascivis  flueret  discursibus  aestas.  1 J0 
Unde  tamen  tanta  sublimes  mole  redibant. 

Ceu  vinctos  traherent  Medos, Indumque  bibissent 

Ecce  autem  flavis  Gradivus  ab  usque  Gelonis 
Arva  cruentato  repetebat  Thracia  curru 
Subsidunt  Pangaea  rotis,  altaeque  sonoro  105 

Stridunt  axe  nives,  ut  vertice  constitit  Haemi, 
Foemineasque  togas  pressis  conspexit  habenis. 
Subrisit  crudele  pater,  cristisque  micantem 
Quassabat  galeam  :  tunc  implacabile  numen 
Bellonam  alloquitur,quae  sanguine  sordida  vestem 
Illyricis  pingues  pectebat  stragibus  hydros :  111 

Necdum  mollitiae,  necdum,  germana,  mederi 
Possumus  Eoae  ?  nunquam  corrupta  rigescent 
Saecula?  Cappadocum  tepidis  Argaeus  acervis 
^Estuat:  infelix  etiamnum  pallet  Orontes.  115 
Dum  pereunt,  meminere  mali:  si  corda  parumper 
Respirare  sinas,  nullo  tot  funera  sensu 
Praetereunt,  tantique  levis  jactura  cruoris. 
Adspicis  obscaenum  facinus?  quid  crinibus  ora 
Protegis?  en  quales  sese  diffundit  in  actus  120 
Parva  quies!  quantum  nocuerunt  otia  ferri! 

Qui  caruit  bellis,  eunucho  traditur  annus. 

Actum  de  trabeis  esset,  si  partibus  una 
Mens  foret  Hesperiis :  rueret  derisa  vetustas, 
Nullaque  calcati  starent  vestigia  juris,  125 

Ni  memor  imperii  Stilicho  morumque  priorum 
Turpe  relegasset  defenso  Tibride  nomen, 
Intactamque  novo  servasset  crimine  Romam. 

Ille  dedit  portum,  quo  se  pulsata  referret 
Majestas  Latii,  deformataeque  secures.  130 

Ille  dedit  fastos,  ad  quos  Oriente  relicto 
Confugeret  sparsum  maculis  servilibus  aevum. 
Quam  similes  haec  aula  viros!  ad  moenia  visus 
Dirige :  num  saltem  tacita  formidine  mussant  ? 
Num  damnantanimo  ?  plaudentem  cerne  senatum, 
Et  Byzantinos  proceres  Graiosque  Quirites.  136 
O  Patribus  plebes,  o  digni  consule  Patres ! 

Quid,  quod  et  armati  cessant,  et  nulla  virilem 
Inter  tot  gladios  sexum  reminiscitur  ira  ? 

Huccine  nostrorum  cinctus  abiere  nepotum?  140 
Sic  Bruti  despectus  honos?  Ignosce  parenti, 
Romule,  quod  serus  temeratis  fascibus  ultor 
Advenio.  Jam  jam  largis  hsec  gaudia  faxo 
Compensent  lacrymis.  Quid  dudum  inflare  mora¬ 
ris  [cem, 

Tartaream,  Bellona,  tubam  ?  quid  stringere  fal- 
Qua  populos  a  stirpe  metas?  molire  tumultus. 
Excute  delicias.  Thracum  Macetumque  ruinae 
Taedet,  et  in  gentes  iterum  saevire  sepultas.  [vas 
Damna  minus  consueta  movent.  Trans  aequora  sae- 
Verte  faces:  aliis  exordia  sume  rapinis.  150 
Non  tibi  Rhipaeis  hostis  quaerendus  ab  oris. 

Non  per  Caucasias  accito  turbine  Valles 
Est  opus.  Ostrogothis  colitur  mixtisque  Gruthun- 
gis 

Phryx  ager :  hos  parvae  poterunt  impellere  causae 
ln  scelus:  ad  mores  facilis  natura  reverti.  155 
Sic  eat :  in  nostro  quando  jam  milite  robur 
Torpuit,  et  molli  didicit  parere  magistro. 
Vindicet  Arctous  violatas  advena  leges  : 

Barbara  Romano  succurrant  arma  pudori. 

Sic  fatus,  clypeo,  quantum  vix  ipse  deoruml60 
Arbiter,  infesto  cum  percutit  aegida  nimbo. 
Intonuit.  Responsat  Athos,  Haemusque  remugit: 
ingeminat  raucum  Rhodope  concussa  fragorem. 
Cornua  cana  gelu  mirantibus  extulit  undis 
Hebrus,  et  exsanguem  glacie  timor  alligat  Istrum. 
Tunc  adamante  gravem  nodisque  rigentibus  has¬ 
tam,  166 

Telum  ingens  nullique  deo  jaculabile,  torsit. 

Fit  late  ruptis  via  nubibus :  illa  per  auras 
Tot  freta,  tot  montes  uno  contenta  volatu 
Transilit,  et  Phrygiae  mediis  affigitur  arvis.  170 
Sensit  humus:  gemuit  Nysaeo  palmite  felix 
Hermus,  et  aurata  Pactolus  inhorruit  urna. 


Totaque  submissis  fleverunt  Dindyma  sylvis. 

Nec  dea  praemissae  stridorem  segnius  hastae 
Consequitur,  centumque  vias  meditata  nocendi. 
Tandem  Targibilum  (Geticae  dux  improbus  alae 
llic  erat)  aggreditur.  Viso  tum  forte  redibat 
Eutropio  vacuus  donis,  feritasque  dolore 
Creverat,  et,  teneris  etiam  quae  crimina  suadet 
Ingeniis,  Scythicum  pectus  flammabat  egestas. 
Huic  sese  vultu  simulatae  conjugis  offert,  18 J 
Mentitoque  ferox  incedens  barbara  gressu, 
Carbaseos  induta  sinus:  post  terga  reductas 
Uberibus  propior  mordebat  fibula  vestes: 

Inque  orbem  tereti  mitra  redimente  capillum  185 
Struxerat,  et  virides  flavescere  jusserat  angues. 
Advolat,  ac  niveis  reducem  complectitur  ulnis, 
Infunditque  animo  furiale  per  oscula  virus. 
Principe  quam  largo  veniat,  quas  inde  reportet 
Divitias,  astu  rabiem  motura,  requirit.  190 

Ille  iter  ingratum,  vanos  deflere  labores : 

Quos  super  eunuchi  fastus,  quae  probra  tulisset. 
Continuo  secat  ungue  genas,  et  tempore  pandit 
Arrepto  gemitus :  I  nunc,  devotus  aratris 
Scinde  solum,  positoque  tuos  mucrone  sodales  195 
Ad  rastros  sudare  doce:  bene  rura  Gruthungus 
Excolet,  et  certo  disponet  sidere  vites. 

Felices  aliae,  quas  debellata  maritis 
Oppida,  quas  magnis  quaesitae  viribus  ornant  199 
Exuviae;  quibus  Argivae,  pulchraeve  ministrant 
Thessalides,  famulas  et  quae  meruere  Lacaenas. 
Me  nimium  timido,  nimium  junxere  remisso 
Fata  viro,  totum  qui  degener  exuit  Istrum, 

Qui  refugit  patriae  ritus,  quem  detinet  aequi 
Gloria,  concessoque  cupit  vixisse  colonus,  205 
Quam  dominus  rapto.  Quid  pulchra  vocabula  pi- 
Praetentas  vitiis  ?  probitatis  inertia  nomen,  [gris 
Justitiae  formido  subit.  Tolerabis  iniquam 
Pauperiem,  cum  tela  geras?  et  flebis  inultus, 
Cum  pateant  tantae  nullis  custodibus  urbes  ?  210 
Quippe  metus  poenae.  Pridem  mos  ille  vigebat. 
Ut  meritos  colerent,  impacatisque  rebelles 
Urgerent  odiis :  at  nunc,  qui  foedera  rumpit, 
Ditatur;  qui  servat,  eget.  Vastator  Achivae 
Gentis,  et  Epirum  nuper  populatus  inultam  215 
Praesidet  Illyrico  :  jam,  quos  obsedit,  amicus 
Ingreditur  muros,  illis  responsa  daturus, 

Quorum  conjugibus  potitur,  natosque  peremit. 
Sic  hostes  punire  solent:  haec  praemia  solvunt 
Excidiis.  Cunctarisadhuc  ?  numerumque  tuorum 
Respicis,  exiguamque  manum  ?  Tu  rumpe  quie¬ 
tem:  [rem, 

Bella  dabunt  socios.  Nec  te  tam  prona  raone- 
Si  contra  paterere  viros  :  nunc  alter  in  armis 
Sexus,  et  eunuchis  se  defensoribus  orbis 
Credidit :  hos  aquilaeRomanaque  signa  sequuntur. 
Incipe  barbaricae  tandem  te  reddere  vitae.  226 
Te  quoque  jam  timeant,  admirenturque  nocentem, 
Quem  sprevere  pium.  Spoliis  praedaque  repletus. 
Cum  libeat,  Romanus  eris.  Sic  fata,  repente 
In  diram  se  vertit  avem,  rostroque  recurvo  230 
Turpis,  et  infernas  tenebris  obscurior  alas 
Auspicium  veteri  sedit  ferale  sepulcro. 

Ille,  pavor  postquam  resoluto  corde  quievit. 
Et  rigidae  sedere  comae,  non  distulit  atrox 
Jussa  deae.  Sociis,  quae  viderit,  ordine  pandit, 
Invitatque  sequi.  Conjurat  barbara  pubes  238 
Nacta  ducem,  Latiisque  palam  descivit  ab  armis. 

Pars  Phrygiae,  Scythicis  quaecunque  Trionibus 
alget 

Proxima,  Bithynos;  solem  quae  condit,  Ionas; 

.  Quae  levat,  attingit  Galatas :  utrinque  propinqui 

Finibus  obliquis  Lydi,  Pisidaeque  feroces  241 
Continuant  Australe  latus.  Gens  una  fuere 
Totquondam  populi,  priscum  cognomen  et  unum 
Appellata  Phryges ;  sed  (quid  non  longa  valebit 
Permutare  dies?)  dicti  post  Maeona  regem  245 
Maeones.  JSgaeos  insedit  Graecia  portus. 

Thyni  Thraces  arant,  quae  nunc  Bithynia  fertur. 
Nuper  ab  Oceano  Gallorum  exercitus  ingens 
Illis,  ante  vagus,  tandem  regionibus  haesit, 
Gaesaque  deposuit,  jam  Graio  mitis  amictu,  250 
Pro  Rheno  poturus  Halyn.  Dat  cuncta  vetustas 
Principium  Phrygibus  :  nec  rex  Aegyptius  ultra 
Restitit,  humani  postquam  puer  uberis  expers 
In  Phrygiam  primum  laxavit  murmura  vocem. 
Hic  cecidit  Libycis  jactata  paludibus  olim  255 
Tibia,  foedatam  cum  reddidit  umbra  Minervam. 
Hic  et  Apollinea  victus  testudine  pastor 
Suspensa  memores  illustrat  pelle  Celaenas. 
Quatuor  hinc  magnis  procedunt  fontibus  amnes 
Auriferi :  nec  miror  aquas  radiare  metallo,  260 
Quae  toties  lavare  Midan.  Diversus  ad  Austrum 
Cursus  et  Arctoum  fluviis  mare.  Dindyma  fun- 
Sangarium,  vitrei  qui  puro  gurgite  Galli  [dunt 
Auctus  Amazonii  defertur  ad  ostia  Ponti. 
Icarium  pelagus  Mycalseaque  littora  juncti  265 
Marsya  Maeanderque  petunt :  sed  Marsya  velox 
Dum  suus  est,  flexuque  carens,  jam  flumine  mix- 
Mollitur,  Maeandre,  tuo,  contraria  passus,  [tus 
Quam  Rhodano  stimulatus  Arar:  quos  interaprica 
Planities  Cererique  favet,  densisque  ligatur  270 
Vitibus,  et  glaucas  fructus  attollit  olivae, 

Dives  equi,  felix  pecorum,  pretiosaque  picto 
Marmore,  purpureis  cui  cedit  Synnada  venis. 

Talem  tum  Phrygiam  Geticis  populatibus  uri 
Permisere  dei  Securas  barbarus  urbes  275 
Irrumpit,  facilesque  capi.  Spes  nulla  salutis. 
Nulla  fugae  :  putribus  jam  propugnacula  saxis 
Longo  corruerant  aevo,  pacisque  senecta. 

Interea  gelidae  secretis  rupibus  Idae 
Dum  sedet,  et  thiasos  spectat  de  more,  Cybebe, 
Curetumque  alacres  ad  tympana  suscitat  enses  ; 
Aurea,  sanctarum  decus  immortale  comarum. 
Defluxit  capiti  turris,  summoque  volutus 
Vertice  crinalis  violatur  pulvere  murus. 
Obstupuere  truces  omen  Corybantes,  et  uno  285 
Fixa  metu  tacitas  presserunt  orgia  buxos. 
Indoluit  genitrix:  tunc  sic  commota  profatur: 

Hoc  mihi  jampridem  Lachesis  grandaeva  cane- 
Augurium:  Phrygiae  casus  venisse  supremos  [bat 
Delapsus  testatur  apex.  Heu  sanguine  qualis  290 
Ibit  Sangarius,  quantasque  cadavera  lenti 
Maeandri  passura  moras!  immobilis  haeret 
Terminus:  haec  dudum  nato  placuere  Tonanti. 
Par  et  finitimis  luctus,  frustraque  Lyaei 
Non  defensuros  implorat  Lydia  thyrsos.  295 
Jamque  vale, Phrygiae  tellus,  peritu raque  flammis 
Moenia,  conspicuas  quae  nunc  attollitis  arces, 
Mox  campi  nudumque  solum :  dilecta  valete 
Flumina ;  non  vestris  ultra  bacchabor  in  antris, 
Nec  juga  sulcabit  noster  Berecyntia  currus.  300 

Dixit,  et  ad  tristes  convertit  tympana  planctus. 
Labentem  patriam  sacris  ululatibus  Attis 
Personat,  et  lacrymis  torvi  maduere  leones. 

Eutropius,  quamvis  nequeat  metuenda  taceri 
Clades,  et  trepidus  vulgaverit  omnia  rumor,  305 
Ignorare  tamen  fingit,  regnique  ruinas 
Dissimulat ;  parvam  latronum  errare  catervam ; 
Ad  sontes  tormenta  magis,  quam  tela,  parari, 
Nec  duce  frangendas  jactat,  sed  judice,  vires. 
Vasta  velut  Libyae  venantum  vocibus  ales  310 


Cum  premitur,  calidas  cursu  transmittit  arenas,, 
Inque  modum  veli  sinuatis  flamine  pennis 
Pulverulenta  volat ;  si  jam  vestigia  retro 
Clara  sonent,  oblita  fugae  stat  lumine  clauso 
Ridendum  revoluta  caput,  creditque  latere,  315 
Quem  non  ipsa  videt.  Furtim  tamen  ardua  mittit 
Cum  donis  promissa  novis,  si  forte  rogatus 
Desinat.  Ille  semel  notae  dulcedine  praedae 
Se  famulo  servire  negat :  nec  grata  timentum 
Munera  :  militiam  nullam,  nec  prima  superbus 
Cingula  dignari :  nam  quis  non  consule  tali  321 
Vilis  honos  ?  Postquam  precibus  mitescere  nullis. 
Non  auro  cessisse,  videt,  creberque  recurrit 
Nuntius  incassum,  nec  spes  jam  foederis  exstat; 
Tandem  concilium,  belli  confessus  agendi,  325 
Ad  sua  tecta  vocat.  Juvenes  venere  protervi, 
Lascivique  senes,  quibus  est  insignis  edendi 
Gloria,  corruptasque  dapes  variasse  decorum  ; 
Qui  ventrem  invitant  pretio,  traduntque  palato 
Sidereas  Junonis  aves,  et  si  qua  loquendi  330 
Gnara  coloratis  viridis  defertur  ab  Indis,  [dam 
Quaesitos  trans  regna  cibos  :  quorumque  profun- 
Ingluviem  non  yEgseus,  non  alta  Propontis. 

Non  freta  longinquis  Maeotia  piscibus  aequent. 
Vestis  adornatae  studium,  laus  maxima  risum  335 
Per  vanos  movisse  sales,  minimeque  viriles 
Munditiae,  comti  vultus,  onerique  vel  ipsa 
Serica:  si  Chunus  feiiat.  si  Sarmata  portas. 
Solliciti  scenge  :  Romam  contemnere  sueti, 
Mirarique  suas,  quas  Bosporus  alluit,  aedes  :  340 
Saltandi  dociles,  aurigandique  periti. 

Pars  humili  de  plebe  duces,  pars  compede  suras, 
Cruraque  signati  nigro  liventia  ferro, 

Jura  regunt,  facies  quamvis  inscripta  repugnet, 
Seque  suo  prodat  titulo.  Sed  prima  potestas  345 
Eutropium  praefert,  Hosio  subnixa  secundo. 
Dulcior  hic  sane  cunctis,  prudensque  movendi 
Juris,  et  admoto  qui  temperet  omnia  fumo; 
Fervidus,  accensam  sed  qui  bene  decoquat  iram. 
Considunt  apices  gemini  ditionis  Eoae,  350 
Hic  coquus,  hic  leno,  defossi  verbere  terga. 
Servitio,  non  arte  pares  :  hic  saepius  emtus. 
Alter  ad  Hispanos  nutritus  verna  penates. 

Ergo  ubi  collecti  proceres,  qui  rebus  in  arctis 
Consulerent,  tantisque  darent  solatia  morbis ;  355 
Obliti  subito  Phrygiae,  belloque  relicto. 

Ad  solitos  coepere  jocos  et  jurgia  Circi 
Tendere  :  nequicquam  magna  confligitur  ira. 
Quis  melius  vibrata  puer  vertigine  molli 
Membra  rotet  ?  verrat  quis  marmora  crine  supino  ? 
Quis  magis  enodes  laterum  detorqueat  arcus  ?  36 1 
Quis  voci  digitos,  oculos  quis  motibus  aptet? 

Hi  tragicos  meminere  modos:  his  fabula  Tereus, 
His  necdum  commissa  choro  cantatur  Agave. 

Increpat  Eutropius :  Non  haec  spectacula  tempus 
Poscere :  nunc  alias  armorum  incumbere  curas. 
Se  satis  Armenio  fessum  pro  limite  cingi, 

Nec  tantis  unum  subsistere  posse  periclis. 
Ignoscant  senio:  juvenes  ad  proelia  mittant. 
Qualis  pauperibus  nutrix  invisa  puellis  370 
Assidet,  et  tela  communem  quaerere  victum 
Rauca  monet:  festis  illae  lusisse  diebus 
Orant,  et  positis  aequaevas  visere  pensis: 

Irataeque  operi  jam  lasso  pollice  fila 
Turbant,  et  teneros  detergunt  stamine  fletus.  375 

Emicat  extemplo  cunctis  trepidantibus  audax 
Crassa  mole  Leo,  quem  vix  Cyclopia  solum 
iEquatura  fames,  quem  non  jejuna  Celaeno 
Vinceret,  hinc  nomen  fertur  meruisse  Leonis. 

A  :er  in  absentes  linguae,  jactator,  abundans  380 

Corporis,  exiguusque  animi,  doctissimus  artis 
Quondam  lanificae,  moderator  pectinis  unci. 

Non  alius  lanam  purgatis  sordibus  seque 
Praebuerit  calathis ;  similis  nec  pinguia  quisquam 
Vellera  per  tenues  ferri  producere  rimas.  885 
Tunc  Ajax  erat  Eutropii,  lateque  fremebat. 

Non  septem  vasto  quatfens  umbone  juvencos, 
Sed,  quam  perpetuis  dapibus  pigroque  sedili 
Inter  anus  interque  colos  oneraverat,  alvum. 
Exsurgit  tandem,  vocemque  expromit  anhelam: 

Quis  novus  hic  torpor,  socii?  quonam  usque 
sedemus  391 

Foemineis  clausi  thalamis,  patimurque  periclum 
Gliscere  desidia?  graviorum  turba  malorum 
Texitur,  ignavis  trahimus  dum  tempora  votis. 
Me  petit  hic  sudor.  Nunquam  mea  dextera  segnis 
Ad  ferrum  :  faveat  tantum  Tritonia  coeptis,  396 
Inceptum  peragetur  opus.  Jam  cuncta  furore 
Qui  gravat,  efficiam  leviorem  pondere  lanae 
Targibilum  tumidum,  desertoresque  Gruthungos 
Ut  miseras  populabor  oves,  et  pace  relata  400 
Pristina  restituam  Phrygias  ad  stamina  matres. 

His  dictis  iterum  sedit.  Fit  plausus,  et  ingens 
Concilii  clamor  :  qualis  resonantibus  olim 
Exoritur  caveis,  quoties  crinitus  ephebus 
Aut  rigidam  Nioben,  aut  flentem  Troada  fingit. 

Protinus  excitis  iter  irremeabile  signis  406 

Arripit,  infaustoque  jubet  bubone  moveri 
Agmina,  Mygdonias  mox  impletura  volucres. 
Pulcher,  et  urbanae  cupiens  exercitus  umbrae, 
Assiduus  ludis,  avidus  splendere  lavacris,  410 
Nec  soles  imbresve  pati,  multumque  priori 
Dispar,  sub  clypeo  Thracum  qui  ferre  pruinas. 
Dum  Stilicho  regeret,  nudoque  hiemare  sub  axe 
Sueverat,  et  duris  haurire  bipennibus  Hebrum. 
Cum  duce  mutatae  vires.  Byzantia  robur  415 
Fregit  luxuries,  Ancyranique  triumphi.  [tris 

Non  peditem  praecedit  eques :  non  commoda  cas- 
Eligitur  regio :  vicibus  custodia  nullis 
Advigilat  vallo  :  non  explorantur  eundae 
Vitandaeque  viae:  nullo  se  cornua  flectunt  420 
Ordine:  confusi  passim  per  opaca  vagantur 
Lustra,  per  ignotas  angusto  tramite  valles. 

Sic  vacui  rectoris  equi,  sic  orba  magistro 
Fertur  in  abruptum  casu,  non  sidere,  puppis. 

Sic  ruit  in  rupes  amisso  pisce  sodali  425 

Bellua,  sulcandas  qui  praevius  edocet  undas, 
Immensumque  pecus  parvae  moderamine  caudae 
Temperat,  et  tanto  conjungit  foedera  monstro. 
Illa  natat  rationis  inops,  et  caeca  profundi 
Jam  brevibus  deprensa  vadis,  ignara  reverti  430 
Palpitat,  et  vanos  scopulis  illidit  hiatus. 
Targibilus  similare  fugam,  flatusque  Leonis 
Spe  nutrire  leves  ;  improvisusque  repente. 

Dum  gravibus  marcent  epulis,  hostique  catenas 
Inter  vina  crepant,  largo  sopita  Lyaeo  485 

Castra  subit.  Pereunt  alii,  dum  membra  cubili 
Tarda  levant :  alii  leto  junxere  soporem : 

Ast  alios  vicina  palus  sine  more  ruentes 
Excipit,  et  cumulis  immanibus  aggerat  undas. 
Ipse  Leo  dama  cervoque  fugacior  ibat  [quam 
Sudanti  tremebundus  equo  :  qui  pondere  post- 
Decidit,  implicitus  limo,  cunctantia  pronus 
Per  vada  reptabat  coeno  subnixa  tenaci. 
Mergitur,  et  pingui  suspirat  corpore  moles, 

More  suis, dapibus  quae  jam  devota  futuris  445 
Turpe  gemit,  quoties  Hosius  mucrone  corusco 
Armatur,  cingitque  sinus,  secumque  volutat. 
Quas  figat  verubus  partes,  quae  frusta  calenti 
Mandet  aquae  quantoque  cutem  distendat  echino. 


In  Eutrop.  Lib  II. 

Flagrat  opus .  cremo  pulsatus  perstrepit  ictu 
Contexit  varius  penetrans  Chalcedona  nidor.  451 
Ecce  levis  frondes  a  tergo  concutit  aura ; 

Credit  tela  Leo  :  valuit  pro  vulnere  terror 
Implevitque  vicem  jaculi:  vitamque  nocentem 
Integer,  et  sola  formidine  saucius,  effiat.  [gg. 
Quis  tibi  tractandos  pro  pectine,  degener,  en- 
Quis  solio  campum  praeponere  suasit  avito  >  457 
Quam  bene  texentum  laudabas  carmina  tutus 
Et  matutinis  pellebas  frigora  pensis! 

Hic, miserande,  jaces:  hic,  dum  tua  vellera  vitas 
Tandem  fila  tibi  neverunt  ultima  Parcae.  461 
Jam  vaga  pallentem  densis  terroribus  aulam 
Fama  quatit :  stratas  acies,  deleta  canebat 
Agmina,  Maeonios  foedari  caedibus  agros, 
Pamphylos  Pisidasque  rapi :  metuendus  ab  omni 
Targibilus  regione  tonat :  modo  tendere  cursum 
In  Galatas,  modo  Bithynis  incumbere  fertur. 
Sunt  qui  per  Cilicas  rupto  descendere  Tauro,t 
Sunt  qui  correptis  ratibus,  terraque  marique 
Adventare  ferant.  Geminantur  vera  pavoris  470 
Ingenio:  longe  spectari  e  puppibus  urbes 
Accensas,  lucere  fretum,  ventoque  citatas 
Omnibus  in  pelago  velis  haerere  favillas. 

Hos  inter  strepitus  funestior  advolat  alter 
Nuntius,  armatam  rursus  Babylona  minari  475 
Rege  novo  :  resides  Parthos  ignava  perosos 
Otia  Romanae  finem  jam  quaerere  paci. 

Rarus  apud  Medos  regum  eruor,  uriaque  cuncto 
Poena  manet  generi,  quamvis  crudelibus  aeque 
Paretur  dominis.  Sed  quid  non  audeat  annus  480 
Eutropii  ?  socium  nobis  fidumque  Saporem 
Perculit, et  Persas  in  regia  vulnera  movit; 
Rupturasque  fidem,  leto  pars  ne  qua  vacaret, 
Eumenidum  taedas  trans  flumina  Tigridis  egit. 
Tum  vero  cecidere  animi,  tantisque  procellis  485 
Deficiunt.  Septi  latrantibus  undique  bellis 
Infensos  tandem  superos,  et  consulis  omen 
Agnovere  sui .  nec  jam  revocabile  damnum 
Eventu  rerum  stolidi  didicere  magistro. 

Namque  ferunt  geminos  uno  de  semine  fratres 
/apetionidas  generis  primordia  nostri  491 

Dissimili  finxisse  manu.  Quoscunque  Prometheus 
Excoluit,  multumque  innexuit  aethera  limo, 

Hi  longe  ventura  notant,  dubiisque  parati 
Casibus  occurrunt,  fabro  meliore  politi.  495 

Deteriore  luto  pravus  quos  condidit  auctor, 
Quem  merito  Graii  perhibent  Epimethea  vates 
Et  nihil  aetherii  sparsit  per  membra  vigoris, 

Hi  pecudum  ritu  non  impendentia  vitant. 

Nec  res  ante  vident :  accepta  clade  queruntur. 

Et  seri  transacta  gemunt.  Jam  sola  renidet  501 
In  Stilichone  salus,  et  cujus  semper  acerbum, 
Ingratumque  sibi  factorum  conscius  horror 
Credidit  adventum ;  quem  si  procedere  tantum 
Alpibus  audissent,  mortem  poenasque  tremebant; 
Jam  cuncti  venisse  volunt,  scelerumque  priorum 
Pcenitet :  hunc  tantis  bellorum  sidus  in  undis 

Sperant:  hunc  pariter  justi  sontesque  precantur. 

Ceu  pueri,  quibus  alta  pater  trans  aequora  merces 
Devehit,  intenti  ludo,  studiisque  soluti, 

Laetius  amoto  passim  custode  vagantur : 

Si  gravis  auxilio  vacuas  invaserit  aedes 
Vicinus,  laribusque  suis  proturbet  inultos,  . 
Tum  demum  patrem  implorant,  < et  nomen  1 na 
Voce  cient,  frustraque  oculos  ad  littora  tendun  . 
Omnes  supplicio  dignos  letoque  falenlur» 

Qui  se  tradiderint  famulis,  Stilichone  relicto. 
Mutati  stupuere  diu,  sensuque  reducto 
Paullatim  proprii  mirantur  monstra  furori* 

Avertuntque  oculos.  Trajectis  fascibus  horret 
Lictor,  et  infames  labuntur  sponle  secures  521 
Quales  Aonio  Thebas  de  monte  reversae 
Maenades,  infectis  Pentheo  sanguine  thyrsis. 
Cum  patuit  venatus  atrox,  matrique  rotatum 
Conspexere  caput,  gressus  caligine  figunt,  525 
Et  rabiem  desisse  dolent.  Quin  protinus  ipsa 
Tendit  ad  Italiam  supplex  Aurora  potentem. 

Non  radiis  redimita  comam,  nec  flammea  vultum, 
Nec  croceum  vestita  diem :  stat  livida  luctu. 
Qualis  erat,  Phrygio  tegeret  cum  Memnona  busto. 
Quam  simul  agnovit  Stilicho,  (nec  causa  latebat,) 
Restitit :  illa  manum  victricem  amplexa  moratur. 
Altaque  vix  lacrymans  inter  suspiria  fatur : 

Tantane  te  nostri  coeperunt  taedia  mundi  ? 

Sic  me  ludibrium  famulis  risumque  relinquis,  535 
Dux  quondam  rectorque  meus,  solamque  tueris 
Hesperiam  ?  domiti  nec  te  post  bella  tyranni 
Cernere  jam  licuit?  sic  te  victoria  nobis 
Eripuit,  Gallisque  dedit?  Rufinus  origo 
Prima  mali :  geminas  inter  discordia  partes  540 
Hoc  auctore  fuit.  Sed  jam  majora  moventi 
Occurrit  justa  rediens  exercitus  ira,  [luxit 

Fortis  adhuc,  ferrique  memor.  Brevis  inde  re- 
Falsaque  libertas:  rursum  Stilichonis  habenis 
Sperabam  me  posse  regi.  Pro  caeca  futuri  545 
Gaudia  !  fraterno  conjungi  cceperat  orbis 
Imperio,  (quis  enim  tanto  terrore  recentis 
Exempli  paribus  sese  committeret  ausis  ?) 

Cum  subito  monstrosa  lues,  turpisque  relatu 
Fabula,  Rufini  castratus  prosilit  haeres  :  550 

Et  similes  iterum  luctus  fortuna  reduxit. 

Ut  solum  domini  sexum  mutasse  viderer. 

Hic  primum  thalami  claustris  delicta  tegebat. 
Clam  timideque  jubens  :  erat  invidiosa  potestas. 
Sed  tamen  eunuchi:  necdum  sibi  publica  jura 
Sumere,  nec  totas  audebat  vertere  leges.  556 
At  postquam  pulsisque  bonis  et  faece  retenta 
Pejores  legit  socios,  dignusque  satelles 
Hinc  Hosius  stetit,  inde  Leo  ;  fiducia  crevit, 
Regnandique  palam  flagravit  aperta  libido.  560 
Patricius  consul  maculat,  quos  vendit,  honores ; 


Plus  maculat,  quos  ipse  gerit.  Jam  signa  tubaeque 
Mollescunt :  ipsos  ignavia  fluxit  in  enses. 
Insultant  merito  gentes,  facilesque  volentum 
Praeda  sumus.  Jam  Bistoniis  Haemoque  nivali  565 
Vastior  expulsis  Oriens  squalebit  aratris.  [tis 
Hei  mihi,  quas  urbes,  et  quanto  tempore  Mar- 
Ignaras,  uno  rapuerunt  proelia  cursu ! 

Nuper  ab  extremo  veniens  equitatus  Araxe 
Terruit  Antiochi  muros,  ipsumque  decorae  570 
Paene  caput  Syriae  flammis  hostilibus  arsit. 
Utque  gravis  spoliis,  nulloque  obstante  profunda 
Laetus  caede  redit,  sequitur  mucrone  secundo  [tes. 
Continuum  vulnus.  Nec  jam  mihi  Caucasus  hos- 
Nec  mittit  gelidus  Phasis:  nascuntur  in  ipso  575 
Bella  sinu.  Legio  pridem  Romana  Gruthungi, 
Jura  quibus  victis  dedimus,  quibus  arva  domos¬ 
que 

Praebuimus,  Lydos  Asiaeque  uberrima  vastant 
Ignibus,  et  si  quid  tempestas  prima  reliquit. 

Nec  duce,  nec  numero  freti ;  sed  inertia  nutrit, 
Proditioque  ducum,  quorum  per  crimina  miles 
Captivis  dat  terga  suis,  quos  teste  subegit 
Danubio,  partemque  timet,  qui  repulit  omnes. 

Aula  choris  epulisque  vacat:  nec  perdita  curant. 
Dum  superest  aliquid.  Ne  quid  tamen  orbe  rec:so 
Venditor  amittat,  provincia  quaeque  superstes 
Dividitur,  geminumque  duplex  passura  tribunal 
Cogitur  alterius  pretium  sarcire  peremtae. 

Sic  mihi  restituunt  populos  :  hac  arte  reperta 
Rectorum  numerum  terris  pereuntibus  augent. 

In  te  jam  spes  una  mihi.  Pro  fronde  Minervae 
Has  tibi  protendo  lacrymas.  Succurre  ruenti. 
Eripe  me  tandem  servilibus,  eripe,  regnis. 

Neve  adeo  cunctos  paucorum  crimine  damnes : 
Nec  nova  tot  meritis  offensa  prioribus  obstet.  595 
Jam  jam  flecte  animum.  Suprema  pericula  sem- 
Dant  veniam  culpae.  Quamvis  iratus  et  exsul  [per 
Pro  patriae  flammis  non  distulit  arma  Camillus. 
Non  te  subtrahimus  Latio  :  defensor  utrique 
Sufficis.  Armorum  liceat  splendore  tuorum  600 
In  commune  frui :  clypeus  nos  protegat  idem, 
Unaque  pro  gemino  desudet  cardine  virtus. 

Continuant  superi  pleno  Romana  favore 
Gaudia,  successusque  novis  successibus  urgent. 
Connubii  necdum  festivos  regia  cantus 
Sopierat,  cecinit  fuso  Gildone  triumphos, 

Et  calidis  thalami  successit  laurea  sertis;  5 

Sumeret  ut  pariter  princeps  nomenque  mariti, 
Victorisque  decus.  Libyae  post  proelia  crimen 
Concidit  Eoum,  rursumque.  Oriente  subacto. 
Consule  defensae  surgunt  Stilichone  secures. 
Ordine  vota  meant.  Equidem  si  carmen  in  unum 
Tantarum  sperem  cumulos  advolvere  rerum,  11 
Promtius  imponam  glaciali  Pelion  Ossae. 

Si  partem  tacuisse  velim,  quodcunque  relinquam, 
Majus  erit.  Veteres  actus,  piimamque  juventam 
Prosequar?  ad  sese  mentem  praesentia  ducunt.  15 
Narrem  justitiam  ?  resplendet  gloria  Martis. 
Armati  referam  vires?  plus  egit  inermis: 


Quod  floret  Latium,  Latio  quod  reddita  servit 
Africa,  vicinum  quod  nescit  Iberia  Maurum, 
Tuta  quod  imbellem  miratur  Gallia  Rhenum.  21) 
An  gelidam  Thracen,  decertatosque  labores 
Hebro  teste,  canam?  magnum  mihi  panditur  se- 
Ipsaque  Pierios  lassant  proclivia  currus  [quor. 
Laudibus  innumeris.  Etenim  mortalibus  ex  quo 
Tellus  coepta  coli,  nunquam  sincera  bonorum  25 
Sors  uni  concessa  viro.  Quem  vultus  honestat. 
Dedecorant  mores :  animus  quem  pulchrior  ornat, 
Corpus  destituit :  bellis  insignior  ille, 

Sed  pacem  foedat  vitiis :  hic  publica  felix, 

Sed  privata  minus.  Partitum  singula  quemque  30 
Nobilitant :  hunc  forma  decens,  hunc  robur  in 
armis, 

Hunc  rigor,  hunc  pietas,  illum  sollertia  juris, 
Hunc  soboles  castique  tori.  Sparguntur  in  emnes 

In  te  mixta  fluunt:  et,  quae  divisa  beatos 
Efficiunt,  collecta  tenes.  Quid  facta  revolvam  35 
Militiamque  patris  ?  cujus  producere  famam, 

Si  nihil  egisset  clarum,  nec  fida  Valenti 
Dextera  duxisset  rutilantes  crinibus  alas. 
Sufficeret  natus  Stilicho.  Mens  ardua  semper 
A  puero,  tenerisque  etiam  fulgebat  in  annis  40 
Fortunae  majoris  honos  :  erectus  et  acer, 

Nil  breve  moliri,  nullis  haerere  potentum 
Liminibus,  fatisque  loqui  jam  digna  futuris. 

Jam  tum  conspicuus,  jam  tum  venerabilis  ibas; 
Spondebatque  ducem  celsi  nitor  igneus  oris,  45 
Membrorumque  modus,  qualem  nec  carmina  fin¬ 
gunt 

Semideis.  Quacunque  alte  gradereris  in  urbe, 
Cedentes  spatiis  adsurgentesque  videbas. 
Quamvis  miles  adhuc  :  taciti  suffragia  vulgi 
Jam  tibi  detulerant,  quicquid  mox  debuit  aula.  50 

Vix  primaevus  eras,  paci  cum  mitteris  auctor 
Assyriae  :  tanta  foedus  cum  gente  ferire 
Commissum  juveni.  Tigrin  transgressus  et  altum 
Euphraten,  Babylona  petis.  Stupuere  severi 
Parthorum  proceres,  et  plebs  pharetrata  videndi 
Flagravit  studio,  defixaeque  hospite  pulchro  56 
Persides  arcanum  suspiravere  calorem. 

Thuris  odoratae  cumulis  et  messe  Sabaea 
Pacem  conciliant  arae.  Penetralibus  ignem 
Sacratum  rapuere  adytis,  rituque  juvencos  60 
Chaldaeo  stravere  Magi :  rex  ipse  micantem 
Inclinat  dextra  pateram,  secretaque  Beli, 

Et  vaga  testatur  volventem  sidera  Mithram. 

Si  quando  sociis  tecum  venatibus  ibant. 

Quis  Stilichone  prior  ferro  penetrare  leones  65 
Cominus,  aut  longe  virgatas  figere  tigres  ? 
Flectenti  faciles  Medus  tibi  cessit  habenas. 
Torquebas  refugum  Parthis  mirantibus  arcum. 

Nubilis  interea  maturse  virginis  aetas 
Urgebat  patrias,  suspenso  principe,  curas;  70 
Quem  simul  imperioque  ducem,  nataeque  maritum 
Prospiceret.  Dubius  toto  quaerebat  ab  axe 
Dignum  conjugio  generum,  thalamisque  Serenae. 
Judicium  virtutis  erat.  Per  castra,  per  urbes, 
Per  populos  animi  cunctantis  libra  cucurrit.  75 
Tu  legeris,  tantosque  viros,  quos  obtulit  orbis. 
Intra  consilium  vincis  sensumque  legentis. 

Et  gener  Augustis,  olim  socer  ipse  futurus. 
Accedis.  Radiis  auri  Tyriaque  superbit 
Majestate  torus.  Comitata  parentibus  exit  80 
Purpureis  virgo  :  stabat  pater  inde  tropaeis 
Inclytus  ;  inde  pium  matris  regina  regebat  [mis. 
Obsequium,  gravibus  subnectens  flammea  gem- 

Tunc  et  Solis  equos,  tunc  exsultasse  choreis 
Astra  ferunt,  mellisque  lacus  et  flumina  lactis  85 
Erupisse  solo,  cum  floribus  aequora  vernis 
Bosporus  indueret,  roseisque  evincta  coronis 
Certantes  Asiae  taedas  Europa  levaret. 

Felix  arbitrii  princeps,  qui  congrua  mundo 
Judicat,  et  primus  censet,  quod  cernimus  omnes. 
Talem  quippe  virum  nataeque  adjunxit  et  aulas. 
Cui  neque  luxuries  bello,  nec  blanda  periclis 
Otia,  nec  lucis  fructus  pretiosior  unquam 
Laude  fuit.  Quis  enim  Mysos  in  plaustra  feroces 
Repulit,  aut  saeva  Promoti  caede  tumentes  95 
Bastarnas  una  potuit  delere  ruina  ? 

Pallantis  jugulum  Turno  moriente  piavit 
/Eneas,  tracti. sque  rotis  ultricibus  Hector 
Irato  vindicta  fuit  vel  quaestus  Achilli. 

Tu  neque  vesano  raptas  venalia  curru  100 

Funera,  nec  vanam  corpus  meditatus  in  unum 
Saevitiam,  turmas  equitum,  peditumque  catervas, 


Hostilesque  globos  tumulo  prosternis  amici. 
Inferiis  gens  tota  datur.  Nec  Mulciber  auctor 
Mendacis  clypei,  fabricataque  vatibus  arma  105 
Conatus  juvere  tuos.  Tot  barbara  solus 
Millia,  jam  pridem  miseram  vastantia  Thracen, 
Finibus  exiguae  vallis  conclusa  tenebas. 

Non  te  terrisonus  stridor  venientis  Alani, 

Nec  vaga  Chunorum  feritas,  non  falce  Gelonus, 
Non  arcu  pepulere  Getae,  non  Sarmata  conto. 
Exstinctique  forent  penitus,  ni  more  maligno 
Falleret  Augustas  occultus  proditor  aures,  [sem, 
Obstrueretque  moras,  slrictumque  reconderet  en- 
Solveret  obsessos,  piaeberet  foedera  captis.  115 

Assiduus  castris  aderat,  rarissimus  Urbi, 

Si  quando  trepida  princeps  pietate  vocaret: 
Vixque  salutatis  Laribus,  vix  conjuge  visa. 
Deterso  necdum  repetebat  sanguine  campum. 
Nec  stetit,  Eucherii  dum  carperet  oscula  saltem 
Per  galeam  :  patris  stimulos,  ignesque  mariti  121 
Vincit  cura  ducis.  Quoties  sub  pellibus  egit 
Edonas  hiemes,  et  tardi  flabra  Bootae 
Sub  dio  Rhipaea  tulit !  cumque  igne  propinquo 
Frigora  vix  ferrent  alii,  tunc  triste  rigentem  125 
Danubium  calcabat  eques,  nivibusque  profundum 
Scandebat  cristatus  Athon,  lateque  corusco 
Curvatas  glacie  sylvas  umbone  ruebat. 

Nunc  piope  Cimmerii  tendebat  littora  Ponti: 
Nunc  dabat  hibernum  Rhodope  nimbosa  cubile. 
Vos,  Haemi  gelidae  valles,  quas  saepe  cruentis  131 
Stragibus  aequavit  Stilicho,  vos, Thracia,  testor, 
Flumina,  quae  largo  mutastis  sanguine  fluctus. 
Dicite  Bisaltae,  vel  qui  Pangaea  juvencis 
Scinditis,  offenso  quantae  sub  vomere  putres  135 
Dissiliant  glebis  galeae,  vel  qualia  rastris 
Ossa  peremtorum  resonent  immania  regum. 

Singula  complecti  cuperem:  sed  densior  instat 
Gestorum  series,  laudumque  sequentibus  undis 
Obruimur.  Genitor  caesi  post  bella  tyranni  140 
Jam  tibi  commissis  conscenderat  aethera  terris. 
Ancipites  rerum  ruituro  culmine  lapsus 
.Equali  cervice  subis.  Sic  Hercule  quondam 
Sustentante  polum  melius  librata  pependit 
Machina, nec  dubiis  titubavit  signifer  astris:  145 
Perpetuaque  senex  subductus  mole  parumper 
Obstupuit  proprii  spectator  ponderis  Atlas. 

Nulli  barbariae  motus:  nil  turbida  rupto 
Ordine  tentavit  novitas,  tantoque  remoto 
Principe  mutatas  orbis  non  sensit  habenas.  150 
Nil  inter  geminas  acies,  ceu  libera  frenis, 

Ausa  manus  certe  :  nec  tantis  dissona  linguis 
Turba,  nec  armorum  cultu  diversior  unquam 
Confluxit  populus.  Totam  pater  undique  secum 
Moverat  Auroram  :  mixtis  hic  Colchus  Iberis,  155 
Hic  mitra  velatus  Arabs,  hic  crine  decoro 
Armenius:  hic  picta  Saces,  fucataque  Medus, 

Hic  gemmata  niger  tentoria  fixerat  Indus: 

Hic  Rhodani  procera  cohors,  hic  miles  alumnus 
Oceani.  Ductor  Stilicho  lot  gentibus  unus,  160 
Quot  vel  progrediens  vel  conspicit  occiduus  sol. 

In  quo  tam  vario  vocum  generumque  tumultu 
Tan  a  quies,  jurisque  metus  servator  honesti, 

Te  moderante,  fuit,  nullis  ut  vinea  furtis. 

Vel  seges  exsecta  fraudarit  messe  colonum :  165 
Ut  nihil  aut  saevum  rabies,  aut  turpe  libido 
Suaderent;  placidi  servirent  legibus  enses. 
Scilicet  in  vulgus  manant  exempla  rtgentum 
Utque  ducum  lituos,  sic  mores,castra  sequuntur. 

Denique  victrices  aquilas  quocunque  moveres,- 
Arebant  tantis  epoti  millibus  amnes.  171 

Illyricum  peteres,  campi  montesque  latebant 

Vexillum  navale  dares,  sub  puppibus  ibat 
Ionium.  Nullis  succincta  Ceraunia  nimbis. 

Nec  juga  Leucatae  feriens  spumantia  fluctu  175 
Deterrebat  hiems.  Tu  si  glaciale  juberes 
Vestigare  fretum,  securo  milite  ducti 
Stagna  reluctantes  quaterent  Saturnia  remi. 

Si  deserta  Noti,  fontem  si  quaerere  Nili, 
/Ethiopum  medios  penetrassent  vela  vapores. 

T  e  memor  Eurotas,  te  rustica  Musa  Lycaei,  181 
Te  pastorali  modulantur  Maenala  cantu,  [gens 
Partheniumque  nemus,  quod  te  pugnante  ?resur- 
/Egra  caput  mediis  erexit  Graecia  flammis. 
Plurima  Parrhasius  tunc  inter  corpora  Ladon 
Haesit,  et  Alpheus  Geticis  angustus  acervis  186 
Tardior  ad  Siculos  etiam  nunc  pergit  amores. 

Miramur  rabidis  hostem  succumbere  bellis, 
Cum  solo  terrore  ruant  ?  num  classica  Francis 
Intulimus?  jacuere  tamen  :  num  Marte  Suevos 
Contudimus,  quis  jura  damus  ?  quis  credere  pos- 
Ante  tubam  nobis  audax  Germania  servit.  [sit? 
Cedant,  Druse,  tui,  cedant,  Trajane,  labores. 
Vestra  manus  dubio  quicquid  discrimine  gessit, 
Transcurrens  egit  Stilicho,  totidemque  diebus 
Edomuit  Rhenum, quot  vos  potuistis  in  anni‘s ;  196 
Quem  ferro, alloquiis,quem  vos  cum  milite, solus. 
Impiger  a  primo  descendens  fluminis  ortu 
Ad  bifidos  tractus,  et  juncta  paludibus  ora. 
Fulmineum  perstrinxit  iter.  Ducis  impetus  undas 
Vincebat  celeres,  et  pax  a  fonte  profecta  201 
Cum  Rheni  crescebat  aquis.  Ingentia  quondam 
Nomina,  crinigero  flaventes  vertice  reges, 

Qui  nec  principibus,  donis  precibusve  vocati, 
Paruerant,  jussi  properant,  segnique  verentur  205 
Offendisse  mora.  Transvecti  lintribus  amnem 
Occursant,  ubicunque  velis.  Nec  fama  fefellit 
Justitiae  :  videre  pium,  videre  fidelem, 

Quem  veniens  timuit,  rediens  Germanus  amavit. 
Illi  terribiles,  quibus  otia  vendere  semper  210 
Mos  erat,  et  foeda  requiem  mercede  pacisci, 
Natis  obsidibus  pacem  tam  supplice  vultu 
Captivoque  rogant,  quam  si  post  terga  revincti 
Tarpeias  pressis  subeant  cervicibus  arces. 

Omne,  quod  Oceanum  fontesque  interjacet  Istri, 
Unius  incursu  tremuit.  Sine  caede  subactus  216 
Servitio  Boreas,  exarmatique  Triones. 

Tempore  tam  parvo  tot  proelia  sanguine  nullo 
Perficis,  et  luna  nuper  nascente  profectus, 

Ante  redis,  quam  plena  fuit:  Rhenumque  mina- 
Cornibus  infractis  adeo  mitescere  cogis,  [cem 
Ut  Salius  jam  rura  colat,  flexosque  Sicambri 
In  falcem  curvent  gladios,  geminasque  viator 
Cum  videat  ripas,  quae  sit  Romana  requirat : 

Ut  jam  trans  fluvium  non  indignante  Cauco  225 
Pascat  Belga  pecus, mediumque  ingressa  per  Albin 
Gallica  Francorum  montes  armenta  pererrent  : 

Ut  procul  Hercyniae  per  vasta  silentia  sylvae 
Venari  tuto  liceat,  lucosque  vetusta 
Religione  truces,  et  robora  numinis  instar  280 
Barbarici  nostrae  feriant  impune  bipennes. 

Ultro  quin  etiam  devota  mente  tuentur. 
Victorique  favent.  Quoties  sociare  catervas 
Oravit,  jungique  tuis  Alamania  signis ! 

Nec  doluit  contemta  tamen,  spretoque  recessit 
Auxilio  laudata  fides.  Provincia  missos  236 
Expellet  citius  fasces, quam  Francia  reges. 

Quos  dederis  ;  acie  nec  jam  pulsare  rebelles, 

Sed  vinclis  punire  licet :  sub  judice  nostro 
Regia  Romanus  disquirit  crimina  carcer.  240 
Marcomeres  Sonnoque  docent :  quorum  alter 
Etruscum 


Pertulit  exsilium ;  cum  se  promitteret  alter 
Exsulis  ultorem,  jacuit  mucrone  suorum  : 

Res  avidi  concire  novas,  odioque  furentes 
Pacis,  et  ingenio  scelerumque  cupidine  fratres. 

Post  domitas  Arctos  alio  prorumpit  ab  axe  246 
Tempestas,  et,  ne  qua  tuis  intacta  tropaeis 
Pars  foret.  Australis  sonuit  tuba.  Moverat  amens 
Maurorum  Gildo  populos,  quibus  imminet  Atlas, 
Et  quos  interior  nimio  plaga  sole  relegat :  250 

Quos  vagus  humectat  Cinyps,  et  proximus  hortis 
Hesperidum  Triton,  et  Gir  notissimus  amnis 
.Ethiopum,  simili  mentitus  gurgite  Nilum. 
Venerat  et  parvis  redimitus  Nuba  sagittis, 

Et  velox  Garamas  :  nec  quamvis  tristibus  Ammon 
Responsis  alacrem  potuit  Nasamona  morari.  256 
Stipantur  Numidae  campi:  stant  pulvere Syrtes 
Gaetulae  :  Poenus  jaculis  obtexitur  aer. 

Hi  virga  moderantur  equos :  his  fulva  leones 
Velamenta  dabant,  ignotarumque  ferarum  260 
Exuviae,  vastis  Meroe  quas  nutrit  arenis. 
Serpentum  gestant  patulos  pro  casside  rictus. 
Splendent  vipereae  squamosa  pelle  pharetrae. 
Non  sic  intremuit  Simois,  cum  montibus  Idae 
Nigra  coloratus  produceret  agmina  Memnon  ; 
Non  Ganges,  cum  tela  procul  vibrantibus  Indis 
Immanis  medium  vectaret  bellua  Porum. 

Porus  Alexandro,  Memnon  prostratus  Achilli ; 
Gildo  nempe  tibi.  Nec  solum  fervidus  Austrum, 
Sed  partes  etiam  Mavors  agitabat  Eoas,  270 
Quamvis  obstreperet  pietas.  His  ille  regendae 
Transtulerat  nomen  Libyae,  scelerique  profano 
Fallax  legitimam  regni  praetenderat  umbram. 
Surgebat  varia  geminum  formidine  bellum; 

Hoc  armis,  hoc  triste  dolis :  hoc  Africa  saevis  275 
Cinxerat  auxiliis,  hoc  conjuratus  alebat 
Insidiis  Oriens.  Illinc  edicta  meabant 
Corruptura  duces  :  hinc  frugibus  atra  negatis 
Urgebat,  tremidamque  fames  obsederat  Urbem. 
Exitiale  palam  Libycum  ;  civile  pudoris  280 
Obtentu  tacitum.  Tales  utrinque  procellae 
Cum  fremerent,  lacerumque  alternis  ictibus  an- 
Imperium  pulsaret  hiems,  nil  fessa  remisit  [ceps 
Officii  virtus,  contraque  minantia  fata 
Pervigil,  eventusque  sibi  latura  secundos,  285 
Major  in  adversis  micuit.  Velut  arbiter  alni 
Nubilus  Egaeo  quam  turbine  vexat  Orion, 
Exiguo  clavi  flexu  declinat  aquarum 
Verbera,  nunc  recta,  nunc  obliquante  carina 
Callidus,  et  pelagi  coelique  obnititur  irae.  290 

Quid  primum  mirer,  Stilicho?  quod  cautus  ad 
Restiteris  fraudes,  ut  te  nec  noxia  furto  [omnes 
Littera,  nec  pretio  manus  inflammata  lateret  ? 
Quod  nihil  in  tanto  rerum  terrore  locutus 
Indignum  Latio?  responsa  quod  ardua  semper 
Eois  dederis,  quae  mox  effecta  probasti  ?  296 

Securus,  quamvis  et  opes,  et  rura  tenerent,  [quam 
Insignesque  domos :  levis  haec  jactura,  nec  un- 
Publica  privatae  cesserunt  commoda  causae. 
Dividis  ingentes  curas,  teque  omnibus  unum  300 
Objicis,  inveniens  animo  quae  mente  gerenda. 
Efficiens  patranda  manu  :  dictare  paratus,  [tum. 
Quae  scriptis  peragenda  forent.  Quae  brachia  cen- 
Quis  Briareus  aliis  numero  crescente  lacertis 
Tot  simul  objectis  posset  confligere  rebus  ?  305 
Evitare  dolos  ?  veteres  firmare  cohortes. 
Explorare  novas  ?  duplices  disponere  classes, 
Quae  fruges  vel  bella  ferant?  aulaeque  tumultum, 
Et  Romae  lenire  famem  ?  quot  nube  soporis 
Immunes  oculi,  per  tot  discurrere  partes,  310 
Tot  loca,  sufficerent,  et  tam  longinqua  tueri  ? 

Argum  fama  canit  centeno  lumine,  centum 
Corporis  excubiis  unam  servasse  juvencam. 

Unde  tot  allatae  segetes?  quae  sylva  carinas 
Texuit?  unde  rudis  tanto  tirone  juventus  315 
Emicuit,  senioque  iterum  vernante  resumsit 
Gallia  bis  fractas  Alpino  vulnere  vires  ? 

Non  ego  delectu,  Tyrii  sed  vomere  Cadmi 
Tam  subitas  acies,  concepto  dente  draconis, 
Exsiluisse  reor.  Dircaeis  qualis  in  arvis  320 
Messis  cum  proprio  mox  bellatura  colono 
Cognatos  strinxit  gladios,  cum  semine  jacto 
Terrigenae  galea  matrem  nascente  ferirent, 
Armiger  et  viridi  floreret  milite  sulcus.  [qui. 

Hoc  quoque  non  parva  fas  est  cum  laude  relin- 
Quod  non  ante  fretis  exercitus  adstitit  ultor. 
Ordine  quam  prisco  censeret  bella  senatus. 
Neglectum  Stilicho  tot  jam  per  saecula  morem 
Retulit,  ut  ducibus  mandarent  proelia  Patres, 
Decretoque  togae  felix  legionibus  iret  330 

Tessera.  Romuleas  leges  remeasse  fatemur. 
Cum  procerum  jussis  famulantia  cernimus  arma. 

Tyrrhenum  poteras  junctis  transmittere  signis, 
Et  ratibus  Syrtes,  Libyam  complere  maniplis. 
Consilio  stetit  ira  minor;  ne  territus  ille  335 
Te  duce,  suspecto  Martis  graviore  paratu. 

Aut  in  arenosos  aestus  zonamque  rubentem 
Tenderet,  aut  solis  fugiens  transiret  in  ortus; 
Missurusve  sibi  certae  solatia  mortis. 

Oppida  dirueret  flammis.  Res  mira  relatu,  340 
Netimeare,  times  ;  et,  quem  vindicta  manebat. 
Desperare  vetas.  Quantum  fiducia  nobis 
Profuit  hostilis!  salvae  Carthaginis  arces  : 

Illaesis  Tyrii  gaudqnt  cultoribus  agri. 

Quos  potuit  vastare  fuga.  Spe  captus  inani,  345 
Nec  se  surripuit  poenae,  nostrisque  pepercit, 
Demens :  qui  numero  tantum,  non  robore,  mensus 
Romanos,  rapidis  ibat  ceu  protinus  omnes 
Calcaturus  equis,  et,  quod  jactare  solebat. 

Solibus  effetos  mersurus  pulvere  Gallos.  350 


Sed  didicit  non  iEthiopum  geminata  venenis 
Vulnera,  non  fusum  crebris  hastilibus  imbrem 
Non  equitum  Latiis  nimbos  obsistere  pilis. 
Sternitur  ignavus  Nasamon  :  nec  spicula  supplex 
Jam  torquet  Garamas :  repetunt  deserta  fugaces 
Autololes :  pavidus  projectat  missile  Mazax :  356 
Cornipedem  Maurus  nequicquam  horiatur  anhe¬ 
lum.  [sum. 

Praedonem  lembo  profugum,  ventisque  repul- 
Suscepit  merito  fatalis  Tabraca  portu  ; 
Expertum,  quod  nulla  tuis  elementa  paterent 
Hostibus,  et  laetae  passurum  jurgia  plebis,  361 
Fracturumque  reos  humili  sub  judice  vultus. 

Nil  tribuat  fortuna  sibi.  Sic  prospera  semper 
Illa  quidem :  sed  non  uni  certamina  pugnae 
Credidimus,  totis  nec  constitit  alea  castris  365 
Nutatura  semel.  Si  quid  licuisset  iniquis 
Casibus,  instabant  aliae  post  terga  biremes. 
Venturus  dux  major  erat.  Victoria  nulla 
Clarior,  aut  hominum  votis  optatior  unquam 
Contigit.  An  quisquam  Tigranen  armaque  Ponti, 
Vel  Pyrrhum,  Antiochique  fugam,  vel  vincla  Ju¬ 
gurthae  371 

Conferat,  aut  Persen  debellatumque  Philippum  ? 
Hi  propagandi  ruerant  pro  limite  regni: 

Hic  stabat  Romana  salus.  Ibi  tempora  tutas 
Traxerunt  dilata  moras.  Hic  vincere  tarde  375 
Vinci  paene  fuit.  Discrimine  Roma  supremo 
Inter  supplicium  populi  deforme  pependit; 

Et  tanto  Libyam  fructu  majore  recepit. 

Quam  peperit,quanto  graviorem  amissa  dolorem, 
Quam  necdum  quaesita,  movent.  Quis  Punica 
gesta,  380 

Quis  vos,  Scipiadae,quis  te  jam,  Regule,  nosset. 
Quis  lentum  caneret  Fabium,  si  jure  peremto 
Insultaret  atrox  famula  Carthagine  Maurus? 

Haec  omnes  veterum  revocavit  adorea  laurus. 
Restituit  Stilicho  cunctos  tibi,  Roma,  triumphos 

Hactenus  armatae  laudes.  Nunc  qualibus  orbem 
Moribus,  et  quanto  frenet  metuendus  amore. 

Quo  tandem  flexus  trabeas  auctore  rogantes 
Induerit,  fastisque  suum  concesserit  annum. 
Mitior  incipiat  fidibus  jam  Musa  remissis.  5 
Principio  magni  custos  Clementia  mundi. 

Quae  Jovis  incoluit  zonam, quae  temperat  aelhram 
Frigoris  et  flammae  mediam,  quae  maxima  natu 
Caelicolfim,  (nam  prima  Chaos  Clementia  solvit 
Congeriem  miserata  rudem,  vultuque  sereno  10 
Discussis  tenebris  in  lucem  saecula  fudit;) 

Haec  dea  pro  templis  et  thure  calentibus  aris 
Te  fruitur,  posuitque  suas  hoc  pectore  sedes. 
Haec  docet,  ut  poenis  hominum  vel  sanguine  pasci 
Turpe  ferumque  putes:  ut  ferrum  Marte  cruen- 
Siccum  pace,  feras :  ut  non  infensus  alendis  [tum. 
Materiem  praestes  odiis:  ut  sontibus  ultro 
Ignovisse  velis :  deponas  ocius  iram,  [obstes : 
Quam  moveas:  precibus  nunquam  implacabilis 
Obvia  prosternas,  prostrataque  more  leonum  20 
Despicias,  alacres  ardent  quf  frangere  tauros, 
Transiliunt  praedas  humiles.  Hac  ipse  magistra 


Das  veniam  victis:  hac  exorante  calores 
Horrificos,  et  quae  nunquam  nocitura  timentur 
Jurgia,  contentus  solo  terrore,  coerces ;  25 

./Etherii  patris  exemplo,  qui  cuncta  sonoro 
Concutiens  tonitru,  Cyclopum  spicula  differt 
In  scopulos  et  monstra  maris,  nostrique  cruoris 
Parcus  in  CEtasis  exercet  fulmina  sylvis. 

Huic  divae  germana  Fides,  eademque  sorori  30 
Corde  tuo  delubra  tenens,  sese  omnibus  actis 
Inserit.  Haec  nullo  docuit  livescere  fuco. 
Nunquam  falsa  loqui,  nunquam  promissa  morari. 
Invisos  odisse  palam  :  non  virus  in  alto 
Condere,  non  laetam  speciem  praetendere  fraudi, 
Sed  certum  mentique  parem  componere  vultum. 
Occulte  saevire  vetat,  prodesse  remittit. 

Haec  et  amicitias  longo  post  tempore  firmat, 
Mansuroque  adamante  ligat:  nec  mobile  mutat 
Ingenium ;  parvae  strepitu  nec  vincula  noxae  4J 
Dissolvi  patitur;  nec  fastidire  priorem 
Allicitur  veniente  novo  :  benefacta  tenere. 
Respuere  offensas  facilis:  pariterque  minoris 
Officii  magnique  memor,  superare  laborat* 

Utque  hostes  armis,  meritis  sic  vincit  amicos.  45 
Hjec  fovet  absentes :  haec  longe  sola  remotis 
Consulit :  haec  nullis  avidam  rumoribus  aurem 
Pandit,  ut  ignarum  nunquam  laesura  clientem 
Insidiosa  tuos  alienent  muimura  sensus. 

Nec  vivis  annexus  amor  meminisse  sepultos  50 
Pesini  t :  in  prolem  transcurri t  gratia  patru  m . [bas ; 

Hac  tu  Theudosium,  tenuit  dum  sceptra,  cole- 
Hac  etiam  post  fata  collis:  nec  pignora  curas 
Plus  tua,  quam  natos,  dederat  quos  ille  monendos 
Tutandosque  tibi.  Justos  nimiumque  fideles  55 
Fama  putat,  qui,  cum  possint  commissa  negare. 
Maluerunt  nullo  violati  reddere  qusestu. 

At  Stilicho  non  divitias,  aurique  relictum 
Pondus,  sed  geminos  axes,  tantumque  reservat 
Depositum  teneris,  quantum  sol  igneus  ambit. 
Quid  non  intrepidus  credas,  cui  regia  tuto  61 
Creditur?  Hoc  clypeo  munitus  Honorius  altum 
Non  gemuit  patrem  ;  vitseque  et  lucis  in  ipso 
Limine,  contemtus  nunquam  dat  jura  subactis 
Gentibus,  et  secum  sentit  crevisse  triumphos.  65 

Quem  tu  sic  placida  formas,  sic  mente  severa. 
Ut  neque  desidi*  tradas,  dum  pronus  ad  omne. 
Quod  libet,  obsequeris;  nec  contra  nixus  ovantem 
Confringas  animum;  secretus  consona  regno 
Ceu  juvenem  doceas,  moles  quid  publica  poscat. 
Ceu  sanctum  venerere  senem  ;  patriisque  gubernes 
Imperium  monitis,  dominum  submissus  adores ; 
Obsequiis  moderere  ducem,  pietate  parentem. 

Hinc  fuit,  ut  primos  in  conjuge  disceret  ignes, 
Ordirique  virum  non  luxuriante  juventa,  75 
Sed  cum  lege  tori,  'casto  cum  foedere,  vellet. 
Principe  tu  felix  genero:  felicior  ille 
Te  socero.  Fratrem  levior  nec  cura  tuetur 
Arcadium :  nec,  si  quid  iners  atque  impia  turba, 
Praetendens  proprio  nomen  regale  furori,  80 

Audeat,  adscribis  juveni.  Discordia  quippe 
Cum  fremeret,  nunquam  Stilicho  sic  canduit  ira. 
Saepe  lacessitus  probris,  gladiisque  petitus, 

Ut  bello  furias  ullum,  quas  pertulit,  iret 
Illicito,  causamque  daret  civilibus  armis.  85 
Hujus  fulta  fide  mediis  dissensibus  aulae 
Intemeratorum  stabat  reverentia  fratrum. 

Quin  et  Sidonias  chlamydes,  et  cingula  baccis 
Aspera,  gemmatasque  togas,  viridesque  smaragdo 
Loricas,  galeasque  renidentes  hyacinthis,  90 
Gestatosque  patri  capulis  radiantibus  enses. 

Et  vario  lapidum  distinctas  igne  coronas. 

Dividis  ex  aequo  ;  ne  non  Augusta  supellex, 
Ornatusque  pares  geminis  haeredibus  essent. 
Mittitur  et  miles,  quamvis  certamine  partes  95 
Jam  tumeant.  Hostem  muniri  robore  mavis. 
Quam  peccare  fidem  :  permittis  justa  petenti, 
Idque  negas  solum,  cujus  mox  ipse  repulsa 
Gaudeat,  et  quicquid  fuerat  deforme  mereri. 

Omnes  praeterea,  puro  quae  crimina  pellunt  100 
Ore  deae,  junxere  choros,  unoque  receptae 
Pectore  diversos  tecum  cinguntur  in  usus. 
Justitia  utilibus  rectum  praeponere  suadet, 
Communesque  sequi  leges,  iirustaque  nunquam 
Largiri  sociis  :  durum  Patientia  corpus  105 
Instruit,  ut  nulli  cupiat  cessisse  labori: 
Temperies,  ut  casta  petas  :  Prudentia,  ne  quid 
Inconsultus  agas  :  Constantia,  futile  ne  quid 
Infirmumque  geras.  Procul  importuna  fugantur 
Numina,  monstriferis  quae  Tartarus  edidit  antris. 
Ac  primam  scelerum  matrem,  quae,  semper  ha¬ 
bendo  1 1 1 

Plus  sitiens,  patulis  rimatur  faucibus  aurum. 
Trudis  Avaritiam :  cujus  fidissima  nutrix 


Ambitio,  quae  vestibulis  foribusque  potentum 
Excubat,  et  pretiis  commercia  pascit  honorum. 
Pulsa  simul :  nec  te  gurges  corruptior  aevi  1 16 
Traxit  ad  exemplum,  quod  jam  firmaverat  annis 
Crimen,  et  in  legem  rapiendi  verterat  usus. 

Denique  non  dives  sub  te  pro  rure  paterno, 

Vel  laribus  pallet:  non  insidiator  oberrat  120 
Facturus  quemcunque  reum  :  non  obruta  virtus 
Paupertate  latet.  Lectos  ex  omnibus  oris 
Evehis,  et  meritum,  non  quae  cunabula,quaeris ; 
Et  qualis,  non  unde  satus.  Sub  teste  benigno 
Vivitur  :  egregios  invitant  praemia  mores.  125 
Hinc  priscae  redeunt  artes  :  felicibus  inde 
Ingeniis  aperitur  iter,  despectaque  Musae 
Colla  levant ;  opibusque  fluens  et  pauper  eodem 
Nititur  ad  fructum  studio,  cum  cernat  uterque, 
Quod  nec  inops  jaceat  probitas,  nec  inertia  surgat 
Divitiis.  Nec  te  jucunda  fronte  fefellit  131 
Luxuries  praedulce  malum,  quae  dedita  semper 
Corporis  arbitriis  hebetat  caligine  sensus. 
Membraque  Circaeis  effeminat  acrius  herbis ; 
Blanda  quidem  vultus,  sed  qua  non  tetrius  ulla 
Ultrices  fucata  genas,  et  amicta  dolosis  136 
Illecebris,  torvos  auro  circumlinit  hydros. 

Illa  voluptatum  multos  innexuit  hamis: 

Te  nunquam  conata  capit.  Non  prava  libido 
Stupris  advigilat:  non  tempora  somnus  agendi 
Frustratur:  nullo  citharae  convivia  cantu,  141 
Non  pueris  lasciva  sonant.  Quis  cernere  curis 
Te  vacuum  potuit  ?  quis  tota  mente  remissum. 
Aut  indulgentem  dapibus,  ni  causa  juberet 
Laetitiae?  Non  indecores  aeraria  lassant  145 
Expensae  :  parvo  non  improba  littera  libro 
Absentum  condonat  opes.  A  milite  parcus 
Diligeris  :  neque  enim  neglectas  pace  cohortes 
Tunc  ditas,  cum  bella  fremunt.  Scis  nulla  pia 
cere 

Munera,  quae  metuens  illis,  quos  spreverit,  offert 
Serus,  et  incassum  servati  prodigus  auri.  151 
Antevenis  tempus,  non  exspectantibus  ultro 
Munificus,  mensaeque  adhibes,  et  nomine  queca- 
Compellas,  clari,  quod  sub  te  gesserit  olim,  [que 
Admonitor  facti ;  figendaque  sensibus  addis  155 
Verba,  quibus  magni  geminatur  gratia  doni. 
Nec,  si  quid  tribuas,  jactatum  saepius  idem 
Exprobrare  soles  :  nec,  quos  promoveris,  alto 
Turgidus  alloqueris  fastu :  nec  prospera  flatus 
Attollunt  nimios.  Quin  ipsa  superbia  longe  160 
Discessit,  vitium  rebus  sollenne  secundis. 
Virtutumque  ingrata  comes.  Contingere  passim 
Affarique  licet.  Non  inter  pocula  sermo 
Captatur;  pura  sed  libertate  loquendi 
Seria  quisque  jocis  nulla  formidine  miscet.  1 65 
Quem  videt  Augusti  socerum,  regnique  parentem. 
Miratur  conviva  parem  ;  cum  tanta  potestas 
Civem  lenis  agat.  Te  doctus  prisca  loquentem, 
Te  matura  senex  audit,  te  fortia  miles  :  [quam 
Adspersis  salibus,  quibus  haud  Amphiona  quis- 
Prseferat  Aonios  meditantem  carmine  muros,  171 
Nec  velit  Orpheo  migrantes  pectine  sylvas. 

Hinc  amor,  hinc  veris  et  non  fallacibus  omnes 
Pro  te  solliciti  votis  :  hinc  nomen  ubique 
Plausibus,  auratis  celebrant  hinc  ora  figuris.  175 
Quse  non  incudes  streperent  ?  quse  flamma  vacaret 
Fabrilis  ?  quantis  fluerent  fornacibus  sera 
Effigies  ductura  tuas  ?  quis  devius  esset 
Angulus,  aut  regio, quse  non  pro  numine  vultus 
Dilectos  colerent,  talem  ni  semper  honorem  18G 
Respueres  ?  decus  hoc  rapiat,  quem  falsa  timen- 
tum 

Munera  decipiunt,  qui  se  diffidit  amari. 

Hoc  solus  sprevisse  potest,  qui  jure  meretur. 

Undique  legati  properant,  generique  sub  ore 
In  tua  centenas  aptant  praeconia  voces.  185 

Grates  Gallus  agit,  quod  limite  tutus  inermi. 

Et  metuens  hostile  nihil,  nova  culmina  totis 
jEdificet  ripis,  et  saevum  gentibus  amnem 
Tibridis  in  morem  domibus  praevelet  amoenis. 
Hinc  Poeni  cumulant  laudes,  quod  rura  tyranno 
Libera  possideant:  hinc  obsidione  solutus  191 
Pannonius,  potorque  Savi,  quod  clausa  tot  annis 
Oppifla  laxatis  ausus  jam  pandere  portis 
Rursum  cote  novat  nigras  rubigine  falces, 
Exesosque  situ  cogit  splendere  ligones  :  195 

Agnoscitque  casas,  et  collibus  oscula  notis 
Figit,  et  impresso  glebis  non  credit  aratro. 
Exsectis,  inculta  dabant  quas  saecula,  sylvis 
Restituit  terras,  et  opacum  vitibus  Istrum 
Conserit :  et  patrium  vectigal  solvere  gaudet, 
Immunis  qui  clade  fuit.  Te  sospite  fas  est  201 
Vexatum  laceri  corpus  juvenescere  regni. 

Sub  tot  principibus  quaecunque  amisimus  olim. 
Tu  reddis  Solo  poterit  Stilichone  medente 
Crescere  Romanum  vulnus  tectura  cicatrix  :  205 
Inque  suos  tandem  fines  redeunte  colono 
Illyricis  iterum  ditabitur  aula  tributis. 

Nec  tamen  humano  cedit  coeleste  favori 
Judicium.  Cingunt  superi  concordibus  unum 
Praesidiis,  hostesque  tuos  aut  littore  produnt,  210 
Aut  totum  oppositi  claudunt  fugientibus  aequor. 
Aut  in  se  vertunt  furiis,  aut  militis  ense 
Bacchati  laniant  Pentheo  corpora  ritu. 

Insidias  retegunt,  et  in  ipsa  cubilia  fraudum 
Ducunt,  ceu  tenera  venantem  nare  Molossi.  215 
Ominibus  ventura  notant, aut  alite  monstrant. 
Aut  monitos  certa  dignantur  imagine  somnos. 

Pro  quibus  innumerae  trabearum  insignia  terrae 
Certatim  petiere  tibi.  Poscentibus  ipse 
Restiteras,  et  mens  aliorum  prona  favori,  220 
Judex  dura  sui,  facibus  succensa  pudoris. 

Tarda  verecundis  excusat  praemia  causis. 

Ergo  avidae,  tantosque  novi  spe  consulis  annos 
Elusae,  dominae  pergunt  ad  limina  Romae  ; 

Si  minus  annueris  precibus,  vel  cogere  certae  225 
Cunctantem,  votoque  moras  auferre  paratae. 
Conveniunt  ad  tecta  deae,  quae  Gandida  lucent 
Monte  Palatino.  Glaucis  tum  prima  Minervae 
Nexa  comam  foliis,  fulvaque  intexta  micantem 
Veste  Tagum,  tales  profert  Hispania  voces:  230 

Cuncta  mihi  semper  Stilicho,  quaecunque  po- 
Concessit,  tantumque  suos  invidit  honores,  [posci, 
Augusti  potuit  soceri  contemnere  fasces  : 

Jam  negat  et  genero.  Si  non  ut  ductor  ab  orbe. 
Quem  regit,  accipiat  saltem  cognatus  ab  aula. 
Exiguumne  putet,  quod  sic  amplexus  Iberam 
Progeniem  nostros  immoto  jure  nepotes 
Sustinet,  ut  patrium  commendet  purpura  Baetin  ? 
Quod  pulchro  Mariae  fecundat  germine  regnum? 
Quod  dominis  speratur  avus?  Tum  flava  repexo 
Gallia  crine  ferox,  evinctaque  torque  decoro,  241 
Binaque  gaesa  tenens,  animoso  pectore  fatur: 

Qui  mihi  Germanos  solus  Francosque  subegit, 
Cur  nondum  legitur  fastis?  cur  pagina  tantum 
Nescit  adhuc  nomen, quod  jam  numerare  decebat  ? 
Usque  adeone  levis  pacati  gloria  Rheni  ?  246 

Inde  Caledonio  velata  Britannia  monstro, 

Ferro  picta  genas,  cujus  vestigia  verrit 
Caeralus,  Oceanique  aestum  mentitur,  amictus. 

Me  quoque  vicinis  pereuntem  gentibus,  inquit. 
Me  pvit  Stilicho,  totam  cum  Scotus  Iernen  251 


Movit,  et  infesto  spumavit  remige  Tethys. 

Illius  effectum  curis,  ne  tela  timerem 
Scotica,  ne  Pictum  tremerem,  ne  littore  tuto 
Prospicerem  dubiis  venturum  Saxona  ventis.  255 
Tum  spicis  et  dente  comas  illustris  eburno. 

Et  calido  rubicunda  die,  sic  Africa  fatur : 
Sperabam  nullas  trabeis  Gildone  peremto 
Nasci  posse  moras.  Etiam  nunc  ille  repugnat, 
Et  tanto  dubitat  fasces  praebere  triumpho  ?  260 

Qui  mihi  Maurorum  penitus  lacrymabile  nomen 
Ignorare  dedit.  Post  has  CEnotria  lentis 
Vitibus  intorquens  hederas,  et  palmite  largo 
Vina  fluens,  Si  vos  adeo  Stilichone  curules 
Augeri  flagratis,  ait,  quas  sola  juvare  265 

Fama  potest;  quanto  me  dignius  incitet  ardor. 
Ut  praesente  fruar,  conscendentemque  tribunal 
Prosequar,  atque  anni  pandentem  claustra  salu- 
tem  ? 

Talibus  alternant  studiis,  Romamque  precantes, 
Pro  cunctis,  hortantur, eat.  Nec  segnius  illa  270 
Paruit  officio,  sed  raptis  protinus  armis 
Ootor  excusso  per  nubila  sidere  tendit. 
Transvehitur  Tuscos,  Apenninusque  volatu 
Stringitur  :  Eridanus  clypei  jam  fulgurat  umbra. 
Constitit  ante  ducem,  tetrica  nec  Pallade  vultum 
Deterior,  nec  Marte  minor.  Tremit  orbe  corusco 
Jam  domus,  et  summae  tergum  laquearia  cristae. 
Tum  prior  attonitum  gratis  affata  querelis  : 

Servatas,  Stilicho,  per  te,  venerande,  curules, 
Ornatas  necdum,  fateor.  Quid  profuit  anni  280 
Servilem  pepulisse  notam  ?  Defendis  honorem. 
Quem  fugis ;  et  spernis,  tanta  quem  mole  tueris ; 
Respuis  oblatum,  pro  quo  labente  resistis  ? 
Quaenam  causa  morse  ?  quo  me  cunctabere  rursus 
Ingenio  ?  nullus  Borese  metus,  omnis  et  Austri 
Ora  silet :  cecidit  Maurus,  Germania  cessit,  286 
Et  Janum  pax  alta  ligat.  Te  consule  necdum 
Digna  feror  ?  titulumne  levem,  parvique  nitoris 
Credimus,  Augusti  quo  se  decorare  fatentur; 

Sub  juga  quo  gentes  captivis  regibus  egi  ?  290 

Num,  si  prodigiis  casus  natura  futuros 
Signat,  polluimur  macula?  Quod  reris.  Eois 
Omen  erat.  Quanquam  nullis  mihi  cognita  rebus 
Fabula  :  vix  tanto  risit  de  crimine  rumor. 
Opprobrii  stat  nulla  fides,  nec  littera  venit  295 
V ulgatura  nefas :  in  quo  vel  maxima  virtus 
Est  tua,  quod,  nostros  qui  consulis  omnia  Patres, 
De  monstris  taceas.  Pellendi  denique  nulla 
Dedecoris  sanctum  violant  oracula  coetum. 

Nec  mea  funestum  versavit  Curia  nomen.  300 
Pars  sceleris  dubitasse  fuit.  Quacunque  profana 
Pagina  de  primo  venisset  limite  Phoebi, 

Ante  fretum  deleta  mihi,  ne  turpia  castis 
Auribus  Italiae  fatorum  exempla  nocerent. 
Publicus  ille  furor  (quantum  tua  cura  peregit!) 
Se#retum  meruit.  Laetetur  quisquis  Eois  306 
Scribere  desierit :  fastos  portenta  Gabinos 
Ista  latent.  Propriam  labem  tersisse  laborent. 
Cur  ego,  quem  nunquam  didici  sensive  creatum, 
Gratuler  exemtum?  delicti  paenitet  illos  :  310 

Nos  nec  credidimus.  Fuerit  tamen  omnibus  unum 
Crimen,  et  ad  nostras  manaverit  usque  secures  : 
Plus  ideo  sumenda  tibi  fastigia  juris, 

Ne  pereat  tam  priscus  honos,  qui  portus  honorum 
Semper  erat.  Nullo  sarciri  consule  damnum,  3.5 
Excepto  Stilichone,  potest.  Bene  praescia  tempus 
Mens  tua  distulerat.  Titulo  tunc  crescere  posses; 
Nunc  per  te  titulus.  Consul  succurre  gravatis 
Consulibus,  quicunque  fuit,  quicunque  futurus 
Annum  reade  tuum,  quem  mox  secura  sequatur 

Posteritas,  nec  jam  doleat  defensa  vetustas.  321 
Sit  trabeis  ultor  Stilicho,  Brutusque  repertor. 
Libertas  populi  primo  tunc  consule  Bruto 
Reddita  per  fasces  :  hic  fascibus  expulit  ipsis 
Servitium.  Instituit  sublimem  Brutus  honorem: 
Adseruit  Stilicho.  Plus  est  servasse  repertum, 
Quam  quaesisse  novum.  Quid  tardius  ore  ru¬ 
benti 

Annuis,  et  solitus  frontem  circumlinit  ignis? 
Tandem  vince  tuum,  vincis  qui  cuncta,  pudorem. 
Hos  etiam,  quamvis  corrumpi  munere  nullo  830 
Te  certum  est,  mirare  libens  ac  suscipe  cinctus, 
Quos  tibi  divino  mecum  Tritonia  duxit 
Pectine  :  tincta  simul  repetito  murice  fila 
Contulimus  pensis,  et  eodem  nevimus  auro,  834 
Aurea  quo  Lachesis  sub  te  mihi  saecula  texit. 
Hic  ego  promissam  sobolem,  sperataque  mundo 
Pignora  praelusi.  Veram  mox  ipse  probabis 
Me  vatem,  nostraeque  fidem  venientia  telae 
Fata  dabunt.  Dixit,  gremioque  rigentia  profert 
Dona,  graves  auro  trabeas.  Insigne  Minervam 
Spirat  opus.  Rutilis  hic  pingitur  aula  columnis, 
Et  sacri  Mariae  partus.  Lucina  labores 
Solatur:  residet  fulgente  puerpera  lecto. 
Sollicitae  juxta  pallescunt  gaudia  matris.  344 
Susceptum  puerum  redimitae  tempora  Nymphae 
Auri  fonte  lavant.  Teneros  in  stamine  risus, 
Vagitusque  audire  putes.  Jam  creverat  infans 
Ore  ferens  patrem  :  sed  avus  maturior  aevi 
Martia  recturo  tradit  praecepta  nepoti. 

Parte  alia  spumis  fucantem  Serica  frena  350 
Sanguineis,  primae  signatus  flore  juventae, 
Eucherius  flectebat  equum,  jaculisque  vel  arca 
Aurea  purpureos  tollentes  cornua  cervos 
Aureus  ipse  ferit.  Venus  hic  invecta  columbis 
Tertia  regali  jungit  connubia  nexu,  355 

Pennatique  nurum  circum  stipantur  Amores 
Progenitam  Augustis,  Augustorumque  sororem. 
Eucherius  trepido  jam  flammea  sublevat  ore 
Virginis  :  arridet  laeto  Thermaritia  fratri. 

Nam  domus  haec  utroque  petit  diademata  sexu, 
Reginasque  parit,  reginarumque  maritos.  361 

Talibus  invitat  donis,  dextraeque  gerendum 
Diva  simul  porrexit  ebur.  Sollennibus  uniam 
Commovet  auspiciis,  avibusque  incepta  secundat. 
Tunc  habiles  armis  humeros  dea  vestibus  ambit 
Romuleis.  Latii  sederunt  pectore  cultus,  366 
Loricaeque  locum  decuit  toga.  Talis  ab  Istro 
Vel  Scythico  victor  rediens  Gradivus  ab  axe, 
Deposito  mitis  clypeo,  candentibus  Urbem 
Ingreditur  trabeatus  equis :  spatiosa  Quirinus  370 
Frena  regit,  currumque  patris  Bellona,  cruentam 
Ditibus  exuviis  tendens  ad  sidera  quercum. 
Praecedit :  lictorque  Metus  cum  fratre  Pavore 
Barbara  ferratis  innectunt  colla  catenis, 

Velati  galeas  lauro :  propiusque  jugales  375 
Formido  ingentem  vibrat  succincta  securim. 

Vidit  ut  optato  se  consule  Roma  potitam. 
Nunc,  ait,  Elysii  lucos  irrumpere  campi. 

Nunc  libet,  ut  tanti  Curiis  miracula  voti 
Fabriciisque  feram,  famae  qui  vulnere  nuper  380 
Calcatam  flevere  togam.  Jam  prata  choreis 
Pulsent,  nec  rigidos  pudeat  lusisse  Catones. 
Audiat  hoc  senior  Brutus,  Poenisque  tremendi 
Scipiadae,  geminis  tandem  quod  libera  damnis 
Unius  auxilio  fasces  Libyamque  recepi.  385 
Quod  superest,  unum  precibus,  fortissime  consul, 
Adde  meis.  Urbique  tuum  largire  parumper,  [que 
Quem  rogat,  adventum ;  quam  tu  belloque  fame- 
Depulsa  terris  iterum  regnare  dedisti.  389 


Splendida  suscipiant  alium  te  Rostra  Camillum. 
Ultorem  videant  servatoremque  Quirites,  [per  te, 
Et  populus,  quem  ductor  ames,  quibus  Africa 
Nec  prius  auditas  Rhodanus  jam  donat  aristas: 
Ut  mihi  vel  Massyla  Ceres,  vel  Gallica  prosit 
Fertilitas,  messesque  vehant  nunc  humidus  Austei, 
Nunc  Aquilo ;  cunctis  ditescant  horrea  ventis. 
Quee  tunc  Flaminiam  stipabunt  millia  vulgi ! 
Fallax  o  quoties  pulvis  deludet  amorem 
Suspensum,  veniens  omni  dum  crederis  hora  ! 
Spectabunt  cupidae  matres,  spargentur  et  omnes 
Flore  viae,  superes  cum  Pythia  culmina  consul 
Arduus,  antiqui  species  Romana  senatus. 
Pompeiana  dabunt  quantos  proscenia  plausus' 

Ad  coelum  quoties  vallis  tibi  Murcia  ducet 
Nomen,  Aventino  PaTlanteoque  recessu  !  405 

Nunc  te  conspiciam  castris,  permitte,  relictis. 
Mox  et  cum  genero  trabeis  visura  secundis. 

Haec  dum  Roma  refert,  jam  Fama  loquacibus 
Pervolat  Oceanum  linguis,  et  mille  citatos  [ales 
Festinare  jubet  proceres:  nullique  senectus,  410 
Non  iter,  hibernis  obstant  nec  flatibus  Alpes. 
Vincit  amor  meriti  pridem,  clarique  vetustis 
Fascibus  ad  socii  properant  et  vindicis  annum. 

Sic  ubi  fecunda  reparavit  morte  juventam, 

Et  patrios  idem  cineres,  collectaque  portat  415 
Unguibus  ossa  piis,  Nilique  ad  littora  tendens 
Unicus  extremo  Phoenix  procedit  ab  Euro, 
Conveniunt  aquilae,  cunctaeque  ex  orbe  volucres. 
Ut  Solis  mirentur  avem  :  procul  ignea  lucet 
Ales,  odorati  redolent  cui  cinnama  busti.  420 
Nec  minor  in  coelo  chorus  est.  Exsultat  uterque 
Theudosius,  divique  tui.  Sol  ipse  quadrigis 
Vere  coronatis  dignum  tibi  praeparat  annum. 

Est  ignota  procul,  nostraeque  impervia  menti. 
Vix  adeunda  deis,  annorum  squalida  mater,  425 
Immensi  spelunca  aevi,  quae  tempora  vasto 
Suppeditat  revocatque  sinu.  Complectitur  antrum, 
Omnia  qui  placido  consumit  numine,  serpens, 
Perpetuumque  viret  squamis,caudamque  reducto 
Ore  vorat,  tacito  relegens  exordia  lapsu.  430 
Vestibuli  custos  vultu  longaeva  decoro 
Ante  fores  Natura  sedet,  cunctisque  volantes 
Dependent  membris  animae.  Mansura  verendus 
Scribit  jura  senex,  numeros  qui  dividit  astris, 

Et  cursus  stabilesque  moras,  quibus  omnia  vivunt 
Ac  pereunt  fixis  cum  legibus:  ille  recenset  436 
Incertum  quid  Martis  iter,  certumque  Tonantis 
Proficiat  mundo,  quid  velox  semita  Lunae, 
Pigraque  Saturni ;  quantum  Cytherea  sereno 
Curriculo,  Phoebique  comes  Cyllenius,  erret.  440 

Illius  ut  Phoebus  ad  limen  constitit  antri, 
Occurrit  Natura  potens,  seniorque  superbis 
Canitiem  inclinat  radiis.  Tunc  sponte  reclusos 
Laxavit  postes  adamas :  penetrale  profundum 
Panditur,  et  sedes  aevique  arcana  patescunt.  445 
Hic  habitant  vario  faciem  distincta  metallo 
Saecula  certa  locis  :  illic  glomerantur  aena. 

Hic  ferrata  rigent,  illic  argentea  candent. 

Eximia  regione  domus,  contingere  terris 
Difficiles,  stabant  rutili,  grex  aureus,  anni.  450 
Quorum  praecipuum  pretioso  corpore  Titan 
Signandum  Stilichone  legit:  tunc  imperat  omnes 
Pone  sequi, dictisque  simul  compellat  euntes: 

En,  cui  distulimus  melioris  saecla  metalli. 
Consul  adest.  Ite  optati  mortalibus  anni :  455 

Ducite  virtutes,  hominum  florescite  rursus 
Ingeniis, 'hilares  Baccho,  frugumque  feraces. 

Non  inter  geminos  anguis  glaciale  Triones 
Sibiiet,  immodico  nec  frigore  sseviat  Ursa. 

Non  torvo  fremat  igne  Leo,  nec  brachia  Cancri 
Urat  atrox  aestas,  madidae  nec  prodigus  urnae  461 
Semina  praerupto  dissoliat  Aquarius  imbre. 
Phrixeus  roseo  producat  fertile  cornu 
Ver  Aries:  pingues  noc  grandine  tundat  olivas 
Scorpius:  autumni  maturet  germina  Virgo:  465 
Lenior  et  gravidis  allatret  Sirius  uvis. 

Sic  fatus,  croceis  rorantes  ignibus  hortos  [bit 
Ingreditur,  vallemque  suam,  quam  flammeus  am- 


Rivus,  et  irriguis  largum  jubar  ingerit  herbis. 
Quas  Solis  pascuntur  equi.  Fragrantibus  inde 
Caesariem  sertis,  et  lutea  lora  jubasque  471 
Subligat  alipedum  :  gelidas  hinc  Lucifer  ornat, 
Hinc  Aurora  comas :  juxtaque  arridet  habenis 
Aureus,  et  nomen  praetendit  consulis,  Annus: 
Inque  novos  iterum  revoluto  cardine  cursus  475 
Scribunt  aetheriis  Stilichonem  sidera  fastis. 


IN  LIBRUM  TERTIUM  DE  CONSULATU  STILICHONIS 
PRAEFATIO. 


Major  Scipiades,  Italis  qui  solus  ab  oris 
In  proprium  vertit  Punica  bella  caput. 

Non  sine  Pieriis  exercuit  artibus  arma  : 

Semper  erat  vatum  maxima  cura  duci. 
Gaudet  enim  virtus  testes  sibi  jungere  Musas. 

Carmen  amat,  quisquis  carmine  digna  gerit. 
Ergo  seu  patriis  primaevus  manibus  ultor 
Subderet  Hispanum  legibus  Oceanum, 

Seu  Tyrias  certa  fracturus  cuspide  vires 
Inferret  Libyco  signa  tremenda  mari ; 
Haerebat  doctus  lateri,  castrisque  solebat 
Omnibus  in  medias  Ennius  ire  tubas. 


Illi  post  lituos  pedites  favere  canenti, 
Laudavitque  nova  caede  cruentus  eques. 
Cumque  triumpharet  gemina  Carthagine  victa,  15 
(Hanc  vindex  patris  vicerat,  hanc  patriae,) 
Cum  longi  Libyam  tandem  post  funera  belli 
Ante  suas  maestam  cogeret  ire  rotas  ; 

Advexit  reduces  secum  Victoria  Musas, 

Et  sertum  vati  Martia  laurus  erat.  20 

Noster  Scipiades  Stilicho,  quo  concidit  alter 
Hannibal,  antiquo  saevior  Hannibale, 

Te  mihi  post  quinos  annorum,  Roma,  recursus 
Reddidit,  et  votis  jussit  adesse  suis. 


LIBER  TERTIUS. 


Quem  populi  plausu,  procerum  quem  voce  pete¬ 
bas,  [longae 

Adspice,  Roma,  virum.  Jam  tempora  desine 
Dinumerare  viae,  visoque  adsurgere  semper 
Pulvere :  non  dubiis  ultra  torquebere  votis. 
Totus  adest  oculis,  aderat  qui  mentibus  olim,  5 
Spe  major,  fama  melior.  Venerare  curulem, 
Quae  tibi  restituit  fasces  :  complectere  dextram. 
Sub  juga  quae  Poenos  iterum  Romana  redegit. 
Excipe  magnanimum  pectus,  quo  frena  reguntur 
Imperii,  cujus  libratur  sensibus  orbis.  10 

Os  sacrum,  quod  in  aere  colis,  miraris  in  auro. 
Cerne  libens.  Hic  est  felix  bellator  ubique. 
Defensor  Libyae,  Rheni  pacator  et  Istri. 

Ostentare  suos  prisco  si  more  labores. 

Et  gentes  cuperet  vulgo  monstrare  subactas ;  15 
Certarent  utroque  pares  a  cardine  laurus. 

Haec  Alamanorum  spoliis.  Australibus  illa 
Ditior  exuviis  :  illinc  flavente  Sicambri 
Caesarie,  nigris  hinc  Mauri  crinibus  irent. 

Ipse  albis  veheretur  equis,  currumque  secutus  20 
Laurigerum  festo  fremuisset  carmine  miles. 

Hi  famulos  traherent  reges  :  hi  facta  metallo 
Oppida,  vel  montes  captivaque  flumina  ferrent 
Hinc  Libyci  fractis  lugerent  cornibus  amnes: 
Inde  catenato  gemeret  Germania  Rheno.  25 
Sed  non  immodicus  proprii  jactator  honoris 
Consul,  Roma  tuus.  Non  illum  praemia  tantum, 


Quam  labor  ipse  juvat:  strepitus  fastidit  inanes, 
Inque  animis  hominum  pompa  meliore  triumphat. 
Non  alium  certe  Romanae  clarius  arces  30 

Suscepere  ducem,  nec  cum  cedente  rediret 
Fabricius  Pyrrho,  nec  cum  Capitolia  curru 
Pellaeae  domitor  Paullus  conscenderet  aulae. 

Nec  similis  Latias  patefecit  gloria  portas 
Post  Numidas  Mario,  post  classica  Martis  Eoi  35 
Pompeio.  Nulli  pars  aemula  defuit  unquam. 
Quae  gravis  obstreperet  laudes:  stimulisque  ma¬ 
lignis 

Facta  sequebatur,  quamvis  ingentia.  Livor. 

Solus  hic  invidiae  fines  virtute  reliquit,  [sit, 

Humanumque  modum.  Quis  enim  livescere  pos- 
Quod  nunquam  pereant  stellae  ?  quod  Jupiter  al¬ 
tum  41 

Possideat  coelum?  quod  noverit  omnia  Phoebus? 
Est  aliquod  meriti  spatium,  quod  nulla  furentis 
Invidiae  mensura  capit.  Ductoribus  illis 
Praeterea  divisus  erat  favor.  ^Equior  ille  45 

Patribus,  invisus  plebi :  popularibus  illi 
Munito  studiis  languebat  gratia  Patrum. 

Omnis  in  hoc  uno  variis  discordia  cessit 
Ordinibus  :  laetatur  eques,  plauditque  senator. 
Votaque  patricio  certant  plebeia  favori.  50 

O  felix,  servata  vocat  quem  Roma  parentem ; 
O  mundi  communis  amor,  cui  militat  omnis 
Gallia,  quem  regum  thalamis  Hispania  nectit 


Dk  Cons.  Stilich.  L  b  III. 


CLAUDIANUS. 


1109 


Cujus  et  adventum  crebris  petiere  Quirites 
Vocibus,  et  genero  meruit  praestante  senatus:  55 
Non  sic  virginibus  flores,  non  frugibus  imbres, 
Prospera  non  lassis  optantur  flamina  nautis. 

Ut  tuus  adspectus  populo.  Quae  numine  tanto 
Littora  fatidicas  attollunt  Delia  lauros, 

Venturi  quoties  affulget  Apollinis  arcus?  60 
Quae  sic  aurifero  Pactoli  fonte  tumescit 
Lydia,  cum  domitis  apparuit  Evius  Indis? 

Nonne  vides  et  plebe  vias,  et  tecta  latere 
Matribus  ?  his,  Stilicho,  cunctis  inopina  reluxit 
Te  victore  salus.  Septem  circumspice  montes,  65 
Qui  solis  radios  auri  fulgore  lacessunt, 
Indutosque  arcus  spoliis,  aequataque  templa 
Nubibus,  et  quicquid  tanti  struxere  triumphi. 
Quantum  profueris,  quantam  servaveris  urbem. 
Attonitis  metire  oculis.  Haec  fabula  certe  70 
Cuncta  forent,  si  Poenus  adhuc  incumberet  Austro. 

Mos  erat  in  veterum  castris,  ut  tempora  quercu 
Velaret,  validis  qui  fuso  viribus  hoste 
Casurum  morti  potuit  subducere  civem. 

At  tibi  quae  poterit  pro  tantis  civica  reddi  75 
Moenibus  ?  aut  quantae  pensabunt  facta  coronae  ? 
Nec  solam  populi  vitam  debere  fatetur 
Armis  Roma  tuis;  sed,  quo  jucundior  esset 
Lucis  honoratae  fructus,  venerabile  famae 
Pondus,  et  amissas  vires,  et  regna  recepit.  80 
Jam  non  praetumidi  supplex  Orientis  ademtam 
Legatis  poscit  Libyam,  famulosve  precatur, 

Dictu  turpe,  suos :  sed  robore  freta  Gabino 
Te  duce  Romana  tandem  se  vindicat  ira. 

Ipsa  jubet  signis,  bellat.uroque  togatus  85 

Imperat :  exspectant  aquilae  decreta  senatus. 

Ipsa  tibi  trabeae  ultro  dedit-  ipsa  curulem 
Obtulit :  haec  ultro  fastos  ornare  coegit. 

Nil  perdit  decoris  prisci,  nec  libera  quaerit 
Saecula,  cum  donet  fasces,  cum  proelia  mandet; 
Seque  etiam  crevisse  videt.  Quis  Gallica  rura,  91 
Quis  meminit  Latio  Senonum  servisse  ligones? 
Aut  quibus  exemplis  fecunda  Tibris  ab  Arcto 
Vexit  Lingonico  sudatas  vomere  messes? 

Illa  seges  non  auxilium  modo  praebuit  Urbi,  95 
Sed  fuit  indicio  quantum  tibi,  Roma,  liceret. 
Admonuit  dominae  gentes,  instarque  tropaei 
Retulit  ignotum  gelidis  vectigal  ab  oris. 

Hoc  quoque  majestas  augescit  plena  Quirini, 
Rectores  Libyae  populo  quod  judice  pallent,  100 
Et  post  emeritas  moderator  quisque  secures 
Discrimen  letale  subit;  quid  Pcenus  arator 
Intulerit,  madidus  quantum  transmiserit  Auster. 
Ardua  qui  late  terris  responsa  dedere,  104 

Nunc  trepidant  humiles  :  tremuit  quos  Africa  nu- 
Cernunt  rostra  reos.  Cani  virtutibus  aevi  [per. 
Materiem  pandit  Stilicho,  populumque  vetusti 
Culminis  immemorem  dominandi  rursus  in  usum 
Excitat,  ut  magnos  calcet  metuendus  honores. 
Pendat  justitia  crimen,  pietate  remittat  110 

Errorem,  pu rosque  probet,  damnetque  nocentes. 
Et  patrias  iterum  clemens  exerceat  artes. 
Fallitur,  egregio  quisquis  sub  principe  credit 
Servitium.  Nunquam  libertas  gratior  exstat,  1 14 
Quam  sub  rege  pio.  Quos  praeficit  ipse  regendis 
Rebus,  ad  arbitrium  plebis  patrumque  reducit: 
Conceditque  libens,  meritis  seu  praemia  poscant, 
Seu  punire  velint.  Posito  jam  purpura  fastu 
De  se  judicium  non  indignatur  haberi. 

Sic  docuit  regnare  socer:  sic  cauta  juventae  120 
Frena  dedit:  teneros  his  moribus  induit  annos 
Verior  Augusti  genitor,  fiducia  belli. 

Pacis  consilium ;  per  quem  squalore  remoto 


Pristina  Romuleis  infloruit  arcibus  aetas: 

Per  quem  fracta  diu,  translataque  paene  potestas. 
Non  oblita  sui  servilibus  exsulat  arvis ;  126 

In  proprium  sed  ducta  larem,  victricia  reddit 
Fata  solo,  fruiturque  iterum,  quibus  haeserat  olim, 
Auspiciis,  capitique  errantia  membra  reponit. 

Proxime  dis  consul,  qui  tantae  prospicis  Urbi, 
Qua  nihil  in  terris  complectitur  altius  aether:  ISI 
Cujus  nec  spatium  visus,  nec  corda  decorem, 

Nec  laudem  vox  ulla  capit:  quae  luce  metalli 
/Emula  vicinis  fastigia  conserit  astris: 

Quae  septem  scopulis  zonas  imitatur  Olympi,  135 
Armorum  legumque  parens  :  quae  fundit  in  omnes 
Imperium,  primique  dedit  cunabula  juris. 

Haec  est,  exiguis.quae  finibus  orta  tetendit 
In  geminos  axes,  parvaque  a  sede  profectas 
Dispersit  cum  sole  manus.  Haec  obvia  fatis,  140 
Innumeras  uno  gereret  cum  tempore  pugnas, 
Hispanas  caperet,  Siculas  obsideret  urbes, 

Et  Gallum  terris  prosterneret,  aequore  Poenum, 
Nunquam  succubuit  damnis,  et  territa  nullo 
Vulnere,  post  Cannas  major  Trebiamque  freme¬ 
bat :  145 

Et  cum  jam  premerent  flammae,  murumque  feriret 
Hostis,  in  extremos  aciem  mittebat  Iberos. 

Nec  stetit  Oceano,  remisque  ingressa  profundum 
Vincendos  alio  quaesivit  in  orbe  Britannos. 

Haec  est,  in  gremium  victos  quae  sola  recepit,  150 
Humanumque  genus  communi  nomine  fovit. 
Matris,  non  dominae  ritu  :  civesque  vocavit. 
Quos  domuit,  nexuque  pio  longinqua  revinxit. 

Hujus  pacificis  debemus  moribus  omnes. 
Quod  veluti  patriis  regionibus  utitur  hospes :  155 
Quod  sedem  mutare  licet :  quod  cernere  Thulen 
Lusus,  et  horrendos  quondam  penetrare  recessus: 
Quod  bibimus  passim  Rhodanum,  potamus  Oron¬ 
tem  : 

Quod  cuncti  gens  una  sumus.  Nec  terminus  un- 
Romanae  ditionis  erit.  Nam  caetera  regna  [quam 
Luxuries  vitiis,  odiisque  superbia  vertit.  161 
Sic  male  sublimes  fregit  Spartanus  Athenas, 
Atque  idem  Thebis  cecidit.  Sic  Medus  ademit 
Assyrio,  Medoque  tulit  moderamina  Perses: 
Subjecit  Macedo  Persen,  cessurus  et  ipse  165 
Romanis.  Haec  auguriis  firmata  Sibyllae, 

Haec  sacris  animata  Numae:  huic  fulmina  vibrat 
Jupiter:  hanc  tota  Tritonia  Gorgone  velat. 
Arcanas  huc  Vesta  faces,  huc  orgia  Bacchus 
Transtulit,  et  Phrygios  genitrix  turrita  leones.  1 70 
Huc  defensurus  morbos  Epidaurius  hospes 
Reptavit  placido  tractu,  vectumque  per  undas 
Insula  Paeonium  texit  Tiberina  draconem. 

Hanc  tu  cum  superis,  Stilicho  praeclare,  tueris: 
Protegis  hanc  clypeo,  matrem  regumque  ducum- 
Praecipuequetuam.  Dedit  haec  exordia  lucis[que, 
Eucherio,  puerumque  ferens  hic  regia  mater 
Augusto  monstravit  avo :  laetatus  at  ille 
Sustulit  in  Tyria  reptantem  veste  nepotem: 
Romaque  venturi  gaudebat  praescia  fati,  180 
Quod  te  jam  tanto  meruisset  pignore  civem. 

Nec  tamen  ingratum,  nec  qui  benefacta  referre 
Nesciat,  hunc  credas  populum.  Si  volvere  priscos 
Annales  libeat,  quoties  hic  proelia  sumsit 
Pro  sociis,  quu.ies  dono  concessit  amicis  185 
Regibus  Ausonio  quaesitas  sanguine  terras 
Publica  sed  nunquam  tanto  se  gratia  fudit 
Adsensu.  Quis  enim  princeps  hoc  omnibus  emit 
Obsequiis,  dominum  sese  patremque  vocari,  189 
Quod  tibi  continuis  resonant  convexa  diebus  ? 
Macte  novis,  consul,  titulis  Mavortia  plebes 

Te  dominum,  Bruto  non  indignante,  fatetur. 

Et,  quod  adbuc  nullo  potuit  tenore  subacta 
Libertas  Romana  pati,  Stilichonis  amori 
Detulit.  Exsultant  avidi,  quocunque  decorus  195 
Conspiciare  loco,  nomenque  ad  sidera  tollunt, 
Nec  vaga  dilecto  satiantur  lumina  vultu  : 

Seu  Circum  trabeis  fulgentibus  aureus  intres: 
Seu  celebres  ludos:  solio  seu  fultus  eburno 
Cingas  jure  forum:  densi  seu  turbine  vulgi  200 
Circumfusa  tuae  conscendant  rostra  secures. 

Quae  vero  procerum  voces,  quam  certa  fuere 
Gaudia,  cum  totis  exsurgens  ardua  pennis 
Ipsa  duci  sacras  Victoria  panderet  alas ! 

O  palma  viridi  gaudens,  et  amicta  tropaeis,  205 
Custos  imperii  virgo,  quae  sola  mederis 
Vulneribus,  nullumque  doces  sentirfe  laborem: 
Seu  tibi  Dictaeae  placuerunt  astra  Coronae, 

Seu  magis  aestivo  sedes  vicina  Leoni : 

Seu  sceptrum  sublime  Jovis,  seu  Pallados  ambis 
jEgida,  seu  fessi  mulces  suspiria  Martis:  211 

Adsis  perpetuum  Latio,  votisque  senatus 
Annue,  diva,  tui :  Stilicho  tua  saepius  ornet 
Limina,  teque  simul  rediens  in  castra  reducat. 
Hunc  bellis  comitare  favens  :  hunc  redde  togatum 
Consiliis.  Semper  placidis  te  moribus  egit,  216 
Servavitque  piam  victis,  nec  polluit  unquam 
Laurum  saevitia:  cives  nec  fronte  superba 
Despicit,  aut  trepidam  vexat  legionibus  Urbem  : 
Sed  verus  patriae  consul,  cessantibus  armis,  220 
Contentus  lictore  venit,  nec  inutile  quaerit 
Ferri  praesidium,  solo  munitus  amore. 

Magnarum  nec  parcus  opum  geminare  profundas 
Distulit  impensas:  sed,  post  miracula  castris 
Edita  vel  genero,  Romae  majora  reservat.  225 
Auratos  Rhodiis  imbres,  nascente  Minerva,  [num 
Indulsisse  Jovem  perhibent:  Bacchoque  pater- 
Jam*  pulsante  femur,  mutatus  palluit  Hermus 
In  pretium  :  votique  famem  passurus  avari 
Ditabat  rutilo, quicquid  Mida  tangeret, auro.  230 
Fabula,  seu  verum,  canitur;  tua  copia  vincit 
Fontem  Hermi,  tactumque  Midae,  pluviamqueTo- 
Obscurat  veteres, obscurabitque  futuras  [nantis. 
Par  donis  armisque  manus.  Si  solveret  ignis. 
Quas  dedit  immanes  vili  sub  pondere,  massas. 
Argenti  potuere  lacus  et  flumina  fundi.  236 
Nec  tibi,  quae  pariter  sylvis  dominaris  et  astris. 
Exiguam  Stilicho  movit,  Latonia,  curam. 

Tu  quoque  nobilibus  spectacula  nostra  laboras 
Illustrare  feris:  summoque  in  vertice  rupis  240 
Alpinae  socias  arcu  cessante  pudicas, 

Et  pharetratarum  comitum  inviolabile  cogis 
Concilium.  Veniunt  humeros  et  brachia  nudae, 
Armataeque  manus  jaculis,  et  terga  sagittis ; 
Incomtae,  pulchraeque  tamen.  Sudoribus  ora  245 
Pulverulenta  rubent :  sexum  nec  cruda  fatetur 
Virginitas:  sine  lege  comae:  duo  cingula  vestem 
Crure  tenus  pendere  vetant.  Praecedit  amicas 
Flava  Leontodame :  sequitur  nutrita  Lycaeo 
Nebrophone,  telisque  domat  quae  Maenala  Thero. 
Ignea  Cretaea  properat  Britomartis  ab  Ida,  251 
Et  cursu  Zephyris  nunquam  cessura  Lycaste. 
Jungunt  se  geminae  metuenda  feris  Hecaerge, 

Et  soror,  optatum  numen  venantibus,  Opis, 
Progenies  Scythiae:  divas  nemorumque  potentes 
Fecit  Hyperboreis  Delos  praelata  pruinis.  256 
Hae  septem  venere  duces.  Exercitus  alter 
Nympharum  incedunt,  acies  formosa  Dianae, 
Centum  Taygeti,  centum  de  vertice  Cynthi, 

Et  totidem  casto  genuit  quas  flumine  Ladon.  260 
Has  ubi  collectas  vidit,  sic  Delia  coepit: 


O  sociae,  mecum  thalami  quae  jura  perosae 
Virgineo  gelidos  percurritis  agmine  montes. 
Cernitis,  ut  Latio  superi  communibus  ornent 
Hunc  annum  studiis?  quantos  Neptunus  equorum 
Donet  ab  orbe  greges?  laudiquam  nulla  canendae 
Fratris  plectra  vacent?  nostram  quoque  sentiat 
idem, 

Quam  meritis  debemus,  opem.  Non  spicula  poscit 
Iste  labor;  maneant  clausis  nunc  sicca  pharetris, 
Omnis  et  a  solitis  noster  venatibus  arcus  270 
Temperet:  in  solam  eruor  hic  servetur  arenam. 
Retibus  et  clathris  dilata  morte  tenendae 
Ducendaeque  ferae:  cupidas  arcete  sagittas. 
Consulis  in  plausum  casuris  parcite  monstris. 
Acceleret  divisa  manus.  Mihi  cursus  anhelas  275 
Tenditur  ad  Syrtes  :  mecum  Dictaea  Lycaste 
Et  comes  Opis  eat:  steriles  juvat  ire  per  aestus 
Nam  |ue  feras  aliis  tellus  Maurusia  donum 
Praebuit:  huic  soli  debet,  ceu  victa,  tributum. 
Dum  nos  horribiles  Libyae  scrutamur  alumnos, 
Europae  vos  interea  perquirite  saltus  281 

Et  scopulos.  Posita  ludat  formidine  pastor. 
Securisque  canat  Stilichonem  fistula  sylvis. 

Pacet  muneribus  montes,  qui  legibus  urbes. 

Dixit,  et  extemplo  frondosa  fertur  ab  Alpe  285 
Trans  pelagus.  Cervi  currum  subiere  jugales. 
Quos  decus  esse  deae  primi  sub  limine  coeli 
Roscida  fecundis  concepit  Luna  cavernis. 

Par  nitor  intactis  nivibus:  frons  discolor  auro 
Germinat,  et  spatio  summas  aequantia  fagos  290 
Cornua  ramoso  surgunt  procera  metallo. 

Opis  frena  tenet :  fert  retia  rara  Lycaste, 
Auratasque  plagas:  immortalesque  Molossi 
Latrantes  mediis  circum  juga  nubibus  ibant.  294 
Quinque  aliae  paribus  (Phoebe  sic  jusserat)  armis 
Diversa  regione  ruunt,  ducuntque  cohortem 
Quaeque  suam.  Variae  formis  et  gente  sequuntur 
Ingenioque  canes:  illae  gravioribus  aptae 
Morsibus  :  hae  pedibus  celeres:  hae  nare  sagaces 
Hirsutaeque  fremunt  Cressae,  tenuesque  Lacaenae, 
Magnaque  taurorum  fracturae  colla  Britannae.  301 
Dalmatiae  lucos  abruptaque  brachia  Pindi 
Sparsa  comam  Britomartis  agit.  Tu  Gallica  cingis 
Lustra,  Leontodame,  Germanorumque  paludes 
Eruis,  et  si  quis  defensus  arundine  Rheni  305 
Vastus  aper  nimio  dentes  curvaverit  aevo. 
Nubiferas  Alpes,  Apenninique  recessus, 
Garganique  nives  Hecaerge  promta  fatigat. 
Speluncas  canibus  Thero  rimatur  Iberas, 
Informesque  cavis  ursos  detrudit  ab  antris,  310 
Quorum  saepe  Tagus  manantes  sanguine  rictus 
Non  satiavit  aquis,  et  quos  jam  frigore  segnes 
Pyrenaea  tegit  latebrosis  frondibus  ilex. 

Cyrneis  Siculisque  jugis  venata  virago 
Nebrophone,  cervos  aliasque  in  vincula  cogit  315 
Non  saevas  pecudes,  sed  luxuriantis  arenae 
Delicias,  pompam  nemorum.  Quodcunque  tre¬ 
mendum 

Dentibus,  aut  insigne  jubis,  aut  nobile  cornu, 
Aut  rigidum  setis,  capitur,  decus  omne  timorque 
Sylvarum.  Non  cauta  latent:  non  mole  resistunt 
Fortia:  non  volucri  fugiunt  pernicia  cursu.  321 
Haec  laqueis  innexa  gemunt:  haec  clausa  feruntur 
llignis  domibus.  Fabri  nec  tigna  polire 
Sufficiunt:  rudibus  fagis  texuntur  et  ornis 
Frondentes  caveae.  Ratibus  pars  ibat  onustis  325 
Per  freta,  per  fluvios:  exsanguis  dextera  torpet 
Remigis,  et  propriam  metuebat  navita  mercem. 
Per  terram  pars  ducta  rotis,  longoque  morantur 
Ordine  plaustra  vias,  montani  plena  triumphi: 

Et  fera  sollicitis  vehitur  captiva  juvencis,  330 
Explebat  quibus  ante  famem  :  quotiesque  reflexi 
Conspexere  boves,  pavidi  temone  recedunt. 

Jamque  pererratis  Libyae  flagrantibus  oris, 
Legerat  eximios  Phoebi  germana  leones, 
Hesperidas  qui  saepe  fugant,  ventoque  citatis  335 
Terrificant  Atlanta  jubis,  armentaque  longe 
Vastant  yEthiopum,  quorumque  impune  fragosa 
Murmura  pastorum  nunquam  venere  per  aures. 
Non  illos  taedae  ardentes,  non  strata  superne 
Lapsuro  virgulta  solo,  non  vocibus  haedi  340 
Pendentis  stimulata  fames,  non  fossa  fefellit. 
Ultro-se  voluere  capi,  gaudentque  videri 
Tantae  praeda  deae.  Respirant  pascua  tandem: 
Agricolae  reserant  jam  tuta  mapalia  Mauri. 

Tum  virides  pardos,  et  caetera  colligit  Austri  345 
Prodigia,  immanesque  simul  Latonia  dentes. 

Qui  secti  ferro  in  tabulas,  auroque  micantes, 
Inscripti  rutilum  caelato  consule  nomen 
Per  proceres  et  vulgus  eant.  Stupor  amnibus 
Plurimus,  ereptis  elephas  inglorius  errat  [Indis 


Dentibus.  Insedit  nigra  cervice  gementum,  351 
Et  fixum  dea  quassat  ebur,  penitusque  cruentis 
Stirpibus  avulsis  patulos  exarmat  hiatus. 

Ipsos  quin  etiam  nobis  miracula  vellet 
Ducere,  sed  pigra  cunctari  mole  veretur.  35? 

Tyrrhenas  fetus  Libycos  amplexa  per  undas 
Classica  turba  sonat,  caudamque  a  puppe  retor' 
quens 

In  proram  jacit  usque  leo.  Vix  sublevat  unum 
Tarda  ratis.  Fremitus  stagnis  auditur  in  imis, 
Cunctaque  prosiliunt  cete,  terrenaque  Nereus  360 
Confert  monstra  suis,  et  non  aequare  fatetur. 
.dEquora  sic  victor  quoties  per  rubra  Lyaeus 
Navigat,  intorquet  clavum  Silenus,  et  acres 
Insudant  tonsis  Satyri,  taurinaque  pulsu 
Baccharum  Bromios  invitant  tympana  remos.  365 
Transtra  ligant  hederae:  malum  circumflua  vestit 
Pampinus:  antennis  illabitur  ebria  serpens: 
Perque  mero  madidos  currunt  saliuntque  rudentes 
Lynces,  et  insolitae  mirantur  carbasa  tigres. 


IN  LIBRUM  DE  BELLO  GETICO  PRAEFATIO. 


Post  resides  annos  longo  velut  excita  somno 
Romanis  fruitur  nostra  Thalia  choris. 

Optatos  renovant  eadem  mihi  culmina  coetus. 
Personat  et  noto  Pythia  vate  domus. 

Consulis  hic  fasces  cecini,  Libyamque  receptam : 

Hic  mihi  prostratis  bella  canenda  Getis.  6 
Sed  prior  effigiem  tribuit  successus  aenam. 
Oraque  patricius  nostra  dicavit  honos. 

Annuit  hunc  princeps  titulum,  poscente  senatu. 


Respice,  judicium  quam  grave,  Musa,  subis 
Ingenio  minuit  merces  properata  favorem  :  1 1 

Carminibus  veniam  praemia  tanta  negant : 

Et  magis  intento  studium  censore  laborat. 

Quod  legimur  medio  conspicimurque  foro. 
Materies  tamen  ipsa  juvat,  solitumque  timoris  15 
Dicturo  magna  sedula  parte  levat. 

Nam  mihi  conciliat  gratas  impensius  aures 
Vel  meritum  belli,  vel  Stilichonis  amor. 


DE  BELLO  GETICO  LIBER. 


Intacti  cum  claustra  freti,  coeuntibus  sequor 
Armatum  scopulis,  audax  irrumperet  Argo, 
jEetam  Colchosque  petens;  propiore  periclo 
Omnibus  attonitis,  solus  post  numina  Tipliys 
Incolumem  tenui  damno  servasse  carinam  5 
Fertur,  et  ancipitem  montis  vitasse  ruinam, 
Deceptoque  vagae  concursu  rupis  in  altum 
Victricem  duxisse  ratem.  Stupuere  superbae 
Arte  viri  domitae  Symplegades,  et,  nova  passae 
Jura  soli,  cunctis  faciles  jam  puppibus  haerent,  10 
Ut  vinci  didicere  semel.  Quod  si  ardua  Tiphyn 
Navis  ob  innocuae  meritum  sic  gloria  vexit; 

Quae  tibi  pro  tanti  pulso  discrimine  regni 
Sufficiant  laudes,  Stilicho  ?  Licet  omnia  vates 
In  majus  celebrata  ferant,  ipsamque  secandis  15 
Argois  trabibus  jactent  sudasse  Minervam ; 

Nec  nemoris  tantum  junxisse  carentia  sensu 
Robora,  sed,  caeso  Tmarii  Jovis  augure  luco. 
Arbore  praesaga  tabulas  animasse  loquaces. 
Plurima  sed  quamvis  variis  miracula  monstris  20 
Ingeminent  teneras  vincturo  carmine  mentes, 
Harpyiasque  truces,  insopitisque  refusum 


Tractibus  aurati  custodem  velleris  anguem. 

Et  juga  taurorum  rapidis  ambusta  favillis. 

Et  virides  galeis  sulcos,  fetasque  novales  25 
Matris,  et  in  segetem  crescentis  semina  belli ; 
Nil  veris  jequale  dabunt.  Prohibere  rapaces 
Sci. icet  rlarpyias,  unaque  excludere  mensa 
Nobilior  titulus,  quam  tot  potuisse  paratas 
In  Latii  praedam  Geticas  avertere  fauces  ?  30 

Anne  ego  terrigenas  potius  mirabor  in  ipsis 
Procubuisse  satis,  vitee  quibus  attulit  idem 
Principium  finemque  dies;  quam  caesa  Getarum 
Agmina,  quos  tantis  aluit  Bellona  tropaeis. 
Totaque  sub  galeis  Mavortia  canuit  aetas  ?  35 

Per  te  namque  unum  mediis  exuta  tenebris 
Imperio  sua  forma  redit,  claustrisque  solutae 
Tristibus  exsangues  audent  procedere  leges. 
Jamque  potestates  priscus  discriminat  ordo 
Justitiae,  quas  ante  pares  effecerat  una  40 

Nube  timor.  Tua  nos  urgenti  dextera  leto 
Eripuit,  tectisque  suis  redduntur  et  agris 
Damnati  fato  populi,  virtute  renati. 

Jam  non  in  pecorum  morem  formidine  clausi 

Prospicimus  saevos  campis  ardentibus  ignes :  45 
Alta  nec  incertis  metimur  ilumina  votis 
Excidio  latura  moram:  non  poscimus  amnes 
Undosam  servare  fidem,  nubesque  fugaces. 

Aut  conjuratum  querimur  splendere  serenum. 

Ipsa  quoque  interius  furiis  exercita  plebis  50 
Securas  jam  Roma  levat  tranquillior  arces. 
Surge,  precor,  veneranda  parens,  et  certa  secundis 
Fide  deis,  humilemque  metum  depone  senectae, 
Urbs  aequaeva  polo.  Tum  demum  ferrea  sumet 
Jus  in  tc  Lachesis,  cum  sic  mutaverit  axem  55 
Foederibus  natura  novis,  ut  flumine  verso 
Irriget  .Egyptum  Tanais,  Maeotida  Nilus, 

Eurus  ab  occasu.  Zephyrus  se  prodat  ab  Indis 
Caucasiisque  jugis  calido  nigrantibus  Austro 
Gaetulas  Aquilo  glacie  constringat  arenas.  60 
Fatales  hucusque  manus,  crebrisque  notatae 
Prodigiis  abiere  minae.  Nec  sidera  pacem 
Semper  habent:  ipsumque  Jovem  turbante  Ty¬ 
phoeo 

(Si  fas  est)  tremuisse  ferunt,  cum  brachia  centum 
Montibus  armaret  totidem,  spiramque  retorquens 
Lamberet  attonitas  erectis  anguibus  Arctos.  66 
Quid  mirum,  si  regna  labor  mortalia  vexat? 

Cum  gemini  fratres,  genuit  quos  asper  Aloeus, 
Martem  subdiderint  vinclis,  et  in  astra  negatas 
Tentarint  munire  vias,  steteritque  revulsis  70 
Paene  tribus  scopulis  coelesti  machina  bello. 

Sed  caret  eventu  nimius  furor :  improba  nunquam 
Spes  laetata  diu :  nec  pervenere  juventae 
Robur  Aloidae.  Dum  vellere  Pelion  Otus 
Nititur,  occubuit  Phoebo,  moriensque  Ephialtes 
In  latus  obliquam  projecit  languidus  Ossam.  76 

Adspice,  Roma,  tuum  jam  vertice  celsior  hos¬ 
tem  : 

Adspice,  quam  rarum  referens  inglorius  agmen 
Italia  detrusus  eat;  quantumque  priori 
Dissimilis,  qui  cuncta  sibi  cessura  ruenti  80 
Pollicitus,  patrii  numen  juraverat  Istri, 

Non  nisi  calcatis  loricam  ponere  rostris. 

O  rerum  fatique  vices !  qui  foeda  parabat 
Romanas  ad  stupra  nurus,  sua  pignora  vidit 
Conjugibus  permixta  trahi.  Qui  mente  profunda 
Hauserat  Urbis  opes,  ultro  victoribus  ipse  86 
Praeda  fuit.  Nostri  quondam  qui  militis  auro 
Aggressus  tentare  fidem,  desertus  ab  omni 
Gente  ua,  manibusque  redit  truncatus  et  armis. 

Hoc  quoque,  quod  veniam  leti  valuere  mereri. 
Si  positis  pendas  odiis,  ignoscere  pulchrum  91 
Jam  misero,  poenaeque  genus  vidisse  precantem. 
Quae  vindicta  prior,  quam  cum  formido  superbos 
Flectit,  et  adsuetum  spoliis  affligit  egestas  ? 

Sed  magis  ex  aliis  fluxit  clementia  causis,  95 
Consulitur  dum,  Roma,  tibi.  Tua  cura  coegit 
Inclusis  aperire  fugam,  ne  pejor  in  arcto 
Saeviret  rabies  venturae  conscia  mortis. 

Nec  tanti  nomen  stirpemque  abolere  Getarum, 

Ut  propius  peterere,  fuit.  Procul  arceat  altus  100 
Jupiter,  ut  delubra  Numae,  sedemque  Quirini 
Barbaries  oculis  saltem  temerare  profanis 
Possit,  et  arcanum  tanti  deprendere  regni. 

Quanquam,  si  veterum  certamina  rite  recordor. 
Tunc  etiam,  pulchra  cum  libertate  vigeret,  105 
Et  proprio  late  florerent  milite  Patres, 

Semper  ab  his  famae  petiere  insignia  bellis, 

Quae  diversa  procul  tuto  trans  aequora  vires 
Exercere  dabant.  Currus  regumque  catervae 
Inter  abundantis  fati  ludibria  ductae.  1 10 

At  vero  Italiam  quoties  circumstetit  atrox 
Tempestas,  ipsumque  caput  laesura  pependit, 


Non  illis  vani  ratio  ventosa  favoris, 

Sed  graviter  spectata  salus:  ductorque  placebat, 
Non  qui  praecipiti  traheret  simul  omnia  casu,  115 
Sed  qui  maturo  vel  laeta  vel  aspera  rerum 
Consilio  momenta  regens,  nec  tristibus  impar. 
Nec  pro  successu  nimius,  spatiumque  morandi, 
Vincendique  modum  mutatis  nosset  habenis. 
Cautius  ingentes  morbos,  et  proxima  cordi  120 
Ulcera,  Paeoniae  tractat  sollertia  curae, 
Parcendoque  secat,  ferro  ne  largius  acto 
Irrevocandus  eat  sectis  vitalibus  error. 

Sublimi  certe  Curium  canit  ore  vetustas, 
Alaciden  Italo  pepulit  qui  littore  Pyrrhum.  125 
Nec  magis  insignis  Paulli  Mariique  triumphus, 
Qui  captos  niveis  reges  egere  quadrigis. 

Plus  fuga  laudatur  Pyrrhi,  quam  vincla  Jugurthae. 
Et  quamvis  gemina  fessum  jam  clade  fugarit. 
Post  Decii  lituos,  et  nulli  pervia  culpae  130 
Pectora  Fabricii  donis  invicta  vel  armis, 

Plena  datur  Curio  pulsi  victoria  Pyrrhi. 

Quanto  majus  opus  solo  Stilichone  peractum 
Cernimus!  hic  validam  gentem, quam  dura  nivosis 
Educat  Ursa  plagis,  non  Chaonas  atque  Molossos, 
Quos  Epirus  alit,  nec  Dodonaea  subegit  136 
Agmina,  fatidicam  frustra  jactantia  quercum. 
Primus  fulmineum  lento  luctamine  Poenum 
Compressit  Fabius :  campo  post  ausus  aperto 
Marcellus  vinci  docuit :  sed  tertia  virtus  140 
Scipiadae  Latiis  tandem  deterruit  oris. 

Unus  in  hoc  Stilicho  diversis  artibus  hoste 
Tres  potuit  superare  duces;  fregitque  furentem 
Cunctando,  vicilque  manu,  victumque  relegat. 

Atque  haec  tanta  brevi.  Miscentem  incendia 
Sustinuit  toto  maerens  CEnotria  lustro:  [Pyrrhum 
Et  prope  ter  senas  Itali  per  graminis  herbas 
Massylus  Poeno  sonipes  vastante  cucurrit, 
Hannibalemque  senem  vix  ad  sua  repulit  arva 
Vindex  sera  patrum  post  bellum  nata  juventus. 
Hic  celer  effecit,  bruma  ne  longior  una  151 
Esset  hiems  rerum,  primis  sed  messibus  aestas 
Temperiem  coelo  pariter  belloque  referret. 

Sed  quid  ego  Hannibalem  contra  Pyrrhumque 
tot  annis 

Cenatum  memorem?  vilis  cum  Spartacus  omne 
Per  latus  Italiae  ferro  bacchatus  et  igni,  156 
Consulibusque  palam  toties  congressus,  inertes 
Exuerit  castris  dominos,  et  strage  pudenda 
Fuderit  imbelles  aquilas  servilibus  armis. 

Nos  terrorum  expers,  et  luxu  mollior  aetas  160 
Deficimus  queruli,  si  bos  abductus  aratro. 

Si  libata  seges.  Non  hanc  ergastula  nobis 
Immisere  manum,  nec  conjurantis  arenae 
Turba  fuit.  Qualem  Stilicho  dejecerit  hostem, 
Thraces  et  Haemonii  poterunt  Mcesique  fateri.  1 65 

Frigida  ter  decies  nudatum  frondibus  Haemum 
Tendit  hiems  vestire  gelu,  totiesque  solutis 
Ver  nivibus  viridem  monti  reparavit  amictum. 

Ex  quo  jam  patrios  gens  haec  oblita  Triones, 
Atque  Istrum  transvecta  semel,  vestigia  fixit  170 
Threicio  funesta  solo ;  seu  fata  vocabant, 

Seu  gravis  ira  deum,  seriem  meditata  ruinis. 

Ex  illo,  quocunque  vagos  impegit  Erinnys, 
Grandinis  aut  morbi  ritu  per  devia  rerum 
Praecipites,  per  clausa,  ruunt :  nec  contigit  ullis 
Amnibus  aut  scopulis  proprias  defendere  terra». 
Nil  Rhodope, nil  vastus  Atho»,nil  profuit  Haemus 
Odrysiis.  Facili  contemtum  Strymona  saltu. 

Et  frustra  rapidum  damnant  Haliacmona  Bessi. 
Nubibus  intactum  Macedo  miratur  Olympum  180 
More  peremtum  campi.  Gemit  irrita  Tempe 

Thessalus,  et  domitis  irrisam  cautibus  CEten. 
Sperchiusque,  et  virginibus  dilectus  Enipeus 
Barbaricas  lavere  cornus.  Non  objice  Pindi 
Servati  Dryopes  :  nec  nubifer  Actia  texit  185 
Littora  Leucates  :  ipsse,  qua  durius  olim 
Restiterant  Medis,  primo  conamine  ruptee 
Thermopylae.  Valluta  mari  Scironia  rupes. 

Et  duo  continuo  connectens  aequora  muro 
Isthmos,  et  angusti  patuerunt  claustra  Lechaei. 
Nec  tibi  Parrhasios  licuit  munire  colonos  191 
Frondosis,  Erymanthe,  jugis:  equitataque  summ' 
Culmina  Taygeti  trepidae  vidistis  Amyclae. 
Tandem  supplicium  cunctis  pro  montibus  Alpes 
Exegere  Getis:  tot  tandem  flumina  vietor  195 
Vindicat  Eridanus.  Docuit  nunc  exitus,  alte 
Fatorum  secreta  tegi.  Quisquamne  reclusis 
Alpibus  ulterius  Latii  fore  credidit  umbram  ? 
Nonne  velut  capta  rumor  miserabilis  Urbe 
Trans  freta,  trans  Gallos,  Pyrenaeumque  cucurrit ; 
Famaque  nigrantes  succincta  pavoribus  alas,  201 
Secum  cuncta  trahens,  a  Gadibus  usque  Britan¬ 
num 

Terruit  Oceanum,  et  nostro  procul  axe  remotam 
Insolito  belli  tremefecit  murmure  Thulen  ? 

Mandemusne  Noti  flabris,  quoscunque  timores 
Pertulimus,  festae  doleant  ne  tristibus  aures? 206 
An  potius  meminisse  juvat,  semperque  vicissim 
Gaudia  praemissi  cumulant  inopina  dolores  ? 
Utque  sub  occidua  jactatis  Pliade  nautis 
Commendat  placidum  maris  inclementia  portum ; 
Sic  mihi  tunc  major  Stilicho,  cum  laeta  periclis 
Metior,  atque  illi  redeunt  in  corda  tumultus. 
Nonne  videbantur,  quamvis  adamante  rigentes. 
Turribus  invalidis  fragiles  procumbere  muri, 
Ferrataeque  Getis  ultro  se  pandere  portae,  215 
Nec  vallum  densaeque  sudes  arcere  volantes  [pes, 
Cornipedum  saltus?  Jam  jam  conscendere  pup- 
Sardoosque  habitare  sinus,  et  inhospita  Cyrni 
Saxa  parant,  vitamque  freto  spumante  tueri. 

Ipsa  etiam  diffisa  brevi  Trinacria  ponto,  220 
Si  rerum  natura  sinat,  discedere  longe 
Optet,  et  Ionium  refugo  laxare  Peloro. 

Fultaque  despiciens  auro  laquearia  dives. 

Tutior  ^Eoliis  mallet  vixisse  cavernis. 

Jamque  oneri  creduntur  opes,  tandemque  libido 
Ilsesit  avaritia?,  gravioribus  obruta  curis.  226 
Utque  est  ingenioque  loquax,  et  plurima  fingi 
Permittens  credique  timor;  tum  somnia  vulgo 
Narrari,  tum  monstra  deum,  monitusque  sinistri : 
Quid  mediteutur  aves, quid  cum  mortalibus  aether 
Fulmineo  velit  igne  loqui,  quid  carmine  poscat 
Fatidico  custos  Romani  carbasus  aevi. 

Territat  assiduus  Lunae  labor,  atraque  Phoebe 
Noctibus  aerisonas  crebris  ululata  per  urbes. 

Nec  credunt  vetito  fraudatam  Sole  sororem  235 
Telluris  subeunte  globo ;  sed  castra  secutas 
Barbara  Thessalidas  patriis  lunare  venenis 
Incestare  jubar.  Tunc  anni  signa  prioris. 

Et  si  quod  fortasse  quies  neglexerit  omen. 

Addit  cura  novis:  lapidosos  grandinis  ictus,  240 
Molitasque  examen  apes,  passimque  crematas 
Perbacchata  domos  nullis  incendia  causis. 

Et  nunquam  coelo  spectatum  impune  cometen. 
Qui  primum  roseo  Phoebi  prolatus  ab  ortu, 

Qua  micat  astrigera  senior  cum  conjuge  Cepheus, 
Inde  Lycaonia  paullatim  expulsus  ab  Arcto  246 
Crine  vago  Getici  foedavit  sidera  plaustri, 

Donec  in  exiguum  moriens  vanesceret  ignem. 

Sed  gravius  mentes  casorum  ostenta  luporum 
Horrificant.  Duo  quippe  lupi  sub  principis  ora. 


Dum  campis  exercet  equos,  violenter  adorti 
Agmen,  et  excepti  telis,  immane  relatu 
Prodigium,  miramque  notam  duxere  futuri. 

Nam  simul  humano  geminas  de  corpore  pa’mas 
Utraque  perfossis  emisit  bellua  costis :  255 

Illo  lseva  tremens,  hoc  dextera,  ventre  latebant, 
Intentis  amb®  digitis,  et  sanguine  vivo. 

Scrutari  si  vera  velis,  fera  nuntia  Martis 
Ora  sub  Augusti  casurum  prodidit  hostem. 
Utque  manus  utero  virides  patuere  retecto,  26C 
Romula  post  ruptas  sic  virtus  emicat  Alpes. 

Sed  malus  interpres  rerum  metus  omne  trahebat 
Augurium  pejore  via,  truncataque  membra. 
Nutricemque  lupam,  Rom®  regnoque  minari. 

Tunc  reputant  annos,  interceptoque  volatu  265 
Vulturis,  incidunt  properatis  s®cula  metis. 

Solus  erat  Stilicho,  qui  desperantibus  augur 
Sponderet  meliora  manu  :  dubi®que  salutis 
Dux  idem  vatesque  fuit.  Durale  parumper. 
Inquit,  et  excussis  muliebribus  ore  querelis  270 
Fatorum  toleremus  onus.  Nil  nautica  prosunt 
Turbat®  lamenta  rati :  nec  segnibus  und® 
Planctibus,  aut  vanis  mitescunt  flamina  votis. 
Nunc  instare  manu,  toto  nunc  robore  nili 
Communi  pro  luce  decet;  succurrere  velis,  275 
Exhaurire  fretum,  varios  aptare  rudentes. 
Omnibus  et  docti  jussis  parere  magistri. 

Non,  si  perfidia  nacti  penetrabile  tempus 
Irrupere  Get®,  nostras  dum  Rh®tia  vires 
Occupat,  atque  alio  desudant  Marte  cohortes,  280 
Idcirco  spes  omnis  abit.  Mirabile  posset 
Esse  mihi,  si  fraude  nova,  \;el  calle  reperto 
Barbarus  ignotas  invaderet  inscius  Alpes. 

Nunc  vero  geminis  clades  repetita  tyrannis 
Famosum  vulgavit  iter,  nec  nota  fefellit  285 
Semita  pr®structum  bellis  civilibus  hostem. 

Per  solitas  venere  vias,  aditusque  sequendos 
Barbarico  Romana  dedit  discordia  bello. 

Sed  nec  pr®teritis  h®c  res  incognita  s®clis. 

S®pe  lacessitam,  sed  non  impune,  fatemur  290 
Ausoniam.  H®c  Senonum  restinxit  sanguine 
flammas: 

H®c  et  Teutonico  quondam  patefacta  furori 
Colla  catenati  vidit  squalentia  Cimbri. 

Vile  decus,  quod  non  erexit  pT®vius  horror. 
Ingente3  geminant  discrimina  magna  triumphos. 
Quid  turpes  jam  mente  fugas,  quid  Gallica  rura 
Respicitis,  Latioque  libet  post  terga  relicto 
Longinquum  profugis  Ararin  pr®cingere  castris  ? 
Scilicet  Arctois  concessa  gentibus  Urbe  299 
Considet  regnum  Rhodano,  capitique  superstes 
Truncus  erit.  Vestros  stimulant  si  pignora  sensus. 
Me  quoque  non  impar  natur®  cura  remordet. 

Nec  ferro  sic  corda  rigent,  ut  nosse  recusem, 
Quam  sanctum  soceri  nomen,  quam  dulce  mariti, 
Quantus  prolis  amor.  Sed  nunquam  oblita  decoris 
Obsc®nam  latebram  pietas  ignava  requiret.  806 
Nec  vobis  fortis  monitor,  mihi  cautior  uni. 

Hic  conjux,  hic  progenies,  hic  carior  omni 
Luce  gener:  pars  nulla  mei  subducta  procell®. 
Accipe  tu  nostr®,  tellus  CEnotria,  mentis  S10 
Vincula  communes  tecum  subeuntia  casus, 
Exiguamque  moram  muris  impende  tuendis. 

Dum  redeo  lectum  referens  in  classica  robur. 

His  dictis  pavidi  firmavit  inertia  vulgi  311 
Pectora,  migrantisque  fugam  compescuit  aul® 
Ausaque  tum  primum  tenebris  emergere  pulsis 
Hesperia,  ut  secum  junxisse  pericula  vidit 
Augustum,  tantoque  sui  stetit  obside  fati. 
Piotinus,  umbrosa  vestit  qua  littus  oliva 

Larius,  et  dulci  mentitur  Nerea  fluctu,  320 
Parva  puppe  lacum  praetervolat.  Ocius  inde 
Scandit  inacces»  s  brumali  sidere  montes, 

Nil  hiemis  coelive  memor.  Sic  ille  relinquens 
Jejunos  antro  catulos  immanior  exit 
Hiberna  sub  nocte  leo,  tacitusque  per  altas  325 
Incedit  furiale  nives  :  stant  colla  pruinis 
Aspera :  flaventes  adstringit  stiria  setas. 

Nec  meminit  leti,  nimbosve  aut  frigora  curat, 
Dum  natis  alimenta  paret.  Sublimis  in  Arcton 
Prominet  Hercyniae  confinis  Rhaetia  sylvae  : 

Quae  se  Danubii  jactat  Rhenique  parentem,  331 
Utraque  Romuleo  praetendens  flumina  regno. 
Primo  fonte  breves,  alto  mox  gurgite  regnant. 

Et  fluvios  cogunt  unda  coeunte  minores 
In  nomen  transire  suum.  Te  Cimbrica  Tethys 
Divisum  bifido  consumit,  Rhene,  meatu:  836 

Thracia  quinque  vadis  Istrum  vorat  Amphitrite. 
Ambo  habiles  remis,  ambo  glacialia  secti 
Terga  rotis ;  ambo  Boreae  Martique  sodales. 

Sed  latus,  Hesperiae  quo  Rhaetia  jungitur  orae. 
Praeruptis  ferit  astra  jugis,  panditque  terendam 
Vix  aestate  viam.  Multi  seu  Gorgone  visa 
Obriguere  gelu  :  multos  hausere  profundae 
Vasta  mole  nives,  cumque  ipsis  saepe  juvencis 
Naufraga  candenti  merguntur  plaustra  barathro. 
Interdum  glacie  subitam  labente  ruinam  346 
Mons  dedit,  et  tepidis  fundamina  subruit  Austris 
Pendenti  malefida  solo.  Per  talia  tendit 
Frigoribus  mediis  Stilicho  loca.  Nulla  Lyaei 
Pocula;  rara  Ceres:  raptos  contentus  in  armis 
Delibasse  cibos,  madidoque  oneratus  amictu  351 
Algentem  pulsabat  equum.  Nec  mollia  fesso 
Strata  dedere  torum  :  tenebris  si  caeca  repressit 
Nox  iter,  aut  spelaea  subit  metuenda  ferarum, 
Aut  pastorali  jacuit  sub  culmine,  fultus  855 
Cervicem  clypeo.  Stat  pallidus  hospite  magno 
Pastor,  et  ignoto  praeclarum  nomine  vultum 
Rustica  sordenti  genitrix  ostendit  alumno. 

Illa  sub  horrendis  praedura  cubilia  sylvis. 

Illi  sub  nivibus  somni,  curaeque,  laborque  360 
Pervigil,  hanc  requiem  terris,  haec  otia  rebus 
Insperata  dabant :  illae  tibi,  Roma,  salutem 
Alpinae  peperere  casae.  Jam  foedera  gentes 
Exuerant,  Latiique  audita  clade  feroces 
Vindelicos  saltus  et  Norica  rura  tenebant.  365 
Ac  veluti  famuli,  mendax  quos  mortis  herilis 
Nuntius  in  luxum  falso  rumore  resolvit. 

Dum  marcent  epulis,  atque  inter  vina  chorosque 
Persultat  vacuis  effrena  licentia  tectis; 

Si  reducem  dominum  fors  improvisa  revexit,  370 
Haerent  attoniti,  libertatemque  perosus 
Conscia  servilis  praecordia  concutit  horror. 

Sic  ducis  adspectu  cuncti  stupuere  rebelles, 
Inque  uno  princeps,  Latiumque,  et  tota  refulsit 
Roma  viro.  Frons  laeta  parum,  non  tristior  aequo. 
Non  dejecta  malis,  mixta  sed  nobilis  ira:  876 
Qualis  in  Herculeo,  quoties  infanda  jubebat 
Eurystheus,  fuit  ore  dolor:  vel  qualis  in  atram 
Sollicitus  nubem  maesto  Jove  cogitur  aether. 

Tantane  vos,  inquit,  Getici  fiducia  belli  880 
Erigit  ?  hinc  animo  frustra  tumuistis  inani  ? 

Non  ita  Romanum  fati  violentia  nomen 
Opprimit,  ut  vestros  nequeat  punire  tumultus 
Parte  sui.  Neu  vos  longe  sermone  petito 
Demorer,  exemplum  veteris  cognoscite  facti.  385 
Cum  ferus  Ausonias  perfringeret  Hannibal  arces. 
Et  Trebiam  saevo  geminassent  funere  Cannae, 
Nequicquam  Emathium  pepulit  spes  vana  Phi- 
Jippunt, 


Ut  velut  afflictos  ferro  tentaret  inerti. 

Romanos  commovit  atrox  injuria  Patres,  890 
Urgerent  majora  licet;  graviterque  tulere. 
Urbibus  inter  se  claris  de  culmine  rerum 
Congressis,  aliquid  gentes  audere  minores. 

Nec  poenam  differre  placet ;  sed  bella  gerenti 
Punica  Laevino  regis  quoque  proelia  mandant. 
Paruit  imperiis  consul ;  fususque  Philippus,  3£  6 
Vilia  dum  gravibus  populis  interserit  arma, 
Praetereunte  manu,  didicit  non  esse  potentum 
Tentandas,  mediis  quamvis  in  luctibus,  iras. 

Hoc  monitu  pariter  nascentia  bella  repressit. 
Et  bello  quaesivit  opes:  legitque  precantes  401 
Auxilio,  mensus  numerum,  qui  congruus  esset. 
Nec  gravis  Italiae,  formidandusve  regenti. 

Nec  minus  accepto  nostrae  rumore  cohortes 
(Sic  ducis  urget  amor)  properantibus  undique 
signis  405 

Conveniunt;  visoque  animi  Stilichone  recepti 
Singultus  varios  lacrymosaque  gaudia  miscent. 
Sic  armenta  boum,  quae  vastis  turbida  sylvis 
Spargit  hiems,  cantus  ac  sibila  nota  magistri 
Certatim  repetunt,  et  avitae  pascua  vallis;  410 
Inque  vicem  se  voce  rogant,  gaudentque  fideles 
Reddere  mugitus ;  et,  qua  sonus  attigit  aurem. 
Rara  per  obscuras  apparent  cornua  frondes. 

Accurrit  vicina  manus,  quam  Rhaetia  nuper 
Vindelicis  auctam  spoliis  defensa  probavit.  415 
Venit  et  extremis  legio  praetenta  Britannis, 

Quae  Scoto  dat  frena  truci,  ferroque  notatas 
Perlegit  exsangues  Picto  moriente  figuras. 
Agmina  quin  etiam  flavis  objecta  Sicambris,  [cos. 
Quaeque  domant  Cattos  immansuetosque  Cherus- 
Huc  omnes  vertere  minas,  tutumque  remotis  421 
Excubiis  Rhenum  solo  terrore,  relinquunt. 
Ullane  posteritas  credet  ?  Germania  quondam 
Illa  ferox  populis,  quae  vix  instantibus  olim 
Principibus  tota  poterat  cum  mole  teneri,  425 
Tam  sese  placidam  praestat  Stilichonis  habenis. 
Ut  nec  praesidiis  nudato  limite  tentet 
Expositum  calcare  solum,  nec  transeat  amnem. 
Incustoditam  metuens  attingere  ripam. 

Celsior  o  cunctis,  unique  aequande  Camillo !  430 
Vestris  namque  armis  Alarici  fracta  quievit 
Ac  Brenni  rabies.  Confusis  rebus  uterque 
Divinam  tribuistis  opem  :  sed  tardior  ille 
Jam  captae  vindex  patriae;  tu  sospitis  ultor. 

O  quantum  mutata  tuo  fortuna  regressu!  435 
Ut  sese  pariter  diffudit  in  omnia  regni 
Membra  vigor,  vivusque  redit  color  urbibus  aegris ! 

Creditur  Herculeis  lucem  renovasse  lacertis 
Fcemina  dilecti  fatis  impensa  mariti. 

Et  juvenem  spretae  laniatum  fraude  novercae  440 
Non  sine  Circaeis  Latonia  reddidit  herbis. 
Cretaque,  si  verax  narratur  fabula,  vidit 
Minoum  rupto  puerum  prodire  sepulcro. 

Quem  senior  vates  avium  clangore  repertum 
Gramine  restituit:  mirae  nam  munere  sortis  445 
Dulcia  mella  necem,  vitam  dedit  horridus  anguis. 
At  tuus  adventus  non  unum  corpus  ab  umbris. 
Sed  tot  communi  populos  sub  morte  jacentes. 
Totaque  Tartareis  e  faucibus  oppida  traxit. 

Ipso  Roma  die  (nec  adhuc  ostenditur  auctor) 
Personuit  venisse  ducem,  laetisque  Quirites  451 
Vocibus  auspicium  certi  plausere  triumphi, 
Muniti  Stilichone  suo.  Quis  gaudia  vero 
Principis,  amplexus  alacris  quis  disserat  aulaei 
Pulveris  ambiguam  nubem  speculamur  ab  altis 
Turribus,  incerti  «ocios  apportet  an  hostes  45§ 

Ille  globus:  mentem  suspensa  silentia  librant: 
Donec  pulvereo  sub  turbine  sideris  instar 
Emicuit  Stilichonis  apex,  et  cognita  fulsit 
Canities.  Gavisa  repens  per  moenia  clamor  460 
Tollitur,  Ipse  venit.  Portas  secura  per  omnes 
Turba  salutatis  effunditur  obvia  signis. 

Non  jam  delectus  miseri,  nec  falce  per  agros 
Deposita  jaculum  vibrans  ignobile  messor: 

Nec  tentat  clypeum  projectis  sumere  rastris  465 
Bellona  ridente  Ceres,  humilisque  novorum 
Seditio  clamosa  ducum  :  sed  vera  juventus. 
Verus  ductor  adest,  et  vivida  Martis  imago. 

Prospera  sed  quantum  nostrae  spesaddita  menti. 
Tantum  ex emta  Getae.  Qui  vertice  proximus  astris 
Post  Alpes  jam  cuncta  sibi  promisit  apertas,  471 
Nil  superesse  ratus;  postquam  tot  flumina  pulsus, 
Cinctaque  fluminibus  crebris  tot  moenia  cernit, 
Tot  subitos  pedites,  equitum  tot  conspicit  alas. 
Seque  velut  clausum  laqueis,  sub  pectore  furtim 
Alstuat,  et  nimium  prono  fervore  petitae  476 
Jam  piget  Italiae,  sperataque  Roma  teneri 
Visa  procul :  magni  subeunt  jam  taedia  coepti. 
Occultat  tamen  ore  metum,  primosque  suorum 
Consultare  jubet  bellis  annisque  verendos.  480 
Crinigeri  sedere  patres,  pellita  Getarum 
Curia,  quos  plagis  decorat  numerosa  cicatrix, 

Et  tremulos  regit  hasta  gradus,  et  nititur  altis 
Pro  baculo  contis  non  exarmata  senectus. 

Hic  aliquis  gravior  natu,  cui  plurima  dicti  485 
Consiliique  fides,  defixus  lumina  terrse,  [no, 
Concutiensque  comam,  capuloque  acclinis  ebur- 
Si  numero  non  fallor, ait,  tricesima  currit  [trum. 
Bruma  fere,  rapidum  postquam  tranavimus  Is- 
Romanamque  manum  tantis  eludimus  annis. 

Sed  nunquam  Mavors  adeo  constrinxit  in  arctum 
Res,  Alarice,  tuas.  Per  tot  certamina  ducto 
Crede  seni,  qui  te  tenero  vice  patris  ab  sevo 
Gestatum  parva  solitus  donare  pharetra. 

Atque  aptare  breves  humeris  puerilibus  arcus. 
Sgepe  quidem  frustra  monui,  servator  ut  icti  496 
Foederis  Emathia  tutus  tellure  maneres. 

Sed  quoniam  calidae  rapuit  te  flamma  juventae, 
Nunc  saltem,  si  cura  tibi  manet  ulla  tuorum, 

His  claustris  evade  precor:  dumque  agmina  longe, 
Dum  licet,  Hesperiis  praeceps  elabere  terris,  501 
Ne  nova  praedari  cupiens,  et  parta  reponas, 
Pastorique  lupus  scelerum  delicta  priorum 
Intra  septa  luas.  Quid  palmitis  uber  Etrusci, 
Quid  mihi  nescio  quam  proprio  cum  Tibride  Ro¬ 
mam  505 

Semper  in  ore  geris  ?  Referunt  si  vera  parentes. 
Hanc  urbem  insano  nullus  qui  Marte  petivit 
Laetatus  violasse  redit.  Nec  numina  sedem 
Destituunt :  jactata  procul  dicuntur  in  hostem 
Fulmina,  divinique  volant  pro  moenibus  ignes; 
Seu  coelum,  seu  Roma,  tonat.  Si  temnis  Olympum, 
A  magno  Stilichone  cave,  qui  semper  iniquos 
Fortuna  famulante  premit.  Scis  ipse,  perosis 
Arcadiae  quam  densa  rogis  cumulaverit  ossa; 
Sanguine  quam  largo  Graios  calefecerit  amnes. 
Exstinctusque  fores,  ni  te  sub  nomine  legum 
Proditio  regnique  favor  texisset  Eoi. 

Talia  grendaevum  flammata  fronte  loquentem 
Obliquisque  tuens  oculis  non  pertulit  ultra; 

Sed  rupit  rabidas  accensa  superbia  voces :  520 

Si  non  mentis  inops  fraudataque  sensibus  retas 
Praeberet  veniam, nunquam  haec  opprobria  linguae 
Turpia  Danubius  me  sospite  ferret  inultus. 

Anne,  tot  Augustos  Hebro  qui  teste  fugavi, 

Te  patiar  suadente  fugam,  cum  cesserit  omnis 


Obsequiis  natura  meis?  Subsidere  nostris  52S 
Sub  pedibus  montes,  arescere  vidimus  amnes. 
Non  ita  di  Getici  faxint,  manesque  parentum. 

Ut  mea  converso  relegam  vestigia  cursu. 

Hanc  ego  vel  victor  regno,  vel  morte  tenebo  539 
Victus  humum.  Per  tot  populos  urbesque  cu¬ 
curri, 

Fregi  Alpes, galeisque  Padum  victricibus  hausi. 
Quid  restat,  nisi  Roma,  mihi?  Gens  robore  nostra 
Tunc  quoque  pollebat,  nullis  cum  fideret  armis. 
At  r,unc  Illyrici  postquam  mihi  tradita  jura,  535 
Meque  suum  fecere  ducem ;  tot  tela,  tot  enses. 
Tot  galeas  multo  Thracum  sudore  parari, 

Inque  meos  usus  vectigal  vertere  ferri 
Oppida  legitimo  jussu  Romana  coegi. 

Sic  me  fata  fovent:  ipsi,  quos  omnibus  annis  540 
Vastabam,  servire  dati :  nocitura  gementes 
Arma  dabant,  flammisque  diu  mollitus  et  arte 
In  sua  damna  chalybs  fabro  lugente  rubebat. 
Hortantes  his  adde  deos.  Non  somnia  nobis, 

Nec  volucres,  sed  clara  palam  vox  edita  luco  est* 
Rumpe  omnes,  Alarice, moras  :  hoc  impiger  anno 
Alpibus  Italiae  ruptis  penetrabis  ad  Urbem. 

Huc  iter  usque  datur.  Quis  jam  post  talia  segnis 
Ambigat,  aut  coelo  dubitet  parere  vocanti  ? 

Sic  ait,  hortatusque  suos  belloque  viaeque  550 
Instruit:  attollunt  vanos  oracula  fastus. 

O  semper  tacita  sortes  ambage  malignae, 
Eventuque  patens,  et  nescia  vatibus  ipsis 
Veri  sera  fides !  Ligurum  regione  suprema 
Pervenit  ad  fluvium,  miri  cognominis,  Urbem, 
Atque  illic  domitus  vix  tandem  interprete  casu 
Agnovit  dubiis  illusa  vocabula  fatis. 

Nec  non  et  Stilicho  pugnam  poscentia  movit 
Pleno  castra  gradu,  dictisque  instigat  euntes : 

Nunc  o,  nunc,  socii,  temeratae  sumite  tandem 
Italiae  poenas:  obsessi  principis  armis  561 

Excusate  nefas,  deploratu mque  Timavo 
Vulnus,  et  Alpinum  gladiis  abolete  pudorem. 

Hic  est,  quem  toties  campis  fudistis  Achivis ; 
Quem  discors  odiisque  anceps  civilibus  orbis, 
Non  sua  vis,  tutata  diu,  dum  foedera  fallax  566 
Ludit,  et  alternae  perjuria  venditat  aulae. 

Credite  nunc  omnes,  quas  dira  Britannia,  gentes 
Quas  Ister,  quas  Rhenus  alit,  pendere  paratas 
In  speculis.  Uno  tot  proelia  vincite  bello.  570 
Romanum  reparate  decus,  molemque  labantis 
Imperii  fulcite  humeris.  Hic  omnia  campus 
Vindicat :  haec  mundo  pacem  victoria  sancit. 
Non  in  Threiciis  Haemi  decernimus  oris: 

Nec  super  Alpheas  umbrantia  Maenala  ripas  575 
Constitimus  :  non  hic  Tegeen  Argosque  tuemur 
Visceribus  mediis,  ipsoque  in  corde  videtis 
Bella  geri:  patrem  clypeis  defendite  Tibrin. 

Talia,  nunc  pediti,  turmae  nunc  mixtus  equestri, 
Dicta  dabat :  simul  externis  praecepta  ferebat  580 
Auxiliis.  Ibat  patiens  ditionis  Alanus, 

Qua  nostrae  jussere  tubae  :  mortemque  petendam 
Pro  Latio  docuit  gentis  praelatus  Alanae ; 

Cui  natura  breves  animis  ingentibus  artus 
Finxerat,  immanique  oculos  infecerat  ira.  585 
Vulneribus  pars  nulla  vacat,  rescissaque  contis 
Gloria  foedati  splendet  jactantior  oris. 

Ille  tamen  mandante  procul  Stilichone  citatis 
Acceleravit  equis,  Italamque  momordit  arenam  ; 
Felix,  Elysiisque  plagis  et  carmine  dignus,  590 
Qui  male  suspectam  nobis  impensius  arsit 
Vel  leto  purgare  fidem  :  qui  judice  ferro 
Diluit  immeritum  laudato  sanguine  crimen. 
Morte  viri' turbatus  eques  flectebat  habenas: 

Totaque  praeciso  nutassent  agmina  cornu,  595 
Ni  celer  instructa  Stilicho  legione  secutus  [trem. 
Subsidiis  peditum  pugnam  instaurasset  eques- 

Quis  Musis  ipsoque  licet  Paeane  recepto 
Enarrare  queat,  quantum  Gradivus  in  illa 
Lnce  suae  dederit  fundator  originis  urbi?  600 
Altius  haud  unquam  toto  descendimus  ense 
In  jugulum  Scythiae:  tanta  nec  clade  superbum 
Contudimus  Tanain,  vel  cornua  fregimus  Istri. 
Invisum  miles  sitiens  haurire  cruorem  604 
Per  varias  vestes,  onerataque  plaustra  metallo 
Transit,  et  argenti  cumulos,  et  caedis  avarus 
Contemtas  proculcat  opes :  pretiosior  auro 
Sanguis  erat.  Passim  neglecti  prodiga  lucri 
Ira  furens  strictis  odium  mucronibus  explet. 
Purpureos  cultus,  absumtique  igne  Valentis  610 
Exuvias,  miserisque  graves  crateras  ab  Argis, 
Raptaque  flagranti  spirantia  signa  Corintho 
Callidus  ante  pedes  venientibus  objicit  hostis 
Incassum;  neque  enim  feralis  praeda  moratur. 
Sed  justos  praebent  stimulos  monimenta  doloris. 

Adseritur  ferro  captivum  vulgus,  et  omnes  616 
Diversae  vocis  populi,  quos  traxerat  hostis 
Servitio,  tandem  dominorum  strage  redemti 
Blanda  cruentatis  affigunt  oscula  dextris, 
Desertosque  lares  et  pignora  laeta  revisunt.  620 
Miratur  sua  quemque  domus,  cladesque  renarrant 
Ordine :  tum  grati  referunt  miracula  belli. 


Quis  tibi  nunc,  Alarice,  dolor, cum  Marte  peri- 
Divitiae,  spoliisque  diu  quaesita  supellex,  [rent 
Pulsaretque  tuas  ululatus  conjugis  aures  ?  625 

Conjugis,  invicto  quae  dudum  freta  marito 
Demens  Ausonidum  gemmata  monilia  matrum, 
Romanasque  alta  famulas  cervice  petebat. 
Scilicet  Argolicas  Ephyreiadasque  puellas 
Coeperat,  et  pulchras  jam  fastidire  Lacaenas.  630 
Sed  dea,  quae  nimiis  obstat  Rhamnusia  votis, 
Ingemuit,  flexitque  rotam.  Domat  aspera  victos 
Pauperies,  unoque  die  Romana  rependit 
Quicquid  ter  denis  acies  amisimus  annis. 

O  celebranda  mihi  cunctis  Pollentia  saeclis! 

O  meritum  nomen  felicibus  apta  triumphis!  636 
Virtutis  fatale  solum,  memorabile  bustum 
Barbariae!  nam  saepe  locis  ac  finibus  illis 
Plena  lacessito  rediit  vindicta  Quirino. 

Illic  Oceani  stagnis  excita  supremis  640 

Cimbrica  tempestas,  aliasque  immissa  per  Alpes, 
Isdem  procubuit  campis.  Jam  protinus  aetas 
Adveniens  geminae  gentis  permisceat  ossa, 

Et  duplices  signet  titulos  commune  tropaeum  . 
Hic  Cimbros  fortesque  Getas,  Stilichone 
peremtos  645 

Et  Mario  claris  ducibus,  tegit  itala 

TELLUS. 

Discite  vesanje  Romam  non  temnere  gen 
tes. 


IN  SEXTUM  CONSULATUM  HONORII  AUGUSTI  PRAEFATIO. 


Omnia  quae  sensu  volvuntur  vota  diurno. 

Pectore  sopito  reddit  amica  quies. 

Venator  defessa  toro  cum  membra  reponit, 

Mens  tamen  ad  sylvas  et  sua  lustra  redit. 
Judicibus  lites,  aurigae  somnia  currus,  5 

Vanaque  nocturnis  meta  cavetur  equis. 

Furto  gaudet  amans  :  permutat  navita  merces : 

Et  vigil  elapsas  quaerit  avarus  opes. 

Blandaque  largitur  frustra  sitientibus  aegris 
Irriguus  gelido  pocula  fonte  sopor.  10 

Me  quoque  Musarum  studium  sub  nocte  silenti 
Artibus  adsuetis  sollicitare  solet. 

Namque  poli  media  stellantis  in  arce  videbar 


Ante  pedes  summi  carmina  ferre  Jovis. 

Utque  favet  somnus,  plaudebant  numina  dictis. 
Et  circumfusi  sacra  corona  chori.  16 

Enceladus  mihi  carmen  erat,vinctusqueTyphoeus« 
Hic  subit  Inarimen,  hunc  gravis  /Etna  domat. 
Quam  laetum  post  bella  Jovem  susceperit  aether, 
Phlegraeae  referens  praemia  militiae.  20 

Additur  ecce  fides :  nec  me  mea  lusit  imago. 
Irrita  nec  falsum  somnia  misit  ebur. 

En  princeps,  en  orbis  apex  aequatus  Olympo . 

En,  quales  memini,  turba  verenda,  deos. 
Fingere  nil  majus  potuit  sopor ;  altaque  vati  25 
Conventum  coelo  praebuit  aula  parem. 


DE  SEXTO  CONSULATU  HONORII  AUGUSTI  PANEGYRIS. 


Aurea  Fortunae  Reduci  si  templa  priores 
Ob  reditum  vovere  ducum,  num  dignius  unquam 
Haec  dea  pro  meritis  amplas  sibi  posceret  aedes. 
Quam  sua  cum  pariter  trabeis  reparetur  et  Urbi 
Majestas  ?  Nec  enim  Campus  sollennis  et  urna  5 
Luditur  in  morem  :  species  nec  dissona  coetu. 
Aut  peregrina  nitet  simulati  juris  imago. 
Indigenas  habitus  nativa  Palatia  sumunt. 

Et,  patriis  plebem  castris  sociante  Quirino, 

Mars  augusta  sui  renovat  suffragia  Campi.  10 
Qualis  erit  terris,  quem  mons  Evandrius  offert 
Romanis  avibus,  quem  Tibris  inaugurat,  annus? 


Quanquam  omnes,  quicunque  tui  cognominis, 
anni 

Semper  inoffensum  dederint  successibus  omen, 
Sintque  tropaea  tuas  semper  comitata  secures :  15 
Hic  tamen  ante  omnes  miro  promittitur  ortu 
Urbis  et  Augusti  geminato  nomine  felix. 
Namque  velut  stellas  Babylonia  cura  salubres 
Optima  tunc  spondet  mortalibus  edere  fata. 
Coelicolae  cum  celsa  tenent,  summoque  feruntui 
Cardine,  nec  radios  humili  statione  retundunt : 
Haud  aliter  Latiae  sublimis  signifer  aulae. 
Imperii  sidus  propria  cum  sede  locavit. 

Auget  spes  Italas :  et  certius  omina  surgunt 
Victrici  concepta  solo.  Cum  pulcher  Apollo 25 
Lustrat  Hyperboreas  Delphis  cessantibus  aras, 
Nil  tum  Castaliae  rivis  communibus  undae 
Dissimiles,  vili  nec  discrepat  arbore  laurus : 
Antraque  maesta  silent,  inconsultique  recessus. 

At  si  Phoebus  adest,  et  frenis  grypha  jugalem  30 
Rhipaeo  tripodas  repetens  detorsit  ab  axe. 

Tunc  sylvae,  tunc  antra  loqui,  tunc  vivere  fontes: 
Tunc  sacer  horror  aquis,  adytisque  effunditur 
Clarior,  et  doctae  spirant  praesagia  rupes.  [Echo 

Ecce  Palatino  crevit  reverentia  monti,  35 
Exsultatque  habitante  deo,  potioraque  Delphis 
Supplicibus  late  populis  oracula  pandit, 

Atque  suas  ad  signa  jubet  revirescere  lauros. 

Non  alium  certe  decuit  rectoribus  orbis 

Esse  larem,  nulloque  magis  se  colle  potestas  40 

iEstimat,  et  summi  sentit  fastigia  juris. 

Attollens  apicem  subjectis  regia  rostris. 

Tot  circum  delubra  videt,  tantisque  deorum 
Cingitur  excubiis.  Juvat  infra  tecta  Tonantis 
Cernere,  Tarpeia  pendentes  rupe  Gigantas,  45 
Caelatasque  fores,  mediisque  volantia  signa 
Nubibus,  et  densum  stipantibus  aethera  templis, 
/Eraque  vestitis  numerosa  puppe  columnis 
Consita,  subnixasque  jugis  immanibus  sedes. 
Naturam  cumulante  manu,  spoliisque  micantes 
Innumeros  arcus.  Acies  stupet  igne  metalli,  51 
Et  circumfuso  trepidans  obtunditur  auro. 
Agnoscisne  tuos,  princeps  venerande,  penates  ? 
Haec  sunt,  quae  primis  olim  miratus  in  annis. 
Patre  pio  monstrante,  petis.  Nil  optimus  ille  55 
Divorum  toto  meruit  felicius  aevo. 

Quam  quod  Romuleis  victor  sub  moenibus  egit 
Te  consorte  dies;  cum,  se  melioribus  addens 
Exemplis,  civem  gereret  terrore  remoto. 
Alternos  cum  plebe  jocos  dilectaque  passus  60 
Jurgia,  patriciasque  domos,  privataque  passim 
Visere  deposito  dignatus  limina  fastu. 

Publicus  hinc  ardescit  amor,  cum  moribus  aequis 
Inclinat  populo  regale  modestia  culmen. 

Teque  rudem  vitae,  quamvis  diademate  necdum  65 
Cingebare  comas,  socium  sumebat  honorum, 
Purpureo  fotum  gremio,  parvumque  triumphis 
Imbuit,  et  magnis  docuit  praeludere  fatis. 

Te  linguis  variae  gentes,  missique  rogatum 
Foedera  Persarum  proceres,  cum  patre  sedentem 
Hac  quondam  videre  domo,  positoque  tiaram  71 
Submisere  genu.  Tecum  praelarga  vocavit 
Ditandas  ad  dona  tribus:  fulgentia  tecum 
Collecti  trabeatus  adit  delubra  senatus, 

Romano  puerum  gaudens  offerre  favori,  75 
Ut  novus  imperio  jam  tunc  adsuesceret  haeres. 
Hinc  tibi  concreta  radice  tenacius  haesit. 

Et  penitus  totis  inolevit  Roma  medullis, 
Dilectaeque  urbis  tenero  conceptus  ab  ungue 
Tecum  crevit  amor  :  nec  te  mutare  reversum  80 
Evaluit  propria  nutritor  Bosporus  arce. 

Et  quoties  optare  tibi,  quae  moenia  malles. 
Alludens  genitor  regni  pro  parte  dedisset. 

Divitis  Aurorae  solium  sortemque  paratam 
Sponte  remittebas  fratri :  Regat  ille  volentes  85 
Assyrios  ;  habeat  Pharium  cum  Tigride  Nilum  : 
Contingat  mea  Roma  mihi.  Nec  vota  fefellit 
Eventus.  Fortuna,  novum  molita  tyrannum. 
Jam  tibi  quaerebat  Latium  ;  belloque  secundo 
Protinus  Eoa  velox  accitus  ab  aula  90 

Suscipis  Hesperiam  patrie  bis  Marte  receptam. 
Ipsa  per  Illyricas  urbes  Oriente  relicto 
Ire  Serena  comes,  nullo  deterrita  casu 


Materna  te  mente  fovens,  Lati  eque  faturum 
Rectorem,  generumque  sibi.  Seniore  supernas 
Jam  repetente  plagas,  illo  sui  cardine  rerum  96 
Sedula  servatum  per  tot  discrimina  pignus 
Restituit  sceptris  patrui,  castrisque  mariti. 
Certavit  pietate  domus,  fidaeque  reductum 
Conjugis  officio  Stilichonis  cura  recepit.  100 

Felix  ille  parens,  qui  te  securus  Olympum 
Succedente  petit !  quam  laetus  ab  aethere  cernit 
Se  factis  crevisse  tuis  !  Duo  namque  fuere 
Europae  Libyaeque  hostes:  Maurusius  Atlas 
Gildonis  furias,  Alaricum  barbara  Peuce  105 
Nutrierat:  qui  saepe  tuum  sprevere  profana 
Mente  patrem.  Thracum  venientem  finibus  alter 
Hebri  clausit  aquis ;  alter  praecepta  vocantis 
Respuit,  auxiliisque  ad  proxima  bella  negatis 
Abjurata  palam  Libyae  possederat  arva.  1 10 
Quorum  nunc  meritam  repetens  non  immemor 
Suppliciis  fruitur,  natoque  ultore  triumphat. riram 

Ense  Thyestiadae  poenas  exegit  Orestes: 

Sed  mixtum  pietate  nefas,  dubitandaque  caedis 
Gloria,  materno  laudem  cum  crimine  pensat.  1 1 5 
Pavit  Iuleos  inviso  sanguine  manes 
Augustus :  sed  falsa  pii  praeconia  sumsit 
In  luctum  patriae  civili  strage  parentans. 

At  tibi  causa  patris  rerum  conjuncta  saluti 
Bellorum  duplicat  lauros,  isdemque  tropaeis  120 
Reddita  libertas  orbi,  vindicta  parenti. 

Sed  mihi  jam  pridem  captum  Parnassia  Maurum 
Pieriis  egit  fidibus  chelys  :  arma  Getarum 
Nuper  apud  socerum  plectro  celebrata  recenti. 
Adventus  nunc  sacra  tui  libet  edere  Musis,  125 
Grataque  patratis  exordia  sumere  bellis. 

Jam  Pollentini  tenuatus  funere  campi, 
Concessaque  sibi  (rerum  sic  admonet  usus) 

Luce,  tot  amissis  sociis,  atque  omnibus  una 
Direptis  opibus,  Latio  discedere  jussus  130 
Hostis,  et  immensi  revolutus  culmine  fati. 

Turpe  retexit  iter.  Qualis  piratica  puppis. 

Quae,  cunctis  infensa  fretis,  scelerumque  referta 
Divitiis,  multasque  diu  populata  carinas,  134 
Ipcidit  in  magnam  bellatricemque  triremem. 
Dum  praedam  de  more  parat,  viduataque  caesis 
Remigibus,  scissis  velorum  debilis  alis. 

Orba  gubernaclis,  antennis  saucia  fractis, 
Ludibrium  pelagi  vento  jactatur  et  unda. 

Vastato  tandem  poenas  luitura  profundo.  140 
Talis  ab  Urbe  minas  retro  flectebat  inanes 
Italiam  fugiens,  et,  quae  venientibus  ante 
Prona  fuit,  jam  difficilis,  jam  dura  reversis. 
Clausa  putat  sibi  cuncta  pavor,  retroque  relictos 
Quos  modo  temnebat,  rediens  exhorruit  amnes. 

Undosa  tum  forte  domo  vitreisque  sub  antris, 
Rerum  ignarus  adhuc,  ingentes  pectore  curas 
Volvebat  pater  Eridanus,  quis  bella  maneret 
Exitus  :  imperiumne  Jovi,  legesque  placerent, 

Et  vitae  Romana  quies,  an  jura  perosus  150 
Ad  priscos  pecudum  damnaret  saecula  ritus. 
Talia  dum  secum  movet  anxius,  advolat  una 
Naiadum,  resoluta  comam  ;  complexaque  patrem, 
En  Alaricus,  ait,  non  qualem  nuper  ovantem  154 
Vidimus:  exsangues,  genitor, mirabere  vultus. 
Percensere  manum,  tautaque  ex  gente  juvabit 
Relliquias  numerasse  breves.  Jam  desine  maesta 
Fronte  queri,  Nymphasque  choris  jam  redde  so- 
Dixerat.  Ille  caput  placidis  sublime  fluentis[rores 
Extulit,  et  totis  lucem  spargentia  ripis  160 
Aurea  roranti  micuerunt  cornua  vultu. 

Non  illi  madidum  vulgaris  arundine  crinem 
Velat  honos  :  rami  caput  umbravere  virentes 

Heliadum,  totisque  fluunt  electra  capillis. 

Palla  tegit  latos  humeros,  curruque  paterno  165 
Intextus  Phaethon  glaucos  incendit  amictus. 

Fu  Itaque  sub  gremio  caelatis  nobilis  aslris 
/titherium  probat  urna  decus:  namque  omnia 
Argumenta  sui  Titan  signavit  Olympo,  [luctus 
Mutatumque  senem  plumis,  et  fronde  sorores. 

Et  fluvium,  nati  qui  vulnera  lavit  anheli.  171 
Stat  gelidis  auriga  plagis  :  vestigia  fratris 
Germanae  servant  Hyades,  Cycnique  sodalis 
Lacteus  extentas  adspergit  circulus  alas. 

Stelliger  Eridanus  sinuatis  flexibus  errans  175 
Clara  Noti  convexa  rigat,  gladioque  tremendum 
Gurgite  sidereo  subterluit  Oriona. 

Hoc  deus  effulgens  habitu  prospectat  euntes 
Dejecta  cervice  Getas  :  tunc  talia  fatur: 

Siccine  mutatis  properas,  A  larice,  reverti  180 
Consiliis  ?  Italae  sic  te  jam  pcenitet  orse? 

Nec  jam  cornipedem  Ti!  erino  gramine  pascis, 

Ut  rebare,  tuum,  Tuscis  nec  figis  aratrum 
Collibus  ?  O  cunctis  Erebi  dignissime  poenis, 
Tune  Giganteis  urbem  tentare  deorum  185 
Aggressus  furiis  ?  nec  te  meus,  improbe,  saltem 
Terruit  exemplo  Phaethon,  qui  fulmina  praeceps 
In  nostris  efflavit  aquis,  dum  flammea  coeli 
Flectere  terrenis  meditatur  frena  lacertis, 
Mortalique  diem  sperat  diffundere  vultu  ?  190 

Crede  mihi,  simili  bacchatur  crimine,  quisquis 
Adspirat  Romae  spoliis,  aut  Solis  habenis. 

Sic  fatus,  Ligures  Venetosque  erectior  amnes 
Magna  voce  ciet.  Frondentibus  humida  ripis 
Colla  levant,  pulcher  Ticinus, et  Addua  visu  195 
Caerulus,  et  velox  Athesis,  tardusque  meatu 
Mincius,  inque  novem  consurgens  ora  Timavus. 
Insultant  omnes  profugo,  pacataque  laetum 
Invitant  ad  prata  pecus:  jam  Pana  Lycaeum, 

Jam  Dryadas  revocant,  jam  rustica  numina  Fau¬ 
nos.  [pho 

Tuquoque  non  parvum  Getico,  Verona,  trium- 
Adjungis  cumulum:  nec  pius  Pollentia  rebus 
Contulit  Ausoniis,  aut  moenia  vindicis  Astae. 

Hic  rursus,  dum  pacta  movet, damnisque  coactus 
Extremo  mutare  parat  praesentia  casu,  205 

Nil  sibi  perjurum  sensit  prodesse  furorem. 
Converti  nec  fata  loco  ;  multisque  suorum 
Diras  pavit  aves,  inimicaque  corpora  volvens 
Ionios  Athesis  mutavit  sanguine  fluctus. 

Oblatum  Stilicho  violato  foedere  Martem  210 

Omnibus  arripuit  votis,  ubi  Roma  periclo 
Jam  procul,  et  belli  medio  Padus  arbiter  ibat. 
Jamque  opportunam  motu  strepuisse  rebelli 
Gaudet  perfidiam  :  praebensque  exempla  labori 
Sustinet  accensos  aestivo  pulvere  soles.  215 

Ipse  manu  metuendus  adest,  inopinaque  cunctis 
Instruit  arma  locis,  et,  qua  vocat  usus,  ab  omni 
Parte  venit.  Fesso  si  deficit  agmine  miles. 

Utitur  auxiliis,  damni  securus,  et  astu 
Debilitat  saevum  cognatis  viribus  Istrum  :  220 

Et  duplici  lucro  committens  proelia  vertit 
In  se  barbariem,  nobis  utrin  jue  cadentem. 

Ipsum  te  caperet,  letoque,  Alarice,  dedisset. 

Ni  calor  incauti  male  festinatus  Alani 
Dispositum  turbassetopus.  Prope  captus  anhelum 
Verbere  cogis  equum  :  nec  te  vitasse  dolemus. 

1  potius  genti  reliquus,  tantisque  superstes 
Danubii  populis,  i,  nostrum  vive  tropaeum. 

Non  tamen  ingenium  tanlis  se  cladibus  atrox 
Dejicit :  occulto  tentabat  tramite  montes,  230 
Si  qua  per  scopulos  subitas  exquirere  posset 
Iu  Rhaetos  Gallosaue  vias.  Sed  fortior  obstat  j 


Cura  ducis:  quis  enim  divinum  fallere  pectus 
Possit,  et  excubiis  vigilantia  lumina  regni  i 
Cujus  consilium  non  unquam  reperit  hostis,  235 
Nec  potuit  texisse  suum  :  secreta  Getarum 
Nosse  prior,  celerique  dolis  occurrere  sensu 
Omnibus  exclusus  coeptis  considit  in  uno 
Colle  tremens:  frondesque  licet  depastus  amaras 
Arboreo  figat  sonipes  in  cortice  morsus,  240 
Et  tetris  collecta  cibis  annique  vapore 
Saeviat  aucta  lues,  et  miles  probra  superbus 
Ingerat  obsesso,  captivaque  pignora  monstret ; 
Non  tamen  aut  morbi  tabes,  aut  omne  periclum 
Docta  subire  fames,  aut  praedae  luctus  ademtae, 
Aut  pudor,  aut  dictis  movere  procacibus  irae, 2  46 
Ut  male  tentato  toties  se  credere  campo 
Cominus  auderet.  Nulla  est  victoria  major,  [tes. 
Quamquae  confessos  animo  quoque  subjugat  hos- 
Jamque  frequens  rarum  decerpere  transfuga  robur 
Coeperat,  inque  dies  numerus  decrescere  castris  ; 
Nec  jam  seditio  paucis  occulta  parari. 

Sed  cunei  totaeque  palam  discedere  turma1. 
Consequitur,  vanoque  fremens  clamore  retentat, 
Cumque  suis  jam  bella  gerit :  mox  nomina  sup¬ 
plex  25} 

Cum  fletu  precibusque  ciet,  veterumque  laborum 
Admonet,  et  frustra  jugulum  parcentibus  offert  • 
Defixoque  malis  animo  sua  membra  suasque 
Cernit  abire  manus.  Qualis  Cybeleia  quassans 
Hyblaeus  procul  aera  senex  revocare  fugaces  260 
Tinnitu  conatur  apes,  quae  sponte  relictis 
Descivere  favis  ;  sonituque  exhaustus  inani 
Raptas  mellis  opes,  solitaeque  oblita  latei  rae 
Perfida  deplorat  vacuis  examina  ceris. 

Ergo  ubi  praeclusae  voci  laxata  remisit  265 
Frena  dolor,  notas  oculis  humentihus  Alpes 
Adspicit,  et  nimium  diversi  stamine  fati 
Praetentes  reditus,  fortunatosque  revolvit 
Ingressus.  Solo  peragens  tum  murmure  bellum, 
Protento  leviter  frangebat  moenia  conto,  270 

Irridens  scopulos  :  nunc  desolatus  et  exspes 
Debita  pulsato  reddit  spectacula  monti. 

Tunc  sic  Ausonium  respectans  aethera  fatur  : 

Heu  regio  funesta  Getis,  heu  terra  sinistris 
Auguriis  calcata  mihi,  satiare  nocentum  275 

Cladibus,  et  tandem  nostris  inflectere  poenis  ! 

En  ego,  qui  toto  sublimior  orbe  ferebar, 

Ante  tuum  felix  aditum,  ceu  legibus  exsul, 
Addictusque  reus,  flatu  propiore  sequentum 
Terga  premor.  Quae  prima  miser,  quae  funera 

dictis  284 

Posteriora  querar  ?  non  me  Pollentia  tantum, 

Nec  captae  cruciastis  opes :  hoc  aspera  fati 
Sors  tulerit,  Martisque  vices.  Non  funditus  armis 
Concideram  :  stipatus  adhuc,  equitumque  catervis 
Integer,  ad  montes  reliquo  cum  robore  cessi,  285 
Quos  Apenninum  perhibent.  Hunc  esse  ferebat 
Incola,  qui  Siculum  porrectus  adusque  Peiorum 
Finibus  ab  Ligurum  populos  complectitur  omnes 
Italiae,  geminumque  latus  stringentia  longe 
Utraque  perpetuo  discriminat  aequora  tractu.  290 
Huc  ego  continuum  si  per  juga  tendere  cursum. 
Ut  prior  iratae  fuerat  sententia  menti, 

Jam  desperata  valuissem  luce,  quid  ultra? 
Omnibus  oppeterem  fama  majore  perustis, 

Et  certe  moriens  propius  te,  Roma,  viderem :  2S I 
Ipsaque  per  cultas  segetes  mors  nostra  secuto 
Victori  damnosa  foret.  Sed  pignora  nobis 
Romanus,  carasque  nurus  praedamque,  tenebat : 
Hoc  me<gis  exsertum  raperem  succinctior  agmen 
Heu  quibus  insidiis,  qira  me  circumdedit  arte  3(K 

Fatalis  semper  Stilicho!  Dum  parcere  fingit. 
Retudit  hosti-les  animos,  bellumque  remenso 
Evaluit  transferre  Pado.  Pro  foedera  saevo 
Deteriora  jugo  !  tunc  vis  exstincta  Getarum. 

Tunc  mihij  tunc  letum  pepigi.  Violentior  armis 
Omnibus  expugnat  nostram  clementia  gentem. 
Mars  gravior  sub  pace  latet,  capiorque  vicissim 
Fraudibus  ipse  meis.  Quis  jam  solatia  fesso 
Consiliumve  ferat  ?  socius  suspectior  hoste. 
Atque  utinam  cunctos  licuisset  perdere  bello !  310 
Nam  quisquis  duro  cecidit  certamine,  nunquam 
Desiit  esse  meus.  Melius  mucrone  perirent, 
Auferretque  mihi  luctu  leviore  sodales 
Victa  manus, quam  laesa  fides.  Nullusne  clientum 
Permanet?  infensi  comites:  odere  propinqui. 
Quid  moror  invisam  lucem  ?  qua  sede  recondam 
Naufragii  fragmenta  mei?  qu aeve  arva  requiram. 
In  quibus  haud  unquam  Stilicho,  nimiumque 
potentis 

Italiae  nostras  nomen  circumsonet  aures  ?  [dit. 
Haec  memorans  instante  fugam  Stilichone  teten- 
Expertas  horrens  aquilas.  Comitatur  euntem  321 
Pallor,  et  atra  Fames,  et  saucia  lividus  ora 
Luctus,  et  inferno  stridentes  agmine  Morbi. 

Lustralem  sic  rite  facem,  cui  lumen  odorum 
Sulfure  caeruleo  nigroque  bitumine  fumat,  325 
Circum  membra  rotat  doctus  purganda  sacerdos. 
Rore  pio  spargens,  et  dira  fugantibus  herbis 
Numina,  purificumque  Jovem  Triviamque  preca¬ 
tus,  [strum 

Trans  caput  aversis  manibus  jaculatur  in  Au- 
Secum  rapturas  cantata  piacula  taedas.  830 

Acrior  interea  visendi  principis  ardor 
Accendit  cum  plebe  Patres,  et  saepe  negatum 
Flagitat  adventum.  Nec  tali  publica  vota 
Consensu  tradunt  atavi  caluisse  per  Urbem, 
Dacica  bellipotens  cum  fregerat  Ulpius  arma,335 
Atque  indignantes  injura  redegerat  Arctos, 

Cum  fasces  cinxere  Hypanin,  mirataque  leges 
Romanum  stupuit  Maeotia  terra  tribunal. 

Nec  tantis  patriae  studiis  ad  templa  vocatus, 
Clemens  Marce,  redis,  cum  gentibus  undique 
cinctam  840 

Exuit  Hesperiam  paribus  Fortuna  periclis. 

Laus  ibi  nulla  ducum  :  nam  flammeus  imber  in 
hostem  [bat 

Decidit  :  hunc  dorso  trepidum  flammante  fere- 
Ambustus  sonipes  :  hic  tabescente  solutus 
Subsidit  galea,  liquefactaque  fulgure  cuspis  345 
Canduit,  et  subitis  fluxere  vaporibus  enses. 

Tunc  contenta  polo  mortalis  nescia  teli 
Pugna  fuit:  Chaldaea  mago  seu  carmina  ritu 
Armavere  deos,  seu  (quod  reor)  omne  Tonantis 
Obsequium  Marci  mores  potuere  mereri.  350 
Nunc  quoque  praesidium  Latio  non  deesset 
Olympi, 

Deficeret  si  nostra  manus.  Sed  providus  aether 
Noluit  humano  titulos  auferre  labori, 

Ne  tibi  jam,  princeps,  soceri  sudore  paratam, 
Quam  meruit  virtus,  ambirent  fulmina  laurum. 

Jam  toties  missi  proceres  responsa  morandi 
Retulerant:  donec  differri  longius  Urbis 
Communes  non  passa  preces,  penetralibus  altis 
Prosiluit,  vultusque  palam  confessa  coruscos 
Impulit  ipsa  suis  cunctantem  Roma  querelis :  360 
Dissimulata  diu  tristes  in  amore  repulsas 
Vestra  parens,  Auguste,  queror.  Quonam  usque 
tenebit 

Praelatus  mea  vota  Ligus,  vetitumque  propinqua 
Luce  frui,  spatiis  discernens  gaudia  parvis, 


Torquebit  Rubicon  vicino  numine  Tibrin  ?  365 
Nonne  semel  sprevisse  sat  est, cum  Teddita  bellis 
Africa  venturi  lusit  spe  principis  Urbem  ? 

Nec  duras  tantis  precibus  permovimus  aures? 

Ast  ego  frenabam  geminos,  quibus  altior  ires. 
Electi  candoris  equos,  et  nominis  arcum  3'  0 
Jam  molita  tui,  per  quem  radiante  decorus 
lngrederere  toga,  pugnee  monimenta  dicabam. 
Defensam  titulo  Libyam  testata  perenni. 

Jamque  parabantur  pompae  simulacra  futurae 
Tarpeio  spectanda  Jovi ;  caelata  metallo  375 
Classis  ut  aurato  sulcaret  remige  fluctus. 

Ut  Massyla  tuos  anteirent  oppida  currus, 
Palladiaque  comas  innexus  arundine  Triton 
Edomitis  veheretur  equis,  et  in  sere  trementem 
Succinctae  famulum  ferrent  Atlanta  cohortes.  380 
Ipse  Jugurthinam  subiturus  carcere  poenam 
Praeberet  fera  colla  jugo,  vi  captus  et  armis. 

Non  Bocchi  Sylleeve  dolis.  Sed  prima  remitto. 
Num  praesens  etiam  Getici  me  laurea  belli 
Declinare  potest  ?  Sedesne  capacior  ulla  385 
Tantae  laudis  erit?  Tua  te  benefacta  morantem 
Conveniunt,  meritisque  tuis  obnoxia  virtus. 

Quos  servavit,  amat.  Jam  flavescentia  centum 
Messibus  aestivae  detondent  Gargara  falces, 
Spectandosque  iterum  nulli  celebrantia  ludos 
Circumflexa  rapit  centenus  saecula  consul.  391 
His  annis,  qui  lustra  mihi  bis  dena  recensent. 
Nostra  ter  Augustos  intra  pomoeria  vidi. 
Temporibus  variis:  eadem  sed  causa  tropaeis 
Civilis  dissensus  erat.  Venere  superbi,  395 
Scilicet  ut  Latio  respersos  sanguine  currus 
Adspicerem.  Quisquamne  piae  laetanda  parenti 
Natorum  lamenta  putet  ?  Periere  tyranni, 

Sed  nobis  periere  tamen.  Cum  Gallica  vulgo 
Proelia  jactaret,  tacuit  Pharsalica  Caesar.  400 
Namque  inter  socias  acies  cognataque  signa 
Ut  vinci  miserum,  nunquam  vicisse  decorum. 
Restituat  priscum  per  te  jam  gloria  morem 
Verior,  et  fructum  sincerae  laudis  ab  hoste 
Desuetum  jam  redde  mihi,  justisque  furoris  405 
Externi  spoliis  sontes  absolve  triumphos. 

Quem,  precor,  ad  finem  laribus  sejuncta  potestas 
Exsulat,  imperiumque  suis  a  sedibus  errat  ? 
Ciirmea,  quae  cunctis  tribuere  Palatia  nomen. 
Neglecto  squalent  senio,  nec  creditur  orbis  410 
Illinc  posse  regi?  Medium  non  deserit  unquam 
Coeli  Phoebus  iter,  radiis  tamen  omnia  lustrat. 
Segnius  an  veteres  Istrum  Rhenumque  tenebant. 
Qui  nostram  coluere  domum  ?  leviusne  tremebant 
Tigris  et  Euphrates,  cum  foedera  Meduset  Indus 
Hinc  peteret,  pacemque  mea  speraret  ab  arce  ? 
Hic  illi  mansere  viri,  quos  mutua  virtus 
Legit,  et  in  nomen  Romanis  rebus  adoptans 
Judicio  pulchram  seriem,  non  sanguine,  duxit. 
Hic  proles  atavum  deducens  iElia  Nervam,  420 
Tranquillique  Pii,  bellatoresque  Severi. 

Hoc  civis  dignare  forum,  conspectaque  dudum 
Ora  refer,  pompam  recolens  ut  mente  priorem. 
Quem  tenero  patris  comitem  susceperat  sevo. 
Nunc  duce  cum  socero  juvenem  te  Tibris  adoret. 

Orantem  medio  princeps  sermone  refovit:  426 
Nunquam  aliquid  frustra  per  me  voluisse  dolebis, 
O  dea,  nec  legum  fas  est  occurrere  matri 
Sed  nec  post  Libyam  (falsis  ne  perge  querelis 
Incusare  tuos)  patrise  mandata  vocantis  430 
Sprevimus.  Advectae  misso  Stilichone  curules. 
Ut  nostras  tibi,  Roma,  vices  pro  principe  consul 
Impleret,  generoque  socer.  Vidistis  in  illo 
Me  quoque  :  sic  credit  pietas,  non  sanguine  solo 

Sed  claris  potius  factis,  experta  parentem.  435 
Cuncta  quidem  centum  nequeam  perstringere  lin¬ 
guis,  [unum, 

Quae  pro  me  mundoque  gerit :  sed  ab  omnibus 
Si  fama  necdum  patuit,  te,  Roma,  docebo. 
Subjectum  nostris  oculis,  et  cujus  agendi 
Spectator  vel  causa  fui.  Populator  Achivae  440 
Bistoniaeque  plagae,  crebris  successibus  amens, 

Et  ruptas  animis  spirans  immanibus  Alpes, 

Jam  Ligurum  trepidis  admoverat  agmina  muris. 
Tutior  auxilio  bruma*,  quo  gentibus  illis 
Sidere  consueti  favet  inclementia  coeli;  445 
Mequp  minabatur  calcato  obsidere  vallo. 

Spem  vano  terrore  fovens,  si  forte,  remotis 
Praesidiis,  urgente  metu,  qua  vellet,  obirem 
Conditione  fidem.  Nec  me  timor  impulit  ullus. 
Et  duce  venturo  fretum,  memoremque  tuorum, 
Roma,  ducum,  quibus  haud  unquam  vel  morte 
parata  451 

Foedus  lucis  amor  pepigit  dispendia  famae. 

Nox  erat,  et  late  stellarum  more  videbam 
Barbaricos  ardere  focos.  Jam  classica  primos 
Excierant  vigiles,  gelida  cum  pulcher  ab  Arcto 
Adventat  Stilicho.  Medius  sed  clauserat  hostis 
Inter  me  socerumque  viam,  pontemque  tenebat, 
Addua  quo  scissas  spumosior  incitat  undas. 

Quid  faceret?  differret  iter?  discrimina  nullas 
Nostra  dabant  adeunda  moras.  Perrumperet  ag¬ 
men  ?  460 

Sed  paucis  comitatus  erat:  nam  plurima  retro, 
Dum  nobis  properat  succurrere,  liquerat  arma 
Extera,  vel  nostras  acies.  Hoc  ille  locatus 
Ancipiti,  longum  socias  tardumque  putavit 
Exspectasse  manus,  et  nostra  pericula  tendit  465 
Posthabitis  pulsare  suis,  mediumque  per  hostem, 
Flammatus  virtute  pia,  piopriaeque  salutis 
Immemor,  et  stricto  prosternens  obvia  ferro, 
Barbara  fulmineo  secuit  tentoria  cursu. 

Nunc  mihi  Tydiden  attollant  carmina  vatum, 
Quod  juncto  fidens  Ithaco  patefacta  Dolonis  471 
Indicio,  dapibusque  simul  religataque  somno 
Thracia  sopiti  penetraverit  agmina  Rhesi, 
Graiaque  retulerit  captos  ad  castra  jugales, 
Quorum,  si  qua  fides  augentibus  omnia  Musis, 
Impetus  excessit  Zephyros,  candorque  pruinas. 
Ecce  virum,  taciti  qui  nulla  fraude  soporis 
Ense  palam  sibi  pandit  iter,  remeatque  cruentus. 
Et  Diomedeis  tantum  praeclarior  ausis. 

Quantum  lux  tenebris,  manifestaque  proelia  furtis. 
Adde,  quod  et  ripis  steterat  munitior  hostis,  481 
Et  cui  nec  vigilem  fas  est  componere  Rhesum. 
Thrax  erat:  hic  Thracum  domitor.  Non  tela  re¬ 
tardant, 

Objice  non  haesit  fluvii.  Sic  ille  minacem 
Tyrrhenam  labente  manum  pro  ponte  repellens 
Trajecit  clypeo  Tibrin,  quo  texerat  Urbem  486 
Tarquinio  mirante,  Cocles,  mediisque  superbus 
Porsennam  respexit  aquis.  Celer  Addua  nostro 
Sulcatus  socero  :  sed,  cum  tranaret,  Etruscis 
Ille  dabat  tergum,  Geticis  hic  pectora,  bellis.490 
Exsere  nunc  doctos  tantae  certamina  laudis, 
Roma,  choros,  et,  quanta  tuis  facundia  pollet 
Ingeniis,  noslrurn  digno  sonet  ore  parentem. 

Dixit,  et  antiquae  muros  egressa  Ravennae 
Signa  movet:  jamque  ora  Padi,  portusque  relin¬ 
quit  495 

Flumineos,  certis  ubi  legibus  advena  Nereus 
jEstuat,  et  pronas  puppes  nunc  amne  secundo, 
Nunc  redeunte,  vehit,  nudataque  littora  fluctu 
Deserit,  Oceani  lunaribus  aemula  damnis. 


Laetior  hinc  Fano  recipit  Fortuna  vetusto,  500 
Despiciturque  vagus  praerupta  valle  Metaurus, 
Qua  mons  arte  patens  vivo  se  perforat  arcu, 
Admittitque  viam  sectae  per  viscera  rupis. 
Exsuperans  delubra  Jovis,  saxoque  minantes 
Apenninigenis  cultas  pastoribus  aras.  505 

Quin  et  Clitumni  sacras  victoribus  undas. 
Candida  quae  Latiis  praebent  armenta  triumphis. 
Visere  cura  fuit.  Nec  te  miracula  fontis 
Praetereunt,  tacito  passu  quem  si  quis  adiret. 
Lentus  erat;  si  voce  gradum  majore  citasset, 510 
Commotis  fervebat  aquis:  cumque  omnibus  una 
Sit  natura  vadis,  similes  ut  corporis  umbras 
Ostendant;  haec  sola  novam  jactantia  sortem 
Humanos  properant  imitari  flumina  mores. 

Celsa  dehinc  patulum  prospectans  Narnia  eam- 
Regali  calcatur  equo,  rarique  coloris  [pum 
Non  procul  amnis  abest,  urbi  qui  nominis  auctor. 
Ilice  sub  densa  svlvis  arctatus  opacis, 

Inter  utrumque  jugum  tortis  anfractibus  albet. 

Inde,  salutato  libatis  Tibride  lymphis,  520 
Excipiunt  arcus,  operosaque  semita  vastis 
Molibus,  et  quicquid  tantae  praemittitur  urbi. 

Ac  velut  officiis  trepidantibus  ora  puellae 
Spe  propiore  tori  mater  sollertior  ornat 
Adveniente  proco,  vestesque  et  cingula  comit 
Saepe  manu,  viridique  angustat  iaspide  pectus, 
Substringitque  comam  gemmis,  et  colla  monili 
Circuit,  et  baccis  onerat  candentibus  aures: 

Sic  oculis  placitura  tuis,  insignior  auctis 
Collibus,  et  nota  major  se  Roma  videndam  530 
Obtulit.  Addebant  pulchrum  nova  moenia  vultum. 
Audito  perfecta  recens  rumore  Getarum. 
Profecitque  opifex  decori  timor,  et,  vice  mira, 
Quam  pax  intulerat,  bello  discussa  senectus 
Erexit  subitas  turres,  cinctosque  coegit  535 
Septem  continuo  montes  juvenescere  muro. 

Ipse  favens  votis,  solitoqqe  decentior  aer. 
Quamvis  assiduo  noctem  foedaverit  imbri. 
Principis  et  Solis  radiis  detersa  removit 
Nubila :  namque  ideo  pluviis  turbaverat  omnes 
Ante  dies,  lunamque  rudem  madefecerat  Auster, 
Ut  tibi  servatum  scirent  convexa  serenum. 

Omne,  Palatino  quod  pons  a  colle  recedit 
Milvius,  et  quantum  licuit  consurgere  tectis, 

Una  replet  turbae  facies.  Undare  videres  545 
Ima  viris,  altas  effulgere  matribus  aedes. 
Exsultant  juvenes  aequaevi  principis  annis :  [fati 
Temnunt  prisca  senes,  et  in  hunc  sibi  prospera 
Gratantur  durasse  diem:  moderataque  laudant 
Tempora,  quod  clemens  aditu,  quod  pectore,  solus 
Romanos  vetuit  currum  praecedere  Patres:  551 
Cum  tamen  Eucherius,cui  regius  undique  sanguis. 
Atque  Augusta  soror,  fratri  praeberet  ovanti 
Militis  obsequium.  Sic  illum  dura  parentis 
Instituit  pietas,  in  se  vel  pignora  parci ;  555 

Quique  neget  nato,  procerum  quod  praestet  ho¬ 
nori.  [aetas : 

Haec  sibi  cura  senum,  maluraque  comprobat 
Idque  inter  veteris  speciem  praesentis  et  aulae 
Judicat,  hunc  civem,  dominos  venisse  priores. 

Conspicuas  tum  flore  genas,  diademate  crinem. 
Membraque  gemmato  trabeae  viridantia  cinctu. 
Et  fortes  humeros,  et  certatura  Lyaeo 
Inter  Erythraeas  surgentia  colla  smaragdos 
Mirari  sine  fine  nurus  :  ignaraque  virgo,  564 
Cui  simplex  calet  ore  pudor,  per  singula  cernens 
Nutricem  consultat  anum,  quid  fixa  draconum 
Ora  velint ;  ventis  fluitent,  an  vera  minentur 
Sibila  suspensum  rapturi  faucibus  hostem. 

Ut  chalybem  indutos  equites,  et  in  aere  latentes 
Vidit  cornipedes :  Quanam  de  gente,  rogabat, 570 
Ferrati  venere  viri  r  quae  terra  metallo 
Nascentes  informat  equos?  num  Lemnius  auctor 
Addidit  hinnitum  ferro,  simulacraque  bellis 
Viva  dedit?  Gaudet  metuens,  et  pollice  mon- 
Quod  picturatas  galeae  Junonia  cristas  [strat. 
Ornet  avis,  vel  quod  rigidos  vibrata  per  armos 
Rubra  subaurato  crispentur  serica  dorso. 

Tum  tibi  magnorum  mercem  Fortuna  laborum 
Persolvit,  Stilicho,  curru  cum  vectus  eodem 
Urbe  triumphantem  generum  florente  juventa  580 
Conspiceres,  illumque  diem  sub  corde  referres, 
Quo  tibi  confusa  dubiis  formidine  rebus 
Infantem  genitor  moriens  commisit  alendum. 
Virtutes  variae  fructus  sensere  receptos: 
Depositum  servasse,  Fides:  Constantia,  parvum 
Praefecisse  orbi :  Pietas,  fovisse  propinquum.  586 
Hic  est  ille  puer,  qui  nunc  ad  rostra  Quirites 
Evocat,  et  solio  fultus  genitoris  eburno 
Gestarum  Patribus  causas  ex  ordine  rerum. 
Eventusque  refert;  veterumque  exempla  secutus 
Digerit  imperii  sub  judice  fata  senatu.  591 

Nil  cumulat,  verbisque  nihil  fiducia  celat. 

Fucati  sermonis  opem  mens  conscia  laudis 
Abnuit.  Agnoscunt  proceres,  habituque  Gabino 
Principis,  et  ducibus  circumstipata  togatis  595 
Jure  paludatae  jam  curia  militat  aulae. 

Affuit  ipsa  suis  ales  Victoria  templis, 

Romanae  tutela  togae;  quae  divite  pompa 
Patricii  reverenda  fovet  sacraria  coetus. 
Castrorumque  eadem  comes  indefessa  tuorum, 
Nunc  tandem  fruitur  junctis,  atque  omne  futurum 
Te  Romae,  seseque  tibi,  promittit  in  sevum. 

Hinc  te  jam  patriis  laribus  via  nomine  vero 
Sacra  refert.  Flagrat  studiis  concordia  vulgi, 
Quam  non  illecebris  dispersi  colligis  auri,  605 
Nec  tibi  venales  captant  aeraria  plausus 
Corruptura  fidem.  Meritis  offertur  inemtus 
Pura  mente  favor:  nam  munere  carior  omni 
Obstringit  sua  quemque  salus.  Procul  ambitus 
erret : 

Non  quaerat  pretium,  vitam  qui  debet  amori.  610 
O  quantum  populo  secreti  numinis  addit 
Imperii  praesens  Genius !  quantamque  rependit 
Majestas  alterna  vicem,  cum  regia  Circi 
Convexum  gradibus  veneratur  purpura  vulgus. 


Adsensuque  cavae  sublatus  in  ajthera  vallis  616 
Plebis  adoratae  reboat  fragor,  unaque  totis 
Intonat  Augustum  septenis  arcibus  Echo. 

Nec  solis  hic  cursus  equis  :  adsueta  quadrigis 
Cingunt  arva  trabes,  subiteeque  adspectus  arenae 
Diffundit  Libycos  aliena  valle  cruores.  620 
Haec  et  belligeros  exercuit  area  luSus. 

Armatos  hic  saepe  choros,  certaque  vagandi 
Textas  lege  fugas,  inconfusosque  recursus, 

Et  pulchras  errorum  acies,  jucundaque  Mattis 
Cernimus,  insonuit  cum  verbere  signa  magister, 
Mutatosque  edunt  pariter  tot  pectora  motus,  626 
In  latus  allisis  clypeis,  aut  rursus  in  altum 
Vibratis:  grave  parma  sonat  mucronis  acuti 
Murmure,  et  umbonum  pulsu  modulante  resul- 
Ferreus  alterno  concentus  clauditur  ense,  [tans 
Una  omnis  submissa  phalanx,  tantseque  salutant 
Te,  princeps,  galeae.  Partitis  inde  catervis 
ln  varios  docto  discurritur  ordine  gyros. 

Quos  neque  semiferi  Gortynia  tecta  juvenci, 
Flumina  nec  crebro  vincant  Maeandria  flexu.  685 
Discreto  revoluta  gradu  torquentur  in  orbes 
Agmina:  perpetuisque  immoto  cardine  claustris 
Janus  bella  premens,  laetae  sub  imagine  pugnae. 
Armorum  innocuos  Paci  largitur  honores. 
Jamque  novum  fastis  aperit  felicibus  annum  640 
Ore  coronatus  gemino  :  jam  Tibris  in  uno 
Et  Bruti  cernit  trabeas,  et  sceptra  Quirini. 
Consule  laetatur  post  plurima  saecula  viso 
Pallanteus  apex  :  agnoscunt  rostra  curules 
Auditas  quondam  proavis,  desuetaque  cingit  645 
Regius  auratis  fora  fascibus  Ulpia  lictor: 

Et  sextas  Getica  praevelans  fronde  secures 
Colla  triumphati  proculcat  Honorius  Istri. 

Exeat  in  populos  cunctis  illustrior  annus. 

Natus  fonte  suo:  quem  non  aliena  per  arva  650 
Induit  hospes  honos:  cujus  cunabula  fovit 
Curia  .  quem  primi  tandem  videre  Quirites: 
Quem  domitis  auspex  peperit  Victoria  bellis. 
Hunc  et  privati  titulis  famulantibus  anni, 

Et  quos  armipotens  genitor,  retroque  priores  655 
Diversis  gessere  locis,  ceu  numen,  adorent. 

Hunc  et  quinque  tui,  vel  quos  habiturus  in  Urbe 
Post  alios,  Auguste,  colant:  licet  unus  in  omnes 
Consul  eas,  magno  sextus  tamen  iste  superbit 
Nomine,  praeteritis  melior,  venientibus  auctor. 


LAUS  SERENiE  REGINiE  UXORIS  STILICHONIS. 


Dic,  mea  Calliope,  cur  tanto  tempore  differs 
Pierio  meritam  serto  redimire  Serenam  ? 

Vile  putas  donum,  solitam  consurgere  gemmis, 
Et  rubro  radiare  mari,  si  floribus  ornes 
Reginae  regina  comam?  sed  floribus  illis,  5 
Quos  neque  frigoribus  Boreas,  nec  Sirius  urit 
.Estibus,  aeterno  sed  veris  honore  rubentes 
Fons  Aganippaea  Permessius  educat  unda: 

Unde  piae  pascuntur  apes,  et  prata  legentes 
Transmittunt  saeclis  Heliconia  mella  futuris.  10 
Dignius  an  vates  alios  exercuit  unum 
Fcemineae  virtutis  opus?  Consorte  redemto 
Casta  maritali  successit  Thessala  fato, 

Inque  suos  migrare  virum  non  abnuit  annos. 

Hoc  Graii  memorant.  Latiis  movet  ora  Camoenis 
Praescia  fatorum  Tanaquil,  rediensque  per  undas 


Cloelia  Tibrinas,  et  eodem  flumine  ducens  17 
Claudia  virgineo  cunctantem  crine  Cybellen. 
Anne  aliud  toto  molitur  carminis  actu 
Maeonii  mens  alta  senis?  quod  stagna  Charybdis 
Armarit,  quod  Scylla  canes,  quod  pocula  Circe, 
Antiphatae  vitata  fames,  surdoque  carina 
Remige  Sirenum  cantus  transvecta  tenaces, 
Lumine  fraudatus  Cyclops,  contemta  Calypso, 
Penelopae  decus  est :  atque  uni  tanta  paratur  25 
Scena  pudicitiae.  Terrae  pelagique  labores. 

Et  totidem  saevi  bellis,  quot  fluctibus,  anni. 
Conjugii  docuere  fidem.  Sit  Claudia  felix 
Teste  dea,  castosque  probet  sub  numine  mores. 
Absolvens  puppisque  moras  crimenque  pudoris. 
Penelope  trahat  arte  procos,  fallatque  furentes 
Stamina  nocturnae  relegens  sollertia  tele; 

Non  tamen  audebunt  titu  is  certare  Serenae. 
Quod  si  nobilitas  cunctis  exordia  pandit 
Laudibus,  atque  omnes  redeunt  in  semina  causae, 
Quis  venerabilior  sanguis,  quae  major  origo,  36 
Quam  regalis,  erit?  Non  hoc  privata  dedere 
Limina,  nec  tantum  poterat  contingere  numen 
Angustis  laribus.  Patruo  te  principe  celsam 
Bellipoens  illustrat  avus,  qui  signa  Britanno  40 
Intulit  Oceano,  Gaetulaque  repulit  arma. 

Claram  Scipiadum  taceat  Cornelia  gentem. 

Seque  minus  jactet  Libycis  dotata  tropaeis. 
Cardine  tu  gemino  lauros  praetendis  avitas. 

Inde  Caledoniis,  Australibus  inde  parentum  45 
Cingeris  exuviis.  Necdum  moderamina  mundi 
Sumserat  illa  domus,  cum  te  Lucina  beatis 
Ederet  astrorum  radiis.  O  maxima  rerum 
Gloria!  post  genitam  didicit  regnare  Serenam. 

Quid  dignum  memorare  tuis,  Hispania,  terris 
Vox  humana  valet?  Primo  levat  aequore  Solem 
India:  tu  fessos  exacta  luce  jugales 
Proluis,  inque  tuo  respirant  sidera  fluctu. 

Dives  equis,  frugum  facilis,  pretiosa  metallis. 
Principibus  fecunda  piis.  Tibi  stecula  debent  55 
Trajanum:  series  his  fontibus  A£lia  fluxit,  [trum. 
Hinc  senior  pater;  hinc  juvenum  diademata  fra- 
Namque  aliae  gentes,  quas  foedere  Roma  recepit, 
Aut  armis  domuit,  varios  aptantur  in  usus 
Imperii.  Phariae  segetes,  et  Punica  messis  60 
Castrorum  devota  cibo:  dat  Gallia  robur 
Militis:  Illyricis  sudant  equitatibus  alae. 

Sola  novum  Latiis  vectigal  Iberia  rebus 
Contulit  Augustos.  Fruges,  aeraria,  miles 
Undique  conveniunt,  totoque  ex  orbe  leguntur: 
Haec  generat,  qui  cuncta  regant.  Nec  laude  viro- 
Censeri  contenta  fuit.,  nisi  matribus  aeque  [rum 
Vinceret,  et  gemino  certatim  splendida  sexu 
Flaccillam,Mariamque  daret,  pulchramque  Sere¬ 
nam. 

Te  nascente  ferunt  per  pinguia  culta  tumentem 
Divitiis  undasse  Tagum :  Callaecia  risit  71 
Floribus,  et  roseis  formosus  Duria  ripis 
Vellera  purpureo  passim  mutavit  ovili. 

Cantaber  Oceanus  vicino  littore  gemmas 
Exspuit :  effossis  nec  pallidus  Astur  oberrat  75 
Montibus;  oblatum  sacris  natalibus  aurum 
Vulgo  vena  vomit :  Pyrenseisque  sub  antris 
Ignea  flumine®  legere  ceraunia  nymphse. 
Quaeque  relabentes  undas  aestumque  secutae 
In  refluos  venere  palam  Nereides  amnes,  80 
Confessae  plausu  dominam,  cecinere  futuris 
Auspicium  thalamis.  Alio  tum  parvus  in  axe 
Crescebat  Stilicho,  votique  ignarus  agebat, 
Debita  cui  longe  conjux,  penitusque  remoto 
Orbe  parabatur  tanti  concordia  fati.  85 

Nec  tua  mortalis  meruit  cunabula  nutrix. 
Ubera  prima  dabant  gremiis  redolentibus  Horae, 
Ternaque  te  nudis  innectens  Gratia  membris 
Afflavit,  docuitque  loqui.  Quacunque  per  her- 
Reptares,  fluxere  ros® :  candentia  nasci  [bam 
Lilia.  Si  placido  cessissent  lumina  somno,  91 
Purpura  surgebat  viol®,  factura  cubile 
Gramineum,  vernansque  tori  regalis  imago. 

Omnia  non  audet  genitrix  tam  magna  fateri, 
Successusque  suos  arcani  conscia  voti  95 

Spe  trepidante  tegit.  Gestabat  Honorius  arcto 
Te  pater  amplexu.  Quoties  ad  limina  princeps 
Theudosius  privatus  adhuc  fraterna  veniret. 
Oscula  libabat,  teque  ad  sua  tecta  ferebat 
L®tior.  In  matrem  teneris  conversa  querelis,  100 
Quid  me  de  propriis  auferre  penatibus,  inquis, 

Imperat  hic  semper  ?  Pr®sagia  luserat  error. 

Et  dedit  augurium  regnis  infantia  lingu®. 

Defuncto  genitore  tuo  sublimis  adoptat 
Te  patruus,  magnique  animo  solatia  luctus  105 
Restituens,  propius,  quam  si  genuisset,  amavit 
Defuncti  fratris  sobolem.  Nec  carior  olim 
Mutua  Led®os  devinxit  cura  Laconas. 

Addidit  et  proprio  germana  vocabula  nato,  109 
Quaque  datur,  fratris  speciem  sibi  reddit  ademti. 
Denique,  cum  rerum  summas  electus  habenas 
Susciperet,  non  ante  suis  impendit  amorem 
Pignoribus,  quam  te  pariter  fidamque  sororem 
Littus  ad  Eoum  terris  acciret  Iberis. 

Deseritur  jam  ripa  Tagi,  Zephyrique  relictis  115 
Sedibus  Auror®  famulas  properatur  in  urbes. 
Incedunt  gemin®,  proles  fraterna,  pueli®, 

Inde  Serena  minor,  prior  hinc  Tliermantia  natu, 
Expertes  thalami,  quarum  Cythereia  necdum 
Sub  juga  cervices  niveas  Hymen®us  adegit.  120 
Utraque  luminibus  tumidum  micat:  utraque  pul- 
Excitat  ore  faces.  Qualis  Latonia  virgo,  [chras 
Et  solo  Jove  nata  soror,  cum  forte  revisunt 
jEquorei  sortem  patrui,  spumantia  cedunt 
yEquora,  castarum  gressus  venerata  dearum.  125 
Non  ludit  Galatea  procax:  non  improbus  audet 
Tangere  Cymothoen  Triton:  totoque  severos 
Indicit  mores  pelago  pudor,  ipsaque  Proteus 
Arcet  ab  amplexu  turpi  Neptunia  monstra. 

Tales  sceptriferi  visur®  tecta  parentis  ISO 

Limen  Honoriades  penetrant  regale  sorores. 
Ambas  ille  quidem  patrio  complexus  amore: 

Sed  merito  pietas  in  te  proclivior  ibat. 
Efquoties,  rerum  moles  ut  publica  cogit. 
Tristior,  aut  ira  tumidus  flagrante  redibat,  135 
Cum  patrem  nati  fugerent,  atque  ipsa  timeret 
Commotum  Flaccilla  virum,  tu  sola  frementem 
Frangere,  tu  blando  poteras  sermone  mederi. 
Alloquiis  h®rere  tuis:  secreta  fideli  *  *  * 

Prisca  puellares  reverentia  transilit  annos.  140 
Non  talem  Trivi®  confert  laudator  Homerus 
Alcinoo  genitam,  qu®,  dum  per  littora  vestes 
Explicat,  et  famulas  exercet  l®ta  choreas. 
Auratam  jaculata  pilam,  post  naufraga  somni 
Otia  progressum  foliis  expavit  Ulixem.  145 
Pierius  labor,  et  veterum  tibi  carmina  vatum 
Ludus  erant :  quos  Smyrna  dedit,  quos  Mantua 
libros 

Percurrens,  damnas  Helenen,  nec  parcis  Eliss®. 
Nobiliora  tenent  animos  exempla  pudicos, 
Laodamia  sequens  remeantem  rursus  ad  umbras 
Phylaciden,  et  prona  ruens  Capaneia  conjux  151 
Communes  ardente  viro  mixtura  favillas, 

Et  gravis  incumbens  casto  Lucretia  ferro. 
Vulnere  qu®  proprio  facinus  testata  tyranni 
Armavit  patri®  justos  in  bella  dolores  155 

Exsule  Tarquinio,  memorandaque  concidit  uno 
Ulta  pudicitiam  libertatemque  cruore. 

Talia  facta  libens  non  tu  virtute  minori. 

Sed  fato  meliore,  legis.  Jam  nubilis  ®tas 
Principe  sollicito  votis  erexerat  aulam  160 

Incertis,  quem  tanta  tori  fortuna  maneret. 

Antiquos  loquitur  Musarum  pagina  reges 
Quod  dira  sub  lege  procos  certare  juberent, 
Emturos  thalamum  dubii  discrimine  leti. 

Et  sua  crudeles  gauderent  pignora  mortis  165 
Ambitione  peti.  Curru  Pis®a  marino 
Fugit  tela  Pelops:  nam  perfidus  objice  regis 
Prodidit  CEnomai  deceptum  Myrtilus  axem. 
Hippomenes  trepidus  cursu  ferroque  sn-muni 
Aurato  volucrem  flexit  Schoeneida  pomo  170 

Herculeas  vidit  fluvio  luctante  palaestras 
Moenibus  ex  altis  Calydon,  pretiumque  labori 
Deianira  fuit,  cum  pectore  victor  anhelo 
Alcides  premeret,  retroque  Acheloius  iret 
Decolor :  attonitae  stringebant  vulnera  Nymphae: 
Saucia  truncato  pallebant  flumina  cornu.  176 
Te  non  Hesperidum  pomis,  non  amne  subacto, 
Non  socerum  fallente  rota,  sed  judice  dignus 
Augusto,  variis  Stilicho  spectatus  in  armis 
Accipit,  et  regni  dotes  virtute  paravit.  180 

Saepe  duces  meritas  bello  tribuere  coronas : 
Hunc  cingit  muralis  honos:  hunc  civica  quercus 
Nexuit:  hunc  domitis  ambit  rostrata  carinis. 
Solus  militiae  mira  mercede  jugalem 
Promeruit  Stilicho,  socero  referente,  coronam. 
Agnovit  patrui  similem  Thermantia  curam:  186 
Nupsit  et  illa  duci.  Sed  longe  fata  sororis 
Inferiora  tuis:  alio  tibi  lumine  taedas 
Accendit  Romana  Salus,  magnisque  coronis 
Conjugium  fit  cura  tuum.  Delectus  equorum,  190 
Quos  Phrygiae  matres,  Argeaque  gramina  pastae 
Semine  Cappadocum  sacris  praesepibus  edunt, 
Primus  honos.  Gemino  mox  idem  culmine  duxit 
Agmina :  commissosque  labor  sic  gessit  honores. 
Ut  semper  merito  princeps  cum  magna  dedisset. 
Deberet  majora  tamen.  Si  bellica  nubes  196 
Ingrueret,  quamvis  annis  et  jure  minori 
('edere  grandaevos  equitum  peditumque  magistros 
Adspiceres,  totumque  palam  permittere  Martem. 
Nec  gradus  aetalisve  pudor  senioribus  obstat,  200 
Ne  juveni  parere  velint.  Ceu  flamine  molli 
Tranquillisque  fretis  clavum  sibi  quisque  regen¬ 
dum 

Vindicat:  incumbat  si  turbidus  Auster,  et  unda 
Pulset  utrumque  latus,  posito  certamine  nautae 


Contenti  meliore  manu,  seseque  ratemque  205 
Unius  imperiis  tradunt,  artemque  pavore 
Confessis  finem  studiis  fecere  procellae. 

Haud  aliter  Stilicho,  fremuit  cum  Thracia  belli 
Tempestas,  cunctis  pariter  cedentibus,  unus 
Eligitur  ductor.  Suffragia  quippe  peregit  210 
Judex  vera  timor:  victus  ratione  salutis 
Ambitus,  et  pulsus  tacuit  formidine  livor. 

Qui»  tibi  tunc  per  membra  tremor,  quantaeque 
cadebant 

Ubertim  lacrymae,  cum  saeva  vocantibus  arma 
Jam  lituis,  madido  respectans  limina  vultu,  215 
Optares  reducem,  galeaeque  inserta  minaci 
Oscula  cristati  raperes  festina  mariti ! 

Gaudia  quae  rursus,  cum  post  victricia  tandem 
Classica  sidereas  feriatum  pectus  in  ulnas 
Exciperes;  castae  tuto  per  dulcia  noctis  220 
Otia  pugnarum  seriem  narrare  juberes ! 

Non  illo  nitidos  unquam  bellante  capillos 
Comere,  non  solitos  gemmarum  sumere  cultus. 
Numinibus  votisque  vacas,  et  supplice  crine 
Verris  humum:  teritut  neglectae  gratia  formae 
Cum  proprio  reditura  viro.  Nec  deside  cura  226 
Segnis  marcet  amor :  laudem  prudentia  belli 
Foeminea  pro  parte  subit.  Dum  gentibus  ille 
Confligit,  vigili  tu  prospicis  omnia  sensu : 

Ne  quid  in  absentem  virtutibus  obvia  semper  230 
Audeat  invidiae  rabies,  neu  rumor  iniquus; 

Ne  qua  procul  positis  furto  subsederit  armis 
Calliditas  nocitura  domi.  Tu  sedula  quondam 
Rufino  meditante  nefas,  cum  quaereret  artes 
In  ducis  exitium,  conjuratosque  foveret  235 
Contra  pila  Getas,  motus  rimata  latentes, 
Mandatis  tremebunda  virum  scriptisque  monebas. 


EPITHALAMIUM  DICTUM  PALLADIO  V.  C.  TRIBUNO  ET 
NOTARIO,  ET  CELERINiE,  PRAEFATIO. 


Carmina  per  thalamum,  quamvis  festina,  negare 
Nec  volui  genero,  nec  potui  socero. 

Hic  socius,  dux  ille  mihi ;  nostrique  per  aulam 
Ordinis  hic  consors  emicat,  ille  prior. 


Hunc  mihi  conjungit  studiis  communibus  aetas :  5 
Hunc  mihi  praeponit  vel  senium,  vel  honos. 
Carmen  amor  generi,  soceri  reverentia  poscit. 
Officio  vatis,  militis  obsequio. 


EPITHALAMIUM. 


Forte  Venus  blando  quaesitum  frigore  somnos 
Vitibus  intexti  gremio  successerat  antri, 
Densaque  sidereos  per  gramina  fuderat  artus. 
Acclinis  florum  cumulo:  crispatur  opaca 
Pampinus,  et  mites  undatim  ventilat  uvas.  5 
Ora  decet  neglecta  sopor  :  fastidit  amictum 
yEstus,et  exuto  translucent  pectore  frondes. 
Idaliae  juxta  famulae,  triplexque  vicissim 
Nexa  sub  ingenti  requiescit  Gratia  quercu. 
Pennati  passim  pueri,  quo  quemque  vocavit  10 
Umbra,  jacent:  fluitant  arcus,  ramisque  propinquis 
Pendentes  placido  suspirant  igne  pharetrae. 


Pars  vigiles  ludunt,  aut  per  virgulta  vagantur. 
Scrutantur  nidos  avium,  vel  roscida  laeti  14 
Mala  legunt,  donum  Veneris,  flexusque  sequuntur 
Palmitis,  et  summas  pennis  librantur  in  ulmos. 
Defendunt  alii  lucum,  Dryadasque  procaces 
Spectandi  cupidas,  et  rustica  numina  pellunt, 
Sylvestresque  deos;  longeque  tuentibus  antrum 
Flammea  lascivis  intendunt  spicula  Faunis.  20 
Cum  subito  varius  vicina  clamor  ab  urbe, 

Et  fausti  juvenum  plausus,  mixtaeque  choreis 
Auditae  per  rura  lyrae ;  Celerina  per  omnes 
Italiae  canitur  montes,  omnisque  maritum 

Epithai,.  Pall.  et  Celer 


Palladium  resonabat  ager.  Pervenit  ad  aures  25 
Vox  jucunda  deae,  strepituque  excita  resedit, 

Et  reliquum  nitido  detersit  pollice  somnum. 
Utque  erat  indigesta  comas,  turbata  capillos. 
Mollibus  exsurgit  stratis,  Hymenaeon  et  omne  29 
Agmen,  et  innumeros  Hymenaeon  poscit  Amores. 
Hunc  Musa  genitum  legit  Cytherea,  ducemque 
Praefecit  thalamis:  nullum  junxisse  cubile 
Hoc  sine,  nec  primas  fas  est  attollere  taedas. 
Conspicitur  tandem:  platano  namque  ille  sub  alta 
Fusus  inaequales  cera  texebat  avenas, 
Maenaliosque  modos  et  pastoralia  labris  36 

Murmura  tentabat  relegens,  orisque  recursu 
Dissimilem  tenui  variabat  arundine  ventum. 
Restitit,  ut  vidit  Venerem,  digitisque  remissis 
Ad  terram  tacito  defluxit  fistula  lapsu.  40 

Dulce  micant  oculi:  niveas  infecerat  igni 
Solque  pudorque  genas:  dubiam  lanuginis  um- 
Caesaries  intonsa  tegit.  Prior  ipsa  silentem  [bram 
Compellat :  Nunquamne,  puer,  dilecta  relinques 
Carmina?  maternis  nunquam  satiabere  donis,  45 
Dedite  Musarum  studio,  nimiumque  parentis 
^Emule?  quid  medio  tecum  modularis  in  aestu? 
Jamne  tibi  sordent  cithara;  ?  jam  lustra  Lycaei, 
Atque  pecus  cordi,  redituraque  rupibus  Echo? 
Huc  ades,  et  tantae  nobis  edissere  causas  50 
Laetitiae;  cui  pompa  toro  tam  clara  resultet, 
Quae  nova  dotetur  virgo:  patriamque  genusque 
Pande,  quibus  terris  orti,  quo  semine  ducti. 
Haud  ignarus  enim;  nec  te  connubia  fallunt 
Ulla :  tuo  primae  libantur  foedere  noctes.  55 
Ille  refert:  Equidem dudum  te,  diva, morantem 
Mirabar,  quid  adhuc  tanti  secura  maneres 
Conjugii.  Non  parva  tibi  mandatur  origo. 
Fascibus  insignes,  et  legum  culmine  fultae 
Convenere  domus,  et  qui  lectissimus  orbi  60 
Sanguis  erat.  Rubris  quae  fluctibus  insula  latrat. 
Quis  locus  /Ethiopum,  quae  sic  impervia  famae 
Secessit  regio,  quo  non  rumore  secundo 
Palladii  penetrarit  amor,  mentisque  benigna 
Temperies,  doctique  sales,  et  grata  senectus  ?  65 
Per  cunctos  iit  ille  gradus,  aulaeque  labores 
Emensus,  tenuit  summae  fastigia  sedis, 

Eoum  stabili  moderatus  jure  senatum. 

Ilie  splendor  juveni.  Cunabula  prima  puellae 
Danubius,  veteresque  Tomi.  Mavortia  matris  70 
Nobilitas  spoliis  armisque  exsultat  avitis, 
Immensamque  trahit  Celerini  robore  lucem. 

Qui  quondam  Meroen  jussus  Nilumque  tueri. 
Cum  sibi  post  domitas  ad  Parthica  flumina  Carras 
Sceptra  daret  miles,  rebusque  imponere  vellet,  75 
Despexit  fremitus,  et  praetulit  otia  regno. 

Respuit  ingestum,  quod  vi,  quod  poscere  ferro 
Posthabita  pietate  solent.  Tum  purpura  primum 
Inferior  virtute  fuit,  meruitque  repulsam 
Obvia  majestas :  doluit  Fortuna  minorem  80 
Se  concessa  viro.  Magnum  delata  potestas. 
Majorem  contemta  probat.  Cognomina  sumsit 
Plena  ducis  genitor,  paullatim  evectus  in  altum, 
Princeps  militiae,  qua  non  illustrior  exstat 
Altera:  cunctorum  tabulas  adsignat  honorum,  85 
Regnorum  tractat  numeros,  constringit  in  unum 


Sparsas  imperii  vires,  cuneosque  recenset 
Dispositos:  quae  Sarmaticis  custodia  ripis. 

Quae  saevis  objecta  Getis,  quae  Saxona  frenat 
Vel  Scotum  legio;  quantae  cinxere  cohortes 
Oceanum,  quanto  pacatur  milite  Rhenus.  9  . 
Casta  domus,  sincera  fides,  industria  sollers  : 
Elegit  Stilicho.  Nihil  ultra  laudibus  addi 
Judiciove  potest.  Tali  nubente  puella 
Nonne  tibi  cessare  nefas  ?  Duc  protinus  omnes. 
Duc  age:  marcentes  cupio  quassare  coronas. 

Et  vibrare  faces,  et  noctem  ducere  ludo. 

Haec  quoque  non  vilem  mihi  fistula  commoda, 
usum. 

Responsura  choris.  Vix  haec  Hymenaeus:  at  illa 
Fontibus  abluitur  gelidis,  legemque  capillo  100 
Reddit,  et  ornatum  formae:  praelisque  soluta 
Mira  Dionaeae  sumit  velamina  telae. 

Floribus  exstruitur  currus:  juga  floribus  halant. 
Florea  purpureas  annectunt  frena  columbas. 
Undique  concurrunt  volucres,  quaecunque  fre¬ 
mente  105 

Permulcent  Athesin  cantu,  quas  Larius  audit. 
Quas  Benacus  alit,  quas  excipit  amne  quieto 
Mincius:  ereptis  obmutuit  unda  querelis. 
Eridani  ripas,  et  raucae  stagna  Padusae 
Diffugiens  nudavit  olor.  Laetantur  Amores,  110 
Frenatisque  truces  avibus  per  nubila  vecti 
Ostentant  se  quisque  deae,  magnoque  tumultu 
Confligunt,  pronique  manus  in  verbera  tendunt. 
Atque  impune  cadunt:  lapsus  meliore  volatu 
Consequitur,  vincitque  suos  auriga  jugales.  J 15 
Ut  thalami  tetigere  fores,  tum  vere  rubentes 
Desuper  invertunt  calathos,  largosque  rosarum 
Imbres,  et  violas  plenis  sparsere  pharetris, 
Collectas  Veneris  prato,  quibus  ipse  pepercit 
Sirius,  et  teneras  clementi  sidere  fovit.  120 
Gemmatis  alii  per  totum  balsama  tectum 
Effudere  cadis,  duro  qure  saucius  ungue 
Niliacus  pingui  desudat  vulnere  cortex. 
Aggreditur  Cytherea  nurum,  flentemque  pudico 
Detraxit  matris  gremio.  Matura  tumescit  125 
Virginitas,  superatque  nives  ac  lilia  candor. 

Et  patrium  flavis  testatur  crinibus  Istrum. 

Tum  dextram  complexa  viri,  dextramque  puellae 
Tradit,  et  his  ultro  sancit  connubia  dictis: 

Vivite  concordes,  et  nostrum  discite  munus:  130 
Oscula  mille  sonent:  livescant  brachia  nexu, 
Labra  ligent  animas.  Neu  tu  virtute  paterna 
Confidas,  juvenis :  non  est  terrore  domanda, 

Sed  precibus  pacanda  tibi.  Concede  marito 
Tu  quoque,  neu  Scythicas  infensis  unguibus  iras 
Exercere  velis :  vinci  patiare  rogamus.  136 
Sic  uxor,  sic  mater  eris.  Quid  lumina  tingis. 
Virgo?  crede  mihi, quem  nunc  horrescis,  amabis 
Dixit,  et  aligera  geminos  arcuque  manuque 
Preestantes  e  plebe  vocat.  Puer  ilicet  .Ethon  140 
Et  Pyrois  rutilas  respersi  murice  plumas 
Prosiliunt,  puroque  imbutis  meile  sagittis 
Hic  nuptam  petit,  ille  virum.  Sonuere  reducta 
Cornua:  certa  Notos  pariter  sulcavit  arundo, 

Et  pariter  fixis  hseserunt  tela  medullis.  145 

IN  LIBRUM  PRIMUM  DE  RAPTU  PROSERPINAE  PRaEFATIO. 


Inventa  secuit  qui  primus  nave  profundum, 

Et  rudibus  remis  sollicitavit  aquas; 

Qui  dubris  ausus  committere  flatibus  alnum, 
Quas  natura  negat,  praebuit  arte  vias; 
Tranquillis  primum  trepidus  se  credidit  undis,  5 
Littora  securo  tramite  summa  legens: 


Mox  longos  tentare  sinus,  et  linquere  terras, 

Et  leni  coepit  pandere  vela  Noto. 

Ast  ubi  paullatim  praeceps  audacia  crevit. 

Cordaque  languentem  dedidicere  metum;  10 
Jam  vagus  exsultat  pelago,  coelumque  secutus 
iEgaeas  hiemes  Ioniasque  domat. 


DE  RAPTU  PROSERPINaE  UBER  PRIMUS. 


Inferni  raptoris  equos,  afflataque  curru 
Sidera  Taenario,  caligantesque  profundae 
Junonis  thalamos  audaci  prodere  cantu 
Mens  congesta  jubet.  Gressus  removete,  profani. 
Jam  furor  humanos  nostro  de  pectore  sensus  5 
Expulit,  et  totum  spirant  praecordia  Phoebum. 
Jam  mihi  cernuntur  trepidis  delubra  moveri 
Sedibus,  et  claram  dispergere  culmina  lucem, 
Adventum  testata  dei.  Jam  magnus  ab  imis 
Auditur  fremitus  terris,  templumque  remugit  10 
Cecropium,  sanctasque  faces  attollit  Eleusin. 
Angues  Triptolemi  stridunt,  et  squamea  curvis 
Colla  levant  attrita  jugis,  lapsuque  sereno 
Erecti  roseas  tendunt  ad  carmina  cristas. 

Ecce  procul  ternas  Hecate  variata  figuras  15 
Exoritur,  lenisque  simul  procedit  Iacchus 
Crinali  florens  hedera,  quem  Parthica  velat 
Tigris,  et  auratos  in  nodum  colligit  ungues. 
Ebria  Maeonius  firmat  vestigia  thyrsus.  [Averni 

Di,  quibus  in  numerum  vacui  famulantur 
Vulgus  iners,  opibus  quorum  donatur  avaris  2) 
Quicquid  in  orbe  perit,  quos  Styx  liventibus  ambit 
Interfusa  vadis,  et  quos  fumantia  torquens 
jEquora  vorticibus  Phlegethon  perlustrat  anhelis; 
Vos  mihi  sacrarum  penetralia  pandite  rerum,  25 
Et  vestri  secreta  poli :  qua  lampade  Ditem 
Flexit  Amor,  quo  ducta  ferox  Proserpina  raptu 
Possedit  dotale  Chaos,  quantasque  per  oras 
Sollicito  genitrix  erraverit  anxia  cursu  : 

Unde  datae  populis  leges,  et  glande  relicta  30 
Cesserit  inventis  Dodonia  quercus  aristis. 

Dux  Erebi  quondam  tumidas  exarsit  in  iras 
Proelia  moturus  superis,  quod  solus  egeret 
Connubii,  sterilesque  diu  consumeret  annos. 
Impatiens  nescire  torum,  nullasque  mariti  35 
Illecebras,  nec  dulce  patris  cognoscere  nomen. 
Jam  quaecunque  latent  ferali  monstra  barathro 
In  turmas  aciemque  ruunt,  contraque  Tonantem 
Conjurant  Furiae :  crinitaque  sontibus  hydris 
Tisiphone,  quatiens  infausto  lumine  pinum,  40 
Armatos  ad  castra  vocat  pallentia  manes. 

Paene  reluctatis  iterum  pugnantia  rebus 
Rupissent  elementa  fidem,  penilusque  revulso 
Carcere  laxatis  pubes  Titania  vinclis 
Vidisset  coeleste  jubar,  rursusque  cruentus  45 
jEgaeon  positis  arcto  de  corpore  nodis 
Obvia  centeno  vexasset  fulmina  motu. 

Sed  Parcae  vetuere  minas,  orbique  timentes 


Ante  pedes  soliumque  ducis  fudere  severam 
Canitiem,  genibusque  suas  cum  supplice  vultu  50 
Admovere  manus,  quarum  sub  jure  tenentur 
Omnia,  quae  seriem  fatorum  pollice  ducunt, 
Longaque  ferratis  evolvunt  saecula  pensis. 

Prima  fero  Lachesis  clamabat  talia  regi. 
Incultas  dispersa  comas :  O  maxime  noctis  55 
Arbiter,  umbrarumque  potens,  cui  nostra  laborant 
Stamina,  qui  finem  cunctis  et  semina  praebes, 
Nascendique  vices  alterna  morte  rependis: 

Qui  vitam  letumque  regis :  nam  quicquid  ubique 
Gignit  materies,  hoc  te  donante  creatur,  C0 

Debeturque  tibi,  certisque  ambagibus  aevi 
Rursus  corporeos  animae  mittuntur  in  ortus: 

Ne  pete  firmatas  pacis  dissolvere  leges, 

Quas  dedimus,  nevitque  colus:  neu  foedera  fra- 
Civili  converte  tuba.  Cur  impia  tollis  [trum 
Signa?  quid  incestis  aperis  Titanibus  auras  ?  66 
Posce  Jovem,  dabitur  conjux.  Vix  illa:  pepercit, 
Erubuitque  preces,  animisque  relanguit  atrox, 
Quamvis  indocilis  flecti.  Ceu  turbine  rauco 
Cum  gravis  armatur  Boreas,  glacieque  nivali  70 
Hispidus,  et  Getica  concretus  grandine  pennas 
Bella  cupit,  pelagus,  sylvas,  camposque  sonoro 
Flamine  rapturus  :  si  forte  adversus  aenos 
iEolus  objecit  postes,  vanescit  inanis  74 

Impetus,  et  fractae  redeunt  in  claustra  proce  1  Ise. 

Tum  Maia  genitum,  qui  fervida  dicta  reportet. 
Imperat  acciri.  Cyllenius  adstitit  ales. 
Somniferam  quatiens  virgam,  tectusque  galero. 
Ipse  rudi  fultus  solio,  nigraque  verendus 
Majestate  sedet:  squalent  immania  foedo  80 
Sceptra  situ:  sublime  caput  maestissima  nubes 
Asperat,  et  dirae  riget  inclementia  formae. 
Terrorem  dolor  augebat.  Tunc  talia  celso 
Ore  tonat :  tremefacta  silent  dicente  tyranno 
Atria :  latratum  triplicem  compescuit  ingens  85 
Janitor,  et  presso  lacrymarum  fonte  resedit 
Cocytos,  tacitisque  Acheron  obmutuit  undis. 

Et  Phlegethonteae requiqrunt  murmura  ripae: 

Atlantis  Tegeaee  nepos,  commune  profundis 
Et  superis  numen,  qui  fas.  per  limen  utrumque  90 
Solus  habes,  geminoque  facis  commercia  mundo, 
I  celeres  proscinde  Notos,  et  jussa  superbo 
Redde  Jovi.  Tantumne  tibi,  sjevissime  fratrum, 
ln  me  juris  erit?  sic  nobis  noxia  vires 
Cum  coelo  fortuna  tulit?  num  robur  et  arma  95 
Perdidimus,  si  rapta  dies?  an  forte  jacentes 

Iguavosque  putas,  quotd  non  Cyclopia  tela 
Stringimus,  aut  vanas  tonitru  deludimus  aures? 
Nonne  satis  visum,  quod  grati  luminis  expers 
Tertia  supremae  patior  dispendia  sortis,  100 
Informesque  plagas;  cum  te  laetissimus  ornet 
Signifer,  et  vario  cingant  splendore  Triones? 

Sed  thalamis  etiam  prohibes?  Nereia  glauco 
Neptunum  gremio  complectitur  Amphitrite. 

Te  consanguineo  recipit  post  fulmina  fessum  105 
Juno  sinu.  Quid  enim  narrem  Latonia  furta? 
Quid  Cererem,  magnamque  Themin?  Tibi  tanta 
Copia:  te  felix  natorum  turba  coronat,  [creandi 
Ast  ego  deserta  maerens  inglorius  aula 
Implacidas  nullo  solabor  pignore  curas?  1 10 
Non  adeo  toleranda  quies.  Primordia  testor 
Noctis,  et  horrendae  stagna  intemerata  paludis. 

Si  dicto  parere  negas,  patefacta  ciebo 
Tartara:  Saturni  veteres  laxabo  catenas : 
Obducam  tenebris  lucem :  compage  soluta  115 
Fulgidus  umbroso  miscebitur  axis  Averno. 

Vix  ea  fatus  erat,  jam  nuntius  astra  tenebat. 
Audierat  mandata  pater,  secumque  volutat, 
Diversos  ducens  animos,  quae  tale  sequatur 
Conjugium,  Stygiosve  velit  pro  sole  recessus.  120 
Certa  requirenti  tandem  sententia  sedit. 

Hennaeae  Cereri  proles  optata  virebat 
Unica ;  nec  tribuit  sobolem  Lucina  secundam, 
Fessaque  post  primos  haeserunt  viscera  partus. 
Infecunda  quidem  ;  sed  cunctis  altior  exstat  125 
Matribus,  et  numeri  damnum  Proserpina  pensat. 
Hanc  fovet,  hanc  sequitur.  Vitulam  non  blandius 
ambit 

Torva  parens,  pedibus  quae  nondum  proterit  arva. 
Nec  nova  lunat*  curvavit  germina  frontis. 

Jam  vicina  toro  plenis  adoleverat  annis  130 
Virginitas :  tenerum  jam  pronuba  flamma  pudo- 
Sollicitat,mixtaque  tremit  formidine  votum,  [rem 
Personat  aula  procis.  Pariter  pro  virgine  certant 
Mars  clypeo  melior,  Phoebus  praestantior  arcu. 
Mars  donat  Rhodopen,  Phoebus  largitur  Amyclas, 
Et  Delon,  Clariosque  lares.  Hinc  aemula  Juno, 
Hinc  poscit  Latona  nurum.  Despexit  utramque 
Flava  Ceres;  Taptusque  timens  (heu  caeca  futuri) 
Commendat  Siculis  furtim  sua  gaudia  terris, 
Ingenio  confisa  loci.  Trinacria  quondam  140 
Italiae  pars  una  fuit:  sed  pontus  et  aestus 
Mutavere  situm.  Rupit  confinia  Nereus 
Victor,  et  abscissos  interluit  aequore  montes: 
Parvaque  cognatas  prohibent  discrimina  terras. 
Nunc  illam,  socia  raptam  tellure,  trisulcam  145 
Opponit  natura  mari.  Caput  inde  Pachyni 
Respuit  Ionias  praetentis  rupibus  iras: 

Hinc  latrat  Gaetula  Thetis,  Lilybaeaque  pulsat 
Brachia  consurgens:  hinc  dedignata  teneri 
Concutit  objectum  rabies  Tyrrhena  Peiorum.  150 
In  medio  scopulis  se  porrigit  iEtna  perustis : 
iEtna  Giganteos  nunquam  tacitura  triumphos, 
Enceladi  bustum,  qui  saucia  terga  revinctus 
Spirat  inexhaustum  flagranti  pectore  sulfur. 

Et  quoties  detrectat  onus  cervice  rebelli  155 
In  dextrum  laevumve  latus,  tunc  insula  fundo 
Vellitur,  et  dubiae  nutant  cum  moenibus  urbes. 

iEtnaeos  apices  solo  cognoscere  visu. 

Non  aditu  tentare,  licet.  Pars  caetera  frondet 
Arboribus:  teritur  nullo  cultore  cacumen.  160 
Nunc  vomit  indigenas  nimbos, piceaque  gravatum 
Foedat  nube  diem  :  nunc  molibus  astra  lacessit 
Terrificis,  damnisque  suis  incendia  nutrit. 

Sed,  quamvis  nimio  fervens  exuberet  aestu, 

Scit  nivibus  servare  fidem,  pariterque  favillis  165 


Durescit  glacies  tanti  secura  vaporis, 

Arcano  defensa  gelu,  fumoque  fideli 
Lambit  contiguas  innoxia  flamma  pruinas. 

Quae  scopulos  tormenta  rotant  ?  quae  tanta  ca¬ 
vernas 

Vis  glomerat?  quo  fonte  ruit  Vulcanius  amnis? 
Sive  quod  objicibus  discurrens  ventus  opertis, 
Offenso  per  saxa  furit  rimosa  meatu, 

Dum  scrutatur  iter,  libertatemque  reposcens 
Putria  multivagis  populatur  flatibus  antra: 

Seu  mare  sulfurei  ductum  per  viscera  montis  175 
Oppressis  ignescit  aquis,  et  pondera  librat. 

Hic  ubi  servandum  mater  fidissima  pignus 
Abdidit,  ad  Phrygios  tendit  secura  penates, 
Turrigeramque  petit  Cybelen,  sinuosa  draconum 
Membra  regens,  volucri  qui  pervia  nubila  tractu 
Signant,  et  placidis  humectant  frena  venenis.  181 
Frontem  crista  tegit:  pingunt  maculosa  virentes 
Terga  notae  :  rutilum  squamis  intermicat  aurum. 
Nunc  spiris  Zephyros  tranant:  nunc  arva  volatu 
Inferiore  secant.  Cano  rota  pulvere  labens  1S5 
Sulcatum  fecundat  humum.  Flavescit  aristis 
Orbita  :  surgentes  condunt  vestigia  culmi: 

Vestit  iter  comitata  seges.  Jam  linquitur  /Etne, 
Totaque  decrescit  refugo  Trinacria  visu. 

Heu  quoties  praesaga  mali  violavit  oborto  190 
Rore  genas !  quoties  oculos  ad  tecta-  retorsit. 
Talia  voce  movens !  Salve,  gratissima  tellus. 
Quam  nos  praetulimus  coelo :  tibi  gaudia  nostri 
Sanguinis,  et  caros  uteri  commendo  labores. 
Praemia  digna  manent :  nullos  patiere  ligones, 

Et  nullo  rigidi  versabere  vomeris  ictu.  196 

Sponte  tuus  florebit  ager  :  cessante  juvenco 
Ditior  oblatas  mirabitur  incola  messes. 

Sic  ait,  et  fulvis  serpentibus  attigit  Iden. 

Hic  aedes  augusta  deae,  templique  colendi 
Relligiosa  silex,  densis  quam  pinus  opacat 
Frondibus,  et  nulla  lucos  agitante  procella 
Stridula  coniferis  modulatur  carmina  ramis. 
Terribiles  intus  thiasi,  vesanaque  mixto 
Concentu  delubra  gemunt:  ululatibus  Ide 
Bacchatur:  timidas  inclinant  Gargara  sylvas. 
Postquam  visa  Ceres,  mugitum  tympana  fre¬ 
nant: 

Conticuere  chori :  Corybas  non  impulit  ensem: 
Non  buxus,  non  aera  sonant :  blandasque  leone» 
Submisere  jubas.  Adytis  gavisa  Cybelle  210 
Exsilit,  et  pronas  intendit  ad  oscula  turres. 

Viderat  haec  dudum  summa  speculatus  ab  arce 
Jupiter,  ac  Veneri  mentis  penetralia  nudat: 
Curarum  secreta  tibi,  Cytherea,  fatebor. 

Candida  Tartareo  nuptum  Proserpina  regi  2 1 5 
Jam  dudum  decreta  dari.  Sic  Atropos  urget . 

Sic  cecinit  longaeva  Themis.  Nunc  matre  remota 
(Rem  peragi  tempus)  fines  invade  Sicanos, 

Et  Cereris  prolem  patulis  illudere  campis. 
Crastina  puniceos  cum  lux  detexerit  ortus,  220 
Coge  tuis  armata  dolis,quibus  urere  cuncta,  _ 

Me  quoque  saepe,  soles.  Cur  ultima  regna  quies- 
cunt?  . 

Nulla  sit  immunis  regio,  nullumque  sub  umbris 

Pectus  inaccensum  Veneri.  Jam  tristis  Ennnys 
Sentiat  ardores  :  Acheron,  Ditisque  severi  225 
Ferrea  lascivis  mollescant  corda  sagittis. 

Accelerat  praecepta  Venus:  jussuque  parenti» 
Pallas,  et  inflexo  quae  terret  Maenala  cornu. 
Addunt  se  comites.  Divino  semita  gressu 
Claruit.  Augurium  qualis  laturus  iniquum  230 
Praepes  sanguineo  dilabitur  igne  comete» 
Prodigiale  rubens  :  non  illum  navita  tuto. 

Non  impune  vident  populi :  sed  crine  minaci 
Nuntiat  aut  ratibus  ventos,  aut  urbibus  hostes. 

Devenere  locum,  Cereris  quo  tecta  nitebant 
Cyclopum  firmata  manu.  Stant  ardua  ferro  236 
Moenia:  ferrati  postes:  immensaque  nectit 
Claustra  chalybs.  Nullum  tanto  sudore  Pyracmon, 
Nec  Steropes  construxit  opus :  nec  talibus  un- 
Spiravere  Notis  animae  :  nec  flumine  tanto  [quam 
Incoctum  maduit  lassa  fornace  metallum.  241 
Atria  vestit  ebur  :  trabibus  solidatur  aenis 
Culmen,  et  in  celsas  surgunt  electra  columnas. 

Ipsa  domum  tenero  mulcens  Proserpina  cantu 
Irrita  texebat  rediturae  munera  matri.  245 

II  ic  elementorum  seriem  sedesque  paternas 
Insignibat  acu  :  veterem  qua  lege  tumultum 
Discrevit  Natura  parens,  et  semina  justis 
Discessere  locis.  Quicquid  leve,  fertur  in  altum: 
In  medium  graviora  cadunt :  incanduit  aether: 
Egit  flamma  polum:  fluxit  mare:  terra  pependit. 
Nec  color  unus  inest :  stellas  accendit  in  auro. 
Ostro  fundit  aquas,  attollit  littora  gemmis: 
Filaque  mentitos  jam  jam  caelantia  fluctus 
Arte  tument.  Credas  illidi  cautibus  algam,  255 
Et  raucum  bibulis  inserpere  murmur  arenis. 
Addit  quinque  plagas.  Mediam  subtemine  rubro 
Obsessam  fervore  notat :  squalebat  adustus 
Limes,  et  assiduo  sitiebant  stamina  sole. 


Vitales  utrinque  duas,  quas  mitis  oberrat  260 
Temperies,  habitanda  viris  :  tum  fine  supremo 
Torpentes  traxit  geminas,  brumaque  perenni 
Foedat,  et  aeterno  contristat  frigore  telas. 

Nec  non  et  patrui  pingit  sacraria  Ditis, 
Fatalesque  sibi  manes.  Nec  defuit  omen.  265 
Praescia  nam  subitis  maduerunt  fletibus  ora. 

Coeperat  et  vitreis  summo  jam  margine  texti 
Oceanum  sinuare  vadis:  sed  cardine  verso 
Sensit  adesse  deas,  imperfectumque  laborem 
Deserit,  et  niveos  infecit  purpura  vultus  270 
Per  liquidas  succensa  genas,  castaeque  pudoris 
Illuxere  faces.  Non  sic  decus  ardet  eburnum, 
Lydia  Sidonio  quod  foemina  tinxerit  ostro. 

Merserat  undadiem:  sparso  nox  humida  somno 
Languida  caeruleis  invexerat  otia  bigis.  275 
Jamque  viam  Pluton  superas  molitur  ad  auras 
Germani  monitu.  Torvos  invisa  jugales 
Allecto  temone  ligat,  qui  pascua  mandunt 
Cocyti,  spatiisque  Erebi  nigrantibus  errant, 
Stagnaque  tranquillae  potantes  marcida  Lethes 
Mgra  soporatis  spumant  oblivia  linguis :  281 

Orphnaeus  crudele  micans,  Jithonque  sagitta 
Ocior,  et  Slygii  sublimis  gloria  Nycteus 
Armenti,  Ditisque  nota  signatus  Alastor. 

Stabant  ante  fores  juncti,  saevumque  fremebant 
Crastina  venturae  spectantes  gaudia  praedae.  286 

Otia  sopitis  ageret  cum  cantibus  Orpheus, 
Neglectumque  diu  seposuisset  ebur ; 

Lugebant  erepta  sibi  solatia  Nymphae, 

Lugebant  dulces  flumina  maesta  modos. 

Saeva  feris  natura  redit,  metuensque  leonum  5 
Implorat  citharae  vacca  tacentis  opem. 

Illius  et  duri  flevere  silentia  montes, 

Sylvaque  Bistoniam  saepe  secuta  chelyn. 

Sed  postquam  Inachiis  Alcides  missus  ab  Argis 
Thracia  pacifero  contigit  arva  pede,  10 

Diraque  sanguinei  vertit  praesepia  regis, 

Et  Diomedeos  gramine  pavit  equos ; 

Tum  patriae  festo  laetatus  tempore  vates 
Desuetae  repetit  fila  canora  lyrae. 

Et  resides  laevi  modulatus  pectine  nervos  15 
Pollice  festino  mobile  duxit  ebur. 

Vis  auditus  erat;  venti  frenantur  et  undae. 

Pigrior  adstrictis  torpuit  Hebrus  aquis. 
Porrexit  Rhodope  sitientes  carmina  rupes: 

Excussit  gelidas  pronior  Ossa  nives.  20 

Ardua  nudato  descendit  populus  Haemo, 

Et  comitem  quercum  pinus  amica  trahit: 
Cirrhaeasque  dei  quamvis  despexerit  artes, 
Orpheis  laurus  vocibus  acta  venit. 

Securum  blandi  leporem  fovere  Molossi,  25 
Vicinumque  lupo  praebuit  agna  latus. 


Concordes  varia  ludunt  cum  tigride  damae. 

Massylam  cervi  non  timuere  jubam. 

Ille  novercales  stimulos,  actusque  canebat 

Herculis,  et  forti  monstra  subacta  manu  ;  30 

Qui  timidae  matri  pressos  ostenderit  angues, 
Intrepidusque  fero  riserit  ore  puer. 

Te  neque  Dictaeas  quatiens  mugitibus  urbes 
Taurus,  nec  Stygii  terruit  ira  canis: 

Non  leo  sidereos  cceli  rediturus  ad  axes  35 

Non  Erymanthei  gloria  montis  aper. 

Solvis  Amazonios  cinctus  :  Stymphalidas  arcu 
Appetis:  occiduo  ducis  ab  orbe  greges  : 
Tergeminique  ducis  numerosos  dejicis  artus. 

Et  toties  uno  victor  ab  hoste  redis.  40 

Non  cadere  Antaeo,  non  crescere  profuit  Hydrae : 

Non  cervam  volucres  eripuere  pedes. 

Caci  flamma  perit:  rubuit  Busiride  Nilus: 

Prostratis  rubuit  nubigenis  Pholoe. 

Te  Libyci  stupuere  sinus  :  te  maximus  Atlas  45 
Horruit,  imposito  cum  premerere  polo. 
Firmior  Herculea  mundus  cervice  pependit. 

Lustrarunt  humeros  Phoebus  et  astra  tuos. 
Thracius  faec  vates.  Sed  tu  Tirynthius  alter, 
Florentine,  mihi :  tu  mea  plectra  moves;  5® 
Antraque  Musarum  longo  torpentia  somno 
Excutis,  et  placito  ducis  ab  ore  sonos. 

Impulit  Ionios  praemico  lumine  fluctus 
Nondum  pura  dies  :  tremulis  vibravit  in  undis 
Ardor,  et  errantes  ludunt  per  caerula  flaram*. 
Jamque  audax  animi.  Adaeque  oblita  parentis,' 
Fraude  Dionaea  riguos  Proserpina  saltus  5 

(Sic  Parcae  volvere)  petit.  Ter  cardine  verso 
Praesagum  cecinere  fores :  ter  conscia  fati 
Flebile  terrificis  gemuit  mugitibus  Henna. 

Nullis  illa  tamen  monstris,  nulloque  tenetur 
Prodigio.  Comites  gressum  junxere  sorores.  10 
Prima  dolo  gaudens,  et  tanti  callida  voti 
It  Venus,  et  raptus  metitur  corde  futuros. 

Jam  durum  flexura  Chaos,  jam,  Dite  subacto. 
Ingenti  famulos  manes  ductura  triumpho. 

Illi  multifidos  crinis  sinuatur  in  orbes  15 

Idalia  divisus  acu  :  sudata  marito 

Fibula  purpureos  gemma  suspendit  amictus. 

Candida  Parrhasii  post  hanc  regina  Lycaei, 

Et  Pandionias  quae  cuspide  protegit  arces, 
Utraque  virgo, ruunt;  haec  tristibus  aspera  bellis, 
Haec  metuenda  feris.  Tritonia  casside  fulva  21 
Caelatum  Typhona  gerit,  qui,  summa  peremtus, 
Ima  parte  viget,  moiiens  et  parte  superstes. 
Hastaque  terribili  surgens  per  nubila  gyro 
Instar  habet  sylvae.  Tantum  stridentia  colla  25 
Gorgonos  obtentu  pallae  fulgentis  inumbrat. 

At  Triviae  lenis  species,  et  multus  in  ore 
Frater  erat ;  Phoebique  genas  et  lumina  Phoebi 
Esse  putes,  solusque  dabat  discrimina  sexu». 
Brachia  nuda  nitent:  levibus  projecerat  auris  80 
Indociles  errare  comas,  arcuque  remisso 
Otia  nervus  agit :  pendent  post  terga  sagittae. 
Crispatur  gemino  vestis  Gortynia  cinctu 
Poplite  fusa  tenus,  motoque  in  stamine  Delos 
Errat,  et  aurato  trahitur  circumflua  ponto.  35 

Quas  inter  Cereris  proles,  nunc  gloria  matris. 
Mox  dolor,  aequali  tendit  per  gramina  passu. 

Nec  membris  nec  honore  minor :  potuitque  videri 
Pallas,  si  clypeum,  si  ferret  spicula,  Phoebe. 
Collectae  tereti  nodantur  iaspide  vestes,  40 

Pectinis  ingenium.  Nunquam  felicior  arti 
Contigit  eventus  :  nullae  sic  consona  telae 
Fila,  nec  in  tantum  veri  duxere  figuram. 

Hic  Hyperionio  Solem  de  semine  nasci 
Fecerat,  et  pariter,  sed  forma  dispare,  Lunam,  45 
Aurorae  noctisque  duces :  cunabula  Tethys 
Praebet,  et  infantes  gremio  solatur  anhelos, 
Caeruleusque  sinus  roseis  radiatur  alumnis. 
Invalidum  dextro  portat  Titana  lacerto. 

Nondum  luce  gravem,  nec  pubescentibus  alte  50 
Cristatum  radiis  :  primo  dementior  aevo 
Fingitur,  et  tenerum  vagitu  despuit  ignem. 

Laeva  parte  soror  vitrei  libamina  potat 
Uberis,  et  parvo  signatur  tempora  cornu. 

Tali  luxuriat  cultu  :  comitantur  euntem  55 
Naides,  et  socia  stipant  utrinque  corona, 

Quae  fontes,  Crinise,  tuos,  et  saxa  rotantem 
Pantagiam,  nomenque  Gelan  qui  praebuit  urbi. 
Concelebrant :  quas  pigia  vado  Camarina  palustri, 
Quas  Arethusaei  latices,  quas  advena  nutih  60 
Alpheus.  Cyane  totum  supereminet  agmen. 
Qualis  Amazonidum  peltis  exsultat  aduncis 


Pulchra  cohors,  quoties  Arcton  populata  viiago 
Hippolyte  niveas  ducit  post  proelia  turmas ; 

Seu  flavos  stravere  Getas,  seu  forte  rigentem  65 
Thermodontiaca  Tanain  fregere  securi. 

Aut  quales  referunt  Baccho  sollenuia  Nymphae 
Maeoniae,  quas  Hermus  alit,  ripasque  paternas 
Percurrunt  auro  madidae  :  laetatur  in  antro 
Amnis,  et  undantem  declinat  prodigus  urnam.  70 

Viderat  herboso  sacrum  de  vertice  vulgus 
Henna  parens  florum,  curvaque  in  valle  sedentem 
Compellat  Zephyrum  :  Pater  o  gratissime  veris. 
Qui  mea  lascivo  regnas  per  prata  meatu 
Semper,  et  assiduis  irroras  flatibus  annum,  75 
Respice  Nympharum  coetus,  et  celsa  Tonantis 
Germina,  per  nostros  dignantia  ludere  campos. 
Nunc  adsis  faveasque,  precor:  nunc  omnia  fetu 
Pubescant  virgulta  velis,  ut  fertilis  Hybla 
Invideat,  vincique  suos  non  abnuat  hortos.  80 
Quicquid  thuriferis  spirat  Panchaia  sylvis, 
Quicquid  odoratus  longe  blanditur  Hydaspes, 
Quicquid  ab  extremis  ales  longaeva  Sabaeis 
Colligit,  optato  repetens  exordia  busto, 
ln  venas  disperge  meas,  et  flamine  largo  85 

Rura  fove :  merear  divino  pollice  carpi. 

Et  nostris  cupiant  ornari  numina  sertis. 

Dixerat.  Ille  novo  madidantes  nectare  pennas 
Concutit,  et  glebas  fecundo  rore  maritat:  [herbas 
Quaque  volat,  vernus  sequitur  rubor.  Omnis  in 
Turget  humus,  medioque  patent  convexa  sereno. 
Sanguineo  splendore  rosas,  vaccinia  nigro 
Induit,  et  dulci  violas  ferrugine  pingit. 

Parthica  quae  tantis  variantur  cingula  gemmis 
Regales  vinctura  sinus  ?  quae  vellera  tantum  95 
Ditibus  Assyrii  spumis  fucantur  aeni  ? 

Non  tales  volucer  pandit  Junonius  alas  : 

Nec  sic  innumeros  arcu  mutante  colores 
Incipiens  redimitur  hiems,  cum  tramite  flexo 
Semita  discretis  interviret  humida  nimbis.  100 

Forma  loci  superat  flores.  Curvata  tumore 
Parvo  planities,  et  mollibus  edita  clivis 
Creverat  in  collem.  Vivo  de  pumice  fontes 
Roscida  mobilibus  lambebant  gramina  rivis. 
Sylvaque  torrentes  ramorum  frigore  soles  105 
Temperat,  et  medio  brumam  sibi  vindicat  aestu. 
Apta  fretis  abies,  bellis  accommoda  cornus. 
Quercus  amica  Jovi,  tumulos  tectura  cupressus. 
Ilex  plena  favis,  venturi  praescia  laurus. 

Fluctuat  hic  denso  crispata  cacumine  buxus,  1 10 
Hic  hederae  serpunt,  hic  pampinus  induit  ulmos. 
Haud  procul  inde  lacus  (Pergum  dixere  Sicani) 
Panditur,  et  nemorum  frondoso  margine  cinctus 
Vicinis  pallescit  aquis:  admittit  in  altum 
Cernentes  oculos,  et  late  pervius  humor  115 
Ducit  inoffensos  liquido  sub  gurgite  visus, 

Imaque  perspicui  prodit  secreta  profundi. 

Huc  elapsa  cohors  gaudent  per  florea  rura. 
Hortatur  Cytherea,  legant:  Nunc  ite,  sorores. 
Dum  matutinis  praesudat  solibus  aer  :  120 

Dum  meus  humectat  flaventes  Lucifer  agros. 
Roranti  praevectus  equo.  Sic  fala,  doloris 
Carpit  signa  sui.  Varios  tum  caetera  saltu» 
Invasere  cohors.  Credas  examina  fundi 

Hyblaeum  raptura  thymum,  cum  cerea  reges  125 
Castra  movent,  fagique  cava  demissus  ab  alvo 
Mellifer  electis  exercitus  obstrepit  herbis. 
Pratorum  spoliatur  honos.  Haec  lilia  fuscis 
Intexit  violis:  hanc  mollis  amaracus  ornat: 

Haec  graditur  stellata  rosis;  haec  alba  ligustris. 
Te  quoque,  flebilibus  maerens  Hyacinthe  figuris, 
Narcissumque  metunt,  nunc  inclyta  germina  veris, 
Praestantes  dlirn  pueros:  tu  natus  Amyclis; 

Hunc  Helicon  genuit :  te  disci  perculit  error  ; 
Hunc  fontis  decepit  amor:  te  fronte  retusa  135 
Delius,  hunc  fracta  Cephisus  arundine  luget. 

yEstuat  ante  alias  avido  fervore  legendi 
Frugiferae  spes  una  deae.  Nunc  vimine  texto 
Ridentes  calathos  spoliis  agrestibus  implet: 
Nunc  sociat  flores,  seseque  ignara  coronat,  140 
Augurium  fatale  tori.  Quin  ipsa  tubarum 
Armorumque  potens,  dextram,  qua  fortia  turbat 
Agmina,  qua  stabiles  portas  et  moenia  vellit, 

Jam  levibus  laxat  studiis,  hastamque  reponit, 
Insolitisque  docet  galeam  mitescere  sertis.  145 
Ferratus  lascivit  apex,  horrorque  recessit 
Martius,  et  cristae  pacato  fulgure  vernant. 

Nec,  quae  Parthenium  canibus  scrutatur  odorem, 
Adspernata  choros,  libertatemque  comarum 
Injecta  tantum  voluit  frenare  corona.  150 

Talia  virgineo  passim  dum  more  geruntur, 
Ecce  repens  mugire  fragor,  confligere  turres, 
Pronaque  vibratis  radicibus  oppida  verti. 

Causa  latet.  Dubios  agnovit  sola  lumultus 
Diva  Paphi,  mixtoque  metu  perterrita  gaudet. 
Jamque  per  anfractus  animarum  rector  opacos 
Sub  terris  quaerebat  iter,  gravibusque  gementem 
Enceladum  calcabat  equis  :  immania  findunt 
Membra  rotae,  pressaque  gigas  cervice  laborat 
Sicaniam  cum  Dite  ferens,  tentatque  moveri  160 
Debilis,  et  fessis  serpentibus  impedit  axem. 
Fumida  sulfureo  praelabitur  orbita  dorso. 

Ac  velut  occultus  securum  prodit  in  hostem 
Miles,  et  effossi  subter  fundamina  campi 
Transilit  elusos  arcano  limite  muros,  165 

Turbaque  deceptas  victrix  erumpit  in  arces, 
Terrigenas  imitata  viros:  sic  tertius  haeres 
Saturni  latebrosa  vagis  rimatur  habenis 
Devia,  fraternum  cupiens  exire  sub  orbem. 
Janua  nulla  patet:  prohibebant  undique  rupes 
Oppositae,  duraque  deum  compage  tenebant.  171 
Non  tulit  ille  moras,  indignatusque  trabali 
Saxa  ferit  sceptro.  Siculae  tonuere  cavernae. 
Turbatur  Lipare  :  stupuit  fornace  relicta 
Mulciber,  et  trepidus  dejecit  fulmina  Cyclops. 
Audiit,  et  si  quem  glacies  Alpina  coercet,  176 
Et  qui  te,  Latiis  nondum  praecincte  tropaeis 
Tibri, natat,  missamque  Padoqui  remigat  alnum. 
Sic,  cum  Thessaliam  scopulis  inclusa  teneret 
Peneo  stagnante  palus,  et  mersa  negarent  180 
Arva  coli,  trifida  Neptunus  cuspide  montes 
Impulit  adversos  :  tum  forti  saucius  ictu 
Dissiluit  gelido  vertex  Ossaeus  Olympo. 
Carceribus  laxantur  aquae,  fractoque  meatu 
Redduntur  fluviusque  mari  tellusque  colonis.  185 
Postquam  victa  manu  duros  Trinacria  nexus 
Solvit,  et  immenso  late  discessit  hiatu  ; 

Apparet  subitus  coelo  timor :  astra  viarum 
Mutavere  fidem  :  vetito  se  proluit  Arctos 
/Equore:  praecipitat  pigrum  formido  Booten. 
Horruit  Orion  :  audito  palluit  Atlas  191 

Hinnitu  :  rutilos  obscurat  anhelitus  axes 
Discolor:  et  longa  solitos  caligine  pasci 
Terruit  orbis  equos.  Pressis  haesere  lupatis 

Attoniti  meliore  polo  ;  rursusque  verendum  195 
ln  Chaos  obliquo  pugnant  temone  reverti. 

Mox  ubi  pulsato  senserunt  verbera  tergo. 

Et  solem  didicere  pati ;  torrentius  amne 
Hiberno,  tortaque  ruunt  pernicius  hasta  . 
Quantum  non  jaculum  Parthi,  non  impetus  Austri, 
Non  leve  sollicitae  mentis  discurrit  acumen.  201 
Sanguine  frena  calent:  corrumpit  spiritus  auras 
Letifer:  infectae  spumis  vitiantur  arenae. 

Diffugiunt  Nymphae :  rapitur  Proserpina  currt, 
Imploratque  deas.  Jam  Gorgonos  ora  revelat  205 
Pallas,  et  intento  festinat  Delia  cornu  : 

Nec  patruo  cedunt.  Stimulat  communis  in  arma 
Virginitas,  crimenque  feri  raptoris  acerbat. 

Ille,  velut  stabuli  decus  armentique  juvencam 
Cum  leo  possedit,  nudataque  viscera  fodit  210 
Unguibus,  et  rabiem  totos  exegit  in  armos. 

Stat  crassa  turpis  sanie,  nodosque  jubarum 
Excutit,  et  viles  pastorum  despicit  iras. 

Ignavi  domitor  vulgi,  teterrime  fratrum, 

Pallas  ait,  quae  te  stimulis  facibusque  profanis 
Eumenides  movere  ?  tua  cur  sede  relicta  216 
Audes  Tartareis  coelum  incestare  quadrigis? 

Sunt  tibi  deformes  Dirae  :  sunt  altera  Lethes 
Numina  :  sunt  tristes  Furiae  te  conjuge  dignae. 
Fratris  linque  domos  :  alienam  desere  sortem  : 
Nocte  tua  contentus  abi.  Quid  viva  sepultis  221 
Admisces  ?  nostrum  quid  proteris  advena  mun- 
Talia  vociferans  avidos  transire  minaci  [dum? 
Cornipedes  umbone  ferit,  clypeique  retardat 
Objice,  Gorgoneisque  premens  adsibilat  hydris, 
Praetentasque  aperit  cristas.  Libratur  in  ictum 
Fraxinus,  et  nigros  illuminat  obvia  currus. 
Missaque  paene  foret,  ni  Jupiter  aethere  vulso 
Pacificas  rubri  torsisset  fulminis  alas. 

Confessus  socerum.  Nimbis  Hymenaeus  hiulcis 
Intonat,  et  testes  firmant  connubia  flammae.  231 
Invitae  cessere  deae.  Compescuit  arcum 
Cum  gemitu,  talesque  dedit  Latonia  voces:  [tria 
Sis  memor,  o,longumque  vale.  Reverentia  pa- 
Obstitit  auxilio  :  nec  nos  defendere  contra  235 
Possumus:  imperio  vinci  majore  fatemur. 

In  te  conjurat  genitor,  populoque  silenti 
Traderis,  heu,  cupidas  non  adspectura  sorores, 
jEqualemque  chorum.  Quae  te  fortuna  supernis 
Abstulit,  et  tanto  damnavit  sidera  luctu  ?  240 

Jam  neque  Partheniis  innectere  retia  lustris. 

Nec  pharetram  gestare  libet :  securus  ubique 
Spumet  aper,  saevumque  fremant  impune  leones. 
Te  juga  Taygeti,  posito  te  Maenala  flebunt 
Venatu,  maestoque  diu  lugebere  Cyntho  045 
Delphica  quin  etiam  fratris  delubra  taceount 
Interea  volucri  fertur  Proserpina  curia 
Caesariem  diffusa  Noto,  planctuque  lacertos 
Verberat,  et  questus  ad  nubila  rumpit  inanes  : 

Cur  non  torsisti  manibus  fabricata  Cyclopium 
In  nos  tela,  pater  ?  Sic  me  crudelibus  umbris  25 
Tradere,  sic  toto  placuit  depellere  mundo  ? 
Nullanete  flectit  pietas?  nihilumne  paternae 
Mentis  inest?  tantas  quo  crimine  movimus  iras  ? 
Non  ego,  cum  rapido  saeviret  Phlegra  tumulta. 
Signa  deis  adversa  tuli :  non  robore  nostro  256 
Ossa  pruinosum  vexit  glacialis  Olympum. 

Quod  conata  nefas,  aut  cujus  conscia  noxae 
Exsul  ad  immanes  Erebi  detrudor  hiatus  ? 

O  fortunatas,  alii  quascunque  tulere  260 

Raptores!  saltem  communi  sole  fruuntur. 

Sed  mihi  virginitas  pariter  coelumque  negar:.  . 
Eripitur  cum  luce  pudor:  terrisque  relictis 
Servitum  Stygio  ducor  captiva  tyranno. 

O  male  dilecti  flores,  despectaque  matris  265 
Consilia,  o  Veneris  deprensse  serius  artes  ! 

Mater,  io,  seu  te  Phrygiis  in  vallibus  Idae 
Mygdonio  buxus  circumsonat  horrida  cantu, 

Seu  tu  sanguineis  ululantia  Dindyma  Gallis 
Incolis,  et  strictos  Curetum  respicis  enses,  270 
Exitio  succurre  meo:  compesce  furentem: 
Comprime  ferales  torvi  praedonis  habenas. 

Talibus  ille  ferox  dictis  fletuque  decoro 
Vincitur,  et  primi  suspiria  sentit  amoris. 

Tunc  ferrugineo  lacrymas  detergit  amictu,  275 
Et  placida  maestum  solatur  voce  dolorem  : 

Desine  funestis  animum,  Proserpina,  curis 
Et  vano  vexare  metu.  Majora  dabuntur 
Sceptra,  nec  indigni  taedas  patiere  mariti. 

Ille  ego  Saturni  proles,  cui  machina  rerum  280 
Servit,  et  immensum  tendit  per  inane  potestas. 
Amissum  ne  crede  diem.  Sunt  altera  nobis 
Sidera,  sunt  orbes  alii:  lumenque  videbis 
Purius,  Elysiumque  magis  mirabere  solem. 
Cultoresque  pios.  Illic  pretiosior  aetas,  285 
Aurea  progenies,  habitant :  semperque  tenemus, 
Quod  superi  meruere  semel.  Nec  mollia  desunt 
Prata  tibi.  Zephyris  illic  melioribus  halant 
Perpetui  flores,  quos  nec  tua  protulit  Henna. 

Est  etiam  lucis  arbor  praedives  opacis,  290 

Fulgentes  viridi  ramos  curvata  metallo. 

Haec  tibi  sacra  datur,  fortunatumque  tenebis 
Autumnum,  et  fulvis  semperditabere  pomis,  [aer, 
Parva  loquor:  quicquid  liquidus  complectitur 
Quicquid  alit  tellus,  quicquid  salis  aequora  ver- 
Quod  fluvii  volvunt,quod  nutrivere  paludes,  [runt. 
Cuncta  tuis  pariter  cedent  animalia  regnis, 
Lunari  subjecta  globo,  qui  septimus  auras 
Ambit,  et  aeternis  mortalia  separat  astris. 

Sub  tua  purpurei  venient  vestigia  reges,  800 
Deposito  luxu,  turba  cum  paupere  mixti. 

Omnia  mors  aequat.  Tu  damnatura  nocentes: 

Tu  requiem  latura  piis:  te  judice  sontes 
Improba  cogentur  vitae  commissa  fateri. 

Accipe  Lethaeo  famulas  cum  gurgite  Parcas.  305 
Sit  fatum,  quodcunque  voles.  Ilaec  fatus  ovantes 
Exhortatur  equos,  et  Taenara  mitior  intrat. 
Conveniunt  animae,  quantas  truculentior  Auster 
Decutit  arboribus  frondes,  aut  nubibus  imbres 
Colligit,  aut  frangit  fluctus,  aut  torquet  arenas. 
Cunctaque  praecipiti  stipantur  saecula  cursu  311 
Insignem  visura  nurum.  Mox  ipse  serenus 
Ingreditur,  facili  passus  mollescere  risu, 
Dissimilisque  sui.  Dominis  intrantibus  ingens 
Adsurgit  Phlegethon:  flagrantibus  hispida  rivis 
Barl  a  madet,  totoque  fluunt  incendia  vultu.  316 
Occurrunt  properi  lecta  de  plebe  ministri. 

Pars  altos  revocant  currus,  frenisque  solutis 


Vertunt  emeritos  ad  pascua  nota  jugales. 

Pars  aulaea  tenent:  alii  praetexere  ramis  320 
Limina,  et  in  thalamum  cultas  extollere  vestes. 

Reginam  casto  cinxerunt  agmine  matres 
Elysiae,  teneroque  levant  sermone  timores, 

Et  sparsos  religant  crines,  et  vultibus  addunt 
Flammea,  sollicitum  praevelatura  pudorem.  325 
Pallida  laetatur  regio,  gentesque  sepultae 
Luxuriant,  epulisque  vacant  genialibus  umbrae. 
Grata  coronati  peragunt  convivia  manes. 
Rumpunt  insoliti  tenebrosa  silentia  cantus. 
Sedantur  gemitus.  Erebi  se  sponte  relaxat  33C 
Squalor,  et  aeternam  patitur\-arescere  noctem. 
Urna  nec  incertas  versat  Minoia  sortes. 

Verbera  nulla  sonant,  nulloque  frementia  luctu 
Impia  dilatis  respirant  Tartara  poenis. 

Non  rota  suspensum  praeceps  lxiona  torquet :  385 
Non  aqua  Tantaleis  subducitur  invida  labris. 
Solvitur  Ixion:  invenit  Tantalus  undas.] 

Et  Tityos  tandem  spatiosos  erigit  artus, 
Squalentisque  novem  detexit  jugera  campi, 
(Tantus  erat:)  laterisque  piger  sulcator  opaci  340 
Invitus  trahitur  lasso  de  pectore  vultur, 
Abreptasque  dolet  jam  non  sibi  crescere  fibras. 

Oblitae  scelerum  formidatique  furoris 
Eumenides  cratera  parant,  et  vina  feroci 
Crine  bibunt,  flexisque  minis  jam  lene  canentes 
Extendunt  socios  ad  pocula  plena  cerastas,  346 
Ac  festas  alio  succendunt  lumine  taedas. 

Tunc  et  pestiferi  pacatum  flumen  Averni 
Innocuae  transistis  aves,  flatumque  repressit 
Amsanctus:  tacuit  fixo  torrente  vorago.  350 
Tunc  Acheronteos  mutato  gurgite  fontes 
Lacte  novo  tumuisse  ferunt,  hederisque  virentem 
Cocyton  dulci  perhibent  undasse  Lyaeo. 

Stamina  nec  rupit  Lachesis,  nec  turbida  sacris 
Obstrepitant  lamenta  choris.  Mors  nulla  vagatur 
In  terris,  nullaeque  rogum  planxere  parentes.  356 
Navita  non  moritur  fluctu,  non  cuspide  miles. 
Oppida  funerei  pollent  immunia  leti. 
Impexamque  senex  velavit  arundine  frontem 
Portitor,  et  vacuos  egit  cum  carmine  remos.  560 
Jam  suus  inferno  processerat  Hesperus  orbi. 
Ducitur  in  thalamum  virgo.  Stat  pronuba  juxta 
Stellantes  Nox  picta  sinus,  tangensque  cubile 
Omina  perpetuo  genitalia  foedere  sancit. 
Exsultant  cum  voce  pii.  Ditisque  sub  aula  365 
Talia  pervigili  sumunt  exordia  plausu: 

Nostra  parens  Juno,  tuque  o  germane  Tonantis 
Et  gener,  unanimi  consortia  discite  somni. 
Mutuaque  alternis  innectite  colla  lacertis. 

Jam  felix  oritur  proles :  jamjseta  futuros  370 
Exspectat  Natura  deos.  Nova  numina  rebus 
Addite,  et  optatos  Cereri  proferte  nepotes. 

Jupiter  interea  cinctam  Thaumantida  nimbis 
Ire  jubet,  totoque  deos  arcessere  mundo. 

Illa  colorato  Zephyros  praelapsa  volatu 
Numina  conclamat  pelagi,  Nymphasque  morantes 
Increpat,  et  fluvios  humentibus  evocat  antris.  5 
Ancipites  trepidique  ruunt,  qua:  causa  qui&o* 


Excierit,  tanto  quae  res  agitanda  tumultu 
Ut  patuit  stellata  domus,  considere  jussi. 

Nec  confusus  honos.  Coelestibus  ordine  sedes 
Prima  datur:  tractum  proceres  tenuere  secundum 
/Equorei,  placidus  Nereus,  et  lucida  Phorci  1* 
Canities.  Glaucum  series  extrema  biformem 

Accipit,  et  certo  mansurum  Protea  vultu. 

Nec  non  et  senibus  fluviis  concessa  sedendi 
Glorias  plebeio  stat  caetera  more  juventus,  15 
Mille  amnes.  Liquidis  incumbunt  patribus  udas 
Naides,  et  taciti  mirantur  sidera  Fauni. 

Tum  gravis  ex  alto  geuitor  sic  orsus  Olympo : 
Abduxere  meas  iterum  mortalia  curas, 

Jam  pridem  neglecta  mihi,  Saturnia  postquam 20 
Otia  et  ignavi  senium  cognovimus  sevi; 
Sopitosque  diu  populos  torpore  paterno 
Sollicitae  plaeuit  stimulis  impellere  vitee. 

Incultis  ne  sponte  seges  grandesceret  arvis. 
Undaret  neu  sylva  favis,  neu  vina  tumerent  25 
Fontibus,  et  totae  fremerent  in  pocula  ripae,  [est. 
Haud  equidem  invideo;  (nec  enim  livescere  fas 
Vel  nocuisse  deos  :)  sed  quid  dissuasor  honesti 
Luxus,  et  humanas  oblimat  copia  mentes ? 
Provocet  ut  segnes  animos,  rerumque  remotas  30 
Ingeniosa  vias  paullatim  exploret  egestas: 

Utque  artes  parit  sollertia,  nutriat  usus. 

Nunc  mihi  cum  magnis  instat  Natura  querelis 
Humanum  relevare  genus,  durumque  tyrannum 
Immitemque  vocat,  regnataque  saecula  patri  35 
Commemorat,  parcumque  Jovem  se  divite clamat. 
Cur  campos  horrere  situ,  dumisque  repleri 
Rura  velim,  et  nullis  exornem  fructibus  annum? 
Se  jam,  quae  genitrix  mortalibus  ante  fuisset, 

In  dirae  subito  mores  transisse  novercae.  40 
Quid  mentem  traxisse  polo,  quid  profuit  altum 
Erexisse  caput,  pecudum  si  more  pererrant 
Avia,  si  frangunt  communia  pabula  glandes? 
Haeccine  vita  juvat  sylvestribus  abdita  lustris, 
Indiscreta  feris?  Tales  cum  saepe  parentis  45 
Pertulerim  questus,  tandem  dementior  orbi 
Chaonio  statui  gentes  avertere  victu. 

Atque  adeo  Cererem,  quae  nunc  ignara  malorum 
Verberat  Idaeos  torva  cum  matre  leones, 

Per  mare,  per  terras  avido  discurrere  luctu  50 
Decretum,  natae  donec  laetata  repertae 
Indicio,  tribuat  fruges,  currusque  feratur 
Avius,  ignotas  populis  sparsurus  aristas, 

Et  juga  caerulei  subeant  Actaea  dracones. 

Quod  si  quis  Cereri  raptorem  prodere  divflm  55 
Audeat;  imperii  molem,  pacemque  profundam 
Obtestor  rerum,  natus  licet  ille,  sororve, 

Vel  conjux  fuerit,  natarumve  agminis  una. 

Se  licet  ille  meo  conceptum  vertice  jactet. 
Sentiet  iratam  procul  aegida,  sentiet  ictum  60 
Fulminis,  et  genitum  divina  sorte  pigebit, 
Optabitque  mori :  tunc  vulnere  languidus  ipsi 
Tradetur  genero,  passurus  prodita  regna. 

Et  sciet  an  propriae  conspirent  Tartara  causae. 
Hoc  sanctum:  mansura  fluant  hoc  ordine  fata.  65 
Dixit,  et  horrendo  concussit  sidera  motu. 

At  procul  armisoni  Cererem  sub  rupibus  antri. 
Securam  placidamque  diu,  jam  certa  peracti 
Terrebant  simulacra  mali,  noctesque  timorem 
Ingeminant,  omnique  perit  Proserpina  somno.  70 
Namque  modo  adversis  invadi  viscera  telis. 

Nunc  sibi  mutatas  horret  nigrescere  vestes. 

Nunc  steriles  mediis  frondere  penatibus  ornos. 
Stabat  praeterea  luco  dilectior  omni 
Laurus,  virgineos  quae  quondam  fronde  pudica  75 
Umbrabat  thalamos:  hanc  ima  stirpe  recisam 
Vidit,  et  incomtos  foedari  pulvere  ramos. 
Quaerentique  nefas  Dryades  dixere  gementes, 
Tartarea  furias  debellavisse  bipenni. 

Sed  tunc  ipsa,  sui  jam  non  ambagibus  ullis  80 
Nuntia,  materno  facies  ingesta  sopori. 

Namque  videbatur  tenebroso  obtecta  recessu 


Carceris,  et  saevis  Proserpina  vincta  catenis. 

Non  qualem  Siculis  olim  mandaverat  arvis, 

Nec  qua  em  roseis  nuper  convallibus  Hennae  85 
Suspexere  deae.  Squalebat  pulchrior  auro 
Caesaries,  et  nox  oculorum  infecerat  ignes, 
Exhaust usque  gelu  pallet  rubor.  Ille  superbi 
Flammeus  oris  honos,  et  non  cessura  pruinis 
Membra  colorantur  picei  caligine  regni.  90 
Ergo  hanc  ut  dubio  vix  tandem  agnoscere  visu 
Evaluit :  Cujus  tot  poenae  criminis  ?  inquit. 

Unde  haec  informis  macies  ?  cui  tanta  facultas 
In  me  saevitiae  est  ?  rigidi  cur  vincula  ferri 
Vix  aptanda  feris  molles  meruere  lacerti?  95 
Tu,  mea  tu  proles?  an  vana  fallimur  umbra? 

Illa  refert:  Heu  dira  parens,  nataeque  peremtae 
Immemor,  heu  fulvas  animo  transgressa  leaenas, 
Tantane  te  nostri  tenuere  oblivia  ?  tantum 
Unica  despicior  ?  Certe  Proserpina  nomen  100 
Dulce  tibi,  tali  quae  nunc,  ut  cernis,  hiatu 
Suppliciis  inclusa  teror.  Tu  saeva  choreis  [bes. 
Indulges,  Phrygiasque  etiamnum  interstrepis  ur- 
Quod  si  non  omnem  pepulisti  pectore  matrem. 

Si  tu  nota  Ceres,  et  non  me  Caspia  tigris  105 
Edidit,  his,  oro,  miseram  defende  cavernis, 

Inque  superna  refer.  Prohibent  si  fata  reverti. 
Vel  saltem  visura  veni.  Sic  fata,  trementes 
Tendere  conatur  palmas  :  vis  improba  ferri 
Impedit,  et  motae  somnum  excussere  catenae.  1 10 
Obriguit  visis.  Gaudet  non  vera  fuisse 
Complexu  caruisse  dolet.  Penetralibus  amens 
Prosilit,  et  tali  compellat  voce  Cybellen  : 

Jam  non  ulterius  Phrygia  tellure  morabor, 
Sancta  parens:  revocat  tandem  custodia  cari  115 
Pignoris,  et  cunctis  objecti  fraudibus  anni. 

Non  mihi,  Cyclopum  quamvis  exstructa  caminis. 
Culmina  fida  satis.  Timeo,  ne  fama  latebras 
Prodiderit,  leviusque  meum  Trinacria  celet 
Depositum.  Terret  nimium  vulgata  locorum ) 20 
Nobilitas:  aliis  sedes  obscurior  oris 
Exquirenda  mihi.  Gemitu  flammisque  propin- 
Enceladi  nequeunt  umbracula  nostra  taceri. [quis 
Somnia  quin  etiam  variis  infausta  figuris 
Saepe  monent,  nullusque  dies  non  triste  minatur 
Augurium.  Quoties  flaventia  serta  comarum  126 
Sponte  cadunt!  quoties  exsudat  ab  ubere  sanguis' 
Larga  vel  invito  prorumpunt  flumina  vultu, 
Injussaeque  manus  mirantia  pectora  tundunt! 

Si  buxos  inflare  velim,  ferale  gemiscunt:  ISO 

Tympana  si  quatiam,  planctus  mihi  tympana  red¬ 
dunt. 

Ah  vereor,  ne  quid  portendant  omina  veri ! 

Heu  longae  nocuere  morae !  Procul  irrita  venti 
Dicta  ferant,  subicit  Cybele :  non  tanta  Tonanti 
Segnities,  ut  non  pro  pignore  iu,mina  muta*.  iSo 
I  tamen,  et  nullo  turbata  revertere  casu. 

Haec  ubi,  digreditur  templis:  sed  nulla  ruenti 
Mobilitas:  tardos  queritur  non  ire  jugales  : 
Immeritasque  movens  alterno  verbere  pennas 
Sicaniam  quaerit,  cum  necdum  absconderit  Iden. 
Cuncta  pavet,  speratque  nihil.  Sic  aestuat  ales, 
Quae  teneros  humili  fetus  commiserit  orno 
Allatura  cibos,  et  plurima  cogitat  absens ; 

Ne  fragilem  ventus  discusserit  arbore  nidum: 

Ne  furtum  pateant  homini,  neu  praeda  colubris 
Ut  domus  excubiis  incustodita  remotis,  i45 
Et  resupinati  neglecto  cardine  postes. 

Flebilis  et  tacitae  species  apparuit  aulae; 

Non  exspectato  respectu  cladis,  amictus 
Conscidit, et  fractas  cum  crine  avellit  aristas.  159 
Haeserunt  lacrymae  :  non  vox,  non  spiritus  oiis 

Redditur,  atque  imis  vibrat  tremor  ossa  medullis. 
Succidui  titubant  gressus,  foribusque  reclusis. 
Dum  vacuas  sedes  et  desolata  pererrat 
Atria,  semirutas  confuso  stamine  telas,  1 

Atque  interceptas  agnoscit  pectinis  artes. 

Divinus  perit  ille  labor,  spatiumque  relictum 
Audax  sacrilego  supplebat  aranea  textu. 

Nec  deflet,  plangit  ve  malum*,  tamen  oscula  telae 
Figit,  et  abrumpit  mutas  in  fila  querelas.  160 
Attritosque  manu  radios,  projectaque  pensa, 
Cunctaque  virgineo  sparsa  oblectamina  ludo. 
Ceu  natam,  pressat  gremio:  castumque  cubile, 
Desertosque  toros,  et  sicubi  sederit  olim. 
Perlegit.  Attonitus  stabulo  ceu  pastor  inani,  165 
Cui  pecus  aut  rabies  Poenorum  inopina  leonum. 
Aut  populatrices  infestavere  catervae: 

Serus  at  ille  redit,  vastataque  pascua  lustrans 
Non  responsuros  ciet  imploratque  juvencos. 

Atque  ibi  secreta  tectorum  in  parte  jacentem 
Adspicit  Electram,  natas  quae  sedula  nutrix,  171 
Oceani  priscas  inter  notissima  Nymphas. 

Par  Cereri  pietas.  Haec  post  cunabula  dulci 
Ferre  sinu,  summoque  Jovi  deducere  parvam 
Sueverat,  et  genibus  ludentem  aptare  paternis. 
Hac  comes,  haec  custos,  haec  proxima  mater 
haberi.  176 

Tum  laceras  effusa  comas,  et  pulvere  canos 
Sordida,  sidereae  raptus  lugebat  alumnae. 

Hanc  aggressa  Ceres,  postquam  suspiria  tandem 
Laxavit  frenosque  dolor,  Quod  cernimus,  inquit, 
Excidium?  cui  praeda  feror  ?  regnatne  maritus? 
An  coelum  Titanes  habent  ?  Quae  talia  vivo 
Ausa  Tonante  manus  ?  rupitne  Typhoia  cervix 
Inarimen?  fractane  jugi  compage  Vesevi 
Alcyoneus  per  stagna  pedes  Tyrrhena  cucurrit? 
An  vicina  mihi  quassatis  faucibus  ^Etna  186 

Protulit  Enceladum?  nostros  an  forte  penates 
Appetiit  centum  Briareia  turba  lacertis?  [trse, 

Heu  ubi  nunc,  ubi  nata  mihi  ?  quo  mille  minis- 
Quo  Cyane?  volucres  quae  vis  Sirenas  abegit  ?  190 
Haeccine  vestra  fides  ?  sic  fas  aliena  tueri 
Pignora  ?  Contremuit  nutrix,  maerorque  pudori 
Cessit,  et  adspectus  misera:  non  ferre  parentis 
Emtum  morte  velit :  longumque  immola  moratur 
Auctorem  dubium,  certumque  expromere  funus. 

Vix  tamen  haec:  Acies  utinam  vesana  Gigan¬ 
tum  196 

Hanc  dederit  cladem!  levius  communia  tangunt. 
Sed  divae,  multoque  minus  quod  rere,  sorores 
In  nostras  nimium  conjuravere  ruinas. 

Insidias  superum,  cognatae  vulnera  cernis  200 
Invidiae:  Phlegra  nobis  infensior  aether. 

Florebat  tranquilla  domus :  nec  limina  virgo 
Linquere,  nec  virides  audebat  visere  saltus. 
Praeceptis  obstricta  tuis.  Telae  labor  illi, 

Sirenes  requies ;  sermonum  gratia  mecum,  205 
Mecum  somnus  erat,  cautique  per  atria  ludi. 

Cum  subito  (quonam  dubium  monstrante  latebras 
Rescierit)  Cytherea  venit,  suspectaque  nobis 
Ne  foret,  hinc  Phoeben  comites,  hinc  Pallada 
Protinus  effuso  laetam  se  fingere  risu.  [junxit. 
Nec  semel  amplecti,  nomenque  iterare  sororis. 

Et  dura  de  matre  queri,  quae  tale  recessu 
Maluerit  damnare  decus,  vetitoque  dearum 
Colloquiq,  patriisque  procul  mandaverit  astris. 

Nostra  rudis  gaudere  malis,  et  nectare  largo 
Instaurare  dapes.  Nunc  arma  habitumque  Dianae 
Induitur, digitisque  attentat  mollibus  arcum: 
Nunc  crinita  jubis  galeam,  laudante  Minerva, 
Implet,  et  ingentem  clypeum  gestare  laborat. 


I  Prima  Venus  campos  Hennaeaque  rura  maligno 
Ingerit  affatu.  Vicinos  callida  flores  22 

Ingeminat,  mei  itumque  loci,  velut  inscia,  quaerit 
Nec  credit, quod  bruma  rosas  innoxia  servet, 
Quid  gelidi  rubeant  alieno  germine  menses 
Verna  nec  iratum  timeant  virgulta  Booten.  225 
Dum  loca  miratur,  studio  dum  flagrat  eundi. 
Persuadet.  Teneris,  heu,  lubrica  moribus  aetas  ! 
Quos  ego  nequicquam  planctus, quas  irrita  fudi 
Ore  preces?  Ruit  illa  tamen  confisa  sororum 
Praesidio:  famulae  longo  post  ordine  Nymphae. 
Itur  in  aeterno  vestitos  gramine  campos,  231 
Et  prima  sub  luce  legunt,  cum  rore  serenus 
Albet  ager,  sparsosque  bibunt  violaria  succos. 
Sed  postquam  medio  sol  institit  allior  axi, 

Ecce  polum  nox  foeda  rapit,  tremefactaque  nutat 
Insula  cornipedum  strepitu,  pulsuque  rotarum. 
Nosse  nec  aurigam  licuit ;  seu  mortifer  ^Estus, 
Seu  Mors  ipsa  fuit.  Luror  permanat  in  herbas: 
Deficiunt  rivi :  squalent  rubigine  prata : 

Et  nihil  afflatum  vivit.  Pallere  ligustra,  240 
Exspirare  rosas,  decrescere  lilia  vidi. 

Ut  rauco  reduces  tractu  detorsit  habenas. 

Nox  sua  prosequitur  currum  ;  lux  redditur  orbi. 
Persephone  nusquam.  Voto  rediere  peracto. 
Nec  mansere  deae.  Mediis  invenimus  arvis  245 
Exanimem  Cyanen  :  cervix  redimita  jacebat. 

Et  caligantes  marcebant  fronte  coronae. 
Aggredimur  subitae,  et  casus  scitamur  heriles, 
(Nam  propior  cladi  steterat,)  quis  vultus  equorum? 
Quis  regat?  Illa  nihil :  tacito  sed  laesa  veneno 
Solvitur  in  laticem.  Subrepit  crinibus  humor: 
Liquitur,  in  roremque  pedes  et  brachia  manant, 
Nostraque  mox  lambit  vestigia  perspicuus  fons 
Discedunt  aliae.  Rapidis  Acheloides  alis 
Sublatae  Siculi  latus  obsedere  Peiori,  255 

Accensaeque  malo  jam  non  impune  canoras 
In  pestem  vertere  lyras:  vox  blanda  carinas 
Alligat :  audito  frenantur  carmine  remi. 

Sola  domi  luctu  senium  tractura  relinquor. 
Haeret  adhuc  suspensa  Ceres,  et  singula  de¬ 
mens,  [quens 

Ceu  nondum  transacta,  timet.  Mox  lumina  tor- 
Ultro  in  coelicolas  furiato  pectore  ferri. 

Arduus  Hyrcana  quatitur  sic  matre  Niphates, 
Cujus  Achaemenio  regi  ludibria  natos 
Avexit  tremebundus  eques :  fremit  illa  marito 
Mobilior  Zephyro,  totamque  virentibus  iram  266 
Dispergit  maculis,  jamjamque  hausura  profundo 
Ore  virum,  vitreae  tardatur  imagine  formae. 

Haud  aliter  toto  genitrix  bacchatur  Olympo, 
Reddite,  vociferans :  non  me  vagus  edidit  amnis : 
Non  Dryadum  de  plebe  sumus  :  turrita  Cybelle 
Me  quoque  Saturno  genuit.  Quo  jura  deorum. 
Quo  leges  abiere  poli  ?  quid  vivere  recte 
Proderit?  en  audet  noti  Cytherea  pudoris 
Ostentare  suos  post  Lemnia  vincula  vultus.  275 
Hos  animos  bonus  ille  sopor  castumque  cubile 
Praebuit  ?  amplexus  hoc  promeruere  pudici  ? 

Nec  mirum,  si  turpe  nihil  post  talia  ducit. 

Quid  vos  expertes  thalami  ?  tantumne  relictus 
Virginitatis  honos?  tantum  mutata  voluntas ? 
Jam  Veneri,  et  sociis  junctae  raptoribus  itis  ? 

O  templis  Scythiae,  atque  hominum  sitientibus  aris 
Utraque  digna  coli !  Tanti  quae  causa  furoris  ? 
Quam  mea  vel  dicto  tenui  Proserpina  laesit  ? 
Scilicet  aut  caris  pepulii  te,  Delia,  sylvis,  28J 
Aut  tibi  commissas  rapuit,  Tritonia,  pugnas. 

An  gravis  alloquio  ?  vestros  an  forte  petebat 
Importuna  choros?  atqui  Trinacria  longe. 

Esset  ne  vobis  oneri,  deserta  colebat. 

Quid  latuisse  juvat?  rabiem  livoris  acerbi  290 
Nulla  potest  placare  quies.  His  increpat  omnes 
Vocibus:  ast  illse  (prohibet  reverentia  patiis) 
Aut  reticent,  aut  nosse  negant:  responsaque  matri 
Dantlacrymas.  Quidagat?  rursus  se  victa  remittit, 
Inque  humiles  demissa  preces,  Ignoscite,  si  quid 
Intumuit  pietas  ;  si  quid  flagrantius  actum,  296 
Quam  decuit  miseram.  Supplex,  dejectaque  vestris 
Advolvor  genibus.  Liceat  cognoscere  sortem. 
Hoc  tantum  :  liceat  certos  habuisse  dolores. 
Scire  peto  quse  forma  mali  :  quamcunque  dedistis 
Fortunam,  si  nota,  feram,  fatumque  putabo,  301 
Non  scelus.  Adspectum  precor  indulgete  parenti. 
Non  repetam.  Qusesita  manu  securus  habeto. 
Quisquis  es.  Affirmo  prsedam:  desiste  vereri. 
Quod  si  nos  aliquo  praevenit  fcedere  raptor,  305 
Tu  certe,  Latona,  refer:  confessa  Diana 
Forte  tibi.  Nosti  quid  sit  Lucina,  quis  horror 
Pro  genitis,  et  quantus  amor:  partusque  tulisti 
Tu  geminos  :  haec  una  mihi.  Sic  crine  fruaris 
Semper  Apollineo,  sic  me  felicior  aevum  310 
Mater  agas.  Largis  tunc  imbribus  ora  madescunt. 
Quid  ?  tantum  dignum  fleri,  dignumque  taceri  ? 
Hei  mihi !  discedunt  omnes.  Quid  vana  moraris 
Ulterius  ?  non  bella  palam  coelestia  sentis? 

Quin  potius  natam  pelago  terrisque  requiris? 
Accingar  lustrare  diem  :  per  devia  rerum  316 
Indefessa  ferar:  nulla  cessabitur  hora.  [tum 
Non  requies,  non  somnus  erit,  dum  pignus  adem- 
lnveniam,  gremio  quamvis  mergatur  Iber* 
Tethyos,  et  rubro  jaceat  vallata  profundo.  320 
Non  Rlieni  glacies,  non  me  Rhipaea  tenebunt 
Frigora,  non  dubio  Syrtis  cunctabitur  sestu. 

Stat  fines  penetrare  Noti,  Boreaeque  nivalem 
Vestigare  domum  :  primo  calcabitur  Atlas 
Occasu,  facibusque  meis  lucebit  Hydaspes.  325 
Impius  errantem  videat  per  rura,  per  urbes 
Jupiter:  exstincta  satietur  pellice  Juno. 

Insultate  mihi:  coelo  regnate  superbi. 

Ducite  praeclarum  Cereris  de  stirpe  triumphum. 

Sic  fatur,  notaeque  jugis  illabitur  vEtnse,  330 
Noctivago  taedas  informatura  labori.  [praefert 
Lucus  erat  prope  flavum  Acin,  quem  candida 
Saepe  mari,  pulchroque  secat  Galatea  natatu  : 
Densus,  et  innexis  ^Etnaea  cacumina  ramis. 

Qua  libet  usque,  tegens.  Illic  posuisse  cruentam 
iEgida,  captivamque  pater  post  proelia  praedam 
Advexisse  datur.  Phlegraeis  sylva  superbit 
Exuviis,  totumque  nemus  victoria  vestit. 

Hic  patuli  rictus,  hic  prodigiosa  Gigantum 
Tergora  dependent,  et  adhuc  crudele  minantur 
Affixae  truncis  facies,  immaniaque  ossa  341 
Serpentum  passim  cumulis  exsanguibus  albent. 
Et  rigidae  multo  suspirant  fulmine  pelles. 
Nullaque  non  magni  se  jactat  nominis  arbor. 

Haec  centumgemini  strictos  ^Egaeonis  enses  345 
Curvata  vix  fronte  levat :  liventibus  illa 
Exsultat  Coei  spoliis  :  haec  arma  Mimantis 
Sustinet:  hos  onerat  ramos  exutus  Ophion. 
Altior  at  cunctis  abies  umbrosaque  late 
Ipsius  Enceladi  fumantia  gestat  opima,  350 
Summi  terrigenum  regis,  caderetque  gravata 
Pondere,  ni  lassam  fulciret  proxima  quercus. 

Inde  timor  numenque  loco,  nemorisque  senectae 
Parcitur,  aetheriisque  nefas  nocuisse  tropaeis. 
Pascere  nullus  oves,  nec  robora  laedere  Cyclops 
Audet,  et  ipse  fugit  sacra  Polyphemus  ab  umbra. 

Non  tamen  hoc  tardata  Ceres  :  accenditur  ultro 
Relligione  loci,  vibratque  incerta  securim, 


Ipsum  etiam  per  itura  Jovem.  Succidere  pinus. 
Et  magis  enodes  properat  prosternere  cedros. 360 
Exploratque  obiens  truncos,  rectique  tenorem 
Stipitis,  et  certo  praetentat  brachia  nisu. 

Sic  qui  vecturam  longinqua  per  aequora  merces 
Molitur  tellure  ratem,  vitamque  procellis 
Objectare  parat,  fagos  metitur  et  alnos,  365 
Et  varium  rudibus  sylvis  accommodat  usum. 
Quae  longa  est,  tumidis  praebebit  cornua  velis: 
Quae  fortis,  malo  potior:  quae  lenta,  favebit 
Remigio  :  stagni  patiens  aptanda  carinae. 
Tollebant  geminae  capita  inviolata  cupressus 
Cespite  vicino,  quales  non  rupibus  Idae  371 
Miratur  Simois;  quales  non  divite  ripa 
Lambit  Apollinei  nemoris  nutritor  Orontes. 
Germanas  adeo  credas  :  sic  frontibus  aequis 
Adstant,  et  socio  despectant  vertice  lucum.  375 
Hae  placuere  faces:  pernix  invadit  utramque 
Cincta  sinus,  exserta  manus,  armata  bipenni: 
Alternasque  ferit,  totisque  obnixa  trementes 
Viribus  impellit.  Pariter  traxere  ruinam, 

Et  pariter  posuere  comam,  campoque  recumbunt, 
Faunorum  Dryadumque  dolor.  Complectitur  am- 
Sicut  erant,  alteque  levat,  retroque  solutis  [bas, 
Crinibus  adscendit  fastigia  montis  anheli, 
Exsuperatque  sestus,  et  nulli  pervia  saxa. 

Atque  indignantes  vestigia  calcat  arenas.  385 
Qualis  pestiferas  animare  ad  crimina  taxos 
Torva  Megsera  ruit,  Cadmi  seu  moenia  poscat. 
Sive  Thyesteis  properet  saevire  Mycenis.  [tant 
Dant  tenebrae  manesque  locum,  plantisque  resul- 
Tartara  ferratis;  donec  Phlegethontis  ad  undam 
Constitit,  et  plenos  excepit  lampade  fluctus.  391 

Postquam  perventum  scopuli  flagrantis  in  ora. 
Protinus  arsuras  adversa  fronde  cupressus 
Faucibus  injecit  mediis,  lateque  cavernas  394 
Texit,  et  undantem  flammarum  obstruxit  hiatum. 
Compresso  mons  igne  tonat,  claususque  laborat 
Mulciber  :  obducti  nequeunt  exire  vapores. 
Coniferi  micuere  apices,  crevitque  favillis 
/Etna  novis  :  stridunt  admisso  sulfure  rami. 

Tum,  ne  deficerent  tantis  erroribus  ignes,  400 
Semper  inocciduos  insopitosque  manere 
Jussit,  et  arcano  perfudit  robora  succo. 

Quo  Phaethon  irrorat  equos,  quo  Luna  juvencos. 

Jamque  soporiferas  nocturna  silentia  terris 
Explicuere  vices.  Laniato  pectore  longas  405 
Inchoat  illa  vias,  et  sic  ingressa  profatur: 

Non  tales  gestare  tibi,  Proserpina,  tsedas 
Sperabam  :  sed  vota  mihi  communia  matrum, 
Sed  thalami,  festseque  faces,  cceloque  canendus 
Ante  oculos  Hymemeus  erat.  Sic  numina  fatis 
Volvimur,  et  nullo  Lachesis  discrimine  ssevit? 
Quam  nuper  sublimis  eram,  quantisque  procorum 
Cingebar  studiis!  qu*  non  mihi  pignus  ob  unum 
Cedebat  numerosa  parens?  Tu  prima  voluptas. 
Tu  postrema  mihi :  per  te  fecunda  videbar.  415 
O  decus,  o  requies,  o  grata  superbia  matris  ! 

Qua  gessi  florente  deam  :  qua  sospite  nusquam 
Inferior  Junone  fui :  nunc  squalida,  vilis.  [Ium 
Hoc  placitum  patri.  Cur  autem  adscribimus  il- 
His  lacrymis  ?  Ego  te,  fateor,  crudelis  ademi, 
Quse  te  deserui,  solamque  instantibus  ultro  421 
Hostibus  exposui.  Raucis  secura  fruebar 
Nimirum  thiasis,  et  Iseta  sonantibus  arvis 

*  Jungebam  Phrygios,  cum  tu  raperere,  leones. 
Accipe,  quas  merui,  poenas.  En  ora  fatiscunt  425 
V  ulnerihus,  grandesque  rubent  en  pectore  sulci. 

I  Immemor  en  uterus  crebro  contunditur  ictu. 

Qua  te  parte  poli,  quo  te  sub  cardine  quseram ! 

Quis  monstrator  erit?  quae  me  vestigia  ducent’ 
Quis  currus  ?  ferus  ipse  quis  est?  terrsene  marisne 
Incola  ?  quae  volucrum  deprendam  signa  rotarum  ? 
Ibo,  ibo  quocunque  pedes,  quocunque  jubebit 
Casus.  Sic  Venerem  quaerat  deserta  Dione. 
Efficietne  labor  ?  rursus  te,  nata,  licebit 
Amplecti?  manet  ille  decor?  manet  ille  genarum 
Fulgor?  an  infelix  talem  fortasse  videbo,  436 
Qualis  nocte  venis,  qualem  per  somnia  vidi? 

Sic  ait,  et  prima  gressus  molitur  ab  iEtnaj 
Exitiique  reos  flores,  ipsumque  rapinae 


Detestata  locum,  sequitur  dispersa  viarum  440 
Indicia,  et  pleno  rimatur  lumine  campos, 
lnclinatque  faces.  Omni3  madet  orbita  fletu,  [vis 
Omnibus  admugit.  Quacunque  it  in  aequore,  ful- 
Annatat  umbra  fretis,  extremaque  lucis  imago 
Italiam  Libyamque  ferit :  clarescit  Etruscum  445 
Littus,  et  accenso  resplendent  aequore  Syrtes. 
Antra  procul  Scyllaea  petit,  canibusque  reductis 
Pars  stupefacta  silet,  pars  nondum  exterrita  latrat 
****** 

Terra  parens  quondam  coelestibus  invida  regnis, 
Titanumque  simul  crebros  miserata  dolores, 
Omnia  monstrifero  complebat  Tartara  fetu, 
Invisum  genitura  nefas,  Phlegramque  retexit 
Tanta  prole  tumens,  et  in  aethera  protulit  hostes. 
Fit  sonus  :  erumpunt  Erebo,  necdumque  creati  6 
Jam  dextras  in  bella  parant,  superosque  lacessunt. 
Stridula  volventes  gemino  vestigia  lapsu. 
Pallescunt  subito  stellae,  flectitque  rubentes 
Phoebus  equos,  docuitque  timor  revocare  meatus. 
Oceanum  petit  Arctos,  inocciduique  Triones  11 
Occasum  didicere  pati.  Tum  fervida  natos 
Talibus  hortatur  genitrix  in  proelia  dictis  : 

O  pubes  domitura  deos,  quodcunque  videtis. 
Pugnando  dabitur:  praestat  victoria  mundum. 
Sentiet  ille  meas  tandem  Saturnius  iras.  16 

Agnoscet,  quod  Terra  potest.  Sic  viribus  ullis 
Vincor  ?  cur  Cybele  nobis  meliora  creavit? 

Cur  nullus  Telluris  honos  ?  cur  semper  acerbis 
Me  damnis  urgere  solet?  quae  forma  nocendi  20 
Defuit  ?  Hinc  volucrem  vivo  sub  pectore  pascit 
Infelix  Scythica  fixus  convalle  Prometheus, 
llinc  Atlantis  apex  flammantia  pondera  fulcit. 

Et  per  canitiem  glacies  asperrima  durat. 

Quid  dicam  Tityon,  cujus  sub  vulture  saevo  25 
Viscera  nascuntur  gravibus  certantia  poenis  ? 

Sed  vos,  o  tandem  veniens  exercitus  ultor, 
Solvite  Titanas  vinclis  :  defendite  matrem,  [bris. 
Sunt  freta,  sunt  montes:  nostris  ne  parcite  mem- 
In  Jovis  exitium  telum  non  esse  recuso.  30 
Ite,  precor  ;  miscete  polum,  rescindite  turres 
Sidereas.  Rapiat  fulmen  sceptrumque  Typhoeus : 
Enceladi  jussis  mare  serviat:  alter  habenas 
Aurorae  pro  Sole  regat:  te  Delphica  laurus 
Stringat,  Porphyrion,  Cirrhaeaque  templa  teneto. 

His  ubi  consiliis  animos  elusit  inanes,  86 
Jam  credunt  vicisse  deos,  mediisque  revinctum 
Neptunum  traxisse  fretis  :  hic  sternere  Martem 
Cogitat,  hic  Phoebi  laceros  divellere  crines. 

Hic  sibi  promittit  Venerem,  spiratque  Dianae 
Conjugium. castamque  cupit  violare  Minervam. 

Interea  superos  praenuntia  convocat  Iris, 

Qui  fluvios,  qui  stagna  colunt :  cinguntur  et  ipsi 
Auxilio  manes,  nec  te,  Proserpina,  longe 
Umbrosae  tenuere  fores.  Rex  ille  silentum  45 
Lethaeo  vehitur  curru,  lucemque  timentes 
Insolitam  mirantur  equi,  trepidoque  volatu 
Spissas  caeruleis  tenebras  e  naribus  efflant. 

Ac  vel  ut,  hostilis  cum  machina  terruit  urbem. 
Undique  concurrunt  arcem  defendere  cives  •  S0 


Haud  secus  omnigenis  coeuntia  numina  formis 
Ad  patrias  venere  domos.  Tum  Jupiter  infit : 

O  nunquam  peritura  cohors,  o  debita  semper 
Coelo  progenies,  nullisque  obnoxia  fatis; 
Cernitis,  ut  nostrum  Tellus  conjuret  in  orbem  55 
Prole  nova,  dederitque  alios  interrita  partus  ? 
Ergo,  quot  dederit  natos,  tot  funera  matri 
Reddamus:  longo  maneat  per  seecula  luctu. 
Tanto  pro  numero  paribus  damnata  sepulcris. 

Jam  tuba  nimborum  sonuit :  jam  signa  ruendi 
His  jEther,  his  Terra  dedit :  confusaque  rursus 
Pro  domino  Natura  timet.  Discrimina  rerum 
Miscet  turba  potens.  Nunc  insula  deserit  sequor : 
Nunc  scopuli  latuere  mari.  Quot  littora  restant 
Nuda!  quot  antiquas  mutarunt  flumina  ripas!  65 
Hic  rotat  Haemoniam  praeduris  viribus  CEten  : 
Hic  juga  connixis  manibus  Pangaea  coruscat. 
Hunc  armat  glacialis  Athos  :  hoc  Ossa  movente 
Tollitur:  hic  Rhodopen  Hebri  cum  fonte  revellit. 
Et  socias  truncavit  aquas,  summaque  levatus  70 
Rupe  Giganteos  humeros  irrorat  Enipeus. 
Subsidit  patulis  tellus  sine  culmine  campis, 

In  natos  divisa  suos.  Horrendus  ubique 
It  fragor,  et  pugnae  spatium  discriminat  aer. 

Primus  terrificum  Mavors  non  segnis  in  agmen 
Odrysios  impellit  equos,  quibus  ille  Gelonos,  76 
Sive  Getas  turbare  solet.  Splendentior  igni 
Aureus  ardescit  clypeus,  galeamque  nitentes 
Arrexere  jubae.  Tunc  concitus  ense  Peiorum 
Transigit  adverso,  femorum  qua  fine  volutus  80 
Duplex  semiferi  connectitur  ilibus  anguis. 

Atque  uno  ternas  animas  interficit  ictu. 

Tum  superinsultans  avidus  languentia  curru 
Membra  terit,  multumque  rotae  sparsere  cruoris. 
Occurrit  pro  fratre  Mimas,  Lemnumque  calentem 
Cum  lare  Vulcani  spumantibus  eruit  undis:  86 
Et  prope  torsisset,  si  non  Mavortia  cuspis 
Ante  revelato  cerebrum  fudisset  ab  ore. 

Ille  viro  toto  moriens,  serpentibus  imis 
Vivit  adhuc  stridore  ferox,  et  parte  rebelli  9(? 
Victorem  post  fata  petit.  Tritonia  virgo 
Prosilit,  ostendens  rutila  cum  Gorgone  pectus. 
Adspectu  contenta  suo,  non  utitur  hasta  :  [tem 
Nam  satis  est  vidisse  semel  :  primumque  furen- 
Longius  in  faciem  saxi  Pallanta  reformat.  95 
Iile,  procul  subitis  fix  js  sine  vulnere  nodis, 

Ut  se  letifero  sensit  durescere  visu,  [quit, 

Et  steterat  jam  paene  lapis,  Quo  vertimur?  in- 
Quge  serpit  per  membra  silex  ?  qui  torpor  inertem 
Marmorea  me  peste  ligat?  Vix  pauca  locutus, 

Quod  timuit,  jam  totus  erat :  saevusque  Damastor, 
Ad  depellendos  jaculum  dum  quaereret  hostes, 
Germani  rigidum  misit  pro  rupe  cadaver. 

Hic  vero  interitum  fratris  miratus  Echion, 
Inscius,  auctorem  dum  vult  tentare  nocendo,  105 
Te,  dea,  respexit,  solam  quam  cernere  nulli 
Bis  licuit.  Meruit  sublata  audacia  poenas, 

Et  didicit  cum  morte  deam.  Sed  turbidus  ira 
Palleneus,  oculis  adversa  tuentibus  atrox. 
Ingreditur,  caecasque  manus  in  Pallada  tendit.  1 10 
Hunc  mucrone  ferit  dea  cominus  :  ac  simul  an- 

„  gUes  • 

Gorgoneo  riguere  gelu,  corpusque  per  unum 
Pars  moritur  ferro,  partes  periere  videndo. 

Ecce  autem  medium  spiris  delapsus  in  sequ 
Porphyrion  trepidam  conatur  rumpere  Delon,  1 15 
Scilicet  ad  superos  ut  torqueat  improbus  axes. 
Horruit  /Egaeus:  stagnantibus  exsilit  antris 
Longaevo  cum  patre  Thetis,  desertaque  mansit 
Regia  Neptuni,  famulis  veneranda  profundis. 
Exclamant  placida  Cynthi  de  vertice  Nympha, 
Nympha,  qua  rudibus  Phoebum  docuere  sagittis 


Errantes  agitare  feras,  primumque  gementi 
Latona  struxere  torum,  cum  lumina  coeli 
Parturiens  geminis  ornaret  fetibus  orbem. 
Implorat  Paana  suum  conterrita  Delos,  125 
Auxiliumque  rogat :  Si  te  gratissima  fudit 
In  nostros  Latona  sinus,  succurre  precanti. 

En  iterum  convulsa  feror. 

****** 

Epistola  1.  -  Depremlio  cui  Hadrianum pr refec¬ 
tum,  prcelorio. 

Usque  adeone  tua  producitur  impetus  ira? 
Nullus  tot  finis  lacrymis?  Subitisne  favorem 
Permutas  odiis  ?  Quo  mens  ignara  nocendi. 
Quo  sensus  abiere  pii?  Tantumne  licebit 
Invidia?  tantum  strepitus  valuere  maligni  ?  5 

Me  dolor  incautum,  me  lubrica  duxerit  atas, 
Ma  tumor  impulerit,  me  devius  egerit  ardor: 

Te  tamen  haud  decuit  paribus  concurrere  telis. 
Humana  superos  nunquam  tetigere  querela. 

Nec  vaga  securum  penetrant  convicia  coelum.  10 
Excessit  jam  poena  modum.  Concede  jacenti. 
En  adsum  :  veniam  confessus  crimina  posco. 
Manibus  Hectoreis  atrox  ignovit  Achilles. 
Ultrices  Furias  matris  placavit  Orestes. 

Reddidit  Alcides  Priamo,  quas  ceperat,  arces.  15 
Pellaum  juvenem  regum  flexere  ruina: 

Darium  famulis  manibus  doluisse  peremtum 
Fertur,  et  ingenti  solatus  fata  sepulcro: 

Tradita  captivo  spatiosior  India  Poro.  19 

Conditor  hic  patria.  Sic  hostibus  ille  pepercit. 
Hunc  virtus  tuadigna  sequi.  Quemcunque  deorum 
Lasimus,  insultet  jugulo,  pascatque  furorem. 
Gratia  diffluxit :  sequitur  feralis  egestas: 
Desolata  domus  :  caris  spoliamur  amicis,  [sui. 
Hunc  tormenta  necant:  hic  undique  truditur  ex- 
Quid  superest  damnis  ?  qua  sava  pericula  restant  ? 

Pratereunt  subjecta  ferae,  mortisque  tacultas 
Emollit  rabiem  prada,  torvique  leones, 

Qua  stravisse  calent,  eadem  prostrata  relinquunt. 
Nec  nisi  bellantis  gaudet  cervice  juvenci  30 
Nobiliore  fames.  Secuit  nascentia  fata 
Livor,  et  ingesto  turbavit  gaudia  luctu. 

Jam  jam  suppliciis  fessos,  humilesque,  serenus 
Respice.  Quid  tanta  dignaris  mole  clientem  ? 

In  brevibus  nunquam  sese  probat  /Eoius  antris, 


Nec  capit  angustus  Borea  certamina  collis.  36 
Alpes  ille  quatit,  Rhodopeia  culmina  lassat. 
Incubuit  nunquam  coelestis  flamma  salictis. 

Nec  parvi  frutices  iram  meruere  Tonantis. 
Ingentes  quercus,  annosas  fulminat  ornos.  40 
Hoc  pro  supplicibus  ramis,  pro  fronde  Minerva, 
Hoc  carmen  pro  thure  damus.  Miserere  tuorum. 
Me,  precor,  heu,  me  redde  mihi !  gravibusque 
medere 

Vulneribus,  vitamque  jube  famamque  reverti. 
Qua  per  te  cecidit,  per  te  fortuna  resurgat.  45 
Sanus  Achillea  remeavit  Telephus  hasta, 

Cujus  pertulerat  vires,  et  sensit  in  uno  [tem 
Letalem  placidamque  manum  :  medicina  per  hos- 
Contigit,  et  pepulit,  quos  fecerat  ipse,  dolores. 
Quod  si  nec  precibus,  fletu  nec  frangeris  ullo,  50 
Eripe  calcatis  non  prospera  cingula  Musis; 
Eripe  militiam :  comitem  me  pelle  sodalis. 

Scilicet  insignes  de  paupere  vate  triumphos! 
Scilicet  egregiis  ornabere  victor  opimis! 

Irruat  in  miseros  cognata  potentia  cives.  55 
Audiat  hoc  commune  solum,  longeque  carinis 
Nota  Pharos,  flentemque  attollens  gurgite  vultum 
Nostra  gemat  Nilus  numerosis  funera  ripis. 

Epistola  II. — Ad  Serenam. 

Orphea  cum  primae  sociarent  lumina  taedae, 
Ruraque  compleret  Thracia  festus  Hymen 
Certavere  ferae,  picturataeque  volucres, 

Dona  suo  vati  quae  potiora  darent. 

Quippe  antri  memores,  cautes  ubi  saepe  sonora» 
Praebuerant  dulci  mira  theatra  lyrae.  6 

Caucaseo  crystalla  ferunt  de  vertice  lynces: 

Gryphes  Hyperborei  pondera  fulva  soli. 
Furatae  Veneris  prato  per  inane  columbae 

Florea  connexis  serta  tulere  rosis :  1Q 

Fractaque  nobilium  ramis  electra  sororum 
Cycnus  oloriferi  vexit  ab  amne  Padi, 

Et  Nilo  Pygmaea  grues  post  bella  remenso 
Ore  legunt  rubri  germina  cara  maris. 

Venit  et  extremo  Phoenix  longaevus  ab  Euro,  15 
Apportans  unco  cinnama  rara  pede. 

Nulla  avium  pecudumve  fuit,  quae  ferre  negaret 
Vectigal  meritae  connubiale  lyrae. 

Tunc  opibus,  totoque  Heliconis  sedula  regno 
Ornabat  propriam  Ca-lliopea  nurum.  20 

Ipsam  praeterea  dominam  stellantis  Olympi 
Ad  nati  thalamos  ausa  rogare  parens. 

Nec  sprevit  regina  deum,  vel  matris  honore. 

Vel  justo  vatis  ducta  favore  pii, 

Qui  sibi  carminibus  toties  lustraverat  aras,  25 
Junonis  blanda  numina  voce  canens, 
Proeliaque  altisoni  referens  Phlegraea  mariti, 
Titanum  fractas  Enceladique  minas. 

Ilicet  adventu  noctem  dignata  jugalem 

Addidit  augendis  munera  sacra  toris  ;  30 

Munera  mortales  non  admittentia  cultus ; 

Munera,  quae  solos  fas  habuisse  deos. 

Sed  quod  Threicio  Juno  placabilis  Orpheo, 

Hoc  poteris  votis  esse.  Serena,  meis. 

Illius  exspectant  famulantia  sidera  nutum  :  35 

Sub  pedibus  regitur  terra  fretumque  tuis. 

Non  ego,  cum  peterem,  sollenni  more  procorum, 
Promisi  gregibus  pascua  plena  meis: 

Nec  quod  mille  mihi  lateant  sub  palmite  colles, 
Fluctuet  et  glauca  pinguis  oliva  coma:  40 

Nec  quod  nostra  Ceres  numerosa  falce  laboret, 
Aurataeque  ferant  culmina  celsa  trabes. 

Suffecit  mandasse  deam  :  tua  littera  nobis 
Et  pecus,  et  segetes,  et  domus  ampla  fuit. 
Inflexit  soceros,  et  majestate  petendi  45 

Texit  pauperiem  nominis  umbra  tui. 

Quid  non  perficeret  scribentis  voce  Serenae 
Vel  Genius  regni,  vel  pietatis  amor? 

Atque  utinam  sub  luce  tui  contingeret  oris, 
Conjugis  et  castris,  et  solio  generi,  50 

Optatum  celebrare  diem  !  me  jungeret  auspex 
Purpura;  me  sancto  cingeret  aula  choro  ! 

Et,  mihi  quam  scriptis  desponderat  ante,  puellam 
Conjugiis  eadem  pronuba  dextra  daret! 

Nunc  medium  quoniam  votis  majoribus  aequor  55 
Invidet,  et  Libycae  dissidet  ora  plagae; 

Saltem  absens,  regina,  fave,  reditusque  secundos 
Annue  sidereo  laeta  supercilio. 

Terrarum  tu  pande  vias :  tu  mitibus  Euris 
/Equora  pacari  prosperiora  jube:  60 

Ut  tibi  Pierides,  doctumque  fluens  Aganippe, 
Debita  servato  vota  cliente  canant. 

Epistola  III. — Ad  Olybrium, 

Quid  rear,  affatus  quod  non  mihi  dirigis  ullos. 
Nec  redit  alterno  pollice  ducta  salus  ? 


Scribendine  labor  ?  sed  quae  tam  prona  facultas. 
Carmina  seu  fundis,  seu  Cicerona  tonas  ? 
Cedere  divitiis  animi  fortuna  fatetur,  5 

Et  tantas  oris  copia  vincit  opes. 

An  rarus,  qui  scripta  ferat  ?  quin  tempore  nullo 
Cessant  Flaminiae  pulverulenta  viae. 

Cum  fluat  ingenium,  cum  sit  qui  dicta  reportet. 
Quae,  nisi  contemnor,  causa  relicta  tibi  ?  10 

Despicis  ergo  tuum,  si  fas  est  c redere,  vatem  ; 

Perfidus  et  spatio  debilitatur  amor  ? 
Excidimusne  tibi  ?  lucem  jam  condet  Hydaspes, 
Et  Tartessiaco,  Sol,  oriere  vado  : 

Candescet  Geticis  Meroe  conversa  pruinis  15 
Claraque  se  vetito  proluet  Ursa  mari. 

Et  si  jam  nostros  fastidit  Olybrius  ignes, 

Constat  Oresteam  nil  valuisse  fidem.  [lem 

Quin,  age,  rumpe  moras,  remoraturasque ;  soda- 
Absens  eloquio  fertiliore  doce:  20 

Crebraque  facundos  festinet  littera  cursus, 

Labris  atque  animis  insinuanda  meis. 

Dignatus  tenui  Caesar  scripsisse  Maroni : 

Et  tibi  dedecori  sit  mea  Musa  ?  Vale. 

Epistola  IV. — Ad  Probinum,  ut  scribat. 

Quem,  precor,  inter  nos  habitura  silentia  finem . 

Quando  dabit  caras  littera  grata  vices  ? 

Me  timidum,  vel  te  potius  dixisse  superbum 
Convenit?  alterius  crimen  utrumque  tenet. 
Transfluxere  dies,  et,  dum  scripsisse  priorem  5 
Poenitet,  aeternas  itur  in  usque  moras. 

Sed  quid  agam?  ccepisse  vetat  reverentia  vestri 
Hinc  amor  hortatur  scribere:  vincat  amor. 
Fors  juvat  audentes,  Cei  sententia  vatis. 

Hac  duce  non  dubitem,  te  reticente,  loqui,  10 
Audax  ut,  si  quid  penitus  peccasse  videbor. 
Arguar,  ingrati  non  subiturus  onus. 

Romanos  bibimus  primum  te  consule  fontes. 

Et  Latia?  cessit  Graia  Thalia  togse : 
Incipiensque  tuis  a  fascibus  omina  coepi,  15 
Fataque  debebo  posteriora  tibi. 

Ergo  lacessitus  tandem  rescribe  roganti ; 

Et  patria  florens  sorte,  Probine,  vale. 

Epistola  V. — Ad  Gennadium  ex  proconsule. 

Italiae  commune  decus,  Rubiconis  amoen 
Incola,  Romani  fama  secunda  fori ; 

Graiorum  populis,  et  nostro  cognite  Nilo; 

Utraque  gens  fasces  horret  amatque  tuos. 
Carmina  jejunas  poscis  solantia  fauces  ?  5 

Testor  amicitiam,  nulla  fuisse  domi. 

Nam  mihi  mox  nidum  pennis  confisa  relinquunt, 
Et  lare  contemto  non  reditura  volant. 


IDYLLIA. 


Idyllium  I. — Phoenix. 

Oceani  summo  circumfluus  aequore  lucus 
Trans  Indos  Eurumque  viret,  qui  primus  anhelis 
Sollicitatur  equis,  vicinaque  verbera  sentit, 
Humida  roranti  resonant  cum  limina  curru  : 

Unde  rubet  ventura  dies,  longeque  coruscis  5 


Nox  afflata  rotis  refugo  pallescit  amicfu. 

Haec  fortunatus  nimium  Titanius  ales 
Regna  colit,  solusque  plaga  defensus  iniqua 
Possidet  intactus  aegris  animantibus  oras. 

Saeva  nec  humani  patitur  contagia  mundi;  10 
Par  volucer  superis,  stellas  qui  vividus  aequat 
Durando,  membrisque  terit  redeuntibus  aevum» 

Non  epulis  saturare  famem,  non  fontibus  ullis 
Adsuetus  prohibere  sitim:  sed  purior  illum 
Solis  fervor  alit,  ventosaque  pabula  libat  ,5 
Tethyos,  innocui  carpens  alimenta  vaporis. 
Arcanum  radiant  oculi  jubar :  igneus  ora 
Cingit  honos:  rutilo  cognatum  vertice  sidus 
Attollit  cristatus  apex,  tenebrasque  serena 
Luce  secat:  Tyrio  pinguntur  crura  veneno.  20 
Antevolant  Zephyros  pennae,  quas  cserulus  ambit 
Flore  color,  sparsoque  super  ditescit  in  auro. 

Hic  neque  concepto  fetu,  nec  semine  surgit ; 
Sed  pater  est  prolesque  sibi,  nulloque  creante 
Emeritos  artus  fecunda  morte  reformat,  25 

Et  petit  alternam  totidem  per  funera  vitam,  [tas. 

Namque  ubi  mille  vias  longinqua  retorserit  aes- 
Tot  ruerint  hiemes,  toties  ver  cursibus  actum, 
Quas  tulit  autumnus,  dederit  cultoribus  umbras  $ 
Tum  multis  gravior  tandem  subjungitur  annis,  30 
Lustrorum  numero  victus  :  ceu  lassa  procellis 
Ardua  Caucasio  nutat  de  vertice  pinus, 

Seram  ponderibus  pronis  tractura  ruinam. 

Pars  cadit  assiduo  flatu  :  pars  imbre  peresa 
Rumpitur:  arripuit  partem  vitiosa  vetustas.  35 
Jam  breve  decrescit  lumen,  languetque  senili 
Segnis  stella  gelu:  qualis  cum  forte  tenetur 
Nubibus,  et  dubio  vanescit  Cynthia  cornu. 

Jam  solitae  medios  alse  transcurrere  nimbos 
Vix  ima  tolluntur  humo.  Tunc  conscius  sevi  40 
Defuncti,  reducisque  parans  exordia  formse. 
Arentes  tepidis  de  collibus  eligit  herbas. 

Et  cumulum  texens  pretiosa  fronde  Sabseum 
Componit  bustumque  sibi  partumque  futurum. 

Hic  sedet,  et  blando  Solem  clangore  salutat  45 
Debilior,  miscetque  preces,  ac  supplice  cantu 
Prsestatura  novas  vires  incendia  poscit.  [nis. 
Quem  procul  adductis  vidit  cum  Phoebus  habe- 
Stat  subito,  diclisque  pium  solatur  alumnum : 

O  senium  positure  rogo,  falsisque  sepulcris  50 
Natales  habiture  vices,  qui  saepe  renasci 
Exitiis,  proprioque  soles  pubescere  leto, 

Accipe  principium  rursus,  corpusque  coactum 
Desere :  mutata  melior  procede  figura. 

Haec  fatus,  propere  flavis  e  crinibus  unum  55 
Concussa  cervice  jacit,  missoque  volentem 
Vitali  fulgore  ferit.  Jam  sponte  crematur. 

Ut  redeat,  gaudetque  mori  festinus  in  ortum. 
Fervet  odoratus  telis  coelestibus  agger, 
Consumitque  senem.  Nitidos  stupefacta  juvencos 
Luna  premit,  pigrosque  polus  non  concitat  axes. 
Parturiente  rogo  curis  Natura  laborat, 

/Eternam  ne  perdat  avem,  flammasque  fideles 
Admonet,  ut  rerum  decus  immortale  remittant. 

Continuo  dispersa  vigor  per  membra  volutus 
yEstuat,  et  venas  recidivus  sanguis  inundat.  66 
Victuri  cineres  nullo  cogente  moveri 
Incipiunt,  plumaque  rudem  vestire  favillam. 

Qui  fuerat  genitor,  natus  nunc  prosilit  idem, 
Succeditque  novus.  Geminae  confinia  vitae  70 
Exiguo  medius  discrimine  separat  ignis. 

Protinus  ad  Nilum  manes  sacrare  paternos. 
Auctoremque  globum  Phariae  telluris  ad  oras 
Ferre  juvat.  Velox  alienum  tendit  in  orbem. 
Portans  gramineo  clausum  velamine  funus.  75 
Innumerae  comitantur  aves,  stipatque  volantem 
Alituum  suspensa  cohors:  exercitus  ingens 
Obnubit  vario  late  convexa  meatu. 

Nec  quisquam  tantis  e  millibus  obvius  audet 
Ire  duci ;  sed  regis  iter  fragrantis  adorant.  80 
Non  ferus  accipiter,  non  armiger  ipse  Tonantis 
Bella  movent:  commune  facit  reverentia  foedus. 


Talis  barbaricas  flavo  de  Tigride  turmas 
Ducior  Parthus  agit:  gemmis  et  divite  cultu 
Luxurians  sertis  apicem  regalibus  ornat.  85 
Auro  frenat  equum,  perfusam  nui  ice  vestem 
Assyria  signatur  acu,  tumidusque  regendo 
Celsa  per  famulas  acies  ditione  superhit. 

Clara  per  A2gyptum  placidis  nolissima  sacris 
Urbs  Titana  colit,  centumque  accline  columnis 
Invehitur  templum  Thebaeo  monte  revulsis.  91 
Illic,  ut  perhibent,  patriam  de  more  reponit 
Congeriem,  vultumque  dei  veneratus  herilem 
Jam  flammae  commendat  onus :  jam  destinat  aris 
Semina  relliquiasque  sui.  Myrrhata  relucent  95 
Limina:  divino  spirant  altaria  fumo  : 

Et  Pelusiacas  productus  adusque^>aludes 
Indus  odor  penetrat  nares,  completque  salubri 
Tempestate  viros,  et  nectare  dulcior  aura 
Ostia  nigrantis  Nili  septena  vaporat.  100 

O  felix,  haeresque  tui  1  quo  solvimur  omnes, 
IIoc  tibi  suppeditat  vires:  praebetur  origo 
Per  cinerem  :  moritur  te  non  pereunte  senectus. 
Vidisti  quodcunque  fuit :  te  saecula  teste 
Cuncta  revolvuntur.  Nosti  quo  tempore  pontus 
Fuderit  elatas  scopulis  stagnantibus  undas:  106 
Quis  Phaethonteis  erroribus  arserit  annus. 

Et  clades  te  nulla  rapit,  solusque  superstes 
Edomita  tellure  manes :  non  stamina  Parcae 
In  te  dura  legunt,  non  jus  habuere  nocendi.  110 

Idyllium  II. — Hystrix. 

Audieram,  memorande,  tuas,  Stymphale,  volucres 
Spicula  vulnifico  quondam  sparsisse  volatu  : 

Nec  mihi  credibilis  ferratae  fabula  pinnae 
Visa  diu.  Datur  ecce  fides,  et  cognitus  hystrix 
Herculeas  affirmat  aves.  Os  longius  illi  5 

Adsimulat  porcum  :  mentitae  cornua  setae 
Summa  fronte  rigent:  oculis  rubet  igneus  ardor: 
Parva  sub  hirsuto  catuli  vestigia  dorso. 

Hanc  tamen  exiguam  miro  natura  tueri 
Praesidio  dignata  feram.  Stat  corpore  toto  10 
Sylva  minax,  jaculisque  rigens  in  proelia  crescit 
Picturata  seges,  quorum  cute  fixa  tenaci 
Altera  succrescit,  alternantesque  colorum 
Tincta  vices,  spatiis  internigrantibus,  exit 
In  solidae  speciem  pinnae,  tenuataque  furtim  15 
Laevis  in  extremum  sese  producit  acumen. 

Sed  non  haec  acies  ritu  sylvestris  echini 
Fixa  manet:  crebris  propugnat  jactibus  ultro. 

Et  longe  sua  membra  regit,  tortumque  per  auras 
Evolat  excusso  nativum  missile  tergo.  20 

Interdum  fugiens,  Parthorum  more,  sequentem 
Vulnerat:  inierdum,  positis  velut  ordine  castris. 
Terrificum  densa  mucronum  verberat  unda. 

Et  consanguineis  hastilibus  asperat  armos. 
Militat  omne  ferae  corpus,  vibrataque  rauco  25 
Terga  fragore  sonant.  Stimulis  accensa  tubarum 
Agmina  collatis  credas  confligere  signis: 

Tantus  in  angusto  strepitus  furit.  Additur  armis 
Calliditas,  parcusque  sui  tumor,  iraque  nunquam 
Prodiga  telorum,  caute  contenta  minari,  30 
Nec  nisi  servandae  jactus  impendere  vitae. 

Error  abest:  certum  sollertia  destinat  ictum, 

Nil  spatio  fallente  modum:  servatque  tenorem 
Mota  cutis,  doctique  regit  conamina  nisus. 

Quid  labor  humanus  tantum  ratione  sagaci  85 
Proficit?  Eripiunt  trucibus  Gortynia  capris 
Cornua:  subjectis  eadem  lentescere  cogunt 
Ignibus:  intendunt  taurino  viscere  nervos: 
Instruitur  pinnis,  feiroque  armatur  arunda 
Ecce  brevis  propriis  munitur  bestia  telis,  40 

Externam  nec  quaerit  opem:  fert  omnia  secum: 
Se  pharetra,  sese  jaculo,  sese  utitur  arcu. 

Unum  animal  cunctas  bellorum  possidet  artes. 

Quod  si  omnis  nostrae  paullatim  industria  vitae 
Fluxit  ab  exemplis,  quicquid  procul  appetit  hos¬ 
tem,  45 

Ilincreor  inventum ;  morem  hinc  traxisse  Cydonas 
Bellandi,  Parthosque  retro  didicisse  ferire, 

Prima  sagittiferae  pecudis  documenta  secutos. 

Idyllium  III. — Torpedo. 

Quis  non  indomitam  dirae  Torpedinis  artem 
Audiit,  et  merito  signatas  nomine  vires? 

Illa  quidem  mallis,  segnique  obnoxia  tractu 
Reptat,  et  attritis  vix  languida  serpit  arenis. 

Sed  latus  armavit  gelido  natura  veneno,  5 

Et  frigus,  quo  cunela  rigent  animata,  medullis 
Miscuit,  et  proprias  hiemes  per  viscera  duxit. 
Naturam  juvat  ipsa  dolis,  et  conscia  sortis 
Utitur  ingenio,  longeque  extenta  per  algas 
Hac  confisa  jacet:  successu  laeta  resurgit,  10 

Et  vivos  impune  ferox  depascitur  artus. 

Si  quando  vestita  cibis  incautior  sera 
Hauserit,  et  curvis  frenari  senserit  hamis , 

Non  fugit,  aut  vano  conatur  vellere  morsu  : 

Sed  propius  nigrse  jungit  se  callida  setse,  15 
Et  meminit  captiva  sui,  longeque  per  undas 
Pigra  venenatis  effundit  flamina  venis. 

Per  setam  vis  alta  meat,  fluctusque  relinquit 
Absentem  vinctura  virum:  metuendus  ab  imis 
Emicat  horror  aquis,  et  pendula  fila  secutus  20 
Transit  arundineos  arcano  frigore  nodos. 
Victricemque  ligat  concreto  sanguine  dextram. 
Damnosum  piscator  onus,  praedamque  rebellem 
Jactat,  et  amissa  redit  exarmatus  avena. 

Idyllium  IV. — Nilus 
Felix,  qui  Pharias  proscindit  vomere  terras. 
Nubila  non  sperat  tenebris  condentia  coelum. 

Nec  graviter  flantes  pluviali  frigore  Coros 
Invocat,  aut  arcum  variata  luce  rubentem. 
iEgyptos  sine  nube  ferax,  imbresque  serenos  5 
Sola  tenet,  secura  poli,  non  indiga  venti. 

Gaudet  aquis, quas  ipsa  vehit, Niloque  redundat: 
Qui  rapido  tractu  mediis  elatus  ab  antris, 
Flammigerae  patiens  zonae  Cancrique  calentis, 
Fluctibus  ignotis  nostrum  procurrit  in  orbem,  10 
Secreto  de  fonte  cadens,  qui  semper  inani 
Quaerendus  ratione  latet ;  nec  contigit  ulli 
Hoc  vidisse  caput.  Fertur  sine  teste  creatus, 
Flumina  profundens  alieni  conscia  coeli. 

Inde  vago  lapsu  Libyam  dispersus  in  omnem  15 
^Ethiopum  per  mille  ruit  nigrantia  regna. 

Et  loca  continuo  solis  damnata  vapore 
Irrorat,  populisque  salus  sitientibus  errat. 

Per  Meroen,  Blemyasque  feros,  atramque  Syenen. 
Hunc  bibit  infrenis  Garamas,  domitorque  ferarum 
Girrhaeus,  qui  vasta  colit  sub  rupibus  antra,  21 
Qui  ramos  ebeni,  qui  dentes  vellit  eburnos ; 

Et  gens  compositis  crinem  vallata  sagittis. 

Nec  vero  similes  causas  crescentibus  undis. 

Aut  tempus,  meruit.  Glacie  non  ille  soluta,  25 
Nec  circumfuso  scopulis  exuberat  imbre. 

Nam  cum  tristis  hiems  alias  produxerit  undas. 
Tunc  Nilum  retinent  ripas-  cum  languida  cessant 
Flumina,  tunc  Nilus  mutato  jure  tumescit. 

Quippe  quod  ex  omni  fluvio  spoliaverit  aestas,  30 
Hoc  Nilo  natura  refert,  totumque  per  orbem 
Collectae  partes  unum  revocantur  in  amnem. 
Cumque  dienr  ^itane  Canis  flagrant  ior  armat. 


Et  rapit  humores  madidos,  venasque  calore 
Compescit,  radiisque  potentibus  asstuat  axis;  35 
Nilo  bruma  vehit  contraria  tempora  mundo 
Defectum  solitis  referens  cultoribus  aequor 
Effluit  iEgaeo  stagnantior,  acrior  alto 
Ionio,  seseque  patentibus  explicat  arvis. 

Fluctuat  oinnis  ager:  remis  sonuere  novales  40 
Saepius,  aestivo  jaceat  cum  forte  sopore, 

Cernit  cum  stabulis  armenta  natantia  pastor. 

Idyllium  V. — Magnes. 

Quisquis  sollicita  mundum  ratione  secutus 
Semina  rimatur  rerum,  quo  luna  laborat 
Defectu,  quae  causa  jubet  pallescere  solem: 

Unde  rubescentes  ferali  crine  cometae, 

Unde  fluant  venti,  trepidae  quis  viscera  terrae  5 
Concutiat  motus,  quis  fulgura  ducat  hiatus, 

Unde  tonent  nubes,  quo  lumine  floreat  arcus: 
Haec  mihi  quaerenti,  si  quid  deprendere  veri 
Mens  valet,  expediat.  Lapis  est  cognomine  Mag¬ 
nes, 

Decolor,  obscurus,  vilis  :  non  ille  repexam  10 
Caesariem  regum,  nec  candida  virginis  ornat 
Colla,  nec  insigni  splendet  per  cingula  morsu. 
Sed  nova  si  nigri  videas  miracula  saxi, 

Tum  pulchros  superat  cultus,  et  qu  cquid  Eois 
Indus  littoribus  rubra  scrutatur  in  alga.  15 

Nam  ferro  meruit  vitam,  ferrique  rigore 
Vescitur:  hoc  dulces  epulas,  hoc  pabula  novit: 
Hinc  proprias  renovat  vires:  hinc  fusa  per  artus 
Aspera  secretum  servant  alimenta  vigorem. 

Hoc  absente  perit :  tristi  morientia  torpent  20 
Membra  fame,  venasque  sitis  consumit  apertas. 

Mavors,  sanguinea  qui  cuspide  verberat  urbes. 
Et  Venus,  humanas  quae  laxat  in  otia  curas. 
Aurati  delubra  tenent  communia  templi. 

Effigies  non  una  deis  :  sed  ferrea  Martis  25 
Forma  nitet,  Venerem  magnetica  gemma  figurat. 
Illis  connubium  celebrat  de  more  sacerdos. 

Ducit  flamma  choros:  festa  frondentia  myrto 
Limina  cinguntur,  roseisque  cubilia  surguut 
Floribus,  et  thalamum  dotalis  purpura  velat.  80 
Hic  mirum  consurgit  opus.  Cytherea  maritum 
Sponte  rapit,  coelique  toros  imitata  priores 
Pectora  lascivo  flatu  Mavortia  nectit, 

Et  tantum  suspendit  onus,  galeaeque  lacertos 
Implicat,  et  vivis  totum  complexibus  ambit.  35 
Ille  lacessitus  longo  spiraminis  actu 
Arcanis  trahitur  gemma  de  conjuge  nodis. 
Pronuba  fit  natura  deis,  ferrumque  maritat 
Aura  tenax :  subitis  sociantur  numina  furtis. 

Quis  calor  infundit  geminis  alterna  metallis  40 
Foedera?  quae  duras  jungit  concordia  mentes? 
Flagrat  anhela  silex,  et  amicam  saucia  sentit 
Materiem,  placidosque  chalybs  cognoscit  amores. 

Sic  Venus  horrificum  belli  compescere  regem. 
Et  vultu  mollire  solet,  cum  sanguine  praeceps  45 
dEstuat,  et  strictis  mucronibus  asperat  iras. 

Sola  feris  occurrit  equis,  solvitque  tumorem 
Pectoris,  et  blando  praecordia  temperat  igni. 

Pax  animo  tranquilla  datur,  pugnasque  calentes 
Deserit,  et  rutilas  declinat  in  oscula  cristas.  50 
Quae  tibi,  saeve  puer,  non  est  permissa  potestas? 
Tu  magnum  superas  fulmen,  coeloque  relicto 
Fluctibus  in  mediis  cogis  mugire  Tonantem. 

Jam  gelidas  rupes,  vivoque  carentia  sensu 
Membra  feris:  jam  saxa  tuis  obnoxia  telis,  55 
Et  lapides  suus  ardor  agit,  ferrumque  tenetur 
Illecebris:  rigido  regnant  in  marmore  flammas. 

Idyllium  VI. — Aponus 

Fons,  Antenoreae  vitam  qui  porrigis  urbi, 
Fataque  vicinis  noxia  pellis  aquis, 

Cum  tua  vel  mutis  tribuant  miracula  vocem. 

Cum  tibi  Phoebeus  carmina  dictet  honos, 

Et  sit  nulla  manus,  cujus  non  pollice  ductae  5 
Testentur  memores  prospera  vota  notae; 

Nonne  reus  Musis  pariter  Nymphisque  tenebor. 
Si  tacitus  soli  praetereare  mihi? 

Indictum  neque  enim  fas  est  tacitumque  relinqui 
Hunc,  qui  tot  populis  pervolat  ora,  locum.  10 
Alto  colle  minor,  planis  erectior  arvis. 
Conspicuo  clivus  molliter  orbe  tumet, 

Ardentis  fecundus  aquae.  Quacunque  cavernas 
Perforat,  offenso  truditur  igne,  latex. 

Spirat  putre  solum, conclusaque  subter  anhelo  15 
Pumice  rimosas  perfurit  unda  vias. 

Humida  flammarum  regio,  Vulcania  terrae 
Ubera,  sulfureae  fervida  regna  plagae. 

Quis  sterilem  non  credat  humum?  fumantia  ver- 
Pascua:  luxuriat  gramine  cocta  silex:  [nant 
Et  cum  sic  rigidae  cautes  fervore  liquescant,  21 
Contemtis  audax  ignibus  herba  viret. 

Praeterea  grandes  effosso  marmore  sulci 
Saucia  longinquo  limite  saxa  secant. 

Herculei  (sic  fama  refert)  monstratur  aratri  25 
Semita;  vel  casus  vomeris  egit  opus. 

In  medio,  pelagi  late  flagrantis  imago, 

Caerulus  immenso  panditur  ore  lacus. 

Ingenti  fusus  spatio  :  sed  major  in  altum 

Intrat,  et  arcanae  rupis  inane  subit;  30 

Densus  nube  sua,  tactuque  iifimitis  et  haustu. 
Sed  vitreis  idem  lucidus  usque  vadis. 

Consuluit  Natura  sibi,  ne  mersa  lateret, 
Admisitque  oculos,  quo  vetat  ire  calor. 
Turbidus  impulsu  venti  cum  spargitur  aer,  85 
Glaucaque  fumifera;  terga  serenat  aqua;; 

Tunc  omnem  liquidi  vallem  mirabere  fundi : 

Tunc  veteres  hastae,  regia  dona,  micant: 

Quas  inter,  nigrae  tenebris  obscurus  arenae, 

Discolor  abruptum  flumen  hiatus  agit.  40 
Apparent  infra  latebrae,  quas  gurges  opacus 
Implet,  et  abstrusos  ducit  in  antra  sinus. 

Tunc  montis  secreta  patent,  qui  flexus  in  arcum 
Aiquora  pendenti  margine  summa  ligat 
Viva  coronatos  adstringit  scena  vapores,  45 
Et  levis  exili  fornice  terra  natat: 

Calcantumque  oneri  nunquam  cessura  virorum 
Sustentat  trepidum  fida  ruina  pedem. 

Facta  manu  credas:  sic  laeves  circuit  oras 

Ambitus,  et  tenuis  perpetuusque  riget.  50 
H serent  stagna  lacu  plenas  aequantia  ripas, 
Praescriptumque  timent  transiluisse  modum. 
Quod  superat,  fluvius  devexa  rupe  volutus 
Egerit,  et  campi  dorsa  recurva  petit. 

Devehit  exceptum  nativo  spira  meatu:  55 

In  patulas  plumbi  labitur  inde  vias. 

Nullo  cum  strepitu ;  madidisque  infecta  favillis 
Despumat  niveum  fistula  cana  salem. 

Multifidas  dispergit  opes,  artemque  secutus, 

Qua  jussere  manus,  mobile  torquet  iter;  60 
Et  junctos  rapido  pontes  subtermeat  aestu, 
Afflatosque  vago  temperat  igne  tholos. 

Asrior  interius  rauci  cum  murmure  saxi 
Spumeus  eliso  pellitur  amne  vapor. 

Hinc  pingues  repetunt  fessi  sudore  lacunas,  65 
Frigora  quis  longae  blanda  dedere  morae. 

Salve,  Paeoniae  largitor  nobilis  undae  : 

Dardanii  salve  gloria  magna  soli  * 


Publica  morborum  requies,  commune  medentum 
Auxilium,  praesens  numen,  inemta  salus.  70 
Seu  ruptis  inferna  ruunt  incendia  ripis 
Et  nostro  Phlegethon  devius  orbe  calet: 
Sulfuris  in  venas  gelidus  seu  decidit  amnis. 
Accensusque  fluit,  quod  manifestat  odor: 

Sive  pari  flammas  undarum  lance  rependens,  75 
Arbiter  in  foedus  mons  elementa  vocat. 

Ne  cedant  superata  sibi,  sed  legibus  aequis 
Alterius  vires  possit  utrumque  pati: 

Quicquid  erit  causae,  quocunque  emitteris  ortu, 
Non  sine  consilio  currere  certa  fides.  80 

Quis  casum  meritis  adscribere  talibus  audet  ? 

Quis  negat  auctores  haec  statuisse  deos  ? 

Ille  pater  rerum,  qui  saecula  dividit  astris. 

Inter  prima  poli  te  quoque  sacra  dedit: 

Et  fragilem  nostri  miseratus  corporis  usum  85 
Telluri  medicas  fundere  jussit  aquas, 
Parcarumque  colos  exoratura  severas 
Flumina  laxatis  emicuere  jugis. 

Felices,  proprium  qui  te  meruere,  coloni. 

Fas  quibus  est  Aponon  juris  habere  sui.  90 
Non  illis  terrena  lues,  corrupta  nec  Austri 
Flamina,  nec  saevo  Sirius  igne  nocet. 

Sed  quamvis  Lachesis  letali  stamine  damnet, 

Inde  sibi  fati  prosperiora  petunt. 

Quod  si  forte  malus  membris  exuberat  humor,9S 
Languida  vel  nimio- viscera  felle  virent. 

Non  venas  reserant,  nec  vulnere  vulnera  sanant, 
Pocula  nec  tristi  gramine  mixta  bibunt : 
Amissum  lymphis  reparant  impune  vigorem, 
Pacaturque  aegro  luxuriante  dolor.  100 

Idyllium  VII. — De  piis  fratribus,  et  eorum 
statuis  quce  sunt  apud  Catinam. 

Adspice  sudantes  venerando  pondere  fratres. 
Divino  meritos  semper  honore  coli ; 

Justa  quibus  rapidae  cessit  reverentia  flammae, 

Et  mirata  vagas  repulit  ^Etna  faces. 

Complexi  manibus  fultos  cervice  parentes,  5 
Attollunt  vultus,  accelerantque  gradus. 
Grandaevi  gemina  sublimes  prole  feruntur, 

Et  cara  natos  implicuere  mora. 

Nonne  vides,  ut  saeva  senex  incendia  monstret  ? 

Ut  trepido  genitrix  invocet  ore  deos?  10 

Erexit  formido  comam,  perque  omne  metallum 
Fusus  in  attonito  palluit  aere  tremor. 

In  juvenum  membris  animosus  cernitur  horror. 
Atque  oneri  metuens,  impavidusqne  sui. 
Rejectae  vento  chlamydes :  dextram  exserit  ille 
Contentus  laeva  sustinuisse  patrem;  16 

Ast  illi  duplices  in  nodum  colligit  ulnas 
Cautior  in  sexu  debiliore  labor. 

Hoc  quoque  praeteriens  oculis  ne  forte  relinquas, 
Artificis  tacitae  quod  meruere  manus.  20 

Nam  consanguineos  eadem  cum  forma  figuret. 
Hic  propior  matri  fit  tamen,  ille  patri. 
Dissimiles  animos  sollertia  temperat  artis: 

Alter  in  alterius  redditur  ore  parens: 

Et  nova  germanis  paribus  discrimina  praebens,  25 
Divisit  vultus  cum  pietate  faber. 

O  bene  naturae  memores,  documenta  supernae 
Justitiae,  juvenum  numina,  vota  senum; 

Qui  spretis  opibus  medios  properastis  in  ignes 
Nil  praeter  sanctam  tollere  canitiem  !  8® 

Haud  equidem  immerito  tanta  virtute  repressas 
Enceladi  fauces  obriguisse  reor. 

Ipse  redundantem  frenavit  Mulciber  AStnam, 
Laederet  exempli  ne  monimenta  pii. 

Senserunt  elementa  fidem:  pater  affuit  aether,  S5 

Terraque  maternum  sedula  juvit  onus. 

Quod  si  notus  amor  provexit  in  astra  Laoonas, 
Enean  Phrygio  raptus  ab  igne  pater  ; 

Si  vetus  Argolicos  illustrat  gloria  fratres, 

Qui  sua  materno  colla  dedere  jugo;  40 

Cur  non  Amphinomo,  cur  non  tibi,  fortis  Anapi, 
.Eternum  Siculus  templa  dicavit  honos? 


Plura  licet  summa*  dederit  Trinacria  laudi. 
Noverit  hoc  majus  se  genuisse  nihil. 

Nec  doleat  damnis,  quae  devius  intulit  ardor,  4£ 
Nec  gemat  exustas  igne  furente  domos. 

Non  potuit  pietas  flamma  cessante  probar*. 
Emtum  est  ingenti  clade  perenne  decus 


EPIGRAMMATA. 


Epigramma  I. — De  mulabus  Gallicis. 

Adspice  morigeras  Rhodani  torrentis  alumnas. 
Imperio  nexas,  imperioque  vagas, 

Dissona  quam  varios  flectant  ad  murmura  cursus. 
Et  certas  adeant  voce  regente  vias. 

Quamvis  quaeque  sibi  nullis  discurrat  habenis,  5 
Et  pateant  duro  libera  colla  jugo; 

Ceu  constricta  tamen  servit,  patiensque  laborum 
Barbaricos  docili  concipit  aure  sonos. 

Absentis  longinqua  valent  praecepta  magistri. 
Frenorumque  vicem  lingua  virilis  agit.  10 

Haec  procul  angustat  sparsas,  spargitque  coactas  s 
Haec  sistit  rapid  s,  haec  properare  facit. 

Laeva  jubet  ?  laevo  deducunt  limite  gressum. 
Mutavit  strepitum  ?  dexteriora  petunt. 

Nec  vinclis  famulae,  nec  libertate  feroces,  15 
Exutae  laqueis,  sub  ditione  tamen  : 

Consensuque  pares,  et  fulvis  pellibus  hirtae 
Esseda  concordes  multisonora  trahunt. 

Miraris,  si  voce  feras  pacaverit  Orpheus, 

Cum  pronas  pecudes  Gallica  verba  regant  ?  20 

Epigramma  II. — De  sene  Veronensi,  qui  subur¬ 
bium  nunquam  egressus  est. 

Felix,  qui  patriis  aevum  transegit  in  agris, 

Ipsa  domus  puerum  quem  videt,  ipsa  senem  : 

Qui  baculo  nitens,  in  qua  reptavit  arena. 

Unius  numerat  saecula  longa  casae. 

Illum  non  vario  traxit  fortuna  tumultu,  5 

Nec  bibit  ignotas  mobilis  hospes  aquas: 

Non  freta  mercator  tremuit,  non  classica  miles. 
Non  rauci  lites  pertulit  ille  fori. 

Indocilis  rerum,  vicinae  nescius  urbis, 

Adspectu  fruitur  liberiore  poli.  10 

Frugibus  alternis,  non  consule, computat  annum: 
Autumnum  poinis,  ver  sibi  flore  notat. 

Idem  condit  ager  soles,  idemque  reducit 
Metiturque  suo  rusticus  orbe  diem. 

Ingentem  meminit  parvo  qui  germine  quercum, 
Equaevumque  videt  consenuisse  nemus.  16 

Proxima  cui  nigris  Verona  remotior  Indis, 
Benacumque  putat  littora  rubra  lacum. 

Sed  tamen  indomitae  vires,  firmisque  lacertis 
Etas  robustum  tertia  cernit  avum.  20 

Erret,  et  extremos  alter  scrutetur  Iberos. 

Plus  habet  hic  vitae,  plus  habet  ille  viae. 

Epigramma  III. — De  apro  et  leone. 

Torvus  aper,  fulvusque  leo  coiere  superbis 
Viribus .  hic  seta,  saevior  ille  juba. 

Hunc  Mars,  hunc  Cybele  laudat :  dominatur  uter- 
Montibus :  Herculeus  sudor  uterque  fuit,  [que 


Epigramma  IV. — Desa-iptio  armenti.  Frag¬ 
mentum. 

Non  tales  quondam  species  tulit  armentorum 
Tellus  tergemino  subdita  Geryoni. 

Non  tales,  Clitumne,  lavas  in  gurgite  tauros, 
Tarpeio  referunt  quos  pia  vota  Jovi. 

Non  talis  Tyrias  sparsisse  juvencus  arenas  5 
Dicitur,  optatum  quando  revexit  onus. 

Non  Cretaeus  ager,  nec  amati  conscia  tauri 
Gnossos,  nec  similes  paverit  Ida  feras. 

Ipse  et  dispariles  monstro  commissus  in  artus. 
Qui  crimen  matris  prodidit  ore  novo,  10 

Cres  puer  haud  talem  potuisset  reddere  formam, 
Praestarent  totum  si  fera  membra  patrem. 

Epigramma  V. — Concha. 

Transferat  huc  liquidos  fontes  Heliconia  Nais, 

Et  patulo  conchae  divitis  orbe  fluat. 

Namque  latex,  doctae  qui  laverit  ora  Serenae, 
Ultra  Pegaseas  numen  habebit  aquas. 

Epigramma  VI. — De  crystallo  cui  aqua  inerat 

Possedit  glacies  naturae  signa  prioris, 

Et  fit  parte  lapis,  frigora  parte  negat. 

Sollers  lusit  hiems,  imperfectoque  rigore 
Nobilior,  vivis  gemma  tumescit  aquis 

Epigramma  VII. — De  eodem. 

Lymphae,  quae  tegitis  cognato  carcere  lymphas. 

Et  quae  nunc  estis,  quaeque  fuistis  aquae. 

Quod  vos  ingenium  vinxit?  qua  frigoris  arte 
Torpuit,  et  maduit  prodigiosa  silex? 

Quis  tepor  inclusus  securas  vindicat  undas  ?  5 

Interior  glacies  quo  liquefacta  Noto  ? 

Gemma  quibus  claustris  arcano  mobilis  aestu 
Vel  concreta  fuit,  vel  resoluta  gelu  ? 

Epigramma  VIII. — De  eodem. 

Solibus  indomitum  glacies  Alpina  rigorem 
Sumebat,  nimio  jam  pretiosa  gelu. 

Nec  potuit  toto  mentiri  corpore  gemmam: 

Sed  medio  mansit  proditor  orbe  latex. 

Auctus  honos:  liquidi  crescunt  miracula  saxi,  5 
Et  conservatae  plus  meruistis  aquae. 

Epigramma  IX. — De  eodem. 

Adspice  porrectam  splendenti  fragmine  venam. 
Qua  trahitur  limes  lucidiore  gelu. 

Hic  nullum  Boream,  nec  brumam  sentit  opacus 
Humor,  sed  varias  itque  reditque  vias. 

Non  illum  constrinxit  hiems,  non  Sirius  ardens:  5 
Etatis  spatium  non  tenuavit  edax 

Epigramma  X — De  eodem. 

Clauditur  immunis  convexo  tegmine  rivus, 
Duratisque  vagus  fons  operitur  aquis. 

Nonne  vides,  propriis  ut  spumet  gemma  lacunis, 
Et  refluos  ducant  pocula  viva  sinus  ? 

Udaque  pingatur  radiis  obstantibus  Iris,  5 

Secretas  hiemes  sollicitante  die  ? 

Mira  silex,  mirusque  latex,  qui  flumina  vincit. 
Nec  lapis  est  merito,  quod  fluit,  et  lapis  est. 

Epigramma  XI _ De  eodem. 

Dum  crystalla  puer  contingere  lubrica  gaudet, 

Et  gelidum  tenero  pollice  versat  onus ; 

Vidit  perspicuo  deprensas  marmore  lymphas, 
Dura  quibus  solis  parcere  novit  hiems: 

Et  siccum  relegens  labris  sitientibus  orbem  5 
Irrita  quaesitis  oscula  figit  aquis. 

Epigramma  XII. — De  eodem. 
Marmoreum  ne  sperne  globum :  spectacula  tran- 
Regia,  nec  rubro  vilior  iste  mari.  [sit 

Informis  glacies,  saxum  rude,  nulla  figurae 
Gratia :  sed  raras  inter  habetur  opes. 

Epigramma  XIII. — -"Er/  alroZ. 

Xioviti  xgvrraXXos  vir'  ango;  dffxr&iitra. 

AsTgev  dxtjaatriaio  iravaioXtv  tixova  xagpv, 

Ougavov  ayxas  t^avra  fiaguxrvirov  iviofo  xoyres. 

Epigramma  XIV.— 'En  xtgi  cLvrov, 

E/V  ayt  poi,  xfvrrxXXl,  X/Stu  xixvxagpiyai  vlu^, 

T/f  irrfeiv  j  B opfns.  fi  rif  'iXutrt }  Haras. 

Epigramma  XV. — ntfs  iol/iot. 

1  XaS-i  pai,  <p/Xt  <rv  yae  Soet  ra%a  nrcciru* 

EjiXr,$ns  ix'  ipuros  vir  ixvxopaian  oitrrols. 

EPIGRAMMA  XVI. — Ej;  ( upabaa  yy^irarxa. 
Mct%Xas  YCx.^ora.Xtntnv  dnvd^ovga  %ogtixis, 

At^uya  xaXXopUoun  nva.ypa.oi  %caXxov  d^doou. 

K rCis  piv  uXoxXixrm  XoXifiv  rgi%;u  yilrova  palans. 
'HXiudrais  axrttri  %ugxootrui  apparas  ut/yfiv. 
'Vivboptvov  V  ipvBupa  xuriypuQtv  cl%paas  atidevs,  5 
AyXatri  ortipxoa,  voSri  KtxaXvpplva  pfiXa. 

Epigramma  XVII. — Eis  2 avXav  rvxrnQUru  xap 
avrov. 

*ESg»v  %aXxioxe£ov  Uri  xgoS-ugois  'EXixZvos 
'Eorfixei  Stgxxa/y  ns  iir\(>  ioitoio  ptpa^xcus, 

O vS’  s'9-eXe  paylovrt  xogt7v  UrifiaSgov  doitSS. 

Tovvcxd  ptu  Sdgvgev  iov  xoXvpnns  dvdyxn. 
Epigramma  XVIII. — In  sphaeram  Archimedis. 
Jupiter  in  parvo  cum  cerneret  aethera  vitro, 

Risit,  et  ad  superos  talia  dicta  dedit : 

Huc-cine  mortabs  progressa  potentia  curae  ? 

Jam  meus  in  fragili  luditur  orbe  labor. 

Jura  poli,  rerumque  fidem,  legesque  deorum,  5 
Ecce  Syracosius  transtulit  arte  senex. 

Inclusus  variis  famulatur  spiritus  astris, 

Et  vivum  certis  motibus  urget  opus. 

Percurrit  proprium  mentitus  signifer  annum. 

Et  simudata  novo  Cynthia  mense  redit.  10 
Jamque  suum  volvens  audax  industria  mundum 
Gaudet,  et  humana  sidera  mente  regit. 

Quid  falso  insontem  tonitru  Salmonea  miror? 
iEmula  aaturae  parva  reperta  manus. 

Epigramma  XIX.— De  Polycaste  et  Perdice. 
Quid  non  saevus  amor  flammatum  numine  cogat  ? 
Sanguinis  affectum  mater  amare  timet. 

i 


Pectore  dum  niveo  puerum  tenet  anxia  nutrix. 
Illicitos  ignes  jam  fovet  ipsa  parens. 

Ultrices  pharetras  tandem  depone,  Cupido.  6 
Consule  jam  Venerem  ;  forsan  et  ipsa  dolet. 

Epigramma  XX.-~Z)e  sona  equi  regii  missa 
Honorio  Aug.  a  Serena. 

Accipe  parva  tuae,  princeps  venerande,  sororis 
Munera, quae  manibus  texuit  ipsa  suis,  [dent, 
Dumque  auro  phalerae,  gemmis  dum  frena  reni- 
Hac  uterum  zona  cinge  frementis  equi. 

Sive  illum  Armeniis  aluerunt  gramina  campis,  5 
Turbidus  Argaea  seu  nive  lavit  Halys, 
Sanguineo  virides  morsu  vexare  smaragdos. 

Et  Tyrio  dignum  terga  rubere  toro : 

O  quantum  formae  sibi  conscius  erigit  armos. 
Spargit  et  excussis  colla  superba  jubis !  10 

Augescit  brevitas  doni  pietate  Serenae, 

Quae  volucres  etiam  fratribus  ornat  equos. 
Epigramma  XXI. — De  sona  ab  eadem  missa 
Arcadio  Aug. 

Stamine  resplendens,  et  mira  textilis  arte 
Balteus  alipedis  regia  terga  liget. 

Quem  decus  Eoo  fratri,  pignusque  propinqui 
Sanguinis  Hesperio  misit  ab  orbe  soror. 

Hoc  latus  adstringi  velox  optaret  Arion:  9 

Hoc  proprium  vellet  cingere  Castor  equum. 
Epigramma  XXII. — De  chlamyde  et  frenis. 
Non  semper  clypei  metuendum  gentibus  orbem 
Dilecto  studiosa  parens  fabricabat  Achilli, 
Lemnia  nec  semper  supplex  ardentis  adibat 
Antra  dei,  nato  galeam  factura  comantem: 

Sed  placidos  etiam  cinctus,  et  mitia  pacis  b 
Ornamenta  dabat,  bello  quibus  ille  peracto 
Conspicuus  reges  inter  fulgeret  Achivos. 

Ipsa  manu  chlamydes  ostro  texebat  et  auro, 
Fienaque,  quae  volucrem  Xanthum  Baliumque 
decerent, 

iEquore  quaesitis  onerabat  sedula  gemmis.  10 
At  tibi  diversis,  princeps  altissime,  certant 
Obsequiis  soceri.  Stilicho  Mavortia  confert 
Munera,  barbaricas  strages,  Rhenique  triumphos. 
Reginae  contenta  modum  servare  Serena, 

In  tua  sollicitas  urget  velamina  telas.  15 

Epigramma  XXIII. — De  freno,  phaleris,  et  cin¬ 
gulo  equi  Honorii  a  Serena  missis. 

O  felix  sonipes,  cui  tanti  frena  mereri 
Numinis,  et  sacris  licuit  servire  lupatis ; 

Seu  tua  per  campos  vento  juba  lusit  Iberos, 

Seu  te  Cappadocum  gelida  sub  valle  natantem 
Argaeae  lavere  nives,  seu  laeta  solebas  5 

Thessaliae  rapido  perstringere  pascua  cursu  . 
Accipe  regales  cultus,  et  crine  superbus 
Erecto  virides  spumis  perfunde  smaragdos. 
Luxurient  tumido  gemmata  monilia  collo. 
Nobilis  auratos  jam  purpura  vestiat  armos,  10 
Et  medium  te  zona  liget,  variata  colorum 
Floribus,  et  castae  manibus  sudata  Serenae, 
Persarum  gentile  decus.  Sic  quippe  laborat 
Maternis  studiis,  nec  dedignatur  equestres 
Moliri  phaleras,  genero  latura  decorem.  15 

Epigramma  XXIV. — Deprecatio  ad  Alethium 
queestorem. 

Sic  non  iEthiopum  campos  aestate  pererrem, 

Nec  Scythico  brumam  sub  Jove  nudus  agam : 
Sic  non  imbriferam  noctem  ducentibus  Haedis 

4  H 

Ionio  credam  turgida  vela  mari: 

Sic  non  Tartareo  Furiarum  verbere  pulsus  5 
Irati  relegam  carmina  grammatici : 

Nulla  meos  traxit  petulans  audacia  sensus. 
Liberior  justo  nec  mihi  lingua  fuit. 

Versiculos,  fateor,  non  cauta  voce  notavi, 

Heu  miser  ignorans  quam  grave  crimen  erat! 

Orpheos  alii  libros  impune  lacessunt,  1 1 

Nec  tua  securum  te,  Maro,  fama  vehit. 

Ipse  parens  vatum,  princeps  Heliconis  Homerus, 
Judicis  excepit  tela  severa  notse. 

Sed  non  Virgilius,  sed  non  accusat  Homerus.  15 
Neuter  enim  quaestor,  pauper  uterque  fuit. 

En  moveo  plausus,  en  pallidus  omnia  laudo, 

Et  clarum  repeto  terque  quaterque  sophos. 

Ignoscat  placidus  tandem,  flatusque  remittat, 

Et  tuto  recitet  quod  libet  ore :  placet.  20 
Epigramma  XXV. — In  Curetium 

Fallaces  vitreo  stellas  componere  mundo, 

Et  vaga  Saturni  sidera  saepe  queri, 

Venturumque  Jovem  paucis  promittere  nummis, 
Cureti  genitor  noverat  Uranius. 

In  prolem  dilata  ruunt  perjuria  patris,  5 

Et  poenam  merito  filius  ore  luit. 

Nam  spurcos  avidae  lambit  meretricis  hiatus. 
Consumens  luxu  flagitiisque  domum. 

Et,  quas  fallacis  collegit  lingua  parentis. 

Has  eadem  nati  lingua  refundit  opes.  10 

Epigramma  XXVI. — In  eandem. 

Si  tua,  Cureti,  penitus  cognoscere  quaeris 
Sidera,  patre  tuo  certius  ipse  loquar. 

Quod  furis,  adversi  dedit  inclementia  Martis: 
Quod  procul  a  Musis,  debilis  Arcas  erat: 

Quod  turpem  pateris  jam  cano  podice  morbum, 5 
Foemineis  signis  Luna  Venusque  fuit. 

Attrivit  Saturnus  opes.  Hoc  prorsus  in  uno 
Haereo,  quae  cunnum  lambere  causa  facit. 

Epigramma  XXVII. — In  Jacobum  magistrum 
equitum. 

Fer  cineres  Pauli,  per  cani  limina  Petri, 

Ne  laceres  versus,  dux  lacobe,  meos. 

Sic  tua  pro  clypeo  sustentet  pectora  Thomas, 

Et  comes  ad  bellum  Bartholomaeus  eat : 

Sic  ope  Judithae  non  barbarus  irruat  Alpes :  5 

Sic  tibi  det  vires  sancta  Susanna  suas  : 

Sic  quicunque  ferox  gelidum  tranaverit  Istrum, 
Mergatur,  volucres  ceu  Pharaonis  equi: 

S*k*.Geticas  ultrix  feriat  rhomphaea  catervas, 
Romanasque  tegat  prospera  Thecla  manus :  10 

Sic  tibi  det  magnum  moriens  conviva  triumphum. 
Atque  tuam  vincant  dolia  fusa  sitim: 

Sic  nunquam  hostili  maculetur  sanguine  dextra. 
Ne  laceres  versus,  dux  lacobe,  meos. 

Epigramma  XXVIII. — Rimanti  telum  ira  facit. 

In  jaculum  quodcunque  gerit  dementia  mutat. 

Omnibus  armatur  rabies  pro  cuspide  ferri. 

Cuncta  volant,  dum  dextra  ferox  in  vulnera  saevit. 

Pro  telo  geritur,  quicquid  suggesserit  ira. 

Epigramma  XXIX. — In  podagrum. 

Quae  tibi  cum  pedibus  ratio?  quid  carmina  cul- 
Scandere  qui  nescis,  versiculos  laceras,  [pas? 

Claudicat  hic  versus,  haec,  inquit,  syllaba  nutat. 
Atque  nihil  prorsus  stare  putat  podager. 

Epigramma  XXX. — De  Theodoro  et  Hadriano. 

Mallius  indulget  somno  noctesque  diesque  : 
Insomnis  Pharius  sacra,  profana,  rapit. 


Omnibus  hoc,  Italae  gentes,  exposcite  volis, 
Mallius  ut  vigilet,  dormiat  ut  Phariua 
Epigramma  XXXI. — Ad  Mternalem. 
Quicquid  Castalio  de  gurgite  Phoebus  anhelat, 
Quicquid  fatidico  mugit  ci  rtina  recessu, 

Carmina  sunt :  sed  verba  negant  communia  Musae 
Carmina  sola  loquor:  sic  me  meus  implet  Apollo 
Epigramma  XXXII. — Ad  Maximum, qui  mei 
misit. 

Dulcia  dona  mihi  tu  mittis,  Maxime,  semper, 

Et  quicquid  mittis,  mella  putare  decet. 
Epigramma  XXXIII. — De  locusta.  Fragmen¬ 
tum. 

Horret  apex  capitis:  medio  fera  lumina  surgunt 
Vertice:  cognatus  dorso  durescit  amictus. 
Armavit  natura  cutem,  dumique  rubentes 
Cuspidibus  parvis  multos  acuere  rubores. 
Epigramma  XXXIV. — De  balneis  Quintianis. 
Fontibus  in  liquidis  paullum  requiesce,  viator. 
Atque  tuum  rursus  carpe  refectus  iter. 
Lympharum  dominum  nimium  miraberis  hospes, 
Inter  dura  viae  balnea  qui  posuit. 

Epigramma  XXXV. — Descriptio  portus  Smy ■» 
nensis. 

Urbs  in  conspectu  montana  cacumina  velat, 
Tranquillo  praetenta  mari :  ducentia  portum 
Cornua  pacatas  removent  Aquilonibus  undas 
Hic  exarmatum  terris  cingentibus  aequor 
Clauditur,  et  placidam  discit  servare  quietem.  5 
Epigramma  XXXVI. — Est  in  secessu  longe 
locus. 

Est  procul  ingenti  regio  submota  recessu 
Insula  qua  resides  fluctus  mitescere  cogit. 

In  longum  producta  latus,  fractasque  per  undas 
Ardua  tranquillo  curvantur  brachia  portu. 

EpigrammaXXXVII. — Dequadriga  marmorea 
Quis  dedit  innumeros  uno  de  marmore  vultus? 
Surgit  in  aurigam  currus,  paribusque  lupatis 
Unanimes  frenantur  equi.  Quos  forma  diremit. 
Materies  cognata  tenet,  discrimine  nullo. 

Vir  redit  in  currum  :  ducuntur  ab  axe  jugales:  5 
Ex  alio  se  quisque  facit.  Quae  tanta  potestas? 
Una  silex  tot  membra  ligat,  ductusque  per  artem 
Mons  patiens  ferri  varios  mutatur  in  artus. 

Epigramma  XXXVIII. — Fragmentum. 
Sordidus  ex  humeris  nodo  dependet  amictus. 
Exercentur  equis,  et  colla  comantia  pectunt. 

Epigramma  XXXIX.— De  paupere  amante. 
Paupertas  me  saeva  domat,  dirusque  Cupido: 

Sed  toleranda  fames,  non  toleijandus  amor 
Epigramma  XL. — De  eodem. 

Esuriens  pauper  telis  incendor  Amoris. 

Inter  utrumque  malum  diligo  pauperiem. 
Epigramma  XLI. — In  sepulcrum  speciosae. 
Pulchris  stare  diu  Parcarum  lege  negatur. 

Summa  cadunt  subito  :  magna  repente  ruunt. 
Hic  formosa  jacet  Veneris  sortita  figuram, 
Egregiumque  decus  invidiam  meruit. 
Epigramma  XLII. — De  birro  Castoreo 
Nominis  umbra  manet  veteris :  nam  dicere  Bir- 
Si  Castor  niteat,  Castoreum  nequeo.  j[rum 

Sex  emtus  solidis:  quid  sit,  jam  scire  potestis. 

Si  mihi  nulla  fides,  credite  vel  pretio. 
Epigramma  XL1II. — De  hippopotamo.  Frag¬ 
mentum. 

Utraque  fecundo  nutritur  bellua  Nilo, 

Quasque  vorat  morsu,  quaeque  sub  ore  fremit 
Epigramma  XLI V. — Qu.ce  in  mensa  de  sardony¬ 
che  lapide. 

Mensa  coloratis  aquilee  sinuatur  in  alis, 

Quam  floris  distinguit  honos:  similisque  figura 
Texitur:  implumem  mentitur  gemma  volatum. 

Epigramma  XLV. — Carmen  Paschale. 
Christe  potens  rerum,  redeuntis  conditor  sevi. 
Vox  summi  sensus  jue  Dei :  quem  fudit  ab  alta 
Mente  pater,  tantique  dedit  consortia  regni : 
fmpia  qui  nostrae  domuisti  crimina  vitae, 

Passus  corporea  mundi  vestire  figura,  5 

Atfarique  palam  populos,  hominemque  fateri : 
[Quem  verbo  inclusum  Mariae  mox  numine  viso] 
Virginei  tumuere  sinus,  innuptaque  mater 
Arcano  stupuit  compleri  viscera  partu, 
Auctorem  paritura  suum.  Mortaia  corda  10 
Artificem  texere  poli,  mundique  repertor 
Pars  fuit  humani  generis,  latuitque  sub  uno 
Pectore,  qui  totum  late  complectitur  orbem, 

Et,  qui  non  spatiis  terrae,  non  aequoris  unda, 

Non  capitur  coelo,  parvos  confluxit  in  artus.  15 
Quin  et  supplicii  nomen  nexusque  subisti, 

Ut  nos  surriperes  leto,  mortemque  fugares 
Morte  tua  :  mox  aetherias  evectus  in  auras 
Purgata  repetis  laetum  tellure  parentem. 

Augustum  foveas,  festis  ut  saepe  diebus  $0 
Annua  sinceri  celebret  jejunia  sacri. 

Epigramma  XLVI — E U  vi»  Swrsgn. 
rI2  Wu^os  ilvamo  ffotfni  aSivu  tpvXatrirwv, 

’E pfiijiaws  xottpom  vraXiv^tvnrov  dvdyxt f», 

Xgwrs,  Biopprrroio  /3/a  (QwjlZ^oi  srqyti, 

Hornos  dfftipdiroio  0eov  TrowTorrwooi  tpavri, 

Os  piya  pnr^wwv  Toxirwi  i yxvpovx  fo^roi,  5 

Kai  yovoy  auToriXitrTov  atuptyslruv  vp.ivtt.lwv 
Stjji rcts,  ' Atro-u^tri;  ymtis  inpo<pg/>ia  Xuirtrai 
"Ogyiu  r  £i’S wXwv  xivswv  \p$vowivpa  Xvtrcis, 

A iS-igos  dpQi/ZifZvxxs  i<p'  iprra^wviiv  o^Sjas 

’A yyiXixdis  vrrigvyiff/rniy  iv  uppr.TPitri  Baactrwt’  1 0 

"iXaBi,  irayywiTao  0iS  srgitrfiviov  oppu, 

$>£8£S  /3(8,  ffWTi £  pi^osfwv,  otlwvos  XI  0.33011. 

Epigramma  XLVII. — Eis  roi  Aicirortii  Xgwva» 
AgnQutis,  iraXtSfct,  iraXaiyivls ,  vli  »£ott£, 

Ai»*  ion  sr^oiwv  n,  viripron,  vVt*ts, 

ASandwio  srar^os,  xai  opo%gon,  srdpsrx»  opon. 


Epigramma  XLVIII.—  Laus  Christi. 
Proles  vera  Dei,  cunctisque  antiquior  annis, 
Nunc  genitus,  qui  semper  eras,  lucisque  repertor 
Ante  tuae,  matrisque  parens :  quem  misit  ab  astris 
/Equaevus  Genitor,  verbique  in  semina  fusum 
Virgineos  habitare  sinus,  et  corporis  arcti  5 
Jussit  inire  vias,  parvaque  in  sede  morari, 

Quem  sedes  non  ulla  capit:  qui  lumine  primo 
Vidisti  quicquid  mundo  nascente  crearas. 

Ipse  opifex,  opus  ipse  tui,  diguatus  iniquas 
vEtatis  sentire  vices,  et  corporis  hujus  10 

Dissimiles  perferre  modos,  hominemque  subire, 
Ut  posses  monstrare  Deum,  ne  lubricus  error, 

Et  decepta  diu  varii  sollertia  mundi, 

Pectora  tam  multis  sineret  mortalia  saeclis 
Auctorem  nescire  suum.  Te  conscia  partus  15 
Mater,  et  attoniti  pecudum  sensere  timores. 

Te  nova  sollicito  lustrantes  sidera  visu 
In  ccelo  videre  prius,  lumenque  secuti 
Invenere  Magi.  Tu  noxia  pectora  solvis, 
Elapsasque  animas  in  corpora  functa  reducis,  20 
Et  vitam  remeare  jubes.  Tu  lege  recepti 
Numinis,  ad  manes  penetras,  mortisque  latebras 
Immortalis  adis.  Nasci  tibi  non  fuit  uni 
Principium, finisque  mori:  sed  nocte  refusa 
In  coelum  Patremque  redis,  rursusque  perenni  25 
Ordine  purgatis  adimis  contagia  terris. 

Tu  solus,  Patrisque  comes,  tu  Spiritus  insons, 

Et  toties  unus,  triplicique  in  nomine  simplex. 
Quid,  nisi  pro  cunctis,  aliud  ?  Quis  credere  possit 
Te  potuisse  mori,  poteras  qui  reddere  vitam?  S0 
♦Epigramma  XLIX. — Miracula  Christi. 
Angelus  alloquitur  Mariam,  quo  praescia  verbo 
Concipiat,  salva  virginitate,  Deum. 

Dant  tibi  Chaldaei  praenuntia  munera  reges. 

Myrrham  homo,  rex  aurum,  suscipe  thura  Deus. 
Permutat  lymphas  in  vina  liquentia  Christus  :  5 

Quo  primum  facto  se  probat  esse  Deum. 
Quinque  explent  panes,  pisces  duo,  millia  quin- 
Et  Deus  ex  parvo  plus  superesse  jubet,  [que: 
Editus  ex  utero  caecus  nova  lumina  sensit. 

Et  stupet  ignotum  se  meruisse  diem.  10 

Lazarus  e  tumulo,  Christo  inclamante,  resurgit. 
Et  durae  mortis  lex  resoluta  perit. 

Nutantem  quatit  unda  Petrum :  cui  Christus  in 
Et  dextra  gressus  firmat,  et  ore  fidem.  [alto 
Exsanguis  Christi  contingit  fcemina  vestem  :  15 
Stat  eruor  in  venis:  fit  medicina  fides. 

Jussus  post  multos  graditur  paralyticus  annos 
Mirandum,  lecti  portitor  ipse  sui 

Carmina  quaedam  Virgiliana,  ut  feruntur,  suo  loco  casu  quodam  praetermissa ,  hic 
reponuntur. 


P.  VIRGILII  MARONIS  CIRIS  AD  MESSALAM. 


Etsi  me  vano  jactatum  laudis  amore, 
irritaque  expertum  fallacis  praemia  vulgi, 
Cecropius  suaves  exspirans  hortulus  auras 
Florentis  viridi  Sophiae  complectitur  umbra: 
*Num  mea  quaeret  eo  dignum  sibi  quaerere  carmen? 
Longe  aliud  studiam  atque  alios  accincta  labores, 
Altius  ad  magni  suspendit  sidera  mundi. 

Et  placitum  paucis  ausa  est  adscendere  collem ; 
Non  tamen  absistam  coeptum  detexere  munus, 

In  quo  jure  meas  utinam  requiescere  Musas,  10 
Et  leviter  blandum  liceat  deponere  morem. 
*Quod  si  mirificum  proferre  valent  genus  omnes 
^Mirificum  saecli,  modo  sit  tibi  velle  libido : 

Si  me  jam  summa  Sapientia  pangeret  arce, 
Quatuor  antiquis  quae  haeredibus  est  data  consors, 
Unde  hominum  errores  longe  lateque  per  orbem  16 
Despicere,  atque  humiles  possem  contemnere  cu- 
Non  ego  te  talem  venerarer  munere  tali,  [ras ; 
Non  equidem;  quamvis  interdum  ludere  nobis. 
Et  gracilem  molli  liceat  pede  claudere  versum;  20 
Sed  magno  intexens,  si  fas  est  dicere,  peplo. 
Qualis  Erechtheis  olim  portatur  Athenis, 

Debita  cum  castae  solvuntur  vota  Minervae, 
Tardaque  confecto  redeunt  Quinquatria  lustro, 
Cum  levis  alterno  Zephyrus  concrebuit  Euro,  25 
Et  prono  gravidum  provexit  pondere  currum. 
Felix  ille  dies,  felix  et  dicitur  annus, 

Felices,  qui  talem  annum  videre  diemque. 

Ergo  Palladiae  texuntur  in  ordine  pugnae  : 

Magna  Giganteis  ornantur  pepla  tropaeis :  30 

Horrida  sanguineo  pinguntur  proelia  cocco  s 
Additur  aurata  dejectus  cuspide  Typho, 

Qui  prius,  Ossaeis  consternens  aethera  saxis, 
Emathio  celsum  duplicabat  vertice  Olympum. 
Tale  deae  velum  sollenni  in  tempore  portant.  85 
Tali  te  vellem, juvenum  doctissime,  ritu 
Purpureos  inter  soles  et  candida  lunae 
Sidera,  caeruleis  orbem  pulsantia  bigis, 

Naturae  rerum  magnis  intexere  chartis : 

.‘Eternum  Sophiae  conjunctum  carmine  nomen  40 
Nostra  tuum  senibus  loqueretur  pagina  saeclis.[tes, 
Sed  quoniam  ad  tantas  nunc  primum  nascimur  ar- 
Nunc  primum  teneros  firmamus  robore  nervos, 
Haec  tamen  interea,  quae  possumus,  in  quibus  aevi 
Prima  rudimenta  et  primos  exegimus  annos,  45 
Accipe  dona,  meo  multum  vigilata  labore. 

Et  praemissa  tuis  non  magna  exordia  rebus : 
Impia  prodigiis  ut  quondam  exterrita  amoris 
Scylla  novosque  avium  sublimis  in  aere  coetus 
Viderit,  et  tenui  conscendens  sidera  penna  50 
Caeruleis  sua  tecta  supervolitaverit  alis. 

Hanc  pro  purpureo  poenam  scelerata  capillo, 


J  Proque  patris  solvens  excisa  funditus  urbe. 
Complures  illam  et  magni,  Messala,  poetae 
(Nam  verum  fateamur :  amat  Polyhymnia  verum) 
Longe  alia  perhibent  mutatam  membra  figura  56 
Scyllaeum  monstra  in  saxum  conversa  vocari ; 
Illam  esse,  aerumnis  quam  saepe  legamus  Ulixi 
Candida  succinctam  latrantibus  inguina  monstris 
Dulichias  vexasse  rates,  et  gurgite  in  alto  60 
Deprensos  nautas  canibus  lacerasse  marinis,  [tae 
Sed  neque  Maeoniae  haec  patiuntur  credere  char- 
Nec  malus  istorum  dubiis  erroribus  auctor. 
Namque  alias  alii  vulgo  finxere  puellas. 

Quae  Colophoniaco  Scyllae  dicantur  Homero.  65 
Ipse  Crataein  ait  matrem  :  sed  sive  Crataeis, 

Sive  illam  monstro  genuit  Persea  biformi, 

Sive  est  neutra  parens,  atque  hoc  in  carmine  toto 
Inguinis  est  vitium  et  Veneris  descripta  libido  : 
Sive  etiam  est  jactis  speciem  mutata  venenis  70 
Infelix  virgo:  quid  enim  commiserat  illa? 

Ipse  Pater  nudam  saeva  complexus  arena 
Conjugium  carae  violaverat  Amphitrites: 
Attamen  exegit  longo  post  tempore  poenas. 

Ut,  cum  cura  sui  veheretur  conjugis  alto,  75 
Ipsa  trucem  multo  misceret  sanguine  pontum  . 
Seu  vero,  ut  perhibent,  forma  cum  vinceret  omnes. 
Et  cupidos  quaestu  passim  spoliaret  amantes. 
Piscibus  et  canibus  rabidis  vallata  repente 
Horribiles  circum  vidit  se  sistere  formas.  80 
Heu  quoties  mirata  novos  expalluit  artus ! 

Ipsa  suos  quoties  heu  pertimuit  latratus! 

Ausa  quod  est  mulier  numen  fraudare  deorum. 

Et  dictam  Veneri  votorum  vertere  poenam :  [va 
Quam,  mala  multiplici  juvenum  quod  saepta  cater- 
Dixerat,  atque  animo  meretrix  jactata  ferarum. 
Infamem  tali  meritorum  more  fuisse. 

Docta  Palaephatia  testatur  voce  papyrus. 
Quicquid,  et  ut  quisque  est  tali  de  clade  locutus, 
Omnia  sint :  potius  liceat  notescere  Cirin,  90 
Atque  unam  ex  multis  Scyllam  non  esse  puellis. 
Quare,  quae,  cantus  meditanti  mittere  certos, 
Magna  mihi  cupido  tribuistis  praemia,  divae 
Pierides,  quarum  castos  altaria  postes 
Munere  saepe  meo  inficiunt,  foribusque  hyacinthi 
Deponunt  flores,  aut  suave  rubens  narcissus,  96 
Aut  crocus  alterna  conjungens  lilia  caltha. 
Sparsaque  liminibus  floret  rosa  ;  nunc  age,  divae. 
Praecipue  nostro  nunc  adspirate  labori, 

Atque  novum  aeterno  praetexite  honore  volumen 
Sunt  Pandioniis  vicinae  sedibus  urbes,  101 
Actaeos  inter  colles  et  candida  Thesei 
Purpureis  late  ridentia littora  conchis: 

Quarum  non  ulli  fama  concedere  digna 


Ciris. 


SUPPLEMENTUM  IN  VIRGILIUM. 


1205 


Stat  Mfisrara,  Actaei  quondam  munita  labore  105 
Alcathoi,  Phoebique  ;  deus  namque  adfuit  illi : 
Unde  etiam,  citharae  voces  imitatus  acutas. 

Saepe  lap**  recrepat  Cyllenia  munera  pulsus. 

Et  veterem  sonitu  Phoebi  testatur  honorem. 

Hanc  urbem,  ante  alios  qui  tum  florebat  in  armis. 
Fecerat  infestam  populator  remige  Minos,  111 
Hospitio  quod  se  Nisi  Polyidos  avito, 
Carpathium  fugiens  et  flumina  Caeratea 
Texerat.  Hunc  bello  repetens  Gortynius  heros 
Attica  Cretaea  sternebat  rura  sagitta.  1 15 

Sed  neque  tunc  cives,  neque  tunc  rex  ipse  veretur 
Infesto  ad  muros  volitantes  agmine  turmas 
Ducere,  et  indomita  virtute  retundere  mentes: 
Responsum  quoniam  satis  est  meminisse  deorum. 
Nam  capite  a  summo  regis  (mirabile  dictu)  1 20 
Candida  caesaries :  florebant  tempora  lauro  ; 

At  roseus  medio  fulgebat  vertice  crinis  : 

Cujus  quam  servata  diu  natura  fuisset,  [rum 
Tam  patriam  incolumem  Nisi  regnumque  futu- 
Concordes  stabili  firmarunt  numine  Parcae.  125 
Ergo  omnis  caro  residebat  cura  capillo  : 

Aurea  sollenni  comtum  quoque  fibula  ritu 
Mopsopio  tereti  nectebat  dente  cicadae. 

Nec  vero  haec  yobis  custodia  vana  fuisset. 

Nec  fuerat,  nisi  Scylla  novo  concepta  furore,  130 
Scylla,  patris  miseri  patriaeque  inventa  sepulcrum, 
O  nimium  cupidis  si  non  inhiasset  ocellis! 

Sed  malus  ille  puer,  quem  nec  sua  flectere  mater 
Iratum  potuit,  quem  nec  pater  atque  avus  idem 
Jupiter  (ille  etiam  Poenos  domitare  leones,  135 
Et  validas  docuit  vires  mansuescere  tigris  ;  [  -si — 
Ille  etiam  divos,  homines  . .  sed  dicere  magnum  :) 
Idem  tum  tristes  acuebat  parvulus  iras 
Junonis  magnae,  cujus  perjuria  divae 
Olim  se  meminisse  diu  perjura  puellae  140 

Non  ulli  liceat.  Violaverat  inscia  sedem. 

Dum  sacris  operata  deae  lascivit,  et  extra 
Procedit  longe  matrum  comitumque  catervam, 
Suspensam  gaudens  in  corpore  ludere  vestem, 

Et  tumidos  agitante  sinu3  Aquilone  relaxans.  145 
Necdum  etiam  castos  agitaverat  ignis  honores. 
Necdum  sollenni  lympha  perfusa  sacerdos 
Pallentis  foliis  caput  exornarat  olivae ; 

Cum  lapsa  e  manibus  fugit  pila,  cumque  relapsa 
Procurrit  virgo  :  quo  utinam  ne  prodita  ludo  150 
Aurea  tam  gracili  solvisset  corpora  palla! 

Omnia,  quae  retinere  gradum  cursumque  moriri 
Possent,  o  tecum  vellem  tua  semper  haberes' 

Non  unquam  violata  manu  sacraria  divae. 

Jurando  infelix  nequicquam  jura,  piasses.  155 
Et  si  quis  nocuisse  tibi  perjuria  credat. 

Causa  pia  est :  timuit  fratri  te  ostendere  Juno. 

At  levis  ille  deus,  cui  semper  ad  ulciscendum 
Quaeritur  ex  omni  verborum  injuria  dicto, 

Aurea  fulgenti  depromens  tela  pharetra,  160 
Heu  nimium  tereti,  nimium  Tirynthia  visu, 
Virginis  in  tenera  defixerat  omnia  mente. 

Quae  simulae  venis  hausit  sitientibus  ignem. 

Et  validum  penitus  concepit  in  ossa  furorem  ; 
Saeva  velut  gelidis  Edonum  Bistonis  oris,  165 
Ictave  barbarico  Cybeles  antistita  buxo. 

Infelix  virgo  tota  bacchatur  in  urbe, 

Non  styrace  Idaeo  flagrantes  picta  capillos. 
Cognita,  non  teneris  pedibus  Sicyonia  servans, 
Non  niveo  retinens  baccata  monilia  collo.  170 
Multum  illi  incerto  trepidant  vestigia  cursu : 
Saepe  redit  patrios  adseendere  prodita  muros, 
Aeriasque  facit  causam  se  visere  turres  ; 

$®pe  etiam  tristes  volvens  in  nocte  querelas, 


Sedibus  ex  altis  coeli  speculatur  amorem,  175 
Castraque  prospectat  crebris  lucentia  flammis. 
Nulla  colum  novit,  carum  nec  respicit  aurum  : 
Non  arguta  sonant  tenui  psalteria  chorda. 

Non  Libyco  molles  plauduntur  pectine  telse.  [ri. 
Nullus  in  ore  rubor  :  ubi  enim  rubor,  obstat  amo- 
Atque  ubi  nulla  malis  reperit  solatia  tantis,  181 
Tabidulamque  videt  labi  per  viscera  mortem; 
Quo  vocat  ire  dolor,  subigunt  quo  tendere  fata. 
Fertur,  et  horribili  praeceps  impellitur  cestro, 

Ut  patris,  ah  demens,  crinem  de  vertice  ferret  185 
Furtim,  atque  arguto  detonsum  mitteret  hosti. 
Namque  haec  conditio  miserae  proponitur  una. 
Sive  illa  ignorans ;  (quis  non  bonus  omnia  malit 
Credere,  quam  tanto  scelere  damnare  puellam  ?) 
Heu  tamen  infelix  (quid  enim  imprudentia  pro- 
Nise  pater:  cui,  direpta  crudeliter  urbe,  [dest  ?) 
Vix  erit  una  super  sedes  in  turribus  altis, 

Fessus  ubi  exstructo  possis  considere  nido. 

Tu  quoque  avis  moriere;  dabit  tibi  filia  poenas. 
Gaudete,  o  celeres,  subnixae  nubibus  altis,  195 
Quae  mare,  quae  virides  sylvas,  lucosque  sonantes 
Incolitis,  gaudete  vagae  blandaeque  volucres  j 
Vosque  adeo,  humani  mutaiae  corporis  artus. 
Vos  o  crudeli  fatorum  lege,  puellae 
Dauliades,  gaudete :  venit  carissima  vobis  200 
Cognatos  augens  reges  numerumque  suorum 
Ciris,  et  ipse  pater.  Vos,  o  pulcherrima  quondam 
Corpora,  caeruleas  praevertite  in  aethera  nubes, 
Qua  novus  ad  superum  sedes  Haliaeetus,  et  qua 
Candida  concessos  adseendat  Ciris  honores.  205 
Jamque  adeo  dulci  devinctus  lumina  somno 
Nisus  erat,  vigilumque  procul  custodia  primis 
Excubias  foribus  studio  jactabat  inani; 

Cum  furtim  tacito  descendens  Scylla  cubili 
Auribus  arrectis  nocturna  silentia  tentat,  210 
Et  pressis  tenuem  singultibus  aera  captat. 

Tum  suspensa  levans  digitis  vestigia  primis 
Egreditur,  fenoque  manus  armata  bidenti 
Evolat :  at  demtae  subita  in  formidine  vires. 
Caeruleas  sua  furta  prius  testatur  ad  umbras.  215 
Nam,  qua  se  ad  patrium  tendebat  semita  limen. 
Vestibulo  in  thalami  paullum  remoratur,  et  altum 
Suspicit  ad  culti  nutantia  sidera  mundi, 

Non  accepta  piis  promittens  munera  divis. 

Quam  simul  Ogygii  Phoenicis  filia  Carme  220 
Surgere  sensit  anus,  (sonitum  nam  fecerat  illi 
Marmoreo  seratus  stridens  in  limine  cardo,) 
Corripit  extemplo  fessam  languore  puellam. 

Et  simul,  O  nobis  sacrum  caput,  inquit,  alumna. 
Non  tibi  nequicquam  viridis  per  viscera  pallor  225 
iEgrotas  tenui  suffudit  sanguine  venas,  [subegit. 
Nec  levis,  hoc  faceres,  (neque  enim  pote,)  dura 
Haud  fallor,  quod  te  potius  Rhamnusia  fallit. 
Nam  qua  te  causa  nec  dulcis  pocula  Bacchi 
Nec  gravidos  Cereris  dicam  contingere  fetus  ?  230 
Qua  causa  ad  patrium  solam  vigilare  cubile, 
Tempore  quo  fessas  mortalia  pectora  curas, 

Quo  rapidos  etiam  requiescunt  flumina  cursus? 
Dic  age  nunc  miserae  saltem,  quod  saepe  petenti 
Jurabus  nihil  esse  mihi,  cum  maesta  parentis  235 
Formosos  circum  virgo  morerere  capillos. 

Hei  mihi,  ne  furor  ille  tuos  invaserit  artus, 

Ilie,  Arabis  Myrrhae  quondam  qui  cepit  ocellos. 
Ut  scelere  infando,  quod  nec  sinit  Adrastea, 
Laedere  utrumque  uno  studeas  errore  parentem! 
Quod  si  alio  quovis  animo  jactaris  amore,  24 1 
(Nam  te  jactari,  non  est  Amathusia  nostri 
Tam  rudis,  ut  nullo  possim  cognoscere  signo; 

Si  concessus, amor  noto  te  macerat  igne; 

Per  tibi  Dictynnae  praesentia  numina  juro,  245 
Prima  deum  quae  te  dulcem  mihi  donat  alumnam. 
Omnia  me  potius  digna  atque  indigna  laborum 
Millia  visuram,  quam  te  tam  tristibus  istis 
Sortibus  et  scoria  patiar  tabescere  tali. 

Haec  loquitur,  mollique  ut  se  velavit  amictu,  250 
Frigidulam  injecta  circumdat  veste  puellam, 

Quae  prius  in  tenui  steterat  succincta  corona. 
Dulcia  deinde  genis  rorantibus  oscula  figens. 
Persequitur  miserae  causas  exquirere  tabis; 

Nec  tamen  ante  ullas  patitur  sibi  reddere  voces,255 
Marmoreum  tremebunda  pedem  quam  retulit  intra. 
Illa  autem,  Quid  nunc  me,  inquit,  nutricula, 
torques  ? 

Quid  tantum  properas  nostros  novisse  furores  ? 
Non  ego  consueto  mortalibus  uror  amore, 

Nec  mihi  notorum  deflectunt  lumina  vultus,  [nes. 
NeG  genitor  cordi  est:  ultro  namque  odimus  orn- 
Nil  amat  hic  animus,  nutrix,  quod  oportet  amari, 
In  quo  falsa  tamen  lateat  pietatis  imago  ; 

Sed  media  ex  acie,  mediis  ex  hostibus  :  heu  heu, 
Quid  dicam,  quove  ipsa  malum  hoc  exordiar  ore  ? 
Dicam  equidem,  quoniam  quid  tu  tibi  dicere,  nu¬ 
trix,  266 

Non  sinis:  extremum  hoc  munus  morientis  habeto. 
Ille  (vides)  nostris  qui  moenibus  adsidet  hostis, 
Quem  pater  ipse  defim  sceptri  donavit  honore, 
Cui  Parcae  tribuere  nec  ullo  vulnere  laedi,  270 
(Dicendum  est,  frustra  circumvehor  omnia  verbis,) 
Ille  mea,  ille  idem  oppugnat  praecordia  Minos. 
Quod  te  per  divum  crebros  obtestor  amores,  [nae, 
Perqne  tuum  memori  haustum  mihi  pectus  alum- 
Ut  me,  si  servare  potes,  ne  perdere  malis :  275 

Sin  autem  optatae  spes  est  incisa  salutis,  [tem. 
Ne  mihi,  quam  merui,  invideas,  nutricula,  mor- 
Nam  nisi  te  nobis  malus,  o  malus,  optima  Carme, 
Ante  hunc  conspectum  casusve  deusve  tulisset. 
Aut  ferro  hoc  (aperit  fenum  quod  veste  latebat) 
Purpureum  patiis  demsissem  vertice  crinem,  281 
Aut  mihi  praesenti  peperissem  vulnere  letum. 

Vix  haec  ediderat,  cum  clade  exterrita  tristi 
Intonsos  multo  deturpat  pulvere  crines, 

Et  graviter  questu  Carme  complorat  anili :  285 

O  mihi  nunc  iterum  crudelis  reddite  Minos, 

0  iterum  nostrae  Minos  inimice  senectae, 

Semper  et,  aut  olim  nata,  o  te  propter  eundem, 

Aut  amor  insanae  luctum  portavit  alumnae. 

Tene  ego  tam  longe  capta  atque  avecta  nequivi, 
Tam  grave  servitium,  tam  duros  passa  labores,  291 
Effugere,  ut  sistam  exitium  crudele  meorum? 

Jam  jam  nec  nobis  ea,  quae  senioribus,  ullum 
Copia  vivendi  vitae  genus.  At  quid  ego  amens 
Te  erepta,  o  Britomarti,  meae  spes  una  salutis,  295 
Te,  Britomarti,  diem  potui  producere  vitae  ? 

Atque  utinam  celeri  ne  tantum  grata  Dianae 
Venatus  esses  virgo  sectata  virorum, 

Cnossia  neu  Partho  contendens  spicula  cornu 
Dictaeas  ageres  ad  gramina  nota  capellas !  300 

Nunquam,  tam  obnixe  fugiens  Minois  amores, 
Praeceps  aeriis  specula  de  montibus  isses. 

Unde  alii  fugisse  ferunt,  et  numina  Aphaeae 
Virginis  adsignant ;  alii,  quo  notior  esses, 
Dictynnam  dixere  tuo  de  nomine  Lunam.  305 
Sint  h«ec  vera  velim  ;  mihi  certe,  nata,  peristi. 
Nunquam  ego  te  summo  volitantem  in  vertice  mon- 
Hyrcanos  inter  comites  agmenque  ferarum  [tis 
Conspiciam,  nec  te  redeuntem  amplexa  tenebo. 
Verum  haec  tum  ndbis  gravia  atque  indigna  fuere, 
Tum,  mea  alumna,  tui  cum  spes  integra  maneret, 
Et  vox  ista  meas  nondum  violaverat  aures. 


Tene  etiam  Fortuna  mihi  crudelis  ademi  ? 

Tene,  o  sola  meae  vivendi  causa  senectae  i 
Saepe  tuo  dulci  nequicquam  capta  sopore,  3 15 

Cum  premeret  natura,  mori  me  velle  negavi. 

Ut  tibi  Corycio  glomerarem  flammea  luto,  [vant? 
Quo  nunc  me,  infelix,  aut  quae  me  numina  ser- 
An  nescis,  qua  lege  patris  de  vertice  summo 
Edita  candentes  praetexat  purpura  canos  ?  320 

Quae  tenui  patriae  spes  sit  suspensa  capillo  ? 

Si  nescis,  aliquam  possum  sperare  salutem, 

Inscia  quandoquidem  scelus  es  conata  nefandum  • 
Sin  est,  quod  metuo,  per  me,  mea  alumna,  tuum- 
Expertum  multis  miserae  mihi  rebus  amorem, [que 
Per  me  et  sacra  precor  per  numina  Ilithyiae, 

Ne  tantum  in  facinus  tam  molli  mente  sequaris. 
Non  ego  te  incepto,  fieri  quod  non  pote,  conor 
Flectere  amore,  neque  est  cum  dis  contendere  nos- 
Sed  patris  incolumi  potius  te  nubere  regno, [trum; 
Atque  aliquos  tamen  esse  velim  tibi,  alumna,  pena¬ 
tes.  331 

Hoc  unum,  exitio  docta  atque  experta,  monebo. 
Quod  si  non  alia  poteris  ratione  parentem  [sis?) 
Flectere,  (sed  poteris;  quid  enim  non  unica  pos- 
Tunc  potius  tamen  ipsa,  pio  cum  jure  licebit, 
Cum  facti  causam  tempusque  doloris  habebis. 
Tunc  potius  conata  tua  atque  incepta  referto 
Meque  deosque  tibi  comites,  mea  alumna,  futuros 
Polliceor:  nihil  est,  quod  texas  ordine,  longum. 

His  ubi  sollicitos  animi  relevaverat  aestus  340 
Vocibus,  et  blanda  pectus  spe  vicerat  aegrum  ; 
Paullatim  tremebunda  genis  obducere  vestem 
Virginis,  et  placidam  tenebris  captare  quietem, 
Inverso  bibulum  restinguens  lumen  olivo. 

Incipit,  ad  crebros  insani  pectoris  ictus  345 
Ferre  manum,assiduis  mulcens  praecordia  palmis. 
Noctem  illam  sic  maesta  super  morientis  alumnae 
Frigidulos  cubito  subnixa  pependit  ocellos. 

Postera  lux  ubi  laeta  diem  mortalibus  almum, 
Egelido  veniens  mani,  quatiebat  ab  CEta  350 
Quem  pavidae  alternis  fugitant  optantque  puellae : 
(Hesperium  vitant,  optant  ardescere  solem  :) 
Praeceptis  paret  virgo  nutricis,  et  omnes 
Undique  conquirit  nubendi  sedula  causas. 
Tentantur  patriae  submissis  vocibus  aures,  355 
Laudanturque  bonae  pacis  bona ;  multus  ineptae 
Virginis  insolito  sermo  novus  errat  in  ore. 

Nunc  tremere  instantis  belli  certamina  dicit, 
Communemque  timere  deum  ;  nunc  regis  amicos, 
(Namque  ipso  verita  est  orbari  maesta  parente,)  360 
Cum  Jove  communes  qui  quondam  habuere  nepo- 
Nunc  etiam  conficta  dolo  mendacia  turpi  [tes; 
Invenit,  et  divfim  terret  formidine  cives; 

Nunc  alia  ex  aliis  (nec  desunt)  omina  quaerit. 
Quin  etiam  castos  ausa  est  corrumpere  vates,  365 
Ut,  cum  caesa  pio  cecidisset  victima  ferro. 

Essent,  qui  generum  Minoa  auctoribus  extis 
Jungere,  et  ancipites  suaderent  tollere  pugnas. 

At  nutrix,  patula  componens  sulfura  testa, 
Narcissum  casiamque  herbas  incendit  olentes,  370 
Terque  novena  ligat  triplici  diversa  colore  [go, 
Fila;  Ter  in  gremium  mecum,  inquit,  despue,  vir- 
Despue  ter,  virgo  :  numero  deus  impare  gaudet. 
Inde  Jovi  geminat  magno  Stygialia  sacra, 

Sacra  nec  Idaeis  senibus  nec  cognita  Graiis  ;  375 
Pergit,  Amyclaeo  spargens  altaria  thallo, 

Regis  Iolciacis  animum  defigere  votis. 

Verum  ubinulla  movet  stabilem  fallacia  Nisum, 
Nec  possunt  homines,  nec  possunt  flectere  divi, 
(Tanta  est  in  parvo  fiducia  crine  cavendi ;)  380 

Rursus  ad  inceptum  sociam  se  adjungit  alumrt» 

Purpureumque  parat  rursus  tondere  capillum: 
Cum  lon°-o  quod  jam  captat  succurrere  amori, 
Non  minus  illa  tamen  revehi  quod  moenia  Cretes 
Gaudeat:  et  cineri  patria  est  jucunda  sepulto.  385 
Ergo  metu  capiti  Scylla  est  inimica  paterno. 
Tum  coma  Sidonio  florens  succiditur  ostro ;  [tur ; 
Tum  capitur  Megara,  et  divum  responsa  proban- 
Tum  suspensa  novo  ritu  de  navibus  altis 
Per  mare  caeruleum  trahitur  Niseia  virgo.  390 
Complures  illam  Nymphae  mirantur  in  undis, 
Miratur  pater  Oceanus,  et  candida  Tethys, 

Et  cupidas  secum  rapiens  Galatea  sorores; 

Illa  etiam,  junctis  magnum  quae  piscibus  aequor 
Et  glauco  bipedum  curru  metitur  equorum,  395 
Leucothee,  parvusque  dea  cum  matre  Palaemon ; 
Illi  etiam,  alternas  sortiti  vivere  luces. 

Cara  Jovis  soboles,  magnum  Jovis  incrementum, 
Tyndaridae  niveos  mirantur  virginis  artus. 

Has  adeo  voces,  atque  haec  lamenta  per  auras400 
Fluctibus  in  mediis  questu  volvebat  inani. 

Ad  coelum  infelix  ardentia  lumina  tollens, 
Lumina :  nam  teneras  arcebant  vincula  palmas : 

Supprimite  o  paullum  turbati  flamina  venti, 
Dum  queror,  et  divos,  quanquam  nil  testibus  illis 
Profeci,  extrema  moriens  tamen  alloquor  hora. 
Vos  ego,  vos  adeo,  venti,  testabor,  et  aurae ; 

Vos,  matutina  si  qui  degente  venitis. 

Cernitis :  illa  ego  sum  cognato  sanguine  vobis 
Scylla,  (quod,  ah,  salva  liceat  te  dicere,  Procne,) 
Illa  ego  sum  Nisi  pollentis  filia  quondam,  41 1 
Certatim  ex  omni  petiit  quam  Graecia  regno. 
Qua  curvus  terras  amplectitur  Hellespontus ; 

Illa  ego  sum,  Minos,  sacrato  foedere  conjux 
Dicta  tibi :  tamen  haec,  etsi  non  accipis,  audis. 
Vinctane  tam  magni  tranabo  gurgitis  undas?  416 
Vincta  tot  assiduas  pendebo  ex  ordine  luces? 
Non  equidem  me  alio  possum  contendere  dignam 
Supplicio,  quod  sic  patriam  carosque  penates 
Hostibus  immitique  addixi  ignara  tyranno.  420 
Verum  esto.  Haec,  Minos,  illos  scelerata  putavi. 
Si  nostra  ante  aliquis  nudasset  foedera  casus, 
Facturos,  quorum  direptis  moenibus  urbis, 

O  ego  crudelis,  flamma  delubra  petivi : 

Te  vero  victore  prius  vel  sidera  cursus  425 
Mutatura  suos,  quam  te  mihi  talia  captae 
Facturum  metui.  Jam  jam  scelus  omnia  vincit. 
Tene  ego  plus  patrio  dilexi  perdita  regno  ? 

Tene  ego  ?  nec  mirum  :  vultu  decepta  puella 
Ut  vidi,  ut  perii,  ut  me  malus  abstulit  error ! 

Non  equidem  ex  isto  speravi  corpore  posse  431 
Tale  malum  nasci:  forma  vel  sidere  fallor. 

Non  me  deliciis  commovit  regia  dives, 

Curalio  fragili,  atque  electro  lacrymoso  : 

Me  non  florentes  aequali  corpore  nymphae,  435 
Non  metus  incensam  potuit  retinere  deorum. 
Omnia  vincit  amor:  quid  enim  non  vinceret 
ille? 

Non  mihi  jam  pingui  sudabunt  tempora  myrrha. 
Pronuba  nec  castos  accendet  pinus  odores, 

Nec  Libys  Assyrio  sternetur  lectulus  ostro.  440 
Magna  queror;  nec  et  illa  quidem  communis  alum- 
Omnibus  injecta  tellus  tumulabit  arena.  [na 
Mene  inter  comites,  ancillarumque  catervas 
Mene  alias  inter  famularum  munere  fungi, 
Conjugis  atque  tuse,  qusecunque  erit  illa,  beatse 
Non  licuit  gravidos  penso  devolvere  fusos  ?  446 
At  belli  saltem  captivam  lege  necasses. 

Jam  fessae  tandem  fugiunt  de  corpore  vires. 

Et  caput  inflexa  lentum  cervice  recumbit. 
Marmorea  adductisoue  labascunt  brachia  nodis. 


iEquorese  pestes,  immania  corpora  ponti,  451 
Undique  conveniunt,  et  glauco  in  gurgite  circum 
Verbere  caudarum  atque  oris  minitantur  hiatu. 
Jam  tandem  casus  hominum,  jam  respice,  Minos. 
Sit  satis  hoc,  tantum  solam  vidisse  malorum.  455 
Vel  fato  fuerit  nobis  hsec  debita  pestis. 

Vel  casu  incepto,  merita  vel  denique  culpa. 
Omnia  nam  potius,  quam  te  laesisse,  putabo. 

Labitur  interea  revoluta  ab  littore  classis  : 
Magna  repentino  sinuantur  lintea  Coro  :  460 

Flectitur  in  viridi  remus  sale :  languida  fessae 
Virginis  in  cursu  moritur  querimonia  longo. 
Deserit  angustis  inclusum  faucibus  Isthmon, 
Cypselidae  magni  florentia  regna  Corinthum: 
Praeterit  abruptas  Scironis  protinus  arces,  465 
Infestumque  suis  dirae  testudinis  exit 
Spelaeum,  multoque  cruentas  hospite  cautes. 
Jamque  adeo  tutum  longe  Piraeea  cernit, 

Et  notas  secum,  heu  frustra,  respectat  Athenas. 
Jam  procul  e  fluctu  Minoia  respicit  arva,  470 
Florentesque  videt  jam  Cycladas  hinc  Stropha- 
dasque; 

Hinc  sinus,  hinc  statio  contra  patet  Hermionea. 
Linquitur  ante  alias  longe  gratissima  Delos 
Nereidum  matri  et  Neptuno  ^Egaeo. 

Prospicit  incinctam  spumanti  littore  Cythnon, 
Marmoreamque  Paron,  viridemque  allapsa  Do¬ 
nusam,  476 

/Eginamque  simul,  sementiferamque  Seriphum. 
Fertur,  et  incertis  jactatur  ad  omnia  ventis,  [ses. 
Cymba  velut,  magnas  sequitur  cum  parvula  clas- 
Afer  et  hiberno  bacchatur  in  aequore  turbo ;  480 
Donec  tale  decus  formae  vexavit,  et  aegros 
Non  tulit,  et  miseros  mutavit  virginis  artus 
Caeruleo  pollens  conjux  Neptunia  regno. 

Sed  tamen  externam  squamis  vestire  puellam, 
Infidosque  inter  teneram  committere  pisces  485 
Non  statuit :  nimium  est  avidum  pecus  Amphi- 
Aeriis  potius  sublimem  sustulit  alis,  [trites. 
Esset  ut  in  terris  facti  de  nomine  Ciris, 

Ciris  Amyclaeo  formosior  ansere  Ledae. 

Ac  velut  in  niveo  tenerae  cum  primitus  ovo  490 
Effigies  animantis,  et  internodia  membris 
Imperfecta  novo  fluitant  concreta  calore  : 

Sic  liquido  Scyllae  circumfusum  aequore  corpus 
Semiferi  incertis  etiam  nunc  partibus  artus 
Undique  mutabant,  atque  undique  mutabantur. 
Oris  honos  primum,  et  multis  optata  labella, 

Et  patulae  frontis  species,  concrescere  in  unum 
Coepere,  et  gracili  mentum  producere  rostro. 
Tum,  qua  se  medium  capitis  discrimen  agebat, 
Ecce  repente,  velut  patrios  imitatus  honores,50d 
Purpuream  concussit  apex  in  vertice  cristam. 

At  mollis  varios  intexens  pluma  colores 
Marmoreum  volucri  vestivit  tegmine  corpus, 
Lentaque  perpetuas  fuderunt  brachia  pennas. 
Inde  alias  partes,  minioque  infecta  rubenti  505 
Crura,  nova  macies  obduxit  squalida  pelli, 

Et  pedibus  teneris  ungues  confixit  acutos. 

Et  tamen  hoc  demum  miserae  succurrere  pacto 
Vix  fuerat  placida  Neptuni  conjuge  dignum. 
Nunquam  illam  posthac  oculi  videre  suorum510 
Purpureas  flavo  retinentem  vertice  vittas: 

Non  thalamus  Tyrio  fragrans  accepit  amomo, 
Nullae  illam  sedes:  quid  jam  cum  sedibus  illi? 
Quae  simul  ut  sese  cano  de  gurgite  velox 
Cum  sonitu  ad  coelum  stridentibus  extulit  alis, 
Et  mullum  late  dispersit  in  aequore  rorem  ;  516 
Infelix  virgo  nequicquam  a  morte  recepta 
Incultum  solis  in  rupibus  exigit  aevum 

Rupibus  et  scopulis  et  littoribus  desertis,  [rex, 
Nec  tamen  hoc  iterum  poena  sine:  namque  deftm 
Omnia  qui  imperio  terrarum  millia  versat,  521 
Commotus  talem  ad  superos  volitare  puellam. 
Cum  pater  exstinctus  cseca  sub  nocte  lateret. 

Illi  pro  pietate  sua  (nam  saepe  tepenti 
Sanguine  taurorum  supplex  resperserat  aras,  525 
Saepe  deum  largo  decorarat  munere  sedes) 
Reddidit  optatam  mutato  corpore  vitam, 

Fecit  et  in  terris  Haliaeetus  ales  ut  esset  : 

Quippe  aquilis  semper  gaudet  deus  ille  coruscis. 
Huic  vero  miserae,  quoniam  damnata  deorum  530 


Judicio,  natique  et  conjugis,  ante  fuisset, 

Infesti  apposuit  odium  crudele  parentis. 

Namque,  ut  in  aetherio  signorum  munere  praestans 
Unum  quem  duplici  stellarum  sidere  vidi, 
Scorpius  alternis  clarum  fugat  Oriona:  535 

Sic  inter  sese  tristes  Haliaeetus  iras 
Et  Ciris  memori  servant  ad  saecula  fato. 
Quacunque  illa  levem  fugiens  secat  aethera  pennis, 
Ecce  inimicus  atrox  magno  stridore  per  auras 
Insequitur  Nisus:  qua  se  fert  Nisus  ad  auras, 540 
Illa  levem  fugiens  raptim  secat  aethera  pennis. 


CATALECTA. 


I. — Ai  Tuccam. 

Delia,  Tucca,  tibi  venit;  sed  saepe  videre 
Non  licet:  occulitur  limine  clausa  viri. 

Delia  saepe  tibi,  non  venit  adhuc  mihi:  namque 
Si  occulitur,  longe  est,  tangere  quod  nequeas. 
Venerit  aut  tibi;  sed  jam  jam  mihi  nuntius  iste  5 
Quid  prodest  ?  illi  dicito,  quae  rediit. 

II. — In  C.  Annium  Cimbrum  rhetorem. 
Corinthiorum  amator  iste  verborum. 

Iste  iste  rhetor !  Namque  quatenus  totus 
Thucydides  tyrannus  Atticae  febris, 

Tau  Gallicum  spinae  ipsemet  male  illisit. 

Ista  omnia,  ista  verba  miscuit  fratri. 

III. — In  Noctuinum 
Socer  beate  nec  tibi  nec  alteri. 

Generque  Noctuine,  putidum  caput, 

Tuone  nunc  puella  talis,  heu  tuo 
Stupore  pressa  rus  abibit?  Hei  mihi ! 

Ut  ille  versus  usquequaque  pertinet:  5 

Gener  socerque,  perdidistis  omnia 

IV. — /n  eundem. 

Superbe  Noctuine,  putidum  caput, 

Datur  tibi  puella,  quam  petis,  datur , 

Datur,  superbe  Noctuine,  quam  petis 

Sed,  o  superbe  Noctuine,  non  vides 

Duas  habere  filias  Atilium,  5 

Duas,  et  hanc  et  alteram,  tibi  dari 

Adeste  nunc,  adeste  :  ducit,  ut  decet, 

Superbus,  ecce.  Noctuinus  herneam. 

Thalassio  !  Thalassio  !  Thalassio  1 

V.  — In  Lucium. 

Jacere  me,  quod  alta  non  possim,  putas, 

Ut  ante,  vectari  freta. 

Nec  ferre  durum  frigus,  aut  sestum  pati, 

Neque  arma  victoris  sequi. 

Valent,  valent  mihi  ira  et  antiquus  furor,  5 
Et  lingua  ;  quis  adsim  tibi. 

Et  prostitutae  turpe  contubernium 
Sororis  . . .  O  quid  me  incitas  ? 

Quid,  impudice  et  improbande  Csesari  ? 

Sed  furta  dicuntur  tua,  10 

Et  heluato  sera  patrimonio 
In  fratre  parsimonia, 

Vel  acta  puero  cum  viris  convivia 
Udseque  per  somnum  nates. 

Et  inscio  repente  clamatum  super  15  l 

Thalassio,  Thalassio  ( 


Quid  palluisti,  foemina  ?  an  joci  dolent? 

An  facta  cognoscis  tua  r 
Non  me  vocabis  pulchra  per  Cotyttia 

Ad  feriatos  fascinos  :  20 

Nec  dein  movere  lumbos  in  crocotulam 
Prensis  videbo  altaribus. 

Flavum  prope  Tibrim  et  olentes  nauticam 
Vocare,  ubi  appulsa:  rates 
Stant  in  vadis  coeno  retentae  sordido  25 

Macraque  luctantes  aqua : 

Neque  in  culinam  et  uncta  compitalia 
Dapesque  duces  sordidas, 

Quibus  repletus  ut  salivosis  aquis 

Obesam  ad  uxorem  redis,  30 

Et  aestuantes  docte  solvis  pantices 
Os  usque  Iambis  saviis. 

Nunc  laede,  nunc  lacesse,  si  quicquam  vales: 

Et  nomen  adscribo  tuum. 

Cinaede  Luci,  an  te  reliquerunt  opes,  35 

Fameque  genuini  crepant  ? 

Videbo  habentem  praeter  ignavos  nihil 
Fratres,  et  iratum  Jovem, 

Scissumque  ventrem,  et  herniosi  patrui 

Pedes  inedia  turgidos.  40 

VI. — Ad  Venerem.  (Vide  p.  191.) 

VII.  — Relictis  aliis  studiis  philosophiam  Epicu¬ 

ream  amplectitur. 

Ite  hinc,  inanes  rhetorum  manipli,  ite. 

Inflata  rore  non  Achaico  turba, 

Et  vos.  Sile,  Albuti,  Arquitique,  Varroque, 
Scholasticorum  natio  madens  pingui; 

Ite  hinc  inanis  cymbalon  juventutis  ;  5 

Tuque,  o  mearum  cura,  Sexte,  curarum. 

Vale,  Sabine  ;  jam  valete,  formosi. 

Nos  ad  beatos  vela  mittimus  portus 
Magni  petentes  docta  dicta  Syronis, 

Vitamque  ab  omni  vindicabimus  cura.  10 

Ite  hinc,  Camoense,  vos  quoque  limite  ssevse. 
Dulces  Camoense;  nam  (fatebimur  verum) 
Dulces  fuistis  :  et  tamen  meas  chartas 
Revisitote  ;  sed  pudenter  et  raro. 

VIII.  — De  Sabino  Parodia  Catulliana.  (Vide 

p.  191* 

IX. — Ad  Varium. 

Scilicet  hoc  sine  fraude,  Vari  dulcissime,  dicam 
Dispeream,  nisi  me  perdidit  iste  putus. 

Sin  autem  praecepta  vetant  me  dicere ;  sane, 

Non  dicam  :  sed  me  perdidit  iste  puer. 

X. — Ad  villam  Syronis.  (Vide  p.  191  ) 

XI.  — Ad  M.  Falerium  Messalam.  (Vide  p.  190.) 

XII. — In  Pompeium  Magnum,  vel  in  Mithrida¬ 

tem.  (Vide  p.  191.) 

XIII. — Ad  Antonium  Musam. 

Quocunque  ire  ferunt  variae  nos  tempora  vitae. 
Tangere  quas  terras,  quosque  videre  homines, 
Dispeream,  si  te  fuerit  mihi  carior  alter 
Alter  enim  quis  te  dulcior  esse  potest, 

Cui  Venus  ante  alios,  divi  divfimque  sorores  5 
Cuncta,  neque  indigno,  Musa,  dedere  bona, 
Cuncta,  quibus  gaudet  Phoebus,  chorus  ipseque 
Doctior  o  quis  te,  Musa,  fuisse  potest  ?  [Phoebi. 
O  quis  te  in  terris  loquitur  jucundior  uno  ? 

Clio  nam  certe  candida  non  loquitur.  10 

Quare  illud  satis  est,  si  te  permittis  amari  -, 

Non,  contra  ut  sit  amor  mutuus  inde  mihi. 


XIV. — In  Octavii  mortem. 

Quis  deus,  Octavi,  te  nobis  abstulit  ?  an,  quae 
Dicunt,  an  nimio  pocula  dura  mero? 

Vobis  si  culpa  est  bilis,  sua  quemque  sequuntur 
Fata :  quod  immeriti  crimen  habent  cyathi  ? 
Scripta  quidem  tua  nos  multum  mirabimur,  et  te 
Raptum  et  Romanam  flebimus  historiam.  6 
Sed  tu  nullus  eris.  Perversi,  dicite,  manes, 
Hunc  sjperesse  patri  quse  fuit  invidia? 

X  V . — P.  Virgilii  Maronis  Fragmenta  ex  Epistola, 
quam  ad  Augustum  Ccesarem  super  JEneide 
■sua  scripsit. 

Ego  vero  frequentes  a  te  litteras  accipio.  Et 
infra:  De  ^Enea  quidem  meo,  si,  me  Hercules, 
jam  dignum  auribus  haberem  tuis,  libenter  mit¬ 
terem.  Sed  tantum  inchoata  res  est,  ut  paene 
vitio  mentis  tantum  opus  ingressus  mihi  videar, 
cum  praesertim,  ut  scis,  alia  quoque  s  udia  ad  id 
opus,  multoque  potiora,  impertiar. 


C  O  p  A. 


Copa  Syrisca,  caput  Graia  redimita  mitella, 
Crispum  sub  crotalo  docta  movere  latus. 

Ebria  fumosa  saltat  lasciva  taberna. 

Ad  cubitum  raucos  excutiens  calamos. 

Quid  juvat  aestivo  defessum  pulvere  abesse,  5 
Quam  potius  bibulo  decubuisse  toro? 

Sunt  topia, et  calybse,  cyathi,  rosa,  tibia,  chordae. 
Et  trichila  umbriferis  frigida  arundinibus  , 

Est  et,  Maenalio  quae  gairit  dulce  sub  antro, 
Rustica  pastoris  fistula  in  ore  sonans;  10 
Est  et  vappa,  cado  nuper  defusa  picato  , 

Est  strepitans  rauco  murmure  rivus  aquse; 

Sunt  etiam  croceo  violae  de  flore  corollae. 
Sertaque  purpurea  lutea  mixta  rosa, 

Et  quae  virgineo  libata  Achelois  ab  amne  15 
Lilia  vimineis  attulit  in  calathis. 

Sunt  et  caseoli,  quos  scirpea  fiscina  siccat. 

Sunt  autumnali  cerea  pruna  die. 

Castaneaeque  nuces,  et  suave  rubentia  mala 


Est  hic  munda  Ceres,  est  Amor,  est  Bromius 
Sunt  et  mora  cruenta,  et  lentis  uva  racemis;  2, 
Est  pendens  junco  caeruleus  cucumis. 

Est  tuguri  custos  armatus  falce  saligna  ; 

Sed  non  et  vasto  est  inguine  terribilis. 

Huc,  Calybita,  veni :  fessus  jam  sudat  asellus ;  2! 

Parce  illi  s  Vestae  delicium  est  asinus. 

Nunc  cantu  crebro  rumpunt  arbusta  cicadae : 

Nunc  etiam  in  gelida  sede  lacerta  latet. 

Si  sapis,  aestivo  recubans  te  prolue  vitro. 

Seu  vis  crystallo  ferre  novos  calices.  30 

Eia  age,  pampinea  fessus  requiesce  sub  umbra. 
Et  gravidum  roseo  necte  caput  strophio. 
Formosus  tenerae  decerpes  ora  puellae. 

Ah  pereat,  cui  sunt  prisca  supercilia ! 

Quid  cineri  ingrato  servas  bene  olentia  serta  ?  35 
Anne  coronato  vis  lapide  ista  legi  ?  [curant 
Pone  merum  et  talos.  Pereant,  qui  crastina 
Mors  aurem  vellens,  Vivite,  ait:  venio. 

